
POPIS SURADNIKA U III. SV. PO INICIJALIMA 


Albert Botteri dr., sveuč. profesor, Zagreb. 
Albert Bazala dr., sveuč. profesor, Zagreb. 
Antun Barac dr., sveuč. profesor, Zagreb. 
Aleksandar Blašković dr., sveuč. prof., Zagreb. 
Antun Bauer dr., upravitelj gipsoteke, Zagreb. 
Ante Crnica dr., prof. viš. bog. uč., Makarska. 
Antun Ciko dr., nadz. min. nar. gosp., Zagreb. 
Antun Dabinović dr., sveuč. profesor, Zagreb. 
Ante Егіс dr., tajnik Trg. komore, Zagreb. 
Artur Gavazzi dr., sveuč. profesor, Zagreb. 
Aleksandar Gahs dr., sveuč. profesor, Zagreb. 
Andrija Hupbauer dr., sveuč. profesor, Zagreb. 
Ante Jadrijević dr., profesor višeg bogosl. uč., 
Makarska. | 

Andre Jutronié, profesor, Split. 

Antun Jiroušek, ravnatelj muzeja u m., Zagreb. 
Antun Matasovié, profesor, Osijek. 

Antun Mesner-Sporšié dr., profesor, Zagreb. 
Ante Miloševié, kanonik prepošt, Kotor. 
Antun Medven, Zupnik, Kriz. 

Ante Obuljen, asistent Geofiz. zavoda, Zagreb. 
Aleksandar Primožić dr., nadsavj. min. nar. 
gosp., Zagreb. 

August Pirjevec dr., knjiž. Sveuč. knjižnice, 
Ljubljana. ` 

Andrija Petračić dr., sveuč. profesor, Zagreb. 
Aleksandar Sutlić dr., sveuč. profesor, Zagreb. 
Artur Schneider dr., sveuč. profesor, Zagreb. 
Antun Slodnjak dr., profesor, Ljubljana. 
Antun Sedlar, sveuč. asistent, Zagreb. 

Ante Šercer dr., sveuč. profesor, Zagreb. 
Albe Šokčić, profesor, Varaždin. 

Andrija Španić dr., sveuč. docent, Zagreb. 
Ante Šimčik, književnik, Zagreb. 

Andrija Štampar dr., sveuč. profesor, Zagreb. 
Ante Vrgoč dr., sveuč. profesor, Zagreb. 
Alessandro Vigevani, prof., lektor Instituta za 
tal. kulturu, Zagreb. 

Andrija Živković dr., sveuč. profesor, Zagreb. 
Armin Pavić, kontraadmiral u m., Zagreb. 
Aleksandar Perc ing., teh. savjetnik, Zagreb. 


Branka Akačić dr., mr. ph., sveuč. asistent, 
Zagreb. 

Branko Bratanić dr., sveuč. asistent, Zagreb. 
Branko Dragišić dr., sveuč. profesor, Zagreb. 
Branko Horvat dr., uprav. Gospodarske škole, 
Sv. Križ-Začretje. 

Bratko Kreft dr., dramaturg, Ljubljana. 
Božidar Latković dr., sudac, Zagreb. 

Božo Lamza, grad. fin. tajnik, Zagreb. 
Božidar Oklješa dr., sveuč. profesor, Zagreb. 
Bonifacije Perović dr., franjevac, Zagreb. 
Bogoljub Strižić dr., D. L, prof. viš. bog. uč. 
Split. 

Božidar Širola dr., upravitelj Hrv. etnografskog 
muzeja, Zagreb. 

Boris Vrtar dr., sveuč. asistent, Zagreb. 

Božo Vucić dr. prof. viš. bog. uč., Makarska. 
Bartol Zmajić, činovnik Drž. arhiva, Zagreb. 


, 


Cvite Fisković dr., kustos Arh. muzeja, Split. 
T Ciro Truhelka dr., sveuč. profesor, Zagreb. 


Drago Cvetko, prof. konzervatorija, Ljubljana. 
Dagmar Gutić-Šalamun, profesor, Zagreb. 
Drago Ivanišević dr., profesor, ravn. glumačke 
škole, Zagreb. 

Dragutin Ilančić dr., sveuč. docent, Zagreb. 
D. J. Popović, profesor, Beograd. 

David Karlović dr., profesor EK VŠ, Zagreb. 
Dragutin Katušić ing., tehnički savj. odjela za 
javne radove, Zagreb. 

Dragutin Kniewald dr., sveuč. profesor, Zagreb. 
Dominik Mandić dr., generalni definitor 
franjevaca, Rim. 

Dragan Marković dr., mr. ph., asist. farmakogn. 
zavoda, Zagreb. 

Dragutin Nežić dr., duhovnik sjem., Zagreb. 

Dragoslav Pavlović dr., sveuc. prof, Beograd. 
Dušan Pejnović dr., sveuč. docent, Zagreb. 
Drago Rubin dr., profesor, Zagreb. 

Dinko Štambak, novinar, Zagreb. 

Dušan Žanko, intendant Hrv. drž. kazališta, 
Zagreb. 


Duro Besch, činovnik PAB-e, Zagreb. 

Đuro Gračanin dr., sveuč. profesor, Zagreb. 
Đuro Kurepa dr., sveuč. docent, Zagreb. 
Đuro Stipetić ing., sveuč. profesor, Zagreb. 
Đuro Stipetić ing., sveuč. asistent, Zagreb. 


Eduard Bosanac ing., profesor, Zagreb. 
Emerik Gašić, župnik, Komletinci. 

Ernest Kázmér, književnik, Beograd. 

Elza Kučera dr., knjižničar Hrv. nar. i sveuč. 
knjižnice, Zagreb. 

Emilije Laszowski, ravnatelj Drž. arhiva u m., 
Zagreb. 

Emil Mayerhofer dr., sveuč. profesor, Zagreb. 
Eugen Sladović dr., profesor EK VŠ, Zagreb. 
Emil Štampar dr., sveuč. asistent, Zagreb. 


Franjo Bučar dr., profesor, Zagreb. 

Franjo Bošnjaković dr. ing., sveuč. profesor, 
Zagreb. 

Franjo Brozović ing., profesor, Zagreb. 
Franjo Buntak dr., kustos Grad. muz., Zagreb. 
Franjo Car, publicist, Zagreb. 

Franjo Durst dr.. sveuč. profesor, Zagreb. 
Franjo Dugan, prof. Drž. konzerv., Zagreb. 
Franjo Fancev dr., sveuč. profesor, Zagreb. 
Ferdo Hauptmann, dipl. filozof, Zagreb. 
Franjo Ivanicek dr., profesor, Zagreb. 

Franjo Kogoj dr., sveuč. profesor, Zagreb. 
Fran Kušan dr., sveuč. profesor, Zagreb. 
Franjo Kordić ing., odj. pročelnik Ministarstva 
riznice, Zagreb. 

Frane Mihaljević dr., primarni liječnik, Osijek. 
Franjo Margetić, opservator Geofiz. zavoda, 
Zagreb. 

France Mesesnel dr., sveuč. docent, Ljubljana. 
Franjo Operman dr., sveuč. profesor, Zagreb. 
Franjo Stojčić, pom. kap., poseb. čin., Zagreb. 
Fran Šuklje dr., uprav. Geol. zav., Zagreb. 
Fran Tućan dr., sveuč. profesor, Zagreb. 
Franjo Herman dr., sveuč. profesor, Zagreb. 


Gabro Cvitanović dr., profesor viš. bog. uč., 
Makarska. 

Gavro Gavranić, franjevac, Sarajevo. 
Gabrijel Hart, redatelj grad. kaz., Prag. 
Georgij Konstantinov, književnik, Sofija. 
Grga Novak dr., sveuč. profesor, Zagreb. 
Georgije Ostrogorski, sveuc. profesor, Beograd. 
Gustav Šamšalović dr., rektor VPŠ, Zagreb. 


Gjuro Szabo, uprav. Grad. muzeja, Zagreb. 


Hijacint Bošković dr., prof. teol., Dubrovnik. 
Hrvoje Iveković dr. ing., teh. viši pristav 
Zdravstv. zavoda, Zagreb. 

Hamdija Kreševljaković, profesor, Sarajevo. 
Hazim Šabanović, kustos Hrv. zem. muzeja, 
Sarajevo. 

Ivo Brlić dr., odvjetnik, Zagreb. 

Ivan Bach dr., kustos Muzeja za umjetnost i 
obrt, Zagreb. 

Ivan Blažević dr., rektor sjemeništa, Senj. 
Ivan Botteri dr., sveuč. profesor, Zagreb. 
Ivan Esih dr., profesor, Zagreb. 

Ivo Horvat dr., sveuč. profesor, Zagreb. 

Ivo Horvat ing., sveuč. asistent, Zagreb. 

Ivo Ivančević dr., sveuč. profesor, Zagreb. 
Ivan Jager, D. L, profesor, Travnik. 

Ivo Krbek dr., sveuč. profesor, Zagreb. 

Ivan Pevalek dr., sveuč. profesor, Zagreb. 

Ive Prćić, novinar, Subotica. 

Ilija Palazov dr., glav. ravn. Saveza pop. 
banaka, Sofija. 

Ivo Poletti-Kopešić ing., sveuč. prof., Zagreb. 
Ivan Rittig, sveuč. profesor, Zagreb. 

Ivan. Rendeo, gimn. upravitelj, Zagreb. 

Ivan: Stjepčević, kanonik dekan, Kotor. 

Ivan Slokar dr., bankovni ravnatelj, Ljubljana. 
lvan Šmaljcelj dr., sveuč. asistent, Zagreb. 
Ivo Ursić, prof., nadstojnik Ureda za javne 
radove, Zagreb. 

Ivan Bendiš, učitelj, čin. HIBZ-a, Zagreb. 


Juraj Andrassy dr., sveuč. profesor, Zagreb. 
Josip Andrić, urednik Knjiž. društva 

sv. Jeronima, Zagreb. 

Josip Andreis, profesor, Zagreb. 

Jozef Ambruš dr., zamjenik glavara promič. 
ureda, Bratislava. 

Josip Angelo Rittig dr., rizn. savj., Zagreb. 
knjiž., Zagreb. 

Josip Buturac, čin. Hrv. drž. arkiva, Zagreb. 
Julije Benešić, profesor, Zagreb. 

Julije Budisavljević dr., sveuč. prof, Zagreb. 
Josip Bósendorfer, profesor, Osijek. 

Josip Butorac dr. profesor EK VŠ, Zagreb. 
Juraj Božičević, sveuč. profesor, Zagreb. 

Jozef Сіпсік dr. umjetnički referent Matice 
Slovačke, Bratislava. 


Julije Grabovac, profesor, Dubrovnik. 
Josip Goldberg dr., opservator Geofiz. zavoda 


эи m., Zagreb. 


Jenó Gabor, profesor, Segedin. 

Josip Hribar ing., posebn. činovnik, Zagreb. 
Jakiv Hnizdovskyj, slikar, Zagreb. 

Josip Hamm dr., profesor, Zagreb. 

Josip Horvat, novinar, Zagreb. 

Josip Ježić dr., sveuč. profesor, Zagreb. 
Josip Jelašié dr., sudac, Zagreb. 

Jakob. Keimel, urednik Graf. revije, Zagreb. 
János Kertész dr., tajnik sociografskog 
instituta, Budimpesta. 

Josip Lončar dr., sveuč. profesor, Zagreb. 
Jakob Laura, D. L, Zagreb. 

Josip Letnik dr., opservator Geofiz. zavoda 
u m., Zagreb. 

Josip Mokrović, čin. Geofiz. zavoda, Zagreb. 
Josip Nagy dr., profesor EKVS, Zagreb. 
Janko Oberski dr., sveuč. profesor, Zagreb. 
Josip Predragović, D. L, Zagreb. 

Janko Penié dr. kanonik, Zagreb. 

Jure Pavičić, glav. ravn. Hrv. drž. tiskare, 
Zagreb. 


Jaroslav Sakač, sveuč. profesor, Zagreb. 
Jaroslav Šidak dr., profesor, Zagreb. 

Josip Torbarina dr., sveupč. docent, Zagreb. 
Josip Tabak, novinar, Zagreb. 

Jože Turk, profesor, Ljubljana. 

Jaroslav Thian ing., čin. drž. mon. u m., Zagreb. 


Krunoslav Babić dr., sveuč. profesor, Zagreb. 
Karlo Balić dr., prof. Anthonianuma, Rim. 
Konštantin Čulen, književnik i kult. povij., 
Bratislava. 

Krunoslav Draganović dr., sveuč. docent, 
Zagreb. 

Karlo Grimm dr., provincijal D. L, Zagreb. 
Karlo Gustavsohn ing. ravn. »Uljanik d. d.«, 
Zagreb. 

Konštantin Hudec dr., profesor konzervatorija, 
Bratislava. 

Kosta Kerofilas dr., književnik, Atena. 
Kruno Krstić dr., profesor, Zagreb. 

Karlo Kempni dr. prof. opservator Geofiz. 
zavoda, Zagreb. ) 

Kiril Mirčev, sveuč. profesor, Sofija. 
Konstantin Rimarić-Volinski, profesor, Sisak. 
Krsto Stošić, svećenik, Šibenik. 

Kamilo Zabeo, D. L, Zagreb. 


Leonard Bajić, franjevac, Zagreb. 
Lovro Bosnić dr., sveuč. profesor, Zagreb. 


Ljudevit Andrassy dr., sveuč. prof., Zagreb. 
Ljubo Babić, profesor Akademije likovne 
umjetnosti, Zagreb. 

Ljudevit Barić dr., kustos miner.-petrograf. 
muzeja, Zagreb. 

Ljudmil Hauptmann dr., sveuč. profesor, 
Zagreb. 

Ljudevit Jurak dr., sveuč. profesor, Zagreb. 
Ljudevit Jonke, sveuč. asistent, Zagreb. 
Ljubomir Maraković dr., profesor, Zagreb. 
Ljubomir Peterčić ing., sveuč. prof., Zagreb. 
Ljubo Wiesner, književnik, Zagreb. 


Milan Anić dr., sveuč. docent, Zagreb. 
Mihovil Abramić dr., uprav. Arh. muz., Split. 
Marijan Andrašević dr., tajnik poslanstva 
N. D. H., Helsinki. 

Milostislav Bartulica, nadz. min. unut. 
poslova, Zagreb. 

Miho Barada dr., sveuč. profesor, Zagreb. 
Mirko Breyer, književnik, Zagreb. 

Milan Crlenjak ing., ovl. stroj. ing., Vrapče. 
Mate Demarin, profesor, Zagreb. 

Milislav Demerec dr., profesor, rav. na 
Carnegie Inst, Goldspring Harbor. 

Mladen Deželić dr., sveuč. docent, Zagreb. 
Mirko Deanović dr., sveuč. profesor, Zagreb. 
Matija Evetović, književnik, Subotica. 

Matej Ferrich dr., sveuč. asistent, Zagreb. 
Milan Fišter, čin. Hrv. drž. društvovnog 
gospodarskog zavoda, Zagreb. 


Mihovil Gračanin dr., sveuč. profesor, Zagreb. 
Marcel Gorenc, kustos Drž. muzeja za umjet. 
i obrt, Zagreb. 

Milovan Gavazzi dr., sveuč. profesor, Zagreb. 
Mehmed Handžić, knjižničar Gazi 
Husrevbegove džamije, Sarajevo. 

Muhamed Hadžijahić, svrš. pravnik, Zagreb.: 
Marijan Horvat dr., sveuč. profesor, Zagreb. 
Milan Ivšić dr., profesor EK VŠ, Zagreb. 
Marijan Jurčec, novinar, Zagreb. 

Mihajlo J. Dinić dr., sveuč. profesor, Beograd. 
Marin Katalinić dr., honor. sveuč. nastavnik, 
Zagreb. 

Manes Karninčić, dominikanac, Zagreb. 

Milan Krištof ing., honor. sveuč. nastavnik, 
Zagreb. 

Mihovil Kombol dr., profesor VPŠ, Zagreb. 
Milan Kovačević, profesor, opservator Geofiz. 
zavoda, Zagreb. 

Milko Kos dr., sveuč. profesor, Ljubljana. і 
Mirko Kus-Nikolajev, književnik, Zagreb. 
Mihajlo Lanović dr., sveuč. profesor, Zagreb. 
Marko Mohaček dr., uprav. Drž. gosp. nadz. 
i pokus. postaje, Zagreb 

Milivoj Magdić, izvjestitelj Glavnog saveza 
staleških i drugih postrojbi, Zagreb. 
Miroslav Mikuličić ing., satnik ratne morn., 
Zagreb. 

Marko Orešković, knjižničar Hrv. nar. i sveuč. 
knjižnice, Zagreb. 

Mihovil Proštenik ing., sveuč. asistent, Zagreb. 
Milan Pallua dr., prav. savj. Hrvatske banke, 
Zagreb. 

Milivoj Petrik ing., tehn. nadzornik, Zagreb. 
Mladen Pliverić dr., sveuč. profesor, Zagreb. 
Marijan Petras dr., docent VPŠ, Zagreb. 
Matko Rojnić, knjižničar Hrv. nar. i sveuč. 
knjižnice, Zagreb. 

Marijan Stojković dr., profesor, Zagreb. 

Milan Šenoa dr., sveuč. profesor, Zagreb. 
Marinko Šunjić dr., prok. Hrv. vjeresijskog 
zavoda, Zagreb. 

Martin Štefanović, nadsavj. min. prom., Zagreb. 
Miroslav Šlezinger dr., liječnik, Zagreb. 
Mate Tentor dr., uprav. Hrv. nar. i sveuč. 
knjižnice, Zagreb. 

Marijan Tkalčić dr., profesor, Zagreb. 
Miroslav Тајаег dr., kustos mineral-petrogral. 
muzeja, Zagreb. 

Mate Ujević dr., profesor, upravitelj HIBZ-a, 
glavni urednik Hrvatske Enciklopedije, Zagreb. 
Miroslav Vanino dr., D. L, prof. viš. bog. uč., 
Sarajevo. 

Milan Vukelić ing., posebn. činovnik, Zagreb. 
Mladen Žerdik ing., posebn. činovnik, Zagreb. 


Nikolaj Fedorov, novinar, Zagreb. 

Nikša Fulgosi, slušač prava, Zagreb. 

Nikola Fink dr., kustos Zool. muzeja, Zagreb. 
Nikola Mavrodinov, uprav. umj. odjela nar. 
muzeja, Sofija. 

Nikola Neidhardt dr., sveuč. profesor, Zagreb. 
Nikola Novaković, mr. ph., sveuč. asistent, 
Zagreb. 

Nadežda Osikovska, lektor bug. jezika i knjiž., 
Zagreb. 

Nikola Peršić dr., docent EK Vš, Zagreb. 
Nikola Stanev, sveuč. profesor, Sofija. 
Nikola Šerman dr., sveuč. docent, Zagreb. 
Nikola Žic, profesor, Zagreb. 


Olinko Delorko prof., činovnik Min. vanjskih 
poslova, Zagreb. 

Oto Frangeš dr., sveuč. profesor, Zagreb. 
Ovidius Faust dr., glav. savj. grad. poglav., 
Bratislava. 

Oton Köster dr., sveuč. profesor, Zagreb. 
Oton Knezović dr., profesor, Široki Brijeg. 

BOJA. 

SADRŽAJ: Boja uopće, 1; Boja tijela, 1; Miješanje boja, 1; 
Trokut boja, 2; Ostwaldove boje, 2; Aparati za mjerenje i klasi- 
fikaciju boja, 3; Bojina temperatura, 3; Boja minerala, 3; Boje 
biljaka, 3; Boja životinja, 3 

Boja je utisak, kojim oko reagira na različite frekven- 
cije svjetlosnih titraja. Takve utiske dobivamo izravno, ako 
načinimo spektar bijele svjetlosti iz vrlo uske pukotine, 
pa oko premještamo uzduž spektra držeći pred njim drugu 
usku pukotinu paralelno s prvom (—> spektar). Međutim oko 
je mnogo nepouzdaniji organ za frekvencije svjetlosti negoli 
je to uho za frekvencije tonova, i ne gledajući na to, da 
osjetljivost oka obuhvaća jedva jednu »oktavu« frekven- 
cija svjetlosti (zaokruženo, valne dužine između 400 mu i 
800 mu.). Osjetljivost oka u tom području ima maksimum u 
zelenom (A 555 mu), а odatle opada prema krajevima spek- 
tra dosta strmo. Najveću osjetljivost za raspoznavanje pri- 
jelaza boja ima oko u područjima oko À 490 mu (plavo) i 
À 585 mu (žuto), gdje razabira razlike valnih dužina od 1 do 
15 mu, a već između njih dolazi jedan sporedni minimum 
(oko A 520 mu), gdje je sposobnost zamjećivanja prijelaza 
boja dva do tri puta manja (3,2 mu). U ljubičastom i u 
jasno crvenom ova sposobnost pada na ispod 5 mu, a u 
tamno crvenom oko je neosjetljivo za razlike valnih du- 
žina. Na taj način od teoretskog bezbroja spektralnih boja 
oko razabira samo nekih 160 prijelaza boja u cijelom 
spektru. To sve vrijedi za normalno trihromatično oko uz 
pretpostavku normalnog gledanja mjestom najjasnijeg vida 
(fovea centralis) u žutoj pjezi i uz neku osrednju jakost 
rasvjete. Kod prejake rasvjete sve se boje osjećaju bjel- 
kasto. 

Spektralne boje zovemo homogenima ili monohromat- 
skima, ako uzimamo samo uska područja valnih dužina. 
Strogo uzimajući, oba naziva pripadaju samo svjetlosti je- 
dne valne dužine. Bijela svjetlost u običnom smislu sadrži 
valove svih vidljivih frekvencija u neprekidnom spektru. 
Savršeno bijela svjetlost je utisak, koji bi izazvala ukupna 
svjetlost neprekidnog spektra s jednolikom podjelom ener- 
gije; to je idealan spektar, u kojemu bi svakom malenom 
području valnih dužina pripadao jednak iznos sijane ener- 
gije. 

Boja tijela. Prozirna tijela, koja potpuno propuštaju svje- 
tlost, u prolaznoj svjetlosti su bezbojna. Tako su bezbojni 
zrak ili voda u tankim slojevima. U debelim slojevima ta- 
kvih tijela dolazi do izražaja i molekularno raspršavanje 
svjetlosti, pa su na pr. debeli slojevi čiste vode ili zraka u 
'prolaznoj svjetlosti zbog Rayleighova zakona o raspršava- 
nju svjetlosti (zakon ovisnosti о 1/44) modri ili plavi. Na tom 
se osniva plava boja neba. Isto tako je molekularno raspr- 
šavanje svjetlosti razlogom modroj boji mora zbog Ray- 
leighova zakona o jakosti raspršene svjetlosti u različitim 
smjerovima; pri tom opet vrijedi i prvi zakon (— svjetlost). 
Ako u takvim prozirnim sredstvima ima suspendiranih 
stranih čestica mikroskopske ili koloidne veličine, njihova 
prisutnost ima često velik utjecaj na boju, jer se i na 
njima svjetlost raspršava, a takvo raspršavanje svjetlosti 
znatno se udaljuje od Rayleighovih zakona, koji vrijede 
za beskonačno malene čestice. Raspršavanje svjetlosti na 
stranim česticama uzrokuje jutarnje i večernje rumenilo 
neba, kao i različite prijelaze boje mora. 

1 kod obojenih prozirnih tijela njihova boja u prola- 
znoj svjetlosti zavisi o debljini sloja; ali je tome drugi 
razlog: s debljinom sloja pojačava se apsorpcija dijelova 
spektra. 

Pod bojom tijela u užem smislu razumijevamo boju ne- 
prozirnog tijela, koje samo ni ne svijetli ni ne fluorescira, 
u upadnoj svjetlosti. Boja takva tijela dolazi odatle, što se 
u njegovu površinskom sloju djelomično ili potpuno apsor- 
biraju neki dijelovi spektra, pa u oko dolaze samo neapsor- 
birani dijelovi. Preduvjet je za to, da na površini tijela ne 


nastaje u znatnijem iznosu pravilna refleksija. Ako na pr. 
upada na jednu plavu plohu hijela svjetlost, malen se dio 
nje odmah na površini reflektira, pa je taj dio izgubljen 
za boju tijela. Veći dio svjetlosti prodire u tijelo do vrlo 
malene dubine pa se radi mnogobrojnih unutrašnjih re- 
fleksija i prijeloma na granicama sitnih nehomogenosti 
vraća napolje u različitim smjerovima, izgubivši usput neka 
svoja spektralna područja, koja su se apsorbirala. Plava 
boja tijela je onda utisak, koji u oku izaziva adicija ovih 
vraćenih spektralnih područja. Prema tome je boja takva 
tijela posljedica djelomične apsorpcije. Tako plavo tijelo 
apsorbira crvenu, narančastu i žutu svjetlost, a vraća natrag 
plavu s nešto zelenog, modrog i ljubičastog. Što je čistija 
plava boja, to je uže neapsorbirano spektralno područje. 

Od ovoga treba razlikovati površinsku boju tjelesa, koja 
imaju t. zv. kovni odsjaj. To su u prvom redu sve kovine. 
Amo ide i kovni odsjaj, koji pokazuju zrnca nekih ani- 
linskih boja; tako zrnca fuksina pokazuju zelenkasti odsjaj. 
Takve boje nastaju selektivnom refleksijom već na samoj 
površini tijela. Kovna boja zlata je žuta, a vrlo tanki li- 
stići zlata u prolaznoj su svjetlosti zeleni. 

Isto tako ne pripadaju amo ni boje tankih listića tinjca 
ili boje na mjehurima sapunice, jer one nastaju interferen- 
cijom svjetlosti (v.) 

Neprozirno tijelo ima svoju prirodnu boju samo u sun- 
čanoj ili danjoj svjetlosti. Crven cvijet apsorbira sve di- 
jelove spektra osim crvenog i nešto žutog. Osvijetlimo li 
ga redom crvenom, žutom, zelenom, plavom, modrom svje- 
tlošću, u crvenoj je žarko crven, u žutoj je žućkast, а u 
svim ostalima je crn. Da bi boja tijela bila jednoznačno 
određena, treba dakle u prvom redu jednoznačno odrediti 
izvor svjetlosti, pri kojoj tijelo opažamo. Za tu je svrhu 
i pojam dnevne svjetlosti premalo definiran. U nauci o 
bojama sve se boje svode na rasvjetu spomenutim ideal- 
nim neprekidnim spektrom s jednolikom podjelom ener- 
gije. Kod mjerenja boja definirana je kao normalna dnevna 
svjetlost (»normalna rasvjeta B<) ona svjetlost, koju daje 
plinom punjena volframova žarulja, kojoj je nit užarena 
na bojinu temperaturu (v.) 2848? K, iza Davis-Gibsonova 
svjetlosnog filtra posve određenog sastava. Ona dolazi naj- 
bliže direktnoj sunčanoj svjetlosti u podne. Ta svjetlost 
ima upadati pod kutom 45% a rasvijetljena se ploha ima 
opažati iz pravca normale upadanja. Gustoća rasvjete na 
plohi ima iznositi najmanje 10 asb (apostilb, — fotometrija), 
a gustoća rasvjete okolnih neutralno obojenih stijena naj- 
manje 50 asb. 

Skrajnje su opreke savršeno bijela i savršeno crna po- 
vršina. Savršeno bijela je ona površina, koja difuzno re- 
ilektira u svim smjerovima s jednakom gustoćom svijetlje- 
nja svaku svjetlost, koja na nju pada. Tomu se najbolje pri- 
bližava svježa površina magnezijeva oksida. Površina, koja 
ništa ne reflektira, jest savršeno crna. Takav je otvor umjet- 
nog savršenog crnog tijela (— žarenje). Površina, koja sve 
dijelove spektra podjednako djelomično reflektira, čini se 
sivom. Dakle sivo je nesavršeno bijelo. 

Miješanje boja. Kod istraživanja i uspoređivanja boja 
najpouzdaniji način miješanja boja je njihovo aditivno mi- 
ješanje. Ovo se sastoji u miješanju bojenih utisaka u sa- 
mom oku, Ako na istu točku upravimo dvije homogene 
boje iz spektra, oko opaža na tom mjestu boju, koja na- 
staje njihovim aditivnim miješanjem. Tako crveno i žuto 
c aditivnim miješanjem narančasto. Međutim treba pri- 
po ;enuti, da aditivno miješanje ne mora dati spektralnu 
boju. Tako aditivnim miješanjem spektralnog crvenog sa 
spektralnim ljubičastim dobivamo različite prijelaze gri- 
miznih boja. — Kod ovog dolazi do izražaja nesigurnost 
našeg oka i za analizu boja. Svjetlost čistog spektralno žu- 
tog, koja se sastoji od uskog područja oko A 590 mu, mo- 
žemo proizvesti s velikom točnošću i aditivnim miješanjem 


1 


E BOJA 


izvjesne spektralno zelene svjetlosti s izvjesnom spektralno 
crvenom svjetlošću miješajući ih u zgodnim omjerima. 
Oko ne može kod tako dobivenog žutog raspoznati, radi li 
se o čistoj spektralnoj boji, ili o ovako sastavljenoj boji. 

Naročita važnost pripada t. zv. komplementarnim ili do- 
pumbenim bojama: to su takvi parovi boja, koje pomije- 
šane aditivno daju bijelo. Tako crveno À 656 mu i plavo 
zeleno À 491 mu daju bijelo; isto tako dobivamo bijelo 
miješanjem žutog A 585 mu s plavim À 483 mu, i t. d. Uvi- 
jek jedna komponenta leži na strani duljih valnih dužina 
od zeleno plavog, a druga na strani kraćih valnih dužina. 
Samo zeleno plavo od À 567 mu do À 492 mu nema svog 
komplementa među homogenim bojama, S njim su kom- 
plementarne grimizne boje, koje su složene od crvenog i 
ljubičastog. 

Ako spektralno narančasto aditivno pomiješamo sa spek- 
tralnim zelenim, dobivamo jednu na oko jednostavnu žutu 
boju. Ta zadržava svoj žuti izgled, ako zeleno pomičemo 
sve više prema plavo zelenom, ali postaje sve više bjel- 
kasta. Tako i ona prvobitna žuta boja sadrži u sebi nešto 
bijeloga. Takva boja, koja u sebi sadrži i neku primjesu 
bijeloga, zove se jasna boja; ona je nezasićena boja. 

Pigmentne boje miješamo aditivno na zvrku boja. To je 
ploča, na kojoj su pojedini sektori obojeni različitim boja- 
ma. Ako je brzo vrtimo, oko je vidi jednolično obojenom 
(Alhazen, Newton). Omjer komponenata može se po volji 
mijenjati tim, što se na zvrk stavljaju okrugle ploče od 
kartona, koje su različito obojene, a rasporene su uzduž je- 
dnog polumjera, pa jedna ploča zalazi preko druge (Max- 
well). Miješanjem žutog i plavog u izvjesnom omjeru na 
takvu zvrku ne dobivamo bijelo nego sivo; dakle i po 
ovome sivo izlazi kao nesavršeno bijelo. 

Treći princip aditivnog miješanja boja dolazi kod tro- 
bojnog tiska u bojama, koji je zasnovao već Le Blond 
(1756). On se osniva na tom, da možemo proizvesti osjećaj 
svake boje svjetlostima triju odabranih spektralnih po- 
dručja mijenjajući im na zgodan način relativne jakosti, 
ako sva tri područja istodobno djeluju na isti dio mrežnice 
oka. Redovito se kao osnovne boje uzimaju crveno, zeleno 
i modro. Promatramo li jedan bijeli ili jasno sivi predjel 
takve slike u trobojnom tisku pod povećanjem 5 do 50 
puta, vidimo mrežu više manje pravilno poredanih toč- 
kica u trima osnovnim bojama. U višebojnom tisku dolaze 
još i žute i ljubičaste točkice (sl. A, prilog u boji). U bije- 
lom ili jasno sivom točkice u različitim bojama dolaze pod- 
jednako gusto, dok u crvenkastom pretežu crvene, u ze- 
lenkastom zelene. Oko ne može razabrati pojedinih točkica, 
nego se one u njemu zajedno sa svojom bijelom pozadi- 
nom slijevaju u jednu miješanu boju. U tamnijim dijelo- 
vima slike u trobojnom tisku točkice dolaze tako gusto, 
da se različite boje djelomice pokrivaju; u tim predjelima 
uz aditivno miješanje dolazi do izražaja i suptraktivno mi- 
ješanje. — Tako se i mreža na ploči za fotografiju u bo- 
jama po Lumičreovu sustavu sastoji od prozirnih crvenih, 
zelenih i modrih zrnaca. 

Drugi način miješanja boja je suptraktivno miješanje. 
Ako bijelu svjetlost pošaljemo kroz žuti, pa kroz plavi 
svjetlosni filtar, svjetlost, koja je prošla, jest zelena. Žuti 
filtar propušta narančastu, žutu i zelenu svjetlost, a sva 
druga spektralna područja apsorbira. Od ove svjetlosti, koju 
je propustio žuti filtar, plavi filtar apsorbira narančastu i 
žutu, pa tako prolazi samo zelena svjetlost. Jasno je, da je 
ovo tumačenje identično s onim, koje smo prije dali za pla- 
vu boju tijela u upadnoj svjetlosti. Tim je načinom Helm- 
holtz protumačio činjenicu, da miješanjem žutog pigmenta 
s plavim dobivamo zelenu boju: zrnca žutog pigmenta 
apsorbiraju iz bijele svjetlosti sve osim narančastog, žutog 
i zelenog dijela, a plava zrnca apsorbiraju narančasto i 
žuto, pa u svjetlosti, koja dolazi u oko, ostaje samo zelena 
svjetlost. 

Svjetlosni filtri, kojima je svrha ili da s pomoću njih odi- 
jelimo iz bijele svjetlosti uža područja homogenije svjetlo- 
sti ili da stanovita područja oslabimo, djeluju također 
suptraktivno. Apsorbirana područja pokazuju se u spektru 
kao tamne pruge. Ostatak svjetlosti, koji je filtar propu- 
stio, daje aditivnim djelovanjem miješanu boju. Takvi filtri 
mogu biti listići celuloida ili želatina među staklenim plo- 
čama ili obojeno staklo ili napokon tekućine u sloju odre- 
đene debljine. Crni filtri za infracrveno apsorbiraju cijelo 
vidljivo i ultraljubičasto područje, a crni filtri za ultralju- 
bičasto apsorbiraju cijelo vidljivo i infracrveno područje. 


Filtar je potpuno poznat, ako mu znamo granice propu- 
štenog područja i spektralnu plohu propustljivosti; na ovoj 
su u razmacima od 5 ili 10 mu označene propustljivosti u 
postotcima po odbitku reflektiranog dijela (krivulja pro- 
pustljivosti). 

MAXWELL-HELMHOLTZOV TROKUT BOJA 


Trokut boja. Po teoriji boja od Younga i Helmholtza 
svaki osjet boje u oku nastaje superpozicijom triju osno- 
vnih osjeta za crveno, zeleno i modro. To su tri osnovne 
boje. S pomoću njih se sve boje mogu grafički prikazati u 
Maxwell-Helmholtzovu trokutu boja. Ovaj ima na vrho- 
vima C, Z, M u jednakim količinama tri idealne praboje 
crveno, zeleno i modro. Na strani CZ redaju se zasi- 
ćene boje, koje nastaju aditivnim miješanjem crvenog i 
zelenog. Svaka tako dobivena boja prikazana je jednom to- 
čkom na strani CZ, u koju bi palo težište jednako dugog 
štapa bez težine, koji bi na svojim krajevima imao koncen- 
trirane mase u jednakom omjeru, u kojem su pomiješane 
komponente crveno i zeleno. Analogno vrijedi za ostale 
strane trokuta. Unutrašnjost trokuta zaposjednuta je svima 
drugim bojama; ove nastaju aditivnim miješanjem triju 
praboja. Težište trokuta (B) znači idealno bijelo, koje na- 
staje miješanjem triju osnovnih praboja u jednakim izno- 
sima. Ovo se težište poklapa s točkom, koja pripada svje- 
tlosti kontinuiranog spektra s jednakom podjelom energije, 
a leži blizu točke, koja pripada sijanju savršeno crnog tijela 
pri temperaturi 5560° K. Na deblje izvučenoj krivulji re- 
daju se spektralne boje; brojevi na njoj znače À u mu. 
Prema tome od spektralnih boja zasićene su samo crvena 
i boje, koje se u spektru redaju od nje do žute boje; sve 
druge su nezasićene. Na pravcu povučenu od 700 do 430 
(mu) redaju se grimizne boje. Trokutasta ploha, zatvorena 
krivuljom spektralnih boja i pravcem grimiznih boja, sa- 
drži sve realne boje. — Sastavljanje boja iz triju osnovnih 
boja i njihovo redanje u trokutu boja zasnovao je već T. 
Mayer (1750), a izgradio ga je Young. 

Ostwaldove boje. Novije poglede na pigmentne boje i 
njihovu sistematiku dao je W. Ostwald. U boje on ubraja i 
idealno, bijelo, sivo i crno kao nešarene boje. Aditivnim 
miješanjem bijelog i crnog nastaju različiti prijelazi sivog. 
Šarene boje, ako nisu čiste, sadržavaju u sebi i nešto bijelog 
ili crnog ili obojega. Zbog toga je svaka šarena boja osim 
svoje zasićenosti određena još i svojim tonom i čistoćom. 
Ton šarene boje odgovara dužini vala, oko koje boja leži, 
kad joj oduzmemo bijelu sastojinu. Čista šarena boja ne 
sadržava u sebi ni bijelog ni crnog; dakle ne sadržava ni 
svoje komplementarne boje. Dodavanjem bijelog čistoj boji 
mijenja se njezina zasićenost, a katkada i ton, jer s bijelim 
dolazi do utjecaja komplementarna boja. Dodavanjem bije- 
loga nastaju spomenute jasne boje. Dodavanjem bijelog i 
crnog čistoj boji nastaju mutne boje, koje su to mutnije, 
što je veći postotni sadržaj crnoga. Dodavanjem crnog do- 
bivaju se zagasite boje; među takve pripada na pr. smeđe. 
— U trokutu boja nalaze se Ostwaldove boje u unutrašnjo- 
sti plohe, omedene krivuljom nacrtanom točkicama. 

U Ostwaldovu krugu boja poredano je 100 čistih boja po 
njihovu tonu tako, da miješanjem dviju susjednih parnih 
ili neparnih u jednakim dijelovima dobivamo boju između 
njih. U sl. B (prilog u boji) prikazano je 20 članova toga 
kruga u jednakim razmacima, t. j. svaki peti član. Na kra- 
jevima svakog promjera nalaze se suprotne boje; one po- 
miješane u jednakim dijelovima daju neutralno sivo. Dakle 
i svaka boja, dobivena miješanjem dviju čistih boja, ima 
manju čistoću nego komponente, jer u boji dobivenoj mi- 
ješanjem raste sivi sadržaj to većma, što su komponente 

udaljenije u krugu boja. Značajno je za ovaj Ostwaldov 
krug, da je on promjerom kroz sumporno žuto (00) i kroz 
ultramarinsko modro (50) podijeljen u desnoj polovini na 
sve žute, crvene i grimizno ljubičaste boje, a u lijevoj po- 
lovini na zelene i plave. 

Svakom tonu šarene boje pripada cijeli niz boja, koje 
nastaju iz njega primjesom bijelog i crnog. Te se boje dadu 
određenim redom smjestiti u Ostwaldovu izohromnom 
trokutu, koji na jednom vrhu ima čistu boju, a na drugim 
dvjema vrhovima bijelo i crno. Strana trokuta između bi- 
jelog i crnog vrha nosi različite prijelaze sivog. Na strani 
između vrha čiste boje i bijelog vrha boje su jasne, a na 
strani između vrha čiste boje i crnog vrha boje su zaga- 
site. Unutrašnjost trokuta zauzimaju mutne boje. Takav 
Ostwaldov izohromni trokut za Ostwaldovu čistu boju 
br. 23 prikazan je u sl. C (prilog u boji); trokut je skraćen, 
pa mu stranice sadržavaju samo svaki dvadeseti član. 

Izohromni trokuti za svih 100 čistih boja iz Ostwaldova 
kruga dadu se smjestiti određenim redom u Ostwaldovu 
tijelu boja. To je dvostruki stožac, koji u gornjem vrhu 
nosi bijelo, u donjem crno, a na obodnici zajedničke osnov- 
ke su poredane čiste boje. Na gornjoj polovini pobočja 
nalaze se jasne, a na donjoj polovini zagasite boje. Mutne 
boje leže u unutrašnjosti tijela. Presiječe li se dvostruki 
stožac ravninom, koja prolazi kroz os, dobivaju se izo- 
hromni trokuti, koji pripadaju dvjema komplementarnim 
bojama. Na svakom koaksijalnom cilindru, koji ide kro- 
za nj, leže sve boje iste čistoće. 

Aparati za mjerenje i klasifikaciju boja dolaze pod razli- 
čitim imenima (kolorimetri, tintometri, spektralni foto- 
metri). Najjednostavniji među njima osnivaju se jedni na 


aditivnom, drugi na suptraktivnom miješanju. Ide se za 


tim, da se miješanjem na Zvrku ili na valjku boja (kod 
prvog načina miješanja), ili miješanjem s pomoću filtara 
uspostavi ista boja kao ona, koju istražujemo. U Lovi- 
bondovu tintometru, koji radi ovim drugim postupkom, je- 
dna polovina vidnog polja pokazuje boju, koju ispitujemo, 
a druga polovina bijelu plohu, ispred koje možemo umet- 
nuti različite crvene, žute i modre filtre (do 155 njih). Ovi 
se filtri kombiniraju tako, da se boje obih polovina vidnog 
polja izjednače. 

LIT.: Helmholtz, Handb. d. physiolog. Optik, IL; W. Ostwald, Die 
Farbenlehre, sv. L, IL, IV., Leipzig 1918—1922; Isti, Die Farbenfibel, 
leipzig 1917; König, Physiolog. Optik, Leipzig 1929 (Wien-Harms, Handb. 
d. Experim-Physik, XX/1); Richter, Grundriss d. Farbenlehre d. Gegen- 
wart, Dresden-Leipzig 1940; DIN 5033, Berlin 1935. 

Bojina temperatura. Svjetlost nekih izvora svjetlosti ima 
istu boju kao svjetlost savršeno crnog tijela pri određenoj 
apsolutnoj temperaturi. Ta se temperatura zove bojinom 
temperaturom tog izvora. Ona se općenito ne podudara 
s njegovom pravom temperaturom. Bojina temperatura 
nema ništa zajedničko s t. zv. hladnim i toplim bojama 
kod slikara. M.K. 

Boja minerala. Kad svijetlo dođe iz uzduha do nekoga 
minerala, ono jednim dijelom u nj uđe, a jednim se di- 
jelom od njega odbije, reflektira. Svijetlo, što je ušlo 
u neki mineral, nikad ne izlazi iz njega potpuno; jedan 
je njegov dio mineral zadržao, apsorbirao (od lat. absor- 
bere »progutati«). Neki se minerali odlikuju takvom ap- 
sorpcijom, koja je za različne valovne dužine (za različne 
boje) svijetla veoma različita, pa kad u takav mineral uđe 
bijelo svijetlo (svijetlo različnih boja), apsorbira on neke 
boje jako, a neke posve neznatno, i svijetlo, kad izađe iz 
minerala, ne će više biti bijelo. Minerali takve apsorpcije 
pokazuju u prolaznom svijetlu neku boju. 


Neki su minerali redovno obojeni, kad ih promatramo 
u svijetlu, koje na njih pada. Ta boja minerala potječe od 
odbijenih (reflektiranih) zraka. Kao što mineral ne apsor- 
bira sve boje jednakom jakosti, tako ih i ne odbija jedna- 
kom jakosti. Zato, ako mineral neke boje apsorbira, a neke 
reflektira, pokazuje one boje, koje reflektira, obojen je 
dakle. ESI. 

Boje biljaka. Boje čitavih biljaka kao i njihovih poje- 
dinih dijelova mogu biti vrlo različite ne samo po svome 
izgledu i sastavu, nego i po svome postanku, kao i po sta- 
nju, u kojem se nalaze u biljnoj stanici. Najraširenije su 
one biljne boje, koje su vezane na živa stanična tjelešca 
(plastide). Takove boje imaju najvećim dijelom fiziološko, 
manjim dijelom ekološko značenje u životu biljke. Eko- 
loško značenje imaju i boje otopljene u staničnom soku 
(> antocijani), koje daju boju cvijeću i plodovima. Osim 


boja s fiziološkim ili ekološkim značenjem nalazimo u bilj- 
kama i takvih, kod kojih nije uvijek rastumačeno njihovo 
značenje u životu biljke. Mnoge od njih čovjek odavna 
iskorišćuje za bojenje različitih predmeta. Među nižim 
biljkama ističu se boje lišaja, koje pripadaju skupini vrlo 
raznolikih lišajskih kiselina. Od nekih vrsta lišajskih rodova 
Roccella te Ochrolechia dobivaju se vrlo važne boje: orsej 
(orseille), persio ili crveni indigo i lakmus. Slično je i kod 
nekih viših biljaka: poznata boja indigo nastaje naročitim 
prepariranjem od bezbojnog indikana u listovima čivitaka 
(Indigofera). Mnoge biljne boje nastaju kao posljedica 
različitih promjena, koje zahvaćaju biljne stanice, napose 
biljnu membranu. Tako na pr. u starijoj kori hrasta Quer- 
cus tinctoria Michx., u starijem (središnjem) dijelu drveta 
mnogih tropskih biljaka i t. d. nastaju raznolike boje, koje 
se i danas vrlo mnogo upotrebljavaju. Osobito su važne 
boje, koje kao organske uklopine dolaze u drvenoj mem- 
brani jedraca kod biljaka: Caesalpinia echinata Lam. (Bra- 
zilija), Haematoxylon Campechianum L. (tropska Ameri- 
ka) i dr. Takve su boje poznate pod imenom brazilin, he- 
matoksilin i t. d. Slične boje mogu nastati i u drugim bilj- 
nim dijelovima, kao na pr. u podancima, u plodovima, sje- 
menkama i sl. I kod nas je u narodu raširena upotreba žu- 
tila, koje se dobiva iz korijena žutike. Mnogo se upotre- 
bljava i žuta boja (kvercetin), koja se priređuje iz kore 
гија, zatim crvena Боја, alkanin, iz korijena alkane i t. d. 
Vrlo karakteristično bojilo sadrži njuška tučka kod 
šafrana (Crocus sativus L.), koji se zbog toga još i danas 
mnogo sadi. Kod mnogih je takvih boja poznat i kemijski 
sastav. Za veliki broj ostaju još mnoga pitanja neriješena. 
Pogotovu je zamršen postanak tih boja, kao i tvari, od 
kojih one nastaju. F.K-n. 

Boja životinja. Boja je vrlo značajno svojstvo životinja. 
Većina njih ima osobite boje, koje su sastavni dio konsti- 
tucije životinjskog organizma, ali su boje također pod 
utjecajem vrlo mnogih faktora okoliša, u kojem životinje 
žive, osobito pod utjecajem podneblja, svijetla i hrane. 
U tropskim krajevima, gdje su najpovoljniji uvjeti za ži- 
vot, ima najviše životinja s jakim i blistavim bojama, ne 
samo kopnenih, kao ptica, leptira, kornjaša i drugih ku- 
kaca, nego i nadanskih, koje žive uz obale mora, kao riba, 
puževa, školjkaša, koralja, moruzgva i t. d. Dakako da 
životinje nemaju samo značajnu boju, nego mnoge imaju 
i poseban poredak različitih boja u prugama, kolutima, 
očima i svakojakim šarama, čime se još više povećava 
njihova raznoličnost. 

Da je boja životinja donekle zavisna i o svijetlu, poka- 
zuju najbolje one životinje, koje nisu pod njegovim utje- 
cajem. Takve su na pr. spiljske životinje, kao čovječja 
ribica, ribe, skakavci, pauci, raci, puževi, pijavice; onda 
one, što žive ispod zemlje, u plodovima, drvu, kao crvi i 
ličinke kukaca; ili pak unutrašnji nametnici, kao traka- 
vice, gliste, metilji. Najveći dio tih životinja iz mraka je 
bez boje, bijel, blijed. Ali kada se bijela čovječja ribica 
drži i u slabom svijetlu, postane dosta brzo smeđa, a bo- 
jadisane babure i rakušci, koji dolaze sa svijetla, izgube 
u mraku boju. 


I kod životinja u svijetlu vidimo, da je gornja strana, 
koja je okrenuta svijetlu, obično tamnije boje od donje, 
tako kod mnogih sisavaca, ptica, gmazova, vodozemaca, 
riba, sipa i t. d. Kao kod drugih, tako je redovno i kod 
riba leđna strana, ali kod ustavice, koja se leđnom stra- 
nom naslanja na kučke, ta je strana blijeda, a trbušna je 
obojena, jer je okrenuta svijetlu. Bijela strana riba plosna- 
tica, rasvijetljena odozdo u staklenom akvariju, postane 
doskora tamna. Svakako djeluje svijetlo škodljivo na živu 
tvar, pa se ona od njega zaštićuje bojama. Kod danjih 
zmija i gušterica, koje se mnogo sunčaju, i potrbušnica 
je crna, a kod noćnih, kao kod macaklina, jest bez boje. 

Utjecaj se svijetla očituje još i u tom, što danje živo- 
tinje imaju redovno živahne i jarke boje, a u noćnih su 
životinja boje mrke, sivkaste i jednolične, kao u netopira, 
miševa, štakora, krtica, sova, legnjeva, noćnih leptira. I 
u mračnoj morskoj dubini sve su životinje jednolične boje, 
a najviše ih ima crvenih, kakvi su glavonošci, zvjezdače, 
veslonošci, moruzgve, meduze i t. d., jer se ova boja tu 
pričinja crna, pa iščezava u mraku. Kod nekih kozica, koje 
se zovu Virbius varians, boja se periodički mijenja s iz- 
mjenom dana i noći, tako da su noću sve modrikaste, a 
danju vrlo različite boje prema podlozi, gdje se zadrža- 

vaju. Mnoge ribe i liganj su noéu tamnije, a danju svjetlije, 
a isto tako i paličnjak (Caraussius morosus). 

Svakako ima boja Zivotinja takoder znatno ekološko zna- 
čenje, koje se očituje na mnogo različitih načina. Redovno 
boja okoline izravno utječe na boje životinja, pa često 
dolazi među njima do znatne skladnosti, jednoličnosti, ko- 
jom životinje utonu u jednoličnu boju krajine, gdje se 
zadržavaju. Tako na pr. na livadama, u grmlju, na lišću 
i u šumama imaju mnoge životinje jednoličnu zelenu boju, 
kao gatalinke, gušterice, pauci, gusjenice, ušenci, smrdi- 
bube, skakavci, kornjaši,a u prašumi i papige, zmije, kame- 
leoni it. d. Životinje, koje se drže stabla, jesu smeđe poput 
kore, na pr. kune, vjeverice, leptiri, kornjaši, gusjenice 
grbica i pauci. Pače i mnogi kukci, koji imaju žive boje, 
polažu tako krila, da ih sakriju i da neuglednom bojom 
budu jednolični s okolinom. Tako na pr. crvena lenta ili 
čegrtaši slože živo obojena donja krila pod smeđasta gor- 
nja, a danji ih leptiri sklope tako, da se vidi neugledna 
donja strana. 

Životinje, što se zadržavaju na tlu, jesu svojom smeđa- 
stom i mrkom bojom jednolične s tlom, kao zec i maleni 
sisavci, ševe, trčke, prepelice, šljuke, ženke gnjetela i te- 
trebova, koje leže na jajima, onda gmazovi, gubavice, ska- 
kavci i t. d. Ovo prilagodivanje tlu još se više očituje kod 
pustinjskih životinja, koje su smeđaste i žućkaste, kao 
mačke, čagljevi, antilope, deve, divlji magarci, glodavci, 
ševe, sadže, prepelice, zmije, gušteri, skakavci i t. d., kao 
i kod polarnih, koje se uz slabo zimsko sunce bijele poput 
snježne krajine, na pr. sjeverni medvjed, bijeli zec, lisica, 
bijelka, sokol, sova, strnadica i t.d. I kod nas se neki si- 
savci i ptice, koji dva puta na godinu mijenjaju odjeću, 
prilagođuju u zimi zimskoj krajini, kao alpinski bijeli zec, 
bijelka, zerdav i neke lasice, a ljeti su te iste životinje 
prema tlu tamno smeđe. U moru se također ističe velika 
prilagođenost kod pučinskih životinja, koje su najviše pro- 
zirne kao voda, ili imaju modrikaste boje, kao meduze, 
salpe, raci, mekušci, neki crvi, pa ličinke jegulja. 

Od te harmonije u bojama odskaču životinje, koje imaju 
vrlo živahne boje, odbojne ili zastrašne. To su obično ta- 
kve životinje, koje su odvratna ukusa ili otrovne, pa ih 
druge životinje ne napadaju, kao neke zmije, daždevnjak, 
mukači, neke ribe, mnogi kukci, na pr. pčele, ose, otrovne 
gusjenice, leptir ivanjska ptičica, mnogi tropski leptiri 
it. d., pa ih radi toga oponašaju drugi nezaštićeni (>> mi- 
mikrija). 

Koliko boja okoline djeluje na boju životinja, vidi se 
najbolje kod takvih, koje se okolini izravno prilagođuju 
mijenjanjem boje, kao kameleon i drugi neki gmazovi, 
anolis, promjenljiva agama i t. d., gatalinke i drugi vodo- 
zemci, plosnatice, kamenice (raže) i druge neke ribe, oso- 
bito s dna, pa glavonošci i neki raci. Te životinje imaju 
. u koži posebne obojene stanice, hromatofore, koje se pod 
utjecajem živčevlja mogu od podražaja preko oka re- 
fleksno rasprostrti i razgranati ili skupiti u grudicu, pa 
se tako njihovim razmicanjem i slaganjem mijenja boja 
životinje. Osobito jako mijenjaju boje glavonošci, plosna- 
tice i kozicama slični račići, koji su na zelenim algama 
zeleni, kada se spuste na smeđe postanu smeđi, a na crven- 
kastima pocrvene. I druge se životinje mogu prilagođivati 
bojama, pa na pr. daždevnjaci, koji odrastu na crnoj ze- 
mlji, izgube mnogo žutih pjega, a na ilovači ih dobiju 
mnogo više. Kukuljice leptira bijelaca i malene riđe su na 
tamnim daskama vrlo tamne, a na svijetlima su posve 
svijetle. Koliko je boja životinja izraz čitavoga njihova sta- 
nja, vidi se najbolje kod zdravih i snažnih životinja, koje 
imaju lijepe i jasne boje, a slabe i bolesne imaju mnogo 
manje izrazite boje. 

Na izraz boja djeluje još u znatnoj mjeri podneblje to- 
plinom i vlagom, pa i hrana. To se opaža osobito kod 
leptira i drugih kukaca, koji imaju godišnje dva pokolje- 
nja, pa se jedno razvija za hladnijega proljeća, a drugo u 
toplom ljetu. Proljetno je pokoljenje različite boje od 
ljetnoga (sezonsko dvoličje, dimorfizam); ljetno je redovno 
tamnije, kao na pr. u šumske riđe, mnogih bijelaca, pla- 
vaca i t. d. U vrućim se krajevima opažaju slične razlike 
između sušnog i kišnog pokoljenja. I na umjetni način 
mogu se postići kod ptica, leptira i kornjaša promjene u 
boji djelovanjem topline. Kad na pr. na kukuljice malene 
riđe djeluje toplina, ne izađu leptiri, kakvi su naši, nego 
onakvi, kakvi lete u Sardiniji (var. ichnusa), a iz onih, 


koje su bile na hladnom, izađu takvi, koji lete na Laplan- 
diji (var. polaris), pa se tako na umjetni način mogu do- 
biti različite geografske lokalne odlike. Kod gorskog Apo- 
lonova leptira nastane od djelovanja studeni tamnija vi- 
sinska odlika (var. brittingeri). 


I velika toplina i jaka studen potamnjuju boje, pro- 
izvode melanizam. Tako isto djeluje i vlaga, pa kada se 
ona poveća, onda obično mnoge životinje potamne. Tako 
su na pr. vodeni voluhari, koji žive uz vode, tamniji od 
onih, koji se drže suhih vrtova, a isto su tako od vlage 
tamniji i drugi sisavci, neke ptice, žabe i gušterice, pa i 
puževi. Tako je šumski prpolj u suhim šumama crven- 
kast, a u vlažnima crn, kao i mnogi kukci, poljski šturak, 
leptiri, koloradska zlatnica i t. d. Kako su obično oba 
faktora združena, dolaze u prirodi na takvim mjestima 
posebne, tamnije obojene životinje. Tako na pr. nala- 
zimo na nekim otocima na pr. na Visu, Lastovu, Sv. 
Andriji, Brusniku, Jabuci i t. d. potamnjele i crne krške 
gušterice, kao višku guštericu (Lacerta melisellensis lis- 
sana), brusničku (L. m. melisellensis), jabučku (L. m. po- 
moensis) kršku guštericu i t. d. I u visokim gorama i 
cretnim krajevima ima od niže temperature i znatne 
vlage dosta tamnijih, melanotičkih, životinja, kao što su 
oštroglava i planinska gušterica, crna riđovka i bjelouška, 
smeđa hrženica, vjeverica, voluharica, neke ptice, mnogi 
kornjaši, leptiri i t. d. 

Hrana također djeluje na boju životinja, jer mijenja 
kemizam organizma, pa je poznato, da ševe, zimnice, ju- 
ričice postanu u kavezu crnkaste, jer se hrane najviše 
konopljom. Žuti kanarinci, kojima se u hranu miješa 
slatka paprika, dobiju crvenkasto perje, a i kod leptira 
je opaženo, kada se gusjenice hrane drugačijom hranom, 
da se boja odraslih leptira različito promijeni. Gusje- 
nice naše hrastove kvočke (Lasiocampa quercus) hrane 
se u Škotskoj vrijeskom, pa odatle dolazi tamo posebna 
vrijeskova odlika (var. callunae), a u južnoj Evropi du- 
bom, pa stoga ima tu dubova odlika (var. roboris). 

Po tome vidimo, da kod prosudivanja boja Zivotinja 
treba uvažiti sve okolnosti, o kojima ovisi život, to više, 
što su one znatno izražene i u njihovu spolnom životu 
kao spolne boje. Kod više životinja je i u boji izraženo 
spolno dvoličje, dimorfizam, pa se u lijepim uresnim bo- 
jama mužjaka očituju sekundarne spolne oznake, osobito 
kod ptica, zmija, riba, leptira, rijetko kod sisavaca. Kod 
ptica su poznati vrlo šareni i gizdavi mužjaci kokošaka, 
pataka, rajčica, kolibrića, a i kod vuga, kosova, zimnica, 
zeba i dr. mužjaci su življe obojeni. Kod sisavaca se jakim 
bojama ističe mužjak mandrila. Još se više očituje veza 
između spolnog života i boja kod svadbenog ruha, kad 
mužjaci od pomicanja i umnažanja pigmenta dobiju pe- 
riodički za vrijeme upaljivanja (oestrum) vrlo napadne 
boje, kao kod mnogih riba, kod naše gavčice, kod lososa, 
usnača, glavoča, pa kod stranih ribica, koje se drže u 
akvarijima, onda kod vodenjaka, guštera i t. d. 

Boje daju životinjama ili posebne kemičke tvari, bo- 
jila, pigmenti, koji su najviše konačni proizvodi tvarne 
izmjene, pa su u zrncima raspoređeni u koži, perju ili 
dlakama, — od njih su određene boje, crna, smeđe, žute, 
crvene, to su pigmentne boje —, ili su pak boje fiziološko- 
fizikalne prirode, a to znači, da nastaju od posebne 
strukture onih dijelova tijela, što pokazuju boje. To su 
strukturne ili optičke boje, koje se obično prelijevaju i 
kovno sjaju, kao perje mnogih ptica, krila leptira, crv 
morska gusjenica, pa i sedef i t. d. Dok su ove boje, koje 
su vezane uza strukturu, nepromjenljive, od jačeg se 
svijetla pojačava postajanje bojila u koži, pa i naša koža 
od sunčanja potamni. ; 

Bolesno stanje, kad organizam nema sposobnosti, da 
proizvodi bojila, jest albinizam (v.). N. F-k. 

BOJADZIJEV, Kliment Eftimov, * Ohrid 1861, + 1933, 
bugarski general. Svršio vojničku školu u Sofiji i vojničku 
akademiju u Italiji. U doba srpsko-bugarskog rata (1885) 
bio je pobočnik u stožeru zapadnoga vojnog zbora. U 
balkanskom ratu (1912—13) zapovijedao je četvrtom pre- 
slavskom divizijom, koja se odlikovala u borbama protiv 
Turaka i Srba. Na položaju na Čataldži zapovijedao je 
na prednjim položajima. Poslije rata bio je ministar voj- 
ske. Za vrijeme prošloga svjetskog rata zapovijedao je 
prvom armejom, koja je 1915 osvojila Zaječar, Niš, Pri- 
štinu, Bitolj i Ohrid. G. 1916 proveo je napadaje od Bi- 

BOJANA 


tolja prema Ostrovskom jezeru i kasnije zapovjeđeno 
uzmicanje. Malo zatim je umirovljen. Izdao je Reljefnu 
kartu Bugarske. EE: 

BOJANA otječe iz Skadarskog blata (jezera) u Jadran- 
sko more. Teče u velikim okukama s prosječnim padom 
od 06%. Drimnjača i rijeka Kiri donose u B. velike koli- 
čine nanosa, te bi ona mogla postati plovnom jedino stal- 
nim bagerovanjem. P. V-6; 

BOJANOWSKI, Edmund Wojciech Stanislaw, Ж Grabo- 
.nog u Poznanjskoj 14. XI. 1814, + 1871, poljski književnik 
i filantrop. Učio je književnost i slavenske jezike u Bress- 
lauu i Berlinu, sabirao narodne pjesme. Osnovao brojna 
sirotišta i bolnice na selu. Potkraj života imao 39 siroti- 
šta i 127 »sestara sluZbenica«. Taj se pokret proširio po 
cijeloj Poljskoj i po Engleskoj. Uređivao je izdanja za 
puk: Poklosie i Rok wiejski. Još kao đak preveo je 15 
naših narodnih lirskih pjesama u godišnjaku »Marzanna« 
1834, i to prema njemačkom prijevodu. 

LIT.: Jugosl. poezja ludowa, Varšava 1938. 

BOJA ZVUKA — Zvuk. 

BOJČEV, Dimo, * Ičera, Kotlensko 1878, bugarski skla- 
datelj-pedagog. Učio je u Rusiji, zatim učiteljevao po Bu- 
garskoj od 1896 do 1935 i osnivao dječja zborna društva. 
Napisao je niz vrijednih djela iz područja dječje glazbene 
književnosti i glazbeno-metodičkih pomagala. ÉS; 

BOJE, bojila (njem. Farbstoffe, tal. sostanze coloranti, 
engl. dyestuffs) su obojene prirodne i umjetne tvari, koje 
mogu bojiti različna druga tijela. Dijelimo ih prema 
podrijetlu i proizvodnji u anorganske i organske prirodne 
i umjetne boje. Među prirodne anorganske boje ubrajamo 
mineralne ili zemljane boje. Organske prirodne boje po- 
tječu iz biljnog ili životinjskog carstva. Umjetne su boje, 
izuzevši neke anorganske i metalne boje, ponajviše organ- 
ske boje. Prema upotrebi dijelimo b. u tekstilne, slikarske, 
tiskarske i t. d. M. D-ć. 

SADRŽAJ: Boja i kemijski sastav tvari, 5; Anorganske boje, 5; 
Organske boje, 6; Boje u kemijskom veleobrtu, 8; Boje za knjigo- 
tisak, 9; Postojanost boja, 9; Bojenje tekstilne robe, 9; Bojenje 
seljačko, 11; Bojenje stakla, 11; Bojenje tijela, 11. 

Boja i kemijski sastav tvari. Kemijska teorija o organ- 
skim bojama govori o vezi, koja postoji između kemijskog 
sastava ili konstitucije tvari i njezine boje. Glavna je svrha 
te teorije, da posluži proizvodnji umjetnih organskih boja. 
Sve dotle, dok se nije znalo, kako su poredani pojedini 
atomi i atomske skupine u molekuli obojenih ugljikovih 
spojeva, bila je proizvodnja bojila prepuštana empiriji i 
slučaju. I doista su prve organske boje otkrivene pukim 
slučajem. Danas je kemizam, napose organskih boja, dobro 
poznat, pa je to upravo omogućilo golem razvitak umjet- 
nih (katranskih ili anilinskih) boja. 

Zasićeni alifatski spojevi apsorbiraju u skrajnjem ultra- 
ljubičastom dijelu spektra (ispod 200 mu), pa su u bijelom 
svijetlu bezbojni. Aromatski ugljikovodik benzol, CeHe, 
apsorbira svijetlo dužine vala oko 270 mu, pa je i on bez- 
bojna bistra tekućina. Ako u molekulama spomenutih 
ugljikovodika dolaze neke nezasićene atomske skupine, po- 
miču one pruge apsorpcije iz ultraljubičastog dijela prema 
vidljivom dijelu spektra, pa spojevi postaju i za oko obo- 
jeni (> boja). Alifatski ugljikovodici poprimaju boju, čim 
imaju najmanje 4 dvostruke C=(C— veze u kontinuiranom 
položaju. U ovakvu skupinu spojeva ubrajamo mnoge va- 

žne prirodne boje zvane »karotinoidi«, na pr. žutu boju 
mrkve (Daucus Carota), žutu boju žutanjka jajeta, boju 
Žutog jesenjeg lišća, zatim crvenu boju paprike, rajčice, šipka 
i t. d. Najveći dio organskih boja ubrajamo u t. zv. aro- 
matske svojeve, jer imaju u svom sastavu benzolove prstene 
ili kondenzirane sustave, koji su nastali iz benzolovih jez- 
gara (na pr. naftalin, antracen i dr.). Aromatski je ugljiko- 
vodik bifenil, СеН5—СвН5, bezbojan (apsorbira kod neko 
315 mu), ako između fenila dolazi nezasićena etilenska sku- 
pina —CH=CH—, nastaje spoj CeHs:—>CH=CH—CsH:s, 
koji je još uvijek za oko bezbojan (apsorbira kod neko 
345 mu); ali ako između dvaju fenila dolaze četiri etilenske 
skupine, spoj je žute boje, jer se apsorpcija pomiče u vi- 
dljivi dio spektra, u područje između 400—800 mu. S pove- 
ćanjem broja nezasićenih skupina boja prelazi u naranča- 
stu, crveno narančastu i t. d. 

Selektivna je apsorpcija svjetlosti u vezi s nezasićenošcu 
molekula. Prema tome je i boja ugljikovih spojeva zavisna 
o djelomično slabije vezanim elektronima u nezasićenim 
spojevima. Već su Graebe i Liebermann (1868) primijetili, 
da obojeni spojevi gube svoju boju, kada reduciranjem pre- 
laze u zasićene spojeve. Apsorpcija je u vidljivom dijelu 
spektra uvjetovana nekim određenim i posebnim nezasi- 
ćenim atomskim skupinama u molekuli. Takve je skupine 
nazvao O. N Witt (1876) kromofornim skupinama. Kro- 
mofori (nosioci boje) uzrokuju pomak apsorpcije u vidljiv 
dio spektra. Najvažniji su kromofori, osim spomenute eti- 
lenske skupine, (—CH — CH—), karbonil (=C=0), nitrozo 
(--N=0), nitro (>NO»), azo (—N=N—) i dr. Vrlo kro- 
moforno djeluju nitrozo-skupine i azo-skupine, potonja 
samo u aromatskom sustavu (azometan je bezbojan). Jedna 
kromoforna skupina redovno još nije dovoljna, da spoj 
bude obojen. Ima međutim spojeva, kojih je selektivna 
apsorpcija svjetlosti zavisna o nepostojanom ili nezasiće- 
nom stanju pojedinog atoma ili atomskog veza. I ako takvi 
spojevi nemaju dvostrukih veza u molekuli, ipak su obo- 
jeni (na pr. jodoform, CHJs). 

Organske spojeve s kromofornim skupinama zovemo 
kromogenima (stvaraoci boje). Kromogeni redovno još nisu 
bojila (na pr. nitrobenzol ili narančasto obojeni azobenzol). 
Zato je potrebna još jedna skupina, koja svojom kemij- 
skom prirodom veže obojene tvari s tekstilnim vlakancima. 
Usput spominjemo, da je najvažnija upotreba organskih 
boja u bojenju tkanina i tekstilnih proizvoda. Skupine, 
koje mogu pojačati djelovanje kromofora, zovemo aukso- 
kromnim skupinama. U sintetskoj kemiji organskih boja 
služe kao auksokromi: fenolske hidroksilne (oksi) skupine, 
aromatski vezane amino-skupine i njihovi derivati; uopće 
skupine, koje mogu stvarati soli (OH, МН», SOsH, СООН). 
Prema tome imamo kisela i bazična bojila. Same aukso- 
kromne skupine nemaju kromoforna svojstva, ali mogu 
znatno utjecati na boju kromogena tako, da je razviju ili 
pojačaju. Od kromogena postaje organsko tehničko bojilo 
istom onda, ako se kemijskom sintezom u molekulu uvede 
jedna ili više auksokromnih skupina. 

Vuna i svila su bjelančevinama slične tvari, a poznato 
je, da su bjelančevine amfoterne prirode i da mogu stva- 
rati spojeve i s kiselinama i bazama. Upravo zato možemo 
vunu i pravu svilu bojiti neposredno bojilima, koja 
imaju auksokromne skupine u molekuli. Pamuk je gotovo 
kemijski čista celuloza, zato se redovno ne spaja nepo- 
sredno s kiselim i bazičnim bojama. Zbog toga se pamuk 
prije bojenja stavlja u močila (Beizmittel), a to su oto- 
pine različnih kemijskih tvari, koje se u koloidnoj adsorp- 
ciji vežu uz vlakanca pamuka. Nakon toga se može bojilo 
kemijski čvrsto vezati uz vlakna, i to u obliku kompleks- 
nih spojeva. Kao močila služe za kisele boje najčešće hi- 
droksidi kroma, aluminija, željeza, antimona i kositera, dok 
za bazične boje služi najčešće tanin. 

LIT.: H. Kauffmann. Uber den Zusammenhang zwischen Farbe und 
Konstitution bei chemischen Verbindungen, Stuttgart 1904; Isti, Die 
Auxochrome, Stuttgart 1907; Witzinger, Organische Farbstoffe, 1933; 
Martinet, Couleur et Constitution chimique, Pariz 1924; G. Panizzon, 
1rattato di chimica delle sostanze coloranti, Milan 1918; J. K. Wood, 


Chemistry of Dyeing, London 1926; F. Ullmann, Enziklopádie der Tech- 
nischen Chemie, Berlin i Beë 1930. M. D-é. 


Anorganske boje služe u slikarstvu i tehnici, a imaju 
karakter pigmenata, t. j. sitnih, u vodi ili ulju netopljivih 
obojenih čestica, koje se s pomoću kojeg sredstva za fi- 
ksiranje vežu za podlogu. Kao sredstvo za fiksiranje pi- 
gmenta može služiti laneno ulje (uljene boje), emulzija 
ulja i vode uz dodatak raznih bjelančevina kao emulzifi- 
katora (tempera boje) ili biljno ili životinjsko ljepilo (vo- 

dene boje). Već u prethistorijsko doba služio se čovjek 
raznim prirodnim bojama: žutim i crvenim okerom, zele- 
nom zemljom (terre verte), azuritom i malahitom, rume- 
nicom i auripigmentom, čađom i kredom. Uz ove prirodne 
boje počela je u starom vijeku proizvodnja umjetnih anor- 
ganskih boja: egipatskog modrila (kalcijev-bakreni silikat), 
olovne gleđe i minija (olovni oksidi), te olovnog bjelila 
(bazični olovni karbonat). U srednjem je vijeku, najprije 
u Bizantu, ultramarin (smrvljen i vodom plavljen lazurit, 
prirodni natrijev aluminijev silikat s nešto natrijeva sul- 
fida) zamijenio egipatsko modrilo, jer se vještina priprav- 
ljanja te boje izgubila u metežu, kad je propalo rimsko 
carstvo. Na početku novog vijeka nadošla je još smalta 
(smrvljeno kobaltovo staklo ljubičaste boje), umjetno pri- 
ređeni karbonati bakra i napuljsko žutilo (olovni antimonat). 
U 18. i 19. st. otkriven je velik broj novih umjetnih anor- 
ganskih boja. 


Danas se kod upotrebe anorganskih boja pazi na to, da 
boje dobro pokrivaju, t. j. da su već u tankom sloju pot- 
puno neprozirne, da su postojane na zraku i svijetlu, a kod 
njihove tehničke upotrebe traži se još, da nisu otrovne. 
Iz posljednjeg razloga zabranjena je danas tehnička upo- 
treba olovnog bjelila i švajnfurtskog zelenila (bakreni ace- 
tat-arsenit), premda boje odgovaraju drugim zahtjevima, 
pa i danas služe u slikarstvu u ograničenoj mjeri. 


Od anorganskih su boja najvažnije: 


Bijele boje: Olovno bjelilo, pokriva vrlo dobro, ali nije 
posve postojano, jer s vremenom crni. Cinkovo bjelilo 
(cinkov oksid), pokriva slabije, ali je postojanije od olo- 
vnog bjelila i pritom neotrovno. Titanovo bjelilo (titanov 
oksid). pokriva vrlo dobro, ali neke vrste na svijetlu po- 
sive. Litopon (smjesa cinkova sulfida i barijeva sulfata), 
jeftina je boja, koja služi za pokrivanje podloge. Kreda 
(kalcijev karbonat), služi u prvom redu kao jeftina vodena 
boja u tehnici za pokrivanje velikih površina. 

Žute boje: Napolitansko žutilo, dobro pokriva i vrlo je 
postojano. Veliki broj žutih boja daje kromna kiselina, 
koje se soli s nekim kovinama (olovo, cink, barij, stron- 
cij) danas mnogo upotrebljavaju kao boje. Namiješane 
s uljem nisu na svijetlu sasvim postojane, a olovni kromat 
(kromovo žutilo), koji se najviše upotrebljava, usto je i 
otrovan. Kadmijevo žutilo (kadmijev sulfid) pokriva dobro 
i nije otrovno, ali se radi visoke cijene upotrebljava samo 
u slikarstvu. Oker (prirodni aluminijev hidrosilikat, koji 
sadržava nešto željeza), ako je čist, vrlo je postojan, a 
usto jeftin, pa mnogo služi u tehnici. Neke vrsti poznate 
su pod imenom terra di Siena. 

Crvene boje: Crveni oker, dolazi u prirodi kao terra 
rossa i terra di Treviso, a pravi se i umjetno žarenjem 
žutoga okera. Željezni oksid (Fe»Os) služi u tehnici kao 
jeftina i postojana crvena boja. Rumenica, cinober (živin 
sulfid), neke vrste nisu na svijetlu sasvim postojane, jer 
s vremenom potamne. Boja nije otrovna, jer je u vodi i 
kiselinama posve netopljiva. Minij (olovni oksid PbsO4) 
se upotrebljavao u srednjem vijeku mnogo kao zamjena 
za skupu rumenicu kod ukrašivanja rukopisa (otud ime 
minijature). Danas služi za premazivanje željeznih kon- 
strukcija, da bi se zaštitile od rđe. 

Modre boje: Ultramarin, dobiva se danas umjetno ža- 
renjem bijele gline s natrijevim sulfatom i ugljenom. Boja 
je postojana na svijetlu i jeftina. Kobaltovo modrilo (ža- 
ren aluminijev oksid uz dodatak male količine kobaltova 
oksida) postojana je i neotrovna boja. Berlinsko (parisko) 
modrilo (feri-ferocijanid, Fe«[Fe CeNe]s), pokriva vrlo do- 
bro, na zraku i svijetlu je postojano i pritom neotrovno, 
pa se mnogo upotrebljava. 

Zelene boje: Švajnfurtsko zelenilo, dobro pokriva i po- 
stojano je, ali je veoma otrovno, stoga mu je upotreba u 
tehnici zabranjena, a i u slikarstvu se izbjegava. Kromovo 
zelenilo (kromov oksid, koji sadržava nešto vode, Cr2O3 + 
H:O), postojana je i neotrovna boja. Kobaltovo (Rinman- 
novo) zelenilo (žaren cinkov oksid uz dodatak male ko- 
ličine kobaltova oksida), slabo pokriva, ali je veoma 
postojano. 


Smeđe boje: Umbra (prirodni aluminijev hidrosilikat, 
koji sadržava nešto mangana i željeza), s vremenom tamni. 
Crne boje: Kao crna boja najviše se upotrebljava ugljik 
u raznim oblicima (čađa, drveni i koštani ugljen, rjeđe 
grafit). Pokriva vrlo dobro i vrlo je postojan. Osim toga 
upotrebljava se još željezni oksid (Fe:Os) i manganovo 


crnilo (manganov dioksid, MnO»), koji su također posto- 
jani, ali slabije pokrivaju. 

LIT.: A. Eibner, Malmaterialienkunde als Grundlage der Maltechnik, 
Berlin 1909. M. Doerner, Malmaterial und seine Verwendung im Bilde, 
6. izd., Stuttgart 1938; F. Rose, Die Mineralfarben, Leipzig 1916; Ch. 
Cotfignies, Couleur. et peintures, Pariz 1924; F. W. Weber, Artists’ 
Pigments, New York. S. M. 

Organske boje. Gotovo su sve prirodne i umjetne organ- 
ske boje ciklični spojevi; derivati benzola, naftalina, antra- 
cena, karbazola i t. d. Danas se skoro sve organske boje 
dobivaju iz katrana kamenog ugljena, zato se i zovu ka- 
transke ili anilinske boje. U trgovini ima oko desetak ti- 
suća tih boja. 

Prvi temelj i poticaj za proizvodnju umjetnih katranskih 
boja dala su otkrića mauveina, ljubičaste boje, po Perkinu 
(1856), i fuksina, crvene boje, po Verguinu (1859). Organ- 
ske se boje upotrebljavaju za bojenje i tiskanje tekstil- 
nih vlakanaca, pređe i tkanina iz vune, pamuka, svile, 
umjetne svile, celulozne vune, lana, jute i t. d., nadalje za 
bojenje kože, papira, slame, drva, umjetnog cvijeća, 
perja, masti, voska, sapuna, tinte, živežnih namirnica, po- 
kosti, lakova it.d. U analitičkoj kemiji služe mnoge organ- 
ske boje kao indikatori (Methylorange, Phenolphthalein 
i t. d). U histologiji i bakteriologiji služe za bojenje 
mikroskopskih preparata, a u fotografiji za senzibiliziranje 
fotografskih emulzija. Organske se boje dijele kemijski: u 
nitroso-, nitro-, azo-, diazo-, tiazol-, difenilmetanske, trifenil- 
metanske, rosanilinske, antrakinonske, oksiketonske, kino- 
linske, indigo, indigoidne boje i t. d. Zajednička kemijska 
karakteristika svih crganskih boja jest njihova nezasićenost. 
Obojenost međutim ne zavisi samo o broju i razmještaju 
dvostrukih vezova i nezasićenosti jednog ili više atoma, 
nego i o općoj molekularnoj konstituciji. 

Danas dijelimo organske boje po metodama rada u gla- 
vnom području njihove upotrebe, t. j. u tekstilnoj proizvo- 
dnji, bez obzira na njihovu konstituciju na one, vis su: 
A. u vodi topive: 1. kisele boje, 2. bazične boje, 3. sub- 
stantivne ili direktne boje, 4. boje na močila (Beizenfarb- 
stoffe); B. u vodi netopive: 1. sumporne boje, 2. močne boje 
(Küpenfarbstoffe), 3. boje na močila (netopive u vodi), 4. 
boje, koje se grade na vlaknu (Entwicklungsfarbstoffe), 5. 
boje za acetatnu svilu, 6. boje topive u organskim topilima. 


U trgovinu dolaze organske boje pod različnim nazivima, 
koji su djelomično odabrani samovoljno, a djelomično ve- 
zani na njihovu užu kemijsku konstituciju ili na način upo- 
trebe, kao na pr. Chrysoidin-, Auramin-, Methylen-, Pho- 
sphin-, Diamin-, Benzidin-, Chlorantin-, Chloramin-, Diazo-, 
Sirius-, Eliamin-, Benzochrom-, Immedial-, Sulfogen-, Pyro- 
gen-, Anthralan-, Alizarin-, Palatinecht-, Neolan-, Indan- 
thren-, Cibanon-, Sandothren-, Romanthren-, Helindon-, 
Antinol-, Tinonchlor-, Indigosol-, Naphtol AS-, Ultrazol-, 
Cibanaphtol-, Irganaphtol-, Rapidogen-, Rapidecht-, Neo- 
coton-boje i t. d. › 

Spomenuta otkriéa prve sintetske organske boje mau- 
veina po Perkinu (1856) i fuksina po Verguinu (1859), na- 
dalje veoma značajni radovi Gribea, Liebermanna, Caroa 
i Perkina oko određivanja konstitucije i sinteze alizarina 
te radova A. v. Baeyera na sintezi indiga dali su poticaj 
čitavim plejadama kemičara za najsmjelije kemijske sin- 
teze organskih boja. 


Spoznaja, da katran kamenog ugljena sadrži mnoge 
aromatske spojeve (benzol, toluol, ksilol, fenol, krezole, 
naftalin i antracen), koji služe kao kemijsko gradivo za 
sve organske boje, učinila je katran glavnom sirovinom 
organske kemijske proizvodnje. Za proizvodnju organskih 
boja katran se najprije odijeli sedimentacijom od amoni- 
jačne vode, a zatim se podvrgne frakcioniranoj destilaciji. 
Prva frakcija (do 170% C) je t. zv. lako ulje; sadrži u gla- 
vnom benzol i njegove homologe. Druga frakcija (do 270°C) 
je teško ulje; sadrži naftalin, fenole sa visokim vrelištem, 
kinolinske baze i t. d. Treća frakcija (do 400% C) sadrži 
velike količine antracena, pa se zove antracensko ili, po 
zelenoj boji, zeleno ulje; destilira se najčešće u vaku- 
umu. Dalji destilat nema značaja za veleobrt organskih 
boja. Ostatak je paklina ili smola, koja se upotrebljava 
za izradbu briketa, gradnju cesta, krovnu ljepenku i t. d. 
Pojedine se frakcije dalje destilacijom dijele, čiste i upo- 
trebljavaju kao ishodni proizvodi za Kemijsku sintezu. Od 
benzola i njegovih derivata dobivamo nifriranjem t. zv. 
nitro-spojeve, a iz ovih redukcijom amino-spojeve: naime 
anilin (CsHsNH>»), orto- i para-toluidin i ksilidine, koji su 

važni meduproizvodi za sintezu organskih boja, radi toga 
zvane i anilinske ili katranske boje. Sulfuriranjem benzola 
i njegovih derivata dolazimo do sulfokiselina, a taljenjem 
ovih sa natrijskom lužinom do još važnijih hidroksilnih 
derivata i do veoma važne salicilne kiseline. I kloriranjem 
postizava kemijska sinteza važne poluproizvode za pri- 
premu organskih boja. Naftalin daje nitriranjem, sulfuri- 
ranjem i taljenjem s alkalijama veoma važne naftole, nafti- 
lamine i njihove sulfokiseline. Tako na pr. nitriranjem naf- 
talina nastaje a-nitronaftalin (uz nešto B-spoja) i dalje re- 
dukcijom a-naftilamin, također važna komponenta organ- 
skih boja. Sulfuriranjem naftalina dobivamo a- i f-naftalin- 
monosulfo kiseline, a iz ovih izvanredno važne a- i B-naftol. 

Veoma veliku važnost postigli su u novije doba derivati 
antracena, napose antrakinon i alizarin. Iz ovih intermedi- 
jarnih proizvoda nastaje diazotiranjem (t. j. uvođenjem 
karakteristične azo-skupine —N=N— s pomoću dušičaste 
kiseline) i vezanjem diazo-spojeva s drugom komponentom 
iz benzolskog i naftalinskog reda veliki broj azo-boja (oksi- 
azo-, diazo-, poliazo-). Azo-boje su veoma važne. Boje 
jednostavnih molekula su žute i narančaste, dok uvođenjem 
različnih skupina u molekulu prelaze u crvenu, modru, 
smeđu i crnu boju. Navest ćemo kao primjer nekoliko 
tipova azo-boja: 


Anilin + m-fenilendiamin: 


NH; 
ЭЕ xS 
NH: 


CHRYSOIDIN (Caro 1875, Witt 1876) 


Anilin + amidonaftolsulfokiselina 1.8.4.6: 


OH . NH: 
(a kc 

TOLAN-CRVENILO B (Rosenberg i Krecke 1893) 


Een 3 amidonaftoldisulfokiselina 1.8.3.6: 


OH NH: 


—N = МСН, NO: 
—SOsNa 
NAPHTOL CRNILO (Hoffmann 1891) 


S tehnološkog gledišta značajne su trifenilmetanske boje, 
od kojih je najvažniji fuksin: 


FUKSIN ili ROSANILIN (Verguin 1859) 


Za određenje konstitucije trifenilmetanskih boja zaslužni 
su osobito E. i O. Fischer. 

U novije vrijeme osobito se razvila djelatnost kemičara 
učenjaka i tehničara na području derivata antracena, t. zv. 
antrakinonskih boja. Najstarije su organske boje ove sku- 
pine oksi-antrakinonske boje i njihovi derivati, alizarin 
(1, 2-dioksiantrakinon): 


= 
° 

ALIZARIN (Gräbe i Liebermann) 


nitroalizarin, alizarin-plava, neki trioksiantrakinoni i t. d. 
Ovi spojevi sadrže kao i alizarin dvije hidroksilne skupine 
u orto-položaju (l, 2), pa ih zato i nazivaju alizarinskim 
bojama. Boja oksiantrakinona ovisi uglavnom o položaju 
hidroksilnih skupina: a-položaj uvjetuje crvenu do plave 
boje, -položaj žutu do smeđe boje. Vanredno velika po- 
stojanost ovih boja, u obojenju na tekstilnim vlaknima, 
dala je poticaj veleobrtu boja, da izgradi daljne derivate 
alizarina. Nitriranjem nastaje B-mononitroalizarin: 


H 


ALIZARINORANGE (Strobel) 
. Zagrijavanjem s glicerinom i sumpornom kiselinom nastaje 
iz gornjeg spoja dioksiantrakinon-kinolin: 

ALIZARIN-MODRA (otkrio Prudhomme 1877, konstitucija Grübe) 


Genijalno otkriće R. Bohna (1888), da djelovanjem di- 
meće se sumporne kiseline (oleuma) nastaju polioksipro- 
izvodi prema shemi: 


ў он он ? OH 

koje je Schmidt proširio na antrakinon, alizarin i sve antra- 
kinonske derivate i upotpunio na tetra-, penta- i heksa- 
oksiantrakinonske spojeve, otvorilo je put proizvodnji veli- 
koga broja novih prekrasnih postojanih boja. 


Sinteza indiga i to iz izo-nitrocimetne kiseline (Baeyer) 
i fenilglicinortokarbonske kiseline (Heumann): 


CH = CH + COOH же 
с.н, p A 
NH + CH: COOH 
NO: 


(Baeyer 1880) 
te iz fenilglikokola: CeHs. NH. CH2. COOH (Heumann): 


CO 
сн, С 
NH 


pa konaéno otkriée indantrena (Bohn 1901): 


(Heumann) 

INDANTREN ZUTA 


do sada najstalnijih tekstilnih boja, otvorili su nove mo- 
guénosti na području sinteze organskih boja, kojih je indu- 
strija danas na velikoj visini. M. V-ć. 

Boje u kemijskom veleobrtu. Veleobrtna proizvodnja 
katranskih boja nastala je doduše u Engleskoj i Francu- 
skoj, ali se nakon otkrića umjetnog alizarina (Liebermann 
i Graebe 1868) prenosi i u Njemačku, gdje se vrlo brzo 
razvija do velikih razmjera. Već 1860 osnovana je prva 
tvornica fuksina u Offenbachu na Majni i druga Fr. Bayer 
u Elberfeldu. G. 1863 osnovana je tt. Meister Lucius i 
Brüning u Hóchstu na Majni. Badische Anilin und Soda- 
fabrik, Ludwigshafen a. Rh. nastala je 1865, Agfa 1867 i E. 
Cassella 1870. Osobit zamah zauzima proizvodnja nakon 
1877, kad je stupio na snagu novi njemački patentni zakon. 
Po tom zakonu nije zaštićen novi produkt kao takav, kao 
što je to bilo u Francuskoj, nego samo postupak za nje- 
govo dobivanje. Sve do 1913 ostaje Njemačka glavnim 
proizvođačem i središtem veleobrtne proizvodnje boja, a 
tek iza nje dolazi Švicarska, koje je udio kod razvitka pro- 
izvodnje boja veoma znatan. Već odavna su švicarski ke- 
mičari usavršavali i pojeftinjavali mnoge postupke za do- 
bivanje boja, koji su bili izrađeni u drugim zemljama, a 
pronašli su i štošta novog, kao na pr. dobivanje safranina 

`1 drugih boja. U Francuskoj bilo je osim podružnica nje- 
mačkih i švicarskih poduzeća samo jedno znatnije podu- 
zeće, Socićtć Anonyme des Matičres Colorantes et Produits 
Chimiques de St. Denis de Paris. No ovo poduzeće je po 
svom opsegu bilo manje od mnogih malih njemačkih tvor- 
nica. Francuska je ipak na području pronalazaka pridoni- 
jela mnogo daljnjemu razvitku: tako je na primjer prvi 
praktički iskoristivi postupak za dobivanje anilina reduk- 
cijom nitrobenzola sa željezom izradio Francuz Bćchamp. 
U Engleskoj nije od 1887 (otkriće primulina) dugo vremena 
ništa znatnije pronađeno. Bilo je osnovano nekoliko znat- 
nijih tvornica kao na pr. Read Holliday i druge, ali je u 
ovima proizvedeno vrlo malo novih stvari. U Engleskoj 
je kolijevka katranskih boja. W. H. Perkin je svojim 
otkrićem mauveina (1856) utro put za proizvodnju umjetnih 
boja te je 1857 podigao prvu tvornicu katranskih boja u 
Grenford Greenu kraj Londona. 

Od 1877 do 1913 napreduje razvitak proizvodnje boja 
u Njemačkoj orijaškim koracima, dok u ostalim zemljama, 
osim u Švicarskoj, ova proizvodnja sve više nazaduje, tako 
da se 1913 može govoriti upravo o njemačkoj hegemoniji 
na području proizvodnje boja. U tom razdoblju prijavlje- 
no je oko 10.000 njemačkih patenata, koji zaštićuju naj- 
manje 50 hiljada boja. Od toga dolazi u trgovinu oko 
1000 posebnih boja, što odgovara od prilike 10.000 trgova- 
čkih maraka. Od ovih 1000 posebnih boja otkrili su fran- 
cuski i engleski kemičari po 30, švicarski 150, a njemački 
700 boja. Golem napredak njemačke veleobrtne proizvo- 
dnje boja do 1913 vidi se iz ove tablice (brojke su u mi- 
lijunima maraka): 


Godina Njemačka Engleska Francuska Švicarska USA 


1878 45 9 5 3 — 
1895 100 — — 12 — 
1905 180 — == 16 25 
1913 280 5 S 20 8 


Ovdje je nabrojena samo vlastita proizvodnja pojedinih 
zemalja. U istinu su francuske, engleske i američke podru- 
žnice njemačkih tvornica proizvodile znatne količine boja 
iz nuzproizvoda uvezenih iz Njemačke. Ukupna potrošnja 
katranskih boja cijenila se 1913 na 150.000 tona u vrije- 
dnosti od 385 milijuna maraka. 

Poslije svjetskog rata položaj se promijenio u toliko, 
što su Francuska, Engleska i Amerika počele samostalno 
proizvoditi boje i to u daleko većoj mjeri, nego je odgo- 
varalo vlastitoj potrošnji. Uslijed toga su te zemlje počele 
u znatnoj mjeri izvoziti pojedine boje, tako da je naro- 
čito u Istočnoj Aziji došlo do živahne konkurentske borbe. 
Naravno da je radi toga i njemačka proizvodnja i izvozna 
trgovina donekle nazadovala. No njemačka se nauka i 
veleobrtna proizvodnja s pomoću svoje visoke tradicije 
ponovno podigla, proširivši svoje djelovanje na nova po- 
dručja, osobito polažući važnost na skuplje stalne boje, 
kao na pr. boje u močama (Indanthreni), Naphtol-AS 
boje, te osobito stalne no i mnogo skuplje boje drugih 
skupina. 

Kasnije je uslijed međunarodnih odnošaja došlo do spo- 
razuma između pojedinih tvornica te do stvaranja novih 
velikih grupacija. G. 1925 se 11 njemačkih tvornica boja 
ujedinilo u veliki koncern I. G. Farbenindustrie A. С. s 
početnom glavnicom od 1100 milijuna maraka. K tomu 
je pridošlo još 28 kemijskih tvornica sa srodnih područja 
tako, da ta skupina tvori danas jednu od najvećih zaje- 
dnica kemijskog veleobrta. I u međunarodnom mjerilu 
došlo je do sporazuma i to 1929 između njemačkih, švi- 
carskih i francuskih poduzeća, a 1932 između engleskih i 
njemačkih poduzeća, U Americi je također došlo do kon- 
centracije, pa je 1929 osnovana i američka interesna za- 
jednica tvornica boja s glavnicom od 60 milijuna dolara, 
koja kontrolira oko 30% američke proizvodnje boja. Gla- 
vni predstavnik američke veleproizvodnje boja je koncern 
Dupont (250 milijuna dolara); u Engleskoj su kemijske 
tvornice okupljene u ICI (56 milijuna funti), a u Francu- 
skoj u Kuhlmann koncernu (300 milijuna franaka) u za- 
jednici s Compagnie Nationale des Matičres Colorantes 
de St. Denis (40 milijuna franaka). Švicarska poduzeća: 
Gesellschaft für chemische Industrie in Basel (Ciba), Che- 
mische Fabrik vorm. Sandoz, Basel, J. R. Geigy, Durande 
Huguenin, također su se zbila i posjeduju u Engleskoj i 
Americi zajedničke podružnice. Osim u ovim zemljama 
još je od važnosti proizvodnja boja u Italiji, gdje također 
postoji niz kemijskih poduzeća odnosno koncerna, koji 
proizvode boje. Glavniji su ACNA i Fabrica Colori d'ani- 
lina, Malegnano. Razvitak proizvodnje boja u najvažnijim 
industrijskim zemljama vidi se iz slijedećih tablica (u 
tonama): 

1913 125.000 3300 2000 1550 8000 — — 
1920 47.000 28000 23000 7350 10500 — = 
1922 92.700 29000 9300 8060 5000 == 
1927 80.000 42700 17800 12500 8500 6000 7800 
1929 75.000 51000 25400 12800 12000 7400 8000 
1933 66.000 45900 24100 12200 10000 6200 16000 
1934 76.000 39000 24000 11300 10000 7000 18400 


Čitav razvitak proizvodnje boja, počevši od prvih mrša- 
Vih početaka umjetnog dobivanja boja u Engleskoj pa sve 
do danas, zahvaljuje svoj veliki uspon uglavnom njema- 
čkim kemičarima. U tom razvitku mogu se jasno razabrati 
tri odsjeka. U prvom odsjeku traže se nove boje, posve 
empirijski, ali s mnogo uspjeha. Na osnovi iskustva izgra- 
deno je i upoznavanje strukture novih spojeva, kao rezul- 
tat Kćkulćove teorije benzolove jezgre. Upoznavanjem 
strukture mogle su biti izgrađene i nove sinteze, kojima 
današnja veleobrtna proizvodnja boja zahvaljuje svoje 
velike uspjehe. No i u ovom drugom odsjeku bio je glavni 
cilj otkrivanje novih boja bez osobitih obzira na bojadi- 
sarska svojstva. Tek u posljednjem trećem odsjeku dolazi 

do medusobnog upliva proizvodnje i potrošnje tako, da 
se ne teži samo za povećanom postojanosti, nego i za tim, 
da se boje mogu što jednostavnije primjenjivati. 

Po kemijskom sastavu otpada od ukupne proizvodnje 
50% na azo-boje, 14% na sumporno crnilo, 9.4% na trife- 
nilmetanske i druge boje, 8.8% na antracenske i boje u 
močama, 7% na indigo, 4.7%% na ostale sumporne boje. 

Proizvodnja boja iznosi zapravo samo manji dio ukupne 
proizvodnje u velikim kemijskim poduzećima, a i narodno- 
gospodarsko značenje ove grane veleobrta nije baš osobito 
znatno. S druge strane povisuje bojadisanje u velikoj 
mjeri vrijednost tekstilne robe. Prema procjeni »Odbora 
za istraživanje uvjeta proizvodnje i prodaje njemačke pri- 
vrede« iznosi ukupna vrijednost svjetske proizvodnje boja 
oko 700 milijuna maraka; vrijednost nebojadisanih teksti- 
lija u svijetu cijeni se na 21 milijardu maraka, a bojadi- 
sanih па 20—35 milijardi maraka, što iznosi 10—14% od 
ukupne svjetske veleobrtne proizvodnje, koja se je cije- 
nila 1928/29 na 225 milijarda maraka. M.Ž. 

Boje za knjigotisak, koje se upotrebljavaju kod tiska, 
izrađuju se u posebnim tvornicama (kod nas: tvor- 
nica boja i pokosti »Chromos« d. d., Zagreb-Samobor). 
Tiskarske se boje sastoje od fino razdijeljene boje u svije- 
tloj pokosti. Kod tiska prodire u papir samo neznatan dio 
pokosti; najveći dio ostaje pomiješan s bojom na površini 
papira i tamo oksidira kod sušenja, pri čemu se tiskarska 
boja čvrsto veže s papirom pod djelovanjem pokosti, koja 
je prodrla u papir. Tiskarske se boje dijele u dvije glavne 
skupine: u šarene i nešarene. U nešarene spadaju bijela i 
crna boja (tiskarsko crnilo), kao i svi među njima sivi to- 
novi. Fino tiskarsko crnilo se sastoji od fine lanene pokosti 
i najbolje čađe. Crna boja za knjige i novine izrađuje se 
naprotiv od teških ulja, parafinskog ulja, kolofonija i jefti- 
ne čađe. Kod šarenih boja mogu se upotrijebiti samo neke 
zemljane boje, kovinske boje i takve organske boje, koje 
su za to podesne. Danas se najviše upotrebljavaju katran- 
ske boje, koje su netopive u vodi, pa se vežu s pomoću pu- 
nila (kaolin, aluminijski hidroksid i t. d.). ; 

Uglavnom postoje tri vrsti boje za štampu и knjigo- 
tisku, litografiji i ofsetu, odnosno bakrotisku. Medusobno 
se ove boje razlikuju svojom jakošéu, gustoćom. Boja se 
odabire prema kakvoći papira, predmetu koji se ima štam- 
pati ili kod štampanja autotipija prema gustoći mreže i 
dubini jetkanja. Postoji pet temeljnih boja: crna, žuta, cr- 
vena, modra, bijela. Spajanjem ovih boja dobivaju se naj- 
različitije vrste i nijanse. U boju većinom tamnijeg tona 
primiješa se još jedna anilinska boja, koja se s prvom samo 
slabo spaja, čime se postizavaju tonski efekti. NI 

Postojanost boja. Organske i anorganske boje kemijski 
su spojevi, koji dolaze u promet u obliku kristalića u 
prahu ili u tijestu kao fina kemijska roba. One služe za 
bojadisanje tekstilnih vlakanaca, papira, kože, slame, drva, 
gume, anorganskih pigmenata, ulja, masti, voskova i t. d. 


Dok su kod veoma ograničenoga broja anorganskih boja, 


koje se još danas upotrebljavaju, postojanosti na temelju 
starih iskustava opće poznate, kod organskih, sintetički 
dobivenih boja, kojima broj danomice raste, nastoji pri- 
mijenjena kemija provesti točnu klasifikaciju prema posto- 
janostima. Postojanosti njihovih obojenja izražavaju se u 
brojkama, koje označuju stupanj postojanosti, a koje su 
određene prema propisima stanovitih kemijskih, odnosno 
kemijsko-tekstilnih društava ili prema praktičkim isku- 
stvima proizvađačkih tvornica. Tako na pr. za njemačku 
proizvodnju boja vrijede propisi i tipovi komisije za po- 
stojanosti u društvu njemačkih kemičara (Echtheitskom- 
mission im Verein deutscher Chemiker), prema kojima za 
postojanost obojenja prema svijetlu postoji skala od 8, a 
za sve druge postojanosti skala od 5 brojeva. 

Kako postojanosti ovise u različnim omjerima i o jačini 
obojenja, to se kod postojanosti obojenja prema svijetlu, 
koje je najvažnije, u najnovije vrijeme ova skala proširila 
tako, da se postojanost označuje uz određenu jačinu obo- 
jenja (Richttyp) i za 2 slabija obojenja (t/s, 1% Richttyp). 

U tu svrhu izrađena je za sve vrsti tekstilnih vlakanaca 
(do sada uglavnom za pamuk i vunu) posebna skala po- 
moćnih tipova obojenja, prema kojoj se određuje normalni 
tip jačine. 

Tekstilni veleobrt kao glavni potrošač boja dobivenih iz 
katrana kamenog ugljena razlikuje uglavnom postojanosti, 
koje su potrebne u proizvodnji, od onih, koje su potrebne 
kod potrošnje tekstilne robe. 


Kao glavne postojanosti, potrebne kod proizvodnje, 
označujemo: postojanost prema vodi, kod pranja, kod 
kuhanja sa sodom, kod kuhanja pod tlakom, kod bije- 
ljenja s klorom, kod bijeljenja s vodikovim superoksidom, 
kod merceriziranja, karboniziranja, valjanja, gladčanja, 
prebojadisavanja i t. d., a kao postojanosti potrebne ili 
poželjne kod potrošnje: postojanost prema vodi, alkalijama 
(ulične prašine), trljanju, znojenju, morskoj vodi i t. d. 

Na drugim područjima izvan tekstilnog veleobrta, na pr. 
kod upotrebe u veleobrtu uljenih boja i lakova, dolaze u 
obzir i postojanosti prema lanenom ulju, prema prema- 
zivanju i t. d. : 

Današnja nastojanja proizvodnje organskih boja iz ka- 
trana kamenog ugljena idu za tim, da se na tržište donose 
proizvodi sa što većim postojanostima, koje su danas često 
premašile postojanosti najpostojanijih prirodnih boja, a 
da se proizvodima, koji se od posljednjih desetljeća pro- 
šlog stoljeća upotrebljavaju u velikoj mjeri, dadu što toš- 
nije karakteristike postojanosti, kako bi ih veleobrt mogao 
najprikladnije izabrati za upotrebu. M. V-ć. 
































APARAT ZA BOJENJE KRIŽNIH KALEMOVA 


Bojenje tekstilne robe je postupak, kojim se tekstilna 
vlakna tako mijenjaju, da reflektiraju samo jedan dio 
bijelog svijetla i oko onda vidi karakteristične boje. Ova 
se promjena postizava tako, da se na vlaknu fiksiraju 
tvari, koje reflektiraju samo jedan dio bijeloga svijetla; 
to su boje. Samo fiksiranje boja na celuloznom vlaknu je 
fizikalno-kemijski proces: adsorpcija molekula boje na 
celulozi, a na animalnom vlaknu kemijski spoj bjelančevine 
vlakna i molekula boje. Prema vrsti tekstilnog vlakna, t. j. 
prema tome, da li dolaze u obzir vegetabilna vlakna, koja 
su sagrađena od celuloze, ili animalna vlakna, koja sači- 
njava bjelančevina keratin, imamo i različite postupke 
bojenja, odnosno različite vrste boja. Bojenje se izvodi u 
vodenim otopinama ili suspenzijama boje tako, da se vla- 
kna ulažu u otopinu i tu gibaju, da boja može jednoliko 
prijeći iz otopine na vlakno. Proces se može izvoditi i tako, 
da roba miruje, a tekućina se giba. 

Kod bojenja celuloznih vlakna (pamuka, lana, umjetne 
svile) dolaze u obzir ove skupine boja: 

1. Supstantivne boje. One su topive u vodi i imaju 
direktan afinitet prema celulozi. Boji se u neutralnoj ili 
slabo alkalnoj kupki uz dodatak kuhinjske ili Glaube- 
rove soli i sode, blizu temperature vrenja. Stalnost na 
vlaknu im je dosta malena, naročito kod pranja; neke 
od njih su dosta stalne prema svijetlu (Sisius boje). 

2. Bazične boje nemaju direktnog afiniteta prema celu- 
lozi, pa se njima može bojiti samo posredstvom močila 
(tanin, katanol). Roba se namače u močilu (tanin, fiksiran 
sa bljuvaćom sriježi — kalijev stibilotartarat) i nakon toga 
boji u neutralnoj ili slabo kiseloj kupki uz dodatak octene 
kiseline. Te se boje odlikuju osobitom živošću i jasnoćom, 
ali im je stalnost prema pranju i svijetlu, a osobito prema 
trenju vrlo malena. 

3. Boje na močila ili alizarinske boje nemaju također 
direktnog afiniteta prema celulozi, nego se bojadišu po- 
sredstvom močila i to aluminijevih i kalcijevih soli. Moči 
se uz dodatak sulfuriranih ulja i boji se u suspenziji ali- 
zarina. Veoma su stalne prema svijetlu i pranju, ali je 
skala tonova veoma ograničena. 

4. Sumporne boje su netopive u vodi, pa se redukcijom 
u alkalnoj kupki uz dodatak natrijeva sulfida moraju pre- 
vesti u topivu formu. Njima se boji u alkalnoj kupki uz 

dodatak sode i natrijeva sulfida i soli blizu temperature 
vrenja. Nakon bojenja se oprana i iZmikana roba pod- 
vrgava oksidaciji na zraku, da se topivi leukospoj boje 
prevede u netopivu boju. Te boje imaju slabu stalnost 
prema svijetlu, ali su veoma stalne kod pranja. 

5. Boje и močama (njem. Kipenfarbstoffe, engl. vat 
colors, indantrenske boje) su netopive u vodi i također 
se moraju redukcijom s alkalijama prevesti u vodenu 
otopinu (moču), t. j. leukospoj boje, koji je obično sasvim 
druge boje nego osnovna boja, a ima direktan afinitet 
prema vlaknu. Kod bojenja indantrenskim bojama ро- 
stoje tri glavna postupka, koji se razlikuju prema količini 
natrijeve lužine i temperaturi bojenja. To su: IN postupak, 
sa mnogo NaOH i temperaturom bojenja 50—60%C; IW 
sa manje NaOH, boji se kod 40—50"C; IK ima najmanje 
lužine, a boji se kod obične temperature 25—30%C. Poslije 
bojenja se leukoboja oksidacijom na zraku ili pomoću oksi- 
dativnih spojeva (K-bikromat, vodikov peroksid) prevodi 
u samu boju, koja je netopiva. Ima još specijalnih postu- 
paka, kao na pr. pigmentni postupak, naročito za sintet- 
ska vlakna i lan. Tu se roba impregnira veoma fino disper- 
giranom suspenzijom boje, koja se postizava dodatkom 
sredstva za dispergiranje (Peregal O,OK). Postepenim do- 
datkom lužine i hidrosulfita reducira se postepeno boja na 
samom vlaknu i tu se sasvim jednolično razdijeli i fiksira. 

Netopivost je glavni razlog velike stalnosti boja u mo- 
čama. Kod ovih boja je vrlo važno naknadno obrađivanje 
u vreloj sapunskoj otopini. Time se postizava pravi ton 
boje i stalnost. Ove se boje odlikuju velikom stalnošću 
prema svijetlu i pranju; jedino još neke kombinacije 
naftolnih boja dostižu jednaku stalnost. 

6. Indigosoli. To su esteri leukospojeva indantrenskih 
boja sa sumpornom kiselinom. Topivi su u vodi i imaju 
neki afinitet prema celuloznom vlaknu. Njima se boji 
u neutralnoj kupki. a razvijanje netopive boje provodi se 
uz dodatak oksidancija (natrijev nitrit) u prisutnosti sum- 
porne kiseline. Sumporna kiselina osapuni ester leuko- 
spoja, koji se onda djelovanjem oksidansa prevodi u ne- 
topivu boju. Nakon bojenja se vrelim sapunanjem fiksira 

ton boje i stalnost. Ove boje neznatno zaostaju u stalno- 
sti za indantrenskim bojama, a neke su i jednako stalne. 

7. Boje, koje se razvijaju na vlaknu. Ovamo spadaju 
boje iz grupe paranitranilin crvenila te Naftol AS-boje. 
Danas se najviše upotrebljavaju  Naftol-AS-boje. Boji 
se tako, da se vlakno provlači kroz rastopinu naftola- 
ta (t. zv. grundiranje) i suvišak tekućine ukloni žmika- 


BOJE 


njem ili centrifugiranjem. Naknadnim provlačenjem kroz 
otopinu dijazotirane baze razvija se netopiva boja na 
samom vlaknu. Naknadnim vrelim sapunanjem ukloni se 
ostatak nefiksirane boje, pa se time povećava stalnost 
prema trenju. Ove su boje također veoma stalne prema 
svijetlu i pranju, a neke kombinacije dostižu stalnost boja 





APARAT ZA BOJENJE PREDIVA NA KRIŽNIM KALEMIMA 
(lijevo) I МА OSNOVNIM VALJCIMA (desno) 


u močama. Ovamo spada i anilinsko crnilo, koje se odli- 
kuje također velikom stalnošću. Roba se impregnira oto- 
pinom anilinklorhidrata uz dodatak oksidirajućih sred- 
stava, te se oksidacija anilina na anilinsko crnilo pro- 
vede u t. zv. oksidacionim komorama kod temperature 
45—50%C. Tu dolazi do tvorbe zelenog meduprodukta 
emeraldina, koji se naknadnim provlačenjem kroz rasto- 
ріпи kalijeva bikromata oksidira na anilinsko crnilo. 
Naknadnim sapunanjem fiksira se još jače boja na 
vlaknu. 

8. U maloj mjeri upotrebljavaju se još mineralne boje 
i prirodne boje iz sokova različitog drveća i plodova. 

a Za animalna vlakna, vunu i svilu upotrebljavaju se ove 
oje: 

1. Kisele boje i supstantivne boje. Bojadiše se kod tem- 
perature vrenja u kiseloj kupki i uz dodatak sumporne, 
octene ili mravlje kiseline te Glauberove soli, kojom se 
usporava navlačenje boje na vlakno. Stalnost ovih skupina 
boja je veoma različita; tako su neke stalnije prema svi- 
jetlu, druge opet prema valjanju i morskoj vodi. Ugla- 
vnom su boje u močama i boje na močila mnogo stalnije 
od kiselih odnosno supstantivnih boja. 

2. Bazične boje upotrebljavaju se rjeđe i to za življe 
tonove, kad se ne traži osobita stalnost. Njima se boji 
većinom u neutralnoj kupki kod 80—90°С. 

3. Kisele boje s kompleksno vezanim metalom. Poradi 
kompleksno vezanog metala (krom i dr.) povećana je 
stalnost ovih boja, kojima se boji u jako kiseloj kupki 
kao i s kiselim bojama. 

4. Boje na močila (Chromecht, Naphtochrom i aliza- 
rinske boje). Tu imamo tri postupka: a) naknadno kro- 
miranje, b) metakrom postupak i c) bojenje na kromiranoj 
vuni. Konačni produkt kod postupka a) i c) jest stabilan 
spoj kroma, odnosno drugih metala, kao aluminij, bakar 
(željezo), i boje. Poradi velike stabilnosti ovog spoja odli- 
kuju se ove boje i velikom stalnošću prema svijetlu, noše- 
nju, trenju, valjanju, pranju, znoju, karboniziranju i de- 
katiranju. 

5. Boje u močama. Ove su boje netopive u vodi, pa se 
redukcijom uz dodatak natrijeve lužine i hidrosulfita mo- 

APARAT ZA ВОЈЕМЈЕ PREDIVA О KANJURAMA 


raju prevesti u topivo stanje. Boji se u alkalnoj kupki, 
ali se suvišak alkalija dodaje u formi sode ili amonijaka, 
jer su animalna vlakna veoma osjetljiva na alkalije. 

6. Indigosoli su u vodi topive boje i njima se direktno 
boji u slabo kiseloj kupki uz dodatak Glauberove soli, Rou- 
galita (formaldehid-sulfoksilat, preparat hidrosulfita), octe- 
ne ili mravlje kiseline, kod 40—100"C. Nakon ohladenja 
razvija se boja uz dodatak sumporne kiseline i natrijeva 
nitrita. 


7. Naftol AS i analogne boje rjede se upotrebljavaju 
za bojadisanje vune. 


Tehnička provedba bojenja. Prema tome, u kojem 
se obliku nalaze tekstilna vlakna, razlikujemo i različite 
izvedbe procesa, bojenja. Neispredena vlakna boje se u 
aparatima, u kojima je roba složena, a otopina boje tiska 
se kroz nju s pomoću pumpe. Predivo se može bojiti na 
otvorenim kacama i rukom se provlači kroz boju. Vuneno 
se predivo boji i u viticama u otvorenim ili zatvorenim 
aparatima. Namotano predivo na osnovnim valjcima ili 
križnim kalemima boji se u otvorenim ili zatvorenim apa- 
ratima, kroz koje cirkulira boja. Tkanine se boje na jigge- 
rima. Tkanina se provlači kroz tekućinu tako, da se od- 
motava s jednog valjka, a namotava na drugi i tako pro- 
vlači izmjenično amo tamo. U aparatima na valjke za ižmi- 
kavanje (Foulard, njem. Klotzmaschine) provlači se tkani- 
na kontinuirano kroz koncentriranu otopinu boje i odmah 
ižmikava između dva ili tri valjka. Kod kaca na čekrk 
(njem. Haspel-Rufe) provlači se tkanina kroz tekućinu ta- 
ko, da je čekrk okreće. Aparati za bojenje napravljeni 
su od najrazličitijih materijala, od drva, željeza, specijal- 
nih čelika i t. d. M. Z. 

Bojenje seljačko. Glavni je predmet seljačkoga bojenja 
preda, zatim lončarska roba, uskrsna jaja, manje koža, 
drvo, tikvica i dr. Bojenje prede, i to u prvom redu 
vune, rjede lana ili konoplje, vráilo se od davnine po ne- 
kim tradicijskim receptima, katkada od samih prirodnih 
domaćih sredstava, no redovno još i uz pomoć ove ili one 
kupovne tvari, u prvom redu stipse (slanca, alauna), koja 
rastopljena u vodi čini pređu prije sama bojenja sposob- 
nom, da boju potpuno primi (katkada se međutim pređa 
kvasi u stipsi istodobno s bojom). Važnije su biljke za ove 
domaće boje: za žutu zanovijet (Laburnum — stabljika 
odnosno listovi), srpac (Serratula tinctoria), žutilovka (Ge- 
nista), rjeđe ruj (Rhus), kora jabuke divljake, šafran i dr., 
Za crvenu u prvom redu broć (Rubia tinctorum), zatim 
ljuske crvenoga luka, od kojih se dobivaju različne osjene 
crveno-smeđe; za crnu kora johe (jalše), jasena, mladoga 
hrasta (i šiške hrastove), a uza to zelena galica (vitriol); 
za modru boju kupovni indigo (Civit), rastopljen u vodi, 
i pređa se u toj boji, toploj, kvasi pa poslije vodom ispire; 
zelena se boja dobiva kombiniranim bojenjem modro pa 
žuto jednim od gornjih načina. Kako su neke t. zv. priro- 


dne boje malo intenzivne, često se ovakvo bojenje tekstilne 
materije ponavlja po više puta ili se boji dodaju još kakve 
tvari za pojačanje boje (na pr. lišće breskve sa žutim 
mesom kod žutoga bojenja; okujina, drozge od kovanja 
željeza, za crnu boju i dr.). Iza bojenja redovno se tkanina 
poslije još ispire vodom. Tako bojena pređa, uglavnom 
domaćim prirodnim sredstvima, zadržava prvobitnu kakvo- 
ću i intenzitet redovno dosta dugo (samo neke blijede brže, 
odnosno mijenjaju se, na pr. od lukovine), dok u novija 
vremena bojena preda kupovnim bojama, ponajviše ani- 
linskima, brzo izblijedi, premda je u početku veoma žive, 
pače nametljivo neukusne, žarke boje. Narodne rukotvorine 
od bojene pređe iz starijih vremena poznaju se i razlikuju 
od novodobnih ponajviše upravo po tom intenzitetu boja 
— one su prve gotovo svagda zagasitije, decentnije. Ribar- 
ske mreže na Jadranu narod boji crvenkastomrko s po- 
moću rastučene borove kore, raskvašene u morskoj vodi. 
Kožu narodni kožuhari katkada sami boje (inače ponajviše 
kupuju već obojenu); za smeđu boju služi im јоһіпа 
(jalšina) kora; u zap. Hrvatskoj služile su majstorima za 
ornamentaciju gumi-boje. Drvo se na selu dosta rijetko 
boji, katkada zemljanom bojom, inače kupovnom, na pr. 
crveno fuksinom (često nimalo ukusno kombinirano s rez- 
barijom) ili žuto šafranom (danas i to napušteno) i slično. 
Lončarsku robu naši lončari boje dijelom priređenim doma- 
ćim bojama: crno s pomoću ječmena ili kukuruzna brašna 
u vodi raskvašena i sl. (»kaljenje« posuđa), bijelo s pomoću 
bijele zemlje (zvane i »bajsa«); inače kupovnima, osobito 
za zelenu, smeđu, žutkastu (druge manje). Pisanice su i 
danas naročit predmet tradicijskoga seljačkog bojenja 
(> batik, — pisanice), i to u prvom redu ovim prirodnim 
bojama: crveno brocem, crvenkasto do smeđecrveno ljuska- 
ma luka (lukovinjem), crno čađom; osim toga upotrebljava 
se vrlo mnogo za crvenu boju »treščica« ili »varzilo« (bra- 
zilsko drvo), koje se mora u vodi raskvasiti, dok se druge 
boje kupuju gotove u prašcima (a i crvena), u nekim kra- 
jevima već odavna, u drugima, konzervativnijim, kao što 
je na pr. Bosna, tek u novije vrijeme. 

LIT.: I. Kršnjavi, Listovi iz Slavonije, Zagreb 1882; Vjesnik Etno- 
grafskog muzeja u Zagrebu, IIL, Zagreb 1937. M. Gi. 

Bojenje stakla provodi se na taj način, da se bezbojno 
staklo pokrije bojenom naslagom, premazivanjem ili uma- 
kanjem. Ova se boja ne može skidati ni mehaničkim ni 
kemijskim putem, a da se ne bi gornji sloj stakla ozlijedio, 
t. j. sama je boja vezana na staklenoj površini. F. Ko-é. 


Bojenje tijela je elementaran običaj proširen i poznat 
ne samo kod većine primitivnih, već i kod mnogih kul- 
turnih naroda. Isprva vjerojatno pretežno  primjenji- 
vano samo kao ukras ili znak žalosti, dobilo je s vreme- 
nom mnogostrano, osobito ritualno i socijalno značenje. 
Općenito uzevši, bojenje tijela ima kod naroda, osobito 
onih, koji malo i nikako ne pokrivaju tijelo odjećom, 
čitav niz zadaća, koje kod Evropljana pripadaju odjeći 
i nakitu. Glavne funkcije bojenja tijela jesu ove: 1. 
oznaka Zalosti-pokore (Afrika), 2. isticanje ratničkoga 
izgleda (svuda), 3. oznaka plemena odnosno kaste ili sekte 
(juž. Azija), 4. zaštita od insekata (Afrika — bijeli pe- 
рео) i zime odnosno vrućine, 5. ukras, osobito kod vjer- 
skih i socijalnih svečanosti, obreda i plesova (osobito 
razvito na pr. u nekih Australaca). Boje su vegetabilne i 
mineralne, a najomiljelije su crna i crvena (naročito kod 
američkih plemena, pa otuda i naziv »crvenokožac«) te 
nešto žuta i bijela. Sličnu ulogu ima u nekih naroda 
(na pr. u južnoj Americi) obljepljivanje tijela pahuljicama 
perja. V. K-k. 

BOJER, Johan, * Orkedalen 6. III. 1872. norveški pi- 
sac. Stekao je glas kao pripovjedač i izvan Norveške, 
naročito u Americi. Napisao je djela političkog sadržaja 
Et Folketog (Pokret naroda), Den evige Krigeri, Store 
hunger (Velika glad) i Verdens Ansigt (Naličje svijeta), 
gdje prikazuje slike iz velikog rata. U romanu Posljednji 
Viking opisuje pomorski i ribarski život Norvežana (1912). 
Roman je uz neke druge preveden i na hrvatski (Za- 
bavna biblioteka, Zagreb). Napisao je i drame Teodorus, 
Brutus i dr. Njegovom zaslugom podignuto je u Oslo-u 
novo kazalište. F. 


BOJI, keltsko pleme, isprva jamačno u jugozapadnoj 
Germaniji, od 400 pr. Kr. u gornjoj Italiji, gdje su iz- 
među 193 i 189 pr. Kr. bili od Rimljana pokoreni. Sta- 
novali su također između Alpa i Dunava, te su na sje- 
veru rijeci Dunavu u današnjoj Češkoj osnovali državu, 

koju su u 1. st. pr. Kr. još prije provale Markomana razorili 
Dačani. Kasnije su se izgubili ostatci Boja u Galiji. Tacit 
naziva njihovu postojbinu na sjeveru Dunava Boihaemum, 
koja riječ u srednjolatinskom glasi Boiohaemum, nastala 
od kelt. Boi i germanskonjemačkog Heim »dom«, »kućište«. 
Iz toga se razvila starija njemačka oznaka Beheim, koja 
dolazi i kao porodično ime. Kasnije su Nijemci počeli 
riječ upotrebljavati u obliku Böhmen »Češka«. Boji su 
također dopirali preko današnje Češke Šume u kasniju 
Bavarsku. Stanovnici toga kraja zvali su se srednjo- 
latinski Bajuvarii, koja je riječ nastala od keltskogerman- 
ske složenice Boio-warióz, što znači »ljudi Boji«. Iz toga se 
razvila njemačka riječ Bayern »Bavarska«. GS 


BOJIČIĆ ALIJA (Alil), koji se često spominje u našim 
narodnim pjesmama ustaškog ciklusa, historičko je lice. 
Prema o. Pavlu Šilobadoviću poginuo je 26. IV. 1663 u 
Vrulji (između Omiša i Makarske). Sačuvala se predaja, 
da je A. B. od plemena današnjih Bolčića u Gornjoj Ze- 
žerici, nedaleko Zadvarja. Pripovijeda se naime, da je 
bilo dvanaest braće Bolčića, od kojih se mlađi poturčio 
i nazvao Alijom. Čini se, da je Delalija, koji se spominje 
u zbirci narodnih pjesama Matice Hrvatske, istovjetan s 
Alijom. Inače se još iz početka 18. st. sačuvalo narodnih 
pjesama, koje spominju Bojčića (Erlangenski rukopis), kao 
Kačić u »Razgovoru ugodnom«. 

LIT.: ZNŽO, XV. i XVI. МЫ. 


BOJIĆ, Milutin, * Beograd 7. V. 1892, + Solun 8. XI. 
1917, srpski pjesnik i dramatičar. Po završenom filozof- 
skom fakultetu u Beogradu bavio se književnom i kaza- 
lišnom kritikom. Od B. je ostalo nekoliko zbirki ljubavnih 
i rodoljubivih pjesama, koje se odlikuju neposrednošću 
osjećanja i snažnim izrazom (Pesme, 1914; Pesme bola i 
ponosa, Solun 1917; Soneti, 1922). Od rodoljubivih pje- 
sama naročito je poznata njegova Plava grobnica. B. je 
napisao i dvije povijesne drame u stihovima (Kraljeva 
jesen, 1913, Uroševa ženidba, 1914), ali su one manje 
uspjele. 

LIT.: J. Skerlić, Pisci i knjige, VII.; M. 
B-evih pjesama u SKZ. 

BOJKO, Vasilj, * 1892, ukrajinski literarni historičar. 
Pisao je uz ostalo mnogo studija o razvitku povijesti nove 
ukrajinske literature. 

BIBL.: Zitja ta ljiteraturna tvorčist Kvitki-Osnov'janenka — pri Tvo- 
rah, sv. L, Kijev 1918; Do pitanja pro vpliv 'Zapisok Ahotnika' Tur- 
genjeva na 'Narodni Opovidanja' Marka Vovëka, Naše Minule, 1918, 
knj. L; Marko Vovčok, Istoriko-ljiter. načerk, Kijev 1918. S. G-€. 


Ibrovac, Predgovor izd. 
D: P. 


BOJKOT, naziv po imenu Boycott. To je bio upravitelj 
dobara u Irskoj, protiv kojeg se s uspjehom digao irski 
zemljoradnički savez g. 1879. Nečovječni naime postupak 
Boycottov s irskim zakupnicima-seljacima izazvao је 
Opći pokret među Ircima, te su proglasili potpuni gospo- 
darski i društveni prekid s tim omraženim i nasilničkim 
čovjekom. Zbog te opće mržnje morao je Boycott napu- 
stiti Irsku i iseliti se u Ameriku, 

B. je sredstvo borbe, koje sastoji u tom, da privatna 
skupina ljudi svojevoljno 1 po osnovi prekine sve dru- 
štvene odnose ili s pojedinačnom osobom ili s drugom 
skupinom ljudi. 

Iako je riječ novijeg vremena, taj je stari način borbe 
postojao već u starini. Tako na pr. izbjegavanje saobraćaja 
s gubavcima i s nosiocima drugih priljepčivih bolesti; 
međusobno izbjegavanje vjernika protivnih sekta. Slično 
je kod Grka postojao ostrakizam, a u srednjem vijeku 
izbacivanje iz cehova i t. d. Takva »isključenja« pojedi- 
naca iz društva pojavljuju se iz različitih uzroka (politi- 
čkih, gospodarskih, staleških, vjerskih) i tokom novoga 
vijeka. Često se »isključenju« pojedinaca pridružuju iz 
simpatije druge skupine i staleži, pa i čitave stranke i go- 
spodarske ustanove. 

1. B. kao vrsta borbe između radnika i poslodavaca po- 

javljuje se, kad radnici ne će da stupe u posao onim po- 
slodavcima, koji bi se nećkali udovoljiti radničkim za- 
htjevima. B. se može provesti i sa strane poslodavaca prema 
radnicima, da se isključe iz poduzeća pojedini buntovni 
radnici (crne liste). 
. U mnogim se slučajevima isprepleće b. sa štrajkom, 
isključenjem i t. zv. labelsustavom (v.). Bilo je slučajeva, 
da državljani jedne države zbog zaštite radništva proglase 
bojkot kupnje i potrošnje koje strane robe; potrošači boj- 
kotiraju kupovanje i potrošnju proizvoda nekih tvorničara, 
koji nepovoljno postupaju s radništvom. 


2. B. može biti jako sredstvo i gospodarske borbe: na 
pr. da potrošači bojkotiraju robu zbog njezina poskuplje- 
nja; tvorničari, kad su kartelirani, bojkotiraju tvorničara, 
koji ne će da pristupi u kartel ili da se prilagodi njihovim 
cijenama; potrošačke zadruge bojkotiraju tvorničare, koji 
im ne će prodavati robu uz izvjesni popust; kapitalistički 
tvorničari bojkotiraju sindikalističke radničke proizvođa- 
čke i potrošačke zadruge. B. se katkada provodi između 
knjižara i nakladnika zbog knjižarskog popusta (rabata). 

3. Bojkotom se vrši i društvena i politička borba, koja 
se počesto nadovezuje na sindikalnu i gospodarsku borbu. 
Tako u staleškoj organizaciji radnika, liječnika, odvjetnika, 
inžinira b. protiv člana staleža, koji bi povrijedio propise 
organizacije, ili nanio svojim činom štetu i sramotu čita- 
vom staležu, ili koji bi svijesno radio protiv staleških pro- 
bitaka ili ne bi htio stupiti u stalešku organizaciju. B. 
može nastati kod đaka protiv drugova od protivne struje 
ili protiv pohađanja predavanja pojedinih profesora i t. d. 
Društveno-politički b. jest na pr. nepohađanje kazališta 
zbog nepoćudnih glumaca ili pjevača, zatim kavana i go- 
stionica zbog nekih posjetnika ili zbog samog vlasnika, jer 
taj primjerice pripada nekoj političkoj stranci. Često se 
vrši b. protiv čitave skupine ljudi, na pr. protiv židovskih 
trgovaca (antisemitizam), protiv tuđe robe, b. narodnih 
manjina protiv.svojih vlastodržaca i sl. 


4. B. može poprimiti oblike međunarodne društvene i 
političke borbe. Takva se borba može pojaviti, kad na 
domaće tržište dolazi strana roba znatno jeftinija, pa se 
cijenom ubija domaća proizvodnja, a tim stvara neuposle- 
nost radne snage. 


Uspjeh b-a ovisi od mnogo unutrašnjih i vanjskih uvjeta. 
B. je uspješno sredstvo borbe samo onda, ako je borba 
dobro organizirana i ako je sam cilj borbe po sebi uspje- 
šan. U borbi radnika protiv poslodavaca b. je redovito 
najslabije sredstvo borbe. Na uspjeh bojkota može utje- 
cati javna vlast naročito u međunarodnoj borbi. U tom 
slučaju dobiva i sam b. obilježja otvorene političke borbe 
pa time prestaje biti b. u pravom značenju riječi. 


B. po svojem učinku može biti povreda osobne časti, 
oštećivanje imovine i probitaka bojkotiranih pojedinaca 
ili skupina pa zakonodavstvo može stoga suzbijati takve 
vrste bojkota. M.I. 


Najznatniji primjeri b-a kao međunarodne borbe nalaze 
se u povijesti dalekog Istoka. Istočne zemlje često bojko- 
tiraju proizvode sa zapada bilo radi zaštite vlastite indu- 
strije ili kulture, bilo kao sredstvo borbe za narodnu slo- 
bodu. Kina je bojkotirala 1905 robu iz USA u znak pro- 
testa protiv lošeg postupka s njezinim sunarodnjacima; 
1908, 1919, 1927 bojkotira Japan. Jednako su se Indijci 
poslužili bojkotom proti Velikoj Britaniji. G. 1905 indijski 
narodni kongres proglašuje b. inozemne robe, što je do- 
vodilo ne samo do toga, da se mnoštvo nije htjelo poslu- 
žiti engleskom robom, nego nije htjelo ni da pohađa engle- 
ske škole. B. se Indijaca ponavljao sve do najnovijeg 
vremena i dobivao katkada značaj pobune. Misaonu po- 
dlogu dao je bojkotu kao i čitavoj indijskoj borbi protiv 
Engleza Mahatma Gandhi svojim pasivnim otporom. 

LIT.: Retzbach, Der Boycott, eine sozial-ethische Untersuchung, 
Freiburg i B. 1916; С. Carrara, Il boicottaggio, Milan 1929; К. Eget- 
meyer, Der Boykott als internazionale Waffe, Leipzig 1929. BZP. 

BOJNA — Bataljun. 

BOJNA KOLA — Kola. 

BOJNA POŠTA — Pošta. 


BOJNI BROD, ratna plovna jedinica najjačega tipa u 
ofenzivnom i defenzivnom smislu. Taktičko-strateška, teh- 
nička i pomorska koncepcija ovog tipa ratnih brodova po- 
tječe iz doba starih jedrilačkih flota. Tu se vrsta ovakvih 
brodova pojavljuje pod imenom »linijskih brodova« po- 
četkom i sredinom 17. st. Tadanji snažni razvitak pomor- 
stva u vezi s eksploatacijom pojedinih velikih i novo- 
otkrivenih kolonija i vodenih putova donio je nesamo ja- 
čanje trgovačkih, nego i stvaranje posebnih snažnih ratnih 
flota. Dok su se prije ratne flote najznatnijim dijelom sa- 
stojale iz pojačanih i preudešenih trgovačkih brodova, po- 
činju se u to doba organizirati i graditi posebne ratne 
mornarice. Prijašnje su se flote upotrebljavale manje ili 
više za lokalne sukobe ili pothvate u ograničenim morskim 
područjima, a sadašnje posebne ratne flote služe za borbu 
do prevlasti na moru, da bi se što jače omogućila preko- 
morska ekspanzija i proširile kolonijalne interesne sfere u 

FRANCUSKI BOJNI BROD »NAPOLEON« (1850), Pariz, Louvre 


novim dijelovima svijeta. Zato je apsolutno potrebno, da 
se pojača udarna snaga pojedinih brodova i stvore posebne 
vrste i tipovi podesni za borbu na pučini i na oceanima. 
U drugu su ruku novovjeki izumi i napredak u naoružanju 
i brodogradnji omogućili, da je uspjelo postaviti na bro- 
dovima mnogo jače i bolje raspoređeno topništvo, negoli je 
to bio slučaj na starim galerama, galeonima i galeasama. 
Umjesto na pramcu i na krmi postavljaju se počevši od 
prve polovine 17. st. topovi na obim brodskim bokovima, 
u dvostrukim i trostrukim redovima u palubnim sprato- 
vima. U vezi s tim 
napušta se dosadanja 
frontalna taktika bor- 
be i napada i prelazi 
se na linearnu taktiku. 
Flote se susreću, jedre 
manje ili više uporedo 
i bore se u linearnim 
formacijama iskorišću- 
jući na taj način naj- 
djelotvornije svoje to- 
pništvo. Brodovi, koji 
mogu da se uspješno 
bore i brane u ova- 
kvim »bojnim linija- 
ma«, moraju biti oso- 
bito dobro i solidno 
građeni i naoružani i 
moraju imati što bo- 
lja nautička i mane- 
varska svojstva. Takvi 
brodovi tvore otada 
posebne razrede i nazivaju se »linijskim« za razliku od sla- 
bijih fregata i korveta, koje su opet predviđene za druge 
zadatke i svrhe. 

Kao prvi takav »linijski brod« i preteča današnjih boj- 
nih brodova može se označiti (osim drugih sličnih) engle- 
ski ratni brod »The Sovereign of the seas«, koji je bio 
sagrađen i porinut 1637. Taj brod može najbolje poslužiti 
kao tip, po kojemu su se dulje od dva stoljeća gradili 
daljni i poboljšani tipovi vrste linijskih brodova ratnih 
flota svih pomorskih naroda. Njegov dćplacement je izno- 
sio oko 1680 t, dužina mu је bila 167 stopa, širina 48, a 
gaz 19 stopa. Naoružanje se sastojalo iz 100 topova raspo- 
ređenih u tri baterijske palube, samo jedan mali dio topova 
bio je na pramcu odnosno na krmi, posada je iznosila 600 
momaka. 

I Španjolci, a naročito Francuzi gradili su u to doba 
mnoge druge, znatno bolje jedinice ovog tipa, s jačim 
déplacementom (do 5000 t), većim dimenzijama i naoru- 
žanjem. Tako je na pr. španjolski linijski brod »Santissima 
Trinidad« imao oko 140 topova. Opće je poznat i engleski 
admiralski brod »Victory«, na kojem je poginuo Nelson u 
bitki kod Trafalgara i koji je izdržao vanredno velik broj 
borba i okršaja. Taj se linijski brod još i danas brižljivo 
čuva u jednome suhom doku u Portsmouthu. 

Linijski brodovi bili su u pogledu svoga jedrilja svi 
punokrižnjaci sa tri jarbola, sošnim jedrima i prečkama; 
kao konstrukcijski materijal služilo je isključivo drvo, koje 
je kasnije pojačano pojedinim željeznim dijelovima. Gla- 
vna artilerija bili su glatki kratki topovi s punim zrnima. 

»OCEAN« (1868); 
dolje: TALIJANSKI BOJNI BROD 
»DUILIO« (1876) 





ENGLESKI BOJNI BROD »WARRIOR« (1860), (Enciclopedia ltauana) 


U ovom obliku održao se linijski brod s vrlo malim 
preinakama sve do Krimskoga rata, u kojem su se 1855 
borili posljednji drveni linijski brodovi na jedra. Parni 
stroj, naročito onaj na brodski pogon točkovima, nije dugo 
mogao da prodre i da bude ugrađen na linijske brodove, 
iako je ubrzo bio primijenjen na ratnim plovnim jedini- 
cama manjega tipa. Razlog je tome bila velika osjetljivost 
točkova, koji su bili u borbi vrlo izloženi i koji osim toga 
nisu omogućivali tradicionalni i prokušani smještaj glavne 
artilerije u baterijama duž obaju brodskih bokova. Zato 
je i na linijskim brodovima pogon na paru, uz onaj 
na jedra, bio uveden tek s parnim strojevima na vijak. 
Posljednji linijski brodovi s isključivim pogonom na jedra 
groma su još sredinom prošloga stoljeća. Njihove glavne 

arakteristike bile su ove: déplacement oko 5.500 t, 
dužina 64 m, širina 17 m, gaz oko 8 m, naoružanje se sa- 
stojalo od oko 100 topova, 16 haubica, 16 karonada, posada 
je brojila 1300 momaka, a jedrilje je imalo površinu od 
3500 m: 

Uvođenje brodskoga parnog stroja na vijak omogućilo je 
kombinirani pogon linijskih brodova, t. j. na jedra i na 
paru, i u prvo doba je stroj poglavito služio za ulaženje 
broda u luku i njegovo izlaženje kao i kretanje kod pot- 
pune tišine. Taj se kombinirani pogon još dugo održao pa 
čak i onda, kada je tradicionalni starinski oblik bojnog 
broda s baterijama u palubnim spratovima bio već davno 
napušten. Jedan nama najbliži i najpoznatiji tip ovakva 
linijskog broda s kombiniranim pogonom bio je austrijski 
»Kaiser«, koji se sa svojom posadom, sastavljenom najve- 
ćim dijelom iz našeg življa, tako uspješno borio u bitki 
kod Visa. Inače se u stručnome svijetu kao posljednji ve- 
liki linijski brod s kombiniranim pogonom označuje fran- 
cuski ratni brod »Napolćon«, iz sredine prošlog vijeka. 





ENGLESKI BOJNI BROD »VICTORY«, admiralski Nelsonov brod 
iz konca 18. st. (Enciclopedia italiana) 

Medutim znatnu izmjenu konstrukcije i oblika linijskoga 
broda i njegova dosadanjeg imena uzrokovao je početak 
borbe između zrna i oklopa. Umjesto prijašnjih glatkih 
topovskih cijevi počele su se konstruirati izolučene, a 
umjesto punih zrna eksplozivna taneta, koja su imala znat- 
no veću prodornu snagu i mogla su jače oštećivati brodske 
stijene. Isto tako se povećao djelotvorni domet topova, a 
zbog toga se borba vodila iz veće udaljenosti. Sve je to 
tražilo jače, po mogućnosti gvozdene konstrukcije brodova 
kao i oklop. U početku se pomagalo različnim improviza- 
cijama: tako je dobro poznato, da je u bitki kod Visa 
spomenuti »Kaiser« svoju drvenu oplatu pojačao oblogom 
od sidremh lanaca. No prijašnja iskustva (iz Krimskoga 
rata i napose ona iz bitke kod Sinope, u kojoj su Rusi 
potpuno uništili drvene turske linijske brodove), tražila su 
i dovela do vrlo znatnih promjena u konstrukciji brodova 
kao i u sistematskom smještaju oklopa. Linijski brod do- 
biva polagano naziv oklopnjača (corazzata, cuirasse, Pan- 
zerschiff), iako se pod tim imenom u prvo vrijeme razu- 
mijevaju i manji oklopljeni brodovi, kao na pr. oklopljene 
fregate. Prve oklopnjače građene su sredinom prošloga 
stoljeća; one su još iz drva, a oklop iz teških gvozdenih 
ploča pričvršćuje se vijcima na drvenu oplatu, i to duž 
oba boka i na visini baterija. Ipak je drvena konstrukcija 
morala biti ubrzo napuštena, jer novi pogon na paru, mo- 
dernija artilerija i sve veća upotreba oklopa traže nesamo 
jaču konstrukciju, nego i druge brodske forme. Tako nala- 
zimo u bitki kod Visa pokraj staroga »Kaisera« već pot- 
puno nove tipove bojnih brodova (uz drvene oklopnjače 
i željezne), među kojima se naročito ističe poznati »Affon- 
datore«, koji međutim nije postigao osobit uspjeh. Taj je 
bojni brod bio iz željeza, kao glavno naoružanje imao je 
dva topa od 254 mm, a oklop је poput pojasa sezao duž 
cijeloga broda nad vodenom linijom i pod njom. Engleski 
»Warrior« iz 1860 bio je također iz željeza, ali je još imao 
puno jedrilje, pokraj vrlo snažnog parnog stroja, koji je 
brodu davao brzinu od 14,5 čvorova kod dćplacementa 
od 9200 t. Za razliku od »Affondatorea« imao je »Warrior« 
oklop samo duž svoje baterije, i to iz kovanog željeza u 
pločama jačine od oko 115 mm. 


»Warrior«, kao i velika većina brodova ovog razdoblja 
ima još svoje glavno naoružanje smješteno u baterijama — 
na pramcu i na krmi nalazili su se samo manji topovi. 
Baterije su kod nekih novijih tipova podijeljene u oklo- 
pljene kazemate, koje doduše pružaju dovoljnu zaštitu, ali 
vrlo smanjuju sektore gađanja. Inače se počinju uvoditi 
oklopljene palube, redute, neka vrsta citadela kao i primi- 
tivne forme sistema ćelija, koje ne propuštaju vodu. Što 
se tiče kazemata i baterija, već je rečeno, da su znatno 
smanjivale sektore gađanja, pa kako je sama zaštita bila 
inače dovoljna, išlo se za tim, da se pronađe bolji smještaj 
topova po mogućnosti u oklopljenim i pokretnim kulama, 
koje bi dopuštale gađanje preko oba brodska boka, i to u 
vrlo znatnim sektorima. Ovo se sada činilo to više mo- 
guće, što se konačno potpuno napustilo jedrilje i kombi- 
nirani pogon na paru i jedra, koji je inače dao rđave rezul- 
tate u pogledu stabiliteta i doveo čak do katastrofa. Napu- 


štanjem jedrilja postala je paluba gotovo potpuno slo- 
bodna i brodovi znatno stabilniji, te je uklonjena svaka 
smetnja za novi način smještaja glavnih topova. Ovakav 
novi smještaj topova, u pokretnim i oklopljenim tornje- 
vima i kulama, prvi put je ostvario švedski inžinir Ericson 
na američkom brodu »Monitor« za vrijeme Secesionoga 
rata. Poznati dvoboj između »Merrimaca« i »Monitora« 
pokazao je prednosti novoga sistema, i to nesamo u smje- 
štaju artilerije, nego i u konstrukciji oklopa. Prijelaz na 
novi sistem bio je očit, ali ipak dosta spor. »Monitor« je 
bio manji brod od jedva 1200 t, građen poglavito za 
borbu na rijekama; njegov stabilitet je bio malen, akcioni 
radius i smještajne prilike vrlo skromne. Ratnim flotama 
su trebali brodovi znatno veće tonaže, s brojnijom artile- 
rijom i drugim jačim svojstvima. Bitka kod Visa pokazala 
je i osobitu djelotvornost napada pramcem, pa je sve to 
bilo razlogom, da se još dugo održao kazematni bojni brod 
s teškim kratkim topovima i odličnim manevarskim svoj- 
stvima, koja su omogućavala brze okrete i upotrebu pram- 
čanoga kljuna. Ostatke ovakvih tipova nalazimo još i da- 
nas u formi dobro očuvanih hulkova. No ipak već u 70-tim 
godinama prošloga stoljeća prelaze sve važnije ratne mor- 
narice na oklopnjače s novim sistemom, to jest sa smješta- 
jem glavne artilerije u tornjevima. Francuski »Ocćan« iz 
1868 predstavlja još jedan polutip s miješanim smještajem 
glavne artilerije u tornjevima i bateriji, dok su engleski 
»Devastation« iz 1869 i još više talijanski »Duilio« kao i 
austrijski »Kronprinz Rudolf« (1887) izraziti predstavnici 
novoga sistema. 

Ovi brodovi imaju uglavnom dva tornja s po dva ili tri 
topa od 305 do 450 mm, dćplacement od 6 do 10.000 t, 
strojeve od preko 6.000 KS i brzine do 16 čvorova. Srednja 
artilerija od 120 do 150 mm raspoređena je u baterijama i 
u neke vrste reduitama. Poglavito je oklopljena sredina 
broda i kule, i to novim compound oklopom iz kovanog 
željeza i čelika. Topovske kule odnosno tornjevi imaju hi- 
draulički pogon, znatno se bolje okreću, a isto tako se 
poboljšala i brzina vatre. Pojava novog neprijatelja boj- 
nog broda — torpeda i torpiljarke — pridonijela je pojača- 
nju lake i srednje artilerije. Lako protutorpedno brzometno 
naoružanje postavlja se na palubu otvoreno i sa što većim 

sektorom djelotvornosti. Znatno je poboljšana i podvodna 
zaštita, i to oklopom i još više usavršenjem već prije po- 
menutog sistema nepropusnih pregrada i ćelija. Za obranu 
od noćnih napadaja torpiljarka snabdjeveni su bojni bro- 
dovi i jakim reflektorima, koji rade u tijesnoj vezi s broj- 
nim brzometnim lakim i automatskim topovima. Osim toga 
imaju često oklopnjače i zasebne protutorpedne mreže, 
koje se spuštaju na sidrištu, te se i tako kušaju osigurati 
od torpednih napadaja. 

Dolazimo do prvih godina novog stoljeća, do tako zvane 
preddreadnoughtske ere, koju karakterizira golem napredak 
brodske artilerije, za kojom zaostaje sve drugo pomorsko 
oružje. Velike oklopnjače ovog razdoblja nazivaju se od- 
sada gotovo isključivo »bojnim brodovima«, battle ships, 
navi di battaglia, Schlachtschiff, te imaju ove karakteristi- 
ke: déplacement od 12—16.000 t, četiri teška topa od 
240 do 305 mm, 10 do 12 topova srednjeg kalibra i 15 do 
20 lakih brzometnih topova i mitraljeza. Brzine se kreću 
od 18 do 20 čvorova. Oklop je od najotpornijega niklova 
čelika, i to u pojasu 250 do 300 mm, na palubama 50 do 70 
mm, na kulama teških topova do 300 mm, na zapovjedni- 
čkim tornjevima i stanicama do 305 mm. Napredak je oso- 
bito velik kod artilerije, i to najviše kod teških, automat- 
skih i brzometnih topova. Povećani domet topova, brzina 
vatre, naročite metode gađanja i upravljanja vatre s opti- 
čkim i električkim uređajima obećavaju teškim topovima 
premoć kao i brzo i odlučno svladavanje slabije naoruža- 
noga pa eventualno i bržega protivnika. Rađa se i ubrzo 
prevladava doktrina »all big gun« (sve je teški top), on će 
donijeti odluku u bitki, i to već na velike udaljenosti, za- 
hvaljujući postignutoj brzini i preciznosti vatre. Pored 
njega treba samo još što jače protutorpedno naoružanje 
s većim brojem lakih i automatskih topova. Tako je došlo 
do poznatog »dreadnought«-tipa, nebojše, koji je imao ove 
glavne osobine: 18.000 t, 10 topova od 305 mm i 24 laka 
topa od 76 mm, 24.7000 KS, brzinu od 18 čvorova, oklop 
mu je bio uglavnom istih dimenzija, kako je gore spome- 
nuto. Za dreadnoughtima su slijedili još veći i jači bro- 
dovi »super«-tipa, u eri kojih je započeo i svjetski rat. U 
pojedinim susretima, napose u bitki kod Jitlanda, pokazalo 
se, da su mnogi od bojnih brodova bili doduše odlično na- 
oružani, imali su i dovoljnu brzinu, ali da se suviše malo 
marilo za njihovu defenzivnu moć, naročito u pogledu 
čvrstoće brodskog tijela i podvodne zaštite. Ovo se od- 
nosilo na obranu od prodiranja zrna i njegove razorne 
moći u unutrašnjost broda kao i na zaštitu od torpednih 
pogodaka. Ovi posljednji bili su često još znatno opasniji, 

jer je punjenje torpeda znatno poraslo, i učinak je pod- 
vodnih eksplozija bio znatno jači od učinka nadvodnih. 
Torpiljarke i razarači bili su znatno manje opasni, jer je 
za obranu i odbijanje njihovih torpednih napada često bila 
potpuno dovoljna brojna laka artilerija. Znatno opasniji 
protivnik bojnog broda bila je podmornica. Mora se pri- 
znati, da su se vojno-pomorski krugovi i tehničari premalo 
obazirali na toga novog dušmanina. Ipak u toku cijeloga 
svjetskoga rata podmornica nije nikada ozbiljno ugrozila 
prevlast velikoga modernoga bojnog broda, i on je zadr- 
žao svoju punu moć na pučini, no svakako uz potrebne 
taktičke i tehničke mjere. Stariji bojni brodovi iz tako 
zvane preddreadnoughtske ere zaista nisu mogli izdržati 
uspješne torpedne napade, i jedan do dva torpeda lansi- 
rana bilo iz podmornice bilo iz torpiljarke mogli su ih 
potopiti ili potpuno onesposobiti za borbu. Dreadnoughti i 
super-dreadnoughti izdržali su mnogo više, i nijedan od 
takvih brodova nije potopljen za vrijeme spomenutog rata, 
no ipak je zbog torpednih pogodaka njihova ubojna moć 
bila smanjena, brzina reducirana i t. d. Imajući sve to u 
vidu (t. j. jak učinak zrna i torpeda), izvršene su mnoge 
konstruktivne preinake brodskih tijela, pojačan oklop i 
podvodna zaštita osobitim vanjskim valjkastim tankovima 
(bulges), uvedene su sprave za osluškivanje i smjeranje 
podmornica, paravani za obranu od mina i t. d. Osim toga 
su bojni brodovi polazili na veće i dalje akcije samo uz 
pratnju većega broja sitnih jedinica. Dalji protivnici boj- 
nog broda bili su pod konac ovog rata i mali brzi torpedni 
čamci, koji su znatno podesniji za napade (kod mirnog vre- 
mena i u obalskim vodama) negoli velike torpiljarke i ra- 
zarači. Poznato je, da je jedan takav čamac potopio austro- 
ugarski bojni brod »Szent Istvan« 1918 u blizini otočca 
Premude. Napadaji iz zraka bombama ili torpedima podu- 
zimali su se u svjetskom kao i sada1jem ratu, ali su vrlo 
rijetko mogli potpuno onesposobiti brodove ovog tipa. (Na- 
padaj u Tarentu 1940). U prvim godinama nakon svjet- 
skoga rata nastao je neki zastoj u gradnji bojnih brodo- 
va. S mnogih se strana nastojala smanjiti njihova važnost 
ističući sve dosadanje neprijatelje kao onoga novoga i naj- 
moćnijeg — avijaciju. Isto tako su nastojali pojedinim 
ugovorima bar smanjiti njihovu tonažu i ograničiti njihov 
broj i tako reducirati troškove. Sve ovo uspjelo je samo 
djelomično i na kratko vrijeme. Svi ti ugovori bili su 
jedan za drugim otkazani i ponovo je započelo građenje 
novih bojnih brodova, većih i jačih i sposobnih za odolije- 
vanje svim dosadanjim protivnicima, pa i avijaciji. Da bi 
se što bolje predusrelo napadima iz zraka, znatno je poja- 
čana protuaeroplanska artilerija nesamo topovima, nego i 
kompliciranim uređajima za upravljanje vatre, aparatima 
za osluškivanje i reflektorima za osvjetljivanje neba. Pre- 
udešene su i pojačane oklopne palube, kojih ima sada dvije 
do tri. Znatno je povećana i tonaža, pa se ona sada penje 
do preko 40.000 t dćplacementa. Nastojala su se i pored 
velikih dimenzija što bolje zadržati dobra manevarska 
svojstva, kako bi brodovi i manevrom mogli izbjeći bom- 
bama i torpedima. Brzine su vrlo znatne i iznose oko 
30 čvorova, a akcioni radiusi više tisuća morskih milja. 
Glavno naoružanje ovakvih gorostasnih bojnih brodova 
sastoji se iz 10 do 12 topova od 406 mm i brojnih protu- 
torpednih i protuaeroplanskih topova srednjega i lakog 
kalibra kao i automatskih topova i mitraljeza. Palubni 
oklopi novih sistema iznose preko 200 mm, a u vodenoj 
liniji oko 400 mm, glavni topovi nalaze se po tri do četiri 
u kulama zaštićenima oklopom od preko 400 mm debljine. 
Zahvaljujući svojim divovskim dimenzijama bojni brodovi 
nose danas na svojim palubama u posebnim i oklopljenim 
hangarima po nekoliko aviona, kojima se služe za nepo- 
srednu obranu od napadaja iz zraka, za traženje i odbija- 
nje navala podmornica, za izviđanja, za gađanja na velike 
udaljenosti, traženje mina i t. d. 

Razmjerno dosta malen broj ovakvih bojnih brodova 
najmodernijega tipa bio je već uoči sadanjega rata gotov 
i stavljen u službu; drugi se nalaze u gradnji, a velik 
broj je projektiran. Prema dosadanjim ratnim iskustvima 
bojni brodovi kreću se slobodno na pučini i oni jedini 
od svih tipova i vrsta ratnih brodova najbolje mogu 
odolijevati svim pogiblima i napadajima s mora, ispod 
mora i iz zraka. Oni mogu danas pod znatno boljim uvje- 
tima nego prije stupiti i u duže borbe sa svim utvrdama 
i teškim baterijama. Sigurno je, da mine, torpeda, bombe 
i teška zrna mnogo oteščavaju i dosta smetaju njihov rad, 

ali sva ta sredstva nisu dosada mogla istisnuti bojni brod 
s otvorenog mora i otjerati ga s pucine u luke te mu pre- 
oteti vladanje na blizim i na najdaljim morima. Bojnom 
brodu mnogo pomažu i svi ostali dijelovi modernih flota: 
nosači aviona, krstarice, razarači, podmornice i t. d., ali 
bojni brodovi tvore danas baš kao i prije glavni dio i je- 
zgru snage na moru, pa se bez njih ne može pomisliti pra- 
vilan i veći rad svih ostalih flotnih jedinica, izvršavanje 
kakvih znatnijih operacija na otvorenom moru, zaštita 
prekomorskih putova i t. d., ukratko bez njih je nemoguće 
uspješno vršiti sve one funkcije, koje se razumijevaju pod 
pomorsko-strateškim pojmom vladanja morima. 

Džepni bojni brod prikazuje umanjenu varijantu pra- 
voga bojnog broda. Ideja za ovaj tip nastala je u Njema- 
čkoj, i to u doba, kada je izgradnja većih ratnih brodova 
bila zabranjena pojedinim klauzulama versailleskog ugo- 
vora. Da tome doskoči i omogući svojoj floti, da ipak ima 
i bojne brodove, nastojala je Njemačka izgraditi jedan 
tip sa što jačim naoružanjem i zaštitom, a sa što manjim 
dćplacementom. U svemu su u Njemačkoj konstruirana 
tri ovakva broda, i to »Deutschland«, »Admiral Scheer« i 
»Admiral Graf von Spee«. Kod izgradnje je primjenjivan 
naročit sistem konstrukcije sa što većom upotrebom vare- 
nja, glavni brodski strojevi bili su isključivo motori, u ve- 
likoj mjeri i gdje god se moglo upotrijebio se laki metal 
it. d. Na taj se način postiglo, da se na brodovima od 
10.000 tona mogla smjestiti razmjerno jaka artilerija i do- 
bar oklop, i da se polučila brzina do 26 čvorova, kod eko- 
nomskih brzina bio je i akcioni radius vrlo znatan. Naro- 
čito je ovo posljednje omogućivalo i obećavalo i vrlo do- 
bru upotrebu ovih jedinica u trgovačkom ratu na oceanima 
to više, što su te jedinice bile artilerijski znatno jače od 
krstarica, koje su inače predviđene za zaštitu konvoja. 
Međutim prema dosadašnjim ratnim iskustvima, koja su 
naročito potvrđena u bitki pred La Platom, pokazale su se 
i neke mane džepnog bojnog broda, napose u pogledu za- 
štite kao i u pogledu strojeva i razvijanja brzine. »Graf 
von Spee« zadao je svojom jakom artilerijom teške udarce 
protivničkim krstaricama, ali je i sam bio vrlo oštećen te 
je morao uploviti u Montevideo. Čini se, da se i u Njema- 
čkoj nije suviše očekivalo od tih brodova, pa se zato već 
prije početka rata prešlo na gradnju pravih bojnih brodova. 

Glavne karakteristike njemačkih dž. b. b. su ove: dć- 
placement oko 10.000 tona, 6 topova od 280 mm, 8 od 150 
mm, 6 protuaeroplanskih od 105 mm uz veći broj automat- 
skih topova, 8 torpednih cijevi od 533 mm i konačno dva 
ukrcana aviona. Akcioni radius iznosi oko 10.000 pom. mi- 
lja, a kod ek. brzine maksimalna brzina 26 čv. Ar.P. 

BOJNIČIĆ, 1. Ivan, pl. 
Kninski, ж Valpovo 24. XII. 
1858, + Zagreb 11. VI. 1925. 
Pučku školu i nižu gimnaziju 
učio je u Osijeku, a završio 
ju je u Budimpešti, gdje je 
na tamošnjem sveučilištu učio 
pravo i filozofiju, baveći se i 
poviješću. G. 1879 imenuje ga 
ban Mažuranić pristavom ar- 
heološkog muzeja u Zagrebu, 
a 1880 postaje doktor filozo- 
fije na osnovi disertacije na 
madžarskom jeziku Krivotvo- 
renje isprava u srednjem vi- 
jeku, koja je izašla iste godi- 
ne u Zagrebu. G. 1882 postaje 
lektor madžarskog jezika na 
filozofskom fakultetu u Za- 
grebu, a od 1887—1889 bio je 
narodni zastupnik u hrvatskom 
saboru kao član Narodne stranke, koja je podupirala 
Khuena. Arhivarom i ravnateljem zemaljskog arhiva u 
Zagrebu imenovan je 1892, a 1910 dobiva naslov javnog 
izvanrednog profesora. 2 

В. se naročito bavio numizmatikom i epigrafikom, genea- 
logijom kao i poviješéu i kulturnom poviješéu. Pisao je na 
hrvatskom, madšarskom i njemačkom jeziku u različitim 
dnevnim i znanstvenim listovima te beletrističkim časo- 
pisima. Osobito je zaslužan za uređenje državnog arhiva u 
Zagrebu. Uređuje i osniva Kroatische Revue, Vjesnik kr. 
zem. arhiva i druge časopise. 

Prva njegova rasprava izašla jeu Vijencu 1878 pod naslo- 
vom Povijest, oblik i uporaba prstenja kod starih naobraženih 

naroda. Od ostalih djela, rasprava i članaka najznatnija su 
mu ova: Hrvati na bečkom sveučilištu u XIV. i XV. vijeku 
(Vienac 1879); Židovi u Hrvatskoj u X. vieku (Vienac 1879); 
Hrvatski starinar u XVII. vieku (Nikola Drašković) u Vje- 
sniku hrv. arh. društva 1880; Rimski natpis u Varaždinskih 
Toplicah (Vjesnik hrv. arh. društva 1882); Grbovnica kralje- 
vine Slavonije (Vjesnik hrv. arh. društva 1896); Pravo na- 
sljedstva kuće Habsburške na hrvatsko priestolje i izbor 
Ferdinanda I (Prosvjeta 1897 i posebni otisak); Prilog po- 
vjesti hrvatskog plemstva (Vjesnik zem. arhiva 1899). Veliko 
je njegovo historijsko heraldičko djelo Der Adel von Kroa- 
tien und Slavonien (Niirnberg 1899). Druge su mu rasprave: 
Jakov Bribirski od plemena Šubić (Vjesnik zem. arhiva 
1899); Historički razvoj plemstva (Prosvjeta 1900); Neizda- 
ne isprave o progonu vještica u Hrvatskoj (Vjesnik zem. 
arhiva 1901, 1904, 1905); Kratka povjest Hrvata za mladež 
pučkih škola (Zagreb 1907); Listine hrv. narodne dinastije 
u kr. zem. arhivu u Zagrebu (Prosvjeta 1911); Nekoliko 
neizdanih listina XIII. vijeka (Vjesnik zem. arhiva 1911). 
Brojni su mu članci vrlo interesantnog sadržaja razasuti po 
Jutarnjem Listu, Obzoru i drugim listovima. a zadnji mu 
je bio članak Nešto o hrvatskom saboru XVIII. vijeka u 
Obzoru od 3. IV. 1925. Na njemački jezik preveo je Povijest 
Bosne od Vj. Klaića (Geschichte Bosniens, Leipzig 1885). 


LIT.: # Dr. Ivan Bojničić Kninski, Vjesnik kr. državnog arhiva u 
Zagrebu, II., 1926. S.A 


2. Stjepan, * Zagreb 6. II. 1884, + Zagreb 28. II. 1927, 
sin Ivanov, karakterni glumac i komičar zagrebačke drame, 
u kojoj je djelovao od 1907, kad je za ljubav kazališta 
napustio nauku filozofije. Najistaknutije uloge: Grga (Gra- 
nicari), Vuk (Dubravka), Polonije (Hamlet), Tobija (Na 
tri kralja). Igra mu bijaše prodahnuta prirođenom dobro- 
dušnošću i naravnim humorom. В: 

3. Tomaš, pl оа Plavna, potječe po svoj prilici »de 
genere Buchich«. Bio je skrbnik djeci bana Matka Talovca. 
Spominje se kao »banovac Dalmacije i Hrvat'«, pošto je u 
listopadu 1451 naslijedio u toj časti buntovnoga Tomaša 
Tvrtkovića. Kada je poslije smrti bana Petra Talovca 
ostala banska čast neko vrijeme nepopunjena, vrši B. ban- 
ske poslove. U borbi protiv Ulrika Celjskog i hercega 
Stjepana Vukčića Kosače on je na strani njihovih protiv- 
nika, koje pomažu Mlečani i Dubrovčani. Štoviše, mletački 
knez u Splitu sklapa s Tomašem ugovor protiv hercega 
Stjepana i stavlja pod zaštitu republike sv. Marka Klis, 
Sinj, Čačvinu, Petrovac, Ključ, Knin i Lab, koji su pri- 
padali pokojnomu banu. G. 1456 morade se banovac To- 
maš pokoriti banu knezu Ulriku i predati mu Knin i Lab. 


LIT.: I. Bojničić, Der Adel von Kroatien und Slavonien, Nürnberg 
1899; V. Klaić. Povjest Hrvata, Il., 2., Zagreb 1901. S, А 


4. Vjera, * Zagreb 27. I. 1883, hrvatska slikarica i grafi- 
čarka, kći Ivana B. Učila je u Beču, gdje su јој bili učitelji 
Tina Blau, F. Seligmann, Gustav Klimt i H. Tichy, a kasnije 
u Zagrebu kod T. Krizmana. Zbog studija proputovala je 
Italiju, Njemačku i Belgiju. Priklonivši se gotovo isklju- 
čivo grafici izradila je velik broj bakroreza, bakropisa, dr- 
voreza, monotypa, litografija i crteža, kojima su motivi 
vedute i krajolici iz Zagreba, Hrvatskog Zagorja i Hrvat- 
skog Primorja. U posljednje vrijeme izradila je kao či- 
novnik Hrvatskog državnog arhiva među ostalim Knjigu 
gradskih grbova. A. J-k. 

BOJOVIĆ Petar, ж Miševići, 4. VII. 1858, porijeklom 
Vasojević. Stupio u vojnu akademiju po svršetku gimna- 

zije, topnički časnik od 1880, glavnostoZerni časnik od 
1891. U ratu je sudjelovao 1876 kao pitomac Vojne Aka- 
demije, 1877/78 kao dočasnik u topništvu, 1885 kao vodnik 
eskadrona i zamjenik glavara stožera šumadijske divizije, 
1912 kao glavar stožera 1. vojske. Poslije bitke kod Ku- 
manova postao general. U svjetskom ratu bio je zapovjed- 
nik 1. vojske te ranjen kod Šapca. Učestvovao je u bor- 
bama kod Krupnja i Pecke, a na Jagodnji planini pritisnuo 
ga je austrougarski 16. zbor i nakon žestokih borba pri- 
silio na uzmak. U studenom 1915 zapovijedao četama iz 
novo priključenih krajeva u Skoplju te branio prilaze na 
Kosovo iz Kačaničkog klanca. Tu se istakao te bio ime- 
novan vojvodom. Pisao je stručna djela iz taktike i voj- 
ničkog odgoja, napose Obrana Kosova polja 1915 godine 
(Beograd 1922). U ožujku 1941 imenovan je vrhovnim za- 
povjednikom jugoslavenske vojske. SI. P-é. 
BOK je izbočina sa strane na čovječjem tijelu, proizve- 
dena najvećim dijelom od onoga dijela zdjeličine kosti, 
koji se zove bočna kost (> zdjelica). То je široka koso 
položena kost, izvaljena u stranu i zavijena u luku s 
udubljenjem prema unutra. Prema gornjoj strani završava 
slobodno grebenom, zavijenim u obliku slova S, koji na- 
prijed prelazi u izbočenje, prednji bočni rt. Donji i prednji 
dijelovi zdjeličnih kosti (sjednjača i preponica) ne ističu 
se ni izdaleka kao gornji. Širina bokova odgovara dobrim 
dijelom širini zdjelice, a njezina širina zavisi od širine 
pojedinih dijelova, koji je sastavljaju, a to su krstača, de- 
sna i lijeva zdjelična kost. U tom pogledu postoji izrazita 
razlika između muške i ženske zdjelice, koja se očituje 
u tome, da je ženska zdjelica šira od muške. Osim toga 
je bočna kost kod žene više izvaljena u stranu, nego 
kod muškarca, pa i to pridonosi, da su bokovi kod žene 
širi. Izbočenju, koje proizvode bočne kosti, pridružuju se 
još i mekani dijelovi, mišići i potkožno masno tkivo, koji 
daju bokovima vanjski oblik. U raspoređaju potkožnog 
masnog tkiva postoje i neke seksualne razlike. Potkožno 
masno tkivo se baš u tom dijelu skuplja kod žene u većoj 
mjeri nego kod muškarca, tako da razlike u širini bokova 
postaju time još veće. Prema gornjim dijelovima prelaze 
bokovi u slabine, a dolje se nastavljaju u bedra. Njihovu 
granicu prema slabinama predstavlja bočni greben zajedno 
s mišićima, koji se na njemu vežu. Kod dobro građenih 
ljudi formiraju ti mišići, zbog svoga osobitog hvatišta, 
izrazito izbočenje, koje se zove mekani jastuk, i koji u 
stvari sam ograničuje bokove prema slabinama. Vanjski 
kosi trbušni mišić se naime svojim jakim snopovima pre- 
bacuje preko grebena, koji je sveden, i završava na nje- 
govu vanjskom rubu, i zajedno s masnim tkivom, koje 
leži između njega, vrha grebena i unutrašnjeg kosog tr- 
bušnog mišića, proizvodi navedeno izbočenje. Ovo mekano 
izbočenje započinje prema tome ispod grebena, prekriva 


-Ja i nastavlja se gore i natrag, gdje iščezava. Tako je 


bočni greben u najizbočenijem svom dijelu pokriven i 
dolazi do izražaja samo u slučajevima, Каа mekanog ja- 
stuka nema, a to je kod jako mršavih ljudi i kod 
nagnutog trupa u stranu. S donje je strane mekani jastuk 
ograničen bočnom brazdom, koja ima isti tok kao i on, 
dakle ni ona ne odgovara bočnom grebenu, već se ispod 


. Hercegnovi po bakropisu Jana Blaeua 


njega penje gore i natrag, gdje se gubi. Linija, koja 
označuje prijelaz slabina u ispravno formirane bokove, 
imat će prema tome ovaj tok: U slabinskom svom dijelu 
ona je ugnuta, u dijelu mekanog jastuka se izbočuje, a u 
području bočne brazde se ponovo nešto ugiba i na pri- 
jelazu u bedra je opet izbočena. Na tipnim djelima antikne 
umjetnosti, kao što su Laokoon i Diomed, ta se linija može 
lako uočiti, jer su sve pojedinosti izvedene s najvećom 
točnošću. Kod žena su općenito ti prijelazi ublaženi. V.D 

Bok je u vojsci lijeva ili desna strana manjeg vojničkog 
odreda ili velikih vojnih skupina 1 čitavih vojska. Bokovi su 
važni s taktičkog stanovišta kao i zbog osiguranja, jer su 
bočni udarci najpogibeljniji. Bokovi se manjih odreda 
osiguravaju patrolnim vodovima ili rojem, koji su u vezi 
sa susjednim odredima. Kod velikih vojnih jedinica, divi- 
zija, zborova i vojska, osiguravaju se bokovi što jačim 
skupinama sviju vrsta oružja. U sadašnjem ratu njemačka 
vojska uvijek nastoji zaobilaženjem doći u zaleđe nepri- 
jatelju, kako bi ga zaokružila i ukotlila. To se provodi i 
frontalnim probojem, iza kojega slijedi udarac u bok i 
zaokruživanje bokova. Tankovima i modernim ratnim oru- 
žjem prodire se duboko u pozadinu neprijatelja i tako 
otklanja pogibao, koja prijeti bokovima. ©]. P-é. 

BOKA KOTORSKA (Pičovios xólzos starih Grka, Sinus 
Rhizonicus Rimljana) najljepši je zaliv Jadranskoga mora, 
a zbog svoje raznolikosti i divlje romantike jedan od naj- 
ljepših na svijetu. 

Zemljopisne osobine. B. K. se sastoji od dva uzdužna 
zaliva: toplansko-tivatskog i risansko-kotorskog. Ovi su i 
međusobno i s otvorenim morem povezani uskim popre- 
čnim prodorima. S otvorenog mora ulazi se u toplansko- 
tivatski zaliv kroz prodor u vapnenačkom grebenu Obo- 
stnik-Kobila. Širina je ovog tjesnaca u najužem dijelu 
1,25 km, a najmanja dubina 28 m. U vapnenačkom grebenu 
Vrmač-Devesile usječene su Verige. Kroz ovaj uski tjesnac, 
dug 2.325 m, a širok 350 m, ulazi se iz toplansko-tivatskog 
u unutrašnji, risansko-kotorski, zaliv. Tjesnac su u sre- 
dnjem vijeku zatvarali lancem (verigama), i po tome je 
dobio ime. Oba uzdužna zaliva prostiru se u pojasu fliša 
(lapora, pješčanika i gline), a poprečni su prodori usječeni 
u vapnencima. Vapnenci grebena Vrmač-Devesile nalježu 
na flišne naslage grbljansko-sutorinskog pojasa, dok je 
granica između fliša unutrašnjeg kotorsko-morinjskog po- 
jasa i vapnenaca susjedne crnogorske visoravni, bar u 
dijelu Kotor-Orahovac, rasjed, duž koji je bilo okomitih 
pokreta zemljišta. 

Tragovi terasa na stranama Veriga i odnos prema tek- 
tonskoj građi pokazuju, da su prodori mogli postati samo 
riječnom erozijom. Ovaj se erozijski rad izvršio u naj- 
mlađoj geološkoj prošlosti, za vrijeme diluvija, kad je 
morska razina bila znatno niža (preko 100 m). Dok su se 
niz strane Orjena nisko spuštali ledenjački jezici, a Lovćen 
bio prekriven debelim snježnim pokrivačem, tekla je dnom 
današnje B. K. rijeka, kojoj je glavni krak pritjecao iznad 
Risna udolinom Ledenice-Vrsno. Rijeci je pritjecala i voda, 
koja je postajala otapanjem snijega i leda. U otpornim 
vapnencima dolina bokeljske rijeke bila je klisura, a u 
mekšim je flišnim naslagama imala proširenja, iz kojih je 

primala i manje pritoke. U depresijama, koje su postajale 
erozijom flišnih naslaga, zaostajali su otporni vapnenački 
humovi — današnji bokeljski otočići. Najzad je rječni tok 
prekinut krškim procesom. Kroz vapnenačke grebene voda 
je ponirala i u flišnim naslagama stvarala zatvorene depre- 
sije, koje vidimo na batimetrijskim kartama B. K. Izdizanjem 
morske razine poslije ledenog doba potopljena je složena 
dolina bokeljske rijeke i obrazovao se današnji zaliv. 

Ljepote su ovog mladog zaliva u oštrim oprekama, koje 
graniče s divljinom. Goli vapnenački grebeni dižu se naglo 
i oštro, osobito iznad unutrašnjeg zaliva. Orjen i Lovćen, 
kao čuvari ove rijetke ljepote, ističu se nad cijelim krajem. 
Blago nagnuto i šumovito flišno podnožje prava je su- 
protnost divljim i pustim vapnenačkim Һгійіпата. Naj- 
ljepše je posjetiti B. K. s mora. Šetnja kroz zaliv puna je 
raznolikosti i iznenađenja. Tek iz blizine ponovno vidimo, 
da zaliv ne prestaje i da se tjesnac širi u novi zaliv, koji 
nam je skrivao goli vapnenački greben. Krajolici se stalno 
i brzo mijenjaju, a svaki ima svoje osobitosti, ljepote i 
čari. Bogatstvo i raznolikost slika jedna je od glavnih 
odlika B. K. 

Goli vapnenački grebeni i flišni zeleni pojas uzduž obale 
razlikuju se međusobno i klimatski. Dok vrhove vapne- 
načkih obala prekriva snijeg, na pitomoj obali cvjeta limun 
i lugovi palma dočaravaju svu ljepotu tropske vegetacije. 
Susjedstvo ovolikih klimatskih razlika često dolazi do izra- 
žaja: risanska bura i moćni levant osjetljivo snizuju tem- 
peraturu u primorju i uznemiruju more u otvorenijim dje- 
lovima zaliva. Zaklonjenija mjesta, na pr. Hercegnovi, 
manje osjećaju hladne vjetrove i imaju vrlo blagu klimu. 
Vlažni jesenji jugo dogoni s mora oblake i prisiljava ih, 
da na padinama Orjena i Lovćena izluče najveće evropske 
količine oborina (Crkvice 4640 mm). No i kraj velike koli- 
čine oborina okolni su grebeni bezvodan kraj, jer voda 
brzo stukne kroz pukotine u vapnencima. U flišnom pod- 
nožju javljaju se vrela ili prave rijeke (Škurda kod 
Kotora). 

Gole i strme vapnenačke strane nemaju gotovo nikakve 
gospodarske vrijednosti, samo je uski pojas fliša pogodan 
za ratarstvo. Obradive površine najprostranije su u pojasu, 
koji se nadovezuje na prednji zaliv: grbaljska župa na jugo- 
istoku i okolica Hercegnovog i Zelenike na sjeverozapadu. 
Maslina i vinova loza glavne su kulture. Uspješno gajenje 
limuna i naranača pokazuje, da bi se različite južne kul- 
ture mogle gajiti u znatno većoj mjeri. Bolje prometne 
veze s većim mjestima u zaleđu omogućile bi velik razvoj 
gajenja zimskog povrća. Premda su uvjeti za ratarstvo na 
fišnom pojasu dosta povoljni, on je suviše malen, da bi 
mogao osigurati život svojim brojnim stanovnicima. Visoke 
vapnenačke stijene i moćne planine iza njih odijelile su 
Bokelje od zaleđa i uputile ih na more, gdje su od naj- 
starijih vremena i na različne načine tražili izvore života i 
bogatstva. 

Na žalost, pomorske odlike B. K. nisu dolazile do traj- 
nijeg i potpunijeg izražaja. Stalnu i važnu ulogu u pomor- 
skoj trgovini mogu imati samo one luke, koje imaju dobre 
veze s prostranim zaleđem, i to u prvom redu luke na 
otvorenim morima. Ovim se objašnjava, zašto B.K. nije 
imala ni trgovačkog značenja manje pogodnih pristaništa 
i zašto su se njeni istaknuti pomorci iseljavali u luke trgo- 
vački povoljnije smještene. Velik razvoj i značaj moder- 
nog pomorskog saobraćaja traži i sigurna vojna uporišta 


Za održavanje slobode i vlasti na moru. U vojničkom po- 
gledu B. K. ima najbolji položaj u Jadranskom, a vrlo va- 
žan u Sredozemnom moru. Iz B. K. vrlo je lako nadzirati 
ulaz i vršiti napadaj u cijelom južnom Jadranu, a može se 
lako ugroziti i srednji dio Sredozemnog mora. S druge 
strane visoke i strme planine olakšavaju obranu i čine 
gotovo nemogućim napadaj bilo s mora bilo s kopna ili iz 
zraka. Ali ova važna odlika nije donijela trajne sreće Boki, 
a bila je uzrok neobičnih međunarodno-političkih kombi- 
nacija i mnogih tragičnih događaja. Svaka veća promjena 
novijeg vremena u kraju oko Jadranskog mora teško se 
odražavala u životu B. K. 

Prema posljednjem popisu (1931) bilo je u općinama 
oko B.K. 35.608 stan. Uglavnom su katoličke vjere one 
općine, koje nisu nikad bile pod turskom vlašću, dok sta- 
novništvo grčkoistočne vjere sačinjava većinu u neka- 
dašnjem turskom dijelu B. K.: u hercegnovskom, risanskom 
i grbaljskom kraju. U bivšem mletačkom dijelu jedino su 
Paštrovići grčkoistočne vjere. 

U doba manjih brodova i nesigurnosti na moru glavna 
mjesta B.K. bila su na obali unutrašnjeg zaliva (ilirski 
Risan i sredovječni Kotor). Razvojem pomorskog saobra- 
ćaja, povećavanjem sigurnosti na moru i pretvaranjem B. 
K. u ratnu luku veći su značaj dobila mjesta u pristu- 
pačnijem vanjskom toplansko-tivatskom zalivu. Kotor je 
još uvijek najvažniji grad (5.367 stan.), upravno i pro- 
svjetno središte Boke i mjesto najljepših bokeljskih uspo- 
mena, ali u novo doba nema dovoljno uvjeta za razvoj 
(> Kotor). Risan (3.874 stan.), zloglasno gusarsko gnijezdo 
Ilira, ima najlakši pristup u zaleđe, koje mu svojim skro- 
mnim stočarskim proizvodima (kastradina i drugo) ne 
može osigurati veće blagostanje (+ Risan). Perast, čuvar 
Veriga, domovina je najboljih bokeljskih kapetana, o ko- 
jima govore lijepe i gotovo opustjele palače. 

Mjesta na obali vanjskog zaljeva, osim Hercegnovog, 
siromašnija su prošlošću, ali im je sadašnje vrijeme sklo- 
nije. Ratno pristanište osiguralo je Tivtu (3.329 stan.) 
razvoj, a dovoljno ravna prostora omogućava smještanje 
potrebnih uređaja (>> Tivat). Kumbor је u središnjem i 
užem dijelu pogodno ratno uzletište. Hercegnovi je naj- 
veće mjesto u B. K. (12.110 stan) i ima najbolje veze sa 
zaleđem, iz koga su njegovi osnivači i prvi gospodari. Zbog 
ugodne klime i pristupačnosti Hercegnovi s okolinom ima 
među bokeljskim mjestima najveći posjet stranaca (— Her- 
cegnovi). 

Budva, Sušćepan i Petrova, plemenske tvrđave i pribje- 
žišta Paštrovića, izlaze iz geografskog okvira B.K. Ali 
ovaj je kraj upravnom podjelom i prošlošću tijesno vezan 
s B.K. Paštrovska obala lijepih žala, ugodne klime, otvo- 
renih morskih vidika i slikovitog primorja privlači iz go- 
dine u godinu sve veći broj posjetilaca. 

LIT.: E. Briickner, Dalmatien und das čster. Kiistenland, Beč 1911; 
І. Savicki, Sulla morfologia delle Boche di Cattaro, Rivista geograf. 
italiana, Rim 1912; Isti, Postanak Boke Kotorske, Glasnik Geograf. 
društva, Beograd 1912; G. Lachner, Der westmontenegrinische Karst 
und sein hydrographischer Zusammenhang mit der Bucht von Cattaro, 
Petermanns Mitteil., Gotha 1917; J. Cvijić, Geomorfologija, sv. I.., 
Beograd 1924; L. Adamović, Die Pflanzenwelt der Adrialinder, Jena 
1929; H. Baulig, Le litoral dalmate, Annales de géographie, Pariz 1930; 
A. Baldacci, Le Bocche di Cattaro, Rivista di Geografia, Rim 1932; 


B. Z. Milojevié, Dinarsko primorje i ostrva, Posebna izdanja SKA, 
Beograd 1933. J. R-é. 


Povijest. Naziv, vjerojatno od talijanske riječi Bocca 
(usta, otvor), označuje u početku sam ulaz (Mon. Rag., IV, 
223, 227), kasnije čitav zaliv s okolnim kopnom i zamje- 
njuje iza porušenja Risna stari naziv. Starosjedioci Boke 
bili su Iliri, vjerojatno dio plemena Pirusta. Oko 250 pr. 
Kr. osnovalo je ilirsko pleme Ardijejaca pod kraljem 
Agronom samostalnu državu uz južni Jadran sa sjedištem 
u Skodri. Sukobi s grčkim kolonijama na Jadranu dadoše 
povoda, da se umiješaju Rimljani, koji nisu gledali dobrim 
okom osnutak ilirske države. Da oslobode grčke naselje- 
nike na Visu od ilirskih gusara i da osvete smrt rimskog 
poslanika, Rimljani stupiše u rat s kraljicom  Teutom, 
udovom Agronovom, i prisiliše je, da se s nekoliko svojih 
pratilaca povuče u utvrđeni Risan. Mir, sklopljen 228, nije 
potrajao dugo, jer 168, u trećem ilirskom ratu, Rimljani 
osvojiše ilirsku državu i odvedoše posljednjega kralja 
Gencija u triumfu u Rim. 

Administrativno podijeliše Rimljani Boku u dva podru- 
čja, Rizonite i Agravonite, po gradovima Risnu i Akruviju, 
i potčiniše ih konventu Narone. Za dugotrajne vladavine, 
koja je slijedila, uhvatio je latinski utjecaj useljivanjem i 
asimilacijom starosjedilaca vrlo dubok korijen, tako da se 

očuvao i u kasnijim vjekovima, kad je rimska vlast bila 
Es i kad su se bile veó potpuno izmijenile etnografske 
rilike. 

2 provala Gota, Avara i konačno Slavena, Hrvata i 
Srba, nastradaše početkom 7. st. gradovi Risan i Acruvium, 
od kojih je drugi ležao vjerojatno podno grbaljskog polja. 
Ostao je Decadaron, danas Kotor, u koji se skloniše ostatci 
Romana, što su preživjeli katastrofu. Kotor, autonomni 
municipij, postaje glavnim gradom Boke, koja je uglavnom 
sačinjavala njegovo vanjsko područje (comitatus). Kotoru 
na SZ bila se formirala slavenska oblast Travunija, na JI 
Duklja. Prema pripovijedanju popa Dukljanina pripadale 
su te oblasti neko vrijeme Crvenoj Hrvatskoj. Do 12. st. 
pripada Kotor, a vjerojatno i cijela Boka u užem smislu, 
Istočnom carstvu kao »thema Dalmatia«. Susjedni vladari 
Duklje i Travunije vršili su neko vrijeme utjecaj nad 
radom, odnosno dijelom Boke. Bilo je to u doba, kad su 
izantom vladali nesposobni carevi, pa se okolnim sla- 
venskim poglavicama pružala prilika za samostalne pot- 
hvate. Sredinom 9. st. Saraceni popališe i oplijeniše Kotor 
i Rosu na ulazu u Boku. 

Iza smrti cara Manuela (1143—1180) zauze Kotor i pri- 
morje raški veliki župan Stefan Nemanja. Boka time po- 
staje sastavni dio srpske države i ostaje u tom sklopu 
do izumrća Nemanjića 1371. U srpskoj državi imao je 
Kotor znamenit položaj kao veza sa Zapadom. Kotorani 
stekoše na dvoru velik utjecaj kao voditelji financija, 
zakupnici carina i poslanici na vanjskim dvorovima. Ne- 
manjići ne dirnuše u gradsku autonomiju nego se zado- 
voljiše postavljanjem gradskoga kneza. Uroš II. darova 
gradu plodnu župu Grbalj, a Stefan Dušan župe Bijelu, 
Kruševice i Ledenice. 

Kotorom zagospodova 1371 ugarsko-hrvatski kralj Lu- 
dovik Veliki. U ratu između Mletaka i Ludovika (1378 
do 1381) nastradao je Kotor od navale mletačkog admi- 
гаја Vitorija Pisanija. Iza smrti Ludovikove (1382) kraljica 
Marija i majka Jelisava pokloniše grad 1385 bosanskom 
kralju Tvrtku I. Kratko vladanje Tvrtkovo važno je za 

oku, jer on udari temelje Hercegnovom, koji je imao 
služiti kao izvozna luka za bosansku trgovinu. Inače bi 
on kao vojnička točka u neprijateljskoj ruci ugrožavao 
posjed Boke. Pritisnut od braće Balšića, koji su vladali 
susjednom Zetom, a ne dobivajući nikakve pomoći od 
slabih bosanskih kraljeva, koji su iza smrti Tvrtkove od 
1391 vladali Bosnom, zatraži Kotor 1395 mletačko pokro- 
viteljstvo. Odbijeni od Mletaka, Kotorani priznadu 1403 
pokroviteljstvo Ladislava Napuljskog, koji im za svoga 
boravka u Zadru potvrdi stare povlastice. Ipak i dalje u 
stisci radi Balšića, kojima se pridružio bosanski vojvoda 
Sandalj Hranić, ne odustaju Kotorani od namjere, da svoju 
sudbinu predaju u ruke moćnih Mletaka. Kad je 1409 
Ladislav prodao Mlecima svoja prava na Dalmaciju, uzmu 
Mleci poslije ponovnih molba 1420 Kotor i dio Boke 
pod svoje pokroviteljstvo. Sjeverozapadni dio ostaje u 


vlasti Sandalja, а iza njegove smrti u vlasti sinovca mu 
bercega Stjepana Vukčića, kojega zamijeniše Turci. Oni 
su zauzeli 1497 i župu Grbalj. G. 1538 osvojiše udružene 
mornarice, španjolska, apinska i mletačka, Hercegnovi, 
ali ga slijedeće godine Turci pod admiralom Hajredinom 
Bar rossom preoteše Španjolcima, koji su ga junački bra- 
nili pod zapovjedništvom Don Ferranta Gonzage. U kan- 
dijskom ratu istisnu Mleci 1687 Turke iz Hercegnovog 
i sjeverozapadnog dijela Boke, a 1725 pripoje pod svoju 
vlast konačno i Grbalj. 

Mirom u Campoformiju 1797 pripade Boka Austriji. 
Barun Matija Rukavina uđe na čelu austrijskih četa u 
Kotor 24. УШ. Mirom u Požunu 1805 morala je Austrija 
ustupiti Boku Francuzima. Međutim 4. Ш. 1806 zaposje- 
doše Boku Rusi pod admiralom Sinjavinom i ostaše u njoj 
do 12. VIII. 1807, kad je zauzeše Francuzi. Iza poraza 
Napoleonova kod Leipziga 1813 ustadoše protiv Francuza 
Bokelji i Crnogorci. Francuski general Gauthier branio se 
u Kotoru do 4. I. 1814. Crnogorci i Bokelji nisu mogli 
zauzeti grad, jer nisu imali topova. Nato doplovi pod 
Kotor. engleski ratni brod i počne ga tući topovima. 
Gauthier položi oružje. Mjeseca lipnja iste godine Austrija 
ponovno zaposjedne Boku. 

Do svršetka svjetskoga rata vladala je Bokom Austrija; 
29 1e do 1941 Jugoslavija; a poslije toga zaposjela ju je 

alija. 

LIT.: G. Gelcich, Memorie storiche sulle Bocche di Cattaro, Zadar 
1880; S. Rutar, Starine bokokotorske (Program gimnazije u Kotoru za 
šk. god. 1879—1880, 1880—1881, Zadar 1880, 1881); P. Pisani, La Dalmatie 
de 1797 à 1815, Pariz 1893; P. Butorac, Boka Kotorska od najstarijih 
vremena do Nemanjica, Split 1927; Isti, Boka Kotorska prema narodnom 
pokretu u revolucionarnoj godini 1848, Rad HA 260, Zagreb 1938; Isti, 
Boka Kotorska nakon pada mletačke republike do Bečkog kongresa, 
Rad HA 264 i 265, Zagreb 1938; A. S. Dabinović, Kotor pod mletačkom 
republikom, Zagreb 1934; K. Jireček, Die Handelsstrassen und Berg- 
werke von Serbien und Bosn:en, Prag 1879. I 


Pomorstvo i trgovina. Već u doba Ilira i Rimljana bilo 
je pomorstvo najznatnija grana narodne privrede u Boki. 

U srednjem vijeku nastavila se stara bokeljska tradicija, 
pojačana trgovačkim nastojanjem dukljanskih, raških, bo- 
sanskih i hercegovačkih vladara i knezova, da dođu preko 
Kotora, Perasta, Hercegnovog i drugih mjesta u Boki do 
što boljih veza sa zemljama na Jadranskom, Jonskom, 
Egejskom i Sredozemnom moru. Brze bokeljske karavele 
vršile su promet s Carigradom, Mlecima i Aleksandrijom, 
a sredinom 16. st. zalazile su i u Sjeverno more, pa i u 
Indijski ocean. Radi opasnosti od gusara bili su trgovački 
brodovi oružani. Kotor je podržavao i po koju ratnu lađu, 
pa kad je 1420 došao pod vlast Mletaka, bila je kotorska 
galija (galea Catharina) uvrštena u mletačku ratnu mor- 
naricu. 

Krajem 15. st. dolazi Boka u neposredni doticaj s Tur- 
cima, koji su vladali hercegnovskom obalom. Risan i 
Morinj bili su turski. Isto tako i Glogovac nad Perastom, 
Orahovac i Grbalj, dok su Ljuštica, DĐurići, Strp, Lipci, 
Perast, Dobrota, Vrmac i Škaljari bili u vlasti Mletaka. 

Kotor je bio također pod mletačkom vlašću, ali se upra- 
vljao autonomno po svojem gradskom statutu. 

Od 16. st. Kotor je počeo gubiti značenje trgovačkoga 
središta. Tada su se podigla mjesta Perast, Dobrota i 
Prčanj. Perast je imao 1512 trgovačku mornaricu od 60 
lađa. Na glasu su bili prčanjski jedrenjaci zbog svoje 
brzine. 

Kada je udružena mletačka, malteška, toskanska i pa- 
pinska mornarica 1687 oslobađala Hercegnovi od Turaka, 
odlikovali su se u bojevima Dobroćani i Prčanjani pod 
Nikolom Sbutegom i Petrom Đurovićem kao i Peraštani 
pod kapetanima Mazarovićem, Zmajevićem, Štukanovićem 
i Vujovićem. Bokeljski su se pomorci proslavili i 1687 kod 
osvajanja Risna. 

Kada je čitava Boka bila ujedinjena pod mletačkom 
vlašću, razmahala se ponovno bokeljska trgovina. Pri kraju 
18. st. plovilo je oko tri sto bokeljskih brodova gotovo po 
svim morima donoseći godišnji prihod od nekih 130.000 
mletačkih zlatnih dukata. 

Petar Veliki obratio se 1698 mletačkoj republici molbom, 
neka mu naznači sposobna pomorca, komu bi mogao po- 
slati na nauke 16 mladih ruskih plemića, koji bi kasnije 
mogli organizirati rusku mornaricu. Mletački senat predloži 
Marka Martinovića iz Perasta, koji je svoju zadaću ispunio 
na najveće zadovoljstvo. U općinskom domu u Perastu 
čuva se velika slika iz onoga vremena, koja se pripisuje 
Tripu Kokolji i na kojoj je prikazan Martinović u krugu 
svojih ruskih đaka. Znamenitim admiralom postao je u 
ruskoj službi početkom 18. st. Matija Zmajević iz Perasta, 
koji je nekoliko puta pobijedio Švede u pomorskim bitka- 
ma u Istočnom moru. Marko Vojnović iz Hercegnovog 
organizirao je rusku mornaricu na Crnom moru. Peraštanin 
Matija Melada, poznati inženjer svoga vremena, uredio je 
mnoge ruske luke. Pomorski stručnjak Antun Grubaša iz 
Perasta prvi je opisao Jadransko more i sastavio prve 
nautičke karte za plovidbu po Jadranu, a velike mletačke 
lade gradio je Augustinović iz Perasta. Petar Smeda 
(Smecchia) iz Perasta otvorio je svojom lađom trgovački 





promet s Danskom, Pruskom i Rusijom. Kada je Austrija 
nakon propasti mletačke republike ušla u Boku, iskoristila 
je naveliko bokeljske plovne objekte i hrabre njezine po- 
morce, te su imena odličnih hrvatskih pomoraca raznosila 
vrline našeg pomorstva svuda po svijetu. Svi su ovi izvrsni 
pomorci učili pomorsko zvanje u svojim domaćim pri- 
vatnim nautičkim školama u Dobroti, Hercegnovom, Ko- 
toru, Perastu i Prčanju sve do polovice 19. st., jer Mleci 
za cijelo vrijeme svoga gospodstva nisu osnovali u Dal- 
maciji nijedne takve škole. 

Kada je pala mletačka republika 1797, Boka je imala 
ukupno 264 velika patentirana broda i još veći broj manjih 
brodova za obalnu plovidbu, a 1805 bilo je pače 400 paten- 
tiranih plovnih objekata. Tada je bilo u Boki više od 250 
pomorskih kapetana s patentom i preko 3000 mornara. 
Bokelji su posjedovali izvan Boke glavnicu po prilici od 
1 i po milijuna zlatnih dukata, a tu nije bilo uračunano 
njihovo bogatstvo, uloženo u trgovačke brodove i u trgo- 
vačke kuće u inozemstvu. 

Propadanje pomorstva i ekonomski nazadak u Boki 
počinje Napoleonovim ratovima. U to vrijeme bila je Boka 
blokirana od engleske flote, pa su mnogi brodovi bokelj- 
skih brodovlasnika propali ili bili zaplijenjeni, a neki su 
bili odvučeni od Francuza. Ta velika kriza u pomorskom 
brodarstvu osiromašila je cijelu Boku Kotorsku. K tomu 
je došao još austrijski bankrot, što je silno pogodilo 
ondješnju pomorsku trgovinu i plovidbu. Tako Boka 1814 
nije imala više od nekih 50 patentiranih brodova i 220 
manjih lađa, ali većim dijelom nije bilo utovara. Najviše 
je onda od svih mjesta u Boki nastradao Perast. 

Pedesetih godina prošloga st. pokušali su Bokelji opet 
pridići svoju trgovačku mornaricu te su neumornim radom 
uspjeli toliko, da je Boka između 1850 do 1870 imala opet 
trgovačku mornaricu od preko 100 velikih brodova duge 
plovidbe, i to nava, barka, brika, škuna i t. d., te je bilo 
nade, da će bokeljsko blagostanje usprkos Fultonova 
otkrića opet procvasti. U to doba imala je najviše brodova 
Dobrota. Nacionalna se svijest bokeljskih Hrvata očito- 
vala i u krštenju njihovih brodova, koji su nosili imena 
»Ban Jelačić«, »Zora«, »Dom«, »Majka Slavija« i t. d. Uz 
državnu austrijsku zastavu vijala se na prvom jarbolu na- 
rodna trobojnica crveno-bijelo-plava. Pomorsko-trgovačke 
kuće, koje su dominirale u pomorskoj privredi Boke, bile 
su poznate širom cijeloga svijeta, i to: Dabčević, Đurović, 
Florio, Gojkovié, Kamenarović, Lazari, Lučić, Luković, 
Milin, Milošević, Nikolić, Radoničić, Tripković, Verona, 
Visin, Vojnović, Vučetić i dr. 

Znatan je događaj u povijesti bokeljskog brodarstva 
p oko svijeta, koji je izvršio kapetan Ivan Visin iz 

rčanja od 1852 do 1859 svojim brikom od jedva tri sto- 
tine tona nosivosti uz najveće teškoće i oskudicu hrane i 
vode. Odlikovan je bio od austrijskoga cara bijelom po- 
časnom zastavom »Merito navali«, koja se danas čuva u 
župnoj crkvi u Prčanju. Ta zastava nije bila ni prije ni 
kasnije podijeljena nijednom pomorcu za pomorsko-trgo- 
vačke zasluge. 

Ipak je parostroj zadao vrlo teške udarce bokeljskim 
pomorcima. Brodovi su na jedra propadali, a na njihova 
su mjesta u vrlo ograničenom broju stupali parobrodi. 
Kapetani Josip i Filip Radoničić iz Dobrote osnovali su 
prvo parobrodarsko društvo u Boki, nazvavši ga »Bokelj- 
ska plovidba«. To je društvo imalo tri broda za lokalni 
promet. Brodovi su kasnije prešli u vlasništvo Tripkovića. 

Poslije svjetskoga rata osnovano je 1920 parobrodarsko 
društvo »Boka« s glavnicom od 7,255.800 Din i s 8 brodova 
male i velike obalne plovidbe. G. 1927 osnovano je srpsko 
brodarsko a. d. Mihajlović u Kamenari s 8 malih brodova 
i sa 208 br. reg. tona. Kapetan Luka Milošević iz Kotora 
osnovao je 1928 plovidbeno poduzeće s glavnicom od 
7,000.000 Din s 3 broda duge plovidbe i tonažom od 8656 
br. reg. tona. Iste godine osnovana je »Slobodna Bokeška 
Plovidba d. s. 0. j.« u Tivtu s 2 broda za dugu plovidbu 
i 3344 tona bruto registra. G. 1934 mijenja brodarsko dru- 
štvo »Boka« naziv u »Zetska Plovidba d. d.«, koja je imala 
16 brodova s oko 11.000 bruto reg. tona. 

LIT.: N. Luković, Postanak i razvitak trg. mornarice u Boki Ko- 
torskoj, 1930; Kotor i Boka Kotorska, Nova Evropa br. 4.—5., 1934; 
B. Poparić, Pregled povijesti pomorstva, 1932—33; E. Gelcich, Memorie 
storiche sulle Boche di Cattaro, 1878. А.Р. 

Kulturne, društvovne i narodne osobine. Pomorstvo je 
udarilo temeljne oznake i čitavoj kulturi Boke Kotorske, 
jer su njezini stanovnici razvijali svoje sposobnosti u tom 
smjeru, da nadovezujući na starije londre, skabe, »lađe« 


1 »drieva« uzmognu što bolje upravljati karavelama, gali- 
jama svih veličina i oblika, vašelima, mavima, fregatama i 
fregadunima, pulakama, petakima, tartanima, gripima, mar- 
cilijanama, brigantinima, martigaima i t. d. Nemajući od 
svoje škrte zemlje dovoljno plodova za izvoz bavili su se 
uglavnom posredničkim trgovanjem. U srednjem se vijeku 
prenosi koža, vuna i žito, a uvoze se sukna i tkanine, a i 
ukrasni predmeti za kućni i lični pribor. Kasnije se, oso- 
bito preko Albanije i Jonskih otoka, prevozi uglavnom u 
Mletke i u ostalu Italiju (osobito na sajmove u Lanciano 
u Pulji) koža, žito, vino, ulje, s6, drvo, rujevina (drvo sa 
peraškoga brda, koje je u sebi sadržavalo žute i zelene 
boje), usoljeno meso i usoljena riba, kavijar, grožđe, 
pamuk, duhan, slador, pepeo sa Sicilije (koji je mogao 
poslužiti za žbuku), svijeće lojanice (pravile su se najviše 
na Prčanju), smola, vuna, riža, proso, mlinski žrvnjevi, 
leća i dvopek (služio je osobito za vojsku u ratno doba). 
Prčanjani su se napose bavili prijenosom državnih spisa. 
U Albaniji je osobito izašlo na glas dračko pristanište, 
gdje su živo trgovali i genoveški i francuski trgovci, a 

ubrovčani krajem 17. st. dovozili čak i tkanine i svilu 
iz Holandije preko Ancone (papinska država), takmeći 
se s Mlečanima na veliku štetu grada Mletaka. Trgovačke 
su lađe, osobito u Peraštana 18. st., bile toliko velike, te 
je trebalo pet do deset mjeseci, da se natovare. 

Društvovne su prilike bile u vrijeme cvata trgovine 
dobro uređene. Bokeljski su se pomorci udruživali u 
bratstva mornara pod zaštitom sv. Nikole. Takvo se uzorno 
bratstvo organizira u Kotoru i u kotorskom gradskom po- 
dručju već u ranom srednjem vijeku. Ima pisani statut iz 
godine 1463. Bratstvo je steklo vremenom golemih zasluga 
za vjeru, kulturu i stalešku uzajamnost. Socijalna je skrb 
bila tako uređena za članove ovoga bratstva i njihove 
obitelji, da se što dotjeranije ne bi moglo poželjeti ni u 
novo doba. Na čelu mu je gastald s prokuratorima i sin- 
dicima. To se bratstvo smatra najstarijim pomorskim 
društvom u Evropi. Postoji još i danas pod novijim ime- 
nom Bokeljske mornarice (v.) Katolička je Crkva unijela 
u ovakva bratstva divnu osobinu koordinacije između 
vjere, kulturna natjecanja, socijalne skrbi i staleške uza- 
jamnosti. Odijelo je mornara šareno i estetski upravo sa- 
vršeno. To je zapravo staro bokeljsko odijelo. Neki dijelovi 
odijela kao i starog oružja povezuju Boku Kotorsku sa 
stanovništvom kvarnerskog otočja i sa hrvatskim krajišni- 
cima. Zastava je bratstva stara gradska zastava Kotora, 
koja je na bijelu polju sa završnim izrescima imala lik 
zaštitnika sv. Tripuna. Slično je bratstvo niklo i u Perastu. 
Susreće se 1580 kao nedavno osnovano. Nastojanje Pera- 
štana, da se kroz 16. vijek riješe kotorskoga gospodstva 
organiziranjem neodvisne općine, koju mletačka vlada 
priznaje naknadno, ide uporedo s nastojanjem oko eman- 
Cipiranja peraskih mornara od kotorskog  mornarskog 
bratstva. Ovo je kotorsko bratstvo imalo povlasticu, da 
o Tripunjdanu zatraži od državnih vlasti milost za pro- 
gnanike. U Perastu je u 16. st. postojalo i bratstvo ili fra- 
trija sv. Krsta i poseban fond za potporu mornara i za 
uzajamnu pomoć u nezgodama pomorskoga života. I čovjek 
bez novca mogao se za kratko podići u prekomorskoj trgo- 
vini t. zv. trećinskim zajmom ili tercijarom. Uzajmio bi 
novac, da ga uloži u trgovinu, pa, pošto bi rasprodao robu, 
nije bio dužan odmah vratiti glavnicu, nego bi samo 
podmirio dobit, a glavnica se isplaćivala tek pošto se 
drugi put rasprodala roba, pače i nakon trećega puta. U 
trgovačkom se svijetu ovaj zajam nazivao peraškim zaj- 
mom, ali nije bio u praksi samo u Perastu nego i u Kotoru 
i drugdje po Boki. 

Otiskujući se na more bokeljski je pomorac postao zna- 
menit predstavnik kulture. Dolazeći u dodir s naprednijim 
zemljama on je prenosio njihove proizvode, motive i 
uredbe u svoj zavičaj, da onda uzmogne biti nosilac i 
prenosilac kulturnih i civilizacijskih dobara u zemljama, 
koje su bile manje napredne. 

U Perastu je potkraj 17. st. bila zasnovana prva pomor- 
ska ili nautička škola na Jadranu. Njezinim se osnivačem 
smatra slavni pomorac Marko Martinović (1663—1716), 
stručnjak u teoriji i praksi. Peraška se pomorska škola 
nadovezala na duh, koji je vladao u mjestu, i iz toga je 
duha proizašla. Posebni su općinski odaslanici pazili na 
momčad, da se na vrijeme zaposli i pouči na brodovima, 
kao i na bolesne nezaposlene mornare. U peraškoj su se 
nautici sve do 19. st. istakla mnoga svijetla imena, sve 
domaći ljudi, rod okoline i društva. Ali su se kasnije i po 

drugim bokeljskim mjestima ustrojile škole za pouku u 
pomorstvu, koje su podržavali franjevci. 

Svoj etičko-estetski smisao pokazao je bokeljski pomorac 
podižući veličanstvene crkve i krasne palače, građene u 
različito doba i u različitim stilovima, nekad neosvojive 
zaklone čestitosti i značaja. Boka je postala velika kul- 
turna retorta. Štogod je prolazilo kroz nju, poprimalo je 
od njezina duha. Nečujnom duhovnom infiltracijom pre- 
obražavala je svoje goste u građane kulturnoga svijeta. Uz 
veličanstvenu kotorsku katedralu iz 12. st., sintezu raznih 
stilskih težnja, i njezin divni ciborij iz druge polovice 
14. st., komu u svijetu nema premca, redaju se, osim ko- 
torskih gradskih crkava, još i dvije dobrotske crkve, sv. 
Mateja i sv. Eustahija, veličanstvena prčanjska crkva, gra- 
dena po osnovi Bernardina Maccaruzzija (1728—1800) u 
stilu renesanse i lakog baroka, i krasni zvonici, od kojih 
zaslužuju posebnu pažnju Zmajevićev zvonik, zvonik sv. 
Nikole (nacrt je načinio Josip Beati, kao i za započetu 
nedovršenu župnu crkvu) i Gospe od Škrpjela, sve u Pe- 
rastu iz 17. st., gdje je došla do izražaja estetska domi- 
šljatost u najrazličitijim stilskim motivima i hirovima, i 
renesansni zvonici kotorske katedrale (17. st.). Bokeljski 
su hramovi ne samo muzeji kulturnog i umjetničkog blaga 
nego i spomenici bokeljskog duha i mišljenja. U ljepoti 
unutarnjeg umjetničkog ukrasa sve nadvisuje divno peraško 
svetište Gospe od Skrpjela, umjetno podignuto od 15. st. 
pa dalje na hridinama, od čega se razvio istoimeni otočić. 
U kraju sjaja, ljepote i bogatstva podigao je pomorac u 
svome škrpjelskome svetištu vjekovan spomenik svojoj 
vjeri i kulturi, a ukrasio ga je u pravu pinakoteku vješt 
kist velikog slikara Tripa Kokolje Peraštanina (1661—1713) 
i dotjerao ga, pokraj djela drugih vrsnih majstora mle- 
tačke i genoveške škole, u carstvo lakog baroka. Nigdje 
nije pomorac izveo vjersko-kulturno djelo ovakve vrsti. 
Čak je i pomorčeva žena u kućnom priboru i u vezivu 
pokazala neobičan smisao za ukus, imajući izravne i ne- 
izravne veze sa prekomorskim krajevima. 


I predstavnici duhovne kulture imadu u Boki ista obi- 
lježja kao i bokeljski pomorci. I oni teže za svladavanjem 
visokih rekorda i velikih daljina. Značajna su pojava dva 
kotorska franjevca misionara. Obadvojici je bilo ime 
Marin. Prvi je radio najprije među bogumilima u Bosni i 
u Srbiji krajem 13. st., a onda je bio poslan među Mon- 
gole, gdje je završio život kao mučenik. Drugi je Marin 
1472 pošao kao misionar u Perziju. I on je okrunjen mu- 
čeničkom krunom. Iz redova pomoraca potekao je i bl. 
Gracija (v.) iz Mula kraj Kotora. On je kao mornar došao 
jednom u Mletke, gdje je stupio u red augustinaca. Do 
osobitog stupnja svetosti uzdigla se bl. Ozana (v.), Која 
je u Kotoru proživjela 52 godine u najstrožoj pokori. 

Bokeljski je pomorac davno shvatio, da je zemlja bez 
tradicije zemlja bez vrijednosti, a narod bez tradicije 
narod bez budućnosti. Zato je on ljubomorno čuvao svoje 
stare uspomene. U saobraćaju s vanjskim svijetom služio 
se tuđim jezicima, koji su imali opće evropsko značenje, 
ali kod kuće je upotrebljavao svoju hrvatsku riječ i hrvat- 
sku narodnu nošnju. Djela svojih prvih sinova, osobito na 
bojnom polju, opjevali su narodni pjevači i umjetni pje- 
snici. Nastali su čitavi ciklusi bugarštica, koje su pjevale 
o Bokeljima. Neke su se zbirke bugarštica sačuvale više 
stoljeća u rukopisnim zbornicima znamenitih bokeljskih 
obitelji, pa su se njima obilno poslužili Miklošić, Bogišić 

i drugi izdavači hrvatske epike. Te su pjesme često dokaz 
mjesnog rivalstva i kampanilističke isključivosti, ali osno- 
vna je njihova značajka trajno slavljenje poštenja, ju- 
naštva i vjernosti, bez obzira da li se u njima govori o 
»tvrdom Kotoru«, »plemenitom Kotoru, ili o »Perastu sla- 
орт, »Perastu glasovitom« ili o kojem drugom mjestu 
u Boki. 

Hrvatski je osjećaj u Boki Kotorskoj uvijek bio živ kod 
onih, koji su glavni predstavnici bokeljske kulture. Fra 
Andrija Kačić nazivao je Boku »dikom od Hrvata«. Ruski 
je putopisac P. A. Tolstoj g. 1698 zapisao, da su gore 
Boke Kotorske »naseljene Hrvatima«. I u drugih pisaca 
sačuvala su se jednaka svjedočanstva (na pr. u Nikole 
Nalješkovića, Mara Drage, Andrije Zmajevića, Krste Ma- 
zarovića, Andrije Balovića). Veze Kotorana (> Kotor) 
s Petrom Zrinskim jesu također dokaz hrvatskog osjećaja 
Boke. Stoljećima baštinio se taj osjećaj s majčinim mli- 
jekom, da Boka postane u novije doba, u razdoblju hrvat- 
skog narodnog preporoda, žarište pokreta za sjedinjenje 
Dalmacije s Hrvatskom. Simbol toga pokreta bila je hrvat- 
ska trobojka, koja se vijala na bokeljskim brodovima u 
drugoj polovici 19. st., kad se bokeljsko brodovlje na jedra 
bilo još jednom podiglo, noseći i narodna imena u pot- 
krepu ovih težnja. P. B-c. 

Bokeljska mornarica je zadruga, koja ima pisani statut 
iz 1463. Sredinom 15. st. organizirali su se pomorci iz Ko- 
tora, slióno kao pripadnici ostalih grana privrede, u po- 
sebnim staleškim zadrugama (fratelije, cehovi) radi medu- 
sobnog potpomaganja i čuvanja svojih interesa pod pokro- 
viteljstvom Crkve u bratovštinu pomoraca (confraternitas 
nautarum) sa sijelom u crkvi sv. Nikole. Bratovštini su 
pripadali brodovlasnici, zapovjednici i posada brodova. Na 
čelu te organizacije bili su gastaldus (langobard. gastaldio 
»upravitelj«), tri prokuratora i dva sindika. U upravu se 
redovito birao i lučki admiral, koji je bio državni namje- 
štenik, imenovan s početka od mletačke vlasti, kasnije 
biran od bratovštine, a potvrđen od mletačke republike. 
Povrh toga, što je podupirala siromašne iznemogle članove 
i njihove porodice, ta je bratovština promicala staleške 
interese uopće, upravljala brodogradilištima, nadzirala iz- 
gradnju i popravak brodova, držala na skladištima potrep- 
štine za plovidbu i t. d. Troškove je pokrivala ubiranjem 
taksa, koje su brodovi plaćali, kao i ostavštinama dobro- 
činitelja. Njezina organizacija bila je najprije samo voj- 
nička. Za vrijeme mira radila je na promicanju ekonom- 
skoga napretka Boke Kotorske s obzirom na pomorsku 
trgovinu i plovidbu, а u ratu je branila kao ratna morna- 
rica zemlju. Naročito se odlikovala u ratnim pothvatima 
protiv Turaka sve do početka 19. st., kada je prestala biti 
vojnička ustanova. Odlikovala se u 16. st. u vojnim opera- 
cijama protiv brodovlja Genove, a u bitki kod Lepanta 
(1571) spasila je mletačku flotu od sigurne propasti. Bo- 
keljska mornarica podigla se do velikog ugleda, te ju je 
mletačka republika nagradila brojnim povlasticama. Zbog 
vojničkih i građanskih vrlina pridonijela je mnogo slavi 
hrvatske domovine. Bokeljski je muzej pun trofeja i uspo- 
mena na minulu slavu te glasovite bratovštine. U 15. st. 
preuzela je mornarica proslavu blagdana zaštitnika Kotora 
sv. Tripuna, koji je bio njezin zaštitnik. Blagdan se od 
dolaska svečevih moći (809) slavio 3. II. uvijek naročitim 
sjajem. Velik broj stranaca u Kotoru za vrijeme toga pra- 


znika i potreba održavanja reda bili su povod za ustrojenje 
posebne čete, koja se od početka okupljala između mor- 
nara, pa je zato ta služba kasnije prešla stalno na bratov- 
štinu mornara. š 

Ukinuée bratovštine po francuskim vlastima 1811 bolno 
se dojmilo pučanstva. lako je u Boki Kotorskoj nestalo 
plemstva, javljala se ipak želja, da se mornarica opet 
okupi barem na praznik sv. Tripuna. G. 1833 vlasti su 
udovoljile želji naroda, ali 1849 bilo ie djelovanje društva 
opet ukinuto i tek 1859 nanovo uspostavljeno. Bokeljska 
mornarica nije vište staleška organizacija pomoraca, već 
samo kulturno udruženje Bokelja, kojima je stalo do ču- 
vanja stare tradicije. Okuplja se redovito na svečev blag- 
dan i prema izmijenjenim okolnostima pruža sliku neka- 
dašnjeg slavlja, kada je tijelo sv. Tripuna bilo preuzeto 
od grada Kotora uz osobiti obrednik (procesija, gozba i 
svečana igra pred katedralom). 


Po starom običaju na dan 13. I. obavlja se izbor časnika 
pod predsjedanjem gradskog načelnika Kotora. Biraju se 
bojnik, dva satnika, pobočnik i časnik za svako selo, koje 
će u svečanostima učestvovati. Čast je admirala, koji je 
vrhovni zapovjednik, doživotna. Svečanost počinje 27. I. 
Točno u podne dječak, odjeven u odijelo mornara, nazvan 
»mali admiral«, navješćuje s terase crkve »pohvalama« 
početak blagdana. Pred crkvom stoje predstavnici crkve- 
nih, civilnih i vojnih vlasti. Kad mali admiral klikne mu- 
čeniku sv. Tripunu trokratno »slava«, zazvone crkvena 
zvona, glazba zasvira svečevo kolo, a na velikom koplju 
na terasi razvije se njegov barjak. Poslije časti u društve- 
nim prostorijama svi se razilaze. Pohvale su se u prošlosti 
držale pred zbornom crkvom i pred katedralom i upra- 
vljene su bile mučeniku i poglavici države. 

Mjesto 1. II. okupljaju se sada članovi mornarice 2. II. 
Odjeveni u svečano odijelo i naoružani skupocjenim sta- 
rinskim oružjem, kreću do kotarskog poglavarstva, gdje 
primaju državnu zastavu, pozdravivši je pucanjem iz pu- 
šaka, zatim idu do općinskog doma, gdje primaju od 
načelnika gradsku zastavu, na kojoj je svečeva slika. Po- 
zdravivši i ovu pucanjem, vraćaju se poredani u svoje 
prostorije. Mornarica je prije primala državni grb i za- 
stavu, a providur je u znak vlasti predao admiralu štap 
i svoju sablju, koju bi ovaj opasao. Od izvanrednog puno- 
moćnika primala je bratovština ključeve grada Kotora, koji 
bi za vrijeme svečanosti ostali pohranjeni kod admirala. 
Tri odreda mornara zatvarala su na večer i otvarala u 
jutro gradska vrata. Dok su mornari noću radi održavanja 
reda obilazili gradom, iznosila su se iz kuća svakovrsna 
jela i pića, pa su noći prolazile u neprekidnom veselju. 
U podne bi gradski sudac priredio zajedničku gozbu pred 
zbornom crkvom, a drugi sudac gozbu pred katedralom 
idućega dana. Istoga dana poslije podne odio mornara 
prati sv. moći iz crkve sv. Josipa u katedralu. U 4 sata 
igraju mornari pred biskupom, klerom i vlastima svečevo 
kolo. Iza toga za vrijeme službe Božje izlažu odlični gra- 
đani sv. moći na glavnom oltaru. Kađenje je prije vršilo 
šest plemića i šest građana, a istodobno se nosila »slavna 
glava« u tri ženska samostana i bolesnicima po gradu. 

3. II. prije pontifikalne mise igraju mornari svoje tradi- 
cionalno kolo. Poslije mise nose se po gradu svete moći u 
svečanom ophodu, u kojem učestvuje cijela mornarica, po- 
dijeljena po starom običaju u dva dijela. Poslije podne 
vraćaju se sv. moći na svoja mjesta, a dan svršava .kon- 
certom i paljenjem umjetnih ognjeva. 

Prve nedjelje iza 3. II. mornarica se opet okuplja. Po- 
slije svečane službe Božje prati odio mornara »slavnu 
glavu«, koja se nosi bolesnicima. Iza zajedničkog objeda 
vraćaju se kotarskom poglavarstvu i općini zastave s istim 
počastima, s kojima su bile primljene. Posjetivši potom 
biskupa razilaze se mornari svojim kućama. Večer se 
svršava zabavom kao na dan 3. II. 

LIT.: B. Poparić, Pregled povijesti i pomorstva, 1932—33; Kotor i 


Boka Kotorska, članci od više autora u Novoj Evropi, br. 4.—5. 
Zagreb 1934. A 


РЁ, 

BOKANIĆ, Trifun, Ж Pučišće 1575, + Trogir 1609. G. 1598 
odlučilo je trogirsko gradsko vijeće da nadogradi zvonik 
gradske katedrale, i ta je radnja povjerena mladom B. On 
nadozida na drugi, gotički sprat zvonika treći sprat u re- 
nesansnom stilu s nekim baroknim primjesama. B. se u 
rasporedu povede za graditeljima prvog i drugog sprata i 
vješto uskladi svoju nadogradnju s djelom svojih pret- 
hodnika, izmirivši opreku kićene gotike i renesanse. Djelo 
mu stoga ubrajamo među ljepše gradnje dalmatinskoga 
graditeljstva u 16. st. Ostali mu radovi nisu poznati. 

LIT.: Lj. Karaman, O Tripunu Bokanicu graditelju zvonika trogirske 
katedrale, Jugoslovenski istoriski časopis, g. IL, Beograd 1936; C. 
Fisković, Trifun Bokanić, Novo Doba, božićni prilog, Split 1940. С. F. 


BOKANJACKO BLATO je prostrana krška uvala u ru- 
distnim vapnencima 6 km sjeveroistočno od Zadra, nazva- 
no po selu Bokanjcu.. Ravno dno uvale dugo je oko 4 km i 
pruža se u pravcu SZ—JI, a široko je do 1,5 km; površina 
iznosi 492 km?. Voda, koju donosi povremeni potok Zlo- 
kovica i koju izbacuju periodička vrela, potopi od jeseni 
do kasnog proljeća B. b.; najveća dubljina vode seže do 5 m. 
Ljeti je dno suho i iskorišćuje se za sjenokoše i ispaše, a 
viši rubni dijelovi se i obrađuju (kukuruz, proso i dr.). 
B. b. ima veliko gospodarsko značenje, jer se uz ratarstvo 
u susjednim mjestima može odgajati i krupna stoka. J.R-ć. 

BOKOBRAN ili brodobran (talij. parabordo, njem. Frei- 
halter, Fender) je naprava za sprečavanje oštećenja broda 
kod pristajanja uz pristanište ili kod dodira s drugim bro- 
dom. Bokobran je valjak od drva, smotanog debelog ko- 
nopa ili pluta, omotana u čvrsto platno, koji visi na ko- 
nopcima uz bokove broda kao branik na onim mjestima, 
gdje može doći do dodira ili sudara. F. S-€. 

BOKO-DRVO je drvo vrste Bocoa provacensis Aubl. sa 
svijetlo Zutom bjeljikom i tamno smedom srZi. Granica goda 
i sržni trakovi teško su vidljivi prostim okom. Vrlo je 
gusto, teško i tvrdo drvo, dade se iako polirati. Upotre- 
bljava se u stolarstvu i tokarstvu za fine radove. Dolazi 
u trgovinu iz Guyane. I. H-t. 

BOKS (koža) je mekana i rastezljiva konjska, teleća i 
kravlja koža. Obično se štavljuje kromnim štavilima i 
oboji s obje strane. Služi za izradbu obuće i u sedlarstvu. 

BOKS je sportska grana i vrsta samoobrane, a sastoji se 
u borbi šakom po stanovitim pravilima. Među primi- 
tivnim narodima najzapaženiji je boks na Havajima i 
Tonga-otocima. Od kulturnih naroda imadu Kinezi jednu 
vrlo staru vrst borbe šakama. U Evropi je boks postojao 
već prije brončanog doba. Spominje ga i Homer. Poznat 
je i kod Rimljana, a nalazimo ga i u srednjem vijeku, ali 
samo kao vještinu za ozbiljne tučnjave. Kao čisti sport 
i tjelesno vježbanje boks je uveden tek u 17. st. i to u 
Engleskoj, gdje je 1681 održano prvo boksačko natjecanje. 
Engleska je prednjačila u boksu punih 150 g. i svi veliki 
boksači te epohe bili su Englezi. Iza 1880 stupila je Ame- 
rika na poprište i otada ona vodi. S uvođenjem vatirane 
rukavice (zadnja četvrt 19. st.) započela je era modernog 
boksa, kakav je uglavnom danas. Danas boksače dijelimo 


BOKSAČI U RINGU 


na amatere i profesionalce, a po težini na osam kategorija: 
muha (do 51 kg), bantam (do 54), perolaka (do 58), laka 
(do 62), welter (do 67), srednja (do 73), poluteška (do 80), 
teška (iznad 80). Borilište (ring) je četverokut, omeđen 
užetima, sa stranicom od 4—6 m. Vrijeme borbe je kod 
amatera 3X3 minute (izuzetno 5X2), a kod profesionala 
od 6X3 m. do 20X3 m. Između svake tri minute borbe 
onm »kola« ili »runde«) je jedna minuta odmora. 

orbu vode jedan sudac u ringu, do tri suca za bodove 
izvan ringa i jedan mjerilac vremena. 

Boksački internacionalni savezi jesu: I. B. U. (Internatio- 
nal Boxing Union) za profesionale; F. I. B. A. (Federation 
Internationale de Boxe Amateur) za amatere. 

Prvo službeno formiranje boksačkog sporta kod nas 
ostvareno je 1926 godine, kada je u okviru teško-atletskog 








saveza osnovan u Zagrebu »Boksački savez«. G. 1934 odvo- 

jio se boksački savez od teško-atletskog i nastavio samo- 

stalno rad. G. 1939 osnovan je i posebni »Hrvatski boksa- 

čki savez«. N. F-i. 
BOKSAČKI STAV — Rentgenski pregled. 


BOKSBURG, južnoafrički rudarski grad, istočno od Jo- 
hannesburga u Transvaalu, 1630 m nad morem, 51.000 stan. 
(30% bijelaca); ima željezničku stanicu, rudnike zlata i 
ugljena, koji se prostiru u dužinu od 15 km na I od grada. 

BOKSER, oružje od gvožđa duguljasta oblika u veličini 
šake, na jednoj strani nazubljeno te s otvorima u sredini, 
da se mogu provući prsti, koji ga drže. Udarcem nazublje- 
nom stranom mogu se zadati teže povrede. Vlasti su odvaj- 
kada branile upotrebu, pa i samo nošenje ovog opasnog 
oružja. 

BOKSER, vrsta pasa. Zove se također i njemački b., 
jer je ta vrsta pasa odgojena u Njemačkoj te predstavlja 
tipično njemački produkt gojidbe pasa. Srednje velik, van- 
redno jakih mišića, pokazuje silnu snagu i brzinu u borbi. 
Vječno budan i pažljiv čuvar povjerenih mu predmeta 
ili kuće, a naročito gospodara, pa ne pozna većega veselja, 
nego da njemu služi. Stoga je upotrebljiv i kao policijski 
i vojnički pas. Ističe se svojom inteligencijom i dobro- 
dušnošću te je i kraj vrlo mrkog izgleda najveći prijatelj 
djece. U novije vrijeme postao je b. poznat i izvan Nje- 
mačke te se sve više izvozi nesamo u evropske zemlje, 
nego i u Ameriku. U Hrvatskoj ima samo nekoliko primje- 
raka te plemenite vrste pasa. 

Postanak boksera svodi se na parenje mastifa sa hrtom. 
B. je srednje velik pas, glatke i kratke dlake, većinom 
crveno žute ili zlatno žute boje sa crnom maskom na licu. 
Ima ih i prugastih, rjeđe sivih, crnih, pa i posve bijelih. 
Čvrste je i kvadratične forme sa karakterističnom glavom, 
kratko podrezanim ušima i kratkim repom. Noge su mu 
silno čvrste, prednje stoje uvijek okomito, a stražnje nešto 
koso prema natrag. Leđa su mu kratka i široka, pa odatle 
nastaje njegova kratka zbijena forma, koja mu daje izraz 
snage i odlučnosti. Glavu drži visoko, a hod mu je ele- 
gantan i ponosit. Voli čistoću, a u hrani je vrlo skroman. 
Doživljuje najviše 12 godina. A.Š. 

BOKSERSKI USTANAK. Neuspjesi Kine u vanjskoj 
politici koncem 19. st., napose nesretni rat s Japanom (1894 
do 1895) i ustupci, koje je kineska vlada pod sve većim 
pritiskom morala dati evropskim velevlastima, rađaju u 
Kini unutarnjim nezadovoljstvom i neraspoloženjem prema 
strancima. U tom su preuzeli vodstvo članovi fanatičkih i 
protuevropski raspoloženih tajnih društava, koji su stran- 
cima poznati pod imenom boksera, dok su se sami nazivali 
»I Ho Tuan« (Pravedno složno društvo) ili »I Ho Ch'uan« 
(Složne pravedne pesnice). Geslo im je bilo: Zaštiti domo- 
vinu, uništi stranca! Oni si uzeše za zadaću, da potjeraju 
iz Kine sve strance i poubijaju kršćane, koje su smatrali 
tuđinskim plaćenicima. Po njima se cijeli ovaj pokret na- 
Ziva bokserski ustanak. Bokseri, kojima se pridruži carska 
vojska, pošto su razorili željezničku i brzoglasnu vezu 
Pekinga s pokrajinom, 5. VI. 1900 opsjednu grad, pri čem 
bude ubijen (20. VI. 1900) i njemački poslanik K. Ketteler. 
Poslije osvajanja Pekinga počne opsjedanje evropskih po- 
slanstava. Evropske velevlasti, USA i Japan pošalju u 
pomoć svoje čete, koje istom 14. VIII. 1900 osvoje grad, 
a vlada pobjegne u Si-an-fu. Dotle su u pokrajini pobunje- 
nici poubijali više stotina kršćanskih misionara i više 
tisuća kineskih kršćana. Ipak kod sklapanja mira 7. XI. 
1901 Kina prođe, radi nesloge velevlasti, razmjerno dobro: 
trebala je dati zadovoljštinu i isplatiti 450.000 taela odštete 
vlastima i oštećenicima. Poslanička četvrt u Pekingu bude 
određena isključivo za strance i stavljena pod upravu po- 
slaničkog zbora. Na 7. 1. 1902 vraćaju se u Peking car i 
carica. 

BOKSIT, mineralni materijal, sastavljen od aluminijskih 
hidroksida AleOs.He20, koji su poznati kao minerali dija- 
spor, bemit i sporogelit, i od aluminijskog hidroksida 
AleOs.3H20, koji je poznat kao mineral hidrargilit. Та če- 
tiri minerala sabrala su se kao zemljasta nakupina u gustu 
masu, koja je negdje prilično čvrsta, gotovo kao kamen, 
i sastavljaju boksit. Neki su boksiti tako mekani, da se 
daju rukom lomiti, a neki tako čvrsti i tvrdi, da se i pod 
čekićem prilično teško kidaju. Boksit okupljen u čvrstu, 
kompaktnu masu zna biti posve gusta sastava, ali je vrlo 
često pun sitnih oolita. Neki su ooliti pravilne kuglice, 
veličine prosena zrna i veće, а neki su nepravilni. Pri 

BOKSIT S ODITIMA OD RUDOPOLJA U LICI, 
posmatran u izbrusku pod sitnozorom 


svome razvitku upio je (adsorbirao, v. adsorpcija) neku 
količinu željeza, od čega je crven. Osim željeza adsorbirao 
je silicijski dioksid (SiO»), titanski dioksid (TiO»), pa ne- 
što malo fosforne kiseline (P205), manganskog oksida 
(MnO») i dr. U nekima zna biti toliko željeza, da čine 
prijelaz u željeznu rudu limonit. Isto tako se nalazi u ne- 
kima toliko silicijskog dioksida, da čine prijelaz u glinene 
stijene. U nekima se nalazi i mangana, na pr. u boksitu 
od Bukovice na Duvanjskom Polju, toliko, da čine prijelaz 
u mangansku rudu psilomelan. Boksit je prvi put nađen u 
Francuskoj (1821) kod mjesta Les Baux (čitaj: Le Bo), pa je 
po njemu dobio ime boksit (ne valja bauksit). Kasnije se 
namjeriše na isti mineralni materijal kod Bohinjske Bistri- 
ce, pa ga nazvaše po tom mjestu vohajnitom (prema nje- 
mačkom nazivu mjesta Wocheiner Feistritz). Boksitni mate- 
rijal nađen je 1847 i u Dalmaciji kod Kljaka u okolini Dr- 
niša, pa je po tom nalazištu nazvan kljakitom. Danas se u 
mineraloškoj nauci ne upotrebljava naziv vohajnit, dok se 
naziv kljakit zadržao, pa je čak mineralog Kornu (Cornu) 
uveo u mineralošku literaturu dvije vrste kljakita, alfa- 
kljakit i beta-kljakit. Boksit je u Hrvatskoj veoma raspro- 
stranjen, tako da Hrvatska pripada u države, koje su 
boksitom najbogatije. Glavna su mu ležišta po kra- 
jevima dalmatinskoga, hercegovačkoga i ličkoga krša. Tu 
je postao otapanjem vapnenjaka, u koje je zašao pri nji- 
hovu postanku. Kako su vapnenjaci u vodi topljivi, osobito 
u onoj, u kojoj ima CO», a boksitni napomenuti minerali to 
nisu, voda je otapala vapnenjake, a ostavljala boksitne mi- 
nerale. Njih je voda tokom dugog vremena nanosila u pu- 
kotine, uvale, dulibe, gdje su se sabrali u velikim količina- 
ma. Tako su poznata velika ležišta u Velebitu na Grginu 
Brijegu, kod Gračaca, Rudopolja, Mazina u Lici, u ckolini 
Obrovca, Ervenika, Drniša i drugdje u Dalmaciji, zatim u 
Hercegovini u Rakitnom Gvozdu na Čvrsnici, oko Posušja, 
Širokoga Brijega, Čitluka, Žitomislića (u okolini Mostara), 
kod Studenih vrela, na Duvanjskom polju i drugdje. B. je 
veoma važan mineralni materijal za dobivanje elementar- 
nog aluminija (— aluminij). Drugoga minerala za dobivanje 
toga elementa u većim količinama i nemamo. Za dobivanje 
elementarnog aluminija dobri su samo oni boksiti, u kojima 
SiO» ne prelazi 3—4%. A pretežni dio naših boksita baš je 
takav. Mnogo se upotrebljava za priređivanje aluminijskih 
spojeva na pr. za priređivanje alauna, aluminijskog sulfata, 
u glinenoj, cementnoj i kemijskoj industriji i t. d. 

LIT.: M. Kišpatić, Bauxite des kroatischen Karstes und ihre Entstehung. 
Neues Jahrbuch für Mineralogie, sv. XXXV., s. 513; Е. Tućan, Terra 
rossa, deren Natur und Entstehung, Ibid., s. 401; Isti, Prilog mineral- 
nome i kemijskome poznavanju ličkih boksita, Rad HA, knj. 249, str. 49; 
Isti, Pogledi na geokemiju dinarskoga krša, Ibid., knj. 246, str. 63; Isti, 
Zur Bauxitfrage, Centralblatt für Mineralogie i t. d., 1913, s. 65; Isti, 
Naše rudno blago, Matica Hrvatska, 1919, str. 96; F. Kerner v. Marilaun, 


Geologie der Bauxitlagestátten des südlichen Teiles der osterreichisch- 
ungarischen Monarchie, Berg- und Hüttenmiünnisches Jahrbuch, sv. 64, 


s. 139; J. de Lapparent, Sur la constitution minéralogique des bauxites 
et de calcaires au contact desqueles on les trouve, Comptes Rendus de 
lAcadémie des sciences, knj. 178, str. 581; E. Dittler, Bauxit und La- 
ferit, Handbuch der Mineralchemie, knj. III., 2., str. 481. EST. 


BOKVICA — Trputac. 

BOL. Klinička su iskustva najprije pokazala, da se kod 
osjeta boli radi o posebnoj vrsti (modalitetu) osjeta, a 
ne valjda o komponenti, koja je drugim osjetima priklju- 
čena i raste s pojačanjem kojeg podražaja (pritiska, tem- 
perature) nerazmjerno brže nego sam osjet pritiska, vru- 
ćine i t. d. Ima slučajeva kod oboljenja, osobito kičmene 
moždine, u kojima ni najjača oštećenja kože ne izazovu 
osjet boli (analgezija), dok su drugi kožni osjeti potpuno 
sačuvani. Pored toga uspjelo je Freyu pokazati, da se na 
koži nalaze gusto poredana mjesta (50 do 200 na cm?), 
s kojih se i malim pritiskom zašiljene čekinje (algezimetar) 
dadu izazvati ne osjeti pritiska, već izraziti osjeti boli bez 
istodobnog osjeta pritiska ili topline. Osjetni organi boli 
smješteni su u najpovršnijem sloju kože (epidermis) u 
obliku slobodnih završetaka živčanih niti između epider- 


ćenjem. 

BOL, ohran (bolus aluminicus), glineni mineral iz grupe 
alofana. Koloidski. Sastavlja jedre mase, koje su crveno- 
smeđe i crvene u različnim nijansama. Masna je opipa i 
sjajna ogreba. Po kemijskom sastavu to je alumosilicijska 
kiselina. U vodi se raspada, pri žarenju otpušta vodu i tada 
postaje čvršći. Nalazi se po pukotinama i šupljinama ba- 
zaltnih stijena, a negdje stvara i svoje zasebne slojeve 
kao taložni materijal. Najviše ga upotrebljavaju kao boju, 
priređuju od njega crvene pisaljke, crvenu kredu, kit i 
različno posuđe. Nekad su ga upotrebljavali i u ljekarstvu 
(— Bolus). NJU 

BOL, mjesto na južnoj obali otoka Brača. Po prof. Skoku 
ime dolazi od lat. riječi vallum »zemljano utvrđenje na 
palisadama«. Visoki greben Vidove Gore (778 m) štiti ga 
od hladnijih sjevernih utjecaja, osim bure, koja je zbog 
velike vertikalne razlike u reljefu vrlo snažna, a iz vino- 
rodnih glinenih terena u okolini izbijaju i stalmi izvori i 
snabdijevaju mjesto vodom — prava rijetkost na našim 


BOL, Dominikanski samostan 






















































krševitim otocima. Na obali su vrlo lijepa Zala. Zbog ovih 
odlika B. je vrlo ugodno i dobro posjeéeno morsko ku- 
palište. Ima 1350 stan. (1931 g.) katoličke vjere, sjedište je 
općine i župe, ima lučko zastupništvo, poštu i žensku obrt- 
nu školu. Na istočnom kraju mjesta je dominikanski samo- 
stan, uz koji je u modernoj zgradi privatna klasična gim- 
nazija s pravom javnosti. Samostan posjeduje i numizma- 
tičku zbirku, jer oko B. ima dosta arheoloških nalaza. 
Slika na glavnom oltaru dominikanske crkve je navodno 
| djelo Tintoretta. 

B. je redovna postaja parobroda za svezu Splita sa Vr- 
bovskom i Jelsom na otoku Hvaru, od koga je udaljen 
47 km. U B. pristaju i teretni parobrodi na putu između 
Splita i Metkovića. Preko Gornjega Humca i Nerežišća 
veže ga cesta sa Sumartinom i Supetrom, gdje je sjedište 
bračkog kotara. . R-é. 

BOL, Ferdinand, ж Dordrecht 24. VI. 1616, + Amsterdam 
24. VII. 1680, nizozemski slikar i bakropisac. U Amsterda- 
mu bio mu je učitelj Rembrandt, za kojim se B. povodi 
tako vjerno, da su mnoge njegove slike smatrali djelima 
majstorovim. B. je slikao pojedinačne i grupne portrete, 
medu kojima su najbolji: Matematicar (Pariz, Louvre), 
Upraviteljice kužne bolnice u Amsterdamu (Amsterdam 
Vijećnica), Admiral de Ruyter (Amsterdam, Rijksmuseum), 
Autoportret (Dresden), pa oni u Berlinu, Frankfurtu na M., 
Miinchenu i Haagu. Slikao je i motive iz Starog i Novog 
Zavjeta, kao Jakovljen san, Jakov pred Faraonom i Bijeg 
u Egipat (Dresden). Na svojim bakropisima slijedi B. istan- 
čanu tehniku Rembrandtovih bakropisa nastalih oko 1640, 
ali ne dosiže (osobito u većim kompozicijama, kao što je 
Žrtva Abrahamova) majstorovu krepčinu, pa je uza svu 
brižljivost i finoću izradbe često površan i sladunjav. Naj- 
bolji su oni njegovi bakropisi, koji prikazuju glave i poje- 
 dinačne likove. 


LIT.: F. Lippmann, Der Kupferstich, Berlin 1905; P. Kristeler, Kup- 
ferstich und Holzschnitt in vier Jahrhunderten, Berlin 1905. A. Sch. 


OLA (španj. »kugla«), lovska sprava za bacanje; kugla 
na remenu (konopcu) ili više takvih kugala spojenih u 
jedno. Upotreba je bole tipična na ravnicama Južne Ame- 
rike (Argentina i Chile), pa se tamošnji španjolski naziv 
udomaćio kao stručni pojam i za sve ostale slične sprave. 
Danas je b. karakteristično oružje Patagonaca (Tehuelče ili 
Tsoneka), koji njom love jednu vrstu lama (guanaco) i 
onojeve, a upotrebljavaju je uz laso (v.) i gauči (v.) 
_ Кой hvatanja poludivljih goveda i konja na pašnjacima. 
- Patagonska b. može prema svojoj svrsi biti različite veli- 
e, a ima 1—3 kugle pričvršćene na sukani ili pleteni 
remen od žila i tetiva gvanaka ili noja. Za lov na nojeve 
služi b. s dvije, a na gvanaka sa tri kugle. Kugle su od 
kamena, ušivenoga obično u kožnu vrećicu, u novije doba 
e više od kovine (olova, željeza). Jedna je od njih re- 
no manja, od lakšega kamena, često jajolika, pa se kod 
canja drži u ruci. Udarci teških kugala bole, koju lovac 
naglo ispušta iz ruke, zavitlavši je snažno nekoliko puta 
ko glave, mogu manju životinju na mjestu ubiti ili je 

omamiti, dok se veća životinja zadržava i pada, jer 
j se b. oplete oko nogu. Prema opisima očevidaca može 
bar bacač baciti bolu i do 60 m daleko, a neki su kadri 
14 m pogoditi s obadvije kugle cilj vrlo malene veli- 
ne. B., naročito ona s jednom kuglom, upotrebljava se i 
udaranje, bez bacanja, pa u tom slučaju može služiti 
boj. Osim Patagonaca imali su b. u Južnoj Americi još 
npas-Indijanci (Puelče), Araukanci, neka plemena Chaca 





BOL — BOLDINI 25 


i Ognjene zemlje (Ona, Alikuluf), a bila je poznata i u 
starim andskim kulturama (Ecuador, Peru; ovdje i s ku- 
glama od bronce), odakle se, prema Nordenskióldu, možda 
raširila i k drugim spomenutim narodima. Karakteristično 
je, da su u Magalháesovo doba (1520) Patagonci išli u lov 
još pješice, s lukom i strelicom, dok su već 60 godina 
kasnije lovili na konju (uvezenom iz Evrope) i služili se 
pri tom bolom. 

Manje bole sa 6—8 kugala od kosti upotrebljavaju za 
lov na ptice i neki arktički narodi (Eskimi na Alaski, Ale- 
uti, Čukči), a za istu svrhu služi i u Mikroneziji b. s ku- 
glama od koraljnoga vapnenca ili školjke tridakna. B. se 
navodno upotrebljavala i u starom Egiptu kod hvatanja 
goveda upravo onako, kao danas u Juž. Americi. Možda 
su dijelovi b. bile i kamene kugle s kolutom, nađene me- 
đu iskopinama u sjev. Kaliforniji, a oružje u obliku kugle 
na remenu ili konopcu bilo je poznato i kod nekih sjevero- 
američkih Indijanaca (Mandan, Apači) i na Havajskom 
otočju, pa i u sredovječnoj Evropi (bodljikava kugla na 
lancu). 

T. zv. »bola perdida« južnoameričkih Araukanaca običan 
je zašiljen kamen, koji služi kao oružje za boj, a ne po- 
diže se, kad se jednom baci (otud joj i ime). 





1 2 3 4 
BOLE PATAGONACA (1—3) I ČUKČA (4) 


LIT.: G. Buschan, lllustrierte Völkerkunde, 3 sv., Stuttgart 1922—26; 
G. Montandon, Traité d'ethnologie cyclo-culturelle et d'ergologie systé- 
matique, Pariz 1934; A. Heilborn, Allgemeine Völkerkunde, II., Leipzig- 
Berlin 1915. B. B-é. 


BOLA — Bowle. 


BOLANČA, hrvatski naziv za mletački sitni novac, po- 
znat u lat. dokumentima s teritorija sredovječne Hrvatske 
uz Jadransko more pod imenom: denarius parvus venetus. 
B. se spominje kao novac u Vinodolskom zakonu i Polji- 
čkom štatutu i u književnim djelima P. Zoranića i M. 
Držića. Sinonimni nazivi za b. kod nas: dinar, bagatin, 
pikolo i pinez. Naziv b. nastao je od grč. Baldvriov »kesa 
za sitni novac«, prema lat. balanzanus, balantio »sitni novaca. 

LIT.: M. Rešetar, Dubrov. numizmatika, I. I. R-o. 

BOLANO SREBRO, pečatom (tal. bolla) obilježeno 
srebro, koje se izvozilo iz bosanskih rudnika (Srebrenica, 
Olovo) u inozemstvo. Bosanski vladari izdavali su rudnike 
pod zakup, a usto se plaćao i poseban porez (rudarina) na 
izvađeno i u šipke (verge) saliveno srebro. Iz Bosne se 
smjelo izvoziti samo ono srebro, za koje je plaćena ruda- 
rina i koje je bilo obilježeno pečatom (bolom). 

LIT.: Truhelka, Držav. i sudb. ustrojstvo Bosne u doba prije Turaka, 
Glas. zem. muzeja, Sarajevo 1901. I. R-o. 


BOLDINI, Giovanni, * Ferrara 31. XII. 1842, + Pariz 11. 
I. 1931, talijanski slikar. U Rimu mu je bio učitelj T. Mi- 
nardi. G. 1865 djeluje u Firenci. U ovo je vrijeme slikao 
portrete, povijesne i svetačke slike, a istakao se i svojim 
kopijama slika starih talijanskih majstora 16. st. G. 1869 
boravi u Londonu, gdje na način velikih engleskih portre- 
tista 18. st. slika portrete članova engleskih aristokratskih 

GIOVANNI BOLDINI, Portret G. Verdija 


porodica. Oko 1880 putovao je po Njemačkoj i Americi. 
Redovito je izlagao u Parizu (Salon des Champs-Elysćes i 
izložbama Société Nationale des Beaux-Arts). Na mnogim 
njegovim portretima javlja se utjecaj Whistlerov. 

LIT.: C. Mauclair, Un factice: J. B. (u knjizi Trois crise de l'art 
actuel), Pariz 1906. A. Sch. 

BOLDO, Peumus  Boldus Molina, jako je mirisavo 
i nisko drvo, zimzelenih i veoma dlakavih listova, a pri- 
pada maloj porodici Monimiaceae, koja je vrlo srodna lo- 
vornjačama. B. raste na suhim i sunčanim obroncima sre- 
dnjega Chilea, gdje je vrlo čest i raširen. Od ove biljke, 
koja sadržava u svim dijelovima mirisavo etersko ulje, uzi- 
maju se uglavnom kao lijek listovi — Folia Boldo. U do- 
movini se b. već odavno upotrebljava i kao začin i kao 
lijek kod upale mjehura, u bolestima jetara i žuči, kod 
gonoreje, upale prostate, kod uloga i t. d. Iz lišća dobiveno 
ulje služi u iste svrhe, a upotrebljava se također u parfu- 
merijama. F.K-n. 


BOLDYREV, Anatolij Kapitonovič, Ж 1883, jedan od 
najznamenitijih suvremenih ruskih kristalografa i mineralo- 
ga. Od 1920 profesor kristalografije i mineralogije na rudar- 
skom institutu u Lenjingradu, a od 1922 i ravnatelj gole- 
mog naučnog instituta u istom gradu, koji je na spomen 
njegovu učitelju Fedorovu (+ 1919) nazvan Fedorovljev in- 
stitut. Lj. B-ć. 

BOLERO, španjolski ples, za koji se uzima, da ga je 
pronašao 1780 plesač Cerezo. Pokretanje plesa odvija se u 
umjerenoj tročetvrtinskoj mjeri, a sam plesač prati svoj 
ples pjevanjem i kuckanjem kastanjeta. B. se kao pučki 
ples danas gotovo i ne pleše. Mnogi su ugledni skladatelji 
napisali lijepih koncertnih skladba pod tim naslovom; dru- 
gi su takve b. upotrijebili na pr. u opernim partiturama, 
da njima istaknu španjolske značajke svoje glazbe. В. $. 


Ples je nastao u 18 st. u Andaluziji, a ritam mu je ovaj: 


E RIJ 


Bolero se zove i vrsta ženskog kaputića, koji ide do 
pojasa, a isto tako i maleni okrugli ženski šeširić s bombi- 
cama. Oboje je španjolskog podrijetla. U: 

BOLESALIĆ — Obradović Miho. 


BOLESLAV, češki knezovi iz porodice Pfemyslovića. 

B. I. (929—967) dolazi na prijestolje uklonivši nasilno 
brata Vaclava I. Premda je nastavio bratova vjerska na- 
stojanja, koja su Václava — uz njegovu mučeničku smrt — 
učinila zaštitnikom češke zemlje, znači njegova vladavina 
ipak dublju promjenu sistema. Čini se, da je ona izazvala 
odmah vojni pohod njemačkog kralja Henrika L, koji je 
prisilio borbom Boleslava, da mu se podloži. Tek otpad 
nekog plemenskog kneza, koji nalazi zaštite u Henrikova 
nasljednika, učini 936 kraj dotad mirnom odnošaju. Bo- 
leslav počinje dugotrajnu borbu s Otonom L, koju vodi 
uglavnom uspješno. Kad je Oton učvrstio svoju vlast iz- 
nutra i osigurao je prema vani, kreće sim protiv Boleslava 
i nagoni ga 950 na vjernost i plaćanje danka. Ostajući 
dosljedan svojoj prisezi Boleslav se ne pridružuje kralje- 
vim protivnicima i pomaže ga u potrebi vojskom. Nepo- 
sredno poslije strahovitog poraza Madžara na Leškom 
polju 955, u kojem sudjeluju i njegove pomoćne čete, Bo- 
leslav odbija od svojih granica navalu Madžara. Iste go- 
dine pomaže također Otona protiv polapskih Slavena. U 
produženju borbe oduzima Madžarima Moravu, a s vre- 
menom osvaja i Bijelu Hrvatsku s gradom Krakovom. Po- 
sljednja je tekovina bila toliko značajna, da se u jednom 
suvremenom izvoru daje ime Bijele Hrvatske cjelini Bo- 
leslavove države. Poljskomu knezu Mješku IL, kojemu 
je jezgra države bila oko današnjeg Poznanja, daje 965 
za ženu svoju kćer Dobravu. Tim je brakom utrt put 
kršćanstvu u poljskom narodu. Boleslav je u borbi sa sta- 
rim plemenskim rodovima, koje su vodili knezovi (reguli, 
duces Boemanorum), proveo unutrašnje jedinstvo i polo- 
žio možda temelj novome uređenju države. Prag je u nje- 
govo doba jedno od najznatnijih središta trgovine u sre- 
dnjoj Evropi. U njemu se stječu trgovci s dalekih strana; 
dolaze Rusi, muslimani, Židovi i Madžari, da na njegovim 
sajmovima kupuju roblje, kositer i različita krzna. Kao 
sredstvo razmjene služe njegovim podanicima maramice 
tanke poput mreža, koje im »vrijede kao bogatstvo i naj- 
veća dragocjenost«, ali Boleslav kuje već i srebrne denare. 
Najstariji ljetopisac češki Kozma Praški dao mu je pri- 
djevak Okrutni. 

B. II. (967—999) održava neokrnjenu baštinu svog oca 
B. I. i već u početku vladanja proširuje granice države do 
razmjera, kojih nije više nikad postigla. S odobrenjem 
Otona I. osniva u Pragu biskupiju (jamačno 973), koja je 
s vremenom potisnula slavenski jezik u obredima i time 
završila prvi, djelima plodni odsjek u stvaranju narodne 
češke kulture. Poslije prvog biskupa, saskog monaha Diet- 
mara, ističe se snažna ličnost sv. Vojtčcha (Adalberta), 
vjerojatno iz plemena čeških Hrvata (982—96 s prekidima). 
Tragična sudbina njegova roda Slavnikovaca, posljednjeg 
od starih kneževskih rodova (995), čime je tek omogućeno 
potpuno ujedinjenje čeških zemalja, odvodi ga napokon 
među poganske Pruse, gdje pogiba 977. Boleslav podiže 
također prve samostane benediktinaca u Češkoj i dobiva 
zbog svojih zasluga za crkvu pridjevak Pobožni. Poslije 
smrti Otona I. 973 upleće se u dinastičke borbe u Nje- 
mačkoj, pomažući bez uspjeha Otonova sinovca Henrika 
II. (do 977). Isto čini i poslije smrti Otona II. (983). Prija- 
teljski odnošaj s poljskim knezom Mješkom pretvara se 
989 u skrajnje neprijateljstvo radi Mješkova upada u drža- 
vu Boleslavovu. To se neprijateljstvo nastavlja i za nji-- 
hovih nasljednika. 

B. III. (999—1002 i ponovno 1003), sin B. IL, doživio je za 
svojega vladanja osobito teških udaraca i velikih gubitaka. 
Već prve godine oduzima mu poljski knez Boleslav Kra- 
kov, a naredne godine postaje i vazal moćnog mišanjskog 
markgrafa Ekkeharda. Svojim nedostojnim postupcima, oso- 
bito prema braći, pobuđuje toliko nezadovoljstvo u naro- 
du, da na kraju gubi prijestolje i postaje prognanik (1002). 
Kad se s poljskom pomoću vraća i usprkos općem izmire- 
nju uništava 1003 ugledni rod Vršovaca, osvećujući mu se 
za svoj prijašnji pad, novi ustanak dovodi u zemlju Bo- 
leslava Hrabroga. Taj dade Boleslava oslijepiti i utamni- 
čiti u Poljskoj, ali se već 1004 povuče pred njemačkim 
kraljem Henrikom II. 

LIT.: F. Palacky, Déjiny narodu českćho v Čechach a v Moravé, 4. 
izd., Prag 1894, L; V. Novotny, Ceské déjiny, I., 1., Prag 1921; J. Pe- 
kaf, Svaty Vaclav, Česky časopis hist., XXXV., 1929; Ceskoslovenská 
vlastivëda, IV., Prag 1932; T. Maretić, Slaveni u davnini, Zagreb 1889; 


Lj. Hauptmann, Dolazak Hrvata, Zbornik kralja Tomislava, Zagreb 
1923. J. S-k. 








































































BOLESLAV I., Hrabri ili Veliki, ж 967, + 17. VI. 1025, 
poljski vladar (992 do 1025, sin Mješka I. i Dobrave, 
kćeri Boleslava 1. Češkoga. Iz izvora, i ako dijelom legen- 
darnih, dosta jasno izlaze dvije misli, kojima je B. zaslu- 
Zio nadimak Veliki: 1. sabiranje slavenskih plemena između 
Njemačke i varjaške Rusije pod poljskim vodstvom, a 2. 
njihovo stapanje s kršćanstvom, kojega su pomoć sredo- 
vječni vladari usrdno tražili, jer je u općoj anarhiji onoga 
doba samo crkva čuvala skupocjenu baštinu staroga Rima, 
vještinu organizacije, i učila barbare pokornosti bogodanoj 
vlasti. Da je B. provodio svoje planove, ako je ustrebalo, 
i divljom brutalnošću, odgovaralo je duhu vremena: pro- 
tjerao je braću, oslijepio rođake i izbijao zube jedva po- 
krštenim poganima, koji nisu postili. Ali su ga i neprija- 
telji — Nijemci — zvali Velikim. Zadužujući Otona III. 
vojničkom pomoći 992 i 995 protiv Ljutica i Abodrita, osi- 
gurao je sebi slobodne ruke prema sjeveru i jugu. Tamo 
je već njegov otac zauzeo zapadno Pomorje; on osvoji i 
istočno sa Gdanskim i prinudi Pruse, da mu se podloze, 
na jugu pak poslije smrti Boleslava II. oduzme 999 Česima 
Bijelu Hrvatsku sa Krakovom, Slovačku i Moravsku. 

Međutim je uputio češkoga bjegunca, praškoga biskupa 
Vojtjeha-Adalberta, u Prusku, da je obrati. Ali prije nego 
što je taj postigao ikakav uspjeh, Prusi ga ubiše 997. B. 
otkupi njegov leš zlatom, preveze ga u svoju prijestolnicu 
Gnjezno i shvativši političko značenje toga blaga, pošalje 
Adalbertova polubrata Radima-Gaudencija u Rim i na 
carski dvor, da zatraži mučenikovu kanonizaciju i poviše- 
nje gnjezenske crkve, koja čuvaše njegove moći, na nadbi- 
skupiju, nezavisnu o Njemačkoj. 

Prilike su pogodovale Boleslavovoj želji. Na papinskom 
i carskom prijestolju sjedili su tada muževi, koji se sma- 
trahu vršiocima jedne iste, i duhovne i svjetovne vlasti, 
Bogom postavljene za to, da ostvari njegovo carstvo na 
zemlji. U toj zajednici »božje djece« nije bilo više razlo- 
ga, da se uskrati ravnopravno mjesto Poljaku pokraj Ni- 
jemca. I jedan i drugi slušao je i papu i cara. Prema tome 
se Silvestru II. i Otonu III. činilo, da nema zapreke, da se 
osnuje poljska crkva i podredi poljskom knezu. I tako je 
Oton sam došao g. 1000 u Gnjezno, da prisustvuje ustoliče- 
nju prvoga nadbiskupa, Gaudencija, i pozdravi Boleslava 
kao »brata i suradnika na carstvu«, »prijatelja i saveznika 
rimskoga naroda«. 

Gnjezenski dvor postade time žarište kršćanske pro- 
mičbe, Misionar Bruno iz Querfurta ode odavde Rusima 
i Pečenezima, a kad se 1008 vrati, krene u Prusku, dok 
Boleslav uputi u Rusiju biskupa kolobrzeškoga Reinberna 
u pratnji svoje kćeri, koju je udao za Vladimirova sina 
Svetopuka. To mu je dalo prilike da zauzme poslije Vla- 
dimirove smrti (1015) čak Kijev. G. 1019 morao ga je doduše 
opet ostaviti, ali je zadržao kao trajnu dobit červensku 
Rusiju, t. j. istočnu Galiciju, Volinj i Podoliju. 

Naizmjence s tim pothvatima na istoku redali su se 
drugi na zapadu. Čim je Oton III. umro (1002), Boleslav se 
dočepao Lužica, Mišnja i prodro do rijeke Saale. Rat, koji 
je stoga izbio s njemačkim kraljem Henrikom IL, trajao 
je s prekidima do 1018. G. 1003 Boleslavu je pače uspjelo, 
da na godinu dana zavlada Češkom. Kad ga Henrik nije 
mogao nadvladati ni kraj četvornoga saveza s Jaroslavom 
Kijevskim, Madžarima i Ljuticima, pristao je napokon 
na konačni mir u Budišinu 1018, koji je ostavio poljskom 
knezu obje Lužice kao njemački feud. 

Na vrhuncu svoje moći kao gospodar od Baltika do Du- 
nava, od Labe do podolskih stepa tražio je za se kraljev- 
sku krunu. Pregovori su se vodili s papom dulje vremena, 
jer se protivio Henrik. Kad је on umro, nadbiskup gnje- 
Eun okruni Boleslava malo prije njegove smrti 1025 za 
kralja. 

LU St. Zakrzewski, Boleslav Chrobry Wielki, 1925; M. Ter Braak, 
Kaiser Otto III, 1928; P. Schramm, Kaiser, Rom und Renovatio, 1929; 
M. Jedlicki, La création du premier archevéché polonais à Gniezno et ses 


conséquences au point de vue des rapports entre la Pologne et l'Empire 
germanique, Revue histor. de droit francais et étranger, 1933. Lj. Н. 


_ BOLESNICKO OSIGURANJE — Osiguranje bolesničko. 


BOLEST (lat. morbus, grč. >боов). Tim izrazom ozna- 
čujemo procese u organizmu, koji nastaju, kad se naruši 
harmonija i ravnoteža u djelovanju vanjskog svijeta na 
organizam i obratno, te zbivanja u organizmu oprečna 
mormainima, kao posljedica unutrašnjeg uzroka. Nauka о 
bolesti zove se nozologija. Ona je dio patologije, opće pri- 
srodne nauke o bolesnom. Bolest se razvija na ograničenom 
prostoru u organizmu, а može zahvatiti i cijeli organizam, 

za koji ona znači borbu s uzrocima, a ta se može na raz- 
ličite načine očitovati i na tijelu i na duši. Ako organizam 
u toj borbi podlegne, nastupa smrt. Opasnost za organizam 
počinje, kad njegove snage postaju slabije od jakosti 
uzroka bolesti. Pojave bolesti (simptome) proučava klini- 
čka patologija. Iz simptoma se dakle zaključuje na vrst 
bolesti (dijagnoza) i određuje liječenje (terapija), Tok i 
razvitak bolesti zavisi o mnogim uvjetima, vezanim za 
organizam ili za okolinu. Ne odolijevaju svi organizmi 
podjednako bolestima, iako se radi o istim uzrocima. Ra- 
dnici, koji provode vrijeme u uzduhu punom prašine, kao 
na pr. u ugljenokopima, rudnicima, strugarama, te klesari, 
brusači, mlinari, mnogo lakše i češće obolijevaju od sušice 
nego drugi ljudi, kojima pluća ne nadražuje prašina. U 
rjeđe naseljenim krajevima, kao u planinama i selima, i 
infekciozne bolesti su rjeđe, te zato njihovi stanovnici ne- 
maju prema njima otporne snage u tolikoj mjeri kao sta- 
novnici gustih naselja, na pr. građani. Građani se prema 
tome uspješno opiru bolesti, a ako obole, lakše je prebole, 
dok stanovnici sela obole mnogo brže, a kad obole, lakše 
podlegnu bolesti. To stanje organizma s obzirom na obo- 
ljenje i otpornost prema bolesti nazivamo dispozicija. 
Zbroj unutarnjih uvjeta za očuvanje organizma u zdravlju, 
i njegovo držanje u bolesti nazivamo konstitucija. Uzroke 
bolesti dijelimo prema gore rečenome u vanjske i unutar- 
nje. Vanjski uzroci su bezbrojni, ali se dadu srediti u ove 
pregledne skupine: poremetnje u dovođenju hrane orga- 
nizmu, toplotni uzroci (vrućina i hladnoća), elektriciteta 
(električna struja i munja), zrake (sunčane, rentgenske, 
radiumske), promjene u pritisku zraka (na pr. ronilačka 
bolest), mehanički, kemijski i toksični uzroci, te nametnici 
(paraziti). Unutarnji uzroci su uvjetovani dijelom već kod 
nepravilnog razvitka organizma, a dijelom u nastalim ke- 
mijskim poremetnjama. Mnoge su od tih bolesti vezane uz 
nasljednu materiju, te čine grupu nasljednih bolesti. — 
Bolesti s naglim tokom i jakim intenzitetom zovemo 
akutnima. Dugotrajne bolesti, koje se obično razvijaju po- 
stepeno i jedva se u početku primijete, zovu se kronične. 
Prestanak bolesti s povratkom organizma u prvotno stanje, 
ili s kompenzacijom i nadomještenjem onoga, što je bolest 
uništila, jest ozdravljenje. Novo stanje, nakon nekih obo- 
ljenja na pr. infekcioznih, nije uvijek isto kao ono prvotno, 
jer će napose za nekih infekcioznih bolesti steći organizam 
prema njima posebna obrambena sredstva i tako dulje 
ili kraće vrijeme nakon bolovanja pokazivati otpornost 
prema bolesti, od koje je bolovao. U tom slučaju govo- 
rimo o imunosti organizma prema nekoj bolesti. Ne samo 
infekciozne bolesti, nego i drugi vanjski uzroci oboljenja 
ostavljaju u reakcijama organizma znatnih promjena, oso- 
bito ako se podražaji ponavljaju. Takve promijenjene 
reakcije organizma zovemo alergija (v.). 


Početke bolesti treba tražiti već kod prvih živih bića. 
Borba s bolešću je jedan od prvih razumnih elemenata 
pračovjeka, te u najstarijim ljudskim kulturama nalazimo 
tragove, koji nas upućuju na način liječenja (instrumenti). 
Kao uzročnici bolesti smatrani su u stara vremena zli du- 
hovi i više sile. Bolest je bila kazna. Tumačenja o uzro- 
cima bolesti su refleks kulturnog stupnja pojedine ere, i 
dok se iz ere praznovjerja došlo na stupanj naučnog pro- 
matranja bolesti, trebalo je razviti sve grane umnog dje- 
lovanja. Prirodne nauke su kod toga imale najveću zadaću. 
Otkriće mikroskopa (Robert Hooke, 1635—1673) obilježuje 
prekretnicu u naziranju o bolesti. Otkriven je postepeno 
novi, dotada nevidljivi svijet. Louisu Pasteuru i Robertu 
Kochu je pripala slava, da su oni prvi objavili naučne me- 
tode za dokazivanje, da su mnoga živa bića, tek mikroskop- 
ski vidljiva, uzročnici nekih bolesti. Uvjerenje o njihovoj 
ulozi kod bolesti postojalo je i prije. Moderna tumačenja 
biti bolesti i njenih procesa vezano je uz ime Rudolfa 
Virchowa. G. 1854 izdaje on celularnu patologiju, u kojoj 
bit oboljenja svodi na promjene u stanicama organizma 
i time daje solidni, znanstveni temelj patološkoj anatomiji 
i sveukupnoj medicini. Otada se u proučavarja i ijecenju 
bolesti pošlo žurnim i velikim koracima. Razvitkom dru- 
štva i njegove strukture dobile su i bolesti posebno zna- 
čenje. One više nisu stvar pojedinca, nego se o njima brine 
cijelo društvo, a nauka, koja proučava bolest sa stano- 
višta cjeline, jest socijalna medicina; dok bolesti, uvjeto- 
vane društvenim načinom života i funkcijama u njemu, 
zovemo socijalne bolesti. 


BOLESTI biljaka, voća i t. d. — Biljka, Voće i t. d. 

BOLESTI bubrega, nosa, oka, srca, uha i t. d. — Bubreg, 
Nos, Oko, Srce, Uho i t. d. 

BOLESTI divljači, goveda, peradi i t. d. — Divljač, 
Govedo, Perad i t. d. 

BOLESTI dječje, dojenčadi, sisančadi, staračke i t. d. 
— Dijete, Dojenče, Sisanče i t. d. 

BOLESTI NASLJEDNE — Nasljeđivanje. 

BOLESTI ZANIMANJA (obrtna oboljenja, profesional- 
ne bolesti) jesu oboljenja, koja nastaju kao štetne poslje- 
dice rada u izvršivanju zvanja (zanimanja). To je definicija 
u širem smislu riječi — medicinska definicija. 

Bolesti zanimanja u užem smislu riječi (pravna defini- 
cija) su ona obrtna oboljenja, za koja je zakon o socijalnom 
osiguranju odredio, da radnici, kad od njih obole, dobivaju 
odštetu (rentu). Radnik dobiva odmah rentu bez obzira 
na to, kako je dugo bio član socijalnog osiguranja, ako 
oboli od bolesti zanimanja u užem smislu. Ako radnik 
oboli od bolesti zanimanja, koja nije na »listini«, onda do- 
biva manju rentu i to iz grane iznemoglosti, ali samo onda, 
ako je za tu granu uplaćeno 200 tjednih prinosa. 

Uzroci bolesti zanimanja mogu biti: kemijski, fizikalni 
i biološki. 

Od kemijskih uzroka na prvom mjestu dolaze plinovi 
i pare. Njemački farmakolog Flury razlikuje 1000 otrovnih 
para i plinova, koji prijete radniku u produkciji dobara. 
Od ovih je najrašireniji i najpodmukliji ugljični monoksid. 
Ne samo u visokim pećima, nego svagdje ondje, gdje se 
loži ugljenom, stvara se ugljični monoksid. Zato su tro- 
vanju tim plinom izvrgnuti ložači. Danas se u industriji 
mnogo upotrebljava generatorski plin, jer je on podesniji 
za postizavanje velike topline i visoke temperature naro- 
čito u metalurgiji (Siemens-Martinova peć), u tvornicama 
stakla, keramičnoj industriji i drugdje, pa se u tim gene- 
ratorima stvaraju goleme količine ugljičnog monoksida i 
to visoke koncentracije 30—40%, a već koncentracija od 
0.015% uzrokuje teška trovanja. 

Ugljični monoksid je bezbojan plin, bez mirisa i okusa, 
a lakši je od zraka. Budući da ga ni ugljen, a ni zemlja 
ne upijaju (adsorbiraju), to on prolazi kroz svaku plinsku 
masku i prodire kroz zemlju. U rasvjetnom plinu, koji 
sadržava 6—14% ugljičnog monoksida, ima primiješanih 
tvari, koje neugodno mirišu, pa se osjeti nazočnost otrov- 
nog plina. No kad pukne radi zime koja cijev s rasvjetnim 
plinom, onda zemlja upije miris, a ugljični monoksid pro- 
dire kroz zemlju u smjeru toplih stanova ili radionica — 
jer toplina djeluje na nj kao sisaljka — i izgubivši svaki 
miris neprimijećen podmuklo ubija ljude. 

Svi motori, koji rade po principu eksplozije malih ko- 
ličina plina, na pr. samovozi, stvaraju u odvodnom dimu 
velike količine ugljičnog monoksida. Odatle smrtna tro- 
vanja kod upravljača, koji puštaju, da motor samovoza radi 
u zatvorenoj garaži. 

Noćni čuvari stradali su već često, kad su zatvorili pro- 
zore u novogradnji, koju su sušili koksom u otvorenim 
željeznim košarama (mangalama), jer se kod takva izga- 
ranja koksa stvara dim, koji sadrži ugljični monoksid u 
koncentraciji oko 6%, a ta djeluje smrtonosno. 

Znakovi akutnog trovanja su jaka glavobolja, vrtogla- 
vica, povraćanje, nesvijest, a može nastupiti i smrt. 

Vrlo važan je znak jaka slabost u nogama. Otrovani 
daje često utisak pijana čovjeka. Ugljični monoksid može 
prouzročiti teška akutna duševna poremećenja, kljenuti i 
promjene u mozgu, koje mogu biti razlogom, da radnik 
postane, ako ostane živ, trajno nesposoban za rad. 

Vrlo česta bolest zanimanja je kronično trovanje olovom 
(saturnizam). 

Olovo se ne upotrebljava samo u grafičkoj industriji, 
već ima 150 zanimanja, u kojima se radi olovom. Prema 
jednoj njemačkoj statistici kod grafičara nakon sanacije 
te industrije uvađanjem slagarskih strojeva iznose trova- 
nja olovom samo 0.2% svih ostalih oboljenja u toj skupini 
radnika. No s olovom se mnogo radi u tvornicama aku- 
mulatora, olovnih cijevi, olovnih boja, linoleuma, lakova. 
Od trovanja olovom trpe ličioci, pećari, lončari i t. d. 

Olovna prašina ulazi u tijelo kroz usta ili disanjem. 
Prema iskustvima engleskih stručnjaka dovoljno je, da 
radnik udiše dulje vremena dnevno 2 mg olovne prašine 
pa da oboli od kroničnog trovanja. Olovni tetraetil, koji 
se upotrebljava kao primjesa benzinu, može djelovati kroz 
kožu. Kod izradbe olovnog tetraetila desila su se u Sjed. 
amer. drž. teška trovanja. Radnici, koji obole od kroni- 


čnog trovanja olovom, postanu blijedi, imaju boli u zglo- 
bovima, izgube tek i osjećaju se umornima, a katkad 
imaju slatki okus u ustima. U težim slučajevima dobivaju 
grčeve u trbuhu i trpe od začepljenosti. Na sluznici desni 
(gingiva) usta i jezika postoji olovni rub, u crvenim krvnim 
tjeleScima іта patoloških promjena t. zv. bazofilnih 
punktacija. U vrlo teškim slučajevima dobivaju bolesnici 
kljenuti i promjene u mozgu. I bubrezi mogu teško oboljeti. 


Provođenjem higijenskih mjera može se smanjiti broj 
trovanja olovom u industriji. Tako je u Velikoj Britaniji 
1900 zabilježeno 1038 slučajeva trovanja, 1910 samo 505, 
a 1937 pao je taj broj na 141 slučaj. 

Danas se uz provođenje higijenskih mjera vrše i perio- 
dički pregledi radnika. 

Kronično trovanje živom kao bolest zanimanja bilo je 
poznato već u 17. st. Mnogo su od tog trovanja osim rudara 
trpjeli i radnici, koji su pravili ogledala, a danas ima tih 
trovanja manje, jer se ogledala prave redukcijom srebrnih 
soli, a ne više sa živinim amalgamom kositera. Često se de- 
šavaju trovanja kod radnika, koji prave termometre i ba- 
rometre, koji rade sa vakuum-sisaljkama pri izradbi elek- 
tričnih sijalica, zatim dolaze trovanja u tvornicama šešira, 
gdje se zečje dlake obrađuju sa živinim nitratom, u tvorni- 
cama eksploziva i t. d. 

Simptomi trovanja su ovi: bolesnik jako slini, imade me- 
talni okus u ustima, ždrijelo je jako crveno, desni upa- 
ljene, proljevi su česti. Bolesnik postaje jako razdražljiv, 
osjeća strah, drhte mu ruke, a postoje i smetnje u govoru. 

Od drugih anorganskih kemijskih uzroka bolesti zanima- 
nja treba spomenuti i mangan i fosfor. U metalurgiji se za 
dobivanje čelika mnogo upotrebljava mangan (fero- i sili- 
komangan), manganov dioksid (surac) za pravljenje suhih 
električnih baterija. U samoj Njemačkoj proizvodi se go- 
dišnje takvih suhih elemenata oko dvije milijarde komada. 

Kod trovanja manganom dolazi do teških promjena u 
živčanom sustavu. Bolesnik teško hoda, ima izobličen ruko- 
pis i smetnje u govoru. Mangan štetno djeluje i na pluća. 
Radnici, koji rade s manganom, češće i teže obole od 
upale pluća. 

Silikoza. Udisavanjem kremene prašine (sicilijevog dio- 
ksida) u rudnicima kremena nastaje teška bolest zani- 
manja: silikoza. U plućima se stvaraju čvorići, slični onima, 
koje prouzroči bacil tuberkuloze tako, da su rentgenske 
snimke silikoze u mnogom slične snimkama tuberkuloznih 
pluća. Kad se bolest tijekom nekoliko godina razvila, bole- 
snik teško diše i kašlje, ali nema povišene temperature i 
ne znoji se. Bolest se razvija vrlo sporo, često tek iza 10 
godina rada. Za diagnozu je najvažniji pregled rentgenom. 
Radnici, koji obole od silikoze, vrlo naginju oboljenju od 
tuberkuloze (silikotuberkuloza). 

Nadalje su izvrgnuti tom oboljenju radnici u metalnoj 
industriji, koji čiste predmete iz kovine mlazom pijeska 
s pomoću komprimiranog zraka, zatim radnici u porculan- 
skoj industriji te brusači kovina. Vrlo mnogo oboljenja od 
silikoze bilo je utvrđeno na dijamantnim poljima južne 
Afrike, gdje je 1916 bilo oko 6.000 slučajeva te bolesti. U 
njemačkoj industriji od 1929 do 1936 zabilježeno je 8.500 
slučajeva silikoze. 

I kod nas su utvrđeni slučajevi silikoze. Silikoza se raz- 
vija i onda, kad brusači kovina bruse na vlažnom brusu. 
Čestice silicijeva dioksida, koje se odbruse od brusa, tako 
su malene — ispod 10 u (mikrona), a katkad i 1 u 
(1 u = 0.001 mm) — da ulaze u pluća s ovlaZenog brusa 
u obliku mikroskopski sitnih kapljica upravo tako, kao što 
ulaze u pluća i bacili tuberkuloze. 

Kod brusača kovina najbolja je profilaksa, da se umjesto 
prirodnih brusova, koji sadržavaju silicijev dioksid, upo- 
trebljavaju umjetni brusovi, koji su isto tako tvrdi, ali 
drugog sastava te neopasni za pluća. 

Kod čišćenja kovina upotrebljavaju se u mnogim podu- 
zećima umjesto kremenog pijeska čelične kuglice, a ako to 
ne mogu iz kojeg tehničkog razloga, onda se upotreblja- 
vaju posebne zaštitne komorice i naročita zaštitna odijela. 

Benzol i njegovi homolozi ksilol, toluol i t. d. česti su 
uzroci bolesti u industriij kaučuka, lakova, celuloida, gdje 
ta sredstva služe kao otapala. Još prije 30 godina upotre- 
bljavali su u industriji samo nekoliko desetaka otapala, a 
danas ih ima nekoliko stotina. 

Kod trovanja benzolom ili ksilolom dolazi do promjena 
u krvi i do teških krvarenja na raznim dijelovima tijela 
(koži, iz nosa, u crijevima i t. d.). Umjesto benzola upo- 

trebljavaju se danas benzini, te su trovanja benzolom 
rijetka. 

Kod proizvodnje parfema, umjetnih boja, jakih eksplo- 
ziva, gdje se upotrebljavaju aromatski nitro- i aminospo- 
jevi (trotyl = trinitrotoluol, hexyl = heksanitro — anilin, 
difenilamin, dinitrobenzol) dolazi do trovanja udisavanjem 
otrovnih para i njihovim djelovanjem kroz kožu. U ratnoj 
industriji, koja treba ogromne količine spomenutih eksplo- 
ziva, dolazi kod radnika do otrovanja. U krvi ovi otrovi 
pretvaraju oksihemoglobin u methemoglobin, radi čega 
je boja kože karakteristično smeđa, u drugim slučajevima 
modra, naročito na vršku nosa, usnama, ušima i vršcima 
prstiju. Često obole radnici i od žutice radi oštećenja 
jetre. 

Od bolesti zanimanja, koje se razvijaju zbog fizikalnih 
uzroka, vrlo je važna ronilačka bolest. Jak pritisak zraka 
kod radova pod vodom u kezonima (caisson) izaziva kezon- 
sku bolest. Kezoni su komore, u koje se tlači zrak, da se 
istisne voda, i da tako može radnik u suhom raditi — 
praviti temelje mosta i slično. Ovaj rad ima tri faze: 1. kad 
radnik ulazi u kezom, i kad se počinje tlačiti zrak (kom- 
presija), 2. rad u kezonu pod vodom i 3. kad radnik treba 
da iziđe iz kezona, i kad se tlak zraka u toj prostoriji sma- 
njuje (dekompresija). 

Kod prve faze rada, ako se tlak previše naglo diže, do- 
biva radnik boli u glavi i zubima i smetnje u uhu. Te 
smetnje obično nisu opasne. 

U drugoj fazi rad u suhoj komorici pod vodom kod 
povišena tlaka nije opasan. Srce doduše kuca polaganije i 
disanje je smanjeno. 

Treća faza rada je opasna, ako se tlak zraka naglo 
smanji, jer mjehurići dušika, koji se naglo oslobađaju iz 
tkiva, začepe fine kapilare i tako prouzroče teška ošte- 
ćenja: boli u mišićima i zglobovima, vrtoglavicu, duševna 
poremećenja, kljenut, a često i smrt radnika. 

Ti simptomi ne nastupaju odmah, već iza nekog vremena, 
kako je radnik izašao iz kezona (četvrt do jednog sata). 
Bolesnik se tada stavi u posebnu sobicu — sličnu kezonu 
— u koju se tlači zrak (rekompresija). 

Biološki uzroci mogu izazvati bolesti zanimanja: zara- 
zne bolesti. Tako radnici, koji rade s kožom, vunom ili 

lakama, zaraženim bacilima bedrenice (anthraxa), mogu 
oboljeti od bedrenice kao bolesti zanimanja. Kako kod rada 
s konjskim strunama treba biti na oprezu i provoditi prije 
preradbe materijala dezinfekciju, pokazuje činjenica, da 
se u Engleskoj smatra svaka takva sirovina, koja dolazi iz 
Kine, zaraženom klicama anthraxa. 


Tuberkulozom se mogu zaraziti sestre pomoćnice ili bol- 
ničarke u lječilištu. U nekim zemljama, na pr. u Njema- 
čkoj, smatra se u tom slučaju tuberkuloza kao bolest zani- 
manja u užem smislu riječi, t. j. sestra pomoćnica u slu- 
čaju iznemoglosti dobiva rentu. 

Liječnik, kad suzbija koju zaraznu bolest, te od nje 
oboli, obolio je od te bolesti pri izvršavanju svog poziva 
kao od bolesti zanimanja. 

Crijevni nametnici — gliste — mogu također prouzro- 
čiti bolest zanimanja. Tako Ankylostoma duodenale i An- 
guillula intestinalis mogu kod rudara i radnika na cigla- 
nama prouzročiti tešku anemiju. Kod nas je nađen An- 
kylostoma duodenale kod ciglara, ali i kod seljaka, koji 
nisu radili u rudnicima ni na ciglanama. Inače taj namet- 
nik dolazi u Evropi većinom kao bolest zanimanja i to ne 
vrlo često. 

Računa se, da u tropskim krajevima boluje od anemije, 
koju prouzrokuje Ankylostoma duodenale — ankylostomi- 
asis — oko 50 milijuna ljudi i da ih godišnje umire ne- 
koliko stotina hiljada tako, da je ta bolest u tropima važ- 
nija od ostalih socijalnih bolesti, kao što su tuberkuloza, 
sifilis i malarija. 

Ankylostoma duodenale poznavali su već Egipćani 1600 
pr. Kr. Kao bolest zanimanja dobila je ankylostomiasis 
značenje prigodom bušenja i gradnje Gotthard-tunela. Čo- 
vjek postane zato tako anemičan, jer ovaj 1—1,5 cm veliki 
nametnik izlučuje neku tvar, koja sprečava zgrušavanje 
krvi. Svagdje ondje, gdje se taj nametnik zagrize u sluznicu 
crijeva, gubi čovjek dnevno po jednu kap krvi. Dovoljno 
je 100 takvih glista pa da dođe do teške anemije, a kod 
sekcije pojedinih ljudi našlo se u crijevima i 4000 komada. 
Osim toga je utvrđeno, da taj nametnik može živjeti i do 
10 godina. 
< Osim spomenutih bolesti zanimanja ima još cio niz tih 

bolesti, kao na pr. nystagmus (titranje očne jabučice) kod 





rudara, patološke promjene u laktovima i ramenim zglobo- 
vima kod bušenja s pomoću komprimiranog zraka, i t. d.). 

Statistički se utvrdilo, da gotovo polovica svih bolesti, 
koje radnici dobivaju radi zanimanja, otpada na bolesti 
kože. Kiseline, lužine, boje, otapala, kao benzol, terpentin, 
šećer, pilovina nekih vrsta drveća, termički uplivi i t. d., 
mogu prouzročiti upalu kože (dermatitis i ekceme). Zbog 
rada sa solima kroma mogu nastati čirevi. Radnici, koji 
rade s različitim kemikalijama, mogu postati preosjetljivi 
te oboljeti, kad dođu u dodir s malenim količinama te 
tvari. Tako neki radnici dobiju na rukama odmah ekcem 
— ako ne rade s gumenim rukavicama — a dođu u dodir 
kod ponikljavanja sa solima niklja. 

Rad s mineralnim uljima, katranom, smolom, arzenom 
može prouzroičti na koži rak, a isto tako rad s rentgenom. 
Ovoj su opasnosti naročito izvrgnuti liječnici rentgenolozi 
i pomoćni personal, koji radi s rentgenom. 

Premda su silikozu pod nazivom »rudarske sušice« pozna- 
manja raspravljeno je na 7. i 18. zasjedanju Međunarodne 
konferencije rada u Ženevi 1925 i 1934, te je o tom Među- 
narodni ured rada izdao knjigu: Odšteta kod bolesti zani- 
manja na francuskom, engleskom i njemačkom jeziku. 

Prema odredbama našega Zakona o osiguranju radnika iz 
1922 (S 84. stav 4. i 5.) izjednačene su s nesretnim slu- 
čajem pri radu slijedeće bolesti zanimanja: sva akutna tro- 
vanja, kronična trovanja olovom, živom, fosforom, benzo- 
lom i njegovim homolozima, amino- i nitroderivatima 
aromatskog reda, nitroznim plinovima, zatim oboljenje od 
anthraxa pri radu sa životinjskim otpatcima, a kod mornara 
kolera, kuga, žuta groznica i beri-beri. No prema odred- 
bama našega zakona može ministar socijalne politike i na- 
rodnog zdravlja protegnuti davanje odštete iz grane ne- 
sreće i na druge bolesti zanimanja. 

Premda su silikozu pod nazivom »rudarske sušice« pozna- 
vali Amatus Lusitanus i Paracelsus već u 16. st., ipak se 
kao otac medicine rada smatra Bernardo Ramazzini, koji je 
1700 napisao prvo djelo o obrtnoj higijeni. 

Prvu kliniku rada u Evropi osnovao je Devoto 1910 u 
Milanu. U Berlinu postoji sada sveučilišni zavod za bolesti 
zanimanja prof. Baadera, a u Miinchenu Institut za medi- 
cinu rada prof. Koelscha. U Rusiji je postojao u Moskvi 
Obukov Institut za profesionalne bolesti sa kliničko-higi- 
jenskim i eksperimentalnim odjelom, u Lenjingradu Institut 
za higijenu rada, a slični u Harkovu, Kijevu, Smolensku. 


U Japanu postoji u Kurašaki-u Institut za ispitivanje rada. 

LIT.: Bibliografija industrijske higijene, koju izdaje četvrtgodišnje 
Međunarodni ured rada na francuskom, engleskom i njemačkom jeziku, 
a registrira godišnje nekoliko hiljada naučnih radova na tom polju 
medicine. Međunarodni ured rada izdao je 1932 enciklopediju Higijena 
rada u dva velika sveska sa suplementima na francuskom i engleskom 
jeziku. Nijemci imaju dvije vrlo dobre knjige: opsežniju od Koelscha, 
Berufskrankheiten, štampanu 1935—1937 u dva sveska, і manju od 
Baadera, Gewerbekrankheiten, 1931. Na engleskom jeziku postoji dobra 
knjiga: H. Legge, Industrial maladies, 1934. Na hrvatskom jeziku napi- 
sao je A. Štampar u Socijalnoj medicini poglavlje Zaštita radničkog zdra- 
vlja, 1925, i Br. Kesić, Higijena rada i profesionalne bolesti, 1939. M. Š-r. 


BOLEST SPAVANJA, infekciozna bolest, koja vlada 
endemski u Africi, naročito u toku rijeka Konga, Nigera, 
Senegala i gornjeg Nila te na obalama Viktoria-jezera i 
Tanganjike. Traži mnogo žrtava među urođenicima. Uzro- 
čnik joj je praživ Trypanosoma gambiense. Bolest prenose 
dvije vrste t.zv. Tse-Tse muhe, Glossina palpalis i morsi- 
tans. Njih ima samo u Africi, zbog čega je i bolest spavanja 
ograničena na Afriku. Muhe sišu čovječju krv pa se ubo- 
dom bolesnog čovjeka inficiraju tripanosomima i prenose 
bolest na zdrava čovjeka. Bolest je kronične naravi, nelije- 
čena traje 11/+ do 4 god. i svršava često smrću. Znakovi 
su bolesti u početku periodična vrućica, osipi, otok kože 
i povećanje limfnih čvorova, naročito na vratu. Kasnije 
se javlja glavobolja, duševne smetnje, grčevi, smetnje kod 
hoda i dr. U zadnjem stadiju omršavi bolesnik do kosti, 
oslabi do iznemoglosti i onda zapada u jaku pospanost 
(> Encephalitis lethargica). Te pojave dolaze od upale 
mozga i mozgovnih opna. Za života bolesnika uzročnici 
se nalaze u krvi, u soku limfnih čvorova i u tekućini 
centralnog živćevlja (liquor cerebrospinalis). Bolest se li- 
ječi injekcijama preparata germanina i sl. Borba protiv 
nje sastoji se u uništavanju muha, sustavnom liječenju bo- 
lesnika i injekcijama spomenutog preparata. Važna je izo- 
lacija bolesnika, kontrola granica, pa i prisilna seoba 
pučanstva. 

BOLEYN, Ana — Ana Engleska. 

BOLGARY, selo u autonomnoj Tatarskoj SSR, blizu 
lijeve obale Volge, niže ušća Kame, poznate i kao Uspen- 
skoje (Selo), prema nekdašnjem samostanu. Od 6.—13. st. 

znamenito tržište Bolgar (Bulgar) na Volgi, koja je otada 
pomakla svoje korito znatno na zapad, i glavni grad moćne 
države t. zv. povolških ili kamskih Bugara. Ime grada, kao 
i naroda, potječe od imena Volge, pa je ta veza istaknuta 
već u spisu popa Dukljanina iz kraja 12. st. (... a Volga 
flumine Vulgari usque in praesentem diem vocantur; V. 
gl). Potkraj 10. st. živjelo je u B. preko 10 tisuća ljudi (u 
ruskim ga vrelima nazivaju Velikij gorod). Na početku 
10. st. dobiva s prijelazom Bugara na islam muslimansko 
obilježje, ali je u njemu postojala i kolonija kršćana. Kao 
najveće tržište na Volgi u živom je saobraćaju s Kavka- 
zom, sasanidskom Perzijom, Arapima i kršćanskim istokom. 
Od vremena ruske kolonizacije u gornjem Povolžju izložen 
je sve više napadajima Rusa; u 13. st. propada za najezde 
Tatara, a 1395 razara ga potpuno Timur-Lenk. Njegovu 
ulogu preuzima najprije Kazan, zatim Nižnij Novgorod 
(Gorki). Još danas svjedoče goleme ruševine i različiti na- 
lazi u njima o značenju negdašnjeg emporija. Grad je bio 
opasan 9 km dugim bedemom, a jarak je oko njega bio 
dubok i do 9 m. Od preostalih se zgrada ističu dvije mu- 
nare i nekoliko palača. U ruševinama su iskopali arapske, 
armenske i tatarske grobne natpise, novac, oružje i druge 
predmete. Osobitu je brigu posvetio tim ostatcima Petar 
Veliki; danas se nalaze u muzejima u Kazanu, Moskvi i 
Lenjingradu. J. S-k. 
BOLGI, Andrea, * Carrara 1606, + Napulj 1656, tali- 
janski kipar. Ucio je u Firenci, a 1626 prede u Rim, gdje 
je pomagao Berniniju kod podizanja mauzoleja grofice 
Matilde, Kristine Švedske i na ukrašivanju crkve sv. Petra, 
za koju je izradio kip sv. Jelene, jedan od četiri ogromna 
kipa pod kupolom (ostala tri izradili su Fiammingo, Mochi 
i Bernini). Poslije je u Napulju izrađivao grobnice i po- 
rsja. 
H LIT.: G. Campori, Memorie degli scultori, architetti, pittori... di 
Carrara, Modena 1873. 


BOLICA (Bolizza, Boličić, Bivoljičić, Grbičić) stara je i 
ugledna kotorska vlasteoska porodica, koja je kroz stoljeća 
dala velik broj zaslužnih građana svake ruke: vojnika, 
upravnika, biskupa, učenjaka i književnika. Evo nekoliko 
znatnijih: 

1. Frano, živio je u 17.st., vršio različite službe u rodnom 
gradu, naročito je vodio poslove s Turcima. Ostavio je u 
rukopisu opis Skadarskoga sandžakata (Descrizione del 
Montenegro, Scutari, Antivari e Dulcigno con le loro adia- 
cenze), koji se čuva u knjižnici Paravia u Zadru. 

LIT.: S. Ljubić, Marijana Bolice Kotoranina opis Sandžaka Skadar- 
skoga od g. 1614, Starine 12; »Atti« providura Franje Zena 1633—1635 i 
providura Jeronima Contarinija 1662—1664, sv. L, u arhivu Prefekture 
(bivšeg namjesništva) u Zadru. 


2. Ivan, s pridjevkom Bona, de Boliris, humanist, živio je 
u 16. st. Sačuvala se njegova latinska pjesma od 331 stiha 
o ljepoti Kotora i Boke, posvećena Kotoraninu Iliji Zagu- 
roviću, također latinskom pjesniku. Na pjevanje su ga, 
veli, ponukale »ilirske« muze. Osim toga I. je napisao na 
talijanskom biografiju bl. Ozane Kotorke, koja je poslužila 
S. Razziju za njegovu biografiju Vita della reverenda... 


Ossanna da Cattaro (Firenca 1592). 

LIT.: M. Šrepel u Radu 118; S. Ljubić, Dizionario biografico; S. 
Razzi, Appendice alla storia di Raugia, Lucca 1595 (gdje je otisnuta i 
Ivanova pjesma); P. Kolendić, Boličin »Život blažene Ozane«, Glasnik 
Skopskog naučnog društva, knj. I. 

3. Ivan Antun (Zano Grbičić), rođen u drugoj polovici 
17. st, vitez i junak. Vršio različite državne službe u 
rodnom kraju, a 1689 od mletačkih vlasti imenovan prvim 
upraviteljem Crne Gore u Cetinju. Odlikovao se juna- 
štvom predvodeći Bokelje i Crnogorce protiv Sulejman- 
paše, kad je 1692 sa 8000 ljudi napao Crnu Goru. Stoga ga 
spominje i narodna pjesma. 

LIT.: I. Ruvarac, Montenegrina, Zemun 1899; P. Garzoni, Istoria 
della Repubblica di Venezia in tempo della Sacra Lega, Mleci 1705; 
Sematizam pravosl. eparhije bokokotorske, 1899 i 1902; M. Dragović, 


Kako su postali i ko su bili guvernaduri u Crnoj Gori, Ilustrovane 
cetinjske novine, 1917 br. 36. 


4. Ivan Frano, rođen je u drugoj polovici 16. st., izučio 
pravo u Padovi, pjevao na latinskom i talijanskom jeziku. 
Zaslužan za Kotor, te je zauzimanjem njegovim i Marijana 
Buće, također učenog pravnika, došlo do tiskanja Kotor- 
бЕр statute 1616. 

LIT.: Starine, knj. XIL; S. Ljubić, Dizionario ..., Gazzetta di Zara 
1844 br. 46; La Dalmazia 1847 br. 13; F. M. Appendini, Memorie spet- 
tanti al alcuni uomini illustri di Cattaro, 1811. 

5. Ivo (Divo), Zivio je u 17. st., bavio se javnim sluZbama, 
a pjevao je na hrvatskom i talijanskom jeziku. U pjesmi 
u počast nadbiskupu Andriji Zmajeviću (1671) ističe Zma- 
jevićevu ljubav prema materinjem jeziku (»Koji je pri Tebi 
u slavi i dici — nad svijem pod nebi vr'jednima jezici«). 


Njegova velika pjesma II S. Trifone opijeva prema legendi 
život kotorskog zaštitnika, a usput prošlost i ljepote Ko- 


tora. Uzor mu је u mnogočem bio orale Tasso. 
LIT.: S. Ljubić, Dizionario...; Starine, XII; La Dalmazia 1847 
bra; Program, C. K. Realnog i Velikog gimnazija u Kotoru za šk. g. 


6. Marijan, rodio se u drugoj polovici 16. st., učio u Pa- 
dovi. Kako je bio suvremenik Marinov, mnogi ih uzimaju 
kao jedno lice. Dobro je poznavao turske prilike, pa ga je 
mletačka vlada više puta upotrijebila kod pograničnih spo- 
rova. Tako je nastao njegov spis Opis Sandžakata Skadar- 
skoga (1614) na talijanskom jeziku, u kojem je potanko 
opisao kraj i ljude. Rukopis je u Marciani u Mlecima. 
kel ši La Dalmazia 1846; S. Ljubić, Dizionario biografico, Pu 

. . . 1-C. 


7. Marin, * Kotor 1603, + Modena 27. XI. 1643, profesor 
retorike i latinski pjesnik. Svršio je nauke na sveučilištu u 
Padovi i postao svećenikom i tajnikom Ivana Agucchija, 
papinskog nuncija u Mlecima. Zatim se posvetio odgoju 
mladeži u Mlecima, dok ga nije vojvoda d'Este pozvao u 
Modenu (1636), gdje je bio deset godina profesor retorike 
u plemićkom kolegiju. Tu je bio član akademije »degli 
Elpomeni«. Pisao je na latinskom i talijanskom jeziku, a 
sastavci su mu pretežno prigodnog karaktera. Neki su mu 
spisi ostali u rukopisu, a tiskani su bili ovi: 1. Oratio in 
funere Io. Bap. Agucchii (Mleci 1632); 2. Panegyris... in 
Laudem Illustriss. atq. Eccellentiss. D. Dominici Molini 
(ues 1634); 3. Discorso accademico di M. B. Gentil' 

uomo di Cattaro sopra ГІтргеѕе (Bologna 1636); neko- 
liko mu je pjesama tiskano u nedatiranoj knjizi: Caelo 
Receptis animis quorum ossa Pientissimus Princeps Phili- 
bertus Estensis Mutinae in Aede Capucinorum honorifice 
condenda curavit (Modena). 

LIT.: La Dalmazia, II.—III. (1846—47); С. Valentinelli, Bibliografia 
della Dalmazia e del Montenegro, Zagreb 1855; S. Ljubić, Dizionario 
biografico; E. di Carlo, Marino Bolizza da Cattaro, Archivio storico 
per la Dalmazia, sv. XIV., 571 . Š. 

8. Nikola, izučio pravo u Padovi, gdje je bio 1549 rekto- 
rom sveučilišta. Prilikom njegova izbora izrekao je Jeronim 
Piccolomini govor, koji je bio i tiskan: Oratio de laudibus 
Nicolai Bolizze..., Padova 1549. 

LIT.: Starine 12. 

9. Nikola, učeni pravnik, profesor na sveučilištu u Padovi, 
gdje je bio rektor 1593—94. Tu mu je u sveučilišnoj zgradi 
postavljena ploča za zasluge. Prilikom izbora dužda Marina 
Grimanija izrekao mu je N. B. učen govor, koji je tiskan 
u knjizi Le glorie immortali del Serenissimo Principe di 
Venetia M. G., Mleci 1596. : 

LIT.: La Dalmazia 1847 br. 14; Starine, knj. XII. 

10. Petar, * oko 1150, bio je znamenit vojnik svoga 
vremena, te je vise puta branio slobodu svoje zemlje, kako 
veli Orbini. O njem pjeva Kačić: Na glasu je kavalir Bo- 
lica — od Kotora grada bijeloga (br. 127). 

LIT.: S. Ljubić u Starinama XII.; M. Šrepel u Radu 118. A.Mi-é. 

11. Vicko, s nadimkom Kokoljić, živio je koncem 16. i 
početkom 17. st.; možda identičan s onim vitezom V. B., 
koji je svoje viteštvo dobio u uskočkom ratu i kojemu je 
Bračanin Ivan Ivanišević posvetio deveti odjeljak svoje 
Kite cvitja razlikova. U rukopisu se sačuvao njegov Život 
blažene Osane u stihovima, što je versificirana biografija 
iste svetice prema talijanskoj biografiji S. Razzija. Nastala 
je valjda 1638, kad su Kotorani pokrenuli akciju za kano- 
nizaciju bl. Ozane. Pjesma je posvećena Katarini Bućićki, 
koja je bila njegova rođakinja i poglavarica samostana 
sv. Pavla u Kotoru. 

LIT.: P. Kolendić. Boličin »Život blažene Ozane«, Glasnik Skopskog 
naučnog društva, knj. I.; tu je tiskan i tekst Vickove pjesme. V.S. 

BOLIĆ, Vlaho (Blaž), * Dubrovnik 21. IX. 1717, + Du- 
brovnik 16. II. 1756, isusovac (od 1733) i latinski pjesnik. 
Svršivši humaniora u Dubrovniku, pođe u Rim, gdje 1733 
stupi u isusovački red. Bio je profesor humanističkih nauka 
u kolegijima u Loretu, Perugiji, Livornu i Rimu, a od 1749 
do 1753 predaje filozofiju u Dubrovniku. Ostavio u ruko- 
pisu mnogo latinskih pjesama; neke su mu tiskane s pje- 
smama rođaka Ivana Karla de Angelis (Dubrovnik 1810 i 
1812), a dvije u Appendinija. Besjedu u čast vojvode de 
Berryja (datiranu u Gružu 22. X. 1754) unio je 1. M. Mati- 
jašević (Mattei) u »Zibaldone«, I., 585/98 (u franjevačkoj 
knjižnici u Dubrovniku). U arhivu mletačko-milanske isu- 
sovačke provincije u Padovi nalaze se u rukopisu njegove 
64 hrvatske propovijedi. 

LIT.: Sommervogel Bibliotheque de la Compagnie de Jésus, Bruxel- 


les-Pariz 1890; D. Bašić, Elogia (Vrela i prinosi, III., 80); Е. M. Appen- 


dini, Notizie, IL, 150—157; Boero. Menologio, II., 301; Бонн sta 


vačkog kolegija (Vrela i prinosi, VIL, 134). 

















BOLID — BOLÍVAR 


BOLID, meteor osobito velikog sjaja (»plamena kugla«). 
Zaletivši se u Zemljinu atmosferu redovno se u zraku zau- 
stavi i: eksplodira uz detonaciju, a nakon eksplozije padaju 
i komadi na Zemlju (meteorsko kamenje). Na putanji bo- 
lida u atmosferi ostaje katkad još po koju minutu svijetli 
trak (»rep«). Pojava bolida zna biti tako sjajna, da se vidi 
i po danu. Brzina, kojom bolidi dolaze u Zemljinu atmo- 
sferu, daje za njih hiperboličnu putanju, a to vodi na za- 
ključak, da bolidi ne potječu iz Sunčeva sustava, nego iz 
dalekog svemira (interstelarnog prostora). J. G-g. 

BOLIN, Wilhelm, * Petrograd 2. VIII. 1835, Helsingfors 
16. VI. 1924, švedsko-finski filozof. G. 1869 postao je pro- 
fesor, a 1878—1913 bio upravitelj sveučilišne knjižnice u 
Helsingforsu. Objavio je pravnofilozofska djela Europas 
statslif (1868—71), Studier och föredrag (1888—95) te mono- 
grafije o Leibnizu (1846), Spinozi (njem. 1894) i Ludwigu 
Feuerbachu (njem. 1891). 

BOLINGBROKE, Henry St. John, * Battersea 10. X. 
1678, + Battersea 12. XII. 1751, engleski državnik i poli- 
tički pisac. Kao organizator stranke toryjevaca drži se osni- 
vačem engleskoga stranačkog sistema. Vidnu je ulogu igrao 
za vrijeme kraljice Ane, te je sudjelovao kao glavni engle- 
ski predstavnik kod sklapanja mira u Utrechtu 1713. Po- 
slije smrti kraljičine izjavio se za pretendenta Stuartovca 
Jamesa IIL, pa je morao bježati u Francusku. Pošto je 
prekinuo s Jamesom III. ishodi 1723 pomilovanje, da se 
može vratiti u Englesku uz uvjet, da ne uđe u parlament. 
Međutim on razvija oporbenu djelatnost protiv whigo- 
vaca i njihova vođe Walpolea izvan parlamenta u listu 
Craftsman (1726—1736), prvim modernim stranačkim no- 
vinama. Ali mu nije uspjelo svladati whigovce, pa se otada 
većinom bavi pisanjem. Svojim racionalističkim proma- 
tranjem vjere i povijesti utječe na Voltairea i Popea 
(Letters on the study of history, 1752). Kao filozof za- 
stupao je skepticizam i deizam. U zadnjem desetljeću 
svoga života sprijateljio se s princom od Walesa, potonjim 
kraljem Georgeom II., te je za njega napisao najpozna- 
tije svoje djelo Idea of a patriot king (1738). To djelo, 
zajedno s njegova dva ranija eseja The spirit of patriotism 
i Dissertation upon parties (1734), glavni su spisi engl. 
konzervatizma u 18. st. U njima razvija misao, da nova 
novčana oligarhija, oličena u whigovcima, ruši sklad engl. 
društva, do kojega je doveo engl. ustav svojim ustaljenim 
ustanovama; nova Engleska će nastati iz saveza patriot- 
skoga kralja, odgojena u osjećanju za svoju dužnost, i nje- 
gova naroda, odana tradicionim ustanovama. Bio je jedan 
od najboljih govornika svoga doba, pa se to ogleda u 
djelima, koja mu se odlikuju više uzvišenim retoričnim 
stilom, nego dubljinom razlaganja. Na B. primijenilo se 
prvi puta ime John Bull (u satiri J. Arbuthnota History 
of John Bull, u kojoj se brani politika B. u ratovima za 
španjolsku baštinu), koje je poslije postalo općeniti nadi- 
mak za Engleze. 

LIT.: Djela izašla u 8 svezaka 1808—9, Letters and correspondence, 


4 sv., 1798; Sichel, B. and his times, 2 sv., 1901—2; Brosch, B. und die 
Whigs und die Tories seiner Zeit, 1883 Z. G 


BOLINTINEANU, Dimitrie, * Bolintinul din Vale 1819 
ili 1826, + Ilfov 20. VIII. 1872, rumunjski pjesnik, putopisac, 
prozaist i dramatičar. Podrijetlom je makedonski Cincarin. 
Obrazovao se u bojarskoj kući, u kolegiju sv. Save u Buku- 
reštu i u Parizu, gdje se bavio više poezijom nego pravom. 
Sudjelovao je u revoluciji 1848 kao urednik časopisa Po- 
porul suveran (Narod kao suveren). Kao putnik obišao je 
i opisao Tursku, Siriju, Egipat i Palestinu. Ne cijeni se ni 
kao prozaist, ni kao dramatičar, nego samo kao stihotvorac, 
i to zbog lakoće versifikacije. U svakoj se antologiji nalazi 
njegova O fata tánárá pe patul mortii (Mlada djevojka na 
odru), lirska pjesma u stilu poznate Chćnierove La jeune 
captive. Citiraju se još i njegove epsko-lirske pjesme iz 
rumunjske povijesti. Pisao je i francuski, na koji je pre- 
vodio i svoje pjesme. P: S: 

BOLIVAR, Simón, * Caracas 24. VII. 1783, + Santa 
Marta 17. XII. 1830, osloboditelj Južne Amerike. Potomak 
stare plemićke španjolske porodice. Po starom plemićkom 
običaju 1799 polazi u Španjolsku, gdje je primljen na dvor. 
Tu se usavršuje u naucima, zanimajući se naročito za je- 
Zike i povijest. Obišavši Španjolsku i Francusku, oženi se 
članicom stare španjolske porodice Marijom Rodriguez de 
Toro. Brzo iza povratka u domovinu postaje udovac. Tada 
ide ponovno u Evropu, prisustvuje krunidbi Napoleona I. 
(1805) i obilazi Italiju. U to vrijeme sazrijeva kod njega 


j težnja, da oslobodi Južnu Ameriku od španjolskoga go- 

spodstva. Poslije posjeta Josipu Bonapartu u Napulju 
rene u Francusku, pa u Njemačku, a odatle u Sjevernu 
Ameriku pa kući, pun ideja i znanja, sa čvrstom voljom, 
da svoj ideal ostvari. 

Kad je u srpnju 1808 Napoleon podjarmio Španjolsku, 
osniva se u Caracasu »junta«, koja šalje B-a u Englesku, 
da posredovanjem Engleske nađe način, kako bi se složili 
interesi Južne Amerike i španjolskog zakonitog kraljevstva. 
Kad se je vratio 5. VII. 1811, predloži kongresu, da pro- 
glasi nezavisnost Venezuele, što ovaj i učini. Ali slijedeće 
godine Španjolci osvoje Venezuelu, a B. polazi u Carta- 
genu, odakle vatrenim spisima potiče Amerikance na borbu. 
Naročito se obratio na Novu Granadu u spisu Manifesto 
a los granadinos. Nova Granada imenuje ga pukovnikom, 
pa zapovjednikom brigade. Dne 6. VIII. 1813 uđe poslije 
uspješnog vojevanja u Caracas, našto ga proglasiše vrho- 
vnim zapovjednikom vojske i osloboditeljem Venezuele. Kad 
je u jednom dijelu zemlje izbilo protiv njega nezadovolj- 
stvo, ostavlja Venezuelu i po- 
lazi ponovno u Novu Grana- 
du, gdje postaje vrhovnim za- 
povjednikom i zauzima Bogo- 
tu, ali pred jakom španjolskom 
vojskom generala Morilla mo- 
ra bježati na Jamaicu (1815), 
a zatim na Haiti. Tu skupi oko 
6000 ljudi i potrebno brodovlje 
te krene u Venezuelu, ali bez 
uspjeha. U prosincu 1816 iskr- 
cava se na otok Margaritu. 
G. 1817 i 1818 potukoše on, 
Paez i Santander u nekoliko 
navrata Morillove čete, našto 
ga kongres u Angosturi (15. 
II. 1819) izabere za vrhovnog 
civilnog i vojnog zapovjedni- 
ka. Oslobodivši gotovo cijelu 
Venezuelu od Španjolaca, kre- 
>. à me B. u Novu Granadu i po- 
slije pobjede nad Španjolcima kod mjesta Boyacá (1819) 
ude 9. VIIL u Bogotu. Tako je i Nova Granada oslobo- 
dena, a B. proglašen njenim osloboditeljem. Poslije toga 
vrati se B. u prosincu 1819 u Venezuelu, gdje predloži 
kongresu, koji se sastao u Angosturi, da se Venezuela, 
Ecuador i Nova Granada sjedine u jednu državu, Veliku 
Kolumbiju. To je kongres 17. XII. i prihvatio i istovremeno 
izabrao B-a za predsjednika Kolumbije. Poslije pobjeda u 
Novoj Granadi i Ecuadoru (1822), pošto je prije potukao 
posljednje ostatke Španjolaca u Venezueli 26. VI. 1821 kod 
Caraboba, saziva 1822 panamerikanski kongres na Panam- 
skoj prevlaci. USA ne prihvatiše poziva, jer je B. osloba- 
đajući Južnu Ameriku od Španjolaca priznavao i crncima 
puna prava. 

Venezuela, Ecuador i Nova Granada bili su oslobođeni, 
ideal B-ov o Velikoj Kolumbiji ostvaren, ali nije njegov 
ideal o velikoj konfederaciji svih američkih zemalja, koje 
su nekada bile pod Španjolskom. On kreće sada prema tom 
svome najvećem idealu. Pozvan od predsjednika oslobo- 
đenoga dijela Perua, Rive Agiiera, uđe s kolumbijskorn 
vojskom u Peru, gdje mu kongres daje vrhovno zapovje- 
dništvo vojnih operacija, a u veljači 1824 diktatorsku vlast. 
Njegova pobjeda kod Junina (7. VIII. 1824) i njegova za- 
mjenika generala Sucrea kod Ayacuchoa (9. XII. 1824) oslo- 
bodiše zauvijek od španjolskog gospodstva ne samo Peru 
nego i cijelu Južnu Ameriku. 

Međutim se javlja nezadovoljstvo u Velikoj Kolumbiji 
dobrim dijelom iz lične zavisti, a u Venezueli napose zbog 
zajednice s Novom Granadom. G. 1824 B. se dvaput odriče 
predsjedništva u Kolumbiji, ali je oba puta ponovno iza- 
bran. On se odriče diktature 1825 i u Peruu, ali ga i ondje 
ponovno biraju, što više, proglašuju ga ocem i spasiteljem 
Perua. Gornji Peru, koji postaje posebna republika, po 
njemu se i naziva Bolivija i izabere njega za svoga pred- 
sjednika. Novi ustav, Code Boliviano, koji je B. dao Boli- 
viji, nikako se nije slagao s njegovim nekadašnjim liberal- 
nim idejama. Prema tom ustavu imao je predsjednik Boli- 
vije biti doživotan, senat nasljedan, donja kuća s ograni- 
čenom vlasti, a predsjednik određuje nasljednika, kojega 
kongres potvrđuje. Osim toga prihvaća kongres i prijedlog, 
da B. ima diktatorska prava, kadgod dođe u Boliviju. 
G. 1826 B. se odriče predsjedništva u Boliviji, a u Kolum- 
biji bude izabran za predsjednika s gotovo neograničenom 

vlašću. Iste godine saziva kongres u Limu, gdje udesi, da 
su pojedine oslobođene države sklopile međusobno ugovore 
za navalu i obranu. Međutim su Bolivarovi protivnici rova- 
rili svuda, a naročito u Kolumbiji. On se četiri puta odrekne 
vlasti, da je onda ponovno i neograničeno prihvati. Kad je 
27. VIII. 1828 izdao temeljni državni zakon, koji je imao 
vrijediti do 1930, dođe do manjih pobuna. 

G. 1830 proglasi se Venezuela nezavisnom republikom, a 
zatim i Bolivija i Ecuador. Ostavljen od svih ponudi B. 
ostavku, koju kongres u Bogoti prihvati (1830). Još iste 
godine B. umre. Bio je dobar govornik. Premda borac za 
slobodu, vladao je konzervativno i diktatorski, ali zaslužio 
je naslov »Libertador de la patria«. 


IZV.: Collección de documentos relativos a la vida publica del Liber- 
tador, sv. 21, Caracas 1826—33; Correspondencia general del libertador 
S. Bolívar, izd. F. Lar- 





dionalne bore, koje su mjestimice pokrite starijim i 
mlađim  eruptivnim kamenjem, pa je bogato različitim 
rudama. Tako na pr. Tasna (5300 m) krije bizmut i 
Chorolque (5600 m) kositer. Klima je ovdje sada potpuno 
suha, tako da je snijeg rijedak i na najvišim vrhuncima, 
ali za vrijeme ledenog doba pokrivao je snijeg i led sve 
vrhunce do 4200 m aps. visine. Područje R. Grande za- 
prema Sierra de Cochabamba. Neki je smatraju nastavkom 
Cordillera Real. Ona se mjestimice ispinje i iznad 4500 m, 
pa se na njoj mogu jasno vidjeti tragovi oledbe iz glaci- 
jalnog doba. Visočje La Paz zovu i Cordillera Real. Tu se 
ispinje najviše brdo B. Illimani. Zapravo se sastoji od 
četiri vrhunca, od kojih je najviši 6860 m, građen od sitno- 
zrna granita. Vrhunci su pokriti snijegom i ledom do 
5300 m aps. visine, a ledenjaci silaze do 4900 m. Tragovi 
glacijalne oledbe 

žnoamerička repu- 
blika, koja je do- 
bila ime po Simónu 


rima, morenama i 
eratičnim blokovi- 
ma i masiv llampu 
S dva vrhunca vi- 
soka od  prilike 
6500 m. 

Ravnjak bolivij- 
ske Pune,koji obru- 
bljuju oba andska 
lanca,  visok je 
prosječno 3800 m i 
Sirok 240 km. To je 

. područje bez otje- 
canja, a u pluvijal- 
no doba, kad su 





Bolívaru, oslobodi- 
telju Južne Ame- 
rike od španjolskog 
gospodstva. 
Smještaj i veli- 
čina. B. se proteže 
između 10% i 23? j. 
šir. zapremajući po- 
vršinu od 1,330.000 
km? (po procjeni), 
pa je prema po- 
ložaju tropska ze- 
mlja, koja se pro- 
teže u meridional- 
nom smjeru 1450 








srednje Ande bile 
posve zaledene, bi- 
lo je veliko jezero. 
Bolivijska je Puna 
prema jugu potpu- 
no suha, dok se na 
njezinoj sjevernoj 
strani proteže je- 
zero Titicaca (v.), 
koje jednom polo- 
vicom leZi na peru- 
anskom  podruéju. 
Danas leZi to jezero 
na visini od 3840 m 
te otječe rijekom 

Z s Peruom. Poslije 
nesretnog rata s re- 
publikom Chile B. 

na od mora, pa je 
uz Paraguay jedina 
kontinentalna  dr- 

Desaguadero prema 
JI u Lago Poopo ili 
Aullagas, smješte- 
no južno od grada 
Orura na 3700 m 
visine is površinom 
od 3000 km?. Danas 
taj ravnjak prekri- 
vaju mlađe erupti- 
vne lave, pa se 
morfologijski  ras- 
pada na 5 priro- 
dnih regija: 











rici. 

Grada i reljef. 
Zemlja se sastoji 
od dva razičita dijela, naime područja Anda i nizinskog 
područja istočno od Anda. 

Bolivijske Ande sastoje se od dva glavna lanca zapa- 
dnih i istočnih Cordillera, između kojih je visok i prostran 
ravnjak, bolivijska Puna. Oba se golema lanca Cordillera 
protežu najprije prema JI, a onda prema J. 

Zapadni lanac Cordillera građen je uglavnom od kre- 
dnih vapnenaca, koje mjestimice pokriva mlađe efuzivno 
kamenje, andezit i bazalt. Vrhunci su vrlo visoki i prete- 
žito vulkanskog podrijetla. Visinom se ponajviše ističu 
vulkani Isluga (6000 m) i najviši vrhunac Sajama (6415 m). 
Istočni lanac Cordillera građen je pretežito od starih kri- 
stalnih i paleozojskih škriljavaca, u kojima prevladava ka- 
menje silurske formacije. Ovaj se lanac Cordillera raspada 
na tri prirodne cjeline, i to na područje rijeke Pilcomaya, 
na područje rijeke Rio Grande, pa u visočje La Paz. 
Područje rijeke Pilcomaya nabrano je u duge meri- 

Zavala Lipez, ko- 
ja je nastavak ra- 
vnjaka Puna de 
Atacama, vrlo je suha i bez ikakva privrednog značaja, pa 
je poradi toga veoma slabo naseljena. Zavala Uyuni pro- 
strana je uvala s istoimenom močvarom. Na istočnom rubu 
ove zavale nalaze se rudnici srebra. Zavala Poopo, koja pre- 
lazi u 3675 m visoki Salar de Copaisa i u Pampa de Aullagas, 
obrubljena je na zapadu visokim brdima, u kojima je ru- 
dničko područje Corocoro i staro znamenito mjesto Tia- 
huanaco, gdje je od golemih blokova kamenja sagrađena 
Ak-kapana s »Vratima sunca«. Zavala Titicaca svakako je 
jedno od najvažnijih središta kulture, ali manjim dijelom 
pripada Boliviji. 

Nizinska regija u istočnoj B. raspada se u veći sjeverni 
dio, koji otječe prema Amazoni, i manji južni, koji pri- 
pada porječju La Plate. Oba su dijela odijeljena blagom 
uzvisinom, koja se proteže od Ande do Brazilskog visočja, 
pa se među sobom veoma razlikuju. Dok je sjeverni dio 
dobro navodnjen i većim dijelom pokriven prašumama, 

južni dio, koji se proteže na sjever od Gran Chaca, a 
sastoji se od ilovače i pijeska, gotovo je potpuno ravan, 
stepskog karaktera i mjestimice pokriven slanim močva- 
rama. : 

Vode. Razvođe ne ide uvijek po najvišim lancima. Jugo- 
istočno od Titicaca jezera ide po neznatnom hrptu građe- 
nom od crvenih pješčenjaka. Na istoku Cordillera Ori- 
ental, koje čine razvođe prema Tihom oceanu, skupljaju 
se vode u rijeke Madeiru i Paraguay. Paraguayu pritječu 
Rio Bermejo, koji samo gornjim tokom pripada B., i 
Pilcomayo, koji do 19% j. šir. prima sve vode s istočnih 
pristranaka Cordillera Oriental, ali nije posvuda plovan, 
jer u nizini tvori prostrane močvare >Bañados de Pilco- 
mayo«, Važniji je sam Paraguay, koji ujedno čini i jedan 
dio istočne granice prema Braziliji. Razvođe između ovoga 
područja i Amazone tvori na zapadu jedan gorski lanac, 
koji u blizini Mato Grosso. doseže brazilsku granicu. Na 
mnogim je mjestima ovo razvođe veoma nisko. Najvažnije 
izvorne rijeke Madeire na bolivijskom području jesu Rio 
Beni s Rio Madre de Dios i Rio Mamorć, koja se u svom 
gornjem toku zove i Guapay ili Rio Grande s desnom pri- 
tokom Rio Itener ili Guaporć. U svom riječnom sistemu 
ima B. veliku mrežu vodenih putova, ali joj manjka veza 
s morem, jer sistem Madeira—Mamorć tvori opasne brzice 
na izlasku iz B. Sjeverozapadnim dijelom zemlje protječu 
Rio Purus i Rio Jurua sa svojim pritocima. 

U zapadnom dijelu visokog ravnjaka bolivijske Pune 
L. se od juga prema sjeveru cijeli niz slanih jezera, 

oja nemaju otjecanja, kao što je Pampa de Empeza ili 
de Salinas, dalje Cienaga de Coipasa, u koju utječu Rio 
Casapa, zatim Rio Loca-Ahuira, odvirak lagune Pampa 
Aullagas. 

Podneblje. U klimi se očituju svi najrazličniji prijelazi 
od najvlažnije tropske klime s veoma obilnim kišama i ne- 
prolaznim prašumama Selvas u području Amazone i Jun- 
gas na pristrancima istočnih Cordillera pa do vječnog sni- 
jega na najvišim Andskim vrhuncima. Unutrašnje doline 
istočnih Cordillera i njihove najviše stepenice Cabazeras 
del Valle čine prijelaz od tropske i suptropske u umjerenu 
klimu. Puna je, kako je već rečeno, u sjevernom dijelu do- 
sta dobro navodnjena te ima podnošljivu umjerenu klimu, 
ali prema jugu biva sve suša i potpuno pustinjska. Viši di- 
jelovi Pune imaju oporu klimu (Puna brava), koja poste- 
peno prelazi u alpsku. Snježna granica je na zapadu u vi- 
sini od 5000 m, a na istoku 4800 m. 

U području Cordillera utječu na klimu hladne struje 
zraka, koje dolaze s Tihog oceana, ali o tomu još manj- 
kaju podrobnija opažanja. U kišno doba od prosinca do 
ožujka pada relativno dosta malo kiše, odnosno u višim 
aps. visinama dosta malo snijega. Zimska je suha perioda 
vrlo hladna i suha. Tako zapadna i istočna B. pripadaju 
najsušim dijelovima Južne Amerike. Bolji je u tom po- 
gledu položaj istočne B. 

Biljni svijet. Svaka morfologijski prirodna cjelina B. ima 
svoju naročitu floru, koja je posve klimatski uvjetovana. 
Prema klimi možemo i biljni svijet razdijeliti u više regija. 
Bolivijska Puna karakteristična je poradi potpune nesta- 
šice drveća. Jedino različite zeleni i trave služe stoci za 
hranu. U zapadnim lancima Cordillera ističu se poradi 
znatne suše stepe, grmlje i različite vrste kakteja. Južni 
dio Pune gotovo je potpuna pustinja, a u sjevernom dijelu 
oko Salara prevladavaju halofiti. Nešto više zelenila ima 
oko Titicaca jezera. Ratarstvo je na Puni vrlo oskudno; 
uzgaja se ponajviše krumpir i ječam. Od Pune se bitno ra- 
zlikuju Cabazeras de los valles na visini od 3300 do 2900 
m, u kojima već vlada ugodnija temperatura i veća vlaga. 
Ovdje ima već i nešto šuma, obrađuje se pšenica, kukuruz 
i povrće te različite vrsti voća. Na nižim aps. visinama 
Medio Jungas (2900—1600 m) uspijevaju već sve žitarice 
i voćke umjerenog pojasa, ali i neke biljke tropskoga po- 
jasa, kao banane i batate. U šumama prevladavaju kinovci 
(Cinchona calisaya Wedd.), koji dolaze samo u tropskim 
brdskim šumama na istočnim pristrancima gora. U podru- 
čju Jungas, koje obuhvata svu zemlju na istočnim pri- 
strancima Cordillera ispod 1600 m aps. visine, prevladava 
potpuno tropski karakter, te uspijeva sve tropsko bilje, 
poimence koka, kakao, kava, sladorna trska, ananas, ba- 
nane, riža i papar. Najviši vrhunci i brda iznad Pune odli- 
kuju se posve alpskom vegetacijom. 

ivotinjski svijet je u B. veoma bogat različnim obli- 
cima, ali se mijenja gotovo posvema s različnom aps. visi- 
nom. U visokom gorju dolaze životinje, koje su prilago- 





ULAZ U RUDOKOP TUTIJE CHACALTAL (5000 m visine) 


đene na životne uvjete hladnije klime, kao na pr. vicuña, 
guanaco i lama, od ptica neke vrsti kosova, a od kukaca 
trčci (carabidae). U regiji Jungas zastupane su gotove sve 
porodice tropske Južne Amerike, kao na pr. različite vrsti 
majmuna, vrste mačaka, napose puna i jaguar, zatim šum- 
ski pas (Icticyon venaticus Lund). U velikim nizinama na 
istoku žive uza spomenute životinje još i tapiri, nutrije, 
ljenivci. Od ptica treba osobito spomenuti kolibriće, koji 
su rašireni od nizine pa gotovo do snježne granice. Česte 
su i papige, različite žune i djetlovi, te veoma mnogo ra- 
zličnih vrsta kukaca. Na najvišim planinama B. živi kon- 
dor. U jugoistočnim krajevima prevladavaju stepske živo- 
tinje, većinom glodavci, mravojedi. 

Rudno blago. Znamenito je rudno blago B, na prvome 
mjestu kositer. Najvažnija ležišta kositera nalaze se jugo- 
istočno od Titicaca jezera u Cordillera Quinza Cruz, 
zatim u području između gradova Oruro, Avicaya i Uncia, 
u području oko grada Potosi i u južnoj pokrajini. Naj- 
važniji su rudnici kositera Llallagua, La Salvadora, Oploca. 
Rudača se vadi još uvijek na veoma primitivan način, a 
na isti se primitivan način iz rudače dobiva metal, pa je 
produkcija relativno slaba. 

U kolonijalno doba bila je proizvodnja srebra najvažnija 
grana rudarstva. Danas se srebro u B. dobiva samo kao 
sporedni proizvod iz kositrenih, olovnih i volframovih ru- 
dača. Najvažnija su područja za dobivanje srebra pokra- 
jina La Paz i Cordillera Real, gdje srebro često dolazi 
pomiješano s kositerom. Najvažnija nalazišta nalaze se kod 
grada Oruro i Potosi. 

Bakar se vadi u rudniku kod mjesta Corocoro, a to je 
ujedno i jedini rudnik bakra, koji je danas u pogonu, jer 
se nalazi na dosta zgodnom prometnom položaju, naime u 
blizini željeznice, koja vodi na Tihi ocean (Arica). Bakrene 
rudače ima veoma mnogo i u drugim ležištima, ali nepo- 
voljne prometne prilike i druge tehničke poteškoće spre- 
čavaju veće iskorišćivanje. 

Produkcija olova je neznatna poradi niske cijene i trans- 
portnih troškova, premda ga u B. ima u veoma velikim 
količinama. Najvažnija su ležišta kod grada Potosi. 

U produkciji bizmuta je B. prva zemlja na svijetu, te je 
sva produkcija u rukama jednog jedinog društva (»Cie 


'Aramayo des Mines en Bolivie«), u kojem je angažiran 


njemački, engleski i bolivijski kapital, a ima svoje sjedi- 
šte u Švicarskoj. 

Rudača antimona, koja sadržava mnogo zlata i srebra, 
raširena je u velikim količinama po B. Volframove rudače 
(volframita) ima u području između Cochabambe i Santa 
Cruz de la Sierra. Zlato se ispire gotovo u svim rijekama 
B. Ugljene naslage, u koliko ih ima u B., sadržavaju zna- 
tan postotak sumpora, pa je ugljen iz tih naslaga potpuno 
neupotrebljiv za prerađivanje metala. Naftom je bogata 
zona, koja se proteže uz istočne pristranke Anda od Santa 
Cruz de la Sierra pa do granice Argentine. 


Stanovništvo. Prema zadnjem popisu stanovništva ima B. 
3,5 milijuna stan.; od toga gotovo polovinu Indijanaca, 
milijun mješanaca i !4 milijuna bijelaca. Na 1 km? ne 
dolaze ni 3 stanovnika. Golema većina je rimokatoličke 
vjere. Osnovni sloj bijelaca pripada isključivo španjolskoj 
rasi. Indijanci se dijele na civilizirane i primitivne. Prvoj 
grupi pripadaju isključivo oba plemena Aimara i Quechua. 
Stanuju u Puni, naročito oko Titicaca jezera. Oni pripa- 
daju andoperuanskoj familiji indijanske rase, te su duho- 
vno veoma razvijeni; njihovim se jezikom mnogo govori 
u B. Malobrojna necivilizirana plemena, koja se bave go- 
tovo isključivo lovom i ribolovom, nastavaju područje 
Amazone, a u području Paraguaya ima nekoliko primitiv- 
nih plemena, koja pripadaju skupini Guarama. Mješanci, 
koji potječu od bijelaca i Indijanaca, zovu se Cholo. 

Ratarstvo. B. se dijeli u tri privredne krajine. Područje 
Oruro je gotovo isključivo rudarsko, drugo je Santa Cruz 
de la Sierra prema La Plati i treće u porječju Madeire, 
pritoka Amazone. Granice ovih krajina mogu se općenito 
tako povući, da cijelo Andsko područje pripada privrednoj 
krajini Oruro, a granica između privrednih krajeva Santa 
Cruz de la Sierra i Madeire ide razvođem između Amazone 
i Paraguaya. Ratarski proizvodi, u prvom redu pšenica i 
kukuruz, služe isključivo vlastitim potrebama zemlje, pa 
često i ne dostaju. Plantažno gospodarstvo najbolje uspi- 
jeva u regiji Jungas na istočnim pristrancima Anda i u 
istočnom Andskom predgorju, ali poradi manjkavih trans- 
portnih putova i poradi nestašice radne snage nije razvi- 
jeno na onom stupnju, kako bi moralo biti s obzirom na 
klimatske prilike i rodno tlo. Odlično se voće uzgaja u 
području Sucre i Cochabamba. Koka (Eryihoxylon coca 
Lam) se uzgaja ponajviše u dolinama, koje se spuštaju od 
područja La Paz prema Amazoni. Samo se malen dio te 
proizvodnje (oko 20%) izvozi, ostalo se potroši u samoj 
zemlji. Premda je kultura kave još na primitivnom stup- 
nju, ipak pripada gotovo najboljoj vrsti na svijetu. Uzgaja 


se u području Jungas. Duhan i vino služi samo za domaće 
potrebe, a vanilija pretječe i za izvoz. 


Šumarstvo. Šuma ima u B. veće značenje samo u podru- 
čju Amazone i u bolivijskom dijelu Gran Chaca poradi 
plemenitih vrsta drveta ili opet poradi takvog drveća, koje 
sadržava velik postotak tanina pa se upotrebljava u indu- 
strijske svrhe. 


Za izvoz dolazi u obzir samo kaučuk i kora kininovca. 
Bolivijska je guma naime vrlo dobra, ali na svjetsko trži- 
šte dolazi većinom pod tuđim imenima. Produkcija je gume 
u B. od 1927 znatno pala radi pada cijena i radi velikih 
prevoznih troškova. 


Stočarstvo. Područje ekstenzivnoga stočarstva proteže se 
u B. između istočnih andskih pristranaka i rijeke Para- 
guaya, pa se tu uzgaja oko 3,900.000 konja, 264.000 mula, 
160.000 magaraca, 2,060.000 goveda, 390.000 svinja, 5,200.000 
ovaca, 1,800.000 lama i 5,060.000 peradi. Mesni se veleobrt 
tek počeo stvarati. 


Za transport u visokom gorju i na ravnjaku Pune uzgaja 
se većinom stoka za prenošenja tovara, a stoka za klanje 
uzgaja se u istočnim odnosno jugoistočnim krajinama. 

Veleobrt je tek u početcima, gotovo posve nerazvijen. 
Najvažnija je grana prerađivanje različitih rudača i dobi- 
vanje kovina, u prvom redu kositera, bakra i volframa. Ve- 
leobrt živežnih namirnica dotječe jedva za podmirenje 
domaće potrebe. Industrija u vezi sa stočarstvom daje ne- 
što proizvoda, specijalno kožu i vunu za izvoz. Izvozi se 
nešto kave, kakaoa, koke, kinina i kaučuka. Veleobrt 
drveta tek je u početcima. 

Trgovina i promet. B. je poradi nepovoljnoga geografskog 
položaja prisiljena uvoziti i izvoziti najveći dio dobara 
preko chilskog teritorija, tako da je trgovina poradi raz- 
mjerno visokih carina u nepovoljnom položaju. Vrijednost 
izvoza bila je 1936 preko 100 milijuna bolivianosa, a vri- 
jednost uvoza oko 55 milijuna. Glavni su predmeti izvozne 
trgovine: kora kininovca, vuna od alpaka, kositer, bizmut, 
bakar, zlato i srebro. 

Dobrih cesta u B. nema mnogo poradi tehničkih i finan- 
cijskih poteškoća. Željeznička mreža je dosta slaba. Izgra- 
đeno je do sada otprilike 2220 km željezničke pruge. Naj- 
važnija je pruga, koja vodi od Titicaca jezera i grada La 
Paz preko Pune i Arequipe u Peru prema Mollendo. Od 
velike je važnosti i pruga od Orura preko Huanchaca 
prema Antofagasti u republici Chile. U zadnje se vrijeme 
jače radi na izgradnji željezničkih pruga, a mnoge su već 
odavno projektirane. Cesta ima u B. oko km, ali sve 
nisu prvorazredne. Automobilskih cesta ima vrlo malo. 
B. posjeduje u svemu oko 960 osobnih automobila, 139 
autobusa i 1042 teretna automobila. Brzojavna mreža tako- 


đer ne odgovara svima potrebama zemlje, jer je duga samo 
9540 km. 


Upravna podjela. Danas se dijeli Bolivija na osam 
okružja (El Beni, Chuquisaca, Cochabamba, La Paz, Oruro, 
Potosi, Santa Cruz, Tarija), koji se dalje dijele na pokra- 
jine, te tri teritorija (delegaciones: El Chaco, Noroeste, 
Oriente), koji su neposredno pod upravom središnje vlade. 


Duhovna kultura. Naobrazba stanovništva je izvan gra- 
dova vrlo malena. Obvezatno pohađanje pučkih škola nije 
svagdje provedivo radi veoma udaljenih i raštrkanih na- 
selja. U svakoj pokrajini postoji barem jedna srednja 
škola, ali ima i stručnih škola. B. ima 6 sveučilišta, jednu 
školu za arhitekturu i rudarstvo u La Pazu. Knjižnice i 
muzeji su po većim gradovima. Državna vjera je rimo- 
katolička. Nadbiskupu, koji rezidira u gradu Sucre, podre- 
đeni su biskupi u Cochabambi, Santa Cruzu de la Sierra 
i La Pazu. 


Topografija. Glavni grad republike La Paz (150.165 stan.) 
leži na sjevernom rubu visokog ravnjaka Pune. Drugi po 
veličini grad je Cochabamba (49.000 stan.), koji leži jugo- 
istočno od La Paza u središtu vrlo rodnih i najnaseljenijih 
dolina, glasovit poradi voća i cvijeća. Južno od Cocha- 
bambe, a sjeverno od Lago Pampa Aullagas smjetšen je 
Oruro (40.700 stan.), gdje je središte za dobivanje kositera. 
Potosi (35.900 stan.) leži na 3700 m aps. visine u rudarskoj 
krajini srebra, pa je željeznicom spojen s gradom Sucre 
(34.577 stan.). U istočnom predgorju Anda leži grad Santa 
Cruz de la Sierra (31.000 stan.), središte veoma bogatog 
ratarskog područja, gdje se uzgaja u nizini sladorna trska, 
riža i kakao, a na brdima kava. Od manjih gradova ističu 


BOLIVIJA 35 





BOLIVIJA, Atocha 


se rudarski Corocoro (3000 stan.), Tarija (11.950 stan.), 
glavni grad istoimene pokrajine, Trinidad (7350 stan.), 
Huanchaca (5000 stan.) i Tupiza (4000 stan.). 

LIT.: E. Seydlitz, Handbuch der Geographie, II. sv., Breslau 1927; 
А. Hettner, Grundzüge der Lüriderkunde, II. sv., Leipzig-Berlin 1930; 
H. Ілі, Lateinamerika, Leipz 1930; F. Heiderich, Landerkunde der 
aussereuropüischen Erdteile, Berlin i Leipzig 1926; К. Sapper, Amerika, 
eine Übersicht des Doppelkontinents, 2 sv., Berlin-Leipzig 1923;W. Sie- 
vers, Die Cordillerenstaaten, I. sv., Berlin i Leipzig 1913; E. Samhaber, 
Südamerika, Hamburg 1939; A. Gavazzi, Otkrivanje zemalja, Zagreb 
1940; F. Lukas, Ekonomska geografija, l. sv., Zagreb 1923; F. Kühn, 
Die Laplata-Lünder, u Kluteovu Handbuch der geogr. Wissenschaft, 
1930; P. Denis, Amérique du sud, 2. sv. Pariz 1927, u La Blacheovoj 
Géographie universelle; Hübner, Weltstatistik, Beč 1939; O. Schmieder, 
Lünderkunde Südamerikas, Beč 1933; F. Dahl, Grundlagen einer ókolo- 
Bischen Tiergeographie, 1. i 2. sv., Jena 1921—1923. ӨЮ; 

Hrvati u Boliviji. U B. živi oko 1500—2000 iseljenika 
Hrvata, većinom iz Dalmacije. Veće su naseobine: Oruro, 
rudarski kraj (400), Cochabamba, voćarski kraj (250), Potosi, 
rudarski kraj (150), La Paz, glavni grad (oko 70), Uyuni, 
Sucre, Tupiza. Iseljenici se bave industrijom i trgovinom. 
Poznati poduzetnici grade ceste, mostove i vlasnici su rud- 
nika, obrtnici, hoteljeri. Mnogi su se dovinuli većeg bogat- 
stva, a većim dijelom žive u boljim prilikama. Dobar se 
broj doselio u domovinu i uložio kapital osobito u Splitu i 
Zagrebu. U Boliviji imadu iseljenici nekoliko potpornih 
i vatrogasnih te prosvjetnih društava. M.B. 

Povijest. Prije otkrióa Amerike pripadao je zapadni 
dio Bolivije državi Inka, kojoj je bilo središte u Cuzcu u 
Peruu. G. 1535 došla je u ove krajeve ekspedicija Diega 
de Almagro, ali osvajanje započe 1538 Hernando Рі- 
Zarro, a nastavi njegov brat Gonzalo, uz velike borbe 
s urođenicima. Kad je zauzeo glavni grad Chuquisaca, 
Gonzalo ga obnovi. Kasnije je nazvan La Plata, a onda 
Sucre. Poslije toga bili su krajevi današnje B. do 1776 dio 
podkraljevstva Peru, a zvali su se do 1825 Gornji Peru. 
G. 1563 obrazovana je Real Audiencia de Charcas s gla- 
vnim gradom Chuquisaca, kojoj je pripadao i Gornji Peru, 
bogat rudnicima srebra i žive. Uz suradnju urođenika osno- 
vani su ili preuređeni još gradovi: Charcas (1538, kasnije 
Zvan i La Plata, a onda Chuquisaca), Potosi (1545), La Paz 
(1548), Cochabamba (1570) i dr. Međutim su u zemlji na- 
stale borbe među samim španjolskim osvajačima, koje su 
trajale oko 150 godina. One ipak nisu sprečavale napredak 
zemlje. 

G. 1552 osnovana je biskupija u Charcasu (danas Sucre), 
koja je 1609 podignuta na nadbiskupiju i kojoj su bile 

onda podvrgnute nove biskupije u Santa Cruz de la Sierra 
(1605) i La Paz (1609). U 17. st. počinju ovi krajevi razvi- 
jati vlastiti kulturni život, pa je 1621 osnovano sveučilište 
Sv. Franje Ksavera u Chuquisaci, s pravima sveučilišta u 
Salamanki. Uporedo s time ide organiziranje i podupiranje 
trgovine i trgovaca. 

G. 1776 priključena je Real Audiencia de Charcas pod- 
kraljevstvu Rio de La Plata. Te iste godine planuše ustanci 
Indijanaca i mestica protiv bijelaca, a potomak Inka, 
Tupac Amaru, istakne svoje nasljedno pravo. U krvavim 
sukobima (1780—1782) izgine oko 100.000 ljudi, a Tupac 
Amaru bi pogubljen. 

Kad su Napoleonove čete ušle u Španjolsku i kad je Na- 
poleon postavio za kralja svoga brata Josipa, došlo je u 
B. do sukoba između članova »Audiencije« i namjesnika. 
Gubernator Don Ramón Garcia Pizarro bude zatvoren (25. 
V. 1809), a vladu preuzme »Audiencia«. Slijedećega mje- 
seca bi ustanovljena u La Pazu revolucionarna »junta«, ali 
je vladine čete uhapse i članove poubijaju (29. I. 1809). 
Kad je na to junta u Buenos Airesu poslala pomoć Gornjo- 
peruancima pod generalom Balcareom i kad je ovaj uspije- 
vao, proširi se ustanak po cijeloj zemlji. Ustanak se do- 
skora pretvori u borbu protiv španjolskoga gospodstva. 
Tek poslije Bolivarove pobjede nad španjolskom vojskom 
kod Junina (6. VIII. 1824) i pobjede njegova zamjenika 
Sucrea iste godine kod Ayacucha na Andama, bio je Peru 
oslobođen. Sada se priključe revolucionarcima posade u 
gradovima Cochabamba, Santa Cruz i drugdje. Poslije ula- 
ska u La Paz sazove Sucre kongres četiriju pokrajina 
(Charcas ili Potosi, La Paz, Cochabamba i Santa Cruz), da 
odluče o svojoj sudbini (9. II. 1825). Iza toga (26. V. 1825) 
izda Bolivar odluku, da pokrajine Gornjega Perua na gene- 
ralnoj skupštini odluče o svojoj sudbini, a to da odobri 
peruanski kongres. U Chuquisaci sastane se 10. VII. 1825 
48 predstavnika spomenutih pokrajina u narodnu skup- 
štinu Gornjeg Perua i proglase punu njegovu nezavisnost 
od svakoga, pa i od Perua, a 13. VII. zaključe, da je 
Gornji Peru unitarna republika s predstavničkim sistemom. 
Sutradan, 14. VIL, dadu novoj državi ime Bolivija po nje- 
zinu oslobodiocu Bolivaru i zaključe, da njemu pripada 
eksekutivna vlast, dok bude u njoj, i da glavni grad bude 
Chuquisaca, kome promijeniše ime u Sucre. 

Prvi predsjednik nove republike, Bolivar, odrekne se sli- 
jedeće godine, na što je na osnovu novog reakcionarnog 

ustava Code Boliviano izabran za predsjednika mladi Su- 
cre. Osjećajući se nesposobnim za upravu i razočaran zbog 
unutrašnjih borba, odrekne se i on predsjednikovanja po- 
slije dvije godine. Sada počeše u B. neprestani vojnički 
ustanci. Njegov nasljednik Pedro Blanco bude skinut s vla- 
sti poslije pet dana. Da dokrajči nemire, koji nisu pre- 
stajali, promijeni kongres u Chuquisaci ustav (3. VIII. 1828) 
i izabere za predsjednika velikoga maršala Andresa Santa 
Cruz. Za njegove desetgodišnje diktature (1828—1839) vla- 
dao je mir, i zemlja napreduje u svakom pogledu. I on je 
poput Bolivara htio stvoriti savez američkih republika, 
kojemu bi on bio na čelu. Zato napadne Peru, potuče 
njegovu vojsku kod Cuzcoa (1835) i skine predsjednika 
Magarru. Do proljeća 1836 bio je cijeli Peru u njegovoj 
vlasti. Novim sjedinjenim državama, Boliviji i Peruu, dade 
Santa Cruz novi ustav, po kojemu je svaka od njih u 
svojoj unutrašnjoj upravi ostala autonomna. Sam se pak 
dade proglasiti (28. X. 1836) »protektorom« bolivijsko- 
peruanske konfederacije. Ali se doskora javiše nezadovolj- 
nici i u Peruu pod vodstvom Gamarre i u Boliviji pod vod- 
stvom Velasca. Kad je Santa Cruz bio poražen od Gamarre 
20. I. 1839 u bitci kod Yungaya, а u Boliviji kongres iza- 
brao za privremenoga predsjednika Velasca, ostavi Santa 
Cruz Boliviju. Na to je jednoglasno izabran za predsjed- 
nika general José Ballivián, koji se našao u ratu s Peruum. 
On potuče generala i peruanskog predsjednika Gamarru, 
koji je bio prodro 1841 u B., kod Viache (18. XI. 1841) i 
1842 sklopi mir na osnovi prijašnjega stanja, t. j svaka je 
republika ostala za sebe. Ballivián dade B. četvrti ustav. 
Za njegova je predsjedništva zemlja ekonomski lijepo na- 
s. Pobuna pod vodstvom Velasca sruši ga. Ali i 

elasca (1848—49) sruši vojna pobuna pod Manuelom Izi- 
dorom Belzáom. Ponovne pobune, kojih je za Belzüova 
predsjednikovanja (1848—55) bilo preko 50, nijesu dale ni- 
kako, da se zemlja trajno smiri. Poslije jedne vojničke 
pobune Belzú odstupi, a predsjednikom postane njegov zet 
general Jorge Córdova (1855—1857). I Córdovu je srušila 
jedna pobuna, a predsjednikom je postao Josć Maria Lina- 
res, koji je vladao kao diktator. Međutim Córdova nije 
mirovao. On 1860 sruši Linaresa, ali se nije dugo održao, 
jer ga je već u siječnju 1861 srušio ustanak, a predsje- 
dnikom je postao u svibnju 1862 Josć Maria de Acha. Iza 
njega su se redali ustanci generala, te je u to vrijeme vladala 
prava vojnička anarhija. Acha je mnogo radio, da podigne 
B.; preuredio je upravu, pomagao poljoprivredu, veleobrt 
i trgovinu, proveo 1862 ugovor o prijateljstvu, trgovini i 
brodarstvu s USA i privremeno uredio sukob s Chileom, 


koji je bio izbio zbog salitrom i guanom bogatog pogra- 
ničnog područja Mejillones. Ustanak generala Mariana Mel- 
garejo 28. XII. 1864 sruši Achu. Od predsjednika (1864— 
1871) postaje Melgarejo doskora (1869) diktator. Zemlja je 
za njegova predsjednikovanja imala mnogo nedaća. Morala 
je ustupiti chilenskim poduzećima cijelu pokrajinu Anto- 
fagastu, bogatu rudnicima srebra i bakra te naslagama 
salitre. Melgarejo je protjeran 20. VI. 1871, a predsjedni- 
kom postade Augustin Morales (1871—72), koga ubije nje- 
gov nećak pukovnik La Faye. Iza Adolfa Balliviána 
(1872—3) i Tomasa Friasa (1874—-6) postaje predsjednikom 
general Hilarićn Daza (1876—79), koji je bezobzirno zlora- 
bio svoju vlast i zgrtao imutak. Iako je B. bila nespremna 
za rat, nagovorena od Perua prekrši ugovor s Chileom iz 
1874, prema kojemu nije smjela opterećivati novim tere- 
tima chilski veleobrt, i izazove t. zv. pacifički rat (1879), 
u kojem je uz B. bio i Peru kao saveznik. Kad su vojnici 
potjerali nesposobnog i kukavičkog Dazu, posta predsje- 
dnik i zapovjednik vojske general Campero, koji je bio od 
Chilenaca poražen (1880). Tada je sklopljeno primirje 
(1879), koje je 1884 od predsjednika Panda (1884—88) 
ratificirano. Chile zadrži Antofagastu i njezin teritorij. 
I Peru je, poražen, sklopio mir u Limi 1883. U ovo vrijeme 
pada i početak sukoba između B. i Paraguaya zbog plodnog 
posjeda Chaco Borreal, koji obuhvata oko 300.000 km?. 

Za predsjednika Campera prestaje doba neprestanih 
borba različnih vojnih zapovjednika, koji su često imali 
za sebe tek po koju četu, koja ih je izdizala i borila se 
s njima za vlast. Sada počinje smirenje i napredak B., 
i nastavlja se za Arcea (1882—92) i Mariana Baptiste 
(1892—96). Tada se sagradila željeznička pruga od Orura 
do Antofagaste, najvažnija veza između B. i inozemstva. 
Predsjednik Alonso srušen je već u ožujku 1899, a naslijedi 
ga general Josć Manuel Pando (1899—1904). Za njegova je 
predsjednikovanja u kratkom ratu s Brazilijom izgubila B. 
70.000 četvornih milja rudnog područja, ali joj je Bra- 
zilija dala novčanu odštetu. Tada je (1904) sklopila B. ugo- 
vor o miru i prijateljstvu s Chileom, odrekla se definitivno 
primorja, a dobila pravo da u lukama Antofagasta, Arica i 
Molendo drži svoje državne carinarnice. Uz to se Chile 
obvezao, da će dovršiti bolivijski dio željezničkog spoja 
Arica—La Paz. Za predsjednika Ismaela Montesa (1904—1909 
i 1913—1915) i Heliodora Villazona (1909—1913) B. napre- 
duje. Za vrijeme svjetskoga rata (1917) prekinula je B. di- 
plomatske odnose s Njemačkom. Revolucija 1920 skida 
predsjednika Сиегги (1917—1920) i postavlja Baptista 
Saavedru. Tada oživi rad na svim granama državnoga Zi- 
vota; donose se socijalni zakoni, grade željeznice, stvara 
ratno zrakoplovstvo. Pošto je kongres poništio izbor pred- 
sjednika Villanueve, koji je ostao na vlasti samo par mjese- 
ci (1925), izabran je dr. Hernando Siles, kojega je srušio li- 
panjski ustanak (18. VI. 1930). Njegov nasljednik Danijel 
Salmanca (1931—1934) daje ostavku, a vlast preuzima do 
novoga izbora podpredsjednik Tejada Sorzano i ostaje do 
1936, kad ga sruši vojnički »pronunciamento« posade u La 
Pazu, a revolucionarna »junta« imenuje generala D. Toroa. 
Ali kad je 13. VII. 1937 general Pefiarando izveo državni 
udar, Toro odstupi, a naslijedi ga kao privremeni pred- 
sjednik pukovnik G. Busch, koji je 3. VI. 1938 izabran za 
predsjednika. 

Izlaz na more i granica na istoku bila su dva najvažnija 
pitanja, koja su zackupljala bolivijsku vanjsku politiku 
poslije rješenja spora s Peruom. B. se, istina, 1904 defini- 
tivno odrekla primorja, ali se nije nikada smirila s time, 
što je odsječena od mora. Ona je to i iznijela u Društvu 
naroda, a kad se 1923 držala peta panamerička konferen- 
cija u Santiagu u Chileu, B. nije prisustvovala. Isticanje 
izlaza na more i danas je u B. na dnevnom redu. Sukob 
s Paraguayem zbog područja Chaco Boreal bio je spora- 
zumno riješen 1887. Chaco Boreal bio je razdijeljen u tri 
dijela: jedan je dobila B., drugi Paraguay, a treći, srednji, 
predan je na arbitražu belgijskom kralju. U najnovije doba 
zaoštravalo se sve više pitanje Gran Chaca, ali se ipak 
došlo do pristanka i B. i Paraguaya na arbitražu, kad na- 
jedamput u prosincu 1928 dođe do oružanog sukoba iz- 
među obje zemlje. Ipak nije došlo do pravoga rata, jer su 
obje države primile posredovanje međunarodne konfe- 
rencije američkih država u Washingtonu. G. 1932 zaoštriše 
se ponovno odnosi B. i Paraguaya zbog istoga pitanja. 
Dolazi do rata, koji potraja do 1935. U njemu B. nije 
imala sreće. Tada posredovanjem Argentine, Brazilije, Chi- 
lea, USA i Uruguaya dođe do primirja u lipnju 1935, koje 

je produženo u siječnju 1936. Kad je u travnju 1938 B. 
odbila prijedlog konferencije posrednika u Buenos Airesu, 

rijetio je novi rat. Tada se u svibnju 1938 sastadoše u 

uenos Airesu predstavnici svih američkih država i 21. VII. 
1938 riješiše definitivno to pitanje. 

LIT.: C. Wiener, Bolivie et Perou, Pariz 1880; Mossbach, Bolivia 1875; 
C. Matzenauer, Bolivia in histor., geogr. und kult. Hinsicht, Beč 1897; 
L. Paz, Historia general del Alto Pera, hoy Bolivia, Sucre 1919; A. 
Arguedas, Historia general de Bolivia, La Paz 1922; J. M. Camacho, 
Historia de Bolivia, La Paz 1906; M. A. Milhaud, L'Amérique latine, u 
зе et Rambaud, Histoire générale, X., XL, XIL, Pariz m Ne 
1905. ‚М. 


Ustav. Od 1826—1878 B. je izmijenila dvanaest ustava, 
većinom nasilnim putem. Po sadašnjem ustavu od 17. X. 
1880 B. je demokratska republika. 
Zakonodavstvo vrši kongres, sasta- 
vljen od dvije komore. Clanovi za- 
stupničke komore biraju se izravno 
na 4 godine, a svake druge godine 
obnavlja se polovica zastupstva. U 
senat dolaze po 2 senatora za svako 
od 8 okružja. Biraju se na 6 god., a 
svake druge godine obnavlja se tre- 
ćina senata. U određenim slučaje- 
vima (kada treba ovjeroviti izbor 
predsjednika republike, prihvatiti njegovu ostavku, navi- 
jestiti rat i t. d.) vijećaju i zaključuju obje komore za- 
jedno (kongres). Kongres rješava i primjedbe predsjednika 
republike na zakone, prihvaćene u obje komore. Pred- 
sjednik se bira izravnim tajnim glasovanjem sviju građana 
na 4 godine. Zastupnička komora može uz odobrenje 
senata optužiti predsjednika republike i ministre pred 
vrhovnim sudom, kojega članove ona bira na trojni prije- 
dlog senata. J.A. 

Književnost. O početcima i razvitku bolivijske knjiže- 
vnosti može se reći uglavnom, što i o književnosti ostalih 
zemalja latinske Amerike, jer su slične prilike stvorile i 
slične težnje zemalja i naroda, što je opet našlo odraza 
u njihovim književnostima. Isprva je bolivijska književnost 
jače ovisna o španjolskoj nego na pr. argentinska. Ima do- 
duše pisaca s njezina vlastitog područja, ali nestalnost po- 
litičkoga života i malobrojnost evropskoga življa prema 
urođeničkom nijesu pogodovali posebnom duhovnom ra- 
zvitku. Radi toga se razmjerno kasno javljaju pisci, kojima 
su djela u biti bolivijska i koja se odlikuju lokalnim kolo- 
ritom. Prvi su od njih Fra Antonio de la Calancha s dje- 
lom Corónica moralizada del Orden de San Augustin 
(1600) i Bartolome Martinez y Vela s djelom Villa Impe- 
rial de Potosí (1702). Oni iznose uz povijest i legende svo- 
jega kraja. Nastajanjem nove državne individualnosti ja- 
vljaju se mnogi pjesnici, kojima je na čelu I. Manuel Loza 
(1789—1862), oduševljen domoljub і slobodar. U doba 
romantizma i revolucije ističu se nova imena. Daniel Calvo 
(1832—1880) iznosi motive iz života svoga kraja i naroda. 
Julio Jaimes uspješno opisuje lokalni ambijenat. U nove- 
lama iznose život urođenika i naseljenika Nataniel Aguirre, 
Alcides Argüedas i dr. Kao dramatik ističe se Benjamin 
Lenz, kao satirik Reyes Ortiz, te dalje pjesnici Josć Bu- 
stamante (1821—1884) i Nestor Calindo (1830—1865). Lirik 
Rosendo Villalobo sentimentalni je sanjar pod utjecajem 
Lamartinea kao i većina bolivijskih pjesnika, koji naginju 
gotovo svi sentimentalnosti i melankoliji. Od suvremenika 
je najvažniji predstavnik moderne škole Ricardo Taimes 
Freire, odličan artist, kojemu je to zajednička crta s Ru- 
bćnom Darijem, s kojim ga inače veže iskreno prijatelj- 
stvo. „М. 

BOLKAY, Stjepan, * Rimaszombat 1887, + Sarajevo 18. 
VIII. 1930, zoolog. Učio je u Budimpešti. U prosincu 1918 
postavljen je za kustosa Zemaljskog muzeja u Sarajevu, 
gdje je vodio odio za kraliješnjake. Na tom je području 
objelodanio oko 100 zapaženih znanstvenih rasprava na 
hrvatskom, madžarskom, njemačkom i engleskom jeziku. 

kungen zur Osteologie, Phylogenie u. Systematik der Anuren, Glasnik 
zem. muzeja, Sarajevo 1921—22; Catalogue of the Mammals Occuring in 

drinen, Zeitschr. f. die gesamte Anatomie, Berlin 1928; Die zoogeogr. 

tributions to the Knowledge of Lacerta muralis albanica, Glasnik zem. 
muzeja, Sarajevo 1928; Contrib. to the Herpetology of Northeastern 
Bosnia, Glasnik zem. muzeja, Sarajevo 1929; Ein Beitrag zur geogr. 

Verbr. des Proteus anguinus, Glasnik zem. muzeja, Sarajevo 1929; 
Amphibien u. Reptilien von Sarajevo und Umgebung, Glasnik zem. mu- 
zeja, Sarajevo 1929. 

LIT.: R. Zaplata, Dr. Stjepan Bolkay, u Glasniku zem. muzeja, god. 
42., sv. L, Sarajevo 1930. K. B. 


BOLLAND, Gerardus Johannes, * 1854, + 1922, profesor 
u Leidenu, istaknuti predstavnik filozofske misli u Nizo- 
zemskoj; pristajući najprije uz Ed. v. Hartmanna, priklanja 
se oko 1899 Hegelovoj nauci, ne bez neke samostalnosti i 
izražajne prednosti nasuprot teškome načinu, kojim se 
izražava Hegel. Kao odličan govornik B. je naišao na velik 
odziv u širokom krugu. Slobodoumnim, ne uvijek naučno 
opravdanim nazorima svojim često je izazvao oštre borbe 
i teške prigovore. U duhovnom životu Nizozemske ostavio 
je znatan trag u vrlo rasprostranjenoj školi, u kojoj se 
nastavlja Hegelova i njegova nauka. А. B-a. 

BOLLANDISTI, isusovci, koji izdaju kriticke Zivotopise 
svetaca nastavljajući djelo, koje je započeo njihov subrat 
Bolland Johannes, ж Julémont kod Bollandena (Liège) 3. 
VIII. 1596, + Antwerpen 12. IX. 1665. Poticaj za to djelo, 
koje se zove Acta sanctorum (v.), dao je Bollandu isusovac 
H. Rosweyde, koji je udario osnove, a Bolland je njegov 
nacrt proširio i nastavio njegov rad. Sa suradnikom G. 
Henschenom izdao je 1643 prva dva folio-sveska sa Zivoto- 
pisima svetaca, koji se slave u siječnju. Treći suradnik toga 
djela Daniel Papebroch (1628—1714) i Henschen obilaze sve 
evropske knjižnice, skupljaju golemu građu i time osnivaju 
»Musaeum hagiographicum« u Antwerpenu. Tri sveska o 
svecima veljače 1658 pokazuju još veću znanstvenu i teh- 
ničku savršenost. U najsjajnijem razdoblju rada, 1668, 
izlaze 3 sv. za ožujak, 1675 za travanj, a 1688 3 sv. za 
svibanj. Novi suradnici pristupaju: K. Janninck i F. Baert. 
Flandrijska isusovačka pokrajina smatrala je časnom duž- 
nošću, da »Acta Sanctorum« održi. Aleksandar VII. izja- 
vljuje, da nikad nije bilo poduzeto djelo od veće koristi 
za Crkvu od ovoga. Papebroch je radi svoje slobode u 
kritici imao dosta neprilika, ali je našao zaštite kod Sv. 
Stolice (1697—1700). Do 1700 izišlo je 50 golemih folio-sve- 
zaka (do 7. listopada). Surađuju: K. de Bye, Ign. Rubens. 
Kada. je: isusovcima zabranjeno djelovanje, bollandisti se 
povlače u opatiju Coudenberg, a kad je i ona bila ukinuta, 
preuzimaju ostavštinu premonstratenzi u Tongerloou, gdje 
je za provale francuskih četa velik dio građe skupa s mu- 
zejem propao. — Nanovo započinju rad: I. de Boone, J. 
van der Moore, P. Coppers i J. van Hecke 1837 u kolegiju 

St. Michel u Bruxellesu. Pomalo se tu skupi golema hagio- 
grafska knjiZnica od 150.000 sv. Izlazi 7. sv. za listopad, 
prerađuju se ona tri sveska, što izadoše iza 1773. Djelo seže 
danas do 10. studenoga. Zadnji svezak izdaše H. Delehaye 
i P. Peeters (Novembris tomus IV, dies 9 et 10 1925). 

Acta SS. doživješe tri izdanja: 1. izvorno izdanje samih 
bollandista, Antwerpen, Tongerloo, Bruxelles (63 sv.); 2. 
mletačko (1734—70) do 6. listopada; 3. parisko (1863—75) 
do 12. listopada. Od 1882 izilaze Analecta Bollandiana u 
4 sv. godišnje s kritičkim studijama, predradnjama, kriti- 
kama glavnih hagiografskih rukopisa. G. 1892 dodaju Bulle- 
tin des Publications hagiographiques, tocan popis svih ha- 
giografskih djela s ocjenama. 

LIT.: Sommervogei, Bibliothèque de la Compagnie de Jésus, L, 
1624—75; H. Delehaye, A travers trois siécles, L'oeuvre des Bollandistes 


1615 à 1915, Bruxelles 1920; Card. Pitra, Éfudes sur la collection des 
Actes des Saints, Pariz 1850. LU 


A 

BOLLE, Hermann, * Koln 18. X. 1845, + Zagreb 17. IV. 
1926, arhitekt. Arhitektonsku obrazovanost stekao je u KOl- 
nu i Beču, gdje je radio kod glasovitog arhitekta Fridrika 
Schmidta te sudjelovao kod restauracije stolne crkve sv. 
Stjepana i drugih bečkih cr- 
kava. Zimi 1875—76 boravio 
je u Italiji te snimao glaso- 
vite građevne spomenike. U 
.Rimu upoznao ga je biskup 
Strossmayer, koji je do smrti 
podržavao s njim iskreno pri- 
jateljstvo. G. 1878 povjerio 
mu je župnik Žerjavić izrad- 
bu osnove za restauraciju 
crkve u Mariji Bistrici. U slu- 
žbi arh. Schmidta izradio je 
B. detaljne nacrte za palaču 
akademije na Zrinskom trgu 
u Zagrebu te rukovodio gra- 
dnjom stolne crkve u Đako- 
vu. G. 1879 počeo je B. pri- 
premne radove za restauraciju 
stare katedrale u Zagrebu, no 
veliki potres 9. XI. 1880 preki- 
nuo je taj pothvat pretvorivši 
polovinu prvostolne crkve u ruševine. Po želji crkvenih kru- 
gova podignuta je zatim po osnovama B. i pod njegovom 
upravom na ostatcima stare katedrale nova Pprvostolna 
crkva, a njezini su građevni radovi dovršeni oko 1900. 
Nastanivši se u Zagrebu razvijao je B. više od 3 deset- 
ljeća mnogostranu djelatnost izradivši osnove za brojne 
crkvene i svjetovne građevine širom Hrvatske, kao za 
arkade i kapelicu na Mirogoju, restauraciju Markove, fra- 
njevačke i Petrove crkve, pregradnju grčkoistočne i grko- 
katoličke crkve, zgrade obrtne i muš. učiteljske škole i 
mnoge druge građevine u Zagrebu, zatim za brojne crkve, 
župne dvorove i oltare po cijeloj zemlji. Najveće zasluge 
stekao je B. podizanjem domaćega hrvatskog građ. obrta te 
izobrazbom mnogobrojnih hrvatskih umjetnih obrtnika. 
Njegovim naporima imade se zahvaliti, što je već 1882 u 
Zagrebu otvorena obrtna škola, u kojoj su pod. njegovom 
upravom obrazovani ponajbolji hrvatski obrtnici i graditelji. 
Na čelu te škole djelovao je B. sve do svoga umirovljenja 
1914 u činu dvorskog savjetnika. Radove hrvatskih obrtnika 
izložio je B. na izložbama u Trstu (1882), Budimpešti (1896) 
i Parizu (1900). U svom ateljeru izobrazio je B. i velik broj 
hrvatskih arhitekata i graditelja, a mnoge je podupirao, da 
su mogli učiti u inozemstvu. Bio je jedan od utemeljitelja 
hrvatskog društva umjetnosti i podupirao je umjetnička 
nastojanja. Njegova opsežna korespondencija sa Stross- 
mayerom i Račkim sačuvana je, ali neistražena te sadržava 
zacijelo važnih i nepoznatih podataka o mnogim građe- 
vnim pitanjima onoga vremena u Hrvatskoj. 

LIT.: Tehnički list g. VIII., br. 20, Zagreb 1926 S.S. N: 

BOLLIN, Wilhelm, Ж 1835, + 1924, finski mislilac, odlučan 
protivnik Hegelove nauke, koju je K. Sederholm (1789 do 
1867) uveo u Finsku i ondje zastupao. A. B-a. 

BOLMARČIĆ, Gavro * Cres oko 1670, franjevac-gla- 
goljaš. Škole učio u Zagrebu, na Rijeci i u Milanu. U redu 
djelovao kao profesor bogoslovlja u Milanu i na Glavo- 
toku. Tu je uredio samostanski arhiv i sastavio za nj re- 
esta. 
е LIT.: Vj. Spinčić, Crtice iz knjiž. kulture Istre, Zagreb 1926. Е. Е. 

BOLNA SLADOSTRAST — Algolagnija. 

BOLNICE su ustanove za liječenje bolesnika. Prije su 
bile poznate pod imenom hospital, lazaret i t. d. a danas 

SOBA U BOLNICI HOTEL-DIEU U PARIZU (15. st.) 
(C. Tollet, Les édifices hospitaliers) 


ih ima različnih vrsta, te se dijele na veće i manje, javne 
i posebničke, državne, gradske, općinske i dr. bolnice, 
klinike, sanatorije, lječilišta, oporavilišta i t. d. 

Hospital (lat. hospitalis »gostinjski«) su najprije bile sobe 
ili uređaji, određeni za goste, odnosno strance, koji su se 
poslije upotrebljavali za liječenje gosti, putnika i dr. 

Lazareti su isprva bili izolacione bolnice ili skloništa, 
zvani tako po tom, što su već u 7. st. u Rimu gubavce izo- 
lirali u Hospitale Sancti Lazari, a 1374 određeno je u Mle- 
cima, da se na Otoku sv. Lazara postavi karantena protiv 
kuge, u kojoj su svi došljaci s Istoka morali proboraviti 
40 dana (quaranta »četrdeset«, odatle »karantena«), da se 
očiste i liječnički pregledaju. Kasnije su se pod imenom 
lazaret razumijevale u glavnom vojničke bolničke ustanove 
te previjališta i zavojišta ranjenika. 





BOLNICA SV. DUHA U RIMU U POL. 19. ST. 
(Enciclopedia Italiana) 








- niji rad oko bolesni- 

Sanatoriji su danas uglavnom posebna lječilišta (oso- 
bito za tuberkulozu), u kojima se vrši također bolnički 
posao i njeguju bolesnici, ali se oni nalaze u posebnom 
kraju i na mjestima, gdje se može najbolje provoditi neko 
posebno liječenje. U prenesenom se smislu i posebničke 
ustanove za liječenje bolesnika u gradovima nazivaju 
sanatorijem. 

Klinike su bolničke ustanove medicinskih fakulteta, u 
kojima se osim bolničke službe vrši i pouka iz medicinskih 
predmeta za medicinare i ostalo zdravstveno osoblje. 

Uz to, što su b. zdravstvene ustanove za liječenje bolesni- 
ka, one su i ustanove za stručno usavršavanje liječnika i 


` ostalog zdravstvenog osoblja. Prema tome je zadaća bolnice: 


da prima bolesnike na liječenje i njegu i da pregledava i li- 
ječi siromašne bolesnike u svojoj ambulanti; da stručno i 
statistički obrađuje svoj bolesnički materijal pa da rezultate 
objavljuje službenim putem ili u stručnim i znanstvenim 
krugovima; da obrađuje medicinsku nauku i da odgaja 
liječnički pomladak i pomoćno zdravstveno osoblje. 

B. su javne i posebničke (lječilišta, sanatoriji i t. d.). 
Javne b. moraju primati bolesnike bez obzira na platežnu 
mogućnost. Po svom radu su opće i specijalne. Opće b. 
liječe bolesnike svih 
vrsti bolesti, dok su 
specijalne b. određe- 
ne za liječenje pose- 
bnih vrsta oboljenja 
(umobolnice, rodili- 
šta, bolnice za rak, 
zarazne bolesti., lje- 
čilišta ili bolnice za 
tuberkulozu, ortoped- 
ske bolnice i t. d.) ili 
posebnih bolesnika 
(dječje b., ženske b.). 

Opće b. mogu biti 
uređene samo za naj- 
nužnije bolničko lije- 
čenje ili za specijal- 


ka u posebnim medi- 
cinskim strukama (re- 
dovito za unutrašnje 
bolesti posebno, a za 
kirurške posebno, za 
tuberkulozu ili za ve- 
nerične bolesti it. d.) 
ili je napokon b. raz- 
dijeljena na posebne 
odjele, u kojima se 
bolesnici liječe na 
najstručniji načim. Takve prvorazredne b. imaju odjele za 
unutrašnje bolesti, za kirurgiju, za ženske bolesti i poro- 
daje, za urologiju, za ortopediju, za dječje bolesti, za 
kožne i venerične bolesti, za očne bolesti, za bolesti uha, 
nosa i grla, za zubarstvo, za duševne i živčane bolesti, za 
tuberkulozu, za zarazne bolesti i t. d., a osim toga imaju 
zavod za rentgenologiju i radiologiju, za fizikalnu terapiju 
i balneoterapiju, prosekturu i vlastitu ljekarnu. 

Bolničko su osoblje liječnici, predstojnici odjela i od- 
sjeka, primarni liječnici, asistenti, sekundarni liječnici, 
zdravstveni vježbenici, pomoćni liječnici i volonteri; lje- 
karnici; upravno, majstorsko i služiteljsko osoblje uprave, 
bolničarsko i služiteljsko osoblje za rad oko bolesnika it. d. 
Na čelu je bolnice ravnatelj, koji mora biti liječnik, a na 
čelu posebnih odjela mora biti specijalista u svojoj struci. 
Redovito se u zakonu o bolnicama propisuje osposobljenje 
bolničkih liječnika. Posebnim je propisima određeno unu- 
trašnje uređenje b., rad oko bolesnika i sve ostalo, što je 
potrebno, da b. radi uredno. 

U bolnicama se liječe bolesnici u tri razreda. Za prvi 
razred uzimaju se sobe s jednim krevetom, za drugi sa dva 
do četiri, a u trećem su sobe sa više kreveta. Posebnim su 
propisima određene cijene uopće kao i različite pogodnosti 
kod plaćanja. 

Posebničke b. moraju biti građene prema propisima za 
takve gradnje i upravljane i vođene po ostalim zakonima 
i propisima o bolnicama i liječničkoj službi. One mogu 
dobiti i pravo javnosti, tada ostaju vlasništvo privatnika, 
ali inače odgovaraju potpuno javnim bolnicama. 

B. može biti državna, gradska, samoupravna i općinska, 
ali i radničkog osiguranja, željezničarskih i bratimskih bla- 

gajna i t. d. Osim toga ima medicinski fakultet svoju kli- 
ničku b. 

Povijest. B. su poznate već odavna, ali su to isprva bila 
više primitivna sirotišta, ubožišta ili njegovališta staraca 
i nemoćnih. Ipak su se ovakve ustanove povremeno brinule 
i za liječenje bolesnika ili ranjenika. 

U Indiji su postojale već u 5. st. pr. Kr. ustanove slične 
našim bolnicama. Bolničkim se liječenjem može smatrati 
i ono liječenje, kojim su se bavili svećenici u starim egi- 
patskim hramovima Izide i Serapisa ili u grčkim hramo- 
vima Asklepija. 

U krajevima pod utjecajem grčke kulture i medicine 
bolesnici su u prvo doba smještavani u hramove, gdje su 
molili za zdravlje, ležali i iščekivali ozdravljenje. Kasnije 
su uz hramove postojale posebne prostorije za bolesnike, 
t. zv. asklepijeji, posvećeni bogu Asklepiju, gdje su bili 
njegovani bolesnici, koji su što hramu darovali. Liječenje 
u takvim prostorijama zvalo se latinski »incubatio«. Askle- 
pijeji u Ateni i u Epidauru bili su glasoviti po čitavom 
tadašnjem uljuđenom svijetu. Napokon su ova skloništa 
postala školama terapeutike, jer su uz njih bile uređene 
neke vrste kliničkih predavaonica, gdje se učio liječnički 
naraštaj. Takve su 
škole bile na Kosu 
(gdje je, prema pre- 
daji, učio i otac naše 
medicine Hipokrat) i 
Knidu, gdje je cvala 
empirička medicina i 
prirodno liječenje, a 
osobito hidroterapija, 
masaža i tjelovježba. 
U isto doba postojali 
su u Grčkoj kseno- 
dohiji ^ (čerodoysto»), 
posebne ustanove za 
starce. 

U doba Hipokrato- 
vo (460—377 pr. Kr.) 
nalazila se b. nalik 
na današnju ambu- 
lantu uz dom lije- 
čnika, koji bi primao 
bolesnike na liječe- 
nje (/arostov).U Pom- 
pejima je iskopana 
takva Киба iz 4. st. 
pr. Kr, poznata da- 
nas pod imenom Ca- 
sa di chirurgo. U 
Rimu su kasnije po- 
stojale posebne zgrade zvane valetudinarium, gdje su bo- 
gati rimski građani i vojskovođe dali liječiti svoje robove 
i vojnike. 

U kršćansko doba spominju se b. najprije u Cezareji, 
Bizantu, Rimu, a kasnije i drugdje, i to naročito na putu 
u Palestinu, kamo se hodočastilo na grob Kristov. To su 
bila u glavnom ubožišta ili njegovališta staraca, nemoćnika 
ili putnika i hodočasnika, gdje su bili liječnik i ljekarnik. 
U Cezareji sagradio je b. kapadokijski biskup Bazilije 370. 
U Bizantu je sagradio u 11. st. car Aleksije 1. Komnen b. 
uz crkvu sv. Pavla i nazvao je orfanotrofij (2epavoroopetov). 

Osobito su glasovite bile b. u Jeruzalemu: Santa Maria 
Latina, što su je osnovali trgovci iz Amalfija u 11. st, i 
b. sv. Ivana Krstitelja, jedna od najvećih b. svoga doba, 
što su je osnovali benediktinci. Od nje vuku svoje podri- 
jetlo malteški vitezovi (v.), zvani ivanovci ili Rođani. Nji- 
hove ustanove za liječenje, kojih je 1236 bilo već oko 4000, 
među njima i nekoliko b., još i danas razvijaju svoju ple- 
menitu djelatnost, osobito za vrijeme rata. I mnogi drugi 
crkveni redovi (benediktinci, templarci, vitezovi sv. groba, 
njemački vitezovi i dr.) posvećivali su se njezi bolesnika 
i osnivali bolnice. 

Kasnije, a osobito poslije zaključka crkvene sinode u 
Aachenu 816, u samostanima su se odvajale posebne pro- 
storije (infirmariji, domus infirmorum) za bolesnu braću 
i za sklonište putnicima, hodočasnicima, ubogarima i bole- 
snicima iz okolice (hospitali, gostinjci), a samostanski 
vrtovi i podrumi služili su za uzgajanje i spremanje ljeko- 
vitoga bilja. U takvim su samostanima bili posebni redo- 
vnici, koji su imali službu bolničarsku (infirmarius), drugi 
ljekarničku, a treći liječničku u pravom smislu riječi. 

i UNUTRAŠNJOST NJEMAČKE BOLNICE IZ 16. STOLJEĆA 
Drvorez Hansa Burgkmaira 


Ustanovi je na čelu bio hospitalarius. Kasnije su se ovi 
samostanski hospitali (gostinjci) odijelili od samostana, a 
uprave gradova ili zemalja nastojale su dobiti ih u svoje 
ruke kao svoje bolnice. 

U Rimu je prva javna b. bila sagrađena negdje oko 400., 
a u 9. st. bile su oko 24 b. uza samostane i crkvene ure- 
đaje. Veliku b. hospital Sv. Duha (S. Spirito) u Rimu 
s 300 postelja podignuo je u 12. st. papa Inocent III, a 
obnovio ju je 1473—76 papa Siksto IV. U Španjolskoj je 
veliku b. sagradio biskup Masona (573—606) u Meridi 
(Badajoz). Kako se podizanje b. smatralo bogougodnim 
djelom, odlučio je već crkveni sabor u Niceji 325 da svaki 
veći grad sagradi i uzdržava skloništa za siromašne, ne- 
moćne i bolesne putnike. Papa Inocent III. osnovao je 
kasnije i podupro novčanim sredstvima posebnu bratov- 
štinu Sv. Duha za njegu bolesnika uz istoimenu bolnicu u 
Rimu. Slične su bratovštime promicale podizanje bolnica 
u Francuskoj, Njemačkoj, Italiji i Španjolskoj. Santa Maria 
della Scalla u Sieni bila je istodobno samostan, sirotište, 
bolnica, sklonište i izolaciona prostorija. U Parizu je već 
u 7. st. bila podignuta b. Hotel-Dieu, koja je poslije dotje- 
rivana, te i danas služi u bolničke svrhe. Я 

Islamska medicina ima početkom 8. st. vrlo glasovite 
b. u Damasku, Kairu i Bagdadu, a njega bolesnika, pre- 
uzeta iz budhističkih zasada i kršćanskog samaritanstva, 
veoma se usavršila. U Kairu je 707 osnovao b. kalif 
al-Walid I. U njoj, kao i u drugim arapskim bolnicama, 
već su različite skupine bolesti bile posebno i različito 
liječene. Bilo je i liječnika specijalista, osobito kirurga i 
okulista, kao i posebnih odjela za gubavce, za očne bolesti 
i t. d. U 9. st. postojala je u velikoj mošeji u Kairu ambu- 
lanta, koja je imala poseban odjel za muškarce, a poseban 
za ženske. Glasovita je bila i b., koju je u 13. st. sagradio 
u Kairu El Mansur. Lijepih bolnica imalo je arapsko 
liječništvo u Španjolskoj za vrijeme svoga tamošnjega 
gospodstva. 

Za vrijeme pošasti osnovana su posebna lječilišta, koja 
su u prvo vrijeme bila samo neke primitivne izolacione 
prostorije, ali se u njima doskora (uz dušobrižništvo i 
dobrotvornost) počelo provoditi i neko liječenje. Poznate 
su prostorije za gubu (lepru), kugu, sifilis i t. d. Od prvih 
je poznat hospitiolum ad suscipiendos leprosos sv. Otmara 
iz 736 u blizini samostana St. Gallena, dok manje lepro- 
zorije spominje biskup Grgur od Toursa (538—593), a kralj 
Rothari odredio je već u 7. st. da se gubavci u Rimu 
izoliraju u Hospitale Sancti Lazari. 


U leprozorijskim lazaretima slabo se liječilo. Tu je bo- 
lesnik bio osuđen na doživotnu samoću i već živ proglašen 
mrtvim. Ni u lazaretima protiv kuge nije bilo bolje. Veći 
je uspjeh postignut profilaktičkom uredbom karantene u 
svakom većem gradu. Ali je posve svrsishodno liječenje 
započeto i provođeno baš u hospitalima protiv sifilisa, iz 
čega se razvila prva »specifička« terapija. 


Osobito je bilo razgranjeno podizanje i uzdržavanje b. 
u srednjoj Evropi. Osim samostanskih b. (hospitala) bilo 
je i građanskih. Jednu je podigao u Erfurtu 1183 Friedrich 
Barbarossa, u Ziirichu vojvoda Berthold V. (1186—1218), u 
Konstanci 1225 gradska općina. U isto vrijeme bilo je b. 
po svim većim gradovima srednje Evrope. One su se redo- 
vito zvale bolnice Sv. Duha. U prvo vrijeme nisu imale 
bolničkog liječnika. Bolnički su propisi određivali, kako 
se imaju bolesnici liječiti i tko se ima za njih skrbiti. 
Stalni se bolnički liječnici javljaju tek u 14. st. Mnoge su 
od ovih b. imale i jak higijensko-prosvjetni značaj i mnoge 
dužnosti društvovne skrbi. " 

Za gradnju b. zasluZni su u srednjoj Evropi i malteški 
vitezovi (Strasssburg, Freiburg i t. d.), red lazarista, oso- 
bito za leprozorije, a napose »njemaéki vitezovi« (Orden 
der Ritter des Hospitals St. Marien der Deutschen in 
Jerusalem). Osobita je bila njihova djelatnost u Pruskoj, 
koju su osvojili, pokrstili i civilizirali u svakom pogledu, 
pa i u zdravstvenom. Za vrijeme najvećega cvata reda pod 
velikim meštrom Konradom von Jungingen (1393—1407) 
bilo je u Pruskoj oko 1000 bolnica, kojima je upravljao 
nadzornik sa sjedištem u Elbingu. 

Stanje bolnica, isprva na velikoj visini, pogoršalo se 
tokom vremena, pa ih Hipolit Gvarinonije (1571—1625), 
a kasnije Chr. Friedrich Nikolai, prijatelj Lessingov, ham- 
burški liječnik Nootnagel i dr. u svojim spisima žestoko 
osuđuju; ulmski graditelj Joseph Furttenbach (1591—1666) 
u djelu Architectura universalis (1635) i kasnije mnogi 
drugi nastoje to stanje popraviti s građevnog stanovišta, 
ali istom Christoph Ludwig Hoffmann (1721—1806) i Franz 
Anton Mai (1742—1814) uspijevaju svojim zdravstvenim 

zakonima popraviti stanje bolnica, kad se i liječništvo 
razvilo do velike visine. 

Mnoge su b. tako postale znamenita rasadišta znanosti, 
odn. odgoja mladoga liječničkog naraštaja, t. j. jezgra 
medicinskih fakulteta. Neke su b. u povijesti medicine 
odigrale najveće uloge, kao na pr. bolnica u Palermu, u 
Montpellieru iz 1195, Hótel-Dieu u Parizu, Charité u 
Berlinu, podignuta od Friedricha 1., Allgemeines Kranken- 
haus, koji je u Beču 1784 podigao Josip П. i t. d. 

Prva vojna b. osnovana je na savjet kardinala Richelieua 
za vrijeme opsade grada Casale. 

B. u Hrvatskoj. Najstarija je b. u hrvatskim krajevima 
templarskoga reda iz 1186 u Sv. Petru na Bojištu kod Nina. 
G, 1347 osnovana je i sagrađena b. u Dubrovniku. Zgrada se 
nalazila s južne strane ženskoga samostana sv. Klare (danas 
mjesno vojno zapovjedništvo). B. se zvala hospitale ma- 
gnum, a najzad Domus Christi. Bila je, kao i drugi hospitali 
onoga doba, više sklonište za starce nego li b. Uz nju 
osnovana je 1420 ljekarna pod imenom Domus Christi, 
koja još i danas postoji. Ovaj je veliki hospital zaključkom 
senata od 26. II. 1540 pretvoren u pravu javnu b. i valjda 
prenesen u novu 
zgradu ili mu je 
njegova znatno po- 
većana i uređena. 
Istom 1888 dobiva 
Dubrovnik novu 
bolničku zgradu na 
Boninovu, dok je 
stara pretvorena u 
ubožište. 

Hospitali ubo- 
Znice javljaju se 
po svim većim mje- 
stima po Primorju 
tokom srednjega 
vijeka. U Zadru je 
bilo prije 19. st. 
nekih desetak ho- 
spitala, među koji- 
ma jednomu vodi 
trag čak u g. 559; 
od njega je kasnije 
postala vojnička, a 
1904 građanska bol- 
nica. 

G. 1357 spominje 
se prvi hospital u 
Zagrebu, a kasnije 
ih je bilo i više, 
povremeno čak i 
četiri — U kasnije 
vrijeme poznati su 
hospitali za posebne bolesti, na pr. leprozorij u Zagrebu, 
Oborovu, Čazmi, Dubrovniku, Trogiru, Kotoru, Stonu i u 
Konavlima. U Dubrovniku su bila dva, jedan iz 1320 na 
Pilama, a drugi iz 1463 na Pločama. Trogirski je bio na 
otoku Čiovu (Bua), a potječe iz 1372. Kotorski je iz 1435 
i jedini nosi pravi naslov »Hospitale sancti Lazari sive 
leprosorum«. 

Posebna je bila i bolnica protiv bolesti »škrljevo«, pro- 
zvane po mjestu Škrljevu. U njegovu se okolišu koncem 
18. st. sve do nedavno javljao, a po cijelom Hrvatskom 
primorju rasprostranio endemički sifilis. B. je bila ustro- 
jena u frankopanskom gradu u Kraljevici 1816 i radila do 
1878. 

U Zagrebu je Zakladna bolnica ili Bolnica milosrdne 
braće osnovana 1791, pošto je Zagreb poharala epidemija 
influence i pošto je iz Beča došao prijedlog, da se po 
uzoru pariskoga Hótel-Dieu, odnosno ро uzoru na novu 
bečku opću bolnicu, sagrađenu po želji cara Josipa IL, 
sagrade slične bolnice »po svoj provinciji. Ма Griču, 
Kaptolu i u Vlaškoj ulici postojale su neke bolnice, kseno- 
dohiji, azili za starce ili ubožnice, svaki sa svojom za- 
kladom. Grička se b. nalazila u Dugoj ulici, dok je u 
Kožarskoj ulici bila još neka ubožnica. Osim toga posto- 
jala je kaptolska i biskupska b. kao i neke manje. Osim 
tih zaklada postojala je zaklada građanina Stillera. Sve su 
ove zaklade sabrane za gradnju nove bolnice. Zidanje je 
započelo 1794, ali je moglo biti dovršeno istom potporom 
biskupa Maksimilijana Vrhovca 1800. Kako je to bilo doba 
napoleonskih ratova, postala je zgrada najprije vojnom bol- 

nicom. Istom 1803, na zauzimanje županije, mogla se zgrada 
upotrijebiti za liječenje građana. Bolnica je otvorena 23. 
VIII. 1804 za 32 bolesnika, a uprava je dana milosrdnoj 
braći iz Bratislave. Ova su obavljala dužnosti i ljekarnika 
i kirurga. B. brzo dođe na dobar glas, a 21. I. 1811 pokuša 
ovdje Rudolf Lamprecht (v.), za onda magistar primalj- 
se zgrada nalazila na Jelačićevu trgu, pa kako se našla u 
stva i kirurgije, osnovati privatnu kiruršku školu. Bolnička 
sredini grada, bila je g. 1930 porušena, a sama b. smještena 
u drugu zgradu. Sada se dovršava za nju suvremena zgrada 
na Rebru. 

Drugu b. u Zagrebu, Bolnicu sestara milosrdnica, osnovao 
je kardinal Haulik 1841. Sazidao je za nju zgradu današnjega 
samostana u Frankopanskoj ulici. B. je počela s radom 1.1. 
1846 sa 12 kreveta. Bila je povjerena sestrama sv. Vinka 
Paulskoga, koje su došle iz Tirola. B. je bila dosta dugo 
u sklopu samostana. Kasnije je za nju sagrađena zgrada 
u Ilici br. 83, a danas je u velikim zgradama na Vino- 
gradskoj cesti. 

Za haranja kolere g. 1853 dobio je Zagreb i treću bol- 
nicu, t. zv. »Zemaljsku bolnicu«, koja je građena 1856—60 

ае „ па trošak zemalj- 

ba ske vlade za 200 

Y i kreveta. Kad je bila 
gotova, nije bilo bo- 
lesnika. Neko su 
je vrijeme držale 
sestre milosrdnice. 
Zatim je u nju 
smještena  realka, 
1864 držala se u 
njoj Prva hrvatska 
izložba, 1868—82 
bila je iznajmljena 
državi za tvornicu 
duhana, god. 1882 
predana je za gla- 
vnu zgradu dana- 
šnjega sveučilišta, a 
»Državna bolnica« 
osnovana je 1941 
u zgradi gradske 
uboZnice i orto- 
pedske bolnice na 
Sv. Duhu razvivši 
se iz privremeno 
ondje smještene 
»Zakladne bolnice«. 

Osim ovih spo- 
minju se već od 
kraja 18. st. bolnica 
u Zemunu (1775); 
Požegi (1779), koja 
je bila poslije zatvorena, pa opet (1836) ponovno otvo- 
rena, a 1936 obnovljena; Splitu (1794); Martinšćici (1835), 
koja je služila za karantenu riječkoj luci; Varaždinu 
(1839), kasnije obnovljena 1898; Karlovcu, koju je sazidao 
dobrotvor Šebetić 1844; Novoj Gradiški (1848); Vinkov- 
cima (1852); Stenjevcu (umobolnica, danas Vrapče, 1873); 
Osijeku, sazidana zakladom MHutter-Kohloffer-Monsbergo- 
vom (1874); Ogulinu i Petrinji (1860); Koprivnici i Bjelo- 

Gradnja i uređaj bolnice mijenjali su se kroz stoljeća. 
Stare grčke bolnice bile su građene redovito uz more ili 
na obalama rijeka, tako da imaju dovoljno vode. Njihova 
je terapija bila u mnogom upućena na pučko liječenje i 
liječenje vodom. Za to je bilo potrebno mnogo vode. Te 
su bolnice bile često uz hramove, a sastojale su se od 
jedne velike prostorije s ležajima te kadšto i od prostorija 
za liječenje vodom. Prostor je bio natkrit krovom i, čini 
se, bez stropa, koji je bio nepotreban radi blage klime. 


Samostanski infirmariji bili su građeni poput samostana 
ili uopće poput sakralnih zgrada. Služili su kao zaštita za 
stare, nemoćne, a i bolesne. Građeni su bez ikakvih odre- 
denih propisa. Nalazimo ih u velikom prostoru s ležajima 
naokolo; na čelu je oltar za služenje mise, a u sredini 
veliki prostor, gdje se liječilo. Najčešće su bazilikalnoga 
oblika, a ima ih u obliku samostana sa ćelijama. Gradili 
su se uz crkve, samostane ili uz zidine grada. Osobita se 

pažnja posvećivala vanjskoj arhit;kturi, pa 
često imaju umjetničku vrijednost. 

U kasnom srednjem vijeku opet se javljaju 
b. uz rijeku. Od najizrazitijih je tipova ona u 
Ulmu iz 13. st. Građena je na rijeci Dunavu 
radi velike potrebe vode. Kasnije se odustaje 
od izgradnje uz rijeke. 

Izgradnju još uvijek obilježuje veliki prostor 
s ležajima naokolo. Ova značajka tlorisa ide 
u 19. st. Jedino se odustaje od toga u pose- 
bnim slučajevima, kada su izgrađene posebne 
građevine, na pr. za umobolnike, zatim kada 
nastaju stanovi za liječnike i sestre, gospo- 
darske gradnje, mrtvačnice i t. 

Prvu tehnički dotjeranu b. osnovao je ulm- 
ski graditelj Jos. Furttenbach (1591—1666). 
Tada se tek počinje razvijati tehnika b. Gra- 
đenje b. napretkom tehnike počinje se razvi- 
jati u dva oblika, jedan oblik koridora, blok- 
sistem, a drugi paviljonski sistem. 

Koridorski sistem razvija se iz oblika samo- 
stana s koridorom i njegovim ćelijama. Tu se 
iz jednoga prostora, koridora, koji je redovito 
os cijele građevine, ide u pojedine bolesničke 

-* sobe i ostale prostorije. Jedna od većih i no- 
vijih b. u Evropi, Beaujon u Parizu, građena 
je u sistemu koridora. 

Veliki broj novih i modernih bolnica u USA građen je 
u tom sistemu, tako na pr. Medical-center u New Yorku. 
Country General Hospital u Los Angelesu, koja ima 3500 
kreveta, jedna je od najvećih takvih bolnica na svijetu. 
Gradnja joj je stajala 12,000.000 dolara. 

Da se što bolje odijele bolesnici iste grupe bolesti, i da 
se može što bolje provesti pojedinačno liječenje nekih 
bolesti, počinje se razvijati posebni način građenja u pavi- 
ljonskom sistemu. Taj nastaje iz bolnica s velikim dvora- 
nama, koje se izgrađuju u posebnim manjim ili većim 
zgradama, a vezane su natkritim trijemom. Tako se razvija 
način posebnih što manjih što većih građevina, no sve 
zajedno čine cjelinu. Povezane su prometnim putovima 
(kadšto i tunelima), često natkritim. 

Prva na evropskom kopnu u paviljonskom sistemu iz- 
gradena je b. Lariboisiëre u Parizu g. 1858. Ovaj se tip 
razvio u Engleskoj. 

Ú najnovije vrijeme opet se mnogo primjenjuje sistem 
koridora, ali u kombinaciji s paviljonskim. Iskustvo je po- 
kazalo, da je taj način gradnje najekonomičniji. 

Od novijih bolnica u Hrvatskoj dosta ih je bilo gra- 
đeno u sistemu paviljona. Tako su bolnica sestara milo- 
srdnica u Zagrebu, b. u Osijeku, Sarajevu, a i medicinska 
klinika u Zagrebu građene u paviljonskom sistemu. Za- 
kladna b. na Rebru, naša najnovija, najsuvremenija i naj- 
veća b., izgrađena је u mješovitom sistemu bloka. U ovoj 
b. primijenjene su sve najnovije tekovine današnjeg doba, 
a i jedinstveno je u njoj, da su operacione dvorane za sve 
odjele smještene u sjevernom krilu zgrade. 

Gdje će se graditi b. i kakva će biti, određuje se prema 
potrebama kraja kao i prema terenskim, klimatskim i 
zdravstvenim prilikama. Traži se, da na 1.000 stanovnika 
bude pet do deset kreveta racionalno raspoređenih na opće 
i posebne, veće i manje bolnice. Osim bolesnika, smje- 
štenih u bolnici, bolnice liječe bolesnike i u svojim ambu- 
lantama. B. se redovito tako grade, da bolesničke sobe gle- 
daju na jug, istok ili zapad, dakle na sunčanu stranu, a 
орегасіопе se dvorane kao i hodnici nalaze na sjeveru. 

Danas se radije grade velike b., jer je gradnja jeftinija, 
a uzdržavanje lakše. Gdje nema mogućnosti za prevoz 
bolesnika, u manjim mjestima ili u teško pristupačnom 
kraju, moraju se graditi i male bolnice, ali ne manje od 
120—150 kreveta. Veće države nastoje takve bolnice po- 
staviti na svako okružje od 50 km promjera. Gradske b., 
koje služe kao glavne, grade se danas s 300—400 kreveta. 
Smjernice kod današnjeg građenja b. bile bi dakle te, da 
se izgradi glavna velika b. u većem središtu, snabdjevena 
svim potrebnim higijenskim i tehničkim pomagalima, a u 
kraju, koji može obuhvatiti svojim djelovanjem ova velika 
b., izgrađuju se male pomoćne b., tako da bolesnik bude 
samo neko vrijeme u glavnoj velikoj b., a onda se šalje 
u pomoćnu do konačnog ozdravljenja ili do prijelaza u 
kućnu njegu. ШР. 

Bolnice za Zivotinje — Veterinarske ambulante i bolnice. 

BOLNICAR, bolnišarka, zvanje pomoénog osoblja u bol- 
nicama ili uopće u ustanovama za liječenje bolesnika. Bol- 
ničarsko osoblje pomaže liječnike pri njezi bolesnika, pri 
operacijama i liječenju. Danas se po pravilu može samo 
ono osoblje bolnica nazivati bolničarima, koje je steklo 
posebne kvalifikacije. U izuzetnim slučajevima i kad nema 
školovana osoblja, uzimaju se u bolničarsku službu i osobe 
bez posebne spreme; inače postoje za njih posebne škole. 
Tako su kod nas u Zakonu o stručnim školama za pomoćno 
osoblje u socijalnoj i zdravstvenoj službi predviđene škole 
za bolničare, koje traju 18 mjeseci. U velikom broju naših 
bolnica vrše službu bolničarskog osoblja sestre milosrdnice, 
kojih je najviše iz reda sv. Vinka Paulskoga i sv. Križa. 
Prije nekoliko godina osnovao je svaki od spomenutih 
redova svoju bolničarsku školu sestara milosrdnica, u kojoj 
Se ove spremaju za službu u bolnicama i drugim zdravstve- 
nim ustanovama. Osim 
javnih zdravstvenih 
ustanova  zaposluju i 
privatne ustanove bol- 
ničare i bolničarke i 
održavaju tečajeve i 
škole za njih, tako na 
pr. Društvo Crvenoga 
Križa, koje uposluje i 
sprema bolničarsko oso- 
blje za slučaj rata pa 
i mira (za rad oko 
unapređenja narodnog 
zdravlja, kod elemen- 
tarnih nevolja ili su- 
zbijanja zaraznih bo- 
lesti). A. S-r. 


BOLNIČKI BRODO- 
VI. Ranjenici, bolesnici 
i brodolomci na moru 
uživaju u ratu naročitu 
zaštitu. Ova je bila 
predviđena već u od- 
redbama haaške kon- 
vencije iz 1899 i obno- 

vljena je X. haškom konvencijom iz 1907, čije su propise sve 
mornarice uvrstile u svoja pravila. B. b. služe za pružanje 
pomoći ranjenicima, bolesnicima i brodolomcima i za nji- 
hov prijevoz i ne smiju se u ratu ni napadati ni zaplijeniti, 
ali ni oni ne smiju služiti za ratne svrhe ni smetati kretanju 
ratnih brodova. Dijele se u vojničke, koje opremaju same 
zaraćene države, i u takove, koje opremaju privatne osobe 
ili priznata društva, pa i neutralna, kao na pr. Crveni križ. 
B. b. imaju svoje naročite isprave i obilježeni su zastavom 
sa crvenim križem uz svoju nacionalnu zastavu. Nali- 
čeni su bijelo, a po cijeloj dužini imadu 1% m široku prugu 
zelene boje kod vojničkih i crvene boje kod ostalih bol- 
ničkih brodova. Njihova imena moraju biti objavljena i 
neprijatelju još prije upotrebe. Neutralni b. b. moraju sta- 
jati pod nadzorom jedne od zaraćenih strana te viju nje- 
zinu zastavu na glavnom jarbolu. B. b. moraju pružiti po- 
moć ranjenicima, bolesnicima i brodolomcima sviju zara- 
ćenih i moraju se pokoriti nalozima zaraćenih, koji mogu 
postaviti povjerenike i na bolničke brodove druge strane. 

Osoblje bolničkih brodova može biti naoružano za svoju 
osobnu obranu i za zaštitu bolesnika. Brodovi mogu imati 
krugovalni uređaj. Za vrijeme rata 1914/18 poštivale su se 
te odredbe općenito, no ipak je došlo do raznih nesuglasica 
i zabluda, pa i do represalija, jer su si zaraćeni međusobno 
predbacivali zloupotrebu i hotimično potapanje bolničkih 
brodova. Tada su bili uvedeni i neutralni nadzornici, ali za 
više slučajeva napada na bolničke brodove ustanovljeno je 
kasnije, da je razlog bio zabluda, kao na pr. torpediranje 
»Elektre« 18. ožujka 1916 na dalmatinskoj obali. I brodske 
bolnice (brodske ambulante) na ratnim brodovima uživaju 
u ratu izvjesnu zaštitu, koliko je to moguće. One se moraju 
poštediti u slučaju borbe na samom brodu i u slučaju uzap- 
ćenja broda ne smiju se upotrijebiti za druge svrhe, dok 
ranjenici i bolesnici nisu smješteni na drugo mjesto. Liječ- 
nici, bolničari i svećenici uživaju također zaštitu, ne smiju 
se zarobitiimoraju nastaviti svoj rad, i ako je brod zauzet 

od neprijatelja. Ranjenici, bolesnici i brodolomci, koji pa- 
daju u ruke druge strane, postaju zarobljenici. У. A. B. 

BOLNINA je novéana svota, koja se u sluéaju povrede 
tijela može tražiti kao odšteta za boli prouzročene tom 
povredom. Tko nekoga povrijedi u tijelu, plaća troškove 
za liječenje, nadoknađuje povrijeđenomu izmaklu zaslužbu 
kao i onu, koje će ovaj biti lišen unaprijed, ako postane 
za rad nesposoban, a osim toga, ako oštećenik zahtijeva, 
»valja da mu za pretrpljene bolove plati neku sumu prema 
okolnostima razviđenim« ($ 1325. Ogz.). Pretpostava toga 
zahtjeva je svakako povreda tijela (u širem smislu, u ko- 
jem znači i povredu duševnoga zdravlja i integriteta). Po 
vladajućem mišljenju može se u slučaju takve povrede za- 
htijevati »bolnina« ne samo za pretrpljene tjelesne (fizičke) 
boli, već i za duševnu bol (na pr. za žalost, koju trpi onaj, 
tko je uslijed tjelesne povrede oslijepio, ošepavio, izgubio 
ruku, ili za brigu zbog svoje budućnosti ili budućnosti svoje 
obitelji). Bolnina se može zahtijevati bez obzira na to, je 
li tjelesna povreda nanesena namjerno, većom ili manjom 
nepomnjom. Ona se načelno može zahtijevati i onda, kad po 
odredbi zakona odgovornost za štetu prouzročenu povre- 
dom tijela ne pretpostavlja skrivljeno oštećenje. Koliko 
zakon ne određuje drukčije, dovoljno je, da postoji bilo 
koji od slučajeva, u kojima je netko obvezan nadoknaditi 
štetu prouzročenu povredom tijela. Tako se na pr. bolnina 
može tražiti i od onoga, tko odgovara za štetu, koju je 
prouzročio netko treći (slučajevi $$ 1315 i 1318 Ogz). 
— Iznos svote, koja će se dati u ime bolnine, ima se od- 
mjeriti prema »okolnostima razviđenim«. Tu se uzima u 
obzir napose vrst i težina tjelesne povrede, jakost i traja- 
nje bolova, težina posljedica, veličina krivnje. Većinom se 
uzima, da se zahtjev glede bolnine može samo onda pre- 
nositi ustupom i da samo onda prelazi na nasljednike ošte- 
ćenoga, ako je on taj zahtjev već podigao pred sudom (tu- 
žbom, prijavom u stečaju ili svojim pridruživanjem u ka- 
znenom postupku), ili ako je o njem već sklopio s odgo- 
vornom osobom ugovor. Neki međutim misle, da je za- 
htjev prenosiv i nasljeđem, čim je povrijeđeni, makar i iz- 
vansudbeno, bolninu od odgovorne osobe zatražio. 

LIT.: Kalogjera, O bolnini, Mjesečnik 1940. M. Pi: 

BOLNO OSJETLJIVE TOCKE ili Valleixove tocke su 
vrlo osjetljiva mjesta na pritisak u toku oboljelih perifer- 
nih živaca. Obično su ta mjesta za pojedini živac na tijelu 
tipična i stalna. Tako na pr. kod upale I. grane trigeminusa 
na izlazu te grane ispod očnog luka, kod oboljenja živca 
ishiadikusa ispod koljena i na drugim mjestima. R.L-ć. 

BOLOGNA, glavni grad u emilijskoj pokrajini istoga 
imena u Italiji sa 270.000 stan.; sjedište nadbiskupa i je- 
dnoga od najstarijih sveučilišta u Evropi. Lijep položaj na 
prijelazu iz Padske nizine preko Apenina prema Toskani i 
Rimu odredio mu je važnu zadaću u miru i ratu, u du- 
hovnom i privrednom životu talijanskoga poluotoka. Ovaj 
u prošlosti utvrđeni grad, kojemu je jezgra »castrum Ro- 
manum«, raskršće je glavnih cesta i željeznica Pariz—Milan, 
Berlin—Brenner i Beč—Mleci prema Firenci, Rimu i Brin- 
disiju, a ujedno je središte za veleobrt svile i mesne robe 
te tržište prirodnim proizvodima u najplodnijem dijelu 
Italije. Između 77 crkava ističe se golema i nedovršena 
bazilika sv. Petronija u gotskom slogu iz 14.i15.st. (s Cas- 
sinijevim meridijanom od 1653), crkva sv. Dominika iz 15. 
st. sa svečevim grobom, sv. Stjepana s umjetničkim trago- 
vima svih vjekova od romanike do renesanse i dr., a od 
ostalih građevina čuveni su kosi tornjevi Garisenda i Asi- 
nelli iz 12. st., palača općine (del Comune) iz 13. st. i del 
Podestà iz 15. st., palača Bevilacqua, Foro dei Mercanti, 
»teatro anatomico«, gradski muzej, koji se ubraja medu 
najbogatije u ovoj zemlji umjetnina, i t. d. 

Prvo naselje, zvano Felsina, potječe od Etruščana. U sre- 
dini 4. st. pr. Kr. osvojiše ga i naseliše Kelti ili Gali, koji 

su ga prozvali Bononia po svom gradu istoga imena na 
obali kanala La Manche (danas Boulogne-sur-Mer). Njima 
ga oteše Rimljani g. 190. U srednjem vijeku bijaše samo- 
stalna republika, koja se dugo odupirala vlasti careva. 
Slavu joj pronese glasovito sveučilište, osnovano u 12. st., 
koje je već u 13. st. procvalo u pravnoj znanosti (»Bononia 
docet«), a u 14. st. je uvelo studij anatomije, pa se B. 
danas kićeno nazivlje »la dotta«. U 15. st. gospodovala je 
gradom obitelj Bentivoglio, koju je uklonio papa Julije IL, 
i odonda je B. pripadala papinskoj državi. Poslije Napo- 
leonove oluje nije se mogla smiriti pod vlašću Austrije 
(bune 1831, 1848 i 1859), pa je 1860 došla pod Piemont i 
s njim u ujedinjenu kraljevinu Italiju. 

U Bologni su se rodili mnogi znameniti ljudi: više papa, 
slikara (Carracci) i učenjaka (Aldrovandi, Marsigli, Beccari, 
Galvani, Marconi). 

Pokrajina B. nije velika (3.702 km?), ali je naseljena vrlo 
gusto (720.000 stan.), jer je od prirode vrlo plodna i od 
ljudi dobro natapana u nizini između rijeka Panaro i San- 
terno, a drugom polovinom svoga teritorija zaprema šumo- 
viti Apenin, koji posjeduje znatna prirodna bogatstva. N. Ž. 

Povijest. Još koncem drugoga tisućljeća pr. Kr. bilo je 
na mjestu današnje B. naselje brončane kulture, a poslije 
toga naselje kulture УШапоуе, koja je dobila ime po je- 
dnom nalazištu na jugoistoku B., a i najveća nekropola te 
kulture našla se upravo u B. U njenoj okolici otkriveno je 
preko 800 ostataka kućica ovoga doba, koje su bile rasijane 
po površini od 200 do 300 hektara. Nosioci su te kulture 
Italici. Stanovnici bolonjskog naselja imali su u obilju tada 
skupocjenog bronca. U riznici jednog jedinog hrama našla 
se jedna tona i pol te kovine u još neizrađenu stanju. 
Među nosioce vilanovljanske kulture uvukoše se Etruščani, 
koji dadoše naselju ime Velzna (Felsina). Od 6. st. nestaje 
vilanovljanskih, a zamjenjuju ih ostatci etruščanske kulture. 
Iz ovog se doba sačuvala nekropola s potpuno etruščanskim 
grobićima (Certosa). Međutim nekako poslije 350 zauzeše 
Felsinu Gali Boji, i nazvaše je Bononia (keltski »bona«, 
gradnja). 

Poslije pobjede Publija Kornelija Scipiona nad Bojima 
191 pr. Kr. osvojiše B. Rimljani, koji u nju dovedoše la- 
tinsku koloniju (189) od 3000 kolonista. B. postaje doskora 
važno rimsko uporište i raskršće (via Aemilia i via Cassia). 
Iza savezničkoga rata (91—88) pretvorena je B. u municipij 
i upisana u tribus Lemonia. Za vrijeme građanskoga rata 
(43 pr. Kr.) igra B. važnu ulogu. Tu su Oktavijan, Anto- 
nije i Lepid podijelili vlast u carstvu i načinili t. zv. drugi 
triumvirat. Od tada se B. povećavala novim kolonistima 
i sve više cvala, tek je 53 pos. Kr. teško postradala od 
požara. 

Iz rimskog vremena ostalo je u B. malo ostataka, iako 
je imala mnogo sjajnih građevina, lijep forum, amfiteatar, 
više hramova i t. d. Bolje se sačuvao vodovod, ponešto 
arhitektonskih fragmenata, natpisa, mozaika, ostataka ulič- 
nog pločnika i dr. Bedemi B., obnovljeni za Honorija, 
ел su obranili grad od парада Alarikovih Gota 410 
pos. Kr. 

Prema tradiciji imala je B. za Dioklecijana već biskupa, 
a i kršćanskih mučenika. Iza burnih događaja 476 i vla- 
danja Odoakra došla je pod vlast istočnih Gota, Teodo- 
rika i njegovih nasljednika, koji su stolovali u obližnjoj 


Ravenni, iza toga pod bizantsku vlast, a 727 opustošiše je 
Langobardi. Kad je franački kralj Pipin 756, slomivši Lan- 
gobarde, darovao papi ravenski eksarhat, došla je B. pod 
papinsku vlast. Od tada je B., kojom su upravljali »conti«, 
imala nezavisan život. G. 817 poharale su B. čete Lotara L, 
a kasnije Madžari. G. 1106 oslobodila se B. zavisnosti od 
Ravenne, postala nezavisna država i stupila u borbu protiv 
cara. Henrik V. priznaje 1122 i formalno nezavisnost bo- 
lonjske komune, koja je samo po imenu ostala carev feud 
te živjela nezavisno u unutrašnjim i vanjskim poslovima. 
B. od tada kuje svoj novac i drži svoju vojsku. Na čelu 
komune su konzuli, koje je biralo veliko vijeće. G. 1151 
B. je prva od svih talijanskih gradova stavila na čelo grad- 
ske uprave mjesto konzula jednog potestata (podesta). U 
njegovoj su zakletvi bili temeljni dijelovi gradskoga ustava. 
Tu su početci gradskih statuta. Za primjerom B. poveli su 
se i drugi gradovi. 

Kao i u drugim talijanskim gradovima dolazi i u B. do 
borbe između guelfa i ghibellina (v.), koji se u B. nazvaše 
Geremei i Lambertazzi, prema dvjema porodicama, koje im 
stajahu na čelu: Lambertazzi bijahu konzervativci, a Gere- 
mei demokrati. Borba između ovih dviju stranaka svršila 
je protjerivanjem Lambertazzija (1274) i uzimanjem cijele 
komune od strane Geremea, 

Trinaesto je stoljeće najslavnije doba B. u svakom po- 
gledu: političkom, naučnom, socijalnom i urbanističkom. 
Grad se uvelike širi, gradi se usred grada nova potestatova 
palača, dižu novi gradski bedemi, grade crkve, dižu spome- 
nici, cvate sveučilište. Međutim, kad se 1274 Rudolf Habs- 
burški odrekao carskoga suvereniteta nad eksarhatom u ko- 
rist pape, tadašnja guelfska B. zaključi, da se sama predade 
papi. Nikola III. imenuje svoga nećaka Bartola Orsinija za 
legata u B. (odmah poslije 1300). Od tada pa sve do 1859 
B. je pod papinskom vlašću, ali doživljava svakojakih 
borba za samostalnost. 

Domogavši se mnogih privilegija B. postaje poslije Rima 
najvažniji grad u crkvenoj državi. 

Kad je Bonaparte 1796 došao u Italiju, pristaje uza nj B., 
postaje glavni grad Cispadanske republike, zatim dio Cis- 
alpinske, a onda Talijanskoga kraljevstva. Bečki kongres 
(1815) vratio je B. papi. 

B. je s oduševljenjem pristala uz talijanski nacionalni 
pokret, pa se pobunila i 1822 i 1831, kada je stala na čelo 
pokreta u Romagni i Markama. U njoj je sastavljena vlada 
»sjedinjenih pokrajina« i proglašeno odcjepljenje od papin- 
ske vlasti. Intervencija Austrije povrati opet papinsku vlast 
u B. G. 1848 proglasi se slobodnom, istjeravši austrijsku 
Vojsku, ali se 1849 morala predati. 12. VI. 1859 B. se oslo- 
bodi papinske vlasti i priključi Piemontu, što potvrdiše 
Bolonjani plebiscitom 11. i 12. III. 1860, kojim se sjediniše 
s kraljevinom Italijom. 

Sveučilište. Već krajem 11. st. osnovano je u B. sveučili- 
šte. Ono je igralo uvijek najvažniju ulogu u životu ovoga 
grada, privlačilo u nj strance, dizalo mu ugled, jačalo ga 
ekonomski. Škola rimskoga prava, koja je do 11. st. posto- 
jala u Ravenni, preseli se u B., gdje se razvila u posebnu 
korporaciju učenika, kojoj je ustav polovinom 12. st. pri- 
znao car zajedno s privilegijima učenika i njihovih učitelja. 
Tako je bolonjski >Studium< postao autonomna komuna 
nezavisna od gradske. Ova >Universitas scolarium< raste 
naglo i prelazi katkada 10.000 članova. Dijelila se u sveuči- 
lište citramontanaca (Talijana) i sveučilište ultramontanaca 
(ostalih naroda). Ova dva sveučilišta dijelila su se opet po 
narodnostima. Kad su se kasnije uvele druge naučne disci- 
pline, koje su se zvale »arti« (umjetnosti), dijelilo se cjelo- 
kupno sveučilište na sveučilište jurista i sveučilište artista. 
Učenici pojedinog sveučilišta birali su između sebe svog 
rektora na godinu dana. Sve do 14. st. učenici biraju i pla- 
ćaju profesore, koji su poučavali u privatnoj kući. U 14. st. 
počinje komuna plaćati profesore, ali tek u 16. st. bi zaklju- 
čeno, da se predavanja drže u javnoj zgradi. U tu je svrhu 
sagrađena palača Archiginnasio. Bolonjski »studij« je prvo 
sveučilište Evrope i zajedno s nešto kasnijim pariskim uzor, 
po kojemu su se osnivala sveučilišta. Temelj je svih tih 
sveučilišta sloboda naučavanja. Jezgra bolonjskog sveučili- 
šta je pravo. Već u 12. st. počinje naučavanje gramatike, 
retorike, matematike, astrologije, astronomije, medicine i 
farmacije, a iza toga fizike, kemije, istočnih jezika, teolo- 
gije, prirodnih nauka i t. d. Krajem srednjega vijeka po- 
stoje sva četiri fakulteta starih sveučilišta. Prema zakonu 
od 31. VIII. 1933 bolonjsko sveučilište ima deset fakulteta 
(pravo, humanističke nauke i filozofija, medicina i kirur- 

gija, matematičke, fizičke i prirodne nauke, veleobrtna 
kemija, farmacija, inžinirstvo, poljoprivreda, veterina, eko- 
nomija i trgovina. 

LIT.: V. Zannoni, Gli. scavi della certosa di Bologna, Bologna 
1876—84; Isti, Archaiche abitazioni di Bologna, Bologna 1893; A. Gre- 
nier, Bologne villanovienne et étrusque, Pariz 1913; H. Hubert, Les 
Celtes depuis l'époque de la Tene, Pariz 1932; G. de Sanctis, 
Storia dei Romani, I.—IL, Milan-Turin-Rim 1907; P. Ducati, Sto- 
ria di Bologna, I. (I tempi antichi), Bologna 1928; G. Rossi, Bologna 
nella storia, nell'arte e nel costume, 3 sv., Bologna 1925—1928; A. Gau- 
denzi, L'origine dello studio di Bologna, Bologna 1810; A. Hessel, Ge- 
schichte der Stadt Bologna (1116—1280), Berlin 1910; V. Vitale, Il do- 
minio della parte Guelfa in Bologna, Bologna 1901; L. Frati, La vita 
privata di Bologna dal sec. XII al XVII, Bologna 1921; F. Cavarra, Le 
scuole dell'antico studio bolognese, Milan 1896; A. Sorbelli, L'università 
di Bologna nel passato e nel presente, Bologna 1919; Leonhard, Die 
Universitat B. im Mittelalter, Leipzig 1888. G.N 


Hrvatski kolegij u Bologni. Uza sveučilište u Bologni 
imali su koncem srednjega i na početku novoga vijeka 
mnogi evropski narodi kolegije, kojima je bila svrha olak- 
šati boravak đacima. G. 1552 kupio je zagrebački kanonik 
Pavao Zondi kuću u ulici Cento Trecento u Bologni i u 
njoj uredio zavod za đake pod imenom Collegium hunga- 
rico-illyricum. 

Djelovanje kolegija uređeno je bilo statutom, u kojem 
su najvažnije odredbe, da polovica pitomaca mora biti iz 
Hrvatske, a polovica iz Madžarske; treba da su prevalili 
25 godina života i svršili srednju školu; pitomci su bili 
svjetovnjaci i duhovnici; neki su plaćali (convictores), a 
drugi su primani besplatno (alumni). U zavodu mogao je 
pitomac ostati sedam godina te učiti teologiju, pravo ili 
medicinu do postignutog doktorata. Vlasnici su zavoda 
bili zagrebački kanonici. Jedan od njih morao je biti rekto- 
rom zavoda. Prvi rektor (1554) bio je zagrebački kanonik 
Stjepan Zec-Leporinus, a prvi pitomac pranećak osnivačev 
Ivan Zondi, rodom iz Kološvara. Isprva je zavod imao 
samo četiri pitomca, a kasnije osam, kadšto i više. 

Zavod je primao različite zapise i darove iz Hrvatske. 
Tako je Duro Drašković, biskup đurski, ostavio 1650 za- 
vodu, u kojem je i sam nekad boravio kao pitomac, 10.000 
dukata. S pomoću takvih zapisa započeta je gradnja nove 
zgrade, koja je dovršena 1700 za rektora Petra Crnkovića, 
kanonika zagrebačkog. Tadanji zagrebački biskup Stjepan 
Selišević (+ 1703) darovao je 100 dukata za bojadisanje 

stijena u novoj zgradi, te je stoga na jednoj freski i njegov 
portret. Ostale freske prikazuju prizore iz hrvatske povi- 
jesti. Među ostalima prikazan je sv. Emerik, kako se moli, 
a natpis kaže, da je on »dux Sclavoniae«. Prikazan je sv. 
Budimir kao »rex Illyrici et apostolus«, zatim sv. Augustin, 
biskup zagrebački, i sv. Kvirin »Eppus Sisciensis in Croa- 
tia«. Zanimljiva je slika, koja prikazuje kardinala Đuru 
grofa Draškovića kao poslanika kralja Ferdinanda na 
crkvenom saboru u Tridentu. Prikazani su i mnogi biskupi 
i kardinali, koji se istakoše na bojnom polju, na pr.: kar- 
dinal Leopold Kolonić u bitki protiv Turaka kod Beča; 
kardinal Đuro Utišenić-Martinušić; ban hrvatski Toma 
Bakac-Erdódy, na čelu pobjedničke vojske u bitki protiv 
Turaka kod Siska (1593). 

Pitomci zavoda imali su pravo, da se odijevaju na po- 
seban način i da nose zlatni križ s grbom zagrebačkoga 
kaptola i grbom osnivača zavoda. U nizu mnogih deset- 
ljeća stanovalo je i učilo u tom zavodu nekoliko stotina 
hrvatskih sinova, duhovnika i svjetovnjaka. Zavod je bio 
na glasu kao uzoran, a njegovi su ga se pitomci rado sje- 
бай. Njegov pitomac, zagrebački kanonik Juraj Patačić 
od Zajezde, piše o njemu spomenicu Gloria collegii Ungaro- 
Illyrici Bononiae fundati... sive viri honoribus ef gestis 
illustres, qui ex hoc collegio prodiverunt ... (Boi: zna 1699). 
Zavod je ukinuo Josip IL odlukom od 15. IX. 1791. Po- 
sljednji rektor bio je zagrebački kanonik Antun Turković, 
rođen u Samoboru. U arhivu Hrvatske akademije znanosti 
u Zagrebu pohranjena je sačuvana spomen-knjiga (Chrono- 
logia collegii Illyro-Hungarici Bononiae), u koju su rektori 
zavoda bilježili zgode kolegija za svoje uprave, a obasiže 
godine 1553—1674. 

U pročelju zgrade uzidan je u kamenu uklesani natpis, 
u kojem se spominje i ime osnivača: Paolo Sondi cano- 
nico di Zagabria poi vescovo Rosonense. Po ukinuću za- 
voda zgrada je prešla najprije u privatne ruke, zatim je 
redom bila samostan, vojarna, zatvor i skladište. Konačno 
ju je kupio arhitekt bolonjski Angelo Venturoli te je u 
oporuci 1821 namijenio mladim umjetnicima bolonjske 
umjetničke akademije, i ona još i danas služi toj svrsi 
pod imenom Collegio Venturoli. Freske su popravljene 
1926. Radi se na tom, da talijanska vlada kupi zgradu od 
Venturolijeve zaklade i da je preda opet u hrvatske ruke 
za hrvatske đake. 

LIT.: Vj. Klaić, Sveučilište u Zagrebu 1874—1924, Zagreb 1925; Isti, 
Pavao Zondinus i osnutak ugarsko-ilirskoga kolegija u Bologni, Vjesnik 
kr. zem. arhiva u Zagrebu, XIV., 1912; I. Tkalčić, Viši prosvjetni 
hrvatski zavod u Bologni, Obzor br. 296, 24. XII. 1895; D. КӧтЫег, 
Jutarnji list, Zagreb 16. IV. 1927; J. Kórbler ml., Alma mater croatica, 
Lj; Enes, Novosti 21. XI. 1939 i 10. II. 1940; H. Wolf, Jutarnji list 22. 
П. 1940; Isti, Jutarnji list 25. II. 1940; V. Bazala, Alma mater croatica, 
IIL, 1939—40 i IV., 1940—41; Isti, L'università croata di Zagabria, etc., 
Giornale di clinica medica, Parma, XIX., 1938. NIB 

BOLOGNA, Giovanni da — Gianbologna. 

BOLOMETAR, naprava sa četiri otpora, spojena u 
Wheatstoneov most (v.) za mjerenje električkih otpora, kod 
koje se po porastu iznosa jednoga od tih otpora, izazva- 
nom ugrijavanjem, zaključuje na intenzitet uzročnika toga 
ugrijavanja. Ako se na pr. obasja toplinskim zrakama van- 
redno tanka i uska pruga platine, koja predstavlja jedan 
otpor mosta, a most je prije toga bio u ravnotežju, pore- 
metit će se zbog nastaloga ugrijavanja ravnotežje mosta, 


pa galvanometar mosta ne će više pokazivati nulu (ili će se 
susjedni otpor mosta morati povećati, da se ravnotežje po- 
novno uspostavi). Tako se mogu mjeriti ne samo ukupni 
intenziteti različitih radijacija, nego i spektralne podjele 
intenziteta (u kome se slučaju platinena pruga podvrgne 
redom djelovanju pojedinih područja spektralno rastavljene 
istraživane radijacije). .L. 

BOLONJSKA BOCICA, uska bočica od debeloga stakla, 
brzo hladenoga i zato s velikim unutarnjim napetostima. 
Premda bočica ni od jačeg udarca ni padom ne strada, ipak 
se rasprsne, kada u nju spustimo sićušan kremen: kremen 
— kako je tvrd — ozlijedio je površinu stakla. — Batavske 
kapi. St H. 

BOLONJSKI KALAVAC — Barit. 

BOLONJSKI (ili bononski) KAMEN (lat. Bononia, Bolo- 
nja), tvar, koja svijetli u tmici, a dobio ju je, hoteći pra- 
viti zlato, bolonjski postolar Casciarolo (Cascariolo, Cascio- 
rolo), početkom 17. st. > Fosforescencija. St. H. 

BOLOTNIKOV, Ivan Isajevič predstavnik društvenih 
težnja, koje su u pokretu protiv bojarske vladavine cara 
Vasilija Sujskoga zastupali 1606—7 ruski kmetovi i robovi. 
Zarobili su ga još kao kmetsko dijete Tatari i prodali Tur- 
cima, a kad su ga otkupili njemački trgovci, živio je neko 
vrijeme u Mlecima. Pošto se preko Njemačke i Poljske 
vratio u Rusiju, postaje jedan od glavnih sudionika t. zv. 
doba smutnja i njegovih društvenih borba. Ustanak protiv 
cara Vasilija prozvan je pače »bolotnikovskom bunom«, 
premda su u njemu sudjelovali različni slojevi ruskoga 
društva. Suzbijen pred Moskvom povukao se B. u Kalugu 
i napokon u Tulu, gdje je poslije dugotrajne opsade zaro- 
bljen i zatim utopljen (1607). J. Š-k. 

BOLSCHE, Wilhelm, * Köln na Rajni 2. I. 1861, nje- 
mački pisac romana, teoretičar naturalizma, popularizator 
prirodoslovnih nauka. Kao pobornik teorije o descendenciji 
napisao životopis Darwina i Haeckela. B-ov umjetnički 
Credo nastao je pod utjecajem Zolinim. U eksperimental- 
nom romanu imali bi zamijeniti milieu, baštinjena svojstva 
i nauka o razvoju staru mitologiju, kao i sve racionalno 
pa i religiju. Iz poezije bi uopće valjalo ukloniti mistiku i 
spiritualizam. Time bi se opet imali vratiti racionalizmu 
18. st. Bölscheovu naturalističku estetiku sadrži njegovo teo- 
retsko djelo Naturwissenschaftliche Grundlagen der Poesie, 
1887. Roman Die Mittagsgöttin, 1891, popularni prirodo- 
slovni prikazi Das Liebesleben in der Natur, 1898—1903, 
Von Sonnen und Sonnenstäubchen, 1903, Abstammung des 
Menschen, 1904. 

"ao Y H. Naumann, Die deut. Dichtung der Gegenwart, ps 


BOLSENA, tal. gradić u pokrajini Viterbo sjeveroistočno 
od istoimenog jezera, 350 m n. m., nešto ispod 3000 stan. 
Izrazit grad srednjega vijeka s crkvom sv. Kristine i starim 
dvorcem. U spilji pokraj te crkve čuva se kalež iz 10. st., 
o kojem predaja kaže, da je u nj potekla krv iz Hostije. 
To je čudo prikazao Raffael na jednoj slici u vatikanskim 
odajama. U rimsko doba stajao je na mjestu Bolsene 
bogat grad Volsinii, jedan od dvaju velikih gradova 
etrurske konfederacije, koji je kasnije do temelja razoren. 

BOLSWERT, Schelte Adam van (de ili a), Ж oko 1581, 
+T Antwerpen 12. XII. 1659, nizozemski bakrorezac. Zajedno 
sa svojim bratom Bočthiusom (* 1580, + 1633) dolazi oko 
1620 u Antwerpen kao gotov majstor. Obadvojica su pro- 
izašli iz iste škole Abrahama Bloemaerta. Dok je stariji 
brat rezao u bakar slike Vinckeboonsa i Miereveldta u ši- 
rokoj, maniriranoj i skici sličnoj tehnici, mlađi je Schelte 
(Childerich) došao doskora u najtješnju vezu s Rubensom, 
pa je u tehnici jasnih, jednostavnih, izvanredno pravilnih 
linijskih sistema znao na svojim po slikama Rubensovim 
rezanim pločama izvrsno i slikovito prestavljati sve oblike 
i tonove majstorove slikarske tehnike u tehniku grafičku. 
Osobito se ova njegova odlika ističe na bakrorezima po 
Rubensovim krajolicima. Rezao je u bakar i slike Van 
Dycka, Jordaensa, Seghersa i Quellinusa. 

LIT.: Е. Lippmann, Der Kupferstich, Berlin 19053; P. 
Kupferstich und Holzschnitt in vier Jahrhunderten, Berlin 1905. 

BOLŠIĆ, Mihalj — Šilobod-Bolšić Mihalj. 

BOLTAR, Mileva, * Trst 8. X. 1906, glumica. Polazila u 
Ljubljani i Zagrebu realnu gimnaziju, zatim bila 8 seme- 
stara na sveučilištu u Zagrebu (slavistika) i svršila 1929 
zagrebačku glumačku školu. Od 1930 je članica Narodnog 
gledališča u Ljubljani. Glumica romantično-zanosnog ka- 
raktera. Najbolje joj pristaje klasika (Shakespeare: Dezde- 
mona, Porcija) i seljačke ljubovce. B.K-t. 


Kristeller, 
A. Sch. 

BOLTIN, Ivan Nikitič, Ж Kazan 1735, + Petrograd 1792, 
ruski general, povjesničar i književnik. Među ostalim dje- 
lima ostavio je i jedan nedovršeni rječnik ruskoga jezika. 
Napisao je Primččanija na istoriju... Rossiji g. Leklerka 
(u 2 sv. 1788). U tom se djelu podrobno osvrtao na djelo 
francuskog liječnika Leclerca Histoire physique, morale, 
Civile et politique de la Russie ancienne et moderne upo- 
zoravajući na pogreške i poređujući povijest rusku s povi- 
ješću drugih naroda. 

BOLTON (prije Bolton le Moors po močvarama [moor] 
sjevernije od grada), napredan je industrijski grad u sje- 
verozapadnoj Engleskoj, grofoviji Lancashire. Leži na bre- 
žuljkastom zemljištu 17:7 km sjeverozapadno od Manche- 
stera. B. je poznat poradi velike tekstilne industrije (oso- 
bito pamučne), ljevaonica željeza i tvornica strojeva za 
tekstilnu industriju; dio je velikoga manchesterskog indu- 
strijskog područja. Boltonskoj tkalačkoj industriij udarili 
su temelje Flamanci, koji su se kao vjerski prognanici 
ovdje naselili u 14. st. U okolini su brojni i bogati rudnici 
ugljena. Osim velikoga broja željezničkih pruga i cesta, 
koje B. vežu s Manchesterom, Liverpoolom i drugim mje- 
stima, veže ga i plovni kanal s Manchesterom te olakšava 
dopremanje sirovina i odvoz fabrikata. Uz industriju ra- 
zvila se i živa trgovina. B. ima 177.250 stan. (1931). J. R-é. 

BOLTRAFFIO (ili BELTRAFFIO), Giovanni Antonio, 
* Milan 1467, + Milan 15. VI. 1516, talijanski slikar. Od 
1482 do 1499 bio mu je u Milanu učitelj Leonardo da 
Vinci, s kojim je i surađivao. Nije dakle čudo, da rana 
njegova djela stoje pod utjecajem Leonardovim. Tako 
na pr. slike Bogorodica s djetetom, sv. Sebastijanom i sv. 
Ivanom, koji preporučuje donatora Bassana da Ponte 
(Budimpešta, Narodna galerija) i Bogorodica u Milanu 
(muzej Poldi-Pezzoli). Otišavši iz Milana pomalo se oslo- 
bodio utjecaja Leonardova. Na dalji rad B-a znatno utječe 
njegov prijatelj pjesnik Girolamo Cosio, kojega je šest 
puta portretirao (slike u Chatsworthu, Petrogradu, Londo- 
nu, Detroitu, Milanu i Parizu). Cosio je naručio kod B-a 
jednu t. zv. »sacra conversazione«: Bogorodicu s djete- 
tom, sv. Ivanom i sv. Sebastijanom i portretima Girolama 
Cosia i njegova oca (t. zv. Bogorodica porodice Cosio u 
pariskom Louvreu). Ova je slika važna za dalji razvoj 
majstorov, jer se na njoj javljaju utjecaji Antonella da 
Messina i flamanskih slikara. Druge se važnije slike maj- 





(Foto Anderson) 
GIOVANNI ANTONIO BOLTRAFFIO, Ženski portret 
Milan, Galleria Ambrosiana 





GIOVANNI ANTONIO BOLTRAFFIO, Bogorodica s djetetom 
London, National Gallery 


storove nalaze u galeriji Lochis u Bergamu (Bogorodica), 
Nacionalnoj galeriji u Londonu (Bogorodica, Narcis), 
Berlinu, Kaiser-Friedrich-Museum (Bogorodica i Sv. Barbara), 
Cambridgeu Mass., Firenci (Uffizi), New-Yorku, Fila- 
delfiji, Rimu (freska u crkvi S. Onofrio) i Beču (galerija 
Czernin). U najnovije je vrijeme A. de Hevessy iznio 
hipotezu, da je B. naslikao i glasovitu sliku La belle Fer- 
ronničre (Louvre), koja se pripisuje Leonardu. Dok B. 
na svojim ranim slikama najčešće prikazuje idealni tip 
žene na način Leonardov, priklanja se kasnije sve više 
realizmu i slika najvećim dijelom portrete izvedene širo- 
kim kistom i zasićenim bojama. В. je izveo i nekoliko 
izvanrednih crteža. 

LIT.: A. Venturi, Storia dell'arte italiana, VII. 4., Milan 1915; W. 


Suida, Leonardo und sein Kreis, Berlin 1929; A. de Hevessy, Boltraffio 
(Pantheon XVIIL), München 1936. A. Sch. 


BOLTZMANN, Ludwig ж 
Beč 1844, + Duino kod Go- 
rice 1906, njemački fizičar, je- 
dan od najznatnijih teoreti- 
čara. Bio je sveučilišni pro- 
fesor od 1869 i to u Grazu 
dvaput, Münchenu, Leipzigu i 
tri put u Beču. Kao gorljivi 
pristaša atomistike u doba, 
kada se ta nauka u fizici sla- 
bije cijenila, osjećao se osa- 
mljen. Uz Maxwella i Clau- 
siusa bijaše najznatniji po- 
kretač kinetičke teorije pli- 
nova. Osnovni pojam nauke 
o toplini entropiju povezao 
jes pojmom vjerojatnosti bilo 
koje razdiobe molekula i nji- 
hovih brzina, te je time uklo- 
nio jedinu zapreku mišljenju, 
da je toplina gibanje molekula. Važnim je pokusima i 
teoretskim radom podupro Maxwellovu nauku o elektri- 
citetu. Našao je teoretski dokaz Stefanovu zakonu i 
odredio doseg toga zakona. Bio je to prvi znatni na- 

BOLZANO 


(Foto Gugler) 


predak u nauci o Zarenju poslije Kirchhoffa. Zadnjih 
godina života, u Beču, predavao je o prirodnoj filozofiji. 
Nastupao je kao protivnik t. zv. energetike i pristajao 
uz etično-religiozno naziranje. Njegova dobrovoljna smrt 
to više je zagonetna, što je uslijedila, kada je atomi- 
stika, u preokretu znanstvenoga razvoja, stekla opće pri- 
znanje. — B-ova konstanta К = 1:38 X 10-16 erg/stupanj. 
‚Опа dolazi u t. zv. B-ovu zakonu S = k.log nat W, gdje 
je S entropija, W vjerojatnost. 

BIBL.: Wissenschaftliche Abhandlungen, I.—III., 1909; Gastheorie, 1. 
1895; II. 1898; Popul&re Schriften 1905. 


LIT.: H. A. Lorentz, Prikaz B-ova rada (1907, v. Collected Papers, 
IX., 1939). St. H 


BOLUS (bolus alba, argilla), sivkastobijela glina, pod 
prstima kao da je masna, aluminijev je silikat. S vodom 
tvori plastiónu masu, a zagrijana postaje tvrdom. Zau- 
stavlja krvotok, vrlo dobro adsorbira, zato je propisuju 
kod otrovanja mesom, ribom, kod dizenterije, kolere i pro- 
ljeva. Na otvorene rane smije se metati samo sterilizirana 
kod 150? C. Dobiva se iz Saske i Ce&ke. 

Bolus armena crvenkasta je glina. Prije se prodavala u 
poluvlaZnim kuglicama (Terra sigillata alba). SVI 

BOLVAN, sada Bovan, kod Aleksinca. U rimsko doba 
naselje Praesidium Pompeia, u srednjem vijeku tvrdi grad 
s carinom. Blizu njega se 3. XI. 1443 odigrala jedna od 
znatnijih bitaka na »zimskoj vojnica kralja Vladislava I. 
protiv Turaka. Pobjedu je izvojevao vojvoda I. Hunjadi. 
Grad se tom prilikom spominje kao razoren. U takvu 
stanju našao ga je 1553 i A. Vrančić na svome putu u 
Carigrad. J. š-k. 

BOLYAI, 1. Farkas, * 1775, + 1856, jedan od najvećih 
madžarskih matematičara. 47 godina držao je katedru ma- 
tematike, fizike i kemije na protestantskom kolegiju u 
Marosvasarhelyu. Bio je članom madžarske akademije zna- 
nosti. Napisao je djelo u 2 sveska Tentamen iuventutem 
studiosam in elementa matheseos... introducendi, 1832-33, 
sa tri dodatka; u jednom od njih sadržana je epohalna ra- 
sprava njegova sina Jánosa o apsolutnoj geometriji, koja 
uz isto tako epohalnu raspravu ruskog matematičara Loba- 
čevskoga (v.) znači početak neeuklidske geometrije (v.). U 
djelu Kurzer Grundriss eines Versuchs iz 1851 brani 
prioritet svoga sina Jánosa u pogledu otkrića neeuklidske 
geometrije protiv Lobačevskoga. B. je bio intimni prijatelj 
slavnoga Gaussa (v.), s kojim je studirao u Góttingenu 1 
kasnije mnogo dopisivao. Bavio se i filologijom, slikar- 
stvom, glazbom i pisanjem drama. “ 

2. Janos, Ж 1802, + 1860, madžarski matematičar, jedan 
od osnivača neeuklidske geometrije. Sin Farkasa B., do 
1833 u vojničkoj službi, a zatim se potaknut očevim preda- 
vanjima dao na dokazivanje Euklidovog V. postulata (ili 
XI. aksioma) o paralelama. Spoznavši nemogućnost toga 
dokaza ušao je u pravu bit toga problema, te je konstrui- 
rao sustav nezavisan o tom postulatu i pri tome našao 
osnovnu relaciju, koja je ključ čitave neeuklidske trigono- 
metrije. Jedino njegovo djelo izašlo je kao dodatak očevom 
Tentamenu pod naslovom Appendix scientiam spatii abso- 
lute veram exibens. 

LIT.: P. Stackel, Wolfgang und Johann Bolyai, 2 sv., 1913; R. Bo- 


nola, La geometria non euclidea, Bologna 1906, njem. prijevod od H. 
Liebmanna, Leipzig 1921. R. C. 


BOLZA, Oskar, * Bergzabern (Njemačka) 1857. Od 1894 
do 1910 prof. matematike na sveučilištu u Chicagu. Kasnije 
honorarni prof. mat. u Freiburgu u Breisgauu. Osobito je 
važno njegovo djelo o računu varijacija Lectures on the 
calculus of variations, koje je nadopunjeno izašlo i na 
njemačkom. 18; 

BOLZANO, u starom vijeku lat. Bauzanum, njem. Bo- 
zen, glavni grad istoimene pokrajine u Italiji, nedaleko 
utoka Eisacka u Adige, željeznička postaja ma pruzi s 
Brennera u Padsku nizinu, u vanredno plodnoj okolini bla- 
goga podneblja, tržište izvrsnim vimom, voćem i povrćem, 
omiljelo središte putnika u prekrasne alpske planine. Prem- 
da je B. bio vjekovima pod vlašću Nijemaca i naseljen 
ponajviše Nijemcima, vanjsko mu je lice odavna talijan- 
sko, a takvo mu je danas većim dijelom i stanovništvo, 
kojega ima oko 46.000. 

B. je najsjevernija pokrajina u Italiji, a zaprema na 
području gornje Adige (Alto Adige) površinu od 7.085 km?, 
na kojoj stanuje 280.000 stan. Ta je velika gustoća od 40 
ljudi na 1 km? u planinskom kraju razumljiva, jer je po- 
krajina u dolinama rodna i u gorama bogata šumom, ru- 
dom i vodenom snagom, pa su uz kulturu tla lijepo razviti 
obrti i različite industrije. N.Ž. 

BOLZANO, Bernhard, * 1781, + 1848, filozof i matema- 
tičar, katolički svećenik, profesor filozofije religije u 
Pragu. G. 1819 otpušten radi navodne demagogije i 
nepoštivanja propisanog udžbenika, što povlači za sobom 
zabranu publiciranja. Njegov filozofijski interes je mnogo- 
stran i obuhvaća metafiziku, logiku, filozofiju mate- 
matike, psihologiju, filozofiju religije, etiku i estetiku. 
Ustaje protiv spekulativne (Hegelove, Fichteove i Schellin- 
gove) idealističke filozofije. Cijeni Leibniza i od njega 
mnogo preuzima, te ga nazivaju »der bóhmische Leibniz«. 
Odlučno ustaje protiv Kanta i njegove teze o nemogućnosti 
metafizike. Najznačajniji njegov rad tiče se logike i nove 
filozofijske discipline, koju naziva naukom o znanostima 
(»Wissenschaftslehre«). Prvi je na B. upozorio Husserl 
(1901), koji ga zove »jednim od najvećih logičara svih vre- 
mena«, B. oštro luči logičko od psihologijskoga, razliku- 
jući psihički proces od njegova logičkog sadržaja. Logika 
se ne bavi psihičkim procesom suđenja i njegovom eviden- 
cijom (psihologijskom, subjektivnom), nego idealnim pred- 
metom sudova, »nevremenskim« smislom njihovim i isti- 
nama »о sebi« U borbi protiv psihologizma, a za 
»čistu« logiku, Husserl polazi od Bolzana. Značajne su 
Bolzanove analize u psihologiji; valja naročito istaknuti 
razlikovanje između predočivanja i suđenja. U ovome je 
preteča Brentanov. Suđenje je neovisno o volji, t. j. o nje- 
noj slobodi. Ono se vrši »nuždom«, koja je izvan nas, naime 
u samom sadržaju suda. U etici zastupa umjereni »dru- 
štveno-usklađeni« eudajmonizam, a nastoji je i religijski 
fundirati. Utjecaj Bolzanov na suvremenike nije bio velik. 
Zaslugom Husserla postaje on predmetom sve veće pažnje 
logičara. Brojni moderni filozofi obaziru se u mnogome 
na njega, tako na pr. Stumpf, Meinong, Mihalčev, Jeru- 
salem i dr. 

BIBL.: Većina Bolzanovih djela objavljena je poslije smrti od uče- 
nika njegovih. Najvažniji radovi: Wissenschaftslehre, 4 knj., 1837; Pa- 
radoxien des Unendlichen, 1851. 

IT.: M. Palágyi, Kant und Bolzano, 1905; J. Gotthardt, Das Wahr- 
heitsproblem und das philosophische Lebenswerk B. Bolzanos, 1918; F. 


Ueberweg, Grundriss der Geschichte der Philosophie, IV. dio, 1923, 
str. 175—186. S. Psi. 


B. se mnogo bavio matematikom. Njegovo je uvjerenje 
bilo, da slab matematičar ne postaje jak filozof. Napose se 
zanimao problemom beskonačnosti (>> neizmjerno), te je 
iznio rezultate svojih istraživanja u djelu Paradoxien des 
Unendlichen. S.Š. 

BOLJAR (bojar, u starim spomenicima boljarin, bojarin), 
vlastelin i pripadnik povlaštenog sloja u naroda na Bal- 
kanskom poluotoku, pa u Rumunja i Rusa. Riječ je turan- 
skog podrijetla, a označuje bogata čovjeka, velikaša ili 
odličnika. Na Balkanskom poluotoku javlja se tek s do- 
laskom turanskih Bugara. Kada su oni poslavenjeni, vezan 
je i taj naziv za slavensku riječ »bolji« pa ulazi u crkveno- 
slavenski književni jezik, šireći se s njime dalje prema 
zapadu. Ograničavajući se uvijek više na književnu upo- 
trebu uzmiče s vremenom pred riječju vlastelin, koja ga je 
gotovo sasvim istisnula. U hrvatskoj književnosti upotre- 
bljavao se još u 18. st. kao oznaka za uglednijeg i imućni- 
jeg čovjeka. 

Razlikujući se etnički od svojih podanika, turanski su se 
Bugari izdvojili postepeno kao posebni društveni sloj. U 

10. st., kada se pisci služe izrazom boljar kao riječju obič- 
nom i dobro poznatom, car Konstantin Porfirogenet na- 
ziva boljare oí ßolıdðss napominjući, da jedni borave na 
dvoru kana, a drugi vani, po gradovima. Napose još spo- 
minje šest velikih boljara (oć é5 Boliddes oí ueydlor) kao čla- 
nove kanova vijeća i Bovlias raoxdvos, jednog od ka- 
novih sinova. Boljari se uopće dijele na velike i male, 
a je ta podjela prešla i k Srbima. U vrijeme drugoga 
NU skog carstva, koje je propalo s dolaskom Turaka, 
potkraj 14. st, car je samo prvi među .boljarima. Oni 
su mu »tvorima bratija« i okružuju ga uvijek svojim vije- 
ćem. Pod turskom vlasti održali su se kao kršćansko plem- 
stvo još u 15. st, ali su ipak mnoge boljarske porodice 
primile islam. — U zapadnim krajevima udomila se riječ 
boljar poglavito kod Arbanasa i Srba, ali joj tragovi dopiru 
iu Dubrovnik i Bosnu. Uz izraze vlastelin i velmoža javlja 
se u 12. st. kao zamjena za grčku riječ exw» (arhont, vla- 
dalac), zatim u ispravama srpskih vladara 13. st. i u Ziti- 
jima. Premda se u Dušanovu zakoniku više ne spominje, 
ipak je još poznaju hrisovulji 14. st., pa je ponekad upo- 
trebljava i Dušanova kancelarija. U bosanskim je vrelima 
izraz boljar doduše rijedak, ali je ipak ušao u isprave 13. 
i 14. st. Kralj Dabiša označuje njime 1392 sve plemiće bez 
razlike. Dubrovčani nazivaju u 13. st. svoju vlastelu boljari 
pa daju isti naziv i svojim poslanicima. — Rumunji se od 
davnine služe za svoje plemstvo izrazom bojari. U latin- 
skom tekstu fogaraškog statuta iz 1508 ima riječ oblik 
boyar, mn. boyarones. — Osobita je uloga dopala boljare u 
prošlosti ruskog naroda. U njemu se boljarstvo razvilo iz 
kneževe družine, koja se u kijevskoj Rusiji sastojala od »mu- 
ževa« ili bojara i »bojarske djece« (djetića). Služeći kneza 
družina mu sačinjava vojsku i pomaže ga pri upravi zemlje. 
Bojari ulaze u njegovu dumu, vijeće, ali se ona ne sastoji 
samo od njih. Do 11. st. nemaju zemljišnih posjeda, već se 
bave ratom i trgovinom, primajući od kneza plaću u novcu 
i još dio njegovih prihoda od naroda. Dobro razvijeno 
novčano gospodarstvo kijevske Rusije ne pogoduje njihovu 
vezanju za zemlju. U 11. st., kada se opažaju prvi znaci 
zemljišnog vlasništva kod bojara, oni su još uvijek u ve- 
ćini Varjazi. U to je doba izraz bojar istovjetan s etni- 
čkom oznakom Varjag, ali se kasnije gubi to varjaško obi- 
lježje. U redu naslijeđa po starješinstvu, koji se pripisuje 
velikom knezu Jaroslavu, postaje družina sa svećenstvom 
pokretni nosilac misli o nedjeljivosti ruske zemlje. U Ru- 
skoj pravdi (12. ili početak 13. st.) izdvajaju se već bojari 
kao povlašteni posjednici unutar kneževe družine. S pro- 
padanjem kijevske Rusije i s prenošenjem težišta držav- 
nog života u Povolžje, u Suzdalj, udjelni knez postaje 
vlastelin. U tim krajevima nema tada još uvjeta za razvi- 
tak novčanog gospodarstva, i bojari se pretvaraju u klasu 
zemljišnih posjednika. Oni se doduše feudaliziraju, ali se 
svojom službom ipak ne vežu samo za jednog kneza. S po- 
rastom moći moskovskog velikog kneza nestaju pojedine 
kneževine. Veliki i udjelni knezovi gube svoje bojare 
pa se naposljetku daju zajedno s njima u dvorsku i 
vojničku službu moskovskog kneza. Bojari prestaju biti 
slobodni službenici i pretvaraju se u vojne obveznike kroz 
cijelo vrijeme života, primajući za nagradu državnu zemlju. 
Od toga vremena (2. polovine 15. st.) počinje se stalež 
bojara dijeliti hijerarhijski u više grupa. U doba Ivana IV. 
Groznog proveden je socijalno-politički prevrat, u kome 
je car slomio vlast starih bojarskih rodova uz pomoć sred- 
njeg i nižeg plemstva (poslije 1564). Bojarstvo postaje čin 
potpuno zavisan o carevoj volji, a jednako zavisi o caru i 
sastav dume. G. 1711 ukinuta je duma i pretvorena u 
senat. 


U nazivlju mjesta sačuvan je izraz Boljari u imenu 
jednog sela u vlasotinačkom srezu u Srbiji. 

LIT.: St. Novaković, »Baština« i »boljar« u jugoslovenskoj termino- 
logiji srednjega veka, Glas 92, 1913; K. Jireček, Dčjiny národa bulhar- 
skćho, Prag 1876; Rječnik hrvatskog ili srpskog jezika, s. v. boljarin; 
K. Kadlec, Valaši а valašské právo v zemích slovanských a uherskych, 
Prag 1916; Miljukov-Seignobos-Eisenmann, Istorija Rusije, Beograd 1939; 
V. Kljuéevskij, Kurs russkoj istoriji, L, 19233 (njem. prijevod 1924); 
V. Sergjejevič, Russkija juridičeskija drevnosti, 1., 1902. J. š-k. 

BOLJEVAC, kotarsko mjesto, 1409 stan. Uz B. prolazi 
željeznička pruga Paraćin—Zaječar. Nedaleko je, na pod- 
nožju Rtnja, rudnik kamenog uglja »Rtanj-Mirovo« s po- 
vršinom od 2.590 ha. U njemu je zaposleno 1.170 radnika, 
a godišnje se proizvodi 92.400 tona uglja od 6.200 kalorija 
i 13.224 tone briketa. 


LIT.: J. Grgašević, Rudarstvo u Srbiji, Zagreb 1923. P.V-ć. 


BOLJEVCI, selo u Srijemu, 18 km jugozapadno od Ze- 
muna, na lijevoj obali Save. Sjedište je općine u kotaru 
zemunskom, a ima 2804 stan. Završetak je željezničke pruge 
Batajnica—Boljevci, na koju se nadovezuje trajekt preko 
Save do Zabrežja. U selu se nalazi parna pilana i mlin te 
tvornica vate. Z. D-i. 

BOLJŠEVIZAM — Socijalizam. 


BOLJUN, staro naselje gradskoga tipa u Istri, na bre- 
žuljku od 240 m iznad plodne doline, kojom teče Boljun- 
čica-Raša. Sa dobro sačuvanih gradskih zidina lijep je 
pogled prema Učki i preko Boljunskoga polja do isušenoga 
jezera Čepića. B. ima nekoliko stotina stan., po narodnosti 
Hrvata, a u prostranoj općini živi preko 3000 stan., od 
kojih je nešto Rumunja (»Vlaha«) u selima Sušnjevici, 
Posrtu, Letaju, Jesenoviku, Brdu i Gradinji. Oni govore 
među sobom »ćiribirski«. Uz B. ide državna cesta iz 
Pule i Pazina preko Učke na Rijeku i odvaja se druga 
prema Sušnjevici u Plomin i Labin. U gradu je župni ured, 
pošta i uprava općine, a pučka škola je prenesena u polje. 
Župna crkva sv. Jurja iz 14. st. ima dva glagoljska natpisa, 
a treći je na općinskoj zgradi. Možda je još starija crkva 
sv. Kuzme i Damjana. Hrvatska akademija u Zagrebu 
ima više glagoljskih rukopisa iz Boljuna. To su prije svega 
tri »kvaderne«, koje se čuvaju pod signaturom II. e. 77, i 
to: kvaderna od dot crekav boljunskeh, što ju je »kopijal 
Vincenc Frljanić, plovan tada v Boljune«, kvaderna bra- 
tovštine svetoga Tela (počinje 1612) i kvaderna bratovštine 
oltara sv. Mikule (počinje 1583). Kvaderna bratovštine sv. 
Roka (počinje 1595) nalazi se pod sign. III. c. 3., pa još dvije 
matice krštenih, vjenčanih iz 16. i 17. st. pod sign. III. c. 4. 
i L d. 93. Prvi opis B. sa slikom potječe od Valvazora, 
koji je ovdje boravio kao gost feudalnoga gospodara Auer- 
sperga. 
rius R. Strohal, Mjesto Boljun u Istri koncem 16. i pocetkom HH. 


vijeka, ZNZO XXIII., Zagreb 1918. 

BOMA, grad na rijeci 
Kongu, 80 km od njezina 
ušća, glavna trgovačka luka 
Belgijskoga Konga i za naj- 
veće morske brodove, do 
1927 glavni grad kolonije i 
sjedište belgijskoga general- 
noga guvernera, sastavljen 
od dvaju željeznicom spoje- 
nih naselja, u kojima ima 
oko 5000 stan., od toga 500 
bijelaca. A. M. S. 

BOMBA (od lat. bombus) 
u prvotnom obliku je pro- 
jektil, iznutra šupalj, napu- 
njen barutom odnosno ra- 
zornim sredstvom, s fitiljem, 
s pomoću kojeg se je punje- 
nje dovelo do eksplozije. 
Postoji veé od 16. st. u Nje- 
mačkoj, a od 17. st. u Fran- 
cuskoj. Različitog je oblika, 
ali u glavnom ili u obliku 
kugle ili čunja, ali ima i 
drugih oblika. Bombe, koje 
se bacaju iz zrakoplova, mo- 
raju imati naročito pogodan 
oblik, da bi pri padu imale 
što pravilniju leticu (puta- 
nju),ida bi njihova krajnja 
brzina bila što veća. Zato 
im se i daje oblik sličan 
obliku kapljice vode, koja 
t pada. Bomba se ili posta- 
vljala ili bacala bilo rukom, 
bilo posebnim spravama i 
sredstvima. Bombe u zrako- 
plovu smještene su u pose- 
bnim t. zv. bacačima, u ko- 
jima su i zakačene. 

Bombe za vojnicke svrhe 
mogu biti razorne, upaljive 
i svijetleće. Bombe za druge 
svrhe, kao za signalizaciju, 
za davanje znakova na velike 
daljine, su neka vrst balona. 
Zrakoplovne svijetleće bom- 

ZRAKOPLOVNE BOMBE 


be pri padu osvjetljavaju ciljeve, prinudna sletišta, a sna- 
bdjevene su za to malim padobranima, da bi polako padale. 
Osim toga i t. zv. ručne granate su neke vrsti bomba, a 
isto tako i bombe (mine), koje se izbacuju bacačima. 

Bomba ima svoju košuljicu, a šupljina je napunjena ra- 
zornim sredstvom (eksplozivom) ili drugim sredstvom 
(svijetlećom smjesom), te je proviđena upaljivačem udar- 
nim ili vremenskim. 

Razorne bombe djeluju svojom težinom i snagom, svo- 
jom brzinom, koju imaju pri udaru, i silom eksploziva. 
Eksploziv svojom razornom snagom razbija tvrde ciljeve. 
dok slabije ciljeve razbijaju i komadići košuljice. Košulji- 
ca je od čelika, debljeg i jačeg kod topničkih bomba, a ta- 
njeg i slabijeg kod zrakoplovnih bomba. Zrakoplovne 
bombe pri ispuštanju iz bacača ne trpe nikakav udar, dok 
izbačene iz topa ili bacača granata trpe i moraju biti jače. 

Bombe su različite veličine i obima. Najprije su bile od 
8, 10 i 12 palaca, a kasnije od 15, 22, 27, 32 pa i 42 i 48 
cm kalibra. Zrakoplovne bombe računamo i zovemo po 
njihovim težinama t. j. bombe od 1, 2, 10, 12, 15, 20, 50, 
100, 200, 250, 500, 1000 i 2000 kg. Košuljice ovib bombi na 
zadnjem svom kraju završavaju upravljačima, da bi bomba 
pri padu imala što pravilniju leticu (putanju) i tako što 
točniji pogodak. 

Kao razorna sredstva ili eksplozivi u bombama sviju 
kalibara i težina upotrebljavaju se tvari, koje su sposobne, 
da se izvanredno brzo kemijski promijene uz razvijanje 
topline i stvaranje velikih količina plinova (> eksplozivi). 

Topničke i zrakoplovne bombe najteže su razorno sred- 
stvo, koje ruši i probija tvrđavne pojase, čelične kupole 
i oklopljene brodove. Između bombe i oklopa vodi se već 
stoljećima rat, koji se sad naginje u korist bombe, a sad 
u korist oklopa. SI. P-ć. 

BOMBA, otočić i zaliv na sjeveroistočnoj obali Cire- 
naike, u sjevernoj Africi. Obale su puste, a zaliv je dosta 

izložen vjetrovima; ima značaj samo za ribolov, koji se 
vrši među brojnim otočićima. Po otočiću Bombi je zaliv 
i dobio ime. Zaliv B. je više puta spominjan u talijansko- 
engleskom ratu. SI. P-é. 
BOMBAL, Eusébe, * Argentat 5. III. 1827, francuski 
pisac iz pokrajine Limousin. Svršivši studije, postane 
učitelj u pučkoj školi svog rodnog mjesta, a zatim 
preuzme još službu odgojitelja i općinskog tajnika. 
Osnovao je mali općinski muzej i u mnogim djelima 
slavio sretne dane svoje pokrajine: La Chatellenie de 
Merle, 1877 i 1883; Histoire de la ville d'Argentat et de 
son hospice, 1879; Notes sur Saint-Martial et Malesse, 
deux cardinaux limousins, 1881; Notes et documents pour 


N 


servir à l'histoire de la maison de Saint-Chamans, 1885; 





UCINAK BOMBE NA MORU 


Récit généalogique à ses enfants par le marquis de Saint- 
Chamans, 1891; Mémoires du marquis de Saint-Chamans, 
1899; Notes sur quelques anciennes familles d'Argentat, 
1890; Recherches sur la villa gallo-romaine de Longour, 
1897; La Haute Dordogne et ses gabariers, 1903; Rapport 
sur les fouilles opérées au puy du Tour, 1907; Les cahiers 
de Paul Meilhac (Lemouzi, 1902, 1903, 1904) i dr. 


Slijedeći primjer slavnog kanonika Rouxa, sudjelovao je 
u preporodu limuzinskog narječja. Prihvativši grafiju pro- 
vansalskih književnika postao je tumačem lokalnih tradi- 
cija i napisao niz djela, članaka, novela, priča, drama, 
basna i pjesama u svrhu, da ustali načela nove škole: Le 
conte limousin de Champalimau, 1893; Lou Darrier Archi- 
pestre d'a Brivazac, curat d'a Mounceu, 1894; La Nueg de 
las Paus, komedija u 1 činu, prikazivana u Briveu 22. VI. 
1895 i u Argentatu 3. IX. 1905; Lou Drac, fantastički 
komad u 3 čina, 1900; Verhoulet, u 1 činu, 1903; La Bu- 
jada, u 1 činu, 1904 i dr. PCL 

BOMBARDIRANJE LUKA I NASTANJENIH MJE- 
STA BEZ OBRANE — Pomorsko ratno pravo. 

BOMBAST (engl, od sredovj. lat. bombax »pamuk«), 
najprije pamučno tkanje za vatiranje odijela. 

U stilistici pogreška protiv prirodnosti u stilu, a sastoji 
se u naduvenom izražavanju s pomoću prenatrpanih i na- 
tegnutih tropa i figura. 

BOMBASTUS, Wilhelm i Theophrastus —> Paracelsus. 

BOMBAY, 1. grad u Prednjoj Indiji, glavni grad isto- 
imene britanske pokrajine (Presidency), na malom otoku 
blizu zapadne obale toga velikog poluotoka, ponajbolja 
luka u čitavoj Aziji, vrlo važna za plovidbu od Sueza na 
Daleki Istok, svjetsko središte pamučne industrije. Ovo 
nezdravo i neznatno mjesto držahu od 1534 Portugalci, 
koji ga 1661 odstupiše engleskom kralju, a ovaj ga izruči 
Istočnoindijskoj kompaniji, koja ga učini ishodištem svo- 
ga prodiranja u Prednjoj Indiji. G. 1833 izgrađena je prva 
indijska željeznička pruga iz B. u Thanu. Otvorenje Sues- 
koga kanala 1869 podiže značenje njegove luke. Prema 

BOMBAY, Vrata Indije 


tome je procvat B. osnovan na industriji pamuka i na 
prometu kopnom i morem. Stoga se pučanstvo množilo 
vrlo naglo: g. 1720 50.000, 1740 70.000, 1812 200.000, 1901 
776.000, a sada 1,161.383 stan. U zemlji je veći grad jedino 
Calcutta u Bengaliji. B. se sastoji u glavnom od staroga 
grada ili tvrđave i novoga grada, koji je bolje izgrađen, 
a među njima je gradska četvrt urođenika, koji su po- 
gibali u prljavim uličicama od kužnih bolesti i svakojake 
bijede, dok nije britanska vlada potkraj prošloga stoljeća 
podigla 93 km dugi vodovod i provela smjele zdravstvene 
reforme, jer joj je bilo mnogo stalo do napretka B. kao po- 
morske luke, u kojoj promet brodova raste vrlo naglo. 
Uz luku je Victoria Terminus, jedan od najvećih i naj- 
ljepših kolodvora na Zemlji. Sjevernije od grada rasijane 
su mnogobrojne predionice i tkaonice pamuka. Dvije tre- 
ćine stanovnika su Indijci (Hindu), jedna petina muhame- 
danci, a ostalo Englezi i drugi Evropljani te Parsi i drugi 
Azijci. Uz Engleze ističu se u trgovini i Parsi, koji se 
obogatiše, trgujući s Iranom i zemljama na Crvenom moru. 

2. Pokrajina (Presidency) B. zaprema 392.474 km? u sje- 
vernoj polovini zapadne obale u Prednjoj Indiji (izuzevši 
portugalske kolonije), prodirući i u unutrašnjost poluotoka 
preko Zapadnih Ghata. Dijeli se u sjevernu, srednju i ju- 
žnu diviziju, a ove u distrikte s posebnim teritorijem gra- 
da B. Osim 1% muhamedanaca ostali su Indijci (Hindu). 
Bave se gajenjem i industrijom pamuka. Mnogo se radi 
i za izvoz. Velike površine u pokrajini zapremaju šume. 
Željeznička mreža je dosta gusta (5940 km). M.Š. 

BOMBELLES, francuska velikaška porodica. — Marc 
Henri, markiz, + Pariz 1822, diplomat i dvoranin Luja XVI. 
Njegova žena Angćlique, rođena barunica Mackau, bila je 
dvorska gospođa i prijateljica princese Elizabete, kraljeve 
sestre. Bio je poslanik u Lisabonu, poklisar u Mlecima, za 
revolucije živi sa članovima kraljevske porodice u Stutt- 
gartu i Koblenzu, neko vrijeme je kraljev izaslanik u Pe- 
trogradu. Tri godinenakon smrti svoje žene zaredi se (1803), 
a po povratku u Francusku, za restauracije, postaje bisku- 
pom od Amiensa. Od četvoro njegove djece najznatniji su 
Charles i Henri. — Charles, + 1856, služi za Carstva u au- 
strijskoj vojsci, vraća se nakon 1814 u Francusku, ali iza 
1830, ne hoteći kao monarhist nositi trobojnicu, tvorevinu 
revolucije, ponovno stupa u austrijsku službu. Metternich 
ga 1832 šalje u kneževinu Parmu, gdje je na dvoru bivše 
carice Marije Lujze naslijedio, kao ministar i doskora kao 
suprug, grofa Neipperga, iza čije je smrti (1829) ministar- 
ske funkcije vršio Hrvat barun Vrkljan (Werklein). Nakon 
smrti parmanske vojvotkinje (1847), preživješi revoluciju 
u Beču, Ch. se vraća u Francusku (1855). — Henri, % 1789, 
+ 1850, također služi u austrijskoj vojsci i diplomaciji i po- 
staje učiteljem najvojvodà Franje Josipa i Maksimilijana. 
G. 1848 odlazi s dvorom u Innsbruck te ove i slijedeće go- 
dine služi kao veza između Metternicha, koji je bio u emi- 
graciji u Engleskoj, i dvora. Važna pisma Metternicha B-u 
iz toga doba sačuvana su i objelodanjena. Nakon misije u 
Italiji umre u dvorcu Savenstein u Kranjskoj. Njegovi sino- 
vi Marc (1830—1906) i Charles Albert (1832—1889) došli su 
u Hrvatsku. Marko je ženidbom s jedinicom Franje grofa 
Draškovića Trakošćanskoga stekao dvorove Opeka i Ze- 
lendvor kraj Vinice, dobio ugarski indigenat i bio virilist 
hrvatskoga sabora. Njegov sin Marko (1852—1912) rođen 
je u Opeki. Utrnućem starije grane prešli su markizat 
de B. i barunat de Saint-Lić na hrvatsku lozu, koja još i 
danas živi. 

LIT.: A. Wissert, Familles frangaises en Croatie 1. — Les Bombelles, 
Annales de l'Institut Français de Zagreb, 5—6, 1938. 


. 2r. 

BOMBELLI, Sebastiano, * Udine 1635, + Mleci 1716, 
talijanski slikar. Došao je u ranoj mladosti u Mletke, gdje 
je vješto kopirao slike Paola Veronesa i Tintoretta. Kasnije 
je dalje učio u Bologni i Firenci. Poslije živi i djeluje sli- 
kajući portrete u Mlecima, pa na dvorovima u Beču, Mün- 
chenu, Braunschweigu, Firenci, Mantovi i Parmi. Dok su 
njegova rana djela nastajala još pod utjecajem njegova 
školovanja u Bologni (gdje mu je bio učitelj Guercino), 
bivaju kasnija sve samostalnija i ličnija. B. je prvi u Mle- 
cima ustanovio tip t. zv. »svečanog« portreta, u kojemu su 
ličnosti (bilo u čitavu liku, bilo u poluliku) prikazane u 
raskošnim svečanim odijelima i dostojanstvenom stavu. 
Nije još utvrđeno, koliko B. pri tome duguje glasovitom 
slikaru Janu Kupeckom, a koliko ovaj njemu. Najbolji se 
majstorovi portreti nalaze u Mlecima (galerija Querini- 
Stampalia), Firenci (Uffizi), Rovigu (Seminarski muzej), 
Beču, Braunschweigu i Zagrebu (Portret mletačkog proku- 

SEBASTIANO BOMBELLI, Portret mletačkog prokuratora 
Zagreb, Strossmayerova galerija 


ratora u Strossmayerovoj galeriji). Najznatniji je naslje- 
dovač B-a Vittore Ghislandi, zvan Fra Galgario. 

LIT.: G. Costantini, Friulani poco noti, Udine 1904; G. Fiocco, La 
pittura veneziana del Seicento e Settecento, Verona 1929. A. Sch. 


BON ili blagajnača (Kassenschein, bon du trésor, exche- 
quer bills) je potvrda banke o primitku novčanog pologa. 
B. imade ograničeno opticajno vrijeme, koje je na njemu 
naznačeno, te donosi kamate. Budući da glasi na donosioca, 
može se u prometu upotrijebiti i kao platežno sredstvo. 
Pomoću bonova pokušavaju i države povremeno provoditi 
financiranje svojih potreba. J. B-r. 

BONA — Bunić. 

BONA DEA (lat. »Dobra božica«), starorimska božica 
blagoslova i plodnosti. Prema Makrobiju I, 12, 27 ona je 
pravi uzor stidljivosti. Njoj u čast održavahu se misterije 
početkom prosinca. Prisustvovati su mogle samo žene, čak 
ni muške životinje nisu smjele biti blizu. Svečanost se 
vršila u kući kojeg magistrata, koji je imao imperij. Pro- 
storija je bila okićena vinovom lozom, a glavni su dijelovi 
obreda bili ples i glazba. Na takvu svetkovinu, koja se 
održavala u Cezarevoj kući, ušuljao se Klodije, odjeven 
kao plesačica. 2 D: 

BONA DE BOLIRIS, Ivan — Bolica Ivan. 

BONA FABRICAE — Crkvena imovina. 

BONA FIDES — Dobra vjera. 

BONAČ, I. Bonaé sin, tvornica kartonaže i industrija pa- 
pira u Ljubljani. Tvrtku je kao knjigovežnicu osnovao 
(1883) Ivan Bonač (* Ljubljana 1846, + Ljubljana 1920). 
G. 1909 prepustio je tvornicu kartonaže svom sinu Franu 
(Ж Ljubljana 8. XI. 1880), koji je tvrtki dao ime /. Bonač sin, 
kako se zove i danas. Danas je to samostalna i prvorazredna 
industrija. G. 1920 osnovao je tvornicu papira i ljepenke 
na Količevu. I. S-r. 

BONAČIĆ, 1. Frano, * Milna na Braču 17. II. 1724, + Ne- 
režišće 16. VI. 1788, svećenik-pravnik. Učio je sve škole 
u Rimu završivši ih s doktoratom prava i bogoslovlja, kao 
i brat mu Jerolim Blaž. Službovao je u svetojeronimskom 
zavodu u Rimu, Splitu, Hvaru i u Nerežišću na Braču. 
Hvale ga kao dobroga propovjednika, odličnog pravnika u 
najzamršenijim crkvenim poslovima, pa i kao orguljaša. 
Iza njega je ostalo u rukopisima više pravnih rasprava, 
csim ostaloga O desetinama. 

LIT.: š. Ljubić, Dizionario biografico degli uomini illustri della 


Dalmazia, Zadar 1856; I. Bonacci, Na obranu biskupa Jer. Bonačića, 
Hrv. Straža 10. XI. 1936. 


2. Jerolim Blaž, ж Milna na Braču 3. II. 1709, + Šibenik 
20. IX. 1762, biskup, hrvatski književnik. Srednje i visoke 
škole učio u Rimu završivši ih s doktoratom mudroslovlja 
i bogoslovlja. Služi najprije u Nerežišću, zatim je apostol- 
ski vizitator hvarske biskupije, a 1759 imenuje ga njegov 
školski drug papa Klement XIII. šibenskim biskupom. 
Farlati govori o njemu vrlo pohvaino. Gdje god je službo- 
vao, uvodio je svoj osobiti način katekizacije, prikazan 
u knjižici Nauk krstjanski s novim načinom u kratko 
istomačen za lasno uvistiti neumitne a navlastito ditcu, 
Mleci 1761. 

LIT.: K. Stošić, Galerija uglednih Šibenčana, Šibenik 1936; I. Bo- 
nacci, Na obranu biskupa Jer. B., Hrv. Straža 10. XI. 1936. F.F 

3. Luka, rodom sa Brača. Razvio se u Magallanesu 
(Chile) kao novinar, pisac i publicist. Sudjelovao je 
u osnivanju Hrvatskog Doma, sokolskog, tamburaškog i 
školskog društva za hrvatske iseljenike, te nada sve za 
vrijeme svjetskog rata kao pokretač i voditelj hrvatskih 
političkih društava: Dalmacije, Crvenog križa i t. d. Izdao 
je Povijest Magallanesa 1939 u Magallanesu. M. B, 


BONALD, Louis Gabriel Ambroise, vicomte de, * Mil- 
hau 2. X. 1754, + Lyon 23. XI. 1840, francuski politički 
pisac. Časnik je u mušketirskom zboru Luja XV., zastupnik 
u okružnoj skupštini, 1790 daje ostavku ne hoteći pristati 
na građanski ustav o svećenstvu. Emigrirao je 1791 te bije- 
dno živio u Njemačkoj. G. 1796 objelodani Théorie du 
pouvoir politique et religieux dans la société civile, Vraća 
se u Francusku 1797 te 1800 objelodanjuje Essai analytique 
sur les lois naturelles de l'ordre social, 1801 Du Divorce 
considéré au XIXe siécle relativement à l'état domestique 
et à l'état public de la Société. Pomirivši se s carstvom 
postaje (1810) članom sveučilišnog vijeća, a pod restaura- 
cijom je branitelj apsolutizma na govornici i u novinama 
monarhističke reakcije Le Conservateur i Le Défenseur. 
G. 1821 izlazi glavno njegovo djelo La Législation primitive 
considérée dans les derniers temps par les seules lumiéres 
de la raison (3 sv.).'Od 1815 do 1822 narodni je zastupnik, 
1823 imenovan je pairom. G. 1827 objelodanjuje svoje po- 
sljednje djelo Démonstration philosophique du principe 
constitutif des sociétés. Revolucija 1830 znači konac nje- 
govih političkih težnja. 

Premda pod snažnim utjecajem Rousseaua, po čijem uzoru drži 
osjećajnost vrednijom od razuma, on duguje Bossuetu najznatniji dio 
svoje političke filozofije, koja drži, da je društvo uređeno od Boga, a 
politika se sastoji samo u primjeni božanskih odredaba na ljude, dok je 
vlast tumač tih odredaba na zemlji. Tkogod ima u svojim rukama dio 
vlasti, bio to državni glavar ili otac porodice, ima pravo, kao izaslanik 
Boga, na potpuni posluh svojim odlukama. Odatle slijedi, da nijedan 
pojedinac, nijedan razlomak crkve ne može posjedovati nepogrešivost. 
Društvo je živo biće, koje njegovi zakoni, dani od stvoritelja, upućuju 
prema njegovoj svrsi. Svi su pokušaji reforme u ime razuma isprazni. 
Individualizam je besmislen: članovi društva imaju mjesto i ulogu, od 
koje se ne mogu udaljiti. Nasljedna monarhija po francuskom uzoru 
savršen je oblik građanskoga društva, kao što je katolička crkva sa- 
vršen oblik vjerskog društva. Zbog toga vidi u francuskoj Revoluciji 
protudruštveni zločin. no drži, da je ona ipak imala jednu prednost, 


t.j. da је ostavila zabludu na svoje mjesto i uspostavila istinu u svojim 
pravima«. 


B-ov ugled, ako i ne njegov utjecaj, bio je velik. Nje- 
govi politički suvjernici gledali su u njemu razaratelja poli- 
tičke filozofije 18. st. Bio je smatran učiteljem pristaša 
poštivanja predaje (Bourget), a noviji teoretičari monarhije 
mnogo mu duguju. 

BIBL.: Oeuvres complétes, 12 sv., Pariz 1817—1829; Lettres inédites du 
vicomte de B. à Mme Victor de Séze, Pariz 1916 


LIT.: L. de Montesquiou, Le réalisme de B., Pariz 1911; R. Mauduit, 
La politique de B., Pariz 1913; H. Moulinié, De В. La vie, la саггіёге 
politique, la doctrine, Pariz 1916. J. D-e. 


BONAPARTE (Buonaparte), porodica iz Korzike, koja 
se onamo doselila iz Sarzane u Toskani početkom 16. st. I 
u nekim drugim talijanskim mjestima bilo je porodica s 
tim prezimenom. Korzikanski su B. već u polovici 16. st. 
gradski patriciji (cittadini). Iz te porodice potekao je veliki 
Napoleon B. 

1. Charles, * Ajaccio 29. III. 1746, + Montpellier 24. 
24. II. 1785. Poslije svršenih pravnih nauka u Pizi vratio 
se u Ajaccio i oženio Marijom Leticijom Ramolino iz 
odlične korzikanske plemićke porodice. Опа mu rodi 
trinaestero djece, među njima i Napoleona. G. 1768 bori 
se protiv Francuza za nezavisnost svoje domovine, ali 
se poslije skršenog otpora 1769 prilagođuje novom stanju 
i postaje kraljevski savjetnik i prisjednik grada i pokrajine 
Ajaccio. G. 1778 nalazi se u Parizu kao član izaslanstva 
korzikanskog plemstva. Otada ostaje u Parizu, gdje na- 
stoji odgojiti sinove na državni trošak; tako je Josipa 
dao u kolegij u Autun, a Napoleona u vojničku školu u 

Brienne. Dok je Char- 
les bio lakomislen čo- 
vjek, njegova je Zena 
bila uzorna i razborita. 
Ona ostavlja 1793 pred 
Englezima Korziku i 
bježi u Marseille, a ka- 
snije odlazi u Pariz. 
Kao careva majka (»Ma- 
dame Mčre«) bila je 
uvijek na dostojnoj vi- 
sini te je pratila sina i 
u zatočenje na Elbi. 
Umrla je u Rimu 2. II. 
1836. 

2. Joseph, * Corte 7. 
L 1768, f Firenca 28. 
VII. 1844, najstariji brat 
Napoleona І. С. 1806 
postavi ga Napoleon za 
kralja u Napulju. Ondje 
provodi mnoge reforme: 
ukida feudalizam, fidei- 
komise i samostane, dijeli upravu od sudstva i dr. G. 1808 
postaje kralj u Španjolskoj, koju napušta 1813 poslije po- 
raza Francuza kod Vittorije. G. 1814 imenuje ga Napoleon 
lieutenant-gćnćralom, pa kao takav brani Pariz od savezni- 
ka, Kad se Napoleon vratio 1815 s Elbe, pridružuje mu se, 
a poslije poraza kod Waterlooa odlazi u Ameriku, gdje živi 
od 1832 pod imenom grofa Survilliersa. Kasnije se vraća u 
Evropu i ostaje u njoj do smrti. 

3. Napoléon — Napoleon I. 


4, Lucien, * Ajaccio 21. III. 1775, + Viterbo 29. VI. 
1840, princ od Canina, brat Napoleona I. Bio je 1793 za- 
neseni revolucionarac na Korzici i u Provansi, gdje su ga 
kao pristašu Robespierrea nazvali Brut. G. 1795 utamni- 
čen je u Aixu; oslobođen od Barrasa poslan je kao vojni 
komesar na Rajnu i Korziku. G. 1798 izabran je u vijeće 
500-ina, kojemu postaje 1799 predsjednik. U sporazumu 
s Talleyrandom i Sieyčsom pomaže bratu izvesti državni 
udar 18. brumairea. Poslije toga postaje ministar unutra- 
šnjih poslova. Dobar govornik i čvrst značaj, ali ne- 
mirna duha, protivan je bratovoj diktaturi. Da ga udalji 
iz Pariza, imenuje ga Napoleon 1800 poslanikom u Ma- 
dridu, Kad se Napoleon umiješao u njegov privatan život, 

rotiveći se njegovu vjenčanju s udovicom mjenjača 

ouberthona, napusti javnu službu i pođe 1804 u Rim, a 
1808 povuče se u Tuscolo. Na putu u Ameriku zarobe ga 
Englezi. G. 1814 vraća se u Rim, gdje ga papa imenuje 
knezom od Canina, i miri se s Napoleonom. Pisac je ro- 
mana, jednog epa, memoara i eseja (među ostalima: Paral- 
lêle entre César, Cromwell et Bonaparte, 1799; La vérité 
sur les Cent-Jours, 1835). Najvažnije mu je djelo Mémoi- 
res (1836), od kojih je onaj dio, koji se odnosi na 18. bru- 
- mairea, izdala 1845 njegova žena, a ostalo F. Jung (Lucien 
і __ Bonaparte et ses Mé- 
^" moires, З sv., Pariz 1882 
| 11883). G. N. 
5. Elisa Marie Anne, 
Ж Ajaccio 3. L 1777, t 
|; Santo Andrea kod Tr- 
sta 6. VII. 1820. Svojim 
umjet. shvaćanjem i dr- 
' Zavnickim sposobnosti- 
, ma najsrodnija je od se- 
stara Napoleonu. Udata 
‚ od 1797 za maloga kor- 
zikanskog plemića Pa- 
scala Bacciochija živi 
mnogo godina u Parizu, 
gdje u svome salo- 
nu okuplja najznatnije 
umjetnike i književni- 
ke, među njima Cha- 
teaubrianda. С. 1804 
. daje јој Napoleon kne- 
` Zevinu Piombino, a 1805 
i Luccu. Potisnuvši sa- 
svim u pozadinu svoga 
muža, koji je kao princ 

Musée de Versailles 


LETICIJA BONAPARTE, 

nosio ime Feliks L, uvodi ona Napoleonov zakonik, una- 
pređuje gospodarstvo i školstvo i razvija umjetnost. G. 
1808 postaje velika vojvotkinja Toskane i uređuje raskošan 
dvor u Firenci. Poslije Napoleonova pada živi u Bologni, 
zatim u Brnu i Trstu. J. Š-k. 

6. Louis, * Ajaccio 2. IX. 1778, + Livorno 25. VI. 1846. 
Ratuje uz brata Napoleona u Italiji i Egiptu, 1805 po- 
staje »veliki connétable«, a 1806 kralj Holandije. Radi 
vojničkih neuspjeha odriče se 1810 krune u korist sina i 
povlači u Graz kao grof od St. Leu. Rastavljen od žene 
Živi zatim u Italiji, gdje se bavi naukom i književnošću. 
Napisao je osim jednog romana i pjesama djela: Docu- 
ments historiques et réflexions sur le gouvernement de la 
Hollande, 3 sv. (London 1820); Observations de Louis Bo- 
naparte sur l'histoire de Napoléon par M. de Norvins 
(Pariz 1834); Essai sur la versification, 2 sv. (Rim 1825) i dr. 

7. Pauline, Marie, Ж Ajaccio 20. X. 1780, + Firenca 
9. VI. 1825, vojvotkinja od Guastalle, druga sestra Napo- 
leona I. Lijepa i oboZavana od mnogih, bila je vesele ćudi, 
ali i vrlo hirovita. Udata za generala Leclerca polazi 
s njime 1801 u Ameriku, odakle se poslije njegove smrti 
1802 vraća u Pariz; 1803 vjenča se za rimskoga kneza Ca- 
milla Borghese, generalnoga guvernera Pijemonta. Poslije 
sukoba s Marijom Lujzom nastani se u Rimu, gdje je Cano- 
va izdjela u kipu (danas u Galleria Borghese). Kad je Na- 
poleon zatočen, donosi mu na Elbu dragulje i novac, da 
pobjegne. Uzalud je tražila, da ga prati na Sv. Jelenu. Ra- 
stavljena od muža povlači se u Firencu, gdje je pomagala 
siromahe i umjetnike i postala ljubavnica skladatelja 
Giovannija Pacinija. G. N. 

8. Caroline Marie Annonciade, * Ajaccio 25. III. 1782, 
+ Firenca 18. V. 1839. Udata od 1800 za Joachima Murata 
teži stalno za vlašću; 1804 postaje princesa, 1806 dobiva 
veliko vojvodstvo Kleve-Berg na donjoj Rajni, a njezi- 
nim nastojanjem daje Napoleon 1808 Muratu kraljevsku 
krunu Napulja i obiju Sicilija. U političkom je pogledu 
potpuno podređen Murat ženi i pod njezinim utjecajem 
prelazi poslije Napoleonova poraza kod Leipziga 1813 na 
stranu Austrije. Za vrijeme »stotinu dana« pridružuje se 
opet Napoleonu, ali poslije njegova ponovnog pada gubi 
1815 prijestolje i život. Karolina je provela veći dio svoga 
udovičkog života u Trstu pod imenom grofice od Li- 
pone. J. š-k. 

9, Jerome, * Ajaccio 15. XI. 1784, + dvorac Villegenis 
24. VI. 1860, knez od Montforta, brat Napoleona I. Kao 
mornarički poručnik dospijeva 1799 u Ameriku, gdje se 
ženi Elizabetom Patterson, od koje se 1805 rastavlja. 
Vrativši se u Francusku ratuje protiv Pruske i ženi se 
1807 kćerkom virtemberškoga kralja Fridrika I. Katarinom. 
Iste godine postaje kralj movoosnovane kraljevine Westfal- 
ske (do 1813), u kojoj ukida feudalizam. Bez osobitih 
vladarskih sposobnosti i rasipan dovodi zemlju u teško 
stanje. Poslije prvoga pariskog mira boravi u Švicarskoj 
i Austriji, a 1815 vraća se s Napoleonom u Francusku. 
Poslije Waterlooa učini ga njegov brat knezom od Mont- 
forta. G. 1848 u Parizu je, gdje postaje 1850 maršal Fran- 
cuske, a 1852 predsjednik senata. 

10. Charles Lucien Laurent, * Pariz 24. V. 1803, + Pariz 
29. VII. 1857, sin Luciena. Bavio se isprva zoologijom, 
osobito ornitologijom. Boravio je dugo u Americi. Zanesen 
talijanskim risorgimentom napao je na kongresu učenjaka 
u Mlecima 1847 oštro Austriju, pa je zbog toga protjeran. 
Tada postaje vrlo radikalan i sudjeluje u vladi rimske 
republike. Poslije njezina pada bježi u Francusku. Učenjak 
svjetskoga glasa, napisao je nekoliko vrijednih djela, od 
kojih se ističu: American Ornithology, or History of the 
Birds of United States (Philadelphia 1825—33); Icono- 
grafia della fauna italica, 3 sv. (Rim 1832—41); Melanges 
ornithologigues (Pariz 1856) i dr. 

11. Charles Louis Napoléon — Napoleon III. 


12. Pierre Napoléon, ж Rim 12. IX. 1815, t Versailles 
7. IV. 1881, sin Luciena iz drugoga braka. Bio je čovjek 
nemirna, gotovo pustolovna duha. Veé kao 15-godišnji 
dječak sudjeluje u ustanku Romagne 1830—31, a zatim 
odlazi u Kolumbiju. Vrativši se u Italiju dopadne zatvora. 
Kasnije putuje mnogim zemljama. Poslije revolucije 1848 
fanatični je ljevičar i zastupnik Korzike. Odlazi u Alžir, 
da se bori, a kad se neovlašteno vraća, bude lišen službe. 
Kao republikanac ulazi u parlament, ali kasnije popušta. 
G. 1867 ženi se Eleonorom, kćeri nekog pariskog radnika. 

G. 1870 ubija sekundanta, koji ga poziva na dvoboj zbog 
jednoga novinskog članka, bude zatvoren i oslobođen. Po- 
slije toga živi u Londonu, Bruxellesu i Versaillesu. 


13. Mathilde Laetitia Wilhelmine, * Trst 27. V. 1820, 
T Pariz 2. 1. 1904, kći Jérómea, bivšeg westfalskog kralja 
i Katarine wiirtemberške. Dobra je slikarica; izlagala je u 
Salonu. Udata za ruskoga kneza Anatola Demidova, rastavi 
se doskora od njega i nastani u Parizu, gdje je njezin sa- 
lon bio jedan od najsjajnijih. 

14. Napolćon Joseph, * Trst 9. IX. 1822, + Rim 18. III. 
1891, sin  westfalskoga kralja Jérómea, nazvan. princ 
Jéróme. G. 1848 zastupnik je u konstituanti i sudjeluje 
živo u raspravama kao odlučni republikanac (»prince de 
la Montagne«). G. 1849 odlazi kao poslanik u Madrid, a 
1849—1851 član je zakonodavne skupštine. Protivan drža- 
vnom udaru 1851 ostaje i dalje u teoriji opozicionalac, ali 
surađuje s Napoleonom III. С. 1854—55 sudjeluje kao 
general u krimskom ratu, a 1858 ministar je Alžira. Velik 
je italofil i utječe mnogo na Napoleona III. u njegovoj 
talijanskoj politici, a 1859 uzima za ženu Klotildu, kćer 
kralja Viktora Emanuela II. Poslije pada carstva 1870 živi 
povučeno, ali se 1876 baca opet u politički život kao de- 
mokrat i liberal. G. 1879 izabran je glavom porodice Bo- 
naparte i nasljednikom njihova prava na prijestolje. Kad 
je došlo do razdora između njega i njegova najstarijeg 
sina, zbog čega je stranka propadala, povuče se u svoj 
dvorac Prangins u Švicarskoj. Od njegovih se spisa ističe: 
Napoléon et ses détracteurs (Pariz 1887), u kojem pole- 
mizira s Taineom. G.N. 

Od svih je B. uz Napoleona I. i Luja Napoleona samo 
princ Jéróme imao veza s Hrvatima. U ožujku 1849 prima 
izaslanika bana Jelačića mladog A. T. Brlića (v.), ali odbija 
svako službeno upletanje u unutrašnja pitanja Austrije. 
G. 1859 dolazi k njemu posredovanjem Cavourovim Eugen 
Kvaternik. On ga posjećuje u tri maha, predaje mu jednu 

spomenicu i nudi mu, štoviše, prijestolje »sveukupnog hr- 
vatskog kraljevstva«. Suzdržljivi Jéróme izbjegne četvrti 
sastanak; osamljeni prognanik Kvaternik nije tada značio 
nikakvu političku snagu. U jeku svoga revolucionarnog 
rada za stvaranje nezavisne Hrvatske ponovno se obraća 
Kvaternik na Jérómea 1863, u vrijeme drugoga progon- 
stva. С. 1864 sastavlja za nj svoju Promemoriju s na- 
crtom podunavske federacije, u kojoj bi Hrvatska tre- 
bala tvoriti središnji stup u savezu francusko-hrvatsko- 
poljskom s izrazito katoličkim obilježjem. U svibnju 1869 
prolazi Jéróme kroz Zagreb, gdje ga oduševljeno dočekuje 
pravaška mladež. Kvaternik se tom prilikom nije sastao 
s princom, ali je prinčev posjet pobudio u njemu daleko- 
sežne nade u pomoć Francuske. 

LIT. F. Bučar, Eugen Kvaternik: Promemorija princu Jérómeu 
Napoleonu, Mala knjižnica M. H. 2, Zagreb 1936; K. Šegvić, Prvo 
progonstvo Eugena Kvaternika, Zagreb 1907, 3. izd.; Isti, Drugo pro- 
gonstvo Eugena Kvaternika, Zagreb 1907; Nehajev, Rakovica, 
Zagreb 1932; I. Brlić-Mažuranić, A. T. Brlić kao banov етіѕаг и 
Parizu, Zagreb 1935; R. Maixner, 4. T. Brlié émissaire du ban Je- 


lačić en France (Annales de l'Institut français de Zagreb, janvier 
— mars 1939). S-k 


15. Eugéne Louis Jean Joseph, ** Pariz 16. III. 1856, + u 
Africi 1. VI. 1879, jedinac Napoleona III. i carice Euge- 
nije. Poslije očeve smrti proglašen je od bonapartista 
pretendentom. Kao engleski časnik райе 1879 u borbi 
protiv Zulua u južnoj Africi. 

LIT.: G. Sforza, Gli antenati di Napoleone I. in Lunigiana, u Mi- 
scellanea di storia italiana, XLVIII., Turin 1915; Fomentini, La 
»nobilta« di Napoleone, u Archivio Storico di Corsica 1928; P. Fer- 
rari, Un ramo dei Buonaparte a Pontremoli, u La Giovane montagna, 
Parma 1937; La storia genealogica della famiglia Bonaparte, Firenca 
1846; C. Leynadier, Histoire de la famille B., Bruxelles 1866; A. 
Kleinschmidt, Die Eltern und Geschwister Napoleons 1., Berlin 1876; 
A. Lumbroso, Napoleone. La sua corte, La sua famiglia, Rim 1911; 
H. Larrey, Madame Mere (Napoleonis mater), 2 sv., Pariz 1892; Du 
Casse, Mémoires ef correspondance politique et militaire du roi 


Joseph B., 2. izd. 1856—58, 10 sv.; J. S. C. Abbott, History of Joseph 
B., New York 1869; Du Casse, Mémoires et correspondance du roi 
Jéróme et de la reine Cathérine, Pariz 1861—66, 5 sv.; A. Martinet, 
Le prince Lucien 


Jeróme Napoléon, roi de W'estphalie, Pariz 1902; 

В. et sa famille, anon., Pariz 1888; F. Masson, Napoléon et sa fimille, 
Pariz 1897—1914, 11 sv.; R. Bonghi, Il principe Napoleone, u Nuova 
Antologia 1891; O. Aubry, Napoléon lll., Pariz 1929; H. D'Alméras, 
Une amoureuse, Paoline Bonaparte, Pariz 1907; H. Fleischmann, Paoline 
Bonaparte et ses amants, Pariz 1910; E. Lavisse, La princesse Mathilde, 
u Revue de Paris 1904; J. de La Rocca, Pierre-Napoléon Bonaparte, sa 
vie et ses oeuvres, Ajaccio 1867; G. Lacour-Gayet, Napoléon, sa vie, 
son oeuvre, son temps, Pariz 1921. G. N. 


BONAPARTISTI su bili pristaše francuske stranke, koja 
je tražila, da se u Francuskoj uspostavi carstvo i da na 
prijestolje dođu članovi porodice Bonaparte. Osobitu su 
djelatnost razvili u 1. polovini 19. st.; 1850 uspjelo im je 
obnoviti carstvo pod Napoleonom III. (v.). Poslije njegova 
pada 1870 nastavili su rad, ali su izgledi za uspjeh posta- 
jali sve manji. Kako je pretendent princ Jérôme Napoléon 
bio vrlo liberalan i demokratskih načela, došlo je do ras- 
cjepa u stranci, u kojoj su pristaše protivne struje uzeli 
kao pretendenta njegova sina Viktora Napoleona (+T 1926). 
Stranka je radi toga znatno oslabila. G. 1883 izmiriše se 
oba krila, ali princ Viktor nije uspio stranku opet podići 
i ojačati; ona je time izgubila svako veće PA zna- 


čenje. 

BONAR LAW, Andrew —> Law. 

BONARELLI, 1. Guidobaldo, * Urbino 1563, # Fano 8. I. 
1608, talijanski književnik, Prosperov brat (v. niže). Poznat 
je po svojoj pastirskoj igri Filli di Sciro, Ferrara 1607, naj- 
boljoj imitaciji novoga pastirskog teatra, kojemu su za- 
četnici Torquato Tasso (Aminta, 1573) i Giambattista Gua- 
rini (Pastor fido, 1590). To je ujedno po svojim vanjskim 
odlikama najljepša talijanska pastorala 17. st., iako nije 
originalna. Mnogo se sviđala i u Italiji i u inozemstvu, 
gdje su je prevodili i imitirali. Čini se, da ju je kod nas 
preveo Dživo F. Gundulić (> I. Đurđević, S. Crijević) u 
svojoj izgubljenoj drami Koraljka od Šira (prije 1620) 
ili Filida. 

BIBL.: G. B., La Filli di Sciro, u knjizi 1 drammi dei boschi e delle 
marine, Biblioteca classia economica, Milan. 

LIT.: C. Malagoli, Studi, amori e lettere inedite di G. B., u Gior- 
nale storico della letteratura italiana, XVII., 1891; A. Belloni, I Sei- 
cento, 2. izd., Milan 1929; M. Deanović, »Filomena«, tragedija nepo- 
znatog autora, Nastavni vjesnik, XX., 1912 


2. Prospero, Ж Novellara 5. П. 1582, + Ancona 1659, tali- 
janski dramatik, Guidobaldov brat. Od svih njegovih 
sečentističkih kazališnih djela najviše se spominje tragedija 
II Solimano (1619), premda ni ona nema književne vrije- 


dnosti. 
LIT.: A. Belloni, ЇЇ Seicento, 2. izd., Milan 1929. M. D-ić. 


BONATELLI, Francesco, * Iseo 1830, + Padova 1911, od 
1867 profesor u Padovi, talijanski filozof, stoji u glavnom 
uz one mislioce, koji kao Rosmini i Gioberti nastoje izmiriti 
crkvenu nauku s novijim filozofijskim nazorima. Pod utje- 
cajem njemačke filozofije, napose Herbarta i Lotzea, 
uzima, da se znanost zadržava na pojavama, filozofija i re- 
ligija da idu do osnova stvari, a umjetnost da posreduje 
između pričina i bitka. Umna se svijest uzdiže do apsolut- 
noga carstva, i po njoj duša ima besmrtnost i blaženstvo 
po zasluzi, koliko se slobodnom voljom zalaže za postiza- 
vanje duhovnoga smisla i duhovnih vrednota (— Talijanska 
filozofija). 

BIBL.: Pensiero e conoscenza, Bologna 1864; La coscienza e il mecca- 
nismo interiore, Padova 1872; La filosofia dell'inconscio, Rim 1872; Il 
concetto della vita, Udine 1904. 


LIT.: G. Gentile, Le origini della filosofia contemporanea in Italia, К, 
Messina 1917. А. В-а. 


BONATZ, Paul Michael Nikolaus, Ж Sologne kod Metza 
u Lotaringiji 6. XII. 1877, njemački arhitekt. Svršivši gim- 
paziju u Hagenauu u Elzasu učio je arhitekturu u Teh- 
ničkoj visokoj školi u Miinchenu. Od 1902 do 1906 bio 
je asistent Theodora Fischera u Tehničkoj visokoj školi 
u Stuttgartu, gdje je 1908 postao nasljednikom svoga 
učitelja. G. 1935 postaje savjetnikom pri građenju nje- 
mačkih državnih automobilskih cesta. Neko je vrijeme 
radio u zajednici s F. E. Scholerom. Važnija su njegova 
djela: Henkelovo pivničarstvo u  Wiesbadenu-Biebrichu 
(1905); sveučilišna knjižnica u Tübingenu (1910—1912); 
bolnica u Strassburgu (1905—1914); gradska dvorana u 
Hannoveru (1912—1914); novi kolodvor u Stuttgartu (1913 
do 1927); građevine za Stummov koncern u Diisseldorfu 
(1923—1925); kanalizacija rijeke Neckara; spomenik pa- 
lim vojnicima za svjetskoga rata u Heilbronnu (1931—1936); 
umjetnički muzej u Baselu (1931—1936) i brojne privatne 
zgrade. U najnovije vrijeme istakao se svojim mostovima: 
preko Neckara u Heidelbergu i Heilbronnu, preko Labe 
kod Dessaua i Hamburga, preko Rajne kod Frankenthala i 
Kólna, preko Lahne kod Limburga. Iz njegove škole u 
Stuttgartu, koja je odlučno utjecala na razvoj suvremene 

arhitekture u Njemaékoj, izišli su mnogi priznati arhitekti, 
kao Paul Schmitthenner i A. Abel U Bonatzovim dje- 
lima sretno je ujedinjena klasika s romantikom. Uporedo 
s Behrensom (v.) B. je jasno uočio važnost kubusa za 
suvremenu arhitekturu (primjer: kolodvor u Stuttgartu). 
U svojim je mostovima dokazao, da i arhitekt može isprav- 
no konstruktivno misliti i zakonitost inžinirske konstruk- 
cije savršeno uskladiti s arhitektonskom zamisli. 

LIT.: Wasmuths Lexikon der Baukunst, L, Berlin 1929; G. A. Platz, 


Die Baukunst der neuesten Zeit, Berlin 1927: F. 'Tamms, P. B. Arbeiten 
aus den Jahren 1907 bis 1937, Stuttgart 1937. A. Sch. 


BONAVENTURA, sv., kardinal, Doctor Ecclesiae, sera- 
finski naučitelj. 

I. Život i djela. Bonaventura (Ivan Fidanza), * Bagnorea 
(Italija) 1221, + Lyon 15. VII. 1274. Nakon svršenih nauka 
»in artibus« prigrli oko 1243 život i pravilo Manje Braće. 
Postade učenik Aleksandra Haleškoga, koga naziva »pater 
et magister«. Od 1248—57 predaje u Parizu i razvija ve- 
liku djelatnost na literarnom polju. Dne 2. II. 1257 izabran 
je jednoglasno generalom franjevačkog reda. Kroz 17 go- 
dina svoga generalstva sudjeluje u raznim poslima reda i 
Crkve; putuje po Italiji, Francuskoj, Njemačkoj i Špa- 
njolskoj, propovijeda, piše značajna djela, bori se protiv 
averoista i t. d. Tako je organizirao franjevački red i po- 
sebno protumačio Franjinu misao s obzirom na znanost, 
da je nazvan drugim utemeljiteljem reda i utemeljiteljem 
franjevačke škole. G. 1265 nije se htio primiti nadbiskupske 
časti, a 28. svibnja 1273 bude prisiljen primiti kardinalski 
šešir. Bio je duša II. lionskoga sabora. Radeći oko ujedi- 
njenja istočne crkve sa zapadnom, teško oboli i naskoro 
umre, oplakan od čitavog koncila. Grgur X. održao mu je 
govor, istaknuvši, kako je Crkva smrću Bonaventurinom 
»inaestimabile damnum perpessa«, i naredio svećenicima 
čitavog svijeta, da svaki čita jednu sv. misu za njegovu 


dušu. Potomstvo, koje je nazvalo Franju Alvernskim Sera- 
finom, dalo je Bonaventuri slavan naziv Doctor Seraphi- 
cus. Siksto IV. proglasi ga 1482 svecem, a Siksto V. ubroji 
ga 1588 među crkvene naučitelje. 

Bonaventurina djela obuhvaćaju u zadnjem kritičnom 
izdanju 9 svezaka in folio, a svaki svezak ima oko 800 stra- 
nica. Najglavnija su ova: Commentarius in IV libros sen- 
tentiarum (oko 1250—53); Breviloquium (prije 1257); 
Quaestiones disputatae: de scientia Christi (1254—55), de 
mysterio Trinitatis (1253—55), de perfectione evangelica 
(1255—56); Collationes de decem praeceptis (1267), de sep- 
tem donis Spiritus Sancti (1268), in Hexaémeron (1273); 
De reductione artium ad theologiam; Commentarius et 
Collationes in Evangelium Joannis; Commentarius in Evan- 
gelium Lucae (1248—50); Itinerarium mentis ad Deum 
(1259), De triplici via, Lignum vitae (tri klasična asketična 
djela); Apologia Pauperum (1269); Legenda S. Francisci 
(1261); mnogobrojni govori (De sanctissimo corpore Christi; 
De Christo omnium Magistro; De Trinitate). 

II. Sustav. Bonaventura je i filozof i spekulativni teolog 
i mistik. Njegovu nauku moZemo pravo shvatiti i ocijeniti 
samo onda, ako imamo pred očima izvore, odakle je po- 
tekla, i prilike, u kojima je nastala: 

1) Augustinsko-franjevačka sinteza. — Sv. Bonaventura 
duguje svoju znanost augustinizmu, koji je primio od 
Aleksandra Haleškoga, a inspiraciju, duh, kojim je tu 
tradicionalnu nauku oživio, tražio je u srcu sv. Franje. Kad 
je Bonaventura stupio na poprište znanosti, mistika je 
prevladavala u teologiji, a znanje je bilo podređeno do- 
brom, kreposnom vladanju. Augustinova nauka, puna mi- 
losti i obraćenja, nauka, koja se okreće oko Krista kao 
oko svoga središta, odgovarala je i duhu i idealu sv. Franje, 
koji je postavio načelo: »Deus meus et omnia«, koji je po- 
svuda, u svim stvorenjima gledao svoga Stvoritelja, — 
stepenice, po kojima se je dizao do Izvora istine, dobrote 
i ljepote. I Bonaventura je ideal sv. Franje izrazio skola- 
stičnim jezikom. On ima pred očima čitavu znanost, koja 
je od Aristotela i Platona, od Grgura i Dionizija došla u 
zlatno doba skolastike; ali on posebno hoće da slijedi 
Augustina, kojega naziva najvećim metafizičarom (altissi- 
mus metaphysicus), oštroumnim braniteljem vjere, velikim 
teologom Riječi, najvećim crkvenim ocem. Aristotel je bio 
čovjek znanosti (scientiae), a Platon mudrosti (sapientiae). 
Augustin je jedno i drugo: »uterque autem sermo, scilicet 
sapientiae et scientiae, per Spiritum datus est Augustino«. 
»Nitko nije bolje opisao narav vremena i materije — kliče 
Bonaventura (Opera, VIII. 335) — kao Augustin u svojim 
Ispovijestima; nitko nije bolje protumačio postanak forma 
i način rasplođivanja stvari, kao on u Super Genesim ad 
litteram; isto tako njegov Traktat o Trojstvu svjedoči, da 
nitko nije bolje riješio pitanja, koja se odnose na dušu; 
napokon je iz njegove knjige De civitate Dei očevidno, 
da nitko nije mudrije promozgao narav stvaranja svijeta. 
Ukratko, ništa ili gotovo ništa nisu naučavali učitelji, što 
ne ćeš naći u Augustinovim spisima«. — Sv. Franjo je na- 
šao u Bonaventuri svoga teologa, koji je tradicionalnom 
augustinizmu dao poseban oblik. Bonaventurina je nauka 
pretežno augustinska, a u središtu se ove nauke nalazi 
ideal sv. Franje, koji je oživljuje, kao što se u središtu 
tijela nalazi srce, koje je pokretač svega. To se posebno 
očituje u metodi, koju B. provodi u svojoj teodiceji, koz- 
mologiji, psihologiji i etici. 

2) Kršćanska filozofija i teologija. — Serafinski naučitelj 
tvrdi, da teologija mora upotrijebiti metodu umovanja i 
istraživanja. On ne niječe, da razum, prepušten sam sebi, 
može spoznati istinu, ali misli, da je ta spoznaja slaba i 
nepotpuna, kad je govor o Bogu i našem spasenju. Nijedan 
filozof ne može samim svojim razumom spoznati jedinstvo 
u Trojstvu, veličanstvo Božje u poniznosti Utjelovljenja, 
Božju nepromjenljivost u njegovu djelovanju. A bez te 
vjere nema prave spoznaje o Bogu. Koliko je filozofija bez 
Krista slaba, najbolje pokazuje Aristotel, koji govori o 
čovjeku, ali taj je čovjek bez Štvoritelja, bez Uzroka i bez 
Svrhe, koji raspravlja doduše o Bogu, no taj je Bog, koji 
ne ljubi, ne proizvodi, ne brine se, ne obećaje. »Necesse 
est philosophantem in aliquem errorem labi nisi adiuvetur 
Per rationem fidei« (Opera, II., 448). Budući dakle da kon- 
kretno ne postoji čovjek, koji ne bi bio uzdignut na svrhu- 
naravni red, i budući da je ljudska duša određena za bla- 
Zenstvo, koje ne može postići bez vjere i milosti, jasno je, 
da se filozofija ne može posve odijeliti od Objave, od 

Krista, od »intellectus fidelis«. — »Christus est omnium 
magister. Ipse est medium omnium scientiarum«. Vjera je 
izvor mudrosti i znanja, »sive sit de aeternis sive de tempo- 
ralibus«. Krist, koji je »radix omnis cognitionis in via« 
(Sermo 5 in Dom. II. Adv.), može pomoći čovjeku, da ona 
prirodena klica znanja, usadena u njegovoj duši, formira 
istinsku, iako nikada potpuno savršenu filozofiju, >kršéan- 
sku filozofiju«. Filozofija je podredena teologiji, a teolo- 
gija kontemplaciji, do koje nas vodi molitva, krepostan 
Zivot i znanost. Bonaventura opominje, da nije dovoljna 
»lectio sine unctione, speculatio sine devotione, investigatio 
sine admiratione, circumspectio sine exultatione, industria 
sine pietate, scientia sine caritate, intelligentia sine humi- 
litate, studium absque divina gratia« (Opera, V., 296). Ove 
riječi izrazuju glavnu oznaku njegova čitavog sustava. On 
promatra svemir, čovjeka i Boga; upotrebljava spekulaciju, 
teologiju i filozofiju, da nas dovede do intuitivne kontem- 
placije Boga. Augustin je već kazao: »Nulla est homini 
causa philosophandi, nisi ut beatus sit« (De civit. Dei, XIX., 
1). A poznato je, kako je sv. Franjo opominjao svoju 
djecu, da njihova nauka bude samo poticalo, da se ujedine 
s Bogom: »Ordinat suum studium ad accendendum se 
ipsum ad Dei amorem et mundi contemptum et ad imitan- 
dum Christum«. 

3) Teodiceja. — Očito je, da Bog postoji. Čitav svemir 
je knjiga, u kojoj svaka strana sadrži ime Stvoritelja. »In 
omni re, quae sentitur, sive quae cognoscitur, interius latet 
ipse Deus« (Opera, V., 325). Preko sedam stupnjeva dižemo 
se od nižega prema većemu tražeći Boga izvan nas, u nama 
i povrh nas. Kontingentnost, nesavršenost, ovisnost, sastav, 
kretnja, relativitet — sve, što gledamo u svemiru, svjedoči, 
da postoji Beskonačni, Savršeni, Neovisni, Čisti, Neizmjerni, 
Apsolutni. Ako zaronimo u svoju nutarnjost i promotrimo 
svoje iskustvo, opazit ćemo, da apsolutne i nepromjenljive 
vrednote, koje tu nalazimo, ne bi mogle postojati bez ne- 
koga bića, koje je apsolutno, i mi smo samo njegova slika. 
Postoji misao, dakle postoji Misao! U našoj duši nalazimo 
sliku Trojstva, o kojoj govori Augustin: ljubav, spoznaja 
i pamćenje. A pošto smo promotrili Boga u osjetnom svi- 
jetu tjelesnim okom (oculus carnis) i promatrali ga u nama 


samima duhovnim okom (oculus mentis), promatramo ga 
napokon nad nama kontemplativnim okom (oculus contem- 
plationis), i to u njegovu biću i njegovoj dobroti. Ideja 
nebića može se shvatiti samo po ideji bića, i ideja nesa- 
vršenog bića po ideji savršenog bića: dakle prva impresija, 
koju duh prima, jest impresija savršenog bića. A biće se 
ne može shvatiti nego po samome sebi: dakle impresiju 
savršenog bića možemo imati samo od samog savršenog 
bića. Ta Bonaventurina argumentacija, kojom dokazuje, 
da je nužno u nama ideja bića (ili Beskonačnoga), pod- 
sjeća na Descartesov dokaz: ideja Beskonačnoga jest u meni ; 
ona ne može doći od konačnog uzroka; dakle dolazi od 
Beskonačnoga, od Boga. — Bog je »simplicissimum, actua- 
lissimum, ideo perfectissimum«; on, koliko je samo biće, 
samo savršenstvo, ne može ne postojati, a isto tako ne 
može sebe ne očitovati. Bonaventurina teodiceja nalazi svoj 
naravni završetak u promatranju Presvetog Trojstva i 
Utjelovljene Riječi. Bog-Čovjek je most, preko koga dola- 
zimo u mir, ekstazu, »ignorantia docta«: mi uživamo u pro- 
matranju (apex mentis) Beskonačnoga, i to je prava mu- 
drost. Dakle: na početku osjetna spoznaja, malo više na- 
ravna spoznaja, još više — nadnaravna vjera. Ljubav pri- 
vlači dušu Bogu, kao što težina privlači tjelesa k središtu. 

4) Kozmologija, psihologija, etika. — Svijet je stvoren u 
vremenu: stvorenje odvijeka uključuje očitu kontradik- 
ciju. Pojam svijeta, koji je stvoren iz ništa, a ujedno od 
vječnosti, ukazuje se Bonaventuri protuslovnim. Bića su 
sastavljena ne samo iz biti i bivovanja, nego i iz materije 
i forme (hilemorfizam). Da pokaže, kako je isključivo samo 
Bog savršena jednostavnost, B. uči, da anđeli imaju mate- 
riju »duhovnu«. Forma completiva, koja daje biću njegovu 
specifičnu, zadnju formu, nije nespojiva s drugim podre- 
đenim supstancijalnim formama. Bog je stvorio materiju, 
stavljajući u nju neke praklice, koje se razvijaju (rationes 
seminales). To su nesavršene, ali aktivne klice, koje se 
razvijaju u sebi. Bonaventura opširno tumači Augustinovu 
metafiziku svjetlosti. Svako je tijelo svjetlost u svojoj biti. 
— Dušu Bog stvara. Ona je čitava u čitavom tijelu i u 
pojedinim dijelovima. Teorija iluminacije opravdava apso- 
lutni karakter naše spoznaje. Ne samo da nam je Bog dao 
razum, koji je svjetlost, nego božanska svjetlost neposredno 
djeluje u našem činu spoznaje »rationibus aeternis«, koje 
su nazočne u našem razumu. B. tvrdi, da te »rationes aeter- 
nae« nisu nazočne kao objekt spoznaje (on izričito zaba- 
cuje ono, što će se poslije zvati ontologizam), nego kao 
regulativni čimbenik, »ratio motiva«. Promatrajući Augu- 
stinov »Cogito« otkriva B. smisao ljudskoga duha, duha 
u sebi i Duha samoga; pokazuje, kako su naši sudovi ne- 
promjenljivi i nepogrješivi, koliko se naš duh nalazi pod 
pokretnim i regulativnim utjecajem božanskih Ideja. Ele- 
menti naše metafizične znanosti stvari uzeti su iz iskustva, 
ali nam je prirođena formalna apsolutnost ove znanosti. 
— Postoji ne samo intelektivna nego i moralna iluminacija. 
Čovjek je slobodan, ali osjeća, da se u njemu nalaze vred- 
note moralnog reda: »Dico ergo quod illa lux aeterna est 
exemplar omnium, et quod mens elevata... ad hoc perve- 
nit. Illa ergo prima occurunt animae exemplaria virtutum« 
(Opera, V., 361). Bonaventurina etika bitno je orijentirana 
prema svrhunaravnoj. Volja je nad razumom. I naše se 
jedinstvo s Bogom ne sastoji formalno u intelektualnom 
gledanju, nego u činu volje-ljubavi. 

HII. Vrijednost i autoritet. Ujedinjujući spekulaciju 
s pobožnošću, skolastiku s mistikom, sadrži B. u sebi ona 
dva elementa, od kojih potječe sve, što je u srednjem 
vijeku veliko i lijepo, uzvišeno i korisno. Stoga njegova 
nauka ima trajnu vrijednost i uživa u katoličkoj Crkvi 
onaj ugled, koji imaju drugi veliki crkveni naučitelji. Kle- 
ment IV. »delectatus est mirabiliter doctrina S. Bonaven- 
turae«, Grgur X. odobrava njegove spise i stavlja ih za- 
jedno s drugim autentičnim djelima: »Papa cum tota curia 
approbavit et in archivo ecclesiae poni fecit cum aliis 
libris authenticis«. Siksto IV. veli, da je Bonaventura tako 
pisao, »ut in eo Spiritus Sanctus locutus videtur«, a Siksto 
V., da Bonaventura zajedno s Tomom reprezentira skola- 
stiku, i stoga naređuje, da se njegova nauka slijedi »ut 
aliorum Ecclesiae Doctorum qui eximii sunt«. U naše doba 
Leon XIIL, Pio X., Benedikt XV., Pio XI. tako pohvalno 
govore o Bonaventuri, da se iz njihovih izjava razabire, 
kako je on »princeps scholasticorum alter« i serafinski 
naučitelj. Bonaventurina je nauka uživala velik ugled i na 
koncilima: lyonskom, florentinskom, tridentinskom i vati- 

kanskom. Od Gersona, koji je izjavio, da mu je Bonaven- 
tura najdraži od svih naučitelja, jer »in dicendo solidus 
est et securus, pius et iustus et devotus«, do Franje Sale- 
skoga, koji ga zove svojim ocem, bezbrojni su učenjaci 
hvalili Bonaventurinu nauku, koja »inflamat affectum et 
erudit intellectum«. I u naše je doba sv. Bonaventura 
ne samo kao teolog i mistik predmetom udivljenja, nego 
posebno kao filozof. Bonaventurina je filozofija sinteza 
augustinizma, ali je u mnogočemu originalna. Gilson u 
svome klasičnom djelu La philosophie de s. Bonaventure 
zanosno govori o bonaventurijanizmu kao metafizici kato- 
ličke mistike, gdje je skolastičkim jezikom izraženo i reli- 
giozno iskustvo sv. Franje i tradicionalni augustinizam: 
»Nauka sv. Bonaventure naznačuje prema našem shvaćanju 
vrhunac kršćanske mistike i sačinjava najpotpuniju sintezu, 
koju je ona ikada ostvarila«. Monnot, Romeyer, de Mar- 
gerie i dr. pozdravljaju Bonaventuru kao Augustina 13. 
stoljeća. Danas, kad mnogi teže za integralnom filozofijom 
uma i srca, razuma i vjere; kad se ide za tim, da se upo- 
trijebe sve naravne i nadnaravne sile, kako bi se ostvario 
Cilj augustinizma, naime da čovjek bude blažen, Bonaven- 
turina kršćanska filozofija postaje sve više suvremena i 
privlačiva. 

BIBL.: Opera omnia, 10 sv., Quaracchi 1882—1902. Manja izdanja: 
Iria Opuscula: Breviloquium, Itinerarium mentis ad Deum, De reduc- 
tione artium ad theol., 1911; Decem opuscula ad theologiam mysticam 
spectantia, 1926; Sti Bon. Opera theologica selecta, 2 sv., 1934—38; Col- 
lationes in Hexačmeron et bonaventuriana quaedam selecta, 1934. 

LIT.: E. Gilson, La philosophie de s. B., Pariz 1924 (biografija, 
nauka, obilna bibliografija); L. Lemmens, Der hl. B., München 1909; J. 
Božitković, S. Bonaveturae doctrina de gratia et libero arbitrio, Marien- 
bad 1919; R. Guardini, Die Lehre des hl. B. von der Erlósung, Düssel- 
dorf 1921; L. de Carvalho e Castro, Saint B. le Docteur Franciscain, 
Pariz 1923; B. A. Luyckx, Die Erkenntnislehre B-s, Münster 1923; A 
Stohr, Die Trinitütslehre des hl. Bonaventura, Münster 1923; B. Rosen- 
móller, Religióse Erkenntnis nach Bonaventura, Münster 1925; J. M. 
Bissen, L'exemplarisme divin selon S. Bon., Pariz 1929; J. F. Bonnefoy, 
L2 Saint Esprit et ses dons selon saint B., Pariz 1929; S. Grünewald, 
Franziskanische Mystik, München 1931; F. Imle-J. Kaup, Die Theologie 
des hl. B., Werl 1931; C. Kršanié, La scuola francescana e L'Aver- 
roismo, Milan 1929; К. Nólkensmeier, Ethische Grundfragen bei B., 
Leipzig 1932; H. Legowicz, Essai sur la Philosophie sociale du Docteur 
Séraphique, Fribourg (s. a.); St. Chambon-Feugerolles, La dévotion à 
l'humanité du Christ dans la spiritualité de Saint B., Lyon 1932; F. 
Hohnmann, B.und das existenzielle Sein des Menschen, Würzburg 1935; 
E. Sauer, Die religióse e der Welt in B. Itinerarium mentis ad 
Deum, Werl 1937; R. šilić, Christus und die Kirche (Ihr Verhältnis 
nach der Lehre des hl. B.), Breslau 1938; H. Berresheim, Christus ais 
Haupt der Kirche nach dem hl. B., Bonn 1939. — Popis novijih djela o 
sv. B.: De Wulf, Histoire de la Philosophie médiévale, II.6, 126—27; 
Ueberweg-Geyer, 735—738; Antonianum, X., 1925, 237—241; Dictionnaire 
d'histoire et de géographie eccl., IX., 1937, 787—788; Dictionnaire de 
spiritualité, 1937, 1842—43. K. B-ć. 

Kult sv. Bonaventure kod Hrvata je dosta raširen. Popu- 
larizirali su ga bez sumnje franjevci. Odatle je i Marko 
Marulić u svojem opredjeljenju za mistiku imao uzor u sv. 
B., a i prevodio je njegove religiozne pjesme. Od tri Bo- 
naventurine pjesme, što se pripisuju Maruliću, jedna je 
sigurno Marulićeva, i to Slavić (Philomena). Netko je u 
dubrovačkoj sredini preveo na hrvatski Bonaventurin 
Officium de passione Domini pod naslovom Ofičje od svete 
muke Gospodina našega Isukrsta, koji je sačuvan u latini- 
čkom rukopisu iz 1552; a Bonaventuri s nepravom pripisuju 
i Officium de compassione beatae Mariae Virginis, koji je 
također preveden na hrvatski u istom rukopisu od 1552 pod 
naslovom Ofičje od muke BI. Djevice Marije. Oba je ova 
oficija izdao C. Giannelli. 

. Meditationes Vitae Christi, djelo, koje se sve do nedavno 
pripisivalo sv. B., bilo je kod Hrvata prevođeno u više na- 
vrata. Jedan takav prijevod pod naslovom Knjiga od ži- 
vota i od dil slatkoga Isusa i Majke njegove sačuvan je u 
jednom rukopisu iz 16. st., pisanom čakavski i bosan- 
čicom; drugi tekst nalazi se u jednom glagoljskom ruko- 
pisu 17. st.; a postojao je i jedan latinički tekst također 
iz 17. st, i to iz Trogira. Jednu kraću talijansku preradu 
toga djela preveo je na hrvatski jezik latinicom i izdao 
za bugarske katolike fra Petar Bogdan Bakšić pod naslo- 
vom Meditationes S. Bonaventurae to jest bogoljubna 
razmišljanja od otajstva odkupljenja čovičanskoga (Rim 
1638). Drugo je izdanje toga prijevoda tiskao fra Marijan 
Lekušié u Mlecima 1630. Sličan je prijevod tiskao Slavo- 
nac ira Ivan Velikanović (Razmišljanja bogoljubna sv. Bo- 
naventure, Osijek 1776). Jedan prijevod još više skraćenog 
izdanja dao je Dubrovčanin fra Sebastijan Franković (Bo- 
goljubna razmišljanja vrhu muke Gospodinove, Rim 1861). 

Bonaventurin Psalterium Marianum, t. j. marijinska pa- 
ratraza psaltira, vjerojatno je bio preveden i u Dalmaciji; 
kajkavskim narječjem preveo ga je netko anonimno »za 





pobožni ženski spol« pod naslovom Psalterium marianski 
i izdao 1714 i zatim 1740 u Zagrebu. 

Bonaventurinu filozofiju proučavaju t danas hrvatski 
franjevci. Jedan je takav primjer rasprava O. J. Božitkovića 
S. Bonaventurae doctrina de gratia et libero arbitrio (Ma- 
rienbad 1919) i O. Nikole Španjola Il concetto dell'istru- 
zione in S. Bonaventura (Rivista di filosofia neoscolastica, 
Milan 1934). 


LIT.: F. Fancev, Nova poezija Splićanina Marka Marulića, Rad 245; 
M. Rešetar—C. Giannelli, Dva dubrovačka jezička spomenika, Beograd 
1938; P. Kolendić, Sofijski nadbiskup fra Petar Bogdan Bakšić, Glasnik 
Skopskog naučnog društva, knj. IL, Skoplje 1926. У, S; 


BONAVINO, Cristoforo, * 1821, + 1895, slobodoumni 
mislilac talijanski. Bio je najprije svećenik, ali je 1849 pri- 
stao uz liberalizam, te pod imenom Ausonio Franchi za- 
stupa skrajnji racionalizam, napose oštro napadajući V. 
Giobertija, predstavnika »ontologizma«, pa i druge talijan- 
ske filozofe, dok napokon u djelu Ultima critica (1889—93) 
nije odbacio i svoje nazore. Vrativši se opet svećeničkom 
zvanju zastupa nauku Tome Akvinskoga (> Talijanska 
filozofija). 

LIT.: G. Gentile, Le origini della filosofia contemporanea in Italia, 


I., Messina 1917; A. Colletti, Ausonio Franchi e i suoi tempi, Turin 
1925. A. B-a. 


BONCOMPAGNI, rimska aristokratska obitelj, dose- 
ljena u 15. st. iz Bologne, starinom iz Umbrije. Njoj pri- 
pada papa Grgur XIIL, koji je 13. IL. 1582 proveo re- 
formu kalendara. Koncem 17. st. ta je obitelj stekla že- 
nidbom vojvode Grgura V. s Hipolitom Ludovisi, bašti- 
nicom kneževine Piombino, i tu kneževinu i dodatak Lu- 
dovisi svome prezimenu: Boncompagni (Buoncompagni)-Lu- 
dovisi, a ženidbom u 18. st. nastavio je u njoj život i rod 
Ottoboni, od koga je preuzela grb. Iz nje potječe više kar- 
dinala i odličnika crkve i države, papinske i kasnije tali- 
janske, od novijih napose: 

1. Baldassare, Ж Rim 1821, + Rim 1894, talijanski povje- 
sničar matematike i fizike. U vlastitoj tiskari izdao je od 
1868—1887 u 20 velikih knjiga Bullettino di bibliografia e 
storia delle scienze matematiche e fisiche. Potrošio je 20 
milijuna talijanskih lira za svoj studij i za zbirku od 600 
rukopisa i 40.000 knjiga, koja nije više na okupu. 

2. Carlo, di Mombello, * Turin 1804, T Turin 1800, tali- 
janski rodoljub. Sudjelovao u Risorgimentu od 1841 do 1871 
kao ministar, diplomat, narodni zastupnik, senator, sveuči- 
lišni profesor ustavnoga prava i učitelj u kraljevskoj kući. 
Napisao i više djela pravne struke i raznih političkih spisa, 
napose L'introduzione alla scienza del diritto (Lugano 
1848). N.Z. 

BONCOUR, Paul — Paul Boncour. 

BONCEV, Georgi, * Zeravna-Kotlevsko 18. VIII. 1866, 
bugarski prirodoslovac. Prirodoslovne nauke učio je na 

=» zagrebačkom sveučilištu, gdje 
je položio i doktorat. Diser- 
tacija mu je tiskana u Radu 
(Zagreb 1893) pod naslovom: 
Bichromat kalija. Revizija 
osnih elemenata. G. 1891/1892 
bio je asistent na zagreba- 
čkom sveučilištu kod prof. Pi- 
lara. U Bugarskoj je služio 
najprije na srednjoj školi, a 
zatim je postao sveučilišnim 
profesorom u Sofiji і pred- 
stojnikom mineraloškog, geo- 
loškog i petrografskog zavoda 
te seizmografskog drž. zavo- 
da. Za Gorjanovićev Zbornik 
napisao je članak Eruptivno 
stanje u Bugarskoj (Zagreb 
1927). Član je bugarske Aka- 
demije nauka kao i nekih 
inozemnih akademija. Prigo- 
dom njegova 40-godišnjeg 
znanstvenog rada izdalo je 1933 bugarsko prirodoslovno 
društvo njemu u čast jubilarni Zbornik. Е.В. 

BOND (engl. »uže, veza«), u angloameričkom pravu naziv 
za svaku obvezu u obliku isprave, napose za obveznice sa 
stalnim kamatnjakom, koje glase na donosnika, a izdavaju 
ih privatna poduzeća, većinom dionička društva. Prema 
jamstvu i sigurnosti razlikuju se: mortgage bonds (hipote- 
karno jamstvo), land grant bonds (podmiruju se iz kupo- 
vnine prodanog zemljišta) i dr. Convertible bonds u USA 

su obveznice sa stalnim kamatnjakom, kod kojih donosnik 
(bondholder) može nakon određenog vremena tražiti nji- 
hovu izmjenu za dionice poduzeća, koje ih je izdalo, uz 
tečaj, utvrđen već u času izdanja. Ta se vrst vrijednosnih 
papira pojavljuje najviše u vrijeme zastoja na tržištu kapi- 
tala, jer se može očekivati, da će se radije kupovati, nego 
li dionice. Upotrebljava se i u Njemačkoj kod manjeg 
broja poduzeća kao sredstvo za financiranje. U USA pri- 
vredno su važni investment bonds, koji služe za ulaganje 
kapitala (ovamo pripadaju government bonds, municipal 
bonds, railroad bonds, public utility bonds i industrial 
bonds). PS; 

BONDA — Bundić. 

BONDENALIĆ (Bondenalio, pogrešno de Bona), Marijan, 
Dubrovčanin (15. st.) postao je iza smrti svoje žene fra- 
njevac, otišao u Pariz, te je na pariskoj Sorbonni vršio 
profesorsku službu. Papa Siksto IV. učinio ga je svojim 
kućnim kapelanom i tajnim savjetnikom. 

LIT.: Benventus Rode, Necrologium fratrum minorum de observantia 
provinciae S. Francisci Ragusii, Ouaracchi, str. 16—17; Wadding, Annales 


Minorum, Rim 1735, sv. XIV. pod god. 1472 i 1474 br. 14; Appendini, 
Notizie istorico-critiche, Dubrovnik 1803, sv. II., str. 85. M. K-ć. 


BONE (arap. Beleb el Amab), lučki grad na ušću Sey- 
bousa u Alžiru, osnovan u 9. st., uvijek važan za trgovinu 
s Levantom, ali i za gusarstvo, od 1832 pod Francuzima 
glavna luka départementa Constantine, s kojim ga spaja više 
željezničkih pruga, ima preko 86.000 stan., od kojih je 60% 
bijelaca. Izvozi fosfat, željezo, pluto i stoku. Nedaleko su 
ruševine feničkog, rimskog i biskupskoga grada. To je bio 
Hippo Regius, gdje je umro sv. Augustin 430. А. M.S. 

BONE BED (engl. bony »koštan«, bed »ležište«). U ste- 
penici gornjeg trijasa, zvanoj keuper ili rhit, leže naslage 
konglomerata, životinjskih zubića, koštanih krhotina, ribljih 
ljusaka, koprolita i t. d. To su bone bed slojevi, t. j. koštana 
ležišta. J.P-k. 

BONEFAČIĆ, Kvirin Klement, * Baška 4. VI. 1870, bi- 
skup u Splitu. Izučivši teologiju u Beču službovao je kao 
tajnik biskupa Mahnića i bio tajnik Staroslavenske aka- 
demije u Krku, zatim od 1904 do 1919 župnik u Malom 
Lošinju. 6. VI. 1923 imenovan je biskupom  splitsko- 
makarske biskupije, a 2. IX. 1923 posvećen. B. V. 

BONER, Ulrich, njem. dominikanac, Zivio 1324—1349 u 
Bernu u Švicarskoj, sastavio na srednjevisokonjemačkom 
jeziku prema lat. izvorima zbirku gatki i parabola Der 
Edelstein. G. 1461 izašla je zbirka štampom kao 1. štam- 
pana knjiga na njem. jeziku. Poput drugog čarobnog 
dragog kamena imao je i taj poslužiti kao amajlija pro- 
tiv svih nevolja i zloća svijeta. Pisac se obara na ba- 
hatost visokih dostojanstvenika, raskalašenost bogataša, 
simpatizirajući s radnim narodom i nepokvarenim životom 
seljaka i obrtnika. Djelo obiluje grotesknim naturalističkim 
opisima kao i literatura narednog 15. st. Sve to daje naslu- 
ćivati socijalnu i duhovnu revoluciju, koja je buknula u 
16. st. Struktura srednjega vijeka već se bila rasklimala, te 
корген posvemašnji obrat. 


Izd. F. Вепеске, 1816; Fr. Ffeiffer, 1844; novonjem. izbor od 
Panniera, 1895. С. 8 


BONFANTE, Pietro, * Poggio Mirteto 29. VI. 1864, 
+ Rim 22. XI. 1932, najglasovitiji talijanski romanist krajem 
19. i početkom 20. st. Đak je Scialoje (v.). Kao dugogo- 
dišnji profesor rimske pravne povijesti (od 1916 u Rimu) 
bio je učitelj cijelom nizu današnjih istaknutih talijanskih 
romanista. Dobar poznavalac i kritičar vrela, bijaše si- 
guran u otkrivanju interpolacija (v.), ali suzdržljiviji od 
mnogih svojih učenika. U svojim djelima služi se t. zv. 
naturalističkom metodom: ako naime neki pravni institut 
ne odgovara ekonomskim i socijalnim potrebama određe- 
nog povijesnog vremena, pružen je time putokaz, da je taj 
institut u starije doba morao služiti nekim drugim funk- 
cijama. 

BIBL.: Glavna su mu djela: Istituzioni di diritto romano, 10. izd., 
Rim 1934; Storia del diritto romano, 3. izd., 2 sv., Milan 1923; Diritto 
romano, Firenca 1900; Scritti giuridici varii, 3 sv., Turin 1926; Corso di 


diritto romano, 2 sv., Rim 1925, 1927; Lezioni di storia del commercio, 
2 sv., Rim 1924. M. H-t. 


BONFIGLI, Benedetto, * Perugia, + Perugia 1496, tali- 
janski slikar. Bio je možda učenik G. Boccatija (v.). Prvi 
put se spominje 1445. Djelovao je u Rimu (1450), a od 
1453 u Perugiji. G. 1454 slika u Perugiji, u novoj kapeli 
dei Priori, freske s prizorima iz legende sv. Ludovika, a 
1461 u istoj kapeli freske s prizorima iz života sv. Erco- 
lana, koje nije dovršio. Oba ciklusa svjedoče, da su na 
B. utjecali Fra Angelico, Piero della Francesca i Fra 
Filippo Lippi. Važnije su njegove slike u Perugiji, Pina- 


koteka (Navještenje, izrađeno u zajednici s B. Caporalijem, 
triptih Bogorodica s anđelima i svecima), Bayonneu, 
Chantillyu, Firenci, Minchenu i New Yorku. B. je bio 
vješt i otmjen crtač. Kolorit je njegorih slika vedar i jasan. 

LIT.: W. Bombe, B. B., Berlin 1904; U. Gnoli, Pittori e miniatori 
nell' Umbria, Spoleto 1923. A. Sch. 

BONFINIUS, Antonije, * Patrignone (Montalto, Ascoli 
Piceno) oko 1427, + Budim između 1502 i 1505, talijanski 
humanist i historičar. Najprije je poučavao u Ascoliju, za- 
tiim u Recanatiju (1478). Odatle pođe u Rim za profesora 
govorništva. Već tada se istakao kao prevodilac retorskih 
i historijskih djela s grčkoga na latinski, a napisao je i 
kratku povijest svoga rodnoga mjesta. Sastavivši spis Libel- 
lus de Corvinae domus origine (Basel 1577) pošalje ga 
kralju Matiji Korvinu i njegovoj ženi Beatrici. Na poziv 
istoga kralja 1486 dođe u Beč te postade kraljičin tajnik. 
Odavle ode u Budim. Kralj mu naloži, da napiše povijest 
hunskog naroda, a zatim Ugarske. To je djelo dovršio B. 
tek 1495 za njegova nasljednika Vladislava II., koji mu 
dade ugarsko plemstvo. Potpuni naslov djela glasi: Rerum 
Hungaricarum decades IV cum dimidia seu libris XLV 
comprehensae. Obuhvatio je doba od 364 do 1495. Poput 
Livija razdijelio je povijest na dekade. Djelo je pisano 
lijepom latinštinom i po uzoru rimskih historičara, ali ne- 
kritički. Tek za doba Matije, iako nije sasma pouzdano, 
ima mnogo dragocjenih podataka za ugarsku i hrvatsku 
povijest. Kada B. govori o vladanju Vladislava II., tu je 
u svakom pogledu prvorazredan izvor. Njegova se povijest 
mnogo čitala, a izašla je u nekoliko izdanja, najprije 1543 
u Baselu. Najbolje je izdanje štampano 1771 u Leipzigu 
od K. Bela. Bonfinijevu su povijest prevodili na njemački 
i madžarski. B. je pisao i manje historijske stvari. Saču- 
vani su neki njegovi prijevodi kao i Orationes i Epistolae. 
Suvremenici su ga zvali madžarski Livije. 

LIT.: G. J. Haner, De scriptoribus rerum hungaricarum et transilva- 
nicarum, Beč 1774; A. Potthast, Bibliotheca historica medii aevi, Berlin 


1896; V. Klaić, Povjest Hrvata, IL, 3. (prilozi), Zagreb 1904; G. Amadio, 
La vita e l'opera di Antonio Bonfini, Montalto Marche 1930. S.A. 


BONHEUR, Rose-Marie, * Bordeaux 16. III. 1822, + 
dvorac By kod Fontainebleaua 25. V. 1899, francuska sli- 
karica i kiparica. Učila je u Parizu kod Lćona Cognieta, 
ali se doskora dala na samostalno slikanje krajolika i živo- 
tinja u okolici Pariza, osobito u Bois de Boulogne. Izlaže 
prvi put u Salonu 1841 dvije slike Chevres et moutons 
i Deux lapins, 1842 terakotu Brebis tondue, a 1843 sliku 
Les chevaux à P'abreuvoir. Na glas je izišla 1863 sa slikom 
Marche aux chevaux (New York, Metropolitan Museum). 
Životinje, a osobito konji, glavni su predmet njezinih 
slika. Dok je tehnika njenih starih slika još suha i studena, 
postaju one u kasnijima pod utjecajem impresionističkog 
slikarstva sočnije i toplije. Poznatije su njene slike još 


La Fenaison en Auvergne (Pariz, Luxembourg) i Foulaison. 
LIT.: Roger-Milles, R. B., Sa vie et son oeuvre, Pariz 1900; A. 
Klumpke, R. B., sa vie et son oeuvre, Pariz 1908. 


A. Sch. 

BONI, Giacomo, * Mleci 25. IV. 1859, + Rim 7. VII. 
1925, talijanski arheolog. Bio je samouk. Bavio se isprva 
samo istraživanjem umjetničkih spomenika, a kasnije je 
sam naučio latinski i grčki jezik, tako da se je mogao 
sasvim posvetiti arheologiji. Najprije je istraživao i restau- 
rirao spomenike svojega rodnoga grada, a onda je 1888 
stupio u službu glavnoga ravnateljstva lijepih umjetnosti 
u Rimu i od toga je vremena do svoje smrti istraživao i 
iskapao najstarije spomenike Rima. Njegova su iskapanja 
počela na Rimskom foru, gdje su do toga vremena bili 
iskopani samo kasnorepublikanski i carski spomenici. Ispod 
površine carskoga fora otkrio je ostatke prve uljudbe 
stanovnika grada Rima. Iskapanja na foru trajala su od 
1898 do 1907. Izvještaje o tim radovima iznio je u časopisu 
Notizie degli scavi 1899—1906 i 1911. Blizu slavoluka Septi- 
mija Severa iskopan je grob ispod crnoga pločnika, koji se 
u rimsko doba zvao »lapis niger«, a stari Rimljani su taj 
grob držali Romulovim. Našli su se i stari grobovi s palje- 
vinom uz istovremene grobove s kosturima, po čemu se je 
zaključilo, da su tu u staro doba bile jedna uz drugu dvije 
uljudbe, a njihovi nosioci da su možda bili pripadnici 
različnih rasa. G. 1907 počela su iskapanja na Palatinu, 
koja je B., s malim prekidom za vrijeme rata, vodio sve 
do svoje smrti. I tu su se ispod sjajnih palača carskoga 
doba našli veoma važni ostatci iz starijega republikanskoga 
doba. B. je bio veoma marljiv čovjek, te je proučio razli- 
čite naučne discipline, koje su mu bile potrebne kod nje- 
gova naučnoga rada. On je o svojim radovima izdavao 
odlične izvještaje i time znatno obogatio talijansku arheo 
lošku literaturu. Uspješno je radio i na obnovi starih 

spomenika: tako je očistio i učvrstio temelje Trajanova 
stupa u Rimu, a kad se je u Mlecima srušio toranj crkve 
sv. Marka, vodio je on gradnju novoga tornja. Od 1923 bio 
je i senator kraljevine Italije. Kao teoretičar iznosi svoje 
misli o tom, kako se spomenici istražuju i čuvaju, u ras- 
pravi Il metodo delle esplorazioni archeologiche u Bolletino 
d'Arte Min. p. Istr., 1893. МЫ. 

BONICELLI, Aleksandar, * u Lošinju Velomu, Zivio i 
djelovao od početka pa do treće četvrti 18. st., svećenik- 
pravnik. Kao kanonik osorske stolne crkve izdao je Dva 
nauka mnogo koristna, s novim načinom u kratko istoma- 
čena za lasno uvistiti neumitne a navlastito onih, koji prvi 
put imaju pristupiti na sv. ispovid i sv. pričestjenje, 
Mleci 1762. 

LIT.: I. Kukuljević Sakcinski, Bibliografia hrvatska, Zagreb 1880. Е. Е. 

BONIFACIJE, rimski pape. : 

В. I., sv, papa 418—422, imao је spočetka okapanja 
s protupapom Eulalijem. Borio se protiv pelagijanizma i 
branio protiv carigradskih presizanja prava rimske stolice 
nad llirikom. Sv. Augustin posvetio mu je svoje djelo 
Contra duas epistolas Pelagianorum. 

B. II, podrijetlom Got, papa 530—532. Njemu su neki 
ا‎ hh suprostavili protupapu u dakonu Dioskuru, 
koji je naskoro umro i s time svršila shizma. Da predu- 
sretne slične nerede odredio je za života svojim nasljed- 
nikom đakona Vigilija. Predviđajući jaku opoziciju ovoj 
odredbi, protivnoj tradiciji apostolske stolice, opozva je. 

B. IIL, papa 19. IL—12. XI. 607, prosvjedovao je protiv 
naslova ekumenski patrijarh, što ga je carigradski patrijarh 
sebi prisvajao. 

B. IV., sv., papa 608—615. Kada mu je car Foka predao 
Pantheon, pretvorio ga je u kršćansku crkvu i 13. V. 609 
posvetio Bl. Djevici i Svima Svetima. 

B. V., papa 619—625, vrlo je zaslužan za napredak i orga- 
nizaciju tada još mlade crkve u Engleskoj. 

B. VIL, antipapa. Za bune u Rimu pod vodstvom Kre- 
scencija prisvoji si apostolsku stolicu. Nakon 40 dana bo- 
jeći se osvete Otona II. pobježe u Carigrad. Nakon Otonove 
smrti i smrti pape Benedikta VII. (983) povrati se iz Ca- 
rigrada u Rim, zatvori Ivana XIV. u Anđeosku tvrđavu, a 
sam se po drugi put progura na papinski prijestol. Međutim 
nakon nekoliko mjeseci nasilnik je nenadano umro. 


B. VIII. (Benedikt Gaetani), + Rim 11. X. 1303, glasovit 
pravnik. Nakon odreke Celestina V. izabran papom, upra- 
vljao je crkvom od 1294—1303. Bio je čovjek sposoban i 
energičan. U duhu svojih predšasnika nastojao je posre- 
dovati za mir među kršćanskim narodima i ujediniti ih, da 
se oslobodi Sveta Zemlja. Radi promijenjenih prilika ne 
samo da nije uspio, već je upravo s njegovim pontifikatom 
započela propadati moć sredovječnog papinstva. — G. 
1295 uzalud je posredovao za mir među Genovom i Mle- 
cima, a 1303 morao je priznati Aragonce u Siciliji. — 
U Rimu se imao boriti protiv moćne obitelji Colonna. 
Karlo Robert Anžujski, njegov štićenik, uspio se popeti 
na ugarsko-hrvatsko prijestolje. 

Na najveću oporbu naišla su Bonifacijeva nastojanja u 
Francuskoj. Nastojao je izmiriti Filipa Lijepoga, francu- 
skoga, s Eduardom I., kraljem engleskim. Kada ga nijesu 
poslušali, rado je prihvatio tužbu francuskoga i engleskoga 
klera protiv teških nameta, kojima su ih njihovi vladari 
globili u svrhu međusobnog ratovanja. Bulom Clericis 
laicos od 25. II. 1296 pod prijetnjom prokletstva zabranio 
je oporezovati kler bez papina dopusta. Filip je na to od- 
govorio progonom stranaca i zabranom izvoza plemenitih 
kovina iz Francuske. Da ga primiri, papa je dao izjavu, 
kojom ublažuje svoju bulu, i pospješio je kanonizaciju Lju- 
devita IX. (1297). Ali to nije mnogo pomoglo. Ne samo da 
su prognani članovi obitelji Colonna našli zaklona kod Fi- 
lipa, već je on i dalje krnjio prava i posjed crkve. Kada 
je dao uhapsiti i staviti pred sud papina poslanika biskupa 
Bernarda de Saisset, borba je planula žešće nego prije. 
Papa je pozvao kralja bulom Ausculta fili na odgovor- 
nost. Filip se nije odazvao, već je naprotiv svim sredstvi- 
ma nastojao okrenuti javno mnijenje protiv pape. I uspio 
je. Francuski staleži sa svoje skupštine 10. IV. 1302 oštro 
prosvjeduju protiv tobožnjih papinih presizanja u suvere- 
na prava francuske države. Papa je odgovorio glasovitom 
bulom Unam Sanctam (18. IX. 1302), u kojoj uči, da se 
svatko, ne izuzevši ni vladare, ima pokoriti crkvi, ako hoće 
da se spase. — Svi pokušaji za pomirenjem ostali su bez 
uspjeha. Kralju Filipu nije bilo do pomirenja, već do uni- 
štenja svoga protivnika. Njegov kancelar Vilim Nogaret 
pođe u Italiju, gdje mu se pridruži i Sciarra Colonna, te 
7. IX. 1303 u Anagniu napadoše i zarobiše starca papu. 
Nakon tri dana oslobodi ga domaće stanovništvo, a papa 
pođe u Rim i preminu 11. X., progonjen i nakon smrti 
mržnjom svojih neprijatelja. 

Jedina sjajna točka u pontifikatu ovoga vrijednoga pape 
je I. jubilej g. 1300, kada je veliko mnoštvo hodočasnika 
navrvilo u Rim iz svih strana Evrope. Dekretalima Grgura 
IX. priložio je 1298 svoj Liber Sextus. 


LIT.: Knčpfler, Lehrbuch der Kirchengeschichte, Herder 1920; Lexikon 
für Theologie und Kirche, Herder 1911, 2 sv. 


B. ІХ., papa 1389—1404, prije Pietro Tomacelli, rodom 
iz Napulja. S tijarom je dobio od svog predšasnika Urbana 
VI. u baštinu i zapadnu shizmu. Svojom energijom uspo- 
stavio je oslabljenu papinsku vlast u crkvenoj državi, a 
svojim taktom mnogo je toga popravio, što je njegov 
predšasnik svojom naglošću bio pokvario. Jedini način, 
da se učini kraj shizmi, gledao je u odreknuću svoga 
avignonskoga suparnika. Ali Klement VII. kao ni Benedikt 
XIII. nisu htjeli za to ni čuti. 29. V. 1390 dao je okruniti 
Ladislava, sina nesretnoga Karla Dračkog, napuljskom 
krunom. Kasnije upotrijebi sva sredstva, da Ladislavu 
ishodi i hrvatsko-ugarsku krunu. Na Ladislavovu putu u 
Zadar, gdje je 1403 i okrunjen, odredi mu kao poslanika 
kard. Angela Acciaioli, kraljeva skrbnika za njegove malo- 
ljetnosti. 

Nakon smrti njegova je ostavština iznosila 1 forint. 

LIT.: Hefele, Conciliengeschichte, sv. VI., Freiburg i. Br. 1890; Her- 
enrčter, Kirchengeschichte, sv. III., Freiburg i. Br. 1915; Vj. Klaić, 
ovijest Hrvata, IÍ., 1., Zagreb 1900. G. Cv. 


BONIFACIJE, fra (De Stephanis, Drkolica, Dubrovčanin, 
Ragusinus ili de Ragusio), * Lopud početkom 16. st., + Te- 
mišvar 1582, franjevac, obnovitelj Svetoga Groba u Jeru- 
zalemu. Pošto je više nauke svršio na Sorbonni, bio je 
lektor bogoslovlja na franjevačkom učilištu u Dubrovniku. 
Franjevački su mu poglavari povjeravali najteže službe. 
Bio je od 1551 do 1560 tri puta redom kustod ili čuvar 
Svete Zemlje. Pio IV. imenovao ga je 1561 apostolskim 
misionarom »plenissima cum potestate« za Ugarsku, Erdelj, 
Poljsku i Rusiju. Na crkvenom saboru u Tridentu bio 
je 1562 govornik i stručnjak za biblijska pitanja. G. 1563 
imenovala ga je vrhovna uprava franjevaca »Ocem reda«. 

Iste je godine bio četvrti put izabran za kustoda Svete 
Zemlje, ali je već 1564 postao biskupom u Stonu. Kao pa- 
pinski ili dubrovački poslanik putovao je u Italiju, Špa- 
njolsku, Tursku, Ugarsku i Poljsku. Pio V. poslao ga je 
1571 u Bosnu kao apostolskoga komisara. Grgur XIII. po- 
vjerio mu je 1580 misiju, da kao apostolski vizitator obi- 
lazi kršćane po svemu Balkanu, a franjevce da može uzeti 
kao suradnike. Kada se 1581 povratio u Ston, počinio je 
jedan njegov svećenik zločin i pobjegao u mletačke kra- 
jeve. Biskup fra Bonifacije htio je povesti protiv njega 
kanonski postupak i istom onda izreći presudu. Dubro- 
vačka je vlada tražila osudu bez redovite parnice. U 
sukobu, koji je nastao, bio je fra Bonifacije izagnan iz 
dubrovačke republike. Kao izagnanik nastavio je svoj rad 
u Bosni, Slavoniji, Ugarskoj i Erdelju, no njegovo tijelo 
bilo je već skršeno naporom, i on je brzo umro. Najveće 
njegovo djelo bilo je obnovljenje Svetoga Groba (1555); 
pribavio je i Deir El-Amoud (= Sveti Spasitelj), današnju 
rezidenciju kustoda Svete Zemlje. Odlikovao se i kao 
latinski pisac. 

BIBL.: Djela fra Bonifacijeva: De perenni cultu Terrae Sanctae et de 
fructuosa eius peregrinatione, Mleci 1573, 2. izd. 1875; De ortu cleri- 
corum ad Calvinum Ragusinum archiepiscopum, Mleci 1573; Sermones 
Terrae Sanctae (izgubljeno). 

LIT.: Wadding. Cont. Annal. Min. XIX, 3. izd., XX, 3. izd., Qua- 


racchi 1933; XXI, 2. izd., Quaracchi 1934; A. Siméik, Hrvat obnovitelj 
Bozjega Groba, Zagreb 1936. SEP 


BONIFACIJE, markiz Montferatski, solunski kralj, bio 
je vođa križara u četvrtom križarskom ratu i zato je po- 
slije osvajanja Carigrada od križara i Mlečana (1204) isti- 
cao pravo na carigradsku carsku krunu. Prevaren u ovoj 
nadi i nezadovoljen ponuđenim mu posjedom u Maloj 
Aziji, B. je zavladao u Solunu i stvorio Solunsku kralje- 
vinu, podloživši sebi makedonski kraj i Tesaliju. Latinske 
državice u srednjoj i južnoj Grčkoj, Atenska vojvodina i 
Ahajska kneževina, stvorene uz njegovu pripomoć, prizna- 
vale su njegov suverenitet, dok je Solunska kraljevina sa 
svoje strane važila kao vazalna država Latinskog carstva 
u Carigradu. Poginuo je 1207 u borbi s Bugarima. G. O 

BONIFACIO, gradié jedinstvena tipa, na juZnom rtu 
Korzike, na lijepom položaju Bocche di Bonifacio (usta 
B.) prema Sardiniji; leži na visokoj platformi, kojoj se sti- 
jene okomito ruše u more visoke do 60 m, u obliku polu- 
otoka, koji zatvara morski rukav u dužini od 1500 m i uzak 
100 m tvoreći tako prirodnu luku za male lađe. Ima 2900 
stan., koji govore dijalektom različitim od običnoga korzi- 
kanskoga. Bave se ribolovom i uzgajanjem masline. Fran- 
cuske utvrde čuvaju prolaz kroz Bocche di B. (do Sardi- 
nije 14 km). Crkva S. Maria Maggiore pizanska je kon- 
strukcija gotskoga stila, a crkva sv. Dominika je iz 14. st. 
Gradić je izmijenio više gospodara. G. 1792 boravio je 
ondje osam mjeseci Napoleon kao zapovjednik jednoga 
dobrovoljačkog bataljuna iz Sardinije. D.Z. 

BONIFAČIĆ, 1. Antun, * Punat (na otoku Krku) 8. X. 
1901, književnik. Gimnaziju polazio u Pazinu i Sušaku, 
filozofski fakultet u Zagrebu. 
Nekoliko je godina proveo na 
naukama u Parizu. Služio kao 
nastavnik na gimnazijama u 
Krku, Sušaku, Somboru i Za- 
grebu. Honorarni je nastavnik 
irancuskog jezika na zagreba- 
čkom sveučilištu. U različitim 
časopisima, novinama, zborni- 
cima (Savremenik, Hrvatska 
revija, Jugoslavenska njiva, 
Narodno kolo, Hrvatski dne- 
vnik, Primorje i t. d) tiskao 
pjesme, književne prikaze, 
eseje, kulturno-političke sa- 
stavke i t. d. Više godina ure- 
dnik Savremenika. Zasebno 
tiskao knjige pjesama: Pjesme 
(Susak 1926), Pjesme (Zagreb 
1932), Pjesme (Zagreb 1938); 
romane: Krv majke zemlje 
(Zagreb 1935), Mladice (Zagreb 1938); knjige eseja: Ljudi 
zapada (Zagreb 1929), Paul Valéry (Zagreb 1940). Prevodio 
s francuskoga (Flauberta, Gidea, Malrauxa і t. d.). A. B-c. 

2. Nikola, * Punat (na otoku Krku) 6. I. 1913, dramski 
pisac. Gimnaziju je polazio u Krku i Sušaku, poljoprivre- 
dno-šumarski i filozofski fakultet u Zagrebu. Piše drame i 
aktovke iz narodnoga života na Krku. Drama U vrtlogu 

NATALE BONIFAZIO, Naslovna stranica knjige Del modo tenuto nel 


im 1589 


davana je u zagrebačkom kazalištu 1937, a drama Krsnik 
1941. Dvije aktovke (Zbogu i Marijica), izašle u Krčkom 
kalendaru 1940 i 1941, pisane su čakavski. V. š. 
BONIFATIUS, sv. (od lat. bonum »dobro« i fateri »pri- 
znavati, ispovijedati«, a ne Bonefacius) Жж Crediton u 
Engleskoj oko 675, + mučeničkom smrću među Frizima 5. 
VI. 754, apostol Njemačke, benediktinac. Kao sin pleme- 
nitog anglosaskog roda zvao se Wynfrid. G. 718 bio je od 
pape Grgura II. opunomoćen kao misionar, te je širio 
kršćanstvo u njem. pokrajinama Thüringiji, Hessenu i 
Frieslandu, organizirao bavarsku i srednjonjem. crkvu, 
osnovao mnogo biskupija, na pr. u Passauu, Regensburgu, 
i znamenitu benediktinsku opatiju Fulda, sijelo nauke u 
9, i 10. st. Kao nadbiskup u Mainzu postao primas Njema- 
čke, te je usko privezao njem. crkvu uz Rim. G. š. 
BONIFAZIO, Natale, Ж Šibenik 1537/38, + Šibenik 23. 
IL 1592, bakrorezac. Po natpisu na nadgrobnom spome- 
niku i po Kukuljevićevim podatcima s velike, danas izgu- 
bljene Bonifazijeve geogr. karte »svih slavenskih po- 
krajinah« (na kojoj su se pored majstorova portreta i 
rodoslovlja nalazili još i drugi biografijski podatci) znamo, 
da je B. pripadao po muškoj lozi starom šibenskom plem- 
stvu, a po ženskoj da je bio potomak bosanskih Zlatarića 
i Pilovnića. Sva je vjerojatnost, da je učio u Mlecima, 
gdje je živio nekoliko godina. U jubilarnoj godini 1575 
pridružio se B. hodočasnicima, svojim zemljacima, koji su 
u velikom broju pošli u Rim. Obolivši ostao je u Rimu, 
gdje se kasnije i oženio Magdalenom Guerrinijevom. Zna- 
mo pouzdano, da je živio u Rimu od 1579 do siječnja 
1592, jer su nam se u zapisnicima kolegija sv. Jeronima u 
Rimu (»Decreti delle Congregazioni«) sačuvali podatci, po 
kojima možemo rekonstruirati njegovu društvenu aktiv- 
nost, a dijelom i njegov život. U redovnoj mjesečnoj 
sjednici 14. VI. 1579 zamolio je »Natal Bonifacio da Sibe- 
nico maestro intagliatore in rame«, da ga prime među čla- 

nove bratovštine sv. Jeronima. Kako se pokazalo, da je 
dobar kršćanin i »homo da bene«, primljen je već 5. VII. 
1579 za člana. Redovno je prisustvovao svim sjednicama, 
a 10. IV. 1580 izabran je gvardijanom bratovštine, koji. je 
imao dužnost upravljati imutkom i pohađati bolesnike 
i hodočasnike. G. 1582 postaje »sindik-revizor«, a 26. VI. 
1583 »camerlengo«, ekonom. U spisima sačuvana je i na- 
rudžba za dva bakroreza, koja je imao izraditi do Božića 
1586. Sačuvan je i ugovor s rimskim liječnikom Baccijem 
od 7. IX. 1580, iz kojega saznajemo, da se B., »sin pokoj- 
nog Girolama Bonifazija iz Sibenika«, obvezao, da će u li- 
ječnikovoj kući najduže za četrdeset do pedeset dana izra- 
diti bakroreze za djelo »Ordine Universi« uz nagradu od 
25 škuda. Čini se, da B. nije u Rimu živio u dobrim mate- 
rijalnim prilikama. Iz jedne molbe njegova sina bratov- 
štini za potporu doznajemo, da je B. u siječnju 1592 zbog 
bolesti ostavio Rim i pošao u Šibenik, gdje je malo zatim 
i umro. Njegova porodica (žena Magdalena, kći Julija i 
jedan sin) ostala je i dalje u Rimu. — B. je rezao u bakar 
slike talijanskih majstora, geografijske karte i knjižne ilu- 
stracije. Sačuvana su neosporno njegova pedeset i dva 
bakroreza, od kojih su neki signirani: Nadal Bonifacio, 
Natalis (Natal) Bonifatio Sibenicensis (da Sebenico), Natal 
Bonifacius, Natalis Bonifacius Dalmata (Sibenicensis, da 
Sebenico) i Natale Bonifacio Dalmata. Za svoga prvog 
mletačkog boravka, 1570 do 1574, rezao je B. u bakar četr- 
naest karata različnih otoka u Jonskom moru, Tizianovu 
sliku sv. Jeronima i vedutu Tremitskih otoka. Sva ostala 
njegova djela nastala su u Rimu od 1577 do 1591. To su 
bakrorezi slika talijanskih majstora (Tiziana, T. Zuccara i 
drugih), vedute i tlocrti gradova, geografijske karte i ilu- 
stracije. Geografijske karte iz mletačkog i rimskog razdo- 
blja ne razlikuju se mnogo ni po stilu ni po izvedbi. Sve su 
one brižno i čisto izvedene, često oživljene lijepim krajo- 
licima. Na žalost, nisu se do danas sačuvale dvije za nas 
osobito važne karte, što ih navodi Kukuljević, ona »llir- 
skieh pokrajinah« i »Zemljovid svih slavenskih pokraji- 
nah«, za koju Kukuljević kaže, da nije bila »nikad tiskom 
izdana« Ne znamo, je li B. te karte sam crtao ili ih je 
samo rezao u bakar. Nazivi »cosmografo«, kojim se nazvao 
na karti »slavenskih pokrajinah«, i »optimus geographus« 
ha njegovoj nadgrobnoj ploči, ne kažu ništa pouzdano. 

Sigurno je i utvrđeno, da je B. bio među talijanskim bakro- 
rescima druge polovine 16. st. najbolji i »posljednji među 
odliénima«, Stariji autori spominju i više njegovih figural- 
nih kompozicija, koje danas više nisu sačuvane. Važniji su 
međutim majstorovi bakrorezi u nekolikim knjigama. To su: 
П Devotissimo Viaggio di Gerusalemme Fatto e descritto in 
sei libri del Sig. Giovanni Zuallardo, Cavaliere del Santiss. 
Sepolcro di N. S. L'anno 1586 A Giontovi i disegni di varii 
luoghi di Terra Santa e altri paesi. Intagliati da Natale 
Bonifacio Dalmat. Con Licenza di Superiori. Stampato in 
Roma. Per F. Zanetti gia Ruffinelli nell'anno 1587 (drugo 
izdanje 1595 u Rimu kod Domenica Base). U djelu se na- 
laze veliki čeoni bakrorez (bogata visoko-renesansna arhi- 
tektura ukrašena alegorijskim likovima i vijencima), četr- 
deset i devet manjih bakroreza (geografijskih karata) i dva 
veća (tlocrti crkve i samostana u Betlehemu i crkve sv. 
Groba). Zahvalniju zadaću imao je B. pri ilustriranju 
knjige Delle allusioni, imprese et emblemi del sig. Prin- 
cipio Fabricij da Terano Sopra la vita, opere et attioni di 
Gregorio XIII. Pontefice Massimo Libri VI. In Roma 
apresso Bartolomeo Grassi Con licentia de' Superiori. Priui- 
legio l'anno 1588. Intagliati da Natal Bonifatio da Sib. 
U djelu se nalazi dvije stotine pedeset i jedna ilustracija. 
Male su vinjete, koje popraćuju Fabricijeve sonete u čast 
i slavu pape Grgura XIII, većinom prave kompozicije 
s motivima iz Staroga i Novoga Zavjeta, iz mitologije, ili 
su slobodne alegorije. Treće je važno djelo, što ga je ilu- 
strirao B. Della Trasportatione dell'Obelisco Vaticano et 
delle fabriche di Nostro Signore Papa Sisto V. Fatte dal 
Cavalier Domenico Fontana Architetto di Sua Santità. 
Intagliato da Natal Bonifatio da Sibenico. In Roma Apresso 
Domenico Basa 1590 (drugo izdanje 1604 u Napulju kod 
Constantina Vitale). U prvom dijelu knjige nalazi se pored 
bakroreza s Fontantinim portretom četrnaest velikih ba- 
kroreza, koji prikazuju prenošenje i podizanje Vatikanskog 
obeliska, a u drugom dvadeset i šest njih (tlocrti, presjeci, 
pročelja i arhitektonski detalji). U ovim bakrorezima (koji 
su kasnije poslužili kao uzorci za izradbu velikih fresaka 
u Vatikanskoj knjižnici) dostigao je B. vrhunac svog 
umijeća, osobito u figuralnom pogledu. Oni su i veoma va- 
žan kulturno-povijesni dokumenat. Pored tadašnjih nošnja 
i običaja kod velikih svečanosti prikazane su na njima i 
različne faze pri građenju nove crkve sv. Petra. Pače, na 
jednom listu (Blagoslov obeliska) prikazana je crkva sv. 
Petra onakva, kakva se imala izgraditi po Michelangelovoj 
zamisli. Osim spomenutih geografijskih karata, veduta i 
knjižnih ilustracija sačuvalo nam se malo značajnijih maj- 
storovih bakroreza. Čini se, da je izradio i mnogo više li- 
stova, osobito takvih s religioznim motivima. 

LIT.: Decreti delle Congregazioni dal 1578 al 1591 (knjiga IV.) i De- 
Creti delle Congregazioni dal 1599 al 1610 (knjiga VI.) u arhivu Zavoda 
sv. Jeronima u Rimu; Brulliot, Dictionnaire des monogrammes . . ., 
München 1832; 1. Kukuljević-Sakcinski, Slovnik umjetnikah jugoslaven- 
Skih, Zagreb 1859; F. Cupilli, Opera ignota d'artista dalmata (Rivista 
dalmata), Zadar 1850; I. Kukuljević-Sakcinski, Leben südslavischer Kün- 
stler, Zagreb 1868; A. Bertolotti, Artisti veneti in Roma nei secoli XV, 
XVI e XVII (R. deputazione veneta di storia patria, Miscell. vol Ш.), 
Mieci 1884; V. Miagostovich, Ancora di Natale Bonifacio (Nuovo cro- 
nista di Sebenico, anno IV.), Trst 1896; F. Ehrle, Roma prima di Sixto 
V., Rim 1908; Thieme-Becker, ALBK, IV., Leipzig 1910; E. Benezit, 
Dictionnaire critique et documentaire des peintres, sculpteurs, dessina- 
teurs et graveurs, Pariz 1911; A. Dudan, La Dalmazia nell'arte italiana, 
Milan 1921—22; L. Donati, N. B. (Archivio storico per la Dalmazia, 
sv. Ш.), Rim 1927; Isti, Un libro sconosciuto illustrato da N. B. sibe- 
nicense (ibid. sv. VIL), Rim 1930; Isti, Inforno all' opera di N. B. (ibid. 
sv. XV.), Rim 1933; R. Almagià, Intorno all’ opera cartografica di N. B. 
(ibid. sv. XIV.), Rim 1933; A. Bacotich, Due stampe assai rare di N. B. 
da Sebenico 1538—1592 (ibid. sv. XX.), Rim 1936. D. С. š. 

BONIFAZIO VERONESE ili VENEZIANO (В. de’ Pita- 
ti), ж Verona oko 1487, t Mleci 19. X. 1553, talijanski sli- 
kar. Došao je vjerojatno već 1505 u Mletke, gdje je dje- 
lovao sve do svoje smrti i gdje se njegov stil oblikovao pod 
utjecajem Giorgiona i u školi Palme Starijega. Pouzdane vi- 
jesti o njegovoj mletačkoj djelatnosti počinju te 1528. Najpri- 
jejebio učenik i pomoćnik Palmin, pa je poslije majstorove 
smrti (1528) dovršio njegovu sliku Bogorodice sa svecima 
u krajoliku (Mleci, Akademija). Utjecaj Palmin očituje se 
naročito u njegovim slikama t. zv. Sacra conversazione 
(primjerci u firentinskoj galeriji Pitti, u milanskoj Ambro- 
siani, Padovi, Louvreu, Hampton Courtu i Beču). Najznat- 
nija su njegova djela iz ranog razdoblja Uzašašće Mojsi- 
jino (Milan, Brera) i Gozba rasipnikova (Mleci, Akade- 
mija). Godine 1530 započeo je uz suradnju brojnih učenika 
i pomoćnika izvoditi na platnu slikane zidne slike u mle- 
tačkom Palazzo de' Camerlenghi, koje su kasnije skinute 
pa se danas nalaze u različnim crkvama i zbirkama. Među 

njima su najznatnije Poklonstvo kraljeva i Pokolj nevine 
dječice, Mleci, Akademija), pa Krist među učiteljima u 
hramu (Firenca, Pitti). Najbolje su majstorove slike na- 
stajale oko godine 1540. Najznatniji su učenici njegovi bili 
Tintoretto, Antonio Palma (otac Palme mlađega) i Polidoro 
da Lanzani. Cini se, da je i Andrija Medulić bio u tješnjoj 
vezi s njime. U Strossmayerovoj galeriji u Zagrebu nalaze 
se dvije slike iz njegove škole: Krist i žena iz Samarije i 
Krist i preljubnica. 

LIT.: D. Westphal, B. V. (Bonifazio dei Pitati), München 1931. A. Sch. 

BONIFICA INTEGRALE — općeno popravljanje ze- 
mlje — pokrenuo je B. Mussolini zakonom od 24. XII. 1928 
i odredio za čitavu Italiju izvođenje melioracija najvećeg 
opsega. I doista, u deset godina ostvarene su po tom za- 
konu melioracije čak i u takvim krajevima, u kojima ih 
stari Rim sa svim svojim robovima nije mogao ostvariti. 
Parola Duceova bila je: »Popraviti zemlju i po njoj po- 
praviti ljudstvo, a po njemu rasu«. To je i uspjelo, jer su 
gotovo sve močvare, ti izvori anofelesa, prenosnika mala- 
rije, iščezle u Italiji, zdravlje narodu povraćeno i stvorena 
podloga za nov život. Najsjajnije je uspjehe polučila 
bon. integr. u rimskoj Campagni i u pontinskim močva- 
rama. Tu su nastale seljačke naseobine kolonista s novim 
gradovima (Littoria, Sabauda, Maccarese i t. d.). Melio- 
racije se protežu na površinu od 5,700.000 ha. U deset- 
godištu 1928—1938 izvedeno je radova na 2,5 mil. ha, iz- 
građeno je osim toga: 12.941 km kanala, koji natapaju 
528.000 ha, 6.208 km cesta, 607 km vodovoda i t. d. 

LIT.: La bonifica integrale nel decennale della legge še Rim 
1939, 

BONIFIKACIJA (lat. bonificatio »odšteta, naknada«) 
ima u gospodarskom životu različito značenje i primjenu. 
Može označivati naplatu po ugovoru ili mimo ugovora u 
obliku nagrade za neki izvršeni posao; pojam je bonifika- 
cije prema tome redovito istovjetan s pojmom nagrade ili 
premije. Može nadalje označivati ili naknadnu odštetu za 
odstupanje i prepuštanje nekoga posla i predviđane kori- 
sti kome drugome. Kod carina označuje b. obično povra- 
ćanje carine na izvezenu robu prema bonu (potvrdi) upla- 
ćene carine kod uvoza; prigodom izvoza neke robe ozna- 
čuje odštetu na prerađenu (»oplemenjenu«) sirovinu ili po- 
lufabrikate u razmjerju uplaćene carine kod uvoza siro- 
vine ili polufabrikata. B. označuje i odštetu ili naknadu 
kupcu ili prodavaču za oštećene predmete, za pokvarenu 
ili uništenu robu prigodom njihova prijevoza. B-om se ozna- 
čuje i odbitak od cijene robe na račun gubitka na težini, 
kakvoći, zakašnjenju kod dostave ili prijevoza. B. može zna- 
čiti isto što i refakcija, kojom se označuje rjeđe već una- 
prijed određena pogodovna vozarina na izvjesne predmete, 
na izvezenu robu, na prijevoz određenim smjerom, na koli- 
činu robe ili još češće naknadno odobravanje i povraćanje 
izvjesnog postotka od već potpuno uplaćene vozarine (re- 
dovito željezničke) na određenu robu, smjer ili količinu. 
Konačno pojam označuje i odbijanje određene stope tare 
(> tara). M. I. 

BONIN (ili Ogasavara), skup nekoliko većih i mnogo 
malih otoka vulkanskoga podrijetla, 900 km južno od To- 
kija. Na ukupnoj površini od 70 km? stanuje 8.000 stan. pod 
Japanskom vlašću. Glavni je otok Peel s lukom Port Lloyd. 
Kopnena fauna je oskudna prema bujnoj suptropskoj ve- 
getaciji usred Tihog oceana, 

BONINGTON, Richard Parkes, * Arnold kraj Nottin- 
ghama 25. X. 1801, + London 23. IX. 1828, engleski slikar. 
Potkraj 1816 dolazi u Francusku, gdje mu je u Calaisu 
bio prvi učitelj Louis Francia. U Parizu podliježe utjecaju 
Delacroixa i Ingresa. Kasnije uči kod Grosa. Slika najprije 
vedute, pa kostimne i povijesne slike u stilu romantike, a 
poslije gotovo isključivo krajolike. B., Constable i Copley 
Fielding, sva trojica engleski slikari krajolika, udarili su 
temelje kasnijoj franc. »barbizonskoj« slikarskoj školi. B. 
je boravio i u Italiji, naročito u Mlecima. Slikao je najvećim 
dijelom akvarele, a najradije flamanske krajolike, mletačke 
vedute i motive s normandijske obale. U pariskom Louvreu 
nalaze se naslikane njegove slike (Franjo I. i vojvotkinja 
d'Etampes, Mazarin i Ana Austrijska, Normandijska obala 
i druge). Druge se njegove slike, a naročito akvareli, nalaze 
u Londonu (Tate Galery, Victoria and Albert Museum, 
Wallace Collection) i Berlinu. Ilustrirao је mnoge knjige 
(najznatnije su među ovim ilustracijama litografije za djelo 
Taylorovo Voyage pittoresque dans l'ancienne France) 
i nacrtao brojne vedute starog Pariza. B. je u svojim rado- 





R. P, BONINGTON, Place du Molard u Zenevi 
London, Victoria and Albert Museum 


vima mekši i smireniji nego Turner i Constable. Naročito 
se cijene njegove arhitekturne vedute, koje pod njegovom 
rukom postaju uistinu pjesničkom ugođajnom slikom ne 
gubeći pri tome ni u čemu značaj vjerodostojne stvarnosti. 
LIT.: A. Bouvenne, Catalogue de l'oeuvre gravé et lithographić de 
R. P. B., Pariz 1873; A. Dubuisson-C. E. Hughes, R. P. B., London 
1894; H. Stokes, Girtin and B., London 1922; C. Glaser, Die Graphik 
der Neuzeit, Berlin 1922. A. Sch. 
BONINO DA MILANO, talijanski kipar, koji je u prvoj 
polovini 15. st. djelovao u Dalmaciji. Izvjesno je, da nije 
identičan s lombardijskim majstorom Boninom I. da Cam- 
pione (f 1397), koji je od 1357 djelovao u Cremoni i Ve- 
roni, i ako se u njihovim radovima javljaju neke stilističke 
sličnosti uvjetovane njihovim podrijetlom iz istoga kraja. 
Prvi se put spominje B. u prosincu 1422 u Dubrovniku, 
gdje je imao izvesti mramorni »balatorij« па pregradnji pa- 
lače, koju su Dubrovčani poklonili bosanskom vojvodi 
Sandalju Hraniću iz zahvalnosti, što im je odstupio dio 
svog teritorija u Konavlju. U splitskoj stolnoj crkvi nalazi 
se desno od glavnog oltara u polukružnoj udubini kapela, 
koja je do 1770 bila posvećena sv. Dujmu, a od te godine 
bl. Arneriju. U njoj se diže ciborijski oltar, za koji natpis 
kaže, da ga je u studenom 1427 dovršio »Mo Boninvs de 
Milano«, Kukuljević kaže, da je ovu kapelu troškom bo- 
gate gospe Urše, žene Krizogona Albertisa, 1422 naumio 
sagraditi splitski nadbiskup Petar Dišković, ali kako je on 
doskora umro, dao je djelo nastaviti i dovršiti njegov na- 
sljednik Francesco Maripetro. Spomenik nije sačuvan u 
svom prvotnom obliku, jer su u doba baroka neki njegovi 
dijelovi odstranjeni i nadomješteni novima, izrađenim od 
štuka. Ciborij nose tri osmouglate kolumne, kojih je bi- 
jela ploha ukrašena šarenim listovima djeteline. Glave i 
baze kolumna imaju oblike, koji su značajni za onodobnu 
kasnu talijansku gotiku. Kolumne nose baldahin sastavljen 
od trokutnih šiljastih zabata. Uz rubove zabata penje se i 
iz uglova rubova izbija i širi se lišće, koje se živo savija: 
poput plamenih jezičaca. Trokutna polja zabata rese li- 
kovi anđela u reljefu, a drugi anđeli u punoj plastici stoje 
na vrhovima i u kutovima zabata (Karaman). Iznad oltar- 
ske menze diže se sarkofag, kojega je prednja strana raz- 
dijeljena u pet polja, u kojima se nalaze: u srednjem, ši- 
rem, Bogorodica s djetetom, u lijevima sv. Dujam i sv. 
Anastazije, u desnima sv. Marko i sv. Petar. Prvotni le- 
žeći lik sv. Dujma maknut je i nadomješten baroknim ki- 
pom sv. Arnerija. — G. 1429 dolazi B. sa ženom, prija- 
šnjom služavkom, Dubrovčankom Radicom Bogafčevom u 
Šibenik, gdje je sa zidarom Ivanom Draganovićem Visi- 
gaćom radio na 1420 započetoj gradnji malene crkvice sv. 
Nikole i sv. Benedikta (danas sv. Barbare). Kolendić drži, 
da je on na toj crkvici izveo samo jedan lijepo dekorirani 
pobočni prozor. 20. svibnja 1429 načinio je B. oporuku kod 
šibenskog bilježnika Martina de Ferro, pa je, po svoj 
prilici, već dan kasnije i umro od kuge. U oporuci ostavlja, 
među ostalim, deset dukata crkvici sv. Nikole i sv. Bene- 
dikta, da ga ondje pokopaju. Budući da je B. umro već 
1429, nije ispravna tvrdnja D. Freya, da se on spominje 

u jednoj šibenskoj bilježničkoj ispravi 2. III. 1433 i da.je 
radio u šibenskoj stolnoj crkvi, koja se počela graditi 9. 
IV. 1431. Po mišljenju Karamanovu B. je zakašnjeli maj- 
stor, koji u konservativnoj sredini dalmatinske pokrajine 
produžuje do u treće desetljeće 15. stolj. tradiciju i praksu, 
koja se u njegovoj domovini u to doba bila već preživjela. 

LIT.: I. Kukuljević-Sakcinski, Slovnik umjetnikah jugoslavenskih, 
Zagreb 1858; R. Eitelberger, Die mittelalterlichen Kunstdenkmale Dal- 
matiens (Gesammelte Schriften, IV.), Beč 1884; A. G. Meyer, Studien 
zur Geschichte der oberitalienischen Plastik in Trecento (Repertorium 
für Kunstwissenschaft, XVII.), Berlin-Stuttgart 1894; D. Frey, Der Dom 
von Sebenico und sein Baumeister Giorgio Orsini (Jahrbuch der Zentral- 
Kommission), Beč 1913; H. Folnesics, Studien zur Entwicklungsgeschichte 
der Architektur und Plastik des XV. Jahrhunderts in Dalmatien (id.), 
Beč 1914; V. Ćorović, Palača Sandalja Hranića u Dubrovniku (Narodna 
Starina, sv. 6.), Zagreb 1923; P. Kolendić, Je li Bonin iz Milana radio 
na šibenskoj katedrali?  (Bulićev Zbornik), Zagreb-Split 1924; Lj. 
Karaman, Umjetnost u Dalmaciji, XV. i XVI. vijek, Zagreb 1933. A. Sch. 


BONINUS DE BONINI — Dobričević-Dobrić. 

BONISTRA — Predivo, biljno. 

BONITACIJA TLA (lat. bonus »dobar«) jest prosuđi- 
vanje i određivanje proizvodne sposobnosti (plodnosti) tla. 
Vrši se odavno u različite svrhe, poglavito državnog kata- 
stra (pravedne odmjere poreza), komasacije, kupoprodaje, 
a u novije vrijeme i radi planskog iskorišćivanja zemlji- 
šta, rješavanja mnogih pitanja narodne prehrane, koloni- 
zacione politike i t. d. B. t. treba da obuhvati sva prirodna 
svojstva, kao i svojstva, koja je tlo poprimilo kultivacijom 
(obradom, fertilizacijom, odvodnjom i t. d., u koliko imaju 
utjecaja na proizvodnu sposobnost. Ta je sposobnost funk- 
cija čitavog niza fizikalnih, kemijskih i bioloških osebina 
tla. U praksi se ne dade lako i jednostavno odrediti. U 
raznim zemljama vrši se b. na različite načine, a zasniva 
se na raznim sistemima klasifikacije: ekonomskom, koji 
dijeli tla po naturalnom prirodu ili čistom prinosu, priro- 
doznanstvenom, koji se obazire u prvom redu na svojstva 
tla kao prirodnog tijela, i kombiniranom ili sintetičkom. U 
starije vrijeme primjenjivani su ponajčešće sistemi eko- 
nomski (Thaer, Pabst), a u novije poglavito sintetski. 

G. 1870 uveo je Birnbaum sistem punktiranja onih gla- 
vnih faktora plodnosti, koji se mogu lako uočiti; izražava 
ih relativnim brojevima (bodovima) i sabire. Bonitetna lje- 
stvica ima na pr. u Njemačkoj 100 bodova, tri razreda i 
sedam stupnjeva. Kod poljskih tala određuje se: vrsta, pri- 
rodno stanje, način postanka tla, ekspozicija, inklinacija, 
te klimske prilike. 

Dosadanja bonitacijska praksa u mnogim zemljama, pa 
ni kod nas, ne zadovoljava s više razloga: ponajčešće je 
subjektivna i površna, jer ne bazira na točnim pedološkim 
istraživanjima, a jednostrana je, jer vodi računa samo o 
nekim faktorima proizvodne sposobnosti i obazire se samo 
na efektivnu, a ne i potencijalnu plodnost tla (v.). 

LIT.: J. Kopecky, Bodové stanoveni bonity pud ornych. Prag 1931; 
A. Schnider, Bonitur landw. Grundstücke, Freising-München 1925; 
Rothkegel i Herzog, Das Bodenschitzungsgesetz, Berlin 1935. M. G. 

BONITET — Kredit, Mjenica. 

BONN, grad na lijevoj obali Rajne u zapadnoj Pru- 
skoj. Leži na ulazu Rajne u kólnsku ravnicu. Danas je 
naročito poznat po je- 
dnom od najboljih nje- 
mačkih sveučilišta (Frie- 
drich-Wilhelm-Universi- 
tat). Središnji dio grada 
zauzimaju naučni zavo- 
di, klinike, knjižnice, 
muzeji i galerije. Je- 
dno od najuređenijih 
njemačkih sveučilišta. 
Na glasu su visoka agro- 
nomska škola i pedago- 
ška akademija. Glavne 
sveučilišne ustanove 
smještene su u nekada- 
šnjim dvorcima köln- 
skih knezova biskupa. 
Već u prošlom stoljeću 
bonnsko je sveučilište 
bilo na glasu kao škola 
prinčeva, visokog plem- 
stva i bogatih građana. 
U današnjem životu 
grada sveučilište znači 
ono, što su knezovi bi- 
skupi značili u prošlosti. 
Od muzeja je naročito 





BONN, Rodna kuća Beethovenova 





(Foto Staatl. Bildstelle, Berlin) 
BONN, Stolna crkva 


t un Beethovenov muzej, smješten u njegovoj rodnoj 
ući. 

Jugoistočni dio grada uzduž Rajne četvrt je lijepih vila, 
bogata zelenilom. Na sjeverozapadnom kraju je mali ra- 
dničko-obrtnički dio. Bonnski obrt i industrija proizvode 
papirnu, porcelansku i staklenu robu, zatim različite precizne 
i naučne sprave. Lijepim mostom spojen je B. s Beuelom, 
industrijskim gradićem na desnoj obali Rajne. B. ima 
odlične cestovne, željezničke i parobrodarske veze s Kól- 
nom, s kojim je tijesno vezana njegova prošlost kao i 
život u sadašnjosti. Okolina B. bogata je lijepim izleti- 
štima, a naročito su poznati parobrodarski izleti Rajnom. 
B. ima 98.658 stan. (1933). 

Već u rimsko doba ovdje je bilo naselje Castra Bon- 
nensia. Grad su rušili Franci i Normani. Značenje B. po- 
digli su kólnski knezovi biskupi, kojima je on bio reziden- 
cija od 1273 do 1794. Osim lijepih dvora oni su sagradili 
i veliku katedralu u romanskom slogu. Neko vrijeme bio 
je B. pod francuskom i nizozemskom okupacijom. Poslije 
Napoleonova pada konačno je pripao Pruskoj. G. 1918 
pruska je vlada otvorila sveučilište u prijašnjem knežev- 
skom dvoru. .R-6. 

BONNAFONT, Joseph, * Le Solers kraj Perpignana 
1854, francuski pjesnik iz Roussillona. Abbć B. sudjelovao 
je u. buđenju rousillonske duše dajući svojim zemljacima 
čisti katalanski jezik u svojim ganutljivim pjesmama. 

Dao je dražesnu zbirku elegija: Ays (1887) i studije o 
»goigs« (pjesme u čast Majke Božje ili svetaca, 1907), 
zbirke pjesama: Flors de cementeri, a napisao je i Diction- 
naire catalan. Vrlo je popularan u svom kraju, te je naj- 
rječitiji i najnježniji, najsnažniji i najosjećajniji pjesnik 
Roussillona. Kao elegičar na način Millevoyea, ali s manje 
spreme i više snage, katkad je proširio svoje nadahnuće 
do evanđeoske, historijske ili narodne pjesme. PGL 

BONNARD, 1. Abel, * Poitiers 19. XII. 1883, francuski 
pisac korzikanskoga podrijetla. Vrlo se rano ogledao u pje- 
sništvu. Njegova prva zbirka Les Familiers (1906), potpuno 
originalno djelo, sadržava pjesme Le Faisan, Le Vieux coq, 
Le Lapin i t. d., koje su pune sretnih otkrića i koje mu 
daju počasno mjesto među suvremenim pjesnicima. Obja- 
vio je još dvije zbirke stihova: Les Royautés i Les Histo- 

ires (1908); roman analize La Vie et l'Amour (1913); malu 
knjižicu o Palais Palmacamini (1914); La France et ses 
morts (1918); dva sveska putnih biljeZaka En Chine (1924). 
G. 1932 postao je članom Francuske akademije. PACE 
2. Pierre, * Fontenaye-aux Roses 30. X. 1867, francuski 
slikar i grafičar. Učio je u Parizu kod Bougereaua i u Aca- 
démie Julian, u kojoj su mu bili drugovi Maurice Denis, 
Vuillard, Sérusier, Roussel i Piot. Mnogo su na nj utjecali 
Degas, Manet, Toulouse-Lautrec i Cézanne. Prve svoje 
slike izlaže 1891 u Salonu »Nezavisnih«. Kasnije su na 
njegov razvoj utjecali Gauguin i japanski drvorezi. Motivi 
su njegovih slika krajolici s figuralnom štafažom, intérieuri 
i ženski aktovi. Poslije se priklonio bakropisu i litografiji 
te ilustrirao čitav niz knjiga izašlih u raskošnoj opremi 
(naročito u nakladi Ambroise Vollarda). Među njima su 
najznatnije: Longus, Les Pastorales ou Daphnis et Chloé; 
O. Mirbeau, Dingo; Jules Renard, Histoires naturelles; A. 
Gide, Prométhé mal enchainé; Cl. Anet, Notes sur l'amour; 
Ch. Baudelaire, Parallélement; A. Vollard, Sainte Monique. 
LIT.: L. West, P. B., Pariz 1919; G. Coquiot, P. B., Pariz 1922; Cl. 


Roger Marx, P. B., Pariz 1924; A. Vollard, Souvenirs d'un Marchand 
des Tableaux, Pariz 1937. A. Sch. 


BONNAT, Léon-Joseph-Florentin, Ж Bayonne 20. VI. 
1833, + Pariz 7. IX. 1922, francuski slikar. Učio je u Ma- 
dridu, gdje mu je bio učitelj F. Madruzo, a kasnije u Pa- 
rizu kod Lćona Cognieta. Od 1850 do 1860 boravio je u 
Rimu, a kasnije neko vrijeme u Egiptu. Najbolja su nje- 
gova djela nastajala između 1858 i 1866. Izišao je na glas 
ne toliko po svojim velikim zidnim dekorativnim slikama 
kao što su Saint Vincent de Paul délivrant les prisonniers 
(Pariz, Petit Palais), Saint Denis portant sa téte dans ses 
mains (Pariz, Panthéon) i druge, koliko po svojim brojnim 
portretima (među njima najpoznatiji: Victor Hugo, Thiers, 
Pasteur, kardinal Lavigerie, Felix Faure i mnoge druge 
odlične francuske ličnosti njegova vremena), koji se, iako 
gotovo jednolični, odlikuju slikovitim kvalitetima odajući 
pogdjegdje utjecaje Velasqueza. Po svom stiliziranom 
naturalizmu odvaja se B. sedamdesetih godina 19. st. za- 
jedno sa svojim drugovima Detailleom, Laurensom i Ca- 
rolus-Duranom načelno od kruga onih francuskih slikara, 
koji su se okupljali oko Maneta. 

LIT.: O. Grautoff u Thieme-Beckerovu ALBK, IV., Leipzig 1910; 
A. Pezarrois, L. B. (Revue de lart XLI), Pariz 1922; L. Benedite, 


L. B. (Gazette des Beaux-Arts), Pariz 1923; H. Focillon, La peinture 
au XIXe et au XXe sičcle, Pariz 1928. A. Sch. 


BONNET, 1. Charles, * 1720, + 1793, švicarski prirodoslo- 
vac, a kao filozof bavi se uglavnom psihologijskom proble- 
matikom. Nadovezujući na Condillacov senzualizam i aso- 
cijativno-mehanističku psihologiju Engleza Hartleya i Priest- 
leya izvodi postanak i razvitak duševnog života iz fiziolo- 
gijskih uvjeta. Ipak ga činjenica jedinstva svijesti potpuno 
udaljuje od materijalizma i utvrđuje u uvjerenju, da je 
tijelo sa svojim moždanim ustrojstvom tek sredstvo, koje 
omogućuje očitovanje i djelovanje metafizički samosvojne, 
ali inače nepoznate duševnosti. U vezi sa kršćanskim shva- 
ćanjem nastoji misao o besmrtnosti duše i uskrsnuću tijela 
poduprijeti hipotezom o eteričnosti duševnih bića. B: "je 
znatno utjecao na njemačke mislioce. 


BIBL.: Essai de psychologie, London 1755; Essai analytique sur les 
facultés de l'áme, Ženeva 1759; Contemplation de la nature, Amsterdam 
1764—65; La palingénésie philosophique, Zeneva 1769. M. P-s. 

2. Pierre Ossian, Ж 1819, + 1892, francuski matematičar. 
Dak pariske politehničke škole, poslije korepetitor i ra- 
vnatelj studija u njoj, zatim profesor na Sorbonni, a od 
1862 član Francuske akademije. Radio je na području 
infinitezimalnog računa, matematičke fizike i racionalne 
mehanike, ali se osobito ističu radovi iz diferencijalne geo- 
metrije, specijalno iz teorije ploha. Tu je B. dao jedan 
novi koordinatni sustav, poznat pod njegovim imenom, 
jednu formulu i jedan stavak. 

LIT.: P. Appell, Notice sur la vie et les travaux de P. O. B. u 
Comptes rendus de l’Académie des sciences, XVII, 1014, Pariz 1893. R. C. 

BONNETTY, Augustin, * Entrevaux (dép. Basses-Alpes) 
9. IV. 1798, + Pariz 29. III. 1879, francuski filozof i publicist. 
Bio je zastupnik supranaturalističnog tradicionalizma, što 
ga je zajedno s Gerbertom, Ballancheom, Ecksteinom, 
Foissetom i Martinetom razlagao u Annales de philosophie 
chrétienne, koje je osnovao 1830 i uređivao do svoje smrti, 
i u časopisu L'université catholique, koji je uređivao od 
1840. Tu su izlazile rasprave o svim pitanjima filozofskim, 
književnim i društvovnim, koja su zanimala tadašnje javno 
mnijenje s gledišta obrane crkvene nauke. 

BONNEVAL, Claude Alexandre, comte de, * Coussac 
(Limousin) 1675, # Carigrad 1747. Glasoviti franc. avanturist, 
poznat i pod imenom Ahmet (Bonneval) paša. Služio je u 
domovini kao časnik u ratnoj mornarici i kopnenoj vojsci, 
a uspješno vojevao kao vlasnik jedne regimente u Italiji 
(1701—1703). Pod utjecajem nekih nezadovoljnika prešao 
je u austrijsku vojsku, u kojoj se borio do 1712 protiv 
vlastite francuske domovine, gdje je iza toga bio in con- 
tumaciam osuđen na smrt. Car Karlo VI. promaknu ga na 
čin generallajtnanta i imenova za člana vrhovnoga ratnog 
vijeća. Sudjelovao je pod Eugenom Savojskim kod zauzeća 
Temišvara i bio ranjen u bitki kod Petrovaradina (1716), 
gdje se odlikovao hrabrošću. Istakao se i kod zauzeća 
Beograda (1717), pa je bio imenovan feldmaršalom. Zbog 
javno iznesenih uvredljivih indiskrecija o privatnom životu 
princa Eugena (1720) bio je degradiran i osuđen na zatvor, 
a potom protjeran preko granice. Nakon boravka u Ve- 
neciji i u Bosni prešao je (1730) na islam, bio milostivo 
primljen od sultana Mahmuda, imenovan pašom i zapo- 
vjednikom topničke pukovnije. Nastojao je oko teme- 
ljite reforme turske vojske i oko francusko-turskoga voj- 
nog saveza uperenog protiv Austrije. Zbog protivljenja ja- 
njičara i njima blizih vojnih krugova, kao i zbog neuspje- 
ha njegovih ratnih poduzeća (1737—1738), pade u nemilost 
i bude prognan u Malu Aziju. Po povratku doživio je pot- 
puni slom svojih daljih političko-vojnih osnova. Pod nje- 
govim imenom izašle uspomene Mémoires du Comte de 
Bonneval (Pariz 1806) utvrđene su kao falsifikat. 

LIT.: Prince de Ligne, Mćmoire sur le Comte de Bonneval, Pariz 
1817; A. Vandal, Le pacha Bonneval, Pariz 1885. M.B-r. 


BONOLA, Roberto, * 1874, + 1911, talijanski matema- 
tičar. Pisao je rasprave o linearnim sustavima homogra- 
fijà, a osobito je proučavao neeuklidsku geometriju. Napi- 
sao je vrlo dobar kritično-historijski prikaz te geometrije 
La geometria non euclidea, Bologna 1906, koji je preveden 
na njem. i engl. jezik. 

BIBL.: Periodico di matematica, 1911, 319. R. C. 

BONOMO, Pietro, * Trst 1458, + Trst 1546, humanist i 
prijatelj reformacije, tršéanski biskup i austrijski diplomat. 
Potekao je iz roda tršćanskih plemića, koji su imali službe 
i privilegije i u Kranjskoj. Iza ženine smrti odlučio se za 
svećenički stalež. Iza toga mu je uspjelo da stupi u bečku 
dvorsku službu, što mu je donijelo mnogo beneficija, čast 
tršćanskog biskupa te više diplomatskih poslanstva i slu- 
žba. Bio je izrazit humanist i učenik Erazma Rotterdam- 
skoga, a kasnije se pod utjecajem Calvinove Institucije 
odlučio za reformaciju. Bio je podupiratelj i odgojitelj 
mladoga Primoža Trubara, kojemu je svojim teološkim 
predavanjima u slovenskom jeziku usadio osjećaj za važnost 
znanstvenoga rada u materinskom jeziku. A. S-k. 


BONONIJA (lat. Bononia), ime rimske utvrde na cesti 
uz Dunav u Donjoj Panoniji. Spominje je Itin. Ant. p. 
242,243 i dr. Bila je izravno povezana sa Sirmijem (Armi- 
jan Marcelin 21, 9, 6 i 31, 11, 6). Imala je jaku posadu 
jednako kao i na suprotnoj lijevoj strani Dunava utvrda 
Onagrinum. Prema naznačenim udaljenostima B. je isto- 
vjetna s današnjim Banoštrom, koji je od svih naselja na 

Dunavu najbliZi Sirmiju. B. je bila zaposjednuta veé za 
cara Trajana, kako se vidi iz natpisa CIL IIL, 3262. 
LIT.: C. Patsch u PWR IIL, 703. 
BONONSKI KAMEN — Bolonjski kamen. 
BONS OFFICES — Medunarodni sporovi. 


BONTEMPELLI, Massimo, * Como 12. V. 1878, talijan- 
Ski pisac, član talijanske akademije. Od strogog carducci- 
jevskog klasicizma neočekivano prilazi futurizmu, zatim se 
od njega ubrzo odvaja i stvara vlastitu školu »novecen- 
tismo«, kojoj glavna načela iznosi u časopisu »Novecento«. 
B-jeva umjetnost odlikuje se bujnom maštom, koja obra- 
đuje često s paradoksalnim humorizmom mite iz života 
modernog svijeta. Stvari, lica i događaji razbijeni su i izo- 
bličeni prizmom mašte te u cjelinu složeni po nekoj igri 
čarobne halucinacije. Pojedinosti su točne, a B. ne obra- 
duje apsurd, iako se njim služi. Kod B. nalazimo često 
bistrinu uma i hladnoću magioničara, koji uživa u svojim 
iluzionističkim igrama. Osim novela i romana, koji su mu 
donijeli internacionalnu slavu, B. je pisao i kazališna djela, 
a osim toga je i kompozitor komorne glazbe. 


BIBL.: Glavna djela: Odi, 1910; Sette savi, 1920; La vita intensa, 1920; 
La vita operosa, 1921; La scacchiera davanti allo specchio, 1922; Eva 
ultima, 1923; Il figlio di due madri, 1929, preveo na hrvatski D. Dujšin 
pod naslovom Sin dviju majka, Zagreb 1940; Miracoli, 1938; L'avventura 
novecentista, 1939. Kazališna su mu djela sabrana u knjizi Teatro, 1936. 


LIT.: A. Tilgher, Ricognizioni, Rim 1924; S. D'Amico, Il teatro ita- 
liano, II. izd. Milan 1937; P. Pancrazi, Scrittori italiani del Novecento, 
II. izd. 1939. P. M. 

BONUM, dobro, znači u starom našem pravu, u prvome 
redu, zemljišni posjed, a onda, u širem smislu, i svaki 
predmet imovinske vrijednosti, dakle i pokretninu. Uosta- 
lom, pravni se poredak hrv.-ug. državne zajednice i nije 
tako strogo pridržavao prirodnih razlika između pokretnih 
i nepokretnih stvari. Po njemu je i zemljište bilo pokret- 
ninom, ako je založeno, a i gotovina se smatrala nekret- 
ninom, ako je predstavljala djedovinsku glavnicu. Pa i 
razne su druge stvarne pokretnine bile našim starima 
pravnim nekretninama. Tako na pr. čitav gospodarski 
nared na imanju (fundus instructus): domaća stoka, poljo- 
privredno oruđe, žito, vino i uopće sve što je bilo po- 
trebno za uredno vođenje gospodarstva; zatim ergela od 
50 i više konja, pa vodenica (mlin na splavima na vodi), 
neubrani još plodovi, a i sve t. zv. netjelesne stvari — 
prava, naime — koje su bile vezane s nekretninama, kao 
na pr. manja regalna prava. 

Od naročite je važnosti za staro naše pravo bila razlika 
između bona avitica (djedovina) i bona aquisita (tečevina). 
Pod djedovinom se razumijevala imovina, koja se jedino i 
isključivo putem zakonskog nasljeđivanja prenosila s pređa 
na potomke, dok je tečevinu vlasnik sam svojim radom 
privrijedio ili je pripala njemu samome na drugi koji 
način, a ne zakonskim nasljeđem od pređa. Predvidljivi 
neposredni nasljednik djedovine mogao je pobijati svako 
otuđenje, koje bi bilo njemu na štetu (actio ad invalida- 
tionem fassionis ex praeiudicio), dok vlasnik tečevine nije 
bio ograničen u raspolaganju njome ni za života, ni za 
slučaj smrti. Djedovina se dijelila na avitička dobra u 
užem smislu (res praecise aviticae) i na fideikomis ili poro- 
dičnu povjerbinu (res fideicommissae). Pod fideikomisom 
se, kao pravnim poslom, razumijevala nasljedna raspoložba 
sticaočeva, kojom svoje stečeno dobro namjenjuje jednome 
muškom članu svoga roda uz dužnost, da ga ovaj, neokr- 
njeno i neopterećeno, namre opet točno određenom svome 
nasljedniku. U prenesenomu se pak smislu fideikomisom 
označivalo i samo takvo dobro. Toj je ustanovi bilo 
svrhom, da određenu imovinu zadrži kao neotuđivo na- 
sljedno dobro izvjesna porodica, kako bi joj se za sva 
vremena osigurao ugled i moć (splendor et magnificentia 
familiae). Naši su je pradjedovi, u zajednici s Madžarima, 
preuzeli 1687 iz njemačkoga prava, i to najprije samo za 
velikaše; ali su je brzo iza toga (1723) protegli i na ostalo 
plemstvo. Za osnivanje fideikomisa tražilo se kraljevo 
odobrenje; a i proglasiti se moralo i protokolirati u velikoj 
skupštini one županije, u području koje se nalazilo povjer- 
binsko dobro. Nasljedni se red fideikomisa utvrdivao 
odredbom osnivača prema načelima primogeniture, majo- 
rata ili seniorata. Po primogenituri je povjerbinsko dobro 
uvijek pripalo prvorodenomu i njegovoj lozi, i tek ро 
njezinu je izumrću dolazila na red loza drugorođenoga 
i t. d. Po majoratu je povjerbina prelazila na onoga člana 
osnivačeve porodice, koji mu je bio najbliži po rodu, a od 
rođaka istoga stepena na starijega po dobi, bez obzira na 
lozu. Po senioratu, napokon, dobivao je povjerbinsko 

dobro uvijek najstariji član porodice osnivačeve. Naša 
vrela govore samo o majoratu, ali je praksa poznavala i 
primogenituru i seniorat, pa zato neki pisci staroga našeg 
prava svode sve te tri vrste nasljednih redova pod pojam 
majorata u širem smislu, dok drugi poistovjećuju majorat 
s primogeniturom, pa poznaju samo dvije vrste porodičnih 
povjerbina: majorat i seniorat. Vidovdanski ustav (1921) 
ukinuo je ustanovu fideikomisa i na području Hrvatske. 

Od posebnog je značenja po starom našemu pravu bila 
i razlika između bona donationalia (darovna dobra) i bona 
extradonationalia (vandarovna dobra). Jer vlasništvo se 
dobara, koja su kraljevskom darovnicom dobivena, izvodilo 
od »svete krune«, i ona su se vraćala fisku uvijek, kadgod 
bi izumrla loza ovlašćena na nasljeđivanje ili kad bi vlasnik 
počinio zločin nevjere (> Donacionalni sustav). Vanda- 
rovna su pak dobra ostajala u privatnim rukama, doklegod 
ne bi postala ošasnima (bona caduca): kad ne bi, naime, 
već nitko imđo na njih ni oporučnoga ni zakonskog na- 
sljednoga prava, pa su, kao takva, pripala državnomu eraru. 

Državna je dobra (bona fiscalia) ili erar sam iskorišćavao 
obrađujući ih u vlastitoj režiji ili izdajući u zakup, ili bi 
kralju bila na raspolaganju za nagrađivanje zaslužnih 
državljana. Naročitu su vrstu državnih dobara predsta- 
vljala t. zv. krunska dobra (bona coronalia), kojima je 
Prihod bio namijenjen za uzdržavanje kraljevskoga dvora. 
Ona nijesu, po pravilu, ni mogla doći u ruke privatnika, 
nego samo s naslova zakupa, jer se, bez naročitog dopu- 
štenja staleškoga sabora, nijesu uopće mogla otuđiti. Osim 
njih je vladajuća dinastija imala i svojih posebnih poro- 
dičnih dobara (bona patrimonialia), kojima je mogla po 
volji raspolagati. 

Darovno je dobro bilo ili dominium (vlastelinstvo, Grund- 
herrschaft) ili curia nobilitaris (plemićki dvorac). Domi- 
nium se zvalo plemićko dobro, koje je, osim dvora i alo- 
dijalnog zemljišta, imalo i urbarska selišta i na njima 
kmetove, a vlasnik mu je nad njima vršio vlastelinsku 
sudbenost. Samo pak plemićko selište, bez urbarskoga 
zemljišta i kmetova i, dakako, bez vlastelinske sudbenosti, 
zvalo se curia nobilitaris, a vlasnik njegov nobilis unius 
sessionis (plemić jednoselac). 

Osebujnom su vrstom staroga našeg prava bila t. zv. 
bona pignoratitia (založna dobra). Nijesu naši stari mnogo 
vodili računa o poznatoj razlici između ručnog zaloga 
(pignus) i pogodbenoga (hypotheca); oni su te nazive na- 
izmjence upotrebljavali. Za njih je bila od naročite va- 
žnosti samo razlika između zaloga pokretne i nepokretne 
stvari (pignus s. hypotheca rei mobilis i pignus s. hypotheca 
rei immobilis). Pokretnine, naime, nije smio založni vje- 
rovnik upotrebljavati ni iskorišćavati, ako to nije naročito 
ugovorio sa zalagačem (pactum antichreseos), dok mu je 
založena nepokretnost bila, po općem pravu, na raspoložbi 
za svestrano iskorišćavanje već prema gospodarskoj na- 
mjeni svojoj. Zato su t. zv. bona pignoratitia — založene, 
naime, nekretnine — predstavljale jedan dio imovine zalo- 
žnoga vjerovnika, i mnoge su porodice tako i živjele na 
dobrima, koja su uživale ne s naslova vlasništva (iure 
perennali) nego kao založni vjerovnici (iure temporali). Pa 
i same su se pogodbe o zalaganju nekretnina, ranije, skla- 
pale poput onih o trajnom otuđivanju: pred vjerodostojnim 
mjestima; dapače, ako je dug, za koji je zalog imao jam- 
čiti, bio veći od 50 forinti, moralo se provesti i ustoličenje 
(statutio) vjerovnika na založenom dobru, a ako je nadma- 
šivao opću vrijednost dobra, trebalo je isposlovati i su- 
glasnost kraljevu. Od 17. st. stale su se te formalnosti 
napuštati; ali su si založni vjerovnici, različnim uglavcima, 
znali osiguravati držanje i, dakako, iskorišćavanje zaloga. 
Bilo je pri tome takvih uslova, koje je opće pravo prizna- 
valo kao zakonite (conditiones legales), a druge je ozna- 
čivalo nezakonitima (conditiones illegales); ali nije ni njih 
smatralo ništavima nego samo pobitnima, pa su i oni vezali 
zalagača i njegove nasljednike, tako te nijesu mogli isku- 
piti zalog, doklegod ih nisu ili ispunili ili pobili putem 
parnice (actio ad invalidationem illegalium conditionum 
pignoratitiarum). Zbog značajnih koristi, koje je vjerovnik 
imao od uživanja založenih nekretnina, bio je posjednik 
avitičkog dobra dužan, ako bi ga htio založiti, da ga пај- 
prije ponudi u zalog svojim rođacima, koji su imali pravo 
da ga naslijede. To se zvalo praemonitio (prethodna opo- 
mena). Ako bi je zalagač propustio izvršiti, mogli su ovla- 
stenici tražiti tužbom (actio ad transvestitionem pignoris), 
da se zalog njima dade uz jednake uvjete, uz kakve je 
sklopljena i pobijana založna pogodba. 

Ú mnogim je zgodama bila od vašnosti i procjena dobara 
(aestimatio bonorum), koja je, po staromu hrvatsko-ugar- 
skom pravu, bila trovrsna: 1. aestimatio condigna, kojom 
se ustanovljivala suvremena prometna vrijednost stvari; 
ona se kod pokretnina određivala prema tržnim cijenama, 
a kod nekretnina na osnovu vještačkog mišljenja stručnih 
procjenjivača; 2. aestimatio communis, po kojoj je od da- 
vnine, običajem, stalno utvrđena cijena nekih stvari (tako 
se na pr. nastanjeno kmetsko selište cijenilo 1 marku = 4 
forinte, nenastanjeno sa zgradama 1⁄2 marke = 2 for., a 
pustoselina bez zgrada 1⁄4 marke = 1 for.; kurija pak plemića 
jednoselca cijenila se, uz iste pretpostavke, 3—11/2—1 
marku; na po 1 marku = 4 for. cijenio se i 1 vol, 2 krave, 
odnosno krava s teletom, 4 ovce ili krmka i t. d.); 3. aesti- 
matio perennalis, koja se samo kod plemićkih nekretnina 
primjenjivala, predstavljala je deseterostruki iznos obi- 
čajem utvrđene stalne cijene. Od tih se procjena redovito 
primjenjivala ona prva, kojom se utvrđivala prava vrije- 
dnost stvari, a posljednje dvije samo izuzetno, kad je to 
napose određeno ili propisom općega prava ili ugovorom 
stranaka, M. L-é. 

BONUS — Bunić (Bonus) Jakob. 

BONVALOT, Pierre Gabriel, * Epagne (dép. Aube) 
1853, + Pariz 1933, francuski istraZivalac unutrašnje Azije. 
Putujući s G. Capusom po središnjoj Aziji pohodio je 
velike gradove Turkestana i otkrio tri skupine vrlo zani- 
mljivih ruševina (1882). S Capusom i Pépinom putovao je 
lanom, krajinama Turkomana i Pamirom, а 1889/90 pro- 
putovao je s princom Orléanskim svu unutrašnju Aziju 
od Sibirije do Tonkina prešavši preko ledenih visoravni 
Pamira putovima, kojima još nije prošao nijedan Evro- 
pljanin. Osnovao je Comitć Dupleix za proučavanje i pro- 

agandu kolonijalnih pitanja. Napisao je među ostalim 
De Paris au Tonkin a travers le Tibet inconnu (1892) i 
L' Asie inconnue; à travers le Tibet (1896). N. Z. 

BONVESIN DA RIVA, * Milan oko 1240, # 13. III. 1315, 
talijanski pjesnik. Učen redovnik. Dao je više moralno-reli- 
gioznih djela na latinskom jeziku i u stihovima na talijan- 
skom (u lombardskom narječju). Prema sredovječnom obi- 
čaju i on je volio oblik dijaloga (contrasto) za svoje po- 
učne pjesme. Najbolje mu je djelo spjev Libro delle tre 
scritture (1274), u kojemu opisuje muke u paklu, muku Go- 
spodinovu i radosti u raju. Služi se groznim i grotesknim 
slikama, da djeluje na dušu čitatelja, slično kao i sredo- 
vječne plastične umjetnosti. Njegova se djela ističu u tali- 
janskoj asketskoj književnosti onoga doba, ma da su bijedna 
u umjetničkom pogledu. Važna su za povijest jezika. 

BIBL.: Irattato dei Mesi di B. d. R., a cura di L. Biadene, Turin 
1901; Libro delle tre scritture di B. d. R., a cura di V. de Bartholo- 
maeis, Rim 1901; Isto, a cura di L. Biadene, Pisa 1902; G. F. Contini, 
Cinque volgari di B. d. R., Modena 1937. 

LIT.: G. Bertoni, Il Duecento, III. izd., Milan 1939. M. D-ié. 

BONZO, ime za budhističkog svećenika ošišane glave u 
Japanu, Koreji, Kini i Stražnjoj Indiji (jap. bon-so, kine- 
ski fan-seng ili danas ho-šang), upotrebljava se i kao po- 
rugljivo ime za tjesnogrudne stranačke fanatike. 

BOOKMAKER — Oklade. 

BOOK OF COMMON PRAYER — Prayer, Book of 
Common. 

BOOLE, George, * 1815, t 1864, engleski filozof i mate- 
matičar; na Hamiltonovoj nauci o kvantifikaciji predikata 
osnovao matematičku ili simboličku logiku. A. B-a. 

Jedan je od preteča u teoriji invarijanata. Napisao je 
Diferencijalne jednadžbe (1859), Račun konačnih diferen- 
Cija (1860) i t. d. U polemici između filozofa W. B. Ha- 
miltona i matematičara A. de Morgana o »kvantifikaciji 
predikata« bio je B. na strani svoga uzora i prijatelja Mor- 
gana i tim je povodom napisao Mathematical Analysis of 
Logic (1847), čime je osnovao matematičku logiku (»Boo- 
leova algebra«), a to je djelo predradnja glavnog mu djela 
An Investigation of the Laws of Thought... (London 1854, 
ponovno 1919 u Chicagu), za koje B. Russel reče: »U djelu, 
što ga je nazvao Zakoni misli, otkrio je B. čistu mate- 
matiku«. 

LIT.: E. T. Bell, Les grands mathématiciens (na fr. preveo A. Gan- 
tillon), Pariz 1939. D. K. 

BOOTES, veliko i lijepo zvijeZde sjeverne hemisfere ne- 
daleko zviježđa Velikog Medvjeda. Najsjajnija mu je zvi- 
jezda Arktur. A. Ob. 

BOOTH, William, * Nottingham 10. TV. 1829, + London 
20. VIII. 1912, general Vojske spasa. Isprva metodistički 
propovjednik, od 1861 dalje misionirao je istočni London, 


pa našavši sve više pristaša osnovao po uzoru engleske voj- 
ske uređenu Vojsku spasa. U spisu: In darkest England 
and the way out, 1890, razvija plan za spašavanje propalih. 
Treba osnovati gradske, seoske i prekomorske kolonije za 
nezaposlene, popravilista za propale žene, sanatorije za lije- 
čenje pijanica i posvetiti osobitu skrb kažnjenicima. U 
svim dijelovima svijeta djelovala je već za njegova života 
Vojska spasa na socijalnom polju (u Sjev. Americi, Austra- 
liji, Evropi, Indiji i na Ceylonu). Gis: 

BOOTHIA FELIX, poluotok na sjevernoj obali Sjeverne 
Amerike. Njegovim rtom Murchisonom na 73° 54 sjev. šir. 
dopire Sjeverna Amerika najdalje na sjever. Poluotok su 
otkrili 1829—33 John i James Ross. Oni su odredili ma- 
gnetski sjeverni pol na 70° 517” sjev. šir. i na 90° 46’ 45" 
zap. duž. od Gr. u zapadnom dijelu poluotoka. N. Z. 

BOOZ (hebr. Bo'az »u njemu je snaga«). 1. Sin Salmona 
i Rahabe, bogat čovjek iz Betlehema, koji je uzeo kao le- 
vir za Zenu Moapku Rutu, udovicu, snahu Noemijinu. Iz 
te Zenidbe rodi se Obed, a njegov je potomak Isaj, otac 
kralja Davida (Rut 2, 1 ss.; Mat 1,5; Luk 3, 22). 

2. Ime lijevog mjedenog stupa na ulazu u Salamunov 
hram u Jeruzalemu (III Kralj 7, 21), te znači: u njemu 
(Bogu) je jakost, t. j. Bog tješi one, koji se u molitvi utječu 
njemu. J: O; 

BOPP, Franz, * Mainz 1791, + Berlin 1867, osnovao je 
uporednu indo-evropsku lingvistiku. Pobuden romantičari- 
ma (F. Schlegel, Uber die Spra- 
che und Weisheit der Inder, 
1809), Grimmom i Dancem 
Raskom došao je do upoređi- 
vanja jezika ove grupe preko 
sanskrta, klasičnih jezika i ger- 
manskoga uzevši kao polaznu 
točku glagol. G. 1816 prevodi 
u metru neke epizode indijskih 
epa Ramajana i Mahabharata,a 
1819 epizodu Nala i Damajanti. 
G. 1827 piše gramatiku sanskr- 
ta, a 1830 mali rječnik toga 
| jezika. С. 1829 i 1831 proučava 
indo-evropske pokazne i lične 
zamjenice, zatim indo-evropski 
prijevoj, koji drži refleksom 
indijskih vokalskih pojava, 
zvanih guna i vriddhi, poslje- 
dnje u recenziji Grimmove 
Geschichte der deutschen 
Sprache (1836). Sve ove studije bile su samo predradnje za 
njegovu uporednu indo-evropsku gramatiku, u kojoj, u 
prvom izdanju (1833—57), uporeduje sanskrt, zend, grčki, 
latinski, gotski i njemački. U drugom izdanju (1857—1863) 
uzima u obzir još staro-crkveno-slavenski i armenski. Od 
kritike njegova prikaza slavenskih jezika polazi Mikloši- 
čeva uporedna gramatika slavenskih jezika (1843). G. 1854 
do 1855 bavio se položajem albanskog jezika u indo- 
evropskoj jezičnoj porodici. Tražio je veze ove jezične 
porodice i s malajsko-polinezijskom (1840) i s kavkaskom 
(1842). Sintezu svoje uporedne gramatike dao je 1854 u 
djelu  Vergleichendes  Accentuationssystem nebst einer 
gedrüngten Darstellung der grammatischen Übereinstim- 
mungen des Sanskrit und Griechischen. Osnovica i glavna 
vrijednost njegove lingvistike leži u točnom razlikovanju 
osnove kao nositeljice značenja od fleksivnih i sufiksalnih 
elemenata. Ovaj dobar princip ni danas nije zastario. Pro- 
našao je izraz glasovni zakon (Lautgesetz — loi phonć- 
tique). Išao je za tim, da na njihovoj osnovici rekonstruira 
jedinstvenu, stariju fazu indo-evropskih jezika (u čemu se 
kasnije za njim povodio Schleicher i toliki drugi), kao i za 
tim, da ustanovi izvor fleksije. 

LIT.: V. Thomsen, Geschichte der indogermanischen Sprachwissen- 
schaft, Leipzig 1925; V. Jagić, Istorija slavjanskoj filologii, Skt. Peter- 
burg 1910; H. Paul, Grundriss der germanischen Philologie, I. P.S. 

BOPPE, 1. Auguste, * 26. VI. 1862, + Peking 1922, francu- 
ski diplomat i književnik. G. 1891 bio je francuski poslanik 
u Beogradu, 1901—1902 na Cetinju, pa onda opet u Srbiji 
u doba svjetskoga rata. U njegovu književnom radu nala- 
zimo i ova historijska djela: La mission du commandant 
Mériage a Widin (1807—1809), u Annales de l'Ecole des 
sciences politiques, I., 1886; Documents inédits sur les re- 
lations de Karageorges avec Napoléon Ier de 1809 à 1814, 
Beograd 1888; L'Albanie et Napoléon I (1797—1814); Jour- 

nal du Congrés de Münster (1643—1647); Journal et corres- 
pondance de Gédoyen »le Turc« consul de France à Alep 
(1623—1625); A la suite du Gouvernement Serbe de Nich 
à Corfou, Pariz 1917 (prijevod Đokića na srpski jezik, Ze- 
neva 1918). 

2. Paul, vojnički pisac i historičar uglavnom napo- 
leonskog doba. Napisav je uz ostalo: La légion portu- 
gaise (1807—1813), Pariz 1897; Les Espagnols a la Grande 
Armée, Pariz 1899; Les Hollands à la Grande Armée. Naj- 
važnije je njegovo djelo za hrvatsku ratnu povijest: La 
Croatie militaire (1809—1813), Pariz 1900, koje je rađeno 
na osnovu građe pariskih arhiva, štampanih izvora i glavne 
literature. S UNS 

BOR, 1. selo i rudarska kolonija, 25 km sjeverozapadno 
od Zaječara. Selo leži na obje strane Borske Reke, a ru- 
darska je kolonija na zaravni Velikog Bila. Imaju zajedno 
4749 stan. (1931). Na desnoj strani Borske Reke rudnik je 
bakra Sv. Đorđe s površinom od 2400 ha. Rudni teren sa- 
stavljen je poglavito od andezitskih stijena. Rudni kamen 
je kvarc, kojega ima samo u kontaktnim pojasima, inače 
je rasut po piritskoj masi, s nešto halkosina i kristala 
barita. Rudne žice bakra oko B. vezane su za uzdužne ra- 
sjede oko Deli-Jovana i Stolova, koji se produžuju i na jug. 
Borski sirovi bakar sadržava 99,43% bakra, 0,27% gvožđa, 
0,013%% niklja, dok u toni sirova bakra ima 50,60 gr zlata i 
142,77 gr srebra. G. 1936—37 bile su zaposlene 2733 osobe 
na rudniku i 2868 u topionici; godišnje je proizvedeno 
650.399 tona bakarne rude i 39.410 tona sirova bakra. Pri 
ispitivanju terena u okolini B. otkriveni su stari hodnici, 
u kojima su naišli na komade od posuđa, možda iz prethi- 
storijskog, neolitskog doba. Bor je vezan sa željezničkom 
prugom Paraćin—Zaječar. Ima bolnicu za rudare, poštu 
i brzojav. 

LIT.: D. J. Antula, Promatranje na bakarnim rudnicima u atarima 
opštine borske i kriveljske, Zapisn. srp. geol. dr., XIV., 1904; M. M. 
Vasić, Ostatci preistorijskog rudarstva u Srbiji, ibid. XV., 1905. 

2. Brijeg jugoistočno od mjesta Bora. Sastoji se pogla- 
vito od svježeg i od propilitiziranog andezita. U ovome se 
javljaju gnijezda i žica rude bakra (halkopirit i halkosin) i 
gvožđa (gvožđani pirit). 

LIT.: K. V. Petković, Geološka promatranja u bakronosnom terenu 
atara opštine Slatinske, nedaleko od borskog rudnika, Rudarski i topio- 
nički vesnik, Beograd 1930. . V-é. 

BOR, Pinus, rod drveća iz por. borovka (v.). Pripadnici 
ovog roda razgranjuju se pršljenasto. Imaju duge i kratke 
izdanke. Dugi izdanci obrasli su na posve mladim biljkama 
pojedinim iglicama, a inače ljuskama, u pazušcima kojih su 
po 2, 3 ili 5 iglica u zajedničkom rukavcu. Prema tome di- 
jelimo borove na dvoigličave, troigličave i peteroigličave. 
Muški su cvatovi nagusto poredani na vrhu prošlogodišnje 
vršne mladice, a ženski na vrhu najnovije mladice. Češeri 
dozrijevaju u 2. ili 3. godini. Plodne ljuske su na gornjem 
kraju odebljale i čine izbočinu zvanu štitić ili apofiza, na 
kojoj je često šiljak. Sjeme je većinom krilato, nejednake 
boje, klije sa 4—15 supka. MA. 


Uzgojna svojstva (općenito): Borovi razvijaju duboko 
korijenje. Dosta dobro rastu i na mršavim, kamenitim, pje- 
ščanim i suhim tlima, pa se zato i upotrebljavaju za po- 

















































































































AREAL OBIČNOG BORA U EVROPI 








OBIČNI BOR 


1. grančica s muškim i ženskim cvjetovima; 2. češer; 3. plodna ljuska 
sa sjemenkama 


šumljivanje takvih terena. Peteroigličavi borovi traže nešto 
bolje tlo (silikatno) i podnose nešto više zasjene od dvo- 
igličavih i troigličavih. Sastojine svih borova podižu se i 
pomlađuju mnogo više umjetnim (ručnim) nego prirodnim 
načinom, i to više sadnjom (1—3 god. biljaka), nego sjetvom. 
Sjetva ne daje dobre rezultate na odveć zakorovljenom 
tlu, a osim toga ptice i miševi rado uništavaju sjeme. 

Dalmaciji se podižu šume od bijelog bora, primorskog bora 
i pinije više sjemenom nego biljkama, jer biljke tih vrsta 
tjeraju već prve godine dosta dugu žilu srčanicu, a osje- 
tljive su, ako im se žilje kod sadnje ozlijedi. Sjetva i sadnja 
vrši se većinom u proljeće. U toplijim krajevima Dalma- 
cije obavlja se sjetva obično rano u jesen, i to iza prvih 
kiša nakon ljetne sušne periode. U tom slučaju izniknu 
biljke već u jesen i imaju do sušne periode idućeg ljeta 
već dobro razvijeno žilje. A. P-é. 

Ovome rodu pripada u svemu oko 80 vrsta borova. Sve 
vrste rastu na sjevernoj polutci. Za nas su od interesa: 

a) Dvoigličavi borovi: iglice imaju u središnjem dijelu 
dvije žile. Ovamo idu: 

1. Obični bor, Pinus silvestris L., do 40 m visoko 
drvo, vitkog debla, rijetke, ovalne, a kadšto kišobranaste 
krošnje. Kora odraslijih stabala je u donjem dijelu sivo- 
smeđa, debela i ispucana, a gore crvenožuta i tanka. Iglice 
su plavkasto zelene, usukane, 4—5 cm duge. Smolni kanali 
su odmah ispod epiderme. Epidermalne stanice su podje- 
dnako široke i dugačke, ali debelih membrana. Pupovi su 
crvenkasti. Češeri su 3—7 cm dugi i do 3 cm debeli. Apofiza 
je plosnata, jednolično obojena, bridovima pretinjena na 
podjednake dijelove. Sjeme je sitno, crno sivo. Obični 
bor raste kao šumsko drvo u velikom dijelu Evrope. Kod 
nas mu je južna granica. Od prirode ima ga u području 
Rudopolja i Jesenica u Lici, zatim u bosanskim šumama. 
Inače je čest u kulturama. Postoji više klimatskih rasa 
ovog bora, koje se razlikuju po uzrastu, brzini rasta i 
staništu. 

Uzgojna svojstva: Obični bor je otporan na studen i 
žegu. Raste većinom po ravnicama, no ima ga i u visokim 
bregovima. U Alpama dopire do 1900 m. Već od mladosti 
raste brzo. Kako zahtijeva mnogo svijetla, njegove se sa- 
stojine dosta rano (već od 30 g.) od naravi progaljuju. Od 

te dobi sklop mu je sve rjeđi i krošnje propuštaju sve 
više svijetla na tlo, koje je radi toga slabo zaštićeno od 
naglih kiša, vjetra, korova i sl. U krajevima, gdje pada 
često težak i mokar snijeg i gdje su jaki vjetrovi, nije po- 
desan za pošumljivanje, jer mu je drvo krhko, pa strada 
od snijega i vjetra. Njegove su sastojine dosta rano zrele 
za sječu. Stabla u dobi od 80—100 godina izrastu na sre- 
dnjem staništu 22—25 m visoko, te su oko 30 cm debela. 
Na površini od 1 ha dobije se sječom 80-godišnje sastojine 
oko 400, a 100-god. sastojine oko 460 m? borovine. А. P-ć. 
Upotreba u narodnom ljekarstvu. Kao lijek upotreblja- 
vaju se mladi izbojci običnog bora, Turiones Pini, u bole- 
stima kože, uloga, kostobolje, upale organa za disanje. Sku- 
hani vrijede kao lijek protiv šuljeva i griže. Zbog sadržaja 
trijeslovina služi borova kora kao adstringens. F. K-n. 
2. Crni bor, Pinus nigra Arn., do 40 m visoko drvo 
ravnog debla i široko ovalne krošnje. Kora debla je do 
vrha jednolično tamno smeđa, ispucana. Iglice su 8—15 cm 
duge, tamno zelene, tvrde i debele. Smolni kanali se na- 
laze u parenhimu. Pupovi su smolasti. Češeri su 5—8 cm 
dugi i oko 3 cm debeli, simetrični. Češerne ljuske su ozdo 
crne. Apofize su jasno izbočene, sa šiljkom. Sjeme je svi- 
jetlo, s mrljama, oko 4 mm dugo. Crni bor raste u južnoj 
Evropi. Na sjever se stere do Donje Austrije. Kod nas ga 
ima u području Rudopolja u Lici, zatim u Hrvatskom Pri- 
morju, u Paklenici pod Sv. Brdom, na Braču, Pelješcu i u 
bosanskim planinama. Od ovog bora postoji više geograf- 
skih podvrsta, koje se razlikuju po izgledu i geološkoj 
podlozi. Taurski crni bor raste na Krimu i u Maloj Aziji, 
te u sjevernoj Grčkoj i Makedoniji; austrijski crni bor u 
Donjoj Austriji, Koruškoj i Kranjskoj, te na Balkanskom 
poluotoku; dalmatinski crni bor u Dalmaciji (Brač); kala- 
brijski crni bor u južnoj Italiji, na Siciliji i Korzici, te u 
Grčkoj i Španjolskoj; pirenejski crni bor u Pirenejima i 
južnoj Francuskoj. M. A. 
Uzgojna svojstva: S obzirom na plodnost i vlagu tla te 
relativnu zračnu vlagu crni je bor još skromnijih zahtjeva 

od običnog bora. Zato se mnogo upotrebljava za pošumlji- 
vanje mršava pjeskovita tla i ogoljela krša. Otporniji je 
od običnog bora na vjetar i snjegolome. Odbacuje obilje 
iglica, te bolje i brže popravlja i zaštićuje tlo od običnog 
bora, a radi toga je vrlo podesan za pošumljivanje ogo- 
ljelih terena. Raste brzo. Drvo mu je manje sposobno od 
obične borovine, jer mu je bijel mnogo šira. A. P-é. 
3. Bijeli ili alepski bor, Pinus halepensis Miil., do 
20 m visoko drvo, široko zaobljene krošnje, kore pepeljaste, 
glatke i u kasnijoj dobi vrlo raspucane. Iglice su 7—9 cm 
duge, nježne, na kraju grančica kitičasto smještene. Smolni 
kanali su ispod epiderme. Mladice su tanke i pepeljaste. 
Pupovi su smeđi, natrag zavinutih ljusaka. Češeri 6—10 cm 
dugi, crveno smeđi, na debelim stapkama. Dozrijevaju u 
3. godini, ali ostaju po više godina otvoreni na drvetu. Stari 
su češeri sivi. Apolize su blaže izbočene. Raste u Sredo- 
zemlju. Ima ga od prirode južno od Šibenika. Pro- 
stranije prirodne sastojine tvori na Braču i Mljetu. Mnogo se 
kultivira u cijelom našem sredozemnom području. Po građi 
iglica i vanjskom izgledu sličan mu je abručki bor, 
Pinus brutia Ten., kojemu su iglice 12—18 cm duge, a če- 
šeri bez drška. I on raste u Sredozemlju, te u Maloj Aziji 
i Siriji, a kod nas ga ima u kulturama. M. A. 
Uzgojna svojstva: Bijeli bor dobro uspijeva u području 
jednolično tople primorske klime. Raste i na mršavom va- 
pnenastom tlu, koje dosta dobro i brzo popravlja. U mla- 
dosti raste dosta brzo, no kasnije zaostaje. Lakše se po- 
mlađuje sjemenom nego sadnicama. Sadnja uspijeva naj- 
bolje, ako se sade jednogodišnje biljke s busenom, i to 
rano u proljeće. Debla su mu dosta grbava, a bijel velika. 
Abručki bor vrlo dobro podnosi suho tlo, te se uspješno 
upotrebljava i za pošumljivanje primorskog krša. A. P-ć. 
4. Pinija, Pinus pinea L., do 20 m visoko drvo. U mla- 
dosti je okrugle, a kasnije kišobranaste krošnje. Kora je 
sivo smeđa i ispucana. Iglice su do 10 cm duge, tanke i sli- 
čno građene kao kod bijelog bora. Pupovi imaju zavinute 
i izrezuckane ljuske. Češeri su 8—15 cm dugi, do 10 em de- 

beli, simetrični, rombičnih apofiza. Sjeme ili pinjol је do 
2 cm dugo, kratkog krilca, jestive i masne jezgre, koja je 
u tvrdoj ljuski. Pinija raste u Sredozemlju. Imade je od 
prirode i na otoku Mljetu, a inače je česta u primorskim 
nasadima. ЗА 

Uzgojna svojstva: Uspijeva u području jednolično tople 
primorske klime. Osobito joj prija podloga primorskih pi- 
jesaka. Stabla su obično dosta granata, a deblo daje slabu 
građu radi velike bijeli. Dosta se potražuju pinjoli, što po- 
većava uzgojnu vrijednost ovog bora. A. P-é. 

5. Primorski bor, Pinus ma- 
ritima Mill, do 30 m visoko drvo 
široko zaobljene krošnje. Kora je 
sivo smeđa, debela i duboko ispu- 
cana. Iglice su 10—20 cm duge, de- 
bele, dosta tvrde, na kraju mladica 
poredane, slično građene kao iglice 
crnog bora. Pupovi su veliki, natrag 
zavinutih i resastih ljusaka. Češeri 
su 10—20 cm dugi i 5—8 cm debeli, 
sjajni, crvenkasti i znatno izbočene 
apofize. Sjeme je oko 5 mm dugo, 
plosnato, s jedne strane crno, a s 
druge strane sivo. Raste pretežno u 
zapadnom Sredozemlju. Kod nas se 
često kultivira u Dalmaciji. M. A. 

Uzgojna svojstva: Primorski bor 
raste u području jednolično tople 
primorske klime. Odabire pretežno 
silikatna tla i primorske pijeske. U 
mladosti raste vrlo brzo. Drvo mu 
sadrži mnogo smole, te je radi toga 
podesno za smolarenje. Bijel mu je 
vrlo velika, a deblo prema tome 
manje tehničke vrijednosti. Njime 
se vrlo uspješno pošumljuju primor- 
ski pijesci. A. P-ć. 

6. Munjika, Pinus Heldreichii 
Chr., do 30 m visoko drvo čunjaste 
ili zaobljene krošnje. Kora mladica 
je išarana poput zmijske košulje, a inače pepeljasto 
smeđa. Iglice su 5—6 cm duge, tvrde, na kraju grančica 
smještene, žućkasta vrha. Smolni kanali su u parenhimu. 
Pupovi su smeđi i besmolni. Češeri su 7—8 cm dugi i 
5 em debeli, smeđi, izbočene apofize. M. je važan ter- 
cijarni relikt. Raste u planinama Albanije i sjeverne 
Grčke. U planinama Hercegovine, Crne Gore, Makedo- 
nije, Albanije, sjeverne Grčke i južne Italije raste nje- 
njezina odlika bjelokora munjika (var. leucodermis 
Markg.). M. A. 

Uzgojna svojstva: M. raste sporo, ali je u našem &u- 
marstvu od posebne vaZnosti. U podruéju prirodnog areala 
nalazi se u visinama od 1000—1900 m, a raste uglavnom na 
vapnenastom tlu. Po uzgojnim svojstvima znatno je slična 
crnom boru. A. P-ć. 

7. Klekasti bor ili bor krivulj, Pinus montana 
Mill., raste klekasto ili rjeđe kao uspravno do 10 m visoko 
drvo. Iglice su tvrde, često srpasto zavinute. Smolni kanali 
su ispod epiderme. Epidermalne stanice su dvaput šire nego 
što su duge. Pupovi imaju čvrsto prilegle ljuske. Češeri su 
2—5 cm dugi, ovalni, a apofize obrubljene tamnim obru- 
bom oko šiljka. Prema obliku apofiza, uzrastu i staništu 
razlikujemo ove odlike: P. m. var. mughus Willk., koji 
raste klekavo na gornjoj granici šuma po planinama Bal- 
kanskog poluotoka i istočnih Alpa; P. m. var. uncinata 
Willk., koji raste klekasto ili uspravno na tresetima sre- 
dnje i zapadne Evrope; P. m. var. pumilio Willk., koji 
raste klekasto na gornjoj granici šuma u sjevernim Al- 
pama i u Karpatima. 

Na području Alpa dobiva se iz odlike P.m. var. pumilio 
Willk. ulje, Oleum Pini Pumilionis, i to parnom destilaci- 
jom iz svježih iglica i mladih grančica. F.K-n. 

b) Troigličavi borovi: iglice imaju u središnjem dijelu 
po dvije žile. Češeri stoje pršljenasto. Ovamo pripadaju 
uglavnom američki borovi, i to borovi tamno zelenih iglica, 
kao što su teda, Pinus taeda Sp. (iglice 16—25 cm duge); 
smolasti bor, P. rigida Mill. (iglice 6—12 cm duge); 
žuti bor, P. ponderosa Dougl., te borovi modrikasto zelenih 
iglica, kao što su: Jefireyev bor, P. Jeffrey Mur. (igli- 
ce 10—15 em duge); močvarni bor, P. palustris Mill. 
(iglice duže od 30 cm); Sabineanov bor, P. Sabineana 

ŠUMA CRNOG I OBICNOG BORA NA SAMARU 
KOD RUDOPOLJA U LICI 


Dougl. (iglice 20—30 cm duge). Ovi se borovi uzgajaju 
češće u evropskim parkovima i nasadima. Ovamo ide i k a- 
narski bor, P. canariensis Smith. (iglice oko 25 cm, a 
češeri oko 15 em dugi), koji raste na Kanarskom otočju, a 
uzgaja se u nasadima toplijih krajeva. 

c) Peteroigličavi borovi: iglice imaju u središnjem dijelu 
jednu žilu. Češerne su ljuske redovno plosnate i tek na 
gornjem kraju grbičaste. Češeri su većinom dugi, a ljuske 
tanke. Oni vise i ne raspadaju se. Smolni kanali iglica su 
ispod epiderme. Samo limba ima češere kratke i debele, 
koji se raspadaju; njeno sjeme je beskrilno, a smolni ka- 
nali iglica su u parenhimu. Ovamo idu: 

1. Molika ili balkanski borovac, Pinus peuce 
Gris, do 30 m visoko drvo čunjaste krošnje, često granato 
do zemlje. Iglice su tanke i vitke. Pupovi su sitni. Češeri 
su 8—13 cm dugi i 3—4 em debeli. Češerne ljuske su široko 
zaobljene. Sjeme je smeđe, oko 5 mm dugo i plosnato, 
klije u 2. godini. M. je važan balkanski endem. Raste u 
planinama Crne Gore, Makedonije, Albanije, na Rili, Ro- 
dopima, Balkanu i Staroj planini. M. À. 

Uzgojna svojstva: Raste na silikatnoj podlozi. Ako je 
tlo dovoljno vlažno, lakše podnosi vapneno tlo nego mu- 
njika silikatno tlo. To vrijedi za visinske položaje iznad 
1600 m i sjeverne padine. Otporna je na bolest osipanja 
iglica, te se radi toga uzgaja češće u srednjoj Evropi, a na- 
ročito u nasadima. A. P-c. 

2. Američki borovac ili glatki bor, Pinus stro- 
bus L., do 30 m visoko drvo čunjaste krošnje i vodoravnih 
grana. Kora je tamno smeđa, dugo glatka, Iglice su 6—10 
cm duge, slično građene kao kod molike. Češeri su 8—15 
cm dugi i 2—4 cm debeli. Češerne ljuske su uske. Raste od 
prirode u istočnom dijelu Sjeverne Amerike, gdje izraste 
i do 50 m visoko. U Evropi se kultivira već od početka 
18. st. radi brzog rastenja i dobrog drva. I kod nas je čest, 
napose u nasadima. Stradava od osipa iglica. M. A. 


Uzgojna svojstva: Zahtijeva nešto bolje tlo od običnog 
bora, a podnosi i nešto više zasjene. Najbolje uspijeva u 





PINIJE NA RABU 





BOR — BORAC 73 





SUMA BUELOG (ALEPSKOG) BORA NA MLJETU 
Gonotur na Velikom Jezeru 


području brdske bukve. Prija mu veća zračna vlaga. U 
mladosti raste brže od običnog bora. A. P-é. 

3. Himalajski borovac, Pinus excelsa Wall, do 
20 m visoko drvo široke i do zemlje granate krošnje. Iglice 
su 12—18 cm duge, metličaste, vise. Češeri su 15—25 cm 
dugi i 4—7 cm debeli, na dugim stapkama. Domovina su 
mu planinski krajevi južne i zapadne Himalaje. Kod nas 
se često uzgaja u parkovima kao osobito lijepo drvo. Za- 
htijeva dosta svježe pjeskovito-ilovasto tlo. 

4. Lim ba, Pinus cembra L., do 20 m visoko drvo, kro- 
šnjasto do zemlje. Iglice su 5—8 cm duge, tvrde i debele. 
Češeri su 7 cm dugi i 5 cm debeli. Sjeme je krupno, tvrde 
ljuske, masno i jestivo. Raste u Alpama i Karpatima na 
gornjoj granici šumske vegetacije. Zahtijeva dobro, svježe 
tlo. Osobito dobro raste na gnajsu i škriljavcu. Raste po- 
lagano. MA. 

Borovina (drvo bora) obiluje smolom. Bijel joj je žućka- 
stobijela, a srž crvenkastosmeđa. Kod nas se najčešće upo- 
trebljava drvo običnog i crnog bora. Ono je teže od smre- 
kovine i jelovine. Cjepivost mu je manja, čvrsto je i sa- 
vitljivo. Slabo se uteže. Lako se obrađuje. Vrlo je trajno 
na suhu i u vlazi. Ubraja se među najvrednije građevno i 
tehničko drvo. Upotrebljava se kod zemljoradnja, vodo- 
gradnja, mostogradnja i brodogradnja; za rudničko drvo, 
željezničke pragove, taracanje cesta; u građevnom stolar- 
stvu; u gradnji pokućstva, vagona; za proizvodnju šimle i 
dužice. Drvo uskih i pravilnih godova upotrebljava se za 
glazbene instrumente. Suha borovina dobro je ogrjevno drvo. 
Tehnička svojstva b.: srednja spec. težina 0:49 g/cm?, vo- 
lumno utezanje 12:49, čvrstoća pritiska 470 kg/em?, nate- 
zanja 1070 kg/em?, savijanja 870 kg/cm? i tvrdoća 300 
kg/cm?. I. H-t. 

Kukci štetočine na boru. Na boru žive i prave znatne 
štete mnogi kukci. Iglice izjedaju gusjenice leptira: borove 
sovice (Panolis flamea Schiff.), b. grbice (Bupalus pini- 
arius L.), b. prelac (Dendrolimus pini L.) b. slijednik 
(Thaumetopoea pityocampa Schiff), smrekov prelac (Ly- 
mantria monacha L.), b. savijača (Grapholita bouoliana 
Schiff), te gusjenice opnokrilaca: borove listarice (Diprion 
pini L.) i dr. Koru i drvo buše kornjaši potkornjaci: dvo- 
zubi borov potkornjak (Pityogenes bidentatus Hbst.), ve- 
liki, mali i crni borov likotoč (Myelophilus piniperda L., 
M. minor Hart. i Hylastes ater Payk.), te borove pipe (Pis- 
sodes notatus F. i P. piniphilus Hbst.) i smrekova pipa 
(Hylobius abietis L.) > Kukci, šumski štetočinje. Z.L. 

BOR je ciklički elemenat. Pri izgradnji Zemljine kore 
sudjeluje sa 0,02—0,019/» Njegov je atom vezan nešto za 
kisikov i vodikov atom, s kojima se spaja u borsku kise- 
linu, u mineral sasolin. S nekim metalima stvara borate, 
na pr. s magnezijem, natrijem, kalijem, kalcijem, berilijem, 
aluminijem, željezom, pa je povijest njegova atoma u vezi 
s poviješću atoma tih elemenata. Borate stvara i s amo- 
nijem, pa je povijest njegova atoma vezana za povijest 
dušikova, a nešto i za povijest klorova i fluorova atoma, 
jer ta dva elementa ulaze u sastav nekih borata. Bor je 
ušao i u sastav nekih silikata, stvarajući borisilikate; po- 
vijest mu je dakle vezana i za povijest silicijeva atoma. 
Potječe iz magme, iz koje izlazi s drugim plinovima i pa- 
rama. Mnogo se bora sabire u vodenim otopinama (bo- 
raksna jezera). Iz vodenih otonina zalazi nešto bora u živu 


tvar, koja taj bor opet vraća u otopine, da se iz njih 
razviju borski minerali. F PE. 

Bor, kemijski element, simbol B, red. br. 5, atomna teZina 
10,82. U prirodi ne dolazi u slobodnom stanju, nego samo u 
spojevima (boraks, borna kiselina, boracit, borokalcit i dr.). 
U elementarnom stanju dobiva se iz spojeva redukcijom 
pri visokoj temperaturi. Dolazi u tri modifikacije: kao 
amorfni smeđi prašak (dobili su ga u isto vrijeme Davy, 
Gay-Lussac i Thćnard, 1808), kao tamno smeđi kristali me- 
talna sjaja (Wohler i Saint Claire-Deville, 1857) i u 
koloidnom obliku. Kristalni je bor vrlo tvrd, iza dija- 
manta najtvrđi elemenat. Tali se kod 2500° С. Od spo- 
jeva bora najvažniji su njegove kiseline (metaborna HBO», 
borna HsBOs i tetraborna H3B4O;), boraks i borni karbid. 

Borna kiselina (Acidum boricum), HsBOs. Djelovanjem 
pregrijane vodene pare (180—190% C) na spojeve bora 
(uglavnom na silikate) nastaje slobodna borna kiselina. 
U prirodi dolazi u obliku lijepih kristala (sasolin), redo- 
vno pomiješana sa sumporom i drugim primjesama. Naj- 
važnija su nalazišta u Italiji na liparskom otoku Volcano, 
u Toskani u Sassu blizu Siene (soffioni i fumarole). U 
morskoj je vodi ima do 0,2 g na 1 mê. U tragovima se 
nalazi u voću. M. F-ch. 

U medicini ju je prvi puta upotrijebio liječnik Hembergi, 
koji ju je dobio iz boraksa i primijenio kao sredstvo za 
umirenje, te je i dobila ime Sal sedativum Hembergi. Zbog 
slabe kisele reakcije, koja ubija bakterije, a ne škodi višim 
bićima, upotrebljavaju je sada kao antiseptično sredstvo u 
1—4*/» otopini ili kao bornu mast (v.), a u industriji kao 
sredstvo za konzerviranje živežnih namirnica, na pr. mesa, 
kobasica, riba, mlijeka, maslaca i t. d. A 

Boraks (tinkal, Natrium boracicum), NasBiO; . 10 H20. 
Bijeli listićavi kristali, slabo lužnata okusa. Poznat je već 
od najstarijih vremena (Boraksova jezera na Tibetu). Da- 
nas se uglavnom dobiva iz pristupačnijih nalazišta: Perua, 
Italije, Njemačke i dr. 

Upotrebljava se u proizvodnji stakla, za glaziranje zemlja- 
nog posuđa, emaljiranje i lemljenje (lotanje), u medicini 
kao antiseptikum, u kozmetici i za glačanje rublja i t. d. 
Vodena otopina boraksa s natrijevom lužinom i superoksi- 
dom daje natrijev peroksi-borat NaBOs. H2O2. HO, zvan 
kraće perborat. Taj spoj otpušta lako kisik i služi za bije- 
ljenje, pa dolazi u raznim sredstvima za pranje (Persil, 
Radion). M. F-ch. 


BOR, Jan, * 16. II. 1886, istaknuti češki kazališni radnik 
i redatelj. Do 1939 bio upravitelj praških Gradskih kaza- 
lišta, a odonda je ravnatelj drame Narodnog Divadla u 
Pragu. Dramatizirao romane Dostojevskoga Zločin i kazna 
i Braća Karamazovi te Bezdan Gončarova. Napisao knjigu 
razmatranja o kazalištu Cestou k jevišti (1927). G-E 

BORA, Katarina, * Lippendorf 29. I. 1499, + Torgau 
20. XII. 1552. Do 24 godine cistercitska redovnica, a onda 
se udala za Luthera, s kojim je imala šestero djece. 

BORACIT, borski mineral, dimorfan, pa kristalizira tese- 
ralno i rompski. Teseralan je pri temperaturi iznad 265° C, 
a ispod nje je rompski. Tvrdoća 7. Staklasta do dija- 
mantna sjaja. Proziran, providan. Bezbojan, bijel. Od že- 
ljeza malo zelenkast. Vrlo piroelektričan. Kemijski sastav 
Ме:В:вОзоСів. Nalazi se po ležištima anhidrita, sadre i 
kamene soli. Važan materijal za dobivanje borne kiseline 
i boraksa. F 


BORAČ, 1. dobro izdvojen kraj (900—1250 m) u nepro- 
pustljivim stijenama oko izvorišta Neretve. Sa sjeverne 
strane B. zatvaraju strme strane vapnenačke Grabaš pla- 
nine (1658 m), ogranka Dumoške planine, a s juga i jugo- 
zapada još strmije padine grebena Mjedena glava (1602 m) 
— Živanj (1695 m). Prema istoku niži grebeni blagih strana 
(1300—1400 m) ne predstavljaju veću poteškoću za pristup 
u sličan kraj oko gornjeg toka Sutjeske, kuda prolazi po- 
znati dubrovački put (Dubrovnik—Trebinje—Foča). Glavna 
su naselja u B. Pridvorica, Igri, Šipovica i Luka. А 

2. B. (Borč', Borac, Boraz, Boragio), u vrelima 13.—14. 
st. grad u bosanskoj župi, kasnije nahiji istog imena (comi- 
tatus Berez 1244). Danas ruševine grada poviše sela Varo- 
šišta u kot. Rogatica, nad rijekom Pračom (u blizini selo 
Borač). Pod gradom nalazilo se podgrađe Podborč (Subtus 
kaške porodice Pavlovića, koja je potekla od kneza Pavla 
Radinovića (Jablanića). U župi se nalazila Prača Biskup- 
nija (1244), danas mjesto Biskupija u Sjetlini kod Prače. 
U drugoj polovini 14. st. jedno je od glavnih trgovišta u 
Bosni i sijelo dubrovačke kolonije. 

(Foto J. Kahn, Sarajevo) 
BORACKO JEZERO 


LIT.: T. Smičiklas, Codex diplomaticus, IV., 236—240; K. Jireček, 
Die Handelsstrassen und Bergwerke von Serbien und Bosnien wührend 
des Mittelalters, Abhandl. der k. bóhm. Gesellsch. der Wiss., ser. VI., 
10. sv., 1879; Vl. Skarić, Župa i grad Borač u Bosni, Prilozi za knji- 
Zevnost i t. d., II/2, Beograd 1922; Isti, Popis bosanskih spahija iz 1123 
(1711) godine, GLZM, Sarajevo 1930/II. J. š-k; 


BORAČKO JEZERO, na sjeveroistočnoj strani Prenj 
planine u Hercegovini, leZi u vrlo lijepom i slikovitom 
kraju. Iznad jezera (402 m) strmo se dižu pošumljene stra- 
ne Tranjine (1055 m) i Crne gore (1533 m), a oko jezera 
su sočne livade i njive. Samu depresiju jezera ostavio je 
iza čeonih morena diluvijalni ledenjak, koji se je Bora- 
čkom Dragom spuštao s Prenja. U jezero utiče i ispunjava 
ga svojim nanosima Borački Potok, a uzanom klisurom 
otiče Šištica, pritok Neretve. Površina jezera je oko 2.1 
km?, Iz Konjica vodi do B. i. 
cesta, a kad se osiguraju i udo- 
bnosti boravka, postat će B. j. 
važno središte ljetnog osvježa- 
vanja i zimskog sporta i privući 
veliki broj posjetilaca. 

BORAH,William Edgar, * Fairs- 
field (Illinois) 29. VI. 1865. + 20. 
I. 1940, sjeveroamerički političar. 
Po zvanju odvjetnik u Boise 
(Idaho), bude 1907 u državi Ida- 
ho izabran za senatora te je u 
senatu kao član republikanske 
stranke svojim drZavnickim i 
govorničkim sposobnostima kao i 
samostalnošću suda došao do 
prednjačke uloge, naročito za pi- 
tanja vanjske politike (od 1924 
predsjednik senatskog odbora za 
vanjske poslove). Pobijao je po- 
litiku Wilsona, zauzimao se za 
samostalnost Filipina, oštro je 
istupio protiv mirovnog ugovora 
u Versaillesu i pristupa USA u 
Ligu naroda; tražio je oslobo- 
đenje zaplijenjene njemačke 
imovine iza rata 1914—18. Mno- 
go je pridonio sazivu konferen- 
cije za pomorsko razoružanje u 
Washingtonu (1921) i sklapanju 
Briand-Kelloggova pakta (1928). 

BORAJA, 1. selo 22 km jugo- 
istočno od Šibenika na cesti pre- 
ma Trogiru. Pripada općini i ko- 
taru Šibeniku. Ima 1157 stan. 
(1931), katoličku župu i pučku 
školu. 

2. Niska vapnenačka planina 
(677 m) jugoistočno od sela 
Boraje. J. К-С. 

BORAK (Hippuris vulgaris L.) 
je trajna, vodena biljka s lineal- 
nim, u pršljene smještenim listo- 
vima cijela ruba i malim, neugle- 
dnim, dvospolnim cvjetovima bez 














ocvijeća, koji se sastoje od 1 prašnika i 1 tučka s podra- 

slom, jednogradnom plodnicom. Biljka je jedini predsta- 

vnik porodice ipurače (Hippuridaceae), koje sistematski 

položaj nije još posve osvijetljen. Raste kod nas gdjegdje 

u jarcima, barama i močvarama. S. H-ć. 
BORAKS — Bor. 


BORAKSNA JEZERA. Neka slana jezera sadrže uz na- 
trijske soli i znatnu količinu natrijskog tetraborata (bo- 
raksa) i zovu se boraksna jezera. Uz razvitak kamene soli 
i nekih sulfata daju uglavnom materijala za razvitak nekih 
borskih minerala. Tako se po boraksnim jezerima u Ti- 
betu, Kaliforniji, Nevadi i drugdje kristalizira od borata 
najviše boraks ili tinkal. U Tibetu se nalazi kao stalan 
pratilac boraksa kamena sol, a u drugim krajevima prate 
boraks još i neki sulfati. i DAN be 

BORANIĆ, Dragutin, * Marija Gorica 19. XII. 1870, 
hrvatski jezikoslovac. Osnovnu je školu svršio u Mariji 
Gorici, gimnaziju i filozofiju s doktoratom (1899) u Za- 
grebu. Kao srednjoškolski nastavnik služio je u Osijeku, 
Vinkovcima i Zagrebu. G. 1905 postao je privatan docent 
na zagrebačkom sveučilištu, a 1909 profesor. Redovni je 
član HA, kojoj je od 1926 bio tajnik. Ispočetka je pjevao 
pjesme i prevodio (na pr. Vrchlickoga), a poslije je naučnim 
radovima surađivao u Nastavnom vjesniku (kome je bio 
neko vrijeme urednik), Radu i Ljetopisu Akademije, u 
ZNZO, za koji je kao urednik napisao mnogo članaka o 
slavenskim folklorističkim radovima. U Radu je obja- 
vio više rasprava: O refleksivnim glagolima u hrvatskom 
jeziku (knj. 140), Onomatopejske riječi za životinje u sla- 
venskim jezicima (knj. 178), a u Nastavnom vjesniku: Raz- 
vitak srednje škole u Pruskoj (knj. 14), O privatnom či- 
tanju njemačkom (knj. 14), Barbarizmi u hrvatskom ili 
srpskom jeziku (Rožić; knj. 13), Suze sina razmetnoga 
(knj. 8) i t. d. U više izdanja izdao je Pravopis hrvatskoga 
ili srpskoga jezika (I. izd. 1921). Osim toga je jezični sa- 
vjetnik Hrvatske akademije za nazive mjesta u Hrvatskoj 
i Slavoniji. U Narodnim novinama štampao je velik broj 
članaka i feljtona o različitim naučnim i literarnim poja- 
vima i problemima. 

BORANJA, planina između Krupnja i Zvornika. B. je 
gromada od amfibolskog granita, oko koje se javljaju 
metamorfne paleozojske stijene, a na zapadnoj strani i 
mezozojski vapnenci. Najviši je vrh Košutnja Stopa (940 
m), preko kojeg se B. spaja s planinom Jagodnjom. 

LIT.: S. Urošević, Boranja — studija kontaktno-metamorfnih pojava 
granita, Glas SKA, LXV., Beograd 1902. P. Već, 


BORANJE SLOJEVA. Taloženo ili sedimentarno ka- 


. menje je poredano čas u tanje, čas u deblje ploče, nasla- 


gane kao listovi u 
knjizi. Skupove ova- 
kvih ploča nazivlju 
slojevima. Slojevitost 
je bitna oznaka talo- 
ženog kamenja prema 
neslojevitom vulkan- 
skom kamenju. Te- 
meljni položaj slojeva 
je vodoravan, ali ih 
ima, koji su pomaknuti 
u posve drugi položaj: 
više manje su nagnuti 
i uzdignuti. Nagib se 
mijenja duž njihova 
pružanja i prelazi u 
protivan položaj, tako 
da slojni niz pokazuje 
valovito protezanje s 
izraženim dolovima i 
bregovima. To su bo- 
rani slojevi. Bore u 
obliku zaobljenog bri- 
jega su svodovi ili an- 
tiklinale, a bore u 
obliku dola su korita 
ili sinklinale. Strane 
jednih i drugih ozna- 
čuju se kao krila bo- 
ra. Građa bora je vrlo 
različita, pa postoje 
normalne bore s pro- 
tupadnim krilima, izo- 


(Foto J. Poljak) 
VODORAVNI SLOJEVI RUDISTNOG 
VAPNENCA NA NE MEHBISEOM 


BORANJE SLOJEVA — BORBENI CAMCI 75 


(Foto J. Poljak) 
UZDIGNUTI SLOJEVI JURSKIH NASLAGA KOMA 
U JUZNOM VELEBITU 


klinalne s usporednim krilima i lepezaste bore. Prema 
položaju osi korita ili svoda mogu biti uspravne, kose i 
ležeće bore. Postanak boranja slojeva pripisuje se djelo- 
vanju bočnog tlaka na 
vodoravne slojeve, koji 
su pod jakim tlakom 
postali plastični i spo- 
sobni da se giblju. Bo- 
ranje slojeva najvažni- 
ja je geološka pojava, 
jer su prostrana podru- 
čja svih kontinenata iz- 
građena od boranih slo- 
jeva, a od osobite je 
važnosti boranje za po- 
stanak gora, jer ove za- 
hvaljuju svoj postanak 
i svoj oblik usporednih 
lanaca nagomilavanju 
bora. J. P-k. 
BORAZINA (Borago 
officinalis L.) je jedno- 
godišnja biljka iz poro- 
dice oštroliska (v.) s 
eliptičnim donjim listo- 
vima i poput neba pla- 
vim cvjetovima, koji 
imaju koturast vjenčić 
s jajastim  reZnjevima 
oboda. Gaji se tu i ta- 
mo kao povrće, a su- 
sreće se (naročito u pri- 
morskim krajevima) i 
poludivlja. S. H-ć. 


BORBAS, Vincze, ж 
Ipoly-Litke 29.VII. 1884, 
+ Kološvar 17.VII. 1905, 
botaničar. Imenovan je 
1898 vanrednim profe- 
sorom na peštanskom 
sveučilištu, a 1902 redo- 
vitim profesorom па 
sveučilištu u Kološvaru. 
Na polju floristike i si- 
stematike publicirao je 
oko 900 radova. Radi 
botaničkog istraživanja 
obašao je u nekoliko 
navrata i razne krajeve 
Hrvatske (1869, 1875— 
77, 1881 i 1884). Za nas 
je važna njegova obra- 
da flore Krka i Raba 
(1877), te brojni prilozi 
pod naslovom Corres- 
pondenz u Osterreichi- 
sche botanische Zeit- 
schrift. 

LIT.: A. Degen, Borbas 


V., Magy. bot. lap. IV., 
1905. LP. 





(Foto J. Poljak) 
BORANI SLOJEVI TRIJASKIH 
NASLAGA NA SAMARU U DUR- 
MITORU 
U sedlu maleno tjeme ili antiklinala 











BORAZINA 








(Foto J. Poljak) 
BORANE NASLAGE TRIJASA U SKRCKOM ZDRIJELU 
NA DURMITORU. Antiklinale, sinklinale i polegnute bore 


BORBA ZA OPSTANAK ili za Zivot (»struggle for life«) 
je slikovit izričaj za djelotvorni prirodni faktor u Darwi- 
novoj teoriji probira ili selekcije. Svaka vrsta Zivih biéa 
na Zemlji proizvodi daleko više potomaka nego što ih se 
može održati u životu i nego što ih je potrebno, da se 
održi sama vrsta. Ali uza sve silno potomstvo ne mijenja 
se u glavnom broj jedinaka same vrste. Obično nadomjeste 
roditelje samo dvoje mladih odraslih potomaka, koji 
se dalje pobrinu za opstanak vrste. Bezbrojna ostala 
njihova braća propadaju u borbi za opstanak radi najrazli- 
čitijih razloga, koji proistječu iz zajedničkog opstanka svih 
faktora okoline, u kojoj žive. One jedinke, koje nisu bilo 
čime najbolje odgovarale svim tim zahtjevima, propale su. 
Na životu su ostale samo one, koje su imale najviše spo- 
sobnosti, da se odupru svim tegobama i nedaćama života i 
da se najbolje prilagode svim promjenama i novim zahtje- 
vima. 

Borba za opstanak očituje se u prirodi u toliko različitih 
oblika, u koliko postoje odnosi između pojedinih bića i 
okoline, t. j. čitave prirode, u kojoj žive (> ekologija). 
Kako postoje tri glavne skupine tih odnosa: prema sredini, 
u kojoj se zadržavaju, prema raznovrsnim drugim bićima 
i najposlije prema istovrsnima, to L. Plate razlikuje i to- 
liko oblika te borbe. Konstitucionalna je borba prilagođi- 
vanje zahtjevima sredine (uzduh, voda, tlo, klima, svijetlo 
i t. d.), interspecijalna borba je utakmica između bića 
različitih vrsta, a intraspecijalna borba je natjecanje isto- 
vrsnih bića (za hranu, stan i t. d.). 

Ta ideja o borbi za opstanak, o neprestanom natjecanju 
Za održavanje života, bila je u znanosti o životu vrlo 
plodna, jer se nije ograničila samo na slikovitu oznaku 
vanjske borbe gotovih bića s prirodom, nego je od W. 
Rouxa unesena i u sama živa bića. I među sastavnim dije: 
lovima svakog bića, od najvećih organa do staničja i sta- 
nica, postoji također utakmica za što bolii napredak. Tom 
utakmicom uzdržava se unutrašnje ustrojstvo svakog bića 
u stalnom skladu sa životnim potrebama, svi se dijelovi 
tijela funkcionalno prilagođuju, i tako svako živo biće sebe 
regulira, što je jedna od glavnih karakteristika organizma. 

Za ovu Rouxovu teoriju o borbi dijelova u živom biću 
možemo naći bezbroj primjera u svakom životinjskom 
tijelu, jer je ono proizvod njihove zajedničke funkcionalne 
prilagodbe. U širokom plosnatom tijelu kornjače svi su 
organi plosnati, široki i simetrično poredani; u dugačkom 
i oblom tijelu zmije su dugački i obli, poslagani jedni iza 
drugih, a za jedno pluće nije bilo ni mjesta i t. d. М. F-k. 

BORBENA KOLA — Kola. 

BORBENI ČAMCI, veliki, brzi motorni čamci, naoružani 
torpedima, lakim brzometnim topovima i strojnim puška- 
ma, a vrlo su važni sastavni dijelovi mornarice, naročito za 
manje mornarice i za uža mora. 

Torpedni napadaji s površinskih jedinica traže što veće 
iznenađenje, zato napadač mora imati što manju silhuetu 
і što veću brzinu. Male su dimenzije osobito povoljne za 
noćne i bliske napadaje, a velika brzina omogućuje uspje- 
šno probijanje kroz vatru protutorpednog oružja kao i 
brzo udaljivanje iz djelokruga topništva. Lansiranje izbliza 
daje znatno veću vjerojatnost pogotka nego lansiranje iz- 
daleko. Moderni torpedi imaju doduše vrlo znatne domete, 
ali kod takvih dalekih lansiranja pruža se i mogućnost 
izbjegavanja pogotka, a osim toga su i putanje torpeda u 

posljednjem dijelu manje precizne. Usto se od moderne 
torpedne jedinice traZi, da uz brzinu i mali déplacement 
ima vrlo dobre pomorske osobine: razvijanje velikih brzina 
u što kraéem razdoblju i kod svih vremenskih prilika. Tor- 
piljarke na parni pogon polucile su vrlo znatne brzine, 
ali uz povećanje prijašnjeg déplacementa i dimenzija. Takva 
povećanja omogućuju jače naoružanje, veći akcioni radij, 
znatno udobniji smještaj kao i veći broj posade. No ove 
torpiljarke nisu obično u stanju, da se nezapaženo približe 
i napadnu protivnika ni noću ni danju, niti da u najkra- 
ćem vremenu razviju svoju maksimalnu brzinu i da tako 
pospješe prilaženje kao i udaljivanje. Ovo je posljednje 
naročito važno, jer iako se za sam napad kadikad prepo- 
ručuje što polaganija vožnja, za udaljivanje je gotovo uvi- 
jek potrebno razviti najveću brzinu. Međutim veliki na- 
predak motora kao i naročite metode brodogradnje omo- 





BORBENI ČAMAC 


gućili su već u prvim godinama svjetskog rata konstruk- 
ciju motornih torpiljarki malog dćplacementa, velikih brzina 
i relativno vrlo dobrih pomorskih osobina. Ove se jedinice 
nazivaju b. č., motorne torpiljarke (one malo većeg 
tipa), Schnellboote, kod Talijana Mas (Motoscafi anti- 
sommergibili, jer su naročito prikladni za traženje i uni- 
štavanje podmornica). Danas se uglavnom razlikuju tri tipa 
motornih torpiljarki ili borbenih čamaca. Nijemci su na- 
ročito usavršili tip zvan »deplasman«. On ima manje ili 
više normalan oblik maloga broda ili čamca, samo su 
rebra, kao i krma i pramac naročito konstruirani uz 
osobito čvrstu i brižljivu izradu cijeloga brodskog trupa. 
Građevni su materijal posebno drvo i djelomično legure 
lakih metala. Od metala su i lansirni aparati. Stro- 
jevi se sastoje od tri glavna benzinska motora, svaki po 
1000 KS, i jednog manjeg pomoćnog motora. Kod naj- 
novijih tipova uvedeni su samo Dieselovi motori, čime 
se je malo izgubilo na brzini, ali se je znatno podigla 
sigurnost protiv požara i postiglo lakše snabdijevanje po- 
gonskim materijalom. Tonaža ovih motornih torpiljarki 
iznosi 50 do 90 tona, dužina im je 43 m, širina 4,3 m, 
a gaz 1—5 m; njihovo naoružanje sastoji se od dva lansirna 
aparata od 533 mm, jednog lakog topa i dvije do tri 
strojne puške. Za lov na podmornice imaju čamci naročite 
sprave za osluškivanje šumova i podvodne bombe. Poje- 
dini tipovi mogu se upotrijebiti i za traženje mina. Brzina 
iznosi preko 34 čvora, pomorske su im osobine vrlo dobre. 

Englezi su prvi gradili čamce na »stepenicu« (step boats, 
Stufenboote), a u posljednje doba prešli su i па najmoderniji 
način gradnje, tako zvani tip »tvrde kičme« (hard chine). 
Čamci na stepenicu imaju tu prednost, da mogu postići 
vrlo velike brzine i sa znatno slabijim motorima od onih 
na oba ostala tipa. Ipak su ti čamci manje prikladni za 
more nego drugi. 

Tip »hard chine« konstruirao je i usavršio inžinir Scott- 
Paine, stručnjak za brze motorne čamce. Scottove su mo- 
torne torpiljarke za 6 do 7 čvorova brže od tipa »depla- 
sman«, a imaju i vrlo dobra pomorska svojstva. Kostur se 
ovih jedinica sastoji od naročito konstruiranih rebara u 
obliku dvostrukog čuna. Taj sistem daje nesamo naj- 
manji otpor, nego i vrlo znatno povećava stabilitet i 
čvrstoću. Kičma je tih čamaca vrlo tvrda i otporna, 
oni tako reći lebde i skaču na valovima, iako kod toga 
dobivaju vrlo teške udarce. Kod jedne vožnje i kod 
valova visine od 3 do 6 metara držao se je Scottov mo- 
torni torpiljer znatno bolje nego razarač, koji ga je pratio. 


Razarač je mogao protiv mora voziti s najviše 22 čvora, 
dok je torpiljarka dostigla preko 30 čvorova. Naoružanje 
čamca opisanog tipa uglavnom je iste jačine kao kod onih 
prije spomenutih, ali je njihov dćplacement nešto manji, 
oko 40 tona, a brzina je veća, oko 43 čvora. 

Talijanski su Mas-ovi za vrijeme svjetskoga rata kod 
otoka Premude potopili austro-ugarski superdreadnought 
Szent István, pred Trstom oklopnjaču Wien, a poznata je 
i vožnja Gabrijela D'Annunzia borbenim čamcem Bakar- 
skim zalivom. Inače su se borbeni čamci osobito istakli kod 
napadaja Engleza na sovjetsku mornaricu u Kronstadtu. 
U sadašnjem su ratu mnogo spominjani njemački borbeni 
čamci i njihovi uspjesi u Kanalu i obližnjim vodama. Ipak 
izdržljivost protiv modernog automatskog oružja slaba, a 
oni, koji imaju benzinske motore, izloženi su i velikim 
opasnostima požara. Osim toga imaju zbog svoje nizine i 
ograničen vidokrug, napose kod slabijih vremenskih prilika. 
U svjetskom su ratu pokušali i s bežičnim upravljanjem 
vrlo malih tipova borbenih čamaca (bez posade), ali bez 
većih uspjeha. 

U USA se često spominje vrst b. čamaca pod imenom 
»moskito«, азор: 

BORBE S BIKOVIMA (španj. fiertas, corridas ili funcio- 
nes de toros), španjolske narodne igre uvedene i u Ame- 
rici i južnoj Francuskoj, a izvode se iz sredovječnih viteš- 
kih turnira (možda i arapskih), ali se dovode u vezu i sa 
sličnim produkcijama starih Grka i Rimljana. Izvode se u 
posebnim amfiteatrima (plaza de toros), od kojih najveći 
u Sevilli ima mjesta za 20.00 gledalaca. Borci (toreadores 
ili toreros) dijele se na konjanike s kopljima (picadores), 
na pješake (campeadores ili chulos, zatim banderilleros) — 
prvi zadržavaju bika crvenim plaštevima (capa), drugi 
vrpcama okićenim strjelicama (banderillos) — i napokon na 
glavnog borca (espada ili matador), koji ima preko lijeve 
ruke svilenu maramu (muleta), a u desnoj goli mač (espa- 
da), kojim treba da zadade biku smrtni ubod. 

BORCHARDT, 1. Carl Wilhelm, * 1817, + 1880, nje- 
mački matematičar. Njegove matematičke rasprave izdala 
je Pruska akademija znanosti i umjetnosti 1888; njegovo 
je ime napose vezano uz Journal der reinen und ange- 
wandten Mathematik, koji je on poslije smrti Crelleove 
uređivao sve do svoje smrti. Podržavao je tijesne veze 
s velikim matematičarima svog doba, napose sa Lejeune- 
Dirichletom, Besselom, Neumannom i Jacobijem.  S.&. 


2. Rudolf, * Konigsberg 9. VI. 1877, njemački pjesnik, 
živio većinom u Italiji, studirao klasičnu filologiju i arheo- 
logiju. Kao pjesnik ide u kolo »harontika«, koji su se 
skupljali oko časopisa Charon. Oni naglašuju, da nijedna 
pjesma ne može drugoj naličiti po vanjskoj formi, t. j. da 
ima toliko pjesničkih oblika, koliko i pjesama, i traže pri- 
prost način izražavanja, kako govori nikakvim stranim 
utjecajima nenatrunjeno dijete. Epska pjesma Die Halb- 
gerettete Seele, 1920. Drama Püpstin Jutta, 1920, obrađuje 
sredovječnu priču o ženi, koja je pomoću vražjom postala 
papom (neki ženski Faust). Božićna igra Krippenspiel, 
1922. Vrsni prijevodi Tacita, Platona i Dantea. С. š. 

BORCHGRAVE, Émile de, * Gand 1837, + Ixelles 1917, 
belgijski historičar. Cijenjena su mu djela Histoire des 
colonies belges qui s' ćtablirent en Allgemagne pendant 
le ХПе et le XIlle siécle, 1865, Histoire des rapports de 
droit public qui existérent entre les provinces belges et 
P empire d' Allemagne, 1870, Essai historique sur les colo- 
nies belges qui s'établirent en Hongrie et en Transylvanie 
pendant les XIe, ХПе et XIIIe siècles, 1871, La Serbie admi- 
nistrative, économique et commerciale, 1883, i jedna radnja 
o caru Dušanu u Bulletin de l'Académie de Belgique. 
Bio je élan belgijske akademije. J.D. M. 

BORCHGREVING, Carsten Egebert, ж Oslo 1. XII. 
1864. Posvetio se najprije šumarstvu i geodetici, kasnije je 
mnogo putovao po Novom južnom Walesu i po Queens- 
landu. Kao mornar upoznao je 1894/5 Antarktik, kamo je 
putovao 1898—1900 na svoju ruku sve do Viktorijine ze- 
mlje (78950). Na otoku Martiniqueu proučavao je vulkan- 
ske pojave. Kasnije se povukao u Oslo. Glavno mu je djelo 
Das Festland am Siidpol, 1904. AG 

BORCIC, Berislav, * Sušak 1891. Sveučilište je pohađao 
u Beču i Bernu i tu stekao diplomu doktora medicine i 
veterine. Povjerena mu je organizacija epidemiološke službe 
u Hrvatskoj i Slavoniji, pri čemu je postigao velike uspjehe. 

ULAZ BORACA U MADRIDSKU ARENU 
(Orbis terrarum) 


Kad je Rockefellerova Fondacija odobrila znatnu pomoé 
Za osnivanje i podizanje Skole narodnog zdravlja, povje- 
rena mu je njezina izgradnja zajedno s izgradnjom Higi- 
jenskog zavoda. Društvo naroda često ga je pozivalo na 
sjednice, na kojima su se rješavala važna pitanja među- 
narodnoga zdravlja, a bio je i članom odbora stručnjaka, 
kojemu je bila povjerena izradba prijedloga za novu orga- 
nizaciju zdravstvene službe u Grčkoj. Napokon ga je Dru- 
štvo naroda poslalo u Kinu, gdje je nekoliko godina zastu- 
pao Zdravstvenu organizaciju Društva naroda. Mnoge je 
njegove prijedloge prihvatila kineska vlada i provela ih u 
život; tako osnutak Središnjeg higijenskog zavoda i bolnice 
u Nankingu. А. S-r. 
BORDA, Jean Charles, Ж 1733, + 1799, francuski mate- 
matičar i pomorac. Sudjelovao je zajedno s Méchainom i 
Delambreom u mjerenju meridijanskog stupnja. Pronašao 
je aparat za točno određivanje refrakcije (v.), a i Bordin 
krug, instrumenat za mjerenje kutova. Bavio se napose 





(Foto Anderson) 
BORBA S BIKOVIMA, Francisco Goya 
Madrid, Akademija sv. Ferdinanda 


svim, što je bilo u vezi s fizikalnim pokusima. Od njego- 
vih rasprava treba spomenuti Mćmoire sur le mouvement 
des projectiles, Description et usage du cercle à réflexion 
i djelo Tables trigonométriques décimales ou Tables des 
logarithmes, des sinus, sécantes et tangentes suivant la 
division du quart du cercle en 100 degrés. 9.5. 
BORDEAUX, grad od 260.000 stan. и jugozapadnoj Fran- 
cuskoj. Leži usred vinorodne krajine Bordelais u obliku 
polumjeseca na okuki rijeke Garonne, 100 km udaljen od 
njezina ušća u Atlantski ocean, gdje prestaje pomorska 
plovidba i gdje je još bilo moguće spojiti obale rijeke 
kamenim mostom. Grad je iskrižan širokim ulicama (cours) 
i zelenim bulvarima, među kojima su lijepi trgovi (Place 
des Quinconces: spomenik žirondistima) i vrtovi (Jardin 
public s botaničkim vrtom). Obala je uređena u dužini od 
9 km, a preko Garonne vodi kameni most na 17 lukova. 
Od crkava su značajne stolna sv. Andrije iz 11. st. i sv. 
Mihajla s tornjem od 109 m visine, onda ostatci rimskoga 





BORBA S BIKOM, Chulo 

(Foto H. Manuet) 
BORDEAUX, Ulaz u kraljevsku palaču 


amfiteatra, burza, gradska vijećnica. B. je sjedište nad- 
biskupije, prizivnoga sudišta, sveučilišta od 1441, akademije 
znanosti i umjetnosti, visokih škola za trgovinu i veleobrt, 
pomorske škole od 1631, poljoprivredne škole i dr. a 
znameniti su i muzeji (lokalni Vieux-B. i dominikanski 
des antiquitćs), kazališta, zvjezdarnica, znanstvena društva. 
Najmodernije uređena luka vrlo je prostrana, ali može 
primiti samo brodove, koji gaze manje od 8 m. Za veće 
brodove, koji gaze do 10 m, izgrađena je luka Pauillac, 
50 km niz vodu, a za najveće se uređuje luka Verdon na 
samom ušću Gironde. Luka u B. je vrlo prometna, po 
tonaži četvrta u državi. Uvozi ugljen, žito, fosfate i petro- 
lej, a izvozi u prvom redu vino, poljoprivredne proizvode 
garonskoga porječja i veleobrtne prerađevine. Prometni i 
gospodarski život grada osnovan je na prirodnim prilikama, 
koje ovdje spajaju obalnu, riječnu i oceansku plovidbu 
s kopnenim vezama po Garonni do Sredozemnoga mora, 
preko uzvisine Poitou s dolinom Loire na S i po nizini 





BORDEAUX, Katedrala 





Landes preko Pireneja na J sa Španjolskom. Razvitak i 
napredak B. zavisi o kulturi i trgovini vina, rakije, ranoga 
povrća i drugih proizvoda plodne okolice, a u veleobrtu 
je na prvom mjestu brodogradnja, izrada koža, tekstil i 
živežne namirnice. Ovdje je sjedište prefekta za dépar- 
tement Gironde. Po broju stanovnika B. je četvrti grad 
Francuske. ; N. Z. 

Povijest. B., stara Burdigala, bijaše glavni grad Bituriga 
Vivisca, a od Augusta pokrajine Aquitania secunda i prije- 
stolnica mekolicine rimskih careva. G. 407 spališe grad Van- 
dali i Alani, 412 potpade pod Gote, a 507 dolazi u vlast 
franačkoga kralja Klodvika. G. 732 osvojiše ga i opljačkaše 
španjolski Arapi, a 735 povrati B. Franačkoj Karlo Martel. 
Za Karla Velikoga imenovan je grof od B. U 9. st. oplije- 
niše grad Normani; nanovo je sagrađen oko 900 za vla- 
danja Karla Glupog. 

Kada je Eleonora, kći Vilima IX., zadnjega akvitanskog 
vojvode, naslijedila ovu zemlju i udala se za engleskoga 
kralja Henrika П., Engleska je 1154 dobila i B., koji se poče 
podizati. Henrik Il. proširi grad i dade mu velike povla- 
stice. U drugoj polovici 14. st. B. je glava saveza gradova 
protiv Francuza, kojima se morade predati 1451 i 1453 dje- 
iomično izgubi svoje povlastice. 

G. 1441 bulom pape Eugena IV. dobije sveučilište. Od 
3.—5. X. 1572 B. je doživio bartolomejsku noć, u kojoj je 
izgubio 2500 ljudi. 

Za vrijeme Fronde B. je digao ustanak, koji je bio jedva 
ugušen, a u doba revolucije bio je sjedište girondista, te 
zbog toga mnogo prepatio od njihovih protivnika. 

Krajem 18. st. imao je 100.000 stan. Budući da se В. u 
proljeće 1814 prvi izjasnio za Burbonce, kralj Luj XVIII. 
dade sinu vojvode od Berryja naslov vojvode od B. U pro- 
sincu 1870 B. je sjedište vlade narodne obrane (Gambetta), 
a 15. II. 1871 u njemu narodna skupština pristaje na mir 
s Njemačkom. U svjetskom ratu B. je opet sijelo francuske 
vlade od 3. IX. do 7. XII. 1914. 

LIT.: O'Reilly, Histoire complète de B., 6 sv., 2, izd. Bordeaux 
1863; Gradis, Histoire de B., Bordeaux 1887; C. Jullien, Histoire de Bor- 
deaux depuis les origines jusq'en 1895, Bordeaux 1895. S, A. 

BORDEAUX, 1. Albert, rudarski inZinir iz Tunona u 
Savoji, pisac je knjige La Bosnie populaire (1884). Н.К. 

2. Henry, * Thonon-les-Bains 29. I. 1870, francuski pisac 
romana i esejist. Učenik i epigon Bourgetov, pisac ele- 
gantna stila, virtuozne kompozicije i redovno prikazivac 
Zivota viših, bilo aristokratskih, bilo plutokratskih, bilo 
intelektualnih krugova. Preko Bourgeta spaja ga s Bal- 
zacom nastojanje, da u pojedinim romanima unese u 
zaplet što iscrpnija ispitivanja pojedinih staleža (od- 
vjetnika, novčara, učenjaka, a napose plemića-posjednika). 
Poput Bourgeta piše romane radi ideje, koju želi praktično 
primijeniti i dokazati njezinu stvarnu vrijednost. Od Bour- 
geta razlikuje se hotimičnim i svijesnim ograničenjem 
stvarne građe svojih romana: B. je analizator zavičaja, po- 
rodice, braka i taj predmet umije vješto na različite na- 
čine prikazivati u svojim romanima, iako se pri tom osjeća, 
da se suviše drži ideologije i unaprijed određuje psiholo- 
gijske tipove. Sukobi »elegantnog preljuba« kao i u Bour- 
geta dokazuju, da se njegova lica, naročito ženska, kreću 
u svijetu otmjene dokolice bez višega životnog cilja, koji 
eventualno u romanu nalaze naknadno. Neprolazno će 
ostati u njegovu djelu crtanje zavičaja: divna planinska 
priroda Savoje, mali, tihi zaseoci i gradići Dauphinća, Gre- 
noble, pa susjedna romanska Švicarska (Veliki Sv. Ber- 
nard, Simplon, La Caux i dr.) opisani su s ljubavlju i do- 
brom zornošću u svim njegovim romanima. Najznamenitiji 
su među njima: Les Roquevillard (1906), La Maison 
(»Kuća« kao žarište tradicije, koje čuva porodicu od ra- 
sula, pojedinca od propasti, a zavičaj od pogubnih stranih 
utjecaja; inače i roman sazrijevanja mladosti iz pubertet- 
ske zamagljenosti osjećaja, ponajbolji B-ov roman, 1913), 
La croisée des chemins (početak romana daje sliku fran- 
cuske sveučilišne omladine oko 1900, 1909), La neige sur 
les pas (1911, prev. B. Blažeković, ZB, 1929), La robe de 
laine (1910, prev. S. Terković, ZB, 1927, motiv po priči 
Waltera Scotta: žena, koja se htjela prilagoditi mužu, a 
nije mogla podnijeti nemirni i bučni život Pariza, vene od 
tuge za prirodom svoga zavičaja), Les yeux qui s'ouvrent 
(prev. I. Krnic, ZB, 1918). Poput Bourgeta naslanja svoj 
stvaralački rad na psihologijske studije u esejističkom 
obliku i na književno-kritičke prikaze: Ames modernes 
(1894), Sentiments et idées de ce temps (1897), Les écri- 
vains et les moeurs (1900—01), Pélerinages littéraires (1904), 
gdje se naročito ističu prikazi Villiers de l'Ile Adama, 

E. Roda, T. de Wyzewe, Lemaitrea, pod presudnim utje- 
cajem F. Brunetiërea. Kao izrazito katolički pisac bavio se 
napose svojim užim zemljakom, sv. Franjo Saleskim, koji 
određuje njegov moralizatorni stav prema pojavama ljud- 
skoga života: Saint Francois de Sales et son coeur de chair 
(1924), u kojem je smislu zanimljiva i knjiga Trois confes- 
seurs (tri ispovjednika: svećenik, liječnik, odvjetnik). Po- 
slije 1918 obrađivao je i u romanima i u esejima problem 
rata (La rćsurrection de la chair [1919], knjige o Guyne- 
meru, o gen. Serretu, o obrani utvrde Vaux i dr.). Kasniji 
romani mnogo se čitaju, ali nemaju većeg značenja. 

BIBL.: Romani i novele (osim gore navedenih): Jeanne Michelin, 
1895; Pays natal, 1900; La voie sans retour, 1901 (prev. M. Radeka, ZB, 
1028); La peur de vivre, 1902; Le lac noir, 1904; Yamilé sous les cédres, 
1923; La Chartreuse du Reposoir, 1924; Les jeux dangereux, 1925; Le 
barrage, 1927; Le Calvaire de Cimiez, 1928; Andromede et le monstre, 
1628; Sous les pins aroles, 1929; Valombré, 1929; Murder Party, 1931. 
Eseji: La claire Italie, Sur le Rhin, La vie au théátre, 1910; Portraits de 
femmes et d'enfants, Portraits d'hommes, Amours du temps passé, La 
glorieuse misére des pré- 
tres i dr. 


LIT.: I. Ferchat, Le 
roman de la famille 
française, Pariz 1912; 
F. Vincent, Ames d'au- 
jourd'hui, Pariz 1911; 
M. Ligot, Le sens de la 
vie et l'idée de l'ordre 
dans l'oeuvre d'Henry 
Bordeaux, Pariz 1931; 
F. Vincent, Ames d'au- 
deaux, 1931. Lj. M. 

BORDET, Jules, 
** Soignies (Belgija) 
13. VI. 1870, belgij- 
ski bakteriolog, od 
1894 clan Pasteuro- 
va zavoda u Parizu, 
a od 1901 ravnatelj 
Pasteurova zavoda 
u Bruxellesu. Za- 
sluZan je za razvi- 
tak bakteriologije i 
serologije. Izradio 
je principe i meto- 
de reakcije kom- 
plementa; jedan je 
od osnivača imuno- 





PARIS BORDONE, Alegorija 


logije. Sa Gengouom je 1906 otkrio bacil hripavca. G. 1919 
dobio je Nobelovu nagradu za medicinu. V.B. 


BORDELEŠKA JUHA — Zaštita bilja protiv bolesti. 


BORDIGHERA, gradić zapadne Ligurije, na krasnom 
položaju uz more kod rta S. Ampeglio, između gradova 
S. Remo i Ventimiglia. Zimska klimatička stanica protiv 
katara disala i protiv tuberkuloze. Važno je uzgajanje cvi- 
jeća i maslinova ulja, a naročito je poznata produkcija 
deklorofiliziranih grančica palme, koje se upotrebljavaju 
na Cvjetnicu; izvoze ih godišnje oko 100.000 komada. D. Z. 

BORDONE, Paris, * Treviso u srpnju 1500, + Mleci 
19. I. 1571, talijanski slikar. Veoma mlad dolazi u Mletke u 
atelier Tizianov. Već 1518 izvodi svoje prvo samostalno 
djelo, jednu sliku za crkvu S. Niccolò u Trevisu, a malo 
kasnije fresku u loggiji u Vicenzi, koja je 1539 uništena, 
kad je Palladio pregrađivao loggiju. Izišavši na glas slika 
brojne slike za ra- 
zlične crkve u Mle- 
cima, Trevisu, Bel- 
lunu, Milanu i Cre- 
mi. Oko 1538 pu- 
tuje u Francusku, 
a 1540 u Augsburg, 
da ondje slika pa- 
laču porodice Fug- 
ger. Vrativši se u 
Mletke djeluje on- 
dje do smrti mnogo 
zaposlen. B. se sma- 
tra najznatnijim 
mletačkim kolori- 
stom pored Tizia- 
na, ali se draž nje- 
govih lijepih žen- 
skih likova, pa ži- 
vot i sklad njegova 
kolorizma gdjekad 
umanjuju zbog ne- 
određena i kole- 
bljiva crteža, tako 
da se u njegovim 
djelima javljaju i 

maniristiéke crte. Medu njegovim velikim djelima naj- 
znatnija je slika Ribar predaje duždu prsten (slikana za 
mletačku Školu sv. Roka, a danas u mletačkoj Akademiji). 
Među ostalim veoma brojnim slikama majstorovim važnije 
su one u Firenci (Ženski portret, galerija Pitti), Genovi 
(Portret muškarca, Palazzo Rosso), Loveru (Bogorodica u 
prijestolu između sv. Kristofora, sv. Jurja i dva anđela, 
galerija Tadini), Milanu (Sveta porodica sa sv. Jeronimom, 
crkva S. Maria presso S. Celso), Sieni (Navještenje, Aka- 
demija), Berlinu (Bogorodica i četiri sveca, Kaiser-Friedrich- 
Museum), London (Portret genoveške gospođe, Nacional- 
na galerija) i Stuttgartu (Uskrsnuće). U Strossmayerovoj 
galeriji u Zagrebu pripisuje se Bordonu slika Krunisanje 
Bogorodičino. 

LIT.: E. Schiffer u Thieme-Beckerovu ALBK, IV., Leipzig 1910; A. 
Venturi, Storia dell'arte italiana, IX./2., Milan 1928. A. Sch. 

BORDULJAK, Timofej, ж Bridščina 1863, suvremeni 
ukrajinski pripovjedač, grkokatolički svećenik u Ternopil- 
ščini. Prikazuje život seljaka sa svim radostima i bolima, 
sa svom bijedom i neimaštinom, u kojoj odvajkada žive. 
Sa sadržajne i formalne strane najvažnije su B-ove pripovi- 
jetke Daj, Bože, zdorovlja korovi, Peršiji raz, Samitna 
nivka, Bidniji židok Raticja, Did Makar, Dljahoraho Fedja 
i dr. B. je jedan od prvih književnika u Galiciji, koji je 
ocijenio važnost iseljavanja i preseljavanja, osvrćući se u 
svom književnom stvaranju i na taj novi faktor u selja- 
čkom životu Ukrajinaca. Jedna od njegovih najboljih pri- 
povijedaka nosi naslov Ivan Brazilijec, a u njoj nam se 
pokazuje, kako u zbilji izgleda i kuda preseljenike dovodi 
njihova sudbina. Piše pod pseudonimom Vetlina. 

BIBL.: Najvažnije pripovijetke B. nalazimo u njegovim zbirkama 
Opovidanja z halickaho žitja i Bližnji. 

LIT.: O. Makovej, Timofej Borduljak, L.-N. Vistnik, 1898, VIII.—IX.; 
E. K., Timofej Borduljak, Kijevskaja Starina, 1903, IV.; L. Burčak, 
Razskazi Timofeja Borduljaka, Ukrajinski Ziznj, 1915,VIII.—IX. S. G-6. 

BORDUN (tal. bordone, franc. bourdon): 1. starinski 
naziv za posebni registar na orguljama (16'-Gedakts, Grob- 
gedakts); 2. naziv otegnutih tonova, koji zvuče trajno na 
nekim višeglasnim instrumentima, na pr. na gajdama, па 
lirici, na dvostrunim narodnim guslama, na starinskim vio- 
lama; 3. naziv primitivnog višeglasja u pjevanju i u svirci, 
kad jedna dionica zastane na otegnutom tonu, dok se dru- 
ga razvija melodijski iznad toga tona. — Postanak riječi 
nije do kraja razjašnjen. Riječ »bordunus« navodi Hie- 
ronymus de Moravia u 13. st. kao naziv za krupne (basove) 
žice na tadašnjoj violi (viella), koje su bile napete pokraj 
hvataljke na vratu. — Falso bordone. BUS 





BORE NA TSIEN-TANG-KIANGU 
(Thorade, Probleme der Wasserwellen, Hamburg 1931) 


BORE (riječ indijskog podrijetla) je naziv za napadnu 
pojavu plimnog vala pri ušću nekih rijeka. U takove rijeke 
spadaju Garonne (»mascaret«) i Seine (»barre«) u Francu- 
skoj, Severn i Wye (prije zvan »eagre«) u Engleskoj, Petit- 
codiac u Kanadi, Hugh i Ganges (5—6 m) u Indiji, Ama- 
zona (5—6 m) u Južnoj Americi i osobito Tsien-Tang-Kiang 
(oko 8 m) u Kini. Na nekim rijekama nastaje bore pri sva- 
koj plimi, a na drugima samo pri velikoj plimi ili pak pri- 
godno u vezi s vjetrom ili sušom. Pojava još nije dovoljno 
ni proučena, a pogotovo nije razjašnjena. 

LIT.: Н. Thorade, Probleme der Wasserwellen, Hamburg 1931; V. 


Cornish, Ocean Waves and kindred geophysical phenomena, Cambridge 
1934; O. Krümmel, Handbuch der Ozeanographie, 1907—1911. К. K-i. 


BOREAS, Theophilos, * Amaruzi 1876, profesor u Ateni, 
predstavnik suvremene grčke filozofije. Učio je u Nje- 
mačkoj, napose u Leipzigu, gdje je slušao W. Wundta i 


radio u njegovu institutu, te je u Grčku i uveo eksperi- 
mentalnu psihologiju i osnovao institut za nju u atenskom 
sveučilištu, u kojem djeluje od 1912 kao profesor. U shva- 
ćanju filozofije pristaje uz svojega učitelja namjenjujući 
joj zadatak, da provede sintezu naučne svijesti; na osnovi 
rezultata posebnih znanosti, osobito onih, koje čine osnov 
drugim naukama, ima ona izgraditi jedinstven nazor o 
svijetu i o životu. A. B-a. 

BORECK*, Jaromír, * Ceské Budčjovice 6. VIII. 1869, 
češki književnik, dugogodišnji ravnatelj praške sveučilišne 
knjižnice, predstavnik je novoromantičkog češkog pjesni- 
štva. To se pjesništvo razvilo u Češkoj pod francuskim 
utjecajem kao protuteža realističkom pjesničkom pravcu. 
U zbirkama Rosa mystica (1892), Básniküv kancional (1905), 
Zpčvy života (1912) i u ciklusu soneta Pršely riiže (1920) 
ispovijeda pjesnik svoja nježna čuvstva: bolnu ljubav me- 
lankoličnog srca, žarku erotsku ljubav, zanos za ljepotu i 
umjetnost, iskreno rodoljublje i vjernu odanost prema pri- 
jateljima. B. je prevodio istočne pjesnike, zanosio se fran- 
cuskom i poljskom književnošću, a okušao se i kao knji- 
ževni i glazbeni kritičar. Kao pripovjedač dodirnuo je u 
knjizi Na cizím (1920) teškoće češkog narod. života. Lj. J-e. 

BOREJ (grč. .Booćas i Bogos, odakle »bura« [v.]) zvao se 
kod starih Grka vjetar sa sjevera, zatim i sama sjeverna 
strana svijeta. 


BOREL, Émile, Ж Saint Affrique (Aveyron) 7. І. 1871, 
profesor na Sorbonni za teoriju funkcija, a kasnije za 
račun vjerojatnosti i za matematičku fiziku. Glavno po- 
dručje njegova naučnog rada je teorija funkcija (v.). Trajan 
spomenik njegova nastojanja u tom području bit će 
Collection de monographies sur la thćorie des fonctions, 
koja izlazi pod njegovim urednikovanjem uz sudjelovanje 
mnogih stručnjaka i izvan Francuske. Tu su izašla i nje- 
gova predavanja o teoriji funkcija, u kojima se bavi 
poglavito teorijom skupova, koju je nadopunio definicijom 
mjere i raznim primjenama u teoriij realnih funkcija i u 
teoriji njihova rastenja. Mnogo je radio o redovima s po- 
zitivnim članovima, pa o redovima divergentnim i njihovoj 
sumabilnosti. Važna su njegova istraživanja o cijelim 
funkcijama, gdje je dao posveopćenja teorema Picardovih 
o funkcijama monogenim pa meromorfnim. 

Pod njegovim ravnanjem izlazi zbirka Traité du calcul 
des probabilitćs et de ses applications, u kojoj je on ob- 
javio djelo o klasičnoj statističkoj mehanici i o filozof- 
skom domašaju teorija vjerojatnosti. Napisao je i geo- 
metrijski uvod u neke fizikalne teorije. Tu je iznio i 
misao o interpretaciji teorije relativnosti u prostoru Loba- 
čevskoga. U širim krugovima poznat je po svom djelu Le 
Hasard, koje je u prijevodu izdalo Hrvatsko prirodoslovno 
društvo, a tako isto svojom lijepom knjigom L'éspace et 
le temps. 

B. je djelovao i u političkom životu kao zastupnik svoga 
kraja, а u ministarstvu Painlevéa bio je ministar morna- 
rice. Za svjetskoga rata sudjelovao je u povjerenstvu za 
pronalaženje neprijateljskih baterija. V. V-k. 


BOREL D'HAUTERIVE, Petrus Joseph, * Lyon 28. VI. 
1809, + Mostaganem u Alžiru 14. VII. 1859, francuski knji- 
ževnik, istaknuti pristaša romantizma. Sve su se mane 
romantizma odrazile u njegovim pjesmama (zbirka Rhapso- 
die, 1831) i romanima Champavert, contes immoraux (1833) 
i Mme Putiphar (1839). 

Sadržaj je njegovih knjiga jezovit, pur mrtvačkih pri- 
zora i uporne borbe protiv buržujstva, a kod kritike je 
doživio neuspjeh. 

LIT.: Ch. Baudelaire, L'Art Romantique, sv. III., 1868; A. Marie, 
P. Borel, Lycanthrope, sa vie et son oeuvre, Pariz 1922. D: St. 

BORELLI, 1. Giovanni Alfonso, * kod Napulja 1608, 
T Rim 1679, talijanski fizičar, matematičar, astromom i 
liječnik. Najpoznatije mu je djelo De motu animalium (O 
gibanju Životinja) u 2 knjige, 1680 i 1681. Po njemu ga 
smatraju osnivačem iatrofizikalne liječničke škole. Istra- 
Zivanja o kapilarnosti. St. H. 


2. Pasquale, * 1782, + 1859, talijanski mislilac. Povodi 
se za P. Brownom, koji, nasuprot Lockeu, zastupa odlučni 
senzualizam, i naginje materijalističkom nazoru. Izdao je 
autobiografiju pod pseudonimom Pirro Lallebasque (> Tali- 
janska filozofija). — Glavna djela: Introduzione alla filo- 
sofia naturale del pensiero, Lugano 1824; Principi della 
genealogia del pensiero, 1825. A. B-a. 

BORELLI VRANSKI, 1. Andrija, Ж 1758, + 1816, načelnik 
Zadra od 1812 do 1815, potomak porodice Borelli, koja se 
krajem 17. st. doselila iz Bologne u Dalmaciju. Mletačka 
republika dala јој je 1752 pridjevak Vranski i plemićki na- 
slov »conte«, Andrija Borelli Vranski, jedan od najistak- 
nutijih pristaša ideja francuske revolucije u Dalmaciji, na- 
čelnik Zadra za vrijeme francuskoga vladanja, pokazao je 
za vrijeme opsade Zadra od strane Engleza i Austrijanaca 
1813 vanrednu hrabrost i trijeznu spremnost, da pomogne 
svojim sugrađanima i svom gradu. Spasio je grad od pono- 
vnog prisilnog zajma, koji je tražila francuska uprava. Usred 
bombardiranja stajao je na čelu građanske čete, koja je 
sprečavala širenje požara uzrokovanih bombardiranjem. 
Kad se Zadar nije dao više braniti, pošao je na čelu općin- 


-skoga vijeća francuskom zapovjedniku grada generalu 


Roizeu tražeći, da predade Zadar, u čemu je i uspio. 

LIT.: G. Novak, A. B. V., Novosti, Zagreb 1930. SN, 

2. Hubert, * Biograd n. m. 
29. VII. 1854, + Šibenik 7. III. 
1938, promicatelj narodnog go- 
spodarstva i rodoljub. Srednju 
je školu svršio u Splitu, gdje 
je 1875 napravio ispit zrelosti, 
a zatim je pohađao Visoku 
gospodarsku školu u Magyaró- 
váru. Glavni rad mu je bio 
u Zemaljskom gospodarskom 
vijeću, kojemu je bio i pred- 
sjednik od 1905 do svoje 
smrti. To je vijeće do konca 
svjetskoga rata bilo u Zadru, 
a zatim je prešlo u Split. B. 
je mnogo radio na podizanju 
zapuštenog poljodjelstva, a 
kao načelnik svog rodnoga 
mjesta (od 1892 do početka 
svjetskoga rata) nastojao je 
pridići tu dotada veoma za- 
puštenu općinu. Za svoga boravka u Zadru bio je duša i 
osnivač gotovo svih hrvatskih društava. 

LIT.: Poljodjelski vjesnik, br. 4., Split 1938. Er 

3. Manfred, * 1836, + 1914, član plemićke porodice Bo- 
relli, čuven sa svoga govora u pojačanom carevinskom vi- 
jeću 26. IX. 1860 prigodom prijedloga većine za federativno 
uređenje habsburške monarhije. Iza govora Strossmayerova, 
koji je tražio samostalnost Hrvatske, i Ambroza Vranica- 
nija, koji je kazao, da bi trebalo, da se Hrvatskoj pripoji 
Dalmacija, govorio je B. protiv pripojenja Dalmacije Hr- 
vatskoj, jer da »nije još vrijeme za to«. Iako je bio pro- 
tivnik sjedinjenja u ovo doba, B. je isticao, da juvod u neke fizikalne teorije. Tu je iznio i 
misao o interpretaciji teorije relativnosti u prostoru Loba- 
čevskoga. U širim krugovima poznat je po svom djelu Le 
Hasard, koje je u prijevodu izdalo Hrvatsko prirodoslovno 
društvo, a tako isto svojom lijepom knjigom Uespace et 
le temps. 

B. je djelovao i u političkom životu kao zastupnik svoga 
kraja, a u ministarstvu Painlevea bio je ministar morna¬ 
rice. Za svjetskoga rata sudjelovao je u povjerenstvu za 
pronalaženje neprijateljskih baterija. V. V-k. 

BOREL D’HAUTERIVE, Petrus Joseph, ^ Lyon 28. VI. 
1809, f Mostaganem u Alžiru 14. VII. 1859, francuski knji¬ 
ževnik, istaknuti pristaša romantizma. Sve su se mane 
romantizma odrazile u njegovim pjesmama (zbirka Rhapso- 
die, 1831) i romanima Champavert, contes immoraux (1833) 
i Mme Putiphar (1839). 

Sadržaj je njegovih knjiga jezovit, pun mrtvačkih pri¬ 
zora i uporne borbe protiv buržujstva, a kod kritike je 
doživio neuspjeh. 

LIT.: Ch. Baudelaire, L'Art Romantique, sv. III., 1868; A. Marie, 
P. Borel, Lycanthrope, sa vie et son oeuvre, Pariz 1922. D. št. 

BORELLI, 1 . Giovanni Alfonso, ^ kod Napulja 1608, 
f Rim 1679, talijanski fizičar, matematičar, astronom i 
liječnik. Najpoznatije mu je djelo De motu animalium (O 
gibanju životinja) u 2 knjige, 1680 i 1681. Po njemu ga 
smatraju osnivačem iatrofizikalne liječničke škole. Istra¬ 
živanja o kapilarnosti. St. H. 

2. Pasquale, * 1782, f 1859, talijanski mislilac. Povodi 
se za P. Brownom, koji, nasuprot Lockeu, zastupa odlučni 
senzualizam, i naginje materijalističkom nazoru. Izdao je 
autobiografiju pod pseudonimom Pirro Lallebasque (-> Tali¬ 
janska filozofija). — Glavna djela: Introduzione alla filo- 
sofia naturale del pensiero, Lugano 1824; Principi della 
genealogia del pensiero, 1825. A. B-a. 

BORELLI VRANSKI, 1. Andrija, * 1758, f 1816, načelnik 
Zadra od 1812 do 1815, potomak porodice Borelli, koja se 
krajem 17. st. doselila iz Bologne u Dalmaciju. Mletačka 
republika dala joj je 1752 pridjevak Vranski i plemićki na¬ 
slov »conte«. Andrija Borelli Vranski, jedan od najistak¬ 
nutijih pristaša ideja francuske revolucije u Dalmaciji, na¬ 
čelnik Zadra za vrijeme francuskoga vladanja, pokazao je 
za vrijeme opsade Zadra od strane Engleza i Austrijanaca 
1813 vanrednu hrabrost i trijeznu spremnost, da pomogne 
svojim sugrađanima i svom gradu. Spasio je grad od pono¬ 
vnog prisilnog zajma, koji je tražila francuska uprava. Usred 
bombardiranja stajao je na čelu građanske čete, koja je 
sprečavala širenje požara uzrokovanih bombardiranjem. 
Kad se Zadar nije dao više braniti, pošao je na čelu općin¬ 
skoga vijeća francuskom zapovjedniku grada generalu 
Roizeu tražeći, da predade Zadar, u čemu je i uspio. 

LIT.: G. Novak, A. B. V., Novosti, Zagreb 1930. G. N. 

2. Hubert, * Biograd n. m. 
29. VII. 1854, f Šibenik 7. III. 
1938, promicatelj narodnog go¬ 
spodarstva i rodoljub. Srednju 
je školu svršio u Splitu, gdje 
je 1875 napravio ispit zrelosti, 
a zatim je pohađao Visoku 
gospodarsku školu u Magyaro- 
varu. Glavni rad mu je bio 
u Zemaljskom gospodarskom 
vijeću, kojemu je bio i pred¬ 
sjednik od 1905 do svoje 
smrti. To je vijeće do konca 
svjetskoga rata bilo u Zadru, 
a zatim je prešlo u Split. B. 
je mnogo radio na podizanju 
zapuštenog poljodjelstva, a 
kao načelnik svog rodnoga 
mjesta (od 1892 do početka 
svjetskoga rata) nastojao je 
pridići tu dotada veoma za¬ 
puštenu općinu. Za svoga boravka u Zadru bio je duša i 
osnivač gotovo svih hrvatskih društava. 

LIT.: Poljodjelski vjesnik, br. 4., Split 1938. U. 

3. Manfred, * 1836, f 1914, član plemićke porodice Bo¬ 
relli, čuven sa svoga govora u pojačanom carevinskom vi¬ 
jeću 26. IX. 1860 prigodom prijedloga većine za federativno 
uređenje habsburške monarhije. Iza govora Strossmayerova, 
koji je tražio samostalnost Hrvatske, i Ambroza Vranica- 
nija, koji je kazao, da bi trebalo, da se Hrvatskoj pripoji 
Dalmacija, govorio je B. protiv pripojenja Dalmacije Hr¬ 
vatskoj, jer da »nije još vrijeme za to«. Iako je bio pro¬ 
tivnik sjedinjenja u ovo doba, B. je isticao, da je u Dalma¬ 
ciji »velika većina naroda po jeziku, duhu i srcu hrvatska«. 
Isto tako naglasio je B., da Dalmatinci osjećaju za Hrvat¬ 
sku »najsrdačniju simpatiju«. G. N. 

BORENIĆ, Martin, * Co- 
gerštof (Burgenland) 7. XI. 
1850, učitelj, pisac i prosvjetni 
radnik među burgenlandskim 
Hrvatima. Za hrvatske škole 
u đurskoj biskupiji sastavio je 
početnicu. Neko je vrijeme 
uređivao Kršćanski kalendar, 
koji je izlazio u Železni, i Ka¬ 
lendar sv. Antuna Padovan¬ 
skoga. Sa svojim drugom Na- 
kovičem sastavio je crkveni 
Jačkar za hrvatske učitelje- 
kantore. 

LIT.: M. Ujević, Gradišćanski 
Hrvati, Zagreb 1934. Z. D. 

BORG, Arne, iz Stockhol- 
ma, vanredni plivač. Pobijedio 
je na Olimpijskim igrama 1928 
u plivanju od 1500 m. Ka¬ 
snije je postao učiteljem pli¬ 
vanja u Norveškoj, švicarskoj, Belgiji, Estonskoj, Letonskoj 
i u Švedskoj. Postigao je i svjetski rekord u plivanju od 
300 yarda do 1 engl. milje. F. B. 

BORGESE, Giovanni Antonio, * Polizzi Generosa (Si¬ 
cilija) 1882, talijanski kritičar, pripovjedač i pjesnik. 
Ulazi vrlo mlad u književnost sa Storia della critica in 
Italia (1905), kojom se odmah proslavio. Povodi se naj¬ 
prije za Croceom, a zatim nastoji, da se od njega odci¬ 


jepi, naročito u isticanju intelektualističkog i tehničkog 
vida umjetničkog djela, gledanog u vezi s poviješću. 
U studijama, koje je štampao po različnim novinama 
i časopisima, bio je jedan od najdosljednijih kritičara i 
mnogo je koristio poznavanju suvremene svjetske knji¬ 
ževnosti. Svoje članke sabrao je u La vita e ii libro (I—III, 
1911—1913; II. izd. Bologna 1923—28). U ovoj predratnoj 
periodi važne su mu studije G. D’ Annunzio (1909) i 
Mefistofele (1911). Poslije rata posvetio se više pripovje¬ 
dačkoj umjetnosti, pjesništvu i kazalištu. Vrlo mu je zna¬ 
čajan roman Rube, snažan prikaz drame, koju je proživio 
autor i mnogi od njegove generacije. U njemu izražava 
očaj nad siromaštvom ideja i skepticizam nad propašću 
estetsko-individualističkih D’Annunzijevih ideala. Knjiga 
Poesie (1922) duhovno se povezuje s tim romanom. Objek¬ 
tivniji i vedriji pokazuje se B. u novelama, od kojih mnoge 
imaju veliku umjetničku vrijednost. Objavio je različna 
povijesna djela i dvije drame, od kojih je značajna La 
tragedia di Mayerling (1925). 

BIBL.: Druga djela i kritike: Studii di letteratura moderna, 1915; 
Tempo di edificare, 1924; Ottocento europeo, 1927. Pripovjedačka 
djela: I vivi e i morti, roman, 1923; La cittš sconosciuta, novele, 1925; 
Le belle, id., 1927; II sole non ć tramontato, proze, 1928; Autunno di 
Costantinopoli, 1928. Teatar: L’arciduca, 1924, i Lazzaro, 1925. 

LIT.: L. Russo, I narratori, Rim 1923; A. Tilgher, Ricognizioni, Rim 
1924; A. Momigliano, lmpressioni di un lettore contemporaneo, Milan 
1928; E. Palmieri, Borgese, Napulj 1927; A. Gargiullo, Letteratura ita- 
liana nel Novecento, Firenca 1940. P. M. 



(Foto Anderson) 

VILLA BORGHESE U RIMU 


BORGHESE, rimska porodica, podrijetlom iz Siene, koju 
je izdigao do jedne od prvih u Rimu Camillo B. Ovaj je 
1596 postao kardinal, a od 1605 do 1621 bio je papa pod 
imenom Pavao V. Jedna se od njegovih sestara udala za 
Francesca Caffarellija. Iz toga se braka rodio sin Scipione 
(1576—1633), koji je uzeo ime B., pošto ga je papa učinio 
kardinalom i adoptirao. Njegovom je pobudom sagrađena 
Villa B. i osnovana glasovita zbirka antiknih umjetnina. — 
Knez Camillo (1775—1832), koji se oženio kao francuski 
časnik Paulinom, sestrom Napoleona I., morao je 1807 
Napoleonu odstupiti dio zbirke antiknih skulptura, koja je 
prenesena u Louvre, ali je 1815 djelomice vraćena. — Knez 
Pavao (1845—1920) zapada u financijalne neprilike, te 1891 
i 1892 vila i zbirka dolaze na dražbu. Obiteljski je arhiv 
kupio za Vatikan Leon XIII., vilu i zbirku umjetnina 1901 
kupila je talijanska država, a perivoj je 1903 prešao u 
vlasništvo grada Rima. 

Palazzo B., palača u Rimu na trgu istoga imena. Za kar¬ 
dinala Dezza počeo ju je graditi 1590 Martino Lunghi, a 
svršio 1607 Flaminio Ponzio za papu Pavla V. Dvorište 
okružuje galerija u prizemlju s redom dvostrukih, među¬ 
sobno lukom povezanih dorskih, a u prvom katu jonskih 
stupova, odajući svu dražest visoke renesanse. Do 1891 
nalazila se u prizemlju glasovita zbirka slika, koja je tada 
prenesena u vilu B. 

Villa B., klasičan uzorak vile u čistom ranom baroku; 
nalazi se u parku Monte Pincio u Rimu; danas Villa 
Umberto I. Sagradio ju je 1615 na zemljištu stare rimske 
porodice Cenci po narudžbi kardinala Scipiona Caffarelli- 
Borghese Nizozemac Hans van Xanten iz Utrechta, koji je 
u Rimu kao graditelj nazvan Fiammingo ili Vasanzio. Oko 
vile je velik perivoj, za koji je izveo nacrte Domenico 
Savino. U vili je porodica B., po kojoj je dobila vila i ime, 
s vremenom pribrala dragocjenu i glasovitu zbirku antiknih 
skupltura; od tih je 1807 jedan dio Napoleon I. prenio u 

Louvre ( Hermafrodit, t. zv. Seneka na umoru, Borgeski 
borac, Borgeski Ares ), od čega je 1815 nešto opet vraćeno. 
G. 1891 prenesena je u vilu B. i galerija slika iz Palazzo B., 
u kojoj se među drugima nalaze od Raffaela Kristovo 
polaganje u grob, od Domenichina Dijanin lov i Kumska 
Sibila, od Correggia Danaja, od Tiziana Nebeska i zemalj¬ 
ska ljubav i dr. Galerija je danas jedan od najljepših rim¬ 
skih muzeja slika i kipova ne isključujući ni novije umjet¬ 
nike (kip Pauline Borghese-Bonaparte kao Venere od Ca- 
nove). Od 1901 vlasništvo je države. 

LIT.: A. Venturi, II Museo e la Galleria Borghese, Rim 1903; K. 
Woermann, Geschichte der Kunst, III., Leipzig i Beč 1911. 

BORGIA, španj. plemićka porodica iz Jative kod Valen¬ 
cije u Španjolskoj (Borja). Bila je u cvatu od 13. do 18. st., 
ali je postigla općenitije značenje samo aktivnim sudjelo¬ 
vanjem u političkom i kulturnom životu talij. renesanse. 
Njezin uspon počinje s biskupom valencijskim Alonzom B. y 
koji je došao s Alfonsom Aragonskim u Napulj i bio 1455 do 
1458 papom (->• Kalikst III.). Od si¬ 
nova njegove sestre Isabelle, udate 
za njezina bratića Jofre de B. y 
Doms, zauzeo je Pedro Luis (1432— 
1458) jedno od glavnih svjetovnih 
mjesta u crkvenoj državi, a Rodrigo, 
koga je papa Kalikst imenovao za 
kardinala, sjeo je i sam na papinsku 
stolicu 1492 kao Aleksandar VI. (v.). 
U značaju toga prelata bilo je ne¬ 
što, što očarava, ali je bilo i mnogo 
bezobzirnosti. Od više djece, kojih 
se ocem ponajviše i priznavao, naj- 
GRB OBITELJI BORGIA zna *nija su za povijest ona, koja 
su potekla iz njegova dugogodišnjeg 
odnošaja s Vannozzom Cattanei (1444—1518) i koju mo¬ 
žemo upravo označiti talijanskom kneževskom dinastijom 
B. Čini se, da je Vannozza bila rodom iz gornje Italije, 
a njezin ju je zaštitnik tri puta udavao. Dvoje njihove 
djece: Juan (1476—1497), koji je naslijedio rano premi¬ 
nuloga polubrata Pedra Luisa mlađega (oko 1458—1488) 
kao vojvoda od Gandije, i drugi Jofrć (1481/2—1517), 
najmlađi od braće, koji je postavljen za kneza od Squil- 
lace, važni su samo kao osnivači svojih plemićih porodica. 
Francisco B., unuk Juana (^ 1510 u Gandiji), pro¬ 
glašen je 1671 svecem; poslije časne državničke karijere 
stupio je 1546 kao udovac u isusovački red, postao 1565 
njegov treći general i stekao zasluga za unutarnje ure¬ 
đenje reda, misijski rad i osnutak zavoda Collegium Ro- 
manum. Umro je u Rimu 30. IX. 1572. Njegov unuk Fran¬ 
cisco de Borja, na koga je prešao naslov izumrle grane 
Squillace, istaknuo se kao podkralj Perua i kao španjolski 
epski i religiozni pjesnik; počašćen od suvremenika naslo¬ 
vom »kralj španjolskih pjesnika«, umro je 1658. Granom 
španjolskih B., koja se doselila u Italiju još u ranom sre¬ 
dnjem vijeku (up. Annuario della Nobilta Italiana 1883, 
str. 229), smatra se i plemićka porodica, koja cvate još u 
20. st. u Velletriju. Od nje potječu dva znamenita sabirača 
starina u 18. st., od kojih je Alessandro B. (1682—1764) bio 
nadbiskup u Fermu, a njegov nećak Stefano B. (* Velletri 
3. XII. 1731, f Lyon 23. XI. 1806) postao 1789 kardinal i 
upravljao diktatorski crkvenom državom 1798 uoči pobjede 
revolucionarnog režima. Arheološko se blago prvoga nalazi 
u napuljskom muzeju, dok su zbirke Stefanove pripojene 
vatikanskoj knjižnici kao »fondi Borgiani«. Među glavne 
ličnosti svoje epohe ubrajaju se naprotiv ostala djeca Ro- 
driga B. i Vannozze: Cesare i Lucrezia. 

Cesare B., * vjerojatno 1475, f 12. III. 1507. Prvobitno 
određen za svećenički stalež, dobiva temeljitu humanisti¬ 
čku naobrazbu i postaje biskup u Pamploni, pa nadbiskup 
u Valenciji (1493) i kardinal. Na njegove svjetovne sklo¬ 
nosti nije to nimalo utjecalo. Pošto ga je otac predao 
1495 kao taoca pobjedničkim Francuzima, pobjegne još u 
Velletriju i vrati se naskoro u Rim. Vjerojatno je, da je 
ovdje dao 1497 poticaj za umorstvo svoga brata Juana od 
Gandije ; zatim je baštinio njegove posjede. Predajući fran¬ 
cuskom kralju Luju XII. željno očekivano dopuštenje za 
sklapanje braka prikloni se 1498, tada već riješen crkvenih 
dužnosti, potpuno francuskoj politici u Italiji. Kad nije 
uspio dobiti za ženu zakonitu princesu napuljsku, oženi se 
1499 Charlottom d’Albret navarskom. Kako se Francuska 
protivila njegovu izravnom zahvatu u donju Italiju, a isto 
tako i u Firencu i Bolognu, ulaže odsad (1499—1502) veći 

dio svojih snaga, svoga ratničkog umijeća i političke spret¬ 
nosti u težnju, da zavlada postepeno Romagnom, koja se 
nalazila u vlasti mnogih malih knezova. G. 1501 postane 
vojvodom od Romagne, a novim tečevinama pridruži dije¬ 
love južne Toskane i Umbrije. Boraveći privremeno u Rimu 
iskoristio je to, da ukloni politički nepoželjna šurjaka, koji 
je pripadao napuljskoj kraljevskoj kući. G. 1502 udružili 
su se protiv njega uklonjeni potentati, pomognuti od ne¬ 
zadovoljnih časnika i porodice Orsini, koja je bila uvijek 
u osobito neprijateljskom odnosu prema porodici Borgia. 
Tada je C. bezobzirno uništio protivnike noću 31. XII. 
1502 u Sinigaglii; Macchiavellija je to potaknulo na pisanje 
posebne stručne rasprave. C. je zavladao uz pomoć terora 
i Rimom, a u tome ga je pomagao poglavito Micheletto 
Corella. Kao cilj lebdi mu bez sumnje pred očima jedin¬ 
stvo crkvene države, a na kraju jamačno i Italije. On bi 
vjerojatno imao velikih uspjeha, da ga nije u vrijeme 
očeve smrti 1503 prikovala groznica uz krevet. Zbog toga 
se nije mogao ni oprijeti svojim protivnicima, osobito kard. 
Giulianu della Rovere, koji je 1. XI. izabran za papu 
(-*■ Julije II.); C. je tada prisiljen, da se odrekne Romagne. 
Kako je već prije napustio francusku politiku, potraži 1504 
spas na napuljskom tlu, ali ga po nalogu nepovjerljiva 
španjolskoga kralja uhvate i odvedu u Španjolsku. Izba¬ 
vivši se 1506 opet zatvora, skloni se svome šurjaku u Na- 
vari, a 12. III. 1507 pogine već u borbama oko tvrđe 
Viana. — Cesare B., ljepolik plav čovjek, velike tjelesne 
snage, nije bio samo proslavljeni toreador, nego je s oso¬ 
bitim razumijevanjem podupirao umjetnost i znanost. Sli¬ 
jedeći^ svoje političke ciljeve nije prezao prem tim, da 
prekrši zadatu riječ i upotrijebi silu. U osvojenim podru¬ 
čjima pokazao se naprotiv kao sposoban i pravedan vladar. 
Shvatljivo je dakle, da je Macchiavelli, pišući svoje djelo 
o »Knezu«, žalio za prerano umrlim »Valentinom« (kako 
su ga nazivali Talijani prema njegovu francuskom vojvod¬ 
skom naslovu »de Valentinois«, a možda i prema njegovoj 
prijašnjoj nadbiskupiji Valenciji), kao velikom nadom u 
sjedinjenje Italije. I C. je imao nezakonite djece, ali se 
duže održalo samo potomstvo njegove zakonite kćeri Luise 
(1500—1553), koja se dvaput udala za francuske velikaše. 

Lucrezia B., vjerojatno Subiaco 18. IV. 1480, + Belri- 
guardo 24. VI. 1519. Odgojena je poglavito kod očeve 
rođakinje Adriane Mila-Orsini. Brzo se uživjela u atmo¬ 
sferu borgianskog Rima. Sa svojih 11 godina postaje već 
predmet političkih ženidbenih osnova, te se napokon udala 
za Giovannija Sforzu u Pesaru. Kada su politički razlozi 
preporučali zbliženje sa Španjolskom, nije uzmanjkao 
povod za rastavu toga braka. G. 1497 postade ponovno 
slobodna. Malo iza toga postala je ženom Alfonsa da 
Bisaglie, a kad joj je brat dao ubiti muža, ona ga je 
iskreno oplakala (1500). Kada je 1502 nametnuta za ženu 
nasljednom princu od Ferrare (od 1505 vojvoda Alfons II.), 
pokazala se uza svu malu međusobnu naklonost doista uzor¬ 
nom drugaricom; na dvoru vojvoda od Este, koji se odliko¬ 
vao sjajem kao i ljubavlju prema umjetnosti, općenito su 
je poštivali. Njezino je srce i dalje ostalo sklono nježnim 
osjećajima, osobito prema pjesniku Pietru Bembu i markizu 
Francescu Gonzagi, ali su L. ipak smatrali svagdje kre¬ 
posnom, strogo religioznom kneginjom. Poslije mnogih te¬ 
ških udaraca (smrt Cesarova 1507, umorstvo njezina huma¬ 
nističkoga prijatelja Ercola Strozzija 1508, smrt sina iz dru¬ 
goga braka 1512, privremeno izgnanstvo porodice Este) i 
poroda brojne djece — po kojoj njezina krv živi još u 
potomstvu posljednjeg austrijskog cara — podlegla je već 
24. VI. 1519 na zamku Belriguardo posljedicama jednog 
teškog poroda. — Lucreziju B. slavili su zbog njezine plave 
ljepote i istančane kulture, dok su je napuljski protivnici 
mnogo klevetali. Nije bez sumnje bila obdarena jakom 
voljom i podlijegala je osjetljivom utjecaju svoga demon¬ 
skoga brata Cesara, ali je unatoč stečene sklonosti prema 
raspojasanom i raskošnom dvorskom životu ostala u sva¬ 
kom pogledu tankoćutna i otmjena žena. U romantičnom 
spjevu V. Hugoa (1833; u sličnom duhu napisao je tada i 
Donizetti svoju operu) izobličena je u krvožedno senzaci¬ 
onalno biće. Pravičnije ju je ocijenio švicarski pjesnik C. 
F. Meyer u noveli Angela Borgia (1891); Klabundov 
roman Borgia (1928), kojemu je predmetom rod Bor¬ 
gia uopće, znači naprotiv povratak u staru kolotečinu. 
Cesare je najbolje prikazan u djelu Gobineaua La Re- 
naissance (1877, hrvatski prijevod I. Velikanovića, Zagreb 
1922). Ima i nekoliko dobrih suvremenih portreta Cesaro- 
vih, dok se ni za jedan od portreta Lucrezije nije dosad 
moglo utvrditi, da je vjerodostojan. Trajni spomen na po¬ 
rodicu B. očuvan je u t. zv. Appartamenti Borgia u Va¬ 
tikanu, koje je Pinturicchio uresio prekrasnim slikama. 

LIT.: J. Burchardi, Liber notarum, ed. Celani, Citta di Čast. 1910/11; 
L. N. Cittadella, Saggio di albero genealogico e di memorie suita famiglia 
B., Turin 1872; Const. Hofler, Don Rodrigo de B. und seine Sohne, 
Beč 1889; Ch. Yriarte, Autour du B., Pariz 1890; L. Pastor, Supplemento 
ai volumi 1 e III dela Storia dei papi, Rim 1931; P. Suau, Histoire de 
Ht. trangois de B., 1910; O. Karrer, Der hl. Franz v. B., 1921; C. B. 
Alvisi, Cesare Borgia, Imola 1878; Ch. Yriarte, Cćsar Borgia, 2 sv., 
Pariz 1889; R. Sabatini, The life of C. B., London 1913; W. H. Woodward, 
G\ B., London 1913; Leftere di Lucrezia Borgia a P. Bembo, ed. Gatti, 

Milan 1859; F. Gregorovius, Lucrezia Borgia (njem.), 7. izd. 1925, 
hrvatski prijevod B. Kojića, Zagreb 1939; A. Luzio, lsabella d’Este e i 
Borgia, Milan 1916; M. Catalano, L. B., Ferrara 1920; M. Bellonci, L. B. t 
La sua vita e i suoi tempi, Milan 1939 (danas najsvestranije novije 
djelo o B. uopće). 

BORGIAN(N)!, Orazio, * Rim 1575, f 11. I. 1616, tal. 
slikar iz firentinske porodice. Učio je slikarstvo u brata 
Giulia, prozvanoga Scalzo, koji se više bavio kiparstvom. 
Za svoga dugog boravka u Španjolskoj upoznao se vjero¬ 
jatno s umjetnošću E1 Greca. Kad se 1605 vratio u Rim, 
prihvatio je naturalistički rani barokni stil Caravaggiova 
kruga, ali se svojom izrazito slikarskom obradbom svjetlo¬ 
snih problema očito razlikuje od Caravaggiova plastičnog 
oblikovanja clair-obscurea; on je uopće izraziti kolorist i 
u svojoj paleti razvija često draži poput dragulja. Osim 
jedne slike, koja se nalazi u dvorcu Buen Retiro u Špa¬ 
njolskoj, pripada njegov rad, ukoliko se sačuvao, poslje¬ 
dnjem desetljeću, koje je proboravio u Rimu. Od njegovih 
se slika ističu: David s glavom Goli jata (Rim, Gali. Bor- 
ghese), Sv. porodica (Rim, Gali. Corsini), dva prikaza sv. 
Karla Boromejskog (Rim, S. Carlino i S. Adriano) i ne¬ 
obično lijepa Madona sa sv. Franjom (Sezze). B. je radio i 
bakroreze (prema Raffaelovu dekoru Loggia), kao i bakro- 
pise. Njegova umjetnost pokazuje u cijelosti zanimljive 
mogućnosti neposrednog prijelaza od kasnog manirizma 
k majstorima zreloga visokog baroka, osobito k Fettiju. 

LIT.: R. Longhi, O. B., L’Arte 1919; Ravaglia, Opere sconosciute 
di O. B., Boli. d’Arte, n. s. II., 1922—23; Reichel, B., Handzeichnungen 
grosser Meister, Leipzig 1927. 

BORGIS -> Tisak. 

BORGO DI TARO (Borgo Val di Taro), talijanski gradić 
od 2000 stan. na istoimenom pritoku Pada u pokrajini 
Parmi, u plodnoj okolici. 

U neposrednoj blizini B-a bio je od 1933 dalje smješten 
ustaški logor, u zgradi »ii Palazzo«. Ovamo je svakog tje¬ 
dna dolazio Poglavnik, da prisustvuje vježbama hrvatskih 
ustaša. Prenoćivao je u samom B-u na glavnom trgu u 
svratištu, koje se vidi na gornjoj slici. U tom svratištu bilo 
je vojno i upravno zapovjedništvo logora. Zbog velikoga 
prometa posjetnika morao je boravak i rad hrvatskih 
ustaša biti osobito oprezan, te je ustaški logor prikazivan 
kao časnička škola Madžara ili Bugara ili Albanaca. N. Ž. 

BORGOGNONE -> Courtois Jacques. 

BORGUT, Richard van der, * Potsdam 18. I. 1861, f Ber¬ 
lin 26. IV. 1929, njemački ekonomist, poznat naročito po 
obrani privatnog vlasništva na nekretninama. Svojom 
upravno-političkom i sveučilišnom službom stekao je do¬ 
voljno iskustva za čitav niz znanstvenih djela, koja se 
uglavnom kreću na području gospodarske politike, naročito 
obrta, prometa i financija. Bio je i predsjednik Carskog 
statističkog ureda. 

BIBL.: Das Verkehrswesen (1894); Handel u. Handelspolitik (1900); 
Finanzwissenschaft (1902); Volkswirtschaftspolitik (1903). M. A-ć. 

BORIĆ (hip. od Borisav, nepravilno Borić), prvi po imenu 
poznati ban u Bosni. Priznaje vlast ugarsko-hrvatskih vla¬ 
dara i sudjeluje 1154 u borbi s Bizantom. Poslije smrti 
Gejze II. (1162) pristaje uz kraljevu braću protiv njegova 
sina Stjepana IV. (III.), koji ga svlada 1163 uz pomoć 
vojvode Gotfrida. Kasnije mu nestaje traga. Imao je po¬ 
sjeda u požeškoj županiji, gdje se u 13.—15. st. spominju 
mnogi pripadnici njegova plemena (generatio Borich bani). 
Među ovima se ističu plemići Grabarski (nobiles de Gra- 
barya — po Grabarju blizu Požege), poznatiji pod ime¬ 
nom Berislavića. Općenito je prihvaćeno mišljenje, da i 
porodica Kotromanića potječe od Boričeva plemena. 

LIT.: M. Prelog, Studije iz bosanske povijesti (Izvještaj velike 
gimnazije u Sarajevu, 1908); Vj. Klaić, Poviest Bosne, 1882; Lj. 
Thall6czy, Istraživanja o postanku bosanske banovine, GLZM, XVIII, 
Sarajevo 1906; M. Mesić, Pleme Berislavića, Rad 8., 1869; Ć. Truhelka, 
Kolijevka i groblje prvih Kotromanića, Nastavni Vjesnik, XLI, 1933; 
K. Jireček (prev. J. Radonić), Istorija Srba, I., 1922; V. Ćorović, Ban 
Borić i njegovi potomci, Glas SKA 182, 1940. J. S-k. 

BORIČEVIĆI su bili ugledno hrvatsko pleme u dotursko 
vrijeme u Požeškoj župi, u kojoj su imali još od 12. st. 
velike posjede. Pripadali su starim plemenitim rodovima, 
a izišli iz hrvatske plemenske organizacije Požeške župe, 
koju je novo upravno uređenje zemlje na madžarskoj feu¬ 
dalnoj osnovi zateklo u punoj snazi, te je nije moglo uni¬ 
štiti. Dalje istočnije od Požeške župe, u Vukovu, Ma¬ 
džari su se oko 900 u stanovitoj mjeri u ratničkim odre¬ 
dima i naselili, te su uspjeli da ukinu stare hrvatske ple¬ 
menske organizacije i njihove članove da prevedu u župske 
jobagione, koji su ostali bez povlastica, što su ih uživali 
plemeniti slobodni rodovi. Iz toga slobodnoga i posjedo¬ 
vnoga plemstva izišli su u 12. st. Borić, njegova braća i 
bratučedi, kojima prve i daljnje potomke u 13. st. spome¬ 
nici nazivaju »unuci (nećaci) Borića bana«, a dalje u 14. i u 
15. st. »pleme Borića bana«. Spomenuti Borić obnašao je 
polovicom 12. st. nekoliko godina za ono vrijeme vrlo vi¬ 
soku čast bana u Bosni, što se u rodu i u okolnom plemstvu 
vrlo cijenilo, te su onda cijelo njegovo bratstvo i njihovo 
kasnije potomstvo i nazivali po njemu. Prvobitni posjedi 
toga plemena ležali su u istočnom i u zapadnom dijelu 
Požeške župe, a kasnije tečevine zahvatile su donekle i 
srednji dio područja. Na istočnoj strani B. su držali mnoge 
zemlje oko potoka Glogovice sa središtima u Brodu i u 
Tomici, brdski dio s Petnjom, Vinicom, Zdencima, Hru- 
ševom i Pakom, Drinovac na Orljavi, Posavinu oko Mrsu- 
nje i Dubočca, a kasnije su u njoj stekli Kobaš, te su 
njihovi posjedi obuhvatili cijelo Posavlje od Glogovice do 
Orljave. U zapadnom dijelu Požeške župe njihove su ze¬ 
mlje ležale na gornjoj Orljavi, oko Podvrškoga, Cernika, 
Zapolja, Prvče, Ljupine i sve do Save kod Gradiške. Poje¬ 
dini članovi plemena stekli su i bogat posjed Stari grad 
sjeverno od Požege. U 15. st. neki su B. postali veliki po¬ 
sjednici i u Vukovskoj župi, gdje su držali prostrana ima¬ 
nja sa središtem u Laslovu, Garčinu, Novom gradu i Jaru¬ 
gama. Znatan njihov posjed bio je na desnoj strani Save 
kraj rijeke Bosne sa središtem u Doboru. Tu u Usori oni 
su bili posjednici svakako od starine, kao i u Požeškoj 
župi. B. su već oko 1250 imali petnaestak porodica, a kako 
su se dobro razvijali, nalazimo ih oko 1280 već u tridesetak 
domova s mnogobrojnim članstvom. U 14. st. toliko su 
ojačali, da su među plemstvom Požeške župe imali posebnu 
organizaciju, kojoj je bio na čelu zaseban kapetan s na¬ 
slovom »capitaneus generationis Borich bani«. Osim toga 
postojao je za njih u Požeškoj župi i poseban propisnik 
s povlasticama u posjedovanju. Kroz 13., 14. i 15. st. u nji¬ 
hovim mnogobrojnim porodicama često dolaze imena Borić, 
Berislav, Desislav, Deso, Odola, Odolja i Odolin. Do 
velikog ugleda u Požeškoj župi i inače u zemlji došli su 
s vremenom, a osobito u 15. i 16. st., oni rodovi B., kojima 
su glavni posjedi bili u istočnom dijelu župe, poglavito u 
Grabarju, Tomici i Brodu. Tu su od Boričevića živjeli 
Berislavići, Borići, Desići i Turski. Pred dolazak Turaka 
isticali su se od njih najviše Berislavići, koji su u ratova¬ 
nju s Turcima dali velike borce Ferenca i Ivaniša. Sin 
Ivanišev, Stjepan, vrlo bogati posjednik u Požeškoj i Vu¬ 
kovskoj župi, koji se neko vrijeme borio proti Turcima, 
bio je najposlije onaj, koji je rano prešao na tursku stra¬ 
nu, te su Turci u velikoj mjeri s njegovom pomoći ili 
s njegovim duhovnim utjecajem 1536 na lak način osvojili 
srednju Slavoniju. B. su u Brodu podigli velike svoje dvo¬ 
re, koji su bili dobro sačuvani još u početku 17. st. Takve 
su dvore imali oni i u susjednoj Tomici, koja je u ono 
vrijeme bila trgovište. U ta dva mjesta B. su sagradili i 


tvrđave, od kojih je ona u Brodu u prodiranju Turaka 
imala veliko značenje. Zajedno s drugim plemenskim ro¬ 
dovima toga kraja Boričevići su podigli crkvu sv Marka 
u Brodu, sv. Antuna u Podvinju, sv Stjepana u Glogovi, 
sv. Benedikta u Grabarju, u kojem su stajali i lijepi dvori 
nekoliko grana B., sv. Petra u Zdencima i sv. Petra u 
Petnji. Sami B. sagradili su tvrđavu na svojem posjedu u 
Vinici, a u zajednici s okolnim plemenitim rodovima u 
Petnji. Oni su pomogli i kod osnivanja župnih crkava 
sv. Nikole u Hruševu i sv. Katarine u Pakoj. Velika za- 
dužbina B. bila je crkva sv. Marije u Odolji na gornjoj 
Orljavi, gdje su oni bili veleposjednici, te je i ime toga 
trgovišta nastalo prema jednome od članova plemena, na¬ 
zvanom Odolja. U blizini te crkve, u mjestu Rudini, sta¬ 
jao je od 12. st. glasovit benediktinski samostan, kojemu 
su do 15. st. zaštitnici bili B. Nema sumnje, da su ga oni 
i utemeljili, ili da su ga pri osnivanju barem bogato na- 
darili okolnim zemljama, kao što su oni zdušno pomagali 
i templare u susjednoj Rasi i u nedalekoj Lisnici. Od 
gornje Orljave preko Podvrškoga i Cernika do Save bili 
su posjedi izmiješani s posjedima velikoga i bogatoga 
plemena, kojemu su pojedini rodovi bili Desislavići, De¬ 
sići (danas madžarski grofovi Desofy), Boršići, Cernički, 
Zapoljski i Petrovići. Vjerojatno je, da su i B. i ti ple¬ 
meniti rodovi bili potekli iz jednoga plemena, u kojemu 
su u 12. st. Borič i njegova braća osnovali posebno brat¬ 
stvo, kao što su to. na drugoj strani načinili Desislav i 
njegova braća. B. i Desislavići sagradili su zajednički 
crkvu sv. Stjepana u Opatovcu, sv. Nikole i sv. Mateja 
u Zapolju i župnu crkvu u podgradu Podvrškoga. U po¬ 
četku 16. st. utemeljio je Ferenac Berislavić franjevački 
samostan u trgovištu Dvorištu na svom posjedu Bijeloj 
Stijeni. U ratovanju s Turcima stradali su oni dijelovi 
B., koji su bili u istočnijim krajevima i po službama u 
ratničkim organizacijama, osobito Berislavići, Borići, De¬ 
sići i Turski. Ipak je najveći dio B., prema tadanjim pri¬ 
likama, prišao Turcima, pristupio u njihovo državno ure¬ 
đenje i prešao na islam, kao što su to načinili i mnogi 
drugi hrvatski plemeniti rodovi i mnogobrojni seljaci u 
srednjoj Slavoniji. Njih ćemo naći u ono 40.000 Hrvata 
starosjedilaca od Broda i Đakova do Gradiške, Požege i 
Soplja, za koje je zagrebački biskup, pošto su Turci bili 
osvojili cijelu srednju Slavoniju, javio u jesen 1536, da su 
već prešli na islam i potpuno prišli Turcima. Ti su B., 
svakako, i pod Turcima bili ugledni. Njihovi potomci po¬ 
stojat će i danas među onim muslimanima u Bosni, pogo¬ 
tovo oko Gradačca, Gračanice, Tuzle i Maglaja, koji su 
podrijetlom od slavonskih muslimana. Jedan dio B. ostao 
je, jamačno, pri katoličkoj vjeri i, koliko se nije iselio, 
održao se na svojem starom zemljištu. Upravo oko Broda, 
Cernika i Zapolja očuvao se i pod Turcima poveći broj 
katolika starosjedilaca. 

LIT.: Diplomatički zbornik, sv. III.—-XV.; M. Mesić, Pleme Berisla¬ 
vića, Rad 8, Zagreb 1869; Isti, Građa mojih rasprava u »Radu«, Starine 
V., Zagreb 1873; V. ćorović, Historija Bosne, Beograd 1840; Isti, 
Ban Borić i njegovo pleme, Glas SKA 182, Beograd 1940; E. Laszowski, 
Habsburški spomenici, II., Zagreb 1916. S. P-ć. 

BORIL, car bugarski 1207—1218, dolazi na prijestolje 
poslije nasihie smrti svog ujaka Kalojana i uzima za ženu 
njegovu udovu. Te prilike, kao i bijeg nejakih sinova Kalo- 
janova brata Asena k Rusima, obilježuju Borila kao uzur¬ 
patora i objašnjavaju pojavu mnogih otpadnika i proti¬ 
vnika, s kojima se morao boriti. Tako postaju nezavisni 
sebastokrator Strez na tvrdom Prošeku i carev bratić, de¬ 
spot Slav na Mtlniku, otkidajući od državne cjeline čitav 
zapad. U zemlji, neposredno podložnoj Borilu, razvija se 
pokret, optužen na kraju radi bogumilstva. Nastavljajući 
borbu s latinskim carstvom Boril je poražen 1208 kod Plov- 
diva; poslije ponovnih neuspjeha postaje caru Henriku sa¬ 
veznik. G. 1211 okupi sabor, na kome dade osuditi bogu¬ 
mile i naloži, da se prevede grčki zbornik nazvan sinodik, u 
kome se osuđuju različite hereze, koje su se dotad poja¬ 
vile u istočnoj crkvi. Broj njegovih protivnika postaje 
ipak s vremenom sve veći, i on ih najžešće progoni ne 
štedeći nimalo ljudske krvi. Kada je smrću cara Petra 
od Courtenaya 1217 ostao bez potpore Latina, opsjedne ga 
mladi Ivan Asen uz pomoć Rusa 1218 u Trnovu, na bijegu 
ga uhvati i oslijepi. 

LIT.: K. Jireček, D8jiny nšroda bulharskćho, Prag 1876; Isti (prev. 

J. Radonić), Istorija Srba, I., 1922; M. G. Popruženko, Sinodik car ja 
Borila, Balgarski Starini, VIII., 1928; V. N. Zlatarski, Geschichte der 
Bulgaren, I., Leipzig 1918. J. S-k. 

BORIS I., bugarski kan (852—889). Na početku svoje 
vlade zaratio se s Francima, da bi im oteo Srijem, ali je 
bio poražen. Isto se tako izjalovio njegov pokušaj, da po¬ 
kori Srbe. Procvat velikomoravske države za Rastislava 
nagna ga, da sklopi 864 ugovor s Ludovikom Njemačkim, 
a odmah zatim približi se Bizantu i dade se 865 krstiti 
imenom svoga kuma, cara Mihajla III. Ali kad mu Bizant 
uskrati osnutak bugarske biskupije, obrati se Ludoviku 
Njemačkom i papi Nikoli I. Papini izaslanici prestigoše 
doduše njemačke misionare, no kako je i Rim otezao orga¬ 
nizacijom bugarske crkve, to se B. opet obrati Bizantu, 
koji 870 pristade da mu pošalje nadbiskupa i osnuje 10 
biskupija. Umro je kao monah 907. F. H. 

Boris II. (969—971), bugarski car, sin i nasljednik cara 
Petra u doba propasti podunavske Bugarske. Kad je 969 
ruski knez Svjatoslav osvojio Bugarsku, zarobi i Borisa, ali 
ga 971 oslobodi bizantski car Ivan Cimisk i odvede u 
Carigrad, gdje je B. umro 986. U. 

Boris III., ^ Sofija 30. I. 
1894, car Bugara, sin cara 
Ferdinanda I. iz porodice 
Sachsen-Koburg-Gotha i kne- 
ginje Marije Lujze Bourbon- 
Parmanske. 16. II. 1896 pre¬ 
šao je u krilo istočno-pravo- 
slavne crkve. Svršio je gim¬ 
naziju u Sofiji. G. 1911 do 
1912 putovao je u znanstvene 
svrhe po unutrašnjosti Male 
Azije, obalama Sredozemno¬ 
ga mora i Kanarskim otoci¬ 
ma. Njegova punoljetnost 
(1912) proslavljena je u So¬ 
fiji velikim svečanostima u 
nazočnosti mnogih stranih 
gostiju. Sudjelovao je u bal- 
banskom ratu sa 7. rilskom 
divizijom. G. 1915 pohađao 
je tečaj vojničke akademije 
u Sofiji. Za vrijeme svjetskog rata kao časnik za nabave 
uz stožer djelatne armeje izvršio je mnoge misije vrhov¬ 
nog zapovjedništva vojničkog i političkog karaktera. Na 
prijestolje je stupio u dobi od 24 godine, 3. X. 1918. Ože¬ 
nio se 25. X. 1930 princesom Joannom Savojskom, kćer¬ 
kom talijanskog kralja i cara Viktora Emanuela III. Iz 
tog braka rodila se 13. I. 1933 kneginja Marija Lujza, a 
16. VI. 1937 prijestolonasljednik Simeon Trnovski. Sa svo¬ 
jim dragocjenim vrlinama kao čovjek i političar car Boris 
III. povede Bugarsku od nesreća poraza k novoj veličini. 
On je svladao sve unutrašnje poteškoće, koje su se javile 
kao plod neuspjelih ratova. On je istinski narodni car, 
koji se nalazi u stalnom dodiru s najširim slojevima svoga 
naroda. Odlikuje se velikom osobnom hrabrošću, čuvstvom 
društvovne pravednosti i ljubavlju prema znanosti, oso¬ 
bito tehnici. Pokrovitelj je i član bugarske akademije zna¬ 
nosti i umjetnosti, a doktor honoris causa sofijskoga 
i mnogih drugih sveučilišta. Uzdržava svojim osobnim 
sredstvima mnogo prirodoznanstvenih zavoda. Zahvalju¬ 
jući njegovoj mudroj politici Bugarska je u rujnu 1940 
natrag dobila južnu Dobrudžu, a u travnju 1941 godine 
Trakiju, Makedoniju i Moravu. G. 1937 car je obnovio 
parlamentarni režim u zemlji. Car Boris III. bio je jedan 
od prvih državnih glavara, koji su priznali Nezavisnu 
Državu Hrvatsku odmah poslije njezina stvaranja. U svo¬ 
joj prijestolnoj besjedi pred Narodnim sobranjem 28. X. 
1941 izjavio je car Boris III.: »Ulazak Bugarske u trojni 
pakt stvorio je dragocjene odnose prema... Nezavisnoj 
Državi Hrvatskoj, čije stvaranje pozdravlja Bugarska 
golemom radošću. Bugarska će ostati zauvijek povezana 
istinskim prijateljstvom s ... hrvatskim narodom.« G. K. 

BORISAVLJEVIĆ, Milutin, * Kragujevac 2. VI. 1889, 
arhitekt. Gimnaziju i tehnički fakultet svršio u Beogradu. 
Zatim je na Sorbonni u Parizu učio estetiku kod Bacha 
i 1926 položio doktorat. Predavao je 5 godina u Ecole des 
Hautes Čtudes de Sciences sociales u Parizu. G. 1934 po¬ 
stavljen je za nastavnika estetike na filozofskom fakultetu 
u Beogradu. Najviše se bavi estetikom arhitekture. U Beo¬ 
gradu i unutrašnjosti Srbije projektirao je i izveo oko 120 
građevina. 

BIBL.: Glavni radovi: Prolćgomćnes š une esthćtique scientifique 
de l’architecture , Pariz 1923; Les thćories de Vesthćtique de Varchitec- 
ture, Pariz 1926; Arhitektonski problemi, Beograd 1931; Platonova 
estetika, Beograd 1937. Z. S. M. 

BORIS GODUNOV, Fj'odorovič, * vjerojatno oko 1551, 
f 23. IV. 1605, ruski car. Potječe iz ugledne tatarske obite¬ 
lji. Za vladanja Ivana IV. Groznog vrši službu dvoranina. 
Oženio se kćerkom starješine opričnika Maljute Skurato- 
va. Kada je Ivana naslijedio nesposobni sin Fjodor (1584— 
1598), vlada u njegovo ime oženivši ga svojom sestrom 
Irenom. Svlada u zametku urotu bojara uperenu protiv 
sebe i otada vlada bez zapreka samostalno gotovo deset 
godina, dobivši naslov »veliki štitonoša i namjesnik«. Uspio 
je proširiti Rusiju, a liječi i rane, koje joj je zadao Ivan 
Grozni. Usto stvara sebi pristaše; kod svećenstva time, 
što je isposlovao, da je ruska crkva postala nezavisna od 
Carigrada osnivanjem patrijaršije, a kod nižeg plemstva 
time, što je zabranio seljenje kmetova i naredio, da veliki 
posjednici ne smiju mamiti k sebi kmetove malih posjednika. 
Kako je Fjodorov polubrat Dimitrije umro još 1591,izabran je 
iza smrti Fjodora u siječnju 1598 za cara na prijedlog svoga 

štićenika patrijarha Jo- 
ba. Kao vladar upravlja 
mudro državom čuva¬ 
jući mir na granicama. 
Brine se za prosvjetu 
i šalje mlade Ruse na 
nauke u inozemstvo. 
Uredio je sudstvo i po¬ 
kazao mnogo dobre vo¬ 
lje prema siromašnom 
svijetu. Znajući, da su 
mnogi bojari protiv 
njega, nemilice ih pro¬ 
goni, a zemlju poplavi 
uhodama. To je izazva¬ 
lo mržnju protiv njega, 
a pojavom lažnoga Di- 
mitrija započe građan¬ 
ski rat. On optuži bo- 
jare na vijest o dolasku 
Dimitrija. (»To je vaše 
djelo«). Usred tih do¬ 
gađaja umre u travnju 
1605 iznenada, možda 
otrovan, a njega nasli¬ 
jedi sin Fjodor, koji ubrzo bude u nastaloj buni umoren. 
Dramatski je obradio život B. Godunova Puškin, a gla¬ 
zbeno Musorgskij. 

LIT.: N. Karamzin, Istorija gosudarstva rossijskago, IX.—XI.; P. 
Pavlov, Ob istoričeskom značeniji carstv. Borisa Godunova, Petrograd 
1850; S. Platonov, Drevne russkie skazanija i povesti o smutnom vre- 
meni, kak istoričeskij istočnik; Isti, Boris Godunov, Prag 1924; Miljukov- 
Senjobos.Ezenman, Istorija Rusije, Beograd 1939. S. A. 

BORIŠTOF Veliki Borištof. 

BOftlVOJ, češki knez iz dinastije Premyslovića, vladao je 
krajem 9. stoljeća. Pokršten od Metodija, prvi je kršćan¬ 
ski knez Češke. Njegova žena Ljudmila proglašena je sve¬ 
ticom. 

BORJA, planina u Bosni između M. Usore i V. Usore. 
Jugozapadnim rubom se izdižu najviši vrhovi Runjavica 
(1077 m) i Komin (1029 m), a u središnjem dijelu Tajan 
(1007 m). Sjeveroistočnom granicom B. preko prijevoja 
Solila (868 m) vodi cesta iz Doboja i Teslića u Kotor Va¬ 
roš i Banjaluka. Na istočnom podnožju B. izbijaju izvori 
ljekovite vode (Vrućica). N. P. 

BORKENAU, Franz, * 1896, nj'emački sociolog i pu¬ 
blicist, sada živi u Engleskoj. Poslije svjetskog rata akti¬ 
vno sudjeluje u političkom i sindikalnom radničkom po¬ 
kretu u Njemačkoj, ali 1929 napušta političku djelatnost 
te se počinje baviti više naukom. Rezultat toga rada je 
knjiga o duhovnim krčiteljima građanske misli Der Vber- 
gang vom feudalen zum burgerlichen Weltbild (1934). U 
posljednje se vrijeme kritički odnosi prema komunizmu u 
knjizi The Communist International (1939). Z. G. 

BORKO, Božidar, ^ Sv. Bolfenk pri Središču 2. II. 1896, 
slovenski publicist i literarni kritičar. Svršivši gimnaziju u 
Varaždinu posvetio se novinarskom i publicističkom radu. 
Od 1919 do 1920 radio je u uredništvu Murske Straže u 
Murskoj Soboti, od 1920 do 1926 bio je u redakciji Tabora 
u Mariboru, a od 1926 do danas urednik je kulturne ru¬ 
brike u ljubljanskom Jutru. Nekoliko je godina uređivao 
ilustrirani tjednik Življenje in svet. Književnim prilozima 
i člancima sudjelovao je i još sudjeluje u različnim doma¬ 
ćim i stranim novinama i časopisima. U književnim ese¬ 
jima, što ih je dosada posvećivao različitim osobama i 
djelima suvremene češke, a i hrvatske, srpske, talijanske te 

francuske književnosti, gledanje mu je bistro, prosuđivanje 
pravilno, iako nešto malo skeptično, riječ topla, makar da 
je katkada premalo plastična. U slovensku je publicistiku 
uveo kao novost kulturni interview ili kulturnu reportažu, 
što ju je pisao o kulturnom životu u Pragu, Zagrebu, Beo¬ 
gradu i Sofiji. Svoju teoriju i praksu razložio je u članku 
Kaj hoče kulturna rubrika (Jutro 1941, br. 1). A. S-k. 

BORKOVIĆ, Martin, * Domagovići 1597, f Zagreb 31. X. 
1687, biskup. Početne škole i latinski jezik učio je u Jastre- 
barskom, a ostale u Zagrebu. G. 1628 uđe u red pavlina u 
Lepoglavi i 1629 reče mladu misu. Pošto je svršio filozofiju 
u Olomucu, pođe na teologiju u Rim u njemačko-ugarski 
kolegij, gdje je učio 4 godine. Povrativši se u Slavoniju po¬ 
stade prior u Lepoglavi. G. 1640 bi izabran generalnim vi¬ 
karom, a 1644, 1650 i 1657 generalom čitavog reda. G. 1667 
pošalje ga Propaganda u Ugarsku za prvog prefekta apo¬ 
stolskih misionara. On je osnivao pavlinske samostane ta¬ 
kođer u Ugarskoj, Poljskoj (Varšava) i u Štajerskoj. Nje¬ 
govim nastojanjem dobila je lepoglavska akademija pravo, 
da dijeli doktorsku čast. Osobito je bio poštovan radi svoga 
svetog života. Napose ga je cijenio kralj Leopold, koji ga 
nakon smrti Petretića imenuje zagrebačkim biskupom 19. 
XII. 1667, što odobri papa Klement IX. Dne 11. VI. 1668 
preuzima biskupsku stolicu i postaje dvorski savjetnik. 
Održao je četiri sinode, na kojima su rješavana mnoga 
crkvena pitanja. Izdao je i odredbu o svećenicima. Budući 
da je biskupska čast bila spojena s lokumtenencijalnom, 
vršio ju je savjesno u doba bune Zrinsko-Frankopanske 
(1670). Tražio je, da nitko ne smije biti kažnjen, komu 
krivnja nije sudbeno dokazana. 

Kada ga je ban Petar Zrinski zamolio, da se primi posre¬ 
dovanja između njega i bečkog dvora, pobožni starac po¬ 
žuri se u Beč, kamo stiže 17. III. 1670. Ministar Lobkovic 
nagovorio je Borkovića, da ode Zrinskome i da mu poruči, 
kako ga car voli i mnogo cijeni. Nakon toga smjesta se 


biskup uputi u Čakovec i 26. III. saopći banu poruku dvora. 
Kada se od Lobkovica vratio i drugi izaslanik Zrinskoga, 
augustinac Forstall, poslao je Zrinski najprije sina caru 
Leopoldu, a onda se 13. IV. 1670 i sam zaputio sa šurjakom 
Frankopanom u Beč. 

B. se je mnogo brinuo za svoju biskupiju, a dao je i svoj 
dvor popraviti. Radeći za uniju osobito je podupirao svid- 
ničkoga vladiku Pavla Zorčića. Za grkokatoličke klerike 
osnovao je sjemenište u Zagrebu. Kada je kaločka nadbi¬ 
skupska stolica bila ispražnjena, odredi car Borkovića za to 
mjesto. Ali B. prije preuzimanja nadbiskupske časti umre 
spremajući se na bratislavski sabor. U oporuci je ostavio 
sredstva za zagrebački orfanotrofij. Slavili su ga i domaći 
ljudi i tuđinci kao sveca. Kumičić ga je prikazao u Uroti 
zrinsko-frankopanskoj t a Šenoa ga opjevao u povjestici 
Biskup Borković. 

LIT.: Synopsis annalium eremi-coenobiticorum FF. eremitarum ordinis 
S. Pauli per Fr. Orooz, Šopronj 1747; D. Farlati, Illyricum Sacrum, V., 
Mleci 1775; F. Rački, Isprave o uroti bana P. Zrinskoga i kneza Fr. 
Frankopana, Zagreb 1873; F. šišić, Posljednji Zrinski i Frankopani na 
braniku domovine u knjizi Posljednji Zrinski i Frankopani, Zagreb 
1907. S. A. 

BORKU, zavala od 16.000 km 2 usred Sahare na jugu od 
gorja Tibesti, razdijeljena vododerinama u pješčenjačke 
visoravni. Na nižim mjestima izbija na površinu voda, koja 
se skuplja u slanim i slatkim močvarnim jezerima. Tu su 
nastale oaze s poljima žitarica i duhana, s vrtovima rajčica 
i luka, pa s nasadima palma. Značajno je bogatstvo aka¬ 
cije, od koje se dobiva guma, i golubova. Stanovnici 
(12.000) su dijelom još polunomadi. Glavno je mjesto Ai'n- 
Gallakka. Ovuda prolazi karavanski put od Velike Sirte 
preko oaza Kufra do Čadskoga jezera. B. je zajedno sa 
susjednom krajinom Ennedi vojni okrug čadske kolonije, 
koja je podređena glavnom guverneru Francuske središnje 
Afrike. A. M. S. 

BORMANN, Eugen, Hilchenbach u Westfalenu 8. X. 
1842, f Klosterneuburg kod Beča 4. III. 1917, profesor stare 
povijesti i epigrafike. Učio je u Berlinu klasičnu filologiju, 
pomažući u isti mah Mommsenu kod redakcije zbirke 
rimskih natpisa Corpus Inscriptionum Latinarum. Iza di¬ 
sertacije o rimskoj provinciji Bithyniji boravio je tri go¬ 
dine u Italiji, najviše u Rimu, gdje je pomagao Henzenu 
oko uređivanja natpisa grada Rima. Prepisao je i proučio 
mnogo tisuća rimskih natpisa. Služio je najprije u gimna¬ 
ziji »zum grauen Kloster« u Berlinu, a onda kao sveuči¬ 
lišni profesor u Marburgu, Rostocku, od g. 1885 u Beču. 
Tu je s Benndorfom uređivao časopis Archaeologisch- 
epigraphische Mitteilungen i zbirke rasprava Abhandlun- 
gen des archaeologisch-epigraphischen Seminars. Bio je 
duša društva »Carnuntum«, koje je iskapalo rimski grad 
kod Petronella na Dunavu, te je uređivao izdanja društva. 
Osim toga mu je bilo povjereno izdanje XI. sv. (srednja 
Italija) zbirke rimskih natpisa CIL. Pisao je većinom male 
radnje, u kojima se zrcali njegovo veliko znanje i oštro- 
umnost. Živio je samo za nauku i za svoje đake i bio 
uvijek u njihovu društvu. Kod njega su svršili svoje nauke 
Mihovil Abramić, ravnatelj muzeja u Splitu, i Viktor Hof- 
filler, sveuč. profesor i ravnatelj muzeja u Zagrebu. V. H. 

BORN, 1. Bertrand de, vicomte de Hautefort, * oko 
1140, f kao monah prije 1215, francuski trubadur i vitez. 
Želja za pustolovinama odvede ga u Englesku, gdje je na 
strani kraljevskih prinčeva Henrika i Rikarda Lavljega Srca 
sudjelovao u borbi protiv kralja Flenrika II. Njegove 
pjesme ( sirventes) su borbenog političkog, lirskog i moral¬ 
nog značaja, ogledalo feudalnog društvenog života 12. st. 

BIBL.: Poćsies complćtes de B. de B., izd. A. Thomas, Toulouse 
1888; Die Lieder B. v. B., izd. Appel, Halle 1932. 

LIT.: S. Stronski, La Ićgende amoureuse de B. de B., Pariz 1921; L. 
Cledat, Du rčle historique de B. de B., Pariz 1879. J. D-e. 

2. Max, Breslau 1882, teorijski fizičar. Od 1915 
sveučilišni profesor u Berlinu, zatim Frankfurtu na M. i 
Gottingenu, od 1935 u Cambridgeu. Uz Heisenberga i Jor¬ 
dana osnivač kvantne mehanike, a poznat je i njegov rad 
u dinamici kristalnih mrežica i u optici. V. V. 

BORNA, knez Primorske Hrvatske, vladao o. 810—821. 
O njemu pišu franački anali. Primorska Hrvatska za vlada 
nja B-e priznavala je vrhovnu vlast franačku i stajala pod 
nadzorom furlanskog markgrofa Kadaloha, dok su susjedni 
dalmatinski gradovi bili pod neposrednom vlašću Bizanta. 
Za Borne vode se pregovori između cara Ludovika Pobož¬ 
noga i bizantskog cara Lava V. Armenca o određenju stal¬ 
nih granica između B-ine Hrvatske i bizantskih dalmatin¬ 
skih gradova. U tu svrhu dolazi u Aachen bizantski posla¬ 
nik Nikifor na početku 817. Pretres pitanja odgođen je, 

dok ne dođe furlanski markgrof Kadaloh, koji je imao o 
tome izvijestiti. Dolaskom Kadaloha stvar je ostala ipak 
neriješena. Bilo je određeno povjerenstvo, Kadaloh i Alba- 
garij u ime franačko, a Nikifor u ime Bizanta, da na sa¬ 
mom mjestu saslušaju Hrvate i Romane i urede pitanje 
njihovih granica. Ali ni Hrvati ni dalmatinski Romani nisu 
htjeli popustiti. Zato u kolovozu iste godine 817, kad je 
došlo caru Ludoviku u Ingelheim novo poslanstvo iz Bi¬ 
zanta u tom poslu, car nije htio s njim o tome ni raspra¬ 
vljati, nego ga je odmah otpremio natrag u Bizant. Po 
ovome se vidi, da je car Ludovik bio potpuno na strani 
Borne i da nije dopuštao, da Hrvati odstupe ma i najmanji 
teritorij u korist dalmatinskih gradova, a hrvatski je teri¬ 
torij dopirao gotovo do samih gradskih zidina. Radi ova- 
kvoga stanovišta cara Ludovika prema Borni razumljivo 
je, zašto je B. bio na carevoj strani u borbi, koja je na¬ 
stala između cara Ludovika i Ljudevita, kneza Posavske 
Hrvatske. Kad Kadaloh nije uspio da uguši prvi ustanak 
Ljudevita Posavskoga 818, car Ludovik uz druge zove i 
kneza B. u pomoć protiv Ljudevita. B. se odazove carevu 
pozivu i uputi vojsku u pomoć te se negdje na Kupi su¬ 
kobi s Ljudevitovom vojskom, koja^ je uzmicala iz Slo¬ 
venije. U borbi Bornini podanici Gaćani (Guduscani, t. j. 
stanovnici Gacke župe sa središtem u današnjem Otoccu) 
prijeđoše na stranu Ljudevitovu, i ovaj potuče hametom 
Borninu vojsku, tako da se sam B. s pomoću svoje dvor¬ 
ske straže jedva spasio bijegom. Poslije poraza B. navali 
na Gaćane, potuče ih i ponovo podjarmi. Ali tada krene 
Ljudevit Posavski s vojskom protiv Borne. Prodre u Pri¬ 
morsku Hrvatsku rušeći i paleći do čega je mogao doci. 
B. se nije ni usudio suprotstaviti Ljudevitu na otvorenom 
polju, nego upotrijebi gerilsku taktiku, koja je odgova¬ 
rala snazi i terenu Borninu. Uza sve uspjehe morao je 
Ljudevit na svršetku uzmaknuti, jer nije mogao zauzeti 
mnoštvo teško pristupačnih utvrda i zamaka, kojima je 
obilovala po prirodi brdovita i kamenita Primorska Hrvat¬ 
ska. Tom prilikom Ljudevit izgubi 3000 ljudi, od toga 
preko 300 konjanika, i mnoštvo ratnoga materijala, laj 
uspjeh B. odmah dojavi caru Ludoviku, tako da je car 
tada počeo snovati, kako da konačno obračuna s Ljude¬ 
vitom Posavskim. Pri tomu mu je glavni savjetnik bio 
knez B., i to najprije po poslanstvu, koje je poslao caru, 
a poslije je i sam osobno pošao k njemu na početku o^U. 
Kasnijem porazu i propasti Ljudevita Posavskoga u gla¬ 
vnom je kriv B., ali on nije toga dočekao, jer je ljeti ozl 
umro. 

LIT.: Einhardi annales, Mon. Germ. SS. I. 203—206; Vita Hludovici 
imp. c. d. II. 621, 624—625; F. šišić. Povijest Hrvata, Zagreb 1925. M. B-a. 

BORNA KISELINA (sasolin), mineral. Kristalizira^ tri- 
klinski. Kristali su većinom sitno ljuskavi, rjeđe pločasti, 
a katkada i stupićasti. Kala se savršeno; savitljiva je; blaga 
i masna opipa; tvrdoća joj je 1; specifična težina 1,45 do 
1,5. Sedefasta je sjaja; prozirna do providna; bezbojna, 
bijela, sivkasta, a katkad žuta od sumpora. Okusa je 
kasta i uz to gorka i slana. Kemijski joj je sastav HsBOs. 
U hladnoj se vodi teško otapa, a u kipućoj lako, pa tada 
vrlo lako hlapi zajedno s vodom. Nalazi se oko nekih dje¬ 
latnih i ugaslih vulkana u sitno ljuskavim kristalima (sa¬ 
solin), na pr. u krateru Vezuva, u Solfatari kod Pozzuola, 
na Liparskim (Eolskim) otocima. Nadalje je ima u nekim 
vrućim vrelima, na pr. u Ascotanu i u Aguas Calientes u 
Chileu, zatim u nekim mineralnim vodama, na pr. u Aixu, 
Vichyu, Wiesbadenu, Aachenu; ima je i u morskoj vodi, 
a zašla je i u biljke. Negdje izbija kao para iz tla, na pr. 
u Kaliforniji, Nevadi, Kavkazu i Italiji. Najvažnija su takva 
izbijanja para borne kiseline u Italiji u Toskani. Tu se na 
prostoru od 20 km 2 nalaze mnoge pukotine, iz kojih struje, 
katkad u jakim mlazovima, vodene pare izmiješane s bor¬ 
nom kiselinom, zvane soffioni (ili fumacchi), kojih pritisak 
može doseći i do 5 atmosfera. Temperatura tih para koleba 
između 100—190° C. Soffioni stvaraju ondje male močvare, 
t. zv. lagone, kroz kojih vodu struje pare znatnom snagom 
tako, da je bacaju zajedno s muljem u vis. Prave ondje i 
umjetne lagone, t. j. vodom napunjene basene, u koje pu¬ 
štaju da pritječe što više soffiona. Pare se sastoje od vo¬ 
denih para, ugljične kiseline, metana, sumporovodika, malih 
količina argona i helija i zgušćuju se u tekućinu, koja sa¬ 
država 0 , 1 % borne kiseline uz sumporne spojeve, ugljičnu 
kiselinu i amonijak. Voda jednog ondješnjeg jezera kod 
Monte Rotonda, s kojega dna prodiru mnoga vrela i jaki 
soffioni, sadržava 0 , 2 % borne kiseline; tu se nalazi i kristali¬ 
zirana borna kiselina, sasolin. Ljuskave (kristalizirane) 


borne kiseline, sasolina, ima naročito kod mjesta Sasso 
(otuda ime), gdje su nađene pri arteškom bušenju mase 
sitno ljuskava sasolina u debljini od 6,8 m. Toskanski lagoni 
s bornom kiselinom poznati su već od 15. st., ali je dobi¬ 
vanje borne kiseline iz njih počelo 1818. 

Upotreba borne kiseline mnogostruka je. Služi kao ota¬ 
palo pri priređivanju kovina, pri pravljenju stakla, gdje 
zamjenjuje od česti kremičnu kiselinu; ona daje sjaj staklu, 
pa se naročito upotrebljava za priređivanje stakla za opti¬ 
čke sprave. Upotrebljava se u glinenoj industriji, gdje služi 
za ocakljivanje glinenih predmeta, a isto tako služi mnogo 
i za emajliranje, za konzerviranje, pri štavljenju, u boja- 
disarstvu, u ljekarstvu i t. d. 

LIT.: B. Dammer und O. Tietze, Die nutzbaren Mineralien mit Aus- 
nahme der Erze und Kohlen, sv. I., Stuttgart 1927; C. Hintze, Handbuch 
der Mineralogie, sv. I., Leipzig 1915; R. Nasini u djelu C. Doelter, 
Handbuch der Mineralchemie, sv. II. F. T. 

BORNA MAST je desetpostotna smjesa borne kiseline 
(-> bor) s bijelim vazelinom, rjeđe kojom drugom mašću, 
a služi u medicini kao blagi, ali vrlo dobar antiseptik kod 
manjih rana, opeklina, upale sluznice i t. d. D. Ma-ć. 

BORNAJSKA BOLEST (Meningo-Encephalomyelitis sim- 
plex enzootica equorum) je akutna zarazna bolest konja, 
nazvana po gradu Borna (Njemačka), gdje je prvi put 
ustanovljena i opisana. Od bornajske bolesti najčešće obole 
konji, koji rade poljodjelske poslove. Predispoziciju stvara 
loša ishrana, nehigijensko držanje, prenaporan rad i t. d., 
a po nekim autorima i preobilno hranjenje bjelančevinama. 
Najmanji je broj oboljenja u mjesecu siječnju i veljači, a 
najveći u svibnju i lipnju, dakle baš u vrijeme, kad su 
konji najviše zaposleni u poljodjelskim poslovima. Uzročnik 
je filtrabilni virus, kojega imade u mozgu, na nosnoj slu¬ 
znici, u slinovnici, vimenu i bubrezima. Virus se izlučuje 
slinom, mlijekom, mokraćom i nosnim iscjedom. U mozgu 
bolesnih životinja imade redovito pored virusa i diplo- 
streptokoka. Naravna infekcija nastaje inhalacijom ispr- 
skanih kapljica od bolesnih životinja i kroz probavni trakt 
primanjem hrane i vode, koja je onečišćena virusom. Pato- 
geneza bolesti još nije razjašnjena. Inkubacija traje 3—4 
nedjelje. U drugoj polovici inkubacije primjećuju se već 
izvjesne promjene u držanju i apetitu inficiranih životinja. 
One često zijevaju, dobiju lake količne napadaje i manje 
su živahne. Ovi se simptomi pojačaju, te životinje prestanu 
jesti, potpuno su apatične, škripaju zubima, zauzimaju ne¬ 
pravilan stav, ili ako im se noge postave u nepravilan stav, 
ne isprave ga, nesigurno hodaju i zanose se u stražnjem 
dijelu tijela. Ako dođu do prepreke, pregaze je ili, ako je 
ne mogu pregaziti, naslone glavu na nju i ostaju u tom 
stavu više sati. U različnim mišićnim grupama nastupi pre¬ 
osjetljivost, a poslije grč. Ako je zahvaćeno vratno mišičje, 
bolesnik drži glavu i vrat na stranu ili ga prebaci prema 
natrag. Broj i ritam bila jako varira. Disanje pokazuje 
prema kraju tip Cheyne-Stokesa. Kod lakih oboljenja nema 
svih ovih znakova ili su manje izraženi. U tom se slučaju 
stanje bolesne životinje polako popravlja, i ona ozdravi 
za 3—4 nedjelje. Ali pojedini znaci mogu potrajati i dulje, 
čak i mjesece. Ozdravljenje je izuzetak. Redovito se stanje 
bolesne životinje pogoršava, te ona padne na tle, ne može 
više ustati i ugine za —2 dana. Kod sekcije nema izrazi¬ 
tih promjena na unutarnjim organima. Jedino je mozak 
malo hiperemičan i nešto više prokvašen. U moždanoj 
supstanci imade sitnih jedva primjetljivih upalnih žarišta. 
Dijagnoza se utvrđuje na temelju kliničkih znakova, ulo¬ 
žaka u ganglijskim stanicama (Joest-Degenova tjelešca) i 
perivaskularnih limfocitarnih infiltracija oko mozgovnih 
krvnih sudova. Liječenje: Bolesne životinje valja dietetički 
hraniti. Preporučuje se puštanje krvi ( 6—8 lit.) i stavljanje 
hladnih obloga na glavu, te nekoliko dana uzastopce intra¬ 
venozne infuzije 15—20% otopine Hexamethylentetramina, 
laka laksancija i trljanje podražajnim sredstvima. Konji se 
mogu cjepivom, spremljenim iz mozga umjetno inficiranih 
kunića, profilaktički imunizirati. Imunitet traje oko % 1 

godine. A. H. 

BORNE, Ludwig, * Frankfurt na Maini 6 . V. 1786, f 
Pariz 12 . II. 1837, književnik. Poznata su njegova pisma 
Briefe aus Pariš i Neue Briefe aus Pariš. Bio je jedan od 
vođa mlade Njemačke, strastven protivnik klasicističkih 
ideala Goethea, ali je i bjesomučno navaljivao na Heinea. 
Spise izdao Klaar u 8 sv. 1899. 

LIT.: Ras, B. und Heine als politische Schriftsteller, 1927. G. Š. 

BORNEMISSZA, Geza, * Nabrad (Szatmar žup.) 4. II. 
1884, madžarski slikar. Učio je u Nagybanyi, Parizu, Bu¬ 
dimpešti i Munchenu. Tvorac je snažnih uljenih slika i 

BORNEO I CELEBES 


akvarela u postimpresionističkom stilu. Predsjednik je 
Društva madžarskih likovnih umjetnika. J. G-r. 

BORNEO, najveći od Velikih Sundajskih otoka u Ma- 
lajskom arhipelagu, po veličini treći na Zemlji. Zaprema 
trokutnu površinu od 736.000 km 2 , koja je jednaka četvero¬ 
kutu s vrhovima kod Sušaka, Marseillea, Pariza i Danziga. 
Raspolavlja ga ekvator i meridijan od 115° ist. duž. Gr. 
Reljef otoka je vrlo jednostavan. Od središnjega masiva 
granaju se na sve strane prema primorju nizovi planina, 
od kojih J e najviša okrenuta prema S s najvišim vrhom 
Kinibalu (4170 m). Među ovim planinskim spletovima, koji 
su visoki 1200 do 1800 m, uvalile su se prostrane depresije, 
kojima teku k moru mnoge rijeke: prema J Barito, na JZ 
Kapu as, na / Makaham i t. d., a sve te tekućice dobivaju 
obilatu vodu ili od stalnih kiša (na SZ) ili od ljetnoga mon¬ 
suna (na JI). Bilje i životinjstvo je ovdje kao svuda u Ma- 
lajskom području, a stanovništvo je dijelom urođeničko 
(primitivni Dajaci) i doseljeno (Malajci, Kitajci, Arapi i 
Hindu). Stanje i oblici njihove civilizacije su različni: neki 
su poluobrazovani, drugi u prirodnom stanju, a treći se uz 
pomoć evropskih vlasti i glavnica pridigoše kao malogdje 
po Australazijskom otočju. Rudno blago otoka je dosada 
vrlo slabo poznato, a još slabije iskorišćeno. Ima ugljena 
na otočiću Labuanu, zlatonosnoga pijeska, nalazišta dija¬ 
manata, petroleja, ponešto platine, pa kositera. Još više ima 
dobara u bilju i životinjstvu, osobito u bilju. U tomu su 
glavni izvori privrede, koja pritječe iz tropskih šuma i od 
kulture tla (riža, duhan) u primorju i po dolinama. Trgo- 
vina je neznatna, ali se pomalo ipak razvija, pače i izvozna 
(građevno drvo, duhan, guma, kopra) i uvozna (platno, ma¬ 
nufaktura, strojevi, sol, opium). Najveći dio otoka ( 2 /a po¬ 
vršine i 1 i mil. stan.) pripada Nizozemskoj, koja ga je 
razdijelila u dvije pokrajine: zapadnu (145.000 km 2 i 600.000 
stan., od toga 300.000 Dajaka i ostalo Malajci) s glavnim 
gradom Pontianakom, i jugoistočnu pokrajinu (406.000 km 2 
i gotovo 1 mil. stan., od toga polovica Dajaka) s glavnim 


gradom Bandjermassinom. Sjevernu trećinu otoka (206.600 
km 2 i 835.000 stan.) drže Englezi izravno, odnosno pod pro¬ 
tektoratom. Pod protektoratom su od 1888 dva sultanata, 
Brunei i Saravak. Portugalci su otkrili otok oko 1510, a 
s kolonizacijom su započeli Nizozemci oko 1600, no 17. i 
18. st. je ispunjeno borbama sa Španjolcima i Englezima 
za prevlast. Uza sve to se nije znalo gotovo ništa o unu¬ 
trašnjosti do naših dana. Osnovne crte geologije, orogra- 
fije i hidrografije čitavog otoka su proučili tek krajem 19. 
st. putnici Posewitz, Karl Bock i Enthoven. N. Ž. 

BORNEOL, CioHisO, dobiva se redukcijom kamfora. 
.. ? rneol .. zove se Borneokamfor. Dolazi u mnogim ete¬ 
ričnim uljima u esterificiranom obliku, tako u ulju ružma¬ 
rina, lavandule i različnih četinjača, kod posljednjih u obli¬ 
ku bornilacetata, koji miriše po smrekovini. U čistom sta¬ 
nju dolazi u prirodi u šupljinama drva kao i ispod kore 
stabla Dryobalanops Camphora (Fam. Diptevocarpaceae ), 
Kristalizira u šesterostranim listićima ili pločicama. Tali se 
kod 203° C, zakreće polarizirano svijetlo na desno [a] D = 
+ 37,4°. Njegov antipod 1-borneol zove se još Ngai-kamfor, 
a dobiva se uglavnom iz eteričnog ulja različitih vrsta Va- 
leriana. Terapeutski važan je bornilni izovalerijanat, koji 
dolazi u medicini pod imenom bornival i mnogo se upo¬ 
trebljava kod neuroze, histerije, neurastenije, epilepsije, 
nervoznih poteškoća želuca i u ginekološkim slučajevima. 
Osim toga podražuje tek. N. N-ć. 

BORNHOLM, otok u Istočnom moru, zaprema 587 km 2 , 
bjeverni dio je građen od granita i gnajsa, a južni, nešto 
ruzi °d paleozojskih i mezozojskih naslaga pješčenjaka i 
skriljavaca. Sjeverna, istočna i zapadna je obala visoka i 
vrlo strma. Na zapadu su u jurskom pješčenjaku dosta bo¬ 
gate naslage ugljena. Doline na sjeveroistočnoj i južnoj 
strani otoka odlikuju se bujnom vegetacijom. Stanovnici 
danskog podrijetla bave se ribolovom (losos i haringe), za¬ 
tim uzgajanjem svinja i ovaca, a nešto i poljodjelstvom i 
industrijom. Sela na otoku nema, nego samo pojedinačnih 

(Foto dr. F. Stoedtner, Berlin) 
BORNEO, Selo s mostom od jednoga balvana 


dobara i dvoraca. Ovaj otok davnih Vikinga pripada trajno 
Danskoj od 1658. Glavno mjesto je luka Ronne. U njemu 
je oko 10.000, a na čitavom otoku 45.530 stan. O. O. 

BORNIER, Henri, vicomte de, * Lunel 25. XII. 1825. 
f Pariz 27. I. 1901, francuski pisac. Potomak stare porodice 
iz Languedoca. G. 1845 otišao je na pravne nauke u Pariz. 
Tu je izdao zbirku stihova Les premieres feuilles (1845) i 
predložio Theatre-Frangaisu dramu Le Mariage de Luther 
(1845). Sabrane pjesme tiskane su mu 1881. Tu su u prvom 
redu tri velike pjesme: L’lsthme de Suez (1861), La France 
dans V Extreme-Orient (1863) i Eloge de Chateaubriand 
(1864), koje je nagradila Francuska akademija. 

B. je napisao za kazalište više komada, među ostalima 
La Fille de Roland (1875); Les Noces d’Attila (1880); Maho- 
mei; Le Fils de VArćtin; Fvance ... d’abord (1900). U 
prozi je objavio tri romana: La Lizardiere (1883), Le Jeu 
des Vertus (1885) i Comment on devient belle ... P. Cl. 

BORNIT, mineral -> Bakrena šarena pakovina. 

BORNITZ, Jakob (Bornitius Jacobus), istaknuti pisac iz 
doba merkantilizma. Glavna su mu djela: Aerarium sive 
tvactatus politicus de aerario sacro ... (Frankfurt 1612) i 
Tractatus politicus de rerum sufficientia in republica et 
civitate procuranda (Frankfurt 1625). Svoja razlaganja osla¬ 
nja uglavnom na djela Jeana Bodina. U državnim dome¬ 
nama vidi temelj državnih financija. Spominje izvanredne 
prihode od privrednih poduzeća, monopola, lutrije i pro¬ 
daje posjeda te slučajne prihode (konfiskacija, okupacija, 
ošasna imovina, ratni plijen i dr.). Zagovara i poreze, koji 
se mogu uvoditi samo u nuždi. Z. H. 

BORNMULLER, Josip F. N., * Hildburghausen (Tirin- 
gija), 6. XII. 1862, botaničar. Poslije gimnazije svršio je 
vrtlarsku školu u Potsdamu. Od 1886 mnogo je putovao i 
sabirao bilje. Bio je isprva inspektorom botaničkog vrta 
u Beogradu, a kasnije kustosom Haussknechtova herbara 
u Weimaru i postigao naslov profesora. Veoma je mnogo 
pisao o flori Balkanskog poluotoka i Orijenta. 

LIT.: Bornmiiller-Festschrift (izdao O. Schwartz), Berlin (Fedde) 
1938. I. P. 



(Foto dr. F. Stoedtner, Berlin) 
BORNEO, Grob poglavice plemena Dusun 



BORNSTEIN, Heinrich, * Hamburg 4. XI. 1805, f Beč 
10. IX. 1892, kazališni ravnatelj. Prije dolaska u Zagreb 
bio je ravnatelj kazališta u Ljubljani i Linzu. Od 1. IV. 
1839 bio je zajedno s bratom Karlom zakupnik starog za¬ 
grebačkog kazališta na Markovu trgu, u kojem su davali 
njemačke predstave. H. B. je napisao u 46. broju Gajeve 
Danice Ilirske od 16. XI. 1839 članak O utemeljenju ilir¬ 
skog narodnog kazališta , u kojemu predlaže, da se osnuje 
domaća dramska družina s predstavama na ilirskom je¬ 
ziku. G. 1840 uređivao je Croatiju. Za uprave braće B. da¬ 
vana je 10. VI. 1840 prva predstava na hrvatskom jeziku, 
Kukuljevićeva drama Juran i Sofija. H. B. je napustio Za¬ 
greb 1840 otišavši u Trst, kanio ga je brat K. slijedio 1841. 
H. B. je kasnije bio član raznih njemačkih pozornica, zatim 
redatelj Talijanske opere u Parizu, G. 1848 iselio se u Ame¬ 
riku, gdje je bio farmer, izdavao novine, upravljao kazali¬ 
štem u St. Louisu, a u ratu 1862 borio se na strani Lin- 
colna kao pukovnik njemačkih dobrovoljaca. Kasnije je 
bio američki konzul u Bremenu i prevodio drame, zatim 


(Foto dr. F. Stoedtner, Berlin 
BORNEO, Žene iz plemena Dusun i signalni bubanj 


proputovao Italiju, a pred kraj života se smjestio u Beču, 
gdje je djelovao u raznim kazalištima. Objelodanio je za¬ 
nimljive memoare Fiinfundsiebzig Jahve in der Alten una 
Neuen Welt. Memoiren eines Unbedeutenden (2. izd. Leip- 
zig 1884), u kojima opisuje i svoje djelovanje u Zagrebu 
(1839—1840) s obilnim podatcima o tadašnjim kazališnim 
i društvenim prilikama. U Zagrebu je s njim djelovala 
kao glumica i pjevačica njegova supruga Marija. 

LIT.: Deželić, lz njemačkog Zagreba. S. B. 

BORNU, prostrana nizina usred Sudana (oko 115.000 
km 2 ), nagnuta od gorskih kosa na jugu, koje su visoke oko 
300 m, prema Čadskom jezeru na sjeveru. Podneblje je 
čitave godine vrlo vruće, ljeti i do 40° C po noći. Za vri¬ 
jeme kiša nastaju poplave i groznice, no onda je B. zelen 
i bujnoga raslinstva, a inače je pretežno suha stepa. U ze¬ 
mlji ima mnogo divljači (gazele, antilope, nojevi, slonovi, 
žirafe, lavovi, nosorošci, krokodili), a goje se deve, gove¬ 
da, konji, mazge, zebu, koze i golubi. Flora je bogatija 
samo na jugu. U tropskoj bujnosti uspijevaju sikomore, 
akacije, kaučukovci i različite palme, a goji se kukuruz, 
proso, riža, pamuk. Stanovništvo nije jednolično. Najbroj¬ 
niji i najjači su Kanuri, po vjeroispovijesti muslimani kao 
Arapi, Tibbu, Fulbe i Kanembu, a još su pogani mnogo¬ 
brojna crnačka plemena, koja su prorijeđena lovom i pro- 

BOROBUDUR, Hram 


dajom u ropstvo. To je trgovačko zanimanje cvalo do ne¬ 
davna, a danas je u B. glavno poljodjelstvo. Središte je 
prometa grad Kuka (preko 20.000 stan.) nedaleko Čadskoga 
jezera. I ovdje stanuju bojovni Kanuri srednjega stasa i 
crne puti. 

B. je nekad bila moćna država. Cvala je oko 1600. Po¬ 
četkom 19. st. oslabiše je Fulbe, ali je opet pridiže sultan 
Ornar, koji je umro 1881. On je mnogo pomagao njemačke 
istraživače Bartha ( Reisen und Entdeckungen in Nord- und 
Zentralafrika, 5 sv., Gotha 1857), Rohlfsa ( Quer durch 
Afrika , 2 sv., 1874—75) i Nachtigala ( Sahara und Sudan, 
3 sv., Berlin 1879—89). Sada je glavni grad domaćega vla¬ 
dara (šeiha) Dikoa (20.000 stan.), no vlast mu je samo pri¬ 
vidna, jer B. postade oko 1900 plijenom evropskih vele¬ 
vlasti, pa je iza 1919 najveći dio zemlje pod Britskom 
Nigerijom, a munji u mandatnom području Kameruna pod 
Francuzima. Željezničke pruge, autostrade i telegrafske 
linije osiguravaju gospodstvo Evropljana i eksploataciju 
bogate zemlje. 

LIT.: A. Schultze, Das Sultanat Bornu mit besonderer Berucksichti- 
gung Deutsch-Bornus, Essen 1910. A. M. S. 

BOROBUDUR (Boroboedoer), budhističko svetište na 
Javi, u Malajskom arhipelagu, u blizini grada Djokjakarte; 
hram iz 8. ili 9. st. vrlo je lijepa građevina sa bas-relje- 
fima, koji se nalaze na devet velikih terasa, a prikazuju 
Budhu. To je jedan od najznatnijih spomenika javanskoga 
graditeljstva (-> Budhizam). 

BORODIN, Aleksandr Por- 
firjevič, Petrograd 1834, t 
P etrograd 1887. Liječničke 
nauke i kemiju učio je u Pe- 
trogradu, pa je najprije bio 
vojnički liječnik, poslije pro¬ 
fesor liječničke akademije i 
akademik. Mnogo se uza svoj 
naučni rad bavio i glazbom. 
Bio je član mladoruske sku¬ 
pine skladatelja, poznate pod 
imenom »Petorice«. Glazbu 
je ozbiljno proučavao po 
uputama Balakireva. Na broj¬ 
nim svojim putovanjima upo¬ 
znao je znamenite suvre¬ 
mene glazbenike, među njima 
i Liszta. Kao skladatelj svije- 
sno je oblikovao ruske naro¬ 
dne glazbene motive, pa i 
motive istočnjačkih naroda u svojim većim skladbama. 
Najznatnija su njegova djela: velika opera Knez Igor; 

dvije simfonije (u Es-duru i h-molu) uz fragmente treće 

simfonije (u A-duru); Slika sa srednjoazijskih stepa (simfo¬ 
nijska pjesan); za klavir: Mala suita i Parafraze; dva gu¬ 
dačka kvarteta (u A-duru i D-duru), te stavak Serenata alla 
Spagnola za gudački kvartet po motivu b-la-f, što su ga 
ruski skladatelji napisali u počast ruskom nakladniku Be- 
lajevu; desetak popjevaka (romansa), te finale za baletnu 
operu Mlada, koju je zamislilo više ruskih skladatelja za¬ 
jedno. U ostavini B-ovoj bilo je još komornih glazbenih 
djela, koja ni do danas nisu objavljena. B. je u svom stva¬ 
ranju doista pošao putem, što su ga u svom proglasu na 


javnost zacrtala »Petorica«: on je osluškivao glas ruskoga 
puka, a ruska priroda i krajina davala mu je »grubu gra¬ 
đu« za umjetničko obrađivanje. U Zagrebu je izvedena 
B-ova opera Knez Igor prvi put 16. XII. 1922, dok su 
Polovjecki plesovi iz te opere izvedeni već prije kao ba- 
ietni divertissement. 

LIT.: Stasov, A. B., Petrograd 1889; G. E. H. Abraham, B., the 
Man and his Music, London 1927; K. Nef, Die Sinfonien A. B-s, 
Schweizerische Musikzeitung 1911. B. Š. 

BORODINO, selo uz rijeku Moskvu na cesti između 
Smolenska i Moskve. Dne 7. IX. 1812 odigrala se tu krvava 
bitka između Napoleona i Kutuzova. Trajala je 10 sati i 
stajala mnogo žrtava na francuskoj i ruskoj strani. Rusi su 
se iza bitke povukli, a Napoleon je ušao u Moskvu. Z. D-i. 

BOROJEVIĆ, 1. Miloš, ^ Staza 3. X. 1871, f Bjelovar 
5. III. 1932, učitelj, županijski škol. nadzornik i pedag. pi¬ 
sac. Po predavanjima prof. Theodora Ziehena priredio je 
i izdao radnju Urođene defekt-psihoze kod djece, urođe¬ 
na slaboumnost (1929). U »Napretku« je objavio više ra¬ 
dova, kao Seksualno uzgajanje (1910); K pitanju uzgojnih 
ciljeva (1915); Duševna djelatnost u svijetlu filozofije 
(1920). Preveo je Layevu knjigu Temelji i principi škole 
akcije. J. D. 



NAPOLEON KOD BORODINA 


2. Nikola, * Otočac 1796, f Karlovac 23. II. 1872, upravni 
vojni činovnik u Krajini i srpski pjesnik. Objavljivao je 
rodoljubne i pobožne pjesme u Dragoljubu, Danici, Sedmi¬ 
ci i Vojvođanci. 

LIT.: Vrlo mršavi podatci o njemu u spomen slovu prote Nikole Be- 
govića (Srpsko-Dalmatinski Magazin, XXX.) i u članku A. Gavrilovića, 
Branko i Borojević, Kolo, knj. IV., 1902. M. U. 

3. Svetozar, pl. od Bojne, barun, ^ Umetić u Hrvatskoj 
13. XII. 1856, f Celovec 23. V. 1920, austrougarski voj¬ 
skovođa, stupio 1876 u ces. 
kralj, vojsku, sudjelovao u 
bosansko-hercegovačkoj voj¬ 
ni 1879, svršio austro-ugarsku 
višu ratnu školu te kao ka¬ 
petan preuzet u generalni 
stožer. Zapovijedao je pred 
rat (sa sjedištem u Zagre¬ 
bu) ugarsko-hrvatskom 42. 
domobranskom divizijom, a 
u svjetski rat krenuo je kao 
zapovjednik 6. vojnog zbora, 
da preuzme onu austro-ugar¬ 
sku 3. vojsku, koja je pred 
borbe u Karpatima bila teško 
načeta. Sa svojom izvanre¬ 
dnom energijom i nadare¬ 
nošću pravoga vojskovođe 
uspio je ustaliti frontu baš 
s tom vojskom, koja se borila SVETOZAR BOROJEVIĆ 

u najvažnijem prostoru zapa¬ 
dnih Karpata kod klanca Dukla i Ljupkov i zatvarala Ru¬ 
sima izravan put u srce monarhije na Dunav preko Košića. 
Conrad von Hotzendorf osobito ga je cijenio. Smatran 
je od sviju pravim vojskovođom. Sudbina mu je bila 
prije smrti sklona, jer je postavljen u početku talijan¬ 
skog rata na pravo mjesto, na najranjaviju točku austro¬ 
ugarskog boka, na Soču. Tu je on, koji je već u Kar¬ 
patima bio stup obrane i kojemu je prije bilo suđeno, 
da sudjeluje u velikom gorličkom prodoru, uspio, da 
s malom vojskom od 30—40 bataljuna zadrži prvu talijansku 
navalu. Kasnije se stvorila glasovita šesta armeja generala 



ALEKSANDR BORODIN 

Borojevića, s kojom je on u desetak bitaka na Soči od 
Krna do ušća Soče branio jugozapadni bok monarhije, a 
time i ulaz u naše prostore. On postaje feldmaršal, a kao 
osobit vještak u strategijskim pitanjima konačno preuzima 
skupinu vojska: lijevo krilo cijele talijanske fronte. Nije 
uspio ljeti 1918 prodorom preko Piave, ali se i tu, kao i 
za talijanske ofenzive u jesen 1918 preko Piave, istakao 
žilavošću u teškim prilikama. Osobita je njegova uloga i u 
onoj pobjedonosnoj ofenzivi u jesen 1918 s udarom preko 
Soče na Piavu. Umro je daleko od svoje domovine. Miro¬ 
vinu je dobivao od republike Austrije, koja mu je stavila 
i spomenik na groblju junaka u Beču. Bio je komander 
austrijskog reda Marije Terezije. SI. P-ć. 

BOROMEJSKI OTOCI u zapadnom zalivu jezera Lago 
Maggiore, gdje im nasuprot stoje gradovi Pallanza i Stresa: 
zeleni školj San Giovanni sa crkvom, otočić dei Pescatori 
s ribarskim naseljem, onda otok, koji je po Isabelli, ženi 
Karla Borromea, prozvan Isola Bella, i najveći Isola Ma- 
dre. Na otoku Isola Madre je botanički vrt, a na otoku 
Isola Bella dvorac milanske porodice Borromeo. 

BORONGAJ, istočno predgrađe Zagreba, priključeno 
1899 gradu, a iza svjetskoga rata djelomično izgrađeno 
(istočna Pešćenica). Današnji gradski kotar B. ograničen je 
sa Z cestom Donje Svetice, sa S željezničkom prugom, a 
s J glavnim odvodnim kanalom. Na B. se nalazi zagre¬ 
bački aerodrom. Z. D-i. 

BOROŠA, Stjepan, * Stubica 1. VIII. 1856, f Rim 31. I. 
1905. Posvetio se svećeničkom staležu. Promoviran 1883 u 
Beču na doktora teologije. Od 1890—1903 župnik župe 
sv. Marka u Zagrebu. Napisao: Kako nas je Ugarska bra¬ 
nila (preštampano iz »Hrvatske domovine«, Zagreb 1896) i 
Kako nas Ugarska uzdržava (Rijeka 1902). U prvom spisu 
odgovara Nikoli Tomašiću na jednu izjavu u hrvatskom 
saboru od 25. XI. 1895, a u drugom traži za Hrvatsku 
potpunu financijalnu samostalnost. Obilato je podupirao 
svaki rodoljubni pothvat na književnom i političkom 
polju. Z. H. 

BOROŠIĆ, Andrija, 1865, f 1909, šumarski stručnjak. 
Naročito se bavio uređivanjem šuma u Hrvatskoj i Slavo¬ 
niji. Napisao je Naputak za sastav sumsko-gospodarskih 
osnova , Zagreb 1903. Surađivao je u Šumarskom listu. Izdao 
s A. Gogliom Zbirku šumarskih naredaba i propisa , Zagreb 
1900. Od 1904 izdavao Šumarsko-lovački kalendar , koji 
poslije njegove smrti izdaje Đ. Nenadić. N. N. 

BOROTHA, Vladimir -> Treščec Vladimir. 

BOROTRA, Jean, 1898, glasoviti francuski igrač tenisa. 
Sudjeluje od 1927—1932 kod utakmica za Daviš Cup. Jedan 
od najboljih igrača tenisa na svijetu, ima naslov tenis- 
mušketira. Igra mu je temperamentna i briljantna. Igra 
redovito kao pobjednik u svjetskom tenis turniru u Wim- 
bledonu. Predsjednik je francuskog teniskog saveza. Pod 
vodstvom maršala Petaina vođa sporta u Francuskoj. F. B. 

BOROUGH, 1. Steven, * 1525, + 1584, engleski pomorac. 
G. 1553 sudjelovao je u ekspediciji, koja je tražila sjeve¬ 
roistočni prolaz u Kitaj i Indiju, i dospio u Bijelo more 
do Arhangelska. Na drugom putovanju 1556 pronašao je 
Karska vrata između Nove Zemlje i Vajgača. Kasnije je 
putovao u Rusiju i Španjolsku. 

2. William, * 1536, f 1599, njegov mlađi brat, putovao je 
nekoliko puta do Arhangelska. Učestvovao je u napadaju 
F. Drakea na Cadiz 1587. Z. D-i. 

BOROV PRELAC -> Kukci. 

BOROVAC -> Bor. 

BOROVA GRBICA ( Bupalus piniarius ), malen leptir iz 
por. grbica (v.), a velik štetnik u borovim šumama. Leti 
u toplom proljeću. Ženka lijepi na vrhovima borova uzduž 
pod iglice svijetlo zelena jaja. Vitke, zelene gusjenice po- 
žderu iglice i tako uništavaju šume. U listopadu se spu¬ 
štaju na dugačkim nitima s drveta na zemlju, gdje se za- 
kukulje pod mahovinom i prezime. K. B. 

BOROVICA (Juniperus) je biljni rod iz porodice čem- 
presovka (v.). Njemu pripada oko 30 vrsta, što su raspro¬ 
stranjene čitavom sjevernom polutkom zemlje. To su naj- 
većma grmovi, rjeđe prava drveta, od kojih su listovi raz¬ 
vijeni ili kao iglaste četine ili kao male, linealne ljuske, a 
smješteni su bilo po 3 u pršljenima, bilo po 2 nasuprotno. 
Cvjetovi su najvećim dijelom dvodomni, rjeđe nepotpuno 
ili potpuno jednodomni, te predstavljaju skraćene izbojke 
u lisnim pazušcima. Jajasti su muški cvjetovi sastavljeni 
iz većeg broja jajasto-štitastih. ljuskastih prašnika, od ko¬ 
jih svaki nosi na donjoj strani po više (3—7, najvećma 4) 
mjehurastih peludnica. Ženski je cvijet sastavljen također 


iz većeg broja ljuskastih listića, koji su smješteni na cvje- 
tištu bilo nasuprotno, bilo po 3 u pršljenima. No te su lju¬ 
ske najvećim dijelom neplodne, a tek one u nekoliko (1—4) 
najgornjih pršljena nose po 1—2 sjemena zametka; tako se 
na pr. kod naše obične borovice mogu smatrati plodnim 
listovima jedino 3 ljuske najgornjeg pršljena u ženskom 
cvijetu, od kojih svakoj pripada po jedan od triju uspra¬ 
vnih sjemenih zametaka. Između oprašivanja i oplodnje pro- 
teče — kao i kod bora — vrijeme od jedne godine. Nakon 
oplodnje počnu plodni listovi na dnu i na unutarnjoj strani 
snažno rasti, a postaju istodobno i mesnati. Na taj se 
način razvija poznati, bobi sličan »mesnati češer«, koji se 
naziva borovica, kleka, pupuljica, smrika ili smrčka. Ovaj 
krije u svojoj nutarnjosti zatvorene sjemenke, dok mu se 
na vrhu vide još 3 značajna šava, koji svjedoče o postanku 
čitave tvorbe. Svojim »mesnatim češerom« razlikuje se rod 
borovica nesamo od svih ostalih predstavnika porodice 
čempresovka, nego i od svih četinjača (v.) uopće. S. H-ć. 



BOROVICE 

Grančice obične borovice s bobama i muškim cvjetovima i grančica 
somine s bobama. Desno povećani muški cvijet obične borovice 


Najvažnije vrste ovog roda jesu: 

a) Igličave borovice: po 3 iglice u pršljenu. Ovamo spadaju: 

Obična borovica, J. communis L., raste kao grm 

po cijeloj Evropi, sjev. Aziji, sjev. Americi i sjev. Africi. 
Kod nas je česta po pašnjacima i zapuštenim šumama. 
Iglice do 15 mm duge, 1—2 mm široke, ozgo s jednom 
širokom bijelom prugom. Cvjetovi dvodomni. Bobulje 
6—9 mm debele, dozrijevaju u 2. ili 3. g., te su onda 
crno-plave i plavo nahukane. 

K 1 e č i c a, J. nana Willd., do 50 cm visok i obično vrlo 
širok i gust grm, koji raste na gornjoj granici šume u pla¬ 
ninama Evrope, sjev. Azije i sjev. Amerike. Česta je u 
našim planinama. Grančice su debele i kratke, pršljenovi 
iglica vrlo nagusto. Iglice su 4—8 mm duge, naglo na vrhu 
ušiljene, s jednom bijelom prugom. Bobulje su kao kod 
obične borovice. 

Š m r i k a, J. oxycedrus L., grm ili manje drvo Sredozem¬ 
lja i zapadne Azije. Kod nas je česta uz more i po primor¬ 
skom gorju. Iglice su vrlo oštre i bodljikave, ozgo s 2 bijele 
pruge. Cvjetovi su dvodomni. Bobulje, oko 1 cm debele, 
dozrijevaju u 2. godini, a onda su tamno crvene. Kao na¬ 
metnica živi na šmriki imelica (Arceuthobium oxycedri 
M. B.). 

P u k i n j a, J. macrocarpa Sibth., grm ili manje drvce. 
Česta je u makiji. Grane su joj tanke, vitke, a vršne gran¬ 
čice obješene. Iglice su do 3 cm duge, vrlo oštre, često na 
vrhu grančice poput četkice smještene. Bobulje su do 15 
cm debele, crvene i plavkasto sivo nahukane, sa 3 sje¬ 
menke. 

Koštuničara, J. drupacea Labill., raste na Balkanu 
jedino u jugoistočnom Peloponezu, a inače u Aziji. Uzgaja 
se u parkovima. Raste piramidalno. Iglice su oko 3 mm ši¬ 
roke, s 2 bijele pruge. Izbojci su gusto obrasli iglicama. 
Bohulje oko 2 mm duge. 

b) Ljuskave borovice: lišće u mladosti kratko igličavo, 
a kasnije ljuskavo. U bobulji 1—10 sjemenaka. a čini je 
većinom 6 ljusaka. Ovamo spadaju: 

Gluvaćuša, J. phoenicea L., grm ili manje (do 6 m) 
drvo Sredozemlja i sjev. Afrike. Grančice su oko 1 mm 

debele, okrugle, na ljuskama je jasno vidljiva žlijezda. Lju¬ 
ske su oko 1 mm, a iglice do 6 mm duge. Cvjetovi su jed¬ 
nodomni ili dvodomni. Bobulje oko 1 cm debele, crvene 
i sjajne, a dozrijevaju u 2. godini. 

S o m i n a, J. Sabina L., vrlo gust grm po gorju južne i 
srednje Evrope, Sibirije i zapadne Azije. Ima je i u našim 
planinama. Česta je u nasadima. Stabljika kosa ili puže 
po zemlji, a vrhovi grana tjeraju prema gore. Grančice su 
tanke. Ljuske satrte pod rukom neugodno mirišu. Lišće 
je u mladosti iglicavo i ušiljeno. Cvjetovi jednodomni ili 
dvodomni. Bobulja je 5—7 mm debela, plavkasto crna, na- 
hukana, dozrijeva u prvoj godini. 

Divlja foja, J. excelsa Bieb., 15—20 m visoko drvo, 
raste u Macedoniji, na otočju grčkog arhipelaga i u zapad¬ 
noj Aziji. Krošnja mu je piramidalna, grančice tanke i 
okrugle. Na ljuskama su žlijezde. Cvjetovi su jednodomni, 
bobulje oko 1 cm debele, tamno purpurnosmeđe, nahukane, 
dozrijevaju u 2. godini. 

Pitoma f o j a, J. foetidissima Wild., do 17 m visoko 
drvo, koje raste u gorju Grčke između 1500—2000 m, za¬ 
tim u Macedoniji i zapadnoj Aziji. Izraste kao stablo do 
1 m promjera i doživi vrlo veliku starost. Krošnja je pira¬ 
midalna, grančice odebele, četverobride. Lisne ljuske su 
bez žlijezda. Cvjetovi jednodomni ili dvodomni. Bobulje 
su 6—12 mm debele, crveno smeđe ili crne, plavo nahukane. 

Virginijska borovica, J. virginiana L., do 25 m 
visoko drvo, koje se uzgaja kod nas, a i drugdje u Evropi, 
vrlo često u parkovima. Igličavo lišće često je i na odra¬ 
slim primjercima. Ljuske su ušiljene, slabije prilegle, bo¬ 
bulje do 5 mm duge, tamno plave, sjajne i nahukane. Drvo 
joj je lagano, meko, ugodna mirisa, lako se obrađuje, li¬ 
jepe je crvene boje; upotrebljava se u rezbarstvu, stolar- 
stvu, za fine olovke i si. U trgovini dolazi često pod ime¬ 
nom »crvena cedrovina«. 

Uzgojna svojstva: Sve borovice zahtijevaju obilno sve- 
tla. Rastu uglavnom polagano. Naše borovice rastu na 
raznim tlima. Ima ih na dobrim i lošim, suhim i vlažnim 
tlima. Šumarska im je vrijednost radi slabog uzrasta ma¬ 
lena, ma da im je drvo fino i dugotrajno. Borovice se 
razmnažaju obično sjemenom. Neke ljuskave borovice 
mogu se dobro razmnažati i sa reznicama, koje se trgaju 
od vrhova postranih grana i grančica. A. P-ć. 

Borovice su u mnogočem korisne čovjeku. Tako je na¬ 
pose korisna obična borovica, kojoj se »bobe« — Baccae 
Juniperi — raznoliko upotrebljavaju nesamo u pučkoj i 
službenoj medicini, nego i kao začin, za dobivanje ulja, 
za kađenje, u proizvodnji naročite rakije: borovičke, kle- 
kovače i si. Bobe su ugodnog mirisa, a gorkog i žarkog 
okusa. U njima se nalazi eteričnog ulja, sladora, voska, 
smole, gorke tvari, različnih organskih kiselina i t. d. 
Pospješuju tvarnu izmjenu, povećavaju aktivnost i sposob¬ 
nost reakcije organizma i si. Mirisavo b. ulje — Oleum 
Juniperi baccarum — konzervira i dezinficira. Zato su i 
bobice poznate kao sredstvo, koje raskužuje i sprečava 
zarazu, služe za spremanje mesa i hrane, kao mirodija i si. 
Sabiranje je »plodova« ove vrste vrlo rašireno u našim 
krajevima. Drvo korijena i stabljike obične borovice — 
Lignum Juniperi — služi katkada u medicini kao sredstvo, 
koje pospješuje izlučivanje vode iz tijela. 

Zbog sadržaja eteričnog ulja (i do 0,778%) iskorišćuju 
se donekle i »bobe« smrika, i to za dobivanje toga ulja 
kao i za pravljenje ljekovite rakije smrekovače. Suhom se 
destilacijom dobiva iz drveta ove vrste ulje — Oleum 
Juniperi empyreumaticum , koje se upotrebljavaju kao sred¬ 
stvo za izbacivanje sluzi, protiv glista, kod reume i t. d. 

Vrsta Juniperus Sabina otrovna je i ljekovita biljka. Nje¬ 
zini se vršci (grančice) — Herba Sabinae -koji sadrže i 

do 5% ulja (Oleum Sabinae), danas upotrebljavaju još sa¬ 
mo u veterinarskoj medicini. Poznata je u narodu kao sred¬ 
stvo, koje izaziva pobačaj (drastični abortivum). F. K-n. 

BOROVIČKA, rakija od borovice (kleke, smrike, Juni¬ 
perus communis), dobiva se destilacijom alkoholno pro¬ 
vrele komine od plodova borovice na običnom pecarskom 
kotlu, te ima jak miris borovičnog eteričnog ulja. Komina 
se priređuje maceracijom zgnječenih bobica borovice vru¬ 
ćom vodom, a alkoholno se vrenje izaziva dodatkom 
kvasca ili svježeg drožđa, kad se komina ohladi na 20° C. 
Imitacija borovičke dobiva se dodatkom 70 g borovičinog 
eterskog ulja i 20 g limunova eterskog ulja na 100 1 rakije 
od rafinirane žeste. M. M. 


BOROVIĆ, Rade, 14. st., arhitekt, »Rade neimare« u na¬ 
rodnim pjesmama (»Zidanje Skadra na Bojani« i »Zidanje 
mosta u Mostaru«). On je »protomajstor« crkve u mana¬ 
stiru Ljubostinji i stoji na čelu arhitektonske škole u dru- 
goj polovini 14. st. Građevinari te škole sagradiše crkve u 
Ravanici, Novoj Pavlici, Manasiji, Kaleniću, Rudenici, Ve- 
luću, Naupari, Kruševcu i dr. 

LIT.: Kukuljević, Stovnik jugosl. umjet., Zagreb 1860; Lj. Stojanović, 
Zapisi i Natpisi, I. z. S. M. 

BORO VIKO VSKIJ, 1. Aleksandr, * 1844, f 1905, ukra¬ 
jinski pravnik. Sedamdesetih godina je bio državni zastup¬ 
nik u Petrogradu, zatim član odeske apelacije, pa docent 
na sveučilištu za sudstvo. Konačno postaje viši državni 
tužilac odjeljenja građanskog kasacionog senata, a od 1899 
i senator toga odjeljenja. Kao sudac B. je bio krajnji pri¬ 
stalica suda pravednosti na uštrb formalnim potrebama za¬ 
kona. Svoja je sudska opažanja izložio u knjizi Otčet sudi 
(1891—1894, 3 sv.). Već je dosta rano počeo objavljivati 
svoje pjesme u »Otečestvenija Zapiski«, a pisao je i članke 
i studije, od kojih mu je najpoznatija Ženska ja dol ja po 
maloruskim pjesnjam « (1879). 

2. Lev, ^ 1811, f 1889, ukrajinski književnik i etnograf, 
otac Aleksandra B. Svršio je filološki fakultet u Harkovu 
i bio profesor u Poltavi. Vrlo je rano počeo pisati na ukra- 
jinskom jeziku, skupljajući ujedno i obrađujući narodne 
priče, legende, poslovice, bajke, balade i t. d. To narodno 
književno blago štampao je uglavnom u »Otečestvenija Za¬ 
piski« (1840), »Lastočki« (1841) i dr. Originalne poezije nije 
mnogo ostavio (Čornomorec , Voloh), a u posebnoj knjizi 
su mu izišle Bajki i pribajutki (1852), pjevane više kao va¬ 
rijacije popularnih narodnih sujeta. S jezične strane znači 
ova knjiga rijedak prilog ukrajinskoj književnosti. Na knji¬ 
ževno je polje B. zapravo stupio s baladom Marusja (1829). 
To je ukrajinizirana Burgerova »Leonora«, a napisana je 
prema pjesmi Žukovskog »Svjetlana« (1812). Ipak, kako 
veli Franko, Marusja nije kostimirana Svjetlana, to je ukra¬ 
jinska seljačka djevojka. Premda se veoma rano prestao 
javljati književnim djelima, ostavio je velik trag u ukra¬ 
jinskoj književnosti, jer je udario osnove ukrajinskom ro¬ 
mantizmu. Preveo je također Mickiewiczeva »Farisa«. 

BIBL.: Najpoznatija izdanja B.: Marusja. Vidav i pojasniv Iv. Franko, 
Lavov 1902; Bajki, Cerkasi 1918. S. G-ć. 

3. Vladimir Lukič, * Mirgorod (Ukrajina) 24. VII. 1757, 

f Petrograd 6. IV. 1825, ruski slikar. Isprva je bio časnik, 
a zatim se posvetio crkvenom slikarstvu, što ga je naučio 
od oca. Tako je izradio ikonostase za crkve u rodnom 
mjestu i nekim drugim gradovima. Kasnije su mu bili 
učitelji D. Levickij i G. B. Lampi. Ovaj potonji naučio ga 
je raditi portrete. Među tima se ističu portreti carice Kata¬ 
rine na jutarnjoj šetnji (1795/6), velikoga kneza Nikole 
(1797), cara Pavla I. (1800), cara Aleksandra I. (1801) i još 
drugih članova carske porodice. U. 

BOROVINIĆI, bosanska vlastela i rođaci moćnih dinasta 
Pavlovića, vojvode Radosava i njegova sina Ivaniša. U 
vrelima spominju se po imenu knezovi Tvrdislav (1423—42), 
Ostoja (u isto doba) i Vukmir (1454), ali je najznatniji »ve¬ 
liki knez bosanski« (palatinus) Tvrtko (1419—36). Zajedno 
s kraljem Tvrtkom II. boravi 1435/6 u Ugarskoj. Oženjen je 
Katarinom, kćeri Hrvojina sina Balše Hercegovića; osta¬ 
vlja za sobom kao posljednji odvjetak svog roda kćer 
Milicu, udatu za Stjepana Šimrakovića. Ona je baštinila po 
ocu pravo na kuću u Dubrovniku, kao i na zemlje na po¬ 
dručju Republike. Poslije 1471 nestaje s Milicom traga toj 
porodici. Tek 1496 javlja se prvi put kao vrhbosanski 
sandžak Sinan-pasa Borovinić, možda poturčeni sin Tvrtka 
(Truhelka), a svakako potomak »plemenite kuće Borovi- 
nića«, po riječima Dubrovčana. Postaje zatim rumelijski 
beglerbeg, a 1503 »uzvišen« je na čast hercegovačkog kra¬ 
jišnika (craisnicus Hercegovine, herceg [ov]ski gospodar), 
sa sjedištem u Hotči (danas Foča). Novi položaj nastupa 
1504 i zadržava ga do 1506, kada je postavljen za smede- 
revskog sandžaka. G. 1513 dolazi ponovno kao sandžak 
u Bosnu i provaljuje u hrvatske krajeve. Naredne godine 
1514 odlazi kao beglerbeg u Anadol i postaje doskora (sva¬ 
kako 1515) veliki vezir. Još 1514 ističe se u borbama sa 
Sofijanima (Sophiana gens) u Perziji i sudjeluje u pohodu 
Selima I. na Egipat. Ondje pogiba 1517 prigodom osvajanja 
Kaira. Dubrovčanima je bio uvijek naklonjen, a i oni, ne 
štedeći nikad laskanjem i hvalom, cijenili su u njemu 
susjeda, »kome se radi pravednosti, čovječnosti i svih 
dobrih svojstava pronio glas po cijelom svijetu«. — I danas 
postoji selo B. u općini Paunci. 

LIT.: Ć. Truhelka, Tursko-slovjenski spomenici, GLZM XXIII., Sara¬ 
jevo 1911; S. Bašagić, Znameniti Hrvati Bošnjaci i Hercegovci u Turskoj 
carevini, Zagreb 1931; Gl. Elezović, Turski spomenici, I., 1., Zbornik 
za istočnjačku istor. i knjiž. građu, I., 1., Beograd 1940; Enzyklopaedie 
des Islam, s. v. Sinan Pascha, IV.; V. Skarić, Stara bosanska vlastela u 
današnjoj toponomastici, Gl. geogr. dr. 7—8, Beograd 1922. J. Š-k. 

BOROVKE u širem smislu ( Pinaceae ili Abietaceae) 
predstavljaju posebnu porodicu četinjača, kojoj pripada 
među ostalim najveći dio našega domaćeg crnogoričnog 
drveća, kao što je bor, smreka, jela i ariš. Stablo je kod 
svih pripadnika ove porodice monopodijalno razgranjeno, 
te se najvećim dijelom odlikuje vrlo pravilnim uzrastom. 
Kod bora, ariša, cedra i paariša jasno su razlučeni ogranci 
stabla u duge i kratke izdanke, dok su kod jele, smreke, 
čuge, pačuge i dr. svi izdanci jednako dugi. 

Nasuprot svim domaćim predstavnicima srodne porodice 
čempresovki odlikuje se porodica borovki izmjenitim po¬ 
redaj em četina. Ove su kod svih naših zimzelenih pred¬ 
stavnika građene kseromorfno, te žive 5—9 godina, dok 
su kod ariša mekane i nježne, te otpadaju svake jeseni. 

Nasuprot porodici tisovki odlikuje se porodica borovki 
u prvom redu građom svojih — najvećim dijelom jedno¬ 
domnih — cvjetova, a naročito tvorbom t. zv. šišarica ili 
češera. Muški su cvjetovi razvijeni u obliku resa. Oni se 
sastoje iz mnogobrojnih izmjenito poredanih ljuskastih 
prašničkih listova (prašnika), koji na donjoj strani nose 
peludnice, i to kod svih predstavnika iz naše flore samo po 
2, a kod nekih stranih rodova i po više njih (5—19). Pelu¬ 
dna zrna imaju često po 2 postrana zračna mjehurića, koja 
im omogućuju lebdenje u zraku. 

Pri razvoju ženskih cvjetova pojave se na razmjerno 
dugoj cvjetnoj osi najprije mnogobrojni, izmjenito pore¬ 
dani, neplodni ljuskasti listovi, koji se nazivaju pokrovne 
ljuske. U pazušcu svake od njih razvije se nešto kasnije 
po jedna t. zv. plodna ljuska, koja je s pokrovnom više ili 
manje srasla, a nosi na dnu svoje gornje strane po 1—2 
unatrag okrenuta sjemena zametka, svaki s jednim velikim 
integumentom. Plodne ljuske rastu uvijek vrlo snažno, tako 
da svojom veličinom i debljinom obično na koncu znatno 
nadmašuju nježne pokrovne ljuske, i ako su se počele ra¬ 
zvijati kasnije od njih. Tako se razvije napokon češer, 
koji je kod porodice borovki izgrađen uglavnom od mnogo¬ 
brojnih spiralno poredanih plodnih ljusaka. Prvobitne po¬ 
krovne ljuske nemaju naprotiv na odraslom češeru kod 
većine predstavnika nikakva većega značenja. Kod bora 
zakržljaju dapače posvema, dok na pr. kod jele (i još kod 
nekih rodova) rastu i one usporedno s razvojem plodnih 

ljusaka, tako da na zre¬ 
lom češeru proviruju na 
površinu. 

Morfologijsko je tu¬ 
mačenje češera kod por. 
borovki jedan od najte¬ 
žih problema suvreme¬ 
ne sistematske botani¬ 
ke. U središtu problema 
stoji pitanje: što za¬ 
pravo predstavljaju plo¬ 
dne, a što pokrovne 
ljuske češera? S obzi¬ 
rom na to pitanje po¬ 
dijeljeni su suvremeni 
botaničari u dva glavna 
suprotna tabora. Jedni 
smatraju svaku pojedi- 
BOROVKE: Peludno zrno bora ( 1 ); plodne nu pokrovnu i njoj pri- 
i pokrovne ljuske jele s obje strane (2a i nar l nn nlndnn liinđcn 
b); prašnik i plodna ljuska bora s dva sje- P a ? nu PJ?. 0 * 111 . LJUSKU 
mena zametka (3a i b); sjemenka bora ( 4 ) dvjema dijelovima je¬ 
dnoga jedinog plodni- 
čkog, a sam češer u cijelosti jednim jedinim ženskim cvi¬ 
jetom; po mišljenju drugih botaničara ima se svaka poje¬ 
dina pokrovna ljuska smatrati posebnim zaliskom (brak- 
tejom), a njoj pripadna plodna ljuska jednostavnim, redu¬ 
ciranim ženskim cvijetom. Po tome shvaćanju ne pred¬ 
stavlja dakle češer jedan jedini cvijet, već skupinu od 
mnogo, vrlo reduciranih, ženskih cvjetova, t. j. čitav cvat. 

Oprašivanje se vrši s pomoću vjetra. Pri tome dospijeva 
peludno zrno izravno u mikropilu sjemenog zametka, koja 
u tu svrhu izlučuje kapljicu naročite tekućine. Značajno 
je, da sama oplodnja nastupa i ovdje — kao što uostalom 
i kod svih drugih četinjača — tek razmjerno vrlo kasno 
nakon izvršenog oprašivanja, kod bora na pr. čak tek na¬ 
kon 1 godine. Kroz čitavo to vrijeme ostaje peludno zrno 



zatvoreno u mikropili sjemenog zametka, u kojem se za¬ 
pravo istom sada počinje razvijati primarni endosperm 
s arhegonijima. 

Nakon izvršene oplodnje razvijaju se iz sjemenih zame¬ 
taka sjemenke, koje u zrelom stanju imaju najčešće naro¬ 
čita kožasta krila, da bi ih vjetar lakše raznosio. U isto 
vrijeme mijenja i sam češer svoj prvobitni lik: njegove 
plodne ljuske otvrdnu, odrvene i postanu smeđe. Kod ve¬ 
ćine pripadnika naše flore okrene se češer vrhom prema 
dolje. Iz tako otoboljenog plodnog češera ispadaju poste¬ 
peno zrele sjemenke, dok napokon i on sam ne spadne 
s drveta. Jedino kod jele i cedra zadržava češer i u zrelom 
stanju svoj uspravni položaj; no zato ovdje zajedno sa 
sjemenkama otpadaju s badrljice i same ljuske, otkidajući 
se jedna za drugom od vrha prema dnu češera. 

Porodicu borovki, shvaćenu u širem smislu, možemo 
razdijeliti u 2 prilično različne podporodice: a) araukarije 
(Araucarieae ). Kod njih imaju prašnici po 5—19 peludnica, 
peludna zrna nemaju zračnih mjehurića, a svaka plodna 
ljuska ima samo jedan sjemeni zametak. Ovamo idu rodovi 
Agathis i araukarija; b) jele (Abieteae). Kod ovih rodova 
imaju prašnici po 2 peludnice, peludna zrna imaju zračne 
mjehuriće, a svaki plodni list nosi po 2 sjemena zametka. 
Ovamo pripadaju svi ostali spomenuti rodovi. S. H-ć. 

BOROVNICA, Vaccinium Myrtillus L. (por. vrijesnjače). 
Raste zadružno kao višegodišnji niski i razgranjeni grmić 
s malim i široko ovalnim ljetnim listovima. Iz poje¬ 
dinačnih, cjevasto-zvoncastih i blijedoružičastih cvjetova 
nastaju modrocrne sočne bobe. Nastava šume i vrištine 
hladnijih krajeva Evrope, Azije i sjev. Amerike. U brd¬ 
skom i planinskom području Hrvatske vrlo je česta te 
čini glavni dio niskog rašća u mnogim planinskim šumama, 
najčešće u šumi smreke i običnog bora, u klekovini, ali i 
u šumi kestena i hrasta. Razvija se najbolje na kiseloj 
podlozi, gdje nema vapna, a na vapnenoj se podlozi 
javlja istom onda, kad je ona dubljim slojem kiselkastog 
tla prekrivena. Zbog sadržaja trijeslovina i drugih tvari 
služe listovi — Folia Myrtilli — kao lijek protiv proljeva, 
upale crijeva, kašlja, šećerne bolesti (mirtilin kao vegeta- 
bilni insulin i si.). Vrlo su zdrave i ljekovite bobe (djeluje 
modro mastilo): kod hemoroida, različitih upala, neuredne 
stolice i t. d. — Od preko 200 vrsta roda Vaccinium , koje 
su velikim dijelom vezane na jugoistočnu Aziju, Sjevernu 
Ameriku i druge izvanevropske zemlje, u našim planinskim 
krajevima dolaze još samo: V. Vitis Idaea L. (-> brusnica) i 
V. uliginosum L. Posljednja se vrsta razlikuje od borovnice 
zaobljenim dijelovima stabljike, nešto višim rastom i 
užim obrnuto jajastim listovima. Raste u crnogoričnim šu¬ 
mama i na planinskim vrištinama. F. K-n. 

BOROVNICA, željeznička stanica na južnom rubu Lju¬ 
bljanskog Barja (bara, močvara) s velikim vijaduktom 
od opeka (500 m dug, 40 visok na 25 svodova odozgo i 
22 odozdo). J. R. 

BOROVO, selo u Srijemu, vukovarski kotar, nalazi se 
neposredno uz Dunav; ima preko 2000, a sa stanovnicima 

BOROVO, Tvornica Bata 


naselja tvornice Bata (v.) preko 4000 stanovnika. Želje¬ 
znička postaja je na pruzi Vinkovci—Dalj, od koje se 
odvaja pruga Borovo—Ilača. Sjedište je općine. 

B. je poznato radi velike Batine tvornice obuće i gumene 
robe. Uz tvornicu izgrađeno je veliko moderno industrijsko 
naselje s mnogim javnim ustanovama i školama. U selu 
B-u sagrađena je velika škola s kupalištem i ostalim suvre¬ 
menim školskim uređajem. Tako je i na tvorničkom na¬ 
selju Bata sagrađena moderna škola, koja je svakako jedna 
od najljepših školskih zgrada u Hrvatskoj i s najmoder¬ 
nijim školskim učilima. Nadalje u B-u postoje građanska 
škola i Batina škola rada, koja ide u red srednjih škola. 

U Borovu je uređen i jedan od najvećih aerodroma u 
Hrvatskoj, nadalje veliki sportski stadion za sve sportske 
grane, sve ustaške ustrojbe sa školom za ustaške dužno¬ 
snike. 

Tu je dobro razvijen društveni život, te su poznata 
društva kao Hrvatski sportski klub Bata, pjevačko društvo 
»Tomislav«, Hrvatska žena. Šahovski klub i t. d. 

Osnutkom Nezavisne Države Hrvatske mijenjaju se i 
prilike u tvornicama Bata u B-u. »Jugoslovenski Bata« pre¬ 
tvara se u »Bata, hrvatske tvornice gume i obuće d. d., 
Borovo«, a time su na čelo uprave došli i novi ljudi. Z. D-i. 

BOROVSKIJ, Aleksandr Kirilovič, * Libava 1889, po¬ 
znati ruski pijanist. Najprije ga je poučavala majka, sama 
učenica Safonova i dobra pijanistica. Poslije je u petro- 
gradskom konzervatoriju bio učenik A. Esipova, ali je u 
isto doba učio i pravo. G. 1912 stekao je zlatnu kolajnu 
i Rubinsteinovu nagradu. Već 1915 postaje profesorom na 
moskovskom konzervatoriju. G. 1920 seli se iz Rusije i 
nastupa na koncertima u različitim evropskim zemljama. 
U Zagrebu je nastupio s velikim uspjehom nekoliko puta. 
Od 1922 stalno boravi u Berlinu. 

BOROVŠKA GORA, kraška visoravan (Črka 1188 m), 
diže se strmim stijenama iznad lijeve obale gornje Kupe 
na granici Hrvatske. J. R. 

BOROWSKI, Stanislaw, ^ Dabrowa Gornicza 27. III. 
1903, profesor povijesti slav. prava u Varšavi. Izdao između 
ostaloga: Sredniowieczny sqd senjorow miasta Gradcu kolo- 
Zagrzebia (Varšava 1932), Statuty cara Stefana Duszana 
z lat 1349 i 1354 (Varšava 1934), Statut Wirxodolski z roku 
1288 (Varšava 1935). J. B-ć. 

BOROWY, Waclaw, * 1890, jedan od najistaknutijih su¬ 
vremenih poljskih književnih kritičara. Napisao je studije 
o utjecajima i zavisnosti u književnosti, o šekspirskom 
tragizmu, o Fredru, Gomulickom, Žeromskom, Kasprowiczu 
i t. d. J. B-ć. 

BORRESCICH (Borešić) -»■ Burešić. 

BORROMEO, milanska patricijska porodica, doselila se iz 
Padove; poznata je pod tim imenom, otkako ga je Vita- 
liano Vitaliani uzeo kao obiteljsko ime od svoje matere, 
koja je potjecala iz San Miniata. U službi Milanca Vis- 
contija 1445 postao je grof od Arone te uspješno dje¬ 
lovao u međunarodnim bankovnim poslovima. Taj raz- 
granjeni i danas još cvatući rod stekao je osobite zasluge 
pomažući kulturne ustanove (osnovao je Collegio Bor- 
rom ?° v u v P avi ji)> a u 17. st. povećao je svoje blagostanje 
stupivši ženidbom u rodbinske veze s porodicom Arese. 
Makar je 1562 utrnula loza prvenaca porodice B., podigla 
se obitelj osobito pontifikatom Pija IV. iz obitelji Medici, 
s kojom su B. došli ženidbom u srodstvo. Kasnije daje 
porodica osim državnika više crkvenih dostojanstvenika. 

1. Federico, * Milan 28. VIII. 1564, f Milan 21. IX. 1631, 
kardinal (1587) i nadbiskup milanski (1595—1631); bio je 
uzoran duhovni pastir svoje dijeceze braneći odluke Tri- 
dentskoga sabora i pokazujući u teškim vremenima gladi 


1627—28 i kuge 1630 svoju požrtvovnost i srčanost. Do¬ 
kazao je mnogo učenosti i smisla za psihologiju kao teolo¬ 
ški pisac i suvremeni kroničar, osnovao brojne »akademije« 
prema suvremenom ukusu i stekao neprolaznih zasluga 
za znanost osnivanjem milanske Ambrozijanske biblioteke 
1609: osam učenjaka putovalo je svijetom, da joj pribave 
rijetke knjige i rukopise. Aleksandar Manzoni, koji se 
poslužio bilješkama F. B-a za opisivanje milanske kuge i 
za životopis »Duvne od Monza« (Gertrude de Leyva), 
postavio mu je književni spomenik u svom romanu 
»Vjerenici«. 

LIT.: Litta, Famiglie nobili Milanesi, 1875; Sassi, De studiis litte- 
rariis Mediolanensium prodromus ad historiam typograficam Mediola- 
nensem, 1729; Roberti. Apologia del Cardinale F. B., 1870; A. Ratti. 
Cuida della biblioteca Ambrosiana, 1907. U. 

2. Karlo, sv., * Rocca di Arona 2. X. 1538, f Milan 

3. XI. 1584, milanski nadbiskup i kardinal. U ranoj je 
mladosti naginjao duhovnom staležu, pa je primio kleričku 
tonzuru već 1550. Kasnije je učio pravo u Paviji. Kad mu 
je ujak postao papom (Pio IV.), pozove ga u Rim, imenuje 
nadbiskupom i milanskim kardinalom, premda još nije 

bio svećenik, pa mu po¬ 
vjeri visoke državničke 
službe. Borromeo je ta¬ 
da pospješio sastanak 
Tridentskog sabora na 
konačna zasjedanja (g. 
1562—3). Kad su ga 
rođaci, pošto mu je brat 
umro bez odvjetka, nu¬ 
kali, da se ženi, dao se 
potajno zarediti za sve¬ 
ćenika, pa se 1565 stal¬ 
no preselio u Milan. Pro¬ 
vodio je strog svetački 
život i svom snagom ra¬ 
dio oko provedbe za¬ 
ključaka Tridentskoga 
sabora i oko prave re¬ 
forme klera. Bilo je i 
otpora, pače ga je neki 
redovnik (humilijat Fa- 
rina) pokušao i ubiti. 
Borromeo je gotovo čudom izbjegao smrti i uspio u po¬ 
duzetom djelu. Morao se boriti i za katolicizam u Švicar¬ 
skoj* P a i. e P 0( iigao Helvecijski kolegij. Sagradio je brojna 
dječačka i bogoslovska sjemeništa. Ni siromaha nije zabo¬ 
ravio, već im je bio pravi otac, a za vrijeme kuge u Milanu 
(1576) pokazao je neograničenu požrtvovnost prema pat¬ 
nicima. Umro je razmjerno mlad, iscrpljen naporima, a 
već 1610 proglašen je svecem. Njegovi homiletički i pa¬ 
storalni spisi objelodanjeni su prvi put u Milanu 1747 
(5 svez.). 

a L Pv : Basca P ć * De vita e * rebus gestis Caroli B., Brescia 1602; 

A. Sala, Documenti circa la vita di S. Carlo Borromeo, Milan 1857—61; 
F. Segmiiller, 5. Carolus Borromaeus vindicatus, Einsiedeln 1924; C. 
Orsenigo, Vita di S. Carlo Borromeo, 3. izd. Milan 1929; P. Palikuća,’ 
Život sv. Karla Borromea, Rim 1614. T. H. 

BORROMINI (Borromino), Francesco, * Bissone (na 
sjeveru Luganskog jezera) 1599, f Rim 2. VIII. 1667, tali¬ 
janski arhitekt i kipar. Oko 1628 promijenio je svoje poro¬ 
dično ime Castello u B. Poslije dužeg boravka u Milanu 
dolazi valdja 1617 u Rim, gdje je, najprije kao kipar, 
pomagao svome zemljaku Carolu Maderni, a kasnije Ber- 
niniju pri radovima na crkvi sv. Petra i palači Barberini, 
na kojoj se njegov stil razabira naročito na prozorima 
gornjega kata pročelja. Prvo je njegovo samostalno arhi¬ 
tektonsko djelo u Rimu crkva S. Carlo alle Quattro Fon¬ 
tane sa susjednim samostanom otaca Trinitarijaca (prvi 
građevni period od 1634 do 1641, a drugi od 1661 do poslije 
njegove smrti). Ova crkva sa svojim značajnim ovalnim 
tlocrtom objavlja već sve značajke umjetnosti B-jeve: ne¬ 
zavisnost od klasičnih uzora, naglašavanje okomitih smjer¬ 
nica, sklonost za obilne dekorativne i ornamentalne de¬ 
talje i za učinke kontrasta svijetla i sjene. Oko 1640 
zaposlen je B. pri palači Spada. Od 1637 do 1650 gradi 
Oratorio di S. Filippo Neri (dei Filippini) uz rimsku crkvu 
S. Maria in Vallicella, a od 1642 do 1660 sveučilišnu crkvu 
S. 7vo della Sapienza (centralni tlocrt razvijen iznad isto- 
stranične šesterouglate zvijezde s naglašenim uglovima, u 
kojima se nalaze glavni oltar, ulaz i kapele a s naglašenom 
smjernicom gibanja od ulaza prema glavnom oltaru). U 
spoljašnjosti značajna je za sasvim subjektivni borromi- 
nijevski stil »laterna«, koja se diže iznad visoka tambura. 



SV. KARLO BOROMEJSKI, 
Ambrosio Figino 
Milano, Biblioteca Ambrosiana 

koji obavija gotovo 
čitav donji dio visine 
kubeta. Još jače je u 
tom smislu naglašen 
toranj crkve S. Andrea 
della Fratte (1654 do 
1665). Obadva tornja 
sjećaju mnogo na istoč- 
n j ačke, » eksotične « 

građevine. Vrijeme 
vladanja pape Inocen- 
ta X., kad je Bernini 
bio neko vrijeme iz¬ 
gubio papinu naklo¬ 
nost, znači razdoblje 
najzamašnije djelat¬ 
nosti B-jeve. On sad 
pregrađuje staru ba¬ 
ziliku S. Giovanni in 
Laterano (1646—1649), 
pri čemu su na žalost 
uništene dragocjene 
freske Gentila da Fa- 
briano i Pisanella, i 
izvodi svoje možebit 
najznatnije djelo, cr¬ 
kvu 5. Agnese in Piaz- 
za Navona (1652 do 
1657), koje su tlocrt 
FRANCESCO BORROMINI, Tlocrt bili Uglavnom dašto 
crkve S. Carlo alle Quattro Fontane ustanovili oba Rainal- 
(H. Sedlmayr, Die Architektur Borrominis ) dija, pa ju je poslije 

smrti papine (1655) i 
dovršio Carlo Rainaldi odvajajući se pri tome ponešto od 
osnove B-jeve. Na ovoj je crkvi naročito značajno kube 
sa svojom istaknutom težnjom za visinom. Za dalji razvoj 
barokne arhitekture važni su i dijelovi na palači Collegio 
di Propaganda Fide (1646—47). Među B-jevim profanim 
građevinama najznatnija je Villa Falconieri u Frascatiju 
(1638—41), dovršena istom poslije njegove smrti. B-evo 
značenje temelji se »najvećim dijelom na izrazitu subjekti- 



FRANCESCO BORROMINI, S. Ivo della Sapienza 
(H. Sedlmayr, Die Architektur Borrominis ) 



(Foto Anderson) 

FRANCESCO BORROMINI, Pročelje crkve S. Carlo alle Quattro Fontane 

vizmu, koji se osjećao slobodan od svih spona konvencije« 
(Hempel). B. voli veličajne redove kolumna, živo pokre¬ 
nuti tlocrt, zaobljene uglove, zavojita pročelja, pa je time 
bio u pravom smislu riječi »izvršilac naročitog baroknog 
stilskog htijenja« i prethodnik Guarinija i Pozza. Pred¬ 
stavnici klasicizma žestoko su ga doduše osuđivali, ali je 
utvrđena činjenica, da je njegov utjecaj na kasniji razvoj 
bio veoma znatan. Njegove ornamentalne zamisli razvijaju 
dalje osobito predstavnici francuskog rokokoa (Oppenort 
i Meissonnier), dok su njegova arhitektonska djela za- 
mašno utjecala na njemačku baroknu arhitekturu (J. B. 
Fischer von Erlach, 

Dientzenhofer, J. K. 
von Schlaun i Johann 
Georg Schmidt). 

LIT.: A. Munoz, F. B. 

(Sei e Settecento italiano), 

Rim 1920; M. Guidi, F. 3., 

Rim 1920; E. Hempel, F. B., 

Beč 1924; Wasmuths Lexi- 
kon der Baukunst, I., Ber¬ 
lin 1929; H. Sedlmayr, Die 
Architektur Borrominis, 

Berlin 1930. A. Sch. 

BORSI, Giosue, % Li- 
vorno 10. VI. 1888, 
f na bojnom polju na 
Zagori 10. XI. 1915, 
talijanski književnik, 
novinar, kritičar, pje¬ 
snik i pripovjedač, naj¬ 
prije liberalno, a zatim 
religiozno orijentiran. 

Preteča religiozne ob¬ 
nove u Italiji. 

BIBL.: Colloqui, 1916; 

Colloqui scritti al fronte, 

1916; Fer si, 1922. 

LIT.: A. Cojazzi, G. B., 

3. izd., Turin 1931; A. Mar- 
picati, Saggi di letteratura, 

Firenca 1933. M. D-ić. (H. Sedlmayr, Die Architektur Borrominis ) 




FRANCESCO BORROMINI, Tlocrt 
crkve S. Ivo della Sapienza u Rimu 

BORSIG, Johann Friedrich August, * Breslau 1804, f Ber¬ 
lin 1854. Industrijalac i osnivač poznatih tvornica strojeva 
i lokomotiva. Prvobitno izučio tesarski obrt, ali se kasnije 
posvetio mašinskoj struci. Bio je neko vrijeme upravitelj 
jedne berlinske ljevaonice željeza, a 1837 osniva vlastitu 
tvornicu strojeva u Berlinu, koja je izradila prvu loko¬ 
motivu 1841. Od 1847 imalo je poduzeće i vlastitu željezaru 
kao i rudnike ugljena. Njegov sin Albert znatno proširuje 
poduzeće osnivanjem novih tvornica i ugljenokopa u Šle- 
skoj. G. 1898 sagrađena je današnja Borsigova tvornica 
lokomotiva u Tegelu kraj Berlina. J. H. 

BORSKI RUDNIK, rudnik bakra blizu sela Bora u Ti- 
močkoj Krajini (istočna Srbija). Rudnik je otkriven 1903. 
Bio je vlasništvo beogradskog industrijalca Đorđa Weiferta, 
koji je prepustio povlasticu filijali skupine Banque de Mi- 
rabeau, stupivši u to poduzeće kao upravni savjetnik 
zajedno sa svojim suradnikom Ferdinandom Gramber- 
gom. G. 1904 osnovalo se francusko društvo rudnika 
Bor i počelo pripravama za vađenje rude. Bakarne rude 
razvile su se po širokom pojasu andezita u smjeru SJ 
od Dunava prema Nišavi. Rude se vade u kraju Čuka 
Dulkana i Tilva Mika, a glavna je ruda, iz koje se istaljuje 
bakar, bakronosni pirit sa 2—8% (poprečno 5% bakra). 

Proizvodnja sirova bakra u Boru iznosila je: 


1930 

24.463 tone 

1935 

39.000 tona 

1931 

24.351 „ 

1936 

39.400 „ 

1932 

30.159 „ 

1937 

39.410 „ 

1933 

40.318 „ 

1938 

41.993 „ 

1934 

44.370 „ 

1939 

41.658 „ 

LIT.: 

Bor, Rudarski Zbornik, I., 113. 


F. T. 


BORSOS, Jozsef, * Vesprim 20. XII. 1821, f Budimpešta 
19. VIII. 1883, madžarski slikar. Učio je u bečkoj akade¬ 
miji kod Kupelwiesera i Waldmiillera. Slikao je portrete 
istaknutih madžarskih aristokratskih ličnosti najprije u 
Beču, a poslije u Budimpešti. Oko sredine stoljeća cijenili 
su ga i kao najboljeg slikara madžarskih građanskih genre- 
slika. Znatnija se njegova djela nalaze u budimpeštanskim 
javnim i privatnim zbirkama. 

LIT.: Thieme-Becker, ALBK, IV., Leipzig 1910. A. Sch. 

BORST, Max, * 1869 u Wiirzburgu, gdje je postao 
docent i izvanredni profesor. Kao redovni profesor opće 
patologije i patološke anatomije služi u Gottingenu, Wurz- 
burgu i Miinchenu. G. 1902 izdao svoje kapitalno djelo 
Die Lehre von den Geschwiilsten, u kome se prvi put 
daje sistematski i skupni opis svih dotada poznatih tu¬ 
mora. Kasnije napisao udžbenik patološke histologije i 
opću patologiju opasnih oteklina. Istakao se radom na 
području regeneracije i tumora. S. S. 

BORSTALSKI SUSTAV. Borstal je ime sela u grofoviji 
Kent u Engleskoj blizu Rochestera. Tu su u staroj kaznio¬ 
nici počeli oko 1902 postupati s mlađahnim zločincima iz¬ 
među 16 i 20 godina na poseban način, iz kojega se razvio 
t. zv. borstalski sustav, uzakonjen 1908 sa Prevention of 
Crime Act. Kao osnivač tog sustava navodi se Sir E. Rug- 
gles Briše. Radi se o odgojnom sustavu, koji vodi računa o 
duševnim, tjelesnim i moralnim svojstvima pojedinca. 
Njegov uspjeh tijesno je povezan s ličnošću njegovih no¬ 
silaca, upravnog osoblja i načina organizacije rada. Kako 
se kao osnovna načela toga sustava navode ljubav, sloboda 
i samouprava, to se njegov uspjeh (65°/o pitomaca tako vo¬ 
đenih ustanova izliječeno je zauvijek od zločina) sastoji 
u duševnom i društvenom surađivanju, u međusobnom 
odgajanju i usavršivanju odgojitelja i odgajanih. To bi 
bio jedini mogući način, da se izađe iz kobnog kruga zlo* 
činstvo-kazna. Sudbina zločinca (sustav vodi računa samo 
o teškim zločincima) položena je u njegove ruke i u ruke 
njegovih prijatelja. Usvojeno je načelo, da se pojedinac 
najlakše popravlja u dodiru sa društvom, a ne izoliranjem 
od društva i u dodiru sa zločincima. Zapravo se tu ne radi 
o popravljanju, nego o preporođivanju. 

LIT.: S. Barman, The English Borstal System, London 1934. S. F-k. 

BORŠČ, rusko narodno jelo, koje se priređuje iz svje- 
žega mesa i različitoga zelenja (luka, mrkve, cikle i zelja). 
Sve se to kuha u vodi, a kuhano zakiseli sokom od limuna 
ili vinskim octom. Š. B. 

BORŠTNIK, Ignjat, * Crklje (Slovenija) 6. VI. 1859, 
f Ljubljana 23. IX. 1919, glumac. Glumu je učio u Beču. 
U Ljubljani nastupio prvi put 1883, a 1886 postao redatelj. 
G. 1894 prešao u Zagreb, gdje je snažnom realističkom glu¬ 
mom postepeno zauzeo prvo mjesto u tadašnjem moder¬ 


nom repertoaru (Hauptmann, Ibsen, Strindberg). U mla¬ 
dosti igrao mnogo u klasici, a kasnije postade uz M. Dimi- 
trijevića i D. Freudenreicha prvak našeg kazališta; oni su 
realističkim stilom i prirodnošću potisnuli patetiku stare 
deklamatorske glume. Uz snažan talenat bio je vanredno 
savjestan u studiju i izrađivanju uloga. G. 1918 ostavio je 
Zagreb i prešao u Ljubljanu. Bavio se i književnošću te 
je na slovenskom pisao pjesme i drame: Otok in struga , 
igrokaz u 4 čina, 1888; Ni moj ukus , šala u 1 činu, 1891; 
Stari Ilija , igrokaz u 3 čina, 1890. S njemačkog je preveo 
na slovenski 8 kazališnih djela. S. B. 

BORŠTNIK-ZVONARJEVA, Sofija, * Ljubljana 15. V. 
1868, dramska glumica, supruga Ignjata B. Debitirala u 
Ljubljani 1882, zatim učila glumu u Pragu, a po povratku 
u Ljubljanu glumi ondje do 1894. Te je godine sa supru¬ 
gom angažirana u Zagrebu. Poslije toga glumi u Beogradu, 
Sofiji, a u posljednje vrijeme opet u Ljubljani. Smatra se 
najvećom slovenskom tragetkinjom. Najvažnije uloge: Anti- 
gona , Dezdemona, Fedora , Marija Stuart , Nora, Veronika 
Desinićka . S. B. 

BORT, vrsta dimajanta, koji se razvio u obliku providnih 
kuglica, koje su sastavljene od radijalno poredanih vla- 
kanaca. F. T. 

BORTNJANSKIJ, Dimitrij Stepanovič, * Goluhov (gub. 
Černigov) 1751, f Petrograd 1825, znameniti skladatelj 
ruskih crkvenih kompozicija. Glazbu je učio najprije u 
Petrogradu u Galuppija, a poslije kod istoga učitelja u 
Veneciji. Zbog studija je posjetio još i Bolognu, Rim i 
Napulj. U Italiji je skladao dvije talijanske opere, izve¬ 
dene u Veneciji i Modeni. G. 1779 vraća se u Rusiju, gdje 
se zanima najvećma crkvenom glazbom. G. 1796 postavljen 
je za ravnatelja dvorskoga crkvenog pjevačkog zbora, te 
mu je povjereno, da bira i odobrava skladbe, određene za 
bogoslužje. Skupno izdanje njegovih crkvenih skladba 
uredio je Čajkovski u izdanju naklade Jiirgensona (10 sve¬ 
zaka). Tu ima 9 troglasnih skladba, među njima 1 liturgija, 
29 četveroglasnih liturgijskih popjevaka, više skladba za 
dva zbora, među njima hvalospjevi, znameniti duhovni 
koncerti, himne i molitve. Od svjetovnih skladba vrijedno 
je spomenuti još 3 opere (na talijanske i francuske tek¬ 
stove), 1 simfoniju, komornu glazbu, klavirske sonate, 
arije i t. d. B. Š. 

BORTNYIK, Sandor, 1893, madžarski slikar. Za vri¬ 
jeme svoje djelatnosti u Njemačkoj (Weimar) radio je u 
duhu najmodernijih stilskih nastojanja, te njegovi neopri- 
mitivni, konstruktivistički radovi svjedoče, da ima izvrsno 
razvijen osjećaj za kompoziciju. U novijim se radovima 
vraća prikazivanju motiva iz života, te su mu ove slike 
pune izražajne i slikarske snage. Plakatima i dekorativnim 
radovima zauzima vidno mjesto u današnjem umjetničkom 
stvaranju Budimpešte. J. G-r. 

BORUT, knez slovenske Karantanije. Pod njegovim su 
vodstvom Slovenci u Karantaniji nešto prije 743, kad su 
ih počeli napadati Avari, molili Bavarce za pomoć. Ti su 
došli, pobijedili Avare i podložili karantanske Slovence. 
Time je bilo uvedeno političko i doskora iza toga i crkveno 
pripojenje Karantanije Bavarskoj, odnosno franačkoj 
državi i Zapadu. Među taocima, koje su tom prilikom 
odveli Bavarci, bio je i njegov sin Gorazd; on je na očevu 
molbu primio kršćansku vjeru i odgoj, a jednako i nećak 
mu Hotimir. Nakon njegove smrti (najraniji mogući da¬ 
tum 749, najkasniji potkraj 751) postao je knezom karan- 
tanskih Slovenaca Gorazd, koji je umro treće godine nakon 
nastupa vlade, a iza njega Hotimir. M. K-s. 

BORUTH, Andor, * 1873, madžarski slikar. Učio je u 
Njemačkoj, Francuskoj i Španjolskoj. Svojim portretima, 
koji odaju duboku duševnost, kao i nabožnim religioznim 
slikama stekao je mnoga odlikovanja i priznanja. J. G-r. 

BORY, Jeno, * 1879, madžarski kipar i graditelj; profe¬ 
sor visoke školte za likovnu umjetnost; autor mnogih izvr¬ 
snih spomenika. J. G-r. 

BORYSLAW, grad u srednjoj Galiciji, pripada općini 
Drohobycz, ima 45.000 duša, Poljaka, Rusina i Židova. 
Leži na malom pritoku Dnjestra, a na sjevernom podanku 
Karpata, koji se zove Crni Les. U blizini su vrela nafte, 
koja daju godišnje 500.000 t nafte, više nego igdje u Evro¬ 
pi. Ondje ima i ozokerita, koji ispunja pećinske pukotine, 
ali dobivanje opada. Pod konac 19. st. bila su neznatna 
rusinska sela, gdje se danas dižu nizovi visokih zdenaca 
nad vrelima nafte. M. š. 


BOSNA I HERCEGOVINA 


PRILOG U BAKROTISKU 3 



Gore: ČVRSNICA, NAJVIŠI VRH, KLEKOVINA SA STIJENAMA I TOĆILIMA; 
dolje: PRENJ-PLANINA, POGLED S GLOGOVA NA GALIĆ, ŠUMA MUNJIKE 

(Foto I. Horvat) 



PRILOG U RAKROTISKU 4 


BOSNA I HERCEGOVINA 



Gore: JAHORINA; dolje: PRENJ, VRH taraš (1780 m ; 






BOSNA 1 HERCEGOVINA 


PRILOG U BAKROTISKU 5 




Gore lijevo: DOLINA VRBASA; gore desno: DOLINA NERETVE KOD JABLANICE (Foto dr. li. Gušić) 

dolje: ČVRSNICA, RISOVAC (Foto dr. B. Gušić); 






PLANINSKO BILJE 

Gore lijevo: NAROVAŠENI ŽABNJAK (Ranunculus crenatus ); gore desno : ŽUTI MAK (Papaver Kerneri); 
dolje lijevo : GLATKA KAMENIKA (Saxifraga glabella ) (Foto dr. B. Gušić)-, dolje desno: FREYNOV KARANFILI (Dianthus Freynii) 

(Foto 1. Horvat) 


PRILOG U BAKROTISKU 6 


BOSNA I HERCEGOVINA 






BOSNA I HERCEGOVINA 


PRILOG U BAKROTISKU 7 




PLANINSKO BILJE 

Gore lijevo: PRENJSKA KAMENIKA ( Saxifraga prerija ) SA ŽUTIM MAKOM ( Papaver Kerneri)-, 
gore desno: DINARSKI ROŽAC ( Cerastium dinaricum); dolje lijevo: KLUSIJEV PETOLIST ( Potentilla Clusiana ); 

dolje desno: ŽUTI LAN ( Linum capitatum ) 









PRILOG U BAKROTISKU S 


BOSNA I HERCEGOVINA 




TIPOVI I NOŠNJE 

Gore lijevo: DJEVOJKA IZ JANKOVIĆA KOD TRAVNIKA (Foto L. Janković); gore desno: DJEVOJKA IZ ZLOSELA KOD KUPRESA; 
dolje lijevo: SELJAK KATOLIK IZ SREDNJE BOSNE; dolje desno : MOMAK IZ ČAJDRAŠA KOD ZENICE 

(Foto Dabac) 







BOSNA I HERCEGOVINA 


PRILOG U BAKROTISKU 9 




TIPOVI I NOŠNJE 

Gore lijevo: MUSLIMAN IZ OKOLICE SARAJEVA (Fofo Božić); gore desno: SVIRAC NA ZURI.U (MUSLIMAN) IZ KOTORSKOGA 
KOD DERVENTE (Fofo Dabac ); dolje lijevo: DJEVOJKA IZ PRI(HI)ĆA OD TRAVNIKA ČEŠLJA KUDJELJU (Fofo J. Dabac): 
dolje desno: SELJAK IZ BATKOVICA U HERCEGOVINI (Fofo dr. B. Gušić) 















ŽIVOT I OBIČAJI 

Gore lijevo: MUSLIMANSKE VAROŠKE DJEVOJKE PRED KAPIJOM (EXL, šifra S. R.); Pojam činovničke stalnosti, u 
povodu umirovljenja sveučilišnih profesora (ibid. 1925, 21. L, šifra R. 
S.); Dekoncentracija prosvjetne uprave (ibid. 1925, 25. VIII); Uvodni 
članak o položaju drž. podsekretara (ibid. 1925, 8. XI., šifra К. S.); 
Uvodni članak o budžetskim redukcijama (ibid. 1927, 8. IL); Za gimna- 
ziju (ibid. 1927, 20. IL; 1928, 9. XIL; 1932, 11. Xl); Uvodni čla- 
nak o političkom značenju ukidanja fakulteta (ibid. 1928, 11. IL, šifra 
B.); Prosvjetna politika (ibid. 1928, 15. II. i dalje); Štrosmajer i Rački 
na zajedničkom kulturnom poslu. Prema korespondenciji (ibid. 1929, 
1. L); Bulić — Moje uspomene na nj (Hrv. straža, 1935, 15. IX.); Nad- 
biskup Bauer u mojim uspomenama (ibid. 1935, 16. П. i 1937, 12. XII); 

Unsere Mittelschule (Agramer Zeitung, 1902, br. 152. i 153.); Prinosi in- 
terpretaciji novoga mirov. zakona (Mjesečnik Pravničkoga društva, 1915, 
1917, 1918, 1921 i 1922); Pojam javnosti kod škola (ibid. 1917). 


Cijeloga vijeka radio je oko čistoće pravilnoga hrvat- 
skoga jezika, i to nesamo predavanjima, naučnim i publi- 
cističnim radom, nego i dotjerivanjem jezika i stila u dje- 
lima pojedinih književnika. Taj posao svagda je vršio 
prema stalnom načelu, da se utvrđene gramatičke osnove 
hrvatskoga jezika ne smiju dirati, jer i u književnom je- 
Ziku, kao u svemu, treba da bude razuman red, koji sve 
oduhovljuje (ordo est animus rerum). Na toj stalnoj osnovi 
književni jezik treba da se udilj sve bujnije razvija i obo- 
gaćuje stvaralačkom snagom hrvatskih pisaca i pjesnika, 
ograničenom samo zahtjevima profinjenoga ukusa i po- 
trebne mjere i umješnosti, bez čega ne može biti knjiže- 
vnoga i uopće umjetničkoga savršenstva. Kao član knjiž.- 
umjetn. odbora MH i urednik »Vijenca« zastupao je i 
branio zahtjev, da književnost — pored sve stvaralačke 
slobode, bez koje uopće i nema pravoga umjetničkoga 
stvaranja — treba da bude u službi hrvatskih narodnih 
ideala na čvrstim moralnim osnovama. 

Kao pedagog zastupnik je idealističko-aksiologijske pe- 
dagogije i humanističkoga obrazovanja mladeži na vjersko- 
moralnim osnovama. Prema tome odlučan je protivnik po- 
sve utilitaristično-pragmatičnoga smjera u školama. Mladež 
treba odgajati za djelovanje u životu, koje odgovara huma- 
nističkim idealima, i za odlučno suzbijanje svih protivnih 
nastojanja, koja se javljaju u životu. Zato zahtijeva i jače 
estetičko obrazovanje u školi, te je njegovom inicijativom 
i kod nas u klasičnim gimnazijama uveden poseban pred- 
met »umjetnost« (ne »povijest umjetnosti«). V. P-k. 

BOSANČICA, pismo hrvatskih katolika, bogumila i 
muslimana u Bosni i okolišnim krajevima, razvijeno prema 
staroslavenskoj glagoljici. 

Ni jedan alfabet nije najedamput stvoren; pismo se po- 
zajmljuje, udaljuje se od svoje matice, a promjene nastaju 
u različnim kulturnim i etničkim područjima, koja su ipak 
najviše podvrgnuta vjeri. Kako se svjetovna kultura dotiče 
samo površine čovječjega života, a tek vjera zahvaća či- 
tavu osobnu eksistenciju, vidimo, da je uz pojedine vjere i 
liturgijske organizacije vezana i posebna vrsta pisma. Na 
pr. Kopti i arijevski Goti prihvaćaju grčko pismo, ali ga 
i jedni i drugi preobrazuju svaki na svoj način. Južni Sla- 
veni svojom glagoljicom stiliziraju grčko pismo, a Poljaci, 
Česi, Slovaci, Slovenci i Lužički Srbi upotrebljavaju lati- 
nicu bez ikakve svoje stilizacije, jer nema posebne crkve 
poljske, češke i t. d. U Francuskoj uz bok galikanskoj 
crkvi ima merovinško pismo, u Španjolskoj je mozarap- 
skoj crkvi uz bok vizigotsko pismo, u gornjoj Italiji (Mi- 
lanu) imamo ambrozijevsku liturgiju i langobardsko pismo, 
a samostalnoj irskoj crkvi odgovaraju litterae tunsae. 

Slavenskom (bugarskom, srpskom i ruskom) pravosla- 
vlju odgovara jedno pismo (ćirilica), dok se Hrvati nalaze 
u najtežem položaju: jedni sačuvaše slavensku službu 
Božju te pišu glagoljicom, drugi, kod kojih je nestalo sla- 
venske službe Božje, prihvaćaju latinicu bez ikakve svoje 
stilizacije, a treći (bogumili i katolici u Bosni) odrekavši 

ABECEDA BOSANCICE 
Iz knjige I. Berëiéa Bukvar staroslovenskoga jezika, Prag 1862 


se glagoljice postepeno stvoriše od staroslavenske ćirilice 
posebno pismo — bosančicu. 

Kako naši bosanski muslimani nemaju svoje samostalne 
vjerske organizacije, pišu ili za hrvatski jezik prerađenim 
arapskim pismom, koje nema svoga duktusa, ili pismom 


svojih pradjedova — bosančicom. 
Svoju povijest ima i bosančica, koja tu i tamo — i u 
različito doba — ima elemenata starijih pisama (ćirilice, 


glagoljice i latinice), dok napokon nije nastalo posebno 
pismo, koje ćirilovac ne umije čitati. 

Pismo (i ortografija) je u Srba drukčije negoli u Bosni, 
gdje slova i (ize), jery, ë (jat) mogu označivati samo glas 
i, i to zato, što je u ikavaca (Bosanaca) glas č prešao u i, 
i što je nestalo razlike između jery i i. U srpskoj se ćirilici 
Pišu ta tri slova svako zograničenom samo zahtjevima profinjenoga ukusa i po¬ 
trebne mjere i umješnosti, bez čega ne može biti knjiže¬ 
vnoga i uopće umjetničkoga savršenstva. Kao član knjiž.- 
umjetn. odbora MH i urednik »Vijenca« zastupao je i 
branio zahtjev, da književnost — pored sve stvaralačke 
slobode, bez koje uopće i nema pravoga umjetničkoga 
stvaranja — treba da bude u službi hrvatskih narodnih 
ideala na čvrstim moralnim osnovama. 

Kao pedagog zastupnik je idealističko-aksiologijske pe¬ 
dagogije i humanističkoga obrazovanja mladeži na vjersko- 
moralnim osnovama. Prema tome odlučan je protivnik po¬ 
sve utilitaristično-pragmatičnoga smjera u školama. Mladež 
treba odgajati za djelovanje u životu, koje odgovara huma¬ 
nističkim idealima, i za odlučno suzbijanje svih protivnih 
nastojanja, koja se javljaju u životu. Zato zahtijeva i jače 
estetičko obrazovanje u školi, te je njegovom inicijativom 
i kod nas u klasičnim gimnazijama uveden poseban pred¬ 
met »umjetnost« (ne »povijest umjetnosti«). V. P-k. 

BOSANČICA, pismo hrvatskih katolika, bogumila i 
muslimana u Bosni i okolišnim krajevima, razvijeno prema 
staroslavenskoj glagoljici. 

Ni jedan alfabet nije najedamput stvoren; pismo se po¬ 
zajmljuje, udaljuje se od svoje matice, a promjene nastaju 
u različnim kulturnim i etničkim područjima, koja su ipak 
najviše podvrgnuta vjeri. Kako se svjetovna kultura dotiče 
samo površine čovječjega života, a tek vjera zahvaća či¬ 
tavu osobnu eksistenciju, vidimo, da je uz pojedine vjere i 
liturgijske organizacije vezana i posebna vrsta pisma. Na 
pr. Kopti i arijevski Goti prihvaćaju grčko pismo, ali ga 
i jedni i drugi preobrazuju svaki na svoj način. Južni Sla¬ 
veni svojom glagoljicom stiliziraju grčko pismo, a Poljaci, 
Česi, Slovaci, Slovenci i Lužički Srbi upotrebljavaju lati¬ 
nicu bez ikakve svoje stilizacije, jer nema posebne crkve 
poljske, češke i t. d. U Francuskoj uz bok galikanskoj 
crkvi ima merovinško pismo, u Španjolskoj je mozarap- 
skoj crkvi uz bok vizigotsko pismo, u gornjoj Italiji (Mi¬ 
lanu) imamo ambrozijevsku liturgiju i langobardsko pismo, 
a samostalnoj irskoj crkvi odgovaraju litterae tunsae. 

Slavenskom (bugarskom, srpskom i ruskom) pravosla¬ 
vlju odgovara jedno pismo (ćirilica), dok se Hrvati nalaze 
u najtežem položaju: jedni sačuvaše slavensku službu 
Božju te pišu glagoljicom, drugi, kod kojih je nestalo sla¬ 
venske službe Božje, prihvaćaju latinicu bez ikakve svoje 
stilizacije, a treći (bogumili i katolici u Bosni) odrekavši 

ABECEDA BOSANČICE 

Iz knjige I. Berčića Bukvar staroslovenskoga jezika, Prag 1862 


se glagoljice postepeno stvoriše od staroslavenske ćirilice 
posebno pismo — bosančicu. 

Kako naši bosanski muslimani nemaju svoje samostalne 
vjerske organizacije, pišu ili za hrvatski jezik prerađenim 
arapskim pismom, koje nema svoga duktusa, ili pismom 
svojih pradjedova — bosančicom. 

Svoju povijest ima i bosančica, koja tu i tamo — i u 
različito doba — ima elemenata starijih pisama (ćirilice, 
glagoljice i latinice), dok napokon nije nastalo posebno 
pismo, koje ćirilovac ne umije čitati. 

Pismo (i ortografija) je u Srba drukčije negoli u Bosni, 
gdje slova i (iže), jery, e (jat) mogu označivati samo glas 
i, i to zato, što je u ikavaca (Bosanaca) glas e prešao u i, 
i što je nestalo razlike između jery i i. U srpskoj se ćirilici 
pišu ta tri slova svako za svoj glas. 

Kako glagoljica nije nastala za potrebe hrvatskoga je¬ 
zika, u njoj nema znaka za glas j. Budući da je u ikavaca 
(Bosanaca) e = i , to su naši Bosanci upotrijebili slovo e 
za oznaku glasa j, kad se e nalazi pored kojeg vokala, na 
pr. čedan (= jedan), gospoea (= gospoja), diek (= dijak). 
Ali ima i ovakvo pisanje: svoe (= svoje), t. j. sa e (= je) 
»po glagoljskoj tradiciji« (Lj. Stojanović). 

Bosančica je u svom kurzivnom obliku za j (lj), n (nj) 
pošla svojim putem stavljajući, prema talijanskom gl (na 
pr. egli = e]i) i gn (benigno = benirio) znak X = đ pred 
/ odnosno n. Oni su i inače oponašali talijanski pravopis. 

U bosanskom se pismu nadalje slovo e upotrebljava — 
opet kao u glagoljici — u značenju srpskoćirilskoga KX (na 
pr. Ostoe = Ostoja). U ćirilici (staroslavenskoj) nema 
znaka za glas đ, već samo g, dok glagoljica ima poseban 
znak (đerv, jerv), kao što ga ima i bosančica, koji dolazi 
doduše u početku i u Srba (u Miroslavljevu i Vukanovu 


evanđelju), ali ga nestaje, čim su se Srbi posve priklonili 
grčkom duhu, jer je i samo stvaranje ćirilice (u Simeono- 
voj Bugarskoj) na štetu glagoljice koncesija grčkom duhu. 

Taj znak, koji je za bosančicu najkarakterističniji (za 
đ ili j dolazi već u ispravi Kulina bana), nije u ćirilici kod 
Srba nikad označivao glas c. 

Kako u jeziku Ćirila i Metodi ja nema glasa c, nema u 
glagoljici ni slova c, već njemu odgovara glas št (nošt = 
noć, opšti = opći, sveštenik = svećenik). Zato se glas 
c u ćirilici piše znakom št, a kasnije se za nj — u razli¬ 
čitim krajevima — uzima k (na pr. domoki. = pomoć). 

I ortografija se u Bosni razlikuje od srpske: u Bosni 
ortografija ostaje ista, dok se u Srbiji pod utjecajem bu¬ 
garske pravopisne reforme (u drugoj polovici 14. st.), koja 
ne zahvata Bosne, mijenja. 1 brojčana vrijednost je.ponešto 
drukčija od srpske, jer se za 1000 upotrebljava V kao u gla¬ 
goljici, a za 90 nije srpsko već grčko koppa. 

U ćirilici ima nad slovima sva sila akcenata ili kvačica, 
dok toga u bosančici nema, što će biti tradicija glagoljaške 
škole, jer je poznato, da i najstariji glagoljski rukopisi 
hrvatskoga razreda ništa ne znadu o suvišnim znacima 
nad vokalima (Jagić). S druge strane ima mnoštvo ligatura, 
a to je prema latinskoj grafici; nadalje se zapadnjački 
utjecaj vidi i u oponašanju gotice. 

U Bosni (Dubrovniku i južnoj Dalmaciji s nekim oto¬ 
cima) pismo je — za razliku od istočnih krajeva — nagnuto 
na desno, a crte slova produžene su prema gore i dolje; 
i slova današnje latinice stoje između četiri crte. 

Ustavno pismo upotrebljavaju od 12. do 15. st. bogumili 
i katolici; ono je i lapidarno na nadgrobnim spomenicima 
(stećcima); kurziv se javlja još prije dolaska Turaka, 
njime bosanski fratri štampaju svoje knjige. 

Već od početka (t. j. od 12 st.) bosančicom pišu samo 
katolici i bogumili; ona se gaji u samostanima sve do 19. 
st., a od propasti bosanskoga kraljevstva sve do naših 
dana njome se služe i neke muslimanske porodice. 

U bosanskim jezičnim spomenicima čisti je narodni jezik 
ikavskoga govora, dok je u grčkoistočnjaka nenarodni 
(crkveni), pisan srpskom ćirilicom, koja je iza propasti 
bosanskoga kraljevstva došla iz Srbije. 

A i kasnijoj kurzivi, kojom je pisan na pr. katolički 
Ortus anime (1567) ili Statut bratovštine sv. Kuzme i 
Damjana u Poljicima (1619), nema traga u Srbiji. 

Utjecaj Bosne vidimo i izvan bosanskoga kraljevstva, 
jer se bosančica nalazi i na stećcima, koji su nađeni i preko 
Drine i u Albaniji, a kakav je autoritet imalo bosansko 
kraljevstvo i njegovo pismo, dokazuje i to, što se tim 
pismom pišu i turski, grčki, latinski, rumunjski i madžar¬ 
ski tekstovi. 

Treba istaći, da ima primjera, kako su katolički Albanci 
u svojim knjigama upotrebljavali bosančicu, a ne bugarsku 
ili srpsku ćirilicu, koja im je prostorno bila bliža: bosan¬ 
čica je dakle vezana za katolicizam. 

Utvrđeno je već, da se bosančica naslanja na glagoljicu, 
ali na teritoriju bosanskoga kraljevstva ima gdjegdje i 
poseban tip glagoljice, koja opet pokazuje više veza s 
makedonskom glagoljicom, dok u krajevima današnje 
Bosne, koji su pripadali hrvatskoj državi, ima ona poznata 
glagoljica naših vrijednih glagoljaša. 

Kao što je Bosna i državno i kulturno, a dijelom i vjerski 
(bogumilstvo), bila posebna jedinica, tako se ona i pismom 
odvaja od srpske i hrvatske države, ali Hrvati se i na 
sjeveru (Keglevići) i na jugu (Split, Poljica, Makarska, 
Brač) služe bosančicom. Bosna je nekako samostalna, če¬ 
sto vezana s onom staroslavenskom emancipacijom, koja 
se ogleda u glagoljskom pismu našega Konstantina-Ćirila, 
pa kad već prihvaća ćirilicu, koja je koncesija grčkom 
duhu, ona se od nje udaljuje i stvara posebno pismo: odba¬ 
cuje staroslavenska slova, koja nisu potrebna hrvatskom 
jeziku, uvodi nove znakove za svoj govor, razvija nove 
oblike (za č, v, z), organski se razvija nezavisno od staro¬ 
slavenske, bugarske i srpske ćirilice, prihvaća zapadnjačku 
ligaturu, oponaša goticu i talijansko pisanje. 

U bosanskom se pismu ogleda samostalnost pri fiksira¬ 
nju znakova za posebne glasove, vidi se određena volja, 
vidi se originalan duktus: ono je pozajmljeno, kao što su 
pozajmljeni svi alfabeti, ali ono je novo pismo. 

LIT.: I. Berčić, Bukvar staroslovenskoga jezika. Prag 1862; GLZM, 
Sarajevo 1889, 1899, 1914 (članci V. Jagića i Ć. Truhelke); V. Jagić, 
Odlomak jevanđelja bosanskoga pisanja, Zagreb 1877 (Starine, knj. 9.); 
Isti, Analecta Romana, Berlin 1903 (Archiv f. slav. Philologie, XXV.); 
Isti, tinige Worte iiber bosnische lnschriften auf Grabsteinen, Beč 
1895^ (Wissensch. Mitteil. aus Bosnien und d. Hercegovina, sv. 3.); K. 
Jireček, Die mittelalterliche Kanzlei der Ragusaner, Berlin 1903—1904 
(Archiv f. slav. Phil., sv. XXV.—XXVI); P. A. Lavrov, Paleografičeskoe 
obozrenie kirillovskago pisma, Petrograd 1914 (Enciklopedija slavjanskoj 
filologii, vyp. 4/1.); M. Murko, Geschichte der alteren siidsl. Litera- 
turen, Leipzig 1908; Lj. Stojanović, Jedan prilog poznavanju bosan- 
skijeh bogumila, Zagreb 1886 (Starine, knj. 18.); Ć. Truhelka, Bosančica, 
Prilog bosanskoj paleografiji, Sarajevo 1889; Isti, Die bosnischen Grab- 
denkmaler des Mitfelalters, Beč 1895 (Wissensch. Mitteil. aus Bosnien 
und d. Hercegovina, sv. 3.); Isti, Die Klosterchronik von Fojnica, Beč 
1912 (Wiss. Mitteil. aus Bosnien und d. Hercegovina, sv. 12.); E. F. 
Karski, Slavjanskaja kirillovskaja paleografija, Leningrad 1928; M 
Rešetar, Dubrovački zbornik od g. 1520, Beograd 1933. M. T. 

BOSANQUET, Bernard, * 1848, f 1923, engleski filozof, 
zastupnik idealizma, priklanja se nauci Hegelovoj (v.). 
Zazbiljnost se može spoznati samo posredstvom osjetnoga 
iskustva. Različite idejne perspektive, što na osnovi njega 
nastaju, služe tomu, da se prikaže smisao i svrha stvar¬ 
nosti. Sve one zajedno sačinjavaju totalitet iskustva, koji 
odgovara apsolutnom bitku. Sadržaj svijeta izražava se u 
različnim pojavnim nizovima, koji upućuju na jedinstvo 
zazbiljnosti. Ujedno tim dobiva pojam opreke i protu¬ 
slovlja značenje za očitovanje ideje, na kojoj se stvarnost 
osniva. Protuslovlje je glavni pokretač stvaranja. To vri¬ 
jedi nesamo u prirodnom redu događaja, kao neprestanom 
prevladavanju napetosti, nego i u moralnom i socijalnom 
životu, gdje nezadovoljstvo i otpor vodi k prevladavanju 
zla i u idealnom produženju obećaje potpuno ostvarenje 
dobra. Na tom uvjerenju osniva se religijska misao. 

B1BL.: Logic or the Morphology of Knoivledge, 2 sv., Oxford 1888; 
The Philos. Theory of the State, London 1899; The Principle of Indi- 
viduality and Value, London 1912; The Value and Destiny of the Indi- 
vidual, London 1913; Knowle and Reality, 1885. M. P-s. 

BOSANSKA DUBICA, na desnoj obali Une, na cesti 
Bos. Kostajnica— Bos. Gradiška, oko 12 km prije utoka 

Une u Savu. Turci su početkom 18. st. uzmičući na desnu 
obalu^ Une udarili ondje temelje Bos. Dubici, koja postaje 
poprište krvavih borba između banske i turske Hrvatske; 
ta je borba završena požarevačkim mirom 1718, kad je 
B. D. potpala pod Tursku. Od 1941 u velikoj je župi Livac 
i Zapolje. Tu je sjedište kotara i općine sa 4157 stan. 
B. D. izvozi kukuruz, pšenicu, sijeno, perad, jaja i trguje 
konjima i rogatim blagom. Drveni most preko Une (dug 
250 m) veže je s Hrvatskom Dubicom. Ostatci tvrđave i 
šančevi tik uz desnu obalu Une jedini su spomenici pro¬ 
šlosti B. D. 

Povijest B. D. odigravala se najprije na lijevoj obali 
Une, 1237 pod vlašću je vojvode Kolomana, sina Andrije 
II., 1269 u vlasti je templara, 1312 prelazi u ruke viteškoga 
reda sv. Ivana, a zatim gospodare njom Šubići sa Zrina do 
1538, kad pada u vlast Turaka. Kat. župa Dubice spominje 
se već 1334, i to kao dvije župe, Gornja i Donja Dubica 
(sa samostanima pavlina i ivanovaca). Sadašnju je župu 
osnovao 1882 misionar P. V. Lach. V. Ž. 

BOSANSKA GRADIŠKA, kotarsko mjesto u Bosni, na 
desnoj obali Save nasuprot Stare Gradiške (slavonske) u 
velikoj župi Livac i Zapolje. Ima oko 4300 stan., najviše 
muslimana. Tu se drže dobro posjećeni sajmovi stokom. 

U 17. i 18. st. B. G. poprište je borba između Turaka i 
Austrije. Pod Turskom je sjedište kadiluka pod imenom 
Berbir. G. 1789 zauzeo ju je Laudon. Katolička župa Bos. 
Gradiške spominje se u 17. st., a obnovljena je 1837. 
G. 1334 bilo je na području današnje župe više župa za¬ 
grebačke biskupije: St. Georgius de Gradec (Gor. Pod- 
graci), Osik, Turjak, vjerojatno Jablanica, i Gor. Kijevci 
(cistercitska podružnica od 1258). Katolička župa B. G. 
broji na tom području 3693 duše. 

LIT.: K. Draganović, Opći šematizam kat. crkve u Jugoslaviji, Sara¬ 
jevo 1939. V. ž. 

BOSANSKA KOSTAJNICA, trgovište na desnoj obali 
donjeg toka Une, nasuprot Hrv. Kostajnici, s kojom je 
spaja Napoleonov most. Na desnoj obali Une, t. j. na 
otoku između Une i Unčice, su ruševine Zrinskog grada, 
važnog uporišta u odbijanju turskih navala. B. K. ima 
ispostavu kotara Bosanski Novi, općinu i druge manje 
upravne i prosvjetne ustanove. U mjestu su i dvije tvor¬ 
nice, u kojima se izrađuju plugovi. Središte je žive trgo- 

vine za prostrano zaleđe, što se ogleda i u samom tipu 
naselja, koje je izgrađeno uzduž glavne ulice »Čaršije«, a 
to je dio uzdužne unske ceste. Ima 1800 stan. (1931). 

BOSANSKA KRAJINA Turska Hrvatska. 

BOSANSKA KRUPA, među Unom i potokom Krušni- 
com na poluotoku u Krupskoj dolini, okružena šumovitim 
brdima, kotarsko je mjesto sa 3311 stan., u velikoj župi 
Krbava i Psat. Trguje stokom i žitom. Ima razvijen i vele- 
obrt drva. Uz Unu na strmoj litici strše ruševine staroga 
grada. 

Još za hrvatskih vladara poznat je u tom kraju grad 
Pset i istoimena župa sa županom Miroslavom (1072). Neki 
(Šišić) stavljaju Pset u današnji Bosanski Petrovac pod 
obroncima Grmeč-planine. Prvi put se spominje Krupa 
krajem 13. st. pod knezovima Babonićima. Rod krupskih 
Babonića izumire s Pavlom Babonićem, koji je ostavio udo¬ 
vicu roda Frankopana, radi čega nastaju borbe za tu ba¬ 
štinu između susjednih Babonića Blagajskih i Frankopana. 
Već 1400 pozivlju Blagaji u pomoć Turke protiv Franko¬ 
pana. Kralj Sigismund poklanja Krupu Vukcu, banu bosan¬ 
skom, pa je morade 1410 zauzeti silom banska vojska. Oko 
1425 zalaže Sigismund Krupu Fridrihu Celjskom. Po smrti 
posljednjega kneza celjskog dolazi grad u kraljevske ruke. 
Među kasnijim gospodarima ističe se Ivan Karlović 1521. 
Po njegovoj smrti pripao je nasljednim pravom knezovima 
Zrinskim. Posljednji branioci ovoga grada pogiboše 1565 
s vojvodom Bakićem. Na njihov spomen nedavno je sazi¬ 
dana crkvica na mjestu, gdje su poginuli. G. 1692 spominje 
se kao dizdar Krupe Mustafabeg Badnjević, rodom Hrvat, 
sandžakbeg bihaćki i zapovjednik bihaćke i krupske krajine. 

LIT.: R. Lopašić, Bihać i Bihaćka krajina, Zagreb 1890; V. Živić, Na 
pragu hrvatskog orijenta, Zagreb 1937. V. Ž. 

BOSANSKA POŠTA, politički list, izlazio od 15. stude¬ 
nog 1896 do konca 1898 u Sarajevu. Izdavao ga i uređivao 
Đuro Vrignanin. H. K. 

BOSANSKA RAČA, željeznička postaja i malo naselje 
u sjeveroistočnoj Bosni, na desnoj obali Save. Kako je u 
blizini ušće Drine, kraj je dosta močvaran. Most preko 
Save spaja B. R. sa Srijemskom Račom. Od B. R. polazi 
uskotračna željeznička pruga, koja vodi preko Bijeljine u 
ugljenokop Ugljevik. Ta pruga ima preko odvojka Srijem¬ 
ska Rača—Šid spoj s prugom Zagreb—Zemun. N. P. 

BOSANSKA VILA, književni časopis za zabavu, po¬ 
uku i književnost, koji je izlazio u Sarajevu od 1886 do 
1914. G. 1886 uređuju ga Božidar Nikašimović i Nikola 
Šumonja, a g. 1887 s njime Nikola T. Kašiković, koji ga 
uređuje sam do g. 1909 i 1910 zajedno s Vladimirom Ćo- 
rovieem, a od g. 1911 do 1912 s Petrom Kočićem. Od g. 
1913 do kraja uređivao ga opet VI. Ćorovič. M. O. 

BOSANSKI BROD, mjesto u sjevernoj Bosni uz desnu 
obalu Save. B. B. je cestovni tip naselja i razvio se duž 
puta, koji iz doline rijeke Bosne vodi prema Savi, tako da 
selo Sijekovac i B. B. čine jedno naselje. Velikim mostom 
preko Save vezan je B. B. sa Slavonskim Brodom. U B. B. 
je zadnja postaja uskotračne bosanske željeznice, a mjesto 
je važno za prometni pretovar (željeznički, cestovni i ri¬ 
ječni promet). Vrlo je lijepa i velika kolodvorska zgrada u 
maurskom slogu, koju je ovdje, na pragu Bosne, podigla 
austrijska uprava. Ima 4.439 stan. (1931), većinom Hrvata 
katoličke i islamske vjeroispovijesti, koji se ponajviše bave 
trgovinom i poljodjelstvom. U B. B. se nalazi veliko vele- 



BOSANSKI BROD (Foto Griesbach) 

obrtničko poduzeće za rafineriju zemnog ulja i proizvodnju 
mnogih kemijskih proizvoda. U neposrednoj blizini mje¬ 
sta je tvornica za konzerviranje voća i proizvodnju pek- 
meza. N. p. 

B. B. nastao je prije Turaka istom prilikom kao i Sla¬ 
vonski B., s kojim je zapravo bio jedno naselje na velikom 
posjedu plemena Boričevića. Po kasnijim posjednicima iz 

toga plemena, Berislavi- 
ćima, nosilo je to nase¬ 
lje s obje strane Save 
jedno ime Berislavića 
Brod za razliku od Bro¬ 
da Gradiškoga, koji je 
isto tako obuhvatao obje 
obale te rijeke. Na sla¬ 
bijem i podvodnijem 
položaju nije se Brod 
na desnoj strani Save 
nikada mogao razviti u 
onako znatno mjesto, 
kao što je to bilo nase¬ 
lje na drugoj strani. 
Pod Turcima u 16. i 
17. st. bilo je u njemu 
stotinjak muslimanskih 
kuća oko dobro utvrđe¬ 
noga čardaka. U rato¬ 
vanju od 1688—91 osvo¬ 
jila je kršćanska vojska 
Brod s obje strane Save, 
te je tom prilikom na¬ 
selje na desnoj obali 
zajedno s utvrdama pot¬ 
puno uništeno. Bosanski 
Brod ležao je onda do 
1700 pust, a te su ga 
godine opet naselili 
okolni muslimani u tri¬ 
desetak domova, koji su ga ponovno utvrdili šamcima i 
čardakom. To je naselje, koje se odsad zvalo Turski Brod, 
trajalo do 1716, kada ga je graničarska vojska u ratu 
između Austrije i Turske iste godine zaposjela i opet pot¬ 
puno uništila. Od te godine pa do 1739 ostalo je područje 
Turskoga Broda nenaseljeno, a obrađivali su ga slavonski 
Brođani i Varošani, jer je uski trak bosanske Posavine 
pripadao za to vrijeme Austriji. Kada je 1739 taj dio 
Bosne ponovno pripao Turskoj, okolni su ga muslimani 
opet nastanili, te je Turski Brod oko 1780 imao već pede¬ 
setak kuća s utvrđenom kulom pod zapovjedništvom age. 
U 19. st. poraslo je stanovništvo toga mjesta doseljavanjem, 
osobito katolika. Poslije okupacije mjesto je dobilo ime 
Bosanski Brod i steklo je položaj gradske općine. Od toga 
vremena umnažalo se sve više i naselje u njemu, pogotovu 
otkad je izgrađena pruga na Sarajevo. Danas Bosanski Brod 
ima 5000 stan. 

LIT.: M. Mesić, Građa mojih rasprava u »Radu«, Starine, V., Zagreb 
1873; T. Smičiklas, Dvijestogodišnjica oslobođenja Slavonije, II.’ Zagreb 
1891; G. Bodenstein, Povijest naselja u Posavini god. 1718—1739, GLZM, 
Sarajevo 1907 i 1908; Rezultati popisa žiteljstva u Bosni i Hercegovini] 
1895 i 1912. 5 p_£ ’ 

BOSANSKI NOVI, gradić na ušću Sane u Unu u velikoj 
župi Gora. Kotarsko je mjesto sa 4024 stan. (u većini mu¬ 
slimana); raskršće je putova i željeznice (Banja Luka, Bi- 



(Foto Griesbach) 

hać, Kostajnica). U većoj se količini izvozi pitomi kesten. 
Tu su građanska škola i sjedište katoličke župe Novi- 
Krupa. Uz katoličku crkvu nalazi se spomenik tisućgodi- 
šnjice hrvatskoga kraljevstva. B. N. ima više džamija, od 
kojih je jedna sazidana u dolini u pojasu staroga grada, 
kojega se zidine djelomično vide još danas. Stariji Castrum 
Novum stajao je na susjednom brdu iznad doline kod ušća 
Sane u Unu, te se njegovi ostatci još primjećuju. To je 
brdo pretvoreno u šetalište. S toga iščezloga starog grada 
pruža se prekrasan vidik na područje Sane i Une s B. N., 
dok se u daljini prema Petrovoj gori vidi povijesni grad 
Zrin. 

B. N. po prvi put se spominje kao Castrum Novum 1280, 
kada je u vlasti Babonića Blagajskih, poslije je vlasništvo 
Šubića sa Zrina, a 1557 pada u ruke Turaka. Za kasnijih 
borba protjerao je grof Drašković Turke, koji su pošli ro¬ 
biti po okolici Zrina. Ritter Vitezović opjevao je junaštvo 
ovoga bana u izgubljenom spjevu Novljančica. Od 1797 do 
1878 bio je u vlasti Turaka. U 18. st. rodio se u B. N. 
Omer Efendija, koji je na turskom jeziku napisao povijest 
Bosne. V. ž. 

BOSANSKI PETROVAC, kotarsko mjesto pod Grmeč- 
planinom u velikoj župi Krbava i Psat. Ima 3102 stan. (1931) 
u većini muslimana. Znatni su ondje sajmovi stokom i ži¬ 
tom, a u okolini se izrađuju narodni sagovi. Katolička je 
župa, koja broji na svom području 1050 duša, obnovljena 
1906. Prvi put se spominje 1334 (St. Petri de eodem). 

Neki historičari (Šišić) stavljaju na mjesto B. P. stari 
hrvatski grad Pset nekadašnje psetske župe iz 10. st. U 16. 
je st. u rukama Turaka, te ga spominje Hadži Halfa pod 

imenom P. Novasil. Iz tih su vremena ostatci stare tvr¬ 
đave. V. Ž. 

BOSANSKI PRIJATELJ, časopis s korisnim, poučnim 
i zabavnim prilozima, prvi je bosanski časopis. Izašla su 
četiri sveska i to tri u Zagrebu (1850, 1851, 1861), a četvrti 
u Vončine u Sisku. Prva je tri uredio Ivan Frano Jukić, a 
četvrti fra Anto Knežević. Treći je izašao troškom Ma¬ 
tice Ilirske s predgovorom J. Jurkovića. 

LIT.: T. Alaupović, Ivan Frano Jukić (1818—1857), Sarajevo 1907. H. K. 

BOSANSKI ŠAMAC, mjesto u sjevernoj Bosni, na ušću 
rijeke Bosne u Savu, na kojoj ima riječno pristanište. 
B. Š. su podigle turske vlasti 1863 i tu smjestile muslimane 
izbjeglice iz Srbije. Ovakav postanak se i ogleda u geome¬ 
trijskoj izgradnji mjesta. Ima 2.291 stan. (1931), u golemoj 
većini Hrvata islamske i katoličke vjere. Važno je trgo¬ 
vačko mjesto za izvoz šljiva i žitarica iz susjednih krajeva 
bogate i plodne bosanske Posavine. B. Š. je prometnim 
cestama vezan s Brodom, Derventom, Dobojem, Gradač- 
com i Brčkim, a preko Slavonskog Šamca sa Strizivojnom 
i Vinkovcima. Odvojak od glavne željezničke pruge Brod— 
Zemun spaja postaju Strizivojna-Vrpolje sa Slavonskim 
Samcem, ali glavni prometni značaj ima Sava. N. P. 

BOSANSKI VJESTNIK, politički i zabavno-poučni tje¬ 
dnik, izlazio je u Sarajevu od 7. IV. 1866 do 1. III. 1867. 
Vlasnik je lista bio Ignat Sopron, a urednik Miloš Mandić. 
Štampan je na osam strana ćirilicom. H. K. 

BOSANSKO-ĐAKOVAČKA I SRIJEMSKA BISKUPIJA. 
To je jedini ispravni službeni naziv za biskupiju, koja se 
obično nazivlje đakovačkom. Do 1773 bile su to dvije 
samostalne biskupije, koje su te godine sjedinjene, a 1780 
povećane dijelovima pečujske i zagrebačke biskupije. Po¬ 


četci bosanske biskupije gube se u ranom srednjem vijeku. 
Čini se, da se već 530 i 532 spominje na saborima u Solinu 
bosanski biskup (Andreas episeopus ecclesiae Bestoensis). 
Ti su podatci jasniji u 12. st., kada su bili posvećivani neki 
bosanski biskupi u Dubrovniku. Na sigurno tlo stupamo u 
13. st. Papa Grgur IX. šalje u Bosnu radi raširenog pataren- 
skog krivovjerja svoga poslanika prenestinskog biskupa 
Jakoba, koji postavlja za biskupa dominikanca bi. Ivana 
iz Vestfalske. Bosanski biskupi sjede u mjestu Brdu u da¬ 
našnjoj srednjoj Bosni, gdje imadu svoj kaptol i crkvu 
sv. Petra. U prvo je vrijeme bosanska biskupija pripadala 
pod metropoliju solinsko-splitsku, zatim pod dubrovačku 
i barsku, a konačno pod kaločku. Ugarski vojvoda Kolo- 
man daje 7. XII. 1239 biskupima za uzdržavanje desetinu 
u Usori, Solima i Dolnjim Krajevima te Đakovo s okolicom 
u Slavoniji. Bosanski su biskupi radi opasnosti od pata¬ 
rena često boravili u Đakovu, a naskoro se sasvim onamo 
preselili; Bosnom su pak upravljali preko svojih vikara. 
G. 1252 nalazimo u Đakovu i bosanski kaptol, a u 14. st. 
sagrađena je katedrala i biskupski dvor, oboje radi sigur¬ 
nosti opasano tvrdim zidom. 

To stanje traje sve do propasti Bosne (1463) i katastrofe 
kod Mohača (1526), kada bosanskim biskupima postaju 
franjevci iz Bosne ili crkveni dostojanstvenici iz Ugarske, 
koji nose samo naslov bosanskih biskupa. Đakovo je pak 
gotovo isključivo tursko mjesto poput ostalih gradića u 
Bosni i Slavoniji. 

Kad su Turci istjerani iz tih krajeva (1687), nasta¬ 
njuje se biskup Ogramić (1669—1701) opet u Đakovu, gdje 
njegovi nasljednici dižu iz ruševina katedralu i biskupsku 
rezidenciju. Biskupija je ograničena samo na najužu oko¬ 
licu Đakova te broji četiri župe; taj se broj uoči sjedinjenja 
popeo na osam. Ostale krajeve, koji su nekada pripadali 
bosanskoj biskupiji, drži zagrebački biskup, dok je Bosna 
imala posebne vikare. Smrću biskupa Čolnića (17. II. 1773) 
prestaje niz samostalnih bosansko-đakovačkih biskupa, a 
biskupija biva iste godine sjedinjena sa srijemskom. 

Srijemska se biskupija spominje vrlo rano. Ona je za 
cara Konstantina podignuta na metropoliju, ali je nestaje 
provalom Avara (581). Opet se javlja načas 870, kad je 
naš slavenski apostol sv. Metod dobio od pape Hadrijana 
srijemsku biskupiju. No on ne može stanovati u svojoj 
biskupiji, jer u Srijemu u to doba nema mira. Njime pro¬ 
laze najraznovrsniji narodi provaljujući onamo i ostavlja¬ 
jući ondje svoje tragove: Franci, Bugari, Grci, Madžari, 
Hrvati i Srbi izmjenjuju u Srijemu svoju vlast. Prilike su 
se donekle sredile istom u 11. i 12. st., kada su se Madžari 
smirili u neposrednom susjedstvu nadbiskupije. Do obnove 
srijemske biskupije došlo je jedno stoljeće kasnije, a 
obnovio ju je papa Grgur IX. 1. II. 1229, i to na molbu 
kaločkoga nadbiskupa Ugrina (1218—1241). Naskoro sre- 
tamo srijemske biskupe u Banovu Manastiru, današnjem 
Banoštru, gdje imadu stolni kaptol i katedralu sv. Stje¬ 
pana Prvomučenika. 

Prvi su udarac srijemskoj biskupiji zadali Tatari, koji 
su je nedugo iza obnove užasno opustošili. Srijemski je 
biskup ostao bez katedrale i rezidencije, pa se morao 
neko vrijeme smjestiti u samostanu sv. Grgura. No u 14. 
st. sve je obnovljeno, pa je biskup i kaptol opet u Bano¬ 
štru. Smrtni je udarac zadala srijemskoj biskupiji moha- 
čka katastrofa; biskupije sasvim nestaje, a naslov srijem¬ 
skih biskupa nose prelati u Ugarskoj. 

Poslije Turaka diže se ova biskupija polako iz ruševina. 
Biskup Vernić (1716—1729) udara u Zemunu svoje sjedište, 
koje njegov nasljednik Szorenyi prenosi u Petrovaradin. 
Ondje oni ostaju sve do sjedinjenja srijemske biskupije 
s bosanskom. Srijemska je biskupija imala isprva samo 
četiri župe (Petrovaradin, Ilok, Zemun i Mitrovicu); taj se 
broj poslije popeo na četrnaest. Posljednji srijemski biskup 
Ivan Paxy (1762—1771) prelazi na biskupsku stolicu u Za¬ 
greb, i time prestaje red samostalnih srijemskih biskupa. 

G. 1773 sjedinio je papa Klement XV. breveom Uni - 
versi orbis Ecclesiis (9. VII.) zauvijek srijemsku biskupiju 
s bosanskom. Tome su dodani bulom pape Pija VI. Iterata 
personarum (od 7. VIII. 1780) dijelovi pečujske (kraj od 
Ivankova do Kukujevaca) i zagrebačke (kraj od Kopanice 
do Sibinja) biskupije. Time je bosansko-đakovačka i sri¬ 
jemska biskupija dobila svoj današnji opseg. Biskupi se 
otada nazivaju bosansko-đakovački i srijemski te organi¬ 
ziraju svoju biskupiju po uzoru susjednih biskupija. Biskup 

Franjo Krtica (1773—1805) obnavlja stolni kaptol, Antun 
Mandić (1806—1815) osniva bogoslovsko sjemenište, a sve 
je pretekao radom biskup Strossmayer (1849—1905), koji 
u Zagrebu osniva Jugoslavensku akademiju znanosti i 
umjetnosti. Galeriju slika i hrvatsko sveučilište. U Đakovu 
osniva samostan sestara sv. Križa, a u Osijeku dječačko 
sjemenište. Životno mu je djelo krasna stolna crkva, koju 
je dovršio 1882. 

Njegovi nasljednici Ivan Krapac (1910—1916) i sadašnji 
biskup Antun Akšamović uređuju sjemeništa: prvi gradi 
novu bogosloviju u Đakovu, drugi zajedno sa zagrebačkim 
nadbiskupom dječačko sjemenište u Zagrebu. 

Danas ima bosansko-đakovačka i srijemska biskupija 98 
župa, 203 svećenika, 350 časnih sestara te 350.785 duša 
katoličkog naroda. G. 1923 stavljeni su pod upravu đako¬ 
vačkoga biskupa kao apostolska administratura dijelovi 
pečujske biskupije, i to Valpovština i Baranja (svega 29 
župa), ali je Baranja (16 župa) g. 1941 opet vraćena pod 
vlast pečujskoga biskupa. 

LIT.: Illyricum sacrum, IV., 1769, VII., 1817; M. Pavić, Kaptol 
bosanski i srijemski u srednjem vijeku, Glasnik bosansko-đakovačko- 
srijemske biskupije 21, 1893; Isti, Biskupija sriemska (1699 — 1753), 

Glasnik^ i t. d. 25, 1895; Isti, Josip Juraj Strossmayer, biskup bosansko- 
đakovački i srijemski, Zagreb 1900—04; A. Hoffer D. I., Dva odlomka 
iz povećeg rada o kršćanskoj crkvi u Bosni, gl. 2. (Biskupska stolica u 
Đakovu), Spomen-knjiga iz Bosne, Zagreb 1901; F. šišić, Historički 
pregled katoličke biskupije bosanske, GLZM XV., Sarajevo 1903; Isti, 
Nešto o bosansko-đakovačkoj biskupiji i đakovačkoj katedrali, Godi¬ 
šnjica N. Čupića 44, Beograd 1935; J. Bosendorfer, Crtice iz slavonske 
povijesti, Osijek 1910; F. Herman, Sjedinjenje biskupija bosansko- 
đakovačke i srijemske, Zagreb 1941. E. G. 

BOSANSKO-HERCEGOVAČKE NOVINE, službeni list 
okupacione uprave, a od 1. I. 1879 zemaljske vlade za 
Bosnu i Hercegovinu; izlazile su od 1. IX. 1878 do 31. VII. 
1881. Do 25. VII. 1880 uređivao ih je Čeh Jan Lukeš, a 
onda Ivan Vasin Popović. Od 3. VIII. 1881 zove se ovaj 
organ Sarajevski List (v.). H. K. 

BOSANSKO-HERCEGOVAČKI GLASNIK, tjednik za 
politiku, ekonomiju i književnost. Izlazio je u Sarajevu 
od 1. I. 1906 do 12. IV. 1907. Vlasnik i urednik bio mu je 
Omerbeg Sulejmanpašić. H. š. 

Pod istim imenom izlazio je organ bosanskih i hercego¬ 
vačkih emigranata jedamput nedjeljno u Beogradu 1896 do 
1898 i 1905 do 1910. R. M. 

BOSANSKO-HERCEGOVAČKI ZAVOD ZA PRO¬ 
UČAVANJE BALKANA u Sarajevu osnovao je 1908 
Karl Patsch, onovremeni kustos Zemaljskog muzeja i ka¬ 
sniji sveučilišni profesor u Beču. G. 1916 preuzela je ovaj 
zavod zemaljska vlada za Bosnu i Hercegovinu, a ukinulo 
ga je 1918 Narodno vijeće za Bosnu i Hercegovinu i uči¬ 
nilo sastavnim dijelom Zemaljskog muzeja. Kroz 10 go¬ 
dina opstanka ovoga zavoda, kome je Patsch bio na čelu, 
sakupljene su mnogobrojne knjige, listovi i različni doku¬ 
menti, koji rade o balkanskim zemljama, naročito o Bosni 
i Hercegovini, Crnoj Gori i Albaniji. Osim toga priku¬ 
pljena je lijepa zbirka orijentalnih rukopisa, kao i velika 
zbirka fotografija. U zavodu je smještena radna soba pje¬ 
snika Silvija Strahimira Kranjčevića i Alekse Šantića. Za¬ 
vod je izdao preko 20 djela o povijesti, zemljopisu, etno¬ 
grafiji, klimi i t. d. balkanskih zemalja. H. K. 

BOSBOOM, Johannes, * Haag 18. II. 1817, f Haag 14. 
IX. 1891, nizozemski slikar. Učitelj mu je bio Bart van 
Hove. Od 1837 do 1841 djelovao je u Belgiji. Slikao je 
vedute gradova, a naročito unutrašnjosti gotičkih crkava. 
Izveo je i velik broj akvarela i crteža. 

LIT.: G. H. Marius, De Hollandsche Schilderkunst in de XIX de 
eeuw, Haag 1920; A. Plasschaert, Hollandsche Schilderkunst, Amster¬ 
dam 1923. A. Sch. 

BOSCAN ALMOGAVER, Juan, * Barcelona oko 1493, 
f Barcelona 1542, španjolski pjesnik. Kao časnik slu¬ 
žbovao je na dvoru Ferdinanda i Izabele, a potom je 1519 
došao u pratnju Karla V. i odlikovao se u Italiji. Tamo je 
naučio talijanski jezik, prisvojio si talijansku otmjenost i 
klasičnu korektnost te je očaran ljepotom jedanaesterca 
uveo taj stih u španjolsku književnost. Jednako je dao 
zasluženo mjesto sonetu, kanconi, tercini i drugim tali¬ 
janskim pjesničkim oblicima. Napustivši vojnu službu 
postao je odgojitelj mladoga vojvode od Albe. Pjesme 
B-ove izdala je 1544 njegova udovica zajedno s pjesmama 
njegova prijatelja Garcilasa de la Vega. B. se bavio i pre¬ 
vođenjem. Odlično je preveo djelo Baldassara Castiglionea 
ll Cortegiano (1534). 

LIT.: M. Menendez y Pelavo, Antologia de poetas liricos castellanos, 
sv. 13. (1908). 



BOSCH, 1. Hieronymus, ^ ’s Hertogen Bosch poslije 1450, 
f ’s Hertogen Bosch 1516, nizozemski slikar, pravim ime¬ 
nom H. van Aeken. Čini se, da je sav život proveo u ro¬ 
dnom gradu. Inače znamo o njegovu životu vrlo malo; 
prijašnja tvrdnja, da se zadržavao u Španjolskoj, počiva 
na nedokazanim naslućivanjima. Između 1488—1512 spo¬ 
minje se u zapisima bratovštine Bogorodice u svojem 
rodnom gradu, pa je za nj kao i 1504 za Filipa Lijepoga 
Burgundijskog izradio čitav niz slika, koje su upropastili 
ponajviše kalvinistički kipoborci ili neprikladan materijal 
(B. je rado slikao na suknu). Ima naprotiv razmjerno mno¬ 
go slika s njegovim potpisom, no ni jedna nema datuma; 
i od većine bakropisa, koji su označeni njegovim imenom, 
valja svesti neke na njegove vlastite predloške, koje on 
sam nije jetkao, nego je jedne izradio još za njegova ži¬ 
vota Albert du Hameel, njegov zemljak, a drugi su nastali 

30—40 godina poslije 
njegove smrti u ant- 
werpenskoj radionici 
H. Cocka (neke je iz¬ 
radio Pieter Breughel 
st. (v.). 

Njegov otac Jan 
van Aeken, čije ime 
upućuje na podrijetlo 
porodice iz Aachena, 
radio je od 1434 za 
katedralu u ’s Herto¬ 
gen Boschu; kako je 
bio slikar, naslućuje¬ 
mo, da je H. B. primio 
od njega prve nauke 
u slikarstvu. Čini se 
povrh toga, da su 
B-ovi prvi radovi u 
nekoj vezi i s radom 
t. zv. majstora slike 
Virgo inter virgines 
(v.), od koga ima ne¬ 
koliko slika i zagre¬ 
bačka Strossmaverova 
galerija. B. je uostalom potpuno samostalan umjetnik, 
sredovječan po svojem moralno-vjerskom naziranju na 
svijet, po svojoj često simbolično-alegoričnoj duševnosti, 
po pretežnom crtanju kontura svojih tvrdih, gotovo trno¬ 
vito šiljastih tipova tjelesa; a u drugu je ruku izrazito na¬ 
predan po svojoj velikoj opažalačkoj svestranosti, često 
upravo kozmičkog zamaha, i po ljupkoj lakoći, kojom na¬ 
bacuje svoje svijetle boje, kroz koje prosijava podloga. 
Od njega ima slika strogo vjerskog sadržaja kao i vizija 
sablasnih likova i događaja, koje je vizije on sam zami¬ 
slio. Osim toga stvorio je mnogo prizora i tipova iz svag¬ 
dašnjeg života svojih zemljaka s alegoričnim primjesama, 
a i bez njih, no uvijek s moralnom namjenom. 

Premda je bio izraziti specijalist u izradbi slika, koje bi 
potpuno ispunio velikim i malim likovima, znao je ipak 
naslikati i pozadinu s krajinama čudesne dubine. U smje¬ 
lom spajanju različitih dijelova tijela, koji nikako ne pri¬ 
staju zajedno, zatim predmeta pa tonova boja i svjetlo¬ 
snih efekata graniči katkad već s ludošću; u realističkom 
pak predočivan ju finih pojedinosti nema mu premca me¬ 
đu suvremenicima. Poradi zamršene, izrazito nordijski-sre- 
dovječne fantastičnosti njegovih vizija đavola i pakla ci¬ 
jenili su ga još dugo poslije njegove smrti osobito na 
romanskom jugu; pravi su mu nasljednici bili naprotiv 
sjevernjaci, kao Jean Prevost, Herri met de Bles, J. Mo- 
staert, Luka Cranach, a pogotovu Pieter Breughel st. Zna¬ 
čajna je za B-a, poglavito u starijim radovima, bliska veza 
s didaktičnom književnošću misterijskih igara i luđačkih 
ophoda njegova vremena. 

Od očuvanih djela smatraju najstarijim Poklonstvo sv. 
Triju kraljeva (New-York, Metropol. muzej); novijoj slici 
istog sadržaja (Madrid), koju je izradio 20 godina kasnije, 
oko 1490, pridružuju se: Sv. Ivan na Patmu (Berlin), 
Nošenje križa (Escorial i Gent), Triptih s posljednjim 
sudom (Beč), možda replika slike, koju je 1504 naručio 
Filip Lijepi, Iskušenje sv. Antonija (Lisabon), Vrt na¬ 
slada i Voz sijena (oboje u Escorialu), Barka s luđacima 
(Louvre), Kirurg (Madrid) i Čarobnjak (St. Germain). Čim 
se dakle, da je u njegovu stvaranju prevladavao sve više 
realističko-humoristički elemenat u opreci sa slikama mi- 

stičko-vjerskog zna¬ 
čenja, premda je B. 
zadržao ozbiljnost 
svoga moralnog sta¬ 
novišta. Po toj rea¬ 
lističkoj crti utire B. 
put kasnijem razvo¬ 
ju nizozemskog sli¬ 
karstva. Bečka Al- 
bertina čuva mnoge 
grafike i crteže, koji 
mu se pripisuju. 

LIT.: C. Justi u Jahrb. 
preuss. Kunsts., 1889; H. 

Hymans u Gaz. des 
beaux-arts, 1893; H. Doll- 
mayr u Jahrb. Kunsth. 

Samml. allerh. Kaiserh., 

Beč 1898; F. v. Schubert- 
Soldern, Von Jan van 
Eyck bis H. B. (kra_ 
jolici), Strassburg 1903; 

Isti, 11. B. und Breug- 
hel, Beitr. z. Kunstgesch., 

Wickhoff gewidmet, Beč 
1903; L. v. Baldasz, Die 
Chronologie der Gemal- 
de des H. B., Jahrb. 
preuss. Kunsts., XXXVIII, 

1917; M. G. Gossart, 

Jćrome B., le fayseur de 
Dyables, Lille 1907; L. 
de Fourcaud u A. Michel, 

Hist. de Vart, V/l, Pariz 
1912; L. Maeterlinck, 

Les imitateurs de Bosch, 

Revue de l’art, 1908/11; 

W. Cohen, H. B. u Thie- 
me-Beckers ALBK, IV, 

1916; P. Lafond, H. 

B., son influence, ses 
disciples, Bruxelles 1914; 

M. J. Friedlander, Von 
Eyck bis Brueghel, Ber¬ 
lin 1921; Isti, Die alt- 
niederland, Malerei, V., 

Berlin 1927; K. Pfister, 

H. B., 1922; W. Schiir- 
meyer, H. B., 1923; W. 

Ephron, H. B., Zwei 
Kreuztragungen, Beč 1931. 

O grafikama još C. R. 

Hermans, De Kunstschil- 
der Hier. van Aeken of 
Bos en de bauwmeester 
en plaatsnyder Alard zu 
Hameel, 1861. U. 

2. Karl, * Koln 27. 

VIII. 1874, f Heidel- 
berg 27. IV. 1940, 
njemački kemičar, 
zaposlen u »Badi- 
sche Anilin-und Soda- 
fabrik«; 1919 predsjednik njezina upravnog odbora. Zaslu¬ 
žan za razvitak i primjenu tehnike visokih tlakova u ke¬ 
mijskoj velikoj industriji. Poznat po Haber-Boschovu 
postupku (v.) za dobivanje amonijaka i dušikovih spojeva 
iz uzduha, na kojem postupku temelje svoj rad velike 
tvornice u Oppauu i Merseburgu (Leunawerk). Dobitnik 
Nobelove nagrade za kemiju 1931. H. I. 

3. Robert, * Albeck kod Ulma 23. IX. 1861, f Stuttgart 
12. III. 1942, njem. izumitelj i veleobrtnik. Rođen u selja¬ 
čkoj porodici počeo je kari¬ 
jeru kao mehaničar, pa se 
od malog obrtnika digao do 
vlasnika velikoga poduzeća. 
Pronašao je magnetski upaljač 
na visoki napon (1902), si- 
saljku za uštrcavanje, koja je 
omogućila uspjeh Dieselova 
teretnjaka (1927) i mnoge dru¬ 
ge tehničke naprave. U nje¬ 
govim tvornicama u Stuttgar- 
tu (utemeljenim 1901) i u 
drugim dijelovima Njemačke 
zaposleno je mnogo dese¬ 
taka hiljada ljudi. Proizvode 
električnu opremu svakovr¬ 
snih motornih vozila, opre¬ 
mu Dieselovih motora, kru- 
govalne aparate i strojeve 

ROBERT BOSCH za kinematografe, električne 


hladnike i elektrote¬ 
hničke sprave uopće, 
kojima je stekao 
svjetski glas. U. 

BOSCO, don Ivan, 
* Becchi (Piemonf) 
15. VIII. 1815, f Tu- 
rin 31. I. 1888, zna¬ 
meniti pedagog, osni¬ 
vač salezijanskog re¬ 
da. Pošto je 1841 po¬ 
stao svećenikom, po¬ 
lje njegova socijal¬ 
nog rada bila su si¬ 
romašna i zapuštena 
djeca, koju je odga¬ 
jao najprije vjerskom 
poukom, zatim je za 
njih našao zakloništa 
i zavode za stručnu 
obrazovanost. Prema 
potrebama vremena 
1854 stavi temelje 
svojoj Družbi Salezi- 
janaca, a 1876 usta¬ 
novi sestre Kćeri Ma¬ 
rije Pomoćnice, za¬ 
tim Pobožno udruže¬ 
nje suradnika i sura¬ 
dnica salezijanskih. U 
njegovu radu poma¬ 
gali su ga pijemont- 
ski ministri, kralj 
Viktor Emanuel, što¬ 
više i ruska carica 
na svom prolasku 
kroz Turin. Jedno od 
osnovnih načela, ko¬ 
jih se držao don B. 
kod uzgoja mladeži, 
bilo je: Od uzgojnih 
zavoda neka je dale¬ 
ko kazna. Ona može 
sačuvati od pogreške, 
ali gojenca ne čini 
boljim. Dječak će 
zaboraviti roditelj¬ 
sku kaznu, ali ne će 
zaboraviti, kad ga 
kazni uzgojitelj. I 
sam priznaje, da ni¬ 
kad nije kaznio go¬ 
jenca, a uza sve to da 
su ga slušali nesamo u onome, što je od njih tražio, nego 
i u onome, što bi od njih želio. Gojencima treba pustiti 
slobodu, da u veselju skaču i trče. Pravi uzgoj ide za tim, 
da pomogne učeniku poznati sebe, da postane svoj duševni 
gospodar i tako stekne duhovnu slobodu. Preventivna me¬ 
toda uzgoja čuva gojenca od pogreške i njezina poniženja. 
Po njoj učenik smatra učitelja svojim prijateljem i dobro- 
činiocem. Među svrhunaravnim sredstvima odgoja prepo¬ 
ručivao je osobito ispovijed, 

Ovim je metodama i preven¬ 
tivnim sistemom don B. posti¬ 
gao, da su ga voljeli i od vla¬ 
stite pobude dobro činili i oni 
učenici, od kojih se inače nije 
bilo ničemu dobrome nadati. 

Proglašen je svecem 1. IV. 

1934. 

LIT.: I. K. Lemoyne i E. Ceria, 

Don Bosko, Zagreb 1934; A. Auf- 
fray, Un grand ćducateur, le bien- 
heureux don Bosco, Pariz 1929; J. 

Jorgensen, Don Bosco, Kopenhagen 
1930; E. Lucatello, Don Bosco, Fi¬ 
renca 1934. L. B. 

BOSDARI, BOSDARIUS 
Boždarević. 

BOSELLI, Paolo, ^ Savona 
8.VI. 1838, f Rim 10. III. 1932, 
tal. državnik. Pravo je dovr¬ 
šio u Turinu, zatim je bio od- 

vjetnik, a 1863 stupi u službu kod državnoga savjeta i ti¬ 
me započne svoje djelovanje u javnoj upravi. Na visokoj 
trgovačkoj školi u Mlecima predavao je neko vrijeme go¬ 
spodarsku politiku. G. 1870 izabran je zastupnikom u par¬ 
lamentu, kojemu je bio član 33 godine. G. 1871 postao je 
profesor financijske znanosti na sveučilištu u Rimu, na 
prvoj katedri za ove znanosti u Italiji. U parlamentu se 
držao po strani od političkih borba i odavao se za libe¬ 
ralnog konzervativca. Ustrajno je proučavao gospodarska 
i financijalna pitanja te promicao društvene reforme. Plod 
su ovoga rada: Relazione d’inchiesta sulla marina mercan- 
tile (1882) i Le dvoit mariiime en Italie (1885). Kao mini¬ 
star nastave u kabinetu Francesca Crispija (1888) popravio 
je stanje talijanskih škola, osnovao muzej di Villa Giulia 
e delle Terme i dao izgraditi trijem bazilike sv. Pavla u 
Rimu. Kao ministar poljodjelstva (1893), a zatim financija 
(1894—96), uspješno je suzbijao gospodarsku krizu, koja 
je nastala u Italiji u povodu trgovačkoga rata s Francu¬ 
skom, a kao ministar riznice u ministarstvu Pellouxa 
(1899—1900) bankarske nedaće. Kao ministar nastave u 
kabinetu Sonnina (1906) osnovao je muzej Risorgimenta 
na Campidogliu. G. 1914 zagovara ulaz Italije u rat pro¬ 
tiv Austro-Ugarske. Nakon pada kabineta Sallandrina 
obrazuje ministarstvo, koje je bilo za rat. U kolovozu 
1916 objavljuje rat Njemačkoj, 29. X. 1917 podnosi ostav¬ 
ku kabineta, a g. 1927 postaje senator. U ožujku 1929 iz¬ 
radio je za senat izvještaj za odobrenje Lateranskoga 
ugovora između Sv. Stolice i Italije. Bavio se i izučava¬ 
njem povijesti te izdao Carlo Alberto e V ammiraglio Des 
Geneys nel 1825, Turin 1892; U ministro Vallesa e Vamba- 
sciatore Dalberg nel 1817, Turin 1893; La patria negli scrit- 
ti e nei discorsi, Firenca 1917; Discorsi di guerra preceduti 
da un profilo dettato dal senatore Valli, Rim 1917; Per 
la Dante e per la Vittoria, Cingoli 1924; Commemorazione 
di Carlo Alberto, Turin 1924. 

LIT.: I. Chiarini, P. B. Turin 1888; G. Fabiani, P. B., Turin 1914; 
V. Poggi, P. B., Savona 1918; B. Chiara, 11 Nestore degli statisti 
italiani, Turin 1922; G. Gorrini, Un maestro di vita, Turin 1925; F. 
N. Cevasco, P. B., Savona 1918; E. Bensa, P. B., Genova 1918; G. L. 
Capobianco, P. B., Napulj 1903. J. N. 

BOSENDORFER, ime znamenite tvornice glasovira u 
Beču, koju je utemeljio 1828 Ignaz B., učenik J. Bradmanna 
(f Beč 1859). Iza toga je vodi sve do svoje smrti (Beč 1919) 
njegov sin Ludwig B. Tvornica je neprestano dotjerivala 
svoje glasovire, pa je postigla na mnogim svjetskim iz¬ 
ložbama velika priznanja i nagrade. Izrađivala je još do 
svjetskoga rata glasovire s t. zv. bečkom mehanikom, a 
poslije samo s t. zv. engleskom. G. 1872 tvornica otvara 
posebnu koncertnu dvoranu u Beču, koja je postojala sve 
do 1913. Koncertni glasoviri B. odlikuju se i danas punim 
i velikim zvukom. B. Š. 

BOSENDORFER, Josip, ^ Lukač kod Virovitice 30. I. 
1876, povjesničar i novinar (pseud. Joza Lukačan, J. L.). 
Ostavši u četvrtoj godini bez roditelja dolazi u sirotište u 

Osijeku, gdje svršava pučku 
i srednju školu. Sveučilište 
polazi u Beču i Zagrebu. Pro¬ 
fesorski je ispit položio 1900, 
doktorat iz filozofije 1902. 
Kao profesor službuje u Za¬ 
grebu 1898—99 i u Osijeku 
1900—32; bio je ravnatelj žen¬ 
ske real. gimn. i ravnatelj 
muške real. gimn. (1918—22). 
Progonjen iz političkih razlo¬ 
ga umirovljen je prije vremena 
1932. Već kao sveučilištarac 
surađivao je u više novina i 
časopisa. Proučavao je arhive 
u Pešti i Beču, pa županijski 
i gradski arhiv u Osijeku. Nje¬ 
gov se znanstveni rad odnosi 
na povijest Slavonije, napose 
virovitičke županije i grada 
Osijeka. Rasprave i izdanja povijesnih vrela objelodanji¬ 
vao je ponajviše u izdanjima Hrvatske akademije (Starine, 
Rad, Građa za povijest književnosti hrvatske), Osječkom 
zborniku 1936 i 1940, Vrelima i prinosima, Narodnoj sta¬ 
rini i Našem svetištu. Ima i neobjelodanjenih rasprava, 
koje je predložio akademijama u Zagrebu i Munchenu 
(ovoj Die Agrar-rechtlichen Vcrhaltnisse in Slavonien). 
Član je nekih naučnih ustanova i dopisni član HA. 



BIBL.: Zavjera Petra Subić-Zrinskoga (Disertacija), Zagreb 1898; 
Crtice iz slavonske povijesti, Osijek 1910; Kako je došlo do slavonskog 
urbara 1756, Rad 240 i 242; Slavonski spahija i kmet. Spomenica M. 
Dolencu i t. d., Ljubljana 1936; Prvi dani u životu županije virovitičke 
poslije reinkorporacije. Rad 206; Liječništvo i Ijekarništvo u Osijeku, 
Osijek 1936; Počeci umjetnosti u Osijeku, Osijek 1934; Franjevci u 
Osijeku, Osijek 1932; Kako je Osijek postao kr. i slob. grad 1809, 
Narodna starina 18; Nešto malo o našoj Baranji, Osijek 1940. J. Š-k. 

BOSIDARI Boždarević i Božidarević. 

BOSILJAK, Ocimum Basilicum L., por. usnače. Do pola 
metra visoka i poput grma razgranjena, ugodno mirisava 


jednogodišnja biljka s jajastim 



BOSILJAK 


na rubu čitavim listo¬ 
vima. Bijeli, crvenka¬ 
sti ili žućkasti cvjeto¬ 
vi razvijaju se obilno 
u cvatovima na kraje¬ 
vima ogranaka. Do¬ 
movina joj je po 
svoj prilici u južnoj 
Aziji, odakle je uzga¬ 
janjem prenesena u 
mnoge evropske i iz¬ 
vanevropske zemlje. 
Kod nas je, zbog mi¬ 
risa, odavna udoma¬ 
ćena kao vrtna biljka 
(za ukras, lijek, za¬ 
čin i t. d.). Mnogi su 
veseli i tužni naro¬ 
dni obredi vezani uz 
nju, pa je narod če¬ 
sto spominje u svojim 
pjesmama. Za liječe¬ 
nje (izlučivanje mo¬ 
kraće, znoja, vjetrova, 
umirenje živaca, jača¬ 
nje spolnog nagona, 
kod upala i t. d.) uzi¬ 
ma se čitava biljka 
— Herba Basilici. Iz 


svježe se biljke ubrane u doba cvjetanja dobiva u južnoj 
Francuskoj, Španjolskoj i dr. destilacijom ulje — Oleum 
Basilici. F . K-n. 

U kulturi ima više odlika, koje se razlikuju veličinom, 
oblikom i bojom lista (list je zelen ili ljubičasto zadahnut, 
katkada namreškan) kao i mirisom. Zahtijeva topli pri- 
sojni položaj, rahlu pjeskovitu ilovaču s dovoljno crnice, 
dobro gnojenu, a ljeti u toplijim krajevima obilno zalije¬ 
van je odnosno natapanje. Uzgaja se kod nas često u vr¬ 
tovima. Z. A. 

BOSILJAK. List za mladež. Poučni omladinski časopis, 
izdavao ga 1864 u Zagrebu Ivan Filipović, jer se osje- 
ćala^ nestašica omladinskog štiva. — List je donosio 
poučne i zabavne priloge u kršćanskom duhu, a cilj mu je 
bio, da uzgoji plemenite nacionalne borce i karakterne 
ljude. U časopisu su štampani brojni prilozi, članci iz na¬ 
rodne povijesti i nauke uopće. Izlazio je do 1868. M. O. 

BOSILJEVAC, 1. Drago, ^ Sarajevo 1894, f Split 2. IX. 
1935, svećenik. Boravio je godinu dana u Južnoj Americi 
i posjetio hrvatska naselja u Chileu, Boliviji i Peruu, te 
izdao knjigu Po Južnoj Americi (Split, 1928) s opširnim 
podatcima o našim iseljenicima. Sakupio je milodare među 
iseljenicima i podigao »Dom narodnog zdravlja« kod Su¬ 
petra na Braču. Istakao se socijalnim i karitativnim ra¬ 
dom. M. B. 


2. Šandor, * Karlovac 7. III. 1860, f Hvar 8. VI. 1918, 
hrvatski glazbenik. Glazbu uči najprije u Karlovcu, zatim 
u Pragu (1885—1888). U Karlovcu organizira pjevačko 
društvo »Nadu« (1890); 1891 postaje učitelj glazbe na pre¬ 
parandiji u Sarajevu, a 1900 zborovođa pjevačkog društva 
»Hektorović« na Hvaru. Počeo je skladati kao samouk, a 
kasnije je nastavio s većim skladbama (Gavotte sur les 
themes croates, štampana u Pragu). G. 1891 izvedena je 
u Karlovcu njegova velika orkestralna misa u G-duru. 
Zapisivao je i narodne popijevke, koje je izdao u poseb¬ 
nom albumu. Napisao je više misa (Missa primitia, Missa 
pro defunctis per chorum mixtum aut tres voces aequales, 
comitante organo obligato, 2 violinis, viola, violoncello, 
contrabasso, tibia et 2 clarinettis) i moteta, 3 ouverture i 
više koračnica; izdao je više svezaka solo-popjevaka; skla¬ 
dao je i za tamburaške zborove. U svim njegovim rado¬ 
vima ističe se melodijska linija. Svjetovne su mu skladbe 
većinom homofone, a crkvene polifone. B. Š. 

BOSILJEVO PRIJE PREGRADNJE 


(Foto Gj. Szabo) 


BOSILJEVO, selo u Pokuplju, 10 km SZ od Generalskog 
Stola, sjedište općine, ima 70 stan. Katolička župa se spo¬ 
minje već 1334. Kraj oko B. bio je naseljen od pradavnih 
vremena; tu su se našli predmeti iz mlađega kamenog i 
rimskog doba. U hrvatsko doba živjelo je tu bosiljevačko 
pleme. Sredovječni grad pripadao je Frankopanima, čini se 
već 1340 te sve do njihove propasti 1671. Iza toga su ga 
dobili Erdodi (1683), pa Auerspergi (1710), a 1820 kupio ga je 
grof L. Nugent. U posljednje je doba grad loše pregrađen. 

LIT.: R. Lopašić, Oko Kupe i Korane, Zagreb 1895. Z. D-i. 

BOSIS, Lauro De —► De Bosis Lauro. 

BOSNA, desni pritok Save. U vrelima i na starim kar¬ 
tama zove se Bosina (Mon. Rag. I., 72) i Bosona (Rački 
Doc. 407), ali se rano javlja i oblik Bosna. Stari nazivi 
dolaze od slavenskog Bostna, gdje je t transkribirano kao 
a i o (-> Batin). B. Saria iznio je mišljenje, da je i »Ba- 
thinus flumen«, na kojoj je Tiberije 8 pos. Kr. potukao 
Pinovu i Batonovu panonsku vojsku, rijeka B. Saria tu¬ 
mači, da je o u prvom slogu današnjeg imena od prasla- 
venskog a, dok je je krajnje a nastalo analogijom prema 
rijeka. Prema tome je ilirski oblik Basinus, u kojem s 
stoji mjesto th, a za takvu transkripciju ima mnogo pri¬ 
mjera. Po A. Majeru ime B. dolazi od osnove bas 
(indoevr. bhog ) u značenju tekuće vode (N. Vj. XLII, 
47—8). Nije sigurno, da je naziv Basante (v.) u vezi s B. 

B. postaje iz jakih krških vrela u selu Vrućima, na za¬ 
padnom rubu sarajevskog polja. Iznad vrela strmo se dižu 
vapnenačke strane Stupnik (Igman) planine (1248 m). Od 
samog vrela (500 m) rijeka sporo i u brojnim meandrima 
teče prema sjeveroistoku. — Tok B. možemo podijeliti u 
tri dijela. U gornjem toku, od vrela do sela Vraća (300 
m), nedaleko Zenice, pad je dosta blag. Na dužini od 119 
km samo 200 ili 1,68 m/km (mjestimice ispod lm/km). U 
srednjem dijelu, od Vraća do Nemile, t. j. u poznatoj kli¬ 
suri Vranduka, na dužini od samih 17 km pad iznosi 81 
ili 4,71 m/km. U donjem dijelu, nizvodno od Nemile, pad 
naglo postaje blag i na dužini od 137 km do ušća (83 m) 
u Savu pad je samo 136 m ili 0,99 m/km. Naročito je pad 
blag nizvodno od Doboja, 0,84 m/km. Razlika u padu po¬ 
sljedica je geološkog sastava zemljišta, kroz koje protječe 
B. U gornjem toku B. protječe kroz oligomiocene jezerske 
naslage, u kojima se smjenjuju glinenici, pješčanici, plo¬ 
časti vapnenci i konglomerati. Prema otpornosti ovih sti¬ 
jena rijeka je izradila užu ili širu dolinu. — U srednjem 
dijelu B. se probila kroz otpornije kredne i jurske vapnen¬ 
ce grebena Vracar (1050 m) — Čvor (910 m), u kojima 
mjestimice ima i eruptivnih stijena. U ovim je stijenama 
rijeka uspjela izraditi samo uzanu klisuru. U donjem toku 
B. ulazi u zonu manje otpornih tercijarnih jezerskih i na¬ 
pokon kvartarnih naslaga. Dolina se širi i rijeka se često 
razliva po aluvijalnom zemljištu, koje prati korito. Otporni 
vapnenci klisure Vranduka zadržali su dakle erozioni rad 
u manje otpornim stijenama gornjeg toka i uslovili složeni 
uzdužni profil doline B. s prosječnim padom 1,53 m/km. 

Iz desetgodišnjih (1927—36 g.) podataka za 4 vodomjerne 
stanice vidimo, da je najviši vodostaj na B. u proljeću za 
vrijeme topljenja snijega, i to u travnju (Hreljevo 75,6; 
Visoko 87,6; Zavidovići 109,1), a samo u Doboju u svibnju 
(123,1). Sporedni maksimum, izazvan jesenjim kišama, pada 
u svim stanicama u studeni (Hreljevo 74,4, Visoko 77,6, 


Z/avidovići 83,6 i Doboj 95,4). Najniži je vodostaj ljeti, 
i to na svim stanicama u kolovozu (Hreljevo 34,8, Visoko 
29,5, Zavidovići 35,3, Doboj 43,2), a sporedni minimum, 
izazvan niskim zimskim temperaturama, pada u stanicama 
gornjeg toka u veljaču (Hreljevo 44,6; Visoko 64,2), a u 
stanicama donjeg toka u siječanj (Zavidovići 69.2) i pro¬ 
sinac (Doboj 90.4), u čem se vidi uticaj reljefa. 

Između dijelova složene doline B. postoji i izrazita 
antropogeografska razlika. Oligomiocene naslage gornjeg 
toka glavna su zona bosanska zona uglja, jednog od glavnih 
prirodnih bogatstava zemlje. Uska klisura Vranduka ne¬ 
naseljena je i teško prohodan kraj. Ovaj je dio imao zna¬ 
čaj kao zbjeg i strateško uporište u najtežim prilikama, 
kad je život u pitomijim i bogatijim dijelovima doline bio 
poremećen. Tehničkim napretkom doći će i ovaj dio do 
privrednog izražaja. Električna energija, koja je procije¬ 
njena za B. na 136,250 KS, a zajedno s pritocima na 
173.000, imala bi se uglavnom dobivati na iskorišćivanju 
velikog pada u klisuri Vranduka. Donji dio doline pripada 
poljodjelskoj sjevernoj Bosni i bosanskoj Posavini. 

Porječje B. zahvata prostor od 10.480 km 2 . U mreži 
pritoka postoji izrazita razlika između pritoka gornjeg i 
donjeg toka. Doline pritoka donjeg toka konkordantne su 
s glavnom rijekom, t. j. odgovaraju joj pravcem oticanja 
i nagibom reljefa. Naprotiv, pritoke su gornjeg toka, osim 
Miljacke, uglavnom diskordantne prema glavnoj rijeci. 
Jednim dijelom otječu u pravcu, koji je suprotan toku 
glavne rijeke. Ova se anomalija tumači na taj način, što 
su ove rijeke jednom bile pritoci i konvergentno pritje¬ 
cali jezeru, koje je bilo na kraju oko gornje B. Kad je 
jezero oteklo, uspjele su ove rijeke prilagoditi samo donji 
dio tokova novoj glavnoj rijeci. Druga je anomalija u toku 
B. položaj njenoga ušća. Mjesto da nastavi tok od Doboja 
prema sjeveru dolinom današnjeg potoka Plavuše i dalje 
preko niskog razvoda (251 m) otječe do Broda, rijeka na¬ 
glo skreće prema sjeveroistoku, teče kroz više zemljište 
grebena Duga kosa (370 m) — Stražica (452 m) i ulijeva se 
u Savu kod Samca. Ovo skretanje posljedica je piraterije, 
koju je nad donjim tokom B. izvršila jedna mala pritoka 
a P r ^ e t°£ a J e B. otjecala ravno prema sjeveru. 

,JrrV 9, en * dir - vod a, Popis vodenih tokova kralj. S. H. S., Saraievo 
1924; J^Cvijić, Geomorfologija, II., Beograd 1924; F. Katzer, Geološka 
karta Bosne i Hercegovine ( List: Travnik i Tuzla s Tumačem); Isti. 
Die fossilen Kohlen B. u. H., Sarajevo 1917. J. r_ć 

. BOSNA, 1. List za vilajetske poslove , vijesti i javne ko¬ 
risti, službeni organ turskih vlasti, izlazio jedamput nedjelj¬ 
no u Sarajevu 1866—1877. — 2. Glasnik potlačenog srpstva , 
izlazio jedamput nedjeljno u Šapcu 1890—1892. Cilj mu je 
bio »njegovanje, širenje i potpomaganje misli oslobođenja i 
ujedinjenja svekolikog srpstva«. R M 

mŠ A 5?,?, AJ , : G . e ^ lo i i i?’ 105 ; .Geografijski i geopolitički smještaj, 
108; Oblik tla, 109; Rijeke i jezera, 110; Klima, 111; Stanovništvo, 
111 ; Poljodjelstvo, 112; Voćarstvo, 113; Stočarstvo, 114; Šumarstvo, 
114; Lov i ribolov, 115; Rudarstvo, 115; Ljekovita vrela, 117; Pu- 
tničarstvo, 117; Obrt i veleobrt, 117; Promet, 118; Naseobine 119* 
Biljni svijet, 119; Životinjstvo, 122; Etnografski pregled, 124; ML 
gracije, 128; Bosna u prethistorijsko doba, 139; Povijest 141 * 
Pravni položaj i uprava 1878—1918, 156; Političke stranke u B. i 
H. poslije okupacije g. 1878, 157; Autonomija muslimana, 158; 
Katolička crkva u B. i H., 159; »Crkva bosanska«, 162; Brak u 
sredovječnih Bošnjana, 164; Bosanski novci, 164; Bosanski agrar, 
167; Bošnjaštvo kao nacionalni i regionalni problem, 167. 

Geologija Bosne i Hercegovine jedna je genetska cjelina, 
koja se još jače očituje u orogenezi, pa će stoga biti pri¬ 
kazana ovdje uz geologiju Bosne također i geologija Her¬ 
cegovine. Raznoličnost geologijske građe B. i H. pokazuje, 
da je njena geologijska prošlost bila vrlo burna, da je go¬ 
tovo u svim formacijama došlo do jačih ili slabijih trans- 
gresija različitih plićih ili dubljih, slanih ili zaslađenih 
mora, koja su ostavila nakon svoga povlačenja znatne na¬ 
slage taložina. 


Iako se ne mogu graniti Motajice planine sa sigurnošću 
pribrojiti arhaiku, svakako je njihova starost eozoička ili 
starijeg paleozoika. Isto tako je stariji paleozoik neznat¬ 
nog raširenja, pa postoji temeljita sumnja, da su sve te 
naslage nastale poput kristaliničnih škriljavaca metamor¬ 
fozom, jer s njima zajedno sačinjavaju jednovitu tekton¬ 
sku jedinicu, a starosti su staro-paleozoičke. U mlađem 
paleozoiku (karbon, perm) došlo je do velikih transgresija, 
iza kojih je u cijeloj zemlji zaostalo znatnih naslaga, koje 
sačinjavaju jezgru pretežnog dijela bosanskih i hercego¬ 
vačkih planina. U tim taložinama prevlađuju brusilovci, 
glineni škriljavci, pješčanici, konglomerati, vapnenci i 
dolomiti. 

POPREČNI PREREZ KROZ SREDNJE BOSANSKO ŠKRILJNO GORJE OD DOLINE LAŠVE KOD VITEZA NA SJEVEROISTOKU U 
PRAVCU PREMA JUGOISTOKU PREKO GLAVNOG BILA VRANICE-DOBRUŠKE PLANINE DO DOLINE VRBASA KOD VO- 
LJEVCA. Profil je dvostruke visine. 1. Filit ili brusilovac; 2. vapnenac većinom kristaliničan ili mramorast; 3. kontaktno kremeno 
kamenje; 4. crveni pješčenjaci i konglomerati (verukano i gredenski pješč.); 5. kvare porfir i to: a intruzija Kruševlje-Crnodol; b pokrov 
Bijele gromile-Nadkrstaca; c, d i e dijelovi Pozman pokrova; f izboj ci Lopašnice pokrova; 6. diluvijalni gorski šljunak eratičnog pod¬ 
rijetla. (Po F. Katzeru) 


Mlađe paleozoičke naslage sačinjavaju ili velike suvisle 
gorske mase, kao od Vrnograča do Čajnice, pa između 
Zvornika i Višegrada, ili se pokazuju kao manje izolirane 
gorske česti poput Motajice i Prosare planine. U to doba 
padaju i jaki izljevi eruptivnih masa Vraniće planine, pa 
kamenje t. zv. bosanske serpentinske zone od Prosare pla¬ 
nine do Kladnja i Olova i od Ljubić-planine do Skatovice, 
Uzlomca i Borja planine. Ostalo eruptivno kamenje pri¬ 
pada dijelom mlađem paleozoiku, a dijelom mezozoiku. 
Naslage mlađeg paleozoika bogate su različnim rudačama. 
Uz velike naslage željezne rudače u Ljubiji i zlatonosnih 
pirita Bakovića kraj Fojnice dolaze u mlađim paleozoi- 
čkim naslagama Bosne brojne različite rudače čas u ve¬ 
ćoj, čas u manjoj množini. 

Preko paleozoičkih naslaga leže naslage mezozoika, u 
prvom redu formacije trijasa. Stratigrafijski ove se na¬ 
slage podudaraju s trijasom istočnih Alpa, pa i ovdje 
dolaze silne vapnenačke mase, koje daju srednjoj Bosni i 
Hercegovini karakter visokog gorja. Bjelašnica, Treskavica, 
Lelija, Vraća, Trebević, Romanija, Igman, Prenj, Čvrsnica, 
Čabulja i t. d. izgrađene su u pretežnoj česti od trijaskog 
vapnenačkog kamenja. 

Najstarije naslage trijasa B. i H. pripadaju donjem tri¬ 
jasu, t. j. u erfenskim naslagama , koje se pojavljuju u obliku 
škriljavaca, pješčanika i pločastih vapnenaca sa značajnim 
okaminama: Anodontophora (Myacites) fassaensis Wism., 
Avicula clarai v. Buch, Naticela costata Wism., Myophora 
elongata Zemk i Turbo recticostatus Hauer. U pločastim 
vapnencima gornjo-werfenskih naslaga javljaju se vrlo 
često primjerci amonita, roda Tirolites , od kojih je ponaj- 
češći Tirolites cassianus Quenst. Werfenske naslage javljaju 
se na različitim mjestima u dolinskim usjecima i na du¬ 
bljim izdancima, kao oko Sarajeva, ali izgrađuju često i 
same gorske glavice, kao u Bitovnji planini, u okolici Čaj¬ 
nice, u području Rame i Jablanice uz Neretvu. Često do¬ 
laze u jačem raširenju uz paleozoičke naslage, kao kod 
Bos. Novog i Prijedora, uz jugozapadni rub Vraniće pla¬ 
nine i oko Prozora. Gornjo-werfenske naslage osobito su 
dobro razvijene kod Mračaja i Grahova u Bosni i Glava- 
tičeva u Hercegovini. U hidrografskom su pogledu važne 
werfenske naslage, jer obiluju vrelima dobre pitke vode. 

U donjim dijelovima werf. naslaga javljaju se gnijezda 
i skladovi gipsa i soli, dok u gornjim dolaze bakrene rude 
kod Ustiprače, rumenica kod Čevljanovića, a na više mje¬ 
sta oko Konjica, Jablanice i drugdje javlja se manganova 
rudača. Sve su ove rudače od manje gospodarske važnosti, 
jer dolaze u manjim količinama, a jedino je od važnosti 
željezna rudača kod Vareša, jer dolazi u velikim količi¬ 
nama. 

Srednji trijas razvijen je u B. i H. slično kao u ist. Al¬ 
pama, a zastupan je anizijskom i ladiničkom stepenicom. 
Naslage anizijske stepenice najznačajnije su razvijene u 
okolici Sarajeva oko Hana Buloga, Hana Vidovice i u Hali- 
luci, zatim kod Paleža, sjeverno od Gackog, kraj Grahova 
i drugdje. Na tim mjestima dolaze crveni, cefalopodima 
bogati vapnenci, koji po svojoj značajnoj fauni pripadaju 
slojevima Ceratites trinodosus Mojs. Uz brojne amonite 
različitih vrsta i rodova dolaze rjeđe lamelibranhijati, a 


kod Trebevića u tim vapnencima dolazi bogata fauna bra- 
hiopoda. Ladinička stepenica zastupana je vapnencima, 
rožnjacima, jaspisima, pješčanicima, pršincima i t. zv. 
pietra verde, pa su te naslage slabije označene paleonto¬ 
loški od pređašnjih. 

Gornji trijas slabijeg je razvoja, jer je jače razvijena 
samo karnijska stepenica , dok je norijska i retijska stepe¬ 
nica vrlo slabog razvoja. Karnijska stepenica zastupana 
je vapnenačkim razvojem, koji po svome faunističkom 
razvoju pripada zoni hallstattskih vapnenaca ist. alpinskog 
razvoja s amonitom Tropites subbulatus Hauer kod Gla¬ 
moča ili zoni s amonitom Trachiceras aonoides kod Dra- 
guljca na Trebeviću i Očevlja, istočno od Vareša. Zasebnog 
brakično-kontinentalnog razvoja su naslage ove stepenice 
kod Lastve između Trebinja i Bileće, sastavljene od smr¬ 
dljivih vapnenaca i lapora s faunom djelomično marinskom 
i djelomično lakustričkom, s ulošcima ugljena. Uz to do¬ 
laze dolomiti u izmjeničnom položaju s vapnencima, šareni 
lapori i laporaste gline, a sve te naslage odgovaraju rabelj- 
skim naslagama alpinskog vapnenačkog razvoja. Slabo ra¬ 
zvijene naslage noričke stepenice dolaze u obliku vapne¬ 
načkog facijesa kod Hrastišta u Romaniji i Dragoroda kraj 
Sarajeva. Eruptivnom kamenju trijaske starosti pripadaju 
melafiri , koji su česti i raznolično rašireni. Najveće je ra- 
širenje uz lije\u obalu Vrbasa između Donjeg Vakufa i 
Drinov-dola. 

Naslage formacije jure mnogo su slabije razvijene, pa 
rijetko dolaze u suvislim nizovima, nego se pojavljuju u 
rastrganim manjim dijelovima, odijeljene trijaskim ili 
krednim naslagama. Sastoje se od pršinastih pješčanika, 
silikatnog kamenja, radiolita, a između tih naslaga javlja 
se vrlo često ofiolitno kamenje. Ovo je najviše zastupano 
u Bosni, pa zaprema znatne prostore sjeverno od Sara¬ 
jeva do Čevljanovića i Vareša, prelazi Bosnu kod Vran- 
duka obuhvatajući rijeku Vrbanju, pa se završuje kod 
Čelinca. Manjeg su razvoja oko Bjelašnice i Treskavice. 
Od eruptivnog kamenja dolaze dijabazni porfiriti više 
rašireni između Prosare i Kozare, uz nešto melafira i dio- 
rita. Rudonosnost je ovih naslaga neznatna, pa dolazi u 
njima samo nešto kromita, mangana i magnezita. U za¬ 
padnoj Bosni i u Hercegovini dolazi više vapnenački raz¬ 
voj jure, koji se podudara s jurom Velebita i Like. Od 
ovog razvoja poznate su naslage srednjeg lijasa u obliku 
litiotis vapnenaca između Arslanagića Mosta i Lastve, pa 
gornje jure (malma i titona) s kladokoropsis-vapnencima 
i elipsaktinijskim naslagama. 

Daleko više su raširene naslage formacije krede , koje 
sudjeluju u izgradnji znatnog dijela B. i H., i to naslage 
donje krede zauzimaju manji, a gornje krede veći prostor. 
Donja kreda sastoji se od vapnenaca svijetle do tamne 
boje, a naslage donje krede Bos. Krupe, Grmeča planine, 
okolice Banje Luke i Vlašića planine sastoje se pretežno 
od crvenih, laporastih vapnenaca. Ovim se naslagama mogu 
pribrojiti pločasti i laporasti vapnenci okolice Bileća, u 
kojima je nađen zmiji sličan reptil Mesophis nopcsai Bolk., 
pa pločasti vapnenci Duža južno od Trebinja. Naslage 
gornje^ krede po svojoj su petrografskoj karakteristici va¬ 
pnenačkog i pješčaničko-flišnog razvoja, pa posve odgova¬ 
raju gosavskom razvoju istočnih vapnenačkih Alpa s fosi- 












BOSNA I HERCEGOVINA 


107 



BOSNA I HERCEGOVINA 


lima: Apricardia cf. pironai G. Boehm, Nerinea cochleae- 
formis, N. (Ptygmatis) katzeri Oppenh. i Ovbitolina con- 
cava iz Kladnja u Bosni. U okolici Metkovića nađen je 
manji razvoj kozina-slojeva sa Stromatopsoidea leptobasis 
St., Str. acanthica St. i Megastomatopsis aberrans St. Gor¬ 
nja kreda sjeverozapadne Bosne i Hercegovine sastavljena 
je od vapnenaca i dolomita velikog raširenja s bogatstvom 
rudista, pa se u morfološkom pogledu očituju ti krajevi 
kao goli krš. Naslage gornje krede razmjerno su siromašne 
rudama. Ugljena ima nešto oko Japaga, jugozapadno od 
Hana Pijeska, u okolici Grabovice, zapadno od Hodžina 
Gaja, i kod Bileće, a nešto mangana i kromita u zoni ser¬ 
pentina, koliko ovaj pripada zoni krede. Bogatija su na¬ 
lazišta asfalta kod Dračeva, Popova polja i Drežnice na 
Neretvi. Česta su pojava u tim naslagama boksiti, koji se 


javljaju u jakim ležištima u najgornjim slojevima gornje 
krede. 

Od naslaga tercijarne formacije dolaze eocenske taložine 
u području Usore, na donjoj Spreči, u zapadnom dijelu 
Majevice, odakle prelaze prema sjeverozapadu južnim pod¬ 
nožjem Kozare preko Kostajnice do Topuskog u Hrvatskoj. 
Karaktera su uglavnom flišnog, a prema sjeverozapadu do¬ 
laze numulitni i alveolinski vapnenci. Za oligocena ostalo 
je gotovo cijelo područje B. i H. kopnom, izuzevši dijelove 
sjeverno od crte Petrovac-Maglaj-Zvornik, gdje je u mla¬ 
đem miocenu došlo do poplave panonskog mora. Ovo je 
razlog, da južno od te crte dolaze samo naslage kopnenog 
facijesa kao taložine jezera i rijeka. Ove oligo-miocenske 
naslage raširene su po cijeloj Bosni i Hercegovini, pa sači¬ 
njavaju glavnu geološku građu svih kotlina, od kojih je 

najveća Zenica-Sarajevo. Naslage morskog oligocena i mio¬ 
cena dolaze oko Majevice i Donje Tuzle, gdje u naslagama 
starijeg mediterana dolaze ležišta soli. Na sve ove naslage 
naslanjaju se konačno naslage pliocena u obliku kongerij - 
skih slojeva s faunama polubrakičnog karaktera. Vulkanska 
djelatnost nije bila velika za vrijeme tercijara. Od većih 
je andezitna erupcija Srebrnice, pa južno od Zvornika na 
Voljevoj glavi, na Drini nasuprot Ljubije i sjeveroistočno 
od Vlasenice. U hercegovačkom kršu poznata je andezitna 
erupcija Vrata između Vran planine i Čvrsnice. U manjem 
opsegu dolaze daciti , trahiti i lipariti. Sve su tercijarne na¬ 
slage B. i H. ugljonosne, sa znatnim ležištima različitog ka¬ 
loričnog ugljena i različite debljine ugljonosnog sloja. 

Noviji geolozi (Kossmat, Kober, Nopcsa, Nowack i t. d.) 
drže, da bosanskohercegovačko gorje pripada po svojem 
geološkom sastavu i tektonici alpinskom orogenu, pa da se 
u tektonsko-stratigrafskom pogledu podudara s istočnim 
Alpama. Prema tima nazorima proteže se Hercegovinom i 
zapadnom Bosnom kroz Hrvatsku zona visokog krša (III.),* 
koju na izvanjoj strani na bazaltnom konglomeratu prati 
usko vezana zona fliša, koja, iako zdrobljena, odražava vezu 
pojedinih ubačenih komada i veže se s flišom venecijan¬ 
skih Predalpa. Ove su pak tektonski i facijalno nastavak 
zone visokog krša i posreduju vezu s područjem Belluno- 
Asiago južno od tirolskih Dolomita. Prema Kossmatovu 
mišljenju zona visokog krša odgovara Nopcsinom crno- 
gorsko-sjevero-albanskom pokrovu, pa zalazi na sjeveru pod 
slabo nabrani rub južnih vapnenačkih Alpa. Na zonu vi¬ 
sokog krša veže se izravno bosansko-unutrašnja albanska 
zona (IV • ai = paleozojski slojevi škriljavaca i pješčanika 
i werfenski škriljavci, a 2 = mezozoička serija vapnenaca), 
koja u B. i H. izgrađuje najviše vapnenačke planine. Ona 
pokazuje redovno pružanje slojeva pravcem SZ preko 
Hrvatske i Slovenije do ljubljanskog basena. Ulaženjem 
ovog boranog luka u alpinsko područje pružanja 7-Z, koji 
smjer vlada u južnoj vapnenačkoj zoni Alpa, promijenio 
je ovaj luk svoje pružanje iz dinarskog u alpinski smjer. 
Ovo prelaženje pružanja iz smjera SZ-JI u Z-Z nije se iz¬ 
vršilo postepenim zakretanjem pravca pružanja, nego na¬ 
vlakom, a djelomice i presijecanjem obih smjerova, što se 
očituje istočno od ljubljanskog polja, gdje poprijeko na 
dinarsko pružanje dolaze borani slojni sljedovi pravca Z-Z 
stvarajući sistem antiklinala i sinklinala Savskog gorja. Ovi 
slojni sljedovi pripadaju istoj boranoj slojnoj ploči, koja 
niže južno ima čistu dinarsku građu. Prema tomu je 
južna vapnenačka zona Alpa po geološkom sastavu nasta¬ 
vak bosanske, što ne slijedi samo iz stratigrafije, nego i iz 
tektonske veze, koja spaja preko Etsch-planina južnog Ti¬ 
rola sve dijelove južnih vapnenačkih Alpa sve tamo do 
venecijanskih Predalpa. U području sukoba dinarskog pru¬ 
žanja s alpinskim nastala je borba za mjesto, pa je pro¬ 
uzrokovala, da su vapnenačke ploče istočnog dijela južnih 
vapnenačkih Alpa (Julijske i Kamničke) iskočile na plohi 
premaka, i premakle svoj vlastiti nastavak u obliku po¬ 
krova prema jugu. Ispod istočnih slojnih glava bosansko- 
unutrašnjeg albanskog vapnenačkog platoa javlja se unu- 
tarnjo dinarska škriljno-rožnjačka zona (IVa). Ona polazi 
iz sjeverne Grčke kroz zapadnu Srbiju i Makedoniju u ist. 
Bosnu i gubi se ovdje pod prehvatnom zonom serpentina 
i fliša. Niz velikih antiklinala paleozoičkih naslaga ide 
i dalje prema vanjskom rubu bosanske vapnenačke zone 
stvarajući tako »bosansku centralnu zonu«. Pravcem Stari 
Majdan—Bos. Novi približuje se ta zona više unutrašnjem 
rubu vapnenačkog područja tako, da tu dolazi ispod ser¬ 
pentina i fliša do spoja centralne bosansko škriljne zone s 
unutrašnjo-dinarskim škriljno-rožnjačkim pojasom. Ovako 
združeni ovi nizovi zalaze u okolicu Karlovca, gdje se gube 
ispod naslaga trijasa sačinjavajući jezgru antiklinale Liti ja— 
Trojana južno od Kamničkih Alpa. Prema tomu ekvivalent 
unutrašnje dinarske škriljno-rožnjačke zone u Alpama ja¬ 
vlja se u Karavankama i Karnijskim Alpama, gdje dolaze 
tamni gornjo-permski vapnenci, gredenski pješčanici i 
karbonski škriljavci s fosilima, pa se ove taložine javljaju 
u toj zoni u Bosni i zap. Srbiji. 

Stratigrafijskom sastavu bosanskog mezozoika (IVb.) 
pripada grupa ofiolitnog kamenja, koja se povlači iz ist. 
Grčke preko unutrašnje Albanije u ist. Bosnu, a strati- 
grafski leži u podu trijaske serije. Početno je ova grupa 
kamenja sastavljena od dva niza (solunski i vardarski), koji 

* V. kartu u Hrvatskoj Enciklopediji II., 145.; i dalji rimski brojevi 
u ovom članku odnose se na istu kartu. 


su . m . e< ? us °k no rastavljeni pelagonijskim masivom i škriljno- 
rožnjačkom zonom. Dubljim usjedanjem gorske osi u bli¬ 
zini panonske unutrašnje nizine ovi se ogranci stapaju u 
sjeverno-bosansku serpentinsko-flisnu zonu . Istodobno se 
zapaža, da glavno područje bosansko-hercegovačke vapne¬ 
načke zone ima sve manje nalazišta kamenja ofiolitne gru¬ 
pe tako, da u sjev. Bosni sačinjava serpentinsko-flišni pojas 
još samo rub panonske nizine (kod Kostajnice na Uni), pa 
se odavle dalje više ne javlja sve tamo do prostora zapa¬ 
dnih Alpa. Tektonskim procesima bio je ovaj široki erup¬ 
tivni pojas razdijeljen u različite tektonske zone koso 
prema njegovu protezanju, tako da danas seže njegovo pro¬ 
vodno kamenje od srednjeg područja (peninsko) zapadnih 
Alpa sve do dinarskih nizova Balkanskog poluotoka, pa je 
uglavnom različito od kasnije stvorenog gorskog poretka. 

LIT.: A. Boue, Esquisse geologique de la Turquie d'Europe Pariz 
1S40; Isti, Note sur la gćologie de l’Hercegovine, de la Bosnie et 

la Lroatie turque, Buli. geol. de France, 2. ser., XVI., 1850 1854* J 

Cvijić, Glacijalne i morfološke studije o planinama Bosne, Hercegovine 
* y r , ne Gore, Glas Srp. akad. nauka, LVII, 1889; A. Grund, Die Ober- 

Geografijski i geopolitički smještaj. Bosna i Hercegovina 
nalaze se na sjeverozapadnom dijelu Balkanskog poluotoka 
i čine prijelaz između alpskih krajeva i toga poluotoka, dok 
su na S bosanskom Posavinom vezane uz Podunavlje. Pro¬ 
stiru se između 42° 26' i 45° 15' sjev. širine i od 15° 44' do 
19° 41' ist. dužine. Po obliku sliče istostraničnom trokutu, 
kojemu vrh leži u blizini Boke Kotorske. Granicu na S 


prema banskoj Hrvatskoj, Slavoniji i Srijemu čini rijeka 
Sava od ušća Drine kod Rače do ušća Une kod Jasenovca, 
zatim Una do niže Bosanskog Novog, te ogranci Zrinske i 
Petrove gore. Prema Lici granica teče kratkim dijelom 
toka Korane, a zatim Plješivicom (glavni vrhovi ostaju na 
ličkoj strani), dok prema Dalmaciji granica ide uglavnom 
bilom Dinare, a zatim ravnom crtom od Vrgorca preko 
Metkovića i Dubrovnika do Orjena, koji ostaje u Herce¬ 
govini. Od Orjena granica ide prema Crnoj Gori bilom 
dinarskih planina do Maglića, kratkim dijelom toka Tare, 
starom granicom prema Novopazarskom Sandžaku (koji je 
dugo vremena bio vezan s B. i H.), dok je iznad Višegrada 
granica prema Srbiji rijeka Drina do njezina utoka u Savu. 

Sve do 19. st. nisu imale B. i H. ustaljene granice. 
Tokom povijesnog razvoja granice su često mijenjane, pa 
danas uzimamo B. i H. u opsegu nakon austrijske okupa¬ 
cije. Prigodom okupacije te su zemlje obuhvatale površinu 
od 51.027 km 2 , od čega je pripadalo B. 41.908 km 2 , a H. 
9.119 km 2 . Kasnijim ispravcima granice površina je tih ze¬ 
malja povećana na 51.199 km 2 . 

B. i H. povezane su međusobno sedlom Ivan-planine, 
koje poput Brennera u Alpama omogućuje, da se preko 

jedne jedine prevale dođe iz jedne zemlje u drugu, dok u 
svakom drugom pravcu treba prelaziti preko više planin¬ 
skih lanaca visokih planina (Čvrsnica 2228 m, Bitovnja 
1700 m, Bjelašnica 2067 m, Treskavica 2088 m, Lelija 2032 
m, Maglić 2387 m). Sedlo Ivan-planine dovodi obje zemlje 
u međusobnu vezu, pa osim gospodarske i prometne važno¬ 
sti vrši i znatan politički utjecaj. Na toj prometnoj crti 
nalaze se i oba glavna grada, Sarajevo i Mostar. B. nema 
nigdje izlaza na more, a H. izlazi na dva mjesta na more 
(ukupno oko 25 km) i to kod Neum-Kleka u blizini Pelje¬ 
šca (Stonskog Rata) i Sutorinom kod Herceg-Novog. Ti 
mali i kratki dijelovi hercegovačke obale su strmi i vrlo 
teško pristupačni. 

B. i H. su u pravom smislu riječi rub evropskoga Zapada, 
pa su morale izdržati daleko jači pritisak i mnoge borbe 
s istočne strane, osobito silnu vojničku moć Turaka, ali 
su i pored utjecaja s Istoka ostale još od davnine u zapa¬ 
dnoj sferi. Već kod diobe Rimskog carstva za Teodozija 
Velikog 395 pripade i Dalmacija i B. zapadnom dijelu. 
Granica između oba dijela carstva tekla je od današnje 
Budve sjeveroistočnim smjerom preko crnogorskih planina 
i spuštala se na gornju Drinu i njezinim tokom sve do 
utoka u Savu. Ta je razdioba bila od presudnih posljedica 
ne samo političkih, nego i vjerskih i kulturnih za sva ka¬ 
snija vremena, a njihov se utjecaj opaža još i danas. Ta je 
granica povučena na osnovu geografijskih i kulturnih činje¬ 
nica, potpuno slobodno, a ne kao posljedica borbe i rata. 
Kasnije su, osim razdoblja samostalnosti, dijelovi B. i H. 
pripadali susjednim zemljama, prema tomu, koja je upra¬ 
vo bila moćnija. Često su i B. i H. bile u vezi s hrvatskim 
zemljama (osobito za Pavla Šubića i vojvode Hrvoja Vuk- 
čića Hrvatinića), a zapadni dijelovi i Posavina do Broda 
bijahu sastavni dijelovi Hrvatske do nedavno. Političke 
sile su manje više nestalne, ali je stalna i neoboriva ova 
činjenica: B. je spuštanjem tla prema Savi i tokom svojih 
rijeka, koje pritječu Savi (Una, Vrbas, Ukrina, Bosna i 
Drina), otvorena i vezana s Hrvatskom i Slavonijom, a H. 
po Neretvi s Dalmacijom, pa ove četiri povijesne pokra¬ 
jine čine jednu nerazdruživu cjelinu. Na Drini se susreću 
interesne sfere Jadranskoga i Crnoga mora, a preko Drine 
se nastavlja nova geopolitička jedinica — srednje-balkan- 
ski prostor, kojemu su jezgra Rodopska masa i važan pro¬ 
metni put moravsko-vardarske doline. Drina je dakle od 
prirode određena da bude istočna granica hrvatskih ze¬ 
malja. 

Oblik tla. B. i H. su pretežno gorovite zemlje. Od uku¬ 
pne površine otpada samo 5°/o na nizinu (Posavina), 24% 
na brežuljke, 42% na planine, a 29% je krš. Krška polja 
obuhvaćaju 19% krša ili 3% od ukupne površine ovih ze¬ 
malja. Srednja visina tih zemalja iznosi 500 m, a apsolutna 
visina se kreće od 0 metara (na morskoj obali) do naj¬ 
višeg vrhunca Maglić-planine (2387 m) uz crnogorsku gra¬ 
nicu. Sve planine u B. i H. pripadaju Dinarskom spletu i 
pružaju se skoro svagdje u usporednim lancima pravcem 
SZ — JI. Visine planina u B. rastu od Posavine prema unu¬ 
trašnjosti, najveću visinu dosižu na bosansko-hercegovačkoj 
granici, a zatim se u H. opet lagano spuštaju prema moru. 
U B. je zbog nagiba planina daleko lakši prijelaz s kopnene 
strane prema primorju, nego obratno, pa su tim pravcem 
vršeni svi prodori i seobe. 


I pored znatnog broja planina, kojima visina prelazi 
2000 m (Vranića, Cincar, Vran, Bjelašnica, Treskavica, 
Čvrsnica, Prenj, Lelija i Maglić), čitavome prostranom po¬ 
dručju B. i H. ne daju glavno obilježje visoke planine, 
već sredogorje, pa stoga i prometne neprilike ne dolaze 
toliko od visokih planina, koliko od čestih ispona, koji se u 
usporednim lancima dižu jedan iza drugoga. 

Zapadni dio B. i skoro svu H. zapremaju krške planine, 
koje su produženje hrvatskog i dalmatinskog krša. Te su 
planine odvojene od ostalih u B. i H. rijekama Sanom, 
Vrbasom, Ramom i gornjim tokom Neretve. Između Une 
i Sane je šumovita Grmeč-planina (1604 m). Uz ličku gra¬ 
nicu pružaju se ogranci Plješivice, a uz dalmatinsku dugo 
bilo Dinare (vrh Troglav 1913 m), po kome su sve planine 
ovog spleta dobile ime. Južni nastavak Dinare je Kame- 
šnica planina 1849 m). 

Pravcem dinarskih planina od Grmeča do Neretve nasta¬ 
vljaju se planine: Cvrljivica, koja je prevalom, kuda vodi 
cesta iz Drvara u Petrovac, rastavljena na sjeverni dio 
(Osječenica planina 1795 m) i južni (Klekovača 1961 m), 
zatim Srnetica (1375 m), Javornik (1416 m), Crna gora 
(1650 m), Čardak-planina (1611 m), Vitorog (1907 m), Ja- 
dovnik (1650 m), Šator (1872 m), Tušnica (1770 m), Stare- 
tina (1634 m), Strmac (1615 m), Cincar (2006 m), Raduša 
(1956 m), Ljubuša (1797 m), Vran (2074 m), Čvrsnica 
(2228 m) i Čabulja (1780 m). Između ovih planina nalaze 
se krška polja: Bilajsko, Petrovačko, Livanjsko, Glamočko, 
Kupreško, Vukovsko i Duvanjsko. Preko Neretve nastavlja 
se hercegovački krš, u kome su visoke planine Prenj 
(2102 m), Velež (1969 m) i Crvanj (1921 m). Između tih 
planina nalaze se krška polja Nevesinjsko, Dabarsko i 
Gatačko. Na JI od donje Neretve proteže se valovita 
visoravan bez izrazitih gorskih grebena (Bjelašnica, Viduša 
planina, Sitnica, Baba planina i t. d.). To je pust i ne- 
rodan kraj, kome se središta naseljenosti i gospodarstva 
nalaze samo na Mostarskom polju i blatu, Ljubuškom 
polju i Popovu polju. Prema JI se krško područje nastavlja 
u Crnu Goru, a preko Orjena (1895 m) i Lovćena (1759 m) 
spušta se strmo do Jadranskog mora. 

Sjeverni i srednji dio ovih planina je rodniji i šumovitiji, 
na njima su gole vapnenačke strane rijetke, a južni dio tih 
planina je pravi krš, pa je znatan dio površine potpuno 
nerodan i ogoljen. U ovom čitavom planinskom kraju zna¬ 
čajni su reljefni oblici krška polja, suhe doline u većim 
visinama, uvale, ponikve i škrape, a uz to imade i znatan 
broj ponora i spilja (najveća je spilja Vjetrenica na južnom 
rubu Popova polja kod Zavale). Ovdje vode većinom ne 
otječu nadzemno (osim u sjevernom dijelu), već propadaju 
u pukotine i ponore, te podzemno teku dalje, pa u tim 
krajevima ima znatan broj ponornica. 

Od desne obale Save na JZ do vapnenačkih tvorbi, a 
često pomiješano s njima, proteže se područje starijega 
kamenja sa znatnim nalazištima ruda. To se Bosansko 
rudogorje, prozvano po obilju rudnoga blaga, počinje na 5 
s Majdanskom planinom (619 m — to je zapravo nastavak 
željezom bogatih hrvatskih planina Petrove i Zrinske gore), 
gdje se nalaze znatne količine željezne rudače, a proteže 
se do sedla Ivan-planine obuhvaćajući planine Bitovnju 
(1700 m), Vlašić (1919 m — siromašniji rudama, ali bogat 

visinskim pašnjacima), Štit (1780 m), Vraniću (2107 m), 
te s desne strane Bosne između Čevljanovića i Vareša 
Zvijezdu planinu (1381 m). Te su planine gusto pošumljene, 
dok su viši dijelovi bez drveća, ali su pokriti sočnim tra- 
vnicima. 

Jugoistočno od Bosanskog rudogorja, od gornjeg toka 
Neretve prema granicama Crne Gore i Srbije, širi se više 
prostranih vapnenačkih visoravni s duboko usječenim doli¬ 
nama. Visoke planine obrasle su šumom (otprilike do 
1600 m), dok su najviši dijelovi pokriveni travnicima. Tu 
su krške pojave rijetke, nema ponornica ni krških polja. 
U ovu skupinu spadaju Bjelašnica (2067 m — meteorološki 
opservatorij nalazi se na visini od preko 2000 m) s ogran¬ 
kom Igman-planinom (ispod koje izvire rijeka Bosna), 
Treskavica (2088 m), Lelija (2032 m), Zelengora (1960 m), 
Lebršnik (2298 m) i Maglić s najvišim vrhuncem 2387 m 
visine, koji je ujedno i najviši vrh u B. i H. Prema sjevero¬ 
istoku u okolici Sarajeva nalaze se uravnjene planine Jaho- 
rina (1910 m), Trebević (1629 m) i Romanija (1629 m). 

U sjevernoj Bosni prelaze vapnenačke gore u flišni pojas, 
a veza je između te dvije skupine planina Javor (1537 m) 
s Devetkom. Na Javor se nastavlja Konjuh (1328 m), a za¬ 
tim se nižu prema Savi Ozren-planina (917 m), Borja (1007 
m), Kozara (978 m), Prošara (363 m), Motajica (652 m) i 
Vučjak (367 m), dok se na istoku između Spreče, Drine i 
Save pruža duga Majevica (916 m). 

Bosanske planine spuštaju se prema Savi, a posljednji 
ogranci brežuljaka prelaze potpuno u ravnicu bosanske 
Posavine, to jest u nizinu s desne strane Save od ušća 
Une do ušća Drine s apsolutnom visinom uz rijeku Savu 
od 90—100 m. Bosanska Posavina čini s hrvatsko-slavon- 
skom Posavinom jednu cjelinu, samo što je bosanska Po¬ 
savina znatno uža i manje močvarna. Širina bosanske Posa¬ 
vine je 20—40 km, a znatno se povećava uz gornji tok 
rijeka Vrbasa, Ukrine, Bosne i Drine. Gore Prošara, Mo¬ 
tajica i Vučjak, koje dopiru skoro do Save, dijele bosan¬ 
sku Posavinu na četiri nejednaka dijela: 1. Brezovo polje 
između Une, Save i Prosare najmanji je i najuži dio, kroz 
koji teku mali potoci; 2. Lijevče polje između Prosare i 
Motajice u obliku trokuta, kojemu je vrh u blizini Banje 
Luke, a osnovica između Bosanske Gradiške i ušća Vrbasa; 

3. Ivanjsko polje, na jug od Bosanskoga Broda i između 
Motajice i Vučjaka, također suženo prema jugu (Der- 
venti), a na njega se nadovezuje dolina rijeke Ukrine; 

4. Posavina u užem smislu između brda Vučjaka, rijeka 
Save i Drine, s rasezanjem na jug do ogranaka Majevice. 
Tom ravnicom protječu rječice Tolisa, Brka i Tinja kao 
pritoci Save, te Janja, pritok Drine. 

Od proširenja riječnih dolina nastale su slijedeće ravnice 
ili polja: Bihaćko polje (uz Unu), Prijedorsko polje (uz 
Sanu i njezin pritok Gomionicu), Banjalučko polje (uz 
Vrbas i Vrbanju), Skopaljsko (veliko polje uz obje strane 
gornjeg toka Vrbasa između Gornjega i Donjega Vakufa), 
Travničko polje (uz Lašvu), Sarajevsko, Zeničko, Žepačko, 
Dobojsko i Kotorsko (ta polja od Sarajevskog do Kotor¬ 
skog prostiru se uz rijeku Bosnu). Veliko je i Sprečko ili 
Sprečino polje (uz donji tok rijeke Spreče, niže od Tuzle), 
a uz srednji tok Drine postoji uska ravnica zvana Podrinje, 
dok je u Hercegovini već nešto prije Mostara pa do Ga¬ 
bele Neretva proširila riječnu dolinu i stvorila ravnicu uz 
obje obale (najveće je Mostarsko polje). 

Treću vrstu ravnih krajeva u Bosni sačinjavaju krška 
polja. Bosansko-hercegovačko krško područje ima 49j?olja 
s površinom od 1573 km 2 , a od toga je 17 polja sa 957 km 2 
izloženo povremenim poplavama. 

Od SZ prema JI prostiru se u Bosni ova veća i važnija 
polja: Bilajsko ili Bjelajsko (na visini od 560—610 m, s po¬ 
vršinom od 19,5 km 2 , nazvano po istoimenom selu); Petro- 
vačko (dugačko 13 km, široko 5 km, površina 31,5 km 2 , 
640—710 m nad morem, kroz polje protječe potok Japaga); 
Podražničko polje ili Podražnica (na Z oko Varcar Vakufa, 
površina 17 km 2 , visina 724—760 m); Livanjsko (380 km 2 , 
u visini od 700—720 m, dužina 65 km, srednja širina 6 km, 
kroz polje protječe više ponornica, a najveće su Studba, 
Plouča i Bistrica, pojedini krajevi su močvarni, osobito u 
južnom dijelu tako zvano Buško blato); Glamočko (površina 
133,5 km 2 , dužina 37 km, širina 1—2 km, visina 880—910 m, 
kroz polje protječe više ponornica, od kojih su najvažnije 
Ribnik, Jaruga i Vrba, znatan dio polja je veći broj dana u 
godini pod vodom); Kupreško (površina 93 km 2 , dužina 
24 km, širina oko 10 km, visina od 1000—1124 m, najviše 
od sviju polja, dno polja je neravno i kamenito, kroz 


polje protječe više ponornica, od kojih su najznatnije Mi- 
lač i Mrtvica, zbog visine vanredno je oštra klima); Du- 
vanjsko ili Tomislavgradsko (površina 122 km 2 , dužina 18 
km, širina oko 8 km, visina 850—870 m, glavna rječica, 
koja protječe poljem, je Šuica, poplave traju vrlo kratko 
vrijeme); Vukovsko, sutješkom Vratima vezano uz Ravno 
polje (površina oko 30 km 2 , nazvano po istoimenom selu). 

Hercegovačka su krška polja: Nevesinjsko (površina 17,5 
km 2 , dužina 23 km, širina do 7,5 km, visina 830—890 m, 
blagoga podneblja zbog relativne blizine mora); Gatačko 
(površina 57 km 2 , dužina 24 km, najveća širina 3,6 km, 
visina 930—1000 m, više periodičkih rječica ponornica, od 
kojih je najvažnija Mušica, vrlo kratke poplave, nazvano 
po mjestu Gacku); Dabarsko (istočno od Stoca, površina 
30 km 2 , dužina 21 km, širina oko 2 km, visina 470—560 m, 
protječu rječice Opačica i Vrijeka, znatan dio, oko 10 km 2 , 
pod vodom je od mjeseca studenog do konca svibnja, na¬ 
zvano vjerojatno po životinji dabru); Ljubuško (najplo¬ 
dnije polje u Hercegovini, površina oko 23 km 2 , dužina 
11 km, širina do 3,3 km, visina 70—100 m, sa 5 teče rijeka 
Tihaljina, koju u sjevernom dijelu polja zovu Mlade, a u 
južnom Trebižat, klima je veoma blaga, pod vodom je 
obično od studenog do travnja) i Popovo (površina 46 km 2 , 
dužina 31 km, širina oko 1,5 km, visina 225—260 m, van¬ 
redno plodno, kroz polje protječe ponornica Trebišnjica, 
pod vodom je veći dio od kasne jeseni do proljeća, najdulje 
su poplave u sjeverozapadnom najnižem dijelu i traju pro¬ 
sječno od polovice listopada do početka srpnja). 

Krška polja su središta naseljenosti, jer većina njih zbog 
plodnosti tla omogućuje podmirenje životnih potreba. 
Također su i klimatski uvjeti u njima povoljniji zbog 
zatvorenosti. Pored gustih naselja vode preko krških polja 
glavni prometni putovi. 

Rijeke i jezera. B. pripada crnomorskom slivu, a H. ja¬ 
dranskom. Izuzetak čine vode ponornice krških polja u B., 
koje nakon poniranja većinom teku prema Jadranskom 
moru, i sjeveroistočni dio H., gdje na prostoru od 95 km 2 
vode pripadaju crnomorskom slivu (utječu u Drinu). Sava 
prima sve bosanske rijeke crnomorskog sliva, a Neretva je 
glavna rijeka jadranskoga sliva. Razvodnica teče bilom 
najviših dinarskih planina pravcem SZ—JI (Šator, Čardak, 
Vitorog, Plazenica, Raduša, Vranića, Bitovnja, Bjelašnica, 
Treskavica, Lebršnik, Maglić). 

Rijeke crnomorskog sliva teku prema Posavini u sjever¬ 
nom pravcu, većinom u dubokim dolinama, često među 
šumovitim obroncima, i tvore stupnjevine, a glavna jadran¬ 
ska rijeka Neretva, koja je jedina prokrčila put do mora, 
a i njezini pritoci prosijecaju krševite hridine. Una, Vrbas 
i Drina u donjem toku teku također kroz strme i uske 
gudure izvanredne prirodne ljepote. Zbog prirodnih kra- 
sota poznat je tok Vrbasa od Jajca do Banje Luke, a naro¬ 
čito prodor kroz Bočačku klisuru. 

Glavni su bosanski pritoci Save: Una, Vrbas, Ukrina, 
Bosna i Drina. Izravno u Savu teče još desetak rječica ili 
potoka, od kojih su najpoznatije Vrbaska, Tolisa, Tinja i 
Brka. Također u Glinu teku neki potoci iz najsjevero- 
zapadnijeg kraja Bosne oko Velike Kladuše. 

Una izvire iz vrlo jakoga vrela u Lici ispod Stražbenice 
planine, gdje se sastaju ogranci Plješivice i Dinare, a utječe 
u Savu kod Jasenovca, pa dužina toka iznosi 213 km. Izvor 
se nalazi na apsolutnoj visini od 672 m, ušće na 92 m, 
porječje 7.286 km 2 , a prosječan pad 1,36 m na 1 km. 

Glavni su joj pritoci Unac (izvire ispod Šator-planine, 
dužina toka 66,5 km) i Sana (izvire ispod planine Crne 
Gore, dužina toka 146 km, utječe u Unu kod Bos. Novog, 
pritječu joj Ribnik, Sanica, Bliha, Japra, Gomionica). 

Vrbas izvire iz dva vrela ispod Vraniće planine, a u Savu 
utječe nedaleko od Bosanske Gradiške kod sela Davora (kod 
ušća je Vrbas širok oko 75 m). Dužina toka iznosi 253 km, 
a površina porječja oko 5400 km 2 . Pad je znatan, prosječno 
4,3 m na 1 km. 

Glavni su mu pritoci Pliva (izvire ispod Vitorog-planine, 
nedaleko od ušća tvori riječno jezero i kod Jajca ruši se 
velikim vodopadom u Vrbas), Ugar i Vrbanja (oba izviru 
ispod Vlašić-planine, Vrbanja utječe u Vrbas 3 km sjevero¬ 
istočno od Banje Luke, dugačka je 84 km). 

Ukrina nastaje od sastavka Male i Velike Ukrine. Velika 
Ukrina izvire ispod Borje-planine, a sastaje se s Malom 
Ukrinom kod sela Kulaša. U Savu utječe nedaleko od sela 
Korače. Dužina toka joj je 129 km, površina porječja 1115 
km 2 , a prosječan pad 2,82 m na 1 km. 

Bosna izvire ispod Igman-planine u blizini Sarajeva, a 
utječe u Savu kod Bosanskoga Šamca. Dužina toka iznosi 
273 km, površina porječja 10.480 km 2 , a prosječan pad 
1,53 m na 1 km. Najviša voda je u travnju, a najniža u 
rujnu. Širina rijeke raste prema ušću, gdje doseže skoro 
200 m. 

Glavni su joj pritoci s desne strane Željeznica (izvire 
ispod Treskavice planine), Miljacka (nastaje od dva potoka, 
koji izviru ispod Romanije, protječe kroz Sarajevo i utječe 
u blizini Rajlovca u Bosnu), Krivaja (nastaje od dva po¬ 
toka Bioštice i Olovnice, a kod Zavidovića utječe u Bosnu) 
i Spreča (izvire nešto niže od Zvornika ispod Majevice, 
a u Bosnu utječe kod Doboja), pa s lijeve strane Lepenica 
(nastaje od više potoka, koji izviru ispod Ivan-planine i 
Bitovnje, kod Kiseljaka prima Fojnicu i kod Visokog 
utječe u Bosnu), Lašva (izvire ispod Komar-planine, pro¬ 
tječe kroz Travnik i utječe u Bosnu niže Zenice kod isto¬ 
imene željezničke raskrsnice, dužina toka iznosi 49,5 km) 
i Usora (nastaje od više potoka, koji izviru ispod Borje- 
planine, a utječe u Bosnu ispod Doboja). 

Drina nastaje od sastava rijeka Tare i Pive. Tara, desni 
i glavni sastavak Drine, izvire ispod Komova, dužina joj 
iznosi 140,5 km te se kod Huma sastaje s Pivom, koja na¬ 
staje od potoka Tušine, Komarnice i Bukovice, te teče 
između strmih i visokih obronaka Durmitora i Maglića. 
Drina utječe u Savu kod Bosanske Rače, a dužina joj iz¬ 
nosi 333 km. 

Glavni su joj pritoci s lijeve strane Bistra ili Bistrica, 
Prača (izvire ispod Romanije, a utječe u Drinu kod Usti- 
prače), Drinjača (izvire ispod ogranaka Konjuha i Javora, 
prima Jadar i utječe u Drinu kod istoimenog mjesta) i 
Janja (izvire ispod Majevice i utječe u Drinu kod isto¬ 
imenog mjesta), a s desne strane Ćehotina, Lim (izvire 
ispod Prokletija, protječe kroz Plavsko jezero, utječe u 
Drinu kod Međeđe u Bosni, dužina toka iznosi 219,6 km, 
rijeka je brza sa znatnim padom i strmim obalama, a gla¬ 
vni je pritok Lima Uvac). Iz Srbije utječe s desne strane 
u Drinu rijeka Jadar. 

Neretva izvire nedaleko od crnogorske granice ispod Lebr- 
šnika kod sedla Grdelja, a utječe u Jadransko more del- 
tastim ušćem u Neretvanskom kanalu niže Opuzena. Dužina 
toka iznosi 228 km, a površina porječja 9106 km 2 . Pad je 
znatan, osobito u gornjem i srednjem toku, gdje je rijeka 
probila visoke i strme vapnenačke gore. Najviši je vodostaj 
u mjesecima travnju i studenom (prvi zbog topljenja sni¬ 
jega, a drugi zbog obilnih kiša u kasnoj jeseni), a najmanji 
u kolovozu. Plovna je samo u donjem toku od Metkovića. 

Glavni su joj pritoci s desne strane Rakitnica (izvire 
ispod Treskavice, a utječe u Neretvu prije Konjica), Nere- 
tvica (utječe kod Ostrošca), Rama (izvire ispod Raduše, 
duga je 39 km, a u Neretvu utječe kod istoimenog mjesta) 
i Trebižat (izvire ispod Jagodnice, vjerojatno se podze¬ 
mnim putem hrani vodom iz Imotskog polja, protječe kroz 
Ljubuško polje, gdje na jednom dijelu nosi ime Tihaljina, 
utječe niže Čapljine u Neretvu, a dužina toka iznosi 51,3 
km), pa s lijeve strane Buna (izvire iz snažnog vrela kod 
Blagaja, dužina toka iznosi 8 km, a utječe u Neretvu 
ispod istoimenog mjesta), Bregava (izvire istočno od Stolca, 
a poviše Gabele utječe u Neretvu) i Krupa (nastaje u 
Hutovu blatu i nakon kratkog toka utječe u Neretvu kod 
Metkovića). 

Rijeke ponornice u Bosni i Hercegovini spomenute su kod 
opisa krških polja. 

Većih jezera u B. i H. nema. Spomena vrijedna su rije¬ 
čno jezero Plive kod Jajca i Boračko jezero kod Konjica. 
Jezero Plive sačinjavaju zapravo dva jezera (Gornje i Do¬ 
nje), međusobno rastavljena slapovima. Gornje jezero je 
dugačko 3,3 km, široko prosječno 350 m, nalazi se 420 m 
nad morem i zaprema površinu od 1,15 km 2 . Srednja du¬ 
bina iznosi 18,3 m, a najveća 35,6 m. Voda je razmjerno 
hladna (u srpnju 17°—21° C). Donje jezero je znatno manje 
(dužina 1040 m, širina oko 380 m). Jezera i njihova okolica 
odlikuju se vanrednom ljepotom. 

Lijepo Boračko jezero nalazi se ispod Prenja (14 km 
istočno) na visini od 402 m i zaprema površinu od 2 km 2 . 
U Boračko jezero se ulijeva Borački potok, a istječe Ši- 
štica, pritok Neretve. Na visokim bosanskim planinama 
ima još nekoliko manjih jezera (Blidinje jezero između 
Vrana i Čvrsnice). 

Klima. Veliko prostranstvo B. i H., a prema tome i ra¬ 
zličita udaljenost od mora, zatim geografijska širina, apso- 

lutna visina, sastav i oblik tla, te otvorenost i biljni sag 
ne dozvoljavaju nam da govorimo o jedinstvenoj klimi. 

Veliki broj meteoroloških postaja, koje su bile podignute 
naročito za austrijske uprave u B. i H., omogućio je pot¬ 
puno i točno proučavanje svih klimatskih čimbenika u tim 
krajevima. Najniža meteorološka stanica nalazi se kod 
Sutorine (10 m iznad mora), a najviša ispod vrha Bjela¬ 
šnice (2067 m). 

Klima je pretežno umjerena srednjoevropsko-kontinen- 
talna, dok najviše dinarske planine i krajevi oko njih 
imaju znatno oštriju planinsku ili alpsku klimu, a južni 
krajevi u B. i naročito u H. stoje pod znatnim utjecajem 
jadransko-mediteranske klime. 

U B. se klima pooštrava od JZ prema SI. Prema uda¬ 
ljenosti od mora, nadmorskoj visini i položaju kreće se 
srednja godišnja temperatura u raznim krajevima između 
7—11° C. Godišnje kolebanje je znatno (20—22° C), jer 
su zime u većini krajeva dosta hladne, a ljeta topla. Obo¬ 
rine se također smanjuju od JZ prema SI. Zapadna B. ima 
godišnje 1200—1800 mm oborina, sjeverozapadni dio sre¬ 
dnje B. 1000—1500 mm, dok su sjeveroistočni i istočni dije¬ 
lovi najsiromašniji oborinama (700—1000 mm). Oborine 
padaju cijele godine (snijeg je preko zimskih mjeseca čest 
i dugotrajan), ali u zapadnim krajevima padne najviše 
oborina u jesenjim i zimskim mjesecima, u srednjoj B. u 
proljetnim i jesenskim mjesecima, a u istočnoj B. najjače 
su oborine ljeti. I pokraj znatnih oborina pate bosanski 
krški krajevi od nestašice vode, jer voda otječe u dubinu, 
a i veći dio oborina pada u mjesecima, kada vegetacija 
nije u rastu, pa se pomanjkanje vode mnogo opaža i na 
bilju. Vietrovi dolaze uslijed otvorenosti većinom sa 5 i SI. 

Zbog blizine mora i širine Neretvine doline utjecaj Ja¬ 
dranskog mora je znatno jači u H. nego u B. Visoke pla¬ 
nine na granici B. i H. smetaju jačem utjecaju mediteran¬ 
ske klime u B., u neznatnoj zračnoj udaljenosti od 20—50 
km osjećaju se vrlo velike klimatske razlike, pa veliki dio 
H. ima modificiran tip sredozemnoga podneblja. U H. je 
najtopliji jugozapadni kraj, koji je najuži i najbliži moru, 
dok je sjeverni, osobito sjeveroistočni dio H. (visoke pla¬ 
nine), najhladniji. Godišnje kolebanje kreće se između 
19°—21° C. U sredini zemlje, oko Mostara, temperature su 
ljeti uslijed zatvorenosti između golih krških brda van- 
redno visoke, dok su zime blage. 

Oborine su u H. obilne, osobito u južnim krajevima. 
Najjače su u blizini mora, osobito u blizini Boke Kotorske 
(Sutorina 1910 mm, Stolac 1120 mm, Mostar 1410 mm, 
Gacko 1370 mm, u krajevima gornjeg toka Neretve oko 
1500 mm). Najviše oborina pada u studenom i prosincu, 
a najmanje u kolovozu. Snijeg je u niskim krajevima rije¬ 
dak (Mostar prosječno 5 dana u godini, Konjic 13, Gacko 
37), dok je broj snježnih dana u visinskim krajevima sje¬ 
verne i sjeveroistočne H. znatan (50—60 dana). Uslijed 
blizine mora u H. su glavni vjetrovi bura (hladan i suh) 
i jugo (topao i vlažan vjetar, koji u ljetnim mjesecima 
izaziva nesnošljivu sparinu). 

Stanovništvo. B. i H. imaju danas nešto preko 2,500.000 
stanovnika, ili oko 50 na 1 km 2 . Prema zadnjem popisu 
od 1931 imala je B. i H. 2,326.573 ili 44,6 na 1 km 2 (B. 
2,019.000 ili 48 na 1 km 2 , a H. 307.000 ili 33,5 na 1 km 2 ). 

KOLO SELJAKA IZ UZDOLA KOD PROZORA (Foto J. Dabac) 


Pouzdani popisi pučanstva počinju tek s godinom 1879, 
kad je bivša dvojna monarhija provela okupaciju B. i H. 
Početkom 19. st. cijeni se pučanstvo B. i H. na 850.000 
duša. G. 1851 provela je turska vlada u Herceg-Bosni i 
Novom Pazaru popis stanovništva, no on se ne može sma¬ 
trati posve pouzdanim. Po njemu je na čitavome tom podru¬ 
čju živjelo 1,217.000 duša. Odbije li se Novi Pazar (142.000) 
i krajevi, koji padoše pod Crnu Goru (48.000), imale su 
B. i H. 1851 g. 1,022.000 duša prema 1,626.000 u ondašnjoj 
Banskoj Hrvatskoj i 393.700 u Dalmaciji. Podataka o broju 
pojedinih vjeroispovijesti nema. U turskom kalendaru za 
B. i H. od 1871 naveden je broj pučanstva B. i H. 
s 1,026.000, dok je u turskom popisu pučanstva 1876 na¬ 
brojeno 1,051.000. 

G. 1879 okupacione su vlasti izvršile prvi pouzdani popis 
stanovništva. No i on — proveden uskoro nakon okupa¬ 
cije — nije još mogao biti posve točan. Prema njemu bijaše 
u B. i H. 1,158.000 stanovnika. 

Šest godina kasnije, kad se sredila nova vlast i uprava, 
proveden je ponovni popis stanovništva. Od tada možemo 
pratiti točno razvoj stanovništva. 

Broj stanovnika u godinama: 


1879 

1,158.440 

1885 

1,336.091 

1895 

1,568.092 

1910 

1,898.044 

1921 

1,889.929 

1931 

2,326.573 


Vidimo dakle, da se stanovništvo Herceg-Bosne kroz pol 
stoljeća više nego podvostručilo (+100,9%), dok je porast 
stanovništva u Banskoj Hrvatskoj kroz isto vrijeme izno¬ 
sio tek 53,8%, a u Dalmaciji samo 43,6%. 

Naglo napredovanje stanovništva uvjetovano je promje¬ 
nama u strukturi društva 19. st. Te su promjene počele u 
Herceg-Bosni tek nakon okupacije, dok su u Hrvatskoj i 
Dalmaciji izvršene već u prvoj polovici istoga stoljeća. Po¬ 
damo li vjeru turskom popisu od 1851, Herceg-Bosna je kroz 
80 godina napredovala brojem stanovništva za 1,304.500 duša 
ili za 127,5%, dok je Banska Hrvatska od 1840 do 1931, dakle 
kroz 90 godina, napredovala za okruglo 90%, a Dalmacija 
za 73,4%. Vidi se dakle, da je napredovanje B. i H. znatno 
brže, no to je uvjetovano silnim porastom tek poslije oku¬ 
pacije, dok su Hrvatska i Dalmacija brojem stanovništva 
brže rasle već prije toga vremena. U svjetskom je ratu 
izgubila Herceg-Bosna oko 350.000 stanovnika. 


Prirodni prirast stanovnika najviši je u mostarskom okru¬ 
žju: 28,25%; to je svakako jedan od najviših porasta u su¬ 
vremenoj Evropi. Zatim idu redom okružja: Bihać, Tra¬ 
vnik, Banja Luka, Sarajevo i Tuzla. Stanovništvo siroma¬ 
šnije i brdovite, djelomice krške zapadne B. i cijele H. 
plodnije je dakle od stanovništva nizinske sjeverne Bosne. 
No broj stanovnika u nizinskoj sjevernoj B. napreduje 
brže, jer u onaj plodniji i bogatiji kraj dolaze naseljenici 
izvana. 

O samom odnosu narodnosti u Bosni -> Hrvati, Srbi, 
pod glavnim člancima i u Dodatku. 

Glavno zanimanje stanovništva je poljoprivreda, stočar¬ 
stvo i šumarstvo (84%), a zatim dolaze obrt, veleobrt i 
javne službe. 

Stanovništvo B. i H. po zanimanju: 

83,2 

Hercegovina 

84,5 

Pismenost je u tim pokrajinama još slaba, svakako sla¬ 
bija nego u ostalim hrvatskim zemljama. Prema rezultatima 
zadnjega popisa od 1931 bilo je od ukupnoga stanovništva 
(starijeg od 10 godina) 1,516.464 samo 455.025 ili oko 31% 
pismenih. Pismenost je bila nešto bolja u H. (oko 34%). 
U B. su u pogledu pismenosti najnapredniji krajevi sje¬ 
verne i srednje B., dok je najmanji postotak pismenosti u 
istočnoj, a zatim u zapadnoj B. U H. ima najmanje pi¬ 
smenih u kotarevima Nevesinje i Ljubuški. Znatno je veći 
postotak nepismenosti kod ženskih nego kod muških. U 
B. i H. je svega oko 15% pismenih žena, dok je taj po¬ 
stotak kod muškaraca znatno veći (u B. oko 39%, a u H. 
čak 55%). 

U zadnjih deset godina postotak pismenosti znatno je 
porastao djelovanjem pučkih škola i privatnom pobudom, 
Gsobito radom hrvatskoga prosvjetnog i kulturnog društva 
»Napredak« i društva »ABC«. 

Poljodjelstvo. Poljodjelstvo je uz stočarstvo i šumarstvo 
najvažnija privredna grana u B. i H. Obradiva površina 
obuhvaća preko 2,500.000 hektara (u B. 2,075.790 ha, a u H. 

445.063 ha) i stalno se povećava uglavnom na račun šuma 
i pašnjaka, dok sama obrada zemlje još nikako ne odgo¬ 
vara suvremenom načinu. U tome su najnapredniji sjeverni 
krajevi Bosne i okolica Sarajeva. 

Među vrstama poljodjelskog iskorišćivanja zemljišta naj¬ 
raširenije su oranice. Od ukupne kulturne površine otpada 
na oranice 1,290.000 hektara ili 51°/o. Premda poljoprivredna 
površina B. i H. nije podesna za gajenje žitarica, ipak je 
najveći dio oranica zasijan žitaricama. Samo Posavska ni¬ 
zina i doline u gornjim tokovima glavnih bosanskih rijeka 
podesne su za uspješno gajenje žitarica, dok to nikako nisu 
brdovita srednja B., krševita zapadna B. i sva H. Ali se po 
prirodnom nagonu ljudskom, da čovjek sebi osigura naj¬ 
prije prehranu, svaka podesna površina upotrebljava u 
prvom redu za proizvodnju žita, a zatim dolazi hrana za 
stoku, pa onda podmirenje ostalih ljudskih potreba u 
voću i povrću. Na toj je primitivnoj osnovi cijela poljo¬ 
privredna obrada zemlje u B. i H. Najveći prostor zauzi¬ 
maju površine zasijane žitaricama, zatim livade i pašnjaci, 
a tek neznatne površine otpadaju na vrtove, voćnjake i 
vinograde. Promjene u tom pravcu počinju iz sjevernih 
krajeva B. 

Od žitarica dolazi po raširenosti i količini na prvo mje¬ 
sto kukuruz, iza njega pšenica, pa ječam, zob, raž, napolica, 
proso i heljda. 

Kukuruz uspijeva gotovo po cijeloj B. i H. U 30 kota- 
reva sjeverne i srednje B. dolazi kukuruz na prvo mjesto 
po raširenosti i količini. U kotarevima bosansko-petrova- 
čkom, grahovskom, duvanjskom, livanjskom i stolačkom 
dolazi na drugo mjesto. Samo u gatačkom i nevesinjskom 
kotaru ne može uspijevati zbog planinske klime. Bosanski 
seljak daje prednost kukuruzu pred svim drugim vrstama 
žitarica zato, što je kukuruz njegova glavna hrana i što 
je prihod kukuruza veći od ostalih bijelih vrsta žitarica. 
U svim kotarevima sjeverne B., gdje je najpovoljnija klima 
i zemlja za kukuruz, gaje se krupnozrne vrste. Idemo li 
u B. od S prema 7, u unutrašnji goroviti dio, vidimo, da 
se sve više uzgajaju one vrste kukuruza, koje imadu sitnije 
zrno, manji klip i stabljiku i koje brže dozrijevaju. 

Na jedan ha površine iznosi prihod kukuruza u sjevernim 
krajevima do 30 q, u slabijim godinama 20—25, a u jako 
slabim 12—15 q. U srednjoj B. prihod rijetko prelazi 20 q 
na jedan ha. Prosječan je prihod (u petgodišnjem razdo¬ 
blju) u sjevernim kotarevima 15 q na jedan ha, a u južni¬ 
ma IO. U oba slučaja je prosječan prihod malen. Ukupna 
proizvodnja kukuruza na području B. i H. kreće se između 
4—6 milijuna q. Ako uzmemo, da od sveukupne površine 
od 860.000 ha, koja je bila zasijana žitaricama, otpada 
430.000 ha, dakle polovica, na kukuruz, onda bismo dobili 
za cijelu zemlju prosječan prihod od 11.6 q po ha. To je 
vrlo malo. Ipak prihod kukuruza za povoljnijih godina ne 
samo da pokriva potrebe naroda ovog kraja, već se i izvozi 
(1—2 milijuna q), a izvozi se uglavnom iz Posavine, dok 
ga srednja B. i čitava H. redovito uvoze. 

Uz kukuruz siju se kao sporedni usjevi grah i bundeve. 
Prihod zrna kod graha iznosi 2—4 q na ha. 

Pšenica. U svim kotarevima sjeverne B. osim Bosanske 
Dubice i Banje Luke dolazi pšenica po količini proizvod¬ 
nje i po veličini zasijane površine odmah iza kukuruza. 
U srednjoj B. u dva kotara (visočkom i vlaseničkom) za¬ 
prema veću površinu od kukuruza, ali zaostaje za njim u 
količini proizvodnje. U ostalim kotarevima srednje B. do¬ 
lazi iza kukuruza. U jugozapadnoj B. i cijeloj H. prevla¬ 
dava ječam iza kukuruza, a pšenica dolazi po zasijanoj 
površini i količini proizvodnje na treće ili čak četvrto 
mjesto (Glamoč, Grahovo, Tomislavgrad). Ukupna proiz¬ 
vodnja pšenice na cijelom području B. i H. iznosi godišnje 
preko 2 mil. q. Prosječna godišnja proizvodnja po ha izno¬ 
si između 9—10 q. Najviše se gaji pšenica u kotarevima 
sjeverne B., odakle se i izvozi. U ostaloj B. i H. sva proiz¬ 
vodnja ide za podmirenje domaćih potreba. 

Ječam se sije pretežno u planinskim krajevima. Na prvo 
mjesto po zasijanoj površini dolazi u kotarevima: Bosanski 
Petrovac, Grahovo, Glamoč, Duvno, Livno, Bugojno, Pro¬ 
zor, Konjic, Mostar, Stolac, Gacko, Nevesinje, Foča, Ro¬ 
gatica i Sarajevo. Na drugo mjesto iza kukuruza dolazi u 
kotarevima Jajce, Fojnica, Ljubuški i Ljubinje. U kraje¬ 
vima sjeverne B., osobito tamo gdje prevladava kukuruz 
i pšenica, ječam se sije vrlo malo. Tamo ga zamjenjuje 
zob. Ukupna proizvodnja ječma kreće se godišnje oko 
900.000 kvintala. Kakvoća je bosansko-hercegovačkog ječma 
vrlo dobra, s hektolitarskom težinom do 76 kg i s velikim 


postotkom proteina. Pivarske vrste se ne gaje ili im je 
gajenje tek u pcčetcima. Izvoz ječma je neznatan, jer se 
proizvedena količina potroši za domaću potrebu. 

Zob. Prije 40—50 godina bila je proizvodnja zobi raz¬ 
mjerno daleko veća nego je danas. Zob je po zasijanoj 
površini i količini dolazila na prvo mjesto odmah iza pše¬ 
nice. Naročito su velike količine zobi proizvodili sjeverno- 
bosanski kotarevi. Danas dolazi zob na prvo mjesto po 
proizvodnji samo u kotaru kotorvaroškom. Prosječna go¬ 
dišnja proizvodnja zobi u B. i H. iznosi 950.000 q. Izvozi 
se u znatnim količinama. 

Raž se uzgaja u nekim kotarevima sjeverne B., gdje su 
naseljeni stranci, a domaće stanovništvo uzgaja je u her¬ 
cegovačkim planinskim krajevima. Godišnja proizvodnja 
raži iznosi oko 200.000 q. 

Ukupna proizvodnja svih vrsta žita nešto prelazi 9,500.000 
q, ali proizvodnja stalno raste. 

Prihodi s livada na području B. i H. vrlo su mali, a 
kreću se između 10—15 q sijena na ha. Ima doduše pla¬ 
ninskih livada, gdje je za povoljnih godina prosječan pri¬ 
hod 30 q na 1 ha. U velikom prostoru krševite zapadne 
B. i donje H. prihodi su baš u tim krajevima, koji daju 
prvorazredno bosansko sijeno, vrlo mali. 

Bolje stanje nije ni na pašnjacima. Zajedničkih pašnjaka 
u nizinskim krajevima skoro je nestalo. Oni su podijeljeni 
i pretvoreni u privatne oranice. Ostali su još zajednički 
pašnjaci u srednjoj B. (oko 300.000 ha), zatim zajedničke 
ispaše po krševitim krajevima zapadne B. i H. i po pla¬ 
ninskim pašnjacima u visokim planinama. Površina paš¬ 
njaka po kršu iznosi oko 167.000 ha, a površina planinskih 
pašnjaka oko 150.000 ha. U radu i privredi bosansko-her¬ 
cegovačkog seljaka imaju ovi planinski pašnjaci veliku 
važnost. Bez njih se ne može zamisliti izdržavanje stoke 
u srednjoj B. i H. Sve visoke planine nastanjene su preko 
ljeta velikim brojem stočara, koji istjeraju stoku (ovce i 
koze) na visoke planine. Najpoznatiji je visinski pašnjak 
Vlašić više Travnika. 

Gajenje krmnog bilja veoma je slabo rašireno. Davno je 
uvedena i proširena kao stočna hrana bundeva. Jedva 
2.5°/o od ukupne površine oranica je zasijano djetelinom, 
lucernom, grahoricom i stočnom repom. Tek u zadnje 
doba više se sije djetelina, naročito u naseljima oko ve¬ 
ćih gradova, jer je tu razvijena prodaja mlijeka, s čim je 
u vezi držanje krava, za koje je djetelina veoma potrebna 
hrana. 

Neznatne površine oranica zasijane su industrijskim bi¬ 
ljem: lanom, konopljom, makom, hmeljem i uljanom repi¬ 
com. Proizvodnja lana i konoplje dostaje samo za podmi¬ 
renje najnužnije kućne potrebe. Danas se sve više upotre¬ 
bljavaju pamučni proizvodi, koji su skoro potpuno potisnuli 
laneno i konopljano rublje. Nešto je proširenije gajenje 
uljane repe. Posljednjih godina proizvodi se u posavskim 
kotarevima bijeljinskom, brčkom i gradačačkom do 500 
vagona repičina sjemena. Proizvodnja je namijenjena pod¬ 
mirivanju potreba domaćih tvornica ulja. 

U kotarevima donje H., mostarskom, trebinjskom, lju- 
binjskom, stolačkom i ljubuškom gaji se duhan. Hercego¬ 
vački duhan odavno je poznat i priznat daleko izvan* nje¬ 
govih granica. Godišnja proizvodnja kreće se oko 50.000 q. 
U istim kotarevima dosta se gaji povrće , naročito rano, 
kao grašak, kupus, cvjetača i rajčica. U većoj mjeri gaji 
se svuda grah, koji je redovna hrana bosanskog seljaka, 
kao i kukuruz. Godišnja proizvodnja graha kreće se izme¬ 
đu 600—1000 vagona (po sto q). Grah se mnogo i izvozi. 

Od ukupne površine oranica tek oko 6°/o otpada na 
površinu zasijanu povrćem. Proizvodnja krumpira nije baš 
velika. Prosječna je proizvodnja na godinu 2,300.000 q. 
To znači oko jednog q godišnje na jednog stanovnika, 
dok se žita troši oko 240 kg na jednog stanovnika. 

Voćarstvo. Voćarstvo je u B. i H. važna gospodarska 
grana. Broj stabala je slijedeći: 


šljiva .... 

. . . 9,941.000 

jabuka . . . 

. . . 1,073.000 

oraha . . . 

. . . 811.000 

krušaka . . . 

. . . 762.000 

trešanja . . . 

. . . 402.000 

kestena . . . 

. . . 255.000 

smokava . . 

. . . 116.000 

bresaka . . . 

. . . 58.000 

višanja . . . 

. . . 57.000 

dunja .... 

. . . 42.000 

kajsija . . . 

. . . 16.000 


8 













114 


BOSNA I HERCEGOVINA 



(Foto N. Zdanovski) 

PAŠKA OVCA NA BOSANSKIM PLANINAMA 


Ovi nam podatci pokazuju, da % voćaka otpadaju na 
šljive. Po broju stabala na drugo mjesto dolazi jabuka, 
a zatim orah, kruška i trešnja, dok sveg ostalog voća ima 
samo V 2 milijuna stabala. 

Najveću važnost imaju šljive. Najviše se uzgaja (do 
90%) šljiva požegača (kasna vrst šljive), odlična za su¬ 
šenje i preradbu (pekmez i rakija). Požegača se gaji svuda 
osim u visinskim krajevima preko 1000 m nad morem i u 
južnim i jugozapadnim krajevima s veoma suhim ljetom. 
Središte šljivarstva je Posavina (Brčko), a zatim krajevi uz 
Drinu i srednja B. Cjelokupna godišnja proizvodnja šljiva 
u B. i H. iznosi 15—35 tisuća vagona. Od te ko¬ 
ličine osuši se oko 30%, preradi u šljivovicu oko 40%, 
u pekmez 20%, a proda u svježem stanju 10%. Prosječan 
je prinos jednog stabla 11 kg svježe šljive, dok je na pri¬ 
mjer u Kaliforniji najmanje 25 kg svježe šljive ili 10 kg 
suhe. Kalifornija dakle proizvodi po stablu toliko suhe 
šljive, koliko B. i H. proizvodi svježe. To je razlog, zašto 
ona zemlja i pokraj manjeg broja stabala ima prvenstvo u 
proizvodnji šljiva. 

Jabuke i kruške nemaju za trgovinu ni izdaleka onaj 
značaj kao šljive, premda je broj stabala velik. Proizvodnja 
plemenitih zimskih evropskih vrsta jabuka ograničena je 
samo na uski pojas Podrinja oko Foče i Goražda. 

Orasi. Po broju stabala dolazi orah iza šljive na treće 
mjesto, a po privrednoj važnosti na drugo. Godišnji pri¬ 
nos je oko 1900 vagona. Znatan se dio i izvozi. 

Trešnje. B. i H. imaju i za trešnje nekoliko krajeva s 
izvanrednim uvjetima. Trešnje iz okolice Neretve i Drine 
po rodnosti, krupnoći i ukusu zauzimaju jedno od prvih 
mjesta u Evropi. Za gajenje raznih vrsta trešanja naročito 
je prikladna okolica Mostara. 

Pitomi kesten raste kao šumsko drvo, a ima ga najviše 
u Bosanskoj Krajini, na koju otpada preko 85% cjelo¬ 
kupnog broja kestenovih stabala u B. i H. U znatnijem 
broju ima kestena još u kotaru konjičkom (19.000 stabala) 
i srebreničkom (9.000 stabala). Cjelokupni godišnji prirod 
kestena u B. i H. cijeni se na 350.000 vagona. 

Vinova loza ne može uspijevati u B., dok dobro uspijeva 
u H., osobito oko Mostara i Konjica. Poznate su mostarske 
vrste vina žilavka i blatina, te dobra konjička vina. 

Smokva je narodno voće u najtoplijim krajevima H., 
gdje raste kao nuzgredno voće po vinogradima i vrtovima. 
Potroši se velikim dijelom u kućanstvu proizvađača u si¬ 
rovom i suhom stanju. 

Stočarstvo. Uslijed razvoja društvenih i privrednih 
odnosa, povoljne klime i tla, oduvijek se u B. i H. po¬ 
voljno razvijalo stočarstvo i stočarska privreda. Stočni 
proizvodi činili su, a i danas čine glavnu hranu seoskog 
stanovništva ovih krajeva, a stoka i stočni proizvodi su 
glavni predmeti, koje poljodjelac iznosi na tržište. To vri¬ 
jedi naročito za planinske krajeve. Stoka, koža, meso, 
vuna, sir i skorup oduvijek su bili važni trgovački proiz¬ 
vodi B. i H. Naročito se u planinskim krajevima posve¬ 
ćuje velika pažnja sitnoj stoci (ovcama i kozama). Po broju 
sitne stoke, razmjerno prema stanovništvu, B. i H. spadaju 
među prve zemlje u Evropi. 



(Foto N. Zdanovski) 
BOSANSKO POSAVSKO GOVEDO 


Broj stoke, košnica i peradi: 

Godine konji goveda ovce koze svinje košnice perad 
1895 239.626 1,417.341 3,230.720 1,447.049 662.242 140.061 - 

1910 221.755 1,308.654 2,496.595 1,392.955 527.245 195.204 2,230.510 

1933 232.207 844.951 1,743.880 475.489 370.508 42.048 2,561.955 

1939 257.820 962.104 1,947.826 503.779 436.973 — — 

Po kakvoći su najslabija goveda. Vrsta domaćeg goveda, 
koje pripada evropskom kratkorogom tipu, slaba je po 
veličini, odnosno težini i izdašnosti. Bosanski seljak po¬ 
klanja veću pažnju broju nego kakvoći stoke, zato je mli¬ 
ječnost kod krava i težina kod volova vrlo skromna. Naj¬ 
bolja vrsta domaćega goveda nalazi se u dolini Spreče. 
Težina domaćih krava dostiže jedva 150 kg, a volova 200 
do 250 kg. 

Domaća ovca nije svuda jednaka. Najsitnija je u H., a 
najkrupnija i najbolja u gornjem toku Vrbasa oko pla¬ 
nina Vraniće, Vlašića, Malovana i Cincera. Najbolje vrste 
ovčjeg sira proizvode se oko Travnika (Vlašić), Livna i 
Banje Luke. 

Domaća koza vrlo je potrebna bosanskom seljaku, jer 
uz priličnu korist ne iziskuje nikakve troškove, pa pred¬ 
stavlja najrentabilniju domaću životinju. Zato seljaci pod¬ 
nose s velikim nezadovoljstvom novije mjere za smanji¬ 
vanje broja koza i za ograničenje njihova držanja. Poznata 
je »sanska koza« kao vrlo dobra vrsta, ali ta traži znatnu 
njegu. 

Najbolje je u stočarstvu B. i H. zastupan domaći bo¬ 
sanski konj. On pripada orijentalnom tipu, nizak je, čvrste 
i zbijene građe, jakih i dubokih prsa. Više je podesan za 
jahanje i tovar nego za kola i spregu. On je stoljećima 
predstavljao glavno prevozno sredstvo. Turci su naročitu 
pažnju posvećivali uzgoju konja, pa su uvađanjem isto¬ 
čnjačkih pasmina, osobito arapske, popravljali bosanskog 
konja, stvarajući križance, koji su bili veći i brži od do¬ 
maćeg konja. 

Od svih vrsta stoke najslabije se razvijao uzgoj svinja. 
Domaće je svinjče sve do dolaska Austrije ostalo skoro u 
poludivljem stanju. U novije doba je pasmina u mnogim 
krajevima već znatno oplemenjena. 

Peradarstvo je i danas u B. i H. slabo razvijeno. Na 
seoskim imanjima je sporednog značaja. Još za austrijske 
uprave radilo se na tome, da se domaće vrste peradi po¬ 
prave sa stranim vrstama. U tu svrhu ustanovljena je naro¬ 
čita peradarska postaja u Prijedoru. Posljednjih godina 
prešlo se na pokušaj s domaćom kokoši, pa je u tu svrhu 
osnovana peradarska postaja u Visokom. 

Mala pažnja obraća se danas i pčelarstvu, iako je to 
jedna od vrlo unosnih privrednih grana u seljačkom gospo¬ 
darstvu. Podatci nam pokazuju, da se je broj košnica od 
1895 do 1933 smanjio za 70%. To je znak, da pčelarstvo 
stalno opada. 

Šumarstvo. B. i H., a naročito sama B., idu među 
zemlje šumama najbogatije u Evropi, pa šumska površina 
obuhvaća prostor od 2,200.000 ha ili 45% cjelokupne povr¬ 
šine. Šumarstvo je uz ratarstvo i stočarstvo najvažnija 
privredna grana cjelokupnog gospodarstva u tim zemljama. 
Od ukupne površine šuma (bez šikara, koje obuhvaćaju 
266.360 ha) otpada na crnogoricu (četinjače) 555.459 ha, a 
na bjelogoricu (listače) 1,426.107 ha. Drvna masa četinjača 

PLANINSKE RUDINE NA TROGLAVU POVRH 

obuhvaća 111,647.200 m 3 , listača 170,412.800 m 3 ; godišnji je 
prirast kod četinjača 1,344.200 m 3 , a kod listača 2,414.180 m 3 
ili prosječno 1*9 m 3 po ha, što je vrlo malo. 

Po starosti možemo podijeliti bosansko-hercegovačke 


šume 

do 40 godina .... 905.000 ha 

od 40— 80 „ .... 512.800 „ 

od 80—120 „ .... 533.890 „ 

preko 120 „ .... 24.760 „ 

a po vlasništvu 

državne. 1,873.300 ha 

privatne . 280.550 „ 

imovnih općina .... 15.930 „ 

crkvene. 14.600 „ 

zemljišnih zajednica . . 1.480 „ 


Sječa šume prelazi svaku razumnu mjeru. Mjesto da se 
siječe samo višak i godišnji prirast drvne mase, koji pred¬ 
stavlja u urednom gospodarstvu dovoljne kamate nepotro- 
šive glavnice, sijeku se čitavi kompleksi, a sadi se ili po¬ 
mlađuje malo ili ništa. Ako se nastavi ovakvim radom, 
bosanske će šume brzo nestati, kao što se dogodilo s ve¬ 
likim dijelom hercegovačkih šuma, koje su nemilosrdno 
posječene. I za Austro-Ugarske i za Jugoslavije davane su 
dozvole stranim društvima za velike i dugoročne sječe. 
Sada su u Nezavisnoj Državi Hrvatskoj šume proglašene 
narodnim dobrom i većina je ugovora prekinuta, pa će se 
prestati prevelikim uništavanjem šuma. 

Lov i ribolov. B. i H. stekle su svojim lovnim bogatstvom 
i prirodnim ljepotama već odavno najbolji glas u Srednjoj 
Evropi. Sama priroda stvorila je u ovim krajevima takav 
teren, da se lov može razvijati u punoj mjeri, a da ni u 
kojem slučaju nije na štetu poljodjelstvu i ostalom gospo¬ 
darstvu. 


LIVNA, izgrađene uglavnom iz oštre vlasulje (Foto I. Horvat) 

Prema klimatskim prilikama mogu se ove pokrajine u 
glavnom podijeliti u tri lovna pojasa: 

1. U prvom su najniži i najnapučeniji krajevi, ravnice i 
brežuljci do 500 m visine nad morem. Karakteristične vrste 
divljači su one, koje žive uz brazdu, a to su zec, trčka, na 
kršu brdska jarebica, golub i mnoge močvarice, patke, lisica 
i ostale sitne štetočine. 

2. U sredogorju između 500—1700 m visine mogu se kao 
glavne vrste divljači navesti srna, divokoza, zec, vuk, 
medvjed, divlja svinja, kuna, jazavac, sve vrste šumskih 
koka, ušara i mnoge druge ptice grabljivice. 

3. U planinama iznad ruba visoke šume (1700—2200 m) 
glavne su vrste divljači divokoza, medvjed, orao krstaš, 
a u ljetno doba još i brdska jarebica i vuk. 

Vode B. i H. imaju znatnu količinu dobrih vrsta riba, 
no ribarstvo kao privredna grana još je u zametku, dok 
znatan broj stranaca dolazi u ove krajeve zbog ribarenja. 
Među vrstama riba naročito se ističu neke salmonide, kao 
na primjer u bosanskim vodama mladica (Salmo hucho) i 
lipen (Thymalus vulgaris), a u hercegovačkim glavatica 
(l rutta geriivitata) i mekousna (Trutta obtusirostris) kao 
specijalitet Neretve. 

Rudarstvo. Geološka građa B. i H. odlikuje se velikom 
raznolikošću. Usporedo s raznolikom geološkom građom 
zemlje toliko su raznolike i pojave rudače, da gotovo 
nema korisnih minerala i stijena, kojih nema na području 
B. i H., nekih u znatnijim količinama, a nekih u malim, 
samo mineraloški zanimljivim pojavama. 

Već letimičan pogled na rudarsko-geološku kartu B. i H. 
pokazuje, da bosansko razvodno gorje, koje uglavnom 
slijedi dinarski smjer boranja i presijeca ove pokrajine od 
SZ prema 77, sadrži na nizu svojih ogranaka najraznoli- 
čnija rudišta, počevši od željeza, kojeg ima na više mjesta 
u znatnim količinama, pa sve do srebra, zlata i žive, čije 
su pojave, iako manjeg značaja, poznate na nekoliko 

mjesta, tako da se bosansko razvodno gorje može s punim 
pravom nazvati »bosanskim rudogorjem«. 

Uz pojave metalnih rudišta poznate su brojne naslage 
mineralnog (fosilnog) ugljena, uglavnom mrkog ugljena i 
lignita. Ugljenonosni tereni su najznatniji u dolini Une, 
Sane, Vrbasa, Vrbanje, Usore, Ukrine i Janje, a najveće 
u dolini Spreče i Bosne, te konačno oko Mostara uz rijeku 
Neretvu. Sva važnija prostrana krška polja zapadne B. 
(Livanjsko, Duvanjsko i Glamočko) imaju na svojim rubo¬ 
vima znatne slojeve ugljena, koji sadrže mrki ugljen dobre 
kakvoće. 

Ovom nizu ugljenonosnih terena i metalnih rudišta treba 
dodati isto tako znatan i za rudarsku privredu važan niz 
boksitnih nalazišta, koja prate gotovo čitav splet naših 
vapnenačkih planina i krša zapadne B. i H., slijedeći i 
ovdje u glavnom dinarski smjer boran ja. Pojave boksita 
poznate su oko Bosanske Krupe pa preko Bosanskoga Pe¬ 
trovca i Ključa do Jajca, južnije od Duvna prema Posušju, 
Širokom Brijegu, Čitluku i Domanovićima. 

Ugljen. Iz mlađeg tercijara poznata su slijedeća važnija 
i veća nalazišta, koia sadrže znatne količine dobrog mrkog 
ugljena, a to su: * 


Zenica—Sarajevo. 100,000.000 t 

Livno—Duvno. 16,000.000 t 

Ugljevik—Priboj. 15,000.000 t 

Kamengrad—Sanski Most . . 10,000.000 t 
Mostar—(Vihovići) .... 10,000.000 t 
Kotor Varoš—Maslovare . . 3,000.000 t 

Omarsko Polje. 3,000.000 t 

Banja Luka—Ramići .... 2,000.000 t 

Banovići—Đurđevik .... 2,000.000 t 

Lješljani—Cerovica .... 1,000.000 t 

Miljevina kod Foče .... 1,000.000 t 


163,000.000 t 

Osim toga ima još čitav niz manjih nalazišta mrkog 
ugljena lokalnog značenja oko Cazina, Bihaća, Bosanskog 
Novog, Teslića, Tešnja, Žepča, Bugojna, Glamoča, Konjica, 
Rogatice, Gacka i t. d. 

Glavne pojave lignita grupirane su oko Tuzle i to u 
kotlinama Prline—Kreka i Lukavac—Čaklovići, koje sadrže 
oko 600,000.000 t utvrđenih količina lignita dobre kakvoće. 
Još su poznate dvije veće pojave lignita oko Gračanice i 
zapadno od Doboja u području Krnin-planine. 

U 18 važnijih ugljenih pojava utvrđena je znatna sup- 
stanca fosilnog ugljena: od 163,000.000 t oligomiocenskog 
mrkog ugljena sa 4.000—6.000 kalorija i od 600,000.000 t 
pliocenskog lignita s 3.000—4.000 kalorija ogrjevne snage, 
svega 763,000.000 t ugljena. 

Ovolika ugljena supstanca dostaje, ako se današnja pro¬ 
izvodnja udeseterostruči, za više od 600 godina. 

Ovakvim bogatstvom fosilnog ugljena na razmjerno 
maloj površini može se pohvaliti rijetko koja zemlja u 
Evropi. 

U B. i H. su u radu slijedeći ugljenokopi: u Lješljanima— 
Banjoj Luci, Kaknju (Zgošći), Brezi, Rogatici i Mostaru, 
te četiri manja kod Jasenice (Bukinje), Đurđevika, Grača¬ 
nice i na Tušnici kod Livna. 

Svi ovi ugljenici proizvode oko 550—600 vagona ugljena 
dnevno, pa godišnja proizvodnja iznosi 1,300.000—1,500.000 
tona. 

Željezna rudača. Priroda nije obdarila B. i H. samo 
brojnim i znatnim ugljenim pojavama, već i ostalim ruda- 
čama, a naročito željeznom rudačom, koja je grupirana 
uglavnom u 8—10 jačih skupina i to: 

skupina Blagaj—Japra 

„ Ljubija—Stari Majdan 
„ Sanski Most—Bronzani Majdan 
„ Sinjakovo—Jajce 
„ Donji Vakuf—Travnik 
„ Busovača—Orašac 
„ Fojnica—Dusina—Kreševo 

„ Vareš—Borovica 
„ Prozor—Rama 

U nabrojenim skupinama rudišta vršila su se kopanja 
i prerada rudače još u starom i srednjem vijeku, a u nekim, 
naročito oko Sane i Vareša, na primitivan način, do kraja 
prošlog stoljeća. 


Danas se eksploatacija vrši uglavnom samo u dvije 
najbogatije skupine rudišta, i to kod Ljubije i Vareša, jer 
ova rudišta s obzirom na raspoložive količine, kakvoću 
rudače, kao i prometne veze, pružaju najbolje uvjete za 
uspješno iskorišćivanje. 

Rudne naslage (rudišta) Ljubije i njezine bliže i dalje 
okolice leže u tako zvanom sanskom paleozoiku i pripa¬ 
daju permo-karbonskoj formaciji, a sadrže u dubinskim 
partijama uglavnom ociljevac (siderit), a u površinskim 
smeđu željeznu rudaču (limonit). 

Sadržaj^ do sada istraženih i otvorenih rudišta oko Lju¬ 
bije i južno od Ljubije, a na zapadnoj obali rijeke Sane 
cijeni se na 25,000.000 tona, od čega otpada oko 60% na 
limonit, a 40% na siderit. 

Rudišta oko Vareša vezana su uglavnom na pojas 
tektonskih poremećaja, koji se proteže od Nahoreva kod 
Sarajeva preko Čevljanovića, Daždanskog, Diknića do Bo¬ 
rovice sjeverozapadno od Vareša. 

Vareška su rudišta mlađeg postanka od ljubijskih te 
uglavnom sadrže tri vrste rudače i to: 

siderit kao primarnu tvorevinu, 
hematit ]^ ao sekundarne tvorevine. 

Po sadržaju rude na prvo mjesto dolazi hematit. Vareški 
lematit, koji se^ pretežno dobiva iz Pržića, prvorazredna 
je željezna rudača, osobito za izradu naročitih vrsta sirovog 
zeljeza,^ te je kao takav mnogo tražen. 

Vareški limonit po svom sastavu i sadržaju rude zaostaje 
za ljubijskim, a isto tako zaostaje i vareški siderit. 

Sva četiri vareška rudišta Pržići, Brezik, Smreka i Dro- 
skovac imaju ukupno oko 85,000.000 tona vidljive rudne 
supstance, od čega otpada: 

na hematit oko .... 10,000.000 tona 

„ limonit „ .... 35,000.000 „ 

„ siderit „ .... 40,000.000 „ 

Proizvodnja željezne rudače u B. i H. kreće se između 
400.000 i 600.000 tona godišnje. 

Boksit. Boksita ima najviše u sjeverozapadnoj B. i za¬ 
padnoj H. Pojave boksita u sjeverozapadnoj B. — oko 
Bosanske Krupe (Suhaja), Bosanskog Petrovca i Jajca 
(Bešpelj) — nisu još dovoljno istražene. Bešpeljski boksit 
može se označiti kao boksit dobre kakvoće (60% AkOs i 
2—3% SiO ž ). 

U H. najviše ga ima na lijevoj strani Neretve oko Či¬ 
tluka, na desnoj strani Neretve oko Širokog Brijega i Ko- 
čerina. Pojave oko Domanovića manjeg su obujma, cijene 
se na 250.000 tona, a slabije su kakvoće, jer im se sadržaj 
kremenove kiseline, koja predstavlja nepoželjnu primjesu, 
diže do 10 pa i 12% (Si0 2 ). 

Pojave boksita oko Čitluka prostiru se na površini od 
50 km 2 , ima ih oko 15 većih, pojedini ležaji sadrže od 
30.000 do 1,000.000 t. Najveće je ležište oko Gornje Blat- 
nice s 1,000.000 tona boksita dobre kakvoće. Skupina bo- 
ksitnog ležaja oko Čitluka cijeni se na 2,600.000 tona, a 
kasnije vršeni eksploatacioni radovi u ovom području po¬ 
kazali su, da ova procjena nije pretjerana. 

Pojave boksita oko Širokog Brijega i Kočerina grupirane 
su uz put Mostar—Posušje, između Knežpolja i Kočerina 
i južno od rijeke Ugrovače. U toj skupini ima oko 10 
većih ležišta, od ke- 
govačkog sela i pojedinog domaćinstva ili zadruge (tkanje, 
pravljenje sira ili maslaca, drveni predmeti, kožarstvo, 
pravljenje rakije, sušenje šljiva i t. d.), ali obrt i kućni 
obrt lagano nazaduju zbog sve veće potrošnje jeftinijih 
tvorničkih proizvoda. 

Veleobrt je tek u početku razvoja i pored toga, što 
zemlja obiluje ugljenom i željezom, najvažnijim čimbeni- 
cima za razvoj tvornica. Najjače je razvijen drvni veleobrt, 
a zatim kemijski. 

Velikih paromlina ima nekoliko u Posavini (osobito oko 
Brčkog i Bijeljine), te u Sarajevu, gdje se također nalaze 
neke manje tvornice tjestenine i bonbona, te nekoliko 
manjih poduzeća mesnog veleobrta. Tvornica za konzer- 
viranje voća i povrća u Sarajevu ne radi već dulje vre- 
mena. Znatna je tvornička proizvodnja sira (»Marija Zvi- 
jezda« kod Banje Luke). Tvornica šećera Usora kod Do- 
boja ne radi već više godina. Tvornica žeste i pjenice 
(kvasca) nalazi se u Kreki kod Tuzle. Sarajevo ima i dvije 
tvornice octa. Pivo se proizvodi u Sarajevu, Tuzli i Banjoj 
Luci. Duhan se prerađuje u velikim tvornicama u Sarajevu, 
Mostaru, Travniku i Banjoj Luci. 

Znatan je broj velikih, srednjih i manjih pilana. Naj- 
veća se poduzeća nalaze u Zavidovićima (jedna od naj- 
većih u Evropi), Dobrljinu, Turbetu (kod Travnika), Begov- 
hanu (nedaleko Zenice), Sjetlini, Ilijašu (kod Sarajeva), 
Drvaru i Banjoj Luci. Tvornica drvene robe ima u B. ne- 
koliko, od kojih je najvažnija tvornica pokućtva u Sara- 
jevu i štapova u Derventi. 

Tkalački (tekstilni) veleobrt je vrlo slabo razvijen, ali 
je dobro razvijena tkalačka proizvodnja kao kućni obrt. 
Nekoliko poduzeća ima u Sarajevu (platna, glasovitih ćilima, 
gotove robe, čarapa i t. d.), a zatim u Banjoj Luci (tra- 
pisti), Mostaru i Derventi. 

Središte kožarstva je Visoko, dok Sarajevo ima nekoliko 
manjih poduzeća za izradu različitih kožnih predmeta. 

Visoke peći za proizvodnju sirovog željeza izgrađene su 
u Varešu (sjeveroistočno od Sarajeva). Ondje je 1891 po- 
stavljena prva visoka peć na Balkanu. Kasnije su sagrađene 
još dvije visoke peći, a prva je srušena. Osim talionica ima 
vareška željezara još i [омса za lijevanje cijevi, peći, 
kotlova i t. d. 

Čelik i valjano željezo, te razni predmeti od toga izra- 
đuju se u Zenici, gdje se nalazi veliko poduzeće željezne 
industrije, kojoj važnost svakim danom raste. Postoji još 
ето ljevaonica, od kojih je najznatnija опа u Вапјој 

uci. 

Tvornica sapuna i svijeća nalazi se u Alipašinu Mostu 
kod Sarajeva i u Mostaru. 

Važne tvornice kemijskoga veleobrta nalaze se u Jajcu 
i Lukavcu kod Tuzle (karbid, soda, sumporna kiselina i t. d.). 

Veliko poduzeće za destilaciju drva je u Tesliću, a za 
dobivanje celuloze u Drvaru. 

Tvornica šibica nalazi se u Docu kod Travnika. Desti- 
lacija i preradba zemnog ulja vrši se u Bosanskom Brodu. 
. Znatan je broj tvornica opeke, crijepa i glinene robe, dok 
se dobra vrsta granita dobiva kod Jablanice u H. Dobar 
kamen za građu kopa se i oko Bihaća 

Velika vodena snaga bosansko-hercegovačkih rijeka isko- 
rišćuje se malo ili skoro nikako. 

Od bosansko-hercegovačkih proizvoda važni su za izvoz 
u vanjskoj trgovini u prvom redu rude i drvo, zatim stoka 
i voće (osobito šljive), ali postoji i znatna potreba uvoza 
mnogih vrsta tvorničke robe. Osim Posavine potrebno je 
za ostale krajeve uvoziti i žito. 

Promet. Prometne prilike u B. i H. još ni izdaleka ne 
zadovoljavaju potrebama tih lijepih i šumama i rudama 
bogatih pokrajina. 

Promet na vodi nije moguć. Nijedna rijeka nije plovna. 
Bosnom i Drinom plove jedino splavi. Plovna je samo 
Sava. Na desnoj obali Save važnija su pristaništa kod Bo- 
sanske Gradiške, Bosanskoga Broda, Bosanskoga Šamca, 
Brčkog i Bosanske Rače. Neretva je plovna tek nakon 
izlaska sa hercegovačkog područja, a onaj mali strmi dio 
hercegovačke obale ne dolazi u obzir za jači razvoj pro- 
meta. Uređenjem donjeg toka većih rijeka dalo bi se 
nešto postići. 

Jačem razvoju kopnenog prometa znatno smetaju česti 
i visoki usponi dinarskih planina u B. Premda su B. i H. 
važne za prijelaz iz Srednje Evrope na Jadransko more, 
nije još dovoljno razvijena željeznička i cestovna mreža. 

Što je još gore, bosansko-hercegovačke željeznice su (osim 
pruge iz Sunje u Banju Luku i Bihać) uzanog kolosijeka 
0:76 m, a šumske čak 0:60 m. Već sada se nastoji preure- 
diti osobito pruga iz Sarajeva u Doboj: odatle će novom 
prugom normalnog kolosijeka nastati veza preko Banje 
Luke s morem i s prugom Zagreb—Brod na Savi na nor- 
malni kolosjek (1-435 m). To je naročito potrebno zbog 
jakog razvoja teške željezne industrije u Zenici. 


Osim cesta, koje vode uz glavnu prugu (Brod—Sarajevo 
—Dubrovnik, Sarajevo—Ustiprača, te Lašva—Travnik— 
Jajce) važne su još ceste Split—Sinj—Livno—Kupres— 
Bugojno s odvojkom od Šuice preko Duvanjskog polja 
u Posušje i Mostar, te veza preko Livna—Bos. Gra- 
hova—Bos. Petrovca—Bihaéa i Novog na Hrv. Kostajnicu. 
Od Livna vodi također važna cesta preko Glamoča na 
Banju Luku, a od Bugojna preko Gornjeg Vakufa i Pro- 
zora na Ramu (želj. pruga Konjic—Mostar). Za trgovinu i 
putnike važna je cesta Bos. Gradiska—Banja Luka—Jajce, 
koja od Banje Luke do Jajca ide prekrasnom uskom doli- 
nom Vrbasa. Od Banje Luke vode još važne ceste na 
Prijedor i Bos. Novi (s odvojkom na Sanski Most i Japru), 
zatim cesta Banja Luka—Ključ—Bos. Petrovac—Drvar, a 
s druge strane Banja Luka—Prnjavor—Derventa i Banja 
Luka—Kotor Varo$—Doboj—Bréko (s odvojkom na Gra- 
dačac i Modrić). Iz Doboja ide cesta dolinom Spreče u 
Tuzlu i Zvornik (odvojak Tuzla—Gradačac—Bos. Šamac), 
a od Zvornika produžuje cesta planinskim krajevima isto- 
čne Bosne preko Vlasenice i Han Pijeska na Sarajevo. Od 
te se ceste niže Sokolca kod Romanije odvaja cesta u 
Rogaticu i Višegrad, te u Goražde (s odvojkom u Čaj- 
niče) — Foču — Kalinovik — Ulog — Nevesinje i Blagaj. Od 
Kalinovika se jedan krak te ceste odvaja prema Sarajevu. Iz 
Sarajeva vode još važne ceste preko Kiseljaka u Travnik 
i Jajce, preko Prače na Goražde, te preko Visokog u Vareš. 

Iz Mostara kao prometnog središta Hercegovine vode 
ceste preko Širokog Brijega na Posušje i Imotski; s njima 
se spaja također i drugi ogranak ceste Mostar—Ljubuški— 
Vitina—Klobuk i cesta Mostar—Domanovići—Stolac—Lju- 
binje (s odvojkom u Nevesinje) —Trebinje, te cesta preko 
Blagaja na Nevesinje. Trebinje je preko Bileće cestom spo- 
jeno s Gackom i Nevesinjem. 

Po većini ovih glavnih cesta vode autobusne pruge, Zna- 
tan dio gorskih krajeva nema boljih cesta, pa su glavna 
prometna sredstva kola, konji, mazge i magarci. 

Glavna željeznička pruga u B-i Sarajevo—Brod duga je 
265 km s najvećim usponom 14 %0. Na tu prugu vezane su 
slijedeće sporedne pruge: Doboj—Tuzla—Simin Han (67 km, 
najveći uspon 10%, па tu prugu se veže još kratki odvojak 
Karanovac—Gračanica, 4 km); Usora—Pribinić (40 km, 
uspon 25%); Lašva—Jajce (najvažniji priključak glavnoj 
pruzi dužine 93:2 km, najveći uspon 45 %оо, preko Komara, 
ogranak ove pruge Donji Vakuf—Bugojno dug je 10:8 km); 
Kakanj—Zgošća (rudarska pruga duga 2:8 km, uspon 17 96), 
Podlugovi—Vareš (24:6 km, uspon 27:6 %0) i Semizovac— 
Ivančići (rudarska i šumska pruga 22:2 km, uspon 30 %). 

Nastavak glavne pruge Sarajevo—Brod je važna pruga 
Sarajevo—Mostar—Dubrovnik. Та je pruga duga 279:3 km, 
penjala se na 876 m. Do otvorenja novog tunela na Ivan- 
planini 1930 (najveći tunel u Bosni i Hercegovini, dug 
3223 m) imala je veliki uspon od 60%, koji je svladavan 
pomoću zupčanice. Od ove se pruge odvajaju slijedeće: 
Gabela-Metković (4 km), Hum—Trebinje—Bileća (54 km, 
uspon 16%) i Uskoplje—Zelenika (66 km, uspon 25 °/00). 

Treća važna pruga ide iz Sarajeva preko Višegrada na 
Vardište i dalje prema Užicu u Srbiji (duga je 128 km, 
uspon 180). Na tu se prugu vežu sporedne pruge Usti- 
prača—Foča (42 km, uspon 7%; ta bi se pruga s vremenom 
imala produžiti do Gacka i Bileće) i pruga Međeđa—Uvac 
—Priboj (44:9 km, uspon 5%). 

Jedine prueg normalnog kolosijeka и B. i H. su Bos. 
Novi—Banja Luka (90 km, uspon 20 %) i Bos. Novi—Bihać 
(73:2 km, uspon 6 %оо). 

Važne su još pruge Prijedor—Srnetica—Knin (šumska 
pruga duga 232 km, uspon 30%, s odvojkom Srnetica— 
Jajce dužine 105 km i najvećeg uspona 25%) i rudarska 
pruga Bos. Rača—Ugljevik (44 km, uspon 26 °/00). 

U gradnji su još pruge Bihać—Knin i Bihać—Karlovac, 
te Doboj—Banja Luka. 

Postoji još nekoliko manjih šumskih pruga, koje ne do- 
laze u obzir za prevoženje putnika i robe. 

Promet vijesti je dobro razvijen, a zato ima velikih za- 
sluga austrijska uprava u B. i H., dok je zračni promet tek 
u razvoju. Veća uzletišta nalaze se u Banjoj Luci, Rajlovcu 
kod Sarajeva i u Mostaru. 

Naseobine. U B. i H., koje su pretežno ratarske i stočarske 
zemlje, živi oko 85% ljudi na selima. Sela su većinom zbi- 
jenog tipa, a način gradnje kuća ovisi u prvom redu od 
terenskih, klimatskih i imovinskih prilika stanovnika. Svi 
gradovi uslijed dugotrajne turske vladavine imaju isto- 
čnjački biljeg, ali u novije vrijeme zgrade i ulice zapadnja- 
čkog tipa sve više potiskuju orijentalne primjese. Mnogi 
gradovi, osobito Sarajevo, imaju središte izgrađeno posve 
zapadnjački, dok je periferija istočnjačka. 

Od gradova leži Sarajevo (oko 80.000 stan.) skoro u sre- 
dištu tih zemalja, a sličan položaj ima i Mostar u samoj 
Hercegovini. To su važna gospodarska i kulturna središta. 
U sjevernoj В. "su Banja Luka (središte Posavine, koje 
ima gotovo središnji položaj u svim hrvatskim zemljama), 
Bihać (stari hrvatski grad), Cazin, Prijedor, Sanski Most, 
Ključ, Bos. Petrovac, Bos. Gradiška, Prnjavor, Bos. Brod, 
Derventa, Doboj, Gradačac, Brčko (središte šljivarstva), 
Bijeljina (trgovina žitom), Tuzla (znatno trgovačko sre- 
dište), Zvornik i t. d. 

U zapadnoj B. nalaze se Livno, Glamoč, Tomislavgrad 
(Duvno), Gornji Vakuf, Donji Vakuf, Bugojno, Jajce, Tra- 
vnik (stari vezirski grad i središte trgovine sirom), Zenica 
(veleobrt željeza), Žepče, Maglaj, Vareš, Fojnica, Visoko, 
a u istočnoj Bosni Kladanj, Vlasenica, Srebrenica, Roga- 
tica, Goražde, Čajniče, Višegrad i Foča. U H. su osim 
Mostara veća mjesta Konjic, Široki Brijeg, Posušje, Vitina, 
Klobuk, Ljubuški, Čapljina, Stolac, Ljubinje, Trebinje, 
Gacko, Bileća i Nevesinje. 

LIT.: Vj. Klaić, Zemljopis Bosne, Zagreb 1878; Bosnien und Herze- 
govina (Die ósterreichisch-ungarische Monarchie in Wort und Bild), Beč 
1901; J. Moscheles, Das Klima von Bosnien und der Herzegovina, Sara. 
jevo 1918; Maldini-Novotni, Bosna i Hercegovina, Zagreb 1909; Ph. 
Ballif, Wasserbauten in Bosnien und der Herzegovina, I. dio, Beč 1896; 
Lukas-Peršić, Geografija Jugoslavije, Zagreb 1940; J. Cvijić, Balkansko 
poluostrvo, Beograd 1922; Patsch, Historische Wanderungen іт 
Karst und an der Adria, I. dio: Die Herzegovina einst und jetzt, Beč 
1922; H. Renner, Herceg-Bosnom, Hrvatska Mitrovica 1900; M. Lorković, 
Narod i zemlja Hrvata, Zagreb 1939; Bosna i Hercegovina kao privredno 
područje (uredili A. Koen, E. Džikovski i A. Sunarić), Sarajevo 1939; 
L. Dimitz, Die forstlichen Verhältnisse Bosniens und der Herzegovina, 
Beč 1905; E. Richter, Prilozi zemljopisu B. i H., GLZM XVII., Sarajevo 
1905. М.Р. 

Biljni svijet. U vezi s velikim geograískim  ra&éla- 
njenjem i središnjim položajem među hrvatskim zemljama 
ujedinjuju B. i H. mnoge značajne osobine biljnog svijeta 
Hrvatske (— Hrvatska, biljni pokrov). 

FLORA В. i Н. sastavljena je od raznolikih elemenata, 
koji su često izrazito reliktnog značaja. U južnim dijelo- 
vima, napose u blizini mora gotovo posve pretežu sredo- 
zemni, a u kopnenim se dijelovima zemlje ističu uz raši- 
rene eurazijske vrste napose ilirski, srednjoevropski, sar- 

matski i alpski florni elementi, dok su rjeđi karpatsko- 
balkanski (dacijski) i arktoalpski elementi. Po Becku- 
Mannagetti pripadalo je od ukupnog broja od 2143 poznatih 
vrsta u Bosni g. 1901 51.6% srednjoevropskom, 12.59/o 
alpskom (uključivo arktoalpskom), 18.1% ilirskom (2а- 
padno-pontskom) i krškom, 8.8% ilirskom planinskom, 
6.6% sredozemnom, a 2.2/0 dacijskom flornom elementu. 
Od 2068 poznatih vrsta u Hercegovini pripadalo je po 
istom piscu 42% srednjoevropskom, 10.1% alpskom, 17.3% 
krškom i ilirskom, 10.1% ilirskom planinskom, 19.1% sredo- 
zemnom i 1.1% dacijskom flornom elementu. 

Sredozemnim zimzelenim rašéem, koje pokriva dalma- 
tinske otoke i primorske dijelove kopna (>> Dalmacija, 
biljni svijet), pokriveni su doduše samo primorski dijelovi 
uskih jezika H., koji izbijaju na more kod Neuma i u 
Boki Kotorskoj, ali sredozemno bilje seže u dolini Neretve 
sve do podnožja Čabulje, Prenja i Veleža. Velika područja 
ljubuškog, mostarskog i stolačkog kotara tako obiluju 
sredozemnim biljkama i kulturama, da ih Beck kao po- 
sebno prelazno područje pribraja još sredozemnoj regiji, 
kojoj pripada i malena oaza oko Trebinja. Od značajnih 
sredozemnih vrsta seže na pr. šipak (Punica granatum L.) 
sve do Raške u dolini Neretve, a u okolini Mostara zbija 
se u velke šikare. Isto tako seže crnika (Quercus ilex L.), 
smrdljika (Pistacia terebinthus L.), kositrenica (Ephedra 
campylopoda C. A. Mey.), zelenika (Phillyrea latifolia L.), 
planika (Arbutus unedo L.) i dr. sve do podnožja Porima 
i Raške Gore, a mirisava kadulja (Salvia officinalis L.) i 
bjelušina (Inula candida [L.] Cass.) dižu se još na Prenju 
do znatne visine. Kod Trebinja dolazi primorski vrijes 
(Erica verticillata Forsk.), mrča (Myrtus italica Mill.), žuka 
(Spartium junceum L.), primozi (Acanthus-vrste), i drugo 
sredozemno bilje. 

U kopnenim područjima međutim posve pretežu euro- 
sibirski i srednjoevropski elementi, dok se sredozemne 
biljke nalaze još samo na osobito pogodnim mjestima. 
Tako dolazi još u srednjoj i sjevernoj B. pucalina (Colutea 
arborescens L.), veprina (Ruscus aculeatus L.), dragušica 
(Scolymus hispanicus L.), kotrljan (Eryngium amethysti- 
num L.) i dr., a slatinjak (Ceterach officinarum Lamm. 
et DC.) se diže na Trebeviću sve do 1600 m. 

Osim općenito raširenih eurosibirskih i srednjoevropskih 
vrsta ističe se u sastavu flore B. i H. u prvom redu ilirski 
(ilirsko-balkanski) florni elemenat, koji je nazočan u svim 
visinskim pojasima, ali je najjače zastupan u planinskoj 
vegetaciji. Njemu pripada po Turrillu u B. 169, a u H. 170 
vrsta. Mnoge su od njih izrazito reliktnog značaja i imaju 
vrlo malen areal. Od hrvatsko-crnogorskih endema ističe 
se u planinskoj vegetaciji hrvatska aubrijecija (Aubrietia 
croatica Sch. N. K.), lasinje (Moltkia petraea Gris.), prenj- 
ska kamenika (Saxifraga prenja Beck.), busenasta prženica 
(Scabiosa silenifolia W. K.), a od izrazito hrvatskih endema 

Scopolijeva gušarka (Arabis Scopoliana Boiss.), Kitajbelov 
jaglac (Primula Kitaibeliana Schott), hrvatska sibireja 
(Sibiraea croatica Deg.) i dr. Neke su vrste uopée vezane 
na B. ili na H. Po Turrillu dolaze u samoj B. 22, анияЕі 
ima 11 posebnih endemičnih vrsta. Neke su od njih vezane 
što više na pojedine planine. Tako je poznato na pr. bi- 
jelo zvonce (Edraeanthus niveus Beck.) samo sa Vranice, 
a krasna biljka iz por. zvončika Symphyandra Hofmanni 
Pant. raste samo na serpentinima srednje B., dok omorika 
(Picea omorica Panč.) prehvaća iz istočne В. još samo u 
granično područje Srbije. Od karamfilja vezan je na H. 
prenjski (Dianthus prenjus Beck) i Frajnov karamfilj (D. 
Freynii Vand.). Od izrazito balkanskih vrsta dolazi u H. 
bugarski blaženak (Geum bulgaricum Panč.) i macedonski 
hrast (Quercus macedonica DC.), od karpatskih vrsta 
karpatski staračac (Senecio carpaticus Herb.), crvena ze- 
čina (Centaurea atropurpurea W. K.), prekrasna telekija 
(Telekia speciosa Baumg.) i okruglolisna ivančica (Chrysan- 
themum rotundifolium W.K.). Od apeninskih vrsta obilno 
je raširen apeninski petolist (Potentilla apennina Ten.), gla- 
tka kamenika (Saxifraga glabella Bert.) i dr. Neobično je 
velik broj biljaka srednjoevropskih planina; po Turrillu 
nalazi se u B. 171, a u H. 127 biljaka alpskog i arktoalpskog 
podrijetla. Među njima ističu se na pr. soldanela (Solda- 
nella alpina L.), žuta sunčanica (Helianthemum alpestre 
DC.), krasni drijas (Dryas octopetala L.), dlakavi sleč (Rho- 
dodendron hirsutum L.), koji je u Bosni dosta ograničen, 
razni šaševi (Carex curvula AlL, C. ferruginea Scop., C. 
foetida All), rosulje (Agrostis alpina Scop., A. rupestris 
All), ljepivi jaglac (Primula glutinosa Wulf.), empetrum 
(Empetrum hermaphroditum [L.] Hag.), Zuti mak (Papaver 
Kerneri Hay.) i dr. Od sarmatskih vrsta javlja se na pr. 
sladié (Glycyrrhiza echinata L.), a od panonskih kadivka 
(Kitaibelia vitifolia Willd). Tako pripada B. i H. po svo- 
joj mnogolikosti i obilju na biljnim endemima i reliktima 
medu najzanimljivije u Evropi. 

VEGETACIJA. Sličnu mnogolikost nalazimo u vegetaciji. 
Velike klimatske razlike južnih i sjevernih dijelova B. i H., 
znatna visinska raščlanjenost planinskih skupova i pro- 
mjene u sastavu tla (vapnenci i dolomiti, serpentini, kri- 

stalasti škriljavci i t. d.) uvjetuju neobično velike razlike 
u sastavu biljnog pokrova zemlje. S obzirom na kemijski 
sastav podloge ističu se znatne razlike. Bosansko-herce- 
govačke planine izgrađene su uglavnom iz vapnenaca i 
dolomita, te je na njima razvijena izrazito vapnenačka i 
dolomitska flora, dok je u nižim područjima često obilno 
rašireno kamenje oskudno na vapnu s biljem prilagođenim 
na kiselu podlogu. Samo na planini Vranici nalaze se u 
najvišim pojasima veće površine kristalastih škriljavaca, 
na kojima se javlja neobično značajna flora, koja kao 
malen otok usred golemog vapnenačkog mora upućuje 
s jedne strane na daleke središnje Alpe, a s druge strane 
na planinske skupove središnjeg dijela Balkanskog polu- 
otoka (> Balkanski poluotok, biljni pokrov). Osim toga 
razvijena je na serpentinima B. i H. posve osobita serpen- 
tinska flora, kojoj pripada na pr. značajna paprat Notho- 
chlaena Marantae [L.] R. Br.), spomenuta Symphyandra 
Hofmanni, neke mlječike (Euphorbia Gregersenii Maly) 
i dr. 

U vezi s geografskim raširenjem i visinskim dosezanjem 
pokazuje B. i H. prelaze od zimzelenih šikara toplih 
obalnih područja do visoko planinskih zadruga na snje- 
žnim vrhovima planina. Zimzeleni pojas ograničen je samo 
na uski primorski dio, dok je čitavo ostalo područje pre- 
kriveno listopadnim i crnogoričnim rašćem, koje pripada 
ilirskoj pokrajini. Najniži je visinski pojas ilirske pokra- 
jine izgrađen od listopadnih hrastovih šuma vrlo različitog 
sastava. Visoki planinski skupovi dinarskoga i srednje- 
bosanskog gorja dijele zemlju na dva bitno različita dijela: 
južni, koji pripada polusredozemnom području hrasta 
medunca і bjelograba, i sjeverni, koji se nadovezuje 
uglavnom na srednjoevropske šume hrasta kitnjaka i obič- 
noga graba. Između ta dva toliko različna područja listo- 
padnih hrastovih šuma diže se snažan zatvoreni pojas 
bukve i jele, u kome se javljaju i šume smreke, omorike i 
crnog i bijelog bora. Pojas je bukve isprekidan većim ili 
manjim otocima hrastovih šuma, koje su zapremile niža 
polja i dugodoline rijeke Neretve, Bosne i Drine. Hra- 
stove šume oko srednjeg toka Neretve i njezinih pritoka 
povezane su uskim, biljnogeografski nadasve važnim pro- 
dorom Neretve između Jablanice i Drežnice s velikim 
hrastovim područjem H., dok je hrastovo područje gornjeg 
toka Bosne i njezinih pritoka odijeljeno po Becku između 
Zenice i Zepča, a hrastovo područje gornjeg toka Drine 
iznad Višegrada pojasom bukve od hrastovih šuma sje- 
verne B. ° 

U južnom se hrastovom području još često javljaju sre- 
dozemne zadruge. To područje seže od tromeđe iznad Imot- 
skog do podnožja Čabulje, zaprema srednji tok Neretve i 
njezinih pritoka u konjičkom kotaru te se spušta uz rub 
Prenja i Veleža obuhvativši Bileće i Trebinje prema Boki 
Kotorskoj. Njemu pripadaju i spomenuta polja: Livanjsko, 
Duvanjsko, Nevesinjsko i Ulog, dok se planine između 
Ljubinja, Trebinja i Bileća nalaze već u području bukve. 
Uz hrast medunac i bjelograb javlja se u šumama vrlo 
često crni jasen, maklen, cer, rašeljka, tilovina (Petteria 
ramentacea Presl.) i t. d., а u jugoistočnom dijelu H. od 
Domanovića na Neretvi do Stoca i na Vlastici uz Tre- 
bišnicu pridružuje im se na nekim mjestima i macedon- 
ski hrast (Quercus macedonica) i sladun (Quercus conferta 
Kit.) Hrastove šume južnog dijela rijetko su sačuvale 
prvotni značaj. Ljepše se dubrave nalaze samo na nekim 
mjestima, dok je najveći dio pod utjecajem stalne sječe 
i prekomjerne paše pretvoren u niske šikare, koje pre- 
laze na mnogim mjestima u jadne kamenjare i služe 
kao oskudni pašnjaci ovcama i kozama. Kamenjare, nastale 
potiskivanjem ovih šuma, pripadaju posebnoj polusredo- 
zemnoj svezi rdobrade (Chrysopogoneto-Satureion subspi- 
catae Horv. i H-ić), koja je zastupana s više zadruga. 


Bitno je različit sastav hrastovih šuma sjeverne B. Na 
strmim, vapnenim obroncima javljaju se doduše i ovdje 
šume hrasta medunca i crnog graba, a katkad i bijelog 
graba, ali su one uvjetovane samo lokalnim klimatskim i 
orografskim prilikama, dok se na blagim nagibima nižih 
brda i na ravnim plohama iznad poplavnog područja, na 
povoljnoj podlozi razvija veoma bujna šuma kitnjaka i 
običnog graba (Querceto-Carpinetum  croaticum | Horv.), 
koju je Beck-Mannagetta opisao pod imenom bosanske 
šume. Velik je dio tih šuma dandanas. već posječen i 
pretvoren u oranice i livade, ali su dosta česte i niske 
šikare, u kojima se napose ističe lijeska. Na tlima, koja 

ORJENSKI SKUP, Subra (Foto I. Horvat) 
su oskudna vapnom, razvile su se naprotiv šume kitnjaka 
i pitomog kestena (Querceto-Castanetum croaticum Horv.) 
s izrazito acidifilnom florom. Njihovim  potiskivanjem 
nastaju često vrištine. Kestenove šume raširene su u za- 
padnoj B. između Novog i Otoka, na Gomili kod Krupe 
i oko Bihaća, dok su one u istočnoj B. po Becku vjero- 
jatno sađene. Obilnije se nalaze kestenove šume ponovno 
u dolini Neretve, na Podhumu sjeverno od Ostrošca, oko 
Konjica i u Boki Kotorskoj. 

U sjevernoj B. nalaze se uz Savu i njezine pritoke još 
samo tu i tamo poplavne šume hrasta lužnjaka (Querceto- 
Genistetum elatae Horv.), jer su one najvećim dijelom 
posječene, a i ono, što je preostalo, zaostaje u svakom 
pogledu za šumama lužnjaka slavonske Hrvatske. 

Dijelom u području hrasta, a dijelom prehvaćajući i u 
područje bukve razvile su se prekrasne šume crnog 
bora, dok se bijeli bor znatno rjeđe zbija u veće sasto- 
jine. Šume su crnog bora najljepše razvijene u istočnoj B. 
Po Adamoviću predstavlja crni bor »najčešće i najobičnije 
šumsko drvo podgorskog ili submontanog pojasa« jugo- 
istočne B. i pogranične H. Najljepše sastojine izgrađuje 
u srednjem Podrinju između Srebrenice i Višegrada, javlja 
se u klancima Miljacke i na Romaniji planini. Osim toga 
nalaze se prekrasne borove šume oko Bugojna i Kupresa, 
između Jajca i Varcar-vakufa, pa u kladanjskom i tuzlan- 
skom kotaru. U H. razvijene su najljepše sastojine crnog 
bora oko gornjeg toka Neretve. Sastav šuma crnog bora 
slabo je poznat, ali dosta različit u različitim krajevima. 
Na serpentinima kod Smolina združuje se po Becku crni 
bor sa crnicom (Erica carnea L.) i Blagajevim likovcem 
(Daphne Blagayana Frey.). 

Na hrastovo je područje vrlo snažno utjecala kultura. 
Tu su se smjestila glavna naselja, i lice je zemlje znatno 
izmijenjeno. Na povoljnim dubokim tlima stvorio je 
čovjek oranice i livade, dok su na plitkom kršu nastale 
pod utjecajem prevelike sječe i paše puste, polusredo- 
zemne kamenjare, na kojima nalaze još samo oskudnu 
hranu ovce i koze. Livade sjevernog dijela pokazuju na- 
p izrazito srednjoevropski odnosno panonski značaj. 

osebno je zanimljiva u poplavnom području Save zadruga 
sladića (Glycyrrhiza echinata). koja »zauzima u Posavini 
golem prostor i pokriva gotovo sama sva pjeskovita, ne- 
obrađena, privlažna mjesta, oko ušća Vrbasa, Bosne, Drine 
i drugih pritoka Save i pored same te rijeke« (Adamović). 
Zadruga je poznata i iz H.; u njoj se javlja cijeli niz ko- 
rova na pr. cigansko perje (Asclepias syriaca L.), dikice 
(Xanthium-vrste), slez (Aithaea) i dr. 

Iznad hrastovih šuma nalazi se na planinama B. i H. sna- 
žan pojas bukve i jele, koji se proteže od Osječenice, 
Klekovače i Ilice na zapadu do Maglića i Orjena na istoku. 
Bukva seže mnogo sjevernije i južnije od jele; ona je 
česta već u pojasu hrasta sjeverne B., a na većim brdima 
izgrađuje lijepe sastojine. Područje je raširenja jele znatno 
uže; ona se javlja doduše pojedinačno već na Kozari i 
Majevici, a na hercegovačkim planinama (Čvrsnici, Prenju, 
Veležu, Crvanju, Orjenu) izgrađuje i manje sastojine, ali 
je njezino glavno raširenje na visokim planinama sre- 
dišnjeg dijela. Tu se nalaze veličanstvene, na daleko po- 
znate prašume, izgrađene od golemih bukava i jela, kojima 
se često pridružuje i smreka. U nekim su se krajevima saču- 

vale te prašume u svojoj punoj ljepoti, dok su na mnogim 
mjestima postale žrtvom nerazumne i zločinačke sječe, te 
su pretvorene u pravu pustoš. Miješane šume bukve i jele 
predstavljaju još i danas neprocjenjivo bogatstvo zemlje. 
Usponom gubi se u miješanoj šumi sve više jela, a bukva 
s niskim zavinutim stablima izgrađuje predplaninsku šumu. 

Unutar pojasa bukve i jele raširena je smreka. Ona 
se nalazi vrlo često i obilno u miješanim šumama sa jelom 
i bukvom, ali izgrađuje i čiste sastojine, koje su uvjeto- 
vane posebnim klimatskim i orografskim uslovima, a odli- 
kuju se i značajnim  florističkim sastavom. U istočnoj 
Bosni rašireno je u srednjem toku Drine najznačajnije 
drvo B. To je endemična omorika (Picea omorica) biljka 
tercijarnog podrijetla. Omorika je zapremila zapravo dva 
odijeljena areala. Južni, manji, nalazi se na planinama oko 
Foče s obje strane Drine, a sjeverniji, veći, u području 
oko Višegrada na lijevoj i na desnoj strani Drine, gdje 
prehvaća u granično područje Srbije. Omorika se javlja 
pojedinačno uz bukvu i smreku, ali na strmim vapnenim 
obroncima izgrađuje manje sastojine značajnog izgleda i 
sastava (Piceetum omoricae Treg.). 

Na pojas bukve i jele nadovezuje se u planinama oko 
srednjeg toka Neretve i na Orjenu posebni pojas munjike. 
Munjika (Pinus Heldreichii Chr.) predstavlja također ter- 
cijarni relikt, ali je mnogo raširenija od omorike, jer seže 
na istok do Pirina u Bugarskoj, a na jug do Pinda u Gr- 
čkoj; posve ograničeno dolazi i u južnoj Italiji. U B. i H. 
javlja se uglavnom u visini od 1400—1800 m, ali se spušta 
i na niže. Raširena je na planini Hranisavi, Preslici, Viso- 
čici, na Prenju na Prislapu i Porimu, na Čvrsnici, Čabulji 
i na Orjenu, a nastava najčešće strma, vapnena staništa, na 
kojima se gotovo ni jedno drugo drvo ne može održati. 
Munjika je stalno potiskivana, te se na mnogim mjestima 
nalaze samo jadni ostatci nekadašnjih šuma. 

Najviši pojas bosansko-hercegovačkih planina izgrađen je 
od klekovine (Pinetum mughi croaticum Horv.). Ona se 
nalazi na svim višim planinama od Osječenice do Maglića, 
nema je jedino na Vlašiću i na Orjenu. Na Vranici dolazi 
na vapnencima i silikatima i penje se do najviših vrhova, 
ali je stalno uništavaju zbog dobivanja planinskih pašnjaka. 
Tako je na mnogim planinama potisnuta klekovina samo 
na teško pristupna staništa. 

Klekovina seže do najviših vrhova planina, tako da ni 
na najvišim bosansko-hercegovačkim planinama пета po- 
sebnog pojasa planinske vegetacije, kakav je razvijen 
na pr. na susjednim, višim crnogorskim planinama. Ipak 
je planinska vegetacija u B. i H. veoma bujno razvijena. 
Ona je raširena na mjestima nepogodnim za razvitak kle- 
kovine: to su strme stijene, točila, snježanici i izloženi 
grebeni, na kojima se klekovina ne može održati. Kako je 
najveći dio planina izgrađen od vapnenaca, to je razu- 
mljivo, da je vapnenačka vegetacija daleko obilnije razvi- 
jena od jednolike vegetacije kristalastih škriljavaca, koja 
pokriva veće površine samo na Vranici planini. Razvojno 
je središte vapnenačkih zadruga na planinama oko srednjeg 
toka Neretve, poimence na Prenju i Čvrsnici. Tu se ja- 
vljaju vrlo obilno najznačajniji ilirski endemi, pa je ovdje 
vegetacija najobilnija. Prema sjeveru gube se mnoge zna- 
čajne vrste ilirskog područja, pa su zadruge očito oskud- 
nijeg sastava. 

VRANICA PLANINA, Vegetacija torova na Prokoškom Jezeru 


Na okomitim stijenama nalazi se u B. i H. prekrasna 
vegetacija stijenjača, koja pokazuje velike razlike ne samo 
od planine do planine, nego često i od stijene do stijene. 
Najobilnije je razvijena vegetacija stijena na Čvrsnici i 
Prenju i zastupana s više zadruga, u kojima se javljaju i 
najznačajniji predstavnici reliktne flore, tako na pr. Kitaj- 
belov jaglac (Primula Kitaibeliana), hercegovačka zvončika 
(Campanula hercegovina Deg. et F.), lasinje (Moltkia pe- 
traea), bugarski blaženak (Geum bulgaricum) i dr. Posebno 
se ističe krasni apeninski i Kluzijev petolist (Potentilla 
apennina i P. Clusiana Jacq.). Tu dolazi obilno i bjelolist. 

Na suhim, vapnenim točilima najraširenija je zadruga 
. Linneova mekinjaka (Drypetum Linnaeanae Horv.), koja 
dolazi na svim juZnim planinama, ali je nema na pr. na 
Vlašiću i Vranici. Naprotiv je zadruga dinarskog rošca 
(Cerastietum dinaricae Ногу.) najljepše razvijena na dal- 
matinskoj strani Dinare, dok je na planinama B. i H. rje- 
da. Neobično je značajna vegetacija vlažnih, snijegom na- 
tapanih točila. To je stanište endemične zadruge prenjske 
kamenike (Saxifragetum prenjae Horv.), u kojoj se javlja 
često još glatka kamenika (Saxifraga glabella), žuti mak 
(Papaver Кегпегі i siva reZuha (Cardamine glauca Spr.). 
I te su zadruge najobilnije razvijene na Prenju i Čvrsnici. 

Na visokim planinama zapremaju velike površine veoma 
mnogolike planinske rudine. Palenjem i sječom klekovine 
i šume u njenim najvišim pojasima proširilo se područje 
planinskih rudina, koje je bilo isprva maleno, a sada je 
zauzelo goleme površine. Pod utjecajem preobilne paše 
pretvoreni su često strmi obronci u kamenitu pustoš. Tako 
ne dovodi potiskivanje klekovine uvijek do željenih pla- 
ninskih rudina, nego do ogoljavanja vrhova planina i 
ozbiljno ugrožava šumsku vegetaciju nižih pojasa sniježnim 
sipinama i bujicama, koje se ruše niz neobraštene obronke. 
Ali i na blažim nagibima dolazi zbog prejake paše često 
do uništavanja šarolikih rudina, te nastaju vrlo osiroma- 
šene plohe, na kojima se održava samo nekoliko otpornih 
vrsta malenog gospodarskog značenja. Na mjestima, gdje 
se stalno zadržava stoka nagomilavaju se velike količine 
nitrata, na kojima se razvija značajna vegetacija torova; 
u njoj se javlja napose alpska kiselica (Rumex alpinus L.). 
Ona pokriva na pr. na Vranici planini veće površine. 


Planinske rudine razlikuju se na vapnencima i na sili- 
katima. Na vapnenoj podlozi nalazi se veći broj zadruga: 
jedne na mjestima zaštićenim od prejakog vjetra, a druge 
na najizloženijim grebenima. Glavna je zadruga planinskih 
rudina zaštićenih obronaka zadruga oštre vlasulje (Festu- 
cetum pungentis Horv.), koja je raširena u predplaninskom 
pojasu i pokriva na Dinari, Osječenici, Šatoru i drugdje 
upravo goleme površine. Zadruga je izgrađena od velikog 
broja vrsta i ima veliko gospodarsko značenje. U doba 
cvatnje ukrašuje svojim šarenilom cijele obronke. Napose 
se ističe žuti lan (Linum capitatum Kit.), gorska ivančica 
(Chrysanthemum montanum L.) i srčanik (Gentiana sym- 
phyandra Maly) Na nekim planinama, na pr. na Vranici 
nalaze se samo manje plohe ove zadruge, dok je na Bje- 
lašnici zauzela samo zaštićena, teže pristupna mjesta u 
velikim kotlovima. U južnim planimama B. i H. javlja se 
uz oštru vlasulju vrlo obilno snažna busenasta srebrolika 

VRANICA PLANINA, Klekovina, točila i planinske rudine 
na Ločikama 


šašika (Sesleria argentea A. G.) Ona pokriva veće po- 
vršine na Dinari, Prenju i Čvrsnici. Slične rudine nalaze 
se i na Orjenu. 

Najviše, jakim vjetrovima izložene, grebene pokrivaju 
izrazito planinske zadruge ilirskih krajeva, prilagođene 
nepovoljnim prilikama najviših vrhova. Tu se javljaju 
niske, busenaste, jastučaste i puzave biljke i izgrađuju 
značajne zadruge. Velike površine na Dinari, Čvrsnici, 
Vranici, Bjelašnici i drugdje pokriva zadruga sitnog šaša 
i alpske sunčanice (as. Carex laevis-Helianthemum alpe- 
stre Horv.), koja je razvijena u veoma velikoj mnogolikosti 
i šarenilu cvijeća i predstavlja najljepši ukras ovih visokih 
planina. U toj, kao i u srodnim zadrugama nalaze se 
mnoge značajne vrste ilirskih planina, združene s alpskim 
i arktoalpskim biljkama. Od ilirskih vrsta ističu se na pr. 
dva zvonca (Edraeanthus graminifolius DC. i E. serpylli- 
folius DC.), prenjski i dinarski kozlinac (Oxytropis pre- 
nja Beck i O. dinarica Murb.), a od alpskih na pr. drijas 
(Dryas octopetala), alpska sunčanica (Helianthemum alpe- 
stre) i dr. Lijepo su razvijene ove zadruge na Vranici, Bje- 
lašnici i Treskavici, ali se u najvećem obilju nalaze na 
planini Prenju i Čvrsnici, dok su na Orjenu već vrlo osku- 
dnog sastava. 

Bitno je različit biljni pokrov silikatnih planina, koji je 
najljepše razvijen na Vranici. Tu dolazi od alpskih bilja- 
ka na pr. svinuti šaš (Carex curvula), Halerova vlasulja 
(Festuca Halleri All), alpska ivančica (Chrysanthemum 
alpinum L.), ljepivi jaglac (Primula glutinosa), empetrum 
(Empetrum hermaphroditum), alpska crvotočina (Lycopo- 
dium alpinum L.), dok se od balkanskih vrsta nalazi na 
pr. okruglolisna pavenka (Jasione orbiculata Gris.). Uz rub 
snježanika javlja se i narovašeni žabnjak (Ranunculus cre- 
natus W. K.) i rijetki šaš (Carex foetida). Najveći dio ovih 
vrsta dolazi tekar u središnjim Alpama i u južnim balkan- 
skim planinama. 

Na kiseloj podlozi iznad dublje naslage zemlje obilno 
je raširena zadruga trave tvrdače (Nardus stricta); to je 
najlošiji pašnjak, koji se međutm torenjem može prevesti 
u odlične košanice. 

Planinske rudine zauzimaju upravo goleme površine, te 
imadu veliko gospodarsko značenje za razvitak planinskoga 
gospodarstva. Njihovom melioracijom mogu se postići po- 
voljni rezultati za planinsko gospodarstvo, koje predstav- 
lja nesumnjivo neobično važnu granu privrede u B. i H. 

LIT.: — Hrvatska, biljni pokrov. L H. 

Zivotinjstvo. Središte B. zoogeografski pripada srednjo- 
evropskom alpinskom području, ali se to čisto obilježje 
poremećuje nekim životinjama, kao što su primjerice zmija 
ctrovnica poskok, pa grčka žaba (Rana graeca). Fauna B. 
i H. pokazuje značaj faune Balkanskog poluotoka sa svim 
njenim elementima, a u H. susrećemo i mediteranske ži- 
votinjske vrste. B. i H. posebno je ograničeno područje, 
koje se odlikuje mnogim životinjama, kojih nema drugdje 
(endemi). 

SISAVCI. Od velikih sisavaca nalazi se u B. medvjed, koji 
nestaje, a živi u prašumama. Vuk je mnogobrojan kod Sa- 
rajeva, Drvara i Nevesinja i pokazuje veliku raznolikost u 
boji krzna. Divlja mačka nije česta, a uz lisicu, jazavca i 

tvoriéa tu su kunica (bjelica) i kuna Zutka (zlatica). Cagalj 
dolazi u Hercegovinu s poluotoka Pelješca. U B. se susre- 
ću samo crnosmede vjeverice, a od zečeva razlikuju se b. 
od hercegovačkih; potonji su manji i svijetlo sive boje. U 
visokim planinama živi divokoza, a srna je rjeđa zbog 
sječe šuma i drugih nepogoda. U B. ima i divljih svinja, 
a nađe se i vidra. Netopiri su zastupani s mnogo vrsta. U 
B. ima ježeva, rovki, krtova, hermelina, lasica, dok pu- 
hova ima mnogo: obični puh, šumski puh (Dyromys nite- 
dula), vrtni puh (Eliomys quercinus) i puh orašar (Muscar- 
dinus avellanarius). Uz kućnoga štakora i štakora selca 
poznati su šumski i poljski miševi, a u svim vodama vo- 
deni voluhar (Arvicola scherman) i pod zemljom zemac 
(slijepo kuče, Spalax monticola). Katkada se kod Neuma 
i na ušću Sutorine na hercegovačkoj obali viđa sredozemni 
tuljan (Monachus), pa dospije i u Neretvu do Gabele. 
PTICE. Od ptica spominju se ovdje samo najznačajnije. 
Planinska čavka (Pyrrhocorax alpinus), rijedak je gost škvrlj 
kriješvar (Pastor roseus), vuga je česta, zimski je gost sa 
sjevera sjeverna juričica (Acanthis flammea), u gorskim 
šumama krstokljunac, a u najvišem je gorju stanarica pla- 
ninska zeba (Montifringilla nivalis). Spomena je vrijedna 
strnadica čikavica (Emberiza cia), rijedak je laponski 
ostrugaš (Calcarias laponicus), a češći snježni ostrugaš 
(Passerina nivalis), na najvišim vrhovima pak balkanska 
ševa (Otocorys penicillata). U zapadnoj B. i Hercegovini 
gnijezdi se dalmatinska ovčarica (Budytes melanocephalus). 
Zanimljivi su brglijezi (Sitta caesia i neumayeri), u viso- 
kim bregovima brzelj zidarčac (Tichodroma muraria), a u 
šupljem se drveću gnijezdi cvinjak sjenica ili dalmatin- 
ska (Parus lugubris). U visokom gorju susreće se trepteljka 
pojarica (Anthus spipoletta), a rijetka je rusogrla trepteljka 
(A. cervina). Među svračcima je rijedak crnoglavac svra- 
čak (Lanius senator), a rijetko dolazi u B. sa sjevera ku- 
gara (Bombycilla garrula). Za seobe prolaze kroz B. muha- 
rice, pa je vrijedna spomena muharica bjelokrilica (Mus- 
cicapa albicollis) i druge srodnice. Od trstenjaka je naj- 
rašireniji trstenjak slavić (Locustella luscinioides), zatim 
trstenjak ševa (Acrocephalus aquaticus) na močvarnim 
mjestima, kod seobe. Od slavuja dolazi mali slavuj (Eri- 
thacus luscinia) i modrovoljka bjelokrpica (E. cyaneculus). 
Značajan je za visoko gorje planinski popić (Accentor 
collaris). U B. se viđa smrdivrana (Coracias garrula), pče- 
larica (Merops apiaster), vodomar (Alcedo ispida). U većim 
visinama čuje se planinski kos (Turdus torquatus alpestris) 
i stjenjak (Monticola saxatilis). Hridna lastavica (Clivicola 
rupestris) ostaje u toploj Hercegovini i zimi kao stanarica, 
a rijedak je ondje ulovljen primjerak grčke lastavice (Hi- 
rundo rufula), koji se čuva u sarajevskom muzeju; ta je 
lasta značajna za Grčku. Zanimljiv je hrvatski djetao 
(Dendrocopus leuconotus lilfordi), a u gorskim crnogo- 
ričnim šumama troprsta tukavica (Picoides tridactylus al- 
pinus). U B. je stanarica divlji golub, a česta u H. kame- 
narka (Alectoris saxatilis graeca), prepelica (Coturnix) zadr- 
žava se preko ljeta, rjeđa je lještarka (Tetrastes bonasia 
rupestris), veliki tetrijeb (Tetrao urogallus) u gorskim crno- 
goričnim šumama. B. prolaze ždralovi, pa ima primjera- 
ka, da se gnijezde u ravnici sjeverno od Livna. Vrlo se 
rijetko viđa zimi za seobe u B. veliki potrk (Otis tarda). 
Stanovnici su b. močvara liska i vivak, vlastelica crveno- 
noga (Himantopus, na vrlo visokim nogama), a velika je 
rjetkost pljosnokljuna liskonoga (Phalaropus fulicarius). 
Rijedak je gost u B. dugonogi čurlin (Tringa stagnatilis) i 
muljača (Limosa). Reiser navodi, da se u B. gnijezdi šlju- 
ka bena (Scolopax rusticola), pa ih ima ondje i u jesen. 
Kod velikih se rijeka gnijezde obična čigra (Sterna hirundo) 
i mala čigra (St. albifrons), druge su pak vrste samo na 
prolazu, a debelokljuna čigra (Gelochelidon nilotica) i bje- 
lobrada čigra (Hydrochelidon hybrida) rijetke su. Galebovi 
se u B. ne gnijezde. Od strvinara, tih korisnih ptica, najve- 
ća je sup starješina (Vultur monachus), a najčešći bjelogla- 
vi sup (Gyps fulvus). Od 8 vrsta orlova u ovoj fauni spo- 
mena je vrijedan krstaš (Aquila chrysačtos), a rijetki su 
orao crndać (A. heliacea) i orao ribić (Pandion haliačtus). 
" Spominju se i patuljasti orao (Hičračtus pennatus) i orao 
zmijar (Circačtus gallicus). Zimi je rijedak škanjac gaćaš 
(Buteo lagopus), a češći je bjelorepi škanjac (B. rufinus). 
Od sokolova je zanimljiv vjetruša kopčić (Cerchneis ve- 
spertinus), koji »koncem travnja i početkom svibnja pro- 
lazi kroz B. u velikoj množini loveći kukce i idući s juga 
u ugarske nizine, a u jesen zajedno s mladima upotreb- 

ljava posve drugi put, te ne tiče Bosnu«. Najveličanstve- 
nija ptica B. i H. je kostober (Gypaétus barbatus aureus), 
a hrani se kostima i strvinom. Uz kopca i jastreba treba 
spomenuti balkanskog jastreba (Astur brevipes). Od eja 
gnijezde se u B. eja pijuljača (Circus aeruginosus) i eja 
livadarka (C. pygargus). U B. ima oko 10 vrsta sova, pa 
se u visokim gorskim šumama crnogorice susreće planin- 
ski ćuk (Aegolius tengmalmi) i mali ćuk (Glaucidium pas- 
serinum), velika jejina (Bubo) stanarica je, a najmanja 
ušara je jejić lulavac (Pisorhina scops) dolazi u B. koncem 
travnja. Među gnjurcima u B. najveći je oblik plijenor 
(Podiceps cristatus), a najmanji pilinovac (Podiceps fluvia- 
1115). U B. ima bijelih roda, koje »muhamedanci brižno 
zaštićuju«, pa crna roda, kašikar (Platalea), galica (Plegadis 
falcinellus), bukavac, mali gak, kvakavac, čaplje, kao mo- 
draš ili siva čaplja, mrka ili danguba, bijela velika i mala 
bijela čaplja. Od divljih gusaka dolaze zimi rjeđe velika 
guska (Anser anser), češće lisasta guska (A. albifrons), 
najčešće glogovnjača guska (A. fabalis), a vrlo je rijetka 
arktička mala guska (A. erythropus). Od pataka ima 8 vr- 
sta, najčešća je divlja patka (Anas boscas), koja se gnije- 
zdi u B., a susreću se krža (A. crecca), pupčanica (quer- 
quedula), popovka (strepera), zviždavka (penelope), vrb 
(acuta) i kašikara (Spatula clypeata). U bos. faunu ubra- 
jamo čestu crnu norvu (Fuligula fuligula) i žutu norvu (F. 
nyroca), koje znadu prezimiti na nezamrznutim mjestima, 
pa se i gnijezde. Za seobe se viđa riđak (Nyroca ferina), 
a rjeđe morski riđak (N. marila). Na brzim tekućicama za- 
država se zimi ribarica norva (Clangula glaucion), a vri- 
jedna su spomena tri ronca, od kojih je najčešći ronac 
orijaš ili utva (Mergus merganser), koji se gnijezdi ovdje 
u šupljem drveću, zatim bijeli morski ronac (M. albellus) 
i šareni ronac (M. serrator. 

GMAZOVI. Od zmija nas zanimaju otrovnice, pa je naj- 
raširenija poskok (Vipera ammodytes), koji se hrani šum- 
skim miševima (Apodemus sylvaticus dichrurus) i gušterima, 
u višem gorju dolazi planinski šargan (V. macrops) i bos. 
odlika riđovke bosanski šargan (V. Mesocoronis bosnensis), 
za koga kažu, da je »najotrovnija zmija Evrope i da je 
njegov otrov jednak kao u zloglasne kobre iz Indije« 
(Bolkay 1929), a poznata je i odlika V. pseudaspis. U B. i 
H. živi desetak neotrovnih zmija s više lokalnih odlika, a 
česta je u juž. Hercegovini mišarica ili crvena krpa (Colu- 
ber leopardinus). Od 10 vrsta b.-h. gušterica valja spome- 
nuti bos. gorsku guštericu (Lacerta agilis bosnica), zatim 
močvarnu guštericu (L. vivipara) na mokrim hladnim gor- 
skim livadama, a drže, da ona u B. nestaje, pa se smatra 
»najrjeđom guštericom na čitavom Balkanskom poluotoku«. 
Pokraj sljepića živi u toplijoj Hercegovini nedužni blavor, 
koji ždere samo puževe. 

VODOZEMCI. U okolici Sarajeva nađeno ih je 12 vrsta, 
od kojih treba spomenuti za B. pretežno sredozemsku grčku 
žabu (Rana graeca) i šumsku žabu (R. dalmatina), koja po- 
kazuje klimatički prijelaz od kopnenog u sredozemski oblik, 
značajan za južnu B. Izraziti je stanovnik vode zelena 
žaba (R. ridibunda). Najobičniji je repati vodozemac oko- 
lice Sarajeva žuti mukač (Bombina variegata kolombato- 
vici), pa crni daždevnjak (Salamandra atra, Prenj), a iz B., 
pogotovu iz Hercegovine je poznat i slijepi golušac ili čo- 
vječja ribica (Proteus anguinus); sadašnje geografsko ra- 
sprostranjenje čovječje ribice seže, utvrđuje Bolkay, od 
Slovenije i Istre, zapadne Hrvatske, zapadne Bosne do 
Dalmacije i Hercegovine. 

RIBE. Među njima značajne su pastrve: mekousna pastrva 
(Trutta obtusirostris), potočna pastrva (T. fario), mladica 
(Salmo hucho), barjaktarica (S. fontinalis), jezerska zla- 
tovčica (S. salvelinus), lipljan (Thymalus vulgaris); od 
drugih su sapača (Barbus petenyi), pliska (Alburnus bi- 
punctatus), bucika (A. mento) i dr. Oko Livna i u Herce- 
govini vaZna je hrana za narod jegulja. 

MEKUŠCI. Od puže va (Clausilia) poznato je više ende- 
mičkih oblika u krškom području, kamo idu i Campylaea- 
oblici Dinarica, Liburnica, pa Helix i Zonites-oblici. Od 
balkanskih oblika dolazi u B. Xerocampylaea zelebori, od 
sredozemskih oblika Fruticicola cinctella, Helix aspersa, 
Iberus vermiculatus, a endemički školjkaš u rijeci Bo- 
sni je Unio bosniensis. 

CLANKONOSCI. Medu njima je fauna sfonoga B. i H. bo- 
gata endemičkim oblicima, što više, i rodovima kao Micro- 
chordeuma, Microbrachysoma, Heterolatzelia, Typhloglo- 
meris i za Hercegovinu 4 vrste roda Apfelbeckia, a ima 

endemičkih oblika i iz rodova Julus, Brachyiulus, Lysiope- 
talum, Brachydesmus i t. d. 

PAUČNJACI. Uz različite oblike Euscorpius europaeus 
nalazimo u spiljama B. i H. Neobisium spelaeum. Od 
pravih pauka oblici su krša Argiope lobata, A. brunichi, 
Lycosa apuliae, a u južnoj B. spiljski oblik Taranucnus pa- 
tellatus. Od nepravih pauka značajni su za B. i H. Ischirop- 
salis-oblici, veliki oblik Trogulus u spiljama Nelima tro- 
glodytes i dugonogi krpelj (Eschatocephalus Haemalastor- 
gracillipes). 

Za kukce Balkan. poluotoka kaže V. Apfelbeck, da 
se njihova fauna sastoji od srednjoevropskih, sibirskih, sre- 
dozemskih oblika, istočnih (pontijskih) doseljenika iz za- 
padne Azije, prilagođenih alpinskih vrsta i endemičkih 
oblika, pa nekih ostataka iz ledenog doba (boreoalpinske 
vrste), a glavni dio čine srednjoevropske (sibirske) i istočne 
vrste. Prema Apfelbecku pripadaju endemički balkanski 
kukci ponajviše alpinskoj regiji, a velik je broj krških 
endemita. Prodiranju sredozemskih vrsta u B. veli dalje, 
zaprijekom su planine Dalmacije i Hercegovine, a u zapa- 
dnoj B., primjerice preko Livanjskog polja, bijaše lakše 
prodiranje, pa nalazimo sredozemske vrste, a rjeđe u pla- 
ninama južne B., gdje su se razvile promijenjene alpinske 
vrste. 

Od leptira u gorju južne B. valja spomenuti Colias 
myrmidone balcanica, u visokim planinama južne B. i H. 
Erebia lappona kao »ostatak iz ledenog doba«, zatim Erebia 
melas, Perisomena caecigena i Phragmatobia placida. Za 
Hercegovinu (i Dalmaciju) je značajan prekrasan leptir 
Charaxes jasius. Za B. i H. poznato je 13 endemičkih lep- 
tira, od kojih su vrijedni spomena Hiptelia apfelbecki, a u 
visokim planinama Erebia gorge hercegovinensis i Coe- 
nonympha tiphon occupata. 

Od drugih kukaca zastupani su vodeni moljci ili tulari 
sa više domaćih vrsta u B., a od skorpionskih moljaca ili 
kljunarica (Panorpatae) u južnoj je B. kao ostatak Boreus 
(westwoodi). Od pravih mrežokrilaca mravolovci su za- 
stupani sa 11 rodova i 17 vrsta (Apfelbeck). U Hercegovini 
Živi sredozemski veliki mrežokrilac Palpares libelluloides. 


BOSNA I HERCEGOVINA 


Od ravnokrilaca navodi se 2 cm duga Labidura riparia, a 
ima i više domaćih kožokrilaca, zatim bogomoljka, Trixalis 
nasuta, u srednjoj i južnoj B. balkanski oblik Psorodonotus 
fieberi (sa zakržljalim krilima). Od opnokrilaca značajna je 
u jugoistočnoj B. i H. najveća evropska osa sredozemski 
oblik Scolia flavifrons (5 cm), najveća osa listarica je 
Cimbex (femorata). Među dvokrilcima spomenuti nam je 
komarca malaričara (Anopheles maculipennis) oko slatko- 
vodnih bara, a u áumama na snijegu ili pod lišéem beskril- 
nu muhu (Chionea araneoides), koja nalikuje na pauka, pa 
veliku gusjeničarku (Echinomyia fera). 

KORNJAŠI. Po Apfelbecku značajne su za B. i H. mnoge 
rase roda Carabus kao C. caelatus sarajevoensis, C. croati- 
cus bosnicus, C. cancellatus apfelbecki, pa Nebria bosnica, 
apfelbecki i speiseri, endemički podrod Stenochoromus (Mo- 
lops), Pterostichus meisteri, Tapinopterus setipennis, Om- 
phreus apfelbecki, O. beckianus, te mnogi endemiéki oblici 
spiljskih kornjaša kijačaša. Od polukrilaca spomena je vri- 
jedan veliki cvrčak srednje i južne B. i H. crvenožilni 
cvrčak (Tibicen haematodes). Ç 

Spiljska fauna tog hrvatskog područja bogato je zastu- 
pana u Zemaljskom muzeju u Sarajevu. Spiljska fauna 
bosansko-hercegovačkog područja u velikim podzemnim 
prostorima i vodama pod jednoličnim životnim uvjetima 
svijetla, topline, vlage i drugoga predstavlja posve osebujan 
biotop, u kojemu su se razvili mnogi posebni oblici. U 
ovom su geografskom području, kaže Apfelbeck, »povoljne 
prilike za razvijanje velike faune, osobito bogate ende- 
mičkim oblicima. Dalje prema istoku smanjuje se ta fauna 
u povodu razvoja kristalinskih gora, a najbogatija je baš 
u području B. i H. te zapadnih susjednih područja i poka- 
Zuje već kod kornjaša do sada poznat 21 rod sa 70 vrsta, 
kod drugih pak člankonožaca također su poznati ende- 
mički rodovi i vrste«. V. Apfelbeck je već 1887 našao prve 
spiljske kukce u B. i H. i opisao ih. 

Kako su pokazala istraživanja, većinu balkanskih ende- 
mičkih životinja u spiljama sačinjavaju člankonošci. Pravi 
su stanovnici spilja bez pigmenta, bez očiju i s vrlo razvi- 
tim osjetilima njuha i opipa, a na dugačkim nogama. Fauna 
kukaca u spiljama B. i H. sadržava mnogo domaćih oblika, 
pa na pr. Anthroherpon ima 18 poznatih vrsta. Ti su oblici 
filogenetički posve izolirani u današnjoj fauni i predsta- 
vljaju »najstarije recentne oblike među kornjašima«. Osim 
kornjaša živi u spiljama manje drugih kukaca, kao što su 
neki skakavci, beskrilci; endemički je beskrilac Verhoeffiella 
cavatica i dr. 

Od spiljskih rakušaca značajni su blijedo obojeni oblici 
Niphargus i Typhlogammarus, a endemičan je za Herce- 
govinu slijepi veliki Stygodytes (balcanicus), pa Antroplo- 
tes. Za krško područje značajne su slijepe spiljske babure 
kao Titaneihes hercegovinensis, T. biseriatus, Monolistra 
hercegovinensis i spiljska vodena babura (Asellus cavati- 
cus), a od raka desetonožaca slijepi oblik Troglocaridella 
hercegovinensis (Vjetrenica). Nađene su i spiljske stonoge: 
Typhloglomeris coeca, Brachydesmus zavalensis, Br. her- 
cegovinensis, Apfelbeckia lendenfeldi, Lithobius leostygius, 
od paučnjaka: Obisium anophthalmum, Stalita hercegovi- 
nensis. Endemički je spiljski sitni puž (Phloeoteras euthrix), 
pa slijepa pijavica (Dina absoloni) i crv cjevaš (Marifugia 
cavatica). 

Za poznavanje bosanske faune osobito su zaslužni sara- 
jevski zoolozi, kao ornitolog Otmar Reiser, entomolog 
Viktor Apfelbeck i herpetolog Stjepan Bolkay, koji su tu 
faunu sabirali, proučavali i uredili u zbirkama Zemaljskog 
muzeja u Sarajevu. U ovom su prikazu pridržana hrvatska 
imena životinja, kako ih bilježe bosanski istraživači. 

LIT.: Vođa kroz prirodoslovne zbirke B. H. Zemaljskog muzeja u 
Sarajevu, Sarajevo 1916; S. Bolkay, Additions to the Mammalian Fauna, 
GLZM 38., Sarajevo 1926; O. Reiser, Ornis Balcanica, I., Beč 1939; 
S. Bolkay, Amphibien u. Reptilien von Sarajevo, GLZM 41., Sarajevo 
1929; S. Bolkay-Ćurčić, О našim zmijama otrovnicama, Sarajevo 1920; 
S. Bolkay, Ein Beitrag zur geogr. Verbreitung des Proteus anguinus, 
GLZM 4l., Sarajevo 1929; A. Apfelbeck, Nove bube u pecinama juzne 
Bosne, GLZM 1., Sarajevo 1889; К. Babić, Über die drei Altyiden, 


Glasnik Hrvatskog prirodosl. društva 34., Zagreb 1922; R. Zaplata i 
Z. Taler, Ribe Sarajeva i okolice, Sarajevo 1932, GLZM 44. K. B. 


Etnografski pregled. Bosna i Hercegovina potpuno pri- 
padaju području kulture, obično zvane dinarskom ili pla- 
ninskom, pa se tako nadovezuju na slične kulture Balkana 
i prednje Azije, za razliku od područja na sjever od Kupe 
i Save, koje je preko panonske nizine jače povezano s kul- 
turom ostalih, zapadnih i istočnih, Slavena. Najviše se B. 
i H. ističu svojom konzervativnošću i patrijarhalnim na- 

činom života, koji je još i danas razmjerno vrlo dobro 
održan, pa se ondje mogu — uz ostalo — naći u živoj 
upotrebi i takvi elementi starinske materijalne kulture, 
koji u drugim krajevima izvan dinarskoga područja nestaju 
ili su već davno nestali (na pr. čun od izdubena debla, 
teška kola bez ijednoga komadića željeza, drvena rala i 
plugovi, kresivo mjesto žigica, kuhanje s pomoću ugrija- 
noga kamenja, pa općena upotreba otvorenoga ognjišta, 
pekve za pečenje kruha i t. d.). Ipak bi se B. i H. jedva 
mogle uzeti kao zasebna etnografska jedinica. U jednu 
ruku zato, što se kultura jednakih obilježja nastavlja i 
preko njihovih granica: na jednoj strani u zagorsku i 
južnu Dalmaciju i južnu (užu) Hrvatsku (Liku i Kordun), 
a na drugoj u Srbiju i Crnu Goru. U drugu ruku razlikuje 
se B. od H., dijelom već i poradi različnih prirodnih uvjeta, 
pa zbog jačeg utjecaja primorsko-mediteranske kulture u 
potonjoj, a ni svaka od njih napose nije etnografski pot- 
puno jedinstvena, nego regionalno i po vjerama različna. 
Te se razlike očituju već u jeziku i u tjelesnim osobi- 
nama, a još više u nekim pojavama kulture, naročito ma- 
terijalne. Ovdje je dovoljno podsjetiti samo na poznatu 
činjenicu, da veći dio bosansko-hercegovačkih muslimana 
i gotovo svi katolici govore ikavski, dok su grčkoistočni — 
s preostalim dijelom muslimana i nešto katolika — ijekavci. 
Često se još može naći sačuvan i stari naglasak (sapinjác, 
kose; ili u nešto promijenjenom obliku: zemlja, zovi) kod 
muslimana (na pr. u sjev.-ist. B.) і kod katolika (na pr. u 
južnoj Bosni oko Kreševa). — Isto je tako poznato, da naj- 
veći postotak ljudi svijetle kose i očiju u B. čine musli- 
mani, u prvom redu seljaci, nešto manje katolici, a naj- 
manje grčkoistočni. Naprotiv su grčkoistočni čistiji pred- 
stavnici t. zv. dinarskog tipa visoka i vitka rasta, tamne 
kompleksije, često kukasta nosa, oštrih crta lica, kratke 
lubanje. Ima i istočnjačkih tamnih tipova, naročito među 
muslimanima po gradovima i većim mjestima (kasabama). 
Nijesu rijetki — na pr. u jugozapadnoj B. — ni pojedinci 
izrazito mongoloidnih ličnih crta. U Hercegovini prevla- 
dava visoki i mršavi dinarski tip, bez obzira na vjeru. 
Kod kulturnih pojava razlike se najočitije vide u grad- 
nji kuća i u nošnji. Tako se bitno razlikuje kamena kuća 

(s više suvrstica) Hercegovine i jugozapadne B. od brvna- 
ra srednjeg, planinskog dijela B. i od kuća s kosturom od 
drvenih greda (»kuća na kanate«), a stijenama od pletera 
ili ukladanih dasaka na sjeveru i uz tokove većih rijeka. 
Isto je tako upadljiva razlika između niskih krovova od 
kamenih ploča, valjkasta crijepa, slame ili šaša u Herce- 
govini i dijelu jugozapadne B., i s druge strane između 
visokih krovova od dasaka ili šindre, skošenih na sve če- 
tiri strane, po svoj ostaloj B. Poseban je tip muslimanska 
kuća na kat s izbočenim gornjim dijelom i nizom speci- 
fičnih oznaka u vanjskom i unutrašnjem uređenju (> kuća 
seljačka). Premda nošnja na cijelom području ima isto- 
čnjačka, dotično prednjoazijska obilježja i u kroju i u na- 
činu nošenja i ukrašivanja, ipak se lako mogu razabrati dva 
glavna tipa. Jedno je tip »dinarski«, po svoj prilici iz doba 
prije dolaska Turaka, danas najkarakterističnije zastupan 
u nošnjama Krajine (naročito kod grčkoistočnjaka), a dru- 
gi noviji istočnjački, primljen posredstvom Turaka, najjas- 
nije izražen kod muslimana i u građanskim nošnjama svih tri- 
ju vjera (a išpanjolskih Židova). Za prvi je tip značajna 
obilna upotreba vune, 
domaće vuneno sukno 
i jednostavno seljačko 
platno, vunene čarape i 
pleteni niski opanci, 
strogo geometrijski ili 
bar geometrizirani sitni 
motivi u vezivu, zatim 
u ženskoj nošnji duge 
košulje širokih rukava, 
vunene pregače, obično 
lijepo ornamentirane, 
sukneni zobuni bez ru- 
kava i isto takve duge 
haljine s rukavima, na 
glavi kape, kod udatih 
žena uvijek pokrivene 
maramom  (boščom), 
mnoštvo jednostavnog 
kovnog nakita, a kod 
muških uske suknene 
hlače, niske okrugle 
kape, slične ličko-dal- 
matinskima, različno 
gornje odijelo od su- 
kna (gunjevi, koporani, 
kabanice s kukuljicom 
it. d). Kod drugoga, 
orijentalnoga tipa prevladava upotreba kupovne čohe, 
platna (beza) i ostalih tkanina, pa domaćeg tankog platna, 
tkanog u različitim uzorcima (cenar) а u vezu biljni i 
životinjski motivi, često izrađeni zlatnom ili srebrnom ži- 
com, zatim osobitosti u kroju i pojedinim dijelovima odje- 
će. Koa toga se u ženskoj nošnji ističe nošenje širokih di- 
mija (od kupovnog materijala) ili gaća (od domaćeg platna) 
i različiti kratki prslučići i kaputići (jeleci, fermeni), ve- 
zeni zlatom, srebrom ili svilenim gajtanima, a u muškoj 
hlače, ispod koljena sasvim uske kao gamaše, gore prostrane 
s velikim turom, pa naširoko omotani dugi pojasi od tka- 
nine i nošenje fesa, često ovijenog turbanom (šalom, pe- 
škirom, sarukom). Još je za ovaj tip nošnje značajno po- 
sebno slaganje i izbor boja, koje su kod muslimana često 
vrlo žive i jarke (kršćanima je pod turskom vladom bilo 
dopušteno služiti se samo diskretnim tamnijim bojama), 
pa sklonost za prugaste i inače šarene tkanine, sve pojave, 
potpuno nepoznate kod svih ostalih nošnja na hrvatskom 
području. Miješanjem ovih dvaju osnovnih tipova, u razli- 
čitim omjerima, nastale su pojedine današnje nošnje B. i 
H. Tako se noviji istočnjački utjecaj u jačoj mjeri opaža 
i u nekojim seljačkim, katoličkim i grčkoistočnjačkim, no- 
šnjama (na pr. ženske dimije i mali jeleci oko Sarajeva, Viso- 
koga i Fojnice), dok je slabiji u nekim drugim katoličkim 
nošnjama (na pr. nošenje ženskih gaća, koje proviruju 
ispod duge košulje; pomanjkanje pregače oko Bihaća i u 
središnjoj B., ovdje gdješto samo u ljetnoj ili u svečanoj 
nošnji; istočnjački motivi veziva u Hercegovini i oko Ku- 
presa i t. d.). Kratke gaće, svezane pod koljenom, nošene i 
preko košulje, naročito kod rada, mogu se vidjeti kod 
katoličkih i grčkoistočnjačkih žena u Hercegovini. S druge 
strane ima krajeva, gdje i seljakinje muslimanke nose pot- 
puno jednaku nošnju dinarskoga tipa kao i kršćanke i ne 
kriju se (na pr. u sj. Hercegovini). Pregače grčkoistočnjačkih 





SELJAK IZ OKOLICE SARAJEVA 


BOSNA I HERCEGOVINA 





(Foto Dabac) 

žena imaju obično naokolo odulje rese, kojih katolikinje 
redovno nemaju ili su im bar kraće. Od regionalnih razlika 
na prvi se pogled ističu dugačke i uske suknene hlače 
(čakšire) u B. prema širokim i kratkim hercegovačkim 
hlačama do koljena (šalvarama) s tozlucima (gamašama). 
U posavskim krajevima vidljivi su i utjecaji panonskih 
nošnja, a sličnih pojava ima i kod muslimana i grčkoisto- 
čnjaka u ist. B. (na pr. slavenski način nošenja muške 
košulje preko gaća, inače neobičan na bosansko-hercego- 
vačkom području). Uza sve mjesne razlike mogu se raza- 
brati tri jače istaknute regionalne grupe nošnja — ako 
se izuzme istočnjačko-građanski tip, kojega ima kod musli- 
mana i građana po cijeloj B. i H. — i to: čiste dinarske 
nošnje zapadne i jugozapadne B., zatim nošnje srednje 
B. s jasnim mlađim istočnjačkim primjesama, na koje se 
neposredno nadovezuju slične nošnje sjev.-ist. B. s nekim 
panonskim elementima, pa napokon nošnje hercegovačke, 
koje se s jedne strane vežu s dinarskom nošnjom jugo- 
zapadne B. i srednje Dalmacije, a s druge strane, osobito 
muškom nošnjom, čine prijelaz prema Crnoj Gori. Sličan 
razmještaj pokazuju i neki drugi etnografski elementi. 
Tako u zapadnoj B. prevladava preslica u obliku koplja, 
u Hercegovini u obliku lopate s nekoliko zubaca na vrhu, 
a u svoj ostaloj B. preslica s gornjim dijelom (bašlukom) 
u obliku stošca (konusa). U srednjoj, južnoj i istočnoj B. 
(na sjeverozapad od prilike nešto iznad Jajca) i istočnoj 
H. (pa dalje u Crnoj Gori, Srbiji i Makedoniji) upotre- 
bljava se karakteristično ralo sravnim gredeljem i kosom 
»daskom«, na kojoj je lemeš, dok se u južnoj i zapadnoj 
Hercegovini javljaju drugi (jadranski) tipovi rala, a u za- 
padnoj i jugozapadnoj B. samo drveni plugovi vrlo za- 
krivljena gredelja; sličnu rasprostranjenost imaju i neke 
druge pojedinosti i nazivi kod oraćih sprava (na pr. vrlo 
oštro teritorijalno razgraničenje naziva lemeš i raonik za 
istu stvar). Brane su u srednjoj, sjevernoj i sjeveroistočnoj 
B. sastavljene od gredica sa zupcima, većinom uzdužno 
poredanih, dok su u Hercegovini i jugozapadnoj B. od 
pruća ili trnja. Već je spomenuta razlika između dinarske 
geometrijske ornamentike i one s biljnim i životinjskim 
motivima u Hercegovini i oko Kupresa (k tomu i u dru- 
gim krajevima kod muslimana); uz to se u zapadnoj B., 
sa središtem negdje oko Bos. Petrovca, javlja i osobita 
spiralna ornamentika, i to kao plitki reljef u drvorezbar- 
stvu i vezenje tankim gajtančićima po suknu. (Ista je 
ornamentika i u sjev. Dalmaciji, a pokazuje neku srod- 
nost — u životu danas jedina — s ornamentikom staro- 
hrvatskih kamenih spomenika). 

Prema ovim razlikama razmjerno je vrlo malen broj 
takvih pojava, koje su zajedničke čitavoj B. i H., a da ni- 
jesu istodobno poznate i u drugim susjednim krajevima. 

Ovamo ide u prvom redu običaj tatauiranja, koji je ra- 
širen naročito kod katoličkih žena. U B. se motivi tatauira- 
nja — ponajviše u obliku kružića, križića i grančica — iz- 
vode utrljavanjem boje u iglom izbodenu kožu, dok se u 
H. može naći ukras, sastavljen od sitnih brazgotina bez 
boje, poredanih u krugu. Za B. i H. naročito je znača- 
jan razvitak običaja »šišanoga kumstva«, kojega doduše 
ima i drugdje, ali je u ovim krajevima uz posebno nagla- 
šenu magičku svrhu (za zdravlje djeteta) poprimio i oso- 
bito socijalno značenje. Ovdje je pogodovala očuvanju i 
razvijanju toga, zacijelo vrlo starog, običaja vjerska izmi- 
ješanost. »Šišani« kum može biti bilo koje vjere, pa je se- 
ljački narod tako nalazio način, da se približi svojim su- 
sjedima i prijateljima, s kojima ga je spajala ista kultura, 
ali od kojih ga je dijelila vjera. Posve bosanski kulturni 
elemenat čini napokon i lončarstvo u okolici Kiseljaka, bez 
ocakline, sa značajnim oblicima i slikanim ukrasom, u ko- 
jem su neki vidjeli srodnost s posudama mikenskoga doba. 
Širom В. і Н. poznate su i predaje o halkama (karikama) па 
pećinama, za vezanje brodova u pradavna vremena. 

Od preostalog kulturnog inventara B. i H. izvjestan je 
dio jednak kao i u ostalim susjednim etnografskim podru- 
čjima. To vrijedi u prvom redu za brojna podudaranja 
u folkloru, naročito u pjesništvu i nekim običajima, koja 
se uostalom pokazuju kod svih južnih Slavena, od Slo- 
venaca do Bugara. S druge strane neke pojave bosansko- 
hercegovačke etnografije čine se nečim posebnim samo 
prema hrvatskim krajevima na sjeveru i sjeverozapadu, 
jer su značajne ili za drukčiju, »dinarsku« kulturu uopće 
(dakle za mnogo veći teritorij od B. i H.), ili za sve zem- 
lje, do kojih dopire istočnjački utjecaj, ili su napokon 
radi veće etnografske sačuvanosti B. i H. ondje još uvijek 
žive, dok su drugdje nestale, možda i u nedavnoj prošlosti. 
Kao dopuna onom, što je već prije spomenuto, moglo bi 
se od takvih pojava letimice nabrojiti još nekoliko naj- 
značajnijih: razasut oblik sela, s pojedinim dijelovima 
(mahalama) često na sate uda- 
ljenima među sobom; u ku- 
ćama često samo jedna pro- 
storija s ognjištem ili uz nju 
još samo odijeljena soba, koja 
ima strop, dok ga nad pro- 
storijom s ognjištem nema, ne- 
go se dim diže ravno pod kuć- 
ni krov i izlazi na badžu, po- 
seban otvor na krovu s poklop- 
cem; staje za stoku često u do- 
njem dijelu kuće, koja je pri- 
slonjena uz brijeg ili čak u 
istom prostoru s ljudima, na 
jugu osim toga sve češće i po- 
sebno građene pojate, u Her- 
cegovini katkad u prirodnim 
šupljinama pećina; među kuć- 
nim namještajem sasvim nizak 
okrugao stolić za jelo, koji iz- 
među obroka visi na zidu (zbog 
toga stola govorilo se u njemačkoj stručnoj literaturi o B. i H. 
kao o krajevima »niskog kulturnog horizonta«), šareno 
obojene škrinje, niska kolijevka s uzdužnom prečkom, 
preko koje se može prebaciti zastor, niski tronožni stolci 
s polukružnim naslonom i t. d.; uske i visoke peći od 
pećnjaka (lončića) i mangale (posude sa žeravicom za gri- 
Janje); uz ratarstvo još naročito sitno stočarstvo (ovce i 

koze) s osobitim nacinom paše, priborom, postupcima i 
proizvodima; donekle još održan lov, među ostalim i s 
krpljama po snijegu; mlinovi kašičari s kolom (turbinom) 
na vertikalnoj osi; seljačko lončarstvo s ručnim kolom i 
neocakljenim posudama; nekad vrlo razvijena organizacija 
istočnjačkog obrta (esnafi), slična cehovskoj, kod čega 
se ističu kovinarski obrtnici (kujundžije-zlatari, kazandži- 
je-kotlari, tufegdžije-puškari i dr.) i kožari (osobito s ra- 
dovima od fine i tiještene kože), pa mutabdžije (tkalci 
mutapa, konjskih i sličnih pokrivača), kazazi (gumbari) i 
dr.; vertikalni tkalački stan (uz obični) za tkanje pokriva- 
ča, torbi, pregača, ćilima i sl.; od glazbenih instrumenata 
starije epske gusle, pa kao noviji istočnjački utjecaj raz- 
ličite vrste tambura (šargije, sazovi, bugarije i dr.) i zurle 
ili zurne, redovno po dvije uz pratnju bubnja; u samoj 
glazbi značajan stariji način pjevanja (»ojkanje«) s malim 
i neizrazitim intervalima i nekim drugima značajkama, 
regionalno različitima, s jedne, a tursko-istočnjački utje- 
caji sa svojim posebnim ljestvicama s druge strane (na 
pr. u sevdalinkama), napokon kao treća vrsta guslarska 
glazba; različne vrste plesa u kolu s vrlo brojnim oblici- 
ma, od najjednostavnijeg hodanja uokrug do najtežih i 
najslikovitijih figura, uz to mimički plesovi pojedinaca i 
dramsko-mimička prikazivanja; u pjesništvu, osim osta- 
loga, naročito još i danas u nekim krajevima vrlo živa 
i bujna epika; dobro održano šaranje pisanica batik-tehni- 
kom, s ornamentima, koji sjećaju mjestimice na one u 
tatauiranju (oko Žepča, u Hercegovini); vrlo naglašena 
patrijarhalnost obiteljskog života i s tim u svezi potisnu- 
tiji položaj žene i bolje održavanje kućnih zadruga; u 
кылдыш, običajima bacanje (novcem ukrašene) jabuke 
preko kućnog krova, jahanje svatova na konjima i dr.; uz 
obične ivanjske vatre i ophodi sa zapaljenim bakljama 
(Шата, masalama); običaj paljenja badnjaka (posebno 

spremljenog panja ili stabla) ili kićenje kuće takvim ba- 
dnjakom u obliku poveće šušnjaste grane o Božiću; žrtve 
(pijetao, janje) kod početka gradnje kuće i posebna sve- 
čanost (naselje) kod useljivanja; nošenje različitih vrsta 
amajlija kod svih vjera, pa mnoštvo različitih drugih vje- 
rovanja, još uvijek vrlo živih (najviše se toga održalo kod 
grčkoistočnjaka, dok je kod katolika i muslimana pod utje- 
cajem crkve i vjere štošta nestalo, kao što je to i inače 
u folkloru, naročito u običajima). 

Ova etnografska slika ne može biti ni izdaleka potpuna. 
Danas još nema za to dovoljno ni sistematski sabranoga 
materijala, ni potrebnih predradnja, a pogotovu nema još 
napisanoga pregleda bosansko - hercegovačke etnografije. 
Vrlo mnoga i važna pitanja ima još riješiti etnološka 
nauka. Ipak se, analizirajući ono, što je poznato, može 
već sada razabrati u etnografskom sastavu B. i H. neko- 
liko vremenski i genetički različnih slojeva. Najstariju 


"podlogu čine svakako razmjerno vrlo obilno zastupani 


elementi kulture starih stanovnika Balkana iz predrimsko- 
ga vremena (na pr. muška okrugla kapa, lončarstvo s ruč- 
nim kolom, kamen na ognjištu za naslanjanje drva, pa za- 
cijelo običaj tatauiranja i »ojkanje« u muzici), od kojih 
se nekoji nalazi iz prehistorijskih iskopina na bosansko- 
kercegovačkom području napadno podudaraju s današnjim 
Živim pojavama narodne kulture (na pr. pekve, nekoji 
oblici kovnog nakita, ornamentirani glineni utezi za ri- 
barske mreže, teška drvena kola, čun od izdubena debla 
s glinenim ognjištem u sredini i dr.). Posredstvom tih naj- 
starijih stanovnika po svoj prilici dospjela su u današnju 
narodnu kulturu i nekoja dobra prvotno općeno medite- 
ranska ili s bližega Istoka (na pr. jaram s teljizima, možda 
i epske gusle), pa rimska (po jednoj tezi vjerojatno 
je tu izvor na pr. krsne slave). Nakon toga razlijevaju se 
nad ovim našim područjem bar dva različita slavenska 
vala, koji su odlučni u prvom redu za jezik, a djelomice 
i za kulturu, naročito duhovnu, današnjeg stanovništva. 
Tokom srednjega vijeka, a i u kasnije vrijeme, pristupaju 
k tome mlađi utjecaji ostataka staroga romanizovanog sta- 
novništva, vlaških stočara (na pr. sitno stočarstvo, ako ne 
Cijelo, bar neke pojedinosti kod toga, vjerojatno običaj 
»čarojice«). Preko toga svega dolazi s Turcima opet jak 
istočnjački sloj, koji je učinio, da su b.-h. muslimani pot- 
pali gotovo potpuno pod utjecaj istočnjačke, dijelom i 
turske, kulture, bar u vanjskom načinu života, a ostavio 
je i dubokih tragova u mentalitetu, jeziku i kulturi kršćan- 
skoga stanovništva, i to ne samo izvana (u nošnji, hrani, 
kućnom uređaju), nego je prodro i dublje (u neke običaje, 
vjerovanja, kozmogonijske predodžbe, kao što je uopće 
sav život, pa i mnogi stari slavenski običaji, prožet tursko- 
arapskom terminologijom). Nasuprot tome ne daju se u 
seljačkoj domaćoj kulturi utvrditi nikakvi utjecaji manjih 
narodnih skupova, koji su kao doseljenici živjeli ili žive 
na području B. i H., na pr. Grka, sredovječnih rudara Sasa, 
španjolskih Židova, pa u novije vrijeme naseljenih Poljaka, 
Ukrajinaca i Nijemaca u sjev. B. Ovako šareno sastavlje- 
nu etnografsku strukturu još su više zamrsile česte unu- 
trašnje seobe, od dolaska Turaka pa do najnovijih vre- 
mena, uglavnom s istoka na zapad i s juga na sjever. 


LIT.: Prilično obilna literatura razbacana je po časopisima, u prvom 
redu u ZNŽO (Zagreb), Srpskom etnografskom zborniku (Beograd), a 
osobito u GLZM (Sarajevo, od 1889 dalje). Važnije su od tih radnja: 
I, Klarić, Kralje (u Tur. Hrvatskoj), ZNZO, sv. 6., 1901; I. Šajnović, 
Kola (u Bosni), ZNŽO, sv. 3., 1898; A. Nuić-S. Rubić, Duvno (Županjac 
u B.), ZNŽO, sv. 4., 1899; A. Radić, Izvješće o putovanju po B. i H. ..., 
ZNŽO, sv. 4., 1899; R. Meringer, Pučka kuća u Bosni i Hercegovini, 
GLZM, 1899; š. Soldo, Tipovi kuća i zgrada u pređašnjoj B. i H., 
Beograd 1932; V. Ćurčić, Narodno ribarstvo u B. i H., GLZM, 1910, 
1913, 1915, 1916; J. Popović, Ljetni stanovi (na različnim b.-h. plani- 
nama), GLZM, 1930—36; V. Čurčić, O lončarstvu u Orubici, GLZM, 
1910; €. Truhelka, Tetoviranje katolika u B. i H., GLZM, 1894; Isti, 
Historička podloga agrarnog pitanja u B., GLZM, 1915; E. Lilek, Bilješke 
o zadružnim i gospodarstvenim prilikama u B. i H., GLZM, 1900; L. 
Kuba, Pjesme i napjevi iz B. i H., GLZM, 1906—11; T. Bratić-St. Delić, 
Narodne igre sa sijela i zbora u Gornjoj Hercegovini, GLZM, 1905; 
E. Lilek, Ženidba i udadba u B. i H., GLZM, 1898; Isti, Vjerske starine 
iz B. i H., GLZM, 1894; T. Bratić, Pabirci iz nar. medicine u H., 
GLZM, 1903; L. Glück, Rezultati tjelesnog mjerenja 140 b.-h. vojnika, 
GLZM, 1891; zatim С. Truhelka, Domaća tekstilna industrija и B. i H., 
Školski vjesnik, Sarajevo 1889; V. Ćurčić, Starinsko oružje, Sarajevo 
1926; N. Buconjić, Život i običaji Hrvata katoličke vjere u B. i H., 
Sarajevo 1908; A. Hangi, Život i običaji muslimana u B. i H., Sarajevo 
19072; С. Truhelka, Studije o podrijetlu, Zagreb 1941; J. Cvijić, Bal- 
kansko poluostrvo i južnoslovenske zemlje, Zagreb 1922. B. B-ć. 


Migracije. Područje između Drine, Save, Dinare i 
Une naselila je dinarskoposavska struja hrvatskoga na- 
selja, koja je isto tako zahvatila i zemljište između Du- 
nava, Vuke, Papuka, Psunja i Save. Govorna značajka te 

struje bio je ikavski govor i čakavsko narječje, koje je,što 
je bilo dalje od Dinare i Une, imalo sve više istih bitnih 
elemenata sa štokavskim narječjem. Sama značajna zamje- 
nica — ča — od vremena pisanih spomenika ne postoji 
dalje na istok od Psunja, Unca i istočnoga dijela Dinare, 
ali se mnoge druge osebujne čakavske odlike tvrdokorno 
čuvaju na cijelom tom istočnom području dinarskoposavske 
struje. Osobito se to vidi kod izgovora starih grupa — 
-skj- i -zgj-, -dj-, -lj-, koje naselje te struje ро čakavskom 
narječju govori u obliku -šć-, -Zd-, -j- i -j-, po čemu se 
potpuno razlikuje od susjednih čistih štokavaca, koji te 
glasovne grupe izgovaraju: št, Zd, d i lj. Govorni razvoj 
naselja na tom području od Dinare do Drine, a prema 
tome i pripadanje spomenutoj struji, možemo prema sa- 
čuvanim pisanim spomenicima pratiti u dovoljnoj mjeri 
od 13. st. Mnogo nam u tom pogledu pomaže i govor da- 
našnjega stanovništva na tom zemljištu, koji je doduše 
posljedak daljnjega razvitka, ali u sebi čuva staru svoju 
govornu podlogu. 

Prema tome govornome stanju utvrdit ćemo u prvom 
redu, da je ikavsko-čakavska struja u svojem naseljenju 
zahvatila ne samo Povrbasje i Pobosanje, nego i donje i 
srednje Lijevo Podri- 
nje i poveći dio toga 
zemljišta uz gornju 
Drinu oko Čajniča i 
Foče. Na jugozapad- 
noj strani u Ponere- 
tavlju ona je obuhva- 
tila desni dio, ali je 
prvotno opsezala i 
lijevu stranu, gdje 
su Bjelemié, Ulog, 
Konjic, Podveležje, 
Stolac i Dubrave bili 
daleko u srednji vi- 
jek ikavski. Jugoisto- 
čnije od tih krajeva, 
uz gornji dio Drine, 
u sklopu Durmitora, 
uza Zetu i Moraču. 
Pivu, Taru, Lim i 
Ibar nastala je u 12. 
i 13. st. takva govor- 
na podloga, da se na 
njoj do svršetka 13. 
st. s jedne strane ra- 

na tom tlu od starinaca Hrvata primili ikavski govor, s 
drugim govornim značajkama, imali su prilike, da na njih 
govorno djeluju. Tako i nalazimo, da su u vrijeme velikih 
seoba u turskom prodiranju, od 1450 dalje, svi podrinski 
Vlasi štokavci i jekavci, dok su starosjedioci Hrvati sa 
toga zemljišta u tom razdoblju još uvijek ikavci s očitim 
čakavskim značajkama. 

Vlasi su bili i prvi, koji su u vrijeme turskoga prodiranja 
selili u Bosnu u većim skupinama, i onda opet na bosan- 
skom području svojim stalnim kretanjem izazivali pomi- 
canje stanovništva. Vlasi su se u to doba razlikovali po 
vjeri i po govoru. Oni između njih, koji su živjeli u Po- 
neretavlju i po zemljištu, bližem tima krajevima, bili su 
katolici ili patareni ikavci, čakavskoštokavskoga govora, 
kao i Hrvati, s kojima su bili u simbiozi do dolaska Tu- 
raka nekoliko stoljeća. Vlasi od Zete, Pive, Tare, Lima 
i Staroga Vlaha, koji su već od 13. st. bili mnogobrojni, 
bili su grčkoistočne vjere, jekavci i štokavci. U svom na- 
predovanju Turci su već u prvim desetljećima 15. st. kre- 
nuli ove druge Vlahe, koji su uz njih svom dušom pristali, 
jer su im donijeli slobodu kretanja, pristup u svoje rat- 
ničke organizacije, viši socijalni položaj i izgled na bolje 
prilike života. Sa svo- 
je strane Turci su 
odmah iskoristili po- 
zitivne i negativne 
značajke tih Vlaha, 
koji su stjecajem pri- 
lika i jednakim na- 
činom života kroz 
stoljeća na pastir- 
skoj podlozi i na pre- 
nošenju trgovine ste- 
kli velika iskustva 
u terenskoj službi, u 
poznavanju okolnih 
krajeva i puteva i u 
vještom prodiranju u 
tuđe zemlje. Na toj 
osnovi Turci su te 
Vlahe ubrzo uzeli u 
svoju ratnu organiza- 
ciju, u kojoj su im 
trebali poslužiti i kao 
iskusni prevoznici, 
prenosnici i inače u 
različitim podvoznim 


zvio jekavski (ije- e, i kao d 

kavski) govor, a s E uzdani članovi uho- 

druge strane čisto darske i izvještajne 


štokavsko narječje. Pisani spomenici sa toga zemljišta od 
početka 14. st. donose već pravilne jekavske oblike. Taj 
novi govor pokazao je odmah u prvom razdoblju svoga 
opstojanja veliku životnu snagu. Već s kraja 14. i u početku 
15. st. počeo je on prodirati prema zapadu i sjeveru u 
ikavsko, a prema istoku u ekavsko područje. U to vrijeme 
postoje spomenici sa Lijevoga Poneretavlja, u kojima se 
miješaju nepravilno ikavski i jekavski govor, čakavsko i 
štokavsko narječje, u krajevima, gdje su onda s vremenom, 
postepeno, nadvladali jekavski govor i štokavsko narječje. 
Taj je proces proveden i u dubrovačkom Primorju, gdje 
su se oba govora i narječja miješala još u 15. st. 
Štokavsko narječje i jekavski govor primili su u 13. st. 
na tom zemljištu od Zete i Morače do srednje Drine i 
Ibra i oni mnogobrojni Vlasi, koji su se u tom kraju od 
starine nalazili, govoreći do 12. st. svoj stari romanski je- 
zik. Već rano u 13. st. ti su Vlasi primili jezik Hrvata, 
s kojima su nekoliko stoljeća zajednički živjeli, te su u 
tom stoljeću postali dvojezični. Poslije stanovitoga vre- 
mena, a svakako u 14. st., napustili su oni svoj prvobitni 
romanski jezik, te su ostali samo pri hrvatskom, koji je 
bio potpuno štokavski, jekavskoga govora i podloge, na 
kojoj se je nešto kasnije razvila nova štokavska akcentua- 
cija. Ti su zetskopodrinski Vlasi, kako su u svom starom 
kraju bili razmjerno vrlo mnogobrojni, već u 14. st., prije 
početka prodiranja Turaka na to zemljište, u svojem pa- 
stirskom gospodarstvu prelazili na područja s lijeve strane 
Drine, u Foču, Čajniče, Goraždu, Višegrad, Rogaticu, Ka- 
linovik i postepeno se naseljavali po tim krajevima. Po- 
miješavši se u zajedničkom životu u istim socijalnim pri- 
likama sa starosjedilačkim Vlasima toga područja, koji su 


službe. Živeći kroz stoljeća na najnižem društvenom stup- 
nju, bez svoje zemlje, bez stalnoga doma, u gospodarskom 
životu uvijek ovisni o ratarskom i trgovačkom naselju, Vlasi 
su postepeno u sebi stvorili duhovnu podlogu, na kojoj je 
nastala želja za stalnim imutkom, stečenim na ma koji na- 
čin. Otuda se kod njih javljaju vrlo često presizanja u tuđe 
dobro, a na toj osnovi rađala se u njih i čežnja za plije- 
njenjem, otimanjem i robljenjem. Ratničkim osiguravanjem 
svojih katuna i turma, mnogim ubojnim napadanjem na 
ratarska i trgovačka naselja, a osobito čestom vojničkom 
službom u skupu ili pojedinački kod mnogih velikih po- 
sjednika, knezova i vladara svoga kraja Vlasi su stekli i 
bogato ratno iskustvo, napose u napadanju iz potaje i u 
četovanju. Turci su sve te pozitivne i negativne značajke 
uočili već kod onih Vlaha, koje su zatekli u južnijim di- 
jelovima Balkana, u Tesaliji, na Pindu, u Rodopama, oko 
Skoplja i Kopaonika. Oni su već i dijelove tih još potpu- 
no romanskih Vlaha dignuli i u svojoj ratničkoj organiza- 
ciji doveli do početka 15. st. u Lijevo Podrinje i u Stari 
Vlah. Ali na tom podrinskom, zetskom, poibarskom i staro- 
vlaškom zemljištu Turci su našli za svoje vojničke pothvate 
najbolji vlaški elemenat, od kojega su oni odmah u svojem 
prvom prodiranju u jugoistočnu Bosnu, a pogotovu u osva- 
janju daljnjih zapadnijih i sjevernijih bosanskih krajeva 
načinili u svojoj vojsci izvrsne čete, koje su im služile 
s jedne strane u podvoznoj i izvještajnoj službi, a s druge 
strane u četničkim i martološkim odredima. Može se mirne 
duše utvrditi činjenica, da su Turci upravo s pomoću tih 
balkanskih, zetskih, podrinskih, poibarskih i starovlaških 
Vlaha u jednu ruku pokorili istočni dio, a pogotovu osvo- 
jili i držali zapadni i sjeverozapadni dio Bosne. Ti su 

Vlasi ujedno poslužili Turcima u naseljavanju svih slabo 
nastanjenih bosanskih krajeva, ostajući kroz nekoliko sto- 
ljeća stalno, neiscrpljivo vrelo novih naseljenika. 

Prve od tih Vlaha Turci su u većem broju nastanili u 
rano vrijeme svojega prodiranja u Bosnu po krajevima 
s lijeve strane Drine od Srebrnice, Vlasenice, Rogatice, 
Višegrada do Nevesinja, a s tom su seobom zahvatili i 
Gacko, Bileću i Trebinje. Tako su u prvoj poli 16. st. 
grčkoistočni Vlasi popunili na tom zemljištu one manje 
svoje skupine, koje su na pastirskoj podlozi u te krajeve 
došle još prije turskoga gospodstva. Od toga vremena kroz 
nekoliko daljnjih stoljeća ta crta od Trebinja do Srebrnice 
ostaje otvor, kroz koji neprestano ulaze u Bosnu novi 
Vlasi, ili se sa toga lijevoga Podrinja, od Gacka, Bileće i 
Trebinja vrše stalne vlaške seobe prema sjeverozapadu, 
sjeveru i sjeveroistoku Bosne. Ti krajevi zajedno sa ze- 
mljištem od Staroga Vlaha preko Ibra, Lima, Morače do 
Zete, središnje su područje naseljivanja grčkoistočnoga 
naselja u Bosnu, jer tih seoba nema u tom razdoblju ni 
iz Mačve, ni Pomoravlja ni drugih strana Srbije. U tom 
smislu treba shvatiti i Kuripešićev navod, da su u vrijeme 
turskoga zagospodarenja u Bosnu doselili mnogobrojni 
Vlasi (Ćići) iz Srbije. 

Katolički i patarenski Vlasi stanovali su do dolaska Tu- 
raka najviše na pastirskim zemljama s obje strane Ne- 
retve, pa visokim planinama od Dinare do Vrbasa, u sje- 
vernijem dijelu na Grahovu i oko Unca, a po istočnim 
krajevima po gorskim dijelovima od Bosne do Drine. Oni 
su bili razmjerno mnogobrojni u zapadnijim stranama, a 
prema Drini bilo ih je više osobito u Glasincu, Boraču, 
Kalinoviku, Foči i Goraždu. Kao i svi Vlasi i oni su bili 
vrlo pokretni, vršeći seobe po svim planinskim dijelovima 
Bosne, najviše dakako po zemljištu od Dinare do Bosne i 
Vrbasa bliže moru, prema kojemu su bila upravljana glavna 
njihova seljenja i radi mogućnosti mijenjanja ljetne i zim- 
ske paše i zbog prenošenja i prevoženja trgovačke robe s 
mora na kopno i obratno. Stalni putovi tih Vlaha vodili su 

k moru preko Ljubuškoga, Posušja, Imotskoga, dolinom Ne- 
retve i preko Dubrava i Hrasna. Njihova su naselja već u 
drugoj poli 14. st. oko Glamoča, Unca, oko srednjega 
Vrbasa i u planinskom dijelu Usore bila toliko jaka, da su 
radi njih podignuti u to vrijeme franjevački samostani u 
Kninu, Vrhrici, Krbavi, Glažu i Alšanu, koji su trebali da 
održe katoličanstvo u njih, ili da ih na tu vjeru prevedu. 
U turskom napredovanju u te krajeve dijelovi tih Vlaha 
prebjegli su na hrvatsku stranu, osobito oni u zapadnijim 
krajevima, gdje su doživjeli sudbinu ostaloga hrvatskoga 
stanovništva. Veći dio njih pristao je odmah uz Turke, 
te je kasnije u jednom svom dijelu, kada se je izmiješao 
s podrinskima Vlasima, prešao na grčkoistočnu vjeru i 
izgubio se u tom vlaškom naselju. I danas još pokazuju 
mnoga prezimena, napravljena od čistih katoličkih imena, 
u Vlaha zapadne i sjeverozapadne Bosne, Pounja, Like i 
kninskoga područja, da su im nosioci nekada bili katolici. 
U hrvatskom naselju Bosne do turskoga prodiranja nije 
inače bilo većih seoba. Spomenici su zabilježili, da je jačih 
pokreta u tom pogledu bilo samo za vrijeme žestokih 
vjerskih borbi, u kojima su patareni selili iz jednoga kraja 
u drugi. Takva je veća seoba bogomila bila iz središnje 
Bosne u Hercegovinu. 

Velike promjene u stanovništvu Bosne donijeli su istom 
prodiranje i gospodstvo Turaka u toj zemlji. Te su pro- 
mjene toliko velike, da su one iz temelja izmijenile sliku 
naselja i cijelom su žiteljstvu dale sasvim novu podlogu. 
One uz to nisu izvršene samo u jednom vremenu, nego su 
se događale neprestano od početka turske vladavine pa 
gotovo do njena svršetka. Stoga su posljetci tih promjena 
a Bosni mnogo veći, nego u ikojem drugom hrvatskom 

raju. 

lako se slika naselja bosanskoga mijenjala gotovo ne- 
prestano od početka turskoga gospodstva pa do njegova 
svršetka, opet i to mijenjanje pokazuje tri očita razdoblja, 
od kojih svako ima svoje značajke, osnovane na velikim i 
odsudnim povijesnim događajima, koji su duboko zasi- 
jecali u bit naroda. 

Prvo je razdoblje vrijeme turskoga prodiranja, uvođenja 
gospodstva i vladanja do katastrofalnih poraza kod Beča, 
u Madžarskoj, Hrvatskoj i Slavoniji. U početku toga raz- 
doblja provedeno je glavno muslimanjenje, koje je već 
samo po sebi donijelo velike promjene, a te su zahvatile 
i sam smještaj naselja i društvovni dio stanovništva. Na 
islam su prešli u prvom redu gotovo svi patareni. U 15. st., 
a osobito pred glavno ulaženje Turaka u središnju Bosnu, 
pristaše bosanske crkve bile su u staroj Bosni vrlo jake, 
a u mnogim njenim krajevima i gotovo isključivo stano- 
vništvo. Takva su patarenska područja bila poglavito Po- 
drinje, Vrhbosna, Glasinac, Borač, Kalinovik, Nevesinje, 
Gacko i Bileća. Na tom zemljištu pred turski dolazak go- 
tovo i nije bilo organizacije katoličke crkve. Razmjerno 
vrlo jaka bila je bosanska crkva i u središnjoj Bosni, u Vi- 
sokom, Kreševu, Fojnici, Rami, Uskoplju, Travniku, Ko- 
toru, Jajcu, Zenici, Žepču, Maglaju, Gračanici, Solima i 
oko Olova. Po svim tim krajevima bila je uređena i ka- 
tolička crkva, ali su patareni bili mnogobrojniji od ka- 
tolika, ili su im po snazi bili barem jednaki. Takav je 
odnos postojao i u Srebrnici i Zvorniku, a po svoj prilici 
i u Bijeljini. U 15. st. prišli su bosanskoj crkvi u jačoj 
mjeri i zapadniji dijelovi Bosne, Završje i Dolnji krajevi, 
u kojima je organizacija katoličke crkve bila slabija. U 
Posavini, u Poneretavlju i oko Trebinja katolici su bili 
mnogo jači i na tom zemljištu bilo je razmjerno mnogo 
katoličkih crkava i samostana. Na muslimanstvo prešli su 
u početku turskoga vladanja i katolici u stanovitu bro- 
ju, slijedeći u miješanim krajevima primjer svojih susjeda 
patarena. Kako su među starosjediocima Hrvatima od vre- 
mena turskoga gospodstva bile samo dvije vjere, musli- 
manska ili katolička, u kasnijem dijelu toga razdoblja 
prelazili su na islam od Hrvata naravno samo katolici. 
Toga muslimanjenja starosjedilačkih katolika bilo je oso- 
bito s kraja 16. st. i kroz cijelo 17. st. O tome postoje 
donekle i izvještaji katoličke crkvene organizacije. 

Do polovine 16. st. već je uglavnom, osim na zemljištu 
oko Bihaća, bilo svršeno prelaženje starosjedilaca Hrvata 
u Bosni na islam, te se za to vrijeme mogu utvrditi ovi 
posljetci: Gotovo potpuno prešli su na muslimanstvo sta- 
rosjedioci Hrvati u cijelom lijevom gornjem i srednjem 
Podrinju od Gacka do Srebrnice, u Vrhbosni, Glasincu i 
Vlasenici, u krajevima, koji su i prvi pali pod Turke. To 
se ubrzo dogodilo i u Bileći, Nevesinju i Kalinoviku, tako 

da je starinačko naselje u jugoistočnom dijelu Bosne, pre- 
šavši na islam, prišlo Turcima u potpunoj svojoj snazi. 
S manjim iznimkama izvršeno je muslimanjenje i u Gor- 
njoj Neretvi, na područjima Rame, Duvna, Livna, Gla- 
moča, Ključa, Skoplja, Fojnice, Kreševa, Travnika, Viso- 
koga, Zenice, Žepča, Maglaja, Gračanice, Kladnja, Sre- 
brnice, Bijeljine i Zvornika. Na cijelom tom zemljištu 
samo je manji dio starosjedilačkoga stanovništva, i to onaj, 
organizovani u katoličkoj crkvi, ostao pri svojoj vjeri. 
Prema broju muslimana ti su katolici bili u malom omjeru, 
Na svakom od tih područja nije bilo, po popisima iz 17. 
st, više od 100—200 kuća katolika, koji su nešto jači od 
toga broja bili u to vrijeme samo na prostranom maglaj- 
skom i na kladanjskom zemljištu. Sva ta područja sači- 
njavaju upravo središnju Bosnu, koja je došla pod Turke 
do g. 1463. Kako se vidi, glavna su muslimanjenja staro- 
sjedilaca i provedena na onom starobosanskom području, 
koje su Turci zadobili u svojim prvim pothvatima na tom 
zemljištu. 

U ostalim obodnim područjima Bosne prema Savi, Sani 
i Uni stanje muslimanjenja i ostajanja pri katoličkoj vjeri 
starosjedilaca bilo je nešto drugačije. Ti su krajevi s jedne 
strane došli kasnije pod tursku vlast, a u drugu ruku u 
njima je do Turaka bila razmjerno vrlo jaka katolička 
organizacija, koja je mogla uspješno djelovati i u vrijeme 
pokreta za prelaženje na islam. Stoga se i dogodilo, da su 
na tome zemljištu starinci Hrvati već prema prilikama ili 
u većem ili u manjem razmjeru primali novu vjeru, ili su 
ostajali pri staroj katoličkoj. Može se utvrditi općenito, 
da su područja Brčkoga, Gradačca i Dervente u većini 
održala katoličku vjeru, a sva ostala da su u većem broju 
prešla na muslimanstvo. To primanje islama ipak nije za- 
hvatilo toliko starosjedilačkoga naselja, kao što je to inače 
bio slučaj u Bosni. U svakom od tih područja ostala 
je po koja tisuća kuća katolika, što se dogodilo i u tri 
zapadna kotara, dubičkom, prijedorskom i novskom. Jedino 
u četiri najzapadnija područja, krupskom, petrovačkom, 
bihaćkom i cazinskom, događaji su išli drugačijim tokom. 
U prvom redu ti krajevi u vrijeme turskoga prodiranja 
nisu bili sastavni dijelovi Bosne, nego Hrvatske, te je u 
njima bila na drugoj osnovi i ratna organizacija, koja se 
s Turcima borila i njihovo napredovanje stanovito vrijeme 
zaustavljala. Posljedica je toga stanja bila, da su s toga 
zemljišta vršena iseljavanja dalje na zapad i sjever, a u 
borbi bilo je i gubitaka, koji su bili to veći, što je podru- 
čje dolazilo kasnije pod tursku vlast. Tako su u naselju 
nastajale praznine, koje su trebali ispuniti doseljenici sa 
turskoga područja. Na taj je način dolazilo u te krajeve 
pod turskom vladom u stanovitom dijelu i novo stanovni- 
štvo, koje je doduše bilo hrvatsko, ali nije bilo starinačko 
na tom tlu, nego dalje istočnije i jugoistočnije. Prvo su 
na tom zemljištu Turci osvojili područja Velikoga Pseta, 
Cvjetnića i Unca, koja su im pala u ruke do 1522, i to bez 
ikakve borbe, gotovo onako, kako se to provelo u sredi- 
šnjoj i zapadnoj Bosni. Razlika je bila samo u tome, što 
se jedan dio stanovništva prije prijelaza toga zemljišta u 
tursku vlast iselio u sjeverozapadnu Hrvatsku i dalje na 
sjever u Austriju i zapadni dio Madžarske. To su bili čla- 
novi hrvatske ratne organizacije i posjedničkoga plemstva, 
koji su imali dobre veze s organizacijama dalje u Pounju, 
Lici i Pokuplju. Ostalo stanovništvo dočekalo je tursku 
vlast i prišlo joj je u punu broju, prešavši i na islam bez 
iznimaka. Ono je onda organiziralo novu vlast sa sredi- 
štem u Bilaju i sa jačim tvrđavnim naseljima u Uncu, a u 
Desnom Pounju u Ostrovici. Na tom zemljištu bilo je 
odmah u prvim godinama turske vlade razmjerno mnogo 
muslimanskoga ratarskoga starinačkoga stanovništva, tako 
te većega doseljavanja iz Bosne nije trebalo ni biti. Na 
područjima krupskom, cazinskom i bihaćkom, koja su Turci 
zadobili u postepenoj borbi sa značajkom pravoga njihova 
ratovanja s obilnim četovanjem, plijenjenjem i robljenjem, 
bilo je mnogo više iseljavanja, a inače su i ratni gubitci 
bili veći. Ipak je tu ostalo dosta starosjedilačkoga naselja, 
koje je dočekalo tursku vlast, pristupilo joj, prešlo na 
islam i unišlo spremno u novu državnu organizaciju. Ali 
su na tom pounskom zemljištu ostale stanovite praznine 
i na ratarskom tlu, koje su vlasti ubrzo popunile, kako je 
rečeno, novim ratarskim doseljenicima iz bosanskih su- 
sjednih i podaljih krajeva. Vrlo je jaka značajka toga ze- 
mljišta od Cvjetnića do Cazina, da su starosjedioci hrvat- 
ski, koji su dočekali tursku vlast, prešli na muslimanstvo 

u potpunom broju. Katoličku vjeru održalo je jedino u 
bihaćkom području četrdesetak kuća. U tom prelaženju 
na islam ovo pounsko zemljište sliči Lijevom Podrinju od 
Foče do Srebrnice, Vlasenici, Vrhbosni, Gornjem Ponere- 
tavlju, Nevesinju, Gacku i Bileći, gdje su starosjedioci 
Hrvati isto tako stotinu godina prije u potpunu broju 
primili muslimansku vjeru i prišli Turcima. Razlika je iz- 
među ta dva kraja u tome, što su u jugoistočnom dijelu 
Bosne Hrvati prešli na islam iz bosanske, a u Pounju iz 
katoličke crkve. 

Posavskim i donjovrbaskim područjima odgovaraju po 
stanju muslimanjenja i ostajanju pri katoličkoj vjeri Sre- 
dnje i Donje Poneretavlje, Blato, Posušje, Ljubuški, Sto- 
lac, Hrasno i Ravno, gdje su hrvatski starosjedioci prelazili 
na islam, ali su u veliku broju ostajali i katolici. I tu je 
prije turskoga dolaska bila jaka katolička crkvena organi- 
zacija, koja je mogla uspješno djelovati u vrijeme prodi- 
ranja Turaka i u prvim desetljećima njihova vladanja. 

Muslimanjenje donijelo je u Bosnu u prvom redu velike 
socijalne promjene, koje su onda bile uzrok manjim kreta- 
njima stanovništva. Muslimani postali su naravnim putem 
povlašten elemenat, koji je davao ratnike, posjednike, 
trgovce, obrtnike i slobodno ratarsko naselje. Ratnička 
organizacija, uvedena gusto po cijeloj zemlji, izazvala je 
ubrzo razvijanje pokraj tvrđava trgovačkoobrtničkih pod- 
građa, iz kojih su opet nastajali veliki i bogati gradovi. 
Uz obrtnike i trgovce u njih su se naseljavali i posjednici 
iz okoline, tako te su gradovi dobivali značaj velikih na- 
selja sa mnogo mahala i kulturnih i socijalnih ustanova, 
čega nije bilo prije Turaka u Bosni. Glavni elemenat 
odmah su od početka u tim gradovima, sasvim prirodno, 
bili muslimani, koji su u mnogima od njih bili i isključivo 
stanovništvo. Naseljavanje tih gradova bilo je, prema 
tome, prvo veće kretanje naselja u Bosni, koje se osobito 

osjetilo tamo, gdje su ti gradovi već u početku turskoga 
gospodstva naglo i nenaravno narasli. U prvom redu to se 
dogodilo u Vrhbosni, koja je brzo postala središte turske 
vlasti na prvom osvojenom zemljištu i dobilo novo tursko 
ime, koje i danas nosi. U 16. st. već je u Sarajevu bilo 
preko 5000 kuća, gotovo samih muslimanskih. Naglo je 
porasla i Banja Luka, koja je u tom stoljeću imala nekoliko 
tisuća gotovo samo muslimanskih domova. Ostali gradovi 
nisu bili tako veliki u to vrijeme, ali ih je poveći broj imao 
i po nekoliko tisuća stanovnika. Sarajevo nastanili su u 
prvom redu naseljani iz okoline, ali je u tom sudjelovalo 
i dalje zemljište, osobito Trnovo, Rogatica i Vlasenica. To 
je glavni razlog, da su upravo na tim područjima nastale 
praznine, koje su turske vlasti trebale popuniti. Isto je 
stanje sedamdesetak godina kasnije nastalo i kod Banje 
Luke, gdje je okolno starinačko stanovništvo sišlo u veli- 
kom broju u taj grad, dalo mu muslimanski značaj i odr- 
žalo ga takvog kroz nekoliko stoljeća, ali je ostavilo iza 
sebe mnogo puste zemlje, koje je trebalo nanovo naseliti. 


Još u vrijeme prodiranja Turaka i u prvih nekoliko 
godina njihova gospodstva, dok je još provođeno prela- 
ženje na islam i turska se vlast utvrđivala, izvedena je 
prva veća seoba hrvatskih starosjedilaca iz Bosne u druge 
susjedne hrvatske krajeve. U njoj su sudjelovali oni, koji 
su kao članovi ratničkih organizacija, pristaše kraljeva 
dvora, i kao jači pobornici katoličke crkve bili u borbi i 
s turskom vojskom i upravom i s patarenskom organiza- 
cijom, te su ili morali ostaviti svoju zemlju ili su voljeli 
seliti, nego živjeti u njoj u novim prilikama. Stoga ta 
seoba nije provedena u većim skupinama, koje su zahvatile 
šira područja, nego ili pojedinački ili u manjim skupovima 
iz različitih krajeva srednje, zapadne i posavske Bosne. 
Ona je upravljana u primorje, osobito u Split, Šibenik i 
Zadar, u Senj, Pounje, Pokuplje, sjevernije u Polonje, 
Zagorje i dalje sjevernije u Porablje i Podunavlje. Preko 
Save prešli su i veći skupovi, osobito na zemljište, zapadno 
od Gradiške i Požege. Na to područje stare Križevačke 

župe izvršene su i veće seobe sa desne strane Save, ali ne 
poslije pada Bosne, nego u teškim borbama o Jajački 
banat pod kraj 15. i u početku 16. st. Zabilježeno je takvo 
veće seljenje prvih godina 16. st., kada su turski vlaški čet- 
nici udarali na vrbasku župu, a osobito na Livač i njegovu 
okolinu. Sa toga zemljišta prebjeglo je tada oko 150 poro- 
dica na područje Bijele Stijene, gdje su ti preseljenici od 
kuge i neimaštine naredne godine većinom propali. Inače 
su ti bosanski preseljenici velikim dijelom u Pounju, Po- 
kuplju, u Senju i na području oko Knina i Sinja unišli u 
hrvatsku ratnu službu, po primorju u većim mjestima u 
trgovce i obrtnike, a gdje su se doselili u većim skupovima, 
tu su prešli i na ratarsku zemlju, osobito u sigurnijim kraje- 
vima. Kao ratari najviše su se i održali, i iz toga bosan- 
skoga raseljenoga naselja ima i danas potomaka u pove- 
ćem broju u Pokuplju, oko Samobora, a ponešto i u 
Polonju, zapadnoj Podravini i u Zagorju. Kako ti bosanski 
naseljenici nisu nigdje nastupili u većim skupinama, nisu 
mogli ni održati svoje govorne i etnografske značajke, te 
su se izgubili u novoj sredini, koja im je očuvala podrije- 
tlo samo u prezimenima. Već u vrijeme doseljenja mnogi 
su od tih doseljenika dobili toponomastično ime Bošnjak, 
Bosanac, Bošnjo, Bosno ili slično izvedeno, koje im po- 
tomci i danas nose kao siguran dokaz, otkuda su došli. 

Nešto vremena poslije te seobe, iz Bosne je izvršeno 
novo seljenje, koje je po svojem obimu bilo mnogo veće, 
a po svojim posljedicama i puno znatnije, nego ovo nave- 
deno. Može se reći, da je to i bila zapravo prva seoba iz 
Bosne, koju su izvodile velike skupine sa cijeloga bosan- 
skoga područja, različitoga značaja i jakoga utjecaja na 
zemljište, na koje su preselile. To je seoba, kojom su 
veliki brojevi pomuslimanjenih bosanskih starosjedilaca 
naselili susjedne krajeve, što ih je turska vojska redom 
poslije pada Bosne osvojila. Naseljavanje tih novih podru- 
čja bila je državna turska potreba i stvar turske politike, 
te je ono stoga provedeno s velikom organizacijom i na 
osnovi bogatoga iskustva, koje su turske vlasti stekle u 
dotadanjem koloniziranju srednjega i južnoga Balkana. 
Prema toj dobro iskušanoj osnovi turske su vlasti u 
novoosvojenim krajevima najprije postavljale jaka tvr- 
davna naselja, koja su sastojala od stalnih udomljenih 
četa, vojnoga, upravnoga i sudskoga činovništva, posjednika 
na vojnom i upravnom temelju, većega broja članova voj- 
nikluka, organizacije slobodnih seljaka maloposjednika, 
koji su zemlju stekli služeći u vojsci, i najposlije od trgo- 
vaca, obrtnika i svega onoga stanovništva, koje je po- 
trebno u većem gradskom naselju. Turci su svoje zemlje 
prema bizantskom uzoru dijelili na sandžake, a ove na 
pojedine kotare. Svaki kotar imao je barem jednu jaku 
tvrđavu, koja je bila sjedište vojnih i upravnih vlasti. 
Pokraj takvih tvrđava oni su i osnivali svoja veća tvrđavna 
naselja. Njih je, naravno, bilo i pokraj drugih tvrđava u 
kotaru, koliko su bile očuvane i održavane. Osim tvrđa- 
vnoga naselja Turci su u osvojenim krajevima nastanjivali 
i svoje ratarsko naselje, ako je za to bilo uvjeta. Ratarsko 
njihovo stanovništvo sačinjavali su uglavnom članovi spo- 
menute organizacije vojnikluka, koji su dobili u kotaru 
ratarske posjede, ali su za njih služili stalno u vojsci. 
U Bosni ta je vojnička organizacija bila vrlo raširena, a 
iz nje je prenesena i na susjedne osvojene krajeve. Ona je 
zapravo bila srž muslimanskih starosjedilaca u Bosni, te 
je i mogla dati najviše preseljenika u druge krajeve, gdje 
su oni mogli prijeći i u ostale socijalne turske redove. Zna- 
čajno je, da je za kolonizaciju zapadnijih i sjevernijih 
hrvatskih krajeva i osvojenih madžarskih područja Tur- 
cima mogla u to vrijeme poslužiti jedino Bosna. Nijedna 
druga susjedna turska zemlja nije u to doba imala veći 
broj muslimana, koji su mogli sudjelovati u toj turskoj 
kolonizaciji. Turci su se stoga u tom radu obilno okoristili 
tom činjenicom, te njihova politika u Bosni nije mogla 
štetovati ni zbog toga, što se je izvela velika seoba toga 
državi vjerna naselja u druge krajeve. Treba uzeti na um, 
da je ta kolonizacija provođena razmjerno i vrlo rano, 
uglavnom u prvoj poli 16. st., dakle u drugom i trećem 
naraštaju pomuslimanjenih bosanskih starosjedilaca. Iz tih 
momenata upravo se i vidi, koliko je to muslimansko na- 
selje u Bosni već u prvom svojem vijeku bilo razvijeno i 
snažno. 

Seoba pomuslimanjenih bosanskih starosjedilaca izvr- 
šena je u to vrijeme u sve susjedne hrvatske i madžarske 
krajeve, koje je turska vojska osvojila i zaposjela. Ona je 

bila slabija tamo, gdje su starosjedioci i u tim krajevima 
odmah u početku turskoga vladanja bili prišli novoj drža- 
vnoj organizaciji i primili islam. To je osobito bio slučaj 
u Srednjoj Slavoniji, u kojoj je muslimanjenje bilo ra- 
zmjerno jako, i donekle u Srijemu, gdje je islam primilo 
mnogobrojno stanovništvo velikih  trgovackoobrtnickih 
mjesta u Podunavlju i u Fruškoj gori. U jednom dijelu 
područja između Neretve i Cetine, u Kačića Krajini, Rado- 
bilji, Brodariću i u Poljicama, starosjedilačko je hrvatsko 
naselje napravilo s Turcima ugovor, prema kojemu je ono 
obećalo vjernost novoj državi, ali je očuvalo svoje povla- 
stice samostalnoga upravljanja, te se nije ni muslimanilo, 
a opet se s druge strane bosanski muslimani nisu u većem 
broju među njih naseljavali. Po svim drugim hrvatskim 
krajevima nastanjivanje bosanskih muslimana bilo je jako, 
negdje i mnogobrojno, već prema potrebama vojnoga i 
gospodarskoga položaja. U tom pogledu najjače je ono bilo 
na područjima, na kojima je starinačko naselje u turskom 
prodiranju u ratnim gubitcima i iseljavanjem uglavnom ne- 
stalo, te su turske vlasti našle puste zemlje. Takva su 
područja bila između Zrmanje, Gacke i Slunja, zapadno 
od Cernika i Orljave do potoka Čazme, a donekle i u 
Zakrču i Lijevom Pozrmanju, gdje je starosjedilaca ostalo 
malo. Na zemljištu od Krke i Cetine do Gacke i Slunja 
Turci su naselili veliki broj članova organizacije vojnik- 
luka, a ti su dobili mnogobrojne puste zemlje, na kojima 
su se mogli uspješno razvijati. Oni su ubrzo stvorili na- 
selje, koje je tom području dalo značaj muslimanske 
zemlje, kao što je u 16. st. bila i zapadna Bosna. U to se 
područje mogu računati i Kosovo i Petrovo polje, Cetina, 
Zagorje, Imotska i Gorska župa, u kojima je iz turskoga 
prodiranja ostalo katoličkih starosjedilaca, ali je i pokraj 
njih i onih, koji su prešli na islam, bilo još dovoljno 
mjesta i za nove naseljenike. I u te su se krajeve nastanili 
mnogi bosanski muslimani, tako te je područje od Neretve 
do Gacke i Slunja u 16. st. imalo muslimanski značaj kao 
i Bosna. U južnijem dijelu tu su muslimanska jaka naselja 
bila u Vrgorcu, Imotskom i u njihovoj okolini sa nekoliko 
tisuća kuća i dobro uređenom vojnom, upravnom i sud- 
. skom organizacijom. Dalje sjevernije muslimanska su na- 
selja bila Zadvarje, Čačvina, Radobilja, Kamen, Solin, 
Klis, Senj, Vrlika i Drniš, te je u tim tvrđavama i po 
selima oko njih opet bilo nekoliko tisuća muslimanskih 
domova. Drniš su Turci i osnovali i nadjeli su mu i svoje 
ime, te se je to novo gradsko naselje sa 400—500 kuća u 
16. i 17. st. vrlo napredno razvijalo kao središte plodnoga 
Petrova polja, na kojem je uz mnogo starosjedilačkih kato- 
ličkih bilo i do tisuću muslimanskih porodica. Razmjerno 
je mnogo muslimanskoga naselja bilo u Zakrču i Pozr- 
manju, na zemljištu prema mletačkoj granici, koje su Turci 
i naselili svojim narodom radi obrane i sigurnosti. Tu je 
muslimana bilo i po tvrđavnim naseljima i po seoskoj ra- 
tarskoj zemlji, na kojoj su bili članovi vojnikluka. Već u 
16. st. moglo ih je na tom području zajedno sa jakim 
stanovništvom u Kninu biti do 5000 domova, koji su cije- 
lom tom zemljištu davali jak muslimanski značaj u svakom 
pogledu. Iako je na tom području od Neretve do Zrmanje 
i dosta starosjedilaca prešlo na islam, ipak su većinu 
muslimanskoga stanovništva činili bosanski doseljenici, 
koji su na to pogranično zemljište donijeli tursku državnu 
misao. 
Područje od Gračaca i Zvonigrada do Gacke i Slunja 
Turci su naselili svojim narodom nešto kasnije, nego ono 

ispod Zrmanje, ali je i tu kolonizacija bila svršena do 1580. 
Ona je bila razmjerno i jača, jer je morala nastaniti ze- 
mljište, na kojem starosjedilaca gotovo nije ni ostalo, te 
na njem i nije bilo muslimanjenja, osim mošda u maloj 
mjeri. Tu je, prema tome, Bosna dala malone cijelo musli- 
mansko naselje, kojega je po gradovima i po selima u 
17. st. bilo 5000—6000 kuéa. One su Lici i Krbavi udarile 
značaj prave muslimanske zemlje, o čemu su ostali i povi- 
jesni i predajni dokazi. To područje od Neretve do Gacke 
i Slunja mogli su uglavnom naseliti muslimani iz zapadne 
Bosne, koji su mu bili i najbliži. To nam dokazuje i činje- 
nica, što se na cijelom tom zemljištu u 17. st. nalazilo 
malo muslimana, iako je na njem islam primilo u 15. st. 
gotovo cijelo starosjedilačko stanovništvo. Otuda se opet 
razabira, da je u nove krajeve iz toga dijela Bosne pre- 
selila većina muslimana, što su oni načinili ili prema pro- 
gramu turske vlasti ili vučeni željom za boljim zemljama. 
Na taj su način ostala sa malo naselja prostrana područja 
Hlivna, Kupresa, Duvna, Glamoča, Jajca, Varcar Vakufa, 
Grahova, Unca, Ključa, Sanskoga Mosta i Bilaja. Puste 
zemlje tražile su novo naselje, koje su turske vlasti u 
16. st. i dovele. 


Slavonija je pred tursku katastrofu pod kraj 17. st. 
imala jedno 100.000 muslimana, od kojih su na tome ze- 
mljištu mogle dvije trećine biti starosjedilačke, a jedna tre- 
ćina podrijetlom uglavnom iz Bosne. U 16. st. Turci su 
držali između Save i Drave i područje od Ilove do Čazme, 
na kojem su jaka muslimanska tvrđavna naselja bila u 
Čazmi, Moslavini, Jelenskoj, koja su oni do kraja 16. st. 
napustili. Seljačko stanovništvo bili su muslimani u Sla- 
voniji oko Požege, Kutjeva, Kaptola, Velike, Cernika, 
Pleternice, Gradišća, Orahovice i Mikleuša, а svagdje 
drugdje u toj zemlji držali su oni gradove, od kojih u 
većini i nije bilo kršćana. Muslimanski značaj imali su 
spomenuti krajevi od Gradišća do Cernika i dalje na 
zapad oko Sirča, Podravine od Virovitice do Moslavine, 
Podunavlja od Dalja do Zemuna i Fruška gora od Iriga 
do Rače i Manđelosa. Na cijelom slavonskom području 
sačinjavali su muslimani oko 50%, i to, kako se vidi, 
uglavnom gradsko naselje, u kojem su imali veliku većinu. 
Slavoniju su naselili, po naravi stvari, muslimani iz bližih 
joj krajeva Bosne, u prvom redu Posavine i sjevernijih 
dijelova zemlje. 

U Madžarskoj bilo je muslimansko stanovništvo u 16. i 
17. st. razmjerno vrlo gusto. To je tražila i turska državna 
politika, a i bogatstvo zemlje vabilo je doseljenike. Broj 
muslimana na tom turskom dijelu Madžarske u 17. st. 
išao je u nekoliko stotina tisuća. Uglavnom su to bila 
tvrđavna naselja s mnogobrojnim stanovništvom, ali je 
muslimana bilo i po trgovištima i većim selima. Osobito 
su njihova naselja bila jaka prema granicama, oko Kaniže, 
Sigeta, Boboče, Pečuha, Vesprima, Višegrada, Ostrogona, 
Stolnoga Biograda, u cijelom Podunavlju i Potisju i u 
Banatu. Ti su muslimani, kako se vidi iz različitih ѕро- 
menika, govorili ili hrvatski ili madžarski, bili su, dakle, 
ili doseljenici ili pomuslimanjeni madžarski starosjedioci. 
Ovih drugih bilo je pogotovu u sjevernijim krajevima 
zemlje, gdje je prilaženja turskoj državnoj politici i pre- 
laženja na islam među Madžarima bilo u jačoj mjeri. 
Hrvatskim jezikom govorili su muslimani u cijelom Podu- 
navlju i u južnijim dijelovima oko Kaniže, Blatnoga jezera, 
Pečuha, Subotice, Sombora i u Banatu, ali je tih hrvatskih 
muslimana bilo i inače po cijeloj turskoj Madžarskoj. Po 
podrijetlu ti su muslimani mogli biti iz Bosne i Slavonije 
i donekle od hrvatskih starosjedilaca sa toga madžarskoga 
tla. Svakako je prve hrvatske muslimane Madžarskoj dala 
Bosna, kako je to tražila turska državna politika i jer 
su samo otuda u prvim godinama turskoga gospodstva u 
Madžarskoj mogli dolaziti pouzdani naseljenici. Kada su 
se kroz neko vrijeme državotvorni pokazali i slavonski 
starosjedioci muslimani, smješteni su i oni po turskim 
madžarskim krajevima, gdje je to trebalo. Ipak Slavonija 
nije mogla za tu kolonizaciju dati ni iz daleka toliki broj 
naseljenika, jer ih je zapravo i sama trebala, a Bosna je u 
16. st. bila izrazita muslimanska zemlja. Veći dio hrvatskih 
muslimana u turskoj Madžarskoj bio je, prema tome, iz 
Bosne, a broj onih, koji su to naselje u 16. st. osnovali, 
morao je iznositi nekoliko desetica tisuća. U tako velikoj 
i važnoj kolonizaciji sudjelovali su poprečno svi bosanski 
krajevi, kako je to, naravno, tražila i služba ratničke orga- 
nizacije, ali su sjeverniji dijelovi svakako dali više nase- 


134 





RAZLICITI OBLICI BRONCANIH NARUKVICA IZ GLASINCA 
Sarajevo, Zemaljski muzej 


ljenika, a to se vidi i otuda, što su oni do konca 16. st. 
izgubili veći dio svoga muslimanskoga stanovništva. 

Najposlije bosanski muslimani sudjelovali su i u nase- 
ljavanju jednoga dijela tvrđavnoga muslimanskoga naselja 
u Srbiji, kao što su oni iz Hercegovine dali stanovit broj 
naseljenika Crnoj Gori. U Srbiji je razmjerno bilo malo 
muslimanjenja, te su osnovna tvrđavna naselja utemeljili 
kolonisti iz Turske i južnoga Balkana. U njih su postepeno 
ulazili, osobito po zapadnijem području, Bosanci, koji su 
u drugoj poli 17. st. i u 18. st. tima podrinskim krajevima 
davali i bosanski muslimanski značaj. U toj kolonizaciji 
sudjelovalo je najviše bosansko Podrinje od Bijeljine dalje 
na jug, te je to zemljište i u tome naseljavanju izgubilo 
dosta od svoga starosjedilačkoga muslimanskoga stanovni- 
štva. Tako je opet ono područje od Nevesinja, Uloga i 
Gacka do Trebinja, koje se u većem razmjeru pomusli- 
manilo do konca 15. st, a koje je inače sudjelovalo i u 
drugim muslimanskim seobama na sjever, dalo glavni dio 
muslimanskom naselju u primorju oko Kotora i Dubro- 
vnika, a ojačalo je i velika trgovišta i tvrđavna podgrađa 
u Crnoj Gori, gdje njihovo hrvatsko podrijetlo ističe još 
u drugoj poli 17. st. turski zemljopisac Evlija Čelebija. 

Radi toga velikoga naseljavanja u 16. st., a produženoga 
u stanovitoj mjeri i u 17. i donekle i u 18. st., u kojem su 
iz Bosne odselile dobre dvije petine tadanjih pomuslima- 
njenih hrvatskih starosjedilaca, ostali su veliki dijelovi te 
zemlje sa razmjerno malo stanovništva, a u svim krajevima 
uopće umanjio se broj naselja. Najmanje je raseljenika u 
tim seobama dala središnja Bosna, područje od Travnika, 
Zenice, Vareša i Olova do Konjica i Bugojna. S druge 
strane najviše su raseljeni pri tom obodni krajevi: Posa- 
vina, Podrinje, Pounje, Posanje, planinski sklop kraj Di- 
nare i zemljište od Gacka do Trebinja. Od svih tih dije- 
lova Bosne. sa najmanje stanovništva poslije toga velikoga 
raseljavanja ostalo je sjeverozapadno područje, do crte, 
potegnute od Duvna preko Donjega Vakufa na Tešanj pa 
odonud međom između Prnjavora i Dervente na Brod. 
Na istočnoj strani gotovo su takvu istu sudbinu imala 
pou Srebrnice, Vlasenice, Zvornika, a osobito Bije- 
jine. 

Velike praznine u stanovništvu Bosne, koje su tim seoba- 
ma pomuslimanjenih hrvatskih starosjedilaca u 16. st. u druge 
krajeve nastale, turske su vlasti ubrzo ispunile novim dose- 
ljenicima, i tako je u. to isto vrijeme poslije iseljavanja 
muslimana provedeno u Bosnu i novo useljavanje, koje je 
bilo toliko dobro organizirano, koliko i ono prvo. Turske su 
vlasti u koloniziranju imale već velikoga iskustva, a pogo- 
tovu kada se radilo o naseljavanju Vlaha, kao što je bio 
u ovoj prilici slučaj. Spomenuto je već, da su Turci u 
svojem prodiranju prema Drini i u osvojenju prvih bosan- 
skih, jugoistočnih krajeva pokrenuli iz Poibarja, Polimlja, 
Potarja i desnoga Podrinja mnogobrojne grčkoistočne 
Vlahe, koji su do tog vremena već bili napustili svoj 
prvobitni romanski jezik i prešli potpuno na štokavsko 
narječje i jekavski govor, te su ih počeli nastanjivati po 
Lijevom Podrinju. Tu su se ti Vlasi naselili uza staro- 
sjedioce Hrvate u stanovitu broju, iako još nije bilo izve- 
deno iseljavanje tih starinaca. Kada je onda otuda iz Li- 
jevoga Podrinja, iz Borača, Glasinca i Vrhbosanskoga po- 
lja nastalo veliko saseljavanje u Vrhbosnu, koja se počela 
naglo razvijati kao vojničko i upravno središte osvojenoga 
područja, na prazna su mjesta vlasti nastanjivale nove 

prekodrinske i starovlaške Vlahe, te je tako postepeno to 
zemljište jugoistočno i istočno od Vrhbosne, potonjega 
Sarajeva, postajalo stjecište grčkoistočnih Vlaha, koji su 
stajali u službi turske ratne organizacije. Povezani s mno- 
gobrojnim Vlasima sa desnoga Podrinja, Poibarja i iz Sta- 
roga Vlaha oni su u to vrijeme odsudnoga odlučivanja o 
mnogim hrvatskim krajevima bili skupljeni na tome po- 
dručju, spremni da budu upotrijebljeni i u ratnoj orga- 
nizaciji protiv tih krajeva i za potrebe naseljavanja na nji- 
ma. Turske su ih vlasti ubrzo trebale i za jedno i za dru- 
go. Čim su Turci 1463 osvojili i cijelu srednju, jugoza- 
padnu i velik dio sjeverozapadne Bosne, te su doprlt do 
Dinare, Grahova, izvora Unca, gornje Sane i Jajca, oni 
su na pograničnim svojim područjima uzduž te crte ure- 
dili krajinu, u koju su uz jaku redovitu vojsku, prema 
svome starome iskustvu, smjestili i mnogobrojne neredo- 
vite čete, koje su sastojale od uhodarskih, četničkih i mar- 
toloških odreda. Njih su u jednom dijelu sačinjavali za to 
posebno izvježbani ratnici iz južnoga Balkana i Anato- 
lije, ali su im glavni dio bili upravo Vlasi, koje su Turci 
u toj službi upotrebljavali već u osvajanju jugoistočne 
Bosne, Vrhbosanja i u ratovanju iz 1463. Stoga su turske 
vlasti, čim su se prilike poslije pohoda Kralja Matije na 
granici turskoga bosanskoga područja smirile, u tu Krajinu 
naselile u stanovitom broju, prema svojoj potrebi, Vlahe 
u prvom redu sa svojega starijega zemljišta od Kopaonika, 
Staroga Vlaha, Poibarja, Polimlja, Potarja, od Pive i sa 
desne strane Drine, koji su im bili prišli još u početku 
15. st, a onda ponešto i njihove raseljenike iz Lijevoga 
Podrinja, Vrhbosanja, Glasinca i Borača, koliko su ih mo- 
gli dignuti iz tih krajeva, da ne štetuje njihova ratna orga- 
nizacija. Tada su Vlasi pomaknuti dalje prema Savi na 
zemljište oko planine Ozrena, na područje Žepča, južnoga 
dijela Tešnja, oko Kotora, a osobito u planinski dio jugo- 
zapadne i sjeverozapadne Bosne na Kupres, Glamoč i 
Hlivno, na visoka polja prema Grahovu, Uncu i Jajcu i 
dalje na sjever u Posanje oko Ključa i Kamengrada. Isprva 
su ta vlaška naselja bila slabija, ali su postepeno pojača- 
vana, kako se i turska vlast ušvršćivala. U osvajanju 
daljnjih hrvatskih krajeva već su ti Vlasi obilno sudjelo- 
vali, a pogotovu u ratovanju u prvim desetinama 16. st., 
kada su Turci osvajali područje oko Cetine, Zakrče, Knin 
s okolinom, Grahovo, Unac, Bjelajsko polje, Jajačku i Sre- 
breničku banovinu i Slavoniju od Zemuna do Bosuta. 
Kako je koji od tih krajeva osvojen, tako su turske 
vlasti u njega nastanile i svoje Vlahe, ili iz njihove matice 
u Podrinju ili iz već naseljenih zapadnijih i sjevernijih 
bosanskih dijelova. No osvajanja u Pounju i zapadnoj 
Slavoniji Turci su provodili već uglavnom samo s po- 
moću tih Vlaha, koji su u turskim pograničnim krajevima 
u krajiškim ratnim organizacijama postali izvanredno po- 
kretan elemenat. Kada su onda mnogobrojni pomuslima- 
njeni hrvatski starosjedioci iz gotovo svih dijelova Bosne 
ostavili svoje staro zemljište i naselili se po novoosvoje- 
nim hrvatskim i madžarskim područjima, što je uglav- 
nom provedeno dijelom u prvoj, a od česti i u drugoj 
poli 16. st., na prazne su zemlje u organiziranoj seobi 
Turci kolonizirali opet u velikoj množini svoje Vlahe, koji 
su tada svojim naseljem zauzeli velike dijelove Bosne. To 
je bila vrlo jaka kolonizacija, koja je svojom snagom od- 
govarala velikom naseljavanju pomuslimanjenih starosjedi- 
laca, što joj je i bilo uzrok. Za nju su Turci pokrenuli i 

svoje daleke Vlahe iz nutrinje Balkana, Macedonije, Za- 
gore, Kopaonika, iz durmitorskoga sklopa, od Drima, Pri- 
zrena i Peći, od kojih su mnogi jedva napustili svoj prvo- 
bitni romanski značaj. U toj kolonizaciji nastanjeni su 
naravnim putem najviše oni dijelovi Bosne, koji su za mu- 
slimanske emigracije najvećma ostali prazni. To su bili svi 
krajevi na sjeverozapad od ceste Glamoč, Jajce, Tešanj 
i Prnjavor i donje Podrinje od Srebrenice do Save. Dakako 
da su u toj velikoj seobi srednjobalkanskih Vlaha poveće 
skupine toga naroda dobili i srednje i donje Podrinje, 
Vrhbosna, Glasinac, Borač, Nevesinje, Gacko i Bileća, jer 
su ta područja izgubila razmjerno mnogo stanovništva u 
dotadanjim vlaškim seobama. Tako je to područje Sara- 
jevu na jugoistok i istok ostalo i dalje otvor, kroz koji su 
u Bosnu mogli ulaziti novi vlaški doseljenici. Od toga 
vlaškoga naselja u Podrinju i onoga uz Savu, uz Vrbas, 
Sanu, a pogotovu sa visokih polja oko Grahova, Glamoča, 
` Unca i Bjelaja izvršene su i seobe u srednju i zapadnu 
Slavoniju, u Pounje, u Liku i Krbavu, u Kninsko polje, 
Zakrče i Pozrmanje. Otuda se vidi, kolike su velike i mno- 
gobrojne skupine Vlaha izveli Turci u toj kolonizaciji iz 
nutrinje Balkana. To se tamo osjetilo, jer su na pojedina 
mjesta iseljenih Vlaha došli Arnauti i rasni Turci. 

Pod konac 16. st., kada su i emigracije pomuslimanjenih 
hrvatskih starosjedilaca i kolonizacija Vlaha bile u glav- 
nom svršene, postoje već i prve sigurne vijesti o stanju 
naselja u Bosni. One potječu od ljudi, koji su tu zemlju 
dobro poznavali, jer su u njoj živjeli i djelovali. Prema 
tima podatcima, u to su vrijeme veliku većinu bosanskoga 
stanovništva sačinjavali muslimani, a ostala manjina bili 
su katolici i grčkoistočni. Muslimana samih bile su tri če- 
tvrtine cijeloga naselja, a imali su oko 80.000 kuća. Već 
u to vrijeme držali su oni sve gradove i sva velika trgo- 
višta. Katolici, koji su i tada bili najjači u Posavini, sred- 
njem dijelu zemlje i u Poneretavlju, imali su jedno 12.000 
domova, većinom po selima. Grčkoistočnjaci, koji su se 
u spomenutim seobama naselili u pojedinim dijelovima 
Bosne, bili su u to vrijeme jaki oko 14.000 kuća, a živjeli 
su ili oko središta ratničke organizacije, kojoj su pri- 
padali, ili podalje po planinama na pastirski vlaški način. 
Uglavnom su već tada živjele izmiješane ili sve tri vjere 
ili barem po dvije. 

Doseljenje Vlaha u velikim skupinama osjetilo se već i 
pod konac 16. st. i govorno u onim krajevima, u kojima 
su oni u izmiješanom naselju sačinjavali razmjerno poveći 
dio stanovništva. Ti turski Vlasi od Pive, Tare, Lima, dur- 
mitorskoga sklopa, od Ibra i Staroga Vlaha, kada su na- 
pustili svoj prvobitni romanski jezik, bili su po svom 
primljenom jeziku čisti štokavci, jekavci i novoga na- 
glašivanja, kao što su toga govora bili i starosjedioci 
Hrvati jugoistočno od Neretve. Ali u Lijevom Podrinju, 
Vrhbosanju i dalje na sjever i zapad u vrijeme doseljava- 
nja tih Vlaha govorilo se štokavskočakavsko narječje, ikav- 
ski govor i staro naglašivanje, po čemu su se onda ta dva 
naselja, staro i novo, kroz 16. st. i razlikovali. Jekavski 
govor i štokavsko narječje počeli su već i prije toga sto- 
ljeća velikom snagom prodirati s juga od Trebinja, Ljubi- 
nja, od Bileće, Nevesinja i Gacka prema sjeveru na Ko- 
njic, Bilemić, Trnovo, Kalinovik і u Vrhbosansko polje. 
Napredovanje toga govora pospješilo se onda još u većoj 
mjeri, kada je u nastupu turskoga gospodstva poveći broj 
starosjedilaca iz tih južnijih jekavskih krajeva preselio u 
sjevernije dijelove u organiziranju vojske i uprave. To se 
osobito dogodilo u samoj Vrhbosni, potonjem Sarajevu, 
u koju se već u drugoj poli 16. st. počeo nastanjivati mno- 
gi narod iz svih okolnih krajeva, pa i iz tih južnijih i sa 
dubrovačkoga primorja. Utjecaj jekavskoga govora morao 
je naravnim putem u 16. st. i na taj način porasti, a tada 
je on počeo dolaziti i sa strane doseljenih Vlaha, te je 
njegovo djelovanje u gdjekojim podrinskim i Podrinju 
susjednim krajevima i podvostručen. Uza sve to ikavski 
se govor odupirao tome utjecaju i u 16. st. jekavski je 
izgovor kod starosjedilaca napredovao najjače u srednjem 
i donjem Podrinju i u najbližem zaleđu toga područja oko 
Kladnja, Olova, Vareša, oko Soli i Bijeljine, gdje je jekav- 
skih došljaka bilo razmjerno prema preostalim starosjedi- 
ocima najviše. Iz okoline Vareša i Olova bio je pisac Ma- 
tija Divković, koji se rodio u drugoj poli 16. st. u staro- 
sjedilačkoj porodici. U svojim djelima piše on ikavski i 
jekavski, te je tako ostavio jasan dokaz, da su hrvatski sta- 
rinci toga kraja već u to vrijeme počeli prelaziti na jekav- 

ski govor, koji se tamo već dulje vremena čist govori. Brže 
je napredovanje toga govora bilo i u gornjem Poneretavlju 
u Kalinoviku, Bjelemiću i Konjicu, jer je prodirao iz svoje 
matice neposredno. Vrhbosansko polje, Foča i Goražda u 
to su vrijeme lakše odolijevali snažnom djelovanju toga 
novoga govora, svakako zbog toga, što su u tome području 
starosjedilačka ikavska naselja muslimana bila gusta i zbi- 
jena, a novi doseljenici bili slabiji po broju i po utje- 
caju. U katoličkom stanovništvu u Sarajevu već su u dru- 
goj poli 16. st. bili jaki Dubrovčani, Popovljani, Trebinjci 
i Stolčani, koji su u tome trgovačkome i obrtničkome sre- 
dištu našli dobre uvjete života. Oni su u to naselje donosili 
jekavski govor, koji se iz tih godina već nalazi u pisanim 
spomenicima katolika sarajevskih. 

U 17. st. do velikoga ratovanja od 1683 do 1699 vršene 
su i dalje promjene u naselju bosanskome, samo ne od to- 
liko velikoga značaja kao u 16. st. Muslimani preseljavali 
su u manjem broju u susjedne zapadne i sjeverne krajeve, 
osobito u Madžarsku. U početku 17. st. oni su naselili sa 
zemljišta Posanja, od Ključa i Lijevoga Povrbasja, Bihać 
i okolno Pounje, a nešto kasnije i Kladušu s okolinom. 
To novo muslimansko naselje obuhvatilo je prostrano po- 
dručje od Drežnika, Furjana, Cetina, Kladuše i Zrina do 
Bužima, Cazina, Ripča; Sokolca i Izačića. Nešto starosje- 
dioci, koji su poslije prijelaza pod tursku vlast pomusli- 
manjeni, nešto novi muslimanski doseljenici dali su tome 
zemljištu potpuno muslimanski značaj, koji je u bosanskom 
dijelu očuvan sve do danas. Turci su s tim mnogobrojnim 
muslimanskim naseljem osnovali tu i poseban sandžak, 
koji je u turskoj ratnoj organizaciji i politici imao zna- 
čajnu ulogu. U tom stoljeću bilo je i dalje prelaženja sta- 
rosjedilaca katolika na islam, samo u manjoj mjeri nego 
u 16. st. Mnoge od tih slučajeva zabilježili su franjevci u 
svojim izvještajima i zapisima. Iz njih se vidi, da je toga 

muslimanjenja bilo i u tom razdoblju u cijeloj Bosni, a 
osobito u Hercegovini, gdje je neko vrijeme bila nestašica 
katoličkoga svećenstva. Zabilježen je u drugoj poli toga 
stoljeća velik porast muslimana i u Posavini od Brčkoga 
do Dervente. U druge susjedne krajeve selili su u tom 
stoljeću i bosanski katolici, koje su na svoje nove posjede 
mogli prevesti i turski veliki posjednici, a opet s druge 
strane uklanjali su se sa zlih prilika na bolje i sami ka- 
tolici, ako su našli za to pomoći na zgodnijim posjedima 

u susjednim turskim pokrajinama. Poznato je takvo na- 
selje bosanskih katolika u Mohaču, koje je 1626 zabilježio 
Atanasije Đurđević. Ono je imalo i svoga župnika svje- 
tovnjaka. Bosanskoga podrijetla bit će i ona hrvatska na- 
selja oko Lipove i Radne, oko Feldvara i ponešto oko 
Karaševa, sve u istočnoj Madžarskoj. Bosanski biskup fra 
Marijan Maravić u svojem opisu Bosne iz 1655 navodi, 
da je u deset posljednjih godina (1645—1655) preselilo iz 
Bosne više od 2000 katoličkih porodica, koje su se naselile 
po Ugarskoj. U toj seobi moglo je Bosnu napustiti preko 
10.000 katolika, što je razmjerno za katoličko naselje bio 
velik broj. Kao razlog seljenja spominje biskup teške ne- 
volje tih godina. U to su vrijeme nestale neke katoličke 
župe, koje su do 1640 postojale. Svakako je tome ta seoba 
bila razlog. Iz toga se vidi, i iz kojega je kraja ona bila 
izvedena. Uglavnom je to bilo područje istočne Bosne od 
Vareša i Olova na sjever do Save. 

U tom stoljeću poraslo je u ovećoj mjeri u Bosni vlaško 
naselje. Ono je umnažano neprekidnim seobama sa po- 
dručja južno i južnoistočno od Drine, koje su Turci ne- 
prestano dovodili u Bosnu, da pojačaju svoju ratnu organi- 
zaciju i nasele prazne zemlje. Zabilježena su u to vrijeme 
veća naseljavanja Vlaha po zapadnijim bosanskim dijelo- 
vima, osobito u Posanju, onda u novonastanjivanom Po- 
unju i oko Kladuše. Veće skupine Vlaha dovedene su u 
prvoj poli toga stoljeća i u Podrinje, u Srebrenicu, Vla- 
senicu, Zvornik, Bijeljinu, a u drugoj poli umnoženo je 
vlaško naselje i oko Soli i u Brčanskoj Posavini. U nekoj 
mjeri Vlasi su i preseljavani iz Bosne u susjedne turske 
zemlje. Turci su ih po potrebi naseljavali po martološkim 
službama u Slavoniji, Madžarskoj, Lici, Krbavi, oko Kni- 
na, u Pozrmanju i Zakrču, gdje su oni svuda pojačali već 
stara vlaška naselja iz 16. st. Ipak je svako vlaško prese- 
ljenje moglo biti nadomješteno novim doseljenjem Vlaha 
iz Prekodrinja i daljnje nutrinje Balkana, čime su se turske 
vlasti obilno služile. Tako ćemo utvrditi činjenicu, da su 
u 17. st. u Bosni osim naravnim porastom muslimani po- 
rasli prelaženjem na islam, Vlasi doseljavanjem, a staro- 
sjedioci katolici da su umanjeni s jedne strane muslima- 
njenjem, a s druge seobom u druge krajeve. Iz toga stoljeća 
postoje već opširniji izvještaji o stanju naselja u Bosni, 
a pogotovu katoličkoga. Svi oni navode, da muslimana ima 
u zemlji velika većina. Prema opisu Petra Masarechija iz 
1623 i 1624 muslimani su u Bosni imali tri četvrtine od 
cijeloga stanovništva. Atanasij Đurđević, opisujući Bosnu 
u svom putopisu iz 1626, kazuje, da u njoj muslimana ima 
mnogo veći broj nego katolika i grčkoistočnih. Iz istoga 
je vremena opis te zemlje od Tomka Marnavića, prema 
kojemu muslimani imaju dvije trećine od svega naselja. 
Iz polovine 17. st. postoji opis Bosne od biskupa fra Mari- 
jana Maravića. Za muslimane navodi, da sačinjavaju veći 
dio bosanskoga stanovništva. O razmjeru između starosje- 
dilaca katolika i doseljenih grčkoistočnih Vlaha svi ti 


BOSNA I HERCEGOVINA 


izvještavači kazuju, da je broj grčkoistočnih veći od broja 
katolika. Samo Petar Masarechi nalazi, da su katolici za 
polovinu jači od shizmatika. Svakako njegov izvještaj u 
tome navodu nije potpun, jer nije, po svoj prilici, uzeo 
u obzir i sjeverozapadni dio Bosne, koji je, valjda, raču- 
nao u izvanbosansko područje. Iz toga stoljeća postoje već 
i točne brojidbe, doduše samo katolika, ali prema broju 
njihovu možemo približno odrediti i jakost naselja mu- 
slimanskoga i grčkoistočnoga. Pod konac 16. st. bilo je u 
Bosni okruglo 50.000 katolika, kako to donosi bosanski 
biskup fra Franjo Baličević u svojem opisu Bosne iz 1600. 
Tome treba dodati jedno 10.000 katolika u Hercegovini, 
tako da je na bosanskohercegovačkom području u to vri- 
jeme bilo oko 40.000 katolika. U početku 17. st. od toga 
je broja otpalo 7000 katolika, koji su, po tvrđenju Petra 
Masarechija, primili islam. I pokraj daljnjega prelaženja 
na muslimanstvo і stanovitoga iseljavanja katolici su do 
1655 u Bosni porasli na 59.000, a zajedno sa Hercegovcima 
dosegli su i 80.000. Taj broj od 1655 navodi bosanski biskup 
u svojem opisu Bosne. Dvadeset godina kasnije točnu je 
brojidbu katolika u Bosni proveo bosanski biskup fra Ni- 
kola Olovčić. On je u toj zemlji našao u dijeljenju sv. 
potvrde od 1672—1675 katolika 75.000, kojemu broju treba 
dodati i jedno 25.000 u Hercegovini, tako da je u to vri- 
jeme na cijelome bosanskohercegovačkom području bilo 
oko 100.000 katolika. Prema tome broju katolika moglo je 
grčkoistočnih biti jedno 120.000, a muslimana do 450.000. 
To je bila snaga naselja u Bosni pred veliko ratovanje od 
1683 do 1699, koje je donijelo opet velike promjene u 
bosanskom stanovništvu. 

U 17. st. napredovao je jekavski govor dalje u onim 
krajevima, u kojima je počeo djelovati još u 16. st. To su 
bili Podrinje, srednje Poneretavlje oko Bjelemića i Ko- 
njica i susjedni nutarnji dijelovi. Utjecaj doseljenih jeka- 
vaca morao je za to vrijeme biti još jači, jer su oni u 17. 
st. ojačali osobito u Lijevom Podrinju, i to pogotovu u 
dijelovima od Srebrnice i Vlasenice na sjever. Jekavci su 
tada zahvatili u većem broju i kladanjsko, soljansko, ma- 
glajsko, gradačačko i brčansko područje, gdje su do toga 
vremena starosjedioci muslimani i katolici bili u velikoj 
većini. Snaga jekavskoga govora brzo se pokazala u tom 
sjeveroistočnom dijelu Bosne. Pod njegovim utjecajem počeli 
su starosjedioci katolici i muslimani prelaziti i na jekavski 
izgovor, i kao uvijek u tom položaju, najprije na nepra- 
vilno miješanje starih ikavskih i novih jekavskih oblika, 
a onda na pravilnu upotrebu jednoga izgovora u kratkim, 
a drugoga u dugim slogovima. Ono prvo stanje prelaženja 
na jekavski govor prvi je stupanj pri tome, a ovo s pra- 
vilnom upotrebom drugi stupanj. U tom govornom razvi- 
tku treći stupanj označuje potpuni prijelaz na jekavski iz- 
govor u kratkim i u dugim slogovima. Na prvom stupnju 
toga razvitka bio je pisac fra Matija Divković iz okoline 
Vareša i Olova, koji je književno radio pod kraj 16. i u 
početku 17. st. Na tom istom govornom stupnju nalazio se 
fra Stjepan Matijević, rodom iz Tuzle, koji je bio nešto 
mlađi od Divkovića. Njegov jezik dokazuje, da je djelo- 
vanje jekavskoga govora bilo zahvatilo i područje Soli 
(Tuzle) već s kraja 16. i u početku 17. st. Nešto kasnije u 
tom stoljeću razvio se na tom području sjeveroistočne 
Bosne i drugi stupanj toga razvitka. Starosjedioci katolici 
i muslimani prešli su na potpuno pravilni jekavski izgo- 
vor u kratkim slogovima, a ostali su uza stari ikavski samo 
u drugim slogovima (dite-djeteta). Taj razvitak bio je u 
to vrijeme zahvatio područje kladanjsko, soljansko, gra- 
čaničko, bijeljinsko, brčansko, gradačačko i slijeve strane 
rijeke Bosne derventsko. Nemamo dokaza, da se to do- 
godilo i u zvorničkom i vlaseničkom kotaru, ali je to i za 
njih vjerojatno, jer je taj razvitak naravan. On se, na 
primjer, i danas provodi u kotaru visočkom i žepačkom, 
gdje starosjedioci muslimani i katolici, pod utjecajem do- 
seljenih jekavaca i već ustaljenoga jekavskoga govora u 
susjednom Varešu, Kreševu, Fojnici i u Sarajevskom po- 
lju, imaju u kratkim slogovima stari ikavski izgovor, ali su 
u dugim slogovima već proveli pravilan jekavski govor 
(dica-dijete). Visočki i žepački starosjedioci imali su, pre- 
ma tome, obratan razvitak u reflektiranju staroga glasa 
jata nego njima susjedna sjeveroistočna Bosna. Dokaz za 
spomenuti razvitak drugoga stupnja primanja toga jekav- 
skoga govora u sjeveroistočnom dijelu Bosne daju nam 
mnogobrojni preseljenici iz toga kraja na lijevu stranu 
Save u Slavoniju. Kamo su se god oni naselili u jakim 

skupinama, govori se taj polujekavski govor, dok su 
starosjedioci, koje su oni u većem broju zatekli, ostali 
pri svom starom čistom ikavskom govoru. Danas se u Sla- 
voniji polujekavski taj izgovor nalazi u Posavini od sela 
Račinovaca prema bosanskom Brezovu Polju do sela Du- 
bočca, zapadno od Broda. U nutrinji Slavonije zahvaća taj 
govor uz male iznimke cijeli đakovački i brodski kotar i 
dio požeškoga oko Ruševa. Zbog tolikoga raširenja toga go- 
vora mora se doći do zaključka, da su bosanski polujekavci 
na susjedne slavonske ikavce djelovali još prije svoje 
seobe sa svoga zemljišta u Bosni, živeći u velikom doticaju 
sa starosjedilačkim naseljem u Slavoniji. Značajno je, da 
jekavski govor nije u 17. st. još potpuno osvojio gornje 
Lijevo Podrinje, iako mu je ono bilo na udaru još od 14. 
st. Foča, Čajniče i Goražda u svojem starosjedilačkom 
muslimanskom dijelu još su u tome stoljeću ikavski i na- 
laze se na prvom stupnju miješanja s doseljenim jekavci- 
ma. Sarajevo i Sarajevsko polje još su u to vrijeme ikav- 
sko područje, koje se naslanja na ikavsko Visoko, Kreševo 
i Fojnicu. Tu su jekavci jedino doseljenici iz južnijih 
krajeva. 

Početak velikoga ratovanja od 1683 do 1699 zatekao je 
Bosnu sa razmjerno dosta stanovništva, koje je bilo pra- 
vilno raspoređeno po zemlji. To dugotrajno i krvavo vo- 
jevanje opet je zaustavilo dalnji naravni razvitak naselja 
u njoj, izazvavši velika seljenja i u samu zemlju i opet 
iz nje u susjedne krajeve. Tako je nastao i drugi razmjer 
stanovništva po vjerama i podrijetlu, a opet i drugi ras- 
pored po gustoći naselja. 

U samom ratovanju stradali su uglavnom sjeverni di- 
jelovi Bosne, Posavina i nešto susjednoga zemljišta pokraj 
nje prema nutrinji, i donje i srednje Podrinje. Austrijska 
vojska pošla je i dolinom rijeke Bosne i popalila je Sara- 
jevo, ali u središtu zemlje i u južnijim krajevima nije bilo 
veće ratne nevolje. Velike gubitke imalo je muslimansko 
naselje u Pounju oko Vranograča, Cazina, Bihaća, Krupe, 
Novoga, Blagaja, Prijedora, Kamengrada i Majdana, gdje 
je život izgubilo i preko 20.000 muslimana, a uz to su 
ognjem i rušenjem uništeni mnogi gradovi i sela, tako da 
je na tom području nastala prava pustoš. Slično su stra- 
dali i Kostajnica, Dubica, Gradiška, Derventa i Brod, 
Brčko i Bijeljina, koji su bili potpuno uništeni. I u Po- 
savini pobijeno je mnogo muslimana, a koji su ostali 
živi, pobjegli su u unutrašnjost zemlje. U samoj bitci kod 
Dervente palo ih je 7.000. Teške gubitke imali su musli- 
mani i u Podrinju, napose u Zvorniku i okolini, oko ko- 
jih se vodila ljuta borba, reuspjela za tursku vojsku. U 
tom ratovanju muslimani su i sami palili svoje utvrde i 
uništavali domove i imanja, a onda selili dalje u unutra- 
šnjost. Tako su oni napustili Posavinu, a veoma se smanjilo 
muslimansko naselje i u Pounju, oko Prijedora, Majdana 
i Kamengrada. Posavinu od Save do rijeke Bosne nisu 
muslimani kasnije, osim u manjim iznimkama, ni nase- 
ljavali ratarskim stanovništvom, nego su obnovili samo 
gradove i trgovišta. Iz Zvornika i okoline uspjele su u 
tom ratovanju 4.000 muslimana preseliti u Sarajevo, tako 
te je muslimansko naselje u zvorničkom Podrinju osim 
samom borbom bilo u to vrijeme oslabljeno i tom seobom. 

Odmah u početku vojevanja upućena je u Bosnu velika 
seoba muslimana iz svih susjednih krajeva, koje je turska 
vojska gubila. U prvom redu bili su to prebjezi iz Ma- 
džarske, koji su iz te zemlje bježali u dvije struje: jednom 
na Banat i Srbiju, a drugom preko Save u Bosnu. Ubrzo 
iza njih navalili su bježati u Bosnu i mnogobrojni musli- 
mani iz Slavonije, Like i Dalmacije. Jedan dio slavonskih 
muslimana, osobito iz Srijema, prebacio se u Srbiju, a oni 
iz okoline Kotora i Dubrovnika naselili su se u susjednu 
Hercegovinu, najviše u Mostar, Trebinje, Bileću i Gacko. 
Glavne su skupine uspjele da se nasele u njima najbližim 
krajevima Bosne oko Gradačca, Gračanice, Majevice, Tu- 
zle, Zvornika, Srebrnice, Kladnja, Visokoga, Žepča, Tešnja, 
Zenice i Maglaja, kamo su došli mnogobrojni muslimani 
iz Madžarske i Slavonije, onda u Pounju i Posanju, gdje 
su novi naseljenici bili iz Like i sjeverne Dalmacije. Ce- 
tina, Radobilja, Imotski i Vrgorac dali su novo musliman- 
sko naselje Glamoču, Livnu, Duvnu i Grahovu. Cijela ta 
seoba izvođena je u vrlo teškim prilikama, te su naselje- 
nici imali i na putu i u novom naseljavanju u ratnoj ne- 
volji i u nerodnim godinama, kakve su bile 1689 i 1690, i 
uz kugu, koja je u Bosni izbila za toga rata, velike gu- 
bitke. Ipak su oni donijeli nove snage starom musliman- 

skom naselju, koje je u nekim krajevima bilo prorijeđeno. 
Osobito su tom seobom bili pojačani muslimani u Pounju, 
gdje su oni u ratnoj nevolji izvanredno mnogo ljudi iz- 
gubili. Osnažena su u velikoj mjeri i muslimanska naselja 
u istočnoj Bosni, u kojoj su Tuzla, Gračanica i Kladanj do- 
bili muslimansku većinu. 

Gotovo u isto vrijeme počele su i seobe iz Bosne u 
druge susjedne krajeve. Vršili su ih katolici i grčkoistočni, 
koji su tražili nove domove izvan turskoga područja. Oni 
su selili u Slavoniju, Hrvatsku, Dalmaciju, već prema po- 
ložaju svoga naselja. Veći dio seobe katolika zapisan je 
u suvremenim izvješćima, a i većina naseljenja grčko- 
istočnjaka opisana je ili je jasna prema drugim prilikama. 
Sve te seobe bile su dobro vođene, a uređivale su ih ili 
vojne ili upravne vlasti, te su i smještane po određenoj 
osnovi ili na vojna ili komorna područja. U Dalmaciju 
vodili su seobe katolika njihovi svećenici, opet u dogovoru 
s tamošnjim vlastima. Cijela ta migracija iz Bosne nije 
svršena za jednu, dvije godine, nego je trajala sve do tride- 
setih godina 18. st., a bila je uvjetovana različitim pro- 
mjenama ratničkih i političkih prilika u Bosni. 

Seobe katolika u to vrijeme uzele su velike razmjere. 
Može se pouzdano izračunati, da je iz Bosne tom seobom 
otišlo 70.000 katolika, dvije trećine cijeloga katoličkoga 
naselja. U seobi sudjelovali su manje više svi katolički 
krajevi, ali je uglavnom iselila Posavina, njeno bliže za- 
leđe, Pobosanje, istočni dio zemlje i Pounje, sve područja, 
u kojima je katolika najviše i bilo. Broj iseljenika lako 
se može dobiti prema popisu katoličkih župa biskupa 
Olovčića iz 1675 i broju katolika u Bosni iz početka 18. 
st. Prema Olovčiću bilo je u istočnoj bosanskoj Posavini 
1675 katolika (u Brki 1926, Tramošnici 6301, Crkvištu 
1915, Modriči 4120, Korenitoj, u bijeljinskom području, u 
blizini Koraja, 1418 i u Biloj 995), od kojih će koja tisuća 

biti i sa zemljišta s lijeve strane Save oko Babine Grede, 
Zupanjega Blata i Drinovaca, koje je spadalo u crkvenoj 
organizaciji pod franjevce konventa modričkoga. Dervent- 
ska Posavina imala je 10049 katolika (Radunjevac 1609, 
Vasiljevo Polje 930, Majevac 860, Dubočac i Vinska 2000, 
Derventa 1200, Seočanica 1400 i Kuzmodanj 2050), a po- 
dručje, što ga danas zauzimaju Prnjavor i Gradiška, 13204 
(Gradiška 7000, u tom su broju i neka mjesta u slavonskoj 
strani oko Stare Gradiške, Livač 1649, Orubica 1705, Li- 
šnja 1180 i Zablatje, zapadno od ušća Ilove u Ukrinu kraj 
potočića Mamulovca, 1670). Toj Posavini valja pribrojiti 
i područje Tuzle, koje je imalo u tri župe 6761 katolika 
(Soli 1200, Gradovrh 1400, Dragunja 4161), tako da je na 
tom cijelom zemljištu bliže Savi oko 1675 bilo 46689 ka- 
tolika. U tom istom smjeru ležalo je i katoličko naselje 
u desnom Pounju i Posanju i oko Banjalučke Kozare. Na 
tom području bilo ga je u to vrijeme 14253, i to u Pounju 
i Posanju 11153 (Dubica 1000, Bihać 200, Majdan 4200, Lju- 
bija 893, Dragotinja 1800, Vodičevo 2500, Kozarac 560), 
a u Kozari 3100 (Banja Luka 1200, Motike 700 i Dragočaj 
1200). Prema tome može se reći, da je usko zemljište 
uz Unu i Savu od Blagaja (Bihaća) do Bijeljine imalo 
pred veliko ratovanje s kraja 17. st. oko 55000 katolika. 
U početku 18 st., kada su se poslije karlovačkoga mira 
prilike i u Bosni smirile, na cijelom tom zemljištu od Drine 
do Une postojala je samo jedna župa, i to u Tuzli, pod 
koju je spadalo jedno 100 kuća, raštrkanih od Tuzle do 
Save. Cijela ostala Posavina imala je tako malo katolika, 
da se među njima nisu mogle župe održati. U zapadnom 
dijelu bile su dvije župe, u Banjoj Luci i Motikama, obje 
jake, ali ograničene samo na prvu okolinu župnoga sredi- 
šta. Takvo je stanje zatekao 1708 generalni komesar fra 
Ivan de Vietri. Od 1741—1744 popisane su župe katolika 
Prvi put u 18. st. u Bosni, te se iz toga popisa vidi jasno 
razvitak katoličkoga naselja u tome prvome razdoblju 18. 
st. U istočnoj Bosni oko Brčkoga i Gradačca prema jedno 
14.000 katolika od g. 1675 bilo ih je g. 1741 samo 2452, u 
Tuzli i oko nje samo 1292 prema 6761, oko Dervente 1623 
prema 10.049, na gradiščanskom i prnjavorskom području 
nisu g. 1741 zabilježeni nikakvi katolici, a u cijelom Pounju i 
Posanju našlo ih se u dvije župe, Vodičevu i Sasini, samo 
1249 prema 11153 od 1675. Jedino Banja Luka i njena oko- 
lina imali su gotovo toliko katolika, koliko ih je bilo pred 
veliko ratovanje. Može se, dakle, utvrditi činjenica, da je 
s kraja 17. st. iz bosanske Posavine i Pounja i njihova pr- 
voga zaleđa nestalo preko 50.000 starosjedilaca katolika. 
Nešto je od toga broja stradalo i u ratnoj nevolji, ali su 
uglavnom ti bosanski starosjedioci prešli preko Save i na- 
selili se na od Turaka oslobođenom zemljištu. Na isti taj 
način upoređivanja doći ćemo do zaključka, da su u Sla- 
voniju gotovo sasvim iselili katolici iz Olova, Tuholja i 
Gostilje, mnogi Varešani, Očevci i Kreševci, Sarajevci, Vi- 
sočani, a osobito Maglajci i Žepčani, svega jedno 10.000 

porodica. Manje je selilo područje oko gornjeg Vrbasa, ali 
Kotoraca i Jajčana nalazimo na više mjesta po Slavoniji. 

Razmjerno mnogo manja seoba provedena je iz jugo- 
zapadnih bosanskih krajeva, Poneretavlja i Popova polja. 
Otuda se selilo u oslobođenu Dalmaciju, te su stoga pri- 
tom i zahvaćeni više Livanjsko i Duvanjsko polje, Prozor 
i Kupres, Posušje, Ljubuški i Poneretavlje nego Popovo 
polje, kojemu je u blizini bilo dubrovačko područje. Naj- 
više su u tom seljenju sudjelovali planinci od Rame do 
Livna i Posušja, koje su franjevci odveli u Cetinu, Opro- 
minje, Zakrče i Zagoru. Nešto je Neretljana odselilo 
pri tom u Imotsko polje, u staru Gorsku župu i gornji 
dio Krajine. U toj seobi izgubili su jugozapadni dio Bosne, 
Broćno, Blato, Posušje, Rakitno i Ljubuški oko 1500 po- 
rodica, gotovo polovinu od svojega cijeloga katoličkoga 
stanovništva. Ali je i u to vrijeme seoba ostalo razmjerno 
mnogo katoličkoga naselja oko Gorice i Drinovaca i u li- 
jevom Poneretavlju, u Dubravama, Hrasnu, Neumu i u 
Popovu polju, koje nije u većoj mjeri sudjelovalo u se- 
ljenju. Tu je u 18. st. prešlo oko 2500 katoličkih kuća, 
koje su sa ono 1500 katoličkih porodica sa desne strane 
Neretve i sa spomenutih planinskih polja u to vrijeme 
činili zdravu i naprednu osnovu, na kojoj su se katolički 
starosjedioci na tom tlu mogli uspješno dalje razvijati. Sa 
te svježe podloge poći će kasnije u 18. i prvoj poli 19. st. 
mnogi raseljenici, koji će naseliti mnoge prazne dijelove 
Bosne. Šezdesetak tisuća bosanskih naseljenika, koji su se 
u svojoj seobi uputili preko Save i Une, našli su na drugoj 
strani tih rijeka obilno prilike za svoje novo naseljenje. 
I u Slavoniji i u onom dijelu Hrvatske, koji su oni nasta- 
njivali, ležali su mnogi krajevi ili pusti ili slabo naseljeni. 
Stoga su Bosanci i smještani po velikom području, te nisu 
svagdje ostajali u skupu, iako su u velikim skupinama 
prelazili. Ipak su oni u tom naseljenju zahvatili četiri po- 
dručja, na kojima su se uspjeli utvrditi u velikom raz- 
mjeru, te su na njima održali svoje značajke, ili su ih ba- 
rem dijelom naturili zatečenim starosjediocima. Najveće 
je takvo područje spomenuti dio Slavonije od ušća Bo- 
suta do Kobaša u dužinu i do Gorjana i Ruševa u dubljinu. 
Na tom zemljištu naselilo se u jednom skupu najviše Bo- 
sanaca, a sudjelovali su pri tom istočna Bosna od Vareša 
i Olova, Kreševa i Žepča na sjever do međe derventskoga 
kotara i ušća Drine. Ta je skupina uspjela naturiti svoj 
govor većini starosjedilaca, te ga je zajedno s njima održala 
sve do danas. Iz nje je poveći broj raselica otišao i dalje 
prema Dunavu i Dravi, ali se je izgubio među starincima. 
Druga je skupina ona, koja je naselila u razmjerno veli- 
kom broju Požešku kotlinu, u kojoj je iza odseljenih mu- 
slimana ostalo mnogo prazna prostora. Ona je došla do- 
nekle iz istočnijih bosanskih krajeva, ali je uglavnom po- 
tjecala sa prnjavorskoga i gradiščanskoga područja, od 
Žepča, Maglaja, Kotora, Sarajeva i Kreševa, otkuda je 
vodio carski drum na Požegu. Ta je skupina dala mnogo 
naseljenika i Posavini, zapadno od Dubočca do Gradiške, 
kojima su na tom zemljištu upotpunili starosjedilačko 
naselje. Naseljenici iz te skupine već su bili u svom go- 
voru nove akcentuacije, koja se razvila u zapadnom dijelu 
Bosne. Taj novi naglasak uspjeli su oni nametnuti i odr- 
žati u tom požeškom kraju, u kojem su svoje staro na- 
glašivanje očuvali jedino starinci oko Velike i Stražemana. 
Treća skupina naselila je područje jugozapadne Slavonije 
Gradiški i Požegi na zapad, Mašić, Rajić, Dragalić, Košu- 
taricu, Jasenovac, Dubicu i druga sela oko njih, Bijelu 
Stijenu s okolinom, Pakrac i okolinu i Lijevo srednje i 
donje Poilovlje. Ona je ponešto naselja dala i desnom 
Poilovlju, Gariću, Kutini i Gračanici, a donekle i Poče- 
samlju. Ipak joj je glavna snaga bila u jugozapadnoj Sla- 
voniji, kojoj je davala prvo vrijeme u 18. st. i svoj biljeg. 
U toj skupini bilo je naselje iz gradiščanskoga područja, 
oko Dubice, ponešto iz Posanja i iz daljih južnijih kra- 
jeva. Donijeli su na novo zemljište iste govorne značajke 
kao i u Požešku kotlinu. Iz Pounja i Posanja bila je po- 
sljednja velika skupina, a ta je u jednom skupu naselila 
Dubicu s okolinom, Kostajnicu s okolinom i dijelom zem- 
ljište oko Petrinje i Sunje. Ti su naseljenici došli pod ime- 
nom Madžara, koje su nosili pod Turcima kao oznaku 
stare političke pripadnosti. U manjim skupinama, u ne- 
koliko porodica ili pojedinački naselili su se mnogobrojni 
Bosanci i po drugim slavonskim krajevima, a ponešto i po 
istočnom dijelu Hrvatske. Razmjerno mnogo došlo ih je 
u Pobosuće, Pobiđe i u Podravinu. Iako su preko Save i 

Une prešli u velikom broju, ipak se ta snaga doseljenih 
Bosanaca nije na novom tlu razvijala onako, kako bi se 
to očekivalo. Njih su odmah u seljenju zahvatile ratne 
nevolje, dvije, tri nerodne uzastopne godine, teške kužne 
bolesti, veliko siromaštvo ratom iscrpljene zemlje, i naj- 
poslije vlastita neimaština, jer su selili uglavnom bez 
većega pokretnoga imutka. Stoga je među njima bio u 
prvim deseticama 18. st. vrlo velik pomor, koji je zatro 
mnogo porodica i snizio njihov razmjer prema staro- 
sjediocima. 

Grčkoistočnjaci selili su u to vrijeme iz Bosne na isti 
način, u iste krajeve i gotovo u istim strujama. Broj nji- 
hovih naseljenika bio je još veći nego onaj katolika, te 
je bio iznosio i preko 80.000. Samo u Pounje, u okolinu 
Gline, Topuskoga, Vrgina Mosta i Petrinje iselilo je u toj 

: seobi do 25.000, a pet- 
naestak tisuéa prešlo je 
u Liku, Krbavu i oko- 
linu Slunja i Vojnića. 
Oni su prelazili i u sje- 
vernu Dalmaciju, ali u 
mnogo manjem broju. 
Veliki brojevi grčko- 
istočnih Bosanaca pre- 
selili su u to vrijeme u 
Moslavinu, Garić, oko- 
linu Bjelovara, Grđevca, 
Grubišnoga Polja, Pa- 
kraca, Daruvara, Viro- 
vitice, Požege, Gradiške, 
Đakova, Orahovice, Osi- 
jeka, Vukovara i Šida. 
Dolazili su iz svih kra- 
jeva Bosne, a osobito iz 
Posavine, njena zaleđa, 
iz Podrinja, od Banja- 
luke, Kotora i Tešnja. 
U Liku, Krbavu, Dalma- 
ciju, desno Pounje i Ba- 
niju selili su iz svih di- 
jelova zapadne Bosne. 
Kada je onda ta velika 
migracija bosanskih katolika i grčkoistočnjaka u početku 
18. st. prestala, ostali su sjeverniji, zapadni i sjeverozapadni 
dijelovi Bosne sa malo stanovništva. U cijelom bosanskom 
naselju prevladali su u velikom razmjeru muslimani, 
koji su bili velika većina u svim dijelovima zemlje. Mnogi 
iseljeni krajevi ostali su gotovo bez kmetova, tlo je ležalo 
neobrađeno, a šiprag i šuma počeli su se širiti po njemu. 
Tada je 1733 udarila u Bosnu strašna kuga, koja je po- 
morila mnogo svijeta, a taj put osobito muslimanskoga. 
Poslije te kuge počinje treće razdoblje razvitka bosan- 
skoga naselja. U Bosnu navaljuju od toga vremena novi 
doseljenici. Oni dolaze jedno sami, a s druge strane mame 
ih svim sredstvima gospodari zemlje, koji trebaju kmetova. 
Struje novih naseljenika idu u to vrijeme opet s juga i 
jugozapada, od Drine, od Pive, Tare i Lima, od Zete i 
Morače, koje na stari otvor dovode mnogobrojne grčko- 
istočne Vlahe. Oni naseljuju mnoge prazne zemlje i u 
Posavini i njenu zaleđu, u Podrinju, i prodiru i prema 
sjeveroistoku u Povrbasje, Posanje i Pounje. Ali ta jugo- 
zapadna struja dovela je i sasvim nove naseljenike. To su 
katolici sa planinskih polja Livna, Duvna, Prozora, a oso- 
bito iz Poneretavlja, Ljubuškoga, Posušja, od Rakitna i 
Imotskoga. Ta planinska polja, Poneretavlje, Posušje i 
Ljubuški još su prije kuge primili novih naseljenika iz 
Imotskoga polja, Vrgorca, Krajine, od Radobilje i Trilja, 
koji su njihovo naselje umnožali. Kako se vidi, Dalmacija 
je u seobi oko 1700 sama naseljavana, ali je ubrzo u po- 
četku 18. st. dala svoje naseljenike zemljištu, koje je prije 
toga nju naseljavalo. Taj proces traje onda kroz cijelo 18. 
st. i kroz velik dio 19. st. Dalmacija u svom dijelu dalje 
od mora, od juga do Zakrča, seli u to vrijeme u Herce- 
govinu i jugozapadnu Bosnu, uglavnom etapno, ondje 
umnožava stanovništvo, koje se onda opet dalje naseljuje 
po Bosni. Dalmatinci sele i izravno u središnje bosanske 
krajeve, Prozor, Fojnicu, Kreševo, Sarajevsko polje, Vi- 
soko, Žepče, Zenicu, Tešanj, a prodiru i u Tuzlu, Der- 
ventu, Gradačac i Brčko. Nešto starosjedioci sa jugoza- 
pada Bosne i Poneretavlja, Stoca, Hrasna, koje su poti- 
skivali novi dalmatinski naseljenici, nešto opet ti Dalma- 

tinci naselili su tako kroz 18. st. i u prvoj poli 19. st. i 
Bugojno, Travnik, Jajce, pojačali u katoličkom dijelu i 
Banju Luku i Kotor, prijedorsko i sansko područje i zapa- 
dnu Posavinu. Žepče je tada prozvano >Mala Dalmacijac. 
Množeći se izvanredno to hrvatsko naselje pokazalo je 
kroz to vrijeme veliku životnu snagu, koja je omogućila, 
da se tako raširi. Značajno je, da je ta katolička migracija 
ipak zahvatila u Bosni one krajeve, koji su uvijek imali 
katoličko stanovništvo. Ona nije upućivana u Srednje i 
Donje Podrinje, koje je trebalo novoga naselja, a ni u 
sjeverozapadnu Bosnu, praznu kroz veći dio 18. st. Tako 
je ono naselilo i daleku sjeveroistočnu Bosnu, Brčko, 
Gradačac, a osobito Derventu, kojima je ta migracija dala 
opet relativnu katoličku većinu, što su je imali u 16. i 17. 
st. U područje Gradačca i Brčkoga izvedena je polovinom 
18. st. i značajna seoba iz Slavonije. Izvršili su je Posavci 
od Gunje do Kopanice, koji su pedeset godina prije došli 
iz toga dijela Bosne. Oni su sa sobom donijeli i svoj govor, 
koji je za njih i danas karakterističan. 

Tim seobama katolici su u Bosni naglo rasli. Prema 
dvadesetak tisuća (osim trebinjske biskupije) u početku 


.18. st. imali su oni na svršetku toga stoljeća već 90.000 


čeljadi, a oko 1850 već i dvostruko. Daljnji razvitak njihov 
u 19. i 20. st. bio je naravnim porastom i novim doselja- 
vanjem još snažniji. 

U 18. st., a pogotovu u 19., grčkoistočnjaci su osim sa 
juga izvršili vrlo veliku i značajnu seobu u Bosnu i sa za- 
pada, iz Like, Banije i sjeverne Dalmacije. Koliko ih je 
ona struja s juga u velikoj mjeri obnovila u svim dijelo- 
vima Bosne, ova ih je pojačala u zapadnom i sjeveroistoč- 
nom dijelu još mnogo više. Ta migracija izvođena je s 
mnogo ustrajnosti i žilavosti na zemljište, na koje se ka- 
tolici gotovo nisu ni pokušavali nastanjivati. Ona je kroz 
120 godina naselila desetak sjeverozapadnih kotareva, ko- 
jima je dala malone čist lički značaj, te na tome zemljištu 
prevladavaju danas lička nošnja i lički način života. 

Tako su muslimani, koji su u početku 18. st. u Bosni 
imali veliku većinu, postepeno kroz 18., a osobito kroz 
19. st., gubili taj razmjer. Njih je uza to u velikom po- 
stotku zahvatila u 18. st. nekoliko puta kuga, pogotovu 
ona iz 1782. I nekoliki veliki ratovi kroz 18. i 19. st. pro- 
rjeđivali su njihovo naselje, ali je ono razmjerno vrlo 
mnogo izgubilo i velikim seobama pod kraj 19. i u početku 
20. st. Stoga se može i shvatiti njihovo slabije umnožava- 
nje, koje ih je dovelo, ostavljene samo na prirodan po- 
rast, bez doseljavanja, što je katolike i grčkoistočne toliko 
pridiglo, na današnji razmjer u bosanskom stanovništvu. 
ipak su oni i u 18. i 19. st. i dalje kroz 20. st. pokazali 
izvanrednu životnu snagu, koja im uvjetuje najbolji na- 
ravni porast. 

Kroz 18. st. porastao je jekavski govor u istočnijim di- 
Jelovima Bosne u velikoj mjeri. On je zahvatio i staro- 
sjedioce muslimane i katolike, koji su ga primali u drugom 
i trećem razvitku. U 19. st. jekavski su postali i Kreševo 
i Fojnica, Tuzla, Gradačac, Gračanica, Brčko i Maglaj. 
Sarajevo i Sarajevsko polje u muslimanskom i donekle u 
katoličkom dijelu još čuvaju po koji ikavski oblik. Viso- 
čani muslimani i katolici i danas su kao i Žepčani na dru- 
gom stupnju razvitka, čuvajući ikavski izgovor u jednom 
od slogova. Inače su i starosjedioci muslimani i katolici 
i u istočnoj i cijeloj ostaloj Bosni sve do danas održali 
tipične čakavske neke elemente, koji ih razlikuju od do- 
seljenih grčkoistočnjaka. 

LIT.: E. Fermendžin, Acta Bosnae, Zagreb 1892; GLZM, Sarajevo 
1907—9; Starine, XVIL, XXXVL, Zagreb 1885, 1918; R. Lopašić, Spome- 
nici hrv. Krajine, I.—III., Zagreb 1884, 1885, 1889; Mijo Batinić, Djelo- 
vanje franjevaca u Bosni i Hercegovini, Zagreb 1883; M. Vanino, 
Croatia sacra, VIL, VIII., Zagreb 1934; Glasnik biskupije bosanske i 
srijemske, Đakovo 1887; T. Smičiklas, Dvijestogodišnjica oslobođenja 
Slavonije, II., Zagreb 1891; S. Zlatović, Franovci države Presvet. Odku- 
pitelja i hrvatski puk u Dalmaciji, Zagreb 1888; J. Cvijić, Naselja i 
poreklo stanovništva, knj. 1.—25, Beograd. S. Р-6. 

Bosna u prethistorijsko doba. Uz prilično obilje pećina 
s kostima diluvijalnih životinja u Bosni još se ni u jednoj 
nije našao pouzdani trag diluvijalnog čovjeka, a nije se 
našao ni inače drugdje. Jedini komad, koji bi se mogao 
pripisati ovome doba, jest kremeni bademasti klin, zaodjet 
gustom tamnocrvenom patinom (cacholong), koja kremen 
zaodijeva, samo ako dugo vremena leži u diluvijalnom 
sloju; ali taj je komad nađen na gradini više vrela Rame 
kod Varvare, dakle na sekundarnom položaju i nema 
prema tomu dovoljno dokazne snage. Bosna je dakle u 
diluvijalno doba bila slabo ili nikako napučena, a tek u 

neolitsko doba opažamo, da je ona razmjerno gusto nase- 
ljena, te se sačuvalo obilnih tragova ljudskih naselja, koja 
nam prikazuju prve faze i postepeni razvoj ljudske kulture 
u mlađe kameno doba. 

Nalazi ovog doba potječu pretežno iz zemunica, koje se 
mjestimice nižu u čitava sela. Po svom postanku one pri- 
padaju starijem odsjeku, kao naselja u Donjem Klakaru i 
Donjoj Mahali na Savi; dok naselja u Novom Šeheru i But- 
miru prikazuju neolitsku kulturu u punom jeku svog ra- 
zvoja. Osim ovih velikih naselja bilo je u brdskim kraje- 
vima i manjih (Naklo u Sarajevskom polju, Varvara na 
Rami, Zlatište i Sobunar u Sarajevu, Crkvina kod Doboja, 
Čungar kod Cazina, D. Dolina i dr.), na supstrukcijama 
kojih su izgrađene gradine, što su u brončano i prvo že- 
ljezno doba služile kao tvrđave. 

Žiteljstvo Bosne pripadalo je u neolitsko doba velikoj 
narodnoj skupini mediteranske rase, koja je i tu pokazala 
razmjerno velike kulturne sposobnosti, koje su joj svoj- 
stvene osobito u jugoistočnom sektoru Sredozemlja. Ti su 
ljudi po zanimanju bili ratari, koji su zemlju obrađivali 
kopačinom, koja je isključivo u ženskim rukama, kao i 
kućni rad, predivo i tkanje, izrađivanje posuda i branje i 
konzerviranje plodina, pa se i tu, kao u sličnim prilikama, 
društveni sistem osnivao na načelima matrijarhata, t. j. pre- 
vlasti žene kao glavne privrednice. Prosuđivanje butmirskog 
naselja opravdava mišljenje, da su i tu muškarci živjeli 
odvojeno u muškim kućama, te se, osim lova, bavili izrađi- 
vanjem kremenog i kamenog oruđa, a obilnu dokolicu ispu- 
njali orgijazmima. Osobitu vještinu postigle su žene kao kera- 
mičarke te svoje radove zaodjele bogatom ornamentikom 
vrpčastog i spiralno meandrastog stila. Prema svemu tomu 
provodili su ti zemuničari spokojni feački život. 

Potkraj neolitskog doba upoznavaju se i pražitelji Bo- 
sne s bakrom, opsidijanom, različnim nefritoidima i drugim 
stranim materijalom, kojim usavršavaju svoj primitivni ka- 
meni i rožni instrumentar. Mrtvace su sahranjivali u sku- 
čenom položaju (oni čuče!) u grobnim kolibama ili rjeđe u 
kamenim cistama (Barakovac kod Foče). 

Bakreno oruđe, isprva uvezeno, poslije načinjeno u do- 
maćim talionicama (Karavida, Sobunar), nalazi se u Bosni 
dosta često u različnim nalazima, od kojih su najpozna- 
tiji oni iz Karavide, Griče, Kozarca, Lohinje, Kosovače. U 
to se doba pojavljuju u Bosni i prvi predstavnici dinarske 
rase kao nosioci bakrene kulture, koji se naseljavaju u sje- 
verozapadnom dijelu Bosne, a za njima se u drugoj poli 
naseljavaju, kao nosioci brončane kulture, druga arijska 
plemena, koja u više selidbenih valova struje s istoka 
prema Grčkoj. Taj se pokret selidbom Dorana u Grčku 
smirio oko 1200 pr. Kr., te su se zadnje kolone ovih do- 
seljenika, Iliri, porijeklom iz zakavkaskog područja, smirili 
izaposjeli nesamo čitavu Panvniju, nego i po njima prozvani 
Ilirik i tu osnovali svoju novu domovinu. Ti Iliri, razdije- 
ljeni u različna plemena, nastaniše se i na nekim naseljima 
starosjedilaca (D. Dolina, Varvara, Zlatište, Sobunar, 
Čungar kod Cazina, Crkvina kod Doboja) i na nekim 
gradinama na Glasincu te napučiše pretežno brdovita po- 
dručja sa zgodnom pašom i tu po vrhovima i glavicama 
izgradiše bezbroj gradina, opasanih većinom okruglim be- 
demima od kamene suhozidine. Iliri su bili pretežno sto- 
čari, ali i junački bojovnici. U svoju novu postojbinu do- 
nijeli su savršenu metalotehniku, a kao novu kulturnu te- 
kovinu željezo, koje će odsele ljudskoj kulturi dati nov 
smjer i intenzivnije porive. 

Glavna ilirska plemena, koja se naseliše u Bosni, bili su 
Japodi u Liburniji i bosanskoj Krajini do sjeveroistočnih 
obronaka Dinare; Delmati s obje strane Dinare do Ne- 
retve; njima na jug u današnjoj Hercegovini Ardijejci, a u 
istočnoj Bosni između Bosne i porječja Drine Autarijati. 
Potonja dva plemena su se zbog međusobnog ratovanja 
tako reći istrijebila; Autarijati potisnuti su na jugoistok, a 
na njihovu području nalazimo kasnije pleme Desidijata, 
koje se odlikovalo u ratovima protiv rimskih osvajača. 
Ardijejci su se opet raspali na više manjih plemena, a po- 
dručje im se suzilo na usku prugu primorja niže Neretve. 

Proces raspadanja velikih plemena u mnogo malenih ple- 
mena i klanova, međusobno nezavisnih i često neprijatelj- 
skih, pospješila je u 5. st. pr. Kr. provala Kelta i Cimbra 
pod Molistonom, koji protjeraše Autarijate u Peoniju. U 
kulturnom pogledu dosegli su Iliri viši stupanj nego ikoji 
od sjevernobalkanskih naroda. Oni su vješti svim tehni- 

kama obrađivanja bronce i željeza, a od potonjeg kovali su 
mačeve u doba, kada su drugi narodi znali samo za bron- 
čane, a to vrijedi i za njihove bojne noževe (sica) i 
za glavno im oružje, koplje (oryvrvns). U njih se mrtva- 
čki kult upravo veličanstveno razvio, te su svoje pokoj- 
nike polagali na ledinu sa svim oružjem i nakitom, tu su 
obavljali samrtnu daću, a onda ih zasuli gromilom ka- 
menja, koji put 2 do 3 m visokom, a promjera od 25—30 
m. Te se gromile nanizaše na stotine u veće ili manje ne- 
kropole, a napose je bogato njima nekadašnje područje 
Autarijata između Bosne i Drine, gdje se na Glasincu broj 
gromila cijeni na 25.000, a jednako su brojni ti spomenici 
i u Hercegovini i zapadnoj Bosni. Sahranjivanje mrtvaca na 
Ovaj način u običaju je svuda u Bosni u prvo željezno ili 
halštatsko doba, tek u 
nižim krajevima sahra- 
njuju ih u plitkim ra- 
kama (Flachgraber). Iliri 
‚ sve do 6. st. žive svojim 
| , zasebnim životom, a tek 
5 onda dolaze u doticaj 
Ё s izokolnim narodima: 
| s Italicima preko Ja- 
dranskog mora i euga- 
* nejskog područja i s 
{ Grcima, koji diljem ja- 
¦ dranske obale i otoka 
; osnivaju svoje kolonije 
(Drač, Hvar, Vis, Kor- 
čulu i dr): Iz Grčke 
ЭЁ uvoze brončane kacige, 
| knemide (potkoljenice) 
i različno brončano i 
zemljanor suđe; iz Ita- 
lije dobivaju različne 
fibule i drugi nakit te 
etrurske vaze. S Dale- 
kog istoka uvoze se fe- 
nička emaljna zrna za 
đerdane, a iz baltijskih 
zemalja skupocjeni jan- 
tar, koji se osobito 
mnogo nalazi u grobni- 

cama japodskog podru- 

NADSTIJEN HRAMA U SIPOVU (ia Osim Glasinca 

KOD JAJCA S я À 
koji je bio upravo go- 
lema riznica arheološkog blaga iz prvog željeznog doba, 
ističu se srodna nalazišta: Gorica kod Posušja, Grude kod 
Vitine, Klaćenica kod Jablanca u Dalmaciji, Plana kod 
Bileće, Ston na Prevlaci, a osobito grobišta na japodskom 
području: Sanski Most, Jezerine i Ribići u bosanskoj Kra- 
jini. Osim toga su se mnoge starine ovog doba našle u 
sojenicama u D. Dolini na Savi i Ripču na Uni te u nizu 
različnih gradova, osobito na Zlatištu, Sobunaru i više 
vrela Rame kod Varvare. 

Od 5. st. pr. Kr. dalje dolaze Iliri sve češće u doticaj sa 
Keltima, koji se iz Alpa radijalno šire prema jugoistoku, 
gdje su im prva na dohvatu bila japodska plemena u Hrvat- 
skom Primorju, Lici i Bosanskoj krajini. Kelti tu nastupaju 
u obliku kulturne penetracije kao nosioci nove, t. zv. laten- 
ske kulture te se mirnim putem, trgovinom i češćim sao- 
braćajem miješaju s ilirskim starosjediocima pa stvaraju 
tako mješovito kelto-ilirsko pleme Japoda, kako ga zate- 
koše Rimljani. Taj nam miroljubivi etnički proces posvje- 
doéuju sva japodska grobišta, jer su se i Kelti sahranjivali 
na istim grobljima kao i starosjedioci. To razabiramo i u 
Bosni: u Sanskom Mostu, Jezerinama, Ribiću, gdje starije 
grobnice pripadaju čisto ilirskom odsjeku prvog željeznog 
doba, a mlađe keltskoj, latenskoj periodi. U istočnoj poli 
Bosne bila je keltska provala krvava i ratoborna, a to se 
vidi najbolje po tome, što se od časa, kada se na Glasincu 
pojavljuje prva latenska fibula, gubi sva ona napredna kul- 
tura starosjedilaca, propadaju gradine, opustješe gromile. 
Sve nas se to doimlje, kao da je narod, koji je sve to 
stvarao, netragom nestao, te je tlo ponovno naseljeno. 
Ali novi naseljenici — Desidijati — nemaju nikakve veze 
sa starosjediocima. U tom dijelu nalazimo samo po gdje- 
koji čisto latenski grob (Mahrevići kod Čajniča). 

Dolaskom Kelta ulaze i Iliri u novo kulturno područje. 
Mlađi odsjek japodskih grobišta puni se starinama latenske 

kulture, koje prema starijim odaju više želju, da zadive 
množinom i bogatstvom nakita, negoli stilskom tradicijom 
i solidnošću tehnike. Osobito se obilno za taj nakit upo- 
trebljava biserje od staklovine i emalja i dosada nedo- 
stignuto bogatstvo jantarova nakita, koji se vrlo obilno na- 
lazi u mlađim grobovima nekropola u Jezerinama, Ribićima 
te u spomenutim ličkim grobištima. Pod keltskim dojmom 
mijenja se i sam pogrebni obred. Skeletne grobnice postaju 
sve rjeđe, a mjesto njih množe se grobnice s mrtvačkom 
paljevinom, te pokojnike spaljuju na lomači ili u posebnim 
ustrinama, a pepeo sabiru u Zarama i zakapaju s njima is 
određenom popudbinom u zemlju. U Gorici kod Posušja 
obretena je takva ustrina, koja nam jasno prikazuje 
konstrukciju prethistorijskog krematorija u obliku ka- 
mene zgrade s dva odjela, od kojih veći služi kao lomača, 
a manji kao praefurnium za materijal i ložača. Konačno 
prevladaju i u Bosni ovakve grobnice s paljevinom i posve 
latenskim inventarom kao u Lamincima kod Bos. Gradiške, 
Mahrevićima kod Čajniča i Gorice kod Posušja, a mjesto 
starih ilirskih oblika pojavljuje se već koji rimski komad, 
kao preteča invazije, koja će i Kelte i Ilire podvrći go- 
spodstvu Rima. GT 

Povijest. 

BOSNA U RIMSKO DOBA — Dalmacija. 

BOSNA U RANOM SREDNJEM VIJEKU (do 12. st.). Podjelom 
rimskoga carstva 395 pripalo je područje kasnije Bosne 
zapadnoj polovini; to se područje nalazilo na samoj gra- 
nici, koja je išla od ušća Drine do blizu Budve. Seoba 
naroda nije do 6. st. ostavila ondje jačih tragova. Samo 
spomen na ostrogotsko vladanje od 489 do 535 očuvao se 
u nekoliko spomenika iz središnje Bosne, od kojih je naj- 
znatniji crkva u Brezi s runama urezanim u stup. U to 
se vrijeme ističe i municipij Bistue nova (v.) kao sijelo 
biskupa, koji sudjeluje na solinskim sinodama 530 i 533. 
Bizant, koji je uništio državu Ostrogota, nije mogao za- 
ustaviti slavensko-avarsku bujicu potkraj 6. st. i na po- 
četku 7. st.; rimski su gradovi u unutrašnjosti bili tada 
razvaljeni. Kada je dolazak Hrvata postavio život u dota- 
dašnjoj Dalmaciji na nove temelje, staro stanovništvo, koje 
je dijelom bilo već romansko, povuklo se ponajviše u 
gorovitu unutrašnjost. 


Prošlost je područja, na kome se razvila posebna oblast 
s imenom njegove glavne rijeke Bosne, do 12. st. posve 
tamna. Prema rezultatima, koji su se na osnovi nekih ne- 
izravnih podataka mogli do danas postići, ta se oblast 
nalazila već u 2. polovini 9. st. pod vlasti hrvatskih kne- 
zova. Negdje »u današnjoj sjevero-istočnoj Bosni uz bu- 
garsku ravnu Slavoniju i Srijem« (Šišić) graničila je Trpi- 
mirova Hrvatska s Bugarskom. To se neposredno susjed- 
stvo nastavilo i za kasnijih hrvatskih vladara do polovine 
10. st., kad je privremeno oslabila njihova moć. T. zv. pop 
Dukljanin, koga od toga vremena dijele više nego dva 
stoljeća, bilježi doduše neke događaje u Bosni 10. st. 
Njemu: je poznato pustošenje Madžara polovinom toga 
stoljeća po Bosni, kojom tada vlada raški knez Časlav, a 
spominje i borbu mladoga Krešimira (IL) s bosanskim 
banom, koja je završila banovim bijegom i proširenjem 
Krešimirove vlasti na Bosnu. Prema istom piscu bugarski 
se car Samuel vratio preko Bosne sa svoga pohoda na 
Hrvatsku. Možda je tom prilikom osvojio i Bosnu, ali 
kada je Vasilije II. uništio njegovu državu 1018, Bosna je 
došla pod vlast Bizanta i ostala pod njom do Petra Kreši- 
mira IV.; nekako između 1058 i 1069 — zaključuje Šišić 
— pripojena je Hrvatskoj. Potkraj 11. st. Bosna je još 
jednom promijenila gospodara; dukljanski kralj Bodin 
postavio joj je za kneza nekoga Stjepana. Ali je hrvatsko- 
ugarska zajednica od 1102 odredila naskoro za duga stoljeća 
razvitak i Bosni; ta je do kraja svoje državne samostalnosti 
priznavala vrhovnu vlast hrvatsko-ugarskih vladara. 

BOSNA U DOBA DRŽAVNE SAMOSTALNOSTI. Zemljište bo- 
sanske povijesti. Područje se Bosne kroz stoljeća nepre- 
stano povećavalo i smanjivalo. Od Porfirogenetove »ze- 
mljice« u polovini 10. st., koja se sterala oko gornje Bosne 
i njezinih pritoka, protegnula se najzad Bosna kao turski 
pašaluk do dalmatinskih gradova, velebitskog bedema i 
podravske nizine, a na istoku je zahvatila i porječje Lima. 
U početku 18. st. dobila je uglavnom one granice, koje su 
se do danas zadržale u dnevnoj upotrebi, a potpuno su 
one utvrđene zapravo tek s prestankom turske vlasti 1878. 

Prvobitnu jezgru, koja je oduvijek nosila bosansko ime, 
dijelile su od susjednih oblasti razvodne planine prema 
rijekama Vrbasu, Neretvi i Drini, a njezina je prirodna vrata 
na sjeveru zatvarala sutjeska Bosne kod Vranduka. S vre- 
menom se ta jezgra proširila do srednje Drine, do teško 
prohodnih planina Čvrsnice i Prenja i do širokih bila na 
zapadnoj strani Vrbasa. Još u 14. st. razlikuje se to podru- 
čje u upravnom pogledu od ostalih dijelova bosanske države 
kao prava Bosna. Tijekom 12. st. spustili su se Bošnjani 
dolinom Vrbasa i njegovih pritoka u Dolnje Krajeve, po- 
dručje starih hrvatskih župa između Grmeča i Kozare. Ja- 
mačno su u to doba stekli i oblast oko donje Bosne i Usore, 
prozvanu imenom potonje rijeke, a istočno od nje i pro- 
stranu Sol, kojoj su ime dala vrela slane vode pod Maje- 
vicom. Te su oblasti na sjeveru sačuvale svoju zemljišnu 
posebnost do pada bosanske države; Sol i Usora bile su 
čak često otkidane od državne jezgre. Poslije 1322 bile su 
prilike osobito pogo- 
dne za širenje prema 
moru. Osvojivši župe 
na lijevoj obali Nere- 
tve zavladali su Bo- 
šnjani Humom do Du- 
brovnika; u isto su 
doba prodrli preko 
velikih krških polja 
— kao posebna oblast 
prozvanih Završje ili 
Zapadne strane — do 
mora između Cetine i 
Neretve, podloživši 
svojoj vlasti neretvan- 
sku Krajinu. Potkraj 
14. st. postalo je sa- 
stavnim dijelom samo- 
stalne kao i turske Bo- 
sne gornje Podrinje i 
cijelo područje neg- 
dašnje Travunije. Sve 
su te naknadne teče- 
vine pripale gotovo u 
cijelosti novom upra- 
vnom području, koje 
se od 1454 javlja pod 
imenom Hercegovine. 

Gospodarstvo, dru- 
štvo i država. Šumo- 
viti sjever i krševiti | 
jug razlikovali su se po izgledu tako reći od iskona. 
U srednjem su vijeku bile pod šumom mnogo veće povr- 
šine negoli danas; sâm krš nije bio tako ljut i gol, pa je 
šuma učinila blažom poneku današnju golet, a rijeke je 
obilato hranila vodom. Stanovništvo se natisnulo u riječne 
doline i polja; kako se zemlja obrađivala veoma priprosto, 
ovisilo je ono poglavito o proizvodima stočarstva te lova 
i pčelarstva. Gospodarsko se obilježje zemlje odrazilo u 
izvozu, koji se sastojao ponajviše od stoke, sira, vune, 
kože, krzna, meda i voska. Kasnije se izvozila i sirova 
ruda, koju su doseljeni Sasi (prvi spomen 1339) kopali u 
porječju Lepenice, pa kraj Olova i Srebrenice. Sve do 15. st. 
trgovalo se i robljem, osobito ženskim; izraz »de Bosna« bio 
je već u 13. st. općenita oznaka za roba u Dubrovniku. 
Ovdje kao i u Drijevima (Gabeli na donjoj Neretvi) sku- 
pljali su se trgovci robljem gotovo iz svega Sredozemlja. 
Premda je iu Bosni bilo trgovaca s različitih strana, osobito 
Talijana i Nijemaca, ipak su Dubrovčani uspjeli zavladati 
njezinim tržištem. Oni uzimaju u zakup rudnike i carine, 

(Foto Suljagié, Sarajevo) 
STECAK IZ DONJE ZGOšCE 
Sarajevo, Zemaljski muzej 


navraćaju u svoj grad bosansku trgovinu i snabdijevaju 
zemlju dragocjenom solju; njihov novac postaje glavno 
sredstvo razmjene i mjerilo vrijednosti za Bošnjane. 

Priprosto se gospodarstvo odražava u slabo razvijenom 
društvu. U selima živi nepokretni seljak-kmet, koji daje 
vlastelinu različne daće i rabotu; u pastirskim katunima 
boravi pokretljivi stočar, Vlah, koji uživa zaštitu samoga 
vladara. Vlastela, velika i mala, utiskuju svoj pečat životu 
zemlje. U tome ih pomaže i samostalna »crkva bosanska«; 
njezini redovnici »krstjani« služe ih svojim savjetom i 
znanjem, a njezin poglavar »déd« zakriljuje ih pred gnje- 
vom vladara. Domaćega građanstva kao staleža nije bilo; 
varoši su nastajale u blizini rudnika, gdje su poslije 1340 
našli utočište i franjevci sa svojim samostanima, 

U tome društvu, koje usprkos jednostavnosti svojih 
cdnošaja nije bilo bez unutrašnjih opreka, održali su se 
još mnogi ostatci negdašnjega plemenskog života. Posto- 
jale su šire krvne zajednice: pleme, bratstvo i kuća. Nji- 
hove je članove spajala krvna osveta i zajedničko jamstvo. 
Zadružni je život dao osobit oblik i braku, koji smatrahu 
građanskom uredbom (> Brak u sredovječnih Bošnjana). 

Pravnom uređenju tih odnošaja nema traga u vrelima. 
Državna zgrada, koja se podizala na takvim temeljima, nije 
bila dovoljno čvrsta. Osim vladara, kome je slobodu odluke 
i djelovanja ograničavao vrhovni gospodar na hrvatsko- 
ugarskom prijestolju kao i moćno plemstvo na državnom 
saboru, nije bilo čimbenika, kome bi održanje državne 
cjeline značilo doista životnu potrebu. »Crkva bosanska«, 
ugrožena do kraja u svojem opstanku, nije mogla razviti 
za to potrebne snage. Od kraja 14. st. izložena je Bosna 
nagloj feudalizaciji; kralj se povlači sve više na svoje 
р podruéje и središnjoj Bosni. 

lazak Bosne и povijest. Kao posebna zemljišna jedinica 
navodi se Bosna tek oko 950 u spisu cara Porfirogeneta; 
tada je pripadala zajednici zemalja raškoga kneza Caslava. 


Potpune samostalnosti nije otad imala niti se do 12. st. 


trajno nalazila u sklopu druge drZave. Oskudni je podatci 
bilježe ponajviše u vezi s promjenama političkog težišta 

na zapadnom dijelu Balkanskog poluotoka. U njoj se tada 
ukrštavaju različiti utjecaji sistoka i zapada, ali su potonji 
bili jači. Bosanska je biskupija pripadala zapadnoj crkvi, 
a građevine su u Bosni do 12. st. sasvim jednake onima u 
Hrvatskoj; istog je podrijetla jamačno i banska čast, toliko 
značajna za Bosnu do Tvrtkova vremena. 

Sredovječna Bosna nema svoga ljetopisca; kronika Milića 
Velimišljića, u mnogome sumnjiva, nije do nas došla. Osim 
nekih isprava i većega broja pisama, koja su nam sačuvali 
uglavnom arhivi u Rimu i Dubrovniku, njezinu su prošlost 
oživjeli samo još dubrovački ljetopisi i mljetski bene- 
diktinac Mavro Orbini u svome djelu Il regno degli Slavi 
(1601). Premda se na osnovi sviju tih vrela ne može uspo- 
staviti neprekinuti slijed prošlih događaja i utvrditi nji- 
hova uzročna povezanost, daju se ipak uočiti glavne smjer- 
nice u razvitku sredovječne Bosne. 

Od 1137 — a možda već i prije — sve do svoga pada 
pod Turke priznaje Bosna vrhovnu vlast hrvatsko-ugar- 
skih vladara. І u onim rijetkim trenutcima, kada postaje u 
zbilji nezavisna, podržava još uvijek teoretski svoju vazal- 
sku ovisnost. Taj je odnošaj ipak prolazio kroz različite 
mijene; bio je to odnošaj dviju živih snaga, koje su u biti 
jedna drugoj protivne. Premda je vazal nalazio u svome 
gospodaru manje više pouzdan oslonac protiv premoćne 
vlastele — a tražio ga je i u crkvi svoga gospodara — ipak 
je težio za što većom neovisnošću; gospodar je opet nasto- 
jao, da mu vlast bude što neposrednija. 

Crkvene su prilike pridonijele svoje, da položaj države, 
a po njoj i vladara, postane još složeniji. Samostalnu 
»crkvu bosansku«, koja se odijelila od Rima i koja nije 
priznavala drugoga starješine do svojeg »episkupa«, pro- 
gonili su kao heretičku. Njezina je borba prešla preko 
državnih granica i pronijela Evropom ime zemlje, u kojoj 
je ona nastala. Po njoj je poglavito ušla Bosna u opću 
povijest; od svih je vrednota srednjega vijeka u Bosni ona 
najznačajnija. 

Uporedo s ubrzanom feudalizacijom postavilo se pred 
Bosnu na početku 15. st. posljednje pitanje, koje je za nju 
postalo i sudbonosno. Dodir s islamom, koji je pomalo 
prožimao njezino društvo i državu, učinio je najzad od nje 
granični bedem protiv kršćanstva. Bosna je u tome stoljet- 
nom razvoju izgubila svoju državnost i crkvu, a sastav se 
njezina stanovništva u mnogome promijenio. Premda se 
njezino društvo preslojilo tankom navlakom osvajača, 
odnošaji se njegovih temeljnih grupa, plemstva i selja- 
štva, nisu u biti promijenili. Zbog toga se nisu mogle 
razviti ni one slabe klice građanstva, koje su se pojavile 
s pobjedom islama, sklonog urbanizaciji. 

Bosna u borbi za crkvenu i političku samostalnost do 
1322. Poslije Stjepana, koga je nešto prije 1085 — prema 





NATPIS BANA KULINA 
Natpis je stajao nad pragom crkve, koju je podigao ban Kulin oko 1183. 
Nađen je u selu Biskupićima u kotaru Visoko. To je najstariji spomen 
o bosanskim »krstjanima«. Glasi u cijelosti: 


»Siju crkv' ban' Kulin' zida jeg(da) (pl)éni Kučev'sko Zagorie i nade na 
nu pron'(ie) u Pod'goré Slepičišć* i postavi svoi obraz(') (nad') pragom’. 
B(og) dai banu Kulinu zdravie i bani Voislavi.« Na 2. križu: Pisah' az' 
Pisah' Desivoi (k)riže za bana; na 3.: Krile župan'. Se pisa Radohna 
kr'stianin'; na 4. (nečitljivo); na 5.: Vif’ pisa, bog mu dai z'dravie а 
m'né život'; na 6. krugu: Az' pisah' Radé. Pisa Obrad'. Miogost' pisa. 

ZEMLJIŠNI RAZVOJ SREDOVJEČNE BOSNE DO 1390 


Zemljište sredovječne bosanske države bilo je kroz stoljeća izloženo 
mnogim promjenama, koje se sve ne mogu ucrtati u jednu kartu. Ovdje 
se nastoji prikazati Širenje toga zemljišta od jezgre, koja se uvijek 
isticala kao prava Bosna, do njegova najvećeg prostranstva 1390, kad je 
Tvrtko I. postao »kraljem Hrvatske i Dalmacije«. Ostale promjene, 
ukoliko su od značenja za razumijevanje daljeg razvoja, navedene su u 
članku o Bosni u doba državne samostalnosti. Pravac granica nije dašto 
u svemu pouzdan, jer su povijesna vrela baš u tom pogledu vrlo osku- 
dna, Iz toga razloga ne možemo sa sigurnošću utvrditi granice Kulinove 
Bosne na sjeveroistoku, kao ni granice Usore južno od Spreče; zbog 
toga ostaje još uvijek neriješeno i pitanje područja, koje u cijelosti 
obuhvaća oblast Sol (suvremena je vrela ne zovu pluralnim oblikom 
Solil), a pogotovu to vrijedi o granici države Tvrtka I. na sjevero- 
zapadu. Granice su uopće samo donekle točne, pa od toga ne izuzimamo 
potpuno ni prvobitnu Bosnu, premda ona tvori jednu geološku i geo- 
grafsku cjelinu. Središnjoj Bosni, koju vrela već 1244 razlikuju od 
ostalih bosanskih oblasti, pripadaju — osim župa prvobitne Bosne — i 
župe Uskoplje, Neretva i Borač (imena su župa ispisana slovima srednje 


veličine), — Imena oblasti, župa i pojedinih mjesta ubilježena su u 


onom obliku, u kojem ih spominju sredovječna vrela (Hotča mj. Foča, 
Dlamoé mj. Glamoč, Zvonik mj. Zvornik i dr.). Premda se u HE upo- 
trebljavao dosad oblik Zemljanik za župu u Dolnjim Krajevima, ovdje 
je zadržan prvobitni način pisanja Zeml'nik, kojem danas odgovara oblik 
Zemunik (kao Dl'mno — Dumno). Mjesto na donjoj Bosni, koje se 
javlja u obliku »na Miléh«, označeno je kao Milê, što se možda izgo- 
varalo Mili. Brdo, u kojem je za bana Mateja Ninoslava podignuta 
stolna crkva s kaptolom, nije do danas uspjelo sigurno odrediti, pa je 
stoga imenu dodan upitnik (isto vrijedi za župu Vidgošu u središnjoj 
Bosni). Ključ na rijeci Sani nije označen kružićem, kao ostala mjesta; 
taj bi se kružić morao nalaziti nešto južnije od zavoja Sane unutar 
slova N u imenu župe Banjice. Kako ova povijesna karta nije izrađena 
s preciznošću zemljopisne karte, smještaj pojedinih mjesta ne može u 
svakom slučaju odgovarati postavljenom mjerilu. — Područje Dubro- 
vačke republike izdvojeno je samo u onom opsegu, koje je ono dobilo 
do 1390; tada se republika sastojala od samoga grada sa širom okolicom 
(Astarea), poluotoka Pelješca sa Stonom, Lastova, Mljeta i t. zv. dubro- 
vačkih otoka (Elafiti). — S obzirom na župe oko donje Neretve upu- 


J. š-k. 


ćujemo čitaoca na kartu priloženu članku Broćno. 


144 





BOSANSKI PECATI. 
njeno). Nalazi se na ispravi bana 
drZi u lijevoj ruci štit s grbom Kotromaniéa, gredom, koja ide s desne 


1. Srednji, konjanički pečat bana Stjepana (uma- 
Tvrtka od 14. III. 1356. Konjanik 


strane na lijevu; 2. Mali, grbovni pečat kralja Dabiše iz 1392 (и 
naravnoj veličini). U štitu je grana, a povrh njega šljem s krunom, 
iz koje se diže stablo; 3. i 4. Obje strane velikog pečata kralja Ostoje 
(znatno umanjeno). Nalazi se na ispravi kralja Stjepana Ostojića od 
4. XII. 1419. Avers je prijestolni pečat, revers konjanički. Na aversu, 
s obiju strana kraljeva lika, nalaze se lisnate krune sa tri ljiljana; nose 
ih anđeli; 5. Srednji, potpuni grbovni pečat Tvrtka II. iz 1433 (uma- 
njeno). U štitu je lisnata kruna i pod njom slovo T 


Dukljaninovu svjedočanstvu — postavio zetski kralj Bodin 
za kneza u Bosni, i poslije nekih pobliže nepoznatih bi- 
skupa u prvoj polovini 12. st. prvo je sasvim pouzdano 
lice u prošlosti njezin ban Borič (u vrelima od 1154—63). 
Podrijetlom iz požeške županije, gdje su ogranci njegova 
plemena živjeli kroz stoljeća kao plemići Grabarski i Beri- 
slavići, priznaje Borič vlast Arpadovića, pomaže ih u borbi 
s Bizantom i sudjeluje u njihovim dinastičkim sukobima. 
Možda je bansku čast baštinio nasljedstvom; svakako pak 
vuče od njega lozu porodica Kotromanića, koja je vladala 
Bosnom do njezine propasti. Predaja naprotiv stavlja na 
prag sredovječne Bosne kao njezina mitskog osnivača bana 
Kulina (u vrelima od 1180—1203). 

Toga bana s vlaškim imenom, poznatim i u Rumunja 
srednjega vijeka, počašćuje papinska kancelarija 1180 nazi- 
vom »veliki ban Bosne«; bilo je to neposredno poslije 
smrti cara Manuela, s kojom je završilo posljednje 13-go- 
dišnje razdoblje bizantske vlasti u Bosni. Kulinovo vla- 
danje udara doista temelje stoljetnom razvoju Bosne. Svo- 
jom ispravom, kojom je 1189 dao Dubrovčanima potpunu 
slobodu trgovanja, omogućava Kulin iskorišćivanje priro- 
dnih dobara zemlje; time je dašto izložio Bosnu i pogibli 
gospodarske ovisnosti o dubrovačkom trgovačkom kapitalu, 
koji je baš od toga vremena širio sve više svoj utjecaj u 
zaleđu. U crkvenom se pogledu spaja s Kulinovim ime- 
nom prvi spomen o redovnicima »krstjanima«, koji će ka- 
snije postati nosioci samostalne »crkve bosanske«. Premda 
se taj red u cijelosti obvezao 1203 na potpunu poslušnost 
papi, kome je tom prilikom izravno i podložen, ipak se u 
stranom svijetu uvriježilo otada mišljenje, da »krstjani« 
ispovijedaju manihejsko krivovjerje; ta je optužba našla 
svoje opravdanje u njihovu kasnijem otpadu od Rima 
(> »Crkva bosanska«). Prema tadašnjim prilikama dobilo 

je to crkveno pitanje i izrazito političko značenje. Od 
1225, kada je Andrija IL priznao kaločkom nadbiskupu 
Ugrinu duhovnu i svjetovnu vlast nad Bosnom, prijetila 
je Bosni uvijek iznova opasnost, da se optužbom zbog 
hereze potkrijepe osvajačke težnje protivnika. 

Istraga, koju je papa dao povesti nad bosanskim bisku- 
pom 1232, pokrenula je odjednom čitav red odlučnih doga- 
daja. Uz pomoć dominikanaca i hercega Kolomana pri- 
stupilo se korjenitom preuređenju bosanske biskupije. 
Križarski su pohodi slomili 1234—37 oružani otpor zemlje 
pod banom Matejom Ninoslavom (1233—49). Kraljevom 
darovnicom i njezinom potvrdom od strane pape 1235 
predana je Bosna u vlast Kolomanu, koji je 1237 osvojio 
i Hum. Mnogo je ljudi odvedeno tih godina iz Bosne, a 
ostale su pobjednici mislili održati u pokornosti cijelim 
nizom utvrda, koje su i podigli radi toga. Sav se taj trud 
pokazao najzad uzaludnim; 1240 je Matej Ninoslav obno- 
vio svoju vlast. Četiri godine kasnije morao je doduše 
opet uzmaknuti pred kraljem Belom, ali je ipak zadržao 
bansku čast, a bosanski biskup, koga je papa podložio 
1247 kaločkom nadbiskupu, nije više imao odvažnosti, da 
se vrati u Bosnu. Tako je »crkva bosanska« bila prisiljena 
Živjeti vlastitim životom, neovisnim o Rimu i — po imenu 
samo — bosanskom biskupu u Đakovu. 

Potkraj 1253 napadne Bela IV. ponovno Bosnu i pot- 
puno je upokori; njegovim se kletvenikom prizna tada i 
humski župan Radoslav. Da je sasvim oslabi, oduzme kralj 
Bosni Usoru i Sol i podloži je zajedno s njima 1254 nad- 
zoru različitih gospodara, koji su idućih desetljeća upra- 
vljali mačvanskom banovinom. Na čelo joj stavi Ninosla- 
vova rođaka Prijezdu (1.), koji je.bio poznat po svojoj 
odanosti Rimskoj Stolici. Povijesna vrela bilježe otada 
različite mjere protiv bosanskih heretika, ali o »crkvi bo- 
sanskoj« i »krstjanima« nema u njima podataka. Njihova 
pojava u javnom životu naskoro poslije 1325 svjedoči ipak 
o njihovu neprekinutom, ali pritajenom opstanku. 

Ban Prijezda uspio je, da s pomoću ženidbenih veza pri- 
bliži svojoj porodici moćne susjede, »srijemskoga kralja« 
Stefana Dragutina i hrvatski rod Babonéga. Premda su se 
njegovi sinovi Stjepan (1.) i Prijezda (11.) mogli koristiti 
i dinastičkom borbom u Ugarskoj — spominju se 1290 kao 
suvladari — našli su odjednom takmaca u rodu Bribirskih 
knezova. Gospodar Dolnjih Krajeva knez Hrvatin pristane 
sa svojim rodom uz Pavla I. Bribirskog, i taj se 1299 prozove 
»gospodarom Bosne«. U savezu s nastojanjem Karla 1. Anžu- 
vinca, da preuzme baštinu izumrlih Arpadovića, osvoji zatim 
Pavao Bosnu i postavi u njoj 1302 za bana svoga brata 
Mladena (1.). Bošnjani su doduše Mladena 1304 ubili, ali 
se nisu mogli otresti gospodstva Bribirskih; Pavao im dade 
novoga bana u osobi svoga sina i nasljednika Mladena 
(11.). Nešto kasnije vrati Mladen djedovinu istoimenom 
sinu bana Stjepana, ali se u času najveće pogibli nađe pot- 
puno osamljen. Stjepan (П.), zvan po narodnu Stipoš, pri- 
donio je mnogo njegovu padu 1322; time je vratio Bosni 
njezinu samostalnost. 

Politički uspon Bosne u 14. stoljeću. Oslanjajući se pot- 
puno na Karla I. Stjepan Kotromanić (1322—53) usklađuje 
svoja politička nastojanja s kraljevim težnjama. On ga 
pomaže protiv hrvatskih velikaša i upleće se ujedno u 
borbu za srpsko prijestolje. On je do 1329 obnovio negda- 
šnju zajednicu bosanskih zemalja, a pridruživši joj pro- 
strane oblasti Huma, Završja i Krajine zavladao je i veli- 
kim dijelom Primorja. U daljem je prodiranju zapeo na 
Limu i pred velikim otocima, a svojih se zahtjeva na Pelje- 
šac sa Stonom odrekao 1333 u korist Dubrovčana. 

Posjed navedenih zemalja nije bio sasvim osiguran. Ve- 
liki porast kraljevske moći za Karlova nasljednika Ludo- 
vika poslije 1342 potaknuo je bana Stjepana, da predloži 
Mlečanima savez, koji su oni odbili. Tek s udajom Eliza- 
bete za kralja Ludovika 1353 zaprijetila je Bosni opasnost, 
da u ime miraza izgubi dio svojih tečevina, što se doskora 
i zbilo. Kroz godine pak trajao je napeti odnošaj prema 
srpskom vladaru Stefanu Dušanu zbog Huma i njegove 
kolebljive vlastele; 1350 opsjedne Dušan čak tvrdi Bobovac. 

Premda se »crkva bosanska« javlja u to vrijeme kao 
državna crkva, otvara baš vladanje bana Stjepana nove 
izglede za pobjedu Rima. S njegovim se prihvatom »rim- 
skog obreda« — po riječima Orbinija — preporodila po- 
slije 1339 katolička crkva u Bosni. Na tome su radili 
poglavito franjevci, koji tek sada podižu ondje svoje 
samostane. 

ČUDO OZDRAVLJENJA ILI SMRT BANA STJEPANA KOTROMANIĆA. Prizor sa srebrne rake sv. Šimuna iz g. 1377—1380, izrađene ро 
narudžbi banove kćeri hrvatsko-ugarske kraljice Elizabete od Franje iz Milana 
Zadar, Crkva sv. Šimuna 


S dolaskom 15-godišnjeg banova sinovca Tvrtka І. 
(1353—91) na prijestolje jenjala je u prvi čas privlačna 
sila središnje vlasti. Nezadovoljnu vlastelu podržava u 
njezinu otporu sam kralj Ludovik, koji je 1357 uspio pro- 
dubiti svoj utjecaj u Bosni i oduzeti joj područje s desne 
strane Neretve. Kad je iz nepoznatih razloga napao 1363 
Tvrtka, pretrpio je doduše težak poraz, ali je ta pobjeda 
jamačno razvila i samosvijest vlastele; ona digne 1366 
ustanak i postavi banom Tvrtkova brata Vikića (Vuka), 
kome Tvrtko nije htio odstupiti dio zemlje. Otjeran s maj- 
kom vrati se Tvrtko s kraljevom pomoću i svlada ustanak, 
ali se pojačana ovisnost o Ludoviku izrazila otad i u nje- 
govu vladarskom naslovu. 

Od 1370 mogao se Tvrtko nesmetano posvetiti unutra- 
šnjoj izgradnji i vanjskim osvajanjima. U ratu sa županom 
Nikolom Altomanovićem uzima 1373 gornje Podrinje, a u 
sporazumu s domaćim plemstvom dobiva 1377 Trebinje 
s primorjem od Dubrovnika do Boke. Tada se 26. listopada 
1377 okruni kao potomak Nemanjića za kralja i uzme ime 
Stjepan (Stefan), koje su bosanski vladari nosili do kraja. 
Premda su ga Dubrovčani još iduće godine nazivali »banus 
Bosne et rex Rascie«, kraljevski je naslov obuhvatio do- 
skora čitavu državu. Poslije Ludovikove smrti 1382 uspo- 
stavlja Tvrtko stare granice na zapadu, a 1385 preuzima 


Kotor. Unatoč ovom daru budimskog dvora pomaže hrvat- 
ski ustanak protiv kraljica i Žigmunda te širi postepeno 
u ime Ladislava Napuljskog svoju vlast u Hrvatskoj. Kad 
su ga 1390 priznali i gradovi Split, Šibenik i Trogir, pa 
veliki otoci na jugu, zavlada Tvrtko Hrvatskom do Zrmanje 
i proglasi se iste godine kraljem Hrvatske i Dalmacije. 

Usporedo sa svojim pothvatom na zapadu nije Tvrtko 
previdio ni duboku promjenu u položaju na istoku. Prvi 
nalet Turaka slomio je kod Bileće 1388 vojvoda Vlatko 
Vuković iz plemena Kosača, a već iduće godine borio se 
Vlatko s bosanskim pomoćnim četama na Kosovu. Smrt je 
Tvrtkova 1391 predala u baštinu njegovu nasljedniku ve- 
liku, ali još uvijek neuređenu državu s tri temeljna zla, 
koja se zbog nerazmjernih snaga nisu mogla ukloniti: bila 
je to teška borba sa Žigmundom, opasnost od turskog 
napredovanja i nagli porast u bogatstvu i moći pojedinih 
rodova. Uzajamnim su djelovanjem ta zla još i porasla. 

Tvrtkov je bratić Stjepan Dabiša (1391—95) spriječio 
doduše gubitak Konavala, koje su humska vlastela Sanko- 
vići darovali 1391 Dubrovčanima. U svojoj hrvatskoj poli- 
tici doživio je naprotiv 1394 potpuni neuspjeh i odrekao 
se hrvatskoga kraljevskog naslova. Ugovorom u Đakovu 
1393 morao je, štoviše, priznati Žigmundu pravo na bo- 
sansku krunu poslije svoje smrti. 

OLTARNI RELJEF S GOTICKIM LIKOVIMA IZ ZUPNE CRKVE 
PTUJSKOJ GORI, zasnovan 1408—1409. Prikazana su suvremena povijesna lica, koja su 
bila u srodstvu ili prijateljstvu s grofovima Celjskim. Prema A. Stegenšku i F. Kovačiču 
nalaze se među njima lica iz bosanske povijesti, koja još nije uspjelo sigurno odrediti. 


Feudalizacija države i porast turskog utjecaja. Prilike 
su u Vlaškoj odvratile Žigmundovu pažnju od Bosne; pre- 
pustio ju jestoga udovici Dabišinoj, kraljici Jeleni (1395 do 
1398). S njezinim slabim vladanjem počinje razdoblje veli- 
kaške prevlasti, kojem su udarili svoj pečat osobito voj- 
vode Hrvoje Vukčić u Dolnjim Krajima i Sandalj Hranić, 
sinovac Vlatka Vukovića, u Humu, pa knez Pavao Radi- 
nović u Podrinju i Trebinju. Od ostalih se rodova ističu 
još Jurjevići-Vlatkovići u neretvanskoj Krajini, zatim Di- 
njičići-Kovačevići oko Srebrenice і Zlatonosovići u dolini 
Spreče. 

U savezu s vanjskim utjecajima, ukliješteno između 
Ugarske i Turaka, odlučuje plemstvo o nosiocu kraljevske 
krune. Kroz godine dižu se različiti pretendenti i žive 
usporedo po dva kralja. Osjeća se, kako iz dana u dan raste 
turski pritisak, u kojem ima najviše dijela krajišnik u 
Skoplju. Ugroženo od Žigmunda uspostavlja plemstvo vezu 
s Turcima, a pojedina vlastela postaju već prvih godina 
15. st. sultanovi haračnici. Dok se turski novac širi po 
Bosni, a takmaci za prijestolje traže tursku zaštitu, plem- 
stvo je zaokupljeno međusobnim borbama. S turske se 
strane podjaruju promišljeno njihove razmirice, da se time 
opravda upletanje u unutrašnje prilike. U trećem deset- 
ljeću uskrsnut će već u glavama kraljevih protivnika na- 
mjera, da se od sultana kupi Bosna, a 1435 ili 1436 učvrste 
se Turci u Vrhbosni. Od toga je vremena prirodno sredi- 
šte zemlje u njihovu posjedu i pretvara se naglo u rasa- 
dište islamske kulture. U Bobovcu se još čuvala kruna 
kraljevstva, kada se već sarajevskim poljem razlijegao zov 
mujezina. 

To razdoblje posvemašnje feudalizacije obilježuje uz 
ostalo snažan utjecaj, koji je »crkva bosanska« postigla 
na političkom polju. Kadšto daje ona svoj pristanak razli- 
čitim aktima međunarodnog značenja i mnogim odlukama 
sabora; u njegovu sastavu spominju se »krstjani« na prvo- 
me mjestu. Neka politički samostalnija uloga ne može joj 
se međutim pripisati. 

Do katastrofe kraj Dobora 1408, kada je Žigmund uni- 
štio napokon i posljednju zapreku svojoj vlasti u Hrvat- 
skoj, razvijali su se događaji u Bosni pod težinom borbe 
za hrvatsko-ugarsko prijestolje. Radi kraljeva neodlučnog 
držanja u toj borbi uklonio je Hrvoje — tada već vicarius 
generalis Ladislava Napuljskoga i splicki duka (herceg) — 
Stjepana Ostoju (1398—1404). Izbor Ostojina polubrata 
Stjepana Tvrtka II. (1404—09) potaknuo je Žigmunda na 
nekoliko uzastopnih ratničkih pohoda od 1405 do 1408; 
posljednjem je dao uz pomoć pape obilježje križarske 
vojne. Uzalud je bosansko plemstvo predlagalo savez Mle- 
čanima. Doborski je poraz priveo pobjedniku uz ostale i 
Hrvoja, a s njegovim je otpadom izgubila napuljska stran- 
ka svako dalje uporište u našim stranama. Žigmund je 
opet pomišljao, da se okruni bosanskom krunom, ali se 

ipak zadovoljio time, da za svoga feudala i 
podložnika prizna Ostoju (1408—18), koji se 
u općem metežu izbavio 1408 zatočenja u 
Bobovcu. Uz Žigmunda pristane najzad i 
vojvoda Sandalj, koji seu prvi čas podložio 
sultanu. Pokorenu Bosnu oslabi Žigmund 
još više time, što joj je oduzeo neke kra- 
jeve na sjeveru, a rudama bogatu Srebre- 
nicu predao 1411/12 srpskom despotu Ste- 
fanu. Time je ljuto zavadio dvije susjedne 
zemlje, upućene na što tješnju suradnju; od 
1425 bore se one među sobom kroz puna 
tri desetljeća, pa ih od toga ne mogu od- 
vratiti ni istodobni napadaji Turaka. 

Bosna je zapala u pravo bezvlađe; svag- 
dašnji je život postajao sve teži i nesigur- 
niji (— Banići 3), a vlastela su srljala u 
propast nametnuvši bez milosrđa rat sva- 
koga protiv sviju. Hrvojeva pljačka neza- 
štićenih Sandaljevih imanja 1413 osamila je 
starog hercega grada Splita. Kad ga je i 
budimski dvor odbacio, pridružio se Тиг- 
cima, koji su tada pod krajišnikom Isakom 
razbili ugarsku vojsku kraj Doboja 1415. 
Podmuklo pak ubijstvo kneza Pavla Radi- 
novića, koje su iste godine potaknuli kralj 
Ostoja i vojvoda Sandalj, izrodilo se u 
građanski rat i natjeralo moćne Pavloviće, 
da pristupe Turcima. Prema izvještaju Du- 
brovčana bile su još prije bitke kod Doboja sve župe po- 
slušne Turcima i plaćale danak sultanu. Premda su se Turci 
I416 sasvim povukli iz Bosne, njihov utjecaj nije time 
oslabio. Sultan je nastojao po svojim poslanicima izmiriti 
vlastelu, ali je sabor, koji se na njihov zahtjev sastao, 
završio bijegom kralja Ostoje. Kraljeva smrt i dolazak 
Stjepana Ostojića (1418—21) na prijestolje nisu donijeli 
promjenu na bolje. Vlastela su ostala i dalje zavađena, i 
dok je kralj uzalud predlagao Mlečanima savez, krajišnik 
je Isak podigao s pomoću Sandalja opet za kralja Tvrtka II. 
(1421—43). 


Po drugi put izabran i okrunjen Tvrtko je odmah po- 
kazao svoju potpunu nemoć. Zaštitu pred nadmoćnim de- 
spotom Stefanom i pljačkaškim pohodima Turaka mislio 
je naći u svojem daljem rođaku grofu Hermanu II. Celj- 
skom pa mu je 1427 ostavio u nasljedstvo Bosnu. Ali je 
vojvoda Radosav Pavlović još godinu dana prije prodao 
svoju polu Konavala s Cavtatom (1426); od 1399 odrekla 
se tako Bosna prodajom svega primorja od Stona do Boke 
u korist Dubrovčana. G. 1428 uzimaju i Turci neke tvrde 
gradove kao zalog za neplaćeni danak. Sve su se te protiv- 

štine, često neobično spletenih i u naglim obratima neshva- 
tljivih interesa, političkih i osobnih, sudarile povodom ne- 
znatnog inače »konavóskog rata« (1430—32), do koga je 
doveo nestalni i siloviti Radosav. Taj je rat dokrajčen 
posredovanjem Turaka, ali su iz njega nastali novi sukobi, 
a omogućio je 1432 i pojavu novoga pretendenta, Ostojina 
sina Radivoja. Premda je on bio štićenik Turaka, nije se 
ipak održao; njegovo značenje nije prelazilo svrhu mnogih 
sredstava, s pomoću kojih su Turci — po riječima Dubrov- 
čana — sijali neslogu među bosanskom vlastelom i tako 
hvatali još dublje korijenje u cijeloj zemlji. 

Beznadnost položaja, u kojem se Bosna početkom 30-tih 
godina nalazila, očitovala se je u svakom pogledu. Uporedo 
s ratom na primorju. Tvrtko napada u jesen 1430 Zlato- 
nosoviće u dolini Spreče i snuje o propasti Pavlovića 
kupnjom njihove baštine u sultana. Njegovo držanje po- 
diže neku vlastelu 1431 na otvoreno neprijateljstvo, u 
kojem je podržava i despot Đurađ. Taj uspijeva, da ratom 
1432—33 zauzme privremeno oblast Zlatonosovića, a bavi 
se i mišlju, da sa Sandaljem kupi u sultana Bosnu. 

Tvrtko, koji se papi prikazivao kao kralj »nevjernika i 
shizmatika«, uzda se sve više u katolički zapad. Ondje se 
baš tih godina nastoji obnoviti crkveno jedinstvo svega 
kršćanstva, pa koncil u Baselu pokušava uzalud 1433 po- 
vesti pregovore i s»crkvom bosanskom« (— Baselski koncil 
i Bosna). Smrt Sandaljeva i borba njegova sinovca Stje- 
pana Vukčića za stričevu baštinu 1435 otvara opet širom 
vrata Turcima. Na poziv odasvud pritješnjenoga vojvode 
Stjepana, koji postaje sultanov haračnik, upada Isakov sin 
Barak i osvaja tvrde gradove u srcu Bosne, Hodidjed i 
орото, а Tvrtko se mora і opet obvezati па plaćanje 

anka. 

Vojvoda Stjepan Vukčić utječe odmah snažno na opće- 
niti razvoj prilika i postaje doskora središnjom ličnošću 
tadašnje Bosne. Svoju baštinu, koja se nalazila dijelom u 
Humu i Krajini, a dijelom u Podrinju, zaokružuje na račun 
Pavlovića u neprekinutu zemljišnu cjelinu, a od 1440 učvr- 
šćuje privremeno svoju vlast u Poljicima s Omišom i u 
Zeti. Prodiranje prema jugu omogućio mu je prvi pad 
srpske despotovine 1439; taj je događaj pobudio naprotiv 
u kralja Tvrtka misao, da Bosnu prepusti Mlečanima i da 
nađe potpore u pape. 

Kako je Herman Celjski umro još 1435, odredi Tvrtko 
za nasljednika Ostojina sina Stjepana Tomaša (1443—61), 
koji je preuzeo vlast u doba velikih priprema kršćanskoga 
svijeta protiv Turaka. 

Odlučan oslon na Zapad i propast sredovječne Bosne. 
Od Tomaševa se dolaska izdvaja »vladanje« Stjepana Vuk- 
čića iz cjeline bosanske države kao samostalna jedinica, 
koja vodi vlastitu unutrašnju i vanjsku politiku. Premda 
se vojvoda Stjepan ne može gotovo do kraja riješiti ovi- 
snosti o Turcima, ipak se njegove osnovne težnje — uko- 
liko izviru iz nužde povijesnog zbivanja — podudaraju 
s kudikamo izrazitijim nastojanjem kralja Tomaša. Obo- 
Ийса su podjednako uvidjela, da je pred očitim porastom 
turske moći potreban što odlučniji oslon na Zapad. Ta se 
spoznaja temeljila na dvjema pretpostavkama: na što je- 
dinstvenijem nastupu društveno i politički razjedinjenog 
Zapada — i bližega i daljega — kao i na što većoj homo- 
genosti vlastitoga pučanstva, prije svega vlastele, u vjer- 
skom pogledu. Bosna se pred svoj pad nije mogla iskazati 
ni jednim od tih preduvjeta. Zapad još tada nije bio 
dorastao islamskom osvajaču, a domaće je pučanstvo pri- 
padalo pretežno »crkvi bosanskoj« i pokazivalo zbog sve 
žešćih progona očitu sklonost prema osvajaču. A baš na 
tome pitanju kao i na podjednako važnom pitanju dru- 
štvenih odnošaja pokazala se u punoj mjeri politička 
zrelost svakog sudionika u tadašnjim povijesnim doga- 
đajima. Osvajač je u to vrijeme prednjačio vjerskom sno- 
šljivošću i slobodnijim shvaćanjem kmetskih odnošaja. 
Islam je, štoviše, uzvraćao potpunom slobodom svakome, 
koji bi ga prigrlio. 

Jednodušni u traženju nekog čvršćeg oslona na zapadu, 
kralj Tomaš i vojvoda Stjepan nisu zauzeli jednako sta- 
novište prema »crkvi bosanskoj«. Kralj, koji se posebnim 
ugovorom 1444 obvezao na plaćanje danka Ivanu Hunja- 
diju, tada najmoćnijem čovjeku u Ugarskoj, napustio je 
iste godine »crkvu bosansku« i prešao na »rimsku vjeru«. 
Otada je postepeno radio na tome, da se za njegovim pri- 
mjerom povede sva Bosna, i u tu se svrhu poslužio na 
kraju silom. I vojvoda se 1444 predaje u zaštitu gospo- 


147 


daru južne Italije, Alfonsu V. aragonskom, ali se u nje- 
govu vjerskom stanovištu očituje neka neodlučnost, pa čak 
i dvoličnost. U više mahova izražava on svoju privrženost 
Rimu i prima 1454 od Alfonsa franjevce, koji će pokršta- 
vati njegove podanike; carigradski je patrijarh Genadije 
naprotiv dočuo, da je Stjepana obratio neki »grčki epi- 
skop« u Bosni i da se Stjepan samo iz straha pred svojom 
vlastelom pritajio. Stjepan šalje doista darove sinajskim 
monasima, ali je u ja- 
vnom životu nesumnjivo 
vjernik »crkve bosan- 
ske«; 1459 daje utočište 
tisućama bjegunaca, koji 
su zbog svoje pripadno- 
sti toj crkvi morali na- 
pustiti užu Bosnu, a 1466 
sastavlja pred smrt opo- 
ruku i povjerava je dvo- 
jici »svojih redovnika« i 
dvorjanina: gostu Radi- 
nu i metropolitu mile- 
ševskom Davidu. 


Vojvoda Stjepan ostao 
je u zbilji nezavisan o 
Tomašu i onda, kad mu 
je dao 1446 kćer Kata- 
rinu za ženu. Vanjski je 
izraz svome položaju 
našao u herceškom na- 
slovu, koji je uzeo 1448, 
pošto mu je car Fridrik 
III. potvrdio njegove po- 
sjede kao skrbnik hrvat- 
sko-ugarskoga kralja La- 
dislava. 

Osim glavne smjernice 
njihove vanjske politike 
zajednička je kralju i 
hercegu težnja, da uklo- 
ne gospodarski pritisak 
Dubrovčana. Tomaš za- 
branjuje, da dubrovački 
novac kola Bosnom, a 
herceg Stjepan povišava 
carine, izgrađuje Novi u 
Boki, tu tvorevinu Tvr- 
tka L,u pravog takmaca 
Dubrovniku i slabi trgo- 
vačko značenje dubro- 
vačke kolonije u Drije- 
vima. Kad je povrh toga 
zahtijevao, da mu se 
vrate Konavli, dode do 
rata s  Dubrovnikom 
(1451—54). Izložen na- 
padajima s više strana 
— u njima je iz poro- 
dičnih razloga sudjelo- 
vao i njegov sin Vladi- 
slav — herceg se i sad 





NATPIS VIGNJA MILOSEVICA 


Nadgrobni natpis vlastelina Vignja 
Miloševića nedaleko Mostarskog blata 
glasi: »ў Va ime oca i sina i svet(a)go 
Su amin’. Se leži Vign? Milošević’, 
služi banu Stipanu i kralu T(vrt)ku i 
kralu Dabiši i kralici Grubi i krala 
Ostoju. I u to vrime doide i svadi se 
Ostoja kral’ s hercegom? і z Bosn(o)m' 
i na Ugre poe Ostoja. To vrime mene 
Vigna doide kon'čina i legoh' na svom’ 


plemenitom’ pod’ Kočerinom’. I molu  Odrvao s pomoću Tura- 
vas ne nastupaite na me: ja s(a)m' bil 


ka. Uzalud je snovao 
kak i jeste, vi ćete biti kako (j)esam' š : ч 
MEET MG biti kako (])esam Да novim ugovorom s 


kraljem Alfonsom 1454 
odbaci sultanovu vlast, koja je zbog te pomoći postala još 
teža. I on kao i kralj Tomaš neumorno rade, da prošire 
svoju vlast; kralj uzima 1458 Srebrenicu, a nastoji dobiti i 
»banatum Croatiae«. Snage otpora trošile su se tako u suvi- 
šnim pothvatima, koji su odvraćali pažnju s glavnog pro- 
tivnika; pravi je tada »gospodar Bosne« — prema riječima 
Dubrovčana 1457 — »vojvoda zapadnih strana« Isabeg. 


U želji, da baštinicu despota Lazara uda za svoga sina 
Stjepana i tako pridruži ostatke srpske despotovine Bosni, 
prikloni se Tomaš 1459 potpuno kralju Matijašu. On mu 
postane podložnik i obveže se na otvorenu borbu s Tur- 
cima. Usprkos svemu padne potkraj lipnja iste godine 
Smederevo, a s njime izgubi mladi Stjepan i despotovinu. 
Na optužbe o izdaji općenite stvari kršćanstva odgovori 
Tomaš teškim progonom »crkve bosanske«, ali se ni pred 
smrt nije znao odreći razmirica sa susjedima. Kad je 1461 

(Foto V. Ćurčić, Sarajevo) 


»OBELISK« IZ DONJE ZGOSCE 
Sarajevo, Zemaljski muzej 


obolio i umro, pročuje se, da su ga otrovali brat Radivoj 
i sin Stjepan. 

Stjepan Tomašević (1461—63) utvrdi svoj unutrašnji po- 
ložaj izmirivši se s hercegom Stjepanom, a svoju vlast 
uzveliča krunom, koju mu je poslao papa Pio II. Time je 
doduše povrijedio vrhovnička prava kralja Matijaša, ali 
je 1462 uklonio i tu smetnju svojom prisegom vjernosti i 
prekidom svakog odnošaja s Turcima. Otkazujući sultanu 
danak kralj je bas znao, da ée to pospješiti napadaj, 
u kojem će se odlučiti o sudbini Bosne. Mogućnost je po- 
voljna ishoda postajala to manja, ukoliko se više primicalo 
vrijeme napadaja. Još 1462, kad se otimao o Klis, suko- 
bljuje se herceg sa sinom Vladislavom radi njegova udjela; 
poražen na Breznici kod Pljevalja od Turaka, koji su po- 
mogli njegova sina, preda Vladislavu dio zemlje. Prvih 
mjeseci 1463 traži kralj vojničku pomoć u Mlecima i u 
Dubrovniku, ali je najzad ne dobiva ni u kralja Matijaša. 
Nije baš pouzdana vijest jednog učesnika tih događaja, da 
je u posljednji čas kralj Stjepan izmolio u Turaka obnovu 
primirja, a da su to oni učinili s nakanom prijevare. Bosna 
je dočekala Mehmeda II. potkraj mjeseca svibnja doista 
vojnički nespremna; ona mu se nije oduprla s kakvom 
većom vojskom niti je povijest njezina pada zabilježila 
kakvu bitku. Osim u pograničnih velikaša, koje su pre- 
gazili, naišli su Turci na otpor samo u tvrdim gradovima, 
ali su i te zauzeli — prema suvremenom svjedočanstvu — 
»koje jurišem i oružjem, koje nagodbom«. Na zapadu su 
pobjedu Turaka objašnjavali izdajom heretika i neiskrenih 
obraćenika, a sam je kralj upozorio papu na sklonost se- 
ljaka prema Turcima. Usprkos svemu značila je godina 
1463 pravu katastrofu ne samo za kraljevu osobu i poro- 
dicu Kotromanića, već i za svu Bosnu. Dursun-beg, koji 
je sudjelovao u borbama, govori o živom otporu pučanstva 
po planinama i o strašnom pustošenju zemlje. Plemstvo 
se velikim dijelom razbježalo po susjednim zemljama, a 

ponešto udaljeni Dlugosz bilježi i visoke brojke za odve- 
deno roblje. 

Turski napadaj nije poštedio ni hercega Stjepana, koji 
se zajedno sa sinovima pridružio kralju Matijašu; savez 
Mletaka s kraljem pobudio je u njemu nove nade. Ali već 
1465 izgubi i Blagaj, a u zauzetim krajevima uvedu Turci 
svoju upravu. Kad je poslije novih svađa sa sinovima umro 
1466, od njegove je prostrane »države« ostalo samo ime i 
nekoliko tvrdih gradova; u Krajini i na ušću Neretve za- 
sjeli su Mlečani. 

Stoljetna se opstojnost bosanske države produžila još 
neko vrijeme u praznim oblicima kraljevske časti, koju su 
Turci dosudili neznatnom odvjetku Kotromanića Matiji 
Sabančiću (1465—76), a kralj Matijaš knezu Nikoli Iločkom 
(1471—77); prvi se odmetnuo i naskoro nestao, a vlast dru- 
goga nije prešla granice kapetanije u Teočaku. Kralju je 
Matijašu ipak uspjelo, da u nižim sjevernim krajevima 
uredi dvije banovine s izrazito obrambenom zadaćom: jaja- 
Cku i srebreničku. I Hercegovina se uzdržala neko vrijeme 
u uskom pojasu od Novog u Boki do blizu ušća Neretve; 
od 1469 upravljao je njome po milosti sultana hercegov 
srednji sin Vlatko. Kada se za nereda u Turskoj 1481 i on 
odmetnuo, pao je 1482 s Novim posljednji ostatak Her- 
cegovine. 

Propala je bosanska država, a s njome nestaje doskora 
i samostalna »crkva bosanska«. Njezinim se »krstjanima« 
gubi trag 70-ih godina 15. st. a — prema Orbinijevu ne- 
dovoljno objašnjenom podatku — prestaju sasvim posto- 
jati 1520. Život je u Bosni mijenjao pomalo svoje sredo- 
vječno obilježje, zadržavajući i dalje neke od njegovih 
bitnih oznaka. Proces islamizacije, koji je započeo već 
dugo prije gubitka državnosti, poprima s vremenom sve 
šire razmjere i praćen velikim pokretima stanovništva 
daje zemlji dotad nepoznate životne oblike. 

LIT.: M. Orbini, Il regno degli Slavi, Pesaro 1601; J. Lucius, De 
Regno Dalmatiae et Croatiae libri sex, IV. i V. knj., Amsterdam 1666; 
C. du Fresne, dom. du Cange, Illyricum vetus et novum, Požun 1746; 
D. Farlati, Illyricum sacrum, IV., Mleci 1769; M. Schimeck, Politische 
Geschichte des Königreichs Bosnien und Rama, Beč 1787; J. Rajić, 
Istorija raznih slavenskih narodov, Beč 1794; F. Pejačević, Historia 
Serviae, XII. dijalog, Kaloča 1799; J. Chr. Engel, Geschichte von 
Serwien und Bosnien, Halle 1801; L. A. Gebhardi, Geschichte der 
Königreiche Servien, Raszien, Bosnien und Rama, Brno 1788; S. Bošnjak 
(I F. Jukić), Zemljopis i povjestnica Bosne, Zagreb 1851; A. Majkov- 
D. Daničić, Istorija srpskoga naroda, Beograd 1876; A. Knežević, Kratka 
povjest kralja bosanskih, 3 knj., Senj 1884—87; Isti, Pad Bosne, Senj 
1886; V. Klaić, Poviest Bosne, Zagreb 1883 (njem. prijevod 1885); Isti, 
Povjest Hrvata, I, 1—2, II, 1—3, Zagreb 1899—1904; L. Thall6ezy, 
Geschichte (Die čsterr.-ung. Monarchie in Wort und Bild: Bosnien 
und Herzegowina, Beč 1901); St. Stanojević, Istorija Bosne i Hercego- 
vine, Beograd 1909; M. Prelog, Povijest Bosne, I., Sarajevo 1912; K. 
Jireček-J. Radonić, Istorija Srba, 4 knj., Beograd 1922; V. Ćorović, 
Historija Bosne, 1., Beograd 1940. J. S-k. 

PRIJELAZ U TURSKO DOBA. Nakon kosovske bitke (1389) 
postala je turska carevina neposrednim susjedom Bosne. U 
području od Vardara do Drine organizirali su Osmanlije 
posebnu upravnu pokrajinu pod imenom Zapadnih Strana, 
a na čelo te »Krajine« postavljen je Paša-Jijitbeg, ili Pa- 
šaitbeg, kako ga zvahu dubrovački kancelari, krajišnikom 
(craisnicus), koji je Dubrovniku ostao i kasnije u »blagoj 
uspomeni«, a znamenit je postao kao osnivač jedne dina- 
stije, koja je kroz čitavo 15. st. bila važna za Bosnu, jer je 
utirala putove turskom napredovanju. Naslijedio ga je sin 
Ishakbeg, koji je 1414 na poziv hercega Hrvoje doveo u 
Bosnu veliku tursku vojsku te opljačkao zemlju do Du- 
bočca na Savi, a jedan je odred poslao i prema Zagrebu 
te se krcat plijenom vratio u svoju Krajinu. Ove operacije 
bile su uperene protiv onog dijela Bosne, koji je bio pod 
utjecajem kralja Žigmunda, dočim su se u ostalom dijelu 
velmože, a na čelu im Sandalj, priklanjali Turcima, da ih 
ovi poštede, te su jedan za drugim nastojali, da kao »ha- 
račnici« sačuvaju barem dio svoje nekadanje vlasti. Ishak- 
begove čete provališe u dva maha, 1424 i 1426, u Bosnu, da 
plijene. Veliki vojvoda Sandalj, našavši se sada kao prvi na 
udaru, nastojao je, da se spasi tražeći prijateljstvo sa 
Ishakbegom i svraćajući opasnost, koja mu je prijetila, na 
vojvodu Radosava Pavlovića, koji je u tom najkritičnijem 
času započeo kavgu s Dubrovčanima te radi Konavlja, što 
ga je sam Dubrovniku bio prodao, započeo konavóski rat. 
Dubrovčanima je uspjelo, da stvore koaliciju između repu- 
blike, Sandalja, bosanskog kralja i Ishaka, koji je u njoj 
imao glavnu riječ, i tako se Dubrovnik spasi (1430—32). 
Godinu dana poslije provalio je Ishakbeg sa svojim akin- 
džijama preko Bosne i Like do Zadra. G. 1434 vojuje u 
Albaniji, gdje ga potuče Arnit Spata, te jedva živ uteče. 
U jednom poklisarskom naputku karakteriziraju Dubrov- 

dani Ishakbega riječima: son ni o čemu drugomu ne snuje, 
nego kako će prouzročiti i sijati razdor među bosanskom 
gospodom, da uzmogne, kada budu u zavadi, bolje jednoga 
za drugim uništiti i oboriti«. Nakon albanskog poraza po- 
vukao se Ishakbeg sa vlasti i prepusti sinovima Baraku i 
Eseb-Aliji, da ga zastupaju, jer je dugo bolovao, a Dubrov- 
čani mu onda mjesto liječnika, koga je zatražio, poslaše 
pismeni naputak, kako se ima u bolesti vladati. 

Stariji sin Barak-vojvoda ratovao je 1435 u Humskoj ze- 
mlji, a onda je krenuo na grad Hodidjed i Vrhbosnu te je 
tu ustalio tursku vlast. On zastupa oca još 1437, kada ga 
zamijeni brat Eseb-Alija, koji je 1439 imenovan romanij- 
skim sandžakom te je, uz pomoć brata Isabega, protjerao 
despota Đorđa iz Srbije. Sada povjeri Ishakbeg upravu tre- 
ćem sinu Isabegu i umrije oko 1442. 

Podrijetlo ovog Isabega, koji je u Bosni igrao odsudnu 
ulogu, dosta je zagonetno. Turski spomenici ga zovu sinom 
Ishakbegovim, a on sam se u jednom pismu, pisanom Du- 
brovčanima, zove bratom hercega (Stjepana) i sinovcem 
vojvode Petra (Pavlovića), dakle je kršćanskog podrijetla, 
a uvaži li se, da u jednom dokumentu ima patronimikon 
Hranušić, vjerojatno je, da je bio sin Vukca Hranića, 
Sandaljeva brata, i da ga je ovaj 1428, kada se sprijateljio 
s Ishakbegom, ovomu predao kao taoca, te ga je Ishakbeg 
poturčio i posinio i poslije imenovao nasljednikom. 

Isabeg, kao potomak najjačeg bosanskog velmože i kao 
poturčenik visokog položaja, prionuo je oko toga, da utire 
putove turskoj ekspanziji u Bosni, da što više olakša prije- 
laz iz starih prilika u one, koje su nastale uslijed ratnih 
zbivanja, i da kao promicatelj istočne kulture podigne Bo- 
snu na što viši stepen. 

Dubrovniku je 1442, kada je sultan tražio, da mu prizna 
vrhovnost, isposlovao najblaže uvjete, te su se Dubrov- 
čani zavjerili, da će biti »vjerni i pravi gospodaru sul- 
tanu Amuratbegu« i da će mu slati »u godište jednosti po- 
klisara s' darom' u sudeh' srebr'nieh vrijednosti hiljad' du- 
kat' zlatih'«, a sultan im se opet kleo, »da postavlja s njimi 
pravu vjeru i ljubav namjesnu« i da im ne će činiti nika- 
kova »razmirja« ni on, ni veziri, ni subaše, ni koji od nje- 
govih nasljednika, te im daje slobodu trgovanja po čitavoj 
carevini, а da za to plaćaju tek 2" carine. Isabeg je od 
Dubrovčana odvraćao teške posljedice, kojima su se izvrgli, 
davši utočište protjeranom srpskom despotu Đurđu, a po- 
kazao se i u mnogim drugim prilikama sklon Dubrovniku. 
On je bio glavni arbiter u ratu hercega Stjepana protiv 
sina Vladislava i njegovih saveznika, bosanskog kralja i 
Vlatkovića (1452), a mir od 1454 sklopljen je po njegovu 
diktatu. On je konačno, 1459, Dubrovčane svjetovao, da 
ublaže sultana, gnjevna, jer su nakon povratka despotova 
u Srbiju obustavili slanje godišnjeg »dara« od 1000 dukata, 
da ga povise na 1500 dukata i to odsele pod zazornim ime- 
nom harača, i time je spasio grad od očite propasti. 

Krajišnik Isabeg imenovan je 1463 sandžakbegom novo- 
ustrojenog sandžaka Bosne i dobio je naslov paše te se 
bavio uređenjem svoje pokrajine. Kada je u proljeće 
te kobne godine sultan Mehmed II. Fatih osvojio Bosnu 
do Jajca i Srebrenika, povlači se sa svog mjesta, a nasli- 
jedi ga Mehmedbeg Minetović. O razlozima, koji su Isa- 
bega potakli, da u najodsudnijem času odstupi sa svog po- 
ložaja, šute historička vrela, i ostaje nam samo psihološki 
tumač. Ishakbeg, kao čovjek i odvjetnik najjače bosanske 
velikaške kuće, nije mogao aktivno sudjelovati u akciji, 
koja je podložila svu Bosnu Turskoj, koja je zatrla bosansku 
dinastiju, a najodličnije plemićke obitelji prisilila na iz- 
gnanstvo; a da je sultan Mehmed II. pravilno ocijenio deli- 
katne osjećaje njegove, vidi se po tomu, da ga je, čim je 
vojna prošla, vratio na njegov stari položaj. Tako je sultan 
glavom, uz velikog vezira Mahmudpašu Hrvata, vodio tu 
vojnu, osvojio Bobovac, Ključ i Jajce i zarobio zadnjeg 
bosanskog kralja Stjepana Tomaševića te se kao pobjednik 
vratio i putem, na Milodraževu polju, izdao fra Angelu 
Zvizdoviću glasovitu ahdnamu, kojom bosanskim kato- 
licima zajamčuje vjersku slobodu. 

Kada je na Božić iste, kobne godine kralj Matijaš opet 
osvojio Jajce, krene sultan u proljeće ponovno u Bosnu; 
ali se na glas, da dolazi kralj Matijaš u pomoć opsjednutom 
Jajcu, vrati, a daljnju opsadu povjeri sandžaku Mehmed- 
begu Minetoviću, a na njegovo mjesto imenova ponovno 
Isabega (7. II. 1464), koji na toj časti ostaje do 1470. 

Isabeg proslavio se kao osnivač Sarajeva, koje dobi ime 
po saraju, što ga je sebi sagradio na Brorcu u dolini Mi- 
ljacke. Tu je sagradio i namijenio sultanu današnju Carevu 

džamiju, do nje veliku banju (1459), most preko Miljacke, 
tekiju, gostinjac i veliki han Kolobaru u Bazrdžanima, a za 
uzdržavanje ovih zadužbina uvakufio je velike svote i ne- 
kretnine. 

Njegovi nasljednici na stolici bosanskih sandžakbegova 
bili su redom ovi: Ajazbeg 1470—75, Balibeg Malkočević 
1475—76, Skenderbeg Mihajlović 1478—80, Dautbeg 1480, 
Jahjabeg 1482—84, Hadžibeg 1484, Ajazbeg ponovno 1484— 
85, Skenderpaša Mihajlović po drugi put 1485—91, Jakub- 
paša 1492—94, Jahjapaša 1494, Sinanpaša Borovinić 1496—99, 
Skenderpaša Mihajlović po treći put 1499—1504, Ferizbeg 
1505—12, Junuzaga 1512—13, Sinanpaša Borovinić po drugi 
put 1513—14, Junuzaga po drugi put 1514—15, Mustafapaša 
Jurišević 1515, Mehmedpaša Mihajlović, Gazi Balibeg i Gazi 
Husrefbeg. 

Od ovih se istakao 1472 Ajazbeg svojom provalom u 
Istru i Furlansku, gdje je poharao Trst, Kopar, Udine i 
Oglej; Dautbeg prešao je privolom ugarskoga kralja kroz 
Hrvatsku, da plijeni austrijske zemlje, a kada se harajući 
okrenuo prema Rabi, potukoše ga Stjepan Zapolja i Petar 
Gereb, a kralj, da osveti povredu ugarske neutralnosti, pro- 
vali u Bosnu do Zvečaja i posla iz Jajca Petra Dojčina, 
Vuka Grgurovića i Vladislava Egervarija na Sarajevo te ga 
ovi tri dana harahu i pljačkahu. Na povratku u Jajce do- 
čeka ih Dautbeg kod Busovače, gdje dođe do neodlučne 
bitke, a poslije kod Travnika, gdje je Dautbeg hametom 
potučen, ostavivši na bojištu 10.000 mrtvih. U to doba idu 
epizode, koje je narodna pjesma vezala uz ličnosti Vuka 
Jajčanina i Derzelez-Alije. 

Jakubpaša izišao je na glas radi pobjede, što ju je, vra- 
ćajući se sa pljačke iz Kranjske i Koruške, izvojevao na 
Vražjem Vrtlu kod Udbine, gdje ga dočeka ban Derenčin 
sa tri Frankopana, te mu na bojištu, uz cvijet hrvatskog 
plemstva, osta 5.700 mrtvih Hrvata, i gdje Jakubpaša zaro- 
bljenom banu na srebrnom pladnju pruži odsječenu glavu 
njegova sina. 

Kao vojskovođa odlikovao se i Skenderpaša Mihajlović, 
koji je 1499 poslao svoje pljačkaše na mletačko zemljište u 
Dalmaciji te je 1501 zajedno s Omerbegom, Malkočbegom 
Jahjabegovićem, Mustafabegom Zvorničaninom i Nahinat- 
begom opsjedao Jajce; ali ga potukoše herceg Ivaniš Kor- 
vin sa krbavskim knezovima, Zrinskim i Frankopanima te 
Karlovićem i Cuborom. Tu je Skenderpaša ostavio 400 
mrtvih. Loše sreće bio je i njegov devetnaestgodišnji sin 
Mustajbeg, koji je 1502 harao po jajačkoj Krajini, jer ga 
je potukao Ivan Tergejić kod Kamengrada (2. srpnja). 

Padom Srebrenika 1512 likvidirana je istoimena banovina, 
a osvojenjem grada Jezera nastala je za samo Jajce naj- 
veća opasnost, koju je otklonio ban Petar Keglević, prisi- 
livši bosansku vojsku na povratak. 

Od svih nasljednika Isabegovih bio je najslavniji Husref- 
beg, koji je do 1521 bio sandžak smederevski te je onda 
postao bosanskim sandžakom. Bio je sin Ferhadbega, careva 
zeta, čije očevo ime turski pisci kriju pod značajnim ime- 
nom Abdulgafur, koje se nadijevalo samo poturčenicima, 
a pošto se 1483 u dva maha spominje ime kneza Radivoja 
kao brata careva zeta Ferhadbega, nedvojbeno je, da je i 

ovaj roden kao kršéanin. Husrefbeg je 1522 sa hercego- 
vačkim sandžakom osvojio Knin i Skradin i bezuspješno 
opsjedao Klis, a slijedeće godine osvaja Ostrovicu i opsje- 
da bez uspjeha Krupu na Uni. G. 1524 združi se sa Sinan- 
pašom mostarskim i Balibegom smederevskim te sa 20.000 
momaka pade pod Jajce i tako ga tijesno opkoli, da čita- 
vih 18 mjeseci nije bilo moguće dobaviti u grad hrane. 
Ni Mihajlu Turku Pećkom, ni banovima Franji Baćanu i 
Ivanu Tahiju nije uspjelo probiti obruč oko grada i dovesti 
mu hrane; u Jajcu nasta glad, kakvu ne pamti čovječan- 
stvo. Iz te nevolje izbavi izmučeni grad junak Krsto Fran- 
kopan, koji je sa Đurom Blagajskim, Ivanom Zrinskim, 
Petrom Kružićem, Đurom Orlovićem, Matijom Baračem i 
Franjom Tahijem krenuo iz Dubočca na Savi uz Vrbas, 
pod Bočcem potukao Husrefbega te slavodobitno ušao u 
grad i okrijepio ga hranom i opskrbio streljivom. Uz nebro- 
jeni plijen zadobi Krsto skupocjeni Husrefbegov čador i 
60 barjaka, a pobjeda bila je to veća, što je Krsto sa 7000 
ljudi porazio 20.000 Husrefbegovih, od kojih poginu 4000, 
dočim je on izgubio samo 30. 

G. 1527 ponovi Husrefbeg svoj pokus, da osvoji Jajce, a 
ovaj su put preduvjeti za uspješan pothvat bili povoljniji: 
1526 uništio je car Sulejman na Mohačkom poliu ugarsku 
vojsku i time osvojio veliki dio Ugarske. Iskušani hrvatski 
junaci Zrinski, Frankopani, Keglevići, Berislavići, Kružići, 
Orlovići, Tahi i toliki drugi, povukli su se u Hrvatsku, da 
brane svoju užu domovinu, a Jajce predadoše novo izabra- 
nom kralju Ferdinandu, koji u nj stavi njemačku posadu 
pod zapovjedništvom Stjepana Grabrovačkoga. Kada je 1527 
Husrefbeg pao pod Jajce, posada mu se odupirala jedva 
10 dana i Беноа KaZu, da је Husrefbegov vojvoda 
Muratbeg, rođeni Šibenčanin i brat kanonika Jure Tardića, 
izdajom saznao za tajni ulaz u grad i tako ga osvojio. 

Husrefbeg dobi kao nagradu naslov gazije (pobjednika) 
te se u triumfu vrati u svoju prijestolnicu. 

Primjer Isabega, koji je kao dobrotvor grada Sarajeva, 
prozvanog tako po njegovu saraju, sagradio niz zgrada u 
javne i prosvjetne svrhe, slijedili su mnogi od njegovih na- 
sljednika. Ajazbeg sagradio je 1474 kamenu džamiju na 
mjestu, gdje danas stoji Hotel Central, Jakubpaša 1491 sa- 
gradi mesdžid u Magudi, Jahjapaša 1494 džamiju u Ćurčića 
Mahali, Gazi Balibeg 1506 džamiju u Balibegovici, Firuzbeg 
džamiju na Baščaršiji 1509 i banju 1506, Mustafabeg Sken- 
derpašić džamiju u Skenderiji 1517, Mehmedbeg Isabego- 
vić džamiju u Bistriku 1519; ali kruna svemu tomu bila 
je velebna Husrefbegova džamija, započeta 1529 i dovršena 
1530, koja veličinom, ljepotom i bogatstvom vakufa nad- 
mašuje sve ostale u Bosni. Uz džamiju sagrađeno je njegovo 
turbe, do njega turbe njegova prijatelja, bivšeg vojvode 
Muratbega, a od drugih građevina, koje danas još postoje, 
valja spomenuti muvekithanu i mekteb u haremu džamije 
i na glasu Kuršumli-medresu, sagrađenu 1537 i obdarenu 
bogatim vakufom, hanikah ili tekiju nakšibendijskih der- 
viša, musafirhanu za neimućne putnike, imaret (pučka ku- 
hinja), sahatkulu, banju u Ćemaluši, bezistan i tašlihan, 
koji su oba, kroz stoljeća, bili središte bosanskog trgo- 
vačkog prometa. Od prihoda njegovih golemih vakufa sa- 
građeni su i t. zv. Đulov han i Morića han, a u novije doba 
mnoge dobrotvorne građevine u Sarajevu. 

Jaz između Bosne i Hercegovine, koji je iskopao već 
herceg Stjepan Vukčić, proširen je kobne godine 1463. Sul- 
tan Mehmed vraćajući se iz Jajca u Sjenicu ostavi velikom 
veziru Mahmudpaši zadaću, da iz Lepenice pod Ivanplani- 
nom krene u Hercegovinu, da i nju osvoji, i ovaj zauze 
t. zv. Gornju Hercegovinu, t. j. sav goroviti kraj južno od 
Neretve i planine Prenja sa Nevesinjem, Gackim i tvrdim 
gradom Ključem, koji je herceg bez borbe napustio, da se 
skloni u Novom niže Dubrovnika. Tu je herceg proveo tri 
zadnje godine života u strahu, da ne izgubi i ono malo ze- 
mlje, što mu je ostalo u t. zv. Donjoj Hercegovini. Tu je 
napisao i svoju oporuku, kojom ostavlja nasljedstvo najsta- 
rijem sinu Vladislavu, komu je uspjelo za to u sultana 
ishoditi berat. Radi ostalog nasljedstva nasta dugotrajna 
rasprava između Vladislava i braće mu Vlatka i malo- 
dobnog Stjepana. To nasljedstvo i oporuku deponirao je 
herceg u Dubrovniku uz zabranu, da se testamenat ne dira 
i nasljedstvo ne dijeli, dok sin Stjepan ne postane puno- 
ljetan. Vladislav i Vlatko, da što prije dođu do svog di- 
jela, staviše se jedan pod zaštitu ugarskog kralja, drugi 
pod mletačku, ne bi li prisilili Dubrovnik da otvori opo- 
ruku. Vladislav, dobivši tako svoj dio, pođe iz straha, da mu 
se sultan ne osveti (jer je prišao kralju Matijašu, s kojim 

je on bio u ratnom stanju), u Hrvatsku te ostavi vladanje 
bratu Vlatku, a ovaj pokuša s pomoću Madžara, koje je po- 
slao kralj Matijaš, da očuva ostatke svoje očevine. Da 
obrani Donju Hercegovinu i da uspostavi vezu s Dubrov- 
nikom, sagradi Matijaš Korvin cestu iz Jajca preko Ma- 
kljen-planine u dolinu Rame i otale niz Neretvu prema 
moru do Počitelja i Gabele. Na toj cesti sagradi kamene 
ćuprije na ušću Rame, preko Drežanke i kod današnjeg 
Mostara preko Neretve. Temelji lijevog obalnog stupa stare 
mostarske ćuprije još se i danas razabiraju nedaleko sada- 
njeg mosta, koji nije, kako se govori, rimska građevina, 
nego razmjerno novija, turska. Prijelaz preko Korvinova 
mosta zaštićivale su dvije kule, koje s njime čine jedinstve- 
nu utvrdu. Od tog mosta dobilo je ime staro naselje Mo- 
stići, a poslije i grad Mostar. Odavle išla je cesta lijevom 
obalom preko Bregave na Počitelj, koji je pregrađen u tvrdi 
grad s jakim bedemima i tabijama. Sredstva za ove velike 
gradnje namaknuta su većinom iz hercegove ostavštine. 
Papa je dao 10.000 dukata, ostavljenih mu za hercegovo 
»zadušje«, a Vlatko prista, da se od njegova dijela isplati 
9000 dukata. U novoizgrađeni Počitelj postavljena je 1466 
posada pod zapovjedništvom Ivana Rozgonja i Ivana Tuza, 
koja osta tek do 1471, kada se je Hamzabeg po nalogu 
Porte morao povući od provale u Konavlje te je krenuo na 
Počitelj, da ga osvoji, a u malim preostatcima neretvan- 
ske krajine junakovali su još neko vrijeme braća Ivaniš, 
Žarko i Tadija Vlatkovići, te Hrvat Januš, dok ne oboli 
Ivaniš te se 1472 povuče u Dubrovnik i malo iza toga (1473) 
i umre. Još za njega živa izgori Posrednica, propade du- 
brovačka kolonija Osobljani i carina u Drijevima (Gabela), 
a time je i dubrovačkoj trgovini na donjoj Neretvi nane- 
sen smrtni udarac. 

Herceg Vlatko se dugo nije naužio mira u jadnim ostat- 
cima svoje očevine, jer 1482 protjera Ajazbeg ugarsku po- 
sadu iz Herceg-Novog, a na zahtjev njegova poklisara Fer- 
hadage otpremiše Dubrovčani posadu u tri barke kući. Pod 
dojmom ovih nedaća povuče se i herceg Vlatko na Rab, 
ostavivši Augustina Vlatkovića da kao vojvoda upravlja sa 
zadnja dva kotara: Rudinama i Donjim Vlasima, koji oko 
1487 padoše također pod tursko gospodstvo. 

Treći sin hercega Stjepana, knez Stjepan, koji se rodio 
1456, ogorčen postupkom svoje braće u pitanju očeve ba- 
štine, pošao je u Carigrad na Portu, tu se 1474 poturčio i 
započeo kao barjaktar sjajnu karijeru, koja je ubrzana 
time, što se 1481 oženio Fatimom, kćerju sultana Bajazita, 
te je dva puta bio beglerbegom anadolskim i ratovao, a kao 
kapudanpaša zapovijedao je mornaricom, koja je operirala 
u egipatskim vodama, te je konačno 1496 imenovan velikim 
vezirom, koja čast mu je još tri puta (1503, 1510 i 1512) 
povjerena. Umro je 1516. 

Uprava osvojenog hercegovačkog područja povjerena je 
posebnim upravnicima, koji su i dalje imali naslov kraji. 
šnika, a sijelo te Krajine preneseno je iz Kruševca u Foču, 
gdje je turski živalj već vrlo rano uhvatio korijena i imao 
svoj kadiluk. Sve do 1500 upravljaju Krajinom krajišnici, 
a od onda sandžakbezi, te se kao prvi u ovoj časti spo- 
minje Mehmedbeg Obrenović. 

Krajišnici, koji su u to doba vladali, jesu: Ahmed 
kao vojvoda 1466—1470; Hamzabeg 1470—1474, Sinan- 
beg 1474—75, Bajazidbeg 1475—77, Jahjabeg 1477, Su- 
lejmanbeg 1477—78, Ajazbeg 1478—83, Mustafabeg Mi- 
livojević 1483—86, Ahmedbeg 1486—88, Hadžibeg 1488— 89, 
Mustafabeg 1489—93, Sulejmanbeg 1493—97, Ahmedbeg 
Vranešević 1497—1500. Kao sandZakbezi slijede: Mehmed- 
beg Obrenović 1500—04, Sinanpaša Borovinić 1504—06, 
Mehmedbeg Isabegović 1506—09, Dautbeg 1509—10, Ka- 
sumbeg 1510, Mehmedbeg Obrenović po drugi put 1510— 
11, Hasanbeg Mihajlovió 1511—13, Mehmedbeg Isabegovic 
po drugi put 1513—15, Skenderbeg Vraneševié 1515—17, 
Mustafabeg Bogojević 1517—18, Azami-Hasan 1518—20, 
Ahmedbeg 1520—22, Muradbeg 1522, Mahmudbeg 1522. 

Od ovih se isticao Hamzabeg intervencijom u raspra- 
vama oko ostavštine hercega Stjepana i što je om prvi u 
Hercegovini počeo kupiti adžemi-oglame. Ahmedbeg Vra- 
nešević bio je podrijetlom Hercegovac, sin Isabega Vrane- 
ševića, unuk Heraka Vraneša i nećak Ibrahima Vraneša. 
Hrvatskog podrijetla bio je i Mehmedbeg Obrenović, sin 
Petra Obrenovića i brat sandžakbega Kalinpaše, a bio 
je prije nastupa službe grčki sandžakbeg. Sinanpaša Bo- 
rovinić, prije rumelijski beglerbeg, potomak je Tvrtka Bo- 
rovinića, rođaka vojvode Radosava Pavlovića, a po ženi 
zet Balše, sina Hrvojina, isticao se kao veliki prijatelj 

Dubrovnika. Mehmedbeg Isabegovié, sin Isabega Hranu- 
Bia, bio je dva puta hercegovački sandžak. O njemu piše 
dragoman Skenderbeg, da je »krotak človek, kakono za 
Sinanbega«, te svjetuje Dubrovčane, da se na njega »nešto 
vele ne trate i ne spenžaju«. G. 1466—1468 upravljao je 
zemljom Pavlovića (Borčem), 1507 ratovao je u Anadolu 
te je prodro do Ankare, a 1508 vratio se u Hercegovinu. 
G. 1507 počeo je graditi Skadar, 1508 pojačao je utvrde 
Hercegnovog, kamo je dopremao drvenu građu iz onda još 
šumovite Neretve, a boravio je sam u Novom nadzirući 
gradnju. Njegovi nasljednici nastavili su taj posao, a oso- 
bito Mehmedbeg Obrenović kroz više od 10 godina. Musta- 
fabeg Bogojević, čija su imanja bila u Skoplju, istakao se 
kao graditelj kamene ćuprije preko Bregave nedaleko Poči- 
telja, a 1517 sudjelovao je na vojni sultana Selima I u 
Siriji i Egiptu. 

U doba, kada se Turci pojavljuju u Bosni kao osvajači, 
vladale su u zemlji prilike, koje su konačno osvojenje 
učinile upravo neizbježivim. Dinastičke razmirice, razdor i 
omraza između velikaških kuća, koji zahvatiše i niže plem- 
stvo, vjerski progoni diktirani iz Ugarske i Rima, po- 
manjkanje narodne svijesti i rodoljublja, kolebanje između 
hegemonije ugarske i turske, patrijarhalna primitivnost 
državne organizacije: sve je to olakšalo ratoborne operacije 
Turaka, za koje je povoljno tlo priredila prethodna miro- 
ljubiva penetracija i pojedine kolonije u Foči, Rogatici i 
Vrhbosni; sve je to utiralo puteve vojskama, koje su imale 
poslije doći. 

Što je pogibelj bivala veća, to se plemstvo više prikla- 
njalo osvajačima: oni ih nastoje u međusobnim razmiri- 
cama predobiti na svoju stranu; oni daju carskoj porti ili 
begovu divanu sinove kao taoce, a tu se oni redovno po- 
turče; u nadi, da će sačuvati imovinu i položaj, oni pre- 
laze na islam, a isto tako prelaze u masama patareni, siti 
progona, a prelaze to lakše, što su i u islamu našli dvije 
njima svojstvene ustanove: svetkovanje petka i civilni brak. 
U ovakvim prilikama nije trebalo, a nije ni bilo nekog 
nasilnog poturčivanja ni vjerskog proganjanja, a glasovita 
ahdnama, izdana 1463 na Milodražu fra Angelu Zvizdoviću 
i katolicima, bila je akt vjerske tolerancije, kakve Evropa 
u prošlosti i u tri slijedeća stoljeća nije doživjela. 

ređujući upravu u novoosvojenim krajevima Turci nisu 
obarali stare ustanove i nasilno nametali svoje, nego su 
prepuštali vremenu, da ono postepeno i gotovo neosjetljivo 
to provede. Oni nisu ubijali ni proganjali plemstva ni 
naroda, koje panički strah nije otjerao u tuđinu, što više, 
oni Bošnjacima daju priliku, da utječu na sudbinu svoje 
domovine. Od najviših do najnižih mjesta nalazimo u Bo- 
sni na čelu pojedinih grana uprave i domaće sinove. Stara 
administrativna podjela ostaje ista, tek Bosnom upravljaju 
sandžakbezi, a Hercegovinom krajišnici. 

Na čelu Bosne nalazimo domaće ljude kao Isabega Hra- 
nušića, Skenderbega Mihajlovića, Sinanpašu Borovinióa, 
Mustafabega Juriševića i gazi Husrefbega; na čelu Herce- 
govine Ahmedbega Vraneševića, Mehmedbega Obrenovića, 
Sinanbega Borovinića, Mehmedbega Isabegovića, Hasanbega 
Mihajlovića, Skenderbega Vraneševića, Mustafabega Bogo- 
jevića i Sinanpašu Borovinića. Naši ljudi popeli su se čak 
i na stolicu velikih vezira kao glasoviti vojskovođa Mah- 
mudpaša Hrvat i Ahmedpaša Hercegović, koji je tu čast 
obnašao četiri puta. 

I stara razdioba zemlje na vojvodine, župe i knežije 
ostala je nepromijenjena i u dokumentima se spominju 
vojvodine Foča, Pavlova zemlja (Borač), Dabar, Nevesinje, 
Rudine, Trebinje, Cernica, Mostar, Primorje, Donji Vlasi, 
Vrhbosna i t. d. Nisu rijetki slučajevi, da na čelu ovakvih 
upravnih jedinica nalazimo kršćane, koji su i na dvoro- 
vima sandžaka i krajišnika, pa i na samoj Porti, bili cije- 
njeni kancelari ili poklisari, jer hrvatski jezik bio je za 
Mehmeda II. diplomatski jezik na Porti, a u sandžacima i 
krajiškoj upravi službeni. Kao kancelare znamo Heraka 
Vraneša, Pokrajca Dijakovića, Vuka Baličevića, Ivana Ra- 
dičevića, Ivka Konjhodžića, a kao poklisare Tvrdišu Bogu- 
tovića, Branilu Stjepanovića, Vlaha Svinjarevića, Živana 
Pripčinovića, Vuka Vraneša, Stjepana Sratinovića, Vukana 
Dubravčića, Vlaha Pokrajca, Milivoja Mihočevića i t. d. 
Vojvode u Trebinju bili su Herak Vraneš i Radivoj, u Sara- 
jevu Muratbeg Tardić, a knez u Donjim Vlasima Herak 
Vladisalić. To su samo ličnosti, koje su nam poznate po 
prezimenu, a bezbroj ih je, koje znamo samo po krsnom 
imenu: Brailo, Tvrtko, Branisav, Teodor, Petar, Mihajlo, 
Aleksa i drugi. 

Kraj tolikih hrvatskih kancelara na Porti i na dvorovima 
sandžakbegova i krajišnika nije ni čudo, da je bosančica 
bila službeno saobraćajno pismo, dočim se arapsko u to 
doba prijelaza ograničavalo na vjerske i šerijatske institu- 
cije, i ta bosančica, koja je u Dubrovniku dobila kaligraf- 
ski oblik i kojom je pisan poljički statut, koju su bosanski 
franjevci do polovine 18. st. upotrebljavali u svojim matri- 
kulama, a fra Matija Divković je preudesio za štampu, sa- 
čuvala se u begova sve do nedavna kao kućno pismo. 

Kako se vidi, Turci nisu rušili i razarali autohtone insti- 
tucije, da na ruševinama izgrade nove, nego su prepustili 
vremenu, da ih istroši i prilagodi novim. Pa i na samim 
grobljima nalazimo često, u istom oboru, s jedne strane 
groblja kršćanskih starenika, a do njih grobove njihovih 
poturčenih potomaka, Taj promiskuitet zapažamo i u mno- 
gim danas živućim porodicama istog korijena, gdje je je- 
dna grana islamska, a druga ostala kršćanska, a u obim još 
živi uspomena starog zajedničkog podrijetla. 

LIT.: С. Truhelka, Tursko-slovjenski spomenici dubrovačke arhive, 
GLZM, XXIII., Sarajevo 1911; Isti, Die geschichtliche Grundlage der 
bosn. Agrarfrage, Sarajevo 1911; Isti, Gazi Husrefbeg, njegov život i 
njegovo doba, GLZM, XXIV.; Isti, Nekoliko mlađih pisama bosanske 
gospode pisanih bosančicom, GLZM, XXVI.; Isti, Stari turski agrarni 
zakonik za Bosnu, GLZM, XXVIII.; Isti, Isabeg, brat hercega Stefana, 
GLZM, XXIX; Gl. Elezović, Turski spomenici, 1., Beograd 1940; Isti, 
Skopski Isakovići i Paša Jigit beg, Glasnik skopskog nauč, dr. XI., 
1932; VI. Ćorović, Historija Bosne, 1., Beograd 1940. CE 


BOSNA POD VLAŠĆU TURAKA, Bosna pod utjecajem islama 
do kraja 17. st. S propašću bosanske države nestalo je kroz 
jedno stoljeće i njezina dotadašnjeg zemljišnog jedinstva; 
sandžak, koji se prema središtu nove vlasti u njoj prozvao 
vrhbosanski, ograničio se uglavnom na središnju Bosnu i 
dio Dolnjih Krajeva. To je pogranično zemljište dobilo 
s vremenom izrazito ratničko obilježje. Kada je u prvoj 
polovini 16. st. probijen obrambeni pojas oko Srebrenika 
(1512), Jajca (1527) i Klisa (1537), poraslo je i vojničko 
značenje bosanske jezgre, i ona je 1583 podignuta na paša- 
luk. Do velikog uzmaka Turaka potkraj 17. st. bosanski je 
namjesnik imao pod sobom osam sandžaka: bosanski, her- 
cegovački, kliški, lički, bihaćki, cernički, požeški i zvor- 
nicki. Unatoč znatnom upravnom području i velikim puno- 
moćima bio je ipak podložen budimskom veziru. 

Turci su donijeli sa sobom razvijenu upravnu tradiciju 
centralistički uređene perzijske i bizantske države. S po- 
gibijom moćnih rodova uklonili su odmah feudalni način 
državne uprave i predali je u ruke plaćenom činovništvu, 
koje je ovisilo o volji sultana. U skladu sa šerijem, svetim 
zakonom islama, nisu preuzeli ni vezanosti kmeta za ze- 
mlju; ova je pripadala isključivo sultanu, koji ju je po 
volji predavao svojim podanicima. Seljak je uživao pravo, 
da slobodno obrađuje svoju baštinu i da na njoj stalno 
živi. Premda je prodavanje ovih prava bilo protivno za- 
konu, ono je u doba općenitog propadanja ubrzalo teme- 
ljitu izmjenu posjedničkih odnošaja. Dolazak je Turaka u 
mnogom olakšao položaj seljaka, pa je razumljiva pojava 
prelaženja na islam poglavito u redovima seljaka i malih 
plemića, koji su time preuzeli i dužnosti vojničke naravi, 

Daljnu je promjenu izveo spahinski sustav; na timarima 
i zijametima, kojih su prihode dobivali spahije u leno, 
osnivalo se ustrojstvo konjaničke vojske. Taj je sustav 
obuhvatio i ostatke staroga plemstva, koje se održalo na 
svojim nasljednim dobrima. I ono je prelazilo na islam; ` 
među spahijama bilo je dosta kršćana, ponekad i s musli- 
manskim imenom, sve do kraja 17. st. 

Islam se ukorijenio u Bosni još prije njezina pada, ali 
se tada, kao i kasnije, širio tek postepeno; nema dokaza o 
njegovu nasilnom širenju niti postoje pouzdani suvremeni 
podatci o nekom iznenadnom primanju islama u većim 
razmjerima. Prolazeći najprikladnijim putom kroz središ- 
nje krajeve od Vrbasa preko Lašve па Vrhbosnu B. Kuri- 
pešić svjedoči 1530 — možda ponešto pretjerano — da u 
Bosni ima turskih vojnika i činovnika, a da se slučajevi 
poturčivanja ograničavaju na mladost i lakoumnost poje- 
dinaca. Nema sumnje, da su Turci različitim sredstvima, 
a ponajviše materijalnim pogodnostima, nastojali proširiti 
islam tamo, gdje je to poslužilo daljem učvršćenju nji- 
hove vlasti u tako izloženoj zemlji: duž vojničkih cesta, 
na gorskim lancima i oko tvrdih gradova. 

S vremenom se sve više osjećao utjecaj krajišničke bor- 
benosti, a s njome je rastao i zamah islama, pomognut 
mnogim kulturnim tečevinama istoka. Za mnogostruko 
prožimanje kršćanskih i muslimanskih elemenata postala 
je još u 16. st. značajnom pojava poturá. Veliki je dio 

pučanstva, poglavito na selu — zbog čega jedan domaći 
rječnik iz početka 17. st. smatra potura istovjetnim sa se- 
ljakom — primio doduše islam, ali je zadržao i mnoge 
osobine kršćanstva, pa i sam znak križa. Još u 17. st. 
zabilježio je jedan zapadni pisac, da ima muslimanskih 
vojnika, koji čitaju Novi Zavjet i vjeruju, »da je Muha- 
med onaj duh utješitelj, koga je Isukrst svojim učenicima 
obećao«. 

Uporedo s »carskim mirom« i smanjenim dancima unio 
je islam u Bosnu i novi stil života, koji je trijeznošću 
svojih uredaba kao i skladnom istančanošću svojih oblika 
značio pravi napredak. Sada se tek razvija u Bosni gradski 
život, dotle nepoznat njezinim stanovnicima. Socijalni 
smisao islama očituje se u različitim zadušjima, koja 
podižu općenitu razinu svagdašnjice. Osim džamija i nji- 
hovih munara, koje mijenjaju bosanski krajolik, osnivaju 
se škole, kupališta, javne kuhinje, konačišta i tržnice. Novo 
osjećanje ljepote, najuže povezano s islamom, iživljava se 
u vrtovima s istočnjačkim cvijećem i vodom tekućicom, 
pa u brojnim česmama i šadrvanima na gradskim trgovi- 
ma. Smisao za red u javnom životu pokazao se već pri- 
godom postanka nove uprave u sastavu katastra, a briga 
za sigurnost putova u mnogim gradnjama, među kojima 
se ističu osobito kameni mostovi iz 16. st. (»rimski most« 
u Mostaru iz 1566 i dr.) i brojni hanovi duž cesta. 

Pod utjecajem su islama nastajale i nove duhovne vre- 
dnote; u umnom i pjesničkom radu pojedinaca odrazila 
se bogata baština istočnjačke mudrosti, a u narodnoj je 
pjesmi našao savršen izraz osjećajni i ratnički mentalitet 
uglavnom najvišeg društvenog sloja kod bosanskih musli- 
mana. Ćafi Hasan Pruščak piše 1595 politički-povijesnu 
raspravu o Uredbi svijeta, koja je po želji Mehmeda III. 
prevedena s arapskog jezika na turski. Junačkoj pjesmi, 
koja je nikla na »krvavoj krajini«, najveóma oko Bihaća 
i Cazina, daje okosnicu prije svega lik Gerz-Eljasa (Đer- 
zelez Alije), koji je 1491/2 zarobljen u borbama slavnoga 
Bošnjaka Jakub-paše s banom Derenčinom. Većina je pak 
pjesama očuvala spomen na nekoliko ratnika iz 17. st., koji 
su bili suvremenici: to je sandžakbeg u Bihaću Mustaj-beg 
lički, koji je pao 1676 u boju s Krstom Delišimunovićem, 
zatim Hrnjica Mujo, buljukbaša u Kladuši (1641), i Tale 
Ličanin. 

Povećani su ratni napori doveli od početka 16. st. do sve 
jačeg poreznog pritiska, koji je položaj kršćanske raje uči- 
nio naskoro nepodnošljivim. Već potkraj vladavine Sulej- 
mana II. javljaju se neki znaci unutrašnjeg opadanja, a 
tijekom 17. st. vidljivo slabi dotadašnja ekspanzivna moć 
Turaka, Raja, koju je »Bog Turcima poklonio, da im 
izmet (službu) čini«, ne plaća u 16. st. samo desetinu spa- 
hiji, a zlokobni harač (džiziju)) sultanu; težina se njezinih 
davanja ne iscrpljuje samo u telosu, danku u vlastitoj dje- 
ci, koji je raja plaćala katkad i poslije 1638, kada je on pre- 
stao službeno postojati. Opadanje je uprave i reda ne- 
povoljno djelovalo na sigurnost života i imanja, koji su 
odsad izloženi različnim oblicima nasilja. A »zulum ili na- 
silje je otac hajdučije«, koja se pojavljuje među najsiro- 
mašnijima. Mnoga pojedinačna nasilja urodila su napokon 
u polovini 16. st. tom društvenom pojavom, koja je u sebi 
oličila socijalni i politički prosvjed ugnjetene raje. Bosna 
je postala upravo kolijevka tog općenitog pokreta na 
Balkanskom poluotoku, a u liku Mijata Tomića utisnula 
mu je i neke crte vjerskog zanosa svojstvena katoličan- 
stvu. U to se doba povlače kršćanska naselja s prometnih 
cesta u planinu, a stočarski način života potiskuje na mno- 
go mjesta obradbu zemlje. Tragovi se nekadašnjeg ple- 
menskog ustrojstva u takvim prilikama osvježuju i pre- 
tvaraju opet u životnu potrebu. 

Aktivni se otpor raje očituje i u grupama uskoka, koji 
stupaju u vojničku službu na kršćanskoj strani, a iz razno- 
likih patnja pograničnog stanovništva izviru sekidbene 
struje, koje su uz islamizaciju glavni čimbenik u životu 
turske Bosne. Potreba za radnim rukama ne navodi osva- 
jača samo na vjersku snošljivost, kako se ona odražava u 
ahdnami Mehmeda II. bosanskim franjevcima. Pusta se 
zemljišta naseljavaju novim pučanstvom, koje prvi svjedok 
njegove pojave u Bosni Kuripešić naziva Surffen spomi- 
njući usto imena Vlasi, Ćići i martolozi (> Migracije). 
U stalnoj mijeni naselja, koja je trajala stoljećima, musli- 
manski je elemenat uglavnom ostao na svojoj zemlji i 
sačuvao mnoga obilježja sredovječnog života, od nazivlja 
mjesta do ikavskoga govora. 

Dodir triju vjera na neobično osjetljivom području, na 
kome se vjekovna borba vodila u znamenju vjerskih sim- 
bola, ponovio je u nekom pogledu problematiku vjerskih 
cdnošaja u srednjem vijeku. S porazima na bojištu i s 
nepouzdanošću raje ustupila je na strani osvajača snošlji- 
vost vjerskoj nesnošljivosti, a reforma kalendara poslije 
1582 kao i težnja poglavara obnovljene pećke patrijaršije 
(1557) za vlašću nad katolicima razdvojile su i raju. Nje- 
zin se stvaralački rad morao uz takve uvjete ograničiti 
na najpreču duševnu hranu; vjerska je utjeha dala u fra- 
njevaca 17. st. pobudu za književna djela, u kojima je 
oživjela tradicija hrvatske glagolske knjige, a narodna je 
pjesma izrazila težnju politički i društveno potištenih. U 
samostanima franjevaca potaknule su brojne teškoće, na 
koje su oni nailazili, sastav nekih ljetopisa, koji u svojoj 
skromnosti sadrže vjernu sliku tadašnjeg života. 

Feudalizacija i postanak čitlučkog sustava. Uz neogra- 
ničenog nosioca vlasti i dobro izvježbanu stajaću vojsku 
turska je moć počivala na društvenoj jednakosti njezinih 
nosilaca; u doba njezina širenja do kraja 16. st. priječila 
je ova postanak staleških razlika u muslimana. Kako je 
islam uklonio i etničku opreku, koja je osvajača dijelila 
od pobijeđenoga, dala je i Bosna obilan prinos stalnoj 
obnovi vladajućeg sloja. Iz njezinih su sela potekli mnogi 
veziri i paše; prema jednom računu bilo je od 1544—1612 
devet velikih vezira iz Bosne, a samo podrinskoj porodici 
Sokolovića pripadala su, prema domaćem povjesničaru Pe- 
čeviji, dva velika vezira, pet vezira i deset begova. Suvre- 
menik M. A. Pigafetta svjedoči o neobičnom značenju 
hrvatskog jezika (crovata lingua) na Porti u polovini 
16. st.; taj jezik »poznaju svi Turci, a napose ratnici«. 

Poslije g. 1593, koju su turski ljetopisi zbog poraza pod 
Siskom prozvali »godinom rasula«, zamrla je s Hasan-pa- 
šom Predojevićem ubojita snaga carstva. Otad ulaže ono 
svoje sile u održanje stečenih posjeda. U općem opadanju, 
koje je potkopalo temelje države — od oslabljene središ- 
nje vlasti do pretvaranja janjičarskog reda u nasljedni 
stalež — smanjivao se i utjecaj Bosne na cjelinu carstva. 
S krajem 17. st. prestaje, štoviše, i književni rad Bošnjaka 
na istočnim jezicima. 

Često prepuštena sebi u mnogim ratovima i neprekid- 
nom četovanju na Krajini Bosna je tijekom 17. st. postigla 
neke vrste autonomiju. Uz vezira počeo je sve više rasti 
ugled skupštini ajana, velikaša, koje je vezir običavao sa- 
zvati poslije bajrama, da s njihovim savjetom i pristankom 
donese važnije odluke. Nagli uzmak turske moći u »bečkom 
ratu« (1683—99) potisnuo je uglavnom Bosnu u njezine 
sredovječne međe i izložio je još više protivniku. Sve je 
to olakšalo uspon do vlasti moćnim rodovima različitog 
podrijetla. 

Na početku 18. st. nastaje ponajviše od dizdara, koji su 
prvobitno vodili brigu o obrani pograničnih tvrđava, novo 
vojničko-političko plemstvo. Oni su postali s vremenom 
gospodari svojih tvrdih gradova i župa oko njih. Kao voj- 
nički zapovjednici i upravnici tih područja prozvani su 
kapetani, a svoju su čast uspjeli učiniti nasljednom. Ova 
promjena u ustrojstvu vojne granice proširila se postepeno 
i na unutrašnjost zemlje, koja je naposljetku podijeljena 
u 48 kapetanija. Uz potomke starog plemstva i glavare ja- 
njičara kapetani su prisvojili svu vlast i poslužili se njo- 
me, da uvećaju svoje bogatstvo i zemljišni posjed. Bosna 
postaje doista država u državi. Njezin vezir zastupa još 
uvijek središnju vlast, ali je ovisan o pojedinim mogućni- 
cima i njihovim strankama. Dotadašnji red uzmiče pred 
samovoljom tih mogućnika, koji se bez predaha bore među 
sobom i ujedno pojačavaju svoj pritisak na raju. 

Pretvaranje seljačkih baština u čitluke, koje obrađuje 
potpuno ovisni kmet, pojavilo se u 16. st. s nekim sluča- 
jevima prodaje prava na zemlju. Ta je promjena dobivala 
pomalo silovit oblik. Mnogi se bjegunci iz Ugarske i 
Hrvatske nastanjuju potkraj 17. st. u Bosni. Raja, u kojoj 
su kršćanski uspjesi kao i svijesno djelovanje kršćanskih 
sila probudili nadu u oslobođenje, doživjela je bolno ra- 
zočaranje. Njezini gospodari gledaju odsad u njoj opasna 
protivnika i odbacuju svaki obzir. Nestaju kršćanski spa- 
bije, a narodnim se glavarima oduzimaju povlastice, na 
kojima se osnivala neka samouprava u kršćanskim naselji- 
ma s vojnom dužnosti (vojnikluk). Ne proširuje se samo 
spahinski sustav, koji se razvija u nasljednu ustanovu, 
nego i silom nagone kršćanskoga seljaka, da se odrekne 
svojih prava na baštinu; u tome su prednjačili janjičari. 

Taj je razvitak zahvatio i ostale pokrajine na Balkan- 
skom poluotoku, a 1777 dobiva napokon zakonsku potvr- 
du; begovi i age prisvajaju potpuno zemlje svojih kme- 
tova. Sredeniji odnosi na granicama smućuju ratničko 
plemstvo, naviklo na četovanje i plijen. Ukoliko ono po- 
staje siromašnije i teže se snalazi u promijenjenim prili- 
kama, utoliko jače pritište raju. Mjesto zakonite devetine 
iznuđuje od kmetova trećinu, a besplatni rad njihovih 
ruku pretvara u samovoljno beglučenje. Trudom tih istih 
ruku isušuje ono močvare i krči šume na državnom ze- 
mljištu, a novo tlo naseljava novim kmetovima. Do toga 
pogoršanja u životu kršćanskog sela nije došlo odjednom, 
niti se ono zbilo svagdje na isti način. Kako se protivilo 
zakonima, poprimilo je različite oblike i proizvelo znatne 
razlike u dužnostima pojedinih sela prema njihovu gospo- 
daru. Agrarno pitanje postaje pokretnom silom daljeg 
razvoja u Bosni. Kako su zemlju rajinsku obrađivali 
s neznatnim iznimkama samo kršćani, pitanje je posjedni- 
čkih odnošaja moralo sada poprimiti još izrazitije vjersko 
obilježje. Potkraj 18. st. odredio je vezir, da se i tamnom 
vanjštinom svojih haljina moraju kršćani razlikovati od 
muslimana, koji nose odjeću zelene ili crvene boje. 

Ali je raja našla doskora zaštitnika u središnjoj vlasti; 
ta je ulazila u sve žešće sukobe s odbojnim snagama, koje 
su težile za neograničenim gospodstvom u političkom i 
društvenom životu. 

Borba plemstva protiv reforama. Samosvijest se ovih 
mogućnika razvila s vremenom do uvjerenja, da baš oni 
tvore »bedem islama«. Potkrepu su tome nalazili u či- 
njenici, da su se poslije teških udaraca »bosanskog rata« 
Eugena Savojskoga potkraj 1697 morali u obrani zemlje 
osloniti uglavnom na vlastite sile i da su u tome pokazali 
nesumnjive uspjehe. Zemlja se pretvorila u utvrđeni voj- 
nički tabor; na njegovim se malenim utvrdama lomio na- 
let protivnika, a otpornost se njegovih boraca očitovala 
punom mjerom u pobjedi Ali-paše Hećimovića kod Banje 
Luke 1737 kao i u njihovu držanju u vrijeme srpskih 
ustanaka na početku 19. st. Prokušavši jednom svoju moć 
bosanski mogućnici nisu dopustili, da im se ona bilo čime 
okrnji. Janjičari se još u polovini 18. st. odlučno protive 
oporezovanju i podnose prvi strahoviti progon. Taj otpor 
raste pogotovu od kraja 18. st., kada sultan Selim III. po- 
činje s radom na obnovi središnje vlasti i na reformama. 
U Carigradu se napokon spoznalo, da država može opsto- 
jati i napredovati samo onda, ako svoje uređenje uskladi 
s onim kršćanskih država. Da je najprije vojnički podigne, 
Selim osnuje nizami džedid (novu organizaciju), vojsku, 
izvježbanu i opremljenu poput vojske kršćanskih sila. 
Bošnjaci su te reforme shvatili kao uzmak pred kršćan- 
stvom i navještaj propasti islama. Bosanski su pak velikaši 
naslutili u tim novostima s pravom opasnost za svoju moć; 
oni su osjetili u njima pokušaj, da se opet podlože volji 
središnje vlasti. U takvim prilikama ističe se osobito lič- 
nost vezira, nosioca te volje. »Bošnjaci — kaže suvremeni 
pisac — štuju vezira samo utoliko, ukoliko je njegova 
pravda neumoljiva. Ako je mekan i dobrodušan, oni ga 
smatraju slabim te ga preziru. Oni su uvjereni, da valja 
prolijevati krv, ako se hoće nad njima vladati.« Kako se 
u to prelazno doba nisu još razvili novi oblici političke 
uprave, u zemlji se razmahala hajdučija, krađa i palež. 

Dolazak krutoga Dželaluddin-paše 1820, koji je Bosnu 
oslobodio različitih nasilnika i povratio joj mir, donio je 
samo kratak odah. Ukinuće janjičarske vojske 1826 uzbudi 
i srednje slojeve u gradovima; odredbe su središnje vlasti 
odbacili kao nezakonite, a neki su nezadovoljnici izabrali 
čak novog vezira. Bezobzirnost Abdurrahman-paše, koji 
je 1827 došao u Bosnu s posebnim ovlastima, napunila je 
isprva zemlju strahom; kod skupljanja vojske izbili su po- 
novno neredi i prisilili najzad vezira, da sramotno napusti 
Sarajevo, kamo je nakanio prenijeti svoje sjedište. 

Poslije znatnih gubitaka u zemljištu 1829—30 otpor je 
pojedinih paša ugrozio sam opstanak carstva. U općenitom 
polomu odluče bosanski prvaci, da ponovni pokušaj orga- 
niziranja nizama suzbiju u korijenu zajedničkim pohodom 
s Mustafa-pašom Bušatlijom protiv Mahmuda IL, koga su 
nazivali »daur-sultanom«. Teška odluka razdvoji prvake; 
bercegovački se kapetani odijele i zadrže vjernost sultanu. 
Odmetnici, sakupljeni u Tuzli, izaberu na početku 1831 za 
vođu Husein-kapetana iz Gradačca i postave zahtjev, da 
se Bosni prizna potpuna autonomija. Bosna će plaćati go- 
dišnji danak i birati sebi sama vezira, a Porta se mora 

odreći svakog upletanja u njezine unutrašnje poslove. Tako 
bi bosansko plemstvo postavilo čvrstu branu protiv svake 
reforme i sačuvalo netaknute svoje povlastice. 

Usprkos Huseinovoj pobjedi na Kosovu i usmenom pri- 
stanku velikog vezira Rešid-paše propadne ubrzo i taj 
pokušaj. Uzajamno nepovjerenje velikaša kao i opravdana 
suzdržljivost raje osamili su ljeti 1832 »viteza od Bosne«, 
kako se sam Husein prozvao. Uporno odbijanje vojničkih 
reforama dovede najzad do napadaja Mahmud-paše; pora- 
ženi Husein ostavi Bosnu, a paša je umiri općim oprošta- 
jem. Bosansko se plemstvo povlači otad nepovratno s po- 
vijesne pozornice; 1835 gubi nasljedne kapetanije, koje 
zamjenjuje činovnička uprava, a 1836 nestaje i spahinskog 
sustava. Krajina se doduše odmeće, a raja, u kojoj se pod 
utjecajem susjedstva budi narodna svijest, počinje 1834 
oružanu borbu, koja se otad očituje u mnogim mjesnim 
ustancima. Njezino pouzdanje raste i s velikim lozinkama, 
koje je Abdul Medžid navijestio 1839 u svom hatišerifu 
iz Gjülhane. 

Slom plemicke vladavine. Bosna se i dalje bunila, ali 
su svi ti časoviti pothvati ostali uzaludni. Hercegovini je 
naprotiv čvrsta ruka Ali-paše Rizvanbegovica, njezina je- 
dinog vezira, nagrađena za vjernost 1832 nasljednim paša- 
lukom, donijela stanoviti napredak. Promišljenom upra- 
vom i osobitim smislom za gospodarstvo nastojao je izgra- 
diti Hercegovinu u vlastitu državu. Došavši kao potomak 
stolačkih kapetana do vlasti u borbi s braćom, nije ni kao 
vezir birao sredstva, da ukloni pojedine stare rodove i 
prisvoji njihove kapetanije. Težeći za bogatstvom nastojao 
je, da povećane poreze i kuluk olakša svojim podanicima 
s pomoću gospodarskog razvoja. Ali je i on prelazio preko 
reformnih zahtjeva Porte i na kraju postao u očima sviju 
oličenje stare feudalne vladavine, koja je zajedno s njime 
i propala. 

Ta je vladavina ishodila sebi još neposredno pred svoj 
konačni pad onaj društveni uspjeh, koji joj je u biti pro- 
dužio život za nekoliko desetljeća usprkos njezinoj poli- 
tičkoj smrti. Namjera Tahir-paše, da ukloni različite zlo- 
porabe u položaju kmeta, a njegove dužnosti posvud izje- 
dnači, postigla je 1848 posve protivan učinak: obvezatna 
je trećina proširena na svu Bosnu i dopunjena polovinom 
od sijena, voća i sočiva. Zabrana se beglučenja nije nigdje 
provela; istu je sudbinu doživjela i odredba, da begovi 
preuzmu trećinu kmetskoga poreza. 

Tako uzbuđenoj zemlji, gdje su se različita pitanja — 
politička, narodna, vjerska i društvena — čudnovato za- 
plela, morao je Omer-paša Latas nametnuti jednom za 
svagda reforme, koje su već 1839 najavljene. On uguši 
1850 sva tri ognjišta ustanka, koji je izbio u Krajini, Her- 
cegovini i Posavini. Otpor je udružio sve muslimane, pa 
su baš pripadnici nižih slojeva vodili u njemu glavnu riječ. 
Kazna je pogodila prije svega plemstvo kao sloj, koji svo- 
jim društvenim značenjem tek omogućava takve pokrete. 
Od istaknutijih velikaša poštedio je Omer-paša svega 
dvojicu; među ostalima pogubio je i Ali-pašu Rizvan- 
begovića, a stotine begova prognao u okovima. Mnogima 
je imutak potpuno razgrabljen ili zaplijenjen. Bivšim se 
spahijama oduzimaju 1851 njihovi posjedi, a begovske je 
šume preuzela država proglasivši slobodu sječe. 

Raja je dočekala Omer-pašu s velikom radošću; njezin 
predstavnik fra Ivan Jukić bio mu je, štoviše, prijatelj. 
Ali je Omer-paša nije poštedio; oduzeo joj je oružje i 
opteretio je različitim dancima, a Jukića poslao u progon- 
stvo. Njegov je postupak otkrio do srži duboku protivnost, 
zbog koje je položaj cijeloga carstva postao doista bezna- 
dnim. S Omer-pašom završuje — prema riječima Bašagića 
— »gospodujući elemenat u Herceg-Bosni svoju burnu 
prošlost«; on se sada »poteže na kraj, a kršćanska raja i 
turski asker (vojska) stupa na površinu«. 

Politički skršena i fizički oslabljena vlastela zadržala su 
svoje društvene povlastice; štitio ih je sam Omer-paša. 
Trećina od plodina pretvara se pomalo u polovinu, a te- 
gobe kmetova oteščava neposredno i državna vlast na- 
cpakom poreznom politikom. Raja odgovara sve žešćim i 
dužim ustancima; od 1851 diže se Hercegovina pod Lu- 
kom Vukalovićem, a 1857—58 predvode franjevci posavsku 
raju u njezinu pokretu za povratak nekadašnje devetine. 
Krimski je rat dao nov poticaj radu na reformama, pa 
je Porta pokušala urediti i agrarno pitanje u Bosni. Duga 
vijećanja s predstavnicima posjednika zemlje i kmetova 
završila su mjeseca safera 1859 objavom Saferskih zakona, 

na kojima se kmetski odnos osnivao do svoga prestanka 
1918. Dotadašnje je stanje dobilo napokon zakonski oblik: 
ogranicuje se donekle pravo begovo, da otjera kmeta, uvo- 
di se medu njima pismeni ugovor, sniZavaju davanja od 
sijena, voća i sočiva na trećinu, a beglučenje se dopušta 
samo u Hercegovini. 

Narodna misao i ustanak raje 1875-78. Poslije mnogih 
uzaludnih napora sustao je ponešto kršćanski pokret; 
hercegovačka su plemena dobila 1863 čak dosta široku 
autonomiju. »Doba mira i rada« za namjesnika Topal 
Osman-paše (1861—69) upoznalo je Bosnu prvi put s mo- 
dernom upravom. Vilajetsko je uređenje privuklo ponešto 
na suradnju i zastupnike raje, a državna vlast nastoji, da 
različitim mjerama pomogne razvoj građanskog staleža i 
da nesklonost plemstva ublaži s pomoću državnih služba. 
Gospodarski je napredak odista razvio poduzetnost gra- 
danstva, ali je dao poticaja i snažnijem buđenju njegove 
svijesti. A toj je okvir turskoga carstva postao naskoro 
preuzak. 

Svijest se raje izgrađivala na vjerskoj osnovi, pa odatle 
potječu i neke njezine bitne oznake. Katoličko je selo 
oduvijek obraćalo oči moćnom cesaru u Beč; u novije 
vrijeme pružao je bečki dvor neku pomoć franjevcima, a 
1840 preuzeo je čak zaštitu nad njihovom pastvom. Tom 
su prilikom istakli franjevci njegova dinastička prava na 
Bosnu; potonja je uostalom već potkraj 17. st. zauzela 
značajno mjesto u njegovu vanjsko-političkom programu. 
Ilirski je pokret privukao franjevce Zagrebu, a plodnim 
radom svojih sljedbenika među njima — I. Jukića, G. Mar- 
tića i M. Nedića — položio je idejni temelj bosanskom 
Hrvatstvu. 

Stanovništvo se grčkoistočne vjere uzdalo naprotiv u 
pomoć srpskih kneževina, s kojima su ga spajale mnoge 
veze. Od 40-ih godina 19. st. posvećuje beogradska vlada 
Bosni osobitu pažnju. Upravljajući se vanjsko-političkim 
smjernicama, kako ih je u svome »Načertaniju« iznio 1844 
Ilija Garašanin, prenosi u nju težište svoje vanjske poli- 
tike. Snatreći o osnovom preporođenju srpskog carstva« 
nastoji predobiti za se i bosanske franjevce. 

Šezdesetih su godina narodna imena potisnula različite 
nazive s vjerskim sadržajem, a pod utjecajem evropskih 
oslobodilačkih pokreta kao i sustavnih priprava kneza Mi- 
bajla proširila se Bosnom mreža prevratnih društava. 
Osman-paši uspije suzbiti njihov rad na ustanku, koji je 
smrću kneževom 1868 potpuno zapeo. Težnje su kršćana 
našle tada svoj izražaj u Martićevim Osvetnicima, kao i u 
Krvavoj knjizi fra A. Kneževića (1869). 

U posljednjih devet godina, koje su prethodile njezinu 
gubitku, izmijenilo se u Bosni petnaest namjesnika. Na- 
skoro poslije odlaska Osman-paše izbijaju opet neredi i 
nasilja, a djelatnost se državne vlasti guši u novčanim ne- 
prilikama, koje ona nije mogla svladati. Godina 1874 na- 
ročito je teška; ljetina je podbacila, cijene rastu, a nekim 
krajevima u kršu prijeti glad. Narodni glavari u Herce- 
govini donose u jesen odluku o ustanku, ali je prava odlu- 
ka pala zapravo mjeseca siječnja 1875 u Beču. Poslije 1853 
pružila se bečkom dvoru po drugi put prilika, da zavlada 
Bosnom. Put Franje Josipa I. po Dalmaciji ubrza doga- 
daje; 19. lipnja dignu se pod hrvatskom zastavom sela u 
stolačkom kraju (»Munja od Gabele«), a na početku idućeg 
mjeseca potakne »nevesinjska puška« općeniti ustanak u 
Hercegovini. U dva mjeseca zahvati on Krajinu i sjevero- 
istočnu Bosnu. Objava državnog bankrota u Turskoj po- 
veća međunarodno značenje ustanka, koji je odjednom 
pokrenuo čitav splet »istočnog pitanja« Ni posredovanje 
velikih sila, među sobom nesložnih, nije moglo donijeti 
smirenje. Svaki se takav pokušaj razbio na Portinu odbija- 
nju kršćanskih zahtjeva, koji su sadržavali ukinuće naj- 
težih poreza, provedbu nekoć obećanih reforama, prenos 
trećine obradiva tla na kmetove i nadzor evropskih sila. 

Potkraj lipnja 1876 proglašeno je u Krajini i Posavini 
sjedinjenje sa Srbijom. Deset dana kasnije navijestila je 
Srbija sultanu rat, a već 8. srpnja priznala je Rusija na 
sastanku u Reichstadtu pravo Austro-Ugarskoj na pripo- 
jenje većega dijela Bosne i Hercegovine. Turska se do- 
duše mirom u San Stefanu obvezala 1878 Rusiji, da će 
spomenute pokrajine dobiti autonomiju, ali je kongres u 
Berlinu stavio 25. članom ugovora u dužnost Austro- 
Ugarskoj, da ih »zaposjedne i njima upravlja«. 

Ustanak je tada bio već ugušen i mnogi su se krajevi 
pretvorili u pustoš. Očaju svladane raje pridružila se i 

velika bijeda maloga muslimanskoga čovjeka, koji je mo- 
rao ponijeti na sebi sav teret rata u krvi i novcu, Opa- 
danje u vrijednosti papirnog novca uvećalo je njegovu 
neimaštinu i dovelo do pojava gladi. Neizvjesnost o sud- 
bini zemlje poslije izgubljena rata unijela je među mu- 
slimane još veće uzbuđenje. Na glas o odluci kongresa u 
Berlinu razvije Hadži-Lojo zastavu svetog rata, objavi pad 
osmanlijskoga gospodstva i sastav autonomne vlade. Na- 
rodni odbor, koji je upravljao pokretom, proglasi opći 
ustanak. Bio je to pokret najširih slojeva. Iz njihove sre- 
dine potekli su i njegovi vođe: uz Hadži-Loju to je Hafiz 
Abdulah Kaugdžić i napose Muhamed Hadzijamakovic, 
koji je ravnao vojnickom obranom. U dizanju ustanka kao 
i daljim borbama istaknuo se i pljevaljski muftija Vehbi 
Semsikadic. 

Gotovo tri nedjelje bile su potrebne generalu J. Filipo- 
viću, da dopre do Sarajeva (19. VIIL), ali su se borbe u 
Krajini produžile do kraja listopada. Otpor je muslimana 
bio tolik, da je protivnik morao upotrijebiti sredstva u 
ljudima i novcu, na koja nije nikad prije pomišljao. 

Hrvatski je sabor već 28. rujna 1878 izrazio u adresi 
kralju želju, da se »ustroj zadobivene pokrajine malo po 
malo tako udesi, kako bi se s vremenom mogao pripojiti 
na ustroj kraljevina Hrvatske, Slavonije i Dalmacije u 
njihovu drZavnopravnomu odnošaju naprama kraljevini 
Ugarskoj«. Prema kraljevu mišljenju prekoračio je time 
sabor svoju nadležnost. Još potkraj 1878 opozvan je gen. 
Filipović, a iduće je godine povjerena uprava nove pokra- 
jine zajedničkom ministarstvu financija. U tome je dr- 
žavnopravnom položaju ostala Herceg-Bosna do nestanka 
austro-ugarske vlasti. 

+: О. A. Knežević, Carsko-turski патјеѕіпісі u B. i H., Senj 
1887; S. Bašagić, Kratka uputa u prošlost B. i H., Sarajevo 1900; Isti, 
Znameniti Hrvati Bošnjaci i Hercegovci u turskoj carevini, Zagreb 
1931; L. Thallóczy, Geschichte, Die ӧѕіегг.-ипр. Monarchie in Wort 
und Bild: Bosnien und Herzegowina, Beč 1901; M. Prelog, Povijest 
Bosne, II. i Ш., Sarajevo 1912; V. Ćorović, Bosna i Hercegovina, Beo- 
grad 1925; M. Batinić, Djelovanje franjevaca u B. i HV p- 
Zagreb 1883 i 1887; J. Jelenió, Kultura i bosanski franjevci, IL, Sarajevo 
1915; V. Skarié, Sarajevo i njegova okolina od najstarijih vremena 
do austro-ugarske okupacije, Sarajevo 1937; T. Smitiklas, Dvijestogo- 
dišnjica oslobođenja Slavonije, I., Zagreb 1891; Ć. Truhelka, Historička 
podloga agrarnog pitanja u Bosni, GLZM, XXVII, Sarajevo 1915; 
H. Mehmed Handžić, Jedan prilog povijesti prvih dana širenja islama 
u B. i H., Kalendar Narodna uzdanica, VI., 1938; Isti, Islamizacija B. 
i H., Sarajevo 1940; V. Čubrilović, Poreklo muslimanskog plemstva, 
Jug. ist. čas., L, 3—4, Beograd 1933; V. Skarić, Uticaj turskog vlada- 
nja na društveni život, Knjiga o Balkanu, IL, Beograd 1937; Isti, 
Postanak i razvitak kmetstva и B. i H., Selo i seljaštvo, Sarajevo 
1937; V. Klaić, Bosna. Podatci o zemljopisu i povijesti B. i H., Za- 
greb 1878; L. Ranke, Die letzten Unruhen in Bosnien 1820—1832, 
Hist.-politische Zeitschrift, II., 1933; Bosanski prijatelj, 1., Zagreb 1850, 
IL, 1851, i Ш., 1861. J. Šk. 

BOSNA I HERCEGOVINA OD 1878 DO 1918. Radi okupacijskog 
mandata, što ga je berlinski kongres povjerio Austrougar- 
skoj monarhiji, našla se ova pred teškom zadaćom: da 
smiri zemlju, rastrganu političkim trzavicama, da uvede 
modernu upravu i da podigne zemlju u gospodarskom i 
kulturnom pogledu. Kako je zemlju trebalo oružjem u 
ruci osvojiti, prirodno je, da je ona dvije-tri godine ostala 
pod vojničkom upravom, a ova se u prvom redu bavila 
time, da izgradi putove i ceste, potrebite ne samo iz stra- 
teških, nego i prometnih razloga. U tome je vojska posve 
uspjela. U zemlji, koja — osim komadića ceste od Sara- 
jeva do Ilidže i od Jablanice do Mostara — prije okupacije 
nije imala ni pedlja kolne ceste, nastala je u roku od tri 
godine cestovna mreža, koja je Sarajevo vezala sa svim 
kotarskim mjestima. Te ceste istina nisu bile prvorazredne, 
nego su, kao i rimske, slijedile najpreči pravac, pa i preko 
planina strmim usponima; ali su one ipak zadovoljavale 
potrebi, osobito kada je izgrađena uskotračna željeznica 
Brod—Zenica, koja je kasnije produljena do Sarajeva. 

Pokušalo se nešto i na polju školstva, te su inteligent- 
niji podčasnici postavljeni za učitelje na osnovnim ško- 
lama bar u pojedinim kotarskim mjestima. 

Organizaciju upravne službe u Bosni vanredno je una- 
prijedila činjenica, da je radi razvojačenja Vojne krajine 
bilo na pretek vojnih činovnika i činovničkog podmlatka, 
odgojena u takozvanom »Grenzverwaltungskurs«-u u Beču. 
Tako je Bosna već od prvih dana nove uprave imala od- 
ličan zbor suradnika, koji su bili na glasu radi admini- 
strativne spreme, pouzdanosti i požrtvovnosti u vršenju 
službe. I tako su hrvatski graničari položili prvi temelj 
onom dobrom glasu, na koji je bosansko činovništvo kao 
uzor-činovništvo izišlo na glas ne samo u monarhiji, nego 
i u Evropi. Svaki od njih kao Hrvat poznavao je jezik i 





BOSNA I HERCEGOVINA 


razumijevao mentalitet bosanskih Hrvata, a mnoge upravne 
tekovine vezane su uz imena tih krajiških upravnika. 

Novo razdoblje u povijesti bosanske okupacijske uprave 
nastaje, kada je Benjamin Kállay imenovan 1882 zajedni- 
¿kim ministrom financija, a time i vrhovnim upraviteljem 
Bosne i Hercegovine. Kállay je bio potomak jedne od naj- 
starijih madžarskih plemićkih porodica, čovjek visoke kul- 
ture i velike radinosti, koji je kao gen. konzul u Beogradu 
upoznao kao malo tko Srbe te je napisao doonda najbolju 
povijest Srbije, a svojoj novoj zadaći, da Bosnu podigne na 
što viši kulturni stepen, posvetio se upravo fanatičnom žila- 
vošću i ustrajnošću. Prije svega preuređena je centralna 
uprava na taj način, da je vojni zapovjednik s naslovom 
poglavara zemlje upravljao isključivo vojničkim stvarima, 
a za civilnu upravu dodijeljen mu je civilni doglavnik (prvi 
je bio barun Fedor Nikolić), koji je neposredno podređen 
zajedničkom ministarstvu, a uza nj četiri direktora za po- 
litičku upravu, sudstvo, financije i gospodarstvo. Zemlja je 
razdijeljena na šest okružja, Sarajevo, Mostar, Travnik, 
Tuzla, Banjaluka i Bihać, svaki s nizom kotara, od kojih 
su veći imali posebne ispostave. Ta zemaljska vlada, u 
kojoj je doglavnika zamijenio barun Hugo Kutschera, po 
zvanju također diplomat i dobar poznavač orijentalnih je- 
zika i kulture, izvršavala je neposredne naloge ministra te 
se posvetila svestranom radu. Za unapređenje prosvjete 
osnivaju se pučke i građanske škole, trgovačke i stručne 
škole, gimnazije, realke, preparandije, a da se obrazuje 
podmladak potrebit za šerijatsko sudovanje, osnovana je 
šerijatska škola. Osniva se zemaljski muzej, komu obilne 
potpore dozvoljavaju najplodonosniji rad na svim poljima 
znanosti, koji preko svog Glasnika zem. muz. i preko nje- 
gova njemačkog izdanja Wissenschaftliche Mitteilungen 
aus Bosnien und Hercegovina prikazuje rezultate tog rada 
i širim znanstvenim krugovima Evrope. 

Mir i sigurnost zemlje uspostavljeni su time, da je haj- 
dučija i eškija, kojoj prvih godina ni sama vojska nije 
mogla stati sasvim na kraj, posve suzbijena dobro orga- 
niziranim oružništvom, a još više t.zv. štrafunima (Streif- 
korps) t. j. posebnim oružničkim četama, bez stalna bora- 
višta, koje su u manjim ili većim četama tako rekavši preko 
noći osvanuli u onim krajevima, gdje bi se pojavili hajduci. 

Prometna mreža usavršuje se time, da se postojeće ceste 
bolje izgrađuju, da se preveliki usponi obilaze serpenti- 
nama, a željeznička mreža povećava se linijama Sarajevo— 
Mostar—Metković s ogrankom od Gabele do Dubrovnika 
i Zelenike, vežući Bosnu na tri mjesta s Jadranskim mo- 
rem. Izgrađuju se pruge Lašva—Travnik—Bugojno—Jajce 
i konačno pruga Sarajevo—Vardište—Uvac. Pokušali su 
dapače učiniti Drinu plovnom i to ne samo splavima, nego 
i plitkim amerikanskim parobrodima, koji su uzvodno plo- 
vili do Višegrada. Nedostatak je te mreže to, što je hoti- 
mično izbjegnut svaki željeznički spoj s Dalmacijom. 

Zemljišno-posjedovni odnošaji uređeni su osnutkom po- 
sve moderno organiziranog katastra, prvoga koji je do 
onda na Balkanu osnovan, a preokret na bolje nastaje i na 
poljoprivrednom polju. Ustrajaju se ratarske škole, pro- 
izvodnja duhana postaje bosanskim specijalitetom, а do- 
maća, inače izvrsna brdska konjska pasmina oplemenjuje 
se prilivom arapske krvi. U stočarstvu uspjelo je od pret- 
historijske neugledne buše križanjem sa simentalskom i 
mólltalskom pasminom proizvesti potomstvo, koje u sva- 
kom pogledu uspijeva. Posvećuje se pažnja i unapređenju 
sirarstva, koje je procvalo osobito na Vlašiću i u okolici 
Livna. Drvo bosanskih prašuma postaje najvažnijom iz- 
voznom robom, koja donosi goleme dobitke stranom, po- 
najviše bečkom kapitalu, a kraj brojnih ugljenih rudnika 
(Zenica, Tuzla, Kakanj i dr.) položeni su u Varešu i Ze- 
nici temelji željezne industrije, koja je postigla veliku 
ekonomsku važnost. Konačno je uspjelo u sarajevskoj 
»zlatarnici« oživjeti i usavršiti ostatke nekoć bogatog isto- 
čnjačkog umjetnog obrta, filigrane, vajanja u bakru, in- 
krustacije zlatom i srebrom na kamenu i drvetu, a ti pro- 
izvodi odlikovani su na mnogim svjetskim izložbama pr- 
vim nagradama. Isto se može reći i za proizvode tkaonice 
ćilima po starim perzijskim uzorima. 

Napredak gospodarstva, osobito poljoprivrede, znatno 
je usporen zbog kmetskih odnosa. Zemlja se nalazila ve- 
ćim dijelom u posjedu nepunih 3% stanovnika i stoga nije 
racionalno obradivana. Agrarno je pitanje ostalo nerije- 
šeno do kraja austro-ugarske vladavine; zakon o fakulta- 
tivnom otkupu 1911 donio je u tome neznatnu promjenu. 

Uza sve pozitivne i neosporne uspjehe Kállayeve upra- 
vne politike bilo je i negativnih strana. Kako je Bosna 
ukliještena između Hrvatske i Srbije, naginjale su krvne i 
kulturne veze jednog dijela pučanstva prema Hrvatskoj, a 
konfesionalne drugog dijela prema Srbiji. Kállay je mislio 
očuvati zemlju od političkih trzavica, ako ona ostane samo 


Bosna, kao neki corpus separatum u sklopu monarhije. 


Zato je u školama uveden »bosanski« jezik, premda je je- 
dina razlika bila u tome, da su u Hrvatskoj i Slavoniji 
taj jezik pisali u to doba etimološkim pravopisom, dok je 
u bosanske škole uveden fonetski, koji si je u Hrvatskoj 
tek nakon par godina prokrčio put. Konačno je i Kallay 
u svojim nazorima prema Hrvatima postao blažim te je 
cd 1901 dopuštao osnivanje hrvatskih — dakako nepoliti- 
čkih — društava. Taj se preokret ima donekle zahvaliti i 
razgovorima, što ih je Kallay na Ilidži vodio s hrvatskim 
političarom Franom Folnegovićem. Srbi su Kállaya zamrzili. 
Ta mržnja bila je osobito jaka u sarajevskim i mostarskim 
»gazdinskim« krugovima, jer je uprava bezobzirno suzbi- 
jala lihvu, kajišarstvo i zelenaštvo i time zajazila glavna 
vrela njihova bogatstva. To se osobito osjetilo za velike 
gladi u Hercegovini 1887, kada je vlada nabavila i narodu 
podijelila žito i time zelenašima oduzela mogućnost, da 
na narednoj bijedi zarade velike dobiti. Grčkoistočno 
svećenstvo držalo se prema nastaloj opoziciji postrance. 
Domaće niže svećenstvo sastojalo se od neškolovanih ili 
slabo školovanih ljudi te od ostanaka fanariota i od kalu- 
dera i popova nadošlih iz Srijema i Vojvodine, a potonji 
nisu mogli uskratiti priznanje humanitarnom radu vlade. 
Nije to mogao ni mostarski vladika Serafim Perović, koji 
se za hercegovačkog ustanka isticao kao borac za narod 
i bio zato od turske vlade interniran u Tunisu, odakle se 
vratio i upravljao kao iguman manastirom Žitomislićem, 
dok nije postao mostarskim episkopom. Mostarska je čar- 
šija nastojala da ga bojkotom onemogući. Mostarski grčko- 
istočnjaci ne idu u crkvu, ne krste djecu, ne vjenčaju se, 
čak i mrtvace zakapaju bez popa. Taj bojkot ostao je 
dakako bez praktičnog uspjeha; ali je bio povodom no- 
vomu pokretu, komu se pridružio i sarajevski tašlihan, 
pokretu za crkveno-prosvjetnu autonomiju 1896, u kojoj 
glavnu riječ ne će voditi svećenstvo, nego laički elementi. 
Izrađen je crkveno-prosvjetni statut, komu je konačnu re- 
dakciju dao peštanski odvjetnik Gavrila, i predložen je 
ministarstvu na odobrenje; ali se Kallay nije ni osvrnuo 
na to, nego je spis bacio u ladicu. 

Međutim je on obolio i umro (1903), a naslijedio ga je 
barun Stjepan Burián, veliki štovatelj svoga prethodnika, ali 
čovjek, komu je nedostajalo poznavanje ljudi i prilika u 
Bosni i onaj široki pogled, koji je bio svojstven Kállayu. 

On je dao u Sarajevu sagraditi jedan od najmodernijih 
muzeja u Evropi, a po opsegu najveći na čitavom Balkanu. 

Našavši u pisaoniku prethodnika uz ostale spise i nacrt 
grčkoistočnog crkvenog i prosvjetnog statuta, Burián ga je 
predao kabinetskoj kancelariji na potvrdu, i tako su bo- 
sanski grčkoistočnjaci došli 1905 do crkvene autonomije, 
kakva doonda nije postojala ni u kojoj drugoj državi isto-. 
čnog obreda, a s njom je došlo do anomalije, da je bosan- 
ska grčkoistočna crkva, koja se jedva otresla zadnjih pred- 
stavnika Fanara, dobila ime srpsko-pravoslavne crkve, dok 
se crkva u samoj Srbiji, Grčkoj, Bugarskoj, Rumunjskoj 
i na području karlovačke patrijaršije zadovoljavala nazi- 
vom grčkoistočne. Uzakonjenje srpsko-pravoslavnog nazi- 
va ponukalo je srpsku propagandu, da se još življe poda 
nacionalnoj agitaciji, koja se razmahala u neslućenu opse- 
gu. Bosna je proglašena srpskom zemljom, Hrvati u njoj 
austrijskom tvorevinom, a muslimani Srbima, koji su u 
islamu izgubili narodnu svijest, koju treba ponovno pro- 
buditi. Grčkoistočnjaci, koji su bili samo u relativnoj, a 
ne u apsolutnoj većini, uznastojali su da dođu i do apso- 
lutne većine i to tako, da privuku dio muslimana na svoju 
stranu ili da ih bar brojčano oslabe. Na žalost našlo se 
ljudi, koji su se dali na agitaciju među svojim istovjer- 
nicima parolama: da Švaba kani »Turke« pokauriti, da će 
se oboriti ograde harema, a ženama skidati feredže i da 
se svatko tko je pravi musliman mora seliti iz Bosne. 
I doista, iz banjalučke i bihaćke krajine iselilo se na hi- 
ljade kuća u Tursku, gdje te muhadžire naseliše u Ma- 
kedoniji i u Anadolu do Ankare, da tamo pomru od 
bijede i malarije. Muslimani su se uopće teško snalazili 
u novim prilikama. Godinama još isticali su vladarska 
prava sultanova na Bosnu, a od 1899 do 1909 vodili su 
borbu za vjersku autonomiju, u kojoj su najzad i uspjeli. 

Bjesomučna novinska hajka osobito u »Srpskoj Riječi« 
protiv »kuferaša«, t. j. činovnika podrijetlom iz monar- 
hije, a naročito protiv Hrvata, bez obzira, jesu li iz Ba- 
novine ili iz Bosne, unijela je neki nemir i u činovništvo, 
kojemu je autoritet ostao doonda neokrnjen. Otkad je 
Bosnu posjetio madžarski ministar predsjednik Ferencz 
Kossuth i u osobi mostarskog okružnika našao podesno 
oruđe za svoju ličnu politiku, jedan dio činovništva i sve 
srpstvo simpatizirali su s Peštom, a Hrvati su upirati oči 
u Beč, nadajući se pomoći odanle. Nitko onda nije ni 
slutio, da će se iz toga kaosa privolom Turske i velevlasti 
roditi aneksija Bosne (5. listopada 1908). U neprijatnoj 
atmosferi, koja je nastala radi još ogorčenije agitacije Srba 
i žučljivih napadaja na lojalne elemente, razvijala se kriza 
pravcem prirodnih posljedica prijašnjih događaja. Odnos 
bosanske vlade prema zajedničkom ministarstvu ostao je 
nepromijenjen, njezin vrhovni predstavnik u Bosni ostaje 
kao poglavar i nadalje vrhovni vojni zapovjednik, a Bosni 
bi se izrađenim ustavom zajamčila ograničena autonomija 
(1910) sa saborom, za koji bi se zastupnici birali izbornim 
redom, koji predviđa tri kurije: kuriju seljaštva, građan- 
sku i kuriju inteligencije s nekoliko virilista. Zao znak 
za budući rad i razvoj toga sabora bio je pokušani atentat 
na poglavara, generala M. Varešanina, kada se sa svečanog 
otvorenja sabora vraćao preko Careve ćuprije u svoju 
palaču (Konak). Sabor je bio sastavljen od 72 birana i 20 
virilnih članova. Njegov je djelokrug bio uzak; oduzet mu 
je čitav red državnih poslova, a odobravanje novčanih 
potreba zemlje ograničeno je na svega 10% prihoda. Nje- 
govi zaključci nemaju zakonske snage bez prethodne po- 
tvrde austrijske i ugarske vlade, a ni zemaljska vlada nije 
mu odgovorna za svoj rad. 

Po izbornom redu nije nijedna od konfesionalnih stra- 
naka mogla doći do apsolutne većine; a da se uopće dođe 
do neke većine, pokušali su Srbi koaliciju čas s jednom 
čas s drugom od suprotnih stranaka; međutim ovakve 
koalicije nisu bile trajne, jer su Srbi bili agresivni prema 
Hrvatima katolicima kao i prema onom krilu muslimana, 
koji su zazirali od suradnje sa Srbima. 

Da se sabor u početku svoga rada nađe pred novim lju- 
dima, dignuti su s vlade glavni predstavnici dotadanjeg 
»prosvijetljenog« apsolutizma, doglavnik barun Benko i 
predstavnik upravnog odjela K. Hórmann, obadvojica Hr- 
vati, a time je položaj Hrvata oslabio to više, što je admi- 
nistrativna uprava došla u ruke Madžara Pittnera, koji se 
domalo dokopao i civilnog doglavništva. Srbi, osokoljeni 
time, dali su se u bezobzirniju agitaciju: saborske sjednice 
bile su niz žučljivih debata i napadaja na činovništvo i 
na Hrvate, a agitacija je prešla i na ulicu, te su organizi- 
rani i prvi štrajkovi, koje je morala vojska suzbiti. G. 1912 
sudjelovala je i Bosna u pokretu protiv apsolutizma u Hr- 
vatskoj; ona je dala u osobi Luke Jukića prvog atenta- 
tora protiv toga sistema. U Sarajevu je došlo do demon- 
stracija, u kojima je teško ranjen gimnazijalac Salko 
Šahinagić. To je dalo opet povoda daljnim nemirima u 
Hrvatskoj. U bosanskom saboru osudili su tom prilikom 
katolički i muslimanski zastupnici Cuvajev komesarijat. 
Kada je sve prevršilo mjeru, obustavljen je rad u svim po- 
litičkim društvima (1913). Sve to nije koristilo, svuda je po- 
tajno vrelo i kipjelo, a čak u saboru je po riječima jednog 
srpskog zastupnika »zamirisalo po barutu«. I doista, 28. lipnja 
1914 izvršen je u Sarajevu atentat, komu padoše žrtvom 
prijestolonasljednik Franjo Ferdinand i supruga mu, i time 
je bačena iskra u bačvu baruta, koja je zapalila čitavu 
Evropu. Pošto je dokazano, da je atentat organiziran u 
Srbiji sa znanjem bar nekih službenih krugova, naviješten 
je Srbiji rat, a zapovjedništvo vojske, koja je imala ope- 
rirati u Srbiji, povjereno je generalu O. Potioreku, zemalj- 
skom poglavaru Bosne. On je izgubio mnogo vremena 
s ratnim pripremama, i tako je ofenziva poduzeta u najne- 
povoljnijim vremenskim prilikama i na najtežem terenu 
fronte, na Drini. Tu je osobito pred Crnim Vrhom zapela 
i stojalo je mnogo vremena i ljudskih žrtava, dok je otpor 
Srba slomljen, te su austrijske čete zauzele Podrinje i Ma- 
čvu. Žrtve u tim operacijama bile su velike, jer je Potiorek 
raspolagao većinom samo lakim brdskim topništvom, koje 
je imalo daleko manji dohvat nego dalekometni poljski 
topovi Schneider-Creuzota, kojima su raspolagali Srbi, a 
ofenziva je uspjela istom onda, kada su iz Škodinih tvor- 
nica dobavljeni moderni topovi, koji su tamo bili spre- 
mljeni za Kinu. Međutim Potiorekov je uspjeh bio kratko- 
trajan. Vojvoda Putnik, nakon pada najjače prirodne bra- 

ne, krševite obale Drine, odlučio se na očajan korak: de- 
garnirao je bugarsku granicu, povukao odanle svu vojsku 
i bacio je protiv Potioreka, potukao hametom i raspršio 
njegovu vojsku, od koje je samo jedan dio prokrčio sebi 
put preko Save u Srijem. Srbi i Crnogorci provališe tada 
u istočnu Bosnu: jedni dopriješe do Pala tik pred tvrđavni 
pojas sarajevski, a drugi do Trnova, tako da je i samo 
Sarajevo dospjelo u najveću opasnost. 

Potiorek je radi tog poraza morao otići, a njegovim na- 
sljednikom kao zemaljski poglavar i vrhovni zapovjednik 
vojske protiv Srba imenovan je general Stjepan Sarkotić, 
koji je proveo reorganizaciju vojske i uz sudjelovanje pod- 
maršala Šnjarića potukao Srbe u Romaniji i kod Hana 
Pijeska te ih prisilio na uzmak preko Drine. 

Time prestaje Bosna biti neposrednim ratnim područjem, 
tek je 1915, kada je i Italija stupila na stranu antante, 
određena evakuacija civilnog stanovništva iz Sarajeva; ali 
se skoro pokazalo, da је ta mjera opreznosti bila nepo- 
trebna, i pučanstvo se vratilo svojim domovima. 

Tako je bez vidnih potresa u Bosni nadošla osudna go- 
dina 1918, kada je car Karlo pod dojmom vojničkog sloma 
i revolucionarnog pokreta, koji se razmahao u Beču, raz- 
riješio činovništvo i vojništvo prisege, čime je prestala 
3. XI. 1918 i u Bosni austro-ugarska upravna vlast, a na 
čelo zemlje stupilo je samozvano narodno vijeće, sastav- 
ljeno pretežno od članova raspuštenog bivšeg bosanskog 
sabora. CT. 

Pravni položaj i uprava 1878—1918. Berlinski kongres 
(v.) odlučio je, da će AU okupirati B. i H. i njome uprav- 
ljati, a posebno je uglavljeno (> Austro-ugarsko-turski 
tajni ugovor 1878), da se okupaci- 
jom ne diraju suverena prava sul- 
tanova. To je ponovljeno i u uvodu 
ugovora od 21. IV. 1879 između 
AU i Turske, kojim je muslimanima 
zajamčena sloboda vjeroispovijeda- 
nja, sloboda općenja s duhovnim 
starješinama, spominjanje imena 
sultana-kalifa u javnim molitvama, 
izvješavanje turske zastave na mu- 
narama. Po tom ugovoru imali su 
se prihodi zemlje trošiti samo na 
njezinu unutrašnju upravu i za po- 
trebna poboljšanja, a u zemaljsku 
bi se službu imali u prvom redu 
uzimati domaći sinovi. G. 1879 
uključene su B. i H. u carinsko područje AU. Brzo iza 
okupacije odrekle su se redom strane države prava na 
konzularnu sudbenost u B. i H., koje im je pravo pripadalo 
u Turskoj na temelju kapitulacija. E. S. 

Pisci — državoslovci, političari i publicisti — ne slažu 
se o domašaju posljedica okupacije i spomenutih među- 
narodnih ugovora s obzirom na pravni položaj B. i H. Jedni 
(Lingg, Neumann, Liszt, Lammasch, Fauchille, Schmid) 
smatraju, da je AU već od 1878 potpuno stekla B. i H., 
drugi (Schneller, Spalajković, Vesnié, Henrich, Wurm- 
brand) naglasuju, da je AU u doba okupacije imala samo 
upravu, ograničenu pravima Turske i obvezama prema 
drugim evropskim državama, tako da je po nekima podru- 
čje B. i H. pravno pripadalo još turskoj carevini. Treći 
ne poriču, da ugovori priznaju sultanu suverenost, ali vide 
u tom priznanju tek nudum jus (Jellinek), koji bi ipak 
imao i neku pravnu vrijednost. Međutim pojave, kao stva- 
ranje novih država i državnopravnih stanja, ne zbivaju 
se uvijek u jednom času, pa se često pravna narav novoga 
stanja ima prosuditi po smjeru daljega razvoja; unatoč 
određenim međunarodnim obvezama može se reći, da je 
po namjeri učesnika okupacija za AU-u značila prikriveno, 
ali stvarno sticanje B. i H. Aneksijom (>> Aneksiona kri- 
za) uklonjeno je to pitanje, ali je pojačana važnost dru- 
gih, koja se odnose na položaj B. u monarhiji. Dualisti- 
čko uređenje monarhije nije tu dopustilo jasno rješenje, 
ni prije ni poslije aneksije, jer bi bilo valjalo odlučiti, 
kojoj bi se poli monarhije te zemlje pridružile. Madžari 
su se rado pozivali na povijesno pravo krune ugarske, koje 
su austrijski pisci (Bernatzik) isto tako odlučno odbijali, 
dok je s hrvatske strane (Milobar pod pseudonimom Dr. 
Petrinjensis, S. Radić, Šišić, pa mnoge izjave u hrv. saboru) 
iznošen zahtjev za sjedinjenjem Bosne s Hrvatskom na 
temelju hrvatskoga državnoga prava. Radi tih razilaženja 
bilo je i samo provođenje aneksije teško nesamo s gledi- 

šta medunarodne, nego mošda još i više s gledišta unutra- 
šnje politike. Tako na pr. zakonski prijedlog o izvršenju 
aneksije nije nikad uzakonjen u austrijskom i hrv.-ugar- 
skom parlamentu baš zbog spomenutih drZavnopravnih ra- 
zilaženja. Glede težnja za sjedinjenje Hrvatske i Bosne — 
Hrvatska, Trijalizam. 

Po shvaćanju većine B. i H. su zemlja (nuzzemlja, 
»Reichsland«, zavisna zemlja, po nekima čak kolonija), ko- 
ja stoji u kondominiju (Bernatzik, Jellinek, Redslob, Stein- 
bach) obiju država AU-e, ali je bilo pisaca, koji su držali, 
da stoje pod vlašću monarhije kao jedne državne cjeline, 
te da je aneksijom i ustavnim propisima od 1910 pače i 
pojačana cjelovitost i jedinstvenost AU-e (Lamp). No 
iako ustavom od 1910 nisu B. i H. uzdignute na samostal- 
nu državnu tvorbu (kako to hoće Geller), novo ustavno 
stanje dalo je mogućnosti za dinamički razvoj u pravcu, 
da se pojača državnopravni položaj B. i H., napose, da se 
preuredi monarhija u federalistički ili trijalistički oblik 
(Wurmbrand). Ta u nekom pogledu bio je taj položaj bolji 
od položaja Hrvatske (na pr. šira nadležnost sabora u ne- 
kim predmetima), premda je s gledišta državne nauke po- 
stojala golema razlika u tome, što B. nije imala vlastite 
državnosti, koju je Hrvatska unatoč svemu zadržala. J.A. 

Dosljedno izloženom shvaćanju vršio je u B. monarh vla- 
darsku vlast u dvojnom svojstvu vladara svake od obiju 
pola monarhije. Njemu je pripadala zakonodavna vlast, 
za neke predmete (v. niže) u obliku paralelnih zakona obiju 
državnih pola, a za ostale neograničeno, dok nije ustav 
od 1910 uveo sabor. Prema istom shvaćanju uređeno je i 
vrhovno vodstvo bosanske uprave. Ono je poslije oku- 
pacije povjereno zajedničkom ministarskom vijeću, te je 
kod ministarstva vanjskih poslova osnovano bosansko po- 
vjerenstvo, sastavljeno od izaslanika triju zajedničkih mi- 
nistarstava i obiju državnih vlada. No brzo je stvoren 
(1879—80) mjesto toga bosanski ured, podređen (kao 
odjel) zajedničkom ministru financija, koji otad vodi 
vrhovnu upravu B. i H. No ustavni faktori obiju pola mo- 
narhije imali su određen utjecaj na bosanske poslove. To 
je uređeno suglasnim zakonima, austrijskim i ug.-hrvat- 
skim, od 1880, koji su sve do propasti monarhije bili te- 
meljni propis o ustavnom položaju B. i H. Smjerovi i na- 
čela bosanske uprave te gradnja željeznica imaju se odre- 
đivati u sporazumu s obje državne vlade, a sredstva za 
gradnje, koja bi po potrebi imale dati obje pole, mogu 
se odobriti samo redovitim zakonima obaju parlamenata. 
Istim zakonodavnim putem imaju se rješavati pitanja ca- 
rina, neposrednih poreza i novčarstva (t. j. t. zv. dualisti- 
čki poslovi; — Austro-ugarska nagodba). Napose je važna 
odredba, da za svaku promjenu postojećeg odnošaja tih ze- 
malja treba suglasno zakonodavno odobrenje obih dijelova 
monarhije ($ 5.). Do promjene u smislu te odredbe nije 
nikada došlo zbog malo prije spomenutih poteškoća. 

U samoj zemlji bila je u početku vojna uprava, koja je 
zadržala upravno uređenje, kako ga je zatekla iz turskih 
vremena, a koje je posljednji put izvršeno za vezira Topal 
Šerif Osman-paše (1860—69), kada je za Bosnu izrađen t. 
zv. vilajetski ustav, djelo velikoga vezira Fuad paše. B. i 
H. združena je s novopazarskim sandžakom u jedinstveno 
upravno područje pod nazivom vilajeta, razdijeljeno na 7 
mutesarifluka (okružja), ovi na kaze, kaze na mudirluke, 
a ovi na općine. Vilajetu je na čelu vali-paša, mutesarif- 
luku mutesarif, a kazi kajmekam. Uz valiju postojalo je 
glavno vilajetsko vijeće kao savjetujući organ. 

No već carskom odredbom od 29. X. 1879 počelo je 
preuređenje osnivanjem zemaljske vlade, kojoj je na čelu 
bio zapovijedajući general kao poglavar zemlje. Vlada je 
podijeljena (po hrv. uzoru) na četiri odjela (za unutrašnje 
poslove, financije, pravosuđe, građevinstvo), od 1912 šest 
(upravni, financijalni, pravosudni, bogoštovno-nastavni, pri- 
vredni i tehnički) s odjelnim predstojnicima (u početku 
direktorima) na čelu. Uz poglavara zemlje uveden je 1882 
građanski doglavnik (> adlatus). Zemlja je bila u upra- 
vnom pogledu podijeljena na 6 okružja, ova na kotare, a 
veći kotari imali su ispostave. Rastava sudstva od uprave 
u kotarima provedena je tek 1906 osnivanjem samostalnih 
kotarskih sudova, dok su u sjedištima okružja od početka 
djelovali okružni kao zborni sudovi, a od 1879 ustrojen je 
vrhovni sud. Uz ove su postojali i šerijatski sudovi (v.). 

Mladoturska revolucija uvela je ustavnu vladavinu u 
Turskoj. To je bio razlog, da su se odlučujući krugovi mo- 
narhije požurili s aneksijom i s proglašenjem ustava za 

Bosnu, koji je bio obećan u času aneksije carskom odred- 
bom od 5. X. 1908, štoviše aneksija se obrazlagala potre- 
bom, da se uvedu ustavne uredbe, kako bi se zemlje uspje- 
šno dalje razvijale. No sam ustav uveden je tek carskim 
rješenjem od 17. II. 1910, kojim je izdano 6 zakona: ze- 
maljski ustav, izborni red, saborski poslovnik, zakon o dru- 
štvima, zakon o skupljanju, zakon o kotarskim vijećima. 
Zakoni su izdani u sporazumu s vladama obiju pola mo- 
narhije, ali nisu pretreseni u njihovim parlamentima. Naro- 
čito nisu njima dirnuti zakon od 1880 i dotadašnja nadle- 
žnost i utjecaj obiju vlada, štoviše, vladine zakonske osno- 
ve, koje se predlažu bos. saboru, moraju prije toga dobiti 
pristanak obiju vlada, a zakoni, prihvaćeni u saboru, mo- 
raju dobiti njihovu privolu prije predlaganja na sankciju. 
I zakonodavna nadležnost obiju parlamenata ostaje neta- 
knuta, a nadležnost bosanskoga sabora ograničena je na 
taksativno navedene poslove. Proračunsko pravo sabora ne 
proteže se na vojničke izdatke. Zajedničke delegacije ne- 
maju udjela u zakonodavstvu, ali vrše nadzor nad radom 
ministra financija, koji je zajednički organ i kao takav 
podnosi delegacijama izvješće i o svom djelovanju glede 
B. i H., odgovara na stavljana pitanja i daje tražena razja- 
šnjenja, dok im se bosansko-hercegovački proračun pre- 
dlaže samo na uvid, pošto ga je raspravio bos.-herc. sabor 
i odobrio vladar. Zemaljska vlada nije odgovorna saboru, 
ali odgovara na pitanja i interpelacije; sabor može izja- 
vljivati svoje mišljenje adresama ili rezolucijama. Vladaru 
pripada i pravo izdavati naredbe za nuždu, kada sabor nije 
na okupu, napose obzirom na odobrenje proračuna. 

Ustrojstvo sabora usvaja sustav jednoga doma i načelo 
zastupanja interesa. Sabor je sastavljen od 20 virilista i 72 
izabrana zastupnika. Virilisti su dijelom predstavnici vjero- 
ispovijesti (reis-ul-ulema, vakufsko-mearifski ravnatelj, 3 
muftije, rimokatolički nadbiskup i dva biskupa, oba redo- 
državnika franjevačkog reda, 4 grčkoistočna metropolita, 
podpredsjednik velikog upravnog i prosvjetnog vijeća grčko- 
istočne crkve, sarajevski sefardski nadrabin), a dijelom 
svjetovnjaci visokoga položaja (predsjednici vrhovnog suda, 
odvjetničke komore i trgovačko-obrtničke komore te sara- 
jevski nacelnik). Saborski period traje pet godina, a poslije 
toga, ili ako je sabor prije raspušten, imadu se najdalje 
za 6 mjeseci raspisati novi izbori. Za izbor zastupnika 
predviđene su izbornim redom tri kurije, a prva se dijeli 
na dva razreda, U jedinom izbornom kotaru prvog razreda 
prve kurije biraju 5 zastupnika svi muslimanski posjednici 
zemlje s bar 140 K zemljarine, a nemuslimanski posjednici 
zemlje mogu birati u tom ili u drugom razredu. Drugi 
razred ima tri izborna kotara po vjeroispovjestima: musli- 
mani biraju 1, katolici 4, a grčkoistočni 8 zastupnika. 
Izborno pravo imaju posjednici zemlje s bar 140 K ze- 
mljarine, veliki porezovnici s bar 500 K izravnih poreza 
osim točarine, osobe s visokoškolskom izobrazbom, osobe 
duhovnoga staleža, djelatni i umirovljeni činovnici te umi- 
rovljeni časnici. Drugu (s 20) i treću (s 34 mandata) iz- 
bornu kuriju tvori gradsko, odnosno seosko stanovništvo, 
koje ne spada u prvi razred. U njima ima svaka vjero- 
ispovijest određeni broj izbornih kotara, koji biraju po 1 
zastupnika; na muslimane otpada svega 12, na katolike 18, 
na grčkoistočne 23, a na Židove 1 mandat. Izborno pravo 
pripada svim punoljetnim (nad 24 god.) zemaljskim pri- 
padnicima, koji u zemlji stalno stanuju bar godinu dana, 
zatim austrijskim i hrvatsko-ugarskim državljanima u ze- 
maljskoj državnoj službi. U prvom razredu prve kurije 
mogu birati i žene muslimanke velike posjednice, ali po 
opunomoćeniku, koji ima pravo glasa u istoj kuriji. Pasi- 
vno izborno pravo imadu svi izbornici s navršenih 30 go- 
dina, izuzevši činovnike. 

LIT.: Lingg, Die staatsrechtliche Stellung B. und der H., Archiv 
f. Off. Recht, 1890; H. Schneller, Die staatsrechtliche Stellung von B. 
und der H., Leipzig 1892; Dr Petrinjensis (Milobar), B. und das kroa- 
tische Staatsrecht, Zagreb 1898; M. Spalaikovitch, La Bosnie et l'Her- 
zégovine, Pariz 1899; F. Milobar, Der Berliner Kongress und die bosni- 
sche Frage, Zürich 1900; Thallóczy, Oesterreich und Ungarn und die 
Balkanlánder, Budimpešta 1901; S. Radić, Živo hrvatsko pravo па B. i 
H., Zagreb 1908; F. Šišić, Herceg-Bosna prigodom aneksije, Zagreb 
1508; M. Vesnitch, L'annexion de la B.-H. et le droit international, 
Revue de droit int. et de législ. comp., 1909; G. Steinbach, Die bosni- 
sche Verfassung, Jahrbuch d. óff. Rechts, 1910; Lamp, Die Verfassung 
von B. und der H., ibidem 1911; F. Schmid, B. und die H. unter der 
Verwaltung  Oesterreich-Ungarns, Leipzig 1914; Redslob,  Abhàngige 
Lander, Leipzig 1914; N. Wurmbrand, Die rechtliche Stellung B. und 
der H., Beé-Leipzig i915; E. Sladović, Priručnik zakona i naredaba za 
upravnu sluzbu B. i H., Sarajevo 1915; Isti, Upravna nauka i upravno 
pravo B. i H., Sarajevo 1916. ES. 

Političke stranke u Bosni i Hercegovini poslije okupa- 
cije g. 1878. Političke stranke su se u Bosni i Hercegovini 

razvijale u početku na posve vjerskoj osnovi: musliman- 
skoj, rimo-katoličkoj (ili hrvatskoj) i grčko-istočnoj (ili 
srpskoj). Istom kasnije se je unutar muslimanske vjero- 
ispovijesti razvio nacionalni osjećaj i to dijelom hrvatski, 
a dijelom srpski. Srbi su pod geslom vjersko-prosvjetnih 
potreba uporno tražili donošenje zakonskih odredaba o 
njihovoj vjerskoj autonomiji te su u tome smislu 1898 
predali vladi osnovu »Organizacionoga statuta za srpsko- 
pravoslavnu crkvu u Bosni i Hercegovini«. Ta je osnova 
bila predmetom dugotrajnih rasprava s vođama Srba 
(Gligorije Jeftanović, Vojislav Šola, dr. Stojadinović, Petar 
Kočić i dr.) i s patrijarhatom u Carigradu, — od vijećanja 
u Sarajevu i Beču odstupili su neki od dotadanjih prego- 
varača, ali je konačno statut sankcioniran 13. VIII. 1904 i 
time prvotni politički zahtjev Srba u potpunosti ispunjen. 
Muslimani su također pokrenuli pitanje organizacionoga 
statuta za svoju vjeroispovijest, ali su se podijelili u dva 
tabora: jedne je vodio Ali Riza effendija Džabić, kojemu 
je bio tajnik Šerif eff. Arnautović, i ti su naginjali 
Srbima, dok su drugi, među kojima su bili Esad eff. Kulović, 
Ademaga Mešić, Mehmed Spaho i dr., naginjali Hrvatima. 
Riza eff. Džabić pošao je bio po želji Srba u Carigrad, 
da tamo pospješi odluku ekumenskog patrijarhata glede 
statuta srpsko-pravoslavne crkve, nu njegova politička dje- 
latnost bila je ondje takva, da mu je vlada zabranila po- 
vratak u Bosnu. Vodstvo stranke preuzeo je tada Ali beg 
Firdus. Njemu je uspjelo izraditi vjersku autonomiju (v. 
niže). — Za katolike Hrvate je vjersko pitanje bilo uređeno 
već konkordatom Austro-ugarske monarhije sa Sv. Stolicom 
pa se nije pokazala potreba njihova političkoga istupanja 
na vjerskoj osnovi. Nakon uređenja pitanja vjerske auto- 
nomije prešla je politička borba na druga polja: Srbi su 
nastojali pripraviti tlo za neku »oslobodilačku akciju«, po 
kojoj bi se Bosna i Hercegovina odcijepila od Austro- 
Ugarske i pripojila Srbiji, Hrvati su tražili pripojenje 
Hrvatskoj, Slavoniji i Dalmaciji u jedno treće tijelo monar- 
hije (trijalizam), Muslimani su bili podijeljeni u više stra- 
naka, od kojih su neki tražili samo ekonomske koncesije, 
među kojima je bila najvažnija održavanje kmetskoga 
odnošaja ili bar takvo rješenje toga odnošaja, po kojemu 
se ne bi umanjio zemljišni posjed muslimanski (čitluk sahi- 
bija, aga, begova). Da se prekine rovarenje srpskih stra- 
naka, provedena je 1908 aneksija, a 1910 dan je zemlji ustav 
(v. naprijed). Sabor je u prvom svom zasjedanju stva- 
rao jednoglasne zaključke prihvativši sve prijedloge vlade. 
Nu u kasnijim zasjedanjima počele su u sve većoj 
mjeri izbijati različne tendencije, nošene dijelom od nacio- 
nalnih motiva, dijelom od ekonomskih, a ponekad i od 
posve osobnih ambicija i težnje za vodstvom jedne 
stranke. Konačna grupacija stranaka do raspusta Sabora 
reskriptom od 6. II. 1916 bila je od prilike ova: 

Hrvatska muslimanska narodna stranka pod vodstvom 
Ademage Mešića, kojoj su pripadali Esad eff. Kulović, 
Mehmed Spaho, Halidbeg Hrasnica, Safvetbeg Bašagić, prof. 
Hakija Hadžić i dr. Stranka je izdavala svoje glasilo »Mu- 
slimanska svijest«. 

Muslimansku narodnu organizaciju vodio je Ali beg Fir- 
dus, a kasnije Šerif Arnautović. Njoj su pripadali Rifatbeg 
Sulejmanpašić, Dervišbeg Miralem, Ragibeg Džinić i dr. 

Hrvatska narodna zajednica vođena od Nikole Mandića, 
kojoj su pripadali Jozo Sunarić, J. Mazzi, Kosta Gjebić- 
Marušić, Oskar pl. Somogyi, I. Pilar, L. Čabrajić i dr. 

Hrvatska katolička udruga, kojoj je bio vođa nadbiskup 
Josip Stadler, a pripadali su joj biskup Ivan Šarić, sveće- 
nici Juraj Veseličić, Kalikst Tadin, arhitekt Josip pl. 
Vancaš i dr. Stranka je izdavala list »Hrvatski dnevnik«. 

Nastojanjem N. Mandića, J. Sunarića i Ademage Mešića 
složila se stranka Šerifa Arnautovića s hrvatskim težnjama 
i nazvala se Muslimanska ujedinjena organizacija, nu od 
nje su se odcijepili »srpski« muslimani pod vodstvom Der- 
višbega Miralema i Rifatbega Sulejmanpašića. 

Srbi su bili organizirani u tri stranke: Danilo Dimović 
vodio je jednu, koja je bila uz vladu; pripadali su joj Sto- 
janović, a dogodice i Milan Srkšić, Gligorije Jeftanović, 
Vojislav Šola i dr. Stranka je izdavala list »Srpska riječ«. 
Radikalne Srbe vodila su braća Stjepan i Vasilij Grgjić, a 
pripadali su im Dušan Vasiljević, Atanasije Šola i dr. Nji- 
hov je list bio »Narod«. Ekstremne Srbe s naglašenom so- 
cijalnom tendencijom vodio je Petar Kočić, koji je izdavao 
»Otadžbinu«. O. E: 

Autonomija muslimana. Za turskog vremena u Bosni bio 
je sultan ne samo vrhovni svjetovni gospodar, nego i du- 
hovni poglavar čitavog islamskog svijeta (kalif). Svoju 
vjersku i sudačku vlast predavao je sultan šejh-ul-islamu, 
koji je stajao na čelu cjelokupne uleme (vjerskih učenjaka). 
U ulemi su muftije i kadije vjerozakonski organi u poje- 
dinim teritorijalnim jedinicama. U imovini islamske zaje- 
dnice, poimence vakufa, vladala je potpuna decentraliza- 
cija, te je sva uprava nad pojedinim vakufskim dobrima bila 
u rukama mutevelija, koji su bili podvrgnuti nadzoru ka- 
dija ili nazora. Tek pod konac osmanlijske uprave osno- 
vano je u Carigradu posebno vakufsko ministarstvo; ono 
je imalo ograničiti samostalnost mutevelija, koja se često 
znala izroditi u korupciju. Turska država, barem do tan- 
zimata (od 3. XI. 1839), imala je teokratsko obilježje, pa 
kad su muslimani austrijskom okupacijom Bosne došli u 
sastav inovjerne vlasti, sasvim je razumljivo, da je to kod 
njih izazvalo nepomirljivo raspoloženje prema novostvo- 
renom stanju. U proklamaciji generala baruna Filipovića 
od 27. VII. 1878 bilo je objavljeno, »da car i kralj zapo- 
vijeda, da svi sinovi Bosne i Hercegovine uživaju jednako 
pravo po zakonima: obećava potpunu slobodu ličnosti, 
vjere i imanja«, a $ 2. konvencije od 21. IV. 1879 jamčio 
je muslimanima B. i H. potpunu slobodu vjere, naročito 
punu slobodu u saobraćaju s njihovim vjerskim glavarima 
u Carigradu, da će se strogo kazniti svaki napad na čast, 
običaje, osobnu sigurnost i vlasništvo muslimana, da će i 
dalje ostati u javnim molitvama ime Sultana i da će se 
na minaretima izvješavati otomanske zastave. Carskom 
naredbom od 17. X. 1882 uspostavljen je vrhovni vjerski 
poglavar muslimana Bosne i Hercegovine pod imenom 
reis-ul-ulema s vijećem od četvorice obrazovanih ljudi, 
zvanim ulema-medžlis. Prema naredbi zajedničkog ministar- 
stva od 24. istog mjeseca imenuje reis-ul-ulema i članove 
ulema-medžlisa car i kralj. Naročita je dužnost ulema- 
medžlisa, da obavlja ispitivanja kadija i naiba (Serijatskih 
sudaca) i da prema uspjehu izdaje dekrete o osposobljenju 
kandidata za kadijsku službu, koje će onda na prijedlog 
reis-ul-uleme imenovati zemaljska vlada. Carskim odobre- 
njem od 15. III. 1883 imenovano je za vakufske stvari pri- 
vremeno vakufsko povjerenstvo, kojemu je još pridodano 
i računovodstvo. Članove je povjerenstva postavljala isklju- 
čivo državna vlast, koja je pače toj upravi dodijelila i vla- 
dinog povjerenika za vakufske poslove, bez čijeg se su- 
djelovanja na sjednicama nije mogla donijeti nijedna 
odluka. Nadzor nad vakufskim dobrima vršili su privre- 
meni kotarski medžlisi, uspostavljeni odlukom zemaljske 
vlade od 5. XI. 1884, kojima su predsjedale kadije. Vakuf- 
ske službenike kao hatibe, imame, šejkove, vaize, muderise, 
mualime, mujezine i mutevelije postavljao je u skladu s 
naredbom od 8. IX. 1886, a na prijedlog vakufskog povje- 
renika reis-ul-ulema, odnosno zemaljska vlada, ako se za 
to mjesto daje kakva državna dotacija. Kako je vakufsko 
povjerenstvo imalo privremen značaj, to je zajedničko 
ministarstvo u Beču izdalo novu naredbu o vakufskoj 
upravi 10. VII. 1894, koja je 1893 izrađena na osnovi jed- 
nog nacrta muslimanskih odličnika iz čitave zemlje. Po 
toj je naredbi mjesto privremenog vakufskog povjerenstva 
došlo kao »savjetujuća i zaključujuća« vlast zemaljsko 
vakufsko povjerenstvo, a dosadašnje računovodstvo zami- 
jenilo je zemaljsko vakufsko ravnateljstvo kao izvršna 
vlast. Članove zemaljskog vakufskog povjerenstva imeno- 
valo je svake treće godine zajedničko ministarstvo, a pred- 
sjednika vladar. Zemaljska vlada postavljala je činovnike 
ravnateljstva. Vlada je ovlaštena nadzirati cjelokupnu 
vakufsku upravu, te je u tu svrhu postavljen vladin po- 
vjerenik, koji je imao prisustvovati svim sjednicama i 
supotpisivati s predsjednikom sve koncepte, koji su morali 
ići zemaljskoj vladi na odobrenje. Tom je naredbom ko- 
načno regulirana i zemaljska vakufska zaklada, koja je 
zapravo postojala još od 1889. No radi nezadovoljstva 
muslimana s inovjernom upravom uopće, a onda i zbog 
toga, što su austrijske vlasti vršile vrlo zamašan utjecaj 
i na sve vjerske poslove svojih islamskih pripadnika, bez 
znatnijeg sudjelovanja narodnih predstavnika, pojavio se 
među muslimanima pokret, koji je išao za tim, da se 
islamskoj vjerskoj zajednici u okupiranim zemljama dade 
vjerskoprosvjetna i vakufska autonomija. I kad se 1885 
pregradilo jedno sarajevsko groblje u javni park, po- 
Sla je u Beč deputacija muslimanskih građana iz Sa- 
rajeva i predala caru predstavku, u kojoj se među ostalim 

veli, da bise »vakufski poslovi mogli obavljati prema opéim 
načelima samouprave i bar u onolikoj mjeri, kao što je 
dopusteno i ostalim vjeroispovijestima«. Tako je i 1895 
pošla u Beč opet jedna deputacija, ovaj put iz Travnika, 
koja je prosvjedovala protiv toga, što su prilikom trasiranja 
željezničke pruge oduzeta mnoga vakufska dobra, posebno 
muslimanska groblja; ujedno je zatražila reorganizaciju va- 
kufske uprave na samoupravnoj podlozi. Najznačajniji je 
pokret otpočeo 1899 u Mostaru, kad je odvedena jedna 
maloljetna muslimanka, kako se kaže, u Dalmaciju: tada je 
održana protestna skupština i izabran odbor dvanaestorice, 
koji je imao u vezi s gornjim slučajem zatražiti interven- 
ciju zemaljske vlade. Uskoro je odbor predao dvije pred- 
stavke, jednu ministru Kallayu, a drugu caru Franji Josipu, 
i nacrt autonomnog statuta, ali vlasti nisu u početku pokla- 
njale tom pokretu osobite pažnje. No budući da je pokret 
uzimao sve jači zamah, prima Kallay već 19. XII. 1900 
muslimansku deputaciju, koja mu predaje memorandum i 
nacrt statuta za autonomnu upravu islamskih vjerskih i va- 
kufsko-prosvjetnih poslova. Otada počinju ankete pred- 
stavnika muslimana i vlade, koje su se završile nakon mno- 
gih prekida tek poslije proglašenja aneksije Bosne izradbom 
Statuta za autonomnu upravu islamskih vjerskih i vakufsko- 
mearifskih poslova u Bosni i Hercegovini, koji je dobio 
carsku sankciju 15. IV. 1909, a stupio na snagu 1. V. iste 
godine, Na tim se anketama napose vodio prijepor o pitanju 
menšure, koju izdaje šeih-ul-islam, a ima otprilike isto zna- 
čenje kao collatio officii u kanonskom pravu. Menšurom 
ie naime vjerski poglavar muslimana davao reis-ul-ulemi 
ovlaštenje, da može postavljati imame i osobito hatibe te da 
može izdavati murasele šerijatskim sucima, koji se time 
uvode u službu, pa su u pregovorima došla kod toga u 
raspravu i pitanja državnopravne naravi, koja su predstav- 
nici vlade i muslimana različito shvaćali. Po tom će Statutu 
vakufskomearifske (prosvjetne) i vjerske autonomne musli- 
manske vlasti rješavati samostalno sve stvari, koje idu u 
njihovo područje, tako da se protiv odluka tih vlasti ne 
može tražiti nikakva pravna zaštita kod zemaljskih vlasti, 
koliko one ne bi bile u protivurječnosti s općim zakonima. 
Organi vakufskoprosvjetne uprave jesu: džematska skup- 
ština, džematski medžlis, kotarsko vakufskomearifsko роује- 
renstvo, vakufski sabor i vakufskomearifski saborski odbor. 
Uz to dolaze još kao posebna izborna tijela kotarske skup- 
štine i okružni izborni odbori. Sabor je vrhovni autonomni 
i nadzorni organ za cjelokupnu vakufskoprosvjetnu imo- 
vinu, dok je njegov izvršni organ saborski odbor. Sabor 
biraju kotarska povjerenstva. Za vrhovno vodstvo i upravu 
islamskih vjerskih poslova pozvan je ulema-medžlis, u 
kojemu su reis-ul-ulema i četiri člana. Njih bira posebna 
izborna kurija od 30 članova svećeničkog staleža. Reis-ul- 
ulemu imenuje car od one trojice kandidata, koje je kurija 
izabrala, nakon čega mešihat u Carigradu izdaje menšuru 
na ime one osobe, koju je car imenovao. Na prijedlog ule- 
ma-medžlisa postavlja zemaljska vlada u svakom okružnom 
mjestu po jednog muftiju. To je uređenje formalno izmi- 
jenjeno tek 1930 (— Islamska vjerska zajednica). 

LIT.: Predstavka hercegovačkih muslimana zemaljskoj vladi od 13. VI. 
1890; Predstavka hercegovačkih muslimana caru i kralju Francu Josifu 
od 1899; Stradanja Muhamedanska u Hercegovini i Bosni od Ehli-Islama, 
Novi Sad 1899; Predstavka muslimanskih prvaka iz Bosne i Hercegovine 
ministru Kallayu od 15. XII. 1900; Memorandum islamskog naroda Bosne 
i Hercegovine Državnom Odboru Austrijskih i Ugarskih Delegacija u 
Budimpešti od 28. V. 1900; Protuspomenica ili odgovor na muslimanski 
memorandum od Kršćanina iz Hercegovine; Proganjanja islamskog naroda 
u Herceg-Bosni od Ehli-Islama, Novi Sad 1900; Die Lage der Mohamme- 
daner in Bosnien von Einem Ungarn (B. Kallay), Beč 1900; Bezakonja 
okupacione uprave u Bosni i Hercegovini, sabrao i napisao Ehli-Islam, 
Novi Sad 1901; Anonimus, Muslimansko pitanje u Bosni i Hercegovini, 
Zagreb 1902; Memorandum bosansko-hercegovačkog muslimanskog naroda 
Državnom Odboru Austrijskih i Ugarskih Delegacija u Budimpešti, 1906; 
Predstavka eksekutivnog odbora bosansko-hercegovačkih muslimana mi- 
nistru Burianu od 1. VI. 1907; Zapisnici ankete za vakufsko-mearifsku 
autonomiju od 2. II. do 25. IV. 1901, od 24. VI. do 15. VII. 1907 i od 
7. 1. 1908 do 15. I. 1909; E. Sladović, Upravna nauka i upravno pravo 
B. i H., Sarajevo 1916; Osman N. Hadžić, Muslimanska vjersko-pro- 
svjetna autonomija u Bosni i Hercegovini i pitanje Carigradskog Hali- 
jata; Brastvo, XIX., Beograd 1925; Gajret, IX., br. 7.—12., 15., 16., Sa- 
rajevo 1925; Sladović, Islamsko pravo u Bosni i Hercegovini, Beograd 
1926; Džabića pokret i daljnji razvoj političkih prilika, u Spomenici 
dvadesetpetgodišnjice Gajreta, 1903—1928, Sarajevo 1928; M. Maksimović, 
Crkvene borbe i pokreti, u knjizi Napor Bosne i Hercegovine za oslo- 
bođenje i ujedinjenje, Sarajevo 1929; Abdusselam Balagija, Uloga vakufa 
u verskom i svetovnom prosvećivanju naših muslimana, Beograd 1933; 
F. Spaho, Pedeset godina vakufske uprave u Bosni i Hercegovini, u 
Narodnoj Uzdanici, kalendaru za g. 1933; Isti, Naša vjersko-pro- 
svjetna autonomija, u kal. Nar. Uzdanice za g. 1937; Osman Hadžić, 


Borba muslimana za versku i vakufsko-mearifsku autonomiju, Srpski na- 
rod u XIX. veku, 15. sv., Beograd 1938. 

Katolička crkva u Bosni i Hercegovini. U starokršćansko 
doba spadala je današnja Bosna kao i sva rimska Dal- 
macija pod metropoliju u Saloni. Uspomenu na prvo 
kršćanstvo u Bosni čine ostatci brojnih bazilika V. i VI. 
st. (Zenica, Breza, Varvara, Mošunj i t. d.), kao і akti 
sabora u Saloni 530 i 533, koji među ostalim spominju 
i bestoansku biskupiju (Bestoe ili Bistua, danas Zenica ili 
još vjerojatnije Mošunj kod Travnika). U vrtlogu seobe 
naroda, osobito Hrvata, gube se tragovi starog kršćanstva. 

Prvi početci Bosanske biskupije, kada su već Hrvati pri- 
mili sv. krst, vrlo su nejasni. Najstariji njezin spomen 
nije, kako se do Šufflaya općenito mislilo, u buli Aleksan- 
dra IL, iz g. 1067, koja je barem 100 godina mlađa krivo- 
tvorina; međutim autentična je bula od 8. I. 1089, kojom 
protupapa Klement III. (Wibert iz Ravenne) podlaže Bos. 
biskupiju na molbu »slavnog slovinskog kralja Bodina« me- 
tropoliti njegove države u Baru. Bos. biskupija spominje 
se dva put u rimskom popisu biskupija katoličkog svijeta 
t. zv. »Provinciale vetus«, jednom kao podložna splitskom, 
a drugi put dubrovačkom nadbiskupu. Onaj odlomak, koji 
među područnim biskupijama Salone-Splita, metropole Dal- 
macije i Hrvatske, nabraja i bosansku, potječe iz I. polo- 
vice 11. st., negdje oko 1040. 

Bos. biskupija priznavala je svojim metropolitom naj- 
prije splitskog nadbiskupa, pa na kratak čas barskoga 
(stvarno, premda ne i zakonito), zatim, u 12. st., barem od 
Kulina bana, dubrovačkoga. U dubrovačkom arhivu saču- 
van nam je u originalu 750 godina stari spis, koji radi o 
stvarima, vezanim s posvetom odabranika za bosansku 
biskupsku stolicu. Ta se posveta redovito obavljala u Du- 
brovniku po dubrovačkom nadbiskupu. Bosanski biskupi 
nose isključivo narodna imena (Vladislav, Milovan, Rado- 
gost u 12. st.) i služe se slavenskim jezikom u službi Božjoj. 
Bos. biskupija nije nikada spadala ni pod koju istočnu, 
grčku ili srpsku metropoliju (Ohrid, Drač ili Žiču); Drina 
je činila tisućljetnu neprebrodivu granicu. 

Kao sjedište bos. biskupa spominje se za bana Ninoslava 
1238 i 1244 mjesto Brdo u župi Vrhbosni s katedralom sv. 
Petra i kaptolom. Pod bos. biskupa spada sav teritorij 
prave Bosne, Usore i Soli, koji se širio sa širenjem bosan- 
ske države. U 15. st. graniči Bos. biskupija na Savi s pe- 
čujskom, zatim od prilike na crti Bos. Petrovac—Bočac— 
Kotorvaroš—Motajica sa zagrebačkom. Zapadna međa bila 
je s kninskom biskupijom, kojoj pripada porječje gornje 
Une (Pset) i Unca, zatim sa splitskom, kojoj je podložno 
starohrvatsko Livno i Glamoč te konačno s duvanjskom 
(uz Duvno pripada joj po svoj prilici Rama i Kupres). Na 
jugu Neretve prostire se stonska (zahumska) biskupija. Na 
teritoriju današnje Herceg-Bosne prostiralo se osim Bo- 
sanske djelomično još osam drugih katoličkih biskupija. 
S krbavskom, makarskom i trebinjskom biskupijom nije 
bosanska imala zajedničke granice. 

Nakon kratkog razdoblja izravne podložnosti bosanskog 
biskupa Svetoj Stolici bez posredstva ijednog metropolite 
(1238—1247) bi on nastojanjem politike ugarsko-hrvatskih 
kraljeva podložen nadbiskupu u Kaloči (1247), ne na sreću 
katoličanstva u Bosni. Kraće vrijeme nakon toga prenese 
bosanski biskup svoje sjedište iz Bosne u Đakovo, koje 
mu je uz druge prostrane posjede bio darovao herceg 
Koloman 1239. Utjecaj biskupa iz Đakova na Bosnu 
sve se više gubio, dok nije posve iščezao. Razlog napu- 
štanja Bosne bila je opasnost pred novom sektom ili 
crkvom u Bosni, koja se pojavila u doba Kulinova bano- 
vanja; pristaše je zovu »Crkvom bosanskom« (v.), a pro- 
tivnici patarenskom. Tako Bosna, koja je po izvješću pa- 
pinskih legata bila deset dana hoda dugačka i u kojoj je 
po nalogu papinu trebalo osnovati još dvije-tri nove bisku- 
pije, ostade uopće bez ikakva biskupa, koji bi u njoj 
stolovao, 

Kao borci protiv patarenstva u Bosni javljaju se u 13. st. 
članovi novih, prosjačkih redova. To su najprije domini- 
kanci, koji daju bos. biskupa bl. Ivana Teutonika (1233— 
1236) i nekoliko njegovih nasljednika, a zatim franjevci, 
koji dominikance radi nesuglasica s njima istiskuju iz 
Bosne presudom Svete Stolice 1330. Prvi franjevci dođoše 
u Bosnu u Podrinje 1291. Bosanska franjevačka vikarija 
osnovana je 1340, a prvi vikar, fra Peregrin Saksonac, po- 
staje domala i biskupom. Franjevci još više nego domini- 
kanci stekoše u Bosni neprolaznih zasluga. Među sinovima 
sv. Franje u Bosni bio je znatan broj velikih muževa: he- 
rojskih mučenika, izvrsnih biskupa i misionara, poznatih 

ISPRAVA BANA STJEPANA KNEZU VUKOSLA VU HRVATINIĆU, im poslije 1325 pred »djedom« i drugim predstavnicima »crkve 
osanske«: 


»V' ime ot(')ca i s(i)na i svetoga d(u)ha. Az’ s(ve)ti Gr'gur' a zovom ban’ Stépan', g(ospo)d(i)n' bosn'ski i brat’ moi knez’ Vladislav’, da je 
védomo vsém' zemlam' bosn'skim', dasva veru i d(u)éu ot(')ca najug(ospo)d(i)na bana i vséh' roditel' naših’ i svoju knezu Vl'koslavu, sinu 
kneza Hr'vatina klučkoga, préd' dé(do)m' velikim’ Radoslavom’ i pred gostem’ velikim’ Radoslavom’ i préd' star'cem' Radomirom’ i Zun'borom 
i Vl'čkom' i préd' v'som? crkvom’ i préd' Bosnom’, da né u naju Vl'koslav' suz'n' ni pogublenik', i kto nama ne učini zla, da ga i jemu пе 
učini, g'dé vé moževa dohititi, i da па n’ ne poslušava klevete. I јако bi u čem s'grésil' Vl'koslav', da stane pred dobrimi muž'mi, da se 
opravi, a da za jegovo ne pohitiva ni za štore. I jako bisva sie pretvorila bez’ jegove nevére, da sva ot(')stup(i)la od’ Boga i of’ vere, i da 
na(m') ne of'Cine molit've і materine, i da sva druga ljude. I sie se čini na Moištri. I na siet’ vere dasva knezu Vl'koslavu dve župć u 
dédinu i u isklad', Banice i Vr'banu, i dva grada, Kluč i Kotor’. I on'dé da né naših’ vladav'c' ni sade, raz'vé k'da hoste Vl'koslav'. Das'va 
oné župć ot meje do meje, a ne inomu bratu jegovu ni sinov'cu, raz'vé knezu Vl'koslavu i jega ostal'éemu; a od niju da služi g(ospo)d(i)nu 


oružiem', koliko može naibole, A od’ LuZ'c', otkolé je Vl'koslav ргізіирі К? n(a)m', za deset' (ё)Р, kto te lubi, bez’ naju sr'd'ca zovi ga. 
ne hošteva prijeti od tebe Kalosevic' i Ben'kovic' i Div'énovic. I sie pisanie s'v'r'&i se u gosti velikoga hizi u Radoslali.« 





pisaca i narodnih boraca. Bosanski fra- 
tar, »ujak« u ustima naroda, prilagodio 
se metodama i duhu osebujne i krvave 
Bosne u doba patarena i Osmanlija. U 
najteža vremena spasava on katolicizam 
u Bosni uz pomoć malobrojnih svjeto- 
vnih svećenika, većinom glagoljaša, koji 
se održaše u Bosni još do u prvu polo- 
vinu 19. st. Franjevci su tokom vjekova 
imali u 45 bosanskih mjesta svoje samo- 
stane. Na bosansko-hercegovačkom tlu 
bilo je i drugih redovnika (dominikan- 
ci, pavlini, templari), od kojih su naj- 
stariji benediktinci sa samostanom u 
Čičevu kod Trebinja (S. Petrus in 
Campo), barem iz 11. vijeka. i 
Gotovo do zadnjih godina Kulinove 
vlade pod konac 12. st. bila je Bosna u 
narodnom i vjerskom pogledu homogena 
država. Ikavski govor, specifično hrvat- 
sko narječje, suvereno je vladao cijelim 
bosanskim područjem. od mora do Dri- 
ne. Čak i pogranični predjeli prema Sr- 
biji, oko Foče i Goražda na Drini, go- 


vorili su ikavicom. Tamo se na- 
laze sela Sutiska і Tintište, 
tamo vojvoda Miotoš »usiče 
(nadgrobni) kamen« ili još bolje 
»bilig«, kako stoji na epitafiju, 
započetom »uime prisvete Troi- 
ce«, bosanskog gosta Milutina, 
rodom iz Crnica, sela stare op- 
ćine Rimpapići. Jednako tako na 
istom teritoriju sve do Drine 
narod je bio do pojave pata- 
renstva jedinstven i u vjerskom 
pogledu. U najstarijem popisu 
biskupskih crkava i posjeda u 
pravoj Bosni za bana Ninoslava 
1244 — danas tek s mukom i 
kroz tamu otkrivamo pojedina 
spomenuta mjesta — zastupana 
je ne samo sredina zemlje (bi- 
skupsko sjedište u Brdu; zatim 
Vrutci na vrelu Bosne, Bulino 
kod Hadžića i Knežpolje, sve u 
župi Vrhbosni; Buljina u župi 
Neretvi, Rotilj u ž. Lepenici, 

Ljubinci na Bosni u Z. Viduši, »Tri crkve« kod Varošluka 
u Z. Lašvi i Bilino Polje kod Zenice u Z. Brod), nego i nje- 
zin zapad (crkva sv. Ive u Uskoplju na Vrbasu) i istok 
(»Prača-Biskupija« u župi Borču, današnja Biskupina u 
Sjetlini na rijeci Prači, i crkva sv. Kozme i Damjana 
»in Mel«, kojoj odgovara, ako svi znaci ne varaju, današnji 
Kozman na Drini više Foče). — Rječit svjedok opstanka 
katolicizma u Donjem Podrinju, koje već dijelom spada 
na sredovječnu oblast Soli, jesu gusto posijani franjevački 
samostani 14. i 15. st. u Srebrenici, Ljuboviji, Zvorniku, 
Teočaku, Bijeljini i Sv. Mariji u Polju, te nešto dalje u 
unutrašnjost zemlje oni u Olovu, Gradovrhu kod Tuzle 
i u samim Solima (Tuzli). Taj isti kraj od Tuzle i Zvornika 
do Foče i Goražda vrvi topografskim oznakama, izvede- 
nima od riječi križ, koju upotrebljavaju samo katolici, 
a ne i grčkoistočnjaci; tu su razni Križevići, Križine, 
Križevci, Križevice i slično, što sve živo podsjeća na 
nekadašnje katoličko stanovništvo tih krajeva. 

Slične prilike vla- 
dale su i na području 
današnje Hercegovine, 
u starom Humu i Tra- 
vunji. Do pojave pa- 
tarenstva ta je zemlja 
neprijeporno katoli- 
čka. Biskup Zahumlja 
ili Humske zemlje, 
gdjekad po svom sje- 
dištu zvan i stonskim, 
spominje se već 877 i 
928, a otada i ne- 
brojeno puta. Ne- 
što mlađa drugarica 
zahumske biskupije 
jest trebinjska, sigur- 
no spomenuta u buli 
pape Benedikta VIII. 
g. 1022 i u našem 
»Provinciale — Vetus«. 
I Zahumlje i Travu- 
nja čine dugo godina 
sastavni dio kneževi- 
ne i kasnije kraljevi- 
ne Duklje, današnje 
Crne Gore, opet čisto 
katoličke zemlje, ko- 
joj su na čelu kato- 
lički vladari, »predra- 
gi sinovi sv. Petra«, 
kako ih nazivaju pa- 
pinski listovi. Stara 
Duklja, u kojoj je uz 
barsku nadbiskupiju 
bilo i nekoliko bisku- 
pija, tako je katolički 
kraj, da se čak sin 
raškog velikog župana, 
Nemanja, morao u 
Ribnici (današnja Pod- 
gorica) krstiti po la- 
tinskom obredu, jer 
nije ..bilo istočnjač- 
kog svećenika. Kasnije 
će isti Nemanja kao 
2 i vladari nemanjiéke 
dinastije svim silama potiskivati katolicizam u primorskim 
zemljama Duklji, Humu i Travunji. Tužbe s katoličke 
strane započeše već na Nemanju i brata mu Miroslava, 
humskog kneza. Progoni su u punom jeku za Uroša II. 
Milutina, za kojeg se katoličke crkve ruše i prelati bacaju 
u tamnicu. Miroslav protjera katoličkog biskupa iz Stona, 
da ga nešto kasnije zamijeni srpski episkop, poslan tamo 
od sv. Save. Sava Nemanjić, osnivač srpske crkve, bio je 
dalekovidan organizator. Na granicama negrčkoistočne 
Bosne i Huma podiže episkopije u Stonu i Dabru, da svoje 
krake pruže i među katoličko stanovništvo tih krajeva. 
Međutim stonska eparhija brzo svrši: pred Dubrovčanima, 
koji kupiše Ston, povlači se episkop dublje u Hercegovinu, 
a odavde, za Uroša IIl. Dečanskog, dalje u Rašu (San- 
džak), jer je »episkopija opustjela i episkop nema bira ni 





NATPIS GOSTA MILUTINA 
Nadgrobni spomenik »gosta« Milutina 
Crničana, nađen na Humskom u kot. 


Foča. Na istočnoj strani spomenika 
izrađen je lik pokojnika s knjigom i 
štapom u rukama. Oko glave počinje 
natpis, koji glasi na toj strani: »Va ime 
tvoe pričista troice g(ospo)d(i)na g(o)- 
sti Milutina bilig’ rodom’ Cr'ničan'..«. 

vrhovine« — Dabarska eparhija bolje je u prvi čas ispu- 
nila svoju zadaću. Njezin episkop, kako doznajemo iz 
pisma carigradskog patrijarha Genadija П. (1453—1457) 
sinajskim kaluđerima, s uspjehom obraća bosanske »kudu- 
gere«. S masama vlaško-srpskih doseljenika u Bosnu nakon 
njezina pada dolazi i srpski episkop, koji se nakon 1500 
najprije zadržava na gornjoj Uni, gdje je u prvi čas i bilo 
najviše tih doseljenika. Sjedište dabarske eparhije, koja se 
već poče nazivati i dabro-bosanskom, preneseno je u Sara- 
jevo tek za episkopa Mojsija Petrovića (1709). Tako u Bosni, 
koja u doba svoje samostalnosti nije imala ni jednog grčko- 
istočnog bana, ni kralja, ni episkopa, pače ni manastira, ni 
crkve, kojih bi opstanak u vremenima prije dolaska Turaka 
u Bosnu bio povijesno dokazan, postaje grčkoistočna crkva 
na štetu katolicizma velikom vjerskom moći u zemlji. 

Neslogom velikaša i vjerskim borbama oslabljena Bosna 
pade gotovo bez borbe pod Turčina, izdana od vlastitih 
sinova (1463). Milošću osvajača postizavaju franjevci (— fra 
Zvizdović Anđeo) izvjesna prava za katoličku zajednicu 
(latin-milet) u Bosni. Katol. crkva uživa položaj trpljene, 
premda često puta tlačene i progonjene vjere u Bosni. 
Padom Bosne crkva je znatno oslabljena, ali je još uvijek 
snažna. Vidi se to po rasezanju katoličkog elementa u 
Bosni: na istoku, u Podrinju (Srebrenica, Zvornik, Bije- 
ljina, Olovo) imade dosta katolika, sredina Bosne (Visoko, 
Fojnica, Rama, Skoplje, Jajce i Travnik) bila je katolička 
barem kao i danas; u Hercegovini još nije bilo ni jednog 
grčkoistočnog manastira, a Trebinje, Popovo polje i dije- 
lovi Gornje Hercegovine puni su katoličkog naroda. Zapad 
i sjever, zemlje u rukama ugarsko-hrvatskih vladara, bili 
su tada isključivo katolički. 

Kninska biskupija, koje se biskup u 11. st. zvao i »hrvat- 
skim« (Croatensis) ili »kraljevskim« (regalis), obuhvatala 
je oko 4000 km? na sjeverozapadu današnje Bosne. Što više, 
nakon pada Knina 1522 stoluje kninski biskup u tvr- 
dom Cazinu preko pola stoljeća. Taj kraj kao i sva sje- 
verna Bosna do Ukrine, u koliko je spadala zagrebačkoj 
biskupiji, nisu do pada pod Turke tokom 16. st. uopće imali 
patarena. Samo dugo sačuvanim katoličkim karakterom 
zemlje oko Une, Sane i Vrbasa možemo razumjeti onaj 
veliki broj katoličkih crkava u sanskom, dubičkom i vrba- 
skom crkvenom kotaru zagrebačke biskupije te onih sedam 
katoličkih samostana na malenom unskom trokutu, čiji su 
vrhovi Bihać, Krupa i Velika Kladuša. 

Dolaskom Turaka prelazi znatan dio bosanskog žiteljstva, 
najviše patarenskog, na islam. Turci dovode sobom pouz- 
dan elemenat iz balkanskih planina, da čuva granicu prema 
Hrvatskoj kao neredovite čete (martolozi, filuridžije i 
akindžije) i obrađuje opustošene zemlje. Došljaci su od 
reda grčkoistočnjaci, koji obično na garištima katoličkih 
crkava i samostana počinju podizati svoje. Srpski mana- 
stiri, do Turčina nepoznati u Bosni, niču sada na više 
mjesta. Grčki i srpski episkopi, od 1557 pod vodstvom 
pećkog patrijarha, sistematski nastoje tri stotine godina 
(počamši od 1478) podložiti katolike u Bosni svojoj juris- 
dikciji i obvezi svog vjerskog poreza (»vladičina« i »bra- 
darina«) te ih tako otkinuti od Rima i katolicizma. Nji- 
hovo nasilno navaljivanje, uz pomoć carskih fermana i 
gdjekad janjičarske asistencije, postiglo je i znatnijih 
uspjeha u južnoj Hercegovini (>> Trebinjska biskupija), a 
manje u Bosni (Podrinje i Krajina). — Bosanski katoli- 
cizam slabi također odvođenjem mnogih robova iz Bosne. 
Katolička bosanska sela spominju se još u 16. st. u okolici 
Carigrada i Drinopolja, te se uglavnom utapaju u moru 
grčkog pravoslavlja. Užasom ratovanja, ponajviše četni- 
čkog, nakon pada Bosne pa do zauzeća Bihaća (1592) 
gotovo nestaje katolika na sjeverozapadu zemlje. Mase 
katoličkih Hrvata napuštaju djedovska ognjišta i sele u 
kršćanske zemlje sve do Beča i Dunava. Zadnji veliki 
udarac doživljava katolicizam u Bosni Bečkim ratom 
(1683—1699), koji ga je skoro i glave stao. S munjevitim 
prodorom princa Eugena do Sarajeva (1697), ali još i prije 
toga, ostavljaju mase katoličkog naroda Bosnu. Njihov 
broj cijene suvremenici na 100.000 duša, a to je bila znatna 
većina katolika Bosne. Na sjeveru od crte Kulen Vakuf— 
Srebrenica od 13 župa između Une i Vrbasa ostaju dvije, od 
10 između Vrbasa i Bosne ni jedna, a od 14 između Bosne 
i Drine tek jedna jedina. Nešto je bolje bilo u Gornjoj 
Bosni i Hercegovini, ali se katolički elemenat, barem teri- 
torijalno, nije nikada više posve oporavio od udaraca 
Bečkog rata. 

Za vrijeme turske vlade imenuje doduše ugarski kralj 
naslovne bosanske biskupe, ali ti sjede u kanoničkim sto- 
licama po Ugarskoj ili se griju na milosti carskog dvora. 
U Bosnu ni ne zaviriše. Bosanskom biskupijom, koja se 
sada znatno proširila, jer pod Turcima izblijediše stare 
granice dijeceze, upravljaju biskupi, skoro svi franjevci, 
koji nose naslove susjednih biskupija. Nakon kobne 1683 
nije biskupska noga pola stoljeća stupila na bosansko tlo. 
Sveta Stolica nađe novo rješenje imenovavši u »Bosni oto- 
manskoj« apostolskog vikara u osobi fra Mate Delivića 
(1735). Apostolski vikari, među njima znameniti fra Pavo 
Dragićević, fra Augustin Miletić i fra Rafo Barišić 
upravljaju cijelim teritorijem Bosne i Hercegovine osim 
južnim kutom na lijevoj obali Neretve. Nakon teških 
trzavica između biskupa Barišića i franjevačke provincije 
podijeli Sveta Stolica stari vikarijat na dva: bosanski i 
hercegovački (1846). Pod Leonom XIII. dokinuti su apo- 
stolski vikarijati i hijerarhija uspostavljena. Novoosnovana 
vrhbosanska crkvena pokrajina broji jednu nadbiskupiju 
(> vrhbosanska nadbiskupija) sa sjedištem u Sarajevu i 
dvije biskupije (mostarsko-duvanjsku i banjalučku), kojima 
se pridruži i treća, trebinjska, personalno sjedinjena s onom 
u Mostaru i podvrgnuta vrhbosanskom metropoliti. 

LIT.: Farlati, lllyricum sacrum, sv. IV., Mleci 1769; M. Batinić, 
Djelovanje Franjevaca u Bosni i Hercegovini za prvih šest vjekova nji- 
hova boravka, 3 sv., Zagreb 1881, 1883 i 1887; J. Jelenić, Kultura i 
bos. franjevci, 2 sv., Sarajevo 1912 i 1915; A. Hoffer, Dva odlomka iz 
poveceg rada o kršćan. crkvi u Bosni, u Spomen-knjizi iz Bosne, Zagreb 
1901; K. Draganović, Katol. crkva u Bosni i Hercegovini nekad i da- 
nas, komentar uz istoimenu kartu, u Croatia Sacra, Zagreb 1934; Isti, 
Masseniibertritte von Katholiken zur »Orthodoxie« im kroat. Sprach- 
gebiet während der Tiirkenherrschaft, Rim 1936. 

VRELA, najvažnija, sadržana su u Farlatiju, zatim Fermendžinu, Acta 
Bosnae potissimum ecclesiastica, Zagreb 1892, Matasoviću, Regesta Foj- 
nicensia, Beograd 1930, u Spomeniku, sv. 57, Jeleniću, Izvori za kult. 
Povijest franjevaca Bosne Srebreničke, Sarajevo 1912, i u Spomenicima 
kult. rada franjevaca u Bosni, Mostar 1927; Mandić, Acta Franciscana 
Hercegovinae, Mostar 1934; zatim pojedini dokumenti kod Theinera 
(Monumenta Slav. Merid., Mon. Hungariae), Smičiklasa (Codex diplo- 
maticus), Horvata, Fabianicha, Šufflaya, Tkalčića i drugih. K.D 


»Crkva bosanska« (цр'ква босан'ска, glexia di Bosna), 
samostalna crkva u Bosni srednjega vijeka. Javlja se u 
vrelima 14. i 15. st. kao crkva nezavisna о Rimu i Cari- 
gradu, s obilježjem državne crkve. Njezinu vjeru označuju 
dubrovačka vrela kao »vjeru bosansku« (la fede bosignana), 
razlikujući je od »rimske vjere« i »vjere raške« (t. j. srpske 


vjere, fides Rascianorum). »Crkvom bosanskom« — kako 
se ona sama nazivala — upravljaju »redovnici vjere bo- 
sanske«, koji nose ima »krstjani« (redovnice — »krstja- 


nice«). U Dubrovniku daju »krstjanima« napose naziv pa- 
tareni (patarini, paterini) te ih razlikuju od ostalih vjer- 
nika iste crkve (Patarini seu regullantes sette Bosne). 

Suvremena povijesna vrela, ukoliko su se očuvala, ne 
sadrže ništa o postanku »crkve bosanske« niti bilježe nje- 
zinu propast. Prvi spomen u ispravi, koju je ban Stjepan 
Kotromanić izdao naskoro poslije 1325 (v. faksimile na 
str. 159), prikazuje je kao moćnu državnu crkvu; posljednji 
se put spominje pod svojim imenom 1454 kao službena 
crkva u državi hercega Stjepana Vukčića. Podatci o 
»krstjanima« obuhvaćaju naprotiv mnogo šire razdoblje; 
opstojnost tih redovnika posvjedočuju vrela od 1182/3 
(v. natpis bana Kulina na str. 142) do 1470. 

Samostalna »crkva bosanska« ima zajedničko ime s bo- 
sanskom katoličkom biskupijom, koju latinska vrela na- 
vode od 1089 pod imenom »ecclesia bosnensis«. Та je bi- 
skupija bila jedina crkvena organizacija u bosanskoj državi 
do polovine 13. st., kad je njezin poglavar prešao s kapto- 
lom u Đakovo. U njezinu se krilu pojavljuju »krstjani« 
već na početku 13. st. kao organizirani red, očito mnogo 
starijeg postanka (nostra societas fraternitatis, fratrum 
conventus); »krstjani« joj daju biskupa, koji priznaje juris- 
dikciju dubrovačkog nadbiskupa, a ne poznaje latinski 
jezik. 

U vezi s bijegom prognanih heretika iz nekih dalma- 
tinskih gradova u Bosnu osumnjičeni su i »krstjani« 1200 
u Rimu, da primaju »prokletu herezu katara« (— bogu- 
mili) Kad je radi toga došao u Bosnu papin legat, »kr- 
stjani« su 1203 posvjedočili jednom izjavom svoju privr- 
ženost i poslušnost Rimskoj Stolici. Oni su se obvezali, 
da će pod neposrednim nadzorom samoga pape promijeniti 
način života u svojim samostanima, a odrekli su se i svog 
imena u korist općenitog naziva za redovnike »braća«. Ta 
izjava ne dodiruje uopće njihovo vjerovanje i ne potvr- 
đuje prema tome ni sumnju o njihovu pristajanju uz dua- 
lističke zablude. Unatoč svemu nisu »krstjani« odbacili 

RUKOPIS KRSTJANINA RADOSAVA 2 
Svršetak rukopisa, koji je »krstjanin« Radosav napisao u doba kralja 


Tomaša (1443—1461). Nespretno nacrtani lik prikazuje »krstjanina« 
S rukopisom u ruci, na kome je ispisan kolofon, zapis pisara, koji glasi: 
»Si knigi piše Radosav’ krstijanin' Goisaku kr'stijaninu, a pisaše se u 
dni g(ospold(i)na krala Tomaša i dida Ratka. Gospodo, ako sam' što 
loše postavio, nemoite se tomui porugati, jere mi sta ruci trudni težeće; 
čtite i blagoslovite, a vas’ bog’ bl(a)g(o)slovi u viki, am(i)n'.« 


svoje ime niti su u Rimu napustili sumnju o njihovu 
krivovjerju. Tada je Rimska Štolica poduzela temeljitu 
izmjenu crkvenih prilika u Bosni. Na mjesto izabranog 
biskupa postavila je 1233 stranca-dominikanca, koji je sa 
sobom doveo i prokušane borce za katolicizam, redovnike 
sv. Dominika. »Ecclesia bosnensis«, predvođena strancima, 
koji ne poznaju njezinih običaja, trebala je dobiti središte 
i ustrojstvo, kojih dotle nije imala. Pristupilo se gradnji 
stolne crkve, posvećene sv. Petru, kao i uređenju kaptola, 
a njezino je blagostanje postavljeno na čvrstu osnovu dese- 
tinskog uređenja. Bosanske su »krstjane« potisnuli i zami- 
jenili dominikanci. Služba Božja jamačno je doživjela onu 
promjenu, koju je već 1203 predlagao papin legat: ona 
dobiva latinsko obilježje. Nije poznato, je li se ta pro- 
mjena zadržala samo na obrednom jeziku, ili je — kako 
se čini — zahvatila i sam obred. Bosanski biskup nije više 
suiragan dubrovački, već ga papa podređuje 1238 nepo- 
sredno sebi, a 1247 kaločkom nadbiskupu; time raste i 
madžarski politički pritisak na Bosnu. Između tolikih pro- 
mjena, kroz koje je »ecelesia bosnensis« prošla u drugoj 
četvrti 13. st., jedna je od njih osobito jasno posvjedočila 
jačinu otpora, do kojeg su one dovele. G. 1239 predaje 
herceg Koloman bosanskom biskupu Đakovo i posjede u 
Slavoniji, a 1252 stoluje već u Đakovu sam biskup sa 
svojim kaptolom. »Ecclesia bosnensis« napušta time Bosnu; 
njezini se biskupi više nikad ne vraćaju natrag, a u 15. st. 
zaboravljeno je na bosanskom dvoru, kao i u Rimu, da se 
ikad prostirala Bosnom njihova dijeceza. Kako je Bosna 
ostala tako prepuštena sebi, crkveni se život nastavio u 
onom smjeru, u kojem se kretao do 1233. »Krstjani« su i 
dalje birali između sebe biskupa, ali taj nije više priznavao 
nad sobom papina vrhovništva; uz bosansku biskupiju u 
Đakovu (ecclesia bosnensis seu de Diaco), podređenu ka- 
lačkom nadbiskupu, postoji odsad i samostalna »crkva 
bosanska« sa sjedištem u Bosni. 

Od polovine 13. st., kada je Bosna vraćena u stare gra- 
nice središnjih župa i Dolnjih Krajá, nema gotovo vijesti 
o crkvenim prilikama u Bosni kroz punih sedamdeset go- 
dina. Svega nekoliko godina poslije vapaja Rimske Stolice 

VRUTOCKO EVANDELJE 
Popis glava u Ivanovu evanđelju, koje se nalazi u rukopisu bosanskog 
podrijetla iz 14.—15. st., nađenom u selu Vrutoku nad izvorom Vardara 


1319, u kome je priznala svu jalovost dotadašnjeg rada, 
javlja se u vrelima samostalna »crkva bosanska« kao »crkva 
Božja« jedne Tvrtkove listine, ili »glexia di Bosna« dubro- 
vačkih isprava, koja po svjedočanstvu svoga odličnika Ra- 
dina ispovijeda »pravu apostolsku vćru«. Ona ima uređenu 
hijerarhiju, koju prima iz redova »krstjana«, Na čelu јој je 
»gospodin episkup crkve bosanske«, koga nazivaju i »d&d«, 
a kao »strojnici« pomažu ga »poglaviti krstjani«, gosti i 
brojniji starci. Ta je crkva nezavisna o papi, a njezinu pot- 
punu samostalnost potvrđuje i krajnje neprijateljsko dr- 
žanje istočne crkve. »Crkva bosanska« nastupa odmah kao 
važan politički činilac, u kome plemstvo nalazi zaštitu i 
Ee u odnosu prema vladaru. U zajednici s »dobrim 
ošnjanima«, velmoZama i vlastelom, ispituje ona krivdu 
inevjeru njihovih drugova, a za povlastice, koje dobivaju od 
vladara, jamči svojim ugledom i moći. Njezini »krstjani« 
sudjeluju u stvaranju značajnijih odluka dvora, kao i u 
radu državnoga sabora. Na početku 15. st., kada središnja 
vlast postaje slabija radi bogatih i snažnih velikaša, obra- 
ćaju se na njih Dubrovčani kao na nosioce državne vlasti, 
kojima je mjesto ispred same kraljice i plemstva. Mnogi 
od njih napuštaju svoje samostane i stupaju u službu vla- 
stele; oni preuzimaju upravne dužnosti u njihovim »drža- 
vama« i posreduju za njih u različitim misijama. Kao po- 
slanici kralja i vlastele česti su gosti dubrovačke republike, 
koja ne bira sredstva, da stekne njihovu naklonost i prija- 
teljstvo. 


Pape se nisu nikad odrekli težnje, da Bosnu vrate jedin- 
stvu. Baš onih godina, kada se tako jasno očitovala moć 
»crkve bosanske«, postigla je Rimska Stolica uspjehe, koji 
su opravdano budili najljepše nade u budućnosti. S obra- 
ćenjem bana Stjepana 1339 mogla se uzdati u suradnju 
bosanskih vladara, koji su je s rijetkim iznimkama doista 
pomagali do gubitka političke nezavisnosti. Na novo ste- 
čenom području uspostavljena je opet crkvena vlast, ali 
se obnovi »ecclesiae bosnensis« na starom bosanskom tlu 
nije više pristupilo. Interesi katoličke crkve povjereni su 
tu redovnicima sv. Franje, koji osnivaju u Bosni svoju vi- 

kariju i dobivaju u državnom životu pomalo značenje, je- 
dnako onom »krstjana«. Uporedo s porastom turske pogibli 
obraćaju se Rimu mnoga preplašena vlastela i grade crkve, 
predajući ih franjevcima. Usprkos svemu zadržala je »cr- 
kva bosanska« svoj položaj do onog časa, kada se kralj 
Tomaš odvažio da 1450 poduzme mjere, koje su 1459 do- 
stigle vrhunac u nasilnom prevođenju na katolicizam i iz- 
gnanstvima. Do toga vremena odaje i sam Tomaš dužno 
poštovanje starješinama »krstjana«, a još 1446 predaje neke 
plemiće u zaštitu »gospodinu didu«. O tome je značenju 
»crkve bosanske« vodio jamačno računa i crkveni koncil 
u Baselu, kada je 1433—1436 pomišljao na to, da je pre- 
govorima skloni na povratak jedinstvu (> Baselski koncil 
i Bosna). Samostalna je »crkva bosanska« nestala tek s pro- 
pašću bosanske državnosti. 

Rimska Stolica nije do posljednjeg časa odustala od 
svoje optužbe, da je »crkva bosanska« izrazito heretička. 
U Rimu se od Inocencija III. do Pija II. uvijek tvrdilo, da 
ona zastupa čistu manihejsku nauku. Dok se Inocencije III. 
1200 ograničio na to, da bosanske heretike osumnjiči zbog 
pristajanja uz katarstvo, papa Eugen IV. izrazio je 1445 
dosta podrobno mišljenje, koje je u Rimu vladalo o »crkvi 
bosanskoj«. Njegovo je svjedočanstvo tim značajnije, što 
je to Rimska Stolica učinila ovako neposredno samo u toj 
prilici. U pismu legatu na bosanskom dvoru naveo je papa 
glavne članke manihejske nauke, pripisujući ih onima, koje 
kralj Tomaš — prema saopćenju istoga pape — nije još 
imao odvažnosti da progoni, jer bi time stavio u opasnost 
svoju vladavinu. Ti heretici postavljaju tobože dva načela, 
smatraju đavola jednakim Bogu, osuđuju Stari Zavjet, a 
kvare Novi Zavjet i ne vjeruju u Kristovu tjelesnost. 
Pio II. ponavlja tu optužbu u svojoj povijesti Evrope do- 
dajući, da maniheji u skrovitim dolinama Bosne odriču 
Kristu jednakost s Ocem. Kad je napokon isti papa naložio 
1461 kardinalu Torquemadi, da pobije zablude bosanskih 
heretika, koji su te godine dovedeni u Rim, kardinal je 
izradio opširan spis, u kome je kao njihovo vjerovanje 
osudio u cijelosti staru manihejsku nauku. 

S područja istočne crkve nije do nas došao ni jedan 
dokumenat, u kojem bi bila sustavnije izložena nauka 
bosanskih heretika, ali su carigradska patrijaršija kao 
i srpska crkva dale dovoljno dokaza o svome stanovištu 
prema »crkvi bosanskoj«. Patrijarh Genadije (1453 do 
1459) naziva vlastelu hercega Stjepana kudugeri, služeći se 
tako izrazom, koji je prvobitno značio krivokletnika, zatim 
onoga, koji prezire i gazi križ, a napose bogumila. Patri- 
jarh ne ubraja hercegove kudugere među »hristiane pravo- 
siavne«, već ih razlikuje i od katolika, koji su doduše 
kršćani, ali »inoslavni«. On upravo smatra, da ti kudugeri 
nisu ni kršćani. Govoreći o prijelazu hercegovu »u poslu- 
šnost grčke crkve« on napominje, da to herceg taji iz 
straha pred svojom vlastelom. 

Srpski arhiepiskop Danilo spominje u žitiju kralja Dra- 
gutina njegov rad na obraćanju i krštavanju heretika 
»ot' toje zemlje bos'n'skije«, koja je bila dijelom u njego- 
voj vlasti. Tu vijest potvrđuje pismo pape Nikole IV. iz 
1291 istom kralju. U jednom zapisu oko 1328 napadaju se 
čete bana Stjepana kao »bezbožnije i poganije babuni«, 
a istim se izrazom služe dva rukopisa iz 15. st., sastavljena 
za crkvenu porabu. U t. zv. trebniku iz manastira sv. Tro- 
jice kod Pljevalja ne dovodi se taj izraz u neposrednu 
vezu s hereticima u Bosni, ali se u njemu proklinju, uz 
neka imena, »vsi naricajuštei se kr'stijane i kr'stijanice«. 
Bosanski se redovnici udaraju prokletstvom kao heretici, 
koji se ne klanjaju svetim ikonama i časnom krstu. U dru- 
gom rukopisu, koji je vjerojatno nastao u Mileševi, optu- 
Zuju se »bosanski i humski heretici« kao babuni, koji 
izlažu usto ruglu pravu vjeru, uzimaju iz knjiga svete 
riječi i prevraćaju ih na zlovjerje, te se dijele od pravo- 
vjerne crkve. Članak pogađa i opet bosanske »krstjane«, 
kojih se imena prenose iz prvoga rukopisa starijega po- 
stanka, a pridružuju im se i nova. Među njima predaju se 
prokletstvu i ban Stjepan sa snahom Protomarom. Kako se 
izraz babuni izjednačuje s onim bogumili, ne može biti 
sumnje, da je i srpska crkva imala za svoje neprijateljstvo 
prema »crkvi bosanskoj« isto opravdanje, kao i Rimska 
Stolica. »Crkva bosanska« u očima pravovjernoga Istoka i 
Zapada ispovijedala je dualističku nauku i po njihovu 
uvjerenju ostala tome vjerna do svoga pada. Ova svjedo- 
čanstva 15. st. ne opravdavaju ni po čemu misao, da se 
»crkva bosanska« približavala tada pravovjernom kršćan- 
stvu, napuštajući mnoga svoja učenja i običaje. Još nepo- 

sredno pred gubitak državne samostalnosti izložena je pri- 
tisku s obiju strana. U isto vrijeme, kada kralj Tomaš 
obraća silom vjernike »crkve bosanske«, srpski ih metro- 
polit nagoni, prema tvrdnji fra Kapistrana 1455, da prime 
»rašku vjeru«. 

Znanosti su bila pristupačna najprije samo ona svjedo- 
čanstva, koja su potekla od strane zapadne crkve. S obzi- 
rom na dosljednost njihovih optužba moglo se još samo 
postaviti pitanje o podrijetlu tamošnjih heretika. D. Far- 
lati je 1769 upozorio na mogućnost, da se ono traži u bu- 
garskom bogumilstvu. Jednom nabačena misao razvijala se 
dalje i 1849 dobila je znanstvenu podlogu u djelu C. 
Schmidta. U to se doba crplo još uvijek iz vrela, koja nisu 
nastala u krugu optuženih heretika. Kada su napokon po- 
čeli upoznavati građu, sakrivenu dotle u dubrovačkom ar- 
hivu, i kada je pronađen prvi rukopis jednoga »krstjanina«, 
F. Račkom je uspjelo izraditi zaokruženi prikaz o »Bogo- 
milima i Patarenima« (1869), pošto je proučio svukoliku 
poznatu građu. On je pri tome pošao s gledišta, da je u 
latinskim spisima sadržana temeljna istina o »crkvi bosan- 
Skoj« i pokušao je da je potkrijepi domaćim izvorima. 
Premda je bio uvjeren u patarensko obilježje »crkve bo- 
sanske« i njezinu uzročnu ovisnost o bugarskom bogumil- 
stvu, ipak je naišao na mnoge teškoće, koje su proizlazile 
iz tih izvora. Svladavajući ih ponajviše domišljanjima, on 
se na kraju našao prinuđen da dopusti mogućnost pribli- 
žavanja bosanskih heretika pravovjerju. Tako je mislio 
objasniti mnoge izražaje kršćanskoga vjerovanja u bosan- 
skim izvorima. S ovom promjenom primljeno je njegovo 
gledište kao znanstvena istina, koja je utvrđena i kasnije 
pronađenim svjedočanstvima istočne crkve. 


Izvorna je građa s bosanskoga tla međutim sve više rasla 
i gomilala ujedno teškoće, kakve su još bile na smetnji 
Račkom. U najnovije vrijeme morao je i Vl. Ćorović, koji 
još podržava misao o bogumilskom podrijetlu bosanske 
hereze, istaknuti kao nesumnjivu činjenicu, da se za čitav 
red temeljnih heretičkih shvaćanja ne može naći dokaza; 
on misli, da je bogumilstvo moralo već putem u Bosnu 
doživjeti promjene, koje su ga dovele bliže pravovjerju. 
Problem, koji se time postavlja, izrazio je prvi B. Petra- 
nović 1867. Ni on ne 
sumnja u snažan utje- 
caj  bogumilstva na 
»krstjane« i ustrojstvo 
»crkve  bosanske«, ali 
»dogmatički kvar« ocje- 
njuje kao neznatan i 
privremen. Uvjeren je, 
da je crkva sačuvala 
svoje pravoslavlje u bi- 
ti nepromijenjeno. On 
je tako prvi put iznio 


tvrdnju o »crkvi bo- 
sanskoj« kao jednoj 
narodnoj pravoslavnoj 


crkvi i time dao poti- 
caj drugima, da je dalje 
razrađuju. Uporedo sa 
slabljenjem polazne to- 
čke u gledištu Račkoga, 
kako se ono očitovalo 
u zaključcima sviju, ko- 
ji su poslije njega pri- 
stupili pitanju, а pogo- 
tovo u radu A. Hoffera 
mu g Truhelke, sukla- 
Sum Solin. i den asd njali Su nastavljači Pe- 
tranovića postepeno sva- 

ki trag bogumilstva u Bosni. Poslije S. Tomića (pseud. 
Atom), koji je potkraj 19. st. odbacio od »crkve bosanske« 
svaku pomisao hereze, ograničivši ovu na neku »zasebnu 
družbu bogumilsku«, slabu i prolaznu, V. Glušac je 1924 
porekao opstojnost i te družbe. On je pokušao da pravo- 
slavlje »crkve bosanske« dokaže njezinom organskom po- 
vezanošću sa srpskom crkvom, od koje je tobože postala 
i od koje se razlikovala samo nazivima svojih svećenika. 
Izvorna građa, kojom danas raspolažemo, potiskuje sve 
više optužbu zbog dualističke hereze, ali se ujedno protivi 
tvrdnji o pravoslavlju »crkve bosanske«. Od natpisa nad 
pragom Kulinove crkve iz kraja 12. st. do testamenta gosta 
Radina iz 1466 daju bosanski spomenici u cijelosti skladno 

svjedočanstvo o nepouzdanosti protivničkih tvrdnja. Bo- 
sanski su »heretici« daleko od toga, da ne štuju znak 
križa; oni podižu crkve i klanjaju se svetim slikama; pri- 
segu polažu na svetačkim moćima i podržavaju neoslabljen 
kult razlicitih svetitelja, zajedno s Bogorodicom; priznaju 
Stari Zavjet s njegovim patrijarsima i prorocima do Ivana 
Krstitelja, a Novim se Zavjetom služe u nepromijenjenoj 
crkvenoslavenskoj redakciji; vjeruju u čistilište i vrijednost 
molitve za mrtve; u njihovu se načinu pokapanja ne može 
pronaći ni jedna »bogumilska« crta; čitaju apokrife, koji 
»kano da nakanjuju vjeru i ćudorednost vjernika ukrijepiti 
i dopuniti«; ulaze u brak prema svom običajnom pravu 
(> Brak u sredovječnih Bošnjana) i uzimaju poglavito živo- 
tinjsku hranu; oni imaju redovnike i uređenu hijerarhiju; 
ne zovu se nikad bogumili niti su protivni društvenom i 
državnom redu. 


Prema mišljenju pisca ovih redaka nije »crkva bosan- 
ska« bila ni po čemu manje pravovjerna od ostaloga kr- 
šćanstva. Ona je prirodni nastavak katoličke »ecclesiae 
bosnensis«, koju su u drugoj četvrti 13. st. htjeli urediti 
prema uzoru ostalih biskupija. Duboko konzervativna oču- 
vala je neokrnjenu svoju baštinu iz vremena sv. Braće, ali 
je bila prisiljena da je iskupi prekidom dotadašnje veze 
sa zapadnom crkvom. U žestini borbe, koju je morala po- 
vesti za svoj opstanak, pala je na nju optužba zbog hereze, 
ali je ona ostala do kraja vjerna simbolima kršćanstva i 
očuvala njegovu nauku nepromijenjenu. 

LIT.: D. Farlati, Illyricum sacrum, IV., Mleci 1769; C. Schmidt, Hi- 
stoire et doctrine de la secte des Cathares ou Albigeois, 2 sv., 1849; 
B. Petranovié, Bogomili, Crkva bosanska i krstjani, Zadar 1867; F 
Raëki, Bogomili i Patareni (Rad VIL, VIII. i X.; Posebna izdanja S. A. 
LXXXVIL, 1931); A. Hoffer, Dva odlomka iz poveceg rada o kršćan- 
skoj crkvi u Bosni (Spomen-knjiga iz Bosne, 1901); С. Truhelka, Testa- 
menat gosta Radina (GLZM, XXIII, Sarajevo 1911); V. Glušac, Sre- 
dnjovekovna »bosanska crkva« (Prilozi za knjiZevnost, jezik i t. d., 
IV., 1924); V. Ćorović, Historija Bosne, Beograd 1940; J. Šidak, Pro- 
blem »bosanske crkve« u našoj historiografiji (Rad 259, 1937); Isti, 
»Crkva bosanska« i problem bogumilstva u Bosni (Mala knjiZnica MH, 
28. sv., 1940, s potpunom bibliografijom vrela i literature). J. š-k. 

Brak u sredovječnih Bošnjana. Bosansko se društvo odli- 
kovalo u sred. vijeku svojom konzervativnošću pa je iz 
drevne prošlosti zadržalo prastaro shvaćanje braka kao 
društvene uredbe, koja nije posvećena vjerom niti se nalazi 
pod zaštitom crkve. Žena je ulazila u brak uz uvjet, da bude 
svome mužu dobra (si eris mihi bona) i da mu čini dobro, 
ostajući mu vjerna. Prema svjedočanstvu pape Eugena IV. 
iz 1445 bijaše to običaj zemlje (iuxta morem patriae). Taj 
je bio tako duboko uvriježen, da ga se nisu htjeli odreći ni 
oni, koji su se djelovanjem franjevaca vratili u katoličku 
crkvu i sklapali tada brak prema njezinim propisima. Na 
izričito pitanje bosanskog vikara zauzela je rimska kurija 
1373 stanovište, prema kome konvertiti ne mogu stupati u 
brak pod navedenim uvjetom. Ovako sklopljen brak, koji 
je potpuno zavisan o volji muža, nije mogao biti do- 
voljno trajan; prema nešto pretjeranom saopćenju bosan- 
skih franjevaca jedva bi jedan od stotine Bošnjana zadržao 
prvu ženu. Bijaše to posljedica društvenog ustrojstva, koje 
se temeljilo na zadružnom gospodarstvu i u kome žena 
nije donosila mužu miraza (osim, možda, haljina). Zbog 
različitog shvaćanja, toliko stranog katoličkoj crkvi, po- 
javilo se na strani protivnika samostalne »crkve bosanske« 
uvjerenje, da njezini vjernici zastupaju u tom pogledu 
jedan od članaka manihejske dualističke nauke, koju su 
toj crkvi protivnici u cijelosti pripisivali. 

LIT.: J. Šidak, Problem »bosanske crkve« u našoj historiografiji, 
Rad 259, 1937. 1 

Bosanski novci. Do početka 14. st. Bosna nije imala 
svoga novca. Kao i u Hrvatskoj od 7. do 12. st., kojoj je 
Bosna u nekoliko mahova politički pripadala, i u Bosni je 
mjesto domaćega novca kolao tuđi, i to bizantski zlatni, 
srebrni i bakreni novac, koji je tada bio uobičajeno pla- 
težno sredstvo na cijelom Balkanu. Ali se je uz rečeni no- 
vac upotrebljavalo kao plaćevno sredstvo i čisto zlato i 
srebro, koje se je pri plaćanju mjerilo vagom, a jedinica 
mjere bila je libra ili pondus od 327,45 g, i napokon pri- 
rodnine (konji, volovi, žito, vuna, kruh, obuća i t. d.). Kad 
je Hrvatska 1102 stupila u užu političku vezu s Ugarskom, 
počeo se u primorskim krajevima sve više upotrebljavati 
uz bizantinski zlatni solidus mletački sitni srebrni novac 
(denarius parvus Venetus), a u sjevernim krajevima, na 
teritoriju kasnije Slavonije, u kolanju su ponajprije friza- 
tici, a od konca 12. st. domaći herceški i banski srebrni 
novac (hrvatski frizatici i banovci). Isti se taj novac tada 
upotrebljavao i na području Bosne, kako to svjedoče na- 

BOSANSKI NOVCI 
1—2 Pavao Šubić; 3—12 Stjepan Kotromanić; 13—15 Tvrtko I. kao ban; 16 Tvrtko I. kao kralj; 17—19 Tvrtko II.; 20—24 Tomaš; 25—27 Stjepan 
Tomašević; 28—30 Nikola Iločki; 31 Selim I. (para iz Sarajeva) 32—34 Sulejman I. Kánüri (altin i para iz Srebrenice i para iz Čajniča); 
35 Sulejman II. (mangura iz Sarajeva). (?/s naravne veličine) 

lazi. Kao prvi domaéi bosanski novac smatraju se dinari 
hrvatskog bana Pavla Šubića, na kojima dolaze i imena 
bosanskih banova Mladena I. Šubića (1301—1304) i Mla- 
dena II. Šubića (1305—1322) (— Dalmatinsko-hrvatski nov- 
ci) Poslije pada Mladena IL, bana hrvatskog i gospodina 
Bosne, došao je u Bosni na vlast ban Stjepan Kotromanić 
(1322—1353), koji je nastavio skovanjem domaćega novca. 
Poznato je dvadesetak tipova Stjepanovih srebrnih dinara 
u mnogo varijanata, što je znak, da je njegova kovnica 
radila vrlo mnogo. Na tim dinarima prikazan je na averzu 
lik banov s mačem u desnici uspravljenim u vis ili polo- 
ženim preko koljena, a naokolo je natpis u različitim vari- 
jacijama, kao: STEFANUS BANUS BOSNE, STEFAN 
BANUS, i hrvatski: STEFAN BAN, BAN STEFAN, BAN 
BOSNE; na reverzu je lik Isusov ili kako sjedi na prije- 
stolju, kao na Šubićevim dinarima i mletačkim grošima, ili 
kako stoji u bisernom ovalu s uzdignutom rukom na blago- 
slov, kao na dubrovačkim dinarima. Ban Stjepan je mnogo 
kovao, ali mu je pri svakogodišnjem mijenjanju novac po- 
stajao sve lakši i slabiji. Prvi njegovi dinari odgovarali su 
tipološki i metrički (oko 2 g) novcima bana Pavla Šubića, 
no kroz godine se polako mijenjaju i sve više slabe u vri- 
jednosti. Nekako u isto vrijeme, kada i ban Stjepan, po- 
čela je kovati svoje srebrne dinare i dubrovačka repu- 
blika, pa je taj novac po svojim trgovcima unosila u većim 
množinama u Bosnu. Kao protuakciju, da paralizira optje- 
caj dubrovačkog novca, ban Stjepan kovao je dinare, koji 
su tipološki bili dosta slični dubrovačkim, a u želji, da svoj 
novac ubacuje i na područje susjedne Srbije, kovao je i 
imitacije srpskog novca, a to su njegovi dinari s kacigom 
na averzu i snatpisom: STEFAN BANUS BOSN DI GRA. 
Banova je kovnica napokon bacala u optjecaj i sasvim 
proste falsifikate dubrovačkog novca. Zadnji Stjepanovi 
dinari pali su u težini na nešto preko 1 g, pa su bili lakši 
od suvremenog solidnog dubrovačkog dinara nešto oko 
0,5 g. — Stjepanov nasljednik ban Tvrtko (1353—1377) 
kovao je prvih godina svoga banovanja (1354—1365) di- 
nare tipološki i metrički (0,90 g) vrlo srodne zadnjim ko- 
vovima svoga predšasnika, s natpisom: TVERTCO BAN 
BOSNE. Bio je to novac neugledan, gotovo za polovinu 
lakši od suvremenih dubrovačkih dinara, pa nije mogao 
izdržati konkurenciju dubrovačkog novca. Zato je Tvrtko 
odlučio da svoj novac popravi i da ga metrički izjednači 
s dubrovačkim. Kako je u svojoj kovnici imao slabe i ne- 
vješte majstore kalupare, zamolio je dubrovačku repu- 
bliku, da mu se načine kalupi za nove njegove dinare u 
samom Dubrovniku. Dubrovačko vijeće 1365 dopusti, te je 
za bosansku kovnicu načinjeno nekoliko kalupa za novac, 
na kojemu je na averzu prikazan ban s mačem u desnici i 
žezlom u ljevici i na reverzu Isus u bisernom ovalu. Tim 
su kalupima kovani poznati lijepi Tvrtkovi dinari s natpi- 
som: TVERTCO BAN BOSNE u veličini od 20 mm i te- 
Zini od 1,65 g. Dubrovčani su još za vlade Stjepana Kotro- 
manića nastojali, da svome novcu osiguraju u Bosni što 
veću slobodu optjecaja. Čini se, da su u tome uspjeli po 
prvi put onda, kada se je Tvrtko proglasio kraljem (1377). 
Za to kao da govori činjenica, što je dosada poznat samo 
jedan jedini komad Tvrtkova kraljevskog novca, dinar 
s natpisom: T(vrtco) : REX : BOSNE : E(t) : RASIE, a zna- 
čajno je, da ni taj jedini kraljevski novac nije kovan u 
bosanskoj kovnici nego u Kotoru, koji je priznavao vrho- 
vnu vlast kralja Tvrtka I. (1385—1391). Za Tvrtkovih na- 
sljednika u doba protukraljeva (1391—1420) nije se u Bo- 
sni kovalo, nego je u trgovini nesmetano služio dubro- 
vački novac. Protiv isključivog optjecaja tuđega novca 
ustao je tek kralj Tvrtko II. (1421—1443), kada je 1436 
počeo u bosanskoj kovnici opet kovati kraljevski novac, 
i to u tri veličine: groš, dinar i poludinar, na istoj valut- 
noj osnovki kao i dubrovački (dubrovački dinar 1,28 g, 
Tvrtkov 1,24 g), tako da je groš vrijedio 2 dinara. S gro- 
šem je Tvrtko unio u optjecaj krupniju i vredniju nomi- 
nalu. Ali i tipološki predstavljaju njegovi novci novost, jer 
je napušten stari tip bosanskih kovova (s jedne strane vla- 
dar, s druge Isus — motiv bizantinski, unesen preko Mle- 
taka i Dubrovnika). Po ugledu na široke groše ugarsko- 
hrvatskih kraljeva Karla Roberta i Ludovika Velikoga no- 
vac Tvrtka Il. imade na averzu poznati s bosanskih pe- 
čata grbovni motiv: štit s okrunjenim inicijalom kraljeva 
imena T, kacigu, krunu i čelenku i unaokolo natpis: DNS 
(Dominus) TVARTCO REX BOSNE u lijepim gotičkim 
slovima, a na reverzu je lik zaštitnika Bosne, sv. Gregorija 
iz Nazijanza, i natpis: S. GREGORIVS NAZAZENUS. 

Likovi i natpis su na sve tri nominale konsekventno je- 
dnako rađeni, tek s manjim razlikama u siglama kalupara, 
kojima su označene različne emisije. Dubrovčani su ener- 
gično prosvjedovali protiv ponovnog rada bosanske ko- 
vnice, ali Tvrtko II. nije popustio. Proveo je svoju odluku, 
da uživa prihode od kovanja novca, koje je tada svaki 
vladar u Evropi imao od svoje kovnice, ali nije zabranio 
ni optjecaj dubrovačkog novca. — I kralj Tomaš (1443— 
1461) kovao je groše, dinare i poludinare s istim likovima, 
tako da se njegovi novci razlikuju u većini vrsta samo 
natpisom na averzu: DNS TOMAS REX BOSNE. Dok 
Tomaševi groši čine tipološku cjelinu, dinari njegovi kuju 
se u različnim, pa i novim tipovima; jedni imaju na re- 
verzu kao zaštitnika Bosne sv. Gregerija iz Nazijanza, a 
drugi sv. Gregorija papu, t. j. novog patrona; neki su di- 
nari kovani s latinskim natpisom: DS. S. TOME REX 
BOSNE, a neki s hrvatskim u talijanskom pravopisu: GOS. 
TOMAS CRA(lj) BOSNE; na jednome tipu dinara dolazi 
na averzu mjesto uobičajenoga grba okrunjeni monogram 
kraljeva imena. Poludinari se također javljaju s latinskim 
i hrvatskim natpisom, a na averzu imaju štit s grbovnom 
oznakom familije Kotromanića (6 ljiljana u dva reda koso 
poredanih), a na reverzu je mjesto sveca okrunjeni mono- 
gram kraljeva imena. Sudeći po velikom broju tipova i 
varijanata, bosanska je kovnica za vlade kralja Tomaša 
mnogo radila. — Zadnji bos. kralj Stjepan Tomašević 
(1461—1463) napustio je kovanje groša, ali je njegova ko- 
vnica bacila u optjecaj nekoliko vrsta tipološki jednako, a 
tehnički vrlo lijepo rađenih i dobro kovanih dinara obično 
s hrvatskim natpisom na averzu STEFAN CRAGL (kralj) 
i u jednoj vrsti s latinskim: STEFAN REGIS. Sve vrste 
imaju na reverzu lik sv. Gregorija pape, rađen vrlo slično 
liku sv. Vlaha na dubrovačkim dinarima, i latinski natpis: 
S. GREGORI PAPE. Uz dinar kovan je i tipološki jednak 
poludinar. Ali od kralja Stjepana poznat je i četverostruki 
zlatni dukat (30 mm promjer, 14,05 g težina, zlato finoće 
980 tisućina). To je jedini zlatni domaći naš novac. Na 
averzu je lijepo izrađen lav (grb Brankovića; Stjepan je 
bio i despot Srbije) i natpis: MONETA AVREA REGIS 
STEPHANI; na reverzu je obični bosanski grb i natpis: 
GLORIA TIBI DEVS SPES NOSTRA. Dotjerana i upravo 
profinjena tehnika, kojom su na ovome dukatu izrađene 
sve pojedinosti likova i natpisa, odaje ruku iskusnog i 
odličnog majstora kalupara. G. 1463 uništili su Turci kra- 
ljevinu Bosnu i podvrgli je, s malim izuzetkom (Jajački 
kraj), pod svoju vlast. Ugarsko-hrvatski, kralj Matijaš Kor- 
vin teško je to podnosio i spremao se, da Bosnu opet 
oslobodi. U tome ga je mnogo pomagao hrvatski velikaš 
Nikola Iločki. Kako je od Bosne ostao još samo kraj oko 
Jajca izvan turske vlasti, imenuje Matijaš 1471 Nikolu 
Iločkog bosanskim kraljem sa zadaćom, da radi oko oslo- 
bođenja Bosne. Nikola Iločki je kao kralj kovao nekoliko 
tipova srebrnih dinara imitirajući novac zadnjih akvilej- 
skih patrijarha Antonija II. Panciera i Lodovica II. de Tech 
(1407—1435). Novci imaju na averzu njegov kraljevski na- 
slov: M(oneta) NICOLAI D. G. R(egis) BOSNE, a na 
reverzu je najobičnije lik Majke Božje i natpis: MATER 
REGNI. Poznate su i Nikoline imitacije ugarskih denara 
s oznakom, da su kovani u njegovoj kovnici, t. j. s natpi- 
som na reverzu: N(icolaus) R(ex) BOS(ne). — U Bosni su 
se kovali novci jamačno od domaćeg srebra i za turskoga 
vladanja. Čim su Turci, šireći svoju vlast po Balkanu, došli 
u posjed kojega većega i izdašnijeg rudnika, osnivali su uz 
njega i kovnicu novca. Tako su otvorene kovnice i u Bo- 
sni: u Sarajevu, Srebrenici i Čajniču. Kovali su se u njima 
zlatni dukati (altini) i srebrne akče. Dok su zlatnici kovani 
lijepo i dotjerano, akče su rađene vrlo nemarno i neuredno, 
pa se na nekima ne mogu pročitati natpisi. Prvi je turski 
srebrni novac, akča, kovan 918 po hidžr. (1512) u Bosni, 
t. j. u Sarajevu, za sultana Selima (1512—1520). Njegov 
nasljednik, znameniti sultan Sulejman I. (1520—1566) kovao 
je u Srebrenici altine i akče, a u Čajniču samo akče 926 
(1520). Sultan Selim II. (1566—1574) kovao je altine i akče 
u Čajniču, a akče samo u Srebrenici s oznakom god. 974 
(1566). Sultan Murad III. (1574—1595) kovao je 982 (1574) 
akče u Srebrenici i Čajniču, dok je zadnje srebrne akče 
kovao u Bosni, i to u Sarajevu 1032 (1623) sultan Murad 
IV. (1623—1640). Značajka je turskog kovanja, da se na 
novac ne stavlja godina, kada je uistinu kovan, nego ona 
godina, koje je pojedini sultan došao na vlast. Zadnji su 
turski novac, koji je u Bosni kovan, bakrene mangure 
sultana Sulejmana II. (1687—1691), kovane u Sarajevu 1099 





BOSNA I HERCEGOVINA 


(1687) i 1100 (1688). To je bio novac od nušde, da se njime 
podmiruje i plaéa vojska podignuta u Bosni protiv Mle- 


taka i Austrije. і 
LIT.: J. Safarik, Dodatak К оріѕапіји stari srbski novaca, Glasnik 
Društva srb. slovesnosti, sv. IIL, V., VL, VIII. i IX., Beograd 1851—57; 
Erdy, A Boszna és Szerb regi érmek, Budimpešta 1857; Egger, Die 
Münzen von Bosnien und Dalmatien, Wiener Num. Monatshefte, Il., 
1866; Ljubić, Opis jugoslav. novaca, Zagreb 1875; Rengjeo, Novci Pavla 
Šubića, Numismatika, Zagreb 1937; Truhelka, Bosanski, Srpski i bu- 
garski novci Zem. muzeja u Sarajevu, GLZM, 1894; Celestin, Opis 
nekih bosan. novaca, ib. 1898; M. Rešetar, Stari bos. novci, Bos. Vila, 
Sarajevo 1913; Isti, Novci krivotvoreni od bosan. vladara, Kalendar Pro- 
svjeta, Sarajevo 1925; Lj. Kovačević, Dva nepoznata bosan. novca, Bos. 
Vila 1910; M. Rešetar, Dubrovačka numizmatika, I., 1924; С. Truhelka, 
Nalaz iz Vranjske, GLZM, 1902; Isti, Nalaz bosanskih novaca obre- 
ten kod Ribica, ib. 1905; Stockert, Bosnische Fülschungen serb. Münzen 
im Mittelalter, Num. Zeitschrift, Bec 1923; Rengjeo, Zlatni novac bos. 
kralja Stjepana Tomaševića, Sarajevo 1937; Isti, Novci Nikole Iločkog, 
Sarajevo 1929; Isti, Nepoznati bos. novci (bana Tvrtka), Numizmat. vi- 
jesti, Zagreb 1939; Isti, Kraljevski novac Tvrtka I., ib., sv. 2; Isti, Ne- 
objavljeni dinar Stjepana Tomaševića, ib., sv. 4; A. Makanec, Četiri 
unikata bos. novaca, Numismatika, 1933; Zambaur, Prágungen der Osma- 
nen in Bosnien, Num. Zeitschrift, Beč 1908; Karabaček, Geschichte der 
Cerne unter Sultan Sulejman 11., Wiener Num. Monatshefte 
IIL, 1868; С. Truhelka, Zanimiv fur. novac kovan u Sarajevu, GLZM, 
1889; Isti, Još jedan u Bosni kovani turski novac, ib. 1894; Rengjeo, 
Tursko-bosanski novci, Zagreb 1933. I. R-o. 


Bosanski agrar. Pod tim se nazivom razumijeva obično 
čitav problem oslobođenja kmetova u Bosni i Hercegovini 
sa svim posljedicama izazvanim »Prethodnim odredbama 
za pripremu agrarne reforme« od 25. IL 1919. Po tim 
odredbama dokidaju se kmetski (čivčijski) odnošaji “i 
njima slični i zabranjuje se novo stvaranje takvih odno- 
šaja. Dotadašnji kmetovi postaju gruntovni vlasnici dota- 
dašnjih kmetišta, a sudovi imadu ureda radi ovaj prijenos 
prava vlasništva provoditi (naredba od 21. VII. 1919), i to 
na ime kmetovske kućne zadruge. Na žalost, kasnijim za- 
konom od 17. V. 1928 određeno je gruntovno knjiženje 
svih članova zadruge individualno, te je tako i ovdje utrt 
put raspadanju zadruga i komadanju srednjega seljačkog 
posjeda u sitne i patuljaste posjede. Dotadašnji vlasnici 
kmetovskih posjeda (age, begovi, spahije, čifliksahibije) 
imali su dobiti od države »primjerenu odštetu« za odstu- 
pljenu zemlju, a uz to i odštetu za uskraćeni hak u g. 1918 
i 1919 (trećinu, odnosno četvrtinu od priroda). Država se 
obvezala potonju odštetu isplaćivati u obliku rente u go- 
tovu do konačnog rješenja, a onima, koji bi željeli mjesto 
te rente dobiti odštetu u zemlji, davati tu zemlju iz drža- 
vnog zemljišta. Zakonom od 21. V. 1921 uređen je otkup 
kmetovskih zemljišta tako, da je u tu svrhu određena 
svota od 250,000.000 D paušalno, a pojedinci su od te svote 
imali dobiti odštetu u omjeru njihove porezne dužnosti 
(»zemljarine«) iz 1918, i to po jednoj degresivnoj skali, 
po kojoj su se najmanji porezi (do 40 D) množili faktorom 
od 1600, a najviši (do 6000 D) faktorom od 400. Država 
je uistinu isplatila u gotovu 120,000.000 D, a 130,000.000 D 
u obveznicama. — Tako je konačno 130.000 obitelji s po- 
sjedom od ukupno 566.000 ha oslobođeno stoljetnoga kmet- 
stva i počelo da gospodari na svome u punoj slobodi. 
Posljedice toga oslobođenja brzo su se pokazale u tome, što 
je površina ugara od 50,6% oranica (1924) pala па 19,8% 
(1928), a površina krmnoga bilja porasla od 1,65% na 2,1%; 
broj stoke је орао, ali se kvalitet njezin popravio. 

Uz kmetovska zemljišta zahvatio je B. agrar još i t. zv. 
beglučka zemljišta, t. j. ona, koja su bila izravno vlasništvo 
begova (aga, spahija), a koja su oni davali u zakup prior- 
cima, pridržnicima, prisjevnicima i sl. Zakonom od 12. V. 
1921 ovi su zakupni odnosi proglašeni istovjetnima s kmet- 
skim odnošajem, ako su zakupci uživali zemlju barem de- 
set godina prije 25. II. 1919. Uime odštete dobili su vla- 
snici iznos dvostruke katastralne vrijednosti. Zakonom od 
3. XII. 1928 i od 14. IX. 1929 prošireno je oslobođenje i na 
ona zemljišta, koja su bila dana u obični zakup, a konačno 
i na onakva, koja u vrijeme oslobođenja nijesu bila prija- 
vljena u pravo vrijeme, pa čak i ona, koja u tome času 
još nijesu bila pod poreznom obvezom (»pustopoljine«). 
Potonja zemljišta otkupljivala su se od države uz paušalnu 
odštetu od 70 D po dunumu (700 D po ha), ali ukupna 
svota nije smjela državu teretiti s više od 50,000.000 D. Za 
zemljišta pak, koja su bila već oporezovana, plaćala se 
odšteta u iznosu deseterostruke katastralne vrijednosti, a 
za oporezovane šikare i paše četverostruka katastarska vri- 
jednost. Za sve odštete izdane su državne obveznice uka- 
mative sa 6%, otplative počevši od 1930 u roku od 43 go- 
dine. Ukupno je država u ove svrhe dala (osim prije spo- 
menutih svota) 500,000.000 D za otkup beglučkih zemlji- 
šta s površinom od približno 400.000 ha, razdijeljenih na 
nekih 55.000 reflektanata, t. j. po obitelji oko 7,3 ha. 

Mora se uzeti, da je bosanski agrar potpuno uspio rije- 
šiti stoljetno pitanje kmetstva; no nesređenost u početnim 
stadijima otkupljivanja i dodjeljivanja agrarnih obveznica 
i gotovine skrivila je, da je velik broj zaslužnih i otmje- 
nih muslimanskih porodica potpuno proletariziran, što se 
nije više dalo popraviti kasnijim postupcima (beglučki 
otkupi). 

LIT.: Božić, Bosansko-hercegovačko agrarno pitanje, Senj 1886; Memo- 
randum udruženja zemljoposjednika za Bosnu i Hercegovinu, Sarajevo 
1920; Obespravljeni, Sarajevo 1920; Salihagić, Pismo Nikoli Pašiću, Beč 
1921; Udruženje zemljoposjednika za Bosnu i Hercegovina. Stenografski 
zapisnik skupštine od 1. IX. 1919, Sarajevo 1919; Za tjevi svih težaka u 
Bosni i Hercegovini u rješenju agrarnog pitanja, Beograd 1919. О. F. 


Bošnjaštvo kao nacionalni i regionalni problem. Bosanski 
regionalizam razvio se najviše pod utjecajem bosanske dr- 
žave, kojoj je učinio kraj 1463 Mehmed II. Hrvatski socio- 
log Ivo Pilar drži, da je bosansku državnu ideju stvorilo 
bogumilstvo, te tvrdi, da je ta vjerska sljedba imala za 
posljedicu s jedne strane postanak t. zv. trojedne kralje- 
vine Hrvatske, Slavonije i Dalmacije, koja predstavlja 
teritorij t. zv. katoličke Hrvatske, a s druge strane neza- 
visnost bogumilske Bosne, koja nije obuhvaćena u formuli 
Regnum Dalmatiae, Croatiae et Slavoniae seu totius Croa- 
tiae. Osim »bosanske crkve« bosanskom je regionalizmu 
svakako pogodovalo i posebno pismo, zvano bosančica (v.), 
koja je morfologijski slična ćirilici, a po brojnoj vrijednosti 
i ortografiji hrvatskoj glagoljici, a pisali su njom u Bosni 
samo muslimani i katolici. Kako je to pismo bilo rašireno 
i u Dalmaciji, ono je ipak bilo jedna od kulturnih veza, 
koja je sjedinjavala dalmatinske i bosanske Hrvate. Ali 
osim odvojenog naziva za pismo, bosanski se regionalizam 
očitovao i posebnim nazivom za jezik, jer mnogi, i mu- 
slimanski i katolički pisci označuju svoj jezik pokrajinskim 
bosanskim imenom, dok se s hrvatskim nazivom u Bosni 
susrećemo dosta rijetko. Taj je »bosanski jezik« pjesniku 
Muhamedu Hevaji Uskufiji (17. st.) blizak latinskom, na 
kojem je, kako veli, objavljeno Evanđelje Isa alejhisselamu 
(Isusu), pa se stoga i »bosanskim jezikom« mogu pisati 
djela. Mula Mustafa Bašeski (iz 18. st.) misli, da je »bo- 
sanski jezik« bogatiji riječima od turskog jezika, pa čak i 
od arapskoga (!), a za opravdanje toga navodi, kako »bo- 
sanski jezik« ima 45 izraza za glagol »otici«, а turski 
i arapski navodno ukupno 4. U svom Pogledu u Bosnu 
spominje Matija Mažuranić sarajevskog pašu, koji, ako 
mu tko turski što kaže, uvijek bošnjački odgovara i veli, 
»da je naš slavni bošnjački jezik od svih najljepši na svi- 
jetu«. Zabilježeno je i za pjesnika Arif Hikmet-bega Ri- 
zvanbegovića (19. st.), da je jednom prilikom uvjeravao 
tursku inteligenciju na osnovu jedne pjesme u homonimi- 
ma, da je »bosanski jezik« veoma pogodan za pjesništvo, 
te da je drugom zgodom, slušajući bosanske lirske narodne 
pjesme, uskliknuo: »Moj je narod najveći pjesnik!« Bo- 
sanski naziv za jezik bio je rasprostranjen i izvan Bosne, 
te tako Hafiz Salih Gaševié iz Nikšića označuje u pred- 
govoru Mevluda (hvalospjeva o Muhamedovu rodenju) 
svoj narodni jezik bosanskim imenom. Značajno je, da je 
bošnjaštvo bilo svojstveno samo muslimanima i katolici- 
ma, dok su se bosanski grčkoistočnjaci od sredine prošloga 
vijeka osjećali srpski, čemu je uz neke druge prilike naj- 
više pogodovala njihova crkvena organizacija. I nije slu- 
čajno, da su se baš s katoličke i muslimanske strane istakla 
dva ideologa bošnjaštva kao narodne misli: fra Antun 
Knežević, koji je preko povijesnih spisa nastojao opravdati 
bosansku nacionalnu osebujnost, i Mehmed-beg Kapetano- 
vić-Ljubušak, koji je djelovao politički, izdavajući u Sa- 
rajevu dugi niz godina list »Bošnjak« s krilaticom: »Od 
Trebinja do Brodskijeh vrata nije bilo Srba ni Hrvata«. 
Bošnjaštvo je ne samo kao regionalnu nego i kao nacio- 
nalnu misao potpomagao iz političkih razloga i austrijski 
režim, pa je sve do listopada 1907 službeni naziv za jezik 
u Bosni »bosanski«. Nakladom Zemaljske vlade 1890 izlazi 
»gramatika bosanskog jezika za srednje škole«, koju je 
napisao Franjo Vuletić. Bili su štoviše uspostavljeni i neki 
bosanski nacionalni emblemi, kao grb, zastava i sl. Unatoč 
tomu bošnjaštvo je kao nacionalna misao propalo, a odr- 
žalo se samo kao regionalizam, sličan dalmatinskom i sla- 
vonskom regionalizmu. M. Hj. 

Brojni objektivni i subjektivni elementi utjecali su na 
opredjeljivanje bosanskih katolika i muslimana za hrvat- 
ski nacionalizam. Premda su široki slojevi naroda brzo 
zaboravili pripadnost Bosne Tomislavu, Krešimiru i Šubi- 
ćima, ipak je mnogo značila za povijest i tradiciju već ta 

činjenica, što se bosanska država Kotromanića razvila kao 
kćerka kraljevstva Trpimirovića. Hrvatsko se podrijetlo 
jasno očitovalo u nazivu bana, u rodoslovlju vladarske 
kuće i u imenu glavara bosanske crkve, koji se zvao isto 
tako djed kao i jedan dostojanstvenik na kraljevskom 
dvoru Trpimirovića. Bosanski kraljevi isticali su u svojem 
većem nazivu i to, da su zakoniti kraljevi Hrvata. Naprotiv 
s druge strane ugarsko-hrvatski kraljevi iz različitih kuća 
uvijek su uz Hrvatsku i preko Hrvatske tražili za sebe i 
Bosnu. Bosanski banovi Borič i Prijezda, pa velikaši 
Hrvatinići i neki drugi potjecali su iz rodova, koji su 
imali svoje ogranke nesamo u Bosni nego i u posavskoj 
Hrvatskoj. Teritorij, posvećen hrvatskom poviješću i pre- 
dajom u Bosni, čuvao je hrvatsko ime i u najtežim vre- 
menima. Jedna bosanska narodna pjesma iz 17. st. naziva 
stanovnike Livanjskoga polja Hrvaćanima. Bosanska mu- 
slimanska narodna pjesma iz početka 18. st. pjeva: »Opra- 
vlja se ago Asan-ago — u Hrvati na svoje timare«. Druga 
pjesma crtajući muslimansko društvo govori o Hrvatu- 
gradu, Hrvi barjaktaru i Hrvatki djevojci. Ljetopisac fra 
Nikola Lašvanin kaže, da je Rama »u gornjoj Hrvatskoj«. 
Od srednjega vijeka do najnovijih vremena ostavilo je 
krvatsko ime u bosanskoj toponomastici i u prezimenima 
vrlo vidljive tragove. Kod Zvornika postoji zemljište 
Hrvatske njive i selo Hrvačići. U tuzlanskom kotaru zove 
se jedan zaselak Hrvati, a nad njim se uzdiže Hrvatsko 
brdo. Kod Gradačca je selo Hrvatovići. Dva mjesta u 
Sandžaku zovu se Rvacka. Kod Tešnja nalazimo selo 
Hrvatinovići, a u Sladni, muslimanskom mjestu kod Gra- 
čanice, naselje Hrvati. U Popovu Dolu u višegradskom 
kotaru, u Žepi u kotaru rogatičkom i u Milkovcu kod 
Doboja ima više starosjedilačkih muslimanskih obitelji s 
prezimenom Hrvat. Mnoga stara bosanska prezimena gla- 
se: Hrvo, Hrvačić, Hrvić, Hrvatinović, Hrvičić i t. d. Te- 
melj prvoj islamskoj organizaciji u Bosni dadoše hrvatska 
plemena u plivskoj župi oko Jajca. Kasnije prijeđoše na 
islam mnoge hrvatske obitelji na Cetini, Krki, Uni, u Lici 
i u Krbavi. Ivan Karlović šalje 1519 u Rim poslanicu, u 
kojoj javlja, da muslimani na granici njegove kneževine 
primamljuju njegove podanike, da se presele na njihova 
imanja, i da »susjedni kršćani sklapaju već i ženidbe s 
Turcima«, Znameniti bosanski namjesnik Skender-paša Ju- 
rišić (Juriš-oglu) bio je iz istoga plemena kao i slavni bra- 
nitelj Kisega Nikola Jurišić (Hammer, Geschichte des 
osmanischen Reiches, IL, 1904). Murad-beg, kojega zovu 
Tardić (zvao se je vjerojatno Gajić ili Fajdić), imao je 
brata kanonika u Šibeniku. Dilaver-paša, Rustem-paša 
Hrvat, Sijavuš-paša, Pertev Mehmed-paša, Pijala-paša i 
mnogi drugi nisu zaboravili svojega hrvatskoga podrijetla 
ni kao najviši dostojanstvenici turske carevine. Veliki ve- 
zir Mehmed-paša Sokolović izdaje 1566 naredbu, u kojoj 
kršćanske vjernike od Budima do Dubrovnika pribraja 
hrvatskom narodu. 


Turski povjesničar Aali crtao je »pleme Hrvata, koje 
smještaju uz rijeku Bosnu«, a njegovi se pripadnici odli- 
kuju čistom dušom, svijetlim licem, stasitošću, misaono- 
šću i ponosom. Nisu mogli zatajiti svoje hrvatsko podri- 
jetlo ni begovi Filipovići, Badnjevići, Kapetanovići, Lju- 
bunčići, Firdusi i t. d. U službenim spisima i potvrdama 
više se puta bosanski žitelji zovu nam-Hrvati (koljenom 
Hrvati). Hrvatsko je ime bilo poznato ne samo Ali-ćehaji, 
koji je u ime čauša Hodaverdija pisao »turske i horvat- 
ske« knjige, nego i drugim bosanskim pisarima. Evlija Če- 
lebija nalazi u bosanskoj vojsci i »seimene Hrvate«, »savr- 
šene gazije Hrvate« i »hrvatske junake«. Pogotovu je hr- 
vatsko ime bilo u velikoj cijeni kod bosanskih katolika. 
Hercegovac fra Lovro Sitović, sin muslimanske obitelji, 
slaže svoju deseteračku Pismu od pakla »u hrvatski jezik 
i pisanje«. Olovski se i drugi bosanski franjevci služe u 
crkvi poslanicama i evanđeljima »hrvatskim jezikom stu- 
mačenima«. Ikavsko narječje moralo je vršiti velik utje- 
caj na konačno nacionalno opredjeljivanje bosanskih ka- 
tolika i muslimana već i zato, jer tim narječjem govore i 
Hrvati Dalmacije, Like, Slavonije i Bačke. U hrvatskom 
narodu omogućeno je bilo muslimanima da zadrže sve 
svoje svetinje i da budu prema riječima dra. Ante Starče- 
vića najčistija krv hrvatskoga naroda, dok je najveći za- 
stupnik nacionalnoga bošnjaštva među bosanskim katoli- 
cima fra Anto Knežević s grozom i odvratnošću slušao, 
kako mu ministar Blaznavac savjetuje, da se bosanskim 
muslimanima mora izdati proglas: >O nek se odmah krste, 

oP odmah nek se sele kuda znadu, ako ne misle biti 
sasječeni«. 

LIT.: Bašagić, Znameniti Hrvati Bošnjaci i Hercegovci u turskoj 
carevini, Zagreb 1931; H. Bošnjanin, Hrvati i Herceg-Bosna, Sarajevo 
1940; A. Dizdarević, Bosansko-hercegovački muslimani Hrvati, Zagreb 
1936; H. Mehmed Handžić, Islamizacija Bosne i Hercegovine i pori- 
jeklo  bosansko-hercegovačkih muslimana, Zagreb 1940; J. Jelenić, 
Kultura i bosanski franjevci, Il. sv., Sarajevo 1915; К. Draganović, 
Katolička crkva u Bosni i Hercegovini nekad i danas, sep. iz Croatia 
Sacra, Zagreb 1934; H. Kreševljaković, Odakle su i što su bosansko- 
hercegovački muslimani, Zagreb, kalendar Danica za g. 1916; K. Gujić, 
Hrvatsko podrijetlo begovskih familija u zapadnoj Bosni i Hercego- 
vini, Sarajevo, kalendar Napredak za g. 1941; C. Truhelka, Studije o 
podrijetlu, Zagreb 1941; O. Zuhrić, Hrvatsko ime kod obitelji i na- 
selja u Bosni i Hercegovini, Zagreb, Hrvatski Dnevnik 17. XI. 1940; 
L. Petrović, Djed Hrvata, Chroatorum ded, Sarajevo, kalendar Napre- 
dak za g. 1942. P; 


G. 
BOSNIĆ, Lovro, Ж Korčula 21. I. 1886, od 1921 profesor 
veterinarskog fakulteta u Zagrebu, gdje je osnovao medi- 
cinsku kliniku i zavod, iz kojih su izašle brojne naučne 
radnje i u kojima je po prvi put kod nas ustanovljena za- 
razna anemija konja i piro- 
plazmoza pasa; udario je prve 
temelje farmakološkom zavo- 
du, uredio zavod za rentgeno- 
logiju i fizikalnu terapiju, 
osnovao ambulante medicin- 
ske klinike te higijenske usta- 
nove za male domaće životi- 
nje. Kao dekan 1928/29, 1934 
i 1935, 1935/36 te 1936/37 uspio 
je vratiti imovinu zemaljske 
veterinarske zaklade fakulte- 
tu, poradio je na dobivanju 
sredstava i mjesta za gradnju 
novih fakultetskih zgrada i na 
dodjeljenju fakultetskoga do- 
bra fakultetu. Pisao je o dia- 
gnosticiranju šuge, o proble- 
mima liječenja konja od teta- 
nusa, o zaraznoj anemiji konja, o sondiranju jednjaka i 
želuca, o novom obliku plesimetra za velike domaće živo- 
tinje, o veterinarskoj službi u vojsci, o antivirusu, o srča- 
nom bloku kod konja (zajedno sa S. Rapićem), o povijesti 
veterinarstva u Hrvatskoj, posebno u vezi s osnutkom i 
namjenom zemaljske veterinarske zaklade. Sudjelovao je 
kod otkrivanja piroplazmoze konja u Posavini i ustano- 
vljivanja mraclinske bolesti u Turopolju. Bio je više go- 
dina referent za našu stručnu literaturu u Wiener tierirzt- 
liche Monatsschrift. Napisao veći broj referata u Jug. vet. 
glasniku i u Veterinarskom arhivu o stranim naučnim 
radnjama i djelima. B. je u Hrvatskoj Enciklopediji stručni 
urednik za veterinarstvo. j. J. 
BOSNISCHE CORRESPONDENZ, izlazi 1878 i 1879 u 
Sarajevu litografijom na jednoj strani novinskog formata i 
donosi samo vijesti iz Bosne i Hercegovine (preko 180 bro- 
jeva). Izdavači i urednici su bili Heinrich Renner i Jan 
Lukeš. „К. 
BOSNISCHE POST, izlazila od 3. I. 1884 do 2. XI. 1918 
u Sarajevu, isprva triput tjedno, a poslije kao dnevnik. Bio 
je dobro uređen politički list. Pokrenuo ga je gradski fizik 
dr. Julije Makanec. H.K. 
BOSONE, da Gubbio, * oko 1349, talijanski pisac. Nije 
sigurno, da li je on autor nezgrapnoga i nedovršenoga mo- 
ralnog romana Avventuroso Ciciliano (oko 1340), gdje se 
spominju također i aventure nekoga baruna, kako se bori 


za »re di Schiavonia«. 

T.. G. Mazzatinti, B. d. G. e le sue opere, u Studi di filologia 
romanza I., 1884; С. Raffaelli, B. d. G. e le sue opere, u Giornale 
dantesco XXXI., 1930. . D-ić. 


BOSPOR, 1. u antikno doba trački Bospor, a u turskom 
jeziku Bogazici, tjesnac između Evrope i Azije, spaja 
Crno i Mramorno more, 30 km dug, 660—3300 m širok. 
Najveća mu je dubina 120, a najmanja 27 m. Bospor, kao 
i Dardaneli, ima osobine riječne doline erozijskog podri- 
jetla. Po starijem mišljenju tekla je rijeka s nekadašnjeg 
Egejskog kopna u Crno more. Za gornjeg pliocena i stari- 
jeg kvartera usijecala se njezina uska i vijugava dolina, 
kako pokazuju dvije terase duž Bospora, u visinama od 
80—100 i od 25—40 m. Porječje je tek u mlađem kvarteru 
bilo preplavljeno morem, pa je nastao Bospor strmih 
obala. Što se tiče smjera rijeke, J. Cvijić drži, da je ona 
tekla prema jugozapadu i da je imala karakter jezerske 
rijeke. Po novijem mišljenju bila je na visini Carigrada 
razvodnica, pa je odatle tekla manja rijeka prema sjeveru. 

BOSPOR — BOSSUET 

Jaka i hladna struja teče na površini iz Crnog mora u 
Egejsko brzinom od 3—4 km u satu, a na najužem mjestu 
9—10 km u satu. Donja slanija struja teče suprotnim smje- 
rom. Obale tjesnaca prilično su gole, tek na jugu ima više 
zelenila, 

Na S se Bospor širi i čini zaliv Büyükdere. Na ulazu u 
zaliv leži Tarapya s nekadašnjim poslaničkim rezidencijama. 
Od njeg na jug redaju se s obje strane naselja, zamkovi i 
palače, dok je sjeverni dio slabo naseljen. Na južnom kraju 
prodire u evropsko kopno zaliv Zlatnoga roga. 


Zajedno s Dardane- 
nelima ima Bospor ve- 
liko geopolitičko zna- 
čenje, pa je utvrđen, 
no utvrde su zastar- 
jele. Strateška važnost 
tjesnaca ističe se već 
u klasičnoj starini, pa 
kroz sva razdoblja do 
danas. Za pitanje pro- 
laza brodova kroz B. 
i Dardanele > Darda- 
nele. 

2. Kimerijski B., an- 
tikno ime za Kerčki 
tjesnac između Crnog 
i Azovskog mora. S 
obje strane tjesnaca 
osnovali su Arheanak- 
tidi Bosporsku državu, 
koju je u 1. st. pr. Kr. 
osvojio pontski kralj 
Mitridat VI. 

LIT.: J. Cvijić, Grund- 
linien der Geographie und 
Geologie von Mazedonien 
und Altserbien, Pet. Mitt., 
Erginzungsheft 169., Gotha 
1908; A. Philippson, Reisen und Forschungen im westlichen Kleinasien, 


Pet. Mitt. Ergzh. 167. i 177., Gotha; A. Penck, Grundzüge der Geologie 
des Bosphorus, Berlin 1919. Z. D-i. 


BOSSI-FEDRIGOTTI, Anton, grof, Ж Innsbruck 6. VIII. 
1901, njemački pisac. Borio se za svjetskog rata protiv 
Italije na tirolskom bojištu. Hrabrim tirolskim borcima 
postavio je spomenik u knjizi za omladinu Kampf der 
Kaiserjáger am Col di Lana (1934) i u romanu Standschütze 
Bruggler (1934). Roman Das Vermächtnis der letzten Tage 
(1936) crta dogadaje u jeseni 1918. G.S. 


BOSSUET, Jacques-Bénigne, * Dijon 27. IX. 1627, T Pariz 
12. УШ. 1704. Dijete činovničke porodice, veé u ranoj 
mladosti određen je za svećenički stalež. U osmoj godini 
Primio je tonzuru, a u trinaestoj je dobio kanonikat. Za- 
počeo je nauke u Dijonu kod isusovaca, nastavio ih u 
Parizu u navarskom koležu i na Sorbonni, odlikovao se 
marljivošću i govorničkim sposobnostima. G; 1652 postigao 
doktorat teologije, zaređen za svećenika i imenovan štras- 
burškim arciđakonom, sa sjedištem u Metzu. Od 1653 do 
1659 on je tu dovršio svoju intelektualnu izobrazbu nepre- 
kidnim čitanjem djela crkvenih otaca i sabora i dubokim 

proučavanjem svetih knjiga, koje je znao gotovo naizust. 
Tu je započeo svoju karijeru propovjednika i vjerskog 
polemičara. 

Njegovo je prvo objavljeno djelo posvećeno pobijanju 
protestanata (Réfutation du cathéchisme de Paul Ferry, 
1655). Na poziv Vinka Paulskog povratio se u Pariz 1659, 
Edje je propovijedao i stalno se nastanio. Za redom pro- 
povijeda pet Korizmi (Carémes), od tih dvije na dvoru 
(1662 i 1666), četiri Adventa (Avents), od kojih dva na 
dvoru (1665 i 1669). Izrekao je pet pogrebnih govora: u 
spomen 0. Bourfoinga (1662), Nikole Corneta (1663), Ane 
Austrijske (1667), Engleske kraljice (1669) i vojvotkinje 
Orleanske (1670). Držao je također panegirike u čast sve- 
taca, vjerska predavanja i t. d. Zbog tih govorničkih 
uspjeha postaje kraljevom odlukom učitelj dauphinu 
(1670). Kako je prethodne godine bio imenovan biskupom 
u Condomu, odrekao se te službe, jer nije ondje boravio, i 
kroz deset godina savjesno se trudio, da prijestolonaslje- 
dnika, nemarna i prosječno nadarena, osposobi za buduću 
kraljevsku službu. Sam je sastavio za njega ova djela: 
Discours sur Phistoire universelle (izd. 1681). Traité de la 
connaissance de Dieu 
et de soi-méme (izd. 
1682) i prvi izradak 
Politique tirće des pro- 
pres paroles de l'Ecri- 
fure sainte. Jedanaest 
je godina proživio na 
dvoru, ali nije mnogo 
utjecao na kralja, jer 
nije bilo u njega dvor- 
janskog duha. Ipak je 
pokušao kralja rasta- 
viti od gđe. de Mon- 
tespan (1675). U fran- 
cusku je Akademiju 
izabran 1671. Nakon 
prijestolonasljedniko- 
ve ženidbe imenovan 
je biskupom u Meauxu. 
Živo sudjeluje u općoj 
skupštini francuskoga 
svećenstva, koje mu 
povjerava da izradi 
Declaration... en qua- 
fre articles sur les 
libertés de l'église gallicane (1682). Otada se sve do smrti 
posvećuje vjerskim raspravama, propovijedanju i upravljanju 
svoje biskupije. Uvjeren, da se crkve mogu opet ujediniti, 
obara se na protestantske crkve (Traité de la communion 
sous les deux espéces, 1686) i t. d., a osobito nastoji dokazati, 
kako one ne mogu biti čuvari istine, jer im se mišljenja bez 
prestanka mijenjaju (Histoire des variations des églises pro- 
testantes, 1688). U djelu Maximes et reflexions sur la co- 
médie (1694, a izd. 1778) ustao je protiv kazališta, što ga 
je kao ustanovu spisima branio otac teatinac Caffaro. Na 
mističku promičbu Mme Guyon i na njenu nauku o »čistoj 
ljubavi« (kvijetizam) oborio se 1694 u knjizi La tradition 
des nouveaux mystiques, sastavio osudu u 34 članka i pri- 
silio Fénélona, pristašu novoga naučavanja, da je potpiše. 
Jednako snažno napada i »libertince« (v. na pr. Oraison fu- 
nébre d' Anne de Gonzague). Svakom zgodom i unatoč svom 
galikanizmu brani pravovjerne misli. Ta polemička dje- 
latnost nije ga odvratila od propovijedi, ali nam je ostalo 
malo govora iz toga posljednjeg razdoblja njegova života, 
jer ih nije potpuno izradio. Za ženske samostane sastavio 
je Méditations sur l'Evangile (1695) i Élevations sur les ` 
Mysteres, u kojima ponavlja ono, što je bitno u njegovim 
propovijedima, a u obradbi pokazuje toliko nježnosti i 
pjesničkog poleta, da se te stranice mogu ubrojiti među 
najljepša njegova nadahnuća. Smrt ga je zatekla u mar- 
ljivu radu, premda mu je bilo gotovo 77 godina. 

Za života B. je došao osobito na glas kao govornik, a 
i nakon smrti ostao je slavan u prvom redu kao govornik. 
Za razliku od mnogih svojih suvremenika ističe, da se ne 
želi svidjeti slušaocima: on ih želi poučiti, potaknuti na 
pobožnost i ganuti. »Jednostavnost i istina, izjavljuje B., 
dva su lijepa ukrasa kršćanskoga govorništva«. One se 
mogu steći samo ustrajnim radom, a održati samo nepre- 
stanim proučavanjem Sv. Pisma i crkvenih otaca. Govor- 
niku jedino živa vjera daje moć uvjeravanja, a ne polet 

mašte, čega se govornik mora čuvati. Predmeti propovijedi 
su ili dogmatski (Sur la bontć et la rigueur de Dieu [1653], 
Sur la Providence [1662], Sur la mort [1662]), ili moralni 
(Sur l'ambition [1662], Sur l'honneur. [1666], Sur l'amour 
des plaisirs [1666], Sur l'éminente dignité des pauvres dans 
l'Église [1659] i t. d.) Pogrebni govor njemu je samo 
propovijed, za koju mu daje sadrZaj Zivot osobe, koju 
treba proslaviti. Da bi iz toga života izvukao pouku, on 
osvjetljuje samo stanovite strane u značaju svoga junaka, 
ili pak gleda u njemu samo predstavnika nekog općenitog 
tipa. Unatoč nekoliko značajnih stranica, koje se najviše 
citiraju (Oraison funèbre de Condé: prikazi bitke, ili 
Oraison funebre d'Henriette de France: prikaz revolucije 
u Engleskoj), u njima on ne želi biti životopisac ili po- 
vjesnik tih znamenitih pokojnika. 


Ipak je B. umio biti i povjesnik. On je pokazao metodu, 
kojoj je cilj strogost, i dokumentaciju s težnjom za potpu- 
nošću. Ovamo spadaju Politique tirće de PEcriture sainte, 
Discours sur Phistoire universelle i Histoire des Variations. 
No u pričanju uvijek mu prevladava vjera, pa i u povijesti 
traži samo argumente ili dokaze Providnosti. U djelu 
Discours sur Phistoire universelle prikazuje, kako se redom 
ruše carstva i time se pripravlja osnutak katoličke crkve, 
koja pobjeđuje i jedina traje, jer vjera je »stalna veli- 
čina« U Politique tirée de l'Ecriture sainte B. razgraduje 
teoriju apsolutnog kraljevstva, koje smatra najboljim obli- 
kom vladavine. Vladar je sluga i namjesnik Boga na ze- 
mlji; on utjelovljuje državu. Nije vezan nikakvim zako- 
nima; njegova je volja zakon, no B. pretpostavlja, da za- 
koniti kralj postupa po božjim zakonima i po temeljnim 
zakonima kraljevstva. Njegova Histoire des Variations 
polazi od ove pretpostavke: sve, što se mijenja, lažno je, no 
premda su prikazi živi, katkada pravilni i mjestimice dosti- 
zavaju povijesnu istinu, ipak knjiga ostaje više demonstra- 
cija jedne teze negoli povijest. 

Dijalektičar u povijesnim knjigama očituje se još sigur- 
nije u polemici, u kojoj je odlučan i spretan. Umije po- 
goditi glavne točke svakog pitanja, pa pomoću dubokog 
poznavanja načela i strogih dedukcija, on logično s pravo- 
vjernog gledišta ustanovljuje, da su teze, koje pobija, 
krive. Njegov smisao za jasnoću i za jednostavnost čuva 
ga od skolastičkih pogrešaka (v. na pr. Instruction sur les 
Etats d'oraison ili Maximes sur la Comedie). 


B. ima sve odlike dobra govornika: uzbudljivost, uvjer- 
ljiv naglasak, bogatstvo slika, rečenicu široku i jedru, ali 
uvijek jasnu, uravnoteženu, laku i prirodnu. No njegov 
stil nije jednolično besjednički svečan. Zamah mu je širok, 
kako i dolikuje rječitosti; podržavan snažnom maštom i 
strastvenim, katkada pjesničkim uvjerenjem, zna on biti i 
priprost i srdačan, ako to predmet traži. Njegov način 
izražavanja uvijek je u skladu s njegovim mislima. Njegov 
jezik, pun izraza i slika uzetih iz biblije i svetih otaca, 
ponešto je starinski prema jeziku njegovih suvremenika. 
B. nije pristajao uz jezične čistunce, kojima je na čelu bio 
Vaugelas. Bogatstvom i slikovitošću svoga rječnika bliži je 
16. stoljeću negoli čistuncima klasicima. 

BIBL.: Oeuvres compietes, Lachat, 31 sv., 1862—66; Oeuvres oratoires, 
Urbain et Levesque, 7 sv., 1914—26; Correspondance, Urbain et 
Levesque, 19 sv., 1909—25; Maximes et réflexions sur la comédie, 
Urbain et Levesque, 1930; Traité de la concupiscence, Urbain et Le- 
vesque, 1930; H. M. Bourseaud, Histoire et description des manuscrits 
et des éditions originales de B., 3. izd. 1898; Verlaque, Bibliographie 
raisonnée des oeuvres de B., 1908. 

LIT.: A. Floquet, Etudes sur la vie de B., 3 sv. 1855; E. Gandar, 
B. orateur, 1866; M. Réaume, Histoire de B. et de ses oeuvres, 1869; 
Ch. Urbain et E. Levesque, Les derniéres années de B.: Journal de 
Ledieu, 2 sv., 1928—29; J. Lebarcq, Histoire critique de la prédication 
de B., 1888; G. Lanson, B., 1890; R. de la Broise, B. et la Bible, 
1891; Th. Delmont, B. et la Bible, 1896; Ingold, B. et le Jansénisme, 
1897; A. Rébelliau, B., 1900; J.-A. Ouillacq, La langue et la syntaxe 
de B., Tours 1903; A. Rébelliau, B., historien du protestantisme, 
1909; E. Julien, B. et les Protestants, 1910; F. Longuemare, B. et la 
société frangaise sous le régne de Louis XIV, 1910; R. Bonet, B. mo- 
raliste, 1912; Е. Brunetiére, B., 1913; A. Gazier, B. et Louis XIV. 
Etude historique sur le caractére de B., 1914; E. K. Sanders, J.-B. B., 
London 1922; V. Giraud, Les moralistes frangais, 1923; Ph. Bertault, 


B. intime, 1927; E. Baumann, B., 1929; V. Giraud, B., 1930; G. de La 
Batut, »L'oraison funébre d'Henriette d'Angleterre« par B., 1931; G. 
Truc, B. et le classicisme religieux, 1934. J. D-e. 


BOSTON, 1. glavni grad sjeveroameričke savezne države 
Massachusetts, leži na utoku rijeke Charles River u Bo- 
stonski ili Massachusetts morski zaton. Grad ima 782.000 
stan., s predgrađima više od 1 mil., i sastoji se od više 
različitih dijelova. Najstariji i najveći dio nalazi se na 
poluotoku južno od Charles Rivera s uskim i savijenim uli- 
cama te je nalik na evropski velegrad. To je trgovačka i 

BOSTON, Scollay Square 
(Enciclopedia Italiana) 


poslovna četvrt. Osnovaše ga 1630 Englezi iz Bostona. 
Kako ga izgradiše na tri brežuljka, nazvaše ga isprva Tri- 
mountain, a kasnije je prozvan Boston. Tu bijaše za kralja 
Karla II. sjedište opozicije protiv Engleske i 1773 ishodište 
borbe za oslobođenje. Budući da more prodire u zatonu 
na nekim mjestima duboko u kopno, obalna je fronta 
grada vrlo velika, pa je i lučki promet neobično velik i 
opsežan. Parobrodarske su linije usmjerene poglavito prema 
Liverpoolu, Glasgovu i Antwerpenu. 

B. je duhovno središte države Massachusetts. U njemu 
su velike knjižnice i zbirke, politehnika i glasovito Harvar- 
dovo sveučilište, u lijepom predgrađu Cambridge. Boston 
ima veliku izvoznu trgovinu žita, brašna, mesa, stoke i in- 
dustrijskih proizvoda. U veleobrtu se ističu knjižarstvo, 
strojevi, pokućstvo, slador, kaučuk i koža. Tu se rodio 
Benjamin Franklin. O. O. 

2. Igra na karte, nastala u gradu B. i danas mnogo ra- 
Sirena. Nju igraju četiri osobe s 52 francuske karte. 

3. Valcer, potekao iz Amerike, pleše se u % taktu s umje- 
renim kretnjama. U. 

BOSTROM, Christopher Jacob, * 1797, T 1866, od 1840 
profesor filozofije u Upsali, najznatniji predstavnik šved- 
ske filozofije u pravcu, koji je započeo Biberg, produžili 
Grubbe i Geiger, a s B-om se navršuje do sustavna nacrta 
i dalje izgrađuje od mnogih nastavljača te sačinjava glav- 
nu struju filozofijske misli u Švedskoj. Nauka B-ova ozna- 
‘бије se kao »racionalni idealizam« i spiritualizam, odnosno 
passa, Bitak je u osnovu svojem duševan kao kod 

eibniza i vrši se u raznim oblicima s nejednakim stupnjem 
znanja ili »svijesti o sebi«. Sve je pojava nekoga duhov- 
noga principa, koji se u neizmjernosti svojoj zove Bog; — 
on je u svem, i sve vuče snagu postojanja od njega, sve 
živi po njem. Ideje stvari su momenti beskrajnoga ži- 
vota, no u Bogu one nisu razlučene kao u ljudskoj svije- 
sti, već je u svakoj sve; u Bogu su one tako umna bića, 
koja sebe znajući i sve drugo nalaze u svojoj »svijesti«. U 
ljudskom načinu one se dohvataju u okviru prostornoga i 
vremenskoga zora i u kategorijalnim mjerama razuma, a 
imaju za sebe svjedočanstvo iskustva ili empiričku realnost. 
No iskustvena datost njihova u osjetnom prikazu upućuje 
na nadosjetne izvore. Otud se za B-a nadaje mogućnost, 
da prekorači granice spoznaje, koje je povukao Kant, i da 
se založi za jedan »transcendentalizam«, što vodi k osni- 
vanju višega, duhovnim pogledima (idejno) uznesena bitka, 
najprije u etičkom nastojanju, koje se određuje kao prevla- 
davanje osjetnosti, i to ne zatiranjem nego oplemenjenjem 
njezinim i iskorišćavanjem za umno-svrhovite izražaje, a 
onda i u religijskoj ulozi ostvarenja carstva Božjega u 
svijetu. U okviru tih misli dobiva svoje značenje i dru- 
štveni život kao biće svoje vrsti, koje ima svoj pojavni 
oblik i ujedno zadatak, da razvije svoju ideju polazeći od 
njega. Najznačajniji oblik društvenoga bića, država, ne 
služi samo organizaciji vlasti i prava nego i razvijanju 
kulturnoga duha, što ga kao svoj prinos pojedini narod 
unosi u svečovječanski krug, koji predstavlja sustav država. 

Znatniji su B-ovi učenici S. Ribbing (1816—1899), C. J. 
Sablin (1824—1917), H. Edfeldt (1836—1909), A. Nyblaeus 
(1821—1899), I. Leander (1831—1907), C. P. Wittner (1837 
do 1888). 

PORJECJE BOSUTA 


BIBL.: Sabrana djela B-ova izašla su u dva sveska u Upsali 1883 i 
jedan u Stockholmu 1901. Izbor njegovih djela u njemačkom prijevodu 
izašao je u zbirci Philosophische Bibliothek, Leipzig 1923. A. B-a. 


BOSUT, 1. lijevi pritok Save u Slavoniji, 187 km dug 
s porječjem od 3025 km?. Ime Bosut nosi od Gradišta dalje, 
ali om nastaje zapravo sastavom potoka Bida i Breznice, 
koji izviru ispod Dilj-gore. Ulijeva se u Savu kod sela 
Bosuta. Plovan je do Apševaca (40 km), a na dušini od 
dvadesetak kilometara plovni su i njegovi pritoci Studva 
i Spačva. Potok Rvenica stvara račvanje (bifurkaciju) iz. 
medu Bosuta i Vuke, koja tece u Dunav. 

2. Selo u Srijemu, na ušéu rijeke Bosuta u Savu, kotar 
Hrvatska Mitrovica, sjedište je općine, ima 1176 stanov- 
nika. U selu je motorni mlin. Z. D-i. 

BOSWELL, James, * Edinburgh 29. X. 1740, T London 
19. V. 1795, škotski književnik. Otac mu je bio poznati 
sudac Alexander B., Lord Auchinleck. Po njegovoj Zelji 
James uči pravne nauke u Edinburghu, Glasgowu i 


Utrechtu, ali se više zanima književnošću i politikom. 


G. 1765—6 putuje po Evropi. Na Korzici se upoznaje s ge- 
neralom Paolijem, koji ga upućuje u političke prilike svoga 
zavičaja. Plod toga poznanstva bile su knjige An Account 
of Corsica (1768) i Essays in Favour of the Brave Corsicans 
(1769). Od 1786 bavi se odvjetništvom, neko je vrijeme re- 
gistrator u Carlisleu, a od 1789 stalno boravi u Londonu. 
Zivotno mu je djelo The Life of Samuel Johnson (1791), 
najbolji životopis u engleskoj književnosti. B. je za to dje- 
lo sakupljao građu od 1763, kad se u Londonu prvi put 
sastao s dr. Johnsonom. Kasnije je često iz Škotske putovao 
u London, da posjeti Johnsona (1772—84), s njime stalno 
dopisivao, a 1773 poveo ga je na put u Škotsku i na Hebrid- 
ske otoke. To putovanje opisao je u djelu Journal ofa Tour 
to the Hebrides (1785). Nakon Johnsonove smrti (1784) 
dao se na opisivanje njegova života. U tom se djelu, među 
ostalima, spominju i dva sastanka dr. Johnsona s hrvatskim 
učenjakom Ruđerom Boškovićem (u Londonu 1760). B-ova 
pisma izdao je C. B. Tinker (Oxford 1924). N jegov dnevnik 
nedavno je otkriven i još nije potpuno objavljen. Najbolje 
kritično izdanje Života S. Johnsona priredio je G. B. Hill 
(Oxford 1887). J. T-a. 

BOSZNAY, István, * 1868, madžarski slikar krajolika. 
Virtuozno interpretira Alfóld, veliku madZarsku ravnicu, 
i motive obale. Svoje impresije stavlja na platno poletnim 
potezima. Dobio je mnogo plaketa i priznanja, a sada je 
profesor visoke škole za likovnu umjetnost. J. G-r. 

BOŠČA — Nošnje. 

BOŠKOVIĆ (dubrovački). To su prezime potkraj 17. st. 
nosile uporedo dvije razlióne dubrovačke kuće građan- 
skoga porijekla. Prema navodima poznatih »genealogija 
dubrovačkih antuninskih pučanskih rodova« osnivač starije 
kuće bio je upravo Stjepan Boškov iz Dola u dubrovačkom 
primorju (»deriva da Dolli di Primorie«), koji je početkom 
17. st. kupio u Dubrovniku jedno imanje, na koje je kasnije 
došao stalno živjeti tek njegov sin Ivan, oženivši se tu 
oko 1635 Katom, kćerkom trgovca Rada Sladojevića. Ivanov 


brat Natal-Božo poslije očeve smrti živio je i dalje u 
Dolima, i tek su njegovi sinovi Mijo i Stjepan došli iz 
Dola u Dubrovnik za stricem Ivanom, gdje su se i oni 
oženili, i to: Mijo Franom pom. kapetana Petra Zubovića, 
a Stjepan oko 1680 u prvom braku Klarom pom. kapetana 
Marka Ogrizića iz Slanoga, a u drugom braku Pavom, 
kćerkom građanina Marina Staj. Frana Mijova obudovjevši 
oko 1675 u drugom braku pošla je za Andriju Bernarda 
Ricciardija. 

Druga dubrovačka kuća Boškovića dobila je svoje pre- 
zime od Boška, koji je, kako kazuju malo prije spomenute 
genealogije pucanskih rodova, došao u Dubrovnik iz 
Orahova (Boscho padre di dtto Nicolo venne da Orahovo 
a Ragusa), a još prije njega bio je došao upravo njegov 
sin Nikola »da Orahovo, terra in Popovo«. Ovaj Nikola, 
i opet prema navodima istih »genealogija«, i ne potječe iz 
kuće, koja je već u Orahovu nosila prezime Bošković, već 
se tim prezimenom prvi počeo nazivati upravo Nikola 
(»dal nome paterno di Boscho prese dtto Nicolo la casata 
de Boscovich«). Došavši u Dubrovnik tu je Nikola stupio 
najprije u službu Rada Gleđevića, u kojoj je po trgo- 
vačkim poslovima dospio na Istok, naročito u Novi Pazar, 
i tu stekao imovinu, na temelju koje se kasnije sasvim 
osamostalio. Vrativši se s Istoka u Dubrovnik, Nikola se 
oženio Pavom, kćerkom trgovca Bara Petra Bettere, koja 
mu je rodila ovu djecu: dvije Marije, od kojih se jedna 
udala za Ruđera Mar. Draghi, a druga pošla u samostan, 
zatim Natala-Božu, Bartola, Ivana, Petra, Ruđera i Anicu. 
U antuninsko bratstvo 31. I. 1726 bili su primljeni Natal 
i Petar. Znanostima odnosno književnošću proslavili su se 
od njih Bartol, Petar, Ruđer i Anica. F.F. 

1. Anica, * Dubrovnik 3. XI. 1714, + Dubrovnik 12. VIII. 
1804, dubrovačka pjesnikinja, sestra slavnoga matematičara 
i filozofa Ruđera. O njezinu obrazovanju ne znamo ništa, 
ali se iz njezinih pisama bratu Ruđeru, a napose iz pjesnič- 
koga joj rada vidi kultura uma i duše. Od nje nam je 
sačuvana božićna dramska scena Razgovor pastirski vrhu 
porođenja Gospodinova (Mleci, 1758), zatim rukovet du- 
hovnih pjesama Pjesni na čast Prisv. Srca Jezusova, koje 
se nalaze u molitveniku Srce prisveto Jezusovo razgledano, 
zaljubljeno, čašćeno (Mleci, 1783). Osim toga napisala je 
i nekoliko prigodnih pjesama. Z. M. 

2. Bartol, ** Dubrovnik 27. IV. 1699, + Recanati (Italija) 
5. V. 1770, isusovac (od 1714), stariji brat Ruderov. Bio je 
profesor humanistike, filozofije i teologije. Vrstan latinski 
pjesnik. U prevelikoj čednosti spalio je skoro sve pjesme 
(ekloge i elegije). 

. LIT.: Sommervogel; Dolci, Fasti br. 15; C. B.; Čulićev katalog dubr. 
franj. bibl. br. 274, 275. M. V. 

3. Petar, ж Dubrovnik 1705, + Dubrovnik 1727, hrvatski 
pjesnik. Po majci je unuk pjesnika Bara Bettere, sin Nikole, 
Oca isusovaca Bartola i Rudera, te dominikanca Ignjata 
Marije i pjesnikinje Anice. Temelje solidnog obrazovanja 
i znanje jezika dala mu je najprije dubrovačka isusovačka 
gimnazija, a onda mu je sve to produbljivao pristavski 
položaj u službi republike uz tajnika enciklopedistu poli- 
histora Ivana Matalića Aletina. Preveo je dvije Ovidijeve 
heroide (Penelopa Ulisu i File Demefontu), počeo prevo- 
diti tragediju P. Corneilla Le Cide i komedije J. B. Moliéra. 
Pjevao je pobožne pjesme, od kojih je jedan izbor za 
роса тіѕіја izdan pod natpisom Hvale duhovne, Mleci 
1729. 

LIT.: C. B. sv. HE. F. E; 

4. Ruder Josip, * Dubrovnik 18. V. 1711, T Milan 13. II. 
1787. Starinom potječe mu rod iz Orahova kod Popova 
polja u Hercegovini. Stupivši s 15 godina u red isusovaca 
poslan bi 1725 u Rim, da se u tamošnjem kolegiju spremi 
za svoje zvanje. Tu su na nj osobito djelovali učitelji 
matematike i fizike Borgondio i Nocetti. Zasvjedočivši 
spremu nekim radnjama o astronomiji i matematici, zasje- 
dne 1740, još za trajanja bogoslovskih nauka, učiteljsku 
stolicu u Rimskom Kolegiju. Kao matematičar trudi se 
Bošković ponajviše oko pitanja, koja su mu se posve pri- 
rodno nametnula kod astronomskih i geodetski poslova 
ili kod razmišljanja o fizikalnim problemima. Po metodi 
rada čist je geometar, koji svakom prilikom uzdiže geome- 
triju nad račun. Prva mu matematička rasprava Trigono- 
metriae sphaericae constructio (1737) radi o konstruktiv- 
nom određivanju sfernih trokuta (v.) iz zadatih česti; po 
njoj je grafička metoda (> geometrija) u tom području 
došla opet do ugleda. Znamenita mu je rasprava Des for- 
mules différentielles de trigonometrie (1785). Po radnji 

Problema mecanicum de solido maximae attractionis (1743) 
pripada mu prioritet kod rješenja zadatka, da se od date 
množine tvari načini rotaciono tijelo, koje bi, djelujući po 
ma kakvom zakonu, izvelo najveću atrakciju na neku točku 
osi toga tijela. Njegovoj teoriji konusnih presjeka, kako 
je skicirana u radnji Dimostrazione facile di una prin- 
cipale proprietà delle sezioni coniche (1746) i razradena 
u trećem svesku njegova udžbenika Elementa matheseos 
universae (1754), priznaje se velika vrijednost. Spomena 
je vrijedna i njegova raspravica De apium cellulis. 

Boškovića uz njegovo učiteljsko djelovanje zapadoše 
već za rana i druge zadaće. G. 1742 pozva papa Bene- 
dikt XIV. njega i još druga dva rimska matematičara, da 
ispitaju uzroke pukotinama na kupoli vatikanske crkve sv. 
Petra i da kažu, kako da se popravi i učvrsti njezina apsida. 
I kasnije tražio se više puta u njega savjet kod učvršći- 
vanja i popravljanja monumentalnih građevina, kao na pr. 
carske knjižnice u Beču, crkve sv. Genoveve u Parizu 
i t. d. G. 1750 po nalogu papinu poduhvati se, da u društvu 
s Maireom izmjeri dva stupnja na meridijanu između Rima 
i Riminija, a usput da korigira kartu Crkvene države. 
G. 1755 izdaše oni o tom poslu djelo De litteraria expe- 
ditione, od koga 1770 izađe francuski prijevod Voyage 
astronomique ef géographique dans l'État de l'Église. Po- 
stupak njegov razlikuje se u bitnim točkama od onoga, koji 
je bio u običaju kod francuskih mjerenja, i pokazuje zna- 
menit napredak kod mjerenja baze. U vezi s tom geodet- 
sko-astronomskom operacijom stoji njegov pokušaj računa 
za izravnanje pogrešaka. S pomoću vrlo duhovitoga geome- 
trijsko-mehaničkog razmatranja određuje on srednju vri- 
jednost sploštenosti zemlje po svim dotad izmjerenim me- 
ridijanskim stupnjevima. Njemu se pridaje zasluga, što je 
Prvi naslutio, da bi otkloni njihala od vertikale poradi 
pritezanja gora mogli imati sistematski karakter. Bio je 
predložio pokus, kojim bi se dala odrediti srednja gustoća 
zemlje mjereći otklon njihala, što ga izvodi poznata mno- 
žina vode, koju donese plima u koji morski tjesnac, ili koju 
bi mogli skupiti u zagrađenoj kakvoj dolini. 

Od radnja, što ih je dovršio u Rimu, spominjemo još 
samo De viribus vivis, 1745; De lumine, 1748; De conti- 
nuitatis lege et consectariis pertinentibus ad prima mate- 
riae elementa eorumque vires, 1754; De lege virium in 
natura existentium, 1755; De materiae divisibilitate et prin- 
cipiis corporum, 1757. U to ga jedna diplomatska misija 
odvede iz Rima. U razmirici, koja je bila nastala izmedu 
republike Luke i Toskane poradi granica i nekih voda, a 
koji se spor imao riješiti pred carem Franjom L, zastupao 
je on interese Luke. U travnju 1757 došao je preko Mle- 
taka, Trsta, Ljubljane i Graca u Beé i ostao ondje do 
ožujka iduće godine. Lukezi su bili vrlo zadovoljni s uspje- 
hom, što ga je postigao i, da mu se oduže, podijeliše mu 
svoje plemstvo. U Beču je 1758 izašlo njegovo najslavnije 
djelo Philosophiae naturalis theoria redacta ad unicam le- 
gem virium in natura existentium; drugo izdanje izašlo je 
u Mlecima 1763, a 1922 preštampano je u Londonu to 
mletaéko izdanje paralelno s engleskim prijevodom. 


To je bilo glavno djelo o filozofiji prirode u ono vrijeme, 
kad je najživljim poticajem na filozofsko-kritička istraži- 
vanja bila opreka između mišljenja Leibnizova i Newto- 
nova. U njemu је on prvi izvršio prijelaz od materijali- 
stičke, korpuskularne teorije na pravu atomistiku. Atom je 
njemu prosta, neprotežna, nedjeljiva točka, koja je sredi- 
šte sile. A sila, kojom jedan atom djeluje na drugi, zavisi 
o njihovoj udaljenosti. Ona je atraktivna u nekoj udalje- 
nosti, a prelazi u repulsivnu, kad se udaljenost umanji. Do 
toga zakona sila u prirodi, na kojemu osniva svoju atomi- 
stiku, doveo ga je princip kontinuiteta. I najveći dio rada 
njegova o mehanici nalazi se u ovom djelu. I svoju osobitu 
nauku o prostoru i vremenu prenio je u nj iz latinske epske 
pjesme Philosophiae recentioris a Benedicto Stay versibus 
traditae, libri X, 1755. Kao dodatak ovome Stayevu djelu 
izašli su među ostalim i ovi važni Boškovićevi članci: De 
motu absoluto, an possit a relativo distingui i De vi iner- 
tiae. Po njima je Bošković potpun relativist, koji ne samo 
da pobija mišljenje Newtonovo, da se po centrifugalnim 
silama, koje nastaju kod rotacija, može razlikovati apso- 
lutno kretanje od relativnoga, nego je duboko uvjeren, da 
mi apsolutno kretanje nikada ni na kakav način ne mo- 
žemo razlikovati od relativnoga, koje jedino možemo za- 
mjećivati. Veoma zanimljivo raspravlja on i o tom, da li je 
im inercije relativna s ozbirom na neki prostor ili apso- 
utna. 





BOŠKOVIĆ 


SLIKA RUĐERA BOŠKOVIĆA IZ G. 1760 
Dubrovnik, Franjevački samostan 


Do 1759 živio je Bošković stalno u Rimu, no kad su pro- 
gonom isusovaca u Portugalu nastala vremena za taj red 
opasna, ostavi Rim. Ljeti te godine pođe na put kroz Ita- 
liju, Francusku, Nizozemsku i Njemačku. Zadršavši se 
neko vrijeme u Parizu, ode u London. Kr. Učeno društvo 
izabra ga svojim članom, a on mu od zahvalnosti posveti 
spjev De solis ac lunae defectibus (1760). Francuski prije- 
vod toga djela štampan je 1779 pod natpisom Les éclipses 
i posvećen kralju Luju XVI. Bošković je biran u to dru- 
štvo poglavito kao astronom, ali je svojom filozofijom 
prirode još za života stekao u Engleskoj znamenite pri- 
staše J. Priestleya i J. Robisona; preko Faradaya i W. 
Thomson-Kelvina osjeća se ondje njegov utjecaj sve do 
najnovijeg doba. Kako se 5. VI. 1761 očekivao prolaz 
Venere ispred Sunca, publicira Bošković 1760 raspravu On 
the next approach of the transit of Venus over the Sun, 
a Kr. Učeno društvo posla ga u Carigrad radi motrenja te 
pojave; no on ne stiže onamo na vrijeme. U Carigradu se 
razbolje i osta zbog toga ondje sedam mjeseci; Comte de 
Vergennes, francuski poslanik, brinuo se za nj. U dokolici, 
oporavljajući se od bolesti, preveo je na talijanski Razgo- 
vor pastirski vrhu porođenja Gospodinova, koji je ispje- 
vala sestra mu Anica. Ona se svagda raduje, kad od brata 
Rude dobije pisma ili knjige »naški prilijepo ispisane<. 
S engleskim poslanikom J. Porterom pode krajem svibnja 
1762 iz Carigrada preko Bugarske i Moldavije u Poljsku. 
Taj put opisa u Giornale di un viaggio da Constantinopoli 
in Polonia. Prijevod toga dnevnika objavio je 1937 Dušan 
Nedeljković. 

Iz Varšave uputi se u Krakov, odakle se preko Šleske i 
Austrije potkraj 1763 povrati u Rim, koji ubrzo ostavi, 
dobivši iz Milana poziv na stolicu matematike u sveuči- 
lištu u Paviji. Početkom 1764 započe učiteljsko djelovanje 
u Paviji, gdje osta šest godina. G. 1765 uređena je po 
njegovoj osnovi i pod njegovim nadzorom zvjezdarnica 
u isusovačkom kolegiju di Brera u Milanu; radi poslova 
na zvjezdarnici često je odlazio iz Pavije u Milan, a 1770 
sasvim se preselio onamo. Bošković je već u Rimu radio 

BOSKOVIC 


na astronomskom polju, no veliku djelatnost kao astro- 
nom razvi tek ovdje. Proglasivši osnovnim načelom prak- 
tičke astronomije, da se instrumenti mogu s korišću upo- 
trebljavati tek onda, pošto su im proučena rva svojstva 
i određene sve mane, pa pošto su nađene metode, kako 
da se eliminiraju pogreške, koje otuda potječu, dade se 
odmah na to, da ispita i dotjera sve instrumente opserva- 
torija. Još 1766 ispitao je od stupnja do stupnja razdiobu 
limba na sekstantu, i to svojom metodom, koja se u na- 
čelu ne razlikuje od modernoga postupka. Tako mu isto 
ispita ekscentricitet i vertikalnost. No najveću brigu po- 
sveti zidnomu kvadrantu, učinivši tom prilikom znatno 
Otkriće: mikrometarski klin. Uredbama mikrometrijskim 
bavio se mnogo. O tom radi već njegova rimska rasprava 
De novo telescopii usu ad objecta coelestia determinanda, 
1739. U Milanu je kanio izvesti pokus, koji bi imao odlu- 
čiti među emisionom i undulacionom teorijom svjetlosti. 
Imao se naime sagraditi sektor od deset stopa polumjera, 
s dva dalekozora, od kojih bi se jedan napunio vodom. Po 
teoriji emisije, uz koju je Bošković pristajao, brzina je 
svjetlosti u vodi veća nego u uzduhu. Ako se još uzme, 
da na svjetlosne čestice ne djeluje kretanje zemlje, onda 
bi aberacija zvijezda, motrenih dalekozorom s vodom, mo- 
rala biti manja, nego što je daju druga opažanja. Taj je 
pokus izveo С. B. Airy tek 1871 u Greenwichu. Boško- 
vićevu izvedbu omele su spletke Frisija i La Grangea, koji 
je bio stariji astronom brerskoga opservatorija. I ako je 
Zvjezdarnica bila vlasništvo isusovaca, bečki je dvor imao 
vrhovni nadzor. Misleći kancelar Kaunitz, da nema jačih 
znakova života i naučnoga rada na zvjezdarnici, prigovorio 
je tome. Što je sve uradio u milanskoj zvjezdarnici i što 
još kani izvesti, potanko je prikazao Bošković u predstavci, 
koju je u veljači 1772 poslao knezu Kaunitzu. Međutim 
su prilike na zvjezdarnici postale vrlo teške, pa je Boško- 
vić početkom kolovoza 1772 riješen službe na zvjezdarnici. 
Kako je uz to iduće godine papa dokinuo isusovački red, 
osta Bošković i bez toga utočišta. Jedan čas pomišljaše, 
da se skloni u Dubrovnik, kamo se po svom odlasku jedan 
jedini put 1747 bio navratio. No želeći izvesti još razne 
osnove, uputi se potkraj 1773 u Pariz, gdje je imao dosta 
prijatelja. Njihovim zagovorom osnovano je za nj mjesto 
ravnatelja optike za pomorstvo. Već ranije, a napose tim 
povodom, bavio se mnogo teorijom ahromatskoga daleko- 
zora. Njegove optičke radnje pokazuju, da je bio ne samo 
teoretičar, nego i vješt eksperimentator, napose kod odre- 
divanja loma i disperzije raznih vrsta stakla. U Parizu je, 
kao već i prije u Rimu i u Londonu, mnogo puta zastupao 
trgovačke i političke interese dubrovačke republike. U 
francuskoj prijestolnici imao je i dosta protivnika, od ko- 
jih bijaše najodrešitiji D' Alembert. Bošković je proži- 
vio i dosta neugodnih časova u prepirci s Rochonom radi 
“зарды kod objektivnoga mikrometra i u raspri s La 
laceom radi određivanja putova kometa. K tomu često 
pobolijevaše, pa ga sve to sklone, da u kralja zatraži do- 
puštenje, da ode u Italiju, gdje je kanio izdati neka svoja 
djela. U svibnju 1783 dođe u Bassano i tu osta dvije go- 
dine, zabavljen oko štampanja velikih pet svezaka svojih 
Opera pertinentia ad opticam et astronomiam, koja iza- 
đoše 1785. Svršivši taj posao, zaputi se preko Mletaka i 
Ancone u Rim, odakle se preko Firence povrati u Milan, 
gdje je još radio na dodatcima spomenutom Stayevu djelu. 
‚О posljednjem pismu od 28. VIII. 1786, što ga je pisao 
sestri Anici, veli Bošković na početku: »I ja sam zdrav u 
svemu ostalomu izvan glave, koja je oslabila, da ne mogu 
s njom činit ni u dugo ni kako bi se htjelo i kako sam 
prije činio«. А svršava riječima: »Moja se svrha pribli- 
živa; imam 76 godišta i ćutim slabos. S Bogom.« 

Sahranjen je u crkvi S. Maria Podone u Milanu. 

LIT.: Život i ocjena djela Rugjera Josipa Boškovića, Rad HA, knj. 
87, 88 i 90, god. 1887—88, posvećen sav B-ću prigodom stogodišnjice 
smrti. Tu je Zivotopisna crta od F. Račkoga, dopisi Boškovićevi od 
G. Gelcicha i Schiaparellija, B-ev rad na polju astronomije i meteoro. 
logije od J. Torbara, B-ev rad na polju fizike od V. Dvoržaka, Filo- 
zolijski rad Rugjera Josipa Boškovića od Fr. Markovića. — V. Varićak, 
Matematički rad Boškovićev, dio L, Rad, knj. 181, 1910; Isti, Ulomak 
B-eve korespondencije, Rad knj. 185; Isti, Drugi ulomak B-eve kore- 
spondencije, Rad knj. 193; Isti, Nekoliko pisama B-evih, Rad knj. 241; 
Isti, G. V. Schiaparelli, Rad knj. 190; Isti, B-eve bilješke o apsolutnom 
i relativnom kretanju, Rad knj. 190; Isti, U povodu državnog izdanja 
Boškovićeva djela »Theoria philosophiae naturalis«, Rad knj. 230; Isti, 
Prilozi za biografiju Rudža Boškovića, Rad knj. 232, 234, 236; J. Maj- 
cen, Matematički rad Boškovićev, Il. dio: Sectionum conicarum ele- 
menta, Rad knj. 225; V. Radatović, Nekoliko hrvatskih pisama Ru- 
dera Boškovića sestri Anici, Rad knj. 232; Spomenica Rugjera Josipa 
Boškovića, izdalo Dubrovačko katoličko društvo »Bošković«, Dubro- 
vnik 1911; H. Bedarida, Amitiés francaises du Pere Boscovich, Reše- 
tarov zbornik, Dubrovnik 1931; L. Čermelj, Roger J. Boscovich als 

Relativist, Leipzig 1929; S. škreb, Osnovi B-eve fizike, Hrvatska smotra, 
V., 1937; D. Nedeljković, R. J B., Dnevnik s puta iz Carigrada u 
Poljsku, Beograd 1931. V. V-k. 

Bošković filozof. U filozofiji je B. najpoznatiji po svojoj 
jednostavnoj dinamistickoj atomistici. Newton i drugi 
drZali su, da se tvar moZe svesti na nedjeljive, silama nabi- 
jene čestice (atome). Da bi mogli protumačiti djelovanje 
prvih čestica, pripisali su im privlačnu i odbojnu silu (uto- 
liko dinamička atomistika). No po Newtonu te bi čestice 
bile protežne; a »nedjeljiva protežnost« već je po samom 
pojmu protivurječna. B. je svojom teorijom uklonio to 
protivurječje iz sistema dinamičke atomistike, a posljedice 
toga stava bile su od epohalnoga značenja kako za klasičnu 
tako i za suvremenu fiziku. On je sasvim napustio pro- 
stornu protežnost prvih čestica. Preostala mu je jedno- 
stavna dinamička neprotežnost, čista sila. Osnovni sastavni 
dijelovi tvari nisu »Čvrsti« elementi, nego potpuno nepro- 
težne točkice, i to isključivo u smislu fizičkih sila: jedno- 
stavne, nedjeljive, neprotežne, istovrsne, dinamičke (silama 
nabijene) točke. Sve te točke jednako potpadaju pod opći 
zakon uzajamnih sila, koje su u najmanjim razmacima 
odbojne, a u određenim velikim razmacima privlačne, dok 
u međurazmacima naizmjence prelaze iz odbojnih u pri- 
vlačne i obratno. Sam pojav tvari kao i sva raznolikost 
tvarnih agregata potječe isključivo od različnih položajnih 
kombinacija spomenutih točaka. Zakon neproničnosti tvari 
i zakon neprekidne postupnosti vrijede općenito. 

B-eva je teorija jednostavna, jer se cijeli materijalni 
svijet tumači jednim jedinim, jedinstvenim zakonom sila, 
a ne mnoštvom sila različitih zakona. Ona je osim toga 
dinamistička, jer se prema njoj ne radi naprosto o nosio- 
cima nekih sila (to bi bio dinamički sistem), nego se tvar 
isključivo sastoji od samih sila. Ona je ipak atomistika, 
jer se te prve osnovne sile po svojoj arhitektonskoj iz- 
gradnji moraju smatrati sitnim neproteZnim središtima 
sila, upravo točkicama (atomima) sila. š 


B. najradije govori o »točkama«, a ne o česticama ili 
atomima, jer čestica i atom kao da uključuju pojam pro- 
težnosti. Zašto su sve točke kvalitativno istovrsne ili 
homogene? B. odgovara: Jer su sve jednostavne, nedje- 
ljive, neprotežne, dinamičke, pa jer konačno sve potpa- 
daju pod isti zakon, pod zakon, na kojem se osnivaju 
neproničnost i gravitacija. Leibnizovi učenici prigovaraju, 
da se nikad ne mogu naći ni dva potpuno jednaka ili slična 
lista. Kako bismo onda mogli protumačiti cijeli materijalni 
svijet kvalitativno istovrsnim jedinicama? Na to B. odgo- 
vara ovim primjerom: Zamislimo veliku knjižnicu s mnogo 
knjiga različitoga sadržaja na različitim jezicima. Sve su 
knjige, razumije se, napisane slovima. Zamislimo sad, da 
slova nisu različni neprekidni geometrijski oblici, nego da 
su nastala sastavljanjem sitnih istovrsnih crnih točkica. 
Zamislimo dalje, da su te točkice jedna drugoj tako blizu, 
te razmak između njih ne možemo opažati prostim okom 
nego samo sitnozorom. Različnim položajnim kombinaci- 
jama takvih istovrsnih točkica postizavaju se različiti oblici 
slova, a slovima riječi, i to u različitim jezicima. I tako su 
cijele knjižnice sa svim svojim knjigama različitoga sadr- 
žaja na različnim jezicima konačno samo različite položajne 
kombinacije nepregledno mnogih istovrsnih crnih točkica. 


Nietzsche je B-a poredio s Kopernikom. Naglasio je, da 
su oni bili najveći i najnadmoćniji neprijatelji našeg osje- 
tilnog znanja, a da su svojom novom naukom odnijeli naj- 
veću dotadašnju pobjedu nad osjetilima. Opažajno nam se 
čini, da zemlja miruje i da se sunce kreće; Kopernik je 
protivno dokazao: da sunce miruje, a da se zemlja kreće. 
Opažajno nam se nadalje čini, da je materijalni svijet 
protežan. B. je protivno izvodio, da je protega materijal- 
noga svijeta prividna, a da se tvar konačno sastoji od samih 
neprotežnih točkica. Usprkos tome je B. u povijesti filo- 
zofije i u povijesti prirodnih znanosti razmjerno malo 
poznat. U njima se mnogo više spominju imena onih, koji 
su poslije B-a, dakako, ponajviše neovisno o njemu, u prin: 
cipu zastupali sličnu teoriju. Tako u filozofiji Kant i 
Schelling, a u fizici Ampére, Cauchy, Fechner i drugi. 1 
suvremena se fizika u mnogom pogledu osniva na onom 
»tipu« teorije, što ga je prvi postavio i zastupao B. Prema 
suvremenoj fizici tvar nije statičko-mehanička čestica, nego 
je čvor energije na elektromagnetskom polju. Ona prema 
tome ima dinamičko-energetičko, zapravo elektro-dinamičko 
značenje. Svaki se atom ima porediti s planetnim sustavom. 
Negativno nabijeni elektroni kruže (dinamizam!) oko pozi- 

tivno nabijene atomske jezgre. Svaki je atom mikrokozam. 
Tvar nije mrtva (statička) supstanca, već naprotiv, ona je 
»dinamički agens«, »agens« koji je izvan prostora i vre- 
mena, a koji se sam sastoji od bezbroj jedinica (atomizam!). 
Prema novoj Schródingerovoj teoriji (1927) tvar je čista 
valovna energija; protoni i elektroni tek su »valovni pa- 
keti«. Do sličnih zaključaka vodi i Heisenbergova teorija. 
Bez obzira na svoju vrijednost te nam najnovije teorije 
već svojom suvremenošću daju pravo, da uvrstimo B-a ne 
samo među najveće učenjake svoga stoljeća, nego i među 
prve novovjeke mislioce uopće. 

LIT.: Osim Markovićeva prikaza (Rad 87—88): K. Stojanović, Ato- 
mistika, Jedan deo iz filosofije Ruđera Josipa Boškovića, Niš 1892; M. 
Oster, Roger Joseph Boscovich als Naturphilosoph (Inaugural-Disser- 
tation), Coln 1909; S. Zimmermann, Boškovićev filozofski nazor o svi- 
jetu, Hrvatska smotra, V., 1937; V. Keilbach, Ruđer Josip Bošković, 
Njegova jednostavna dinamistička atomistika, Zagreb 1937; D. Nedelj- 
ković, La philosophie naturelle et relativiste de Р. J. B., Edit. de la Vie 
universitaire, Pariz 1922. b 

Boškoviéev profil. Iz loze Boškoviéa, koji su bili katolici 
od davnine, izrastao je kao najugledniji izdanak Ruder 
Bošković, unatoč pučanskom podrijetlu, duhom i vlada- 
njem pravi aristokrat. Slobodno tlo dubrovačke republike, 
kršćanski odgoj, uvriježen gosparski ponos, široki po- 
gledi po cijelom području znanja i umijeća, razgranjene 
veze sa Zapadom uz osobnu darovitost omogućiše razvoj 
velike Boškovićeve ličnosti. Svestrano obrazovan tadašnjim 
pojedinačnim naukama i filozofijom našao je u isusovačkom 
redu poticaj i sredstva, da se posveti osobito matematici, 
geometriji i astronomiji. Nadovezujući na teorije Newtona 
i Leibniza zahvatao je svojom dalekovidnošću više vjekova 
unaprijed. Naučavanje, da atomi nemaju protežnosti, zna- 
čilo je prekid s protivnom tezom skolastične filozofije. 
Neki su izveli iz toga zaključak, da Bošković ne priznaje 
razliku između duha i materije. Bošković ih je najodlučnije 
oprovrgao. U sporu s engleskim učenjakom Priestleyem, 
koga je inače vrlo cijenio kao fizičara, oštro je osudio sve 
one, koji bi u njegovoj jednostavnoj atomistici tražili 
oslon za materijalizam. Bošković je držao, da se razlika 
između tijela i duše može dokazati i bez tjelesne prote- 
žnosti. Glavni je dokaz za to, što su atomi neprobojni i ne 
mogu misliti, dok naprotiv duši pripada svijest i mišljenje. 
Stoga on i zadržava naučavanja filozofijske psihologije, 
da je duša jednostavna i besmrtna, a kao noetičar ne 
nalazi razloga, da prihvati agnosticizam, U svojoj teoriji 
prirode vidi najbolju potporu za dokaze teodiceje o eksi- 
stenciji Boga. 

Moćna organizacija isusovačkoga reda oslobodila je Bo- 
škovića skrbi za vlastito uzdržavanje. Ali kad je isusovački 
red bio ukinut, nije B. više mogao da živi samo duho- 
vnomu životu i nauci. Nadošla je borba za opstanak, koju 
je valjalo kako tako riješiti. Tu se javlja teška pojava, u 
kojoj ima i tragičnosti: Bošković, koji svojom naukom 
pretječe najveći dio svojih suvremenika, mora povezati 
svoju materijalnu eksistenciju s društvom, koje propada. 
Silnom snagom odzvanja podzemni tutanj revolucije, a on 
dobiva svoje uzdržavanje od knezova, princesa, vojvot- 
kinja, kraljeva, careva. Zato neprestano strahuje. Često 
pada i u razdraženost. Katkada nije siguran, ne će li za 
koji mjesec ostati na ulici. U njegovoj domovini nije bilo 
ni najprimitivnijih uvjeta za ostvarivanje njegovih uče- 
njačkih nacrta, koji su tražili skupe zvjezdarnice, najto- 
čnije instrumente i velike knjižnice. U Dubrovniku nije 
mogao živjeti ni kao umirovljenik, a isto tako ni u drugim 
hrvatskim gradovima. Morao se držati Italije, Francuske, 
Engleske, Austrije, a nije bio ni Talijan, ni Francuz, ni 
Englez, ni Austrijanac. Uz mudru obzirnost trebalo je tu 
značaja, da čovjek ne postane izdajica svojega uvjerenja 
i odmetnik od svojega roda. Krećući se između Rima, 
Milana, Pariza, Londona, Beča, Varšave i Carigrada kao 
pripadnik kulturne zajednice, koju bismo retrospektivno 
mogli nazvati Zapadom, nije Bošković ipak nikada zabo- 
ravio svoje domaće grude, u kojoj se nalazilo njegovo 
korijenje. Priznavao se Slovincem po uzoru Gundulića i 
Palmotića. Materinska riječ pratila ga je svuda kao i zavr- 
šetak njegova prezimena na -vić, koji je svakomu kazivao 
već na prvi pogled, kakvoga je koljena. Književni su mu 
jezici bili latinski, talijanski i francuski, a na hrvatskom je 
pisao samo listove svojoj sestri Anici, svojemu bratu Bar- 
tolu i svojim dubrovačkim prijateljima i znancima. U Beču 
je s oduševljenjem pozdravljao hrvatske vojnike nazivajući 
ih »našim Hrvatima«, u Bugarskoj je hvalio kao sunarod- 

njake Bugare, u Poljskoj Poljake, držeći sve slavenske 
jezike narječjima jednoga jezika. 

Pred smrt je bolovao od utvaranja, da ga progone. Bog 
zna, na osnovu čega se razvilo to bolesno duševno stanje. 
No nije li u tom bilo i nešto istine? Evropski učeni svijet 
ga je doduše slavio knjigama, brošurama i letacima, evrop- 
ske su ga akademije birale za svoga člana, u mnogim su 
učenim zavodima i palačama visjeli na počasnim mjestima 
njegovi portreti, ali u svemu tomu nije bilo one potpune 
srdačnosti, koja ujedinjuje sve naše doživljaje i sva naša 
djela na domaćoj grudi i u vlastitom narodu. Unatoč sla- 
vljenju tuđinaca Bošković je umro bez prave sućuti nje- 
gove okoline. Nitko mu nije bio na sprovodu, kada mu 
je tijelo pokopano u milanskoj prvostolnoj crkvi. Srce mu 
je preneseno u Dubrovnik i sahranjeno u katedrali sv. 
Vlaha. 

Ljubav rođenoga grada pratila ga je i poslije smrti. U 
dubrovačkoj katedrali postavljena mu је 12. VI. 1787 
spomen-ploča, a na dubrovačkoj vijećnici g. 1863 reljefno 
poprsje. Od česti ga kao učenjaka slavi čitav svijet, a 
cjelovito njegovo djelo ulazi kao sastavni dio u kulturu i 
predaju hrvatskoga naroda, koji je baštinio i cjelokupnu 
dubrovačku književnost. Zanimanje hrvatskih učenjaka za 
njegovu nauku, Bukovčev portret (1920), mramorno po- 
prsje Tome Rosandića pokraj zgrade Hrvatske Akademije 
u Zagrebu (izrađeno 1910), golem spomenik Ivana Me- 
štrovića, određen za Dubrovnik i modeliran zasada u sa- 
dri, sve su to jaki dokazi vjekovanja velike ličnosti Boško- 
vićeve u uspomeni i u misli hrvatskoga naroda. 

LIT.: J. Zovko, Boškovići u selu Orahovi Dol, Vrela i prinosi 8, 
Sarajevo 1938; Skreb, Osnovi Boškovićeve fizike, Hrv. smotra, V., br. 
5—6, Zagreb 1937; F. Kesterčanek, Ruđer Bošković u portretima i 
spomenicima, Vrela i prinosi 12, Sarajevo 1941; K. Draganović, Donja 
Hercegovina prije 300 godina, kalendar Napredak, Sarajevo 1935; B. 
Truhelka, U Parizu enciklopedista, Savremenik, Zagreb 1928; Isti, 
Boškovićeva »vita domestica«, Savremenik, Zagreb 1929; Isti, Afera 
o. Lavalette, Šišićev zbornik, Zagreb 1929; Isti, Bošković u Versaillesu 
markize Pompadour, Misao, Beograd 1928; Isti, Prvi poraz Rudža Bo- 
škovića, Misao, Beograd 1930. P. G. 

Boškovićev duh. B. u svom glavnom djelu Theoria philo- 
sophiae naturalis iznosi golemi zadatak, da se iz smještaja 
svih atoma svijeta i njihovih brzina u nekom času odredi, 

kakvo ée biti gibanje atoma; ako je poznat zakon sila, 
koje vladaju medu atomima, taj je zadatak matematicki 
određen, ako i rješidba njegova »nadilazi sve sile čovje- 
čjega uma«; a zakon sila mogao bi se naći, ako je poznato 

gibanje atoma kroz makar kratko vrijeme. Takvu bi za- 
daću mogao riješiti »um (lat. mens), kojemu bi snaga bila 
tolika, kolika treba za valjanu obradbu takvih zadaća i 
za jasno shvaćanje njihovih rješidbi«; »a upoznavši zakon 
sila i namještaj i brzine i smjer svih atoma u neki čas 
mogao bi takav um predvidjeti i proreći sva buduća nužna 
gibanja i stanja i sve nužne prirodne pojave, koji o njima 
kakogod zavise«; »taj bi um mogao također biti konačan, 
ako je konačan broj atoma«. Međutim po samom B. taj je 
zadatak iluzoran, jer пе uzima u obzir »slobodna gibanja, 
koja se rađaju odredbama slobodnih duhova«. Sličnu mi- 
sao izriče kasnije Laplace, doduše — s gledišta dinamike 
— manje precizno. Kao bezuvjetni pristaša uzročnosti pri- 
pisuje on zamišljenom umu (franc. intelligence), da doista 
»ništa ne bi bilo neizvjesno za nj, te bi budućnost kao i 
prošlost bile pristupne njegovim očima« Na Laplacea 
svraća pažnju E. Du Bois-Reymond, koji za zamišljeni um 
uvodi — danas vrlo poznati — naziv Laplaceov duh 
(Laplacescher Geist). Doduše kasnije on nalazi, da bi tre- 
balo reći Leibnizov duh, jer već Leizniz govori o duhu 
(franc. esprit) silnih tehničkih sposobnosti, koji bi na pr. 
mogao sagraditi lađu, koja bi bez vodstva pošla i stigla 
u željenu luku. Ipak Du Bois-Reymond ostaje kod prvoga 
naziva, jer se »udomio«. Međutim na to treba primijetiti, 
da bi Leibnizov duh »mogao u opsegu svoje prodirnosti 
vidjeti i predvidjeti u svakoj korpuskuli« neposredno, »što 
se zbiva i što će se zbivati u toj korpuskuli i izvan nje« i 
ne bi mu trebalo rješavati zadatka, koji je »Laplaceovu«, 
Zapravo »Boškovićevu« duhu stavljen u smislu Newto- 
nove mehanike. 

LIT.: К. Bošković, Theoria philosophiae naturalis, $ 379, 1758, 
Ea lat.-engl. izd.; P. S. Laplace, Essai philosophique sur les proba- 
ilités, 1814; E. Du Bois-Reymond, Über die Grenzen des Naturerken- 
nens, 1872 i nova izd. (predavanje); G. W. Leibniz, Réplique aux réfle- 
xions... de Mr. Bayle, 1702; S. Hondl, Pogledi suvremene fizike, Rad 
knj. 236, 1929. St. H. 

Boškovićeva prizma je optička »staklena prizma pro- 
mjenljiva kuta« (optička je prizma prozirno tijelo, kojemu 
su dva dijela površine ravna). Ona je složena od dva ko- 
mada stakla istoga kemijskog sastava: plankonveksnog ko- 

mada (I u sl) i plankonkavnog (II). Stakla se dodiruju 
svojim oblim površinama, koje su ili cilindrične ili sferne. 
Ako se jedno staklo na drugom skliže, mijenja se kut 
(a, B), što ga tvore ravno brušene površine (AB, CD), koje 
su suprotne obloj. Bošković! kaže, da je takvu prizmu izu- 
mio 0. Abat. Bošković joj je dao zgodan oblik, te mu je 
poslužila kao bitni dio u osobitom aparatu, danas histo- 
rički zanimljivom, kojim je izveo opsežna mjerenja loma 
svjetlosti. Taj i drugi Boškovićev rad u geometrijskoj 
optici? bio je »velike teoretske važnosti«š, te je vršio utje- 
caj preko Robisonova posmrtnog djela A System of 
mechanical Philosophy: (Robinson + 1805). U najnovije 
vrijeme H. Werner uvodi »Boškovićevuć prizmu u Zeissov 
planetarij, da se predoče paralaktično i aberacijsko gibanje 
stajačice Siriusa. 

LIT.: 1 R. Bošković, Opera pert., L, str. 4. i 386., Bassano 1875. — 
: V. Dvořák, Boškovićev rad na polju fizike, Rad 87., 88. i 90., str. 
498—533, Zagreb 1888. — * M. v. Rohr, Current Science, str. 26, Ban- 
alore 1936. — 4 Н. Boegehold, Forschungen zur Geschichte der Optik, 


« Str. 251., Berlin 1935. — 5 Die Naturwissenschaften, 27, str. 385., 
Berlin 1939. St. H. 


BOŠKOVIĆI (ostali): 

1. Jovan, ** Novi Sad 1834, + Beograd 25. XII. 1892, pro- 
fesor Velike škole u Beogradu. Kao student prava u Beču 
slušao je Miklošičeva predavanja iz slavenske filologije. 
f Prvo je bio profesor gimnazije, a poslije Velike škole; kraće 

vrijeme bio urednik LMS, bibliotekar Narodne biblioteke u 
Beogradu i od 1883 tajnik Učenog društva. U vladi liberala 
1892 bio ministar prosvjete. Najviše se bavio filologijom; 
pisao O srpskom jeziku, štampao izvod iz srpske gramatike 
(po Daničiću) i izdao Osmana s komentarom (1890). 

LIT.: Ð. S. Dordevié, Prosvetni glasnik, 1893, sv. 3. J. D. M. 


2. pop Risto, * Orja Luka kod Danilova Grada 1823, 
T 1899, vojvoda i senator crnogorski. U manastiru Ostrogu 
svršio je osnovnu školu, a kasnije neredovito bogoslovske 
nauke. Postao svećenikom 1840. Oženio se sestrom kneza 
Danila, te je brzo postavljen za bjelopavlićkog vojvodu. 
Sudjelovao je junački u mnogim borbama s Turcima. Na- 
pisao je Povijest Bjelopavlića i opsežne memoare, zatim 
nekolike zbirke narodnih umotvorina i građu iz običajnog 
prava, kojom se obilato poslužio Baltazar Bogišić. S. M. S. 


3. Stevan, * Zaječar 5. V. 1868, geodetski general. Svr- 
šivši nižu školu Vojne akademije u Beogradu, proveo 
je sedam godina u Petrogradu i Pulkovu u Vojnoj 
topografskoj školi, Nikolajevskoj generalštabnoj akademiji 
i Glavnom astronomskom opservatoriju. Od 1899 rukovodi 
radovima Vojno-geografskog instituta u Beogradu, najprije 
kao šef astronomsko-geodetskog odsjeka, a od 1901 kao 
načelnik ovog zavoda do penzioniranja 1938. Pod njego- 
vom upravom izvršena je trigonometrijska triangulacija 
L, II. i HI. reda, precizni nivelman, točan topografski pre- 
mjer i mjerenje osam baza u Srbiji, Južnoj Srbiji, Crnoj 
Gori i Raškoj, a učinjena je i reambulacija austrijskih ka- 
rata za sjeverne krajeve bivše kralj. Jugoslavije najsavrše- 
nijim sredstvima. Izvršio je redakciju i štampao 160 sek- 
cija nove specijalne karte u mjerilu 1:100.000. Na prijedlog 
B. vrši se međunarodno stupanjsko mjerenje meridijanskog 
luka od Sjevernog ledenog mora do rta Dobre nade i para- 
lelnog luka po 45° sjev. šir. B. je i predsjednik ovim 
permanentnim komisijama Međunarodne geodetske i geo- 
fizičke unije. Pod njegovom redakcijom izvršena su i mno- 
ga astronomska izračunavanja za sve geogr. širine u bivšoj 
Jugoslaviji. . V-6. 

4. Stojan, * Svilajnac 1833, + Beograd 21. II. 1908, srpski 

olitičar i historičar. Svršio srednju školu u Beogradu. 
mao je naučnih vrlina, ali ga od nauke odvajala boležlji- 
vost i politika. Kao nastavnik i ravnatelj gimnazije često 
mijenjao mjesto službe. S mladim liberalima radio protiv 
kneza Aleksandra Karađorđevića. Kad su liberali pali u 
nemilost Obrenovića, ide ponajprije u unutrašnjost (Ne- 
gotin, Zaječar), a onda u inozemstvo, u Belgiju i Fran- 
cusku. G. 1868 postaje tajnik ministarstva vanjskih posala, 
1872 profesor opće povijesti na Velikoj školi i dva puta 
ministar prosvjete. Osnovao je Prosvjetni savjet i uveo pro- 
fesorski ispit. G. 1890 postao državni savjetnik i bio po- 
slanik u Bukureštu, Ateni, Parizu i Bruxellesu. Pisao je 
političke i historijske članke. Napisao je dvije knjige 
Istorije sveta za narod i školu (1866 i 1872). J.D. M. 

BOŠNJACI, selo u Slavoniji, Zupanjski kotar, 4 km 
daleko od Save, ima 4459 stanovnika. Sjedište je općine 
i rimokatoličke župe. Ima željezničku postaju na pruzi 
Vinkovci — Županja — Savska obala. U selu je paromlin. 
(> Babogredsko-županjska Posavina). Z. D-i. 

BOSNJAK, 1. Amed — Jusi. 

2. Blaž, franjevac, hrvatski književnik, * potkraj 40. go- 
dina 18. st. u Vrbovi kraj Nove Gradiške. Gimnaziju je 
polazio u Požegi, gdje je poslije humaniora stupio u fra- 
njevački red. Svršivši zatim u njemu još filozofiju i teo- 
logiju ishodio je sebi od glavara dopuštenje da ode u sveta 
mjesta u Palestini. Poslije tamošnjeg trogodišnjeg službo- 
vanja u raznim mjestima vratio se u rodne strane, gdje je 
kroz dalje dvije i pol godine vršio dužnost propovjednika, 
a jedno vrijeme i upravitelja župe u Sv. Miklošu u Ba- 
natu. Danom 1. XI. 1775 ušao je u Osijeku u službu vojnog 
svećenika kod Palffy-Jelačićeve pukovnije i s njom su- 
djelovao 1789—91 u austrijsko-turskom ratu. Pri osvajanju 
Šapca odlikovao se junaštvom. Za revnu 20-godišnju vojno- 
svećeničku službu njegova ga je franjevačka redodržava 
odlikovala naslovom provincijala. Svoje sudjelovanje u 
spomenutom ratu prikazao je prilično vjerno u djelu 
Ispisanje rata turskoga pod Josipom cesarom ll. početog 
g. 1787 po jednom regemenskom patru skupljeno i u sti- 
hove složeno za razgovor narodu iliričkom... (U Osiku 
sa slov. Mart. Divalt, 1792, 80, str. 247). Osim toga u Osi- 
jeku je 1795 izdao tiskom i jednu svoju hrvatsku uskrsnu 
propovijed: Početkom 19. st. tu je i umro. 


T.: M. Šrepel, Jakošićev spis: Scriptores Interamniae, Grada za 
Povijest književnosti hrvatske, II., 1899. F. 

3. Kamilo, ж Ogulin 23. ХП. 1877, svršio višu trgovačku 
školu u Zagrebu. Služio u bankama kao činovnik i ravna- 
telj i konačno nakon likvidacije Jadransko-podunavske 
banke umirovljen 1925. Pored svoje bankovne službe vršio 
je službu nastavnika u trgovačkoj školi »Merkura« (10 
godina), па Trgovačkoj akademiji i na Visokoj školi za 
trgovinu i promet u Zagrebu. Nakon svoje aktivne službe 
razvija djelatnost na praktičnom i naučnom polju kao 
predsjednik Zbora revizora i knjigovodstveni vještak. Sura- 
dnik je Hrv. Enciklopedije za političku aritmetiku. Nje- 
govo je specijalno područje aritmetika osiguranja. 

" BIBL.: Organizacija i tehnika rada 
u bankama, Zagreb 1921; Ukamaći- 
vanje, amortizacija i rentabilnost 
uloženog kapitala i zajmova s ka- 
matno-kamatnim tabelama, Berlin 
1932 (na njemačkom jeziku s hrvat- 
skim, francuskim i engleskim tuma- 
čenjima); Promet, imovina i dobitak 
u trgovačkim radnjama robom, Za- 
greb 1933; Arithmetik der privaten 
Lebensversicherung mit praktischen 
Erläuterungen (spremljeno za &tam- 
pu). M. I. 
4. Karlo, * Požega 20. IX. 
1866, svećenik, političar i bo- 
taničar. Gimnaziju svršio u 
rodnom mjestu, a bogosloviju 
u Zagrebu. Zaređen 1889, ka- 
pelanovao u Čučerju kraj Za- 
greba. G. 1891 vjeroučitelj u 
Novoj Gradiški, zatim u Pe- 
trinji, a 1898 na realnoj gi- 
mnaziji u Zagrebu, pošto je 
iste godine stekao doktorat bogoslovlja na bečkom sveuči- 
lištu kao svećenik Augustineuma. 

Kao pristaša čiste stranke prava sudjeluje u stranačkim 
pothvatima i surađuje u »Hrvatskoj zastavi« i »Hrvatskom 
pravu« (pod šifrom -š-). С. 1906 i 1908 biran je za naro- 
dnog zastupnika u Sv. Ivanu Žabno, a ujedno je tajnik 
kluba svoje stranke. U saboru se ističe kao dobar govornik, 
te mnogo nastoji oko što jačeg procvata stočarstva u svom 
izbornom kotaru. Od 1909 do 1941 je predsjednik Starče- 
vićeva doma. G. 1941 predaje Dom sa zamjernom goto- 
vinom Zakladi otca domovine dra. Ante Starčevića u Za- 
grebu. Kad je 1910 izbornim zakonom izgubio pasivno iz- 
borno pravo, povlači se iz političkog života i vraća radu u 
školi do umirovljenja 1926. Poslije 1929 uređuje »Hrvatsko 
pravo« uz suradnju dra. Šuflaja, sabotira kraljev boravak u 
Zagrebu, poradi čega bude listu onemogućeno izlaženje. 

Kad se vratio školi, posvećuje slobodno vrijeme bota- 
nici, osobito proučavanju alpinske i subalpinske flore. Pro- 
lazi gotovo svim hrvatskim planinama, zatim Alpama i 
Tatrama skupljajući dragocjeni herbarski materijal. Sura- 
đuje u našim prirodoslovnim stručnim i planinarskim časo- 
pisima te u Hrvatskoj enciklopediji. 

BIBL.: Floristički izlet na Vranicu planinu u Bosni, GHPD, Zagreb 
1920; Psunj, prilozi flori jugozap. Slavonije, Acta bot., sv. I., Zagreb 
1925; Prilog građi za floru južne Hrvatske (Bjelolasica), GHPD, Zagreb 
1928; Još jedan prilog gradi za floru južne Hrvatske (Bijele Stijene), 
Acta bot. sv. VI., Zagreb 1931; Runolist, Priroda XXIV., Zagreb 1934; 
Prilog poznavanju durmitorske vegetacije, Acta bot., sv. X., Zagreb 
1935; Iz hercegovačke flore, GHPD, Zagreb 1936; Botanička ekskurzija 
u Prokletije, Priroda XXVII., Zagreb 1937; Nekoliko novosti iz flore 
gornjega Ibra i Prokletija, GHPD, Zagreb 1938. RP 

5. Mahir — Abdulah ef. Bošnjak. 

6. Matej, * Bosna oko 1420, + Komrčara kraj Raba 
1525, hrvatski franjevac trećoredac, glagoljaš. Otac, maj- 
ka, sestre i svi njegovi bliži rođaci bili su odvučeni u 
tursko ropstvo, a on je pobjegao u Zadar, gdje je kasnije 
stupio u samostanski treći red sv. Franje. Obnovio je ili 
sagradio više samostana u Dalmaciji i na istarskim otocima. 
Bio је triput provincijal i vrhovni povjerenik svojega reda, 
koji ga u nekrologiju časti kao »bogočasnog O. Mateja«, 
»utemeljitelja ove starohrvatske redodržave«, »vjerskog 
propovjednika i apostolskoga poslanika«. 

m. T.: O. S. Ivantié, Povjestne crte ... i poraba glagolico ro а? 

10. Š 


7. Oton, * Vukmanić kod Karlovca 31. X. 1862. Pučku 
školu i realku svršio u Rakovcu kod Karlovca, ispit zre- 
losti položio u Osijeku 1881. Sveučilišne nauke polazio u 
Zagrebu 1881—1884, a zatim slušao trgovačke nauke na 
trgovačkoj akademiji u Beču 1885—1887. Nakon poloze- 
noga učiteljskog ispita iz trgovačkih znanosti u Beču 1887 
služi na dvorazrednoj trgovačkoj školi u Zagrebu do 1888, 
na dvorazrednoj trgovačkoj školi u Zemunu do 1893, na 
višoj trgovačkoj školi u Osijeku do 1895, a zatim na višoj 

trgovačkoj školi (trgovačkoj akademiji) u Zagrebu do 1910, 
gdje 1910—1919 vrši službu upravitelja. G. 1919 postaje 
redoviti profesor i prvi rektor visoke škole za trgovinu i 
promet u Zagrebu. Kao profesor Ekonomsko-komercijalne 
visoke škole penzioniran je 1928, no i otad vrši na istoj 
školi službu honorarnog nastavnika. — Napisao je više 
udžbenika za trgovačke škole i akademije, te više popu- 
larnih djela iz trgovačke struke. Poznata su mu djela: 
Trgovačko prosto i dvojno knjigovodstvo (2 sveska), Nauk 
o trgovini, Nauk o uzancama, Merkurovo knjigovodstvo i 
Mladi trgovac. — Pisao je i naučne rasprave o amerikan- 
skom knjigovodstvu, o burzama i burzovnim poslovima, 
o trgovačkim poslovima arbitraže, o uzornoj poslovnici u 
akademijama. Možemo ga smatrati organizatorom moderne 
trgovačke nastave u Hrvatskoj i ocem hrvatske trgovinske 
literature. M.I. 

8. Petar, + vjerojatno Požun oko 1660, križevačko-kal- 
nički plemić. U Požunu ga je još oko 1656 ugarski palatin 
Franjo Wesselćnyi (1605—67) bio primio za svoga tajnika. 
U hrvatskoj kulturnoj povijesti njegovo će ime trajno 
ostati vezano za osnutak prve zagrebačke tiskare, jer iz 
zapisa od fl. 1900, koji je B., na samrti misleći na svoju 
domovinu, ostavio za osnutak javne tiskare (pro erigendo 
typo publico), zagrebački su isusovci od ljubljanskih pre- 
kupili njihovu tiskaru i 1667 prenijeli je u Zagreb, a po- 
slije 1690 od nje je Pavao Ritter-Vitezović osnovao zemalj- 
sku tiskaru u Zagrebu. Spomen o svemu tome sačuvan je 
u rukopisnoj povijesti zagrebačkog isusovačkog kolegija 
pod godinom 1665 i 1692 (isp. Starine knj. 37). 

LIT.: Vj. Klaić, Knjižarstvo u Hrvata, Zagreb 1902; F. Fancev, Prvi 
izgrađivači hrvatskoga štamparstva, Grafička revija g. 4/1926. F.F. 


9. Slavoljub — Jukić. 

BOŠNJAK, tjednik za politiku, pouku i zabavu, izlazio 
u Sarajevu od 2. VII. 1891 do 16. VII. 1910. Vlasnik od po- 
četka do 17. XI. 1892 Mehmed-beg Kapetanović, a kasnije 
Filipovići Jusuf-beg i Jakub-beg. Н. $. 

BOŠNJAKOVIĆ, 1. Franjo, Ж Zagreb 12. I. 1902, sveučili- 
šni profesor, sin Srećkov. Tehničku vis. školu polazio u 
Zagrebu i Dresdenu, gdje je stekao inžinirsku i doktorsku 
diplomu te habilitaciju za docenta. Služio je kao asistent 
u Zagrebu i Dresdenu, zatim kao izvanredni profesor u 
Beogradu, a od 1936 kao redoviti profesor tehničkog fakul- 
teta u Zagrebu. Napisao niz znanstvenih radova i knjiga 
pretežno na njemačkom jeziku iz područja termodina- 
mike. 

BIBL.: Technische Thermodynamik, sv. 1. 1935, sv. 2. 1937, Dresden- 
Leipzig. DS. 

2. Srećko, * Mali Gradec (glinski kotar) 20. V. 1865, 
T Zagreb 9. X. 1907, hrvatski kemičar. Polazio gimnaziju i 
sveučilište u Zagrebu. Učio je kemiju, matematiku i fiziku. 
Kroz 5 godina bio je asistent i učitelj na realci u Zagrebu. 
U Kopenhagenu, Pragu i Berlinu polazi tečajeve iz podru- 
čja alkoholnog vrenja. Na novo osnovanoj Šumarskoj aka- 
demiji u Zagrebu imenovan prvim profesorom iz opće- 
nite i šumarske kemije. B. je osnivač javnog kemičko-ana- 
litičkog zavoda, koji g. 1897 prekupljuje od njega vlada, 
pa tada dobiva ime »Kr. zemaljski kemičko-analitički 
zavod«. Objavio je više radova o mineralnim vodama i 
vinima u Hrvatskoj i Slavoniji te aktivno surađivao u do- 
maćoj kemijskoj industriji. Hc 

BOSONTI — Misije. 

BOT, 1. Andrija, od Bajne, + 1511, ban hrvatski (1505 
—1511). Na bansku je stolicu došao s Franjom Balašom, a 
još prije bio je kapetan Medvedgrada i Gradca (1490). Sla- 
vonski ih staleži ne htjedoše priznati banovima. Balaša je 
1506 uklonjen, a Botu je pridijeljen Marko Mišljenović i 
podjedno su obojica imenovani kapetanima Senja. Kako 
nisu mogli sakupiti daću u Slavoniji po želji kralja Vladi- 
slava II., padoše u nemilost kralja, koji ih liši banske časti 
(1508). Bot se tome nije htio pokoriti, a novo imenovani 
banovi Kanižaj i Ernušt nisu imali toliko snage, da ga zbace. 
B. je vršio vlast u južnim krajevima (Otočac, Senj i Hrvat- 
sko Primorje), stolujući najradije u Otočcu. On je skupa 
s Bernardinom Frankopanom pomagao četama cara Maksi- 
milijana protiv Mletaka 1509. Udarao je na Krk, prodro u 
Istru do Labina i zadržao Rijeku, koju su poslije par mje- 
seci opet oteli Mlečići. Republika sv. Marka, da mu se 
osveti, pošalje Pasqualiga, da odvrati hrvatske knezove od 
Bota i da ih prikloni Mlecima. Do sporazuma je došlo u 
Bihaću tako, da se Andrija ispričao i obećao prijateljstvo 
Mlecima. G. 1510 izmirio se i s kraljem Vladislavom II. 
Jagelovićem. Kad su turske čete pljačkale irankopanske 

TLOCRT SVEUČILIŠNOG BOTANIČKOG VRTA U ZAGREBU 
1. Zimovalište za palme. — 2. Polje ljekovitoga i gospodarskoga bilja. — 3. Bambusi. — 4. Ribnjaci. — 5. Spilja. — 6. Alpinum. — 7. Skupina 


magnolija. — 8. Skupina kamenika. — 9 


Gradsko crpilište vode. — 10. Hrvatska skupina. — 11. Cvjetni parter. — 12. Staklenici. — 13. Vodeni 


baseni. — 14. Sjenica — 15. Skupina kakteja i tustika. — 16. Klijališta. — 17. Fiziološki laboratorij. — 18. Vrtlarev stan. — 19. Trajnice. 


gradove Ribnik, Metliku, Ozalj i Dubovac, jedini je Bot 
poslao Ferdinandu pomoć od 100 konjanika. 


2. Ivan, od Bajne; hrvatsko-slavonski ban (1493) uz 
Emerika Derenčina. Ratovao je protiv Frankopana, koji su 
po smrti kralja Matijaša Korvina tražili, da im se povrate 
gradovi Senj, Otočac, Bribir, Bakar i t. d. Kad im nije bilo 
moguće dobiti ih milom, pokušaše silom. Knez Bernardin 
Frankopan zauzeo je već četiri grada u Primorju, kad su 
banovi pohitali, da ga suzbiju. Bernardin je morao uz- 
maknuti ispred Senja i poći u Brinje, gdje ga banovi sta- 
doše opsjedati. Ban Ivan Bot približio se jednom prilikom 
odviše bedemima grada, te ga pogodi topovsko zrno, od 
kojega pogibe (1493). 

LIT.: Vj. Klaić, Povjest Hrvata, Zagreb 1904, II/3. S. G. 

BOTANICKI VRT, zbirka Zivoga bilja, koja uglavnom 
služi unapređivanju i širenju botaničkog znanja. Kao pre- 
teče modernih botaničkih vrtova možemo smatrati pri- 
vatne vrtove učenjaka botaničara 16. i 17. st. u kojima 


se u prvom redu uzgajalo ljekovito bilje. Prvi javni bo- 


tanički vrt osnovala je mletačka republika 1545 u Padovi 
kao naučnu ustanovu tamošnjeg sveučilišta. Po uzoru bo- 
taničkih vrtova u Padovi, Pisi i Bolonji osnivali su takve 
vrtove i u drugim evropskim zemljama. G. 1653 osnovan je 
u Parizu »Jardin Royal des Plantes médicinales«, kasniji 
»Jardin des Plantes« a Društvo ljekarnika u Londonu 
osnovalo je 1673 »Chelsea Physic Garden« takoder s prvot- 
nom zadaćom, da uzgaja ljekovito bilje, napose ono uve- 
zeno iz stranih zemalja. 

Botanički vrtovi obično su u vezi s botaničkim zavodima 
sveučilišta i visokih škola, kojima takve zbirke služe za 
naučna istraživanja i za potrebe nastave. Osim toga ima 
botaničkih vrtova, koji mimo svoje naučne i nastavne za- 
daće služe i kao javni parkovi, na pr. Kew Gardens blizu 
Londona, Jardin des Plantes u Parizu, botanički vrt u Berlin- 
Dahlemu, New York Botanical Garden u njujorškom 
Bronx-parku i dr. Takvi se vrtovi uzdržavaju iz općinskih 
sredstava te iz privatnih fondova i prinosa. Oni nastoje 
lijepim nasadima i zanimljivim zbirkama privući širu pu- 
bliku i pobuditi u njoj zanimanje za vrtlarstvo, a time i 
za botaniku. Konačno neki su botanički vrtovi uređeni kao 
samostalne znanstvene ustanove s posebnim ciljevima, na 
pr. različne botaničke postaje i vrtovi za aklimatizaciju. Od 
takvih vrtova u kolonijama na svjetskom je glasu »s'Lands 
Plantentuin«, botanički vrt drž. poljopriv. odsjeka Nizo- 
zemske Istočne Indije u Buitenzorgu na otoku Javi (osno- 
van 1817). 

Iz praktičkih i pedagoških razloga imaju botanički vrtovi 
PO više odsjeka s različitim zbirkama bilja, koje vrše po- 
sebne zadaće. Redovno postoji sistematski odsjek sa skupi- 
nama bilja poredanim prema njihovu prirodnom srodstvu 
po porodicama. U ekološkom odsjeku poredane su biljke 
prema njihovim prirodnim staništima, a u biljnogeograf- 
skom odsjeku prema područjima flore bilo užega narodnog 
ili državnog područja bilo s obzirom na područja flore čita- 


voga svijeta. Po takvim su zbirkama na glasu botanički 
vrtovi u Berlin-Dahlemu i Kew Gardens u Londonu. U naj- 
novije vrijeme osnivaju se čitavi botanički vrtovi po biljno- 
sociološkim načelima. Pri tome se nastoje umjetno stvoriti 
povoljni uvjeti za biljne zajednice, u prvom redu prikladno 
tlo, položaj i t. d., pa se onda tamo sade prikladne vrste. 
Na taj način stvaraju se zadruge, koje su posve nalik na 
prirodne. Nekada je oblik zemljišta i samo tlo po sebi pri- 
kladno za izvedbu takvih nasada u prirodnom stilu, kao što 
je to na pr. u Hannoveru, gdje se čitav jedan kraj izgra- 
duje u velik park na biljnosociološkim principima. Osim 
toga postoje morfološki i biološki odsjeci, pa ekonomski 
odsjek, potonji veé prema potrebi pojedinih zavoda ili 
fakulteta s opseZnije uredenim zbirkama ljekovitog, gospo- 
darskog ili tehničkog bilja i t. d. Gdje ima većih zbirka 
drveća i grmlja, tamo su one obično okupljene u posebnom 
odsjeku, koji se zove arboretum. Najveću zbirku drvena- 
stog bilja iz svih umjerenih krajeva svijeta ima Kew Gar- 
dens u Londonu, a najveća je zbirka drveća tropskih kra- 
jeva u botaničkom vrtu u Buitenzorgu. 

Arboretum je zbirka živoga drveća i grmlja, koja služi 
Za proučavanje domaćega, a osobito stranog drveća s oso- 
bitim obzirom na aklimatizaciju te na upotrebu u vrtlar- 
stvu i u šumarstvu. Ima i posebnih samostalnih arboretuma; 
to su u neku ruku specijalizirani botanički vrtovi, kao na pr. 
francuski drž. arboretum u Les Barres, koji je osnovan 
1825, pa Arnold Arboretum kraj Bostona (USA), koga je 
osnovalo 1872 Harvardovo sveučilište. 

Za uzgoj planinskog bilja, napose onoga visokih planina, 
služi u botaničkim vrtovima obično t.zv. alpinum. To je 
ponajviše prirodni ili umjetni brežuljak ili obronak obložen 
prirodnim kamenjem i stijenama. Različno planinsko bilje 
zasađeno je na plohama između kamenja, dijelom i u pu- 
kotinama kamenja, tako da se što vjernije oponaša pri- 
rodno stanište biljke, prikladna ekspozicija (sjenoviti ili 
prisojni položaj), povoljna smjesa zemlje i t. d. Mnoge 
osjetljivije alpinske biljke vrlo je teško uzgajati u nizini 
i pored svih umjetnih uređaja na alpinumu, osobito na pr. 
biljke planinskih cretova, pa one, što rastu na rubu vje- 
čnoga snijega i t. d. Za proučavanje bilja u planinama pod 
prirodnim uvjetima vegetacije osnivaju se planinski bota- 
nički vrtovi, kakvih ima više u Alpama i u drugim visokim 
planinama (na pr. alpski vrt »Schynige Platte« bernskoga 
sveučilišta u Interlakenu u Švicarskoj, pa alpski vrt bota- 
ničkog zavoda u Innsbrucku na Patscherkofelu 1970 m n. m. 
i dr.). Prvi planinski botanički vrt u Hrvatskoj osnovalo 
je na poticaj prof. F. Kušana Hrv. planinarsko društvo 
1939 na vrhu Medvednice kod Zagreba. 

Za kulture tropskoga i suptropskog bilja, dijelom i za 
mediteransko bilje, u hladnijim krajevima imaju botanički 
vrtovi staklenike. Staklenici služe dijelom za uzgajanje ta- 
kva bilja, dijelom samo za čuvanje ili prezimljivanje 
zbirka. Gdje su zbirke smještene u većim staklenicima, 
tamo mogu one biti otvorene povremeno ili redovito za 
pristup široj publici. Takvi su staklenici uređeni kadšto 

BOTANICKI VRT U ZAGREBU, Topli staklenik s biljkom Victoria regia 


vrlo slikovito oponašajuéi tropske scenerije s palmama i 
papratima, lijanama i orhidejama i t. d., kao i t. zv. zimski 
vrtovi (jardin d'hiver, Palmenhaus). Na glasu su takvi izlo- 
Zbeni staklenici u botaničkim vrtovima na pr. u Münchenu, 
u Berlin-Dahlemu, u Parizu i dr. 


Botanički vrt mudroslovnog fakulteta sveučilišta u Za- 
grebu osnovan je 1890, a izgrađen je prema osnovi prof. A. 
Heinza te po nacrtu vrtlara V. Durchaneka. Vrt zaprema 
površinu od 6.5 kat. jut., od koje je veći dio uređen kao 
park u prirodnom ili engleskom stilu, te je bio zasađen 
kao sistematski odio s drvećem, grmljen i različnim niskim 
zeljastim biljem. Danas taj dio služi uglavnom kao arbo- 
retum. Tu je i jezerce s vodenom florom, među kojom se 
ističe indijski lotos, zatim alpinum te zbirka ljekovitog i 
gospodarskog bilja. Napose treba istaknuti veliku hrvatsku 
skupinu, koja je izgrađena 1927 na poticaj i prema osnovi 
proi. 1. Horvata uz suradnju tadanjega kustosa ing. Z. 
Arnolda. Hrvatska skupina prikazuje sastav nekih najzna- 


tnijih biljnih zajednica kopnenih područja Hrvatske. Tako 
su prikazane na pr. šume hrasta medunca i bjelograba i 
šume hrasta medunca i crnog graba, zatim šume kitnjaka 
i običnog graba, šume crnog bora, munjike, smreke i omo- 
rike. Manju plohu zaprema krška kamenjara i zadruge 
planinskih torova, dok su veću površinu zauzele planinske 
rudine, stijene i točila s velikim brojem značajnih biljaka. 

U deset staklenih kuća uzgaja se i čuva u našem b. vrtu 
različno tropsko, suptropsko i sredozemno bilje. Spomena 
je vrijedna velika zbirka kakteja i sukulenata, pa brome- 
lijaceja i orhideja, dok se među tropskim vodenim biljem 
povremeno uzgaja znamenita Victoria regia Hook. Ispred 
staklenika uređen je vrt kao pravilni parter, a jednako su 
pravilno izgrađeni dijelovi oko vodenih basena do prostra- 
ne sjenice, koja služi kao ljetno boravište za različne ekso- 
tične biljke staklenika. 

G. 1938 osnovan je botanički vrt poljoprivredno-šumar- 
skog fakulteta u Maksimiru. Osim toga postoji u našoj 

državi još botanički vrt bosansko-hercegovaékog muzeja u 
Sarajevu, koji je osnovao kustos Karlo Maly. 

U Bugarskoj su na glasu vrtovi, koje je osnovao kralj 
Ferdinand, i to u Euksinogradu blizu Varne sa zbirkama 
pontske i stepske flore te u Vrani ispod Vitoš-planine sa 
zbirkama domaće bugarske planinske flore. Z. AG 

BOTANICKI ZAVODI. Za znanstveno istraZivanje i 
za obuku botanike na visokim školama služe posebne bo- 
taničke ustanove (zavodi, muzeji, stanice, kabineti, labo- 
ratoriji i t. а.), koje su snabdjevene svim pomagalima, u 
prvom redu knjižnicom, herbarskim zbirkama, zbirkama 
slika, geografskih karata, dijapozitiva, raznovrsnim apara- 
tima na pr. mikroskopima, mikrotomima, pH-metrima, 
auksanometrima i t. d. 

Kako su se pojedine botanicke grane vrlo razgranile i počele se 
neovisno razvijati, to su pojedini zavodi teško udovoljavali svim ро- 
trebama znanstvenog istraZivanja i obuke, te je došlo već u prošlom 
stoljeću na svim većim sveučilištima do osnivanja dvaju ili više sa- 
mostalnih zavoda. Tako postoje danas na mudroslovnim fakultetima 
svih većih sveučilišta posebni zavodi za opću, a posebni za sistematsku 
botaniku (Graz, Beč, Prag, Miinchen, Krakov i t. Osim toga 
osnovani su zavodi za istraživanje i obuku na području poljoprivredne, 
šumarske, veterinarske, farmaceutske i tehničke botanike. Posebnu 

. važnu zadaću u istraživanju flore i vegetacije preuzeli su botanički 
odjeli prirodoslovnih muzeja (> muzej). 
` Osim ovih državnih zavoda došlo je u 20. st. do osnivanja po- 
sebnih privatnih ustanova, koje su se posvetile ispitivanju flore i ve- 
getacije. U Evropi se ističu napose dvije takve ustanove. G. 1918 
osnovali su E. Rübel »Geobotanički zavod Riibel« u Zürichu, a g. 
1927 osniva J. Braun-Blanquet s prijateljima »Internacionalnu stanicu 
za geobotaničko istraživanje Alpa i Mediterana« u Montpellieru. 

Kad je otvoreno hrvatsko sveučilište, osnovao je na mu- 
droslovnom fakultetu prof. B. Jirouš B. z. i vrt. Zavod je 
smješten sada na Marulićevu trgu, ali je predviđena za njega 
posebna zgrada u Botaničkom vrtu. Uz predavaonice, mi- 
kroskopske radionice, sobe za naprednije slušače i radne 
sobe za nastavnike ima zavod priručne obukovne zbirke i 
veoma vrijednu knjižnicu, u kojoj se nalazi preko 2500 po- 
sebnih djela i oko 90 znanstvenih časopisa. Najveću vrije- 
dnost B. zavoda predstavljaju tri velika herbarija (>> her- 
barij), i to herbarij svjetske flore, h. hrvatske flore sa zbir- 
kama Hrvata istraživača (J. K. Schlossera, Lj. Vukotino- 
vića, Lj. Rossija, D. Hirca, A. Haračića, S. Gjurašina i M. 
Botterija), i kriptogamski herbarij (h. tajnocvjetka), koji 
sadrži alge, gljive, lišajeve i mahovine sa zbirkama domaćih 
istraživača (1. Horvata, F. Kušana, Lj. Rossija i V. Vouka). 
Osim velikog hrvatskog herbara nalaze se u zavodu još 
neuvršteni herbariji hrvatske flore od K. Bošnjaka, I. Hor- 
vata, S. Horvatića, V. Loschnigga i S. Urbana. 

Botanički zavod ima tri odjela, odio za opću botaniku 
s fiziološkim laboratorijem, odio za sistematsku botaniku 
i geobotaniku s herbarijem, koji zasad vrši i zadaću bota- 
ničkoga muzeja, i Botanički vrt (у.). Za potrebe istraživanja 
iz područja opće botanike služi u prvom redu fiziološki 
Paviljon, koji ima uz mikroskopske radione posebni sta- 
klenik i tamnu sobu za fiziološke pokuse. Odio za siste- 
matsku botaniku i geobotaniku služi istraživanjima iz po- 
dručja sistematike, biljne geografije i biljne sociologije 
s osobitim obzirom na istraživanja hrvatskih krajeva. 

U Botaničkom zavodu izrađen je dosad velik broj znan- 
stvenih rasprava, a od 1925 izdaje zavod i posebna izvješća 
Botaničkog zavoda »Acta botanica«. 

Botanički zavod mudroslovnoga fakulteta služio je dugo 
vremena cijeloj botaničkoj obuci svih fakulteta i visokih 
škola u Zagrebu, a danas se u njemu vrše znanstvena istra- 
Zivanja i obuka za slušače mudroslovnog, farmaceutskog i 
tehničkog fakulteta i Visoke pedagoške škole, dok je za 
Potrebe istraživanja i obuke na području gospodarske i 
šumarske botanike osnovan posebni zavod za botaniku na 
Gospodarsko-šumarskom fakultetu, koji je smješten u 
Maksimiru i proviđen svim potrebnim pomagalima i veli- 
kim herbarijem I. Pevaleka. Za potrebe istraživanja i obuke 
veterinarske botanike služi zavod za botaniku na Veteri- 
narskom fakultetu, koji je smješten u Heinzelovoj ul. I. H. 

BOTANIKA je grana biologije (v.), koja se bavi pro- 
učavanjem bilja. Kao čisto teoretska znanost proučava 
suvremena b. sa svih mogućih gledišta jednako pojedine 
biljke kao i čitave biljne zadruge, a kao primijenjena 
nauka ona nastoji stečene spoznaje učiniti korisnim za 
čovjeka na najrazličitijim područjima njegove praktične 
djelatnosti. 

„А. Povijesni razvoj botanike. Može se reći, da se je 
čitava današnja b. razvila iz prvobitno čisto praktičnih 
odnosa čovjeka prema bilju. Čovjek je naime bez sumnje 
već vrlo rano počeo ne samo lučiti pojedine biljne vrste 

jedne od drugih, nego i iskustvom spoznavati, koje su mu 
biljke od bilo kakve koristi, a koje nisu. Isto je tako čovjek 
počeo već vrlo rano cijeniti i raznovrsno uresno bilje te 
ga umjetno uzgajati zajedno s korisnim. No ipak počinje 
prava povijest b. istom s onim razdobljem, iz kojega su 
nam poznati najstariji spisi botaničkog sadržaja. Značajno 
je međutim, da već i među najstarijim botaničkim spisima 
iz staroga vijeka — ukoliko su nam po sadržaju poznati 
— nalazimo na jednoj strani takve, koji po svom cilju 
imaju izraziti značaj primijenjene botanike (na pr. spisi 
starovjekovnih kopača korijenja, t. zv. rizotoma, pa trgo- 
vaca ljekarija i dr.), a na drugoj i takve, koji izražavaju 
čisto filozofske nazore o samoj biti biljnoga svijeta (na pr. 
spisi Menestora, Anaksagore, Empedokla i dr.). Čini se 
ipak, da je tek u spisima Aristotelovim dobila i b. prvi 
put u povijesti značaj prave znanosti. No Aristotelova që 
botanika — kao što uostalom i njegova čitava biologija 
— još uvijek u velikoj mjeri deduktivna znanost. 

Istom Aristotelov učenik Teofrast (371—286) napustio 
je nakon smrti svojega učitelja tada uobičajeni deduktivni 
način rješavanja problema živih bića te odlučno zakoračio 
putem induktivnog istraživanja. Teofrast je dakle prvi 
biolog, koji je svoja istraživanja provodio na čisto prirodo- 
znanstveni način. On je ujedno i najznačajniji predstavnik 
znanstvene b. čitavoga starog vijeka uopće, jer je svojim 
dvjema glavnim botaničkim djelima, u kojima raspravlja 
o »povijesti bilja«, odnosno o »uzrocima bilja«, na odlučan 
način — bilo neposredno, bilo posredno — utjecao joà i 
na mnoga kasnija pokoljenja botaničara sve do početka 
novijeg doba. Sva pak ostala botanička nastojanja iz sta- 
roga vijeka, koja dolaze iza Teofrasta, imaju isključivo 
značaj primijenjene nauke. Najvećim je to dijelom lje- 
karnička (farmaceutska) b., kojom se bave uglavnom lije- 
čnici, a njihov je najznačajniji predstavnik Dioskorid, 
rođen u 1. st. pos. Kr. Pa iako Dioskoridovo djelo De 
materia medica (pisano grčkim jezikom u pet knj.) pred- 
stavlja zapravo nauku o lijekovima, vrijedilo je ono ipak 
kroz čitava stoljeća kao najpotpuniji prikaz bilja uopće, 
jer je u njemu navedeno i razmjerno točno opisano kojih 
500 biljnih vrsta. Autoritet Dioskoridov uživao je u isto 
doba u području poljodjelske b. Junije Kolumela sa 
svojim (u 12 knj.) djelom De re rustica. 

Jednakoga je ili sličnog primijenjenog značaja također 
b. čitavoga srednjeg i ranijega novog vijeka, kroz koje se 
vrijeme ona smatra i obrađuje ponajviše kao sastavni dio 
ili pomoćno sredstvo medicine. Tek koncem 16. i po- 
četkom 17. st. susreću se prvi pokušaji, da se b. odvoji 
od medicine i priključi — kao posebna grana znanosti 
— prirodopisu. Оріѕіуапје bilja prestaje sada služiti 
jedino ciljevima medicine, pa se ono postepeno počinje 
iskorišćivati i u svrhu klasifikacije, koja se sve više smatra 
samostalnim ciljem znanstvenih nastojanja i provodi na 
temelju stupnja međusobne sličnosti pojedinih biljnih 
vrsta. Nastaje perioda t.zv. umjetnih biljnih sustava, koja 
počinje zapravo već sa K. Bauhinom (1511—82), nastavlja 
se sa Caesalpinom, Jungiusom, Morisonom, Rayem, Rivi- 
nusom i Tournefortom, dolazi do vrhunca u majstorskim 
djelima najvećega sistematičara u povijesti biologije C. 
Linnea (1707—78), a završava posve umjetnim sustavima 
Willdenova, Persoona, Roemera i Schultesa na jednoj i 
s t. zv. morfološkim sustavima Jussieua, De Candollea, 
Endlichera, Reichenbacha i dr. na drugoj strani. No za 
razvoj b. kao samostalne znanosti bio je od izvanredno 
velikoga značenja još jedan događaj, koji se je zbio od 
prilike u isto doba, kada je započela i perioda umjetnih 
sustava. Bilo je to otkriće mikroskopa i s time u vezi 
otkriće stanične građe biljnih organa. Tim su otkrićem 
Malpighi, Grew i Hook (1670—80) upozorili po prvi put 
svoje suvremenike na činjenicu, da u biljkama ima nešto, 
što već i samo po sebi — bez ikakve praktične veze s me- 
dicinom — može biti vanredno zanimljivim predmetom 
penis čovječjega duha, te tako udarili temelj za razvoj 

asnije biljne anatomije. No premda su otkrića ovih pio- 
nira učinila na njihove suvremenike neobično veliki dojam, 
bilo je ipak potrebno, da prođe još i više od jednog sto- 
ljeća, dok je biljna anatomija doživjela snažniji razvitak. 

S 19. stoljećem dolazi međutim i razvoj svih ostalih 
nauka botanike postepeno u sve jači zamah. S Payerom, 
A. Braunom, Čelakovskim, Hofmeisterom, Goebelom i dr. 
dolazi do procvata poredbena morfologija. Nakon sve 
većega usavršenja mikroskopa razvija se naglo i biljna 
anatomija; u njenom je opsegu Schleiden-Schwannova 

celularna teorija upravo početak nove epohe u čitavoj 
biologiji. Uporedo s napretkom fizike i kemije produbljuju 
se sve više i problemi prehrambene fiziologije, kojih su se 
već prije toga dotakli Malpighi, S. Hales, Bonnet i Du- 
bamel. Na posebno zanimanje istraživača nailaze i pitanja 
fiziologije biljnoga gibanja i fiziologije razvoja, koja su u 
novije doba, nakon otkrića hormona, stavljena u posve 
novo svijetlo. Istraživanjima Mendelovim (1866) i s njima 
povezanom spoznajom zakona križanja stvorena je osnova 
suvremene genetike. Primjenom descendentne teorije na 
biljnu sistematiku započinje i u toj staroj botaničkoj na- 
učnoj grani posve novo razdoblje. Zaslugom Humboldta, 
А.Р. de Candollea, Grisebacha, Englera, Warminga, Graeb- 
nera i dr. procvala je napokon i biljna geografija, iz koje 
se tek u najnovije doba, već u 20. st., izdvojila biljna 
sociologija (ili fitocenologija) kao samostalna botanicka 
nauka, kojoj je svrha proučavanje biljnih zadruga (ili fito- 
cenoza). 

І tako se je iz skromnog okvira nekadašnje pomoćne 
grane medicine razvila do danas golema zgrada suvremene 
botaničke znanosti. Njezin je opseg danas već tako velik, 
da to nestručnjak jedva može shvatiti. Stoga danas ni 
među samim stručnjacima nema više botaničara, koji bi 
svojim znanstvenim radom mogli obuhvatiti sve botaničke 
grane. Nekadašnji svestrani botaničari ustupili su silom 
prilika svoje mjesto pojedinim specijalistima, kao što su 
biljni fiziolozi, geobotaničari, sistematičari i t. d. Štoviše, 
to je dijeljenje doprlo već tako daleko, da i na samim 
sveučilištima ima za b. obično po više samostalnih stolica. 


B. Razdioba b. U toku posljednjih stotinu godina javljali 
su se — što je nakon svega rečenoga i posve razumljivo 
' —u više navrata pokušaji, da se različite znanstvene grane, 
koje idu u okvir suvremene b., svrstaju u bilo kakav 
prikladan sustav. U vezi s time predloženo je u različnim 
vremenskim razdobljima nekoliko bitno različnih dioba b., 
pri čem su nekoje njezine grane, kao na pr. biljna siste- 
matika, proživljavale katkada i ponešto čudnu sudbinu. 
No od svih su takvih prijedloga naišla na najjači odjek i 
najčešću primjenu napose dva: Schleidenov iz sredine pro- 
šloga stoljeća i Tschulokov iz 1910. Za Schleidenovo je 
shvaćanje značajno, da je on okvir znanstvene b. stegnuo 
na samu morfologiju i fiziologiju, dok je na pr. izlučio 
sistematiku i biljnu geografiju iz toga okvira. On je prvi 
razdijelio b. na opću i specijalnu, pri čem je pod općom 
b. razumijevao morfologiju i fiziologiju, a pod specijalnom 
sistematiku. U kolikoj je mjeri Schleiden ovim svojim 
shvaćanjem utjecao ne samo na svoje suvremenike, nego 
i na kasnija pokoljenja, vidi se iz činjenice, da je dobar 
dio visokoškolskih botaničkih priručnika razdijeljen još i 
danas u njegovu smislu na opći i specijalni dio, a na 
istoj su toj osnovi na mnogim evropskim sveučilištima 
razdijeljene još i danas katedre. Schleidenovo shvaćanje i 
razdiobu b. (a ujedno i biološke sustave nekih drugih 
autora) podvrgao je međutim opravdanoj kritici Tschulok, 
Taj je učenjak istom prilikom objavio i vlastiti, dobro 
obrazloženi i strogo logički provedeni sustav bioloških 
znanosti, koji se u najnovije doba opravdano i sve češće 
primjenjuje i na b. Uskladimo li dakle te Tschulokove 
nazore s osnovnim pogledima nekih najistaknutijih pred- 
stavnika današnje biljne sociologije (>> biologija), onda 
možemo cjelokupnu suvremenu b. razdijeliti ponajprije u 
dvije osnovne grane, i to: L idiobotaniku (ili bota- 
niku u užem smislu riječi) i II. biljnu sociologiju 
(ili fitocenologiju). 

I. Predmet su istraživanja idiobotanike pojedine biljke. 

jezina je osnovna jedinica biljna vrsta. S obzirom na 
gledište, s kojega idiobotanika pristupa predmetu svojih 
ispitivanja, možemo u njezinu okviru lučiti sedam glavnih 
i međusobno ravnopravnih nauka: 

1. sistematika: opisuje pojedine biljke i svrstava ih u 
naravni sistem; 

2. morfologija: proučava oblik i građu biljnoga tijela; 

3. fiziologija: proučava životne procese u biljkama; 

4. ekologija: istražuje odnos biljke prema okolini, odno- 
sno utjecaj okoline na biljku; 

5. biljna geografija ili horologija bilja: proučava raspored 
biljaka u prostoru, t.j. na površini zemlje; 

6. fitopaleontologija ili kronologija bilja: ispituje raspo- 
red biljaka u vremenu, t. j. u prošlosti Zemlje; 

7. genetika: proučava postanak i promjenljivost dana- 
šnjih biljnih vrsta. 

II. Predmet istraživanja biljne sociologije (ili fitoceno- 
logije) jesu biljne zadruge ili fitocenoze (kao što su livade, 
šume, močvare i dr.). Njezina je osnovna jedinica asocija- 
cija. Ona može biljne zadruge proučavati u načelu s istih 
onih sedam gledišta, s kojih i idiobotanika proučava poje- 
dine biljke. Prema tome može se i biljna sociologija razdi- 
jeliti u sedam glavnih dijelova, od kojih svaki odgovara 
po jednoj grani idiobotanike: sistematici bilja na jednoj 
odgovara sistematika zadruga na drugoj strani; morfologiji 
idiobotanike odgovara proučavanje građe i strukture za- 
druga u fitosociologiji; ekologiju bilja ondje zamjenjuje 
sinekologija zadruga ovdje; i t. d. 

No sve te znanstvene discipline i grane zajedno sačinja- 
vaju tek t. zv. čistu ili teoretsku b. Poznato je međutim, 
da u današnje doba ima b. vrlo veliku važnost i kao pri- 
mijenjena znanost, kojoj je svrha, da svoje spoznaje učini 
na bilo koji način korisnima za čovječanstvo. Već prema 
tome, na kojem se ona području praktične djelatnosti 
čovjeka primjenjuje, možemo lučiti čitav niz grana primi- 
jenjene b., kao što je na pr. ljekarnička (farmaceutska), 
poljodjelska, tehnička, šumarska, vrtlarska, veterinarska, 
medicinska, obrtnička botanika i t. d. 

LIT.: M. J. Schleiden, Grundzüge der wissenschaftlichen Botanik, 
1843—61; S. Tschulok, Das System der Biologie in Forschung und Lehre, 
Jena 1910; E. Du Rietz, Zur methodologischen Grundlage der modernen 
Pflanzensoziologie, Beč 1921; J. Braun-Blanquet, Pflanzensoziologie, 
Berlin 1928; J. M. Coulter-C. R. Barnes-H. C. Cowles, A Textbook of 
Botany, New York 1931; R. 7. Wettstein, Handbuch der systematischen 
Botanik, 4. izd., Leipzig-Beč 1933—35; G. Gola-G. Negri-C. Cappelletti, 
lrattato di botanica, Turin 1936; A. Guilliermond-G. Mangenot, Précis 
de biologie végétale, Pariz 1937; L. J. Kursanov-M. J. Golenkin, Kurs 
botaniki, Moskva 1937; M. Möbius, Geschichte der Botanik, Jena 1937; 


H. Fitting-H. Sierp-R. Harder-F. Firbas. Lehrbuch der Botanik für Hoch- 
schulen, Jena 1939. S. H-ć. 


BOTERO, Giovanni, * Bene Vagienna (Piemont) 1540, 
1 Turin 27. VI. 1617, talijanski učenjak. Učio u isuso- 
vačkom kolegiju u Turinu, bio je poslanik Karla Emanuela 
1. u Parizu, zatim tajnik sv. Karla Boromejskoga u Milanu. 
Za 14-godišnjeg boravka u Rimu poduzeo je mnogo puto- 
vanja po Evropi, a starost je proživio u Turinu kod Karla 
Emanuela kao odgojitelj njegove djece. Pobijao je Ma- 
chiavellijevo naziranje o državi, i uzeo je kršćanstvo za 
temelj državnog umijeća. Njegovo mišljenje u nauci o 
žiteljstvu zametak je Malthusove teorije. Za statistiku su 
od naročite važnosti njegovi Relazioni universali (1595) u 
četiri dijela (prevedeni na njemački i latinski), Della ra- 
gione di stato libri X (Mleci 1589) i Cause della grandezza 
e magnificenza delle citta (Mleci 1589). 

On je jedan od najstarijih pisaca o financijskim proble- 
mima. Protivnik je merkantilizma, a svoja razlaganja osla- 
nja na slične nazore kao i njegov suvremenik Jean Bodin. 
Uz prihode od domena smatra poreze redovnim prihodima, 


pa naročito naglašava vladarevo pravo na ubiranje poreza. 

LIT.: A. Magnaghi, Le Relazioni universali de G. B., e le origini 
della Statistica e dell' Antropogeografia, Turin 1906; Ricca-Salermo, Storia 
delle Dottrine finanziarie in Italia, Rim 1881; C. Gioda, Vita e opere 
di G. B., Milan 1895. R.S-r. i 


BOTHA, Louis, * Greytown (Natal) 27. IX. 1862, + Rust- 
hof (Transvaal) 28. VIII. 1919, burski general i južnoafrički 
državnik. Za vrijeme burskoga rata preuzeo je zapovjedni- 
štvo vojske, koja je podsjedala Ladysmith i ponovno potu- 
kao engleskog generala Bullera. Nakon smrti generala Jou- 
berta preuzeo je u ožujku 1900 vrhovno zapovjedništvo 
nad transvalskim četama. Kada je Cronje kapitulirao, B. 
se povukao i započeo dvogodišnji čarkaški rat, u kojem je 
> ور‎ Englezima mnogo jada. Nakon sklopljena mira za- 
uzeo se za pomirljivu politiku prema Englezima. G. 1907 
bio je prvi ministar predsjednik Transvaala, a 1910 čitave 
Južnoairičke unije. Za vrijeme svjetskoga rata ugušio je 
bunu, što su je podigli burski generali De Wet, Beyers i dr. 
G. 1915 zauzeo je Njemačku jugozapadnu Afriku. Na mi- 
rovnoj konferenciji u Versaillesu zastupao je Južnoafričku 
uniju te je postigao, da je Njemačka jugozapadna Afrika 
dodijeljena Južnoafričkoj uniji kao mandatno područje. 

BOTHIA — Bhutiya. 

j PBOTHRBIOGEBEALUS LATUS — Diphyllobothrium 
atum. 

BOTHWELL, James Hepburn, * oko 1536, + 1578, škotski 
velikaš, treći muž kraljice Marije Stuart. S urotnicima ubio 
je 9. II. 1567 Marijina muža Darnleya. Marija ga je stavila 
pred sud, ali je postavila takve modalitete za suđenje, da 
je Bothwell morao biti riješen krivnje. Idući za kraljev- 
skom vlasti vjenčao se 15. V. 1567 s Marijom. Škotski veli- 
kaši ustadoše protiv njega. Našao je utočište kod dan- 
skoga kralja Fridrika IL Napisao je francuskim jezikom 
memoare Les affaires du comte Boduel. Njegovi neprija- 

telji isposlovaše, da je 1573 bio bacen u dvorcu Adelers 
orgu u tamnicu. Završio je Zivot u ludilu poslije petgodi- 
šnjega tamnovanja. р 
LIT.: Prince A. Lobanoff, Piéces et documents relatifs au comte de 
Bothwell, Pariz 1856. 


BOTIC, Luka, * Split 22. I. 1830, t Dakovo 22. VIII. 
1863, knjizevnik. 


Rodio se kao potomak težačke obi- 
telji Pučku je školu svr- 
šio u Splitu, gimnaziju u ta- 
mošnjem sjemeništu, a u Za- 
dru učio dvije godine teološke 
nauke. Zanoseći se mišlju 
narodnog oslobođenja, ostavio 
bogosloviju i preko Bosne 
prešao u Srbiju. Ne mogući 
tamo naći sredstava za život, 
došao 1852 u Zagreb i radi 
u Gajevoj tiskari. G. 1853 po- 
staje činovnik biskupa Stross- 
mayera u Đakovu. Kad nije 
htio položiti prisegu, što su 
je u doba apsolutizma tražili 
od državnih i privatnih či- 
novnika, napusti službu. Po- 
slije povratka ustava bavio se 
politikom, radeći napose na 
sjedinjenju Dalmacije s Hrvat- 
skom. G. 1861 izabran u Đa- 
kovu zastupnikom za hrvatski 
sabor. Zbog patnja i oskudijevanja u mlađim godinama 
nije mogao odoljeti tuberkulozi, koja ga je shrvala, te je 
umro vrlo mlad. 

Botić se književnošću stao baviti u srednjoj školi, pi- 
šući u sjemenišne »Đačke novine«. Ušao je u književnost 
1854, štampavši u »Nevenu« pripovijest u stihovima Pobra- 
timstvo. Iste godine štampao je tu i novelu Dilber Hasan. 
Kasnije štampa još pjesničke Pripovijesti Bijedna Mara 
(Đakovo 1860) i Petar Bačić (Osijek 1862). Usto je štam- 
pao u »Nevenu« nekoliko lirskih pjesama. Njegove epske 
pjesme izdala je M. H. 1885, a Dilber Hasan preštampan 
je u knjigu 1930 (Split). 

U svojim pjesničkim pripovijetkama htio je Botić pre- 
ma svojim talijanskim uzorima (Aleardi, Prati) stvoriti 
novele u stihovima; po uzoru na književne ideale pedese- 
tih godina nasljedovao je u stihu i karakterizaciji lica na- 
rodnu pjesmu; ujedno je u svojim djelima htio iznijeti 
svoje narodne ideale: potrebu zbliženja jednokrvne braće 
različitih vjera. U Petru Bačiću iznio je i nepravde, koje 
nastaju od društvene nejednakosti. Slijedeći talijanske 
uzore, veći je dio tvorevina zasnovao na istinitim do- 
gađajima. 

Botićeve su pjesme osvojile hrvatsko čitateljstvo, čim su 
izišle. Pobratimstvo je dobilo Prvu nagradu na raspisani 
natječaj »Nevena«. Niko Bartulović dramatizirao je Bi- 
jednu Maru, a po istoj pjesmi skladao je Hatze operu. 
Iskreni zanos Botićev, njegove plemenite nacionalne te. 
žnje, njegov istinski lirizam, a ne manje i jasan, izrazit 
stil, čine osnovu tih trajnih simpatija prema njemu. No on 
je živio odviše kratko i umro odviše mlad, da bi mogao 
ostaviti djela velike i trajne vrijednosti. 


LIT.: Uvod F. Markovića i M. Pavlinovića u izdanje Pjesama, 1885; 
A, Barac, Botić kao pjesnik, Hrv. revija, 1930; Šegvić, Luka Botić, Za- 
greb 1930; Lozovina, B. Bijedna Mara i njezini talijanski uzori, Hrv. 
revija 1932; Ravlić, Luka Botić, uvod u »Dilber Hasana«, 1930. A. B.c. 


BOTJOV, Hristo, * Kalofer 6. I. 1849, + na Vraćanskom 
Balkanu 1. VI. 1876, bugarski pjesnik i revolucionarac. 
Svišio је u Odesi učiteljsku školu te postao učiteljem 
1856 u Kaloferu. Otac mu, također učitelj, izdao je u 
Zemunu 1853 bugarsku povijest prevedenu s ruskoga 
Od bugarskog historičara J. Venelina. Od rane je mladosti 
bio velik neprijatelj Turaka kao ugnjetavača njegova na- 
roda. Mnogo je na njega djelovao ustanak Poljaka protiv 
Rusa 1863 i oslobođenje ruskoga seljaka za cara Aleksandra 
IL U Odesi se upozno s bugarskim revolucionarcem Sa- 
vom Rakovskim, koji je iz inozemstva radio oko cslobo- 
đenja Bugarske. G. 1867 ima poći u Moskvu, da nastavi 
nauke, ali se zadržava u Rumunjskoj u Braili i Đurđevu, 
gdje je tada bilo sjedište bugarskih emigranata i bugarske 
književnosti. Tu pristupa revolucionarnom odboru i počinje 
raditi na književnom polju kao urednik i pjesnik. Ujedno 
se Odlučio, da će s nekoliko stotina junaka provaliti u 
svoju domovinu, da je oslobodi od turskoga jarma. U Bu- 
kureštu se upoznao s bugarskim revolucionarcem Vasilijem 

Levskim i Ljubenom Karave- 
lovom. S četom od 200 junaka 
preveze se preko Dunava u 
svibnju 1876 i iskrca kod 
Lompalanke. Očekujući uza- 
lud pomoć od drugih vojvoda 
morao se povući ispred turske 
vojske u Staru Planinu, gdje 
pogine s većim brojem svojih 
junaka. 

Književni rad B. nije velik: 
ispjevao je samo 22 pjesme, 
ali one su biser burgarskoga 
pjesništva, naročito Majci, 
Molba, Jurjevo, Borba, Mojoj 
prvoj ljubavi. Sve su postale 
vrlo popularne. Novinarski 
njegov rad bio je velik; bio 
je urednik četvorih novina. 
Njegova je kći Ivanka s Ivanom Klincarovim izdala Soči- 
njenija (Sofija 1907), gdje su izdani svi B-ovi kritični i 
politički članci te epistole i pjesme. 

Mnogi su odlični bugarski pisci pisali o B., među njima H. Cankov 
(1920), M. Dimitrov (1919), Načov (prigodom 50-godišnjice njegove 
smrti, 1926), Šišmanov (1915), Penev (1929). Njegove pjesme je preveo 
Damiani na talijanski jezik (1926), A. Jensen na švedski (1891), a C. 
Dimitrov na latinski (Chr. Botevi Carmina selecta, Sofija 1923). F.B. 

BOTNICKI ZALIV, sjeverni dio Istočnog mora, omeđen 
s juga Alandskim otocima, na zapadu Švedskom i na isto- 
ku Finskom, dug 675 km i širok 150—240 km, na zapadu 
dublji (do 270 m) nego na istoku, u sjevernom dijelu plići 
nego u južnom. Zimi je dugo zamrznut, pa ide promet 
preko njega saonicama s jedne obale na drugu. оО: 

BOTOKUDI, južnoameričko, »indijansko« pleme velike 
etnološke grupe Gés u Braziliji između rijeka Doce, Mu- 
cury i Belmonte. Danas ih je svega kojih 5.000. Potomci su 
starih Aymore (Aimore), kako sami sebe nazivaju. Kultura 
im je primitivna, s elementima prakulture; muškarci se 
bave lovom, dok žene sabiru biljnu hranu; stanuju pod 
jednostavnim vjetrobranom od granja; oružje: veliki luk 
sa strelicom. Upotreba bambusa. Ne poznaju ni lončarstva, 
ni čuna (monoksila) ni mreže za ležanje. B. su srednjega 
rasta, mišičavi, svijetle žuto-smeđe puti, kroz uho i donju 
usnu provlače, kao nakit, drveni kolut (portug. botoque 
»čep od bačve«, otuda im nadjenuto ime Botocudos). Jezik 
im pripada u skupinu Gćs-Tapuya. : 

LIT.: Ehrenreich, Uber die Botocudos d. brasil. Prov. Espirito Santo 
u. Minas Сегаеѕ, Ztír. f. Ethnol, 1887; Wallace, Travels on the 
Amazon, 1853—1900; Keane, On the Botocudos, Journ. Antrop. Inst. 


XIIL, 1884; Krickeberg, Amerika, u Buschanovoj Illustrierte Völker- 
kunde, sv. 1., 1922; Verneau, L'Homme, 1931. 2.У 


BOTOSANI, 1. okružje (judete) sjeverne Moldavije u 
Rumunjskoj. Prostire se po neogenom brežuljkastom ze- 
mljištu izmedu gornjih tokova rijeke Sereta i Pruta. Odli- 

kuje se dosta suhom kontinentskom klimom. Na prostoru 
od 3.077 km? Zivi 216.537 poglavito ratarskoga stanovništva. 

2. Glavni grad okružja i važno tržište za žito i druge 
poljodjelske proizvode. Jednim odvojkom je vezan za 
prugu Černovice—Bukurešt. С. 1930 B. je imao 32.355 stan., 
od kojih je gotovo polovica bilo Židova. J. R-€. 

BOTOŠ-OKIĆ, fra Augustin, ж Kojsina kod Kreševa 
1730, + Kreševo 1799, bosanski franjevac. U red je stupio 
u dvadesetoj godini života; više nauke svršio je u Italiji, 
gdje je postao generalnim lektorom nakon položenih viših 
teoloških ispita. U Italiji je poučavao redovničku mladež 
12 godina i dobio počasni naslov »jubilarnoga lektora«. Po- 
vrativši se u Bosnu imenovan je gvardijanom u Kreševu, a 
1780 provincijalom Bosne Srebrene. Na preporuku austrij- 
skoga cara Josipa Il. papa ga je Pio VI. 7. V. 1784 ime- 
novao trapezopoljskim biskupom i apostolskim vikarom u 
B. i H. Isposlovao je dvije zaklade za odgoj franjevačkih 
klerika Bosne Srebrene: zakladu cara Josipa II. od 107.700 
for. i grofa Nickyja od 12.000 for. Prihodom tih zaklada 
školovala se većina bosanskih klerika u Hrvatskoj i Ugar- 
skoj sve do konca svjetskoga rata 1918. D. M-é. 

BOTREL, Théodore, ** Dinan 14. IX. 1868, + Pont-Aven 
1925, francuski pjesnik. U neprekinutoj vezi s naivnim 
običajima stare Bretanje, cio dan na zraku, a navečer 
uspavan uz vatru pričanjem legenda B. je zavolio bića i 
stvari svoga zavičaja. Njegovo se ime pročulo oko 1892. 
Nekoliko godina prije toga osnovan je u Parizu slavni 
Chat Noir. U predgrađu Saint-Honorć stvoren je suparnik 
Le Chien Noir, gdje je-B. počeo pjevati o čitavoj Bretanji. 
Postepeno izlaze tiskom Chansons de chez nous (1896), 
Contes du lit clos (1898), Chansons de »La Fleur-de-Lys« 

` (1899), Coups de clairon (1900), Chansons en sabots (1901), 

hansons en dentelles (1902), Chansons de nof pays (1903), 
Chansons de Jean-qui-chante (1907), Chansons des clochers 
à jour (1910), Les chansons de la veillée (1912). Za vrijeme 
svjetskoga rata bio je službeni pjevač u vojsci. Izdao je 
Chants de bivouac (1913), Chansons de route (1917), Chants 
de bataille et de victoire (1918). Sve ove različite pjesme izra- 
Zavaju osjećaje, koji nisu isključivo bretonski, nego više 
pripadaju cjelokupnom jedinstvu francuskih duša. Mnogi 
njegovi napjevi, kao: La Paimpolaise, Les lilas blancs, 
Mon biniou... postali su popularni u čitavoj Francuskoj. 
Izdao je i svezak stihova Les Alouettes (1910) i nekoliko 
drama: Fleur d'ajoncs (1904), Doric et Léna (1905), Nótre- 
Dame Guesclin (1906), Le mystére de Kéravel (1911), La 
nuit rouge (1913) i t. d. Suradivao je u brojnim novinama 
i časopisima. Osnovao je i upravljao časopisom La Bonne 
Chanson (1907—1914). РАС 

BOTRIOMIKOZA (Botryomycosis) je kronička bolest, 
najčešće kod konja, rjeđe kod goveda i svinja, prouzročena 
sitnoZivima (mikroorganizmima) iz skupine stafilomiceta, 
a javlja se-u grozdastim tvorbama okupljenih kuglica, koje 
se sluzavo degeneriraju, i u toj sluzavoj masi razabiru se 
još pojedini individui. Ti mikroorganizmi izazivlju kroničnu 
upalu s gnojnim izlučinama i stvaranjem vezivnog tkiva 
u obliku tvrdih kvrga, najčešće u koži, potkožju, katkada 
u mišičju. B. javlja se na koži grebena ili na prsima u obli- 
ku t. zv. prsne kvrge (v.), na laktu, putici i vimenu. Pri- 
lično često izrastu takve kvrgaste tvorbe i na preostalom 
dijelu sjemenog traka (funiculus seminalis) iza kastracije 
pastuha, gdje lako dolazi do infekcije iz okoline kroz 
ranu. Proces se može s prvog mjesta, iako rjeđe proširiti 
i na druga mjesta, na pr. u trbušnu šupljinu, a mozgovnim 
ili krvnim putem u razne organe. Izrasle tvrde kvrge nisu 
potpuno solidne nego redovito mnogostruko prošupljene, 
a iz njihovih se otvora cijedi obično gusti gnojni crveni ili 
smeđi sadržaj, u kojem se već prostim okom zamjećuju 
zrnca, »pješčana z.«, a mikroskopom uzročnici bolesti. Prije- 
nos na čovjeka nije sigurno utvrđen. Li 1 O: K. 

BOTRYTIS CINEREA — Siva plijesan. 

BOTSARIS, junačka obitelj iz Suli-a (Epir), koja se 
istakla za grčkog oslobodilačkog rata. 

1. Kitsos, + Janina 1809, sudjelovao je u svim ratovima 
Suliota protiv Ali paše. Poslije njegove pobjede nad Suli- 
otima prijeđe skupa sa sinom Markom na Krf, priključivši 
se dobrovoljačkom odredu na Jonskim otocima, t. zv. arba- 
naškoj pukovniji, koju su bili podigli francuski gospodari 
tih otoka, G. 1805 vraća se u kopnenu Grčku, te imenovan 
poglavicom armatolaca (rodoljubnih ustaša) izazva pobu- 
nu protiv Turaka. Ali paša, koji je nakon odlaska iz Epira 
bio uzeo za taoce njegove kćeri, zaprijeti mu, da će ih 

poubijati, ako se ne vrati u Janinu. Povrativši se u Janinu 
bude imenovan namjesnikom Arte, ali malo kasnije bi na 
Alipašin nalog ubijen. 

2. Notis, Kitsosov brat, također se borio protiv Ali paše. 
Kad je buknuo grčki ustanak, borio se uz bok Marka, a 
poslije njegove junačke smrti bude imenovan poglavicom 
Suliota za opsade Missolunghija. Učestvovao je u raznim 
borbama novoosnovane grčke države i napokon je imeno- 
van generalom. 

3. Dimitrije, Kitsosov brat, učestvovao je u opsadi i 
glasovitom jurišu na Missolunghi. Kao ministar rata mnogo 
je pridonio organizaciji grčke vojske. 

4. Marko, * 1790, + Karpenisi 1823, najodvažniji junak i 
najuzvišeniji lik grčkog ustanka. Sin je Kitsosa, koji ga je 
još malena poveo na Krf. Bio je imenovan podčasnikom u 
arbanaškoj pukovniji. U nadi, da bi Ali paša mogao po- 
moći Grke, da se oslobode od Turaka, vraća se u Janinu 
i poslije susreta s Ali pašom sakupi 300 konjanika Suliota 
i u listopadu 1820 zauzme tursku tvrđavu Bariades. Jedna 
turska vojska od 5.000 ljudi pošla je protiv njega, ali on 
ju je uspio potući i zauzeti razne krajeve, povećavajući 
tako broj svojih vojnika. Uto bukne grčki ustanak i M. 
pohrli u Korint, da zatraži od privremene grčke vlade voj- 
ničku pomoć i streljiva, da pobuni Epir. Budući da vlada 
nije mogla pružiti pomoći, vrati se M. u Epir, gdje se 
istakao besprimjernim junaštvom u kobnoj bitki kod Peta, 
gdje su pali mnogi dobrovoljci i evropski filheleni. Odatle 
je prešao u Missolunghi, koji su opsjedale čete Omera 
Vrioni-a, i učestvovao u toj akciji kao general. Ovu mu je 
čast podijelila vlada kopnene Grčke. Saznavši, da je Mu- 
staj paša iz Skadra stigao s 5.000 vojnika u Karpenisi, 
uzme M. sa sobom 350 Suliota, te u noći 7. VIII. 1823 na- 
padne tabor Mustaj paše i nanese velike gubitke neprija- 
teljima. Pogođen iz turske puške pade mrtav. Tijelo mu 
bude preneseno u Missolunghi. Mnoge pjesme i glazbena 
djela slave njegovu junačku smrt, a u NewYorku se pri- 
kazala drama Marko Botsaris. I slikarstvo je ovjekovječila 
njegovo junaštvo. K.K. 

BOTTA, 1. Carlo, * San Giorgio Canavese 6. XI. 1766, 
T Pariz 10. VIII. 1837. Učio liječništvo u Turinu i objelo- 
danio nekoliko radova iz te struke. U svibnju 1794 uhitili 
su ga po nalogu sardinskoga kralja zbog njegovih revolucio- 
narnih nazora; u zatvoru ostaje do rujna 1795. Pošto su 
ga pustili na slobodu, ode u Švicarsku, zatim u Francusku, 
gdje stupi kao liječnik u francusku vojsku, te pođe s njom 
u Lombardiju i Veneciju (1797). Odanle ga pošalju na 
Krf, gdje ostaje do srpnja 1798. U prosincu 1798 pozovu 
ga u privremenu piemontešku vladu, a kad je Piemont 
pripojen Francuskoj, postao je član uprave dćpartementa 
Eridan. Kad je došla austro-ruska vojska, sklonio se u 
Francusku, gdje ponovno služi u vojsci. Poslije pobjede 
kod Marenga vraća se u Piemont, gdje postaje član Con- 
sulte i zatim izvršnoga odbora. Imenovan zastupnikom 
okružja Doire u zakonodavnom tijelu nastani se u Parizu, 
a 1814 zatraži francusko državljanstvo. Za »Sto dana« je 
rektor akademije u Nancyu, nakon toga za prvih godina 
restauracije u istom svojstvu u Rouenu. 

Najznatnija su među njegovim obilnim i različitim dje- 
lima na talijanskom i na francuskom jeziku historijska: 
Storia della guerra dell'indipendenza degli Stati Uniti 
d'America (4 sv. Pariz 1809, Milan 1819 i Firenca 1856); 
Storia d'Italia dal 1786 al 1814 (4 sv. Pariz 1824 i brojna 
ponovna izdanja), u kojoj zamjera Francuzima, što nisu 
ostvarili talijanske nade; Histoire des peuples italiens de- 
puis Constantin jusqu'a 1814 (Pariz 1825), djelo osrednje 
i skalupljeno na brzu ruku; Storia d'Italia continuata da 
quella del Guicciardini fino al 1789 (10 sv. Pariz 1832), 
dobro primljeno, ali zapravo kompilacija. B. je nastojao 
svoj jezik očistiti od galicizama, uobičajenih u talijan- 
skom jeziku 18. st., ali je odviše upotrebljavao arhaizme, 
često mu je nedostajala prirodnost, premda katkada ima 
snage i plemenitosti. 


BIBL.: Proposizione ai lombardi di una maniera di governo libero, 
Milan 1797; Storia naturale e medica dell'isola di Corfü, Milan 1798 
i 1823; Lettres critiques sur la nosographie de Pinel, 1798; Camillo o 
Veia conquistata (u stihovima), Pariz 1815, Turin 1833 i t. d.... te neko- 
liko prijevoda. Njegova korespondencija izašla je u zbirkama objeloda- 
njenim u Turinu (1841), Vercelliu (1857), Genovi (1873), Faenzi (1875) i 
Firenci (1900). 

Pripisuje mu se knjiga Souvenirs d'un voyage en Dalmatie (in-8, 
100 str.), izašla bez datuma u Turinu (ali 1812, a ne 1802, kako 
vele neki bibliografi) tee inicijalima >C. B. du département de Ma- 
rengo«. Valentinelli (Bibliografia della Dalmazia, Zagreb 1855) tvrdi, 
da je to djelo »di certo medico Bobba«. Iz teksta se vidi, da je i 

ova atribucija kriva. Pisac, bez sumnje Piemontez, star u času pisa- 
nja oko 30 god., bio je pridijeljen upravnoj sluZbi Marmontove voj- 
Ske, a boravio je u Dalmaciji, u Zadru, 10 mjeseci 1808 i 1809 (do 
konca travnja). 

LIT.: M. Mastrella, Notice sur la vie et les ouvrages de C. B., 
Pariz 1837; C. Dionisotti, Vita di C. B., Turin 1867; N. Tommaseo, 
C. B. u Dizionario estetico; P.Pavesio, C. B. e le sue opere storiche, 
Firenca 1874; G. Salsotto, Bibliografia di C. B., Turin 1922 (izvadak 
iz revije Il Risorgimento italiano, 1920, 1921, 1922). J. D-e. 

2. Paul-Émile, * Turin 6. XII. 1802, + Achéres kod 
Poissy-a 29. III. 1870, orijentalni arheolog, sin pređašnjega. 
Bio je najprije liječnik, a onda francuski konzul. U Mosulu 
počeo je iskapati 1843 kod sela Khorsabad, gdje je nekada 
stajao grad Ninive. Rezultati njegova rada izdani su (1847 
do 1850) u pet sv. Monuments de Niniveh. To je bio početak 
važnih istraživanja, koja je kasnije nastavio Layard. V.H. 

BOTTAI, Giuseppe, * Rim 1895, talijanski političar i 
pisac, vrlo ugledna ličnost suvremene Italije. Vrlo mlad bio 
je avangardistički pisac, smioni dobrovoljac u svjetskom 
ratu, aktivno je učestvovao u fašističkoj revoluciji. Član 
fašističkoga velikog vijeća, podtajnik, a zatim (1929) mi- 
nistar korporacija, surađuje s B. Mussolinijem na radnom 
ustavu (Carta del Lavoro), te na sindikalnoj i korporativnoj 
organizaciji od njena postanka. G. 1935—36 guverner Rima. 
Kao ministar narodnog odgoja radi s B. Mussolinijem na 
školskom statutu (Carta della Scuola), koji stvara novu 
školsku organizaciju u smislu jedinstva građanskoga, po- 
litičkog i vojnog života. Profesor korporativnog prava na 
rimskom sveučilištu. Važna su mu djela Le Corporazioni 
(od 1932 više izd.), gdje izlaže prijelaz od sindikalne faze 
prema korporativnoj te stvaranje i život korporativnih 
organa, te Carta del Lavoro (1927). Zbirka članaka, preda- 
vanja i govora izašla je 1928 i 1935 pod naslovom Esperienza 
Corporativa. Kao suradnik mnogih revija i novina, urednik 
literarnih i političkih časopisa: Riviera, Azzura, Spettatore, 
Primato, Critica Fascista, Diritto del lavoro, pokazao je 
odlike jasnoga i finoga proznog pisca. Njegov Quaderno 
africano, Firenca 1940, prikazuje ganutljivom  jednosta- 
vnošću njegov vojnički život u istočnoj Africi. P. M. 

BOTTCHER, Maximilian, * Schónwalde (Marka Bran- 
denburg) 20. VI. 1872, njem. pisac. Učio agronomiju, živi u 
Eisenachu. U drami Schlagende Wetter (1908) traži, da se 
tražbine radnika usklade s pravima poslodavaca. U drami 
Yorck und seine Offiziere (1934) prikazuje odluku pruskog 
generala Yorcka, da se iza ruske vojne odmetne od Napo- 
leona. Komedija Krach im Hinterhaus (1934) dovodi na po- 
zornicu neobično spretno ocrtane berlinske tipove iz naj- 
nižih slojeva. Za miinchenske revolucije 1848 odigrava se 
vesela igra Ludwig und Lola (1936), u kojoj starački bavar- 
ski kralj Ludwig I. susreće prekrasnu mladu plesacicu 
Lolu Montez. U nizu romana slavi pisac selo: Heim zur 
Scholle, 1909; Um Ehre und Eigen, 1910; Die Freyhoffs, 1916 
(događa se u Elsassu); Herren von gestern — und morgen, 
1933. Potonji sadržava konflikt između seljaštva i plem- 
stva, koji se povoljno rješava u romanu Das st&rkere Blut, 
1934. U djelima Des deutschen Weidwerks Hohes Lied 
(1925), Rings ums Jagdjahr (1929), Tiere und Menschen 
(1933) očituje se pisac kao osobiti prijatelj životinja i di- 
vlje prirode. U pripovijesti Hochzeit im Moor opisuje lju- 
kav i smrt plemenitog srndaća. Osim romana Krach im 
Hinterhaus priredio je B. i Lessingovu dramu Minna v. 
Banrhelm za film. G S. 

BOTTEGO, Vittorio, * Parma 1861, t Abesinija 17. III. 
1897, istraživač istočne Afrike. Kao poručnik pošao je 1887 
u Eritreju, gdje je izvršio dva važna putovanja prema isto- 
čnome rtu Afrike. Prvi je istražio krajeve između gornjeg 
Veba i Đube. Od 1895 do 1897 istražio je područje oko 
rijeke Omo sve do njezina ušća u Rudolfovo jezero te po- 
dručje između Rudolfova jezera i rijeke Modroga Nila. 
Pao je za vrijeme oružanog prepada Abesinaca. 


BIBL.: Napisao je Il Giuba esplorato, Rim 1895, a njegovi suputnici 
L. Vanutelli i C. Cinterni L'Omo, viaggio di esplorazione nelP Africa 
Orientale (Seconda spedizione Bóttego), Milan 1899. O. O 


BOTTERI, 1. Albert, * Split 4. X. 1879, liječnik. Pro- 
moviran 1904 u Beču. Habilitirao se za docenta okulistike 
1919 u Pragu, 1920 sveuč. prof. u Ljubljani, od 1921 redovni 
prof. okulistike i predstojnik očne klinike u Zagrebu. 
Objelodanio mnoge kliničke radnje iz svoje struke, osobito 
o trahomu i simpatičnoj oftalmiji. Suradnik za medicinu u 
Hrvatskoj Enciklopediji. 

2. Ivan Hugo, * Split 5. VIII. 1876, liječnik. Od 1910 
primarni liječnik u Šibeniku, od 1922 u Zagrebu (bolnica 
milosrdnih sestara i Zakladna bolnica), od 1936 redovni 
Sveuč. prof. za internu medicinu u Zagrebu. Objelodanio 


mnoge radove o alergiji, ehinokokozi, krvnim bolestima i 
dr. te udžbenik interne medicine. : 
3. Matija, ** Hvar 7. XII. 1808, T Orizaba u Mexiku 
3. VIL 1877, botaničar. Svršivši pučku školu u Hvaru, 
počeo je ne polazeći škole učiti jezike i brzo se pokazao 
pravim poliglotom. Susrevši se na Hvaru s R. Visianijem 
posveti se sabiranju bilja, koje je razašiljao u zamjenu 
stranim botanicarima. Podatci s Hvara u Visianijevoj 
dalmatinjskoj flori doneseni su na temelju njegova sabi- 
ranja. G. 1854 otputuje u London na poziv »Horticultural 
Society«, koje ga je izaslalo kao sabirača u Mexiko. Razi- 
šavši se doskora sa spomenutim društvom ostade u Mexi- 
ku najprije kao odgojitelj, a kasnije kao profesor liceja u 
Orizabi. Ostavio je vanredno bogat i vrijedan herbarij. U 
neupućenim rukama taj je herbarij gotovo posvema propao, 
a ostatci se čuvaju u herbaru Botaničkog zavoda u Zagrebu. 


LIT.: D. Hire, Matija Botteri, hrvatski prirodoslovac i znameniti 
jezikoznanac, Zadar, Narodni list, 1884, br. 19—21. I Pi 


BOTTERINI, Martin, * Veli Lošinj oko 1750, gdje je bio 
javni biljeZnik koncem 18. st. Ostavio je u rukopisu po- 
vijest Lošinja Della storia civile e cronologica della terra 
sive castello di Lossin Grande, pisanu 1791. Povijest, ja- 
mačno izgubljena, ima lokalnu vrijednost. Pisana je talijan- 
Ski, a »na slavu dičnoga ilirskog mletačkog naroda«. 

LIT.: G. Bonicelli, Storia dell'isola dei Lossini, Trst 1869; I. Milčetić, 
Della storia civile ..., Ljetopis НА, 30. V. B. 

BOTTGER (Bóttiger), Johann Friedrich, * Schleiz 4. II. 
1682, + Dresden 13. III. 1719, izumitelj izrađivanja porcu- 
lana u Evropi. Bio je ljekarnički naučnik u Berlinu, odakle 
je pobjegao u Dresden. Ondje ga je August Jaki drZao u 
zatočenju, da pravi zlato. Iza dugih pokusa pronašao je 
način pravljenja bijeloga porculana i time udario temelje 
glasovitoj tvornici porculana u Meissenu (> porculan). 

BOTTICELLI, Sandro (zapravo Alessandro di Mariano 
Filipepi, zvan B.), ж Firenca između 1. Ш. 1444 i 1. III. 
1445, + Firenca tokom svibnja 1510 (pokopan 7. V. u 
crkvi Ognissanti), talijanski slikar. Nadimak В. ili del 
Botticello (»baévica«) primio je od svog starijeg brata 
Giovannija. U ranoj mladosti boležljiv, učio je najprije 
zlatarski zanat. Poslije mu je bio učitelj Fra Filippo Lippi, 
najznatniji firentinski slikar onoga vremena. Utjecaji uči- 
teljevi očituju se na njegovim najranijim sigurnim djelima, 
kao što su Poklonstvo kraljeva (London, Nacionalna gale- 
rija) i mali diptih Judite i Holoferna (Firenca, Uffizi). 
Poslije smrti učiteljeve (1469) utječu na nj Verrocchio, 
Antonio del Pollaiolo i Andrea del Castagno. Utjecaj 
Pollaiolov razabira se osobito u slici Sv. Sebastijana (Berlin, 
Kaiser-Friedrich-Museum), nastaloj 1473—74. Među ranim 
djelima ističe se još Poklonstvo kraljeva (Firenza, Uffizi), 
na kojoj su prikazani portreti odličnih firentinskih suvre- 
menika, naročito članova porodice Medici, a i autoportret 
majstorov. Kao uvažena slikara mnogo su ga zaposlivali 
Medicejci. G. 1476 prima nalog, da na pročelju Bargella 
naslika portrete na smrt osuđenih buntovnika (Pazzi). 
Skoro zatim naruči u njega Lorenzo di Pier Francesco 
de'Medici za svoju Vilu di Castello alegoriju proljeća, 
Primavera (Firenca, Akademija). Mnogo se raspravljalo o 
simboličkom značenju ove alegorije, za koju se uzima, da 
je nastala u povodu smrti Simonette, ljubavnice Giuliana 
de' Medici. Otuda, možebiti, i neobična nujnost, koja je 
prožima. Literarni su njezin izvor stihovi Polizianovi: »Ben 
venga Primavera / Che vuol l'uomo s'inamori...« Kad je 
dovršena gradnja Sikstinske kapele u rimskoj Vatikanskoj 
palači, pozove papa Siksto IV. najznatnije onodobne firen- 
tinske slikare, da je ukrase freskama. Bili su to Ghirlandaio, 
Cosimo Rosselli, Pietro Perugino, Luca Signorelli i B., koji 
je naslikao tri freske na donjim stijenama kapele. Prva 
prikazuje različne događaje iz povijesti o povratku Mojsi- 
jinu iz Egipta, druga pobunu i kažnjavanje ljudi Korinih, 
a treća iskušavanje Kristovo i liječenje gubavaca. Osim 
toga B. je još naslikao među prozorima nekoliko portreta 
papá. Ovim se svojim djelima majstor toliko istakao, da 
mu je papa povjerio vrhovni nadzor nad radovima u ka- 
peli. G. 1482 boravi B. opet u Firenci i izvodi po nalogu 
Lorenza Magnifica freske u Vili dell Ospedaletto kraj 
Volterre, Које је u 19. st. uništio požar. С. 1485 slika 
za kapelu Bardi (u firentinskoj crkvi S. Spirito) veliku 
oltarsku sliku s Bogorodicom na prijestolu i oba Ivana 
(Berlin, Kaiser-Friedrich-Museum). U isto je vrijeme vje- 
rojatno nastala i druga glasovita majstorova alegorijska 
slika, očito pendant Primaveri, Rođenje Venerino (Firenca, 
Uffizi), koju je opet naručio Lorenzo di Pier Francesco 

de' Medici za svoju Vilu di Castello. I ovdje je majstoru 
kao izvor poslužilo jedno mjesto iz Polizianova pjesmo- 
tvora »Stanze per la giostra di Giuliano de' Medici«. Pri- 
kazana je božica ljubavi, kako je izronila iz mora i kako 
stoji u školjci, dok je dva zagrljena boga vjetra svojim 
dahom obasipaju cvijećem i tjeraju prema obali, gdje je 
dočekuje jedna djevica, da je odjene cvjetovima izve- 
zenom lakom haljinom, u koje je boja kao u zore. Čini 
se, da je B. izveo za Lorenza Magnifica još čitav niz 
sličnih alegorijskih slika, od kojih se do danas sačuvala 
jedino Palada Atena, koja vodi Kentaura (Firenca, Pitti), 
pa Venera i Mart (London, Nacionalna galerija), i one 
umne interpretacije humanističkih motiva. G. 1487 nastaje 
tondo (okrugla slika) Madonna della Melagrana (Firenca, 
Uffizi), koju ljepotom kompozicije, izvanrednom osjećaj- 
nošću i prekrasnim oduhovljenim anđeoskim glavicama još 
nadmašuje glasovita Madonna del Magnificat (Firenca, 
Uffizi). Između 1488 i 1489 naslikao je B. za kapelu Guardi 
u firentinskoj crkvi S. Maria Maddalena de’ Pazzi Navje- 
štenje (Firenca, Uffizi), a 1490 veliku oltarsku sliku za 
crkvu S. Marco (danas Firenca, Akademija), koja prika- 
zuje Krunisanje Bogorodičino i svece Marka, Augustina, 
Jeronima i Eligija, dok su na sitnim donjim slikama (pre- 
delama) prikazani prizori iz života Bogorodičina. Osobito 
je lijepo na toj slici živo pokrenuto kolo anđelčića. U isto 
vrijeme nastala je velika slika Bogorodice sa svecima, sli- 
kana za duvne samostana S. Barnaba (danas u firentinskoj 
Akademiji). Veoma je časnu i važnu zadaću namijenio 
Lorenzo di Pier Francesco de' Medici B-u, naručivši u 
njega ilustracije za Danteovu »Božansku komediju«. B. je 
izveo tri minijature i oko stotinu crteža, kojih se veći dio 
danas čuva u Berlinu. Najljepši su među njima oni, koji 
` ilustriraju posljednja pjevanja »Čistilišta«. Konačno dovr- 
šavanje ovog velikog zadatka spriječili su politički doga- 
đaji, koji su se zbili poslije smrti Lorenza Magnifica, i 
progonstvo njegova sina Piera, a koji nisu ostali bez sna- 
žnijeg utjecaja na majstora sama. Drži se, da je on u 
ovo vrijeme naslikao sliku Potvora Ареіоуа (Firenca, 
Uffizi) uzevši za nju motiv iz Lukijanova opisa jedne slike 
Apelove. Čini se, da je B. poslije smrti Savonaroline veoma 
malo stvarao. Oko 1500 nastala je slika Rođenje Kristovo 
(London, Nacionalna galerija). U njenu grčkom napisu 
tuži se B. na političko i moralno rasulo svoga rodnoga 
grada. Malo iza toga naslikao je niz slika za porodicu Ves- 
pucci, kojoj su vjerojatno pripadale do danas sačuvane 
slike Povijest Virginije (Bergamo) i Povijest Lukrecije 
(Boston). G. 1502 pozvan je B., da izvede nekoliko slika 
za »Camerino« Izabele d'Este u mantovanskom dvoru, ali 
je te slike izveo Pietro Perugino. Čini se, da je u ovo 
vrijeme nastala i neobično dirljiva Derelitta (Rim, zbirka 
Pallavicini). Nije ispravno pričanje Vasarijevo, da je B. 
potkraj života živio u nepovoljnim prilikama. B. je bio 
jedan od najoriginalnijih umjetnika svoga vremena, koji 
je znao savršeno prožeti svoje slike mnogolikim i dubokim 
pjesničkim i dramatičkim osjećajem. Bio je i izvanredan 
slikar portreta, a u pravom smislu riječi nedostiživi tumač 
humanističkog naziranja u veličajno doba cvata porodice 
Medicejaca. Znatniji su njegovi učenici Filippino Lippi (sin 
njegova učitelja), Biaggio d'Antonio Tucci, a najznatniji 
suradnici Bartolomeo di Giovanni (t. zv. »Alunno di Do- 
menico«) i jedan po imenu nepoznati slikar, kojega neki 
učenjaci nazivaju »Amico di Sandro«. 

LIT.: P. H. Horne, Alessandro Filipepi called S. B., painter of Flo- 
rence, London 1908; C. Gamba u Thieme-Beckerovu ALBK, IV., Leipzig 
1910; W. Bode, $. B., Berlin 1921; A. Schmarsow, S. del Botticello, 


Dresden 1923; L. Venturi, B. Rim 1925; Y. Yashiro, S. B., London- 
Boston 1925, A. Sch. 


BOTTICINI, Francesco, * Firenca 1446, t Firenca 1497, 
talijanski slikar. Prvi mu je učitelj bio Neri di Bicci, dok 
Su kasnije na nj utjecali Verrocchio, Andrea del Castagno, 
Cosimo Rosselli, Domenico Ghirlandaio, a osobito Botti- 
celli (s kojim je bio duže vremena u tjesnijoj vezi), kako 
se to jasno razabira u njegovoj slici Uzašašća Bogorodičina 
(London, Nacionalna galerija). Među mnogobrojnim sli- 
kama, koje mu se pripisuju, bit će njegove Bogorodica sa 
svecima (Pariz, Louvre), tondo Bogorodica, koja se klanja 
božanskom djetetu (Firenca, Pitti), Sv. Monika i sv. Augu- 
Stin (Firenca, crkva S. Spirito) i nekolike slike u Empoliju 
(Collegiata). I njegov sin Raffaelo bio je slikar. 

LIT.: E. Kühnel, Ё. B., Strassburg 1906; E. Schaeffer u Thieme- 
Beckerovu ALBK IV., Leipzig 1910. A. Sch 


BOTTIGER, Karl August, * Reichenbach u Vogtlandu 
8. VI. 1760, T Dresden 17. XI. 1835, inspektor kabineta 
antikviteta, arheolog, filolog, gimnazijski direktor u Wei- 


maru, Goetheov savjetnik u pitanjima starina. Veliko po- 
znavanje rimskog života odaje dražesnim stilom pisana 
knjiga Sabina oder Morgenszenen im Putzzimmer einer 
reichen Rómerin, 1803. Amalthea je zbirka opisa mitoloških 
i umjetničkih starina grčkih i rimskih (1820—1825). С. $. 

BOTTIGLIONI, Gino, * Apuania (Carrara) 15. IX. 1887, 
profesor romanske filologije na sveučilištu u Cagliariu, u 
Paviji i najposlije u Bologni. Bavi se u više rasprava ne- 
kim pitanjima latinske, italske, etrurske i romanske fone- 
tike (La Revue de dialectologie romane, Athenaeum, 
Annali delle Università toscane, Archivio glottologico 
ital.), etimologijama (Athenaeum, Glotta) i toponomasti- 
kom (Studi etruschi, III). Obraduje latinsku liriku 15. st. 
u Italiji (La lirica latina in Firenze nella seconda metà del 
sec. XV, Pisa 1913; Lirici latini del sec. XV, u časopisu 
Romagna, 1913). Najviše se bavi dijalektologijom, osobito 
Sardinije i Korsike, dovodeći u vezu razvoj jezičnih po- 
java s etnografijom i folklorom odnosnih krajeva (Wörter 
und Sachen; Fonologia del dialetto imolese, Pisa 1919; 
Studi romani; L'Italia dialettale; Lares). Najvažnije mu je 
djelo veliki Atlante linguistico-etnografico italiano della 
Corsica (od 10 predvidenih svezaka dosad je izašlo 9, Pisa 
1932—1941); to je golemo djelo, bogato ilustrirano, jedan 
od dosad najboljih lingvističkih atlasa nekoga kraja na 
osnovi dotjerane metode lingvističke geografije I. Gillićro- 
na, i važno je kako za lingvistiku tako i za etnologiju. B. je 
i u posebnim raspravama pisao o tim pitanjima (Annali 
della R. Scuola Normale Superiore di Pisa). M. D-ić. 

BOTTO, 1. Jan, ж Vyšny Skalnik 1829, + Bañská Bystrica 
1881, pripada među najbolje pjesnike Stürove pjesničke 
škole. Napisao je krasnu baladnu kompoziciju Smrt Jáno- 
šikova, u kojoj je prema narodnoj tradiciji idealizirao hi- 
i E hajdučkog vođu Jánošíka i uzdigao ga kao ju- 
naka slobode, koji je izražavao čežnje slovačkog naroda. 
Iako su nekoliki slovački pjesnici posezali za obradbom 
janošikovskog motiva, ipak nijednomu nije uspjelo nad- 
mašiti B-ovu pjesmu. Pisao je i lijepe balade u narodnom 
duhu te rodoljubne i misaone lirske pjesme. J. A-š. 

2. Ján, ml. — Krasko Ivan. 

3. Julius, * RozloZna (Gemer) 24. VII. 1848, + Revúca 
29. IX. 1926, odvjetnik i slovački historičar. Najvredni- 
je mu je djelo knjiga u dva sveska Slovaci, vývin ich ná- 
rodného povedomia. Osim toga izdao je knjige Zivotopisa 
Jana Franciscija, Jonáša Zaborskoga, Štefana Marka Dax- 
nera, povijest Matice Slovačke, uz mnoge povijesne studije 
po različitim slovačkim časopisima. Od njih je najpoznatija 
Mala revolúcia, objavljena u Slovenskim Pohl'adima. B. se 
ubrajao među najbolje slovačke historičare. K.Č. 

BOTULIZAM (od botulus »kobasica«) ili allantiasis (od 
grč. aMlas »kobasica«) je vrsta težeg otrovanja hranom, 
većinom pokvarenim kobasicama, uslijed djelovanja tok- 
sina, što ga izlučuje Clostridium botulinum (Bacillus botu- 
linus von Ermenghem 1895). 

Otrovanje se može raspoznati po dosta tipičnim simpto- 
mima, kao što su želučane i crijevne smetnje, grčevi, umor, 
glavobolja, čak i 12 do 24 sata poslije uživanja pokvare- 
nog mesa; k tomu dolaze simptomi u živčanom sistemu, 
naročito klijenuti živaca lubanje, poglavito akomodacije, 
disfagija (teškoća kod gutanja) uz dosta često izlučivanje 
suza i znoja. Neki nas simptomi podsjećaju na otrovanje 
atropinom ili velebiljem (Atropa beladonna) kod djece, ili 
рак na otrovanje metilnim alkoholom. Kod  izliječenih 
traju simptomi otrovanja i do 3 mjeseca, dok se u 50% 
slučajeva svršava smrću obično zbog upale pluća kao po- 
sljedice hrane, koja se zaletila u dušnik i pluća. 

Liječenje se sastoji u brzom uklanjanju otrovne hrane 
iz želuca, davanju laksancija, visokih  klistira, nadalje 
simptomatske terapije i davanju specifičnog seruma protiv 
botulizma. V. V-é. 

Botulizam (Botulismus) kod domaćih životinja. Oso- 
bito u južnoj Africi, Americi i Australiji, mnogo rjeđe u 
Evropi, javlja se ta bolest kod goveda, kopitara, ovaca, 
kokoši i divljih ptica, rijetko kod koza i svinja. Uzročnik 
je Clostridium botulinum. Životinje se zaraze, ponajviše u 
toplo doba godine, inficiranom hranom ili vodom. Simpto- 
mi se bolesti sastoje poglavito u klijenutima, koje potječu 
od trovanja motornih, živčanih stanica produžene i hrpte- 
ne moždine uzročnikovim toksinima. B. može kod životi- 
nje naglo izbiti i brzo je ubiti, njegov se tok može nešto 
produžiti ili razviti u kronični oblik. Čim se bolest usta- 
novi, treba škodljivu hranu ukloniti i životinje liječiti 

Gore: DESNA SKUPINA IZ SLIKE »POKLON TRIJU KRALJEVA«. Firenca, Galleria degli Uffizi (Foto Alinari); 
dolje: DESNA SKUPINA IZ FRESKO SLIKE »UNISTENJE KORE I NJEGOVIH PRISTAŠA«. Rim, Capella Sistina 


BOTULIZAM — BOUÉ 


sredstvima, koja brzo otvaraju. Bolesnim Zivotinjama moze 
se još davati kiselo mlijeko ili jogurt i po moguénosti bo- 
tulinski i parabotulinski polivalentni antitoksin. L. B-é. 
BOTUR (Cladium mariscus [L.] К. Br.) je trajna, do 2,5 
m visoka, moévarna biljka iz porodice šaševka (v.). Ima 
debeo podzemni podanak s vrijeZama, snažnu (pri dnu do 
4 cm debelu), šuplju nadzemnu stabljiku i plosnate, sivo 
zelene, do 1,5 cm široke, odozgo oštro grebenaste listove, 
koji nose na rubovima i na hrptenom grebenu veoma oštre 
bodljike, a na vrhu su suženi u dugi, trobridni šiljak. 
Cvjetovi su združeni u prividne klasiće, koji sačinjavaju 
— skupljeni u glavicama slične cjeline — naročite sasta- 
vljene cvatove (anthela). Biljka je jedini srednjoevropski 
predstavnik svoga roda, koji je inače rasprostranjen u 
tropskim i suptropskim krajevima. Kod nas raste tu i tamo 
u stajaćim i lagano tekućim vodama, ali uvijek u velikim 
množinama, izgrađujući posebnu močvarnu zadrugu, koja 
je vrlo važna u procesu prirodnog zarašćivanja voda. S. H-ć. 


BOUCHAUD, Pierre de, * Chasselay 24. X. 1866, + Pariz 
1925, francuski pisac iz pokrajine Lyonnais. Iza svršenih 
nauka putovao je po Italiji, gdje ga je dugo zadržala ljubav 
prema rukopisima i muzejima. Kako je u sebi sjedinio stva- 
ralačku sposobnost, analizatorni duh i neumornu radozna- 
lost, B. se istakao u isto vrijeme kao tumač remek-djela i 
umjetnika te kao lirski pjesnik. On zauzima znatno mjesto 
u suvremenoj književnosti. Izražajem kao i jasnoćom vi- 
zije pripada posljednjim predstavnicima klasičnoga idea- 
lizma. Izdao je pjesničke zbirke: Rythmes et Nombres, 
1895; Les Mirages, 1897; Le Recueil des Souvenirs, 1899; 
Les Heures de la Muse, 1903; Les Lauriers de l'Olympe, 
1907; mnoštvo proznih djela fantastičnoga ili dokumen- 
` tarnoga karaktera: Claudius Popelin, émailleur et poète, 
1896; Vie manquée, 1895; Pierre de Nolhac et ses travaux, 
1896; La Pastorale dans le Tasse, 1897; Histoire d'un baiser, 
1898; Sur le chemins de la vie, 1900; La sculpture a Rome, 
1900; La sculpture a Sienne, 1901; Michel-Ange a Rome, 
1902; Raphaél à Rome, 1902; Benvenuto Cellini, 1903; Les 
successeurs de Donatello, 1903; Considérations sur quelques 
écoles poćtiques contemporaines, 1904; Naples, 1905; Etapes 
italiennes, 1905; Tableau de la sculpture italienne au XVIe 
siècle, J. de Bologne..., 1906; La poétique . francaise . . ., 
1905; Goethe et le Tasse, 1907; G. Carducci, 1908; Les Vil- 
les d'art célébres: Bologne, 1909. PCL 


BOUCHER, Francois, * Pariz 25. IX. 1703, + Pariz 30. V. 
1770, francuski slikar. Prve pouke u slikarstvu dao mu je 
otac Nicolas B., crtač uzoraka i rezbar; zatim mu je kratko 
vrijeme bio učitelj François Lemoine (1687—1736); bakro- 
rez je učio kod Laurenta Carsa. G. 1721 samostalno je na- 
činio nacrte za ilustriranje francuske povijesti P. Daniela. 
Na izložbi Exposition des Jeunes svratio je na se po- 
zornost gospodskoga svijeta. Cini se, da ga je putovanje 
u Italiju (1727) još jače utvrdilo u smjeru, koji je preuzeo 
od Lemoina. No kad se vratio u Pariz, gdje je svakako 
bio 1731, očituje se u njegovu stvaranju sve izrazitija 
Crtačko-linearna sklonost i tada općenito divljenje Ruben- 
sovoj školi. Kako je po prirodi bio slabo sklon biblijskoj 
građi, napustio ju je posve i na osnovi romantične slike 
Rinaldo i Armida postao redoviti član Akademije 1734, 
kad je započeo i nacrte za tkaonicu sagova u Beauvaisu i 
primio prvu narudžbu dvora. Ova dva pravca u njegovu 
stvaranju u vezi s brojnim privatnim narudžbama zaoku- 
Piše odsad veći dio njegova djelovanja. Ipak je našao 
vremena da uresi jedno izdanje Moličrea duhovitim ilustra- 
cijama i da načini mapu pariskih pučkih tipova s brojnim 
izvornim crtarijama; time je položio temelje potpuno bliske 
prirodi. Pa i njegovi značajni bukolički prizori (počevši 
od 1737) osnivaju se na prirodnom crtanju seljačkoga 
života. Na početku 40-tih godina B. je na vrhuncu stva- 
ranja i uspjeha, a potkraj 50-tih godina osjetljivo već 
popušta B-ova stvaralačka snaga. Ipak se majstor, koji je 
1742—48 vršio i službu nadstojnika dekoracija u pariskoj 
operi, penje sve više na ljestvici dvorskih i akademskih 
časti: zahvaljujući utjecaju svoje zaštitnice markize Pompa- 
dour dobiva 1752 stan u Louvreu, 1755 postaje nadzornik 
u pariskoj manufakturi gobelina, a 1765 prvi dvorski slikar 
i upravitelj Akademije. U posljednje vrijeme svoga stva- 
Tanja i opet je pravio skice za religiozne slike. 

Sveukupni rad B-a golem je: sam je ocijenio, da ima 
oko 1000 slika i 10.000 crteža. Njegova opsegom najveća 
djela služe samo kao ures elegantnih stambenih i sveča- 
nosnih dvorana (mnoga djela u versailleskom dvoru; u 

FRANCOIS BOUCHER, Dijana poslije kupanja 
Pariz, Louvre 


Hótel de l'Arsénal, gdje je stanovala markiza Pompadour; 
u palači Soubise, koja je danas uređena kao narodni arhiv; 
u vijećnici dvora Fontainebleau), a ima ih i u Louvreu 
{за и Vulkanovoj kovačnici; Rinaldo і Armida; 

astir i pastirica; Dijana poslije kupanja; Jupiter i Kalista; 
Otmica Evrope), u muzeju u Stockholmu (Leda; Triumf 
Galateje; Opremanje Venerino) i u londonskoj Wallace- 
galeriji (Izlaz i zapad sunca). Bečka Albertina ima vrlo 
mnogo njegovih crtarija. Osobito je znatan broj repro- 
dukcija, koje je sam B. načinio po vlastitim slikama; naro- 
čito su ljudi voljeli reprodukcije Laurenta Carsa, Beauvar- 
leta i one u t.zv. crayon-maniri. 

Kao umjetnik, koji je u srži sklon dekorativnosti, stvorio 
je u tom smislu znatna djela. Pravi je predstavnik tadašnje 
Francuske, koji je stajao u žarištu društvenoga života, i 
srdačno općio sa značajnim licima, kao s arhitektom 
Meissonierom, kazališnim poduzetnikom Monnierom i mar- 
kizom Pompadour. Najznatniji mu je učenik Fragonard. 

LIT.: A. Michel, F. B., Pariz 1886 i 1907; P. Mantz, Cent dessins de 
Watteau gravés par B., Pariz 1892; A. Frisch, Gemälde und Zeichnun- 
gen nach den von B. und unter dessen Leitung gestochenen Werken, 
Berlin 1885—86; G. Kahn, F. B., Pariz 1905; C. M. Bearne, А court 


painter and his circle, London 1913; De Nolhac, B., premier peintre du 
Roi, Pariz 1925. 


BOUCHET, Jean, * Poitiers 30. I. 1476, + Poitiers iz- 
među prvih mjeseci 1577 i kraja 1559, francuski književnik. 
Učio je u Poitiersu, zaredio se i boravio u Parizu. B. je bio 
najplodniji pisac svoga vremena, zvali su ga »retoričar«. 
Prvo njegovo djelo L'Amoreux transy sans espoir (1507) 
zbirka je od više pjesama. Vrlo je zanimljivo djelo Les 
Angoisses et Remédes d'amour du Traverseur en son ado- 
lescence (1536). »Traverseur« je pjesnikov nadimak. Р. СІ. 

BOUÉ, Ami, ж Hamburg 16. Ш. 1794, + Vislau (kraj 
Beča) 21. XI. 1881, francuski geolog, potomak i s očeve i 
s majčine strane hugenotskih emigranata. Učio je u Ženevi, 
Parizu i Edinburghu (doktorat medicine 1817), zatim se 
posvetio prirodnim naukama u Parizu i (1820) u Berlinu. 
Kako je po majci baštinio znatak imutak hamburških 
brodovlasnika De Chapeaurouge, mogao se posvetiti broj- 
nim znanstvenim putovanjima, koja je iz svojih stalnih 
boravišta Pariza i (od 1835) Beča, odakle mu je bila žena, 
poduzimao po Francuskoj, Italiji i osobito evropskoj Tur- 
skoj, koju je proputovao u tri navrata sakupljajući gradivo 
za djelo objelodanjeno 1840. G. 1843 izradio je prvu geo- 
lošku kartu svijeta. Naučio je sve evropske jezike, ра i 
hrvatski. U Hrvatskoj je bio 1822 i 1824 (te godine istraživao u 
Radoboju ležište sumpora i fosil. bilja). G. 1875 posjetio je 
zagrebačku akademiju (počasni član od 1870) te je prof. 
Đuri Pilaru pokazao kartoteku potpune naravoslovne biblio- 
grafije o Hrvatskoj. Svoj životopis dao je otisnuti 1879 
s napomenom, da se knjige razdijele poslije njegove smrti. 


Primjerak s njegovom posvetom nalazi se u Hrv. akademiji. 

BIBL.: Essai géologique sur РЕсоѕѕе, Pariz 1820; Apergu sur la consti- 
tution géologique des provinces illyriennes (Mémoires de la Soc. géolo- 
gique de France, 1835); Géologie de ГШугіе, de l'Istrie, de la Styrie 
méridionale et d'une partie de la Croatie (Ibid., 1836); Depots de 'cal- 
caire siliceux d'eau douce sur les plateaux crétacés du S.-E. de la Bosnie 
(Bull. Soc. géol. de France, 1839); La Turquie d'Europe, ou observations 
sur la géographie, la géologie, l'histoire naturelle, la statistique, les 
moeurs, les coutumes, l'archéologie, l'agriculture, l'industrie, le com- 

merce, les gouvernements divers, le clergé, l'histoire et l'état politique 
de cet empire, 4 sv., Pariz 1840; Recueil d'itinéraires dans la Turquie 
d'Europe. Détails géographiques, topographiques et statistiques sur cet 
empire, 2 sv., Beë 1854; Note sur la géologie de l'Herzégovine, de la 
Bosnie et de la Croatie turque (Bull. Soc. géographie, Pariz 1859); Coup 
d'oeil sur l'ethnographie de la Turquie d'Europe, avec des notes sur la 
configuration de la Bosnie et de l'Hérzegovine (Bull. soc. géographie, 
Zeneva 1861). 

LIT.: Autobiographie du docteur médecin A. B., Beë 1879; D. Pilar, 
А. B. počastni član jugosl. Akademije (Rad 65). 

BOUGAINVILLE, gorovit i šumovit otok u Melaneziji, 
najzapadniji i najveći u Salomonskom arhipelagu, na oba- 
lama kamenit, u unutrašnjosti plodan, 8.800 km? i oko 
45.000 stan., od 1899 njemačka kolonija, a od 1921 pod 
mandatom Australske savezne države, nazvan po francu- 
skom pomorcu, koji ga je otkrio 1768. N.Z. 

BOUGAINVILLE, Louis-Antoine de, * Pariz 11. XI. 
1729, + Pariz 31. VIII. 1811, isprva pravnik, kasnije časnik 
na kopnu i moru te napokon zaslužni pomorac. On je 
poduzeo 1766—69 prvu francusku plovidbu oko zemlje na 
brodovima La Boudeuse i L'Etoile s mnogo prirodoslo- 
vaca. Prošao je Magalhačsovim prolazom do otočja Samoa, 
‘Salomon i Bismarck, pohodio Novu Gvineju, Moluke i Ma- 
lajsko otočje. O tome je napisao Description d'un voyage 
autour du monde u dva sveska (1771—72). Sudjelovao je 
u sjeveroameričkom ratu za nezavisnost. Za vrijeme fran- 
cuske revolucije bavio se samo znanošću, postao je član 
Instituta i Bureau des longitudes. Napoleon mu je dao 
Cast senatora i naslov grofa. 


LIT.: Pascal, Essai historique sur la vie et les ouvrage de B., Mar- 
seille 1831; J. Dorsenne, La vie de B., Pariz 1930. N. Z, 


BOUGAINVILLEA, biljni rod por. Nyctaginaceae (> 
prostolatičnice), Grmovi iz Južne Amerike s izmjeničnim 
zimzelenim listovima i malenim neuglednim cjevastim cvje- 
tovima žućkaste boje, koji su opkoljeni krasno ružičasto 
ili crveno obojenim velikim zaliscima. Uglavnom se goje 
dvije brazilske vrste penjačica, Bougainvillea glabra Choisy 
i B. spectabilis Willd. Bugenvileje se sade u okolici Dubro- 
vnika, u Hercegnovom, na Korčuli i Hvaru u vrtovima za 
ukras uz ograde, sjenice i t. d. One zahtijevaju južni pri- 
sojni položaj, zaštićen od vjetrova, osobito od bure. U 
hladnijem položaju zimi pozebu. 

Istoj porodici, koja se odlikuje cvjetovima s jednosta- 
vnim peteročlanim ovojem i s 5 ili manje prašnika te 
jednogradnom plodnicom, pripada još noćurak (v.) Z.A. 

BOUGIE (franc. »svijeća, voštanica«), 1. radi slična oblika 
nazvan je tako kirurški instrumenat od elastičnog materi- 
jala, većinom svilenog pletiva, koje je natopljeno posebnim 
lakom ili kaučukom. Upotrebljava se kao sonda za pre- 
. tragu tjelesnih kanala, na pr. mokraćne cijevi ili jednjaka, 
da se ustanove suženja, strana tijela ili novotvorine. Ula- 
Žući sve deblje b. postepeno raširujemo suženja od bra- 
zgotina iza upala ili opržina lužinom ili kiselinom. Е. P-ć. 

2. B. je tanki elastični šuplji štapić, napravljen od ka- 
kaova maslaca, glicerinske želatine ili arapske gume u po- 
sebnim kalupima. Različne je dužine i debljine, a služi po- 
put katetera te se stavlja u rane ili otvore na tijelu, da 
odvodi sekret ili ekskret. 

Ime »bougie« služi često i kao sinonim za sve ljekovite 
štapiće (Bacilli medicati), koje stavljaju kao lijek u rane 
ili druge uske otvore na tijelu. Osnovna im je masa ka- 
kaov maslac, arapska guma ili želatina, a djelatne su tvari 
razdijeljene jednoliko ili samo na površini. В. А. 

BOUGLE, Célestin, * 1870, + 1940, francuski sociolog i 
istaknuti javni radnik, profesor na Sorbonni, jedan od naj- 
važnijih suradnika Durkheima. Raspravlja većinom probleme 
političkog značaja. U pitanju podrijetla i razvoja demo- 
kratskih ideja B. smatra, da one imadu svoj korijen u 
faktorima demografske prirode. Kad god volumen, gustoća 
i heterogenost stanovništva prijeđe određeni stupanj, do- 
lazi do socijalnih diferenciranja i miješanja ljudi raznih 
slojeva, ideologija, boja i t. d., a time se raspršuje predra- 
suda o prirođenim pravima pojedinaca i na njezino mjesto 
stupa ideja »čovjeka uopće«, bratstva i jednakosti svih 
ljudi (Les idées égalitaires). Podrijetlo kasta u Indiji nalazi 
B. u odredbama religija, koje daju naročita prava određe- 
nim grupacijama (Essai sur le régime des castes). U djelu 
La démocratie devant la science brani B. demokraciju od 
raznih prigovora. Osim spomenutih važnija su mu još 
djela: dra que la sociologie?; Les sciences sociales 
en Allemagne; Lecons de sociologie sur l'évolution des 
valeurs; Syndicalisme et démocratie; Vie spirituelle et 
action sociale i t. d. Glavna mu je zasluga, da je zagovarao 
primjenu sociološkog gledanja na svim područjima društve- 


BOUE — BOULAY-PATY 


nih nauka. Nastojao je spojiti Durkheimov pozitivizam sa 
Simmelovim formalizmom, te je uopće radio na zbliženju 
franc. i njem. sociološke škole. 


BOUGUER, Pierre, * Croisic (Bretanja) 1698, + Pariz 
1758, francuski fizičar. Osnovao je fotometriju, nauku o 
mjerenju svjetlosti, te je našao, da Sunce rasvjetljuje Ze- 
mlju otprilike 300.000 puta jače nego puni Mjesec, kada je 
taj u srednjoj udaljenosti (u istinu je taj količnik približno 
460.000). Sudjelovao je kod izmjerivanja meridijanskog 
stupnja u Peruu i prvi je mjerio srednju gustoću Zemljinu. 
Njegov Essai d'Optique sur la gradation de la lumiére iza- 
$ao je 1729, opseZni Traité d'Optique sur la gradation de 
la lumiére posthumno izdao La Caille 1760. St. H. 


BOUHOURS, Dominique, * Pariz 15. V. 1628, t Pariz 
27. V. 1702, francuski kriticar i gramatičar; isusovac, Stupa 
u red 1644, a 1662 bude zaređen. Dvadeset godina djeluje 
kao nastavnik. Nakon jedne misije u Dunkerqueu svrati na 
sebe pozornost Colberta, nastani se u Parizu i započe kari- 
jeru književnika i društvenoga čovjeka. Knjiga Les Entre- 
tiens d'Ariste et d'Eugéne (1671) pribavi mu slavu. U njoj 
je niz različitih razgovora, od kojih drugi raspravlja o 
francuskom jeziku, ali bez mnogo originalnosti. Knjiga 
Doutes sur la langue francaise (1674) izaziva žestoku kri- 
tiku Mćnagea, kome B. odgovori u Remarques nouvelles 
sur la langue francaise (1674) i kasnije u Autres remarques 
nouvelles sur la langue francaise (1692). Ova tri posljednja 
djela učiniše B-a pravim učiteljem jezika njegova poko- 
ljenja. Najbolji pisci onoga vremena, na pr. Bossuet, držali 
su vrlo mnogo do njegova mišljenja. 

BIBL.: Druga djela: Maniére de bien penser dans les ouvrages de 
Pesprit (1687), Pensées ingénieuses des anciens et des modernes (1691). 


LIT.: G. Doncieux, Un jésuite homme de lettres au XVIIe siècle: le 
père B., Pariz 1886. J. D-e. 


BOUILHET, Louis Hyacinthe, * Cany (dép. Seine- 
Inférieure) 27. V. 1821, + Rouen 18. VII. 1869, franc. knjiže- 
vnik. Nakon uspješnih nauka služi kao pomoćni liječnik 
kod oca G. Flauberta, s kojim ga je od mladosti vezalo 
prijateljstvo. No doskora napusti kirurgiju posvetivši se 
književnosti. Započeo je pjesmom Melaenis (1851), rim- 
skom pričom iz doba cara Komoda. G. 1859 sakupi, pod 
naslovom Festons et Astragales, pjesme nazvane Les Fos- 
siles, u kojima je nastojao prikazati epizode geologijskih 
grčeva kugle zemaljske, te kratke pjesme po kineskom 
uzoru. Kao kazališni pisac napisao je Madame de Montarcy 
(1856); Hélène Peyron (1858); Oncle Million (1860); Dolo- 
rès (1862); Faustine (1864); La Conjuration d' Amboise (1866); 
Mademoiselle Aissé (1872). Nedovršene su komedija Sexe 
faible i dramska priča Le Coeur à droite, na kojoj je su- 
rađivao Gustav Flaubert. Posmrtne je njegove pjesme 
sakupio Flaubert pod naslovom Dernières chansons (1872, 
a u novom izdanju, napisavši i predgovor, 1880). 

Flaubertovo prijateljstvo pribavilo je B-u slavu ne ma- 
nje nego njegova vlastita djela. Posjedovao je, kako je 
rekao Barbey d'Aurevilly, »lakoću pjesnika, ne snagu«. 
Može se držati pretečom »parnasovaca«. 

LIT.: La Ville Mirmont, Le poète L. B., Pariz 1888; L. Letellier, B., 
sa vie et ses oeuvres, Pariz 1919. P. СІ. 

BOUILLON, grad u juZnoj Belgiji, u provinciji Luksem- 
burg, blizu francuske granice, na slikovitu poloZaju ispod 
visoke klisure, na kojoj se jo$ i danas nalaze ostatci dvorca 
Gottfrieda Bouillonskoga, koji je grad prodao biskupu u 
Ličgeu, kad je krenuo na križarsku vojnu (1095). Iza Luja 
XIV. grad je bio pripojen Francuskoj sve do 1815. D. Z. 

BOULANGER, Georges, * Rennes 29. IV. 1837, T Ixelles 
30. IX. 1891, francuski general i političar. Odlikovao se za 
ratova u Italiji 1859, Kini 1861—64, protiv Njemačke 1870 
—71 te kod ugušivanja komune u Parizu. G. 1884 preuzima 
zapovjedništvo u Tunisu, 1886 postaje ministar rata u ka- 
binetima Freycineta te 1887 Gobleta. Zagovarao je ideju 
revanša, zbog čega je postao popularan. Povećanjem voj- 
ničkog proračuna znatno je pojačao vojsku osobito na nje- 
mačkoj granici. U travnju 1887 jedino je Bismarckova 
popustljivost spriječila rat. Udaljen iz vojske 1888 stupa u 
politiku i parlamenat te osniva stranku, koja se naziva po 
njegovu imenu, a pomažu ga i monarhisti. G. 1889 optužen 
zbog prevratnih osnova pobjegao je u Bruxelles. Osuđen na 
doživotni progon ubija se na grobu svoje ljubavnice. Sl. P-ć. 

BOULANGERIT — Bulanžerit. 


BOULAY-PATY, Félix. Cyprien Evariste, Ж Donges 
1804, + Pariz 1864, francuski književnik iz Bretanje. G. 1834 
izdao je romantičnu autobiografiju Elie Mariaker, gdje 

BOULOGNE 


je idealizirao svoju prvu ljubav i bilježio svoje uspomene 
iz djetinjstva. Objavio je Le Corsaire, dramu, u kojoj na- 
sljeduje Byrona, i dvije zbirke pjesama: Odes (1844) i 
Sonnets de la vie humaine (1851, 1852). Njegova neizdana 
djela štampana su poslije njegove smrti pod naslovom: 
Poćsies de la derničre saison (1865). B.-P. je odličan slikar 
seoskoga života u Bretanji početkom 19. st. P. CI. 

BOULLE (Boule), Charles Andrć, * Pariz 11. XI. 1642, 
T Pariz 28. II. 1732, franc. umjetni stolar. Luj XIV. dao 
mu je stan u Louvreu i imenovao ga redovnim rezbarom 
kraljevskih pečata. Izradio je brojne namještaje za Louvre 
i dvorce Versailles i Fontainebleau. Pokućstvo je većinom 
radio od skupocjenog drva (osobito od ebanovine), ula- 
Žući u nj ornamente od kornjačevine, sedefa, cizelirane 
bronce i bjelokosti. Pokućstvo, što ga je on radio (po 
njemu je taj stil dobio ime Boulle), odlikuje se jednosta- 
vnošću oblika te je u velikoj cijeni. B. se bavio i graditelj- 
stvom, slikarstvom i rezbarstvom. 

BOULOGNE SUR MER, važna francuska luka na obali 
kanala La Manche i glavno mjesto départementa Pas de 
Calais. Pristanište leži u proširenom koritu rijeke Liane. 
B. s. M. središte je razvijenog obalskog i pučinskog ribo- 
lova i važno pristanište za brzi saobraćaj s Vel. Britanijom 
(Folkestone), a ima značaj i kao pomoćna mornarička baza. 
Dosta je razvijen i veleobrt, osobito metalni. Ima 52.371 
stan. (1936). U povijesnom gornjem gradu, osim drugih 
lijepih zgrada, osobito je poznata katedrala. 

Mjesto ie poznato već u galorimskoj periodi pod imenom 

esoriacum. Pri kraju periode Zapadnog rimskog carstva 
svedeno je na utvrdu Bononia ili Bolonia; na mjestu ove 
je današnji gornji grad. U srednjem vijeku sjedište je gro- 
fovije Boulonais, koja je mijenjala različne francuske go- 
spodare, a neko je vrijeme pripadala i Englezima. G. 1805 
Napoleon je u B. s. M. bio sakupio veliku vojsku za pohod 
na Englesku. J. R-é. 

B. s. M. bio je za vrijeme svjetskog rata, kao i Calais, 
cilj njemačkih ofenziva na Sommi (1918) i u Flandriji. I 
1939—40 je B. bio s Calaisom i cijelim prostorom Pas de 
Calaisa glavni cilj obuhvatne njemačke ofenzive nakon 
prodora preko Meuse. Njemačke oklopljene divizije zauzi- 
maju u teškim borbama gradove u okolici, pa i sam B., 
koji je njemačka vojska još više utvrdila napose teškim 
baterijama i tu uredila zračne baze. ӨР: 


SUR МЕК, Luka 


(Cliché E. P. A. Moreau; 


BOURBAKI, Charles Denis Sauter, * Pau 2. IV. 1816, 
T Bayonne 22. IX. 1897, francuski general. Istakao se u 
krimskom (1854) i talijansko-francusko-austrijskom ratu 
kod Solferina (1859). G. 1870 bio je zapovjednik francuske 
carske garde kod vojske na Rajni. Pošto je pobjegao iz 
opkoljenoga Metza, iza uzaludnih pregovora s caricom 
Eugenijom o miru, preuzima zapovjedništvo istočne vojske 
u studenom 1870, da oslobodi Belfort, što mu je onemo- 
gućeno bitkom na Lisaini (15.—17. І. 1871). Kad je bio 
prisiljen povući se prema švicarskoj granici, pokušava 
samoubojstvo, dok njegova vojska prelazi u Švicarsku, 
gdje je bila razoružana. G. 1873 B. je postao zapovjednik 
14. vojnog zbora u Lyonu, a 1881 je umirovljen. 

BOURBON, 1. ime (prema keltskom borbo, od čega 
dolazi ime boga toplih izvora Borvo ili Bormo; franc. 
bourbe »blato«) više mjesta u Francuskoj, koja imaju tople 
izvore. Najpoznatije B.-P Archambault, toplice u srednjoj 
Francuskoj i tvrdi grad, sjedište vojvoda od B., zname- 
nito po sjajnom dvoru u doba provansalske književnosti. 

2. Lenski posjed u srednjoj Francuskoj, kojeg su gospo- 
dari bili najprije vazali grofova od Bourgesa, a od 10. st. 
neposredni podložnici krune. Pripadao je redom porodi- 
cama Archambault i Dampierre, koje su po njem nosile 
naslov, te jednoj grani kraljevske dinastije Capet, koja je 
pod imenom B. vladala Francuskom (1589—1792 i 1814—48), 
a u 18. st. dala vladarske kuće Španjolskoj (do 1931), Na- 
pulju, Parmi i Lucci (do 1860) te Etruriji (1801—7). 

3. Otok — Reunion. 

BOURBON, porodica. Do 1589. Prvi poznati član po- 
rodice B. je Aimar (Adhemar) početkom 10. st. B-i su 
brzo osilili i ušli u red najmoćnije francuske vlastele. Po 
ženidbi (1276) Roberta od Clermonta, sina Luja IX., pre- 
lazi posjed i naslov B. (od 1327 vojvodski) na tu granu 
dinastije Capet. Kao knezovi kraljevske krvi i moćni va- 
zali, koji su ženidbama i baštinom stekli daljnje velike 
posjede, B-i daju Francuskoj mnoge vojskovođe, drža- 
vnike, biskupe i kardinale. Robertovi unuci Petar L i Ja- 
kov I. začetnici su dviju glavnih grana. Starija grana 
izumrla je 1527 s connćtableom Karlom, vojvodski je naslov 
utrnuo (Luj XIV. podijelio ga je opet Velikom Condću, 
te ga odonda nose najstariji sinovi knezova Condć), a po- 
sjedi su pripali kruni. Jedan ogranak, čija je zakonitost 
prijeporna, živi i danas kao grofovi B.-Busset. 

I mlađa je grana (B.-La Marche) od velikog značenja u 
francuskoj povijesti, a među ostalim stekla je ženidbom 
1364 grofoviju Vendóme. Podijelila se na ogranke B.-Ven- 
dóme i B.-Montpensier. Posjedi potonjega prešli su po 
utrnuću muške loze ženidbom na orleansku granu kra- 
ljevske kuće B. Karlo grof od Vendómea (+ 1537) postaje 
1515 vojvodom, a 1527 po smrti connćtablea Karla glavom 
kuće B. Jedan od njegovih sinova začetnik je kneževske 
kuće Condć (izumrla 1830) s pokrajnim ograncima B.-Conti 
(1814) i B.-Soissons (do 1641), a najstariji Karlov sin 
Antun (f 1562) oženi se 1548 Ivanom d'Albret i postaje 
tako kraljem Navarre. Po utrnuću kraljevske kuće Valois 
prelazi red nasljedstva na kuću B.-Vendóme. Katolička je 
liga proglasila 1589 brata Antuna Navarskoga, staroga kar- 
dinala Karla Bourbonskoga, za kralja pod imenom Karla 
X., ali se on nije mogao održati. Nasuprot, Antunov je sin 
uspio ostvariti svoje pravo na krunu zavladavši kao 
Henrik IV. 


Kraljevska kuća B. u Francuskoj. Henrik IV. i njegovi 
potomci podigli su kraljevsku vlast, proveli do kraja uje- 
dinjenje Francuske i učinili je velevlašću. Oni su znatno, 
a za Luja XIV. upravo odlučno, utjecali na sudbinu Evro- 
pe. Francuska je revolucija srušila B., ali ih restauracija 
vraća 1814—30. Na mjesto starije grane, koja 1883 utrnjuje 
s pretendentom Henrikom V., uspostavlja srpanjska revo- 
lucija građansko kraljevstvo s Lujem Filipom (1830—48) 
iz mlade grane vojvoda od Orléansa, koji potječu od brata 
Luja XIV. Ta grana živi i danas, pa francuski rojalisti (v.) 
smatraju glavu orleanske kuće pretendentom na francusko 
prijestolje. 

Španjolski B. Luj XIV. uspijeva, da njegov unuk dođe 
na španjolsko prijestolje kao Filip V. (1700—46). S Filipom 
V. počinju španjolski B., koji vladaju u izravnoj muškoj 
lozi sve do smrti kralja Ferdinanda VII. (1808—33). 
Kad je on umro, prizna jedan dio cortesa za nasljednicu 
njegovu kćer Izabelu (1883—68), dok drugi proglasi“ za 
kralja Ferdinandova brata Don Carlosa. Zbog toga dođe 
do rata između Izabele i Karlista, u kojem pobijedi Iza- 
bela 1839. Revolucija 1868 sruši monarhiju, ali je 1874 
pozvan na prijestolje Izabelin sin Alfons XII. (1874—85). 
Njega naslijedi sin Alfons XIII. (1886—1931, T 1940), koji 
se radi revolucije 1931 odreče prijestolja. 


B. u Napulju. Sa Španjolskom 
stekao je Filip V. i Napulj, ali ga 
1707 privremeno izgubi і tek 1734 
opet ga dobiva te predaje sinu Karlu 
(1735—59), koji je kao kralj obiju 
Sicilija priznat i Bečkim mirom 1738. 
Do smrti oca 1746 bio je Karlo 
(VIL) pod njegovom vlašću, a za- 
tim postaje nezavisan. Kad je u 
Španjolskoj umro 1759 njegov brat 
Ferdinand VI. bez potomka, postao 
je i španjolski kralj; tada postavi u 
Napulju za kralja sina Ferdinanda 
(1759—1825). Taj pobjegne pred 
Francuzima 1798 na Siciliju, a 1815 
e... vrati se u Napulj kao Ferdinand I. 
Poslije njega slijede: Franjo I. (1825—1830), Ferdinand II. 
(1830—1859) i Franjo II. (1859—1860), koga istjeraše 1860, 
kad se Napulj pridružio kraljevini Italiji. 

Bourboni u Parmi, Lucci i Etruriji. Kad je 1731 izumrla 
muška loza porodice Farnese u Parmi, postao je vojvodom 
Karlo, sin Filipa V. i Elizabete Farnese. Kako je on veé 
1735 postao napuljski kralj, dobije 1748 Parmu i Luccu 
njegov brat Don Filip (1748—65). Njega naslijedi Ferdi- 
nand (1765—1802), koji mirom u Lunévilleu 1801 dobije 
Toskanu, a ugovorom u Aranjuezu 1801 morade ustupiti 
vojvodstvo Francuskoj, dok je njegovu sinu Lodoviku 
(1801—03) dana Etrurija kao kralju. Veé sina Lodovi- 
kova Karla Lodovika (1803—07) riješi Napoleon prije- 
stolja. G. 1814 dobije Karlo vojvodstvo Luccu i uze ime 
Karlo II. (1815—47), a poslije smrti Marije Lujze vraćena 
mu je 1847 i Parma. G. 1849 odreče se prijestolja u korist 
svoga sina Karla III. (1849—54); njegova nasljednika Ro- 
berta (1854—59) protjeraju ustaše i proglase 1860 sjedi- 
njenje s*kraljevinom Italijom. Od dvadeset sinova i kćeri 
vojvode Roberta istakli su se princ Siksto (* 1886) i Zita, 
udata za Karla I, posljednjeg austrijskog cara i hrvatsko- 
ugarskoga kralja. 

Bourbon Karlo, * 17. II. 1490, f Rim 6. V. 1527, poslje- 
dnji vojvoda B., connćtable Francuske. On se oženi svojom 
rođakinjom Suzanom, kćerkom Petra, vojvode В., і Ane 
Francuske, i sjedini tako velik dio posjeda porodice, pa 
je njegov posjed, sa središtem u Moulinsu, u kojem jei 
stolovao, bio prava mala država unutar Francuske. Borio 
se zajedno s Lujem XII. od 1507 do 1514, pa ga je zbog 
njegove hrabrosti kod Agnadella 1509 i Marignana 1515 
imenovao Franjo I. za connćtabla Francuske. G. 1516 ostaje 
u Italiji kao generalni namjesnik i bori se s vojskom cara 
Maksimilijana. Uvrijeđen u svom ponosu, što nije u ratu 
protiv cara Karla V. 1521 dobio zapovjedništvo prednjih 
četa, ohladi prema kralju Franji. Uto je umrla 1521 njegova 
žena, koja mu je oporučno ostavila sva svoja imanja. Fra- 
njo I. zatraži, da se ta imanja vrate kruni, odnosno njego- 
voj majci, koja je postavila neka svoja prava na njih. I 
inače se razdor između connćtabla i Franje nije dao izbjeći, 
jer je prvi htio da u svojim posjedima bude pravi gospo- 
dar, a drugi je nastojao oživotvoriti svoj apsolutistički i 
centralistički program. Kad je Franjo I. predao pitanje na- 
sljedstva Karlove žene pariskom parlamentu, poče Karlo 
1522 pregovarati i s carem Karlom V. i s engleskim kraljem 
Henrikom VIII. Videći opasnost nastojao je Franjo I., da 
se sporazumije s Karlom, ali taj pobježe najprije u Fran- 
che-Comtć, a zatim u Italiju, gdje ga Karlo V. imenova 
1523 vrhovnim zapovjednikom svoje vojske i generalnim 
namjesnikom carstva. Kao zapovjednik pobijedi Franjinu 
vojsku kod Sesije 1524 i Pavije 1525 i zauzme milansku 
citadelu 1526. G. 1527 krene na papinski Rim. Svojoj 
vojsci, sastavljenoj od plaćenika različnih narodnosti, obeća 
kao nagradu pljačku grada, ali prilikom juriša pogine. Nje- 
gove čete osvoje na to Rim i opljačkaju ga (Sacco di 
Roma). S njim izumre starija grana bourbonske porodice. 

LIT.: J. B. Bćraud, Histoire des sires et ducs de Bourbon, 4 sv., 
Pariz 1835—1836; J. L. Desormeaux, Histoire de la maison de Bourbon, 
5 sv., Pariz 1772—88; L. Dussieux, Gćnćalogie de la maison de Bour- 
bon de 1256 a 1869, Pariz 1869, i 2. izd. 1872; G. Depeyre, Les ducs 
de Bourbon, Pariz 1897; A. Viollet, Histoire des Bourbons d'Espagne, 
Pariz 1843; B. Croce, Storia del regno di Napoli, Bari 1925; H. Bedarida, 
Les premiers Bourbons de Parme et d'Espagne, Pariz 1928; C. Fano, 
I primi Borboni a Parma, Parma 1890; A. de Rubie, Antoine de B. 
et Jeanne d'Albret, 2 sv., Pariz 1881; Schwarzenau, Der Connétable 
Karl von Bourbon, Berlin 1852. G. N. 

BOURBONNAIS, stari naziv za kraj u srednjoj Francu- 
skoj, koji obuhvata današnji dćpartement Allier i dije- 
love dćpartementa Cher, Creuse i Puy de Dóme. To je 
pitom i brdovit kraj, kojim u pravcu J—S protječu Loire 
i Allier. Zemljište je sastavljeno iz stijena različne starosti 
i čini prijelaz između arhajskih i paleozojskih naslaga cen- 
tralnog masiva na jugu i mladih sedimenata pariskog ba- 
sena na sjeveru. Doline rijeka vrlo su plodan kraj, naro- 
čito dio Limagne u dolini rijeke Allier. Osobito bogatstvo 
čine brojna mineralna vrela, među kojima su najpoznatija 
Vichy i Bourbon-lArchambault, po kojemu je i nazvana 
pokrajina. Za monarhije je B. upravna jedinica s glavnim 
gradom Moulinsom, J. R-ć. 

S umjetničkog je gledišta B. možda najneuglednija izme- 
đu svih francuskih pokrajina. Stisnuta među svojim supar- 
nicama Bourgogne, Auvergne, Berry, ona se nije nikada 
oslobodila utjecaja, koji su njom zavladali. Prema tomu 
imade neznatnu privlačivost za učenjaka. Literatura u na- 
rječju je obilna, ali ono, što se od nje poznaje, ne zaslužuje 
veće pažnje. Prava burbonska poezija nalazi se u sitnim na- 
rodnim izrekama, u osjećajnoj pjesmi, koju pjeva seljak uz 
rad ili u svečanim zgodama svog života: na krštenjima, 

bama, sijelima, ali bi je još trebalo skupiti i utvrditi 

prije, nego što propadne zajedno sa starim običajima. 

Što se tiče poezije na francuskom jeziku, ta se pokra- 
opravdano ponosi pjesnicima, koji se zovu: Pierre 

Nesson, Henri Baude, učenik Villonov, Jean de Lin- 
es, nježan: i skladan pjesnik, і Théodore de Banville, 

i su pisci slabo povezani sa svojim zavičajem. P. Cl. 





f Christ: L. B., S. J., King of preachers and preacner of kings 
1922. Jae, ° 


DELLE, Émile-Antoine, * Montauban (Tarn-et- 
30. X. 1861, t Vesinet 1. X. 1929, francuski kipar 
. Uéio je u École des Beaux-Arts u Toulousi, a 
u Parizu kod Daloua i Falguičrea. Od 1890—1905 
ateljeru Rodinovu. Prva su njegova djela (izloZena 

Salon des Artistes Francais, a poslije u Société na- 
des Beaux-Arts u Parizu) nastajala od 1883 dalje. 

Bile su to veéim dijelom portretne biste (M. Marais, mar. 
kiza de Mari, Coquelin stariji i mladi, Champsaur, Michelet, 
Julien Tellier, Arago, Cladel), prve studije za kasnije spo- 
menike (kao za onaj u Montaubanu, La Défense) i sta- 
tuete s genre-motivima. Ovo prvo razdoblje njegova ra- 
zvoja traje od prilike do 1900, kad B. nalazi konačno onaj 
put, kojim će dalje poći. Te naime godine nastaje njegova 

mare Tête а Apollon (kasnija redak- 





¿p - u, 
bio je đak sveučilišta u Angersu kao Francois Villon u 
Parizu. Bio je, kao i Villon, velik nevaljanac, ali nije imao 
nikakvih sukoba s pravdom. Ograničavao se na ulogu 
lakrdijaša; njegove ga žrtve nisu mrzile. Glavni mu je cilj 
bio, da se na račun bližnjega dobro najede i napije i da 
plati veselim šalama i dobrim riječima. 
Postoje četiri izdanja njegovoga djela: Angers 1526, 
1531 i Pariz 1720, 1880. PT 

BOURBONNAIS — BOURDIGNÉ 


svadbama, sijelima, ali bi je još trebalo skupiti i utvrditi 
prije, nego što propadne zajedno sa starim običajima. 

Što se tiče poezije na francuskom jeziku, ta se pokra- 
jina opravdano ponosi pjesnicima, koji se zovu: Pierre 
de Nesson, Henri Baude, učenik Villonov, Jean de Lin- 
gendes, njeZam i skladan pjesnik, i Théodore de Banville, 
ali ti su pisci slabo povezani sa svojim zavičajem. Р. СІ. 


BOURBONSKA PALAČA (Palais-Bourbon) u Parizu 
na obali Seine (Quai d'Orsay). Građena u prvoj pol. 18. 
st. za porodicu Bourbon-Condć, postaje 1790 vlasništvom 
države (»kuća revolucije«), a 1795 sjedište zakonodavnih 
skupština. Njezino pročelje na obali Seine dobilo je da- 
našnji oblik 1807. Kako je u njoj sijelo zastupničke kuće, 
služi B. p. u prenesenom značenju kao naziv za zastupničku 
kuću. 

BOURDALOUE, Louis, * Bourges 20. VIII. 1632, + Pa- 
riz 13. V. 1704. Podatci su o njegovoj mladosti nepotpuni, 
a i čitav njegov život bio je bez osobitih događaja. Stu- 
Pivši u isusovački red najprije se bavio nastavom. Pro- 
povijedati je počeo u pokrajini. Uspjeh je bio tako velik, 
da je bio pozvan u Pariz (1669), zatim na dvor (1670), 
gdje je propovijedao Advenat 1670, 1684, 1686, 1689. 1691, 

; : 1693, 1697, i Korizme 
Ñ qu U 1672, 1674, 1676, 1680, 
1682 i 1695 s vanrednim 
uspjehom. O tome svje- 
doče pisma Mme de Sé- 
vigné, a Voltaire je mo- 
gao reći, »otkada se po- 
javio B., Bossueta nisu 
više smatrali pravim 
propovjednikom«. Go- 
vori mu se odlikuju bit- 
nim moralnim i suvre- 
menim značajem. Pred- 
meti njegovih govora 
ljudske su mane i naj- 
značajnije moralne po- 
trebe njegova vremena 
(Sur l'ambition, Sur la 
pénitence, Sur le devoir 
des pères, Sur l'aumó- 
ne). Da bi što jače dje- 
lovao na slušaoce, B. 
crta portrete, kojih je 
sličnost očigledna (Pa- 
scal u Sermon sur la 
médisance, Arnauld u 
Sermon sur la sévérité 
chrétienne). Duboko 
analizira ljudsku dušu, tako da su neke odlomke njegovih 
govora poređivali sa stanovitim crtama Molièrovih kome- 
dija. Ne pokušava da gane, nego da uvjeri razum, i daje 
praktična pravila za vladanje. N jegova je metoda sasvim 
logična. Umovanje čvrsto povezano, koje »ne zna oduška« 
(Mme de Sévigné), kao da se kupa u savršenoj i nepre- 
kidnoj jasnoći. Stíl, jednostavan i bez retorike, oživljavaju 
široki pokreti, ali bez velike raznolikosti. Taj sklop du- 
ševnih, moralnih i umnih odlika, potpuno odgovaraše ukusu 
suvremenika. 


BIBL.: Govori, koje danas posjedujemo, nisu onakvi, kako ih je 
izrekao. Bili su preradivani, mijenjani, a katkada je više njih bilo 
svedeno u jedan. Moderni kritičar Griselle pokušao je, upotrijebivši 
neodobrena izdanja i bilješke slušača, uspostaviti prvobitni oblik ne- 
kih govora. Prvo izdanje, koje je vjerojatno priredio većim dijelom 
sam B., jest postumno (1707—34, 16 sv.). Oeuvres, izd. Delhomme et 
Briquet, 6 sv., 1900; Oeuvres, krit. izd. E. Griselle, 2 sv., 1919—22; 
Sermons inédits, izd. Griselle, 1901; Nouveaux sermons inédits, izd. 
Griselle, 1904. 

LIT.: A. Feugère, B., sa prédication et son temps, 1874; P. Belin, La 
société française au XVIle siècle d’après les sermons de B., 1875; M. 
Lauras, B., sa vie et ses oeuvres, 1881; H. Chérot, B. inconnu, 1898; B., 
sa correspondance et ses correspondants, 1899; Iconographie de B., 
1900—03; E. Griselle, Histoire critique de la prédication de B., 2 sv., 
1901; Le ton de la prédication avant B., 1906; Castets, B., la vie et la 
prédication d'un religieux au XVIIe siècle, 2 sv., 1901—04; J. C. Réville, 
Herald of Christ: L. B., S. J., King of preachers and preacher of kings, 
New York, 1922. J. D-e. 


BOURDELLE, Émile-Antoine, * Montauban (Tarn-et- 
Garonne) 30. X. 1861, + Vesinet 1. X. 1929, francuski kipar 
i slikar..Ucio je u École des Beaux-Arts u Toulousi, a 
kasnije u Parizu kod Daloua i Falguièrea. Od 1890—1905 
radi u ateljeru Rodinovu. Prva su njegova djela (izložena 
najprije u Salon des Artistes Français, a poslije u Société na- 
tionale des Beaux-Arts u Parizu) nastajala od 1883 dalje. 





Tuus d 
Er un ieu elata f 





LOUIS BOURDALOUE 
Pariz, Bibliothéque Nationale 











189 


Bile su to većim dijelom portretne biste (M. Marais, mar. 
kiza de Mari, Coquelin stariji i mlađi, Champsaur, Michelet, 
Julien Tellier, Arago, Cladel), prve studije za kasnije spo- 
menike (kao za onaj u Montaubanu, La Défense) i sta- 
tuete s genre-motivima. Ovo prvo razdoblje njegova ra- 
zvoja traje od prilike do 1900, kad B. nalazi konačno onaj 
put, kojim će dalje poći. Te naime godine nastaje njegova 
Téte d' Apollon (kasnija redak- 
cija iz godine 1909) Već 
ovo djelo odaje njegovo na- 
stojanje, da se sve više približi 
antiknoj grčkoj skulpturi i da 
posve prekine sa svojim do- 
tadašnjim romanticizmom. Ra- 
zličita manja djela, nastala 
od 1903 do 1907, označuju 
ovaj njegov novi smjer, koji 
onda u kipu Héraclés archer 
(1909) doseže svoj vrhunac. 
Njime je B. polučio svoju 
potpunu nezavisnost, njime je 
podigao svoj glas protiv pla- 
stičkog impresionizna. Skulp- 
tura za nj ne znači jedno- 
stavno kopiranje prirodnog 
modela nego složenu arhitekturnu konstrukciju. Ovo nje- 
govo naziranje o bitnosti plastične tvorevine nalazi savr- 
šen izražaj u djelima, koja je izveo za pariski Théâtre 
des Champs-Elysées, što su ga bila sagradila braća Perret. 
To su: Tragédie, Comédie, Danse, Musique, Sculpture, 
Architecture, Apollon et les Muses i reljefi L'áme héroique 
i L'áme passionnée. Poslije smrti Rodinove (1917) postaje 
B-ov ateljer stjecište mlađih evropskih i američkih kipara, 
a on sam (uz Maillola) predstavnik suvremenog fran- 
cuskog kiparstva. Među djelima, koja su inspirirali antikni 
motivi, ističu se: Le centaure mourant (1914), Bacchante 
portant Eros (oko 1920), Sapho (1925), L'enlévement d'Eu- 
rope (1929). Među spomenicima su najvažniji: Vierge 
d'Alsace (1922), generala Alveara (Buenos Aires, 1918— 
1923), Adama Mickiewicza (Pariz, 1920—1929) i La France 
accueillant les combattants d'Amérique (Blaye, Gironde, 
1924). Medu kasnijim portretima istióu se: Anatole France, 
Auguste Perret, Sir James Frazer, Michel Cognacq, go- 
spođa J. Lion i Krishnamurti. B. se istakao i kao slikar 
(dekorativne freske s mitologijskim motivima u Thćatre 
des Champs-Elysées), kao izvanredan ilustrator (Madrus, 
La reine de Saba; Clemenceau, Dćmosthene; Flaubert, 
Légende de Saint Julien l'Hospitalier; Epigrammes grecques 
u prijevodu Couchouda i Maublanca) i kao pisac mnogo- 
brojnih eseja i članaka. 

LIT.: M. Dormoy, L'enseignement du maitre sculpteur A. B. (Mer- 
cure de France), Pariz 1922; M. Pays, A. B. (L'art et les artistes VII.), 
Pariz 1923; K. Parks, B. (Art in America XID, New York 1924; L. 
Gillet, Notices sur B. (La Revue de l'art), Pariz 1928; Catalogue de 
l'Exposition d'oeuvre d'E.-A. B. à l'Orangerie, Pariz 1931; G. Varenne, 
B. par lui-méme, Sa pensée et son art, Pariz 1937. A. Sch. 

BOURDICHON, Jean, * oko 1457, T 1521, francuski 
slikar i minijator. Zivi i djeluje u Toursu. G. 1478 u 
sluzbi je kralja Luja XI. i dekorira kapelu u dvoru Le 
Plessis-les-Tours. Poslije je u sluzbi Karla VIIL i Luja 
XIL, za kojega Zenu Anu od Bretagne izvodi svoje naj- 
znatnije djelo, rukopis Livre d'heures (Pariz, Nacionalna 
knjižnica). U službi Franje I. slika portrete, svetačke slike, 
ali naročito minijature, kojima su ukrašeni rukopisi Heures 
d'Aragon (izveden za napuljskog kralja Ferdinanda) i 
Tourski misal (Pariz, Nacionalna knjižnica). 

LIT.: P. Durrieu, u Thieme-Beckerovu ALBK, IV., Leipzig 1910; E. 
Male, Art et artistes du Moyen-Age, Pariz 1927. A. Sch. 

BOURDIGNE, Charles, 16. st., francuski pisac, rođen u 
Angersu. Napisao је La Légende ou les Gestes et dicts 
joyeux de maistre Pierre Faifeu, djelo u duhu Villonovih 
Repues franches. To je zbirka dvomislenih izraza, šala, 
zajedljivosti i lupeških djela, u kojima anžuvinski duh 
izriče svoju zlobu. Izmišljeni ili realni junak, Pierre Faifeu, 
bio je đak sveučilišta u Angersu kao Francois Villon u 
Parizu. Bio je, kao i Villon, velik nevaljanac, ali nije imao 
nikakvih sukoba s pravdom. Ograničavao se na ulogu 
lakrdijaša; njegove ga žrtve nisu mrzile. Glavni mu je cilj 
bio, da se na račun bližnjega dobro najede i napije i da 
plati veselim šalama i dobrim riječima. 

Postoje četiri izdanja njegovoga djela: 
1531 i Pariz 1720, 1880. 

BOURDON, Sébastien, * Montpellier 1616, + Pariz 1671, 
francuski slikar. Učio je u Parizu, a boravio kasnije u 
Rimu. Tu se istaknuo slikama, na kojima je vješto opona- 
šao suvremene rimske majstore. Vrativši se u Pariz, učio 
je neko vrijeme kod Simona Voueta. Istakao se svojom 
slikom Mučenje sv. Petra (izloženom 1643 u pariskoj crkvi 
Notre-Dame) i svojim krajolicima toliko, da su ga smatrali 
najznatnijim slikarom nove francuske slikarske škole. G. 
1648 bio je jedan od 22 osnivača Kraljevske slikarske aka- 
demije. Od 1652 do 1655 B. je u službi švedske kraljice 
Kristine. Vrativši se u Pariz slikao je ponajviše portrete. 
G. 1657 otišao je u Montpellier, gdje je dekorirao neke 
palače i osnovao slikarsku akademiju. Vrativši se ponovno 
u Pariz slika fre- 
ske za palaču Bre- 
tonvilliers i deko- 
rira donje dvorane 
u Tuilerijama. Nje- 
govi se krajolici i 
njegove genre-slike 
još i danas cijene, 
iako znatno podli- 
ježe tuđim utjeca- 
jima. Njegov por- 
tret kraljice Kri- 
stine na konju 
(Madrid, Prado) 
smatra se jednim 
od najboljih por- 
treta francuskog sli- 


karstva 17. st. 
LIT.: C. Ponsonail. 
he, S. B., sa vie et son 
oeuvre, Pariz 1883; H. 
Lemonnier, L'art fran- 
çais au temps de Ri- 
chelieu et de Mazarin, 


Pariz 1873; Stein, 
u Thieme - Beckerovu 
ALBK, IV., Leipzig 
1910; T.-H. Thomas, 


S.B. portrailiste (Ga- 
zette des Beaux-Arts), 
Pariz 1912. А. Sch. 
BOURDONOV 
TEST — Test. 

BOURGEOIS, 1. 
Émile, Ж Pariz 24. 
VII. 1857, + Ver- 
sailles 1934, fran- 
cuski povjesničar, 
profesor na sveuči- 
lištu i na Ecole li- 
bre des sciences 
politiques u Pari- 
zu. Uz djela iz po- 
Vijesti staroga і 
srednjega ^ vijeka 
najviše je obrađi- 
vao noviju, osobi- 
to diplomatsku po- 
vijest. 

BIBL.: Sur les lois 
et la méthode de lhi- 
sfoire, 1890; Manuel 
historique de politique 
étrangère, 4 sv., 1893— 
1905; La diplomatie se- 
créfe au XVllle siè- 
cle, 3 sv., 1909—1911; 
Les sources de l'histoire 
de France au XVIIe siècle, 4 sv., 1913; Les origines et les responsabilités 
de la grande guerre, 1921; uz mnoga druga djela i rasprave. 


2. Léon, Ж Pariz 29. V. 1851, + Oger kod Epernaya 29. 
IX. 1925, francuski državnik. Kao upravni činovnik za- 
uzima rano važne službe, ulazi 1888 u parlament pobije- 
divši na izborima generala Boulangera, a 1905 postaje 
senatorom, Bio je od 1889 dalje mnogo puta ministar razli- 
čitih resora u različitim vladama, predsjednik komore 
1902—4 i senata 1920—3. G. 1895—6 stajao je na čelu 
radikalskog kabineta. Bio je opetovano ministar vanjskih 
poslova, istakao se na haaškim mirovnim konferencijama 
1899 i 1907, gdje se zalagao za međunarodno sudovanje, a 
kasnije za Ligu naroda, u kojoj je stalno zastupao svoju 
zemlju ističući, da Liga ne će polučiti svoga cilja, bude li 
se ograničavala na platonske odluke, a ne bude li imala 
jakih sredstava za njihovo ostvarenje. G. 1920 dobio je 





EMILE-ANTOINE BOURDELLE, Leda, Zeus i labudovi 
(L'Amour de l'art, 1. I. 1930) 

Nobelovu nagradu za mir. U svom znanstvenom radu 
zastupao je solidarizam (v.). 

BIBL.: L'éducation de la démocratie frangaise, 1897; Essai d'une 
philosophie de la solidarité, 1902; La déclaration des droits de l'homme 
et du citoyen 1789, 1902; Le Pacte de 1919 et la Société des Nations, 
1919; La politique de la prévoyance sociale, 1914—1919; Oeuvre de la 
Société des Nations, 1923. J. N. 

BOURGES, glavni grad francuskog départementa Cher, 
49.263 (1936) stan., važno raskršće željeznica na utoku 
kanala Berry u Yévre, pritok rijeke Loire, izgraden u sta- 
rom vijeku (Avaricum) na breZuljku plodnoga ravnjaka, 
jo$ danas opasan jakim bedemima i tornjevima iz srednje- 
ga vijeka i okružen žitnim poljima i vinogradima bogate 
krajine Berry. Avarik je 52 podlegao Cezaru, za Augusta 
glavni grad Akvi- 
tanije, kojom su 
za seobe naroda 
gospodovali nadbi- 
Skupi ovoga grada. 

B. je dobio gradsko 
pravo 1179 i postao 
sjedište vojvode, 
koji je vladao kra- 
jinom Berry. U 
15. st. bijaše prije- 
stolnica kralja Kar- 
la VII, koga su 
Englezi porugljivo 
zvali roi de B. U 
ovom je gradu 
održano više crkve- 
nih sabora. Na sa- 
boru od 1438 vlast 
je pape ograničena 
u Francuskoj t. zv. 
pragmatičkomsank- 
cijom galikanske 
crkve. Stolna crkva 
sv. Stjepana iz 14. 
st. s nedovršenim 
tornjevima iz 15.— 
16. st. ponajljepši 
je spomenik gotske 
umjetnosti u Fran- 
cuskoj. Dragocjeni 
ssu svjedoci neka- 
dašnjega graditelj- 
stva mnoge građan- 
ske kuće, napose 
palača zlatara Jac- 
quesa Coeura (sa- 
da sudište). U B. 
se rodio propovje- 
dnik Bourdaloue i 
pjesnik Emile De- 
schamps. B. ima 
razvijen kovinarski 
i tkalački veleobrt 
i Zivahnu trgovinu 
žitaricama ра i 
vojno zapovjedni- 
štvo, viši sud, više 
škola i znanstvenih 


zavoda, znameniti 
muzej i bogatu 
knjižnicu. N. Z. 


BOURGET, Paul, * Amiens 2. IX. 1852, T Pariz 25. XII. 
1934, francuski pisac romana, kritičar i esejist. Njegov 
otac, sin ratara u Vivaraisu, bio je profesor matematike 
(Greslouov otac u »Učeniku«). Sam je B. svršio srednju 
školu u Clermont-Ferrandu (Savignanovo sjećanje na školu 
u »Podnevnom zloduhu« i učio isprva medicinu, zatim 
filozofiju u Parizu. Putovao je po Italiji, Grčkoj i Sjedi- 
njenim državama Amerike (Sensations d'Italie, 1891; Outre- 
mer, 1895). Književni je rad započeo stihovima: Au bord de 
la mer (1872), La Vie inquiéte (1875), Edel (1878), Les Aveux 
(1882), ističući se izbrušenom formom, inače uglavnom u 
tonu Lamartineova romantizma. Od 1881 suradnik je Nou- 
velle Revue kao kazališni kritičar. G. 1885 izdaje zname- 
nito djelo Essais de psychologie contemporaine, u kojemu 
daje izvrsnu analizu pisaca, presudnih za duhovnu, a naro- 
čito književnu atmosferu vremena: Baudelaire, Renan, 

BOURGES, Proëelje stolne crkve 
(Orbis terrarum) 


Flaubert, Stendhal, Taine, Dumas sin, Turgenjev, Leconte 
de Lisle, Amiel, braéa Goncourt. Objektivnost i istancano 
razumijevanje, kojim je ušao u bit pojedinih pisaca, za- 
država i danas svoju trajnu vrijednost. Istom godinom 
počinje se i niz njegovih značajnih romana prve epohe: 
Cruelle énigme (1885), Un 
crime d'amour  (»Ljubavno 
zločinstvo«, 1886, preveo B. 
Blažeković, ZB 1921), André 
Cornélis (1887, prev. Paula 
D., ZB 1920). Protiv Zolina 
materijalističkoga naturalizma 
B. postavlja svoj psihologij- 
ski roman, premda se ni on, 
pozivajući se na svoj studij 
medicine, nije nikada posve 
odrekao scijentizma 19. st. 
Aristokratski, mondeni i inte- 
lektualni krugovi, u kojima 
se ti romani kreću, kao i či- 
njenica, da se spletka u ve- 
ćini slučajeva osniva na »ele- 
gantnom preljubu«, na ljuba- 
vnoj opsjeni, koja se ispričava 
istančanom osjećajnošću, na- 
ročito ženskih lica, pribavili su mu mnoge čitaoce. Druga 
epoha počinje  senzacionalnim romanom Le Disciple 
(»Učenik«, 1889, prev. Janko Jurinjak, ZB 1920), u kojemu 
Bourget donosi drastičan obračun s Taineovim pozitivizmom: 
»Učenik«, da ispita teoriju svoga učitelja Adriena Sixta (Taineov lik) 
o dvostrukosti našega »ja«, zavodi i navodi na samoubojstvo sestru 
svoga đaka, Charlottu de Jussat, Proživljujući »jednim« svojim »ja« 
s njom ljubavnu strast, a »drugim« vodeći hladnokrvno o tom dnevnik 
kao naučni materijal za Svoga učitelja. Charlottin brat, časnik, ubija 
'Gresloua, premda ga je sud riješio, jer je moralni uzročnik zločinstva 
učitelj, čiju je nauku Greslou samo Praktično primijenio. Shrvan 
teškim spoznanjem Sixte poklekne nad odrom Greslouovim, dok mu u 
duši odjekuje Pascalova rečenica: »Ne bi me ni tražio, da me nisi već 
таёго« (Tu ne me chercherais pas si tu ne m'avais pas trouvé). 
Premda se ni Sixte ni B. samim tim činom nisu i for- 
malno obratili, ipak je taj datum presudan za čitav »val 
obraćanja«, koji se očitovao u francuskoj književnosti oko 

mijene stoljeća. Shema spletke tipska je za izgradnju 
Bourgetovih filozofskih romana zreloga doba: jak dramski 
sukob, redovno uz prolijevanje krvi kao drastičnoga dovo- 
đenja do apsurda modernih zabluda. Konzervativizam, koji 
se oslanja na tradiciju, porodicu, vjeru i vojničku srčanost, 
otvorenost, odlučnost postupanja; krugovi višega društva, 
u kojima su sentimentalni sukobi tako teški, jer ih ne 
zaokuplja svakidašnja borba za Život; virtuozno crtanje 
ženske ljepote i psihologije, s opasnim ispričavanjem žene 
radi njene istančane senzibilnosti i vreloga čuvstva. Stoga 
B. i nadalje nastavlja vrst djela iz prve epohe (Un coeur 
de femme, 1890; Une idylle tragique, 1896; La Duchesse 
bleue, 1898), ali su daleko zamašniji veliki romani, koji su 
upravo moralno-filozofski obračuni epohe: Cosmopolis (1893, 
problem suvremene evropske kulture u predstavnicima 
različitih rasa, odigrava se u Rimu); L'Etape (1903, analiza 
suvremenih socijalnih pokreta pobijanja apsolutnoga demo- 
kratizma, jer da u životu ljudskih skupina ne može biti 
»skokova« bez »etape«); Un Divorce (1904, hrv. prijevod 
»Rastavljena žena«, Zagreb, Svjetska Knjižnica; kritika la- 
jičkih zakona); Le Dćmon de midi (1914, kritika izbornih 
kompromisa, kriza »modernizma«, koja je žestoko uzdrmala 
francuski katolicizam). Za vrijeme rata analizira metafi- 
zički smisao smrti kao žrtve za druge: Le sens de la mort 
(1915, hrv. prijevod izd. »Novosti«, Zagreb). Poslije nasta- 
vlja rad sve do tri posljednje godine prije smrti, ali ro- 
mani toga razdoblja znače rutinu i uzaludno nastojanje, 
da se snađe u vremenu, koje se posve izmijenilo. Zama- 
šniji je svojom tezom: Nos actes nous suivent (1927), u 
kojemu B. ponovno osvjetljuje problem odgovornosti za 
svoja djela, kako ga je postavio već u »Učeniku«. Senza- 
cionalni predgovor »Učeniku« upravljen je »mladiću svoga 
vremena«, upozoravajući ga na odgovornost, koja tišti či- 
tavu Francusku, a napose intelektualno vodstvo naroda, 
radi poraza 1870. Kobni izgredi Komune g. 1871 duboko 
su se usjekli u dušu B., tada još đaka, te i posljednju 
svoju knjigu eseja naziva Au service de l'ordre, Baštinik 
pripovjedačke vještine Stendhalove, pomalo učenik svih 
onih, koje je prikazao u svojim »Ogledima suvremene psi- 
hologije«, B. često i previše ostaje kod ideje (»Učenik« je 
prototip romana à thèse), vrlo istančan u psihologiji, te se 
gotovo postavlja pitanje, nije li bio veći kao psiholog nego 
kao romansijer. Većina njegovih romana, baveći se ele- 
gancijom modernoga svijeta, neminovno zastaruje, ali veliki 
idejni romani (od »Učenika« do »Podnevnog zloduha«) 
ostat će trajno kao puna, iscrpna i živa slika vremena, za- 
hvaćena očima čovjeka, koji je ozbiljno zabrinut za sudbinu 
svoje zemlje i za budućnost čovječanstva. Napisao je u 
istom smislu i nekoliko drama, od kojih su najznatnije La 
Barricade (1910) i Le Tribun (1911). B. je napisao i više 
knjiga noveld, od kojih su najznatnije: Pastels (1889); 
Nouveaux Pastels (1891); Voyageuses (1897); Complications 
sentimentales (1898); Monique, L'Eau profonde (1903); 
Steeple-chase (1894, pr. P. Kretović, Vienac 1894); Les deux 
soeurs (»Dvije sestre«, prev. N. Andrić, ZB 1916); Lazarine 
isti, ZB 1917); L'autre amour (»Druga ljubav«, ZB 1919); 

émésis (»Nemeza«, 1918, prev. J. Blažević, Sv. Jeronim, 
Zagreb 1932). 

LIT.: Lecigne, L'Evolution morale et religieuse de M. Paul Bourget, 
1903; F. J. Landeur, La vérité psychologique et morale dans les romans 
de P. B., 1912; A. Feuillerat, P. B., 1937; F. Carco, P. B., 1932; Isti, 
Paul Bourget (Collection »Les Quarante«); F. J. Desthieux, P. B. (Col- 
lection »Célébrités d'aujourd'hui«); Autin,»Le Disciple« de P. B. 
(Collection »Les grands événements littéraires«); G. Bernoville, P. B., 
1936; V. Giraud, P. B., 1934; posebni broj Revue hebdomadaire 15. XII. 
1923; Lj. Maraković, P. B., Hrvatska Prosvjeta 1936. Lj. M 

BOURGOGNE — Burgundija. 

BOURGOING, Charles Paul Aimable, baron de, fran- 
cuski diplomata, ж Hamburg 19. XII. 1791, + Pariz 16. VIII. 
1864. Služio je za carstva u vojsci; borio se u Rusiji (1812) 
i u Francuskoj (1814). Poslije restauracije stupa u diplo- 
maciju kao tajnik poslaništva u Berlinu, zatim u Münchenu, 
Kopenhagenu i u Petrogradu. G. 1830 je svojim utjeca- 
jem otklonio prekid odnosa izmedu Rusije i vlade Luja- 
Filipa. Poslanik u Saskoj (1832—35) i u Bavarskoj (1835— 
1841). Imenovan pairom 1841, povukao se 1848, ali ga je 
1849 pozvao princ-predsjednik u poklisarstvo u Spanjolsku, 
gdje ostaje do 1851, a 1852 imenovan je senatorom. Među 
ostalim napisao je brošuru Les guerres d'idiomes et de na- 
tionalités (1849), u kojoj se bavi hrvatskim pitanjem i po- 
kretom 1848. Po njegovu zagovoru mogao je A.-T. Brlić, 
poslan od Jelačića u Pariz 1848, surađivati u Revue des 
deux mondes i Journal des débats i na taj način razložiti 
položaj u Hrvatskoj i hrvatske zahtjeve. 

BIBL.: Le prisonnier 
de Russie, roman, 1815; 
Tableau de l'état actuel 
et des progrés probables 
des chemins de fer de 
l'Allemagne et du con- 
tinent européen, 1842; 
Aperçus nouveaux de 
politique internationale, 
1852; Souvenirs d'histoire 
contemporaine, 1854; Sou- 
venirs intimes, 1864. 

LIT.: R. Maixner, A.- 
T. Brlić émissaire du ban 
Jelačić en France, An- 
nales de l'Institut fran- 
çais de Zagreb, III., 


1939. J. D-e. 
BOURMONT, Louis, 
comte de Ghaisnes, 
* 1773, +T 1846, franc. 
maršal. Za vrijeme 
revolucije iselio je 
kao mlad časnik iz 
Francuske (1789), a 
vratio se tek 1794. 
Prigodom eksplozije 
paklenog stroja u Pa- 
rizu 1800 osumnjičiše 
ga i utamničiše. G. 
1804 pobježe i pri- 
jeđe u Portugal. Su- 
djelujući u vojni na 
Rusiju i drugim ra- 
tovima naglo je na- 
predovao. Prije bitke 
kod Waterlooa de- 
zertirao je s nekoli- 
ko časnika i po ne- 
kima prebjegao i pri- 
ključio se Blücheru. 
Francuzi smatraju, 
da je ova izdaja 
umanjila moral nji- 
hovih četa i pomo- 
gla porazu. Marša- 
lom postade, kad je 
1830 za Francusku 
osvojio Alžir. 
BOURNONIT — 
Burnonit. 
BOUSSINGAULT, 
Jean Baptiste, * 1802, 
T 1887, francuski 
agronom i agrikul- 
turni kemičar, glaso- 
vit po istraživanjima 


BOURGOING — BOUTS 





DIRK BOUTS, »Evo jaganjac Božjil« 
Miinchen, Privatni posjed 


na području biljne hranidbe. Njegova su otkrića u teme- 
ljima uzdrmala »humusnu teoriju« Thaerovu (v.), koja je 
mnogo decenija vladala u nauci o ishrani bilja. Dokazao 
je, da organski ugljik nije potreban zelenim biljkama za 
hranu, jer se odlično razvijaju i u tlu, kome je žarenjem 
oduzet ugljik, samo ako mu se doda dušik u obliku nitrata. 
Dalje je eksperimentalno utvrdio, da zelene biljke ne 





JEAN BAPTISTE 
BOUSSINGAULT 


mogu asimilirati slobodni du- 
šik zraka, ali da leguminoze 
ipak obogaćuju tlo dušikom. 
Osnovao je prvu poljoprivre- 
dnu stanicu (u Pechélbronnu 
u Alzaciji). 

BIBL.: Agronomie, chimie agri- 
cole et physiologie (8 svezaka), 


1860—91; Économie rurale (2 sve- 
ska), 1843 i 1851, Pariz. M.G. 


BOUTMY, Émile, * Pariz 
1835, + Pariz 1905, francuski 
publicist, znatan kao osnivač 
škole političkih znanosti (Éco- 
le libre des sciences politi- 
ques) u Parizu (1871), gdje je 
predavao ustavnu povijest i 
odlučno utjecao na duhovno 
oblikovanje novih naraštaja. 
U mlađim godinama istakao 
se djelima iz estetike i povi- 
jesti umjetnosti. 


BIBL.: Etudes de droif 
constitutionnel, 1885; Le 
développement de la con- 
stitution et dela société 
politique en Angleterre, 
1887; Essai d'une psycho- 
logie politique du peu- 
ple anglais au 19e siécle, 
1901; Essai d'une psycho- 
logie politique du peuple 
américain, 1902; Etudes 
politiques, 1907. 


BOUTROUX, Émile, 
Ж Montrouge 28. VII. 
1845, t Pariz 23. XI. 
1921, francuski filo- 
zof. Najznatniji je 
ucenik J. Lacheliera. 
On razraduje »filo- 
zofiju slobode« svo- 
jega učitelja osobito 
u misli: svijetom ne 
prolazi neprekidna 
nit nužde, nego u 
njemu ima neka slu- 
čajnost (>contingen- 
ce«), koja omogućuje 
aktivno zahvatanje, 
slobodno određiva- 
nje i stvaralačko ra- 
zvijanje. Zazbiljnost 
se sastoji od više po- 
dručja bitka, koja se 
izgrađuju tako, da 
se iduće priključuje 
na prijašnje, ali se 
ne da iz njega izve- 
sti, već se svako iz- 
vodi iz svojega stva- 
ralačkog principa. 
Najnižistupanj pred- 
stavljaju mehanički 
procesi s prilično 
stalnom i redovitom 
nužnošću, koja se 
očituje kao »običaj 
prirode« Na nj se 
nastavlja carstvo ži- 
votnih oblika, svije- 
sti i duha sa sve 
većom stvaralačkom 
slobodom. Svijet du- 
ha ostvaruje se u 
spoznavanju, koje 
ide za tim, da se pri- 


roda kao beskrajno mnoštvo pojava u misli svlada. Načini, 
kojima to biva, jesu navike, u kojima se razum sredio za 
osvajanje stvari, kako bi ih stavio u službu ljudskih po- 
treba i zahtjeva. Ali znanost dohvaća samo pojave; do 
bivstva stvari ide metafizika, koja se za određenje njegovo 
služi podatcima estetske, moralne i religijske svijesti. Pri- 
roda se onda očituje kao građa, koja se obrađuje, kako bi 


se njome izrazila ljepota i do- 
brota. Sva idealna nastojanja 
ujedinjuju se u religijskom 
duhu, koji se očituje u vjero- 
vanju u dužnost, u traženju 
dobra i u sveopćoj ljubavi, a 
Završuje se u predanosti Bo- 
gu, u kojem su ideali duha 
(istina, ljepota i dobrota) 
ostvareni. 


BIBL.: De la contingence des lois 
de la nature, Pariz 1921%; De l'idée 
de loi naturelle, Pariz 1895, njem. 
prijevod. Jena 1907; La psychologie 
du. mysticisme, Pariz 1902; Science 
et religion dans la philosophie con- 
temporaine, Pariz 1908, njem. prije- 
vod Leipzig 1910. A. B-a. 


BOUTS, Dierick ili Dirk 
(franc. Thierry), * Haarlem 
oko 1420, + Loewen 6.V. 1475, 
nizozemski slikar, Prije su ga 
često zamjenjivali s neznatnim 





DIRK BOUTS, Autoportret 
(Detalj s »Poljednje večere«) 
Loewen, St. Peter 

ZA SP ASI 











GASPAR BOUTTATS, Smaknuće Petra Zrinskoga i Frana Krsta Frankopana 


haarlemskim slikarom Stuerboutom. Njegova djela svje- 
doce o uskom dodiru s umjetnošću Jana van Eycka, koji 
mu je po shvaćanju oblika blizak. U južnoj Nizozemskoj 
jamačno se upoznao s Rogierom van der Weyden. Krajina 
na t. zv. berlinskom Raspeću upućuje na duži boravak u 
Bruxellesu; trajno je naprotiv djelovao tek u Loewenu, 
gdje se spominje od 1457 i gdje je 1468 postao gradski 
slikar. Radovi, koje je datirao svojom rukom, rađeni su od 
1462 dalje. 

Glavna djela — ukoliko su se sačuvala — izradio je za 
crkvu sv. Petra (Erazmov oltar oko 1464, oltar s Poslje- 
dnjom večerom oko 1464—68) i vijećnicu u Loewenu 
(dvije slike iz ciklusa Pravda, naručenog 1468 za vijećnicu, 
nalaze se u muzeju u Bruxellesu, ali su izgubile ponešto 
svoj prvobitni izgled). Vremenu prije loewenskog boravka 
pripada madridski triptih Marijin život i berlinsko Raspeće. 
Među djelima njegova glavnoga stvaralačkoga doba ističu 
se još dva prikaza Skidanja s križa (Granada, Valencia), 
Bogorodica s djetetom (Firenca, Bargello), Marijina krunidba 
(Beč), Večera kod farizeja Simona (Berlin, Muzej cara 
Fridrika), Kristovo uhićenje (Minchen), različni portreti 
muškaraca (na pr. u New Yorku, Metropol. muzej) i triptih 
Sv triju kraljeva, koji su pripisivali posebnom majstoru 
»brabantskog bisera«, kako su triptih nazvali. 

Od njegovih dvaju sinova, koji su preuzeli očevu ra- 
dionu, umro je Dierick (IL) već 1491; mlađi Albert, koga 
u novije vrijeme smatraju gotovo jednodušno istovjetnim 
s t. zv. majstorom Marijina uznesenja, nastavio je još dugo 
(T p in svog oca. 

LIT.: Wouters, Th. B. et ses fils, 1863; van Even, Th. B., 1864; Isti, 
L'anc, école de peinture de Louvain, 1870; P. Heiland, D. B. und die 
Hauptwerke seiner Schule, 1902; Goffin, Th. B., 1907; M. J. Friedlin- 


der, D. B., 1925; Dülberg, Niederländische Malerei der Spütgotik und 
Renaissance, 1929; K. Voll, Die altniederl. Malerei, Leipzig 1923. 


BOUTTATS, Gaspar, * Antwerpen oko 1640, grafičar. 
G. 1668/9 B. je majstor, a 1690/1 dekan slikarskog ceha u 
Antwerpenu. G. 1695/6 spominje se kao mrtav. Za razli- 
čite nakladnike izvodio je ponajviše bakroreze i bakropise 
S prikazima suvremenih dogadaja. Kao i svi ostali brojni 
članovi porodice B. rezao je on i portrete povijesnih i su- 
vremenih osoba. Izveo je i bakrorez, koji prikazuje grofa 
Petra Zrinskoga i markiza Franju Frakopana na stratištu. 

LIT.: Thieme-Becker, ALBK, IV., Leipzig 1910. A. Sch. 

BOUVIER, Clotar, tvornica pjenušca i vinski podrumi, 
vinogradski veleposjed u Gornjoj: Radgoni. Poduzeće 
postoji od 1882. Osnovao ga je Clotar Bouvier (Ж 1853, 
T 1930). Porodica B. bavi se vinogradarstvom u toj okolici 
već od 1795. U vinorodnim krajevima kod Gornje Radgone 
i Ljutomera ima tvrtka oko 80 jutara uzorno obrađivanih 
vinograda. Njena vina dolaze na tržište u oplemenjenu 
obliku kao šampanjac i vina u bocama pod etiketom tvrtke 
Bouvier. Fini i nježni okus vina iz tih krajeva bio je po- 


vod, da je tvrtka osnovala šampanjske podrume, u kojima 
se laganija vina prerađuju u šampanjac po starom fran- 
cuskom načinu vrenja u staklenkama. Šampanjski podrum 
ima godišnji kapacitet od 100.000 staklenka. 


Teža se vina iza marnog njegovanja prodaju u staklen- 
kama i svojom izvrsnom kakvoćom takme se s najboljim 
vinima svijeta. Na mnogim su međunarodnim izložbama bila 
odlikovana prvim priznanjima. Proizvodi tvrtke Bouvier 
prodaju se nadaleko, te se visoko cijene. Današnji vlasnici 
tvrtke su sinovi osnivačevi Clotar i Fritz Bouvier. Oni su 
ujedno i vlasnici tvrtke Brüder Bouvier u Radgoni (Rad- 
kersburg) u Njemačkoj. I. S-r. 

BOUVINES, mjestance u franc. Flandriji (dép. Nord) 
13 km j. od Lillea. Znatno radi bitke od 27. VII. 1214, u 
kojoj je franc. kralj Filip August porazio njemačkog cara 
Otona IV. i njegove saveznike Engleze i Flandrijce. 

BOVA — Boa. 

BOVA (nizozem. Boje) — Plutača. 

BOVET, Pierre, Ж 1873, francuski pedagog iz Švicarske, 
profesor sveučilišta i ravnatelj instituta J. J. Rousseaua u 
Ženevi. Po mišljenju Ferričrea prvi je upotrijebio izraz 
aktivna škola. U članku La tâche nouvelle de l'École (u 
časopisu: Intermédiare des éducateurs, X—XII, 1919) veli: 
»U školi, koja smatra dijete aktivnim organizmom, u 
aktivnoj školi, kako ukratko kažemo, sve-je promijenje- 
no«. Neke od njegovih psiholoških studija dobar su prilog 
genetičkoj psihologiji, a među pedagoškim radovima naj- 
važniji je: La psychoanalyse et l'Education (u Annuaire de 
l'Instruction publique en Suisse, 1920). M. D. 

BOVIĆ, selo u Baniji, kotar Vrginmost, 12 km SI od 
Vrginmosta. Sjedište je općine. Ima 818 stan. Sredovječni 
grad B. pripadao je opatiji topuskoj.. С. 1334 spominje se 
crkva sv. Kvirina »de Bouvich«, a s tim nazivom je u vezi 
današnje selo Kirin (sjev. od B.) s ruševinama Kiringrada. 


LIT.: Đ. Szabo, Sredovječni gradovi u Hrvatskoj i Slavoniji, Za- 
greb 1920. : Z. Di. 


BOVO D'ANTONA — Buovo d' Antona. 

BOVOMANES — Hippomanes. 

BOWEN, Norman L. petrolog geofizičkog laboratorija 
Carnegieva instituta u Washingtonu. Najznatniji je su- 
vremeni petrolog, koji je u probleme postanka stijena 
unio posve nova shvaćanja i nove metode fizičko-kemijskog 
razmatranja, osnovanih na laboratorijskim “istraživanjima. 
Od svih hipoteza, koje bi htjele objasniti postanak stijena 
i njihovu raznolikost pojavljivanja u prirodi, pridaje on 
vrijednost gotovo isključivo samo kristalizacijskoj dife- 
rencijaciji (— diferencijacija magme). Oslanja se pri tom 
ne samo na geološko-tektonska opažanja nego i na čitav 
niz svojih eksperimentalnih studija različitih kemijskih si- 
stema iz područja kristalizacije minerala, od kojih su naj- 

vaZniji: anortit-diopsid, anortit-albit, anortit-nefelit, diopsid- 
anortit-albit, diopsid-forsterit-kremen i t. d. 

BIBL.: The evolution of the igneous rocks, Princeton 1928. M. T-r. 

BOWENOVA BOLEST je jedno ili više oštro ograni- 
čenih, ponešto uzdignutih sivosmeđih ili smeđecrvenkastih 
žarišta, kojima se površina više ili manje ljušti. To je 
prethodni stadij raka ili — po mišljenju nekih — blagi 
oblik samog raka. SR 

BOWER, Frederik Orpen, * 1855, engleski botaničar, 
dugogodišnji profesor u Glasgowu. Radio je uglavnom 
na sustavu i razvitku papratnjača. G. 1908 izdaje djelo 
The origin of a Land flora. U većem broju rasprava u 
Annals of Botany donosi svoja istraživanja o razvitku 
paprati, a 1923—28 izdaje o njima prekrasno, zaokruženo 
djelo The Ferns u tri sveska. Svoje životno djelo izdaje 
pod naslovom Primitive Land Plants, London. 1935. B. je 
utjecao i na istraživanja našeg botaničara L Horvata, 
koji je objavio o sistematici paprati veći broj rasprava u 
domaćim i stranim časopisima. L P. 

BOYER, Paul, Ж 1865, francuski slavist. Posvetio se na- 
stavi te je tijekom svojega dugog službovanja izobrazio 
velik broj francuskih i stranih poznavalaca ruskoga jezika. 
Od 1891 do 1937 bio je profesor na Školi istočnih jezika u 
Parizu i upravitelj te škole od 1908 do 1936, stekavši velike 
zasluge za napredak slavistike u Francuskoj. Bio je među 
osnivačima Instituta slavenskih nauka u Parizu, a knjižnicu 
škole slavenskih nauka u Parizu učinio je jednom od naj- 
većih slavističkih knjižnica u Evropi. Njegovom zaslugom 
povećan je broj katedra za slavenske jezike u Parizu; i 
hrvatski se jezik naučava u Parizu od 1920. 

BIBL.: L'accentuation du verbe russe, Pariz 1895; Les populations 
finnoises des bassins de la Volga et de la Kama (u suradnji sa Smir- 
novim), 1898; La langue et la littérature en Bosnie-Herzégovine, u 
knjizi La Bosnie et l'Herzégovine, koju je uredio Louis Olivier, Pa- 
riz 1900; Un vocabulaire frangais-russe de la fin du XVe siecle, 


extrait du grand insulaire d'André Thevet, Pariz 1905; Manuel pour 
Pćtude de la langue russe (u suradnji s N. Speranskim), Pariz 1905. 


LIT.: Mélanges publiés en l'honneur de M. P. B. (Travaux publiés 
par l'Institut d'Etudes Slaves, IL), Pariz 1925. J. D-e. 


BOYLE, Robert, Ж Lismore 
(Irska) 25. I. 1627, t London 
30. XII. 1691, engleski kemicar, 
fizičar i filozof. Prvi je izra- 
Zio zakon, da je kod konstan- 
tne temperature obujam nekog 
plina ovisan o tlaku, pod ko- 
jim se plin nalazi (— Boyle- 
Mariottov zakon). Kao kemi- 
Car pobijao je hipotezu o sa- 
stavu sviju tvari iz četiri pra- 
tvari i izrazio mišljenje, da se 
sva materija sastoji iz mnogo 
elemenata. Kemijski elementi 
se ne mogu rastavljati na je- 
dnostavnije sastavine. Po nje- 
mu se čestice jednog elementa 
razlikuju od čestica drugog po 
vrsti i veličini. B. jasno razli- 
kuje smjese od spojeva te ke- 
miji postavlja zadatak, da 
otkriva sastav tvari (> analiza). Bavio se je napose ekspe- 
rimentalnim radovima s područja kemije i fizike. Bio je i 
alkemičar i pokušao je dobivati zlato. Objelodanio je 
mnogo prirodoslovnih, filozofijskih i religioznih djela. H.I. 

BOYLESVE, Renć, * La Haye-Descartes 17. IV. 1867, 
T Pariz 14. I. 1926, književno ime francuskog pisca (Renć 
Tardivaux). B. nije pripadao nikakvoj književnoj skupini; 
umjerenjak u životu imao je u literaturi jednu strast: 
crtati život, unijeti u nj nešto poezije, do potrebe malo ga 
ironizirati. Poznatija su mu djela Le Médecin des dames 
de Néans (1896), Le parfum des îles Borromées (1899), 
Mademoiselle Cloque (1899), Becquée (1901) La lecon 
d'amour dans un parc (1902), Madeleine jeune fille (1912), 
Elise (1921). Bio je élan Francuske Akademije. — Prijevod: 
N. Andrić, Miris Boromejskih otoka, ZB, Zagreb 1918. 

LIT.: A. Chauvigné, Le Jardin secret de R. Boylesve, 1927. D. št. 

BOZDECH, Emanuel, * Prag 21. VII. 1841, T 10. X. 1889, 
češki dramatičar. U velikoj borbi za češko kazalište dao je 
B. značajan prilog. Pošto je u Pragu podignuto Provizorno 
kazalište (1862), Bozdéchove drame Z doby kotilionüv 
(1867) i Baron Goertz (1868) znače najveći uspjeh ovoga 
kazališta, koje je bilo preteča Narodnog kazališta (Náro- 
dní divadlo). Osim spomenute karakterne tragedije sa sa- 

držajem iz švedske povijesti 18. st. B. je pisao komedije i 
šaljive igre iz dvorskog života Rudolfa, Marije Terezije i 
Napoleona. Njegov dramatski rad, koji je nastao najvećim 
dijelom pod utjecajem francuskog suvremenog kazališta (E. 
Scribe), nije se zadržao dulje na češkoj pozornici, i ako je 
sedamdesetih i osamdesetih godina značio mnogo za afir- 
miranje češkog kazališta. B. se ogledao i u pripovijetki i 
kazališnoj kritici. Zbirka pripovijedaka Novelky (1877) pi- 
sana je lakim stilom, a daje prikaz češkog praškog i ple- 
mićkog društva. Književni i kazališni uspjeh nije bio sta- 
lan, pa to Bozdčcha nije zadovoljavalo, a kako je bio ne- 
obično ambiciozan i uzbudljiv, čini se, da je ovaj zaslužan 
dramatičar Nerudina vremena sim učinio kraj svome životu. 


LIT.: O. Fischer, К dramatu, 1919; Jos. Durdík o prvim dramama u 
Kritici, 1874; Jar. Vrchlicky, Studie a podobizny, 1892. Lj. J-e. 

BOZNANSKA, Olga, * Krakov 1865, poljska slikarica. 
Učila je slikarstvo u Krakovu i Minchenu. Živeći u 
Krakovu slikala je portrete i intćrieure većinom u sivom. 
Od 1898 živi u Parizu. J. B-6. 

BOZVELI, Neofit, * Kotao između 1780 i 1783, +T Hilen- 
dar 1848, bugarski preporoditelj i književnik. Krajem 18. 
st. postao monah u hilendarskom manastiru. Od 1813 do 
1838 bio je taksidiot u manastiru u Svištovu. G. 1838 do- 
šao je u Carigrad, gdje je bio na čelu borbe narodnog sve- 
ćenstva. G. 1840 postaje protosinđel trnovske mitropolije. 
Oklevetan zatočen je 1841, a tek 1844 oslobođen zauzima- 
njem Stefana Bogorodija. G. 1845 vodi borbu protiv pa- 
trijaršije i fanarskog svećenstva, pa ga stoga 1848 zatoče u 
samostan Hilendar, gdje i umre. 

Izdao je u samoj 1835 šest knjiga za bugarsku djecu pod zajedni- 
čkim natpisom Slavjanobolgarskoje djetovodstvo (odobrio i podupro 
Srpski knez Miloš Obrenović, a blagoslovio mitropolit Srbije Gospodin 
Petar). Dalja su mu djela: Kratkaja svjaštennaja istorija i svjaštennij 
katihizis (1835); Mati Bolgarija (1874—76); Prosvještenij evropejec po- 
lumertaja Mati Bolgarija sin Bolgariji (1872) i dr. 

B. je književnik zdravoga i budnoga bugarskog duha, koji je pra- 
vilno shvatio značenje škole za narodni razvitak Bugara. Njegova su 
djela dokumentarna za upoznavanje bugarskog života njegova vremena. 

LIT.: M. Arnaudov, N. B., život, djelo, epoha, Sofija 1930. I.E. 

BOŽAK — Amulet, Agnus Dei. 

BOŽDARI, Mihajlo — Boždarović. 

BOŽDAROVIĆ, dubrovački bogati trgovački rod, koji 
je poslije velike trešnje od 6. IV. 1667 u prorijeđene vla- 
steoske redove bio uveden po prvi put 30. VII. 1667, zatim 
ponovno još i 13. L. 1696. Svoju pučku lozu vuče iz kuće 
Caćkovića (da Chiachkoichi), iz naselja Dubrovačka Rije- 
ka-Ombla. 

U genealogijama pučkih Antunina, u kojih je bratstvo od 
roda B. 6. I. 1685 primljen Vlaho Franjin, rod se vodi pod 
imenom »Bosdari da Ombla«. Kako se iz tih genealogija 
razabira, iz Omble se od roda po trgovačkim poslovima 
Prvi otpravio u svijet sin Vlahuše »Boždareva« Miho, koji 
je u beogradskoj dubrovačkoj koloniji u 16. st. osnovao 
jedno od najboljih trgovačkih poduzeća. Iz iste kuće po- 
tječe Matej Džora Boždarović (Mateos di Zorzi Božidari, 
merkatus Belgradi), koji je 15. XII. 1567 dao Dubrovčaninu 
Marinu Nik. Temperici (1534—98), da s čakavsko-kajkav- 
skog latiničkog predloška prepiše bosanskom ćirilicom 
poznato djelo Hortus animae to je reći raj duše (isp. Djela 
HA, knj. 31, str. XV—XCV). Svoje prezime rod je dobio 
od krsnog imena svoga djeda »Boždara« (dal nome proprio 
di Bosedar loro avo). 

Na čelu dubrovačkih kuća B. stoje braća Miho, Frano, 
Jakov, dok je četvrti brat Boždar, vrativši se iz Beograda, 
svoju trgovačku kuću osnovao u Anconi. Miho se, došavši 
u Dubrovnik oko 1630, oženio Lukrecijom, kćeri trgovca 
Nikole Michaelija, i iz njihova braka uz ostale potječu 
isusovac Nikola i svećenik-kanonik Petar, a iz braka Mi- 
hova brata Frana s Pavom, kćerkom trgovca Ive Gleđevića, 
kapucin Miho (isp. J. Kavanjin, Stari pisci XXII, str. 176, 
pjev. X, kitica 55). Marija BoZdareva, nesuđena ljubav 
Ignjata Đurđevića (Dordiéa) (isp. Stari pisci XXIV, 330), 
a kasnije žena Bone Marina Kaboge, upravo je unuka Mi- 
hova, iz braka njegova sina Vlaha s Orom Džona Pal- 
motića. 

1. Mihajlo Andelo (Boždari, griješkom zvan i Angeli 
Mihajlo), * Dubrovnik 1654, + Monte Santo nella Marca 
(blizu Loreta) 1729; kapucin, asketski pisac. Škole počeo 
učiti kod isusovaca, ali poslije trešnje 1667 njegovi rodi- 
telji Frano i Pava, rođ. Gleđević, preseliše se u Anconu, 
a s njima i Mihajlo. G. 1669 iz Ancone prijeđe u Picenu, 
gdje stupi u kapucinski red. Kad je nakon novicijata 
svršio još i filozofiju i teologiju, bio je u redu najprije 

propovjednik, zatim zbog slaba zdravlja profesor filo- 
zofije i teologije kapucinskom podmlatku. U talijanskoj 
kapucinskoj provinciji imao je sve časti do provincijala, 
a 1712 bio je izabran i generalom cijeloga reda. Poslije 
šezdesete godine života povukao se sa svih položaja i u 
potpunoj povučenosti u 75. godini umro. Poslije odlaska 
iz Dubrovnika 1667 nije se nikad više vraćao u nj, ali se 
zato javljao svojoj sestri hrvatskim pismima, od kojih su 
se neka sačuvala u knjižnici dubrovačke Male Braće. Djela 
su mu ostala u rukopisu, a tiskom je izdao samo: Breve 


metodo per far bene gli esercizi spirituali. 
LIT.: C. B. Ш., s.v. Fr. Michael Angelus Bosdarius, Ord. Capuccin. Е.Е. 


2. Nikola, * Dubrovnik 20. X. 1642 (1640?), + Arezzo 27. 
VI. 1699, isusovac, vrstan propovjednik. Propovijedi na 
talijanskom jeziku, gotove za tisak, latinske pjesme i be- 
sjede bile su vlasništvo njegovih sinovaca u Anconi. Bic 
je rektor kolegija u Dubrovniku i Arezzu. 

LIT.: Sommervogel, I., s. v. Bosdari; Bašić, Elogia; C. B.; Dolci, 
Fasti; Appendini, Notizie, II. M. V. 

3. Petar, Ж Dubrovnik 1647, + Rim 1684, doktor obojega 
prava, kanonik sv. Jeronima u Rimu, imenovan biskupom 
Macerate, ali je iste godine umro. Ostavio je u rukopisu 
više spisa vrlo različita sadržaja: pjesničkoga, povijesnoga, 
pravnoga i moralističkoga. 

LIT.: S. Ljubić, Dizionario biografico, Beč—Zadar 1856. U 

BOŽETEH, ban hrvatski, banovao je u vrijeme narodne 
dinastije oko 1030, a spominje ga Petar Krešimir IV. u 
svojoj ispravi, izdanoj u Ninu 1062, među banovima, koji 
su vladali za njegovih prethodnika. J. G-c. 

BOŽIČ, Janez, * Nova Vas (kod Bleda) 15. X. 1829, 
+ Korte (Koruška) 28. V. 1884, slovenski pisac i svećenik. 
Gimnaziju i bogosloviju svršio je u Ljubljani. Najprije je 
dvije godine bio kapelan, a zatim je dobio mjesto suplenta 
na gimnaziji na Rijeci (1856—58). Iza toga je išao u Beč, 
gdje je učio klasičnu filologiju. Ondje je preveo na slo- 
venski Platonova Kritona i Apologiju (1862). Vrativši se 
1864 u Korušku uređivao je u Celovcu Einspillerova »Slo- 
venca«, a surađivao je i u »Besedniku«. Radi svoga novi- 
narskog rada bio je dosta progonjen. Umro je kao umiro- 
vljeni svećenik. Vrijedno je zabilježiti, da je preveo po- 
znatu Stowe-Beecherinu pripovijest iz života američkih 
crnaca pod naslovom Stric Tomaž, ali življenje zamorcov 
v Ameriki od Hariete Stowe. Svobodno za Slovence zdelal 
J. B. Celovec 1853 (u nas je ta pripovijest poznata pod 
imenom Čiča Tomina koliba). Kasnije je u zajednici s M. 
Frelihom u Ljubljani izdao Koledar za Slovence s podo- 
bami, v poduk in kratek čas, za prestupno leto 1856. Z.D. 

BOŽIČEVIĆ (rođ. Krajno- 
vić), 1. Ema, * Ogulin 18. II. 
1879, spisateljica. Pučku i 
građansku školu svršila u 
Ogulinu. Piše pripovijetke i 
priče za djecu. Pored priloga 
tiskanih u časopisima (Sa- 
vremenik, Mladi Hrvat) i no- 
vinama izdala je knjige priča 
Čaroban svijet (Zagreb 1916), 
U carstvu ispunjenih želja 
(Dubrovnik 1923) i omladin- 
ski roman Alemka (Zagreb 
1918). A. B-c. 

2. Juraj, * Šušnjevo Selo 
15. VII. 1877, redovni profe- 
sor tehničkog fakulteta u Za- 
grebu. Srednju je školu pola- 
zio u Rakovcu (Karlovac), a 
sveučilišne nauke slušao u 
Zagrebu i Beču. Služio je na 
gimnazijama u Dubrovniku, Zadru i Splitu. Od 1919, tada 
na visokoj tehničkoj školi u Zagrebu, a sada Tehničkom 
fakultetu, predaje deskriptivnu geometriju, perspektivu i 
praktičnu fotografiju. 

Objelodanio je više naučnih radova iz područja geome- 
trije, gdje je naročito zanimanje pokazao za ravne i pro- 
storne krivulje. Osobitu je plodnost pokazao u pisanju 
srednjoškolskih knjiga iz geometrije. U ZNŽO opisao je 
život i običaje svoga rodnog mjesta, a za ljubitelje foto- 
grafije napisao je Uputa u fotografiju (Zagreb 1927). V. N-e. 

BOŽIĆ (deminutiv od imenice Bog »mali Bog«), kršćan- 
ski blagdan, kojim se slavi rođenje Isusa Krista, Bogo- 
čovjeka i Spasitelja u ljudskom liku, od BI. Dj. Marije u 
Betlehemu. Slavi se na 25. prosinca. Pojam Božića krije u 

sebi jedno od najvećih i najzamašnijih otajstava kršćan- 
ske vjere. Ono nas sjeća događaja, kad je među ljudima 
u točno određeni povijesni čas vidljivo ostvareno djelo 
utjelovljenja druge božanske osobe ili Sina Božjega tako, 
da je ta osoba nerazdjeljivo povezala bivstvovanje Božje 
i čovječje naravi u jedan subjekt, nazvan u zemaljskom 
Životu Isus Krist Spasitelj. Tajna utjelovljenja Sina Bo- 
žjega počela se zapravo ostvarivati od časa, kad je arhan- 
đeo Gabrijel navijestio Bl. Dj. Mariji, da će utjecajem 
sile Duha Svetoga čudesnim načinom začeti i roditi Isusa 
Krista (što se slavi na 25. ožujka blagdanom Navještenja 
Bl. Dj Marije). Ali na Božić slavi se za čovječanstvo vi- 
dljivo ostvarenje te tajne, jer je rođenjem malena djeteta 
u ljudskom liku ugledao svijetlo svijeta i taknuo zemlju 
onaj, koji u sebi sjedinjuje neizmjerno dostojanstvo druge 
božanske osobe ili Sina Božjega, što kao Bog bivstvuje od 
vijeka, s pravom ljudskom naravi, t. j. ljudskom dušom i 
tijelom, spomoću kojega će na zemlji izvesti djelo ljudskoga 
Otkupljenja. Ovu tajnu dubokoumno i duhovito izražava 
nadahnuti pisac N. Zavjeta, na pr. sv. Ivan apostol i evan- 
đelist riječima: »I Riječ je tijelom postala i nastanila se 
među nama« (Iv. 1, 14), te sv. Augustin i sv. Ivan Zlatousti 
dubokim riječima: »Bog se počovječio, da se čovjek može 
pobožanstveniti«, „Ө; 

B. u liturgiji. Slavi se 25. XIL, premda dan rodenja Isu- 
sova nije povijesno zajamčen. Klement Aleksandrijski 
(Stromata I, 145/6) spominje ga 18. i 19. IV. i 29. V. 
Knjiga »De pascha computus« iz g. 243 stavlja ga na 28. 
ožujka. Prvi spominje 25. prosinca kao rođendan Isusov i 
kao crkveni blagdan Isusova rođenja t. zv. Kronograf iz 
g. 354. Božićni je blagdan uveden po svoj prilici u Rimu, 
i to najkasnije u doba Julija I. (337—352) ili njegova naslje- 
dnika Liberija (352—366). U Rimu se B. od davnine oso- 
bito svečano slavio u bazilici Sancta Maria Maior, koju je 
podigao papa Liberije. Na mozaiku u apsidi ove bazilike 
proslavio je Siksto III. (432—440) dogmu efeškog crkvenog 
sabora, da je Bl. Dj. Marija Bogorodica: 2«oroóxos. Za bo- 
Ziénu je svetkovinu izabran dan 25. prosinca po svoj pri- 
lici zato, jer se Navještenje slavilo 25. ožujka. U pogan- 
skom se Rimu slavila svetkovina Natalis Solis Invicti, 
nepobjedivog Sunca, koje se оа 21. prosinca sve vise 
diže na obzorju, dani postaju duži, a sunce pobjeđuje 
tminu. To je za pogane bio svečani dan početka novoga 
života u prirodi. Car je Aurelijan podigao veliki hram 
nepobjedivom Suncu i posvetio ga upravo 25. prosinca 274. 
Na ovaj je dan kršćanska Crkva prenijela blagdan Kri- 
stova rođenja, pa je tako istisnula pogansku svetkovinu 
nepobjedivog Sunca. Starac Simeon zove Isusa svijetlom 
za prosvjećenje pogana (Luka 2, 32), a mnogi sveti oci, 
kao na pr. sv. Ciprijan i sv. Ambrozije, zovu Isusa upravo 
suncem. I hrvatska narodna pjesma, koja u svojoj srži po- 
tječe iz pretkršćanskog doba, kao da istovjetuje malog 
Isusa, »Božića«, sa suncem: Granu sunce iza brda, — Nije 
Sunce, nego Božo. 

Već se za vrijeme Grgura Velikoga božićna svetkovina 
odlikovala time, što je papa služio tri mise: prvu u bazilici 
Sancta Maria Maior, drugu u crkvi sv. Anastazije na Pala- 
tinu, a treću u bazilici sv. Petra. Prva je misa nasljedovanje 

božićnog bdijenja u jeruzalemskoj crkvi. Doskora se ova 
misa služila o ponoći, po svoj prilici poradi analogije s ri- 
ječima knjige Mudrosti 18, 14/15: »Dum... nox in suo 
cursu medium iter haberet, omnipotens sermo tuus, Do- 
mine, de coelis a regalibus sedibus venit«. Druga je misa 
bila namijenjena carskom dvoru na Palatinu, gdje je bila 
podignuta crkva S. Anastasia, po uzoru jeruzalemske crkve 
u čast uskrsnuća Isusova. Tek kasnije prenesene su u ovu 
crkvu moći sv. Anastazije, pa je i sama crkva prozvana po 
njoj. Druga je božićna misa bila zapravo misa u čast sv. 
Anastazije, dok se Božić samo komemorirao. Danas je 
ostala samo još komemoracija sv. Anastazije. Treću je 
misu papa isprva svečano služio u bazilici sv. Petra, ali 
budući da je ona bila odviše daleko, izabrana je kasnije 
kao postajna crkva za dnevnu božićnu misu bazilika Sancta 
Maria Maior. Tako je prema mjesnim prilikama Rima na- 
stao običaj, da papa služi na Božić tri mise. Kasnije se taj 
običaj protegnuo i na ostale svećenike. Već su se zarana 
počeli tražiti mistički razlozi za taj običaj, pa već Gela- 
sianum u današnjoj popričesnoj molitvi veli: »trina cele- 
bratio competit mysterio beatae Trinitatis«. Danas se 
obično veli, da nas tri božićne mise sjećaju trostrukog ro- 
denja Kristova: od vijeka od Oca, u Betlehemu od Djevice- 
Majke i po milosti Duha Svetoga u ljudskim dušama. 
Premda ovo tumačenje nije povijesno točno, ipak imade 
neku osnovu u liturgiji, jer se doista sva ova tri rođenja 
Isusova spominju u današnjem bogoslužju, ako i ne odije- 
ljeno. Prema propisima crkvenog zakonika smije se po- 
noćka služiti samo u konventualnim i župnim crkvama. 
Za sve druge crkve treba (po Can. 821. $ 2.) apostolski 
indult. Kako je u nekim našim krajevima od pamtivijeka 
običaj, da se ponoćka služi nesamo u župnim crkvama, nego 
i u nekim filijalama i u drugim crkvama, može se taj obi- 
čaj u smislu Can. 5. i 30. trpjeti uz pretpostavku, da је 
osigurano nesmetano i dostojno služenje ponoćke. 

Stari zagrebački obred pokazivao je i u slavljenju Božića 
nekih osobina, kao na pr. svečani ophod prije velike mise 
(D. Kniewald, »Proprium de tempore« zagrebačke stolne 
crkve 1094—1788). 

В. u umjetnosti. U ikonografiji možemo razlikovati: 
starokršćanski zapadni tip slika o rođenju Kristovu 
(350—500), bizantski istočno-rimski tip (6. st.), slike kršćan- 
skog Zapada od 7. do 14. st., koje nastaju pod utjecajem 
Carigrada, renesansni tip, koji se razvija polovicom 14. st. 
i koji uglavnom preteže još i danas, te konačno slike, koje 
uz rođenje Isusovo prikazuju i poklonstvo pastira. 

Starokršćanski se tip javlja osobito na starokršćanskim 
sarkofazima. Mali Isus leži u košari ili na stolu, i to u 
vrlo jednostavnoj kolibici, koja je sprijeda otvorena. Uz 
Isusa vidimo uvijek vola i magarca, dok Gospa sjedi pokraj 
kolibice ne pokazujući neku posebnu vezu s malim Isu- 
som. Vol i magarac prikazani su zato, jer su crkveni oci 
jedno mjesto kod proroka Isaije (Is. 1, 3) i Habakuka (Hab. 
3, 2) dovodili u vezu s Kristovim rođenjem. 


Bizantsko-istočnorimski tip (6. st.) smjestio je malog: 
Isusa, vola, magarca, anđele i pastire u spilju. Samo dijete 
leži kao na nekom stolu. Nad spiljom je velika zvijezda, 
koja baca svijetlo na dijete. Bl. Djevica leži na počivalištu, 
a sv. Josip sjedi zamišljen, ali bez nutrašnje veze s ostalim 
osobama. Sprijeda je obično naslikan mali Isus, kako ga 
kupaju. Na ovaj su tip utjecali apokrifi. 

Za vladanja ikonoklasta pobjegli su mnogi carigradski 
umjetnici u Italiju, pa je tako u 7. i 8. st. prodro ovaj tip 
preko Ravenne na čitav zapad te vlada čitavom zapadnja- 
čkom umjetnošću sve u 14. st. 

Na bjelokosnom diptihu u riznici zagrebačke stolne crkve 
prikazano je rođenje Isusovo tako, da u sredini leži povit 
mali Isus, okružen volom i magarcem, lijevo je velika zvi- 
jezda, a ispod nje leži Gospa; desno dolje sjedi sv. Josip, 
duboko zamišljen, od Gospe odijeljen jednim drvetom. 

U 13. st. daju talijanski umjetnici ovoj slici novi oblik, 
kako to vidimo na mozaicima u Santa Maria in Trastevere 
i u Santa Maria Maggiore, ali koncepcija ostaje po svom 
sadržaju još uvijek carigradska. I u Francuskoj i Njema- 
čkoj vidimo i dalje sve do druge polovice 14. st. posve 
slično prikazivanje, pa čak i prizor Isusova kupanja. Inače 
umjetnici unose i na skulpturama i na slikama nov život 
u prizor rođenja Kristova. 

U drugoj polovici 14. st. nastupa u Italiji, Francuskoj i 
Nizozemskoj velika promjena. Majka Božja nije više ro- 
dilja. Ona ne leži, nego se zajedno s anđelima i drugim 
svecima klanja malomu Isusu, koji počiva na okrajku nje- 
zina plašta ili na slami. I sv. Josip postaje pomalo življi, 
te moli, ili vrši kakav koristan posao. Čitav je prizor pre- 
nesen u ruševine, koje otvaraju pogled u prostranu brdo- 
vitu krajinu. U visini se vide anđeli, kako pjevaju Gloria 
in excelsis Deo. Ovaj je tip nastao u Italiji. Prve tragove 
nalazimo već kod Giotta u Arena-kapeli u Padovi i osobito 
u kripti u Asizu: Gospa sjedi i drži u rukama malog Isusa. 
Fra Angelico da Fiesole, Filippo Lippi, Andrea della Rob- 
bia stvaraju prizore rođenja Kristova velike umjetničke 
vrijednosti i duboke pobožnosti. Rogier van der Weyden 
naslikao je za crkvu u Middelburgu u Brabantu (sada u 
Kaiser-Friedrich-Museumu u Berlinu) rođenje Kristovo, koje 
je u velikoj mjeri utjecalo na kasnije prikaze s ove strane 
Alpa: ispod ruševina, pokrivenih slamom, kleči Bl. Djevica 
pred djetetom Isusom; Dijete nije odjeveno i leži na podu, 
na okrajku Gospina plašta; lijevo od Djeteta drži sv. Jo- 
sip svijetlo i pazi, da ga struja zraka ne ugasi; lijevo iza 
Djeteta tri su mlada anđela; desno sprijeda kleči donator 
Petar Badelin, osnivač grada Middelburga. 

Motiv, kako anđeli navještaju pastirima rođenje Isusovo, 
rijetko je prikazan sam za sebe. Ovaj prizor slikaju veći- 
nom kao dodatak slici rođenja Kristova, osobito ako su na 
slici sjedinjena dva ili tri biblijska prizora: rođenje Isu- 
sovo, poklonstvo pastira i poklonstvo sv. Triju Kraljeva. 
Ova se tri prizora osobito rado sjedinjuju u t. zv. jasli- 
cama. Pastiri donose malomu Isusu svoje darove. Katkada 

vode sa sobom nesamo svoje stado, nego i Zene, djecu i 
svirače, pa je svaka od ovih skupina zanimljiva, ali cjelina 
gubi svoj biblijski značaj, jer se pozornost od malog Isusa 
i Gospe skreće na ove sasvim nebiblijske nuzgrednosti, 
koje ovakvim slikama daju često sasvim svjetovnu oznaku. 

Najstariji je valjda prikaz rođenja Isusova u Zagrebu re- 
ljef na spomenutom diptihu u riznici stolne crkve. U mi- 
salu čazmanskog prepošta Jurja (MR 170) iz 1495 prika- 
zuje inicijal P u trećoj božićnoj misi rođenje Kristovo, 
kako ga je slikao već Rogier van der Weyden. U svečanom 
misalu čazmanskog prepošta Jurja de Topusko, koji se 
čuva u riznici zagrebačke stolne crkve, ilustrirao je majstor 
božićne mise tako, da je za ponoćku (fol. VII.) naslikao 
starozavjetne tipove, za zornicu (fol. IX.) anđeo javlja pa- 
stirima rođenje Spasiteljevo, a za svečanu misu (fol. X.) 
Bl. Dj. M. klanja se novorođenom Isusu. U Strossmayero- 
voj galeriji znatnije su slike Klanjanje novorođenom Isusu 
br. 25. i 29. (firentinska škola 15. st.) i minijatura iz oficija 
ferrarskog vojvode Alfonsa I. (1505—1534). U đakovačkoj 
je stolnoj crkvi Ljudevit Seitz 1874 naslikao rođenje Isu- 
sovo spojivši ga s poklonstvom pastira. 

LIT.: Н. Leclercq, Nativité de Jésus, Dictionnaire d'Archéologie 
chrétienne et de Liturgie, XII./1., Pariz 1935; K. Künstle, Ikonographie 
der christlichen Kunst, 1., Freiburg i. B. 1928; A. Schneider, Katalog 
Strossmayerove galerije, 1., Zagreb 1939. D. K-d. 

Božićne igre. Liturgijska proslava Božića proširuje se 
od pamtivijeka i u crkvi i izvan crkve na vrlo različite 
načine. Tomu su razlog ne samo veličina vjerskoga miste- 
rija nego naročito općeljudski elementi, što su okupljeni 
u kršćanskom pojmu Božića. To je u prvom redu misterij 
djevičanskoga materinstva pa elemenat nevinoga djetinj- 
stva i obiteljske topline; k tomu pridolazi elemenat beza- 
zlenih pastira, koji se u književnim obradbama spaja s kla- 
sičnom odnosno renesansnom pastoralom; romantiku budi 
motiv Triju Kraljeva s Istoka kao i motiv Herodova po- 
kolja nevine dječice. Stoga je Božić izvor nadahnuća mno- 
gim crkvenim i pučkim običajima kao i pučkim i umjetnim 
književnim tvorevinama, koji vežu narodni život s crkve- 
nim, te su neko proširenje liturgijske proslave Božića, 

Tako se već u ranom srednjem vijeku uz božićnu li- 
turgiju razvilo parafraziranje ili tropiranje liturgijskih 
tekstova sa zanosnim napjevima (por. A. Zaninović, Pro- 
phetia cum versibus, Vjesnik za arheol. i hist. dalm., 50). 
Usto se razvila crkvena pjesma na latinskom jeziku u 
laganom pučkom metru (za razliku od književnoga klasi- 
čnog metra), koja je za božićno vrijeme stvorila lijep 
repertoir. Doskora su se takve pjesme presadile i u naro- 
dne jezike, pa su kod nekih naroda one bile prvi književni 
pokušaji na narodnom jeziku. Možda su to bile i u hr- 
vatskom narodu, jer baš neke hrvatske božićne pjesme 
idu među najstarije primjere hrvatskoga stihotvorstva, i 
to u onom laganom metru latinskih crkvenih pjesama. 

Najstarije takve poznate nam božićne pjesme zabilježene 
su u jednom glagoljskom rukopisu oko 1400, i to: Bog se 
rodi v Vitliomi, Va se vrime godišća i Proslavimo Oca 
Boga (vidi: J. Vajs u Starinama, 31, R. Strohal, Zbirka 
starih hrvatskih crkvenih pjesama, Zagreb 1916, i S. Ivšić 
u Građi, 14.). Sličnih pučkocrkvenih pjesama stvorili su 
Hrvati kroz stoljeća u velikom broju za sve božićne 
blagdane: za Stjepanje, Ivanje, sv. Mladence, Novu Godi- 


.nu i Bogojavljenje, od kojih je valjda najpopularnija Na- 


rodil nam se kralj nebeski. U tom se blagu, ma da je 
djelomično presađeno iz drugih kršćanskih književnosti, 
ogleda bogatstvo pjesničke invencije i melodije kod Hrvata 
(por. J. Lahner, Maleni Isus, opjevan u hrvatskim naro- 
dnim božićnim pjesmama, Hrv. Prosvjeta 1924 i mnoga 
godišta Svete Cecilije). 

Uporedo s popijevkom proširivala se božićna liturgija 
u zapadnoj crkvi već od 10. do 15. st. liturgijskim igrama. 
Jednu takvu božićnu liturgijsku igru (upravo za Tri Kralja) 
sačuvao je zagrebački »Missale antiquissimum« negdje iz 
g. 1100 na latinskom jeziku pod naslovom Tractus Stellae 
(objelodanio: F. Fancev u Narodnoj Starini, IV). Ova 
zagrebačka liturgijska igra ide među najstarije sačuvane 
primjere u Evropi. Slične su se igre prikazivale jamačno 
i po drugim većim hrvatskim mjestima. 

Daljnje proširivanje božićne proslave bile su dijaloške 
laude, što ih je od 13. st. razvio bičevalački pokret u Ita- 
liji. Kod nas ima malo tragova takvim dijaloškim božićnim 
pjesmama. U zapadnoj se Evropi iz liturgijskih igara, a 
u Italiji i iz lauda, razvila prava crkvena drama, koja je 
obrađivala na pučki način i božićne motive, naročito od 
14. do 16. st. Imamo dokaza, da je kod nas već u 15. st. 
postojala pučka božićna crkvena drama ili prikazanje Od 
rojenja Gospodinova, premda je sačuvana u nekoliko mla- 
đih rukopisa iz Zadra, Poljica i Krka (tekst izdao F. 
Fancev u Nastavnom vjesniku 36, V. Štefanić u Nast. 
vjesniku 41 i J. Gršković u Novostima, božićni broj 
1937). Imali smo i jedno prikazanje o Tri Kralja, koje se 
prikazivalo u Šibeniku 1615 (P. Kolendić u Građi, 8). 

I umjetni pjesnici nastavili su obrađivati božićne igre 
ili misterije, kao na pr. Francuz Arnoul Grćban u 15. st. 
i Španjolac Lope de Vega krajem 16. st. I mi imamo iz 
16. st. jedno takvo umjetno prikazanje Od poroda Jezu- 
sova, obrađeno poput pastorale, koje se donedavno pripi- 
sivalo Marinu Držiću, dok mu je autor možda Mavro Ve- 
tranović. U božićni krug mogu se pribrojiti i hrvatska pri- 
kazanja Od navišćenja Marijina, od kojih jedno potječe 
iz Zadra (tekst iz 17. st. izdao V. Štefanić u Nastavnom 
Vjesniku 38), drugomu je autor Bračanin don Sabić Mladi- 
nić (izdao tekst M. Valjavec u Akademijinoj zbirci Stari 
pisci XX), a treće je iz Dubrovnika (F. Fancev u Nast. vje- 
sniku 36); ovamo može ići i Porođenje Gospodinovo An- 
tuna Gleđevića iz 1703 kao i Anice Bošković Razgovor 
pastirski vrhu porođenja Gospodinova iz 1758. 

I u novije doba oživjelo je u Evropi zanimanje za bo- 
žićne igre. Flandrijski književnik Felix Timmermans imao 
je po svoj zapadnoj Evropi velikoga uspjeha svojim dra- 
matiziranim pripovijestima božićnog sadržaja. Poljak Adam 
Jablonski autor je božićne revije Božićni sajam, a Francuz 
Henri Tomasi baleta s pučkim božićnim elementima Les 
Santons. Vrlo dobru božićnu igru napisao je francuski 
književnik Henri Ghćon (Božić na trgu). Kod nas je An- 
tun Dobronić priredio kao božićnu igru s glazbom spome- 
nuto dubrovačko prikazanje Od poroda Jezusova, koje je 
1941 Vojmil Rabadan preradio u duhovnu igru Betlehem- 
ska zvijezda. Rudolf Matz, isto tako prema motivima na- 
rodne pjesme, priredio je Božićnu priču s glazbom. 

U stranom kršćanskom svijetu, pa i kod nas, ima u bo- 
žićnim običajima i pjesmama, t. j. u njihovoj biblijskoj 
fabuli ili simbolici, još dosta sačuvanih elemenata, u ko- 
jima se kriju ili zametci ili ostatci božićnih igara. Takva 
je na pr. u Italiji Cantata dei pastori, u južnoj Francuskoj 
Santons, a kod nas koledarski običaji s prigodnim božić- 
nim pjesmama, kićenje jaslica, prostiranje slame po kući 
i sl. Božidar Širola i Vel. Deželić ml. obnovili su male ritu- 
alne božićne glume u knjizi Kolede (Zagreb 1934). У. $. 

Božićne popijevke. U kršćanstvu se od davnine slave 
blagdani Bogojavljenja i rođenja Isusova. Prosdava tih dva- 
ju blagdana pada u isto godišnje doba, kad su poganski 
narodi slavili svetkovinu zimskog solsticija, t. j. vrijeme, 
kad se sunce počinje vraćati od južnog obratnika prema 
sjeveru. Kako su ti narodi sunce obožavali, bile su to svet- 

kovine pomladivanja sunca (mladoga boga = bošziéa). Kod 
tih svetkovina bilo je naročitih obreda i običaja, kod ko- 
jih su se pjevale i posebne pjesme. Kod Slavena su to 
bile »koledne svetkovine«, a spomenute su pjesme do dana 
današnjega (na pr. kod nas) zadržale ime »koleda«. Nekoji 
od spomenutih običaja živu još i danas (u hrv. Zagorju 
peče se hljeb kruha sa križem u aureoli, a zove se »koleda«), 
a isto tako i melodije, jer su narodi misli o božiću prenesli 
na »maloga Isusa«. — Tako je došlo do toga, da baš bo- 
žićne crkvene pjesme svakog pojedinog naroda odaju oso- 
bita svojstva narodne glazbe, pak se božićne pjesme sva- 
koga naroda posebnim poletom (na pr. češka »Narodil se 
Kristus Pan«) te nekom naivnošću i nježnošću (na pr. 
češka »Chtic aby spal tak spivala synačkovi«) odlikuju od 
ostalih crkvenih pjesama. To isto vrijedi i za hrvatske 
crkvene božićne pjesme. Neke podsjećaju još na pogansko 
doba, na pr. »Zdravo budi dijete drago« (u Hrvatskoj 
crkvenoj pjesmarici glazbenog pjevačkog društva »Vijenac« 
od 1919, a nalazi se već i u Pavlinskoj pjesmarici iz 1644), 
pa »Dober vam večer, gospodar,... to mlado leto po- 
hvalemo, to dete Jezusa molemo« (V. Žganec, Hrvatske 
pučke popijevke iz Međumurja). Druge odaju potpuno ka- 
rakter hrvatske pučke glazbe, na pr. poletna i prekrasna 
nopijevka, koja se još danas pjeva u Samoboru, »Oj pa- 
stiri, vjerni čuvari« (Hrvatski crkveni kantual, 1934), a svr- 
šava polovičnim završetkom, koji je karakterističan za hr- 
vatsku narodnu melodiku. Tako je čista narodna melodija 
i»Zdrav Kralj mladi« (iz Dekanovca u Međumurju), složena 
u 5/в mjeri. U tu skupinu može se ubrojiti i popijevka 
»Kada zvijezda« iz zbirke Đure Veljkovića od 1870, (Gra- 
dišće, Burgenland), te »Rodio se Bog i čovjek« (Kantual, 
str. 241) iz iste zbirke. Narodna je i »Uspavanka« iz Lupo- 
glava (Kantual, str. 240). 

U drugu skupinu idu popijevke, kojih melodije nije stvo- 
rio narod, nego su komponirane (kod nas!) i prodrle u na- 
rod. I među tima ima ih iz davnih vremena, a nekoje su 
upravo veličanstvene, na pr. »Narodil se je Kralj nebeski« 
оак str. 251), koju navodi і Cithara octochorda od 

U treću skupinu mogu se ubrojiti mnoge melodije bo- 
žićnih popjevaka, koje potječu iz zemalja zapadne Evrope 
(Njemačke, Italije, Francuske, Češke i Poljske), gdje se i 
danas pjevaju. Neke su složene tako, da se melodijskim 
i harmonijskim kretnjama ne protive duhu hrvatske naro- 
dne glazbe, a odlikuju se crkvenim duhom. Takve se po- 
pijevke mogu i nadalje pjevati, jer su dostojne crkve, a ne 
mogu zavesti na stramputicu naš puk u stvaranju novih 
pučkih melodija. Takve su popijevke U se vrime godi- 
šća i Spavaj, spavaj, ditiću iz Dalmacije i Hrvatskog 
Primorja. Melodije tih popjevaka nalaze se u Pastoralama 
za orgulje od Girolama Frescobaldija iz 16. i 17. st. Ovamo 
idu i >Š nebesa anđel sišao« (Kantual, str. 231) i »Kad 
djeva milost dobila« (Kantual, str. 233). Obadvije navodi 
Cithara octochorda, a poznate su od davnine u zapadnoj 
Evropi. 

U četvrtu skupinu mogu ići tuđe popijevke, kojima su 
strani orguljaši u hrvatskim crkvama kvarili ukus našeg 
naroda, jer one sadržavaju trivijalne plesne ritme, neukusne 
tekstove i melodije u rastavljenim sazvucima, što se pro- 
tivi hrvatskoj glazbenoj tradiciji, na pr. 

















Takve melodije tjeraju iz crkve i sami oni narodi, iz kojih 
su k nama došle. Zato će ravnatelj kora izvoditi u prvom 
redu one popijevke, koje odišu hrvatskim narodnim i 
crkvenim duhom. Uz te mogu se izvoditi i popijevke, što 
smo ih primili od drugih naroda, ako se ne protive duhu 
i karakteru naše narodne glazbe, a uz to su plemenite i 
dostojne crkve. F. D-n. 
Božićni običaji. Pod božićnim običajima ne misli se 
redovno samo na običaje na sam dan Božića, nego na cijeli 
skup narodnih predaja, koje počinju od prilike koncem 
studenoga pa se nižu do dana Sv. triju kraljeva; teško ih 
je poređati, kako slijede, jer se mnogi od njih ponavljaju 
ili produžuju na više dana ovoga doba (> Lucija, Očići, 
Materice, Djetinjci, Badnjak, Kralj, Mladenci, Stjepanje, 
Ivanje, Nova godina, Sv. tri kralja, Kolede, Betlehemari, 
Zvjezdari, Dvanaest dana). U poredbi s Badnjakom običaji 

Decza fivu, Kralyuju, kojufzi porafal : 
tifze muchis che nefzi pokoru podnaffal. 
IHvala adda JEfufTu, teh ovchicz paztirezu: 
kefzu vredne za nyega bile zleat kervczu, Amen. 

PJESMA »NARODIL SE JE KRALJ NEBESKI...« 
iz »Cythare octochorde« 


na sam B. u Hrvata su opéenito manje brojni, jer je teZište 
zapravo na badnjem večeru. Na sam se B. nastavlja odno- 
sno ponavlja čitav niz običaja, započetih na Badnjak (ili 
već i prije njega). Tako je na stolu na B. i poslije njega 
obavezno: iznikla pšenica, posuda s različnim žitkom, bo- 
žićna svijeća (ili više njih), a na ognjištu zapaljen panj — 
badnjak, zelenilo u kući ili na kući, razasuta slama ili 
sijeno, propisana peciva (kruhovi, kolači), koledanje, pu- 
canje i t. d. (> Badnjak). Računajući početak božićnih 
običaja, u užem smislu, od ponoćke, osobito značenje ima 
pohod na ponoćku (ponoćnu misu), običaj živo održan 
gotovo kod svih Hrvata. Na selu je ukorijenjen propis, 
da na ponoéku idu svi ukućani osim jednoga odrasloga 
zdravog čeljadeta te male djece i nemoćnih, i to uz zapa- 
ljene zublje od rascjepkana podesna drva. Značajan je 
narodni običaj na sam B. položaj (poležaj, poležnjak, polo- 
žajnik) ili polaznik (polaženik), t. j. gost, koji prvi dolazi 
u kuću na B. ujutro (rijetko već na Badnjak); takav po- 
sjetnik dolazi obično po dogovoru, jer nije svejedno, tko 
je. Ne valja da je žensko, jer bi to donijelo nedaću; treba 
da je zdrav, da mu sve ide od ruke, pa će tim djelovati 
i na boljitak cijele kuće; obično treba da čvrsto sjedne, 
dobrovoljno ili na prijevaru ukućana, da perad dobro nese 
i leže se; u nekim krajevima bude posipan žitom, a on 
često čarka vatru, da izazove iskre (u znak obilja); treba 
da bude dobro pogošten i da pohlepno jede, da iduća 
godina bude obilata; često ga i obdare. 

DOMACICA šARA »FINDZANOM« BOZICNA PECIVA 
Bogdašié (Suica — Bosna) 


Od brojnih posebnih božićnih jela značajno je gotovo 
svuda u Hrvata na selu pečeno bravče, ovca ili krme 
(zaoblica, pečenica, veselica), koje brižno hrane i kolju 
obično na dan sv. Tome ili dan prije Badnjaka (Tucin-dan, 
koje se ime pokušava objasniti time, što se taj dan bravi 
»tuku«). Iz plećne kosti bravčeta često se gata o idućoj 
godini (> gatanje u pleće). Na božićnom su stolu neizo- 
stavna i svetačna peciva, koja su još na Badnjak stavljena 
na stol, pa se blaguju na B. (ili i dalje ostaju neko vrijeme 
netaknuta. — Peciva svetačna). Selom obilaze u nekim 
hrvatskim krajevima na B. i druge dane čestitari pjevači 
(koledari, koleđani, kolijani) kupeći za to darove u hrani, 
piću, novcu. Dok je taj običaj danas održan još po ja- 
dranskom području i gdjegdje po njegovu zaleđu, a drugdje 
samo u ostatcima ili preudešen (> kolede), po sjevernim 
krajevima obilaze selom betlehemari (v.) s rasvijetljenom 
»štalicom«. Među različnim načinima i formulama hrvat- 
skoga božićnoga čestitanja (> čestitka) spominjemo u 
nekih južnih Hrvata mirboženje (osobito po Hercegovini, 
nešto u Bosni i Dalmaciji; ali i u Žumberku), t. j. čestitanje 
na B., na pr. uz riječi: »Mir Božić i do godine, u zdravlju 
i rahatluku (spokojstvu) da ga dočekamo!« (Hercegovina; 
pri tome obično muškarci stavljaju jedan drugomu desnu 
ruku na lijevo rame). Osim čestitaka izražavaju se želje 
za dobrobiti i obiljem još i darovima. Dok je u gra- 
đanstva taj običaj o B. neizostavan, na hrvatskom selu 
nije, odnosno darovi su posve druge vrste (osim koliko 
se selo u novije vrijeme pomalo povodi i u tome za 
gradskim navikama). U nekim krajevima kao da uopće 
nije bilo nikakva darivanja o B.; inače je božićni dar često 
jabuka, katkada i ukrašena, zatim orasi, lješnjaci, smokve, 
bademi, rogači i druge jestive stvari, koje se u nekim 
krajevima nižu u nizove, zvane na jugu grotulje (jer 
orasi i lješnjaci »grohoću« — šuškaju), a bude tu i dvopeka, 
kobasice, listova duhana i dr. U nekim se krajevima daje 





BOŽIĆNA PECIVA IZ VRBNIKA (otok Krk) 


199 


zaseban dar vodi (upravo zdencu), u koju se baca žita, 
vina, jabuka (osobito u užoj Hrvatskoj na sjeveru), često 
uz određenu izreku (na pr.: »Hladna vodo, ja ti dajem 
dara, a ti meni srećice i zdravlja!l« — Dalm. Zagora). 
Gdjegdje se daruju i domaćim životinjama posebna njima 
namijenjena peciva (stoci, peradi, pčelama), izrađena već 
prema vrsti životinja (na pr. u Srijemu. — Peciva svetačna). 

Na B. kao i na Badnjak ima jednaku ulogu zelenilo, bilo 
u obliku iznikle pšenice, bilo kao bršljan, lovor, imela, 
veprinac, božikovina ili kakva zimzelena grana, okićena 
ili neokićena, što se stavlja na sobnu gredu ili u kut se- 
ljačke sobe, u kome se nalazi stol, ili drukčije kako (> 
Badnjak). Među različnim vrstama božićnoga zelenila 
danas je i kod nas u građanskom B. neizostavno ma i 
najskromnije t.zv. »božićno drvce« (zvano i »bor« ili »je- 
lica«), koje građani kite i pod koje meću darove, dok ga 
na selu ima samo ovdje ondje. 

Od običaja, koji su kod Hrvata ograničeni samo na neke 
krajeve, vrijedi spomenuti paljenje vatre na otvorenom 
mjestu u nekim mjestima Dalmacije, koju zovu koleda 
(prema Kalendae, — kolede); u nekim dinarskim stranama 
(Kordun, Bosna) uobičajeni su o B. i ophodi čarojica (v.); 
a na različnim stranama se uobičajilo, da se upravo o B. 
ili na koji dan iza njega prvi put iza dulje stanke opet 
igra kolo, pa to ima u narodu neko naročito značenje 
(slično kao i o Uskrsu). 








BOŽIĆNA PECIVA 
S lijeva na desno: iz Lovasa (Srijem), Mrzlog Polja (Žumberak), 
Fojnice (Bosna) 


Veći dio hrvatskih božićnih običaja može se naći i u 
različnih drugih evropskih naroda. Tako badnjak-panj po- 
znaje dobar dio Italije, Portugala i Španjolske (odavle 
potječe i prva poznata vijest o tom običaju, kad biskup 
Martin od Bracare u drugoj polovini 6. st. zabranjuje, da 
se na ognjištu o B-u panj posipa plodinama i vinom), 
zatim južna Francuska, Engleska, sjeverna Njemačka i 
gotovo čitav Balkan — bilo u prošlosti bilo još i danas. 
Zelenilo (osim božićnog drvca) poznaju osobito srednjo- 
evropske zemlje sve do Engleske, ali i druge. Paljenje 
božićnih svijeća u Evropi je vrlo rašireno, a darivanje da- 
rova također. Naročito propisanih jela o B., u prvom redu 
kolača ili hljebova u različnim oblicima, ima mnogo, i to 
po čitavoj Evropi. Dosta je značajno, da o B. nema tako 
mnogo predaja u sjevernih, osobito istočnih Slavena, kao 
u drugih srednjoevropskih i južnoevropskih naroda. 

Na pitanje o podrijetlu i starini božićnih običaja u 
Hrvata lakše je dati odgovor na pr. o »božićnom drvcu« 
i o skrovito priređenim darovima (pod drvcem). Oba 
prodiru u građanske domove sjeverne Hrvatske iz susjedne 
Austrije, i to počevši negdje oko sredine 19. st. Iz gradova 
se »božićno drvce« širi i u seoske domove na sjeveru, 
a što dalje na jug, ima ga sve manje. Povijest toga drvca 
kod Nijemaca dosta je dobro poznata. Prve pouzdane 
vijesti o »božićnom drvcu«, okićenu jabukama, šećerom, 
hostijama, šarenim papirom i »zlatom«, potvrđuju u Strass- 
burgu početkom 17. st., premda su se u tom gradu i davno 
prije toga o Novoj godini nosile u kuću grane jele. Poslije 
se bilježe i zapaljene svjećice na drvcu (1785 u Strass- 
burgu). Običaj se lagano širio najprije među protestantskim 
Nijemcima, a početkom 19. st. i među njemačkim katoli- 
cima u Bavarskoj i Austriji. Tumačenja prvobitnoga zna- 
čenja i namjene božićnoga drvca ima više: dok jedni vide 
u njemu samo varijantu staroga veoma raširenog običaja, 
da se sa zelene biljke pojačava ili prenosi vitalitet i na 
ljude (i životinje), i na kraju ga dovode u vezu s t. zv. 
majskim drvom (v.), dotle drugi ne ulaze u njegovu bitnost, 
nego prikazuju njemačko božićno drvce kao nastavak ne- 
gdašnjega rimskog običaja postavljati u domovima pod 
konac godine u slavu Kalenda zelena drvca i na njima svje- 
ćice i plodove (na pr. G. Bilfinger). 

Zacijelo je kod božićnog drvca bilo prvobitno magičkih 
komponenata, na pr. zbog isticanja obilja (iduće godine) 
vješaju se različni predmeti, osobito jestivi. 

Darivanje u ovo doba veoma je star običaj, dobro poznat 
starim Rimljanima o Kalendama (v.). To je opći evrop- 
ski običaj i samo je varijanta novogodišnjih darova »boni 
ominis causa« (t. j. za znak obilja u idućoj godini — Nova 
godina). Hrvatsko darivanje vode (zdenca) može se tu- 
mačiti i kao žrtva vodi ili vodenim dusima. — Podrijetlo i 
prvobitno značenje polaznika — položaja nije još izvedeno 
na čisto. Slično lice poznaju i neki drugi narodi, pače sa 
sličnim imenima našemu polaznik. Osim Srba, kod kojih je 
taj običaj gotovo svuda poznat, nalazimo ga djelomično 
kod Slovaka, južnih Poljaka i Ukrajinaca, pa čak i Ma- 
džara. Polaznik je donosilac blagostanja i obilja. Za ostale 
neke pojedinosti običaja na B. > Badnjak. 

Iz svega se razabira, da su narodni običaji i vjerovanja 
o B., odnosno cijelom periodu oko B., različna podrijetla, 
starine i prvobitnoga značenja, i o tome se njihovu sinkre- 
tizmu stručnjaci uglavnom slažu. Tek jedni nastoje u njima 
pokazati prvobitno pretezanje manizma (v.), prema kojemu 
bi se većini ovih običaja dao naći izvor u štovanju pokoj- 
nika; drugi vide u nji- 
та  pretegu magizma 
(v.), i to osobito t. zv. 
početne magije, koja 
na početku nove godi- 
ne ima presudnu va- 
žnost; treći ističu lu- 
narne elemente dovo- 
deći veći dio ovih obi- 
čaja u svezu s mjese- 
com i njegovim utje- 
cajem na čovjeka i pri- 
rodu; četvrti pak upu- 
ćuju na sunčane ele- 
mente (i s tim u vezi 
tumače na pr. badnjak- 
vatru), a nalaze potvr- 
de tome i u čašćenju 
sunca u staro doba, 
kada se na pr. u rim- 
skom carstvu slavio 
upravo u ovo vrijeme 
ədies natalis solis in- 
victi« (rođendan nepo- 
bjednoga sunca), a taj 
je dalje u vezi s pro- 
slavom sunčanoga bo- 
žanstva Horusa u Egiptu i drugih sličnih pojava na bližem 
Istoku. Što se tiče cjeline božićnih običaja kod Hrvata i 
ostalih južnih Slavena, vrijedi tu kao i za većinu ostalih 
naroda Evrope ipak određeni sinkretizam, jer se može 
bjelodano pokazati, da su složeni od različnih gore nani- 
zanih komponenata. 


Što se na B. (zajedno s Badnjakom pa na Novu godinu, 
a dijelom i na Sv. tri kralja) tako značajno ponavljaju isti 
običaji odnosno produžuju kroz čitavo to vrijeme, obja- 
šnjava se povijesnim činjenicama o kolebanju datuma 
blagdana rođenja Kristova i Nove godine. Prvobitno se 
rođenje Kristovo slavilo 6. siječnja, sve do pod konac 4. st. 
S vremenom je crkva ustalila kao dan Božića 25. XII. (po- 
čevši negdje u 4. st.). Poslije je i početak Nove godine pre- 
mješten na taj isti dan, i to dvoje sjedinjeno. Tek kroz 
16./17. st. provodi se rastavljanje ovih dvaju blagdana, pa 
početak godine opet utvrđuje na 1. I. Vidan trag iz vre- 
mena, kada su B. i Nova godina (odnosno još prije B. i Sv. 
tri kralja) padali zajedno na isti blagdan, ostao je i u bo- 
žićnom folkloru Hrvata u spominjanom ponavljanju ili pro- 
dužavanju istih običaja, jer se narod još dugo držao uko- 
rijenjene stare navike, da je B. bio i početak nove godine. 
Stoga se u nekim krajevima na pr. božićni kolač naziva 
litnica, ili se na B. pjeva o »mladom ljetu«, ili se pače 
imenom /і піса, letnica označuje upravo sam B. (na pr. u 
Poljicima u Dalmaciji, u Prigorju kod Jaske i dr.). Samo 
naše ime ovoga blagdana, koji folklorski preteže nad svima 
ostalim u godini, umanjeni je oblik od »Bog« — dakle »mali 
Bog«, kao naziv maloga djeteta Isusa, koji je prenesen i na 
sam dan kao njegov naziv (kako je analogno, ali obrnuto, 
naziv blagdana odnosno večeri »badnjak« prenesen na neke 





BOŽIĆNI POKLON »GROTULJA« 
IZ OKOLICE LIVNA (Bosna) 

BOŽIĆNI POKLONI »GROTULJE« IZ DRINOVACA I GORICA 
(Hercegovina) 


obredne predmete toga blagdana). Iz gore navedenoga po- 
staje razumljivo, što se toliko običaja o B. (zajedno s Bad- 
njakom) odnosi na boljitak, sreću, prirod, zdravlje u idućoj 
godini kao na dan (negdašnjega) njezina početka. Od na- 
ziva ovoga blagdana izvođena su u prošlosti i neka naro- 
dna imena i prezimena — Božićko, Božitković (zacijelo 
oslanjajući se i na analogno latinsko Natalis). 

O božićnom običaju pravljenja i kićenja jaslica > Jaslice. 

LIT.: A. Meyer, Das Weihnachtsfest, seine Entstehung und Ent- 
wicklung, Tübingen 1913; H. Celander, Nordisk Jul, Stockholm 1928; P. 
Geiger, Weihnachtsfest und Weihnachtsbaum (Schweizerisches Archiv 
für Volkskunde, sv. 37.), Basel 1939/40; L. Weiser, Weihnachtsgeschenke 
und Weihnachtsbaum, Stuttgart 1923; O. Lauffer, Der Weihnachtsbaum 
in Glauben und Brauch, Berlin 1934; E. Schneeweis, Die Weihnachts- 
brüuche der Serbokroaten, Beč 1925; Isti, Grundriss des Volksbrauchs 
und Volksglaubens der Serbokroaten, Celje 1935; ZNŽO, Zagreb 1896— 
1940 (u različnim svescima, grada); T. Marković, Božićni običaji Hrvata 
u Bosni i Hercegovini (Etnograf. istraživanja i građa, knj. IL), Zagreb 
1940; M. Gavazzi, Godina dana hrvatskih narodnih običaja, IL, Za- 
greb 1937. M. G-i. 

BOŽIĆ, 1. Josip Dobroslav (»Zelimir Nebojko-Istinić«, 
»Radinić«), * Jošava kod Odžaka 11. IX. 1860, + Steelton 
Pa. 17. 1. 1900. Vrlo agilan bosanski franjevac. Osobito se 
istakao dušobrižničkim, organizacijskim, graditeljskim i pu- 
blicističkim radom, naročito među hrvatskim iseljenicima 
u Sjevernoj Americi. Napisao je više djela: Bosansko- 
hercegovačko agrarno pitanje (Senj 1886); Albanija (Sara- 
jevo 1892) it.d. Uredio je četiri godišnjaka Novoga Prija- 
telja Bosne (Senj 1888; Zagreb 1891; Senj 1894 i 1896). 


LIT.: Jelenić, Bio-bibliografija franjevaca Bosne Srebreničke, а Зан 


1925. tp. 
2. Klement, * kraj Zadra 1841, + Zagreb 13. I. 1893. 
Svršio pučku školu i gimnaziju u Zadru, pravo u pravo- 
slovnoj akademiji u Zagrebu. Nakon toga služio u a.-u. 
konzulatu u Sarajevu, odakle šalje dopise Pozoru. Kad je 
Pozor bio prisiljen preseliti se u Vojni Sisak, gdje izlazi 
kao Zatočnik, a zatim kao Branik (27. 111.—29. VII. 1871), 
B. je odgovorni urednik ovog posljednjeg. I nakon toga 
ostaje u uredništvu Pozora-Obzora do smrti. Zbog izvješ- 
taja o saborskoj sjednici 5. XI. 1885, kada je ban Khuen 
bio tvorno napadnut, B. je bio osuđen na 4 mjeseca za- 
tvora. U; 
BOŽIĆEVIĆ (Natalis), Frano, Splićanin, hrvatski i la- 
tinski pjesnik iz prve polovine 16. st., a od svoga učitelja 
Marka Marulića (1450—1524) mladi za 2—3 desetljeća. 
U književnoj povijesti spominjao se pod dva prezimena, 
humanističko-polatinjenim »Natalis, de Natalibus, Natali, 

(Fotografijski arhiv Hry Akademije) 
BOGORODICA SA SV. JAKOVOM I SV. DOMINIKOM 
Srednji dio oltarske slike u Đorđićevoj kapeli 


Dubrovnik, Crkva sv. Dominika 

(Fotografijski arhiv Hrv. Akademije) 
TRIPTIH. U sredini: BOGORODICA S ISUSOM I ANĐELIMA: lijevo: SV. GRGUR; desno: sv. MARTIN S PROSJAKOM; 
gore: KRIST NA KRIZU 


Dubrovnik, Crkva sv. Marije na Dančama 


BOZIDAREVIC 

(Fotografijski arhiv Hrv. Akademije) 
BLAGOVIJEST 
Dolje dijelovi s gornje slike: POKLONSTVO SV. TRIJU KRALJEVA I DOLAZAK DOMINIKANACA NA OTOK LOPUD 


Dubrovnik, Dominikanski samostan 

(Fotografijski arhiv Hrv. Akademije) 
TRIPTIH, DOLNJE SLIKE 


Dubrovnik, Crkva sv. Marije na Dančama 

(Fotografijski arhiv Hrv. Akademije) 
NIKOLA BOZIDAREVIC, Bogorodica na prijestolu (sa friptiha) 
Lopud, Franjevaéki samostan 


Nadali, Nadal« i pod hrvatskim »Božićević«, pa se do naj- 
novijega vremena (1928) vjerovalo i pisalo, da su to ra- 
zlične osobe. Kako je prezimenom Natalis nerazdruživo 
bio vezan (isp. G. Alačević, Bullettino, X., Split 1887) uz 
biografiju svoga učitelja M. Marulića (isp. D. Farlati, Illy- 
ricum sacrum, sv. IIL, 433—4), pa i uz zbirku svojih latin- 
skih pjesama, samo se Natalis smatrao Splićaninom, na- 
protiv, za B. se, naročito zbog njegova spominjanja u je- 
dnoj pjesničkoj poslanici Hanibala Lucića (isp. Stari pisci 
hrv., VI., 282), naslućivalo, da bi mogao biti porijeklom 
upravo Hvaranin, makar ga je već Jerolim Kavanjin u 
»Povijesti vanđelskoj« (pjev. VL, kit. 132) spominjao kao 
Splićanina. Iako je prema mišljenju H. Lucića među svo- 
jim suvremenicima bio »svim ostalim naprida pisnikom«, 
od njegova hrvatskog pjesništva danas se zna za njegov 
prijevod Pisni alit molitve gosp. Franciska Petrarke od dive 


Marije bogorodice pričiste i iz istoga rukopisa njegova 
Zdrave Marije daktica (»Prosvitli mi pamet. sfih gospoj 
gospoje, da počnem slatko pet kriposti ja tvoje...«). 

LIT.: T. Matić, Božićevićev prijevod Petrarkine kancone Vergine bella 
che di sol vestita, Građa za povijest književnosti hrvatske, IX., 87; 
P. Kolendić, Francisko Božićević i Franciscus Natalis, P. Popovića 
Prilozi, VIII., 272; G. Novak, Hvar, Split 1924. F.F. 


BOŽIĆNICA, seljački prosvjetni zbornik i kalendar. 
Pučki zbornik i kalendar, koji je izlazio od 1902, 1910— 
1914, 1921—1934 i od 1936 do danas. G. 1902 izdavao ga 
je Antun Radić, a kasnije u zajednici s bratom Stjepanom. 
Poslije smrti Stj. Radića uređuje ga njegova kći Milica 
Devčić, a 1940 uredila ga je Mira Košutić-Radić. U Božić- 
nici su izlazile izvorne rasprave Antuna i Stjepana Radića, 
namijenjene seljacima, o kulturnim, političkim i gospodar- 
skim te nacionalnim problemima. M.O. 

BOŽIDAREVIĆ. Ime dolazi u Dubrovniku od 15. st. Po 
svoj prilici nisu sva lica ovoga imena potekla od Božidara 
Vlatkovića poput slikara Nikole i Ivana, ali je vjerojatno, 
da su potekli sa Lopuda. U 15. i 16. st. to se ime piše 
Boxidarovich i Boxidarevich kao i Boxidari ili Bosidari. U. 

1. Ivan, # 9. VIII. 1521 kao župnik crkve sv. Stjepana na 
otoku Šipanu, sin slikara Božidara Vlatkovića i brat Ni- 
kolin. U oporuci od 6. VIII. 1521 spominje, da ima u zalogu 
od Stjepana Bratosaljića lijepu zbirku medalja, 144 na 
broj, a kod Vinka Beresića dug od 2 dukata za jednu 
sliku. Bio je kancelar u službi dubrovačke republike 1514 
do 1517. Malo je vjerojatno, da je kao svećenik bio slikar 
od zanata. Djela se njegova nisu sačuvala. 

2. Nikola (Nicolaus Ragusinus), + Dubrovnik 1517, du- 
brovački slikar. Otac mu je bio slikar Božidar Vlatković, 
a majka se je zvala Rusa. Porodica je bila vjerojatno sta- 
rinom s otoka Lopuda, a ne iz Kotora, kako neki misle. 
Prva je sačuvana vijest o njemu ugovor od 2. IX. 1476, 
u kojem se on obvezuje dubrovačkom slikaru Petru Ognja- 
noviću, da će tri godine »habitare con dicto Petharo et 
esse fidelis et obediens more boni famuli«, dok Ognjanović 
obećaje, da će ga u sve ovo vrijeme »držati u svojoj kući 
zdrava i bolesna, da će ga odijevati, hraniti, davati mu 
obuću i poučavati ga u svojoj umjetnosti«. Što se u toj 
ispravi kaže, da je B. »de Catharo«, iz Kotora, očita je 
zabuna ili pogreška. No već 7 mjeseci kasnije, 7. I. 1477, 
izjavljuje N. u dodatku pomenutom ugovoru, da kani poći 
u Mletke, ali dok bude u Dubrovniku, da će pomagati 
svom učitelju kod slikanja, koliko bude mogao. Vjerojatno 
je, da je doista otišao u Italiju, jer se tek sedamnaest go- 
dina kasnije javlja njegovo ime ponovno u Dubrovniku, 
zajedno s očevim, u ugovoru, kojim se 5. XII. 1494 obve- 
zuju, da će izraditi jednu sliku za porodicu Đorđića u 
dubrovačkoj crkvi sv. Dominika. Možemo dakle uzeti, da 
je N. sve ovo vrijeme bio u Italiji, gdje je usavršavao svo- 
je umijeće. Od 1494 do 1517 vijesti su o majstoru nešto 
brojnije, i to sve iz ugovora o izradbi slika u Dubrovniku 
i okolici. Posljednji je ugovor od 17. VI. 1517 za sliku u 
staroj dubrovačkoj stolnoj crkvi sv. Marije, a već u jednoj 
ispravi od 12. I. 1518 spominje se majstor N. kao mrtav, 
pa je vjerojatno, da je umro pod konac g. 1517. 


Od njega su se sačuvale samo tri sigurne slike, od njih dvije si- 
gnirane i datirane. 1. U staroj dvorani kapitula kraj sakristije u 
crkvi sv. Dominika u Dubrovniku nalazi se na svom prvotnomu mje- 
stu slika, koja prikazuje Bogorodicu s djetetom, anđelima i svecima. 
Bogorodica, ogrnuta raskošnim brokatnim plaštem, sjedi na ovisoku, 
arhitektonski lijepo raščlanjenu i ornamentiranu, a sprijeda kandela- 
brima uokvirenu prijestolju držeći božansko dijete, koje stoji u 
njenu krilu. Do njenih su nogu i gore anđeoske glavice. Lijevo stoje 
sv. Julijan i Jakov, a desno Dominik i Matej, u pozadini krajolik. 
Slika svršava gore trokutnim zabatom, u kojemu je naslikano Pola- 
ganje u grob s tri lika, koji su za polovinu manji od donjih. Iz do- 
njeg dijela glavne slike izrezan je kasnije četverouglat komad s dije- 
lom prijestolnog postolja. Kroz zid naime iza slike probijen je otvor, 
zatvoren željeznom rešetkom, kroz koji se vidi svetački relikvijar pre- 
nesen ovamo 1667 iz potresom posve razrušene stare dubrovačke 
stolne crkve svete Marije. — II. U dubrovačkom dominikanskom sa- 
mostanu nalazi se s otoka Lopuda ovamo prenesena slika, koja prika- 
zuje Blagovijest. Marija, odjevena raskošnom brokatnom haljinom, kleči 
desno prekrštenih na grudima ruku ispred široke kamene klupe. Pred 
klupom stoji kameni stolčić, na kojemu je otvorena knjiga. Na listo- 
vima napisane su riječi iz apokrifnog prvoevandelja apostola Jakova 
i evanđelja po Luci. Na prednjoj strani stolčića nalazi se u krugu 
talijanski natpis, koji kaže, da je »ljeta Gospodnjega 1413 dana 16. 
ožujka ovu sliku dao načiniti u čast Anuncijate Marko Blaža Kolen- 
dića, patron lađe«. Desno, u drugom planu slike, ima portik na 6 stu- 
pova s oblim lukovima, kroz koji se pruža pogled na daleku crkvu, 
ispred koje stoje četiri lika. Lijevo sprijeda kleči na mramornom 
podu arkanđeo Gabrijel blagosiljući desnom uzdignutom rukom, a li- 
jevom držeći žezlo s križem na vršku. Između Marije i Gabrijela stoji 
na tlu staklena vaza s liljanima. Gore u visini je Bog otac okružen 
brojnim anđeoskim glavicama. U pozadini je lijep krajolik s gorama, 
brežuljcima i nizinama, u kojega se sredini razabira pastir sa stadom 
ovaca. Na prednjem je rubu niskog postolja natpis: Insula Te Media 


BOZIDAREVIC 





(Fotografijski arhiv Hrv. Akademije? 


TRIPTIH IZ RADIONICE NIKOLE BOZIDAREVICA 
Dubrovnik, Crkva sv. Dominika 


Virgo quibus potest laudibus extollit. U sredini niske balustrade, koja 
odvaja prednji prizor od krajolika, nalazi se u krugu signatura: »Ni- 
colo Raguseo pinse«. Na donjem je rubu 5 manjih slika (predela), od 
kojih je srednja šira. Slike prikazuju (od lijeva na desno: 1. unutraš- 
njost jedne crkve s glavnim oltarom, na kojemu se nalazi slika Bogo- 
rodice. Pred oltarom kleče dva bijelo odjevena dječaka. Sprijeda lijevo 
i desno po četiri dominikanca klečeći; 2. Rođenje Isusovo; 3. Velik 
trgovački brod (valjda Kolendićev). Ispred broda u dva medaljona lik 
hogorodice s djetetom i lik sv. Blaža; 4. Poklonstvo sv. Triju Kraljeva; 
5. Krista, Bogorodicu i sv. Blaža ispred jedne lopudske crkvice, pred 
kojom kleči redovnik, dok se desno na moru bliži čamac pun domi- 
nikanaca, koji će se iskrcati na obalu Lopuda. — III. U dubrovačkoj 
crkvi sv Marije na Dančama nalazi se na lijevom pobočnom oltaru 
jedan Božidarevićev triptih u krasnom izrezbarenom starom okviru. 
Na srednjem polju prikazana je na prijestolju Bogorodica s božanskim 
djetetom, koje drži u lijevoj ruci grozd, okružena anđeoskim glavi- 
cama. Do njenih nogu kleči mali sv. Ivan. Na lijevom je polju pri- 
kazan sv. Grgur, a na desnom izvanredno umilni lik sv. Martina na 
konju, odjeven raskošnom haljinom, kako odsijeca komad svoga pla- 
šta, da ga dade siromahu. I konj je svečev bogato opremljen. Obadva 
Sveca stoje ispred niske ograde i zlatne pozadine. U gornjem polu- 
krugu prikazan je ispod duboka krajolika Krist na križu. Oko križa 
su Bogorodica i četiri svete žene. U donjem dijelu nalaze se tri manje 
slike, koje prikazuju: 1. Krunisanje jednog pape. Desno u pozadini 
Anđeoska tvrđava, do koje prilazi svečana povorka; 2. Svetoga Jurja 
u lijepu krajoliku; 3. Ustoličenje nekog biskupa. U pozadini konja- 
nici. Na prednjem donjem rubu prijestolnog postolja latinski natpis: 
»]517 mjeseca veljače«, a na desnom rubu signatura: »Nicolaus Rhagu- 
sinus pingebat«. — IV. U lopudskom franjevačkom samostanu čuva 
se jedan triptih, na kojemu su prikazani: ispred krajolika na prije- 
stolju Bogorodica, lijevo sv. Ivan Krstitelj, a desno sv. Juraj stojeći 
pa ubijenom zmaju. Oba lika stoje pred niskom ogradom i zlatnom 
pozadinom. Na postolju prijestolja nalazi se talijanski natpis, koji 
kaže: »Ljeta Gospodnjega 1513 dana 20. prosinca dao je ovaj oltar 
načiniti u čast sv. Marije Juraj Božidarević«. Dok К. Kovač kaže, 
da je barem Bogorodica nesumnjivo djelo našega majstora, drži Ljubo 
Karaman, da je ovaj triptih izvela tuđa, manje vješta ruka, pa da je 
slika valjda izrađena u umjetnikovoj radionici, iz koje je po nje- 
gcvu mišljenju proizašao i V. triptih lijevo od glavnoga oltara u du- 
brovačkoj crkvi sv. Dominika, па kojemu je na srednjem polju pri- 
kazana Bogorodica s djetetom u krilu stolujući na polumjesecu, a 
okružena brojnim anđeoskim glavicama. Na lijevom su polju prika- 
zani sv. Vlaho s modelom grada Dubrovnika i sv. Pavao, a na desnom 
Sv. Toma Akvinski s modelom stare dubrovačke stolne crkve sv. Ma- 
rije i sv. Augustin. Karaman drži, da je djelo nastalo, sudeći po nekim 


detaljima na modelu grada Dubrovnika, između 1481 i 1485, ali bi ovu 
sliku, upravo zbog vremena, u kojem je nastala, bilo teško povezati 
s radionicom majstora Nikole, koji u ovo vrijeme uopće nije bio u 
Dubrovniku. 


U dubrovačkoj lokalnoj slikarskoj školi, koja se bogato 
razvijala od polovine 15. do konca 16. st., a u kojoj su se 
istakli njeni predstavnici Matej’ Junčić, Lovro Marinov, 
Vicko Lovrin, Mihajlo Hamzić, Franjo Matejev i Blaž 
Držić, zaprema Nikola B. najodličnije mjesto. Zanimljiva 
je činjenica, da je on ostao neobično dugo pod vlasti 
svoga oca, koji ga istom 1514, tri godine pred njegovu smrt, 
otpušta >a nexu et potestate paterna«. Sve do danas nije 
razvojni tijek majstorove umjetnosti potpuno objašnjen, a 
niti su konačno utvrđeni uzori, za kojima se povodio. 
Uzima se, da je na nj utjecala umjetnost Vivarinija i Cri- 
vellija, a može biti i ona slikarskih škola talijanskih Marka. 
Spominjao se i majstor Louis Brea, koji je djelovao u 
Provansi i Liguriji. Duži je boravak u Italiji zacijelo 
odlučno utjecao na oblikovanje njegova stila. Ljubo Kara- 
man, koji je dao do sada najbolji prikaz umjetnosti našega 
majstora, drži, da je Nikola domaći i pokrajinski majstor 
po čitavom značaju svoje umjetnosti, po prednostima i 
nedostatcima svog slikarskog rada i majstor, koji još 1517 
slika na pozlaćenom drvenom fondu oltarske ikone, koje 
čine još napola bizantski utisak. Možda to i nije zakašnje- 
Icst, već svijesno htijenje. Na školu Vivarinija sjećaju na 
majstorovim slikama način cjelokupne kompozicije, tipovi 
i poredaj svetaca oko središnjeg lika Bogorodičina, na slike 
braće Crivellija obilna uporaba zlata na pozadini, halji- 
nama i svetačkim aureolama, pa vijenci anđeoskih glavica. 
Ali N. stavlja svoje likove često i pred svježe i lijepe 
krajolike, kojih dubinu postizava s pomoću zračne perspek- 
tive, dajući krajolicima mek і usrdan ugođaj. Na žalost, 
većina je B-evih slika znatno »restaurirana«, pa se o nji- 
hovu prvotnom koloritu dade malo što pouzdano kazati. 


BOZIDAREVIC — BOZJAKOVINA 


BOZIKOVINA 


U porodici majstorovoj bilo je više slikara. Kao njegov 
otac Božidar Vlatković i brat Don Ivan bio je i drugi brat 
njegov Blaž slikar, koji je, čini se, djelovao u Italiji, a 
slikar je bio i njegov jedini sin Kristofor, koji se spo- 
minje 1542 kao slikar jedne zastave »urešene različitim 
likovima, bojama i zlatom«. Od majstorovih učenika spo- 
minju se Ivan Nikolić iz Železnika, Petar Marković iz 
Konavlja i Marin, sin Radoja Vukčića, iz Trebinja. Nji- 
hova se djela nisu sačuvala. 

LIT.: I. Kukuljević, SUJ, Zagreb 1858; G. Gelcich, Dello sviluppo 
di Ragusa, considerato ne' suoi monumenti istorici ed artistici, Dubro- 
vnik 1884; K. Kovač, Nikolaus Ragusinus und seine Zeit. Archivalische 
Beiträge zur Geschichte der Malerei in Ragusa im XV. und der ersten 
Hälfte des XVI. Jahrhunderts (Beiblatt zum Jahrbuch des Kunsthisto- 
rischen Instituts der k. k. Zentral-Komission für Denkmalpflege, XI.), 
Beč 1917; Lj. Karaman, Umjetnost u Dalmaciji, XV. i XVI. vijek, 
Zagreb 1933; M. Kašanin, N. B. (Umetnički pregled I.), Beograd 1937; 
L.-H. Labande, Les Brea, peintres niçois des XVme et XVlme siècles 
en Provence et en Ligurie, Nica 1937; D. Westphal, Malo poznata sli- 
ака djela XIV. do XVIII. stoljeća u Dalmaciji (Rad mai pr и 

. Sch. 


1937. 

BOZIKOVINA, Ilex aquifolium L., je sredozemno-atlant- 
ski zimzeleni grm ili drvo iz istoimene porodice prostola- 
tičnica s eliptično duguljastim, na rubu trnovito narijetko 
nazubljenim kožastim listovima, bijelim  četveročlanim 
cvjetovima i skrletno crvenim okruglim koštunicama. Kod 
nas je ima tu i tamo u gorskim bukovim šumama, a inače 
raste uzgajana u vrtovima i parkovima. 

Porodica božikovinica (Aquifoliaceae) iz reda Celastrales 
(> prostolatičnice), kojoj osim ove naše biljke pripada još 
nekoliko vrsta istoga roda iz Južne i Sjeverne Amerike i 
istočne Azije, odlikuje se općenito kožastim, vazdazelenim, 
izmjenito poredanim listovima i pravilnim, četveročlanim 
ili peteročlanim cvjetovima, koji su na istoj biljci dijelom 
dvospolni, dijelom (zbog redukcije) jednospolni. Plod je 
koštunica. S. H-ć. 

BOŽIN (ili Božić), Antun, svećenik iz Jezera na Murteru 
(Šibenik), župnik u Vodicama 1703—12. Izdao je Oficij od 
nedilje svete (Mleci 1704, pretiskano još sredinom 19. st.) 
i katekizam Nauk maljahne dičice (Mleci 1704). 

LIT.: K. Stošić u Kršćanskoj školi XLIV., 12.; Isti, Sela šibenskoga 
kotara, Šibenik 1941; J. Aranza u Hrvatskoj Reviji 1940. K. S. 

BOŽINOV, Aleksandr, ж Svistov 1878, bugarski kari- 
katurist, ilustrator i slikar. Učio je u Sofiji kod Ivana 
Mrkvičke. Živio je u Münchenu. Obrazovao se pod utje- 
cajem grupe oko listova »Jugend« i »Simplicissimus«, a 
najvećma pod utjecajem Gulbranssona. Još u prvim godi- 
nama svoga umjetničkoga rada u Bugarskoj posvetio se 

karikaturi; okupio je pisce i pjesnike, s kojima je osnovao 
humoristički časopis »Blgaran«. I B. je sa svojim karika- 
turama živo sudjelovao u političkom životu zemlje napa- 
dajući s rijetkim humorom svoje protivnike. Od 1918 su- 
rađuje redovno u novinama desničarskog i nacionalnog 
karaktera. B. ima nepodmitljivo i vjerno oko. On radi 
svoje karikature samo linijom; to je jedna otmjena i posve 
točna linija, očišćena od potankosti, koja karakterizira 
cblik. Veoma je velik crtač; on je taj svoj linearni stil 
udario kao pečat cijeloj bugarskoj suvremenoj karikaturi, 
kojoj je postao nesamo osnivač, nego i učitelj. Stvorio je 
prije svega sliku lukavog i mudrog seljaka iz sofijskih sela, 
šopa, vječnu sliku oštroumlja, promećurnosti, zdravog 
smisla i zdrave životne filozofije bugarskog naroda. On je 
stvorio i slike sitnoga sofijskog činovnika, umirovljenika, 
koji živi po kavanama, niz pisaca, umjetnika, glumaca i 
bohema svoga pokoljenja. Veličanstven ilustrator dječjih 
knjiga, crtač Životinja u basnama; radi od vremena do 
vremena slike u uljenim bojama, od kojih su najbolje one, 
u kojima prikazuje i opet sofijskog seljaka s lukavim 
smiješkom. S tim malim brojem slika udario je temelje 
humorističke umjetničke slike u Bugarskoj, koja ima više 
nasljedovatelja među mladim umjetnicima. Njegove su 
karikature izdane u dva albuma: Karikature Al. Božinova 
(izd. »Hemus«) i Makedonija u karikaturi (izd. Makedonski 
znanstveni institut). N.M. 

BOŽITKOVIĆ, fra Juraj, * Svirče na Hvaru 5. VIII. 
1887, + Makarska 28. XI. 1938, prof. na franj. bogosl. u 
Makarskoj, neumoran u svestranom radu. Mnogo je radio 
u arhivima i štampao dosta dragocjenih priloga; dosta je 
njegovih radova ostalo u rukopisu. 

BIBL.: Glavna su mu djela: S. Bonav. doctrina de gratia et libero 


arbitrio, Marienbad 1919; Kritički ispit popisa bos. vikara і prov., 
Beograd 1935. St. P. 


BOZJACI — Templari. 


BOŽJAKOVINA, selo u župi i u kotaru dugoselskom s 
dvorom i državnim imanjem te uzornim gospodarstvom. Na 
početku 13. st. »posjed sv. Martina«, koji kralj Andrija II. 
darova valpotu Krakonu, ali mu ga zbog nevjere oduzme i 
1206 darova redu templara, koji to držahu do svoga uki- 
nuća, a tad dođe u posjed hospitalskog viteškog reda Iva- 
novaca priorata Vranskoga, koji ondje podigose mali 
kašteo. Po templarima-božjacima dobi Božjakovina svoje 
ime. Prvi svjetovni upravitelj priorata vranskoga bio je 
Ivan Tahi. G. 1529 oduze kralj Božjakovinu Tahiju, te je 
založi knezu Ivanu Karloviću Krbavskomu. Tahi založi sva 
prioratska imanja grofu Nikoli Zrinskomu i preda mu 
Božjakovinu kao miraz svoje sestre Jelene, žene Zrinsko- 
ga. Između Zrinskih i Tahija (Franje) bile su velike par- 
nice zbog B. G. 1585 popravljan je kašteo u B. na trošak 
zemlje, a 1591 popališe Turci B. Poslije je B. putem zaloga 
došla u posjed plemića Oršića, onda Jankovića, dok nije 
1601 opet došla u vlast Zrinskih, u vlasti kojih osta sve 
do njihova pada 1670. Prigodom zapljene imanja Zrinskih 
oplijenio je zapovjednik ivanićki Ivan Jakob Teuffenbach 
božjakovinsko imanje i dvore. G. 1685 založena je B. Ivanu 
Draškoviću za 18733 for. G. 1687 dobi B. sajamsko pravo. 
Draškovići urediše B. vrlo lijepo, okružiše dvor perivojem, 





ВОХЈАКОУІМА, Upravna zgrada drž. dobra, prije vlastelinski dvor 

BOZJAKOVINA, Gospodarske zgrade i silosi 


što je izveo isti vrtljar, koji je uredio perivoj carskoga dvo- 
ra u Laxenburgu. Zadnji od grofova Draškoviéa drZao je 
B. Ivan Nepomuk, koji je umro bez odvjetka, a otad 
(1858) prelazila je B. iz ruke u ruku njegovih nasljednika. 
G. 1896 ponudiše ovi B. hrv.-slav.-dalm. zemaljskoj vladi, 
koja je kupi za 1,910.144 Kr. 02 fil. i ondje uredi uzorno 
gospodarstvo, kod kojega steče velike zasluge tadanji pred- 
stojnik i upravitelj narodno-gospodarskog odsjeka, odsječni 
savjetnik dr. Ivo Malin. (Vidi Zakon od 13. III. 1897 o pro- 
micanju gospodarstva u kraljevinama H. S. D.). Kao uzorno 
gospodarstvo djeluje B. i danas s odličnim uspjesima. 
LIT.: 1. Kukuljević, Priorat vranski sa vitezi templari i hospitalci sv. 
Ivana u Hrvatskoj, Rad 81—82. EJ 
BOŽJA OVČICA (Coccinella septempunctata), poluku- 
glasti kukac, kornjaš od 8 mm. Na crvenu pokrilju ima 
7 crnih točkica. Ličinke su mu duguljasto jajolike, straga 
zašiljene, pa ako kornjaša ili ličinku dodirnemo, ispušta- 
ju iz sebe žutu, oštro mirišljivu krv. Božja ovčica i njezina 
ličinka hrane se ušencima, mnogo ih utamane i prema 
tomu su vrlo korisne. КВ: 
ВО2ЈА PLAHTICA ili kaloper (Chrysanthemum Balsa- 
mita L.), por. glavočika (v.), 60 do 120 cm visoka trajnica 
s uspravnom, u gornjem dijelu razgranjenom, fino dlaka- 
vom stabljikom. Listovi su joj oveliki, jajoliki, nazubljeni 
te ugodno mirišu po 
matičnjaku kao i osta- 
li dijelovi biljke. Ma- 
lene Zute cvjetne gla- 
vice okupljene su na 
kraju ogranaka, a ima- 
ju kadšto i vijenac bi- 
jelih jezicastih сује- 
tova. Podrijetlom je s 
Istoka, a kod nas je 
nalazimo često u seo- 
skim vrtovima. Nekad 
su je upotrebljavali za 
lijek i kao začin. Z. A. 
BOŽJI MIR, treuga 
(od gotskoga triggwa 
»ујега“, »zadana riječ“) 
Dei, obveza obustav- 
ljanja svakog пергі- 
jateljstva za trajanja 
jedne crkvene sveča- 
nosti, nešto ranije i 
kasnije. Sva je prilika, 
da je predkršćanskog 
podrijetla. Na pobož- 
nim sastancima ili zbo- 
rovanjima je bilo za- 
branjeno kod mnogih 
plemenskih zajednica 
nošenje oružja i uopće 
svaka upotreba oružja 
tečajem samog svetog 
čina i neposredno pri- 





BOŽJA PLAHTICA 


BOŽJAKOVINA — BOŽJI SUD 


je i poslije njega. Kao znak vjerovanja razvjesio bi se 
O šatoru štit, za koji je postojala priča, da je pao s neba. 
Takav znak mira je postojao u Rimu (Mamurijev štit) i 
kod Franaka (thungin). Isto ograničenje je po svoj prilici 
vrijedilo i za naša spravišća. Crkva je tu zabranu boja 
uvela u jačem opsegu, kad je feudalizam urodio bezvla- 
šćem i neprijateljstvom jednih prema drugima. G. 989 je 
sinoda u Poitiersu zabranila svako ometanje crkvenih sve- 
čanosti pod prijetnjom izopćenja. Pravi b. m. je međutim 
oglašen tek 1040 u jednoj akvitanskoj sinodi, a za odr- 
žavanje njegovo se je mnogo pobrinuo Odilon, opat u 
Clunyu (994—1048). Svaka kavga morala se obustaviti od 
srijede u večer do ponedjeljka u jutro, t. j. kroz dane po- 
svećene uspomeni Kristova stradanja. Sinoda u Montrioudu 
blizu Ženeve je protegla b. m. od došašća (adventa) do 
nedjelje poslije Bogojavljenja (6. L) i od nedjelje sedam- 
desetnice (septuagesima) do nedjelje poslije Uskrsa za 
donju i gornju Burgundiju. a: 

Tri lateranske sinode (1123, 1139 i 1179) su prihvatile te 
zaključke za cio kršćanski svijet i uvele ih u kanonski 
zakonik. 

U našim krajevima je prevladala ustanova svjetovnog 
mira, osobito u primorskim općinama glasom trogirske di- 
plome (1108). Pa i zabrana svakog neprijateljstva (universi 
nobiles... sint pacifici) je bila samo od zgode do zgode 
(na pr. na križevačkom saboru 1537). 

B. m. kao takav spominje se u Zagrebu sedam dana 
prije i poslije sv. Margarete (13. VIL) i sv. Stjepana (20. 
VIII.). Prestupak počinjen za trajanja b. m. (tempore treu- 
garum) kažnjen je dvostrukom globom. Prisežnici su imali 
paziti kao custodes treugarum na očuvanje poretka. Često 
su se za sprečavanje nereda izdavale posebne naredbe, 
tako u vrijeme sukoba između grada i celjskih grofova. 

Ustanova b. m., koja je u Zagrebu bila osnovana na sa- 
mim kraljevskim povlasticama, vrijedila je u primorskim 
biskupskim gradovima tri dana prije i poslije gradskog 
zaštitnog sveca. To se zna za Split o sv. Dujmu, za Du- 
brovnik o sv. Vlahu, za Kotor o sv. Jurju i Trifunu, za 
Budvu o sv. Ivanu. Nema sumnje, da je ustanova b. m. vri- 
jedila za sve općine s gradskim pravom. 

Od ustanove b. m. razvio se pod utjecajem crkve, ali i 
osim toga jačanjem kraljevske i državne vlasti čitav su- 
stav zakonskih odredaba za očuvanje javnog poretka. Tako 
se u Francuskoj razvio u 13. st. posebni pravilnik osobne 
sigurnosti (asseurement, sauvegarde), osnovan na svečanom 
obećanju, koje se pod teškom kaznom nije smjelo prekršiti. 
Kasnije se nije čekalo to obećanje, nego se uredovno tra- 
žilo od protustranke, da ga pod prisegom Prihvati. Za su- 
zbijanje obračunavanja među plemićima postojala je t. zv. 
kraljeva četrdesetnica (quarantaine le roi); svojta napadnu- 
tog ili napadača nije se smjela uvući u obračunavanje prije 
isteka od 40 dana nakon prvog sukoba. Luj IX. je 1257 
uopće zabranio oružane svađe na kralj. dobrima. Međutim 
je 1367 Karlo V. dopuštao rat među plemićima, ako su oba 
pristala na nj, te se nisu pozivali na kralja (ester à droit). 

Njemačko zakonodavstvo je štitilo neke stvari (crkve, 
groblja, kućni prag, mlinove, plug i ralo na polju), osobe 
(svećenike, žene, putujuće trgovce, židove, ratare, lovce, 
ribare) i naravno neke vremenske razmake. Henrik IV. je 
1082 izdao takav pravilnik za Ličge, 1083 za Koln, 1085 u 
Mainzu za cijelu Njemačku. U vezi s odlukama lateran- 
skih sabora izdali su posebne uredbe o b. m. Henrik VW: 
Lotar HL, Konrad III. i osobito Fridrik I. u Roncagliji 
1158 za Njemačku i Italiju. Druge odredbe Fridrika I. tiču 
se nekih njemačkih krajeva kao Porajnja (1179) i obna- 
vljaju navodno zakonodavstvo Karla Velikoga. Veoma je 
važan državni mir (Reichsfrieden) u Mainzu od 1235, koji 
je upotpunjen do 15. st. te se razvio do kaznenog zakonika. 

Uz vladarske zakone o b. m. bilo je zakona izdanih od 
knezova, gradova, seoskih općina, pojedinih vlasti. Iz njih 
su se razvili zemaljski statuti o očuvanju javnog poretka. 

U nas je za vrijeme velikih nemira i borbi oko prije- 
stolja Andrija III. izdao na saboru u Rakošu 1298 za- 
ključke za očuvanje javnog poretka, koje je 1351 prihvatio 
Ludovik I. i kasnije Matija Korvin. 

LIT.: Esmein, Hist. du droit français, Pariz 1932; Schróder, Lehrbuch 
der deutsch. Reichs- u. Rechtsgeschichte, Leipzig 1899; Vl. Mažuranić, 
Frinosi (božji mir); Tkalčić, Mon. civ. Zagr., sv. L, Il. i VIL; Lucius, 
De regno, lib. IV.; Kostrenčić, O slobodama dalm. gradova trogirskog 


tipa, Rad 239; Huberti, Studien zur Rechtsgeschichte des Gottesfriedens 
und Landjriedens, Leipzig 1892. A.D. 


BOZJI SUD (iudicium Dei, ordalium, examen, u ugar- 
skim spomenicima i »pravda«) bio je osebujnim dokaza- 

lom sredovječnoga sudskoga postupka. Dokazna mu se 
snaga zasnivala na uvjerenju, da je izlaz toga suda djelo 
Bozje, a Bog da ne ée potvrditi neistinu. Zato je dokazi- 
vač, prije nego bi se pristupilo k B. s., morao zakletvom 
potvrditi istinitost svojih navoda. B. s. se primjenjivao, u 
prvome redu, kad bi protivnik prigovorio zakletvi ili svje- 
docima, koje bi stranka ponudila; zatim, kad stranka ne bi 
mogla dovesti propisani broj surotnika (coniuratores) ili se, 
budući neslobodna ili bespravna, ne bi uopće bez B. s. pri- 
puštala očišćavajućoj zakletvi (iuramentum purgatorium); 
napokon kod sporova o istinitosti pismenih dokazala. Pa i 
Crkva se u posve crkvenim stvarima služila B. sudovima i 
izdavala je za njih naročite liturgijske propise (ordo iudi- 
ciorum Dei), koji predstavljaju mješavinu starih poganskih 
i novih kršćanskih ustanova. Tako je i antikni ždrijeb bio 
zaodjenut u kršćansko ruho, ali su ga, zbog prejake pogan- 
ske obojenosti, slabo primjenjivali. Naprotiv, sudski je dvo- 
boj (iudicium pugnae, batalium) bio općenito usvojen, 
premda mu Crkva nije bila baš sklona, pa joj je, u toku 
vremena, pošlo za rukom, da ga posve odstrani iz svoga 
područja. Kršćanskoga je podrijetla bio t. zv. sud križa 
(iudicium crucis): protivnici bi se postavili pred križ sa 
postrance vodoravno ispruženim rukama, pa komu bi prvom 
ruke klonule, taj je izgubio parnicu. Time se jedno vri- 
jeme zamjenjivao dvoboj kod neratničkih osoba. Ito je, uz 
dvoboj, bio jedini dvostrani Božji sud. Inače je od jedno- 
stranih, naročito za utvrđivanje krađe, mnogo služio sud 
kruhom i sirom (iudicium panis et casei): optuženomu bi 
stavili u usta po komad suhoga hljeba i tvrdoga sira, pa 
ako bi on to bez poteškoće progutao, znak je bio, da je 
nevin; ako bi mu zapelo u grlu, dokazana bi mu bila 
krivnja. Kad je tužitelj tražio B. s. ili kad tuženi nije mo- 
gao sabrati dovoljan broj surotnika, primjenjivalo se isku- 
šavanje vrelom vodom (iudicium aquae ferventis): dokazi- 
vač je morao golom rukom izvaditi iz kotla vrele vode 
kamen, prsten ili što slično. Ako je ofurena ruka nakon 
određenoga vremena zacijelila, dokaz je uspio. Robovi i 
zbog krivotvore i krađe optuženi očišćavali bi se dokazom 
usijanim željezom (iudicium ferri candentis): i tu je morala 
u nekom roku ozdraviti opržena ruka, kojom bi optuženi 
ponio nekoliko koraka usijano željezo, ako se htjelo doka- 
zati, da je nevin. Vještice bi uglavljivali iskušavajući ih u 
hladnoj vodi (examen aquae frigidae): položili bi je zave- 
zanih ruku u duboku vodu, pa ako bi potonula, bila je 
nevina, inače kriva. M.L-ć. 

Božji sud kao narodni običaj nalazio se i u hrvatskim i 
srpskim krajevima do najnovijega vremena. Crkvene i 
svjetovne vlasti sprečavale su ili ograničavale taj običaj. 
Statut Raba dopuštao je upotrebu Božjega suda samo za 
razbojnike. Barski sabor, koji je g. 1199 uređivao crkveno- 
pravna pitanja u državi Vukana Nemanjića, stvorio je 
među ostalim zaključak: »Isto tako pod kaznu izopćenja 
zabranjujemo, da se nijedan svjetovnjak ne bi usudio po- 
zvati crkvenjaka na čudnovati sud usijana željeza ili vode 
ili čega drugoga takve vrste.« U Zagrebu su bacali žene, 
koje su bile optužene kao vještice, u Savu. U Dušanovu 
zakoniku bila je upotreba usijanoga željeza i kotla uređena 
člancima 84., 106. i 150. 

LIT.: V. Mažuranić, Prinosi za hrvatski pravno-povjestni rječnik, sv. 
L, Zagreb 1908; I. Marković, Dukljansko-barska metropolija, Zagreb 
1902. P. G. 

BOŽJOM MILOSÓU (Dei gratia, po milosti Božjoj). 
Ovu oznaku kao izraz poniznosti uzimaju sebi u naslov 
biskupi počevši od 4. st. Kasnije (od 12. st.) dolazi u upo- 
trebu dometak (»Dei et Apostolicae Sedis gratia« — Bo- 
žjom i Apostolske Stolice milošću), jer biskupe postavlja, 
odnosno potvrđuje papa. Svjetovni vladari, koji su pre- 
uzeli tu oznaku, dali su joj tek kasnije (od 15. st.) ono 
mnogo napadano i pobijano značenje, da vladar ima pu- 
ninu svoje vlasti od samoga Boga, i da je zato njegova 
moć vrhovna, neovisna i neograničena. КЕН 

Božjom milošću, Dei gratia, skraćeno DG i DI СКА 
i sl, po milosti Božjoj, dodavalo se već uz naslov frana- 
¿koga kralja Pipina. I u hrvatskim kraljevskim listinama 
javlja se ovaj dodatak (Ego Cresimir, Dei gratia rex Croa- 
torum et Dalmatinorum), isto tako i u poveljama hrvatsko- 
ugarskih kraljeva (Bela Dei gratia Hungarie, Dalma- 
cie, Croatie... rex), a nalazi se i na dokumentima hrvat- 
skih hercega (Andreas Dei gratia Dalmatie, Croatie Culme- 
que dux) Na hrvatskom se novcu javlja ovaj dodatak 
prvi put na frizatiku hercega Andrije (1194—1204): 
ANDREAS DI GRA, zatim na dinaru bos. bana Stjepana 


Kotromanića (1323—53): STEFAN BANVS BOSNE DI 
A, na nekim dinarima bos. kralja Tomaša (1444—61): 
D. G. S. TOME REX BOSNE, na novcima bos. naslovnog 
kralja Nikole Iločkog (1472—77): M(oneta) NICOLAI 
D. G. R(egis) BOSNE i na taliru grofa Nikole Zrinskog 
iz 1533: NICOLAI D. G. COMITIS ZRYNEN EC. Običaj, 
da se ovaj dodatak stavlja na kovanom novcu do imena 
vladareva, općenito je uveden tek u novom vijeku.  I.R.-o. 

BOŽOVIĆ, 1. Gligorije, Ж Kolašin 15. XI. 1880, srpski 
književnik, pripovjedač i novinar. Po završenoj duhovnoj 
akademiji u Moskvi bio je nastavnik, okružni načelnik, 
nar. zastupnik, inspektor min. prosvjete, suradnik Politike. 
B. je do sada izdao više knjiga pripovijedaka kao i raznih 
članaka i eseja, opisujući najviše život Srba iz južnih kra- 
jeva (Pripovetke, 1919, 1924, SKZ 191, i dr.). DARA 

2. Miho, * Dubrovnik 14. XII. 1751, f Carigrad 1. IV. 
1832, diplomat. Kao mladić u Carigradu uči istočne 
jezike, zatim je bio u Dubrovniku tumač stranih jezika, a 
1788 ponovno je krenuo s jednim izaslanstvom u Carigrad 
i ostao ondje do smrti. Dobivši mjesto u pruskom poslan- 
stvu B. je stekao sklonost poslanika generala Knobelsdorifa 
te dotjerao do mjesta njegova zamjenika. Na tom položaju 
B. je kao pravi dubrovački rodoljub nesebično pomagao 
svojoj domovini, a dubrovački senat se na njega rado 
obraćao, premda je u Carigradu imao svoga predstavnika. 
G. 1804 i 1805 B. predobiva Portu za korak protiv navodnih 
austrijskih namjera, uperenih protiv neovisnosti i cjelo- 
kupnosti područja dubrovačke republike, pa austrijski in- 
ternuncij barun Stürmer daje turskoj vladi izjavu, u kojoj 
tu namjeru poriče. Nakon Napoleonova sloma (1813) B. u 
Carigradu uzalud nastoji diplomatski djelovati u prilog 
uspostave dubrovačke neovisnosti smatrajući sebe, premda 
je bio u pruskoj službi, predstavnikom svoje domovine, 
iako je tada još bio u Carigradu dubrovački konzul Levan- 
tinac Fridrik Epirico. 

LIT.: L. Vojnović, Pad Dubrovnika, Zagreb 1908. U. 

BOZUR, Paeonia, je biljni rod iz por. Zabnjaca. To su 
trajne zeleni s višekratno razdijeljenim listovima i velikim, 
vrlo lijepim cvjetovima, koji su kod neuzgajanih predsta- 
vnika sastavljeni od 5 lapova čaške, 5—8 crvenih ili bijelih, 
rjeđe žutih, velikih latica vjenčića, mnogobrojnih na dnu 
prstenasto sraslih prašnika i više slobodnih pestića. Samo- 
nikla dolazi kod nas u planinskim krajevima tu i tamo 
vrsta P. corralina Retz., a u nekim južnijim krajevima ta- 
također vrsta P. officinalis L. S. H-ć. 

Ova je vrsta naročito poznata u pučkoj medicini, koja se 
služi svim njezinim dijelovima (najviše cvjetovima — Flo- 
res Paeoniae i korijenom — Radix P.), i to osobito kod 
živčanih bolesti, protiv grčeva, padavice, uloga i sl. Uz 
ostale tvari u korijenu ima i alkaloida peregrinina. Е. K-n. 

U vrtu uzgajane božure dijelimo u trajnice i grmove 
(drvenaste božure). Božuri trajnice potekli su uglavnom od 
istočnoazijske vrste P. albiflora Pallas i od evropske P. 
officinalis L. Križanjem tih dviju vrsta nastalo je mnoštvo 
oblika, koji se odlikuju velikim cvjetovima, u različnim ni- 
jansama i bojama. One su otporne i dugovječne, a sade se 
za ukras na gredicama i za rezanje cvjetova. P. officinalis 
je prastara ukrasna biljka evropskih vrtova. “Od prirodnih 
b. s potpunim cvijetom (čaška, vjenčić, prašnici i pestić) 
ima niz prelaza do potpuno ispunjenih, neplodnih cvjetova 
kod uzgojenih b. (v. sliku u prilogu). 

Drvenasti su božuri niski ukrasni grmovi podrijetlom od 
kineske vrste P. suffruticosa Andr. ZA. 

BRAATEN, Oskar, * Oslo 25. XI. 1881, norveški no- 
velist i pjesnik. Postigao je velik uspjeh svojim djelom 
Kring fabrikken (1910), u kojem je opisao život radnika 
u tvornicama. Kasnije je napisao više realističkih romana i 
drama, i to vrlo realistički. Najprije je pisao u norveškom 
narodnom narječju (landsmål), a poslije u narječju grada 
Osla. Poznatiji su mu romani: Ungen (1911), Stor Anders 
(1912), Ulvehiet (1919) i Matilde (1920). F.B. 

BRABANCONNE, belgijska himna, nastala za rujanske 
revolucije 1830 u Bruxellesu. Riječi je napisao francuski 
glumac Louis-Alexandre Déchet zvan Jenneval, dok je 
glazbu dao belgijski pjevač Francois van Campenhout. 
G. 1860 zamijenjen je tekst Jennevalov novim, što ga je 
napisao Ch. Rogier. 

BRABANT (staronjem. bracha »neobrađeno zemljište«, 
»pašnjak« i bant »granica«), prije diobe Belgije i Nizozem- 
ske zasebno vojvodstvo u srednjoj i sjevernoj Belgiji i ju- 
žnoj Nizozemskoj (oko 11.232 km?) Na ovom prostoru 

su danas dvije belgijske pokrajine (Brabant i Antwerpen) 
i jedna nizozemska (Sjeverni Brabant). U doba feudalizma 
i prije razvoja veleobrta bio je Brabant, osobito belgijski 
dio, najbogatiji kraj zemlje, posut krasnim dvorcima, koji 
su bili žarišta umjetničkoga i uopće duhovnoga života. 
Razvojem modernoga veleobrta u višoj jugoistočnoj Bel- 
giji i nestankom povijesnog vojvodstva nestalo je i ovih 
ekonomsko-socijalnih prednosti B. 

Brabant leži na prijelazu između brdovite (Ardeni) jugo- 
istočne i nizinske sjeveroistočne Belgije. Zemljište je sa- 
stavljeno iz tercijarnih naslaga i opada od JI (200 m) pre- 
ma SZ (ispod 50 m). Vlada blaga i vlažna atlantska kli- 
ma, te B. ima sve prirodne uvjete za poljodjelstvo, koje 
je razvijeno na najnaprednijoj osnovi. Po prostranim doli- 
nama i blagim padinama goji se povrće, voće, žito, a od 
veleobrtnih biljaka poglavito sladorna repa. Na uređenim 
livadama se goje čuveni teški konji pored druge krupne 
stoke. Na najneplodnijim pjeskovitim zemljištima lijepo 
su uređene i racionalno iskorišćivane šume. Od industrija 
osobito je razvijena i usavršena tkalačka, koja je u vezi 
s odavno poznatom izradom čipaka i goblena, po čemu je 
B. u cijelom svijetu čuven. Kao središnja pokrajina B. je 
čvorište razvijenoga belgijskog prometa, koji se odvija rije- 
kama, kanalima, cestama i osobito gustom željezničkom 
mrežom. Po osnovi obrađeno zemljište, uređena naselja, 
brojni umjetnički spomenici po glavnim mjestima i ple- 
mićkim dvorcima vidljivi su svjedoci povijesne slave i vi- 
soke prosvijećenosti stanovništva, koje je više flamansko 
nego valonsko. Na prostoru od 3.283 km? živi 1.756.000 
stan. (1936) ili 534.88 na 1 km?, što predstavlja rekordan 
broj za jedan poglavito poljodjelski kraj. B. je podijeljen 
na tri okruga: Nivelles (v.), Bruxelles (v.) i Leuven (v.). 

Sjeverni Brabant (nizoz. Nord Braband), najjužnija i 
najveća nizozemska pokrajina. Prostire se između rijeke 
Maas na S i I, belgijske granice na J i pokrajine Zealand 
na Z. To je poznato Kempen-zemljište (od franc. Campine), 
sastavljeno od pijeska, ispranog iz diluvijalnih ledenjačkih 
taloga, preko kojih su djelomično staložene mlađe riječne 
naslage. U depresijama su nastale prostrane močvare, me- 
đu kojima je najprostranija de Peel (prije početka isuši- 
vanja 500 km?) u istočnom dijelu. Prirodnih šuma nije bilo, 
ali su umjetno pošumljene velike površine. Marljivo i na- 
predno stanovništvo uspjelo je velikim melioracionim ra- 
dovima dobiti na neplodnom zemljištu velike površine po- 
godne za kulture ili pretvoriti ih u dobre pašnjake. Glavna 
su mjesta Breda (v.), Hertogenbosch (v.) i Tilburg (v.). 
Ма 5.089 km? živi 898.385 stan. (1930) ili 177 na 1 km. J. R-ć. 

Povijest. B. je povijesna pokrajina, koja je prije podjele 
između juž. — danas belgijske — i sjev. Nizozemske obu- 
bvatala područje današnjih belgijskih pokrajina Brabant 
i Antwerpen kao i današnju nizozemsku pokrajinu Sjev. 
Brabant. Pripadala je prvobitno širem plemenskom podru- 

čju Nervijaca. Kasnije su je osvojili Rimljani, a najkasni- 
je od 5. st. salijski Franci, s kojima je primila i kršćanstvo. 
U pjesmi mučenika sv. Lievena, koji se ističe tom prilikom 
( 633), zabilježeno je prvi put ime župe Bracbantum. Spo- 
menuta je župa pripadala austrazijskom dijelu franačke dr- 
žave, no doskora je prešla svoj prvobitni opseg; krčenjem 
šuma kao i zbog svoga povoljnog prometnog položaja razvila 
se s vremenom u plodnu oblast s bogatim gradskim živo- 
tom. Za podjela franačke države u 9. st. pripadala je sre- 
dišnjem dijelu, prozvanom po njegovu prvom vladaru Lota- 
ringija. Otad je B. imao sudbinu potonje zemlje i doživio 
je sve one promjene, kojima je Lotaringiju izložio nje- 
zin smještaj između zapadne i istočne franačke države. 
G. 925 pripadne s Lotaringijom Njemačkoj, a prigodom 
podjele lotaringijske vojvodine 959 postane sastavni dio 
Donje Lotaringije. Kad je 1004 izumrla grana Karlovića, 
koja je tom pokrajinom vladala, uzalud je grof Louvain- 
ski Lambert I., najznatniji brabantski dinast i rođak Kar- 
lovića, težio za vojvodskim naslovom; taj prijeđe 1012 na 
porodicu ardennskih grofova. Potonji su svojim udjelom 
u svjetskim događajima privukli pažnju suvremenika; lou- 
vainski su pak grofovi nastojali zaokružiti svoju državinu, 
koja se tada smanjila u korist Hennegaua (Hainaut) i Flan- 
drije, a uspjeli su razviti i njezin unutrašnji život (1040 
dobiva Louvain gradsko pravo). Pošto je poslije izumrća 
ardennskih grofova s Gottfriedom Bouillonskim predao 
car Henrik V. vojvodinu D. Lotaringiju 1106 svome pri- 
staši Gottfriedu Bradatom od Louvaina, dobila je dakle 
cijela vojvodina u 12. st. ime B., a glavnim je gradom 
postao Bruxelles. U 12. i 13. st. stekao je B. marku 
Antwerpen, pa grofovije Aerschot i Tirlemont (Thienen), 
a pobjedom kod Worringena 1288 i vojvodstvo Limburg. 
Njegov je položaj na prirodnoj spojci između donje Rajne 
te Flandrije i Engleske omogućio procvat trgovine i indu- 
strije sukna, a posljedica je toga bio porast sloboština 
za podanike (1312 postanak »staleža od B.«, 1354 ze- 
maljski ustav, t. zv. Joyeuse Entrće). Kad je s Ivanom 
ПІ. izumrla 1355 muška loza vladarske kuće, a cehovi su 
za vlade njegove nasljednice Ivane zahtijevali proširenje 
svojih sloboština, došlo je do krvavih sukoba, i mnogi su 
suknari otišli u Firencu i u Englesku. Brabantski obrt nije 
taj udarac nikad više prebolio, ali je Bruxelles zadržao i 
nadalje svoje značenje kao glavni grad i središte glasovite 
proizvodnje ćilima, čipaka i oružja. Značenje Louvaina 
ograničilo se naprotiv gotovo sasvim na sveučilište, osno- 
vano 1426; neku je naknadu značio istodobni uspon Ant- 
werpena do važnosti svjetske luke. Učinivši 1406 svojim 
baštinikom sestrića Antuna od Burgundije (njegovi su po- 
tomci vladali do 1430) Ivana je izložila svoju vojvodinu 
utjecaju burgundijske kuće, kojoj je ona 1434 i potpuno 
pripala. Kad je 1477 prešla s ostalim nizozemskim zemljama 
u posjed Habsburgovaca, ostala je u njihovoj vlasti do 
westfalskog mira 1648, koji je sjeverni dio dosudio Holan-: 
diji. Ujedinjeni još jednom pod francuskom vladavinom 
1794—1814 i u Kraljevini Nizozemskoj, koju je stvorio 
kongres u Beču (1815—30), južni i sjeverni B. odijelili su 
se trajno poslije 1830, pa je prvi pripao Belgiji, a drugi 
Nizozemskoj. — U duhovnom je pogledu bio B. od zna- 
čenja kao središte vjerske reformacije u 11. st., kao domo- 
vina glasovitih kroničara u srednjem vijeku i kao znatno 
područje nizozemskog slikarstva u 15.—17. st. (Bruxelles i 
Louvain, a kasnije Antwerpen). 

LIT.: A. Wauters, Le Duc Jean ler et le B. sous le régne de ce 
prince, Bruxelles 1859; E. Poullet, La Joyeuse entrée, ou constitution 
Brabanconne (1862); A. Gaillard, Mémoire sur la composition et les 
attributions des anciens Etats de B., Bruxelles 1843; A. Gućrard, Le 
B., 1865; L. Vanderkindere, La formation territoriale des principautés 
belges au moyen-áge, Bruxelles 1902; Omond, B. and East Flanders, 
1907; H. de Sagher, L'immigration des tisserands flamands et braban- 
çons en Angleterre, Mélanges Pirenne, Bruxelles 1926; C. Knetsch, 
Das Haus B., Darmstadt 1919—28; J. de Sturler, Relations entre B. et 
l'Angleterre au Moyen-Age, 1930. 

BRACCI, Pietro, * Rim 16. VI. 1700, + 13. II. 1773, 
talijanski kipar. Bio je vjerojatno učenik Camilla Rusco- 
nija, ali je na nj neposredno utjecala škola Berninijeva. 
Istaknuo se poglavito kao portretist velikog osjećaja za 
oblik i duševni izražaj, a uspješno je djelovao i kao re- 
staurator antičkih kipova. Glavna su mu djela: nadgrobni 
kipovi papá Benedikta XIII. (1734, S. Maria sopra Minerva 
u Rimu) i Benedikta XIV. (Sv. Petar u Rimu), kip pape 
Klementa XII. u Ravenni (1738) i jedan basreljef u lateran- 
skoj bazilici. B. se može smatrati jednim od majstora pre- 
laznog doba iz kasnog baroka u novi klasicizam. 

LIT.: K. v. Domarus, P. B., Strassburg 1915; C. Gradara, P. B., 
Milan 1920. 

_ BRACCIOLINI, 1. Francesco, Жж Pistoia 26. XI. 1566, 
Pistoia 31. VIII. 1645, talijanski pjesnik. Izmedu njegovih 
rojnih i raznoličnih djela najpoznatija su dva spjeva: 

Della Croce racquistata, poema heroico (1611), blijeda imi- 

tacija Tassove Gerusalemme liberata, i satirički poem Del- 

lo scherno degli dei (1618), koji je uz Tassonijevu Secchia 

rapita prvi talijanski heroikomični ep. Uz druge dao je i 

poem La Bulgheria convertita (1637). 

LIT.: M. Barbi, Notizia della vita e delle opere di F. B., Firenca 
1897; A. Belloni, Gli epigoni della Gerusalemme liberata, Padova 1893; 
A. D(avoli), Biblioteca storica del poema piacevole: Lo scherno degli 
dei di F. B., Reggio Emilia 1930. 

2. Poggio, * Terranuova (Valdarno, Toskana) 11. II. 
1380, + 30. X. 1459, najveći talijanski humanist 15. st., 
apostolski tajnik u papinskoj kuriji, a zatim kancelar 
firentinske republike. Bio je raspojasan i živahan tem- 
peramenat, ironičan i sarkastičan duh. Putuje po Evropi 
u potrazi za tekstovima latinskih klasika i otkriva tako 
nekoliko dotad nepoznatih djela Cicerona, Lukrecija, Sta- 
cija, Kvintilijana, Valerija Flaka i dr. Piše odlično latinski 
u prozi; njegova brojna pisma sačinjavaju najljepši huma- 
nistički epistolar. Autor je više djela, među kojima su živi 
i puni anegdota dijalozi De avaritia (1428—29) i De nobi- 
litate (1440). Najvažnije mu je djelo De varietate fortunae 
(1431—48). Bila je mnogo poznata njegova zbirka komičkih 
i satiričkih anegdota Liber facetiarum (1438—52). Čitali su 
je rado i naši stari: znamo, da ju je imao Marko Marulić 
u svojoj knjižnici (P. Kolendić, Marulićeva oporuka, Split 
1924) i da je jedan dubrovački knjižar 1549 nabavio iz 
Mletaka 6 primjeraka te knjige (K. Jireček, Archiv für 
slavische Philol, XXI, 1899). Pa i u najnovije doba čita 
se njegova Knjiga šala u talijanskom prijevodu (Facezie, 
traduzione di Fr. Cazzamini, Rim 1927). B. je jedan od 
prvih humanista, koji je skrenuo pažnju na antičke spo- 
menike proučavajući rimske ruševine i sabirući kamene 
natpise. Obdaren umjetničkim sposobnostima više no ije- 
dan drugi humanist u Italiji onoga doba, B. je u sebi 
proživljavao antiku: nije slijepo oponašao, nego je u nove 
probleme i borbe nastojao unijeti klasični duh. U njemu 
se najbolje odrazuju mane i vrline, ideje i težnje huma- 
nizma prve polovice 15. st. B. je postavio osnove, na ko- 
jima će se izgraditi moderna filologija. 

LIT.: E. Walser, Poggius Florentinus, Leben und Werke, Leipzig- 
Berlin 1914; V. Rossi, Il Quattrocento, 2. izd., Milan 1933. М. D-ić. 

BRACCO, Roberto, * Napulj 10. XI. 1861, talijanski 
dramatičar, kazališni i muzički kritičar te pripovjedač. U 
početku piše lake komedije te kazališne i muzičke kritike. 
Afirmira se dramom Una donna, 1893. Od ove do drame 
Pazzi (1918) napisao je četrdesetak drama i komedija, u 
kojima se mogu razlikovati 3 skupine: veristička, u početku 
ironično-sentimentalna, psihološka i socijalna. Sadržaji se 
djela kreću oko problema ljubavi i materinstva, a najzna- 
čajnija su: Sperduti nel buio (1901); Maternita (1903); La 
piccola fonte (1905), njegovo najbolje djelo, u kojemu je 
prvi put upotrijebio tehniku, koja će se kasnije nazvati 
»tehnika šutnje« (»del silenzio«); Il piccolo Santo (1909). 
Napisao je oko 200 novela i dramatskih pjesama u napulj- 
skom dijalektu. 

BIBL.: Kazališna djela u 11 sv. izd. Sandron, Palermo 1927. Zbirke 
novela: I. Smorfie tristi, II. Smorfie e gioie, III. La vita e la parola, 
IV. Ombre cinesi, V. Gli specchi. 

Prevedena su na hrvatski i prikazana u zagrebačkom kazalištu ova 
njegova djela: Nevjernica, 1896, prev. A. Mandrović; Zrinka, 1899, 
prev. M. Srabec; Poštenjak, 1908, prev. B. Brusina; On, ona, ono!, 1909, 
prev. A. Wenzelides; Prava ljubav. 

LIT.: P. Parisi, R. B. La sua arte, i suoi critici, Palermo 1923; S. 


D'Amico, II teatro italiano, 2. izd., Milan 1937; C. Antona Traversi, La 
verità sul teatro italiano dell'ottocento, Udine 1940. P.M 


BRACE, Julia, * 1806, + 1884, slijepa i gluhonijema Ame- 
rióanka, čuvena po tome, što je s njom dr. S. G. Howe či- 
nio zanimljive pokuse, koji su doveli do korisnih rezultata 
u vezi s obrazovanjem slijepaca i gluhonijemih. J. T-a. 

BRACERA je obalni teretni jedrenjak sa dva jarbola, 
s latinskim jedriljem (jedro trouglastog oblika) i s je- 
dnom ili s dvije prečke (flok). Nosivost je između 10 do 
40 tona. U Istri imade bracera samo jedan jarbol i jednu 
prečku. Ime dolazi od našeg otoka Brača. Ovaj domaći 
tip jedrenjaka je najviše raširen u našim jadranskim vo- 
dama. DB: 

BRACH, Pierre de, * 1547, + Bordeaux 1604 (?), francu- 
ski pjesnik. Učio je pravo u Toulousi za vrijeme Cujasa i 
tamo se s njim sprijateljio njegov zemljak Saluste du 
Bartas. Poslije se vratio u Bordeaux. Tu mu je bio prija- 
































BRACERA 


telj Michel de Montaigne. Reinold Dezeimeris objavio je 
cjelokupnu B-ovu poeziju Oeuvre poćtique de P. de Brach 
(1561). B. je dobar pisac i elegantan i skladan stihotvorac, 
koji tim odlikama nadvisuje svoje suvremenike. P. Cl. 
BRACHELLI, Hugo Franz, * Brno 11. II. 1834, + Beč 3. 
X. 1892, austrijski statističar. G. 1860 postao je izvanredni, 
a 1863 redoviti profesor statistike, ustavnoga i upravnoga 
prava na visokoj tehničkoj školi u Beču. Član statističke 
centralne komisije, kojoj se djelatnost protezala i na Hrvat- 
sku od 1863 do 1874. Od mnogobrojnih mu djela važna su 
Die Staaten Europas, Brno 1853, i Statistische Skizzen der 
europ. und. amerik. Staaten, Leipzig 1892. 
LIT.: Meitzel, B. H. F. Ritter, Handb. d. Staatsw., III. 
BRACHIOPODA — Ramenonošci. 
BRACHIOSAURUS — Dinosaurici, 
BRACHT, Eugen Felix Prosper, * Morges (na Ženev- 
skom jezeru) 3. VI. 1842, + Darmstadt 16. XI. 1921, nje- 
mački slikar. Učio je u Karlsruhe і Düsseldorfu. gdje su 
mu bili učitelji Johann Wilhelm Schirmer i H. Gude. Ra- 
zočaran ostavio se slikarstva i posvetio se trgovačkom zva- 
nju, ali je od 1875 dalje ponovno učio u Diisseldorfu. Bio 
je profesor u slikarskim akademijama u Berlinu (1881) i 
Düsseldorfu (1901). U prvom razdoblju svoga rada povodi 
se za njemačkim ugođajnim impresionizmom pedesetih 
godina i obrađuje gotovo isključivo motive iz Lüneburske 
pustare i s obala Istočnoga mora. Duži boravci na Istoku 
(Egiptu, Siriji i Palestini) i u Italiji bude u njegovu daljem 
razvoju, počevši od 1900, sve veću sklonost za slikovitost. 
Kasnije se B. približuje načinu onih njemačkih slikara, 
koji su se okupili u koloniji u Worpswedeu. B-ova djela 
nalaze se u svim znatnijim njemačkim galerijama. 


LIT.: M. Osborn, E. B., Berlin 1911; G. Biermann, E. B. (Deutsche 
Kunst und Dekoration XXXI.), Darmstadt 1913. A. Sch. 


BRACHVOGEL, 1. Albert Emil, Ж 1824, + 1878, nje- 
mački književnik. Živio je u Berlinu. G. 1857 napisao je 
efektnu, spretno udešenu tragediju Narciss, krcatu bom- 
bastičkih fraza. Ta je drama nekada oduševljavala publi- 
ku, ali je danas s pravom zaboravljena. 

BIBL.: Geschichte des kóniglichen Theaters zu Berlin, 2 sv. 1877—78. 

2. Carry, Ж München 1864, njemačka spisateljica dobro 
pripovijedanih društvenih romana i novela, na pr. Die 
grosse Pagode (1901), i zanimljivih kulturnohistorijskih mo- 
nografija (Katharina von Russland, 1911, Maria Theresia, 
1913 i dr.). G. 

BRACHYTHECIUM — Camptothecium. 

BRACHYURA — Kratkorepci (raci). 


R. S-r. 

BRACKLEY, Thomas Egerton, viscount, * oko 1540, 
T 1617, engleski pravnik i političar nezakonita plemićkog 
podrijetla; poznatiji je kao lord-kancelar Ellesmere, koju 
mu je čast dao Jakov I. Istaknuo se još u službi kraljice 
Elizabete, osobito svojom formulacijom, koja je omogućila, 
da se u parnici protiv Marije Stuart izbjegnu obziri prema 
njezinu izuzetnom vladarskom položaju. Kao čuvar veli- 
kog pečata (od 1596) podupirao je kraljičina ljubimca 
grofa Essexa, koji je pao u nemilost, sve dotle, dok taj 
sam nije prema njemu postupao nelojalno (1601). Kao 
odlučan pristaša Jakova I. pomaže kralja u njegovu nasto- 
janju za neograničenom vlašću i uspijeva poslije duge 
borbe 1616, da njegovo iznimno sudište (court of equity) 
potisne vrhovnog suca Sir Edwarda Cokea, koji se zauzi- 
mao za pravilnost sudskog postupka. Unatoč toga cijenili 
su ga općenito kao suca, koji se strogo drži pravde i ne 
mari za popularnost. Od pravničkih djela, koja mu pripi- 
suju, samo su neka nesumnjivo njegova. 

BRACKMANN, Albert, povjesničar, * Hannover 24. VI. 
1871. Od 1905 sveučilišni profesor, od 1929 generalni ra- 
vnatelj državnih arhiva u Pruskoj, zatim član središnjeg 
uredništva Monumenta Germaniae historica, glavni Kehrov 
suradnik za izdavanje papinskih listina (za Njemačku 
Germania pontificia u 2 sveska 1910—1927). Neko vrijeme 
uređivao Historische Zeitschrift. Odličan je poznavalac 
sredovječne skolastike. 

BRACQUEMOND, Félix (zapravo  Joseph-Auguste), 
* Pariz 22. V. 1833, + Pariz 29. X. 1914, francuski gra- 
fičar, slikar i keramičar. Učio je u Parizu, gdje mu je bio 
učitelj Joseph Guichard. Istakao se svojim bakropisima po 
slikama starih i suvremenih 
majstora. Među njima su naj- 
poznatiji: Erazmo Rotterdam- 
ski po H. Holbeinu, Turnir 
po Rubensu (koji su bili, od- 
bijeni od porote službenog 
Salona, izloženi u glasovitom 
Salonu des Refusćs u Parizu 
1863), La Rixe po Meissonieru, 
Boissy d'Anglas po E. Dela- 
croixu, po brojnim slikama 
Gustava Moreaua (Roi David, 
Salomé, Hercule et PHydre, 
Hésiode et les Muses), Corota, 
Milleta, Rousseaua i drugih. 
Medu njegovim samostalnim 
bakropisima najznatniji su: Le 
haut d'un battant de porte 
(1852), Margot la Critique, 
Les taupes (1854), Le loup 
dans la neige, La terrasse de la villa Brancas (1876), Ebats 
des canards, Le vieux coq (1882) i Les mouettes. Ugleda- 
jući se u Debucourta izveo je B. i niz bakropisa u bojama 
(tako Au jardin d'acclimatisation, 1878). Važni su i nje- 
govi portretni bakropisi, naročito oni njegovih prijatelja, 
najznatnijih onodobnih francuskih knjiZevnika i umjetnika 
(Th. Gautier, Cladel, Alexandre Dumas, Nerval, Legros, 
Méryon, Rodin, Courbet, Delacroix), koji su se skupljali 
u njegovoj vili Brancas kraj St. Clouda. Medu njima je 
najpoznatiji portret Edmonda de Goncourta. Od 1870 
priklanja se B. keramici. Radi neko vrijeme u porculanskoj 
manufakturi u Sévresu, a deset je godina ravnatelj kera- 
mičke tvrtke Haviland u Limogesu. Kasnije se istakao 
svojim knjižnim ilustracijama, nacrtima za čipke, tkanja, 
uveze, srebrno posuđe i pokućstvo. U zajednici sa Char- 
pentierom, Chćretom i Besnardom izveo je unutrašnje ure- 
đenju vile Sapiničre baruna Vitte u Evianu na Ženevskom 
jezeru. Napisao je dvije rasprave: Du dessin et de la 
couleur (Pariz 1885) i Etude sur la gravure sur bois et la 
lithographie (Pariz 1897). Kao grafičar B. je, usavršava- 
jući tehniku starijih majstora i obrazujući novu, znatno 
Md na procvat francuske grafike u drugoj polovini 

west. 

LIT.: Th. Gautier, Les Beaux-Arts en Europe, Pariz 1856; A. de 
Lostalot, F. B., peintre-graveur (Gazette des Beaux-Arts, XXIX—XXX), 
Pariz 1884; H. Frantz, The work of F. B. (The Studio vol. 32), Lon- 


don 1904; L. Rosenthal, La gravure, Pariz 1900; H. W. Singer u 
Thieme-Beckerovu ALBK, IV., Leipzig 1910. A. Sch. 


BRAČ je najveći dalmatinski otok. U starim spisima se 
spominje pod imenima Brattia, Brectia, Bractia, Elaphusa, 
Britanide, Brettia, Dyschelados, Brachia, Brazzia; talij. 
Brazza. Po A. Mayeru ime B. dolazi od ilir. riječi brentos 

FÉLIX BRACQUEMOND, Portret Edmonda de Goncourta 


»jelen«, a grč. Elaphusa je prijevod ilirskog. B. ima elip- 
tičan oblik, duža os, pravca J—Z, duga je 36 km, kraća 
S—J samo 12 km. Površina otoka iznosi 3946 km?. Po 
popisu od 1931 imao je 17.331 stan. katoličke vjere, a 
gustoća naseljenosti bijaše 43:64. B. je podijeljen na 8 
općina, a Supetar je središte kotara. 

Sastav i reljef. B. je uglavnom sastavljen iz kredinih 
vapnenaca. Među jedrije naslage uloženi su sredinom otoka 
pločasti i dolomitni vapnenci. Na južnoj strani, oko Bola 
i Murvice, ima eocenskih flišnih naslaga, lapora, glina i 
pješčanika. Sve se naslage pružaju I—Z i konkordantno 
padaju prema S, tako da stariji vapnenci naležu preko 
mlađeg fliša. U B-u je dakle očuvana jezgra polegle anti- 
klinale, a na južnom kraju samo mali dio sinklinale. Preko 
ovih osnovnih naslaga leže mjestimice kvarterne breče i 
mlađe plazine. Njihov pokrivač je naročito moćan na flišu 
oko Bola, gdje su postale intenzivnim razaranjem skoro 
vertikalnih strana Vidove Gore. U ostalim dijelovima ovaj 
materijal prekriva dna i strane suhih dolina. 

Greben B-a je asimetričan, prema 
S pada postepenije i blaže, a prema 
J vrlo strmo, što se ogleda i u obli- 
cima obale. Sjeverna obala je raš- 
članjenija i pristupačnija, dok je 
južna slabije razgranjena i samo na 
flišnom zemljištu pristupačnija. Za- 
livi sjeverne obale su potopljeni di- 
jelovi suhih dolina. To je posljedica 
pomjeranja morske razine u mlađoj 
geološkoj prošlosti. Tu su najljepši 
zalivi Splitske i Pučišća. Na zapadnoj obali su zalivi Milne, 
Bobovišća i draga Lučice, a na istočnoj Povlja, Sumartina 
i uvala Rasotica. Zalivi na istočnoj i zapadnoj obali nastali 
su duž pravca pružanja slojeva i to poglavito u podru- 
čjima manje otpornih pločastih i dolomitnih vapnenaca. 

U reljefu se ističu velike razlike između vapnenačkog 
zemljišta i maloga flišnog pojasa oko Bola. Vapnenačko 
zemljište se stupnjevito izdiže od Bračkog Kanala prema 

OTOK BRAČ 


Vidovoj Gori (778 m) t. j. od S prema J. Duž sjeverne 
obale susreću se izraziti tragovi terase, kojoj visina koleba 
između 130 i 180 m. Visina uglavnom raste od / prema Z 
(Donje Brdo 144, Gripe 168, Brig 172, Po Celja 173 i Križ 
179 m). Druga zaravan je najbolje očuvana u istočnom 
dijelu, između Gornjega Humca i Selaca. Njezina visina 
se kreće između 350 i 400 m. U drugim dijelovima otoka 
slabije su očuvani tragovi ovog nivoa. Najviše dijelove 
Brača predstavlja prostrana i izrazita zaravan, kojoj visina 
koleba između 500 i 650 m. S ove se zaravni postepeno 
izdižu najviši vrhovi Brača (Vidova Gora, Vidovica, Sut- 
vid 778 i Straža 730 m). 

Na ovom osnovnom reljefu danas se vrši krški proces, 
koji se ogleda s dvije glavne vrste oblika: zatvorenim de- 
presijama u višim i suhim dolinama u nižim dijelovima. 
Bržim raspadanjem i selektivnom erozijom razvile su se 
u dolomitnim i pločastim vapnencima prostrane i zatvo- 
rene depresije ravnog dna; tako je postalo malo polje 
između Nerežišća i Donjega Humca i depresije oko Pra- 
znica i Gornjega Humca. Dna ovih depresija prekrivena 
su crljenicom, pomiješanom sa dosta vapnenačkog šljunka. 
To su glavne poljoprivredne površine na otoku. U ovom 
pojasu počinju i suhe doline, koje se zrakasto spuštaju 
prema obali otoka. 

Hidrografija. Izvora ima samo u flišnom zemljištu oko 
Bola. U dnima zaliva, koji su postali potapanjem suhih 
dolina, izbijaju poslije kiša privremeni i bočatni izvori. 
U središnjem pojasu dolomitnih i pločastih vapnenaca iz- 
bijaju u doba kiša privremeni izvori i poteku kratkotrajni 
potoci. U ovim terenima se kopaju i otvoreni bunari, a 
umjetnim: zagaćivanjem prave se i veliki rezervoari vode. 





(Fotozadruga) 


BOL NA BRAČU 





Takva tri rezervoara hrane vodovod Nerežišća. Većina 
mjesta na B-u dobiva vodu iz velikih javnih i manjih pri- 
vatnih čatrnja (»gustrida«). 

Podneblje. Na žalost nema dovoljno meteoroloških poda- 
taka, iz kojih bi se moglo pobliže odrediti podneblje otoka 
i razlike među pojedinim dijelovima. Svakako postoji iz- 
razita razlika između sjevernog i južnog dijela otoka. 
Glavni dio B-a gleda prema S, gdje ga uzani Brački kanal 
dijeli od dalmatinskog kopna. Oštri podnebni prijelazi i 
brze vremenske promjene, koji karakteriziraju dalmatin- 
sko primorje, osjećaju se i na B-u. Hladna bura, osobito 
vruljska, snažno udara po padinama B-a i znatno snizuje 
temperaturu kao i na susjednom kopnu. Zbog velike ver- 
tikalne razlike u reljefu bura je isto tako snažna i na 
južnoj obali. Često poslije ovih hladnih dana padne snijeg 
po najvišim dijelovima otoka i može se zadržati par dana, 
dok je na obali rijetkost. 

Biljni pokrov. Možemo razlikovati dva visinska pojasa: 
zimzeleni i crnogorični. Njihova je granica na visini oko 
400 m. U vegetaciji ističu se šume, makije i kamenjare. 
Makija je najbujnija u jugozapadnom i zapadnom dijelu 
otoka, te između Postira, Skripa, Miraca, Donjega Нитса 
i Nerežišća, Dola i Praznica kao i iznad Splitske, Milne, 
Smrkve i Blaca. Glavni predstavnici primorskih šuma su 
borovi (Pinus halepensis, Pinus Pinea i Pinus Pinaster), 
čempres, rogač, te crnika, koja je razvijena osobito u 
zapadnom i jugozapadnom dijelu B-a. Novijih šumica 
alepskog bora nalazimo kod Sumartina, uzduž sjever- 
ne obale od Postira do Sutivana i na jugu oko Bola. 
U visinskoj zoni značajan je crni bor (Pinus nigra), a ja- 
vlja se dub, bjelograb i crni jasen. U tim krajevima, 


d 


(Fotozadruga) 
SUTIVAN NA BRAČU 

gdje je nekada bila šuma, danas je na mnogim mjestima 
krš i kamenita pustoš izloZena denudaciji, s polugrmovima 
kadulje, stričaka, mlječike i t d. U primorju, gdje su ne- 
kada bili vinogradi i masline, bračke »starine«, danas 
prevlađuje žuka, bušinci, smilje, kadulja, stričak, pelin, 
divizme, kupina, tetivika, drača i t. d 

Privreda. U gospodarskom pogledu mogu se na B-u razli- 
kovati dva područja: primorsko i središnje. U oba dijela 
glavno je zanimanje zemljoradnja. U prvom području 
pored zemljoradnje iskorišćuje se i more, a u drugom se 
iskorišćuju i najviši dijelovi otoka. U svakom naselju na 
obali ima pomoraca i ribara. Ribolov je redovno sporedno, 
a zemljoradnja glavno zanimanje. Ulovljena riba se pro- 
daje na domaćim tržnicama i u Splitu, a veće količine 


sezonskog ribolova (sardela) kupuju i konzerviraju tvor- ` 


nice (Postira i Milna). 

Niži dijelovi B-a su pojas kultura. Bliže obali i na boljim 
zemljištima prevlađuju vodoravne terase (»redovi«, »meje«), 
a na brežuljkastom zemljištu, naročito na pločastim vap- 
nencima, obrađeni dijelovi su uzani i vijugavi, često na- 
gnuti kao i samo zemljište. Da bi se došlo do malih povr- 
Sina obradivog zem- ' 
ljišta, trebalo je izlu- 7 I s A уе pum 
čiti mnogobrojne go- : : 
mile kamenja, koje 
su usporedno naniza- 
ne kao čudni nad- 
grobni spomenici. 

Prije je obrađena 
zemlja bila zasađena , 
poglavito lozom, a | 
manje maslinom. Gla- 
vni dio površine oto- 
ka bio je vinograd, u 
kojem su mali čokoti 
davali dobar i obilan 
plod. Prihodi od loze 
bili su naročito dobri 
početkom ovog sto- 
ljeća, kad su veliki 
francuski vinogradi 
stradali od filoksere, . 
pa su time nastupile 
vrlo povoljne prilike 
za prodaju naših vina. 
Da bi se obradili pro- 
strani brački vinogra- 
di i obralo grožđe, 
dolazilo je u proljeće 
stotine dalmatinskih zagoraca »vlaha« na rad, a u jesen 
bi odlazili sa zaradom. 


Pojava filoksere pred početak prošloga svjetskog rata 
izazvala je i na B-u pravu gospodarsku krizu. Glavni izvor 
života počeo je brzo presušivati. Prihod od masline i dru- 
gih kultura bio je neznatan, da zamijeni lozu. Iseljavanje 
u prekooceanske zemlje, koje je bilo dosta znatno i prije 
toga, zahvatilo je upravo pogubne razmjere. Bračani, koji 
su prije davali zarade i drugim krajevima, sada su je sami 
tražili u dalekoj i tuđoj zemlji. Nekad pažljivo obrađi- 
vane »meje« i »redovi« ostali su pusti i neobrađeni, nali- 
čeći na ukletu zemlju. Na mnogim se ognjištima zbog toga 
ugasila vatra, na lijepim kamenim kućama istrunuli za- 
tvoreni kapci, krovovi prokisli, a dvorišta obrasla korovom. 
Posljedice krize i iseljavanja došle su do izražaja i u broju 
stanovnika: 1910 bilo je na B-u 22.969, 1921 19.339, a 1931 
samo 17.331 stan. To je zaista velik gubitak, kad jedan 
poljoprivredni kraj u 20 godina izgubi 25% stanovnika. 

Poslije svjetskog rata počeli su pokušaji, da se gubitak 
leze naknadi drugim kulturama. Buhač je, na žalost, zbog 
nepovjerenja na tržištu brzo došao u krizu, istu je sudbinu 
imala i manje rasprostranjena višnja. Zbog oskudice vode 
ne može se razviti jače gajenje povrća, a zemljišta su slaba 
za intenzivnije gajenje žita i različnih srednjoevropskih 
kultura. Obnovljena loza na američkoj podlozi ponovno 
postaje glavna kultura, ali se bitno razlikuje od negdašnjeg 
gajenja loze: ono je bilo ekstenzivno a ovo je intenzivno. 
Za današnju lozu treba birati bolja zemljišta, а čestim 
ih gnojenjem obnavljati i jačati. Ona je u svakom pogledu 
osjetljivija i iziskuje više pažnje, a ne daje dobra vina kao 
stara. Zato će bračke »meje« većim dijelom i dalje ostati 
puste i podsjećati na negdašnja sretnija vremena. 






BRAČ 


U najvišim dijelovima B-a ima uvjeta za gajenje stoke 
sitnog zuba. Uglavnom se gaje ovce, jer je koza zbog štet- 
nog utjecaja na šumu zabranjena. Ovce daju odlično mli- 
jeko, od kojega se pravi poznati brački sir (mljekarske za- 
druge u Praznicama, Gornjem Humcu i Nerežišćima). U 
istim su krajevima bile i odlične borove šume, ali su za 
vrijeme prošlog rata dosta upropaštene, a i poslije toga 
nerazumno iskorišćavane. 

U bračkim kamenjarama ima mnogo mirisnih biljaka (ka- 
dulja, ružmarin i dr.), od kojih se prave eterična ulja 
(Milna i Nerežišća). U Supetru se prerađuje buhač. Među 
bračkim vapnencima se ističu bijeli, kristalasti i dobro 
uslojeni vapnenci, koji su mnogo cijenjeni kao građevin- 
ski kamen, a upotrebljavaju se i u industrijske svrhe (u 
tvornici karbida na Dugom Ratu). Ovih vapnenaca ima u 
različitim dijelovima otoka; naročito su poznati kameno- 
lomi u blizini sjeverne i istočne obale, odakle je izvoz naj- 
lakši. Iskorišćivanje i prerada »bračkog kamena« poznati 
su još iz antiknih vremena. Glavni kamenolom nalazio se, 
sudeći po velikom broju natpisa, u današnjem Škripu, na 
sjevernoj strani otoka, a luka mu je bila današnja Splitska 
(CIL III, 3092—3101, 
10107—10109 i dr.) 
Kamenolomi su, kako 
se Cini, stajali pod 
drZavnim nadzorom. 
Stanovnici nekih mje- 
sta su se u ovom po- 
slu naročito usavrša- 
vali, pa je to njihov 
glavni izvor života 
(Selca). 

U nekim primor- 
skim mjestima važno 
je i putničarstvo (oso- 
bito u Bolu, Supetru, 
Sutivanu i dr.). Pri- 
stupačnost, uređenost 
i lako snabdjevanje 
daju povoljne uvjete 
za razvoj ove priro- 
dne grane. U vezi s 
tim treba istaći elek- 
trifikaciju, u čemu 
B. sigurno stoji na 
prvom mjestu među 
našim otocima. 


B. proizvodi mnogo 
dobara, koja troši su- 
sjedno i dalje kopno (vino, drvo, kamen, buhač, riba, ete- 
rična ulja i dr.), a uvozi dosta proizvoda drugih krajeva, 
na prvom mjestu životne namirnice i različne fabrikate. 
Zato je promet između B-a i susjednog kopna vrlo živ. 
Održava se redovnim parobrodarskim linijama i brojnim 
privatnim brodovima. Najživlji je promet sa Splitom, koji 
je pravo gospodarsko središte Brača. Zbog veličine otoka 
u unutrašnjem prometu imaju veliki značaj i putovi. Na 
njima se osim teretnog održava i redovan autobusni promet. 

LIT.: Umb. Girometta, Flora otoka Brača, Novo doba (uskršnji 
broj), Split 1936; Vj. Klaić, Opis zemalja u kojih obitavaju Hrvati, 
П. dio, Zagreb 1881; В. Z. Milojević, Dinarsko primorje i ostrva, Beo- 
grad 1933; k Šubert, Geologija Dalmacije, Zadar 1909. J. R-ć. i А. J-ć. 

Iseljenici. Više od pola bračkoga pučanstva živi u Južnoj 
Americi i ostaloj emigraciji, poglavito u Chileu i Boliviji, 
gdje su Hrvati s Brača svojom darovitošću, poduzetnošću 
i marljivošću zauzeli važne društvene položaje te stekli 
zamjeran imetak, koji se cijeni na nekoliko milijarda 
kuna. Nekoliko stotina bračkih milijunaša iz Južne Ame- 
rike nastanilo se u Splitu i uložilo kapitale u objekte, koji 
vrijede preko 400 milijuna kuna. M: B: 

Povijest. U osvitku povijesti na Braču nalazimo Ilire, 
koji po Mayeru daju ime otoku (brentos »jelen«). Prema 
legendi došli su kasnije Grci iz Ambrakije (zaliv Arta) i 
osnovali Skrip (Scripea). Iz kamenog doba našlo se osta- 
taka oko Donjega Humca, a iz brončanog doba kod Luke 
Bobovišća. Ostatci su toga doba i mnoge gomile i utvrde 
naslaganog kamenja na visovima. Staro se stanovništvo 
bavilo uglavnom stočarstvom (Plinije: »capris laudata Brat- 
tia«). U prvo vrijeme otok je bolje naseljen u unutrašnjosti 
(Donji Humac, Nerežišća, Skrip, Bunje), a kasnije i u 
primorju (Lovrečina, Pučišća, Bol, Sutivan). Dolaskom 
Rimljana stanovništvo se romaniziralo. Za vrijeme Diokle- 


(Fotozadruga) 
IZ UNUTRAŠNJOSTI BRAČA, Pogled na Nerežišća i Donji Humac 


BRAC — BRACEVIC 





BLACA NA BRACU, Pustinja (eremitaZa) 


cijana lomio se kamen iznad Splitske za splitsku palaču. 
Razorenjem Salone i Epetiuma 614 bježi stanovništvo tih 
gradova na Brač, te se obnavlja napušteni Škrip (presbyter 
Florus). Dolaskom Neretljana u prvoj polovici 9. st. grad 
je porušen, i Romani bježe na južnu obalu ispod Koštila 
kod današnjega Bola, ali to novo naselje ruše kretski Sara- 
ceni 872. Središte je neretljanskog Brača vjerojatno bio 
Gradac (Gradatium). Oko g. 1000 dolaze na kratko vrijeme 
Mlečići, koji stvaraju središte u Nerežišćima. Zatim se Brač 
vraća hrvatskom kralju, a kasnije sve do 1278 hrvatsko- 
ugarskom kraljevstvu (osim što je možda između 1170 i 
1180 u bizantskim rukama). G. 1240 B. potpada pod Split. 
Međutim 1242 kralj Bela odredi, da rektor Hvara bude 
istodobno i rektor Brača. Rektor je na Braču držao zamje- 
nika (vicarius). G. 1277 provališe Omišani do Nerežišća te 
zapališe ložu i knjige. Kad je 1280 na kratko vrijeme Omiš 
došao pod Veneciju, izbjegli Omišani i Primorci često ha- 
raju Brač, koji je bio mletački od 1278 do 1358. Od 1358 
otokom opet zavlada hrvatsko-ugarski kralj. Brač je zatim 
od 1390 do 1394 u bosanskoj vlasti, a od 1403 do 1413 pod 
vlašću hercega Hrvoja. Od 1413 do 1416 bio je pod vlašću 
dubrovačke republike, kojoj ga Žigmund oduzima i pre- 
daje Ladislavu Jakcu. G. 1420 B. se dobrovoljno аан 
Veneciji і ostaje u njenoj vlasti do 1797. Оа 1423 B. ima 
zasebnoga kneza (rector, conte), mletačkog plemića, koji 
je upravljao prema propisima Bračkog statuta i Reforma- 
сіјата i naredbama iz Mletaka. Za ovo mletačko vrijeme 
treba spomenuti: kužne bolesti (osobito kugu 1424—1426); 
od 15. st. postanak i razvitak primorskih bračkih naselja i 
raseljavanje starih pastirskih sela u unutrašnjosti (Gradac, 
Mošuje, Dubrovica, Podgračišća, Straževnik); sporove iz- 
među plemstva i pučana počevši od 1538; doseljivanje 
Poljičana u 16. st. te Hercegovaca i Primoraca od Kandij- 
skog rata 1645 dalje (novi stanovnici, dogoni). 

S Poljičanima su došli njihovi popovi glagoljaši, koji su 
osnivali zajedničke stanove, »pustinje«. Od ovih se je do 
danas sačuvala na južnoj strani otoka pustinja Blaca, 
osnovana polovicom 16. st. s dopuštenjem i uz darovnicu 
bračkoga kneza. Osim stalnog utjecaja na duhovni život 
otočana Blaca su u najnovijoj prošlosti postala vrlo zna- 
čajna za kulturnu povijest B. Ovdje je krajem 19. st. bila 
uređena mala tiskara, u koioj je tiskana povijest pustinje 
(samostan), a današnji je svećenik, izučeni astronom, ure- 
dio mali opservatorij. 

Povijest B. u toku 17.118. st. je bez važnijih događaja. 
U čestim borbama s gusarima i Turcima istakla se bračka 
galija i njeni soprakomiti, birani od vladajućeg bračkog 
plemstva, i to od g. 1489 od ovih bračkih plemićkih obitelji: 
Filipović, Martinić, Prodić, Cerinić, Mladinić, Božićević, 
Vužić i Ivelić (koje talijanski spomenici bilježe u romani- 
ziranom obliku — Ivellio, Vusio, Nadali i t. d.). Mirom u 

Campoformiju (1797) potpada otok pod 
Austriju i ostaje pod njom do 1805, kad 
zavladaše Francuzi, koji ostadoše do 
1814, osim kratkotrajne ruske okupacije 
1806/7 (knez Brača Andrija Kovačić iz Pu- 
čišća). G. 1814 ponovno Brač dolazi pod 
Austriju (za nju je naročito agitirao fra 
Andrija Dorotić iz Sumartina) i ostaje 
u njenoj vlasti do 1918, kad je došao u 
sastav bivše Jugoslavije. Od 1941 u sklo- 
pu je Nezavisne Države Hrvatske. 
LIT.: Statuta Мипісіраіа ac  Reformationes 
Magnif. Communitatis Brachiae, Udine 1656, i do- 
datak Diversi publici decreti, terminationi, privi- 
legi et indulti, Udine 1656; A. Ciccarelli, Osserva- 
zioni sull' isola della Brazza e sopra quella No- 
biltà, Mleci 1802; Statut i reformacije otoka Braca, 
u Monumenta historico-juridica Slav. Merid. XL., 
Zagreb 1926; A. Jutronić, Podrijetlo stanovništva 
otoka Brača, Jadranska Straža 4, Split 1939; Isti, 
Stare crkvice i naselja na Braču, Novo Doba br. 
302, Split 1933; Isti, Brač i slavenski gusari na 
Jadranu, Novo Doba, božićni broj, Split 1929; 
Isti, Bogumilstvo na Braču, Novo Doba, božićni 
br., Split 1930; Naseljavanje Poljicana i ostalih 
Dinaraca na Brač, Glasnik Geografskog društva, 
sv, XIV., Beograd 1928; Isti, Razvitak današnjih 
bračkih naselja, Glasnik primorske banovine br. 
11., Split 1938; Isti, Pobuna pučana protiv plem- 
stva na Braču 1797, Novo Doba, božićni br., 1932; 
Isti, Ruska okupacija Brača 1806—07, Novo Doba, 
uskrsni br., Split 1931; Povjestne crtice o pustinji 
Blaca, Blaca 1897. А. 1-6. 
BRAČ — Tambura. 
BRAČANIN, fra Luka — Polovinić. 
BRAČEVCI, selo u đakovačkom kotaru na prijelazu iz- 
među istočnih ogranaka Krndije i slavonske Podravine, 14 
km sjeverozapadno od Đakova, sjedište je općine, a ima 
694 stan. Jugozapadno od Bračevaca, 7 km daleko, nalazi 
se selo Bračevačko Podgorje, koje broji 470 stan. Z. D-i. 
BRAČEVIĆ, Ljudevit Mihajlo Damjan, * 16. VI. 1770, 
+ Alžir, 19. VII. 1830. Poslan od Dubrovačke republike u 


KIP HERAKLA, uklesan u kamenu u rimskim kamenolomima 
na otoku Braču 

Drinopolje, da nauči turski, prešao je 1795 u službu fran- 
cuskog poklisarstva u Carigradu. U srpnju iste godine ime- 
novan je tumačem francuskog konzulata u Tripolisu u Si- 
riji i bio doskora odaslan u Egipat. Tamo je bio tumačem 
franc. konzulata u Aleksandriji, kada je general Bona- 
parte poveo vojnu na Egipat. Najprije je bio tumač ge- 
nerala Bonaparta (lipanj 1799), a zatim generala Klćbera, 
kada je ovaj nakon povratka Bonaparta u Francusku pre- 
uzeo glavno zapovjedništvo. Nakon smrti Klćbera B-u bude 
dodijeljeno neko sporedno mjesto, pa je volio sa svojom 
porodicom otići u Francusku (1800), gdje je ostao bez 
službe. Stoga je od Dubrovačke republike primio povjerenu 
mu zadaću, da unovči tražbine nastale zbog opskrbe fran- 
cuskih četa na Krfu. Nakon pada carstva podijelio mu je 
Luj XVIII. mirovinu. G. 1830 dobio je mjesto tumača I. 
razreda u franc. vojsci. General Bourmont povjerio mu je, 
da vodi prethodne pregovore, koji su doveli do predaje 
Alžira (5. VII. 1830). Bračević je umro nekoliko dana ka- 
snije. J. D-e. 
BRACIC (Fucus). Među smeđim algama napadan je, a i 
čest rod bračić. Oko dvadesetak vrsta nalazi se u obalnoj 
zoni mora, gdje rastu često u mnoštvu. Njihova steljka je 
vrpčasta i opetovano rašljasto razgranjena (sastoji se iz 
rizoida, kauloida i filoida), a pričvršćena je pločastom pri- 
hvatnicom o podlogu. Šteljka lako izdrži mlatanje valova. 


— 




















(Crtež J. Linardica) 
BRACIC 
f filoid, k kauloid, r rizoid 


U Jadranu raste do 20 cm visoki F. virsoides J. Ag. U 
Sjevernom i u Baltičkom boru veliki F. vesiculosus L. i 
F. serratus L. Oba nalazimo i и sjevernom dijelu Atlant- 
skog: oceana (v. sl. Alge Jadranskoga тога u 1. sv. HE 
iza Th 232.) 


LIT.:.J. Linardić, Prilog poznavanju geografskog rasprostranjenja ja- 
dranskog Fucusa (Fucus virsoides) Don. (J. Ag.), Godišnjak Ocean. 
Instituta, sv. IL, 1939/40. IP. 

BRACNO PRAVO — Zenidbeno pravo. 

BRAČULJEVIĆ, fra Lovro, * Budim 1685, T 1737. Napi- 
sao je naboZno djelo Uzao serafinske ljubavi. On je prvi 
postavio načelo: »Piši, kako govoriš«. Zalagao se za latinicu 
protiv tada još uobičajene bosančice, kojom su se u Bačkoj 
služili bosanski franjevci. SP: 

BRACA BOLNICARI OD SV. DUHA — Hospitalci. 
s АМА EVANGELICKA (Brüdergemeinde) — Неггеп- 

utovci. 

BRACA HRVATSKOGA ZMAJA, hrvatska kulturna 
druZba, koju 16. XL. 1905 osnovaše Emilij Laszowski i 
Velimir Deželić u času, kad se vodila borba između starih 
i mladih hrvatskih književnika i kulturnih radnika. Želja 
je osnivača bila, da se osnuje kulturna družba na osnovi 
poštenoga hrvatskoga prijateljstva i bratstva, potpuno slo- 
bodno od svake političke stranke, a da bude ipak. izrazito 
hrvatska i domoljubna, uzevši si za zadaću, oživljavati 
uspomene na slavne činjenice hrvatske povijesti i zaslužne 


BRAČEVIĆ — BRAĆA MILOSRDNA 


Hrvate. Htjelo se uskrisiti najprije pod imenom »Braća 
zmaja ognjenoga«, a onda pod imenom »Braća hrvatskoga 
zmaja« staro »Zmajsko društvo« — odnosno »Red« (Ordo), 
što su ga 1408 zasnovali gotovo sami Hrvati uz kralja Ži- 
gmunda. Pridržao se i vanjski znak toga društva, t. j. zmaj, 
koji ovija rep oko vrata, s novom lozinkom »Pro aris et 
focis Deo propitio«. Red Žigmundove zmajske družbe imao 
je geslo: »O quam misericors et bonus est Deus«. Pra- 
vila družbe B. H. Z. potvrđena su 1906, ali su se više puta 
mijenjala. Zaštitnik družbe je sv. Juraj, kao i družbe 
kralja Zigmunda (1408). 

Prvo djelo B. H. Z. bilo je postavljanje spomen-ploče 
hrvatskom učitelju i pedagogu Ljudevitu Tomšiću u Vinici 
nedaleko od Karlovca, a iza toga su postavili još mnoge druge 
u Zagrebu (I. Tkalčiću, Lj. Gaju, St. Vrazu, Lj. Vukotino- 
viću, R. Lopašiću, A. Šenoi, A. Fijanu i dr., te historijske 
spomen-ploče na Dvercima i t. d.), pa izvan Zagreba (I. 
Trnskomu u Rači, P. Stoosu u Dubravici, Iliću u Novskoj, 
Zori Veroniki Zrinskoj u Celovcu, P. Vitezoviću i Marčelo- 
viću u stolnoj crkvi u Beču, Zakmardiju i Franji Marko- 
viću u Križevcima, Mulihu u Vukovini, Lepušiću u Apa- 
tovcu, Tomiéu, Babukiću i Jurkoviću u Požegi i mnoge 
druge po različnim mjestima). Družba B. H. Z. spremila je 
zemne ostatke Gajeve majke, Milana Sunka, opata ilirca 
Krizmanića. No najveće je djelo družbino pronalazak i 
očuvanje zemnih ostataka hrvatskih narodnih mučenika 
bana Petra Zrinskoga i markiza Franje Krste Frankopana, 
koji su ležali zaboravljeni na groblju u Bečkom Novom 
Mjestu. Tiho ali dostojno B. H. Ž. su njihove časne kosti sa- 
hranila 7. VII. 1907 na groblju u Bečkom Novom Mje- 
stu, gdje je bila postavljena i kovna ploča, koja je po želji 
grada ostala na tom mjestu, dok su ostatci mučenika za- 
slugom B. H. Z. s velikim sjajem preneseni 1919 u Zagreb. 

God. 1906 osnovala su B. H. Z. knjižnicu i muzej grada 
Zagreba, a 1909 »Društvo za spasavanje u Zagrebu«. Na- 
stojanjem B. H. Z. stečen je i grad Ozalj kao hrvatsko na- 
rodno dobro, koji je 28. VII. 1928 na ruke B. H. Z. darovao 
narodu knez Albert Thurn Taxis. U gradu urediše B. H. Z. 
doličan muzej, knjižnicu i danas omiljelo ljetovalitše. G. 
1935 stekoše B. H. Z. i staru gradinu u Bakru, kao na- 
rodno dobro, namijenjeno tradicijama Vinodola i Bakra. 
Teške prilike nisu dopustile, da se taj historijski grad 
uredi. Hrvatsku tisućgodišnjicu (925—1925) proslaviše B. 
H. Z. po svim hrvatskim krajevima postavljanjem spomen- 
ploča i spomenika, među takvima i u Sarajevu, Ljubiji, 
Bos. Novom, Dubrovniku i drugdje. 

Kulturnu zadaću vršila je družba B. H. Z. i predavanji- 
ma, koja su već 1906 otpočela, te se predaje gotovo svake 
srijede nesamo na bratskim sastancima, već i javno. Dru- 
žba je izdala 43 publikacije. Za vrijeme svjetskoga rata 
mnogo je družba radila za hrvatske ranjenike i njihove 
porodice. Da se kulturni rad što bolje može razvijati, 
zasnovani su t. zv. »Zmajski bratski stolovi« i »ogranci« 
(podružnice). Tako je ogranak u Dubrovniku izveo lijepa i 
velika narodna hrvatska djela te spasio i obnovio mnogu 
lijepu i sjajnu hrvatsku tradiciju. 

Unutarnje uređenje družbe. Na čelu družbe bio je veliki 
meštar (1905—35 Emilij Laszowski), a zatim (1936—42) Mi- 
lutin Mayer s odborom (meštrima) od 7 meštara i 7 zamje- 
nika. Svaki meštar bio je pročelnik jedne od kulturnih sek- 
cija. Odbor s vel. meštrom birao se na 5 godina. Među re- 
dovnom braćom vladalo je pobratimstvo, koje se proglasi- 
valo kod svečanoga ustoličenja. 

Sjedište družbe bilo je u Zagrebu u Kamenitim vratima, 
domjenci se družbe držahu svaki srijede navečer, a glavna 
se skupština održavala svake godine o Jurjevu (23. IV.). 

Zakonskom odredbom od 19. XI. 1941 br. CDXVI-2034- 
Z 1941 osnovan je po Poglavniku Nezavisne Države 
Hrvatske »Viteski Red Hrvatskoga Zmaja«. Tom odred- 
bom preneseno je djelovanje Družbe B.H.Z. na Viteški 
Red s proširenim djelokrugom na osnovi posebnoga ustava 
i poslovnika pod geslom »Za Boga i Hrvatsku«. EL: 

BRAĆA MILOSRDNA (Fratres caritatis), više katoličkih 
redova, koji su se bavili osnivanjem bolnica i njegom bole- 
snika. Medu njima je najznamenitiji red, koji je osnovao 
Spanjolac Ivan od Boga (v.). U 16. st. bio se red razdijelio 
u dva ogranka, ali danas je ujedinjen pod jednim redovni- 
čkim general-priorom, koji stanuje u Rimu. U Hrvatsku je 
taj red doveo iz Madžarske biskup Maksimilijan Vrhovac 
i predao mu bolnicu na Jelačićevu trgu, koja je bila posve- 
ćena 23. VIII. 1804. Tom prigodom spjevao je Tito Brezo- 
vački, povodeći se za Kačićem, štokavsku pjesmu u 198 


BRACA MILOSRDNA — BRADANOVIC 


deseteraca. Brezovački ocjenjuje značenje osnivane bolnice 
ovim riječima: »Aj Hrvati, vesele vam majke, — osvetiste 
vi vaše babajke, — jer s tim činom na radost vjeliku — 
vaših pređih ponoviste diku.« Braću milosrđa pozdravio je 
zanosno i Tomaš Mikloušić latinskom pjesmom »Carmen 
Reginae Croatiae«, slaveći uvođenje milosrdne braće i osni- 
vanje nove bolnice kao plod hrvatskih napora oko suzbi- 
janja kuge, glada i rata. Međutim milosrdna braća nijesu 
znala nacijepiti svoj rad na hrvatske predaje, zato su u 
nestašici hrvatskoga podmlatka morala ostaviti Zagreb na 
svršetku velikoga rata 1918. 

LIT.: A. Šimčik, Prigodni spisi uz otvorenje zakladne bolnice, Za- 
greb 1931. 

BRAĆA NAJMANJA (Ordo minimorum) crkveni je red, 
što ga je 1435 osnovao sv. Franjo Paulski (1416—1507). 
Odobrio ga je 1474 papa Siksto IV., a pravila reda papa 
Julije II. 1506. Uz ovaj je red osnovao drugi za žene i 
treći svjetovnjački, 

Red je prosjački. Glavno mu je obilježje pokornički ži- 
vot, stoga najmanja braća polažu osim tri obična i četvrti 
redovnički zavjet: post. Nose crnu tuniku sa širokim ru- 
kavima i kukuljicom te dugim škapularom. Na čelu reda 
je generalni »korektor«, na čelu pojedinih pokrajina pokra- 
jinski, a pojedinom samostanu mjesni. Geslo je reda 
Charitas. 

Red je sam osnivač proširio po Italiji i Francuskoj, a 
zatim je prešao u Španjolsku i Njemačku. Danas postoji 
u Italiji i Španjolskoj s nekih 25 samostana. 

BRAĆA (i sestre) SLOBODNOGA DUHA (Brüder 
und Schwestern des freien Geistes), skupno ime lažno- 
mističkih sekta, koje su se pojavile sredinom 13. st. u 
njemačkoj pokrajini Schwaben, zatim u okolici Rajne, u 
Nizozemskoj i u sjevernoj Francuskoj. Njihovo glavno 
životno načelo bilo je naviještanje slobode duha, a u 
praksi iživljavanje u putenoj slobodi. U njihovoj nauci 
zabacuju se glavne kršćanske istine: o stvorenju svijeta, 
о spasenju i o kaznama onkraj groba; ne priznaju usta- 
nova vidljive crkve niti ikakvih ćudorednih zakona, pa su 
u tom slične sekti antinomista. Podrijetlo im nije još do- 
voljno objašnjeno. Neki drže, da potječu od panteista 
Amalricha de Bena (t oko 1206) i spiritualista Ortlieba 
iz Strassburga (+ oko 1200), kao neka sinteza ovih dvaju 
sustava. Srodne su također sredovječnom  krivovjerju 
Valdenza. Znatniji predstavnici ovog sektarstva bili su: 
Berthold iz Rohrbacha, koji je bio 1356 kao krivovjerac 
od inkvizicije osuđen i spaljen u Speyeru, zatim Herman 
Kiichener i Nikola Bazelski, osuđen i spaljen kao krivo- 
vjerac u Beču 1395. Protiv ovih su sekta pisali Tauler, 
Seuse, Ruysbroek, Gerson, Nider i drugi, a progonila ih 
je inkvizicija. 

LIT.: W. Preger, Geschichte der deutschen Mystik im Mittelalter, 
L, 1874; R. Allier, Les frères du libre esprit, Pariz 1905; I. Ddllinger, 


Beitráge zur Sektengeschichte des Mittelalters, 2 sv., 1890; M. Buch- 
T Lexikon für Theologie und Kirche, II., Freiburg im Drele: 


BRAĆA SV. ANTUNA — Hospitalci. 

BRAĆA ZAJEDNIČKOG ŽIVOTA (Fratres vitae com- 
munis, modernae devotionis, bonae voluntatis, Brüder vom 
gemeinsamen Leben, poznati takoder pod imenima Fratres 
cucullati, Kugel- ili Kogelherren, Kepplerbrüder, Kollatien- 
brüder, Brüder von der Feder, Schulbrüder, Hieronymianer, 
Gregorianer, Lollbrüder, Nullbrüder), ime sredovječne po- 
božne bratovštine bez posebnih zavjeta, u koju su bili učla- 
njeni svećenici i svjetovnjaci, koji su nastojali oko promi- 
canja kršćanskoga vjerskog života. Bratovština je nastala 
povodom propovijedanja pokornika Gerharda Groota (f 
1384) u Deventeru u Nizozemskoj protiv raskošna života. 
Poslije njegove smrti pridružila se ovoj zajednica Zbora 
Augustinaca  (Augustiner-Chorherren) u — Windesheimu 
(1386) i Grootovi prijatelji Gerhard Zerbolt von Zütphen, 
Ivan Brinckerinck i drugi. Oni su se sastajali na zajedničke 
molitve i duhovno štivo, da tako drugima dadu pobudu 
za pobožan kršćanski život. Po njihovu je uzoru nastala 
ženska zajednica »begine«, osnovana 1228 u Ličgeu, članice 
su bile odjevene u crnu haljinu s bijelom kukuljicom na 
glavi i imale križ na prsima. Protiv Braće zajedničkog 
života ustao je dominikanac Matej Grabow početkom 15. 
st, ali je biskupsko sudište u Utrechtu odbilo njegove 
optužbe, štoviše, opći je crkveni sabor u Konstanzu (1419) 
odobrio tu bratovštinu. Od toga vremena bila je bratov- 
ština raširena u Nizozemskoj i Belgiji, a i po zapadnoj 
Njemačkoj. Kasnije je ova bratovština promicala obnovu 
praktičnoga kršćanskog življenja, i to tako, da je spajala 

unutarnji duhovni život s korisnim tjelesnim radom, izda- 
vala pobožne knjige u pučkom jeziku, bavila se odgojem 
i poukom mladeži te podupirala svako drugo plemenito 
društveno i kulturno nastojanje. Tijekom 16. i 17. st. po- 
čela je propadati. Djelomično je ustupila mjesto djelo- 
vanju Družbe Isusove. 


LIT.: R. Dier de Muden, Scriptum de magistro Gherardo Grote, 
domino Florencio et multis aliis devotis fratribus, Deventer 1719; G. 
Wolf, Quellenkunde der deutschen  Reformationsgeschichte, I., 1915, 
IL, 1922; J. С. К. Acquoy, Het klooster te Windesheim, 3 sv., Utrecht 
1875/80; M. Buchberger, Lexikon für Theologie und Kirche, ТУ., Frei- 
burg im Breisgau 1932 s. v. Fraterherren. JO; 


BRADA, naziv u anatomiji, koji ima dvojako značenje: 
1. Izbočenje na prednjoj strani donje čeljusti, koje strši 
ispred i ispod zuba. Stoji u vezi s razvitkom zuba, pri čemu 
gornji dio čeljusti, koji nosi zube, ostaje uži nego donji. 
Ovako izbočena brada karakteristična je za sadašnjega 
čovjeka, pa se zove još i pozitivna brada. Kao negativna 
brada označuje se oblik donje čeljusti, gdje ne postoji na 
njenoj prednjoj strani nikakvo izbočenje, ili gdje zubi 
strše ispred donjeg dijela čeljusti. Negativna brada je po- 
stojala kod neandertalskog čovjeka, kojoj rasi je pripadao 
i krapinski čovjek. 

2. Bradom se nazivaju i dlake, koje kod muškarca izrastu 
na licu u dijelu donje čeljusti; stoji u vezi s razvitkom 
spolnih žlijezda. Ona izraste u doba spolne zrelosti, a u 
slučajevima, gdje spolne žlijezde nisu nikako, ili su tek 
manjkavo razvijene, ne dolazi uopće do rastenja brade, 
ili ona samo neznatno izraste. I kod nekih se žena poja- 
vljuje brada u klimakteriju, nakon što je prestala funkcija 
jajnika. M.D 

Dlakavu bradu imaju i mužjaci nekih majmuna, kao 
orangutan, mandril, urlikalac i t. d., zatim koze i los, a 
po licu imaju jaku bradu tigar i mnoge druge mačke. Per- 
natu bradu imaju neke ptice, kao ćubasti gnjurac, potrk, 
pa od grabljivica bradaš, kojem strši četinasto perje ispod 
kljuna kao bradica. I neki praživi naljevnjaci bradašice 
(Acineta, Ephelota) imaju mjesto trepetljika izrasli za 
isisavanje, koje se čine kao neka brada. N. F-k. 

Brada se smatrala znakom muževnosti i razbora ne 
samo kod primitivnih naroda uopće, nego osobito kod sta- 
novnika jugoistočne Evrope i prednje Azije. Nošenje duge 
brade je zasvjedočeno kod mnogih germanskih naroda, 
osobito kod Langobarda. U našem Primorju je kasno-rim- 
ski izraz barba ne samo primijenjen za kosmato lice, nego 
u prenesenom smislu za čovjeka dostojna poštovanja zbog 
ugleda, starosti ili svojstvenog položaja kao na primjer 
»striko«. U kršćanskom svijetu srednjeg vijeka puštanje 
brade značilo je odricanje tjelesnih slasti i bilo je u obi- 
čaju kod pripadnika klera i redova, pa i kod ljudi poodma 
klih u godinama, s odraslom djecom, koji su imali ili mogli 
imati unučad. Zato su bradata čovjeka slušali u zboru kao 
iskusna i razborita, 

Čovjeku, koji se nedostojno vladao, brada se naprosto 
skubla, a pojedini su statuti, kao kotorski, takav čin kao 
uvredu teže kažnjavali. Običaj puštanja brade zbog žalo- 
sti, na pr. kod Židova, zabilježen je u Splitu i trajao je 
mjesec dana. Zagrebačkom kanoniku Benku Vinkoviću su 
Madžari na požunskom saboru skubli bradu zato, što je 
branio prava zagrebačke biskupije na Međumurje. Kao za- 
dovoljštinu za taj napad je predstavnik zagrebačkog kap- 
tola dobio sjedište u ugarskom gornjem domu (čl. 61/1625). 
Skubljenje brade se kažnjavalo u Bizantu, odakle je kazna 
prešla u Dušanov zakon. Tko je skubao bradu vlastelinu, 
odsjekli bi mu za kaznu obje ruke. Založiti bradu znači 
jamčiti poštenom riječju, oskubsti bradu osramotiti se. A.D. 

BRADAN, krupni srebrni novac republike dubrovačke, 
kovan 1725—1743, nazvan tako po slici sv. Vlaha s dugom 
i jakom bradom (> Dubrovački novci i Talir). I. R-o. 

BRADANOVIÓ, Tomo, * Vis 9. XII. 1853, t Buenos 
Aires 1922. Kao mladić od 18 godina došao je s još neko- 
liko drugova u New York i uz teški dnevni posao polazio 
večernju školu, gdje je učio različite nauke. Brzo je na- 
učio engleski. Kao trgovački namještenik otišao je iz 
New Yorka najprije u San Francisco, a onda u Chile. Naj- 
prije se nastanio u Iquiqueu, a poslije u Valparaisu, gdje 
je postao samostalan trgovac, a poslije veletržac i suvlasnik 
velike tvornice salitre. Za potresa u Valparaisu 1906 izgori 
mu kuća do temelja. On je obnovi i sagradi veliku palaču. 
Radom je stekao velik imutak, uvijek je bio velik dobro- 
činitelj. Rado se vraćao u domovinu i podupirao mnoge 
hrvatske institucije, kao »Hrvatski dom« u Visu i »Star- 

čevićev dom« u Zagrebu. кре je mnogo i hrvatske 
đake, osobito one iz nautičkih škola, da im omogući svrša- 
vanje nauka. D. K. 

BRADAŠKA, Franjo, * Kranj 3. XII. 1829, + Zagreb 30. I. 
1904, prof. i pisac. Službovao je na srednjim školama u 
Hrvatskoj i Slavoniji, a 1870 imenovan je ravnateljem 
varaždinske gimnazije. 

BIBL.: Pisao je različite rasprave na hrvatskom, slovenskom i nje- 
mačkom jeziku. Školska knjiga: Sravnjivajući zemljopis za više razrede 
srednjih učionah, Zagreb 1867. Rasprave: Der Kampf des letzten Arpa- 
den Andreas III. um seine Herrschaft namentlich mit dem Hause Anjou 
unter besonderer Berücksichtigung Croatiens, Slavoniens, Dalmatiens, 
Zagreb 1858 (Program zagreb. gimnazije); O realnoj gimnaziji, Zagreb 
1877 (Izvještaj varažd. gimnazije 1876—77). 

LIT.: A. Cuvaj, Grada za povijest školstva, 2, izd., sv. IV., V., 
VL, VII. i X., Zagreb 1911 i 1913. ИТУ; 


BRADAŠ ZUTOGLAVI (Gypaëtus barbatus), preko 1 m 
velika ptica grabljivica iz porodice sokolova, a rijetko više 
od ó kg teška. Glava i vrat su mu pokriti perjem, a pod 
donjim kljunom nosi čekinjastu bradicu. Glava i vrat su 
Žućkasti, krila i repno perje crni, a na donjoj strani je 
rdastoZut. Živi na visokom gorju, kod nas u Bosni i Her- 
cegovini, a inače po sred. i juž. Evropi i sred. Aziji; hrani 
se strvinom, kostima i većim živim sisavcima. .B. 

BRADAVICA u zoologiji je kvrgasta izbočina životinj- 
skog tijela, uz koju je obično vezana i neka djelatnost. 
Mnoge bradavice dolaze u usminskom sloju kože sisavaca 
i ptica kao opipne, krvožilne, onda dlačne i perne brada- 
vice i t. d. Na jeziku sisavaca mogu se naći bradavice 
posebnog oblika kao ogradne, glavičaste, končaste brada- 
vice, a mliječne žlijezde izlaze na posebne prsne bradavice. 

I kod člankonožaca ima također bradavica, pa neke 
gusjenice imaju bradavičavu kožu, a kod paukova izlaze 
cjevčice iz predljivih žlijezda na posebnim predljivim 
bradavicama, kojih imaju 4 ili 6. N. F-k. 

Bradavica (lat. verruca) je bezazlena izraslina pou- 
smine (benigni, epitelijalni tumor). Bradavice mlađahnog 
doba (verrucae planae juveniles) pojavljuju se kod djece 
i mladih osoba na rukama i licu u obliku čvorića, a u ve- 
ličini zrna prosa i leće, bijeložućkaste su boje i glatke po- 
vršine. Obične bradavice (verrucae vulgares) redovno su 
malko veće, njihova je površina tvrda, orožena, kadikad 
tamne boje. Bradavice su prenosive. Odstraniti se mogu 
kemijskim sredstvima, kirurškim putem, električnom stru- 

jom  (kauterizacijom, 
| koagulacijom), ѕпіје- 
gom ugljične kiseline 
ili sugestivnom tera- 
pijom. Staračke (ver- 
rucae seniles), sebo- 
roične bradavice su 
plosnate, žutosmeđe ili 
crne uzdignute tvorbe 
velike otprilike kao 
nokat, smještene na 
licu, na vratu i na le. 
đima. Е.К. 


BRADAVICARKE 
— Gljive. 

BRADAVKA (He- 
liotropium europaeum 
L.) je jednogodišnja 
biljka iz por. oštroli- 
ska (у). U Evropi 
ograničen je taj rod 
jedino na Sredozemlje. 
Ona je jedini predsta- 
vnik svoga roda, koji 
kao arheofit uspijeva 
jošiu Srednjoj Evropi. 

B. ima do 35 em vi- 
soku, mekano dlaka- 
vu, razgranjenu sta- 
bljiku, koja nosi izmje- 
nično poredane, bli- 
jedo zelene i mekano 
dlakave listove s pri- 
lično dugim peteljkama i jajastim plojkama cijela ruba. 
Mali su bjelkasti, sulatični i pravilni Cvjetovi združeni u 
velikom broju u značajne, guste, na jednu stranu smotane 
kovrčice. Biljka raste kod nas kao korov po poljima, oso- 
bito okopavinama, i na zapuštenim mjestima. Mnogo je 

BRADANOVIC — BRADLAUGH 


češća u primorskim negoli u kopnenim krajevima. Nekada 
se ona iz praznovjerja mnogo cjenila u pučkom ljekarstvu 
i upotrebljavala na pr. kao lijek proti ubodu zmije, gro- 
znici, bradavici (odatle joj naše narodno ime) i t. d. S. H-é. 

BRADFORD, 1. engleski grad od 300.000 stan. u grofo- 
viji York. 2. Nekoliko gradova u Sjevernoj Americi (New 
Hampshire, Ohio, Ontario, Pennsylvania). 3. B. on Avon, 
mali engleski grad sa crkvom St. Lawrence iz 7. st., a to je 
jedina sačuvana crkva u Engleskoj iz anglosaskoga doba, 
restaurirana 1885. 

BRADFORD, 1. William, * Leicestershire (Engleska) 20. 
V. 1663, + New York 23. V. 1752, ameritički tiskar. Naučio 
je tiskarsko umijeće u Londonu. G. 1682 iselio se s Willia- 
mom Pennom u Pennsylvaniju i ondje uveo »umjetnost i 
tajne« tiskarske vještine. Prva knjiga, koja je izašla iz 
U Philadelphiji je osnovao prvu američku tvornicu papira 
U Philadelphiji je osnovao prvu američku tvornicu papira 
(1690) i prve novine u New Yorku (The New York Ga- 
zette, 1725). — Njegov sin Andrew Sowle B., * 1686, + 1742, 
počeo je 1719 izdavati u Philadelphiji prve novine u sre- 
dnjim kolonijama, The American Weekly Mercury, kod 
kojih je B. Franklin bio slagar. 

2. William, ж New Bedford (Massachusetts) 1827, + New 
York 25. IV. 1892, američki slikar mora, samouk. Sudje- 
lovao u nekoliko arktičkih ekspedicija s dr. Hayesom. Prvi 
je američki slikar, koji je slikao sjeverne ledene krajeve. 
Njegove slike, koje su u svoje vrijeme privukle pažnju 
novošću motiva i živahnošću boja, odlikuju se točnošću 
sitnih pojedinosti. J. T-a. 

BRADICA (Polypogon) je primorski biljni rod iz poro- 
dice trava (v.) s jednocvjetnim klasićima, koji su u veli- 
kom broju združeni u gusto zbijene pa stoga klasu slične, 
katkada nepravilno krpaste metlice. Pljevice i obuvenci 
imaju osje, a u zrelom stanju otpadaju klasići u cijelosti. 
U našoj ga flori zastupaju vrste P. monspeliensis (L.) Desf. 
i P. maritimus Willd., koje rastu tu i tamo na pjeskovitim 
obalama mora. S. H-6. 

BRADIFRENIJA — Encefalitis. 


BRADIKARDIJA ili usporeno bilo je kucanje srca u 
sporijem ritmu (normalno je 70 do 80 puta u jednoj mi- 
nuti). Među zdravim ljudima postoji bradikardija samo 
kod dobro i dugo izvježbanih atleta i drugih športaša, kod 
kojih vježbanje iziskuje veliki i dugi mišićni napor. Inače 
je bradikardija znakom bolesnog stanja. Izazivlju je: 1. 
procesi, koji trajno podražuju jezgru 10. moždanog živca 
(nervus vagus) izravno u produženoj moždini, gdje se ta 
jezgra nalazi, jer taj živac usporava srčani ritam (na pr. 
tumori ili krvarenja u mozgu, upala opne i sl.); 2. reflek- 
sije t. j. djelovanja raznih organa na jezgru živca vagusa 
preko centripetalnih živaca, kako se to događa kod raznih 
trbušnih oboljenja spojenih s jakim bolima (žučni i mo- 
kraćni kamenci). Kod zdravog organizma može se izazvati 
refleksno i jakim pritiskom na očnu jabučicu ili na mje- 
sto račvanja vratnih arterija (art. carotis). 

BRADIKINEZA — Encefalitis. 


BRADISEIZMIČKA GIBANJA (grč. Beadvs  »spor«, 
seouosg »potres«), dugoperiodična gibanja tla, koja traju = 
nekoliko sati, a mogu potrajati do dužine geoloških razdo- 
blja. Takva su gibanja na pr.: sekularna i godišnja dizanja 
i spuštanja tla, zatim polagano pomicanje pojedinih Zemlji- 
nih slojeva jednih prema drugima, te plima i oseka njezine 
čvrste kore i sl. Budući da se zbog takvih pojava javljaju 
sve jače elastične napetosti, to one često mogu narasti i do 
najvišeg stupnja. Dogodi li se konačno, da te napetosti 
postanu već tako velike, da prekorače granicu elastičnosti 
kojega od tih materijala, onda se one oslobode u obliku 

otresa. U tom času prijeđu bradiseizmička gibanja u 
ете А tahiseizmička (grč. rayve »brz«) gibanja, 
koja prema okolnostima mogu trajati većim dijelom tek po 
koju sekundu ili samo po nekoliko njezinih i najsitnijih 
dijelova. J.M-ć. 

BRADLAUGH, Charles, Ж London 26. IX. 1833, + Lon- 
don 30. VI. 1891, engleski političar. U dobi od 15 godina 
počeo se isticati kao pisac i agitator osobito u krugu en- 

leskog radništva. Pisao je protiv vjere, postao predsjednik 
Mije slobodoumnika, zatim vođa reformatorskog pokreta. G. 
1859 osniva list National Reformer, u kome se zalagao za 
reformu parlamenta i u duhu nauke nacionalnog ekonoma 
Т.К. Malthusa (v.) osuđivao porast engleskog pučanstva, 
što da je glavni uzrok siromaštva. G. 1880 izabran je za- 

stupnikom u Northamptonu. Tada se razviše sporovi oko 
njegova polaganja zakletve kao ateista, koji potrajaše do 
pred Pječovu smrt. 

BIBL.: Heresy, its utility and morality (1870); The impeachment of 
the house of Brunswick (1873); The freethinker's text-book (1876); 
Jesus, Shelley and Malthus (1877); Fruits of philosophy (1877). 

LIT.: J. M. Robertson, Charles Bradlaugh, London 1920. J 


. N. 

BRADLEY, 1. Herbert, * 1846, + 1924, profesor filozofije 
u Oxfordu, predstavnik kritičkog idealizma, koji se osniva 
na teoriji, da u sudu predikat, istaknut iz doživljaja, ozna- 
čuje dio stvarnosti; njim se činjenica, da nešto jest, kva- 
lificira, obilježava u smislu, kakovo jest. Ali u tom logi- 
čkom postupku, u kojem se stvaraju ideje, ne iscrpljuje se 
stvarnost. Metode mišljenja (kategorije) i pojmovi ne daju 
punu sliku zazbiljnosti, koja je jedinstven, skladan sistem, 
dok je naše mišljenje o njoj ne samo analitički razdrobljeno, 
nego i nesložno, protuslovno. Apsolutnoj zazbiljnosti odgo- 
vara samo utisak cjelokupnoga iskustva, koji se daje u čuv- 
stvu. Do osnova bitka dolazi se intuitivnim zahvatom, po 


čemu religijski odnos čovjeka dobiva svoje opravdanje. 
` BIBL.: Principles of Logic, 1883; Appareance and reality, Metaphisical 
Essay, 1893, 2. izd. 1897. P 


M. P-s. 
2. James, * Shireborne 1692, + Chalford 13. VII. 1762, 
engleski astronom. Isprva uči teologiju i postaje župnik. 
Od 1715 se bavi astronomijom, a već 1722 postaje profesor 
astronomije u Oxfordu. Iza Halleyeve smrti vodi zvjezdar- 
nicu u Greenwichu. Glasovit je postao svojim radovima 
o aberaciji svjetlosti, a istakao se motrenjem meridijana 
zvijezda stajačica. 
BIBL.: On the apparent motion of the fixed stars, Philosophical 
Transactions, 1748. F. M-€. 


BRADSOT — Plinoviti edemi domaéih Zivotinja. 
BRADVA ili širočka ručno je oruđe, koje služi za ob- 
radbu drva, i to za tesanje, šiljenje te izdjelavanje ravnih 
ploha. B. upotrebljavaju tesari, stolari, bačvari, kolari i 
— E tokari, а mnogo se 
: njima služe i u seljač- 
kim kućanstvima. B. 
se sastoji iz željeznog 
i drvenog dijela. Že- 
ljezni dio sastoji se 
od ušice i širokog li- 
sta, koji je samo s je- 
dne strane zaoštren, 
da se lakše mogu iz- 
djelavati ravne plohe. 
Oblik' širokog dijela 
bradve izrađen je s 
obzirom na primjenu. Željezni je dio nasađen na kratku 
drvenu držalicu, koja je savita tako, da prsti ruke ne za- 
pinju o drvo, kad se teše. B. se izrađuju za desnoruke i 
ljevoruke. Ušicom bradve zabijaju se i čavli, a na nekim 
bradvama ima uski prorez, koji služi za izvlačenje čavala. 
> pe > 
LIT.: Karmarsch, Mechanische Technologie, Leipzig 1888. J. B-ž-ć. 
B. je jedna od najstarijih, napose tesarskih, sprava, jer 
se, istina rijetko, javlja već u brončano doba, i to na na- 
šem području. Ima oblik šupljega kelta, kojemu je oštrica 

BRONČANA BRADVA IZ BINGULE 


proširena s obje strane. Kao i drugi keltovi ima i ona pod 
rubom postrance mali kolutić, kroz koji se provlačila uzica 
i privezivala uz držalo. Prvi put nađena je takva b. u veli- 
kom brončanodobnom nalazu iz Bingule; drugi sličan ko- 
mad nađen je na Peringradu kod Vlasenice u Bosni, a 
treći kod Bonyháda u južnoj Ugarskoj. Za točnije datira- 
nje ovih b. važan je ulomak oštrice nađen u pokladu u 
Rinya-Szentkirály u Ugarskoj, koji ide u IV. periodu bron- 
čanog doba, dakle u zadnje stoljeće drugoga tisućljeća 
pr. Kr. GE 

BRADY, Thomas, * Irska 1752, + Beč 14. X. 1827, barun, 
general i tajni savjetnik. Istakao se u turskim bojevima 
kod Dubice i Novog. Prigodom podsjedanja Novoga oso- 
bito se proslavio i bio radi toga odlikovan. G. 1795 bori se 
po Njemačkoj. Nakon pada mletačke republike 1797 bude 
najprije imenovan za vojničkoga zapovjednika Boke Ko- 
torske, a onda carskim dekretom od 26. XII. iste godine 
za generalnoga građanskog i vojničkog zapovjednika po- 
krajine Albanije. Na taj način je u izravnoj vezi s Bečom. 
Iste godine svojom spretnošću spasio je Boku od francuske 
okupacije. Imao je mnogo neprilika s Crnogorcima, koji su 
Boku htjeli za se. Na svome položaju ostao je B. do stu- 
denoga 1800. Zatim sudjeluje u vojsci nadvojvode Karla 
protiv Francuske, podržavajući i nadalje veze s Bokeljima. 
G. 1801 zapovjednik je divizije u Češkoj. U travnju 1804 
bude imenovan vojničkim i građanskim komesarom Boke 
Kotorske, a u srpnju preuzima u upravu i Dalmaciju. Na 
tom je položaju ostao do veljače 1806. U tom razdoblju 
poduzeo je sve za uređenje i obranu Dalmacije. Usto je 
ugušio nemire u Boki. Po bratislavskom miru od 26. XII. 
1805 Austrija je morala prepustiti Francuskoj Dalmaciju i 
Boku Kotorsku. Na vijest o tome dne 28. I. 1806 oprosti 
se B. vrlo srdačno jednim proglasom iz Zadra od »dra- 
gih i vjernih Dalmatinaca і Bokelja«, а 18. П. u drugom 
proglasu javlja im, da su potpali pod Francusku, i moli ih 
za mir i red. G. 1809 ponovno je divizionar u Češkoj, a 
1810 odlazi u mirovinu. 


LIT.: Osterr. Militar-Lexicon, izdali Hirtenfeld i Meynert, 1. sv., Beč 
1851; T. Erber, Storia della Dalmazia dal 1797 al 1814, Zadar 1886; P. 
Pisani, La Dalmatie de 1797 a 1815, Pariz 1893; P. Butorac, Boka Ko- 
torska nakon pada mletačke republike do bečkog mira, Rad 265, Za- 
greh 1938, S. A. 


BRAEKELEER, Ferdinand de, * Antwerpen 12. II. 1792, 
+ Antwerpen 16. V. 1883, belgijski slikar i grafičar. Učio je 
u Antwerpenu, gdje mu je bio učitelj Mathieu Van Brée. 
Boravio je neko vrijeme u Italiji. Slikao je povijesne i 
аррдей Ше тейи kojima su najpoznatije Le Comte de 

i Caréme à l'école des enfants i Le jubilé de 50 ans 
de mariage (obje iz 1839, danas u muzeju u Bruxellesu). 
Učenici su mu bili H. Leys i njegov sin Henri, * Antwer- 
pen 12. VI. 1840, + Antwerpen 20. VII. 1888. Osim oca i 
Leysa utjecali su na njegov razvoj stari nizozemski slikari 
intćrieura, naročito Pieter de Hooch. Slikao je genre-slike, 
intérieure, mrtve prirode, krajolike i portrete, a isticao se 
i kao bakropisac. Najznatnije su njegove slike: Le géogra- 
phe, L'intérieur de la maison hydraulique, Les nêfles, La 
partie de cartes i L'homme à la chaise, koje se nalaze u 
muzejima u Bruxellesu i Antwerpenu. 

LIT.: C. Lemonnier, H. de B. et son oeuvre, Bruxelles 1905; H. 
Hymans u Thieme-Beckerovu ALBK, IV., Leipzig 1910; Fierens-Gevaert 
i A. Laes, Musées Royaux des Beaux-Arts de Belgique, Catalogue de 
la peinture moderne, Bruxelles 1908. A. Sch. 

RAF, Albin, * Třebíč 27. П. 1851, + Prag 1. VII. 1912, 
istaknuti češki nar. gospodar i političar staročeške stranke. 
Od 1874 posvećuje se nastavničkom radu, pa 1882 postaje 
prvi profesor političke ekonomije na češkom sveučilištu u 
Pragu. G. 1909 i 1911—12 bio je ministar poljodjelstva u 
bečkoj vladi. Sudjelovao je kod postanka Češke akademije, 
na kojoj je 1906 osnovao gospodarski zavod. Osobito je 
zaslužan za gospodarsku samostalnost Čeha i za izradbu 
češke tehničke terminologije. Od njegovih se mnogobrojnih 
djela ističu: Studien über nordbóhmische Arbeiterverhšlt- 
nisse, 1881; Listy politického kacíře, 1902; Politicke védy 
v Cechách na sklonku XVIII. a v první pol. XIX., Alma- 
nah Čečke akademije 1906. 

LIT.: J. Gruber, A. B., Život a dilo, I.—V., Prag 1913—14. J.N. 

BRAGA, portugalski grad u pokrajini Entre Douro e 
Minho. Ima 28.000 stan. Dominira (208 m) nad &irokom i 
plodnom ravnicom između rijeka Cavado i Г Este. Njegov 
kotar, iza kotara Porto, ima najveću gustoću u republici 
(152). Treći je grad po trgovačkoj i industrijskoj vrijedno- 
sti. Ima strategijsku važnost i tvori željezničko raskršće na 
pruzi Lisabon — La Coruña. D.Z 

BRAGA, Joaquim Theophilo Fernandes, * Ponta Del- 
gada (Madeira) 24. II. 1843, + Lisabon 24. I. 1924, portu- 
galski učenjak, pjesnik, političar, pravnik, profesor sveuči- 
lišta u Lisabonu, te dva puta privremeno predsjednik re- 
publike. U mlađim danima vatren republikanac, pod kraj 
života se ne bavi politikom. Kao filozof je pozitivist ateist. 
Djela: Historia Universal, Сапсопеіго popular, Historia da 
litteratura portugueza, Tragos geraes da philosophia po: 
sitiva, lirske pjesme Folhas verdes, epske pjesme Alma por- 
fvgueza, drama Gomes Freire. A. M. 

BRAGADINO, Marco Antonio, * 1520, + 1571, mletački 
vojskovoda, kapitulirao je kao zapovjednik Famaguste na 
otoku Cipru pred Mustafa-pašom i bio mimo ugovora u 
Carigradu smaknut. 

BRAGAGLIA, Anton Giulio (pseudonim Giovanni Mi- 
racolo), * Frosinone 1890, talijanski scenograf, kazališni i 
filmski redatelj, umjetnicki fotograf, dramski pisac, novelist 
i teoretičar kazališta. Svojim učiteljem smatra Virgilija 
Tallija, talijanskoga glumca i redatelja. Ušao je u futuri- 
stički pokret kao osnivač »fotodinamizma«, kojim će se ka- 
snije proslaviti Man Ray, Od 1916—1922 izdavao je knjiže- 
vni i kulturni časopis »Le cronache d'attualità« i satirični 
list »Index«. Od 1916 je upravitelj jednoga filmskog podu- 
zeća, pa se okušao i kao filmski redatelj. G. 1918 utemeljio 
je u Rimu »Casa d'arte Bragaglia«, umjetnički salon, vrlo 
značajan u modernoj talijanskoj umjetnosti, jer su se u 
njem održala mnoga predavanja o modernoj umjetnosti i 
mnoge umjetničke izložbe naprednoga karaktera. G. 1921 
gotovo je stekao glas arheologa (arheologijom se bavio i 
prije, vidi Nuova archeologia romana 1915), kad je u Via 
degli Avignonesi, u podrumu palače Tittoni, restaurirao 
dio terma Septimija Severa i tu osnovao kazalište »Teatro 
degli Indipendenti«. Preko stopedeset predstava, koje su 
se tu odigrale, označuje redateljsku i Scenografsku pre- 
kretnicu u talijanskom kazališnom životu. Nijesu bez zna- 
čenja ni umjetničke izložbe, koje su se održavale u predvo- 
rju kazališta. Kao promicatelj talijanske kazališne umjetno- 
sti (knjige, predavanja, izložbe, režija) istakao se B. i u 
inozemstvu. Izlagao je gotovo na svim većim svjetskim 
scenografskim izložbama. Obišao je, što sam, što s kazali. 
šnom družinom Renzo Ricci-Laura Adani, Latinsku Ame- 
riku (1930—37). Od 1937 upravitelj je i redatelj najorigi- 
nalnijega i najznačajnijeg talijanskoga modernog kazališta, 
rimskog »Teatro delle Arti«. 

Budući da B. smatra krizu kazališta u prvom redu kri- 
zom repertoira (zastario repertoire) i shvaćanja kazališta, 
tražio je obnovu kazališne književnosti i kazališnih izra- 
žajnih sredstava (pozornice, maske, glume). Stoga uvodi 
t. zv. psihološku svjetlost, pomičnu masku, fotoelektričnu 
inscenaciju, šestorostruku pozornicu i bitne kulise, da bi se 
dobila atmosfera kazališne radnje i psihologija lica. Ove 
njegove »novotarije« mnogo su pridonijele razvitku moder. 
noga talijanskog kazališta, i ako su ih neki kritičari smatrali 
samo »dobronamjernim pokušajima« ili »nepotrebnim oži- 
vljavanjem umirućega dramskoga kazališta«, 

BIBL.: La maschera mobile, Foligno 1926; Del teatro teatrale, ossia 
del Teatro, Rim 1929; Scultura vivente, Milan s. a.; Jazz Band, Milan; 
ll teatro della Rivoluzione, Rim; Film sonoro, Milan; Il segreto di Ta- 
barrino, Firenca; El nuovo Teatro Argentino, Buenos Aires; Il Bragaglia 
per tutti, s uvodom Emilija Cecchija, Milan; Canovacci della commedia 
dell'arte, Catania; Dialoghi di Leone Sommi, Catania; Don Chisciotte, 
prerada za kazalište; Trattato de la arte di ballare et danzare di Dome- 
nico da Ferrara (anno 1425), Catania; Canovacci Pulceneleschi, Catania; 
Arte di fabricar scene del Sabbattini (sedamnaesto stoljeće), Catania: 
Scenotecnica barocca u reviji »Emporium«, Bergamo 1937 i t. d 

LIT.: V. Mariani, Scenografia italiana, Firenca 1930; Chie e?, Formig- 
gini, Rim 1936; A. de Angelis, Scenografi italiani di ieri e di oggi, Rim 
1938; Bianco e nero, Quaderni mensili del centro sperimentale di cine- 
matografia, Rim 1938; M. Bontempelli, L'avventura novecentista, Firenca 
1938; E. Ferrieri, Novità di teatro, Milan 1941; L. Répacci, Ribalte a 
lumi spenti, Milan 1941. DE 


BRAGANCA (Braganza), 1. portugalski grad u provinciji 
Traz os Montes. Ima preko 7000 stan. Kotar najslabije 
naseljen u cijeloj republici (28). Nalazi se na brdu (684 m) 
i ima strategijsku važnost u sjeveroistočnom uglu Portu- 
gala blizu $panjolske granice. U njemu je nekoliko značaj- 
nih starih crkava. Naročito je poznato pročelje crkve S. 
Maria, jedan od najboljih primjera baroka u Portugalu. 

Grad u brazilskoj državi Para. Ima preko 50.000 stan. 
3 Grad u brazilskoj državi Sáo Paulo. Ima 70.000 stan. 
Izvozište kave. JD: Z; 

BRAGANZA, vladarski rod, nazvan po gradu B. Vladao 
je u Portugalu od 1640 do 1853, a u Braziliji do 1889. Pra- 
otac je Alfons Portugalski, vojvoda od B. (f 1461), nara- 
vni, a od 1401 pozakonjeni sin Ivana Li njegove ljubovce 
Agneze Perez. Kuéa B. ubrzo se silno obogatila i došla do 

velikoga ugleda. Već 1483 podiže Fernando IL, vojvoda od 
B., na čelu plemstva ustanak protiv kralja Ivana II. Iako je 
bio ubijen, moć ove Porodice nije time oslabljena. Izumr- 
ćem portugalske kraljevske kuće 1580 natječe se njezin ro- 
đak Ivan, vojvoda od B., za krunu, ali je dobije španjolski 
kralj Filip II. Tek oslobođenjem Portugala od španjolske 
vlasti dođe 1640 na prijestolje kuća B., pod kojom zemlja 
slabi sve više. G. 1807 zbaci car Napoleon ovu kuću s pri- 
jestolja, a kralj Ivan VI. pobjeZe u portugalsku koloniju 
Braziliju (1808). Nakon Napoleonova pada (1814) vraćen 
je Portugal kući B., ali je kralj Ivan VI. tek 1821 došao 
iz Brazilije, gdje je ostavio sina Pedra, koji bijaše 1822 
proglašen carem. Tako se podijeli ova loza u dva dijela: 
u portugalsku i brazilsku granu. Kad je Ivan VI. umro 
(1826), odreče se Pedro portugalske krune na korist svoje 
sedmogodišnje kćeri Marije da Gloria, kojoj imenova za 
regenta svoga brata Miguela. Malo zatim dade se Miguel 
roglasiti kraljem (1828). Da vrati zemlju svojoj kćeri, za- 
vali se Pedro I. u Braziliji, iskrca u Portugalu (1832) i 
potuče Miguela (1834), koji se odreče krune. Još iste go- 
dine Pedro umre. Marija II, udata po drugi put za kneza 
Ferdinanda od Sachsen-Koburga, umre 1853. Nju naslijedi 
njezin i Ferdinandov sin Pedro V., s kojim dođe na prije- 
stolje kuća Koburg (do 1910). U Braziliji je vladao Pedro, 
a onda Pedro IL, kojega istjera revolucija (1889). Nje- 
govom smrću 1891 izumre brazilska grana kuće B. 


LIT.: Coquelle, Apergu historique sur le Portugal et la maison Bra. 
ganza, 1897. S.A. 


BRAGG, Sir William H., * Westward (Cumberland) 
1862, i sin mu Sir W. Lawrence B., * Adelaide (Australija) 
1890, engleski fizičari. Prvi od njih istražujući radio- 
aktivnost otkrio je pojam dosega alfa čestice. Drugi je 
1912 saopćio mišljenje o rentgenskim zrakama, da svaka 
interferencijska točka Laueova diagrama nastaje reflek- 
sijom na mrežnim ravninama leca. Vođeni tom pomišlju 
oba sagradiše 1913 rentgenski spektrometar i time stvoriše 
osnov za dalekosežna istraživanja o gradnji atoma i o 
sastavu tvari. Zajedno su primili Nobelovu nagradu za 
fiziku za 1915. St. H: 

BRAGI (staroislandski bragr »pjesništvo«), norveški 
skald (profesionalni pjesnik i pjevač oko g. 800), u 10. 
stoljeću apoteoziran t. j. prešao u skandinavsku mitologiju 
kao sin boga Odina. Snorrijeva Edda naziva ga božanskim 
majstorom pjesništva i govorništva. Pri sakralnim sveča- 
nostima pili su iz roga, njemu posvećena, te se zaklinjali, 
a će izvesti kakvo veliko djelo, koje će biti ovjekovje- 
čeno u piesni tyn 

LIT.: Kahle, Altisländisches Elementarbuch, Heidelberg 1900. С. 5. 

BRAGOC 


BRAGOC (tal. bragozzo) je ribarska jedrilica sa dva jar- 
bola i dva latinska jedra (trouglasti oblik) bez prečka. 
Oba su jarbola nagnuta prema pramcu, a prednji je znatno 
kraći. Prednje jedro je manje od krmenog (velejedra). Pra- 
mac bragoca je okrugla oblika. Malo gazi. Ovaj tip čisto 
ribarskog jedrenjaka potječe iz okoline Venecije (Chiog- 
gia) te je tipičan ribarski brod na Jadranskom moru. A.P. 

BRAHE, Tycho (Tyge) de, * Knudstrup 14. XII. 1546, 
T Prag 24. X. 1601, danski astronom. Potječe iz stare ple- 
mićke obitelji u Knudstrupu kraj Helsingborga, koji je tada 

pripadao Danskoj. Iz obiteljskih razloga učio je pravo u 
Leipzigu, ali je od rane mladosti osjećao veliku ljubav za 
praktičnu astronomiju, kojom se počeo više baviti poslije 
očeve smrti (1570), te je ubrzo postao poznat svojim dje- 
lom o novoj zvijezdi, koja se 1572 pojavila u zviježđu 
Kasiopeje. 

Na preporuku landgrafa Wilhelma Hessenskoga prepusti 
mu danski kralj Fridrik II. otok Hveen u Sundu, na kojem 
sagradi zvjezdarnicu Uranienburg opskrbivši je uz kralje- 
vu potporu najboljim 
spravama. Ovdje po- 
svećuje 21 godinu mar- 
ljivom motrenju ne- 
ba uz pomoé mnogih 
suradnika, od kojih je 
najistaknutiji Longo- 
montanus (1562 do 
1647). Uranienburg je 
bio dva desetljeća ža- 
rište nauke i stjecište 
učenjaka cijeloga svi- 
jeta onoga vremena. 

Nakon smrti Fridri- 
ka П. morade 1597 
ostaviti Dansku. Dvije 
godine boravi kod 
grofa  Rantzaua u 
Wandsbecku, odakle 
pode na poziv Rudol- 
fa II. u Prag i postade 
carski astronom i ma- 
tematičar, U Pragu 
naskoro umre ostaviv- 
ši astronomska opaZanja od neprocjenjive vrijednosti svo- 
me velikom suradniku i nasljedniku Kepleru. 

Veličina B. leži na praktičnom polju eksaktnoga mo- 
trenja, kojemu je utirao nove putove. Motrio je najboljim 
spravama svoga vremena, koje je dijelom sam izumio, a 
dijelom usavršio i time postigao dotada najveću točnost 
(na 1) pri odredivanju poloZaja nebeskih tjelesa. Osobita 
je njegova zasluga, što je dao tako točne podatke o polo- 
Zaju planeta, da je na toj osnovi Kepler mogao odrediti 
prave oblike planetskih putanja i zakone planetskih gibanja. 

Kopernikov heliocentrični sustav ne prihvaća, jer vidi u 
njegovim posljedicama poteškoće za mehaniku gibanja na 
Zemlji. Zasnovao je svoj sustav dijelom prema Koperni- 
kovom, a dijelom prema Ptolomejevom (r) sustavu. Оп 
uzima, da se pet Planeta giba oko Sunca, ali Zemlju ne 
ubraja među planete nego drži, da miruje, a Sunce da se 
giba oko Zemlje, koja je prema tome središte svemira. 

Iz činjenice, da se položaji zvijezda repatica (kometa), 
motreni sa dva različita položaja na Zemlji, vrlo malo 
razlikuju, zaključuje prvi, da repatice nisu pojave u atmo- 
sferi Zemlje, nego da idu u prostor iza Mjeseca. 

Glavna su mu 
djela Astronomiae 
instauratae mecha- 
nica  (Wandsbeck 
1597) і Astrono- 
miae  instauratae 
progymnasmata (2 
sv., Prag 1602—3). 
U prvom opisuje 
zvjezdarnicu Ura- 
nienburg i njezine 
sprave, a drugo sa- 
država B-ova opa- 
žanja i njegov su- 
stav svemira. 

LIT: Newcomb- 
Engelmann, Populäre 
Astronomie, 7. izd., 
Leipzig 1922; R. Wolf. 
Handbuch der Astro- 
nomie, 2. sv., Zürich 
1890; Isti, Geschichte 

JA (lat. brachyce- 
phalia »kratkogla- 
vost«, grčki Boayvs 

DVA GLAVNA OBLIKA ČOVJEČJE LUBANJE 
Lijevo: Dolihocefalna, desno: Brahicefalna lubanja. 
Obje gledane s gornje strane 


»kratak« i xepalq »glava«) je jedan od osnovnih oblika 
čovječje lubanje, koji je karakterističan za mnoge rase, 
među ostalima i slavenske. B. se ustanovljuje na osnovi 
t. zv. indeksa, kojim se širina lubanje izražava u postot- 
cima duljine. Indeks 75 na pr. znači, da širina lubanje 
iznosi 75% njezine duljine. Ako širina neke lubanje iznosi 
više od 80% njezine duljine, onda se takva lubanja naziva 
kratka (okrugla), za razliku od dugoljaste (> dolihoce- 
falija). V.D. 

Uzrok patološke b. je prerano sraštenje šava između 
zatiljne kosti i tjemenih kostiju (sutura lambdoidea), te 
sraštenje šava između čeone kosti i tjemenih kostiju (sutura 
coronaria). Za rast lubanje preostane u takvim slučajevima 
samo šav između tjemenih kostiju (sutura sagittalis), i radi 
toga se lubanja može samo proširivati. Ako sraste samo 
jedan od prvih dvaju spomenutih šavova, nastaju posebni 
oblici b. kao: šiljata glava, glava poput tornja i okrugla 
glava. SeS: 

U antropologiji se b. izražava indeksom glave, koji se 
prema općenito prihvaćenom prijedlogu Garsona kreće 
između 80,0 i 84,9. Veoma izražena b. označuje se kao hi- 
perbrahicefalija. 

Osim normalne b., koja se stiče nasljedno kao karakte- 
ristična rasna osobina, može brahicefalija nastati i kao 
patološka pojava, najčešće kao prerana sinostoza (sraštenje 
lubanjskih šavova). Uzrok ovoj koštanoj mani ima unutarnji 
fiziološki karakter, ali često dolazi do brahicefalije i zbog 
utjecaja, na pr. ako za vrijeme rasta lubanjskih kostiju 
postoji kakva vanjska fizička smetnja, koja priječi put 
normalnoga koštanog razvitka. Takve fizičke smetnje 
mogu biti tvrdo uzglavlje na dječjem ležaju ili svijesno 
povezivanje dječje glave u svrhu izobličenja lubanjskih 
kostiju, kao što je to kod nekih primitivnih, osobito afrič- 
kih i američkih plemena, koja u tu svrhu stavljaju movo- 
rođenčadi oko glave posebne povoje, katkada i s dašči- 
cama. U takvim slučajevima sraštenje šavova nastupa re- 
dovno, ali se kosti lubanje znatno izobličuju. Osim umje- 
rene brahicefalije dolaze tu još kombinacije s drugim 
oblicima, tako na pr. oksicefalijom (visoka glava), pon 
cefalijom (plosna glava) i dr. (— kraniologija). 

Brahicefalija kod domaćih životinja, kratkoća c 
(kratkoglavac) zbog pogrešnog razvoja ili preranog sra- 
štenja Savova na lubanji, i to izmedu zatiljne kosti i kosti 
zagvozdače (sutura sphenooccipitalis). Glava ne odgovara 
vrsti ili pasmini životinje. (> Stočarstvo; Konstitucija u 
stočarstvu). Teži stupanj predstavlja nakazu. Lj. J. 

BRAHICERNO GOVEDO — Govedo. 

BRAHIJ — Redarstvo. 

BRAHIKEFALIJA — Brahicefalija. 


BRAHILOGIJA. (grč. боту »kratak«, 10yos »govor«, 
dakle »kratak govor«, lat. breviloquentia), naziv za način 
kratkog (konciznog) izricanja misli; naročito se tako naziva 
retorska figura, koja čini stil prividno nejasnim, da time, 
potičući na razmi- 
šljanje, jače istakne 
misao. Pojmu je 
oprečna epska op 
Sirnost. Na pr. A 
pri glavi i oca po 
glavi. V. P-k. 

BRAHIOLARI- 
JE, ličinke mnogih 
zvjezdaša, koje pli- 
vaju; imaju па tje- 
menu tri kraka sa 
prionljivim bradav- 
kama za  pričvr- 
šćenje (> bodlji- 
kaši). K. B. 

BRAHISKELIJA 
(lat. brachyscelia 
od grč. BooxYs »kra- 
take i oxélos »ud, 
stegno, noga«), an- 
tropometrički izraz, 
kojim se označuje, 
da je odnos dulji- 
ne gornjih i donjih 
udova prema visini 
tijela u sjedećem 

stavu relativno malen. Protivni je pojam makroskelija, 
gdje je odnos spomenute duljine i visine relativno veći. 
Brahiskelija se izražava indeksom, koji se prema Manou- 
vrierovoj podjeli kreće između 75,0—79,9. Odnos visine 
tijela u sjedećem stavu prema duljini ekstremiteta (udo- 
va) važan je antropološki čimbenik Pri istraživanju rasnih 
osobina bilo pojedinaca bez obzira na spol i dob, bilo pri 
ispitivanju istoga čovjeka od njegove djetinje dobi do 
zrelosti. Zanimljiva je dalje činjenica, da se unutar iste 
rase individuum u zreloj dobi razlikuje po spolu i po 
spomenutom odnosu. Tako na pr. kod žene u odnosu pre- 
ma muškarcu nastupa uvijek brahiskelija. (Obrazac za 
izračunavanje odnosa visine tijela u sjedećem stavu prema 
duljini ekstremiteta —> somatologija). 
BRAHISTAFILIJA (lat. brachystaphylia od grč. Beayvs 
»kratak« i orapć)/n ^ »ravnalo, pravac«), antropometrički 
izraz, kojim se označuje kratko i široko nepce, za razliku 
od leptostafilije (lat. leptostaphylia od grč. denzds »tije- 
san, uzak«), kojom se označuje dugo i usko nepce. B. do- 
lazi normalno uvijek u odnosu s euriprozopnim (od grč. 
evovs »širok« i zpdownov »lice«) licem (široko i okruglo 
lice), zatim s hamerinim (od grč. yauatć sna zemlji, nisko« 
i ó/s »nos«) nosom (nizak i širok nos) i hamekonhijom 
(od grč. хдууу »školjka«; niske i široke očne šupljine). F.L 
BRAHISTOHRONA (grč. Bodyearog »najkraći«, yoovog 
»vrijeme«) je krivulja, po kojoj se pod utjecajem sile teže 
treba bez otpora gibati neko tijelo, da u najkraće vrijeme 
stigne od neke točke A do druge točke B, smještene u 
istoj vertikalnoj ravnini sA (naravno niže od A). Problem, 
da se odredi br., postavio je Johann Bernoulli 1696 u Acta 
Eruditorum, a riješili su ga i našli, da je brahistohrona 
cikloida (v.): sam Johann i brat mu Jakob već 1697, te 
L'Hópital, Leibniz, Newton i dr. Kasnija diskusija o br. 
(sudjelovao i Euler) bila je vrlo žučna, ali i plodna, jer je 
tako nastala izoperimetrija, oskulaciona ravnina (Johann 
Bernoulli) i osobito račun varijacija. 
LIT.: M. Cantor, Gesch. d. Math., IIL, Leipzig 1901. Đ.K. 
BRAHM, Otto, ж Hamburg 5. II. 1856, + Berlin 28. XI. 
1912, literarni historičar i kazališni redatelj, teoretičar i 
praktički pobornik naturalizma. G. 1889 osnovao je u Ber- 
inu društvo Freie Biihne, koje je u Lessingtheatru 20. X. 
1889 prikazivalo prvu naturalisticku dramu, Hauptman- 
novo djelo Vor Sonnenaufgang. Priredba je pozdravljena 
kao početak nove ere njemačke dramatske umjetnosti. Od 
1904 vodio je vrlo uspješno Lessingtheater u Berlinu. 


BIBL.: Das deutsche Ritterdrama des 18. Jhds., 1880; monografije 
o H. v. Kleistu i Schilleru; Kritische Schriften, 2. sv., 1913—14. 8. 


BRAHMA — Brahman. 


BRAHMAGUPTA, * 598 pos. Kr, uz Ariabhatu i Bha- 
skaru najvažniji sredovječni indijski matematičar i astro- 
nom, G. 628 napisao je astronomsko djelo Popravljeni su- 
stav Brahme, gdje u XII. i XVIII. poglavlju radi o mate- 
matičkim pitanjima. Poznaje pravila za računanje nulom, 
ali ne zna, šta bi sa slučajem 0 : 0; sumira aritmetičku pro- 
gresiju, te redove kvadratá, odnosno kubova prirodnih bro- 
jeva počevši od 1; rješava kvadratne jednadžbe na način 
grčkih geometara, te neodređene jednadžbe 1. i 2. stupnja. 
U geometriji daje po Heronu grubu i točnu formulu za 
površinu trokuta odnosno četverokuta, za broj x ima vri- 


jednost |10, izračunava visinu predmeta iz duljine nje- 
gove sjene s pomoću razmjernih dužina, određuje obujam 
krnje kvadratne piramide i bavi se racionalnim pravokut- 
nim trokutima, u čemu pokazuje dosta originalnosti. 

LIT.: M. Cantor, Vorlesungen über die Geschichte der Mathematik, 
1. sv., Leipzig-Berlin 1922. R.C. 

BRAHMAN imade mnogo značenja u književnosti arij- 
skih Inda. U njezinim najstarijim ograncima, u Samhitas 
(zbirkama) četiriju Veda, br4hman (n.) znači najprije pre- 
ma imenima Brahmanaspati-Brihaspati 1.) isto što i brih 
(valjda srodno s irsko-keltskim bricht »čarolija«) = snaga 
»molitve« ili sv. formule u mehanističkom, čarobnjačkom 
smislu prisilnog utjecaja na transcendentni svijet ili uopće 
magičko sredstvo ili takav »lijek« ili možda neka određena 
»sv. biljka« (prema iranskom Багәѕтап, obrednoj rukovi- 
jeti granja kod žrtve), a zatim 2.) isto što i mantra = sv. 
riječ i veda = sv. znanje. Brihaspati prvobitno je »gospo- 
dar snage«, koja razgoni tminu i nered, t. j. vjerojatno 
samo pridjevak boga vatre Agni, da kasnije hipostazira- 
njem (osamostaljenjem) postane pojam vlastitog bića i za- 
jedno sa svojim duplikatom Brahmanaspati zadobije zna- 
čenje »gospodar snage« u navedenom magičkom smislu. 


BRAHISKELIJA — BRAHMAN 

JEDINI VECI HRAM U CAST BOZANSTVU BRAHMA 
U SUVREMENOJ INDIJI. Pushkar kraj Ajmera u Rajputani 
(Orbis terrarum) 


To je uglavnom doba vedizma. Odatle i u Samhitas i još 
više u mlađim ograncima književnosti četiriju Veda t. j. 
u njihovim komentarskim i meditativnim djelima Bra- 
hmanas, Aranjakas i Upanišads bráhman (n.) se kao sino- 
nim za prva tri Veda (Rig, Sama i JadZur) ili »trostruko 
sv. znanje« (traji vidja) izlučuje u značenju 3.) »prvog 
stvorenog bića« (prathamadžam) i dapače u smislu »bića 
o sebi« (svajambhu, ili bića, od koga je »stvoren cijeli ovaj 
svemir« da ga konačno Upanišads spoje s atman (vlastito 
ja) u značenju 4.) panteističkog t. j. neosobnog »svebića«. 
Međutim već Samhita Bijelog Jadžurveda, komu pripada i 
komentarsko djelo Br. Šatapatha, zaziva bráhman (n.) kao 
osobno biće, a u samim komentarskim i meditativnim dje- 
lima četiriju Veda, uključivo Upanišads usprkos njihovoj 
općenitoj panteističkoj crti, bráhman (п.) nesamo često 
dobiva pridjevke i uloge osobnog bića, nego se mjestimice 
najednom izvrne 5.) u brahmán (m.) kao živo i razumno 
biće muškog roda, dakle svakako u smislu osobnog bića. 
To je doba starijeg brahmanizma. U kasnijoj književnosti 
t. j. u epima Mahabharata i Ramajana, u Puranas (starim 
pričanjima) i u budhističkim djelima Bráhman ili Brahmá 
(m.) već je općenito usvojeni naziv za osobno vrhovno 
božanstvo mlađeg brahmanizma i hinduizma t. j. znači 
isto što »Gospodar stvorova« Pradžapati u starijem bra- 
hmanizmu, a prije toga »kralj bogova« Indra u mlađem 
vedizmu, odnosno njegov prethodnik »veliki Asura (Go- 
spodar)« Vazuna u starijem vedizmu i arjanizmu (isp. iran- 
ski Ahura Mazda i starogrčki Uranos), prvobitno pak 
Asura ili Pitar (Otac) Asura ili Djaus (Nebo) Pitar u 
prearjanizmu ili indoeuropeizmu. 

Nadalje u čitavoj književnosti arijskih Inda brahman 
(m.) označuje 6.) svećenika, koji kao četvrti glavni 
i u neku ruku vrhovni imade određeni nadzor nad služ- 

om trojice ostalih glavnih svećenika kod velikih žrtvenih 
svečanosti, što ih priređuju odličnici, u prvom redu kra- 
ljevi, osobito u vezi s kulturom »gromovnika i ratnika« 
Indra, odnosno Mjeseca (Soma) i »njegove« istoimene bilj- 
ke za proizvođenje obrednog opojnog pića (sada većinom 


BRAHMAN 





KUCA BRAHMANCA U RAMESVARAMU 
(Orbis terrarum) 


biljka Sarcostemma acidum). Taj je sveéenik u posebnoj 
vezi sa značenjem pojma bráhman (n.) i s kraljem: »ra- 
džanja (kralj) imade značaj od Indra, a brahman je Briha- 
spati«; on je dvorski svećenik (purohita), mora biti »pun 
sv. znanja (veda)« i vrši svoju službu kod svečanog žrtvo- 
vanja Soma pomoću »trostrukog sv. znanja« (traji vidja) 
t. j. potpunog poznavanja prvih triju Veda, i to kao »li- 
ječnik žrtve«, jer mora oštro pratiti djelovanje ostalih 
triju glavnih žrtvovatelja i izgovaranjem »sv. riječi« (man- 
tra) odmah poništiti svaku štetu, koja u žrtvi nastaje i od 
najmanje njihove pogrješke. Međutim neke dogodovštine, 
zabilježene u različitim djelima književnosti Veda, upu- 
éuju na to, da je sam brahman prvobitno bio žrtva, i to 
kao »lijek za opće dobro«, naročito prigodom kraljeve 
krunidbe; tako se on dade nesamo u jezičnom nego i u 
stvarnom pogledu isporediti sa starogrčkim радиохо 
(m.) = »lijek« u značenju čovjeka žrtvovanog za »očišće- 
nje« države, za zdravlje i napredak zajednice, i sa latin- 
skim flamen (slovnicki n. kao brahman!) = svećenik svoje 
vrste, koji je čitav život bio »žrtva u trajnom odgađanju 
Zrtvovanja« (С. Dumézil). Takvih je flamen- paouaxos- 
brahmán t. j. ljudi predodredenih za žrtvu uistinu bilo, i to 
u kraju, koji je nesamo otprilike na polovici puta između 
Indije i Grčke nego također u blizini najvjerojatnije pra- 
domovine svih Indoevropljana, t. j. jugoistočnoj Kavkaziji. 
Ljudske su žrtve prinosili još nedavno i u samoj Pr. Indiji, 
i to u njezinim istočnim nearijskim dijelovima, a u skraj- 
njem je sjeveroistočnom uglu Bengalije, odnosno Asama, 
kod naroda Bodo Cutija postojao ugledan rod, koji je 
bio obvezan, da između svojih članova daje mlade muš- 
karce za žrtvu prigodom određenih godišnjih svetkovina 
i u vrijeme suše i pošasti (daljnji izvori ovakvih ljudskih 

žrtava vode u jugoistočnu Aziju i Melaneziju, a svagdje 
su u vezi s pričama primitivnih poljodjelaca o Mjesecu i 
o njegovu utjecaju na život zemlje. 

I svećenici nazvani brahm&n u starini su  proizla- 
zili iz određene obitelji po imenu Vasišthas, koja prema 
Samhita od Rigveda vuče ime i lozu od dvorskog sveće- 
nika kralja Sudas iz doba velikih borba i osvajanja u 
sjeverozapadnom dijelu Pr. Indije između riječnih sistema 
Inda i Gangesa. S druge je strane kod obiteljskih žrtava 
od spomenutih četiriju glavnih svećenika sudjelovao je- 
dino brahman. Tako je njegova istaknuta i izuzetna uloga i 
kod javnih svečanih i kod privatnih skromnih žrtava bila 
povod, da je ime brahman (m.) s vremenom dobilo zna- 
čenje 7.) žrtvovatelja ili svećenika uopće. 

Obitelj Vasišthas opet je također jedna između desetak 
ili više onih drevnih obitelji »vidjelaca« (rišis), koje Sam- 
hita od Rigveda navodi kao autore i čuvare svojih reli- 
gioznih hvalospjeva, recitiranih prigodom žrtvovanja, i u 
kojima su kasnije nastale nesamo Samhitas ostalih triju 
Veda na temelju i po uzoru one prve zbirke nego i njiho- 
vi komentari i škole za proučavanje i naučavanje svih 
ovih tekstova ili »sv. znanja« (veda) te pripadnih žrtvenih 
obreda i njihova značenja. Svi su dakle njihovi članovi 
više ili manje bili »napunjeni« s onim, što označuje brá- 
hman (n.) pod 1.) i 2.), 
kao što su ratnici s 
kraljem na čelu nosio- 
ci neke slične »snage« 
po imenu kšatra. Zato 
je u doba, kad su se 
u zapadnom području 
rijeke Gangesa kona- 
čno formirale četiri 
kaste, riječ bráhmana 
(m.) ili pohrvaćeno 
»brahmanac« počela 
označivati 8.) pripa- 
dnika prve i najviše 
kaste, koju su isprva 
sačinjavali - isključivo 
potomci »vidjelačkih« 
obitelji, proširenih već 
= dakako u čitave rodo- 
BRAHMANACKA SKOLA U RAMEs. Ve. Međutim, koliko 
VARAMU PRED CEYLONOM. Učenici god su brahmanci u 
(brahmačarin) ү ШЕ nose budu vrpcu starini, a i kasnije, 

kag t s а) gate isticali aršeja t. j. 
svoje podrijetlo od 
starih rišis, ipak je u oznaci brahmanske kaste prevagu 
dobilo znanje: bez njega nema ni pravog aršeja, naprotiv 
brahmanac kao učitelj može na svog učenika prenijeti i 
svoje aršeja i tako ovim duhovnim posinaštvom naknaditi 
tjelesno brahmanačko podrijetlo. Tim su putem kroz sto- 
ljeća ulazili u brahmansku kastu nesamo pripadnici druge 
i treće kaste nego i mnogi tamnoputni urođenici, naročito 
Dravida u južnim dijelovima Pred. Indije, premda su stari 
brahmanci bili osobito ponosni, da su baš oni čisti arjas, 
Arijci t. j. članovi imdo-iranskog ogranka Indoevropljana 
(uistinu se bjeloputniħ arijskih Inda može danas naći samo 
još među brahmancima). Svaki brahmanac nije svećenik, 
ali jedino brahmanci su svećenici, a pored toga iz njihovih 
redova proizlaze još učitelji vjere, starog jezika (sanskrit 
s prethodnim starijim dijalektom) i običajnog ili kodifici- 
ranog prava (dharma), uopće čuvari tradicije i ljudi zna- 
nosti i znanja, zato također savjetnici i ministri kraljeva, 
upravni činovnici i suci. U starini se sve to označivalo kao 
njihova dužnost, da »ljude čine zrelima«, i to trostrukom 
djelatnošću: poučavajući pripadnike prvih triju kasta u 
»sv. znanju« (veda), prinoseći žrtve u njihovo ime i vršeći 
kod knezova i kraljeva službu »dvorskog svećenika« (pu- 
rohita) u širokom smislu. Konačno riječ bráhmana (n.) 
znači 9.) i pojedinačno tumačenje nekog brahmanca u stva- 
rima Zrtvenog obrednika i čitav zbornik takvih tumačenja. 
Odatle potječe (u množini) naziv Brâhmanas za komentar- 
ska djela, koja prema različitim brahmanačkim školama 
tumače pojedine Samhitas (zbirke) četiriju Veda u daleko- 
sežnim spekulacijama o značenju žrtve uopće; ovi su ko- 
mentari i sami već proizveli i preko srodnih djela Aranjakas 
(šumska meditativna djela) i Upanišads (tajne nauke) iza- 
zvali znatne promjene u vjerskom shvaćanju starih arij- 
skih Inda i dali temelj brahmanizmu (v.). 

Tako se dakle rijeë »brahman« kao crvena nit provlaci 
kroz cijelu vjersku povijest ovoga najistočnijeg indoevrop- 
skog naroda te svojim različitim oblicima i značenjima 
obilježuje njezine poglavite razvojne faze u vezi s poste- 
penim prodiranjem arijskih Inda u velike i šaroliko napu- 
čene prostore Pr. Indije: vedizam (v.) u području rijeke 
Inda (Pandžab), brahmanizam (v.) u zapadnom [i budhi- 
zam (v.) u srednjem] dijelu porječja Gangesa (Hindustan) 
i hinduizam (v.) u njegovu istočnom dijelu zajedno s po- 
dručjem rijeke Brahmaputre (Bengalija) i s cijelim južnim 
prostranim i gorovitim trokutom (Dekan) ovoga »malog 
kontinenta«. A. G-s. 

BRAHMANAC — Brahman pod 8.). 

BRAHMANIZAM kao vjerski oblik arijskih Inda ne- 
posredno proizlazi iz drevnog vedizma (v.) i uvodi u sa- 
dašnji hinduizam (v.). Izvori za njegovo upoznavanje jesu 
poglavito knjige Brahmanas, Aranjakas, Upanišads i Ve- 
dangas, a osim toga još neki dijelovi epa Mahabharata i 
starija Puranas: > Brahman pod 4), 5), 8.) i 9.). U to su 
doba, koje počinje nešto prije 10. st. pr. Kr., bjeloputni 
došljaci već čvrsto zasjeli u međurječju Gangesa i njegova 
prvog velikog pritoka 
Džamna. To je »zemlja 
brahmanaca« (brahmâ- 
varta), koje običaji ima- 
ju biti mjerilo za cijelu 
Indiju. Ovdje istom 
Arijci su upoznali tigra, 
lotosov cvijet, indijsku 
smokvu i rižu, dali 
poljodjelstvu prednost 
pred stočarstvom, iz- 
gradili četiri kaste te 
počeli štovati kravu i 
vjerovati u metempsi- 
hozu (seljenje duša) i 
neprestano ponavljanu 
reinkarnaciju (ponovno 
rođenje па zemlji); 
ovdje su također bogo- 
vi vedizma postepeno 
dobili drugo značenje 
(svi su postali zatirači 
demona) i konačno sa- 
svim izblijedjeli,da ustu- 
pe mjesto novima. A da 
su u toj vjerskoj revo- 
luciji brahmanizma po- 
kraj spekulacije bjelo- 





ISPOSNIK PROSJAK (SAMNJASIN) 


U DUHU TRADICIJE АЅКЕТЅКЕ š ST A 
GNOZE BRAHMANIZMA putnih osvajača sudje- 


(Dahlmann, Indische Fahrten) lovali svojim utjecajem 
i tamnoputni urođenici, dokazuje nesamo ustanova posebnih 
obreda, kojima se pripadnici nearijskih plemena primaju 
u brahmansku kastu, nego i urođenički biljeg znatnog di- 
jela samih promjena u arijskim vjerskim nazorima. Arijska 
je spekulacija nastavila s odstranjivanjem onoga, što se 
može nazvati »sablazan politeizma (mnogoboštva)«, traga- 
jući naime za Jednim t. j. za apsolutnim Bićem kao za- 
dnjim uzrokom svega. Urođenički pak nazori i uredbe 
očituju svoj utjecaj već u nekim spekulativnim zasadama 
i još više u njihovoj praktičnoj primjeni. U cjelini bra- 
hmanizam se može označiti kao teozofija ili gnoza t. j. 
težnja za nekim posebnim znanjem o božanstvu i njegovoj 
biti, i to sa svrhom, da takvo znanje »deificira« (pobožan- 
stveni) čovjeka, a prema upotrebljenim sredstvima dadu 
se razlikovati tri ogranka, koji su vremenski djelomice 
susljedni, a djelomice paralelni. To su: ritualna (obredna), 
čisto spekulativna (barem u početku) i asketska (isposnička 
ili 925130060) gnoza. 

itualna gnoza razglaba (poglavito u knjigama Brahma- 
nas i Aranjakas) navodni transcendentni temelj i učinak 
žrtve, i to u čarobnjačkom duhu animizma (v.), tako da 
Svršava s nekim ritualističkim panteizmom ili nazorom o 
žrtvi kao svemirskoj i stvaralačkoj sili, iz koje da je sve 
proizašlo, po kojoj da i svijet i bogovi imadu sve svoje 
Sile, i preko koje da »onaj, koji sve to tako znade«, može 
prisilno utjecati i na svijet i na bogove. Cijeli se razvitak 
ovog čudnog i za sve kasnije indijske spekulativne sisteme 
odlučnog umovanja dade izraziti slijedećim »jednadžba- 
ma«: Mjesec u predodžbi »nebeskog Bika« kao »nosilac 
Svih oblika« i onaj, koji »promiče čitav svemir« (s analo- 


BRAHMAN — BRAHMANIZAM 





HRAM ANGKOR-VAT, Reljefni prikaz iz epa Ramajana, koji s epom 
Mahabharata tvori poglavitu epsku književnost brahmanizma 
(Orbis terrarum) 


gnim predodžbama o »nebeskoj Kravi« kao »ženskoj stra- 
ni« personificiranog Mjeseca i kao predstavniku zemlje ili 
uopće materije) = Puruša »prvobitno muško biće« ili čo- 
vjek uopće ili osoba t. j. puruša-atman (vlastito ja) kao 
prva »žrtva-stvaranje« i odatle »duh svemira« = Pradžapati 
u predodžbi »velikog Bika« i »žrtva-stvaranje« sa srcem 
kao »ostatkom od žrtve« (učišta) i kao »prvim principom 
svih stvari« = bráhman (n.) i Brahmán (m.) kao sinteza i 
rekapitulacija svojstava izrečenih o Mjesecu, Puruša-atman 
i Pradžapati. Tako ovaj ritualistički panteizam sadrži u 
sebi nesamo sve izraze nego također sve sastavne dijelove 
spekulativne gnoze i njezinih dvaju, inače međusobno sa- 
svim oprečnih sistema: Vedanta i Samkhja. Vedanta (od 
tog imena treba razlikovati naziv Vedangas t. j. pomoćne 
znanosti četiriju Veda!) ističe i kao jedinu spasonosnu 
mudrost zastupa jednadžbu: puruša-atman (vlastito ja) = 
bráhman (n.) kao podloga ili izvor svemira. Tumačenja 
ove izrazite monističke i panteističke nauke o »sve-jednom« 
u obliku razgovora i pomoću različitih. poredaba u stari- 
jim se Upanišads opetuju do iznemoglosti, a sumarno su 
izražena riječima »fat tvam asi (to ti jesi)«: to, bráhman 
(п.) naime i s time ili po tome čitav svemir, jesi ti sâm, 
tvoje naime vlastito ja, puruša ili atman. Pobliže se dadu 
razlučiti tri Vedantova shvaćanja o bráhman-atman u sebi 
i u odnosu prema vidljivom svijetu, dakle tri vrsti pantei- 
zma, a sve tri odaju veze s izrazima prethodne ritualne 
gnoze. Samkhja, sistem u temelju dualističan i po sebi 
ateističan, kojemu je začetnik neki Kapila, nasuprot mo- 
nističkom Vedanta usvaja dva međusobno oprečna (i 


= 

neovisna) počela: atman ili puruša kao duhovni princip ili 
čisti duh i avjaktam »nerazvijeno« ili prakriti »temeljnu 
bit« kao materijalni princip ili realnu (i vječnu) prama- 
teriju. Najstariji tekstovi tog sistema u trima između 14 
starijih Upanišads nazivaju puruša i prakriti »Jarcem« i 
»Kozom«, dakle sasvim srodno s »nebeskim Bikom« i »ne- 
beskom Kravom« kao »muškom« i »ženskom« (konačno 
svijetlom i tamnom!) stranom personificiranog Mjeseca u 
ritualnoj gnozi; uistinu se u najstarijoj Upanišad veli, da 
je puruša-atman (dakle prvobitno Pradžapati — »nebeski 
Bika — Mjesec) u početku bio sâm i, poželivši biti u dvo- 
je, svoju narav razdijelio u dva dijela, i da odatle potječu 
Muž i žena (isto vele Zakonik Manu za Brahmán i jedno 
Purana za Šiva t. j. »Bika« u hinduizmu!). »Koza« prakriti 
imade »tri boje« t. j. tri temeljna svojstva (guna) i »koti 
mlade«: to su 23 »principa« (tattva), iz kojih je sastavljen 
vidljiv svijet; sama prakriti je 24. а puruša 25. princip. 
Ovaj je u najstarijim tekstovima sistema još jedinstven, 
ali u mlađem Samkhja postaje mnogostruk, i to u tolikoj 
mjeri, koliko imade individualnih duša, koje u svom 
apsolutnom stanju jesu čisto mišljenje, ali bez objekta, 
bez misli, dakle »mišljenje ni o čemu« (slično govori jedna 
Vedantova varijanta o transcendentnom bráhman-atman). 
»Dodirom« (ne veli se određeno i jasno, kako i zašto taj 
»dodir«) postaju purašas vezani o prakriti, ali ništa, što se 
razvilo iz prakriti (dakle niti prva tri »principa«: um, vla- 
stito ja i razum!), nije »čisti« puruša i razlikuje se od 
njega kao »voda od ribe, koja pliva u vodi«. Odatle lo- 
Zinka, protivna sistemu Vedanta: »to nijesam ja, ništa nije 
moje« A ta je lozinka ujedno polazna točka budhizma 
(v.) i džinizma (v.), koji izravno proizlaze iz Samkhja. 
Asketska gnoza, koju predstavlja sistem Joga, ispovijeda 
teizam t. j. vjeru u osobno i od svijeta neovisno Najviše 
Biće: deveta Upanišad (Švetašvatara), Jogasutra među Ve- 
dangas, poučni dijelovi epa Mahabharata i neka starija 
Puranas predočuju božanstvo Brahma ili Višnu-Krišna ili 
Rudra-Šiva pod nazivom Išvara (Gospodar) kao svemogu- 
ćeg stvoritelja i milostivog upravljača svijeta i ljudi, s 
kojim jogin t. j. mudrac i »svetac« (isp. prvobitni taoizam 
kineskog filozofa Laotse) u potpunoj samoći i duševnoj 

smirenosti traži ekstatičko ujedinjenje pomoću razmatra- 
nja, trapnje i čuvstvene pobožnosti (bhakti). Tako Joga 
zastupa u brahmanizmu čisto religioznu struju te nasta- 
vlja, pročišćuje i profinjuje prastaru teističku tradiciju 
vedizma, odnosno prethodnih epoha opće religijske povi- 
jesti, od nazora o Djaus Pitar do pojma osobnog Brahmá 
(v.) i uvodi u poglavite kultove hinduizma, usredotočene 
oko Brahmá, Višnu-Krišna i Rudra-Šiva, koliko imadu re- 
ligijski značaj. Osim toga Joga izgrađuje općenite metode 
razmatranja i zadubljivanja u »spasonosne istine«, a te su 
metode postale svojinom svih sistema i kasnijih izdanaka 
(ritualne i) spekulativne gnoze, kao što i Jogov teizam, 
odnosno njegova izvorna tradicija, znatno utječe na Ve- 
dantov hladan i areligiozan panteizam: — Brahman pod 
5.); mlađe pak Samkhja u epu Mahabharata i u Puranas 
tako se oslanja na Joga, da od ovoga posuđuje gotovo sve 
praktične t. j. etičke i asketske zasade. 

Čitavom brahmanizmu daje zajedničko obilježje nauka 
o samsara i karman, koja se prvi put jasno i određeno oči- 
tuje u najstarijoj Upanišad (Brihadaranjaka). Samsara 
označuje seijenje duša i s time u vezi neprestano opeto- 
vana rođenja ili ukratko »kruženje života«. O novom pak 
životu poslije svake smrti odlučuje karman t. j. djelo: 
svako biće mora uživati plodove svojih djela. Zato djela 
jednog života »dozrijevaju« u slijedećem životu, i to fi- 
zičkom nuždom. Odatle potječe težnja svih sistema i ka- 
snijih izdanaka spekulativne i asketske gnoze, da se čo- 
vjek oslobodi obruča od samsara i postigne neko stanje 
»onkraj« neprestanog i bolnog kruženja t.j. izmjenjivanja 
Života i smrti. Svi sistemi nazivaju to stanje istim imenom 
nirvana, ali ga različito shvaćaju. Za Vedanta to je be- 
svijesna besmrtnost neosobnog »sve-jednog« t.j. bráhman- 
atman. Prema Samkhja nirvana je apsolutno stanje »či- 
stog« puruša t. j. duše pojedinog čovjeka, koja tada postaje 
»samotan gledalac, koji ništa ne vidi« (slično se izražava 
jedna Vedantova varijanta). Naprotiv za Joga to je osobna 
i svijesna besmrtnost u prisutnosti osobnog i dobrostivog 
Najvišeg Bića. Zajedničko je nadalje svim sistemima uvje- 
renje, da čovjek može oslobođenje od samsara postići vla- 
stitim silama. А zajednički je također opći putokaz vla- 
stitog spasenja, koji se temelji na ovoj kozmičko-psiholo- 
škoj spekulaciji: samsara proizlazi iz karman, djela, o ko- 
jem ovisi slijedeći život; uzrok je pak djelu požuda, a 
požudi opet neznanje t.j. nepoznavanje prave biti i prave 
vrijednosti svijeta. Prvi bi dakle uvjet »izlaska« iz samsara 
bio neko znanje, neki određeni nazor na svijet, što ga 
treba pomoću razmatranja i veće ili manje samozataje u 
svrhu duševne koncen- 
tracije tako usvojiti, 
da se može uništiti sva- 
ka požuda. A tu je me- 
todiku najviše izgradio 
Joga. Ipak se njezini 
prvi početci nalaze već 
u ritualnoj gnozi (od- 
nosno zapravo već u 
vedizmu): knjige Bra- 
hmanas mnogo raspra- 
vljaju o trapnji i medi- 
taciji, ali samo u vezi 
s prinoSenjem žrtve, 
dok Aranjakas, djelo- 
mice zanemarujući sa- 
mo žrtvovanje, više 
traži život samozataje 
u samoći i razmatranje 
o transcendentnom te- 
melju i učinku žrtve. 
Spekulativna gnoza u 
Upanišads zabacuje žr- 
tvu sasvim i u prvom 
redu ističe meditaciju, 
a djelomična je trapnja 
samo njezino pomoćno sredstvo. U tome ide najdalje 
Vedanta: sama bi spoznaja temeljnog stavka »tat tvam asi« 
bila dostatna, da raskine obruč od samsara i zauvijek oslo- 
bodi čovjeka od tamnice ili utvare svijeta. Zato je Vedanta 
nesamo protivna žrtvovanju i askezi kao takvoj nego ta- 
kođer bitno amoralna: >Kao što voda ne ostaje na latici 
lotosovog cvijeta, tako nijedno zlo djelo ne ostaje na 


HRAM ANGKOR-VAT, Reljefni pri- 
zor iz epa Ramajana. Reljefi u tom 
hramu zauzimaju prostor više od 1 km, 
a visoki su 2 m; sadržaj im je ugla- 
vnom iz epova Mahabharata i Ramajana 
(Dahlmann, Indische Fahrten) 

REKONSTRUKCIJA HRAMA BAPUON U SREDISTU GOLEMIH RUšEVINA ANGKOR-TOMA (»veliki grad«) u Kambodži, koji zajedno 
s Angkor-Vatom (»hram prijestolnice«) izvan gradskih zidina potječe od naroda Khmer pod utjecajem indijskih kolonista s tradicijom 
brahmanizma (uz djelomičan utjecaj budhizma). Angkor-Tom i Angkor-Vat su gradeni izmedu 9. i 12. st. 


(J. Dahlmann, Indische Fahrten) 


onome, koji sve to tako znade«. Međutim Vedanta je ka- 
snije izazvao novu ritualnu gnozu, jer su neki htjeli, da 
mehaničkim putem postanu sebi svijesni istovjetnosti 
bráhman-atman. Samkhja također naglasuje bitnu ulogu 
spoznaje svoje lozinke »to nijesam ja, ništa nije moje«, 
i traži izlaz iz samsara putem nekog stava »onkraj dobra 
i zla«, jer se svakim djelom, dobrim ili zlim, podržava 
»kruženje Zivota«. Ali taj sistem, kako je već istaknuto, 
s vremenom se sve više oslanja na praktične zasade od 
Joga. Iz spekulativne pak gnoze kao takve izvire sav ka- 
sniji indijski pesimizam, naročito u budhizmu. Naprotiv 
Joga, koji doduše također zabacuje žrtvu kao spasonosno 
sredstvo, cijeni i naučava nesamo meditaciju sa trapnjom 
"nego također vršenje dužnosti sa dobrim djelima i naročito 
bhakti t. j. prema prijevodu pojedinih indologa: čuvstvenu 
pobožnost ili ljubav prema Išvara i samilost prema svim 
bićima. Takva se nauka nalazi poglavito u VI. knjizi epa 
Mahabharata, i to u odsjeku pod naslovom »Bhagavadgita« 
(pjesma Uzvišenoga ili Blaženoga), gdje u stilu od Upani- 
šads govori predstavnik izgrađenog teističkog Joga. To je 
vrhunac nesamo sistema Joga nego uopće religijske misli 
u Indiji, ako nije naknadno nastao pod utjecajem — 
kršćanstva (Hopkins i dr.). 

U razvoju brahmanizma sigurno su sudjelovale sve ka- 
ste, koje su u to doba uopće istom i nastale kod arijskih 
Inda, a brahmanci (v.) su od početka bili skloni sinkre- 
tizmu i kompromisu. Tako su postepeno razvili nauku o 
»četiri stupnja života« (ašramas) i time međusobno pove- 
zali različite gnoze, koje su djelomice nastale izvan bra- 
hmanačkih redova. Prema toj nauci svaki »Arijac« t. j. pri- 
padnik triju viših kasta, koji hoće provesti idealan život, 
treba ga udesiti ovako: najprije mora kao učenik (brahma- 
čarin) stanovati kod nekog brahmanca učitelja i učiti 
Veda; zatim treba kao kućedomaćin (grihastha) sklopiti 
brak, rađati djecu i prinositi žrtve, sam ili preko brahma- 
naca; kad se približi staračka dob, neka ostavi svoj dom 
i kao šumski pustinjak (vanaprastha) ograniči žrtvovanje 
i što više razmišlja o simboličkom i mističnom značenju 
žrtve; pri koncu života treba i to napustiti i kao asket 
prosjak (samnjasin) samo još razmatrati o vrhovnom počelu 
Svijeta, o bráhman ili Brahmán ili ..., već prema sistemu, 
kojemu se konačno priklonio. Tako bi se po zamisli starih 
brahmanaca mogli međusobno izmiriti najoprečniji nazori 
(uz jedini izuzetak materijalizma nekog Čarvaka i — bud- 
hizma, koji su od brahmanaca bili proglašeni heretičnima!), 
a ta je crta ostala značajna za Indiju sve do danas.. 

LIT.: M. Winternitz, Geschichte der indischen Litteratur, sv. 1., 
араш 1909; Die vedisch-brahmanische Periode der Religion des alten 
Indiens, Münster i. W. 1893; L. de la Vallée Poussin, Le Brahmanisme, 
Pariz 1910; H. Oldenberg, Die Lehre der Upanishaden und die An- 


fänge des Buddhismus, Göttingen 1915; G. Dumézil, Flamen-Brahman, 
Pariz 1935. A. G-s. 


BRAHMAPUTRA (Sin Brame), velika rijeka u juZnoj 
Aziji. Sa tokom od skoro 3000 km, porječjem od 670.000 
km? i velikim količinama vode B. spada među najveće ri- 
jeke svijeta. Ima vrlo neobičan i promjenljiv pravac toka, 
otuda u raznim dijelovima ima različita imena. Izvire na 
sjevernoj strani Himalaje, istočno od jezera Manasarovar. 
Najprije teče pod imenom Tsangpo (rijeka) prema 1 i SI. 
Zatim naglo skreće prema JI i probija se pod imenom 
Dihong između visokih planina uzanom i nekoliko tisuća 
metara dubokom dolinom. U ovom teško pristupačnom 
dijelu B. je slabo poznata. Na izlazu iz ovog dijela B. 
već je u ravnici Asama, samo 170 m iznad mora, i odatle 
zaokreće prema JZ. Zaobilazeći oko Garo gorja teče po- 
sljednjim dijelom toka prema J kroz bengalsku nizinu. U 
ovom dijelu rijeka je često mijenjala korito ulijevajući se 
u more neposredno ili zajedno s rijekom Ganges. Danas 
se preko svog ranijeg rukava Jumane sastaje s Gangesom 
čineći veliko ljevkasto ušće Meghnu. B. je plovna kroz 
cijelu bengalsku i asamsku nizinu do grada Dibragarha 
(1300 km). U gornjem i srednjem toku ima najviši vodo- 
staj ljeti zbog topljenja snijega i leda, u donjem toku se 
ovim vodama pridruže velike količine oborina, koje donose 
monsuni. U to doba B. plavi velike površine okolnih ni- 
zina. Velikim nanosima rijeka je mnogo pridonijela izgra- 
dnji prostrane delte i plićaka, kojima se odlikuju najdublji 
dijelovi Bengalskog zaliva. 

BRAHMS, Johannes, * Hamburg 7. V. 1833, + Beč 3. IV. 
1897, njemački skladatelj. Prvi mu je učitelj bio otac, 


kontrabasist hamburške opere, kasnije hamburški glazbenik е 


E. Marxsen (za glasovir i kompoziciju). С. 1848 nastupa 
prvi put u samostalnom koncertu, u kojemu svira i svoju 
skladbu Fantazija na omiljeni valcer. G. 1852 upoznaje se 
s J. Joachimom te s majstorom njem. romantike Schuman- 
nom, koji u jednom članku u »Neue Zeitschrift fiir Musik« 
(1853) upozoruje glazbeni svijet i nakladnike na B-a i pro- 
riče mu veliku budućnost. U jesen 1857 prihvaća mjesto 
pijanista, učitelja i dirigenta na dvoru u Detmoldu; uz to 
djeluje u Góttingenu i Hamburgu. G. 1862 dolazi u Beč, 
dirigira na koncertima Singakademije i društva »Gessell- 
schaft der Musikfreunde«. Od 1875 posvećuje se skladanju 
nastupajući rijetko u javnosti kao interpret svojih glaso- 
virskih i orkestralnih skladba. 

B. je najznatniji apsolutni glazbenik poslije Beethovena 
i najznačajniji predstavnik kasne romantike; on u svojim 
djelima teži za tim, da romantični duh pretoči u klasičnim 
idejama. Polazeći od Bacha i Beethovena, a na temelju 
dubokog studija starijih majstora, B. stvara, vladajući sa- 
vršeno svim sredstvima tehnike, svoj posebni stil, koji se 
odlikuje otmjenim i odabranim glazbenim izražajem, stro- 
gom formom i izvornom, značajnom melodikom, čas 
jednostavnom poput one u pučkim popijevkama, čas du- 

boko ozbiljnom i patetičnom. Prirođeni osjećaj za poli- 
fono izražavanje unosi u njegovu harmoniju, koja je bo- 
gata na novim sastavima, često nešto oporo, što u početku 
čini poneko njegovo djelo teže pristupačnim, ali koje zato 
trajnije zanima; njegova ritmika — izuzevši možda ona 
djela za glasovir, koja su na- 
stala još pod utjecajem Schu- 
manna — uvijek je raznolika 
i snažna (pokazuje se osobita 
naklonost prema sinkopiranom 
ritmu). U popijevkama, u ko- 
jima nadovezuje na Schuberta, 
pokazuje se kao pravi liričar, 
ali njegova umjetnost nosi uza 
sve to muževno obilježje. Skla- 
dbe za orkestar: 2 serenade, 4 
simfonije, varijacije na Hayd- 
novu temu, 2 ouverture, 2 kon- 
certa za glasovir, 1 za violinu, 
1 za violinu i violoncello; skla- 
dbe većeg stila za zbor i orke- 
star: Ave Maria, Ein deutsches 
Requiem, Triumphlied, Schick- 
salslied, Gesang der Parzen, 
Rinaldo, Rhapsodie, Nünie; 
komorna glazba: 5 gudačkih 
kvarteta, 2 pu kvinteta, kvintet za gudaljke i klarinet, 
glasovirski kvintet, 3 glasovirska kvarteta, 4 trija, trio za 
glasovir, klarinet i violoncello, 3 sonate za violinu, 2 sonate 
za violu (ili klarinet); skladbe za glasovir četveroručno i 
dvoručno: 3 sonate, balade, capriccio, fantazije, intermezzi, 
rapsodije, scherzo, varijacije na Schumannovu temu, na 
Handelovu, Paganinijevu temu і t.d.; skladbe za zborove, 
dueti; oko 200 popjevaka; skladbe za orgulje. 

LIT.: M. Kalbeck, J. B., 8 sv., 1904—14; W. Niemann, J. B., 1920; 
G. Ernst, J. B., 1930; F. May, J. B., 1912—15; A. v. Ehrmann, J, B., 
1933; F. May, The life of B., 1905; G. Jenner, J. B. als Mensch, Lehrer 
und Künstler, 1905; K. Huschke, B. als Pianist, Dirigent und Lehrer, 
1935; M. Friedländer, B’s Lieder, 1922. Tematski popis B-vih djela izdao 
je N. Simrock 1897 i 1902. S. S-i. 

BRAHUI, narod dravidski na SZ Prednje Indije — Dra- 
vida, Indija Prednja. 

BRAID, James, * Fifeshire 1795, 1 Manchester 25. III. 
1860, engleski liječnik. Isprva rudarski liječnik, kasnije 
praktični liječnik u Manchesteru. G. 1841 otkrio, da pro- 
matranje sjajnih predmeta uspavljuje (braidizam), i neovi- 
sno od Mesmera otkrio time hipnotizam. 

BRAIDIZAM, hipnoza, nazvana tako po engleskom liječ- 
niku Jamesu Braidu, koji je tu pojavu samostalno otkrio 
1841. Hipnozu je postizavao fiksiranjem svijetla predme- 
ta. > Hipnoza, R. B-s. 

BRAILA, 1. glavni grad istoimenog okružja u Rumunj- 
skoj, do 1828 tvrđava, a sada iza Konstance (Konstanta) 
na Crnom moru najvažnija rumunjska luka, 170 km od 
ušća Dunava, 68.347 (1930) stan., najvećim dijelom Ru- 

munja. Grad je pravilno izgrađen 14 m nad Dunavom na 
rubu stepskoga ravnjaka, koji se strmo ruši prema nizini 
rijeke. Kao, zbiralište i tržište žitarica i uljarica ima vrlo 
živahan parobrodarski i željeznički promet i veliku trgo- 
vinu, koja je bila do nedavna u rukama Grka i Židova. 

2. Okružje na istoku Velike Vlaške u Rumunjskoj, za- 
prema 4.286 km? sa 219.932 stan. (1930). N. Z, 

BRAILLEOVO PISMO, pismo za slijepce, izumio ga je 
Francuz Louis Braille 1829; sam je bio slijep i učitelj sli- 
jepaca. Slova se sastoje od skupa izbočenih točaka. Slijepac 
čita prelazeći preko njih vršcima prstiju. R. B-s. 

BRAILSFORD, Henry Noel, * Mirfield (grofovija: York- 
shire) 1873, engleski političar i pisac, školovan u Glasgowu. 
U mladosti je bio član socijalističkoga Fabijevskog dru- 
štva (Fabian Society); kasnije je prešao u radikalniju ra- 
dničku stranku. Stručnjak za balkanska pitanja. G. 1910—12 
bio je clan Carnegieva medunarodnog povjerenstva na 
Balkanu (Carnegie International Commission). 

BIBL.: Macedonia (1906); The War of Steel and Gold 1914); Across 
the Blockade (1919); After the Peace (1920); The Russian Worker's Re- 
public (1921); Olives of Endless Age (1928). J. T-a. 

BRAINERD, Ezra, * St. Albans 17. XII. 1844, T Middle- 
bury 8. XII. 1924, američki botaničar i prosvjetni radnik. 
Profesor retorike i engleske knjiZevnosti (1868—80) te pri- 
mijenjene matematike i fizike (1880—86) u Middlebury 
Collegeu, kojemu je predsjedao 1885—1908. Proučavao je 
geologiju i botaniku države Vermont. Najbolji stručnjak 
za ljubice Sjeverne Amerike. 

BIBL.: The Violets of North America (1921); Some Natural Violet 
Hybrids of North America (1924). J. T-a. 

BRAJAK (Zen. Brajača), naziv manje hrvatske pokrajin- 
ske grupe u gornjem Pokuplju, u glavnom u velikoj okuki 
Kupe. Drži se, da je tome imenu izvor naziv staroga ple- 
mena, ne sasvim jasne pripadnosti, koje izvori bilježe u 
obliku Breuci, Воғохог (Plinije, Strabon, Ptolemej). М. G-i. 

BRAJDA, način vezanja vinove loze. Na stupovima od 
drva ili betona ili na željeznim cijevima napeta su tri 
reda žice za vezanje rozgve ili mladica. ЕБ? 

BRAJKOVIĆ, 1. Martin, * Senj 1664, +T Beé 4. VI. 1704, 
biskup senjski, poslije zagrebački. Potomak brinjske ple- 
mićke porodice, koja vuče lozu iz Poljica od plemena 
Miroslavića. B. je stekao solidnu naobrazbu kod isusovaca 
na Rijeci, u Zagrebu, Grazu i Trnavi postigavši magisterij 
i doktorat, pa ga ban Batthyány uzima za odgojitelja svoga 
brata. U crkvenim častima brzo napreduje: 1695 je senjski 
kanonik, 1696 zagrebački, 6. IX. imenovan je senjskim 
biskupom, 30. V. 1699 posvećen je za biskupa, nakon čega 
je preuzeo upravu biskupije i kod toga pokazao velike 
pastirske i državničke sposobnosti. Već u početku svoje 
biskupske službe morao je dokazivati pravo senjskoga 
biskupa i na nekadašnju krbavsku biskupiju, kojoj je sijelo 
bilo preneseno u Modruš, pa je pod imenom modruške 
združena zauvijek sa senjskom. Kad je dokazao ta prava 
povijesnim dokazima, bila mu je krbavska biskupija dodi- 
jeljena 1702. Iz mladosti su ga vezale najbolje prijateljske 
veze s Pavlom Ritterom-Vitezovićem, koji mu je vjero- 
jatno i pomagao u traženju povijesne građe za spomenutu 
raspru, što ju je kasnije objelodanio Farlati (Histora epi- 
scopatus Corbaviensis Modrussani translati, III. sacr. IV.). 
Vitezović mu je pisao nekoliko poslanica, posvetio i ka- 
lendar Miszecznik hervacki za g. 1705, a B. je trebao 
napisati pjesnički predgovor Vitezovićevu djelu .Plorantis 
Croatiae saecula duo (1702). Kako je primio upravu bisku- 
pije upravo u vrijeme iza oslobođenja od Turaka, našao 
se pred mnogo zadataka. Trebalo je podizati duhovni život 
među vjernicima, popravljati zapuštene i na pol porušene 
crkve, osigurati prava crkve pred nasiljima krajiških ča- 
snika i zahtjevima carske komore, a uz to osigurati i mate- 
rijalno stanje klera i crkve. B. je bio dorastao tim zadatcima 
i savjesno im udovoljavao. Pod njegovom upravom djeluje 
u Lici pop Marko Mesić, a za njegove se osnove zauzima 
kod cara Leopolda I. papa Klement XI. Htio je osnovati u 
Senju sjemenište, uspostaviti kaptol na Modrušu, a s vre- 
menom i biskupiju; tražio je tiskanje novih crkvenih 
glagoljskih knjiga i stipendije za studij boljim klericima 
na većim učilištima. Odlučno se protivio naseljavanju 
Vlaha u Lici, a to svoje nepomirljivo stajalište prema 
Vlasima zauzima kasnije i kao zagrebački biskup. Za po- 
znavanje svećeničkoga i pučkoga Života pod konac 17. st. 
važne su njegove naredbe, koje je na hrvatskom jeziku 
izdao poslije kanonskoga pohoda u Bakru 10. XI. 1699. 

Kad je ljeti 1702 planula pobuna u Ribniku i Bilaju protiv 
krajiških nasilnih časnika, B. je uz pomoć popa M. Mesića 
zapriječio dalje širenje bune i isposlovao pomilovanje 
osuđenika. B-evo je djelovanje bilo svestrano. 

14. I. 1704 postaje za- 
grebačkim biskupom i 
na tom mjestu razvija 
sve do smrti veliku 
državničku djelatnost. 
Kao banske časti na- 
mjesnik predsjeda hr- 
vatskom saboru poslije 
smrti bana Batthyány- 
ja, a za vrijeme od- 
sutnosti bana Pálffyja 
upravlja kraljevstvom 
Zajedno s banovcem 
| grofom Petrom Kegle- 
| vicem osobito se zauzi- 
majući za prava kra- 
ljevstva pred zahtjevi- 
ma varaždinskih kraji- 
ških generala. Htio je 
postići, da zagrebačka 
biskupija bude uzviše- 
| na na nadbiskupiju, i 
radi toga je poslao svo- 
ga vikara Nikolu Got- 
tala u Rim dobivši pri- 
stanak kaločkoga nadbi- 
skupa, no njegova rana smrt omela je te osnove. Ovaj je 
pokušaj vrlo značajan, pogotovu jer ide uporedo s državo- 
Pravnim osnovama njegova prijatelja P. R. Vitezovića. Po 
zaslugama za uređenje crkvenih prilika u svojim bisku- 
Pijama, po zauzimanju za potišteni puk te radi osobito 
zrelog promatranja i shvaćanja prilika svojega vremena i 
radi nada sve odlučne obrane prava hrvatskoga kraljevstva 
B. ide među najzaslužnije muževe hrvatske prošlosti. Po- 
kopan je u zagrebačkoj stolnoj crkvi. ب‎ 

2. Tomo, * Perast 2. IX. 1853, t Zagreb 3. I. 1932, 
srednjoskolski profesor i ravnatelj. Iza svršenih nauka u 
Grazu (1878) službuje u Kotoru, pa u Zadru, najprije kao 
Profesor, a zatim kao ravnatelj novo osnovane hrvatske 
gimnazije. U dva maha izabran je za zastupnika u dalma- 
tinskom saboru (1889 i 1909). Pripadao je klubu Hrvatske 
stranke. Rezultat je njegova proučavanja bokeljskih dija- 
lekata rasprava Peraški dijalekat (1893). Preveo je u heksa- 
metrima i tri Horacijeve satire (IL, 1,5, 8). A. Mi-ć. 

3. Vladislav, * Knin 24. L 1905. Iza svršenih pravnih 
nauka u Beogradu učio pomorsko pravo na sveučilištu 
u Aix-Marseille, gdje je polučio 1933 doktorat na temelju 
rasprave Étude historique sur le droit maritime privé du 
littoral yougoslave. Od 1934 radi u pomorskom odjeljenju 
ministarstva saobraćaja u Beogradu, uz to 1935 docent i 
1940 izvanr. profesor na pravnom fakultetu u Subotici. 
Od 1936 predaje pomorsko pravo na Ek.-kom. vis. školi 
u Zagrebu. G. 1941 postaje izvanr. prof. pomorskog prava 
na sveučilištu u Zagrebu. Napisao je mnogo članaka u stru- 
čnim časopisima te rasprave Međunarodna konvencija za 
zaštitu ljudskoga života na moru (1937), Bezbjednost plo- 
Vidbe i zaštita ljudskog života na moru (1939). JA. 

BRAJŠA, Matko, * Pićan u 

Istri 11. XII. 1859, + Zagreb 

6. IX. 1934, hrvatski melograf 

i skladatelj. Pravne je nauke 

svršio u Beču. Neko je vrije- 

me bio odvjetnički perovođa, 

a poslije općinski činovnik u 

različnim istarskim mjestima, 

najposlije u gradu Pazinu do 

1923, kad se preselio u Za- 

greb. Glazbu je učio privatno 

već u gimnaziji, a poslije, u 

Beču, nastupao je i kao diri- 

gent pjevačkog zbora društva 

»Zvonimir«. Skladao je razli- 

čne pjevačke zborove (himne, 
. mise i dr.) Sakupljao je hr- 

vatske narodne popijevke te 
jedan dio izdao u svojoj 
: harmonizaciji pod naslovom 

MATKO BRAJŠA 


Hrvatske narodne popijevke iz Istre (50), svjetske i crkve- 
ne, Pulj 1910. 

LIT.: B. Širola, Pregled Povijesti hrvatske muzike, Zagreb 1922. В. $. 

BRAK. Općenito. B. je društvena zajednica muškarca i 
žene, koja je vezana interesima i osjećajima, a ima dru- 
štveno odobrenje i redovno vjersku potvrdu. B-om se stupa 
u obiteljski život. 

Prema krugu ljudi, iz kojega se uzima bračni drug, po- 
znajemo endogamiju i eksogamiju. Endogamija je običaj 
sklapanja braka unutar iste društvene skupine, obuhvaćene 
na temelju određene vjerske, rasne, narodne, društvene, 
krvne ili prostorne značajke. Ona je poznata i unutar kra- 
ljevskih obitelji, velikaša, plemstva, vojničkog, činovničkog, 
obrtničkog i t. d. staleža. Posebne su pojave endogamije 
levirat, kad brat preuzme bratovu udovicu, i sororat, kad 
sestra preuzme u braku mjesto umrle sestre. Eksogamija 
je nasuprot običaj sklapanja braka izvan vlastite društvene 
skupine. Ona je često društveni zakon, a ponajviše se 
uzima krvno srodstvo kao temelj zabrane (— eksogamija). 

Prema tomu, je li neka osoba istodobno u bračnoj veži 
s jednim bračnim drugom ili s više njih, razlikuje se mono- 
Samija i poligamija, a kod potonje poliginija (muž ima 
više žena) i poliandrija (žena ima više muževa). Poliginija 
rijetko gdje postoji sa- 
mo radi muškaračke pu- 
tenosti, nego bilo zbog 
potrebe za radnom sna- 
gom, bilo zbog prestiža, 
bilo zbog neplodnosti 
prve žene. Ona se ja- 
vlja kod primitivnih na- 
roda često radi običaja 
(Polinezija), da žene 
dugo (3—4 godine) doje 
djecu, pa kako postoji 
predrasuda, da žena ne 
smije stupati u spolnu 
vezu s mužem, dok doji 
dijete, to se muževima 
daje prilika, da stupaju 
u vezu s drugim žena- 
ma. Po islamu je poli- 
ginija vjerski uzakonje- 
na, ali ipak samo malen 
postotak pučanstva živi 
u višeženstvu. Bigamija 
(dvoženstvo) bila je do- 
puštena u starom Egip- 
tu, i to u svim dru- 
štvenim slojevima. Po- 
seban je, rijedak oblik 
skupinski brak, gdje više 
muškaraca i žena razli- 
čnih društvenih skupina 
BUTI U PRAŠUMI EKVATORIJALNE Stoje и bračnoj vezi. 
AFRIKE, predstavnici prakulturnih lovaca: Neke vrsti spolni ko- 
munizam (promiskuitet, 
agamija, bezbračno sta- 
nje) ne postoji nigdje 
na svijetu kao stalni način života, nego samo prigodice, 
s orgijastičnim obilježjem ili kao opadanje stege odnosa 
među spolovima. Monogamija je osnov društva današnjega 
vremena. Monogamijski b. stvara najviši oblik ljubavi i 
odanosti. Tu su stalnije i jače obiteljske veze nego kod 
drugih oblika braka. Krvni su i zakonski odnosi jedno- 
stavni i cjeloviti; na njima se osniva skladnost društva. 
Važno je, da takav b. daje veću pažnju djeci, pruža im 
bolju izobrazbu nego drugi oblici braka, a daje i veću 
Sigurnost roditeljima u starim godinama, jer djeca više 
osjećaju za roditelje i paze na njih. 

Po obliku sklapanja braka poznajemo otmicu, kupnju i 
ugovor. Otmica ili nasilno odvođenje djevojke običajna je 
osobito u krajevima, gdje nisu posve sređeni društveni 
odnosi. Otmica može biti prava ili samo formalna. Uz 
otmicu postoji i dobjegavanje, t. j. kad djevojka sama do- 
bjegne u dom budućeg muža. Otmica i dobjegavanje izvode 
se kadšto proračunano, t. j. potajnim dogovorom momka 
s djevojkom. Obično te vrste sklapanja braka nisu u skladu 
s voljom roditelja, i to u većini slučajeva iz endogamskih 
razloga. Međutim kada su obitelji mladenaca siromašne, 
pristaju na otmicu, da izbjegnu troškovima svadbe. U slu- 
čaju otmice spor se često izglađuje pregovorima. Dok je 

TURCI JAKUTI U SJEVEROISTOCNOJ SIBIRIJI, 

nomadskih stočara: Mladenka nakon dolaska pred šator zaručnikovih 

Д roditelja 

(E. W. Pfizenmayer, Mamutleichen u. Urwaldmenschen in Nordost- 
Sibirien, Leipzig 1926) 


predstavnici 


otimanje djevojaka od roditelja neki izvanredni čin, kojim 
se dolazi do djevojke, to je prošnja s darovima i otkup 
djevojke od roditelja običniji oblik osiguranja djevojke 
za bračni život. Poznato je, da mladi Albanac mora neko- 
liko godina raditi i potucati se po svijetu, da steče dovoljno 
novaca za otkup bračne družice. Darivanje kod zaruka 
često ima svoj korijen u nekadašnjem otkupu. Da bi za že- 
nidbu dorasli imali priliku međusobno se upoznati i birati, 
postoji u nekih naroda običaj ženidbenih sajmova u odre- 
đeno doba godine. Sklapanje braka ugovorom, koji kao 
jednostavna privola postoji i u većine primitivnih naroda, 
usavršeno je u državnom i crkvenom pravu različnih na- 
roda i vjera tečajem mnogih stoljeća (> ženidbeno pravo). 

Obredi mogu pratiti sve navedene oblike sklapanja braka. 
Oni pokazuju u prošlosti i sadašnjosti veliku raznolikost i 
bogatstvo (>> svadba). Osobito je važna uloga svatova kao 
svjedoka, da bi pojačali važnost toga čina i pokazali, kako 
je b. važna društvena ustanova. 

Posebno treba spomenuti pokusni brak, koji 
na pr. i u Vojvodini i Srbiji, pod rumunjskim utjecajem. 
Djevojka po sporazumu živi više mjeseci kod momka. 
U tim je krajevima mnogo nezakonite djece. Međutim to 
ništa ne priječi, da se djevojka kasnije uda. 

S gospodarske strane važno je kod sklapanja braka da- 
vanje miraza. Mirazom se materijalno veže budući muž, jer 
se kod rastave vraća miraz. Kod muslimana se ne vraća 
samo miraz, nego se ugovori još i određena svota novaca, 
koja se plaća ženi u slučaju rastave. Djevojka donosi miraz 
seoskom mladiću i radi svoga dostojanstva, da dokaže, da 
je vrijedna i dostojna njegova ugleda i roda, da je iz kuće 
koljenovića, čestitih gazda i poštenih ljudi. Sramotom se 
smatra, kad se bogata djevojka uda za pukoga siromaha, 
te se smatra, da tu nije nešto u redu, a kad se bogati mladić 
želi oženiti siromašnom djevojkom, njegovi roditelji po- 
najprije prosvjeduju, odgovaraju ga od toga i ujedno traže 
drugu djevojku s mirazom, kako bi pokazali, da nije lako 
ući u njihovu kuću i u njihovo srodstvo, te da je njihov 
sin vrijedan bolje i bogatije djevojke. 

Brakovi se sklapaju obično tada, kada su bračni drugovi 
dorasli za bračni život. Ali se gdjegdje, naročito u Indiji, 
sklapaju i dječji brakovi. Roditelji sklapaju te brakove, da 
bi malodobnu djecu materijalno unaprijed osigurali i pri- 
učili jedno na drugo. Kod naroda, gdje je potrebna radna 
snaga, udaju se djevojke mnogo starije za malodobne mla- 
diće, kako bi u kuću došao jedan radnik više. Ali je običnije, 
da muškarac bude nekoliko godina stariji od žene. V.H-t. 

eorije o razvoju braka. Uglavnom postoje tri skupine 
teorija o braku: romantička, evolucionističko-materijali- 
stička i novija sociološko-psihologijska. Prve su se dvije 
Pojavile u prošlom stoljeću, dok se treća razvila kasnije. 
Romantičku su teoriju zastupali pjesnici romantike, koji 
su glavnu komponentu braka vidjeli u zadovoljenju du- 
ševno-erotskih sklonosti ljudi, dakle u čisto subjektivnom 
momentu. Stariji su predstavnici evolucionističko-materija- 
lističke teorije Bachofen i Morgan, a mlađi Sumner, Rivers 
i Briffault. Po materijalistiókom je mišljenju početak ljud- 
Skoga roda u hordi, čoporu kao klici buduće države. Unu- 
tar horde vladao je potpuni promiskuitet, agamija. Istom 

nakon duga razvoja kroz šest »stepena«, t. j. postepenim 
zabranjivanjem promiskuiteta između roditelja i djece, pa 
braće i sestara (u prilog ovakva prikaza uzima se kao 
neizravno svjedočanstvo i tako zvani klasifikatorni sustav 
rodbinskih naziva; — rodbinstvo), ра dalje ograničava- 
njem matrijarhatske potpune poligamije (t. j. istovremeno 
i poliandrije i poliginije) preko Skupinskog braka (poznat 
pes imenom punalua s Havajskog otočja) i privremenoga 
raka ili sindazmičke obitelji, imala bi se pojaviti napokon 
kod Semita, Indoevropljana 
batska individualna poliginija 
rijskih naroda Evrope (Kelta, 
monogamija. To je shvaćanje građeno s jedne strane na 
pretpostavci životinjskog podrijetla čovjeka, a s druge 
strane na samovoljnom tumačenju nekih pojava kod primi- 
tivnih naroda kao zaostataka pradavnog promiskuiteta, 
dok su one u stvari degenerativne pojave. Prva teorija 
zanemaruje objektivno značenje braka, a druga previđa 
njegov čuvstvovni i gospodarski vid i osim toga ne može se 
osloniti na posljetke znanstvenih istraživanja etnologije, 
sociologije i kulturne povijesti. B. je životna zaje- 
Спіса, kod koje djeluje cijeli niz motiva, pa različnosti 
njegova oblika ovise o političkom i gospodarskom ure- 
đenju te materijalnoj i duhovnoj kulturi određene skupine: 
j on tako postaje uprvom 
redu predmet sociolo- 
ške analize i psiholo- 
ških opažanja, te etno- 
loškog proučavanja. S 
biološke je strane ne- 
održivost ^ spomenute 
teorije pokazao Dar- 
Win, sa sociološke stra- 
ne ju je opsežno kriti- 
zirao Westermarck, a 
s psihologijske strane 
istakao se kritičkim 
opažanjima ^ Crawley. 
Danas prevladava mi- 
šljenje, da je prvotni, 
a i prirodni oblik bra- 
ka monogamija, koja 
postoji već od pamti- 
vijeka, a ostali oblici 
bračnog života da su 
se pod različitim okol- 
nostima kasnije razvili. 
Glavni predstavnici su- 
vremene teorije o raz- 
voju braka u Njema- 
čkoj su Thurnwald, W. 
Schmidt, Koppers; u 
Americi R. H. Lowie, Kroeber, Howard; u Engleskoj A. R. 
Brown, Malinowski. Z. G. 
: Medu mnogobrojnim dokazima protiv starijih evolucionističkih shva- 
Сапја vrijedno je spomenuti neke podatke lingvistike i socijalne psiho- 
logije, kako su ih potpuno razotkrili Р. W. Schmidt i W. Wundt: U 
daleko preteZnoj veéini svih jezika nalazi se naime isti korijen za riječi 
nesamo »mati« (ma, am, na, an ili reduplikacija mama, amma, nana, 
anna) nego i »otac« (pa, ap, ta, at ili reduplikacija papa, appa, tata, 
atta), Iz toga slijedi, da su već u pradavno doba čovječanstva (u doba 
zajedničkog središta i izvora daleko Pretežne većine svih naroda uopće) 
bile dvije osobe, koje su se isticale u vezi s djetetom i kao takve bile 
poznate i zato dobile također posebna imena: otac i mati. To dokazuje, 
da je već u ono pradavno doba postojala individualna obitelj, proizašla 
iz monogamije ili bar umjerene Poliginije, t.j. da su svakako bili 
Poznati nesamo mati nego i otac. Ono je dječje čuvstveno tepanje 
izraza za »otac« i »mati« moglo postati stalnim riječima i imenima ne 
u čoporu nego jedino u stalnom krugu nekolicine osoba, koje su često 
i mnogo tetošile dijete i od dragosti ponavljale njegovo tepanje. A. G-s. 
Kritička povijest pretkršćanskog braka. — 1. Najstariji 
Primitivni narodi tvore malene rastepene hrpe prvobitnih 
selačkih lovaca i sabirača plodova divljeg bilja, stjeranih u 
najzabitnije zakutke i na krajnje rubove kopnene površine. 
Među njihove prastare autohtone elemente pripada pre- 
daja, da ljudski rod potječe od jednoga para, muža i žene 
kao praroditelja, koje je izravno ili neizravno stvorilo 
Najviše Biće (Negrili, Andamanci, Semang, Kulin, Kurnai, 
Vijot, Penuti, Jurak). Kako se dakle te predaje nalaze 
kod članova svih triju ogranaka prakulture (> kultura) i 
svih kontinenata, već se odatle može zaključiti, da je 
monogamija morala biti prvobitni oblik braka tih naroda, 
jer inače takve predaje ne bi kod njih mogle nastati niti 
se održati. I priča o Mjesecu i Suncu kao bračnom paru, 
koja je raširena u sva tri ogranka (> mitologija), pretpo- 

i možda Тигапаса. patrijar- 
te konačno kod protohisto- 
Germana, Grka i Italika) 





»AUSTROAZIJCI« SAKAI PLEMENA 
SEMAI NA MALAKI, predstavnici 
primitivnih poljodjelaca: Bračni par 

(P. Schebesta, Orang-Utan, Leipzig 1928) 

stavlja monogamiju kao nešto kod njih sasvim udomaéeno. 
Uistinu i praksa monogamije pripada njihovoj izvornoj 
baštini. Kod svih naime bez izuzetka vlada individualni 
brak, i to većinom upravo monogamijski, inače umjerena 
poliginija. Nigdje među tim najstarijim narodima nema 
ni poliandrije ni »privremenog braka« ni pogotovu »sku- 
pnog braka« ili kakvoga šireg promiskuiteta, dakle ni je- 
dnoga od prva četiri »stepena« L. Morgana. Naprotiv sve 
su okolnosti u vezi s njihovim brakom tome posve opre- 
čne. To su naročito: eksogamija, način sklapanja braka i 
njegova čvrstoća, a sve to u obilježjima izvorne prastare 
baštine. — Kod najstarijih primitivnih naroda vlada lo- 
kalna eksogamija. Time su već po sebi isključeni brakovi 
između onih bratučeda, koji potječu od rođene braće. 
Uistinu lokalna eksogamija proizlazi iz krvnog srodstva, 
jer se veći ili manji broj krvno srodnih obitelji uvijek drži 
na okupu i seli na istom području. Za sklapanje braka 
značajna je ponajprije činjenica, da su nesamo mladići 
nego i djevojke većinom sasma slobodni u izboru bračnog 
druga. Napose se pri slobodnom izboru bračnog druga već 
očituje duševna strana braka, koju još naročito dokazuje 
posebna uredba kao uvjet i neposredna priprava za že- 
nidbu: to su t. zv. inicijacije (v.), gdje se očituje sva 
ozbiljnost, kojom ti najstariji narodi, protivno svim evolu- 
cionističkim pretpostavkama, shvaćaju brak. Najstarije ini- 
cijacije imaju jedinu svrhu, da priprave i osiguraju čvrst 
individualan brak (Kurnai, plemena Ognjene zemlje, An- 
damanci i dr.). Iza svršetka ove »bračne škole«, koja zna 
trajati po nekoliko mjeseci, slijedi vjenčanje. Ovo se 
uvijek kod tih naroda vrši pred većim ili manjim brojem 
svjedoka (Kulin, Bušmani, Andamanci, Aeta i dr.). 

Kod Veda zaručnica dolazi na vjenčanje s uzicom, koju je već prije 
sama splela i sad je pred svojim ocem omata oko bokova zaručnika, a 
ovaj daje njoj pramen svoje kose, koju ona uplete u svoju kosu; muž 
mora trajno na sebi nositi vjenčanu uzicu, i kad se ona istroši, dužnost 
je njegove žene, da mu splete novu i omota oko bokova. Tu se i sim- 
bolički ističe trajnost i čvrstoća braka; a to isto kod naroda Kulin 
izražavaju pogrebni običaji: udovica nosi lubanju i kosti ruke pokojnog 
muža kao uspomenu sve do svoje smrti i tada se zajedno s njim 
pokapa. Slične pogrebne obrede imaju Kurnai i Andamanci, a jasne 
tragove takva obreda odaje stanje, u kojem su nađene kosti proto- 
litskog »kineskog pračovjeka«, 


I preljub je uistinu kod većine najstarijih naroda uopće 
rijedak, a osim toga se redovno i kažnjava (Negrili, Se- 
mang, Aeta, Žes, Kulin, Bušmani), gdjegdje i smrću prelju- 
bnika. Time brak prakulturnih lovaca-sabirača dobiva sa- 
kralan značaj, što kod nekih očituju i njihove predaje, 
prema kojima je samo Najviše Biće na neki način izvršilo 
vjenčanje praroditelja ljudskoga roda. Razrješenje braka 
također je kod većine ovih naroda rijetko ili ograničeno 
na neodređene nezgode života; tako naročito, ako je žena 
nerotkinja. Uostalom to je najglavniji povod za poliginiju, 
koliko je uopće ima kod ovih naroda. Konačno se kod 
prakulturnih naroda u braku još ističe dalekosežna ravno- 
pravnost i međusobna ljubav muža i žene, a ima i primjera 
izvanredne privrženosti i požrtvovnosti; tako na pr. mu- 
ževi Kurnai i Kulin znadu pri seobi nositi po nekoliko 
milja svoje žene, ako su slabe ili stare. Kod svih tih na- 
roda, uz rijetke izuzetke, vlada patrijarhat (dakle opet 
protivno pretpostavkama L. Morgana). 

2. Srednji primitivni narodi uz ostalo obilježeni su s tri 
različita tipa gospodarstva: nomadsko stočarstvo, primi- 
tivna kultura bilja i neka vrsta organiziranog lova s dife- 
renciranim obrtom. U pogledu braka uopće velika je 
opreka između nomadskih stočara s jedne strane te pri- 
mitivnih biljogojaca i lovaca-obrtnika s druge strane, ali 
i između ovih drugih razlika je znatna, naročito u čvrstoći 
braka, tako da su lovci-obrtnici u tom pogledu najgori. 

Nomadski stočari, naročito oni prvotni u sjevernoj Aziji, 
ali u znatnoj mjeri i oni drugotni, kao planinski Tibetanci 
i primitivni Semito-Hamiti i u braku su najviše sačuvali 
tradiciju najstarijih naroda. Tako monogamija prevladava 
kod većine, ali im se kao cjelini može ipak pripisati umje- 
rena poliginija. Ovoj pogoduje ovdje i levirat. U ekso- 
gamiji krvno se srodstvo ističe još jače nego kod naroda 
prakulture: b. je zabranjen među pripadnicima istoga 
»roda« ili »kosti«, a to znači u teoriji do 9. ili 7. koljena. 
Kod sklapanja braka slobodan izbor bračnog druga za 
djevojku znatno je ograničen voljom roditelja, ali zato 
je također veoma raširena fingirana otmica; međutim nije 
baš rijetka ni prava otmica, kojoj je, ako se dogodi unutar 
vlastitog plemena, uzrok redovno odšteta, zvana Кайт 
(v.). Obredi vjenčanja tih naroda nadvisuju svojim opse- 
gom i sadržajem sve druge narode. Kod nomadskih stočara 
napose su razvijene svatovske povorke. Veliku važnost 

pridaju tome, da djevojka sačuva do braka djevičanstvo 
(mjestimice kod sibirskih nomadskih stočara nosi u tu svrhu 
i posebnu opremu); ako padne, strogo se kažnjava, a često 
se događa, da se više ne može udati; ako se njezin pad 
otkrije nakon vjenčanja, najveća je to sramota za njezinu 
majku. U obredima vjenčanja ujedno se ističe nesamo sa- 
kralni značaj nego i načelna čvrstoća braka. I s obzirom 
na njegovu čvrstoću nomadski su stočari u znatnoj mjeri 
sačuvali predaje naroda prakulture. Slučajevi su preljuba 
doduše češći, ali se jednako strogo kažnjavaju: preljubnica 
redovno smrću ili teškim batinama, a preljubnik globom u 
stoci kao za umorstvo i tjelesnu ozljedu (koliko se ne 
izvrši krvna osveta). Isto 
tako razrješenje braka 
nije prepušteno samo- 
volji bračnih drugova, 
premda se događa češće 
nego u najprimitivnijih 
naroda, jer svaka strana 
ima zaštitu u vlastitom 
rodu i neki nadzor od 
strane svojtina roda. 
Konačno, unatoč stro- 
gom patrijarhatu, žena 
uživa znatno štovanje i 
utjecaj na muža, pogo- 
tovu kad je majka broj- 
ne djece; ona mu zna 
spriječiti, da uzme ino- 
ču, ako bi i htio. 

Primitivni  biljogojci. 
U pogledu braka naj- 
veća je opreka njihova 
prema nomadskim sto- 
čarima u matrijarhatu, 
koji za sobom povlači 
više drugih preinaka. 
Kod naroda te vrste u 
prvoj fazi matrijarhata 
žena još seli u kuću 
muža, ali djeca pripa- 
daju rodbinskoj zaje- 
dnici matere. Eksoga- 
mija obuhvaća krvne 
srodnike do uključivo 
drugoga koljena. U izboru bračnog druga obje su strane 
slobodne. Pretežno vlada monogamija, ali poliginija je u 
načelu dopuštena. Zaručnik mora roditeljima (i sestrama) 
zaručnice dati neke darove. Obred vjenčanja uključuje 
dvoje: pred skupljenim obostranim rodom najstariji mu- 
škarac (ili otac zaručnice) glasno navješćuje sklapanje 
braka; mladenci držeći se za ruke zajedno jedu, što treba 
značiti, da odsada nitko drugi više ne smije s nevjestom 
jesti. Preljub se često kažnjava smrću ili teškom globom 
(Kubu, Džakudn; ali kod naroda Sakai, gdje se sada više 
ne spominju takve kazne, žene su mjestimice ozloglašene 
kao razuzdane). Svakako je značajno, da susjedi ovih po- 
sljednjih, prakulturni Semang, svijesno ističu svoju moralnu 
prednost u čvrstoći i čistoći braka pred onim biljogojcima 
i osuđuju ih kao razvratne ljude. U područjima naroda 
biljogojaca, gdje vlada »klasični« matrijarhat, muž seli u 
kuću žene i ostaje ondje trajno. To je brak, zvan »bina« 
(na Ceylonu) a postoji u različnih naroda jugoistočne 
Azije, Prednje Indije, Ceylona, Polinezije, Kamčatke 
(Itelmi), južne Afrike, središta Južne Amerike i jugoza- 
padnog dijela Sjeverne Amerike (Pueblo). 

U drugom daljem obliku strogog matrijarhata nastaje gotovo prko- 
sno i svakako nenaravno bračno stanje: svaka strana živi u domu 
svojih roditelja, a muž samo posjećuje svoju ženu; on je u njezinoj 
kući gost i »roditelj«, inače stranac, bez udjela u obiteljskim poslo- 
vima i prihodima kao i bez utjecaja na odgoj djece (Khasi u Asamu, 
neki urođenici na Sumatri, na Karolinškom otočju, Irokezi; tragovi 
kod starih Arapa i Japanaca). 

U strogom ili »klasičnom« matrijarhatu eksogamija obu- 
hvaća najmanje »materinski rod«, t. j. proširenu obitelj, 
koliko imade svijest zajedničkih pređa po materi. U izboru 
bračnog druga svakako se ističe veća sloboda djevojke 
nego momka. Osim toga kod nekih (Garo, Moi i dr.) za- 
ručnica prije vjenčanja i prije selidbe zaručnika u njezinu 
kuću boravi određeno vrijeme u kući njegovih roditelja i 
radi za njih. Redovno vlada tu stroga monogamija (sasvim 
protivno Morganovoj konstrukciji), ali ipak ima i slučajeva 
poliginije (Garo, Khasi, Moi). To je za strogi matrijarhat 
ovih naroda, gdje muž seli u kuću žene, već po sebi ne- 

pravilnost. U nekih se naroda te grupe inoča dopušta u 
slučaju neplodnosti prve žene. 

Glavni obred vjenčanja najčešće sadržava nešto iz navedenog obre- 
da kod naroda Sakai, Džakudn i Kubu. Ne izostaje ni svečani na- 
vještaj sklapanja braka pred skupljenim obostranim rodom, odnosno 

} ovor mladencima o njihovim dužnostima i zazivanje blagoslova na 
] .uz Zrtvu piva (od prosa ili riZe), pijetla i kokoši ili svinje, i to 
ili Najvišem Biéu i predima ili samo pređima. : ^ Да 
Preljub se redovno kažnjava. Nekoć је vjerojatno 
smrtna kazna (Džakudn i Kubu) bila i u »klasičnom« 
 matrijarhatu pieds. a sada je najčešća kazna globom 
kod naroda Koč može se preljubnik u slučaju neutjeri- 
vosti globe prodati u roblje). Međutim je općenito kod 
svih naroda ovoga skupa vidljivo, da i čuvanje čistoće 
prije braka i sam bračni moral postepeno padaju napušta- 
njem prvobitnih strogih sankcija i utjecajem drugih na- 
roda (»civiliziranih« Malajaca, kolonista iz Indije, Kine i 
Japana). — Ovdje nastaju također nove izmjene u matri- 
jarhatu, pa u njegovim završnim fazama, poglavito pod 
utjecajem lovaca-obrtnika, žena konačno opet seli u kuću 
muža, koji međutim mora to svoje pravo otkupiti, i to 
tako, da mjestimice služi određeno vrijeme prije ili poslije 
vjenčanja u kući njezinih roditelja, inače im plaća za ženu 
kupovinu, i to je ovdje najčešće. Pritom žena i djeca pri- 
padaju i dalje njezinu rodu i plemenu, a djeca su baštinici 
njezina brata, svoga ujaka. Ovaj je već u strogom matri- 
jarhatu ženin zaštitnik ili upravitelj njezina posjeda, a 
sada postaje zaštitnik i skrbnik njezin i njezine djece, 
kojoj je ujak uopće u matrijarhatu bliži nego vlastiti otac 
E kod Itelma, u Australiji, Melaneziji, Americi i 
тїсї kod primitivnih i degeneriranih ostataka biljo- 
gojaca). 

U povodu takva stanja došlo je do toga, da je ovdje b. degradiran 
na »lukrativno poduzeće«: što više žena, to više poljodjelskih posje- 
dnika i više obrađenih polja, Ali odatle dalje potječe nastranost i u 
obratnom smjeru: što veće bogatstvo, to veći broj žena u ime »pre. 
stiža« i proste razuzdanosti (tako naročito u Melaneziji i Africi), 
Posljedica toga je neobuzdana poliginija, koja obeščašćuje b. u svakom 

gledu, naročito njegovu čvrstoću. Tako na pr. bogati starci po- 
upuju djevojke i mlade udovice, a siromašni momci i mladi udovci 
ili ne mogu sklopiti braka ili se moraju oženiti starim pu&tenicama 
ili udovicama, da onda potraže prigodu za preljubne odnose. 

Lovci-obrtnici, koji se svojom cjelovitom kulturom danas 
još rijetko gdje jače ističu, jer su ih većinom primitivni 
biljogojci ili kulturno asimilirali ili jako nakalamili, poka- 

_ zuju nesumnjivo zaokružen sustav nazora i običaja, koji se 
sasvim razlikuju od onih kod nomadskih stočara i primi- 
tivnih biljogojaca te su pravi otrov za brak uopće, a na- 
pose za njegovu čvrstoću. 

To su ponajprije priče o personificiranom Suncu kao oploditelju 
zemlje ili uopće »velikom razbludniku«, crvene boje i vatrene naravi 
istočna Indonezija, Melanezija, Kordiljere Sjev. Amerike, Oraon u 
red. Indiji). S time je dalje u vezi analogijska magija (> magija) 
tobože za pojačanje plodnosti životinja i bilja u obliku simboličkog 
Parenja životinja određene vrste ili kao besramna gluma oplođivanja 
»6tave prirode« ili kao opće seksualne orgije iza plesova prigodom 
Sunčevih i srodnih svečanosti. Na mitskim se i magijskim elementi- 
ma osnivaju tajne inicijacije za mladiće, pri kojima je sve upravljeno 
na neko simboličko izjednačenje ili vezanje  mladiéa-kandidata sa 
Suncem, odnosno usredotočeno oko isticanja muškaračke spolne snage. 
Zato se kod naroda lovaca-obrtnika i na područjima njihova nepo- 
Srednog utjecaja mogu naći sve abnormalne strane spolnog života: 
trajan više ili manje slobodan spolni saobraćaj među mladeži uz po- 
Pratne pojave različitih prezervativa, pobačaja i postnatalnog čedo- 
morstva, a svega toga ima i u braku, česti dobrovoljni ili silom iznu- 
đeni i u svakom slučaju redovno nekažnjeni ili bar lako oprošteni 
preljub, pače neka vrsta »legaliziranog« preljuba među većim ili 
manjim brojem bračnih parova; samovoljno provediva i često pona- 
vljana razrješenja braka; stvarno neograničena poliginija i poliandrija, 
ali ne kao zakonita ili ustaljena forma braka, nego kao pojedinačni 
samovoljni slučajevi, koji se trpe kao i sve ostalo. Upravo tim su se 

pojavama dali zavesti Morgan i drugi evolucionisti, gledajući u njima 
ostatke pradavnog promiskuiteta prvih četiriju »stepena« u razvoju 
braka, a uistinu su to degenerativne pojave na račun prvobitne mo- 
nogamije. 

Kod lovaca-obrtnika postoji individualan brak sa svim 
pripadnim ustanovama, a sve zajedno i svaka pojedina 
ustanova napose ni najmanje ne odaju neku novotariju, 
koja bi bila istom uvedena kao postepeno ograničenje 
opće razuzdanosti i obrana nekoga »početnog braka«, nego 
naprotiv jasno očituju, da su stara i duboko ukorijenjena 
baština, ali koja ostaje samo »na papiru«. Tako postoji 
točno određeni zakon eksogamije, koja obuhvaća »klan«; 
ona je kod sklapanja braka još uvijek obvezatna, ali 
s obzirom na spomenute orgije nema više prave praktične 
vrijednosti. Kod izbora bračnog druga djevojka redovno 
nema riječi, a često puta roditelji joj već kao djetetu nađu 
muža bez obzira na njegove godine. Pritom treba za nju 
platiti kupovinu. I obredi vjenčanja kod tih naroda upućuju 
nesamo na ustaljen individualan brak nego upravo na 
monogamiju, a njihov tradicijski moralni pravilnik čak 
većinom izričito zabranjuje spolni saobraćaj mladeži i pre- 
ljub, a javno mnijenje još i danas osuđuje i žigoše ovakve 
prestupke, koliko su javni. 

Budući da su lovačko-obrtnički narodi veoma rano 
utjecali na primitivne biljogojce i poslije s njima zajedno 
na nomadske stočare, to se njihov razvrat postepeno širio 
kao zaraza sve dalje i konačno postao sudbonosan za dalji 
razvoj braka. 

3. Najmlađi primitivni i visoko civilizirani narodi dadu 
se geograiski podijeliti u južni, srednji i sjeverni pojas 
prema kulturnoj diferencijaciji (> kultura). B. kod tih 
naroda kao i u protohistorijskim visokim civilizacijama 
nastavlja općenito tradicije jačega dijela baštine u kultu- 
rama tih naroda iz prijašnjih starijih kultura. To vrijedi 
naročito za »niže slojeve«. Uporedo se ističe uopće sve 
veća vlast oca, koja i kod izbora bračnog druga pogađa 
nesamo kćeri nego većinom i sinove. Često su već među 
malom djecom određeni budući bračni parovi, a u starim 
se državama Perua, Mexika, Japana i Kine znalo događati 
(kao katkada i u evropskih naroda), da su se mladenci prvi 
Put vidjeli istom kod vjenčanja. Eksogamija se postepeno 
ustaljuje na užem krvnom srodstvu s očeve i materine 
strane. Ali zato nastaje nešto novo: staleška endogamija, 
osobito u »višim slojevima«, gdje su dopušteni brakovi i 
između bližih srodnika, da bi se tako »plava krv« ili pluto- 
kratski položaj sačuvali u punoći. To se u vladarskim ku- 
ćama većine hamitsko-crnackih monarhija istočne Afrike 
pače izrodilo u rodoskvrnstvo, t. j. u obiteljsku endoga- 
miju: prva i glavna žena kralja smije ili gdjegdje upravo 
mora biti njegova rođena sestra. Isto je vrijedilo za faraon- 
sku dinastiju u starom Egiptu, za neke vladarske kuće u 
prednjoj Aziji, za dinastiju Inka starog Perua, a u državi 
starih Čibča u Columbiji brak sa sestrom bio je dopušten 
i među pukom. U »nižim slojevima« pored umjerene poli- 
ginije (naročito za slučaj neplodnosti prve žene) nije 
rijetka ni monogamija, koja je još kod starih Germana, 
Grka i Rimljana ostala službeni oblik braka i ušla u staro 
rimsko zakonodavstvo. Povrh toga u tih se naroda susreće 
i poliandrija, ne doduše kao isključiva, ali ipak kao više 
ili manje stalna ili redovna ustanova nekih naroda, ali i tu 
je ona ograničena na određeno područje, koje nekako po 
sredini presijeca sva tri pojasa (Tibet, Srednja Himalaja, 
znatan dio dravidske i indo-arijske Prednje Indije sa Cey- 
lonom, južna Arabija i dvije državice Bahima u istočnoj 
Africi; među starim visokim civilizacijama one u Babilonu 
i Sparti). 

U pretežnoj većini ovih krajeva poliandrija je »bratska«: najstariji 
brat sklopi brak s djevojkom, koja postepeno Postaje također žena 
njegove mlađe braće. Ova okolnost i geografski smještaj poliandrije 
dovoljnom sigurnošću upućuju na njezino podrijetlo: ona je nastala 
kao posljedica prvog međusobnog miješanja strogog patrijarhata no- 
madskih stočara i strogog matrijarhata Primitivnih biljogojaca, odno- 
sno njihovih pravnih nazora; to je kompromis između prava prvo- 


rodenca (primogeniture) kod prvih i zemljišnog vlasništva žene kod 
drugih (W. Schmidt). 


Kupovina za ženu postaje gotovo općenita, dok se u 
nekom mirazu žene i u opsežnijim obredima vjenčanja 
očituje jači utjecaj nomadskih stočara. Položaj žene u 
braku općenito je slab, a često jednak robovanju, koje 
doseže krajnju okrutnost kod smrti muža: veći ili manji 
dio harema, redovno s glavnom ženom na čelu, do neda- 
vnih se vremena u »višim krugovima« gotovo u čitavom 
južnom i gdjegdje u sjevernom pojasu ubijao, spaljivao ili 
zakapao zajedno s mužem, ili je bio osuđen na doživotan 
zatvor u blizini njegove grobnice, da mu tobože služi i na 
drugom svijetu. S obzirom na čvrstoću braka i na spolni 

moral uopće južni pojas u svim slojevima gotovo bez izu- 
zetka nastavlja razvratno stanje naroda lovaca-obrtnika, pa 
se tu susreću sve njihove prljavštine, štoviše još su i gore; 
u tom su pogledu prilike u srednjem i sjevernom pojasu 
većinom neuporedivo bolje. 

Značajno je, kako je u tim krajevima »ukroćena« ona najpogubnija 
baština lovačko-obrtničke komponente, t. j. njezine svečanosti sa spol- 
nim orgijama mitsko-magijskog značenja: one su postepeno pretvorene 
u godišnje (većinom proljetne) ženidbene »sajmove«, t. j. plemenske 
sastanke, na kojima se uz gozbe i zabave vrše ogledi mladića i dje- 
vojaka i odmah sklapaju brakovi ili bar zaruke (Miao i Lolo, Limu 
na otoku Hainanu, Leičou u južnoj Kini, Bhutia u Himalaji, Svani u 
Kavkazu; u sjevernom pojasu poznavali su ih stari Mandžu-Siempi, 
Kinezi i neki Indoevropljani, za koje posljednje svjedoče o tome pored 
starih izvještaja različni narodni običaji širom današnje Evrope; među 
starim visokim civilizacijama bilo je takvih »sajmova« u Babilonu). 
— Osim toga se iz mitsko-magijske baštine naroda lovaca-obrtnika ra- 
zvila na granici južnog i srednjeg pojasa kao stalna ustanova »sakralna 
prostitucija«. Slične prostitucije, gdjegdje još povezane s prigodnim 
orgijama, bile su u to doba razvijene u Feniciji i Maloj Aziji, a pone- 
gdje također u Egiptu i Grčkoj. Iza punskih ratova počinju raskala- 
šeni orijentalni kultovi prodirati u Rim i susjedne krajeve Italije. 
Rimski se senat oštrim kaznama borio protiv ovakvih atentata па 
brak: g. 186 pr. Kr. mnogi su učesnici kod tajnih bakanalija osuđeni 
na smrt. Ali u to je vrijeme čvrstoća braka kod Rimljana bila već 
podrovana i vlastitom krivnjom. — Zapravo već u sjevernom i srednjem 
pojasu najmlađih primitivnih naroda nastaje i sve se više širi dvo- 
struki moral, koji onda u starim visokim civilizacijama postaje sudbo- 
nosan: vjernost žene strogo se prosuđuje i nadzire, njoj je otegoćeno 
ili sasvim onemogućeno razrješenje braka; naprotiv mužu je olakšano 
a isto tako ne zamjerava mu se preljub. Odatle se gotovo u svim 
protohistorijskim visokim civilizacijama (također u Kini i Japanu, gdje 
je inače život obitelji ostao razmjerno najbolje sačuvan) razvio sistem 
inoča ili hetera, koje su se uzimale poglavito iz redova ropkinja. Taj 
se razvrat uvriježio i među širim slojevima i u daljem razvoju tih 
civilizacija mjestimice je zauzeo upravo strašan opseg, tako naročito 
u kasnijim razdobljima povijesti staroga grčko-rimskog svijeta. Rim- 
ske žene mjesto po konzulima računaju godine po broju muževa, koje 
su promijenile, a mnogi muškarci izbjegavaju svaki brak, da se mogu 
podati što većem razvratu. 

Degeneracija dakle, koja je među srednjim i najmlađim 
primitivnim narodima vladala kod naroda lovačko-obrt- 
ničkih (i u područjima njihova utjecaja), opet se ponovila 
na području naroda pisane povijesti: čvrsta monogamija iz 
prvobitne baštine prakulturnih naroda u prvom slučaju i 
razmjerno čvrst individualni, većinom još monogamijski 
brak nomadskih stočara u drugom slučaju jednako svrša- 
vaju s faktičnim dalekosežnim promiskuitetom. — O proti- 
vnom pravcu razvoja braka po Morganovoj konstrukciji 
nema doista ni traga, i činjenice etnološke i historijske tu 
koncepciju posve oprovrgavaju. 

LIT.: W. Schmidt-W. Koppers, Völker und Kulturen, Regensburg 
1925; Internationale Woche für Religions-Ethnologie, V. Tagung, Luxem- 
burg 1929 i Pariz 1931 — sa 21 referatom dijelom izvornih izvještaja o 
braku i obitelji različnih primitivnih i visoko civiliziranih naroda; E. 
Westermarck, History of Human Marriage, 5. izd., 3 sv., London 1921; 
R. H. Lowie, Society Primitive, New York 1920; R. Thurnwald, Die 
menschliche Gesellschaft in ihren  ethno-soziologischen Grundlagen, 
L—V., Berlin 1931—34; primjerni izvorni izvještaji za prakulturne lovce- 
sabirace P. Schebesta, Bei den Urwaldzwergen von ias d Leipzig 
1927; za nomadske stočare W. Radloff, Aus Sibirien, I.—II., Leipzig 
1893; za primitivne biljogojce J. B. M. Mc Govern, Unter den Kopf- 
jügern auf Formosa, Stuttgart 1923; za lovce-obrtnike R. B. Sarat 
Chandra Roy, Oraon Religion and Customs, Ranchi 1928; za najmlade 
primitivne narode А. Erdland, Die  Marschall-Insulaner (Anthropos- 
Bibliothek IL, 1., Münster i. W. 1914; za najstarije visoke civilizacije 
C. L. Wooley, The Sumerians, Oxford 1928; A. Gahs, Historijski 
razvoj porodice, Zagreb 1932. 


Kršćanski brak prema Kristovoj nauci i povijesnom 
iskustvu. Upravo u doba najvećeg bračnog razvrata u 
rimskom carstvu iznenada se počela širiti u svim društve- 
nim slojevima čvrsta i stroga, sasvim beskompromisna mo- 
nogamija. To nije bio plod lagane, nutarnje evolucije, nego 
učinak novoga kulturno-povijesnoga čimbenika: kršćanstva. 
Njegov osnivač, Isus Krist, zahvaća u pitanje braka s nje- 
gove najosnovnije, t. j. ćudoredne strane, koja opet može 
imati svoj zadnji razlog i zadnju sankciju samo u religiji. 
Zato on veže preporod braka uz obnovu vjere u jednoga 
Boga, koji je nesamo svemogući Stvoritelj i dobrostivi 
Otac na nebesima nego i zakonodavac i sudac, koji vidi 
najintimnije misli i želje ljudskoga srca. Krist doskora 
izravno pročišćuje i profinjuje starozavjetno shvaćanje 
braka u besjedi na Gori. š 


Na koncu svog javnog naučavanja ponovno ističe nerazrješivost 
braka: »Svaki, koji otpusti svoju ženu i uzme drugu, čini preljub, i 
koji uzme puštenicu, čini preljuba (Luka ХУІ., 15—18). To je vjero- 
jatno bio povod, da ga farizeji malo poslije na njegovu zadnjem puto- 
vanju iz Pereje u Jeruzalem otvoreno pitaju u smislu škole svoga 
predstavnika Hilela: »Smije li čovjek otpustiti svoju ženu iz kakva 
mu drago razloga?« A Krist im odgovara: »Nijeste li čitali, da je 
. Onaj, koji je u početku stvorio čovjeka, stvorio ih kao muško i žen- 
sko? I (Adam) je rekao: zato će čovjek ostaviti oca i majku i prionuti 
uz svoju ženu, a dvoje će biti jedno tijelo. Tako nijesu više dva, nego 
jedno tijelo. Sto je dakle Bog združio, neka čovjek ne rastavlja.« 
Nato farizeji prigovore: »Zašto je dakle Mojsije zapovjedio, da se 
dade otpusno pismo i da se (žena) pusti?« Slijedi Kristov odgovor: 
»Vama je Mojsije dopustio otpuštati vaše žene poradi tvrdoće vašeg 
srca. Ali iz početka nije bilo takol« (Matej XIX., 3—8). 

BRAČNI PAR IZ NARODA KAREN U BIRMI 
Što više prstenja od mjedi oko vrata i dosljedno što duži vrat, 
to veća dražest žene 
(H. J. Marshall, The Karen People of Burma, Columbus-Ohio 1922) 


Doskora, polovicom 1. st. pos. Kr., čitavu Kristovu nauku o beskom- 
promisnoj monogamiji navješćuje grčko-rimskom svijetu naročito sv. 
Pavao govorom i perom; tako u poslanici Rimljanima najprije osuđuje 
neznabožačke spolne nastranosti i druge mane, da onda to jače istakne 
jedinstvo i nerazrješivost kršćanskog braka, dalje u poslanici Korinća- 
nima, pa Efežanima. Povrh toga sam je Krist, diskretno i privlačivo 
u isti mah, stavio na srce »onima, kojima je dano«, i »koji mogu shva- 
titi« dragovoljan zavjet djevičanstva »poradi nebeskog kraljevstva«, 
t. j. kao sredstvo višeg savršenstva i isključivog služenja Njegovoj 
Crkvi (Matej XIX., 10—12), dakle ne poradi izbjegavanja obiteljskih 
žrtava. 

Kristova Crkva imala je kroz stoljeća borbe, naročito 
s »višim krugovima« i s nekim vladarima, da provede i 
očuva beskompromisnu monogamiju. Ona je u tom ostala 
neumoljivo dosljedna i onda, kada je među njezinim vla- 
stitim predstavnicima pala stega i kad je razvrat iskoristio 
crkvene raskole i otpade, da u znatnim dijelovima Evrope 


postigne kompromise na račun nerazrješivosti braka. 

To je bilo najprije u 10. i 11. st. za prodora cezaropapizma i feuda- 
lizma u crkvene krugove na istoku i na zapadu, zatim opet u 15. i 16. 
st. u doba poganskog humanizma na zapadu. U Evropi je pak iza fran- 
cuske revolucije bračno stanje opet krenulo nizbrdice, i to naročito 
pod utjecajem t. zv. naturalizma i konačno surovog materijalizma, što 
su ga tijekom prošlog stoljeća naveliko širili nekako uporedo liberali- 
zam i marksizam, prihvativši Morganove konstrukcije o »prvobitnom 
promiskuitetu« za opravdanje svojih etatističkih nazora o prioritetu 
države pred obitelju i svojih ciljeva. 


A neposredan je cilj bio t. zv. civilni brak, koji bi htio 
bračnom ugovoru oduzeti sakramentalnu svetost i ujedno 
što više olakšati njegovo razrješenje. Međutim je upravo 
uvođenje civilnog braka jasno očitovalo, da više nema gra- 
nice u raspadanju obitelji sa svim sudbonosnim posljedi- 
cama, kad se jednom prihvati načelo razrješivosti braka. 
Tako su početkom sadašnjeg stoljeća sve više rasle brojke 
godišnjih razrješenja brakova u Pruskoj, Francuskoj i naro- 
čito u USA, gdje su već iznosile i 200.000, da onda budu 
još daleko nadmašene u Sovjetskoj Rusiji. Tako se po treći 
put u povijesti ljudskog roda razvijala degeneracija mono- 
gamije i braka uopće sve do dalekosežnog promiskuiteta. 
Ali takva degeneracija ne može više ostati nepopravljiva i 
beznadna, jer onaj novi kulturno-historijski čimbenik vi- 
беба reda ne prestaje djelovati: zajedno s vjerom u Boga 
Kristova Crkva brani svetost braka u njegovu jedinom 
dosljednom i potpunom obliku, u beskompromisnoj mono- 
gamiji, kao temelj uređenog ljudskog društva. I kao što je 
već dva puta bilo u povijesti kršćanskog braka, tako i sada 
nakon pape Leona XIII, koji je poslanicom »Arcanum« 
(Tajna) od 10. II. 1880 osudio civilni brak, u zadnje doba 
papa Ріо XI. uokružnici »Casti connubii« (O čistom braku) 

od 31. XII. 1930 razma- 
tra sve suvremene kri- 
ve nazore o braku i ve- 
lika zia, koja pogadaju 
ljudsko društvo provo- 
denjem tih nazora, a 
ujedno iznosi u zaokru- 
ženoj cjelini sve, što 
treba znati o velikom 
otajstvu braka i o du- 
žnostima bračnih dru- 
gova kao putokaz za 
obnovu društva preko 
obnovljenog braka. 

A danas postoji već 
ona preporodna jezgra 
nesamo u evropskim 
narodima unatoč općem 
razvratu, nego i u mno- 
gim (misijskim) kraje- 
vima i narodima izvan 
Evrope. Nisu naime sa- 
mo preporodni narodni 
pokreti uporedo s bor- 
bom protiv liberalizma 
i marksizma morali već 
iz rodoljublja uzeti kr- 
šćanski brak u zaštitu, 
: nego je 1935 i sam Stalin 
ustuknuo pred nastavljanjem dosljedne provedbe marksi- 
stičkih nazora o braku; tada je lozinka, da je spolni čin 
toliko, koliko »ispiti čašu vode«, osuđena kao štetna za 
opće dobro, izvršenje pobačaja je ograničeno ili »racioni- 
rano« i ujedno je počela propaganda za stalniji i čvršći 
brak uz neke zakonske mjere. 

Svakako za budućnost braka nosi veliku odgovornost i 
država kao najviša narodna organizacija i nosilac vlasti. 


LIT.: O kršćanskom braku (Casti connubii), enciklika pape Pija XI. 
(u točnu hrvatskom prijevodu), izd. Akademije »Regina Apostolorum«, 
Sarajevo; A. Živković, Enciklika Pape Pija XI. za moralno-sccijalni 
pu društva, Zagreb 1931; W. Schmidt, niti nn, 

e k . G-s. 


Brak u današnjem društvu. U položaju žene u braku 
cgleda se položaj žene u društvu uopće. Žena je najglavniji 
radni član bračne zajednice, jer radi u kućanstvu, u gospo- 
darstvu, te rađa i odgaja djecu. U seljačkom braku žena je 
za trećinu zaposlenija od muškarca, jer radi u kućanstvu, 
u vrtu, kod marve i na polju, a muškarac samo na polju i 
oko stoke. Ondje, gdje žena ima veću slobodu raspolaganja 
zajedničkim dobrima, odnosno, gdje ona može posve slo- 
bodno raspolagati nekim određenim dobrom, koje samo 
njoj pripada, ili gdje ona može predstavljati čak cijelu 
obiteljsku zajednicu, kako je slučaj kod naše zadruge, 
možemo naslutiti utjecaj matrijarhata. Muškarac: privre- 
duje, ali žena raspolaže novcem, jer ima više smisla za 
raspolaganje imovinom, koji je stekla brinući se za dom i 
djecu. Grad je industrijalizacijom i urbanizacijom unio 
nove probleme u brak. On je zaposlio ženu, učinio je eko- 
nomski neovisnom od muškarca, pa nam se moderni b. 
pokazuje mnogo krhkiji i slabije povezan nego prije. U 
gradu su mnogobrojne rastave brakova; tu nalazimo napu- 
štene domove, nepozakonjene divlje brakove, tu se razvija 
prostitucija, ne polaže se velika važnost na čistoću braka, 
ne pazi se toliko na razlike u godinama bračnih drugova, 
što sve dovodi do skeptičnog gledanja na brak. S druge 
strane mnoga žena u gradu ne radi, nema brige oko doma, 
ne rada djecu, već ljenčari i što manje radi, a više troši, 
misleći, da tako ima veći ugled. U modernom braku nema 
požrtvovnosti, samozataje za uskladenje značaja bračnih 
drugova i održavanje obitelji. Previše su razvijeni sebičnost 
i materijalizam. U brak se često polazi s romantičnim pre- 
dodžbama, koje nemaju osnovice u stvarnosti, pa zato do- 
vode do razočaranja. Ili se opet misli, da je zadovoljenje 
spolnog nagona glavna svrha braka, a gubi se s vida zna- 
čenje braka za održanje društva. 


U sređenim društvenim prilikama b. i obiteljski život 
normalna su pojava. Kod prosječnih ljudi b. se često u 
prvom redu sklapa na temelju interesa roditelja bračnih 
drugova, a uzajamna privlačivost budućih bračnih drugova 
samo olakšava taj izbor. Razumne poglede na brak vidimo 
osobito kod seljaka. Oni tu rješavaju pitanje radne snage, 
Eu svoga gospodarstva ili ugleda. Pitanje miraza je 

itno. Ne radi se samo o otkupu, nego mladié i djevojka, 
t. j. budući bračni drugovi, žele u prvom redu živjeti kao 





MLADA ŽENA IZ HAMITSKOG 
PLEMSTVA S DJETETOM NA LEĐIMA 
Hamitsko-crnačko kraljevstvo Ruanda u 

središnjoj istočnoj Africi 
(P. Pagčs, Un royaume hamite au centre 
de l'Afrique, Bruxelles 1933) 


229 


i njihovi roditelji, a to znači održati bar približno istu 
društvenu razinu. Međutim pri svemu tome potrebno je, 
da postoji kod budućih bračnih drugova raspoloženje za 
sklonost i uzajamno popuštanje u zajedničkom životu. 

U Hrvatskoj se dvije trećine od sveukupnog broja vjen- 
čanja vrši od listopada do veljače. Najveći broj skloplje- 
nih brakova bio je kod nas poslije rata 1919. Tome će biti 
razlog i u tome, što su se nakon par godina mnogi momci 
vratili iz rata. Do 1924 pada broj brakova, 1925 taj se 
broj diže, no poslije opet opada, i 1928 dolazi opet drugi 
najmanji broj. G. 1929 malo raste, ali poslije stalno pada, 
te doseže najniži broj 1934, dakle za vrijeme najveće pri- 
vredne krize. Od toga vremena slabo se povećava broj bra- 
kova, pače, on je i dalje manji, negoli je bio 1930. Linija 
sklopljenih brakova u hrvatskim gradovima i selima podu- 
dara se, što znači, da gospodarsko stanje naših gradova 
ovisi o blagostanju naših sela i aa se ravna po njemu. 

Zanimljivo je, da je u planinskim krajevima Hrvatske, 
odakle odlaze ljudi na rad u gradove ili u tuđe zemlje, 
g. 1933—35, baš za doba najteže krize, znatno porastao broj 
brakova i broj djece. Uzrok je tome u velikom broju po- 
vratnika radnika, koji su tada imali prilike, da se neza- 
posleni žene. U Hrvatskoj je bilo 1950 na deset hiljada 
stanovnika 88,45 sklopljenih brakova; na 100 sklopljenih 
brakova bilo je u primorskoj Hrvatskoj 436,29 rođene 
djece, a u kontinentalnoj Hrvatskoj 358,59 rođene djece. 

Broj je zakonite djece veći u katoličkim zemljama nego 
u protestantskim. Na pr. g. 1911 ima zakonite djece u 
Irskoj 98,8%, Italiji 91,1%, Austriji 89%, а u Pruskoj 74,7%, 
Engleskoj 68,4%. С. 1928 pokazuju katoličke zemlje, da se 
na 1000 stanovnika rađa u Madridu 25,9 djece, u Rimu 26,1 
djece, a u Berlinu 10,2, u Londonu 16,2 djece, u kontinen- 
talnoj Hrvatskoj 31,1 djece, a u primorskoj Hrvatskoj 
36,3 djece. 

Promatramo li pitanje braka u različnim stupnjevima 
ljudske uljudbe i tokom vjekova, vidimo, da je unatoč 
različitom gledanju na brak u različito vrijeme prevladavalo 
pozitivno mišljenje o monogamskom braku. No do sada, a 
i u buduće, rješavat će se problemi u braku na temelju onih 
ideologija, koje budu u određeno vrijeme vladale u svijetu. 
To nam je pokazala zadnjih dva desetljeća Njemačka, koja 
pitanje braka rješava prema nazoru na svijet, postavljenom 
od nove Njemačke. Međutim ne smije se nikada smetnuti 
s uma, da je b. od najveće važnosti za obiteljski život, koji 
je temelj svakoj društvenoj povezanosti i društvenom na- 
dec s u današnjem društvu, Izdanje Socijalnog tjedna, Zagreb 
1938; R. Bićanić, Ekonomski faktor u porastu stanovništva, Liječnički 
vjesnik, Zagreb 1940; E. S. Bogardus, Uvod u praktičnu sociologiju 
(pogl. VL), Zagreb 1941; R. Н. Lowie, Marriage u Encyclopedia of the 


Social Science, New York 1933; F. E. Lumley, Principles of Sociology, 
New York 1929. V. H-t. 





MJESNI »KRALJ« SA ŽENOM I NJEZINOM DVORKINJOM 
S Maršalskog otočja u Mikroneziji, evropeizirani samo u odijelu 
(A. Erdland, Die Marschall-Insulaner, Münster i. W. 1914) 

BRAK (Cystoseira). U morskim pličinama i uz obale 
često nalazimo u velikom mnoštvu smeđu algu brak. 
Steljka je prihvatnicom pričvršćena, a grmolikog je izgleda. 
Poznato je oko pedesetak vrsta, od toga većina u Sredo- 
zemnom moru i Atlantskom oceanu. U Jadranu ima dese- 
(Good. et Woodw.) Ag., C. abrotanifolia Ag. i C. crinita 
(Desf.) Duby. Preostale vrste rastu u Indijskom i Tihom 
oceanu te oko Kapa (v. sl. Alge Jadr. mora u 1. sv. HE 
iza str. 232.). L Ë. 

BRAKER, Ulrich, * Nabis u Toggenburgu (Švicarska) 22. 
X. 1735, + Waltweil (Svicarska) 11. IX. 1798, pastir, silom 
vojnik, pobjegao iz pruske vojske, a zatim bio tkalac u 
svojoj užoj domovini. Poput Švicara Thomasa Plattera 
napisao neobično zanimljivu i za kulturnu povijest svojega 
vremena vrlo važnu autobiografiju, koja se može mjeriti 
s najljepšim autobiografijama, što ih ima njemačka knji- 
ževnost, ne izuzevši ni Goetheovu Dichtung und Wahr- 
heit. Naslov јој je Lebensgeschichte und Natürliche 
Ebentheuer (Abenteuer) des Armen Mannes in Toggen- 
burg, 1789, 2. izd. 1922. С. $. 


BRAKICNA ILI BOCATA VODA je slankasta voda, 
koja postaje miješanjem slatke i morske vode i sadržava 
soli manje od prosječnog morskog saliniteta 35%. Naziv 
brakična dolazi vjerojatno od riječi brak, kako se zovu mor- 
ske paše, plićaci (riječ je lat. porijekla: bracum »blato, mo- 
čvara«), dok naziv bočata dolazi od riječi bać, kako se u 
srednjem dalmatinskom primorju zovu bunari pored obale, 
koji imaju slankastu vodu (ova je riječ grčkog porijekla: 
BaJvs »dubok«). Voda iz Баба daje se stoci, tako da joj 
ne treba davati sol. Pri manjem sadržaju soli upotrebljava 
se i za zalivanje povrća, a rijetko za piće. B. v. se javlja u 
zatvorenim morima, zalivima, lagunama i uopće u blizini 
riječnih ušća, gdje je priticanje slatke vode veće od ishla- 
pljivanja; na pr. u Baltičkom moru salinitet opada od 150/00 
(u Kattegattu) do 2%o u Botničkom zalivu, u Azovskom 
moru je 10%, u sjevernom dijelu Kaspijskog mora se sma- 
nji na 0.39. Uzduž vapnenačkih obala b. v. se javlja u 
jezerima (na pr. na Mljetu) i u izvorima, gdje dolazi do- 
miješanja morske vode s vodom temeljnicom, a opća je 
pojava, da je u bunarima, iskopanim blizu obala mora, 
voda b. J. R-ć. 

Brakična fauna. Brakična voda je posve posebno životno 
područje, u kojem žive osobito prilagođene životinje, i to 
takve, koje mogu podnositi veće razlike u slanoći vode, 
eurihaline (— morske životinje), jer je slanoća vrlo važan 
faktor u rasprostranjenosti životinja. Kako ima malo 
morskih životinja, koje se mogu na to priučiti, živi u 
brakičnoj vodi mnogo manje vrsta, ali zato ima svaka 
znatno više jedinaka. Najviše takvih životinja ima u vru- 
ćim krajevima, koje preko bočate vode ulaze postepeno 
u slatku vodu, ali ih ima i u evropskim morima, pa ne- 
koliko i u Jadranu. To su neke ribe, kao koljuške, zubati 
šarančići (Cyprinodonti), plosnatice, listovi, lubini, zlatve, 
skakavice, neke kamenice (raže) i dr., onda neki puževi i 
školjkaši, kao neritine, trokutnjače, čančice, dagnje, zatim 
neki raci desetonošci, rakušci, veslonošci, vitičari, kao ra- 
kovnice, brumbuljci i dr, pa mahovnjak (Membranipora 
pilosa), brojni kolnjaci, neki crvi mnogočekinjaši, kao 
Nereis diversicolor, Mercierella enigmatica, vodeni polip 
(Cordylophora lacustris) i t. d. U jadranskim lagunama su 
najčešće veće životinje, koje nalazimo u velikom broju, a 
to su od riba lubin, zlatva. skakavica; od školjkaša čan- 
čica, Venus gallina, Scropicularia piperata, koje sve jedu; 
od raka obična rakovnica, rašljonožac i slični, kozica pa 
neki crvi mnogočekinjaši, pjeskulja, Gebia litoralis i t. d. 
I u ušćima naših rijeka dolaze spomenute ribe i uz njih 
još plosnatice i kamenice. 

U ušćima rijeka može se pratiti, kako sa smanjivanjem 
slanoće biva sve manje vrsta životinja. Kad se slanoća 
smanji na 2195, nestane već preko polovine vrsta. Isto se 
to opaža i u Baltičkom moru. U zapadnom. slanijem dijelu 
ima još i priraslih i planktonskih čistih morskih životinja, 
a prema istoku se njihov broj brzo smanjuje. Od 96 vrsta 
riba u zapadnom dijelu ima u istočnom dijelu samo 43 
vrste, u Botničkom zalivu samo 20 vrsta (ali zato tamo 
dolazi i 20 vrsta slatkovodnih riba), a u istočnom dijelu 
tek 6 vrsta. Od 94 vrste školjkaša u Kattegattu preostalo 
je na istoku samo 6 vrsta, a u Botničkom zalivu dolaze još 
samo 4 vrste. Od 64 vrste desetonožaca u Kattegattu žive 
na istoku još samo 4 vrste, a u Botničkom zalivu tek 2 

vrste. Tako je i kod svih drugih hrpa životinja, puževa, ra- 
kušaca, čekinjaša, obrubnjaka, a usporedo s time, kako sa 
smanjivanjem slanoće biva sve manje vrsta životinja, isti- 
če se sve jače, kako veličina onih životinja, koje su se tu 
zadržale, postaje sve manja, kako biva uostalom i drugdje 
u brakičnoj vodi, ali su im jaja sve veća. Tako je na pr. 
riba morska škorpija duga u moru oko 40 cm, a u istočnom 
Baltiku oko 23 cm, tovar Gadus callarias težak je u moru 
oko 12 kg, a tu samo oko 2 kg. Dagnja je velika u Katte- 
gattu 110 mm, u Botničkom zalivu samo 21 mm; čančica 
je duga mjesto 44 mm samo 18 mm, a uhati klobuk ima 
u promjeru samo 6 cm mjesto 40 cm. 

Karakter brakične faune očito pokazuje i Crno more, 
koje ima slanoću od 24%, jer і u njem živi malo vrsta 
životinja, ali ove imaju vrlo mnogo jedinaka, pa su na pr. 
cbale preplavljene dagnjama i brumbuljcima. U njem je 
vrlo osiromašena fauna Sredozemnog mora, a u njoj ima 
još oko četvrtina vrsta sličnih onima u Kaspijskom moru. 
Od 350 vrsta riba u Sredozemnom moru samo su 74 vrste 
u Crnom moru, isto i od mekušaca samo 22%. U Azov- 
skom moru ima ih samo 4/%, jer je u njem voda jedva 
malo slana, pa je životinjskim vrstama još siromašnije od 
Crnog mora. 

Posebno područje brakične vode je još Kaspijsko more 
sa slanoćom oko 13%. I ono je siromašno životinjskim 
vrstama, ali u njem žive najvećim dijelom takve, kakvih 
danas nema nigdje drugdje na Zemlji. One su preživjeli 
ostatci izumrle sarmatske i pontijske faune iz miocena, da- 
kle relikti (>> Kaspijsko more). 
om flora — Plankton, biljni; Slanuše; Vodenjare 

iljke. 





BRAKTEATI 
1. Hildesheim: Adelhog (1171—1193). — 2 Halberstadt: Gero v. Schermbke 
(1160—1177). — 3. Frankturt a. M.: Friedrich I. (1152—1190). — 4. Ravens- 
burg: Friedrich II. (1215—1250). 


BRAKTEAT je naročito u Njemačkoj u srednjem vi- 
jeku (1140—1400) upotrebljavani srebrni novac, pravljen 
od tankog srebrnog lima i kovan samo jednim kalupom 
tako, da je slika novca na averzu ispupčena, a na reverzu 
udubljena (nummus cavus). Naziv b. je nastao u 18. st., 
izveden је od lat. bractea »tanki lima; u doba, kada su 
kovani, imali su b. naziv denar ili pfenig. Osim u Njema- 
čkoj kovali su b. u Švicarskoj, Ugarskoj, Češkoj, Poljskoj 
i Skandinaviji. 

LIT.: Schlumberger, Les bractéates de l'Allemagne, Pariz 1873; Archiv 
für Brakteatenkunde, izlazi od 1885. I. R-o. 

BRAKTEJA — Cvat; List. 

BRALIĆ, fra Krunoslav Kosta, * Polje kod Travnika 
30. VII. 1863, + Rim 27. XI. 1901, bos. franjevac, profesor 
(generalni lektor) na franjevačkom kolegiju sv. Ante u 
Rimu. Glavna su mu djela: Priručni tumač redovničkih 
dužnosti i prava (Osijek 1891), knjiga rađena na temelju 
stručne literature s pravnog, moralnog i asketskog gledišta; 
Skromni nazori o sjedinjenju crkava rimokatoličke i grčko- 
istočne (Sarajevo 1896); De saecularizatis et saecularizan- 

(Foto Alinari) 


BRAMANTE, Covjek s buzdovanom 
Milan, Pinacoteca di Brera 


dis instructio, Ad Claras Aquas (Quaracchi), Jurispruden- 
lia canonico-regularis. 

LIT.: Nekrolog u Franjevačkom glasniku, br. 24, 1901. G. G. 

BRAMAH, Joseph, * Stainborough 13. IV. 1748, t Lon- 
don 9. XII. 1814, engleski mehaničar, izumio je kombini- 
ranu bravu, hidraulički tijesak, stroj za tiskanje brojeva 
na novčanicama, različne naprave kod pravljenja papira i 
druge mehanizme. G. 1785 predviđa upotrebu propelera 
za brodove. D.S. 

BRAMANTE, Donato d'Angelo, da Urbino, * Monte 
Asdrualdo (danas Fermignano) kraj Urbina 1444, Т Rim 

14. IV. 1514, talijanski graditelj, kipar i slikar. Isprave ga 
zovu Magister Donatus de Barbantis de Urbino, filius 
Domini Angeli, a sam se naziva Bramante Asdrualdinus. 
U slikarstvu, kojem se najranije priklonio, bio mu je uči- 
telj Piero della Francesca, koji je 1468 boravio u Urbinu, 
a kasnije, u Milanu, Vincenzo Foppa. Inače ne znamo o 
njegovoj mladosti ništa pouzdano. Došao je rano u Urbi- 
no, gdje je pod vodstvom Lucijana Vranjanina (Francesco 
Laurana) bio zaposlen kod radova na vojvodskom dvoru. 
Tragovi znatnih utjecaja, što ih je ovdje primio, javljaju 
se očigledno u njegovim kasnijim djelima. Nije utvrđeno, 
kad je iz Urbina došao u Lombardiju, u Milan, u službu 
Lodovica il Mora. Neki smatraju, da je to bilo 1472 ili 
1474, drugi navode godine 1476 i 1480. Prvo je njegovo 
milansko djelo pregradnja crkve S. Maria presso S. Satiro, 
u stvari rekonstrukcija jedne građevine iz godine 879. 
Izvjesno je, da je ovdje izveo glasoviti kor s prividnom 
perspektivnom arhitekturom, koja je od najvećeg znače- 
nja kao uzor kasnijem baroknom iluzionističkom slikarstvu, 
pa sakristiju, osmougaoni kubetni prostor na način staro- 
kršćanskih baptisterija. Najvažnije je pri tome, da je B. 
već u ovom svom ranom djelu proveo zamisao centralne 
crkvene građevine. Unutrašnji ukras kazuje tipično lom- 
bardijsko obilje dekorativnog ukrasa. Poprečni brod crkve 
započeo je B. još 1496, 
ali je on dovršen istom 
1514, Najznatnije је 
majstorovo milansko 
djelo (iako mu ga neki 
osporavaju) kor crkve 
S. Maria delle Grazie, 
opet centralna grade- 
vina (po uzoru Alber- 
tijeve crkve S. Seba- 
Stiano u Mantovi). Po 
majstorovoj je zamisli 
izrađen vjerno samo 
donji dio, a gornjemu 
su njegovi izvorni raz- 
mjeri iskvareni. Osim 
toga bio je B. zaposlen 
i kod profanih građe- 
vina (Castello Sforze- 
Sco u Milanu i kaštel 
u Vigevanu). Ali se čini, da je B. i u Milanu bio najprije 
zaposlen kao slikar, slikajući freske za palaču Panigaroli, 
koje se danas nalaze u milanskoj Breri, i u jednoj dvorani 
kaštela. Čini se, da je izveo i nacrte za radove u stolnoj 
crkvi u Paviji, ali se ne može sigurno reći, što je ondje za- 
pravo od njega. G. 1499 ili 1500 polazi B. u Rim. Prvo je 
njegovo rimsko djelo glasoviti Tempietto u dvorištu crkve 
S. Pietro in Montorio, dovršen 1502. To je centralna građe- 
vina skromnih razmjera. Okruglu unutrašnju jezgru pri- 
zemlja, u kojoj su značajne četiri duboke niše, okružuje 
šesnaest rimsko-dorskih stupova. Na njoj se iza lijepe 
balustrade diže kube, koje počiva na okrugloj osnovi. Do- 
jam ovoga djela znatno umanjuje maleno i stiješnjeno 
četverouglato dvorište, u kojemu se ono nalazi. B. je za- 
mišljao ovo dvorište okruglo. Svakako znači ovo djelo 
odlučni prijelaz u arhitekturu visoke renesanse. Nešto ka- 
snije, 1504, izveo je B. čeverouglato dvorište uz crkvu S. 
Maria della Pace, koje znači »revoluciju cjelokupnog do- 
tadašnjeg trijemovnog građenja«. U 1506 padaju radovi na 
nedovršenoj palači di San Biaggio, a 1505—9 novogradnja 
kora crkve S. Maria del Popolo, gradnja t. zv. Palače Bra- 
mantove (kasnije Rafaelove), porušene 1661. Najznatniji su 
međutim radovi majstorovi u Vatikanskoj palači i pri gra- 
dnji nove crkve sv. Petra, izvođeni po nalogu novog pape 
Julija П, U Vatikanu izveo је B. od 1505 dalje dva dvo- 
rišta, Cortile di S. Damaso s loggijama na tri strane nje- 
gove, pa Cortile del Belvedere, s prekrasnom eksedrom, 
ravnim stubama, koje su vodile do srednje terase, pa još 
veličajnijim stražnjim stubama sa zdencem, koje su vodile 
do Giardino della Pigna, koji se opet zatvara stražnjom 
velikom nišom, koja je u stvari neki pendant eksedre u 
Cortile del Belvedere. Čitavo je ovo djelo izvanredna pro- 
storna tvorevina, kojoj nema ravne. Temeljni je kamen za 
novu crkvu sv. Petra položen 18. IV. 1506. Kad je B. 1514 
umro, bili su sagrađeni: četiri golema kubetna stupa s po- 
jasnim lukovima, koji ih vežu, jedan dio južnog križnog 





BRAMANTE, Tlocrt crkve sv. Petra 
u Rimu 

kraka i jedno pobočno kube. Osnovna je zamisao majsto- 
rova bila i ovdje centralna građevina s tlocrtom na grčki 
križ, koju su krunili veliko središnje kube i četiri manja po- 
bočna kubeta. U jedan kvadrat upisani tlocrt prvog projek- 
ta razriješen je u unutrašnjosti u duboke niše i veličajne 
oble prostore, dok se u uglovima nalaze kapele, koje izva- 
na naglašuju ugaoni tornjevi. G. 1508 počinje B. izvoditi 
kaštel luke Civitavecchia, što ga je dovršio Michelangelo. 
U godinu 1509 padaju radovi u Loretu: učvršćivanje ku- 
beta, što ga je bio podigao Giuliano da Sangallo, nacrti 
za Svetu kuću (Santa Casa), koje je od 1514 dalje izvodio 
Andrea Sansovino i za Palazzo Apostolico, što ih je 1530 
do 1533 djelomice 
izveo Antonio da 
Sangallo mladi. Nije 
izvjesno, da li je B. 
izveo i arhitekturu 
na čuvenoj Rafaelo- 
voj freski Škola 
Atenska u »stanza- 
ma« vatikanskim. 
Pod utjecajem maj- 
storovim nastale su 
(a neki mu ih izra- 
vno i pridijevaju) 
slijedeće građevine: 
Incoronata u Lodiju 
(1488), Canepanova 
u Paviji (1492), S. 
Maria della Croce 
kraj Creme, S. Ma- 
ria u Abbiategrassu, 
S. Maria di Piazza 
u Busto Arsizio kraj 
Milana (1518—23), 
S. Magno u Leganu 
(1504—29) i Santua- 
rio della Pietà ` u 
Cannobiju. Na ra- 
zvoj Bramanta kao 
arhitekta utjecao je 
najprije Lucijan 
Vranjanin, od koje- 
ga je primio osjećaj 
za velike razmjere i 
jedinstvenost obli- 
kovanja, značajke, 
koje su bile odlučne 
za razvoj arhitek- 
ture visoke renesan- 
se. U vrijeme svog 
boravka u Lombar- 
diji prima on naj- 
jače dojmove od 
ondješnjih starokrš- 
ćanskih i готапі- 
čkih građevnih spo- 
menika (naročito od 
crkve S. Lorenzo u 
Milanu), koji su naj- 
jače djelovali па 
razvoj njegova pro- 
stornog osjećaja. Je- 
dnako je način lom- 
bardijskog dekorativnog ukrašivanja ostavio u djelima 
majstorovim vidljivih tragova. Za Rim, koji se u 
svojoj arhitekturi dosta kasno priključio firentinskoj ra- 
noj renesansi (primjer: Cancelleria, koja se kadšto još i 
danas s nepravom pripisuje Bramantu), Bramantov je 
urbinsko-milanski građevni stil bio nešto sasvim novo. B.. 
koji se u ranoj mladosti bio upoznao s jednim djelom 
(urbinskom palačom Lucijana Vranjanina), koje je u ra- 
zvojnom pogledu bilo već daleko nadmašilo arhitekturu 
firentinske rane renesanse, on, koji je u Milanu ugledao je- 
dnu od najznatnijih poslijeantiknih prostornih tvorevina 
(crkvu S. Lorenzo), morao se u Rimu nužno neposredno i 
tijesno priključiti rimskoj antiki. Prema tome arhitektura 
rane firentinske renesanse, inače toliko važna u općem ra- 
zvojnom pogledu, nema u njegovu razvoju nikakva naročita 
značenja. Ali ni snažni rimski dojmovi ne skreću mirni 
tijek majstorova razvoja. Jedino se preobilje lombardij- 





BRAMANTE, Velika niša u Vatikanu 


BRAMANTE — BRAMBACH 


skog ukrasnog nakita odbacuje kao nešto nebitno, dok se 
bitni arhitektonski elementi strože sažimaju, a prostorne 
zamisli bivaju sve veličajnije. Tragična je činjenica, da go- 
tovo nijedno djelo majstorovo nije dovršeno. Već je Vasari 
istaknuo: »che le sue fabbriche sono tutte crepate e stanno a 
pericolo di ruinare«. Međutim je majstorov utjecaj na 
dalji razvoj arhitekture bio golem. Čitav niz mladih arhi- 
tekata (Sangallo, Peruzzi, Sanmicheli, Sansovino, Rafael 
i Giulio Romano), koji su radili u njegovoj radionici, sli- 
jede vjerno primjere, koje im je dao njihov učitelj, dok 
još Palladio, pa Francuzi Pierre Lescot i Philibert Delorme 
provode njegova načela. 

LIT.: A. Gigli, Intorno 
alla patria di B., Urbino 
1885; C. Casati, I capi 
d'arte di B. da Urbino 
al Milanese, Milan 1870; 
H. de Geymüller, Les 
projets primitifs pour la 
basilique de Saint Pierre 
раг B., Pariz 1875; W. 
v. Seidlitz, B. in Mai- 
land (Jahrbuch der Preus- 
sischen  Kunstsammlun- 
gen. IV.), Berlin 1887; J. 
Baum u Тһіете-Веске- 
rovu ALBK, IV., Leip- 
zig 1910; K. Frey, Zur 
Baugeschichte des St. 
Peter (Jahrbuch der 
Preussischen Kunstsamm- 
lungen, XXXI.) Berlin 
1910; D. Frey, Bramantes 
St.  Peterentwurf und 
seine Apokryphen, Bec 
1915; A. Venturi, Storia 
dell? arte italiana, VIII/2, 
Milan 1924. A. Sch. 

BRAMANTINO 
(pridjevak Bartolo- 
mea Suardi, * Mi- 
lan izmedu 1470 i 
1480, + 1536, tali- 
janski slikar i gra- 
ditelj. Primivši prve 
-poticaje od Mante- 
бпе i Bern. Butino- 
na približio se D. 
Bramantu i dovršio 
njegovu gradnju cr- 
kve S. Maria presso 
S. Satiro. Kao jedi- 
no graditeljsko dje- 
lo, koje je samostal- 
no izradio, moZe se 
navesti grobna ka- 
pela porodice Tri- 
vulzio,  prigradena 
crkvi S. Nazzaro 
(1519). Osobita lju- 
bav za geometrijski 
ukočene oblike, ko- 
ja se opaža na nje- 
govim gradnjama, 
obilježava i njegovo 
slikarsko stvaranje; 
po tome obilježju 
zauzima B. sredinu 
između slikarstva 
kvatročenta i t. zv. 
manirizma. Poklonstvo djetetu (Milan, Brera, oko 1470) 
sjeća mnogo na Mantegnu; kasnije radi pod utjecajem Bra- 
manta (Filemon i Baukida, Kóln; Patnik, Milan), a najzad 
mu je način slikanja hijeratski ukočen i metalno tvrd. Nje- 
govi se antički utisci odrazuju katkad u težnji za monu- 
mentalnom zaobljenošću (Sv. porodica, Brera). Kao maniri- 
stički slikar pokazuje se B. u Poklonstvu kraljeva (Brera, 
odmah poslije 1500), Raspeću (Brera, između 1515—20), 
Madoni sa svecima (Milan, knez Trivulzio, poslije 1520) i 
Bijegu u Egipat (Mad. del Sasso, Locarno). 


BRAMBACH, 1. Joseph, * Bonn 14. VII. 1833, T Bonn 
20. VI. 1902, njemački skladatelj. Glazbu je učio na kon- 
zervatoriju u Kólnu i u Frankfurtu n. M. Bio je profesor 
na konzervatoriju u Kólnu, poslije gradski glazbeni ravna- 
telj u Bonnu. Skladao velika vokalno-instrumentalna djela, 
kantate za mješovite zborove i orkestar, neke sa solima 
(Eleuzijska svetkovina i dr), za muški zbor i orkestar 


(Foto Alinari) 

New. 


RAMANA AX 





Gore: UNUTRASNJOST CRKVE SV. MARIJE DELLE GRAZIE U MILANU; 
dolje DVORISTE SV. DAMASA, Rim, Vatikanska palača 
(Foto Alinari) 











BRAMBACH — BRANA 233 





BRANA I HIDROELEKTRICNA CENTRALA AUGST-WYHLEN 
NA RAJNI 


(Loreley s alt-solom i dr.), manje zborove, popijevke, duete, 
sekstete, klavirske sekstete, klavirske kvartete, koncert za 
klavir, koncertnu ouverturu (Tasso). 

2. Wilhelm, % Bonn 17. XII. 1841, + Karlsruhe 1904, po- 
vjesničar glazbe. Bio profesor klasične filologije na sve- 
učilištu u Freiburgu, poslije knjižničar u Karlsruhe. Na- 
pisao je nekoliko monografija iz povijesti glazbe, na pr. 
о radu sredovječnoga glazbenika, poznatog pod latinskim 
p Hermannus Contractus, o gregorijanskom ше 
i dr. us 

BRAMBILLA. Ulisse, kazališni ravnatelj, gostovao u sta- 
rom zagrebačkom kazalištu 1852, 1854, 1858 i 1859 s talijan- 
skim opernim družinama. G. 1860 upravlja kazalištem i daje 
njemačke i hrvatske predstave. Za njegove uprave dolazi 
24. XI. 1860 za prikazivanja drame Peter Szápary do histo- 
rijskih demonstracija, kad se na zagrebačkoj pozornici pre- 
stalo glumiti njemački. SUB. 

BRAMER, Leonaert, * Delft 1596, + Delft 1674, nizo- 
zemski slikar. G. 1616 prijeđe preko Francuske u Italiju, 
gdje se sprijatelji s Ad. Elsheimerom, koji je tada djelovao 
u Rimu. G. 1629 opet je u Delftu, gdje slika brojne biblij- 
ske i povijesne slike, ukrasuje zidnim slikama reprezen- 
tativne svečanosne dvorane i pravi ilustracije, osobito za 
djela t. zv. pikareskne španjolske književnosti. Tu se B. 
očituje kao umjetnik, koji lako i ljupko komponira, ali 
je njegovo nastojanje, da postigne učinke polutame, djelo- 
valo nepovoljno na kolorit njegovih slika. 

BRAN ili Boren, srednji sin srpskog kneza Mutimira. 
Prognan s braćom oko 891 sklonio se poslije očeve smrti 
u Hrvatsku. Tri godine kasnije pokušao je oteti prijesto 
Petru Gojnikoviću, ali bude potučen, zarobljen i osli- 
jepljen. METTI 


BRANA, gradevina podignuta preko korita prirodnog 
ili umjetno izgradenog vodotoka sa svrhom, da se prvo- 





BRANA HIDROELEKTRICNE CENTRALE CHANCY-POUGNY 
NA RHONI 


bitna razina vode uzvodno od brane digne. To se podiza- 
nje vrši, da se dobije potreban pad za iskorišćivanje 
vodne snage, da se poveća dubljina vode u vodotoku za 
olakšanje plovnosti ili za sakupljanje veće količine vode, 
potrebne bilo za sredidbu i oticanje vodnih količina u 
vodotoku nizvodno od brane, bilo za proizvodnju hidro- 
električne energije ili za natapanje i opskrbu vodom većih 
područja. U planinskim potocima i bujicama služe brane 
za učvršćivanje i osiguravanje potočnog korita. Razina 
podignutoga vodostaja zove se uspor, a visina, za koju se 
vodostaj povrh brane podigao nad svoju prvobitnu razinu, 
usporna visina. B. je temeljna, ako joj je kruna niža od 
razine neusporenog prirodnog vodostaja, u protivnom slu- 
čaju ona je slapna. Brane mogu biti stalne, pokretne ili 
mješovite. Stalne brane u cijelosti su nepomične masivne 
građevine, kojima se ne može regulirati vodostaj uzvodno 
od brane, a suvišak se vode prelijeva preko krune brane. 
One se grade od kamena te nabijenog ili armiranog be- 

PRESJEK AUTOMATSKE PREKLOPNE BRANE 
Tremp, Španjolska 


tona. Za privremene ili manje važne svrhe, na pr. za mli- 
nove, pilane i sl., grade se stalne brane često od drveta. 
Ako se vodostaj ne može regulirati, podižu se stalne 
brane većinom samo u gornjem toku planinskih vodotoka 
ili u duboko usječenim koritima, gdje dizanje vodostaja 
kod prelijevanja velikih vcda ne prouzrokuje štete na 
obalnom području. Stalne se brane grade do visine od pri- 
bližno 15 m; ako im je visina veća ili ako zatvaraju do- 
linu u brdovitom terenu, zovu se dolinske pregrade, a 
ako se grade od zemljanog nasipa, zovemo ih uspornim 
nasipima. Najveća stalna b. u Hrvatskoj podignuta je za 
električnu centralu Kraljevac u dolini Cetine na Gubavici 
s visinom od 12 m nad dnom rijeke. Stalnu branu od ka- 
mena ima i hidroelektrična centrala grada Karlovca na 
rijeci Kupi u Ozlju. Pokretne brane sastoje se od pokret- 
nih konstrukcija, t. zv. zapornica, smještenih među stupo- 
vima. Dizanjem ili spuštanjem zapornica otvara se pro- 
ticajni presjek vodotoka među stupovima. Tako se regu- 

PRESJEK BRANE RYBURG-SCHWORSTADT NA RAJNI 


lira proticanje vode kroz branu, a time i vodostaj uzvodno 
od brane. Zapornice se grade za male otvore od drveta, 
za velike u obliku Zeljeznih konstrukcija, i to ponajviše 
kao vertikalno postavljene ravne ploče, a u posebnim slu- 
čajevima kao segmentne, sektorske, valjkaste, krovne ili 
druge osobite konstrukcije. Za automatsko reguliranje vo- 
dostaja izvode se zapornice kao samotvorne preklopne 
ploče, koje se mogu smjestiti i na stalne brane. Ravne za- 
pornice izvode se kod većih dimenzija često kao dvo- ili 
trodjelne ploče, koje omogućuju otpuštanje predmeta, koji 
plivaju, ili ispiranje taloga pred branom. Zapornice se 
dižu ili spuštaju ručnom ili strojnom snagom, a njihovo 
pokretanje može biti udešeno i na automatski pogon u 
ovisnosti o vodostaju pred branom. Stupovi, na koje se 
upiru zapornice, grade se od kamena, nabijenog ili armi- 
ranog betona. Pritisak usporene vode, koji djeluje nepo- 
sredno na zapornice, prenosi se na stupove, a preko ovih 
na temelje i temeljno tlo; zato se temelji stupova redovno 
spuštaju do čvrstih nepropusnih slojeva. Uz mjere opreza 
mogu se stupovi brana temeljiti i u propusnom materi- 
jalu. Suvišak kinetične energije vodne mase, koja se pre- 
lijeva preko krune stalne brane ili protiče kroz otvore 
pomične brane, poništava se s pomoću vodnih virova u 
slapištu, t. j. umjetno izgrađenom vodnom Баѕепи pod 
branom, gdje se živa sila pretvara u mehanički neškodljivu 
toplinsku energiju. Tako se štiti b. od podrivanja i unište- 
nja. Najveća širina otvora pomičnih brana iznosi kod plo- 
častih zapornica oko 25 m, a kod zapornica drugih posebnih 
konstrukcija i do 50 m. Najveća visina zapornica doseže 
15 m. Na plovnim rijekama grade se posebne brane radi 
propuštanja brodova ili splavi iz donje u gornju vodu ili 
obratno (>> Brana propusna). Da se ribama omogući pro- 
laz preko usporne stepenice, grade se uz brane ondje, gdje 


to interesi ribogojstva traže, t. zv. riblje staze u obliku 
kosina ili stepeničastih komora. Stalne brane s pomičnim 
zapornicama zovu se mješovite brane. Te se grade veći- 
nom u mješovitoj alternativi, da se uzmogne regulirati 
vodostaj uspora i da se bar djelomično omogući ispiranje 
pješčanog i muljevitog taloga uspornog basena. Najveće 
pomične brane podignute su na velikim rijekama Rajni 
(Ryburg-Schwórstadt, Albbruck-Dogern, Kembs i t. d.), 
Rhóni (Chancy-Pougny), Dnjepru (Dnjeprostroj) i t. d. Ü 
Hrvatskoj postoje malobrojne pomične brane malih izmje- 
ra. Gradnja brana na većim rijekama, često s teškim fun- 
diranjem, spada među najteža područja vodograđevne 
tehnike. 

LIT.: A. Schoklitsch, Der Wasserbau, Beč 1930; A. Ludin, Was- 
serkraftanlagen, Berlin 1935; О, Franzius, Der  Verkehrswasserbau, 


Berlin 1927; R. Koechlin, Mécanisme de l'eau et principes généraux 
pour l'établissement d'usines hydro-éléctriques, Pariz 1924/26. S.S. №, 


Brana propusna, ustava na kanalima i plovnim rijekama, 
s pomoću koje mogu brodovi prelaziti iz vode niže razine 
u vodu više razine, i obratno, na mjestima gdje slapovi ili 
terenske prilike stvaraju takvu razliku u razini vode i 
onemogućuju direktnu plovidbu (njem. Schleuse, tal. conca, 
engl. lock). Uređaj se sastoji od jednog basena, sagrađena 
od armiranog betona i spojena propusnim vratima s jedne 
strane s nižim tokom vode (donja vrata), a s druge strane 
s višim tokom vode (gornja vrata). Veličina basena zavisi 
o veličini brodova, koji plove u rijeci ili kanalu, a ima ih 
takvih, koji mogu primiti dva ili tri broda najednom. 
Funkcioniranje uređaja je ovakvo: kada brod prelazi iz 
nižeg toka vode u viši, izravna se razina vode u basenu 
s pomoću spojnih kanala s nižim tokom vode, otvore se 
donja vrata. i brod se povuče u basen. Tada se zatvore 
donja vrata, i razina se vode u basenu, opet s pomoću 
spojnih kanala, izravna s višim tokom vode, zatim se 
otvore gornja vrata, i brod uplovi u gornji tok vode, u 
kojem nastavi dalje plovidbu. Kod prelaženja broda iz 
višeg toka vode u niži postupak je obratan. 

Isto ovakvi uređaji postoje i u lukama, koje su radi 
velike razlike plime i oseke sagrađene na sistemu zatvo- 
renih basena (dock), kao što je londonska luka i mnoge 
druge luke u području Doverskog i Bristolskog kanala. U 
tim lučkim basenima visina je vode uvijek jednaka bez 
obzira na stanje plime i oseke, tako da brodovi mogu 
nesmetano vršiti utovar i istovar robe. Ulaženje i izlaženje 
brodova iz basena omogućeno je s pomoću opisanog ure- 
daja brana (antidock). 

Izum p. b. pripisuje se Talijanima Filipu degli Organi 
i Fioravantu di Bologna. Oni su 1438-39 sagradili ovakvu 
napravu u Viaremu kod Milana, kojom je bila svladana 
razlika od 3 m u razini vode između rijeke Ticina i ka- 
nala, koji vodi u Milan, tako da su se vodenim putem 
mogli dopremiti iz Lago Maggiore u Milan veliki blokovi 
granita za gradnju milanske katedrale. 

Gradnja tih propusnih brana kasnije se veoma raširila 
i usavršila, te danas ima različitih sistema, kojima je bio 
omogućen razvoj plovidbe na rijekama. Naročito su ovi 
uređaji našli korisnu primjenu kod gradnje velikih pomor- 
skih kanala. Najveće propusne brane nalaze se na Panam- 
skom kanalu (dulj. 305 m, šir. 33,5 m), na Kielskom ka- 
nalu (dulj. 330 m, šir. 45 m), kod Bremerhavena (dulj. 352 
m, šir. 46 m), Gladstone kod Liverpoola (dulj. 329 m, šir. 
40 m), Ymuiden (dulj. 400 m, šir. 50 m) i t. d. Na našim 
plovnim rijekama i kanalima nema ovakvih uredaja. F. S-é. 

BRANA, poljska — Tlo; Strojevi i ratila za obrađivanje. 

BRANANJE je mehanička obrada tla s pomoću brane 
(> Strojevi і гаа za obrađivanje). Vrši se: 1. da se 
površina pooranog tla poravna, 2. razrahli površina zbije- 
nog i okorjelog tla, 3. unište korovi i 4. zabranaju gnojiva 
(umjetna) ili sjeme posijano omaške. 

Nakon oranja ostaje površina tla krupno grudasta, ne- 
ravna i vrlo velika; brananjem se krupne grude razmrve u 
sitnije grudice i mrvice, a time se površina izravna i sma- 
nji. Ove promjene fizikalnog stanja На od velikog su 
biljno-uzgojnog značenja. Pobranano tlo ima ponajprije 
znatno manju površinu od pooranog tla, radi čega je ispa- 
rivanje vode znatno smanjeno; osim toga na pobrananoj 
su površini uvjeti za razvitak vegetacije mnogo jedno- 
ličniji, pa se usjevi jednoličnije razvijaju i sazrijevaju. 

Iza jačih kiša tvori se na površini mnogih teških tala 
kora, koja sprečava zračenje tla i dovađanje kisika pod- 
zemnim biljnim organima. Mlade klice često se uguše pod 
takvom korom, ako se ona na vrijeme ne raskine s pomoću 

brana. Lomljenje kore branama djeluje povoljno i zato, 
što se prekida kapilarna veza izmedu dubljih slojeva tla 
i površine, pa se tako sprečava gubitak vlage, toliko po- 
trebne mladim usjevima. 

Korovi su veliki neprijatelji gajenih biljaka. Nekada se 
toliko rašire, da je njiva njima potpuno pokrita. Kulturnim 
biljkama oduzimlju prostor, vodu i razne hranive soli. 
Korovima je veliki neprijatelj brana. Ona ih izvlači iz tla 
i ostavlja na površini, gdje se suše i ugibaju. Posao brane 
lak je kod jednogodišnjih korova, ali je vrlo težak kod 
višegodišnjih, koji se podzemnim organima snažno učvr- 
šćuju na svome staništu. Uništavanje korova branom vrši 
se obično između žetve i sjetve. M. G. 

BRANCA, Wilhelm, * Potsdam 9. IX. 1844, + Miinchen 
12. Ш. 1928, geolog i paleontolog. Od 1881 član Geološkog 
zavoda u Berlinu, profesor u Konigsbergu, Tübingenu i u 
Berlinu. Poznati vulkanolog. BS! 

BRANCHIPODA — Listonošci. 

BRANCHIURA, široko plosnati nametnički raci na koži 
iu škržnoj šupljini riba. Pokriti su štitastom ljušturom, 
zadak im je širok, od dva perajasta škrgolika lista, kojima 
dišu pored disanja na površinu ljušture. Čeljustima bodu, 
jer piju krv. Spolovi su im rastavljeni, a mužjaci su manji 
i živahniji od ženka. Vrlo obični pripadnik ove hrpe je 
Argulus foliaceus (Saranova uš, Pou des poissons), velik 
6—8 mm, živi na slatkovodnim ribama, osobito na šara- 
nima, ali i na gubavicama i ličinkama žabe. BAB: 

BRANCO, RIO (portug. »bijela rijeka«), lijevi pritok 
rijeke Rio Negro u porječju Amazonke u Braziliji, izvire 
na granici Venezuele u Serra Parima, teče najprije prašu- 
mom kao Uraricoera 780 km istočnim smjerom, a onda 
prema jugu, pa iza 1340 km utječe kod Moure. Dijeli se 
mjestimice u više rukava, koji su široki 700—4.000 m. Sre- 
dnjim tokom prolazi kroz Savanne, a donjim tokom opet 
kroz prašume. Benediktinačka misija R. B. broji 4.000 ka- 
tolika između 25.000 pogana. 

BRANCOVEANU, Constantin, * prije 1655, + Carigrad 
1714, knez Vlaške. Majka mu Stanka bijaše unuka vla- 
škoga kneza Radu Serbana. Vrši različite službe pod kne- 
zovima druge polovice 17. st., a kad je umro rođak mu po 
majci knez Serban Cantacuzen (1688), nastojanjem ujaka 
Constantina Cantacuzena izabran je za kneza Vlaške, koja 
je bila pod turskim vrhovništvom. Turci priznadu taj izbor. 
U to se vrijeme vodi rat za oslobođenje od Turaka u 
Ugarskoj i Hrvatskoj (1683—99). Austrijske čete prodru 
i u Vlašku. Sada pokušavaju nametnuti za kneza Đuru, 
sinčića pokojnoga kneza, ali B. uspije s pomoću Tatara 
oduprijeti se i održati neutralnost do Karlovačkog mira 
(1699). Kasnije, kao pristaša pravoslavlja, B. podupire 
Franju Rákóczyja protiv austrijskoga dvora, koji Transil- 
vaniju prevodi na uniju. U ratu Petra Velikoga s Turskom 
također nastoji sačuvati neutralnost, makar su mu 1711 
Rusi zaposjeli Brailu. Zbog odviše prijateljskih odnosa 
s carskim ljudima u Transilvaniji pada u nemilost kod 
sultana, koji ga dopremi u Carigrad i zajedno sa sinovima 
dade smaknuti u kolovozu 1714. B. je zaslužan za rumunj- 
sku književnost, jer je na njegovu pobudu arhiepiskop 
Antim Ivireanul (v.), koji je u Rusiji izučio tipografsku 
vještinu, otvorio u Bukureštu tiskaru, u kojoj je štampao 
u prvom redu rumunjske, ali i grčke i slavenske knjige za 
cijeli pravoslavni svijet na Bližem Istoku. 

BRAND, Henning, + Hamburg 1692, njemački alkemičar. 
O njegovu životu malo je poznato. Bavio se isprva trgo- 
vinom, ali bez uspjeha, pa se zatim posvetio medicini i 
alkemiji. Prigodom suhe destilacije smjese isparnog pre- 
ostatka mokraće s pijeskom dobio je 1669 elementaran 
fosfor. Njegovo su otkriće kupili J. D. Krafft i J. Kunckel, 
koji su ga komercijalizirali, dok je sam Brand umro u 
bijedi. S. M: 

BRANDANUS (Brandan, Brendan, irski Brenainn), sv., 
* Kerry oko 484, + Annaghdown 16. V. 577, irski redovnik 
i moreplovac. Prema legendi on je poduzeo sa 17 redovnika 
putovanje brodom, da otkrije »obećanu zemlju«. Legenda 
počiva na staroirskoj priči; u 10. ili 11. st. priređena je 
latinski (Navigatio Sancti Brandani), zatim je prerađena na 
francuskom (1120), a od 13. st. i na holandskom, njema- 
čkom i engleskom jeziku. 

BRAND(E)L (Prandl), Peter Johann, Ж Prag 1668, + Kutna 
Hora 1735, češki slikar. Istaknuo se kao zastupnik ju- 
žnjački inspiriranog oltarnog slikarstva u doba visokoga 
baroka. Njegovi se sačuvani radovi sastoje — osim jednog 

s lakoćom i temperamentom nabačenog autoportreta — 
gotovo isključivo od crkvenih slika; samo su neke od njih 
smještene u muzeju, a većina ih je po praškim crkvama (Šv. 
Jakov, Sv. Josip, crkva minorita), u samostanu sv. Marga- 
rete u Břevnovu kraj Praga, u Kutnoj Hori, Hohenmauthu, 
Sedlecu i dr. Po njegovu je nacrtu izrađena i grupa sv. 
Luitgarde na Karlovu mostu u Pragu. Njegov je sin Anton 
bio također slikar. 

LIT.: A. Matéjéek, Pet(e)r Brandl, Prag 1936. 

BRANDENBURG, ime vjerojatno dolazi od slavenskog 
eet Branibor, a spominje se i kao Brennaborg, Brenna- 

urch. 

1. Stara slavenska naseobina, a kasnije važan utvrđeni 
grad na srednjem toku rijeke Havele. B. je uz Potsdam 
gospodario prometom i ribolovom na jezerima berlinske 
okoline. Stari grad sagrađen je na brežuljku (Marienburg) 
na desnoj obali rijeke, gdje su i danas lijepe i različite 
povijesne zgrade. Na suprotnoj lijevoj obali širi se novi 
poslovni i stambeni dio B-a. Ovaj je dio opkoljen s istoka 
i zapada kanalom kao i otok katedrale na sjeveru. Izvan 
ovih dijelova širi se novi veleobrtni dio (metalni, papirni, 
kožni i drugi veleobrt). Zbog bogatstva vodom B. se s pra- 
vom naziva brandenburškom Venecijom. Od velikog je 
značaja i ribolov na jezerima. Pored važnosti u vodenom 
prometu B. je velika željeznička i cestovna raskrsnica, 
kroz koju prolazi veći dio prometnih pruga, koje vežu 
Berlin sa zapadom. Ima 64.433 stan. (1933). 





(Staatliche Bildstelle, Berlin) 
BRANDENBURG, Gradska vijećnica 


2. Pruska pokrajina, koja se prostire na istoku rijeke 
Labe i Havele. Na jugu dopire do pobrđa Flaminga i gra- 
nice Šlezije. Na istoku se širi preko srednjeg toka Odre. Na 
sjeveru graniči s Pomeranijom i meklenburškim pobrđem. 

Za sastav i reljef zemljišta od glavnog je značaja diluvi- 
jalna baltička glacijacija. Zemljište je gotovo isključivo 
sastavljeno od ledenjačkih taloga, u kojima prevladava 
Pijesak pomiješan s krupnim kamenjem i glinama. Zbog 
velikog bogatstva pijeskom, koji je donedavno mjestimice 
pokretao i vjetar, B. je nazvan kutijom pijeska. Rijetka 
su mjesta, gdje ispod pokrova diluvijalnih naslaga izbijaju 
starije stijene, a duž dolina su staložene mlađe aluvijalne 
naslage. Glacijacije su odredile i reljef B-a. Ledenjaci su 
na svojim krajevima ostavili visoke bedeme, koji se, iako 
odijeljeni i sniženi mlađim erozionim procesima, i danas 
ističu u reljefu (150—200 m), tako da B. ne daje sliku 
ravnice, kako bi se moglo pogrešno zaključivati iz karata. 
Usporedo s ovim uzvisinama idu prostrane »pradoline« 
(Urstromtal), kojima su skoro u pravcu I—Z oticale 
velike količine vode, nastale otapanjem ledenjaka. 

I veliko bogatstvo vodama u vezi je s glacijacijama. U 
zatvorenim depresijama nastala su poslije povlačenja lede- 
njaka jezera, važna osobina B-a. Odra, glavna rijeka B-a, 
teče u pravcu J—S probijajući i morenske uzvisine, dok 
pritoci, osobito Wartha, iskorišćuju pradoline. Rijeke, 
brojna jezera i umjetni kanali čine gustu mrežu vodenih 
puteva. 

Klima B. čini prijelaz između oštre kontinentske klime 
na istoku i blažih atlantskih utjecaja na zapadu, koji u 

različita doba godine nejednako dolaze do izražaja. I 
pored pjeskovitog sastava zemljišta B. je vrlo dobro po- 
šumljen (preko 30%) i nema pustih krajeva. Po morenskim 
bregovima prostrane su šume bora, manje breze, a na 
krajnjem sjeveru nalazimo i bukvu. Velikim je naporom 
zemljište popravljeno i dobivene su velike površine za obra- 
đivanje. Gaje se krumpir, ječam, raž, manje pšenica, a u 
zapadnim dijelovima sladorna repa, dok na pogodnim 
mjestima sjevernog dijela nalazimo i duhan. Ali je od 
osobitog značaja napredno voćarstvo i vrtlarstvo oko većih 
gradova. Središnji položaj i vrlo razvijen jeftini vodeni 
saobraćaj pogodovali su velikom razvoju veleobrta (izrada 
lakih strojeva, kemijski, cementni, elektrotehnički veleobrt, 
brodogradnja i dr.), koji je okupljen osobito oko Berlina, 
ali ga ima i po drugim mjestima (Frankfurt na Odri, Kott- 
bus, Guben i dr.). Treba istaknuti i tkalački veleobrt, koji 
je osobito razvijen po mjestima jugoistočnog dijela. 

Dolinama prarijeka i povezivanjem jezera izgrađeni su 
poprečni kanali, koji vežu Labu i Odru. Berlin je središte 
ove guste mreže, tako da se za nj može reći, da je jedna 
od najvažnijih njemačkih luka. Među željezničkim pru- 
gama najveći značaj imaju prolazne pruge pravca I—Z i 
S—J. Ovim prometnim sredstvima pridružuju se i moderni 
cestovni putevi. 

Odlike fizikalnog zemljopisa dolaze do izražaja i u 
antropogeografiji. B. je granični kraj između raznolike i 
iskomadane zapadne i jednolične і prostrane istočne 
Evrope. Ovu razliku pojačale su i etničke suprotnosti. U 
ovom zaljevu rusku-baltičke ravnice razbijali su se ili 
znatno slabili valovi ljudskih pokreta, koji su dolazili 
s istoka, a iz njega su u suprotnom pravcu polazili po osnovi 
pripremljeni pohodi. Ovo je B. učinilo središnjom nje- 
mačkom pokrajinom i jednim od najvažnijih evropskih 
krajeva. Granični položaj ogleda se u cjelini, a vrijedi i 
za pojedina mjesta. Važniji gradovi, osim novih veleobrtnih 
na jugoistoku, postali su na povoljnim prijelazima i pro- 
metnim raskrsnicama. Ovo vrijedi u prvom redu za Berlin, 
koji, iako je administrativno odvojen od B., predstavlja 
njegovo ekonomsko, kulturno i saobraćajno središte, tako 
da se s geografskog stanovišta mora smatrati dijelom B-a. 
Frankfurt na Odri na najlakšem je prijelazu preko Odre, 
Potsdam na lakom prijelazu i vojnički pogodnom mjestu 
u predjelu velikih jezera srednjeg B-a. Gradovi u Lužicama, 
jugoistočnom dijelu B-a, važna su središta tkalačkog vele- 
obrta: Kottbus (v.) i Forst (v.), a Spremberg (v.) je važno 
rudarsko mjesto (smeđi ugljen). 

Područje B-a (32.275 km?) upravno je podijeljeno na 
dva dijela: zapadnom (19.887 km? sa 1,415.204 stan.) je 
središte Potsdam, a istočnom (18.388 km? sa 1,276.786 stan.), 
Frankfurt na Odri. U cijelom B-u Zivi 2,692.080 stan. (1933) 
ili 70,3 na jedan kvadratni kilometar. Ovako gusta nase- 
ljenost moguća je samo radi razvijenog veleobrta. Od 
slavenskog prastanovništva lužički su Srbi posljednji osta- 
tak. Njih je po popisu od 1925 u B-u bilo još samo 34.000, 
ali je uspomena na slavensko stanovništvo ostala, pored 
imena B., uopće u toponomastici. J. R-€. 

Povijest. B. je kolijevka pruske drZave. Jezgra mu je 
bila zemlja ljutiókoga plemena Havolana ili Stodorana. 
Karlo Veliki pokorio je 789 Ljutice, ali se zadovoljio pri- 
znanjem svoje vrhovne vlasti. Za njegovih su se slabih 
nasljednika polapski Slaveni opet oslobodili. Oton Veliki 
pokori ih po drugi put, uredi na njihovu tlu Sjevernu 
marku pod markgrofom Geronom i osnuje biskupije u 
Brandenburgu i Havelbergu 948. Ali i njemačka vlast i 
kršćanstvo propadoše u velikom ustanku polapskih Slavena 
983. Tek Askanijevac Albreht Medvjed, koji je 1134 dobio 
ostatak Sjeverne marke na lijevom brijegu donje Labe, 
uspije, da mu havolanski knez Pribislav kao kum njegova 
sina dade zemlju Zauche južno od rijeke Havole, a da mu 
1150 ostavi za baštinu i Brandenburg, po kojemu se Albreht 
kao presumptivni nasljednik zvao već od 1143 markgrofom 
Brandenburškim. Sam je još doveo prve njemačke kolo- 
niste, njegovi su se pak potomci povodili za njegovim 
primjerom, tako da je njemačka kolonizacija u prvoj polo- 
vini 13. st. zahvatila već cijeli međutim još prošireni B. 
G. 1255 brandenburški je knez stekao i Gornju Lužicu s 
Budišinom, a 1303 Donju. Poslije smrti posljednjega bran- 
denburškoga  Askanijevca 1320 njemački kralj Ludvik 
Bavarski dade Gornju Lužicu češkom kralju Ivanu Luksem- 
burškom, dok je investirao 1323 svoga sina Ludvika Bran- 
denburgom i Donjom Lužicom. No Wittelsbachovci su 


dali već 1353 Donju Lužicu u zalog markgrofu Mišanj- 
skomu, a taj ju je 1364 predao Karlu IV. Luksemburškomu, 
koji je kupio ugovorom u Fiirstenwaldu 1373 od Otona 
Wittelsbaškoga još i B. Kod podjele Karlove baštine 1378 
B. je pripao drugom sinu Žigmundu; ali otkad je stekao 
ugarsko-hrvatsku krunu, nije se mogao više mnogo brinuti 
za daleku marku. Stoga ju je 1388 dao u zalog svom bratu- 
čedu Jobstu Moravskom, a poslije njegove smrti 1411 po- 
stavio Fridriha Hohenzollernskoga za upravitelja i kape- 
tana; 1415 dao mu je B. u feud. 

Glavna je briga nove dinastije bila kroz cijelo 15. st. po- 
svećena suzbijanju razularenoga plemstva i građanstva; 
usto su markgrofovi uspješno povećavali svoje zemlje, na- 
stojeći naročito, da se domognu tuđih enklava. Provođenje 
je reformacije 1539 omogućilo Joahimu II. i njegovim na- 
sljednicima, da zaplijene crkvena imanja. Za Ivana Žig- 
munda (1608—1619) udarili su već osnove budućoj veličini, 
jer je Ivan prešavši 1613 na kalvinizam stupio u presudnu 
vezu sa tvorcima moderne vojske, nizozemskim Oranijev- 
cima, dok je dvjema baštinama razmakao granice hohen- 
zollernskih ambicija do Njemena i Rajne. Ugovorom naime 
u Xantenu 1614 naslijedi iz baštine vojvoda Jüli&kih Cleve, 
Mark i Ravensberg, a smrću svoga rođaka Albrehta Fri- 
driha, vojvode Pruskoga, 1618 i Prusiju. Njegov unuk, 
Fridrih Vilim L, Veliki knez izbornik (1640—1688), sagra- 
dio je na tim osnovima vojničku monarhiju Hohenzollerna. 
Stajaćom vojskom, izvježbanom prema nizozemskom uzoru, 
prisili poljskoga kralja, da se mirom u Olivi 1660 odreče 
suvereniteta nad Prusijom, čime su Hohenzollerni ušli u 
evropsku politiku, jer premda su bili s obzirom па B. i 
dalje vazali njemačkog cara, kao vojvode pruski bijahu 
evropski suvereni. 

U doba, kad je Luj XIV. kidao njemačke granice svoje- 
voljnim reunijama, sklopio je stoga Fridrih Vilim s njime 
1679 savez u St. Germainu, kojim mu je za 100.000 livra 
godišnjih subsidija dao slobodne ruke prema Njemačkoj, 
te se osim toga obvezao, da će kod izbora novoga cara 
glasovati za njega ili njegova kandidata; a 1681 pojačao je 
savez još drugim ugovorom, obećavajući da će, ako us- 
treba, braniti francuske reunije makar i oružanom silom 
protiv cara Leopolda I Tek vjerska politika Luja XIV., 
ukidanje edikta u Nantesu 1685, i grozote, kojima su hu- 
genoti bili zbog toga izloženi, potače Fridriha Vilima, da 
zaključi 1686 opet savez s carem protiv Francuske. Uvjet 
je bilo ustupanje kotara Schwiebusa kao naknada za šle- 
ske vojvodine Jigerndorf, Brieg, Liegnitz i Wohlau, za 
koje je smatrao, da mu pripadaju prema pravu nasljed- 
stva. Kako mu je Austrija osporavala svako pravo na te 
zemlje, dala je sebi od njegova sina Fridriha tajnim ugo- 
vorom potvrditi, da će, kad zavlada, vratiti Schwiebus. 
Ipak ga je sin poslije očeve smrti i dalje zadržao, želeći pri- 
tisnuti cara, da iziđe u susret njegovoj težnji za kraljevskom 
krunom. Tek pošto mu je Leopold 1. obećao novim ugo- 
vorom 1694, da bar ne će nikoga od knezova promaknuti 
prije njega, predao je 1695 Schwiebus Austriji. Ugovorom 
pak od 16. XI. 1700 zaista je postigao, da mu car prizna 
pravo na kraljevsko dostojanstvo, našto se sam okrunio već 
18. I. 1701 u Konigsbergu. 

B. je time ustupio svoje mjesto u naslovu hohenzollern- 
skih vladara Prusiji, ali je ostavio svojoj nasljednici uspo- 
menu na aferu Schwiebus, koja je onda poslužila Fri- 
drihu Velikom za to, da opravda napadaj na Austriju. 

LIT.: F. Holtze, Geschichte der Mark Brandenburg, 1912; O. Hintze, 


Die Hohenzollern und ihr Werk, 1916; Th. Fontane, Wanderungen durch 
die Mark Brandenburg, 5 sv., 1925. L). H 


BRANDENBURG, Hans, * Barmen 18. X. 1885, nje- 
mački kulturno historijski pisac i pjesnik. Idila Pankraz 
der Hirtenbub, 1924; roman Die Schiffbriichigen, 1933, u 
kojem prikazuje predratno i poratno doba; lirske pjesme 
Gedichte, 1935, kojima hoće da pobudi u klonulom poko- 
ljenju nov životni polet, i kulturnohistorijsko djelo Das 
neue Theater, 1926. Biografije Eichendorffa, 1922, Holder- 
lina, 1924, Schillera, 1934. G. š. 

BRANDER — Brod ratni. 


BRANDES, 1. Carl Edvard Cohen (brat Georga), ж Kjó- 
benhavn 21. X. 1847, + Kjóbenhavn 20. XII. 1931, danski 
politički pisac i Zurnalist ljevičar, dramatik i kritičar. U 
dramama ističe opreku između starije i mlađe generacije, 
između konzervativnog »zastoja« i napretka: En Forlovelse 
(Zaruke), 1884, Et Besóg (Posjet), 1882, Under Loven 
(Obećanje), 1891. Do 1883 izdavao je demokratske novine 





BRANDES 


»Morgenbladet«, a od 1884 »Politiken«, koju je osnovao i 
gdje je sa svojim bratom G. B. imao velik utjecaj na kaza- 
lište i književnost. Bavio se i orijentalnim jezicima te je 
preveo s indijskog Kralj i plesacica od Kalidase i s hebrej- 
Skog neke knjige Staroga Zavjeta. EB: 

2. Georg Morris Cohen, * Kjóbenhavn 4. II. 1842, 

Kjóbenhavn 19. II. 1927, danski kritičar i historičar. 

orben pisac i žestok duh, vrlo široke, ali ne i duboke 
kulture, izazvao je revoluciju u danskoj književnosti obra- 
čunavajući s romantizmom i tradicionalizmom u korist 
naturalizma i pozitivističke filozofije. Njegova pojava pada 
u vrlo podesan čas, kad se nakon poraza 1864 danska inte- 
ligencija ogorčeno odvratila od svega, što je njemačko, pa 
stoga svom snagom prionula uz Francuze: Balzac, Flaubert, 
Th. Gautier i A. de Musset — u kojima je doduše zastu- 
pan i romantički elemenat — postali su zajedno sa svojim 
realizmom zajedničko dobro svih. Drugi je povoljni mome- 
nat Ibsenova drama Krunski pretendenti (1864), koja je 
— poduprta Ibsenovim držanjem u korist Danske u sukobu 
s Njemačkom — Dancima stvorila posve drugi pojam o 
dramatici od romantičnih sanjarskih drama Oehlenchligero- 
vih. Tako je Georg Brandes s danske strane postao glavnim 
borcem za novo razdoblje naturalizma u Danskoj. Ali dje- 
lovanje njegovih kritičkih studija prešlo je nadaleko okvir 
njegove domovine i našlo odjeka u svim zemljama Evrope, 
a napose nordijskim i onima, kojima su njegova djela bila 
pristupačna u njemačkom prijevodu. (Treba napomenuti, 
da je sam Brandes pisao njemački jednako kao i danski, 
i da je neka svoja djela napisao neposredno njemački). 

С. 1862 nagradilo je sveučilište u Kj&benhavnu Brande- 

sovu doktorsku disertaciju: Ideja sudbine u antiknom svi- 
jetu. Malo iza toga zapleo se on u teološko-naučnu pole- 
miku, zastupajući racionalističku filozofiju protiv danske 
protestantske ortodoksije. Pošavši od Hegela bavio se 
Taineom: Den franske Aestetik i vore Dage (Francuska 
estetika naših dana, 1870), da konačno dopre do Nietzschea 
(1889), kojemu je postao jedan od prvih eksegeta u Evropi. 
ste godine prikazao je u posebnoj knjizi Dostojevskoga 
(1889) upozorivši tako i opet među prvima na ulazak ruske 
književnosti i s njom ruskoga duha u duhovnu zajednicu 
moderne Evrope. Za dužeg boravka u Francuskoj i Italiji 
(1870/71) upoznao se s Taineom, Renanom, Stuartom Millom 
(čije je djelo Subjection of woman preveo 1869 na veliku 
sablazan »dobro odgojenih« danskih građanskih krugova) 
i Ibsenom, te je tako izbrusio svoje misli, da je, vrativši 
se u Dansku, mogao zametnuti odlučnu bitku. 

To su njegova znamenita predavanja o glavnim knji- 
ževnim strujama u Evropi 19. st. (Hovedstróminger, opće- 
nito poznato pod njemačkim naslovom: Die Hauptstró- 
mungen in der Literatur des XIX. Jahrhunderts, njem. izd. 
1914 sl., gdje je prvotni oblik predavanja preudešen kao 
jedinstveno književno djelo), koja je održao u kjóbenhavn- 
skom sveučilištu 1872—90 uz veliku navalu publike. Oko 
tih »glavnih struja« zametnula se velika polemika, to više, 
što je Brandes nasrtljiv, izazovan i u biti jednostran. Kon- 
zervativni krugovi žestoko su se oprli njegovu stavu »slo- 
bodnog mislioca«, te kad se ispraznila sveučilišna katedra 
Za estetiku, nisu dopustili, da je dobije Brandes. Nato je 
ovaj 1877 napustio Dansku, ostavši pet godina u Njema- 
čkoj, a tek 1901, kad' je ljevica došla na vladu, Brandes je 
uz velike počasti postao sveučilišnim profesorom. Prije 
svoga kapitalnog djela o »glavnim strujama« Brandes je u 
pojedinim studijama (Aestetiske Studier, 1868, Kritiker og 

ortraetter, 1870) ispitivao odnos između života i pjesništva 
na osnovi instinktivne kritičke intuicije, a u djelu o »gla- 
Упіт strujama« stao je sasvim na stajalište, da je knjiže- 
vnost nosilac ideja i problema vremena, dakle da ima pri- 
kazivati realistički svoju neposrednu okolinu. U tom je 
smislu proveo reviziju onoga, što je on držao glavnim stru- 
jama evropske književnosti. Kod toga treba imati na umu, 
da su to prvotno bila usmena predavanja, dakle namije- 
njena specifično danskoj publici. Danska je književnost 
prije 1864 bila usko povezana s njemačkom, pa je stoga i 
Brandesovo stajalište pretežno njemačko. 

Inače bi bilo nerazumljivo isticanje njemačkih oznaka za 
neke struje, koje su u evropskoj književnosti općenito do- 
bile druge i značajnije nazive. Tako je čitav jedan svezak 
od njih šest prozvan po »Mladoj Njemačkoj«, čemu je sva- 
kako razlog i to, što se Brandes napose bavio Heineom 
К, studija: H. Heine, 1897) kao sebi srodnim duhom. 

itavo djelo razdijeljeno je ovako: I. Emigrantska knjiže- 

vnost (Emigrantlitteraturen, 1872) polazeći od kruga Chateau- 
brianda, Mme de Staël i drugih individualističkih outsidera 
u početku stoljeća; II. njemačka romantička škola (Den ro- 
mantiske Skole i Tyskland, 1873) s braćom Schlegelima i dr., 
te njihovim utjecajem; III. reakcija u Francuskoj (Reaktio- 
nen i Frankrig, 1874); IV. naturalizam u Engleskoj (Natura- 
lismen i England, 1875). Kasnije su nadodani svesci: V. 
francuski romantizam (Den romantiske Skole i Frankrig, 
1882), koji Brandes pogrešno i tjesnogrudno naziva »ško- 
lom«, te VI. »Mlada Njemačka« (Det unge Tyskland, 1890), 
kojoj je značenje u evropskom smislu svakako precijenjeno, 
i opet više radi polemičnog stava prema romantizmu i radi 
značenja političkih ideja. Oznaka »emigrantstva« i »reak- 
cije« nije nikako književna, nego socijalno-politička zna- 
čajka, što Brandes u svojoj jednostranosti često i rado za- 
mjenjuje. Brandesova glavna oštrica uperena je protiv 
romantizma, i bez sumnje mu je uspjelo neobičnom duho- 
vitošću i oštroumnošću otkriti sve slabe strane toga smjera 
i dovesti ih do apsurda, Ali kao i sve pisce, koji stupaju u 
najprve redove »svoga vremena« pozivajući se na njegove 
konkretne potrebe, tako je i Brandesa ubrzo zadesila sud- 
bina zastarivanja, to više, što je njegov stav prema proti- 
vniku suviše strastven, pa zbog toga i često površan i feuille- 
tonistički lak, ali ne naučno kritičan. Za nj postoji samo 
jedna umjetnost, realistička, jedna filozofija, materijali- 
stička, jedna ekonomska nauka, socijalistička. Kao što je 
bilo ispravno, kad je tvrdio, da je umjetnost u Zoli i Ibsenu 
slika svoga vremena, tako je bilo posve nekritično, kad je 
kod Gautiera, Balzaca, Flauberta spretno zabašurio sve, što 
bi se protivilo njegovu gledanju stvari, te je tako iskon- 
struirao iz njihovih djela neku apstrakciju naturalizma. 
Brandes je potpuno izgubio s vida činjenicu, da pored 
umjetnosti, vezane o svoje vrijeme, postoji i »bezvremen- 
ska« umjetnost. Njegova metoda uživljavanja u pisca često 
nije drugo nego sredstvo, da prihvati samo ono, što se 
slaže s Brandesovim idejama, a preko ostaloga neosjetno 
preskoči. A to je to opasnije, što njegov stil i način prika- 
Zivanja imaju veliku sugestivnu snagu. 

U doba borba padaju i djela Forklaring og Forsvar 
(Razjašnjenje i obrana, 1872), Danske Digtere (Danski pje- 
snici, 1877), Det moderne Gjeenembrinds Maend (Čovjek 
novog preporoda, 1883) i časopis, koji je izdavao s bratom 
Edvardom: Det nyttende Aarhundrede (XIX. stoljeće, 
1874—78). Ali Brandesova pobjeda bila je Pirova. Njegovo 
borbeno stajalište brzo je zastarjelo, i uskoro su otpali 
glavni podupornji njegove estetike: Ibsen, Bjórnson, Gar- 
borg, Drachmann, Gjellerup, Jórgensen, Strindberg, a Ja- 
cobsen je rano umro. I sam Brandes stao je sve više skre- 
tati prema programu »l'art pour l'art« i prema individua- 
lizmu, naglašujući, da su pojedinci stvaraoci svoga vre- 
mena i da iz njih treba izvesti gledanje na umjetnost, što 
je uključeno već i u njegovu priklanjanju Nietzscheu. Naj- 
jače je to stajalište došlo do izražaja u velikoj monogra- 
fiji o Shakespeareu (3 sv., 1895—96), koju su i Englezi pri- 
znali kao »najveću monografiju, što ju je napisao neengle- 
ski ріѕас«. Već je prije obradio Kierkegaarda (1877), 
Tegnera (1878), Disraelija (1881), Lassallea (1881), zatim 
sada Heinea (1897), Ibsena (1908), Anatola Francea (1905), 
Armanda Carrela (1911). Još je jedno djelo pripomoglo 
njegovoj popularnosti: Danskheden i Sonderjylland (Dan- 
stvo Sonderjyllanda, 1894), gdje je zastupao dansku naro- 
dnost protiv njemačkog zauzeća Schleswiga i Holsteina. Ali 
stvaralačko-kritički nastala je nakon »Glavnih struja« zna- 
čajna stanka, iza koje je počeo pisati knjige uspomena 
(I Barndom og Ungdom, Djetinjstvo i mladost, 1905, Et 
Tiaar, Desetgodišnjica, 1908, Snoevringer og Horizonter, 
Tjeskobe i horizonti, 1908); za svjetskog rata zapleo se u 
polemiku s Clemenceauom u korist mira (Verdenskrigen, 
1916), a boljševičku revoluciju komentirao je u Tragódiens 
ander Del (Drugi dio tragedije, 1919). U tom posljednjem 
razdoblju pretežu radovi iz opće povijesti u obliku mono- 
grafija o velikim ljudima: Goethe, 1915; Voltaire, 1917; 
Napoleon og Garibaldi, 1917; Michelangelo, 1921; Caius 
Julius Cásar, 1924, a posljednja su mu djela — značajno: 
Sagnet om Jesus (Legenda o Isusu, 1925) i Hellas (1925). 

BIBL.: Samlede Skrifter, 18 sv., Kjóbenhavn 1899 i sl, novo izdanje 
1919 i sl. — Njemački: Ausgewählte Schriften, 8 sv., Leipzig 1900; Ge- 
sammelte Schriften, München 1902. 


LIT.: G. 1927, prilikom smrti, izišli su brojni članci i studije u svim 
većim evropskim časopisima. — А. Ipsen, B. en bog om Ret Og 
Uret, Kjóbenhavn 1902—03. — Kod nas je napisao zaokružen portret M. 
Marjanović, G. B., Hrvatska Misao 1903, pretiskano u Književne studije 

i portreti, 1., Split 1911. O Brandesovu utjecaju na hrvatsku еар 


у. А. Barac, Hrvatska knjiZevna kritika, Zagreb 1938. Lj. 

BRANDIS, Erik Ж Vetnava (Windenau) kod Maribora 
30. IV. 1834, + Travnik 3. I. 1921, isusovac (od 1855), priro- 
doslovac. Otac grof Klemens i brat Antun bili su carski 
namjesnici u Tirolu. Tri godine djelovao je u Zagrebu 
(1876—79). Prvi isusovac, koji je stupio na tlo Bosne; prvi 
došao u Travnik, otvorio nadb. sjemenište (1882), ostao 
tu 38 godina, predavao veéinom prirodopis te osnovao bo- 
gatu prirodopisnu zbirku. 

LIT.: Životopis, crtice i bibliografiju v. »Travnička Spomenica« (o. 
K. Zabeo), 1932; Duhovno biserje iz ostavštine o. E. Brandisa. ra 
1936. 22 


Brandis kao prirodoslovac. Proputovao je više puta 
Bosnu i Hercegovinu proučavajući njezinu faunu, floru i 
rudno blago. Otkrio je 18 novih biljaka i životinja, od ko- 
jih devet imade njegovo ime, na pr. Euphrasia Brandisii, 
Hieracium Brandisianum, Potentilla Brandisiana, Gompho- 
neuma Brandisi, Malthodes Brandisi i t. d. 

, BIBL.: Beiträge zur Flora von Bosnien u. Herzegovina (s Freynom), 
Beč 1888; Koleopteri u srednjoj Bosni, Glasnik zem. muzeja, Sarajevo 


1890; Botanische Beitráge zur Flora von Travnik, Trencsin 1890 i 1891; 
Zentral-Bosnien, geognostische Beobachtungen, 'lrencsin 1892. I.P. 


BRANDSTETTER, Renward, ж Beromünster 29. VI. 
1860, + Luzern 1927, švicarski lingvist i etnolog, profesor na 
kantonskoj školi u 
Luzernu. Istakao se 
izučavanjem indo- 
nezijskih jezika i 
etnologije ove jezi- 
čne porodice (Mo- 
nographien zur in- 
donesischenSprach- 
forschung, 1893 do 
1917; Wir Menschen 
der indonesischen 
Erde, 1920—27). 


LIT.: P. W. Schmidt, 
Sprachfamilien u. Spra- 
chenkreise der Erde, 
Heidelberg 1926. str. 
144. BS: 


BRANDT, 1. 
Bernhard, * Berlin 
1881, geograf, pro- 
fesor na  njema- 
čkom sveučilištu u 
Pragu. Putovao je 
mnogo po evrop- 
skom Sredozemlju, 
po južnoj i isto- 
čnoj Africi, južnoj Americi. Među ostalim napisao je Kul- 
turgeographie von Brasilien, 1922. ЖС; 

2. Jozef, Ж Szczebrzeszyn kod Lublina 11. II. 1841,.+ Ra- 
dom 12. VI. 1915, poljski slikar. U Parizu je učio inži- 
nirstvo, a pod utjecajem J. Kossaka posvetio se slikarstvu. 
Putovao je po Ukrajini i Podolju (1859—1862) slika- 
jući pod Kossakovim vodstvom scene iz ratničkog i lo- 
vačkog života, gdje konj ima glavnu ulogu. Od 1862 je 
gotovo stalno u Miinchenu, izuzevši izlete u Ukrajinu, 
Volinj, Podolje, Tursku ili na svoje imanje kod Radoma. 
Slika uglavnom historijske prizore. Od 1870 donosi Zi- 
vahne scene: sajmove, lovove u stilu tadašnjeg miinchen- 
skog genre-slikarstva u tamnom tonu holandskih uzora. B. 
hoće da izazove istinitost života, a prije svega pokret, i 
nastoji da dade dojam zvuka: topot kopita, pucanje iz 
samokresa i t. d. Iz tog su vremena slavne slike: Obrana 
Beča, Udvaranje, Kozak i djevojka kraj zdenca, Borba 
i t. d. Slava B.-a je rasla. Muzeji traže njegove slike. Od 
1873 vodi on neke vrste školu za Poljake slikare u Miin- 
chenu, kroz koju su prošli T. Ajdukiewicz, Chelmifski, 
Wierusz-Kowalski, Wyczółkowski i mnogi kasniji slavni 
slikari. Pod njegovim je dojmom i bivši mu učitelj J. Kos- 
sak. I literatura stoji pod tim slikarskim dojmom (Sienkie- 
wicz u Trilogiji) B. je stvorio poljsku slikarsku školu, 
koja se zove miinchenskom, a nastala je između 1875 i 
1880. Oznake su joj: zamah, polet, simpatija prema voj- 
ničkom životu, selu, konju, lovu. Oko 1880 pod utjeca- 
jem plenerista B. napušta holandske tople i tamne boje, i 
ton mu je hladan i vedar. Tako radi do 1900 u stotinama 
slika, držeći se starih motiva: ratni život iz 17. st., tabori, 
sajmovi na Podolju, kozačke zabave, utrke. Potkraj svoga 
života prelazi u maniru, te obrađuje stare teme po stalnim 
shemama. J. B-é. 





JOZEF BRANDT, Polazak kralja Jana Sobieskoga u lov 


BRANDES — BRANGWYN 


BRANDY (engl), rakija, u uZem smislu alkohol za pice, 
dobiven destilacijom iz provrelih voćnih sokova, često i 
primjesom aromatičkih ulja bilo za vrijeme destilacije 
(toplim putem) ili poslije nje (hladnim putem). S primjesom 
sladora i aromatičkih esenca dobivaju se likeri. 

BRANECK*, Jozef, * Skalica 31. III. 1882, rektor pijari- 
stičkog reda, slovački historičar i historički romanopisac. 
Škole je učio u rodnom mjestu, u Levoči, Vacovu, Kečke- 
metu i na budimpeštanskom sveučilištu. Djelovao je kao 
profesor na pijarističkoj gimnaziji u Nagy Károly-u i u 
Trenčinu. B. je najbolji poznavalac povijesti Trenčina, i 
većina je njegovih povijesnih djela posvećena Trenčínu. 
Mnogo je proučavao život Matije Cáka, gospodara Vaga i 
Tatra. Od povijesnih studija najpoznatije su: Iz staroga 
Trenčina, Skalka, povijest prošteništa, i Trenčin. Od ro- 
mana ističu se: Frater Johannes, Kad Rume ožive, Blago 
Matije Cáka, Trenčin—Trnava. 


LIT.: Dobroslav Chrobák, Rukovaf' dejin slovenskej literatüry, Prag 
1936. кб 


BRANGWYN, Frank, * Bruges (Belgija) 12. V. 1867 
engleski slikar i grafičar. Njegova je porodica podrijetlom iz 
Walesa. Otac Curtis B., arhitekt, imao je u Brugesu ateljer, 
u kojem je reproducirao stara misna ruha, veziva i gobe- 

f line. Vrativši se u 
London B. je učio 
u South Kensington 
Art - Schools. Tri 
godine, 1881 — 84, 
radio je u ateljeru 
Williama Morrisa 
crtajući kartone po 
njegovim nacrtima. 
Alije ukočeni stili- 
zam Morrisov, koji 
je traZio svoje uzo- 
re u talijanskom 
quattrocentu, osta- 
vio malo tragova 
u djelu B-ovu. G. 
1885 izlaže prvi put 
u izložbi Kr. aka- 
demije u Londonu, 
koje je član od 
1904. Od 1886 do 
1890 putuje B. po 
Rumunjskoj, Ма- 
loj Aziji, Turskoj 
i Africi, a kasnije 
po Italiji i Španjolskoj. Ova su putovanja bila odlučna za 
oblikovanje njegova kolorizma, pa njegove dekorativne slike 
doista sjećaju živim i žarkim šarama na istočnjačke sagove. 
Na glas je izišao slikama The Funeral of Sea (1890), The 
Buccaneers (1893), Trade of the Beach (1894, Pariz, Lu- 
xembourg), Sf. Simeon Stylites (1895) i The Venetian Fu- 
neral (1906, galerija u Leedsu). U njegovu daljem razvoju 
prevladavaju sve više dekorativne slike, Među njima su 
najznatnije Queen Elizabeth going aboard the »Golden 
Hind« at Deptford (1903), četiri velike slike za englesku 
dvoranu u mletačkoj Međunarodnoj izložbi (1905), slike 
za Royal Exchange, Guilhall i Skinner's Company u Lon- 
donu, parlamenat u Winnipegu, za State Capitol (Missouri), 
za crkvu S. Aidano u Leedsu i druge. Razmjerno kasno 
(1903) priznat je B. u Engleskoj i na kontinentu kao izvan- 
redan bakropisac. I na njegovim bakropisima naročito je 
naglašena slikovitost, dok se linija razmjerno malo ističe, 
a služi samo kao okosnica dekorativne građe, u kojoj pre- 
vladavaju kontrasti velikih masa svijetla i sjene. Najbolji 
su među brojnim listovima: Cathedral Church of Eu (Nor- 
mandy), Windmills at Bruges, Assisi, The Rialto (Venice), 
Santa Maria della Salute (Venice), The Bridge of Sighs 
(Venice), Santa Sophia (Constantinople), Breaking up the 
Caledonia, Old Hammersmith, The Turkish Cemetery, 
London Bridge, Shipbuilders Greenwich, Building the New 
Victoria and Albert Museum at South Kensington, Barnard 
Castle. U međunarodnoj grafičkoj izložbi u Zagrebu 1914 
bio je B. zastupan sa četrdeset svojih najboljih bakropisa. 
B. se istakao i kao ilustrator (Cervantes, Don Quixote, 
1895; The Arabian Nights, 1896; Cervantes, Exemplary 
Tales, 1900; Scott, Tom Cringle's Log, 1905; W. Raleigh, 
The Last Fight of the Revenge, 1908; Rubáiyát of Omar 
Kháyyám, 1909). 


———— rra 

FRANK BRANGWYN, Katedrala u Eu-u 


LIT.: L. Bénédite, The Spirit of the Age. The work of F. B., Lon- 
don 1905; W. Shaw-Sparrow, F. B. and his work, London 1910; F. New- 
bolt, The etched work of F. B., London 1908; W. Gaunt, Efchings of 
F. B., London 1926. Sch. 

BRANHIJATI su oni člankonošci (Arthropoda bran- 
chiata), koji žive u vodi i dišu škrgama ili kožom kao raci, 
pa Merostomata (4 Palaeostraca). Neki označuju branhi- 
jatima i one kralježnjake (Anamnia, +> amnion), koji kao 
kružnoustve, ribe i vodozemci dišu ili trajno ili kao ličinke 
škrgama. K. B. 

BRANHIOGENI ORGANI (grč. Восухга »škrge«), skupni 
naziv za žlijezde s unutrašnjom sekrecijom, a nastaju 
oko škržnih lukova, koji postoje neko vrijeme kod čo- 
vječjeg embrija. Iz tog dijela razviju se tri u kasnijem 
životu veoma važne žlijezde: štitna, paratireoidne žlijezde 
ili epiteloidna tjelešca i timus. Štitna žlijezda nastane iz- 
među prve desne i lijeve škržne udubine na dnu usne šu- 
pljine; paratireoidne se razvijaju iz epitela, koji pokriva 
treću i četvrtu škržnu udubinu, a kasnije se nalaze uz 
štitnu žlijezdu. I timus nastaje iz treće škržne udubine, ali 
iz njezina prednjeg dijela. M.D: 

BRANI, Petar, * Debelo Brdo (Gornja Krajina) 9. IX. 
1840, + Beč 19. IX. 1914, glumac i deklamator. Učio pravo, 
zatim glumu u Beču. G. 1864 debutirao u zagrebačkom kaza- 
lištu kao Mortimer u Mariji Stuart. Igrao Dmitra Hvaranina 
na premijeri Teute. Od 1870—1872 član novosadskog kaza- 
lišta, zatim redatelj zagrebačkoga. G. 1874 ostavio pozor- 
nicu, postavši učitelj u Topolovcu kraj Siska. Nakon deset 
godina vraća se kazalištu; posljednji put nastupio 1910. Bio 
je temperamentan čovjek i umjetnik, deklamator starije 
škole, a isticao se čistim štokavskim govorom. Preveo 
mnogo kazališnih djela. S.B. 

BRANIBOR — Brandenburg. 

BRANICKI. 1. Stara obitelj u Malopoljskoj, koje su 
članovi od 12. st. imali znatne uloge u povijesti Poljske. 
Posljednji, Jan Klement, * 1689, + 1771, kastelan krakov- 


ski i krunski hetman, borio se za povlastice plemstva pro- 
tiv kraljevske moći i pobijao je ruski utjecaj u Poljskoj. 
Po smrti Augusta III. bio je kandidat za prijestol, ali je 
podlegao ruskoj stranci i bio suđen kao državni izdajnik 
na izgnanstvo, odakle se vratio po izboru svoga svaka 
Stanislava Poniatowskoga za kralja. 

2. Obitelj iz Crvene Rusije, koja se u poljskoj povijesti 
istakla od 16. st. Franciszek B., Ж 1748, + 1819, poljski het- 
man i ruski general, uveo je u poljsku vojsku nova pra- 
vila i povećao hetmansku moć. Kad je 3. V. 1791 bio pro- 
glašen demokratski ustav, opirao se je i pomagao stvarati 
reakcionarnu konfederaciju u Targowicama. Pozvan na na- 
rodni sud 1794 oglušio se i povukao na svoja imanja u 
Ukrajini, gdje je u Biloj Cerkvi umro. — Ksavery B. 
Ж 1815, + 1879, bio je jedan od prvaka poljske emigracije 
u Parizu, a odlikovao se bogatstvom, poduzetnošću i požr- 
tvovnošću. G. 1849 osnova u Parizu politički časopis La 
Tribune des Peuples, koji je brzo propao. Njegovom po- 
moću izdavali su radikalni poljski emigranti i druge spise 
i časopise. Za krimskoga rata kušao je podići poljsku pu- 
kovniju. Francuskoj je iskazao i velike financijske usluge. 
Sudjelovao je kod osnutka moćnoga zavoda Crćdit foncier. 
Gradio je željeznice u Africi. A.Š-k. 

BRANIČ. List za pravne i državne nauke. Taj je stručni 
časopis kao organ Udruženja javnih pravozastupnika u 
Srbiji izlazio u Beogradu od 1887—1906 u prekidima i od 
1925 do danas neprekidno. Prvi su urednici Milan St. Mar- 
ković i Đorđe A. Nenadović. Od 1931 glasilo Advokatske 
komore u Beogradu. M.O. 

BRANICEVKA — Vinova loza. 


BRANIČEVO, župa istočno od Požarevca, koja obuhvaća 
sliv donjeg toka Peka, 415 km?. Dno dolinske ravni širi 
se prema sjeveru do 3 km, a nešto je uže tek pred Veli- 
kim Gradištem. Dolinske su strane tako blage, da je cijelo 
B. obrađeno. Ubraja se u najplodnije krajeve Srbije u 

svakom pogledu. Dosta se gaji konoplja, soja i sirak. 
Gustoća stanovništva je blizu 70 na km?. Kroz B. prolaze 
drumovi za dolinu Mlave (Veliko Gradište-Petrovac-Ža- 
gubica) i dolinu rudarskog gornjeg toka Peka (Veliko Gra- 
dište-Kučevo-Majdanpek). 
LIT.: V. Karić, Srbija, Beograd 1887. P. V-ć. 
Na ušću Mlave bio je rimski grad Viminacium, a na 
njegovim ruševinama nastalo je sredovječno B., sjedište 
episkopa i važna pogranična tvrđava u borbama Bizanta, 
Ugarske i Bugarske. Ovuda su prolazili križari, koji su 
išli preko Beograda u Carigrad. Oko 1290 osvajaju ga 
kraljevi Dragutin i 
Milutin, i ono ostaje us 
od toga doba Srbima 
do pada pod Turke. 
Tada je grad opustio. 
LIT.: M. A. Purković, 


Viminacium i Braničevo, 
Braničevski vesnik, IL, 
1934, M. J. D. 


BRANIK, 1. polit. 
list, koji je izlazio u 
Novome Sadu od 
1885—1914. Izdavao 
ga je Miša Dimitri- 
jevié, a uredivao Ni- 
kola Joksimović. Po- 
slije je postao organ 
Srpske narodne slo- 
bodoumne stranke u 
Ugarskoj, a uređivali 
su ga Janko Perić i 
Mihajlo Polit-Desan- 
čić. Branik je bio 
najbolji srpski poli- 
tiki list u Vojvo- 
dini. M.O. 

2. ime polit. dnev- 
nika, glasila narodne 
stranke, od 27. III. 
do 29. VII. 1871 u 
vojnom Sisku. Kad je 
Zatočnik (pokrenut 
1. IX. 1869 u vojnom 
Sisku namjesto be- 
čkog Novog Pozora, 
kome je Rauchova 
vlada oduzela poštan- 
ski debit u ban. Hr- 
vatskoj) osudom pe- 
trinjskog vojnog suda 
od 16. III. 1871 obu- 
stavljen na tri mje- 
seca, pa mu zadnji 
broj izišao 24. III., tri 
dana kasnije izide B. 
List je bio i sadrZaj- 
no i vanjštinom na- 
sljednik — Zatoénika. 
Odgovorni je urednik 
B-a Klement Božić, a 
kao vlasnik označen 
je Škender Bobek. 
Pošto je vlasnik ti- 
skare Ivan Vončina 
odsjedio svoj 6-tjedni 
zatvor u Petrinji, pot- 
pisan je od 29. IV. 1871 kao vlasnik i odgov. urednik Vasilj 
Bratelj. Božić je napustio odgovorno uredništvo, jer je list 
Südslavische Zeitung, također glasilo narodne stranke u 
Sisku (od 5. I. 1871), imao odsada izlaziti danomice, a i 
njega je Božić uređivao. Pošto je narodna stranka ponovno 
mogla pokrenuti svoje glasilo u Zagrebu, B. prestaje izla- 
ziti 29. VIL, a već 1. VIII. izlazi dalje u Zagrebu kao 
Obzor (vlasnik, izdavač i odg. urednik M. Maravić). U. 

BRANILAC, branitelj — Kazneni postupak V. 

BRANIMIR, knez hrvatski 879 — o. 892. Prepad 878 bi- 
zantskog pristaše Zdeslava nije našao odziva kod Hrvata, 
koji su bili orijentirani prema Zapadu. Već u svibnju 879 
Hrvati se dižu na ustanak s Branimirom na čelu. Zdeslav 
pogiba, a vladarom Primorske Hrvatske postaje Brani- 
mir, Zdeslav, riješivši se franačkog, priznao je bizantsko 





PISMO PAPE IVANA VIII. KNEZU BRANIMIRU G. 879 
Rim, Vatikan 


BRANIČEVO — BRANIMIR 


vrhovništvo, dok se Branimir oslobađa sada i bizantskog 
vrhovništva. te Hrvatska postaje samostalna i potpuno ne- 
zavisna država. Po poznatom evangelistaru u Cividaleu 
Branimirovoj je ženi bilo ime Maruša (Mariosa). O poli- 
tičkom radu kneza Branimira ne govori nijedan izvor. Na- 
protiv, mnogi spomenici svjedoče, da je njegov rad na 
vjerskom polju bio vrlo aktivan. To je razumljivo kao 
reakcija na Zdeslavovu bizantsku orijentaciju. Sačuvana su 
tri pisma pape Ivana VIII. od 7. VI. 879, pisana knezu Bra- 
nimiru, svećenstvu i puku hrvatskomu te Teodoziju, izabra- 
nom biskupu ninskomu. Četvrto pismo isti papa šalje 881/82 
Branimiru, kleru i pu- 
ku hrvatskomu sku- 
pa. Iz prvoga se pi- 
sma vidi, da se Bra- 
nimir bio obratio pa- 
pi pismom po vene- 
cijanskom svećeniku 
Ivanu, koji je bio u 
sluZbi pape i kneza, 
dakleneke vrsti posla- 
nik na dvoru B. Bra- 
nimirovo pismo papi 
sadržavalo je izraze 
prave vjere i iskrene 
odanosti Apostolskoj 
Stolici, kojoj se vra- 
ćaju B. i hrvatski na- 
rod te mole papin 
blagoslov. Papa Bra- 
nimira nesamo pri- 
ma, nego mu želi 
svako dobro, osobito 
pobjedu nad neprija- 
teljima, a obećava mu 
i svoju zaštitu. Zato 
je na Spasovo (21. V. 
879) papa molio pri 
sv. misi na oltaru sv. 
Petra i blagoslovio 
Branimira, hrvatski 
narod i državu. K to- 
mu je B. u svom pi- 
smu tražio troje, ali 
je u papinu odgovoru 
označeno samo jedno, 
blagoslov, dok se za 
drugo dvoje ne zna. 
Vjerojatno se radilo 
o priznanju hrvatske 
države i potvrdi iza- 
branoga ninskog bi- 
skupa Teodozija. Dru- 
go pismo pape Ivana 
VIII., upravljeno sve- 
ćenstvu i narodu hr- 
vatskome, uglavnom 
sadržava, što i pismo 
Branimiru. Treće je 
pismo odgovor Teo- 
doziju. Kad je ovaj 
bio izabran ninskim 
biskupom, obratio se 
pismom papi po sve- 
ćeniku Ivanu, da ga 
papa posveti, jer je 
ninska biskupija bila podređena neposredno papi. Papa, od 
svećenika Ivana obaviješten o ispravnosti Teodozija u sva- 
kom pogledu, prima njegov izbor i moli ga, da ne bi tražio 
posvećenje drugdje, osim u Rimu. Teodozije to ne učini, 
nego polazi u Akvileju, gdje ga je posvetio patrijarka 
Walbert, kako to izlazi iz pisma pape Stjepana VI. 886/887. 
U četvrtom pismu iz 881/882 papa Ivan VIII. potiče Hrvate, 
da ostanu vjerni Sv. Stolici. A budući da je Teodozije oba- 
vijestio papu usmeno i pismeno o nekim posebnim željama 
Hrvata, papa piše, da Hrvati pošalju k njemu posebne posla- 
nike, koji će ga o svemu izvjestiti usmeno; tad će istom on 
poslati svoje poslanike u Hrvatsku, preko kojih će Hrvati 
obećati papi vjernost. Koje su bile želje Hrvata, je li papin- 
sko poslanstvo dolazilo u Hrvatsku i što je učinilo, o tome 
svemu izvori potpuno šute. 


VVar g TA mupa < 

Za vrijeme prvih faza Fotijeve shizme dalmatinski bi- 
skupi kao bizantski podanici odijeliše se od Rima. No 
kad je novi car Lav VI. Filozof 886 maknuo Fotija i kad 
je bilo uspostavljeno crkveno jedinstvo, mijenja se takoder 
odnos i između dalmatinskih biskupa i Hrvata. Javlja se 
pitanje uspostave crkvenih odnosa između dalmatinskih 
biskupa i Hrvata, koji su već dulje bili prekinuti shizmom. 
Budući da upravo u to vrijeme (886) umire splitski nad- 
biskup Marin, pitanje je riješeno tako, da će biskup Teo- 
dozije uz svoju ninsku biskupiju preuzeti i nadbiskupiju 
splitsku. Ovim su opet bili uređeni crkveni odnosi između 
dalmatinskih biskupa i Hrvata, koji su bili prekinuti oko 
864. Naravno, da se ovo izmirenje i uređenje crkveno nije 
dogodilo bez sudjelovanja nadležnih vlasti, t. j. hrvatskoga 
kneza Branimira i bizantskog cara Lava VI. Ovakvo 
crkveno uređenje znak je također, da je Branimir uredio i 
svoje političke odnose s Bizantom, s kojim je u početku 
bio u neprijateljstvu. Budući da je po ondašnjoj praksi 
prijelaz biskupa s jedne na drugu biskupiju bio gotovo ne- 
moguć, našli su rješenje u dualizmu, t. j. da Teodozije pre- 
uzme i drži istovremeno i ninsku i splitsku biskupiju. Bu- 
dući da papa nešto takvo ne bi bio odobrio, Teodozije i ne 
traži odobrenje od pape, nego se opet obraća svom starom 
zaštitniku Walbertu, akvilejskom patrijarki, da ga postavi 
za splitskoga nadbiskupa. Walbert to i čini, na što papa 
Stjepan VI. 886/887 u pismu Walbertu prigovara, kako je 
mogao nešto takvo učiniti i povrijediti prava Sv. Stolice. 
U isto doba piše papa drugo pismo Teodoziju oštro mu 
prigovarajući i čudeći se, kako može držati u isto vrijeme 
dvije biskupske stolice. Ovaj je spor, vjerojatno zauzima- 
njem kneza Branimira, bio brzo riješen, jer već u pismu 
iz 887/8 papa Stjepan nesamo da ne kori Teodozija nego 
nastoji, kako bi Teodozije postao metropolita. Osim ovih 
vijesti u papinskim pismima o vremenu vladanja kneza 
Branimira nalazimo četiri puta na ulomcima arhitektonskih 
spomenika uklesano i Branimirovo ime. 

1. U kolovozu 1871 nađen je na Muću Gornjemu ulomak 
kamene trabeacije oltarnoga septuma, urešen pleterom, 
kukama i krnjim natpisom. Na prednjoj strani: ... BRANI- 
MIRI, ANNORUM CHRISTI SACRA DE VIRGINE 
CARNE UT SUMPSIT S(UNT) DCCCLXXX, a odozdo 
na donjoj strani: ET VIII, VI QUE INDICTIO. što bi zna- 
čilo: (»za ili nešto slično) Branimira, godina je Kristovih, 
otkad je od svete Djevice primio tijelo, 888 i indikcija 
$esta«, Spomenik je bio postavljen između 25. Ш. i 31. 
E 888, a sada se nalazi u Arheološkom muzeju u Za- 
grebu. 

2. Drugi je natpis nađen u Ninu, danas uzidan u lijevi 
zid ulaza u crkvu sv. Križa. Natpis je soljenjem kamena 
danas gotovo nečitljiv, a po L. Jeliću glasi: TEMPORI- 
BUS DOMNO BRANNIMERO DUX SLCAVORUM 
E AMBROSIO CONFES)-SORI THEVDEBER- 

US ABBA PRO REMEDIO ANIME MEE FIERI RO- 
GA(VI). QUI LEGET, ORET PRO ME PECCATORE. 
Prijevod: »U vrijeme gospodina Branimira, kneza Hrvata, 
ja, opat Teodebert, dadoh napraviti za spas duše svoje. 
Koji čita, neka moli za me grješnika«. 

3. U Ždrapnju kod Skradina iskopan je ulomak trabeacije 
oltarnog septuma sa slovima: >... ANIMER«; vjerojatno 
je i tu ostatak imena kneza Branimira. 

4. Pred nekoliko godina u Šopotu kod Benkovca našao je 
M. Klarić tri ulomka kamene oltarne pregrade. Na ulomku 
trabeacije uklesano je: »BRANIMIRO COM(ITE)...«; na 
druga dva ulomka, koja tvore međusobno cjelinu, zabat 
septuma, stoji: »DVX CRUATORUM СОСІТ...« 

Svakako, ovi kameni spomenici nisu važni samo povijesno, 
već i kulturno. Premda su nađeni u malim i zabitnim mje- 
stima, umjetnički i arhitektonski izrađeni su tako, da stoje 
nesamo na visini onodobnih sličnih spomenika u Italiji i 
južnoj Francuskoj, nego ih i nadmašuju, kao onaj pod br. 
l Za vrijeme kneza Branimira malo znamo o političkom 
strujanju u Hrvatskoj, ali po sačuvanim spomenicima vi- 
Eo da je kulturni i vjerski Zivot bio i te kako aktivan i 
ujan. 


LIT.: F. Šišić, Povijest Hrvata u vrijeme narodnih vladara, Zagreb 
1925; Isti, Priručnik, Zagreb 1914. M. B-a. 


BRANISLAV, politióki tjednik u obliku letka, koji su 
hrvatski narodnjaci izdavali u Beogradu od 20. XI. 1844 
do polovine mjeseca veljače 1845. Reformna nastojanja 
požunskog sabora 1843/4 dovela su do toga, da je pojačan 
pritisak bečke vlade, koji nije poštedio ni ilirski pokret. 

NATPIS KNEZA BRANIMIRA IZ MUĆA 
Zagreb, Hrv. drž. arheol. muzej 


Ilirsko je ime zabranjeno, a cenzora Stj. Moyzesa, sklona 
Nircima, zamijeni 1843—45 Josip Macsik (Mačik). Taj pro- 
fesor pravoslovne akademije u Zagrebu (1841—48), osjeća- 
jem Madžar, uveo je oštru i bezglavu cenzuru; zbog nje se 
i pojavljuje »Branislav«. List je uređivao B. Šulek, koji je 
napisao većinu članaka, a tiskao se u beogradskoj državnoj 
tiskari. U svemu je izašlo 13 nedatiranih brojeva velikoga 
kvart-formata s 52 strane, na kojima tekst teče bez pre- 
kida. Pod geslom: »Nedajmo se, nebojmo se!« zastupa list 
zadaću, da brani od Madžara hrvatski ustav i narodnost i 
da Hrvate pripremi za novi sabor (sastao se tek u rujnu 
1845). On zahtijeva potpunu nezavisnost Hrvatske u 
upravi, sudstvu i školstvu, zatim reformu hrvatskoga sa- 
bora, pa osnutak sveučilišta, znanstvenoga društva, nar. 
muzeja i kazališta. Povodom Kukuljevićevih govora, koje 
donosi u cijelosti, napominje list, da s Kukuljevićem ne 
stoji >u nikakvom odnošenju«. Njegov su izlazak omogu- 
Gili poglavito karlovački rodoljubi na čelu s A. Vranicza- 
nijem. Franjo Kulmer se tome protivio, jer je baš tada 
radio na izmirenju s madžaronima i zbliženju Hrvata s ma- 
džarskim konzervativcima; tražio je dakle 15. I. 1845, da se 
list obustavi. Članci su dolazili u pismima kapelanu Marja- 
noviću u Zemun, ili ih je prenosio Albert grof Nugent. 
Neposredno se brinuo oko izlaženja lista nesvršeni bogo- 
slov Pavao Čavlović, koji se iz Zagreba preselio u Beo- 
grad; austrijske su vlasti tvrdile, da je u vezi s poljskom 
emigracijom (— Czartoryski i Hrvati). List se potajno 
dopremao u Hrvatsku; uz nekoga Kuzmana na tome je naj- 
više radio grof Nugent, a kada se to otkrilo, prevozio ga 
je parobrodom »Sloga« njegov podkapetan Ivan Havliček, 
odnosno upravitelj lista M. Čaić, koji je imao na brizi i 
rukopise. U Slavoniji napose širio je list svećenik M. To- 
palović. S obzirom na Kulmerovo držanje i na prijedlog 
Metternichova izvjestitelja iz Beograda jamačno je preki- 
nuto dalje tiskanje na zahtjev iz Beča. 

LIT.: J. baron Neustädter, Le ban Jellačić et les événements еп Croa- 


tie depuis Pan 1848 (Bibl. de l'Institut Francais de Zagreb, Premičre 
série, Tome 1.), Zagreb 1940; Građa za književnost hrvatsku, VI.; P. 





NATPIS KNEZA BRANIMIRA IZ ZDRAPNJA 
Knin, Muzej hrv. starina 

A. Kulakovski, Illirizm, Varšava 1894; Е. Šišić, Hrvatska povijest, III., 
Zagreb 1913; I. Hergešić, Hrvatske novine i časopisi do 1848, Zagreb 
1936; P. Popović, O beogradskom listu »Branislav«, Prilozi za knjiže- 
vnost i t. d., XV., Beograd 1935; Ð. Surmin, Nekoliko belezaka o 
književnim poslovima s obzirom na cenzuru, 1. Oko »Branislava«, 
Prilozi za književnost i t. d., XVI, 1936; I. Ulčnik, Ivan Havliček, 
»Zagreb«, IX., 1941. J. S-k. 

BRANIVOJEVIĆI, sinovi neznatnog vlastelina Branivoja, 
1318—26 gospodari Stona i Stonskog Rata te primorja na 
lijevoj obali Neretve. Vrela poznaju samo dva brata, 
Brajka i Branoja, dok im pisac Orbini dodaje još Mihajla 
i Dobrovoja. Prijatelji su Mlečana i napadaju posjede 
bana Mladena Šubića. Od 1323 izazivaju sve teže sukobe 
s Dubrovčanima, koji se 1326 odlučuju na nepomirljivu 
borbu. Oni nastoje u to doba steći Ston kupnjom ili za- 
kupom. Unatoč mnogom posredovanju B. su slomljeni uz 
vojničku pomoć bosanskog bana Stjepana. Brajko je uhva- 
ćen i umire u jednoj dubrovačkoj kuli od gladi; Branoje 
traži zaštitu kod srpskog kralja, ali i on bi pogubljen. 
Ston prelazi zatim u izravnu vlast kraljevu. Prema Jire- 
čekovu mišljenju težili su B. za potpunom samostalnošću. 

LIT.: M. Orbini, Il regno degli Slavi, 1601; K. Jireček (prev. J. 
Radonić), Istorija Srba, 1.; M. L. Zečević, Branivojevići, Božićni prilog 
»Vremenu«, Beograd, 7. I. 1940. J.Š-k. 

BRANKOVIĆI, posljednja dinastija sredovječne Srbije. 
Glava porodice je Mladen, možda potomak Nemanjina 
sina Vukana, istaknuti vojvoda u vrijeme Stevana Dečan- 
skog i cara Dušana. Njegov sin Branko Mladenović bio 
je Dušanov namjesnik i upravljao je Ohridom. Bio je 
u dobrim odnosima s carem Urošem (+ prije 1365). Od 
Brankovih sinova ističe se naročito Vuk. On je držao Dre- 
nicu, Kosovo (sa Prištinom, Zvečanom, Vučitrnom i Trep- 
ćom), zatim Skoplje, Prizren i gornje Polimlje. Zet kneza 
Lazara, po kćeri Mari, Vuk Branković bio je jedan od 
njegovih najprisnijih suradnika i pomagao ga u boju na 
Kosovu. Poslije Kosova nastavio je borbu s Turcima, ali 
je brzo svladan. Turci su mu oduzeli Skoplje 1392 i na- 
gnali ga na plaćanje danka. Ipak se nije mogao održati. 
Bajazit ga je lišio posjeda, vjerojatno zbog sumnjivog 
držanja u vrijeme bojeva na Rovinama 1394 i kod Niko- 
polja 1396. Umro je u progonstvu. O braći Vukovoj malo 
znamo: Grgur je oko 1361 imao naslov ćesar i podigao 
manastir Bogorodice Zahumske na Ohridskom jezeru (da- 
nas Zaum); najstariji brat živio je u Hilandaru kao ka- 
luđer Roman. 

Đurađ, sin Vukov, dobio je od Bajazita s braćom 
Grgurom i Lazarom i majkom Marom jedan dio očevih 
zemalja (sa Vučitrnom i Trepčom). Pomagao je Baja- 
zita u bitki kod Angore (1402). Poslije toga razišao se 
s ujakom despotom Stevanom Lazarevićem i oko deset 
godina bio s njime u neprijateljstvu, sudjelujući aktivno 
i u borbama oko prijestola između Bajazitovih sinova. Iz- 
mirivši se s ujakom postao je jedan od glavnih njegovih 
suradnika, i ovaj ga je odredio za nasljednika. Kao despot 
(1427—1456) Đurađ se našao u vrlo teškom položaju. Na- 
stavio je politiku oslanjanja na Ugarsku, koju je poslije 
Angore inaugurirao Stevan Lazarević, i predao kralju Ži- 
gmundu Beograd i jedan dio Mačve (1427). Prijestolnicu je 
prenio u Smederevo, u kome je podigao grad. Turci su u 
početku njegove vlade posjeli Niš, Kruševac i Golubac i 
nagnali ga na plaćanje danka; dao je i svoju kćer Maru 
sultanu Muratu II. G. 1438—1441 osvojili su Turci cijelu 
Srbiju sa Smederevom i Novim Brdom, osim Zete. Po- 
mognut od Madžara uspio je Durađ da mirom u Segedi- 
nu (1444) dobije natrag svoju državu. Držao se po strani 
u ugarsko-turskim ratovima, koji su svršili turskim pobje- 
dama kod Varne (1444) i na Kosovu (1448). Zbog toga su 
se zaoštrili njegovi odnosi s Ugarskom. U borbama sa Tur- 
cima 1454—1456 izgubio je južnu Srbiju s Novim Brdom; 
zadržao je samo zemlje sjeverno od Zapadne Morave (f 
24. XII. 1456). 


Lazar, sin Đurđev, naslijedio je oca, pošto su mu Turci 
oslijepili dva starija brata, Grgura i Stevana. Umro je po- 
slije kratke i nesrećne vladavine 20. I. 1458. Turci su već 
u lipnju iduće godine zaposjeli Smederevo i ostatak Srbije. 

Brankovići su i poslije propasti despotovine igrali važnu 
ulogu u borbi srpskog naroda protiv Turaka. Vuk Grgu- 
rević, sin slijepoga Grgura, prešao je 1465 od Turaka u 
službu Ugarske. Matijaš Korvin postavio ga je za srpskog 
despota (1471) i darovao mu mnoge posjede, naročito u 
Srijemu. Proslavio se u borbi s Turcima (Zmaj-Despot, 
Zmaj-Ognjeni Vuk narodnih pjesama). Umro je 16. IV. 
1485. M. J. D. 

Sudjelovao je u vojnama kralja Matijaša protiv Češke i 

Austrije, a napose protiv Turaka. G. 1476 provalio je do 
Srebrenice, a 1480 do Sarajeva. G. 1481 ratovao je u sjev. 
Srbiji te je tom prilikom poveo iz okoline Kruševca oko 
50.000 ljudi, koji su se naselili oko Temišvara. Z. D-i. 
i Durad, sin slijepoga Stevana i Angeline (v.), imenovan 
je mjesto Vuka despotom (1486—96), ali nije imao ratničkih 
sklonosti. Zakaluđerio se 1496 (Maksim) i umro kao beo- 
gradski mitropolit (1516). Kao despot zamijenio ga je brat 
Jovan (1496—1502), koji se odlikovao u pograničnim bor- 
bama s Turcima. S njim je izumrla loza Brankovića. 

LIT.: c. Mijatović, Despot Đurađ Branković, 1.—П. (1880, 1882, od 
Prve knjige i drugo izdanje 1907); St. Novaković, Poslednji Brankovići 
(Letopis Matice srpske, 146—148); Lj. Kovačević, Vuk Branković pum 
šnjica N. Čupića, X.). M. J. D. 

BRANKOVIĆI (ostali). 1. Dragoljub, * Rača Kragujeva- 
čka 19. IX. 1881, + 1940, ravnatelj učit. škole i pedag. pisac. 
Djelovao je u ministarstvu prosvjete u Beogradu kao pro- 
čelnik nastavnog odsjeka za nar. škole, te je kao nadzornik 
pokusnih škola pridonio otvaranju tih škola. Ističe, da temelj 
pedagogije nije filozofija, već psihologija i sociologija. 

BIBL.: Psihologija na eksperimentalno-biološkoj osnovi, 1930; Opšta 
pedagogika lečenja sa psihopatologijom, 1932; Jungova analitička psiho- 
logija, 1933; Pedagogika moralno posrnule dece i maloletnika; Psihološki 
ogledi o našim pesnicima, 1937; Ogledne narodne škole, 1938, i dr. D 


2. Đorđe, grof, Ж 1645, + 1711, srpski politički agitator 
i pisac. Brat mu Sava, metropolita erdeljski, odgojio ga 
za diplomata. Stupio je 1663 u erdeljsku službu i putovao 
s poslanstvima u Carigrad i u Moskvu, a neko vrijeme bio 
je erdeljski poslanik u Carigradu. Bujne mašte, počeo je 
snivati o oslobođenju srpskih zemalja od Turaka i o stva- 
ranju države, u kojoj bi on — po svom tobožnjem porije- 
klu od despota B. — bio vladarom. U tu svrhu stupio je u 
Veze s austrijskim dvorom. Pošto je 1680 zatvoren pod 
sumnjom zavjere proti knezu Mihajlu Apáffyju, pobježe 
u Bukurešt, gdje je nagovorio vlaškoga kneza Šerbana Kan: 
takuzena, da se prikloni Austriji. Poslan od ovoga u Beč, 
steče barunski, a kasnije na temelju svjedodžbe patrijarha 
Arsenija IIL, da potječe od despota B., i grofovski naslov. 
U Beču je pisao caru Leopoldu predstavke o uspostavi ilir- 
skoga carstva, kojemu bi on bio despotom. I u tom svom 
radu postao je sumnjiv te je 1689 zatočen u Sibinju, zatim 
u Beču, napokon u Chebu. To zatočenje učinilo ga je po- 
pularnim među Srbima, koji su ga 1691 izvikali za vojvodu, 
B. je ipak umro u zatočenju pišući svoje opsežne Hronike, 
koje su znatan izvor za srpsku povijest, naročito u bogato 
dokumentiranom zadnjem dijelu. Kosti su mu 1743 prene- 
sene u Krušedol i položene kraj zadnjih despota. 

LIT.: J. Radonić, Grof Đorđe Branković i njegovo doba, Beograd 
1911. . 
3. Georgije, * Kulpin (Bačka) 13. III. 1830, + Hrvatski 
Karlovci 17. VII. 1907, mitropolit karlovački, a kasnije 
i patrijarh, dobrotvor narodni. Svršio je bogosloviju u 
Karlovcima, 1859 postao prota u Somboru, a od 1861 bio je 
član svih narodno-crkvenih sabora. G. 1882, kao udovac, 
izabran je i posvećen za episkopa temišvarskoga, a 1890 za 
patrijarha u Hrv. Karlovcima. Istakao se podizanjem lijepih 
javnih građevina u Karlovcima i drugim mjestima. O svom 
trošku podigao je preparandiju u Somboru, škole u Kulpinu, 
Dalju, Bijelom Brdu i Santovu, zatim zgradu za bogoslov- 
ski seminar u Karlovcima, dok je patrijarški dvor sagradio 
iz fonda mitropolita Stratimirovića. Osnovao je fond Sv. 
Save sa 20.000 kruna. U svemu je izdao oko 1,000.000 kruna 


za narodne, prosvjetne i opće kulturne ciljeve. R. С. 
BRANKOVO KOLO, srpski 
književni časopis, izlazio u 


Hrv. Karlovcima od 1895 do 
1914. Prvi vlasnik i urednik 
bio je P. Marković-Adamov. 
Kasniji urednici: Milan Budi- 
savljević ‘i Dragutin Ilić. Uz 
Letopis M. Srpske bilo je B. 
K. u svoje doba jedan od 
najboljih književnih časopisa 
u Vojvodini. J); p; 
BRANLE (franc.), stari fran- 
cuski ples u redovima, umje- 
renog pokretanja, u dvodijel- 
noj ili četverodijelnoj mjeri. 
Često se javlja i uz pjevanje 
s pripjevom (na način kola) 
iza svake kitice. В. $ 
BRANLY, Édouard, ж Ami- 
ens 1844, + Pariz 1940, fran- 





ÉDOUARD BRANLY 

cuski fizióar. Od 1876 do zadnjih dana Zivota bio je pro- 
fesor fizike na Institut catholique u Parizu. Uz to je 1882 
polučio doktorat medicine i vršio elektroterapeutičku pra- 
ksu od 1897 do 1916. Vrlo je poznat po otkriću koherera 
(»radioconducteur«), koji je u prvo doba radiotelegrafije 
bio najznatniji dio uređaja za primanje. St. H. 
NT, 1. Joe, * 1742, + 1807, indijanski nacionalist. 
Inače se zvao Thay-en-da-nć-gea (neuništiva snaga). Kao 
vođu »Šest naroda« znali su ga Englezi privući na svoju 
stranu, pa im je ostao vjeran i za vrijeme ratova za oslo- 
bođenje. Bio je i u Londonu, odakle se vratio kao redoviti 
časnik engleske vojske te je sudjelovao u raznim borbama. 
Težio je za osnutkom velikog indijanskog carstva i za 
ravnopravnošću Indijanaca kao građana pojedinih ameri- 
čkih država. Nakon pokrštenja preveo je Sv. Pismo na 
jezik mohawk i podigao više crkava. А 
2. Sebastian, Ж Strassburg 1457, + Strassburg 1521, 
njemački pjesnik i humanist, učio je i predavao na sveuči- 
lištu u Baselu, 1500 bio je sindik (gradski vijećnik) u 
Strassburgu. Izišao je na evropski glas svojim satiričkim 
epom Narrenschiff (1494), u kojemu šiba nastranosti svo- 
jega vremena. Opačine zove ludostima, a namjera je pje- 
snikova, da sve luđake strpa u lađu i da ih odvede u Nara- 
goniju (aluzija na zemlju Aragoniju; Naragonija znači ze- 
mlja luđaka). Premda je ep pisan dosta pedantno, nimalo 
duhovito, ipak je bio vrlo omilio. Popularnim su ga učinili 
izvrsni drvorezi uz pojedina poglavlja. Preveden je na 
mnogo evropskih jezika. Znameniti strassburški propovje- 
dnik Geiler v. Kaisersberg polazi u svojim propovijedima 
od pojedinih odsjeka toga B-ova epa. Djelo ide među 
one spise, koji su u 15. st. uoči reformacije šibali poroke 
ljudskoga društva. Svi su temelji državnog, vjerskog i soci- 
jalnog poretka bili poljuljani. Stoga satirici bezobzirno kri- 
tiziraju tadanje društvo i pojedine staleže. Takve satire 


ne nalazimo ni u jednom drugom razdoblju povijesti. 
BIBL.: B-ovo djelo izdali su kritički Zarncke (1854), Goedeke 1872), 
Bobertag (1889), Е. Schultz (1913). „8. 


BRANTING, Karl Hjalmar, * Stockholm 23. XI. 1860, 
+ Stockholm 24, П. 1925, sin glasovitoga lijeënika, bavio se 
u početku matematikom i astronomijom, ali se već od 1883 
bacio na žurnalizam i politiku. G. 1886—1917 urednik lista 
Socialdemokraten, 1889 suosnivač, od 1907 priznati vođa 
švedske socijalističke stranke, za procvat koje je stekao 
velikih zasluga. G. 1897 ulazi u parlamenat, 1917 postaje 
ministrom, a 1920—1925 je više puta ministar predsjednik. 
Kao socijalist i kao državnik pokazao je mnogo umjere- 
nosti, naročito u TY razvrgnuéa Svedsko-norveske 
državne zajednice. G. 1921 dobio je zajedno s Norveža- 


ninom Langeom Nobelovu mirovnu шаш 
BIBL.: Socialdemokratiens århundrade, 2 sv., Stockholm 1903/6. J. A. 


BRANTOME, Pierre de Bourdeilles, * Bourdeilles oko 
1535, + Brantóme 15. VII. 1614, francuski pisac i povjesni- 
čar. Sudjelovao je u vjerskim ratovima protiv protesta- 
nata. Živeći na francuskom dvoru obavljao je mnoge drža- 
vničke dužnosti i izvan domovine pa je imao prilike da 
se upozna s velikim dijelom Evrope. G. 1568 bori se u 
Mensignacu, a 1572/3 učestvuje kod opsjedanja Rochellea. 
Ranjen, povlači se na svoje imanje. Čini se, da je izgubio 
milost Henrika IV. Povjesnička su mu djela: Vies des 
hommes illustres et des grands capitaines ćtrangers; Vies 
des hommes illustres et des grands capitaines francais; Vies 
des dames illustres, des dames galantes. U Recueil des da- 
mes oponaša Ronsarda. B. je oštro pisao o svome vremenu. 
Gdjekada je i neslan. S pravom se sumnja u mnoge nje- 
gove navode i činjenice, jer je htio od anegdota i legenda 
satkati nepatvorenu povijest. Dobro zapaža pojedinosti, a 
umije pravim bojama nacrtati lik ili neki događaj, koji mu 
ge činio vrijedan spomena. Djela su mu tiskana poslije 
smrti (Oeuvres completes, Leyde 1665—7). 


LIT.: L. Pingaud, Brantóme historien, Revue des Questions héraldiques, 
1876; L. Lalanne, B., sa vie et ses ćcrits, Pariz 1896. D. št. 


BRANJEVINA, mlada šuma, u kojoj je zabranjena paša. 
Zabrana traje (5—30 godina), dok stabalca toliko ne odra- 
stu, da im stoka ne može brstiti vrhove. Trajanje zabrane 
ovisi o vrsti stoke, koja se pušta na pašu, o načinu, kojim 
je šuma podignuta (iz panja ili iz sjemena), i o vrsti 
drveća. A. P-é. 
- BRANJUG, Buro, Ж Sela Zagorska 11. XI. 1677, Т Zagreb 
28. IV. 1748, zagrebački biskup. Sin siromašne plemićke obi- 
telji (stariji brat Ivan bio je kasnije protonotar), uči škole 
u Zagrebu, Beču i Bologni; postaje najprije župnik u Zla- 
, a 1708 zagrebački kanonik. Biskupom je imenovan 
1723, ali zaređen je tek 1728. Brinuo se mnogo za popravak 


in 

starih crkva i podiza- 
nje novih. Franjeva- 
čka crkva u Samoboru 
ima još danas dva 
žrtvenika s njegovim 
grbom i natpisom. Bi- 
skupski dvor u Zagre- 
bu iznova je izgradio 
na jedan kat (drugi je 
dogradio Alagović), a 
i stolnu je crkvu va- 
ljano uredio. U rizni- 
ci crkve čuvaju se 
mnogi dragocjeni pre- 
dmeti, koji potječu 
od njega. I u Požegi 
je sagradio biskupski 
dvor. G. 1733 i od 
1741 dalje bio je na- 
mjesnik banske časti, 
te je imao udjela u 
javnim poslovima hr- 
vatskoga kraljevstva, 
naročito u brizi obra- 
ne od Turaka. Obno- 
vio je tvrđu Zrin. 
LIT.: Gasparich, Turdus... (nadgrobno slovo), Zagreb 1748; R. Hor- 
vat, Juraj B., graditelj nadbiskupske palače u Zagrebu, Obzor 3. VIII. 
1939. i T.H: 
BRASLAV (oko 880—897), posljednji knez Panonske 
Hrvatske, suvremenik Branimira i Mutimira, bijaše vjeran 
franački vazal. Mnogi domaći i strani pisci (Krčelić, Miko- 
czi, Sasinek) tvrde, da je sin Kocelja. Čini se, da je došao 
iz Moravske, jer se u njegovoj državi naselilo mnogo mo- 
ravskih Slavena. Kada je Karlo III. Debeli ujedinio cijelo 
franačko carstvo, došao je B. u Tulln kraj Beča, da mu se po- 
kloni. Za Braslava kažu fuldski anali, da je vladao zemljom 
između Drave i Save. I slijedećih godina dolazio je na 
carski dvor. Imao je veze i s bizantskim dvorom. Oso- 
bito je bio u milosti kod Karlova nasljednika Arnulfa, s 
kojim se 892 sastao u Hengstbergu u Štajerskoj, da bi se 
dogovorili, na koji bi se način i gdje moglo provaliti u 
zemlju kneza Svatopluka. B. je u mnogočemu poremetio 
Svatoplukove osnove. G. 896 preda Arnulf Braslavu Pano- 
niju s Blatnim Gradom, da je štiti od Madžara, koji su 
ovamo prodirali. Malo kasnije nestaje mu svakog traga, a 
njegova država pada u ruke Madžara. Po svoj prilici 
poginuo je u borbi s njima. Poput knezova Dalmatinske 
Hrvatske i on je hodočastio u Italiju sa svojom ženom 
Ventenscelom. Zbog nedostatka dovoljnoga broja izvora, 
Braslav je i dalje ostao zagonetka u hrvatskoj povijesti. 
Svakako je bio moćan vladar. — U okolici Zagreba jedno 
mjesto zove se Braslovje. Njegov je postanak zavijen u 
tamu. r] 


{ LIT.: F. Rački, Documenta, Zagreb 1877; I. Kukuljević, Prvovjen- 
cani vladaoci Bugara, Hrvata i Srba i njihove krune, Rad 58, Zagreb 1881; 
S: A 





JURAJ BRANJUG 
Zagreb, Nadbiskupski dvor 


Е. Šišić, Povijest Hrvata u vrijeme narodnih vladara, Zagreb 1925. 


BRASS, Italico, * Gorica 14, XII. 1870, talijanski slikar. 
Učio je u Miinchenu i Parizu. U svom djelu povezao je 
francuski impresionizam s mletačkim slikarstvom 18. st., 
naročito u nekim motivima, značajnim za kulturni mle- 
tački život ovoga razdoblja. Znatnije su njegove slike Il 
ponte del Redentor (Mleci, Galleria d'arte moderna), I 
Burattini (Rim, Galleria nazionale d'arte moderna), Il colpo 
di vento (Milan, Galleria d'arte moderna), Autoportret 
(Firenca, Uffizi), Su la terrazza di Lido (Pittsburg, Car- 
negie Institute), Fuochi d'artificio i Le baracche (Pariz, 
Luxembourg). 

LIT.: L. Brosch, u The Studio, London 1909; I. Cippico, 1. B. (Vita 
d'arte VIL), 1911; G. O. Gallo, u Le tre Venezie, 1930. A. Sch. 

BRASSAI, Samuel, * 1800, + 1897, profesor u Kološvaru, 
polihistor; bavio se svim granama znanosti; stvorio. zna- 
čajna djela na području filologije i filozofije. On zauzima 
ugledno mjesto u razvitku filozofijske misli u Madžarskoj 
pod utjecajem njemačke filozofije, napose Schellingove i 
Hegelove nauke. Polazeći od idealističke pretpostavke, da 
je samosvijest jedina sigurna, neposredno data činjenica, 
razvija sustav, koji naziva pravom pozitivnom filozofijom 
i iznosi u njem samostalne poglede. А. B-a. 

BRASSEMPOUY, mjesto u départementu Landes u Fran- 
cuskoj, poznato radi pećine s diluvijalnim slojevima, koji 
sadržavahu mnogo kremenog i koštanog oružja, a koje je 

Obretnik Piette pripisao t. zv. aurignacienu. Osobito su 
važni nalazi na ovom mjestu bile skulpture od slonove 
kosti, koje odaju veliku vještinu pračovjeka u obrađivanju 
slonove kosti. Najljepša figurina, prikazujući torzo gojazne 
žene s neprirodno izbočenim trbuhom, a modelirana s veli- 
kom pomnjom, na žalost je oštećena. Zanimljivo je, da 
se od krsta do donjeg ruba grudne kosti pruža pruga od 
kratkih vertikalnih zareza, koja predstavlja jamačno ta- 
tuažu. Drugi kipić prikazuje također ženu, ali normalnih 
vitkih proporcija, koja je ispod grudi opasana širim pasom. 
Konačno se ističe i mala ženska glavica, gracilna, gore ši- 
roka, dolje lijepo ovalno zaobljena lica, s detaljno izrađe- 
nom frizurom, koja je na tjemenu glatka, a u zatiljku pre- 
lazi u niz vertikalnih uvojaka. Konačno je tu nađena i 
donja pola figurine od slonove kosti, koja je također bila 
ženska i koja, ma da je umjetnički slabije uspjela, doka- 
zuje, da su paleolitski skulptori znali prikazivati i ekstre- 
mitete. Ove i slične skulpture popunjuju nam prazninu, 
koja je ostala u parijetalnoj umjetnosti paleolitika, jer ova 
na stijenama pećine prikazuje u crtežu samo životinje, a 
ljudske likove vrlo rijetko, dok je čovječji lik u skulptu- 
rama od slonove kosti pretežni motiv. GT, 
BRASSEUR DE BOURBOURG, Charles, * Bourbourg 
1814, + Nizza 1874, francuski istraživač prethistorióke Ame- 
rike. Proučavao je pretkolumbijske starine Sjeverne i Sre- 
dnje Amerike, objavio ornamentiku i tekstove urođeničkih 
jezika, koji su važni za povijest i jezikoslovlje stare Ame- 
rike, ali je u proučavanju građevinskih spomenika u Me- 
xiku i Srednjoj Americi dolazio i do smjelih zaključaka. 
BRASTVO, srpski periodični časopis, organ Društva sv. 
Save u Beogradu, osnovan 1887. Prvi urednici M, Marin- 
ković i P. Đorđević. Današnji urednik Jo-an Hadži-Vasi- 
ljević. Do danas izišla 31 knjiga, u kojima je objavljen 
velik broj raznih studija i članaka s područja historije, 
književnosti, geografije i folklora. DP. 
BRAŠANČEVO, blagdan Tijelova (t. j. Tijela Gospo- 
dnjega, lat. Corpus Domini) ili Božjeg dana, postalo od 
umanjene imenice brašance, a ovo od brašno, što u starini 
znači i »hrana«, i to baš za put (popudbina) ili za vojnicu; 
brašance znači i čestica hostije za pričest i sama pričest 
(kod slavonskih i dubrovačkih pisaca). U nekim krajevima 
u Dalmaciji Tijelovo je Brašeni (Brašneni) četvrtak, u I 
Ančića Brašanski četvrtak. — Tijelovo. NES: 
BRAŠNAR (Tenebrio molitor), kukac, kornjaš, velik oko 
15 mm; s gornje je strane crn, ponešto plosnata tijela, a 
njegova ličinka je tvrda, sjajno žuta i zovu je »brašneni 
crva, jer živi u brašnu, mekinjama, starome hljebu i živo- 
tinjskim otpatcima, pa ih ljudi uzgajaju za hranu pticâ 
pjevicá u kavezu i guštericâ u terariju. K. B. 
BRAŠNIĆ, Mijo, * Vinkovci 13. IX. 1849, + Vinkovci 
2. 1. 1883, povjesničar. Osnovnu školu i gimnaziju polazio 
u rodnom gradu, gdje je i maturirao 1868. Od te godine 
do 1872 uči na bečkom sveučilištu povijest, zemljopis, 
latinsku i slavensku paleografiju, arheologiju i povijest 
umjetnosti, a istodobno živo sudjeluje u đačkom društve- 
nom i narodnom radu. U to doba Akademija u Zagrebu 
tiska jedan njegov rad. Dovršivši sveučilišne nauke po- 
stane u rujnu 1872 suplent rakovačke (karlovačke) realke 
i tu ostane do 1874, a u kolovozu iste godine premješten 
je na vinkovačku gimnaziju. Opterećen školskim radom 


poslije 1879 prestaje se baviti naukom. Položivši profesor- 
ski ispit u Beču postaje 1880 pravi učitelj, no zaokupljen 
provincijskom sredinom i bolešću iznenada umre. Njegovi 
su mnogobrojni rezultati i danas u vrijednosti. 

BIBL.: Kao prvi njegov rad treba navesti Posavska Hrvatska za 
narodne dinastije, koji je štampan u Dragoljubu 1867. Zatim slijede 
ostali: Rodbinski i obiteljski odnošaji sunca, Dragoljub 1867; Rimski 
nadpisi u Vinkovcih, ibid. 1867; Odlomci iz zemljopisa i narodopisa 
Hrvatske i Slavonije u 9. stoljeću, Rad HA, XVI., Zagreb 1873; Župe 
u hrvatskoj državi za narodne dinastije, Rad, XXV., Zagreb 1873; Župa- 
nije u današnjoj Hrvatskoj, Slavoniji i Vojnoj Krajini od 1102—1301, 
Achter Jahresbericht der k. k. Ober-Realschule zu Rakovac in der k. k. 
Militir-Grenze am Ende der Schuljahre 1872/3 und 1873/4, Zagreb 1874; 
Panonski grad »Cibalum«, ibid.; Municipia u hrvatskoj državi za narodne 
dinastije, Rad XXXII., Zagreb 1875; Postavljanje knezova zadarskih za 
vlade mletačke (1202—1358), Izvještaj o c. kr. velikoj gimnaziji u Vin- 
kovcih za školsku godinu 1876/7, Vinkovci 1877; Župe u hrvatskoj državi 
za vlade knezova i kraljeva narodne dinastije, isti izvještaj (II. popra- 
vljeno izdanje) i izvještaj... koncem šk. g. 1878/9, Osijek 1879 (III. 
рорг. izdanje); Močvare između Murse (Osijeka) i Cibala (Vinkovaca), 
Izvještaj... u Vinkovcih za školsku godinu 1877/8, Osijek 1878; Ces. 
kralj. velika gimnazija u Vinkovcih za prvoga stogodišta svoga obstanka 
1780—1879, Zagreb 1879 (i na njemačkom jeziku iste godine). 

LIT.: J. Matasović, Životopis Mije Brašnića, Zagreb 1922. S. A. 

BRAŠNO u širem smislu konačni je proizvod mehaničkog 
usitnjavanja (mljevenja) bilo koje krute tvari (na pr. b 
od opeka, cementno b., Thomasovo b., koštano b. i t. d.). 
U užem smislu b. je proizvod usitnjavanja biljnih sirovina, 
koje sadržavaju škrob kao značajnu sastojinu. To su u 
prvom redu plodovi žitarica. 

Samo je mljevenje vrlo zamršen postupak s velikim 


brojem sporednih i konačnih proizvoda. 
Žito 


Prvo mljevenje 

Sirova krupica (njem. Rohgries) čisti se od dijelova 
ljuske; čista krupica (gris) melje se u b., koje je prvo- 
razredne kakvoće. Iz sheme se vidi, da se može mljeti 
dalje (obično 6, 7 ili 8 puta); kod toga nastaju mnogi spo- 
redni proizvodi raznolike vrijednosti. No broj i kakvoća 
proizvoda postizavaju se nesamo brojem mljevenja nego i 
upotrebom sita različite finoće. Prema finoći b. se označuje 
brojevima: 0000, 000, 00, 0, 1, 2, 3, 4, 5, 6, 7, 714; prva tri 
od navedenih brojeva brašna nazivaju se i dvostruko 
sipkim (njem. doppelgriffig), prvih pet sipkim (njem. grif- 
fig); tako se piše na pr. 0000gg, Og, i t. d. O načinu mlje- 
venja ovise sastav i hranljivost b-a. Škrob je glavna sasto- 
jina b-a. U manjim količinama sadržava b. vode, rudnih 
tvari, bjelančevina i masti; ova se nalazi u većoj količini 
u klici žitnoga zrna. B-a imaju toliko manje dušičnih tvari 
(bjelančevina), celuloznih vlakanaca, masti i rudnih tvari, 
koliko su finija i imaju više škroba. Probavljivost b-a 
opada, ako ima premalo ljuske i ljepiva, ali i onda, ako 
tih sastojina ima u velikoj količini, kao na pr. kod mekinja. 


Prosječni sastav brašna izražen u postotcima: 


























Vori st Drva Sena 

raženo | pšenično Kuka: | sojino 
LI Sta savija ETE 15,3—16,0 | 15,3—15,6 13,0 11,5 
pepeo (rudne tvari) .. 0,4—1,7 | 0,4—2,8 1,1 6,0 
celulozna vlakna .... 0,06—1,0 | 0,1—2,6 1,4 6,0 
misto a a 0,6—2,3 0,9—3,9 3,1 2,0—11,0 
bjelančevine: 1225. „и: Hs Dons 9,6 45,0 
БЕТОБ riki bo a | 56, Ў 49,8—70, 
io QNM ACE a | 30—06 | 18-84 | 71,7 | 30 


Ovi su uzroci, da je b. loše КаКуобе, da se teško ребе 
(njem. Backfahigkeit) i da ima abnormalan miris i tek: 1. 
klijanje Zita i spremanje u vlažnim spremištima; 2. kad 
»zagori« kod prenaglog mljevenja; 3. u vlažnom spremištu 
često dolazi do stvaranja plijesni i različnih bakterija; 4. 
u b-u su i različne štetne životinjice, na pr. brašnar (Tene- 
brio molitor), osobito u starom brašnu. Pa i slučajnih se 

nečistoća nalazi u b-u. Od biljnih parasita, koji se drže 
zrna i zaostaju katkad u b-u, najopasnija je glavnica (Se- 
cale cornutum), jer je otrovna. Namjerno se b. patvori: 
1. dodavanjem rudnih tvari, da se poveća težina (na pr. 
težac); 2. dodavanjem b-a od mahunastih plodova, kuku- 
ruza i od jeftinijih žitarica; 3. dodavanjem alauna (stipsa, 
kocelj) i soli aluminija pa sulfata bakra i cinka, da se 
poboljša pečenje. 

Osim pšeničnog i raženog b. upotrebljavaju se i druge 
vrsti. 1. Kukuruzno je b. u našim krajevima vrlo rašireno 
osim za kruh za pravljenje žganaca (palente ili pure). 2. 
Za dobivanje dovoljnih količina kruha dodaju se pšeni- 
čnom i raženom b. na pr. b. od ječma, zobi, heljde, od sje- 
mena kiselice i različnoga korova te koštano b. 3. Ječmeno 
se b. upotrebljava naročito kao dodatak raženom. 4. Zo- 
- beno b. dobra je dječja hrana, a u skandinavskim zemlja- 
ma pravi se od njega kruh. 5. B. od soje služi u Aziji za 
pravljenje kruha; u Evropi se iz nje dobiva ulje, ali u no- 
vije vrijeme i b. Neugodan gorki okus b-a od soje potpuno 
se odstranjuje parenjem na vodenoj pari. U navedenoj 
tabeli razumijeva se pod b-om od soje ono, kojemu je 
oduzet najveći dio masti. 6. Rižino b. upotrebljava se pri 
proizvodnji čokolade, a osobito u kozmetici (puder). 7. B. od 
graha dodaje se često u količini od 5% lošem b-u za pobolj- 
šanje kakvoće (da se bolje peče). 8. Od b-a badema, pošto 
mu je oduzeta mast, priređuje se kruh za dijabetičare. J. R-ić. 

BRAŠNO MESO — Meso. 


BRAŠNJAČA — Gljive jestive i otrovne. 


BRAŠOV, grad u Rumunjskoj, oko 600 m nad morem na 
stjecištu mnogih cesta, koje vode preko Transilvanskih 
Alpa u Veliku Vlašku, i uz željezničku prugu, koja vodi 
preko sedla Predeala u Ploešti i Bukurešt; stoga je vrlo 
važan u prometu, putničarstvu, trgovini i veleobrtu. Tu se 
prerađuje drvo, nafta, pamuk, željezo i šećer. Osnovao ga 
je Red njemačkih vitezova u 13. st.; središte je Nijemaca 
(Sasa) u Burzenlandu; ima 59.232 stan. (1930), u podjedna- 
kom broju Rumunja, Nijemaca i Madžara. Prvi ga zovu 
Brasov, drugi Kronstadt, a treći Brassó. Glavni je grad 
istoimenog rumunjskog okružja, u kojemu živi 167.946 stan. 
(1930) na 2605 kme. N.Z. 

BRASOVAN, Dragiša, * Vršac 1887, arhitekt. Svršio 
sveučilište u Budimpešti. Živi u Beogradu. Projektirao ve- 
lik broj javnih građevina: državnu tiskaru u Beogradu, 
bansku palaču u Novome Sadu, državne izložbene paviljo- 
ne u Milanu i Barceloni, industrijsku komoru i eskontnu 
banku u Beogradu i mnogo privatnih zgrada. Z.S. M. 

BRATESCU-VOINESTI, Jon (Joan), ж Voineşti kod 
grada Tárgoviste u južnim Karpatima 1867, najbolji suvre- 
meni rumunjski pripovjedač (poput našeg Đalskog), pred- 
sjednik Rumunjske akademije nauka i generalni tajnik 
Rumunjskog zastupničkog doma. Počeo je pjesmama i no- 
velama u časopisu Convorbiri literare, sličnom našem Vi- 
jencu. U njegovim novelama, bilješkama, skicama i utisci- 
ma ima finog opažanja i iskrenog osjećanja. Hvale i oblik 
njegovih novela. Kao najuspjelije novele spominju se: Ne- 
amul Udrestilor, Niculaifa Minciuna, a naročito Calšto- 
tului fi sade bine cu drumul. Najradije crta slabe i izne- 
mogle tipove, blage i dobre ljude, a osobito uspijeva u 
prikazivanju sukoba stare patrijarkalne rumunjske gene- 
racije i nove, zapadnjački orijentirane. ç 

BRATIANU, rumunjska boljarska porodica, koje su 
članovi od odlučnog značenja za državni život Rumuniske 
od polovice 19. st. do najnovijeg vremena i glavni pokre- 
tači i vođe liberalne stranke. Braća Dimitrie, * Pitesti 
1818, + Bukurešt 21. VI. 1892, i Ion C. (stariji), * Pitesti 
2. VI. 1821, + Bukurešt 4. V. 1891, učili su u Parizu 1841 
do 1848, tu su se zagrijali za republikanske ideje i sudjelo- 
vali u liberalnim pokretima. Učesnici u rumunjskoj revolu- 
ciji 1848 sklonili su se iza njezina neuspjeha u Pariz i Lon- 
don, gdje su radili za svoju zemlju i imali veze naročito s 
revolucionarnim prvacima onoga doba, Mazzinijem, Baku- 
njinom, Ledru-Rollinom i dr. Kad su se vratili u domovinu 
1857, posvetili su se posve politici. D. postaje članom 
divana, 1867—68 ministrom nastave, zatim poslanikom u 

Carigradu. Ion je od 1859 nar. zastupnik, sudjeluje na uje- 
- dinjenju obih kneževina i kod izbora Силе, ali je zatim 
radio protiv njega za Karla Hohenzollerna (1866). G. 1867 
do 1868 je ministar unutarnjih poslova, 1876 ministar 
financija, a 1876—88 kao vođa liberalne stranke ministar 

predsjednik, tek ga je 1881 na kratko vrijeme zamijenio 
brat D., kad je s jednim dijelom stranke uzrokovao njezin 
rascjep i pad bratova kabineta. Nastojanjem Iona B. Ru- 
munjska je sudjelovala u ratu 1877—78 te postigla neza- 
visnost i postala kraljevinom (1881). U njegovo je doba 
Rumunjska pristala uz Trojni savez i izvršena je izmjena 
ustava (1884). Njegov sin Ion ml. (Ionel), Жж Florica 20. 
VIII. 1864, + Bukurešt 24. IX. 1927, nastavlja očevo djelo- 
vanje. Učio je tehniku u Parizu i sudjelovao kod izgradnje 
rumunjskih željeznica, 1895 
postao je zastupnik, 1897 mi- 
nistar javnih radnja, 1902 
vanjskih poslova, a 1907, u 
doba velike seljačke bune, 
ministar unutarnjih poslova. 
G. 1909 preuzima od Sturdze 
vodstvo liberalne stranke i 
predsjedništvo kabineta (do 
1911 i opet 1913—17). Odli- 
kovao se smislom za prakti- 
čnost, zalagao se za zadovolja- 
vanje seljačkog staleža i kao 
ministar unutarnjih ` poslova 
učinio mu znatne ustupke, a 
1913 sklonuo kralja na agrar- 
nu reformu, koju je proveo 
tek 1919. Vještom kombina- 
cijom demokratskih i parla- 
mentarnih načela s apsoluti- 
stičkim i oligarhijskim umio 
je suzdržavati prenagli prijelaz s istočnih ustanova na 
zapadne. Svojim gospodarskim pothvatima izazvao je 
oporbu konzervativaca Take Ionescua i Marghilomana. Na 
početku svjetskoga rata 1914 kao predsjednik vlade sklo- 
nuo je kralja, da Rumunjska poput Italije sačuva neutral- 
nost. Nakon kraljeve smrti potpisao je 5. VIII. 1916 u 
Bukureštu ugovor saliiranim državama i doveo Rumunjsku 
u rat na njihovoj strani. Vojnički slom Rumunjske i po- 
sebni mir u Bukureštu 7. V. 1917 bijahu težak udarac za 
njegov politički ugled. Pobjeda antante omogućila mu je, 
da u siječnju 1919 obrazuje prvu vladu Velike Rumunjske. 
Na mirovnoj konferenciji u Parizu nije mu uspjelo ostvariti 
zahtjeve Rumunjske na čitav Banat, pa nije htio potpisati 
mirovni ugovor niti prekinuti rumunjsko zaposjednuće 
Budimpešte. Odstupio je 27. IX. 1919, ali se vratio na 
vlast 19. I. 1922 i ostao do 31. III. 1926. Posljednju je 
vladu obrazovao potkraj lipnja 1927. Uporno je radio, da 
iza smrti kralja Ferdinanda dođe na prijestolje unuk mu 
Mihajlo uz isključenje oca mu, kasnijega kralja Karola. 
Brat mu Vintila, * 28. IX. 1867, + 22. XII. 1930, također 
inženjer, postao je glavni ravnatelj Rumunjske banke, 1916 
ministar rata, a od 1919 ministar financija u svim kabi- 
netima brata, koga je naslijedio kao predsjednik ec do 


1928. 

BRATIMLJENJE — Pobratimstvo. 

BRATIMSKE BLAGAJNE — Rudarsko osiguranje. 

BRATINA, Valo, * Idrija 6. II. 1887, glumac i režiser. 
U Ljubljani je polazio umjetno-obrtnu, usto i dramsku 
školu (1904—06), a zatim nastupao na raznim pozornicama. 
Od 1928 je član kazališta u Ljubljani. Njegova su domena 
različite uloge, u prvom redu seljačke. Uspješno se ista- 
knuo kao scenograf. Posebnu je brigu posvećivao domaćoj 
dramatici. B. K-t. 

BRATISLAVA (lat. Posonium, njem. Pressburg, madž. 
Poszony, hrv. Požun, slovački Bratislava), glavni grad re- 
publike Slovačke, leži 153 m nad morem, na 17% i 6' istočne 
duljine i na 48% & i 20“ sjeverne širine. Grad je smješten 
u ljupkoj kotlini na lijevoj obali Dunava. Kotlina je zašti- 
ćena sa sjevera Malim Karpatima, pokrivenim bjelogori- 
čnom šumom, a na jugozapadu brojnim vinogradima. Zbog 
blage klime grad pripada među najzdravije gradove Sre- 
dnje Evrope. Ima 123.844 stan. (1930), od kojih su većinom 
Slovaci, a uz njih ima Nijemaca, Madžara i Židova. 
Bratislava je kao glavni grad države sijelo predsjednika 
republike, vlade, centralnih ureda i brojnih naučnih i kul- 
turnih ustanova. U Bratislavi su sveučilište i tehnika, te 
stručne i srednje škole svakog stupnja. Tu je središte slo- 
vačke trgovine i veleobrta; zastupane su ove vrste: kemi- 
čki i magnezitovi proizvodi, mineralna ulja, tkalačka roba, 
ljepenka, gumena roba, četke, kabeli, drvarski i kožarski 
veleobrt, voće, vino, pivo i t. d. Veliko značenje za drža- 

(Foto J. Hofer, Bratislava) 
BRATISLAVA, Pogled na Dunav 


vu ima bratislavska luka, izgradena poslije svjetskog rata; 
luka auzima potpuno 85 ha, a u basene može unici 375 
lada. G. 1938 bilo je ukrcano 226.797 tona robe, iskrcano 
551.471 tona, prekrcano 778.268 tona, a tranzit je bio 
1,302.902 tone. B. je središte željezničkog prometa na gla- 
vnoj liniji Berlin—Beéc—Budimpesta—Beograd, a na aero- 
dromu u Vajnorima pristaju avioni njemačke Lufthanse. 

B. je odavna naseljena, po svoj prilici već od 2. st. 
pr. Kr. Tu su imali sijelo t. zv. dunavski Kelti, o čemu 
svjedoče novci, nađeni u okolini staroga grada. U 1. st. 
pos. Kr. imale su tu XIV. і XV. rimska legija malu tvrđavu. 
Poslije pada rimskog carstva proživjeli su trgovci i vele- 
obrtnici, koji su tu ostali poslije odlaska rimske posade, 
teške časove. Mijenjali su se kao gospodari grada Goti, 
Huni, Avari i Slaveni, a bolja vremena nastala su za grad 
tek za Velikomoravske države u doba Vratislava, kad je 
tu sagrađena velika tvrđava. Od toga vremena (907) potječe 
najstariji naziv grada. Slavenski knezovi bili su vatreni 
širitelji kršćanstva, a kao posljedica toga može se sma- 
trati, što je B. od 12. st. sve do danas sijelo prepošta. 
Poslije raspada Velikomoravske države došao je grad u 
ruke ugarskih kraljeva, koji su nastojali da zadrže to 
važno mjesto i tvrđavu pod svojom vlašću. Zatim su kroz 
Bratislavu prošle križarske čete. G. 1241 opustošili su 
predgrađa Bratislave Tatari. G. 1271 dobio je Bratislavu i 
okolicu Přemysl Otakar, koji je zauzeo i Devin, Stupavu, 
Modru, Trnavu. Posljednji kralj iz kuće Arpadovića, An- 
drija IIL, darovao je gradu 1291 veliku ispravu, kojom po- 
djeljuje građanima grada rijetke povlastice. G. 1436 dobio 
je grad od kralja Žigmunda ispravu s grbom, kojom je 
Žigmund obnovio sve prijašnje povlastice i prava grada. 

Za Matijaša Korvina osnovana je 1467 u Bratislavi visoka 
škola, nazvana Academia Istropolitana. Taj vladar izdao je 
za grad t. zv. zlatnu bulu, kojom je potvrdio dotadašnji 
izvanredni pravni položaj grada i darovao mu i pravo mača 





(Foto STK) 
BRATISLAVA, Perivoj pred palačom Avion 


BRATISLAVA 


(Foto STK) 
BRATISLAVA, Hviezdoslavovo námestie s hotelom Carlton 


(ius gladii) ili pravo pogubljenja. Poslije Matijaševe smrti 
sveučilište je prestalo sradom, a grad je izgubio mnogo od 
svoga značenja. Poslije bitke na Mohaču 1526 prešla je 
vlast na Habsburgovce, koji su držali Bratislavu glavnim 
gradom ugarskog kraljevstva sve do 1848. G. 1563 dao se 
kruniti u glavnoj bratislavskoj crkvi nadvojvoda Maksimi- 
lijan. To je bilo prvo krunjenje u Bratislavi. Od te godine 
pa sve do 1830, do krunjenja Ferdinandova, krunilo se u 
Bratislavi svega 11 kraljeva i 8 kraljica habsburške dina- 
stije. U 17. st. počela se tu razvijati slovačka književnost. 
Tu je djelovao svjetski poznati slovački učenjak Matej 
Bél (1684—1774) kao ravnatelj liceja. Za vladanja Marije 
Terezije okupilo se tu plemstvo, a u nutarnjem je gradu 
podignut čitav niz lijepih plemićkih palača. No tada su 
bile na žalost razorene stare gradske utvrde, od kojih su 
ostali kao uspomene na prošlost samo Michalski toranj i 
vrata. 

U 18. st. bio je upravitelj grada sasko-tješinski vojvoda 
Albert, koji je u bratislavskom dvorcu osnovao svoju 
svjetski glasovitu grafičku zbirku, koja se danas nalazi pod 
imenom Albertina u Beču. U gradu je zatim bio t. zv. ge- 
neralni seminar za čitav teritorij bivše Ugarske; tu je i 
Bernolák stvorio svoje prijedloge za osnivanje učenog 
društva. | 

G. 1800 unutarnji je grad bio opustošen od velikog po- 
Zara. G. 1805 sklopljen je u zrcalnoj dvorani Primacijalne 
palače (danas vijećnica) t. zv. poZunski mir s Napoleonom. 
G. 1809 pojavili su se opet pred gradom Francuzi pod 
vodstvom maršala Davousta, koji su bombardirali grad. 
G. 1811 potpalili su vojnici austrijske pukovnije, a tali- 
janske narodnosti, zgradu staroga grada, i ona je otada u 
ruševinama. U 19. st. susrećemo u Bratislavi čitav niz ista- 
knutih slovačkih narodnih preporoditelja, koji su tu 
učili odnosno djelovali. To su Jozef Ignác Bajza, Anton 
Bernolák, Štefan Leška, Michal Semian, Michal Inštitoris 


BRATISLAVA, Luka 

BRATISLAVA, Bivši medicinski fakultet 


Mošovský, Jur. Palkovič, Pavel Safárík, Ján Holly, Ludovit 
Štúr, Samuel Chalupka, zatim J. M. Hurban i J. M. Hodža. 


G. 1818 plovila je Dunavom prva parna lada, a od 1830 
uspostavlja se redovni parobrodarski promet. G. 1848 do- 
šlo je do nereda, i madžarska revolucionarna vojska zapo- 
sjela je grad. U prosincu iste godine ušla je u grad austrij- 
ska vojska, a 1849 velika ruska armada. 22. VII. 1866 
bila se pred Bratislavom u Lamači velika bitka između 
austro-ugarske i pruske vojske. Poslije svršetka svjetskog 
rata grad je pripojen čehoslovačkoj državi, a od 1939 je 
glavni grad republike Slovačke. 


Spomenici grada Bratislave. Prethistorijski i rimski spo- 
menici: Iskopine u gradskom muzeju i u Muzeju za po- 
znavanje domovine u zgradi Zemljoradničkog muzeja kod 
Dunava. 

Romanski spomenici: T. zv. mala prepoštova palača i 
romanski stupovi u stubištu vijećnice. 

Gotski spomenici: Katedrala (hram sv. Martina), crkva 
bivšeg samostana klarisa, franjevačka crkva, kapelica sv. 
Ivana Krstitelja, kapelica sv. Katarine, istočna t. zv. Korvi- 
nova vrata i unutrašnji dijelovi tvrđave. Vijećnica. 


Renesansni spomenici: Zgrada bivše Akademije Istropo- 
litanske, Dom društva vinogradara, t. zv. Husitski dom, 
dijelovi vijećnice, Segnerov dom i t. d. 


Barokni, rokoko i klasicistički spomenici: Crkva i samo- 
stan kapucina, crkva i samostan milosrdnika, crkva sv. Tro- 
jice (bivša crkva križara), crkva i samostan redovnica sv. 
Elizabete, crkva i samostan Notre Dame, crkva na Zucker- 
mandelu, kapelica sv. Ivana davaoca milostinje u kate- 
drali od J. R. Donnera, brojne plemićke palače, ruševine 
tvrđave i t. d. 


Kipovi i spomenici u gradu: Rolandova česma pred vi- 
jećnicom iz 1572, nadgrobni spomenik Mikulaša Pálffyja u 
katedrali od augsburškog kipara Menellera iz prve četvrti 
17. st, Sv. Juraj u predvorju Primacijalne palače iz polo- 
vine 17. st., stup s Bl. Dj. Marijom pred crkvom isusova- 
ca iz 1672, Sv. Trojica na Ribnom trgu iz 1713, stup s ki- 
pom Bl. Dj. Marije na Trgu 14. ožujka iz 1723, kip sv. Mar- 
tina od J. R. Donnera u katedrali iz 1734, kip Imricha 
Esterházyja, ostrogonskog nadbiskupa, iz 1734 u kapelici 
sv. Ivana davaoca milostinje u katedrali od J.R. Donnera, 
stup sv. Florijana na Póckovu trgu (pred Blumentalskom 
crkvom) iz 1732, stup sv. Josipa kraj samostana Notre 
Dame iz 1764, česma na Trgu Andreja Hlinke pred samo- 
stanom milosrdnika iz 1825, zdenac s lavom na Kadlecovu 
trgu, obnovljen 1749, kip Jána Nepomuka Hummela (ista- 
knutog kompozitora, rođenog u Bratislavi 1778) od Vikto- 
ra Tilgnera iz 1887, Ganimedov zdenac iz 1888 od Viktora 
Tilgnera kraj Slovačkog narodnog kazališta, spomenik dvo- 
jici slovačkih vojnika, smaknutih u svjetskom ratu, od ar- 
hitekta E. Belluša iz 1927 na općem groblju, spomenik 
Hviezdoslavov iz 1937 od Vojteha Ihriskog pred Slovačkim 
narodnim kazalištem i mnogi drugi. 

LIT.: K. Čulen, Cesta k našej Bratislave, 1934; O. Faust, Stará Bra- 
tislava a Juhoslovani (Zo starych zápisnic), 1930; Korabinszky, Pro- 
ducten Lexicon, Pressburg 1786; Kovijanić, Bratislava i Jugoslaveni 
(Slovačka), 1932; Ortvay, Geschichte der Stadt Pressburg, 1892—1910; 


Portisch, Geschichte der Stadt Pressburg, 1933; Dr. Pražák, Slovaci i 
Jugoslaveni (Slovačka), 1932. O. F-t. 

BRATONOZICI, pleme u Crnoj Gori, izmedu Pipera, 
Kuča, Rovaca i Vasojevića, a spominje se prvi put 1455. 
Dijeli se na Brskut i Donje Bratonožiće. Ima oko 400 kuća. 
Znamenit je manastir Duga. 

LIT.: Erdeljanović, Postanak plemena Bratonožića, Naselja 6. S. M. š. 

BRATOVŠTINE. Po crkvenom pravu spadaju b. među 
katolička vjerska društva. Po kan. 700 Kodeksa kanonskog 
prava razlikuju se tri vrsti crkvenih vjerskih društava; to 
su: treći redovi svjetovnjački, pobožna udruženja i bratov- 
štine. Razlika među njima dolazi od posebne svrhe, kojoj 
služe. Pobožna udruženja imaju svrhu da gaje i izvršuju 
posebnu kakvu pobožnost ili dobrotvornost (»opus pietatis 
aut charitatis). Ako takvo pobožno udruženje promiče i 
javno bogoslužje i propisno je osnovano i ustrojeno (orga- 
nizovano), naziva se posebnim imenom »bratovština«. 

B. su dakle posebna vrst katoličkih vjersko-dobrotvornih 
društava. Vjerskim značajem odlikuju se osobito t. zv. 
Zborovi Marijini (»Congregationes Marianae«), koje su 
sredinom 16. st. počeli osnivati isusovci najprije u Italiji, a 
onda i u drugim stranama svijeta, iako je i danas još 
sporno, da li oni spadaju među bratovštine ili u pobožna 
udruženja uopće. Kodeks kan. prava donosi zajedno pro- 
pise za bratovštine i za druga pobožna udruženja (kk. 707 
do 719). U kan. 711, $ 2, biskupima je stavljeno na brigu, 
da se u svakoj župi osnuju dvije bratovštine: Bratovština 
Presv. Oltarskoga Sakramenta i Bratovština Kršćanskoga 
nauka. To su zato dvije opće i obvezatne crkvene 
bratovštine. 

LIT.: Beringer-Steiner S. J., Kirchliche Vereinigungen von Gläubigen, 
Paderborn 1922; Beil, Das kirchliche Vereinsrecht, Paderborn 1932; R. 
Rogošić, Priručnik crkvenoga prava, Zagreb 1941; A. Crnica, Kanonsko 
pravo katoličke crkve, sv. IL, ul. 2, Šibenik 1941. Fe H. 

Povijest. Crkvene b-e dolaze u povijesti pod latinskim 
nazivima: confraternitas, fraternitas, sodalitas, scola, fra- 
tilia i sl, a Hrvati ih zovu: bratovština, bratština ili bra- 
šćina, bratimstvo, bratstvo, bratja, bratimi, skula ili škola, 
a u zagrebačkoj biskupiji i kalendaš (prema lat. Kalendae). 
Istim imenima nazivala su se i stručna ili staleška društva 
obrtnika (korporacije, — cehovi), jer su i obrtničke b-e 
usko vezane uz crkvu i uz crkveni život, ali se pod b-ma 
danas misle crkvena društva. 

Zametak kršćanskih pobožnih društava i njihov odnos 
prema staleškim udružbama nije moguće pratiti u ranijem 
srednjem vijeku. Stara rimska Collegia opificum, koja su 
u zapadnoj Evropi propala s carstvom, održala su se u 
Istočnom carstvu. U Italiji su se počela osnivati slična 
društva na vjerskoj osnovi u 6. st. pod imenom scolae. 
Bujan bratimski život, koji se u Dalmaciji može pratiti već 
od 11. st., mogao bi se protumačiti bizantskim uplivom t. j. 
održanjem niti bizantske tradicije u Dalmaciji i u pogledu 
udruživanja. 

U samoj crkvi možemo zametke nabožnog i dobrotvor- 
nog udruživanja vidjeti, kad prvoga kršćanskog mučenika 
sv. Stjepana pokapaju viri timorati. Misao bratstva u Kristu 
vodila je prve kršćane u organiziranju uzajamnoga potpo- 
maganja i promicanja kršćanskog bogoslužja za vrijeme 
progona. To se bratstvo očitovalo i u zajedničkim blago- 
vanjima, t. zv. agapama, koji su običaj sačuvale baš bra- 
tovštine do naših dana. 

Ova stara kršćanska bratstva predstavljaju bît kasnijih 
bratovština: brinu se za ukop i čašćenje grobova mučenika 
i drugih kršćana, pomažu milostinjom siromašne kršćane, 
brinu se za gradnju i uzdržavanje crkava i oltara i t. d. 
Kad je crkva ojačala, podupirale su ovakva bratstva i svje- 
tovne i crkvene vlasti posebnim povlasticama, u crkvi im 
dale mjesto odmah iza svećenstva i redovnika i nadzirale 
njih i njihov imutak kao dobro, namijenjeno javnom bogo- 
služju. 

Koliko je poznato, prvi statut za b-u uredio je biskup 
Hincmarus u Reimsu g. 859. Rimske bratovštine imaju već 
967 posebne barjake, pod kojima polaze na svečan doček 
cara Otona I. No potanje su nam bratovštine poznate 
počevši od 12. st. 

Novo je razdoblje nastalo za b-e u 13. st., kad je osni- 
vanjem novih redova (franjevačkog, dominikanskog) i dje- 
lovanjem bičevalačkog (flagelantskog) pokreta u Italiji na- 
stao preporod kršćanskog života. Otada se b-e diferenciraju 
sve više u pravcu njegovanja posebne grane kršćanske po- 
božnosti, pojedine s obavezom bičevanja. Kako istodobno 
nastaju samovoljnim osnivanjem novih bratovština različite 
pretjeranosti i presizanje u područje crkvenoga starješin- 

(Foto Božić, Korčula) 


BRATOVŠTINA SVIH SVETIH U KORČULI, Reljef na kući 
bratovštine s prikazom braće u bratimskom ruhu pri čašćenju križa 


stva, crkva je morala izdavati propise, da se unese red i 
stega u njihove redove. Tako je sinod u Arlesu 1234 odre- 
dio, da b-e moraju u svemu biti podvrgnute svojemu ordi- 
nariju (biskupu), koji odobrava njihov osnutak i vrši nad 
njima nadzor, a isto tako da moraju izraditi svoj statut 
(koji također odobrava biskup) i držati ga se. Flagelantske 
b-e održale su se pojedinačno — usprkos papinskim zabra- 
nama u 14. st. — i u kasnijim stoljećima. 


Povod osnivanju b-a nije bila uvijek pobožnost, nego naročito epi- 
demije, ratovi, požari, glad i različna društvena zla. Tako nastaju b-e 
pod imenom Bl. Djevice Marije, Duha Svetoga, sv. Antuna opata, sv. 
Lazara i sv. Roka s posebnim zadatkom: da njeguju bolesnike, ukapaju 
mrtve (osobito za vrijeme kuge), uzdržavaju skloništa za nemoćne i 
starce, gase požare, brinu se za siromahe i za nezakonitu djecu i t. d. 

Najviše se raširio broj onih bratovština, kojima je bio prvotni 
zadatak podizanje, zatim uzdržavanje pojedinih crkava i oltara te odr- 
žavanje bogoslužja u tim crkvama, odnosno na tim oltarima, jer u to 
doba sami vjernici uzdržavaju crkve, pa i župne, te b-e živo uče- 
stvuju u bogoslužju. 

Po svojoj biti b-e su izrazito lokalno-tradicionalne ustanove, pa kroz 
stoljeća čuvaju mjesne običaje. No ipak neke od njih dobivaju s vre- 
menom opći značaj, kad se njihova pobožnost, za koju su od crkve 
dobile posebne oproste, raširila po svim krajevima. Katkada takve b-e 
dobivaju naziv archiconfraternitas, pa im se pridružuju i druge b-e, 
da mogu biti dionice njihovih duhovnih dobara. Takva je bila B. Sv. 
Duha u Rimu, osnovana uz istoimeni gostinjac (hospital), što ga je bio 
utemeljio papa Inocencije III. (1198—1216). Ona se brinula za uzdrža- 
vanje gostinjca, a kako je bila povlaštena mnogim duhovnim dobrima, 
naročito od.pape Eugena IV. 1446, upisivali su se u nju mnogi ljudi 
iz čitave Evrope, pa i iz naših krajeva. Među ostalima nalazili su se 
u njezinu imeniku: 1480 udova Doroteja Frankopanka, 1493 Juraj 
Orlovčić Ripački, 1520 Ivan Karlović. Po ovom gostinjcu odnosno b-i 
i u ostalim su se krajevima ovakve ustanove nazivale imenom Sv. Duha, 
na pr. u Senju, Šibeniku, Trogiru, Baški i dr. — G. 1211 osnovao je 
sv. Dominik b-u »Magne confraternitas« u Toulousi, pa se jamačno od 
nje razvila B. sv. Krunice ili Ruzarija, koja se širila svagdje, gdje je 
bilo dominikanaca. Računa se, da ih je već u prvoj polovici 13. st. 
bilo oko 4000; još se više raširila, otkad ju je 1604 papa Klement VIII. 
obdario oprostima. — G. 1270 osnovana je zaslugom sv. Bonaventure 
B. sedam žalosti Bl. Dj. Marije, koje su braća nosila crni škapular. 

U 13. st. nastala je raširena B. presv. Trojstva, koje su članovi nosili 
bijeli škapular. Od nje se razvio — zaslugom Ivana de Matha i Feliksa 
de Valois — red trinitaraca. Tada je nastala i B. Gospe od Karmela, 
koju je osobito širio sv. Šimun Stock. Kako su i njeni članovi nosili 
Ékapular, ova se b. posebno nazivala B. Gospe od Skapulara, jer je od 
sličnih bila najraširenija. 

Među starije i raširenije b-e, nastale tokom srednjega vijeka, mogu 
se još ubrojiti: B. Tijela Gospodinova, B. dobre smrti, B. sv. Franje 
(koju šire franjevci), sv. Jakova, Ivana Krstitelja, sv. Marka (i redom 
drugih apostola), Gospe od Milosrđa, Gospe od Navještenja, sv. Miho- 
Vila, sv. Nikole, sv. Roka i Svih Svetih. 

Novo razdoblje u životu b. nastaje u 16. st. Luther je zabacio b-e 
kao nepotrebne, dok se u katoličkom svijetu ponovno razbuktao vjer- 
ski život i s njime se umnožile b-e nesamo brojčano, nego su nastale 
i neke nove vrste s novim ciljevima, kao i kongregacije Marijine (v.). 
Među prvima je B. presv. Sakramenta, kojoj je glavni cilj štovanje 
Presv. Euharistije. Prva je osnovana već u Rimu 1501, a kad je 1539 
papa ovakvu b-u u sv. Mariji sopra Minerva u Rimu podigao na nad- 
bratovštinu i podijelio joj veće oproste, postala je ona jedna od naj- 
raširenijih b-a po svoj Evropi sve do danas. — Druga je vrlo značajna 
b. za svoje vrijeme B. kršćanskog nauka. Udruživanje u svrhu 
poučavanja i zajedničkog recitiranja kršćanskoga nauka počelo je u 
Italiji već u četvrtom desetljeću 16. st. (djelatnost Castellina da 
Castello). Papa Pio V. odobrio je i preporučio 1571 osnivanje " B-e 
kršćanskog nauka po svem kršćanskom svijetu, pa su se odonda raši- 
rile isprva pojedinačnom pobudom, a poslije i službenim putem gotovo 
po svim katoličkim župama. Ovu je b-u papa Pavao V. 1607 podigao 
na nadbratovštinu i podijelio joj nove povlastice. 

Posebno obilježje imala je B. sv. križarske vojne (Fraternitas San- 
ctae Cruciatae), Који je 1517 osnovao papa Leon X. Imala је ujediniti 
sve evropske kršćanske vladare za borbu protiv Osmanlija. Trebala je 
uz trošak od 800.000 dukata podići na oružje 60.000 pješaka, 12.000 lakih 
ie 4.000 teških konjanika. 

Od kasnije osnovanih b-a velik je ugled stekla B-a Muke i smrti 
Kristove, koju su osnovali isusovci u Rimu 1648; cilj joj je bio pri- 
prava na dobru smrt, pa se katkada i zove B. dobre smrti poput sta- 
rijih b-a toga imena. Sirila se uglavnom po isusovačkim crkvama. 
U 18. st. osnovao je sv. Leonardo a Porto Mauritio B-u presv. Srca 
Isusova, koja je i danas dosta raširena. U 19. st. osnovane su B. Srca 
Marijina, B. Predragocjene Krvi, B. Gospe Lurdske i t. d. 

U tom je razdoblju crkva vodila sve jači nadzor nad bratovštinama 
i u duhovnom i u imovnom smislu, što je naročito bilo formulirano na 
tridentskom saboru, a zatim u kanonu crkvenoga prava. Svjetovne su 
vlasti htjele također vršiti nadzor nad bratovštinama, pa je zbog toga 
dolazilo i do mjesne napetosti između crkvenih i svjetovnih vlasti, 
osobito u mletačkoj republici, koja je bratovštine proglašavala svje- 
tovnim ustanovama (nazivajući ih svijesno scuole laiche) i branila 
crkvenim licima miješanje u stvari bratovština. Stoga su i statuti naših 
Primorskih općina sadržavali propis o nadzoru vlasti nad upravom i 
imovinom bratovština. 

Uza sav svoj golem broj b-e su tokom 18. st. počele nazadovati. 
Kad se ohladio duh osnivača, mnoge stare b-e održavaju tek formalno 
stare običaje. K tomu su nadošli teški udarci sa strane političkih vlasti 
u doba prosvijećenog apsolutizma i revolucija koncem 18. i početkom 
19. st. Mnoge su b-e propale ukidanjem isusovačkog reda; u austrijskim 
zemljama vrlo mnogo ih je ukinuto za Josipa IL, a u drugim krajevima 
Evrope u doba Napoleona. Tom je prilikom malo b-a ostalo na životu, 
ali su se mnoge zatim opet uspostavljale ili su se nove osnivale; no 
nikada više nisu b-e u Evropi postigle ni staroga broja ni utjecaja u 
društvenom ili crkvenom životu. Osim toga u nekim su državama libe- 
ralne vlasti i kasnije ograničavale osnivanje i javno djelovanje b-a. 
Njihovo staro društveno djelovanje preuzela je na sebe dobrim dijelom 
svjetovna ili crkvena vlast, pa je današnjim bratovštinama ponajviše 
zadatak samo promicanje neke pobožnosti više manje strogo unutar 
crkvenih zidova. 


Bratovštine kod Hrvata. Bratovštinski život katoličke 
Evrope našao je živog odjeka i u hrvatskim krajevima, 
naročito ondje, gdje su bile sređene crkvene prilike. Dok 
je najgore bilo u krajevima pod turskom vlašću, najbuj- 
nije su cvale b-e u primorskim krajevima, jamačno zbog 
blizine Italije, kolijevke pobožnog udruživanja. Prve vijesti 
o b-ma u dalmatinskoj Hrvatskoj idu čak u 12. st. U pismu 
pape Urbana III. splitskom biskupu od 11. studenoga 1186 
(kojim odobrava zaključke splitskog sabora) odobrava se 
i to, što je biskup zabranio neka »conventicula... que fra- 
ternitates appellantur«. Za Zadar postoji stara predaja, da 
je papa Aleksandar III., kojega su Zadrani 1177 dočekali 
»immensis laudibus et canticis in eorum sclavica lingua«, 
tom zgodom podijelio b-i crkve sv. Silvestra posebne opro- 
ste za njihovu pobožnost četrdesetsatnog klanjanja. 

Stvarnijih vijesti o dalmatinskim b-ma imamo iz 13. st. 
Tada postoje b-e valjda u svim dalmatinskim gradovima. 
Čini se, da su one većinom bičevalačke, i to, začudo, već 
prije flagelantskog pokreta Rainera Fasanija, pokrenutog u 
Perugiji 1258. Izričito se zovu naime u izvorima bičevaocima 
(verberanti, batuti): B. sv. Silvestra u Zadru 1214, 1297 i 
1380, zatim u crkvi Svih Svetih u Dubrovniku 1215, odno- 
sno 1225, u Kotoru 1298; iz 13. st. je jamačno i bičevalačka 
B. sv. Kristofora u Rabu, 1301 osnovana je bičevalačka 
B. Svih Svetih u Korčuli. Usprkos zabranama bičevalačke 
b-e postoje u Dalmaciji i dalje, barem po imenu, valjda 

zato, $to nisu pravile izgreda poput onih u Italiji. Tako, 
osim već spomenutih, postoji u Stonu takva b. u 14. i 15. 
st, u Krku se spominje B. sv. Marije i Ivana pod imenom 
»batudi« od 1348 do 1814, a u Dobrinju na Krku od 1450 
do 1617. Da su se naši flagelanti doista bičevali, znademo 
izravno iz izvora; tako na pr. statut rapske B-e sv. Kri- 
stofora od 1443 propisuje, da svaki brat mora svake ne- 
djelje u ranu zoru doći u crkvu sv. Kristofora, odakle svi 
polaze obučeni u tunike od crkve do crkve po gradu biču- 
jući se; bičuju se i kad sprovode brata do groba. Neke su 
Se b-e bičevalaca još zarana prekrstile. Tako se ona u 
Kotoru pretvorila u B-u dobre smrti, a ona u Zadru u B-u 
milosrđa, Jedna i druga brinule su se otada za pokapanje 
mrtvih, posebno za vrijeme kužnih bolesti. 


Iz 13. st. imamo vijesti o još nekoliko b-a po Dalmaciji: 
B. sv. Jakova u Zadru, uz crkvu istoimenoga gostinjca, spo- 
minje se već 1203; B. Gospe od Milosrđa u Šibeniku, osno- 
vana 25. IV. 1208; B. Sv. Duha u Šibeniku, osnovana 
možda 1220; B. sv. Mihajla u Gružu 1290; B. Gospe od 
Ružarija postojala je jamačno već u 13. st. u Zadru i u 
Dubrovniku uz ondješnje dominikanske samostane, ma da 
imamo o njima sigurnih vijesti istom iz 15. st.; stara pre- 
daja hoće, da je u 13. st. osnovana i B. sv. Duha u Baški 
na Krku, ma da imamo o njoj sigurnu vijest istom iz 1425; 
B. sv. Franje u Krku ima statut sastavljen 1300. 


Iz 14. i 15. st. poznamo već veći broj bratovština i po 
točnijim podatcima, a nekima poznamo i statute (matri- 
kule) s popisom članova. Tada se već javljaju i prve b-e 
iz sjeverne Hrvatske. Te su se sredovječne b. osobito u 
primorskim krajevima podržavale i kroz kasnija stoljeća, 
katkada sve do naših dana; spominjemo starije i raširenije. 

B. Tijela Gospodinova postoji u Šibeniku od 1356, a sta- 
tut ima iz 1447, dok je poznata u mnogim primorskim mje- 
stima iz kasnijih stoljeća, a kod Sv. Marka u Zagrebu 
osnovana je 1615; B. dobre smrti, kojoj je glavna briga 
sretna smrt članova u duhovnom i tjelesnom smislu, jest 
korčulanska B. Svih Svetih, osnovana 1301, kao i zagre- 
bačka osnovana u stolnoj crkvi 1380; a i kotorski bičevaoci 
pretvorili su se u B-u dobre smrti; priprava na smrt često 
je glavni cilj mnogim b-ma, koje su se i drukčije zvale, 
na pr. B. sv. Barbare u Brdovcu, koja je bila osnovana 
1675 i imala članove u 60 župa; kasnije se mnogo raširila, 
naročito nastojanjem isusovaca. B-e sv. Duha su sve stare, 
pa za one u Šibeniku i Baški znamo, da im osnutak pada 
u 13. st., u Zadru je utemeljena 1304, u Krku je postojala 
1548, u Trogiru 1365, u Splitu 1369, u Hvaru postoji u 
16. st. i t. d. Za B-u sv. Filipa i Jakova znademo, da je 
postojala u Dobrinju na Krku već prije 1396, a u Splitu 
prije 1423. B. sv. Franje postoji u Krku već prije 1300, u 
Stonu 1427, a jamačno i drugdje uz franjevačke samostane. 
B. sv. Ivana postojala je u Vrbniku 1323, u Krku 1348, u 
Trogiru prije 1365, u Dobrinju 1398, u Šibeniku ima statute 
iz 1444, a u Dubrovniku je osnovana 1490. B. sv. Jakova 
postoji u Zadru već 1203, u Dobrinju 1380, a u Šibeniku je 
osnovana 1406 kao b-a hodočasnika sv. Jakovu u Santiagu 
de Compostela. B. Gospe ili Bl. Djevice Marije pod ra- 
zličnim nazivima postojala je u mnogim mjestima od sta- 
rine tako se u Krku spominje 1305, u Baški postoji od 
1425, u Šibeniku ima pravilnik od 1452, u Bagu se spominje 
1460 i t. d. B. Gospe od krunice ili Ružarija, koja je po- 
stojala u Zadru i Dubrovniku jamačno već u 13. st., znatno 
se kasnije raširila, tako da je u 17. i 18. st. ima gotovo u 
svakoj župi; u Grobniku je postojala u 16. st. a darivao 
ju je i sigetski junak Nikola Zrinski. B. Gospe od Kar- 
mela raširila se kod nas, čini se, kasnije, u 17. i 18. st. 
(Hvar, Zadar, Dubrovnik, Krk i dr.). B. Gospe od Milo- 
srda osnovana je u Šibeniku 1208, u Zagrebu u preben- 
darskom zboru u 14. st. a 1493 u Zadru i t. d. B. sv. 
Marka osnovana je u Zadru 1321, a u Šibeniku postojala je 
već 1370. B. sv. Mihovila postojala je u Zadru 1316, u 
Splitu 1412, u Baški 1423, a u 15. st. postoji već u Gružu 
i Šipanu. B. sv. Nikole postoji gotovo u svim primorskim 
mjestima još tokom srednjega vijeka (u Splitu je osnovana 
1349, u Kotoru postoji 1352, u Splitu 1370, u Stonu je osno- 
vana 1389), ali one su većinom društva mornara. B. sv. Petra 
postoji u Vrbniku već 1347, a u Splitu 1359. B. sv. Roka 
ima potvrde istom iz 16. st., i to na pr. iz Zadra, Korčule, 
Dubrovnika, Boljuna i Krka. B. sv. Stjepana potvrđena je 
na pr. iz Bribira 1487, dok su mnoge druge mlađe. B. Svih 
Svetih ide među najstarije b-e, ona u Korčuli osnovana je 
1301, u Šibeniku ima statut iz 1428, a u Blatu na Korčuli 

postojala je također u 14. st. B. sv. Trojstva spominje se 
u Dobrinju 1480, a u Dubrovniku je osnovana 1491. — Osim 
navedenih često idu u veliku starinu b-e, koje nose ime 
župnog ili biskupijskog zaštitnika; tako u Splitu B. sv. Duje 
postoji već 1359, u Krku B. sv. Kvirina 1348, a u Dubro- 
vniku B. sv. Vlaha u 14. st. 


I od novovjekih crkvenih b-a neke su se naročito mnogo 
proširile u našim krajevima. Među ove ide B. presv. $а- 
kramenta, koja postoji na pr. u Zadru od 1505, u Dubro- 
vniku od 1550, u Hvaru je postojala već 1579, u Senju je 
osnovana 1589 i t. d. B-e kršćanskog nauka počele su se kod 
nas promicati nastojanjem ordinarija koncem 16. st., mnoge 
su se osnovale tokom 17. st., a u 18. st. su vrlo brojne (u 
zagrebačkoj biskupiji i pod imenom Anđela čuvara); među 
prvima spominju se takve b-e u Rabu i Krku 1603, u Za- 
dru 1625, a splitski sinod 1688 konstatira, da je biskup 
(Stjepan Cosmi) u cijeloj biskupiji organizirao b-e kršć. 
nauka; kaločka biskupija izdaje 1767 poseban molitvenik 
za obratinstva od nauka krstjanskoga<. B-e muke i smrti 
Isusove (zvane i b. od Križa ili b. dobre smrti) osnivali 
su isusovci uz svoje crkve, i puk im je prilazio na hiljade; 
u Zagrebu i na Rijeci osnovana je 1653, u Varaždinu 1662, 
u Dubrovniku prije 1670, u Osijeku 1703, u Požegi 1704, 
a u Petrovaradinu 1713. 

Broj je b-a po selima i gradovima bio prevelik, naro- 
čito u primorju, ako i ne računamo obrtničke b-e. Najveći 
ih je broj bio u 17. i 18. st. I manja mjesta imala su ih po 
nekoliko; župa Dobrinj na Krku imala ih je na pr. do 
30 tokom 17. st. Među njima ih ima posve beznačajnih, 
neke su tek obiteljske. Gradić Krk ima ih 8 već 1348. Iz 
broja može se razabirati i njihovo značenje u cjelokupnom 
narodnom životu, pa su se one nametale i crkvenim obla- 
stima. Hrvati su osnivali svoje b-e i u stranom svijetu, 
kamo su dolazili. Tako je u Rimu postojala uz hrvatski 
gostinjac B. sv. Jeronima, u kojoj su bili članovi najvi- 
đenije hrvatske ličnosti, što su dolazile u Rim; u Mlecima 

je bila B. sv. Jurja i sv. Trifuna (»schuola di Schiavoni«), 
koja se brinula za održavanje glagoljskog bogoslužja u nji- 
hovoj crkvi sve od 15. do 19. st. 

U prošlosti naših b-a često se na njima odrazila borba 
između crkve i države. Mletačke su oblasti na svojem po- 
dručju već u 15. st. provele prvu reviziju bratovštinskih 
statuta uskladivši ih s mletačkim zakonima i tražeći vjer- 
nost »prisvitloj gospodi«; u 16. st. pa sve do 18. slijedile su 
sve češće naredbe o nadzoru nad bratovštinama, u kojima 
se crkvenim vlastima branilo miješanje u bratimske po- 
slove, odnosno njihovo nadziranje; isto tako se već od 16. st. 
zabranjivalo voditi knjige na hrvatskom jeziku, da može 
nadzorna vlast imati dobar uvid u poslovanje. Na taj se 
način zarana uvuklo u pučke redove po primorskim kra- 
jevima laicističko naziranje mletačkih vlasti u crkvenim 
poslovima. Kad je na ovom području u doba Napoleonovo 
zavladala francuska uprava, počela se ovdje provoditi 
odluka kraljevine Italije od 26. V. 1807, odnosno odluka 
Ilirskih pokrajina iz 1811, kojom su bile ukinute sve b-e, 
osim po jedne u svakoj župi, a njihova dobra predana su 
državnoj blagajni; pošteđene su bile jedino B. presv. Sa- 
kramenta i B. duša u čistilištu. lako se te naredbe nisu 
temeljito provele zbog otpora pučanstva i svećenstva, ipak 
je tom zgodom doista ukinut dobar dio b-a. Njihova su 
imanja prodana na dražbi, pa su stvorene zaklade u korist 
škola, crkve i siromaha. Zakladama su upravljale pojedine 
pokrajinske vlasti, ali je radi loše uprave ili devalorizacije 
od svega danas malo preostalo. Knjige ukinutih b-a ostale 
su manjim dijelom u župnim arhivima ili privatnim ru- 
kama, a najviše ih je sačuvano u državnom arhivu u Zadru. 

Slična je sudbina zadesila i b-e u sjevernoj Hrvatskoj. 
Tu su mnoge stradale ukinućem isusovačkog reda (1773), 
jer su mnoge vodili isusovci, dok su druge ukidane za 





Josipa II. u korist školske zaklade. Kad je poslije napo- 
leonskih ratova nastalo smirivanje, mnoge su se b-e iznova 
uspostavile, ali starog broja ni sjaja nisu nikad postigle. 
U nekim krajevima bratimi ipak još čuvaju prastare obi- 
čaje. Najnovije osnovane b-e vezane su manje na predaju, 
a više njeguju duhovni život. 

Danas su po hrvatskim župama proširene ponajviše 
ove b.: Presv. Sakramenta, Kršćanskog nauka, Presv. Srca 
Isusova, Sv. Ružarija (krunice), Gospe od Karmela, Gospe 
od zdravlja, Gospe Lurdske, imena Isusova, Sv. Ćirila i 
Metoda i t. d. 

Unutrašnji život i djelovanje. B-e su tipične ustanove 
svjetovnjačkoga života s crkvom. Nastajale su u doba žive 
vjerske svijesti, kad je puk sudjelovao u crkvenim obre- 
dima, u izboru župnika, u upravi crkve i u teretu oko 
uzdržavanja crkava, a posebno u brizi za siromahe i bole- 
snike u svojoj župi, pa su jače b-e često predstavnice i cijele 
zajednice župljana (Universitas Cristifidelium), tako da 
one često upravljaju dobrima župne, pa i stolne crkve. 
One su u najstarije vrijeme nastajale i djelovale spontano, 
kasnije je crkva propisivala njihovo odobrenje i nadzor, 
koji se ozbiljnije provodio tek poslije tridentskoga koncila. 
Odobrenja je davao redovno biskup, a rijetko kada sam 
papa, i to obično za nadbratovštine. Pri osnivanju crkva 
je još u srednjem vijeku tražila na uvid pisani statut (ma- 
trikulu), ali po našim selima bilo je mnogo b-a bez pisa- 
noga statuta. U našim su krajevima statuti u starije doba 
bili pisani latinski, kasnije hrvatski, a po primorskim mje- 
stima i talijanski. Iz srednjega vijeka nije sačuvan velik 
broj statuta, a neki su od njih u posljednje vrijeme objelo- 
danjeni. Spominjemo na pr. statut b-e sv. Mihovila u Gružu 
iz 1290, sv. Franje u Krku iz 1300, sv. Marije od Rožata 
u Rijeci Dubrovačkoj iz 1321, sv. Marka u Zadru iz 1321, 
dobre smrti u Zagrebu iz 1380, sv. Nikole u Stonu iz 1390, 
sv. Kristofora u Rabu iz 1443, Svih Svetih u Šibeniku i Sv. 
Duha u Trogiru iz 1428, sv. Marka u Šibeniku iz 1448 i t. d. 
Najstariji hrvatskim jezikom pisani statut je onaj BI. 
Dj. Marije iz Baške pisan glagoljicom 1425 (izdan od I. 
Milčetića u Starinama [25] kao statut b-e Sv. Duha); statut 
b-e sv. Marije u Zlarinu je iz 1456. Iz 16. do 18. st. saču- 
valo se već mnogo rukopisnih knjiga bratovština na hrvat- 
skom jeziku, u kojima su katkada i njihovi statuti. Te su 
knjige registri bratimskih listina ili računa. Mnoge su takve 
knjige iz Istre i Dalmacije pisane glagoljicom. Starije su od 
njih na pr. knjiga B-e sv. Bartola iz Roca (1523—1627), 
knjiga B-e sv. Marije u Belgradu (Vinodol, 1550—1732), 
B-e sv. Ivana u Boljuncu (1578—1610), B-e sv. Roka u 
Boljunu (1595—1663) i t. d. Neke su kasnije b-e i tiskom 
izdavale svoja pravila, eventualno u posebnim molitveni- 
cima: tako je za riječku B-u Muke i smrti Isusove izdao 
isusovac Nikola Hermon 1693 molitvenik Brašno duhovno 
s bratimskim pravilima; za B-u sv. Izidora kod Sv. Duha 
u Zagrebu tiskana je 1672 Pobožnost i bratovčina k sv. 
Isidoru; isusovac Juraj Mulih izdao je 1740 Zakon bratin- 
stva i zavjetek čudnoga žitka dveh pobožneh hižneh tova- 
rušev S. Isidora i Marice; kaločka biskupija izdala je 1767 
za b-e kršćanskoga nauka Nauk krstjanski... s naredbami 
Bratinstva od nauka krstjanskoga. 


Statuti su često nalik jedni na druge, osim u onim to- 
čkama, koje propisuju posebne zadatke pojedine b-e. Opća 
su mjesta u njima: isticanje sveca ili pobožnosti, kojoj 
posebno b. služi, bratimske obaveze na dan zaštitnika i na 
druge blagdane, posebne dužnosti bratima prema namjeni 
društva, propisi za slučaj smrti bratima (uvijek ga moraju 
sva braća sprovesti s molitvama, pobožnostima i misama), 
obaveza davanja ručka članovima i siromasima barem jedan 
put na godinu; osobito su pažljivi propisi o upravljanju 
bratimskim pokretnim i nepokretnim dobrima. Na čelu je 
b-e predsjednik, koji se obično zove prokurator ili gastald, 
župan ili podžup, u novije doba ravnatelj, koji odgovara 
članovima i polaže im račune na godišnjim skupštinama; 
on je dužan polagati račune i crkvenim oblastima, a i svje- 
tovnim, ako to zatraže. Inače je njegov položaj katkada 
tako častan, da je u gradu prvi iza biskupa i kneza (kao 
na pr. župan B-e Sv. Duha u Trogiru). Neke su b-e ure- 
đene na taj način, da jezgru društva sačinjava određen 
broj bratima, pa su drugi, ako se upišu, članovi bez utje- 
caja na društvenu upravu, no većina b-a ima ipak jedno- 
lično članstvo. Bilo je i takvih b-a, u kojima su članovi bili 
samo svećenici, a laici su se mogli upisati samo kao gosti; 
u gradovima bilo je b-a, u kojima su — namjerice ili 

slučajno — članovi bili samo plemići (na pr. u Rabu sv. 
Antuna Opata) ili samo pučani, ili pripadnici srodnih zani- 
manja, no u većini su slučajeva po gradovima bili članovi 
istih b-a svi staleži i zanimanja, tako da su one bile 
— kao i crkva — jedino mjesto, na kojemu su se nalazili 
na okupu svi staleži i izmirivale društvene oprečnosti. Bilo 
je b-a, koje su imale u svojim pravilima i propise o rješa- 
vanju sporova među bratimima, pa i o miroljubivom djelo- 
vanju među staležima (kao B. presv. Sakramenta u Zadru). 
Prihodi b-a sastojali su se od bratimskih prinosa, naročito 
kod upisa, od darova i oporučnih zapisa pobožnih ljudi, od 
najma nekretnina i od kamata gotovine; kako se imetak 
b-a kroz stoljeća čuvao, to su neke bile sabrale lijep pri- 
hod. Rashod b-a išao je u prvom redu za gradnju i uzdr- 
žavanje vlastite crkve ili oltara, za izvršavanje zaklada- 
teljskih obaveza, koje su se obično sastojale u dijeljenju 
milodara, u nekom broju misa na godinu ili sl.; stoga su 
obično veće b-e imale svoga kapelana, koji im je obavljao 
sve takve bratimske crkvene dužnosti. K tomu su pridola- 
Zili drugi izdatci prema namjeni društva ili prema potre- 
bama, osobito za njihov društveni i karitativni rad. Tako 
jedne izdržavaju ili potpomažu gradske hospitale ili ubo- 
žnice, na pr. zadarska sv. Jakova, dubrovačka sv. Petra, 
krčka sv. Marije i Ivana, trogirska sv. Duha i t. d.; u 
Dubrovniku je B. sv. Lazara podigla hospital za gubave i 
okužene; zadarska B. sv. Antuna ima dužnost gasiti požar, 
neke imaju poseban zadatak, da vode brigu za dušu i ukop 
osuđenih na smrt, kao na pr. B-e dobre smrti u Zadru i 
Dubrovniku; pomaganje umirućima i ukapanje mrtvaca 
najopćenitiji je zadatak b-a; jedne su se posebno posve- 
ćivale ukapanju mrtvaca za vrijeme zaraza, kao na pr. 
Gospe od Milosrđa u Zadru, dobre smrti u Kotoru i dr.; 
posebno su se brinule za nezakonitu i zapuštenu djecu, 
na pr. b. t. zv. Antonina u Dubrovniku, sv. Margarete u 
Senju; neke potpomažu udaju siromašnih djevojaka, na pr. 
B. sv. Roka u Dubrovniku i sv. Marije u Krku; dije- 
ljenje milostinje dužnost je veoma općena, kako to pro- 
pisuje na pr. već zagrebačka od 1380; neke su morale 
otkupiti bratima iz turskoga ropstva. Uopće, b-e cijelim 
svojim opstankom djeluju u društvu odgojno: paze na 
moralan život svojih članova već kod upisa, uzajamno 
pomažu svoje članove, katkada su propisivale mjere protiv 
lihvara, protiv krađe, za poštivanje roditelja i vlasti, za 
mirenje sporova; svojim glavnicama neke su bile postale 
pučkim štedionicama, pa su znale pomoći svoj grad u ja- 
vnim potrebama; na Krku je 1579 apostolski vizitator 
odredio, da b-e plaćaju učitelja gramatike, a u 18. st. mle- 
tačke su vlasti prisilile b-e na uzdržavanje učitelja filozo- 
fije i moralke na liceju u Krku. Blagotvorno su djelovale 
već i time, što je s njima u javnom životu dolazio do izra- 
žaja pučki sloj građanstva, koji drugačije nije mogao doći 
do riječi. Politički b-e nisu djelovale, ali su imale upliva na 
gradsku upravu, u nekim su gradovima b-e sačinjavale 
pučki zbor; u sukobima između plemića i građana po dal- 
matinskim gradovima njihova je pučka strana. Nakon ta- 
kvog sukoba u Trogiru 1357 plemići su postigli ukidanje 
svih b-a osim B. Sv. Duha, jer su njihovi župani vršili 
djelomično i sudačku vlast. 


Naravno, da su b-e veoma mnogo pridonosile za podr- 
žavanje pobožnosti u našim crkvama, te se ne može ni 
zamisliti crkvena svečanost bez sudjelovanja b-a. One su 
se uvijek natjecale, koja će bolje uveličati crkvene ophode, 
ukrasiti crkve i t. d. U tom su se smislu one katkada i 
izrodile u puka društva za crkvene parade, sprovode i sl. 
Isto tako izrodio se i prastari običaj bratimskog blagovanja 
u pijanke, koje su iscrpljivale cijeli prihod. Bratimi su se 
voljeli ukapati u svojim crkvama ili pred svojim oltarima, 
gdje su se održavale i obavezne molitve bratima za po- 
kojnu braću. Pravo na bratimski sprovod i molitve sticao 
je i onaj član, koga su rođaci na samrti u b-u upisali. 
Često su u pojedinim bratovštinama bile stalne obitelji, 
- jer su sinovi nasljedivali oce u članstvu. 


Starijim bratovštinama bile su propisane i posebne tu- 
nike, koje su svi članovi morali nositi pri javnim nastu- 
pima b-e. Bile su to mantije s pojasom i s kukuljicom, 
obično bijele boje, ali i drukčije, prema vrsti b-e i simbo- 
lici boje. Kukuljice su se za pokornih procesija stavljale 
na glavu. Te su mantije u mnogim mjestima zvali kapama, 
pa su se i bratimi zvali kaparima. Ovaj naziv i nošnja 
mantija još je i danas u običaju u nekim hrvatskim kra- 
jevima, osobito u primorju i na otocima. Neke su b-e već 

(Foto M. Pliverić, Zagreb) 
BRATIMI NA HVARU U PROCESIJI NA VELIKI PETAK 


od srednjega vijeka nosile škapular kao svoj poseban znak, 
a od 1920 dopušteno im je mjesto škapulara nositi me- 
daljice. 

B-e su kao pučke ustanove posebno zaslužne za pučko 
duhovno pjesništvo. One su u Italiji stale istiskivati latin- 
sku duhovnu pjesmu i nadomještati je pučkom talijan- 
skom. Za to ima najviše zasluga pokret flagelanata, koji 
je stvorio t. zv. poeziju »lauda«, duhovnih pjesama, koje 
su doskora braća recitirala u dijalogu, dok se nije iz njih 
razvila i prava crkvena drama. Kako su se i na našoj strani 
Jadrana raširile već u 13. st. flagelantske bratovštine, slo- 
bodno je zaključivati, da su se braća i kod nas sastajala u 
crkvama na recitiranje ili pjevanje svojih bratimskih moli- 
tava i pjesama, pa čak da su i naši bratimi imali zasluga 
za priređivanje crkvenih prikazanja, koja su kod nas lijepo 
cvala u 15. i 16. st. Na to nas upućuje i narav samih bra- 
tovština kao i sačuvani tragovi bratimske poezije. Mi ne- 
mamo doduše sačuvanih zbirka pjesama (laudarija) kao u 
Italiji, za koje bismo mogli sa sigurnošću tvrditi, da su 
pripadale bratovštinama srednjega vijeka, ali za neke 
mlađe pjesmarice možemo doista reći, da su pripadale 
b-ma. Najstarija takva pjesmarica pripadala je B-i Svih 
Svetih u Korčuli, a potječe valjda iz 15. st. (V. Vuletić 
Vukasović, Čakavske starinske pjesme na čast svetijem i 
sveticam božjim, Zadar 1880). Budući da naši kasniji ruko- 
pisi primorskih pjesmarica sadržavaju i po koje prikazanje, 
znači, da su ih b-e jamačno i prikazivale ili recitirale. 
Presadište takve poezije iz Italije u Dalmaciju bio je ja- 
mačno Zadar. Ondje je bičevalačka B. sv. Silvestra u svo- 
jem inventaru iskazala već u prvoj polovini 15. st. dvije 
pjesmarice i jednu Judinu masku. 

Primorske su b-e donekle i danas sačuvale običaje, koji 
upućuju na prastaro dijaloško recitiranje i prikazivanje. 
To su na pr. običaji Velikoga tjedna, kada naročito i 
danas po primorju oživi bratovštinski život. Tako na Veliki 
petak b-e otoka Hvara, Korčule i Trogira pjevaju uz druge 
starinske pjesme i Plač Gospin, koji je veoma nalik na 
dijalošku Мики Gospodina našega iz starijih rukopisa. 
U Baški na Krku bratimi su sv. Duha sve do naših dana 
svake nedjelje recitirali koralno t. zv. »kaparske molitve« 
s prastarim tekstom (objelodanjen u molitveniku Bašćanin 
u svojoj župnoj crkvi, Senj 1888). Dio tih molitava pjevaju 
i u drugim mjestima Krka kao bratimsku pogrebnu pjesmu 
(t. zv. »pojubica«, por. B. Sokol u Sv. Ceciliji, 1917). Naj- 
starija je hrvatska bratimska pogrebna pjesma Bratja, brata 
sprovodimo iz konca 14. st. (J. Vajs u Starinama, 31), a 
pjeva se još i danas u nekim mjestima po Dalmaciji. 

LIT.: Th. Kolde, Die kirchlichen Bruderschaften und das religióse 
Leben im modernen Katholizismus, Erlangen 1895; G. M. Monti, Le 
confraternite medievali dell'alta e media Italia, Mleci 1927;. G. Gel- 
cich, Le confraternite laiche in Dalmazia, Quarto programma dell'l. К. 


Scuola nautica di Ragusa, Dubrovnik 1885; C. F. Bianchi, Zara chri- 
stiana, sv. L, Zadar 1877, sv. IL, Zadar 1879; K. Vojnović, Bratov- 

Stine i obrtne korporacije u republici dubrovačkoj XIII. do konca 
XVIII. vijeka, Monumenta historico-juridica VIL, Zagreb 1899; J. Barlé, 
Povjest župa i crkava zegrebackih, Zagreb 1896; Isti, Povijest turo- 
poljskih župa, Zagreb 1911; Isti, Nekoji odličniji članovi b-e sv. Bar- 
bate u Brdovcu, Vjesnik zem. arkiva XIV. (1912); Monumenta Vaticana 
historiam regni Hungariae illustrantia, ser. L, sv. V.: Liber confrater- 
nitatis s. Spiritus de Urbe 1446—1523, Budimpešta 1889; N. Z. Bjelo- 
vučić, Pravilnik bratovštine sv. Stjepana u Janjini, Starine XXX.; N. 
Đivanović, Flagelanti u našem primorju, Glasnik skopskog naučnog dru- 
štva VII.—VIII. (1930); I. Strohal, Bratstva (bratovštine) u starom Tro- 
giru, Rad 201; K. Stošić, Crkvica i b. sv. Duha u Šibeniku, Vjesnik za 
arheologiju i historiju dalmatinsku 50; Isti, Sv. Križ u Šibeniku Docu, 
Šibenik 1933; G. Praga, Testi volgari spalatini del Trecento, Atti e 
memorie della societa dalmata di storia patria, sv. II. (1927); U. In- 
chiostri, Corporazioni laiche e religiose a Sebenico, Archivio storico 
per la Dalmazia, sv. 4 (1927); G. Praga, La mariegola della confraternita 
di san Marco in Zara (1321), La rivista dalmatica VIIL; A. Cronia, 
Libar skule Bl. Dj. Marije od Milosrda u Sukošanu kraj Zadra (1727), 
Prilozi za književnost... (Beograd) XII.; G. Praga, La mariegola della 
confraternita di sant' Eufemia di Arbe, Archivio storico per la Dalma- 
zia, sv. 14 (1932); Vl. Mažuranić, Prinosi za hrv. pravno-povjestni 
rječnik, Zagreb 1908—1922; J. Frančišković, Zaboravljene senjske bra- 
tovštine, Bogosl. smotra XX.; B. Poparić, Hrvati u Veneciji, Hrv. 
smotra V. (1937); M. Vanino, B. Muke Kristove kod Hrvata, Kato- 
lički svijet, VII. (1938); A. Tamborini, La compagnia e le scuole della 
dottrina christiana, Milan 1939; I. Tkalčić, Slob. kralj. glavni grad Za- 
greb, Zagreb 1889; F. Fancev, Hrv. crkvena prikazanja, Narodna sta- 
rina, knj. XI.; R. Strohal, Hrv. glagolska knjiga, Zagreb 1915; M. Po- 
lonijo, O starim bratovštinama na Krku, Bogosl. smotra XXIII. (1935); 
I. Črnčić, Nekoliko južnih Sloviena zapisanih.... u bratovštinu sv. 
Duha u Rimu, Starine XV., Zagreb 1883; J. Jelenić, Kultura i bosanski 
franjevci, II. sv., Sarajevo 1915; J. Barlč, Bratovština sv. Duha u Rimu 
i Hrvati, Katol. list, 1902. Osim toga ima gradiva razasuta po mnogim 
lokalnim monografijama i crkvenim listovima, osobito u Katol. listu i 
službenim listovima pojedinih biskupija. Popis današnjih b-a nalazi se 
u K. Draganovića, Opći šematizam katoličke crkve u Jugoslaviji, Sara- 
jevo 1939. MS, VO T L4. Be. 


BRATSTVO. Riječ b. nije svagda istoga značenja i 
opsega. Obično znači određenu društvenu jedinicu, orga- 
nizam, sastavljen od manjega ili većega broja obitelji 
(inokosnih ili zadružnih), koje sve veže skupna svijest o 
jednakom podrijetlu od para praroditelja. U tom običnom 
značenju b. je društvovna tvorba, kojoj je mjesto u dru- 
štvovnoj hijerarhiji između obitelji i plemena. Zajedničko 
podrijetlo ima za posljedicu svijest o krvnom srodstvu 
svih bratstvenika, pa po tome i zabranu sklapanja braka 
među njima, i onda, ako je to krvno srodstvo već i vrlo 
razrijeđeno. Premda je pojedino b. u svojim početcima 
vezano uz jedno određeno mjesto, s vremenom ne mora 
više biti lokalno okupljeno, nego može i rastepeno živjeti, 
pa ipak tim redovno ne prestaje bratstvena zajednica i 
njezine posljedice. Isto tako ne prestaje ona ni onda, 
kada pojedinci ili čitavi dijelovi b. prijeđu na drugu vjeru. 
Zajednički predak daje u mnogo slučajeva i skupno ime 
b-ima, koliko se ona osim ovakva patronimičkog prezivanja 
ne nazivaju po određenom kraju obitavanja ili drugom 
čemu. Dalja je posljedica jednakoga podrijetla katkada i 
držanje osobitih tradicija u običajima. Bratstvena soli- 
darnost često je veoma visoko razvita nesamo u među- 
sobnom pomaganju, zaštiti, počasti i gostoprimstvu, nego 
upravo do obveze krvne osvete. Vrlo je česta pojava, da 
b-a nemaju nekoga naročitog vrhovnog starješine. Kraj 
svega rečenoga često se susreće miješanje pojmova i ozna- 
čivanje sad roda (v.) sad plemena kao b., što nije samo 
posljedica nepoznavanja činjenica i pojmova, nego i sam 
narod ne označuje te društvene jedinice svagda i svagdje 
istovjetno. U Hrvata kao da je češći izraz za to pleme (v.). 


B. ima vidnu ulogu osobito u nomadsko-stočarskih i 
njima blizih naroda (u prvom redu u srednjoj Aziji kod 
ondješnjih Turko-Mongola), pa i u nekih evropskih, starih 
i današnjih. 

Od tih je sve do u naše dane održano b. osobito u 
Crnoj Gori, Hercegovini, Boki Kotorskoj i donekle ostaloj 
Dalmaciji. U C. Gori i obližnjim zemljama ima sve gore 
zabilježene značajke: ime pretežno po nekom pretku 
(Martinovići na Cetinju, Lukačevići u Podgorici, Petrovići 
na Njegušima, Čengići u Gackom i sl.), sve do novijih 
vremena stroga obveza krvne osvete za sve pripadnike, 
slavljenje iste krsne slave, međusobno čašćenje i gosto- 
primstvo. U istom području ima i dosta primjera održa- 
vanja svijesti bratstvene zajednice i u slučaju razlika u 
vjeri (na pr. Lukačevići pravoslavni i muslimani, Medini 
u Boki Kotorskoj katolici i pravoslavni). 

U Hrvata se b. može dobro historijski potvrditi, premda 
se u mnogo slučajeva spominje pod imenom pleme. Tako 

se još iz doba narodne dinastije spominju Mogorovići i 
Kačići, dalje Gusići, Nemčići, Pribići, Tumpići, Sladojevići 
i dr. (poslije i svoje vrste b. u Turopolju, koje se 1560 
statutom obnavlja i izričito se oglašuje kao »fratres adop- 
tivos et condivisionales, ac si ab uno alveo seu stipite 
progeniti essent et procreati«). U novija vremena postoje 
u Hrvata još donekle tradicije bratstva po Dalmaciji, ali 
tu redovno pod imenom pleme, što veoma često označuje 
čitav skup krvno srodnih obitelji, s istim prezimenom 
dakako, istim datumom slave »plemenitoga« sveca zaštit- 
nika, u pravilu zabranom sklapanja međusobnih brakova, 
koji skup još u mnogo slučajeva čini lokalnu cjelinu od 
jednoga ili više manjih naselja, zaselaka (na pr. Petkovići, 
Baradići). 

LIT.: R. Thurnwald, Die menschliche Gesellschaft in ihren ethnosozio- 
logischen Grundlagen, III., Berlin 1933; O. Schrader, Reallexikon der indo- 
germanischen Altertumskunde, Berlin 1920—28; V. Mažuranić, Prinosi za 
hrvatski pravno-povjestni rječnik, Zagreb 1908—19; V. Bogišić, Zbornik 
sadašnjih pravnih običaja južnih Slovena, Zagreb 1874. M. Gi. 

BRATSTVO PASTIRSKO naziva se na Velebitu, Velikoj 
Kapeli i Dinari skup vlasnika stoke na planinskoj ispaši, 
koji po prastarim običajima stupaju u zajednicu ekonom- 
ske i socijalne naravi za vrijeme te ispaše (>> bačija). О. Е. 


BRATTOV SUSTAV znači metodu individualne kon- 
trole potrošnje alkoholnih pića, kako ju je zamislio i uveo 
u Švedskoj liječnik Ivan Bratt. U tom sustavu stavlje- 
na je prodaja i potrošnja alkoholnih pića pod kontrolu 
države. Državna alkoholna centrala (osnovana 1917) daje 
pojedinim društvima, kojih ima oko 34, pravo prodaje al- 
koholnih pića. Pojedinci mogu kupovati u prodavaonica- 
ma tih društava samo na osnovi pojedinačnih knjižica, 
koje daju pravo na najviše 4 litre, 50% rakije mjesečno. 
Mnogi smiju kupiti samo 1 do 2 litre mjesečno ili tromje- 
sečno. Osobama ispod 21 godine ili pijancima ne izdavaju 
se nabavne knjižice. Sada je u prometu oko 1 milijun 
knjižica na 6 milijuna stanovnika Švedske. Vino, koje se 
u Švedskoj troši samo u imućnijim slojevima, može vla- 
snik knjižice nabavljati neograničeno. Proizvodnja i po- 
trošnja piva nije ograničena ovim sustavom, ali je ograni- 
беп postotak alkohola u pivu do 3.2%, a 40% proizvedenog 
piva mora imati 1.8% alkohola. G. 1933 je iznosila pro- 
sječna potrošnja među vlasnicima knjižica oko 2 i pol 
litre. Samo 2% žena služi se pravom potrošnje. Ovi pro- 
pisi vrijede samo za privatnu potrošnju rakije, koja obu- 
hvaća 1 čitave potrošnje. Za potrošnju u javnim lokali- 
ma vrijede posebni propisi, koje izdaje alkoholna centrala. 
Prije 12 sati ne mogu se uopće dobiti u javnim lokalima 
alkoholna pića. Gostioničari mogu nabaviti količinu raz- 
mjernu veličini svoga poduzeća i stoje pod strogom kon- 
trolom koncesionara centrale. Koristi ovog sustava su 
mnogobrojne: u opadanju konzuma alkoholnih pića (1913 
iznosila je potrošnja 39 mil. litara, 1927 i dalje oko 27), u 
mogućnosti sprečava- 
nja težih posljedica 
individualnog і soci- 
jalnog alkoholizma, te 
u isključenju privatne 
koristi pojedinaca pro- 
dajom alkoholnih pi- 
ća. Švedska država 
dobiva od te alkohol- 
ne centrale oko 1 mi- 
lijardu kuna godišnje 
i troši ih u opće pro- 
duktivne svrhe. V.V. 

BRATUTTI, Vinko, 
T oko 1680, Dubrov- 
Canin, sin pučanina 
Bartola i majke Ane 
rod. Barsiza. Boravio 


zom Istoku, gdje je 
stekao temeljito zna- 
nje turskoga i arap- 
skog jezika. Bio je u 
Beču tumač turskoga 
jezika kod cara Ferdinanda IIL, a iza toga do svoje smrti 
u istom svojstvu u Madridu na dvoru kralja Filipa IV., 
koji ga je usto upotrijebio u diplomatskoj službi i trajno 

mu iskazivao veliko i zasluZeno povjerenje. Ošenio se u 
Madridu španjolskom plemkinjom Franciscom Hortez de 
Sarate. Appendini biljeZi, da je njegovo potomstvo Zivjelo 
u Španjolskoj još na početku 19. st. 

B. je preveo iz turskog na talijanski jezik glasovito po- 
vijesno djelo Sa'd ed-Din (Hodža Efendi) Tag iil-tevarach, 
kojega je prvi dio tiskan u Beču 1649 pod natpisom: Chro- 
nica dell'origine e progressi della casa Ottomana. Compo- 
sta da Saidino Turco. Parte prima. Nella quale si contiene 
la vita, li costumi, e le guerre de’ primi cinque Ré Otto- 
mani, cio ë d'Osmano d'Orhano, d'Amurate di Baiasete 
(oltre la vita, e le guerre d'Isa Celebi, d'Emir Suleimano 
e di Musa Celebi) e di Muhamete. Tradotta da Vincenzo 
Bratutti Raguseo, Interprete della Sacra Cesarea Maestà 
di Ferdinando Terzo (Vienna, Matt. Rictio, 1649). Ovaj je 
dio izašao troškom cara austrijskog, kome je bio posve- 
ćen, a koji ga je tom prilikom odlikovao dragocjenim zlat- 
nim lancem, koji je kasnije darovao prvostolnoj crkvi 
dubrovačkoj. Drugi dio toga djela izašao je 1652 u Ma- 
dridu s posvetom kralju Filipu IV. U predgovoru najavio 
je prevodilac i zaključni treći dio, ali ga zbog poteškoća 
dobave izvornog teksta nije mogao dovršiti, kako je to 
poznije spomenuo. 

B. je preveo na španjolski jezik, po jednom turskom pri- 
jevodu, i Bidpajevo političko-moralno ogledalo. Ovaj je 
njegov prijevod, tiskan u dva dijela u Madridu 1654 i 
1658, izašao pod natpisom: Espejo politico, y moral, para 
principes, y ministros, y todo genero de personas. Tradu- 
cido de la lengua turca en la castellana. Por Vicente Bra- 
tuti Raguseo, interprete de la lengua turca, de Felipe quarto 
el grande rey de las Espanas. Kako je u predgovoru ozna- 
čeno, da turski prijevod potječe od jednog turskog uče- 
njaka iz doba Sulejmana Velikog, iz perzijskog i arapskog, 
to se drži, da je prevodilac bio Abdalvási Alisi (+ 1543). 
Prijevod Bratuttijev ukrašen je njegovom slikom, koju je 
po naravi risao i u bakar rezao (1652) bečki umjetnik Elias 
Wideman (E. Wideman ad Vivum delin: et sculpsit). 

U već poodmaklim godinama života tiskan je usto i nje- 
gov prijevod povijesti novog Misira Ta' rich — i Misr — i 
gedid turskog pisca Salih Gelila na španjolski jezik: Anales 
de Egipto en que se trata de la casas mas principales que 
han sucedido desde el principio del mundo hasta de sien 


anos a esta parte. Traducidos por V. Bratutti Raguseo. 
Madrid 1678. 


LIT.: Appendini, Notizie istorico-critiche sulle Antichità, Storia e 
Letteratura de'Ragusei, Dubrovnik 1803; Babinger, Die Geschichtschreiber 
der Osmanen, Leipzig 1927; Der Islam, XII., Berlin 1922. . B-r. 

BRATULIĆ, Šimun, pavlin i zagrebački biskup 1603 do 
1611. Mlad je stupio u pavlinski red. Visoke je škole 
svršio u Rimu i stekao veliku izobrazbu. С. 1591 postao je 
generalni nadstojnik svega pavlinskog reda. Bio je borbene 
naravi, te je opasan sabljom i moleći krunicu vodio rat 
protiv Turaka. Jednom je kod Kaniže svojom odvažnošću 
spasio od turske pogibli austrijskog nadvojvodu Maksimi- 
Шапа. Preporukom ovoga postao je najprije srijemski, a 
zatim zagrebački biskup. Glavna mu je briga kao biskupu 
bila izobrazba klera. Zato je 1606 doveo u Zagreb isusovce, 
a dijecezansko sjemenište proširio i obdario zemljištem. 
Poradi svoje borbene ćudi stajao je u teškom sukobu 
s Kaptolom. 

LIT.: D. Farlati, Illyricum sacrum, V. J. B-c. 

BRAUCHITSCH, Walter von, * Berlin 4. X. 1881, gene- 
ralfeldmaršal. Rodio se u staroj časničkoj obitelji. Još prije 
prvoga svjetskog rata ulazi u njemački veliki glavni stožer. 
Nakon sloma 1918 prelazi u službu novoosnovanog Reichs- 
Wehra; on surađuje u organizaciji te male vojske i u pri- 
E za stvaranje slobodne velike vojske. Kada je 

ührer 1933 preuzeo vodstvo države u svoje ruke, imeno- 
van je B. kao generalmajor zapovjednikom 1. divizije i 
L obrambenog okruga i preuzeo osiguranje istočne Pruske 
protiv Poljaka. Poslije uvođenja opće vojne dužnosti izgra- 
dio je kao zapovijedajući general I. armijskoga zbora obra- 
nu njemačke granice. Taj se zbor isticao osobitom voj- 
ničkom izobrazbom i odgojem. Kratko je vrijeme bio za- 
povjednik 4. skupine vojska, i tada su mu podređene sve 
motorizirane snage. Kao general-pukovnik imenovan je po- 
slije bar. Fritscha vrhovnim zapovjednikom vojske 4. П. 
1938. Malo kasnije priključena je Istočna Marka (Austrija) 
njemačkom Reichu, a u jesen iste godine priključeni su i 
detski krajevi. U ožujku 1939 zaposjednute su Češka i 
loravska. U isto vrijeme proveo je B., po nalogu i upu- 
ima Fiihrera, novo ustrojstvo vojske te podigao njemačku 

vojsku na stepen najbolje i najjače vojske s osobitim udar- 
nim duhom. Poslije pobjede u Francuskoj imenovan je 
generalfeldmaršalom u svečanoj sjednici Reichstaga. Od 1. 
rujna 1939 vodi operacije prema velikim smjernicama, koje 
prima od Fiihrera kao vrhovnoga zapovjednika. On vodi 
njemačku vojsku do pobjede u Poljskoj, Norveškoj, Fran- 
cuskoj, Africi, na Balkanu i na istočnom ratištu. Njemačka 
vojska nastupa pod njegovim zapovjedništvom s novim 
uspješnim načinom rato- 
vanja, novom taktikom 
zaokruživanja i ukotlji- 
vanja te upotrebom tan- 
kovnih divizija uz sudje- 
lovanje ^ zrakoplovstva, 
koje odlučuje u kona- 
čnim rezultatima. To 
skladno sudjelovanje svih 
vrsta oružja, osobito tan- 
kova i zrakoplova, s re- 
dovitim četama, topni- 
štvom i pješaštvom, ta- 
kođer je zasluga B-eva, 
koji je pomagan vrsnim 
suradnicima odgojio nje- 
mačku vojsku, sve više i 
niže časnike i svoj glavni 
stožer, u tom duhu i tak- 
tici. U prosincu 1941 po- 
vukao se zbog bolesti, i 
otada je Fiihrer uzeo u 
ruke aktivno vrhovno 
zapovjedništvo. Sl. P-ć. 
BRAUER, Ludolf, ж 
Hohenhausen 1.VII. 1865, 
liječnik. G. 1901 sveuč. prof. u Heidelbergu, 1904 u Mar- 
burgu, a od 1910 u Hamburgu. ZasluZan zbog svojih radova 
o liječenju plućne tuberkuloze s pomoću umjetnog pneumo- 
thoraxa. : 


BRAUM, Franjo, * Inđija 10. XII. 1872, Т Zagreb 3. XI. 
1935, financijski stručnjak. Poslije svršene srednje škole u 
Zemunu stupio je u službu kod drž. poreznog ureda u Rumi, 
kasnije služio u Vukovaru, Gospiću, Ogulinu i Rijeci. Na 
Rijeci otkriva veliko pronevjerenje javnoga novca, što 
saopćuje članu regnikolarne deputacije Franji Vrbaniću, 
a vlada ga zato otpušta iz službe. Na to Braum postaje 
upraviteljem gradskog poreznog ureda u Zemunu, ali zbog 
političkih razloga gubi (1908) mjesto ovdje kao i u gradskoj 
službi grada Zagreba, koju je ubrzo dobio. Nakon kraćega 
službovanja kod Prve hrvatske štedionice B. je vraćen u 
državnu službu (1910), a 1914 dodijeljen kao stručnjak 
regnikolarnoj deputaciji za obnovu hrvatsko-ugarske na- 
godbe. G. 1917 napušta državnu službu, jer mu je uskraćen 
uvid u zajedničke račune, te postaje glavar financijalnoga 
odsjeka grada Zagreba. G. 1918 preuzima upravu finan- 
cijskih poslova za Hrvatsku, Slavoniju i Istru kao povje- 
renik Narodnog vijeća kod mirovne konferencije u Parizu, 
kasnije i kod reparacionih komisija u Beču i Budimpešti. 

Napisao je niz radnja o financijskim pitanjima, koje su 
objavljene u Mjesečniku. Naročitu su pozornost pobudili 
njegovi prilozi uz hrvatsko-ugarsku nagodbu. U posebnim 
je knjigama izdao Priručnik za državne izravne poreze 
(Zemun 1904) i Novi državni izravni porezi (Zagreb 1912). 
I kasnije se B. javlja manjim studijama na polju javnih 
financija. Osobitu je pažnju pobudio njegov referat pri- 
godom protestnog zbora zagrebačkih privrednika (13. I. 
1928), koji je objavljen u izvanrednom broju Privrednog 
arhiva u siječnju 1928. Neko je vrijeme bio izdavač i ure- 
dnik financijsko-privredne revije Privredni arhiv. Z.H. 

BRAUN, 1. Aleksandar, * Regensburg 10. V. 1805, 
T Berlin 29. III. 1877, botaničar. Učio je u Heidelbergu, 
Miinchenu i Parizu. Bio je profesor od 1833 u raznim mje- 
stima, a od 1851 u Berlinu, gdje je uredio botanički vrt na 
osnovi posebnog sistema, koji je značio velik napredak su- 
vremene sistematike. Bio je morfolog i sistematičar, koji je 
radio na raznim područjima, napose algama i papratnja- 
čama, o kojima je izdao više djela. 

LIT.: Mettenius, A. Brauns Leben, Berlin 1882. Ja 

2. Gustav, * Jurjev (estonski Tartu, njem. Dorpat) 30. V. 
1881, njemački geograf. Svráio je nauke na sveučilištima u 
Konigsbergu i Góttingenu. Postao je profesor geografije 

1912 u Baselu, a 1918 u Greifswaldu, gdje je osnovao Zavod 
za upoznavanje Finske. VaZnija su mu djela: Grundzüge 
der Physiogeographie (1915—17), 2 sv. u zajednici s Ameri- 
kancem Davisom, Deutschland (1916), Die nordischen Staa- 
ten (1924), Nordeuropa (1926). AG 
3. Jerzy, * Dabrowa kod Tarnova 1. IX. 1901, poljski 
književnik, filozof. Studirao filozofiju na krakovskom sve- 
učilištu. Osim nekoliko svezaka stihova i drama izdao stu- 
dije iz područja filozofije, naročito o Hoene-Wronskom. 
Izdavao časopis »Zet«. J. B-ć. 
4. Karl, * Hadamar (Nassau) 20. III. 1822, + Freiburg 
in B. 14. VII. 1893, njemački pisac i političar. Borio se za 
ujedinjenje Njemačke pod vodstvom Prusije. Poslije 1866 
surađivao je s Bismarckom, ali se odijelio od njega 1880. 
Glavni su mu spisi: Bilder aus der deutschen Kleinstaaterei 
i Von Friedrich d. Gr. bis zum Fiirsten Bismarck. 8 
5. Karl Ferdinand, * Fulda 1850, + kao ratni internirac 
u New Yorku 1918, njemački fizičar, Za goleme zasluge u 
radiotelegrafiji dobio je u zajednici s Marconijem Nobe- 
lovu nagradu za fiziku za 1909. Elektrometar, što ga je 
opisao 1891, mnogo se upotrebljava i služi kod većih nape- 
tosti, na pr. 1 kilovolt i više. > Braunova cijev; načelo Le 
Chateliera i Brauna, > Le Chatelier, SEM. 
Braunova cijev, katodna cijev osobitog duguljastog 
oblika, pomoću koje, djelovanjem magnetskog polja izmje- 
nične struje na uski mlaz katodnih zraka, istražujemo oblik 
krivulje te struje (Braun, 1897). Ona je najstariji oblik 





katodnog oscilografa. Na kraju suženog dijela cijevi (v. sl.) 
je ravna katoda, a nasuprot njoj leži zaslon s uskim otvo- 
rom, tako da u prošireni dio cijevi ulazi uzak svežanj 
katodnih zraka. Anoda je ili postrance (A) ili kao anoda 
služi sam zaslon, ako je od kovine. Napetost između anode 
i katode iznosi desetak kilovolta. D na kraju širokog dijela 
je zastor od tinjca, namazan na strani prema katodi fluo- 
rescentnom tvarju, koja fluorescira u točki, gdje je poga- 
daju katodne zrake. Ako kroz uzvojnicu U pošaljemo iz- 
mjeničnu struju, koju ispitujemo, razvuče se fluorescentna 
točka u pravac okomit na ravninu, položenu kroz pravac 
zraka i pravac magnetnog polja. Ako se taj pravac pro- 
matra u ogledalu (Z), koje se vrti oko osi paralelne s njim, 
on se razvuče u krivulju izmjenične struje (— oscilograf 
katodni). M.K. 

6. Lilly, ж Halberstadt 2. VII. 1865, + Zehlendorf 9. VIII. 
1916, njemačka socijalistička spisateljica, kći generala 
Kretschmanna. Prvi joj je muž bio filozof G. Gizycky, a 
po njegovoj smrti (1895) udala se za socijalističkoga poli- 
tičara Heinricha Brauna (1896). Izdala je pisma svojega 
oca u knjizi Kriegsbriefe 1870/71 (1903). Svoj je život 
opisala u knjizi Memoiren einer Sozialistin (2 sveska, 1909 
do 1911). U vrijeme svjetskog rata napustila je svoje paci- 
fističko stajalište pridruživši se njemačkim rodoljubima. 
Njezin sin Otto Braun (* 27. VII. 1897) pošao je kao 
dobrovoljac u rat te je pao 29. IV. 1918 u Francuskoj. Nje- 
govi su listovi i dnevnici objelodanjeni u knjizi Aus nach- 
gelassenen Schriften eines Friihvollendeten (1919), U. 

7. Mathias, von Braun, * Otz (Tirol) 25. II. 1684, + Prag 
15. П. 1738, austrijski kipar. Od 1710 živi u Pragu, gdje 
ga visoko plemstvo obasipa narudžbama. Rezao je skulpture 
iz kore drveta za Sporckov dvorac Kukus i njegovu oko- 
licu ili ih klesao iz kamena; dvije su još danas na Karlovu 
mostu u Pragu (Sv. Luitgarda i Sv. Ivo). Druga su mu djela 
u Pragu: portal Thunove palače, kiparski ukras palače 
Clam-Gallas i malteškog priorata, vrtni portal palače 
Vrtby, kipovi i ispovjedaonice u crkvi sv. Klementa i 
kipovi pred ulazom u Schonbornovu palaču. Ima njegovih 
radova i u Biirgsteinu, Duxu, Litomyšlu (crkva pijarista) 

i Toplicama (stup presv. Trojstva 1719). Osim toga se 
istakao kao dobar kipar portretist nadgrobnim spomenikom 
kancelara Schlicka (u katedrali sv. Vida u Pragu, 1723). 

8. Otto, * Königsberg 28. L 1872, njemački socijalno- 
demokratski političar. Kao samouk uzdigao se od slagara 
do urednika novina i poljoprivrednog i pravnog stručnjaka. 
Poslije svjetskog rata bio je u pruskom saboru ministar 
poljoprivrede i ministarski predsjednik, Glavno mu je djelo 
Deutscher Einheitsstaat oder Fóderativsystem (1927) W 

9. Truda, hrvatska slikarica iz Zagreba. Slikarstvo je 
učila u Miinchenu (1928—1933), a inače je bila na studiju 
u Firenci i u Rimu. Izlagala je dva puta u Zagrebu (prvi 
put 1933), a više puta s uspjehom u Njemačkoj. 

U župnoj crkvi u Šestinama izradila je šest fresaka iz 
Kristova života te iz života sv. Martina. Na oltaru se na- 
lazi njezino Srce Isusovo (ulje). Mnogo je radila u kartu- 
ziji Pleterje, naročito na restauraciji mnogih starih slika. 
U Pregradi je s uspjehom restaurirala veliku sliku Mari- 
jino Uzašašće, koja je prije bila u zagrebačkoj katedrali. 

Ima zdravu realističku maniru s izrazito odnjegovanim 
smislom za formu i solidan crtež. Naročito se bavi portre- 
tima i folklorom. Freske u Sestinama i zagrebačkoj crkvi 
sv. Obitelji dokazuju odlično svladavanje fresko tehnike i 
vrlo dobru kompoziciju. Bavi se i bakropisom i modelira- 
njem u glini. Mnogo se njenih slika nalazi u Njemačkoj i 
Holandiji. Živi i aktivno djeluje u Zagrebu. D. Z. 

BRAUN-BLANQUET, Josias, * Chur 3. VIII. 1884, bo- 
taničar. Počeo se baviti kao bankovni činovnik u slo- 
bodno vrijeme botanikom. G. 1904 radi s Rübelom па mo- 
nografiji Bernine. Kasnije se upoznaje s Briquetom, Beauer- 
dom i Buserom, koji su znatno utjecali na njegov razvitak. 
G. 1911 počinje učiti botaniku na sveučilištu u Ziirichu, a 
zatim u Montpellieru, gdje postaje učenikom Flauhalta i 
Pavillarda. Po ženi je dodao svome prezimenu Blanquet. 

G. 1916 polazi Br.-Bl. za konzervatora na Geobotanički 
zavod Riibel u Ziirichu i ostaje na tom položaju do 1926. 
Doskora postaje i privatni docent na tehničkoj visokoj 
školi, drži predavanja o biljnoj sociologiji te ističe njezino 
značenje za šumarstvo i gospodarstvo. U to vrijeme obja- 
vljuje veći broj važnih rasprava i priređuje istraživanja u 
Alpama, Francuskoj, sjevernoj Africi i dr. G. 1927 seli se u 
Montpellier i osniva 1930 s drugovima pod vrlo teškim 
prilikama Internacionalnu stanicu za geobotaničko istraži- 
vanje Alpa i Mediterana u Montpellieru. Ona je proizvela 
golemi utjecaj na geobotanička istraživanja ne samo Evrope, 
nego i Afrike, Azije i Amerike. Stanica izdaje posebne ras- 
prave i izvještaje, a započela je epohalno djelo pod na- 
slovom Prodromus biljnih zadruga, 

Br.-Bl. upoznao je velik dio Evrope i sjevernu Afriku. 
On slovi kao najbolji poznavalac zapadnog Sredozemlja, 
Alpa i Pireneja. Poznata su osim toga njegova istraživanja 
Alžira i Maroka, Španjolske, 
Italije, Nizozemske i zapadne 
Njemačke, a objavio je ras- 
prave i o Karpatima. On je 
prvorazredni florist, koji je- 
dnako pozna srednjoevropsku 
kao i sredozemnu floru, te je 
opisao veći broj novih vrsta i 
izdao nekoliko važnih flori- 
stičkih djela. Njegova ras- 
prava o razvitku flore u sre- 
dišnjem francuskom masivu 
daleko je prešla granice toga 
područja i obuhvatila razvitak 
flore u golemim područjima 
Eurazije. Ipak je Вг.-ВІ. u 
prvom redu biljni sociolog. 
Danas se uz Schroetera, Rü- 
bela, Pavillarda, Du Rietza, 
Sukačeva, Aljehina i druge 
istaknute graditelje suvremene 
biljne sociologije ističe u prvom redu ime Br.-Bl. Njegove 
su zasluge za biljnu sociologiju neobično velike i znače, 
kako se to već sada jasno vidi, posebnu epohu u njezinu 
razvitku. Već je u svojoj disertaciji o Sevenama (Cćvennes) 
1915 označio smjer, kojim je kasnije krenuo. Polazeći 
od vezanosti vrsta na zadruge osniva osnovnu jedinicu 
biljne sociologije na svojstvenim vrstama (— asocijacija u 
botanici). G. 1921 iznosi temelje florističkog sustava biljnih 

zadruga, koji je prvi put dosljedno proveden u njegovoj 
raspravi o vegetaciji švicarskoga narodnog parka i u ras- 
pravi njegova učenika Walo Kocha o vegetaciji doline 
Lintha. Tako je nastao posve novi sustav biljnih zadruga, 
koji izrazuje u sebi ne samo izgled i životne prilike zadruge 
nego i njezine florno-genetske odnose. Taj je sustav doživio 
goleme uspjehe, ali je naišao i na oštre kritike. Među kriti- 
čarima Вг.-ВІ. ističu se napose Du Rietz i Gams, ali su i 
oni morali priznati, od kolikog je golemog značenja flori- 
ristički sistem biljnih zadruga. Na internacionalnom bota- 
ničkom kongresu u Amsterdamu g. 1937 prihvaćena je 
konačno definicija asocijacije i viših biljnosocioloških jedi- 
nica prema Br.-Bl. 

Br.-Bl. nije samo znanstveni radnik nego je i odličan 
učitelj i organizator, koji je uspio za biljnosociološka istra- 
živanja oduševiti velik broj ljudi najrazličitijih naroda i 
zvanja i okupiti golem broj prijatelja, učenika i sljedbenika. 

Prvi odziv našao je u Francuskoj (Allorge, Gaume), Švi- 
carskoj (Furrer, Walo Koch), Poljskoj (Szafer, Pawlowski), 
Češkoj (Schustler, Klika), Hrvatskoj (Horvat, Horvatić), a 
zatim u Njemačkoj (Aichinger, Libbert, Tüxen), Nizo- 
zemskoj (De Leeuw) i t. d. Već g. 1932 prevode istaknuti 
američki profesori Fuller i Conard njegovu Sociologiju na 
engleski jezik, a zatim se pridružuju velikom pokretu 
biljne sociologije pod vodstvom Br.-Bl. gotovo sve evrop- 
ske, a u najnovije doba i izvanevropske zemlje. 

Sva novija biljnosocioloska istraživanja u Hrvatskoj 
(Horvat, Horvatić, Ercegović, Kušan, Anić) provođena su 
E Br.-Bl. principima, pa su tako uskladena s velikim po- 

retom biljne sociologije u zapadnoj Evropi. 

BIBL.: Glavnija djela: Vegetationsverhültnisse der Schneestufe in den 
Ràütisch-Lepontischen Alpen, Neue Denk. d. Schweiz. Naturf. Ges. 48., 
1914; Les Cévennes méridionales (massif de l'Aigoual), 1915; Prinzipien 
einer Systematik der Pflanzengesellschaften auf floristischer Grundlage, 
Jahrb. d. St. Gall. Naturwiss. Ges. 57, 1921; L'Origine et le dévelop- 
pement des flores dans le Massif Central de France, Pariz-Zürich 1923; 
Vegetationsentwicklung und Bodenbildung in der alpinen Stufe der 
Zentralalpen, Neue Denk. d. Schw. Naturf. Ges. LXIII., 1926, u zaje- 
dnici s H. Jennyjem; Pflanzensoziologie, Berlin 1928; Zentralalpen und 
Tatra, eine pflanzensoziologische Parallele, Verčff. Geob. Inst. Rübel, 6., 
1930; Zur Kenntnis nordschweizerischer W'aldgesellschaften, B. z. B. 
Zentralblatt, XLIX, 1932; Flora von Graubünden, 1.—IV., Bern-Berlin 
1932—35 (u zajednici s E. Rübelom); La Chénaie d'Yeuse méditerrannéenne 


(Quercion ilicis), Montpellier 1936; Prodrome des Groupements Végétaux, 
sv. 1—7, Montpellier 1933—1940. IH. 


BRAUNE, Wilhelm, * 1850, + 1926, njemački germanist, 
sveučilišni profesor u Leipzigu, Giessenu, od 1888 do 1919 u 
Heidelbergu. Od 1874 izdavao je sa H. Paulom, a od 1891 
sa E, Sieversom znanstveni časopis Beiträge zur Geschichte 
der deutschen Sprache und Literatur, gdje je odštampano 
mnoštvo vrijednih rasprava iz njemačke književnosti i je- 
zika. Od 1876 izdavao je Neudrucke deutscher Literatur- 
werke des 16. und 17. Jahrhunderts, gdje je objelodanjeno 
mnogo starijih književnih djela, koja su nauci dotada 
bila gotovo nepristupačna, jer su se nalazila samo u po 
gdjekojem primjerku, rasuta po različitim knjižnicama. G. 
1880 pokrenuo je vrlo zaslužnu zbirku Sammlung kurzer 
Grammatiken germanischer Dialekte, gdje su na razmjer- 
no malom prostoru prikazani svi stari germanski dijalekti. 
Tako je gotsku i staronjemačku gramatiku sastavio sam 
B. anglosasku Sievers, staroislandsku Noreen i t. d. B. je 
priredio i vrlo lijep izbor starih njemačkih tekstova u 
svojoj staronjemačkoj čitanci Althochdeutsches Lesebuch, 
1900. Isto tako je uzorno prikazao snošaj rukopisa Nibe- 
lungenlieda, 1900. L8. 

BRAUNER, 1. Bohuslav, * Prag 8. V. 1855, + Prag 15. II. 
1935, češki kemičar, prof. kemije na češkom sveučilištu u 
Pragu (1890); proširio je periodički sustav elemenata i prvi 
uvrstio rijetke elemente u taj sustav; istaknuo se mnogim 
radovima na području rijetkih elemenata ispitujući nji- 
hova kemijska i fizikalna svojstva. H-L 

2. František, Ж Litomyšl 22. I. 1810, + Roztoky kraj Praga 
21. VI. 1880, češki političar, pravnik i prijatelj seljaka. 
Bijaše duša sviju čeških akcija za revolucije 1848. U 
bečkom parlamentu istakao se poznavanjem  seljačkoga 
pitanja (napisao Böhmische Bauernzustinde і O robotč 
a výkupu z roboty), pa je pridonio mnogo ukinuću kmet- 
stva. Bio je najagilniji član narodnoga odbora i Slaven- 
skoga kongresa u Pragu tražeći provedenje češkoga držav- 
nog prava. Od 1861 živo zastupa narodna prava i u češkom 
saboru i u bečkom parlamentu. U. 

BRAUNEROVA, Zdenka, * Prag 1862, češka slikarica i 
grafičarka. Učila je u Pragu i Parizu. Slikala је u ulju, 
akvarelu i pastelu slikovite i romantične zakutke staroga 

Praga, koje prikazuje i u svojim lijepim bakropisima. 
Mnogo je izlagala na izložbama praškog »Manesa«, bečkog 
»Hagenbunda«, a i u Zagrebu. A. Sch. 

BRAUNFELS, Walter, * Frankfurt na M. 19. XII. 1882, 
njemački skladatelj i glasovirač. Glazbu je učio kod Le- 
schetizkoga u Beču (glasovir) i L. Thouillea u Miinchenu 
(kompoziciju). Od 1903 živi u Holzenu u Bavarskoj pa 
nastupa i kao glasovirač (izvodeći osobito djela Beethove- 
na i Bacha). Kao skladatelj priklanjao se čas klasičnom 
smjeru, čas romantici, a ponekad i modernizmu. Skladbe 
su mu: popijevke, mnoga djela za glasovir, koncert za 
glasovir i orkestar, orkestralne skladbe, kantate za zbor 
(sa solima) i orkestar, pozorišna glazba za neke glume 
(Macbeth i dr.) te opere, od kojih je najveći uspjeh imala 
Die Vogel, izvedena prvi put u Miinchenu 1920. B. š. 

BRAUNIT, manganska ruda, kristalizira tetragonski. 
Najviše je jedar. Masna, metalna sjaja. Crn kao željezo ili 
smeđastocrn. Kemijski je manganska sol manganske kise- 
line MnMnOs. Sa solnom kiselinom razvija klor. Najčešće 
dolazi po rudnicima magnetita. Postaje metasomatozom. 
Ime mu je po mineralogu Braunu. ; 

BRAUNSCHWEIG ili Brunswick, Brunswyck, prije 
Bruneswick (Brunonis vicus), l. grad na rijeci Oker u sre- 
dnjoj Njemačkoj. Već je u srednjem vijeku imao veliko 
značenje kao obrtničko i trgovačko središte i važna ras- 
krsnica putova. Uređenjem plovidbe na rijekama i izgra- 
dnjom glavnih željezničkih pruga bio je neko vrijeme ostao 
po strani, ali u najnovije doba, zahvaljujući zgodnom po- 
ložaju, rudnom bogatstvu okoline i preuređenju saobraćaja, 
postaje opet važno industrijsko središte (metalna, pivo- 
varska, tkalačka i dr. industrija, a poznat je i po izdava- 
iačkom knjižarskom radu. Ima 166.817 stan (1933). 

Jezgru grada čini slikoviti stari grad između dva rukava 
rijeke Oker. Oko ovog središta razvio se novi B. — prema 
zapadu industrijski dio, a prema istoku stambena četvrt. 
Na mjestu porušenih zidina oko staroga grada i na veli- 
kim površinama novog dijela uređeni su lijepi parkovi, što 





(Staatliche Bildstelle, Berlin) 
BRAUNSCHWEIG, Gradska vaga 


uz brežuljkasto zemljište čini opću sliku B. još prijatni- 
jom. B. je imao najljepše dane od kraja 12. do kraja 15. st. 
Iz ovoga vremena potječu najljepše i najvažnije povijesne 
zgrade: katedrala i druge crkve, tvrđava, vijećnica, gradska 
vaga i dr. 

2. Nekada slobodna država (Freistaat), danas zemlja 
(Land) srednje Njemačke. Sastoji se iz tri dijela: 1. okru- 
zi B., Wolfenbiittel i Helmstedt (1811 km?) na sjevernom 
podnožju Harza; 2. okruzi Holzminden i Gandersheim na 
sjeverozapadu od Harza (1104 km?) i 3. okruzi Blankenburg 
u srednjem dijelu Harza (475 km?), i šest manjih područja: 
1. Harzburg sjeverno od Harza (96 km?), 2. Calvórde u 
Saskoj sjeverozapadno od Magdeburga (112 km?), 3. Bo- 
denburg (10 km?), 4. Ostharingen (4 km?), 5. Olsburg (3 km?) 
i 6. Thebinghausen (57 km?) daleko na sjeverozapadu na 
lijevoj obali rijeke Weser — svega 3672 km?, na 512.980 
stan. (1933) ili 139.7 na km. 

U ovolikoj teritorijalnoj pocjepkanosti ne može biti go- 
vora o zajedničkim geografskim crtama. Mogu se istaknuti 
samo osobine središnjih i najprostranijih dijelova, koji se 
prostiru po brežuljkastoj okolini i padinama Harza. Ovi 

se dijelovi odlikuju umjerenom kontinentskom klimom, 
kcja pogoduje razvoju ratarstva, u koliko je zemljište za 
to povoljno. Gaje se žita, a najvažnija je sladorna repa, 
zatim voćarstvo. Neobrađene površine su pošumljene ili 
obrasle livadama, tako da preteže vrlo kultivirano zemljište. 
Za prirad B-a je od osobite važnosti geološki sastav zemlji- 
šta. Na vulkansku jezgru Harza naliježu mlađe mezozojske 
i tercijarne naslage. U vulkanskoj jezgri ima dosta metal- 
nih ruda, u mlađim naslagama (trijas) soli i gipsa, a u naj- 
mlađim je mnogo smeđeg ugljena. S vulkanskim sastavom 
su u vezi i brojna mineralna vrela. U novoj njemačkoj go- 
spodarskoj osnovi središnji položaj i rudno bogatstvo B. 
dolaze do sve većeg izražaja, i ako su ga u prošlim stolje- 
ćima bili potisnuli krajevi boljih veza i bogatiji glavnim 
rudama (kameni ugljen i željezo). Usavršavanjem metoda 
za preradu ruda, uređenjem modernih jeftinih prometnih 
veza (kanali), a prije svega zbog vojničkih razloga okuplja- 
ju se u B-u najvažnije grane njemačke industrije (Hermann 
Góring Werke) ratnih sprava i prometnih strojeva, raznih 
kemikalija, industrija šećera i dr. 

LIT.: Knoll i Bode, Heimatkunde des Herzogtums B., Braunschweig 
1891; Knoll, B. und Umgebung, Braunschweig 1901; P. J. Meier, Nieder- 


süchsischer Stadtatlas, dio la i 2a, Braunschweig 1926; Banse, Braun- 
schweig (Die neue Geographie), Braunschweig 1922. J. R-é. 


Povijest. U ranom srednjem vijeku pripadalo je zemljište 
današnjega B-a plemenskom području Sasa, a zatim — do 
1180 — saskoj vojvodini kao sastavnom dijelu istočno- 
franačke, pa njemačke države. Ime B. nosi po svome naj- 
znatnijem gradu, koji je prema predaji podigao 861 Bruno, 
sin saskoga vojvode Ludolfa (odatle tobože naziv Brunonis 
vicus). U vrelima spominje se naprotiv tek 1031 selo Bru- 
neswik kraj tvrdoga grada Dankwarderode i naselja, iz 
kojega se kasnije razvio Aldstadt. Kad je to zemljište 
prešlo 1137 u posjed porodice Welfa, Henrik Lav je spo- 
jivši tri naselja osnovao grad B., kojemu je dao i gradska 
prava. Izmirenje Welfa s Hohenstaufovcima za cara Fri- 
drika II. donijelo je 1235 Henrikovu unuku Otonu Djetetu 
osnutak vojvodine B.-Lüneburg. Povijest se ove vojvo- 
dine sastoji otad u neprestanim diobama, »koje su po svo- 
joj nerazumnosti i besmislu donekle još slične samo dioba- 
ma Wittelsbachovaca u Bavarskoj«. Grad B. ostao je me- 
dutim u zajedničkom posjedu sviju grana Welfà do 1671, 
kad je napokon pripao vojvodi od B.-Wolfenbüttela; time 
je završio svoju stoljetnu borbu sa zemaljskom gospodom, 
u vrijeme koje je stekao osobito značenje kao član Hanse 
(od 1247) i jedno od glavnih središta njemačke trgovine. 
Vojvoda Julije (f 1589) proširio je u svojoj vojvodini 
reformaciju (grad B. uvodi je već 1528) i podigao u Helm- 
stedtu sveučilište. Kad su vojvode prenijeli 1753 prijestol- 
nicu u grad B., razvio se i tu živi kulturni rad. Prebrodivši 
teško razdoblje napoleonskih ratova, vojvodina je B. naglo 
napredovala, pa je u njoj sagrađena 1838 i prva željeznička 
pruga u Njemačkoj. G. 1848 pristupio je B. njemačkom 
carinskom savezu (Zollvereinu), a 1866 savezu sjev.-nje- 
mačkih država (Norddeutscher Bund). S osnutkom carstva 
1871 postao je savezna država; revolucija 1918 učinila je 
kraj vladavini vojvode i proglasila 10. XI. republiku. J. Š-k. 

BRAUTIĆ (Brautović, Braut, Brautius, Brautti), Nikola, 
* Lopud 1566, + Lopud 27. V. 1632, biskup i latinski pje- 
snik. Početne nauke prošao kod mjesnih dominikanaca, 
1582 poslan na Collegium Romanum u Rim, gdje je izučio 
humaniora, filozofiju i teologiju. Papa Klement VIII. po- 
stavio ga je učiteljem svojemu nećaku Silvestru Aldobran- 
diniju, a 1602 imenovao biskupom bogate biskupije Sarsine 
u Emiliji. Kad se međutim zamjerio porodici Aldobrandini, 
koja ga je dotada zaštićivala, za pape Grgura XV, njegovi 
su protivnici 1621 poveli protiv njega istragu i parnicu, 
i on je bio godinu dana utamničen, a sav mu imetak 
razgrabljen. Usprkos zauzimanja moćnih prijatelja i du- 
brovačke vlade oduzela mu je kongregacija biskupa i 
biskupsku čast i izagnala ga na 10 godina u Perugiu. Kad 
je po smrti Grgura XV. postao papom Urban VIII. (1624), 
dopustio je, da se riješi stari Brautićev utok. Tada je B. 
(1625) bio riješen krivnje, ali ga papa nije htio vratiti u 
njegovu biskupiju, a B. drugu biskupiju nije htio primiti. 
Nakon čudesnoga ozdravljenja vratio se u domovinu. Tu 
je uredio dominikanski samostan u Brocima (kod Stona) i 
brinuo se za svoju rodbinu, kojoj je ostavio lijep imetak. 

.BIBL.: B. je ostavio u rukopisu svoju apologiju, odnosno autobiogra- 
fiju (ad universos Ecclesiae Dei praelatos), koja je sačuvana samo u 
izvatku. Tiskao je Martyrologium poeticum sanctorum totius Italiae 


et eorum, qui in Martyrologio Romano continentur, Mleci 1630. Tu je 
u više od 5000 latinskih elegijskih distiha prepjevao Rimski martirologij. 





LIT.: D. Korbler, Život i književni rad biskupa Nikole Brautića 
Lopudanina, Rad 192; E. di Carlo, I martirologio poetico di N. 
Brautti, L'archivio storico per la Dalmazia, knj. XIV. VAS. 


BRAV — Ovca. 

BRAVA, naprava za zatvaranje vrata i poklopaca. Mora 
biti što sigurnija od provale, što jača, da se njezini dije- 
lovi brzo ne istroše, i što jednostavnija, da se lako ne po- 
kvari. Smještena je u ljuski (kutiji), koja može biti pri- 
čvršćena na vratima (nasadena b.) ili umetnuta u debljinu 
vrata (usađena b.). Lokot je b., koja nije trajno pričvršćena 
o vrata nego samo privremeno na njih obješena o ušicu, 
preko koje je nataknuta poluga, koja zatvara vrata. Naj- 
jednostavnija prvobitna naprava za zatvaranje vrata je 
zasun, prečka provučena kroz petlje, pričvršćene na oba krila 
dvokrilnih vrata ili samo na krilu jednokrilnih vrata, u 
kojem slučaju glava zasuna kod zatvaranja upada u udu- 
binu, usječenu u dovratniku. Vrata, zatvorena zasunom, 
mogu se otvoriti samo s one strane, na kojoj je stavljen 
zasun. 

Obična suvremena zasunasta brava, smještena u kutiji 
na jednom kraju krila vrata, ima pomični zasun, koji klizi 
svojim procjepom na nožici zasuna te upada u udubinu 
na drugom krilu vrata ili u dovratniku. Zasun se pomiče 
u bravi s pomoću ključa, koji, utaknut u bravu i zaokrenut, 
zahvaća svojom bradom o zupce na donjem dijelu zasuna 
i tako povlači zasun u jednom ili drugom smjeru. Da 
zasun sigurnije zatvara, smještena je u bravi iznad zasuna 
t. zv. zapinjača, savijena poluga, koja gornjim svojim di- 
jelom (kukom) upada u zareze zubaca na gornjem dijelu 
zasuna i tako priječi zasunu pomicanje, a donjim svojim 
dijelom (repom) zapi- 
njača visi usporedo s 
donjim dijelom zasuna, 
tako da brada ključa 
kod okretanja, prije 
nego udari o zubac na 
donjem dijelu zasuna, 
zahvati rep zapinjače 
te ga podigne, a time 
se uzdigne i kuka, što 
je počivala u zarezu 
zupca na gornjem di- 
jelu zasuna, pa ključ 
okrećući se dalje na- 
pada zubac zasuna i 
slobodni zasun povla- 
či u željenom smjeru. 
Nakon okreta ključa 
u bravi kuka zapinjače, koju pritište pero, uvijek ponovno 
zapada u jedan zarez zubaca na gornjem dijelu zasuna te 
tako osigurava zasun od pomicanja. 

Uske brave imaju kratak zasun i zbog toga samo jedan 
zubac na donjem dijelu zasuna, pa se ključ mora samo 
jedamput okrenuti u bravi, da je otključa ili zaključa. 
Šire brave imaju dva zupca, pa se ključ mora dva puta 
okrenuti, čime se dva puta ponavlja već spomenuti postu- 
pak o pomicanju zasuna. Duljina puta, koji prevali zasun, 

KONSTRUKCIJA ZAPINJACE I PERA OBICNE ZASUNASTE BRAVE 
NA DVA OKRETAJA 
(Cvetko Peéar, Tehniëko crtanje za gradevno i umjetno bravarstvo, 
Zagreb 1942) 


kada ključ okrenemo jedamput oko njegove osi, zove se 
tura brave. Prema tome se razlikuju brave na jednu ili 
dvije ture. Brava, koju ne treba zaključavati, pokreće se 
samo kvakom, koja je polugom spojena sa zasunom koso 
odsječene glave, tako da i zalupnuta vrata mogu pritisnuti 
kosinu glave zasuna, da se zasun uvuče u svoju ljusku (ku- 
tiju), a pritisnut odostrag perom iskoči opet iz ljuske, čim 
se vrata zatvore, te upadne u udubinu na suprotnoj strani 
vrata. 

Obična se zasunasta brava može otvoriti otpiračem, a 
sigurnija je od provale t. zv. Chubb (čit. Čab) brava, koja 
ima dvije ili više zapinjača. Ovdje su zapinjače pločice 
s procjepima, koji zapinju o zadržni čavlić, smješten po- 
strance na zasunu. Donji rubovi zapinjača vise ispred do- 
njega dijela zasuna tako, da ih prije otključavanja ili za- 
ključavanja mora zahvatiti brada ključa, koja je stepeni- 
často nazupčana zato, da pojedine stepenice brade podignu 
odnosne zapinjače u onu visinu, u kojoj procjepi zapinjača 
dopuštaju zadržanom čavliću, da prođe kroz njih. Jedna 
stepenica zatim zahvati o zubac zasuna i pomakne ga. 
Ključ sa stepenicama na bradi, koje ne odgovaraju, ne 
može podići zapinjače u takvom redu, pa unakrsni pro- 
cjepi na zapinjačama priječe zadržnom čavliću prolaz, te 
se zasun ne može pomicati. Kod brava, koje otvaramo 
s obje strane vrata, razdioba je stepenica simetrična, a 
broj neparan. Zasunasti ispad s kvakom može biti polu- 
gom (nadigačem) spojen s drugim zasunom brave, tako da 
ključ kod okretanja u bravi ponajprije udari o donji kraj 
te poluge, koja tako pokrenuta uvlači zasunasti ispad i 
otvara vrata. Takve su brave na vratima, koja na vanjskoj 
strani nemaju kvake nego samo krugljasti prihvat (gumb). 

Veoma su sigurne brave Yale (č. Jejl) i Bramah (č. 
Brama). Glavni je sastavni dio brave Yale valjak, kroz 
koji prolazi ključ bez brade, a brada se nalazi na unutraš- 
njoj strani samog valjka. Kroz rupice u gornjem dijelu 
valjka upadaju u ključanicu valjka dvodijelni klinčići, koje 
potiskuju pera iz udubina, smještenih u gornjem dijelu 
brave iznad valjka. Ti klinčići, protisnuti kroz rupice valj- 
ka, zapinju svojim gornjim dijelom o udubine, iz kojih su 
potisnuti, te tako sprečavaju okretanje valjka, a tako i 
rad brave. Da se valjak može okretati, potrebno je utisnuti 
u ključanicu ključ s takvim zupcima i urezima, koji po- 
dižu dvodijelne klinčiće u valjku upravo do one visine, u 
kojoj se dodirni rubovi obaju dijelova svakoga klinčića 
nalaze u istoj vodoravnoj crti, koja ujedno mora biti u 
visini ruba valjka. Tada klinčići, razdvojeni na svoja dva 
sastavna dijela, ne sprečavaju okretanje valjka, pa ključ 
okrećući valjak pokreće i bradu na unutarnjoj strani valj- 
ka. Brada zahvaća zasun i pomiče ga u željenom smjeru. 

Brava Bramah također ima valjak, ali su u njemu uzduž 
smještene pločaste zapinjače, utaknute u procjepe po- 
prečne pločice. Zapinjače, potiskivane perom naprijed, 
imaju također proreze na različnim mjestima. Valjak se 
može okrenuti tek onda, kada se utisne u ključanicu ključ 
takve rascijepljene glave, koja duljinom i oblikom svojih 
rascjepa potisne svaku zapinjaču do onog mjesta, gdje nje- 
Zin prorez može proći preko poprečne pločice. Brava Bra- 

mah može se kombinirati s bravom Chubb, što veoma 
povećava sigurnost brave. 

Osim ovih glavnih sustava, koji se mogu vrlo razno- 
vrsno mijenjati i kombinirati, postoje i drugi, naročito za 
velike blagajne. 

Kombiniranim bravama nazivaju se one, koje se otvaraju 
bez ključeva, pomicanjem poluga po različnim sustavima 
brojeva ili slova. 

Postanak brave seže u vrlo davno doba. Već u drugom 
tisućljeću pr. Kr. poznate su u Egiptu drvene brave, kojih 
je sustav tako dotjeran, da svojim osnovnim načelima od- 
govara izvrsnoj suvremenoj bravi Yale. Iznad zasuna smje- 
šteni su u ćelijicama klinčići, koji upadaju kao zapinjače 
u rupice na zasunu brave. Da brava može raditi, treba 
u šupljinu zasuna turiti ključ sa zupcima, koji svojom 
veličinom i razmještajem odgovaraju rupicama na gornjem 
dijelu zasuna, odnosno klinčićima, tako da ključ, podignut 
gore, tjera klinčiće iz rupica u ćelije te zapevši svojim 
zupcima o rupice zasuna povlači zasun u željenom smjeru. 

Grčka ima u drugom tisućljeću mnogo primitivnije brave, 
kako svjedoči opis u Homerovoj Odiseji (XXI, 6—7), ali 
se kasnije nalaze i u Grčkoj vrlo dotjerane brave su- 
stava srodnog egipatskome, na pr. t. zv. lakonski ključ, 
koji se okreće u bravi poput današnjeg, a u 5. st. pr. Kr. 
posve prevladava i kasnije se proširuje po čitavom anti- 





Lijevo: BRAVA OD KOVANOGA ŽELJEZA S ISKUCANIM I URE- 
ZANIM URESIMA TE NASTAVKOM NA PROBOJ. Iz župne crkve 
sv. Lenarda u Kotarima kod Samobora (18. st.). Vel. 34 x 19 cm. — 
Desno: ŽELJEZNI LOKOT IZ OKOLICE ZAGREBA (18. st.). 
Vel. 15,5 X 9,5 cm 
Zagreb, Hrv. drž. muzej za umjetnost i obrt 


knom svijetu. Helenska kultura poznaje brave od kovine, a 
nalazi iz rimskog doba svjedoče, da se već tada upotre- 
bljavalo pero za potiskivanje zapinjača. 

Drvene brave, sasvim srodne rimskima, upotrebljavaju 
se još danas kod seljaka u mnogim zemljama, pa i u Hrvat- 
skoj (naročito na klijetima). 

U rimsko carsko doba javlja se i lokot osebujnoga su- 
stava, kakav se sasvim jednak nalazi u vrlo davno doba 
i kod Kineza pa se na- 
ziva kineski lokot. Ta- 
kav lokot sastoji se od 
kućice sa dva otvora 
i od pločice sa dvije 
šipke, od kojih je do- 
nja snabdjevena peri- 
ma, te umetnuta u je- 
dan otvor kućice ne 
da se izvaditi, dok se 
kroz drugi otvor ne 
uvuče ključ, koji svojim procjepima nataknut na šipku 
stisne pera tako, da se lokot može rastaviti. Gornja šipka 
Služi kao prečka, koja se kao kod današnjih lokota pro- 
vlači kroz ušicu, na koju je nataknuta poluga, što zatvara 
vrata. 

U srednjem vijeku upotrebljavale su se primitivne 
drvene brave, a tek u 11. st. počinju ih izrađivati od 
kovine. 

Sve do potkraj 18. st. nije se nutarnji uređaj brava 
mnogo dotjerivao. Za osiguranje brave od provale služili 
su raznovrsno smješteni pregradci u samoj bravi, kroz 
koje se mogao okretati samo onaj ključ, kome je brada 
bila izrezuckana tako, da su njezini prorezi odgovarali 
razmještaju pregradaka. Oko 1420 izumljena je brava na 
slova (danas zvana kombiniranom bravom). G. 1640 izmi- 
slio je Francuz Joasse francusku bravu, koju je u 18. st. 
dotjerao Nijemac J. G. Freytag, a odgovara današnjoj 
cbičnoj zasunastoj bravi. Usavršenju brava najviše su pri- 

donijeli Englezi. G. 1784 J. Bramah, a 1818 J. Chubb dali 
su patentirati brave, koje nose njihovo ime. G. 1848 stavio 
je u promet svoj izum Amerikanac Yale. 

U srednjem vijeku i kasnije sve do 19. st, mnogo se 
pazilo na ukras brave, a u novije vrijeme svedeni su 
oblici brava na najjednostavnije i najsvrsishodnije. 

LIT.: C. Peéar, Tehnicko crtanje za gradevno i umjetnicko bravar- 
stvo, Zagreb 1942; L. di Michel, Die Schlosserlehre, Lübeck 1935; W. 

eyel, Die neuzeitlichen Sichercheitsschlósser, Leipzig 1921; J. Metz, 
Schlossbau, Lübeck; W. Evers, Bau- und Kunstschlosserarbeiten, Leipzig 
1925; H. Scheel, Der Bau-, Kunst- und Konstruktions-Schlosser, Stutt- 
gart 1938; A. Neuburger, Die Technik des Altertums, Leipzig 1919; H. 
Blümner, Die rómischen Privataltertümer, München 1911. I. B-h. 

Brava (u zoologiji) dolazi često kod parnih školjaka 
školjkaša i ljusaka ramenonožaca, da se ne razmaknu kod 
otvaranja i zatvaranja. Na školjkama dolaze kod vrha 
posebni zubići i udubine, koji međusobno pristaju te za- 
jedno tvore bravu. Oko nje se mogu obje školjke rasklo- 
piti kao korice knjige, ali se ne mogu razglaviti. Prema 
različitom obliku i rasporedu zubića i udubina dolaze kod 
školjkaša različite brave, no najčešće raznozuba (hetero- 
donta) brava s malo različitih zubića. Kod mnogozube 
(taxodonte) brave dolazi mnogo jednakih malenih zubića, 
ali ima i školjkaša bez brave (dysodontih), bez zubi, pa 
otuda ime bezupka (Anodonta). 

Trbušna i leđna ljuska kod ramenonožaca spojene su 
također bravom, ali na trbušnoj ljusci su samo dva zu- 
bića, koji pristaju u dvije udubine na leđnoj ljusci. N. F-k. 

BRAVAIS, Auguste, Ж Annonay 23. VIII. 1811, + Ver- 
sailles 30. III. 1863, francuski fizičar i mineralog. Bio je 
najprije časnik francuske mornarice, zatim profesor astro- 
nomije Fakulteta znanosti u Lyonu, pa profesor fizike u 
politehničkoj školi u Parizu i član francuske Akademije 
nauka, Proslavio se kao mineralog naročito na polju kri- 
stalografije. Svoje poglede na građu kristala, na kristalne 
forme i na razdiobu kristala u pojedine razrede iznio je u 
studijama Études sur la cristallographie i Études cristallo- 
graphiques (1851). Pli. 

BRAVNICAR, Matija, * Tolmin u Goričkoj 24. II. 1897, 
slovenski skladatelj. Apsolvent visoke škole za kompoziciju 
na ljubljanskom konzervatoriju. Od 1919 član opernog orke- 
stra, od 1931 urednik opernog kazališnog lista (Gledališki 
list). Komponira u prvom redu instrumentalnu glazbu, ali 
je napisao i nekoliko klavirskih i zbornih kompozicija te 
solističkih pjesama. Najvažnija orkestralna djela: Hymnus 
Slavicus — svečana predigra na Trubarov koral, simfonička 
slika Kralj Matjaž, Slovenska plesna burleska, Belokrajin- 
ska rapsodija, Suita i Divertissements (za gudalički orke- 
star i klavir). Osim toga napisao je još nekoliko komornih 
djela (duvalački kvintet i dr.) te opere Pohujšanje v dolini 
Šentflorjanski i Hlapec Jernej in njegova pravica, obje na 
Cankarov tekst. Naginje suvremenoj kompozicijskoj arhi- 
tekturi te pokazuje jake impresionističke utjecaje. D. C. 

BRAVURA (tal. »smionost«), u glazbi je oznaka za 
smiono, snažno predavanje. Aria di bravura sadržavala je 
najveće tehničke teškoće; tako і bravurna koncertna 
skladba: Allegro di bravura, Valse de bravoure it.d. В.$. 

BRAZIDA (Восо/доѕ), najsposobniji spartanski vojsko- 
vođa u peloponeskom ratu. Najprije se odlikovao 431, 
kada je prisilio Atenjane, da napuste navalu na Metonu u 
Meseniji. G. 424 krenuo je s malenom vojskom u Halki- 
diku, da predobije atenske kolonije za Spartu. Njegov je 
pothvat uspio, i on je jako ugrozio atensko gospodstvo u 
tom kraju, Zato je 422 preuzeo sam Kleon vodstvo rata 
protiv B-e. Kleon je doduše zauzeo nekoliko gradova, ali 
se u svojoj umišljenosti usudio kod Amfipola upustiti u 
boj, u kojem je on sam poginuo, dok je B. krstko vrijeme 
iza bitke umro od zadobivene rane. Njemu u čast prire- 
đivale su se u Amfipolu svake godine svečane igre s bor- 
bama. Igre su se zvale Brazideia (Boao/0s:a), 7, 

BRAZILIJA, južnoamerička savezna republika. 

Smještaj i velicina. B. se proteZe izmedu 59 sj. Sir. i 34? 
juž. šir., što iznosi od prilike 4350 km, te od 33940" do 73° 
zap. duž. u iznosu od 4280 km. Ona graniči sa svim južno- 
američkim državama osim republike Chile. Na I joj plače 
obalu Atlantski ocean u duljini od 6500 km. B. zaprema 
8,511.189 km, ра je najveća država u Južnoj Americi. 

Građa i reljef. Zemlja se dijeli uglavnom na dvije pri- 
rodne cjeline: Brazilsko visočje na I i Ј і nizozemlje Ama- 
zone na S. Brazilsko visočje, koje nije ni morfologijski 
ni hidrografijski jedna cjelina, proteZe se od nizozemlja 
Amazone na $ do rijeke La Plate na J te od rijeke Ma- 
deire па Z do rta San Roque na I. Na S mu nizina oko 

desnih pritoka Amazone čini većinom jasnu granicu, a 
na J prodire nizina oko Rio Paraná u obliku zaljeva i 
rastavlja visočje u dva izdanka. U Brazilskom visočju pre- 
vladavaju zapravo dva morfologijska glavna tipa reljefa; 


to su trupinaste krajine građene od starog kristaliničnog 


kamenja u unutrašnjosti, na kojima leže veoma rastrošeni 
pokrovi mlađih sedimenata većinom pješčenjaka različite 
geologijske starosti, i rubne nabrane zone plasinastoga 
gorja, koje se spušta prema Atlantskom oceanu. 

Prema hidrografijskim prilikama i odnosima možemo 
Brazilsko visočje razdijeliti na sjeveroistočni dio, kojim 
protječu samostalne rijeke prema S i I; srednji dio između 
10%—20% juž. šir., kuda se proteže razvođe između porječja 
Amazone i La Plate, i na južni dio, u kojem rijeke utječu 
neposredno u ocean ili djelomice u rijeku Parana. 

Ograničenje spomenutih krajina još je veoma nesigurno, 
pa jedna krajina prelazi postepeno u drugu. 

Sjeveroistočni dio Brazilskog visočja pretežito je krista- 
linična površ, pokrita mezozojskim pješčenjačkim plo- 
čama. Uz njezin rub proteže se primorska ravnica, koja se 
sastoji od naslaga morskog eocena i miocena, a pogdje- 
gdje i od gornje krede. Izdizanje poslije miocena priklju- 
čilo je te morske sedimente kopnu. 

Srednji dio Brazilskog visočja 
počinje od obale na I nizom slo- 
jeva mladeg tercijara i aluvijalnih 
nanosa i izdvojenim strmim odsje- 
cima osnovnog gorja, koji se mo- 
raju shvatiti kao mlade rasjedne 
stepenice. U unutrašnjosti srednje 
B. nastao je reljef kao posljedica 
jakog mlađeg izdizanja i snažne 
denudacije. Unutrašnji dio sastoji 
se od prostranih visokih ravnjaka, 
koji se protežu na obje strane ri- 
jeke Rio São Francisco. Na pro- 
stranim područjima nabrano je 
ovdje staro kristalinično gorje, 
koje se sastoji od granita, gnajsa i različnih škriljevaca sa 
mnogo ležišta zlata, bakra, dijamanata i željezne rudače. 

Od Z prema I spušta se Brazilsko visočje preko triju 
stepenica (Serras, — Amerika), koje su među sobom pove- 
zane širokim terasama. Unutrašnju stepenicu predočuje 
Serras do Duro, do Tabatinga, do Parnan; srednju stepe- 
nicu, koja obiluje zlatom i dijamantima, predočuje Serra 
Espinhaco; a treća stepenica, koju pokrivaju bujne šume, 
proteže se u blizini obale te je mnogim rijekama rascije- 
pana u više grupa, od kojih su najvažnije Serra dos Aymo- 
res, Serra do Mar, Serra dos Orgaos i Serra do Monti 
queira, poznata po najvišem vrhuncu B. Itatiaya (2712 m). 


Južni dio Brazilskog visočja sastoji se od ogranaka sta- 
roga kristaliničnoga osnovnoga gorja, koje se osobito ističe 
u primorskim Serra do Mar i Serra Geral, štono su nastale 
izdizanjem duž rasjednih linija. U unutrašnjosti gubi se 
prema I i SI osnovno gorje pod devonskim i karbonskim 
pješčenjacima. Poradi nagiba tla u tom području od I 
prema Z razvile su se tu posve kratke primorske rijeke 
te nešto dulji pritoci rijeke Paraná i Uruguaya. 

Granično je gorje prema Guayani dio staroga kristali- 
ničnog visočja Guayane, koje mjestimice pokrivaju naslage 
mezozojskih pješčenjaka, kao što je Serra Pacaraima, dok 
je gorje Tumuc-Humac potpuno kristalinična sastava. 

Nizozemlje Amazone drugi je morfologijski elemenat u 
reljefu B. Ono obuhvaća od prilike 4% milijuna km?, a 
naliči na lijevak, koji je na I između Brazilskog i Guayan- 
skog visočja uzak, dok se na Z između ušća Rio Negro i 
Madeire sve više proširuje. Nizozemlje Orinoca odijeljeno 
je od nizozemlja Amazone u zapadnom dijelu pješčanom 
pločom, a u istočnom niskom trupinastom površi, koju 
mjestimice nadvisuju samačka brda (>> Amazona). 

Braziliji pripadaju mnogi otoci uz obalu, od kojih su 
najpoznatiji: Maracá, Caviana, Mexiana, Marajó, Sáo João, 
Sao Marco, S. Luiz do Maranhão, Abrolhos, São Sebastião, 
Santa Catharina, a podalje od obale vulkanski otoci Fer- 
nando Noronha, Trinidade i Martin Baz. 

Klima. Glavni dio B. proteže se tropskim pojasom, gdje 
vladaju pasatni vjetrovi (— Amerika). Južni njezin dio 
dopire u suptropski i umjereni pojas s jednoličnom kli- 
mom, koju uvjetuje topla brazilska struja (— Amerika). 
Tu je za Evropljane klima veoma zdrava, dok je na trop- 

skim obalama te u vlažnom i vrućem području Amazone 
veoma opasna radi različnih tropskih bolesti. Odlučan je 
čimbenik za klimu B. godišnja množina padalina i njihov 
raspored po godišnjim dobima (— Amerika). Uz obalu i u 
unutrašnjosti južne B. uzrokuju često nagli pad tempera- 
ture hladni jugozapadnjak »pampero« i jugoistočnjak »mi- 
nuano«. 

Vode. Glavno se razvođe u B. proteže u blizini jugo- 
istočnog ruba zemlje, tako da je na J posve blizu obale 
Atlantskog oceana, pa se kod grada Ouro Preto savija 
prema Z obilazeći jugoistočno Serra dos Pireneos pa pre- 
lazeći preko Serra do Piauhy, Serra Grande i Serra Ibia- 
paba dopire do sjeveroistočne obale Altlantskog oceana. 
Prema tomu pripada relativno veoma malen dio B. porje- 
čju Paraná-Paraguay. 

Na jugoistočnoj strani glavnog razvođa nalazi se na J 
Laguna dos Patos, u koju utječe mnogo manjih rijeka 
(najpoznatija je plo- 
vna Jacuhy). Budu- 
ći da se prema S 
razvođe gotovo po- 
sve približilo obali 
Atlantskog oceana, 
ima ta krajina veo- 

Životinjski svijet. Fauna je veoma različna u pojedinim 
dijelovima B., ali se uglavnom mogu razlikovati dvije fauni- 
stičke regije, i to područje tropskih prašuma u nizini Ama- 
zone i područje suhih visokih ravnjaka (> Amerika). 

Ratarstvo. Prava plantažna privreda počela se razvijati 
tek onda, kad su bile uvedene strane kulturne biljke i 
životinje. Sladorna trska, koja je donesena s otoka Ma- 
deire u Pernambuco, bila je prva strana kulturna biljka, 
koju su počeli gojiti na vrlo prostranim plantažama. 

Danas se sladorna trska posvuda u B. obrađuje za lo- 
kalne potrebe i izvoz. Izvozi se od prilike 5% cjelokupne 
proizvodnje sladora. Uspijeva duž cijele obale i u toplim 
riječnim područjima unutrašnjosti. Najvažnija su središta 
za obrađivanje sladorne trske u državama: Pernambuco, 
Ceará, Piauhy, Rio Grande do Norte, Sáo Paulo. Upravo 
u vrijeme, kad je proizvodnja sladora od sladorne trske 
pocela opadati, donesena je g. 1730 iz Surinama u drZavu 
Pará i Ceará kava, 
tako da je od tog 
vremena kava zami- 
jenila šeéernu trsku 
u plantaZnoj privre- 
di. Iz početka je 





ma malo rijeka. Naj- 
poznatija je i naj- 
veća Rio Parahyba 
do Sul Sjevernije 
od tog područja 
stvorila je Serra do 
Espinhaco sekun- 
darno razvode i odi- 
jelila Rio Sáo Fran- 
cisco (> Rio São 

















njezina proizvodnja 
bila dakako neznat- 
na, ali se vreme- 
nom toliko razvila, 
da je cjelokupna po- 
vršina zasađena ka- 
vom iznosila g. 1926 
2,48 milijuna ha; na 
toj površini raste 
1% milijarde starih 





Francisco; Amerika) 
od primorskih rije- 
ka, koje su kratka 
toka te poslije pada 
preko mnogih brzi- 
са protječu usko 
i plosno primorje. 
Sa sjeverozapadne 
strane razvođa izli- 












i 4 milijarde mla- 
đih drveta kave, ta- 
ko da gotovo sve 
savezne države B. 
proizvode kavu. Za 
proizvodnju kave 
najvažnija su sredi- 
šta još od nekada 
u ovim državama: 
Sao Paulo, Minas 








jeva se u Atlantski 
ocean ljevkastim 
ušćem, koje se zove 
Rio Pará, Toćantins 
(> Tocantins; Ame- 
rika), koji, slazeći s 
visočja, tvori brzice 
poznate pod ime- 
nom Itaboca. Nje- 













Geraes, Rio de Ja- 
neiro i Espirito San- 
to. Oko 70% svega 
izvoza kave iz B. ide 
preko luke Santos 
(proizvodnja São 
Paulo, Paraná, dje- 
lomice i Minas Ge- 


























čja Brazilskog 
visočja sakupljaju 
vode dva pritoka 
rijeke Amazone, i to Xingu i Tapajós (— Amerika). Sje- 
vernim brazilskim nizozemljem protječe Rio Amazonas 
s mnogobrojnim velikim pritocima (— Amazona; Amerika). 

Biljni svijet. Vegetacijski se B. dijeli u tri regije: podru- 
čje prašume u nizozemlju Amazone i na istočnoj i jugo- 
istočnoj obali, područje campos na visokim ravnjacima 
unutrašnjosti i u umjereno tropsku vegetacijsku regiju na J. 
'Tašuma Amazone (selvas hylaea) proteže se cijelim nizo- 
zemljem Amazone sve do podnožja Anda (> Amerika). 
Praéume na istočnoj obali počinju se od ušća rijeke São 
Francisco i dopiru gotovo sve do južne obratnice. Serra 
B dijeli ovu regiju od camposa u unutrašnjosti 
zemlje. 
_ U unutrašnjosti B. protežu se prostrani travnjaci (cam- 

, većinom po brežuljastim visokim ravnjacima Chapada 

(> Amerika), koji su ispresijecani vlažnim riječnim doli- 
nama, gdje se razvila također vlažna prašuma. Ovi campos 
etacijski još pripadaju sjevernom savanskom području 
ипе Amerike (>> Amerika). 
Na jugu B. prostiru se u primorju i po primorskim Ser- 
ras vlažne gotovo tropske šume (>> Amerika). 

raes), 20% preko 
gov lijevi pritok Rio de Janeiro (u 
Araguaya duži je glavnom iz države 
nego sama rijeka Minas Geraes), a 
Tocantins. Sa cije- ostatak preko Victo- 
log zapadnog po- 


rie (Espirito Santo). 

Uz kavu u privre- 
di B. vrlo je važan 
kakao, tako da je u 
tom B. u svjetskoj proizvodnji na drugom mjestu. Dva 


. su glavna područja, u kojima se uzgaja kakao; jedno na J 


u primorju saveznih država Rio de Janeiro i São Paulo, 
a drugo u državi Maranhão, otkuda dolazi najbolji i naj- 
skuplji brazilski kakao. Sjedište trgovine kakaom je São 
Salvador. 

Proizvodnja duhana je već u kolonijsko doba imala ve- 
liko značenje. Najviše se duhana uzgaja u državama: Ba- 
bia, Minas Geraes, Rio Grande do Sul. Polovica proizvo- 
dnje potroši se u zemlji. 

Pamuk je za B. bezuvjetno proizvod budućnosti, jer 
izuzevši vlažno i vruće sjeverno područje pamuk se uzgaja 
u svim državama od Maranhão pa do Rio Grande do Sul, 
ali u prvom redu i najbolje na SI zemlje. Na područje 
sjeveroistočnih država od Maranhão do Sergipe otpada cijeli 
izvoz, to jest 80% cjelokupne proizvodnje. Najvažnije je 
središte trgovine pamukom Recife (Pernambuco). 

Od ostalih poljoprivrednih proizvoda dolazi na prvo 
mjesto riža, koja se danas uzgaja po svim saveznim drža- 
vama B. Riža je ponajvažnija životna namirnica Brazilca, 
a to vrijedi i za maniok, koji se većinom uzgaja na malim 

posjedima. Proizvodnja bi bila još veéa i bolja, kad bi 
brazilski seljak uzgajao rižu marljivije i brižnije. 

Uljano sjemenje pripada također plantažnoj kulturi, a 
proizvodi se ponajviše u Sáo Paulo i Parahyba. Osim toga 
uzagaja se veoma mnogo graha, krumpira, batata i drugih 
gomoljika. Posvuda je raširena kultura zemljanih oraha. 

Od voća najviše se uzgajaju naranče, banane i ananas. 
Brazilija izvozi svake godine oko 64,5 milijuna komada 
naranača; od toga ide 87%. preko izvozne luke Santos, a 
11% preko Rio de Janeiro. Brazilske su naranče među naj- 
boljima na svijetu. 

Kultura banana ima svoje središte u okolici Santosa (Sao 
Paulo). Na 24.000 ha uzgaja se oko 11 milijuna drveta 
s godišnjom proizvodnjom od 134 milijuna grozdova. 

Ananasa se dobiva godišnje 87 milijuna komada, koji se 
izvoze preko luka Recife, Santos i Sáo Salvador. 

Među žitaricama stoji na prvom mjestu kukuruz, jer je 
u B. oko 3 milijuna ha zasijano tom Zitaricom. Proizvodnjom 
kukuruza stoji B. na trećem mjestu u svijetu, ali ta pro- 
izvodnja služi u glavnom domaćim potrebama. 

Ostale žitarice uz- 
gajaju se samo u 
južnim dijelovima 
zemlje. Među nji- 
ma jedino pšenica 
ima veće značenje. 

Šumarstvo. U šu- 
marskoj proizvo- 
dnji nemaju ni in- 
dustrijske ni ljeko- 
vite biljke, pa ni 
samo drvo takvo 
značenje kao pro- 
izvodnja kaučuka, 
Kao što je u plan- 
tažnoj privredi sla- 
dor B-e bio poti- 
snut iz svjetske 
privrede sladorom 
drugih kolonijalnih 
zemalja, tako se 
dogodilo i s kauču- 
kom. Kaučuk na- 
ime, koji se dobiva 
s plantaZa u Isto- 
čnoj Indiji, poti- 
snuo je sa svjet- 
skog tržišta brazil- 
ski, koji se dobiva 
sabiranjem po pra- 
šumama Amazone. 
Premda su pokusi 
za plantažno uzga- 
janje kaučukovca 
(Hevea brasiliensis) u području Amazone uspjeli, ipak 
izvoz nazaduje radi strane utakmice. 

Čaj Matć ima na jugu B. dosta čedno značenje kao pro- 
izvod šume, jer mu snažno konkuriraju Argentina i Para- 
guay. 

Stočarstvo. Stoka se uzgaja u prvom redu u unutrašnjosti 
B. po prostranim travnicima campos, ali gotovo nema kraja, 
u kojem se ne bi uzgajala bilo kakva vrsta stoke. Štoviše 
i u samoj prašumi uzgajaju se crne svinje i perad. 

U tri je područja B. stočarstvo glavna grana privrede, i 
to u unutrašnjosti zemlje, otkuda se proteže prema SI i 
prema J. Na prvom mjestu stoji uzgoj goveda u četiri ve- 
lika područja: Mato Grosso kao središnje područje i Goyaz 
sa 25 milijuna komada, te Rio Grande do Sul s 10 milijuna 
komada, zatim donje područje Amazone s otokom Marajó 
5 milijuna komada. Posvuda je u zemlji raširen uzgoj svinja 
(23,182.000 komada), osobito u njemačkim naseljima; kao 
tegleća i tovarna stoka uzgajaju se posvuda konji (6,051.000 
komada), mazge i magarci (3,200.000 komada). Na SI je 
važan uzgoj ovaca (12,600.000 komada) i koza (5,800.000 
komada). Na području Minas Geraes pripravlja se tek u 
novije doba maslac i sir. 

Lov i ribolov donose B. vrlo čedne dohotke. 

Rudno blago. Nema sumnje, da su prvi naseljenici u B. 
prodirali od obale prema unutrašnjosti samo zato, kako bi 
našli što više plemenitih kovina, osobito zlata. Potraga za 
zlatom dovela je ljude duboko u zemlju i stvorila ondje 

mnoga naselja, ali danas je u B. proizvodnja zlata gotovo 
bez važnosti. Aluvijalne zlatonosne naplavine iskorištene 
su potpuno već u 18. st. Primarne zlatne žile veoma su 
raširene. 

Za razvitak rudarstva u B. mnogo su važnije rudače že- 
ljeza i mangana, koje se nalaze većinom u srednjem dijelu 
Minas Geraes, ali se odatle protežu po cijeloj srednjoj B. 
sve do Bahie. Bogatstvo željeza u B. cijeni se na mnogo 
milijarda tona. 

Željezna se rudača većinom nalazi u obliku magnetita, 
hematita i čistog željeznog oksida. 

Mangan predstavlja danas najvredniji mineralni proizvod 
B. Njegova ležišta pripadaju također središnjem rudarskom 
pojasu. 

U zemlji ima još i bakra, kositra, olova i volframa, ali u 
manjim količinama, dok su ležišta ugljena dosta bogata u 
Santa Catharina i Rio Grande do Sul. Za privredu B. oso- 
bito je važno dobivanje dijamanata, koji su se eksploati- 
rali najprije u državi Minas Geraes, a kasnije na području 
Bahie u Chapada Diamantina. G. 1772 postala je proizvo- 
dnja dijamanata 
državni monopol. 
Danas je aktivno 
samo tržište crnih 
dijamanata (carbo- 
nados). Njima tr- 
guje grad Bahia. 

Veleobrt. Naj- 
veći dio brazilskog 
veleobrta smješten 
je na istočnom ru- 
bu države, koji je 
najbolje opskrbljen 
svim sirovinama ze- 
mlje. Većinom je 
veleobrt vezan uz 
gradove, u kojima 
su se izgradile ve- 
like tvornice, a če- 
sto su veleobrtne 
cijele četvrti veli- 
kih gradova, kao 
na pr. u São Pau- 
lo, oko kojega su 
se u obliku vijenca 
razvila veleobrtna 
naselja. Ali mnoga 
su veleobrtna po- 
duzeća veoma ma- 
lena i rade primi- 
tivnim sredstvima. 
Življi veleobrtni ra- 
zvoj nastao je u B. 
na početku ovoga 
stoljeća, te se ubrzo raširio po cijelom istočnom rubu, a 
odatle je prodro i duboko u unutrašnjost zemlje. Danas 
veleobrt u B. pokriva 85—90% potreba zemlje, pa se već 
veleobrtni proizvodi i izvoze. Poslije prošloga svjetskog 
rata otpada 29% cijelog izvoza na veleobrtne proizvode. 
Od najvažnijih veleobrtnih grana treba spomenuti tekstilni 
veleobrt pamuka, vune i konca, pilane, veleobrt sapuna i 
svijeća, rafinerije sladora i ulja, veleobrt kože, šešira, 
različne veleobrte u vezi s prerađivanjem životnih namir- 
nica, pa onda i talionice. Uvoziti se mora odjeća, po- 
kućstvo, porculan, staklena roba, sve vrste luksusnih 
predmeta i strojevi. 

Trgovina i promet. U trgovačkoj strukturi B. pretežu 
ratarski i stočarski proizvodi; osobito u izvozu kava, a u 
uvozu veleobrtni proizvodi, poimence strojevi, ali i neke 
životne namirnice. Uvoz u B. vrši se ponajviše iz vele- 
obrtnih zemalja Evrope i Sjeverne Amerike. B. uvozi iz 
Argentine suptropske životne namirnice, a izvozi tropske. 
Poradi visoke: vrijednosti tropskih proizvoda ima B. akti- 
vnu trgovačku bilancu, premda bi jači pad cijena kave 
mogao lako dovesti B. do krize, jer se uvoz najvećim dije- 
lom plaća izvozom baš toga jedinog proizvoda. G. 1937 vri- 
jedio je uvoz preko 40,6 mil. zl. £, a izvoz preko 42,5 mil. 
zl. £. Od toga je najveći izvoz bio u USA, Njemačku, Bri- 
tansko carstvo i Francusku. Uza svu raznolikost zadržala 
je brazilska privreda u osnovi kolonijalnu strukturu. Ona 
je još i danas kao i u doba prije oslobođenja u prvom 


T 





w 


(Foto Lopes, Rio de Janeiro) 


BRAZILIJA 








MORSKI ZAL KOD SANTOSA 


redu proizvođač agrarnih sirovina te je uz sav veleobrtni 
razvitak zavisna od industrijskih proizvoda inozemstva. 
U tome bez sumnje leži privredna i gospodarska slabost 
jedne u sebi bogate države, koja još nije mogla svladati 
sve veće neprilike. 

Trgovinu pomaže znatan broj veoma dobrih luka. Prva 
je i najvažnija Rio de Janeiro, kroz koju prolazi polovica 
cjelokupnog prekomorskog uvoza i jedna trećina izvoza. 
Od većih luka su poznate Santos, Sao Salvador, Рага, 
Recife, pa onda Uruguayana, Paranagua, Antonina, Para- 
hyba, Sergipe i Paranahyba. 

Za izvoz služi razmjerno dosta. jaka trgovačka morna- 
rica. G. 1938 imala je B. 297 brodova s tonažom od 486.136 
N.R. T., od toga parobroda i motornih brodova 286 s to- 
nažom 483.446 N. R.T. Promet po Amazoni vrši se sve do 
Iquitosa. 

Cijelo područje brazilske svjetske trgovine ima više sre- 
dišta: Belem i Manáos na Amazoni, Recife u sjevero- 
istočnoj B., São Salvador, Rio de Janeiro, São Paulo, Rio 
Grande do Sul u istočnoj i južnoj B., Corumbá za unu- 
tarnji dio paraguajske zavale i Mato Grosso. 

Ta su središta vezana dobrim željezničkim prugama sa 
svojom pozadinom. Rio de Janeiro ujedno je i središte 
brazilske željezničke mreže, premda leži veoma ekscen- 
trično na atlantskoj obali, ali privlači k sebi i jedan dio 
trgovine iz pozadine ostalih trgovačkih središta. Željeznička 
je mreža još dobro izgrađena oko trgovačkih središta Sáo 
Paulo i Recife, dok je unutrašnjost i područje Amazone 
gotovo bez željezničke veze. U tim krajevima vrši se pro- 
met po vodi, a inače pomoću tovarnih i teglećih životinja. 

Od željezničkih pruga najvažnija je ona, koja spaja 
Argentinu preko Uruguaya s Rio de Janeirom odnosno 
lukom Victoria na istočnoj obali B. Od te se pruge prema 
unutrašnjosti odvajaju mnoge kraće, tako na pr. Sao 
Paulo—Corumbá, Sao Paulo—Bella Vista, Rio de Janeiro— 
Diamantina. U sjeveroistočnoj B. ima se spojiti São Sal- 
vador sa Sáo Luizom, dok je Recife već spojen s Natalom, 
a radi se i na tom, da se Recife spoji s lukom Fortaleza 
(Ceará). G. 1937 bilo je u B. 33.512 km željezničke pruge 
s 5194 lokomotive, 3888 osobnih i 45.078 teretnih vagona. 
125.000 km cesta mogu se upotrebljavati i za automobilski 
promet. Samovozni park B. sastojao se je g. 1938 od 
101.000 osobnih, 3.800 autobusa i 53.875 teretnih samovoza. 

U zadnje vrijeme razvija se lijepo i zračni promet 
s 55.900 km zračnih linija. Poštanski je promet također 
znatan. Njemu služi 4870 poštanskih ureda s 1964 milijuna 
pošiljaka godišnje. Brzojavnih pruga bilo je g. 1933 u du- 
ljini od 740.000 km. 

Stanovništvo. Prema zadnjoj procjeni stanovništvo od 
1. L 1937 ima B. 42,395.150 stan. na 1 km? 4,9 stan. 
Uzima se, da bijelaca ima oko 40%, mestica 329/0, crnaca 
i mulata 15%, Indijanaca 9%, a 4% takvih, kojima se 
podrijetlo ne može točno ustanoviti. 

Bijelci potječu najvećim dijelom od Portugalaca. Njihov 
jezik vlada u cijeloj zemlji, i to u jednoj brazilskoj vari- 
janti, koja se od evropskoga portugalskog razlikuje u 
manjim glasovnim, leksičkim i pravopisnim pojavama. 
Bijelci su se najsnažnije raširili na jugu B., a najmanje 
ih ima po vlažnom i nezdravom nizozemlju Amazone. 
U području Amazone ima i Francuza. Useljivanje je naj- 


261 





NICTHEROY 


življe na J. Prema posljednjim službenim podatcima (1920) 
od stranih narodnosti bili su najbrojniji Talijani, Portu- 
galci, zatim Španjolci, pa Nijemci, Turci, Uruguajci, Ja- 
panci i Argentinci. 

Broj Indijanaca nije moguće točno odrediti. I ako malo- 
brojni, oni su svakako još uvijek najzanimljiviji dio sta- 
novništva. Na jugu B. i u atlantskom primorju gotovo 
su posve nestali, a ostatci plemena, koja tu još u malom 
broju nastavaju, pripadaju skupini Ges, kao na pr. Boto- 
kudi, koji se nalaze u visočju između rijeke Sáo Francisco 
i mora; Cayapos u unutrašnjosti na Rio dos Mortes i na 
srednjem Tocantinsu. Plemena skupine Tupi naseljena su 
od gornjeg toka rijeke Parane do donjeg toka Amazone. 
Skupini karipskih plemena pripadaju osamljeni Bakairi na 
izvorištu rijeke Xingu i na Rio São Manoel. Cijeli unu- 
tarnji dio nizine Amazone od Manáosa prema Kordilje- 
rama zauzimaju plemena Araukara. 

Oko 1871 bilo ih je još 2 milijuna, a g. 1888, kad je rop- 
stvo ukinuto, samo 740.000. Danas žive čisti crnci na obali 
Maranhão sve do São Paulo, a najviše ih ima u državi Rio 
de Janeiro, gdje sačinjavaju preko !/s svega stanovništva. 

Veoma velik dio brazilskog stanovništva čine mješanci, 
koji su uglavnom potomci bijelaca i Indijanaca, pa bijelaca 
i crnaca. Mješanaca ima u B. daleko više od bijelaca. 
Mržnja među rasama je u B. nepoznata, tako da se uslijed 
sve većeg miješanja i stapanja stvara novi rasni tip »novo- 
brazilca«. Duž atlantske obale su naseljeni većinom mulati 
ili pardos, mješanci bijelaca i crnaca, a u unutrašnjosti i 
na SI prevladavaju mestici, mješanci bijelaca i Indijanaca, 
U tom miješanju sudjeluje danas još i žuta rasa. 

Duhovna kultura. Naobrazba stanovništva je u B. još 
uvijek veoma malena. Obvezatno pohađanje pučkih škola 
nije svagdje provedivo poradi vrlo udaljenih i raštrkanih 
naselja, pa nije ni čudo, što su široki slojevi naroda veoma 
zaostali. Na naobrazbu utječe i klima, onda i jako mije- 
šanje bijelaca s Indijancima i crncima, pa se narod u du- 
hovnoj kulturi razvija veoma sporo, a to nije ni čudo, jer 
je vrijeme rada kratko, a prostor golem. 

Može se gotovo s punim pravom govoriti o analfabe- 
tizmu širokih slojeva B. G. 1920 bilo je u B. oko 75,5% 
analfabeta. Pohađanje škola veoma je različno u pojedinim 
saveznim državama. Dok je u saveznoj državi Goyaz išlo u 
školu 5% djece, drugdje je povoljnije stanje, u Rio Grande 
56%, u Santa Catharina 57%, а u saveznom distriktu 590/0. 
B. još uvijek oskudijeva na srednjim i stručnim školama. 
Sveučilišta su u Rio de Janeiru i u Sáo Salvadoru. Teolo- 
ški fakulteti nalaze se u sjedištu nadbiskupije i biskupija. 
Biblioteka i muzeja ima u svim većim gradovima. Novin- 
stvo je relativno dobro razvito, i to najbolje u Rio de Ja- 
neiro, ali i u većini manjih gradova izlaze novine mjesnoga 
značenja, tiskane portugalskim jezikom, a neke i na nje- 
mačkom i francuskom jeziku. 

Od osnutka republike sve su vjeroispovijesti u državi 
ravnopravne, ali vlasti podupiru rimokatoličku crkvu, jer 
je broj nekatolika neznatan. Nadbiskupu u Sáo Salvadoru, 
koji ima naslov metropolite i primasa B., podređeno je 15 
biskupija. Više evangeličkih crkvenih općina tvore crkvenu 
zajednicu. Pogana ima još u džunglama Amazone. 

Politička podjela. Danas se B. sastoji od 20 država, 1 
saveznog kotara i 1 teritorija. 

Savezne drZave i teritorij km? (2.1920). 
Bavezni kotar. Y.sssevovevecs 1.167 1,157.873 
М crease DRE 28.571 978.748 
AAD82088. аан рено nato 1,825.997 363.166 
КАН а CAL I ESE CRE 529.379 3,334.465 
(GALA: gia es dk ara ta E 148.591 1,319.228 
Kapirito- Santo vos ees dno: 44.684 457.328 
С USE Sr er rry кажа 660.193 511.919 
MATINO beo» «onec eo RE 346.217 874.337 
Mato GPOSSO aka ae a 1,477.041 246.612 
Minas Geraes .............. 593.810 5,888.174 
IESUS esse ss n kuka ww 1,362.966 983.507 
Parahyba ...... otra duce 55.920 961.106 
АТАНА E а аав инаая 199.897 685.711 
Регпат\бисо................ 99.254 2,154.835 
n y А s duc s de 245.582 609.003 
Rio de Janeiro. ............. 42.404 1,559,371 
Rio Grande do Norte ...... 52411 537.135 
Rio Grande do Sul ......... 285.289 2,182.713 
panta Catharina ............ 94.998 668.743 
SAO. Paulo eA vore ое 247.239 4,592.188 
BONE DO srca sera vena уан e a aco 21.552 477.064 
AAcCre-terlitornij «^ eas ее neče mae 148.027 92.379 





Glavni gradovi Od atlantskih otoka nastanjeni su samo 
Fernando Noronha, koji ima 2100 stanovnika, od toga 1400 
kažnjenika. Države južne B., koje su po svojoj klimi naj- 
prikladnije za naseljivanje Evropljana, bile su dugo vre- 
mena cilj njemačkog i talijanskog useljivanja, tako da je u 
državi Rio Grande do Sul već 1824 nastala njemačka kolo- 
nija Sáo Leopoldo, a nešto kasnije talijansko naselje Ca- 
zias. Glavni grad države Rio Grande do Sul je Porto Ale- 
gre, ima 327.628 stan. (1935), na sjeveroistočnoj obali la- 
gune dos Patos, važno središte mesne industrije, kao i 
Rio Grande do Sul sa 53.000 stan. (1935). U unutrašnjosti 
je Pelotas, ima 82.294 stan. (1920), na jugozapadnom kraju 
lagune dos Patos, zatim Cruz Alta i Cachocira sa 61.980 
stan. (1920). 

Florianopolis je glavni grad u državi Santa Catharina 
(48.231 stan., 1933). To je lučki grad lokalnog značenja, leži 
na otoku, koji je s kopnom spojen čeličnim mostom 850 m 
duljine. Sjeveroistočno 'od Florianopolisa nalaze se nje- 
mačka seoska naselja Blumenau i Joinville. 

U državi Paraná je Curityba sa 116.632 stan. (1935), gla- 

vni grad i središte za proizvodnju čaja Matć, spojen s lu- 
kama Antonina i Paranagua (3000 stan., 1920). 
A Države istočne B. možemo razdijeliti u dva niza, od kojih 
južnom pripadaju São Paulo, Rio, Espirito Santo pa i 
Minas Geraes, a sjevernom Bahia, Sergipe, Alagćas i Per- 
nambuco. 

U južnom nizu uzgaja se u prvom redu kava, pa je baš 
Sao Paulo poznat poradi velikih fazenda kave. Glavni grad 
São Paulo (koji je 1935 imao 1,151.249 stan.) širi se па 
ravnjaku u visini od 900 m. Grad je potpuno moderan i 
zdrav, te je glavno veleobrtno središte B. Santos’ sa 
102.589 stan. (1920) njegova je luka za izvoz kave. Sjevero- 
zapadno se nalazi Campinas (115.602 stan., 1920), središte 
trgovine kavom i proizvodnje svile. U državi Rio je naj- 
veći i glavni grad cijele B. Rio de Janeiro sa 1,700.532 stan. 
(1935). On je središte gospodarskog i duhovnog života ci- 
jele zemlje. Prema SI 650 km luka je Victoria (32.109 stan., 
1933) glavni grad države Espirito Santo. Glavni grad države 
Minas Geraes je Bello Horizonte (167.710 stan., 1935), dok 
je prije bio Ouro Preto. Od poznatijih gradova važni su 
još Diamantina (69.445 stan., 1920), Barbacena (89.717 stan., 
1920), Juiz de Fora (118.166 stan., 1920) i Pouso Alegre 
(67.401 stan., 1920). 

Glavni grad države Bahia (v.) je Sáo Salvador (363.726 
stan., 1935), središte trgovine kakaom i duhanom. Aracaju 
(53.529 stan., 1933) je glavni grad države Sergipe, a izvozi 
slador i pamuk. Glavni grad države Alagóas Maceić 
(129.105 stan.) leži na lagunama 2 km udaljen od svoje 
luke Jaraguá. Recife (472.764 stan., 1935), glavni grad države 
Pernambuco, odijeljen je od oceana koraljnim grebenom, 
ali je prilaz u luku i za najveće brodove lak i pristupačan. 
On se proteže djelomice na koraljnom grebenu na otoku 
Sáo Antonio i na kopnu, pa su pojedini dijelovi grada 

među sobom spojeni mostovima. Izvozi uglavnom slador i 
pamuk. 

Sjeveroistočna B. obuhvata države Parahyba, Rio Grande 
do Norte, Ceará, Piauhy i Maranhão. 

Grad Parahyba (52.000 stan., 1920), glavni grad istoimene 
države, leži daleko od obale, a njegova je luka Cabedelo. 

Natal (46.090 stan., 1933) glavni je grad države Rio 
Grande do Norte, važna luka za izvoz sladora, pamuka, 
kože i »carnauba« voska. Fortaleza (143.277 stan., 1935) je 
glavni grad u državi Ceará. Glavni grad države Piauhy je 
Theresina (58.510 stan., 1933) s lukom Parnahyba. Sao Luiz 
(10.272 stan., 1935), glavni grad države Maranhão, bio је u 
kolonijalno doba jedna od najvažnijih luka В., a danas 
ima veoma razvijenu tekstilnu industriju, zatim rafinerije 
sladora i ulja. 

U području Amazone smjestile su se dvije savezne 
države, Рага i Amazona. Рага, koja zaprema i jedan dio 
brazilskog visočja, a napose prostrani otok Marajó, središte 
je stočarstva na istoku B. Glavni grad Belem (Par4) ima 
311.253 stan. (1935), leži na širokom ljevkastom ušću rijeke 
Tocantins, 145 km udaljen od oceana. To je lijep i vrlo 
živ grad s mnoštvom znanstvenih zavoda. Gotovo u sre- 
dini grada nalazi se veliki botanički vrt, zapravo komad 
prašume, sačuvan u prirodnom stanju. Iz njegove luke 
izvozi se drvo, ulje, kakao, brazilski para-orah, a napose 
kaučuk. U državi Amazona, koja obuhvata oko 3,4 mil. 
km?, jedino je Manáos sa 89.346 stan. (1935) važniji grad. 
On leži na rijeci Rio Negro, tik njezina ušća, udaljen oko 
1700 km od oceana. U njegovo pristanište mogu ući i naj- 
veći oceanski brodovi, koji odatle izvoze kakao i kaučuk. 

Unutrašnje države Goyaz i Mato Grosso važne su poradi 
stočarstva. Stočarski se proizvodi prevoze preko Minas 
Geraes na istočnu obalu. Glavni grad istoimene države je 
Goyaz (28.217 stan., 1933), u blizini izvora rijeke Tocan- 
tins, a glavni je grad u Mato Grosso Cuyabá (43.885 stan., 
1933) na istoimenoj rijeci. 

LIT.: O. Maull, Brasilien, u Kluteovu Handbuch der Geogr. Wissen- 
schaft, 1930. O. O. 

Hrvati u Braziliji. U Braziliji živi oko 30.000 Hrvata 
iseljenika. Najviše ih ima u državi São Paulo (oko 20.000) 
te u nekoliko većih naselja: Rio de Janeiro, Manáos, Dia- 
mantina, Villa Maria, Novo Friburgo. Poslije prvog svjet- 
skog rata iseljavale su se u B. velike grupe naših primoraca 

(Koréulani). U Sao Paulo izlazile su i novine: Hrvatski List 
i Brazilske Novine. U dvadesetak naših iseljeničkih naseo- 
bina bilo je zadnjih tridesetak godina različitih prosvjetnih 
i potpornih društvenih organizacija. Sada postoje u Sáo 
Paulo tri društva. Početkom ovog stoljeća putovali su i 
istraživali razne krajeve B. Karlovčani braća Mirko i 
Stjepko Seljan (v.); prvi je na ovim putovanjima tragično 
umro. i M.B. 

Povijest Brazilije. B-u je 1500 otkrio Cabral, a iduće je 
godine istražio njezinu obalu Vespucci (— Amerika Južna, 
Otkrića). Kako je Portugal obraćao tada pažnju svojim 
posjedima u Aziji, a u B-i nisu nađene plemenite kovine ni 
mirodije, prepustio je B-u posebničkoj pobudi. Pojedinci su 
prodirali postepeno dalje i već 1514 otkrili ušće La Plate. 
U B-u su otpremali iz Portugala i kažnjenike, a 1548 
prognali su onamo Židove. Zemlja je bila otvorena sva- 
kome, pa i stranim trgovcima; portugalski su se naseljenici 
bavili ponajviše hvatanjem i trgovinom robova. Tek se 
Ivan III. prihvatio 1534 uređenja zemlje podijelivši je u 
nasljedne kapetanije, kojima su upravljali »capitanos«. 
Neki su od tih podigli prva naselja, plantaže šećerne trske, 
šećerane i drugo, ali se taj sustav pokazao s vremenom 
nesposoban za život, i kapetanije su opet pripale kruni. 
S više truda pristupila je potonja izgradnji zemlje osnu- 
tkom generalne uprave 1548; prvi guverner Thomé de Souza 
sagradi Salvador (danas Bahia) te dovede isusovce i prvog 
biskupa (1551). Treći se guverner Mem de Sá (1557—72) 
morao boriti s francuskim hugenotima, koje je u spora- 
zumu s admiralom Colignyjem naselio 1555 u zaljev Rio 
de Janeiro gusar de Villegaignon. Borba je završila 1567 
porazom Francuza. 

Isusovci su brzo širili kršćanstvo, a s njime i svoj utje- 
caj i svoju gospodarsku snagu. Pokršteni Indijanci bili su 
njima podložni i radili pod njihovim nadzorom, uslijed 
čega je starim kolonistima nestajalo radne sile. Da do 
nje dođu, stvoriše t. zv. bandeiras, t. j. čete, koje su tra- 
žile zlato i zarobljivale Indijance, s kojima su postupali 
vrlo okrutno. Te su se čete održale cijelo 17. st. 

G. 1562 nađeni su prvi tragovi zlata u B., ali su i dalje 
ostali >pravi rudnici šećer i drvo brazil«. 

B. dijeli sudbinu Portugala, kad je taj 1580 sjedinjen sa 
španjolskom. Za rata s Francuskom zaposjednu Francuzi 

1595 neka mjesta u B.; oni se kasnije i prošire osnovavši 
1612 São Luiz, ali su 1615 istjerani. Zarativši se 1621 s Ho- 
landijom izgube Portugalci velik dio B., koja se pod upra- 
vom Zapadno-indijske kompanije i njezina namjesnika 
grofa I. M. Nasovskoga (1637—44) razvila u trgovini i du- 
hovnom radu. Kad se Portugal oslobodio 1640 španjolske 
vlasti, prizna Holandiji gospodstvo nad B. Sve veći nemar 
kompanije i potajna pomoć, koju je Portugal pružao bra- 
zilskoj oporbi protiv tuđe vlasti, dovedu najzad 1645 do 
ustanka; taj završi 1654 osvojenjem posljednjeg uporišta 
Holanđana u Pernambucu, a 1661 odreknu se oni i svojih 
prava za 5 milijuna cruzadosa. Portugal obdari tada isu- 
sovce i plemstvo (donatarios) velikim posjedima i povla- 
sticama. Potkraj 17. st. otkrili su zlato u području Minas 
t. zv. paulisti, mješanci u gradu São Paulo, koji su tvorili 
ratničku kastu portugalske kolonizacije i organiziranu 
grupu lovaca na robove (bandeirantes). Radi rudnika zlata 
došlo je do borbe između državne vlasti i paulista, pa je 
potonjima slomljena 1707 dotadašnja moć. 

Portugal je i nadalje nesmiljeno iskorišćivao Braziliju 
velikim carinama i porezima, zabranom trgovine s dru- 
gim zemljama, zabranom useljavanja stranaca, sađenja 
maslina i vinove loze, vađenja soli, podizanja tvornica. 
Izvoz i uvoz bio je u rukama dviju portugalskih kompa- 
nija, koje su stjecale silna bogatstva, činovnici su gotovo 
isključivo bili Portugalci. 

Ponovni pokušaj Francuza, da se ustale u zalivu Rio de 
Janeiro, bio je 1710. Tada prispje u taj zaliv kapetan Du 
Clerc sa 7 lađa i iskrca 1000 ljudi. Poslije mnogo nastoja- 
nja bijaše njih većina opkoljeno i onda masakrirano 
(1710—11). Da to osveti, doplovi pred Rio de Janeiro 12. 
IX. 1712 Du Guay Trouin sa 16 francuskih lađa, 4000 mo- 
maka i 738 topova. Francuzi zauzeše i opljačkaše grad, a 
onda ga uz odštetu od 600.000 cruzadosa ostaviše. 

G. 1714 posta B. podkraljevstvo s glavnim gradom Ba- 
hiom do 1763, a onda Rio de Janeirom. U 18. st. proširilo 
se uvelike poznavanje B. Tražeći zlato prodirali su mnogi 
poduzetni ljudi u unutrašnjost i tako doprli do izvora ri- 
jeke Madeira i Paraguay. G. 1739 otkrivena su vrlo bogata 
dijamantna polja na sjeveru Minasa. Međutim su krajem 
18. st. bili rudnici zlata u velikom opadanju. Stvaranje 
Sjeveroameričkih država, francuska revolucija i ideje, koje 
su donijeli u B. oni mladići, koji su učili na sveučilištima 
u Coimbri, Montpellieru i drugdje u Evropi, dovedoše do 
urote 1792 u pokrajini Minas. Urota bi otkrivena, i glavni 
je vođa revolucionaraca, Tiradentes, ubijem. Pokret u 
Bahiji od 1798, koji je išao za ukidanjem ropstva, bio je 
isto tako ugušen. 

Dne 29. XI. 1807 pobježe portugalski kralj Ivan VI. 
ispred Napoleonova generala Junota s 20 lađa i velikim 
dijelom svoje riznice iz Portugala u B. i stiže u Bahiju 
23. I. 1808. Premještanjem prijestolnice i vlade u Rio de 
Janeiro, kamo je kralj stigao 7. II., nasta u B. sasvim nov 
život; razvija se trgovina, diže obrt, podižu tvornice. Po- 
ljoprivreda, koja je u 18. st. naročito procvala i omogućila 
velik izvoz riže, pamuka, kakaoa, šećera, kože i dr., sada 
se još više podiže. Dekret, koji je kralj Ivam objavio u 
Bahiji 28. I. 1808, davao je najveću slobodu trgovine pri- 
jateljskim narodima. 1. IV. 1808 dade kralj najveću slo- 
bodu veleobrtu. Dolaskom kralja započe novo razdoblje 
za javnu nastavu. Dotada su postojale samo dvije više 
škole, i to dva sjemeništa. Sada se osnivaju srednje i 
stručne škole, akademija lijepih umjetnosti, muzej pri- 
rodnih nauka, botanički vrt, javna knjižnica u Bahiji 
(1811), kraljevska knjižnica u Rio de Janeiru (1814), kra- 
ljevska tiskara, novo kazalište. Ali s druge strane prilike 
su se čak i pogoršale. Osim dotadanjih regalija postadoše 
regalije zlato i dijamanti. Porezi postadoše još veći. Vijesti 
o traženju parlamentarnog režima u Portugalu 1820 uzbu- 
diše i u B. duhove, koji su i onako stajali pod utiskom 
događaja po ostaloj Južnoj Americi. 

Uz liberalce u B. pristade i sam prijestolonasljednik 
Don Pedro. Radi pobune u Rio de Janeiru (26. II. 1821) 
obeća kralj 28. IL 1821, da će dati ustav. Kad su uto 
portugalski cortesi tražili, da se kralj vrati u Lisabon, da 
se nad B. uspostavi stanje od prije 1808, postavi on 
za regenta u B. prijestolomasljednika Pedra (22. IV.), a 
sam se vrati u Portugal Postupak portugalskih cortesa 
ozlojedi uvelike Brazilijance, pa kad portugalski cortesi 
nijesu ni čekali, da dođu predstavnici Brazilije, održali 

su ovi 13. V. 1822 svoju skupštinu u Rio de Janeiru, na 
kojoj su proglasili Pedra »vječnim zaštitnikom i brani- 
teljem B.« Malo zatim (7. IX. 1822) proglasi Pedro B-u 
potpuno nezavisnom državom. Sazvana konstituanta izabra 
Pedra za cara B. (12. X. 1822). Dne 1. XII. bio je Pedro 
L okrunjen. Poslije stranačkih borba i raspusta cortesa 
prihvati nova skupština 9. I. 1824 ustav, koji je među 
ostalim garantirao slobodu vjere, govora i tiska, je- 
dnakost svih građana pred zakonom, odgovorno ministar- 
stvo, predstavništvo od dvije komore, nezavisno sudstvo. 
Komora se birala svake četvrte godine, senatori su bili 
doživotni, a imenovani od cara. Car je imao pravo veta 
kod najvažnijih državnih poslova i pravo da raspusti 
parlamenat, sazove generalnu skupštinu, i dr. Prvi put se 
sastadoše obje komore g. 1826. Iza dugih pregoovora prizna 
nezavisnost B. i Portugal 15. XI. 1825. Dok je tako B. 
s jedne strane imala uspjeha, dooživjela je neuspjeh u ratu 
s Argentinom (1825—28) te morade priznati nezavisnost 
Bande Oriental (Uruguaya). G. 1826 umro je Ivan VI. 
radi čega je car Pedro imao postati kralj Portugala. Pedro 
ne htjede ostaviti 
B. i odreče se na- 
sljedstva na korist 
kćeri Marije da 
Gloria, kojoj dade 
kao regenta svoga 
brata Miguela. Ali 
kad se Miguel do- 
skora proglasio kra- 
ljem, zatraži Pedro 
od brazilskih cor- 
tesa, da mu dadu 
vojsku, kojom će 
vratiti prijestolje 
svojoj kćeri. Kad 
oni na to nijesu 
pristali, zahvali se 


zbog stranačkih 
borba na brazil- 
skom prijestolju 


(7. IV. 1831) u ko- 
rist svoga petgodi- 
šnjeg sina Pedra i 
pode u Evropu, 
gdje s pomoću En- 
gleza, a kasnije i 


Španjolaca uspije 
osigurati prijesto- 
lje svojoj kćeri. 


Za regentstva, ko- 
je je izabralo na- 
rodno predstavni- 
štvo, bile su vrlo teške prilike u B.: ustanci, borbe između 
monarhista, republikanaca i federalista, teško financijalno 
stanje i t. d. 6. VIII. 1834 zaključe obje komore, da se B. 
pretvara u federativnu monarhiju. U ratu, koji poče 
1850 između B. i argentinskog diktatora Rosasa, pobijedi 
Rosasa B. u savezu sa Paraguayem, Uruguayem i argen- 
tinskim generalom Urquizom, a Uruguay dođe pod pro- 
tektorat B. (do 1855). Zbog Uruguaya došlo je do rata 
između B. i Paraguaya 1864. Saveznici B. bili su Argen- 
tina i Uruguay, kojega je predsjednik Flores stajao pod 
brazilskim utjecajem. Poslije slabih uspjeha saveznika 
preuze vrhovno vodstvo brazilski maršal Caxias, koji 
porazi paraguayskog predsjednika generala Lopeza kod 
Tuyuty-a (3. ХІ. 1867), u nekoliko navrata 1868 g., pa pro- 
dre u Assuncion (6. I. 1869). Kad je Lopez poginuo u 
gveriljskom ratovanju 1. III. 1870, rat je dovršen punim 
uspjehom saveznika. Brazilija je uslijed ovog rata došla 
u vrlo teško financijalno stanje, ali je njezin ugled među 
državama Južne Amerike uvelike poskočio. 

Unutrašnje prilike B. poslije 1850 krenuše sve većem 
poboljšanju. Trgovina se sve više diže, 1853 osniva se 
brazilska narodna banka, grade se ceste i željeznički 
putevi, osnivaju parobrodarska društva. Otkriće zlatnih 
rudnika u sjevernoj B. (1854) domami mnogo stranaca. 
Ma da je brazilska vlada još 1850 zabranila uvoz roblja, 
ropstvo je i dalje postojalo. Isto tako nije bio proveden 
zakon od 1871, koji je ukidao ropstvo i odredio, da se 
robovi postepeno oslobađaju. Tek kad je za vrijeme od- 
sutnosti boležljivoga cara Pedra II. njegova kći i prije- 
stolonasljednica regentica Izabela, da omili narodu, pred- 





PLANTAŽA KAVE 


BRAZILIJA 


ж! 


ložila parlamentu nacrt zakona, kojim se smjesta ukida 
ropstvo, i to bez ikakve odštete, i kad je taj zakon 13. 
V. 1888 bio prihvaćen, bilo je pitanje ropstva riješeno. 
Narod je na vijest o tome plivao u oduševljenju, ali ovim 
su zakonom bili oštećeni svi posjednici. Oni i republikanci 
združiše se s oficirima, koji su bili nezadovoljni žalosnim 
prilikama u vojsci. Pobuna posade u Rio de Janeiru bila 
je odmah od svih njih poduprta, pa je 15. XI. 1889 bilo 
carstvo ukinuto i proglašena republika. Car Pedro ostavi 
17. XI. B. odbivši ponuđenu mu mirovinu i odrekavši se 
zauvijek restauracije. Prva republikanska vlada, kojoj 
bijaše na čelu general Fonseca, objavi ustav Sjedinjenih 
Država B., potpuno po uzoru Sjedinjenih Država Amerike. 
Narodni kongres, izabran 1890 na osnovu općeg prava 
glasa svih onih, koji su znali čitati i pisati, prihvatio je 
23. II. 1891 ustav, prema kojemu je B. federativna repu- 
blika. Prvi izabrani predsjednik republike bio je Fonseca, a 
prvi podpredsjednik general Peixoto. Ali kad je Fonseca za 
nekoliko zakona, koje je kongres prihvatio, postavio 
»veto«, dođe do sukoba, i Fonseca raspusti kongres. Usli- 
jed toga dođe do 
nemira, a  Assiz 
Brazil obrazova u 
državi Rio Grande 
do Sul vladu. Kad 
ustanak zahvati 
skoro cijelu drža- 
vu, vojsku i mor- 
naricu, Fonseca od- 
stupi, a vlast pre- 
uze general Florian 
Peixoto (1891—94). 
G. 1892 dođe do 
novih nemira, a 
1893 pobuni se rat- 
na mornarica. Tek 
je treći predsje- 
dnik Moraes Barros 
(1894 — 98) uspio 
umiriti neobuzdane 
stranačke ^ borbe. 
Četvrti predsjednik 
Manuel de Cam- 
pos Salles (1898 
do 1902) radio je 
mnogo, dok je po- 
dignuo drZavni kre- 
dit, koji je strana- 
čkim borbama bio 
sasvim pokoleban. 
Iza Francisca de 
Paula Rodriguez 
Alves (1902—06), koji je najveću brigu posvetio ure- 
denju glavnoga grada, slijedili su predsjednici Alfonso 
Penna (1907—1909), koji je uredio školstvo, za njim 
podpredsjednik Nilo Pehanca (1910). G. 1910 izabran je 
za predsjednika maršal Hermes da Fonseca, 1914 Wence- 
slav Braz. 26. X. 1917 ušla je В. u rat protiv Njema- 
čke i Austrije, a 1919 potpisala versailleski ugovor. Po- 
slije ovog rata nalazila se B. u vrlo teškim financijal- 
nim prilikama; tištio ju je golem dug, a njezina je va- 
luta uvelike pala. Predsjednici su: Artur Bernades (1922— 
26), da Silva Pessóa (1918—22), Epitacije Washington 
Louis Pereira de Souza (1926—30). Uslijed očajnih finan- 
cijalnih prilika došlo je do nemira i vojničkog ustanka 
1922 u Rio de Janeiru, a 1924 u Sao Paulu. Kad B. nije 
dobila stalno mjesto u Društvu naroda, istupi iz njega 
(1926). Za ekonomske krize 1929—34 B. je bila teško po- 
gođena. U zemlji je bilo mnogo nemira i pobuna. Kriza u 
trgovini kave, pad valute, sniženje cijena šećeru, pamuku, 
gumi i kakau, sve se to odrazilo u javnom životu. Najteže 
se osjećala kriza u trgovini kave, kojoj je 1932 cijena pala 
za 75%. Vlada je nastojala da pomogne uništivši do 1936 
39,000.000 vreća kave. U ožujku 1939 izabran je za pred- 
sjednika Julije. Prestes. Iste godine plane ustanak protiv 
konzervativne vladine politike, a vođa ustanka Getulio 
Vargas s pomoću vojske domogne se vlasti, kao privremeni 
predsjednik (3. XI. 1930). Kad je protiv njega u srpnju 
1932 planula revolucija konzervativaca u Sáo Paulu, on je 
uguši, ali uze u obzir njezine zahtjeve. G. 1934 donijela je 
narodna skupština novi ustav (v.) Dne 16. VII. 1934 
Vargas je izabran za predsjednika na 4 godine. Vojnička 

pobuna na S države 1935 brzo je ugušena, ali je opozicija 
uvelike uzbunila mase u Rio Grande do Sul, São Paulu, 
Bahiji, Pernambucu. Stoga proglasi Vargas s dopuštenjem 
parlamenta ratno stanje i 10. XI. 1937 obustavi ustav, raspu- 
sti federalni parlamenat i sve parlamente pojedinih dr- 
žava, pa izda novi ustav, koji je još centralističniji i daje 
veća prava federalnoj vladi i jaču vlast predsjedniku. 
3. XIL 1937 raspusti Vargas sve stranke. Nezadovoljni 
integralisti napadoše u noći 10. na 11. V. 1938 predsjedni- 
čku palaču, ali bijahu suzbijeni. Najveću brigu posvetio 
je Vargas privrednom podizanju B. i njezinu oslobođenju 
od stranog kapitala. 

LIT.: Rev. do Inst. hist. e geogr. bras., Rio de Janeiro 1839 ss; 
Annaes da Bibl. Nacional do Rio de Janeiro, 1876 ss; J. C. de Abreu, 
Historia da Colonizagao portugeza do Brazil, Porto, 3 sv., 1922 ss; 
Rocha Pombo, Historia do Brazil, 10 sv., Rio de Janeiro s.a.; A. 
Mascarenhas, Curso da hist. do Brazil, Rio de Janeiro 1898; R. M. 
Galanti, Compendio da hist. do Brazil, 4 sv., S. Paulo 1925; M. de 
Oliveira Lima, Formation historique de la nationalité  brésilienne, 
Pariz 1911; E. Egas, Brazil historico, S. Paulo 1916; Rocha Martin, 
A indipendencia do Brazil, Lisabon 1922; A. Funcke, Brasilien im 20. 
Jahrhundert, Berlin 1926; R. M. Galanti, 
illustres, S. Paulo 1911; A. de Escragnolle 
da independencia brasileira, S. Paulo 1922; I. Lufft, Geschichte Süd- 
amerikas, П., Berlin 1913. G.N 


Ustav B-e razlikuje se u svom razvoju od ustava ostalih 
država Amerike, jer je B. jedina od njih bila i po steče- 
noj samostalnosti monarhija, a i prije toga je u njoj sto- 
lovao sam vladar. Već za monarhije izmjenom je ustava 
(acto addicional od 12. VIII. 1834) došlo do neke vrste 
federativnog uređenja, jer su pokrajinske skupštine (assem- 
bleas legislativas provinciales) imale široku zakonodavnu 
vlast, pa time B. pruža rijedak primjer federativne mo- 
narhije. No taj federalizam nije jače došao do izražaja, 
poglavito zbog toga, što su izvori državnih prihoda bili 
centralizirani. Kad je monarhija srušena, stvoren je ustav 
po uzoru USA, ali je ustav od 16. VII. 1934, a još više 
onaj od 10. XI. 1937 oslabio federativne elemente, a unio 
elemente autoritativne i korporativne vladavine. 

Po ustavu od 1937 B. je (već od pada carstva) savezna 
republika (Estados unidos do Brazil), sastavljena od 20 
država, 1 saveznog kotara (glavni grad) i 1 teritorija. 
Država, koja redom kroz 3 godine ne može ubrati dovoljno 
prihoda za održavanje svojih služba, pretvara se u teri- 
torij, dok se ne poprave njezine financijske prilike. U 
određenim slučajevima može predsjednik republike u dr- 
žavi postaviti povjerenika. U saveznu upravnu nadležnost 

spadaju vanjski poslovi, obrana zemlje, pošta, brzojav, 
krugoval, veće željeznice, pomorsko i lučko redarstvo, 
načela nastave, brojidba i amnestija. Savezno zakonodav- 
stvo nadležno je za navedene poslove, zatim za granice 
između država, državljanstvo, useljivanje, nadzor nad 
strancima, javni poredak i sigurnost — koliko je potrebno 
njihovo jednolično uređenje —, vanjsku trgovinu i trgovi- 
nu među državama, monopol, podržavljenje veleobrta, 
mjere, utege, prometna i prevozna sredstva, kabotažu, 
rudarstvo, građansko i kazneno pravo te postupak, osigu- 
ranje, štednju, autorsko pravo, tisak, pravo udruživanja i 
temeljne propise zadrugarstva. Zakonodavstvo se u tim 
predmetima može prenijeti i na države, ali takav zakon 
odobrava savezna vlada. Za neke od navedenih predmeta 
mogu države stvarati zakone, koji vrijede, koliko ne budu 
kasnije zamijenjeni saveznim zakonom o istom predmetu. 
Porezi su podijeljeni između država i zajednice. 

Po čl. 1. državna vlast dolazi od naroda. Parlamenat 
sastoji se od zastupničke komore i saveznoga vijeća. 
Zastupničku komoru biraju na 4 godine općinski vijećnici 
i od svake općine još 10 za tu svrhu određenih izbornika. 
Iz svake države bira se 3—10 zastupnika razmjerno prema 
broju pučanstva. Nije zadržana odredba ustava od 1934, 
da dio zastupnika predstavlja pojedine staleže. U savezno 
vijeće šalje zakonodavno tijelo svake države po jednog 
člana, a 10 ih imenuje predsjednik republike. Članovi vi- 
jeća moraju biti rođeni Brazilci iznad 35 god. života. Pro- 
tiv zakona prihvaćenih u parlamentu ima predsjednik pravo 
veta, ali oni postaju zakonima, ako ih svaka kuća opet 
primi s ?/s glasova. Korporativna značajka ustava očituje 
se u narodnogospodarskom vijeću, koje ima 5 odsjeka 
(veleobrt i obrt, poljodjelstvo, trgovina, promet, novčar- 
stvo). Članove biraju nadležna tijela svake struke (polo- 
vicu poslodavci i polovicu posloprimci), a predsjednik 
imenuje u svaki odsjek po trojicu. Nadležnost je vijeća 
unapređivanje korporativnog ustrojstva narodnog gospo- 
darstva, davanje mišljenja o zakonima, koji se tiču pro- 
izvodnje, proučavanje odnosnih pitanja, postavljanje pro- 
pisa. Vidi se, da je vlast predsjednika republike znatna. 
Predsjednika bira na 6 godina izborno tijelo, u koje šalju 
zakonodavna tijela pojedinih država izbornike razmjerno 
prema broju stanovnika, ali najviše po 25, zatim svaka kuća 
parlamenta po 25 članova, a 50 članova narodnogospodarsko 
vijeće. Ako predsjednik međutim sam naznači kandidata za 
svoga nasljednika, izbor se vrši izravnim i općim pučkim 
glasovanjem. Predsjednik imenuje ministre, koji nisu odgo- 
vorni parlamentu. Dok nije parlamenat na okupu, može on 
izdavati zakonske odredbe, tek neki su predmeti izuzeti od 
takva propisivanja. On može u nekim određenim slučaje- 
vima odrediti stanje uzbune ili ratno stanje, a kad ono 
prestane, izvješćuje parlamenat o poduzetim mjerama. Ko- 
liko ih parlamenat ne bi odobrio, može se predsjednik pri- 
zvati na narod raspuštanjem komore. Inače nema prava 
raspuštanja. Komora može većinom od ?/з glasova staviti 
predsjednika pod optužbu, a sudi mu savezno vijeće. 

Sudstvo pojedinih država i savezni vrhovni sud mogu 
suditi o ustavnosti zakona i akata predsjednika; ali pred- 
sjednik može takav zakon iznova predložiti parlamentu, 
pa ako ga ovaj prihvati sa ?/s glasova, odluka suda gubi 
vrijednost. Savezni vrhovni sud sudi ministrima u sporo- 
vima između država kao i u sporovima između država i 
državne zajednice. БА. 

Školstvo. Postoje uglavnom pučke, srednje i visoke škole. 
Školska obveza počinje s navršenom 7. godinom i traje do 
14. godine. Za djecu predškolskog doba postoje zabavi- 
šta. Ima ih dvije vrste: 1. za djecu od 3. do 5. godine, gdje 
se radi po Montessorijevoj metodi, i 2. za djecu od 5. do 
7. godine s primijenjenim Fróbelovim odgojnim sustavom. 
Pučka škola traje pet godina (od 7. do 12. godine), a dijeli 
se na 2 stupnja: elementarni s prva tri razreda (od 7. do 10. 
godine) i srednji s četvrtim i petim razredom (od 10. do 12. 
godine). Sve su pučke škole javne, s besplatnom obukom, 
a polaze ih muška i ženska djeca zajedno (koedukacija). 
Od srednjih škola glavne su: gimnazije ili liceji, stručne 
škole i dopunske škole. U gimnazijama (licejima) obuka 
traje 6 godina, u stručnim školama 4 godine, a u dopun- 
skim također oko 4 godine. Dok gimnazije pripravljaju 
mladež za sveučilišne nauke, stručne škole osposobljuju za 
razna praktična zvanja i umijeća (poljoprivredu, trgovinu, 
obrte i razne zanate, pa i za razne društvene poslove) ili ih 
pripravljaju za više srednje stručne škole (gospodarske, 

poljoprivredne). Iz dopunskih škola, sa svršena 3 razreda, 
odlaze učenici u učiteljske škole, gdje je petgodišnja obuka. 
Seoski učitelji pristupaju svake godine ispitu iz didaktike. 
Sveučilište ima šest fakulteta, a studij traje pet godina. 
Uz fakultete postoje i visoke stručne škole. Politehničke 
škole u Rio de Janeiru i Minas Geraesu slove kao vrlo 
znamenite za cijelu Južnu Ameriku. 

LIT.: L'organisation de l'instruction publique, Bureau international 
d'éducation, Zeneva. S: 13. 

Književnost. Brazilska je književnost u svojim početcima 
(16. st.) zapravo odvojak portugalske i djelomično španjol- 
ske književnosti. No u daljnjem razvitku ona je sve do u 
prvu polovinu 19. st. u znaku osamostaljivanja od portugal- 
ske književnosti uporedo sa stvaranjem zasebnoga brazil- 
skog osjećaja. Povijest brazilske književnosti pokazuje tri 
razdoblja: u prvom (okruglo od 1500—1750) još prevladava 
portugalski osjećaj; u drugom, prelaznom doba (1750—1830), 
počinje oporba portugalskom osjećaju i želja za osamosta- 
ljenjem; u trećem (1830 do danas), t. j. u doba narodne 
romantike, ova je književnost posve osamostaljena i ulazi 
u opću struju svjetske književnosti. 

I. Isprva suu В-і 
pismeni samo por- 
tugalski kolonisti. 
Prvi pismeni Brazi- 
lijanci izašli su iz 
škola ^ isusovaca , 
koji su uopće imali 
mnogo zasluga za 
razvitak brazilske 
prosvjete i naro- 
dnosti. Spanjolski 
isusovac José de 
Anchieta (1530 do 
1597) bio je i je- 
dan od prvih bra- 
zilskih pisaca,a pi- 
sao je na portugal- 
skom,španjolskom, 
latinskom ina uro- 
đeničkom tupi-je- 
Ziku. Prvi domaći 
pisac bio je Bento 
Teixeira Pinto (Жж 
oko 1550). No i ra- 
dovi prve dvojice 
kao i drugih pisaca 
16. st. (Pero de 
Magalhães Ganda- 
vo, Gabriel Soares 
do Souza, Fernão 
Cardim i dr.) više 
su kulturnopovijesnog značaja. Istom su u 17. st. daci Coimbre 
donijeli u B-u, a u prvom redu u Bahiju, poštovanje prema 
renesansnoj knjizi Italije, Portugala i Španjolske, osobito 
prema Gongori i njegovoj školi. Toj bahijskoj školi pri- 
pada više pisaca, među kojima se ističu Manoel Botelho 
de Oliveira (1636—1711) i Gregorio de Mattos (1633—96), 
dobar lirski i satirički pjesnik i jedan od prvih buditelja 
brazilske svijesti. 

U prvoj polovini 18. st. dolazi i u B-u moda osnivanja 
književnih akademija, a djelima iz brazilske povijesti upo- 
redo se budi narodni ponos. Na pjesničkom polju zrcali 
se to vrijeme naročito u radu ponajboljih književnika, a 
to su: Alexandre de Gusmão (komedija O marido confun- 
dido), Sebastião da Rocha Pitta (1660—1738), Fr. Manoel 
de Santa Maria Itaparica (Ж 1704) sa spjevom Eustachidos 
i Nuno Marques Pereira (1652—1728). 

II. Prijelazno razdoblje (1750—1830) obilježeno je ugla- 
vnom radom škole »mineira« (po pokrajini Minas) sa zna- 
čajnim imenima na svima književnim vrstama. Epski je 
pjesnik toga vremena José Basilio da Gama (1741—95); 
njegovu epu Uruguay glavna je tema ustanak Urugvajaca 
protiv Portugalaca i Španjolaca. Slična je težnja protiv 
stranaca i kod José de Santa Rita Duráo (1722—84) u spjevu 
Caramuru. 

Krugu »mineira« pripada lirski pjesnik arkadijskoga 
pravca Claudio Manoel da Costa (1729—89) i najveći pje- 
snik toga doba Thomaz Antonio Gonzaga (1744 do oko 
1808), autor jedne od najboljih zbirka ljubavnog pjesni- 
štva na portugalskom jeziku (Marilia de Dirceu). 

Već se početkom 19. st. uz ostatke arkadizma i klasi- 
cizma (Antonio Pereira de Souza Caldas, Francisco de S. 
Carlos, Bonifacio de Andrada e Selva, Maciel Monteiro, 
Odorico Mendes i dr.) zamjećuju odjeci evropskog roman- 
ticizma, francuskih enciklopedista i Rousseaua. Redaju se 
spisi filozofski, povijesni, gospodarski i pravni, preko kojih 
struji u B-u duh tadašnje Evrope; glavni su pisci: Fran- 
cisco de Mont'Alverne (1784—1858), José da Silva Lisboa, 
Mariano José Pereira i dr. U to doba dolaska kraljevske 
kuće u B-u pada uopće početak općega napretka: započinje 
se organizirani novinarski i naučni rad, a pomalo i poli- 
tički. 

HI. Opći politički preporod prati na književnom polju 
romantika. Romantičko doba otvaraju pjesnici Domingos 
José Gonçalves de Magalhães (1811—82), koji je ujedno 
začetnik brazilskog kazališta (tragedija Antonio Josć) i 
Manuel de Araujo Porto-Alegre (1806—70, spjev Colombo). 
To je doba dalo i jednoga od najvećih i najautohtonijih 
brazilskih pjesnika, a to je mješanac Gongalves Dias 
(1823—64), osnivač indijanizma; pjesnička su mu djela: 
Primeiros cantos, Segundos cantos, Os Tymbiras, D. Leonor 
de Mendonga (dra- 
ma) i dr., a naučna: 
Diccionario da lin- 
gua tupi, Vocabu- 
lario da lingua ge- 
ral i dr. Byronov- 
skog je pravca ro- 
mantika  Alvaresa 
de Azevedo (1831 
do 1852) i nekoli- 
cine drugih. Diasov 
i Alvaresov pravac 
spaja Fagundes Va- 
rella (1841—75), a 
Castro Alves (1847 
do 1871) i mulat To- 
bias Barreto (1839 
do 1889) unose u 
romantičku  liriku 
društvovnu notu u 
znaku borbe za uki- 
danje ropstva (ško- 
la »condor«). 

Pripovjedalačku 
prozu ovoga doba i 
brazilski pučki duh 
dostojno zastupaju 
Joaquim Manoel de 
Macedo (1820—82) 
s romanima More- 
ninha i Moco louro 
i José de Alencar (1829—77), pisac mnogih romana (Gua- 
rany, As minas de prata, čuveni Iracema i dr.). Drugi su 
pripovjedači davali romanu svježe krvi: Bernardo Guima- 
гаеѕ seoskim temama, Alfredo d'Escragnolle Taunay pozi- 
tivnijim naziranjem i t. d. Ovo je doba znatnije unaprije- 
dilo i dramsku književnost, za što su zaslužni već spome- 
nuti J. M. de Macedo i Luiz Carlos Martins Penna (+ 1848). 

Naturalistički pravac došao je u B-i do izražaja između 
1875 i 1890, i to uglavnom u romanu. Njegovi su pred- 
stavnici Machado de Assis (1839—1908) i Aluizio Azevedo 
(1857—1913). Prvi je najbolji brazilski pripovjedač; piše 
pod utjecajem Portugalca A. Garretta, Dickensa, Schopen- 
hauera i dr, a romani su mu: Memorias posthumas de 
Braz Cubas, Dom Casmurro, Essaá e Jacob i dr. Azevedo 
je tipičniji naturalist (romani: O mulato, O homem i dr.) 
kao i Julio Ribeiro. Važniji su još pisci toga pravca u 
novim nijansama: Raul Pompeia (+ 1895), Inglez de Souza . 
(+ 1917), spisateljica Julia Lopes de Almeida (Ж 1862), 
Xavier Ferreira Marques (* 1861) i Coelho Netto. 

Francuska parnasovačka struja imala je odjeka i u B-i. 
Ovdje se kasna romantika u pjesništvu polako spaja s mo- 
dernim izrazom. Glavni su pjesnici ove struje: Castro 
Alves, Fagundes Varella, a osobito Luiz Guimaraes Iun. 
(1847—98) s remek-djelom Sonetos e rimas. Spomenuti 
romanopisac Machado de Assis u svojem je pjesničkom 
radu vrlo dobar parnasovac (Phalenas). Triumvirima bra- 
zilskoga parnasizma smatraju se: Alberto de Oliveira 
(* 1859), panteistički mislilac, Raymundo Correa (1860 do 
1911), čisti artista, i Olavo Bilac (1865—1918), ćutilni sa- 

njar. Uz njih su važniji: Vicente de Carvalho, Teophilo 
Dias, Augusto de Lima i drugi. 

Simbolisticki pravac Verlainea i Maeterlincka našao je 
takoder kratkotrajnog odjeka u B-i koncem 19. st. Teore- 
tičar mu je Nestor Victor, a glavni pjesnici: crnac [ойо da 
Cruz e Souza (t 1898), Bernardino Lopes (+ 1916), Tristão 
da Cunha i osobito Alphonsus de Guimaraes. 

U prvim desetljećima 20. st. lirika je pretežno konzerva- 
tivna u obliku i motivima. Svojom se dinamičnošću i slo- 
bodnim stihom odvaja Carlos Magalhães de Azeredo, pje- 
snik i novelist (Odes e elegias, 1904; Symphonia evangelica, 
1917 i dr.), zatim Mario de Alencar, pesimist, i Amaden 
Amaral (f 1929). Moderniji pisci slobodniji su i razno- 
vrsniji: Guilherme de Almeida i Olegario Marianno svo- 
jom osjećajnošću vraćaju se romantici; Ribeiro de Conto 
sjeća svojom melankolijom na simboliste i dekadente; Pe- 
reira da Silva i Ronald de Carvalho traže nadahnuće u 
prirodi i Zivotnoj problematici i t. d. 

Pripovjedalačka se proza poslije naturalistióke periode 
zaokupila mnogostranijom problematikom. Isprva su to 
društvovna pitanja, zatim problemi suvremene svjetske filo- 
zofije ili posebno pitanja američkih odnosa. U američke 
je probleme zahvatio osobito romanopisac Graca Aranga u 
romanu Chanaan (1902) i knjizi Esthetica da vida. Afranio 
Peixoto, inače povjesničar i kritičar, pisao je fantastične 
stvari, a u stilu Anatola Francea. U ovo se doba mnogo 
razvila novelistika. Od mnogobrojnih imena ističu se Car- 
los Magalháes de Azeredo (Casos do amor e do instinto, 
1924) i Alphonso Arinos (+ 1916), majstor pjesama u prozi 
i oboZavatelj narodne tradicije. 

Kritika i historiografija. Otkako je brazilska knjizevnost 
s romantikom ušla u svjetsku kolotečinu ideja, postoji u 
B-i i kritičkofilozofska književnost. Njeni pisci kreću se u 
idejama analognih evropskih strujanja (Comte, Littré, 
Spencer, Taine, Scherer, Sainte-Beuve). Tokom 19. st. gla- 
vni su brazilski predstavnici kritike: Sylvio Romero, José 
Verissimo і Araripe; u 20. st. ističu se: Carlos Magalhães 





(Foto Koch-Griinberg) 

de Azeredo, Ioão Ribeiro i Jackson de Figueiredo, kato- 
lički konvertit, pokretač katoličkog prosvjetnog pokreta, 
kojemu je pristupio i kritičar Tristáo de Athayde. 

Uporedo se gojila i kritika političke misli. U 19. st. 
mnogi su zaokupljeni borbom za ukidanje ropstva, osobito 
Joaquim Nabuco. U drugoj polovini stoljeća bili su utje- 
cajni politički mislioci Ruy Barbosa i Eduardo Prado. Par- 
lamentarizam je osobito utjecao na ovakvu književnost. 

Temelje je historiografiji postavio u doba romantike 
Francisco Adolpho de Varnhagen (1816—78) kritičkim dje- 
lima iz povijesti B-e. U 20. st. napredovala je ova grana 
osobito radom Brazilskog povijesnog instituta u Rio de 
Janeiru. Najznatniji su povjesnicari ovoga doba: Oliveira 
Lima, Rocha Pombo i Alphonso de Escragnolle. 

LIT.: S. Roméro, Historia da literatura brasileira, 2 sv., Rio de Ja- 
neiro 1888 i 1902; S. Roméro i I. Ribeiro, Compendio de historia da 
literatura brasileira, 2. izd., 1909; J. Verissimo, Historia da literatura 
brasileira, Rio de Janeiro 1916; Cl. Brandenburger, Brasilische Prosa, 
ai id Brasiliens Geschichte und Literatur im Überblick, Porto Ale- 
gre š 


Likovne umjetnosti. Razvoj brazilske umjetnosti tece 
uglavnom usporedno s političkom poviješću zemlje; i ona 
se dijeli na kolonijalno, carsko i republikansko razdoblje. 
Isto tako se u toku stoljeća izmjenjuju mjesta umjetni- 
čkoga rada. Tako se na pr. prve crkvene građevine, koje 
potječu još iz 16. st., a oko njih su bili zaposleni većinom 
portugalski graditelji i umjetnici, nalaze u Olindi i Pernam- 
bucu, dok najvažniju katedralu 18. st. ima Belém dal 
Рага. 

Slikarstvo i kiparstvo procvali su prvi put и luókom gradu 
Bahiji, gdje je Chagas, nazvan Cabra, stvorio religiozne 
plastike snažnoga izražaja i gdje je od polovice 17. st. ra- 
dila umjetnička škola, u kojoj se mogu smatrati najvažni- 
jim zastupnicima Eusebio de Mattos Guerra (1620—92), 
José Joaquim da Rocha (18. st.) i Franco Vellasco (1778— 
1833). U rudarskom području Minas Geraes razvijalo se uz 
gospodarsko napredovanje i živo umjetničko djelovanje: 
najoriginalniji umjetnik bio je tu Antonio Francisco Lisboa 
zvan L'Aleijadinho (1730—1814). Konačno je ipak još pod 
portugalskom vlašću današnji glavni grad Rio natkrilio sve 
svoje takmace i kao umjetničko središte. Pošto su i tu 
već na svršetku 17. st. bili nastali prvi zametci (postavio 
ih je flamanski redovnik Ricardo do Pilar), stvorili su 
kasnije Cunha (1737—1809), u Rimu školovani povjesnički 
slikar Manuel Dias de Oliveira Brasilienze (+T 1831) i por- 
tretista Josć Leandro de Carvalho (1750—1831) prijelaz u 
19. st. u smislu novoklasicizma i tako već pripravili tlo za 
rad francuske umjetničke grupe, koju je Ivan VI. (1816) 
pozvao u Braziliju, pošto se ona odcijepila od matere ze- 
mlje. Među tim Francuzima bili su za razvitak umjetnosti 
u zemlji najvažniji J. le Breton, Grandjean de Montigny 
i Auguste Taunay. Među njihovim brojnim učenicima nala- 
zio se i niz Talijana. Zatim se osobito ističe Manuel Araujo 
Porto-Alegre (1806—79) sveopćom svojom  nadareno&éu, 
koja se očitovala u svakovrsnim umjetnostima, dok su 
Victor Meirelles de Lima (1832—1903) i Pedro Americo de 
Figueiredo e Mello (1843—1905) kao povjesnički slikari 
davali obilježje brazilskoj umjetnosti sve do osvita 20. st. 
А dosad najpoznatiji umjetnik republikanskoga vremena 
fiza 1889) i ujedno dugogodišnji ravnatelj već od cara 
Pedra II. osnovane umjetničke akademije bio je Rodolfo 
Bernardelli, koji je potekao iz Mexica. Uostalom nosi 
umjetnički rad tog najnovijeg razdoblja brazilske povijesti 
umjetnosti dvostruko obilježje: približavanja tradiciji »ko- 
lonijalne« umjetnosti i živog zanimanja oko urbanističkih 
problema, koje je osim u glavnom gradu pospješilo važna 
i velika rješenja još i u Belému. 

LIT.: M. Th. Wright, The New Brazil, Philadelphia 1907. 

Glazba. Glazbena se umjetnost u B-i odvajkada goji. 
lako su brazilski skladatelji tek u 20. st. počeli stvarati 
djela samoniklog duha, temeljeći ih na crnačko-portugal- 
skim elementima, koji sačinjavaju brazilski glazbeni fol- 
klor, stvaralačka je glazbena djelatnost zabilježena u B-i 
mnogo prije. Već se pri kraju 18. st. spominje redo- 
vnik Josć Mauricio Nunes Garcia (1767—1830), skladatelj 
mnogih crkvenih skladba. Njegov učenik Francisco Manuel 
da Silva (1795—1865) naročito se je istakao organizatornom 
djelatnošću. Carlos Gomes (1836—96), jedan od Silvinih 
učenika, ide među prve brazilske skladatelje, koji su postali 
poznati u Evropi. Njegova opera Guarany bila je nada- 
leko čuvena. No iako joj libreto obrađuje brazilske mo- 
tive, glazba u njoj ne odiše autohtonim brazilskim duhom. 
Leopoldo Miguez (1850—1902) pisao je opere (Saldunes), 

simfonicke pjesme, glasovirske skladbe; Henrique Oswald 
(1852—1931), autor simfonije, glasovirskog i violinskog kon- 
certa, kvinteta i t. d., smatra se utemeljiteljem brazilske 
komorne i simfoničke glazbe. Narodna glazbena obilježja 
ispoljuje u svojim djelima Alberto Nepomuceno (1864— 
1920), skladatelj Brazilske suite. Vodeći današnji brazilski 
glazbenik je Hector Villa-Lobos (Ж 1885), neumorni fol- 
klorist, koji je i u Evropi prilično poznat. Njegovi brojni 
radovi (simfonije, zbirka Serestas, nonet, Choros i dr.) 
odišu posvuda tipično brazilskim duhom. Ostali su istaknu- 
tiji suvremeni glazbenici Brazilije: Oscar Lorenzo Fernan- 
dez (Ж 1897), Mozart Camargo Guarneri (Ж 1907), Barrozo 
Netto (* 1881), Radames Gnatalli ( 1906), Luiz Cosme 
(* 1908). 

BRAZILSKA STRUJA — Atlantski ocean. 

BRAZILSKI TOPAZ, dragi kamen. Vrst topaza, koji je 
žut kao zlato. BT 

BRAZZA, Pierre (Savorgnan di Brazza), * Castel Gan- 
dolfo (kod Rima) 1852, + Dakar (u Africi) 1905, podrijetlom 
Talijan, francuski istraživač Afrike. školovan u Francuskoj 
stupi 1874 u francusku ratnu mornaricu. Od 1875 do 1880 
putovao je u zapadnoj Africi područjem gornje Ogove i 
utvrdio njezinu nezavisnost od Konga, a 1880/81 istražio je 
unutrašnjost porječja Ogove i osnovao francusku koloniju 
Kongo. Po njemu nosi ime grad Brazzaville na Stanley- 
Poolu. Kasnije je nastojao naći put s Konga u ocean pu- 
tem Ogove i Alime. Kao generalni komesar od 1886 do 
1897 uredio je upravu u ovoj koloniji, koja se sada zove 
Francuska ekvatorijalna Afrika, ali je nastavio i s istraži- 
vanjem, osobito oko Sange i njezinih pritoka. Na povratku 
u Francusku podlegao je crijevnoj infekciji, pa je po želji 
pokopan na afričkom tlu (u Alžiru). Nije dospio napisati 
ništa, samo su objavljene njegove Conférences et lettres u 
Parizu 1888. 

LIT.: Neuville i Brćard, Les voyages de Pierre Savorgnan Brazza, 
Pariz 1884. D. Z. 

BRAŽĐENJE zove se prvi početak u zametnom razvoju 
svake mnogostanične životinje. Redovno mu je ishodište 
oplođeno jaje, koje je po svom morfološkom značaju 
stanica, pa se i dijeli kao svaka druga stanica, Kako 
se pri tom razvoju opažaju na jajetu jake brazde, na- 
zvano je ovo dijeljenje jajeta bražđenjem. Ali radi toga, 
što iz jajeta nastaje zametak, pridodana je protoplazmi 
Jajne stanice, ooplazmi, još rezervna hrana, deutoplazma ili 
žuvance, pa njezina množina i raspored utječu na način, 
kako se jaje dijeli. Postoje tri glavne vrste jaja — malo- 
žuvančana (isolecitalna), mnogožuvančana (telolecitalna) i 
srednjožuvančana (centrolecitalna) — pa se prema tomu 
mogu razlikovati i tri glavna načina bražđenja: potpuno 
(totalno), pločasto (diskoidalno) i površinsko (superfici- 
jelno), a među njima ima svih mogućih prijelaza. U sva- 
kom je slučaju svrha bražđenja, da od jedne jajne stanice 
načini mnogostanično biće. Ove stanice se uzastopce mnogo 
puta dijele u sve više manjih stanica, blastomera, pa njih 
i nekoliko stotina ne zaprema veći obujam od početnog 
jajeta. 

Najjednostavnije je i najraširenije potpuno bražđenje. 
Jajna se stanica za prve diobe razdijeli uspravnom, meri- 
dionalnom brazdom u dvije polovinske stanice, a za druge 
diobe drugom takvom brazdom okomito na prvu u još 
dvije četvrtinske. U trećoj diobi ih treća, vodoravna, ekva- 
torijalna brazda razdijeli sredinom u 8 blastomera. U če- 
tvrtoj diobi dvije uspravne brazde načine 16 blastomera, 
u petoj nastanu od dvije istovremene vodoravne brazde 
32 jednake blastomere, pa onda 64, 128 i t. d. Ubrzo na- 
stane kuglasta hrpica gotovo jednakih malenih stanica, 
morula. Kad bude više stotina tih stanica, onda u sredini 
morule nastane šuplji prostor ispunjen tekućinom, a blasto- 
mere se poslažu u jednom sloju na površini, pa tako na- 
stane šuplja loptica, blastula (v.), i time je završen prvi 
proces u zametnom razvoju, bražđenje. 

Takvo se potpuno bražđenje modificira različito prema 
množini i rasporedu žuvanca u jajetu. Kod maložuvančanih 
(alecitalnih) jaja, gdje je malo žuvanca jednomjerno pri- 
miješano protoplazmi jajeta, sve su blastomere gotovo je- 
dnake. To je jednaki (ekvalni) način potpunog bražđenja, 
a оа kod јаја spuZava, mješinaca, nekih bodljikaša i 
raka. 

Kod mnogoZuvanéanih jaja dolazi do više različitih mo- 
difikacija. Kad ima u njima samo nešto Zuvanca, koje se je 
sabralo u donjem, vegetativnom dijelu jajeta, a u gornjem, 
animalnom dijelu je ostala protoplazma, onda se i takva 

j šinsko 
nejednako površins 


Jednako e pločasto 
jaja mogu brazditi potpuno. Samo su radi Zuvanca u vege- 
tativnom dijelu vodoravne brazde više ili manje pomaknute 
prema animalnom dijelu. Radi toga nisu sve blastomere 
jednake kao kod jednakog načina, nego su nejednake. Bla- 
stomere u vegetativnom dijelu znatno su veće od onih u 
animalnom dijelu, pa je radi toga to nejednaki (inekvalni) 
način bražđenja. Manje stanice s animalnog dijela su mi- 
kromere, a veće s vegetativnog dijela makromere, i kad 
postane blastula, njezina je stijenka s vegetativnog dijela 
mnogo deblja nego s animalnog. Takvim nejednakim nači- 
nom potpunog bražđenja dijeli se mnogo više јаја nego 
йал. tako kod сгуа turbelarija, kolutiéavaca, obliéa, 
kolnjaka, mnogih bodljikaša, kod mekušaca, mješčićnica, 
amfioksa, žaba, pa donekle i kod sisavaca. 

Ovdje su spomenuta samo dva najjednostavnija primjera 
za potpuno bražđenje. S njima se kombinira još više mo- 
difikacija s obzirom na smještanje blastomera prema gla- 
vnoj osi jajeta od animalnog do vegetativnog pola. Tu ima 
na pr. radijarni, spiralni, bilateralni i disimetrički način. 

Drugi glavni način bražđenja je pločasto b. kod mnogo- 
žuvančanih jaja s vrlo mnogo Zuvanca. To su obično veća 
jaja (kakvo je na pr. poznato »žuvance« u kokošjem ja- 
jetu), koja imaju toliko žuvanca, da je protoplazma jajne 
stanice sakupljena na jednom mjestu kao malena pločica, 
t. zv. zametna pločica (na kokošjem žuvancu u »bijelom 
oku«). Dijeljenje protoplazme ne može više obuhvatiti to- 
liku množinu žuvanca, pa se bražđenje pokazuje samo na 
zametnoj pločici. Tu nastanu uzastopnim diobama mnoge 
blastomere, koje ostanu na žuvancu kao pločica, a mogu 
se malo i odignuti od žuvanca, da nastane šupljina slična 
blastocelu, pa je na taj način izraženo stanje blastule. 
Takvim pločastim bražđenjem razvijaju se najviše jaja kra- 
lježnjaka; tako kod prečnousta, koštunjača, gmazova i 
ptica, pa zatim kod nekih rakova i kod štipavaca i glavo- 
nožaca. 

Treći glavni način bražđenja je površinsko kod srednjo- 
žuvančanih jaja. Čitavo središte jaja ispunjeno je Zuvan- 
cem, koje obavija ooplazma kao tanka prevlaka. Jezgra 
jajeta nalazi se s malo ooplazme usred žuvanca. Kod tog 
bražđenja se na površini jajeta ne opažaju nikakve brazde. 
Jezgra s grudicom ooplazme uzastopce se dijeli, i svakoj 
novoj jezgri pripadne i hrpica protoplazme, tako da bi to 
odgovaralo blastomerama. Ali dok se inače blastomere drže 
zajedno, tu se ti djelići razilaze žuvancem i pomalo se 
pomiču prema površini jajeta. Kad ih ima dosta, poslažu se 
usporedno s površinom i onda se još složno odmiču dalje, 
dok ne dosegnu do same površine, koju prevlači obvoj 
protoplazme. Tada te blastomere iziđu iz žuvanca, njihova 
se protoplazma stopi s protoplazmatskim obvojem, u koji 
uđu i jezgre, i nakon daljih njihovih dioba podijeli se ko- 
načno i protoplazma, pa žuvance bude opkoljeno slojem 
stanica, blastodermom, koji zamjenjuje blastulu. Takvim 
površinskim bražđenjem dijele se jaja kukaca, paukova i 
mnogih raka. 

Iz ovih se primjera vidi, da je prvobitno bražđenje pot- 
puno i jednako. Uklapanjem žuvanca opterećeno je jaje 
mrtvim teretom, koji je na smetnju pravilnom bražđenju. 
Sto je žuvanca više, to se prvobitni način bražđenja sve 
jače izobličuje, pa tako dolaze svi prijelazi preko nejedna- 
kog potpunog do pločastog i površinskog bražđenja. Sa sta- 
njem blastule završeno je bražđenje jajeta, a dalji korak u 
razvoju zametka je postanak zametnih listova. N. F-k. 

BRAZOLA, Ivan, kipar, spominje se od godine 1447 do 
1462 više puta u splitskim kvadernama. Radio je 1460 u 

zajednici s kiparom i gradi- 
teljem Andrijom Alessijem 
(v.), ali se ne zna, kakvi su 
to bili radovi. Bio je veoma 
uvažen i imao mnogo uče- 
nika, među kojima se spo- 
minju Mato Pribilov s Hva- 
ra i Nikola Cvitana Živića 
iz Nerežišća na otoku Braču. 
Žena mu je bila Ivana, kći 
Marice Damjana Bračanina, 
građanina splitskog, skojom 
je dobio dvije stotine duka- 
ta miraza. Od njegovih se 
djela nije ništa sačuvalo. 
LIT.: I Kukuljević-Sakcinski, 
SUJ, Zagreb 1858. A. Sch. 
BRAŽOLIĆ, Jeronim, ki- 
par 16. st. Bio je rodom s 
otoka Brača, a živio i dje- 
lovao u Šibeniku. Dana 11. 
XI. 1556 načinio je oporuku, 
u kojoj lišava baštine svoga 
nezahvalnog sina Simuna, 
kojega je bio iskupio iz tur- 
skoga sužanjstva, a ostavlja 
svu svoju imovinu drugomu 
sinu Jurju. Njegova se djela 
nisu sačuvala. 
LIT.: I. Kukuljević-Sakcinski, 
SUJ, Zagreb 1858. A. Sch. 
BRCKO (Brictius), + 444, 
svetac, učenik i nasljednik 
sv. Martina na biskupskoj stolici u Toursu u Francuskoj 397. 
Blagdan mu se slavi 13. studenoga. 150 godina nakon 
njegove smrti opisao mu je život biskup tourski Grgur 
(Historia Francorum, knj. IL, gl. 1. i knj. X., gl. 31.). 
LIT.: Baudrillart, Dict. d'hist. et de géogr. ecclés., Pariz 1938, X., 
667 i 670. D. N. 
BRCKOVLJANI, selo u kotaru dugoselskom, 6 km sje- 
veroistočno od Dugog sela. Ima 319 stan. (1931), sjedište je 
općine. Katolička župa se spominje 1334 u filijali Lojnici 
i Božjakovini, a obnovljena je 1622. Ime sela potječe od 
patrona župe sv. Brcka, Z. D-i. 
BRČAK (Vulpia) je rod niskih, jednogodišnjih, rjeđe 
dvogodišnjih biljaka iz porodice trava (v.), koje se odli- 
kuju tankim, uvijenim listovima i značajnom, stegnutom 
metlicom, sastavljenom od mnogo cvjetnih klasića s dügim 
osjem. U cvijetu imaju najčešće samo 1 prašnik. Kod nas 
je razmjerno najčešća vrsta V. myuros (L.) Gmel, koja 
raste tu i tamo na suhim zapuštenim mjestima, uz ograde 
i na pjeskovitim poljima. . H-é. 
BRČINA (John David Brcin), ж Srb (Lika) 15. VIII. 1899, 
kipar. Polazio škole i došao na glas u Americi istakavši se 
kao likovni umjetnik u stvaranju kipova i spomenika. Član 
je National Sculpture Society i učitelj na College Rockford 
Il. Odlikovan je od Umjetničkog instituta u Chicagu. 
Priredio je brojne izložbe po svim većim gradovima sje- 
verne Amerike. Njegova se djela ističu momentima sa di- 
vljeg Zapada, a važniji su mu radovi Joslyn Memorial 
(hram) u Omahi (Nebraska), Emigrant (glava). M.B. 

BRČKO, grad u sjeveroistočnoj Bosni i drugi po veličini 
i važnosti u velikoj župi Posavje. Nalazi se u plodnoj i 
ravnoj bosanskoj Posavini, nedaleko od desne obale Save. 
Prugom Brčko—Vinkovci vezano je snašom glavnom pru- 
gom Zagreb—Zemun. Ta pruga prelazi preko mosta na 
Savi, koji je jedan od najvećih u Nezavisnoj Državi Hrvat- 
skoj. Okolica Brčkog velika je ravnica, ali ogranci Maje- 
vice nisu daleko od južnih dijelova grada. I plodna ravnica 
u okolici Brčkog išarana je manjim šumovitim brežuljcima 
i bogata potocima. Kod Brčkog Sava prima pritok Brku, 
koja ljeti često presuši; ona odvodi u Savu sve okolišne 
potočiće. Sava natapa polja, goni mlinove i daje električnu 
snagu; kod Brčkog je preko cijele godine plovna, izuzevši 
nekoliko dana zimi, kada je zaleđena. Kraj je češće u 
proljeće i u jesen izvrgnut poplavama, što se nastoji sprije- 
čiti podizanjem nasipa uz rijeku. 

Klima je umjereno kontinentalna, s veoma vrućim lje- 
tima i hladnim zimama, koje pojačava hladni vjetar ko- 
šava. Oborina ima dosta, i one su povoljno raspoređene 
preko cijele godine, što pogoduje poljodjelstvu. 

Grad se u doba tur- 
skog vladanja razvio iz 
istoimenog sela radi 
vanredno plodne oko- 
lice i povoljnih pro- 
metnih putova. Danas 
broji oko 8500 stan. 
(7780 g. 1931). Mjesto 
je lijepo uređeno i či- 
sto, pretežno tursko- 
istočnjačkog tipa, oso- 
bito pokrajni dijelovi, 
dok je središte izgra- 
deno poput ostalih ma- 
njih srednjo-evropskih 
gradova. U središtu je 
lijepa i velika općinska 
zgrada (vijećnica), gra- 
đena u maurskom slo- 
gu. Izvedene su kanali- 
zacija i električna ra- 
svjeta. B. je i prosvjet- 
no središte istočnog 
dijela bosanske Posa- 
vine. Stanovništvo se 
bavi najviše trgovinom 
i poljodjelstvom, zato 
je B. važno trgovačko 
mjesto za žitarice, oso- 
bito za pšenicu, koja se izvozi iz ovih krajeva, a zatim za 
uljanu repicu, lan i konoplju. Trgovinu u B. znatno poja- 
čavaju susjedna slavonska sela, kojima je B. najbliže 
izvozno središte. B. je središte našeg šljivarstva i jedno od 
prvih na svijetu. Izvoz sirovih šljiva iznosi godišnje 1200 
do 2200 vagona (oko 12—22 milijuna kg), 600—1000 vagona 
sušenih šljiva, te veće količine šljivova pekmeza i šljivo- 
vice. Znatan je i izvoz svinja. Pokraj dobro razvijenog obrta 
u gradu veleobrt je slabo razvijen. Na području grada i u 
bližoj okolici nalaze se jedan veliki paromlin, dvije tvor- 
nice opeke, 8 etivaža šljiva te dvije manje pilane, koje naj- 
više proizvode male sanduke za izvoz šljiva. Pred nekoliko 
godina prestala je raditi tvornica žeste (špirita). U jesen, 
kada je trgovina šljivama u najvećem jeku, u Brčko dolazi 
velik broj trgovaca gotovo iz svih krajeva Evrope. N.P. 

BRDA, dio Crne Gore (Crna Gora i Sedmoro Brda, 
knjaz Crne Gore i Brda) između Zetske doline, Tare i 
Lima. Sedmero Brda nazivaju se stoga, jer se dijele na 
sedam plemena: Kuče, Bratonožiće, Vasojeviće, Pipere, 
Moraču (Gornju i Donju), Rovca i Bjelopavliće. Po tome 
se ta plemena zovu brdska za razliku od onih u pravoj 
Crnoj Gori. Krajeve Brda naziva pop Dukljanin Submon- 
tana. Ona su pripojena Crnoj Gori za vlade Petra L, pa 
se otada država često i službeno nazivala Crna Gora i 
Brda. S.M.Š. 

BRDLÍK, Vladislav, * Zirovnica (u Češkoj) 26. VII. 1879. 
Po završenom školovanju u Pragu i poslije velikog naučnog 
putovanja po Evropi, Sjevernoj Americi, Aziji i Sjever- 
noj Africi specijalizirao se iz poljoprivredne ekonomike 
kod prof. Waterstradta u Breslauu. Od 1912 je profesor po- 
ljoprivredne ekonomike na Visokoj školi i poljoprivrednog 
i šumarskog inžinjerstva u Pragu. G. 1920/21 bio je čeho- 

slovački ministar poljoprivrede i opskrbe. »Istine o životu 
ne smiju se izmišljati, već ih treba otkrivati s pomoću što 
potpunije brojčane kontrole svih pojava«, to je načelo, 
koje je dalo osnovni pravac njegovu radu. Osnovao je 1912 
Zavod za poljoprivredno knjigovodstvo pri Češkom poljo- 
privrednom savjetu u Pragu, koji je 1919 reorganiziran i 
pretvoren u samostalan Zemědělský ústav ücetnicko-spravo- 
včdny s filijalama u Brnu, Bratislavi i Užhorodu. Zavod 
sistematski ispituje poljoprivredu s pomoću anketa, prostog 
(jednostavnog) kao i složenog (analitičkog) knjigovodstva, 
koje ispituje nesamo uspjeh gospodarstva kao cjeline, nego 
i svih njegovih grana. Najveći i najpoznatii njegov rad 
Hospodářské a sociologické základy reformy pozemkové 
v Republice československé kao i većinu njegovih radova 
donio je Zemědělský Archiv, 1919 i 1922. M. K-f. 

BRDO, sjedište bosanskog biskupa u 13. st. O B-u iz 
dokumenata znamo vrlo malo. Za gradnju katedrale u B-u 
u župi Vrhbosni poklanja ban Ninoslav 1238 oveću svotu 
novaca. Crkva je 1246 već dogotovljena. Radi oskudnih 
podataka razilaze se povjesničari, gdje se ima tražiti sredo- 
vječno B. Riceputi, zaveden nespretno patvorenim doku- 
mentom o »Vilimiru Vladmiroviću, biskupu grčkog obreda 
u Kreševu«, traži B. u neposrednoj blizini Kreševa. Klaić 
se jedamput odlučuje s Račkim za Ban-brdo u dolini Le- 
penice, a drugi put za Blažuj u Sarajevskom polju. Prva je 
hipoteza neodrZiva, jer B. ne leži u sredovječnoj župi 
Lepenici, nego u Vrhbosni. Ni mišljenje o Blažuju nema 
čvrsta tla pod nogama. Iskopine u Blažuju rimskog su 
podrijetla, a ne sredovječnog. Hoffer misli, da В. leži u 
Sarajevu, staroj Vrhbosni, ondje od prilike, gdje se danas 
nad Bistrikom diže Brdo-džamija. Po njemu je »neodre- 
đeno ili opće ime Brdo prešlo u Vrhbosnu«. Hofferovo 
smjelo mišljenje nije se do danas ničim potvrdilo. Doka- 
Zivanje s pretvaranjem imena В. u Vrhbosna neodrživo je. 
Stara Vrhbosna spominje se dosta kasno, prvi put 1379; 
to mjesto nije nikad bilo središte istoimene župe prije 
turske provale. Mislim, da B. moramo tražiti na novom 
mjestu: stara bosanska katedrala ležala je po svoj prilici 
na glavici Crkvište (kota 1076) iznad stanice Pale, 16 km 
jugoistočno od Sarajeva. Pod samom glavicom, na kojoj se 
vide obilne sredovječne ruševine, među njima i jedne 
crkve, leži u pravcu Sarajeva selo B. Ono je, kao i više 
susjednih mjesta (Hodidjed, Dragulje, Barakovac), saču- 
valo svoje ime još iz srednjeg vijeka. Na katoličku pro- 
šlost Brda upućuje nesamo mjesna predaja domaćeg grčko- 
istočnog stanovništva nego i toponomastički naziv brdašca 
Križ kraj samog Crkvišta, premda je tu katoličko stanovni- 
štvo iščezlo barem već pred pet stoljeća. U neposrednoj 
blizini Crkvišta nalazi se nekoliko sredovječnih nekropola, 
zatim tri sredovječna grada (Hodidjed, Štari grad na sa- 
stavcima Paljanske i Mokranjske Miljacke te Grad na izvoru 
Paljanske Miljacke), tek 1 sat hoda daleko od Brda, kao 
i sjecište triju starih putova na samom Crkvištu. Dva sata 
na istok od B-a leži u Sjetlini Ninoslavljeva »Prača-Bisku- 
рпіја«, valjda prvotno sjedište bosanskog biskupa. Zadnju 
riječ kod ovoga pitanja imat će arheološko iskapanje. 

LIT.: A. Hoffer, Dva odlomka iz povećeg rada o kršćanskoj crkvi 
u Bosni, Spomen-knjiga iz Bosne, Zagreb 1901; K. Jireček, Handels- 
strassen und Bergwerke in Serbien und Bosnien, Prag 1879; K. Draga- 
nović, Iz prošlosti župe Stup, Spom. stup. župe, Sarajevo 1940. K. D-ć. 

BRDOVEC, selo 4 km sjeverozapadno od Zaprešića, u 
zagrebačkom kotaru, podno Marijagoričkih brežuljaka, ima 
566 stan. (1931). Sjedište je općine i kat. župe, koja potječe 
iz pradavnih vremena, a spominje se 1334. U blizini su dva 
plemićka dvora: Januševec, jedan od najljepših dvorova u 
Hrvatskoj, koji je, kažu, dala sagraditi Marija Lujza, žena 
Napoleonova; drugi Lužnica, nekada posjed baruna Raucha, 
U Lužnici od 1925 vode ss. milosrdnice domaćinsku školu. 

LIT.: Đ. Szabo, Kroz Hrvatsko Zagorje, Zagreb 1939. Z. D-i. 

BREAL, Michel, * Landau 26. III. 1832, + Pariz 25. XI. 
1915, francuski jezikoslovac. Njegova doktorska teza 
pe et Cacus, 1863) bavi se poredbenom mitologijom. 

. 1866 imenovan je profesorom poredbene slovnice na 
Collége de France te je kroz pet desetljeća vršio znatan 
utjecaj na napredak istočnih i jezikoslovnih nauka u Fran- 
cuskoj odgojivši velik broj učenjaka. Upotpunio je i pre- 
veo Boppovu slovnicu (1867—72, 4 sv.), a izvorno mu je 
djelo Essai de sćmantique (1897 i brojna ponovna izdanja), 
kojim je osnovao novu granu lingvistike. 

BIBL.: Mélanges de mythologie et de linguistique, 1877; De l'enseigne- 
ment des langues anciennes, 1888; De l'enseignement des langues vi- 
vantes, 1893; Causeries sur l'orthographe francaise, 1894; Deux études 
sur Goethe, 1898; Dictionnaire étymologique latin (1885, u suradnji 
s Bailly-om); Pour mieux connaitre Homére, 1907. J. D-e. 


BRDLÍK — BREDIHIN 


BRÉBEUF, Georges de, * Thorigny - sur -Vire 1617, 
T Venoix (kraj Caena) 1661, francuski pjesnik. Prvo je 
njegovo djelo Parodie du septième livre de l'Enéide (1650), 
a došao je na glas prijevodom Lukanova epa Farzalija 
(Pharsale, 1654—55). Bolji i jedostavniji je u Entretiens 
solitaires ou Prières et méditations pieuses en vers fran- 
çais (1660), djelu originalnom po pjesničkoj iskrenosti. 
ay ass A. Harmand, Essai sur la vie et les oeuvres de B., Pariz 


J. D-e. 
BRECHER, Gustav, * Eichwald kod Teplica u Ceškoj 
1879, operni dirigent u Beču, Olomucu, Hamburgu, Kólnu i 
Frankfurtu na M. i operni ravnatelj u Leipzigu. Pisao je o 
Straussu, Berliozu i verističkoj operi, izdao Auberovu operu 
La Muette de Portici i skladao socijalnu simfoniju Aus 


unserer Zeit. 
LIT.: H. Riemann, Musiklexikon, Berlin 1929. 5. S-i. 


BRECKERFELD (Prekerfeld), liječnička obitelj iz Kranj- 
ske. Poznati su: Konrad B., u 17. st. liječnik u Novom Me- 
stu, njegov sin Wolfgang Konrad B. (41715), liječnik u 
Novom Mestu, neko vrijeme i u Zagrebu, te Adam B., 
kojega je hrvatski sabor imenovao 3. VI. 1643 državnim 
liječnikom u Hrvatskoj sa sjedištem u Zagrebu. 

LIT.: Mušič, Liječnički vjesnik, Zagreb 1939. 

BRECOURT, Guillaume Marcoureau de, + 1685, francu- 
ski glumac, član Moličreove družine (1658), zatim one u 
Hótel de Bourgogne (1664). Proslavio se osobito staračkim 
ulogama u Moličreovim komadima. Napisao je i nekoliko 
komedija, među ostalim La feinte mort de Jodelet (1660); 
Noce de Village (1666); Le jaloux invisible (1666); L'ombre 
de Moličre (1674), Timon (1684). J. D-e. 

BREČA (tal. breccia »kršje«), sedimentna stijena, sasta- 
vljena od kamena kršja, koje je oštrih ivica. Može biti sa- 
stavljena od jedne vrste kamena kršja, na pr. samo od 
slomljenih komada vapnenjaka, ili od više vrsta kamena 
kršja, na pr. od slomljenih komada granita, kremena, 
gnajsa i t. d. laid M 

BREDA, grad u Sjevernom Brabantu, nizozemskoj po- 
krajini, na plovnom kanalu, koji vodi do Masse; ima 49.796 
stan. (1937). Sjedište je katoličkoga biskupa i vojne aka- 
demije. Oko staroga grada s gotskom crkvom iz 15. st. i 
s gradskom vijećnicom iz 16. st. razvio se u nizini moderan 
grad jakoga veleobrta (sukno, koža, željezo, pivo). U oko- 
lici je napredno voćarstvo i povrćarstvo. Burna je prošlost 
grada, koji je nastao 1252, a utvrđen je od 1534. Ovdje je 
plemstvo zaključilo otpor proti španjolskom kralju Filipu 
H. Taj je zaključak doveo Nizozemce do slobode. No 
ovdje je 1667 završen i pomorski rat s Engleskom, kojim 
je utjecaj Nizozemaca istisnut iz Amerike (gubitak Novoga 
Amsterdama, kasnijega New Yorka). М. 2. 

BREDEHOFT, Hermann, * Bremen 30. I. 1905, njemački 
pisac, živi u Kolnu. Na glas je izišao povijesnom dramom 
Die Nacht auf der Lobau, 1934. “8. 

BREDEN, Christiane v. rodena Fredrik (pseudonim 
Ada Christen), * Beč 6. III. 1844, + Beč 19. V. 1901, nje- 
mačka glumica i spisateljica. Pjesme Lieder einer Verlo- 
renen, 1869, su romantičko-realističkog karaktera i sjećaju 
na Heineovu erotiku; drama Faustina, 1871; romani Ella, 
1872, i Jungfer Mutter, 1892 (njezino najvrednije djelo), 

BIBL.: Ausgewählte Werke, 1911. 8 

BREDERO, Gerbrand Adriaenszoon, * Amsterdam 1585, 
T Amsterdam 1618, nizozemski lirióar i pisac komedija. Sin 
postolara, najprije se bavio slikarstvom, a zatim se sasvim 
posvetio pisanju. U njegovoj Groot Lied-boeck (Velikoj 
pjesmarici) sabrane su tek poslije smrti njegove šaljive, 
ljubavne i pobožne pjesme. Najznatnije su mu komedije 
Het Montie (Crnac, 1616, s motivom Тегепсіјеуа »Eu- 
nuha«) i Spaansche Brabanter (1618) po motivu Mendo- 
zina skitničkog romana »Lazarilo de Tormes«, prenesene 
u amsterdamski život poput komedija Marina Držića. 
Slično su mu i najbolje uspjeli intermezzi s komičnim 
figurama iz puka u dramama »viteškog« španjolskog po- 
drijetla. Držićevoj »Noveli od Stanca« i poznatim njema- 
čkim anegdotičkim farsama Hansa Sachsa odgovaraju: De 
Klucht van de Koe (1612, Farsa o kravi), De Klucht van 


de Meulneaer (1613, F. o mlinaru) i dr. 
BIBL.: Potpuno, moderno izd.: Werken, prir. J. A. N. Knuttel, 4 
sv.. Amsterdam 1927. 
LIT.: Jan ten Brink, G. A. B., 3 sv. 1887—88. Lj. 


M. 
BREDIHIN, Fjodor Aleksandrovič, * Nikolajev 8. XII. 
1831, + Petrograd 14. V. 1904, ruski astronom. Djeluje kao 
profesor astronomije sveučilišta u Moskvi (1857—73) i TA- 
vnatelj zvjezdarnice u Moskvi (1873—90) i Pulkovi (1890 
do 1894). Znatni su mu radovi o obliku kometa i njegova 

repa i teorija o postanku meteora. Radovi su mu sakupljeni 
u djelima B-s mehan. Untersuchungen über Kometenformen, 
Petrograd 1903; Etudes sur l'origine des météores cosmiques 
et la formation de leur courants, 1903. F. M-é. 
BREDIUS, Abraham, * Amsterdam 18. IV. 1855, nizo- 
zemski povjesnik umjetnosti i muzeolog. Bio je drugi 
ravnatelj amsterdamskog Rijksmuseuma (od 1880 do 1889) 
i ravnatelj galerije Mauritshuisa u Haagu (od 1889 do 
1909), Njegovoj darežljivosti zahvaljuju galerije u Am- 
sterdamu i Haagu velik broj znamenitih slika starih nizo- 
` zemskih majstora. Svoju kuću s dragocjenim zbirkama 
darovao je gradu Haagu. Od 1883 bio je urednik uvažene 
revije Oud Holland, koju je izdavao o svom trošku. 
Izvrstan poznavač stare nizozemske umjetnosti, napisao 
je velik broj djela, među kojima se ističu Die Meister- 
werke des Rijksmuseums, Die Meisterwerke der Konigli- 
chen Gemäldegalerie, Künstlerinventare (8 sv. 1915—22) i 
velika monografija o slikaru Janu Steenu. A. Sch. 
BREDT, Johannes Viktor, * Barmen 2. III. 1879, učitelj 
državnog prava i njemački političar. G. 1910 profesor ja- 
vnog prava na sveučilištu u Marburgu, 1911—18 član pru- 
skog zemaljskog sabora, 1921 izabran je u skupštinu. Od 
1924 vođa gospodarske stranke srednjega staleža, koju je 


sam osnovao. 

BIBL.: Die Besteuerung des Wertzuwachses, 1907; Die Besteuerung 
nach der Tennman Шке. 1912; Die Trennung von Kirche und Staat, 
1919; Neues evangelisches Kirchenrecht für Preussen, 1921/2; Der Geist 
der deutschen Reichsverfassung, 1924. G. 1926 izradio je izvještaj Der 
Deutsche Reichstag im Weltkrieg (Die Ursachen des deutschen Zusam- 
menbruches i. J. 1918). J. NO 


BREDOST (lat. graviditas, od gravis »teZak«) je stanje 
Zivokotnih Zivotinja, dok se u Zenki razvija mlado. Oso- 
bito je izražena kod sisavaca, gdje majčino tijelo hrani 
zametak preko posebnog organa, plodve (placenta). To je 
unutrašnja njega mladih, za koju su u tijelu majke nastale 
osobite prilagodbe. Sve takve životinje, koje su na ovaj 
način zauzete njegom zametka, imaju daleko manji broj 
potomaka od ostalih životinja, koje odlažu jaja. 

Od sisavaca bez plodve (aplacentalnih)  kljunaši nose 
jaja, a tobolčari imaju vrlo kratku bređost, samo 7—11 
dana, jer se zametak razvija samo u hranljivoj tekućini 
i okoti se još posve nerazvijen, pa ga majka dalje njeguje 
u tobolcu. 

Kod sisavaca s plodvom (placentalnih) zametak je u 
čvrstoj vezi s majkom, pa ima svu potrebnu hranu, da 
može potpunije izrasti. Radi toga se zametci kod tih sisa- 
vaca dugo razvijaju i bređost traje dulje vremena, O 
trajanju bredosti najviše zavisi stanje, u kojem se okote 
mlade Zivotinje. One su nemoéne, gole i slijepe, gdje bre- 
dost traje kraće vrijeme, a ovi sisavci imaju obično i više 
mladih. Bređost traje 20 dana kod štakora, 30 dana kod 
ježa i kunića, 40 dana kod tvora, oko 56 dana kod mačke, 
oko 62 dana kod psa, pa sve ove životinje imaju po 5 i 
više mladih. Među njima je izuzetak zamorče, kod kojeg 
b. traje 62 dana, ali su mladi već posve izrasli i dlakavi, 
pa za nekoliko sati počnu sami jesti. Bređost kod 
svinje, koja ima 12—14 mladih, traje oko 4 mjeseca. 
Medvjedica nosi 6—7 mjeseci, a ima 2—3 nemoćna mlada. 
Nešto jači se okote majmuni, koji se prihvate za majčina 
prsa; b. za 1—2 mlada traje na pr. kod makaka 7 mjeseci. 
Od sisavaca, kojih mladi odmah trče, traje b. kod ovce 
5—5!'/2 mjeseci, koze 5—6, divokoze 6—7, srne 9—10, jelena 
oko 10, deve 11—13, a kod slona 22 mjeseca, i svi ovi imaju 
redovno po jedno mlado, kao i kit i šišmiši. 

B. dolazi pojedinačno kao izuzetak i kod drugih hrpa 
kralježnjaka, pa i kod nekih nižih životinja, koje kote žive 
mlade, a kod mnogih se javljaju pače tvorevine slične 
plodvi. Tako se na pr. opaža b. kod nekih gmazova, slje- 
pića, planinske gušterice, poskoka, smukulje, udavka, po- 
morčica i dr., a kod Seps chalcides i Gongylus ima i plodva. 
Kod vodozemaca dolazi b. rijetko, kao kod crnog dažde- 
vnjaka, smeđeg daždevnjaka (Spelerpes), čovječje ribice, a 
razmjerno često kod riba, među koštunjačama kod 9 poro- 
dica. Osobito su poznati zubati šarančići (Cyprinodonti), 
koje ljudi mnogo drže u sobi u toplim akvarijima. I među 
prečnoustama ima više takvih, koje kote žive mlade, nego 
onih, koje nose jaja. Upravo kod riba prečnousta za 
bređosti se pokazuju različite uredbe za prehranu zametka, 
katkad tako potpune, kako ih imaju sisavci, na pr. kod 
modrog kučka i psa čukova, za kojeg je već Aristotel znao, 
da ima plodvu. 

Inače je b. poznata još kod člankonožaca, tako kod ne- 
kih muha, kao mesaruša i drugih, kod kojih se javlja neka 

vrsta jednostavne plodve, a izrazitu plodvu ima afrički na- 
metnički ravnokrilac srodan uholažama  Hemimerus tal- 
poides. B. se javlja i kod nekih štipavaca, koji imaju ta- 
kođer plodvu, kao i Peripatus edwardsii iz Južne Amerike. 
Konačno se opaža neka b. i kod vodembuha, gdje se u 
prostoru za leglo izlučuje kod nekih još i posebna hrana 
za zametak, pa tako i ovi maleni i jednostavni račići poka- 
zuju unutrašnju njegu mladih, koja se očituje kao bređost. 

LIT.: M. Hilzheimer, Handbuch der Biologie der Wirbeltiere, Stutt- 


get 1913; F. Doflein, Das Tier als Glied des Naturganzen, Leipzig- 
erlin 1914. N. F-k. 


B. kod domaćih životinja. U našem jeziku postoje za taj 
pojam i drugi izrazi, od kojih se neki odnose samo na poje- 
dinu vrst životinje. Tako se općenito kaže još i bremenitost, 
bremenost, a pojedinačno suždrebnost, ždrebnost (kobila), 
steonost (krava), suprasnost, sprasnost (krmača), skotnost 
(kuja). Za ovcu se kaže, da je sjanja (Lika). Mlado se nor- 
malno razvija u maternici, ali ima i nepravilnih razvoja 
izvan maternice (ekstrauterini graviditet) To je kod do- 
maćih životinja vrlo rijetko. 

Trajanje je bređosti različito, i to prema vrsti živo- 
tinje, ali treba istaći, da svi autori ne navode iste brojke 
u pogledu trajanja b. Kobila nosi oko 11 mjeseci, pro- 
sječno je trajanje oko 333 dana, a granice mogu varirati 
između 310 i 360 dana. Magarica nosi dvanaest mjeseci 
(348—377 dana). Kod krave traje bređost nešto preko 
devet mjeseci, tipičan je rok oko 280 dana, a granice su 
270—300 dana. Ovca nosi pet mjeseci (i do 154 dana), koza 
također pet mjeseci, ali redovito dva dana dulje nego ovca 
(146—156 dana). Krmača nešto manje od 4 mjeseca, t. j. 
oko 115—116 dana, što bi vrijedilo za rano dozrele pasmine, 
dok je trajanje kod kasno dozrelih pasmina nešto kraće 
(oko 113 dana). Kuja nosi 9 tjedana ili 63 dana. Kod 
patuljastih se rasa često opaža i kraći rok (58—59 dana), 
ali ima i duljih, osobito ako se razvija samo jedno štene 
(do 58 dana). Mačka nosi oko 59 dana, kunić 27—30 dana, 
zamorac 63—65 dana. : 

I kod iste vrste životinja može dakle trajanje bre- 
dosti varirati u dosta širokim granicama. Uzrok tome 
leži, osim u individualnim razlikama, i u različitim fakto- 
rima izvan životinje, a to su način držanja, njega, hranje- 
nje, vremenske prilike pod konac bređosti (u ranu jesen 
kraći rok, a u kasnu jesen nešto dulji). Muško je mlado 
nošeno obično nešto dulje (1—2 dana). Trajanje je nadalje 
ovisno i o pasmini (kasno dozrele pasmine nose dulje nego 
rano dozrele, a jedino je kod svinja obratno), zatim o sta- 
rosti (mlađe životinje nose nešto dulje). Ima i abnormalno 
dugih bređosti, pa se tako kod krave navodi i trajanje od 
jedne godine dana, kod kobile 416 dana, kod koze 7 mje- 
seci. To su rijetkosti, a ne zna im se za pravi razlog. 
Bredost se domaćih životinja ustanovljuje različitim me- 
todama. U prvom su redu kliničke metode, a to je vanjsko 
pretraživanje, koje se temelji па promjenama u obujmu 
trbuha, na promjenama na mliječnoj žlijezdi i na vanjskim 
genitalnim organima. Obujam se trbuha prema koncu bre- 
đosti sve više povećava i dobiva bačvast oblik. Kod životi- 
nja, koje su prvi put bređe, nadalje onih, koje čovjeku 
ne služe za dobivanje mlijeka, počinju se mliječne žlijezde 
razvijati i bubriti, a pod konac se javi i sekrecija. Kod 
krava i koza, koje već daju mlijeko, dolazi naprotiv do 
presušenja vimena (1—2 zadnja mjeseca bredosti) U 
zadnjoj se trećini bređosti mogu opipati i plodovi (fe- 
tusi) preko trbušne stijenke, a može se opaziti i nji- 
hovo gibanje u formi nekih potresivanja slabina. Bređost 
se može utvrditi i mnogo ranije, tako na pr. kod velikih 
životinja već mjesec dana iza oplodnje. Tada su potrebne 
druge kliničke metode pretraživanja, a to je unutarnja 
pretraga, koja se vrši ili pretraživanjem unutrašnjosti sti- 
dnice (vagine) ili pretragom kroz guzno crijevo (rektalna pre- 
traga). Kod malih domaćih životinja pretraga rentgenskim 
zrakama nadomještava kliničke metode. Osim kliničkih 
služe nam i neke laboratorijske metode. Kod kobila se do 
danas uvelo jedino dokazivanje hormona u mokraći ili 
krvi. Na taj se način može kod kobile utvrditi bređost već 
poslije 40 dana. To su nešto modificirana Aschheim-Zonde- 
Ten i Allen-Doisyeva metoda, koja se upotrebljava kod 

udi. 

TITT.: A. O. Stoss, Tierärztliche Geburtskunde und Gynäkologie, 
j 


Stuttgart 1928; Stang-Wirth, Tierheilkunde und Tierzucht, 10. knj., 
Berlin-Beč 1932. B. O 


BREECHES (engl.), naziv za hlače, u gornjem dijelu 
prostrane, a dolje tijesno uz tijelo prilegnute. Većinom su 
kožnate, a služe za jahanje i sport. 

BREGALNICA, pritok Vardara. Izvire u Maleškim Pla- 
ninama, teče kotlinom Maleša, pa iza Razlovačke klisure 
kotlinom Pijanca, odatle kroz Osogovsku klisuru, pa kroz 
Kočansko polje. Tu pritječu vodom bogate rijeke, ali se 
znatan dio tih voda iz B. odvodi vodama za navodnjavanje 
rižišta, kojih je mnogo u tome kraju. Utječe u Vardar 3 km 
' sjeverozapadno od željezničke stanice Gradsko. Pri ušću, 
za ljetnih suša, kao 1922, B. gotovo i nema vode, jer se u 
znatnoj mjeri razvodi u Kočanskom polju. Dužina je toka 
B. 201,8 km, površina sliva 4275 km?, ali je godišnji otok B. 
kod Štipa vrlo neznatan, 0,43 km. Najviše vode nosi od 
ožujka do svibnja, najmanje u kolovozu i rujnu. — Na toj 
rijeci bila se 30. VI.—7. VII. 1913 bitka između srpske i 
bugarske vojske, koja je poznata pod imenom Bregalnička 
bitka. Tom je bitkom počeo II. balkanski rat (> Balkanski 
ratovi). P. V-ć. 

BREGANA, 1. selo u kotaru samoborskom, ima 455 stan. 
U Bregani se nalazi tvornica štapova i pilana. 

2. Potok B. izvire u Gorjancima, JI od Grabara, teče 
duboko usječenom dolinom, a utječe u Savu. Najvažniji 
mu je pritok Breganica. Z. D-i. 

BREGENDAHL, Marie, * Fly na Jüttlandu 6. XI. 1867, 
danska spisateljka, živi u Kjóbenhavnu. U svojim djelima 
ističe prednosti i pjesničke strane seoskoga života pred na- 
stranostima gradskog. Važne za danski folklor su Billeder 
af Sedals felkenes liv, u 7 sv., 1914, prev. na njem. 1927. 
Mnogo čitani romani Hendrik i Bakken i trilogija Peter 
Güldgraver og hans eneste Ven. 6:5: 

BREGENZ (rimski Brigantium), luka na jugoistočnoj 
obali Bodenskog jezera i glavno mjesto Vorarlberga u Au- 
striji. Leži na vrlo povoljnoj prometnoj točki: s juga 
dolazi dolinom Rajne transalpinski put, s jugoistoka put iz 
doline Inna, a odavde vode putovi na sjever u Bavarsku 
i na sjeverozapad u Švicarsku. Kopnenom prometu treba 
dodati i plovidbu na Bodenskom jezeru. Zahvaljujući ovim 
prometnim vezama u predgrađima B. razvio se i znatan 
veleobrt (tkalački, papirni i prerada drveta), ali glavni 
značaj ima turizam. B. ima izuzetno lijep položaj, jer se 
ovdje dodiruju pitoma okolina Bodenskog jezera i divlja 
romantika Alpa. Zbog ovih odlika B. je postao vrlo ugo- 
dno i posjećivano mjesto za odmor i zabavu. Ima 14.836 
stan. (1934). 

B., keltsko naselje, osobito je važan u rimsko doba, tako 
da se i Bodensko jezero zove Brigantinus lacus. U srednjem 
vijeku središte grofovije. Poznat je Sastanak u Bregenzu, 
održan 1850 između kraljeva Austrije, Bavarske i Wiirttem- 
berga radi ugušivanja pobune u državi Hessen-Kassel. Gla- 
vne povijesne zgrade i spomenici sačuvani su u povijesnom 
gornjem gradu. J. R-ć. 

BREGMA — Kraniometrija. 

BREGNO, 1. Andrea, * Osteno kod Coma 1421, + Rim 
1506, talijanski kipar i arhitekt. Od 1460 dalje djeluje u 
Rimu, gdje je jedan od najznatnijih majstora u drugoj 
polovini 15. st. Istakao se svojim brojnim grobnim spome- 
nicima i oltarima, kojima je ustanovio nov, naročito rimski 
tip. U zajednici s njim radili su često Mino da Fiesole i 
Ivan Duknović (Giovanni Dalmata). Za ovim posljednjim 
kao kipar zaostaje znatno, ali ga nadilazi izvanredno lije- 
pim i ljupkim dekorativnim detaljima. Među njegovim 
rimskim grobnim spomenicima ističu se oni kardinala Ti- 
baldija (+ 1466) u crkvi S. Maria sopra Minerva (likove 
Boga Oca i anđela izveo je Duknović), Pietra Riarija 
(f 1470) u crkvi SS. Apostoli, Lebretta (+ 1465) i Savellija 
(f 1498) u crkvi S. Maria in Aracoeli, biskupa Giovannija 
Gomiela, Cristofora della Rovere (f 1479), Giovannija 
della Rovere ({ 1483), sva tri u crkvi S. Maria del Popolo. 
Osim ovih monumentalnih spomenika izveo je B. i niz 
jednostavnijih, kao što su oni Raffela della Rovere (+ 1477) 
u kripti crkve SS. Apostoli i Albertonija (# 1485) u crkvi 
S. Maria del Popolo. Čini se, da je B. u zajednici s Minom 
da Fiesole i Ivanom Duknovićem izveo i neke radove u 
Sikstinskoj kapeli. Venturi drži, da je njegov rad i pročelje 
crkve S. Maria del Popolo. 

LIT.: W. Friedländer, u 'Thieme.Beckerovu ALBK, IV., Leipzig 
1910; E. Lavagnino, A. B. e la sua bottega (L'arte XXVII.), Rim 
1924; Н. Egger, Beiträge zur Andrea Bregno-Forschung (Festschrift 
Schlosser), Zürich, Leipzig, Beč 1927. 

2. Antonio, zvan da Como, * Righeggia (Como), talijan- 
ski kipar 15. st. Djelovao je vjerojatno sa svojim bratom 
arhitektom Paolom u Mlecima na palači Cà d'Oro. Jedino 
je sigurno njegovo djelo grobni spomenik dužda Francesca 
Foscarija (+ 1457) u mletačkoj crkvi S. Maria Gloriosa dei 

Frari. U likovima Kreposti na ovom spomeniku izmiješani 
su gotički i ranorenesansni elementi. Stilski su im srodni 
neki ornamentalni i skulpturalni detalji t. zv. Arco Foscari 
u dvorištu Duždeve palače. Vjerojatno je B. izveo i likove 
Fortezza i Temperanza na Porta della Carta. 

LIT.: A. Venturi, Storia dell'arte italiana, VI., Milan 1908; P. Pao- 


letti u Thieme-Beckerovu ALBK, IV., Leipzig 1910; L. Planiscig, Vene- 
zianische Bildhauer der Renaissance, Bec 1921. 4 aK SE 


BRÉGUET, Louis-Charles, * Pariz 1880, francuski inži- 
nir i zrakoplovac, sin Antoinea B., fizičara, bio je jedan 
od prvih graditelja zrakoplova. Izgradio je zrakoplov, kojim 
je Pelletier-Doisy (1924) izvršio let Pariz—Tokio. $1. P-ć. 

, BREGUNICA (Riparia riparia), naša najmanja lastavica, 
sivosmede boje, na trbuhu bijela, Zivi na strmim obalama 
rijeka i jezera, kadšto u velikoj mnošini, gdje izruje do 
1 m dugačke rovove, u kojima se leže; selica. K.B. 

BRÉHIER, 1. Émile, ж Bar-le-Duc 12. IV. 1876, profesor 
povijesti filozofije na Sorbonni. Ide među najvažnije po- 
znavaoce filozofa potkraj staroga vijeka. Izdao je Plotinova 
djela (1926 i d.). 

BIBL.: Les idćes philosophiques et religieuses de Philon d' Alexandrie, 


2. izd. 1924; La philosophie de Plotin, 2. izd. 1927; Histoi ilo- 
i rank 75 wey phie de Plotin iz ; Histoire de la philo 
. 2. Louis, brat prijašnjega, prof. na sveučilištu u Clermont- 
Ferrandu. Istražuje povijest umjetnosti u početku sred. 
vijeka osvjetljujući naročito utjecaje bizantske i orijentalne. 

BIBL.: Le schisme oriental du Xle siècle, 1899; Études archéologiques, 
1910; Études sur l'histoire de la sculpture byzantine, 1911 i 1913; L'art 
byzantin, 1924; L'art chrétien, son développement iconographique, 2. izd. 
1928; L'art en France des invasions barbares a P'époque romaine, 1930; 
La crise de PEmpire romain en 457, Šišićev zbornik, Zagreb 1929. 


BREHM, 1. Alfred Edmund, 
ж Renthendorf u Sachsen- 
Weimaru 2. П. 1829, + Ren- 
thendorf 11. XI. 1884, njemački 
zoolog. Sin je Christiana Lud- 
wiga B. (1787—1864), župnika 
u Renthendorfu i ornitologa 
(Beiträge zur  Vogelkunde, 
1820—22 i Lehrbuch der Na- 
turgeschichte aller europ. Vö- 
gel, 1823—24), koji mu je usa- 
dio ljubav i dao prve pobude 
za opažanja u prirodi. Isprva 
se bio odlučio da uči arhi- 
tekturu, pa mu je to znanje 
bilo poslije od koristi kod 
uređenja  zooloških zavoda. 
Ipak u njemu pretegne želja za 
opažanjem u prirodi, za saku- 
en pljanjem i prepariranjem Zi- 
votinja, pa se otputi 1847 u Egipat, Nubiju i istočni Sudan, 
odakle se 1852 vrati u domovinu s mnogim prepariranim i 
živim životinjama za zoološki vrt u Berlinu. Tada se po- 
sveti studiju prirodopisa na sveučilištima u Jeni i Beču. 
G. 1856 otputuje u Španjolsku, a po povratku se nastani u 
Leipzigu. G. 1860 putuje po Norveškoj i Laplandiji, a 1862 
po sjevernoj Abesiniji. G. 1863 postane ravnatelj Zoolo- 
škog vrta u Hamburgu, a 1867 preseli se u Berlin, gdje 
osnova akvarij. G. 1877 putuje po zapadnoj Sibiriji i sje- 
verozapadnom Turkestanu, a kasnije opet po Španjolskoj. 
Glavna su mu djela: Reiseskizzen aus Nordostafrika, 3 sv., 
Jena 1855; Das Leben der Vogel, 1860—61; Ergebnisse einer 
Reise nach Habesch, 1863; najpoznatiji je kao populari- 
zator zoologije glasovitim djelom od 6 svezaka Das illu- 
strierte Thierleben, 1863—69, koje je do danas doživjelo 


četiri izdanja u 13 svezaka, a prevedeno je na više jezika. 
LIT.: E. Krause, Alfred Edmund Brehm, u Brehms Tierleben, 1. sv., 
Leipzig 1925. K.B 


2. Bruno, * Ljubljana 23. VII. 1892, njemački pisac, sin 
austrijskog časnika. Postavši i sam časnikom pao je za 
svjetskoga rata u rusko ratno zarobljeništvo. Nakon po- 
vratka iz Rusije učio povijest umjetnosti. Glavno mu je 
djelo roman u obliku trilogije, u kojem opisuje propadanje 
Austro-ugarske monarhije u 20. st.: Apis und Este, 1931, 
govori o sudbonosnim događajima u lipnju 1914, koji su 
izazvali svjetski rat; Das war das Ende, 1932, govori o do- 
gađajima, koji su se odigrali od 1917 do 1919: iz rasula 
drevne monarhije rodit će se ujedinjena Njemačka; Weder 
Kaiser noch Konig, 1933, radi o konačnoj propasti Austro- 
Ugarske. Nježnom poezijom zadojene su pripovijesti za 
mladež Susanne und Marie, 1929, i Das wunderschóne Spiel, 
1936. Satiru na bezbrižni, feački život Bečana sadržava 
roman Wir alle wollen zur Opernredoute, 1930. Gi Š: 


ALFRED BREHM 





BREHMER — BREITKOPF UND HARTEL 


BREHMER, Hermann, * Kurtsch (Sleska) 14. VIII. 1826, 
+ Gróbersdorf (Šleska) 22. XII. 1889, liječnik. Osnivač 
prvoga lječilišta za plućne bolesti (1854 u Gróbersdorfu) i 
zaslužan borac protiv plućne tuberkuloze. 

BREIDLER, Johann, * Leoben 12. IX. 1828, + Graz 24. 
VII. 1913, botaničar. Po zanimanju je bio arhitekt i tek 
kasnije se bavio briologijom. Njegovi su radovi osnovni za 
poznavanje mahovina Štajerske. 


LIT.: J. Glowacki, Johann Breidler, Mitteil. d. naturwiss. Ver. für 
Steiermark, L., Graz 1914, str. 1—7. I.P 


BREIER, Eduard, * Ludbreg 1811, + kod Znojma u Mo- 
ravskoj 1886. Odrastao u Varaždinu, gdje je od 1821 do 
1826 bio suučenik Ljudevita Gaja, o kojemu je zabilježio 
zanimljive podatke u svojim Uspomenama, izdanim u Beču 
1883—84. G. 1828 đak je zagrebačke pravoslovne akademije, 
a 1831 stupi kao topnik u vojsku. U Veroni je polazio 
štopsku školu. Neko je vrijeme bio učitelj aritmetike na 
vojnoj školi u Wiener Neustadtu. Posvetivši se književno- 
sti javljao se počevši od 1837 na njemačkom jeziku napi- 
sanim beletrističkim, povijesnim i folklorističkim prilozima 
iz hrvatske prošlosti i narodnog života. U Pragu je objelo- 
danio pripovijetku iz varaždinskog kraja Der Servianer 
(1837). Iza toga je bio 1839 i u prvom polugodištu 1840 
urednik i glavni suradnik časopisa Croatia, koji je izlazio 
u Zagrebu kod Franje Župana, a kojemu je iz Wiener 
Neustadta slao svoje priloge. Među ostalim tiskane su tada 
njegove radnje Ludbreg und seine Sagen; Sagen aus dem 
Lande der Kroaten; Geschichtliche Umrisse aus der Vor- 
zeit Croatiens; Geschichtliche Umrisse aus Agrams Vorzeit; 
Die kgl. Freistadt Warasdin; Der Kroatenknabe. Usto je 
obrađivao i priopćivao književnu ostavštinu umirovljenog 
pukovnika baruna Gedeona Ernesta Maretića (T 1839), ko- 
joj je građa uzeta iz hrvatske povijesti. Surađivao je i u 
karlovačkom časopisu Der Pilger, gdje su tiskani pokraj 
sitnijih članaka njegovi prilozi Das Kroatenmidchen; 
Zengg, Historische Traditionen; Paul Todor. Najpoznatije 
djelo, kojemu je motive crpio iz hrvatske povijesti, bila 
je njegova 1841 u prvom izdanju u Beču tiskana knjiga 
Die Tartaren in Croatien und Dalmatien, Historisches 
Gemilde aus den Zeiten Konig Bela des Vierten, sa zano- 
snom pjesničkom posvetom hrvatskoj svojoj domovini An 
mein Vaterland. Knjiga je izašla više puta u njemačkom 
izvorniku, prevedena je i na hrvatski jezik zajedno s pripo- 
vijetkom Das Kroatenmüdchen, a izdao ju je autorov ro- 
đak Jakov Breyer pod naslovom Tatari u Hrvatskoj i Dal- 
maciji i Hrvatica, Zagreb 1872. Narodnu pripovijetku Đoka, 
što ju je B. priopćio u Jubilarnom albumu Mehitarista u 
Beču, pohrvatio je Fran Kurelac i iznio u svojoj knjizi 
Fluminensia. Nadalje je B. izdao u Beču, Leipzigu i drugdje 
znatan broj njemačkih romana i pripovijedaka iz austrij- 
ske povijesti. Bio je jedan od najčitanijih austrijskih pisaca 
svoga vremena. Među velikim brojem njegovih djela (po- 
pisana su u Kertbeny-Petrik, Ungarns deutsche Bibliographie, 
IL, 1886) nalaze se i opsežne njegove radnje romantično- 
povijesnog sadržaja Das Buch vom Kaiser Josef; Der Kon- 
gress zu Wien; Die Rosenkreuzer; Der Graf von Bonneval; 
Wien vor 400 Jahren. Osobne njegove prilike i njegova oko- 
lina udaljivali su ga od ideala mladih njegovih godina i 
od tješnje povezanosti s rođenom grudom. Ipak je i ka- 
snije obrađivao još po koju epizodu iz hrvatske povijesti: 

. Trenk der Parteiginger, 1852; Pandur und Freimaurer, 
1855, a potkraj svoga života Nikolaus Zrinyi, 1886, i Ivo 
Czernovicz, 1883. B. se bavio i novinarstvom. Bio je ure- 
dnik bečke književne smotre Wiener Zeitschrift für Kunst, 
Literatur, Theater und Mode, a 1847—48 uređivao je Prager 
Zeitung, službeni list kraljevine Češke. Ondje je pri- 
opéivao i vijesti iz Hrvatske. Neko je vrijeme uredivao u 
demokratskom duhu praške njemačke listove Konstitutio- 
nelle Zeitung, Prager Abendblatt i Volksblatt von Bóhmen. 
Pošto se preselio zbog sukoba s cenzurom u Beč, izdavao 
jé ovdje časopise Der grade Michel i Der Freimüthige, 
gdje je medu ostalim zastupao u duhu staroaustrijskog li- 
beralizma svoje političko vjerovanje: Hoćemo veliku i 
moćnu Austriju, ali ne putem nasilno narodima nametnuta 
jedinstva. Želimo, da s pomoću prosvjete dođemo do slo- 


bode. 

LIT.: V. Deželić, Iz njemačkoga Zagreba, Zagreb 1901; Е. Šišić, Sko- 
lovanje Ljudevita Gaja, Hrvatsko Kolo, XIX., 1938; H. Vinković, Е, 
Breier, Sein Leben und seine Werke, 1931. M. B-r. 


BREISACH, dva utvrđena gradića kod gornje Rajne, 
Altbreisach na desnoj strani u badenskoj krajini Breisgau 
(Breisachgau) i Neubreisach na lijevoj strani u Elzasu, 
na kanalu Milhausen—Strassburg. Ime potječe od sekvanske 

utvrde Mons Brisiacus na lijevoj strani Rajne. U početku 
seobe naroda nastalo je naselje B. na samoj lijevoj obali 
rijeke, onda se preselilo na susjedne riječne rukave, a iz 
14. je st. Altbreisach, danas na željezničkoj pruzi Frei- 
burg—Kolmar. Noviji je Neubreisach, iz doba Luja XIV., 
na kanalu rajnsko-ronskom. Oba grada imaju burnu pro- 
šlost u ratovima svih vjekova. NE. 

BREISGAU (ili Breisachgau), kraj izmedu jugozazapad- 
nih strana Schwarzwalda i rijeke Rajne u jugozapadnoj 
Njemačkoj. Zbog prodiranja uzdušnih struja s Atlant- 
skoga oceana dolinom Rajne i zbog geografske izloženosti 
u B. vlada vrlo blaga klima, što se ogleda i u priradu. 
Osobito su razvijeni vinogradarstvo i voćarstvo. Glavni je 
grad Freiburg. 

B. se spominje već g. 400, mijenja više gospodara, koji 
priznavaju vrhovništvo moćnijih susjeda, osobito Habsbur- 
govaca, kojima je neko vrijeme i neposredno pripadao. 
G. 1810 konačno je pripao Badenu. J. R-ć. 

BREITENFELD, Fedor, * Zagreb 22. XII. 1908, pravni 
pisac. Doktorat prava postigao u Zagrebu 1932. Iza sudske 
1 odvjetničke prakse stupa 1936 u službu grada Zagreba; 
sada gradski tajnik. Objavio je više rasprava iz hrvatske 
pravne povijesti i u novinama te domaćim i stranim časo- 
pisima napisao mnogo članaka iz područja pravne povijesti 
i javnoga života. Suradnik HE. 

BIBL.: Zagreb kr. i slob. grad na brdu Grech, 1935; Dva poljska 


prijevoda Vinodolskog zakona, 1936; Pravni poslovi nekretninama u 
Hrvatskoj, Slavoniji i Dalmaciji u 12. i 13. st., Vjes. arh. društva, 1936. 


BREITHAUPT, August, * Probstzella (Thüringen) 1791, 
+ Freiberg 1873, njemački mineralog. G. 1827—66 profesor 
na rudarskoj akademiji u Freibergu. Zaslužan na polju de- 
taljnog istraživanja svih dotada poznatih minerala i na 
otvaranju velikih ugljenih nalazišta kod Zwickaua. Glavna 
su mu djela: Vollstindige Charakteristik des Mineralsystems, 
1820; Vollstándiges Handbuch der Mineralogie, 1836—47 i 
Die Paragenesis der Mineralien, 1849. Е. $. 

BREITINGER, Johann Jakob, * Zürich 1. Ш. 1701, + Zü- 
rich 13. XII. 1776, gimnazijski profesor u rodnom mjestu, 
njem. kritičar. U zajednici s Bodmerom uspješno je pobi- 
jao francuski ukus u njemačkom pjesništvu i zastupnika 
toga smjera leipziškoga profesora Gottscheda. Zaslugom 
Breitingera, Bodmera, Lavatera i Salamona Gessnera posta- 
de Zürich sjedištem prosvjetiteljstva. U racionalistiókom 
smislu djelovalo je društvo Die Gesellschaft der Mahlern 
i časopis Discourse der Mahlern (1721), koji su osnovali 
Bodmer i Breitinger. Bodmer i B. bili su kao estetičari 
dugo vremena na istoj liniji s Gottschedom, kojega su 
kasnije žestoko pobijali. Signal za borbu dadoše tri publi- 
kacije, izašle 1740: Kritische Dichtkunst u 2 sv. od Brei- 
tingera i Bodmerove rasprave Schutzschrift für Milton i 
Von dem Wunderbaren in der Poesie. Iza toga su slijedili 
napadaji s obje strane, koji su se skoro izrodili u ličnu 
mržnju. G. 1765 izišla je iz švicarskog tabora parodija 
Gottschedove drame Der Sterbende Cato, dok je Gott- 
schedov pristalica Reichel izvrgao ruglu slabi pjesnički ta- 
lenat Bodmerov u epu Bodmerias. Za Gottscheda je pje- 
sništvo produkt razuma, te se dade naučiti, štoviše, njim 
se stječu časti, ugled i pristup u najviše krugove, a zadaća 
mu je, da čitatelja pouči i zabavi, da unaprijedi moral i 
tako djeluje umirujući na podanike, nezadovoljne apsolu- 
tističkom vladavinom. Tome su se uspješno usprotivili 
Bodmer i B. izdižući fantaziju nad suhoparnu razumnost 
i oslobodivši poeziju stroge pravilnosti, kako su je tražili 
stariji teoretičari, u prvom redu Gottsched. Oni su nje- 
mačku književnost oslobodili ukočenog francuskog klasi- 
cizma ističući kao ugled slobodniju i dublju poeziju En- 
gleza Miltona. 

LIT.: Braitmaier, Geschichte der poetischen Theorie und Kritik von 


den »Diskursen der Maler« bis Lessing, 2 sv., 1888/89; Lüdtke-Mackensen, 
Deut. Kulturatlas. С. Š. 


BREITKOPF UND HARTEL, nakladna tvrtka za muzi- 
kalije u Leipzigu. Osnovao ju je Bern. Chr. Breitkopt 1719 
kao tiskaru. Njegov je sin Immanuel osim usavršenoga 
tiskanja nota počeo držati i skladište muzikalija te izda- 
vati tiskane kataloge. Posao se razgranao, kad je u nj stu- 
pio kao suvlasnik Got. Chr. Hirtel (1763—1827), koji je 
cijelu tvrtku preuredio i proširio je tvornicom glasovira. 
Hirtel je od 1798 izdavao i časopis Allgemeine musika- 
lische Zeitung. On je počeo izdavati skupna djela glazbe- 
nih majstora (najprije Haydna i Mozarta); uveo je tisak 
nota s pomoću cinčanih ploča, a i s pomoću litografije. 
Danas je na čelu zavoda Hartelov unuk po kćeri dr. Ludwig 
Volkmann, koji i piše rasprave iz povijesti umjetnosti. 

(Foto Ch. Rohrbach) 
ARNO BREKER, Drugarstvo 


Tvrtka ili sama pokreće ili sudjeluje pri izdavanju kritičkih 
skupnih djela velikih skladatelja (Mozart, Beethoven, Pale- 
strina, Schiitz, O. di Lasso, Mendelssohn, Schumann, Schu- 
bert, J. Haydn, Wagner, Liszt, Berlioz). Ima podružnice 
u Bruxellesu, Londonu, New Yorku i Berlinu. S. 

BREJC, Janko, * Brezje kod Tržiča 18. XI. 1869, + Za- 
greb 6. IV. 1934, slov. političar i publicist. Gimnaziju je 
učio u Celovcu i Ljubljani, pravo u Beču, gdje je promo- 
viran 1895. U kranjski pokrajinski sabor bio je izabran 
1901, odrekao se mandata 1903 te se preselio u Korušku, 
gdje je bio predsjednik Katoličkog političkog i gospodar- 
skog društva za Slovence u Koruškoj. Iza sloma Austro- 
Ugarske preselio se u Ljubljanu. G. 1918 bio je član Na- 
rodnog Vijeća i delegacije, koja je pregovarala sa srpskom 
vladom o ujedinjenju, a od siječnja 1919 do prosinca 1920 
predsjednikom je pokrajinske vlade za Sloveniju. Publi- 
cistički je surađivao u Miru, Slovencu i dr. 

LIT.: Slovenski biograf. leksikon, 1., 58.; Koledar družbe sv. Mohorja, 
1935, 68. A. P-c. 

BREKER, Arno, * Elberfeld 19. VII. 1900, njemački ki- 
par. Najprije je učio klesarstvo u radionici svoga oca i 
polazio večernje tečajeve na školi za umjetni obrt u Elber- 
teldu. Zatim je išao 1920 na nauke u Düsseldorf, gdje je 
učio arhitekturu i izgradnju gradova. G. 1927 otišao je u 
Pariz, a zatim na Njemačku akademiju u Rim. Od 1933 
živi u Berlinu. U središtu njegova kiparskog nastojanja na- 
lazi se, kao i u antiki, čovječje tijelo. Cilj je tog umjet- 


nika, da prikaže, koliko je moguće savršenije, idealnu sliku - 


ljepote duše nordijske rase. Njegova su djela uz ostalo 
Stranka i Vojska, koja su međusobno povezana jednako 
kao i druga dva, Spremnost i Vjesnik. Njegove grupe Dru- 
garstvo i Stražar (visina im je određena s 10 m) izrađene su 
za jednu monumentalnu građevinu u Berlinu. Upravo se na 
tim radovima vidi, u kolikoj mjeri znade taj umjetnik 
izjednačiti kompoziciju i ritam plastičkih masa sa sadr- 
žajem radnje. Njegovi se radovi nalaze u mnogim njema- 
čkim i inozemnim muzejima. Noviji su mu monumentalni 
radovi za Ministarstvo financija u Berlinu, za Njemački 
pokusni zavod za zrakoplovstvo u Adlersdorfu, za stadion 
u Berlinu, zatim monumentalni kipovi za Ratnu školu za 

zrakoplovstvo u Dresdenu, za Olimpijsko selo u Deberitzu. 
Za pese nastave Goebbelsa izradio je broncu Prometej 
ped: 

Od tih se velikih radova razlikuju u koncepciji i izradbi 
djela, što ih je B. izradio za zatvorene prostore, kao na pr. 
plastike za Okruglu prostoriju u Novoj DrZavnoj kancela- 
riji u Berlinu. 

LIT.: W. Rittich, Symbole der Zeit, u Die Kunst im deutschen Reich, 


4., München 1940; B. E. Werner, Deutsche Plastik der Gegenwart, 
Rembrandtverlag. ZD. 


BREKINSKA, selo 
kod Pakraca. Tu je 
1872 iskopan nalaz od 
45—50 velikih zavoji- 
tih sjekira iz bakrenog 
doba, karakterističnih 
za područje, koje obu- 
hvata južnu Panoniju 
i susjedne  sjev.-ist. 
zemlje Balkana. C.T. 

BREKINJA, Sorbus 
torminalis Cr., oko 5 
m, a kadšto do 25 m visoko drvo roda Sorbus, porodice 
ružičnjača (v.). Lišće je jednostavno, do 10 cm dugo, sa 7 
do 9 trouglatih lapova, koji su na bazi najveći, a odatle se 
prema vrhu postepeno smanjuju. Cvjetovi su maleni, bijeli, 
u štitovima širokim do 12 cm, imaju 20 prašnika. Cvate u 
svibnju i lipnju. Plod je ovalan, oko 12 mm debeo, u doba 
dozrijevanja najprije Zutocrvenkast, zatim smeđ, uvijek 
Piknjast, trpak, nije jestiv. Raste sporadično u šumama 
srednje i južne Evrope, a naročito na vapnenastoj podlozi 
i prisojnim mjestima. Kod nas je ima od submediteranskih 

SJEKIRA IZ BREKINSKE 
Zagreb, Hrv. drž. arheol. muzej 


(Foto Ch. Rohrbach) 
ARNO BREKER, Dražest 

šuma do uključivo pla- 
ninskih bukovih šuma. 
Drvo se osobito mno- 
go upotrebljava u to- 
karstvu. AG 
BREKOVICA, tvr- 
dava i selo u Kostel- 
skoj dolini na rijeci 
Uni sjeverno od Bi- 
haća. Tu je bilo već 
staro rimsko naselje. 
Krajem 15. i početkom 
16. st. pripada B. ple- 
mićima ^ Kobasićima, 
među kojima je naj- 
znamenitiji bio Ivan. 
On je od kralja Fer- 
dinanda I. dobio Žum- 
berak, u koji je nase- 











lio Uskoke. Bosanski 

LIST BREKINJE su muslimani osvojili 
konaéno B. iza 1635. 

LIT.: R. Lopašié, Bihac i bihacka krajina, Zagreb 1890. P. G. 


BRELA DONJA, selo, koje se proteže uz šumovite 
obronke Biokova od Baške Vode na sjeverozapad. Uz mor- 
sku obalu, obraslu starim gajevima (Pinus maritima), nižu 
se vile i ljetnikovci s lijepim žalom. U B. D. bio je samo- 
stan oratorijanaca sv. Filipa Nerija. Župa B. D. spominje 
se u 15. st., a broji 1061 stan. (1931). Uz crkvu sv. Stjepana 
(sagrađena 1891 na mjestu stare iz 15. st.) vide se nad- 
grobni stećci s reljefnim štitovima s polumjesecom i zvije- 
zdama te mačevima. Kod Brela stajaše stari grad Berulia (v.). 

B. Gornja, selo na visoravni iznad B. D. na putu prema 
Zadvarju. Stara crkva Gospa od zdravlja sagrađena je oko 
1700. Ima 385 stan. (1931). У, 2. 

BREMEN, 1, grad i velika njemačka luka na rijeci 
Weseri, 133 km od svjetionika na njenom ušću (Roter 
Sand). B. je izgrađen na mjestu, gdje je bio lak prijelaz 
preko rijeke i dokle su mogli dopirati morski brodovi. 
Lučki značaj određuje“ današnju važnost i. označuje pro- 
šlost B-a. Jezgra grada je izgrađena na pješčanoj dini 
duž desne obale Wesere. Stari je grad bio opasan zidi- 
nama i vodenim kanalom; u ovom je okviru grad ostao 
do kraja 17. st. U starom je gradu i danas poslovna četvrt 
(burza, banke, sjedišta parobrodarskih i trgovačkih dru- 
štava, veleobrtnih poduzeća). U ovom su dijelu i glavni 
umjetnički i arhitektonski spomenici (katedrala, vijećnica 
i dr.), svjedoci slavne prošlosti B-a. Sređivanjem i probi- 
janjem novih ulica znatno je izmijenjen ovaj dio, koji je 
mjesto porušenih zidina danas opkoljen vijencem zelenila. 
G. 1625 počeo se izgrađivati novi stambeni dio na desnoj 
obali rijeke. U drugoj polovici 19. st. grad se brzo širi u 
različnim pravcima. Novi su dijelovi bogati zelenilom 
(gradski perivoj i šuma od 136 ha), a izgrađeni na engleski 
način malim kućama za jednu ili dvije porodice, tako 
današnji B. zauzima prostor od preko 2.000 ha. Nizvodno 
se na grad nastavljaju veliki lučki baseni i uređaji te 
golema veleobrtna poduzeća, a uzvodno poduzeća lakog 
veleobrta (tkalačka). Ali ovo nas već dovodi u vezu 
s drugim značenjem B-a. 

2, Zemlja (Land), prije slobodna država (Freistaat), za- 
hvata uz gradsko područje i kraj oko grada (248,3 km?) 
i dva mala izdvojena područja (exclave): Vegesack (0,7 
km?) 15 km i Bremerhaven (8,8 km?) 68 km nizvodno na 
desnoj obali rijeke. Cijela zemlja zahvata prostor od 
257,8 km?. 

Glavni dio zemljišta vrlo je nizak i barovit. Mjestimice 
ispod morske razine, ali je čovječji rad znatno izmijenio 
i popravio prirodne uvjete. Od poplava zemljište brane 
prirodne dine, koje su umjetno ojačane i snabdjevene su- 
vremenim uređajima za crpljenje vode, U B-u vlada blaga 
i vlažna (688 mm, raspoređenih na 168 kišnih dana) atlant- 
ska klima, tako da su dani najbolji uvjeti za dobre livade 
i pašnjake, koji zahvataju preko 60% površine. Zbog ovih 
razloga ratarstvo je ograničeno samo na gajenje povrća, a 
više je razvijeno stočarstvo (konji i goveda). Ali je život 
cijele pokrajine vezan za tri glavna naselja: Bremen, Vege- 
sack i Bremerhaven. 

Kao član Hanse B. je pokazivao veliki smisao za po- 
morstvo i trgovinu, ali se njegov položaj zbog plićaka na 
rijeci Weseri pokazao nezgodnim za modernu plovidbu, 
zato je poslije 16. st. počeo opadati. U otklanjanju ove 

poteškoée ucinili su stanovnici B-a velike Zrtve i pokazali 
neobican smisao za posao. Za skupi novac kupila je drša- 
vica B. 1827. od. Hannovera malo zemljišta, na kojem je 
izgradila Bremerhaven, modernu vanjsku luku. Od 1887—95 
izvršeni su veliki radovi na uređenju korita rijeke Wesere, 
i na taj je način omogućeno i velikim oceanskim brodo- 
vima da uplove u sam B. Na ovo su nadovezani radovi na 
uređenju same luke. Luka B. ima oko 31 km uređene obale 
s velikim skladištima, oko koje se razvio suvremeni teški 
veleobrt. Ovim je bio zajamčen siguran i brzi napredak 
B-a, koji se brzo razvijao približavajući se, а u nekim 
granama i pretječući sam Hamburg. Danas je B. sjedište 
najvećeg njemačkog parobrodarskog društva (Norddeut- 
scher Lloyd) i mnogih drugih. Ima velika brodogradilišta, 
talionice željeza (koje se poglavito dovozi iz Skandinavije) 
i tvornice svakovrsnih strojeva. B. je postao glavno 
evropsko tržište za pamuk i duhan, a s tim u vezi razvila 
su se i velika poduzeća za preradu ovih sirovina. 

Stanovnici su vrlo poduzetni, a k tomu su znali iskoristiti 
i prednosti položaja B-a. Uz Weseru brodovi zalaze duboko 
u kopno, tako da grad lako dodiruje velik broj željezničkih 
pruga. Zbog nedostatka boljeg vodenog puta trgovci B-a 
nastojali su da u svom gradu urede tržište vrednije robe, 
koja može izdržati i skuplji željeznički prijevoz. U novije 
doba, uređenjem suvremenih kanala, otpada i ovaj nedo- 
statak, tako da B. sve više postaje luka bogatih i velikih 
veleobrtnih krajeva zapadne i srednje Njemačke. 

Poslije uređenja luke grad je naglo napredovao. G. 1812 
imao je samo 35.000 stan; 1855 već 67.000, a 1901 broj je 
porastao na 252.000 stan. Zbog teških dana, koje je pro- 
Živio poslije prvog svjetskog rata, ovaj je napredak uspo- 
ren, ali je pred današnji rat B. bio postigao i prestigao 
stari značaj, tako da g. 1933 ima već 333.331 stan. Zemlja 
B. imala je 1933 371.558 stan., ili 1441,2 na 1 km?. U 
Bremerhavenu bilo je 25.779, a u Vegesacku 4.451 stan. 








ZA Bolleri 
= = 
(Жүз ü "d 

9? AD. 











POLOZAJNI NACRT BREMENA I OKOLICE 





BREMEN, U luci 


G. 777 B. je sjedište biskupa, a od 845 nadbiskupa, koji 
su mu ostali gospodari do 1644, u početku kao katolički 
nadbiskupi, a od 1566 kao protestantski administratori. U 
prvim početcima B. je polazna točka kršćanskih misija za 
zemlje sjeverne Evrope. G. 1255 postao je član Hanse, iz 
koje je dva puta (1285 i 1427) isključivan zbog unutrašnjih 
nereda i sukoba između plemstva i građana. Prvi put je 
ponovno primljen 1358, a od 1433 ostaje stalno član Hanse. 
Poslije westfalskog mira (1648) postaje vojvodstvo i pada 
pod vrhovništvo Šveđana, protiv kojih je dvaput ustajao. 
Od 1715 pripada Hannoveru, koji mu priznaje široku samo- 
upravu. Od 1810—15 pod francuskom je vlašću. G. 1815 
prilazi kao slobodan grad Hanse njemačkom savezu, 1867 
priznaje vojničko vrhovništvo Pruske, a 1888 pristupa 
carinskoj uniji. Krajem 1918 i početkom 1919 preživio je 
teške dane zbog građanske revolucije. 

LIT.: Buchemann, Die freie Hansestadt B. und Umgebung, Bremen 
1920; Biehl, B., Eine landschaftskundliche Stadtuntersuchung, Bremen 
1922; Lórner, B. im Welthandel, Bremen 1927; Kappe, Die Unterweser 


und ihr Wirtschaftsraum, Bremen 1929; I. v. Vippen, Geschichte der 
Stadt B., Bremen. J. 


BREMEN, gorostasni prekooceanski parobrod društva 
Norddeutscher Lloyd u Bremenu. Stavljen u promet 1929 
osvojio je modru vrpcu u rekordnoj vožnji preko Atlan- 
tika od svjetionika u Southamptonu do kipa slobode pred 
New_Yorkom za 4 dana 17 sati i 6 minuta s brzinom vožnje 
od 27,91 morskih milja na sat. Brod od 51.656 br. r. tona 
dugačak je 285 m, ima 11 paluba, građen je na parno- 
turbinski pogon, ima mjesta za 2147 putnika. Nord- 
deutscher Lloyd, koji je utemeljen 1857, dokazao je tom 
plivajućom palačom uzoran napredak u izgradnji svoga 
plovnog parka. ADP 

BREMEN, Carl v., * Wosel u Estonskoj 8. V. 1905, lite- 
rarni zastupnik donjonjemačkog jezičnog područja, pjesnik 
čežnje za morem i nostalgije za domom, koji je odvajkada 
bio nepresušni izvor jakog pokoljenja neustrašivih pomo- 


i 

(Staatliche Bildstelle, Berlin) 
BREMEN, Gradska vijećnica 

raca. Osobito su mu uspjeli romani Die Kinder am Meer, 

1933, i Die Schifferwiege, 1935. Potonje djelo odlikovano 

je književnom nagradom grada Berlina. С. $. 
BREMENITOST  Вгейоѕі. 


BREMER, Fredrika, * Tuorla gárd u Finskoj 17. УШ. 
1801, + Ársta kod Stockholma 31. XII. 1865, $vedska Spisa- 
teljica. VaZna je po razvoj realizma i imala je velik utjecaj 
na švedsku književnost. Najprije izdala anonimno 1828—31 
Teckningar utur hvardagslifvet, te brzo došla na glas i 
odlikovana od Švedske akademije. G. 1840—51 putuje po 
Americi, a 1856—61 po Italiji, Švicarskoj i Istoku. Upo- 
znala se s engleskom romantikom, koju je u obiteljskim 
romanima nasljedovala, tako u Familien H., Presidentens 
dottrar, 1834. U svojem najboljem romanu Grannarne, 1837, 
opisuje u pismima odnošaj roditelja i djece, a Hemmet, 
1839, opisuje život u švedskom domu, dok se u Herthi, 1856, 
zauzima se za žensko pitanje. Mnogi su joj spisi prevedeni 
na strane jezike. G. 1884 utemeljila je »Fredrika-Bremer- 
Fórbundet« u Stockholmu kao središte ženskog pokreta, 
Kao takovu opisuje je S. Lagerlöf u noveli Mamsell Fre- 
drika. Svoja putovanja opisala je u Midsommavresan, 
Hemmen i den nya verlden i Lifvet i gamla verlden. F.B. 


BREMERHAVEN, prednja luka Bremena na desnoj 
obali pri ušću rijeke Wesere. B. je sagrađen 1827, jer veliki 
brodovi nisu mogli dolaziti do Bremena. Ima velike dokove 
(10 ha sa 10 km uređene obale), koji se zbog razlike u 
plimi i oseci umjetno zatvaraju. U dokove mogu ući i 
najveći brodovi (do 75.000 t). B. služi prvenstveno kao 
putnička luka, jer je pri odlasku posljednja, a pri po- 
vratku prva njemačka postaja transoceanskih putničkih 
brodova. Preko B. održavaju se veze sa susjednim Frizij- 
skim otocima. Velikom putničkom prometu služi i suvre- 
meni željeznički kolodvor, brze željezničke veze s Bre- 
menom, Hamburgom i drugim njemačkim gradovima, su- 
vremena zračna luka i pristanište za hidroplane. Uz to je 
B. jedna od najvažnijih njemačkih ribarskih luka. U B. 
se razvio i veliki veleobrt za izgradnju i popravak brodova, 
drvarski veleobrt i prerada ribe. Jedan dio luke je uređen 
kao slobodno carinsko pristanište. B. ima 25.779 stan. 
(1933), ali sa susjednim gradovima Lehe i Wesermünde 
(77.491) čini zapravo jedno veliko naselje od 103.270 
stan. J. R-ć. 

BREMOND, 1. Antonin, % Cassis kod Marseillea 1692, 
T Rim 1755, dominikanac, povjesničar. Profesor, misionar 
na Martinigueu i napokon 1748—55 general dominikanskog 
reda. Plodan asketski, vrijedan povijesni pisac. Izdao Bulla- 
rium Ord. Praed., 8 sv., Rim 1729—40, napisao De Guz- 
mana stirpe S. Dominici, Rim 1740, utemeljitelj Annales 
Ord. Praed., Rim 1756, na kojima je on najviše radio; pro- 
našao je neke vaZne neizdate dokumente. 


LIT.: Mortier, Histoire des Maitres généraux des Fréres Précheurs, 
sv. VIL, str. 358—384. M. K-é. 

2. Henri, * Aix-en-Provence 1865, + Orthez d'Asson 
1933, francuski teolog, filozof, povjesničar i kritičar. Od 
1882 isusovac, učio je u Hastingsu, zatim je bio profesor 
u različitim mjestima Francuske, 1904 prešao u svje- 
tovno svećenstvo. Od 1923 član Francuske akademije. Svo- 
jim je proučavanjem »vjerske uznemirenosti« današnjih 
vremena stupio u red najoštroumnijih kritičara. Pod na- 
slovom Histoire littéraire du sentiment religieux en France 
izdao je monumentalno djelo, u kojemu je iznio duhovnu 
sadržinu klasične francuske književnosti, ispitujući duboke 
posljedice tridentskoga koncila kod humanista, u književno- 
sti 17. st, djelovanje karmelićana, sv. Franje Saleskoga, 
kardinala de Berullea, Olliera i različitih škola francuskoga 
misticizma. Tankoćutan psiholog umjetnosti zapodio je 
srčano »bitku oko romantizma« zauzimajući se za »čisto« 
(elementarno) pjesništvo, za molitvu i mistička stanja duše 
kao izvore pjesništva, odnosno psihologijske dispozicije, 
srodne pjesničkoj inspiraciji. Čitav niz novijih studija o 
teoriji pjesništva bogato se okoristio Bremondovim istra- 
živanjem na tom polju. 

BIBL.: L'inquiétude religieuse, I. 1901, II. 1909; Apologie pour Fé- 
nelon, 1910; Newman, 1906; L'Enfant et la vie, 1924; Pour le romantisme, 
24; La poésie pure (sa R. de Souzom), 1929; Prière et poésie, 1929; 
L'Abbé Tempéte, 1929; Bossuet, Maitre d'Oraison, 1931; Histoire litté- 
raire du sentiment religieux en France (1.: L'Humanisme dévot, 1916; 
IL: L'Invasion mystique, 1916; III.—VI.: La conquête mystique: L'École 
française, 1922; L'École de Port-Royal, 1920; L'École du Pere Lallemant, 
1920; Marie de l'Incarnation, Turba magna, 1922; VIL: La métaphysique 
des saints, 1928; IX.: La vie chrétienne sous l'Ancien Régime, 1932). 

LIT.: M. M. du Gard, De Sainte-Beuve à Fénelon: Henri Bremond, 
Pariz 1927; Ch. du Bos, Approximations, УП-ёте série; Н. Bordeaux, Un 
;ourcier, Henri Bremond. Lj. M. 

BRENNER (tal. Brennero), vaZno alpinsko sedlo (1370 
m) izmedu Stubaierskih i Zillerthalskih Alpa. Dolina ri- 
jeke Wipp, pritoka Inna, omogućava lak pristup sa S, a 
s J dolina Isarca, pritoka rijeke Adige. Na taj način B. 
čini razvođe između Crnog i Jadranskog mora. B. je naj- 
važnija točka i ključ veza između Italije i Njemačke, 
otuda njegova prometna i politička važnost. Preko B-a 
prelazi jedna od najvažnijih transalpinskih željezničkih 
pruga: Miinchen—Innsbruck—Verona (sagrađena 1867), a 
1772 sagrađena je dobra cesta, koja se u vijugama penje 
i spušta sa sedla. Na samom je sedlu malo Brennersko 
jezero. 

lako nije bio izgrađen put, već su Rimljani iskorišći- 
vali brennersko sedlo, a u srednjem su vijeku preko 
njega često prelazili njemački carevi na svojim pohodima 
protiv Italije. Poslije prvog svjetskog rata postao je B. 
kao razvođe granica između Italije i Austrije. kasnije 
Njemačke. J. R-ć. 

BRENO, galski vojskovoda, provalio 390 pr. Kr. u 
srednju Italiju, pobijedio Rimljane na rijeci Aliji, osvoiio 
Rim osim Kapitola i opljačkao grad. Primivši od Rimljana 
veliku ucjenu (»Vae victis!«), vratio se natrag, jer su u 
njegovu zemlju provalili Veneti. 

BRENTA, venecijanska rijeka, koja utječe u Jadransko 
more. Nastaje u Alpama od odviraka iz jezera Caldonazzo 
i Levico, teče kroz dolinu Sugana (50 km), zatim skreće 
prema jugu u usku dolinu, koja se zove Canal di Brenta. 
Porječje B. obuhvata 2300 km?. Donji tok B., uz more, 
doživio je bezbroj varijacija umjetnih i prirodnih kao malo 
koja rijeka na svijetu. D. Z; 

BRENTA, povisok gore otvoren čabar, od drveta, koji 
se nosi na leđima. Služi za nošenje grožđa i voća kod berbe 
i na trg, u nekim krajevima i za nošenje vode. N. $. 

U Podravini kažu i brenka. Spudova brenta u Hrvatskom 
Primorju mjerila je jedan spud, koji je različne veličine i 
jamačno svagdje manji od vedra (56.6 1). Brenta u Turinu 
ima 49.28 1, u Milanu 75.55 1. A. Š-k. 

BRENTANO, 1. Bettina, * Frankfurt na Majni 4. IV. 1785, 
т Berlin 20. I. 1859, sestra romantičara Klemensa B., žena 
Achima v. Arnima. Posvetila Goetheu originalnu knjigu 
Goethes Briefwechsel mit einem Kinde, 1835, koja se odli- 
kuje dražesnim pjesničkim jezikom, u koji je zaodjenuta 
ljubav prema velikom pjesniku. Socijalno političkog sadr- 
Zaja je spis: Dies Buch gehört dem König (1843). С. $. 

2. Franz, Ж Marienberg kod Bopparda 1838, + Zürich 
1917, do 1873 svećenik i katolički teolog; istupa iz crkve 
te postaje profesorom filozofije u Würzburgu i Beču. 
Kao noetičar B. zastupa aristotelovski realizam nasuprot 
njemačkom idealizmu, napose Kantu (Die vier Phasen der 
Philosophie, 2. izd. 1926). Metafizički se njegov nazor pri- 
bližuje kršćanskom teizmu. Najveće su mu zasluge u po- 
dručju psihologije. Od 1924 izdaju Kraus i Kastil njegova 
ukupna djela (Gesammelte phil. Schriften). U Pragu je 
1932 osnovano društvo za promicanje B. filozofije. Glavna 
djela: Psychologie vom empirischen Standpunkt; Vom Ur- 
sprung sittlicher Erkenntnis; Von der Klassifikation der 
psychischen Phänomene. Po B. psihologija nije nauka o 
əduši«, nego samo mauka o »psihičkim fenomenima«. Ti su 

fenomeni trovrsni: predočivanje, suđenje i čuvstvovanje 
(medu posljednje treba ubrojiti i htijenje). Nijedna se 
vrsta psihičkih fenomena ne javlja u čistom stanju, nego 
svaki doživljaj sadržava elemente svih triju klasa. Bit psi- 
hičkoga nalazi B. u intencionalnom smjeranju svakog psi- 
hičkog akta prema predmetu. B. je imao brojne učenike 
(Husserl, Meinong, Stumpf, Höfler), a svojim naziranjima 
pokrenuo je psihologijsku problematiku »gradačke škole«, 
koja se odlikuje suptilnom analizom psihičkih doživljaja. 
LIT.: O. Kraus, F. Brentano, 1919; H. Margolius, Die Ethik F. B-s, 
1929. K.K-ć. 

3. Klemens, * Ehrenbreitstein 8. IX. 1778, + Aschaffen- 
burg 28. VII. 1842, njemački pjesnik, pripadnik mlađe 
heidelberške romantike. U Jeni se upoznao sa starijim 
romantičarima braćom Schlegelima i Tieckom. Do 1804 
napisao je roman Godwi i Chronica eines fahrenden Schü- 
lers, u kojemu poetizira srednji vijek na romantički način, 
a i svoj nestalni, nesređeni život. U Heidelbergu izdao je 
u zajednici s Achimom v. Arnimom Des Knaben Wunder- 
horn u 3 dijela, 1806—08. Za razliku od Herderove zbirke 
narodnih pjesama Stimmen der Volker, 1778—79, koja je 
bila ne samo njemačka nego i kozmopolitska, donosi ova 
zbirka samo njemačke narodne pjesme, epskoga i lirskoga 
karaktera, skupljene iz prvotisaka i različitih starih zbirka, 
nastalih potkraj srednjega i na početku novoga vijeka. 
Tekst nije uvijek vjeran na- 
rodnom kazivanju, nego je B. 
pjesme dotjerivao i prepjeva- 
vao, ali uvijek u duhu narodne 
pjesme. Zbirka je posvećena 
Goetheu, koji je i sam u svo- 
joj mladosti u Alzaciji sku- 
pljao njemačke narodne pje- 
sme, a kasnije se zagrijavao i 
za narodne pjesme drugih na- 
roda, pa i našega. Goethe je 
napisao i vrlo pohvalnu i sa- 
žetu kritiku B. zbirke. Des 
Knaben Wunderhorn ima ve- 
liko značenje za razvitak nje- 
mačke umjetne lirike i balade 
19. st. Dramom Die Griindung 
Prags, 1815, podao je sujet 
Grillparzerovoj drami iz če- 
ške priče Libussa. Jednom 
svojom baladom stvorio je B. 
mit o prekrasnoj čarobnici Lorelei. Mnogo je bila cijenjena 
njegova tragična ljubavna novela Vom braven Kasperl und 
schónen Annerl, 1816—17. Od isto tako velike i trajne vri- 
jednosti je dražesna priča Gockel, Hinkel und Gackeleia, 
1838. Radi nesređenosti i tmurnog pogleda na život sma- 
traju B-a pretečom pjesnika svjetske boli (njem. Welt- 
schmerzdichter) Od 1818—24 boravio je B. kod stigmati- 
zirane opatice Katharine Emmerich i bilježio njezine vizije, 
te se toliko zagrijao za katolicizam i mistiku srednjega 
vijeka, da je i sam postao katolik. 

BIBL.: Kritičko izdanje B-ovih djela od Schüddekopfa, Amelunga, 
Michelsa i dr. 1909 i dalje; Schnellberg, КЇ. B., 19222, G.š. 

4. Lujo, * Aschaffenburg 18. XII. 1844, + München 9. 
IX. 1931, njemački ekonomist, pristaša historijske škole 
iz kruga Schmollerova. Habilitirao se u Berlinu, predavao 
je kao profesor na sveučilištima u Breslauu, Strassburgu, 
Beču, Leipzigu i Münchenu. Najviše se bavio prouca- 
vanjem stanja engleskih radnika došavši u vezu s nji- 
hovima istaknutijim vođama. Naglašava važnu ulogu 
radničkih stručnih udruženja (Gewerkschaft) i nalazi u 
njima rješenje radničkih problema unutar liberalističkog 
kapitalizma. Naročito kritizira »željezni zakon o nadni- 
cama« i teoriju J. St. Milla o nadničkom fondu. Te svoje 
misli razvija B. u glavnom svom djelu Die Arbeitergilden 
der Gegenwart (2 sv., 1871/72). Misao o potrebi slobode 
koalicije zastupa i u praksi. Jedan je od osnivača i vođa 
znamenitog »Verein für Sozialpolitik«. Za proučavanje so- 
cijalnih i ekonomskih problema traži B. empirijsko izuča- 
vanje. Iako je u politici protivnik gesla »laissez-faire«, traži 
za trgovinu slobodnu podjelu među narodima. Kad je Bi- 
low počeo spremati povišenje žitnih carina, bori se B. pro- 
tiv tog skučenja riječju i slovom. Od tog je vremena vođa 
njemačkih pristaša slobodne trgovine. Kao učenjak bavi se 
naročito agrarnom politikom i ekonomskom povijesti (na- 
pose prestankom feudalizma i početnim problemima i obli- 
cima kapitalizma). U nauci o pučanstvu (Bevólkerungs- 
lehre) protivnik je Malthusove teorije; tvrdi, da će ljudi 

sami zbog umnoženog blagostanja uređivati porod tako, te 
se ne treba bojati prenapučenosti i njezine posljedice — 
gladi. Ime B-ovo treba naročito napomenuti i stoga, što je 
bio profesor i učitelj većem dijelu i naših ekonomskih i 
pravnih stručnjaka i što je vršio po sugestivnom načinu 
predavanja znatan utjecaj na duševnu evoluciju svih svojih 
daka. Od njegovih važnijih djela treba još spomenuti: 
Uber das Verhš&ltniss von Arbeitslohn und Arbeitszeit zur 
Arbeitsleistung (1896); Agrarpolitik (1897); Der wirtschaf- 
tende Mensch in der Geschichte (1923); Eine Geschichte 
` der wirtschaftlichen Entwicklung Englands (3 sv., 1927—29). 

LIT.: Neisser i Palyi, Lujo B., 1925. M. А-6. 

BRERA, palača u Milanu. Njeno ime dolazi od sredo- 
vječne latinske riječi Braida (od njem. Breite?). U 12. st. 
bila je samostan reda t. zv. Umiliati. Od 1229 do 1347 sa- 
građena je uza samostan crkva, porušena 1810. Kad je 1571 
ukinut red, predan je samostan isusovcima, koji su u njemu 
osnovali svoju čuvenu školu. Među njenim nastavnicima 
bio je i R. Bošković. Kad je isusovački red ukinut (1773), 
preuzela je zgradu država. Od zavoda, što su ih bili usta- 
novili isusovci, nastavljeni su: astronomijski opservatorij; 
knjižnica, R. biblioteca Braidense, koju je bila osnovala 
Marija Terezija; zbirka medalja; botanički vrt; stara lje- 
karna. Nove su ustanove: galerija slika; Kr. akademija lije- 
Pih umjetnosti; arheologijski muzej; R. Istituto lombardo 
di scienze e lettere. 

LIT.: Gli Istituti scientifici, letterari ed artistici di Milano, Milan 
1880; G. Mongeri, L'arte in Milano, Milan 1872; C, Ricci, La pinacoteca 
di Brera, Bergamo 1907, A. Sch. 

BRESCIA, glavni grad u pokrajini istoga imena, iza Mi- 
lana najveći (125.000 stan.) i u gospodarskom pogledu naj- 
važniji u Lombardiji, raskršće glavne željezničke pruge 
Milan-Mleci s drugima u Parmu, Cremonu, Bergamo i 
Edolo. To je Brixia starih Gala, osnovana u 6. st. pr. Кг., 
a od 2. st. dalje rimski tabor, od kojega se oko brežuljka 
Cidneo razvio pravilan grad s predgrađima i vilama po vi- 
norodnim humcima prostrane i plodne ravnice, Podneblje 
je odlično, jer grad leži, zaklonjen podgorinom Alpa, na 
povišem rubu Padskoga nizozemlja, 150 m nad morem. 
Sjedište je biskupa uz katedralu Santa Afra iz 15. i 16. st. 
Pokraj nje je stara romanska bazilika la Rotonda. U 
njima je slikao domaći umjetnik Bonvicino, zvan il Mo- 
retto. Još se ističe gradska vijećnica (la Loggia) iz 16. st., 
bogata knjižnica la Quiriniala, više muzeja i t. d. Prošlost 
grada je burna izuzevši vladanje Mletaka od 1428 do 1797. 
Pored Bonvicina rodio se u B. crkveni reformator Arnold 
(f 1155) i matematičar Tartaglia (T 1552). 

U pokrajini B. živi gusto naseljeno stanovništvo u nizini 
na plodnom tlu, koje je odlično obrađeno; dosta je gusto 
i na alpskom tlu, koje dopire između rijeka Oglio i Chiese 
preko skupine Adamella do visokog Ortlera, u svemu 
750.000 ljudi na 4.759 km. N. Z. 

BRESKVA (Prunus Persica [L.] Sieb. et Zucc. = Amy- 
gdalus Persica L.), por. ružičnjače, raste navodno divlja u 
srednjoj i u sjevernoj Kini, gdje joj je i domovina. Danas 
je udomaćena gotovo po čitavom svijetu u području blage 
i tople klime. Stablo joj naraste i do 8 m visine te nosi 
dosta rijetku krošnju. Listovi su široko lancetasti, na rubu 
pilasto nazubljeni i sa kratkim peteljkama. Cvjetovi su 
ugledni i pravilno građeni. Unutar dvostrukog i prosto- 
latičkog cvijeća nalaze se u njima brojni prašnici s nad- 
raslom i slobodnom plodnicom, iz koje nastaje okruglasta 
i na površini baršunasta koštunica. F.K-n. 

Pojedine se grane, naročito na suhu kraju i nezaštićenu 
položaju, često osuše, dok je stablo još u snazi. Plod 
donosi vrlo brzo, često već u godini nakon sadnje. U 
krajevima, gdje je vrijeme za cvatnju pogodno, rodna 
je. Cvate vrlo rano, u pravilu već početkom ožujka, 
lijepim rumenim ili ružičastim cvijetom. Plod je mesnat i 
okrugao, na jednoj strani ima vrlo plitku brazdu, a kad 
dozori, kožica je zelena, žuta ili rumena. Usred ploda je 
ovalna koštica, isprepletena brazdicama, u koje se utiskuje 
meso ploda. Zrno je gorko. 

Breskve se uzgajaju iz sjemena (sjemenjaci) ili se cijepe 
na: breskvi iz sjemena, bademu i Prunus iuliana. 
Hrvatskoj velikim dijelom sade breskve u vinogradima, 
jer breskva uspijeva ma obroncima u sipkom, obrađenom 
i nagnojenom tlu. Tu je kultura bresaka iz davnine, i tu su 
uzgojene mnoge sorte kalanke i tvrdice (durancije), a i 
poneke ranine (lovrenčevke) iz sjemena. U novije vrijeme 
prenesene su k nama nove amerikanske odlike bresaka 
većinom preko Italije. Kultura tih bresaka širi se kod nas 
kao novovjeko voćarstvo. Svojstveno je tom voćarenju, 

BRESKVA, Listovi i cvjetovi 


da su 1. stabla gojena u niskim širokim oblicima, 2. vrlo 
intenzivna kultura, često gnojenje, obilno natapanje i obra- 
na od štetočina, i 3. sadnja sorta s naročito krupnim i 
lijepo obojenim pus Od vrlo krupnih sorta kod nas 
se dosta goje Elberta i I. Н. Halle. Nove vrlo rane sorte 
su Majski cvijet, Triumf i t. d. Starije i u nas dosta raši- 
rene sorte jesu: Amsden, Rani Aleksandar, Rana River- 
sova, Kraljica vrta, Crvena Magdalenka, Mis Lolo i t. d. 
Križanjem uzgoje se iz sjemena dosta lako dobre nove 
sorte. Zato se na tržište gotovo svake godine iznese po ne- 
koliko novih sorta. Tim se uzgojem bave voćari naročito 
u Sjev. Americi. I. R-g. 

Sjemenke sadržavaju do 30% amigdalina te se uzimaju za 
dobivanje slabijih vrsta bademovog ulja i gorke vode. 
Narod upotrebljava često lišće i cvijeće breskve kao 
sredstvo, koje tjera mokraću. uklanja gliste i sl. 

Breskvu vrlo često napadaju neki nametnici, u prvom 
redu gljivice, među kojima je najčešća Taphrina defor- 
mans Tul, koja uzrokuje kovrčanje, savijanje i deformi- 
ranje listova, što je vrlo česta pojava. F.K-n. 

BRESLAU, grad u Vel. Njem. Reichu s obje strane ri- 
jeke Odre, prometno, gospodarsko i prosvjetno središte 
Šleske. Ima 625.198 stan. (1938) njemačke narodnosti i pre- 
težno evangeličke vjere. Sjedište je nadbiskupije za 2 mi- 
lijuna katolika na istoku Njemačke. Stari grad na lijevoj 
obali Odre od starine je jezgra velegrada (crkve sv. Ma- 
rije Magdalene i sv. Elizabete, gradska vijećnica, stare 
zgrade patricija, barokna palača sveučilišta) i u sadašnjem 
gospodarskom životu. Veleobrtna i trgovačka djelatnost 
promeće mnogo tekstilne i željezne robe, žitarice i živežne 
namirnice, drvo i gnojivo. U B. je raskršće željeznica, luka 
na plovnoj Odri i uzletište. Odavle su jake veze Njemačke 
prema Poljskoj i Češkoj. Glavne su prosvjetne ustanove 
sveučilište, visoka poljodjelska škola, konzervatorij, aka- 
demija umjetnosti i umjetnog obrta, knjižnica, muzej i 
kazalište. B. je glavni grad pruske pokrajine Donje Šleske 
i istoimenog okružja. U plodnoj i bogatoj okolici lako se 
širi i brzo mu se povećava stanovništvo. N. 

B. se javlja kao grad oko 1000g. Češki se naziva 
Wratislav, poljski Wróclav, a latinski Wratislavia. Osnivač 
je njegov češki vojvoda Wratislav 1. (894—921). Još prije 

g. 1000 stolica je biskupa i pripada Poljskoj. G. 1163 po- 
staje zasebna vojvodina pod sinovima vojvode Vladislava 
iz porodice Piastovića. Iako je B. bio već 1039 osvojen i 
opljačkan od Čeha, a 1241 razoren od Mongola, ipak se 
ponovno podiže i procvate. U nj dođoše mnogi njemački 
kolonisti, te 1242 dobije njemačko gradsko pravo. G. 1327 
.dolazi pod vlast čeških Luksemburgovaca, pod kojima do- 
bije znatne povlastice. B. se znao odrvati Husitima; da ne 
potpadne pod Jurja Podčbradskog, preda se kralju Matiji 
Korvinu. Poslije njegove smrti pod vlašću je Češke sve do 
1526. Kada su izumrli Jagelovići, prijeđe u ruke Ferdinanda 
I. Habsburgovca. Već od 1523 protestantska nauka pre- 
uzima maha u gradu, ali je uz pomoć isusovaca malo po 
malo iskorijeniše Habsburgovci. B. je preživio tridesetgodi- 
šnji rat sačuvavši svoje privilegije i vjersku slobodu (1648). 
G. 1702 dobiva isusovačko sveučilište. G. 1741 osvaja ga 
pruski kralj Fridrih II, 1757 zauzeše ga Austrijanci, a iste 
godine nakon bitke kod Leuthena ponovno pade pod Fri- 
driha. Poslije bitke kod Jene podsjedali su B. Francuzi pod 
Vandammeom, kojemu se on predade 7. I. 1807. G. 1813 
neko vrijeme boravi u B. pruski kralj Fridrih Vilhelm III. 
i organizira odavle oslobodilačku vojsku protiv Napoleona. 
Nakon bitke kod Bautzena Francuzi su samo dvanaest 
dana gospodari grada, koji opet potpada pod Prusiju. 

LIT.: Klose, Vom Breslau dokumentierte Geschichte und Beschrei- 
bung der Stadt Breslau, Breslau 1780—1783, 5 sv.; Bürkner i Stein, 
Geschichte der Stadt Breslau, Breslau 1851—3; A. Schmude, Breslau 
eine Heimatkunde, Breslau 1921. S. A. 

BRESLER, Kamilo, ж Varcar-Vakuf 17. VII. 1901. Uči- 
teljsku je školu svršio u Petrinji, a filozofski fakultet u 
Zagrebu. Službovao je kao učitelj u različitim mjestima, a 
1928 prešao u zdravstvenu službu, gdje je u Školi nar. 
zdravlja u Zagrebu organizirao i vodio Odsjek za zdrav- 
stvenu propagandu i prosvjećivanje naroda. Surađuje u pe- 
dagoškim i drugim listovima. Bio je osnivač i urednik ča- 
sopisa Narodni napredak. U raspravama i člancima bavi 
se organizacijom nastave, pučkim prosvjećivanjem, dijete- 
tikom, pedagoškom psihologijom, socijalnom pedagogijom i 
praktičnim problemima organizacije socijalne zaštite djece 
i mladeži te socijalne skrbi za defektnu djecu. ED 


BRESNITZ VON SYDAČOFF, Philipp, * Beč 2. XI. 
1868. Živi u Beču. Svršio je filozofske nauke, a kasnije se 
posvetio novinarskom radu. Proputovao je Rusiju, Orijent 
i Balkan, o čemu je mnogo pisao. Boravio je i u Srbiji, a 
1893 bio je interniran и Beogradu, odakle je pobjegao 
u Zemun. 

BIBL.: Fünf Jahre am Hofe des Kónigs von Serbien, 1895; Die Korrup- 
tion in Serbien, 1896; Kónig Milan und seine Mission in Serbien, 1898; 
Das Ende der Dynastie Obrenovic, 1899; Die Geschichte Serbiens von 
1868 bis auf d. heutigen Tage, 1899; Die panslawische Agitation und 
die südslawische Bewegung in Osterreich-Ungarn, 1899; Aus d. Geheim- 
nissen d. Balkankrieges, 1913. i dr. 

LIT.: Wer ist 's?, 7.—10. izd. M. O. 

BRESSANONE (njem. Brixen), grad u provinciji Bolzano 
(561 m visoko); ima 6000 stan. Ima razvijeno voćar- 
stvo i vunenu industriju; trgovačko je središte čitavoga 
kotara. Poradi blage klime i krasnoga položaja renomirano 
je odmaralište i lječilište. Ima biskupiju i dvije gimnazije. 
Nalazi se na pruzi prema Brenneru (55 km daleko). Bressa- 
none je značajno umjetničko središte, jer se u njemu može 
proučavati razvoj romanike do barokne epohe na spo- 
menicima prvog reda. Najznatniji je jedan klaustar iz 





(Staatliche Bildstelle, Berlin) 
BRESLAU, Izložbena palača 

1200, dekoriran freskama iz istoga stoljeća. Katedrala je 
impozantan barokni spomenik. Grad ima polunjemački i 
polutalijanski urbanistički karakter. Biskupija, osnovana 
798 pod patrijarhatom akvilejskim, imala je kroz cijelu 
povijest B-a vrlo važnu ulogu. DZ 


BRESSLAU, Harry, * Dannenberg 22. III. 1848, + Heidel- 
berg 27. X. 1926, njemački povjesničar. Učio diplomat- 
ske znanosti (Monumenta Germaniae). U Italiji proučava 
arhive 1872 i 1876. Od 1877 je profesor u Berlinu, a od 
1890—1913 u Strassburgu. U proučavanju moderne po- 
vijesti radi kritički na osnovi izvora i svoja djela obra- 
duje sintetički. Napisao je Jahrbücher des deutschen 
Reichs unter Heinrich II. (u 3 sv. 1875) i Jahrbücher des 
deutschen Reichs unter Konrad II. (2 sv. 1879—1884). Od 
1888 član je središnje uprave »Monumenta«, a od 1907 
izdaje s Tanglom i Brandijem »Archiv für Urkundenfor- 
schung«. 

BREST, velika francuska ratna luka u zapadnom dijelu 
poluotoka Bretagne. Grad leži na sjevernoj obali prostra- 
nog i dobro zaštićenog zaljeva. U zaljev se ulazi kroz 
uzana vrata (2 km), koja je lako braniti, a dovoljno su 
duboka, da kroz njih pri svakom vremenu mogu proći i 
najveći brodovi. Sama luka je izgrađena na proširenom i 
uređenom ušću rijeke Penfeld. Pored ratne B. ima i odi- 
jeljenu trgovačku luku. Život i napredak grada je vezan 
za ratnu luku. On ima sve ustanove, koje mogu poslužiti 
dobro uređenom ratnom uporištu: arsenale za sve vrste 
municije, brodogradilišta, škole za sva pomorska zvanja, 
velike kasarne kao i različne vojničke ustanove. B. ima 
i posebnu vojničku upravu (prefekturu). Uz izvanredne 
osobine same luke B. ima i osobite odlike geografskoga 
položaja. B. leži na najistaknutijoj točki evropskoga kopna 
prema Atlantiku, koji je u ovom dijelu svakako u promet- 
nom, gospodarskom i vojničkom pogledu najvažniji dio 
morske površine uopće. Zbog odlika položaja u B-u se raz- 
vila i nevojnička industrija, a u trgovačkoj luci se odvija 
sve veći promet i trgovina osobito s Engleskom i zemljama 
jugozapadne Evrope. Po položaju B. je najbolja evropska 
luka za brzi putnički i poštanski promet s Amerikom i 
samo zbog drugih razloga još nije u tom pogledu došao do 
izražaja, ali je i sada glavno čvorište francuskih kablovskih 
veza s Novim svijetom. B. ima 79.342 stan. (1936). 

B. je već u galorimsko doba važna luka Gesocribate, 
ali veliki napredak i uređenje luke počeli su s Richelieuom 

i Colbertom, i na tom se poslu nastavilo sve do najnovijih 
yremena. Osim moéne tvrdave luku brane brojne baterije 
i sve vrste modernih vojničkih uređaja. J.R-ć. 
BREST-LITOVSK, grad na utoku Muchavca u Bug (sto- 
ga poljski: Breść nad Bugiem), tvrđava, željezničko raskr- 
šće i luka na kanalu Bug-Dnjepar, glavni grad Polesja; 
' trguje žitom, lanom i konopljom, medom i sapunom, ima 
50.700 stan (1937), donedavna većinom Židova. Ovdje je 
1596 proglašena unija grčkoistočne crkve u poljsko-litav- 
skoj državi s katoličkom crkvom (> Unija), a krajem pro- 
šloga svjetskog rata zaključen je mir između središnjih drža- 
va i boljševika, po kojemu je Ukrajina 9. II. 1918 proglašena 
samostalnom i 3. III. 1918 ugovoreno odcjepljenje Finske, 
baltičkih zemalja, Poljske, Ukrajine i Kavkazije od Rusije; 
ti su zaključci ostali neostvareni zbog razvitka revolucio- 
narnih prilika u Rusiji i odredaba mira u Versaillesu. N. Z. 
BRESTOV, Fedor — Becić Ferdo. 


BRESTOVAC, prvo lječilište za tuberkulozne u Hrvat- 
skoj. Podignuto je na Zagrebačkoj Gori, na visini od 846 
m, na mjestu s lijepim izgledom na Zagreb i dolinu Save. 
Lječilište je osnovano 1909 zauzimanjem Milivoja De- 
žmana i tadašnjeg 
ravnatelja Okružne 
blagajne za osigu- 
ranje radnika u 
Zagrebu Anecela. 
Tada je imalo 40 
kreveta, a kasnije 
je prošireno 1912 i 
1930 na 156. 

Lječilištem sada 
upravlja Središnji- 
са osiguranja rad- 
nika. Na liječenje 
se primaju bolesni- 
ci, koji su osigura- 
ni po Zakonu o 
osiguranju radnika, 
i ograničen broj 
privatnih  bolesni- 
ka. Do 1940 liječilo 
se u njemu 12.000 
bolesnika. Za zgra- 
le i namještaj po- 
trošeno je oko 12 milijuna kuna. Nedaleko od ovog lječi- 
lišta postoji i državno lječilište za tuberkulozne bolesnike. 
Ono je postalo od lječilišta, koje je podignuo za vrijeme 
rata Zemaljski odbor za liječenje i naobrazbu invalida. 
G. 1920 prešlo je u ruke Povjereništva za socijalnu skrb. 
Sada se primaju na liječenje svi bolesnici od tuberkuloze, 
kojima liječenje odobri Ministarstvo zdravstva. Kreveta 
ima 140, koji su smješteni u privremeno podignutim 
barakama. A.š-r. 

BRESZTYENSZKY, Šandor, pl, * Prečec 5. IX. 1843, 
T Pleso 9. V. 1904, hrvatski pravnik i političar. Pravo učio 
u Zagrebu i Budimpešti, gdje je 1868 promoviran. Od 
1869 profesor građanskog postupka i hrv.-ug. privatnog 
prava na pravoslovnoj akademiji, kasnije na sveučilištu 
u Zagrebu; 1875/6 bio rektor. Uza znanstveni rad bavio 
se politikom, najprije kao unionist, a od 1892 prilazi 

BREST, U luci 
(La France, Gćographie illustrće) 

oporbi. Bio je gradski zastupnik. Kao predsjednik grad- 
skog autonomnog kluba došao je u opreku s banom Khue- 
nom, na što je došlo do raspusta gradskog zastupstva 20. 
VI. 1892. Njegova je zasluga, što je tada došlo do kompro- 
misa između oba krila opozicije u gradskom zastupstvu, 
a odatle se pojavila misao, da se stope pravaška i neod- 
visna stranka. Tu je B. s uspjehom vršio ulogu posrednika 
i postao predsjednik koalicije. Uspjesi, osobito na sabor- 
skim izborima 1897, imaju se i njemu pripisati. Radi toga 
djelovanja bio je već 1894 umirovljen kao profesor. Onda 
se povukao na svoje imanje Pleso, gdje je radio znan- 
stveno i publicistički te živo djelovao u politici. Znatni su 
njegovi vrlo stvarni govori u saboru proti Khuenu i nje- 
govoj vladi. Uz pravne i političke rasprave pisao je članke 
u vanjskim novinama o Hrvatskoj i njezinim pitanjima 
(Grazer Volksblatt, Alkotmány. Magyar állam). Isticao se 
i svojim radom u katoličkim krugovima. Radio je na sje- 
dinjenju crkava izdavajući časopis Balkan s geslom: Jedin- 
stvu i bratskoj slogi (1896—1901). Velik dio svoje imovine 


ostavio je za dobrotvorne svrhe hrvatskoga sveučilišta. 
BIBL.: Zapisnici plemenite sudčije Pleso-Rakarje od godine 1642 do 
1746, Zagreb 1889; Izraelićani i vršenje patronatskoga prava, Zagreb 
1890; Pravno-povjestni 
podatci o  Turopolju, 
Zagreb 1892; Bi li išli 
u framasone?, Zagreb 
1895; Liberalizam i kr- 
šćanstvo, Zagreb 1897; 
Narodni zastupnik Dr. 
Sandor pl.Bresztyenszky 
svojim štovanim izbor- 
nicima, Zagreb 1902; 
mnogi drugi članci u 
Mjesečniku. Katoličkom 
listu i drugdje; izdanja 
njegovih većih govora 
u saboru; rektorski go- 
vor od 19. X. 1880 o 
potrebi slobode nauke 
na sveučilištu. Lj. A. 


BREŠA — Puška. 


BREŠKO - BRE- 
ŠKOVSKAJA, Ka- 
terina K., ж 1844, + 
1934, glasovita ru- 
ska politička radni- 
ca, poslije revolu- 
cije 1917 g. emi- 
grantkinja u Pragu. 
Priznavši revolucionarni teror dobila je nadimak »Baka 
ruske revolucije« U Americi su izašle njezine uspomene 
Hidden Springs of the Russian Revolution. 


LIT.: O njoj je napisala knjigu Alice Stone Blackwell (Boston 1925); 


а na ruskom V. С. Arhangelskij, Katerina Breškovskaja (Prag-Užhorod 
1938). N.F. 


BRET-HARTE — Harte, Francis Bret. 

BRETAGNE (klasična Aremorica, kelt.-lat. ar mor »pri- 
morska«, od 6. st. Britannia minor, otkuda i potječe da- 
našnje ime), poluotok i povijesna pokrajina u sjevero- 
zapadnoj Francuskoj. Povijesnu granicu prema ostaloj 
Francuskoj čini približno istočna granica départementa Ille 
et Vilaine i Loire inférieure, ali se danas zemljište na 
lijevoj obali Loire obično ne smatra dijelom B. 

eološki je B. jedan od najstarijih dijelova Evrope. 
Armorički masiv je sastavljen iz arhajskih škriljavaca i 
starijih paleozojskih naslaga. Mlađih naslaga ima samo na 
S i Z (kreda) i po kotlinama središnjeg dijela i oko donje 
Loire (tercijar). Starosti i sa- . 
stavu zemljišta odgovara i 
slabo izražen reljef paralelnih 
niskih kosa i plitkih depre- 
sija. B. stoji sasvim pod kli- 
matskim utjecajem Atlant- 
skog oceana: ljeta su svježa, a 
zime blage. Glavna je klimat- 
ska osobina velika vlaga, otu- 
da česte magle. Krajnji istočni 
dijelovi imaju suvlju i oštriju 
klimu. 

Šuma ima u središnjem di- 
jelu, ali se na njihovu štetu 
osobito u novije doba šire pa- 
šnjaci, kojima vlažna klima i 
blagi reljef vrlo dobro odgo- 
varaju. 

Bretonci dijele svoju zemlju 
u gušće naseljeni primorski 

dio L'Armor i manje vašan kopneni L'Argout. Medu ovim 
dijelovima postoje izrazite razlike. B. izbija u otvoreni 
ocean i njene su obale izloZene jakim udarima valova. 
Osobito su na zlu glasu zbog čestih oluja i jakih morskih 
struja istaknuti zapadni dijelovi i strme sjeverne obale. 
Osim ovih poteškoća bogatstvo mora i siromaštvo te nesi- 
kopnu upućivali su Bretonce stalno na 
more. Za njih more ima veće značenje nego kopno. Život 
na moru i borba s njegovim poteškoćama učinili su od 
obalskih Bretonaca najsmjelije i najbolje francuske mor- 
nare. Osim rada u trgovačkoj i ratnoj mornarici stano- 
vnici sjevernog primorja bave se uz obalsko i pučinskim 
ribolovom oko New Foundlanda (Paimpol i St. Malo) i 
Islanda (St. Malo), dok stanovnici jugozapadnog i zapadnog 
primorja love srdele i tune duž francuskih atlantskih obala 
i daleko na jug do Maroka (središta Lorient, Douardanez 
і dr.). Uz pomorstvo razvijeno je i ratarstvo. U sje- 
vernom primorju, osobito u Léonu, zahvaljujući utjeca- 
jima Golfske struje, vlada vrlo blaga klima, pa se inten- 
Zivno odgaja povrće (jagode, artičoke, luk i dr.). Povrće 
se izvozi poglavito u Englesku preko luke Roscoff i u 
velike gradove Francuske. I u južnom je primorju razvi- 
jeno poljodjelstvo (ječam, zob, heljda, jabuka za jabu- 
čnicu), a oko Lorienta odgaja se povrće. 

U kontinentskoj B. ili L'Argoutu glavno je zanimanje 
stočarstvo (goveda i konji), dok je ratarstvo (ovas, ječam 
i različno voće) ograničeno na male površine. U stočarstvu 
se uvode sve novije i racionalnije metode, jer usavršava- 
njem saobraćaja i blizinom velikih tržišta (Pariz) postaju 
za ovu gospodarsku granu sve povoljniji uvjeti. 

Veleobrt je, u vezi s geografskim položajem, glavnim 
zanimanjem i sastavom zemljišta. Istaknuti zapadni dio 
Bretagne bio je vrlo pogodan za uređenje prvorazredne 
ratne luke. Tu se razvio Brest, jedno od najstarijih i naj- 
bolje uređenih evropskih pomorskih uporišta. Oko Bresta se 
razvio i živ, osobito ratni veleobrt. U jugoistočnom dijelu 
B. ima bogatih rudnika s dobrom vrstom željeza, što je uz 
povoljan geografski položaj bio jedan od glavnih uvjeta, 
da se u Nantesu i St. Nazairu razvio živi veleobrt, pogla- 
vito brodogradnja. S ribolovom je u vezi veleobrt za kon- 
zerviranje i preradu ribe (Lorient, Nantes, Douardanez, 
Paimpol, St. Malo i dr.). U kopnenoj B. osim prerade 
mliječnih i mesnih proizvoda važan je kožni veleobrt 
(Fougčres). 

Blaga klima, šarenilo i zanimljivost ribarskog života u 
primorju, bogatstvo povijesnih spomenika (dolmeni i 
brojni dvorci) i osobitosti bretonskog krajolika i stano- 
vništva privlače veliki broj stranaca. Najposjećeniji su 
St. Malo na S i La Baule na J. 

Promet je u vezi s položajem, privrednim značenjem i 
reljefom. Glavne prometne linije su one, koje spajaju 
Brest, najistaknutiju i najvažniju točku B., s ostalom Fran- 
cuskom. Zbog razvijenog ribolova i povrćarstva i potrebe 
za brzi prijevoz ove robe osobito su važne pruge, koje idu 
kroz obalne krajeve. Zbog ekonomskih i vojničkih razloga 
Francuska je prije ovog rata gradila i prvu modernu cestu 
između Bresta i Pariza. Važna je i željeznička pruga, koja 
spaja najvažnija mjesta sjeverne i južne obale St. Malo i 
St. Nazaire. Blag reljef i mali pad rijeka omogućili su 
vezanje glavnih tokova i kopanje plovnih kanala: Brest- 
Nantes, na koji je vezan poprečni kanal St. Malo—ušće 
rijeke Vilaine. 

B. je podijeljena na pet dćpartementa. Osim gospo- 
darskih središta, koja smo spomenuli, Rennes je povijesno 
i kulturno sjedište Bretagne. Na 35.301 km? živi u B. 
3,056.078 stan. ili 89,12 na 1 km? (1936). 

LIT.: Gallouedec, La B., Pariz 1917; G. Geniaux, B. vivante, Pariz 
1912; A. le Braz, La B., Pariz 1925; J. Gautier, La B., Sites, Arts et 
Coutumes, Pariz; La B., Encyclopédie par l'image, Pariz 1934. J. R-ć. 

B. je nastavana od keltskih Aremoričana, koje je po- 
korio Cezar 57/56 pr. Kr. Bila je pripojena Galiji Lug- 
dunskoj (Gallia Lugdunensis IIL). U 5. st. pos. Kr. skla- 
njaju se u nju Briti potiskivani od Anglo-Sasa iz Britanije 
(Britannia cismarina minor). Franci ih prisile veé za Klodo- 
veha, da priznaju njihovu vrhovnu vlast, ali ona ostaje 
tako labava, da mora Karlo Veliki zbog bretonskih zuluma 
urediti vojnu granicu, združivši grofovije Rennes i Vannes 
u Bretonsku marku. Pritješnjivani Karlovom moći Bretonci 
se ujedine još za njegova života pod zajedničkim vlada- 
rom, koji se zove sad vojvoda sad kralj, i mirom u Angersu 
851 čak steknu Bretonsku marku. I kraj stalnih unutrašnjih 
borba sretno odbijaju navale svojih normanskih susjeda. 





BRETAGNE, Rt Raz 
(La France, Gćographie illustrće) 


Tek 1113 prijeđe B. pod vrhovnu vlast engleskoga kralja 
Henrika L, a 1166 mora Conan IV. predati B. kao miraz 
svoje kćeri Konstance kralju Henriku II. za njegova malo- 
ljetna sina Geoffroya. No već Ivan bez Zemlje ustupi B. 
primirjem u Thouarsu 1206 francuskom kralju Filipu II. 
Augustu, koji je dade u leno Petru Mauclercu de Dreux, 
mužu Konstancine kćeri Alice. Poslije smrti posljednjega 
muškoga člana te dinastije (1488) njegova se kći Ana uda 
1491 za francuskoga kralja Karla VIIL, a 1499 za njegova 
nasljednika Luja XII. Kći iz toga braka Klaudija donese 
1514 B. u miraz budućem kralju Franji L, koji je 1532 
trajno pripoji kraljevskoj zemlji, zajamčivši bretonskim 
staležima, da će njihova prava biti poštivana. Za vrijeme 
revolucije B. je radi svojega rojalizma bila pozornicom 
ogorčenoga građanskog rata (> Chouans). ` M. G-c. 

Život Bretagne (Armorique) uvjetovan je njezinim polo- 
žajem. S tri strane oplakuje je ocean, koji joj je i na- 
metnuo ime galskog oblika Aremorica (Primorje, upor. 
gaélski »armor« = primorje). 

Današnji Bretonac i pokraj svojih potpuno francuskih 
osjećaja voli govoriti jezikom, kojega početci u Francuskoj 
zalaze u vrijeme saskih navala (6. st.). Keltsko narječje, 
razasuto po različnim predjelima armoričkog područja, dijeli 
se u četiri govora: trégorois, léonais, cornouaillais i vanne- 





BRETAGNE, Svjetionik i ribarske lađice na Kanalu 
(La France, Géographie illustrée) 

tais. Ovaj se posljednji dosta razlikuje od ostalih, tako da 
Bretonac iz Quimpera teško razumije onoga iz Vannesa. 
Bretonsko narječje pripada keltskoj jezičnoj grupi, koju J. 
Loth dijeli u dva ogranka: gaélski i čisti bretonski. Gaélski 
ogranak obuhvaća irski, škotski oko Highlandsa i govor na 
otoku Man. Uz bretonski stoje waleski (fr. gallois), kor- 
nuajski i armorički ili bretonski. Svi se ovi srodni jezici 
nisu nikada prestali govoriti osim kornuajskoga, koji ne- 
staje krajem 18. st. 

Postoje dvije različite epohe u povijesti bretonske kul- 
ture: jedna junačka, prije revolucije i carstva, druga su- 
vremena, nadahnuta Brizeuxom (v.), koja doseže svoj naj- 
veći razvoj 1889, kada je Louis Tiercelin (v.) objelodanio 
svoj Parnasse breton. 

Prava je književna slava B-e njena divna zbirka na- 
rodnih legenda i pjesama, koju nova otkrića dnevno pove- 
ćavaju, jer je pjesništvo na keltskom jeziku najčešće 
usmeno i prema tome bezimeno. Njeni se prvi spomenici 
odlikuju starinskim duhom i snagom dočaravanja. 

Do nas je došlo malo svjedočanstava prvih razdoblja. 
Tek od 16. st. bretonski su bardi počeli tiskati na leta- 
cima svoje »gvversious« i »sonious«, koje su pronosili putu- 
jući pjevači. »Gvversious« su mračne, fantastične pjesme, 
koje pričaju o natprirodnim pojavama, čedomorstvima, 
smrtonosnim dvobojima, izdajama, otmicama i svakovrsnim 
nasiljima. »Sonious« odišu drugačijim mislima i prožete su 
nježnim i čovječanskim osjećajima. To su ljubavne pjesme, 
slatke elegije, snatrenja i razočaranja, plesni napjevi, igre 
i dječja kola. 

U 17. i 18. st. vrlo je ojačala književna proizvodnja, a 
da nije moguće saznati autore tih ritmičkih pjesama, tu- 
žaljka, maštanja і t. d., koja otkrivaju na snažan način 
rasnu dušu. Tim prvim razdobljem vlada jedino ime 
Michel Le Nobletz de Kéroden. Taj popularni pisac iz 
kraja 16. st. pokušao je zabaciti francuski duh, što ga je 
uspostavila središnja vlada, kojoj je jezgra Ile de France. 
Išao je od grada do grada propovijedajući vraćanje iskon- 
skoj vjeri i recitirajući svoje pjesme, kojih su se prijepisi 
prodavali na tisuće. Uspjeh mu je bio tako velik, da su 
se našli učenici, koji su iza njegove smrti nastavili njegov 
rad. Ali to je bio isprazan rad, koji nije dugo trajao. 

Početkom 19. st. Le Gonidec, Émile Souvestre, La 
Villemarquć, Brizeux radili su na uskrsnuću regionalne 
umjetnosti. Slijedili su ih Luzel (v.), Anatole Le Braz (v.), 
Narcisse Quellien (v.) i t. d. 

Le Gonidec, ж Con- 
quet 1775, +T Pariz 1836, 
iz plemićke je obitelji. 
Nosio je neko vrijeme 
svećeničku halju, našao 
se zatim u sredini re- 
volucionarne drame, a 
za vrijeme carstva stu- 
pio je u šumsku upra- 
vu. Umirovljen 1834 
ode u Pariz i posvećuje 
se poučavanju breton- 
skog jezika. Objavio je 
Grammaire  celto-bre- 
tonne i Dictionnaire. 
Osim tih jezičnih ra- 
dova preveo je bibliju 
i različna pobožna dje- 
la. — Emile Souvestre, 
* Morlaix 1806, + Mont- 
morency 1854, bio je 
knjižarski pomoćnik u 
Nantesu, profesor u 
Brestu, Mulhouseu i na 
pravnoj školi u Parizu, 
gdje se stalno nastanio 
1836. Posvetio se kultu svoga zavičaja. Djelima kao Les 
derniers Bretons (1835—1837—1854), Le Foyer Breton 
(1844—53) i En Bretagne (1867) mnogo je pridonio upozna- 
vanju književnosti i običaja keltske zemlje. Ostavio je i 
dva mala sveska pjesama Trois femmes poètes inconnues 
(1829) i Rêves poétiques (1830). Stihovi su mu slabi, ali 
zvuče ugodno. — La Villemarqué (Théodore Claude Henri 
vicomte Hersart de), * Keransker kraj Quimperlea 1815, 
+ 1895. Iza svršenih nauka u sjemeništu u Nantesu otišao 
je u Pariz i polazio École des Chartes. Jedan od prvih 





BRETAGNE, Unutrašnjost bretonske 
kuće u Dinanu 
(Orbis terrarum) 


BRETAGNE 





BRETAGNE, Mont-Saint-Michel 
(Orbis terrarum) 


utvrdio je porijeklo Romans de la table ronde (1841 u 
Revue de Paris). Kasnije nastavlja taj rad i izdaje Contes 
populaires des anciens bretons i t. d. (1842). Na isti se 
predmet nadovezuje djelo Myrdhinn ou ГЕпсһапіеиг 
Merlin, son histoire, ses oeuvres, son influence (1862). 
Objelodanio je zatim Dictionnaire français de Le Gonidec 
(1847), Grammaire bretonne et dictionnaire breton-français 
de Le Gonidec (1850), Poèmes des bardes bretons du sixième 
siècle (1850), La légende celtique (1859), Le Grand mystère 
de Jésus (1865), Poèmes bretons du moyen âge (1879) it. d., 
ali najviše se proslavio zbirkom bretonskih narodnih pje- 
sama Barzaz Breiz (Bretonski bard, 1838). Uspjeh je bio 
golem. Izazvao je i dugu prepirku o autentičnosti tekstova. 
Danas je ta borba završena zahvaljujući Lothu, učenom 
autoru Chrestomathie bretonne, pa treba odati priznanje 
tom odličnom djelu, kojega je utjecaj na pokret keltskih 
nauka neosporan. Čak ni Brizeux nije izbjegao njegovu 
utjecaju. Bez toga djela ne bi bez sumnje bilo preporoda 
bardizma, kojim se ponosi svaki Bretonac. — Jean Le Guenn 
bio je slijep od mladosti; zimi se zatvarao u svoju kolibu 
uz obalu Tréguiere i tu, sjedeći uz vatru kraj žene, stvarao 
svoju umjetnost, pjevao bretonske stihove. Kad je svršio 
kiticu, urezao je u komadić drveta jednu crtu; koliko je 
bilo crta, toliko je bilo i kitica. Kad je došlo ljeto, išao 
je sa ženom od mjesta do mjesta, gdje su bile kakve 
svetkovine. Naslonjen na zid, uzimao je koju od svojih 
daščica te, prelazeći prstima rezove, čitao duševnim očima 
kiticu, koju je stvorio, i pjevao pred mnoštvom. Njegova 
su lutanja uvijek svršavala u Morlaixu, gradu bretonskih 
izdavača, gdje su tiskane njegove pjesme. — Guill.-René 
de Kerambrun, Ж Begar 1813, + Prat 1852, tražio je 
narodne pjesme, ali je i sastavio neke, koje su bile sma- 
trane autentičnima i dale povoda mnogim raspravama. — 
Presper Proux, * Poullaouen početkom 19. st., + Morlaix 
1872, kao siroče svršio je nauke u Saint-Polu i u gimna- 
zijama u Saint Brieuxu i Lorientu, a zatim putovao. 
Vrativši se u domovinu oženio se i 20 godina bavio 
ubiranjem poreza. Ostavio je dvije zbirke bretonskih 
stihova Kananouennou gret gant ur c'hernevod, 1838; 
Bombard Kerné (La Bombarde de Cornouaille), 1866. — 
Jean-Marie Le Jean bio je iz Plounériena (sjeverna obala); 

on bi se ubrajao medu najbolje bretonske barde, da mu 
alkohol nije skratio život. Kao otpušteni učitelj sklonio se 
u Pariz, gdje je u bolnici završio bijedni život. Po svojim 
pjesmama, razasutim u časopisima, nazvan je »Eostik koat 
ann noz« (slavuj šume i noći). — Jean Pierre le Scour, trgo- 
vac, zatim sudac trg. suda u Morlaixu. Zvali su ga »Barde 


' de Notre-Dame de Rumengol« Ostavio je dva sveska 


keltskih stihova: La Harpe de Rumengol (1867) i La Harpe 
de Guingamp (1869). — Olivier Souvestre. Otac mu je bio 
mlinar, On je sam bio namješten na orlćanskom kolodvoru 
u Parizu. Kada je planuo ustanak Komune, borio se i do- 
bio hitac u usta. Za kratko je vrijeme umro. Autor je 
epskog remek-djela Le Roi Gralon et la ville d'Is. S njim 
svršava stara bardska škola. 

Sve do 19. st. bretonski pjesnici francuskog izražaja 
malobrojni su, ako se ne smatra, da je neki pisac rodom 
iz Bretagne u isti čas i predstavnik te pokrajine. U prvim 
godinama 19. st. mogla bi se spomenuti mnoga imena, ali 
ta se književnost najviše razvija s ovim posljednjim ro- 
manticima: Louis Tiercelin (v.), Anatole Le Braz (v.), 
Tristan Corbičre (v.), Charles Le Goffic (v.). 

Ima dosta mladih bretonskih pjesnika: Émile Boissier, 
Jean Plémeur, Henri Droniou, Frédéric Blin, Hugues Re- 
bell, J. B. Шо, Raoul de La Grasserie, Fleuriot-Kérinou, 
Yann Nibor, Louis Marsolleau, Armand Dayot, Louis 
Ernault, Camille Lemercier d'Erm i t. d... Napokon 
Charles Monselet i naročito Villiers de l'Isle-Adam. 

Veé od 16. st. B. je imala i svoje pjesnikinje: Anne de 
Rohan, Marie Desroches, Madame Desormey, kneginja 
Saim-Dyck, gđica Dudrezčne, nježna Elisa Mercoeur, Sophie 
ОШас Trérnadeure, Mélanie Waldor, Sophie Hue, Léon- 
cadie Penguer, Adine Riom i t. d. Medu ovim posljednjima 
naročito su se istakle svojim darom, iako ne pokazuju 
osebine pravih bretonskih pjesnika, Mćlanie Waldor i Elisa 
Mercoeur (v.). P+ GL 

U etnografskom pogledu B. ide medu one zemlje, koje 
su sačuvale mnogo razmjerno svježe starine poput Skan- 
dinavije, Irske, Pireneja it. d. Tome je razlog u jednu ruku 
vrlo jaka stara podloga u kulturi sela, a u drugu ruku slabo 
razvit promet i po tome izolacija seoskoga stanovništva i 
njegova sklonost konzervativnosti. U etnografskoj slici 
B-e udaraju osobito u oči građevine i nošnje, pa i drugo 
štošta u materijalnoj kulturi. Kuće su na selu u novije 
vrijeme redovno zidanice od kamena (granita), pokrite 
crijepom, pretežno na kat, mogu sjećati na naše primorske 
kuće. Sporedne, go- 
spodarske zgrade, če- 
sto su još veoma pri- 
proste: dva kamena 
zida s krovom od sla- 
me, žuke (Genista) ili 
druge koje biljke sa 
prostranih »landes«, a 
drži ga konstrukcija 
često grbavih hrasto- 
vih motaka. Inače su 
bretonski domovi je- 
dnokrovnoga tipa, t.j. 
sve su važnije stam- 
beneigospodarske pro- 
storije poredane pod 
jednim sljemenom; tu 
je još nerijetko pro- 
stor za stanovanje lju- 
di odvojen samo dr- 
venom pregradom od 
prostora za stoku. I 
kućni je uređaj i nje- 
gov razmještaj u mno- 
gome staro dobro: pri- 
jekladi na otvorenim 
ognjištima, željezne ploče za pečenje peciva, teški stolovi 
s udubinama za zdjele usred prostorije, postelje često vi- 
soke dvospratne, stare domaće seljačke majolike i t. d. To 
vrijedi i za oruđe, još i sada dobrim dijelom drveno (bra- 
ne od granja i drača, kao na Balkanu, ili drvene), a i za 
druga pomagala, sprave i tehnike rada: drveno ručno 
lončarsko kolo, kružni tijesak za ulje s kamenim valjcima 
(kao na Jadranu), priprosta drvena kola s 2 točka i t. d. 
Kao značajno piće ističe se u B. jabukovača. Narodna je 
umjetnost dugo bila živa, napose drvorezbarska (s ulaga- 
njem kositera), pa se i danas ogleda osobito na rezbare- 

nim dijelovima pokućtva, žlicama (napose svadbenim), 
štapovima (»pen-baz« seoskih starješina s okovanim ili 
kvrgastim prihvatom). Etnografska su osobitost B-e i no- 
šnje, naročito žena: od mrke tkanine posebna kroja, s bije- 
lim ovratnikom i jednostavnom bijelom ukrućenom kapi- 
com s krilima; među nakitom ističu se spone od žice 
arhaična oblika sa staklenim šarenim zrnima. I u duhovnoj 
kulturi i socijalnim odnosima čuvaju Bretonci još mnogo 
starine: tako se uz ondješnje brojne čuvene prethistorijske 
kamene spomenike (dolmene i menhire) već od davnine 
povezao često kakav naročit kult, legende, vjerovanja i 
magički čini (na pr. za plodnost i dr.), i nerijetko su po- 
stali predmet kršćanskoga kulta; veoma su raširena mnoga 
vjerovanja, davanje kositrenih likova kao zavjetnih da- 
rova, čuvanje lubanja pokojnika u mrtvačnicama i rakama 
i t. d. Među običajima spomena su vrijedni svadbeni obredi, 
a tu osobito uloga rezbarenih žlica i štapova, dužnost mla- 
doženje, da dvori svatove, pa u dijelu B-e običaj, da 
se svatovi goste na ledini spustivši noge u jarke za tu 
svrhu iskopane. — Etnografska struktura B-e pokazuje, 
osim brojnih mlađih kulturnih naslaga došlih s juga i isto- 
ka, osobito dvije vrlo stare, koje i daju arhaične crte 
ondješnjoj prosvjeti sela: jedna pripada pradavnoj kultur- 
noj struji iz Sredozemnoga mora (uz atlantski pojas Evrope 
do Skandinavije), odakle tolike analogije s etnografijom 
Sredozemlja, pa po tome i našega jadranskog područja, 
a druga je stara keltska podloga Bretonaca, s pojavama 
srodnim u drugih ogranaka Kelta po Evropi. 

LIT.: L. Weisgerber, Das Bretonentum nach Raum, Zahl und 
Lebenskraft, Halle 1940; Verneau, L'homme, Pariz 1930; A. Haberlandt, 
Beitráge zur bretonischen Volkskunde, Beč 1912; Buschan, lllustrierte 
Vólkerkunde, 11/2, Berlin 1926. M. G-i. 

BRETISLAV, ime čeških knezova iz porodice Pfemyslo- 
vića. 

B. I. (1034—1055), nezakoniti sin kneza Oldficha i Bo- 
žene, istaknuo se još za očeva života u borbama s Mješkom 
II. poljskim oduzevši mu 1029 Moravsku, kojom je kasnije 
i upravljao. Kad je Oldřich 1034 umro, njegov brat Jaromir, 
koga je Oldřich oslijepio, kao zakoniti nasljednik preda 
prijestolje B-u; taj primi 1035 zemlju u leno od cara Kon- 
rada i pruži mu odmah pomoć protiv Ljutica. Kako je u 
Poljskoj smrću Mješka II. 1034 nastalo potpuno bezvlađe, 
B. razori 1038 Krakov i vrati Češkoj nekad izgubljenu 

POLJE MENHIRA U CARNACU 
(La France, Géographie illustrée) 


Šlesku. Obnovivši tako državu Boleslava II. (v.) nastojao 
je postići i crkvenu samostalnost. U tu svrhu provali 1039 
do Gnjezna i odnese moći sv. Vojtécha u Prag. Ti rat- 
nički pohodi, koje je poduzeo bez careva pristanka, kao 
i golemi plijen, od koga nije poštedio ni imutak crkve, 
podigne protiv njega i cara i papu. Premda je novom caru 
dao sina za taoca, Henrik III. opremi 1040 dvije vojske 
protiv njega, ali ih on razbije. Uzalud je B. predlagao tada 
izmirenje; nova vojna, olakšana izdajom, prinudi ga 1041, 
da položi vazalsku prisegu i da se odrekne daljega samo- 
vlasnog ratovanja. Otada sudjeluje samo u carevim rato- 
vima protiv Ugarske. B. zadrži novostečene zemlje, ali se 
u korist Poljske odrekne Vratislave (1054); kneza Kazi- 
mira obveže tom prilikom na plaćanje godišnjega danka. 
Ni crkvene samostalnosti (nadbiskupije u Pragu) nije posti- 
gao. Pred smrt uredi nasljedstvo prijestolja prema starje- 
šinstvu, a mlađim članovima roda odredi udjele u Morav- 
skoj. 

B. П. (1092—1100), unuk B. I. i sin kralja Vratislava, 
započinje svoju vladavinu zabranom različitih poganskih 
običaja. Njegov se odnošaj prema Poljskoj zaoštruje 1093 
do rata zbog neisplaćena danka. Pomagao je naprotiv 
mladoga kneževića Boleslava (Krivoustoga), kome je dao 
u leno Kladsko. Neprijateljstvo prema Poljskoj jamačno 
je bilo povodom za sukob s najmoćnijim plemićkim rodom 
Vršovaca 1096; bijaše to predigra njihovu potpunom uni- 
štenju (1108). Prolaz jedne grupe »križara« kroz Prag urodi 
progonima Židova, kojima B. oduzme najzad 1098 sav imu- 
tak. Da osigura vlast nesposobnom bratu Bofivoju, prekrši 
red nasljedstva prema starješinstvu; car Henrik IV. preda 
Češku 1099 u leno Bofivoju i uvede time novost, kojom je 
ojačao carevu vlast nad Češkom. U crkvenom pogledu 
obilježuju vladanje B. dva značajna događaja 1096: posve- 
ćenje novoga hrama sv. Vita na Hradčanyma i rasap samo- 
stana u Sázavi, gdje se služilo slavenskim jezikom. B. je 
ubijen iz zasjede u lovu 20. XII. 1100. Suvremenik mu je 
prvi češki kroničar Kozma Praški, koji je pouzdan izvor 
za njegovo doba. 

LIT.: F. Palacky, Dčjiny narodu českćho v Cechách a v Moravč, I., 
4. izd., Prag 1894; F. Klima, Česky kniže Bretislav 1., Program gymn., 
Příbram 1902; V. Novotny, České dějiny, I., 2., Prag 1913. J. š-k. 

BRETON, 1. André, * Tinchebray (okrug Orne) 19. II. 
1896, francuski pisac romana, kritičar i esejist. Njegovo 
je ime nerazdvojivo od imena Soupault, Aragon i G. Apol- 
linaire, t. j. od one dadaističke i nadrealističke škole, koje 
je djelatnost poslije prošloga svjetskog rata vršila određen 
utjecaj na nove intelektualne struje. 

Objelodanio je Mont de Piété, 1913—1919 (1919), Les 
Champs Magnétiques (1920) u suradnji s Philippom Sou- 
paultom, zatim Clair de terre (1923), Les Pas Perdus (1924), 
Manifeste du Surrćalisme, Poisson soluble (1924), Légitime 
défense (1926), Introduction au discours sur le peu de rća- 


lité (1927), Le surréalisme et la Peinture (1928), Nadja 
(1928), Point du jour (1934), L' Amour fou (1937) i t. d. 

B. je izjavio: »Najmanja je moja briga biti dosljedan 
sam sebi« U ovoj rečenici treba u najmanju ruku tra- 
Ziti dokaz iskrenosti. Njegova duhovita, originalna i snažna 
djela osigurala su mu istaknuto mjesto u onome, što se 
može nazvati »krajnjom ljevicom« u književnosti. 

B. je surađivao u smotri La Phalange, zatim je sa Sou- 
paultom i Aragonom pokrenuo Littćrature (1. godište), a 
kasnije je sam preuzeo uredništvo ove smotre, kao što i 
(od ožujka 1924) smotre Révolution Surréaliste. P: Gl; 

2. Jules (zapravo Adolphe Aimé Louis), ж Cour- 
riëres (Pas-de-Calais) 1. V. 1827, + Pariz 5. VII. 1906, fran- 
cuski slikar. Ne prekidajući s akademijskom tradicijom 
B. je jedan od prvih predstavnika plein-air-slikarstva, a 
znatno je učestvovao u onom realističkom pokretu, koji je 
u drugoj polovini 19. st. preobrazio francusko i evropsko 
slikarstvo. Nastavlja predaju seoskog slikarstva gotovo 
pedeset godina crtajući život i pečalbu seljaka, naročito 
onih u Artoisu i Bretagni. Posljednji put izlaže u Salonu 
1905. Među njegovim brojnim slikama najpoznatije su La 
bénédiction des blés (1857), Le retour des moissonneurs 
(1853), Les glaneuses, Le lendemain de la St. Sébastien 
(1855), Le retour des champs (1867), Le pardon de Kergoat 
(1891). Istakao se i kao pisac i pjesnik. Napisao je svoje 
uspomene u knjigama Le peintre paysan i La vie d'un 
artiste (1896). 


LIT. M. Vachon, J. B., Pariz 1899; F. Monod u Thieme-Beckerovu 
ALBK, IV., Leipzig 1910. A. Sch 


BRETON DE LOS HERREROS, Manuel, * Quenel 18. 
XII. 1796, t Madrid 8. XI. 1873, španjolski dramatičar. 
Najprije je vojnik, onda upravni éinovnik. Kao liberal 
otpušten; 1836 postao knjižničar, pa ravnatelj knjižnice. 
Od 1837 član je akademije. Od 17. svoje godine piše kome- 
dije, te ih je što napisao, što preradio 113, a 64 preveo 
većinom iz talijanskog i francuskog. Njegove su komedije 
galerija suvremenih tipova, većinom iz građanskih redova. 
Lica vjerno slika s primjesom elegantne ironije. 


Glavnija su mu djela: Marcela, Me voy de Madrid, Madrid me vuelvo, 
Muerete y veras, Fernando el Emplazado, Vellido Dolfos. A.M. 


BRETWALDA (riječ nastala od keltskoga Bret »Brita- 
nac« i germanskog waldan, njem. walten, anglosaski weal- 
dan »vladati«, dakle vladalac Britanaca). Tim se je nazi- 
vom kitio vrhovni vladar anglosaske »heptarhije«, t. j. 
sedam anglosaskih kraljevina u Britaniji: Wessexa, Sussexa, 
Essexa, Kenta, Estanglije, Mercije i Northumbrije. Bret- 
waldina vlast bijaše samo lična: podložni kraljevi davahu 
tribut i taoce, dok se ne bi ponovno odmetnuli. Tek je 
osmi bretwalda wesseški kralj Egbert 827 trajno ujedinio 


Anglosase. 
LIT.: E. Sievers, Angels&chsische Grammatik, 1921. G s 


BREU (Prew), 1. Jörg stariji, * Augsburg oko 1480, + Augs- 
burg 1537, njemački slikar. U rodnom se gradu razvio pod 

utjecajem Holbeina starijeg. Djela nastala prije njegova 
puta u Italiju (1514—15), na pr. Bogorodica iz 1512 u Ber- 
linu, privlačivija su od onih, koja su izrađena poslije. Naj- 
ljepše mu je djelo iz potonjeg doba slikovni ukras malog 
pjevališta augsburške crkve sv. Ane (1517). Strossmaye- 
rova galerija ima sliku Bogorodica s djetetom, punu snage 
i dražesti. B. se okušao u Augsburgu i na velikim deko- 
rativnim zadaćama (freske na pročelju vijećnice, slikarije 
kuće Fugger 1536), ali je najbolji u slobodnom stvaranju pri- 
zora rata i lova za drvoreze ili u staklu. Za molitvenik cara 
Maksimilijana izradio je 22 crteža (primjerak u Besanconu). 
2. Jörg mlađi, * Augsburg poslije 1510, + Augsburg 1547, sin 
prijašnjega, spretan crtač predložaka za drvoreze. Radio je 
i dekorativne slike : x 
(dvorac Neuburg na 
Dunavu) te ilustrirao 
rukopise. On je dao 
mnogo pobuda kasni- 
joj njem. i nizoz. gra- 
fici (na pr. Virgil Solis, 
Hendrik Goltzius). 
LIT.: H. Róttinger u 
Thieme-Becker, ALBK, 
IV., Leipzig 1910. 
BREUCI (grč. Boev- 
хо, ilirsko pleme s 
obje strane Save u 
Donjoj Panoniji, za- 
padno od Sirmija 
(današnje Hrvatske 
Mitrovice). Plinije, 
Nat. hist. IIL, 147, 
kaže: Saus per Cola- 
pianos | Breucosque 
defluit. Spominju ih 
i drugi pisci, tako 
Strabon VIL, 314, 
Ptolemej IL, 15, 3. — 
Svetonije, Tib. 9, ka- 
Ze, da ih je g. 12—10 
pr. Kr. podloZio Ti- 
berije. Oni su se me- 
đutim g. 6 pos. Kr. 
pobunili pod  vod- 
stvom Batona, voj- 
skovode kralja Pine- 
sa. Taj je ustanak 
trajao do 9 pos. Kr., 
kad je Baton Rimlja- 
nima izručio Pinesa 
i za nagradu dobio 
vlast nad Breucima. 
Tu je izdaju medu- 
tim platio glavom 
(> Batonski rat). U 
kasnije vrijeme B. su 
mnogo služili u rim- 
skoj vojsci. Tako se 
govori o osam cohor- 
tes Breucorum (CIL 


III, p. 2026). 
LIT.: M. Budimir, An- 
tički stanovnici Vojvodi- 


ne, ll. Breuci, Glasnik 
Ist. društva, IIL, Novi 
Sad 1930. Zn 


BREUER, 1. Josef, * 1842, + 1914, bečki liječnik; radio 
je naučno na problemu fiziologije disanja, o organu ravno- 
teže, o psihologiji i histeriji. Izdao je saopćenje Uber den 
psychischen Mechanismus hysterischer Phánomene (1893), a 
zatim sa Sigmundom Freudom 1895 Studien über Hysterie. 
U njima je dao osnove svoje nauke o konverziji i liječenju 
histeriókih pojava «odreagiranjem«, iz čega se kasnije raz- 
vila Freudova psihoanaliza. 

»Odreagirati« (prema njemačkom abreagieren) znači afekt, 
koji se očituje kao bolestan simptom te koji je prema 
tome upućen na krivi i patološki put, uputiti na normalan 
put, gdje može doći do njegova iživljavanja i prema tome 
uklanjanja. V.B. 

2. Peter, * Köln 18. V. 1856, t Berlin 2. V. 1930, nje- 
mački kipar. Učio u Berlinu kod Knabla i u Münchenu 
kod Schapera. Nastavlja radom u stilu naturalistiókog smje- 
ra, što ga iza prijelaza preko klasicizma uvodi u Njemačku 





JORG BREU ST., Bogorodica s djetetom 
Zagreb, Strossmayerova galerija 

R. Begas. U mramoru i bronci izgrađuje simboličke figure, 
spomenike, portrete i biste. Od 1897 profesor je na Berlin- 
skoj akademiji. Glavna su mu djela: Adam i Eva (Diissel- 
dorf), Bismarck (Breslau), Karlo Veliki (Reichstag, Berlin), 
Vilim, Bismarck i Moltke (Halle), Car Fridrik (Köln). 

BREUG(H)EL, nizozemska umjetnička porodica, iz koje 
je poznato 26 slikara. Praotac, ujedno najznatniji među 
njima svima, bio je 

1. Pieter B. stariji (on sam se uvijek pisao Brueg[h]el), 
Ж oko 1525—30, t Bruxelles 5. IX. 1569, od suvremenika 
nazvan »Pier de Drol« a kasnije »seljački B.«. Rodio 
se u nekom pograničnom belgijsko-nizozemskom području, 
svakako ne odviše daleko od 'sHertogen Boscha, gdje je 
djelovao Hier. Bosch 
(v.). Vjerojatno su 
utjecali na nj osim 
Boscha slikari krajo- 
lika Joach. Patinir, 
Henri met de Bles, 
Math. Gassel, Corn. 
Massys i Math. Cock 
te osobito t.zv. Mo- 
nogramist iz Braun- 
schweiga. Putovao je 
u Italiju, gdje se upo- 
znao i s Julijem Klo- 
vićem, s kojim je na- 
pravio jednu minija- 
turu (pronadena u 
Klovićevoj ostavšti- 
ni). Utisci, koje mu 
je na tom putu osta- 
vila umjetnost juga, 
nisu odredili njegovo 
stvaranje, ali su utisci 
južne prirode ostavili 
trajne plodove. Na- 
kon povratka u Ant- 
werpen radio je kao 
crtač uzoraka za na- 
kladništvo bakropisa 
H. Cocka (1504—70), 
i to dijelom prama 
Boschovim djelima, a 
dijelom prema vlasti- 
tim nacrtima. Među 
ovima su najčešći cr- 
teži krajolika. Kasni- 
je je nastojao u ba- 
kropisima reproduci- 
rati prije svega selja- 
čke običaje. Na sli- 
čnom području kreću 
se i njegove slike s 
mnogo osoba, koje se 
pouzdano mogu utyr- 
diti nakon 1558, a 
koje su u početku 
nosile moralizatorski 
pečat (Prikazi poslo- 
vica, u Antwerpenu i 
Berlinu; Dječje igre, 
Beč; Svađa mesopu- 
sta i korizme, Beč), 
ali su katkada obrađivale biblijske predmete (Pad griješnih 
anđela, Bruxelles; Slavlje smrti, Madrid). U doba svoje 
ženidbe B. se oko g. 1562 preselio u Bruxelles, gdje je na- 
stavio s obrađivanjem biblijskih motiva (Bitka između Ži- 
dova i Filistejaca, Beč; Gradnja babilonskog tornja, Beč i 
Rotterdam; Nošenje križa, Beč; Poklon triju kraljeva, 
London). Nakon toga obratio se području, na kome je 
postao nedostiživ majstor: prikazivanju seljačkih zabava 
i prirodnih ugođaja i ljudskih radova (Seoska ženidba, 
Seoski ples, Beč; Lovci u snijegu, Tmurni dan i Povratak 
stada, Beč; Kosidba sijena, Raudnitz; Žetva raži, New 
York). Kad je po drugi put pristupio obrađivanju vjerskih 
motiva, B. se odlikuje moćnim oblikovanjem pučkih masa 
kao cjeline, prožetih potpunim razlučivanjem pojedinaca. 
U svojim posljednjim slikama sadržajno se vraća na ilu- 
stracije poslovica, na to svoje početničko doba (Zemlja 
slasti i lasti, Munchen; Kradljivac ptica, Beč; Nevjerni 

PIETER BREUGHEL ST., Slijepci 
Napulj, Museo Nazionale 


pastir, sačuvan jedino u 2 različne kopije, u privatnom 
pe Put do vješala, Darmstadt; Mizantrop i Slijepci, 
apulj). 


Temeljna je crta visoke Breughelove umjetnosti jasnoća i ozbiljnost 
u prenošenju realnosti. Jednako djeluje otvoreno polaganje svijetlih i 
snažnih lokalnih boja. Što površni gledalac smatra kod B. sklonošću 
prema gruboj komici, u stvari nije ništa drugo nego ozbiljna: težnja 
stvaraoca-promatrača, koji je dovoljno Flamanac, da može doživjeti sve 
Životne pojave svoga vedrog i snažnog naroda te se iz oštra satirika 
razviti u dobroćudnog humorista, iz domišljatog upravljača igre ma- 
rioneta u dubokog tumača duše. Potpuno poniranje u cjelinu svih 21- 
votnih očitovanja i u čitav prirodni proces u svoj njegovoj prostranoj 
pravilnosti sačinjava glavnu brigu B-ove umjetnosti. B. nikada nije u 
neprilici, kada treba pronaći novovrsne i prikladne metode prikazivanja. 
Prije njega nitko ni približno nije tolikom snagom fiksirao prodornu 
jakost gorskih bujica ni sjajnu bjelinu zimskog krajolika, ali nitko 
Prije njega nije ljudskom liku oduzeo tako mnogo mogućnosti gibanja 
niti je razvio oblikovanje prostornoga do takve kozmičke daljine i 


zaokruženosti. Gdje traži prostor, zna promijeniti svoje oštre obrise u. 


valovite, pastoznije ili tonskije boje. Njegov fini osjećaj za stupnje- 
vanje svijetla i zraka pokazuje putove suvremenom slikanju krajo- 
braza. Kod njega je sjajno razvijeno osjećanje stilskoga jedinstva, što 
mu dopušta da prilagodi način slikanja predmetu slike, ritmu kompozi- 
cije i tipovima, koje ima prikazati. Ali čitavu ovu jasnoću, univerzal- 
nost i strogost u poštivanju istine nije majstor nipošto stekao bez 
borbe, već ih je žarkim nastojanjem i stalnim svladavanjem oprečnih 
napetosti, borbom, iščupao iz svoje vlastite plamene zanesenosti. Una- 
toč tome njegova nepogrešiva težnja za istinom ne dopušta mu ni- 
kad da zapadne u mehanističko oponašanje prirode, nego mu uvijek 
ostavlja otvorene sve mogućnosti stilizacije i uspona, punih pjesničke 
mašte. Njegova povijesna uloga je također vrlo zamršena, jer se ovaj 
sjevernjački promatrač zbilje svijesno povratio predaji nizozemske ka- 
sne gotike, S druge pak strane on nije puki konzervativac; u svojoj 
umjetnosti često pokazuje nove putove. Napokon on sudjeluje u spiri- 
tualističkom umjetničkom pokretu, koji je značajan za čitavu Evropu 
druge polovice 16. st., u t. zv. »manirizmu«. Sudjeluje u tom pokretu 
u znatnoj mjeri tako, što prenosi glavnu radnju u pozadinu slike, što 
ljudskim likovima oduzima razmjere junaka, što naglašuje ono, što je 
neumoljivo, udesno. Dosljednim razvijanjem smisla za zbilju utirao je 
putove nizozemskom baroknom slikarstvu, koje se tako pretežno bavi 
upravo krajobrazom, genre-slikom, prikazom bitaka i pomorskim mo- 
tivima. 

Podrijetlom iz nizozemsko-flamanskog pograničnog područja B. je u 
svojoj ličnosti stopio značajke obaju nizozemskih krajolika nagovje- 
štavajući mnogim crtama smionu pokretnost Rubensa i vizionarnu odu- 
hovljenost Rembrandta. Konac 16. st., u kome je Rudolf II. nabavio 
temeljni dio B-ovih slika (sada u Bečkom muzeju), i doba baroka 
umjeli su dolično cijeniti B-a, ali u 2. pol. 18. st. potpuno je zamrlo 
razumijevanje za njegovu umjetnost. Od 1900 dalje B. ponovno dolazi 
u središte evropske pažnje te daje pobude mnogim umjetnicima, na pr. 
Belgijancima Н. Leysu, І. Fredericu i E. Laermansu, velikom Francuzu 
J. P. Milletu i Hrvatu K. Hegedušiću. 

Od onih, koji mu vremenski stoje blizu, mogu samo Lukas van 
Valckenberg, Peter Balte te njegov vlastiti stariji sin biti spomenuti kao 
njegovi izraziti nasljednici. 

Mnogobrojni sačuvani suvremeni bakropisi, što su izvedeni prema 
B-ovim crtežima (manje prema slikama), potječu u prvom redu od 
Pietera van der Heydena i Ph. Gallea. Roman njegova života obrađuje 
roman flamanskoga slikara i pjesnika Felixa Timmermansa (1928 njem. 
prijevod). 


2. Pieter B. mlađi, sin prijašnjega, nazvan »pakleni B.«, 
Ж oko 1564 u Bruxellesu, + 1638 u Antwerpenu, približio se 
očevoj umjetnosti. Rođen tek nekoliko godina prije očeve 
smrti nije dospio da sam stupi u nauk njemu, ali čestim 
precrtavanjem očevih slika razvio se u vrsnog prikazivača 
prizora iz pakla, vještica, paleZa i t. d., što se osobito 
cijenilo u Goetheovo doba. Za J. de Mompera je često 
slikao stafažne likove, 

3. Jan B. stariji, mlađi sin Pietera starijega, nazvan 
»baršunasti« ili »cvjetni B.«, ** Bruxelles 1568, + Antwerpen 
12. I. 1625, znatno se razlikuje od svog oca. U minija- 
turnom slikarstvu poučavala ga je njegova baka Maeyken 
Coeck-Bessemers, a u slikanju uljenim bojama Pieter 
Goethint (f 1583). Utjecao je na nj i Hans Bol. J. B. 
stariji pokazuje izrazitu sklonost prema nježnom, draže- 
snom i umiljatom, prema sitnom formatu. Već za svoga 
velikog naučnog putovanja u Italiju (1593—96) bio je lju- 
bimac milanskog nadbiskupa i prijatelja umjetnosti Fre- 
derika Borromea (v.), za kojega je izveo stanoviti broj 
slika. Kasnije je postao dvorski slikar Alberta i Izabele 
austrijske. Kao stručnjak za prijatno-sočne krajolike bio je 
kao predodređen za slikanje zemaljskog raja, pa je stoga 
nazivan i »rajskim B.«. Osim toga on je među prvima razvio 
slikanje ruža kao posebnu struku (od 1609), Na ovom 
području postao je suradnik svojih suvremenika H. van 
Bulena, J. Rottenhammera, a osobito Rubensa (od 1609), 
te je za jednu od najznamenitijih njegovih rajskih slika 
(Haag, Mauritshuis) slikao likove Adama i Eve. Njegovo 
opsežno djelo sadrži radove sa svih predmetnih područja, 
među kojima se ističu jednostavni realistički krajolici. Malko 
prodorni sjaj boja svojih ranijih slika umio je postepeno 
ublažiti u nježno svileno prelijevanje. Možda se na to 
odnosi njegov nadimak »baršunasti B.«, premda se naj- 
češće dovodi u vezu s navodnom njegovom osobitom lju- 
bavi prema haljinama od baršuna. Osim vlastitih njegovih 
sinova učenici su mu Ambr. Boschaert, slikar cvijeća Dan. 
Seghers, Ant. Miron, Abrah. Goovaerts i Luk. van Uden. 
Njegov portre izradio je u bakropisu van Dyck. Znameniti 
rezbari, poput Sadellera i Holla, revno su reproducirali 
njegova djela, koja je potomstvo mnogo više cijenilo od 
djela njegova velikog oca. Od sinova Jana B. starijeg 

4. Jan B. mlađi, * Antwerpen 1601, + 1678, mnogostrano 
je i spretno nasljedovao oca, ali bez vlastite izrazitosti. 

5. Ambrosius B., * Antwerpen 10. VIII. 1617, + Antwer- 
pen 9. VIII. 1675, omiljeli je slikar cvijeća. Kao slikari 
Cvijeća bili su na glasu i sinovi Jana B. mlađeg; trojica su 





BREUG(H)EL — BREVIJAR 


našli svoj djelokrug u Italiji, gdje su i umrli. Najznatniji 
medu njima bio je 

6. Abraham B., nazvan »Napuljac«, * Antwerpen 22. XI. 
1631, T Napulj oko 1690, koji je slikao na način južnja- 
čkog baroka snažne svijetle boje i tamnu pozadinu. Bio je 
učenik Rimljanina Marija de Fiori. Odlučno je utjecao na 
mapuljsko slikarstvo cvijeća. Dva njegova sina također su 
postali slikari; jedan od njih živio je u Napulju još 1742. 

LIT.: Za cijelu porodicu: A. Wauters, La famille B., Annales Soc. 
Archéol, Bruxelles, I. (1867—8); Emile Michel, Les В., Pariz 1892; M. 
Vaes u Bulletin de l'Inst. historique belge de Rome, 1906; F. Crucy, 
Les B., Pariz 1928; Die jüngeren B. und ihr Kreis, Beč 1935. 

Za P. B. starijega: H. Hymans u Gazette des beaux-arts, Pariz 
1890—91; L. Maeterlinck, P. B. de oude en de printen van zynen tyd, 
Gent 1903; A. Romdahl, P. B. d. A. u. s. Kunstschaffen, Jhb. Kunsthist. 
S, oest. Kaiserh. 25 (Beč 1905); R. v. Bastelaer i G. Hulin de Loo, 
P. B. l'ancien, Bruxelles 1907; Ch. Bernard, P. B. l'ancien, Bruxelles 
1908; R. v. Bastelaer, Les estampes de P. B. l'ancien, Bruxelles 1908; 
L. Baldass, Die niederl. Landschaftsmalerei von Patinir bis B., Jhb. 
Kunsth. Samml., 34, Beč 1918; W. Hausenstein, Der Bauern-B., Mün- 
chen 1920; M. J. Friedlinder, P. B., Berlin 1921 i Leiden 1937; W. 
Fraenger, Das Bauern-Bild u. das deutsche Sprichwort, Erlenbach-Zürich 
1923; M. Dvorak u Kunstgesch. als Geistesgesch., München 1924; К. 
Tolnai, Die Zeichnungen P. B-s, München 1925; E. Michel, B., Pariz 
1931; G. Glück, B's Gemälde, Beč 1932; H. Sedlmayr, Die Macchia B's, 
Jhb. Kunsth. Samml., N. F. VIIL, Beč 1934; Ch. de Tolnay, P. B. 
l'ancien, Bruxelles 1935; G. Jedlička, P. B. der Maler in s. Zeit, Erlen- 
bach-Zürich 1938. 


Za Jana B. starijega: L. Bleynié, Jean de Velours, Toulon-Pariz 1864; 
Crivelli, Giov. B., 1866. 


BREUIL, Henri, * Mortain (Manche) 28. II. 1877, opat, 
irancuski paleontolog. Bio je profesor paleontologije u 
Freiburgu, a 1910 pozvan je kao profesor prethistorije u 
Pariz na zavod za proučavanje najstarije kulture čovjeka, 
što ga je osnovao knez Alberto od Monaka. Njegova je 
škola mnogo pridonijela, a i sada još pridonosi poznavanju 
ostataka umjetnosti čovjekove u starije kameno doba u 
Francuskoj i sjevernoj Španjolskoj. N о 

BREUL, Karl, * Hannover 1860, njemački germanist u 
Engleskoj, od 1910 profesor u Cambridgeu. U isto vrijeme, 
dok je profesor engl. jezika na sveučilištu u Strassburgu 
ten Brink bio glavni predstavnik procvata anglistike u 
Njemačkoj, radio je B. u Engleskoj za što veće upozna- 
vanje njemačkog jezika i germanistike. ` 

BIBL.: The teaching of modern foreign languages, 1909; The Cam- 
bridge songs (rukopis pjesama 1l. st.), 1915; The Cambridge Reinaert 


лет, 1927; The romantic movement оп the Germanm literature, 
5 G 

BREUNER, 1. Ernst Ferdinand, grof, + 26. VIII. 1709, bio 
je za zrinsko-frankopanske bune vrhovni upravitelj slavonske 
i petrinjske krajine te vrhovni kapetan Koprivnice. On je 
stalno izvješćivao dvorsko ratno vijeće u Grazu o kreta- 
nju Turaka i o namjerama bana Petra Zrinskoga, koje je 
nastojao svim silama spriječiti. Za to je imao moćnu pot- 
poru u svoga brata Karla Gottfrieda, savjetnika istoga vi- 
jeća u Grazu, koji je sa svoje strane javljao caru o pri- 
premama za bunu. Ferdinand B. podsjedne u travnju 1670 
sa 4000 vojnika Legrad, grad Zrinskoga u Međimurju, 
i ubrzo ga osvoji. Po odlasku generala Spankaua iz Međi- 
murja odredio je car B-a za zapovjednika vojske u Ča- 
kovcu, Legradu i Kotoribi, a ovaj je javio gradačkom 
vijeću, da narod u tom kraju teži da bude priključen Sla- 
vonskoj vojnoj krajini. Po višem nalogu on je preuzeo 
brigu, da groficu Katarinu Zrinsku preseli iz Čakovca na 
prikladno mjesto u Slavoniji. Ali konačnu odluku o tom 
donio je sam car Leopold, koji je Katarinu premjestio u 
Judenburg. Po carevoj odredbi B. je imao izaslati kr. po- 
vjerenike na zrinsko-frankopanska primorska imanja, da 
se sastavi inventar, a dragocjenosti Petra Zrinskoga i no- 
vac u iznosu od 5.497 forinti trebao je poslati u sanduku u 
Beč, da bi se njime isplatili troškovi za opskrbu grofice 
Zrinske i oni troškovi, koje je prouzrokovala zrinsko- 
frankopanska buna. Ujedno je В-и naloženo, da pohvata 
neke sumnjive osobe, koje su bile upletene u ovu urotu, i 
da ih ispita. Kasnije postaje B. generalni pobočnik (general- 
adjutant) i ratuje po Italiji protiv Francuza kao i na Rajni. 
Poginuo je u bitki kod Rumersheima u Elzasu. 

LIT.: F. Rački, Isprave o uroti bana P. Zrinskog i kneza Fr. Fran- 
kopana, Zagreb 1873; Feldzüge des Prinzen Eugen von Savoyen, Regi- 
sterband, Beč 1892. 

2. Ludwig Max, potječe iz ugledne vojničke i plemićke 
porodice, koja je 1693 dobila grofovski naslov. B. je sa- 
stavio nacrt, kako da se pribavi novac i hrana za vojnu 
1697. Otada brzo napreduje u časti i postane general. Od 
1705 on je zapovjednik varaždinskog generalata i Petrinj- 
ske krajine naslijedivši u toj službi grofa Hanibala Hei- 
stera. B. je nastojao na svaki način da omete u par na- 
vrata sjedinjenje ovog generalata s Hrvatskom (1708 i 

1710), premda je car na to bio privolio. Malo kasnije do- 


bije feldmaršalsku čast, a 1715 ugarski indigenat. 

LIT.: R. Lopašić, Spomenici Hrvatske Krajine, III., Zagreb 1889; Feld- 
züge des Prinzen Eugen von Savoyen, Registerband, Beč 1892; I. Boj- 
ničić, Der Adel von Kroatien und Slavonien, Niirnberg 1899. SA. 


BREVE (od lat. brevis »kratak«), od doba pape Martina 
V. (1417—1431) svaki kraći dopis, a kasnije posebna vrsta 
papinskih isprava; razlikuju se od bula (v.) tim, što su 
kraće, manje svečano opremljene i što njihovo izdavanje 
nije bilo skopčano s različnim pojedinostima i formalno- 
stima. Napisane su na tanjoj, bijeloj pergameni, izrezanoj 
u duguljastom obliku, ispisane običnim latinskim kurzivnim 
pismom, a sastavljene na latinskom ili talijanskom jeziku. 
Za razliku od papinskih privatnih pisama, t.zv. hirografa 
ili motuproprija, ima službeni značaj. Njihova je upotreba 
u početku ograničena na politička i upravna pitanja, ka- 
snije se proširuje i na pitanja milosti. Prema tome se b. 
među papinskim ispravama najčešće susreće. Papa se ozna- 
čuje svojim imenom i rednim brojem, na pr. Martinus 
P. P. V. Onome, kome je b. namijenjen, obraća se rije- 
Cima »dilecte ili dilectissime fili«, biskupu s »venerabilis 
frater«. Papa ga sam ne potpisuje nego od 1908 (po ure- 
dbama Pija X.) isključivo kardinal državni tajnik (a se- 
cretis), jer se od onda svi brevei, riješeni bilo kod kojih 
papinskih oblasti, pišu i otpremaju u odjelu papinskog 
državnog tajništva, kome je na čelu Cancelliere dei brevi. 
Pečati se t.zv. ribarskim pečatom pečatnjakom (sub anulo 
piscatoris), prije na crvenom ili zelenom vosku, a danas se 
pečat utiskuje u crvenoj boji. Odašilje se obično zatvoreno 


s adresom na vanjskoj strani, pa odatle naziv litterae clausae. 

LIT.: Cancellieri, Notizie sopra l'anello piscatorio, Rim 1823; A. 
Giry, Manuel de diplomatique, Pariz 1925; L. Shmitz-Kallenberg, Die 
Lehre von den Papsturkunden, 2. izd. Leipzig-Berlin 1913; N. Barone, 
Paleografia latina, diplomatica e nozioni di scienze ausiliarie, 3. izd. 
Napulj 1923. 


BREVIARIUM ALARICIANUM — Leges barbarorum. 

BREVIJAR (éasoslov). Iza Konstatina ' Velikog razvio 
se najprije na kršéanskom istoku, a kasnije i na zapadu 
samostanski život, posvećen zajedničkoj molitvi. Kratka 
uputa za obavljanje skupnih dnevnih i noćnih molitava 
zvala se Breviarium ili Ordo officiorum. Ovaj je Breviarium 
upućivao, koje se molitve ili čitanja uzimaju na pojedini 
dan ili blagdan iz različitih knjiga, t. j. iz antifonarija, 
psalterija, himnarija, lekcionarija, homilijarija, pasionala i 

kolektarija. Antifonarij je sadrZavao one dijelove moli- 
tava za pojedine časove, koji su se pjevali antifonalno, 
t. j. u dva kora. U psalteriju su bili poredani psalmi biblij- 
skim redom, ali su posebnim znakovima bili označeni i 
razdijeljeni kroz sedmicu za svaki dan i za pojedine blag- 
dane. Psalterij je osnovica čitavoga časoslova i njegov naj- 
' veći dio. U homilijariju su bile sabrane homilije, koje su 
se čitale iza evanđelja. Lekcionarij je sadržavao čitanja iz 
Sv. Pisma, koliko u tu svrhu naprosto nije služila Biblija. 
Na svetačke se blagdane čitao život odnosnoga mučenika 
ili sveca iz pasionala 
ili legendarija. U ko- 
lektariju su bile sa- 
brane molitve, Које 
su bile uglavnom 
istovjetne s molitva- 
maiz sakramentarija, 
t. j. s molitvama u 
misi. Regula sv. Be- 
nedikta predpostavlja 
već potpuno izgrađen 
red časoslova u Rimu. 
Naziv Breviarium po- 
lako je već prešao 
uopće па časoslov, 
t. j. na zajedničku i 
obvezatnu molitvu 
redovnika i klera, po- 
dijeljenu na određene 
sate dana i noći. No- 
ćni se molitveni ča- 
sovi zovu nokturni, 
a ima ih jedan ili tri, 
prema stupnju sve- 
tkovine, koja se sla- 
vi. Dnevni su mo- 
litveni časovi: lau- 
des matutinae, jutar- 
nje hvale, zatim pri- 
ma (oko 6 sati izju- 
tra), tertia (oko 9 sati 
izjutra, sexta (oko 
podneva), nona (oko 
tri sata poslije po- 
dne), vesperae (pred 
večer) i completo- 
rium (večernja moli- 
tva)  Prema  dana- 
šnjem crkvenom pra- 
vu dužni su moliti ča- 
soslov svi oni klerici, 
koji primiše red sub- 
đakonata, svi redo- 
vnici sa svečanim za- 
vjetima u onim redo- 
vima, koji imaju du- 
žnost kora, te svi be- 
neficijati. Red sv. Be- 
nedikta i red sv. Fra- 
nje držali su se u ča- 
soslovu rimskog obre- 
da. Osobito je red 
sv. Franje prihvatio 
breviarum secundum 
consuetudinem Roma- 
nae Curiae, kako ga je uredio franjevački general Haymo 
(1244). Red sv. Dominika držao se nasuprot više pariskog 
obreda, te je svojim članovima propisao novi časoslov, koji 
je 1267 odobrio Klement IV. Budući da su tijekom sre- 
dnjega vijeka u časoslovu sve više preotimale mah svetačke 
službe (oficiji), a služba o svetim vremenima stupala u 
pozadinu, osjećala se potreba, da se b. reformira. Reformu 
je izvršio na želju Klementa VII. kardinal Quiñones 1535. 
Njegov se b. zove Breviarum S. Crucis (po titularnoj crkvi 
kard. Quifionesa Sv. Križa u Rimu). Ovaj je časoslov bio 
vrlo kratak, te su ga mnogi svećenici upotrebljavali s do- 
puštenjem Svete Stolice, a i bez njega. Ali kako se, oso- 
bito u koru, time odstupalo od tadašnjeg tradicionalnog 
oblika časoslova, ustali su mnogi protiv ovog b., dok ga 
konačno nije Sveta Stolica zabranila 1558. Nakon pred- 
radnja Klementa VII. i Pavla IV. raspravljao je tridentski 

crkveni sabor o reformi časoslova i konačno prepustio papi, 
da provede potrebitu reformu. To je proveo Pio V. izda- 
njem Rimskog b. i bulom »Quod a nobis« od 9. VII. 1568, 
kojom je propisao rimski b. svim crkvama i svećenicima, 
gdje nemaju u upotrebi bar dvije stotine godina vlastiti 
brevijar. Klement VIII. prilagodio je 10. V. 1602 tekst Sv. 
Pisma u b. novom izdanju Vulgate. Urban VIII. reformira 
25. 1. 1631 od utjelovljenja Gospodinova, dakle 1632 po 
našem računu, osobito himne »secundum leges latinitatis«. 
Ova reforma nije bila sretna, a izbjegli su joj samo rijetki 
himni, osobito oni, 
koje je ispjevao sv. 
Toma. Nakon mno- 
gih kasnijih želja i 
nastojanja oko refor- 
me časoslova stvorio 
je Pio X. bulom »Di- 
vino afilatu« od 1. 
XI. 1911 osnovicu za 
dalekosežnu reformu 
časoslova u  budu- 
énosti. 

Zagrebaéka je stol- 
na crkva od osnutka 
biskupije 1094 pa sve 
do 1788, kad je bi- 
skup Vrhovac doki- 
nuo stari zagrebački 
obred i zamijenio ga 
rimskim, imala svoj 
posebni b. Taj je b. 
bio bliži dominikan- 
skom, nego franje- 
vačkom i rimskom, 
jer je po svojim prvo- 
bitnim predlošcima 
potjecao iz benedi- 
ktinskog samostana u 
sjeveroistočnoj Fran- 
cuskoj, tamo oko 
Rouena. Najstariji 
psalterij zagrebačke 
stolne crkve nalazi 
se u evandelistariju 
1l. st. Najstariji sa- 
čuvani brevijar za- 
grebačke stolne crkve 
jest omašan kodeks, 
pisan po svoj prilici 
1290 (isp. D. Knie- 
wald, Zagrebacki li- 
turgijski kodeksi 11. 
do 2:15.:53+., o Croatia 
Sacra ХІХ.). Zagre- 
bački je brevijar ti- 
skan prvi put 1484 u 
Mlecima, drugi put 
1505 također u Mle- 
cima, a treći put 1687 
u Beču. Izdanje od 
1484 priredili su za- 
grebački kanonici Ju- 
raj de Bexin i Blaž 
de Kemlek prema 
nepoznatom još predlošku, zvanom liber originalis gori- 
censis. Drugo je i treće izdanje samo novi pretisak prvoga. 
Rukopisni se brevijari često odlikuju krasnim inicijalima i 
sitnoslikama. Među najljepše sitnoslike, kojima je ikad bio 
urešen brevijar, idu one u brevijaru vojvode Ercola I. 
(1471—1505) i iz oficija vojvode Alfonsa I. (1505—1543) u 
Ferrari, koje se čuvaju u Strossmayerovoj galeriji slika u 
Zagrebu. 


LIT.: D. Kniewald, Liturgika, Zagreb 1937; Isti, Svećenička služba, 
Zagreb 1938; Isti, Obred i obredne knjige zagrebačke stolne crkve 1094 
do 1788, Zagreb 1940; Isti, Proprium de tempore zagrebačke stolne crkve 
1094 do 1788, Zagreb 1941. O brevijarijima oo. konventualaca u Šibeniku 
isp. K. Stošić u »Croatia Sacra«, V., 1933, str. 23, 26, 32, 53, a o brevi- 
jarijima po ostaloj Dalmaciji, na Krku i na Rabu: H. Folnesics, Die 
illuminierten Handschriften in Dalmatien, Beč 1917, i Die illuminierten 
Handschriften im ósterreichischen Küstenlande, in Istrien und der Stadt 
Triest, Leipzig 1917. O minijaturama u b. ferrarskog vojvode Ercola I. 
i oficiju Alfonsa I. isp. A. Schneider, Katalog Strossmayerove galerije 
slika, Zagreb 1939. D. 

Gore: POVRATAK STADA, PASTIRI (dio slike). Beč, Kunsthistorisches Museum; 
dolje: PREPIRKA MESOPUSTA I KORIZME, MESOPUST S PRATNJOM (dio slike), Beč, Kunsthistorisches Museum 

Gore: SEOSKI PLES, Beč, Staatsgalerie; dolje: ŠLARAFIJA, München, Alte Pinakothek 

Glagoljski brevijari. Zametak glagoljskoga brevijara pada 
u doba, kad su djelovala sv. braéa Ciril i Metodije u 
Moravskoj (9. st.). Njima je bila prva briga, da se za 
svoju misiju snabdiju slavenskim knjigama potrebnima 
za liturgiju, pa je to i bio glavni razlog njihovu prevo- 
đenju Biblije. Oni su najprije priredili potrebne tekstove 
za sv. misu i za crkveni oficij po obredu grčke crkve, 
odnosno — kako kaže Metodijeva legenda — preveli su 
Psaltir i Evanđelje s Apostolom i »izb'ranymi služ'bami 
crkvnymi«. Pod izabranim crkvenim službama razumi- 
jeva se tekst za čitanje časova (»horologij«) po su- 
stavu istočne crkve. Odlomak takvoga jednog teksta pisana 
glagoljskim slovima sačuvan je u t. zv. Praškim listovima, 
jamačno iz 11. st. Me 
đutim kasnije je sv. 
Metodije, da učvrsti 
svoju crkvu u Morav- 
skoj, skrenuo svoju 
crkvu s istočnoga na 
zapadni obred pa je u 
tu svrhu preveo na sla- 
venski jezik zajedno sa 
svojim pomoćnicima i 
one dijelove Biblije, 
koji prije nisu bili pre- 
vedeni, a sada su po- 
stali potrebni za sustav 
čitanja zapadne crkve. 
Tako se naime jedino 
mogu razumjeti riječi 
Metodijeve legende, 
koja kaže, da je Meto- 
dije do kraja preveo 
cijelo Sv. Pismo uz po- 
moć dvaju »skoropi- 
saca«. I doista, danas 
je već dokazano, da je 
sv. Metodije priredio 
jedan sakramentar po 
zapadnom obredu, što 
dokazuju i sačuvani 
odlomci (Kijevski i Be- 
čki listići), dok se to 
za knjigu časova mora 
tek zaključivati bilo iz 
konteksta | Metodijeve 
legende bilo iz jezične 
ü stvarne analize ka- 
snijih glagoljskih tek- 
stova  brevijara, jer 
nam se do danas nije 
sačuvao ni jedan odlo- 
mak crkvenog časoslo- 
va, koji bi bio, recimo, 
paralelan Bečkim listi- 
ćima. Najstariji odlom- 
ci glagoljskog  oficija 
po zapadnom sustavu, 
što su nam sačuvani, 
potječu istom s hrvat- 
skoga područja, i teško 
da bi se mogli datirati 
рше 13. st. To su na pr. 
ondonski odlomak, Vrbnički 
»homilijar«. 


Zbog nestašice spomenika ne možemo pratiti stariji tok 
u razvitku glagoljskoga brevijara, ali kako je u drugoj 
polovini 9. st. bio već po čitavoj zapadnoj crkvi raširen 
prilično jedinstveni način za čitanje časova i sustav samih 
lekcija, bez sumnje je i glagoljski brevijar prihvatio taj 
opći način i sustav lekcija. Potpuniji hrvatski glagoljski 
brevijari sačuvani su od početka 14. st. na dalje, pa otada 
možemo i pratiti razvitak glagoljskog brevijara. Golema 
većina glagoljskih rukopisnih brevijara iz 14. i 15. st. već 
odgovaraju onom kratkom tipu latinskog brevijara, što je 
poznat kao brevijar rimske kurije. Najtipičnijim glagolj- 
skim kurijalnim brevijarom smatra se t. zv. Pašmanski 
brevijar (14. st.). Međutim ima i takvih kodeksa, koji odgo- 
varaju t. zv. bazilikalnom tipu, za koji su karakteristične 
naročito duge lekcije (čtenja); takav je osobito brevijar 
Vida Omišljanina iz 1396. T. zv. 1. Vrbnički brevijar (iz 


odlomak i Ljubljanski 

kraja 13., odnosno početka 14. st.) predstavljao bi prije- 
lazni tip. | 

I prvi tiskani glagoljski brevijari (Baromićev od 1493 i 
Brozićev od 1561) pravi su brevijari tipa rimske kuriie, tek 
što oni imaju i dosta oficija franjevačkoga brevijara. 

i Zakljuëcima Tridentskoga sabora prestala je privatna 
inicijativa u priredivanju i izdavanju liturgijskih knjiga. 
Odredbe o reformiranom brevijaru od 1568 ticale su se 
izravno i glagoljaša, ali zbog mnogih poteškoća nije bio 
priređen reformirani glagoljski brevijar sve do 1648 (R.. 
Levaković), a dotle su se glagoljaši služili starijim izda- 
njima. Kasnija izdanja glagoljskoga brevijara (1680 i 1791) 
slijedila su uzastopce mlađe nadopune i revizije latinskoga 
brevijara. ^ Posljednja 
4. radikalna reforma la- 
tinskoga brevijara od 
1911 nije više našla 
odjeka u glagoljaša, jer 
do danas nije više pri- 
ređeno novije izdanje 
glagoljskoga brevijara. 

Pregled kodeksa glagolj- 
skih brevijara. R uk o pisi. 
Glagoljaši su brevijare pisali 
rukom uglavnom do kraja 
15. st., a pojedinačno i ka- 
snije. Dok su nam prevo- 
dioci pojedinih sluZba i pri- 
ređivači brevijara ostali ne- 
Poznati, prepisivačima poje- 
dinih kodeksa sačuvalo se 
više puta ime. Ovi su ko- 
deksi pisani velikom marlji- 
vošću, ali većinom nisu iski- 
ćeni raskošnim inicijalima, 
minijaturama i cijelom opre- 
mom (u tom su ih pretekli 
na pr. misali kao svečanije 
knjige). No pisani su odreda 
na pergameni. Maleni i pra- 
ktični tiskani brevijari isti- 
snuli su teške i glomazne 
rukopise, pa se do danas sa- 
čuvalo razmjerno malo sta- 
rih rukopisnih brevijara.Ve- 
čina ih je naravno propala 
kroz stoljeća u nevještim 
rukama (pergamena je vrlo 
dobro poslužila za omatanje 
kudjelje!), nešto ih je bilo 
poslano u Rim početkom 17. 
st. zbog revizije glagoljsko- 
ga brevijara, au javne knji- 
žnice dospjelo je nešto pre- 
ko dvadeset i to većinom 
osakaćenih primjeraka (ne 
računajući malene fragmen- 
te). Glavniji su rukopisni 
kodeksi ovi: 

1. I. vrbnicki iz konca 
13., odnosno početka 14. st., 
što sadržava uglavnom ma- 
tutinal; 2. Kodeks Bodlejane 
u Oxfordu iz 1310; 3. Lobko- 
koviczov (Prag) iz 1359, što 
sadržava uglavnom psalterij 
(izdao J. Vajs u Krku 1916); 
4. Pariske nacionalne knji- 
žnice, jamačno iz 1380; 5. 
Vatikanski (Шут. 5 i 6) iz 
1379, odnosno 1387; 6. Il. 
vrbnički iz 1391; 7. Ljubljan- 
ski (iz Berma) valjda iz 1396; 
8. Vida iz Omišlja (u Na- 
cionalnoj knjižnici u Beču) 
iz 1396 (opis i odlomci u 
J. Vajsa, Analecta S. Scrip- 
turae, Krk), 9. IV. vrbnicki iz 14. st.; 10. Pašmanski (u Hrvatskoj aka- 
demiji) iz 14. st.; 11. Kukuljevicev (u Hryatskoj akademiji) iz 1408; 
12. Metropolitanski u Zagrebu iz 1442; 13. Rumjancovljeva (Leninova) 
muzeja u Moskvi iz prije 1443; 14. Hrvatske akademije iz 1486; 15. 
1. novljanski mošda iz 1459; 16. II. novljanski iz 1494; 17. Vatikanski 
(Шут. 10) valjda iz 1485 (iz Bribira); 18. Arhiva sv. Petra u Rimu iz 
15. st.; 19. Sveučilišne knjižnice u Zagrebu iz prve polovine 15. st.; 
20. Ljubljanski dvodijelni (iz Berma) iz 15. st. 

Tiskana izdanja. 1. Čini se, da je prvi put tiskan jedan 
glagoljski brevijar negdje 1491, jer je u Vatikanskoj knjižnici saču- 
van jedan tiskani kalendarski arak s uskrsnom tablicom od 1492, što 
je jamačno pripadao brevijaru. — 2. Prvi dobro nam poznati tiskani 
glagoljski brevijar jest onaj, što ga je priredio Blaž Baromić iz 
Vrbnika u tiskari Andrije Torresanija u Mlecima 1493 pod imenom 
Brvijali hrvacki. Brevijar sadržava i misne obrasce i glavne ritualne 
tekstove, pa je po tome nalik na kodeks Bodlejane i Pariske nacio- 
nalne knjižnice, dok po tekstu odgovara zagrebačkom Metropolitskom 
brevijaru. — 3. Na osnovi Baromićeva brevijara priredio je Nikola 
Brozić novo izdanje u tiskari sinova Francesca Тоггеѕапіја u Mle- 
cima 1561. Brozić je Baromićev kodeks upotpunio novim oficijima, 
pomladio nomenklaturu i jezik znatno pohrvatio, pa je to posljednja 
liturgijska knjiga čisto hrvatske redakcije; ovo je ujedno posljednji 
glagoljski brevijar, koji ima i službu sv. Ćirilu i Metodiju poput 
mnogih starijih rukopisnih brevijara. — 4. Poslije tridentske reforme 

brevijara (1568) izdavanje liturgijskih knjiga bilo je pridržane Svetoj 
Stolici, `a starih je glagoljskih brevijara nestajalo. Nastalo je dugo- 
trajno natezanje, tko i kako da priredi i izda reformirane liturgijske 
knjige za glagoljaše, dok nije napokon stvar preuzela u svoje ruke 
rimska Kongregacija za širenje vjere (Propaganda), koja je posao 
povjerila franjevcu Rafaelu Levakoviću. On je najprije priredio misal 
(1631), a zatim i Brevijar rimski slavčnskim jčzikom, koji je tiskan 
u tiskari Propagande u Rimu 1648. Levakovićevo izdanje znači u mno- 
вот pogledu prekid s tradicijom. Ne samo da je cijeli brevijar udesio 
prema tridentskom, ili točnije, prema izdanju Urbana VIII. od 1631, 
nego je sam priredio nove oficije, himne je prepjevao po latinskom 
uzoru, odnosno metru, biblijske tekstove usklađivao s Vulgatom, lati- 
nizirao staru nomenklaturu, a povrh svega proveo je veliku promjenu 
u jeziku napustivši staru hrvatsku redakciju, a uveo rusku redakciju 
crkvenoslavenskoga jezika. Rusificiranje proveo je Levaković uz pomoć 
maloruskoga unijatskog biskupa Metodija Terleckoga, a u skladu s uni- 
jatskom djelatnošću katoličke crkve među Slavenima. Nezadovoljstvo 
hrvatskih glagoljaša s Levakovićevim izdanjem kao i dugogodišnja ne- 
stašica brevijara (od 1561 do 1648) pospješili su opadanje glagoljskoga 
Logoslužja. — 5. Drugo izdanje Levakovićeva brevijara priredio је 
Ivan Pastrić, pa je ono izašlo u nakladi Propagande u Rimu 1688. 
Paštrić je jezik još dosljednije rusificirao također uz pomoć Malorusi, 
izveo je nužne ispravke i preveo nove oficije. — 6. Posljednje izdanje 
glagoljskoga brevijara izašlo je također u tiskari Propagande u Rimu 
1791. Na njem su radili Matija Karaman i Matej Sović, a konačno 
ga je izdao Petar Galzigna (Gocinić), biskup trogirski i rapski. Ono 
je priređeno u istom pravcu kao i pređašnje. — 19. i 20. st. bilo 
je uz pitanje izdavanja misala u starohrvatskoj redakciji pokretano 
i pitanje izdavanja brevijara u istoj redakciji i eventualno latiničkim 
pismom. Do toga nije nikada došlo uz ostalo ponajviše zbog toga, 
što se za to nije osjećala prava potreba, jer su glagoljaši prešli na 
recitiranje oficija iz latinskoga brevijara. Jedino se još u svečanim 
zgodama služe ili starim brevijarima ili Vesperalom. 

Tekst i jezik glagoljskih brevijara. I starim kao i mla. 
dim glagoljskim brevijarima bio je kao predložak ili uzorak 
latinski brevijar, uvijek u njegovu određenom stadiju. Ali 
glagoljaši priređivači nisu jednostavno redom prevodili 
latinski brevijar ni u doba sv. Metodija, a ni kasnije. Oni 
su u brevijar preuzeli već gotove dijelove prijevoda Sv. 
Pisma. Tako su u glagoljske brevijare ušli biblijski tekstovi 
i homilije iz trojake ruke: a) psalmi i odlomci (perikope) 
iz starijega, t. j. Ćirilova prijevoda Biblije s grčkoga pre- 
dloška, b) čitanja (lekcije) iz Metodijeva prijevoda s grč- 
koga i c) odlomci iz najmlađega prijevoda s latinskoga, 
nastaloga bilo u Metodijevo doba bilo poslije. Prevođenje 
s latinskoga i udešavanje teksta prema latinskome brevi- 
jaru započeto je u Moravskoj (gdje je još u 10. i 11. st. 
životarilo glagoljsko bogoslužje), a nastavilo se u Hrvat- 
skoj, gdje je po svoj prilici brevijar doživio u 13. st. većih 
promjena, Tokom stoljeća u mlađe su se brevijare prenosili 
uvijek i stari tekstovi, koji su pritom doživljavali većih 


ili manjih promjena što stvarnih, a što jezičnih. Stoga ' 


glagoljski brevijari ne predstavljaju jedinstvenu sliku ni 


u pogledu teksta ni jezika, pa često i oni mlađi čuvaju | 


veliku starinu i srodnost sa starim pravoslavnim tekstovi- 
ma. Iz tog razloga glagoljski su brevijari, osobito rukopisni, 
veoma važni za rekonstrukciju teksta staroslavenske Bi- 
blije, to više, što sadržavaju i nekih biblijskih tekstova, 
kojih nema u starom grčkom, odnosno istočnoslavenskom 
parimejniku (>. Biblija, starosl. prijevod). Najveću su 
starinu sačuvali psalmi. Staroj predaji nisu se mogla oteti 
ni mlađa izdanja, tako da je čak i Levaković, koji je imao 
zadaću, da glagoljski brevijar do kraja uskladi s rimskim 
brevijarom i Vulgatinim biblijskim tekstom, u mnogočem 
popustio tradiciji u pogledu teksta. 

' Uporedo sa sadržajem mijenjao se kroz stoljeća i jezik 
i grafija brevijara, ali je isto tako kao i u tekstu bila i u 
jeziku i grafiji kroz stoljeća poštivana predaja. Prvi je 
tip jezika bio staroslavenski, kako su ga uveli u knjiže- 
vnost sv. Ćiril i Metodije, ali se na hrvatskom području 
jezik pomalo pohrvaćivao u fonetici i morfologiji kao i 
u rječniku, te je u Brozićevu brevijaru postigao najveći 
stupanj pohrvaćivanja: tu je jezik mješavina staroga 
crkvenoslavenskoga i starohrvatskoga jezika. R. Levaković 
je prekinuo nit hrvatske redakcije i uveo u glagoljski bre- 
vijar rusku redakciju, t. j. jezične su osobine starocrkveno- 
slavenske i hrvatske zamijenjene ruskima, osobito u fo- 
netici. Taj su jezični pravac učvrstila i dva kasnija izda- 
nja. U 19. st. bilo je pokrenuto uspostavljanje stare hr- 
vatske redakcije u glagoljskim liturgijskim knjigama, ali 
je to provedeno samo u misalu (izd. 1893 u priredbi D. 


Parčića), dok do novoga izdanja brevijara nije više došlo. 

Kecitiranje glagoljskoga brevijara, započeto u Moravskoj od onoga 
časa, kad je sv. Metodije pri kraju svoga života skrenuo svoju crkvu 
s istočnoga na zapadni obred, uvijek je ovisilo o običajima i propi- 
sima rimske crkve. Na hrvatskom području, gdje je vladala povlastica 
glagoljskoga bogoslužja, recitirali su glagoljski brevijar svjetovni sve- 
ćenici i redovnici. Od redovnika bili su to benediktinci sve do ne- 
stajanja njihovih samostana (većinom u 15. st.). Novi redovi, t. j. 
franjevački i dominikanski, koji su se znatno proširili po hrvatskim 
krajevima počevši od st., nosili su svuda sa sobom recitiranje 
latinskoga brevijara. Ali treći samostanski red franjevaca od svojega 

je početka, t. j. od 15. st., svuda po Dalmaciji i Istri recitirao samo 
glagoljski brevijar. Čini se, da su i pavlini u svojim primorskim 
samostanima u 15. i 16. st. recitirali glagoljski brevijar. Koralno mo- 
ljenje oficija obavljalo se ne samo u samostanima nego i u sjedištima 
kaptola, a u kasnijim stoljećima samo u t. zv. seoskim kaptolima na 
Primorju, gdje je bilo više svećenstva na okupu. S općim opadanjem 
hrvatskoga glagoljizma napuštalo se pomalo i recitiranje glagoljskoga 
brevijara. To ide usporedo s polaženjem glagoljaša u latinske škole, 


¿na što su ih silili njihovi ordinariji, dakle okruglo od 17. st. Od 
| Početka 19. st. glagoljaši idu već posve redovno u latinske škole, pa 


.grafie, Prag 1932; I. 


od toga vremena oni redovno recitiraju brevijar na latinskom jeziku, 
ma da još misu čitaju iz glagoljskog misala. 

LIT.: J. Vajs, Neistarši breviár chrvatsko-hlaholsky, Prag 1910; Isti, 
Analecta Sacrae Scripturae ex antiquioribus codicibus glagoliticis, knj. 
L—VIIL, Krk 1903—1915; Isti, Psalterium paleoslovenicum, Prag 1916; 
Isti, Die Nomenklatur in den kroatisch-glagolitischen liturgischen Bü- 
chern, AslPh XXIX; Isti, Co znači slova »po zakonu rimskogo dvo- 
Ta«.... AsIPh XXX; Isti, Die kroatisch-glagolitischen Breviere und 
das Offizium der abendlandischen Kirche vom VI—X. Jahrh., AslPh 
XXXIV; Isti, Charvatsko-hladolské kodexy v Bodlejané у Oxfordč, 
Casopis katol. duchovenstva, Prag 1915; Isti, Rukovét hlaholské paleo- 
Berčić, Ulomci svetoga Pisma, Prag 1864—1871; 
V. Jagić, Glagoličeskoe pis'mo, Sanktpeterburg 1911; I. Milčetić, Hrvat- 
ska glagoljska bibliografija, Zagreb 1911; Vatroslav Jagić u B. Vodnika, 
Povijesti hrvatske književnosti, knj. L, Zagreb 1913; I. Tkalčić, Sla 
vensko bogoslužje u Hrvatskoj, Zagreb 1904; R. Strohal, Hrvatska gla- 
goljska' knjiga, Zagreb 1915; E. Fermendžin, Listovi o izdanju glagolskih 


ocrkvenih knjiga, Starine XXIV; L. Jelić, Fontes liturgiae glagolito- 


1932. . 8, 
Mali laički brevijari, t. zv. livres d'heures s oficijem B. 


D. Marije i sl. — Oficij. 

BREWSTER, Sir David, * 
Jedburgh 1781, + Allerby (Mel- 
rose) 1868,- škotski fizičar. 
Odredili su ga za svećeničko 
zvanje, ali svršivši bogoslovne 
nauke odmah se dao na znan- 
stven rad. Otkrio je zakon 
kuta polarizacije, zatim osobi- 
tosti odbijanja svjetlosti na 
kovinama, razlike dvoloma 
svjetlosti kod jednoosih i dvo- 
osih ledaca; našao je, da sta- 
klo nejednakim stiskavanjem 
postaje dvolomac (— fotoela- 
sticitet). Doživio je mnogo 
priznanja i 1831 polučio plem- 
stvo; svojim kaleidoskopom 
stekao je veliku popularnost. 
Obilan je i njegov literarni 
rad, u kojemu se ističe živo- 
topis Newtonov, plod studija 
od. više nego 20 godina. Osnovao je Edinburšku enciklo- 
pediju i obilno sudjelovao u Britanskoj; poglavito na 
njegov poticaj osnovano je britansko društvo za napredak 
znanosti (British Association). St. H. 


BREYER, 1. Julije, * 1892, + 1921, madžarski šahovski 
majstor. Ubraja se među najveće šah. mislioce. Jedan od 
začetnika neoromantičke škole u šahu. Pobjednik među- 
narodnog turnira u Berlinu 1920. D. B. 

2. Mirko, ж Varaždin 23. X. 1863 od oca iz Križevaca, 
gdje je i sam odrastao, nakladnik, knjižar i antikvar, hrv. 
književnik. Srednjoškolske i više komercijalne nauke učio 
je u domovini i nastavio u Trstu, Beču i Hamburgu. Bo- 
ravio je više godina na daljem Istoku i ponovno nadario 
zagrebačke muzeje etnografskim i prirodoslovnim predme- 
tima. Utemeljio je 1903 u Zagrebu hrvatski (slavenski) 
naučni antikvarijat prema modernim zahtjevima i izdao 
brojne bibliografski i stručno sastavljene popise knjiga. 

BIBL.: Kao plodan pisac na području hrvatske književno-kulturne 
Povijesti i bibliografije izdao je u posebnim knjigama: Pokus biblio- 
Srafije povijesti pobjede kod Siska 1593 (1893); Nešto građe staroj 
hrvatskoj  knjiZevno-kulturnoj povijesti (1898); Prilozi К starijoj 
književnoj i kulturnoj povijesti hrvatskoj (Studije: О Dobriću 
Dobričeviću iz Lastova, tiskaru u XV. stoljeću; o nadbiskupu Jurju 
Dragišiću Bošnjaninu; o Ivanu Polikarpu Severitanu, Šibenčaninu; o 
Marku Maruliću, Splićaninu; o Pavlu Ritteru-Vitezoviću; o Josipu Vol- 
čiću Istraninu i drugima), 1904; Antun conte Zanovic i njegovi sinovi 
1720—1834 (1928); Tragom života i rada Frana Kurelca, hrvatskoga pre- 
poroditelja i književnika 1811—1874 (1938). Na njemačkom jeziku je 
napisao za informaciju stranog svijeta Südslavische Rara und Rarissima 
(1935). U hrvatskim povremenim publikacijama »Vijencu«, »Prosvjeti«, 
»Nadi«, »Hrvatskoj Reviji« i »Savremeniku«, kao i u »Gradi HA«, »Kolu 
Matice Hrvatske«, »Narodnoj Starini«, »Jadranskom Kalendaru« i drugdje 
priopćio je između brojnih drugih studija i eseja: Prilozi povijesti du- 
brovačkog štamparstva; Senj — kolijevka hrvatskog tiskarstva: O Istra- 
ninu Fra Baldu Lupetini; Iz života i o tragičnoj smrti Dubrovčanina 
Frana Marije Sagri-Sagroevića 1577—1616; О  grofu-republikancu Jurju 
Draškoviću 1773—1849; O nadbiskupu Andriji Jamometiću i njegovom 
pokušaju saziva crkvenog koncila u Bazelu 1482; Povijest jedne dubro- 
vačke Hrvatulje (Uspomeni Dominka Zlatarića). U Annales de l'Institut 
Francais de Zagreb, XII., 1940 priopćio je studiju: Les Croates de France 
et leur capitaine Sigismond de Malenich. 


romanae, Krk 1906; Gesamtkatalog der Wiegendrucke, sv. V., Berlin 
¿ Mas 

BREZA 
a) Grančica s muškim i ženskim macama; b) muški cvijet; c) dijagram 
muškoga cvijeta 


LIT.: V. Klaić, Knjižarstvo u Hrvata, Zagreb 1922; M. Breyer, Iz 
mojih zapisnika (»15 dana« 1933, br. 21). MT. 

BREYSIG, Kurt, * Poznanj (Posen) 5. VII. 1866, njem. 
historičar i filozof. Mjesto podjele povijesti po stoljećima 
hoće uvesti podjelu po razvojnim stupnjevima. Napisao 
je djela Kulturgeschichte der Neuzeit (2 sv., 1900—01), Der 
Stufenbau und die Gesetze der Weltgeschichte (1904) i 
Geschichte der Menschheit (1907). 

BREZA, Betula, rod drveća i grmlja iz porodice brezovka 
(v.). Muške su mace na vrhu grančica; pojavljuju se u jesen, 
a otvaraju u 156 Ма njima svaka cvjetna ljuska nosi 
po 3 cvijeta. Zenske rese su manje od muških, a pojavljuju 
se na vrhu postranih izbojaka za listanja. Dva predlistića 
i zalistak, koji ovijaju po 3 ženska cvijeta, srastu u trolapu 
ljusku, koja otpada s plodom. Plodnica je s 2 pretinca, u 
kojima je po 1 viseći sjemeni zametak. Njuške su 2, crve- 
ne, nitaste. Na sjemenu su 2 postrana krilca i nitasti ostatci 
njuške. U ovaj rod ide oko 40 vrsta breza, koje sve žive na 
sjevernoj polutki. 

Obična breza, Betula verrucosa Ehrh., do 25 m visoko 
drvo bijele kore, koja je u kasnijoj dobi išarana tamnim 
pukotinama. Lišće je rombično ili trouglasto, 4—7 cm dugo 
i oko 3 em široko, golo, dvostruko napiljeno, ozdo s obilno 
bradavičastih žlijezda. Peteljka je gola. Mladice obiluju 
bradavičastim žlijezdama. Grančice su tanke i redovno vise. 
Počinje rađati oko 15.—25. godine. Obilnije rodi svake 
treće godine. Muške rese vise, a ženske vise kad dozriju. 
Srednji lap plodnih ljusaka je kratak. Plod dozrijeva ljeti, 
a otpada jeseni i zimi. Sjemeno krilce je 2—3 put šire od 
sjemena. Obična breza raste u evropskom gorju, i to od 
nizina do pretplaninskog pojasa. Raste pojedince ili u 
grupama u lisnatim i četinjavim šumama, zatim uz ru- 
bove šuma, po pašnjacima i vrištinama. Obilnija je u sre- 
dnjoi i južnoj Evropi. SA 

Uspijeva u različitoj klimi, na mokrim i suhim, kao i na 
dobrim i mršavim tlima. Izbjegava vapnena tla. Češća je u 
nizinama i po brežuljcima nego u višem gorju. Posve je 
otporna protiv mraza. U mladosti raste brzo i treba mnogo 
svijetla. U toplijim klimatima kraćeg je života nego u sje- 
vernim krajevima, gdje je osobito lijepa uzrasta. Izbojnost 
iz panja joj je slaba, te je zato rjeđa u panjačama. Radi 
osobito lijepog vanjskog izgleda vrlo se često uzgaja u 
nasadima. A. P-é. 

Breza cretuša, Betula pubescens Ehrh., drvo manje visine 
(do 15 m), kojemu kora ostaje dugo bijela i glatka. Lišée 

je trouglasto, rjeđe rombiéno, na bazi srcoliko ili konično, 
3—5 cm dugo i do 3 cm široko, grubo napiljeno, ozdo 
trajno dlakavo. Peteljka je dlakava. Grane su dosta de- 
bele, a grančice ne vise. Mladice su pahuljasto dlakave, 
s malo žlijezda ili bez njih. Srednji lap plodnih ljusaka je 
duguljast. Sjemena krilca su široka kao sjeme. Cvate nešto 
kasnije od obične breze. Podnosi više zasjene, a i izbojnost 
joj je nešto veća nego običnoj brezi. Raste obilnije u sje- 
vernim krajevima. U srednjoj i južnoj Evropi nalazi se 
uglavnom samo na cretovima. Ona je ostatak iz glacijalnog 
doba. Kod nas joj je južna granica. Ima je na cretovima 
kod Blatuše u Baniji, a pelud je nađen i u tresetu cretova 
Dubravice u Hrvatskom Zagorju. 

U evropskim perivojima i nasadima često se uzgajaju 
sjeverno-američke breze: ljuštičava b., B. papyrifera Marsh. 
(kora se ljušti u tankim listićima); crna b. B. nigra L. 
(mladice i pupovi gusto dlakavi, kora u kasnijoj dobi 
tamna i ispucana); grabolisna b., B. lenta L. (lišće slično 
grabovu, kora tamno smeđa); te žuta b. B. lutea Michx. 


(lišće žućkasto-srebrnasto-zeleno). 
LIT.: I. Pevalek, Prilog poznavanju naših breza, Farmac. Pisnik, 
1924, 


Brezovina (drvo breze) sitnih je pora i uskih sržnih 
trakova, bakuljava, vrlo žilava, dosta elastična, srednje tvr- 
da, teško se cijepa, malena je nosivosti i trajnosti, bez mi- 
risa, umjereno se uteže i lako obrađuje. Što je brezi stanište 
sjevernije, to je teža i čvršća. Upotrebljava se u stolar- 
stvu, kolarstvu, tokarstvu i rezbarstvu, za sanduke, drža- 
lice, obruče, a u sjevernim krajevima i za skije. Dobro je 
ogrjevno drvo; pri izgaranju razvija visoku temperaturu 
kratkog trajanja. Tehnička svojstva: srednja spec. težina 
0,61 g/cm?, volumno utezanje 14,2%, čvrstoća pritiska 430 
kg/cm?, natezanja 1370 kg/cm?, savijanja 1250 kg/cm? i 
tvrdoća 490 kg/cm?. I. H-t. 


Upotreba breze u narodnom ljekarstvu. Pojedini se dije- 
lovi različitih b-a upotrebljavaju u narodu kao lijek. Tako 
brezovo lišće služi kao sredstvo za čišćenje krvi, kod slabo- 
krvnosti, za rane, u bolestima želuca i t. d. Kora liječi na- 
vodno bolesti kože, vodenu bolest, giht, bolest pluća i služi 
za kupelj protiv znojenja nogu, kod osipa, čireva i sl. Svježi 


BREZA 
Grančica sa zrelim ženskim macama; lijevo okriljeni plod, desno ženski 
cvijet i njegov dijagram 

AREAL OBICNE BREZE (1) I BREZE CRETUšE (2) U EVROPI 


brezov sok uzima se kod bolesti bubrega, mjehura, za či- 
šćenje krvi. Dodaje se i vodama za kosu. Iz proljetnog 
soka priređuju alkoholno piće. Iz korijena, drveta i kore 
proizvodi se suhom destilacijom (najviše u Poljskoj, Ru- 
siji) ulje, Oleum Betulae empyreumaticum, koje se mnogo 
upotrebljava u preradbi juhtovine. F. K-n. 
BREZA, državni ugljeni rudnik. Nalazi se u Bosni u 
mjestu Brezi na SI od Visokoga, od koga je udaljen 7 km 
u ravnoj liniji, dakle па domašaju željeznih rudnika u 
Varešu, od koga je udaljen 15 km u ravnoj liniji u pravcu 
SI. Tu su se razvile naslage mrka uglja, komu koleba goriva 
snaga između 4.500—4.800 kalorija. Osnovan je 1907. F. T. 
BREZAN (BfeZan), Vaclav, * 1550, + 1618, češkobratski 
povjesničar. Bio je arhivar i knjižničar velikaške porodice 
Rožmberka, pa je sredio porodične listine i na temelju 
toga materijala napisao povijest ove porodice: Monumenta 
. Rosenbergica, u 3 dijela, i kao svršetak Život p. Viléma 
a p. Petra Voka z Rožmberka, u 2 dijela. Od prve knjige 
sačuvao se samo izvadak i njemačka prerada. Od druge 
knjige izdao je prvi dio Fr. Palacky 1848, a drugi F. Mareš 
1880. Poslije izumrća Rožmberka prešao je k porodici Švam- 
berka i ondje uredio porodični arhiv. Lj.J-e. 
BREZINA, Aristides, * Beč 4. V. 1848, + Beč 25. V. 1909, 
kustos c. k. dvorskoga mineralnog kabineta u Beču, kasnije 
ravnatelj mineraloškog odjela c. К. dvorskoga muzeja u 
Beču, docent za kristalografiju na sveučilištu u Beču. Nje- 
gov se rad kretao na polju kristalografije i još više na 
polju nauke o meteoritima, pa je publicirao mnoge studije 
iz tih dviju mineraloških disciplina. F. T. 
BŘEZINA, Otokar, ж Počátky 13. IX. 1868, + Jaroměřice 
25. III. 1929, znameniti češki pjesnik. Svršio je realku i 
postao najprije učitelj pučkih, a od 1894 građanskih škola. 
Službovao je u različitim mjestima, a od 1901 do 1925 u 
Jaroméficama nad Rokytnom, gdje umirovljen živi do 
smrti. Karlovo sveučilište u Pragu podijelilo mu je doktorat 
honoris causa za njegov književni rad. B. se ubraja među 
najveće češke lirske pjesnike uopće. Već se prvom zbirkom 
pjesama, Tajemné dálky (g. 
1895), predstavlja kao simbo- 
listički pjesnik, koji osjeća 
dubok bol zbog osamljenosti u 
životu i zbog neiživljene mla- 
dosti. Mističkom pomirenju s 
određenom sudbinom vodi 
pjesnika njegova jaka indivi- 
dualnost. Ovaj pjesnikov raz- 
voj očitiji je u drugoj zbirci 
pjesama, Svítáni na západé 
(1896). Kod pjesnika je do- 
zrela misao o otkupiteljskoj 
snazi bola i smrti. Takvo 
shvaćanje dovelo ga je do 
optimističkog odnosa prema 
životu i svijetu. U pjesniku 
gori ljubav prema svim stvo- 
rovima i »u bratstvu vjeruju- 
ćih« on se moli i za svoje 

neprijatelje. Pjesme takvog zanosa čuvstva nalazimo u 
trećoj pjesničkoj zbirci Včtry od pola (1897). Još je- 
dnom vraća se B. bolu i tuzi i uzima na sebe težinu ljud- 
skog stradanja, kako vidimo u četvrtoj zbirci pjesama Sta- 
vitelé chrámu (1899). No peta zbirka Ruce (1901) ponovno 
je knjiga pozitivnog optimizma i kozmičkog »bratstva 
vidljivih i nevidljivih ruku, koje ritmički ostvaruju zakon 
svemira«, Mistik Bfezina je našao u svojoj velikoj vjeri 
spas od muka osamljenosti. Osim lirike B. je pisao i 
eseje, lirske, misaone, pune zanosa i pogleda uprtih 
u kozmos. Pisao je o tajanstvenom u umjetnosti, o naj- 
većoj pravednosti, o odlučujućim trenutcima, o perspekti- 
vama, o ljepoti svijeta, o gomilama, o opasnosti žetve, o 
vječnoj čežnji, o ciljevima, o smislu borbe. Sakupljeno je 
11 eseja u zbirci Hudba pramenü (1903), a drugu zbirku 
Skryté dějiny nije dospio dovršiti. Bfezinina poezija izra- 
zila je misaono raspoloženje njegova vremena više nego 
poezija ikojeg drugog češkog pjesnika na prijelazu iz 19. 
u 20. stoljeće. Velika moralna i etična snaga njegove poe- 
zije, gorući zanos za društvenom pravdom, poštovanje rada 
ruku, grubog rada, povezanost sa svemirom i sa svim živim, 
himničnost izražaja, pjesničko oblikovanje, sve to daje nje- 
govu djelu djelotvornu snagu, koja zaokuplja čitaoca. B. je 
»pjesništvo shvatio kao službu životu u Bogu i vječnosti«. 
Na hrvatski jezik B. je prevođen vrlo malo. O njemu je 
kod nas pisao najviše B. Lovrić (u »Hrv. njivi« 1918 i »No- 
vom čovjeku« 1927). O mistici O. B. pisao je u »Savreme- 
niku« 1906 i Milan Vrbanić. 

LIT.: Е. Ks. Šalda, Vývoj a integrace v poesii Ot. Březiny, 1913; Isti, 
Problémy brezinovské (Zapisnik 1928—29); A. Novák, Narodni význam 


Ot. Breziny, 1923; Jos. Stanék, Ot. Brezina, Studie literár.-historická, 
1918 i 1929; R. Habřina, Březina a Nietzsche, 1935. Lj. J-e. 

BREZINSCAK, Milan, * Taborsko 22. V. 1858, + Zagreb 
7. IV. 1917. Doktorat prava polučio u Zagrebu 1882, služio 
u upravnoj sluZbi od 1881 do smrti, od 1912 kod vlade, a 
za rata vladin povjerenik za županije virovitičku (1914) i 
srijemsku (1916). 

Uza službeni rad kao vrstan upravnik te uz sudjelovanje u izrađi- 
vanju različnih zakonskih osnova (nacrt zakona o općinama) napisao је 
mnogo stručnih članaka iz područja upravnog prava, upravne nauke i 
praktične uprave, ponajviše u Mjesečniku i Obćinaru, kome je bio ure- 
dnikom 1912—17. Napose: Misli o budućem našem obćinskom zakonu, 
Mjesečnik 1901. JA. 


BREZJE, dubrava s vidikom u Gorenjskoj (485 m). Sve- 
tište Marije Pomoćnice, najveće slovensko proštenište. J.R. 

BREZNA je bio velik posjed u Vukovskoj župi, koji je 
zajedno s Đakovom činio prostrano vlastelinstvo biskupa 
bosanskoga na slavonskom području. Ležao je u zapadnom 
dijelu Vukovske župe na granici prema Požegi, uglavnom 
s jedne i s druge strane potoka Brezne, po kojemu mu je i 
ime. Na tom velikom području nalazila su se mjesta: Be- 
brina, Klakar (Greda), Poljanci, Oprisavci, Zadubravlje, 
Bicko selo, Trnjani, Mihaljevci, Selna, Garčin, Dubravnik, 
Sapci, Korduševci, Vrhovina, Bratljevci, Šušnjevci, Kloko- 
čevik, Lapovci, Trnava, Svetoblažje, Dragotin i Topolje, 
koja sva postoje i danas. Samo središte područja, selo 
Brezna, ležalo je u blizini današnje Vrhovine prema izvoru 
potoka, na zgodnom položaju, gdje je stajala i crkva sv. 
Mihajla, kojoj su se vidjele ruševine još donedavna. Brezna 
je raseljena o turskoj katastrofi, i njeno su područje zauzela 
sela Vrhovina i Korduševci. Pored spomenutih mjesta još 
su za Turaka postojala sela: Komarevci, Radinovci i Selet- 
kovci s desne strane Kašnice, Tomin Kut i Glavica između 
Trnjana i Zadubravlja. Sva su ta sela raseljena pod konac 
17. ili u početku 18. st. 

Na brezanskom području postojalo je od 14. do 16. st. 
devet župa, koje su pripadale bosanskoj biskupiji. Od njih 
su neke popisane u računima papina legata od 1333—1335, 
a za druge znamo iz spomenika turskoga vremena, u koje 


зи vrijeme njihove crkve prošle neoštećene te se u njima i 


služilo sve do konca 17. st. U samom selu Brezni župna 
crkva sv. Mihajla zahvatala je sjeverozapadni dio područja 
u Dilju i njegovoj podgorini. Istočno od Brezne ležalo je 
prema Klokočeviku selo Bratljevci, u kojem je bila crkva 
Bl. Djev. Marije. Današnji Trnjani zvali su se u ono vri- 
jeme Trnje, koje je imalo župu s crkvom, posvećenom sv. 
Đuri. Zapadno od toga sela, a južno od Šušnjevaca, ležali 
su Mihaljevci sa župom sv. Mihajla, kojoj su se ruševine 
vidjele donedavno na šušnjevačkom groblju. U selu Gar- 
činu, koje je u to doba bilo naseljeno na samom podnožju 
brda Garduna, istočnoga izdanka Dilja, stajala je crkva 
sv. Petra, a sjeveroistočno od nje u selu Dubravniku bila je 
župa s crkvom sv. Nikole. Tih šest župa nalazilo se na 
podnožju Dilja ili u njegovoj podgorini. Od ostalih triju je- 

dna je bila u selu Dragotinu s crkvom sv. Ivana, druga u 
SvetoblaZju s crkvom sv. BlaZa i treéa u Markovcima sv. 
Marka. Od tih sela prva dva leZe na desnoj strani donje 
Breznice, veó na prijelazu u bicku ravninu, Markovci su 
bili već u samoj nizi, sjeveroistočno od današnjih Andrije- 
vaca, od prilike u istoj crti prema istoku s Dragotinom. 
‚Оа te linije dalje počinjalo je đakovačko područje. Svih 
tih devet župa nalazilo se sjeverno od Biđa i podalje od 
Save. Područje između te dvije vode uopće nije imalo župe, 
a koliko se zna, ni crkve. Na njemu nije bilo ni jačega na- 
selja, a još 1422 spominju tu veliku šumu kraj Save i s je- 
dne i s druge strane Bida. Zapravo je gušće naselje bre- 
zansko postojalo oko samoga potoka Brezne; u njegovoj se 
blizini i nalazilo šest župa. 

Turci su brezansko područje zauzeli u pohodu od 1536, 
kada im je u ruke pala i cijela srednja Slavonija. U toj 
vojni zapravo i nije bilo borbe, jer je kršćanska vojska iz- 
makla ispred turske i raspršila se zapadno od Požege. Zbog 
toga na tome zemljištu i nije bilo većih gubitaka, plijenje- 
nja i robljenja, a pogotovu nije toga bilo na brezanskom 
području, koje su, zajedno s tvrđavom u Garčinu, Turci 
smatrali po pravu svojim posjedom iza smrti njihova sa- 
veznika despota Stjepana Berislavića. Koliko je tu bilo 
malo raseljivanja i inače nestajanja starosjedilačkoga sta- 
novništva, vidi se i po tome, što su u tome kraju ostala na- 
seljena gotovo sva srara mjesta, osim sela Mihaljevaca kraj 

rnjana i Bratljevaca u Dilju kraj Klokočevika. Stanovnici 
tih sela preselili su se na zgodnije položaje u susjedstvu. 

Pod Turcima su se održale i sve crkve, osim one u Bra- 
tljevcima Bl. Dj. Marije, koja je napuštena, kada je rase- 
ljeno i selo. Od ostalih prva je pala u ruševno stanje miha- 
ljevačka crkva sv. Mihajla, svakako opet stoga, što je i to 
selo raseljeno. Ipak joj je ostao spomen na šušnjevačkom 
groblju. Propala je u to vrijeme i crkva sv. Đure u Trnja- 
nima. Sve ostale crkve našle su se u to tursko doba iznaj- 
prije u četiri župe. Od njih je župa sv. Mihajla obuhvatala 
sela oko Vrhovine i gornjega dijela potoka Brezne, a imala 
je crkvu sv. Mihajla u selu Brezni. Druga je župa bila gar- 
činska s crkvom .sv. Petra. Ona je zahvatala sela sve do 
Oprisavaca. U njenu se susjedstvu nalazila župa sv. Nikole 
u Dubravniku, koju su vodili svjetovni svećenici do prvih 
godina 16. st. Zbog nestašice svjetovnoga svećenstva župa 
je kasnije pripojena garčinskoj. U crkvenoj organizaciji 
pripadale su obje te župe, sv. Mihajla i garčinska, veličkom 
samostanu. Župa sv. Mihajla obuhvatala je za turskoga go- 
spodstva i područje oko nekadašnje Nevne, koja je pod 
Turcima dobila ime Levanjska Varoš. Tu je postojalo u 
pet sela nekih 30 kuća starosjedilaca katolika, koji su imali 
crkvu sv. Đure u blizini Musića i Slobodne Vlasti. To je 
područje ležalo s one strane Dilja, ali nije bilo daleko od 
Crkve sv. Mihajla i središta župe. Posavska sela: obje Be- 
brine i Greda (danas Klakar) pripadale su u to vrijeme 
brodskoj župi. Sjeveroistočni dio staroga brezanskoga 
područja obuhvatala je u to tursko doba župa dragotinska, 
u kojoj navode sve tri stare crkve. Tako su na tom zemlji- 
štu tri doturske župe svedene, radi nestašice svećenstva, u 
jednu. Dragotinska župa bila je razmjerno vrlo velika i 
bogata, a imala je oko g. 1650 oko 3000 župljana. Stoga je 
ona 1648 dana beogradskom biskupu, koji je od nje imao 
siguran dohodak. Njeno područje zahvatalo je u to vrije- 
me, dakako, i sela Strizivojnu, Vrpolje, Perkovce, Čajkovce 
i Andrijevce, jer su crkve te župe bile tim selima najbliže. 
Na staro brezansko područje otpadalo je od 3000 župljana 
oko 2000, a ostalu 1000 sačinjavalo je naselje spomenutih 
sela u bickoj nizi. Zbog velikoga područja te dragotinske 
župe i jakoga naselja bila su u njoj i po dva svećenika, 
svaki s naslovom župnika, jedan u samom Dragotinu, a 
drugi u Markovcima. . 

Na cijelom nekadašnjem brezanskom području bilo je 
oko 1670 pred tursku katastrofu oko 4000 starosjedilaca 
katolika, i to je razmjerno mnogo prema drugim srednjo- 
slavonskim krajevima. Pored toga katoličkoga naselja bilo 
je na tom zemljištu i nekoliko stotina starosjedilaca, koji 
su bili prešli na islam već u početku turskoga gospodstva. 
To prelaženje starosjedilaca na islam u okolini Broda na- 
vodi biskup zagrebački već 1536, odmah, pošto su Turci 
zavladali onim krajem. Muslimani starosjedioci živjeli su u 
većim mjestima kao posjednici, trgovci i obrtnici, osobito 
u Garčinu, Trnjanima i Brezni. 

O turskoj katastrofi stradalo je to staro brezansko po- 
dručje u većoj mjeri, te su se i neka sela rasula i raselila. 
Ratna je nevolja na tom zemljištu nastala 1683, kada se 


na njemu, kao i u cijeloj srednjoj Slavoniji, počela sku- 
pljati velika turska vojska, koja je trebala ići na Beč. Kako 
su turske čete ležale dugo u tom kraju i pritiskale poje- 
dina sela, raselili su se već u to vrijeme Dragotin, Sveto- 
blažje, Markovci, Seletkovci, Komarevci, dakle veći dio 
dragotinske župe, koja je i prestala djelovati tih godina, 
pa nije više ni uspostavljena. U tom ratovanju raseljena 
je i sama Brezna, te je crkva sv. Mihajla ostala na osami. 
Još daleko u 18. st. vidjele su se oko te crkve ruševine i 
ostatci velikoga naselja, za koje je predaja znala, da je stra- 
dalo o turskoj katastrofi. U toj nevolji bilo je i bježanja 
iz toga kraja, kada su se 1691 Turci vratili u Slavoniju i 
zaposjeli Brod i srednju Slavoniju. Tom je prilikom po- 
bjeglo dosta naselja iz brodskih sela prema Požegi i Viro- 
vitici, gdje ih je dio i ostao. 

Već u početku svoga vladanja Turci su na staro brezansko 
područje naselili četrdesetak kuća Vlaha iz Gornjega Po- 
drinja, da im služe u martološkoj službi u ratnoj organiza- 
ciji brodske tvrđave, a u prvim godinama i garčinske. Oni 
su dobili zemlju u Selni, Trnjanima, Šušnjevcima, Kordu- 
ševcima i Klokočeviku, sve selima u blizini spomenutih 
tvrđava. 

Kada su poslije odlaska Turaka nastale sređenije prilike, 
izvršene su i u ovome kraju u naselju neke promjene. U 
prvom redu došlo je tada doseljenika iz Bosne strujom 
iz Posavine i iz daljih bosanskih dijelova. Ti su se 
doseljenici u većem dijelu smjestili u posavskim selima: 
objema  Bebrinama, Gredi, a pogotovu u  Oprisav- 
cima, te su ta sela u to vrijeme nerazmjerno narasla. Pra- 
voslavna struja iz Bosne s četrdesetak porodica popunila je 
ono staro vlaško naselje u selima oko gornje Brezne, a 
osim toga osnovala selo Novo Topolje, nanovo nastanila 
Svetoblažje i u posavskom selu Poljancima naselila dese- 
tak kuća. Osim iz Bosne doselilo se u to vrijeme na ovo 
zemljište ponešto naseljenika i iz drugih hrvatskih krajeva, 
osobito iz Hrvatske, Baranje i Bačke, Ipak su u tim prili- 
kama razmjerno najviše novoga stanovništva dobili Posa- 
vina i nisko Pobiđe, koji su do konca 17. st. i bili naj- 
slabije nastanjeni. Značajno je, da na staro dragotinsko 
područje nisu ni dolazili novi naseljenici Hrvati. Dragotin 
su istom oko 1760 naselili okolni starosjedioci i kasniji 
doseljenici Bosanci. Markovčani su prešli u susjedne An- 
drijevce i Perkovce, a Svetoblažani u Trnavu i Selce. Du- 
bravnik se stopio s Lapovcima u jedno selo. U posljednjih 
dvjesta godina to se hrvatsko naselje dobro razvijalo. U 
njega se, istina, u novije doba doselilo hrvatskoga stanovni- 
štva s različitih strana, a osobito iz Like, ali su i starosje- 
dioci pokazali dobar porast. Danas ima na tom starom bre- 
zanskom području oko 10.500 Hrvata, i to u trnjanskom 
kraju oko 3000, garčinskom 2300, dragotinskom (trnav- 
skom) 2200 i posavskom, od Oprisavaca do G. Bebrine, 3000. 

Starosjedioci Hrvati na tom su području štokavci s upa- 
dljivim elementima čakavskoga govora, stare akcentuacije, 
u dugim slogovima ikavskoga, a u kratkim jekavskoga na- 
rječja. U oblicima čuvaju još mnogo starine. Taj su govor 
donijeli i hrvatski doseljenici iz bosanske Posavine, koji su 
istoga podrijetla kao i starosjedioci Hrvati na lijevoj obali 
Save. Na njega su prešli i hrvatski došljaci iz drugih kra- 
jeva, a i danas ulaze pod utjecaj toga govora novi hrvatski 
naseljenici. Po tom govoru razlikuju se Hrvati na tom ze- 
mljištu od pravoslavnoga naselja, koje je posve štokavsko, 


nove akcentuacije i jekavskoga narječja. 

LIT.: Diplom. zbornik kralj. Hrv., Dalm. i Slavonije, IV., Zagreb 
1906 i XII., Zagreb 1914; Starine, V., Zagreb 1873, XXXVI., Zagreb 
1918; Rationes collectarum Pontificiorum Hungariae, Mon. vaticana, I, 
l. Budimpešta 1887; T. Smičiklas, Dvijestogodišnjica oslobođenja Sla- 
vonije, П., Zagreb 1891; K. Draganović, Izvješće fra Tome Ivkovića iz 
8. 1630, Croatia sacra, 7., Zagreb 1934; D. Csánki, Magyarország tór- 
ténelmi fóldrajza a Hunyadiak korában, Budimpešta 1894; E. Fermen- 
džin, Acta Bosnae, MHSM, XXIII, Zagreb 1892; D. Ruvarac, Srpska 
mitropolija karlovačka, Sr. Karlovci 1902; Upravno, sudsko i crkveno 
razdjeljenje Savske banovine, Zagreb 1937. S. P-6. 


BREZNIK, Anton, * Ihan kod Domžala (Gorenjsko) 26. 
VI. 1881, gimnazijski profesor, jezikoslovac. Iza gimnazij- 
skih i bogoslovskih nauka bio je jednu godinu kapelan, a 
zatim se posvetio slavistici. Kada je 1910 dovršio nauke 
na filozofskom fakultetu u Grazu, došao je za profesora 
u biskupskom zavodu sv. Stanislava u Št. Vidu, gdje je 
postao ravnatelj. Glavna mu je zasluga, da je svojim 
raspravama o slovenskom jeziku, a napose gramatikom 
Slovenska slovnica za srednje šole (1916, 5. izd. 1940) i 
Slovenskim pravopisom, što ga je izdao najprije sam 
(1920), a zatim zajedno s profesorom Ramovšem (1935), 
probudio kod slovenskih pisaca osjećaj i zanimanje za 

nepokvarenu i živu slovensku riječ. Po historijskom ra- 
zvoju ide dakle B. u onaj red slovenskih muževa, koji su 
pisce bez narodnih škola i tradicije upozoravali na živu 
jezikoslovnu moć u seljačkom govoru. Breznikov je znan- 
stveni i filološki rad velik. Već od 1904 nižu se njegove 
rasprave po slovenskim beletrističkim i znanstvenim časo- 
` pisima, u izvještajima šentviške gimnazije, u »Raspravama 
društva za humanistične vede« (znanosti), pa i u nekim 
stranim glasilima. Kao Škrabčev i Štrekljev učenik B. je 
opsežno orijentiran u svim problemima slovenistike od 
lingvistike do pravopisa i stila. Najmilija su mu ipak bila 
pitanja iz razvoja slovenskoga jezičnoga blaga kod poje- 
dinih slovenskih pisaca i u cijelosti slovenske književne 
prošlosti i sadašnjosti. 

E Slovenski biografski leksikon; Fr. S. Finžgar, Medis: am, 


BREZNO-HUDAJAMA, rudnik ugljena, poznat i pod 
nazivom rudnik Laško, nalazi se u općini Sv. Krištof, 
kotar Laško. Početak njegova razvitka pada u prvu polo- 
vinu 19. st. Od kraja 1890 vlasništvo je Trbovljanskog 
društva. Ugljen se nalazi u naslagama sedimentnih stijena 
iz gornjega oligocena, pa je u genetskoj vezi s ugljeno- 
nosnom velikom kotlinom  Zagorje—Trbovlje—Hrastnik. 
Pripada najboljim vrstama smeđega uglja, s kaloričkom vri- 
jednosti od 5500 kalorija. 

LIT.; T. Homan, Brezno-Hudajama, Rudarski Zbornik, I., 52. Е. Т. 

BREZOVA, ime većeg broja naselja u Češkoj, Moravskoj 
i Šleskoj. Iz jednog od njih u Češkoj potječe najznatniji 
povjesničar husitskog doba Vavřinec z Březové (Ж oko 1370, 
Т negdje poslije 1436). Podrijetlom mali plemić, učio je 
bogoslovlje i pravo u Pragu. Neko je vrijeme bio u dvor- 
skoj službi kralja Václava IV., a poslije njegove smrti dje- 
luje u Pragu možda kao pisar Novoga Mjesta i kao profe- 
sor sveučilišta. Ističe se svojim prijevodima na češki jezik 
i nekim spisima, osobito latinskom kronikom, u kojoj pri- 
kazuje događaje od 1414 do 1422, i satirom u stihovima o 
E križara kod Domažlica 1431 (oboje izdao J. Goll u 
'ontes rerum bohemicarum, V., 1893). Pripadao je husit- 
skoj stranci utrakvista, protivnoj Taborićanima. J. 8-К. 

BREZOVAČKI, Tito Baltazar, * Zagreb 4. L 1757, 
T Zagreb 29. X. 1805, svećenik pavlinskog reda, pjesnik i 
komediograf. Ovaj najznačajniji hrvatski književnik iz 
vremena pola vijeka prije preporoda, rođen od zagrebačkih 
roditelja, oca gradskog činovnika Mihajla pl. B. i majke 
Ane rođ. pl. Habijanec-Fabijanec, kršten je u crkvi sv. 
Marka od župnika Jurajića ( 1761), koji je čin Titova 
krštenja sasvim pravilno unio u matice krštenih, Svjedoci 
na krstu bili su mu Josip pl. Jelačić i Ana pl. Bužan. Prvi 
odgoj dobilo je dijete u roditeljskoj kući; prve škole, kao 
i kasnije mlađi mu brat Donat, polazio je u Zagrebu, i 
onda 22. X. 1773 u 16. godini života stupio u pavlinski 
red u Varaždinu, gdje je, kako se čini, svršio i humaniora. 
Tonzuru i 4 niža sv. reda podijelio mu je biskup Josip 
Galjuf u zagrebačkoj stolnoj crkvi 11. VI. 1775. Poslije 
toga odlazi u Peštu, gdje je »in repetentia« učio filozofiju 
i bogosloviju završivši ih 1781 kao »Philosophiae et Theo- 
logiae bacalaureatus«. U Pešti je morao biti zaređen za 
svećenika, jer njegovo prezime u zagrebačkom popisu 
svećeničkih zaređenika uopće ne dolazi. 

Vrativši se u domovinu u jesen 1781 Tito ulazi kao ma- 
gister u nastavnički zbor varaždinske gimnazije, a kad je 
1786 car Josip II. ukinuo pavlinski red, B., sada ekspavlin, 
polazi na seoske župe za kapelana pomoćnika. Od 20. XI. 
1790 do 18. II. 1792 u takvoj se službi nalazio u župi Rakovec 
(оо Patačića) kraj Križevaca, odakle se već prvoga 

ana obratio zagrebačkom magistratu molbom, da mu kao 
domaćem sinu udijeli prvo slobodno mjesto u župi sv. 
Marka. Taj mu vapaj ovaj put nije bio uslišan, ali nakon 
devet godina, kad se (20. XII. 1799) obratio novom mol- 
bom, dobiva najprije mjesto altariste, pola godine kasnije 
22. VI. 1800) i mjesto prebendara sv. Ivana uz župu sv. 

arka. Pet godina kasnije na tom je položaju i umro. 

Za Titovo književno oblikovanje bilo je od najveće 
važnosti ono 4—5 godina učenja u Pešti, što svjedoče ove 
činjenice: Titov školski drug u Pešti bio je i glasoviti 
madžarski pavlin-slobodar Franjo Verseghy (1757—1822), a 
već prije tu su se madžarski pavlini Dan. Borss (Ж 1737) i 
Men. Tanez (Ж 1743; oba umrli iza 1786) mnogo trudili 
oko obnove madžarskog školskog kazališta, koje je uki- 
nućem isusovačkoga reda poslije 1773 bilo sasvim zamrlo. 
Tito, došavši 1781 u Varaždin, očito prema pobudama iz 
Pešte, sprema obnovu hrvatske školske drame; u tu svrhu 

najprije dramatizira svetačku legendu Sveti Alekši vu 
četverom speljanju, koja je zacijelo igrana prvo u Vara- 
ždinu, a zatim u Zagrebu »tiskom J. K. Kotche« naknadno 
g. 1786 objavljena. 

Već od vremena Vitezovićevih hrvatski se pavlini kreću 
u prvim redovima boraca za hrvatsku samosvojnost. Dok 
je B. učio u Pešti, bore se uz druge književnike i madžarski 
pavlini protiv jozefinista, a za narodni preporod Madžarske. 
Uz ovakve uzore ne iznenađuje, što je 1790 Tito svojim 
latinskim pjesmama postao i ostao do konca života naj- 
borbeniji predstavnik hrvatske borbe za obnovu i preporod 
Hrvatske. Verseghy je 1789 dao Madžarima samo prijevod 
francuske »Marseillaise«, za hrvatski politički svijet Tito 
je u svojoj pjesmi Trium sororum recursus, kao i u 
pjesmi Non quisnam scripsit, sed num bene scripta re- 
Hectas predočio najbitnije tekovine slobodarskog 18. st., 
naročito u prvoj od njih nalazimo ih sažete u stihovima 
kao: »Slobodna kraljevstva mi smo, a tko se stidi hrvat- 
stva...«, ili: »Ako savez želiš, o Hrvate, želi ga takva, 
države sreću i posle u svojim da rukama držiš...« i napo- 
kon: »Sad, kad cio svijet za slobodom žudi toliko, ludost 
je velika nje se od svoje volje odreći« i t. d. 

S ovakvim gledanjem na svijet uopće, a na naše prilike 
napose, Tito ni kasnije ne propušta ni jedne prilike, da 
na svoj način ne reagira na najaktuelnija dnevna pitanja. 
Kad je neki »vuk u janjećoj koži« brošurom  »Refle- 
xiones de reformatione cleri zagrabiensis altissimo throno 
regio propositae, Verioduni 1792«, obasipajući hvalama 
biskupa-jozefinistu, a grdeći kaptol i kanonički zbor, na 
taj način pomagao upravo kaptolske jozefiniste, Tito, 
uočivši prave ciljeve anonimnog pisma, najodlučnije mu 
se suprotstavio brošurom Authoris et reflexionum de refor- 
matione cleri zagrabiensis . . . confutatio (Zagreb 1793). 
S anonimom u isto vrijeme baš se biskup-jozefinist najviše 
protivio, da u Zagreb dođu za kanonike učeni pučani 
M. Kirinić i A. Kukec, a protiv njegovih aristokratskih 
kandidata (F. Fancev, Zašto je prof. dr. Lj. Jelačić..., 
Hrv. Revija, X., 1937). Ideološki za svoje vrijeme vrlo je 
važna i Titova pjesma Jeremiaš nad horvatskoga orsaga 
zrusenjem narekujući, kojoj je zagrebačka cenzura 1. X. 
1801 uskratila svoj imprimatur. 

Dalje se niže oko 15 njegovih manjih hrvatskih, nje- 
mačkih i latinskih pjesama; većina njih bila je posvećena 
krupnim događajima tadašnjice. Tu ima i pjesama, koje 
ukazuju na njegovo povođenje za Kačićem Miošićem, koji 
je zagrebačkoj sredini uostalom poznat već od prvoga 
izdanja (1756) njegova »aRzgovora«, u kojem je jedna 
pjesma »prikazana prisvitloj gospodi zagrebskoj za srčene 
ljubavi vikoviónju uspomenu«, Osim toga posljednjih 
godina svoga života Tito se svake godine javljao u 
Kotcheovim »Kalendarima« satiričkim pjesmama i u njima 
objašnjavao tekuća zbivanja. Takva je bila i pjesma Kovač 
krapinski, koje je bezazlenost, jer je bila krivo shvaćena, 
u Kotcheovu kalendaru 1803 uzeo u obranu pod novim 
pseudonimom Grgo z Strahinja i Hanza iz Klanjca. Takva 
je i njegova kalendarska anonimna pjesma iz 1801 Horvat 
Horvatom horvatski govori. 

Tek poslije svega toga slijedi njegov najkrupniji prilog 
književnosti kajkavskih Hrvata Matijaš grabancijaš dijak, 
vu trojem dogodu ispeljan [...] i igran vu kraljevskom 
konviktu vu Zagrebu dana 12. sečna leto 1804. (Vu Zagrebu, 
pritisk. pri Jos. Kar. Kotche). Komad je igran u zgradi ne- 
kadašnjeg plemićkog konvikta 12. veljače 1804 na poslje- 
dnju pokladnu nedjelju od česti od istih konviktoraca 
pravnika i filozofa, koji su dvije godine prije (1. III. 1802) 
na istom mjestu igrali Kotzebueov igrokaz »Nazloba med 
bratmi« (isp. Vienac 1890, str. 368). Između Tita i ma- 
džarske sredine ima i ovdje paralela: madž. pavlin Dan. 
Borss dao je madžarskoj školskoj drami prvu pučku kome- 
diju; za naše prilike to je bio »Matijaš grabancijaš dijak«, 
čak i za slučaj, da dopustimo, da se »Matijaš« u svojim 
temeljima naslanja na igrokaz L. A. Hofmanna »Der Dorf- 
pfarrer« (1789), koji je u repertoar zagrebačkog sjeme- 
nišnog kazališta 1807 uveo sjemenišni profesor Marko Ma- 
hanović (1773—1824) pod natpisom Porušenje bludnosti 
proširivši svoj prijevod i dijalozima iz »Matijaša«. 

Posljednje godine isusovačkog kazališta (1772) u Zagrebu 
se igrala »elegans fabula«: Servus duobus eodem tempore 
dominis serviens, koja je po osnovnoj temi srodna s kome- 
dijom Diogeneš ili sluga dveh zgubljeneh bratov. Jedan dio 
dopreporodne predaje ovu je komediju pripisivao Brezo- 
vačkome, a drugi Jandriću, ali kako za »Matijaša...«, tako 

ni za ovu nema sigurne potvrde, da se doista igrala na 
Kaptolu. Prema kaptolu biskupa-jozefinista Tito je stajao 
uvijek daleko, ali u času, kad se u Hrvatsku za potrebe 
gimnazijske nastave radi lakše madžarizacije htjelo dovesti 
madžarske pijariste, Tito pokreće akciju obnove pavlinskog 
reda, ukazujući, kako su oni nepodesni za nastavu »ob 
solius patriae linguae ignorantiam«. To je i Fr. Bedekoviću 
u državnom vijeću bio najjači dokaz protiv Vrhovčeva 
prijedloga u istom pitanju. 

U prikazima Tita kod naših današnjih »jozefinista« ne 
može mu biti porečeno samo veliko književno značenje, 
inače on im nije u volji. Prije preporoda B. je najizrazitiji 
hrvatski narodnjak i slobodar u najboljem značenju tih 
riječi, u svakoj prilici on je veličao narodne tradicije, pa 
je i svoje suvremenike iza Vitezovića .on prvi upućivao 
stazama obnove i preporoda prema najljepšim tekovinama 
vlastite prošlosti. 

LIT.: B. Vodnik, Prilozi za povijest hrvatske književnosti, Građa 
HA, knj. IX. (1920); Isti, Titus Brezovački: Diogeneš, Jugoslav. njiva, 
IX. (1925); F. Fancev, Sitni prilozi za povijest hrvatske književnosti, 
Grada HA, knj. XI. (1932); Isti, Iz naše političke prošlosti, Hrvatska 
Revija, 1. (1929); Isti, Pouzdane »Matice« ali nepouzdan literarni hi- 
storik, Hrvatski Dnevnik 1937, uskrsni prilog; Isti, Dva priloga za 
povijest hrvatskih pavlina, Starine, knj. 38. (1937); Isti, Dva igrokaza 


ке kajkavske dramatike iz početka 19. st., Grada HA, knj. XV. 
(1940). 


F.F. 
BREZOVICA, 1. nadbiskupsko dobro i dvor u blizini 
Zagreba, 3 km JI od želj. postaje Hrv. Leskovac, u selu 
Goli Brijeg-Brezovica. Župa se spominje 1334. С. 1939 
osnovan je ovdje strogi karmelićanski samostan. Z.D-i. 

2. Posebno okružje u staroj Virovitičkoj župi u vrijeme 
prije Turaka. Pred veliko ratovanje u turskom osvajanju u 
njoj je postojala jaka tvrđava, a u cijelom okružju bilo je 
naseljenih četrdesetak mjesta, od kojih su sva imala trgo- 
vačko-obrtnički značaj. Područje brezovičko prostiralo se 
u dužini od Lukača do Vaške, a u širinu od Jugova Polja 
do Drave. Premda se nalazilo na nižem tlu, opet je tu bilo 
mnogo i visokih greda s izvrsnom zemljom, na kojoj uspije- 
vaju sve vrsti žitarica. 

Sama je Brezovica ležala u sredini svoga područja pored 
potoka Neteče na visokim gredama, a inače na barovitu 
tlu, te je i tvrđava u njoj imala sasvim barski tip. U mjestu 
je stajala crkva sv. Đure, koja je oko 1330 već bila župna. 
U kasnijem razvitku nastala su na području mjesta Bre- 

zovice dva naselja. Jedno se razvilo oko tvrđave, koja je 
zadržala staro ime, a drugo oko crkve, a to je po njoj na- 
zvano Sv. Đurađ ili Đurđevci. Oba ta naselja dobro su se 
razvijala na plodnoj zemlji, u središtu bogatoga područja, 
te su stekla u 15. st. stepen trgovačko-obrtničkih mjesta. 
Crkva sv. Đure služila je i jednom i drugom naselju. Ka- 
snije su u Brezovici podignuli kapelu sv. Ane, koja je u 
onome kraju stekla značaj hodočašća. 

Znatnije naselje na tom području bilo je i mjesto trgo- 
vačko-obrtničkog značaja Ivanac, koje se nalazilo nešto ju- 
žnije od Brezovice. Kako je ležalo između dva potoka, zvali 
su to zemljište otokom, a župa je u tome mjestu imala ime 
Sv. Ivan Otočki. Župe su u tome području bile i u selu 
Obrežu, sjeveroistočno od Ivanca, i u Gradcu u blizini 
Drave, gdje i danas postoji selo toga imena. 

Turci su brezovičko područje osvojili već 1544 i u tvr- 
đavi postavili jaku posadu, koja je u 16. st. iznosila i do 
200 ljudi. S vremenom se u Brezovici razvilo veće musli- 
mansko naselje, te je to mjesto i pod Turcima bilo znatno 
trgovište. Pred tursku katastrofu bilo je muslimana u Bre- 
zovici do 300 domova. Brezovička je tvrđava u to vrijeme 
bila na glasu, a njena je posada, pored one u Virovitici, 
Slatini i u susjednom Sopju, Hrvatskoj Krajini zadavala 
mnogo jada. Glavnu osnovu tome muslimanskom stano- 
vništvu u Brezovici dali su sami hrvatski starosjedioci. Oni 
su na to bili pripravljeni mnogobrojnim prelaZenjem na 
islam, koje se vršilo već od 1536 na susjednom zemljištu u 
Sopju i okolini toga mjesta. O tom postoji izvještaj biskupa 
zagrebačkog, kojemu je to zemljište velikim dijelom i pri- 
padalo. Tako se i dogodilo, da su se sva druga starosjedi- 
lačka mjesta s vremenom rasula, a ostala su naseljena samo 
sela Rušani i Majkovci, sjeverozapadno od Brezovice, i Vi- 
rovi i Gradina, jugozapadno od toga mjesta. U ta četiri 
sela održali su se katolici i za turskog gospodstva sa šezde- 
setak kuća. Njima je služila crkva sv. Đurđa, koja se dobro 
sačuvala, a spadala je za to vrijeme pod župu u nedalekom 
Dugom Selu. 

Na napušteno zemljište turske su vlasti dovele Vlahe iz 
Gornjega Podrinja, koje su smjestili okolo Brezovice, da 
im budu u martološkoj službi. Vlasi su dobili zemlje i izvan 
staroga brezovičkoga područja, a na njemu samom naselili 
su jednu mahalu u Brezovici i sela Detkovac i Rečinu. U 
svemu bilo ih je pod Turcima nekih 40 domova. 

U ratovanju od 1683—1691 muslimani su bez boja napu- 
stili Brezovicu i otišli u Bosnu strujom na Gradišku. Tada 
su se rasuli i brezovički Vlasi, te je to mjesto ležalo oko 
1690 pusto. Naselili su ga ubrzo Hrvati iz okoline, pogo- 
tovu iz Moslavine, Viljeva, Čađavice, a ponešto i iz daljih 
strana. Oni su unišli i u vlaško selo Detkovac, u kojem da- 
nas gotovo i nema grčkoistočnjaka. Od starih sela raselili su 
se u to vrijeme Majkovci i Virovi. Veliko nekadašnje po- 
dručje brezovičko ostalo je poslije Turaka bez gušćega na- 
selja kroz cijelo 18. st. Istom u 19. st. vlastelinstvo je po- 
čelo na pojedine njegove dijelove naseljivati svoje radnike, 
najviše Madžare. Tri osnovna mjesta: Brezovica, Rušani i 
Detkovac održali su do danas svoje hrvatsko stanovništvo, 
kojega će sada biti oko 1700 čeljadi. Pored njih kroz cijelo 

to vrijeme sačuvalo je svoje staro hrvatsko stanovništvo i 
selo Gradina, koje se dobro razvijalo. Prije Turaka na tom 
su zemljištu Hrvati govorili kajkavski i ekavski, te se taj 
govor nastavio i dalje pod turskom vladom. Kako je u po- 
četku 18. st. ovamo došlo i naseljenika iz štokavskoga na- 
selja, a osjećao se utjecaj i susjednih štokavaca kroz sto- 
ljeća, taj je govor poštokavljen, a iz starine u njemu je 
ostalo jedino ekavsko narječje. 

LIT.: D. Csánki, Kórósmegye a XV-ik szábadban, Budimpešta 1893; 
I. Bojničić, Kraljevske darovnice, odnosece se na Hrvatsku, Vjesnik kr. 
Hrv.-slav.-dalm. zemalj. arkiva, VIL, Zagreb 1905; Hrvatski saborski 
spisi, I, MHSM, XXXVI., Zagreb 1915; E. Laszowski, Habsburški spo- 
menici, IL, MHSM, XXXVIIL, Zagreb 1916, III. ibid., XL., Zagreb 
1917; К. Lopašić, Spomenici Hrv. Krajine, I., MHSM, XV., Zagreb 1884, 
IL, ibid., XVL, Zagreb 1885; Isti, Prilozi za poviest Hrvatske XVI. i 
XVII. vieka iz štajerskoga zemaljskoga arhiva u Gradcu, Starine, XVII., 
Zagreb 1885, XIX., Zagreb 1887; Hrv. zem. arkiv, Dominium Vučin. 

3. Brezovica zvalo se do 18. st. podgrađe grada Veli- 
koga Kalnika, koje se nalazilo na nižem tlu oko potoka 
istoga imena, na položaju današnjega sela Kalnika. Oko 
1330 navodi se u B. župa sa crkvom, posvećenom sv. Mar- 
tinu. U 15. st. podignuta je B. na stupanj mjesta s trgo- 
vačkim i obrtničkim stanovništvom, oko kojega je ležalo 
bogato područje velikokalničko s plemenitim i Kmetskim 
naseljem u Dedini, Hižanovcu, Obrežu, Popovcu, Potoku, 
Vojnovcu i Žibrinovcu. B. se od toga vremena povoljno 
razvijala, dok Turci nisu počeli prodirati poslije 1540 i u 
taj kraj. Turski četnici porobili su i oplijenili nekoliko 
puta i B. i njenu okolinu, ali se naselje održalo pod za- 
štitom tvrđava Križevaca i Koprivnice. B. je izgubila u 
to vrijeme svoje povlastice. U popisu od 1599 imali su 
Alapići i Draškovići u B. 60 domova kmetova. Poslije 
stotinu godina na tom položaju nalazi se mjesto Kalnik, 
opet sa šezdesetak kuća, među kojima veliku većinu čine 
starosjedioci iz 16. st. Oni su za to vrijeme naselili po- 
novno onaj dio stare brezovičke okoline, na kojem nisu 
posjeda imale starosjedilačke plemenite porodice, nego 
samo veliki posjednici Alapići i preko njih Draškovići, te 
su se tu opet raširila sela: Dedina i Potok. Starinačke 
brezovičke porodice u Kalniku naseljivahu i dalje u 18. i 
19. st. staro brezovičko područje, te su tu nastala nova 
sela Šoprun i Borje, a obnovljeno je staro selo Kamešnica. 
Te stare porodice imaju i danas u Kalniku i njegovoj 
okolini u stanovništvu većinu. 


LIT.: Diplomatički zbornik kralj. Hrv., Dalm. i Slavon., XL, Zagreb 
1913; Csánki, Kórósmegye a XV-ik században, Budimpešta 1893; Kal- 
nički arhiđakonat u arhivu Nadbiskupije u Zagrebu. S. P-6. 


BREZOV KATRAN (njem. Birkenteer, Birkenrindenteer, 
Juchtenól), poznat pod imenom Daggert, Dagget ili litvanski 
balzam, tamnosmeđa je, prilično gusta tekućina. Dobiva se 
suhom destilacijom kore od brezova drveta. Uglavnom se 
upotrebljava u kožarstvu, gdje se koža u njem natapa, da 
postane nepromočiva (juhtovina). Upotrebljava se i u 
parfumeriji zbog osobitoga mirisa. J. R-ić. 

BREZOVKE (Betulaceae) predstavljaju vrlo važnu biljnu 
porodicu iz reda Fagales (> prostolatičnice). To su listo- 
padna drveta ili grmovi s izmjenito poredanim, normalno 
nerazdijeljenim listovima, koji nisu nikad cijela ruba, a 
imaju pri bazi palistiće, koji rano otpadaju. Raširene su 
uglavnom u sjevernim izvantropskim područjima i po An- 
dama Južne Amerike. Imaju jednospolne i jednodomne 
cvjetove, koji u tipskom i najpotpunijem slučaju odgo- 
varaju formuli P2+2 A 2+2 (muški) odnosno P2+2 G (2) 
(ženski). No u pojedinostima je građa cvijeta kod različnih 
rodova dosta različna: neugledan je perigon sastavljen iz 
1—5 listića, ili ga uopće nema, dok se broj prašnika, koji 
su često razdijeljeni na dvoje, kreće između 2 і 12. 
Cvjetovi su — zasebno muški, zasebno ženski — združeni 
po 1—3 u male paštitce (dihazije), koji zajedno s odgo- 
varajućim predlistióima i zaliscima izgrađuju sastavljene 
cvatove, najčešće u obliku značajnih maca ili resa. 

grab, crni grab i 
S. H-€. 


predlistića. Ovamo rodovi: 
lijeska. 

BREZOV LIST — Vinova loza, podloge. 

BREZOVO POLJE, 1. naziv za više sela i zaselaka u 
Hrvatskoj, među kojima je najvažnije Novo Brezovo polje 
na Savi istočno od Brčkog. N. B. p. je kolonizaciono naselje 
sagrađeno za muslimane, koji su prebjegli iz Srbije. 

2. Glavni vrh (984 m) Psunj planine. 

BREZOVSEK, Ivan, * Studenci (kod Hrastnika) 3. VI. 
1888, slovenski dirigent. Glazbu je učio u Njemačkoj, gdje 
je prvo vrijeme i djelovao kao operni dirigent (Dortmund, 
Metz, Plauen, Miihlhausen). Iza svjetskog rata bio je naj- 
prije operni dirigent u Ljubljani, poslije kod pokušaja, 
da se osnuje stalna opera u Splitu, ondje ravnatelj opere. 
G. 1921 otišao je u Beograd, gdje je kod novo osnovane 
opere bio prvi dirigent, a neko je vrijeme i vodio upravu 
opere. Kao skladatelj nije se isticao. B. š. 

BREŽANIN, Marko, * Spič 2. V. 1883, kipar. Svršio 
umjetničku školu u Ljubljani. Učio kiparstvo u Beču 
kod prof. Barwiga i u Berlinu kod prof. Metznera. Izradio 
na Cetinju plastičnu kartu Crne Gore u velikom mjerilu. 
Od 1919 živi u Beogradu. Radi u kamenu i drvetu reljefe, 
portrete, figure i kompozicije. Z. S. M. 

BREZICE (njem. Rann, 165 m), grad u juZnoj Stajerskoj, 
susjed Zagreba (36 km), na lijevom brijegu Save, na povi- 
jarcu s dvorcem i 500 m dugim mostom preko Save i Krke 
(1250 stan.) Grad, dvorac i pokrajina oko njih bili su 
do 1491 vlasništvo salzburskih nadbiskupa; radi pogibli, 
da bi ih mogla prisvojiti ugarsko-hrvatska strana (Matija 
Korvin), zaposjeli su ih Habsburgovci. U godinama borbi 
»za staru pravdu« (1515, 1573) bilo je ovdje sabiralište 
složnih hrvatskih i slovenskih seljaka, a danas je omiljelo 
ljetovalište, kupalište i mjesto za veslanje. 

LIT.: v. Tiller, Brežice, 1937. a 

U lipnju 1530 održao se kod Brežica znameniti sabor 
hrvatskog i slovenskog plemstva u prisustvu banova Franje 
Batthyányja i Ivana Karlovića, gdje se raspravljalo o 
obrani hrvatskih zemalja od turske najezde. 

Oko 1634 kupuje gospoštiju i grad B. karlovački general 
knez Vuk Frankopan. Po smrti Vukovoj razdijeliše gospo- 
štiju B. mladi knez Franjo Krsto Frankopan i &urjakinja 
mu Sofija. 


LIT.: O hrv. saboru g. 1530 v. F. Šišić, Acta comitialia, 1. (MHSM, 
XXXIII.). М.Ж 


BRGAT DONJI i GORNJI, selo 5 km istočno od Du- 
brovnika, na putu u Trebinje. Ovuda prilazi Dubrovniku 
glavni put s kopna, zato se B. u prošlosti često spominje. 
Ruševine na okolnim brežuljcima trag su utvrda, koje su 
čuvale i vodile nadzor nad ovim prilazom. Ima školu, ka- 
toličku župu i poštu. 

BRGLIJEZ (Sitta), ptica pjevica, koja se hrani kukcima, 
paucima i sjemenjem, a ostaje i zimi kod nas. Puza po 
drveću vještije od žune i djetla, a razlikuje se od njih, 
jer su mu tri dugačka prsta sa svinutim pandžicama na- 
prijed, a jedan otraga, rep kratak, da ne smeta pri puzanju. 
Kod nas živi modrikastosivi, na trbuhu žućkastorđasti 
obični b. (S. europaea caesia) i manji b. lončar (S. neu- 
mayer) po kršu Dalmacije i južno dalje. RAB; 

BRGLJUN — Vinova loza. 

BRGLJUN ili inćun (Engraulis encrasicholus), morska 
riba koštunjača, mekoperka iz por. sleđeva. Ispružena, za- 
obljena tijela do 15 cm dužine, gore smeđastomodar, na 
glavi sa zlatnim sjajem, dolje srebrnastobijel. Uži je i 
manji od srđele, ima velika usta, a gornja čeljust duža od 
donje. Uzdušni mjehur mu opći s probavilom i slušnim 
organom. Brgljun pliva u Velikim jatima i lovi se uvelike 
u Jadranu; jede se svjež i usoljen ili se sprema u limene 
kutije s uljem. K. B. 

BRGULJANIN, fra Martin, franjevac, nazvan tako po 
selu Brgulama u blizini Vareša u Bosni, odakle je bio ro- 
dom. Njegova je sva rodbina prešla na islam kao i cijelo 
njegovo selo. Bio je provincijal 1631—1633. Na tom položaju, 
a i kasnije, slao je dopise u Rim, u kojima je izlagao teško 
stanje katoličke crkve na okupiranom području od Turaka 
i branio franjevce od protivničkih napadaja. Kada je fra 
Jeronim Lučić imenovan drivastskim biskupom 1635 i 
administratorom bosanske biskupije, Brguljanin mu je 
čestitao na visokom dostojanstvu sastavkom pisanim latin- 
skim jezikom (Gratulabundus pangebat... fr, Martinus 
Bargulensis). 

LIT.: E. Fermendžin, Acta Bosnae, Zagreb 1892; J. Jelenić, Ljetopis fra 
Nikole Lašvanina, Sarajevo 1916; Isti, Biobibliografija franjevaca Bosne 
Srebreničke, Zagreb 1925; J. Božitković, Kritički ispit popisa bosanskih 
vikara i provincijala, Beograd 1935. G. G. 

AL, Michel Jean Joseph, * Perpignan 1743, + Pariz 
1828, francuski povjesnicar, benediktinac. Suradivao je 
djelima u Recueil des historiens de France, Histoire litté- 
raire de la France i Notices et extraits des manuscrits de 
la bibliothéque du roi. Najvažnije rukopise njegove knji- 
žnice preuzela je Narodna knjižnica u Parizu, 

BRIALMONT, Henry Alexis, * Venloo 25. V. 1821, 
T Bruxelles 21. IX. 1903, belgijski general. Služio je u 
ženijskom korpusu i izradio nacrte tvrđave Antwerpen, 
vodio kao glavni nadzornik opkopara utvrđivanje Na- 
mura i Ličgea i organizirao zemaljsku obranu Rumunjske 
(1883), a zatim Grčke. G. 1886 umirovljen je u belgijskoj 
vojsci, ali je i nadalje nadzirao rumunjske utvrde. U po- 
četku B-ovi nazori o utvrđivanju držali su se tradicije 
17. stoljeća (Vauban); kasnije preuzeo je B. Montalember- 
tove nazore, ali nakon iskustva njemačko-francuskog rata 
1870/71 uveo je u tvrđave oklopljene topovske položaje, a 
ukinuo smještaj topova na otvorenom. Od 1892 član parla- 
menta. Najvažnija su mu djela: La Fortification du temps 
présent (1885); Influence du tir plongeant et des obus- 
torpilles sur la fortification (1886); Les régions fortifiées 
(1890); Etudes sur la défense des états et sur la fortifi- 
cation (Bruxelles 1895) i Progrés de la défense des états et 
de la fortification permanente depuis Vauban (Bruxelles 
1898). SI. P-6. 

BRIAN, % 926, + 1014, irski kralj, zvan i Brian Boru, 
Boroma ili Boroimke (od irske riječi boroma »danak«). 
Njegov otac Cenneide bio je poglavica u Munsteru. Mla- 
dcst je B. proveo u borbi protiv Danaca, koji su nepre- 
kidno pustošili Munster. Zavladavši 978 Munsterom kao 
kralj potukao je u Wicklowu Dance, koji su bili oko Du- 
blina. Tada je pošao u Dublin i 1002 prisilio Maelsech- 
lainna, glavnoga kralja Irske, koji je vladao u Meathu, da 
mu se pokloni. Iza toga krenuo je na Connaught: Tu je 
kao i u Ulsteru imao uspjeha i bio općenito priznat kao 
ardri (glavni kralj) Irske. Pokopan je u Armaghu, Jednu 


od njegovih isprava čuva Trinity college u Dublinu. 
LIT.: E. A. D'Alton, History of Ireland, 1., 1903; A. Bugge, Contri- 
bution to the History of the Norsemen in Ireland, Kristianija 1900. 


RIAN, 1. Joseph, ** Avignon 1801, T Pariz 1861, fran- 
cuski kipar. Učitelji su mu bili Serri i Bosio. Glavno mu je 
djelo Moličreov kip za pročelje kazališta u Avignonu. 

2. Louis, * Avignon 1805, + Pariz 1864, francuski kipar, 
brat pređašnjega. Učitelji su mu bili Serri i David d'Angers. 
G. 1832 dobio je nagradu Rima. Znatnija su mu djela 
Pilići i Sv. Jeronim u crkvi Saint-Augustin (Pariz). 

BRIANCHON, Charles Julien, Ж Ѕёугеѕ 1785, t Versailles 
1864, francuski matematičar. Njegovi matematički radovi 
padaju u vrijeme početka projektivne geometrije (Thćorie 
des transversales, 1828, i dr.). Osobito je poznat po svom 
poučku o šesterokutu, opisanom čunosječnici; to je duali- 
stikum Pascalova poučka. RO 

BRIANCON, francuski grad u Alpama na ravnjaku, koji 
vlada nad sastavcima Durance i Guisanne, stoga odavna 
jaka tvrđava u visini od 1320 m nad morem. Iznad ove 
je pomoćna tvrđava Fort d'Infernet u visini od 2380 m, a 
to je najviše naselje u Evropi. Veleobrt, osnovan na obilju 
vodenih snaga, razvija se naglo i prerađuje svilu i pamuk, 
vapno i milovku (»craie de B.«), a izrađuje čavle, čarape 
i šešire. U B. dolazi željeznica iz Lyona, a dalje ide cesta 
u dolinu Dora Riparia prema Torinu. N. Z. 

BRIAND, Aristide, Ж Nantes 28. III. 1862, + Pariz 6. Ш. 
1932, francuski drZavnik. Najprije je odvjetnik u Saint- 
Nazaireu, 1891 seli u Pariz. Uređuje list La Lanterne 
(1898), surađuje u socijalističkim novinama, postaje tajni- 
kom glavnog odbora socijalističke stranke (1901). Od 1902 
narodni je zastupnik. Od tada je često ministar različnih re- 

sora (nastave, pravosuđa, unutarnjih i vanjskih poslova), a 
deset puta (između 1909 i 1926, u 17 godina svega oko 5 go- 
dina) ministar predsjednik. Prigodom prvog ulaska u vladu 
isključen je iz stranke te odonda stoji u komori samostalno 
ili s malom skupinom primaknuvši se više središtu; to mu 
dopušta u mnogim važnim pitanjima zauzeti vlastito gle- 
dište, koje zastupa dosljedno i odlučno. Time i velikim 
govorničkim darom stiče velik osobni ugled pa je tako 
mnogo puta osoba prikladna za preuzimanje ministarske 
lisnice ili za okupljanje parlamentarne većine za sasta- 
vljanje vlade. Kao izvjestitelj odbora za sastav nacrta za- 
kona o rastavi crkve od države jako se zauzima za nje- 
gov prihvat, a kao ministar (1906) provodi zakon u slo- 
bodoumnom duhu. Kad je za njegove prve vlade (1909— 
11) prijetio g. 1910 šrajk željezničara, B. ga otklanja odre- 
divši mobilizaciju željezničara vojnih obvezanika i stroge 
stegovne i redarstvene mjere. 
Za njegova predsjedništva 
1912—13 produžena je vojna 
služba od 2 na 3 godine. Kao 
predsjednik široke koalicione 
vlade 1915 — 17  preustraja 
francusko vojno zapovjedni- 
štvo te osniva ratni odbor 
(comitć de guerre), zalaže se 
za održanje i pojačanje fronte 
na Balkanu (Solun) i za jedin- 
Stvenu vojničku i gospodarsku 
suradnju na svim frontama. 
Povodom sukoba njegova mi- 
nistra rata Lyauteya s komo- 
rom dolazi do pada cijelog 
kabineta. B. se vraća na čelo 
vlade tek 1921—22; preuzevši 
opet ministarstvo vanjskih po- 
slova od travnja 1925 do za- 
dnje demisije 12.1.1932 udara 
B. francuskoj vanjskoj politici žig svoje jake ličnosti. Su- 
djeluje na konferenciji za ograničenje pomorskog naoru- 
žanja u Washingtonu te se i dalje mnogo zalaže za misao 
razoružanja i za uspjeh konferencije, koja se imala sastati 
u tu svrhu. Djeluje u pravcu izmirenja s Njemačkom, a 
vidljiv su uspjeh te politike sporazumi u Locarnu (v.). 
Zajedno s Kelloggom tvorac je (1928) Pariskog pakta (v.). 
Skupa sa G. Stresemannom, A, Chamberlainom i Ch. Da- 
vesom dobiva 1926 Nobelovu nagradu za mir. I u krilu 
Lige naroda pokazuje razumijevanje za njemačke zahtjeve 
za ispražnjenje Porajnja. 

BIBL.: Rapport sur la séparation des églises et de l'État, 1906; La 
séparation 1904—1907 (govori, 1908); Paroles de paix, 1927; Frankreich 


und Deutschland (najprije njemački s uvodom od Stresemanna), 1928; 
Souvernirs parlés (sabrao R. Escholier), 1932. 


LIT.: G. Suaréz, B., Sa vie, son oeuvre avec son journal et de 
nombreux documents inédits, 4 Sv., Pariz 1938—40. J 


BRIBIR, 1. selo u Vinodolu, kotar Novi, 4,8 km sjevero- 
zapadno od Novoga. Ima 195 stan., sijelo je općina Bribir 
Vinodol. Katolička župa osnovana je u 13. st, a njezina 
crkva, koja ima više umjetnina i dragocjenosti, ujedno je 
zborna crkva stolnog kaptola modruškog ili krbavskog. 
Mjesto, koje se u prošlosti često nazivalo gradom ili varoši, 
nalazi se na brežuljku Glavici (145 m). Nekad je bilo 
opasano zidovima, od kojih su se sačuvali ostatci. Na sje- 

BRIBIR — BRIBIRSKI KNEZOVI 


vernoj strani mjesta bio je kaštel, koji je srušen prošlog 
stoljeća, a sačuvala se samo četverouglata kula s nešto 
zidova. Okolica Bribira zove se Bribirština i poznata je 
po vinogradarstvu i smokvama. 

Početkom 13. st. došao je B. u vlast Krčkih knezova, 
kasnijih Frankopana. Izuzevši kratko vrijeme, što je pri- 
padao Celjskim grofovima i senjskim kapetanima (u 15. 
st), Frankopani su ga držali do sredine 16. st. kad je 
nasljednim ugovorima prešao u vlast Zrinskih. Po njihovoj 
katastrofi zaplijenila ga je dvorska komora, pa je u drža- 
vnoj vlasti ostao do sredine prošlog stoljeća, kad ga je 
dobila bribirska općina. 

LIT.: E. Laszowski, Gorski kotar i Vinodol, Zagreb 1922. Z. D-i. 

B. je bio jedan od devet utvrđenih gradova neka- 
dašnje Vinodolske župe, koja se prostirala od Trsata 
i Grobnika do Novoga i Povila. Bribirsko područje zauzi- 
malo je gornji i srednji tok Suhe Rječine s morskom oba- 
lom i sa Zagorjem i 
visokom ravni iznad 
te doline. Ispod bri- 
birske tvrđave rano se 
razvilo veće naselje, 
kojemu je bilo sredi- 
šte podgrađe. U nje- 
mu je osnovana župa 
s crkvom sv. Petra i 
Pavla, a u okolini bilo 
je još nekoliko crka- 
va, od kojih se spomi- 
nju sv. Stjepan, sv. 
Ivan, sv. Mikula, sv. 
Martin i sv. Vid. Stoga 
se u Bribiru razvio 
duhovni život, koji se 
odrazio u organizaciji 


Ë 


crkvenih bratstava. 
Poznato je iz Bribira 
»bratstvo crkve sv. 


Stipana«, kojemu se 
kvaderna nalazi u zbir- 
ci Hrvatske akademi- 
je. Na bijegu pred 
Turcima okupio se 
oko župne crkve bri- 
birske za neko vrije- 
2 ‚ me u 15. st. i jedan 
(Fotografijski arhiv Hrv. akademije) чач ука Жее диен 
BRIBIR U VINODOLU bisa dai н 
Moénik iz župne crkve (13. st.) irskom dominiju, po 
sjedu Frankopana i 
Zrinskih, a poslije različitih vlastelina, odgovara danas 
područje općine, kojoj je i dalje sjedište u Bribiru. 

LIT.: Đ. Szabo, Sredovječni gradovi u Hrvatskoj i Slavoniji, Zagreb 
1917; Vj. Klaić, Krčki knezovi Frankapani, Zagreb 1901; B. Surmin, 
Hrvatski spomenici, L, Zagreb 1898. S. P-ć. 

2. Selo 14 km sjeverozapadno od Skradina. Razbijeno 
selo se prostire oko važne raskrsnice puta Skradin—Benko- 
vac s putom, koji vodi iz Vodica Tijesnog preko Kistanja 
u Knin. Na samoj raskrsnici se izgrađuje novi dio sela 
Bribirske Mostine. B. ima 1013 stan. (1931). J. R-ć. 

Sredovječna župa s istoimenim župskim gradom blizu 
donje Krke. Prvi je spominje car Porfirogenet oko 950 pod 
imenom BoeBćoa između 11 hrvatskih županija (kasnije 
comitatus Breberiensis). Ime, prvobitno Breber ili Brebir, 
nosi župa po svome gradu, koji se uzdizao na 300 m viso- 
kom brdu pokraj puta Skradin—Benkovac. Nastao je na 
mjestu rimskog naselja Varvaria — odatle mu i ime — a 
pronašli su u njemu i tragove iz pretpovijesnog doba. Kao 
središte plemenske župe Šubića prelazi B. potkraj 12. st. u 
nasljedstvo županskog roda (+ Bribirski knezovi). Potkraj 
13. st. podiže u njemu ban Pavao crkvu sv. Marije sa 
samostanom franjevaca; u toj se crkvi nalazila i grobnica 
Bribirskih. I poslije prelaska njihove glavne grane 1347 u 
Zrin zadržala je kliška grana župu do svog izumrća 1456, 
a tada je B. prema baštinskim ugovorima dopao Zrinske. 
Turska je opasnost dovela u B. 1514 Nikolu III. Zrinskoga, 
koji je tada uzeo s nekim plemenicima u zaštitu ondješnji 
samostan franjevaca. S padom Skradina i Ostrovice 1522/3 
odlučila se i sudbina B. 

LIT,; V. Klaić, Bribirski knezovi od plemena Šubić do god. 1347, 


Zagreb 1897; P. Skok, Prilog k ispitivanju hrvatskih imena mjesta, II., 
NVj., Zagreb 1913. J. S-k: 

BRIBIR I SIDRAGA (Velika Zupa) — Hrvatska. 

BRIBIRSKI KNEZOVI, jedan od najznatnijih hrvatskih 
rodova u srednjem vijeku, prozvan po tvrdom gradu Bri- 
biru, središtu istoimene Zupe (v.) u sjev. Dalmaciji. Od- 
vjetak su plemena Šubiéa, koje je Zivjelo u toj Zupi, a 
spominje se u vrelima od 1182. Kao najuglednija porodica 
u plemenu, poznata od 14. st. i pod imenom Banića (v.), 
uspjeli su učiniti čast plemenskog župana (berberiensis 
iupanus, berberistich) nasljednom u svojoj »hiži«. Povi- 
jesno značenje dobivaju od kraja 12. st., kada im je kralj 
dao bribirsku župu u nasljedno leno (možda oko 1193). 
Pretvorivši se tako u kraljeve kletvenike otuđili su se 
svome plemenu i zamijenili županski naslov kneževskim 
(comites Breberienses), a već u početku 13. st. zavladali 
su prostranim područjem između Krke i Zrmanje. Opće- 
nito raspadanje plemenskog ustrojstva, koje je tek omo- 
gućilo njihov uspon, pokrenulo je 
odjednom različite interese i uro- 
dilo mnogim, dotle nepoznatim bor- 
bama. Odvajajući se od svojih ple- 
menskih zajednica, pri čemu se nisu 
odricali ni silovitih sredstava, čitavi 
rodovi kao i pojedini mogućnici su- 
kobili su se u težnji za što većom 
vlašću. A kako su bogatstvo, na ko- 
jem se ta vlast osnivala, mogle pru- 
žiti prije svega primorske općine, 
uvukli su i njih u vrtlog svojih bor- 
bi. Unutrašnji se razvitak općina 
veže otad najuže s događanjem iz- 
van njihovih bedema, ali kraj osla- 
bljene krune raste u njima i otpor protiv teudalnoga pri- 
tiska utirući put zajedničkom protivniku — Mlečanima. 

Temelj svome kasnijem prvenstvu među hrvatskom vla- 
stelom položili su Bribirski knezovi u borbi s moćnim 
knezom Domaldom. Taj prvi izraziti predstavnik oligar- 
hijske vladavine kod 
nas, koji nije uzmaknuo 
ni pred kraljevom vla- 
šću, izgubi 1220/1 kne- 
ževsku vlast u Splitu; 
ondje je postao knezom 
Višen, brat bribirskog 
Zupana Miroslava i go- 
spodar Zvonigrada na 
Zrmanji. Domaldov se 
napadaj slomio potkraj 
1222 na otporu kraljev- 
ske stranke, koju je 
predvodio Višenov si- 
, novac knez Grgur I. s 
bratom Stjepanom, a 
1223 izgubio je Domald 
u korist braće zemljište 
od Krke do Zadra. Su- 
kob, koji se nato poja- 
vio među pobjednicima, 
završio je još iste go- 
dine nasilnom smrću Vi- 
šena od ruke Grgurove. 
Put do kneževske časti 
u Splitu zatvorili su Gr- 
guru doduše sami gra- 
đani izborom humskoga 
kneza Petra, ali je on 
svladao najzad 1227 i tu 
zapreku. U neprestanoj 
borbi i s Domaldom i 
s knezom Toljenom, na- 
sljednikom Petrovim u 
Humu, održao se Grgur 
kao knez u Splitu do 
1234, kada mu nestaje 
traga. On je kroz to 
vrijeme postao knez i u Šibeniku, gdje je tu čast preko dva 
desetljeća imao Domald, a njegov brat Stjepan izabran je 
za kneza u Trogiru. Suvremeni je arciđakon splitski Toma 
zabilježio, da se u Hrvatskoj nije nitko mogao ponositi 
tolikom vlašću kao Grgur, ali napominje, da se njegova 
briga za Split ograničavala poglavito na traženje prihoda. 


GRB 
KNEZOVA BRIBIRSKIH 


BAN PAVAO I. BRIBIRSKI 
na raki sv. Šimuna u Zadru. Na njegovu 
se ovratniku nalazi natpis Ban Pavl. I 

Smréu Grgurova sina Marka prešlo je starješinstvo u 
rodu na Stjepanova sina Stjepka. I on pripada kraljevoj 
stranci; kao knez u Trogiru poduzima sve, da kralju Beli 
olakša bijeg pred Mongolima, a poslije kraljeva povratka 
ustaje protiv odmetničkog Splita, koji je 1244 uzeo za 
kneza bosanskoga bana Mateja Ninoslava. Kraljev odlučan 
.uspjeh u toj borbi kao i ustrajno nastojanje hercega Stje- 
pana iz roda Gut-Keled, da obnovi ugled krune, potisnuli 
su doduše bribirske knezove u granice njihove plemen- 
štine, ali su im donijeli 1251 i ponovno priznanje nasljed- 
stva u bribirskoj župi. Primorske se općine nalaze otad 
kroz dvadeset godina pod neposrednom vlasti hrvatskoga 
hercega ili bana kao njihova kneza, a susjedna se vlastela 
moraju u najboljem slučaju zadovoljiti čašću potestata, 
zamjenika kneževa. Tek potkraj Stjepkova života, u pot- 
puno izmijenjenim prilikama, kojima će oligarhijska vla- 
davina dati doskora svoje obilježje, uspjeli su Bribirski 
uspostaviti nekadašnju vlast. Od 1272 do Stjepkove smrti 


dova« (od 1294). Ali ona je rasla i opadala s aktivnošću 
samih Anžuvinaca, a Pavlovo se stanovište jamačno oči- 
tuje i u držanju primorskih općina, koje stoje nepokole- 
bljivo uz Arpadovca Andriju III. Tek otvoreno zalaganje 
pape Bonifacija VIII. za Andrijina takmaca Karla Roberta 
učinilo je od 1297 pomalo kraj dotadašnjoj neodlučnosti. 
Napuljski je dvor predao 1292 Bribirskima u nasljedstvo 
»sve ono, što se nalazi od granice hlivanjske župe do Senja, 
Gacke i Modruša, sa svim barunima, vazalima, gradovima, 
utvrđenim mjestima i selima, kao i svim otocima«. Isti je 
dvor priznao Pavlu 1295 i doživotnu bansku čast, ali je 
Andrija III. već 1293 poklonio Bribirskima — na njihovu 
izričitu želju — cijelu »primorsku banovinu sa svima pra- 
vima, koristima i dohodcima banskim«. Bribirski postaju 
tako neposredni zemaljski gospodari hrvatske banovine, 
koja se pretvara u njihovu porodičnu baštinu. Još potkraj 
1298 nosi Pavao naslov banus totius Chorvacie, a već u 
početku travnja 1299 naziva se i dominus Bosne. Dalje 





HEU GEMMA SPLENDIDA JACET HAC SUB PETRA 
CUIUS VALORIS PERIIT NUNC IN FOSSA TETRA 
MLADINUS MAGNIFICUS QUI CLISSIE FUIT 
COMES SUIS SOLA SPES CUR TAM CITO RUIT 
GEORGII COMITIS MEMORIE BONE 
NATUS ATQUE DOMINUS ALMESI SCARDONE 
PROBITATIS TITULUS MORUM ET HONORIS 
UT FLOS VERNANS DEFUIT VIR TANTI VALORIS 
CROATORUM CLIPEUS FORTIS ET IPSE ERAT 
INTER OMNES FORTIOR VOLENS SCIRE QUERAT 
EIUS MORTEM IMPIAM CERNO PRO PECCATIS 
SLAVONIE GENTIUM EVENISSE GRATIS 
FLETE SLAVI NOBILEM NEPOTEM BANORUM 
LARGAM VESTRAM COPIAM PACIS ET HONORUM 
SIC PRECES ALTISSIMO DATE CREATORI 
QUOD IPSE MISERICORS PARCAT PECCATORI 
HIC ANNORUM DOMINI SUB CURSU MILLENI 
TRECENTENI INSUPER ATQUE QUADRAGENI 
OCTAUO SUB TEMPORE TRADITUS ET LIMO 
IN CALENDIS MADII MENSIS DIE PRIMO 
CUM BONA SUI MEMORIA MORS IPSUM VORAVIT 
DEO REDDENS ANIMAM HIS MOX EXPIRAVIT. 


JAO! ALEM SJAJNI ISPOD OVE PLOCE CRNE 
LEZI SAD I USRED TMINE HRABRENOST MU TRNE, 
SVIJETLI MLADEN, KNEZ ISLAVNI VLADAR KLISA GRADA, 
ZASTO MLAD PREMINU, JEDINA SVOM PUKU NADA? 
SIN KNEZ-JURJA, USPOMENE DOBRE VLASTELINA, 
BJEŠE ON GOSPODAR OMIŠ-GRADA I SKRADINA. 
ČESTITOSTI I ZNAČAJA UZORA NAM NESTA, 
VRLI JUNAK, CVIJET PROLJETNI ŽIVJETI NAM PRESTA. 
STIT HRVATA ON NAM BJESE, VRIJEDAN NADA SVIMA, 
PLEMENIT I SILAN, PRVI BRANIČ MED PRVIMA. 
PITAŠ LI ME, ZAŠTO SMRT GA NEVINA ZADESI? 
JA SAD VIDIM: SLAVSKOG RODA UBIŠE GA GRIJESI! . 
PLAČITE, SLAVENI, SVIJETLOG UNUKA BANOVA, 
ZALOG VAŠIH ČASTI, ZALOG MIRA, BLAGOSLOVA! 
A SAD VAŠE PREVIŠNJEMU DIŽ'TE MOLBE VRUĆE, 
NEK DARUJE GRJEŠNOM SVJETLOST MILOSTI MOGUĆE. 
TISUC TRISTA ČETRDESET OSMOG LJETA 
GOSPODINA NAŠEG SA OVOGA POĐE SVIJETA, 
U DAN PRVI SVIBNJA TIJELO OVDJE ZEMLJI DADE, 
GROB NAM GA PROGUTA I UGRABI NAŠE NADE, 
OVDJE BOGU DUŠU DADE, AL' MU SPOMEN DRAGA 
MEĐU NAMA OSTADE, NA SVE VIJEKE BLAGA. 


NATPIS NA GROBU MLADENA III. BRIBIRSKOG 
Trogir, Stolna crkva sv. Ivana 
(Preveo J. Barač, Novo doba, Split, Božić 1938) 


1274 proširili su svoj utjecaj na Šibenik, Trogir i Split; u 

otonjem knezuje 1273 najstariji Stjepkov sin Pavao I., 
Koji ima i čast primorskog bana. 

Društveni je preobražaj već u punom jeku; polažu se 
temelji budućem staleškom poretku, ali njegovo rađanje 
prate brojne pojave bezvlašća, i tek se postepeno probijaju 
novi oblici vlasti. Još jednom pokušavaju banovi Joakim 
Pektar i Nikola ići stopama svog oca, hercega Stjepana, i 
s ojačanom vlašću kralja donijeti zemlji mir. S Pekta- 
rovom smrću 1277 i povlačenjem Nikolinim 1280 gasne 
i taj posljednji proplamsaj kraljevske moći, a nešto ka- 
snije poduzima Pavao vlastiti pokušaj rješenja. On je 
otad pa do smrti 1312 hrvatski ban, a u gradovima preuzi- 
maju kneževsku vlast njegova braća: Mladen I. u Splitu, 
Juraj L u Šibeniku i Trogiru. Uporedo s ogorčenom 
borbom između slavonskih velikaša potkraj 70-ih godina 
napadaju Mlečani Omiš, koji najzad i osvajaju (vjerojatno 
1280). Borba se za to gusarsko gnijezdo produžila do 1287, 
kada su Mlečani naišli odjednom na otpor bana Pavla; 
otad se Omiš nalazi u vlasti Bribirskih, a značenje toga 
posjeda, kojim su oni znatno proširili svoj prodor do mora, 
očituje se i u naslovu »omiških knezova«, koji im 1290 
daje papa. Još uvijek je hrvatska obala sapeta obručem 
mletačke pomorske sile; Mlecima pripadaju otoci i Zadar, 
a lađe Bribirskih i njihovih podanika smiju ploviti u 
pravcu Mletaka samo do crte, koja spaja Ankonu s otokom 
Unijem kod Cresa. 

Posljednje desetljeće arpadovske vladavine donijelo je 
Bribirskima svojom, još uvijek ponešto suzdržljivom, dina- 
stičkom borbom novi porast moći. Njihova je sklonost 
prema napuljskom dvoru bila nesumnjiva, a osobito je 
značajna bila za djelatnost Jurja, »kneza primorskih gra- 


širenje njegove vlasti u Bosni pripada završnom odsjeku 
borbe za baštinu Arpadovića (> Bosna i Hercegovina. 
Povijest). Inače je dolazak mladoga Karla Roberta а 
Hrvatsku 1300 donio Bribirskima, koji su taj dolazak 
omogućili, tek neznatnu promjenu. 

Sa širokom zemljišnom osnovom, koja se prostirala od 
Kapele do Neretve i Drine, ban Pavao radi još na tome, 
da »skuči slobodna plemena hrvatska i da im oduzme sva 
utvrđena mjesta« (Klaić), a da razbije i mletački obruč. 
Potonja je zadaća prelazila njegove mogućnosti; snaga se 
Bribirskih nalazila na kopnu. Ustanak Zadra, koji je 1311 
doveo njihovu moć do vrhunca, nije oslabio Venecije. 
Pavao je za vrijeme borbe 1312 umro, a njegov sin Mladen, 
izabran od pobunjenih Zadrana knezom, morao je 1313 
napustiti neravnu borbu. ; 

laden II. (u vrelima češće Mladin) naslijedio je s ban- 
skom časti i neprijateljstvo Mlečana, koje se s vremenom 
razvilo u promišljen rad na njegovu uništenju. Tvrdu 
logiku političkih odnošaja i njihovih protivnosti nije mogla 
ublažiti ni osobita počast, koju su Mlečani doskora iska- 
zali Bribirskima; oni su ih — na njihovu molbu — primili 
među građane. Svoj uzmak u pitanju Zadra potkrijepio 
je tako Mladen 1314 »prisegom vjernosti i pokornosti, kako 
su to činili i čine i drugi vjerni Mlečani«. Ti su događaji 
odjeknuli u primorskim općinama; Split je uzeo Mlečanina 
za potestata, a Trogir, koji je 1315 prognao svoga kneza, 
Mladenova štićenika, mogao je do kraja prkositi banovim 
zahtjevima zahvaljujući samo potpori mletačkoga brodo- 
vlja. Mladen je doduše svladao nevjeru krbavskih Kurja- 
kovića i kneza Nelep'ca, koji su se 1316/17 pridružili sla- 
vonskom banu Ivanu u njegovu sukobu s Mladenom. Sve 
je to navješćivalo oluju, kojoj se nije dalo izbjeći. Tek 

knezovi Peranski 
(izumrli 1786) 


*) Godine uz pojedina imena odnose se na spomen u vrelima. 


što je posredovanjem Dubrovčana dokrajčio 1319 neuspjeli 
rat s kraljem Milutinom, otkrio je urotu uglednih ši- 
benskih građana llijióa, koji su mu još nedavno bili pouz- 
danici. U sustavu njegova vladanja pojavili su se duboki 
nedostatci. Žalbe primorskih općina kao i optužba tobo- 
¿njega Mihe Madijeva svjedoče o nesumnjivom pritisku, 
koji su općine teško 
podnosile. U svojim 
neprestanim borbama 
Mladen je — prema 
riječima Šišića — bezo- 
bzirno uništavao njiho- 
vu materijalnu snagu. 
Na postojanom otporu 
Šibenika izrazile su se 
najzad sve protivnosti 
oligarhijske vladavine. 
Mlečani postaju zato- 
čnici općinskih sloboda 
i ona pokretna sila, ko- 
ja oko sebe okuplja sve 
Mladenove protivnike 
— osim kralja. Taj je 
već pribrao dosta sila, 
S GRBOM da kao samostalan čim- 
benik pokuša razvoj 
događaja uskladiti s 
probitcima krune. Prvi pokušaj, koji je u tom smjeru po- 
duzeo, nije doduše imao uspjeha; pobjedom nad palatinom 
1321 suzbio je Mladen na čas protivnike. Novi spor, u koji 
se upleo s Trogiranima zbog njihova kneza, potaknuo je 
napokon Mlečane na odlučan korak. Trogir i Šibenik ugo- 
varaju na Božić 1321 savez protiv Mladena, a na početku 





PEČAT BANA PAVLA 1. 
BRIBIRSKIH 
na ispravi gradu Rabu od 4. I. 1307 

Rodoslovlje Bribirskih knezova*) 

1322 podvrgavaju se uz veoma povoljne uvjete mletačkoj 
vlasti, koja ih odmah pomaže vojskom. Na proljeće pristu- 
paju njihovu savezu najmoćniji knezovi, pa i Mladenov 
brat Pavao II., koji teži za banskom časti, a napušta ga i 
njegov štićenik, bosanski ban Stjepan. Okupljeni oko bana 
Ivana, koga je kralj poslao s vojskom, pobjeđuju ljeti 
1322 Mladena kod Blizne u Dugopolju kraj Klisa (Katić). 
Milosti u kralja, koji je i sam došao u Hrvatsku, nije Mla- 
den našao; umro je u nekoj tamnici u Ugarskoj negdje 
prije 1341. 

Oligarhijska je vladavina pogođena padom Mladena u 
svome korijenu, ali je i dalje oličava snažna pojava kneza 
Nelep'ca. Državina se Bribirskih skučila opet u granice 
stare plemenske župe; neko značenje daje im još uvijek 
posjed tvrdih gradova Ostrovice, Omiša, Klisa i Skradina. 
Juraj II. naziva se doduše »knezom Dalmacije«, ali je 
njegov pojačani pritisak na Split otjerao 1327 i taj grad 
pod vlast Mletaka; s jednakim je uspjehom završio na 
početku 1328 i pokušaj Pavla II., da zavlada Ninom. Uzmi- 
čući pred Nelep'cem, koji je privremeno zavladao i Ostro- 
vicom, Pavao se kao starješina kliške i ostrovičke loze 
Bribirskih (poslije Jurjeve smrti 1330) predao 1338 potpuno 
u zaštitu Mletaka. U tom su pogledu bili Bribirski jedno- 
dušni, pa se nisu pokorili kralju Ludoviku ni onda, kad su 
to učinili Kurjakovići i Nelep'čeva udovica. U doba po- 
sljednjeg ustanka Zadrana 1345/6 sklapaju, štoviše, for- 
malan savez s Mlečanima, od čega ih ne može odvratiti ni 
opasnost, Која je Ostrovici zaprijetila dolaskom kraljevim 
pod Zadar. Sastavljajući svoju oporuku Pavao II. polaže 
još uoči svoje smrti 1346 svu nadu u mletačko gospodstvo; 
u slučaju smrti svog nejakog sina i baštinika Jurja III. 
prepušta Ostrovicu i ostale posjede bratu Grguru ll. uz 
uvjet, da i on priznaje duždevu vlast. U ogorčenoj borbi 

NOVCI BANA PAVLA I. 
(lice, povećano) 


za tu baštinu uspjeli su Krčki knezovi, iz roda kojih je 
otekla Pavlova žena, izmiriti Jurja i Grgura s kraljem. 

laden III, gospodar Klisa, uzalud je nastojao spriječiti 
ulazak kraljeve posade u Ostrovicu; tu je Ludovik zami- 
jenio ispravom od 31. VII. 1347 za grad Zrin na Donjoj 
Uni i Bušku župu. Ostrovička je grana Bribirskih nasta- 
vila tako život pod imenom knezova Zrinskih. 

Na starom je tlu 
ostala od roda bana 
Pavla samo  kliska 
grana s Mladenom III. 
ft Као  starješinom, ali 

je već 1348 nestalo i 
njega. S njime je legao u 
grob posljednji  izrazitiji 
predstavnik Bribirskih kne- 
zova; njegova grozničava, 
ali i beznadna borba za 
ostatke djedovine donijela 
mu je u grobnom natpisu 
časni naslov »štita Hrvata« 
(v. tekst na str. 300). G. 
1356, kada je Ludovik za- 
INICIJAL IZ RU- počeo svoj pobjedonosni 


OJI JE 1 : 
LIJEČNIK. VILIM rat s Mlecima, pokorio se 






U II Mladenov; tada su Bribir- 

° ski izgubili veé Klis, Omiš 
i Skradin. I dok je Grgur II, najmladi od 
sinova bana Pavla, provodio starost kao 
knez u Rabu (1372), u djedovskom je Bri- 
biru ostatak Bribirskih vjerno sluZio svoje 
zakonite vladare. Potomci se Mladena III. 
ne priključuju ustanku pod Paližnama i 
Horvatima, a 1412 oduzimaju Mlečanima 
Ostrovicu, koju su ovi ratom dobili. Povjerenje kralja 
Žigmunda uživa osobito Jakov II, unuk Pavla III, koji 
je 1441—51(?) vršio čast podbana. Kako su njegovi bra- 
tići prešli u grad Pernu blizu Topuskoga, koji se već 
1436 nalazi u posjedu njegova roda, odvojila se od zaje- 
dničkog debla druga grana, prozvana knezovima Peranskim. 
Kao posljednji odvjetak svoga roda Jakov je 1408 sklapao 
baštinske ugovore sa Zrinskima; pred smrt 1456 prenio je 
svojom, jamačno bosančicom (idiomate bulgarico!) pisanom, 
oporukom imanja u lučkoj županiji, koja je tada obuhva- 
ćala i područje bribirske župe, na rod Zrinskih (— Bribir 
u Dalmaciji). 

LIT.: V. Klaić, Bribirski knezovi od plemena Šubić do god. 1347, 
Zagreb 1897; Isti, Povjest Hrvata, L, IL, 1. i 2., Zagreb 1899—1901; F. 
Šišić, Pad bana Mladena Šubića, bana hrvatskog i bosanskog, GLZM 
XIV., Sarajevo 1902; D. Gruber, Nelipić, knez cetinski i kninski, Zagreb 
1886; Isti, Vojevanje Ljudevita I. u Dalmaciji s hrvatskim velmožama 
i s Mlečanima (1342—1348), Požega 1888; Isti, Nešto o banu Mladenu II. 
i njegovoj porodici, Bulićev zbornik, Zagreb-Split 1924; Isti, Grgur II. 
Bribirski, NVj XXX., 1921—22; I. Bojničić, Jakov Bribirski od plemena 
Šubić, Vjestnik kr. hrv.-slav.-dalm. zem. arkiva, 1., 1899; Lj. Thallóczy, 
Prilozi k objašnjenju izvora bosanske historije, I. Prilog k životopisu 
Mladena Šubića, bana bosanskoga, GLZM V., Sarajevo 1893; M. Barada, 
Vrijeme smrti i obiteljski odnošaji bana Mladena ll., Šišićev zbornik, 
Zagreb 1930; G. Novak, Pavao Bribirski, ban Hrvata i gospodar Bosne, 
p. o. iz Jadranske straže, Split 1932; F. Banfi, L'origine della 
famiglia Zriny, Archivio storico per la Dalmazia, god. IX., sv. XVI. i 


XVII., Rim 1934; D. Gruber, Još o Grguru II. Bribirskomu, NVj 
XXXIV., 1926. J. š-k. 


BRIDGE — Karte za igru. 


BRIDGEPORT, grad i morska luka sjeveroameričke sa- 
vezne države Connecticut na ušću rijeke Pequannock u 





VARIGNANA PO- kralju i Pavao III, brat 
ETIO M 


Long-Island-Sundu, 92 km sjeveroistočno od New Yorka, 


s kojim ga spaja željeznička pruga. Ima vrlo živu obalnu 
trgovinu i vrlo dobro razvijeni metalni veleobrt. Broji 
147.000 stan. . u 

BRIDGES, 1. Calvin Blakman, * Schuyler's Falls, N. Y. 
11. 1. 1889, + Los Angeles 27. XII. 1938, američki gene- 
tičar. Član Carnegie Institution dodijeljen T. H. Morganu 
1916—38. Jedan od najistaknutijih između prvotnih Dro- 
sophila-genetičara. Prvi je eksperimentalno dokazao s non- 
disjunction, da se geni nalaze u kromozomima. Njegova 
je teorija, da je spol rezultat balance između gena u kro- 
mozomima seksa i autosomima. Obradio je citološku mapu 
kromozoma slinskih žlijezda i genetičku mapu kromozoma 
od Drosophila melanogaster, M. D-c. 

Robert, Ж. Walmer Kent 23. X. 1844, + Boars Hill 
21. IV. 1930, engleski pjesnik i kritičar. Odgojen je u Eton 
Collegeu i Oxfordu. Nakon svršenih medicinskih nauka 
djeluje do svoje 37. godine kao liječnik u glavnim london- 
skim bolnicama. Zatim se povlači u Yattendon kraj Oxfor- 
da i sve svoje sile posvećuje književnosti. G. 1913 postaje 
službeni »poeta laureatus«. 

U pjesničkom radu B. slijedi tradicije engleskog pjesni- 
štva. Njegov tradicionalizam jasno se očituje u njegovu 
zanimanju za metriku Miltona (Milton's Prosody, 1893) i za 
Keatsa (John Keats, a Critical Essay, 1895), u njegovu osje- 
ćaju odgovornosti prema jeziku (bio je jedan od osnivača 
društva za čuvanje čistoće engleskog jezika, Society for 
Pure English) i u njegovim vlastitim metričkim pokušajima. 
Kao oduševljen klasičar nastoji udahnuti život u oblik 
klasične drame (Nero, 1885 i 1894; Achilles in Scyros, 1890; 
The Return of Ulysses, 1890, i druge). U lirskom stvaranju 
obrađuje teme posvećene stoljećima pjesničke tradicije 
(oxfordsko izdanje Poetical Works of EB. 1912). Njegov 
najsmjeliji pokušaj u izboru teme bio je filozofijski spjev 
The Testament of Beauty (1929), objavljen ma pjesnikov 
osamdesetpeti rođendan. U tom djelu pjesnik nastoji dati 
sintezu platonskog tumačenja života i tekovina moderne 


znanosti. Najbolji je u lirskim djelima. 

LIT.: Th. H. Warren, R. B., Poet Laureate, 1913; T. B. Young, 
R. B., a Critical Study, 1914; T. M. Kelshall, R. B., Poet Laureate, 
1924; Logan P. Smith, R. B. Recollections, 1931; O. Elton, R. B. and 
The Testament of Beauty, 1932; E. de Selincourt, Oxford Lectures on 
Poetry, 1934. J. T-a. 


: BRIDGETOWN, glavni grad britanskog otoka Barbádosa 
u skupini otoka Malih Antilla; dobra je luka, koja živo 
trguje sa Zapadnom Indijom, osobito s Habanom na Kubi. 
Ima 13.486 stan. (1936). N. Z. 
BRIDGEWATER, Francis Egerton (treći vojvoda B.), 
* 21. V. 1736, t 8. III. 1803, projektirao plovni kanal od 
svoga imanja kod Worsleya do Manchestera za prijevoz 
ugljena. Prvi veliki pothvat te vrsti u Vel. Britaniji. G. 
1762 dobio je dopuštenje parlamenta za gradnju kanala 
između Liverpoola i Manchestera (dovršen 1772). Ј. Т-а. 
BRIDGMAN, 1. Frederic Arthur, * 1847, + 1928, ame- 
rički slikar. Uči u Umjetničkoj školi u Broocklynu i Na- 
rodnoj akademiji te kod J. L. Gérómea u Parizu. Putuje po 
Alžiru, Egiptu i Nubiji. Slika lakom tehnikom brojne slike, 
često s puno fantazije, prikazujući u njima ponajviše ori- 
jentalni pejzaž i život. Većina mu se djela nalazi u ame- 
ričkim zbirkama (kolekcija Temple, Philadelphia; muzej u 
Brooklynu; galerija Corcoran, Washington). U. 
2. Percy Williams, ж Cambridge (Mass. USA) 1882, 
američki fizičar, poznat u prvom redu po svojim istraži- 
vanjima o utjecaju velikoga tlaka na svojstva tvari. Obra- 
đuje i filozofska pitanja fizike. Od njegovih knjiga spo- 
minjemo: The Physics of High Pressure, London 1931; 
The Nature of Physical Theory, Princeton 1936. St. H. 
BRIEG, grad u Njemačkoj, na lijevoj obali rijeke Odre, 
27 km jugozapadno od Breslaua, u plodnoj ravnici, 29.816 
stan. (1933). Ime potječe od poljskog »brzeg« (brdo). U 
rimsko doba zvao se B. Civitas Altae Ripae, gradske 
privilegije je dobio 1250 od kneza Heinricha III. breslau- 
skog. Husiti su ga spalili 1428. Kad je opet sagrađen, utvr- 
dio ga je Johann Friedrich, knez Briega. Bio je sjedište 
samostalne kneževske loze do 1675, kad je kneževina pri- 
pojena Austriji, od koje ju je 1742 zauzela Pruska pod 
Friedrichom II. Velikim. Utvrde su razorili Francuzi 1806. 
Crkva Sv. Nikole građena je u gotskom slogu tokom 13. st., 
kneževski dvor je renesansna građevina. B. je važno poljo- 
privredno središte. Od veleobrtnih proizvoda važni su: 
kovinski predmeti, sapun, žice, cement, glasoviri, šećer, 
tekstili i koža. Z. Š-a. 

BRIEGER, Ludwig, * Glatz 26. VII. 1849, + Berlin 
19. X. 1919, liječnik. Od 1891 šef bolesničkog odjela zavoda 
za infekciozne bolesti u Berlinu, od 1900 sveuč. prof. za 
lizikalno-dijetetsku terapiju. Bavio se mnogo fiziologijom, 
toksikologijom i naukom o imunitetu. 

BRIENNE ili Brienne-le-Chateau (lat. Briona), malo po- 
vijesno mjesto u départementu Aube u Francuskoj. Gro- 
fovi od B. često se spominju u 12. i 13. st. zbog ratova, 
koje su vodili u istočnoj Francuskoj. U 17. st. u B. je 
bila uređena vojna akademija, gdje je učio i Napoleon 
od 1779—83. Kod B. je Napoleon pobijedio saveznike u 
siječnju 1814. 

BRIENNE, Jean de, Ж 1148, + 27. Ш. 1237, naslovni 
kralj Jeruzalema. Zajedno s hrvatsko-ugarskim kraljem 
Andrijom IL i Leopoldom VI. Austrijskim navali za 5. 
križarskog rata 1218 na Egipat, kojemu je tada pripadao 
Jeruzalem. Izgubivši Damiette, sultan al-Kamil bio je spre- 
man vratiti Jeruzalem, ali kad je papin legat odbio nje- 
govu ponudu, prisili pobjedom kod el-Mansuraha kršćane, 
da se povuku. Car Fridrik II. obveže se doduše papi 1225, 
da će za 2 godine sam krenuti u rat, i čak se oženi Iva- 
novom kćeri Jolantom, ali primi odmah naslov kralja 
jeruzalemskoga. Ivan nađe sebi novo poprište u Carigradu, 
gdje bi 1229 izabran za suvladara maloljetnom Balduinu II. 
Kao takav stekao je u borbi Latina protiv Bugara i Nikej- 
skog carstva glas drugoga Hektora i Jude Makabejca. Ipak 
nije znao uliti latinskom carstvu novih sila, tako da su 
njime već 1261 zavladali Nikejci. P. EL 

BRIEUX, Eugéne, * Pariz 19. I. 1858, + Nica 1932, fran- 
cuski dramatičar. Napisao mnoge drame, od kojih su neke 
doživjele zamjeran uspjeh, kao Blanchette (1892), La Robe 
Rouge (1900). Kao novinar upoznaje u tančine život svih 
pariskih slojeva, pa njegova djela obrađuju brojna dru- 
štvena pitanja. Svijet je njegov šarolik. Najbolja odlika 
njegova rada jest to, da zna radnju postaviti na čvrste 
noge. Inače je s vremenom sve više postajao i propovje- 
dnik, učitelj. Po njegovu shvaćanju kazalište ima služiti 
olakšanju života, moralnoj utjehi. S te propovjedaonice 
ima se čuti, da majke moraju dojiti djecu (Les rempla- 
cantes, 1901), da na hereditarnost valja budno paziti 
(L'évasion, 1896), da politika kvari ljude (L'engrenage, 
1894), i t. d. Brieuxovo izrugivanje društvu dobro je odjek- 
nulo kod najširih slojeva gledalaca. 

Prije rata u Zagrebu su davana dva njegova komada: 
Kolijevka (1899) i Crveni talar (1901), poslije rata (1919) 
Stradaoci (Les avariés). 


LIT.: F. Veuillot, Les prédicateurs de la scéne, 1904; C. Westland, 
E. Brieux, 1915. D. št. 


BRIG (njem. Brigg) je dvojarbolni jedrenjak, koji nosi 
križno jedrilje, a na krmenom jarbolu još i jedno sošno 
jedro. Taj tip jedrenjaka ide među punokrižnjake. Prije 
su brigi imali veliko značenje kao laki bojni brodovi. 
Imade i brigova s trećim jarbolom. A. P. 

BRIGADA (tal. brigata, franc. brigade) je veća skupina 
četa istog oružja pod zapovjedništvom brigadnoga generala. 
B. je ponajviše pješačka te je prije obično imala po dvije 
pukovnije, a sada ima po pet do 6 bojna. Kod topništva 
sastojala se prije od nekoliko pukovnija, za vrijeme prvoga 

svjetskog rata od jedne pukovnije poljskoga topništva i 
jedne poljske haubičke divizije, a kasnije od jedne polj- 
skotopničke i jedne poljskohaubičke pukovnije. Kod ko- 
njaništva ima b. po dvije konjaničke pukovnije, kod tan- 
kova po 125 do 220 tankova, kod zračnih snaga u mirno 
doba po dvije pukovnije, a u ratno više skupina. U nje- 
mačkoj vojsci nema više b-e, a nema je ni u mnogim dru- 
gim vojskama. Jedino brdske b-e bile su mješovite, sasta- 
vljene od tri do pet bataljuna pješaštva, nekoliko bitnica i 
jedne eskadrone. B. se prvi put javlja za 30-godišnjeg rata 
u švedskoj vojsci. SL psc 
BRIGANTI, moéan narod u staroj Britaniji, na području 
sadašnjih pokrajina Cumberland, Northumberland, Lan- 
cashire, Yorkshire, Durham, Westmoreland i u jugoistočnoj 
Irskoj (Wexford), s glavnim gradom Eburakom (Ebura- 
cum, danas York). Potpali su pod rimsku vlast za vlade 
Domicijana u drugoj poli 1. st. pos. Kr. M. Сз. 
BRIGANTINA (tal. brigantino) je jedrenjak sa dva jar- 
bola. Oba jarbola nose i sošnu i križno jedrilje i 2 do 
4 prečke (flok). Od 12. do 16. st. bila je to manja lada 
na vesla i jedra te se razvila tek kasnije u brod, koji je 
opremljen jedino jedrima. Neki kažu, da ime dolazi od 
mjesta Brigantium, današnjeg La Coruña u Španjolskoj; 
međutim je vjerojatnije, da potječe od talijanske riječi 
brigante »razbojnik«, jer su se tim tipom broda služili 
naročito gusari, koji su usavršili jedrilje, da što brže mogu 
uteći svojim progoniteljima. Skuna-brigantina ima dva 
jarbola, od kojih je prednji opremljen sošnom i križnim 
jedriljem, a krmeni samo sošnom. ` AP. 
BRIGGS, 1. Charles Augustus, * New York 15. I. 1841, 
T New York 8. VI. 1913, američki protestantski teolog i 
poznavalac hebrejskog jezika. Pohađao sveučilište u Vir- 
giniji i Berlinu. Bio je pastor u prezbiterijanskoj crkvi u 
Roselle (New Jersey), kasnije postao profesor teologije na 
Union Theological Seminary. G. 1900 zaređen za sveće- 
nika protestantske episkopalne crkve. J. T-a. 
2. Henry, Ж 1556, + 1630, engleski matematičar. Po- 
svetio se izračunavanju logaritama, te je mjesto broja e, 
baze prirodnih logaritama, koje je pronašao Napier, uzeo 
za bazu logaritama broj 10, pa se dekadski logaritmi još 
danas po njemu zovu Briggsovi logaritmi. Pronašao je i 
jednostavnu elementarnu metodu za izračunavanje loga- 
ritama. G. 1617 izdao je djelo Logarithmorum chilias prima, 
koje sadržava logaritme brojeva od 1 do 1000 za bazu 
10 na 8 decimala, a 1624 Arithmetica logarithmica s loga- 
ritmima brojeva od 1 do 20.000 i od 90.000 do 100.000 na 
14 decimala. Trigonometria britannica, koju je izdao 1633, 
sadržava logaritme sinusa i tangensa za svaku stotninu 
stupnja na 14 decimala, kao i tablice sinusa, tangensa i 
sekansa. S. 8. 
BRIGHELLA je naziv za poseban smiješan tip ili masku 
u staroj talijanskoj komediji komičara po zanatu, la com- 
media dell'arte; srodnici su mu Pedrolino (od koga po- 
tječe u Francuskoj Pierrot, u Rusiji Petruška), Scapino 
(od koga је Molière učinio svoga Scapina) i Coviello 
(Giacometto) južnotalijanskih glumačkih družina. Može 
mu se naći srodnika i u starim hrvatskim komedi- 


jama. Postao je popularan najviše zaslugom Goldonijevih 

komedija. Obično je odjeven u bijelo, sa širokim i dugim 
hlačama, s dvorogim šeširom, perjanicom i crnom brada- 
tom obrazinom. Vragometan je šaljivčina, kao i arlekin, 
ali je morao bolje od njega svirati i pjevati, velik lukavac 
i spletkaš (odakle mu valjda i ime: deminutiv od briga 
»neprilika, briga«). — Arlekin. 


., LIT.: M. Apollonio, Storia della Commedia dell'arte, Rim-Milan 1930; 
Isti, Storia del teatro italiano, II., Firenca 1940. . D-ić. 


BRIGHT, 1. John, * Rochdale 16. XI. 1811, + Rochdale 
27. MI. 1889, engleski državnik. Ističe se kao predstavnik 
potpunog liberalizma, osobito na gospodarskom području. 

` G. 1836 upozna Cobdena i s njim osnova ligu za ukidanje 
žitnih zakona (Anti-Corn law League) Od 1843 zala- 
gao se u donjoj kući za liberalne mjere i skupa s Cobde- 
nom bijaše vođa manchesterske škole. Radi svoje oporbe 
protiv Krimskoga rata izgubi popularnost i 1856 povuče 
se iz političkog života. U donju se kuću vraća 1857 i 
djeluje kod stvaranja Reform-billa od 1867 za proširenje 
izbornog prava. Bio je ministar 1868-70, 1873 i 1880-82 
u kabinetima Gladstonea. Kao pristaša mirovne politike i 
protivnik upletanja u strane prilike istupa 1882 iz vlade, 
jer nije odobravao držanje Vel. Britanije u Egiptu, a 1886 
odvoji se od Gladstonea zbog njegova Home Rule-pri- 
jedloga i priključi liberalnim unionistima. Bio je osobit 
govornik, a svojim je djelovanjem znatno pridonio dizanju 
nižih slojeva i demokratizaciji engleskog ustava, а da nikada 


nije pustio s vida položaj Engleske kao velike sile. 

BI Speeches on parliamentary reform, 1866; Speeches on que- 
stions of public policy, 2 sv., 1869; Public addresses, 1879; Public letters, 
1885 


LIT.: G. B. Smith, Life and speeches of the R. H. John B., London 
1881; Robertson, Life and times of John B., London 1883; G. M. Tre- 
velyan, John B., London 1913, 2. izd. 1925. 


J N 

2. Richard, * Bristol 28. IX. 1789, + London 16. XII. 
1858, engleski liječnik. U svojoj publikaciji Cases illu- 
strative of some of the appearances on the examination of 
diseases terminating in dropsical effusion (1827) prvi je 
istaknuo uzročnu vezu između oedema, izlučivanja bjelan- 
čevine u mokraći, krvnog tlaka i patološko-anatomskih 
promjena u bubrežnom tkivu. Time je stvorio temelj dana- 
šnjem poznavanju grupe bubrežnih bolesti, koje sada nazi- 
vamo obostrane negnojne upale bubrega (— Bubrežne bo- 
lesti). A.B-ć. 

BRIGHTON, 1. najveći kupališni grad u blagom podneblju 
prostranog i plitkog zaljeva na jugu Engleske; omiljelo 
ljetno boravište londonskoga društva, još u 18. st. ribar- 
sko naselje, a sada grad sa 147.427 stan. (1931). Među 
novim zgradama ističe se kraljev paviljon u istočnjačkom 
slogu s golemom kupolom, muzej ptica, morski akvarij i 
konjsko trkalište. 

2. Kupališni grad u australskoj saveznoj državi Viktoriji, 
u zatonu Port Philip, 15.000 stan. N. Z. 

BRIGITA, 1. B., * 452, + 523, djevica, legendarna irska 
svetica, koja se slavi 1. veljače. Osnovala je mnogo samo- 
stana po Irskoj. ` 

2. B. ili Birgitta, Ж Finstadt (Uppsala) 1303, + Rim 1373, 
$vedska svetica. Veé se u djetinjstvu odlikovala pobo- 
žnošću; roditelji su je zarana udali, te je imala osmero 
djece, među kojom je i kasnija sv. Katarina Švedska. Nje- 
zina sklonost misticizmu kao i posvemašnja predanost 
službi kršćanske obnove došla je naročito do izražaja po- 
slije muževe smrti. Počinju znamenita njezina viđenja, u 
kojima joj raspeti Krist daje opomene i savjete, kako da 
ljudi, pa i poimence citirani, kršćanski rade i žive. Ona 
je ta viđenja neposredno pisala ili u pero kazivala na 
narodnom švedskom jeziku pa je tako dala znatan prilog 
švedskoj sredovječnoj književnosti. Njihov ве original 
kasnije, doduše, izgubio, ali su prije toga bila prevedena 
na latinski pod naslovom Revelationes u 8 knjiga (prvi put 
tiskana u Rimu 1474) te još u srednjem vijeku opet pre- 
vedena na švedski. Njezini su još spisi Regula S. Salva- 
toris i Sermo Angelicus (za samostansku lektiru). Regula 
je prvi put tiskana u Libecku 1492, a kasnije često na 
latinskom i drugim evropskim jezicima. Spomenutu Regulu 
napisala je za red, što ga je osnovala pod imenom sv. 
Augustina od presv. Otkupitelja ili kraće »brigitine«. Red 
je bio osnovan za ženske i za muškarce, pa je zanimljivo, 
da su muškarci neko vrijeme priznavali žensko vrhovno 
poglavarstvo. Sjedište je reda bilo u Valdsteni u Švedskoj, 
a proširio se po nordijskim zemljama, kao i po ostaloj 
Evropi. Valdstena je tako postala kulturnim centrom te 
prozvana »prvom visokom školom Sjevera«. Red je na- 
stavljao Brigitinu tradiciju mistike i gajenja narodnog 

jezika, pa je vrlo za- 
služan za švedsku 
književnost srednjega 
vijeka. Omoguéio je 
duhovni saobraćaj me- 
đu nordijskim zemlja- 
ma, tako da je bio 
nastao čak neki mije- 
šani skandinavski jezik 
(»Birgittinensprached. 
Za vrijeme reforma- 
torskih borba u 16. st. 
red je bio gotovo po- 
sve uništen. Sv. B. 
umrla je u Rimu, ka- 
mo je bila pošla, da 
od pape dobije odo- 
brenje svog reda. Ka- 
nonizirana je 1391. 
Ovu je legendarnu 
švedsku sveticu ргі- 
kazao u novoj šved- 
skoj književnosti Ver- 
ner von Heidenstam, 
nagrađen Nobelovom 
nagradom, u romanu 
Heliga Birgittas . Pil- 
grimsfärd (1901), koji je na hrvatski preveo Ante Šimčik 
(Božji put svete Brigite, Zagreb 1932). 

Sv. B-i pripisivao je srednji vijek i različite lažne spise, 
među kojima i >15 molitava«, što ih je ona tobože izrekla 
pred Raspetim. No ove su molitve nastale istom poslije 
njezine smrti, a prvi put su bile tiskane na latinskom 
jeziku u Rimu 1478 pod naslovom Quindecim collecte sive 
orationes ... sancte Brigide. Ovim se je molitvama pripi- 
sivala velika moć, a bile su poznate i u staroj hrvatskoj 
književnosti. Prvi put ih je tiskao Dubrovčanin Frano 
Ratković uz knjigu Ofičje svete Dieve Marije u Mlecima 
1512 kao 15 molitava koje učini sveta Bridida. Zanimljivo 
je, da je ta knjiga tiskana bosančicom i da je to uopće 
prva poznata nam knjiga tiskana bosanskom ćirilicom. 
Drugo (a možda i treće) izdanje priredio je na istom pismu 
Jakov Baromić (Jakob de Barom) u Mlecima 1571. Naučno 
izdanje priredio je Milan Rešetar 1938. Glagoljskim pismom 
tiskao je 15 molitav svete Brijide Simun Kožičić na Rijeci 
1530, i to u knjizi Oficij rimski, a jedan se glagoljski 
rukopis tih molitava iz 17. st. nalazi u arkivu Hrvatske 
akademije u Zagrebu (sign. IV a 87). U knjizi Pribogo- 
ljubne molitve... (Mleci 1734) tiskao je Ivan Kraljić 
jednu viziju sv. Brigite: Prigovaranje Isukrstovo s B. Bri- 
gitom, koja sadržava prijetnje svećenicima, koji mise u 
smrtnome grijehu. 

LIT.: Acta Sanctorum, october, sv. IV.; H. Lundström u Realency- 
klopädie für protestantische Theologie und Kirche, sv. III. s. v. Birgitta; 
M. Roques, Deux livres d'heures du XVle siècle, Revue des études 
slaves, XII. (1932); M. Rešetar i Ć. Gianelli, Dva dubrovačka jezična 
spomenika iz XVI. vijeka, SKA, Beograd 1938; Vj. Štefanić, Ivan 
Kraljić.. ., Grada XV. (1940). V. &. 

BRIGLEVIĆ, Martin, hrvatski pavlin, živio i djelovao 
sredinom 16. st. (oko god. 1559), kako se to razabira iz 
bilježaka Gyóngyeove pavlinske kronike. Prema prijepisu, 
koji se nekoć čuvao u lepoglavskom samostanu, on je u 
više pjesama heroičkim stihovima obradio život osnivača 
reda sv. Pavla prvoga pustinjaka, a u koje kompozicije 
naročito je bilo to, da je svaka pjesma počinjala slovom P. 

c. 


LIT.: N. Benger, Catalogus authorum seu ripforum ex religiosis 
ordinis S. Pauli primi Eremitae i t. d Е: Е. 


BRIGNOLE SALE, Anton Giulio, * Genova 1605, + 1665, 
talijanski knjizevnik. B. je zanimljiva pojava: u mladosti 
je monden, u zrelosti isusovac, najprije sečentista, a zatim 
Protivnik sečentizma. Između njegovih brojnih književnih 
djela ističu se neke strane žive proze (na pr. u djelu 
Instabilita dell'ingegno, 1635). 

BIBL.: Politici e moralisti del Seicento, a cura di B. Croce e S. Ca- 
ramella, Bari 1930. 

LIT.: M. De Marinis, A. G. S. e i suoi tempi, Genova 1914. M. D-ié. 

BRIJAČ (brico) je obrtnik, koji se bavi brijanjem, šiša- 
njem, češljanjem, pravljenjem vlasulja і sl. Nekada, a 
ponegdje i danas, bavio se b. i liječenjem, osobito pušta- 
njem krvi (pijavicama ili stavljanjem rogova), vađenjem 
zubi, namještanjem prebijenih i iščašenih udova te ostalim 
ranarničkim poslovima, što mu je bilo i zakonom dopu- 
šteno, ako bi položio propisani ranarnički ispit. 

Brijanje je bilo u običaju već u najstarije doba, što 
dokazuju nalazi britava u grobovima iz brončanog i hal- 
štatskog perioda. Brijački se stalež razvio iz zakupnika, 
odnosno vlasnika kupališta, pa ih nalazimo uvrštene u taj 
stalež do u srednji vijek. U starom Rimu nazivaju ih »ton- 
sores«; uz šišanje i brijanje podrezivali su i nokte. U sre- 
dnjem vijeku dobivaju osobitu važnost, kad se uz brijanje 
počinju baviti i spomenutim ranarničkim poslovima. To u 
16. st. izaziva sukob s ranarničkim staležem. U Hrvatskoj 
je uzakonjen brijački obrt zakonom od 1856. Danas su b-i 
organizirani u sklopu Obrtnih zborova, u Savezu hrvatskih 
obrtnika i Klubu ženskih frizera (osnovanom 1921 u Za- 
grebu). Brijači su poznati po svojoj rječitosti i sklonosti 
za glazbu, u 17. i 18. st. bili su vještaci u vlasuljama po 
tadašnjem ukusu, nadareni pojedinci izrađuju i slike iz 
kose. Svojim su obrtom vezani uz čovjeka mnogo više od 
ostalih obrtnika pa postaju s vremenom »personae gratae« 
ljudi sviju staleža i pogodna lica suvremenih komedija ili 
na (Beaumarchais-Mozart, Figarov pir; Rossini, Seviljski 

rijac). 

ү) Graesse-Jaennicke, Kunstgewerbliche Altertümer und Kuriosititen, 


Berlin 1920; Das Buch der Erfindungen, sv. VI. i VIIL, Leipzig 1898; 
J. Dechelette, Manuel d'archéologie préhistorique, Pariz 1924. А-г. P-c. 


BRIJAKSID (Bovaës), grčki kipar u drugoj polovici 3. st. 
p Kr. Ime B. uobičajeno je u maloazijskoj Kariji, ali je 
ipar Brijaksid učio i radio u mladosti u Ateni, po svoj 
prilici kao učenik Skopin. Sigurno je njegovo djelo iz mla- 
dih dana četverostrano mramorno podnožje tronoga, spo- 
menika podignutog u počast trojice uglednih Atenjana, 
koji su pobijedili u jahačkim natjecanjima. Na prednjoj 
je strani natpis, u kojem se kaže, da je spomenik izradio 
B., a na ostalim trim stranama prikazan je po jedan konja- 
nik, kako stremi prema tronogu. Kasnije je sa Skopom, 
Timotejem i Leoharom surađivao na nadgrobnom spome- 
niku kralja Mauzola i njegove žene Artemizije u Halikar- 
nasu u Kariji. Plinije kaže, da je B. izradio sjevernu 
stranu toga spomenika. Novija su istraživanja iznijela, da 
je baš ta strana bila djelo vanredno vještoga kipara, tako 
da mu neki pripisuju i samu izradbu kipova kralja i kra- 
lice na vrhu spomenika. Plinije mu pripisuje još dosta 
velik broj spomenika, napose 5 gorostasnih kipova bogova 
na otoku Rodu. On je, po Pliniju, izradio i lik boga Serapisa, 
a misli se, da je taj lik sačuvan u brojnim poprsjima, koja 
se čuvaju u muzejima. Čini se, da su u starom vijeku neki 
toga umjetnika cijenili više od samoga Skope: u jednom 
rimskom katalogu, u kojem je Fidija kao najveći kipar 
na prvom mjestu, dolaze iza njega redom Poliklet, Lizip, 
Praksitel i Brijaksid. V. H. 

BRIJAREJ (grč. Boidosows »zamašni«), božansko ime sto- 
rukoga gorostasa, koga su ljudi zvali Egeon. On je sin 
Urana ili Posidona i Geje. Kada su Hera, Posidon i Atena 
htjeli okovati Zeusa, Tetida je pozvala Brijareja u pomoć; 
nato su oni odustali od svoje namjere. Takva su hekatonheira 
(storuki) još dva: Kot i Gies. U borbi protiv Titana oni 
su pomogli Olimpijcima. Titani su bili bačeni u Tartar, 
gdje su ih čuvali hekatonheiri. Z. D. 

BRIJEG — Orogratija. 

BRIJENIJE, Nikifor, * Drinopolje oko 1062, + Carigrad 
1137, bizantski povjesničar. Bio je oženjen Anom Komnen- 
kom, kćeri cara Aleksija I. (1081—1118), i nosio je naslov 
cezara. Namjeravao je prikazati povijest Aleksija L, ali 
je uspio obraditi samo doba prije Aleksijeva stupanja na 
prijestol, i to od 1070 do 1079. Iako nezavršeno i manje 
značajno no njegov nastavak, Anina Aleksijada, Brijenijevo 
djelo predstavlja povijesni izvor velike važnosti. С.О 

BRIJEST, Ulmus, rod drveća iz porodice brijestovka. 
Lišće mu je jednostavno, ima kratke peteljke, dvostruko 
je napiljeno, na bazi izrazito asimetrično. Cvate prije li- 
stanja. Cvjetovi su dvospolni, crvenkasti, anemofilni, čine 
klupčaste (paštitaste) cvatove. Perigon je trajan, sa 4—8 
lapova na rubu. Broj prašnika jednak je broju lapova peri- 
gona. Plodnica je plosnata, nadrasla, s 2 njuške. Plod je 
jednosjemena, plosnata, ovalna ili okrugla peruška, a 
dozrijeva koncem svibnja; sjeme klije odmah nakon 
dozrijetka. Kora je debla uzdužno raspucana. Ovome rodu 
pripada oko 18 vrsta brijestova, koji žive u umjerenom 
pojasu sjeverne polutke. Kod nas rastu: 

Nizinski brijest, Ulmus campestris Sp., do 40 m visoko 
drvo nizina i brežuljaka. Grančice su mu sitne. Lišće do 
16 cm dugačko. Pupovi su sitni i tamno smeđi. Na gra- 
nama i mladim stabalcima često su jača plutasta rebra. 
Cvjetovi i plodovi stoje u gustim kiticama, a stapka im je 








kratka. U cvijetu se nalazi po 5 prašnika crvenkaste boje. 
Njuške su bijele. Plod na rubu krilca je gol. Sjemenka 
se nalazi u gornjoj polovici ploda, koji je do 2,5 cm dug. 
Postoji mnogo odlika i forma. Obični brijest raste u sre- 
dnjoj i južnoj Evropi, te u sredozemnom dijelu Afrike i 
u umjerenom pojasu Azije. Kod nas je važan član nizin- 
skih šuma, gdje raste s hrastom lužnjakom i bijelim jase- 
nom. Ima ga i po brežuljcima i nižem gorju, a čest je i u 
primorju. 

Planinski brijest, Ulmus montana With., do 40 m visoko 
drvo ravnog debla i široke krošnje, raste obično u po- 
dručju bukve. Grančice su mu odebele i dlakave. Pupovi 
su tamni, rđasto-dlakavi i tupi. Lišće je obrnuto jajoliko, 
8—16 cm dugo, veoma hrapavo, na bujnijim mladicama sa 
3 vrha. Cvjetovi su u ovećim kiticama, kojima su peteljke 
duže nego kod nizinskog brijesta. Prašnici su ljubičasti. 
Njuške su crvene, plodnica i sjemenka goli. Plod je do 
2,5 cm dug, obrnuto jajolik. Sjemenka se nalazi u sredini 
ploda. Raste u srednjoj i južnoj Evropi, a prema sjeveru 
dopire znatno dalje od nizinskog brijesta. Rasprostranjen 
je i u Aziji. U Alpama ga ima do 1400 m visine. _ 

Vez, Ulmus effusa Willd. (U. laevis Pall.), do 30 m vi- 
soko drvo široko zaobljene krošnje, sivo-smeđe kore i ži- 
lava lika, koje je odlično za vezanje. Grančice su do druge 
godine dlakave, dosta tanke. Lišće je najšire u sredini, 
ozdo dlakavo. Postrane žilice gornjeg dijela plojke nikad 
se ne razgranjuju. Cvjetovi i plodovi stoje na dugačkoj 
stapci. Oni čine ovelike kitice i vise. Pupovi su oštri, goli, 
svijetlo smeđi, s tamnim rubovima ljusaka. Plod na rubu 
krilca je dlakav. Sjeme se nalazi u sredini ploda. Raste u 
sjevernoj i srednjoj Evropi, te zapadnoj Aziji. Najraspro- 
stranjeniji je sjeverno od Alpa. Raste pretežno u nizi- 
nama. 

Od stranih brijestova uzgaja se u novije doba osobito 
mali brijest, Ulmus pumila L., komu je domovina istočna 
Azija, a otporan je na nizozemsku brestovu bolest. М.А. 

Uzgojna svojstva. Brijestovi rastu na dobrom, rahlom i 
svježem tlu. Korijenje im je srednje duboko. Lišće nije 
osjetljivo na kasne mrazove. Debla zimi lako pucaju od 
studeni. Podnose polusjenu; u kasnijoj dobi potrebno im 
je dosta sunčanog svijetla. Sjeme je najbolje zasijati odmah 
nakon dozrijetka, tako da se iste godine dobiju biljke spo- 
sobne za sadnju. Klijavost sjemena obično je malena (30 
do 40%). Brestove sastavine pomlađuju se ili prirodnim 
putem, gdje tlo nije zakorovljeno, ili sadnjom biljaka. 
Izbojnost iz brestovih panjeva dosta je velika. U zadnje 
doba brijestovi kod nas propadaju u velikoj mjeri od nizo- 
zemske brestove bolesti. Trulež brestovine uzrokuju gljive 
Nectria cinnabarina Tode i Polyporus squamosus Huds. 

1. Grančica s cvatovima. — 2. Grančica s plodovima. — 3. Pojedini cvijet 


20 


306 


Od kukaca štetni su brijestovima: Galeruca luteola Müll., 
Pemphigus (Tetraneura) ulmi Geer., Schizoneura ulmi L., 
Scolitus scolitus F., Scolitus multistriatus Marsh., Zeuzera 
pyrina L. i Cossus cossus L. A. Bê: 
Brestovina (drvo brijesta) je na presjeku valovito pore- 
danih pora te jedva vidljivih sržnih trakova. S obzirom na 
tehnička svojstva drvo poljskog brijesta mnogo je bolje od 
drva gorskog brijesta i veza. Ono je tvrdo, teško, elastično, 
žilavo, teško se cijepa te lijepe teksture. Na suhu i vlazi 
trajno je poput hrastovine, teško se obrađuje, kod ute- 
zanja pršti, a pareno lako se savija. Drvo poljskog i gor- 
skog brijesta dobar je građevni materijal u vodogradnjama, 
u gradnji aviona, vagona, brodova i čamaca. Brestovina se 
upotrebljava u kolarstvu, tokarstvu i rezbarstvu, za pro- 
izvodnju pokućstva i parketa. Po snazi ogrijevanja blizu je 
bukovini. Tehnička svojstva b.: srednja spec. težina 0,64 
g/cm?, volumno utezanje 13,8%, čvrstoća pritiska 410 
kg/cm?, natezanja 800 kgfeme, savijanja 720 kg/cm? i tvr- 
doća 640 kg/cm?. I. H-t. 
BRIJESTOVKE (Ulmaceae), biljna porodica iz reda Urti- 
cales (>> prostolatičnice), kojoj pripadaju drveta s neraz- 
dijeljenim, napilje- 
nim, najvećma ^nesi- 
metričnim, u 2 reda 
poredanim listovima 
s palistićima, koji ot- 
padaju. Cvjetovi, koji 
stoje pojedinačno ili 
u paštitcima, jedno- 
spolni su ili dvo- 
spolni te imaju 4—6 
listića neuglednog 
perigona, jednak (ili 
veći) broj prašnika 
smještenih nad listi- 
ćima perigona, koji 
u pupoljku stoje ra- 
vno, i 1 tučak, koji 
ima (najvećma je- 
dnogradnu) nadraslu 
poo i 2 njuške. 
lod je nepucavac, i 
to ili okriljena pe- 
ruška ili koštunica. 
Glavni su evropski 
predstavnici rodovi 
brijest (v.) i koprivic 
(v.), a osim toga po- 
znat je na Orijentu 
iuistočnoj Aziji rod 
Zelkova, a u Sjever- 
noj Americi rod Planera. To su predstavnici arktotercijarne 
flore sjeverne polutke. S. H-é. 
BRIJEZNO MORE — Obalno more. 
BRIKA — Borovica. 


BRIKETIRANJE, tehnički postupak, kojim se sitno-zrnasti 
ili prašinasti materijal, u tom obliku neupotrebljiv ili teško 
upotrebljiv, sljepljivanjem s pomoću tlaka, uz dodatak lje- 
pila ili bez njega, pretvara u veća čvrsta tijela jednakog 
oblika, t.zv. brikete. Tako napr. kod dobivanja kamenog 
ugljena otpada uvijek veća količina prašine, koja se ne 
može upotrijebiti u običnim ognjištima. Briketiranjem do- 
bivaju se iz takvog materijala ugljeni briketi, kojima se 
bez poteškoća mogu ložiti obične peći i ognjišta. Briketi- 
raju se i sitne rudače, da bi se mogle prerađivati u meta- 
lurgijskim pećima, zatim soli i sl. prije nekih kemijskih 
procesa. Pravljenje tableta i pastila u farmaceutskom vele- 
obrtu također nije u načelu ništa drugo nego b. u manjem 
mjerilu. Tvari, kojih čestice pod tlakom više ili manje lako 
mijenjaju oblik, tako da se mogu jedne drugima jako pri- 
bližiti i kao međusobno zakotviti (smeđi ugljen, neke soli 
i farmaceutski produkti i sl.), mogu se briketirati bez do- 
datka ljepila; tvrdim i krutim česticama (rudače, kameni 
ugljen) treba dodati manje količine nekih tvari, koje će 
djelovati kao ljepilo (kod kamenog ugljena paklina, kod 
željezne rudače vapno, sadra, katran, celulozna smola i dr.). 


Za proizvodnju smeđeugljenih briketa ugljen se nakon čišćenja 
sitno samelje, onda osuši vodenom parom, ohladi i napokon u nepre- 
kinutom radu tijeskom s primjerenim kalupima stlači na 1000—1500 
atinosfera. Kamenougljeni briketi prave se iz sušene ugljene krupice 
pomiješane s 5—10% pakline iz kamenougljenog katrana tlačenjem 
kod tlaka do 300 atmosfera. Na isti način prave se briketi i iz sme- 





PAUL BRIL, Krajolik 
Rim, Galleria nazionale d'arte antica 

deg ugljena, ako se želi izbjeći upotreba visokog tlaka. Briketi iz 
smeđeg ugljena, imaju obično težinu oko 370 g i manje, a služe za 
kućni i veleobrtni ogrjev. Kamenougljeni briketi imaju 350 g do 1 kg 
za ogrjev, oko 3 kg za željeznice, a do 11 kg za brodove. Veleobrt 
b. najjače je razvijen u Njemačkoj, gdje se godišnje proizvodi oko 
40 milijuna rona briketa. U Hrvatskoj samo jedan ugljenik proizvodi 
brikete iz smeđeg ugljena uz dodatak pakline. R 


uus 

BRIL, Paul, * Antwerpen 1554, + Rim 7. X. 1626, fla- 
manski slikar. U Antwerpenu bio mu je učitelj Damiaen 
Wortelmans. Poslije kratka boravka u Lyonu dolazi B. 
1574 u Rim, gdje je djelovao do svoje smrti. U prvo vri- 
jeme slika krajolike ponajviše na malim bakrenim pločama. 
Pa i njegove freske ovog razdoblja (Rim: Lateran i crkva 
S. Cecilia in Trastevere) nisu drugo nego ovakvi uvećani 
krajolici. Od 1600 dalje utječe na njegov razvoj Adam 
Elsheimer. To se jasno vidi na freskama u Vatikanu (Sala 
Clementina), 1602, i Casinu Rospigliosi, 1609. U svom ka- 
snom razdoblju slika B. i dalje krajolike, ali oživljene mito- 
logijskim i biblijskim prizorima, idilama i životinjama. 
Među njima su najbolji oni u Firenci (Uffizi), Braunschwei- 
gu, Montpellieru, Parizu i Beču. B. se istakao i kao gra- 
fičar izvrsnim bakropisima i crtežima. On tvori vezu između 
slikara krajolika 16. st. (Patinir i Coninxloo) i onih 17. 
st. (Claude Lorrain, 
Poussin). — I njegov 
brat Matheus (* 
Antwerpen 1550, + 
Rim 8. VI. 1583) bio 
je slikar i djelovao 
u Rimu. Vjerojatno 
je, da je bio učitelj 
svog mlađeg brata 
Paula. 

LIT.: A. Mayer, Das 
Leben und die Werke der 
Brüder M. und P. Bril, 
Leipzig 1910; R.Baer,P.B., 
München 1930. A. Sch. 

BRILLAT- SAVA- 
RIN, Anthelme, * 
Belley 1. IV. 1755, 
T. Pariz 2. IL 1826, 
francuski književnik, 
zvanjem sudac. Na- 
pisao je zabavno dje- 
lo iz područja ga- 
stronomije: Physio- 
logie du goüt ou Mé- 
ditations de gastro- 
nomie transcendante, 
ouvrage théorique et 
àl'ordre du jour, dé- 
dié aux Gastronomes 
parisiens ... (1825). 
Jedan njegov biograf rekao je: »Pjevaše o stolu kao ve- 
ćina elegičara o svojoj ljubavi«. O državnoj upravi i soci- 
jalnoj ekonomiji ostavio je djela: Discours sur la maničre 
d'organiser les tribunaux d'appel, Pariz 1790, Vues et pro- 
jets d'économie politique, Pariz 1801 i t. d. 


LIT.: H. de Balzac, Brillat-Savarin, Oeuvres diverses, III., 1825; M. 
Glomeau, De la Gastronomie, Pariz 1926. I». SE 


BRILLOUINOV POJAV nastaje pri raspršavanju svje- 
tlosti u tekućinama i očituje se time, da tekućina, rasvije- 
tljena homogenom svjetlošću dužine vala 2, svijetli u ko- 
jemgod smjeru sa dvije vrlo malo različne vrsti svjetlosti, 
kojima su dužine vala A+8 i 4—68. Pojav se objašnjava teo- 





(Foto Anderson) 

rijom, koju je, pomišljajuéi na kruta tijela, izveo Léon Ni- 
colas Brillouin (francuski teoretski fizičar, * Sévres 1889). 
Prema njoj se za toplinsko gibanje čestica tvari može uzeti, 
da nastaje superpozicijom mehaničkih valova poput zvuka, 
koji imaju sve moguće dužine, a šire se u tijelu svima smje- 
rovima; zraka svjetlosti, raspršena u neki smjer, nastaje 
odbijanjem prvotne zrake na frontama (v. sl.) onih valova, 
koji imadu baš zgodan pravac širenja i zgodnu dužinu A 
Kako pravac ima dva smjera, jedne od tih fronta dolaze 
ususret prvotnoj zraci, dok druge pred njom uzmiču; prve 
fronte, odbijajući svjetlost, smanjuju dužinu vala svjetlosti, 
druge je fronte povećavaju. Iz tih pom izlazi, da je pro- 
mjena dužine vala svjetlosti 8—24 o sin > gdje je v brzina 
zvuka, V brzina svjetlosti, 2 kut izmedu prvotne zrake i 
raspršene. Kod plinova se taj pojav ne može očekivati, jer 
su plinske molekule nezavisne jedna o drugoj. Zato je 
zanimljivo, da je W. Ramm mogao pojav pronaći kod teku- 
ćina, što upućuje na to, da je tekućina srodnija krutoj 
tvari negoli plinu. Istraživanje pojava oteščano je time, 
što je jakost raspršene svjetlosti malena. 

LIT.: P. Debye, Struktur der Materie, Leipzig 1933; L. Brillouin u 
Annales de Physique 17., Pariz 1922; W. Ramm u Physikalische Zeitschrift 
35., Leipzig 1934. D. P-ć. 

BRILJANT, forma, u kojoj se obično brusi dijamant, ali 
i neko dfugo drago kamenje, da mu se pojača sjaj (otuda 
naziv od franc. briller »sjati«) i raspršavanje boja. To se 
pojačavanje postizava 
tako, da sve zrake svi- 
jetla, što padnu ozgo 
vertikalno na plohe 
dragog kamena, uđu u 
nj i u njemu se potpu- 
no odraze prema gore 
u istom smjeru, u kom 
su pale na plohe. U 
tu svrhu brusi se dra- 
gi kamen, na pr. dija- 
mant, tako, da dobije 
mnogo pobočnih plo- 
ha ili faseta (od franc. 
la facette »pobočna 
ploha«, a to od lat. 
facies »lice«). Pri bru- 
šenju dijamanta služi 
kao ishodište njegova 
oktaedrijska forma, 
koja se dobije kala- 
njem. Na takvu ok- 
taedru odbrusi se 
znatan dio gornjega 
vrha, upravo 5/9, pa se 
dobije oširoka pločica. 
Donji dio ili se uopće 
ne odbrusi ili samo ne- 
znatno, 1/9; tako se na 
donjoj strani dobije 
samo sitna pločica, t. 
zv. kaleta, koja je pa- 
ralelna s gornjom pločicom. Na neodbrušenim plohama 
oktaedra izbruse se sitne fasete, koje čine s ravninom, 
t. zv. rondistom, što dijeli gornji dio briljanta od donjega, 
izvjestan kut. Taj kut kod gornjih faseta može biti koji 
god između 0 i 90°, a kod donjih faseta mora se kretati 
između 45 i 28129". Na tako priređenom briljantu sve zrake, 
što dospiju ozgo vertikalno na fasetu, izlaze iz gornje 
pločice, а koje padnu vertikalno na pločicu, izlaze iz fasete. 


Pod nazivom briljanta shvaćamo danas neki dragi ka- 
mem (ne mora to biti dijamant!) izbrušen tako, da mu je 
gornji dio sastavljen od 32 fasete i oširoke pločice, a donji 
od 24 fasete i šiljka, koji je malo odbrušen (kaleta), da se 
ne skrši. I rondistu malo otupe, da se ne skrši. F. T. 


BRIN, Benedetto, * Turin 17. V. 1833, + Rim 24. V. 1898, 
talijanski drZavnik. InZinir, stupa u mornaricu; nakon veli- 
kih putovanja po inozemstvu postaje ravnateljem brodo- 
gradilišta u Livornu, zatim predstojnik odjela u ministar- 
stvu mornarice. Izradio je nacrte za niz talijanskih ratnih 
brodova, koji su se odlikovali novim tehničkim predno- 
stima. Od g. 1876 više je puta ministar mornarice, podjedno 
zastupnik u parlamentu, а od ožujka 1892 do studenoga 

1893 ministar vanjskih posala u kabinetu Giolittija. Dao je 


jak zamah tehničkoj izgradnji mornarice. 
BIBL.: La nostra marina militare, Rim 1881. J 


.N. 
BRINCKMAN, John, * Rostock 3. VII. 1814, + Güstrow 
20. IX. 1870, donjonjemački liričar i pripovjedač, najznatniji 
nasljednik velikog donjonjem. dijalektičkog pisca Fritza 

Reutera, u jezičnom pogledu jedan od najznatnijih sjevero- 
njemačkih dijalektičkih pisaca. Napisao roman o Schilleru 
Kasper Ohm un ick (1855), dubokoosjećajne lirske pjesme 
Vagel Grip (Ptica grif, 1859). Sveukupna djela izdana 1901; 
izbor od Rusta Brinckmanbok (1914). G. S. 

BRINCKMANN, 1. Albert Erich, * Norderney 4. IX. 
1881, njemački istraživač umjetnosti. Njegova akademička 
karijera vodi ga preko Karlsruha i Kólna u Berlin; od 1931 
djeluje na berlinskom sveučilištu. Stručnjak je za povijest 
graditeljstva (Baukunst des 17. u. 18. Jh. in den roman. 
Ländern, 1915; Stüdtebaukunst des 19. Jh., 1914; Theatrum 
Pedemontanum, 1931) i za teoriju o arhitekturi (Platz und 
Monument, 1906); izdao je i djelo o plastici baroka (1917) 
pa o stvaralackim sposobnostima glavnih evropskih na- 
roda u razvoju umjetnosti (Geist der Nationen, 1938). Od . 
]927 izdaje Handbuch der Kunstwissenschaft. 

2. Justus, Ж Hamburg 23. V. 1843, + Bergedorf 8. II. 1915, 
njemački povjesničar umjetnosti; najprije odvjetnik; živo 
je radio, da se osnuje muzej za umjetnost i obrt u Ham- 
burgu; 1877 postao njegov prvi upravitelj. Izdao je Hand- 
buch fiir die Geschichte des Kunstgewerbes (1894) i Kunst 
und Kunstgewerbe in Japan (1913). 

BRINDISI, važan grad na jadranskoj obali južne Italije, 
glavni grad pokrajine Lecce u Apuliji (tal. le Puglie), u 
plodnom, ali malaričnom kraju, s prirodnom lukom, koja 
je uređena za velik promet. Ima 42.000 stan. Stari Brun- 
disium, do kojega je išla via Appia iz Rima, bijaše sveza 
s Grčkom i Istokom. Ondje je 39 pr. Kr. zaključen mir 
između Oktavijana i Antonija; tu je umro Vergilije. U 
srednjem vijeku odavle su polazili križari u sv. Zemlju, 
G. 1456 uništio ga je potres, a počeo se oporavljati tek 
poslije otvorenja Sueskoga kanala. U 20. st. je Italiji isho- 
dna luka za njezine pruge u istočno Sredozemlje (Alba- 
nija, Dodekanez i t. d.). B. trguje smokvama, maslinovim 
uljem, vinom i suhim grožđem. N. Z. 

BRINELLOVA TVRDOĆA; tvrdoća tehničkih materi- 
jala mjeri se po Brinellu tako, da kuglicu od zakaljenog 
čelika s određenim promjerom tlači određena sila na ravnu 
površinu ispitivanog materijala. Sila, podijeljena s površi- 
nom nastale udubine, daje traženu tvrdoću u kg po mm?. 
Obično sivo lijevano željezo ima tvrdoću oko 140—150, 
mekano kovko željezo oko 100—120, lijevana mjed oko 
50, bronca s 10% kositra oko 70, a tvrdo zakaljeni čelik 
do 700 kg/mm*. dH. 

BRINKEN, Gertrud von den, * Brink-Pedwahlen (Kur- 
landija) 1892, gdje je doživjela svjetski rat i prevrat, nje- 
mačka lirska pjesnikinja. Živi sada u Frankfurtu na Majni. 
Formalno sjeća na C. F. Meyera, Th. Fontanea i Agnes 
Miegel. Pjeva ljubavne pjesme i balade. Daje izražaja za- 

jedničkoj boli svih njezinih sunarodnjaka, koji su stradali 
radi boljševičke revolucije, ali ujedno i njihovoj čvrstoj 
odluci, da će uza sve patnje ostati vjerni rođenoj grudi. 
Lieder und Balladen, Heimwehbuch, 1926. С. $ 


BRINKMANN, Carl, ж Tilsit 19. Ш. 1885, njemački 
sociolog і ekonomist, оа 1923 profesor u Heidelbergu; 
razvija i živu esejističku djelatnost te se bavi suvremenim 
gospodarskopolitičkim pitanjima. Najznatnija su mu djela 
Versuch einer Gesellschaftswissenschaft, 1919 i Wirtschafts- 
und Sozialgeschichte, 1927. 

BRINTON, Daniel Garrison, ж Thornbury (Pennsylva- 
nia) 13. V. 1837, + Filadelfija 31. VII. 1899, američki arheo- 
log i etnograf. Pošto je svršio medicinske nauke sudjelovao 
je kao liječnik u građanskom ratu. Od 1874 do 1887 izda- 
vao je tjednik Medical and Surgical Reporter u Filadelfiji. 
Tu je također postao profesorom etnologije i arheologije 
na Akademiji prirodnih nauka. Od 1884 bio je profesorom 
američke lingvistike i arheologije na Pennsylvania-sveuči- 
lištu. Glavna su mu djela The Myths of the New World 
(1868), prvi pokušaj znanstvenog prikaza mitologije ame- 
ričkih Indijanaca; American Hero Myths (1882); Races and 
Peoples (1890); The American Race (1891). 

BRINJE, selo u Lici, u Brinjskom polju, na cesti Karlo- 
vac—Senj. Ima 1126 stan., sjedište je istoimenog kotara, 
općine, kotarskog suda i šumarije imovne općine ogulin- 
ske. Ima parnu pilanu i mlin. Katolička župa postoji od 
pamtivijeka, a današnja župna crkva pripadala je augu- 
stincima. U rimsko je doba bilo tu naselje Monetium. 
Grad u B-u zove se Sokol ili Sokolac. Spominje se prvi put 
1411, a pripadao je Frankopanima do 1537 (izuzevši kratko 
vrijeme, kad im ga je oduzeo Matija Korvin). Iza toga 
je prešao u vojničku upravu i bio podređen senjskoj kape- 
taniji. Turci su ga više puta napadali, ali ga nijesu mogli 
osvojiti. Od grada postoje ruševine goleme branič-kule, 
a sačuvana je gotska kapela, zanimljiv spomenik franko- 
panskog graditeljstva. 


LIT.: Đ. Szabo, Sredovječni gradovi u Hrvatskoj i Slavoniji, Zagreb 
1920. Z. D-i. 


Naselja. B. s okolinom od potoka Gacke na sjever u 
Kapelu pripadalo je najprije Gatskoj Zupi, kojoj je sredi- 
šte bilo u Otočcu. S vremenom je grana Frankopana, koja 
je bila posjednica u B-u i na okolnom zemljištu, izdvojila 
to područje iz Gatske župe i uredila oko B. novu župu. 
Ona se spominje u drugoj poli 15. st. Župska uprava nije 
se nalazila upravo u samom B., nego u gradu Jeloviku, 
izgrađenom na brdu nedaleko B. U tom gradu Frankopani 
su imali prostrane dvore, kraj kojih su podignuli i vrlo 
lijepu kapelu. Područje Brinjske župe obuhvatalo je ze- 
mljište, koje je na J počinjalo s Crnim Kalom i Brlogom, 
a onda se na S prostiralo do okrajaka planinskih polja 
Jasenka i Breznoga. Na I je međa tekla Kapelom, pa 
istočno od Glibodola, Drenova klanca i Dubrava do Kom- 
polja, koje je, kao i Dabar, ostalo Gatskoj župi. Na Z 

. je u juž. dijelu graničilo sa Senjskom župom istočno 
od Žute Lokve, Prokika i Županj Dola, a u sjev. s Vino- 
dolskom župom, s kojom je međa išla preko Planine, Du- 
libe i Bjelolasice. Cijela župa dijelila se na tri okružja, 
od kojih je prvo zauzimalo Gusića polje, Brlog i Klanac, 
drugo Brinjsko polje, a treće je sačinjavalo veliko planin- 
sko područje, koje je nosilo ime Zahumje. U tom planin- 

skom dijelu bila su naseljena polja, koja su se zvala Bito- 
raj, Drežnica, Krakar, Jesen i Selca, kako se uglavnom i 
danas nazivaju. 


U 15. st. i pred turske napadaje bila je Brinjska župa 
razmjerno dobro naseljena, te se i samo B., središnje žup- 
sko naselje, razvilo u veće trgovačkoobrtničko mjesto, koje 
latinski spomenici zovu oppidum, a hrvatski varoš. U tom 
razvijenom građanskom naselju djelovao je i augustinski 
samostan, posvećen B. D. Mariji, a u 15. st. pokušali su se 
tu udomiti i pavlini. B. je bilo i sjedište vikarije senjske 
biskupije, te je službu vikara vršio župnik brinjski. Osim 
toga veliku je važnost u duhovnom pogledu imala i crkva 
sv. Marije u gradu Jeloviku. Njezin svećenik bio je ujedno. 
arhiprezbiter brinjski. 

Turci su u većoj mjeri počeli navaljivati na Liku i Gat- 
sku 1522, kada su osobito porobili i popalili područje oko 
Ribnika i Medka. B. s okolinom u tom turskom pohodu 
nije stradalo, jer su brinjski Frankopani uspjeli održati 
mir sa susjednom turskom ratnom organizacijom. Razmje- 
ran su mir osigurali i za nekoliko narednih godina, te B. 
turske redovite vojske nisu dirale. Ali su se to mjesto i župa 
oko njega nalazili na glavnom putu, kojim su turski četnici, 
dolazeći od Hlivna, Grahova i Unca, prolazili udarajući 
na Kranjsku, koju su tih godina u velikoj mjeri robili i 
ništili. Ti su četnici u velikim skupinama od 1522 do 1527 
krstarili i po području od Zrmanje do Kapele, premda 
pravoga ratnog stanja između Turske i hrvatske ratne 
organizacije toga kraja i nije bilo. Stoga se naselje toga 
zemljišta, svijesno, da se nalazi opkoljeno s juga od Zrma- 
nje i s istoka od Une, osobito poslije pada Knina, Unca i 
Rmnja, a na dohvatu mnogobrojnih četnika, našlo u veli- 
koj nevolji, iz koje se — u tadašnjim prilikama — moglo 
izvući samo seljenjem u sigurnije krajeve. Od 1523 pa do 
1527 hrvatski su starosjedioci od Zrmanje do Kapele tu 
seobu i proveli i gotovo svi napustili svoje domove. Tada 
su izgubili svoje staro stanovništvo Hotuća i Odorje, Srb, 
Lapac i Krbava, Lika, Podgorje, Bužani i Senjska župa. 
Raseljena je tada gotovo sasvim i Brinjska župa, u kojoj 
je nešto stanovništva ostalo jedino u B., gdje su svoje 
boravište u tvrdome gradu zadržali i posjednici Franko- 
pani. Ta se velika seoba uputila jednim dijelom u &ta- 
jersku i ponešto u Kranjsku, a drugim u sjevernije krajeve 
preko Drave, u zap. Madžarsku i Austriju. Iz Brinjske 
župe došlo je tih godina nešto naseljenika i u Senj u 
tvrđavno naselje, koje je u to vrijeme upravo nastajalo. 
Već g. 1524 brinjski su Frankopani ponudili svoje sile 
Vojnoj krajini, koja se počela organizirati, te su trebali biti 
jedna od važnijih karika u izvještajnoj službi protiv Tu- 
raka. Stoga su Frankopani uzeli u brinjske tvrđave i sta- 
novitu posadu, za koju su dobivali od Krajine novčanu 
pomoć. To je zametak tvrđavnoga naselja u B., a na takav 
su ili sličan način postala tvrđavna naselja i u drugim okol- 
nim tvrđavama, koje Turci nisu uspjeli zauzeti, u Otočcu, 
Brlogu, Slunju i dalje na sjever u Ogulinu i njegovoj oko- 
lini. U brinjsku posadu unišli su u prvom redu starosje- 
dioci, koji su ostali u domu, pa i po koji doseljenik iz 
bliže ili dalje okoline i drugih krajeva. Posada je u B. 
s vremenom rasla, a pojačana je pogotovu 1530 poslije 
turskoga napadaja, kad su zapaljene crkve, augustinski 
samostan i neke kuće u varošu. G. 1536 Krajina je potpuno 

preuzela B. u svoje ruke te ga uvrstila u krajišku liniju, 
u kojoj su bili i susjedni Brlog i Otočac. Od toga vremena 
B. dobiva i stalno naselje, jer su kasniji brinjski naraštaji 
računali 1540 kao godinu, u kojoj je B. u turskoj nevolji 
nanovo nastanjeno. Iz 1545 postoji prvi popis toga naselja. 
Prema njemu u toj su posadi bile 22 obitelji. U popisu iz 
1551 već se nalaze i imena vojnika u brinjskom tvrđavnom 
naselju. Od današnjh obitelji na tom zemljištu zapisani 
su te godine Blažani, Mesići, Plavčići i Šimunići. Sudeći 
po imenu, Blažani su došli iz Blagaja u Pounju, a ostali 
mogli su biti i starinci u Brinju ili okolini. Za Mesiće se 
još 1668 znalo, da su potjecali, kao i ogulinski Turkovići, 
iz staroga hrvatskoga plemstva u tom kraju. Za ostale 
članove posade vidi se po prezimenima, da su bili iz staro- 
sjedilačkoga naselja u Ogulinu, Tounju i Slunju, iz Kla- 
duše i od Kupe, odakle su se i inače popunjavala i druga 
okolna tvrđavna naselja. Prema koncu 16. st. brinjska je 
posada i dalje rasla, i tad su pridošle glavne porodice, 
kojima potomci i danas žive na brinjskom području. Još 
do 1551 ušli su u nj iz jake senjske posade: Fumići, Krzna- 
тїбї, Murati, Perkovići, Radotići, Sertići i Vidakovići; iz 
Brloga Vukovići; iz Otočca Lasići; iz Prozora Markovići i 
Milakovići; od Dabra i iz Kapele Babići, Holjevci, Jakovci, 
Novačići, Petrinići, Sabljaci i Vučetići; iz Ledenica Jelačići, 
Kalanji, Komadine, Smolčići i Zoričići; od Oštarija i Ogu- 
lina Božičevići, Galetići, Pavlovići, Sekulići, Stojkovići, a iz 
tvrđavnih naselja, koja su inače bila povezana sa svojom 
mnogočlanom središnjicom u Senju, potekli su i Rajkovići, 
koji su se, čini se, kao i Daničići i još nekoji senjski 
uskoci, u ove krajeve u ratnoj službi doselili iz bližih 
krajeva zapadne Bosne. Vučetići su još u 15. st. bili ple- 
meniti posjednici u Dabru, u kojem su zapisani u skupini 
plemića, koji su darivali dabarsku župnu crkvu. Po Petri- 
nićima prozvano je malo polje u blizini Dabra. Bićanići 
došli su u B. iz Bihaća, Klišanići preko Senja iz Klisa, a 
Pernari iz Perne. Iz susjednih tvrđavnih naselja u B, su 
došli i Bolješići, Borići, Draženovići, Dumenčići, Javori, 
Rumenovići, Toljani, Tominci, Trtnji, Ugarkovići, Vlahi- 
niói i Vranići. U početku 17. st. sve su te porodice ugla- 
vnom već u B. i nalaze se zapisane u različitim popisima 
upravnoga i vojničkoga značaja. U vojničkim službama 
osobito se navode u 17. st. Holjevci, Krznarići, Mesići, 
Perkovići, Rajkovići, Sertići, Smolčići, Vukovići, Vidako- 
vići, Pavlovići i Markovići. Holjevcima i Rajkovićima 
priznao je Beč i plemstvo. 

G. 1618, prema ugovoru između Austrije i Mletaka, po 
kojemu su iz Senja trebali biti odstranjeni uskoci i ventu- 
rini, preseljene su u brinjsko područje 83 obitelji ventu- 
rina. One su naseljene po kućama staroga stanovništva, 
koje ih je uzdržavalo koju godinu dana, a onda su se 
gotovo sve vratile i protiv volje vojničkih vlasti u Senj. 
Postoji njihov popis, iz kojega se vidi, da od njih mogu 
а današnjim Brinjanima potjecati samo Petrovići i 

upčići. 

Naselje na brinjskom području razvijalo se u toku 17. st. 
vrlo snažno, iako je stanovalo na oskudnoj zemlji, koju 
su krajiške vlasti još i umanjile, kada su u tom stoljeću 
pored starosjedilaca Hrvata naselile poveći broj vlaških 
porodica, dovedenih s turskoga zemljišta. Vlasima je u 
tim seobama dano zapadno i jugozapadno područje, koje 
je oduzeto Hrvatima. Ipak su starosjedioci pod konac 
17. st. imali do 250 razvijenih domova s mnogobrojnom 
čeljadi. Kada su poslije turske katastrofe u oslobođenu 
Liku navrnuli novi naseljenici iz dobro nastanjenih su- 
sjednih krajeva, dobilo je od njih nešto porodica i brinjsko 
područje. Uglavnom su se pri tome u Brinju osjetile dvije 
struje: jedna od gornje Kupe, a druga od primorja. Od 
Gerova i Broda došli su tada Brboti, Gerovci, Hobari, 
Linarići, Lokmeri, Movrići, Šebalji, Šprajci i Švegari, onda 
Crnkovići, Flanjci, Levari i Murkovići, od Ogulina Belci, 
Belčići, Belovići, Čavraci, Gašparovići, Jelići, Kušanići, 
Matešići, Obajdini, Pavlaci, Perlići, Petraci. Primorska 
struja bila je slabija. U njoj su došli Benići, Karakaši, 
Parci, Pavletići, Šavari i Vičići. Pri koncu 17. st., u vrijeme 
naseljavanja pustih krajeva Like i Krbave, brinjsko je po- 
dručje bilo razmjerno vrlo gusto naseljeno, tako da je 
samih Hrvata bilo na njemu oko 400 domova. Osjećalo se 
tada, da je to zemljište prenaseljeno, te mu je trebalo dati 
oduška. Tražile su ga velike, razgranate obitelji prvih na- 
seljenika i starosjedilaca brinjskih, kojima su dotadanji 
posjedi otješnjali. Bili su to osobito Bićanići, Krznarići, 
Mesići, Perkovići, Rajkovići, Sertići i Smolčići, koji su 


inače bili po službama Krajine, te su ličke i krbavske kra- 
jeve dobro poznavali. U prvom redu Brinjani su tražili od 
krajiških vlasti, da im prepuste pusti Dabar u susjedstvu. 
Dabarsko su polje onda naselili u desetak porodica, od 
kojih danas u Dabru ima oko 150 kuća. Kad su krajiške 
vlasti nastanjivale Krbavu, Brinjanima su udijelile Udbinu 
i Podlapaču; i danas imaju ondje potomci doseljenih 
Brinjana većinu (u Udbini nekih 130, a u Podlapači oko 
100 kuća). Brinjski Hrvati dali su mnogo naseljenika oso- 
bito pustom slunjskom i plaščanskom području u početku 
18. st. Oni su i kroz 18., a pogotovu u 19. i 20. st., selili 
i dalje, u sjevernije i sjeveroistočnije hrvatske krajeve, 
gdje ih danas ima nekoliko stotina kuća. Uza sve to ra- 
Zvijali su se i na svojem osnovnom naselju vrlo dobro, te 
ih sada ondje, i kraj velikoga raseljavanja, ima oko 1500 
kuća. Najbrojniji su među njima Perkovići, Sertići, Krzna- 
rići, Mesići, Rajkovići, Smolčići i Draženovići. 

Brinjski Hrvati, kako su starosjedioci ili na samom po- 
dručju, ili u bližoj ili daljoj okolini, sačuvali su i stari 
govor toga kraja, jer u njihovo zbijeno naselje nisu mogli 
ulaziti tuđi utjecaji. Tako oni i danas govore čakavsko 
narječje i uglavnom ikavski govor sa starom akcentuacijom. 
U tome se oni razlikuju od susjednih Hrvata Bunjevaca 
oko Sv. Jurja, Krivoga Puta i Krmpota, ali su tim govo- 
rom povezani s Hrvatima starosjediocima u Otočkom po- 
lju, oko Modruša i Ogulina. 

LIT.: V. Klaić, Krčki knezovi Frankapani, 1., Zagreb 1901; Thal- 
ае Ca Frangepanicus, Budimpešta, L, 1910, IL, 1913; 
Thallóczy-Hodinka, А Horvát véghelyek oklevéltár, Budimpešta 1903; 
D. Šurmin, Hrv. spomenici, L, Zagreb 1898; R. Lopašić, Spomenici 
hrv. Krajine, Zagreb, I., 1884, IL, 1885, III., 1889; E. Laszowski, 
Habsburški spomenici, Zagreb 1., 1914, IL, 1916, III. 1917; Isti, Stari 


lički gradovi, Zagreb 1941; A. Ivić, Migracije Srba u Hrvatsku, Su- 
botica 1923. S. P-6 


BRIOLET, kuglasta, kapljičasta forma, u kojoj se brusi 
neko drago kamenje, na pr. topaz, akvamarin, ametist, 
turmalin, kremen prozirac. Ta je forma malo spljoštena, 
a površina joj je pokrita trouglastim i četverouglastim 
fasetama (pločicama), koje su položene smjerom dulje 
osi. BOT. 

BRIOLOGIJA, znanost o mahovinama — Mahovine. 

BRION, 1. Friederike — Goethe. 

2. Gustave, * Rothau 1824, + Pariz 1877, francuski slikar. 
Slikao je običaje seljaka na obali Rajne. Njegova slika 
Lecture de la Bible en Alsace. donijela mu je zlatnu me- 
dalju u Salonu 1868. Druge su mu slike Vainqueur de la 
danse du coq, Noces villageoises, Jour de bapteme. 

BRIONI, skupina od 12 vapnenačkih otočića i grebena u 
Jadranskom moru na jugozapadnoj obali Istre pred lukom 
grada Pule. Za austrijske uprave bili su utvrđeni te su 
štitili utvrde na kopnu preko Fazanskoga kanala i sam 
ulaz u ratnu luku Pulu. Na najvećem Brionskom otoku 
uređeno je usred ruševina staroga i srednjeg vijeka ljetno 
i zimsko lječilište i kupalište prvoga reda. Sredozemski 
biljni sag je vrlo bujan, a udobnost je za posjetioce 
odlična. Italija podržava s Brionima vrlo dobar promet 
parobroda i zrakoplova, a preko grada Pule i promet samo- 
voza i vlakova na sve strane. N. Z. 

BRIOSCHI, Francesco, * 1824, + 1897, talijanski matema- 
tičar. Učio je u Paviji; s njegova dva djela o statici i s dje- 
lom o determinantama počinje međunarodno značenje tali- 
janske matematike, koje su još pojačali B-jevi učenici Bel- 
trami, Casorati i Cremona. Mnogo je pridonio razvitku ma- 
tematike u Italiji kao urednik časopisa Annali di Matema- 
tica pura e applicata od 1867 dalje. G. 1863 organizirao je 
Politehničku školu u Milanu, kojoj je bio ravnateljem do 
smrti; predavao je na njoj hidrauliku, a neko vrijeme i 
racionalnu mehaniku. Ta je škola dala najbolje talijanske 
tehničare i industrijalce. B. je bio članom svih važnijih ta- 
lijanskih akademija. Djela su mu izdana u 5 velikih sve- 
zaka u Milanu od 1901 do 1909, a sadržavaju ponajviše 
radove iz čiste matematike. Zajedno s Bettijem izdao je 
1868 prvih 6 knjiga Euklidovih Elemenata, čime se mnogo 
unaprijedila matematička nastava u Italiji. 

LIT.: E. Beltrami, F. B., Annali di Matematica, 2. serija, sv. 26., 1897; 
M. Noether, F. B., Mathematische Annalen, 1897. R. C. 

BRIOSCO, 1. Andrea (zvan Riccio ili Rizzo), * Padova 
oko 1471, t Padova 1532, talijanski kipar. Učitelj mu je bio 
Bartolommeo Bellano (v.), pa je poslije smrti majstorove 
dovršio njegov spomenik Roccabonelle u padovanskoj crkvi 
S. Francesco. Rana su njegova djela izvedena sva od reda 
za crkvu S. Antonio (Santo) u Padovi: model za jednu 
kapelu, dva brončana reljefa (dosad smještena uz glavni 
oltar) i glasoviti svijetnjak za uskrsnu svijeću, majstorsko 


(Foto Anderson) 
ANDREA BRIOSCO, Sv. Martin i prosjak 
leci, Ca? d'oro 


djelo po svojoj bogatoj ornamentici, alegorijskim likovima 
i dekorativnim ukrasom, koji mnogo podsjeća na heleni- 
stičke uzore. Za padovanski Santo izveo je 1521—24 grobni 
spomenik grofa Trombette, a za sakristiju crkve S. Fermo 
Maggiore u Veroni grobni spomenik humanista Gerolama i 
Marcantonija della Torre (danas u pariskom Louvreu). U 
mletačkoj palači Ca' d'oro čuvaju se njegovi reljefi s pri- 
kazima Našašća i Čudesa pravoga Križa. Povodeći se za 
sitnom helenističkom plastikom izveo je B. i velik broj ma- 
lih brončanih statueta, fauna, kentaura, jahača, alegorijskih 
likova i životinja. Ovi su likovi često povezani s predme- 
tima praktične namjene (svijećnjaci, tintarnice, zvekiri, škri- 
njice i sl.). Najljepši se primjerci nalaze u muzejima u Beču, 
Parizu, Berlinu i Padovi. Među njima se ističe naročito grupa 
Monte Infernale inspirirana Danteovim opisom paklenskoga 
grada Disa (nekoć u zbirci Figdor u Beču). Osim toga ima 
od njega medalja i plaketa. Kao plastičar B. je predstavnik 
onog klasicističkog umjetničkog smjera, koji se razvio u 
humanističkom gradu Padovi potkraj 15. st., pa zbog toga 
njegova djela kazuju često analogije sa slikama Mante- 
gninim. 

LIT.: P. Paoletti, L'architettura e scultura del Rinascimento in Ve- 
nezia, Mleci 1893; A. Venturi, Storia dell'arte italiana, VI., Milan 1908; 
L. Planiscig, Andrea Riccio, Bec 1927 

2. Antonio — Rizzi, Antonio. 

3. Benedetto (di Ardizolo, Brioschi), jedan od najzna- 
tnijih lombardijskih renesansnih kipara. Djelovao je u 
Milanu (u stolnoj crkvi), Paviji (u Certosi: kip na mau- 
zoleju Gian Galeazza Viscontija, 1491, neki dekorativni 
reljefi na pročelju i portal) i Cremoni (nedovršena arka 
sv. Petra i sv. Marcelina, nekad u crkvi S. Tommaso, da- 
nas u kripti stolne crkve). Р 

LIT.: Н. Lehmann, Lombardische Plastik im letzten Drittel des 
XV. Jahrhunderts, Berlin 1928; S. Vigezzi, La scultura lombarda nel 
Cinquecento, Milan 1929, A. Sch. 

BRIOT, porodica francuskih medaljera i bakrorezaca: 
1. François, * Damblain (Lotaringija) oko 1550, T u prvoj 
četvrtini 17. st. Djelovao je u Montbćliardu. Glavno je 
njegovo djelo bila srebrna amfora s pliticom (sačuvana 

je od nje samo kositrena kopija) s alegorijskim likovima 
kreposti, Minerve, slobodnih umjetnosti i sibila. F. B. istakao 
se kao rezbar medalja i cizeler kositrenih vaza. — 2. 
Nicolas, Ж 1579/80, + London 1646. Izveo je velik broj 
medalja s portretima najznatnijih ličnosti u vrijeme Luja 
ХШ. — 3. Isaac, Ж 1585, + 1670, valjda brat Nicolasov, 
bakrorezac i izdavač. Izveo je mnoge bakroreze, na ko- 
jima je prikazao nošnje onoga doba, određene za djela 
Saint-Ignya Diversités d'habillement à la mode i Le théátre 
de France, Pariz 1629. 


LIT.: L. Jouve, Les Briof, Pariz 1890; L. Germain, Les Briot, Nancy 
1891; F. Mazerolle, Nicolas B., Bruxelles 1891. A. Sch. 


BRISBANE, glavni grad australske savezne države 
Queensland na istoimenoj rijeci, 22,5 km udaljen od ri- 
ječnoga ušća u Moreton bayu; okružen brdima. Klima je 
primorska, suptropska: minimum u srpnju 14%C, maksimum 
u prosincu 24,5%C, srednja godišnja temperatura 19,09C. 
Kiše ima 1340 mm od prosinca do ožujka. G. 1824 osnovan 
je B. kao deportaciono mjesto, 1859 postaje glavnim gra- 
dom Queenslanda. Veliki B. (Great B.) ima 313.430 stan. 
(1937), željeznice na sve strane, 7 m duboki kanal vodi do 
mora, gdje se nalazi nekoliko luka za izvoz sladorne robe, 
pa su posljednjih godina izvezli 3,000.000 t. Osim toga 
izvozi vunu, meso, kože i kukuruz. M. Š. 

BRISBANE, Thomas Makdougall, Sir, * Brisbane House 
(Škotska) 23. VII. 1773, + Brisbane House 27. I. 1860, bri- 
tanski vojskovođa i zvjezdoznanac. G. 1789 stupio u voj- 
sku, 1812 bio poslan u Sjevernu Ameriku, a 1821 imenovan 
guvernerom Novog Južnog Walesa (Australija), gdje je 
ostao 4 godine, popravio poljodjelstvo i promicao istraži- 
vanje unutrašnjosti australskoga kopna. Tada otkrivena ri- 
jeka B. prozvana je po njemu. Bavio se i astronomijom, 
pogotovu, pošto je napustio službu i nastanio se u Škot- 
skoj, gdje je u Makerstounu imao vlastitu zvjezdarnicu. Po 
smrti Waltera Scotta (1833) izabran je predsjednikom dru- 
štva Royal Society u Edinburghu i u njegovim izdanjima 
objelodanio redom sve rezultate svojih astronomskih istra- 
živanja. 

BRISSE, Lćon, barun, * Gćmćnos 1813, T Pariz 1876, 
gastronomski pisac. Napisao je u listu Liberté niz dnevnih 
jelovnika, kasnije izdan pod naslovom Les 366 Menus du 
Baron Brisse avec 1200 Recettes. Ostala su mu djela: Re- 
cettes à l'usage des ménages bourgeois et des petits ména- 
ges, La petite Cuisine du B. B. i Cuisine en Caréme. E. M. 

BRISSOT, Jacques Pierre, * Ouarville 1754, + Pariz 31. X. 
1793. Kao vješt pisac surađuje u časopisima Mercure i 
Courier de l'Europe i u drugim novinama. Bio je zbog svojih 
nazora i u Bastilli. Sudjeluje aktivno u revoluciji. Njegova 
je zasluga velikim dijelom, da su ratovi revolucije dobili 
promičbeno-politički značaj. Došao је u to vrijeme 
na visoke položaje i bio vođa žirondista (otuda se i nazi- 
vaju brisotini) Kad je njegova stranka pala, pokušava 
uteći, ali ga uhvate jakobinci i smaknu. Mnogo je djelovao 
na kasnije socijaliste i anarhiste, naročito na Babeufa i 
Proudhona. Njegova je, 
a ne Proudhonova, iz- 
reka: »La propriété c'est 
le vol«. Radio je na ubla- 
Zenju kaznenog prava 
kao i na ukidanju ro- 
bovanja. M. A-é. 


BRIST, selo u gornjem 
primorju, općina Gra- 
dac. Ima 457 stan. (1931) 
katoličke vjere. Ima ka- 
toličku župu, školu i 
uljarsku zadrugu. J. R-ć. 

Iznad današnjega sela 
stara je napuštena crkva 
s grobnicama  brišćan- 
skih Kačića (18. st.). Na 
jednoj je grb posljednjih 
brišćanskih knezova Ka- 
čića (okrunjeni krilati 
zmaj) s natpisom: FA- 
MILIAE |. NOBILIUM 
COMITUM CACICHI 
SIMONIS LUCAE 
BARTHOLOMEI ET 
PAULI  SUORUMQ 
HAEREDUM  FAMI- 


(Foto V. Zivic) 

BRIST, Svetište napuštene crkve, pred 

kojom su grobovi posljednjih knezova 
brišćanskih Kačića 

LIAE GEORGII CACICHI ET HAEREDUM (1751). 
Nedaleko je rodna kuća pjesnika fra Andrije Kačića 
Miošića sa spomen-pločom, koju su postavila braća Hrvat- 
skoga Zmaja. Kod mora stoji nekadašnji dvorac biskupa 
Kačića Žarkovića iz 18. st. У, 

BRISTOL, grad і luka и jugozapadnoj Engleskoj. Prostire 
se po breZuljkastom zemljištu s obje strane rijeke Avon, 
tako da sjeverni dio pripada grofoviji Gloucester, a juZni 
grofoviji Somerset. Za vrijeme plime mogu u B. uploviti 
i najveći brodovi. Samo je pristanište u velikim umjetnim 
dokovima, na koje se nadovezuju kopneni kanali i brojne 
željezničke pruge. Preko B. održavaju se poglavito pro- 
metne i trgovačke veze s Irskom, Srednjom i Južnom Ame- 
rikom. Prednja mu je luka Avonmout na ušću rijeke, uda- 
ljena 10 km. B. je važno trgovačko i veleobrtno središte: 
raznoliki metalni veleobrt, tkalački, papirni, prerada kože, 
duhana i dr. Osim toga B. je važan povijesni grad i ugle- 
dno duhovno središte. Sjedište je katoličkog i anglikanskog 
nadbiskupa. Ima sveučilište, visoku tehničku školu, bogate 
muzeje i galerije i druge prosvjetne ustanove. Ima 396.918 
stan. (1931). 

Jezgra je grada središnji dio na desnoj obali rijeke Avon. 
Ovdje su glavne povijesne zgrade: lijepe i brojne crkve i 
raznovrsne svjetovne zgrade (burza, sveučilište, vijećnica, 
palača pravde i dr.). Prije drugi engleski grad počeo je u 
17. st. naglo opadati, ali je od početka 19. st. poslije ure- 
đenja korita Avona i kopanja velikih dokova stao naglo 
napredovati, jer se u vezi s ovim radovima razvio znatan 
veleobrt, kojemu pogoduje bogatstvo ugljena u susjednim 
krajevima. . R-€. 

BRISTOL, John Digby, prvi Earl of B., ж Coleshill 1580, 
T Pariz 16. I. 1653, engleski drZavnik. Od 1611 do 1624 po- 
klisar je kralja Jakova L, poglavito u Španjolskoj. Jako- 
vljev nasljednik Karlo I. isključio ga je iz kraljevskog vijeća 
i zabranio mu pristup u parlament zbog izvještaja, što ga 
je dao o njegovu ponašanju u Madridu. B. se obratio na 
kuću lordova, ali ga je kralj u lipnju 1626 dao zatvoriti u 
tamnicu Tower, gdje je ostao do ožujka 1628, kada je na 
zahtjev parlamenta oslobođen. Vratio se u politički život 
1640, ali je za vrijeme borbe između parlamenta i kralja 
došao u sukob s parlamentom i bio ponovno zatvoren u 
Tower (1642); kad se oslobodio, pridružio se kralju. Parla- 
ment ga konačno progna u inozemstvo, pa se tada nastani 
u Caenu u Francuskoj, gdje je objelodanio nekoliko spisa, 
TONA opravdanje svoga političkog rada (An Apology, 
1647). 

Njegov sin George Digby, Earl of B., Ж 1612, + 1677, sa- 
vjetnik kralja Karla II., bio je poput oca pristaša snošlji- 
vosti prema katolicima, pa je i sam prigrlio katoličanstvo. 

BRISTOLSKI KANAL, dugi (128 km) ljevkasti zaliv na 
obali jugozapadne Engleske. Pri ulazu širok je oko 70 km, 
ali se postepeno suzuje, da napokon prijeđe u korito ri- 
jeke Severn. Suzivanje zaliva pogoduje stvaranju velike 
razlike između plime i osjeke (do 12 m). Ima velik gospo- 
darsko-prometni značaj zbog bogatstva rudnika ugljena u 
blizini sjeverne obale. J. R-é. 

BRISKULA — Karte za igru. 

BRITANIJA (u starom vijeku). Ime B. za najveći otok 
Evrope postoji u književnosti već od 4. st. pr. Kr. Prvi put 
ga nalazimo kod marseljskoga putnika Piteje (Pytheas), 
koji je oko 300 pr. Kr. nazvao današnju Veliku Britaniju i 
Irsku zajedničkim imenom  IFoerravixai 200, a njihove 
stanovnike  I7perravol, Neki izvode to ime iz imena kelt- 
skog plemena Cruithnig — Gretani — Pretanii, a drugi od 
jezgre phret (lat. fretum »tjesnac«), tako da bi Britanci 
značili narode tjesnaca. Irci su nazivali susjedni otok, toč- 
nije Škotsku, Alba (Alban, Alpe), iz čega je bez sumnje 
nastalo Albion, kako Kartažanin Himilko u 5. st. pr. Kr. 
zove B-u. 

B. je bila nastavana još u staro kameno doba. U mlađe 
kameno doba žive njezini stanovnici u pećinama, ali grade 
i kolibe, načinjene od granja, šiblja i gline. Mrtvace poka- 
paju u humke, od kojih se ističu megalitni grobovi, t. zv. 
long-barrow. To ie najstariji oblik megalitnih grobova u B. 
Dolmeni, koji su se sačuvali, pokazuju njihov osnovni oblik 
i veličinu. Upravo su goleme konstrukcije Aveburya i Sto- 
nehengea. Osim toga postoje u B. mnogi kameni krugovi i 
menhiri u vezi s posmrtnim kultom. Neolitska keramika B. 
ostala je vrlo primitivna. Pravljenje kremenog oruđa lijepo 
se razvilo. U posljednjem tisućljeću neolita javlja se bakar, 
koji dolazi sa Sredozemnog mora (eneolit). Brončano je 
doba u B. lijepo razvijeno. Još uvijek postoje megalitske 


gradnje, ali su u znatnom nazadovanju. Keramika je i dalje 
gruba i ne razlikuje se mnogo od keramike iz mlađega ka- 
menog doba. Počinje spaljivanje mrtvaca. Ostatci Zelje- 
znog doba potpuno su slični ostatcima iz sjeverozapadne 
Španjolske i zapadne Francuske, u B. prodire sve više la- 
tënska kultura iz Galije. U posmrtnom obredu postoji tada 
i pokapanje i spaljivanje mrtvaca. 

Mišljenje, da su britanski neolitičari Ligurani, nije doka- 
zano. Po onome, što se dosad dade razabrati, najstariji na- 
rod, koji se može ustanoviti na otoku, bili su Cruithnig, 
koji su Pikti, i sačinjavali su većinu stanovnika Kaledonije. 
Jesu li oni bili na njemu još u neolitu ili su donijeli sa 
sobom brončanu kulturu? Goideli (Škoti), navodni pređi 
Gaela u Škotskoj, na Manu i u Irskoj, bliski su srodnici 
Pikta. Možda su i jedni i drugi pretpovijesno stanovništvo 
B., a možda su oba naroda Kelti, koji su došli u B. iza 
neolitičara i poslije brončanog doba. Pitanje još nije rije- 
šeno. Svakako je drugo stanovništvo B. keltsko. Ti su se 
Kelti postepeno doseljivali s kopna u B. u 2. i 1. tisućljeću 
pr. Kr. 

U 2. st. pr. Kr. naseljuju se u Britaniji Belgi. Naj- 
prije su došli u Kent (Cantium) i na otok Wight (Vectis), 
a onda su se pomalo raširili po cijeloj dolini Temze. Cezar ` 
razlikuje Britance u unutrašnjosti i one, koji su došli iz 
Belgije. Prvi su sebe smatrali starosjediocima i većinom sta- 
novništva, a bili su prema Cezarovu pripovijedanju u vrlo 
primitivnom stanju: nijesu sijali žitarica, odijevali su se 
kožama i hranili mesom i mlijekom. Oni, koji su stanovali 
u Kentu, bili su na višem stupnju kulture. 


B. je bila poznata narodima Sredozemnoga mora još kra- 
jem 2. tisućljeća pr. Kr. Feničani su dolazili na njezine 
obale i kupovali kositer, koji spominju Homerove pjesme. 
Herodot govori o Kasiteridima, kositernim otocima. Iz 
teksta se vidi, da su otoci bili dobro poznati u Grčkoj po 
kositeru. U 5. st. bio je kartaški zapovjednik brodovlja Hi- 
milko na istraživalačkom putovanju po B. i Irskoj. Iscrpno 
je opisao svoje putovanje po B. već spomenuti marseljski 
putnik Piteja. Naročito je postojao živ trgovački promet 
između B. i susjednih Gala na evropskom kopnu, u prvom 
redu zbog vjerske veze Britanaca i Gala, koji su vjerovali, 
da je druidska nauka došla iz B. 

U 1. st. pr. Kr. postojalo je nekoliko država, koje su 
osnovali doseljeni Belgi. Isticala se država Trinobanta. 
Cezar još spominje državu kralja Kasivelauna, pa kraljeve 
Cingetoriga, Karvilija, Taksimagula i Segovaksa, koji su 
imali svoje zemlje u Kentu. Cezar spominje još ove britan- 
ske narode: Cenimagne, Segoncijake, Ankalite, Bibroke i 
Kase. Mnogo više doznajemo o britanskim plemenima od 
Ptolemeja (2. st. posl. Kr.), koji ih spominje 37. Sjeverna 
plemena nazivahu Rimljani Piktima, a od njih su najistak- 
nutiji bili Kaledonci, po kojima se i čitav kraj prozvao 
Kaledonija. 

B. je ušla u područje rimskih interesa tek onda, kad je 
Cezar osvojio Galiju. Stara veza između galskih plemena i 
njihovih sunarodnjaka s onu stranu kanala La Manche mo- 
gla je vrlo škoditi rimskim interesima, kad ne bi i B. došla 
pod rimski utjecaj. Britanci su pomagali Gale u borbi pro- 
tiv Rimljana. Zbog svega toga krene Cezar g. 55 pr. Kr. 
na B. Kako je već prije bio stupio u vezu s nekim britan- 
skim poglavicama, pokuša krajem kolovoza sa dvije legije 
iskrcati se na otok, ali naiđe na odlučan otpor, koji djelo- 
mično svlada; Britanci mu dadoše taoce, a on se prije ekvi- 
nokcija vrati. Iduće godine poduze Cezar daleko bolje 
spreman novu navalu na B. Dne 6. VII. 54 ukrca se u luci 
Portus Itius (Boulogne?) i sa 600 prevoznih i mnogo trgo- 
vačkih lađa, koje je pratilo 28 ratnih lađa, sa 5 legija i 
2000 konjanika iskrca se na mjestu, gdje je danas Sandown 
Castle, na sjeveru Deala. Videći pred sobom preko 800 lađa 
pustiše Britanci Cezara, da se bez ikakva otpora iskrca, 
ali kad se Cezar uputio u unutrašnjost, Britanci ga napa- 
doše. Slijedile su borbe pod zapovjedništvom kralja Kasi- 
velauna, koga Britanci izabraše za vrhovnog vođu. Cezar je 
ipak postigao neke uspjehe i prešao Temzu. Trinobanti za- 
moliše zaštitu Rima. Za njima se predadoše Cenimagni i 
još neka druga plemena. Poslije nekoliko poraza svojih 
četa pokori se i Kasivelaun. Onda Cezar odredi Britancima 
danak, uzme taoce i vrati se u Galiju sa cijelom svojom 
vojskom. Uspjeh Cezarov bijaše u tome, što je Trinoban- 
tima nametnuo vladara svoga povjerenja, što je pokazao 
Britancima snagu rimskog oružja i što je, uzevši taoce, 

držao na uzdi pojedine kraljeve i poglavare. Inače su Bri- 
tanci ostali samostalni, a nametnuti im danak nisu dugo 
plaćali. Jedino su Trinobanti ostali vjerni. 

Tako je bilo gotovo 100 godina, sve do 43 pos. Kr. Tada 
je Klaudije, videći, kako u B. raste neraspoloženje prema 
Rimu, koje su stvarali druidi, a bojeći se, da ono ne pri- 
jeđe i u Galiju, poslao g. 43 pos. Kr. u B. Aula Plaucija 
sa 50.000. vojnika. U krvavim borbama slomi Plaucije bri- 
tanski otpor. Neko vrijeme bio je s vojskom i Klaudije, 
koji se krajem 43 pobjedonosno vrati u Rim, gdje proslavi 
triumf i dobije naslov Britannicus. B. bi obrazovana kao 
rimska pokrajina, a prvim namjesnikom posta Plaucije. 
Spočetka je to bio samo jugoistočni dio otoka sa središtem 
u zemlji Trinobanta, ali se kasnije ta pokrajina protegla 
sve do zaliva Washa i obuhvatila gotovo cijeli južni dio B. 
bez stalno određenih granica. 

Rim se učvrstio u B., ali ona nije bila pokorena. Trebalo 
je pokoriti sjever i zapad. Poglavice, koje su priznale rim- 
sko vrhovništvo, nije slijedio narod, koji je stajao pod 
utjecajem druidskih svećenika. Kad su Rimljani napali i 
središte druida, otok Monu (Anglesey), dođe 59 pos. Kr. 
do velikog ustanka pod vodstvom jedne žene, kraljice Ice- 
naca, Budike. Ustanak zahvati velike razmjere; 70.000 Ri- 
mljana i njihovih saveznika izgine. Poslije mnogo gubitaka 
jedva uspije rimska vojska ugušiti ustanak (71), našto se 
Budika otrova. Tacit pripovijeda, da je nakon toga posje- 
čeno 80.000 Britanaca. 

Za Vespazijana nastaviše Rimljani s podvrgavanjem 
zapadnog dijela otoka. Osobito se tu istaknuo Gnej Julije 
Agrikola, koji osvoji i otok Monu (78), gdje bijaše središte 
narodnog otpora. Poslije mnogo napora slomi Petilije Ce- 
real i nemirne Brigante u današnjem Yorkshireu. Seksto 
Julije Frontin podvrgne Silure. Videći, da će teško prodi- 
rati prema sjeveru bez pomoći brodovlja, koje bi ga opskr- 
bljivalo, stvori Agrikola brodovlje i prodre sve do zaliva 
Tava (Firth of Tay), slomi g. 80 otpor plemena između oba 
mora i između dva zaliva, koji prodiru duboko u unutra- 
šnjost (Firth of Forth i Firth of Clyde), načini šančeve na 
pogodnim mjestima uz prirodne obrambene linije. Napad 
posa bi odbijen, ali dalje prodiranje ne prihvatiše u 

imu. 

Odsad dalje išlo se za tim, da se dostignuta linija učvrsti 
i osigura od napadaja sjevernih plemena. U tu su se svrhu 
gradile utvrđene kule, a Hadrijan uredi i izgradi cijelu 
utvrđenu liniju, koja nosi njegovo ime (vallum Hadriani). 
To je vojnička utvrđena cesta, koja je išla od mora do 
mora, obranjena sa sjeverne strane jakim i visokim zidom, 
pred kojim je bio dubok i širok jarak, a s južne dvama 
usporednim nasipima, između kojih je bio jarak. Unutar 
ovog bile su kule i utvrđeni tabori. Ta je utvrđena linija 
išla od Solway Firtha (na zapadu) do ušća Tyne (na 
istoku). Kasnije je Antonin Pio započeo, a Sever dovršio 
drugu, sjeverniju utvrđenu liniju od Firth of Forth do Firth 
of Clyde, koja je mnogo slabija i za polovinu kraća. Preko 
ove granice nije rimska vlast nikada prešla. 

Napadaji sjevernih plemena na ovaj utvrđeni pojas, prije 
odbijani, uspjeli su za Komoda, ali su onda odbijeni, pa je 
Komod dobio naslov Britannicus. G. 195 proglase tri bri- 
tanske legije carem svoga legata Decija Klodija Albina, 
koji prijeđe u Galiju i uđe u borbu sa Septimijem Seve- 
rom, koji ga porazi kod Lyona (19. II. 197). Kad su Kale- 
donci za Severa provalili, on ih potuče i prisili na odstup 
velikog dijela zemljišta, ali poslije njegove smrti u Ebu- 
raku (York) dne 4. II. 211 povukoše se rimske posade iz 
kaledonskih krajeva. Sever uze 210 naslov Britannicus Ma- 
ximus, a njegovi sinovi Britannicus. Septimije Sever razdi- 
jeli B. u dva dijela: B. Superior i B. Inferior. Granična linija 
između ove dvije pokrajine išla je od istoka na zapad. 
Krajem 3. st. uzurpator Karauzije učini B. nezavisnom 
(286—293). Njega umori njegov časnik Alekt, koji se tako- 
đer proglasi carem, U borbi s Konstancijem Klorom poginu 
Alekt u pomorskoj bitki kod otoka Vectisa (Wight). 

Dioklecijan razdijeli B. u četiri pokrajine: B. Prima, B. 
Secunda, Maxima Caesariensis i Flavia Caesariensis. Ka- 
snije bi stvorena i peta, Valentia, najsjevernija, do Anto- 
ninova nasipa. U sredini 4. st. napadaju rimsku B. Pikti 
iz Škotske i Škoti iz Irske, zatim franački i saski gusari. 
Valentinijan posla u B. Teodozija, oca budućeg cara istoga 
imena, koji je oslobodi od napadača i utvrdi (369). Kad se 
383 jedan Teodozijev časnik, Maksim, proglasi za cara i 
pođe u Galiju, da se bori protiv Gracijana, odmah počeše 

novi napadaji Pikta i Škota, a onda i Sasa. Provala Ger- 
mana u Galiju 406 zaprijeti i B-i. Da se zaštite, postaviše 
britanske čete same sebi zapovjednike i vladare. Prvoga, 
Marka, doskora ubiše, isto tako i njegova nasljednika Gra- 
cijana. Treći je bio Konstantin. Ovaj prijeđe u Galiju i 
doskora je svu pokori. I Hispanija mu se pokori. Čak ga i 
car Honorije prizna za suvladara (409), ali ga kasnije, uza 
sve jamstvo, pogubi (411). B. je i dalje prepuštena sama 
sebi. Kada je u takvim prilikama oko 450 britanski knez 
Vortigern ustupio Jütima otok Thanet uz uvjet, da ga po- 
mažu svojim četama u borbi protiv Pikta, počela je inva- 
Zija germanskih naroda u B. Iza Jüta došli su Angli, a za 
njima Sasi. 

LIT.: Caesar, De bello gallico; Tacit, De vita et moribus Julii Agri- 
colae; H. Hubert, Les Celtes et l'expansion celtique jusqu'à l'époque 
de la Téne, Pariz 1932; Isti, Les Celtes depuis l'époque de la Téne et 
la civilisation celtique, Pariz 1932; J. Carcopino, Histoire romaine, Il., 
La république romaine de 133 a 44 avant J. C., Pariz 1936; L. Homo, 


Histoire romaine, III., Le Haut-Empire, Pariz 1933; M. Besnier, Histoire 
romaine, IV., Pariz 1937. G.N 


BRITANIJA-METAL, stariji naziv za legure kositera i 
antimona s 91—94% Sn і 9—6% Sb, dok se danas tim 
skupnim imenom nazivaju i legure, koje sadržavaju i ma- 
nje kositra i više antimona, a uz to i bakra do 3%, 
te često još i nešto cinka, olova ili bizmuta; te legure imaju 
često posebna imena, tako na pr. Ashberry-metal, minofor, 
pewter, kaiserzinn i dr. Prerađuju se valjanjem i tlačenjem, 
napose na stolni pribor, ukrase i sl. I neke ležajne kovine 
po svome sastavu spadaju pod definiciju b. m. R. Ë, 

BRITANIK (Tiberius Claudius Germanicus Britannicus 
Caesar), ** 12. II. 42 pos. Kr., T početkom 55, sin cara Klau- 
dija i Mesaline. Ime B. dobio je od senata g. 43 radi care- 
vih pobjeda u Britaniji. Kada je Klaudije dao Mesalinu 
zbog njezina razvratnog Zivota smaknuti, oZenio se svojom 
nećakinjom Agripinom, koja mu je u brak donijela Nerona, 
svoga sina iz prvoga braka. Slaboumni stari car posinio je 
Nerona g. 50. Između B-a i Nerona brzo je nastala zavist i 
mržnja. Agripina je razglasila, da je B. slabouman, i nije 
dopuštala njegovim prijateljima, da se s njim druže. Car je 
dobro osjetio nepravdu nanesenu njegovu sinu i odlučio 
je rastaviti se od žene. 


tanija. 

BRITANSKI MUZEJ u Londonu osnovan je zaključkom 
parlamenta 1753. Povod je dao Sir John Soane, koji je 
ostavio velike zbirke i bogatu knjižnicu. Za javnost je bio 
muzej otvoren 1759. U početku obuhvatao je umjetničke 
i prirodopisne zbirke, ali se brzo počeo povećavati naba- 
vljanjem i prikupljanjem velikih gotovih zbirki. Prostor 
muzeja ostao je premalen i nakon izgradnje velike njegove 
zgrade po nacrtu arhitekta Sira Roberta Smirkea (sa 44 
jonska stupa). G. 1873 započeta je gradnja novog muzeja 
za prirodopisne zbirke, koje su se 1880—82 odijelile u za- 
sebni muzej. 

Knjižnica B. m-a dobila je temelj bogatom knjižnicom 
Sira Johna Soanea. Njoj su s vremenom bile pripojene i 
druge veće knjižnice, tako da ona danas ima oko tri mili- 
juna svezaka, a po svom bogatstvu i opsežnosti predstavlja 
najbogatiju knjižnicu svijeta. Tu su zastupane sve struke i 
svi jezici. Napose su cjelovito zastupana djela Amerike, 
Australije i engleskih kolonija. 

Zbirka rukopisa, osobito sredovječnih i orijentalnih, pa 
inkunabula, papirosa i dokumenata predstavlja najbogatiji 
dio knjižnice. Tu je i Codex Alexandrinus. 

Antikna zbirka dijeli se na tri dijela. Egipatske starine 
sastoje se od zbirke, koju je francuska vojska ostavila na- 
kon kapitulacije Aleksandrije 1801. Ta je zbirka popu- 
njena naročito vrijednim nalazima kod sistematskih iska- 
panja u Egiptu. Ovdje je velika zbirka mumija (među 
njima i mumija kralja Mikerinosa, graditelja jedne pira- 
mide), zatim zbirka važnih spomenika. Asirsku zbirku sa- 
činjavaju predmeti pronađeni uglavnom prigodom siste- 
matskih iskapanja u Nimrudu i Kujundžiku. U klasičnoj 
zbirci nalaze se u prvom redu plastike s Partenona u 
Ateni, koje je prenio lord Elgin, a predstavljaju najvre- 
dnije grčke izvornike, koji su nam sačuvani (za B. m. ku- 
pljene su 1816). Tu su nadalje plastike s Apolonova hrama 
u Figaliji, sa spomenika Harpija u Ksantu, mauzoleja u 

Halikarnasu; ciparska zbirka; zbirka rimskih portreta; 
zbirka iz palače Farnese u Rimu; geme; predmeti od zlata, 
pa osobito bogata i lijepa zbirka antiknih vaza. 

Zbirka za britanske i sredovječne starine te etnografiju 
ima pretpovijesnu zbirku s predmetima iz starijeg i novi- 
jeg kamenog doba, zatim iz brončanog doba iz svih zemalja 
britanskoga carstva i zbirku s predmetima iz ranog že- 
ljeznog doba. Tu se nalazi i zbirka predmeta od slo- 
nove kosti i emajla, zatim zbirka stakla iz svih vremena i 
zemalja, zbirka talijanske majolike i porculana. Etnografska 
je zbirka povećana naročito u posljednje vrijeme. Tu je 
vrijedna zbirka još neuljuđenih krajeva, naročito engleskih 
kolonija, zatim američka zbirka i zbirka pojedinih naroda 
britanskoga carstva. 

Zbirka starog novca, medalja i plaketa najljepša je u 
Evropi. 

Zbirka bakroreza, drvoreza i crteža ima najvrednija djela 
starih majstora. . B-r. 

U Britanskom muzeju imade prilióan broj dokumenata, 
koji su važni za hrvatsku povijest. Tu su pronađeni neki 
izvori, koji proširuju poznavanje hrvatskih knezova Trpi- 
mira i Domagoja. Od Krste Frankopana nalazi se tamo 
Poslanica papi Hadrijanu VI., od Ljubavca dokumenti o 
sredovječnoj hrvatskoj povijesti, od Kvaternika neki nje- 
govi politički spisi. Imade i priloga za hrvatsku književnu 
povijest, na pr. nekoliko čakavskih lekcionara i nabožnih 
knjiga, zatim neka djela Palmotića, Đorđića, Gleđevića 
it. d Među autografima imadu veliku vrijednost pisma 
Ruđera Boškovića, Benedikta Staya i Strossmayera. U. 

BRITISH ASSOCIATION FOR THE ADVENCEMENT 
OF SCIENCE, Britansko društvo za napredak znanosti, 
osnovano je 1831, poglavito zauzimanjem fizičara Brew- 
stera, a prema njemačkom primjeru. Društvo se sastaje 
svake godine na skupno zasjedanje od nekoliko dana, 
svaki put na drugom mjestu Velike Britanije ili Britan- 
skog imperija. Broj učenika redovno je velik; tako ih je 
1939 bilo u Dundeeu 3186. Rad je društva organiziran u 
odsjecima: a) matematičke i fizikalne znanosti, b) kemija, 
с) geologija, d) zoologija, e) geografija, f) ekonomija, g) teh- 
nika, h) antropologija, i) fiziologija, j) psihologija, k) bota- 
nika, 1) pedagogija, m) agrikultura, a k tomu se pridružio 
1938 još odio za socijalne i međunarodne sveze znanosti. 
Mnogo se rada vrši u trajnim odborima, te je na pr. na 
daleko poznat rad odbora osnovanog 1861 za električke 
jedinice (B. A.-jedinice!). Društveni izvještaji izneseni su 
do 1938 u neprekinutom nizu godišnjaka (Report), a od 
1939 u četvrtgodišnjaku The Advencement of Science. 


— Gesellschaft deutscher Naturforscher und Arzte. 
LIT.: O. J. R. Howarth, The British Association ..., А Retrospect 
1831—1931, London 1931. St. H. 


BRITTING, Georg, * Regensburg 17. II. 1892, njemački 
liričar i pripovjedač. Borio se četiri godine na fronti u 
svjetskom ratu kao đak dobrovoljac. Pjesnikovo djetinj- 
stvo u užoj mu domovini Bavarskoj dočarava lirika Die 
kleine Welt am Strom (1933). Glavno mu lirsko djelo 
Der irdische Tag (1935) odaje liričara velikoga formata. 
Majstorske su mu romantičke novele: Das treue Eheweib 
(1933), koje sadržavaju istinske karaktere te napete, tragične 
i komične situacije. Neobično je snažna dikcija u zbirci 
novela Der bekrinzte Weiher i u jedinom romanu, što ga 
je napisao: Lebenslauf eines dicken Mannes, der Hamlet 
hiess (1932). Gos 

BRITTON, Nathaniel, lord, * New Dorp 15. I. 1859, 
T New York 25. VI. 1934, botaničar, osnivač i upravitelj 
botaničkog vrta u New Yorku. Napisao je nekoliko flora, 
na pr. Bermuda, Bahamskog otočja i Portorica. Najvažnije 
je djelo napisao u zajednici s A. Brownom Illustrated Flora 
of the Northern United States and Canada, 1896—1898. Т. P. 

BRITVA je nož za brijanje, kojemu je glavni dio sje- 
čivo, koje je spojeno s koricama (načinjenim od drveta, 
kosti, celuloida) tako, da se preklapajući može u njih ulo- 
Ziti. U drugoj polovini 19. st. izmišljaju se kojekakve na- 
prave, koje se dodavaju britvi, da se spriječe ozljede, ali 
se te naprave nisu održale. Uz britvu se od 20. st. sve više 
upotrebljava nožić za brijanje, t.zv. Gillette (nazvan tako 
po pronalazaču). Tanki, pačetvorasti komad čelika (nožić), 
s naoštrenim duljim stranicama i probušen s tri rupe, 
umeće se u posebnu spravu, koja se sastoji od drška te 
dviju pločica, među koje se umeće nožić. Donja pločica 
ima zupce ispred nožića, tako da kod brijanja izravnavaju 
kožu. Jedan od najnovijih izuma je električna sprava za 
brijanje. Sastoji se od električnog stroja i dviju zupčastih 
pločica, koje su uložene jedna u drugu. Među zupcima je 
sječivo. 

B. se oštri prevlačenjem preko posebno priređenog re- 
mena, a nožići za brijanje posebnim spravama, ali se 
obično, kada otupe, odbacuju. Prije brijanja natare se koža 
pjenom sapuna ili posebnom  brijačkom kremom, da 
omekšaju koža i brada i da oštrica britve ne zareže u 





BRONČANE BRITVE 
a) iz Slavonije, b) iz Tešnja, c) iz Skandinavije 


meso. Električnom spravom za brijanje može se brijati i 
bez sapuna, odnosno kreme. Nožići za brijanje u upotrebi 
su kod privatnika, dok brijači još uvijek briju britvom, 
a rijetko električnom spravom. A-r. P-c. 
Najstariji instrumenat za brijanje bio je tanki ljuštu- 
rasti iver kremena odlupljen od nukleja vještim udarcem. 
Još pogodniji materijal za tu svrhu bio je opsidijan, jer je 
tvrđi, a cijepa se u tanje i oštrije ljušture. Radi toga svoj- 
stva postao je potkraj neolitske dobe opsidijan važnom 
izvoznom robom, koja se iz egejskoga područja i iz Kar- 
pata (Tokaj) razvozila na sve strane tadašnjega svijeta. 
Opsidijan je služio za brijanje u Mexicu i Peruu još u 
prošlom vijeku. U doba bronce iskorišćuje se novi metal 
i za izradbu britava raznolika oblika. Na našem područ- 
ju ima britva u brončano doba oblik polumjeseca s oštri- 
com na konveksnoj strani, a na jednom kraju s peteljkom, 
koja svršava u mali kolutić, kroz koji se provlačila uzica. 
Takve (sl. b) su britve nađene u brončanodobnoj grobnici 
kod Tešnja u Bosni, a u sojenicama u Donjoj Dolini isko- 
pan je i kalup, iz kojega su lijevali ovakve britve. Drugi 
tip imamo iz Otoka kod Privlake, koji ima oblik lipova 
lista s isječkom kod vrha do preko sredine, a za brijanje 
su služile obje zaobljene strane (sl. a). Osobito su pomno 
izrađene u brončano doba britve u skandinavskom podru- 
čju. Ondje ima nož približno današnji oblik. List noža če- 
sto ima fini gravirani crtež: običan je tu motiv lađe s kro- 
šnjom drveta mjesto jedra ili s ljudskim likom s trakastim 
vijencem oko glave, t. zv. hiperborejskim Apolonom (sl. c). 
Da je b. već u brončano doba bila glavni kirurški instru- 
menat, dokazala je grobnica jednog »vrača« iz brončanog 
doba, otkopana kod Hvigarda nedaleko Kjóbenhavna u 
Danskoj, gdje je nađen sav instrumentarij PR S 


vrača. ; 
BRITVICEVINA je bio posjed plemićke porodice Bri- 
tvića, po kojoj je i prozvana, a nalazila se na području 

današnjega sela Jazavice, nešto istočnije od Novske. To je 
zemljište u razdoblju prije Turaka pripadalo Svetačju, sta- 
roj župi, koja je zauzimala kraj, omeđen rijekom Savom 
s juga, potokom Lisnicom (Sloboštinom) s istoka i Su- 
bockom sa zapada i sjevera. Glasovita plemićka porodica 
Tiboldovića, koja je darovnicama dobila veći dio Svetačja, 
te se je i zvala u hrvatskom jeziku Svetački, a u madžar- 
skom Szencsei, držala je u jednoj svojoj grani i dio Britvi- 
ćevine. Na njemu je ona podigla tvrđavu, koja je zajedno 
s utvrdama u susjednoj Novskoj, Subockoj i Bijeloj Sti- 
jeni trebala braniti taj posjed Svetačkih. Britvićevačka 
tvrđava bila je drvena, kao i neke druge u tom kraju, te 
za turskog prodiranja nije mogla mnogo koristiti. Ratna 
hrvatska organizacija toga vremena još je s njome računala 
do 1539, ali kada su Turci poslije zauzeća Požege, Cernika 
i Gradiške prodirali i dalje na zapad u Pakru i u Sve- 
tačje, njezin posjednik Krsto Svetački, bojeći se, da se 
Turci u njoj ne ugnijezde, bio je odlučio spaliti je i uni- 
štiti. Međutim taj je isti Krsto Svetački, ne mogavši ni od 
koga dobiti pomoći u obrani od Turaka, prešao 1540 na 
tursku stranu, primio islam i stekao velik dio Svetačja od 
sultana u svoj posjed. Tada je i B. ostala imanje toga Sve- 
tačkoga, ali je već do toga vremena u ratnoj nevolji izgu- 
bila veći dio svoga naselja, koje je ili odvedeno u roblje 
ili se iselilo u sigurnije krajeve. Koliko je staroga naselja 
do 1540 bilo u njoj još ostalo, svakako je prešlo na islam, 
kao što je to načinio i Krsto Svetački s cijelom svojom 
porodicom. Ime Britvićevina sačuvalo se za to zemljište i 
dalje kroz tursko vrijeme, a ono je upotrebljavano uz novo 
ime Jazavicu još sredinom 18. st. U posjedu Britvićevini 
bilo je više sela, a u Dragalinu, jednome od njih, posto- 
jale su crkva i župa sv. Tome, koje su zapisane u sve- 
tačkom arhiđakonatu već u popisu od 1334. Crkva je sta- 
jala u ruševinama još u početku 18. st. 

LIT.: V. Klaić, Plemići Svetački ili Nobiles de Zempch, Rad 199, 
Zagreb 1912; F. Šišić, Hrvatski saborski spisi, IL, Zagreb 1915; J. 
Buturac, Župe arhiđakonata Since, Croatia sacra, IL, Zagreb 1931; E. 
Laszowski, Mon. Habsburgica, Zagreb IL, 1916, III., 1917. S. P-é. 


BRIXEN — Bressanone. 


BRIXI, Ferdinand, * Osijek 17. IX. 1855, + Sarajevo 6. 
V. 1925, isusovac. Kao svećenik đakovačke biskupije stupio 
je u red isusovaca 29. IX. 1879. Mnogo je godina bio 
gimnazijski profesor u Travniku, a u Sarajevu profesor 
teologije. Bio je prvi starješina nadbiskupskog bogoslov- 
skog sjemeništa, što ga je u Sarajevu podigao nadbiskup 
Stadler, i bogoslovije, koja se 1893 iz Travnika onamo 
preselila, a i prvi starješina isusovačke rezidencije u Za- 
grebu 1902. Tu se bavio dušobrižništvom sve do 1918. 
Dvije godine (1916—18) bio je pokrajinski starješina hrvat- 
skih i slovenskih isusovaca. Bio je vrstan kanonist. J.P. 

BRIZEIDA, kćerka Brizeja iz grada Lirnesa u Miziji, 
robinja ljubimica Ahilova. Kad je Agamemnon morao pu- 
stiti svoju robinjicu Hrizeidu, oduzeo je Ahilu Brizeidu. 
Zato Ahil više nije išao u boj, sve dok nije pao njegov 
pobratim i najbolji prijatelj Patroklo. Tada se prestao 
ljutiti i dobio je natrag Brizeidu. Ona je oplakivala mrtvog 
Patrokla, a isto tako je oplakala i Ahila poslije njegove 
smrti. Ahilov sin Neoptolem našao ju je kao vjernu čuva- 
ricu u šatoru. Z.D. 


BRIZEUX, Julien Auguste Pélage, Ж Lorient 12. IX. 1803, 
1 Montpellier 3. V. 1858, francuski pjesnik. Svršio škole u 
Vannesu i Arrasu i postao pisar kod odvjetnika, zatim 
učio pravo u Parizu, putovao u Italiju i napokon se na- 
stanio u Montpellieru. Umro je od tuberkuloze. 

B. se čitav posvetio svojoj pokrajini Bretagni. Od 1831 
stupa pred javnost. Ljubav iz prve mladosti nadahnula ga 
za prekrasnu pjesmu Marie. Izdao je još: Kanaouennou, 
1837; Paotred Plomeur, 1839; Les Ternaires, 1841; Télen 
Arvor, 1844; Furnez Breiz, 1844; Les Bretons, 1845; Primel 
et Nola, 1852; Histoires poétiques, 1855; L'Elégie de la 
Bretagne, 1857. 

Keltsku pjesmu, koja je dotad Zivjela u narodu, B. je 
učinio pristupačnom inteligentima i pokrenuo njezin pre- 
porod. Neke su njegove pjesme u dijalektu postale popu- 
larne. B. nije samo bretonski pjevač najdubljih čovječan- 
Skih osjećaja, on je obogatio francusku književnost novim 
načinom izražaja, osobito u intimnoj obiteljskoj poeziji, 
koja se osniva na ljubavi prema zemlji i ognjištu. 

Njegova cjelokupna djela izdana su 1860 i 1874. Poslje- 
dnje izdanje bez datuma u 4 sveska pripada zbirci Le- 
merre. 


LIT.: C. Lecigne, B., sa vie et ses oeuvres, Pariz 1898. Ë. Al 





BRITVICEVINA — BRJULLOV 


BRIZINSKI SPOMENICI. U rukopisnom zborniku drša- 
vne knjižnice u Münchenu (cod. lat. 6426) sačuvana su 
medu latinskim tekstovima i tri slovenska teksta, koje zo- 
vemo Brižinski spomenici, jer su ih čuvali do 1803 u gradu 
Freisingu u Bavarskoj kao vlasništvo tamošnje biskupije. 
Oni sadržavaju tri sastavka, što su ih napisala dva različna 
misionara, najvjerojatnije na koncu 10. st., a u bitnosti su 
prijepisi prvopisa iz doba pokrštavanja Slovenaca u 9. st. 
Sadržaj je liturgičnohomilijaran. U prvom spomeniku ima- 
mo obrazac o općenitoj ispovijedi i poziv svećenstva, da 
kršćanska općina za njim moli kratku molitvu, u drugom je 
kratka propovijed o grijehu i pokori, u trećem je daljni 
oblik općenite ispovijedi. Jezik brižinskih spomenika poka- 
zuje izrazite početne slovenske poteze, s kojima se sloven- 
ština počela pretvarati u samostalni slavenski jezični oblik 
(Ramovš). Među ostalim obilježuje ga velika snaga za stva- 
ranje riječi, koja se otkriva u bogatom jezičnom blagu i u 
sposobnosti prevođenja latinskih i starovisokonjemačkih 
apstraktnih izraza. Pismo je starovisokonjemačka minu- 
skula, kakva se upotrebljavala oko g. 1000 u Srednjoj i Za- 
padnoj Evropi. Vjerojatno je, da je pisac bio njemački 
misionar, koji se spremao među Slovence, pa je pred 
odlazak prepisao najpotrebnije vjerske obrasce. Literarna 
veza između brižinskih i starocrkvenoslavenskih nabožnih 
tekstova Metodovih učenika u Koceljevoj kneževini ne da 
se u slovenskoj Panoniji dokazati. 

LIT.: F. Ramovš i M. Kos, Brižinski spomeniki, 1938. Faksimilirano 
izdanje s uvodom, paleografskim i fonetičnim prijepisom te prijevodom; 
tu je navedena i najvažnija bibliografija. A. S-k. 

BRJANSK, stari grad na rijeci Desni u srednjoj Rusiji 
(67.000 stanovnika). Važno željezničko raskršće: Moskva— 
Brjansk—Kijev, Moskva—Brjansk—Gomel, Riga—Smolensk 
—Brjansk—Harkov i dr. B. je i veliko industrijsko-trgo- 
vačko središte, ima vojni arsenal, talionice željeza, radio- 
nice brodova, industriju drva i t. d. U okolini B. vođene 
su u prvoj polovini listopada 1941 velike bitke. Tu su 
njemačke čete feldmaršala von Bocka pobijedile sovjetsku 
vojsku maršala Timošenka, koja je branila pristup Moskvi. 


BRJULLOV, 1. Aleksandr Pavlovič, * Petrograd 29. XI. 
1798, + Petrograd 9. I. 1877, ruski arhitekt i slikar. Obitelj 
Brjullova potječe iz Francuske (Brulelau, Brullo), pa je 
živeći neko vrijeme u Njemačkoj došla 1773 u Rusiju. 
B. je učio u Petrogradu, 
a boravio dulje vreme- 
na u inozemstvu, naro- 
čito u Rimu. U Pompe- 
jima se bavio pitanjem 
restauracije Terma. Svo- 
je studije o tom izdao 
je u Parizu 1826. Vra- 
tivši se 1829 u Petro- 
grad postaje carski ar- 
hitekt i gradi Mihaj- 
lovski teatr (pročelje 
ponacrtima Rossijevim), 
gotičku crkvu u Parga- 
lovu i dvorac grofice 
Samojlove u Slavjanci. 
Luteransku crkvu sv. 
Petra i Pavla na Nev- 
skom prospektu i Pul- 
kovsku zvjezdarnicu 
gradi u romaničkom 
stilu kao protest protiv 
klasicizma. Dojmovi, što 
ih je primio u Pompe- 
jima i Italiji, ogledaju 
se 1840 u njegovu Ekzercirhauzu (kasnije Gardijskom sto- 
žeru), kojim je utvrdio t.zv. »brjullovski« stil. Pregradio 
je Zimsku i Mramornu palaču u Petrogradu. Njegove se 
odlike objavljuju u djelima, u kojima je ostao vjeran svo- 
mu pompejansko-ranorenesansnom stilu. B. je bio izvrstan 
pedagog, pa se još i danas često citira njegovo načelo: 
»Prije svega tlocrt, u tlocrtu koracamo, u prosjeku dišemo 
i Živimo«. Bio je i vješt slikar i grafičar. Izveo je brojne 
portrete (među njima su najbolji Sir Waltera Scotta i 
kneza Lopuhina), lijepe vedute iz okolice Petrograda i niz 
litografija. 

LIT.: 1. Grubar, Istorija russkago iskusstva, II, Istorija arhitektury, 
Moskva 1910, 

2. Karl Pavlovič, ж Petrograd 12. XII. 1799, + Marciano 
kraj Rima. 12. VI. 1852, mlađi brat Aleksandra Pavloviča, 

Zgrada bivšeg Gardijskog stožera u Petrogradu 


ruski slikar. Učio je u petrogradskoj akademiji. Živio je 
ponajviše u Italiji, u Rimu. Posjet Pompeja potakao je 
njegovu sliku Propast Pompeja, koja je, izložena najprije 
u Rimu, kasnije u Petrogradu izazvala golemo udivljenje. 
Boraveći 1839/40 u Grčkoj naslikao je niz krajolika. Vra- 
tivši se u Petrograd postaje profesor u akademiji i slika 
niz povijesnih slika (znatnije su: Opsada Pskova i [йез 
da Castro). Dobri su nekoliki njegovi portreti. B. je pred- 
stavnik ruskog akademizma, ali je važan zbog toga, što je 
prvi u Rusiji potaknuo zanimanje za profano slikarstvo i 
što je prvi ruski slikar, koji je u Evropi izišao na glas. 

LIT.: E. Dobbert, K. B., Petrograd 1871; W. Neumann u Thieme- 


Beckerovu ALBK, V., Leipzig 1911; L. Réau, L'art russe de Pierre le 
Grand à nos jours, Pariz 1922. A. Sch. 


BRJUSOV, Valerij J., * Moskva 1873, + Moskva 1924, 
ruski pjesnik, osnivač, vođa i teoretičar simbolizma. Refor- 
mirao je rusko pjesništvo davši mu nove ciljeve, sadržaj 
i formu, te je učvrstio kulturu stiha i jezika. Pjesnik 
grada i duhovni otac novog ruskog pjesništva. Važniji zbor- 

nici njegovih pjesama: Chefs 
d'oeuvre; Tertia vigilia; Urbi 
et orbi; Zerkalo tjenej; Semj 
cvjetov radugi; V takie dni; 


Krugozor; Mea. G. 1913—14 
izašla su njegova izvorna i 
prijevodna djela u 25 sv. Po- 
znata je njegova brošura 
Ruski simbolisti, Moskva 
1894. МЕ; 


ВЕК и nekih Zivotinja su 
dulje dlačne ili kožnate iz- 
rasli oko usta, koje služe naj- 
više za opip. Dlačni brkovi 
su obični kod sisavaca, gdje 
je redovno na njušci nad gor- 
njom usnom izraslo poviše 
dugačkih i čvrstih dlaka, koje 
su u vezi s osjetilom za opip. 
Osobito su dugački i osjet- 
ljivi kod sisavaca, što obilaze noću ili se zadržavaju pod 
zemljom ili u guštarama, kao kod mačaka, kuna, krtica 
i t. d. I kod nekih ptica, osobito noćnih, izrasli su oko 
kljuna brci od krutih četinastih pera, kao kod sova i 
legnjeva, a imaju ih i neke ptice, što se gnijezde u duplju, 
kao na pr. porodica djetlovki brkašice (Capitonidae). 

Kožnati su brčići, kadšto i vrlo veliki, obični kod riba, 
koje traže hranu po dnu, pa su u njima posebni opipni 
organi, kao kod šaranka (šaran, mrena, tivuška, čikov), 
somova, trlja, tovara (тапіс, tovar), kečiga it.d. N.F-k. 

Kod čovjeka se brk sastoji od debelih dlaka, koje izrastu 
kod odrasloga muškarca iznad gornje usnice, kao sporedna 
spolna oznaka. B. stoji u vezi s razvitkom spolnih žlijezda. 
Kod osoba uškopljenih prije spolne dozrelosti kao i kod 
onih, kod kojih su spolne žlijezde slabo razvijene, brk 
uopće ne izraste ili izraste vrlo slabo. Kod nekih žena brk 
se javlja u prelaznim godinama. Oblik brka kod svih 
naroda bio je oduvijek stvar mode. V.D. 

BRKANOVIĆ, Ivan, Ж ška- 
ljari kod Kotora 27. XII. 1906, 
hrvatski glazbenik. Svršio glaz- 
benu akademiju u Zagrebu i 
nastavio nauke u Parizu. Za- 
nosi se narodnom melodikom 
otkrivajući u njoj zakone za 
tvorbu većih konstrukcija. 
Napisao je znatan broj glaz- 
benih djela: za veliki orkestar 
Prvu simfoniju i Triptihon, 
za mali orkestar Pričalicu i 
Gudački kvartet, za pjevačke 
zborove Bokeljsko kolo, Li- 
čku suitu, Konavosko pirova- 
nje, Koledu i t. d. В. $. 

BRKIĆ, Hermina, ж Karlo- 
vac 13. X. 1877, knjiZevnica. 
Kao uéiteljica više djevoja- 
čke škole u Zagrebu živo je 
sudjelovala u radu Udruge 
hrvatskih učiteljica objavljujući u njezinu organu »Domaće 
ognjište« pjesme, crtice i članke (1902—1907). Surađivala 
je i u drugim časopisima. Svršivši visoku školu za trgovinu 
i promet u Zagrebu bude imenovana ravnateljicom zagre- 
bačke više ženske zanatske škole i poslije ženske stručne 
učiteljske škole (1931—35). Tada je umirovljena. Napisala 
je igrokaze: Ave Salvator (izveden u Sisku 1905)) i Svim 
na zemlji mir, veselje (Sisak 1910), a u zajednici s knjiže- 
vnikom modernistom Albertom Weberom aktovku Ivan 
od Pomuka (nagrađenu i izvedenu u zagrebačkom kaza- 
lištu 1906) i biblijsku dramu Abisag Sunamka (tiskanu kao 
rukopis na njemačkom jeziku). Zajednički pseudonim 
s A. Weberom: Beralt Herma. Z. M-é. 

BRKLJA (Schranken; barriers; barričres; Barriere), bra- 
nik, na mnogo upotrebljavanim putnim prijelazima u razini 
željezničkih pruga postavljen radi sigurnosti prometa, ako 
se potreba za to oblasno ustanovi. To su drvene ili že- 
ljezne priječke, koje se pred dolaskom vlaka smještaju 
poprijeko na smjer ceste ili se s pomoću posebnog uređaja 
spuštaju u posebnu vilicu, a katkad su opremljene i mre- 
žom, da se djeca i sitno blago ne provlače ispod njih. 
Mogu biti konstruirane i zvonovnim uređajem, koji zvonje- 

njem najavljuje spuštanje brklje. Spušta ih neposredno na 
putnom prijelazu postavljeni brkljar (ili se postavljaju s 
pomoću vodova od žice ili električnim putem na veću ili 
manju udaljenost). Stalno zatvorene otvaraju se samo na 
zahtjev. Lj. P. 

BRKOVIĆ, fra Arkanđeo, Ж Vareš 11. IV. 1873, + Sara- 
jevo 28. I. 1939, bos. franjevac, gimnazijski profesor, ure- 
dnik Serafinskog perivoja (1900—1906), župnik. Preveo 
s francuskoga: L. le Monnier, Povijest sv. Franje As., 
Sarajevo 1904—1905. SLAP: 

BRKUT — Bradaš Zutoglavi. 

BRLEKOVIĆ, Bogomir, * Petrinja 1853, t Zagreb 1885, 
književnik i novinar. Osnovnu školu učio u Petrinji, gi- 
mnaziju u Požegi. Živio kao novinar. U mlađim godinama 
štampao pjesme (omladinski almanasi, Vijenac), kasnije se 
istakao kao prevodilac. Prevodio je (za Vijenac) Gonča- 
rova (Oblomov), Gogolja, Bjelinskoga, Turgenjeva, Bjórn- 
sona, Feuilleta, Consciencea i dr. A. B-c. 

BRLIĆ, prezime hr- 
vatske porodice, koja 
dolazi početkom 17. 
st. zajedno s rodom 
Reljkovića zbog tur- 
skih ratova iz Herce- 
govine najprije u selo 
Svinjar (danas Davor) 
u novogradiškom ko- 
taru, odakle zatim pre- 
lazi u Brod, gdje se 
daje na trgovinu i 
stječe građanstvo. Tr- 
govačka kuća Brlića 
dolazi do velikog ugle- 
da i imutka te daje 
više odličnih kultur- 
nih i političkih radni- 
ka hrvatskom narodu. 

1. Andrija Antun, 
Ж 1757, T 1804, za vri- 
jeme napoleonskih ra- 
tova mjesecima pre- 
hranjuje brodsku voj- 
nu posadu, koja je 
ostala bez novaca zbog 
ratnih prilika. 

2. Andrija Torkvat 
st., * Brod 15. V. 1826, 
т Brod 21. V. 1868. 
Njegov je otac Ignjat Alojzije, a majka Katarina, rodena 
pl Benko. Gimnaziju je polazio u Vinkovcima i Za- 
grebu. Tu je kao pitomac plemićkoga konvikta s još 
9 drugova osnovao 7. Ш. 1842 Čitaonicu Narodnu. Uvo- 
dne riječi osnivačke listine glase: »Mi ozdo napisani, 
domoljubnom vatrom užeženi obvežujemo se, ne iz do- 
padnosti, ili iz kojeg drugog uzroka, već iz prave domo- 
ljubne volje, za ustanovljenje Čitaonice Narodne...« Duša 
ovog mladog društva bio je B., kojega je društvo izabralo 
za predsjednika. Iako nije bio u konviktu, ipak je bio i 
slijedeće godine predsjednik do 8. I. 1843. Sjemenište je 
polazio u Zagrebu. Zarana stupa s očevim preporukama u 
dodir s književnicima, te sa 16 godina objelodanjuje u 
Danici ilirskoj prvu svoju pjesmu Pozdrav Danici. Na- 
stavlja kao pitomac Pazmaneuma svećeničke nauke u 
Beču (od jeseni 1843). U Beču upoznaje Kopitara, Miklo- 
ušića, Kurelca, Strossmayera i t. d. Ne mogavši zbog 
mladosti primiti svećeničkog reda po svršetku bogoslovije 
1846 ostaje u Beču u Augustineumu, da se pripravlja za 
doktorat bogoslovije. Međutim burni događaji 1848 daju 
njegovu životu drugi smjer. U ožujku 1848 doživljava re- 
voluciju u Beču, koju opisuje u pismu ujaku Benku u Vu- 
kovaru. Sudjeluje na slavenskim sastancima, odlazi na 
Slavenski kongres u Prag, gdje se bori na barikadama; 17. 
rujna napušta svećenički zavod i pridružuje se slovačkom 
ustanku pod vodstvom Zacha, Hurbana i t. d. Donekle 
razočaran vraća se u Beč, pridružuje se Jelačićevoj vojsci 
kod Kaniže u južnoj Ugarskoj i s njom kreće pred Beč. 
Kao banov glasnik odlazi koncem listopada u Prag Rie- 
geru i Palackom, vraća se u Beč, ponovno kreće u Prag, 
pa 7. XI. dovodi k Jelačiću Palackoga u Beč. 

U banovu taboru stvara se odluka, da se B. pošalje u 
svojstvu političkog izaslanika u Pariz, kamo polazi po- 

četkom prosinca 1848 preko Dresdena, Hannovera i Bru- 
xellesa. Ova je odluka donesena u austrofilskim krugo- 
vima (Kulmer, Jelačić, Ožegović) očito u svrhu suzbijanja 
madžarske revolucionarne promičbe. Dobrim dijelom pod 
utjecajem odlučnog, iako pritajenog protivnika Austrije, 
savjetnika austrijskog poslanstva u Dresdenu, Dubrovča- 
nina grofa Lukše Gučetića-Gozze, kod koga je u Dresdenu 
ostao šest dana i dobio za Pariz preporučna pisma, po- 
staje u Parizu pristaša široke federalističke koncepcije. 
Ova traži međunarodne oslone, a postaje protuaustrijska 
onim časom, kad Austrija traži pomoć Rusije, koja nije 
samo narodni protivnik Poljaka, nego i socijalno-politički 
protivnik revolucionarne Francuske. 


U političkom pogledu glavni oslonac B-eva djelovanja 
u Parizu tvori moćna poljska emigrantska skupina pod 
vodstvom kneza Adama Czartoryskoga, njegova sina Ladi- 
slava i grofa Zamoyskoga. Prihvativši Czartoryskovu za- 
misao o federalističkom preuređenju Austrije, u kojoj bi 
Slaveni, izmirivši se s Madžarima, došli do riječi, B. donosi 
iz Pariza lično pismo kneza Adama banu Jelačiću, u kome 
ga sijedi državnik označuje čovjekom, na kome su nade 
svih Slavena. 

B. je uživao potporu i francuskih slavenofila, od profe- 
sora i slaviste Cypriena Roberta i mladog diplomate i 
pisca Hypolita Despreza (koji je kao i Robert poznavao 
Hrvatsku) do poznavaoca Rusije, bivšeg poklisara baruna 
Charlesa Bourgoinga i poznavaoca Rumunjske, diplomate 
i pisca Adolpha Bilcocqa. B. se kretao i u krugovima srp- 
skih, rumunjskih i čeških izaslanika ili iseljenika, pa je 
uspio objelodaniti u francuskim listovima (Journal des 
Dćbats, Tribune des Peuples) informativne članke o Jela- 
čićevoj vojni i političkim težnjama Hrvata, iako je u po- 
četku slabo znao francuski, 

Osim ovih publicističkih rezultata B. je unatoč svojoj 
mladosti uspio doći u vezu s odgovornim upravljačima 
francuske politike. Tako je dva puta (10. i 12. IIL) bio 
primljen od predsjednika republike, kasnijeg cara Louisa 
Napolćona, koji se zanimao za snagu Jelačićeve vojske i 
izrazio mišljenje o potrebi opstanka Austrije, ali preure- 
đene federativno. Primili su ga nadalje princ Jéróme Bona- 
parte i ministar vanjskih poslova Drouym de Lhuys, pa- 
riski nadbiskup, papinski nuncij, turski poslanik Kallima- 
chi, firentinski predstavnik Frappoli i t. d. O svojim raz- 
govorima s njima izvješćivao je Jelačića, a o općim pitanji- 
ma hrvatsku javnost preko Novina Dalmatinsko-Hrvatsko- 
Slavonskih, kojima je slao brojne dopise iz Pariza s potpi- 
som »Kazimir B.«. Po povratku B. je uzalud kušao predo- 
biti Jelačića za namjere Czartoryskoga. Kako je austrijska 
pobjeda uz rusku pomoć postajala sve sigurnija, promi- 
jeniše se svi uvjeti, na kojima je zamisao pretvaranja 
Austrije u saveznu državu bila sazdana. 


Smirivši se preko ljeta 1849 u Osijeku u svojstvu žu- 
panijskog tajnika, gdje je uzalud propovijedao hrvatsko- 
madžarsko pomirenje u svrhu zajedničkog nastupa protiv 
Beča, B. ponovno krene u jesen u Beč, Dresden (Gučetiću) 
i Prag, a zimi ostade u Zagrebu. U travnju 1850 pođe opet 
u Pariz preko Beča, Krakova, Berlina i Bruxellesa (gdje 
ostaje šest sedmica). No ovaj put mu Jelačić nije povjerio 
nikakve političke misije. Taj je boravak u Parizu (11. VI. 
do 22. VIL) unatoč posjeta Louisu Napoléonu i Drouyn de 
Lhuys-u bio od značenja samo za njegovu naobrazbu. 
Osim starih veza stekao je i nove: upoznao se s povje- 
snikom i političarom grofom Ch. de Montalembertom, 
autoricom putopisa po Ugarskoj i Hrvatskoj 1848 i 1849 
Blaze de Bury i drugima. Zanimao se za zbliženje istočne 
i zapadne crkve, stajao je u vezi s ukrajinskim svećenikom 
Terleckim, koji je u Parizu vodio grko-katoličko sjemeni- 
šte. S njim je i kasnije dopisivao. Iz Pariza je otišao 
u London, gdje je ostao šest sedmica, zatim se preko 
Belgije, Švicarske i Italije vratio u Zagreb. Za drugog 
svog boravka na Zapadu nije više slao dopisa u Gajeve 
novine, već u opozicionalne Jugoslavenske Novine (nasta- 
vak Slavenskog Juga), i to bez potpisa. U Zagrebu pod 
pritiskom apsolutizma i centralizma B. napušta političko 
djelovanje i posvećuje se književnosti. Kao tajnik Matice 
Ilirske nakon Vrazove smrti uređuje VIII. svezak Kola 
1851. Njegovu je na Rijeci potajno tiskanu brošuru s član- 
cima Kratka Uspomena god. 1848—1849 i Njemština i Sla- 
vjanstvo redarstvo zaplijenilo, a sam je bio otada izvrgnut 
pasci. Nakon boravka u Đakovu u svojstvu vlastelinskog 
činovnika kod Strossmayera, s kojim je bio lični prijatelj, 

1853 pode u Beč na pravne nauke, koje završi 1857, pa se 
posveti odvjetništvu u rodnom gradu B. Tada je objelo- 
danio Grammatik der illirischen Sprache wie solche im 
Munde und Schrift der Serben und Kroaten gebräuchlich 
ist (1854), pa Die freiwillige Theilnahme der Serben und 
Kroaten an den vier letzten österreichischen und türki- 
schen Kriegen (1854) i Quellen für serbische Geschichte 
(1857). U Brodu se bavio bosanskim pitanjima i bio u vezi 
s franjevcima, ustašama i francuskim konzularnim predsta- 
vnicima (osobito s prevodiocem narodnih pjesama A. Do- 
zonom). Kad je 1861 hrvatska Krajina bila pozvana, da po- 
šalje zastupnike u Sabor, B. je izabran zastupnikom. Kako 
je znatna bila njegova uloga među zastupnicima, koji su 
tražili bezuvjetno sjedinjenje Krajine s domovinom, vidi 
se i po tom, što je vodio 1861 krajišku deputaciju caru 
u Beč. 

lako književno neizradeno, najvažnije je njegovo djelo 
dnevnik, koji uz prekide obaseže godine 1844 do 1865. 
Osobito se zadržava kod događaja 1848/49. Za hrvatsku 
noviju povijest od značenja su njegova brojna sačuvana 
pisma, među kojima ih ima od Strossmayera, Gučetića, 
Terleckoga, M. Topalovića, M. Mesića i t. d. 

LIT.: Zoch-Mencin, Priručni rječnik sveobćeg znanja, Osijek 1866; 
Kralj, plemićki konvikat u Zagrebu 1796—1896, Zagreb 1896; I. Brlić- 
Mažuranić, Iz arhiva obitelji Brlić u Brodu na Savi, I. (Uvod k zbirci 
starih pisama od godine 1848—52). Pretiskano iz Obzora, Zagreb 1934; 
Ista, Iz arhiva..., II. Ulomci iz dnevnika Andrije Torquata Brlića. A. T. 
Brlić u slovačkom ustanku i banovu taboru (Dnevnik od 17. rujna do 
1. prosinca 1848); Ista, Iz arhiva ..., III. Ulomci iz dnevnika A. T. B. 
A. T. Brlić kao banov emisar u Parizu (Dnevnik od 1. XII. 1848 do 
5. V. 1849). Pretiskano iz Obzora, Zagreb 1935; R. Maixner, A. T. 
Brlić, émissaire du ban Jelačić en France, Annales de l'Institut français 
de Zagreb, 1939 (na hrvatski prevela Zora Milčić-Brlić u »Iz arhiva obi- 
telji Brlić u Brodu na Savi«, IV., Zagreb 1939); Isti, Deux lettres d'Au- 
guste Dozon à A. T. Brlić, Annales de l'Institut Francais de Zagreb, 
1941; J. Matasović, Nekoliko pisama Anke Atanaskoviceve, Narodna 
starina, IX., Zagreb 1930; R. Drljić, Književne veze fra M. Nedića sa 
Brlićima u Brodu na Savi, Franjevački Vjesnik, IIL—IV., 1936; Isti, 
Politióki podaci u korespondenciji fra M. Nedic-A. T. Brlić, Franjevački 
Vjesnik, VIL—VIIL, 1936; Isti, Korespondencija A. T. Brlić — o. Kaje 
Adžić, Franjevački Vjesnik, XII., 1940. R. M-r. 

3. Andrija Torkvat ml, ж Beč 18. HI. 1893, + Zagreb 
9. ХП. 1931, hrvatski skladatelj, inače liječnik, unuk pri- 
jašnjega. Učenik prof. Krestina i Franje Dugana. Glavne 
kompozicije Vrzino kolo za mali orkestar, Jugoslavenska 
Svita u tri stavka za veliki orkestar, Scherzo es-mol za 
glasovir, gudački kvartet, simfonija za veliki orkestar (2 
stavka) i dr.; mnogi zborovi, harmonizacije nar. pjesama, 
te pjesme. 

4. Franciska rod. Daubachy-Doljska, Ж Zagreb 1830, 
T Brod na Savi 10. I. 1883. Od 1861 žena Andrije Torkvata 
st. Slikarica hrvatskih krajolika. Poznata je njezina lito- 
grafija Zagreb sa sjevera (izdao Hiihn). Njezino dopisiva- 
nje s nekim slikarima (Frey, Remi van Haanen, Stark), 
portret od slikara Zaschea, kao i mnogi njeni radovi, na- 
laze se u arhivu obitelji Brlié u Brodu. 

5. Ignjat, * Brod na Savi 1. II. 1834, T Brod na Savi 
8. IV. 1892, odvjetnik i političar. Na sveučilištu u Beču 
polučio je čast doktora prava, neko je vrijeme služio u 
Beču, zatim 1859 u prokuraturi u Temešvaru. G. 1860 bi- 
lježnik je virovitičke županije u Osijeku, a 1867 tajnik 
Stola sedmorice u Zagrebu. G. 1868 bi izabran po prvi 
put u Sabor kao zastupnik đakovačkog kotara te u kra- 
ljevski odbor za hrvatsku-ugarsku nagodbu. Bio je. umje- 
reni unionista, kasnije oporbenjak. Glasovao je sa Živkovi- 
ćem i grofom Jankovićem protiv nagodbe. Od 1870 odvjet- 
nik je u Brodu. Do 1878, pa od 1887 do smrti bio je član 
sabora. Sudjelovao je u Svim saborskim raspravama. G. 
1889, kao član Kraljevinskog odbora, bio je jedini opor- 
benjak protiv financijalne nagodbe. U svom rodnom 
gradu djelovao je kulturno, politički i društveno. G. 1876 


darovao je građanskoj učioni (sada realna gimnazija) u 


Brodu veći dio bogate obiteljske knjižnice od preko 4000 
svezaka biranih stranih, domaćih i glazbenih djela, pod 
naslovom »Brlićeva knjižnica«. Od 1885 do 1888 izdavao 
Uspomene na stari Brod, koje je sabrao njegov otac 
ip Alojzije, a značajno su vrelo za povijest grada 
roda, 

LIT.: Nekrolozi Narodne Novine i Obzor od 9. IV. 1892. I. B-é. 
6. Ignjat Alojzije, * Brod na Savi 1795, + Brod na Savi 
1855, trgovac, gramatik, knjiZevnik. Od Andrije Antuna 
preuzima porodičnu tvrtku i vodi je uspješno do kraja 
Života, iako je imao, kako sam priznaje, više sklonosti za 
književni rad nego za trgovinu. Svršio je franjevačku gi- 
mnaziju u Požegi i Brodu, te je imao rijetku naobrazbu za 
građanina svoga vremena. Čita i piše osim materinskoga 

jezika latinski i njemački; nacionalno je svijestan, ima 
zrelo shvaćanje za vrednote narodne uljudbe. Kao knji- 
ževni radnik izdanak je slavonske prosvjetiteljske knjiže- 
vnosti druge polovice 18. st. Čuvajući živu predaju svoga 
porijekla, podržava veze s Bosnom, te je, kao i otac mu, 


' sindik bosanskih franjevaca. Još prije početka ilirskoga 


preporoda sakuplja narodno blago, 1836—1855 izdaje 
Ilirski kalendar, kojemu je često jedini pisac, raspačavatelj 
i knjižar. Bavi se jezikoslovnim pitanjima, dopisuje 
s Vukom Karadžićem i Šimom Starčevićem. f dusevljeno 
pristaje uz hrvatski narodni preporod, ali kriticki gleda na 
Gajeva pravopisna i jezikoslovna nastojanja (kao i na 
političke poteze zagrebačkoga kruga), želeći svoje ikavsko 
narječje učiniti književnim je- 
zikom, naročito s obzirom na 
sintaksu. Jedan je od prvih 
hrv. gramatika. Njegova Gram- 
matik der illyrischen Sprache 
wie solche in Bosnien, Dalma- 
tien, Slavonien, Serbien, Ra- 
gusa efc. dann von den Illy- 
riern in Banat und Ungarn 
gesprochen wird tiskana je u 
Budimu 1833 i dotjerivana u 
kasnijim izdanjima (Zagreb 
1842 i 1850). Sam sebe naziva 
»sintaksistom«. U svoje narje- 
čje pretače Palmotićevu Kri- 
stijadu (1835) i prevodi Kraljo- 
dvorski rukopis (Prag 1852). U 
rukopisu su mnogi u najranijoj 
mladosti i kasnije sastavljeni 
ili prevedeni igrokazi, naboZne 
u : knjige i kronike kao Seneka, 
Prikazanje žalostno iz niemačkog u ilirički jezik prinešeno 
(1813); Pobožne pisme i drugi koristni nauci kao i razne 
svitske pisme (1826); Ogledi iz svetog Pisma sa predslovkom 
(1832); Vyroslaw, Prikazanje u pet dilovanjah po Schille- 
rovom spyvanju (1833); poveće djelo Zabavnik u »osam- 
najst odsikah sadržavajućih: poslovice sa svojim upotri- 
bljenjem, sitnež iz naravnoslovnice, razlaganje o suzama 
iliti plaču, razlaganje o gladu, od napitka, o Zedji, o sanj- 
kama, O Zivanju, o pamtenju, o mladosti, o starosti, o 
smrti, o starih brodskih običajih, o igrama i narodnim 
zabavama, narodne pisme, i t. d.«; Kronika grada Broda 
(1838), koju je kasnije kao knjigu Uspomene na stari Brod 
izdao sin mu Ignjat; Ilirska imena trava latinski i nimački 
istomačena (1840); Domaći likovi (1841); Nimačka slovnica 
(1842) i dr. U arhivu obitelji B. u Brodu čuvaju se nje- 
gova pisma sinu Andriji Torkvatu od 1836 do 1855. Tu 
čovjek opsežne naobrazbe i staloženih nagona svjetuje 
svoga sina izrazujući svoje mišljenje o velikim političkim 
preokretima svoga vremena, o svojim prijateljima i znan- 
cima, među kojima se nalaze gotovo svi preporoditelji od 
Ljudevita Gaja do biskupa Strossmayera. Uz književnost 
i politiku u tim pismima opisani su društveni Život, trgo- 
vina, zdravstvene prilike, knjižarstvo, vinogradarstvo, na- 
rodni običaji, školstvo. 


LIT.: 1. B. Mažuranić, Iz arhiva obitelji Brlić u Brodu na Savi, 
sv. 1., Zagreb 1934, J. H-t. 

7. Ivan, ** Zagreb 28. IX. 1894, sin Ivane B.-Mažuranić, 
unuk Andrije Torkvata B. Pravo učio u Berlinu i u Za- 
grebu, gdje je polučio doktorat i sada živi kao odvjetnik. 
Napisao je mnogo članaka u novinama i časopisima, a 
posebno je izdao više rasprava te knjigu pripovijesti za 
djecu. 

BIBL.: O ustavu i ustavnoj povijesti Švicarske konfederacije, Mje- 
sečnik 1931; Hrvatsko seljačko zadrugarstvo i međunarodne poljopri- 
vredne i zadružne ustanove, 1937; Dobrome dobra i kob (pripovijesti 
za djecu), 1930, 2. izd. 1937; više rasprava o međunarodnim Pitanjima; 
od prinosa u novinama naročito Iz stare korespondencije, starih žurnala 
i starog Zagreba, Novosti 1929—31. U 


8. Jagoda (Marija Agata), * Brod na Savi 5. Il. 1824, 
T Zagreb 15. IV. 1897, ilirska pjesnikinja. Uz oca Ignjata 
Alojzija, ilirskog jezikoslovca, i brata Andriju Тог- 
kvata, književnika i političara, našla je i ona pobude za 
rad. G. 1848 udala se za zagrebačkog liječnika dra. Ivana 
Amruša. Pjevala je lirske pjesme, pune ljubavi za narod, 
domovinu, prirodu, roditelje, muža, djecu, rodbinu i prija- 
telje. One su njezin pjesnički dnevnik. Prva je njezina 
pjesma izišla u Vrazovu »Kolu« (1842), dalje pjesme u Ga- 
jevoj »Danici« u »Zori Dalmatinskoj« (1845) i drugdje. 
Izdao ih je kao tiskani rukopis B. Vodnik. Z. M-ć. 


IGNJAT ALOJZIJE BRLIC 

BRLICEV ARHIV, arhivska zbirka obitelji Brlié u Sla- 
vonskom Brodu. U njoj je sabrano obilato političko, kul- 
turno i književno dopisivanje iz doba prije hrvatskog pre- 
poroda, iz doba preporoda i rata s Madžarima, pa dopisi- 
vanje članova obitelji B. s bosanskim franjevcima. Ima 
dnevnika, memoara, različnih isprava i slika. 

LIT.: I. Brlić-Mažuranić, Iz arhiva obitelji Brlić, sv. 1., 1934, П. i 
Ш., 1935. I.B-ć. 

BRLIĆ-MAŽURANIĆ, Ivana, * Ogulin 18. IV. 1874, 
T Zagreb 21. IX. 1938, spisateljica. Kao unuka bana i pje- 
snika Ivana Mažuranića, a kći Vladimira, pravnika-histori- 
čara, od malenih se nogu kretala u kulturnom krugu, koji 
je ostavio dubok trag u njezinu životu i radu. Školovanje 
joj je bilo neredovito. Dva je razreda, jedan niži i jedan 
viši, polazila javno; ostalo je učila privatno. Ta je obuka 
bila, zbog čestih premještenja oca, dosta nesuvisla; pre- 
težno se vršila na francuskom jeziku, G. 1892 udala se za 
dra. Vatroslava Brlića, političara i advokata u Brodu na 
Savi. Već kao djevojčica počela pisati stihove na hrvatskom 
i francuskom jeziku, pune rodoljubnih i slavenskih osjećaja 
(iz toga vremena potječe pjesma Ma Croatie). Ozbiljno je 
počela raditi na književnosti kasno, jer se taj rad nije 
podudarao s njezinim shvaćanjem dužnosti žene i majke. 
Istom kad su joj djeca počela rasti, dala se na pisanje 
iz plemenitih pobuda matere, da im pruži dobru knjigu. 

Stvorila je nekoliko 
pravih remek-djela. Iz- 
dala je ove knjige: Va- 
ljani i nevaljani, Brod 
1902; škola i praznici, 
Zagreb 1903 I. izd. i 
1938 IL  popunjeno 
izd. pod natpisom Srce 
od licitara; Slike, zbir- 
ka lirskih i epskih pje- 
sama, Brod 1912; Ču- 
dnovate zgode šegrta 
Hlapića, Zagreb 1913 
І. izd. 1921 П. izd.; 
Priče iz davnine, Za- 
greb 1916 I. izd., 1920 
П. izd. i 1924 III. izd.; 
Knjiga omladini, Za- 
greb 1923; Radosna 
majka dobra pjestinja, 
u stihovima, Zagreb 
1924; Dječja čitanka o 
zdravlju, u stihovima, 
Zagreb 1927; Mir u 
duši, separat Hrv. re- 
vije, 1929; Iz arhiva 
obitelji Brlić u Brodu 
na Savi, 1. dio Uvod k zbirci starih pisama god. 1848—1852, 
Zagreb 1934, II. i III. dio Ulomci iz dnevnika Andrije Tor- 
kvata Brlića, Zagreb 1935, i povijesni roman Jaša Dalma- 
tin, podkralj Gudžerata, Zagreb 1937, posljednje joj djelo, 
gdje je slikovito prikazan život i rad Melek-Jaše Dubrov- 
čanina, kojega je povijesno obradio otac joj Vladimir 
Mažuranić. Njezine knjige Čudnovate zgode šegrta Hla- 
pica i Priče iz davnine učinile su je jednom od najpopu- 
larnijih hrvatskih spisateljica i pronijele joj ime daleko 
izvan granica domovine. Šegrt Hlapić, koji se u dramati- 
zaciji Tita Strozzija davao 1934 u zagrebačkom kazalištu pri- 
godom proslave 60-godišnjice autoričine, izašao je u češkom 
prijevodu 1930, a Priče iz davnine doživjele su prijevode: 
engleski (London 1924), švedski (Stockholm 1928), češki 
(Prag 1928), danski (Kjóbenhavn 1929/30), ruski (Zagreb 
1930), slovački (T. sv. Martin 1931), njemački (Salzburg 1933). 
_ Svijet, u kojem se kreće Ivana Brlićeva i u kojemu ona 
živi u svojim pričama, onaj je široki slavenski svijet osje- 
ćaja, svijet duše, koji postaje realnost i obuhvata čovjeka 
i prirodu, nebo i zemlju. Sve to ona povezuje u jednu cje- 
linu i stvara nove vrednote. Priče su njene zasnovane na 
slavenskoj mitologiji, ali je ona u njih unijela nešto novo, 
svoje, i tako stvorila nesamo nov slavenski mit, već i vla- 
stiti etos, etos bogate ženske duše, pun duboke čovječnosti. 
Ona je u njima progovorila kao pjesnik, umjetnik i filozof. 
Priče joj se odlikuju ljepotom i bogatstvom misli i osje- 
ćaja, slika i jezika. One su je učinile klasikom među ženskim 
dječjim piscima. Ivana Brlićeva prva je naša žena, koja je 
(1937) izabrana članom Akademije (umjetničkog razreda). 

LIT.: F. Bučar, U spomen Ivane Brlić-Mažuranić, Zagreb 1939. 2. M-ć. 





IVANA BRLIĆ MAZURANIC, 
Oto Antonini 

BRLOG, Naselja u okolici 


BRLOG NAD GACKOM, selo u Lici, kotar Otočac, 
12 km sjeverozapadno od Otočca. Ima 526 stan., sjedište 
je općine. Katolička župa je osnovana 1706. Mjesto je bilo 
naseljeno već u predrimsko doba, a u rimsko doba bilo je 
tu neselje Avendon. Z. D-i. 

Grad B. podignut je skoro iza 1527, a već 1537 spominje 
se kao krajiška utvrda, za koju se 1550 osobito brine gene- 
ral Ivan Lenković. G. 1575 zauzeše Turci lukavštinom В., 
ali ga brzo ostaviše, kad je stizavala pomoć od senjske 
posade. Kod odlaska ga upališe, a kapetan Gašpar Rab 
obnovio ga je i dobro opskrbio posadom i živežem. G. 1657 
raspršiše naši pod njim 6000 Turaka; 1660 bio je za čas u 
njihovoj vlasti, ali ga Petar Zrinski oslobodi 1663, kada je 
porazio Turke kod Jurjevih Stijena. Od 1746 boravi u 
njem satnija otočke pukovnije. Još 1773 bio je nastanjen, 
a napušten je tek 1840. E.L. 

Naselja. B. je prije Turaka spadao u Gatsku župu, a kada 
se od nje izuzeo brinjski dio, koji se ustrojio kao posebna 
župa, došao je pod tu novu oblast i B. sa svojim cijelim 
područjem. Njemu su od starine pripadali Drenov Klanac, 
Dubrava i sva ona plodna polja, koja se nalaze ispod gore 
Skamnice i njenih nižih kosa oko okuke potoka Gacke, i to 
Vratnik, Melnice, Gusića polje i prostrano zemljište, na 
kojem se razvio sam B. Granica Gatske župe prema brlo- 
škom području počinjala je u klancu od kule, koja je 
ondje bila izgrađena. Na tom je položaju i danas međa 
između brloške i škarske općine. U južnijem dijelu ta je 
granica tekla od Kompolja i Crnoga Kala. 

U povoljnim prilikama Senjani su svoje područje raširili i preko 
Vratnika na zapadni dio Melnica, koje su inače još u 15. st. pripadale 
cijele Gatskoj župi te su vraćene pod konac 17. st. opet tome po- 
dručju. B. s okolinom držali su uglavnom Frankopani, kojima je spadao 
i veći dio ostale Brinjske i Gatske župe, ali su tu manje posjede 
imale i druge slabije plemićke porodice, u 15. i u početku 16. st. 
većinom u službi Frankopana. Na području brloškom takav su posjed 
držali i plemići Gusići, podrijetlom iz vrlo uglednoga hrvatskoga 
plemstva, kojima je tu u Brlogu imanje ležalo oko zapadnoga ponora 
Gacke u plodnome polju. Na njihovu zemljištu bio je izgrađen i jedan 
dio samoga mjesta B., koje se bilo pružilo uz oba kraka okuke potoka 
Gacke. Gusići su na svojem dijelu podigli tvrdi grad, koji se u 16. 
i 17. st. i kasnije po njima i zvao Gusića grad. Isto se tako i ravno 
zemljište ispod te utvrde i ispred Gackina ponora prozvalo Gusića 
polje. Jaka utvrda sagrađena je i u mjestu B., samo nešto udaljena 
od Gusića grada. Bit će da su je zidali Frankopani, ali je u turskom 
prodiranju i ona pripadala Gusićima. U ta dva naselja bile su i 
župne crkve, u Brlogu sv. Ilije, u blizini grada, na Gusića polju 
sv. Pavla. Nema sumnje, da su župne crkve postojale i u Drenovu 
Klancu, u Dubravama i u Melnicama. Cijelo brloško područje bilo je 
prije Turaka obraslo starom gustom šumom, te su i krčevine bile 
Flodne. Iz B. vodile su ceste kroz Drenov Klanac i preko Kompolja 
na Otočac, a kroz Melnice na Senj, B. je bio i izgrađen upravo na 
raskršću tih velikih putova. Tu u blizini ležale su i dvije manje utvrde, 
Skamnica i Ostrvica. Za turskog prodiranja, poslije 1522, raseljeno 
je cijelo to zemljište, kao i sav okolni kraj, ali ga Turci radi tvr- 
davnih naselja u Otočcu i Brinju, a poglavito radi onoga u Senju, 
nisu zaposjedali. I u B. držale su krajiške vlasti u 16. i 17. st. malu 
posadu, koja je trebala javljati kretanja turskih četa po okolini. Veću 
važnost nisu dobila oba ta grada nikada kroz ta dva stoljeća, te su 
bila i mnogo zapuštena. Sama posada bila je u njima tako malena, 
te se nije ni moglo računati, da u B. postoji kakvo tvrđavno naselje, 
kao što je to bilo u susjednim utvrdama, Otočcu i Brinju. Stoga su 
i Brloško i Gusića polje ležala nenaseljena kroz cijelo 16. st., a već 
u početku 17. st. počelo se raditi na tome, da se opet nasele. U prvom 
redu htjele su krajiške vlasti preseliti na to područje veliko bunje- 
vačko naselje, koje su u pohodu g. 1605 senjske čete pod vodstvom 

BRLOG NA KUPI, Dvor 
Slika J. Horvata u zbirci E. Laszowskoga prema stanju g. 1893 


kapetana Francolla digle iz okoline Zemunika iz bogatoga sela Krmpota 
i smjestile u Lič kraj Fužina na imanje Nikole Zrinskoga. Doseljeni 
Krmpote nisu bili zadovoljni tijesnim Ličkim poljem, na kojem se oni 
sa svoje 600 čeljadi nisu mogli povoljno razvijati. Na Gusića polju i 
oko B. bilo je naprotiv razmjerno vrlo mnogo prostora, na kojem 
je moglo dobro živjeti i nekoliko tisuća ljudi. Ipak se to preseljenje 
Krmpota na ta polja nije provelo zbog različnih razloga, i ona su 
ostala neko vrijeme i dalje pusta. Krajiške su vlasti onda kasnije 
u tom stoljeću na tom području u nekoliko mahova smjestile ponešto 
kuća doseljenih Vlaha iz turskoga dijela Like i iz Bosne, koji su 
uglavnom naselili sam B. Već 1654 doselilo se na to zemljište i 7 
kuća Krmpota, koji su se preko Sv. Jakova i Senjske planine spustili 
u taj kraj. To su i prvi Bunjevci, koji su u traženju boljih uvjeta za 
život iz Liča i od Sv. Jakova kraj Ledenica dospjeli u unutrašnjost 
Gacke. Bili su to Marasi i Perišići, kojima potomci žive i danas 
u dobro razvijenom broju u B. i u Dubravama. 

Oslobođenje Like od Turaka pod konac 17. st. donijelo je i novo 
naseljivanje Brloga. Hrvati su u toj seobi došli u četiri struje. Naj- 
prije su se za nastanjivanje javili Bunjevci, koji su tu u susjedstvu 
živjeli u to vrijeme u dvije skupine, u Krmpotama i oko Sv. Jakova 
sjeverno od Senja i u Sv. Jurju južno od toga mjesta. Osim toga 
Bunjevaca je bilo i dalje južnije u cijelom Podgorju. Značajno je, 
da Krmpoćani nisu više sudjelovali u tom naseljivanju, nego samo 
Svetojurci i dio Podgoraca. Krmpoćani su navratili svoje mnogobrojne 
raseljenike strujom, koja je pošla još dalje u unutrašnjost Like, u 
Pazarišta, Smiljansko polje i u Lovinačko područje. Stoga su oni u 
B. ostali zastupani samo s dvije svoje porodice, Marasima i Periši- 
ćima. Njih je prema izvještaju iz 1700 u tom mjestu bilo 12 kuća. 
Svetojurci su naselili sebi najbliže brloško zemljište, a to su bili 
Vratnik, Melnice i Crni Kal. Zapravo je od njih pritom sudjelovalo 
samo pet obitelji, i to: Biondići, Katalinići, Lopci, Nekići i Rončevići. 
Od njih su se razvijali osobito Biondići i Katalinići, te prvih ima u ta 
tri sela danas oko 50, a Katalinića, u Melnicama i Crnom Kalu, preko 
40 kuća. Od Podgoraca unišli su u tu struju Rukavine, koji su se na- 
stanili u Kompolju i susjednom Rostrunu. Danas ih ima ondje i 
preko 30 domova. U Kompolje su prešli od Svetojuraca i Biondići 
i Katalinići, a iz Brloga Marasi. — Druga je struja na brloško po- 
dručje dovela naselje s gornje Kupe od Čabra i Broda. Ona je i inače 
u to vrijeme u Lici nastanjivala pojedine dijelove, ali ovo joj je 
zemljište bilo najbliže. Krajina je odredila tim došljacima pusto se- 
E kompoljsko, koje je obuhvatalo plodnu dolinu Gacke i susjedno 
umlie. 

U jednom dijelu Kompolja bilo je doduše već naseljeno nešto 
Vlaha, ali je zemlje ležalo mnogo i puste. Pokupcima je dano i sasvim 
Prazno područje, a opet ih je jedan dio naseljen i pokraj Vlaha, 
te je to Kompolje dobilo miješano stanovništvo, ali je za razliku od 
onoga čistoga hrvatskoga dijela nazvano Vlaško Kompolje. S pokup- 
skom strujom došli su Bilovići, Boljfete, Fajdetići, Filičići, Furlani, 
Grčevići, Jurkovići, Klobučari, Marinići, Odorčići, Pavlovići, Radano- 
viéi, Rožići, Šimunići, Šimunovići, Turkovići. Većina tih porodica 
dobro se je razvijala, a osobito Jurkovići, Kranjčevići, Šimunići, Si- 
munovići, Fajdetići, Odorčići. Kako je Krajina u isto vrijeme nase- 
ljavala i ostalo pusto brloško područje, nastanjeni su Jurkovići, koji 
su došli u više kuća, i u Dubravu i Brlog, gdje su se, osobito u 
Dubravi, vrlo snažno razvijali. — Treća je struja bila iz susjednoga 
Primorja, koja je naseljavala s nešto porodica i Brinjsko polje i 
pošla i inače dalje u Liku. Ona je dovela na brloško područje Babiće, 


Baniće, Lončare, Maratoviće, Veliće, Žubriniće i Žulje. Od njih su 
Babići, Lončari i Velići smješteni u Drenov Klanac, gdje su se po- 
glavito Lončari vrlo dobro razvijali. — Četvrtu su struju sačinjavali 
starosjedioci od Otočca i Brinja, koji su iz svoga mnogobrojnoga na- 
selja selili u svu bližu okolinu. Iz nje su Dubravčići, Mudrovčići, 

Nikšići i Oreškovići, koji su dobili zemlju u oba Kompolja ili samo 
u jednom od njih. U Kompolju se nalaze i tri kuće stare časničke 
obitelji Degoricija, koja je u Krajini služila i u njoj ostala. — U 
kasnijim pojedinačnim seobama doselila se u to vrijeme u to podru- 
čje još po koja obitelj, najviše iz susjednoga bunjevačkoga naselja, 
iz kojega su na pr. Anići u Drenovu Klancu i Kompolju, Jelinići u 
Dubravi, Tomljenovići u Kompolju, Zupčići i Župani u Brlogu. 

Sve te struje donijele su i svoje govore, koji se i danas osjećaju 
na tom zemljištu. Bunjevci su štokavci, a svi su ostali došli kao 
čakavci. Po govoru bili su svi ikavci. Čakavsko narječje održalo se 
i do danas u pojedinim kompoljskim zaselcima, koji su podalje od 
Bunjevaca i Vlaha. Inače je već prevladalo štokavsko narječje s nešto 
čakavskih osobina, kako ga govore Bunjevci, koji su vrlo jaki u cijelom 
tom naselju. Oni su zajedno s čakavcima održali do danas i ikavski 
govor, Taj popušta danas samo u istočnom dijelu Drenova Klanca, gdje 
su Lončari pomiješani s Vlasima, 

Cijelo hrvatsko naselje na brloškom području pokazuje mnogo ži- 
votne snage, u čemu prednjače pogotovu Bunjevci. no se razvija 
upravo primjerno, te je moglo dati iz svoga krila i velik broj ra- 
seljenika Slavonije i Pokuplja. 

LIT.: R. Lopašić, Spomenici hrvatske Krajine, I., Zagreb 1884, IL, 
Zagreb 1885 i III., Zagreb 1889; Е. Fras, Vollständige Topographie der 
Karlstádter Militárgrenze, Zagreb 1850; A. Ivié, Migracija Srba u Hr- 
vatsku, Subotica 1923; E. Laszowski, Monumenta Habsburgica, L, Za- 
greb 1914, IL, Zagreb 1916 i IIL, Zagreb 1917; D. Surmin, Hrvatski 
spomenici, 1., Zagreb 1898. S. P-é. 

BRLOG OZALJSKI, selo u Pokuplju, 6 km zapadno od 
Ozlja, ima 266 stan. Na SZ od sela uz samu Kupu sačuvani 
su ostatci staroga grada. Ovaj se spominje prvi put u 16. st. 
kad je pripadao Zrinskima. Oni ga založiše Dovolićima, a 
iza propasti Zrinskih dobio ga je Ivan Peranski. Kasnije 
je prelazio kupnjom i baštinom u razne ruke, a 1894 raz- 


valjena bi polovica grada. 


LIT.: R. Lopašić, Oko Kupe i Korane, Zagreb 1895. Z. D-i. 








BRNO, Pogled na grad sa Spilberka 


BRNAZE, selo u sinjskoj Zupi, uz polje. Na glavicici kod 
vrela Miholjače nalaze se ruševine crkvice iz starohrvat- 
skoga doba. Slučajni nalazi čuvaju se u franjevačkom mu- 
zeju u Sinju (jedan kapitel), u muzeju u Kninu (odlomak 
ikonostasa) i na Mandačevoj pojati u B. (ploča s pleternom 
ornamentikom). 

BRNISTRA — Žuka. 

BRNO (njem. Briinn), glavni grad Moravske i napredno 
veleobrtno središte. B. se razvilo na sastavu dolina Svratke 
i Svitave, koje se prema jugu proširuju u plodnu ravnicu. 
Ovdje se od puta Beč—Prag odvaja prema S dolinom 
Svitave put u Šlesku, prema SI u Moravsku Ostravu i više 
manje važnih ogranaka. Povoljan prometni položaj pogo- 
dovao je gospodarskom razvoju i vojničkom značaju B-a. 
Između rijeka prodire sa S u obliku poluotoka 288 m visoki 
Špilberk, na kome je stari utvrđeni grad, u posljednjim 
stoljećima zloglasna tamnica, a danas vojarna i vojni 
muzej. U južnom i istočnom području Špilberka razvio se 
stari grad nepravilnih i uzanih ulica, bogat važnim spome- 
nicima iz prošlosti, a danas trgovačko i upravno središte 
B-a. Mjesto 1860 porušenih gradskih zidina ovaj dio danas 
okružuje široka i zelenilom bogata ulica, na kojoj su naj- 
ljepše zgrade, građene po bečkom uzoru. Oko starog B-a 
izgrađena su prema J i I, a osobito S nova veleobrtna 
predgrađa širokih i geometrijski raspoređenih ulica. U 
njima je najviše zastupan raznolik tkalački veleobrt, po 
kojemu B. ide među prve gradove evropskog kopna, zatim 
izradba strojeva, ratni, papirni, kožni i drugi veleobrt. 
Pored povoljnog prometnog položaja razvoj su veleobrta 
pomagali i rudnici ugljena u zapadnoj okolini B-a. 

Dva se dijela grada i etnički dobro razlikuju. Staro B. 
ima većinom njemačko stanovništvo, dok su razvoj vele- 
obrta i potreba radne snage doveli u nova predgrađa brojno 

češko stanovništvo, koje je prodrlo i u samo središte, tako 
da danas ono daje etnički značaj B-u. Nacionalni dualizam 
ogleda se i u kulturnim ustanovama: pored češkog sveuči- 
lišta i visoke tehničke škole postoji stara njemačka visoka 
tehnička škola; pored dva češka jedno njemačko kazalište 
it. d. Pri posljednjem (1930) popisu B. je imalo 264.925 
stan., od toga 70% Čeha i 25% Nijemaca. 

B. se spominje već krajem 11. st. Od 1349 do 1411 sje- 
dište je moravskih markgrofova. G. 1428 B. su opsjedali 
husiti, a 1469 Juraj Podiebrad. Tvrđava je izdržala i odbila 
napad Šveđana 1645. Francuzi su zauzeli B. 1805, a 1809 
porušili tvrđavu. G. 1866 grad je bio u rukama Prusa. Od 
1918 do 1939 bio je središte vrhovnoga čehoslovačkog 
suda. ; J. R-é. 

Kopajuéi 1891 jedan kanal u Brnu, naišli su radnici u 
dubini od 4 m u praporu (Lóss) na sloj, u komu su se na- 
lazile kosti rinocerosa, zaodjete slojem crvene boje, te ne- 
koliko okruglih kamenih i koštanih pločica, a to je ponu- 
kalo Al. Makovskog, da točnije ispita nalazište. On je u 
dubini od 4,5 m naišao na sloj crvenkastog prapora, u 
komu je nađena kljova od mamuta, duga 1 m, i pod njom 
lopatica istog mamuta te gornji dijelovi ljudske okosnice, 
koje su donji dijelovi razoreni i razbacani za prijašnjih 
iskapanja, a i sama lubanja ljudskog skeleta zdrobljena je 
pod nogom neopreznog radnika, te je zbog toga propalo 
čitavo lice i dijelovi sljepočnica i baze. Kraj okosnice na- 
šlo se je oko 600 ulomaka fosilne školjke Dentalium ba- 
dense, dvije okrugle u sredini probušene ploče od vapnenca 
od 14 i 15 em promjera, 16 manjih, sličnih diskova, pro- 
mjera od 3,5—6 cm, od kojih su pet kamenih, tri od mamu- 
tovih rebara i osam od slonove kosti, te su neki po rubu 
urešeni nizom kratkih zareza. Osim spomenute lubanje 
glavni je nalaz »idol« od koga je sačuvana glava, desna 
pola trupa i lijeva ruka, sve dosta primitivno izrezano iz 
slonove kosti i zaodjeto crvenkastom patinom, nastalom 
djelovanjem željeznog oksida, što ga je u malim količi- 
nama sadržavao prapor. Ljudski lik izrađen je vrlo grubo, 
a oblici izopačeni su još i time, što su se mjestimice olju- 
štile tanje ljuske kosti. Lubanja sjeća u čeonim dijelovima 
i po zatiljku na kanstattski tip, a u sljepočnim ima slično- 
sti s kromagnonskim. Po Schaffhausenu i Makovskom du- 
ljina je lubanje 204 mm, širina .134 mm, opseg 539 mm, 
indeks je 65,7, a kapacitet 1530 cem. 

Druga slična lubanja nađena je na istom mjestu u slič- 
nom sloju 1885 i pripada istom tipu. Lubanja iz Brna važna 
je kao dokaz, da je i u Moravskoj čovjek bio suvre- 
menik mamutov, a Rob. Munroe i M. G. Hervć stavljaju 
brnsku lubanju u doba prijelaza iz paleolitskog u neolitsko 
doba i u isti red s pračovjekom iz Engisa, Cró Magnon, 
Grimaldija i Pavilauda. T. 

BROACH, starinski grad u Britanskoj Indiji na S od 
Bombaya, na desnoj obali Narbadde, 50 km od mora, ima 
do 50.000 stan., znatan veleobrt pamuka. Često ga spominju 
kitajski putnici, a Ptolemej ga zove Barygaza. Početkom 
18. st. nalazi se u vlasti Velikoga Mogula, a 1803 dođe pod 
Veliku Britaniju. Tlo je većinom naplavljeno. Stanovnici se 
dijele na mnogo plemena i kasta, a većinom govore jezikom 
gujarati. Izvoze najviše pamuk i komuškarice željeznicom 
u Bombay i Barodu preko mosta na Narbaddi, koji ima 67 
lukova. М. 5. 

BROADBENT, William Henry, Sir, * Lindley 23.1. 1835, 
T London 10. VII. 1907, engleski liječnik. Od 1869 pre- 
davao u Londonu patologiju, fiziologiju i zoologiju. Bavio 
se osobito bolestima Zivaca i srca, te je bio konzilijarni 
liječnik u Fever-Hospitalu i u bolnici za epileptičare. 

BROADWAY, glavna ulica New Yorka i središte nju- 
jorškog poslovnog života, ujedno najveća ulica na svijetu. 
Počinje kod Bowling Greena, a završuje kod Albanyja. 
Presijecaju je veliki bulvari Union i Madison square. Na 
njoj se nalaze velike trgovačke kuće, velika kazališta, ve- 
liki hoteli i stanovi bogataša te mnogi javni i privatni 
uredi. Od Battery Parka prema sjeveru prokopani su go- 
tovo duž čitave njezine dužine podzemni hodnici. Prvi 
početak ove ulice spominje se 1643, kad je Martin Kregier 
otvorio krčmu, gdje je sada kuća br. 9. 

BROCA, Paul Ж Sainte-Foyla-Grande 28. VI. 1824, 
T Pariz 9. VII. 1880, francuski liječnik i antropolog. Od 
1868 sveuč. prof. kirurgije u Parizu. Osobite zasluge stekao 
je na području antropologije. G. 1859 osnovao antropo- 
loško društvo u Parizu, a 1867 antropološki laboratorij, 
gdje je proveo brojna antropološka mjerenja te istraživanja 

lubanje i mozga. Jedan zavoj u mozgu prozvan je po 
njemu B-ov zavoj. Njegovi brojni naučni radovi s područja 
kirurgije, antropologije i etnografije imadu veliku naučnu 
vrijednost. Od 1880 bio je senator. 

BROCARD, Lucien-Pierre, Жж Chalancey 7. V. 1870, 
T Nancy 7. V. 1940, profesor na pravnom fakultetu u Nan- 
cyju. Od 1906 objavljuje članke u stručnim časopisima 
(također njemačkim i talijanskim) o povijesti ekonomskih 
ideja, novčanim pitanjima, financijskom tržištu, o pitanju 
cijena, o ulozi banaka i diobi kredita, o zadrugarstvu. Gla- 
vno mu je životno djelo Principes d'Economie Nationale 
et Internationale (3 sv., 1929/30). Iako pristaša liberalne 
škole, B. ipak ne vjeruje u »homo oeconomicus« i njegov 
automatizam, kao ni u neku apstraktnu, nediferenciranu i 
međunarodnu ekonomiju. Za ovo mu djelo podjeljuje 1931 
Akademija moralnih i političkih znanosti nagradu, a 1935 
postaje njezinim dopisnim članom. 

. BIBL.: La coopération et le mouvement coopćratif, 1927; Les condi- 
tions générales de l'activité économique, Pariz 1934. 


B. L. 

BROCCHI, Virgilio, * Orvinio (Rieti, Lazio) 19. I. 1876, 
talijanski književnik, veoma plodan pripovjedač. Brojni su 
njegovi romani i novele, između kojih su najznačajniji: te- 
tralogija L'isola sonante (Milan 1911—20), trilogija Figliuol 
dell' uomo (Milan 1921—26), te romani Miti (Milan 1917), 
La Gironda (Milan 1909 i 1925), Netty (1924), Il sapore 
della vita (1928), Gli occhi limpidi (1930), Gente simpatica 
(1936), П tramonto delle stelle (1938) i zbirke novela La 
coda del diavolo (1915), L' amore beffardo (1918), Fragi- 
lita (1923). B. nastoji dati što vjernije sliku skromnog i 
malog pokrajinskog svijeta, više vanjsku nego unutrašnju; 
više je spretan i lak nego dubok pripovjedač. Karakterizira 
ga težnja za »harmoničnom sintezom stvarnosti i idealizi- 
ranja«. Kod nas mu je prevedena novela Njegova kći (u 
Tisuću najljepših novela, sv. 79—99, Zagreb s. a.) iz zbirke 
L' arcolaio (Milan 1924.) 

LIT.: L. Russo, 1 narratori, Rim 1923; G. Cesini, V. B. romanziere, 


Genova 1934; С. Ravegnani, 11 Novecento letterario italiano, I con- 
temporanei, l. serija, 2. izd., Bologna 1939. M. D-ić. 

BROCH, Olaf, * 1867, norveški slavist, profesor slaven- 
skih jezika na sveučilištu u Kristijaniji (Oslo). Sveučilišne 
je nauke svršio u Kristijaniji i potom ih upotpunio u slavi- 
stici u slavenskom svijetu (osobito u Moskvi). Radi prouča- 
vanja slavenskih jezika putovao je često i mnogo po sla- 
venskim zemljama, pa je na nekim mjestima vršio i detaljna 
dijalektološka istraživanja, osobito u graničnim područjima, 
objelodanivši svoje rezultate u više studija. 

BIBL.: Studien von der slovakisch-kleinruss. Sprachgrenze im Óstli- 
chen Ungarn (1897), Weitere Studien von der slovakisch-kleinruss. 
Sprachgrenze (1899), Ugrorusskoe narččie sela Ubli (1899), Die Dialekte 
des südlichsten Serbiens (1903), Opisanie odnogo govora jugo-zapadnoj 
¿asti Totemskago uézda (1907) i dr. Najznatnije mu je, za svakoga sla- 
vista poučno djelo Očerk fiziologii slavjanskoj rčči (1910), izašlo u pe- 
trogradskoj Enciklopediji slavjanskoj filologii i potom u njemačkom 
prijevodu pod natpisom Slavische Phonetik (Heidelberg 1911). U tom su 
djelu glasovi slavenskih jezika prvi put stručno i poredbeno opisani. SE 


BROCHANTIT — Brošantit. 

BROCK, 1. Paul, * Pegulbinnen (Memelland) 21. II. 1900, 
sin lađara, njemački pripovjedač, živi sada u Tilsitu. B. 
opisuje život Nijemaca u istočnoj Pruskoj i u pograničnoj 
litvanskoj oblasti prije pripojenja Memellanda (Njemenski 
kraj) Njemačkoj. U romanu Der Strom fliesst, 1937, ocr- 
tana je sudbina seljaka i brodara onih područja prije, za 
vrijeme i poslije svjetskog rata. G. š. 

2. Thomas, Sir, * Worcester 1847, + London 22. VIII. 
1922, engleski kipar. Učio je u Londonu kod J. H. Foleya 
i u Akademiji. Poslije Foleyove smrti dovršio је neka nje- 
gova djela. Znatniji su njegovi radovi: Genij pjesništva 
(1889), Eva (1898, u londonskoj Tate Galery), čitav niz 
portretnih poprsja, grobni spomenik Lorda Leightona (ka- 
tedrala sv. Pavla u Londonu) i 22 m visoki spomenik 
kraljice Viktorije ispred palače Buckingham u Londonu. 
Kao kipar odvaja se od klasicističke dekorativnosti u en- 
gleskoj plastici i priklanja realizmu. 

LIT.: M. W. Brockwell u Thieme-Beckerovu ALBK, V. A. Sch. 

BROCKDORFF-RANTZAU, Ulrich, grof, Ж Schleswig 29. 
V. 1869, + Berlin 8. IX. 1928, njemački diplomat. U diplo- 
matsku je sluZbu stupio 1894 te je 1912 postao poslanikom 
u Kopenhagenu, 20. XII. 1918 drZavnim tajnikom, u veljaci 
1919 ministrom za vanjske poslove. Bio je vođa njemačke 
delegacije za pregovore o miru, primio je 7. V. 1919 prije- 
dloge saveznika o miru, zanijekao u svom govoru jednostranu 
odgovornost Njemačke za rat i da je Njemačka počinila u 
ratu naročita zlodjela. Kao protivnik ugovora o miru dao 
je ostavku 20. VI. 1919, prije potpisivanja ugovora. O tome 
je 1922 objelodanio Dokumente und Gedanken um Ver- 

BROC (Rubia tinctorum) 


sailles s uvodom povjesničara H. Delbrücka. Te godine bi 
imenovan poslanikom u Moskvi, gdje je razvio veliku 
djelatnost u pravcu t.zv. istočne orijentacije u njemačkoj 
vanjskoj politici. 
LIT.: E. Stern-Rubarth, Graf Brockdorff-Rantzau. Wanderer zwischen 
zwei Welten, 1929. J. NL 
BROCKEN, najviši vrh gore Harza u Njemačkoj, visok 
1142 m. Odanle se vide tornjevi Hannovera, Magdeburga, 
Leipziga i Kassela. Prema pučkom vjerovanju od 14. st. 
dalje sastajalište je vještica u Valpurginoj noći od 30. 
travnja na 1. svibnja. Putnicima se ondje često nadaje 
prilika, da vide sliku svoju ili drugih ljudi znatno uvećanu 
u magli (Brockengespenst). N. Z. 
BROCKES, Barthold Hinrich, * Hamburg 1680, + Ham- 
burg 1747, njemački religioznodidaktički pjesnik i prevo- 
dilac. U svom rodnom gradu obnašao je visoke državne 
časti. U svom epu Irdisches Vergnügen in Gott (9 sv., 
1721—48) slavi dobrotu Božju, koju dokazuju djela Stvo- 
riteljeva. Ep sadržava mnoštvo žanr-slika. Pjesnik mjeri sve 
u prirodi prema koristi, koju čovjek iz nje crpe. To doka- 
Zuje, da je on u svojoj biti bio racionalistički nastrojen, 
kakav je bio i milieu njegova rodnog grada, kamo je radi 
tijesnih trgovačkih veza na početku 18. st. u velikim mla- 
zovima navirala iz Engleske racionalistička filozofija. S en- 
pe preveo je B. Thomsonovu didaktičku pjesmu The 
easons. Izbor iz djela B-ovih priredio je Delius, Der 
Schópfungsgarten, 1917; Der Ring des Jahres, 1920. 


LIT.: Janssen, Naturempfindung und Naturgefühl bei B., 1907; Lüdtke- 
Mackensen, Deutscher Kulturatlas. G. 8. 


BROCKHAUS, Е. A, izdavački, grafički i bibliografski 
Zavod u Leipzigu, nazvan tim imenom po Friedrichu 
Arnoldu Brockhausu (1772—1823), koji je 1805 osnovao u 
Amsterdamu knjižaru i nakladno poduzeće. Do svjetske 
je znamenitosti došlo to poduzeće, kada je 1808 preuzelo 
onversationslexikon, započet 1796 od Lóbela i Frankea. 
G. 1811 preselio se Friedrich Arnold B. u Altenburg, a 
1817/18 u Leipzig. Poduzeće su nastavili Friedrichovi sinovi 
- Friedrich (1800—65) i Heinrich (1804—74). Potonji je ostao 
jedini vlasnik, a kad je on umro, naslijedili su ga njegovi 
sinovi Eduard (1829—1914) i Rudolf (1838—98). Rudolfov 
sin Max osnovao je 1893 u Leipzigu istoimenu nakladu za 
izdavanje glazbenih djela. Od 1895 stoje na čelu izdava- 
lačkoga, grafičkoga i bibliografskoga zavoda Eduardov sin 
Albert (1855—1921) i Rudolfov sin Rudolf ml. Osim veli- 
koga leksikona, koji je tiskan već u 20. izdanju, poduzeće 

izdaje Kleines Konversationslexikon, Der kleine Brockhaus, 
Brockhaus (priručnik znanja). Poduzeće je osnovalo u Pe- 
trogradu zavod Brockhaus & Efron, koji je izdao do svjet- 
skoga rata ruski leksikon. Do 1914 postojale su podružnice 
u Parizu i Londonu. 

BROCKHAUS, Hermann, * Amsterdam 28. I. 1806, 
T Leipzig 5. L 1887, orijentalist, sin izdavača Friedricha 
Arnolda. Bio je profesor indologije na sveučilištu u Leip- 
zigu. Izdao je 1839 u sanskrtu i u njemačkom prijevodu, a 
1843 samo u njemačkom prijevodu pet prvih knjiga priča 
iz velikog indijskog zbornika Katha Sarit Ságara (Die 
Márchensammlung des Šri Somadeva Bhatta aus Kashmir). 
Među ostalim njegovim prijevodima ističu se Lieder des 
Hafis (1854—61 u 3 sv., a 1863 u 2. izd. u 1 svesku). 

BROCKMEIER, Wolfram, * Cossebaude kraj Dresdena 
31. III. 1903, najprije je bio seoski učitelj, iza toga je učio 
germanistiku na sveučilištu u Leipzigu: Danas je glavni re- 
ferent za literaturu u uredu za kulturna pitanja (Kultur- 
amt). G. 1934 dobio je književnu nagradu grada Leipziga. 
Kao istaknuti liričar mlade pjesničke generacije izdao je 
zbirke Sturm und Beschworung, 1930; Ewiges Deutschland, 
1934; Einkehr und Wandlung, 1935. Napisao je niz drama 
za radioemisije, na pr. Appell an die Nation, 1932; Deu- 
tsche Kantate, 1933; Bekenntnis der Jugend, 1935. Dramom 
Das Erbe im Blut, 1936, veliča seljaštvo, koje željeznom 
voljom i neumornim radom svladava sve poteškoće. С. $. 

BROĆ (Rubia) je rod trajnih zeleni iz porodice broćiko- 
vica (v.), koji se od ostalih zeljastih rodova ove porodice 
razlikuje time, što ima najvećma na petero iscijepan, kotu- 
rast vjenčić i plod razvijen u obliku sočne bobe. U našoj 
se flori nalaze dvije vrste: R. peregrina L. (»rukodrž«) i 
R. tinctorum L. Prva vrsta ima podanak s vriježama i 
zimzelenu nadzemnu stabljiku sa sjedećim, ovalnim ili ja- 
jasto lancetastim »listovima«, smještenima (po 4—6) u pr- 
šljene. Cvjetovi su joj zelenkastožuti, a plodovi namežu- 
rani; biljka je raširena po svim našim primorskim kraje- 
vima i otocima, gdje predstavlja svojstvenu vrstu zimze- 
lenih crnikinih šuma i šikara. R. tinctorum L. (sl.) ima po- 
danak bez vriježa, »listove« s kratkim peteljkama, a nad- 
zemna joj stabljika u jesen ugiba; cvjetovi su joj žuti 
poput meda, a plodovi glatki. I ova vrsta raste samonikla 
jedino u našemu primorskom vegetacijskom području, gdje 
je nalazimo uz putove, plotove, gromače, živice i uopće na 
zapuštenim mjestima, dok u ostalim krajevima dolazi samo 
u kulturi ili poludivlja. S. H-ć. 

Obje ove vrste, a naročito potonja, mnogo su se nekad 
uzgajale, jer se iz njihovih samljevenih podanaka dobivalo 
posebno — nekoć vrlo cijenjeno — »broćevo crvenilo«. 
Ta je boja poznata kao jedna od najstarijih uopće (osobito 
na Istoku). Korijenje se donosilo s Istoka pod imenom 
»lizari« ili »alizari«. U posljednje su vrijeme te kulture 
međutim gotovo posve napuštene, jer se glavna sastavina 
spomenutog crvenila 
— a to je t. zv. ali- 
zarin — proizvodi 
umjetno iz antracena. 
Za istu se svrhu uz- 
gaja u Indiji također 
vrsta R. cordifolia L. 
Korijenom vrste œR. 
tinctorum (Radix Ru- 
biae) liječi narod raz- 
ličite bolesti (žuticu, 
srdobolju, kostobolju, 
bubrege, krvarenje i 
td): F. K-n. 

BROĆEVAC (Cru- 
cianella). Mali sredo- 
zemni rod jednogodi- 
šnjih zeleni iz poro- 
dice broćikovica s gu- 
stim klasu sličnim 
cvatom i ljevkastim, 
žutim vjenčićem. Za- 
stupan s nekoliko vr- 
sta u području naše 
primorske vegetacije. 


BROĆIKA (Galium). 
Biljni rod por. broći- 
kovica, koji se odlikuje 
koturastim, na četvero 

(rjeđe na troje) iscijepanim vjenčićem s vrlo kratkom 
cijevi, te suhim plodom. Zastupan je u našoj flori velikim 
brojem vrsta (u Evropi oko 100 vrsta), koje uspijevaju na 
vrlo različnim staništima. Među najraširenije vrste idu 
na pr. mekušica (G. mollugo L.), žuta broćika ili ivanjsko 
cvijeće (G. verum L.), broćinica (G. aparime L.), koja se s 
pomoću unatrag zavinutih čekinja prihvaća i penje po dru- 
gim predmetima, močvarna broćika (G. palustre L.), poljska 
broćika (G. tricorne Stokes), proljetna broćika (G. vernum 
Scop.), i dr. S. H-ć. 
BROCIKOVICE (Rubiaceae) su biljna porodica iz reda Ru- 
biales (> sulatičnice). Njoj pripadaju zeleni i drveta s nasu- 
protnim (dekusiranim) listovima cijelog ruba i vrlo značajnim 
palistićima, koji kod različnih rodova imaju vrlo različan 
oblik i položaj, a kod naših su domaćih 
5 predstavnika razvijeni najveéma u obliku 
Ç i veličini pravih listova. Zbog toga nala- 
CS N zimo kod većine domaćih rodova (na pr. 
kod broća, broćike i dr.) na koljencima 
stabljike prividne pršljene, sastavljene 
od po više (najvećma 4—10) naoko je- 
dnakih »listova«; no samo 2 člana sva- 
=. koga od tih pršljena predstavljaju po 2 
prava lista, koji stoje nasuprotno, dok 


CVJETNI su svi ostali zapravo palistići. Pravilni 
DIJAGRAM : : Y a 
BROCIKOVICA Su cvjetovi obično združeni u raznovrsne 


cvatove, te su četvoro ili petoročlani, sa 
4 ili 5 prašnika i pestićem od 2 plodna lista s (najvećma) 
dvogradnom, podraslom plodnicom. U svakom se pregratku 
plodnice nalazi obično samo po 1 anatropni sjemeni za- 
metak, rjeđe (i to samo kod nekih stranih rodova) po više 
njih. Plod je različan (tobolac, boba ili koštunica), no 
najčešće kalavac, koji se u zrelom stanju raspada u 2 
jednosjemena oraščića. 

Porodici pripada oko 4.500 biljnih vrsta, koje su raširene 
po čitavoj zemlji, a najviše po tropskim i suptropskim kra- 
jevima. Dijeli se u dvije potporodice: a) Cinchonoideae; 
kod njenih se pripadnika nalazi u svakom pregratku plo- 
dnice mnogo sjemenih zametaka. Isključivo tropske i sup- 
tropske biljke, među kojima imaju neke, kao na pr. kini- 
novac, johimbe, gambir i dr., i veliku praktičnu važnost. 
b) Coffeoideae; njezini pripadnici imaju u svakom pre- 
gratku plodnice samo po 1 sjemeni zametak. Ovamo ide 
velik dio stranih rodova i svi domaći. Važniji strani ro- 
dovi jesu na pr. kavovac, ipekakuanha, Morinda i dr. Izvan- 
tropski, uglavnom zeljasti rodovi, koji su više ili manje 
obilno zastupani i u našoj flori, jesu: broć, broćevac, bro- 
čika, lazarkinja, pogančina, vjenčanica i zidarščica. $. H-ć. 

BROĆINICA — Broćika. 

ВКОСМО je od 13. st. pa do dolaska Turaka bilo upravna 
hrvatska župa, koja je bila dio oblasti Huma. Nalazila se 
na desnoj strani Neretve, a zauzimala je plodno područje 
doline potoka Lukoća i okolno humlje između gore Trtre 
i one kose, što se izdiže iznad Trebižata. Na sjevernoj 
strani dopirala je Broćanska župa do Hrasna, a na jugu do 


Neretve. 

Po opsegu bila je ona malena, ali je u upravnom pogledu shvatljiva, 
jer je sa svojim poljem i okolnim gorama činila cjelinu, kojom se dalo 
lako upravljati. Takve su veličine od prilike bile i sve druge okolne 
župe toga vremena, od kojih su s Broćnom graničile sa sjeveroistoka 
Blato,.sa sjeverozapada Velika, s jugozapada Luka, a s lijeve strane 
Neretve od zapada prema istoku Žapsko, Dubrave i Večeneg. Zapravo 
su te župe bile upravne jedinice, koje su po svojem značenju odgo- 
varale današnjim velikim općinama, koje se na ovom zemljištu i sada 
nalaze na njihovim mjestima, možda s nešto malih razlika u opsegu. 
Zato se nekadašnja prvotna župa Hum mogla i raspasti na te male 
župe, koje su onda činile sve zajedno Humsku oblast ili Humsku 
zemlju. Župsko središte Broćna nahodilo se svakako ondje, gdje su 
danas toponomastici Gradina i Krehin gradac na povisokom brdu iznad 
Sirokoga polja, kroz koje teče Lukoć. Tu je i najgušće naselje od 
starine, a to je i središte cijeloga područja. B. se dijelilo prije u Veliko 
i Malo, kao što i danas postoje Donje i Gornje Brotnje. U Velikom, 
sadašnjem Donjem, ležalo je ispod župskoga grada poveće naselje trgo- 
vačkoga i obrtničkoga značaja, kojemu su Turci promijenili ime u 
Čitluk. U tom jačem mjestu stajala je katolička crkva, koja je bila 
župna po svoj prilici za cijelo bliže područje. Za dolaska turske vlasti 
ona je brzo propala, i katolici su ostali tu dugo vremena bez svoje 
crkve. 

Stanovništvo Broćanske župe, kao i inače u Humu, bilo je prije 
Turaka hrvatsko iz dinarskoposavske struje. Ono je bilo čakavsko- 
štokavskoga narječja i ikavsko, a već je u 15. st. stiglo, kao i cijelo 
susjedno н апа па govornu podlogu, na kojoj se je razvilo novo 
naglašivanje. Uz hrvatsku većinu u Broćnu je bilo, kao i inače u 
susjednoj planinskoj okolini, i Vlaha, i to možda manje nego u drugim 
graničnim župama, jer ono nije imalo velike gore i bujne planinske 
paše. Ti su Vlasi već do 15. st. u zajedničkom životu s hrvatskim 
naseljem primili hrvatski njegov jezik i počeli se već prije dolaska 
Turaka pretapati u Hrvate. Taj su razvitak još više pospješile nove 
prilike pod turskim gospodstvom. Vjerojatno je, da je uz katolike prije 
Turaka u Broćnu, kao i inače u Humu, bilo i dosta pristaša bosanske 
crkve, na što bi upućivala i činjenica, što je u 16. st. u cijelom 

tom kraju ostala samo jedna katolička župa, koja je pod Turcima 
dugo vremena obuhvaćala cijelo donje i gornje broćansko padručje. U 
prvim godinama turskoga gospodstva u Humu je, općenito uzevši, prešlo 
mnogo starosjedilaca Hrvata na muslimanstvo, te je to provedeno ja- 
mačno i u Broćnu, koje je ležalo na prometnim cestama i u blizini 
velikih ishodišta muslimanske promičbe. Na to mnogobrojno prelaženje 
na muslimanstvo u Broćnu pokazivala bi činjenica, što je u samom 
trgovačkoobrtničkom starom središtu ispod nekadašnjega župskoga grada 
bila porušena stara katolička crkva, što su jamačno načinili domaći 
muslimani, jer im ta crkva nije više trebala. U kasnijem vremenu tur- 
skoga vladanja nalazimo ipak malo muslimanskoga stanovništva u Broćnu, 
a koliko je tu i postojalo, bilo je posjedničkog značaja. Iz toga se 
jasno vidi, da su pomuslimanjeni starosjedioci u velikom broju iz toga 
kraja još u početku turskoga gospodstva prešli u velika susjedna mu- 
slimanska naselja, osobito u Mostar, koji je u to vrijeme nerazmjerno 
narastao. Ipak je i pod turskim gospodstvom u Broćnu ostao prema 
prilikama velik broj starosjedilaca katolika. Iz početka 17. st. postoje u 
izvješćima biskupa Bartola Kačića i fra Dominika Andrijaševića i spisi 
broćanske katoličke župe, iz kojih se vidi, da je u njoj u to vrijeme 
bilo do 400 katoličkih domova, sa jedno 2000 čeljadi. Taj je broj kato- 
ličkoga stanovništva na tako malome prostoru u tadašnjim prilikama bio 
svakako razmjefno velik, te se može reći, da je katoličko naselje u 
Broćnu u to vrijeme bilo isto tako mnogobrojno kao na dobro nase- 
ljenom katoličkom zemljištu u Posavini oko Brčkoga, Dervente i Gra- 
diške. Ti su broćanski starosjedioci katolici ostali ratari i pastiri, dok 
su oni pomuslimanjeni živjeli kao posjednici, trgovci, obrtnici i članovi 
vojničkih postrojbi u Mostaru, Domanovićima, Čapljini, Ljubuškom i 
drugim susjednim muslimanskim mjestima. 

Kada je pod konac 17. st. 
turska vlast u Primorju, 
Krajini, Cetini i Pokréu 
doživjela svoju propast, te 
je nastao u zapadnoj Bosni 
i u Hercegovini pokret se- 
ljenja u te oslobođene kra- 
jeve, zahvatila je želja za 
novim zemljama i Broćno, 
koje je s tim područjima 
bilo dobro povezano i ce- 
stama i duhovno. Kako su 
sve te seobe uglavnom vo- 
dili franjevci, tako је i ovu 
iz Broćna osnovao i proveo 
susjedni samostan u Živo- 
gošću, kojemu je broćansko 
područje ро crkvenom 
ustrojenju i pripadalo. Iz 

` suvremenih zapisa vidi se, 

da su franjevci poveli iz 
B-a do 2000 čeljadi. Do 
toga se broja dolazi i či- 
stim računom, ako se 
uzme u obzir katoličko 
broćansko stanovništvo pri- 
je i poslije te seobe. Pre- 
ma izvješćima iz početka 
17. st. katolika je u Broć- 
nu bilo oko 400 kuća. Oni 
su do konca 17. st. narav- 
nim putem porasli za je- 
dno 100 domova i do- 
segli broj od 2500 do 3000 čeljadi. Po popisu franjevačkih samostana 
po našim krajevima fra Ivana de Vietri B. je imalo g. 1708 samo 100 
katoličkih kuća, u kojima je moglo biti 500—1000 čeljadi. Oko 2000 
katoličkih Broćanaca sudjelovalo je, dakle, i prema ovome računu u 
seobi, koju su vodili živogoški franjevci. Nju su oni uputili dalje od 
Neretve na sjeverozapad u Cetinu, u kojoj je iza odseljenih mnogo- 
brojnih muslimana ostalo mnogo puste zemlje. Broćanci su u Cetini 
naselili Grab, Dabar, Bitelić, Zasiok, Šatrić i Potravlje, a dalje zapa- 
dnije Muć, Gizdavac i Prugovo. Iz Cetine se odvojilo desetak obitelji 
i preselilo na još sjevernije zemljište u Kotare, u selo Vaćane. Od tih 
broćanskih naseljenika danas ima u Cetini i na muéskom području 
tisuće potomaka. 

Poslije te seobe u Broćnu je ostalo mnogo puste zemlje, koja je tako 
bez većega naselja ležala nekoliko desetica godina. Poslije strašne 
kuge od 1733—34, koja je i u Poneretavlju pomorila velik broj naselja, 
nastao je među muslimanskim posjednicima toga zemljišta pokret, da 
na svoje puste posjede dovedu uz vrlo dobre uvjete i naseljenike iz 
gušće napučenih primorskih krajeva. Na tako povoljnoj gospodarskoj 
podlozi razvilo se onda od četrdesetih godina 18. st. poveće seljenje od 
Vrgorca, Imotskoga i južne Cetine u srednje i gornje Poneretavlje, u 
Posušje, Rakitno, Roško polje, Livno i Duvno. U njem su sudjelovali 
kroz. nekoliko desetljeća osobito oni naseljenici, kojima je na domu na 
slaboj zemlji ili u velikim porodicama bilo otješnjalo, te su ih bili 
privlačili vrlo prihvatljivi uvjeti muslimana posjednika. U tom naselji- 
vanju dobilo je i B. dosta novoga stanovništva, koje je u velikom 
razmjeru pojačalo katoličko naselje. Ovako osnaženo ono se na dobroj 
zemlji moglo vrlo uspješno razvijati, te je od druge pole 18. st., a 
osobito u 19. st., napredovalo u jakoj mjeri. Iz Broćna su izišli za to 
vrijeme i mnogi naseljenici, koji su se selili u srednju, sjevernu i 
sjeveroistočnu Bosnu. 

LIT.: E. Fermendžin, Acta Bosnae, Zagreb 1892; F. Šišić, Letopis 
popa Dukljanina, Beograd-Zagreb 1928; F. Miklosich, Monumenta ser- 
bica, Beč 1858; K. Draganović, Tobožnja stjepanska biskupija — ecclesia 
stephanensis< u Hercegovini, Croatia sacra, 7., Zagreb 1934; D. Farlati, 
Illyricum sacrum, IV., Venecija 1751—1819; S. Zlatović, Franovci države 
presvet. Odkupitelja i hrvatski puk u Dalmaciji, Zagreb 1888. S. P_ć. 


Danas se imenom Broćno ili Brotnjo zove kraj u zapa- 
dnoj Hercegovini, koji se pruža između planine Trtre 
(689 m) i donje Neretve. Središnji niži dio sastavljen je 
iz nepropustljivih tercijarnih stijena, na kojima ima i 
izvora. Od tih se izvora obrazuje povremeni potok Lukoć. 
Središnji dio okružuje i izdvaja od Neretve više vapne- 
načko zemljište. Na SZ, bliže Trtri, je Gornje B., a Donje 
na JI, prema Neretvi. B. je dosta plodan i dobro obrađen 
kraj, u kome odlično uspijevaju loza (vino »broćanac«) i 

duhan. Ljeti izgone stoku na visoke planine (Čvrsnica, 
Ljubuša i dr.) na S. Glavna su naselja Čerin u Gornjem i 


Čitluk u Donjem B-u. J. R-€. 


BROD je svako plovilo sposobno da se kreće na rije- 
kama, jezerima i morima od jednog mjesta do drugog 
s pomoću ruku, neke mehaničke sprave, stroja ili jedara, a 
koje je predviđeno za prijevoz osoba ili dobara, za ribolov, 
za teglenje ili za neku drugu zadaću po vodama unutra- 
šnjosti zemlje ili po morima. A. 

SADRŽAJ: I. Teorija broda, 323. — II. Gradnja i tipovi 
brodova: 1. Drveni brod, 336; 2. Željezni brod, 339; 3. Beton- 
ski brod, 343; 4. Tipovi trgovačkih brodova, 343; 5. Ratni 
brod, 346; 6. Gradnja i oklop ratnog broda, 350; 7. Brodsko 
topništvo, 352; 8. Projekt broda, 354; 9. Čvrstoća i gradivo 
željeznog broda, 354; 10. Klasifikacija, baždarenje i sigur- 
nosni propisi, 355. — II. Brodski strojevi, 356. — IV. Bro- 
dogradilišta, 362. — V. Dizanje potonulih brodova, 365. — 
VI. Brodarstvo (etnološki i povijesni razvitak), 367. — VII. 
Brod u pravu: 1. Općenito, 369; 2. Brodski upisnik, 370; 3. 
Brodske i plovidbene isprave, 370; 4. Vlasništvo broda, 370; 
5. Stvarna prava na brod, 371; 6. Brodska posada, 371; 7. 
Brodske nesreće, 371. 

L. Teorija broda. 

Zakoni plivanja. Svako tijelo (brod), koje pliva u teku- 
ćini, istiskuje uronjenim volumenom količinu tekućine, koja 
je isto tako teška kao i samo tijelo (Arhimedovo načelo). 

Istisnina (déplacement) zove se težina one vode, koju 
plivajući b. istisne svojim podvodnim volumenom. Mjeri 
se u tonama (1000 kg), a dobije se računski, ako se pod- 
vodni volumen broda V (u m?) pomnoži sa specifičnom 
težinom vode, u kojoj brod pliva, y (y = 1,0 za slatku 
vodu, y=1,026 za Jadransko more). Istisnina D=Vy tona. 

Prema Arhimedovu zakonu mora za brod, koji pliva, 
istisnina biti jednaka težini broda: P.(P=D=V.y tona). 
SI. 1 prikazuje b., koji pliva, u presjeku. Točka F ozna- 
čuje težište podvodnog volumena, t. zv. težište istisnine. 
Točka G označuje težište broda, t. zv. težište sistema. 
U težištu sistema zamišljamo djelovanje težine broda P. 
U težištu istisnine zamišljamo djelovanje sile, protivne sili 
težine, t. zv. uzgona. Uvjeti su ravnoteže slijedeći: 1. Te- 
Zina broda mora biti jednaka istisnini: P=D=Vy tona. 
2. Težište istisnine F i težište broda G moraju ležati u istoj 
vertikali, i to u simetrali broda. 

Stabilnost, stabilitet. Pod  stabilitetom | razumijevamo 
sposobnost broda, koji je vanjskom silom (na pr. silom 
vjetra) nagnut, da se opet vrati u uspravan poloZaj. Razli- 
kujemo: 1. Početni stabilitet, t. j. stabilitet za male nagibe 
(praktički 5% do 8%) i 2. stabilitet većih nagiba. 

Opseg stabiliteta je veličina najvećeg kuta nagiba, kod 
kojeg je b. još stabilan, t. j. vraća se sam u uspravan 
položaj. Nagne li se b. uslijed vanjske sile, na pr. tereta 
na jednom boku, to će se tom momentu tereta (sila x 
krak) suprotstaviti moment stabiliteta. Kod stanovitog na- 
šiba oba će ova momenta biti u ravnoteži, t. j. jednaka. 
Moment, kojim se b. suprotstavlja nagibu, zove se moment 
statičkog stabiliteta ili kraće statički stabilitet. 

Dinamički stabilitet je radnja (sila x put težišta), koja je 
potrebna za nagibanje broda do stanovitog kuta nagiba. 
Ona daje predodžbu o sposobnosti broda za plovidbu kod 
naglih udaraca vjetra ili valova. 

Statički stabilitet: 

a. Bočni (poprečni) nagib. Kod bočnog nagiba (sl. 2, 3, 
4) broda uslijed bilo koje vanjske sile ostaje težište si- 
stema G (uz pretpostavku, da na brodu nema pomičnih 
tereta) na istom mjestu. Težište istisnine promijenit će 
svoj položaj iz F u Fe, jer se promijenio oblik podvodnog 
dijela broda. Sile težine i uzgona ne leže sada više u istoj 





vertikali na plovnu vodenu liniju (PVL) te rezultira mo- 
ment, koji, već prema položaju koji zauzme težište isti- 
snine, može prevrnuti ili uspraviti b. B. je u prvom slučaju 
(sl. 2) u stabilnom, a u drugom (sl. 3) u labilnom položaju. 
U slučaju, da su i kod nagiba sile uzgona i težine u istoj 
vertikali, b. je u indiferentnom položaju (sl. 4). 

Točka M na slikama 2, 3 i 4, koja leži na presjecištu 
smjera sile uzgona sa simetralom broda, zove se meta- 
centar. Udaljenost težišta broda G od metacentra M zove 


se metacentarska visina MG i ona je glavno mjerilo za 
prosuđivanje stabilnosti broda. U sl. 2 leži M iznad G. 
Metacentarska je visina pozitivna, b. se nalazi u stabilnom 
položaju, t. j. ne će se prevrnuti. 

U sl. 3 leži M ispod G. Metacentarska je visina nega- 
tivna, b. se nalazi u labilnom položaju, t. j. on će se pre- 
vrnuti. 

U sl. 4 leže M i G zajedno, b. je u indiferentnom polo- 
žaju. 

Metacentar je kod brodova, koji plove na vodi, najviši 
položaj, na kojem može biti težište broda, a da on ostane 
još u stabilnom položaju. 

b. Uzdužni nagib. Uvjeti stabiliteta kod uzdužnih nagiba 
temelje se na istim teoretskim načelima kao i kod po- 
prečnih nagiba, samo što u ovom slučaju govorimo o 
uzdužnom metacentru, а metacentarska visina uzdužnog 
nagiba je uslijed duguljastog oblika broda, naravno, mnogo 
veća. 

c. Nagibi oko bilo koje osi broda. Kod poprečnih je 
nagiba metacentarska visina najmanja, a kod uzdužnih 
najveća. Za sve ostale nagibe ostaje metacentarska visina 
unutar gornjih granica, te se za svaki brod istražuju samo 
uvjeti stabiliteta kod bočnih nagiba (obično do 90%) te 
početni stabilitet za uzdužni nagib. 

Moment statičkog stabiliteta St (Sl. 5). B. je nagnut 
za kut q i pliva na PVL: (PVL je plovna linija za uspra- 
van položaj). GH je krak ili poluga momenta stabiliteta, 
GH — MG sin ç. 

Moment statičkog stabiliteta jest — 

St=P . MG . sin p=P (MF+FG) sin ф 

Kako veličina MF ovisi uglavnom o obliku trupa, a veli- 
čina FG o razdiobi težina brodske konstrukcije i tereta, 
zove se obično dio (P.MFsinq)- moment stabiliteta 
oblika (forme), a dio (P.FG.sin ф) = moment stabiliteta 
težina. 

Kod nagiba broda za mali kut ọ izronit će iz vode kli- 
noviti dio v; a uroniti u vodu klinoviti dio v,. Težišta tih 
klinova označena su sa $1 i Ss, a projekcije tih težišta na 
PV Li sa lı i 12. Poznato je, da se u slučaju pomaka jednog 
dijela neke mase težište čitave mase pomakne paralelno 
pomaku težišta toga dijela i da su pomaci obrnuto ra- 
zmjerni s težinama. Na osnovu ovog možemo odrediti 
pomak istisnine F, te je FQ paralelno sa lı I». 

Istisnina se broda kod nagiba nije promijenila, te će 
uronjeni i izronjeni klin biti po volumenu i po težini je- 
dnaki, iako ne će biti istog oblika. Možemo dakle pisati: 

FOA УИ 
gdje je v = volumen klina, V = istisnina broda, i odatle 
> pres AU E 
Eo = V 
Moment stabiliteta jest prema slici: 
S, = V. (FQ— FR) 
odnosno, uvrstivši izraze za FQ i FR 

$ —V.y "ye FG sin y) 

Tu je formulu postavio Atwood g. 1798. 

Dinamički stabilitet. Kod nagiba broda mijenjaju težište 
istisnine i težište sistema svoj položaj s obzirom na plovnu 
vodenu liniju. Put obaju težišta može se izraziti razlikom 
FG — HFe (Sl. 5). Radnja (sila x put) uzgona i težine bit 
će dakle (FG — HFq).V .y. Ta je radnja potrebna za na- 
gibanje broda do kuta @ te predstavlja dinamički stabilitet: 

Sta = (FG— НЕф) V . y = (FG— НО — QFo) V . y = 

= — [ОЕф — FG (l — cos Ф) V . y, 
a odavle na osnovu prije spomenutog stavka o pomacima 
težišta 


St; = — — FG (I — cos q) . Vy. 


Tu je formulu postavio Moseley g. 1850. 

Za račun stabiliteta malih nagiba (5° do 8?) ili t. zv. 
početnog stabiliteta računa se visina metacentra nad teži- 
štem istisnine F na osnovu izraza: 

A 1 

MF V , 
gdje je I moment tromosti površine plovne vodene linije 
S obzirom na njenu simetralu, a V volumen istisnine. Dokaz: 





v (S: I1 + $ I2) 
V 





SI. 5. 


(51. 5) Ako su »y« ordinate plovne vodene linije od simetrale broda, 
onda je moment jednog klinovitog dijela s obzirom na simetralu: 


Mk = з у. № y . y ар. у = Ys уз. dy . y 
m=% уз dx y =i. dy . y, 


gdje je »i« moment tromosti polovice ravnine omedene plovnom vode- 
nom linijom s obzirom na simetralu broda. 

Moment tromosti čitave površine PVL neka je 2i = I. 

Ako je »v« volumen jednog klinovitog dijela, onda je pomak težišta 


Mk 
S, S x= = dg. 


Prema prije spomenutom zakonu o pomaku tešišta bit ée dalje: 








че o v V 
FFp = $, $ сте = V d» 
a iz trokuta M-F-Fo slijedi 750 
iL FR  —I 
dee =a 


Kod računanja stabiliteta ue nagibe ne možemo kao 
u sl. 5 polaziti s pretpostavke, da se plovne vodene linije 
PVL i PVL: sijeku u simetrali broda u točki 0, jer klinovi 
W i V, nijesu, uslijed većih razlika brodskog oblika, jednaki 
po obliku već samo po volumenu. Njihov moment ne mo- 
žemo dakle izraziti momentom površine čitave plovne vo- 

dene linije, već se taj mora za svaki nagib posebno raču- 
nati. Ti se računi mogu provesti i s pomoću sprava: plani- 
metra (za određivanje površina) i integratora (za određi- 
vanje površine i momenta površine). Kod različnih metoda 
Ж, (oo 

računanja uvijek se za različne nagibe i različne gazove 
određuje istisnina i položaj težišta istisnine, te se tako za 
određeni položaj težišta sistema može odrediti poluga (krak 
GH) i odavle veličina momenta stabiliteta. Ovako izraču- 
nane veličine poluga i momenta stabiliteta prikazuju sl. 6 
i 7. Krivulja poluga statičkog stabiliteta (GH) crta se radi 
uspoređivanja različnih brodova uvijek tako, da 40% nagiba 
odgovara 1,0 metru poluge. Ova je krivulja najmjeroda- 
vnija za usporedbu stabiliteta različnih brodova. 

Dinamički stabilitet (St;) je rad potreban za nagibanje 
broda ili, što je isto, zbroj momenata statičkog stabiliteta 
(S), koji se moraju svladati kod nagibanja broda do 
kuta ç: 





o 
Vidimo, da integracijom krivulje momenata statičkog 
stabiliteta možemo odrediti dinamički. Ordinate krivulje 
Sta (sl. 7) prikazuju veličinu dinamičkog stabiliteta za na- 
gibanje broda do stanovitog kuta nagiba. 


Određivanje metacentarske visine MG za početni stabilitet pokusnim 
nagibanjem (sl. 8). Težina »g«, točno izvagana, premješta se s boka na 





bok za dužinu »d«. Kod nagiba ф moraju težište istisnine i težište 
sistema radi ravnoteže ležati u istoj vertikali. Slijedi: 


A ССр 
gp = MG 


Težište se sistema uslijed premještanja tereta pomaklo u Go, i to 
za dužinu 











== Be, 


gdje je D težina broda. Ovaj izraz uvršten u gornju jednadžbu daje 
metacentarsku visinu: 
== g.d 
MCG == era 
D 


ç tgp à 
Kod pokusa treba paziti, da brod ne bude postrance vezan, da ne 
bude vjetra niti bilo kakvih pomičnih tereta na brodu. Teret »g« 
premješta se s boka na bok i natrag, a kutovi nagiba mjere se dugim 
viskovima. Naročito treba paziti, da svi tankovi s vodom ili gorivom 
budu dobro napunjeni ili prazni, jer slobodne površine tekućine sma- 
njuju stabilitet veoma osjetljivo. Nalazi li se u kojem prostoru broda 
teret, kojemu je površina pomična (voda, žito i sl.), onda se visina 
س‎ 


metacentra MR za male nagibe smanjuje na МЕ = y gdje je 


»i« moment tromosti te slobodne površine s obzirom na njenu vlastitu 
os. Iz toga йош treba nastojati, da se veličine tih slobodnih povr- 
Sina (veličine tankova, spremišta i t. d.) ugradnjom pregrada (udužnih) 
po mogućnosti smanje. 

Istisnina (déplacement) i računanje istisnine. Brodske 
linije. Kako b. nije tijelo, kojemu bi se oblik mogao lako 
odrediti matematskim jednadžbama, potrebno je za svaki 
pojedini slučaj nacrtati oblik njegova korita. 

SI. 


SI. 9 prikazuje teoretski crtež linija motornog čamca. 
Pojedine linije jesu: 

1. Rebra. B. je poprečno presječen s 11 ravnina, koje su 
u slici označene brojevima 0 do 10. Ti se presjeci u pro- 
jekcijama A i B vide kao pravci, a u projekciji C kao 
krivulje — linije rebara. Linija rebra crta se uvijek tako, 
da prikazuje vanjski rub čeličnog rebra. Debljina oplate 
dodaje se tek kasnije računskim putem. 

2. Vodene linije. B. je nadalje presječen vodoravnim 
pn. koje su označene sa VL 0, VL 1 i t. d. do 

Sa KVL (konstruktivna vodena linija) označena je ona 
linija, na kojoj b. plovi, kada je opremljen i natovaren 
onako, kako se uzima za osnovu kod konstruiranja. Vodene 
linije Vide se u projekcijama A i C kao pravci, a u pro- 
jekciji B kao krivulje. 

3. Uzdužni presjeci označeni su sa I., П. i III. Brod је 
presječen vertikalnim ravninama, koje su usporedne sa si- 
metralom broda, a vide se u projekcijama B i C kao 
pravci, a u projekciji A kao krivulje. 

4. Širnice su linije dobivene presjecanjem broda kosim 
ravninama A i B. Crtaju se radi kontrole oblika. 

Kad su određene glavne dimenzije broda te raspodjela 
težina brodske konstrukcije, strojeva i tereta (centracija), 
pristupa se crtanju brodskih linija. Oblik podvodnog dijela 
broda mora zadovoljiti slijedećim uvjetima: 

1. Istisnina broda do KVL mora biti jednaka ukupnoj 
težini broda. 

2. Težište istisnine mora, u uzdužnom smislu, ležati u 
istoj vertikali s težištem broda, jer bi inače b. bio pretežan 
ili zatežan (t. j. bio bi nagnut na pramac ili krmu). 

3. Oblik korita mora biti takav, da je osigurana dovoljna 
metacentarska visina, t. j. dovoljan stabilitet za čitav pred- 

viđeni opseg stabiliteta kod određene raspodjele težina. 
Ispravno određivanje najpovoljnije metacentarske visine 
za prazan, srednje natovaren i pun brod veoma je teška 
zadaća. Previše stabilan b. vrlo je neugodan u vožnji, jer 
su mu njihaji brzi i nagli. Manje stabilan b. njiše se pola- 
ganije, što je, osim za putnike, važno i za topništvo ratnih 
brodova. 

4. Oblik trupa mora biti najpovoljniji u pogledu otpora 
u vožnji, na mirnoj vodi i na valovima. 

Svi su ti uvjeti vrlo složeni i mogu se zadovoljiti samo 
kompromisnim rješenjima. 

Proračunavanje volumena i težišta volumena osniva se 
na računanju površina pojedinih rebara, odnosno vodenih 
linija. Te se površine određuju iz nacrta linija a. mjere- 
njem ordinata i računanjem s pomoću približnih formula; 
b. grafičkom integracijom i c. mehaničkom integracijom 
s pomoću planimetra ili integratora. 

Vrlo točne rezultate 
dobivamo računanjem 
površina prema Simp- 
sonovu pravilu. U sl. 
10 označene su ordi- 
nate (udaljenosti pre- 
sjeka rebra s vodenim 
linijama od simetrale) 
rebra, kojemu želimo 
odrediti površinu, s yo, 
уз, y2, уз, ya. Označena 
je nadalje udaljenost 
između pojedinih vo- 
denih linija sa d: te 
veličine ordinata y 
kao primjer. 

Simpsonovim pravilom aproksimirana je linija rebra pa- 
rabolom drugog stepena, te je površina rebra do KVL dana 
izrazom: 


2 
{ = za = Cc 2ycc xs F2 + y, == 


2 = 1,10 


F 0,141 Sa + 2. 0,33 + 0,72 + 2. 0,97 + = 0,364 m? 


Površina lijevog, simetričnog dijela dodaje se ovome, te 
je ukupna površina plohe rebra F —2 f = 2 X 0,364 = 0,728 
т?. 

Simpsonovo pravilo u opéenitoj formi, za n ordinata, 
dano je izrazom: 


2 > 
Е= 24, [E 2 +1. ys у. 1.9922) PE 


Kod računa kao i kod crtanja linija treba voditi računa 
o tome, da broj ordinata mora biti neparan. S pomoću 
ovako izračunatih površina svih rebara broda možemo 
dalje po istom pravilu izračunati istisninu. 

SI. 11. 


U sl. 11 nanesene su prije izračunate površine rebara 
do KVL, Fe,F:,Fs,...F:, kao ordinate u razmaku rebara 
d prema crtežu linija broda. 

Tako dobivena krivulja zove se skala rebara, a njena 
površina do apscisne osi jednaka je volumenu broda 
do KVL. 

Udaljenost težišta ove površine od P bit će također 
udaljenost težišta istisnine od P. 

Treba dakle: 1. Odrediti površinu skale rebara. Ta je 
površina volumen broda do KVL, koji pomnožen sa speci- 
fičnom težinom vode, u kojoj brod plovi, mora biti jednak 
istisnini, dakle težini broda. 


`2. Udaljenost težišta (E) površine skale rebara od P 
(t.zv. stražnja okomica — Ф = prednja okomica) mora biti 
jednaka udaljenosti težišta broda od P. U tom je slučaju 
b. u uzdužnom smislu u ravnoteži, t. j. plovi bez pretege 
ili zatege. Š - А s. 

Površina skale rebara V prema Simpsonovu pravilu [i će: 
V=5 d [uro + 2F, + Fa + 2F; + Fa + 2Fs + Fe + 2F, + Fo + 2F + 28] ms, 
a udaljenost težišta od P: 


0.1.2. FL 2. Fa + 3.2F + 4. F + 5. 2Fs + 6. F + 


IDE EF CE pa E ОЕ, EP FREUE E, 
47.28, + Fs + 9 + 10. 209 
+ Ев + 2F9 + !/2F10 

Naravno, da ovaj račun mora biti (osim za male objekte) 
proveden za različne gazove. Ti se rezultati, zajedno s dru- 
gim teoretskim prikazima, crtaju u t. zv. diagramni list, 
iz kojeg možemo kasnije odčitavati podatke o gaženju i 
istisnini te udaljenostima težišta i t. d. za različne položaje 
broda na vodi. 

Glavni pojmovi i dimenzije. 

1. Dužina broda. 
Lgr ` Najveća dužina, dužina preko svega. Mjeri se 
među okomicama položenim kroz vanjske točke 
broda (kormilo, čunac i t. d. ne uzimaju se u 
obzir). 

Dužina u vodenoj liniji. Mjeri se među okomi- 
cama položenim kroz vanjske točke plovne linije 
(konstruktivne vodene linije — KVL). 

Lp Duzina medu okomicama (perpendikularima). 
Konstruktivna ili računska dužina. Mjeri se u 
KVL medu okomicama P i polozenim: 

a. kod Zeljeznih brodova s plosnom statvom od 
stražnjeg ruba prednje statve do prednjeg ruba 
stražnje statve ili preko nje, već prema propi- 
sima klasifikacionog društva. 


š=d 








m- 


LKVL 


= pom 


b. kod brodova bez plosne statve od prednjeg 
ruba prednje statve do stražnjeg ruba stražnje 
statve. 

c. kod drvenih brodova od vanjskog ruba utora 
(žljeba) prednje statve do vanjskog ruba utora 
stražnje statve. 

2. Širina broda. 

B Najveća širina uronjenog brodskog tijela. Mjeri 
se u KVL ili i ispod nje, i to: 

a. kod željeznih brodova do vanjskog ruba re- 


bara, 
b. kod drvenih brodova do vanjskog ruba 
oplate. 
Bgr Širina preko svega. Mjeri se na najširem mjestu 
broda preko svih izbočina ili nadgrađa. 
3. (Gaz. 
Tg Najveći gaz. Mjeri se od plovne linije do naj- 
niže točke broda uključivši kormilo i propeler. 
T Konstrukcijski gaz. Mjeri se od KVL do donjeg 


ruba rebra kod željeznih, a do vanjskog ruba 
utora kobilice kod drvenih brodova. 
4. Bočna visina. 

H Mjeri se u polovici dužine broda, od horizon- 
tale kroz donji rub rebra kod željeznih, odnosno 
vanjski rub utora kobilice kod drvenih brodova, 
do gornjeg ruba sponje najgornjeg neprekinutog 
krova. 

5. Glavno rebro je rebro najveće površine ispod 
KVL. 

6. Oplakana površina je površina uronjenog di- 
jela brodske oplate. 

7. Koeficijent istisnine ili koeficijent punoéce 
oblika je odnos izmedu volumena istisnine V (kod 
Zeljeznih brodova do vanjskog ruba rebara, a kod 
drvenih do vanjskog ruba oplate, ali u oba slucaja 
bez privjesaka, t. j. kormila, propelera i t. а.) i 
opisanog parelelepipeda dužine L širine V i visine 


Em ET 


a 8. Koeficijent KVL je odnos između površine 
presjeka u KVL i opisanog paralelograma dužine 





L i širine B. e= p" 


6 9. Koeficijent glavnog rebra je odnos izmedu 
površine dijela glavnog rebra ispod KVL i opisa- 


X) 


nog paralelograma širine B i visine T. B = B.T 


Ф 10. Koeficijent finoce forme је odnos izmedu 
volumena određenog skalom površine rebara i 
opisanog tijela dužine L, a presjeka glavnog re- 
bra. 


po g TEE EET 


Otpor u vožnji. Da bi se mogla odrediti potrebna snaga 
brodskog stroja za vožnju, mora biti poznat otpor, kojim 
se voda suprotstavlja gibanju broda. Pitanje računanja 
otpora riješeno je do danas samo približnim formulama, 
dok se točniji rezultati mogu postići samo pokusima, i to: 
Pokusnim vožnjama već sagrađenih brodova ili teglenjem 
modela brodskog tijela u naročitim pokusnim stanicama. 
Ukupni otpor vode W može se prema uzroku postanka 
podijeliti na: 

1. Otpor trenja WR. Uslijed žilavosti vode prianja voda 
kod vožnje broda uz brodsku oplatu. B. plovi izvjesnom 
brzinom, dok okolna voda miruje. U razmjerno tankom, 
t. zv. prelaznom sloju, brzina se vode mijenja, i to tako, 
da je sasvim uz brodsku oplatu brzina vode prelaznog sloja 
jednaka brzini broda (voda se lijepi uz oplatu), dok nešto 
dalje opada brzina vode u prelaznom sloju do ništice, 
odnosno do brzine okolne vode. Debljina ovog prelaznog 
sloja raste od pramca broda prema krmi, a isto se tako 
mijenja i vrst strujanja. U blizini pramca strujanje je 
pravilno (laminarno), a u stanovitoj udaljenosti prelazi 
strujanje sve više u vrtložno (turbulentno). Kod brodova 
s razmjerno slabo zakrivljenom oplatom ne razlikuje se 
otpor trenja broda mnogo od otpora trenja ravne ploče. 

2. Otpor oblika (forme) Wr. Tijelo bez oštrih prijelaza 
oblika, sasvim uronjeno u tekućinu bez trenja (idealnu 
tekućinu), moglo bi se u njoj gibati bez otpora. Kod toga 

bi se gibanja mijenjala samo razdioba tlakova i brzina 
uzduž tijela, i to na slijedeći način: Na prednjem, ulaz- 
nom bridu (sl. 12) U, brzina je tekućine ništica, a tlak 
ima maksimalnu vrijednost. Uz bokove tijela brzine su 





najveće, a tlakovi najmanji, dok je na stražnjem (izlaz- 
nom) bridu I, gdje se tekućina opet sastavlja, brzina teku- 
ćine ništica, a tlak je narastao na veličinu, koju je imao 
na ulaznom bridu. Zbroj energije strujanja i pritiska kon- 
stantan je za svaku jedinicu volumena idealne tekućine bez 
trenja. Tlakovi lijevo i desno od simetrale X—X bit će 
u ravnoteži te ne će djelovati na tijelo u gibanju nika- 
kvom silom — tijelo će se gibati bez otpora. Kako me- 
dutim b. ne plovi u idealnoj tekućini, a osim toga plovi 
na površini tekućine, poremećena je gore opisana promjena 
tlakova i brzina uz bokove, te nastaju: 

a) Otpor virova. Uslijed trenja stvoreni prelazni sloj 
vode ne može dosta brzo slijediti prije spomenutu рго- 
mjenu tlaka na stražnjem izlaznom bridu (krmi) te se, 
osobito kod naglijih prelaza te jače zakrivljenih brodskih 
oblika, odljepljuje od oplate i odlazi postrance u perio- 
dičkom vrtložnom kretanju — stvaraju se virovi. U tim 
virovima održava se jedan dio energije strujanja te nema 
mogućnosti, da se ta energija pretvori u tlak na stražnjem 
dijelu broda kao u slučaju tekućine bez trenja. Uslijed 
toga nema više ravnoteže tlakova s obzirom na simetralu 
X—X te rezultira sila protivna gibanju broda, t.zv. otpor 
virova. Kod vitkih brodova taj je otpor neznatan. 

Ravnoteža tlakova poremećena je još više djelovanjem 
propelera, na pr. vijka na krmi broda. Vijak stvara ispred 
sebe prostor niskog tlaka te tako onemogućuje ravnotežu 
tlakova i stvara otpor poznat pod imenom omaja (Sog). 
Omaja je to manja, što je. oblik krme u okolini vijka 
vitkiji. Š druge strane djeluje smanjenje pritiska i pove- 
ćanje brzine vode izazvano vijkom povoljno u pogledu 
otpora virova. Oni se uslijed djelovanja vijka stvaraju 
nešto dalje straga ili uopće izostaju. Tek se kod pokusa 
s modelom, koji je gonjen vlastitom snagom, te uspored- 
bom s modelom, koji se tegli bez vijka, može ustanoviti 
točno djelovanje vijka. Često je oblik broda, koji je bez 
vijka lošiji od ostalih, kod pokusa s vijkom mnogo 
povoljniji. 

Na sam rad vijaka utječe osim toga i t.zv. sustrujanje. 
Kod idealne tekućine pada relativna brzina tekućine od 
sredine broda prema krmi do ništice. Ovo smanjenje rela- 
tivne brzine tekućine zove se sustrujanje izazvano oblikom 
broda (Verdrangungsnachstrom). Kod broda u vodi ovom 
se sustrujanju pribraja još i sustrujanje uslijed trenja (Rei- 
bungsnachstrom). Voda prelaznog sloja i voda struje iza 
krme (Kielwasser) teku lagano u pravcu vožnje broda. Vijci 
prema tome rade u vodi manje relativne brzine od brzine 
broda. 

b) Otpor valova. Kod gibanja broda u blizini ili na 
površini tekućine djeluje promjena tlakova oko broda 
zajedno sa silom teže, te nastaju valovi, kojima oblik, 
brzina i veličina podliježu stalnim zakonima fizike. Ovo 
stvaranje valova iziskuje stalnu potrošnju energije, koja 
ostaje neiskorišćena za stvaranje brzine broda. Obično se 
stvaraju dva sistema valova, valovi na pramcu i valovi na 
krmi. Oba sistema djeluju jedan na drugi te mogu doći 

u rezonancu i interferencu. Kod rezonance postizava otpor 
valova svoju maksimalnu vrijednost, a kod interference 
minimalnu. 

Dužina vala, stvorenog vožnjom broda, ovisi kod neogra- 
ničene dubine vode o brzini broda te iznosi 


2л 
1 = —-  . у? metara, 


gdje је g = 9,81 m/sek? ubrzanje sile teže, а у = brzina 
broda (a također i brzina vala) u т/ѕек. (Kod plitke vode 
ovo ne vrijedi. Vidi kasnije!). U sl. 13 oznaéena je sa Lw 
dužina od pramčanog do krmenog vala, a sa À dužina vala. 

Rezonanca pramčanog i krmenog vala nastupa, kada su 
ispunjeni slijedeći uvjeti: 

Brzina broda 
a m/sek., a z = 2, 4, 6. 

Interferenca nastupa kod z=1,3,5.... 

U dijagramu sl. 14 prikazane su krivulje povoljnih (crt- 
kano) i nepovoljnih (izvučeno) dužina broda za određene 
brzine, a s obzirom na otpor valova. Krivulje su i prak- 
و‎ pieng (prema Johow, Hilfsbuch f. den Schiffbau, 
. izd.). 

SI. 14. 


Dužina vala A odnosi se prema brzini vala v, kako smo 
već vidjeli: 





4 = 2 у? т 
8 o 
Iz toga slijedi —— = |/_L = 04. 
үг 2л 


Kako je brzina vala v, koji stvara b. и voZnji, jednaka 
brzini broda v, to možemo, umetnuvši u gornji izraz umje- 
sto dužine vala A dužinu broda L, taj izraz upotrijebiti 
kao karakteristiku sistema valova, koji stvara brod. 


Izraz P = 397 zove se Froudov broj. Froudov broj 


g 
F = 0,4 znaëi dakle, da brod i od broda stvoreni val imaju 
istu dužinu. Takvi su brodovi na pr. 
Krstaš od 100 m dužine i 24,5 milja brzine 
Teglo od 25 m dužine i 12,0 milja brzine 


Čamac od 10 m dužine і 7,7 milja brzine. 
v 


Brodovi stvaraju kod istog Froudova broja Ver jednake 


sisteme valova bez obzira na njihove apsolutne dužine i 
brzine. Želimo li dakle, da brodski model, potreban za 
ispitivanje otpora u stanici za ispitivanje, stvara slični 
sistem valova kao i veliki brod u naravi, moramo ga tegliti 
u basenu t. zv. korespondirajućom brzinom ili prema 
prijašnjem tako, da bude 

vmodela vbroda 


ZLmodela |= Lbroda 


Froudov broj daje dakle moguénost usporedbe bez obzira 
na apsolutne velicine brodova. 
Ukupni otpor broda u vožnji, W, jest zbroj otpora trenja 


i otpora oblika: 
W = WR + Wr 
Kod teretnih brodova manje brzine (relativna brzina na 
obično ne prelazi 0,25) čini otpor trenja WR glavni dio 

SI. 15. 


me Terpul Brzi 


ukupnog otpora. Tek kod bržih otpora i većih relativnih 
brzina ima otpor oblika veću vrijednost. Diagram sl. 15 
prikazuje utjecaj otpora trenja i otpora oblika za neke 
V 
DT 
Osim spomenutih otpora trenja i oblika potrebno je u 
pojedinim slučajevima za određivanje ukupnog otpora do- 
dati još: 
1. otpor zraka odnosno vjetra za dijelove broda nad vodom; 
2. povećanje otpora uslijed djelovanja valova; 
3. utjecaj plitke vode, koji već prema brzini broda može 
povećati ili smanjiti ukupni otpor; 
4. povećanje otpora uslijed smanjenog presjeka vode kod 
vožnje u kanalima. 
Računanje otpora i potrebne snage stroja. 


Za prvo, približno računanje potrebne.snage stroja može služiti t. zv. 
admiralitetska formula ' 





tipove brodova kod različnih relativnih brzina 


FUS КЕ 
Ne = iy 
gdje je Cw t. zv. admiralitetska konstanta, odredena kod pokusnih 
vožnja. Cw daje sliku o valjanosti brodskog oblika i propulzije. Sto 
je konstanta veća, to je bolja brodska forma i propulzija. U gornjoj 
formuli znači: Ne = efektivna snaga brodskog stroja u KS (Ne = vt Ni); 
D-istisnima u tonama; v=brzina broda u morskim miljama (=1852 m). 
Tabela daje vrijednosti Cw za neke novije brodove prema Sthiffbau 
Kalender 1939. 


















































i|; 

== © 
Vrst broda Lm L/B B, r [4 5 S › Cw 

i| à: 

216 9,06 | 2,85 | 0,62 | 4 | 0,232 | 309 
Es 179 817 | 2,58 | 0,69 | 3 | 0,206 | '322 
Putnički 141 | 800 | 206 | 074 | 2 | 0212 | 357 
; 117 186 | 266 | 0,66 | 1 | 0,212 | 342 
brodovi 72 626 | 345 | 024 | 2 | 0234 | 176 
53 5,0 | 2,30 | 0,46 | 1 | 0,320 | 270 
167 761 | 224 | 0,82: | 2 | 0,146 | 350 
147,4 | 7,35 | 2,3 | 0,784 | 2 | 0,156 | 304 
a 1214 | 7,38 | 2,06 | 0,780 | 1 | 0,164 | 305 
Teretni 106,2 | 7,05 | 2,39 | 0,690 | 1 | 0224 | 355 
: 94 681 | 2,29 | 0,724 | 1 | 0,164 | 278 
brodovi 82,0 | 6,48 | 2,04 | 076 | 1 | 0,90 | 333 
62,5 | 562 | 3,44 | 0,795 | 2 | 0,192 | 282 
51,5 | 6,06 | 2,29 | 0,768 | 1 | 0,218 | 268 
Ribarski 49 5,45 2,24 | 0,584 | 1 | 0,234 215 
B doti 36 4,93 | 2,34 | 0,50 0287 | 211 
Б 42 4,95 | 246 | 0,51 | 1 | 0,304 | 141 
Tegla 20 3,78 | 2,60 | 0,5 | 1 | 0,360 | 125 
Barkasa 16 4,00 | 2,31 | 04 | 1 | 0,90 | 9 





Iste vrijednosti Cw vrijede samo za geometrijski slične brodove kod istih 
Froudovih brojeva, no mogu se upotrijebiti i kod približno istih okolnosti. 

Za motorne jahte i čamce uzima se Cw od 70 do 90. 
Točnija je formula po Brixu 








api Qe 
2 xm 
s. PSE B 
24 m j 
M 1000 . Рз 

gdje je PSe efektivna snaga motora, D = dćplacement u 
tonama (1000 kg), L = dužina u KVL u m, B=širina u 
KVL u m, v = brzina u miljama. i : 

Sve. vrijedi za motorne čamce normalnih linija. Kod 
vrlo finih linija poboljšanje je i do 10%. 

Vrlo dobre rezultate daje formula Riehn-a za riječne 
brodove. Otpor W u kg: * i 

Ж) [Вав р> 25 
W gc B Ses 1 (=) + i (75) Vs E 


*O13.T..B. T (2+ =) „15 





Konstante Су i C» računaju se iz 





Es = PE sS aka 
"T 1 — о m 1— ah 
nj? 1,1 
G= = š : 
3n, — 2 B 2 
(pala) 
2 Lv 
£ onm? 4 И 
ба 3m — 2 


B 2 
4 n 1 — 

dois n s 
Konstante i: i i» računaju se iz 

bojat A 2 

2 ВиО 1 3 226 

U. gornjim formulama znači: B širina mjerena u KVL na vanjskom 
rubu rebara, T gaz do donjeg ruba kobilice, Lv dužina prednjeg dijela 
broda mjerena od prednje okomice do glavnog rebra, a kod brodova s 
paralelnom sredinom (onaj dio broda, gdje je oblik rebara nepromije- 
njen) do početka paralelne sredine, Lh dužina stražnjeg dijela broda 
mjerena od stražnje okomice do glavnog rebra, odnosno paralelne sre- 
dine, œ~ koeficijent punoće KVL, gay koeficijent punoće dijela KVL 
dužine Lv.a, koeficijent punoće dijela KVL dužine Lh, ES brzina 
broda u met/sek. 

Prvi dio Riehnove. jednadzbe odreduje otpor forme, a drugi otpor 
trenja. Za odredivanje ukupnog stepena djelovanja propulzije i strója 
daje Riehn slijedeću tabelu (vrijedi samo u vezi s njegovom formulom!): 

PS rad otpora 


na 





7 PSi indicirana snaga stroja 

Za EPS: 12 do 15 n = 0,26 do 0,30 

16 do 20 0,30 do 0,33 

20 do 30 0,33 do 0,35 

30 do 60 0,35 do 0,40 

60 do 90 0,40 do 0,45 

90 do 120 0,45 do 0,50 

` 120 do 400 0,50 do 0,55 

400 do 1000 0,55 do 0,60 


Određivanje otpora broda teglenjem modela. 

Najtočnija metoda za određivanje otpora, primijenjena 
najprije po Sir Williamu Froudeu g. 1871 u stanici za ispi- 
tivanje u Chelston Cross kod Torquaya (Engleska), temelji 
se na slijedećem: 

1. 4 do 6 metara dugi model brodskog tijela, izrađen: 
većinom iz parafina, tegli se kroz vodu u dugim 'basenima 
(Hamburg 185 m, Beč 180 m), pri čemu je model držan 
aparatom za mjerenje vlaka (dinamometrom), te se otpor 
može izravno mjeriti. Kako smo međutim prije vidjeli, 
da se djelovanjem propelera znatno mijenjaju uvjeti otpora, 
to su najmjerodavnija ispitivanja modela s vlastitim pogo- 
nom. Sl. 16 prikazuje basen i most sa spravama za mje- 
renje takve stanice za ispitivanje otpora. 





Sl. 16. 


BROD ЕЕЕ 2. 


2. Da: bi se rezultati mjerenja mogli primijeniti па b. u 
naravnoj veličini, potrebno je, da veličina modela, nje- 
gova brzina kao i pogon modela (broj okretaja i snaga 
vijka) budu odabrani prema Newtonovu zakonu sličnosti. 
Prema Froudeu slijedi otpor oblika (otpor valova) taj 
zakon sličnosti. Otpor trenja ne slijedi Newtonov zakon 
sličnosti, ali se može dosta točno izračunati. Ovako izra- 
čunani otpor trenja odbije se od ukupnog otpora modela, 
dobivenog ispitivanjem, i tako izračuna otpor oblika mo- 
dela. Na osnovu zakona sličnosti odnose se otpori oblika 
modela i broda kod istih relativnih brzina (Froudovih bro- 
jeva ili korespondirajućih brzina) kao istisnine. Bit će 
dakle А | 

WF broda WF modela 

yV -broda yV modela 4 
gdje je yV = istisnina. Tako se može odrediti otpor oblika 
broda, dok se otpor trenja broda računa na isti način kao 


i za model, pribroji otporu oblika i tako dobije ukupni 
otpor. 


Otpor trenja za model i za brod računa Froude prema 
jednadžbi: 





1,825 
р = A ova du kg, 


gdje је 2 oplakana površina (površina uronjenog dijela 
broda) u me, Y, specifična težina vode, u kojoj brod plovi, 
v, brzina broda odnosno modela u m/sek., а 4, faktor odre- 
den pokusima, a ovisan o dužini broda: 


W 








L= Dužina broda um. = 10 20 30 50 100 
A, = 0,1591 0,1508 0,1474 0,1446 0,1422 
Lo : 15057 2501: 300 
A, = 0,1405 0,1378 0,1367 


Froudov faktor 4, dobiven je pokusima s razmjerno glat- 
kim plohama te je za normalne prilike nešto. premalen. 


Novija se računanja temelje na t. zv. Reynoldovu zakonu, 
o kojem ovisi otpor trenja. Tako daje Kempf za otpor 
trenja slijedeći izraz: , 
WpR=CR 02 у? © 
2,150 
Ср = 0,002232 "R 0338 


gdje je R t. zv. Reynoldov broj = -” L 





, v= brzina broda 


u m/sek, L = dužina površine u m., 105» = faktor kiz 
nematske žilavosti = 1,30 m?/sek. za temp. vode 10° C., 


, » » " „1 208 65 
о = gustoća vode и kg/sek?/m* = 101,9 za temp. vode od 10° C 
1017 э» AG 


Na sliénom se izrazu temelje i sva novija istraZivanja 
otpora trenja. Faktor CR ovisi, osim o Reynoldovu broju, 
u velikoj mjeri i o vremenu, koje je prošlo od posljednjeg 
čišćenja i ličenja brodske oplate. i 

Cinjenica, da otpor oblika (valova) slijedi Newtonov, a 
otpor trenja Reynoldov zakon sličnosti, uvelike otežava 
eksperimentalno određivanje otpora broda s pomoću mo- 
dela. Prema Reynoldovu zakonu sličnosti bit će strujanja 
oko dvaju geometrijski sličnih tijela, kod istog Reynoldova 
broja, geometrijski slična. Iz Reynoldova broja vidimo, da 
je trenje na površini ovisno o brzini struje v, o vrsti stru- 
janja u graničnom sloju, koje je obilježeno udaljenošću: ? 
od prednjeg brida površine, te napokon o žilavosti medija». 
Želimo li dakle kod malog modela dobiti slična strujanja 
kao kod broda, morali bismo model tegliti mnogo većom 
brzinom (uz pretpostavku istog medija). Nasuprot tome 
moramo kod ispitivanja otpora valova model tegliti ma- 
njom, korespondirajućom brzinom. Fóttinger je pokušao 
odijeliti mjerenja otpora trenja i otpora oblika na slije- 
deći način: Načinio je od podvodnog dijela broda: dva 
istovjetna modela te ih slijepio na plohama vodene linije. 
Ovaj dvostruki model tegli se dovoljno duboko ispod 
površine vode, a kako je model simetričan s obzirom na 



























































Tabela I: Otpor oblika u kilogramima za 1 tonu istisnine 
(Prema Schiffbau Kalender 1939) ` 
—ə FO F< T .—— —— —— 
Za odnose © istisnin @ istisni Aus @ istisni Q istisni O istisnin E 
L Wo ° Ta ok © Іа Š BERE a ЗТ, е 32 
вг 0 90 8 : Е tE : D ) L i L a9 
| š yasa iza 5 iza 5 2 ispred > ispred > ispred 3 =" 
¥ д = z 254 
кет== pue Bog BE BT BT Bw 1 BED | ERE 
| l Е 2 3 2 3 2 3 2 3 2 3 2 s E ë= 
I 
0,70 | 0,18:| 0,24 | 0,13 | 0,24 | 0,12 | 0,22 | 011 | 0,21 | 0120 022 | 0,13 | 023 
0.13 0,74 | 0151 029 | 0,14 | 0,26 | 0,13 | 0,24 | 0,12 | 0,23 | 0,13 | 0,24 | 0,14 | 026: 
з 0,78 | 0,22 | 0,42 | 0,18 | 0,34 | 0,15 | 0,29 | 0,15 | 027 | 0,15 | 0,28 | 0,15 | 0,29 
0,82 | 0,39 | 0,74 | 0,25 | 0,48 | 0,20 | 0,37 0718: 03641 020 OSL “0213039. 1. 38.5 
0,70 | 0,22 | 0,37 | 0,21 | 036; 0,20 | 0,35 | 0,20 | 0,33 | 0,21 | 0,35 | 0,22 | 0,36 
0,15 0,74 | 0,27 | 0,451 0,23 | 0.39; 0,22 | 0,37 | 0,22 | 0,36 | 0,22 | 0,37 | 0,23 | 0,39 
: 0,78 | 0,40 | 0,67 | 029 | 0,49 | 0,26 | 0,43 | 0,25 | 0,42 | 025 | 042 026 | 043 | 325 
0,82.| 0,69 | 1,15 | 0,40 | 0,67 | 0,33 | 0,54 | 0,33 | 0,55 | 0,34 | 0,57 | 0,35 | 0,59 | 33,5 
0,70 | 0,35 | 0,54 | 0,31 | 0,48 | 0,31 | 0,38 | 0,31 | 0,47 | 033 | 0,50 | 035 | 0,34 
017 0,74 | 0,42 | 0,65 | 0,36 | 0,5. | 0,34 | 0,52 | 0,33 | 0,52 | 0,34 | 0,53 | 037 | 0,57 | 270 
: 0,78 | 0,64 | 0,98 | 0,45 | 0,70 | 040 | 0,61 | 0,39 | 0,60 | 0,40 | 0,62 044 | 0,64 | 32,5 
0,82 | 1,08 | 1,67 | 0,64 | 0,98 | 0,51 | 0,79 | 0,51 | 0,84 | 0,59 | 0,91 | 0,70 | 1,08 | 33,5 
0,70 | 0,52 | 0,74 | 0,46 | 0,66 | 0,45 | 0,65 | 0,46 | 0,67 | 0,49 140.71 OF 10.77 
019 0,74 | 0,62 | 0,89 | 0,53 | 0,77-| 049 | 0,71 | 0,50 | 072 | 0,53 | 0,76 | 0,58 | 083 | 270 
i 0,78 | 0,98 | 141  0,70| 101 | 0,61 | 0,88 | 0,61 | 0,88 | 0,69 | 1,00 | 079 | 1,14 | 32,5 
0,82 | 1,76 2,53 | 1,09 1,57 | 0,90 | 1,30 | 0,97 | 140 | 116 | 168 | 1,49 | 2,15 
0,70 0,75 | 1,02 | 0,66 | 0,90 | 0,64 | 0,87 | 0,68 | 093 | 0,74 | 1,00 | 0,81 | 1,11 19,5 
0,72 0;80 | 1,08 | 0,71 | 0,96 | 0,68 | 0,92 | 071 | 0,97 | 0,79 | 1,07 | 0,93 | 1,26 | 23,5 
0,21 0,74 | 0,94 | 128 | 0,81 | 1,09 | 0,74 | 1,01 | 0,77 | 1,05 | 0,90 | 122, 1,08 | 1,47 | 270 
0,76 | 1,20 | 1,63 | 0,94 | 1,28 | 0,85 | 1,16 | 0,91 | 124 | 1,08 | 1,47 | 131 | 1,77 
038 1 1619] 2395 3151521 ESO 1021 1588 1 LM SL | 1,36: | 41,86. | 1,66. 226 
0:70. TIS TSS S008 | :1:98* |5:0:90-| D47102 13251 оз воа OS LO 12,5 
023 Ol 350 5А МАЯ TONLE) 1545-519! 15S 142 3185 1851-2420 255 
А 0743. 164 | 2343 154 | 201-| 146 |1,89 | 1,54 | 2:00 | 1.78 | 2,31 | 241 1.313 
0,76 | 2,25 | 2,92 | 2,08 | 2,70 | 1,98 | 2,8 | 2,07 | 2,69 | 2,54 | 3,30 












































(9 = oznaka za težište. 








330 


površinu plovne vodene linije, utječu tlakovi vode stvo- 
reni obim polovicama međusobno tako, da se sasvim izlu- 
čuje stvaranje valova і postizava simetrično strujanje 
s obzirom na presjek plovne vodene linije. Polovica izmje- 
renog otpora ovog dvostrukog modela predstavlja otpor 
trenja modela. Taj se otpor odbija od ukupnog otpora, 
koji se mjeri na normalni, Froudov način, i tako izračuna 
otpor valova. Tako dobiveni otpor valova može se kao i 
prije prema Newtonovu zakonu sličnosti preračunati za 
veliki brod. 

Preračunavanje otpora trenja osniva se na posebnom 
ispitivanju, jer je, kao što smo već spomenuli, za ovo 
potrebna velika brzina modela. Kod velikih razlika u veli- 
čini modela i broda ne bi se praktički ni mogla postići 
tako velika brzina modela. Srećom, nakon stanovite veće 
brzine otpor trenja postaje neovisan i o Reynoldovu za- 
konu, te je dovoljno istraživanje do te brzine. 

U tabelama I. i II. unesen je otpor oblika Wp dobiven 
ispitivanjima većeg broja modela u ispitnim stanicama. 
Otpor je dan u kilogramima za jednu tonu istisnine i za 
relativne brzine od 0,13 do 0,33. Kod nižih Froudovih bro- 
jeva (tabela Т.) uzeta je u obzir razdioba istisnine po du- 
žini broda, položajem njenog težišta (ispred ili iza polovice 
dužine broda) te najpovoljnijom dužinom paralelne sre- 
dine broda. Za svaki 1% dužu (kraću) paralelnu sredinu 
od one, koja je u tabeli navedena, treba otpor za 1% pove- 
¿ati (za 2% umanjiti). Otpor je dan za b. bez privjesaka 
(kormilo, skrokovi, oplata vijčane osovine). Za skrokove i 
oplatu vijčane osovine (Wellenhosen) treba otporu oblika 
dodati 5% kod ô = 0,8, pa do 20% kod ё = 0,6. 

Dužina L uzima se za brodove sa dva vijka približno 
Lpp, a kod brodova s jednim vijkom od prednje statve do 
vijčane statve. 

U tabeli II. uzeta je node istisnine po dužini prema 
proma 
Vo | 

Na osnovu ovih tabela može se kod osnivanja interpola- 
cijom odrediti otpor oblika te ovom dodati otpor trenja 


t. zv. stepenu oštrine (D = istisnina). 

izračunan prema prije navedenim jednadžbama i tako do- 
biti ukupni otpor W. Iz ovog se može odrediti efektivna 
snaga potrebna za svladavanje otpora kod brzine v 
(met/sek.) 
W. v 
EPS 75 

a odavle, uzevši u obzir stepen djelovanja: propulzije i 
gubitke u ležajima i brtvama, efektivna snaga stroja. 


Otpor zraka može sekod vožnje u mirnom zraku 
uzeti sa 20/0 od otpora vode, dok je za vjetar u pramac 


Wu F Vi? Fı kg, gdje je eı=gustoéa zraka=0,125 kg. 





m *.sek?, vı = relativna brzina zraka prema brodu u m/sek, 
F: = površina broda s nadgradima projiciranima na glavno 
rebro u m?, € = faktor ovisan o obliku nadogradnja. Za 
obične = 1,0, a za aerodinamički dobro izvedene 0,6 do 0,7. 


Otpor na valovima. Kod vožnje na valovitom moru 
imaju uzdužno ljuljanje ili posrtanje (Stampfen) te uspo- 
redno uronjavanje (Tauchen) naročito velik utjecaj, te je 
kod odnosa dužine broda naprama dužini vala 1,73 uspo- 
redno uronjavanje najveće, a posrtanje najmanje, dok je 
kod odnosa 1,22 posrtanje najveće, a usporedno uronja- 
vanje najmanje. U sjevernom Atlantiku, gdje prevlada- 
vaju valovi od 90 m dužine, bila bi prema tome najpovolj- 
nija dužina broda od oko 135 m. Smanjenje brzine vožnje 
na valovima uvjetovano je samim ljuljanjem, ali i pro- 
mjenljivim opterećenjem vijka, što opet ima za posljedicu 
smanjenje stepena iskoristivosti vijka. Od naročito veli- 
kog utjecaja je i oblik brodskog tijela, naročito pramca. 
U dijagramu sl. 17 prikazan je gubitak brzine Av kod vož- 
nje na valovima prema vožnji na mirnoj vodi u ovisnosti 
od koeficijenta istisnine ë (prema Kentu). 


Utjecaj valova može se kod teglenja modela izravno 
mjeriti u pokusnim stanicama, gdje je naročitim napra- 
vama omogućeno stvaranje valova. 

Utjecaj plitke vode. Za stvaranje normalnih valova 
potrebna je stanovita dubina vode. Kod plitke vode na- 
staju t. zv. zgrnuti valovi, kojima je brzina 













































































Tabela II. Otpor oblika u kilogramima za 1 tonu istisnine 
(Prema Taylor, Speed and Power of Ships) 
Širina B B 
Froudov Koeficijent gaz HS = um T š NS 
broj finoće 
forme L Ë L L je Ẹ 
F=— А s= 5,0 | -== 5,5 |= =60 | -== |-у==55 | S==60 
Vel ge | D ү? J^ J^ y? ja 

0,56 0,56 0,55 0,57 0,90 0,83 0,79 

0.23 0,60 0,65 0,63 0,66 0,97 0,92 0,87 

2 0,64 0,75 0,73 0,76 1,08 1,04 0,98 
0,68 0,89 0,87 0,86 1,21 1,19 1,15 

0,56 0,90 0,81 0,77 1,06 1,00 0,94 

0.25 0,60 1,03 0,97 0,92 1,29 1,21 111 

? 0,64 1,19 1,15 111 1,54 1,45 1,38 
0,68 1,37 1,36 1,34 1,82 1,77. 1,72 

0,56 1,26 1413 1,08 1,39 1,32 1,28 

0.27 0,60 1,67 1,57 1,51 1,85 1277 1,69 

; 0,64 2,09 2,04 1,96 2,44 2.37 2,24 
0,68 2,50 2,46 2,41 2,96 2,84 2,91 

0,56 1,91 1,74 1,66 2,10 2,01 1,95 

0.29 0,60 3,18 2,92 2,71 3,08 3,01 2,90 

? 0,64 4,69 4,28 3,95 4,33 4,26 4,01 
0,68 6,15 5,78 5,31 5,58 5,52 5,28 

0,56 2,45 2,41 2,32 3:27 3,05 2,99 

0.31 0,60 4,30 4,09 3,86 4,80 4,59 4,34 

I 0,64 7,60 6,88 6,13 6,95 6,76 6,31 
0,68 10,76 9,63 8,59 10,04 9,53 8,85 

0,56 3,81 3,52 332 5,57 4,90 4,36 

0.33 0,60 5,30 5,02 4,72 6,62 6,17 5,65 

? 0,64 8,81 8,01 7,12 9,18 8,68 7,95 
0,68 13,94 11,96 10,18 12,97 12.23 11,09 

Vac t — dubina vode 
fx gt £ — ubrzanje sile teze — 9,81 
neovisna o brzini broda. 

Svakoj dubini vode odgovara val odredene brzine. Zgr- 
nuti val djeluje na prefegu broda (pretega je razlika gaza 
pramca i krme), razina se vode uz bokove spušta te tako 
ubrzava strujanje uz bokove, što povećava otpor trenja. 
Uslijed pretege čini se kao da se b. penje na val. Ove po- 
jave djeluju najnezgodnije kod brzine broda v=c=Vgt. 
Poraste li naprotiv br- 
zina broda tako, da pri- 






jede brzinu zgrnutog 

4o vala, t.j. za v>c, mi- 
jenja se pretega, nestaje 

Av% protustruje uz bok, b. 
30 kao da se spušta sa 


zgrnutog vala, te otpor 
/| može postati i manji 
od onog u dubokoj vodi. 

Kod vožnje u kana- 





= lima nastaju slične po- 
jave, još  nezgodnije 

0 uslijed ogranicenog pre- 
06 07 08 £ sjeka kanala. Nastaje 


t.zv. slega, te je razina 
vode ispred broda viša 
od one iza broda. 
Kormilarenje. Kod kor- 
milarenja djeluju na 
brod: 1. poriv propele- 
ra; 2. pritisak kormila i 
3. otpor vode, koji usli- 
jed okretanja ne djelu- 
je više u pravcu uzdu- 
Zne osi broda. 

Gibanje broda kod 
kormilarenja vidi se iz 
slike 18. B. se okreće 
oko osi, koja prolazi 
njegovim težištem. Te- 
žište se giba po krivulji, 
a tangenta na tu krivu- 
lju zatvara sa osi broda 
t. zv. derivacioni ugao 8. 
Nalazi li se kormilo na 
krmi broda, ostaje pramac unutar, a krma izvan luka kri- 
vulje. Kod smještaja kormila na pramcu položaj je obrnut. 
Veličina derivacionog ugla ovisi o omjeru otpora u pravcu 
osi broda i bočnog otpora, a može se praktički ispitati 
teglenjem broda. Poznavanje ugla derivacije važno je kod 
manevriranja. Nakon okreta od oko 90% postaje gibanje 
broda gotovo kružno, te se pojedine točke broda giblju u 
koncentričnim krugovima. Kako okretanje oko težišta ovisi 
o polarnom momentu tromosti broda, to je za dobro kor- 
milarenje važno, da taj momenat bude što manji, t. j. treba 
izbjegavati velike težine (topništvo, oklop, balast) na kra- 
jevima broda. 

Posljedica je kormilarenja osim okretanja još i nagibanje 
broda i promjena u gazu krme i pramca (pretega). Sila na 
kormilo uzrokuje momenat, koji nagiba b. Taj momenat 
može biti umanjen ili uvećan djelovanjem vijka, koji ta- 
kođer stvara momenat suprotan smjeru okretanja vijka. 
Kod prijelaza iz ravnog smjera vožnje u okretanje nagnut 
će se dakle b. najprije uslijed momenta kormila na onu 
stranu, na koju je okrenuto kormilo. Taj će nagib biti 
kod broda s jednim vijkom umanjen djelovanjem vijka, 
ako se vijak okreće na stranu, kamo je okrenuto kormilo, 
a uvećan, ako se vijak okreće obrnuto. Kad je b. već po- 
čeo jednoliko se okretati, djeluje na b. i centrifugalna sila 
(zamišljeno djelovanje u težištu broda), koja zajedno sa 
silom kormila i postranim otporom vode čini novi mo- 
menat, koji obično nagne b. prema vanjskoj strani kruga 
okretanja. Jedino u slučaju, da težište broda leži vrlo 
nisko (više od T/2 ispod vode), može se dogoditi, da taj 
momenat naginje brod prema središtu kruga okretanja, i 
to tim jače, što je niže težište plohe kormila. 

Sila na kormilo djeluje kod nagnutog broda tako, da 
diže krmu iz vode. Nastaje pretega, koja u većini sluča- 
jeva nije velika. Jedino kod kratkih brodova dolazi jače 
do izražaja te se tu kompenzira tako, da se os kormila 
nagne, i to tim više, što je veći nagib broda u vožnji 

(jedrilice, vidi sl. 27). Kosim položajem osovine kormila 
nastaje sila upravljena prema dolje, koja sprečava nasta- 
nak pretege. 
Veličina kormila. Veličina površine kormila određuje se 
prema iskustvu te iznosi od prilike: 
kod prekooceanskih brodova 1/50 do 170 L- T 
kod brzih prekooceanskih brodova 1/85 L-T 
kod teretnjaka duge plovidbe 1/50 do 1/65 L - T 
kod manjih teretnjaka i jedrenjaka 1/40 do 1/50 L : T 
kod tegla i prevoza 1/30 do 1/40 L-T 


kod ratnih brodova 1/30 L-T (linijski) do 1/50 L-T 
(brzi krstaši). 


Oblik kormila 
se tako, da zajedno s 
krmom i vijkom čini 
harmoničku cjelinu. 
Kormilo bržih brodo- 
va u presjeku je go- 
tovo uvijek tijelo naj- 
manjeg otpora (vidi 
presjek sl. 19.). Kod 
velikih brzina, i pre- 
ma tomu i velikih sila 
za okretanje običnog 
kormila, izvodi se ba- 
lansno kormilo (sl. 19), 
kod kojeg su potrebne 
manje snage za okre- 
tanje, jer је os kormi- 
la pomaknuta prema 
sredini plohe kormila. 

Usprkos toga stro- 
jevi su za okretanje 
kormila još uvijek vrlo 
jaki. Najmanju snagu 
za kormilarenje treba 
t.zv. Flettnerovo kor- 
milo, gdje je na stražnjem bridu velike plohe kormila smje- 
šteno posve malo kormilo, a za njegovo je pokretanje do- 
statna ručna snaga. Ovo malo kormilo okreće veliko. Kod 
vožnje natrag okreće se čitavo kormilo za 180°. 

Pritisak na kormilo može se približno izračunati po for- 
muli Rankinea N = 11 F.v?.sin?a, gdje je F ploha kor- 
mila u m°, a v brzina u miljama, a = kut, pod kojim je 
kormilo okrenuto. 

Ovo je međutim vrlo približno, jer pritisak na kormilo 
za različne kutove ovisi u velikoj mjeri o omjeru visine 
naprama širini kormila, o presjeku kormila i konačno o 
smještaju na samom brodu. Iz diagrama sl. 20 vidi se, kako 
se mijenja konstanta pritiska c, u ovisnosti od položajnog 
kuta kormila za različne omjere širina: visina pravokut- 
nika (od 1:1 do 1:5). 














SEMO: 
»SIMPLEX«, BALANSNO KORMILO 

:Iz dijagrama vidimo, da je za male kutove povoljnije 
usko visoko kormilo. Kvadratična kormila daju doduše 
apsolutno veće sile, ali tek kod većih kutova. Kod nor- 
malne vožnje, gdje je važno samo držanje smjera, bit će 
dakle usko i visoko kormilo povoljnije. Kada je potrebna 
veća pokretljivost broda (u lukama ili kod riječnih bro- 
dova), povoljnije je kormilo kvadratičnog oblika. Maksi- 
malni pritisak kormila leži, kako se vidi, između 12% i 140. 
Kod kormila, koja u presjeku nisu ravne ploče, već profili 
kao u sl. 19, mogu se samo prema pokusima s modelima 
odrediti konstante pritiska ср”, a čitav pritisak izračunati 
po formuli 

R=cp.F.0/2.v? - 02 = yl2g 

Za određivanje snage stroja za okretanje kormila moraju 
biti poznati pritisak na kormilo R i udaljenost središta 
pritiska od osi kormila x. Onda je ukupna radnja za okre- 
tanje do kuta a: 

a = max. 


A7 J R.x.d.« 


a=0 
Na osnovu prije spomenute formule Rankinea bit će rad 
; A=1.F.v х/2 (а — ѕіпасоѕо) mkg 
U svrhu poboljšanja čitave propulzije postoji čitav niz 
patenata, koji zgodnim profiliranjem kormila, odnosno 
kormilne statve, iskorišćuju i poboljšavaju struju vode iza 
vijka. Sl. 21 prikazuje t. zv. Star-contra kormilo. Kormilna 


statva prelazi od sredine osovine vijka prema gore poste- 


peno u profil a, a prema dolje postepeno u profil b (crtka- 
no). Izvan vijčanog kruga statva je simetrična (c). 

Tako profiliranom statvom iskorišćuje se struja vode iza 
vijka, koja osim u smjeru osovine struji i spiralno (uslijed 
vrtnje vijka). Kormilo zajedno sa statvom čini profil, koji 
u spiralnoj struji vode iza vijka daje brodu dodatni poriv. 
Kako voda struji u gornjem dijelu u smjeru x, a u donjem 
u smjeru y, ima i statva gore i dolje različne oblike 
(aib). 

Njihanje broda. B. 
se njiše uslijed valova, 
vjetra ili periodičkog 
pomaka težina na sa- 
mom brodu. Razliku- 
jemo: 1. valjanje bro- 
da, t. j. njihanje oko 
uzdužne osi; 2. posr- 
tanje, t. j. njihanje oko 
poprečne osi i 3. je- 
dizanje čitavog broda (usporedno 


gornje krilo 

SI. 21. a, b, c kormilna statva, d kormilo 


dnoliko spuštanje i 
uronjavanje). 

Prema teoriji o isohronom njihanju možemo b., koji se 
valja, usporediti s fizičkim njihalom. Vrijeme potrebno za 
jedan njihaj fizičkog njihala jest 4 

К 


т=?я]/ 
gs 


gdje je K radij tromosti, a s udaljenost težišta mase od 
objesišta. Uz pretpostavku, da kod malih nagiba metacen- 
tarska visina ostaje konstantna, možemo umjesto s pisati 
u jednadžbi MG, a ako uvrstimo 


= težina broda BP 


masa broda M 








, 


3 budući da je momenat stabiliteta М,; = P . MG sin o, sli- 
jedi vrijeme trajanja jednog potpunog njihaja broda (od 
jednog boka na drugi) 

T —2n | Momenat tromosti mase broda (MK?) 


Momenat stabiliteta (Mst) 

Odavle slijedi, da će vrijeme potrebno za jedan njihaj 
broda biti to duže (njihanje to polaganije), što je veći 
momenat tromosti mase broda, odnosno, što je manji mo- 
menat stabiliteta. Kod istog momenta stabiliteta valjat će 
se dakle polaganije onaj b., koji ima veći momenat tro- 
mosti mase s obzirom na simetralu, t. j, koji ima više 
težine koncentrirane na bokovima (na pr. oklop). 

Kako se međutim metacentarska visina s nagibom broda 
mijenja, to ova teorija nije sasvim točna. B. se zapravo 
ne njiše-isohrono, već kao njihalo, kojemu se dužina ne- 
prekidno mijenja. Za praktične račune dostaje međutim, 
da se upotrijebi gornja formula uzevši za veličinu MG 
srednju vrijednost od uspravnog položaja pa do najvećeg 
nagiba. 








. sin p 

Sve receno vrijedi za njihanje na mirnoj vodi. 

Računanje momenta tromosti maše broda vrlo je mučan 
posao te se obično određuje tek za gotove objekte. t. zv.: 
pokusnim njihanjem. U tu se svrhu obično (u ratnoj mor- 
narici) b. zanjiše s pomoću ljudstva, koje točno po zapo- 
vijedi trči s boka na bok, i kad se brod već dobro zanji- 
hao, ljudstvo se postavlja u sredinu. Zatim se mjeri vri- 
jeme potrebno za njihaje i kutovi njihanja. Momenat tro- 
mosti mase broda može se onda kod poznatog momenta 
stabiliteta izračunati prema gornjoj jednadžbi. Kako se 
međutim uslijed otpora vode b. u njihanju koči, to se kod 
pokusa ujedno istražuje veličina toga otpora vode, i to 
mjerenjem kutova nagiba, koji se sve više smanjuju. Na taj 
se način može nacrtati krivulja A (sl. 22), koja prikazuje, 

kako se smanjuju kutovi nagiba s proteklim vremenom 
u sekundama. Ovakve krivulje služe onda za usporedi- 
vanje različnih brodova s obzirom na njihove plovidbene 
sposobnosti. 

Kod njihanja uslijed djelovanja valova ne ovisi njihanje 
broda samo o apsolutnim vrijednostima periode vlastitih 
njihaja broda i periode valova, već ponajviše o odnosu 
između tih perioda, a isto tako i o odnosu između dužine 
i visine vala. 

U slučaju, da je perioda valjanja broda manja od pe- 
riode valova, naginje se b. kod valjanja prema valu, koji 
nadolazi. Kada je perioda valjanja broda veća od periode 
valova, nagnut će se b. od vala. Najnezgodniji slučaj na- 
stupa, kada su periode broda i valova jednake, te bi se u 
tom slučaju kutovi nagiba broda stalno povećavali, kada 
bi se brod njihao isohrono. Kako se međutim metacentar- 
ska visina za veće nagibe mijenja, to se i perioda njihanja 
ES mijenja te praktički obično ne dolazi do prevrtanja 

roda. 

Sredstva za smanjivanje valjanja broda: 1. perajice 
(ljuljne kobilice), 2. zvrk i 3. tankovi protiv valjanja. 

Perajice su uzdužne ploče, smještene s obje strane broda, 
obično na uzvoju. One povećavaju kod jakog valjanja 
postrani otpor vode i tako umiruju njihaje. Kod Schlickova 
zvrka protiv valjanja (sl. 23) stoji zvrk a u okviru r. Okvir 
se može njihati oko osi 
x-x, a kočnica b omo- 
gućuje kočenje njihaja 
okvira. Uslijed djelo- 
vanja zvrka kod valja- 
nja broda njiše se okvir 
i djeluje preko ležaja l 
na b. silama, koje su 
protivne impulzima va- 
lova. Perioda njihanja 
okvira može se reguli- 
rati kočnicom. 

Kod aktivnog zvrka 
od Sperrya konstrukcija 

















ren LANI 





BROD 333 


je slična, ali se okvir ne njiše uslijed valjanja broda, već 
s pomoću naročitog pogona. 

Prve fankove protiv valjanja upotrijebio је P. Watts na 
engl. ratnom brodu Inflexible. Kasnije usavršena kon- 
strukcija prema Frahmu prikazana je shematski na slici 
24. Dva tanka S na bokovima spojena su cijevima K za 
prolaz vode i L za prolaz zraka. Voda stoji u tankovima 
od prilike do polovice visine. Kod otvorenog ventila za 
zrak V može voda uslijed valjanja broda prelaziti iz tanka 
u tank. Kako b. kod valjanja zaostaje za fazom valova za 
približno 90% može se dobro odabranim presjecima cijevi 
te ventilom V udesiti, da voda, koja se njiše u tankovima, 
zaostane za njihanjem broda također za 90% U tom slu- 
čaju djeluju impulzi vode u tankovima protivno impulzima 
valova na brod. 

Kod jedne druge kon- 
strukcije prema Frahmu 
nisu tankovi spojeni kao 
U-posude, već je svaki 
neovisno spojen na do- 
njem kraju s vanjskom 
vodom, ana gornjem sa 
zrakom. Zgodno oda- 
branim presjecima otvo- 
ra može se postići, da 
se voda u tankovima 
diže i spušta protivno 
impulzima valova. Kod 
ove konstrukcije tanko- 
vi su obično smješteni 
izvan bočnih stijena broda tako, da ne nastupa smanjenje 
stabiliteta uslijed slobodnih površina tekućine u brodu kao 
kod tankova sl. 24. 

Propulzija broda. Za propulziju (pogon) broda služe: 

1. sredstva, koja iskorišćuju čvrsti oslonac izvan broda: 
motke za otiskivanje o plitko dno; vuča s kopna s pomoću 
ljudi ili stroja, lančani pogon, kod kojeg se na brodsko 
vitlo namata lanac, koji leži na dnu rijeke i tako vuče b. 
(lanac se zatim opet na krmi ispušta); 

2. sredstva, koja iskorišćuju vjetar: jedra i Flettnerov 
rotor; 

3. sredstva, koja stvaraju poriv s pomoću otpora ploče, 
koja se giba kroz vodu: vesla, lopatična kola; 

4. sredstva, koja stvaraju poriv s pomoću uzgona profi- 
liranog krila kod njegova gibanja kroz medij: vijčani pro- 
peleri u vodi i zraku, Voith-Schneiderov propeler. 

Jedrenje. Kod strujanja vjetra oko jedra nastaje polje 
strujnica, koje djeluje na jedro djelomično tlačnim silama, 
okomitim na plohu jedra, a djelomično silama trenja, tan- 
gencijalnim na plohu jedra. Najveći tlak nastaje na onoj 
strani, gdje struja zraka udara o jedro (sl. 25), dok na pro- 
tivnoj strani nastaje 
podtlak, koji je za neke 
položaje jedra po svo- 
joj apsolutnoj vrijedno- 
sti višestruko manji od 
tlaka na udarnoj povr- 
šini. Jedino kod jedre- 
nja ispred vjetra, t. j. 
kad vjetar puše u smje- 
ru vožnje, možemo da- 
kle govoriti o vožnji 
pod tlakom vjetra na 
jedro. Kod kosog upa- 
dnog kuta vjetra na jedrilicu djeluje u većini slučajeva 
prvenstveno podtlak na suprotnoj strani jedra. Točni 
uvjeti strujanja oko jedra za različne upadne kutove 
vjetra i različne oblike jedra mogu se odrediti jedino 
pokusima u aerodinamičkim pokusnim stanicama. 

Od glavnog su utjecaja za iskoristivost plohe jedara: 

1. omjer visine i širine plohe jedra; 

2. zaobljenost plohe jedra; 

3. oblik jedra. 

Omjer visine i širine plohe jedara. Ispitivanja s različnim 
omjerima površina pokazala su, da je kod krstarenja, i to 
za upadne kutove vjetra od približno IV do VI crta (XVI 
crta = 180%), najpovoljnije usko jedro, s omjerom »visina : 
širini« većim od 1. (Povećanje tog omjera na više od 3:1 
do 4:1 ne daje dalje nikakove prednosti). Od približno 
VI crte dalje povoljnije je kvadratično jedro (sošno ili 
uzdužno jedro), dok je kod vjetra u krmu najpovoljnije 
križno jedro s malim omjerom »visine : širini«. 

Zaobljenost plohe jedara utječe povoljno na iskoristivost 
te mora biti što veća (najpovoljnije oko 1/7 do 1/8 širine), 
kod čega je svejedno, u kojoj je udaljenosti od ruba 
zaobljenost najveća. 

Oblik jedara zajedno s omjerom »visine : širini« od naj- 
većeg je utjecaja na optor. Na osnovi teorije krila prof. 
Prandtla sastoji se ukupni otpor plohe ili profila konačne 
dužine od t.zv. induciranog otpora i otpora profila. Otpor 

Ё profila ovisi o obliku 

+ + + + + + presjeka samog pro- 

(Mir KESERI fila, dok inducirani 

= otpor nastaje uslijed 

SL 26. toga, što je kod ko- 

načne širine plohe mo- 

guće strujanje oko rubova plohe i izjednačivanje pretlaka 

i podtlaka s obih strana plohe (sl. 26). Tim strujanjem 
nastaju virovi, koji povećavaju otpor. 

Iz toga je razloga kod vjetra koso sprijeda povoljnije 
usko visoko jedro, jer mu je inducirani otpor najmanji. 
Kod vjetra u krmu naprotiv stvaranje je tih virova po- 
željno, jer se na taj način povećava sila vjetra na plohu 
jedra. Zato su kod tog vjetra povoljnija široka jedra s ve- 
likim induciranim otporom. 

Ispitivanja su nada- 
lje pokazala, da plohe 
eliptičkog oblika ima- 
ju najmanji inducirani 
otpor. Prema tome je 
visoko trokutasto je- 
dro nepovoljnije od 
onog, gdje je jarbol 
na gornjem dijelu za- 
krivljen i tako stvo- 
ren približno eliptički 
oblik jedra (sl. 27). 

Brzina i smjer vje- 


















tra na plohu jedara 
mjerodavna je dakle 
relativna ili prividna 
brzina vjetra. Kod 
vožnje pred vjetrom 
(vjetar u krmu) rela- 
tivna brzina vjetra (wı) jednaka je razlici brzina vjetra 
(w) i broda (v) (sl. 28). Kod jedrenja s kosim upadnim 
kutom vjetra određuje se relativni smjer vjetra s pomoću 
trokuta brzina. 

Ovako određeni relativni vjetar djeluje u težištu pritiska, 
koje leži u rezultanti svih sila vjetra, koje djeluju na sva 
jedra, jarbole, užeta i brodski trup. Ovoj sili vjetra dje- 
luje protivno otpor vode, kojemu nije moguće teoretski 
odrediti hvatište, ali se približno uzima težište projekcije 
podvodnog trupa broda 
ili t. zv. lateralno te- 
Zište. 

Kod jedrenja morale 
bi sila vjetra i sila 
otpora vode ležati u 
istoj vertikalnoj ravni- 
ni (sl. 29a). Leži li sila 
vjetra iza sile otpora 
vode (sl. 29b), nastaje 
par sila, koji b. okreće 
k vjetru. Leži li sila 
vjetra ispred sile otpo- 
ra vode (sl. 29c), b. se 
okreće od vjetra, što je 

SI. 28. š mnogo nepovoljnije. U 
oba zadnja slučaja b. 
se mora ispravljati kormilom, što mu smanjuje brzinu. 

Uslijed postrane sile vjetra plovi b. pod t.zv. kutom 
zanosa. Oko brodskog tijela u vodi nastaje također polje 
strujanja slično kao i oko jedra, samo je teoretsko i pra- 
ktičko istraživanje ovog strujnog polja vrlo otežano time, 
što brod plovi na granici dvaju medija -— vode i zraka, a . 
osim toga pridolazi i djelovanje valova te različni nagibi 
broda kod različnih vjetrova. Uslijed svih tih uvjeta nije 
moguće provesti potpuno ravnotežu sile vjetra i otpora 


=y tra kod jedrenja rela- 
==) tivne su veličine i ovi- 
atl se o brzini i smjeru 
| = irt N jedrilice. Za tlak vje- 

otpor vode 





zn d S1. 29. 
G = hvatište sistema; O = hvatište sile otpora vode; V = hvatište sile 
vjetra (relativnog) 


vode, te gotovo uvijek preostaje stanoviti momenat, koji 
treba ispravljati kormilom. 

Budući da se kod. vožnje hvatište otpora vode pomiče 
obično prema pramcu, to je (prema Middendorfu) potrebno 
položiti težište plohe jedara ispred lateralnog težišta za 
veličinu: a) kod brodova s križnim jedrima: 0,055 do 0,08 L 
(sred. 0,0675 L), b) kod sošnih škuna: 0,011 do 0,067 L 
(srednje 0,039 L). 

Flettnerov rotor. Rotira li valjak (sl. 30) u mirnom zraku, 
nastaje oko njega kružna struja zraka (sl. 30a). Položi li se 
mirni valjak u struju zraka, to će zrak oko njega strujati 
prema slici b. Ako međutim taj valjak u struji zraka rotira, 
zbrajaju se strujanja sl. 30a i b, te na onoj strani valjka, 

gdje su oba strujanja protivnog smjera, nastaje viši tlak nego 
na protivnoj. Iz toga rezultira sila na valjak u smjeru strelice 
(sl. 30c). Ovu pojavu, t. zv. Magnusov efekt (vidljiva je 
i kod t. zv. »rezanih« lopti kod tenisa), iskoristio je Flett- 
ner i konstruirao jedrilicu (sl. 31). Dva velika valjka ro- 
tiraju polagano, tjerana slabim motorima. Kod strujanja 
vjetra oko valjaka isko- 
rišćuje se sila, koja re- 
zultira, za pogon broda. 
| Dosta је, da valjci imaju 
| 8% do 10% površine 
običnog jedra, da bi se 
postigla ista brzina. Pre- 
dnost je osim toga i 
dobra pokretljivost bro- 
da, jer je kod suprot- 
, nog smjera okretanja 
| Obih valjaka moguće b. 
na mjestu okretati. Isto 
je tako moguće jedriti 
. natraške, kad se promi- 

jeni smjer vrtnje va- 
ljaka. 

Brodovi sa. strojnim 
pogonom tjeraju se po- 
najviše vijčanim prope- 
lerima i lopatičnim ko- 
: lima, a u novije vrijeme 

donekle i Voith-Schnei- 
derovim propelerom. — 
Kod svih ovih prope- 
lera ubrzava se stano- 
vita masa vode prema straga, uslijed čega nastaje, kao 
reakcija, sila u smjeru vožnje, t. zv. poriv propelera. 

Kod svake od tih vrsti propulzije gubi se stanovita mno- 
žina energije uslijed toga, što voda na izlazu iz propelera 
ima još stanovitu izlaznu brzinu (ve). Propeler ubrzava 
masu vode (M) od brzine pritjecanja na izlaznu brzinu. 





SI. 31. FLETTNEROV ROTOR-BROD 


2 
Izlazna energija Ê” predstavlja gubitak, koji, kako vi- 


dimo, raste proporcionalno s kvadratom izlazne brzine. 
Najbolju iskoristivost ima dakle onaj propeler, koji ubr- 
zava što veću masu vode na što manju izlaznu brzinu. 
Uglavnom se taj uvjet može postići kod što veće površine 

SI. 32. LOPATIČNO KOLO 


djelovanja. Tako kod ribe na pr. zahvata repna peraja u 
gibanju površinu, koja je mnogo veća od površine presjeka 
ribe. Kod brodova je obično površina vijka tek 1⁄4 do 1% 
površine presjeka glavnog rebra. Osim ovog gubitka, koji 
je mjerodavan za maksimalnu teoretsku iskoristivost pro- 
pelera, nastaju kod svake vrste propelera drugi gubitci, ° 
koji su ovisni o vrsti propelera i njegovu smještaju na 
brodu. 

Lopatično kolo služi uglavnom za propulziju riječnih 
brodova, gdje uslijed plitkih voda i malog gaza broda 
vijak ne može imati promjer dovoljno velik za dobru 
iskoristivost. Izvedbu takvog kola vidimo na sl. 32, koja 
prikazuje dvostruko lopatično kolo velikog riječnog tegla. 

Lopate su iz željeznog lima, rjeđe drvene. Budući da je 
potrebno, da lopate ulaze i izlaze iz vode bez velikih 
udaraca te da kod prolaza kroz vodu stoje što okomitije 
na smjer gibanja, to se one izvode gotovo uvijek pokre- 
tljive. Nosač lopate N spojen je ekscentarskim motkama 
M s ekscentrom E. Jedna ekscentarska motka spojena је 
čvrsto s prstenom ekscentra P, dok su ostale slobodno 
gibljive u zglobovima Z. Snaga stroja prenaša se preko 
osovine na ležaje nosača lopata. Čvrsta ekscentarska motka 
okreće ekscentarski prsten te se na taj način upravljaju 
ostale ekscentarske motke i ude- 
šava položaj lopata kod prolaza 
kroz vodu. Razdioba zglobova, eks- 
centricitet i veličina ekscentra, du- 
Zina ekscentarskih motki i nosača 
lopata te konačno oblik lopata bi- 
raju se tako, da lopate ulaze u vo- 
du i izlaze iz nje bez većih uda- 
raca. Kada bi lopate kola bile čvr- 
ste, trebalo bi kolo biti barem dva 
puta veće od kola s pokretnim 
lopatama, jer bi inače lopate uda- 
rale pljoštimice u vodu, a kod iz- 
laza bacale vodu prema gore. Lo- 
patično je kolo glomazno i teško, 
te će po svoj prilici ubrzo nestati 
na onim rijekama, gdje se regula- 
cijom postignu i veće dubine, tako 
da će i vijčani propeleri biti do- 
voljno ekonomični. Kada је po- 
trebna manja širina broda, može 
se kolo smjestiti i straga na krmi. 

Vijčani propeler. Brodski vijak 
ima dva, tri ili četiri krila, koja su 
dio vijčane površine. U sl. 33 pri- 
kazane su dvije jednake vijčane 
površine (Fı i F2), a onaj dio, koji 
pripada vijku, označen je crtkano. Vijčana površina nastaje, 
kada se pravac b-a okreće jednako oko osi x-x i istovremeno 
pomiče uzduž osi. Put, koji prevali pravac a-b kod jednog 
okretaja, zove se uspon vijka (H). Promjer vijka (D) je 
promjer kruga, koji je opisan oko krila. Odnos H/D glavna 


USPON VISKA MM 

je karakteristika za 
iskoristivost vijčanog 
pogona, te je praktički 
dokazano, da je isko- 
ristivost vijka najveća 
kod odnosa H/D=1,5 
do 1,2. Kod manje vri- 
jednosti H/D pada 
iskoristivost. 


U sl. 34. prikazan 
51. 34. BRODSKI TROKRILNI VIJAK je trokrilni brodski 

vijak tipa » Zeise < 
s pokretljivim krilima tako, da je moguée iz strojarnice 
mijenjati uspon vijka. 

Djelovanje vijka. Kada bi se vijak okretao u čvrstom 
tijelu, pomaknuo bi se kod svakog okretaja za veličinu 
uspona H. Vijak bi se dakle pomicao u tijelu brzinom 

H.n 
(GE 
60 
voda međutim popušta, to je brzina vijka (a prema tome 
i broda) u vodi manja od C. Ako brzinu broda označimo 
C—v 
sa v, onda se odnos C 








m/sek, ako je n — broj okretaja na minutu. Kako 





100% zove prividni skliz (slip) 


vijka. Skliz prikazuje razliku između teoretske brzine vijka 
C i stvarne brzine v. Radi toga, što se brzina struje vode 
oko broda mijenja i što ovisi o obliku korita (vidi sustru- 
janje), ne pritječe voda vijku brzinom v, već je brzina 
pritjecanja vode ovisna o sustrujanju. Brzina pritjecanja 
bit će ve = v(I—w) (w = faktor sustrujanja), a prema 
— Ve А 
C 1000/0. 
Kod određivanja osnovnih karakteristika vijka za novi 
b. služe uglavnom rezultati ispitivanja brodskih vijaka 
| provedenih u stanicama 


za ispitivanje. Kod tih 


se ispitivanja modeli 
SELEN 
TCR ss 


tome bit će pravi ili stvarni skliz S = 










vijaka tegle kroz vo- 
= du i okreću posebnim 
pogonom te onda mjeri 
poriv vijka kod razli- 
čnih brzina i brojeva 
okretaja te određuje 
skliz i iskoristivost. Ka- 
da treba odrediti naj- 
povoljniji vijak za je- 
dan određeni brodski 
oblik, potrebno je ta- 
kva ispitivanja provesti 
s modelom, koji je tje- 
ran vlastitim vijčanim 
pogonom. Samo se tako 
mogu ustanoviti među- 
sobna djelovanja brod- 
skog oblika i vijka, t.j. 
odrediti utjecaji sustru- 
janja i omaje (> Otpor 
virova). 

Premda bi teoretski 
bio najpovoljniji vijak 
što većeg promjera, koji 
bi ubrzavao masu vode 
na što manju izlaznu 
brzinu, ograničen je 
promjer vijka gazom 
broda. Osobito to biva 
kod riječnih brodova, 
gdje je baš iz tog raz- 
loga često nemoguće 
odabrati vijak dovoljno 
velikog promjera, te je 
povoljnije uzeti lopati- 
čno kolo (sl. 35.). Često 
se vijak u takvim slu- 
čajevima postavlja ta- 
ko, da mu jedan dio 
krila stoji iznad povr- 
šine plovne vodene li- 
nije. Da vijak ipak radi 
čitav u vodi, postavlja 
se u naročiti kanal u 











SI. 35. UPOREDBA PLOHE VIJAKA 

51. 38. VOITH-SCHNEIDEROV PROPELER 


koritu broda, t.zv. tunel. Radi rada vijka tunel se napuni 
vodom, te vijak radi čitav u vodi i s dobrom iskoristivošću. 

Kod tegla (remorkera) u novije se vrijeme mnogo upo- 
trebljava Kortova sapnica (Kortdiise) za poboljšanje isko- 
ristivosti vijka (sl. 36). Kortova je sapnica naročito profi- 
lirani prsten oko vijka (sl. 37b). 

Vijak bez plašta (sl. 37a) ubrzava masu vode na veću 
izlaznu brzinu od vijka u Kortovoj sapnici, jer se izlazni 
mlaz vode kod slobodnog vijka suzuje (kontrahira). Iz 
toga (prema osnovnom načelu o iskoristivosti vijka) slijedi 
bolja iskoristivost vijka u sapnici. Osim toga daje struja 
vode profiliranoj sapnici posebni uzgon — silu u smjeru 
vožnje, koja djeluje kao dodatni poriv, a prenaša se na b. 
preko učvršćenja sapnice na korito. 

Povoljno djelovanje Kortove sapnice najbolje je iskori- 
šćeno kod vijaka s velikim sklizom, dakle kod jako opte- : 
rećenih vijaka, kao što su vijci remorkera, jer je u tom 
slučaju kontrakcija mlaza iza slobodnog vijka najveća. 

Voith-Schneiderov propeler zauzima posebno mjesto u 
novijim načinima propulzije. G. 1926 počela je tvornica J. 
M. Voith u praksi primjenjivati izum Bečanina E. Schnei- 
dera. Novi pogon sastoji iz perajica (sl. 38), koje su naro- 
čitog profila te rade, baš kao i krila vijka, na načelu 
uzgona profila kod gibanja kroz vodu. Upravo radi toga 
iskoristivost je ovog pogona jednaka iskoristivosti vijka. 
Perajice stoje približno vertikalno u vodi, a smještene su 
tako, da ploča, na kojoj su učvršćene, čini s oplatom broda 
neprekinutu površinu. U vodi su na taj način samo oni 
dijelovi pogona, koji stvaraju poriv, te nema u vodi oso- 
vine, skrokova ni glavine kao kod vijka; a ovi dijelovi 
samo povećavaju otpor. Perajice se zajedno s pločom vrte 
oko centra O (sl. 39), a njihov se nagib upravlja u različnim 
položajima vrtnje polugama, koje prolaze kroz ekscentričnu 
točku N. Pomakom te točke udešava se nagib perajica 
tako, da je moguća vožnja naprijed, natrag i na stranu 
bez upotrebe posebnog kormila i bez mijenjanja smjera 
okretaja stroja. . 6-6. 

II. Gradnja i tipovi brodova. 

1. Drveni brod. Tri su čimbenika odlučivala o načinu 
gradnje i o obliku b-a: prilike vodenog puta, raspoloživi 
materijal za gradnju i svrha b-a. To nam pokazuje razvitak 
brodogradnje svih vremena i svih krajeva svijeta. 

Prijeći ćemo preko najprimitivnijih konstrukcija, koje 
su kroz desetke hiljada godina pa sve do danas ostale 
jednake. Prvi tip složene konstrukcije predstavlja nam 
izdubeno stablo, na kojem su uzduž oba boka bile nasa- 
đene debele daske, kako bi se povećala visina oplate, a 
time i sigurnost. Iz ovoga tipa razvile su se konstrukcije 
složene iz više dasaka — trenica. 

Brojni spomenici iz Egipta, sve do 34. stoljeća prije Kr., 
daju nam obilje podataka nesamo o obliku, već i o načinu 
gradnje b-a. Materijal je bio uglavnom drvo akacije i siko- 
more, a pojedine trenice bile su vrlo kratke. 

U bridovima trenica 
udubli su četveroku- 
А taste тире, u гире ulo- 
Ы žili moZdanike i nabi- 
jali jednu trenicu na 

El drugu (sl. 1). 
2 Trenice su bile vrlo 
debele, b. nije imao ni 
Sl. 1. kobilice ni rebra, nije 
bio pokriven, jedino 
su obje strane b-a po vrhu bile spojene gredama — spo- 
njama. B. je po duljini imao oblik luka, kojemu su se 
krajevi — pramac i krma — znatno uzdizali nad vodu, te 
je samo srednji dio (od рг. %/s duljine) bio u vodi. Da 
pramac i krma budu bar nekako poduprti, bilo je sredinom 
b-a preko 3 upore napeto uže, privezano na pramac i krmu. 





E 


Sl. 2. GRADENJE BRODOVA U EGIPTU 





I oko éitavog b-a, ispod gornjeg ruba, bilo je vezano uše, 
jer b. radi kratkih trenica nije bio dovoljno évrst (sl. 3). 

Na krmi je bila niska ograda radi kormilara. Kormilarilo 
se veslanjem s 2—5 vesala na svakoj strani. Jarbol je bio 
na dva kraka (radi užeta u sredini), jedro četverokutasto 
na križu jarbola. 




























































Sl. 3. EGIPATSKI BROD, 35.—30. st. 


prije Kr. 


Drži se, da su b-i bili 30 do najviše 40 m dugi, oko 7 m 
široki, a gazili su oko 1,2 m, te su prema tome imali od pr. 
90 tona. 

2000 godina kasnije pokazuju egipatski brodovi vrlo 
male razlike. Dimenzije su gotovo iste. Kao građa dolazi 
više cedrovo drvo — trenice su dulje. 

Broj veslača je veći. Na krmi ima samo po jedno kormilo 
na svakoj strani u obliku vesla, no kormilarilo se okreta- 
njem toga kormila. 

Fenički brod je izraziti trgovački i morski b. Oblik mu 
je ravan, te b. leži čitavom duljinom u vodi. B. je visok, 
ima krov i visoku ogradu, pramac i krma svršavaju oko- 
mitom gredom — statvom. Iz toga se zaključuje, da je imac 












ži = 
EE A mp 
Ex qe 
E 
гл н = s= 


| 
| 
J 





| 
| 











T 
| 
| 
li 





| 
| 






“444444444 


SI. 4. FENICKI BROD 







i kobilicu. Nije poznato, jesu li postojala rebra, ali je vje- 
rojatno, da jesu s obzirom na visinu broda. B. ima na 
svakoj strani po jedno kormilo, koje se okreée. Ima niski 
jarbol s kriZem za jedro, a na vrhu jarbola koš za 
izvidnika. Duljina b-a cijeni se na 30 m, &irina na 8—10 m, 
gaz na 2 m, a teZina na 200 tona (sl. 4). Jarbol nije imao 
pripona o bokove b-a, pa je jedro moglo služiti samo kod 
vjetra u krmu. 

Atička trijera. To je opet izraziti tip ratnog b-a, 
određenog da plovi prvenstveno uz obalu. Iz opisa, pa 
osobito prema dimenzijama magazina, u kojima su se 
spremale trijere, zaključuje se, da su imale ove dimenzije: 
duljina oko 38 m, širina 5,8 m, gaz 1 m, istisnina (dépla- 
cement) oko 90 tona. Sudeći po ovim dimenzijama zaklju- 
čujemo, da su trijere morale krcati veću količinu balasta. 

Struktura b-a naliči na egipatski b., spajanje trenica 
ostalo je (po Herodotu) kroz 3000 godina gotovo nepromi- 
jenjeno (sl. 5). 





U trenice su bušili okrugle rupe, u koje su ulagali čepove 
od tvrdog drveta. U tim čepovima bili su gore i dolje uči- 
njeni procjepi, u koje se uložio drveni klin. Kod nabijanja 
jedne trenice na drugu prodrli su klinovi u čepove, raširili 
ih i time učvrstili u rupama. Rebara nije bilo, ali je radi 
znatne širine trijere vjerojatno, da su postojale rebrenice 
na dnu b-a. 

Kao i kod egipatskog b-a bilo je za pojačanje kon- 
strukcije u uzdužnom smjeru napeto uže (vzočevn) od 
pramca do krme preko krova. 

Pramac je pojačan i nosi dva kljuna-bodeža: dulji (embol, 
(šuBolov) ispod razine vode i kraći (proembol, тооѓиВоғ 
10») iznad vode. - 

Oba su kljuna na vrhu okovana, embol obično trozubom, 
da udarcem učini što veću rupu na neprijateljskom brodu 
ispod vode. Za proembol se drži, da mu je bila svrha 
pokidati vesla neprijatelju, no vrlo je vjerojatno, da mu 
je bila svrha, da spriječi preduboko zadiranje embola kod 
sudara, kako bi se onda lakše iskvačio. 

Trijera je imala krov i krovne sponje, koje su stršile 
izvan b-a tvoreći nosače za uski hodnik između ograde i 
najvišeg veslača. Radi zaštite veslača bila je uz ogradu pri- 
čvršćena zaštita od debele tkanine. Veslači su bili raspo- 
redani u tri reda: najviši franiti (Jva»zra:) na visokim klupi- 
cama, na sponjama sjedeći zevgiti (čevyiza:), a u potkrovlju 
talamiti (Falauira:), većinom robovi. U uzdužnom smjeru 
bila su ta tri reda veslača također razmaknuta radi nesme- 
tanog veslanja, kako to pokazuje reprodukcija jednog re- 
ljefa s Akropole (sl. 6 i 7). 

Trijera je imala dva 

jarbola, prednji je bio 
manji i naprijed na- 
nut. Jarboli su imali 
riževe i četverokutna 
jedra. I ovi jarboli 
imaju pripone samo 
prema krmi, pa je upo- 
2 treba jedara bila ogra- 
ničena na vjetar u 
krmu (sl. 8). 

Veslima, kojih je 
bilo oko 170, mogla se 
postići brzina od 4 
milje na sat, a uz po- 
voljan vjetar do 6 mi- 
lja. Trgovački grčki b. 
razvili su se iz tipa 
feničkoga b-a i imali 
su sve njihove karak- 
teristike. 

Kartaško i rimsko 
brodovlje. Kartažani 
kao kolonisti Feničana 
preuzeli su tip feni- 
čkog b-a u trgovačke 
svrhe, dok se njihovi 
ratni brodovi oslanjaju 
na konstrukciju trijere, 
koja je promijenjena u toliko, da su joj dimenzije veće, 
bokovi znatno viši i gaz veći, da budu sposobniji za plo- 
vidbu. Prema ostatcima nekih spremišta za b. u Siciliji 
sudi se, da su ti brodovi bili oko 6,7 m široki, što bi zna- 

Sl. 6. VESLAČI NA TRIJERI 
(Prema reljefu s Akropole) 











51. 8. ATICKA TRIJERA 


čilo, da im je sadržaj bio oko 60% veći nego kod grčkih 
trijera. Rimljani su uglavnom kopirali Feničane i dodali 
neke ratne sprave, kao corvus — spojni most, aser — mo- 
tku za oštećivanje jedrila. 

Poseban je tip bila liburna. Pobližih podataka nema osim 
crteža na medaljama i slikama. Bio je to manji brod visoke 
građe, prikladan za otvoreno more. Kod liburna nalazimo 
trouglasto jedro (t.zv. latinsko). Na nekim slikama prika- 

SI. 9. LIBURNA (ratna) 

rune na liburnama visoki tornjevi za vojničke svrhe 
sl. . 

Prema nekim piscima bilo je u ono vrijeme i b. s više 
od 3 reda vesala. Spominju se pentere, pa i b. do 20 re- 
dova vesala. Realnih dokaza za to nema. Kad se zna, ko- 

£-0 liko je poteškoća stru- 
čnjacima činila rekon- 
strukcija b. s 3 reda 
vesala, razumjet ée se, 
da je opravdana su- 
mnja, je li uopće bilo 
b. s više od 3 reda 
vesala. 

Brodovi Bizanta.Ra- 
tni b. Bizanta — dro- 
mona — proizašao je 
iz tipova grčkih b., 
poglavito iz  trijere. 
Dimenzije su mu ma- 
nje nego kod trijere. 
Veslača po 25 na sva- 
koj strani, jedan jar- 
bol sa četverouglastim 
jedrom,koje u početku 
kršćanskog doba za- 
mjenjuju trouglastim. 

Vikinški brod (9. 
do 11. st. pos. KE). 
Krajem 19. st. iskopana 
su na obalama Sjev. 
mora 3 b., koji potječu 
iz 4.—9. st. B. su razmjerno dobro sačuvani, pa imamo dosta 
točnih i zanimljivih podataka. B. je od hrastovine. Kobi- 
lica je načinjena od grede visoke 35 cm, koja strši preko 
25 cm ispod dna b. Jaka rebra stoje u razmaku od 1 m, 
s kobilicom nisu bila spojena. Trenice su od hrastovine 
debele 274 cm, široke 24 em, a sastavljene na preklop. 

Na mjestu preklopa imale su trenice utor, u koji se 
umetnulo uže za brtvljenje. Međusobno su trenice bile 
spojene željeznim zakovicama. Kod svakog rebra imala je 
trenica istesani izdanak s 2 rupe, a rebro također 2 rupe, 
pa su trenice vrbovim šibama bile vezane uz rebra (sl. 10). 
Krov b-a počivao je na sponjama od 10X18 cm, a sponje 
su bile raštenim koljenima spojene s rebrima. 

Kormilo je bilo samo jedno na desnoj strani broda. Gor- 
nje trenice bile su deblje, a ona nad krovom imala je 
16 rupa za vesla. Na svakom veslu bila su 2 veslača, 
veslači su bili zaštićeni štitovima. Jarbol (na preklop) bio 
je 12 m visok, na križu je bilo četverouglasto jedro s crve- 
nim i bijelim prugama. Čijenica, da je jarbol imao pripone 








Sl. 10. VIKINSKI BROD, Spoj oplate 
s rebrima 

















































































































SI. 11. NORMANSKI BROD 


i prema bokovima b-a, pa vrlo izbočena kobilica, svjedoče, 
da su Vikingi poznavali krstarenje kod vjetra u bok. 
Normanski brod (12.—13. st, sl. 11) ne razlikuje se 
po strukturi mnogo od vikinškoga. On je veći, razmjerno 
mnogo širi i dublji. Rebra su mu čvrsto spojena s kobili- 
com. Veslača ima manje, jedra su glavno pogonsko sred- 
stvo. Jarbol isprva jedan, kasnije dva, prednji nešto nagnut 
prema naprijed. Karakteristične su velike platforme na 

pramcu i krmi u vojnicke svrhe te košare na jarbolima za 
izviđače. 

Sredozemna galija (13.—18. st., sl. 12 i 13) razvila se 
od atičke trijere. To nam pokazuje nesamo velika sličnost 
vanjštine, već i čitava struktura. I sam presjek uglavnom 
sliči presjeku trijere, premda 
spojevi elemenata odgovara- 
ju tadanjem progresu. Tako 
su na pr. rebra spojena s ko- 
bilicom, u sredini b-a je na 
rebrima jaka greda »pasmo«. 
Kod mnogih ima na rebrima 
i s nutarnje strane oplata, 
t. zv. priboj. Sponje su ve- 
likim koljenima nad krovom 
spojene s rebrima; ta kolje- 
na strše izvan b-a te nose hodnik i ogradu, slično kao 
kod trijere. Na krovu su klupe za veslače; kod starijih 
galija bio je po jedan veslač, kod novijih po tri veslača 
na svakom veslu. Kormilo je u osi b-a, na stražnjoj statvi. 
Galija ima 1—3 jarbola s latinskim jedrom. 

















SI. 12. PRESJEK STARIJE RATNE 
GALERE 





51. 13. SREDOZEMNA GALIJA 


Na pramcu je povišena platforma za topništvo: isprva za 
bacaće strojeve, kasnije za topove (obično 5 komada). 

Stariji tipovi bili su oko 40 m dugi, noviji do 60 m. 

Brodovi Hanse (Kogge, 14.—16. st., sl. 14) bili su trgo- 
vački b., građeni po uzoru normanskih b. Stariji su tipovi 
od 100 tona, kasnije do 500 tona. Struktura b-a pokazuje 
sve elemente dotjerane drvene konstrukcije. 

Od normanskog tipa preuzete platforme na pramcu i 
krmi pretvorile su se u čvrsta, s brodom srasla nadgrađa, 
u kojima su se nalazile prostorije za stanovanje. 

Pojedini b. Hanse bili su uređeni za borbu і mnogo 
većih dimenzija (t. zv. Orlogskogge). 

Brodovi oko 16.—19. stoljeća. Prema tipu hanseatskih 
b. grade Genovežani b. oštrijih forma, kako bi se postigla 
veća brzina. Uz to se dakako usavršava jedrilo. Ti su se 

SI. 14. HANSEATSKI BROD 








BROD 


tipovi zvali galeoni. — U Španjolskoj i Portugalu grade se 
u to vrijeme po uzoru galeona t. zv. karavele. Kolumbov 
najveći b. Santa Maria ide u red karavela (sl. 15). 

Krmeno nadgrade 
produljeno je kod ovih 
tipova gotovo do po- 
lovice b-a. Radi poja- 
čanja konstrukcije bile 
su kod mnogih b. iz- 
vana nad vodom pri- 
bijene okomite i vodo- 
ravne grede. Kod ka- 
ravela nalazimo još i 
vesla kao pomoćno 
sredstvo (vidi 6 rupa 
za vesla na brodu S. 
Maria). 

Postepeno povećava- 
nje dimenzija, onda 
sve veća upotreba to- 
pova, naročito izum bočnih zaklopaca za topove (Descharges 
oko g. 1500) dovelo je do gradnje b. s 2 i više krovova. 
Topovi donjega krova imali su lafete na kotačima, pa su se 
za vrijeme navigacije mogli uvući i zaklopcima bočne sti- 
jene dobro zatvoriti. 








SI. 15. KOLUMBOVA KARAVELA 
»SANTA MARIA« (oko 1450 pos. Kr.) 


Slika 16 pokazuje presjek 
drvenog b-a s 2 krova kra- 
jem 17. st. Tu vidimo glavne 
konstrukcione elemente, a 
vidimo, da je u donjem pro- 
storu na nutarnjoj strani 
rebara provedeno potpuno 
opločenje drvenim trenicama 
(prvi put provedeno g. 1660 
na francuskom brodu La 
Couronne). 

U vanjskom obliku opaža 
se sve više proširenje krme, 
što je povoljno za sigurnost proti valovima, koji dolaze 
straga. Krme nad vodom svršavaju u širokim ravnim plo- 
hama, a redovno su bogato ukrašene ornamentima (sl. 17). 

Borba za prevlast 
na moru dovodi do 
natjecanja u veličini i 
naoružanju brodova. 
Grade se b. s 3 i više 
krovova, dimenzije ra- 
stu blizu 70 m duljine. 

U gradnji b. vlada 
sve do ovoga razdoblja 
čista empirija, a sada 
tek počinje znanost da 
zahvata i tako spre- 
Cava skupo plaćene 
pokušaje. Prva znan- 
stvena djela potječu 
iz g. 1600, a g. 1665 
Prvi put je otkrivena 
tajna, kako će se iz- 
računati istisnina (dé- 
e | placement) b-a. 

Kojih 30 godina pri- 
je toga gradili su En- 
glezi prvi b. s 3 krova 
The Sovereign of the 

eas), no b. je toliko 
duboko gazio, da su zaklopci donje baterije došli tako nisko 
nad vodu, da je navigacija bila nemoguća, pa se morao 
skinuti čitav gornji krov sa svim topovima. O stabilitetu 
znalo se iz iskustva samo to, da širina b-a povećava stabi- 
litet, a računski taj problem nije bio poznat. Dogodilo se, 
da su b-i nakon gradnje morali biti u razini vode izvana 
»opasani« s jednim ili s više slojeva greda, da im se poveća 
širina, jer su pokazali premalo stabiliteta. Naročito za- 
služna za znanstveno proučavanje teorije b-a bila je u Pa- 
rizu »Académie des Sciences«, koja se sredinom 17. st. 
počela baviti tim problemima. Sredinom 18. st. bili su već 
dobro poznati mnogi problemi geometrije broda, stabiliteta 
i t. d., a tu su se istakli Nijemac Euler, Švicar Bernoulli, 
Francuz Bouguer i Šveđanin Chapman. 

Iako je bilo većih b-a — kao najveći spominje se špa- 
njolski Santissima Trinidad sa 140 topova, navest ćemo gla- 








SI. 16. PRESJEK BRODA S DVIJE 
PALUBE IZ KRAJA 17. ST. 





SI. 17. KRMA HOLANDESKOG BRODA 
G. 1664 


Amsterdam, Pomorski muzej 
(G. La Roérie-J. Vivielle, Navires et mar.) 


BROD 





SI. 18. NELSONOV BROD »VICTORY« 


vne podatke o historijski najznamenitijem velikom brodu 
Victory admirala Nelsona (sl. 18). 

B. je bio dug 68,3 m, širok 16, a gazio je 6,8 m; istisnina 
3500 tona; imao je 5 krovova. Raspored gradevnih eleme- 
nata vidi se na presjeku modela (sl. 19). Vanjske trenice 
oplate bile su 11% cm debele, nutarnji priboj 10 cm, a 
rebra oko 40 cm. Debljina bočne stijene bila je prema tome 
oko 60 em, što je za tadanje topništvo značilo već priličan 
oklop. Sva je građa 
bila оа hrastovine, 
spojena željeznim vij- 
cima i svornicima. Pod 
vodom je b. bio oblo- 
žen bakrenim limom. 
Zbog galvanske reak- 
cije prorđali su vrlo 
brzo ti željezni spoje- 
vi, pa su nakon 30 go- 
dina bili zamijenjeni 
bakrenima. Na b-u je 
bilo 58 topova 42 fun- 
tasa, 30 topova 12 fun- 
taša i 12 topova 6 fun- 
taša. Posada je brojila 
850 ljudi. B. je uz naj- 
povoljniji vjetar mo- 
gao ploviti brzinom od 
10 milja. Zanimljivo 
je, da je taj brod još 
i sada sačuvan. 

Konačno treba spo- 
menuti još jedan tip 
trgovačkoga drvenog 
b-a, koji je nastao oko 
g. 1800 te predstavlja 
kulminaciju u gradnji 
velikih drvenih b., a 
to su t. zv. kliperi 
(sl. 20). Kako su oni preko mora prevozili putnike i robu 
— većinom skupocjenu, kao čaj, mirodije i t. d. — to se 
polagala osobita važnost na brzinu. To je pak značilo vitke 
linije, veliku duljinu b-a i naročito savršeno jedrilo. Velika 
duljina zahtijevala je osobit obzir na čvrstoću b-a u uzduž- 
nom smislu radi naprezanja b-a kod savijanja na valovima. 
Da se postigne što veća ukočenost konstrukcije, ugrađivali 
su se posebni dijagonalni elementi, i to ili u obliku koso 
položenih upora u uzdužnom smislu u sredini broda (poput 
rešetkaste konstrukcije kod mostova) ili tako, da se nu- 
tarnji priboj polagao pod kutom od 45°, ili napokon i uz 
pomoć jakih željeznih obruča, koji su se pribili izvan 
rebara od kobilice prema krovu dijagonalno i unakrst. Svi 
su ovi b. bili obloženi bakrenim limom. Veličina tih bro- 
dova bila je do 2000 tona, a neki su postigli brzinu do 18 
milja, brzinu, koju su parobrodi dosegli tek nakon više 
decenija od svog postanka. 

Kod gradnje drvenog b-a postoje mnoge mane i ograni- 
čenja. Najvažnije je ograničenje u veličini b-a. Nemogućnost 
savršenog spajanja pojedinih komada drvene građe, a pre- 
ma tome slaba suvislost tih pojedinih dijelova, ograničila je 
duljinu b-a,a snjom i veličinu. Praktički je najveća duljina 





SI. 19. PRESJEK BRODA »VICTORY« 

bila oko 70 m. B. se na valovima savija po duljini izmje- 
nično prema gore i dolje, time se spojevi s vremenom 
rasklimaju — što je dulji b., to prije — pa je i trajanje 
b-a bilo dosta ograničeno. Drvo je podvrgnuto truhljenju, 
osobito u pojasu b-a, »između vode i vjetra«, a drvo, koje 
nije sječeno u zimsko doba, trune osobito brzo. Dogodilo 
se, da su veliki b. u roku od 15 godina sasvim propali. 
I građenje b. trajalo je dugo — po više godina. Već za 
same pripreme trebalo je mnogo vremena, jer su se prema 
nacrtu b-a morala u šumi tražiti stabla, koja odgovaraju 
zakrivljenim dijelovima rebara, različni koljenasti komadi, 
rašlje i t. d., a tih t. zv. figuriranih komada bilo je oko 
40% čitave drvene grade. Sječeno drvo ostavljalo se redo- 
vno godinu dana, da se suši. Pa i na brodogradilištu, kad 
je kostur b-a bio gotov, ostavljan je po godinu dana, da 
se suši prije pribijanja trenica. Škver je morao biti u 
smjeru sjever-jug, kako bi se obje strane b-a od sunca 
jednolično osušile i kako ne bi b. ispao iskrivljen. Drvena 
građa nije bila ekonomična, jer je kod obrađivanja bilo 
do 75% otpadaka. Nadalje je drvo pod vodom izvrgnuto 
opasnom crvu — Toredo navalis — ako nije obloženo 
limom. Kod drvenog b-a postoji velika opasnost od požara. 
Konačno je praktički nemoguće b. razdijeliti pregradama u 
nepropusne odjeljke te ga tako osigurati od potapljanja, 
kad prodre voda. 





SI. 20. KLIPER IZ G. 1850 


Posve je razumljivo, da je morao doći podesniji mate- 
rijal. G. 1784 pronađen je postupak valjanja željeza, kojim 
je omogućena fabrikacija velikih limova i različnog profi- 
liranog željeza, i već 3 godine iza toga gradi J. Wilkinson 
prvi željezni brod. P). б; 

2. Željezni brod. Upotreba željeza za gradnju b. značila 
je početak novog razdoblja u brodogradnji. Odmah nakon 
prvih pokušaja pokazale su se tolike prednosti od novog 
načina gradnje, da se uskoro počelo s gradnjom većih 
objekata. G. 1822 gradi se prvi željezni parobrod Aron 
Мапу, g. 1847 gradi genijalni Isambard Brunel parobrod 
Great Britain (3500 tona, duljina 87 m, širina 15,6 m). 
Upravo taj brod je slučajno mnogo pridonio, da se že- 
ljezna gradnja počela naglo širiti. On se nesamo na svom 
prvom putovanju, već i par godina kasnije nasukao na 
grebene, i to pod takvim okolnostima, da bi se drveni brod 
bio bezuvjetno raspao. Brod se svaki put nakon razmjerno 
jeftinog popravka mogao dalje upotrebljavati. 

Već 5 godina nakon gradnje ovoga b.-a grade Englezi 
Prvi orijaški brod Great Eastern (32.000 t, dulj. 207 m, 
šir. 25,3 m, sl. 1). Taj je brod bio određen za plovidbu oko 
Afrike do Australije, na njemu je bilo mjesta za 3600 ljudi. 
Imao je kotače i propeler, a strojevi od ukupno 8000 KS 
davali su mu brzinu od 14 milja. Nacrte izradio je I. Brunel, 
a gradnju je vodio Scott Russel. Konstrukcija toga b-a bila 
je pravo tehničko remek-djelo. B. je imao dvostruku oplatu 
dna i bočnih stijena sve do donjega krova, uz jaka poprečna 
rebra čitav sistem uzdužnih rebara (radi veće uzdužne 
čvrstoće s obzirom na veliku duljinu broda) i mnogo drugih 
detalja, koji su tek nakon decenija upotrebljeni kao »no- 
vosti« u brodogradnji. Na žalost taj je b. uz mnoge ne- 
zgode i financijski potpuno zatajio — nije još postojala 
potreba za takvu veliku jedinicu. Njegovu veličinu dostigli 
su brodovi tek nakon 60 godina! 

Gotovo u isto vrijeme, kad se počelo željezo upotre- 
bljavati u brodogradnji, pojavljuju se dva čimbenika, koji 

Sl. 1. PAROBROD »GREAT EASTERN« 
(F. C. Bowen, The sea, its history and romance) 


su odlučno zahvatili u oblikovanje b., pa ih treba ovdje 
napose istaknuti; to je parni stroj i brodski vijak. 

Primjena parnog stroja pokušavana je oko g. 1800 u više 
navrata, no najodlučniji su bili pokusi Amerikanca Fultona 
na Seini 1803, a nakon toga uspjela gradnja prvog paro- 
broda Clermont u New Yorku 1807 (sl. 2). 


Teoretske pretpostavke za vijak kao sredstvo propulzije 
b-a postavili su sredinom 18. st. Euler i Bernoulli. Praktičku 
primjenu, odnosno projekte, izvode mnogi izumitelji: 1775 
Amerikanac David Bushnell na podmornici, 1787 Ameri- 
kanac John Fitch, 1811 Austrijanac Joseph Ressel (1829 
pokus u Trstu na brodu Civetta), 1823 Francuzi Delisle i 
Sauvage, 1836 Englez F. P. Smith, koji je 1839 sagradio 
prvi parobrod na vijak Archimedes (sl. 3). 





SI. 2. PRVI PAROBROD »CLERMONT« (1807) 
(G. La Ročrie-J. Vivielle, Navires et mar.) 


Kako je već spomenuto, željezo kao građevni materijal 
pokazalo je odlična svojstva. Kako su pojedini dijelovi b-a 
zakovicama mogli biti vrlo dobro spojeni, pa su brodske 
trupine postale tako reći jedno potpuno suvislo tijelo 
velike čvrstoće, otpalo je svako ograničenje u duljini i 
veličini b-a, a i trajanje b-a postalo je mnogostruko dulje. 





51. 3. PRVI PAROBROD NA VIJAK »ARCHIMEDES« (1839) 
(Enciclopedia Italiana) 





BROD 


Dobava materijala bila je ubrzana, otpalo je čekanje na 
sezonu, kao što je kod sječe drva; otpalo je i sušenje. 

Davanje oblika b-u postalo je vrlo lako. 

Otpadci materijala bili su svedeni na minimum (5—10%). 
Omogućeno je ugraditi nepropusne pregrade i time polučiti 
stanovitu sigurnost, da se b. ne potopi, a uz to je i znatno 
povećana sigurnost od 
požara. Željezna kon- 
strukcija lakša je od 
drvene, tako da kod 
iste veličine željezni 
brod može nositi od pr. 
25% više tereta, a kako 
je željezna konstruk- 
cija tanja, dobiva se i 
na prostoru oko 20%. 
Uvođenjem čelika 
mjesto željeza postale 
su konstrukcije još za 
kojih 10% lakše. 


Prema ovim tehni- 
čkim i ekonomskim 
prednostima stajale su 
samo dvije mane: rđa- 
nje željeza i loše dje- 
lovanje na kompas. 
Čišćenjem i dobrim 
ličenjem može se rđa- 
nje svesti na mini- 
mum, a i djelovanje 
na kompas dade se 
gotovo sasvim uklo- 
niti metodama kom- 
penzacije. Uvođenjem zvrka-kompasa (giroskopa) odstra- 
njene su sve pogreške magnetskoga kompasa. 

Za gradnju broda služi danas čelik u obliku limova te 
raznovrsnog profiliranog željeza. 

Najviše se upotrebljavaju profili (sl. 4): 

kutna Zeljeza (uglovnice) pod 1 i 2, 
T-profil pod 3, 
dvostruko-T-profili (traverze) 5, 
U-profili 4, 
Z-profili 6, 
i bubleni profili pod 7 i 8 

i još neki drugi. 

Limovi u različnim veličinama najveće su duljine 8 m, 
širine 2,80 m, a debljine do 40 mm. 

Prve željezne konstrukcije 
razvile su se prema uzoru na 
drvene jedrenjake, samo su 
nadomještavali drvene ele- 
mente željeznim. Tek nakon 
duljeg vremena poprimili su 
pojedini elementi oblike, koji 
odgovaraju novom materijalu. 
Priložene slike pokazuju glavne 
oblike u razvitku donjeg dijela 
b-a: kobilice, pasma ihrptenice. 

SI. 5 prikazuje ove elemente kod drvenog b-a. Vrlo 
izbočena kobilica (Kiel) s protukobilicom (Gegenkiel) i 
zaštitnom kobilicom (Looskiel) tvorila je zastitu broda kod 
dodira s morskim dnom, a ujedno je bila ta izbočenost 
potrebna za bolje držanje smjera kod jedrenja. 

Nad rebrima ležala je jaka 
greda — pasmo (Kielschwein), 
koja je s kobilicama i rebri- 
ma bila spojena dugačkim 
svornicima od mjedi ili že- 
ljeza. 

I kod prvih željeznih b-ova 
zadržana je drvena kobilica 
(sl. 6). 

Tek kasnije zamijenjeno je 
drvo jednim žlijebom od ko- 
vana lima (sl. 7), dok nije 
i taj žlijeb ustupio mjesto 
masivnoj željeznoj gredi, koja 
se prikovala medu rubove 
lima oplate, svinute prema 
dolje. Gredna kobilica (Bal- 
kenkiel) al. 8. 

















ZAŠTITNA KOBILICA 
SI. 6. 

Kako izmedu kobilice i pasma nije postojala nikakva 
veza, povećala se uzdužna čvrstoća tako, da su među 
rebrenice umetnuli vertikalne ploče —  interkostalna 
hrptenica — koje su s pomoću kutnog željeza (uglovnice) 

bile spojene s rebrenicama. Čitav 
| niz metamorfoza doživjela je ta 
| konstrukcija, dok se nije gredna 
kobilica pretvorila u plosnu kobilicu 
(Flachkiel), koja nije drugo nego 
deblja središnja ploča oplate; ploča 
| hrptenice postala je neprekidnom, 


PLATA | 





KÓGILICA | a pasmo se pretvorilo u horizontalnu 

— ploču. Ova tri elementa sa svojim 

SL. 7 spojnim uglovnicama tvore jedan 

М jedinstveni nosač oblika slova І, 

a rebrenice (Bodenwrangen) sa svojim nastavcima — re- 


brima — vezane su uglovnicama za taj nosač (sl. 9). 

Kod brodova bez dvostrukoga dna sužuje se rebrenica 
prema bokovima, neprekidna rebrenica sastoji se iz verti- 
kalne ploče te gornje i donje 
uglovnice, a seže od hrptenice 
H do uzvoja o boku, gdje pre- 
lazi u rebro. S obzirom na po- 
trebu uzdužne čvrstoće grade 
se na svakoj strani broda, već 
prema širini, jedan ili više 
bočnih раѕата  (Seiten-Kiel- 
schweine), na sl. 10 P: i P». 

Vertikalne su ploče tih pa- 
sama i donje uglovnice medu 
rebrenicama interkostalne, dok 
su gornje uglovnice nepre- 
kidne. Ta pasma ujedno i do- 
bro povezuju i potkrepljuju 
rebrenice. 

I kod ostalih elemenata 
opažamo — iako ne u tolikoj 
mjeri — postepeni razvitak. 

Općenito se može kazati, da 
su u početku svi ovi elementi 
bili pretjerano jaki, a tek ka- 
snije, primjenom znanstvenih 
metoda pri izracunavanju 
čvrstoće i dugim iskustvom, 
svedene su dimenzije tih ele- 
menata na pravu mjeru, pa je b. postao lakši. Spomenut 
ćemo ukratko još neke važnije dijelove željeznoga broda. 

Dvostruko dno (Dop- 
pelboden). Veći bro- 
dovi imaju ga redo- 
vno ili duž cijelog 
broda ili samo djelo- 
mično. Ono povećava 
sigurnost b-a, a služi 
i za vodeni balast, kad 
b. plovi bez tereta, kao 
iza spremište ulja kod 
b-a s pogonom na ulje. 

Izvedbe su raznolike, dajemo jedan primjer: 

Hrptenica je neprekidna, svaka četvrta rebrenica (sl. 11) 
sastoji se od ploče, koja seže od hrptenice do ruba dvo- 
strukoga dna (radi olakšanja izrezane su u ploči 4 ovalne 
rupe) te obrubnih uglovnica. 

Među ovakvim »jačim« rebrenicama nalaze se 3 slabije 
(sl. 12), koje sastoje iz gornjeg i donjeg profila 9, koji su 
kratkim pločama 12 i 13 spojeni s hrptenicom na jednom 

| i s rubom dvostrukoga 
dna na drugom kraju. 
Interkostalna ploča se- 
že od jedne do druge 
jače  rebrenice, osim 
toga je na svakoj sla- 
bijoj poduprta vertikal- 
nim komadima profila 
Ti. 

Prijelaz k rebru tvori 
t. zv. uzvojno koljeno 
(Kimmstützplatte) (2, 
510): 

Rebra (Spanten), ispr- 
va u vrlo malim razma- 

cima, kod najvećih b. 400 mm, stoje sada u razmacima od 
535 mm kod malih pa do 915 kod velikih b., a kod ratnih 
još i više. 

Kod manjih b. rebra su iz profila (sl. 4, br. 2), za veće 
se mnogo upotrebljavao profil složen iz dvije uglovnice 
spojene u oblik slova Z (kod ratnih iz Z-profila br. 6). 

З Danas za veće bro- 
dove služe profili br. 
`4 1 8. 

Jedno  vrijeme se 
mnogo upotrebljavao 
sistem okvirnih rebara 
(Rahmenspanten), t. j. 
svako 4., 5. ili 6. rebro 
(o ri vrlo široko i sloZeno, dok su ostala rebra bila niska 
sl. Е 

Тај је sistem uglavnom napušten radi nejednake podjele 
čvrstih elemenata, smetnja u tovarištu i nejednakosti u 
fabrikaciji, makar se nešto uštedilo na težini. 


Okvirna rebra prave se i danas, gdje je potrebno osobito 
mjestimično pojačanje. 

U vezi s rebrima, a za njihovu potkrepu služile su bočne 
proveze (Stringer). Sl. 14 pokazuje tri različne vrste kon- 
strukcije tih proveza: a, b, c, a bilo je još složenijih i 
jačih. Prema dubini prostora ispod donjega krova bilo je 
tih proveza o boku po jedna ili više njih. I te proveze 
postepeno nestaju, a za kompenzaciju uzimaju se razmjerno 
deblji limovi bočne oplate. 

Krov (Deck) samo je kod manjih b. od drveta. Drvene 
trenice (Planken) pričvršćuju se vijcima o grede — sponje 
(Deckbalken). Kod većih b-ova kro- 
vovi su od Zeljeza; oni mogu biti još 
pokriveni drvenim trenicama, naro- 
Cito gornji krov radi toplinske izola- 
cije. Kod putničkih b-ova željezni su 
limovi donjih krovova često prevu- 
čeni linoleumom, gumom ili drugim 
materijalom. 

Za sponje se najviše upotrebljavaju 
profili 4 i 8, a kod malih brodova 2 i 
3 na sl. 4. Spoj s rebrom pravi se po- 
moću trokutaste ploče — koljena 
sponje (Balkenknie), na pr.: sl. 15. I 
ta konstrukcija prošla je različne 
stupnjeve u razvitku. Koljena sponja 

aju ujedno i ukočenost okviru spo- 
nja-rebro-rebrenica, jer tvore kruti 
čvor kod spoja rebro-sponja. Sponje 
se obično smještavaju na svakom 
drugom rebru. 

Sistem sponja u prostoru (Raum- 
balkensystem). Osim svoje uloge kao 
grede krova sponje podupiru i bo- 
kove broda proti bočnomu tlaku vode. 
Za dimenzije sponja je dakle mjero- 
davno i to, ima li brod samo jedan ili 
više krovova. Isto to vrijedi i za rebra 
s obzirom na broj krovova, jer su 
rebra poduprta kao nosači kod svakog 
krova. 

Kod b. s dubokim prostorom nadomješten je razdjelni 
krov tako, da su u polovici visine prostora o bokovima 
ugrađene jake proveze (sve do 1,80 m širine), a ove su pro- 
veze spojene sponjama, često vrlo jake konstrukcije u 
razmacima sve do 7 m. I taj je sistem gotovo iščeznuo. 

Kod širokih b. treba sponje 
poduprijeti uporama (Deck- 
| stützen). Upore su većinom 
od masivnog okruglog željeza 
ili od cijevi, a kod velikih b. 
prave se i složene iz raznih 
profila. Dispozicija upora je 
; — prema širini broda — od 1 
do 3 reda. Redovno ne dolaze 
na svaku sponju upore, one 
‚ bi znatno smetale u prostori- 
jama, pa se onda na svakom 
redu upora postavljaju uzdu- 
žne grede — podvlake (Deck- 
unterziige). Njihova je kon- 
strukcija u bitnosti jednaka bočnim provezama. 









SI. 13. 








SI. 14. 





SI. 15, 
1. Vanjska oplata, 2. oplata krova, 


3. sponja, 4. koljeno, 5. rebro 

Nepropusne pregrade (Schotte). 

Poprečne pregrade (Querschotte) glavni su elementi bo- 
čne čvrstoće uz svoju ulogu za sigurnost broda kod pro- 
dora vode ili kod požara. 

Uzdužne pregrade po- 
većavaju također sigur- 
nost b-a proti potaplja- 
nju. Neophodno su pak 
potrebne kod brodova, 
koji nose tekući ili dru- 
gi lako gibljivi teret (na 
pr.. žito), radi stabili- 
teta, jer se takav teret 
kod nagiba broda po- 
makne na istu stranu 
pa može toliko umanjiti 
stabilnost, da se brod i 
prevrne. 


Pregrade se redovno 
prave od horizontalno 
poloZenih limova s ver- 
tikalnim pojačalima. Di- 
menzije limova i poja- 
čala kod običnih pre- 
grada računaju se tako, 
da pregrada može izdr- 
žati puni tlak vode s 
jedne ili s druge strane, 
No kako je takvo opte- 
reéenje fakultativno, do- 
dopušta se napon ma- 
terijala do najviših gra- 
nica (2500 kg/cm?). Za 
pregrade prostorija, ko- 
je se faktično pune vo- 
dom ili uljem, dakle 
su redovno opterećene, 
mora se uzeti normalno 
dopušteni napon mate- 
rijala, dimenzije mora- 
ju biti jače. 

Vertikalne ukrepe pra- 
ve se iz istih profila 
kao i rebra, a radi veće 
čvrstoće obično gore i 
dolje dobivaju trokuta- 
sta koljena (sl. 16). 

Konstrukcija brodskog trupa završava prednjom i stra- 
žnjom statvom (Vorsteven, Achtersteven). Statve su na- 
stavak kobilice; razlikuju se prema obliku b-a i prema 
vrsti kobilice. Prednja statva ponajviše je masivni komad 
kovanog plosnog željeza. Gredna kobilica izravno prelazi u 
statvu, a plosna kobilica prelazi u statvu posredovanjem 
kovanog ili lijevanog komada, koji čini prijelaz iz hori- 
zontalne ploče u vertikalni profil statve. Veliki b. često 
imaju statve iz lijevanog čelika. Naročito stražnje statve 
često imaju komplicirane oblike radi veze s kormilom i 


W0: 75-8 


















































51. 16. NEPROPUSNA PREGRADA 

51. 18. STRAŽNJA STATVA I SKROKOVI BRODA »OLYMPIC« 

propelerom, a kod brodova s vise propelera pridolaze još i 
skrokovi osovine (Wellenbócke) u različnim kombina- 
cijama. Slike 17 i 18 pokazuju dva primjerka takvih ko- 
mada iz lijevanog čelika. 

Sl. 17 prikazuje prednju statvu obične konstrukcije iz 
lijevanog čelika. Prikazan je donji dio, koji vodoravno 
prelazi u plosnu kobilicu, a okomiti dio seže do gornjega 
krova. Te su statve redovno dugačke (na pr. kod Bremena 
23,5 m) i sastavljene od 2—3 komada. 

Skrokovi Olympica (sl. 18) 
važu preko 50 tona. 

Sistem uzdužnih rebara. 
Kako je već spomenuto, po- 
javljuje se gradnja b-a s uz- 
dužnim rebrima već g. 1852 
kod prvog orijaša Great 
Eastern. 

Kako se iz presjeka sl. 19 
vidi, imao je b. u dvostrukoj 
oplati čitav niz uzdužnih 
nosača, koji su osobito na 
dnu vrlo gusto smješteni, a i 
gornji krov bio je dvostruk, 
s umetnutim uzdužnim nosa- 
čima. Genijalni I. Brunel uvi- 
dio je, da brod tolike duljine 
(207 m) treba osobito veliku 
51. 19. PRESJEK BRODA »GREAT Uzdužnu čvrstoću. Poprečna 

EASTERN« rebra smještena su u većim 
razmacima u nutarnjoj 
oplati. Taj je prvi po- 
kušaj ostao osamljen, 
jer se opet prešlo tra- 
dicionalnom sistemu 
poprečnih rebara. Je- 
dino su se pred 60 go- 
dina kod nekih tipova 
u dvostrukom dnu 
ugrađivali uzdužni no- 
sači, slično kao kod 
b-a Great Eastern. 


G. 1907 izlazi Englez 
Isherwood sa svojim si- 
stemom uzdužnih reba- 
ra i uzdužnih sponja. 


Kako iz perspektivne 
slike 20 razabiremo, 
dno, bokovi i krovovi 
imaju uzduž položene 
profile. Isto tako ima 
i središnja pregrada 
takve uzdužne ukrepe. 
Svi ovi profili idu ne- 
prekidno od pregrade 
do pregrade, a vezani 
su s profilom susje- 
dnog prostora pomoću 
lamela, koje prolaze 
ispod rubova pregrada 
(isprva su te veze tvo- 
rile trokutasta koljena, 
prikovana s obje stra- 
ne pregrada). Poprečnu čvrstoću daju poprečne pregrade i 
jaka okvirna rebra — s rebrenicama i sponjama — u razma- 
cima do 5 m. 

Tom racionalnijom podjelom nosivih elemenata znatno 
se uštedilo na težini broda u korist tereta. Takvi su b-i po- 
desni za sitni, a osobito za tekući teret. 

Miješana (kompozitna) gradnja. Sredinom prošlog sto- 
ljeća mnogo se gradilo takvih brodova, a i klasifikaciona 
društva dopuštala su taj način, te su bili izrađeni posebni 
propisi za dimenzije pojedinih elemenata. 

Sav kostur, dakle rebra, pasma, hrptenica, kobilica, spo- 
nje i t. d. bile su od željeza, a vanjska oplata od drveta. 
Dio pod vodom sastojao se često od dva sloja drvenih tre- 
nica, osim toga je sav bio obložen limom od bakra ili od 
Žute mjedi. Radi uzdužne čvrstoće bili su u stanovitim 
razmacima ispod. drvene oplate prikovani pojedini vojevi 
oplate od lima, isto tako povrh sponja na rubu krovova i 
na rubu lukanja (vratla) u krovu. 

SI. 21. 
l. Bakreni oblog; 2. pust; 3. vanjske tre- 
nice; 4. pust; 5. nutarnje trenice; 6. vijak 
iz mjedi; 7. proturebro; 8. rebro; 9. vijak 
iz pocinčanoga željeza; 10 drveni čep 

Da se spriječi galvanska reakcija i uništavanje željeza, 
morao se željezni dio pomno izolirati od bakrenog obloga 

эд); 
( Taj En sistem upotrebljavao se osobito tamo, gdje 
je b. imao rijetko priliku, da dode u dok radi Gišéenja 
podvodnog dijela. D.S. 

3. Betonski brod. Oko g. 1910 pokušali su graditi neke 
plovne objekte od armiranog betona, no tek za vrijeme 
rata 1914—18 počeo je u nešto većoj mjeri ovaj način 
gradnje, jer je nestalo željeza. 

Principi gradnje i armiranja željeznim šipkama isti su kao 
kod drugih betonskih konstrukcija. To se radilo na više 
načina. Neki su lijevali beton između dvije daščane oplate. 
Tu je teža kontrola, i beton nije tako gust kao kod na- 
bijanja. Drugi je način bio, da se izradila samo nutarnja 
oplata, i to u prevrnutom položaju s kobilicom prema 
gore, a beton se nabijao rukom ili stisnutim zrakom. Brod 
se u tom prevrnutom stanju spuštao u vodu i tek u vodi 
s pomoću balasta i slično preokrenuo u uspravni položaj. 
Za gradnju u serijama služio je posebni plovni dok, koji je 
ujedno predstavljao vanjski kalup broda. Taj se dok mogao 
nagibati do 40% na svaku stranu, te se tako mogao beton 
nabijati s nutarnje strane ne samo na dnu nego i na 
stranama b. 

Karakteristika betonskog b-a prema željeznom u ovom 
je: Težina betonskog broda znatno je veća, osobito kod 
manjih brodova. Tako je kod nosivosti od 300 tona be- 
tonski b. upravo dvostruko teži. Kod većih jedinica omjer 
je nešto povoljniji, na pr. kod 5000 tona betonski je b. 
za 50% teži. B. od betona bit će dakle kod iste nosivosti 
veći, prostorije za teret također veće i povoljnije za terete, 
koji zauzimaju veći obujam. Ako pretpostavimo strojeve 
jednake jakosti, bit će betonski b. sporiji, inače ako bi se 
željela ista brzina, treba veći stroj, veći potrošak i veća 
zaliha goriva, što je na štetu ekonomičnosti. Ušteda na že- 
ljezu prema b., koji je sav od željeza, s porastom veličine 

ostaje sve manja. Tako ona iznosi kod 300 tona nosivosti 
oko 70%, kod 5000 tona već samo 47% te se približava 
granici racionalnosti. 

Velika je prednost betona u znatno većoj otpornosti 
proti utjecaju morske vode, no stanoviti utjecaj se ipak 
opaža, te ni betonska konstrukcija nije apsolutno trajna. 

Prestankom prvoga svjetskog rata prestala je gotovo 
sasvim betonska gradnja brodova za plovidbu — bio je to 
jedan od surogata, koje je rat iznio. 

Betonska gradnja može se vrlo dobro upotrijebiti za 
raznovrsne plovne objekte, koji ne navigiraju, gdje dakle 
težina broda, kao jedan od glavnih faktora otpora u vožnji, 
ne vrši važnu ulogu. Na pr.: različne splate, pontoni za pri- 
stajanje, gliboderi, dokovi i t. d. mogu se vrlo dobro graditi 
od betona. Svakako je velika prednost u tom, da su troškovi 
za uzdržavanje vrlo maleni, a popravci razmjerno laki. 

Gradnji betonskih brodova otvaraju se sada nove per- 
spektive. Uvođenjem  armirano-betonskih konstrukcija 


s prednaponom betonskoga željeza, a pogotovu najnovijim 
metodama s prednapetim čeličnim žicama (Stahlsaiten- 
beton) postizava se golema ušteda na željezu, a kako i 

betonske stijene mogu biti tanje, štedi se i na teZini be- 
tona. Vjerojatni su ponovni pokusi u većoj mjeri. P.S. 
4. Tipovi trgovačkih brodova razlikuju se u novije doba 
nesamo po tipu, već se i kod različnih tipova provodi sve 
veća specijalizacija. Razumije se po sebi, da će konstruk- 

SI. 2. BROD ZA PRIJEVOZ UGLJENA 


cije broda za različne vrsti tereta biti različne, no veliku 
ulogu igra i linija plovidbe. Svaka linija ima svoje osebine. 
Cjelokupna udaljenost, prilike dobave goriva u polaznoj, 
povratnoj luci ili uz put, podneblje, dubina pristaništa, 
lučki uređaji za krcanje i t. d., sve su to čimbenici, koji 
su od izravnog utjecaja na konstrukciju i detalje broda. B., 


. PRESJEK TORNJASTOG BRODA 

SI. 4. 


koji je sagraden s toëno odmjerenim osebinama za odre- 
denu liniju, svakako ée za ovu, i samo za ovu liniju, naj- 
bolje odgovarati. 

Najvažniji tipovi trgovačkih brodova jesu: 

1. Teretni brod. Približne glavne dimenzije u ovisnosti 
od nosivosti broda prikazane su u diagramu sl. 1. Podatci 
su, dakako, približni. Neopredijeljeni tip teretnjaka, koji 
služi za različni teret i različne linije, predstavljaju ve- 
ćinom brodovi ne prevelikih izmjera, a među njima ima 
mnogo starijih brodova. Brzine su također umjerene, od pri- 
like za 1 milju manje nego je naznačeno u dijagramu. Kod 
teretnog broda. za stalnu liniju treba uglavnom uvažiti: 
velike udaljenosti i skupocjeni teret zahtijevaju veće 
brzine, 13—15 milja. Brodo- 
vi, koji dotiču mnoge luke, 
trebaju također veće brzine. 
Za skraćivanje boravka u 
lukama treba obilnih naprava 
za krcanje, velike luknje na 
tovarištima. — Sjevero-atlant- 
ska voZnja traZi b-ove od naj- 
manje 12.000 t nosivosti, za 
istočno-azijsku najpovoljniji 
su od 17.000 t i više. Naro- 
čito treba voditi računa o 
tom, treba li gorivo ponesti 
i za povratak. U sjevero- 
atlantskoj vožnji na pr. eko- 
nomičnije je kod motornih 
brodova i onih, koji lože 
uljem, ukrcati ulje samo u 
Americi za oba putovanja. 
Kod loženja ugljenom odre- 
đuje vrst raspoloživog uglje- 
na veličinu spremišta za 
ugljen. Mnogi tereti zahtije- 
vaju prostrana, velika to- 
varišta uz što manje upora 
u tovarištima radi nesmeta- 
nog baratanja. 

Brodovi za prijevoz drva 
moraju biti osobito stabilni 
s dobro uređenim dvodnom za balastnu vodu, jer obično 
krcaju drvo i na gornjem krovu, što umanjuje stabilitet 
broda. 

Brodovi, koji voze ugljen iz engleskih luka, ne smiju 
dublje gaziti od 5,70 m, prema tomu će i njihova veličina 
biti ograničena na koje 4.000 tona nosivosti. Brzine tih 
brodova redovno ne prelaze 101/2 milja, jer ne bi bilo eko- 
nomično. Naprotiv, traži se velika brzina krcanja, pa osim 
obilnih i prostranih lukanja moraju imati naprave za brzo 
krcanje: brojna dizala, mehaničke zahvatače i t. d. (sl. 2). 

Sitan teret, koji je gibljiv, kao žito i slióno, mogu 
ugroziti stabilitet broda. Ako tovarište nije do vrha puno 
ili ako je bilo napunjeno, pa se kasnije radi vibracija žito 
sleglo, može se ono, kad se b. nagne na stranu, pomaknuti 
na istu stranu te dovesti brod u opasan položaj, pače i pre- 
vrnuti ga. Oko g. 1890 nastali su tipovi fornjastih brodova 
(Turmdeck-Schiffe, sl. 3), kod kojih je gornji dio sužen, 
te je tako učinak eventualnog pomicanja tereta veoma 
smanjen. Moderniji brodovi imaju u tu svrhu u osi broda 
središnju uzdužnu pregradu (> Teorija broda, stabilitet). 


Posebnu konstrukciju traže brodovi za prijevoz rudača. 
Rudača ima znatnu specifičnu težinu, te bi tovarište bilo 
samo djelomično napunjeno, a težište tereta ležalo bi 
razmjerno nisko. Radi toga bi brod imao prevelik sta- 
bilitet, a to se kod nemirnog mora očituje u vrlo neugo- 
dnom njihanju kratke periode. Tu se obično tovarišta 
ugrade uzdignuta, često s kosim dnom, koje je u sredini 
broda najniže, što olakšava iskrcavanje s pomoću zahva- 
tača (Greifer). Vrlo zgodno rješenje pokazuje jedan 
švedski brod, gdje su tovarišta izvedena u obliku silosa. 
Tu kod iskrcavanja rudača sama pada u željezne kabliće, 
obješene o električna dizala (sl. 4). 





Zanimljivi su i kombinirani tipovi, koji u jednom smjeru 
puta prevoze jednu vrst tereta, a na povratku drugu. 

Sl. 5 prikazuje presjek broda za prijevoz rudače ili ulja. 
Tovarište je u sredini uzdignuto, ono nema poprečnih pre- 
grada, pa je tako olakšano iskrcavanje rude. Desni i lijevi 
vanjski prostor služi za prijevoz ulja. Ovi su prostori dolje 
odijeljeni uzdužnom pregradom, a moraju, dakako, i po 
duljini biti razdijeljeni poprečnim pregradama. U slučaju, 
da brod plovi bez tereta, služe ti vanjski prostori za 
balastnu vodu. 

Sličan je tip prikazan u sl. 6. On ima uzdignuto dno 
tovarišta s kosim stranama. Kada vozi ugljen, napuni se 
čitavo tovarište, a iskrcava se hvatačima iz sredine. Ugljen, 
koji je na stranama tovarišta, sklizat će se pritom prema 
sredini. Kod prijevoza teže rudače natovari se samo srednji 
dio (između djelomičnih pregrada). Prostor ispod tovarišta 
— dvodno — služi za balastnu vodu. 

Brodovi za prijevoz smrznutog mesa, voća i t. d. imaju 
tovarišta proviđena jakom toplinskom izolacijom te ure- 
đajem za hlađenje. Svaka vrst hrane zahtijeva drugu tem- 
peraturu, koja se mora stalno držati. Meso se prevozi 
obješeno; prema tome se moraju odrediti visine krovova. 
I kod drugih teretnjaka treba uzeti u obzir veličinu san- 
duka, bačava, baglje i t. d., koja je određena trgovačkim 
običajima za svaku vrst robe. 

Brodovi za prijevoz ulja (tank-brodovi) iziskuju naročitu 
konstrukciju broda. Radi tekućeg tereta potrebna je u svim 
tovarištima nepropusna središnja pregrada. Sve pregrade 
moraju biti jače građene, jer nisu računate samo za slu- 
čajna opterećenja kod prodora vode, već su one doista 
često potpuno opterećene. Zakivanje i  zaklepavanje 
(brtvljenje) moraju biti vrlo pomno izvedeni, jer ulje vrlo 
lako prodire kroz šavove. Strojevi su ovih brodova redovno 
na krmi. Između strojeva i tankova ugrađuje se radi sigur- 
nosti dvostruka pregrada (Kofferdamm). Jednako је i 
prednja granična pregrada dvostruka. Većina tank-brodova 
gradi se po sistemu uzdužnih rebara, a pretežan broj imade 
pogon Dieselovim motorima. 


BROD 

SI. 9. »REX« 


Od brodova, koji prevoze putnike, najčešći je tip 
teretno-putnički, koji prema pruzi i trgovačkim potrebama 
i mogućnostima dolazi u najrazličitijim veličinama i obli- 
cima. Čisti su putnički brodovi u obalnoj plovidbi većinom 
kupališni ili izletnički. 

Najzanimljiviji je svakako veliki oceanski brod, jer 
njegova gradnja sadržava najveće tehničke probleme. Iza 
nesretnog pokušaja s brodom Great Eastern (> gradnja 
željeznog broda) slijedila je dulja stanka; tek oprezno i 
postepeno približavalo se veličini tog prvog orijaša, dok se 
nije dostigao g. 1902. U daljem natjecanju i u borbi za 
simbolički znak »modre vrpce« za najbrži brod između 
Evrope i Amerike izgrađeno je više tih velikih brodova. 
Glavni podatci o najznačajnijima sadržani su u tabeli: 

















Vater- 
Brod.: Mauretas dA Bremen | Rex £^ cael Queen 
nija than) | SL 11 | SL9 | gj, q2 | Мау 
Sl. 10 
Duljina m 231,6 276,1 | 277 254,2 | 313,7 | 306,2 
бігіпа т 26,8 305] 31 31 35,9 36 
Gaz m 10,2 11,7 9,8 10 11,2 11,8 
Istisnina (dé: 
placement) t | 38.000 | 59.900 | 51.860 | 46.000 | 68.600 | 75.000 
Bruto reg. t 31.940 54.280 | 51.730 | 51.000 | 83.400 | 88.700 
Jakost stroja 
KS 68.000 61.000 | 100.000 | 120.000 | 160.000 | 200.000 
Brzina milja 26 22 1/2 27 29 30 29 
Brzina km 48 41 1/, 50 533/4 551/2 533/4 
Građen god. 1907 1914 1929 1932 1935 1936 
Brodogradilište New Ham: St. Clyde: 
Castle burg |Bremen| GenovalNazaire| bank 
Držao modru 1930— | 1933— 
vrpcu oceana 1908-1930 — 1933 1935 1935 — 








Ako ostavimo po strani razloge medunarodnog natjeca- 
nja, vidimo razloge za gradnju tih velikih brodova u ovom: 

1. veća sigurnost uslijed same veličine; 

2. veća mogućnost podjele u više nepropusnih odjeljaka, 

što dalje povećava sigurnost; 

3. umanjen utjecaj morskih valova; 

4. veća udobnost; 

5. mogućnost većih brzina. 


Od tih razloga treba samo posljednji pobliže obrazlo- 
ženje. Kod geometrički sličnih brodova raste istisnina 
razmjerno s kubusom duljine, dok kod iste brzine raste 
otpor u vožnji približno samo s kvadratom duljine. Pri- 
mjerice kod 27 milja brzine treba jakost stroja (KS): 


Torpiljer od 350 t 6.000 KS ili 18,2 KS po t 
Krstaš 5329:500/2025:000/ a a 52:2 MED x 
»Bremen« »4 25,900 ORONO 7 7—. qo 
»Normandie« овоо оа SOT ng NT SETA 


Iz ovoga jasno proizlazi prednost velikog broda s obzi- 
rom na ekonomiénost pogona. Osim toga treba spomenuti, 
da kod istog broda otpor u voZnji, dakle snaga stroja, raste 
približno s kubusom brzine (na pr. Normandie treba za 
30 milja brzine od prilike dvostruku snagu nego kod 27), 
a to znači, da svaka veličina broda ima svoju tehničku 
granicu brzine, s obzirom na težinu stroja i goriva, uz to 
postoji i ekonomska granica. 


Najveća je udobnost svakako skraćenje puta. Vaterland 
s 22% milje brzine trebao je do Sjeverne Amerike 6 dana, 
Bremen s 27 milja 5 dana, Normandie s 30 milja 414 dana. 
Dalje skraćivanje tražilo bi opet povećanje broda i stroja, 
tako da već dolazi u pitanje ekonomska granica. 





SI. 10. »VATERLAND« (»LEVIATHAN«) 

SI. 11. »BREMEN« 


Projekt i gradnja takvih brodova predstavlja golem broj 
različnih pitanja. Već samo određivanje forme (linije) 
broda predstavlja vrlo osjetljivo pitanje. Kod broda Nor- 
mandie ispitivano je u pokusnoj stanici kroz 3 godine oko 
90 modela. No i detalji su važni. 

Poboljšanjem oblika t.zv. privjesaka (kormila, skrokova 
propelera i t. d.) na temelju brojnih pokusa uštedilo se 
oko 8.000 KS stroja. Velika tehnička pitanja čvrstoće, 
vibracije, sigurnosti, grijanja i zračenja i t. d. dopunjuju se 
pitanjima nutarnjeg uređenja, udobnosti; naročito u po- 





SI. 12. »NORMANDIE« 


gledu udobnosti postavljaju se sve veći zahtjevi. Ako pri- 
mjerice isporedimo tonažu s brojem putnika, vidimo, da 
kod broda Great Eastern na svakog putnika dolazi 8 tona 
broda, Vaterland treba već 15,3 t, Bremen 23,5 t, a Nor- 
mandie 34,8 t. 

Konaéno, ne malu ulogu igra arhitektonska izgradnja i 
umjetnička oprema. Svi ovi kolosi posljednjeg desetljeća 
izgrađeni su golemim državnim potporama, dijelom iz soci- 
jalnih razloga radi nezaposlenosti, no uglavnom radi 
prestiža. Donosimo slike nekih važnijih oceanskih brodova. 

Od posebnih tipova treba spomenuti t.zv. frajekte, koji 
prevoze željezničke vlakove. Vlakovi ulaze kroz krmu broda 
po tračnicama u nutrinu broda, ondje se posebnim sapi- 
njačima pričvrste. Od obale do krme broda vode pomični 
mostovi, koji moraju biti tako udešeni, da odgovaraju 
stanju plime i oseke. 





SI. 13. TRAJEKT 

Ledolomci, s pojačanom konstrukcijom pramca, obično 
su tako izvedeni, da se b. svojim kosim prednjim dijelom 
dna popne na led, te ga svojom težinom lomi. Nekoji 
imaju i mehaničke naprave za razbijanje leda. Na sl. 14 
vidi se u presjeku ruski ledolomac Jermak. 

Pramac, a naročito kosi dio dna, iziskuju naročito poja- 
čanu konstrukciju. 

Riječni brodovi. Širina rijeke ograničuje duljinu broda, a 
dubina njegov gaz, dok je visina mostova nad rijekama 
mjerodavna za visinu čvrstih dijelova broda (nadgrađe i 
dr.). Nije čudo, da se na svakoj rijeci razvio poseban tip 
putničkog broda, tegla (remorkera) i teglenice (teretnog 
čuna). 

Radi ograničene veličine brodova vrši se teretni promet 
redovno u obliku vlakova, t.j. jedno teglo vuče po više 
teglenica, jer se na taj način postizava racionalna upotreba 
pogonske snage. 





51. 14. PRESJEK LEDOLOMCA »JERMAK« 


Čisti teretnjaci vrlo su rijetki i mogu se uspješno upo- 
trebljavati samo za teret veće vrijednosti i brzovozni 
promet. Naprotiv, dosta je čest slučaj, osobito u novije 
doba, da se služi kombinacijom, t.j. teretni brod sa stro- 
jem vuče ujedno i teglenice. 

Konstruktivno su riječni brodovi mnogo lakši od 
morskih, omjer duljine prema bočnoj visini mnogo je veći 
(25—35 naprama 12—15 kod morskih brodova). Kod riječ- 
nog broda otpadaju velikim dijelom uzdužna naprezanja 
uslijed valova. 

Slabljenje željezne konstrukcije radi rđanja također je 
mnogo manje nego kod morskih brodova, prema tomu i 





SI. 15. RIJEČNI PUTNIČKI BROD NA HUDSONU 


život je riječnih brodova mnogo dulji. Brodovi su većinom 
plitki, zato široki. Nadgrađa imaju putnički brodovi — 
često po više katova. 

Tegla su redovno niske konstrukcije s jakim strojevima. 
Prije kojih 70 godina, kad je na moru brodski vijak gotovo 
potpuno istisnuo kotače na brodovima, na rijekama se 
vijak počeo tek javljati, u prvom redu na manjim brodo- 
vima. Na temelju novijih znanstvenih istraživanja širi se 
postepeno upotreba vijaka i na rijekama, no i kotač je još 
zastupan u znatnoj mjeri (> Teorija broda, propulzija). P. S. 

5. Ratni brod. Iz ranijih doba staroga vijeka ima vrlo 
malo podataka o ratnim brodovima. Nema sumnje, da su 
se borbe na vodi vodile već odvajkada i s primitivnim 
plovnim sredstvima, ali o većim ratnim sukobima, prema 
tome i o upotrebi i gradnji ratnih brodova, može se govo- 
riti tek s jačim razvitkom prvih brodova na vesla. Feni- 
čani, koji su u Sredozemnom moru dugo važili kao prvi 
pomorci, bavili su se poglavito trgovinom, pa su u početku 
njihovi brodovi bili slabo naoružani, a pratili su ih veliki 
čamci samo za obranu od gusara i pljačkaša. Kasnije su, 

SI. 16. TEGLO NA DUNAVU 


naročito za vrijeme ratova s pojedinim susjedima, bili i oni 
prinuđeni izgrađivati ratne lađe. Stari nam reljefi poka- 
zuju ovakve ratne brodova Feničana, Egipćana, Asiraca i 
Babilonaca, koji se znatno razlikuju od trgovačkih. Veći 
broj veslača, oblici krme te pramca, koji ima oštar i jak 
kljun, vrlo su uočljivi vanjski znaci ratnoga broda. 

Kod starih Grka razvija se gradnja ratnih brodova još 
kasnije, ali zato znatno intenzivnije. Razvijenost njihovih 
obala, brojni otoci, jaka trgovačka, pomorska i politička 
ekspanzija, međusobno takmičenje pojedinih država tražili 
su što jaču naoružanu snagu na moru. Tukidid spominje 
ratne brodove i sukobe na moru već u 7.st. pr. Kr., a dobro 
je poznat i razvitak atenske mornarice i njezini uspjesi. Po- 
gon na vesla glavno je i najpouzdanije sredstvo za kretanje 
ratnog broda onog doba, a još i kroz vjekove kasnije. 
Vesla omogućuju potrebne kretnje i provođenje naumljene 
taktike u borbi kao i najbrži dolazak na samo poprište. 
Jedrilje se upotrebljava samo na putu i pod iznimno po- 
voljnim prilikama. Ono je zato na ratnim brodovima sma- 
trano samo kao neka vrst drugotnog pogona, glavno su 
vesla i veslači. Dijera i trijera sa dva, odnosno tri reda 
veslača predstavljaju do 4. st. pr. Kr. stalne tipove ratnih 
brodova. Za vrijeme peloponeskog rata trijera je najbolje 
razvijena i usklađena u vojnom i pomorskom pogledu. 
Dužina joj je 26,8 m, a širina 5,6 do 5,8 m, zapremnina oko 
90 do 130 t, posada 170 veslača, 3 do 4 kormilara i oko 30 
ratnika. Pramac je nizak i završava u oštar kljun iz bronce. 
On je najjače oružje, kojim se para i potapa neprijatelj- 
ski brod. Dakako da je za ovakvu borbu i taktiku naj- 
podesniji jaki i dobro organizirani veslački pogon. Jedrilje, 
za koje je već rečeno, da je samo sporedno sredstvo, sastoji 
se obično iz jednog jarbola s križem, kasnije je uvedeno još 
jedno pramčano jedro kao i jedno trouglasto nad križnim. 

Počevši od 4. st. prelazi se na veće i jače tipove ratnih 
brodova, na fetrere i pentere sa četiri i pet redova veslača, 
uvodi se i topništvo u obliku katapulta i bacala, koja 
pored kljuna predstavljaju glavno sredstvo za uništavanje 
protivnika. Zapremnina ovakvih bojnih brodova iznosi od 
300 do 500 t, dužina 50 do 60 m, širina 6 m, posada broji 
400 do 500 momaka, od kojih 300 veslača. Čini se, da Grci 
nisu prelazili na još veće tipove, ali su Egipćani imali čak 
oktere i dekere, sa 800 do 1000 t i preko 1000 ljudi i 800 
veslača. I kod Kartažana se često upotrebljavaju ovakvi 
veliki ratni brodovi: bez sumnje, kartaške su pentere zada- 
vale brige Rimljanima, koji su t. zv. letećim mostovima 
nastojali izjednačiti slabost svojih brodova. U to vrijeme 
nastaju mnoge promjene u brodskim konstrukcijama trijera 
i polijera: povišene su brodske stijene, ugrađeni prsobrani, 
pojačane palube i t. d., da bi se posade i brodovi što bolje 
obranili. Ali kad su Rimljani uspostavili svoju prevlast na 
cijelom Sredozemnom moru, vraćaju se opet k manjim 
brodovima. Dobro su im poslužile ilirske liburne s naših 
obala. Bili su to mali, okretni i brzi brodovi s jednim do 
najviše tri reda veslača, s oštrim kljunom, dužinom od 
31 m, širinom 4,4 m i tonažom od oko 80 t. Liburna ostaje 
pored trijere glavni tip ratnog broda do kraja zapadno- 
rimskog carstva. Poznato je, da su bitku kod Akcija odlu- 
čile liburne, i to je možda pridonijelo činjenici, da se je 
kod Rimljana prestalo s gradnjom većih ratnih brodova. 
“Tako liburna ostaje još dugi niz godina najbolji ratni brod 
kod Ilira, Dalmata i kasnije kod Hrvata. 


Koncem staroga i početkom srednjega vijeka ratno i 
trgovačko brodarstvo sve više opada u zapadnom dijelu 
rimskoga carstva. Ratni pohodi i najezde barbara išli su 
kopnenim putem, pa je i vještina brodogradnje bila gotovo 
zanemarena i zaboravljena. No na istoku је položaj 
drugi. Carigrad treba braniti poglavito s mora, zato je 
izgradnja flote iza nekog mirovanja opet vrlo živa. Bi- 
zantska mornarica ima kao svoj glavni tip dromonu, 
ratni brod, koji je nastao iz stare trijere i dobro prokušane 
liburne. Dromone su različite veličine: srednje imaju dva 
reda vesala i do 100 veslača, 100 do 150 tona, 50 metara 
dužine i 7 m širine. Gornji red veslača nalazi se na otvo- 
renoj palubi. Tu su smješteni i strijelci i kopljanici kao i 
uređaji za sipanje grčke vatre. Dromone su se održale do 
10. st. Pored njih su postojali na istoku i manji ratni bro- 
dovi, pamfile i galeje. Iz ovih posljednjih razvila se 
galera ili galija, i to na zapadu, naročito u Mlecima i Ge- 
novi. Posebno treba spomenuti sagene i kondure, koje car 
Konstantin Porfirogenet spominje Као ratne brodove 
hrvatske flote. Sagene su od prilike odgovarale dromo- 
nama srednje veličine sa 100 veslača, dok su kondure bile 
nešto manje. Nema sumnje, da su i ti brodovi imali kao 
uzor i prototip liburnu, koja je bila prikladna baš za naše 
obale i Jadransko more. Vojnička posada od 40 ratnika 
kod sagene i 20 ratnika kod kondure, kako navodi Porfiro- 
genet, bila je razmjerno jaka. Iz ovoga se dade zaključiti, 
da su hrvatski brodovi bili jači od tadašnjih mletačkih 
galija. Najbolji su dokaz za to ratni uspjesi naše mornarice 
kao i vlast, koju smo na Jadranu održavali gotovo za cijelo 
vrijeme narodnih vladara. 

Mletačka je galija dosegla zavidnu visinu tek u 13. i 
14. st., dakle u doba cvata republike. Ona ima u to doba 
180 do 200 tona zapremnine, trup je vrlo vitak, dužina mu 
je 40 m, a širina samo 5 m. Ima 24 veslačke klupe sa tri 
veslača na svakoj strani, svaki s jednim veslom. U svemu 
ima dakle 48 grupa po tri veslača (odnosno vesala), a 
posada broji oko 220 ljudi. Porast mletačke flote u slije- 
dećim stoljećima ima za posljedicu veće promjene u po- 
gonu na vesla: republika nema više dosta slobodnjaka i 
mora veslače nadomještati robovima, kažnjenicima i za- 
robljenicima, među kojima ima dosta naših uskoka. Vesla 
postaju znatno veća, s 3 do 5, pa i osam veslača, kojih 
sada ima na pretek. Na pramcu i na krmi galere nalazi 
se ravan prostor za katapulte i strijelce, a kasnije i za 
topove. Jedrilje je samo sporedni pogon, a sastoji se iz 
dva, kasnije iz tri jarbola, svaki s jednim latinskim 
jedrom. Jedri se samo s najpovoljnijim vjetrom, a inače 
je veslo glavni motor, kojim se postižu brzine od 4 do 5 
čvorova. Bez izmjene veslača može se prevaliti najviše 30 
morskih milja. Pod konac srednjega vijeka grade se sve 
veće galije, njihove posade iznose 500 do 600 vojnika i 
mornara, broj topova raste, na ravnom prostoru krme i 
pramca nema više dovoljno mjesta, te se topništvo pre- 
mješta na brodske bokove između pojedinih veslačkih 
redova. U tom dotjeranom obliku održava se velika galera 
u Sredozemnom moru kao tip ratnoga broda dugi niz go- 
dina. Zanimljivo je, da je francuska flota galerá sačinja- 
vala sve do g. 1749 važan dio mornarice. 


U Sredozemnom moru postojali su pored galije još manji 
brodski tipovi, od kojih se najčešće spominju fuste, brigan- 
tine, fregate i korvete. Fusta je bila manja polirema, koju su 
Mlečani kopirali od Barbareska. Ona je vrlo brza i okretna, 
malenog gaza i važi kao najbrža galija. Ima 18 do 22 veslačke 
klupe na svakoj strani, i to s po dva vesla (svega dakle 
72 do 88 vesala), jedan jarbol s latinskim jedrom. Brigan- 
tina je manja; ona ima samo 14 do 24 vesla, ali mnogo 
veće jedrilje od fuste, a zapravo je prelazan tip К jedre- 
njači. Raširila se i u druga mora pa označuje i danas poje- 
dine tipove jedrenjaka. Fregata je najmanji tip ratne 
plovne jedinice, niska, bez palube te ima 8 do 10 vesala. 
Pramac joj je nizak i nema uobičajenog ratnog kljuna, a i 
krma je niska te bez naročitih platformi. Fregata je u 
početku pomoćni brod admiralske galije. Korveta je slična 
iregati, ali je u ono vrijeme (za razliku od danas) bila 
nešto veća. Oba ova brodska tipa prelaze kasnije u jedre- 
njake te počevši od 16. st. tvore zajedno s linijskim bro- 
dovima glavninu ratnih flota; kod toga dolazi fregata na 
drugo, a korveta na treće mjesto po veličini i jačini na- 
oružanja. Fregata ima 50 do 60 topova poredanih u bate- 
rijama na oba boka, korveta je nešto slabija i ima topove 
često i na otvorenoj palubi. Njihovo se jedrilje sastoji iz 

Sl. 1. RATNI BROD »SAIDA« 
(Građen prema nacrtima ing. Gj. Stipetića) 


tri puna jarbola s križevima. Obje su brzi i okretni jedre- 
njaci i služe za manje ratne zadatke: izviđanje, javljanje 
i t. d., slično današnjim krstaricama. Školski tipovi ovih 
jedinica građeni su još sve do početka ovog stoljeća. 


Na sjeveru je tok razvitka ratnog broda bio nešto razli- 
čitiji. Dromonama i prvim najstarijim galijama odgovarali 
su snažni, ali primitivniji i manji brodovi Normana (Vi- 
kinga), zapravo veliki veslački čamci, koji su imali posadu 
od 50 do 60 mornara i vojnika; palube nema, samo su 
pramac i krma izgrađeni poput pojačanih platformi za 
strijelce i bacače kopalja. Imaju samo jedan jarbol. No 
vremenske prilike na sjeveru pogoduju ranijem napuštanju 
vesala i što većoj, kasnije isključivoj, upotrebi jedara. Tako 
nastaju sve veći jedrenjaci: koge, karavele, karake, gali- 
juni, galease i t. d. Koga je koncem 14. st. (na sjeveru) 
čisti jedrenjak s tri jarbola, od kojih su dva s križevima, 
a krmeni s latinskim jedrom. Zapremnina je oko 250 tona, 
posada iznosi 150 mornara i vojnika; pramac i krma izgra- 
đeni su poput kaštela; tu su smještena bacala, a kasnije i 
topovi. Kogama odgovaraju otprilike španjolske karavele i 
sredozemne karake, dok su galijun i galeasa kasniji tipovi. 
Prvi se je razvio u Španjolskoj i Portugalu u 15. st. Tu 
ima galijuna od 1000 tona s tri do četiri jarbola te vrlo 
“visokim pramcem i krmom. Glavno su im naoružanje laki 
topovi, koji su smješteni djelomično na pramcu i na krmi 
kao i na bokovima poput baterija. Preteča je galijuna u Sredo- 
zemnom moru galeasa, kao neki srednji tip između jedre- 
njaka i broda na vesla. Oko g. 1500 imaju te galease 600 do 
1000 tona, 30 do 50 vesala, na svakome veslu 5 do 8 ljudi, i 
tri jarbola s latinskim jedrima. Naoružanje im je mnogo 
jače od naoružanja galija; računa se, da jedna galeasa 
vrijedi, koliko pet galija. Visoka razma omogućuje smještaj 
topova nesamo na pramcu i na krmi nego i na bokovima 
među veslačima. Jačini galeasa i pomenutom smještaju 
topništva pripisuje se i pobjeda nad Turcima kod Lepanta, 
koji su imali većim dijelom starije galije s topovima samo 
na pramcu i krmi. Kao najjača galeasa 16. st. spominje se 
španjolski brod S. Lorenzo sa 16 malih i 34 velika topa. 
Ukupna težina njegovog topničkog plotuna iznosila je 370 
funti, dok je kod prosječnog galijuna iznosila tek 195 
funti. San Lorenzo je imao 300 veslača, 124 mornara i 
262 vojnika. Ali se i galijuni sve više povećavaju, naročito 
u engleskoj, francuskoj i španjolskoj mornarici. Postepeno 
se napuštaju zajednički trgovački i ratni galijuni. Oni se 
pretvaraju u isključivo ratne brodove, i to kao preteče 
velikog i moćnog linijskog broda, koji će predstavljati 
glavninu flota u borbi za prevlast i gospodstvo na dalekoj 
pučini і u prekomorskim krajevima, kamo su sve više 
upravljene težnje i nastojanja velikih pomorskih naroda. 
Galijuni i slični prelazni brodski tipovi imaju koncem 16. 
st. i do 3000 tona, 700 vojnika i mornara i oko 110 topova 
i 30 petrijera. Razma, naročito krma, izdiže se visoko 
nad vodenom površinom, broj paluba je znatan. To su već 
početci linijskih brodova, koji su s potrebnim i velikim 
шка prešli pod imenom »bojnog broda« u današnje 

lote. 

Koncem 16. i početkom 17. st. fregate i korvete tvore 
pored linijskih brodova glavne sastavne dijelove ratnih flota. 
Njihova tonaža i naoružanje znatno su slabiji od tonaže 
linijskih brodova, ali su znatno brže i okretnije, prema 

tome su im namijenjeni i zadatci: borbe sa slabijim i je- 
dnakim jedinicama, izviđanje i javljanje te trgovački rat. 
Fregate i korvete održavaju se kao i linijski brodovi s raz- 
mjerno malim promjenama sve do sredine 19. st. (kao 
školski brodovi još mnogo duže). S prijelazom na parni 
pogon i željeznu brodsku konstrukciju one dobivaju stro- 
jeve i oklop, mijenjaju i naziv te postaju velike ili manje 
krstarice, avizi i t. d 

U sastav starih flota ulazili su počevši od 14. st. pa do 
konca 17. st. (ponegdje još i duže) i požarni brodovi 
(brander). Oni su manje jedinice, napunjene lako upa- 
ljivim materijalom, a puštale su se strujom, odnosno kre- 
tale veslima i jedrima, prema velikim brodovima, najčešće 
usidrenim. Tu su palile svoj teret (smolu, ulje i slično, 
kadikad i eksploziv), da bi prouzročile na napadnutim 
brodovima požare. Malobrojne bi se posade s brandera 
po završetku svoga zadatka ukrcavale u male čamce i 
udaljivale. U nekojim se starim flotama spominju pored 
brandera i bombaši (Mórserboote), brodići od 80 do 200 
tona, naoruZani muZarima, koji su bacali zapaljive i eks- 
plozivne bombe protiv utvrda i ciljeva na kopnu. 

Napuštanjem jedrilja i prijelazom na parni i kasnije na 
motorni pogon kao i prijelazom na željezne brodske kon- 
strukcije ratni brodovi mijenjaju svoj izgled, svoje bor- 
bene, a često i svoje pomorske sposobnosti. Usavršivanjem 
prijašnjih ubojnih oružja kao i pronalascima novih naval- 
nih i obrambenih sredstava mijenja se i izgradnja pojedinih 
brodskih tipova. Stare linijske brodove fregate i korvete, 
kojima se glavna snaga temeljila na jakom topništvu, zami- 
jenili su u modernim mornaricama moćni bojni brodovi 
s najjačim ubojnim i obrambenim potencijalom, zatim veće 
i manje krstarice, avizi i topovnjače. Na rijekama odgova- 
raju tim jedinicama monitori, riječne topovnjače i patrolni 
čamci. Pronalaskom t. zv. automobilnog torpeda (u sedam- 
desetim godinama prošloga stoljeća) dobivaju flote i nove 
tipove plovnih jedinica: torpiljarke, razarače, podmornice 
i brze borbene čamce. Polaganje i traženje modernih mina 
zahtijeva također naročite tipove brodova, polagače mina 
i lovce mina, a zrakoplovstvo, koje tvori važan sastavni 
dio flota, nosače krilaša (aviona). Osim ovih jedinica ima 
svaka veća mornarica i mnoge druge posebne brodove za 
pomoćne službe, na pr. za polaganje zaštitnih mreža i 
barikada, traženje i gonjenje podmornica, školovanje i pre- 
mjeravanje, za remorkažu i spasavanje, za bolničke svrhe 
it. d. Svi su ti brodovi djelomično već u mirno doba u 
sastavu ratnih mornarica te imaju prema odredbama među- 
narodnog pomorskog prava značaj ratnih brodova ili se 
početkom rata unose u flotnu listu i postaju tek tada rat- 
nim brodovima, kao na primjer pomoćne krstarice, koje 
su prije bile trgovački brodovi. 

Bojni brod obrađen je zasebno pod odnosnom natukni- 
com (— bojni brod). 

Krstarice imaju manju zapremninu i slabije su naoru- 
žane i oklopljene od bojnih brodova, ali obično imaju 
veće brzine. Njihovi su poglaviti zadatci izviđanja, pratnja 
drugih brodova, služba u dalekim prekomorskim krajevima 
i trgovački rat, prema tome im je i akcioni radij vrlo 
znatan. Naročitu vrstu čine t.zv. bojni krstaši, jedinice 
vrlo velike ofenzivne i defenzivne ubojne moći i vrlo 
znatne brzine. Njihova je svrha i neposredno sudjelovanje 
u bitki, gdje im velika brzina omogućava mnoge taktičke 
prednosti u odnosu prema polaganijim bojnim brodovima. 
U svjetskom ratu dosta su stradale ovakve jedinice, te se 
prešlo na gradnju brzih bojnih brodova. Danas nema ni- 
jedna od zaraćenih strana novih bojnih krstaša. Inače se 
krstaši uglavnom dijele na lake i teške, odnosno oklo- 
pljene krstaše. Laki imaju zapremninu od 4000 do 8000 tona 
і kao glavne topove od 120 do 150 mm, a teški imaju 
tonažu od 10.000 tona i topove od kojih 200 mm. Lansirni 
aparati nalaze se obično samo na manjim krstašima. Vrlo 
male krstarice od 1000 do 2500 tona nazivaju se avizo- 
brodovima ili sloopovima i služe poglavito za kolonijalne 
svrhe, nadziranje ribarstva i t. d. Topovnjače su vrlo 
slične avizima, ali su znatno jače naoružane i imaju baš 
zbog jačeg naoružanja razmjerno male brzine. 

Na rijekama su najjače ratne jedinice monitori. Oni su 
snabdjeveni jakim topovima u pokretnim kulama i imaju 
vrlo dobru nadvodnu i podvodnu zaštitu i oklop. Veliki 
riječni monitori dostižu oko 700 do 800 tona i imaju kao 
najjači kalibar topove od 150 mm. Izviđačku službu vrše 
na rijekama patrolni čamci i manje topovnjače. 

51. 2. RAZLIČITI TIPOVI RATNIH BRODOVA 


la. Bojni brod (»Liftorio«, 35.000 t). — 1b. Tlocrt palube istoga b. broda (brojevi sa strane označuju kalibar topova). — 2. Bojni brod 
(»Gneisenau«, 26.000 t). — 3. Krstarica (»Effingham«, 9.770 t). — 4. Minska krstarica (»Emile Bertin, 5.886 t). — 5. Razarač (»Thunder- 
bolt«, 1.975 i). — 6. Torpiljarka (»Jaguar«, 800 t). — 7. Nosač zrakoplova (»Lexington«, 33.000 t). — 8. Matični brod za hidroavione 


(Commandant Teste«, 26 hidroaviona). — 9. Polagač mreže. — 10. Minopolagaé. — 11. Minolovac. — 12. Školski brod 

Torpiljarke su brze jedinice od 200 do 1500 tona, koje 
nose kao glavno naoruZanje torpede, a kao sporedno lako 
topništvo (do 120 mm). Prve torpiljarke imale su sve vrlo 
malu zapremninu. Njihova su protuteža razarači ili kontra- 
torpiljeri. Oni su nosili znatno jače topove i u početku 
samo vrlo mali broj lansirnih aparata. Neko vrijeme bili su 
nazivi jednih i drugih dosta izmiješani, te su postojale 
velike torpiljarke i mali razarači, tako da su u nekim mor- 
naricama torpiljarke bile znatno veće i jače od razarača u 
drugim flotama. Danas se opet prešlo na torpiljarke sred- 
nje tonaže od 500 do 1000 tona, a sve veće torpedne jedi- 
nice nazivaju se razaračima. Veliki razarači dosežu danas 
i do 3.000 tona, a naoružani su s najviše pet do šest topova 
od 120 do 150 mm kalibra i s više lansirnih cijevi; imaju 
do 40 čvorova brzine. Najmanji nosioci torpednog naoru- 
žanja su t. zv. borbeni čamci (v.). 

Moderni polagači mina jedinice su srednje zapremnine, 
uređene za primanje i polaganje što većeg broja mina. 
Njihova je krma naročito prostrana i snabdjevena s više 
redova tračnica, na kojima se nalaze spremne mine. Brzina 
njihova iznosi i preko 20 čvorova, a topništvo se sastoji iz 
većeg broja topova srednjeg i lakog kalibra. Naprotiv, 
lovci mina manje su jedinice, plitkog gaza i dobrih mane- 
varskih svojstava, snabdjevene naročitim napravama za 
traženje i odstranjivanje morskih mina. Uz njih postoje 
kao zaseban tip lovci podmornica, jedinice od 50 do 100 
tona, maloga gaza, brzine 20 do 25 čv., naoružane sa dva 
do tri automatska topa i podvodnim bombama. Danas se 
ovakvi veći brodovi opet nazivaju korvetama i zaštićuju 
brodopratnje pa i za vrijeme dužih putovanja. 

Bolnički brodovi mogu pripadati državnim i posebničkim 
zaraćenim zastavama ili posebničkim neutralnim zastavama. 
Nalaze se pod nadzorom jedne od zaraćenih strana. Prema 
odredbama X. haaške konvencije svi ovakvi brodovi uži- 
vaju naročitu zaštitu, bojadisani su bijelo i imaju zelenu ili 
crvenu prugu duž cijeloga broda i uz narodnu zastavu viju 
i znak ženevske konvencije. 


Nosači krilaša (aviona). Čim se je zrakoplovstvo počelo 
snažnije razvijati, bilo je ubrzo očevidno, od kolike će 
koristi biti njegovo surađivanje s flotom. Dok su brodovi 
plovili u blizini obala, bilo je to surađivanje moguće bez 
poteškoća, pa i s krilašima s vrlo malim akcionim radijem. 
Na dalekoj pučini bila je takva suradnja nemoguća, a isto 
tako kod operacija na daljim neprijateljskim obalama. U 
takvim je prilikama bila dakle suradnja vrlo ograničena i 
vremenom i prostorom, te je svako lijetalo bilo prinuđeno 
vratiti se u svoju bazu poslije kratke suradnje s brodo- 
vima. Da bi se takva suradnja omogućila u što većoj mjeri, 
sagrađeni su brodovi poput plovećih aerodroma. Na njih 
se ukrcava što veći broj krilaša. Ti brodovi »nosači« mogu 
pojedine flotne sastave stalno pratiti. S njih odlijeću i na 
njih dolijeću krilaši nakon izvršenih zadataka, na njima 
se vrše i manji popravci i montaže, na njima se drže i po- 
trebne zalihe pogonskog materijala. Prve ovakve brodove 
imali su Englezi i Amerikanci za vrijeme prošlog svjetskog 
i sadanjeg rata, i oni su se pokazali vrlo praktični i neop- 
hodno potrebni. To su plovne jedinice od 18—20.000 tona 
zapremnine (pa i više) s vrlo prostranom i slobodnom pa- 
lubom, koja omogućuje odlijetanje i dolijetanje. Za ovo 
posljednje predviđeni su naročiti amortiseri poput elasti- 
čnih spona, koje zaustavljaju preveliki zanos. Snažni brod- 
ski strojevi omogućuju razvijanje velikih brzina, pa je i 
na taj način olakšano uzlijetanje i slijetanje. Isto tako 
velika zapremnina omogućuje stabilnost platforme i kod 
većih valova, 

Današnji najmoderniji nosači krilaša imaju razvodanj 
22.000 do 23.000 tona, brzinu od 30 čvorova, dužinu oko 
250 m i oklop srednje jačine. Naoružanje se je kod sta- 
rijih tipova sastojalo iz srednjeg i lakog topništva, dok je 
na današnjim tipovima ugrađeno isključivo lako protu- 
krilaško topništvo kao i ostalo samokretno oružje. Broj 
ukrcanih krilaša iznosi i preko 50. 

Podmornice su obrađene zasebno pod odnosnom natu- 
knicom (>> podmornica). Am B; 


6. Gradnja i oklop ratnoga broda. Konstrukcija ratnoga 
b. razlikuje se u mnogom bitno od trgovačkog, iako su 
sastavni elementi uglavnom isti. 

Različit je omjer glavnih dimenzija: duljina, širina, vi- 
sina; oblik linija je vrlo raznolik. Problemi ekonomičnosti 
konstrukcije idu drugim smjerom nego kod trgovačkoga b., 
od najveće su važnosti ofenzivni i defenzivni uređaji. 

Oklopnjača 


Teretni brod 
51. 1. PODJELA TEŽINE KOD RAZNIH BRODOVA 


Razarač 


U prve spadaju: naoružanje topovima, torpednim uređa- 
jima i minama, brzina broda; u defenzivne: opet brzina, 
zaštita oklopa te uređaji za sigurnost proti potapljanju — 
dalekosežna razdioba u nepropusne odjelke. 


Kako su zadatci različnih tipova ratnih b. vrlo različiti, 
tako je i razdioba različnih grupa težine različita, a sve se 
bitno razlikuju od trgovačkog b. 


Sl. 1 pokazuje, koliki dio od ukupne težine b. otpada 
na pojedine glavne grupe, kao: trup broda, strojevi, oklop, 
naoružanje i t. d. Prikazani su grafikoni za linijski ratni b., 
razarač i trgovački b., pa se tu najjasnije vidi, kolika ie 
razlika u konstrukciji ovih tipova. 


Stari drveni ratni b. nije se u svojoj strukturi razlikovao 
od trgovačkog. Kod željeznih b. ta je razlika znatna. 


Građevni elementi kod ratnog i trgovačkog b. u bitnosti 
su isti, no kako je ratni b. u akciji izvrgnut daleko 
većim mogućnostima, da bude oštećen, to je i struktura b. 
mnogo više usmjerena na sigurnost proti potapljanju. U 

SI. 2 OKLOPNJACA »LA GLOIRE« (1858) 
(Enciclopedia Italiana) 


prvom redu b. je razdijeljen u mnogo nepropusnih odjela, 
i to toliko, koliko god dopu&taju obziri pogona i manipu- 
lacije. Osim malih b. nalazimo svagdje dvostruko, katkad 
i trostruko dno; ono prelazi često u dvostruku oplatu o 
bokovima broda. Naročita pažnja posvećuje se zaštiti bo- 
kova od učinka torpeda i mina. Treba spomenuti i to, da 
se upotrebom  plemenitijega materijala i najpomnijom 
izvedbom nastoji postići što veća ušteda na građevnom 
materijalu u korist defenzivnih i ofenzivnih detalja. 

Od bitnog je utjecaja na strukturu ratnoga b. oklop, 
jer je u najužoj vezi s različnim dijelovima željezne 
konstrukcije. 

Oklop broda. Porastom veličine i probojne snage topo- 
va nastala je potreba, da se b. zaštiti u prvom redu u razini 
vode. Amerikanac Fulton sagradio je 1814 u ratu protiv 

SI. 3. PRESJEK I TLOCRT BRODA »OCEAN« 

nadmoéne Engleske 
drveni brod s pa- 
rostrojem Demolo- 
£os, koji je imao 
oko 2 m debelu 
oplatu. Inače se za- 
štićivao drveni b. 
na različne načine, 
na pr.: pribijanjem 
nekoliko nizova la- 
naca na oplatu. 
Kasnije su pribijali 
ploče iz kovanoga 
željeza, katkada i 
u više slojeva s drvenim podlogama (engleski Inflexible 2 
ploče od 305 mm, između njih drvo 152 mm). Željezni 
brod imao je već oklop od željeza dobivena valjanjem. 
Takvih je oklopa bilo s debljinom do 550 mm. Kako bi se 
tanjim pločama polučio isti učinak, konstruirao je g. 1876 
Wilson t. zv. kompoundploče, svarivši jednu ploču iz tvr- 
dog čelika na jednu iz mekoga žilavog čelika. Kasnije se 
prešlo na upotrebu homogenog kaljenog čelika, a g. 1891 
uvodi Harvey t. zv. cementirane ploče. Te su ploče iz ni- 
kaljnog čelika: vanjska strana ploče obložila bi se ugljenim 
praškom, a ploča kroz nekoliko dana žarila u peći bez pri- 
stupa zraka. Kad ugljik prodre do od prilike 1⁄s debljine u 
čelik, može se ploča kaliti, te površina postaje tvrđa od 
stakla, dok stražnja strana ostaje žilava. Postupak cementi- 
ranja znatno je usavršio Fr. Krupp 1895 upotrebom plin- 
skog plamena, koji se tako udesi, da razvija čađu. Čelik za 
te ploče sadržava 0,2 do 0,4% ugljika, 4 do 5% niklja, 0,3 
do 0,5% mangana i 0,5 do 2% kroma. Kod cementiranja 
upije površina ploče do 1% ugljika. Proizvode se ploče do 
najviše 8X3,5 m veličine i 30 tona težine. Ploče tanje od 
100 mm ne cementiraju se, jer bi se svinule. Za takve tanje 
oklope upotrebljava se homogeni čelik uz dodatak niklja. 
Otpornost oklopa proti probijanju računa se po formuli 
(De Marre): 











SI. 4. PRESJEK MONITORA »ERICSON« 
(H. Evers, Kriegsschiffbau) 


vy» 
p = ——г== 
C |/ as 
E = debljina ploče u dm, d = kalibar granate u cm, p = težina 


granate u kg, v = brzina granate u m/sek kod udarca, C 
cijent za cementirane ploče = 2400, za obični čelik = 1900. 

Na pr. granata iz pomorskog topa kalibra 40,6 cm, teška 
920 kg kod početne brzine od 940 m/sek, probije čeličnu 
ploču debelu oko 140 cm. Prva oklopnjača La Gloire gra- 
dena u Francuskoj g. 1858 (sl. 2) imala je o boku po ci- 
jeloj duljini broda oklop, koji je sezao od 2,2 m ispod vode 
do gornjeg krova. Oklop iz kovkog željeza bio je u pojasu 
debeo 120 mm, u baterijskoj palubi 110, prelazeći na 
pramcu i krmi па 78 mm, i to na drvenoj oplati debeloj 
660 mm. Od zrna iz tadanjih topova značio je on potpunu 
zaštitu. 

Ovako smješten oklop predstavljao je golemu težinu, pa 
kako je postepenim povećavanjem kalibra topova bio po- 
treban sve deblji oklop, reducirao se oklop samo na srednji 
dio broda. 

Budući da je dalje rasla veličina topova, umanjivao se 
njihov broj; mjesto dugih baterija dolaze oklopljene kaze- 
mate te otvoreni tornjevi (barbete) na gornjem krovu. Tako 
se oklop ograničio na pojas u vodenoj liniji i na topništvo. 
Takvu dispoziciju vidimo na francuskom b. Océan, gra- 
đenom iz željeza g. 1866 (sl. 3). 

Taktika admirala Tegetthoffa kod Visa dala je osobito 
značenje podvodnom kljunu bojnoga b. Kroz desetljeća gra- 
dili su se vrlo jaki izbočeni kljunovi, redovno pojačani 
oklopom pojasa. 

Veliku novost u sistemu oklopa i naoružanja donosi 
amerikanski Monitor g. 1862 (sl. 4). Taj »nepobjedivi« 
b. bio je nizak — krov jedva 60 cm nad vodom, pojas u 
vodenoj crti debeo 120 mm. Čitava ploha krova oklopljena 
25 mm debelim limom, na krovu okretljivi toranj od 203 mm 
debelog oklopa, u tornju dva topa od 28 cm. Oklopni krov 
i okretljivi toranj za topove preuzele su uskoro sve mor- 
narice, a spadaju i danas među najvažnije čimbenike 
oklopa. ` 

Neko se vrijeme bilo opet odustalo od gradnje okret- 
ljivih tornjeva, jer su se neki brodovi bili prevrnuli 
(Affondatore 1866, Captain 1870). Krivnja nije bila na 

tornjevima, veé na nedostatnoj stabilnosti. Povremeno su 
onda opet došli u modu brodovi s kazematama, ali koje su 
bile u toliko poboljšane, da su topovi mogli pucati i u 
smjeru pramca i krme (sl. 5). 

Kasnije se — a i danas — teški topovi smještaju u okret- 
ljive tornjeve, srednje topništvo u kazemate, a katkada 
također u okretljive tornjeve. 
Kako je prije spomenuto, pro- 
bojna snaga modernih topova 
zahtijevala bi oklope, koje 
brod praktički ne bi mogao 
nositi (kod oklopnjača iznosi 
oklop preko !/s čitave težine 
broda), no jer su topovi dale- 
kometni, a gađanje vrlo pre- 
cizno, te se borbe obično vo- 
de na velike udaljenosti, to se 
zadovoljava s mnogo tanjim 
oklopom. Obično je debljina 
oklopljenih pojasa i tornjeva 
približno jednaka kalibru ve- 
likih topova, a oklop kaze- 
mate kalibru srednjih topova 
dotičnoga b. 

Zaštita modernih oklop- 
njača i teških krstaša. Na- 
čelno se zaštićuju u prvom 
redu svi vitalni dijelovi: stro- 
jevi, kotlovi, streljivo, topovi 
i zapovjedništvo. Pri zaštiti 
trupine b-a najjači je oklop 
pojasa u vodenoj crti. On seže 
bar 2 m ispod vode, a pričvr- 
šćen je jakim vijcima na po- 
Juana opatu b-a. Između 

pa oplate i oklopa drvena je po- 

SI. 7. OKLOPI BRODA »HOOD« dloga 50 mm debela. Gornji i 
donji rub oklopnih ploča osla- 

nja se na jače dijelove broda: na krov ili na visoke proveze. 

Gornji ovoj pojasa nešto je tanji od donjeg. Obuhvativši 
vitalne dijelove glavni pojas završava oklopnim poprečnim 
pregradama. 

Proti metcima, koji bi koso odozgo došli, služi horizon- 
talni oklopni krov. On je obično u visini gornjega ruba 
glavnog pojasa, a na bokovima katkada prelazi u kosinu. 
Oklopni krovovi imaju ujedno 
biti zaštita proti aeroplanskim 
bombama. Zato imaju mnogi 
brodovi po više oklopnih kro- 
vova, kojima se debljine ploča 
kreću od 30 do 160 mm. Proti 
današnjim teškim bombama ts 
je zaštita nedostatna. 

Od podvodnih eksplozija 
(mine, torpedi) zaštićuju se 
brodovi sistemom uzdužnih 
pregrada. Najobičnije je, da 
se iznutra oko 4 m od vanj- 
ske oplate ugradi uzduž neka 
veća masa, na pr. deblja pre- 

grada, skladište ugljena ili nafte. Ta masa ima zadaéu da 
zadrži glavni udarac eksplozije, a iza te zaštitne stijene iz- 
nutra dolazi još jedna uzdužna pregrada, koja ima zadr- 
žati prodor vode, ako bi se i zaštitna pregrada oštetila. 

Sl. 6, 7 i 8 pokazuju nam 3 tipa za smještavanje verti- 
kalnog i horizontalnog oklopa. Ima i drugih načina, kao na 
pr. sistem Pugliese, koji predviđa široki bočni prostor na- 
punjen tekućinom, a u njemu prazno valjkasto tijelo vrlo 
lake konstrukcije, koje bi kod vanjske eksplozije imalo biti 
zgnječeno i tako bi zadržalo širenje udarca prema 
unutrašnjosti. $ ~ 

Oklop tornjeva za topništvo sastoji se od okretljivog 
dijela, koji je spojen s topom, platformama za podvorbu 
topa i dizalom za streljivo, te od nepomičnog dijela, koji 
seže dolje do prostorija, koje su zaštićene oklopom broda 
(sl. 9). 

Teški krstaši oklopljeni su po istim načelima, samo s tom 
razlikom, da se pri gradnji b-a zbog težine štedi na oklopu 
u prilog strojevima. Kod lakih krstaša ima redovno samo 
laka zaštita vodene crte i oklopni krov. 

Treba još spomenuti i zapovjednički toranj, koji je kod 
linijskih brodova osobito zaštićen i obično oklopljenim 
silazima spojen s donjim prostorijama. Često ima i po- 
sebnih oklopljenih tornjeva za zapovjedništvo topništva 
i dr. е 

7. Brodsko topništvo. Upotreba topova na brodovima počima dva 
do tri decenija kasnije nego li na kopnu; najranije se spominju topovi 
na brodovlju tuniskog beja u borbama protiv Maura g. 1333, a Englezi 
ih imaju tek oko 1340, Holandezi i drugi pomorski narodi još kasnije. 
Ti topovi su vrlo priproste konstrukcije i sastoje od većeg broja že- 
ljeznih motka i prstena, koji su međusobno zavareni i spojeni. Tek u 
15. st. prelazi se postepeno na lijevane cijevi, koje osim olovnih i 
željeznih zrna rabe još kamene kugle. Domet i sigurnost gađanja su 
vrlo slabi i sve do sredine 16. st. je top samo sporedno brodsko naoru- 
žanje. Stara, iskušana borbena sredstva kao bacala, katapulti, ručna i 
hladna oružja i grčka vatra još se najviše cijene i rabe. To naročito 
vrijedi za manje flote i brodove. Tako su na pr. naši Uskoci kod svojih 
mnogobrojnih uspješnih podviga na moru isključivo upotrebljavali spo- 
menuta oružja, i to u najbližoj borbi. No koncem 16. st. stanje je već 
dosta izmijenjeno hvaleći poglavito boljoj konstrukciji (lijevane cijevi) 
i lafetiranju. Na linijskim brodovima, koji se u to doba već pojavljuju, 
topovi su glavno naoružanje, njihov najveći kalibar је 8!/» palaca, 
dužina cijevi 8!/2 stopa, težina cijelog topa iznosi oko 8000, a težina 
zrna 74 funta. Uz to su zastupaui na brodovima i manji kalibri, 
koji nose nazive polutop (demi canon), culverin, falcon i t. d., a po- 
stoje jo$ i stariji topovi, koji gadaju kamenim kuglama, canon pedro 
ili pietro, c. pierrier. Dalji napredak je polagan, baš kao i cijeli tadanji 
progres tehnike; postepeno se poboljšava kakvoća baruta, zrno se bolje 
Prilagođuje cijevi, zračni prostor između njega i cijevi je sve manji, 
čime se bolje iskorišćuje moć baruta i zadobiva na dometu i preci- 
ziji hitca. Linijski brodovi dobivaju u glavnome najveće kalibre, koji 
se sada nazivaju i razlikuju prema težini zrna u funtima — funtaši. Sre- 
dinom 18. st. počima se i bušenjem cijevi iz solidnih blokova, čime su 
poboljšana balistička svojstva, počima se i uvađanjem novog oruđa, 
t. zv. karonade, čije zrno ima jaču razornu i rasprsnu moć. Ali topovi 
su još uvijek prednjaci, to jest nemaju zatvarača, manipulacija punjenja 
je vrlo spora, oruđe treba poslije svakog metka ponovno izvlačiti i ude- 
šavati, gađanje je uslijed toga nesamo polagano, nego traži i dosta 
ljudstva i napora. 

Brodsko topništvo učinilo je vrlo velik korak naprijed 
skoro uporedo s uvođenjem brodskog parnog stroja i na- 
puštanjem jedara u četrdesetim i pedesetim godinama pro- 
šloga stoljeća. Tada se započelo i gradnjom željeznih bro- 
dova kao i zaštićivanjem brodskih stijena i vitalnih dije- 
lova oklopom. Brodovi su postali nesamo mnogo jači i 

otporniji, nego i mnogo pokretniji. Tu dakako nisu više 
nikako djelovali stari glatki topovi, njihova neprecizna, 
polagana vatra i kratki domet. Snažan napredak tehnike i 
nove metode u obradi i lijevanju kovina i željeza omo- 
gućili su borbu između oklopa i topa, koja se još i danas 
vodi, ali tako, da je top zadržao uvijek neku premoć. Uve- 
deno je ogivalno i rasprsno zrno i ižljebljene cijevi, novi 
zatvarači i lafetiranja, napušten je dosadanji stogodišnji 
način postavljanja topova u baterijskim palubama i spra- 
tovima i započelo se smještanjem oruđa u kulama, redui- 
tima i kazematama. Nove prilike i napredak tehnike ne- 
samo da su omogućavali usavršenje brodskog topništva, 
nego su ga bezuvjetno tražili. Razlika između prilika na 
kopnu i gađanja na moru postaje sve očevidnija. Dok 
brod gađa, on manevrira i plovi (od dana u dan sve brže), 
on je nadalje izvrgnut uplivu vjetra i talasanja, a slično je 
i s metom, koju treba pogoditi; i ona plovi, mijenja smjer 
vožnje i udaljenost. Meta je oklopljena, ograničenih dimen- 
zija i treba je izravno pogoditi; metci, koji padaju nepo- 
sredno kraj same brodske oplate, ne prave nikakav kvar, 
takva zrna su posve izgubljena. Sve je to prije bilo druga- 
čije, kad su se brodovi borili na najkraću udaljenost, često 
su dolazili metci skoro prsa u prsa. Na pučini, gdje se 
najvećma vode borbe, nema nikakvih terenskih zapreka, 
dolina, uzvisina i t. d., zato se gađa na velike udaljenosti 
i to skoro uvijek neposredno. Promatranje gađanja je 
dosta teško, mlazovi palih zrna su visoki, njihov relativni 
položaj prema cilju je teško pravilno procijeniti, a kod 
toga je na moru točnost korekture od najveće važnosti za 
upravljanje vatre iuspjeh gađanja, jer kako je rečeno, 
treba pogoditi samu metu, a ne njezinu bližu okolinu. I u 
pogledu smještaja topova na brodu ima dosta razlike 
prema smještaju na kopnu. Prostor na brodu kudikamo 
je ograničeniji nego li na kopnu, nadalje je top čvrsto 
ugrađen, a ne kao na kopnu pokretan. Kod toga treba 
uzeti u obzir, da brodski top mora imati što veće polje 
gađanja i mogućnost što bržeg skretanja po pravcu i po 
visini, inače bi suviše zaostajao kod praćenja svojih brzih 
meta. Ukratko, od modernih brodskih topova se traži, da 
imaju što veću brzinu i preciznost gađanja i što veću moć 
vatre. Da bi se svi ti zahtjevi postigli, potrebno je raspo- 
lagati s vrlo brižljivo konstruiranim i dobro postavljenim 
topovima, s najboljim spravama za skretanje i nišanjenje 
kao i s naročitim uređajima za dobivanje pouzdanih ele- 
menata za gađanje i upravljanje vatrom. 

Što se tiče prvog zahtjeva, t.j. konstrukcije samog topa, 
treba reći, da se današnje brodsko topništvo sastoji iz 
dugih oruđa s položenom putanjom. Takva putanja daje 
vrlo znatan brisani prostor i pruža mogućnost pogodaka 
i kod većih griješaka u odstojanju, koje griješke su na 
moru vrlo česte, ta putanja traži naročito jako kon- 
struirane cijevi. Tlakovi barutnih punjenja dosežu ovdje 
više tisuća atmosfera i početne brzine zrna su kod poje- 
dinih kalibara i do 1000 metara na sek. Da bi se sve to 
polučilo, potrebno je primijeniti naročite metode konstruk- 
cije cijevi i njihovih pojedinih dijelova. Brodske topovske 
cijevi se sastoje iz unutrašnje cijevi i vanjskih ogrtača ili 
prstena. Unutrašnja cijev se pravi tako, da se izlije veliki 
čelični blok, koji se onda čekićima i hidrauličkim tijeskovi- 
ma iskuje na debljinu, koju treba imati. Zatim se cijev 
ostruže i buši na priječnik nešto manji od konačnog pa se 
onda raznim detodama okali na što veću čvrstoću. Dalje 
ojačavanje cijevi vrši se obručima, ogrtačima ili slojevima 
čelične žice, ili konačno na najmoderniji način takozvanom 
autofretažom (samopojačanjem). Ovo se samopojačanje 
postiže umjetnim izazivanjem napona u raznim materi- 
jalnim slojevima cijevi, te se naponi onda iskorišćuju za 
ojačanje cijele cijevi. Velike temperature izgaranja i ba- 
rutni tlakovi prouzrokuju brzo trošenje nutrašnje cijevi, 
tako da takozvanu »dušu cijevi« treba češće mijenjati. Kod 
najnovijih konstrukcija i manjih kalibara ide takva »retu- 
baža« dosta jednostavno i brzo i može se i na brodu pro- 
vesti. 


Vrlo važan dio cijevi predstavlja zatvarač topa, koji 
može imati oblik klina ili zavrtnja. Brodski topovi imaju 
najčešće klinaste zatvarače i kod njih preuzima sama 
čahura najglavniji dio brtvljenja barutnih plinova. Kod 
teških kalibara pokreću se zatvarači hidraulički ili elek- 
trički, a postoje i naročita duvala za brzo odstranjivanje 
dima i čađe izgorjelog baruta nakon hitca. Manji kalibri 
imaju opet poluautomatičke i automatičke zatvarače, koji 

sami izbacuju čahure i pune cijev. Kod svih većih topova 
imaju zatvarači osim mehaničkog i električno opaljivanje; 
ovo posljednje je naročito važno za centralno upravljanje 
vatrom s takozvanog direktora. 

U pogledu postavišta topova razlikujemo tri načina: 
palubni, redutski odnosno kazematski i smještaj topova 
u oklopljenim kulama i tornjevima. Topovi lakog i sre- 
dnjeg kalibra smještaju se na palubi i to na postoljima ili 
na pokretnim platformama. Kod prvog načina je postolje 
kruto spojeno odnosno pričvršćeno na palubi, a top sa 
svojom kolijevkom (u kojoj leži cijev) usađen je i pivo- 
tiran na pomenutom postolju. Taj način konstrukcije pri- 
mjenjuje se poglavito kod lakih kalibara i kod automat- 
skih oruđa. Kod srednjih kalibara su top i lafeta sa štitom 
montirani na jakoj i širokoj platformi, koja je centralno 
pivotirana i klizi na vijencu kugličastih odnosno valj- 
kastih ležaja. Na velikim bojnim brodovima i krstašima 
mogu se pojedina laka oruđa i spuštati u naročite zaštićene 
bunare, da bi se što bolje očuvala od vatre neprijateljskih 
teških topova za vrijeme bitke i bila kasnije potpuno 
spremna za obranu od napada aviona ili sitnih (torpednih) 
jedinica. 

U kazematama odnosno redutama smještaju se danas 
topovi dosta rijetko; kod toga načina su odnosna oruđs 
smještena pod palubom i unutar zaštite bočnog oklopa. 
Time su topovi dobro branjeni, ali im je smanjeno polje 
gađanja i oteščano nišanjenje. Ujedno postoji kod toga 
načina i pogibelj plavljenja baterija kod svakog većeg 
nagiba, kod havarija i kod mora. Danas je i kod srednjih 
kalibara, a pogotovu kod teških oruđa najčešći smještaj 
u tornjevima. Tu se oruđe sa svojom platformom nalazi 
unutar oklopljene kule. Topovske cijevi vire kroz otvore 
kupole, koja je pokretna i leži na kugličastim ležajima. 
Cijeli sistem tornja vrlo je masivan i produžuje se u vidu 
spratova kroz takozvani bunar (Turmschacht) do samog 
brodskog dna. U pojedinim spratovima sadržani su razni 
i mnogobrojni uređaji za poslugu tornja, skretanje, elevi- 
ranje cijevi, dizanje i spuštanje municije, uvođenje zrna 
u cijev, otvaranje i zatvaranje zatvarača i t. d. Sve te 
funkcije.vrše se električnim ili hidrauličkim putem, naro- 
čitim sustavima i prenosima, koji omogućuju precizna 
kretanja pojedinih uređaja. Predviđen je i ručni pogon za 
slučaj kakvih većih havarija. Šematski prorez topovskog 
tornja vidi se iz skice na str. 352. 

U svakome tornju smještene su obično dvije ili tri ev. 
četiri cijevi pa je na taj način postignuta velika ekonomija 
težina i prostora i ujedno su osigurani najveći sektori ga- 
đanja. Kod toga se upotrebljava sustav nadvisivanja i 
etažiranja, tako da jedan toranj može gađati preko drugoga. 

Za gađanje na moru treba u glavnome poznavati ove 
elemente: udaljenost u času hitca, povećanje odnosno sma- 
njenje te udaljenosti za vrijeme lijeta zrna, korekcije 
uslijed trošenja cijevi, gustoće zraka, temperature baruta, 
vjetra, nadalje korekture uslijed vlastite i neprijateljske 
vožnje, uslijed valjanja broda i konačno korekture dane 
na osnovu promatranja upada zrna kod mete. Te korek- 
ture daju se preko nišanskih sprava mijenjanjem vertikal- 
nog odnosno horizontalnog kuta, koji nišanska linija stvara 
sa spojnicom cijevi i cilja, to jest mijenjanjem udaljenosti 
odnosno skretanja po strani. Nišanske sprave i daljinari, 
na kojima se ti kutovi postavljaju, imaju podjelu na tisu- 
ćinke, panoramskog su tipa i izrađeni u vidu durbina, čija 
optička osovina točno odgovara nišanskoj liniji. Ranije su 
upotrebljavani teleskopski durbini, koji su međutim napu- 
šteni i nadomješteni modernim prizmatičnim dogledima. 
Svaki brodski top ima obično dvije nišanske sprave, oko 
kojih se brine naročita posluga, tako da su nišandžije 
uvijek spremni da povjerena im oruđa drže stalno na cilju, 
po visini i po strani. Kod jačeg mora ili kod većih pro- 
mjena elemenata treba za ovako stalno praćenje mete 
imati naročito uvježbano ljudstvo. To naročito vrijedi za 
sve veće topove; međutim postoje i uređaji s t.zv. neza- 
visnim nišanskim linijama, kod kojih se putem jednog 
sistema diferencijala i planeta nišanska linija može stalno 
održavati na meti bez obzira na samo skretanje topa. Kod 
modernih brodskih topova upotrebljava se najviše cen- 
tralno nišanjenje i okidanje putem takozvanog »direktora«. 
Uređaj direktora nalazi se na uzvišenoj platformi, ponaj- 
češće na jarbolu, odakle je daleko vidik na sve strane. 
Sami topovi i njihova posluga ne trebaju vidjeti cilj, koji 
često leži iza horizonta i vidljiv je samo s uzvišenog 

mjesta direktora. Direktor ima svoje daljinomjere i raču- 
narske stolove, koji izračunavaju sve potrebne elemente i 
korekture za pravilno gađanje i upravljanje vatrom. Tu se 
izračunavaju neprijateljski kurs, brzina, inklinacija, pro- 
mjene udaljenosti, korekture za vjetar, temperature, upadi 
zrna, kosina ramena cijevi, valjanje broda, promjene vla- 
stitog kursa i brzine i t. d. Sve to predaje se u vidu ko- 
načnih kutova elevacije i skretanja po strani električnim 
putem na primače, koji se nalaze na samim topovima. 
Posluga topa ne nišani, nego ima samo da drži u stalnom 
skladu kazaljku na primaču i kontrolnu kazaljku, koja 
po. kretanje samog oruđa (sustav »slijedi kazala«). 
trujni krug okidanja, koje se također vrši s direktora, 
ukopčan je tek kad je sve usklađeno i upravljač vatre 
može paliti kojegod oruđe ili sve topove, po potrebi. Taj 
sustav upravljanja ima različite manje ili više savršene i 
modernizirane varijante, tako se na pr. i samo skretanje 
topova može vršiti električnim putem iz centrale ili s di- 
rektora (telekomanda) i t. d. Za slučaj kakvih većih hava- 
rija predviđeno je i individualno nišanjenje topova kao i 
okidanje na samom topu, davanje elemenata telefonima, 
računanje korektura običnim računarima i slično. 

Kratki pregled i karakteristike najvažnijih brodskih 
topova: 


brzina u met. 
na ustima ci- 


kalibar u cm 


4 ža ;4, težina cije- težina zrna 
i dužina cije- Je 


vi u kalibrima V“! U ton. u kilogr. jevi 
40.6 d/45 107 907 907 
38.1 d/42 96 885 145 
30.5 d/46 429 861 
20.3 d/50 17 120 960 
15.2 d/50 8 45 950 
12.0 d/50 3 23 914 
10.2 d/50 2.2 14 850 

7.6 d/50 0.9 6.3 780 
4.0 d/50 0.5 0.9 750 


U vezi s podatcima ovog pregleda treba općenito napo- 
menuti, da suvremena brodska oruđa imaju vrlo znatne 
domete. Kako је već rečeno, otvaranje vatre usljeđuje 
često već onda, kad posluge topova još ni ne vide cijelu 
metu, nego je samo razabiru dogledi s povišene platforme 
upravljača vatre. Prema tome imaju danas već i topovi 
srednjeg kalibra domet preko dvadeset kilometara, a oni 
najvećeg kalibra i preko trideset kilometara. 

Posebnu skupinu tvore na brodovima protuaeroplanski 
topovi. Njihovo lafetiranje je udešeno za kutove do 80 i 
85 stupnjeva, a sprave za skretanje omogućuju brzo slije- 
đenje cilja po visini i po strani. Najveća protuaeroplanska 
oruđa imaju kalibar od 80 do 120 mm i poluautomatiku. 
Ti topovi imaju vrlo znatan plafon, brzinu vatre kao i 
rasprsnu moć zrna. Oni predstavljaju »visoku p. a. 
obranu«, koja ide za tim, da napadajuće avione još na 
velikoj visini i udaljenosti zaokruži što većim brojem 
rasprsnih metaka; izravni pogodci su na takvim visinama 
vrlo rijetki. Srednja i niska obrana se sastoji iz velikog 

broja automatskih topova manjega kalibra i iz mitraljeza. 
Kod mnogih od tih oruda nalazi se više cijevi na jednom 
postolju, tako da je omogućena neobično velika gustoća i 
brzina vatre. Sadanji rat je već dovoljno pokazao mnoge 
prednosti ovakove obrane naročito kod obrušavajućih 
aviona (strovalnika), koji uz torpedne avione predstavljaju 
najopasniji napad na brodove u pokretu. 

Za izračunavanje elemenata gađanja i za upravljanje 
vatrom postoje kod većih topovskih kalibara naročite protu- 
aeroplanske centrale (prediktori), daljinomjeri i visino- 
mjeri često sa stabiliziranim platformama, koje imaju da 
što bolje uklone pogreške uslijed valjanja i posrtanja 
gađajućeg broda. Međutim kod p. a. topova manjih kali- 
bara, koji moraju razviti što veću brzinu vatre, vrši se 
gađanje na brži i jednostavniji način manjim kalkulato- 
rima na samim topovima ili često i približnom procjenom 
elemenata. Kod svakog topa, koji gađa rasprsnim zrnima, 
postoje naročite sprave za tempiranje, koje u najkraćem 
vremenu mijenjaju i udešavaju tempirne upaljače. Ar. P. 

8. Projekt broda. Kod osnivanja svake tehničke tvorevine 
dolazi se do konačnog rezultata redovno kompromisom u 
određivanju i odmjerivanju pojedinih osobina te tvorevine. 
Što više osobina, svojstava ta tvorevina ima, to zamrše- 
niji postaje problem, to više kompromisa imamo da svla- 
damo, osobito ako su te osobine međusobno u opreci. 

Među najzamršenije probleme spada svakako i projekt b. 
Traži se, da b. bude — iz ekonomskih razloga — što lakši, 
naprotiv opet da mu čvrstoća bude što veća, a to iziskuje 
što jaču konstrukciju — dakle što veću težinu; traži se, da 
mu oblici budu što puniji radi veće nosivosti, a s druge 
strane, da budu što oštriji radi manjeg otpora u vožnji; 
stabilnost traži veliku širinu, brzina u vožnji što manju 
it. d., redom svojstva, koja traže suprotna rješenja. 

Kod osnivanja b. na prvom mjestu od važnosti je težina 
svakoga sastavnog dijela i raspored tih težina. Izračuna- 
vanju težina posvećuje se najveća pažnja, a kod gradnje 
se vaganjem kontrolira račun, pa se tako onda dobivaju 
ispravni podatci za nove projekte. 

Svaka promjena bilo kojeg detalja ili osobine znači i 
promjenu težine, a kako su sve težine u međusobnoj ovi- 
snosti, to znači, da će se promijeniti težine i svih drugih 
detalja. 

Ako bi se na pr. kod jednoga projekta točnijim raču- 
nom ustanovilo, da treba pojačati stroj, to će kao prvi 
rezultat biti potrebno, da se poveća težina stroja. Ako se 
pak želi, da sve drugo, kao brzina, nosivost i t.d. ostane 
nepromijenjeno, treba radi povećane težine stroja povećati 
i sam b., njegovu težinu i težine svih uređaja, pa konačno 
opet i težinu samoga stroja. Iz toga slijedi, da će svaki 
projekt predstavljati tek jedno aproksimativno rješenje, 
koje iziskuje reviziju i ponovno računanje do iduće točnije 
aproksimacije, i da će tek nakon niza aproksimativnih re- 
zultata izaći definitivni projekt. 

Redovno se polazi od kojeg već izvedenog b-a, gdje su 
nam poznate sve osobine, svi detalji i težine, a što je bliže 
tom uzoru traženi projekt, tim će posao biti lakši i broj 
aproksimativnih predračuna manji. 

U niz računa idu i svi geometrijski računi u vezi 
s formom b-a (> teorija broda), a ti su opet toliko 
dulji, što oblik broda nije pravilna geometrijska figura već 
se izražava u bezbroju ordinata. Nadalje se imadu provesti 
računi otpora kod kretanja, računi čvrstoće, kormilarenja, 
njihanja na valovima i t. d. 

Konačno dolazi raspored prostorija, kod kojeg je radi 
skučenog prostora i radi uske ovisnosti s podjelom težine 
problem često vrlo težak. Razumije se po sebi, da i este- 
tika vanjskih oblika kao i nutarnje arhitekture iziskuje 
naročitu pažnju. DS: 

9, Čvrstoća i gradivo željeznog broda. B. je podvrgnut 
različnim naprezanjima, a najvažnije je ono u uzdužnom 
smislu. Već u mirnoj vodi — iako postoji ravnoteža iz- 
među ukupne težine i uzgona — nije podjela težine i 
uzgona posvuda jednaka. Na pramcu i krmi postoji višak 
težine, jer je oblik broda oštar, dok je u sredini višak 
uzgona: b. je nategnut na savijanje prema gore. Ta se 
nategnutost još povećava, ako b. dode svojom sredinom 
na vrh vala (sl. la). 

U račun se uzima obično val, koji ima istu duljinu kao 
brod, a visina vala je dvadesetina duljine. 

Krivuljom sadržine rebara izračuna se krivulja uzgona 
U (sl. 1b). Veličina plohe ispod te krivulje daje nam isti- 

sninu broda. Uz tu krivulju nacrta se krivulja težine u 
pojedinim sekcijama T, ploha pak ispod te krivulje pred- 
stavlja ukupnu težinu broda. Jasno je, da obje plohe 
moraju biti jednake, a i njihova težišta moraju ležati u 
istoj okomici. Razlika između obje krivulje prikazuje nam 
opterećenje P, i to + za višak težina, a — za višak uzgona 
(P = U — T) (sl. 1b). Integracijom te krivulje opterećenja 
dobiva se krivulja poprečnih naprezanja Q = f P. dx (sl. 1c), 
а daljom integracijom ove krivulje rezultiraju momenti 
savijanja M — JP dx dx, prikazani u krivulji sl. 1d. Za 
približno računanje kod običnih tipova brodova može se 


uzeti, da je najveći moment savijanja jednak; -umnoška 


duljine i težine broda. 

Za izračunavanje napona u materijalu broda treba kao 
kod svakoga drugog nosača (grede) izračunati momente 
tromosti (odnosno otpornosti) poprečnih presjeka b-a u 
pogledu svih onih elemenata, koje možemo smatrati, da 
su u uzdužnom smislu nosivi (kontinuirano spojeni). 

Iz tako izračunanih momenata rezultiraju naponi mate- 
rijala u pojedinim dijelovima kao i veličina elastičnog 
savijanja b-a po duljini. 





na vrhu vala 


= krivulja uzgona 

= f P dx 

No nisu to jedina naprezanja kod b. U drugom redu 
dolazi račun poprečnih napona — osobito kod širokih 
brodova. Onda tu dolazi niz lokalnih naprezanja, na pr. 
kod nepropusnih pregrada u slučaju, da se jedan prostor 
napuni vodom i t. d., a napokon ima i takvih, koje se ne 
mogu računati, kao na pr. udarci valova i različna druga 
slučajna opterećenja. 

O tome, jesu li teoretski računi čvrstoće ispravni, daju nam 
najjasniju sliku mjerenja, koja se provode na gotovom 
b. za vrijeme plovidbe. Tu se posebnim spravama auto- 
matski bilježe elastična rastezanja (elongacije) između 
dvije točke u pojedinim elementima, pa se prema ovima 
lako izračunavaju maksimalni naponi u tim elementima. 

Materijal za gradnju željeznoga b-a obično je meki čelik, 
dobiven Siemens-Martinovim postupkom, sa 0,1—0,4°/o 
ugljika, čvrstoće na vlak 41—50 kg/mm? uz 20% rastezanja 
kod loma. Kod mnogih ratnih brodova kao i kod svih, 
gdje se traži naročita štednja na težini, upotrebljava se 
specijalni tvrdi materijal s oko 1% ugljika, čvrstoće preko 
55 kg/mm? i s rastezanjem od 16%. Statve se prave veći- 
nom od livena čelika, kormila od kovana ili livena čelika. 
Kod ratnih brodova upotrebljava se za različne detalje i 
čelik s dodatkom niklja. 

Dopuštena naprezanja: za obični čelik 12—16 kg/mm? 
za sve nosive dijelove, za dijelove, koji samo slučajno budu 
opterećeni, kao na pr. pregrade kod prodora vode, dopu- 
šteno je računati s naponom do 25 kg/mm?. 

Spajanje pojedinih dijelova vrši se zakivanjem (Nieten) 
na poznati način. Naročito pomno zakivanje iziskuju no- 
sivi elementi uzdužne čvrstoće, kao na pr. limovi oplate 
u najvišem i najnižem pojasu. Na stikovima (čelnim spo- 
jevima) takvih limova nalazimo do 5 redova zakovica. 

U novije se vrijeme sve više upotrebljava električno 
svarivanje mjesto zakivanja. 

Slabljenje dijelova zbog rupa za zakovice, koje dosiže 
do 30% i više od prvobitnog presjeka dotičnoga dijela, 
otpada kod svarivanja posvema. Električni šav nema do- 
duše posve punu čvrstoću kao netaknuti dio, jer je uta- 
ljeni materijal mekši, osim toga pojavljuju se osobito kod 

svarivanja tvrđeg materijala različite napetosti na rubo- 
vima svarenih dijelova, no svakako je učinak prema sa- 
danjem iskustvu bar 25% bolji. 

Poradi toga mogu se reducirati debljine materijala i po- 
stići uštednja na težini broda. Osobite pak uštednje na- 
staju kod spojeva različnih profila s limovima, kako se 
vidi već iz sl. 2. Kod nekih izgrađenih brodova sa svarenim 
dijelovima postigla se za 30% lakša brodska trupina. Osim 
toga postizava se i 
uštednja kod nadnica 
brodogradnje za 10 
do 20%. Od osobite 
je pak važnosti, da 
svarena vanjska opla- 
ta pruža veću sigur- 
nost kod nezgoda. Kod 
udarca (ili eksplozije), 
iako se oplata ne pro- 
bije već samo ulekne, 
redovno se zakovice 
toliko rasklimaju, da 
nastane znatan prodor 
vode u brod, dok sva- 
rena oplata ostaje ne- 
propusna. Vrlo dobra 
iskustva u tom po- 
gledu stečena su kod 
novih njemačkih pod- 
mornica u sadašnjem 
ratu. Gradnja brodo- 
va svarivanjem nalazi 

SKA VQUPA ORE se tek u razvitku, pa 

još nisu iskorišéene 

EN sve prednosti toga na- 

čina. S vremenom će se i oblici različnih dijelova promi- 
jeniti i prilagoditi tomu načinu rada. DS. 

10. Klasifikacija, baždarenje i sigurnosni propisi. 

Klasifikacija brodova. Klasifikaciju brodova možemo do- 
nekle usporediti s građevnom i upotrebnom dozvolom, koje 
se izdaju kod građevina, uz glavnu razliku, da klasifikaciju 
vrše privatne ustanove. Vlasnik broda, trgovac, koji brodu 
povjerava svoju robu, kao i osiguravajuće ustanove, dobi- 
vaju tim jamstvo, da je b. ispravno građen, opremljen i 
uzdržavan, a i državne se vlasti služe klasifikacijom kod 
nadzora i izdavanja dozvola za plovidbu. Da je klasifika- 
cija prepuštena privatnoj inicijativi, ima mnoge prednosti. 
Klasifikaciona društva raširena su po čitavom svijetu, 
raspolažu velikim iskustvom, zbog međusobne konkurencije 
prisiljena su pratiti svaki napredak u tehnici, a radi uske 
povezanosti s osiguravajućim društvima stvarno su stroža 
nego javne vlasti. Glavna su: Lloyd's Register of Shipping. 
Germanischer Lloyd, Bureau Veritas, Registro Italiano, a 
ima ih u Norveškoj, USA, Japanu i t. d. Društva izda- 
vaju propise za gradnju, koji sadržavaju dimenzije svih 
sastavnih dijelova za sve veličine i različne tipove brodova, 
propise o materijalu, izvedbi, strojevima, opremi i t. d. 
Društveni organi nadziru fabrikaciju čelika u željezarama, 
prave pokuse s materijalom, nadziru gradnju brodova, gra- 
dnju strojeva i t. d. Tek kad je svim propisima udovolje- 
no, dobiva b. klasu — temeljni uvjet za osiguranje, plo- 
vidbu i t. d. U određenim vremenskim razmacima obavljaju 
nadzornici generalni pregled b-a, stroja, opreme i obnav- 
ljaju klasu b-a. 

Baždarenje. Za odmjerivanje različnih taksa, lučkih pri- 
stojbi, poreza i t. d. mora se utvrditi neka osnovica. Kod 
trgovačkog b-a predstavlja trgovački kapacitet — dakle 
prvenstveno veličina prostora — mjerilo za dažbine. Kod 
ratnog b-a to je mjerilo uglavnom težina — istisnina ili dć- 
placement. Sve pomorske države imaju propise i pravila, 
prema kojima se mjeri kubatura prostorija. Ta su pravila 
većinom vrlo slična, mnoga i jednaka (na pr. engleska i 
njemačka). Izmjere obavljaju za to ovlašteni organi, koji 
b-u izdaju baždarski list. Mjere se uzimaju na samom b-u, 
dobiveni je rezultat ukupne kubature bruto sadržina u më, 
a ova podijeljena sa 2,832 daje t. zv. bruto registarsku 
tonažu (1 reg. ton. = 100 kubnih stopa ili 2,832 m?). Ova 
tonaža ne stoji ni u kakvom omjeru s tonažom istisnine ili 
deplacementom. Ako je slučajno b. krcat i tovarišta ne- 
pristupačna, dopušta se skraćena izmjera po formuli: 


2 
Kubatura u mš = 0.18 L (= -j 

gdje L znaëi duljinu broda, B &irinu, a U obujam brodskoga 
korita, izmjeren lancem do rubova gornjeg krova. K tomu 
se dodaju sadrZine nadgrada nad krovom. Ako se od 
bruto-sadrZine odbiju sadrZine onih prostorija, koje se trgo- 
vački ne iskorišćavaju, kao na pr. prostor za strojeve, za 
posadu, gorivo, tankove za vodu i t. d., dobiva se neto- 
sadržina, iz koje izlazi neto-reg. tonaža. Društvo Sueskog 
kanala pa USA za prolaz kroz Panamski kanal pro- 
pisuju različit način za računanje registarske tonaže. Raz- 
lika postoji uglavnom u propisima za odbitak sadržine neis- 
korišćenih prostorija, tako da b., koji putuju ovim puto- 
vima, moraju imati osim običnoga još i posebni baždarski 
certifikat za Sueski i posebni za Panamski kanal. 

Sigurnosni propisi. Od propisa za sigurnost b-a i putnika 
najvažniji su propisi o nepropusnim pregradama, o nadvođu 
i o čamcima za spasavanje. Različna klasifikaciona društva 
propisivala su broj pregrada u razmjeru s duljinom b-a, no 
sasvim empirički, bez znanstvene podloge. O nadvođu po- 
stojalo je više starijih pravila (g. 1872). Engleski Lloyd 
izdao je 1882 svoja pravila, njem. Seeberufs-Genossenschaft 
g. 1908, a nakon dugih pregovora priznala su engleska, 
francuska i njemačka društva međusobno reciprocitet. I o 
broju čamaca nije postojalo jedinstveno mišljenje, a što je 
postojalo, nije bilo dovoljno. Katastrofa b-a Titanic 
1912, koji je udario o santu leda i potonuo, dala je tomu 
jasan dokaz. B. je nakon sudara još 2!/» sata u posve 
mirnom moru plivao, no radi nedovoljnog broja čamaca 
izgubilo je 1490 ljudi život. Povodom te katastrofe sazvan 
je posebni »Odbor za pregrade i čamce«, koji je 1915 
izradio pravila, no ta onda radi rata nisu bila međunarodno 
priznata. Tek 31. V. 1929 na temelju rada međunarodnog 
odbora potpisale su gotovo sve pomorske države u Lon- 
donu pravila o sigurnosti brodova, a 5. VII. 1930 pravila o 
nadvođu. Ta su pravila stupila na snagu 1931 i 1932 g. 

Navodimo kratak pregled propisa: a) o nadvođu, b) o 
nepropusnim pregradama, c) o sredstvima za spasavanje. 

a) Nadvođe (njem. Freibord, engl. Freeboard). Nadvo- 
đem nazivamo visinu zatvorenoga dijela b-a nad vodom. 
Od njega zavisi sigurnost b-a proti udarcima valova, za- 
visi opseg stabiliteta, t. j. veličina kuta, do kojega se može 
b. nagnuti, a da se ne prevrne; nadvođe konačno daje i 
veličinu volumena nad vodom, dakle rezervu uzgona (pli- 
vanja), kad prodre voda u koji prostor b-a. Kriterij za 
odmjerivanje nadvođa prvenstveno je omjer uronjenog i 
neuronjenog volumena b-a, pa je dosljedno tomu bočna 
visina b-a prvi faktor za odmjeru nadvođa. Usto dolaze 
i drugi faktori u račun. B., koji ima punije forme, pa je 
uronjeni volumen razmjerno veći, dobit će i veće nadvođe. 
Kao normalnu duljinu b-a smatra se petnaesterostruka 
bočna visina. Kod vožnje proti valovima teže će se prila- 
gođivati valovima dulji b., pa zato treba odrediti nešto 
veće nadvođe, a kod kraćega b-a može se ono smanjiti. B., 
koji ima veći »skok« od normalnoga, t. j. kojemu su pra- 
mac i krma više uzdignuti od sredine, sigurniji je, pa mu 
se dopušta redukcija nadvođa; ako je pak skok manji od 
normalnoga, povećava se nadvođe. Znatnu korekturu u 
nadvođu iziskuju nadgrađa na brodu, jer ona povećavaju 
nadvodni volumen. Propisani su još različiti dodatci, 
odnosno odbitci, za različite sezone, različite krajeve svi- 
jeta i različite vode. 

Rezultati računa označuju se na bokovima b-a propisnim 
crtama. Te crte znače granicu, do koje smije uroniti na- 
krcani b. Kako te crte znače i granicu za ukrcavanje tereta, 
to su one važne i u trgovačkom pogledu (sl. 1). 

Za parobrode na pr. vrijede ozna- 

FT ke: crta S, koja je u istoj visini s 

F 7 crtom na krugu, vrijedi za ljeto, W 

-— 5 za zimu, WNA za zimu u Sjev. 

w Atlantiku, T za trope, F za slatku 

WNA vodu, FT za slatku vodu u tropima. 

SL. 1. Posebna su pravila i posebne ozna- 

ke za drvene b-e, jedrenjake i 

tank-b-e. Osobite norme propisane su za konstrukciju za- 
klopaca, vrata nadgrađa i t. d. 

b) Propisi o nepropusnim pregradama. Da se b. ne potopi, 
kad prodre voda u nj, najvažnije su nepropusne poprečne 
pregrade, koje dijele b. u više odjeljaka. Starija pravila za 
razdiobu b. temeljila su se na empiriji, koja je za osnovicu 
uzimala duljinu broda. Internacionalna pravila od g. 1932 
temelje se na naučnoj i računskoj bazi. Ona poznaju ove 
pojmove: 

Graniénu crtu uronjivanja, crtu, koja ide duš oplate, 75 
mm ispod ruba najvišeg krova, do kojega seZu sve pregrade, 
a preko koje crte ne smije b. ni u kojem slučaju uroniti. 

aplavljiva duljina. Za svaku točku b. (uzetu kao sredi- 
šte) izračunava se, kako velik mora biti prostor naplavljen 
vodom, da b. uroni toliko, da mu granična crta dodiruje 
razinu vode. Duljinu tog prostora u b-u zovemo naplavlji- 
vom duljinom. 

Na pr. za točku a naplavljiva je duljina = 1,, za točku 
b duljina I, i t. d. Ovako izračunane naplavljene duljine 
za različne točke nanesene kao ordinate daju krivulju pre- 
grada (KP, sl. 2). 

Prostori u b. nisu prazni, oni su višemanje ispunjeni ra- 
zličnim predmetima, pa se ne može računati, da će čitav 
volumen (prema nacrtu) biti ispunjen vodom, već samo 
neki dio, izražen u postotcima. Taj postotak zovemo na- 
plavljivost, a pravila određuju tu naplavljivost prema vrsti 
prostora (na pr. za strojarnicu 80% i t. d.). Naplavljive 
duljine, dobivene računom, ne daju nam još konačni 
razmak pregrada. Prema vrsti b-a, duljini, broju putnika 

51. 2. KRIVULJA ZA RAČUN PREGRADA 


i t. d. treba te duljine skratiti. Faktor skraćivanja vrlo је 
različit. Kod velikoga putničkog b-a iznosi on gotovo !/s, 
što znači, da će se prostor razdijeliti po duljini u tri dijela, 
ili drugim riječima, da bi se u b-u mogle tri susjedne pro- 
storije napuniti vodom, a b. bi uronio samo do granične 
crte. Razumije se, da pravila sadržavaju još i različne 
tehničke propise: o veličini i opsegu dvostrukoga dana, o 
konstrukciji i ispitivanju čvrstoće i nepropusnosti pre- 
grada, o sisaljkama, cjevovodima, nepropusnim vratima i 
zaklopcima i t. d. 

c) Uređaji za spasavanje. Na prvom su mjestu propisi o 
čamcima. Načelno je određeno, da kod duge plovidbe 
mora biti mjesta u čamcima za sve osobe na brodu, a 
preko toga još za 25% svih osoba u drugim uređajima, kao 
splavima i slično. Čamci ne smiju biti manji od 314 m? sa- 
držine, niti teži od 20,3 tona s posadom i opremom. Nisu 
dopušteni sklopivi čamci. Čamci moraju biti snabdje- 
veni zračnim škrinjama, koje zapremaju bar 10% njihova 
prostora. Svaki trinaesti i devetnaesti čamac mora imati 
propisni motor za 6 m. milja brzine, radiotelegrafiju, pro- 
jektor i t. d. Prema duljini b. propisan je broj soha (di- 
zala za čamce) te ukupna kubatura čamaca. Splavi i ostala 
sredstva za spasavanje moraju imati bar 14,5 kg nosivosti 
po osobi. Postoje odredbe, gdje i kako moraju sve te na- 
prave biti smještene. 

Pravila o sigurnosti b. sadrže nadalje propise, kao na pr.: 
o dvostrukom dnu, o nepropusnim vratima i zaklopcima, 
vatrogasnim uređajima, sisaljkama, uređajima za manevri- 
ipw stroja, za kormilarenje, svijetla, signale, radiostanice 
ltd DIS. 

III. Brodski strojevi. Sila propulzije djeluje između brod- 
skoga vijka i vode, odnosno iod brodova na kotače iz- 
među lopata kotača i vode. Kod pogona brodskim vijkom 
























































Sl. 1. ODRIVNI LEŽAJ — HVATIŠTE SILE PROPULZIJE 
1. Odrivni ležaj, 2. osovina vijka, 3. brodski vijak, 4. glavni brodski stroj 

SI. 2. ODRIVNI LEZAJ 
1. Potkovasta uporišta, 2. prsteni, 3. temelj 


ona se prenosi uzduZ osovine vijka do odrivnog leZaja, pa 
se preko tog leZaja prenosi na brodsko tijelo (sl. 1 i 2); odri- 
vni ležaj je hvatište sile propulzije. Kod pogona na kotače 
sila propulzije prenosi se na radijalne ležaje, u kojima leži 
osovina kotača. Materijal, od kojeg je građen brodski vijak, 
ima granice dopuštenih naprezanja pa prema tome i tlak, 
koji mu može podnijeti jedinica površine. Sila propulzije 
je dakle ograničena plohom vijka. Ploha brodskog vijka 
ovisi opet od njegova promjera; kako je pak promjer 
ograničen gazom b-a, ograničena je time i ploha brodskog 
vijka, pa i sila propulzije, što je može dati jedan brodski 
vijak. Zbog toga se u slučajevima, kad veličina i brzina 
broda zahtijevaju tolike sile propulzije, da ih ne može 
proizvesti jedan brodski vijak, postavljaju na brodove 
dva, tri ili četiri vijka, već prema potrebi. U ovim se slu- 
čajevima brodski vijci postavljaju uvijek tako, da voda, 
koju pokrene jedan brodski vijak, ne ulazi u tok vode, što 
prilazi drugom vijku (sl. 3). — Kod brodova na kotače do- 
staju uvijek dva kotača (na svakom boku po jedan) za 
proizvodnju sile propulzije. — Kod najvećih brodova sila 
propulzije iznosi za svaki vijak i preko 100 tona. 

I. Glavni brodski strojevi (GBS) razlikuju se od strojeva 
iste vrste na kopnu u tome, što brodski strojevi moraju 
biti naročito sigurni u pogonu, jednostavni za rukovanje i 
po mogućnosti što lakši. Veću sigurnost zahtijeva usamljen 
položaj b-a, kad se nalazi na pučini, te mu i malene smet- 
nje, koje kod kopnenih instalacija ne predstavljaju nika- 
kvu opasnost, mogu uroditi teškim posljedicama, jer u 

51. 3. RAZMJEŠTAJ TRIJU OSOVINA ; lijevo s prekrivenom osovinom, 
desno s otkritom osovinom 
1. Brodski vijak, 2. osovina vijka, 3. krmena cijev, 4. brtvenica krmene 
cijevi, 5. ležaji (iz bijele kovine ili drva »rakovina«) 


slučaju oluje može ovakva smetnja biti uzrok, da b. pro- 
padne, a s njime i ljudski životi i dobra, koja brod pre- 
vozi. Jednostavnost u rukovanju potrebna je s razloga, da 
se i kod smanjenih mogućnosti upravljanja, što uvijek na- 
stupa za vrijeme oluja, GBS mogu ipak redovno upravljati. 
Malena težina potrebna je kao i kod svakog drugog pre- 
voznog sredstva, jer tako ostaje više slobodne težine i 
prostora za osnovnu svrhu broda. 

S obzirom na brzine razlikuju se trgovački od ratnih 
brodova time, što trgovački brodovi voze gotovo uvijek 
brzinama, koje su u blizini njihove najveće brzine, dok 
ratni brodovi najčešće voze sa 1/з do 14 najveće brzine, a 
najvećom brzinom (3/з) voze samo u borbi. Kako se snage 
GBS odnose međusobno kao treće potencije brzina b., 
slijedi, da trgovački brodovi voze najčešće sa 100% najveće 
snage GBS, dok GBS ratnih brodova kod !/s najveće brzine 
trebaju samo 4%, a kod 14 brzine samo 13% najveće snage 
(100%), koju mogu razviti njihovi GBS kod najveće brzine. 

Kao i svako drugo prevozno sredstvo treba i b. voziti 
natraške — krmom. Zbog toga moraju njegovi GBS biti 
tako građeni, da se mogu okretati u oba smjera okretanja. 
Takve strojeve nazivamo prekretnim strojevima, a vršenje 

promiene smjera okretanja nazivamo prekretanjem. Pri 
tome se brodski vijci i kotači okreću u protivnom smjeru 
od onoga, kojim su se okretali, kad je brod vozio naprijed. 

Smjer okretanja brodskih vijaka kod vožnje naprijed 
ustaljen je i uvijek je isti. Gledano s krme svi se srednji 
vijci i vijci s lijeve strane broda okreću protivno od kre- 
tanja kazaljke na satu, dok se svi vijci s desne strane b-a 
okreću kao kazaljke sata (sl. 4); pri vožnji krmom svi se 
vijci okreću u smjeru proti- 
vnom od navedenih. Kod sa- 
svim malenih b-ova vožnja 
krmom može se postići okre- 
tanjem krila brodskog vijka 
oko osi krila. 

П. GBS mogu biti parni 
strojevi (PS) ili Diesel-motori 
(DM). PS dijele se na sfapne 
parne strojeve (SPS) i parne 
turbine (PT); za oba ova tipa 
PS potrebni su parni kotlovi 
(PK). 

Kao brodski PK upotrebljavaju se vatrocijevni i vodo- 
cijevni kotlovi. Vatrocijevni kotao kombiniran je s cilin- 
dričnim kotlom, te je tako nastao cilindrični vatrocijevni 
kotao (CVK) kao tipični kotao na golemoj većini brodova 
(sl. 5). CVK je velika cilindrična posuda, u koju je uložena 
jedna ili više valovitih komora, nazvanih plamenice, u ko- 
Jima izgara gorivo na rešetkama. Topli plinovi toga sagorije- 
vanja vode se kroz povratnu komoru, promijene smjer kre- 
tanja, prolaze kroz vatrocijevi u dimnjačnicu pa zatim u 
dimnjak. Kako su plamenice, povratne komore i vatrocijevi 








SI. 4. OKRETANJE BRODSKIH 
VIJAKA GLEDANO U SMJERU 
VOŽNJE 













































































Sl. 5. CILINDRIČNI VATROCIJEVNI KOTAO (Uzdužni presjek) 

1. Čeona stijena, 2. začelna stijena, 3. plašt, 4. plamenica, 5. povratna 

komora, 6. vatrocijevi, 7, pročelna cijevna ploča, 8. začelna cijevna 

Ploča, 9. dimnjačnica, 10. dimni kanal, 11. pripone, 12. pojačanje, 13. 

rastojnice, 14. vrata ložišta, 15. vrata pepeonika, 16. rešetke, 17. po- 
vratni zid, 18. površina vode, 19. oduzimanje pare 


. $a svih strana opkoljene vodom, veliko je iskorišćavanje 


topline, pa su zbog toga CVK vrlo ekonomični. Zbog ova- 
kve konstrukcije CVK ima velike ravne plohe, na koje 
unutarnji tlak izvodi sile od nekoliko stotina tona. Da bi 
te plohe izdržale ovolike sile, a da pri tome debljina lima, 
od kojeg se gradi kotao, ostane u granicama, do koje se 
može obrađivati, mora CVK imati mnogo pojačanja, a 
pored toga tlak u njemu ne smije prijeći neku granicu 
(16 atmosfera). Posljedica takve konstrukcije CVK je ve- 
lika težina, ograničenje ogrjevne površine i slaba cirkulacija 
vode. Po veličini CVK mogu imati jednu do četiri plame- 
nice s istim brojem povratnih komora i snopova vatro- 
cijevi. U svaku plamenicu loži se odvojeno. Slaba cirkula- 
cija vode u CVK iziskuje mnogo vremena (8 do 12 sati), 
da se stvori para i da je spreman (»parospremiti«, 
»parospremnost«). Velika količina vode u CVK daje mu 





sposobnost, da je u pogonu elastičan na nagle promjene 
opterećenja, jer njih preuzima na sebe velika količina vode, 
koja djeluje kao akumulator topline. Zbog ovoga svojstva 
CVK treba razmjerno malo pažnje pri pogonu. — Navedena 
svojstva pokazuju, da CVK nije zgodan za one b-ove, koji 
moraju isploviti u vrlo kratko vrijeme; no podesan je za 
one b-ove, kod kojih nadzor nad kotlovima nije naročito 
velik. Zbog tih karakteristika CVK se upotrebljava na ve- 
ćini trgovačkih brodova, jer oni plove po određenim voznim 
redovima, te nikada nema potrebe, da iznenada budu spre- 
mni, kao na pr. ratni brodovi, koji se ponekad moraju u 
roku od jednog sata ili i ranije parospremiti. 

Vodocijevni kotao (VK, sl. 6) nije neki posebni tip kotla, 
kao što je to CVK. Brodski VK sastoji uglavnom od tri ili 
četiri komore, od kojih je jedna, gornja, parovnik, a dolj- 
nje su vodene komore. Vodene komore su cijevima spo- 
jene sa parovnikom. Ovim cijevima (promjera 25 do 50 
mm) spojen je vodeni prostor parovnika s vodenim komo- 
rama, pa je po ovim cijevima i dobio naziv »vodocijevni«. 
Brodski VK dijele se u dvije grupe: grupu s ravnim i u 
grupu s jako savijenim vodocijevima (sl. 6, desno i lijevo). 
VK loži se u prostoru između vodenih komora. Toplina iz 
goriva prelazi na vodu u cijevima dijelom isijavanjem na 
prve redove cijevi, a dijelom zbog dodira toplih plinova 
od sagorijevanja s hladnijim cijevima cijeloga kotla. Što 
je broj vodocijevi veći (može ih biti i par hiljada), to je 
masa vode raščlanjenija i u većoj količini dovedena pod 
upliv topline plinova sagorijevanja, te se kotao može 
mnogo brže »parospremiti«, u slučaju hitne potrebe i za 
manje od jednoga sata. Ovakva gradnja VK vrlo je zgo- 
dna, jednostavna, elastična i laka, te se VK može graditi 
i za veće tlakove (60 atmosfera) i za vrlo velike ogrjevne 
površine (preko 1000 m?). Pored toga ovakva mu konstruk- 
cija daje veći kapacitet za proizvodnju pare sa svakog 
kvadratnog metra ogrjevne površine (do 80 kg na sat). 
Nedostatak VK je njegova velika osjetljivost na promjene 
opterećenja, a ta dolazi baš od velike raščlanjenosti nje- 
gove vodene mase. Zbog ovoga treba VK daleko veću i 
pomniju pažnju no CVK, jer pri naglim promjenama opte- 
rećenja, koje su baš svojstvo brodskog pogona, može ko- 
tao ostati bez vode ili prekipjeti (kad s parom odlazi u 
PS i voda), što može proizvesti havariju na kotlu (»izgori«) 
ili PS (»udarac vode«). Za razliku od VK na kopnu, koji 
su sasvim obzidani opekama, brodski VK ima opeke od 
vatrostalnog materijala samo na dnu, začelju i pročelju 
ložišta, dok su ostali dijelovi obloženi oblogom od lima i 
azbesta. Na taj način je postala težina brodskog VK ra- 

SI. 6. VODOCIJEVNI KOTAO (Poprečni presjek, lijevo kroz vodo- 
cijevni kotao sa savinutim, desno s ravnim cijevima) 

1. Vodena komora, 2. parovnik, 3. vodocijevi, 4. oblog, 5. dimnjačnica, 

6. vrata ložišta, 7. rešetke roštilja, 8. rasprskači, 9. vatrostalno ziđe, 10. 

lim za skretanje plinova sagorijevanja, 11. pepeonik, 12. brodska oplata 

zmjerno najmanja. — Zbog navedenih svojstava VK se upo- 
trebljavaju za sve ratne brodove, jer je kod njih brza spre- 
mnost za vožnju naročito važna, bilo da ratni brod mora 
naglo isploviti, bilo da u vožnji poveća brzinu potpaljiva- 
njem kotlova, koji do tada nisu bili u pogonu. 

Loženje brodskih kotlova može biti ugljenom ili uljem. 
Pri loženju ugljenom nabacuje se ugljen na rešetke roštilja 
(sl. 6, lijevo). Ugljen nabacuju ložači. Kako na brodu ima 
malo raspoloživih skladišta za ugljen (ugljenarke), jer su 
na uštrb korisnoj nosivosti broda, mora se za pogon bro- 
dova upotrebljavati što bolji kameni ugljen. Pri velikim 
brzinama loženje broda ugljenom postaje sve teže, dok kod 
velikih kotlova postane posve nemoguće, jer ložači nisu 
u stanju nabacati potrebnu količinu ugljena. Zbog toga se 
prešlo na loženje uljem. U tu svrhu zagrijava se ulje na 
oko 80" C, da bude žitkije, te ga posebne sisaljke pod 
tlakom od 8 do 15 atmosfera (kod malenih količina mla- 
zom pare) dovode rasprskačima (sl. 6, desno), čiji otvori 
strše u prostor sagorijevanja u kotlu. Rasprskači rasprše 
ulje za loženje u širok, čunjast mlaz sitnih kapljica, koje 
se dobro pomiješaju sa zrakom i na nekoj udaljenosti 
ispred rasprskača upale, gore i tako griju kotao. Ulje za 
loženje pohranjuje se na brodovima u posebnim tanko- 
vima, ugrađenim u brodsko tijelo. Budući da je ulje za 
loženje tekućina, ono iskoristi raspoloživi prostor bolje 
nego ugljen, pa kako mu je ogrjevna vrijednost za 20% 
veća od najboljeg ugljena, postalo je ulje za loženje drago- 
cjeno gorivo za loženje brodskih PK, te ga zbog toga upo- 
trebljavaju na svim ratnim brodovima. 

Da se poveća ekonomičnost rada PS, para se i na brodo- 
vima sve češće pregrijava. To znači, da se njena tempera- 
tura povisuje preko temperature, kod koje voda u kotlu 
vrije. Pregrijavanje se vrši u pregrijačima. Kod СУК pre- 
grijač se sastoji iz snopa cijevi, savijenih u obliku slova U 
i uloženih u vatrocijevi kotla. Kod VK pregrijač se meće 
povrh snopova vodocijevi kotla, a cijevi su također savijene 
u obliku slova U. U oba slučaja jedan kraj cijevi pregrijača 
završava u komori spojenoj s parovnikom, u koji ulazi 
(suha ili zasićena) para iz kotla, a drugi kraj cijevi pregri- 
jača završava u komori, iz koje se para odvodi u PS. Na 
brodovima se para pregrijava do 400% C. 

S istog razloga, da se poveća ekonomičnost brodskog 
pogona, zagrijavaju se i napojna voda, kojom se napajaju 
kotlovi, i zrak, koji služi za sagorijevanje goriva u kotlu. 

Napojna voda se grije ispušnom parom u zagrijačima vode, 
a zrak se grije plinovima sagorijevanja u posebnom zagri- 
jaču zraka, koji se ugradi u kotao u struju plinova sagorije- 
vanja, nakon što su prošli cijeli kotao i pregrijač. 

Za napajanje kotlo- 
va upotrebljava se is- 
ključivo slatka voda. 
U koliko brod ne mo- 
že sobom ponijeti do- 
voljne količine napoj- 
ne vode, ona se kod 
brodova na moru na- 
doknađuje destilaci- 
jom morske vode, a 
na rijekama se uzima 
izravno iz toka rijeke, 
u kojem slučaju PK 
ne smiju biti osjetlji- 
vi na ovakvu vodu, 
koja nije uvijek čista. 
— CVK podnose tvr- 
đu vodu nego VK. što 
je tlak u kotlu viši, 
to napojna voda mora 
biti mekša. 

III. U brodskim PK 
proizvedena para (tla- 
1. Cilindar, 2. stap. 3. brtvenice. 4. Ka 5 do 60 atmosfe- 
stapnica, 5. križna glava, 6. klizne staze, ra, najčešće 5 do 15, 
7. ojnica, 8. koljenčasta osovina, 9. ba- д samo na ratnim 
lansna poluga za pogon pomoćnih stro- brodovima i novim 


jeva, 10. napojna sisaljka i kaljuZna si- ; XL: 
saljka, 11. sisaljke kondenzata i vode za brzim trgovačkim bro- 
dovima preko 20 at- 


rashlađivanje kondenzatora, 12. ulaz svje- 
že pare,, 13. prijelaz pare iz jednoga u mosfera) troši se naj- 
većim dijelom (85 do 


drugi cilindar, 14. izlaz pare u konden- 
zator, 15. kondenzator, 16. ulaz rashladne 90%) za pogon GBS; 
preostali manji, ali još 


vode, 17. izlaz rashladne vode konden- 
uvijek znatni dio (10 


zatora, 18. stalak, 19. temelj 
do 15%) troši se u pomoćnim parnim strojevima. PS kao 
GBS mogu biti SPS ili PT. Na trgovačkim brodovima pre- 
vladavaju SPS (oko 75%), a parnih turbina ima manje 
(oko 15%), i to samo na brzim putničkim b. Na ratnim 
b. naprotiv nalazimo gotovo svuda samo PT. 


Stapni parni strojevi (SPS) za brodski pogon podesni su 








SL. 7. STOJEĆI BRODSKI STAPNI 
STROJ 

SI. 8. BRODSKI TROEKSPANZIJSKI STAPNI PARNI STROJ (Pogled odozgo) 


BROD 


za malene snage od par stotina do oko 1500 KS. Ima SPS 
gradenih i od 20.000 KS, ali kod novogradnja njih su pot- 
puno istisnule PT. SPS radi uvijek izravno na osovinu 
brodskog vijka, a kod brodova na kotače radi uvijek 
izravno na kotače. SPS (točnije: njihove osovine) čine 
40 do 600 okretaja u minuti, najčešće 60 do 90; manji 
broj okretaja imaju veći, a veći broj okretaja imaju manji 
SPS. SPS b-ova na moru su uvijek stojeći. Na rijekama, kod 
brodova na kotače, SPS su ležeći; u koliko se i ovdje uzmu 
stojeći SPS (jer zauzmu mnogo manje prostora no ležeći), 
onda se grade s osciliratornim cilindrima (bez križne glave). 
Kao kod svih SPS, tako i kod brodskih postoji stapni meha- 
nizam (stap-stapnica-križna glava-ojnica-osno koljeno, sl. 7), 
kojim se linearno gibanje stapa u cilindru pretvara u rota- 
ciono gibanje osovine. Za razvođenje pare, koja mora 
naizmjence dolaziti iznad stapa (gore) i ispod stapa (dolje), 
imaju SPS razvodnike. Kako se razvodnom mehanizmu 
SPS dade još zadatak prekretanja, t. j. da se osovina SPS 
može okretati u oba smjera okretanja, a da pri tome ne 
treba da se pomakne stapni mehanizam s osovinom (što bi 
bilo vrlo teško, odnosno nemoguće), to on postane pre- 
kretni razvodni mehanizam. Na b. ima više vrsta ovakvih 
prekretnih razvodnih mehanizama; no najrasprostranjeniji 
je Stephensonov; vrijedi spomenuti і Joyov prekretni me- 
hanizam, koji daje nešto šire, ali najkraće SPS, što je na 
brodovima često važna potreba. Ovakvim prekretnim ra- 
zvodnim mehanizmom može se upravljati i snaga SPS (pro- 
mjenom punjenja). Brodski SPS imadu rjeđe 2 ili 4 cilin- 
dra, a najčešće tri cilindra (sl. 8). Broj cilindara pokazuje 
i broj ekspanzija: dvo-, tro- ili četveroekspanzioni SPS. 
Omjeri su volumena cilindara različni, ali to veći, što je 
ekspanzija veća. Cilindri se razlikuju prema visini tlaka 
pare u njima: u cilindre visokog, srednjeg i niskog tlaka 
(CVT, CST i CNT). Brodski SPS lakši su od SPS kopne- 
nih instalacija. — Pri radu SPS pojavljuju se u osovinskom 
vodu brodskog vijka vibracije, koje se prenose na brodsko 
tijelo, osobito na krmu. Ove vibracije vrlo su neugodne, a 
bile su već i uzrok, da se osovina prelomila. Da se ove vibra- 
cije otklone, treba SPS graditi po osobitim uvjetima. Što je 
broj cilindara manji, to je teže zadovoljiti ovim uvjetima. 

Brodske parne turbine (PT) upotrebljavaju se na velikim 
brzim trgovačkim i gotovo na svim ratnim b. S pomoću njih 
postignute su — kao i na kopnu — najveće snage na b. 
(američki nosač aviona Lexington — 180.000 KS). PT nije 
bila pogodna kao GBS s razloga, što ona radi povoljno 
kod velikog broja okretaja (3000), a brodski vijci rade 
povoljno kod niskog broja okretaja (50 do 100), te je bilo 
teško zajedno spojiti ova dva oprečna zahtjeva. Zbog toga 
su konstruirane reakcione (Parsonsove) PT, koje rade eko- 
nomično i s nešto nižim brojem okretaja (900), te su se 
tako malo približile zahtjevima brodskog vijka. Tek uvo- 
denjem zupčanog prenosa između PT i brodskog vijka bilo 
je opet moguće dati brodskoj PT i vijku, svakom za sebe, 
onaj broj okretaja, koji im je najpovoljniji. Tako je omo- 
gućeno, da akcione PT s 3000 okretaja u minuti putem 
jednostrukog zupčanog prenosa (kod brodova s manjim 
gazom, redovno kod ratnih brodova) okreću brodski vijak 
s oko 400 okretaja u minuti, a putem dvostrukog zupčanog 
prenosa (kod brodova s većim gazom, trgovački brodovi, 
sl. 9) da okreću brodski vijak s oko 100 okretaja u minuti. 
Velik broj okretaja omogućio je, da PT bude mnogo lakša, 
te je tako omogućeno, da se na brodovima upotrebljavaju 
PT snaga preko 40.000 
KS na svakoj oso- 
vini. — Brodska PT 
mora se dati prekre- 
tati. Zbog toga ima 
osim normalne turbi- 
ne za vožnju naprijed 
prigrađena još jedna 
turbina za vožnju kr- 
mom (sl. 10). Kod pre- 
kretanja turbina za 
vožnju krmom dobije 
svježu paru, koja je 
okreće u smjeru pro- 
tivnom nego do tada. 
Zbog toga, što je ma- 
nja, turbina za vožnju 
krmom obično ima za 
polovinu manju snagu 
nego turbina za vo- 





31. 9. PARNA TURBINA S DVOSTRU- 
KIM ZUPCANIM PRIJENOSOM 


1. Ulaz pare u visokotlačnu turbinu, 2. 

prijelaz pare u niskotlačnu turbinu, 3. 

kondenzator, 4. prvi stupanj zupčanog 

prijenosa, 5. drugi stupanj zupčanog pri- 

jenosa, 6. odrivni ležaj, 7. osovina brod- 
skog vijka 

SI. 10. SHEMATSKI PRIKAZ GORNJE POLOVICE NISKOTLACNE 
FARNE TURBINE (B) S PRIGRAĐENOM TURBINOM ZA VOŽNJU 
KRMOM (A) 

1. Ulaz svježe pare, 2. koluti, 3. lopatice rotora, 4. lopatice statora, 
5. prostor spojen s kondenzatorom, 6. bubanj, 7. osovina 


žnju naprijed. — Brodske PT obično su razdijeljene u dva 
kućišta (visoki i niski tlak); kod najvećih snaga ima još i treće 
kućište, u kome leži PT srednjeg tlaka. Svaki ovakav dio 
brodske PT zahvata svojim malim zupčanikom o glavni zu- 
pčanik, koji leži na osovini brodskog vijka. Kod ratnih b., 
koji za vrijeme svoga trajanja najčešće voze brzinama od 10 
do 15 čvorova, postoje za ove malene brzine (t/s do !/» naj- 
veće brzine) posebni uređaji. To su t. zv. marš-turbine ili 
turbine za krstarenje, ili posebni kanali (sapnici) za dovod 
pare glavnoj PT, t. zv. marš-sapnici ili sapnici za krstare- 
nje. U slučajevima ovakve vožnje dobivaju svježu paru za 
pogon samo ove turbine, odnosno sapnici, jer je tada 
potrebna snaga vrlo malena (4 do 13%). Zupčanici za pre- 
nos snaga s PT na osovine brodskih vijaka (često nazivani 
»reduktori«) spadaju u najpreciznije izrađene zupčanike, 
jer prenose vrlo velike snage. Oni rade pod jakim mlazo- 
vima ulja, koje posebne sisaljke štrcaju u zahvat zupčanika. 

PS brodova rade uvijek s kondenzacijom. To znači, da 
se para, koja je u PS izvršila radnju, t. zv. ispušna para, 
odvodi u posebne uređaje, nazvane kondenzatori, u kojima 
se pretvara opet u vodu. U tu svrhu rashlađuju se kon- 
denzatori hladnom vodom, koja se uzima iz mora, odnosno 
iz rijeke ili iz jezera. Rashlađivanje se može vršiti tako, da 
rashladna voda struji u cijevima odvojeno od pare; ovakvi 
se kondenzatori zovu površinski kondenzatori (sl. 15). Ili 
se rashlađivanje vrši tako, da se rashladna voda miješa 
s parom; ovakve kondenzatore zovemo kondenzatori s mi- 
ješanjem. Površinski kondenzatori upotrebljavaju se na 
svim pomorskim b., jer se morska voda ne smije miješati 
s kondenziranom parom (kondenzatom). Kondenzatori s mi- 
ješanjem upotrebljavaju se na riječnim b.; no kod većih 
PS upotrebljavaju se i na rijekama površinski kondenza- 
tori. Kondenzacija se vrši pod tlakom, koji je manji od 
atmosferskog, pod vakuumom (0,8 do 0,95 atmosfera manji 
od vanjskog), jer tada para kondenzira kod nižih tempera- 
tura (60 do 36% C). Visina ovog vakuuma ovisi o tempera- 
turi rashladne vode i o njenoj količini. Kondenzat se odvodi 
u kotlove (zato ne smije imati soli, koja bi došla u slučaju 
miješanja s morskom vodom) kao napojna voda; neizbježni 
gubitci nadoknađuju se iz cisterna kotlovske vode, iz de- 
stilatora morske vode ili — na rijekama — iz toka rijeke. 
Rashladna voda izlazi iz kondenzatora opet izvan broda. Za 
svaki kilogram kondenzirane pare treba oko 60 kg rashla- 
dne vode; kod PT snage 25.000 KS iznosi to oko 7200 tona 
rashladne vode na sat. 

IV. Dok se kod PS sagorijevanje vršilo u PK, dakle 
izvan samog PS, kod motora s unutrašnjim sagorijevanjem 
zbiva se i sagorijevanje i pretvaranje toplinske energije u 
mehaničku u cilindru samoga stroja. Od motora s unutar- 
njim sagorijevanjem za pogon brodova dolaze u obzir 
samo motori, koji rade po sistemu Diesela (DM). Zadnjih 
godina se DM sve više ugrađuju na b. (motorni brodovi) 
tako, da je polovina b., koji su u 1938 godini bili u gradnji, 
bila predviđena na pogon DM; no s obzirom na veliki 
broj starijih b., koji svi imaju PS, u ukupnom broju b. ima 
DM samo oko 10%. DM-i istiskuju SPS-e do snaga od 
2500 KS; preko te snage upotrebljavaju se radije PT, premda 
ima DM građenih i za snagu od 7000 KS. Uzrok ovako ši- 
rokoj primjeni DM leži u njihovoj velikoj ekonomičnosti 
u pogonu (troše najmanje goriva). Za snage do 2000 KS 
upotrebljavaju se jednoradni četverotaktni DM (sl. 11, A). 
Usprkos tome, što imadu veći broj ventila i poluga, oni su 
ipak najjednostavniji za pogon. Za snage do 4000 KS do- 

Sl. 1l. SHEMA BRODSKIH DIESELOVIH MOTORA JEDNAKIH 
VOLUMENA CILINDARA, A jednoradni četverotaktni, B jednoradni 
dvotaktni, C dvoradni dvotaktni 
1. Cilindar, 2 klip (na slici C: stap), 3. stapnica, 4. križna glava, 5. 
ojnica, 6. osno koljeno, 7. ventil za gorivo, 8. usisni ventil, 9. ispušni 
ventil, 10. zrak za ispiranje, 11. raspori za ispiranje, 12. ispuh, 13. 
ispušni raspori 


laze u obzir jednoradni dvotaktni DM (sl. 11, B). Kako za 
svaki okretaj osovine dolazi u cilindru do sagorijevanja, 
ima ovakav DM — s jednakim volumenom cilindra — go- 
tovo dva puta veću snagu nego jednoradni četverotaktni 
DM. Za još veće snage (7000 KS) upotrebljavaju se dvo- 
taktni dvoradni DM; »dvoradni« znači, da sagorijevanje 
nastupa izmjenično iznad i ispod stapa u cilindru, pa za 
svaki okretaj osovine dolaze u cilindru po dva sagorije- 
vanja tako, da je snaga ovakvog DM gotovo 3,5 puta veća 
od snage jednoradnog četverotaktnog DM s istim volume- 
nom cilindra (sl. 11, C). Dvotaktni DM razlikuju se od če- 
tverotaktnih u tome, što nemaju usisnih i ispušnih ventila 
kao ni poluga, koje njima pripadaju, jer se punjenje cilin- 
dra zrakom i njegovo ispražnjivanje od plinova sagorije- 
vanja vrši kroz raspore, koji se nalaze na plaštu cilindra, 
a njihov rad upravlja sam stap. Kod jednoradnog treba da 
je samo jedna, a kod dvoradnog moraju biti dvije grupe 
ovakvih raspora. Zrak za ispiranje dobavlja dvoradnim DM 
posebno puhalo. Ovakvo snabdijevanje cilindara zrakom 
ipak komplicira dvotaktne motore, te se zbog toga, gdje 
od je to moguće, radije upotrebljavaju četverotaktni DM. 
Što se tiče visine DM, koja je kod nekih brodova također 
važna (podmornice, riječni brodovi), dva prva tipa DM 
jednako su visoka, dok je zadnji, dvoradni dvotaktni, 
mnogo viši od njih. — Najveći DM građeni su za brodski 
pogon. — Za trajno povisivanje snage kod četverotaktnih 
DM (za oko 30%, a kratkotrajno i za 50%) počelo se u po- 
sljednje vrijeme upotrebljavati nabijanje cilindara zrakom 
(prekotlaka do 0,4 atmosfere, Biichi), mjesto da zrak siše 
u cilindar sam klip. — Brodski DM imaju najčešće po 6 cilin- 
dara, no ima ih i sa 4, 8 i 9 cilindara. Brojevi okretaja su 
najveći kod  jedno- 
radnih četverotaktnih 
(do 400), a najma- 
nji kod  dvotaktnih 
dvoradnih (oko 120). 
Kad se hoée laki DM, 
onda se mora uzeti 
veći broj okretaja, pa 
za prenos snage na 
osovinu brodskog vij- 
ka upotrijebiti zupča- 
ni prijenos. — Kod 
brodskih DM  poja- 
vljuju se u osovin- 
skom vodu brodskog 
vijka vibracije kao i 
kod SPS u toliko više, 
što je rad DM manje 
jednoličan nego rad 
SPS. No veći broj ci- 
lindara olakšava umi- 

















Sl. 12. SHEMATSKI PRIKAZ POGONA 

DVAJU DIESELOVIH MOTORA JE- 

DNOG BRODSKOG VIJKA PREKO 

HIDRAULIČNE KOPČE I ZUPČANOG 
PRIJENOSA 


1. Dieselovi motori, 2. hidraulična kopča, 

3. centrifugalna sisaljka, 4. hidraulična 

turbina, 5. zupčani prijenos, 6. odrivni 
ležaj, 7. osovina brodskog vijka 


rivanje DM. — Pokretanje (upućivanje) DM vrši se s pomo- 
ću komprimiranog zraka, koji se iz čeličnih boca (gdje se na- 
lazi pod tlakom od nekoliko desetaka atmosfera) pušta 
kroz posebne ventile u cilindre tako, da prvih par okretaja 
DM radi kao SPS, no mjesto parom sa zrakom. Pokrenuti 
DM dobije tada gorivo i počinje sam raditi. Prekretanje 
DM vrši se izmijenjenim dovodom goriva u cilindre tako, 
što se izmijeni otvaranje ventila na pojedinim cilindrima, 
kroz koje se dovode gorivo i zrak, odnosno odvode plinovi 
sagorijevanja iz cilindra. 

U slučajevima, kad treba na jednom brodskom vijku 
imati veće snage, treba više DM raditi na jedan vijak. 
Kako DM rade nejednako, moraju se između svakoga 
DM i zupčanika na osovini vijka postaviti hidrauličke 
kopče (Vulkan, po principu Fottingera, sl. 12). Hidrau- 
lička kopča je u principu centrifugalna sisaljka, tje- 
гапа od DM, i hidraulička turbina spojena sa zupča- 
nikom, koji zahvata u zupčanik osovine brodskog vijka. 
Uvede li se u takvu kopču tekućina (ulje), tjera centri- 
fugalna sisaljka ulje u hidrauličku turbinu, i ona se 
okreće to većim brojem okretaja, što je kod jednakog 
broja okretaja DM, odnosno centrifugalne sisaljke, veća 
količina tekućine u kopči; kad je kopča puna ulja, 
okreće se hidraulička turbina samo za par okretaja pola- 
ganije od centrifugalne sisaljke, odnosno DM. Sve neje- 
dnolikosti u radu zajedno spojenih DM guše se u elasti- 
čnim udarcima tekućine između sisaljke i turbine. 

V. Međusobna kombinacija navedenih GBS rijetka je, 
ali postoji. U zadnje vrijeme se (po Bauer-Wachu) pri- 





























SI. 13. SHEMA KOMBINACIJE STAPNOG PARNOG STROJA 
S PARNOM TURBINOM 
1. Osovina vijka, 2. odrivni ležaj, 3. zupčani prijenos, 4. izlaz pare u 
kondenzator, 5. hidralična kopča, 6. ispušna turbina, 7. razvodnik CNT, 
8. CNT, 9. osovina stapnog parnog stroja 


ključuje PT na SPS; PT radi s ispušnom parom, koja 
izlazi iz SPS; PT je na osovinu SPS priključena preko 
hidrauličke kopče i zupčanika (sl. 13). Ovakva kombina- 
cija vrlo je podesna za snage oko 1000 KS, jer SPS radi 
ekonomično kod malenih, a PT kod velikih brzina (t. j. 
opterećenja) tako, da je ukupni stupanj djelovanja uvijek 
jednako povoljan. 

Na jednom ratnom brodu s PT priključeni su za 
marš-vožnju (krstarenje) na osovine brodskih vijaka 
manji DM. Time se smanjuje potrošak goriva, jer 
su ovi marš-DM potpuno opterećeni te iskorišćavaju gorivo 
mnogo bolje nego PT, koja kod malih opterećenja pri marš- 
vožnji radi vrlo neekonomično; na taj način se poveća put 

















SL 14. 


SHEMA 


DIESEL-AKUMULATORSKO-ELEKTRICNOG PO- 
GONA PODMORNICA 
1. Brodski vijak, 2. odrivni ležaj, 3. i 5. kopče, 4. elektromotori-gene- 
ratori, 6. Dieselovi motori, 7. akumulatorske baterije 


— 


BROD 361 


krstarenja. Kod ovakvog uredaja nisu potrebna na PT 
marš-turbine, odnosno marš-sapnici. 

Na podmornicama, koje voze iznad i ispod površine, nalaze 
se uvijek dvije vrste pogona: DM za nadvodnu vožnju (brzi- 
na do 16 čvorova) i elektromotori za podvodnu vožnju (brzi- 
na do 9 čvorova). DM rade normalno kao i na drugim brodo- 
vima; elektromotori (EM) dobivaju električnu energiju iz olo- 
vnih akumulatora, koji se moraju nalaziti na svakoj pod- 











51. 15. TURBO-ELEKTRIČNI POGON 
1. Brodski vijak, 2. osovina brodskog vijka, 3. odrivni ležaj, 4. pogon- 
ski elektromotori vijaka, 5. oplata, 6. kablovi-dovod električne energije, 
7. razvodna ploča za upravljanje pogonskih elektromotora, 8. genera- 
tori električne energije, 9. parna turbina za pogon generatora, 10. 
kondenzator, 11. sisaljka rashladne vode kondenzatora, 12. ulaz rashla- 
dne vode, 13. izlaz rashladne vode 


mornici (ti akumulatori mogu davati struju jakosti do 
4000 A). Akumulatori se nabijaju na samoj podmornici, 
dok ona stoji: u tom se slučaju iskopčaju osovine brodskih 
vijaka, pa DM okreću samo EM, koji u ovom slučaju rade 
kao generatori i daju struju za nabijanje akumulatorske 
baterije (dvije baterije, koje se mogu spajati paralelno i 
u seriju, sl. 14). 

U najnovije doba počeo se na nadvodne brodove 
primjenjivati i furbo-električni (TE) i Diesel-električni 
(DE) pogon. U ovom slučaju nema akumulatora, nego 
se u glavnoj prostoriji strojeva nalazi jedna ili više 
PT ili DM. Oni su izravno spojeni s generatorima struje 
i pokreću ih, kao što je to slučaj u svakoj električnoj cen- 
trali na kopnu. Ovi generatori daju električnu energiju 
EM, koji se nalaze u blizini brodskih vijaka (sl. 15), brod- 
skih kotača ili kojeg drugog sredstva za kretanje b-a. Kod 
ovakvog uređaja mogu PT i DM imati po volji veliki broj 
okretaja, što omogućuje upotrebu brzih i laganih PT i DM, 
a za brodski pogon je to vrlo važno. PT i DM ne moraju 
biti u ovom slučaju prekretni, jer se prekretanje vrši na 
električnoj strani uređaja. Kod manjih snaga upotrebljava 
se istosmjerna, a za veće snage izmjenična struja visokoga 
napona. TE i DE pogon podesni su osobito za b. sa dva 
ili više brodskih vijaka, jer kod manjih brzina može jedan 
agregat (t. j. pogonski stroj i generator) raditi na više 
elektromotora, čime se on može više opteretiti, te radi 
ekonomično, što nije slučaj, kad svaki GBS pokreće svoj 
vijak. Tek kod velikih brzina radi svaki agregat na svoj 
EM. Broj okretaja može se regulirati na električnoj strani 
(u skokovima), ali i tako, da se promijene okretaji agre- 
gata (kontinuirano); potonjom mjerom mijenjaju se napon, 
odnosno frekvenca generatora, koje moraju slijediti i EM. 
Za vožnju krmom stoji kod ovakvih instalacija na raspo- 
laganje cijela snaga kao i za vožnju naprijed. TE i DE 
pogon je zbog iznesenih svojstava vrlo elastičan. Prati ga 
samo nezgoda, što mogu naglo izbiti smetnje u električnom 
dijelu, što je bitna osobina svih električnih instalacija. No 
zahvaljujući mogućnosti, da bilo koji generator agregata 
radi na bilo koji EM, postignuta je rezerva, koje nema kod 
nijednog drugog brodskog pogona s direktnim prenosom 
snage. 

VI. Osim GBS b. imaju i mnogo pomoćnih strojeva. 
Broj pomoćnih strojeva ovisi o veličini i svrsi broda; njih 
ima najviše na brzim putničkim i ratnim brodovima. 

Među pomoćnim brodskim strojevima (PBS) razlikujemo 
one, koji su potrebni za pogon GBS, i one, koje zahtijeva 
život na brodu. Na brodovima s PS razlikujemo nadalje 
PBS za PK, one za SPS, odnosno PT, te one kondenza- 
torske. Za svaki PK potrebne su dvije napojne sisaljke 
za napajanje; zbog razmjerno niskog brodskog dimnjaka 
potreban je ventilator zraka za izgaranje goriva u PK ; ako 
se kotao loži uljem za loženje, onda treba još sisaljka za 
ovo ulje; za zagrijavanje napojne vode, zraka i ulja za 
loženje postoje posebni zagrijači. Ako na b. nema dovoljno 
mjesta za smještavanje potrebne količine napojne vode (na 





pr. kod ratnih brodova), napojna se voda dobiva na brodu 
destilacijom morske vode; ovaj destilator ima zasebni SPS 
sa sisaljkama, sa zagrijačem-kondenzatorom i drugim pri- 
borom; ponekad destilator daje i vodu za piće. Za podma- 
zivanje ležaja PT i zupčanih prijenosa potrebne su sisaljke 
ulja za podmazivanje; za prekretanje SPS preko 1000 KS 
potreban je mali PS za prekretanje. Za rashlađivanje 
kondenzatora potrebna je snažna sisaljka vode za rashla- 
divanje (sl. 15); za isisavanje kondenzata iz konden- 
zatora potrebna je sisaljka kondenzata; kod PT, koje rade 
s visokim vakuumom (95%), potrebni su posebni uređaji 
(ejektori zraka) za isisavanje zraka iz kondenzatora. Kod 
ŠPS pomoćni strojevi obično nemaju svi samostalan pogon, 
nego su priključeni na sam SPS; u tom slučaju ih nazivamo 
»privješeni« PBS (sl. 8). — DM treba za pogon kompresor 
zraka, koji je potreban za upućivanje, a kod DM, kod 
kojih se gorivo uštrcava zrakom, još i za tu svrhu; za 
rashlađivanje cilindara treba sisaljka vode za rashlađi- 
vanje; za podmazivanje ležaja treba sisaljka ulja za pod- 
mazivanje; za uštrcavanje goriva u cilindar (kod DM bez 
kompresora), odnosno za dopremu goriva u ventile goriva, 
treba sisaljka za gorivo; kod dvotaktnih DM potrebna su 
još puhala za ispiranje cilindara. Na DM su svi ovi PBS 
obično privješeni, t. j. pokreće ih sam DM; no kod velikih 
DM postoje i samostalni pomoćni strojevi, samo sisaljka 
za gorivo je uvijek privješena na DM. — Od PBS, koje 
zahtijevaju posebne brodske prilike, treba najprije spome- 
nuti kormilarski stroj, koji pokreće kormilo na većim bro- 
dovima, zatim agregat struje za rasvjetu i pogon manjih 
elektromotora, pa onda mnoge sisaljke, kao vatrogasne si- 
saljke, sisaljke kaljuže (za isisavanje vode iz najnižih dije- 
lova broda — kaljuža), drenažne sisaljke (za isisavanje even- 
tualno prodrle vode u brod), balastne sisaljke (za prebaci- 
vanje vode između balastnih tankova, da se brod — ako 
stoji koso — izbalansira), sisaljke morske vode za čišćenje 
i za sanitarne uređaje, sisaljke slatke vode za umivanje. te 
sisaljka vode za piće, ledostroji za rashlađivanje hrane (na 
ratnim brodovima i za hlađenje municionih komora), kom- 
presori zraka (na ratnim brodovima za torpedno naoru- 
Zanje), vitla za sidra i terete. Kako mnogi PBS rade bas u 
lukama, kada GBS miruju; imaju brodovi za pogon u luci 
(lučki pogon) pomoćne kotlove i kondenzatore, koji omo- 
guéuju pogon PBS; oni opet za svoj pogon moraju imati 
potrebne pomoćne strojeve. Ovakav pomoćni PK služi i za 
grijanje prostorija. 

Veliki broj pomoćnih strojeva dosta komplicira brodski 
strojarski uređaj, te se zbog toga broj pomoćnih strojeva 
nastoji smanjiti međusobnim kombiniranjem. To se pro- 
vodi uvijek sisaljkama, kojih i onako ima najviše. To kom- 
biniranje komplicira cjevovode, jer zbog toga treba u njih 
ugraditi mnoge ventile, zasune i pipce. 

VII. Težine brodskih strojeva pokazuju se obično po je- 
dnoj KS, te se dolnji podatci na to i odnose. Težina PK 
ovisi o konstrukciji kotla i svrsi broda. CVK teže 60 do 
100 kg, a VK 10 do 50 kg računajući težinu parospremnog 
kotla. VK su to lakši, što su veći; lakši se upotrebljavaju 
na ratnim brodovima, gdje su opet najlakši na torpiljar- 
kama i razaračima; najteži VK nalaze se na trgovačkim 
brodovima. Težine SPS iznose 40 do 70 kg; manje težine 
odnose se na putničke, veće na teretne trgovačke brodove. 
Težine PT sa prenosom i kondenzatorima iznose 10 do 25 
kg na ratnim, a do 40 kg na trgovačkim brodovima. Uvo- 
đenjem pare visokog tlaka (do 60 atmosfera) znatno su 
smanjene težine PK tako, da su ukupne težine parnih po- 
strojenja na b-ima postale još manje. Težine DM trgo- 
vačkih brodova iznose 50 do 150 kg tako, da su oni lakši 
no SPS; na ratnim brodovima iznose težine DM do 20 kg, 
a na malenim motornim torpiljarkama i ispod 5 kg. Težine 
elektromotora, odnosno generatora, iznose oko 15 kg. Te- 
žine osovinskog voda s brodskim vijkom iznose:2 do 5 kg 
na ratnim, a 8 do 18 kg na trgovačkim brodovima; manje 
težine vrijede za veće, a veće težine za manje brojeve 
okretaja. Težine pomoćnih strojeva i cjevovoda iznose 8 
do 14 kg na ratnim, a 20 do 30 kg na trgovačkim brodo- 
vima. Kao što je navedeno, sve se ove težine odnose na 
I ES. 

Za rad jedne KS u satu brodovi sa SPS troše 0,5 do 
1 kg dobrog kamenog ugljena, odnosno 0,4 do 0,7 kg ulja 
za loženje uračunavši u to i utrosak GBS i PBS. Za istu 
svrhu troše motorni brodovi 0,2 do 0,3 kg plinskog ulja za 
pogon DM. lako je cijena ulja za loženje niža od cijene 

plinskog ulja, ipak je pogon s DM jeftiniji, a kod ratnih 
brodova je osobito važno to, što se s istom težinom plin- 
skog ulja može prevaliti mnogo veći put nego s uljem za 
loženje. M. Mi-ć. 

IV. Brodogradilišta. Brod se gradi na kosini, kako bi 
mogao — kad je korito toliko dogotovljeno, da može pli- 
vati, i toliko čvrsto, da može podnijeti naprezanje pri po- 
rinuću — kliznuti u vodu. 

Potrebno je, da promotrimo glavne faze toga klizanja, 
predočene u sl. 1. U položaju 1 b. sav izvan vode leži na 
saonama; težina b-a sa središtem u G pritište na čitavoj 
duljini saona na svoju podlogu. U položaju 2 b. klizi 
prama vodi; maleni dio krme zaronio je u vodu, te počinje 
djelovanje uzgona (P); težište b-a približilo se donjem 
rubu podvodnog saonika (Ablaufbahn); pritisak na saonik 
postaje prema rubu saonika sve veći, a najveći je na sa- 
mom rubu (R). Pri daljem klizanju zaronjuje krma sve 
više, dok ne dosegne toliki uzgon, da se ona nadigne od 
saonika (položaj 3). Pritom se pramac još upire o saonik, 
i to u točki prednjeg ruba saona. Reakcija Rp. je znatna, 
doseže do 1⁄4 čitave težine b-a. Kad konačno i prednji rub 
saona dosegne krajnju točku podvodnog saonika, b. s pram- 
cem naglo uroni u vodu. Razumije se, da na tom mjestu 
mora biti dovoljna du- 
bina, da ne bi pramac 
udario o dno, ili pak 
mora podvodni saonik 
biti toliko dugačak, da 
dosegne dubinu, koja 
odgovara gazu b-a na 
pramcu. Tako je obično 
kod ratnih b-ova. Kod 
trgovačkih se redovno 
uzima kraći saonik, no 
uvijek on mora biti 
tako odmjeren, da se ne 
bi dogodilo preklapa- 
nje, t. j. da krma naglo 
zaroni, a pramac se di- 
gne u vis, što može 
imati teških posljedica. 

Podvodni saonik је 
najskuplji dio. Da se 
skrati, pravi se saonik 
u obliku kružnice (po- 
lumjer 2500 do 14000 m); 
tako je donji dio poste- 
peno strmiji, te prije dosegne dubinu. Nagib saonika (kod 
kružnice u sredini) uzima se: za male b-ove 1:10 do 1 : 14, 
kod srednjih do 1:18, a kod velikih do 1:27. Do nagiba 
1:24 može b. redovno sam kliznuti, kod položitijeg treba 
poseban poriv (impuls), da se makne i počne kliziti. 

Kad b. slobodno zapliva, postigne znatnu brzinu (prema 
strmini saonika 2,5 do 8,5 met/sek.) te se redovno mora 
kočiti (sidrima, užetima vezanim u uzice, koje redom po- 
pucaju, dok ne zaustave b. i sl), da ne ode predaleko. 
Uz dobro kočenje treba ipak 14 do 2 dužine b-a slobodne 
vode u smjeru spuštanja. 








SI. 2. POPREČNO PORINUĆE BRODA 





SI. 3. PORINUĆE BRODA »REX« 
(Zidana vlaka) 

(Foto Keystone) 
SI. 4 PORINUĆE BRODA »QUEEN MARY« 

SI. 5. POPRECNO PORINUCE BRODA 


Gdje nema toliko prostora, kao na pr. na rijekama i 
kanalima, grade se b-ovi usporedno s obalom te se poprecno 
spuštaju u vodu. Sva naprezanja i sve sile reakcije ovdje 
su znatno manje nego kod uzdužnog načina. Nagibi saonika 
mnogo su veći te se kreću od 1:5 do 1:8. 

Prema navedenim izlaganjima vidi se, kakav mora biti 
teren za brodogradilišta. 

Rijetko ćemo naći zemljište, koje bi odgovaralo svojom 
položitošću, redovno će se morati otkopavati ili nasipavati. 
Zato će najprikladnije tlo biti pijesak ili šljunak. U koliko 
nosivost tla ne bi odgovarala opterećenjima, treba ga po- 
jačati pilotiranjem ili betonom. Ako je teren nizak, treba ga 
radi kosog položaja ispod b-a za gradnju kao i za saonik 
podgraditi. Jednostavan je način, da se podgradi kladama, 
bolje je svakako izgraditi kamene ili betonske vlake (Hel- 
linge, sl. 3). Podvodni dio, ako je morsko dno kamenito, 
izravnava se nasipavanjem ili betoniranjem. Podvodno 
otkopavanje u kamenitom tlu vrlo je skupo, te su za to 
potrebne posebne plovne bušilice za postavljanje laguma 
ili teški mehanički batovi za razmrskavanje kamena. 

Sam saonik i saone su od drveta, ponajviše od hrasto- 
vine, a mazivo je loj, ulje, sapun, parafin. 

U organskoj vezi s vlakama, kao najvažnijim dijelom, 
grupiraju se ostale radionice, pa kako se tu radi o velikim 
količinama građevnog materijala, potrebno je, da priprema 

SI. 6. OSNOVA BRODOGRADILIŠTA »CANTIERE NAVALE TRIESTINO« U MONFALCONU (Ing. Gj. Stipetić) 


l. Ulaz, 2. spremiste dvokolica, 3. vodosprema, 


4. garaže, 5. remiza lokomotiva, 6. škola za naučnike, 7. ljevaonice, 8. skladište strojeva, 


9. radionica strojeva, 10. transformatori, 11. pristanište, 12. skladište limova i profila, 13. most za dizala (ispod mosta male radionice i skla- 
dišta), 14. radionice za kotlove, 15. dizalo 80 t, 16. hidraulička i pneumatička centrala, 17. brodograđevne radionice, 18. poslovođe, 19, valjak 
za lim, 20. skladište, 21. kovačnica, 22. glavno skladište, 23. mehanička radionica, 24. radionica za tanki lim, 25. mehanička radionica, 26. 
uprava, 27. termička centrala (na otpadke od drva), 28. stolarija, 29. visoki mostovi za dizala, 30. škverovi, 31. elektromehanička radionica, 
32. skladište drva, 33. sušionice drva, 34. radionice za popravke, 35. vozno dizalo 15 t, 36. plovni dokovi, 37. pilana, 38. radionica za čamce 


bude takva, da kretanje materijala bude što kraće i eko- 
nomičnije. Grupe: skladište limova i profila — crtara — 
radionice za lim i profile — vlake su usko povezane, isto 
tako trebaju stolarija, mehanička radionica, kovačnica, ra- 
dionice za cijevi i t. d. vezu s obalom za opremu b-a na- 
kon porinuća u vodu. I radionice za kotlove i strojeve 
treba da su blizu obale. 

Na sl. 6. prikazana je osnova modernog brodogradilišta 
u Monfalconu kod Trsta od g. 1920, koje je gotovo u cije- 
losti tako izgrađeno. 

Rad počinje na crtari (Mallboden). Tamo se na podu 
crtaju u naravnoj veličini linije b-a, presjeci, rebra i t. d., 
te se prave drvene šablone, prema kojima se onda crtaju, 
režu i buše limovi, savijaju rebra i t. d. 

U radionici za limove najprije se izravnavaju limovi, 
ako nisu potpuno ravni. To obavlja stroj sa 7 valjaka. 
Onda se prema nacrtu režu rubovi. Moderne radionice 
imadu za to 2—3 m dugačke škare (Tafelschere), koje daju 
čisti rez, te otpada blanjanje rubova, koje se prije upotre- 
bljavalo kod boljih izvedaba. Rupe za zakovice buše se 
(probijaju), kod tvrđeg materijala svrdlaju. Najobičniji je 
stroj za bušenje s jednim probijačem kombiniran s kratkim 
škarama (sl. 7), često i sa škarama za rezanje profila. 
Za automatsko bušenje pravokutnih limova služe bušilice 
(a isto tako i svrdlarski strojevi), gdje na jednom jarmu 





























Sl. 7. STROJ ZA REZANJE I BUŠENJE LIMOVA 

SI. 8. STROJ ZA AUTOMATSKO BUšENJE LIMOVA 


radi do 30 bušila (ili svrdla), a lim se uvijek miče u ravna- 
licama ispod jarma za stanoviti posmak (Viellochstanze, 
Viellochbormaschine). Osobito brz i ekonomičan je stroj za 
bušenje, gdje se na jednom jarmu nalazi mehanizam za 
bušenje, koji se uzduž jarma pomiče, a upravlja ga radnik, 





SI. 9. VALJAK ZA SAVIJANJE LIMOVA 


364 


Qy c. 


SI. 10. PRENOSNI UREĐAJ »LYSHOLM« 


koji sjedi na sedlu na samom mehanizmu. Projekcioni apa- 
rat projicira mali križić svijetla na točku udarca bušila, 
tako da se ušteđuje gađanje, koje kod obične bušilice odu- 
zima dosta vremena. Kod gradnje u serijama ili kod 
obradbe više istovjetnih limova uspješno se upotrebljavaju 
grupe od 2—3 radijalna svrdlarska stroja, limovi se na- 
slažu jedan povrh drugoga do ukupne debljine od 100 mm 
i svi zajedno svrdlaju. Od drugih važnijih strojeva treba 
spomenuti valjke za savijanje cilindričkih limova (sl. 9) 
te stroj za pregibanje limova i različne hidrauličke preše. 

Radionica za profile ima u prvom redu dugačku peć za 
žarenje profila, željeznu platformu za savijanje rebara sa 
strojem, kojim se prilagođuju prirubnice rebara. 

Sastavljeni dijelovi od lima i profila zakivaju se hi- 
draulički ili pneumatički u blizini spomenutih radionica 
te idu gotovi na montažu na b. u gradnji (rebrenice, dije- 
lovi pregrada i t. d.). 

Inače su još potrebne radionice za fanki lim, za cijevi, 
ljevaonica, kovačnica, mehanička radionica, drvodjelska ra- 
dionica i stolarija, različni magazini i t. d. te hidraulički i 
pneumatički uređaji. 

Nekoja brodogradilišta sama izrađuju kotlove i strojeve, 
pa su tamo smještene i te radionice zajedno s velikom 
ljevaonicom, no ponajviše se strojevni dio naručuje iz spe- 
cijalnih tvornica. 

Od važnosti su fransportni uređaji. Mnogi strojevi za 
obradbu željeza imaju svoje posebne dizalice. Kod obradbe 
limova često služe za transport grupe kotačića (t. zv. Lys- 
holm-uređaj) u visini stroja za bušenje ili škara. Kotačići 
imaju kuglične ležaje, pa se i najteži limovi lako pomiču 
(sl. 10). Same radionice obično su opremljene mostnim 
dizalima (Laufkrane) za opće transporte. 

Za transport do vlaka ima vrlo različitih uređaja, od 
jednostavnog vagoneta pa do mostnog dizala, koje iz ra- 
dionice izlazi i predaje komade dizalu vlaka. Još veća 
raznolikost u dizalima postoji na samim vlakama. 

Najjednostavniji je način, da se oko b-a postave visoki 
jarboli sa samaricama (Ladebáume). Za b-ove srednje veli- 
čine upotrebljavaju se različna dizala s dugačkim dohvatni- 
kom, koja voze na tračnicama normalnog kolosjeka (sl. 11). 


L. 

51. 11. DIZALO S DUGIM DOHVATNIKOM 


Za velike brodove služe visoki tornjevi s okretljivim 
dohvatnikom (Turmdrehkrane). Ima ih nepomičnih. Onda 
su u tolikom broju i tako raspodijeljeni, da svojim dohva- 
tom pokrivaju čitav brod, ili su pomični na tračnicama 
širokoga kolosjeka (oko 5 m) između brodova u gradnji. 
Kod nekih brodogradilišta položene su tračnice na visoke 
staze (mostove), a na njima voze lakša i okretnija dizala 
s dohvatnicima (sl. 12). U upotrebi su i mostna dizala na 
naročitim visokim željeznim konstrukcijama, a ima i nat- 
kritih vlaka s potpunim krovnim konstrukcijama. 


U novije doba nalazimo često jeftiniju izvedbu s pomoću 
čeličnih užeta, napetih visoko preko brodova, a na užetima 
su vozna vitla, koja prenose materijal uzduž cijeloga b-a. 


Nakon porinuća b-a slijedi u prvom redu ukrcavanje 
teških detalja, kotlova, strojeva i t. d. To obavljaju veći- 
nom na obalama za opremu stalna dizala velikoga kapaci- 
teta i velike visine — 100 i više tona uz 50 m visine nisu 
rijetkost. Mnogi pak imaju mjesto stalnih plovna dizala, 

SI. 13. PLOVNO DIZALO ZA 265 TONA 


koja imaju tu prednost, da se mogu raznovrsno upotreblja- 
vati (sl. 13). 

Popravci brodskoga korita. Osim gradnje važni su i po- 
pravci brodova, to više, što oni redovno predstavljaju 
unosniji dio rada na brodogradilištu. 

Za popravak brodskoga korita, a i za periodično ličenje 
podvodnog dijela, služe različne metode. Mali b-ovi mogu 
se užetima nagnuti, tako da kobilica dođe izvan vode 
(obična slika na našem Primorju). Veći brodovi mogu se 
izvlačiti na vlake — postupak obrnut porinuću b-a. Saone, 
s dograđenom zipkom ili ležajem prema obliku korita, 
metnu se ispod b-a i zajedno s njim izvlače. Često se mje- 
sto saona u tu svrhu uzimaju platforme s kotačima, a kao 
saonik služe tračnice. Izvlačenje može biti u uzdužnom 
smjeru, kod riječnih b-ova običniji je poprečan smjer. 
Kod velikih b-ova bile bi potrebne suviše velike sile za 
izvlačenje, pa za to služe dokovi. 

Suhi dok (Trocken- 


dock, sl. 14) je du- 
boki basen od kame- 
na ili betona, na je- 
dnom kraju otvoren. 
Taj se otvor može bi- 
lo kakvim vratima, 
zasunom ili pontonom 
nepropusno zatvoriti. 
Kad se b. uvede u ba- 
sen, zatvore se vrata, 
a sisaljke počnu izba- 
civati vodu iz basena. 
Čim b. sjedne na pri- 
pravljene klade, po- 
dupre se о bokovi- 
ma drvenim gredama 
(uporama) prema ve- 
ličini broda u jednom 
ili više redova. Kod 
širokih b-ova podvla- 
Ce se posebni blokovi 
klada, istesani po obli- 
ku b-a, pod dno, ili 
se pak, kad se dok is- 
prazni, podboči ver- 
tikalnim uporama (U: 
sl. 14). Stijene doka 
uvijek su stepenaste, 
da se mogu postaviti 
upore. Na dnu doka 
raspoređeni su kanali, 
koji vode do pose- 
bnog bunara sa sisaljkama. Kod pontonskih vrata često su 
zasuni za puštanje vode u dok u samim vratima. 

Plovni dok (Schwimmdock, sl. 15). Gradnja mu je 
mnogo jeftinija: od suhog, uzdržavanje skuplje. Prednost 
mu je u pokretnosti. Sastoji se obično od pontona i 2 sti- 
jene. Dok je brojnim uzdužnim i poprečnim pregradama 
razdijeljen u mnogo nepropusnih odjela (stanica), svaka 
stanica priključena je na cijev za punjenje i ispražnji- 

Sl. 16. BROD U PLOVNOM DOKU (Split) 


vanje. U strijenama je često za sigurnost ugrađen ne- 
propusni krov, određen za to, da dok ne potone, kad bi 
i sav donji dio bio napunjen vodom. Postupak je ovaj: 
Prema obliku broda pripreme se klade ispod kobilice (K) 
i pomični blokovi B za potporu dna po strani, a isto tako 
i dovoljan broj upora U. Zatim se stanice doka napune 
vodom, te dok uroni toliko, da gornji rub klada dođe 
kojih 30 cm dublje nego je dno broda. Brod se uvuče u 
uronjeni dok i točno fiksira užetima. Nato se sisaljkama 
počne izbacivati voda iz stanica, a dok se diže. Kad klade 
K dodirnu kobilicu b-a, pričvrste se upore U, a odmah iza 
toga povuku se i blokovi B pod b. Izbacivanje vode se 
nastavlja, dok i krov pontona doka ne iziđe iz vode. 

Suhi dok je stabilan i siguran, plovni gibljiv, te treba 
naročita pažnja, da kod dizanja ili spuštanja bude uvijek 
uspravan, treba dakle pomno manevrirati ventilima cije- 
vnoga sustava doka — balancirati dokom (otud i staro 
ime Balancedock). 

Osim u sl. 15 predočenog postoje i drugi tipovi plovnih 
dokova. Na pr. t. zv. L-dock ima samo jednu stijenu; u 
uronjenom stanju prema tome nema poprečnog stabiliteta, 
pa su zato potrebne jake poluge zglobovima učvršćene na 
obali, koje ga drže u uspravnom položaju (sl. 17). 

Drugi je tip doka s 
posebnim pontonom, 
uređenim za izvlače- 
nje. Gdje se moraju 
dizati mnogi b-ovi, če- 
sto se gradi dok, ko- 
jemu su stijene ispod 
pontona spojene re- 
šetkastim nosačima, a 
ponton je nezavisan. 
U stijenama su stro- 
jevi i sisaljke, pa kad 
je b. dignut, izvuče se 
ponton zajedno s bro- 
dom iz doka i umetne 
drugi ponton za slije- 
deći b. Takve dokove 
upotrebljavaju mornarice za seriju manjih 





SI. 17. L-DOK 


е 


51. 18. PLOVNI DOK SA 6 PONTONA 


ponajviše 
brodova. 

Kod plovnih dokova postoji potreba, da se radi uzdrža- 
vanja i ličenja čitav dok digne izvode ili s pomoću drugoga 
većeg doka ili tako, da se dijelovi doka u samom doku 
dignu (Selbstdockung). I u tom pogledu postoje različne 
konstrukcije dokova. Plovni dok na sl. 18 ima 6 posebnih 
pontona, koji su vijcima pričvršćeni na stijene doka. Svaki 
pojedini ponton može se skinuti i dokirati u istom doku. 

Druga je kombinacija, t. zv. sekcijski dok iz tri dijela, 
gdje je svaki dio za sebe autonoman dok, sposoban za di- 
zanje b-ova, a udešeno je tako, da bilo koja dva dijela 
mogu treći dignuti iz vode. Osim ovih ima još raznih dru- 
gih konstrukcija. 

Građevni dok (Baudock). Ako se b. gradi u suhom doku, 
otpada sav trošak, sva naprezanja brodskog trupa, a i sav 
riziko pri porinuću broda, jer u doku b. mirno uspliva. 
Takav dok ne treba biti dubok, jer se radi samo o praznom 

koritu b-a, pa u povoljnim geološkim prilikama izgradnja 
takvog doka nije mnogo skuplja od izgrađenih vlaka. Naro- 
čito su povoljne prilike u krajevima, gdje je plima visoka. 
U sjevernoj Evropi kao i u Americi izgrađeno je više tako- 
vih dokova, osobito za gradnju orijaških brodova. Ð. S. 

Brodarstvo i brodogradnja u Hrvata bit će prikazani u 
člancima, koji obrađuju pojedine gradove ili krajeve na 
hrvatskim obalama, gdje se pomorstvo razvijalo, i u članku 
Hrvatska (>> Pomorstvo u Hrvata). 

V. Dizanje potonulih brodova. 

Dizanje potonulih b-ova nema samo svrhu, da se spasi 

b. ili teret od vrijednosti, već često i tu, da se odstrani 
zapreka plovidbi. Načini dizanja vrlo su raznoliki, jer su i 
prilike vrlo raznolike, kao na pr.: 1. oblik, veličina i težina 
potopljenog objekta, 2. vrsta i veličina oštećenja, 3. čvr- 
stoća objekta, 4. položaj objekta (uspravan, nagnut, pre- 
okrenut), 5. dubina vode, 6. osebujnost vode: struje, uzbur- 
kanost, veličina plime i oseke i 7. vrst morskoga dna: gre- 
ben, pijesak, mulj. K tomu pridolazi još raznolikost raspo- 
loživih sredstava za dizanje, pa treba u prvom redu razmo- 
triti ova. Poglavito dolaze u upotrebu: pontoni, plovna di- 
zala, dokovi, specijalni brodovi za dizanje, zračni valjci, a 
svi ovi u vezi sa sisaljkama, zračnim kompresorima, vitlima, 
koloturima, vijčanim ili hidrauličkim dizalima. Gotovo kod 
svakog dizanja sudjeluju ronioci, pa kako je njihovo dje- 
lovanje ograničeno, to je i mogućnost dizanja ograničena. 
Ronilac u običnoj opremi može roniti do najviše 40 m 
dubine te dnevno najviše 2 sata raditi; u opremi bez cijevi 
do 90 m. Ronilac u oklopu može roniti do 200 m duboko i 
dulje pod vodom raditi, no taj je rad ograničen na kvake, 
kliješta i druge instrumente, kojima on iznutra upravlja. 
Ronioci vrše pripremne radove; začepljuju oštećena mjesta, 
provlače užeta ili lance ispod potonulog objekta i sl. 
° Najjednostavnije je 
dizanje manjih obje- 
kata plovnim dizalima 
(> brodogradilišta) iz 
dubine, u kojoj može 
ronilac lako raditi. 
Tada se provuku dva 
užeta (lanca) ispod 
objekta, a ta se užeta 
ргікорёаји o kvaku 
dizala. Provlačenje 
užeta ispod objekta 
nije uvijek lako; u 
mulju treba često pot- 
kapati čitave tunele, 
jer se potonuli objekt 
obično duboko zarine 
u mulj. Često se mulj oko broda mora odstraniti štrcalj- 
kama, a mogu u tu svrhu poslužiti i sisaći gliboderi. Kod 
svakog dizanja iz mulja mora se k težini potonulog objekta 
dodati još 30—50% težine radi adhezije objekta u tlu. 

Pontoni ili slični plovni objekti mogu vrlo dobro poslu- 
žiti i kod dizanja većih objekata. Obično se spoje po dva 
pontona kakvom nosivom konstrukcijom, kako je na pr. 
prikazano na sl. 1. 

Potonuli se objekt obuhvati lancima I i II, na spojnim 
nosačima smjeste se (na mjestima označenim sa HP) hi- 
draulička dizala. Najprije se b. uspravi postepenim povla- 
čenjem lanaca II; kad je uspravljen, slijedi dizanje para- 
lelno sa svim lancima, dok b. ne iziđe na površinu; tad 
mogu stupiti u djelovanje sisaljke, kojima se b. konačno 
sasvim isprazni i digne. 

Plovni dokovi (> brodogradilišta) ili slični objekti, koji 
su tako uređeni, da se upuštanjem vode mogu duboko uro- 
niti pa onda sisaljkama isprazniti i dignuti, mogu dobro 
poslužiti kod dizanja iz većih dubina. Tako se može sa dna 

pridignuti b. po više metara (prema veličini doka i do 20 
m) i odvući zajedno s dokom na pliće mjesto; tamo ga 
treba opet spustiti na dno i čitavu operaciju toliko puta 
ponavljati, dok se ne dođe do takve dubine, gdje se mogu 
upotrijebiti sisaljke. B. je u takvom slučaju dakako neko- 
liko metara pod vodom, pa se moraju nad otvorima u 
EN sagraditi rovovi (Schacht), koji sežu iznad površine 
vode. 

Za dizanje potonulih podmornica služi specijalni tip dok- 
broda. To su zapravo dva uska brodska tijela, spojena 
samo na pramcu i krmi nad vodom. U sredini je visoka 
konstrukcija u obliku lukova, na kojoj su smještena dizala. 
Podmornica se može dignuti nad razinu vode, pa onda 
treba pod nju podmetnuti nekoliko željeznih greda (vidi 
presjek, sl. 2). 

Kod operacija za dizanje podmornica često se upotre- 
bljavaju t. zv. zračni valjci. To su valjkasta tijela od jakog 
lima, razdijeljena pregradama u više komora. Te se komore 
pune vodom (punjenje se dade regulirati), tako da je lako 
manipuliranje s valjcima pod vodom. Valjci se spuštaju 
uz potonuli brod, o koji se užetima ili lancima pričvrste. 
Voda se iz valjaka istiskuje komprimiranim zrakom. Ven- 
tili, kroz koje izlazi voda, moraju biti na donjem dijelu 
valjaka i moraju za vrijeme dizanja uvijek biti otvoreni. 
Budući da tlak zraka u valjcima odgovara dubini vode (za 
svakih 10 metara 1 atmosfera), pa kad se valjci dižu na 
površinu, nastao bi pretlak u njima, jer zrak ne bi mogao 
slobodno izlaziti. 

Sl. 3 pokazuje dizanje podmornice s pomoću zračnih va- 
ljaka. Takvi se valjci upotrebljavaju i za olakšavanje veli- 
kih brodova, kad se nasuču, a iu mnogim drugim prilikama. 

U plitkim vodama — osobito u rijekama — i kod obje- 
kata umjerenih veličina dizanje se ponajviše obavljaspomoću 
. skela. Oko potonulog 
b-a zabiju se piloti i 
načini skela, na kojoj 
se postave dizala — 
hidraulička ili, što je 
običnije, vijčane diza- 
lice (to su dugački 
vijci s maticama, koje 
se okreću prikovanim 
motkama, sl. 4). Obi- 
čno su na jednoj ma- 
tici po tri poluge (mo- 
tke) dugačke 1—1% m, pa se može računati sa snagom 
dizanja od 10—16 tona za svaki vijak (promjer 50 mm). 

U ovo nekoliko primjera promotrili smo slučajeve, kad 
se primjenjuju vanjske sile za dizanje potonulih objekata. 
Vanjska sila upotrebljava se katkad, da se b. preokrene u 
uspravan položaj (ako leži na boku). Tu su redovno po- 
trebne velike sile, a sam rad teško se provodi, ako nije 
blizu obala, gdje se 
mogu pričvrstiti vitla. 
Za jedan teretnjak od 
7000 tona, koji se pre- 
vrnuo u luci, bio je 
potreban zakretni mo- 
menat od oko 50.000 
met. tona. Da bi pove- 
ćali polugu djelova- 
nja, zato su na boku 
broda prikovali 12 že- 
ljeznih konzola, visokih 10 m, a na svaku konzolu djelo- 
valo je s obale po jedno vitlo sa snagom od 120 tona (sl. 5). 

Kod velikih objekata, u koliko to dopuštaju prilike, do- 
laze u obzir ponajviše nutarnje sile uzgona, katkad i uz 
pripomoć vanjskih sila. Uzgon se stvara, da se sisaljkama 
isprazne dijelovi b-a ili da se voda istisne komprimiranim 
zrakom. U oba slučaja nastaju naprezanja u konstrukciji, 
i to ili pritište vanjski tlak vode na ispražnjene dijelove, 
ili pak nutarnji pretlak kod istiskivanja zrakom. O tim 
pojavama treba osobito voditi računa, pa je često potrebno, 
da se dotični dijelovi napose pojačaju. 

Razmjerno jednostavan je slučaj, kad b. svojim krovom 
još viri iz vode. Kod ispražnjivanja tada ne nastaju ni- 
kakva osobita prenaprezanja, jedino treba pomno ispitati 
stabilitet b-a u svim fazama dizanja, da se ne bi b., kad je 
već dignut sa dna, a u njemu ima još vode, prevrnuo zbog 
nedostatne stabilnosti (— teorija broda). Prema potrebi 
mora se prije dizanja ukrcati stanovita količina balasta 

(kamena, šljunka). Ako je gornji krov pod vodom, treba 
sve otvore na krovu dobro zabrtviti, a iznad onih, gdje se 
mora crpsti voda, sagraditi rovove, cijevi i sl. do iznad 
vode. Kod takvog ispraZnjivanja b-a nastaju zbog tlaka 
vode takva opterećenja krova, za koja krov nije konstru- 
iran, pa treba pojačanje. Istiskivanje vode komprimiranim 
zrakom obavlja se lakše kod b-ova, koji leže na dnu u 
preokrenutom položaju — kobilicom prema gore, jer je 
dno b-a konstruktivno jače, a dade se i lakše zabrtviti nego 
krov, u kojem ima mnoštvo različnih otvora. Brod pritom 
dakako dolazi na površinu u prevrnutom položaju. Onda se 

mora staviti u dok, tamo razrušiti ili, ako se želi sačuvati, 
treba ugraditi posebne naprave, da bi se mogao kasnije 
izvan doka, premještavanjem balastne vode s jedne strane 
na drugu, b. opet prevrnuti u uspravan položaj. 

Ako je brod oštećen, treba u većini slučajeva oštećena 
mjesta zabrtviti ili privremeno zakrpati. Kod velikih ošte- 
ćenja (sudar, torpedi, mine) moraju se sagraditi zakrpe u 
obliku plosnatih sanduka. Stranice moraju biti prilagođene 
obliku b-a. Sanduk se pritegne užetima o b., mjesta dodira 
začepljuju se krpama, cementom i t. d. 

Nepravilne, izbočene krhotine lima često smetaju kod 
krpanja, pa se moraju odrezati. Pri tom poslu služe 
pneumatička dlijeta ili pak autogeni plamenici, kojima se 
može raditi i pod vodom. Uz povoljne prilike mogu se 
oštećena mjesta zabrtviti i smrzavanjem ulja ili vode. 

Gdje su oštećenja veoma velika, te bi začepljenje bilo 
praktički neprovedivo, može se, u koliko to dopuštaju 
ostale prilike, oštećeni b. staviti na suho s pomoću nasipa. 
U tom se slučaju oko b-a zabiju dvostruke stijene, t. zv. 
žmurje (— vodogradnje), prostor među stijenama napuni 
se zemljom, a onda se tako stvoreni basen sisaljkama 
isprazni. B. se tada može na suhom definitivno zakrpati ili 
demolirati. Taj je način veoma skup, pa se može samo 
rijetko kada primijeniti. DS 

VI. Brodarstvo (etnološki i povijesni razvitak). Plovidba i 
gradnja plovnih objekata prošla je školu dugih vjekova, a služila se 
gotovo svim granama ljudskog znanja, dok nije došla do današnjeg usa- 
vršenja u izgradnji i upotrebi sredstava za plovljenje na vodi. 

Bez sumnje, pradavni je čovjek promatrao najprije u samoj pri- 
rodi plovljenje nekog predmeta ili neke Životinje, dok nije došao na 
misao, da bi komad drva ili neko stablo moglo nositi i njega samog. 

Kod pojedinih naroda prvi su početci plovidbe bili raznolični, no kad 
su bili jedamput prebrođeni, razvile su se pomorske sposobnosti čo- 


vjekove i umijeće brodogradnje već prema zemljopisnom i hidrograf- 
skom položaju dotične zemlje, gdje je čovjek živio. 

U prvo je vrijeme on upotrebljavao komad drveta ili koru debelog 
drveća, koje je plivalo na površini vode, služeći se rukama kao veslima 
za kretanje tog najprimitivnijeg vodenog vozila. Kasnije je spojio 
šuplje krajeve drvene kore granama te stvorio sigurnije sredstvo za 
putovanje na vodi, tjerajući ga s pomoću motke. Vezanjem nekoliko 
nespretno izdjelanih greda izumio je primitivnu splav. Uvjerivši se, da 
šuplje drvo teže tone od punoga, izdubio je panj kamenim noževima, 
i prednji mu dio zašiljio, kako je to u riba. Tako je načinio čamac 
(monoksil, canoe). Dug i uzak komad drva, pričvršćen na vanjsku stra- 
nu piroge, tako da je ležao usporedno s njom na vodi u određenoj uda- 
ljenosti (Out Rigger), služio je čamcu kao protuteža i sačuvao ga, da 
se ne izvrne ni u vrlo uzburkanom moru. Kad je usavršio svoje oruđe, 
mogao je čovjek izrađivati grede, letve i daske, koje su mu služile i 
za usavršivanje njegovih lađica. Daske, pričvršćene iznad ruba izdu- 
benog debla, načinile su čamac prikladnijim za prijevoz veće količine 
predmeta i osoba. Postepeno naučio je čovjek, kako se prave drvena 
rebra. Što je više taj drveni zid rastao, to više je ta naprava mogla 
nositi tereta, ali je i čamac to više tonuo pod površinom vode. Konačno 
je deblo, koje je u početku činilo cijeli brod, bilo svedeno na funkciju 
kobilice. 

Promatranjem prirodnih pojava pronašao je čovjek i jedrenje, te 
time izumio jedrenjaču. 

Egipćani su bili uglavnom poljodjelci pa zato nisu mnogo marili za 
more, to više, što im je i vjera priječila, da se posvete pomorstvu i 
pomorskoj trgovini. Prve su egipatske lađe bile namijenjene jedino 
plovidbi po Nilu, ali ustanovljeno je, da su neke polazile i na morska 
putovanja. O takvoj jednoj ekspediciji govore reljefi u hramu Deir-el- 
Bahari blizu Tebe. Kako je Egipat oskudijevao šumama, gradili su 
Egipćani lađe iz malenih komada drva, učvršćenih drvenim rebrima i 
međusobno povezanih komadima užeta i kože. Lađe na Nilu bile su 
raznovrsne i različite veličine, gotovo isto toliko široke koliko i duge. 
Zanimljivo je, da je mjesto krmilara broda bilo na desnom boku. 

Narodi u Mezopotamiji služili su se spletenim vrhovim prućem 
Poput velikih košara ili bačava, koje je bilo obloženo kožom životinja 
ili glinom (prvi čamci u Britaniji, čamci Balsa na jezeru Titicaca u 
Južnoj Americi, košaraste lađe nekih australskih urođeničkih plemena 
sadašnjosti). Njima su se spuštali niz vodu upravljajući ih čvrstim 
veslima, dok bi se vraćali pješice. 

U starom svijetu bili su Feničani svakako najveći pomorci. Svojim 
dosta dugačkim i uskim brodovima stvorili su u povijesti brodova nov 
tip. Prešli su Herkulove stupove, doprli do britanskih obala i do Balti- 
ka, a čini se, da su oplovili i Afriku. Imali su dvije vrste lađa, du- 
gačke ratne do pedeset vesala bez jarbola te jedrenjake, koji su slu- 
žili trgovini. Na pramcu broda bio je obično kakav kip kao ukras, a 
krma je bila dosta zavinuta. Čini se, da su Feničani poznavali sidro: 
bio je to teški kamen ili kožnata vreća, napunjena kamenjem. 

rci su znatno usavršili pomorstvo. Gradili su veslarice s jednim 
redom vesala (monere), a postepeno i s više redova (dijere, trijere, 
tetrere, pentere). Navodno bilo je tada brodova i s više od pet redova 
veslača. Vitka trijera s tri reda veslača jedan nad drugim i s nakitom 
i oštrim bodežem na pramcu postala je tip grčkog ratnog broda, koji 
su upotrebljavale i mornarice drugih naroda kroz vjekove. Veslači 
su sjedili okrenuti prema krmi, a potezali su vesla prema sebi. Izvan 
borbe plovile su te lađe također na jedra. Za svrhu trgovačke morna- 
rice služili su isključivo brodovi na jedra, jer se prostor lađe morao 
gospodarski iskoristiti za teret, a ne za veslače. Takvi su brodovi bili 
prilično široki i više okruglog oblika. Izboru građevnog materijala za 
svoje lađe posvetili su Grci veliku pažnju. Kobilica broda bila je od 
hrastovine, a za korito su upotrebljavali cedar, bor i jelu. Spojnice na 
oplati bile su iz brončanih čavala, a za zatvaranje otvora i preklopa 
upotrebljavali su smolu i obojen vosak, tako da su na taj način ujedno 
i obojili brod. Trgovački brodovi imali su do tri jarbola. Na pramcu 
nalazilo se sa svake strane veliko oko, u početku zbog ukrasa lađe, dok 
je kasnije služilo za prolaz sidrenog konopa. Za sidro uzimao se u 
davnini teški balvan, košara kamenja, vreća s pijeskom; kasnije je 
bilo već i kamenih sidara s rupom za uže, no utvrđeno je, da su se 
stari Grci već služili olovnim ili željeznim sidrima nalik sadašnjima. 
Pramac i krma broda izgrađeni su bili vrlo ukusno u obliku cvijeta ili 
životinjske glave, a udomio se običaj, da je brod prema dotičnom 
ukrasu dobio i svoje ime, ali ono nije bilo slovima označeno na samom 
brodu. Lađa je vijala znak, odnosno zastavu svoje državne pripadnosti. 
U staroj su se Grčkoj u pomorstvu istaknuli napose Salaminci, Argivci 
i Krećani. Pod Temistoklom postala je Atena pomorska država u pu- 
nom smislu riječi. Pomorsko pravo otoka Roda sačuvalo se preko 
rimskoga prava do srednjega vijeka. Osnivajući kolonije došli su Grci 
i u Jadran. Iskopine u našim krajevima dokazuju nam vrlo razvijene 
veze grčkih lađa s našim otocima. 

Etruščani, prethodnici Rimljana, bili su istaknuti pomorci. Kad su 
Rimljani preuzeli vodstvo na Sredozemnom moru, morali su od kopne- 
nog postati pomorski narod. Uzeli su kao uzor grčke i kartaške lađe 
te ih usavršili prema vlastitim potrebama. Ostali su kod uskog oblika 
s veslima. Njime su proveli borbu protiv Kartage. Za trgovačke svrhe, 
naročito za dovoz golemih količina žita, bilo je u službi Rima na tisuće 
manjih brodova na jedra. Žito se uvozilo iz Sicilije, Sardinije, Egipta 
i s obala Crnog mora, a različiti proizvodi, kao kože, krzna, tkanine, 
sagovi, dragocjene kovine, kositar, mramor, roblje i t. d., iz različnih 
strana svijeta, ali sve morem. U rimsko doba koristio se pomorac kod 
plovidbe poznavanjem smjerova vjetra i zvijezda. U borbi između 
Oktavijana i Antonija odlučile su Oktavijanovom pobjedom lađe Liburna, 
prasjedilaca obala Raše i Krke. Rimljani su uvidjeli, da je liburnijsko 
brodovlje prikladnije za rat od ostalih brodova, pa su uveli u svoju 
mornaricu način gradnje tih lađa, njihov oblik i naziv za svoje ratne 
lađe. Način gradnje i oprema tih rimskih liburna bili su preteče 
hrvatskoj mornarici. Kao kuriozum spomenimo i »strojeve« liburnskih 
lađa, o kojima govori anonimna njemačka knjiga iz 18. st. Griindliche 
Beschreibung des Königreiches Dalmatien, u kojoj se, na temelju 
nekog tobožnjeg latinskog izvora, tvrdi, da su Liburnjani upotreblja- 
vali mjesto veslača valove, a mjesto vesala neke kotače (usp. B. Po- 
parić, О pomorskoj sili Hrvata i o rimskim liburnama, Zagreb, 
1899). Kad su Rimljani dokončali borbu za Sredozemno more, prestali 
su se zanimati za dalji razvitak svoje mornarice, zanemarili su polako 
ono, što su postigli u pomorstvu, te je i to jedan od razloga propasti 
rimskog carstva. 

Bizantinsko brodarstvo podržavalo je trgovački promet na Crnom 
moru i u istočnom dijelu Sredozemnoga mora. U vojni između cara 

Justinijana i Vandala spominju se u bizantskoj floti obojena jedra i 
brodske svjetiljke, kako bi se brodovi mogli prema njima ravnati i 
ploviti u bojnoj liniji. Značajan preokret u borbi na moru bila je 
onda upotreba grčke vatre, neke goruće tekućine, koja se sipala s 
pramca broda na neprijateljske lađe. 

Normani su smatrali plovidbu po moru najčasnijim zvanjem. Vi- 
kingi su bili prvi moreplovci, koji su plovili daleko u Ocean, doplovili 
do Islanda, pa čak do Grónlanda; misli se, da su u 10. st. doprli i do 
sjeverno američkog kopna. Pojedina normanska plemena naselila su se 
i na obali današnje Francuske, gdje su se bavila najviše ribarstvom i 
gusarenjem, Vikingi su imali dugačke lađe s velikim jedrima, a pramac 
tih lađa svršavao se zmajevom glavom. Te lađe, nazvane drakkers, 
bile su bez palube i izložene svim vremenskim nepogodama. Kako su 
bile dosta lagane, nisu trebale krčiti put kroz valove, već su nekako 
jabale na njima. Ti su sjeverni pomorci već poznavali tajnu, koju po- 
morci Sredozemnog mora još onda nisu pronašli: krstarenje (laviranje) 
upotrebom pomičnog jedra. 

Hrvati su se odmah po dolasku na Jadransko more pokazali kao 
potpuno vješti pomorci; prema tome su se već ranije u svojoj prado- 
movini u Poleziji morali baviti brodogradnjom i plovidbom. Budući 
da su oni u sredini 7. st. izvršili s mnogo vlastitih brodova prijevoz 
svojih četa na suprotnu italsku obalu na Jadranu kod Seponta, dokaz 
je, da su morali imati vrlo razvijeno brodarstvo. Poznato je i to, da 
se je Venecija već onda sukobljavala s hrvatskim gusarima te da su 
hrvatski stručnjaci za brodogradnju bili pozvani u Veneciju. Pod Do- 
magojem sudjelovalo je hrvatsko brodovlje u ujedinjenoj mornarici 
kršćana protiv inovjeraca, a poznat je i uspješni sukob Branimirova 
brodovlja s mletačkim duždem Petrom Candianom blizu Zadra 887, gdje 
je sam dužd poginuo, a Venecija morala kroz jedno stoljeće plaćati 
Hrvatima danak za slobodnu plovidbu istočnim dijelom Jadrana. 
Hivatska mornarica imala je svoje sagene i kondure, a u doba kralja 
Tomislava imalo je jedino bizantsko carstvo jaču mornaricu od hrvat- 
ske. Hrvatsko brodovlje međutim nije služilo samo za vojne svrhe, 
već su Hrvati, kako bilježi car Konstantin Porfirogenet, na svojim 
sagenama i kondurama plovili od grada do grada naokolo Jadranskog 
mora baveći se i trgovinom. 

Gotovo u isto doba s Normanima pojavili su se s Istoka na Sre- 
dozemnom moru Arapi (Saraceni). Kako su već u davnini bili trgo- 
vački posrednici između Egipta i Indije, to su se rano upoznali s plo- 
vidbom, ali je ta ostala uvijek samo obalna, makar ih je vodila u 
daleke azijske i afričke krajeve. Kad su prodrli u Evropu do Pire- 
nejskog poluotoka, imali su u tim vodama ponajviše brodove za rato- 
vanje, odnosno za gusarenje. U evropskoj trgovini nisu igrali neku 
važniju ulogu, ali zato su bili u Aziji na prvom mjestu. U dodiru 
s Kinezima upoznali su magnetsku iglu. O njihovim lađama znade se 
samo toliko, da nijesu bile čvrste gradnje, pa su zato valjda i plovili 
samo uz obalu. 

O pomorstvu Kineza ostavio je dragocjene vijesti Marko Polo u 
svojim zapiscima 13. st. Kitajci su prema tim podatcima poznavali plo- 
vidbu morima vjekovima ranije nego naši pređi. Njihove džunke imale 
su dvostruke nepromočljive dijelove na pramcu i krmi. Kad je bilo 
potrebno popraviti ih, pribili bi nove daske na staru oplatu, i to se 
nekoliko puta ponavljalo. Između džunke iz doba, kad je njom plovio 
Marko Polo, i one, koja je danas u uporabi Kineza, nema naročite 
razlike. Udomila se kod njih neka posebna lađica za stanovanje, na- 
zvana sampan, koja je usidrena po lukama, te ih vidimo i danas u 
kineskim vodama golemu množinu, 

Pojedine pomorske republike u srednjem vijeku, kao Venecija, Ge- 
nova, Amalfi, Pisa, Dubrovnik i t. d., imaju zahvaliti svoju slobodu i 
vaZnost u trgovini svojoj mornarici. 

Španjolci i Portugalci posvetili su plovidbi osobitu pažnju, u prvom 
redu zato, da bi mogli s pomoću brodarstva skrhati vlast Maura. To 
im je naročito dobro došlo u doba velikih otkrića novih zemalja. 

Za brodarstvo sjeverne Evrope u prvoj polovici srednjega vijeka 
podatci su vrlo oskudni. Križarske vojne bile su nadasve važne za 
umijeće brodogradnje, jer su se različni tipovi brodova Sjevera i Juga 
sreli u Sredozemnom moru, pa je u međusobnom dodiru pomoraca 
različnih naroda došlo do novih misli u izgradnji brodova i u navi- 
gaciji. Pomorci Sjevera poznavali su već kroz vjekove krstarenje po- 
mičnim jedrom, znali su skratiti jedra i to su pomorci na Sredozemnom 
moru tek od njih naučili. Velika razlika bila je i u obliku upotre- 
bljenih jedara, jer se na Sjeveru upotrebljavalo četverouglasto jedro, 
a u području Sredozemnog mora latinsko trokutno jedro. Tada su se 
pomorci počeli bolje upoznavati s obalama i morskim dnom, proučavali 
su različne vjetrove i morske struje te su se usavršavali u umijeću 
jedrenja. Upotreba se magnetske igle proširila, izumljena je busola te 
su nastale i prve pomorske karte. 


Novo razdoblje u brodarstvu nastalo je izumom baruta. 
Topovi su sve više rasli po opsegu i težini te su pomalo 
zauzeli sav prostor, koji je inače bio namijenjen za tovar. 
Zato je moralo doći u brodarstvu do podjele u posebne 
ratne i posebne trgovačke brodove. Nastalo je doba karaka 
i karavela, kad su Španjolci i Portugalci prešli na gradnju 
brodova od tisuću tona i više. Karaka je bila oboružana 
s kojih pedeset topova, a na palubi je imala čvrst toranj 
kao u staro doba rimske liburne, s kojega su se bacali pro- 
jektili u opsjednuti grad i na protivničke brodove. Kara- 
vela je bila laka i brza lađa s četiri jarbola, od kojih su tri 
imala latinska trouglasta jedra, dok je četvrti bio posta- 
vljen na pramcu te bio vrlo nagnut. Osim spomenutih bro- 
dova spominje se za to doba još sva sila drugih tipova kao 
brigantina, jedrilica s dva jedra, kojom su se služili najviše 
gusari, fusta, brzoplovka nalik galiji, koja je imala jedan 
jarbol te je bila prilično niska, saettia, brzoplovka s tri 
velika trouglasta latinska jedra, bucio ili gumbaria, posebni 
mletački brod s dva jarbola i na vesla, palandria, veliki 
prijevozni brod Turaka, pinko (pinco), u upotrebi kod Ge- 
novežana, s tri jarbola, od kojih je prvi bio jako nagnut. 

Veliku pomorsku važnost stekle su na sjeveru skandi- 
navske države, naročito Norveška i Danska. Početkom 13. st. 

sklopili su gradovi Bremen i Liibeck, a kasnije i Hamburg 
savez radi obrane svoga brodovlja od gusara. Taj je 
Hanseatski savez raspolagao jakim trgovačkim brodovljem, 
koje je po običaju tadašnjeg doba bilo i jako oboružano. 
Proširivši svoje interesno područje u trgovini na različna 
naselja u Rusiji, Flandriji, Engleskoj, kao i na različna mje- 
sta u Njemačkoj, Hansa je isključivo raspolagala sjevernim 
morima u pogledu trgovine i ribolova. 

Flandrija i Nizozemska bile su također zbog svoga polo- 
žaja na moru od prirode upućene na pomorstvo i ribarstvo. 
Nizozemci su gradili velike jedrenjake, zvane kogge 
(cocca), koje su služile i za ratne svrhe. Pronašli su nov 
način gradnje jarbola, naime, da se jarboli grade od dva ili 
tri dijela. Time je istisnuto staro jedro od jednoga komada 
platna, a zamijenjeno stanovitim brojem posebnih manjih 
jedara na križevima. Brodovi građeni u Nizozemskoj imali 
su više prostora za tovar, pa je bila na njima dovoljna i 
manja posada. 

Pomorstvo u Engleskoj ostalo je dugo na dosta niskom 
stupnju. Englesku su vunu prevozili holandeski brodovi na 
kontinent. Osnivači britanske pomorske veličine bili su 
Ivan i Sebastijan Gaboto pa glasoviti Drake u 15. i 16. st. 
svojim istraživačkim putovanjima po svijetu i ekspedici- 
jama protiv španjolskog kolonijalnog imperija. Kad je u 
Engleskoj počela gradnja velikih brodova, izgradnja prista- 
ništa, svjetionika i kad je udaren temelj izobrazbi pomo- 
raca, pojavila se britanska zastava na obalama Skandina- 
vije, Holandije kao i na Sredozemnom moru. Navigacionim 
aktima Cromwella udaren je bio pravac pomorskoj, trgo- 
vačkoj i carinskoj politici Engleske. Njome je naročito po- 
gođeno holandesko brodarstvo. Pod kraljicom Elizabetom 
postala je Engleska pomorska sila uništenjem španjolske 
»nepoobjedive armade«. Sada se silno razvio promet s Ame- 
rikom i Azijom, a kada je engleska vlada izgradila ratnu 
mornaricu, njezine su brze fregate bile stalna zapreka gusa- 
renju na morima. 

U Francuskoj je Cartier osnivač pomorstva. Njegova su 
putovanja u Kanadu početak francuskog kolonijalnog po- 
sjeda. Colbert je razvio i brodogradnju, unaprijedio ribar- 
stvo, a glas se francuskih pomoraca Normandije i Bretagne 
širio po svim morima. Colbertova »Ordonnance touchant 
la marine de France« od 1681 temelj je pomorskog zakono- 
davstva mnogih pomorskih država sadašnjosti. 

Takmičenje Holandije i Engleza naškodilo je Напі, 
koja se 1669 konačno raspala; Hamburg i Bremen ostali su 
važne luke, no njemačka trgovačka mornarica nije imala 
u svijetu veću ulogu. Tek koncem 18. st. podigao se 
Hamburg u izvozu ruda, drva i platna i uvozu čelične i 
vunene robe iz Engleske, a Bremen u prometu s Rusijom. 

Sada brodovi ne služe više istodobno trgovini i borbi na 
moru, pa nisu više ni tako oboružani kao prije. U po- 
morstvu se sada sve više računa s brzinom. Tada se rodio 
jedrenjak s potpunom takelažom. Te su lađe uglavnom 
bile sposobnije za plovidbu na visokom moru te su 
usprkos glomaznom izgledu mnogo brže jedrile, ali su bile 
bez naročite udobnosti. Naročito je pitanje opskrbe pitkom 
vodom bio vječiti problem. Kad početkom 19. st. nije više 
bilo opasnosti od gusarskih napadaja na morima, promije- 
nili su trgovački brodovi i svoj vanjski izgled ratnih bro- 
dova i sve više primili oblik brodova na jedra, kakvi su još 
danas. Najglavniji tipovi jedrenjaka toga doba bili su: nava 
s poprečnim jedriljem i tri do četiri jarbola; bark s tri, če- 
tiri ili pet jarbola i poprečnim jedriljem osim na krmenom 
jarbolu, koji je imao sošno jedro; barketina s tri do pet 
jarbola sa sošnim jedrima osim prednjeg jarbola, na kojem 
su bila poprečna jedra; brig, s poprečnim jedrima na 
prednjem jarbolu, a na glavnom sošnim; škuna s dva do 
šest jarbola, svi sa sošnim jedrima; slup, tip jedrenjaka 
s jednim jarbolom i sošnim jedrima. Hrvatski brodovlasnici 
u Dubrovniku, na Pelješcu, u Boki Kotorskoj, u gornjem 
Jadranu i t. d. imali su vrlo razvijeno brodarstvo. Osim 
velikih nava, karaka i galeona upotrebljavali su tipove kao 
tartana, feluga, gozzo, polacca, checcia, schifazzo i t. d. 

Golemi trgovački jedrenjaci svršetkom 18. i početkom 
19. st. poznati su pod nazivom »clippers«. To su bili plovni 
kolosi do 3000 pa i više tona, do 100 m dugački i do 16 т 
široki. Ti su jedrenjaci s potpunom opremom razvijali vrlo 
veliku brzinu i postigli u plovljenju i do 20 morskih milja 
na sat. Ta brzina bila je potrebna za prijevoz dobara iz 
prekomorskih krajeva. Pronašla se tada i gradnja brodova 
iz željeza mjesto iz drva. 

Izum parobroda jedan je od najvećih događaja u povi- 
jesti pomorstva. Izveo je silan obrat na gospodarskom i 

SALON I. RAZREDA U RASKOšNOM PREKOOCEANSKOM PAROBRODU 


društvenom polju te promijenio lice cijelom svijetu. Ame- 
rički parobrod Clermont zaplovio je prvi put 1807 (v. str. 
340). Imao je oko 150 tona nosivosti s parostrojem od 18 
KS, a pokretali su ga kotači lopatama. U Engleskoj, 
Francuskoj i Italiji zavladalo je silno zanimanje za taj novi 
način plovljenja. Međutim proteklo je ipak još dosta vre- 
mena, dok nije 1819 preplovio kao prvi parobrod Savannah 
pučinu Oceana iz Amerike u Evropu. Kako je plovidba 
trajala 21 dan, nije taj uspjeh pobudio naročito oduševlje- 
nje, jer su brzi clipperi prevaljivali taj put za kraće vri- 
jeme. Ali je parostroj krčio sebi put u trgovačkoj i ratnoj 
mornarici, Engleski brodograditelj Isambard Brunel sa- 
gradio je veliki parobrod Great Western (1440 tona), 
kojim je 1838 uvedena redovita pruga od Bristola do New 
Yorka, a put preko Oceana trajao je 14!/» dana. Istodobno 
prispio je iz Liverpoola parobrod Sirius od samo 703 tona, 
pa je tako započela utakmica u brzom plovljenju paro- 
broda preko Oceana između pojedinih brodovlasnika. Ma- 
kar je još dosta dugo trajalo takmičenje između pare i 
vjetra, pomalo je ipak para usavršavanjem brodskih stro- 
jeva došla na prvo mjesto. Napokon su dani znmenitih 
clippera bili odbrojeni i parobrodi osvojili Oceane. Pomalo 
se uvodila redovita linijska plovidba po određenom voznom 
redu. Različni tipovi manjih jedrenjaka ostali su samo u 
obalnom prometu kao i za svrhe ribarenja. Englezi su 
počeli prvi graditi velike parobrode. Great Eastern (v. str. 
340) imao je duljinu od 210 m, širinu od 25 m, 4 jarbola, 
19.000 br. reg. t., kotače s lopatama od 15 m promjera, 
željezni vijak, te je plovio 13 morskih milja na sat. Na 
brodu je bilo mjesta za kojih 4000 osoba. Prijelazom plo- 
vidbe od jedara na paru došlo je do potresnih kriza u po- 
morskom brodarstvu, jer se manje imućni vlasnici jedre- 
njaka nijesu mogli oduprijeti utakmici brodova na paru, a 
sami nisu shvaćali moderno doba ili se nisu mogli odjednom 
odreći svojih starih i slavnih pomorskih tradicija. Mnogo 


brodovlasnika i brodarskih poduzeća je nestalo, a drugi su 
se udruživali, da izdrže borbu s gospodarski jakim plo- 
vidbenim društvima. I hrvatski brodovlasnici i pomorci do- 
Živjeli su tada teške udarce, naročito brodarstvo Boke 
Kotorske, Dubrovnika, Pelješca, Bakra i Senja. Ali i u 
samoj strukturi plovidbe nastale su velike promjene; poja- 
vile su se različne vrsti parobroda za poštansku, linijsku, 
teretnu, iseljeničku i slobodnu plovidbu. Napredak tehni- 
ke doveo je do izuma vijka, parne turbine, motora na 
naftu, elektrifikacije, bezžičnog brzojava i brzoglasa i t. d. 
Ti razni izumi primijenjeni su i u brodarstvu. Za gradnju 
brodova upotrebljava se gotovo isključivo čelik. Konstru- 
kcija plovnih objekata dobila je znanstveni temelj. Veličiria 
brodova sve više raste, brzina se nevjerojatno povećava 
(v. skrižaljku na str. 345). 
VII. Brod u pravu. 


1. Općenito. Brod se prema našem zakonodavstvu smatra, 
pokretninom, ali pokretninom svoje vrsti, jer se u pogledu 
nekih ustanova radi svoje veličine i važnosti izjednačuje s 
nekretninama. Prema engleskom i njemačkom pravu ide u 
posebnu kategoriju dobara. 

Premda se brod smatra pokretninom, sastoji se iz skupno- 
sti stvari: brodskog trupa i ostalog potrebnog pribora, koji 
se smatra pripadnošću broda. Predstavlja skup stvari pove- 
zanih zajedničkom svrhom i namjenom, što ima posebno 
značenje u svim pravnim odnosima, koji nastaju u vezi 
s upotrebom broda. 

S gledišta domaćeg i međunarodnog prava najvažnija je 
podjela brodova na javne i privatne. Javnim se brodovima 
smatraju oni, koji vrše neku državnu netrgovačku službu, 
a brodovi, koji vrše neku trgovačku, a ne javnu službu, 
privatni su brodovi, bez obzira, jesu li u vlasništvu države. 

Nekada se veća važnost davala razlikovanju brodova na 
ratne i trgovačke. Institut za međunarodno pravo pokušao 

je 1898 naći mogućnost sigurnog razlikovanja između bro- 
dova ratne i onih trgovačke mornarice uvodeći u prvu sku- 
Pinu t.zv. vojnih brodova: ratne, brodove u službi državnih 
poglavara ili njihovih poslanika, brodove oružane za po- 
sebne svrhe i brodove određene za državnu poštansku 
službu, dok je u drugoj skupini obuhvatio pod pojam trgo- 
vačkih brodova i brodove državne. To nesigurno razvrsta- 
vanje brodova u cilju utvrđenja njihova pravnog položaja 
izmijenjeno je na zasjedanju Instituta za međunarodno 
pravo u Stockholmu 1928, kada je kao jedino mjerilo uzeta 
vrsta plovidbe, koju brod vrši, t. j. namjena i upotreba 
broda, a ne svojstvo, javno ili privatno, brodovlasnika. 
Važnost tog razlikovanja sastoji se u tome, što javni bro- 
dovi uživaju međunarodnopravni položaj, različit od onoga 
privatnih brodova. S obzirom na svoju javnu službu javni 
brodovi izuzimaju se više ili manje (prema tome, nalaze li 
se u obalnom ili slobodnom moru) iz dohvata nadležnosti 
one države, koje zastavu ne viju. Najizrazitiji imunitet uži- 
vaju brodovi, koji se smatraju kao dijelovi vojne sile (— 
ratni brod). Privatni su brodovi u načelu podložni nadle- 
žnosti strane države, u koje se morskom pojasu nalaze, a 
jedino na otvorenom ili slobodnom moru potpadaju pod 
isključivu nadležnost one države, pod koje zastavom plove, 
osim nekih izuzetaka, predviđenih posebnim ugovorima ili 
općim međunarodnim pravom. 

Razlikovanje brodova prema spomenutoj podjeli bilo je 
već provedeno u više međunarodnih konvencija. Bruxelleska 
konvencija od 23. IX. 1910 o izjednačenju izvjesnih pra- 
vila, koja se tiču sudara na moru, određuje, da se njezini 
propisi ne će primjenjivati na ratne brodove i one, koji su 
namijenjeni javnoj službi. Statut za pomorske luke od g. 
1923 određuje, da se ne odnosi na redarstvene i nadzorne 
brodove i uopće na brodove, koji u bilo kojem pogledu 
predstavljaju javnu vlast. Bruxelleska konvencija o imu- 
nitetu državnih brodova od 10. IV. 1926 dijeli te brodove 
na dvije kategorije: brodove određene za javne i netrgo- 
vačke svrhe, i brodove, koji pripadaju državi ili kojima ona 
raspolaže, a namijenjeni su trgovačkoj službi; u prvu sku- 
pinu ulaze ratni brodovi, državne jahte, nadzorni brodovi, 
bolnički brodovi, pomoćni brodovi i brodovi za snabdije- 
vanje, kao i ostali brodovi, koji pripadaju državi, a namije- 
njeni su za neku javnu netrgovačku službu. Rečena je 
konvencija državne brodove, koji služe u trgovačke svrhe, 
načelno podvrgla istim propisima, koji vrijede za ostale 
trgovačke brodove; tek su predviđene iznimke, koliko to 
načelo nije u skladu s okolnošću, da se država ne može 
smatrati trgovcem. 

Svaki je brod trgovačke mornarice individualiziran, t. j. 
mora imati posebne znakove za raspoznavanje i obilježja 
svoje individualnosti, a to su: narodnost, ime, luka pri- 
padnosti, prostorna sadržina i međunarodni kodeksni znak 
(kombinacija četiri suglasnika po međunarodnom signalnom 
kodeksu). . 

LIT.: M. špehar, Pravni pojam broda, Mjeseënik 1937. V. Br-ć. 

2. Brodski upisnik ili brodski registar je uredovni i javni 
popis plovnih objekata, što ga vode pomorske vlasti, u 
kojih se uredovnom području nalazi luka pripadnosti broda. 
Uredba od 21. III. 1940 razlikuje upisnike brodova za: 1. 
pomorsko-trgovačke brodove duge plovidbe, 2. pomorsko- 
trgovačke brodove velike obalne plovidbe, 3. pomorsko- 
trgovačke brodove male obalne plovidbe, 4. za ribarske 
brodove od 20 ili više tona brutotonaže, 5. za jahte, 6. za 
brodove u gradnji (privremeni upisnik brodova), koji se 
grade na domaćim brodogradilištima. 

Ako nije drukčije propisano, pod izrazom »brod« razu- 
mijeva se i ribarski brod ili jahta. Za težačko-gospodarske 
lađe, prevoznice, šajke i t. d. kao i za brodove ispod 20 
tona brutotonaže vrijede naročiti propisi. 

Upisnik brodova sastoji se od glavne knjige i zbirke ispra- 
va. Svaki brod ima u glavnoj knjizi svoj uložak, koji služi 
za upisivanje brodova, stvarnih prava na njima i bilje- 
žaka, koje se tiču samih brodova, osobnih odnosa njihovih 
vlasnika ili stvarnih prava upisanih u ulošku. Svaki uložak 
se sastoji iz opisnog, vlasničkog i teretnog lista. Upisnik 
brodova je javni. 

Trgovačku zastavu neke države smije plovni objekat 
vijati tek onda, kada je uvršten u upisnik brodova, a to 
se dokazuje upisnim listom odnosno — kada je brod na- 
bavljen u inozemstvu — privremenim plovidbenim listom, 
koji izdaje nadležni konzulat. Za uvrštenje broda u upisnik 
brodova potreban je dokaz o njegovu vlasništvu. U tom 
pogledu postoje u pojedinim državama različiti propisi. U 


Engleskoj, Njemačkoj, Španjolskoj, Portugalu, Norveškoj, 
Turskoj, USA, Japanu mora sav brod biti u vlasništvu pri- 
padnika dotične zemlje, а u Francuskoj, Belgiji i Grčkoj 
dovoljna je polovica. Prema pomorskom zakonodavstvu 
Italije, Danske, Švedske, a i našem, mora biti dokazano, 
da su barem dvije trećine broda u vlasništvu vlastitih 
građana. Kod dioničkih društava je mjerodavno osnivanje 
i sjedište društva. Kod upisivanja jahta, ribarskih lađa, 
šajka i t. d. mora prema našim propisima za uvrštenje u 
naše upisnike biti dokazano, da su takve lađe potpuno u 
vlasništvu naših građana. 

Kod upisivanja dobiva svaki brod posebni znak prema 
međunarodnom kodeksu znakova. Ime broda ne smije do- 
biti kakav drugi brod iste plovidbene kategorije u istoj 
državi. Vlasništvo broda dokazuje se upisnim listom i svje- 
dodžbom o prostornoj sadržini broda (baždarski list, Beil- 
brief). A.P. 

3. Brodske i plovidbene isprave su isprave, koje brodovi 
moraju imati u svrhu dokazivanja svoje narodnosti i 
prava vršenja plovidbe na moru. 

a) Brodske isprave su: Zdravstveni list, kojim se dokazuje 
zdravstveno stanje luke polaska broda; Brodski dnevnik 
(propisan za brodove velike obalne i duge plovidbe), ispra- 
va, u koju se unose sve meteorološke pojave kao i svi po- 
datci i dogadaji, koji se odnose na plovidbu, sluZbu broda, 
teret i momčad kao i na sve ono, što može biti od vaZno- 
sti za drZavne oblasti, mornaricu, brodovlasnika, krcatelja, 
osiguratelja te za prava treéih osoba; Strojarev dnevnik, 
isprava, u kojoj brodski strojari bilježe sve, što je važno 
za putovanje sa gledišta strojareva kao n. pr. popravci 
strojeva, potrošak pogonskog materijala, brzina vožnje 
i t. dalje. Nadalje spadaju među brodske isprave svje- 
dodžba o prostornoj sadržini broda, o mjerenju tovarno- 
sti i o klasifikaciji istog, brodski manifest tereta, popis 
putnika, svjedodžba osoposobljenja zapovjednika broda 
kao i pomorske knjižice pojedinih članova posade. 

b) Plovidbenim ispravama dokazuje se narodna pripa- 
dnost plovnog objekta. Plovidbene isprave su upisni list 
broda odnosno privremeni plovidbeni list i popis posade. 
Upisni list je izadak iz brodskog upisnika te sadržava 
podatke, koji su uneseni u upisnik (v. gore pod 2). Izdaje 
ga ona pomorska oblast, kod koje je brod upisan u upisnik 
brodova. Njime se dokazuje narodnost plovnog objekta i 
pravo, da upisani brod plovi unutar granica dotične kate- 
gorije plovidbe (duga plovidba, velika obalna ili mala obal- 
na plovidba). Tu ispravu poznaju sve države, u kojima se 
vrši plovidba na moru, te se smatra potpunim dokazom za 
pripadnost plovnog objekta. 

Popis posade je plovidbena isprava, u kojoj su upi- 
sana imena zapovjednika broda i brodske posade. Ta ispra- 
va služi istodobno kao dokaz zaključenja ugovora o unaj- 
mljenju pojedinih članova brodske posade te su u njoj 
sadržani podatci o visini plaće unajmljenih pomoraca, o 
prehrani i općenitim pravima i dužnostima brodskog 
osoblja. Popis posade (u obliku knjige) moraju imati svi 
pomorski brodovi i jahte, dočim je za ribarske lađe pro- 
pisan samo onda, ako pristaju u inozemnim lukama. Po- 
tvrđuje ga nadležna lučka ili konzularna oblast. API 

4. Vlasništvo broda. Brodovlasnik je ona fizička ili 
pravna osoba, koja je vlasnik ili suvlasnik plovnog objekta, 
namijenjenog i upotrijebljenog za privređivanje putem plo- 
vidbe na moru. Stvarno ne mora brodovlasnik biti trgovac, 
ali samim vršenjem prijevoza dobara ili putnika morem 
postaje takva osoba trgovcem. Vlasnik broda-teglača, paro- 


. broda za ribarenje ili spasavanje ne smatra se kao trgovac 


u smislu našeg trgovačkog zakonodavstva. Vlasnik broda 
može sam voditi trgovinu putem plovidbe svojim brodom, 
ali može povjeriti brod drugoj osobi, koja će njime voditi 
trgovinu za svoj račun. Ta se osoba zove brodar (> Po- 
morski vozarski ugovor). Ы 

Vlasništvo plovnog objekta može pripadati ili samo 
jednoj osobi ili društvima, ustrojenim po općem trgo- 
vačkom ili pomorsko-trgovačkom zakonu. > Armater. 

Na području pomorskog javnog prava brodovlasnikova 
je uloga sporedna. Njegova je dužnost, da pridonese do- 
kaze o svim podatcima, potrebnim za upisivanje broda u 
upisnik brodova, on jamči za uplatu upisnine, mora prili- 
kom baždarenja broda staviti na raspolaganje nacrte plo- 
vnog objekta te je dužan voditi brigu o odstranjivanju svo- 
jih nasukanih ili potopljenih brodova, koji smetaju prometu. 

U privatnopravnom pogledu brodovlasnik odgovara ne 
samo za sve vlastite obveze i čine, nego i za čine zapovje- 

dnika broda i brodske posade. Brodovlasnik jaméi 1. za 
obveze u okviru poslova i odnošaja, koje je sam zaključio 
i za koje odgovara osobno svojim imetkom; 2. za čine za- 
povjednika broda i brodske posade kao i za obveze, koje 
je preuzeo zapovjednik broda u probitku broda i tereta. 
Općenito ide nastojanje za tim, da se brodovlasnik oslo- 
bodi odgovornosti za nautičke pogreške kapetanove. Za 
obveze, koje je kapetan broda preuzeo u granicama svoje 
punomoći, nastupa, dakako, osobna dužnost jamstva bro- 
dovlasnika. Valja imati pred očima, da zapovjednik broda, 
koji mora imati posebno stručno znanje, treba da sve po- 
slove vrši »s pomnjom uredna kapetana« te prema tome 
jamči za svaku nepažnju, koju je učinio u vršenju svojih 
službenih dužnosti. Za štete, nanesene utovarenoj robi od 
strane kapetana ili posade, nastaje solidarno jamstvo bro- 
dovlasnika i brodskog kapetana (> abandon). 

Vlasništvo broda stiče se načinima građanskog prava, ali 
uz to postoje u pomorskom pravu posebni načini stjecanja 
vlasništva broda: napuštanje (délaissement; — pomorsko 
osiguranje) i »priza« (> pravo pomorskog plijena). 

Ako netko naruči kod brodograditelja novi brod te mu 
dade potrebitu građu, tada je naručitelj vlasnik korita 
broda u izgradnji. Šteta ide na teret naručitelja, a brodo- 
graditelj je odgovoran samo za vlastitu krivnju. Koliko 
pak brodograditelj dobavlja građu, ostaje objekt za cijelo 
vrijeme gradnje njegovo vlasništvo i sva šteta pada na 
njega. Prodaja broda ravna se po odredbama trgovačkog 
zakona, ako je brodovlasnik trgovac, a po propisima gra- 
đanskog prava, ako se radi o netrgovcu. 

LIT.: M. Špehar, O suvlasništvu broda, Mjesečnik 1936. AP. 

5. Stvarna prava na brod stječu se u mnogim državama, 
a napose i u Hrvatskoj (po uredbi od g. 1938) upisivanjem 
u brodski upisnik po jednakim načelima kao što je to kod 
zemljišnih knjiga za nekretnine. 

Uz to poznaje pomorsko pravo još od davnine posebne 
vrsti tražbina, kod kojih vjerovnik može tražiti naplatu 
i prije ostalih potraživanja, ma kako ona bila osigurana. 
Pomorsko pravo štiti te tražbine (koje se zovu privilegi- 
rane) u interesu same pomorske plovidbe: dugotrajnim 
razvojem dalo je pomorsko pravo privilegije onim vrstama 
tražbina, kod kojih je to posebno založno pravo pridonijelo 
omogućenju ili olakšanju uspješnog nastavka ili dovršetka 
započetog putovanja. Broj tih privilegija s vremenom je 
znatno porastao, a postojale su i velike razlike u zakono- 
davstvu različitih pomorskih država. Da bi se postiglo 
izjednačenje i smanjio broj privilegija, potpisana je 1926 
bruxelleska konvencija, koja je svela privilegije na pet 
razreda. U prvom su razredu privilegirane tražbine radi 
sudskih taksa i troškova učinjenih u zajedničkom interesu 
vjerovnika u cilju prodaje stvari i razdiobe kupovnine, tro- 
škovi pilotaže i svjetionika, socijalni prinosi. Na drugom 
su mjestu potraživanja iz ugovora, kojim su postavljeni 
zapovjednik broda i posada. Na trećem su mjestu odštete 
i nagrade za spasavanje i pružanje pomoći na moru te pri- 
nosi, koji terete brod iz zajedničkih havarija. Na četvrto 
mjesto dolaze naknada štete zbog sudara brodova i drugih 
nezgoda plovidbe te oštećenja naprava luka i dokova i 
plovnih puteva kao i naknada štete zbog tjelesnih povre- 
da putnika i posade te štete tovara i prtljage. Konačno na 
posljednjem mjestu dolaze tražbine iz ugovora ili poslova, 
koje je sklopio zapovjednik broda izvan luke pripadnosti 
broda na osnovi njegova zakonskog ovlaštenja, a za po- 
trebe, da se brod očuva ili da nastavi putovanje. Podjedno 
su po konvenciji države potpisnice obvezane, da priznaju 
hipoteke, osnovane na brodovima po zakonima drugih 
država potpisnica, a upisane u upisniku brodova luke pri- 
padnosti ili u nekom središnjem uredu. 

Među države, koje su sustav konvencije preuzele u svoja 
unutarnja zakonodavstva, spadala je i bivša Jugoslavija, 
koja je u pogledu privilegija donijela slijedeće uredbe: 
uredbu sa zakonskom snagom od 30. V. 1939 o stvarnim 
pravima na brodu i o pomorskim privilegijima, te u vezi 
s tim uredbe od 21. III. 1940 o upisima stvarnih prava na 
brodu i o odnosnom postupku, zatim uredbu o izvršenju 
i osiguranju na brodu zbog novčanih tražbina i o privre- 
menim naredbama u pogledu broda i uredbu o ustrojstvu 
upisnika brodova. Tim je uredbama usvojeno načelo, da 
se stvarna prava na brodu, upisanom u upisnik brodova, 
stječu, ograničuju i prenose samo upisom u upisnik bro- 
dova, pa tako založno pravo ili hipoteka na brod. U 
upisnik brodova moraju biti upisani svi brodovi iznad 20 
tona, a i kod ovih ne će istaknuto načelo doći do primjene 


kod inozemnih brodova prije predaje molbe za upis u 
upisnik brodova, zatim kod državnih ratnih brodova i bro- 
dova, koji služe isključivo u javne svrhe, nego će se kod 
ovih primjenjivati opći propisi, koji se odnose na pokre- 
tnine. Osim toga ne će biti potreban upis u upisnik brodova 
za prijelaz prava vlasništva na osiguratelja u slučaju napu- 
štanja i u slučajevima, u kojima kod nekretnina za stje- 
canje stvarnih prava nije potreban upis u javne knjige. 

Privilegiji imaju prednost pred hipotekom, a njihov se 
red prvenstva ravna tako, da oni posljednjeg putovanja 
imadu prednost pred ranijima, a oni na trećem i petom 
mjestu i unutar istog putovanja imaju prednost, što je 
kasniji događaj, uslijed kojeg su nastali. Naprotiv red 
prvenstva stvarnih prava, pa tako i hipoteke, ravna se po 
času, kada su pismeni prijedlozi, na kojima se osnivaju, 
stigli uredu upisnika brodova. 

Kako hipoteka na brodove svoju navjernu funkciju vrši 
naročito kod izgradnje trgovačke mornarice, ustrojen je i 
poseban privremeni upisnik brodova u gradnji, u koji se 
brodovi upisuju, tako da se i na tim brodovima, dok su 
u gradnji, stječu stvarna prava na jednaki način. 

Privilegiji i hipoteke mogu biti smetnja prodaji broda, 
i zato je predviđen poseban pozivni postupak, kojim 
stečnik broda, koji je na njemu stekao pravo vlasništva 
kupoprodajom ili drugim načinom, ali van ovršnog i ste- 
čajnog postupka (u kojima se i tako ti tereti izmiruju), 
može posredovanjem suda privilegirane i hipotekarne vje- 
rovnike podmiriti i te terete s broda skinuti. Taj je postu- 
pak osebujnost pomorskog Brava. 

LIT.: Pallua, Hipoteka i privilegiji na brod pred uzakonjenje pro- 
jekta pom. trg. zakona, Mjesečnik 1936 (i tamo navedena strana lit.); 


Vj. Škarica i dr., Hipoteka na morske brodove (referati na kongresu 
pravnika), Spomenica kongresa pravnika u Dubrovniku 1932. M. P-a. 

6. Brodska posada je skup svih osoba, najmljenih i za- 
poslenih na trgovačkom brodu. Časništvo sačinjavaju ka- 
petani, poručnici, strojari, pa liječnik i komesar, gdje ih 
ima. Prema vrsti službe na brodu dijeli se posada u pa- 
lubnu, strojarsku i opću službu. Odnos između posade i 
brodovlasnika je pravni odnos iz pogodbe o uslugama za 
plaću, koja se ugovara za jedno putovanje ili na vremenski 
rok. Danas se obično uređuje službeni odnos skupnim ugo- 
vorima za pojedine grupe služboprimaca. Ugovor o službi 
na moru sklapa se pred nadležnom pomorskom oblašću u 
prisutnosti samog služboprimca. Imena svih osoba, naj- 
mljenih u brodsku službu, unose se u popis posade. Osobno 
svojstvo člana posade dokazuje se pomorskom knjižicom, 
koja služi kao osobna iskaznica, dokaz o službi i privre- 
mena putnica. Bez nje se pomorac ne prima u službu. A.P. 

7. Brodske nesreće su posljedica mnogih pogibli, kojima 
je svaki brod na moru izložen, kao što su: valovi, vjetar, 
ledene sante, brodske krhotine, sudar, nasukanje, obolje- 
nje ili neposluh brodske posade, nestašica hrane, vode ili 
pogonskih sredstava, defekt na strojevima ili drugom brod- 
skom uređaju, požar i t. d. Nastoji se umanjiti broj ne- 
sreća i ublažiti njihove posljedice mjerama za zaštitu plo- 
vidbe uopće i posebno ljudskoga života na moru. Te su 
mjere različne prema vrstama opasnosti i prema društve- 
nom, tehničkom i kulturnom napretku pojedinog razdoblja. 
Zabrane putovanja u neko doba godine, propis, da se ka- 
petan prije polaska ima savjetovati u brodskom vijeću, 
oružanje brodova i ljudi na njima, odredbe o putovanju 
pod pratnjom (convoy), nadziranje brodogradnje, pregle- 
davanje i ispitivanje opreme i plovnosti broda, ograniče- 
nje krcanja dobara na palubi, postavljanje znakova gaza, 
osposobljenje brodske posade, određivanje svakovrsnih po- 
moćnih sredstava na plovnom objektu i izvan njega, snab- 
dijevanje brodova brzojavom bez žica i stotinu drugih 
mjera, sve to ide za tim, da se što uspješnije osigura pu- 
tovanje broda i ljudi na njemu. 

Prvi puta pokušano je međunarodno uređenje i izjednačenje pra- 
vila o sudaru brodova, pomorskoj pomoći i spasavanju u morskoj ne- 
volji u Bruxelleskim konvencijama (v.) od g. 1910. Londonska kon- 
vencija od g. 1914, izrađena u povodu nesreće parobroda Titanica (v.), 
dalji je korak u tom pravcu i predstavlja velik uspjeh u međunaro- 
dnom nastojanju, da se uveća sigurnost plovidbe po moru (— London- 
ska konvencija). 

U našem pomorskom zakonodavstvu vrijedi naredba Pomorske obla- 
sti u Bakru od 15. XII. 1919 o sigurnosnim mjerama na brodovima 
i o brodskoj službi kao i о pripuštanju brodova plovidbi. Ona је 
osnovana na pravilima spomenute londonske konvencije od 1914. Tu 
se u četiri dijela određuju propisi o plovidbi, o službi na trgovačkim 
brodovima, o granici krcanja i konačno o kaznenim odredbama. Do- 
datak naredbi govori o gradnji, uređaju i opremi brodova. Za pro- 
vedbu naredbe izdane su i primjerene upute. > Brod IL, 10. Za 
neke privatnopravne odnošaje u vezi s brodskim nesrećama — ha- 
varija. АТР. 

BROD, riječ, koja prvotno znači mjesto, gdje se voda 
dade prelaziti (grč. xóoos, lat. vadum, njem. Furt), a onda 
i sredstvo, kojim se voda može prelaziti, dakle lađa. Iz 
prvoga značenja razvilo se onda ime za naselja, koja su 
se razvila uz takva mjesta, gdje se voda prelazila. Takva 
su imena u Hrvatskoj Brod na Savi, Bosanski Brod, Brod 
Moravice, Brod na Kupi i još neka manja mjesta. Isti 
razvoj značenja pokazuju imena Bospor (od grč. Воолороє 
»mjesto, gdje su volovi prelazili«), zatim njemački Erfurt 
(od Gerfurt »prijelaz preko Gere«), Frankfurt (»mjesto, 
gdje su Franci prelazili«), Klagenfurt (»prijelaz preko rijeke 
Klagn«), Schweinfurt (po starijemu tumačenju od Sueven- 
furt »mjesto, gdje su Suebi [Švabe] prelazili«, a po novi- 
jemu od Suinofirt) i engleski Oxford, što potpuno odgo- 
vara grč. Bospor i njem. Ochsenfurt. U češkom dolazi ta- 
kođer riječ brod u istom značenju: Nčmecky Brod, Česky 
Brod. P.S: 

BROD (1244 spominje se kao »supa Bored«, u tursko 
doba nahija Brod s istoimenom župom, 1711). Župa obu- 
hvaća uski dio zemlje na lijevoj obali Bosne s ušćem La- 
šve, istočno od istoimene župe ispod Vlašića, i porječje 
desnih pritoka Bosne do njihova razvođa s potokom Gosto- 
vićem i rijekom Krivajom od Trstivnice na jugu do južnije 
od Žepča. Danas je to zenički kotar sa sjevernim dijelom 
visočkoga. Prije se — prema Jirečeku — smatralo, da je 
ime Bored = Podred, dakle župa ispod planine Reda, koje 
međutim nema. Župa je jamačno prozvana po brodu, prije- 
lazu preko rijeke, na nekadašnjoj rimskoj cesti Salona— 
Argentaria, i po municipiju Bistue nova (municipium Bi- 
stuense) u području današnje Zenice; Skarić naime misli, 
da i ime Bistue znači brod. 

LIT.: T. Smičiklas, Codex diplomaticus, 4, 236—240; V. Skarić, Popis 
bosanskih spahija iz 1123 (1711) godine, GLZM, XLII/2, 1930. J. S-k. 

BROD, 1. Andrija, + Leipzig 1427, zapravo Andrija iz 
Broda (Ondfej z Brodu), teolog i profesor sveučilišta u 
Pragu i Leipzigu. Isprva prijatelj Husov, kojega je pomagao 
u borbi za češko obilježje praškog sveučilišta 1409, pobija 
odlučno Wycliffeovu nauku kao i temeljno učenje husita o 
primanju pričesti pod obje prilike. G. 1414 sudjeluje u 
optužbi Husa. Oko 1420 do 1422 napisao je raspravu o po- 
stanku husitskoga pokreta (izd. C. Höfler u Scriptores 
rerum hussiticarum, II), ističući njegovu materijalnu i so- 
cijalnu stranu. J.Š-k. 

2. Max, ** Prag 27. V. 1884, njemački pisac, zastupnik 
cionizma. Roman Schloss Nornepygge, 1908, crta pro- 
padanje indiferentna čovjeka dekadenta, koji se ni za 
$to ne zagrijava i koji nema pred sobom nikakva cilja. 
U romanu Tycho Brahes Weg zu Gott, 1916, zalaZe se 
pisac za pozitivne vrednote prikazujući u glavnom licu 
pobjedu nad relativizmom i put k novoj religioznosti. 


.: H. Naumann, Die deutsche Dichtung der Gegenwart, Stuttgart 
1933. G. Š. 


BRODAR, tvrdi grad s bližom okolicom na ušću Lima 
u sredovječnoj Bosni, jamačno župa, a u tursko vrijeme 
(1711) nahija istoga imena. Kada je vojvoda Hrvoje Vuk- 
čić Hrvatinić pristao 1408 uz Žigmunda i proširio 1409 
svoju vlast na istočnu Bosnu, podigao je grad B. i predao 
ga Žigmundu 1410 uz ostale tvrde gradove u tom dijelu 
Bosne. Taj ga je zadržao i 1426 ugovorom s despotom 
Đurđem. Ne stoji mišljenje St. Novakovića, da je B. isto- 
vjetan s gradinom na ušću Ljiga u Kolubaru. 

LIT.: Diplomatarium Ragusanum, str. 195; Lj. Thallóczy, Prilozi 
k objašnjenju bosanske historije, GLZM u Sarajevu, V., 1893; St. No- 
vaković, Srpske oblasti X. i XII. veka, Glasnik srp. uč. dr., 48, Beo- 
grad 1880; F. Šišić, Vojvoda Hrvoje Vukčić Hrvatinić i njegovo doba, 
Zagreb 1902; V. Skarić, Popis bosanskih spahija iz 1123 (1711) godine, 
GLZM u Sarajevu, XLII/2, 1930. J. š-k. 

BRODAR — Pomorski vozarski ugovor. 

BRODARIĆ, Stjepan, * oko 1480, + Vác 17. XI. 1539, 
humanistički pisac i pjesnik, kancelar kralja Ludovika IL, 
diplomat kralja Ivana Zapoljskoga, biskup. Rođen je, kako 
sam piše, »u onom dijelu gornje 
Panonije, koji se sada zove poseb- 
nim imenom Slavonija«. Vrativši se 
s postignutim doktoratom 1505 ili 
1506 s viših nauka u Italiji postao 
je tajnik pečujskog biskupa, s kojim 
je išao više puta na saborske sje- 
dnice i na kraljevski dvor. Pod ime- 
nom »Brodarych de Jerosyn« dobio 
je 1517 plemićki grb. G. 1518 iza- 
bran je za pečujskoga kanonika, a 
1521 za prepošta. Vršeći različite di- 
plomatske službe išao je 1521 kralju 

BROD — BROD NA KUPI 


Žigmundu u Poljsku, 1523 papi u Rim, 1524 u Beč kardi- 
nalu Campeggiu, a 1525 opet papi u Rim. Klement VII. htio 
je da ga podigre na čast kardinala, ali je odustao od toga, 
jer se bojao, da bi tim povećao broj B-evih protivnika i 
zavidnika. Na zato je papinski nuncij barun Burgio (v.) 
uspio upornim zauzimanjem, koje je trajalo sedam mje- 
seci, da je kralj Ludovik II. imenovao Brodarića 11. III. 
1526 državnim kancelarom. Bilo je prekasno. B. nije 
mogao izvršiti zadaću, koja mu je bila namijenjena. Nesre- 
denost državnih financija, lakomost i škrtost glavnih veli- 
kaša, korupcija i opći razdor uništiše otpornu snagu Ludo- 
vikove države. Polazeći na vojnu protiv cara Sulejmana 
pisao je B. 27. VII. 1526 iz Erda papi Klementu VIL: »Je- 
dini Bog ili kakav slučaj, koji bi se dogodio Božjom vo- 
ljom, može spasiti ovo kraljevstvo od propasti, a ja ne 
vidim nikakva puta spasa«. Premda je B. savjetovao kralju 
Ludoviku, neka se ne upušta u bitku sa sultanom, dok ne 
dođu čete Ivana Zapoljskoga i Krste Frankopana, ipak je 
bojno vijeće stvorilo protivan zaključak. Među rijetkima, 
koji su se spasili iz bitke, bio je i kancelar Brodarić, koji 
se borio na desnom krilu među Hrvatima. Poslije muha- 
čkoga poraza sklonio se bolestan u Poljsku. Kada se vratio 
od krakovskoga nadbiskupa Petra Tomickoga, čekale su ga 
nove skrbi u diplomatskoj službi kralja Ivana Zapoljskoga. 
Putovao je u Mletke, Erdelj, Beč, Poljsku. G. 1537 na po- 
vratku iz Italije imenovan je biskupom u Vácu. Mogao je 
dobiti službu kod francuskoga kralja ili kod pape, ali je 
ustrajao do smrti na svojem mjestu radeći najviše oko 
toga, da postigne sporazum i mir između Ivana Zapoljskoga 
i Habsburgovca Ferdinanda. 

Od njegovih latinskih pjesama sačuvalo se vrlo malo. 
Glavni njegov spis tiskan je prvi put 1527 u Krakovu 
pod naslovom De conflictu Hungarorum cum Turcis ad 
Mohach, in quo rex eorum Ludovicus II. cum universo exer- 
citu interiit, verissima historia Stephani Broderici Episcopi 
Sirmiensis. Ovo je djelo doživjelo nekoliko izdanja, dapače 
prevedeno je i na madžarski. Brodarićeva narodnost bila je 
poznata ne samo njegovim suvremenicima, nego i kasnijim 
učenjacima, kako svjedoči i Gašpar Khun, koji je 1688 pre- 
štampao njegov izvještaj o muhačkom porazu davši mu 
naslov Broderith Stephani, Illyrii, Regni Hungariae cancel- 
larii, Narratio de proelio, quo ad Mohacsium 1526 Lodo- 
vicus Hung. Rex periit. 

LIT., I. Kukuljević, Glasoviti Hrvati prošlih vjekova, Zagreb 1886; 
Ipolyi-Fraknói, Relationes oratorum  pontificiorum 1524—1526, Budim- 
pešta 1884; A. Bonfinius, Historia Pannonica, Köln 1690; V. Klaić, Povjest 
Hrvata, sv. IL, dio 3., Zagreb 1904; I. Bojničić, Der Adel von Kroatien 
u. Slavonien, Niirnberg 1899. P.G. 

BROD MORAVICE, selo u Gorskom kotaru, delnički 
kotar, 17 km SZ od Vrbovskoga. Sjedište je općine i željez. 
postaja na pruzi Zagreb-Sušak, ima 411 stan. Kat. župa 
osnovana je u 14. st. Nekoć se selo zvalo Gornje Moravice, 
pripadalo je Frankopanima, a od 1577 Zrinskima. Za obra- 
nu od Turaka sagradili su Zrinski u Gornjim M. oko 1600 
»Turanj«. 

LIT.: E. Laszowski, Gorski kotar i Vinodol, Zagreb 1923. Z. D-i. 

BROD NA KUPI, selo nekadašnje modruško-riječke žu- 
panije, sada u velikoj župi Modruš, kotarsko su mu sjedi- 
šte Delnice. Kat. župa B. osnovana je 1609 sa crkvom sv. 
Magdalene, sagrađenom 1670. Gorsko je ljetovalište (600 m 
nad m.), ima šumariju kneza Thurn-Taxisa. nv 

BROD NA KUPI — BROD NA SAVI 


B. na Kupi ima dobro sacuvani stari grad. Podru- 
ëje brodsko bilo je veé od g. 1225 u vlasti knezova Fran- 
kopana. Samo mjesto B. spominje se prvi put g. 1481. Cini 
se, da je grad, graden u 16. st., nasljednim ugovorima prešao 
od Stjepana Frankopana Ozaljskoga na knezove Zrinske. 
Od 1599 upravljao je brodskim imanjem Zrinskih Ludovik 
Cikulini. Kad se g. 1670 provodila zapljena Zrinsko-Fran- 
kopanskih dobara, Zestoko su se opirali Brodani i branili 
grad od njemačkih krajiških časnika, ali konačno je upra- 
vitelj grada Sili morao predati grad, koji nemilice oplijeni 
karlovački kapetan Ernest grof Paradajzer. Do 1691 držao 
je polovicu Adam grof Zrinski, a tad i to spade pod ko- 
moru ugarsku, zatim austrijsku. Tako ostade do 1725, kad 
je kralj dao B., Grobnik i Ozalj markizu Rajmundu Per- 
lasu u zamjenu za njegova imanja u Italiji. Perlasi pro- 
daše ta imanja grofu Teodoru Batthyányju g. 1766. Bat- 
thyány je počeo na brodskom teritoriju kopati željeznu 
rudu i uredio talionice, no to je skoro napušteno. Naročito 
je bila važna ruda u Crnom Lugu i Mrzloj Vodici sa nekih 
51% željeza. G. 1873 prodali su Batthyány B. knezovima 
Thurn i Taxis, koji su mu još i sad vlasnici. EL. 

BROD NA SAVI (Slavonski Brod), grad u Slavoniji na 
lijevoj obali Save. Razvio se kao prometno naselje na 
mjestu, gdje put iz Panonske nizine prelazi Savu i vodi 
dolinom Bosne u središnje dinarske planine. Radi opasnosti 
od poplava taj se prijelaz ne nalazi na samom sastavu 
Bosne i Save, nego više ušća, gdje i riječni otočić olakšava 
prelaženje. Prometna je funkcija izražena u samom imenu 

grada. Grad je građen dosta pravilno. Na zapadu se nalazi 
i danas tvrđava, dok su zidovi, koji su opkoljavali grad 
s tri kopnene strane, razrušeni. Radi povoljnog položaja 
grad se dosta brzo razvija. G. 1857 imao je 2736 stan., 
1900 već 6539, a kod zadnjeg (1931) popisa 13.776. Od toga 
otpada na pripadnike hrvatskog jezika 11.161, slovenskog 
364, njemačkog 1167, a madžarskog 584. Katolika ima 10.852. 

Među građevinama ističe se franjevačka crkva sagrađena 
1728 i samostan sa zanimljivim klaustrom (sl. v. HE sv. IL, 
str. 643). Župna je crkva sagrađena 1754. Među novijim 
zgradama ističe se realna gimnazija, drž. bolnica i Hrvatski 
dom. Valja spomenuti i veliki most preko Save. Naj- 
važnije javne oblasti jesu: gradsko poglavarstvo, kotarska 
oblast i kotarski sud, šumska uprava brodske imovne općine. 
U B. je realna gimnazija, građanska škola i ženska zanatska 
škola. 

Radi važnog prometnog položaja na plovnoj rijeci, na 
glavnoj pruzi (Zagreb—Beograd) i na dodiru mreže nor- 
malnih i uskotračnih željeznica razvija se Brod sve više 
kao veleobrtni grad. Najvažnija je tvornica vagona i mo- 
stova (od 1921), a od ostalih veleobrta valja spomenuti 
proizvodnju kovinske robe, 2 pilane i tvornice furnira i 
parketa, velepecaru žeste, pivovaru i tvornicu leda, paro- 
mlin, ljuštionicu riže, gradsku plinaru i električnu centralu. 
Središte je vinogradarstva podno Dilj-gore, pa ima voćni i 
lozni rasadnik, a vinogradarska zadruga raspolaže velikim 
podrumima. Z. D-i. 

Sudeći po prethistorijskim nalazima B. je već u do- 
rimsko doba bio ljudsko naselje. Obilni prethistorijski 
nalazi svjedoče, da je tu bilo ljudi za neolita, bronca i 
halštat-latena. 

Rimska Marsonija (lat. ime Marsonia sačuvalo se u na- 
zivu potoka Mrsunja) kao da je keltskog podrijetla. Polo- 
žena na glavnoj posavskoj cesti, koja je išla od Siscije na 
Singidun, bila je znatnije čvorište, jer se tu odvajala cesta 
u Bosnu (na Derventu) i išla po svoj prilici preko drvenoga 
mosta. Kao i ostale rimske varoši postradala je i Marso- 
nija za seobe naroda. 

Premda raniji srednji vijek ne zna za B., ipak je on 
postojao. Povijesni ga dokumenti izričito spominju tek u 
15. st. (1450, 1470, 1475, 1489) kao znatnije mjesto u sredo- 
vječnoj požeškoj županiji, kao posjed dviju grana poto- 
maka bana Boriča (1150—63), Dezislavića i Grabarskih 
Berislavića. 

Već u 15. st. stoji u Brodu kaštel (tvrđava) sagrađen u 
obliku kvadrata. Na dva ugla bile su kule, dok je na sje- 
verozapadnom uglu bio izbočeni bastion. Kaštel je ležao 
upravo ispred otoka Ade te bio opasan šancem, u koji se 
puštala voda iz Save. Oko kaštela ležalo je podgrađe B., 
opasano s tri strane zidom s bastionima. Iz podgrađa vo- 
dila su troja vrata na sajmište ispred podgrađa. 

Kada su Turci 1536 osvojili srednju Slavoniju, pade u 
njihove ruke i B. i brodski kaštel, u koji postaviše posadu 


A. 





(Fotozadruga) 
BROD NA SAVI, Savska obala i most preko Save 


od 1500 ljudi. B. je ostao turski sve do 12. X. 1691, kada 
ga je oslobodio osječki general de Croy uz pomoć domaćih 
ustaških četa. 

Pod austrijskom erom B. je postao važna etapa za dalje 
prodiranje na Balkan. Kod B. prešao je Savu 1696 princ 
Eugen Savojski, a 1878 Josip barun Filipović. Za austrijsko- 
turskog rata (1716—18) B. su bili zauzeli Turci, ali ih je 
odatle potisnuo Ivan grof Drašković. 

Za tih je bojeva brodska tvrđava izgorjela. G. 1722—43 
sagrađena je nova tvrđava, ali nešto istočnije od stare. . 
Građena je u obliku kvadrata s bastionima po uglovima, 
dok je 1737 dovršen i t. zv. Hornwerk (opus cornutum). 
Naokolo tvrđave zasadio je vojnički inžinjer Fohman lijepe 
glasije. Na dohvat topova nije se oko tvrđave smjela po- 
dići zidana zgrada. Stoga su mnoge kuće, podignute na tom 
terenu 1775 i 1783, trebale biti porušene, a samo pod- 
građe trebalo je biti maknuto na pašnjak Balatina (1784). 
Ta odredba nije izvršena. 

U organiziranoj Vojnoj krajini B. je najprije bio sijelo 
kapetanije (1735), a onda (1748) pukovnije, koja je 50-tih 
godina 18. st. prenesena u Vinkovce, dok je sam B. postao 
slobodna krajiška općina, kojom su upravljali sudac, sena- 
tori i vijeće. G. 1768 bio je u B. car Josip IL, koji je pro- 
veo reorganizaciju Vojne krajine (kantonalni sistem). B. 
je tada pripojen Krajini i postao sjedište prvoga bataljuna 
brodske pukovnije, a sama brodska općina došla je pod 
upravu prve satnije u Podvinju, kada ju je car Franjo II. 
1819 opet uzdigao na slobodnu krajišku općinu. Kao takva 
općina dočekao je B. i razvojačenje (1873) i ukinuće gra- 
nice (1881) te konačno došao pod građansku bansku upravu. 

Izvještaj fra Petra Nikolića spominje, da je u brodskom 
predgrađu postojala crkva sv. Marka, koju su Turci pre- 
tvorili u džamiju, dok se izvan tvrđave nalazila crkva 
sv. Antuna. Franjevci su imali u B. drveni samostan sa 
crkvom sv. Ivana, koja je bila župna. Samostan je imao 
novicijat (1712) i filozofiju (1720). I samostan i crkvu po- 
rušili su 1723 te 1725 podigli novi samostan, koji su za 
Josipove reforme 1785 morali napustiti. U prizemlju je ` 
smještena škola, a u prvom je katu stanovao župnik sa tri 
kapelana. Na zagovor biskupa Mandića 1806 vraćen je 
franjevcima samostan, u koji je tada smještena filozofija. 

Brodskom župom upravljali su franjevci do 1754, kada 
je prešla u ruke svjetovnoga svećenstva. Temeljni kamen 
župne crkve postavio je brodski tvrđavski zapovjednik 
киш Trenk 1723—8, otac poznatoga pandurskog puko- 
vnika. 

LIT.: R. Horvat, Slavonski Brod, Zagreb 1941. J. B-f. 

Brodski kotar (razvijanje naselja). B. sa svojom okolinom 
pripadao je u vrijeme prije Turaka Požeškoj župi, u kojoj 
je sačinjavao skrajnji jugoistočni dio. Granica prema 
Vukovu tekla je tu od Save od izvora Bida dolinom, 
zapadno od potoka Brezne, ulazila je u Dilj i dopirala 
do sljemena. 

U političkim promjenama u 10. st., koje su nastupile za dolaska 
Madžara, Požeška je župa do 1093 ostala u sklopu hrvatske države, te 
je prema tome sačuvala i svoje hrvatsko plemstvo i hrvatski jobagionski 
ustroj, iz kojega su kasnije izišli ili niži plemići ili vlastelinski kme- 
tovi. B. s okolinom steklo je u feudalnom dijeljenju posjeda i visoko 
donatorno i niže zaslužno plemstvo. Već od 12. st. tu su veliki posje- 
dnici ban Borič i njegovo bratstvo, iz kojega su potekli plemići Bori- 
čevići, moćni i po svojem banskom podrijetlu i po svom bogatstvu i 
ugledu među požeškim i slavonskim plemstvom. Nižih plemića bilo je u 

brodskom podruëju dvadesetak rodova, uglavnom u zapadnom i sje- 
verozapadnom dijelu, u kojima su Boriceviéi imali manje imanja. 

B. s jednim dijelom svoje okoline leži u posavskoj ravnici, ali mu se 
veći dio okolnoga zemljišta nalazi u Dilju. U Posavini, a. osobito u 
južnijem dijelu Dilja, koji je niži i ratarskom gospodarstvu pristupa- 
čniji, živjelo je u vremenu od 12. do početka 16. st. jako stanovništvo, 
koje se na dobroj zemlji moglo uspješno razvijati. Tu su u tom razdo- 
blju nastala tri veća naselja, sva tri u Posavini, Tomica, Brod i Kobaš, 
a oko njih se nalazilo mnogo manjih mjesta s ratarskim žiteljstvom. 
Značaj pravoga trgovačkoobrtničkoga mjesta nije u to vrijeme imao 
Brod, nego njemu susjedna Tomica, udaljena od njega i od Save nekih 
pet kilometara. Nalazila se u dolu potoka Glogovice, pokraj glavne 
ceste, koja je od savskoga broda vodila u unutrašnjost srednje Sla- 
vonije. U Tomici bio je razvijen trg, uz koji je bila vezana bogata 
carina. Tomica je imala i svoje okružje, kojemu su pripadala sela 
oko donjega toka Glogovici. U 15. st. zapisani su u tom okružju: 
Bukovlje, Brazda, Brečkovce, Rupača Mala i Velika, Vranovci, Vrba, 
Koprivna, Poričje, Donja, Srednja i Gornja Hruščica, Mihinovci, Ko_ 
čanovci, Hvalkovci, Migalovci, Satnica, Slavinovo selo, Slatinik, Rado- 
vanci i Vinkovac. Gotovo sva ta sela postojala su i u početku 18. 
st., a veći ih je dio i danas naseljen ili su im ostala imena u dana- 
šnjoj toponomastici toga kraja. Okružje tomičko pripadalo je dijelom 
Boričevićima, dijelom kasnijem donatornom plemstvu. U Tomici, iako 
je bila poveće naselje s trgovačkim i obrtničkim stanovništvom, nije 
zabilježena župna crkva, svakako zbog blizine crkava u susjednom 
Podvinju, Brodu i Grabarju. Brod je bio posjed Boričevića, i to svih 
grana, koje su po svojem osnovnom imanju Grabarju nosile plemićki 
pridjevak. Stekao je svoje ime po prijelazu, koji je bio od starine 
na Savi prema velikoj staroj cesti, koja se kod toga broda, dolazeći 
iz Bosne sa nekoliko strana, na lijevoj strani Save opet dijelila na 
nekoliko smjerova. Zbog toga položaja naselje je kod toga broda što 
dalje dobivalo sve veće značenje, te su Boričevići u njemu sagradili 
svoje dvore i podignuli jaku tvrđavu, koja je trebala braniti i prijelaz 
i naselje. Već su u ranijem vremenu oni tu osnovali župu sa crkvom 
sv. Marka. Ipak to naselje, iako je ležalo na plovnoj rijeci i na 
raskršću nekoliko putova, u plodnom kraju, do dolaska Turaka nije 
steklo stupanj trgovačkoobrtničkoga mjesta, svakako zbog susjedne 
Tomice, kojoj su to Boričevići već prije pribavili. 

Kobaš је u jednom dijelu pripadao Boričevićima, koji su držali 
i susjednu Posavinu i nizu oko potoka Mrsunje, a u drugom je dijelu 
bila posjednica plemićka porodica Gilet, kojoj je od Kobaša spadalo 
samo naselje s trgom i brodom preko Save. Stoga je to mjesto od 13. 
st. nosilo i ime forum Gileti i Giletić, a samo se dio Boričevića zvao 
Kobaš. Naziv Giletić zapisan је još u početku 16. st. Pod Turcima 
nadvladalo je ime Kobaš, koje su i Boričevići uvijek isticali. Značaj 
trgovišta steklo je naselje na tom položaju ukraj Save blizu ušća 
Orljave i uza staru cestu, koja je iz župe Glaža vodila brodom na tom 
mjestu najbližim smjerom na Požegu, već oko 1300, jer je ime forum 
za njega zabilježeno još u popisu župa iz 1334. Prema tome to će 
biti i najstariji trg u jugoistočnom dijelu Požeške župe, jer je To- 
mica taj značaj stekla oko 1400. U tom trgovačkoobrtničkom naselju 
stajala je i crkva, oko koje je bila ustrojena velika župa. Ona je 
obuhvatila područje Posavine od Orljave do Dubočca. U 1504 podignuli 
su u Giletiću i franjevci svoj samostan, koji su sagradili na visokoj 
gredi pokraj Save, sa posvetom sv. Mariji. To je bio jedini franje- 
vački konvent u tom jugoistočnom kraju Požeške župe. I taj je trajao 
samo tridesetak godina, jer su ga franjevci u dolasku Turaka napu- 
stili. Iako je sam samostan s vremenom prešao u ruševine, od njega 
se ipak održala crkva sv. Marije, koja je služila kao župna kroz cijelo 
tursko vrijeme, te je kao takva unišla i u 18. st., pod kraj kojega 
je sasvim porušena. Spomen na taj samostan očuvan je u toponomastici 
kobaškoj pod imenom Kloštar. Plemići Giletići sagradili su u svom 
dijelu i jaku tvrđavu, koja je poslije prešla u vlast Boričevića. Ona 
je bila izgrađena na obje strane Save, te je trebala braniti brod na 
tom mjestu, i zbog toga joj je važnost bila vrlo velika. 

Na Savi je u tom području bilo još veće naselje, Dubočac, istočno 
od Kobaša, prema Brodu. Pripadalo je Boričevićima, kao i ostala 
brodska posavina. U Dubočcu je postojala župa, zapisana još 1334, a 
Berislavići iz plemena Boričevića sagradili su u njemu i jaku tvrđavu, 
koja je trebala braniti prijelaz preko Save iz istočnoga dijela župe 
Glaža. 

Veći dio naselja u brodskom području ležao je inače u diljskom 
podgorju i po dolovima Dilja kraj potoka i potočića. Već zapadno od 
Broda nalazili su se veliki posjedi plemena Boričevića Gromačnik i 
Petnja, a iznad njih pokraj potoka Glogovice isto tako velike zemlje 
toga plemena Grabarje i Glogova. Grabarje je bilo i osnovan posjed 
Boričevića u tom dijelu Požeške župe, pa kada se je to moćno pleme 
razdijelilo s vremenom u više grana, u Grabarju su ostali oni nje- 
govi dijelovi, iz kojih su izišli Berislavići, Borići, Desići i Tur- 
ski. U Grabarju su sve te grane imale svoje dvore i prostrane go- 
spodarske zgrade. Značajno je, da su Boričevići na tom svom imanju 
podignuli rano župnu crkvu, koju su posvetili sv. Benediktu. Ovo je 
ime vrlo često u svim njihovim naraštajima od 13. do 16. st, te bi 
se moglo pretpostaviti, da je sv. Benedikt bio krsno ime Boričevića. 
U Glogovi je to pleme podignulo župnu crkvu sv. Stjepana, koja 
nije bila daleko od one sv. Benedikta. Te obadvije crkve bile su vrlo 
dobro građene, pa su pretrajale nekoliko stoljeća i unišle su i u 18. 
st. Takva je gradnja bila i crkva sv. Petra, koju su Boričevići bili 
podignuli na svojem posjedu Petnji, na ovisokom brdu iznad izvora 
potoka Petnje, oko kojega se taj posjed prostirao. Oni su Glogovu 
i Petnju još polovicom 13. st. prodali plemićkoj porodici, koja je u 
Petnji odmah sagradila tvrđavu s jakim tornjem. To je i jedna od 
Prvih po vremenu utvrda u brodskom području. Ona je bila tako 
čvrsta, da je poslužila i u ratovanju s Turcima, koji su je 1536 osvojili 
i onda zapustili. S Petnjom prodali su Boričevići i Gromačnik i sav 
svoj posjed oko donje Mrsunje. Kako se vidi, Boričevićima je isprva, 
do polovice 13. st., pripadalo cijelo područje od Hruščice do Dubočca 
na Savi i do potoka Petnje na zapadu i Brezne na istoku. Samo pro- 
dajom unišla je tuđa plemićka porodica u zemljište oko Petnje i 
Glogove i razbila taj veliki posjed Boričevića, Iznimku na tom po- 
dručju činilo je jedino selo Podvinje. Ono je bilo imanje plemićke 
porodice, koja je po njemu nosila svoj pridjevak. U Podvinju posto- 
jala je župa sa crkvom sv. Antuna. 

Uz potok Petnju sa zapadne strane velik su dio zemljišta rano još 
u 11. ili u 12. st. dobili krstonošci. Njihovo se osnovno naselje zvalo 
Brišćana (Brišćanovac), a nalazilo se na mjestu današnjega Sibinja. 
U njemu su oni imali prostran samostan i jaku utvrdu, koja je po- 

stojala još u 14. st. Kao i drugdje u našim krajevima, oni su taj 
posjed pod konac 14. st. izgubili, te se i samostan rasuo i tvrdava 
je njihova prešla u ruSevine. Veé u 15. st. zvalo se po tom samostanu 
selo oko njega. Pod taj krstonoški posjed spadalo je područje od 
srednje Mrsunje do Stupnika. Na njemu su od današnjih sela postojali 
Slobodnica i Slatinik, koji se dijelio u Gornji (kod Krajačića) i Donji. 
U blizini tvrđave krstonošaca stajala je župna crkva mjesta Brišćane. 
Na području bila je još jedna župa, i to u Gornjem Slatiniku sa 
crkvom sv. Katarine. Osim krstonošaca bilo je tu posjednika i iz 
plemićkih porodica. Zapisani su plemići posjednici u Slatiniku i u 
selu Stinincima, koje se nalazilo u susjedstvu Slobodnici. I dalje na 
zapad do Orljave bili su sve posjedi nižih plemića, kojima su središta 
bila Stupnik, Radovanje i Orihovac u podgorini, a u Dilju u Vratni, 
Gredi, Glavici, Gnojnici, Eđudovcima, Lukaču i u Brčinu Gornjem i 
Donjem. Od njih je Vratna ležala u dolu sjeverozapadno od Lovčića, 
koji se i danas zove Vraćenica. Glavica je zauzimala istočni dio toga 
dola i kraja, na području spomenutoga sela Lovčića, gdje postoji i 
sada toponomastikon toga imena. Sjeveroistočno otuda bila je Gnoj- 
nica, a nešto sjevernije, kraj Zagrađa, selo Greda. Brčin je i sada 
selo, a čini dio Odvoraca. Prije Turaka tu se je nalazio Gornji Brčin, 
a Donji je obuhvatao južniji dio Odvoraca oko Čelikovića i Vincazo- 
vića. Posjed Lukač ležao je s obje strane potoka Petnje oko današnjega 
sela Završja i crkve sv. Luke. Tu u blizini bili sui Eđudovci. I današnje 
selo Zdenci, sjeverno od Glogovice, bilo je u ono vrijeme plemićki 
posjed. Gotovo sva ta plemićka naselja bila su i središta crkvenih župa. 
U župi Orihovcu postojala je crkva sv. Emerika, u Glavici sv. Mar. 
tina, u Gnojnici sv. Mihajla, u Gredi sv. Đure, u Zdencima sv. Petra, 
u Lukaču sv. Luke. Župu su imala i oba Bréina, jedan sa crkvom sv. 
Marije Snježne, a drugi sv. Martina. Posveta župne crkve u Vratni 
nije nam poznata. U ovo područje spadaju i veliki posjedi Drinovac 
i Bučje, oba kraj Orljave. Drinovac je bio kraljevska utvrda Požeške 
Župe, po svom položaju vrlo znatna, jer je branila put uz Orljavu na 
Požegu. Taj su kraljevski posjed dobili najprije Gorjanski, a onda 
i Boričevići grabarski. U Drinovcu postojala je stara župa sv. Dimitrija, 
u Bučju sv. Martina. Najposlije župa je bila i u selu Lužanima, koja 
je obuhvatala zemljište oko Donje Orljave. Na cijelom su tom podru- 
čju brodskom prema tome postojale u vrijeme prije Turaka 22 crkvene 
Župe, što dokazuje, da je i to zemljište bilo u tom razdoblju dobro 
naseljeno. Od tih župa bile su samo četiri u posavini, a sedam ih se 
nalazilo u podgorini. Ostalih 11 zauzimalo je područje samoga Dilja, 
koje je u ono vrijeme, kako se vidi, bilo u cijelom tom kraju naj- 
bolje naseljeno. Značajno je, da su franjevci u taj dobro nastanjeni 
i gospodarski osiguran dio Požeške župe došli istom u početku 16. 
st., dok ostali redovi, osim krstonošaca, nisu u njega ni ulazili. 

Kada је u drugoj poli 15. st. nastupila veća pogibao od Turaka, 
kako je ovo zemljište ležalo upravo na najprometnijim cestama, na 
koje su iz Bosne vodila tri dobra broda, Boričevići su su svoj veliki 
posjed osim tvrđavama na samoj Savi, u Brodu, Dubočcu i Kobašu, 
osiguravali pojedinim utvrdama i u unutrašnjosti, pogotovu u Dilju. 
Tako su oni podignuli jače utvrđenje u Tomici, koje je trebalo braniti 
i taj bogati trg i prolaz kroz tjesnac potoka Glogovice, a tu u bli- 
zini oni su izgradili i tvrđavu u selu Vinici iznad Podvinja. Dalje u 
Dilju oni su utvrdili kod sela Dubovika klanac, kroz koji je vodila 
cesta od Glogove na Hruševo preko diljskoga sljemena. Boričevići su 
pomogli bolje utvrditi i stari toranj u Petnji, koju je držalo ne- 


koliko plemićkih porodica, ali su i oni u njoj imali svoj dio od sta- 
rine. Tako su Borovičevići na tom malom prostoru oko Broda imali 
pred dolazak Turaka sedam što jačih što slabijih tvrđava. Niže plem- 
stvo sagradilo je u to vrijeme na tom 


zemljištu još četiri utvrde. 
Kako su ti plemići držali 
sjeverozapadni dio toga po- 
dručja, i tvrđave su se nji- 
hove nalazile u tom kraju. 
Nekoliko takvih plemićkih 
porodica utvrdilo je tjesnac 
na cesti kod Zdenaca, koja 
je vodila preko sljemena na 
Buk. Na taj način izgrađene 
su tvrđave iu Brčinu, Gredi 
i Vratni, koje su trebale 
zatvarati prolaz na dolinu 
Orljave. U toj dolini nalazila 
se još od konca 12. st. jaka 
BROD NA SAVI, Nacrt tvrđave i kraljevska tvrđava u Dri- 
zidova oko grada oko g. 1700 po novcu, koju su kasnije obno- 
Weigelovoj mapi vili Gorjanski, a pred do- 
(Szabo, Sredovječni gradovi u Hrv. i Slav.) lazak Turaka pojačali su je 
i Berislavići od plemena Bo- 
ričevića. Na tom malom prostoru Požeške župe od Orljave do Broda 
bilo je, prema tome, pred dolazak Turaka 12 tvrđava, od kojih su 
nekoje bile i dobro izgrađene i opremljene. Berislavići su osim toga 
držali i velike posjede s desne strane Save u staroj župi Nenavišću i 
u sjevernom dijelu Usore, gdje je još od vremena prije 1470 tvrdi grad 
Dobor bio u njihovim rukama. 

Turci su se počeli približavati brodskom kotaru u 1529, kada su već 
bili osvojili svu bosansku posavinu oko Brčkoga i doprli do rijeke Bo- 
sne, a sa zapadne strane bili su već zauzeli Jajce i okružje oko toga 
mjesta. U toj godini pod utjecajem turskih uspjeha, a ne mogući 
inače dobiti pomoći od hrvatske i austrijske ratne organizacije, Stjepan 
Berislavić, od plemena Boričevića, veliki posjednik u Slavoniji i kapetan 
u vojsci slavonskoj, prijeđe na stranu tursku i sklopi veliko prija- 
teljstvo s vrhbosanskim pašom Husrevbegom. Već je 1530 taj savez 
urodio tim, da je taj paša izgradio kod Kobaša na desnoj strani Save 
privremenu е 1а, prešao vodu i provalio u srednju Slavoniju, gdje 
je, sve pod vodstvom Stjepana Berislavića, porobio i oplijenio mnoga 
sela u Svetačju. Sva hrvatska ratna organizacija od Đakova do Senja 
zgranula se je bila zbog toga događaja, jer je bila svijesna, da bi 
mostobran kobaški u turskim rukama donio naskoro sigurno gospodstvo 
Turaka u srednjoj Slavoniji. Ubrzo se je zbog toga sastao i hrvatski 
sabor, koji je vijećao o tome, kako da se Turci iz Kobaša potisnu 
i brod na tom mjestu osigura. Ponadali su se staleži, da će se zbog 
te velike opasnosti pomiriti i obadvije hrvatske stranke, ferdinandovci 
i zapoljevci, na čem se je i počelo raditi. I sam Stjepan Berislavić 
usprotivio se građenju turske tvrđave kraj Kobaša, ali ga je Husrev- 
beg odbio s riječima, da Turci ne rade po njegovoj, nego po svojoj 
volji. Tako su Turci izgradili taj mostobran i po njemu su prelazili 
nesmetano u Slavoniju na robljenje i plijenjenje. Kada su 1532 polazili 
na Beč, napravili su kod Kobaša dobar most, kojim je Husrevbegova 

vojska prešla u polasku, a i onda, kada se od Kiseka vraćala. Sam 
Stjepan Berislavić u prvo je vrijeme svoga saveza s Turcima živo 
sudjelovao u političkoj borbi u Slavoniji, te je, prišavši zapoljevcima, 
napadao imanja ferdinandovaca i okupljao oko sebe pristaše. Stoga 
je u pohodu od 1532 turska vojska poštedila i mnogobrojne njegove 
posjede u srednjoj Slavoniji, a isto tako i dobra njegovih pristaša i 
drugih zapoljevaca. Poslije 1533 Berislavić je ohladio prema Turcima, 
koji su to opazili, te su počeli od njega tražiti Brod i Kobaš i po- 
stepeno i druge čvrste gradove oko te dvije tvrđave. Kada se je onda 
sve više udaljivao od njih, dali su ga 1535, pred svoju ofenzivu, naj- 

oslije u Brodu i ubiti, kako bi mogli doći do njegovih posjeda. 

lijedeće godine Turci su tu navalu i proveli, napadnuvši srednju 
Slavoniju sa dvije strane, od Srijema i od srednje Bosne. Bosanska 
vojska Husrevbegova najprije je osvojila Berislavićev Dobor, a onda 
Brod i, prešavši Savu na novim mostovima kod toga mjesta i kod 
Kobaša, provalila je u Slavoniju, gdje se kod Đakova spojila s tur- 
skom vojskom, koja je od Cerne i od Ivankova napredovala dalje na 
zapad, Značajka je te vojske, da su Turci u njoj najviše djelovali 
političkim sredstvima, upotrebljavajući onu duhovnu podlogu, koju su 
Berislavić i zapoljevci svojim višegodišnjim radom za savez i prijatelj- 
stvo s Turcima među plemstvom i drugim narodom u srednjoj Sla- 
voniji stvorili. Na toj osnovi oni su proširili svoja prokušana gesla 
o jednakosti svih građana, o vrijednosti pojedinaca po svojem radu 
i umu, o sudjelovanju svih sposobnih u ratnom i upravnom ustrojstvu, 
a što je i najviše djelovalo kod vlastelinskih kmetova, o pravu sva- 
koga, da svojim radom može steći zemlju i posjed, ako pristupi 
Turcima. U brodskom kraju oni su osim toga djelovali posebnim 
tvrdnjama, da su u Slavoniju prešli, da posjednu Berislavićeve posjede, 
koji su već odavna napola njihovi bili, pa kako je Berislavić umro, 
da sada njima pripadaju i onako potpuno. To njihovo političko djelo- 
vanje u toj vojni imalo je vrlo velik uspjeh. U prvom redu oni nisu 
naišli u tom kraju ni na kakav spremljeni otpor, nego su im se tvr- 
đave i Berislavićeve i drugih plemića redom poispredavale. Slavonska 
vojska bila se doduše okupila, slabija nego turska i po broju і po 
opremi, u Dilju, ali se nije usudila sukobiti s turskom, nego je ne- 
prestano, nesložna i slabo vođena, izmicala sukobu, dok se nije ra- 
sula, te su onda pojedina slavonska gospoda požurila na svoja imanja, 
da ih iz utvrđenih gradova svojim četama brane, kako mogu. Međutim 
je na zemljištu, u koje je ušla turska vojska, od Ivankova i Cerne 
do Požege, Soplja i Gradiške, u narodu, i među plemstvom i kod 
kmetova, nastao velik i oduševljen pokret, da se prilazi Turcima i 
stupa u njihove političke i vojničke ustrojbe. Po svim stranama toga 
područja izjavljivao se narod javno za Turke, a mnogi su seljaci 
otpadali od svoje dotadanje vlastele i u pobuni prelazili na tursku 
stranu, koja im je obećavala slobodu i posjede. Na toj osnovi rodio 
se ubrzo i drugi, mnogo značajniji i sudbonosniji pokret, a taj je vo- 
dio i k samome napuštanju stare vjere i k prelaženju na muslimanstvo. 
Turci su osvojili Dobor i Brod u mjesecu srpnju i zaposjedavali su 
srednju Slavoniju u kolovozu. Za to vrijeme, a osobito u rujnu, li- 
stopadu i studenom te 1536 godine, proveo se taj preokret u cijelom 
tom području, te je onda zagrebački biskup Šimun koncem studenoga 
mogao o posljetku njegovu izvijestiti ovo: »Poslije osvojenja Broda 
više nego 40.000 ljudi otpalo je od kršćanske vjere, a napuštat će je 
i dalje bez broja, računajući, da svoj život provedu u mirnijim pri- 
likama«, Taj razmjerno vrlo velik broj pomuslimanjenih nisu, dakako, 
mogli dati samo Brod i okolina toga mjesta. U njemu su obuhvaćeni 
i svi krajevi srednje Slavonije, koliko ih je bila za to vrijeme turska 
vojska zaposjela. To su, prema tome, bili i Cerna, Ivankovo. Babo- 
gredsko i Kopaničko područje, Đakovo, Požega s okolinom, Gradiška 
i Cernik sa svojim zemljištem i gornje Povučje. Prema izvješću za- 
grebačkoga biskupa na islam su prelazili i seljaci i plemići, ali su, po 
naravi stvari. najveći razmjerni postotak pri tome dali građani trgo- 
vačkoobrtničkih mjesta, osobito Broda, Đakova, Ivankova, Tomice, 
Kobaša, Požege, Gradiške, Cernika. Dimitrovaca (današnjega Petrova 
sela), Vrbove, Velike, Kaptola, Kutjeva, Gradišća, Levanjske varoši 
i Gorjana. Ti starosjedioci muslimani odmah su se osjetili na tom 
srednjoslavonskom zemljištu. Oni su na njemu ubrzo učvrstili turski 
vojni i upravni ustroj, pa kada je naredne 1537 godne general Ivan 
Katzianer poveo poveću vojsku na Turke u Slavoniji, jedan od uzroka 
njene propasti i velikoga neuspjeha toga vojskovođe bilo je i pristaja- 
nje slavonskih starosjedilaca uz Turke. U kasnijem razvitku turske 
vlasti na području između Drave i Save snaga tih mnogobrojnih pomu- 
slimanjenih starosjedilaca pokazala se je s jedne strane u vrlo jakom 
muslimanskom naselju velikih gradova, od kojih je sama Požega pod 
konac 17. st. imala 3.000 muslimanskih kuća sa jedno 15.000 čeljadi, 
a s druge strane u onom velikom broju muslimanskih seljaka, kojih 
je oko stotinu sela bilo na najboljoj zemlji od Pleternice i Kutjeva 
do Cernika i Gradiške. Jakost tih pomuslimanjenih srednjoslavonskih 
starosjedilaca očitovala se ubrzo i u tome, što su iz njih izišli mnogo- 

brojni raseljenici, koji su naseljavali muslimanska naselja u Madžar- 
skoj, a stanovit ih je dio unišao i u tvrđavno stanovništvo turske 
krajine u cerničkom sandžaku. 

Kada su Turci osvojili Brod, on je na svom području imao već ve- 
liku važnost, te su oni u njega postavili razmjernu posadu od 1500 
momaka, uredivši u gradu i vojničku i građansku upravu. Veće ili 
manje čete smjestili su oni i u susjednim Berislavićevim tvrđavama 
Doboru, Garčinu, Jarugama, Novom gradu, Dubočcu i Kobašu, a sla- 
bije utvrde u Dilju: Vinicu, Vratnu, Petnju, Gredu, Dubovik, Zdence 
i Brčin zapalili su i uništili. Kada su poslije osnovali Požeški sandžak i 
u Požegi usredotočili svu vojničku i građansku upravu, Brod je izgubio 
stanovit dio svoje upravne važnosti, ali je ipak ostao znatna kra- 
jišnička tvrđava Požeškoga sandžaka i središte upravnoga kotara, koji 
je tada osnovan. Turci su, naime. svoje sandžake dijelili na pojedine 
kotare, koje su vezali uza svoje tvrđave, te je u tim jedinicama bila 
i vojnička i upravna vlast. Pojedine kotare, koji su bili jaki stano- 
vništvom, a imali osim središnje tvrđave još koju utvrdu, oni su 
dijelili i na vojvodstva, manje vojničkoupravne jedinice, kojima je 
upravljao vojvoda. Ovo zemljište između Save, diljskoga sljemena, 
Broda i Orljave Turci su razdijelili prema tvrdim gradovima na tri 
kotara: brodski, dubočki i kobaški. Brodski je kotar obuhvatao 
istočni dio i zašao i u Pobiđe. Njemu je osim trga u Brodu pripadalo 
i 35 sela oko Glogovice i Biđa. Dubočki kotar imao je središte u 
tvrđavi u Dubočcu, a zauzimao je posavski dio ispod potoka Mrsunje 
i Dilj iznad toga potoka do sljemena. U njemu je ležalo dvadesetak 
sela. Pod kobaški kotar spadalo je zemljište s obadvije strane donje 
Orljave. Na njemu je pod konac turskoga vladanja bilo 20 dobro 
naseljenih sela s jakim trgom u Kobašu. Pod turskim gospodstvom 
Brod je naglo napredovao. U njemu se odmah u početku turske vlasti 
našlo mnogo pomuslimanjenih starosjedilaca, koji su staru župnu crkvu 
sv. Marka pretvorili u džamiju. Osim toga oni su podignuli još ne- 
koliko mošeja, kojih je u početku 17. st. bilo već devet. Brod se 
osobito razvijao u 17. st. Prema 500 kuća oko 1600 u početku 17. st. 
već ih je imao 800. Taj je broj do turske katastrofe narastao i do 
1000 domova najmanje. U Brodu su prema tome Turci uredili sjedište 
sudbenoga stola — kadiluka, a katkada je u njemu stolovao i uredo- 
vao i požeški sandžak. Gotovo cijelo brodsko stanovništvo bilo je 
za to vrijeme muslimansko. Od 500 kuća u prvim godinama 17. st. 
Atanasij Đurđević našao je samo 40 katoličkih, a prema tome raz- 
mjeru rastao je i kasnije broj katolika. U Dubočcu, iako je bio 
kotarsko središte, bilo je mnogo manje stanovništva. Zapravo "su bila 
dva naselja na tom položaju, s jedne i s druge strane Save, kao i kod 
Broda, Kobaša i Gradiške. Na slavonskoj strani našao je Đurđević 
oko 25 muslimanskih kuća. a na bosanskoj 230 muslimanskih i 20 ka- 
toličkih. Kroz 17. st. razvio se i slavonski Dubočac jače, kako je to 
uvjetovalo središte vojničkih i građanskih kotarskih vlasti. Utvrda 
u Dubočcu sastojala se u to vrijeme od jakoga tornja, koji je na Savi 
čuvao Brod. U Kobašu su Turci s vremenom napustili tvrđavu, te su 
posada i činovništvo, s agom na čelu, stanovali u mjestu, u kojem je 
u početku 17. st. bilo oko 200 muslimanskih i nešto katoličkih kuća. 
I kobaško je naselje u daljnjem toku toga stoljeća raslo u jakoj 
mjeri, te je Kobaš imao veliku važnost pred tursku katastrofu. Osim 
u tim kotarskim središtima muslimanima je na tom zemljištu bilo i 
inače po selima, gdje su bili veći ili manji posjednici, trgovci i obr- 
tnici. I danas se čuva predaja među muslimanima na gradačačkom, gra- 
čaničkom i tuzlanskom području, da su podrijetlom iz sela u okolini 
brodskoj i kobaškoj. Muslimana je na tom zemljištu pod konac 17. 
st. moglo biti oko 1700 kuća za jedno 8500 čeljadi. 

Katoličko starosjedilačko stanovništvo na tom zemljištu, iako je 
odmah u dolasku turske vlasti prelaZenjem na islam izgubilo mnogo 
od svoje snage, ipak je moglo kroz 150 godina turskoga gospodstva 
održati pet svojih župa, koje su jedine postojale od onih 22, koje su 
zapisane u vremenu od 14. do 16. stoljeća. U istočnom dijelu bile su 
ih dvije, jedna u Brodu, druga u Glogovici. U brodskoj župi bila 
je isprva župna crkva sv. Antuna u Podvinju, a kasnije su franjevci 
podigli u Brodu gostinjac s kapelom sv. Ivana, koja je postala i 
župna crkva. Brodska je župa obuhvatala cijelu Posavinu od Dubočca 
do Ruščice, te su u njoj radila dva franjevca. Glogovičkoj je župi bilo 
središte crkva sv. Benedikta, a uz nju se služilo i u crkvama sv. Petra, 
sv. Stjepana i sv. Andrije. Ona je obuhvatala područje oko gornje i 
srednje Glogovice. U zapadnijem dijelu djelovale su župe lužanska, 
drinovačka i bréinska. Lužanskoj je bila župna crkva sv. Marije 

iz zapuštenoga franjevačkoga samostana u Kobašu, koja se na cijelom 
tom zemljištu oko donje Orljave jedina održala. Stoga je luzanska 
župa po prostoru bila i razmjerno vrlo velika. Sjeverozapadni dio 
obuhvatala je župa u Drinovcu s osnovnom crkvom sv. Dimitrija 
u tom mjestu, ali se služilo i u dobro očuvanim crkvama sv. Mar- 
tina u Bučju i sv. Đure u selu Gredi. Župnik je stanovao i u 
Bučju, pa se župa zvala i po tom selu. Župa u Brčinu, na području 
današnjih Odvoraca, služila se s dvije crkve, sv. Marije i sv. Martina, 
jednom u gornjem, a drugom u donjem dijelu župe. Svega je katolika 
na cijelom tom području pred tursku propast bilo do 6000. Oni su bili 
najjači u lužanskoj i drinovačkoj župi, gdje ih je bilo preko polovine 
cijeloga broja. Najslabija je bila župa brčinska, koja je malo naselje 
imala i prije Turaka. Katolici su. prema tome, za to vrijeme na po- 
dručju od Biđa do Orljave bili slabiji za jednu trećinu od musli- 
mana. Kako je među cvima bilo mnogo starosjedilaca, može se ipak 
ustvrditi, da je na tom zemljištu i u tursko gospodstvo prešao raz- 
mjerno velik broj starinačkoga naselja, koje se onda za narednih 150 
godina dobro razvijalo. 

U velikom ratovanju od 1687—91 stradalo je ovo područje više nego 
unutrašnjost Slavonije, jer su tu vođeni i krvaviji bojevi, a u ponovnoj 
provali Turaka preko Save u jesen 1690 turska je velika vojska opet 
zaposjela Brod, Dubočac i Kobaš, odakle je robila i plijenila okolinu, 
te je i bježanje i rasipanje naroda u tom kraju bilo i mnogobrojnije 
nego po drugim stranama Slavonije. Prvo su se sa toga zemljišta rasuli 
muslimani, koji su prebjegli u Bosnu uglavnom u dvije struje, isto- 
čnijom, preko Save i Bosne, na područje gračaničko, gradačačko, tu- 
zlansko i dalje u Podrinje i Pobosanje, i drugom uz lijevu stranu 
Bosne prema Tešnju. Žepču i Zenici. Ti su preseljenici ojačali mu- 
slimansko naselje po tim krajevima i djelovali su osnažujući osobito 
u govoru, u kojem su, zajedno s drugim slavonskim preseljenicima, 
donijeli nove životne snage ikavskom narječju i starom naglašivanju. 
Katolici pretrpjeli su gubitaka u većoj mjeri i morali su iz svojih 
domova bježati u spomenutoj turskoj provali u jesen 1690. Postoji 
izvještaj o tome, koji kazuje. da su ispred turskoga nadiranja tom 
prilikom pobjegli svi katolici iz samoga Broda i iz okoline toga mjesta, 
te su se spasili najprije u Požegu, a kad je i ona došla u opasnost, 
u Veliku i dalje u Podravinu. Istom u duboku zimu mogli su se ti 
stradalnici vratiti u svoje kuće. 

U seljenju iz Bosne u to vrijeme brodsko su i kobaško područje 
dobili poveći broj naseljenika. Ono je u jednu ruku poslije odseljenih 
muslimana ležalo u velikom dijelu pusto, a s druge strane ono je 
bosanskim preseljenicima, koji su dolazili putovima uz rijeku Bosnu, 
bilo najbliže. U prvom redu naseljavan je sam Brod, kojega je kulturno 
tlo namamilo naseljenike sa svih strana. U njega je došlo preko 200 
porodica novoga naselja, kojega je veća polovina bila bosanska. Go- 
tovo potpuno naselili su Bosanci Dubočac, Zbjeg i Šumeće, Sibinj i 
Gromačnik, u koja ih je sela došlo do 200 kuća. Ostalom području 
oni su dali poveći broj naseljenika ili u manjim skupinama ili u po- 
jedinim porodicama. Oni su se osobito osjetili u cijeloj Posavini, na 
zemljištu oko Glogovice i u Varošu. Može se utvrditi. da ih je u toj 
seobi na brodsko i kobaško područje došlo oko 600 obitelji, koje su u 
jakoj mjeri pojačale starosjedilačko hrvatsko naselje. Starinaca je u 
vrijeme toga seljenja moglo biti do 1000 kuća, tako da su doseljeni 
Bosanci činili u početku 18. st. u tom kraju jaku trećinu stanovni- 
štva. Osim iz Bosne nešto je naseljenika na to zemljište došlo i iz 
drugih hrvatskih krajeva, pogotovu u Brod, koji je u 18. st. nepre- 
kidno u jakoj mjeri rastao. Vrlo dobar naravan porast pokazivalo je 
i cijelo ostalo područje kroz 18. i početak 19. st. U drugoj poli toga 
stoljeća porast je počeo slabiti i posljedice su toga bile, da su u taj 
kraj u većem broju od toga vremena počeli seliti naseljenici, najviše 
iz Like, od Slunja i Gorskoga Kotara. To naseljavanje osobito je 
zahvatilo zapadni i srednji dio područja, gdje novo naselje ima danas 
već visok postotak u cijelom stanovništvu. Ovako osnaženo hrvatsko se 
naselje na tom zemljištu dalje dobro razvijalo i prema jedno 7000, 
koliko ga nalazimo izvan Broda po selima u početku 18. st., danas ga 
ondje ima do 28.000. 

Po narječju hrvatsko. je naselje na tom tlu štokavsko s jakim 
čakavskim osebinama, a u govoru је u zapadnijem dijelu potpuno 
ikavsko, u istočnijem u dugim slogovima ikavsko, u kratkim jekavsko 
(dite — djeteta, lipo — ljepota, pjevati — zapivati). Taj polujekavski 
govor donijeli su na to zemljište bosanski doseljenici, koji su došli 
od Dervente, Brčkoga i Gradačca, ali je on tu mogao postojati i 
prije njihova dolaska, razvivši se pod utjecajem katoličkoga i musli- 
manskoga naselja s desne strane Save već u 17. st. B., koji je dobio 
naseljenike uglavnom iz potpuno ikavskoga dijela Bosne, ostao je 
sasvim ikavski. Inače su Hrvati na cijelom tom brodskom području 
sačuvali i staro naglašavanje i mnogo druge starine u svom govoru. 

LIT.: Diplomatički zbornik, III.—XV., Zagreb 1905—1934; D. Csánki, 
Magyarország történelmi földrajza a Hunyadiak korában, Budimpešta 
1694; Isti, Körösmegye a XV-ik században, Budimpešta 1893; E. Fer- 
mendžin, Acta Bosnae, Zagreb 1892; Starine, XVII., XXX., XXXVI., 
Zagreb 1885, 1902, 1918; T. Smičiklas, Dvijestogodišnjica oslobođenja 
Slavonije, II., Zagreb 1891; K. Draganović, Izvješće fra Tome Ivko- 
vića, biskupa skradinskog iz godine 1630, u Croatia sacra, 7., Zagreb 
1934; Glasnik biskupija bos. i sriemske, Dakovo 1887; J. Koprivčević, 
Slavonski velikaši kao politički faktor u Bosni na kraju Srednjega 
vijeka, Napredak, Sarajevo 1936; J. Butorac, Župe arhiđakonata Since, 
Croatia sacra, 2., Zagreb 1931; F. Šišić, Hrvatski saborski spisi, ЇЇ, IL, 
е» 1912, 1915; E. Laszowski, Habsburški spomenici, I., Zagreb 

j S. P-ć. 
BRODNIK, Matej, * u Kranjskoj 1814, + Zagreb 31. III. 
1845, slovenski slikar, Živio je duže vremena u Karlovcu i 
Zagrebu. G. 1840 slikao je freske u kapeli župne crkve 
sv. Ivana u zagrebačkoj Novoj vesi (porušenoj 1893). Na- 
vodno je naslikao slike za zbornu crkvu u Bribiru (Sv. 
Petar prima ključeve i Bogorodica od Karmela), jednu 
oltarsku sliku u Remetama і niz portreta zagrebačkih 
građana. 

LIT.: 1. Kukuljević-Sakcinski, SUJ, Zagreb 1858. A. Sch. 

BRODOPRATNJA (tal. convoglio, franc. convoi), sastav 
ratnih brodova, koji prate i zaštićuju trgovačke brodove, 
pa i cijela povorka trgovačkih brodova zajedno. U vojnom 
pogledu b. je sistem obrane i zaštite, koju trgovačkim bro- 
dovima pružaju za vrijeme određenog putovanja ratne 

plovne jedinice, а и novije doba i zrakoplovstvo. Trgo- 
vačke su brodove pratile ratne jedinice još u vrijeme starih 
jedrilačkih flota, kad je razlika između ratnih i trgovačkih 
brodova često bila neznatna, ili su naoružani trgovački 
brodovi zajedno plovili, da ih gusari ne napadnu ili nepri- 
jatelji ne zarobe. Osobito značenje dobiva b. od prvoga 
svjetskoga rata, i to kao osiguranje od podmornica cen- 
tralnih vlasti. Britanski se admiralitet poslije dugog krzma- 
nja odlučio na ovaj stari i prokušani način osiguranja plo- 
vidbe, kad su se gubitci trgovačkih brodova neobično 
povećali. Od onda su se gubitci znatno smanjili te su 
iznosili oko 1% u oceanskoj plovidbi, a najviše 5% u 
plovidbi na drugim morima. B. se u prošlom ratu sastojala 
poglavito iz starijih krstarica, razarača i drugih manjih je- 
dinica, a u važnijim zgodama čak i od bojnih brodova. U 
novom svjetskom ratu sve su zaraćene strane odmah uvele 
b-e i postigle razmjerno povoljne uspjehe. B-se se danas 
sastoje i od preko 50 brodova, a osigurava ih u vrlo velikoj 
mjeri zrakoplovstvo. Budući da su pojačani napadaji 
s mora i iz zraka, uvrštavaju se danas u brodopratnju još 
i posebne ratne jedinice (eskorteri i korvete), koje su 
posebno naoružane protupodmornickim i  protuzračnim 
oružjem. Ar Pe 
BRODOTOČAC (Teredo navalis), školjkaš dugačka crvo- 
lika tijela, sprijeda s dvije malene zakržljale školjčice, pa 
njihovim sitnim zupcima rasijeca drvo u moru stvarajući 

hodnike, koji oblijepi vapnenom prevlakom. Tijelo mu je 
straga produženo u dvije tulajice (cjevčice) za disanje i 
izmetanje. Već kao ličinka ubuši se u drvenu građu u mor- 
skim lukama i u brodove, pa toliko izbuši drvo, da se či- 
tava građa može srušiti. „В; 

BRODOWSKI, 1. Antoni, * 1784, + 31. III. 1832, poljski 
slikar. Studirao u Parizu kod L. Davida i Fr. Gérarda. Pro- 
fesor crtanja i slikanja na varšavskom sveučilištu. Crtao je 
desnicom, a slikao uvijek ljevicom. Odličan predstavnik 
francuskog klasicizma. Portreti su mu izraz vanrednog ta- 
lenta i stručnog znanja. Kao učitelj uveo je slikanje po 
živim modelima i po prirodi, mjesto dotadašnjeg kopira- 
nja slavnih uzoraka. Djela: Srdžba Saula na Davida, Edip 
i Antigona, Hektor, autoportret. Rasprava: Co stanowi 
szkołę malarską? (Varšava 1824). 

2. Józef, Ж 1828, + 4. IX. 1900, poljski slikar. Sin Ant. 
Brodowskoga. Učio u Varšavi, Petrogradu i Parizu kod 
H. Verneta. Od 1859 živio je u Varšavi. Slikao je rat- 
ničke prizore i konje, genre-slike i krajolike. Zajedno s 
Jul. Kossakom slikao je bitku kod Beresteczka. J. B-é. 

BRODSKI DRENOVAC, selo u dolini Orljave u Slavo- 
niji, 8 km sjeveroistočno od željezničke postaje Nova Ka- 
pela-Batrina. Ima 1154 stan., sve Hrvata, a sjedište je op- 
ćine kotara brodskog. U selu je paromlin. 

U B. D. se nalazio sredovječni grad, koji se spominje 
1230, a kasnije je bio u vlasti Banfijevaca. Nekoć je bio 
sjedište i katoličke župe, koja se spominje 1660. Sredo- 
vječna gotska crkva je utvrđena pa ima nad svetištem 
izgrađenu kulu sa strijelnicama. 


LIT.: Đ. Szabo, Sredovječni gradovi u Hrvatskoj i Slavoniji, Za- 
greb 1920. Z. D-i. 


BRODSKI STUPNIK, selo u Slavoniji, kotar Slav. Brod. 
nalazi se podno Dilj-gore, 18 km zapadno od Broda, ima 


КА 
К 

:1206 stan. Sjedište je opéine i Zeljeznicka postaja. Ima 


omanji rudnik lignita (3200 kalorija). Z. D-i. 
BRODY, grad u istočnoj Galiciji, u vlažnoj i šumovitoj 
nizini podolske ploče, oko 18.000 stan., donedavno veći- 
nom Židova. Ima parne mlinove, pecare Zeste i predionice 
lana, a trguje stokom, žitom, krznom, kožom i vunom. 
Leži uz željezničku prugu Lavov—Rusija. N. Z. 
BRÓDY, Sándor, * Eger 12. IV. 1863, + Budimpešta 12. 


` VIII. 1924, madžarski pisac. Pod utjecajem francuskog 


naturalizma napisao je majstorske Zarke i neobuzdane pri- 
povijetke i romane djelujući na mladu književnu gene- 
raciju osjećajem socijalne odgovornosti i dubokim shvaća- 
njem seksualnih problema (Faust orvos, Don Quihote Ki- 
sasszony). Protuslovna je i rastrgana priroda. U dramama 
troši snagu na scenske efekte. Hoće da stvori reprezenta- 
tivan tip moderne velegradske književnosti. Najuspjelijim 
kazališnim djelom A fanitónó (Učiteljica) šiba nastranosti 
madžarskog provincijskog društva i madžarske javne 
uprave. E.K. 
BRODZINSKI, Kazimierz, * Królówka kod Bochnie 8. 
Ш. 1791, + Dresden 10. ХІ. 1835, poljski pjesnik i knjiže- 
vni historičar. Rano je ostao bez majke i oca. Sudjelovao 
je u napoleonskim vojnama i bio ranjen kod Leipziga. 
Pisao je stihove i prevodio s njemačkoga (Schiller, Grill- 
parzer). G. 1818 izdao je raspravu O klasycznosci i roman- 
tycznosci, gdje sistematski iznosi problem novih knjiže- 
vnih smjerova. Književnost treba da bude oblikom kla- 
sična, a duhom romantična. Romantika je za B-a isto, što i 
osjećajnost, a narodni duh isto, što i idila. Prevodio je Her- 
dera, Goethea (Patnje mladog Werthera). Glavno mu je 
pjesničko djelo Wieslaw, krakovska idila (1820). Učitelj 
je poljskog jezika i književnosti u konviktu pijarista kod 
Varšave (1818—1822). G. 1824 radi zdravlja putuje u ino- 
zemstvo. U Pragu je upoznao Hanku, Jungmanna, Kollára, 
sprijateljio se s Čelakovskym. Proputovao je sjevernu Itali- 
ju, liječio se u Karlsbadu, pohodio Švicarsku i Pariz. Preda- 
vao je kasnije u varšavskom liceju i na sveučilištu (1826 — 
1831). Književni teoretičar i kritičar. G. 1826 izdao je zbirku 
pučkih slavenskih pjesama. Za ustanka 1830—31 organizirao 
je javnu nastavu ističući, da treba čuvati staru tradiciju. 
Postao je nabožan i uređivao časopis Jutrzenka (1834). U 
Krakovu piše mesijanističke poslanice prognanicima (Po- 
slanie do braci wygnariców). Prvi poljski prijevod iz naše 
narodne poezije potječe iz pera B-a. Preveo je Hasanagi- 
nicu (Pamiętnik Naukowy, 1819), narodne lirske pjesme u 
časopisima Pamiętnik Warszawski (1821), Dziennik War- 
szawski (1826), Pamietnik dla plci pieknej (1830), te Zi- 


danje Skadra. 
LIT.: Jugosl. poezija ludowa, Varšava 1938, Bibl. jugosl, sv. XI.. 
str. 465. J. B-ć. 


BRODZKI, Wiktor, * 1817, + Rim 1904, poljski kipar, 
Počasni profesor petrogradske akademije. Njegovi radovi 
nalaze se po ruskim i poljskim muzejima i crkvama te u 
Rimu. Pseudoklasicizam i akademizam označuju njegov 
smjer. Najradije traži tehničke efekte. Glavni mu je motiv, 
na pr, da u mramoru prikaže dječakove suze (Jaś place). 
Alegorije, poprsja, većinom u kararskom mramoru. Radio 
je najviše za ruski carski dvor i ruske ljubitelje umjetnosti. 
Glavna su mu djela: Krist s dva anđelića, Anđeo Uskr- 
snuća, Zefir, Prvi šapat ljubavi, Leda s labudom, poprsja 
Kopernika, Batoryja, Kościuszka, Mickiewicza i dr. J. B-ć. 

BROFFERIO, Angelo, * Castelnuovo Calcea (Asti) 6. XII. 
1802, + Locarno 28. V. 1866, talijanski političar i knjiže- 
vnik. U doba Risorgimenta bio je borac za ustavne slo- 
bode i za demokraciju, protivnik Cavourove politike, na- 
rodni zastupnik. Postao je popularan kao autor satiričkih 
i političkih pjesama u pijemonteškom narječju. Osim ten- 
dencioznih drama kratkotrajna života dao je i povijesnih 
djela (Miei tempi, 1858—61). 

LIT.: B. Urbinati, L’opera letterario-patriottica di A. B., Pontremoli 
1925, M. D-ié. 

BRÖGER, Karl, * Nürnberg 10. III. 1886, njemački ra- 
dnički i ratnički pjesnik. Proživio tešku mladost kao šegrt 
i radnik, a u svjetskom ratu bio je teško ranjen. Poput 
drugih radničkih pjesnika čezne i B. za nacionalnom za- 
jednicom i ujedinjenjem svih slojeva svojega naroda. Pje- 
snik se u svojim djelima i sam razvio od socijalističkog kla- 
snog borca u vjesnika narodnog jedinstva. Već-1914 izašao 
je na glas pjesmom Bekenntnis eines Arbeiters. Zbirkom 
Kamerad, als wir marschiert (1916) slavi neznana junaka, 
koji u borbi umire za ženu, djecu i rođenu grudu. Najzre- 


lije su mu zbirke pjesama Flamme (1920), Hymnen und Bal- 
laden (1924), Deutschland, ein lyrischer Gang in drei Krei- 
sen (1924). Autobiografski roman Der Held im Schatten 
(1920) opisuje trnoviti put, kojim je kročio kroz život sam 
pjesnik, i bol, što ju je patio stojeći uvijek u pozadini. Po- 
Zrtvovnu ljubav jedne majke u doba seljačkih ratova 16. 
st. slavi roman Guldenschuh (1934). Vanredno značenje 
grada Nürnberga za njemačku kulturu tijekom vjekova 
opisuje u romanu Nürnberg, Roman einer Stadt. GS. 

BROGGER, Christopher Waldemar, * 1851, + 1940, zna- 
meniti norveški mineralog-geolog. G. 1881—1890 bio je re- 
doviti profesor geologije i mineralogije na visokoj školi u 
Stockholmu, a 1890—1917 na sveučilištu u Oslou (Kristia- 
nia). Proveo je znamenita istraZivanja na mineralima pe- 
gmatitnih Zila u juZnoj Norveškoj te uopée na eruptivnom 
kamenju u području norveškog glavnog grada Oslo. Nakon 
njegovih radova spada to područje u mineraloški i petro- 
graiski vrlo dobro istražene krajeve na Zemlji. Istaknuo 
se i u javnom životu Norveške kao visoki upravni čino- 
vnik, političar i diplomat. Lj. B-é. 

BROGLIE (čit. Broj), francuska velikaška porodica, 
podrijetlom iz Pijemonta, koja je u polovici 17. st. došla 
u Francusku, stekla časti, posjede i vojvodski naslov (1742) 
i dala ime dvorcu i mjestancu 
B. (dćp. Eure). Dala je Fran- 
cuskoj mnogo državnika, di- 
plomata i vojvoda, a u novije 
doba znamenitih učenjaka i 
pisaca. Victor-Maurice (1647 
do 1727), sin mu François- 
Marie (1671—1745) i unuk 
Victor-Francois (1718—1804) 
bili su francuski maršali. Po- 
tonji stekao je u sedmogodi- 
šnjem ratu čast njemačkoga 
kneza (1759). 

1. Achille, duc de B., Ж 1785, 
T 1870, francuski državnik, 
ministar pod Lujem Filipom, 
1835—36 ministar predsjednik. 
Napisao je više djela i su- 
тайіуао u Revue française; 


LOUIS DE BROGLIE 1856 postao član Francuske 
akademije. 


BIBL.: Vues sur le gouvernement de la France, 1871; Ecrits et 
discours, 1863; Souvenirs, 4 sv., 1885—88. 

2. Albert, prince, kasnije duc de B., Ж Pariz 13. VI. 1821, 
T Pariz 19. 1. 1901, sin pređašnjega, francuski državnik i 
povjesničar. Po djelu L'église et l'empire romain au IVe 
siecle (1856) postaje 1862 član Francuske akademije; na- 
pisao je mnogo vrsnih djela iz diplomatske povijesti. G. 
1871 izabran je u komoru i odlazi za poklisara u London. 
Vrativši se 1872 ostvaruje koaliciju monarhističkih stra- 
naka, ruši Thiersa 1873 i pod Mac-Mahonom sastavlja 
vladu, ali preuzima i ministarstvo vanjskih poslova. Ruši 
ga 1874 krajnja desnica; 1875 ulazi u senat. Mac-Mahon 
mu povjerava sastav vlade 1877, kad kuša suzbiti republi- 
kansku većinu te u tu svrhu raspušta komoru. Kad su re- 
publikanci na izborima pobijedili, daje B. ostavku, a u se- 
natu sjedi još do 1885. 

BIBL.: Le secret du Roi, 1878; Frédéric II et Marie-Thérése, 1883; 
Frédéric H et Louis XV, 1885; Marie-Thérése imperatrice, 1888. U. 

3. Louis-Victor, prince de B.. * Dieppe 15. VII. 1892, unuk 
pređašnjega, franc. teoretski fizičar, osnivač valne mehanike. 
Po njemu treba tvarnoj čestici pripisati i valnu (undulatornu) 
prirodu, i to tako, da čestici mase т i brzine v pripada 
dužina vala h/mv, gdje je h Planckova konstanta. В. je 
dobio Nobelovu nagradu za fiziku za 1929. 

BIBL.: Matière et lumière, Pariz 1937 (za širi krug čitalaca); njem. 
prijevod, Hamburg 1939. 

4. Maurice, duc de, * Pariz 27. IV. 1875, brat pređašnjega, 
eksperimentalni fizičar, zaslužan istraživalac rentgenskih 
zraka, od 1934 član Francuske akademije. Stob 

BROJ je osnovni element u matematici; dopušta više 
definicija. Kao apstraktan pojav, bez obzira na fizikalne 
ili geometrijske predodžbe (vrijeme i dužina!), definiran 
je tek u drugoj polovici 19. st. (aritmetizacija broja i ma- 
tematike). Rezultat je iskustva i apstrakcije. Glavna mu je 
uloga, da naznači: 1. mjesto ili položaj predmeta u nizu 
predmeta (redni ili ordinalni brojevi; — skupovi); 2. ko- 
liko zadan skup ima članova (glavni ili kardinalni br. — 
skupovi) i 3. koliko je puta jedna količina veća od druge 

istovrsne količine (omjeri i razmjeri). Historijat pojma 
broja zapravo je povijest matematike. 

1. Geneza broja. I vrlo primitivan čovjek imao je neki 
smisao, instinkt za broj, odnosno brojenje: znao je na pr., 
da nema onoliko ruku, koliko prsti. Zanimljivo je, da i 
nekoje ptice, na pr. vrana, pa i nekoji kukci, na pr. genus 
Eumenus (ali koliko se sada zna, nijedan sisavac osim čo- 
vjeka) imaju smisao za broj, makar se pri tome radilo o 
vrlo malim brojevima 1, 2, 3, 4. Uostalom, i na svojem 
današnjem visokom stupnju razvoja čovjek vidom jedva 
razlikuje 5 od 4, a da se ne služi procesom brojenja; taktil- 
ni brojevi također su niski: ispod 5 ili 6. Jasno nam je, 
koliko je bilo prirodno, da je na pitanje, koliko ima ja- 
buka, čovjek nijemo odgovorio: dva, pet, deset, ispruživši 
2 prsta, cijelu šaku, obje šake i t. d. Zato u nekih naroda 
broj 2 znači oči, 5 pesnicu, 10 dvije pesnice, 20 čovjeka 
(20 prsta), 32 zube i sl. 

Mnogo je vremena proteklo, dok nije čovjek uvidio, da 
2 kamena, dvije misli, 2 udarca (slično i za skupove od 
više elemenata: 5, 30 i t. d.) imaju zajedničko: broj 
dva (odnosno broj 5 odn. broj 30). 

Veće je brojeve čovjek nastojao izraziti manjima vršeći 
na ovima računske operacije, najčešće zbrajanje i množe- 
nje, rjeđe odbijanje, a gotovo nikada dijeljenje. I kod 
nas je na pr. 17 = sedam nad deset, 50 = pet deset, a i 
danas se još čuje 18 = 20 — 2, 98 = 100 — 2; u fran- 
cuskom je jeziku 97 = 4 + 20 + 10 + 7. Kod nas ви 
osnovne riječi za brojeve: ništa, jedan, dva, tri, četiri, pet, 
šest, sedam, osam, devet, deset, sto, hiljada ili tisuća, mi- 
lijun i miljarda. Kod nekih naroda, na pr. Indijaca, ima 
riječi za vrlo velike brojeve (> brojni sustavi). 

LIT.: T. Dantzig, The Number, the language of Science, London 1930. 

II. Vrst brojeva. 1) Prirodni brojevi. Skup N prirodnih b. 
zamišljamo danim u obliku niza prirodnih brojeva 

ORI TCR fl О : 

pa svaki prirodni broj n u (1) ima svoje mjesto: 1 je prvo, 
2 je drugo i t. d. Za dva različita prir. broja m, n, piše- 
mo т<п ili n>m, ako je m ispred n u nizu (1). 
. a) Zbrajanje ili adicija. Zbroj ili suma m+n prir. bro- 
jeva m, n jest n-ti prir. broj između prir. brojeva većih 
od m; dakle je i m+n prir. broj. Brojevi m, n, koji se 
zbrajaju, zovu se pribrojnici ili sumandi. Lako se pokažu 
ova pravila: . 

(2) m+n>m (zakon monotonije za adiciju), 

(3) m+n=n+m (zakon komutacije za adiciju), 

(4) (m+n)+p=m+(n+p) (zakon asocijacije za adiciju). 

b) Množenje ili multiplikacija. Stavimo li т.1=т, mn= 
m+m+..+m (n puta) za n>1, tada je simbol m.n definiran 
za svaki par prir. brojeva m, n; na pr. 3.2=3+3=6. Broj 
m.n zove se umnožak ili produkt brojeva m i n, a m, n su 
faktori produkta mn, i to: prvi multiplikand, a drugi multi- 
plikator. Operacija, kojom se iz m i n dolazi do produkta 
mn, zove se množenje ili multiplikacija. Vidi se, da je 

(5) mn>m za n>1, 

(6) mn=nm (komutativno svojstvo multiplikacije), 

(7) (mn)p=m(np) (asocijativno svojstvo multiplikacije), 
Ë (8) (m+n)p=mp+np (distributivno svojstvo multipli- 
acije). 

c) Odbijanje ili suptrakcija (obrat ili inverzija adicije). 
Za tri prir. broja m,n,s, za koje je m+n=s, pišemo još 
m=s—n i kažemo, da je m razlika ili diferencija brojeva 
s i n; s je minuend, n suptrahend: na рг. 5—2=3, jer је 
3+2=5. Ako je a>b, onda je a—b=(a+k)—(b+k) za sva- 
ki prir. broj k. Za svaki prir. broj n bit će п=(п+1)—1= 
(n+2)—2=(n+k)—k, za svaki prir. broj k. Svaki se dakle 
prir. broj može na bezbroj načina shvatiti kao razlika pri- 
rodnih brojeva. Lako se može pokazati, da se s prirodnim 
brojevima, shvaćenima kao diferencije prirodnih brojeva, 
računa po ovim obrascima: 

(T) (a—b)+(c—d)=(a+c)—(b+d), (adicija), 

(П) (a—b) + (c—d)=(ac+bd)—(ad+bc), (multiplikacija), 

(III) a—b—c—d, onda i samo onda, ako je a+d=b+c. 

(IV) a—b<c—d, onda i samo onda, ako je a+d<b+c. 
Nadalje je (a—b)—(c—d)-—(a--d)—(b--c), ako je (a—b)> 
(c—d). Drugim riječima, promatramo li skup M svih di- 
ferencija prirodnih brojeva, u kojima je minuend veći od 
suptrahenda, onda taj skup može preuzeti ulogu samoga 
skupa N prir. brojeva, ako s članovima skupa M računamo 
po formulama I, II, III, IV. Sto bi nastalo, kad bismo ra- 
dili po tim formulama ne brinući se, je li a>b i c>d? 


BROJ 


2. Cijeli racionalni brojevi. Promatrajmo dakle skup D 
simbola a—b, gdje su a, b bilo koji prir. brojevi, razdi- 
jelimo ga u razrede po propisu III (svaki razred sadržava 
međusobno jednake članove), a zbrajajmo i množimo nje- 
gove članove po propisu I odnosno П! Članovi skupa D 
zovu se cijeli racionalni brojevi ili naprosto cijeli brojevi. 
Tako je na pr. a—a=b—b za bilo koje prir. brojeve a i b; 
suma članova 1—2 i 3—4 skupa D iznosi (1+3)—(2+4), 
a produkt njihov je (3+8)—(4+6)=11—10=1. Operacija 
odbijanja je neograničeno izvodljiva u D: (a—b)—(c—d)= 
(a+d)—(b+c), jer je prema zakonima (3), (4) i propisima 
T JIP: [(a+d)—(b+c)|+(c—d)=[(a+d)+c]—(b+c)+d]= 
[a+(d+c)l—[b+(c+d)]=[a+(c+d)l—[b+(c+d)]l=a—b, 

a u drugu ruku simbol (a+d)—(b-+c) član je skupa D. 

Cijeli broj 

(9) n—n, 
gdje je n bilo koji prir. broj, zove se nula ili ništa, a ozna- 
čuje se sa 0. 

Kako je 0+a=a za svaki a iz D, običaj je, da se mjesto 

0+a piše +a ili (+a) ili čak a, ako je a prir. broj, 

(10) a E В 0—a samo —a ili (—a), pa je (+a)+ 

—a)=0. 
Lako se vidi, da je —(—a)= +a, +(c—d)=c—d, —(c—d)= 
4—с=—с-Е4 i t. d.; na pr. 3—5=(3—3)—(5—3)=0—2=—, 
5—3=(5—5)—(3—5)=0—(—2)=0+2= +2. 

Tako osim prir. brojeva n, koji su identični s cijelim 
brojevima +n, imamo i cijele negativne brojeve —n; 
uvijek je —n<o<n. 

Apsolutna vrijednost ili modul broja a, simbolički pi- 
sano lal, jest po definiciji: 

(11) lal=a ili —a, već prema tome, da li je a>0 ili a<0; 
na pr. |+31=3, 1—31=—(—3)=3; dakle је lal>0 za a+0. 
Ukratko, nastojeći da provedemo obrat ili inverziju adi- 
cije, dobili smo, proširujući skup N prir. brojeva, skup D 
cijelih brojeva držeći se pri tom pravila I—IV, koja vri- 
jede za računanje s prir. brojevima shvaćenima kao dife- 
rencije prir. brojeva (Hankelov princip permanencije). Po 
mjestu ili rangu možemo skup cijelih brojeva predočiti 
ovako: 


(12)... = == Isuq. kb Susa 
ili na brojnom pravcu: 

.. —4 — — —1 0 + +2 +3 +4.... 
=== == === 


Pri tom zapravo svaki od tih simbola predstavlja neizmjer- 
no mnogo članova iz D, na pr. +1 predstavlja bilo koju 
diferenciju (n+1)—n (n prir. broj). 

3. Dijeljenje ili divizija (obrat ili inverzija multiplikacije). 
Racionalni brojevi. Izraz a.b=c piše se još b=c:a ili 
b =- i kaže se, da je b količnik ili kvocijent brojeva 


c i a, pri čem se c zove dividend, a a divizor; broj se 0 
isključuje kao divizor. Sama ta operacija zove se dijeljenje 
ili divizija. Kvocijent dvaju cijelih brojeva ne mora biti 
cio broj. Da dobijemo područje, u kojem je divizija neo- 
graničeno izvediva, isključivši jedino 0 kao divizor, po- 
stupa se upravo onako, kako smo malo prije postupali 
kod inverzije adicije : promatra se skup 


(13) R svih simbola p gdje su a, b bilo koji cijeli bro- 


jevi, osim toga b+0; taj se skup razvrsta u razrede po pro- 
pisu, da je 





(14) = = š onda i samo onda, ako je ad=bc, 
(15) M < = onda i samo onda, ako je ili ad<bc, bd>0 
ili ad>bc, bd<0, a računa se u njemu po propisima: 
b . . 
(16) > + Š = E ze EE (propis za zbrajanje racionalnih 
brojeva), 
a c ac r: А 3 ә ^ 
07) D AU DS (propis za množenje racionalnih 
brojeva), 
odakle slijedi, da je 
sb r 
(18) 5-5 = (odbijanje racionalnih brojeva), 
(19) Y 4 = == E (dijeljenje racionalnih brojeva). 

Dakle je kvocijent dvaju članova iz R posve određen član 
iz R, isključivši slučaj, kada je divizor = 0. Članovi skupa 

yt) 
R zovu se racionalni brojevi; na pr. = o 


a м veje n 
Clanove zi skupa R možemo označiti njihovom starom 


oznakom a iz D, jer jedni i drugi igraju istu ulogu; na taj 
način skup R prošireni je skup D, dakle i prošireni skup 
N: svaki je cijeli broj racionalan broj. 

Modul lal definira se kao u (11). 

Evo racionalnih brojeva: 








0 0-0 1 = 4—1 50 0 7 UE = 
(20) "i =! 2' E 1! = 1 , = 3" Sai 2 ol 2 , 

ШУО 2 —2 —2 0 0 7 7 x EHE 

EP; > s EL 

mud —2 3 3 —3 —3 

ЕЕ а D = (mme usis t 


4. Interval. Okolina. Ako su a, b dva racionalna broja, 
za koja je a<b, tada se skup svih rac. brojeva x, za koje 
je a<x<b, zove interval ab ili ba skupa rac. brojeva i 
označuje se simbolom (a,b), ili (b, aa Broj (b—a) zove 
se duljina intervala (a,b),. Svaki interval rac. brojeva 


ima neizmjerno mnogo rac. brojeva. Pod okolišem rac. 
broja x u skupu R razumijevamo svaki interval rac. bro- 
jeva, koji sadržava x; na pr. za broj m>o skup svih rac. 
brojeva x, za koje je |x—al<n, čine jedan okoliš broja а, 
naime okoliš (a—n, a+n),. 


: А se ` Mes 1 1 1 
Za bilo koji rac. broj a brojevi a — Cusen Ca 


А Я eed 1 1 
isto kao i brojevi a+ $e at gt takoder su rac, bro- 


jevi, te se jedni i drugi sve više približuju broju a. Za 
svaki rac. broj a postoji niz rac. brojeva 21, as,..., an, ... 
tako, da u svaki okoliš broja a padnu »gotovo svi« čla- 
novi toga niza, t. j. da za rac. po volji odabrani broj n>o 
postoji indeks no tako, da je la,—al<n za sve indekse 
n>no. Kažemo u tom slučaju, da niz 41,..,an,.... konver- 
gira prema broju a i pišemo lim an—a ili an > a za n > o, 
Lako se pokaže, da iz an > a, bn > b slijedi: 

21) antbn > a+b 

22) аһ bn > ab. 
To znači, da mjesto broja a možemo u računanju uzeti 
bilo koji niz rac. brojeva an > a i onda s tim nizom ra- 
čunati po gornjim obrascima. Kažemo li, da je neki niz 
а,...ап,... Cauchyjev ili da ispunjava Cauchyjevo svoj- 
stvo, ako za rac. po volji odabrani broj m>o postoji indeks 
по tako, da je lam—anl<n za svaki m>mo i svaki n>no, 
ot j. ako su gotovo svi članovi an sadržani u »po volji 
uskim intervalima«, tada je jasno, da je svaki niz rac. 
brojeva, koji konvergira prema rac. broju, Cauchyjev niz. 
Kažemo li uopće, da je neki niz an konvergentan, ako po- 
stoji broj a tako, da svaki okoliš broja a sadržava go- 
tovo sve članove niza an, t. j. da za po volji odabrani rac. 
broj n>o postoji indeks ло tako, da iz n>no slijedi 
lan—al<n, tada se može pokazati, da ima Cauchyjevih 
nizova rac. brojeva, koji ne konvergiraju prema rac. bro- 
E. = a e #1 
jevima; takav je na pr. niz 17 TY 
141... predstavlja omjer dijagonale i stranice kvadrata: 
12 nije rac. broj. 

5. Iracionalni brojevi. Realni brojevi (aritmeticki kon- 
tinuum). Pod skupom 

(23) Rı realnih brojeva . 
razumijevamo skup svih Cauchyjevih nizova rac. brojeva 
razvrstan po propisu, da su dva takva niza: a1..., an,... i 
1... Dn... jednaka onda i samo onda, ako је niz 
dı bı, a2 b2..., an bn... također Cauchyjev niz rac. bro- 
jeva, a osnovne su operacije definirane po propisu, da pod 
' sumom, odnosno produktom dvaju članova ai, a»,. 
Bb. bs... b,,... 
_ toga skupa: 


... gdje nam V2 = 


ens sue 
„ 
skupa Ri razumijevamo ova dva člana 


(24) ax-F bi, a2+b2,..., dn+bn,... (definicija sume dvaju 
realnih brojeva); 
(25) aibi, &2b2,.., anbn,... (definicija produkta dvaju 


- realnih brojeva). 
Njihova diferencija odnosno kvocijent jesu dakle ova 
dva realna broja: 

(26) aı—bı, as—bs,..., dn—bn,... (diferencija), 


(27) == e ио BR .. samo ako nije bn > 0 (kvocijent). 
b b, b, 
Svaki se rac. broj a shvaća kao realni broj a, a, a,... ili 


kakav drugi realni broj, koji je jednak realnom broju 
йа акш. 

Skup realnih brojeva zove se još i aritmetički kontinuum. 
Vježba: Neka se pokaže da je 0--0—0, 1+1=2, ako se 
brojevi 0, 1, 2 shvate kao realni brojevi. 

Modul realna broja а i interval u skupu Ri realnih bro- 
jeva definiraju se slično kao prije u skupu R. Izučavanje 
kontinuuma Р; olakšano je ovim njegovim svojstvom: 
svaki interval realnih brojeva sadržava rac. brojeva. Pre- 
ma tome se svaki realni broj može po volji točno aprok- 
simirati rac. brojevima. Vrlo je važno svojstvo aritme- 
tičkoga kontinuuma, da je svaki Cauchyjev niz realnih 
brojeva konvergentan (Cauchyjev princip konvergencije). 

Svaki se realni broj može prikazati kao decimalan raz- 
lomak (v.); da dec. razlomak predstavlja rac. broj, nužno 
je i dovoljno, da bude periodičan (v.) na pr. brojevi 
31444... odn. 3:58508508.... jesu racionalni, dok broj 
0:1001000100001 ... nije racionalan. 

Iracionalni brojevi su oni realni brojevi, koji nisu racio- 
nalni; takav je na pr. broj ya. 

6. Kompleksni brojevi. Jednadžbe x?--1—0, 3x?--5—0 
nemaju rješenja u skupu realnih brojeva, no radimo li 
šablonski, u prvom bi slučaju bila rješenja * |/—1, a u 

Fi E == 
drugom: + | —— =+ i. Y =1. Stavi li se | —17i Gauss), 
tada se simboli oblika a--bi, gdje su a, b bilo koji realni 
brojevi, zovu kompleksni brojevi, ako s njima radimo kao 
s binomima u varijabli i, uvažujući specijalno, da je 
i= |—1, dakle #=—1, #=—i, i*—1, općenito im=1, 
inH=i, jini?—.—], jint3———ij za n=0, 1, 2,... Specijalno 
je а-ы =a'+b'i onda i samo onda, ako je a=a', b—b'. 
Veličina i zove se imaginarna jedinica. Kompleksni broj 
a+0.i igra istu ulogu kao realni broj a, pa se i stavlja 
a+0.i=a, te je po tome skup kompleksnih brojeva pro- 
šireni skup realnih brojeva. 

Realni broj + Va+b: zove se norma, modul ili apsolutna 
vrijednost kompleksnog broja a+ bi, označuje se sa la+bil; 
specijalno 101=0. 

7. Hiperkompleksni brojevi sa n jedinica ej, e2,.., en su 
spojevi ili agregati oblika aiei--asesd-.. tanen, (a1,.., an 
su realni brojevi), s kojima se računa po izvjesnim pravi- 
lima. Najznačajniji su Hamiltonovi kvaternioni (v.) a i 
vektori (v.) bi išli ovamo. 

LIT.: A. Pringsheim, Vorlesungen über Zahlenlehre, I. sv., Leipzig- 
Berlin 1916; O. Stolz—J. Н. Gmeiner, Theoretische Arithmetik, 1., II, 
Leipzig-Berlin 1911. 

8. Transfinitni brojevi — skupovi. 

9. Imenovani brojevi kazuju izvjesnu količinu ili položaj 
određenih jedinica, na pr. 2 kg, — 5°C za razliku od ne- 
imenovanih ili čistih brojeva, kao što su 2 ili 5 ili —5. 

10. Posebni ili određeni brojevi su konkretno dani bro- 
jevi kao 5 ili 84 za razliku od općih brojeva, slova, koja 
označuju bilo koji broj izvjesnog područja, na pr. n. 

11. Algebarski brojevi jesu rješenja algebarskih jednadž- 
ba (— algebra) s rac. koeficijentima na pr. 3, 3—2i kao 
rješenja jednadžbe х—3=0 odn. х2—6х+13=0. 

Transcendentni brojevi su oni realni odnosno komplek- 
sni brojevi, koji nisu algebarski, Eksistenciju im je pokazao 
Liouville; takvi su brojevi na pr.: e (Hermite), x (Linde- 


mann), 213 (Gelfond). 

HI. Historijat. Čini se, da su Grci prvi imali predodžbu 
O prirodnim brojevima kao cjelini (Euklid pokazuje, da 
ima neizmjerno mnogo prostih brojeva); no oni su pod bro- 
jevima razumijevali jedino brojeve 2, 3,...., a jedinica, 
rac. brojevi i irac. brojevi nijesu za njih brojevi, premda 
inače razlomci i irac. brojevi igraju znatnu ulogu u geo- 
metrijskim istraživanjima Grka. U Ahmesovoj računici (v.) 
razlomci su na zavidnoj visini, a Ahmes računa s njima 


nase inen been) 1 
svodeći ih na t. zv. osnovne razlomke Gu e ESL 


z 2: s š 8 2 
i razlomak Ze Čini se, da se Pitagora prvi sreo s irac. bro- 


jevima, i to s brojem yz = omjer dijagonale i stranice 
kvadrata, pokazavši, da ove dužine nemaju zajedničke 
mjere. Stifel (Arithmetica integra, Nürnberg 1544) prvi 

veli, da irac. broju pripada odredeno mjesto medu rac. bro- 
jevima (tim je on preteča Dedekindove teorije irac. bro- 
jeva). Strogu aritmetičku teoriju irac. brojeva dali su go- 
tovo istodobno oko 1872 Méray i G. Cantor (kao u ovom 
članku: s pomoću nizova rac. brojeva), Dedekind (s po- 
moću t. zv. prereza [Schnitt] skupa R) i Weierstrass (s po- 
moću redova rac. brojeva). 

Izum nule (Indijci, nekoliko stoljeća pos. Kr.) najprije 
kao brojke, a poslije kao broja, od vanredno je velikog 
značenja. I negativne brojeve izumili su Indijci: Brahma- 
gupta (7. st.) promatra jednadžbe s negativnim koeficijen- 
tima kao na pr. —9—x?—10 x (on piše 9 mjesto —9), i to 
je prvi put, da se razlikuje negativno od pozitivnoga; 
Indijac Bháskara (12. st.) izričito veli: »drugi korijen pozi- 
tivna broja dvoznačan je: pozitivan i negativan«. Indijsku 
matematiku, specijalno indijski brojni sustav, 0 i negat. 
brojeve prenijeli su u Evropu Arapi. 

Vietina simbolika (16. st.) i osobito Descartesova Géo- 
metrie (1637) mnogo su pridonijele, da se udomaće nega- 
tivni kao i irac. brojevi. Na kompleksne brojeve naišli su 
prvi Grci (Heron, 1. st. pr. Kr.). Cardano (16. st.) poku- 
šava raditi s imaginarnim brojevima (rastavlja 40 u dva 
faktora 54|— 15, cp 15 sa sumom 10), Bombelli nasta- 
vlja, a zaslugom J. Bernoullija, te osobito Gaussa i Cau- 
chyja, kompleksni su brojevi postali trajnom tekovinom 
matematike. Moderna definicija kompleksnih brojeva s po- 
moću uređenih parova realnih brojeva (na sličan smo na- 
čin u ovom članku uveli cijele rac. brojeve) dao je Hamil- 
ton 1837. Aksiomatička definicija realnih brojeva datira 
iz ovoga stoljeća (Hilbert, Huntington). Transfinitni su 
brojevi nastali svršetkom prošloga stoljeća. 

LIT.: Encyklopádie der math. Wissenschaften, I. sv., Leipzig 1898— 
1904 (2. izd. 1939); J. Tropike, Geschichte der Elementarmathematik, 
H. sv., Berlin—Leipzig 1921. DK. 

BROJANICE —> Dvanaest dana, Krunica, Igre dječje. 

BROJČANICA, vrsta zagonetke, kod koje su slova opi- 
sanih riječi predočena brojkama, a odgonetač mora brojke 
zamijeniti slovima, da nastanu opisane riječi. Svaka brojka 
stoji mjesto određenog slova. M. J-c. 

BROJČANI REDOVI — Redovi. 

BROJENJE. Jedno je od osnovnih, bitnih svojstava 
čovjeka, da ima osjećaj o množini (> broj), da na pr. 
može odgovoriti, da li određen skup, recimo stado ovaca, 
ima jednako mnogo, više ili manje jedinica nego drugi 
skup, na pr. skup ljudi jednog sela, da na pr. u različitim 
parovima vidi nešto zajedničko: broj dva, i t. d. Već u 
rano doba dijete dolazi do predodžbe brojeva 2, 3 pa i 1, 
do 7. godine do 4 i 5, a tek kasnije do većih brojeva 6, 7,... 
To bi bili glavni (kardinalni) brojevi (v.). Slično se defi- 
niraju redni (ordinalni) brojevi, koji kazuju poređaj: prvi, 
drugi... 

Na višem stupnju, b. je proces, kojim odgovaramo na 
pitanje, koliko predmeta ima zadani skup (na pr. knjiga 
ima 150 str.) ili koji položaj zauzima u zadanom skupu 
zadani njegov član (na pr. c je 3. slovo abecede). Opće- 
nitije, brojiti jedan skup G s pomoću elemenata skupa H 
znači, svakom premetu skupa С pridružiti određen pre- 
dmet skupa H, i to tako, da različitim predmetima prvoga 
odgovaraju različiti predmeti drugoga; na taj se način oči 
jednoga čovjeka mogu brojiti njegovim prstima, no ne 
obrnuto, ili skup realnih brojeva može se brojiti s pomoću 
točaka na pravcu, ali ne s pomoću prirodnih brojeva. 

Ako se općenitije kaže, da je brojenje skupa G s po- 
moću skupa H proces, kojim svakom članu iz G dodje- 
ljujemo određen član iz H, onda je takvo brojenje jedan 
od najopćenitijih principa ljudske djelatnosti i od temeljne 
važnosti u svim: naukama; svakom se na pr. čovjeku na- 
dijeva ime i prezime, svakom realnom predmetu pridru- 
žujemo sliku u mislima; u matematici taj oblik dolazi kao 
na pr. projiciranje, funkcija, transformacija. Р. К. 

ВКОЈЕУІ ЅТАЈАСІ (stalni) јеѕи oni, Којі se stalno 
upotrebljavaju za označivanje nekih općenitih mjera Као 
i prilozi malo, nekoliko, dosta, mnogo, bezbroj. Mogu slu- 
žiti i kao simboli u različitim zgodama, na pr. u bogo- 
štovlju, u plastičnom prikazivanju mnogolikosti i jednote, 
u magičnim činima, igrama i t. d. Po Pitagori su lihi bro- 
jevi posvećeni htoničkim (zemaljskim) bogovima, a parni 
nebeskima. Plinije drži lihe brojeve »za silnije, mogućnije«. 
U narodnom vjerovanju i čaranju najčešće dolaze kao 
stajaći brojevi neparni (3, 7,9, 77), pače ima pravilo: Samo 
ne pari! Broj 13 u velikom je dijelu Evrope, osobito u 
srednjoj, nesretan, inače upravo sretan (na pr. po Fran- 

cuskoj). Stajaći brojevi osnivaju se često na nekim pre- 
dodžbama i pojavima: 3 (30, 300): Božje oko u trokutu; 
omne trinum perfectum; tres faciunt collegium; vrlo često 
obredno i magično trokratno okretanje; tri Parke (Suđe- 
nice); tri brata i t. d. — 4 (40): 4 strane svijeta; 4 vjetra; 
4 elementa; četverolisna djetelina; 40 biblijski, evanđeoski 
broj; 40 mučenika. — 5 i 10: prsti ruku i nogu; dekadski 
sistem. — 7 (70, 77, 377): 7 planeta; 7 nebesa; 7 dana; 7 
mudraca; 7 svjetskih čudesa; 7 boja (u dugi); 7 rimskih 
brežuljaka i mnogo drugo u Bibliji i drugim vjerama. — 
9 (3X3): 9 muza, 9 korova ili redova anđeoskih; 9 braće; 
9 Jugovića; 9 paunica i mnogo drugo u narodnim pje- 
smama i pripovijetkama. — 12: 12 zviježđa u zodijaku; 
12 mjeseci; 12 apostola; 12 ura u danu; 12 đaka grabanci- 
jaša; 12 sibila. — 70: biblijski broj; 70 učenika Isusovih; 
70 prevodilaca Biblije u Aleksandriji (»Septuaginta«). 

. Spomenimo još devesilje, t. j. devet sila (Ferula L., Asa 
foetida, Atropa belladona, kod Hrvata i drugih naroda 
magična trava, koje se korijenjem kade čeda u zipci, ima 


veliku moć; riječ je praslavenska) i sedmak-travu. 

_ LIT.: T. Maretić, Stajaći brojevi u narodnoj ерісі, ZNZO VII., 1902; 
Zahl u Handwörterbuch des deutschen Aberglaubens, Berlin 1927; A. 
Hübsch, Stajaći brojevi u njemačkoj narodnoj pjesmi, Zagreb 1906; E. 
Bischoft, Die Mystik u. Magie der Zahlen, 1920. M.S. 


BROJIDBA — Dodatak. 


BROJILA ELEKTRICKA (manje sretno zvana i strujo- 
mjeri), sprave, koje registriraju (broje) potrošenu elektri- 
čku radnju u vatsatima, odn. kilovatsatima (kWh; — elek- 
tričke jedinice), a katkad samo množinu elektriciteta u 
ampersatima (Ah). Prema tomu se i razlikuju (kilo)vatsa- 
tna i ampersatna brojila (kWh- i Ah-brojila). 

Od ampersatnih brojila najjednostavniji su oblici elektro- 
litička Ah-brojila i magnetna motorna Ah-brojila. Kod 
prvih se na množinu Ah zaključuje po (elektrolitički) izlu- 
čenoj količini neke tvari, na pr. plina vodika ili tekuće 
žive. Izlučena količina skuplja se u uskoj cjevčici i prosu- 
duje po visini stupca tvari u cjevčici. Ona je razmjerna 
množini elektriciteta, što je prošla elektrolitičkim brojilom, 
dakle produktu ampera i sati (— elektroliza); tako se u 
cjevčici određenoga promjera kod brojila sa živom stupac 
žive iste visine izluči sa 0,05 А u 10 h kao i sa 0,01 A u 
50h. Magnetna motorna brojila zapravo su maljušni elek- 
tromotori s permanentnim magnetima i »plosnatim« arma- 
turnim namotajem tipa »trostruko T« (smještenim unutar 
aluminijskoga pločastoga nosioca, vrtiva na prikladnoj oso- 
vini). Permanentni magneti izvode s jedne strane sile vrtnje 
na namotaj protjecan strujom, a s druge strane, kod 
gibanja aluminijske ploče, koja u sebi nosi armaturni 
namotaj, djeluju kočeći gibanje te ploče, pa se time 
uvijek sama od sebe 
udesi brzina vrtnje 
razmjerna jakosti 
struje kroz brojilo. 
Tako ukupni broj 
okretaja ploče ma- 
gnetnoga motornoga 
brojila uvijek odgo- 
vara množini elektri- 
citeta  prostrujaloj 

ISZ brojilom od časa, 
2 kad su se počeli 


brojiti okretaji plo- 
če. Ovi se međutim 
u praksi ne broje 
p neposrednim motre- 
njem, nego se giba- 
INDUKCIONO BROJILO ZA nje ploëe prenosi na 
JEDNOFAZNU STRUJU mehanizam s kotači- 
(J. Lončar, Električka mjerenja, Zagreb 1939) Cima, tako da se broj 
okretaja može pro- 
čitati u svaki čas. Obično se kroz ampersatna brojila po- 
šalje samo maleni, ali poznati dio ukupne struje mreže, 
dok ostatak prolazi kroz poredni otpor (shunt), no meha- 
nizam se za brojenje izvede tako, da pokazuje odmah 
ukupni broj Ah. Većinom se ide još dalje, pa se uz pretpo- 
stavku određenoga napona mreže, na pr. 220 V, mehanizam 
za brojenje udesi, da pokazuje odmah umnožak volta s 
ampersatima, dakle vatsate, odn. njihove 1000-kratnike ki- 
lovatsate; u tom slučaju Ah-brojila služe kod istosmjerne 
struje kao kWh-brojila, no, dakako, napon onda mora 
ostati doista na pretpostavljenom iznosu. 
Savršenija su kilovatsatna brojila, jer sama uzimaju u 
račun različite napone mreže i njihove varijacije kod pro- 

mjena optereéenja mreše. Ima takvih brojila elektrodinam- 
skoga motornoga tipa, upotrebljivih i za istosmjernu i za 
izmjeničnu struju. No kod izmjenične struje danas su 
prevladala beskolektorska  indukciona brojila, građena 
po shemi u slici. Struja I mreže pušta se kroz strujni 
svitak S namotan na »strujnom Zeljezu« Z, a struja 
lo naponske grane brojila (razmjerna naponu mreže U) 
pušta se kroz svitak So namotan na »naponskom željezu« 
Zo. Djelovanjem magnetskih tokova uzbuđenih strujama 1 
i lo induciraju se u vrtivoj aluminijskoj ploči A vrtložne 
struje, zbog kojih dolazi do vrtnje ploče A. Kako tu vrtnju 
koči permanentni magnet M, brzina vrtnje ploče A ostaje 
razmjerna učinu (efektu) N=EI cose, što ga iz generatora 
(izvora) izmjenične struje G crpe potrošač P; potanja 
teorija djelovanja indukcionih brojila dosta je zamršena, 
pa u nju ne ćemo ni zalaziti. Gibanje ploče A prenosi se 
zupčanim prenosom na napravu za brojenje O, koja poka- 
тије neposredno kWh. Kod trofaznih mreža s jednolikim 
opterećenjem bilo bi dosta upotrijebiti jedno jedino brojilo 
u jednoj »fazi«, pa pokazani potrošak pomnožiti sa 3 (me- 
toda jednoga brojila). Međutim kod nesimetrija u optere- 
ćenjima triju faza trebala bi zapravo tri brojila (metoda 
triju brojila), no u nekim prilikama (kad nema nul-vodiča) 
može se izići i s dva brojila (metoda dvaju brojila). Dva 
ili tri brojila montiraju se onda s istom osi i istim kućištem. 
Brojila u javnoj upotrebi moraju dakako u pogledu točnosti 
odgovarati nekim minimalnim uvjetima, o čemu postoje po- 
sebni propisi. А unutar određenih vremenskih razmaka mo- 
raju se ponovno ispitivati. Za nadzor brojila postoje zato 
posebni državni uredi s potrebnim mjernim napravama. 
LIT.: J. Lončar, Elektr. mjerenja, Zagreb 1939. J.L. 
BROJILA MEHANIČKA su naprave, kojima se može 
ustanoviti, koliko se puta ponovilo neko zbivanje (sta- 
paj, okret isl.). Ugla- 
vnom se dijele na dvije 
skupine, od kojih prva 
broji izvršeno povra- 
tno gibanje (broj sta- 
paja, prekreta vage i 
sl.), druga broji okrete 
vratila, a sva se bro- 
jila sastoje od prigona 
(v.) i naprave za po- 
kazivanje. Po  kon- 
strukciji imamo dvije 
osnovne vrste brojila. 
Jedna vrsta je izgra- 
dena tako, da su u 
jedan prigon u nizu 
spojeni parovi zupča- 
nika s usporednim osi- 
ma. Prvi par pokreće 
se preko uklopnika, 
kad se broje povratna 
gibanja, a  neposre- 
dnim okretanjem vra- 
tila, kad se broje 
okreti. Na slici 1. pri- 
kazana je druga vrsta 
brojila. Ovo se bro- 
jilo goni preko pužnja- 
ka a i pužnog kola b. 
S pužnog kola prenosi 
se gibanje dalje na 
par zupčanika c i d. 
i Na osovini h učvr- 
E šćen je zupčanik d i 
mali zupéanik e. Ovaj 
mali zupčanik okreće 
kolo f: s kojega se 
gibanje prenosi sa dva 
zupca na zupčanik gı. 
Gibanje se prenosi ta- 
ы ko sve do kola fs, a svako posljednje kolo bilježi, koliko је 
okreta učinilo prijašnje kolo. Na slici 2. prikazan je detalj, 
kako je izgrađen prigon brojila. Zagonsko kolo a ima dva zu- 
pea zı i z2. Kod zahvata s malim zupčanikom okrenu ovi 
Zupci mali zupčanik za dva zupca, a mali zupčanik okrene 
_ gonjeno kolo b također za dva zupca. Kako gonjeno kolo 
ima 20 zubaca, to se pri jednom okretu zagonskog kola go- 
njeno kolo okrene za 1⁄4 okreta. Ako su na obodu naznačeni 

brojevi (0 i 1 do 9), onda za vrijeme jednog okreta zagonskog 
kola promakne ispred prozorčića u kućici brojila upravo je- 
dan broj, označen na gonjenom kolu. Broj očitan kroz pro- 
zorčić na kućici brojila daje nam ukupan broj okreta za- 
gonskog kola pomnožen s 10. Zgodnim izborom prijenosa 
cd davača na brojilo može se udesiti, da brojilo pokazuje 
upravo prevaljene metre (kod vozila) ili otkane cm tkanine 
i sl. Koliko će znamenaka imati broj, koji pokazuje brojilo, 
zavisi od broja kola f. Danas se grade brojila, koja daju 
rezultate u brojevima od 3 do 8 znamenaka. 

Od najstarijih vremena do danas primjenjivalo se bro- 
jilo, da se ustanovi prevaljeni put kod vozila, a s razvojem 
suvremene tehnike postala je primjena brojila sve šira. 
Danas se primjenjuju brojila, da se ustanove brojevi gi- 
banja (stapaja [v.], hoda) radnih strojeva (v.), za prebro- 
javanje prekreta vage kod automatskog vaganja (v.) razli- 
čnih tvoriva (v.), da se ustanovi broj proizvedenih komada 
rađevina (v.), broj prometnutih komada na prenosilima (v.), 
a u tekstilnom veleobrtu da bilježi broj proizvedenih me- 
tara pređe ili tkanja i za veliki niz drugih brojenja. 

Pogdjekada se brojila ugrađuju zajedno s napravama za 
registriranje. 

LIT.: > pod Prigon. E. B-c. 

BROJKA, znamenka ili cifra: svaki od znakova 0, 1, 2, 
3, 4, 5, 6, 7, 8, 9 (današnje »arapske«, zapravo indijsko- 
arapske brojke), kojima u današnjem indijsko-arapskom 
brojnom sustavu pišemo brojeve; općeno, svaki neza- 
visni pisani znak u nekom brojnom sustavu. Brojke su ili 
samostalni znakovi ili slova ili kratice. Misli se, da su 1, 2, 
3 nastali iz —, =, =, dok su 4, 5, 6, 7, 8, 9 slični slovima 
baktrijskog alfabeta. Španjolski Arapi zvali su svoje brojke 
gubár-cifre, t. j. cifre prašine, a to je sjećanje na indijski 
abak (v. s prašinom. Među današnjim brojkama osobit 
položaj ima 0, u sanskrtu: cünyá »prazan, nezauzet« ili kha 
»uzduh«; arapski aş-şifr »prazan« (odakle: zefirum, zéro, 
sifra, cifra; danas cifra znači ne samo 0, nego ma koju broj- 
ku); latinski nulla = nulla figura »nikakva brojka«. Znak za 
nulu Indijci su zvali bindu »kap, kapljica«. Prvi dokument 
o znaku 0 javlja se 738 na jednoj bakrenoj ploči u Indiji. 

Razvoj indijsko-arapskih brojaka vidi na slici uz članak 
Brojni sustavi. Đ 


»Arapske brojke bile su prikladnije od rimskih, osobito 
kod urezivanja u kamen. Stoga nalazimo starije potvrde 
za njihovu upotrebu na građevnim spomenicima nego na 
ispravama. Najstariji hrvatski natpis u arapskim ciframa 
bit će onaj u župi Macincu u Međimurju na kamenu iz 
stare, sada porušene kapele, s godinom 1.8.A.A.(1477), te 
onaj na kamenom grbu grada Zagreba s crkve sv. Marka 
s godinom 1%99 (1499). Najstarija hrvatska isprava na 
papiru s arapskim datiranjem bit će pismo hercega Ivaniša 
Korvina, bana Dalmacije, Hrvatske i Slavonije, izdana u 
Krupi (na Uni) 17. У. 149A (1497). 

LIT.: E. Laszowski, Monumenta historica nobilis communitatis Turo- 
polje, olim Campus Zagrabiensis dictae, ll., Zagreb 1905. А. S-k. 

BROJNERIT, vrsta minerala magnezita, koji je bogat 
Zeljeznim karbonatom. Ime mu po grofu Breunneru. я 

BROJNIK — Razlomak. 

BROJNI REDOVI — Redovi. 

BROJNI SUSTAVI. To su metode, kako da se ma koji 
broj predoči s pomoću nekih osnovnih znakova, t. zv. 
brojaka (v.) ili cifra. Već prema tome, radi li se o broju 
kao riječi, predmetu ili simbolu, imamo i tri vrste br. su- 
stava: u riječi, materijalu i simbolu. 

RAZVOJ ARAPSKIH BROJAKA 
1. Indijska početna slova za brojeve, 2. st. pos. Kr. — 2. Brojke in- 
dijskog Gwalior-natpisa, 876 pos. Kr. — 3. Gubár-cifre zapadnih Arapa, 
s varijantama. — 4. Brojke istočnih Arapa. — 5. Abakist O. Cluny, 
879—942? — 6. Apices iz t. zv. Bočthiusove geometrije, s varijantama, 
11. st. — 7. Guy d'Arezzo, 12. st, — 8. Hugo von Lerchenfeld, konac 
12. st. — 9. Sacrobosco, t 1256 Pariz. — 10. Maximus Planudes, 1. pol. 
14. st. Bizant: a) Pariski Codex; b) Drugi Codex. '— 1l. Zadnja 
četvrtina 14. st. — 12. Brojke iz jednog baselskog algoritma, 15. st. 
— 13. Pisane brojke iz 16. st. — 14. Pisane brojke Albrechta Dü- 
rera. — 15, Današnje brojke 


1. Pisani indijsko-arapski brojni sustav. Tu se na određen 
način (— razlomak) svaki broj može predočiti s pomoću 
10 brojaka: 0, 1, 2, 3, 4, 5, 6, 7, 8, 9 (koje po redu znače: 
ništa ili nulu, jedan, dva, tri, četiri, pet, šest, sedam, osam 


i devet) i osnovnih jedinica 1, 10, 10°, 103,..., te 10'= 
m 102= i» .... Evo glavnih svojstava toga sustava: 


a) on je dekadski, t. j. baza mu je deset: ima 10 brojaka; 
b) on je pozicioni: vrijednost brojke u simbolu zadana 
broja zavisi o njezinu poloZaju u tom simbolu; na pr. prvi 
5 u 55 znači 5.10, dok drugi 5 znači 5.1; c) on zadovoljava 
Hankelovu principu redosljeda: brojke za jedinice višega 
reda nalaze se ispred brojaka za jedinice nižega reda, na pr. 
54 znači 5.10+4, a ne 5+4.10; d) on je aditivno-multiplika- 
tivan: broj se dobiva iz osnovnih jedinica zbrajanjem i 
množenjem, na pr. 540,07 = 5:102+4:10+0:1 +0:10-1+7:10-?; 





BROJNI SUSTAVI 


€) on ima poseban znak, 0, za broj nula (ovo je svojstvo 
jedna od najvažnijih tekovina u matematici: ono je omogu- 
ćilo razvitak matematike i njezine primjene); bez 0 ne bismo 
znali razlikovati brojeve 23; 203; 2000300 i t. d. (slučaj su- 
mersko-babilonskoga pozicionog br. sustava s bazom 60). 

Historijat. Taj se sustav razvio u Indiji, i to po svoj 
prilici iz računanja na abaku, posutu pijeskom ili prašinom 
(ovo to prije, što u sanskrtu ima nezavisnih posebnih riječi 
Za sve potencije 10, 10°, 105, ..., 10% 1019); u 5. st. već je 
izgrađen tako, da ga na pr. Ariabhata (5. st.), Brahma- 
gupta (6. st.) uopće ne tumače u svojim djelima smatrajući 
ga opće poznatim. Bitna mu je oznaka, da ima 0 (> broj- 
ka). U Siriji se spominje 666 (biskup Sabokht). Arapi su 
ga primili u 7. i 8. st. i raširili po zapadnom kršćanskom 
svijetu. Prvu arapsku matematiku u indijskom sustavu na- 
pisao je u 8. st. al-Khowárizmi ili Alkvarazmi, а Adelard 
iz Batha preveo ju je oko 1120 na latinski pod imenom 
Liber algoritmi de numero Indorum, prema čemu u 12. st. 
riječ algoritam (v.) znači računanje u indijskom br. su- 
stavu. Liber abaci (1202) od Leonarda iz Pize pisana je 
u ind.-arap. br. sustavu. U 15. st. taj je sustav već istisnuo 
rimski br. sustav; otada je on velika tekovina čovječanstva 
(— algoritam). 

2. Gotovo svaki narod ima svoj posebni govoreni br. 
sustav; brojke našega govorenoga sustava jesu: ništa, jedan, 
dva, tri četiri, pet, šest, sedam, osam, devet, deset, sto ili 
stotina, hiljada ili tisuća, milijun i miljarda; on je multi- 
plikativno-aditivan, zadovoljava Hankelov princip osim za 
brojeve 11, 12,..., 19 (na pr. petnaest = pet nad deset 
mjesto deset i pet). 

3. Brojni sustavi u materijalu danas se manje upotre- 
bljavaju; u najstarije doba prsti su bili takav sustav 
(računanje prstima!), poslije su došli abaki (v.). »Brojke« 
su bile vrlo raznolične: kamenčići, kuglice, trstika, uzlovi, 
razne figure, a u ll. i 12. st. i posebno izrađene ind.- 
arapske brojke 1, 2,..., 9 (bez 0!) zvane apices (> abak). 

4. Gotovo svaki narod na višem stupnju razvoja stvorio 
je neki pisani br. sustav, no danas se čovječanstvo služi 
gotovo isključivo indijsko-arapskim. Gotovo svi poznati 
pisani br. sustavi zadovoljavaju Hankelov princip redo- 
sljeda, primitivniji su aditivni, a razvijeniji većinom multi- 
plikativno-aditivni. Egipćani su imali dva adit. sustava: 
hijeroglifski (oko 3400 pr. Kr.) i hijeratski (Ahmesova 
računica pisana je u ovom) sa znacima za 1, 2..., 9, 10, 


20,.., 90, 100; na pr. = 
[Pr sm A A SE 2 


1 8 10 20 40 100 


4 5 
dakle: — Z7 AA | znači 321. Babilonci (klinasto 


pismo!) imali su mult.-aditivni sustav sa znacima: 


Me 


1 10 100 


Kad se manji znak napiše ispred većega, njihove se vri- 
jednosti množe (kod Etruščana i Rimljana odbijaju, na pr. 
XL=L—X=40). Sumerani su imali pozicioni sustav s bazom 
60, ali nijesu imali nule; na pr. YYY4! = 3.602+10.60+1. 

Grci su imali dotjeran adit. sustav: po jednom su po- 
četna slova riječi za broj igrala uloge brojke, na pr. П=5 
(ПЕМТЕ), J=10 (JEKA), H=100 (HEKATON), X=1000 
(XLIIOI), M=1000 (MYPIOI); kasnije se uveo alfabetski 


sustav, i to ovako: = 
Jedinice AB PUM HES RO, 
L- 2 ICE GT OR RE 
Desstice- Z-A Gr MN SOD HOT, 
10 20 30 40 50 60 70 80 90 


Stotice D zs got he AS ot) atu 
100 200 300 400 500 600 700 800 1000 
Hiljadu su naznačivali potezom s lijeve strane, na pr. 
ГА =1000, /1=10000 i t. d. Analogan su sustav imali He- 
breji služeći se hebrejskim slovima na pr. N=1. я 
Etruščani su imali dekadski sustav (proizišao iz Куіпаг• 
nog) sa znakovima: 
kli HAJ. BAČVA Zeko (Dre м: 
1 2 3 4 5 6 10 50 100 500 1000 


Preuzeli su ga Rimljani i preudesili za pisanje s lijeva 
na desno. Rimljani su broj a množili s 1000 ovako: (a) ili 
а; па pr.(|) 21000 (odatle prepisivanjem i iskrivljivanjem: 
M za 1000 i |) =D za 500 kao za polovicu hiljade. Kinezi su 
imali mult.-aditivni sustav s dvije vrste brojaka. 
























































LIT.: M. Cantor, Vorlesungen über d. Geschichte der Mathematik, 
І. sv., Leipzig 1894; E. Löffler, Ziffern und Ziffernsysteme der ишк: 
К. 


| vólker, Leipzig-Berlin 1912. А 

BROJNO TIJELO — Algebra. 

BROKAT — Tkanine. 

BROKEN HILL, 1. australski rudarski grad u Mounts 
Stanleyu 300 m visoko u New South Walesu, ima 26.921 stan. 
(1933). Ljeta su vruća, a zime hladne, oluja ima mnogo. 
Gorske slazove prekrivaju scrub i halofiti, ali poslije kiše 
ima bilja za pašu. U strmim naslagama nalazi se mnogo 
—— magnezita, kositera i srebra. U novije se vrijeme izrađuje 
= 100t metala na dan. Broken Hill je treći grad po veličini 
u New South Walesu. 

2. Gradić u sjevernoj Rodeziji u Africi, svratio je 1921 
^ na se osobitu pažnju antropologa, jer je W. E. Barren 
našao ljudsku lubanju, koja ima bitna obilježja nean- 

| dertalske pasmine. Osobito pada u oči veliki, jako izbo- 
čeni supercilijarni torus, koji ne zaostaje nimalo za onim 
u neandertalske tjemenjače ili kod lubanja u La Quina 
i Chapelle aux Saints. Medijani profil na liniji glabella- 
lambda gotovo se posve slaže s onim u lubanje iz 
Neandertala, goleme očne šupljine sjećaju veoma na one 
u lubanje iz Chapelle aux Saints i iz Gibraltara, a i raz- 
mak im je jednako 
velik. Što se filogenet- 
ske starine tiče, drži 
Smith Woodward, da 
ona prikazuje stupanj 
razvoja neposredno 
mlađi od neandertal- 
skog, dok Adolf Heil- 
born misli, da je to 
predstavnik razvojnog 
stupnja, koji je bio 
neposredno prije stu- 
pnja neandertalca, čiji 
` su se predi zajedno s 
Е. afričkom faunom (Ele- 
| phas antiquus, E. meridionalis, Rhinoceros Merckii i Rhino- 
` ceros etruscus) uselili iz Afrike u Evropu preko kopnene 
veze, koja je tada postojala. I engleski anatom Keith drži, 
da je lubanja iz Broken Hilla primitivnija od lubanja 
_ neandertalskog tipa iz južne Francuske, a Marcellin Boule 
ističe brutalniju, antropoidima sličniju formaciju lubanje, 
nego li je u same neandertalske, i nalazi čak neke sličnosti 
s gorilom. No protiv toga govori foramen occipitale, to jest 
rupa na bazi, kroz koju ulazi srž u hrptenicu, jer njen 
položaj odgovara posve onome u današnjeg čovjeka, te je 
` prema tomu hod onog stvora bio uspravan. 

Dvije činjenice znatno kompliciraju pitanje o ovoj luba- 
nji: jedna, da stupanj fosilizacije kosti nije znatan, a druga, 
da se uz nju nisu našle kosti fosilnih životinja, nego samo 
onih, koje danas žive u Africi. Time je fosilni značaj 
lubanje postao sumnjiv, a to je Bouleu dalo povod za mi- 
šljenje, da se u Africi, gdje se konzervirani od klimatskih 
prilika do danas sačuvaše potomci antediluvijalne faune — 
slon, potočni konj, nosorog, okapi — kojih su pređi živjeli 
` čak u miocenu, moglo sačuvati i potomstvo neandertalske 
rase, te nije isključeno, da će se u gustoj zabiti prašume 
naći još po koji živi njen predstavnik. 

U tom bi slučaju nalaz iz Broken Hilla bio paralelan lu- 
- banji, nađenoj među ruševinama rimskoga grada, koji se 
zvao Theurnia (danas Peter am Hof u Njemačkoj), koja se 
posve jednako odnosi prema lubanjama čovjeka iz Cró- 
Magnona kao lubanja iz Broken Hilla prema onima nean- 
dertaloida. 

BROKOLI — Prokola. 

BROKOV (Brokoff), porodica baroknih kipara, slikara 
i rezbara iz Slovačke. 

1. Јар, * Spiška Sobota (Slovačka) 1652, + Prag 1718, 
kipar. U teškim časovima Ugarske otputovao je u Regens- 
burg u Njemačku, gdje je naučio kiparstvo. U Pragu od 
1692 za protivureformacije bio je zaposlen pri klesanju 
osobito svetačkih kipova. Zajedno s kiparom M. Braunom 
stvorio je prvi prototip kipa sv. Ivana iz Nepomuka, koji 
se raširio po čitavom svijetu, dalje nego njegovo Skidanje 
s križa, a zajedno sa sinom Ferdinandom Maksimilijanom 
stvorio je čitav niz kipova za Karlov most u Pragu. 

2. Ferdinand Maksimilijan, ж 1688, + 1731, sin Jánov, 
kipar, klesao svetačke i dekorativne kipove pri građenju 
palača, osobito u Pragu (palača Hopfenštokovih, Morzinska 
palača i t. d.). 


LUBANJA IZ BROKEN HILLA . 


BROJNI SUSTAVI — BROM 

LIT.: V. Wagner, Profil slovenského vytvarného umenia, Matica Slo- 
venska 1935; P. Toman, Slovnik česko-slovenskych vytvar, umélcü, Prag 
1927; O. Pollak, Joh. u. Ferd. Max. B., Prag 1910; A. B. Mádl, Dilo F. 
M. Brokova (Uméni, L, 1921). do 


BROKULA — Kupusnjače. 

BROM (grč. Boeuos »smrad«). U Zemljinoj kori brom 
je vrlo rasprostranjen. Računa se, da ga ima u njoj oko 
deset milijuna miljarda metričkih tona. Iako brom stvara 
u laboratorijima mnoge spojeve, koji su vrlo postojani, u 
Zemljinoj kori nerado stupa u spojeve, tako da su po- 
znata samo četiri njegova minerala. U dubinama Zemlje 
nalazi se i u raspršenom stanju. Nalazi se u velikoj koli- 
čini i u živoj tvari, u biljci i životinji. U velikim količi- 
nama ima ga u vodenim otopinama. F.T. 

Brom, Br, redni broj 35, atomska težina 79,916. Spada u 
halogene elemente (v.). U prirodi dolazi samo u spojevima, 
u kamenju u minimalnim količinama (prosječno 0,0019/o), 
ali kako je većina bromovih spojeva u vodi vrlo lako to- 
pljiva, to se trošenjem kamenja oslobođeni brom nagomi- 
lava, najčešće u obliku bromida alkalijskih kovina, u mor- 
skoj vodi, koja sadržava 0,006204—0,007025 g u 1 kg, što od- 
govara 0,188% suhog ostatka. Ako se morska voda lagano 
isparuje, bilo prigodom geoloških procesa, bilo kod teh- 
ničkog dobivanja kuhinjske soli, ostaju bromidi u ocje- 
dini. Zato ih nalazimo u slanim jezerima (Mrtvo more u 
Palestini, Veliko slano jezero u Sjev. Americi) i u mnogim 
slanjačama (Tuzla, Heilbrunn, Kreuznach, Kissingen, Bour- 
bonne, Northwich). Kod naslaga soli, nastalih isparivanjem 
morske vode, izlučuju se bromidi pod konac i javljaju 
u najlakše topljivim frakcijama. Tako ih nalazimo redovno 
u društvu kalijevih soli (Stassfurt u Njemačkoj, Stelnik 
i Kalusz u Poljskoj, Solikamsk u Rusiji). 

Elementaran se brom dobiva iz ocjedina, koje nastaju 
prilikom obrade kalijevih soli ili kod dobivanja kuhinjske 
soli. Te se ocjedine ugriju na 60—80% C i puštaju, da po- 
lako kaplju kroz toranj napunjen komadićima kamenja ili 
opeke. Odozdo pušta se u toranj vodena para i klor. Klor 
oslobađa brom iz bromida, stvarajući pri tom kloride. Na- 
stali brom izlazi iz tornja zajedno s nešto klora i s vo- 
denom parom, pa se kondenzira u hladilima i čisti po- 
novnom destilacijom od primiješanog klora. U novije vri- 
jeme dobiva se dio broma i elektrolizom vodenih otopina 
bromida. Pri tom se brom izlučuje na anodi. 

Brom je uz živu jedini elemenat, koji je kod obične 
temperature tekuć. То je tekućina malog viskoziteta, 
tamno smeđe boje, specifične težine 3,187, koja hlapi već 
kod obične temperature, stvarajući smeđe pare vrlo ne- 
ugodna zagušljiva mirisa, po čemu je elemenat i dobio 
svoje ime. Talište mu je kod —7,3% C, vrelište kod 58,7% C. 
Brom se topi u vodi. 1 litra vode otapa kod O C 41,5 g, a 
kod 20% C 35,3 g broma. Sa sumporougljikom, kloroformom 
i ugljen-tetrakloridom miješa se u svim omjerima. Elemen- 
taran je brom sredstvo za oksidaciju, nagriza kožu i stvara 
duboke rane, koje teško cijele. Pare su mu veoma otrovne. 
Služi kao sredstvo za oksidaciju, a u manjoj mjeri kao 
sredstvo za dezinfekciju. 

Brom kao elektronegativni elemenat daje hidrokside ki- 
selog karaktera. Kiselog je karaktera i bromovodik, spoj 
broma s vodikom. 

Bromovodik (HBr). Plin bez boje, oštra zagušljiva mi- 
risa, topi se lako u vodi (1 litra vode otapa kod 0? C 2212 
g, a kod 25% C 1930 g bromovodika), dajući tekućinu jako 
kiselog karaktera (bromovodična kiselina). Važnije su od 
same bromovodične kiseline njezine soli (bromidi): kalijev 
bromid, natrijev bromid, amonijev bromid i srebrni bro- 
mid. Bromidi se mnogo upotrebljavaju u medicini. Upo- 
trebljavaju se, naročito srebrni, i u fotografiji (v.). S. M. 

Bromovi preparati spadaju u onu skupinu ljekovitih 
pripravaka, koji se u farmakologiji označuju kao »seda- 
tiva« (lat. sedare »umirivati«). U anorganske preparate 
broma spadaju bromidi kalija, kalcija, natrija i amonija, a 
u organske različni organski spojevi broma pod raznolikim 
zaštićenim tvorničkim imenima, kao na pr. multibrol, bro- 
mipin, bromalin i t. d. — Farmakološko djelovanje ovih 
preparata očituje se u prvom redu u tome, što smanjuju 
podražljivost moždane kore i ublažuju jakost (intenzitet) 
refleksne reakcije. Ovi se preparati upotrebljavaju u me- 
dicini u terapiji padavice te svih onih nervoznih stanja, 
koja su uvjetovana pojačanom podražljivošću središnjeg 
živčanog sustava prema normalnim podražajima. Probavni 
kanal lako resorbira bromove spojeve, no u tijelu se dugo 

zadržavaju i sporo izlučuju. Ova, kako se inače kaže, re- 
tencija broma u organizmu dovodi do poremeéenja stano- 
vitih ionskih ravnotežja u tkivima i tjelesnim sokovima. 
U ovom se slučaju to očituje u istiskivanju klora iz orga- 
nizma. Ako istiskivanje klora iz organizma i nagomilava- 
nje broma u organizmu postane prejako, dolazi do bro- 
mizma, t. j. do simptoma trovanja bromom, koji se očituju 
u priličnoj drepresiji, proljevima, slabljenju pomicanja, 
divljem osipu (urticaria), prištićima (akne) i t. d. U teškim 
slučajevima dolazi do t. zv. brom-kaheksije. Kod preosjet- 
ljivih individuuma javljaju se simptomi bromizma već kod 
relativno niskih doza. B 

BROMALIN (heksametilentetraminbrometilat), СН; №. 
C»HsBr, bijeli. kristalinični prašak, lako topljiv u vodi, a 
tali se kod 200% C uz raspadanje. Upotrebljava se kod lije- 
čenja neurastenije, epilepsije i histerije kao zamjena za 
alkalijske bromide. N. N-ć. 

BROMARGIRIT — Bromit. 

BROMATIKA, bromatografija ili bromatologija, je pre- 
ma Noordenovoj definiciji nauka o pojedinim živežnim 
namirnicama te njihovoj pravoj pripremi. (— Hrana). B. D. 

BROMBERG (polj. Bydgoszcz), važan grad u sjevernom 
dijelu pokrajine Poznanj. Ima 133.000 stan. (1937). Leži na 
rijeci Brahe blizu njenog ušća u Vislu. Značaj ovog polo- 
žaja porastao je poslije prokopavanja Bromberškog ka- 
nala, koji spaja Netze i Brahe, t. j. Odru i Vislu. Osim 
toga B. je važna željeznička raskrsnica: pruge Berlin—Le- 
njingrad, Danzig—Poznanj i veći broj sporednih pruga. 
S ovim u vezi razvila se živa trgovina i preradba poljodjel- 
skih i stočnih proizvoda i drveta. 

U prošlosti je B. bio naizmjence pod poljskom i nje- 
mačkom vlašću, tako da se pokraj poljske većine stanovni- 
štva osjećaju znatni kulturni utjecaji njemačke manjine. 
Zbog svog položaja B. je doživljavao lijepe i teške dane. 
U 16. st. jedan je od najvažnijih poljskih trgovačkih gra- 
dova, a u velikom sjevernom ratu, početkom 18. st., izgubio 
je gotovo cijelo stanovništvo. J. R-é. 

U njemačko-poljskom ratu (1939) B. je bio središte bor- 
ba, koje su se vodile za koridor i u njemu. Na B. su nadi- 
rale dvije njemačke vojske, jedna sa zapada iz Pruske, 
druga s istoka iz istočne Pruske. Oko B. su se sjedinili dije- 
lovi tih vojska; sjevernije od grada vodile su se teške 
borbe, u kojima se borila poljska konjanička pomoranska 
brigada, koja se jednim dijelom preko rijeke povukla na 
istok. Nijemci su sam B. zauzeli četvrtog dana. Preko В. 
je izvršen i munjeviti pohod oklopljenih divizija generala 
Guderiana prema jugoistoku uz Vislu do Nareva, odakle 
su preko Buga udarile u leđa poljske vojske i probile pro- 
stor istočno od. Varšave.  - SI. Pé: 

BROME, Richard, + 1652 ?, engleski dramatičar, jedan 
od posljednjih predstavnika elizabetskoga kazališta, učenik 
Ben Jonsona i Dekkera. Zahvaljujući savršenstvu kaza- 
lišne tehnike više se njegovih drama održalo na pozornici 
i u 18. st. U svojim djelima B. je približio tip Jonsonove 
komedije (comedy of humours) kasnijoj društvenoj kome- 
diji (comedy of manners). U komediji The Northern Lasse 
(1632), kojoj je B. Jonson napisao posvetni sonet, B. nastoji 
stopiti Jonsonovu satiru s romantičnim elementima. U The 
Antipodes (1633) izvrgava ruglu lažne putopise i ljude, 
koji im vjeruju. U zemlji antipoda sve je naopako: žene 
gospodare muževima, sluge zapovijedaju gospodarima, 
starci opet pohađaju školu i t. d. Zabavna pomedija The 
City Witt (1653) duhovit je napadaj na obožavanje dru- 
štvenoga položaja i novca. Najbolja je posljednja njegova 
romantična komedija o životu prosjaka i skitnica The Jo- 
viall Crew (1641), koja se ističe za ono vrijeme neobičnim 
osjećajem samilosti prema siromasima, dok žeđa skitnice 
Springlovea za životom u prirodi i za lutanjem, koja se 
vraća svakoga proljeća, ima posve moderan prizvuk. To je 
bila posljednja drama prikazana u Engleskoj prije zatvara- 
nja kazališta po nalogu parlamenta 1642. Sve B-ove drame 
zanimljive su i važne kao slike londonskoga života u prvoj 
polovini 17. st. 

LIT.: E. K. R. Faust, Richard Brome, Halle 1887; H. Bayne, Lesser 


Jacobean and Caroline Dramatists (Cambridge Hist. of. Engl. Lit.), 
1910. 2 J. T-a. 


BROMELIJACEJE ili ananasi (Bromeliaceae), biljna po- 
rodica reda Liliiflorae (> jednosupnice) iz tropske Ame- 
rike sa kserofilnim žljebastim na rubu trnovitim listovima, 
koji su poredani u ružice, tako da tvore lijevak, u kojemu 
se sabira kišnica. Pravilni, najčešće dvospolni, tročlani 
cvjetovi, koji imaju ocvijeće često razlučeno u čašku i 

vjenčić, združeni su u klasaste, grozdaste ili metličaste 
ovršne cvatove, koji se često odlikuju živo obojenim pri- 
cvjetnim listovima. Većina vrsta (preko 500) živi na drveću 
kao epifiti dijelom u tropskim prašumama, dijelom u sa- 
vanama. Potonje imaju uže. lišće kao na pr. rod Tillandsia. 
Mnoge se vrste uzgajaju u staklenicima, dijelom i u so- 
bama zbog krasnog lišća, na pr. šarenoliste vrste roda 


‘Vriesea, i zbog lijepih neobičnih cvatova, na pr. Billber- 


gia i dr. Istoj porodici 
pripada i ananas, koji 
se uzgaja radi plo- 
dova. mad 
BROMELIT, berilij- 
ski mineral Kristali- 
zira heksagonski. Pri- 
pada među najtvrđe 
minerale, pa mu je 
tvrdoća gotovo kao 
korundova, dakle oko 
9. Bijel je i pokazuje 
svijetljenje (lumini- 
scenciju). To je beri- 
lijski oksid BeO. Ki- 
seline ga ne otapaju. 
Nalazi se u Švedskoj 
kod Langbana. Na- 
zvan je po švedskom 
liječniku i mineralogu 

BILLBERGIA IRIDIFOLIA st 
BROMIT (bromirit, bromargirit, bromno srebro). Krista- 
lizira teseralno. Kristali su obično heksaedrijskoga Кгоја. 
Najviše je jedar, uprskan, kao kora, prevlaka, sigast, den- 
dritióan. Podatan je, da se rezati. Tvrdoća mu je 2—3 
(kod nekih istraživača 1—2), a specifična težina 5,3—6,3. 
Voštana je do dijamantna sjaja; proziran je, a može biti i 
providan. Čisti je bromit svijetlo žut ili žut kao jantar. 
Obično je zelenkast, zelenkasto siv, žutkasto zelen, masli- 
nasto zelen. Spoj je srebra s bromom AgBr. Postaje pre- 
obražajem srebrnih ruda, pa mu je pojavljivanje vezano 
za te rude. Fe P 

BROMNO SREBRO — Bromit. 

BROMOFORM (tribrommetan), CHBrs. Dobiva se na 
više načina, najjednostavnije iz elementarnog broma i ace- 
tona prema formuli: 

CH3COCHs ELS 3Bre = CHsCOCBrs Sta 3HBr 


aceton brom tribromaceton . bromovodik 


2CH3COCBrs; + Ca(OH): = (CHsCOO)sCa + 2CHBrs 

tribromaceton kalcijev hidroksid kalcijev acetat bromoform 
Bezbojna je uljasta tekućina, omamljiva mirisa, kristalizira 
kod +8% C, a vri kod 148% C, gustoće 2,9. Upotrebljava se 
u terapiji kao lijek protiv hripavca, jer ublažuje kašalj, 
na pr. u smjesi s Extractum Thymi. Zbog svoje visoke 
specifične težine služi za odjeljivanje čestica pijeska u 
taložnoj petrografiji. N. N-ć. 

BROMOKOL, slabo žućkasti amorfni prašak bez mirisa 
i okusa je di-brom-tanin-želatina (klijevina). Topi se u 
alkalijskom soku crijeva. Ublažuje epileptičke napadaje. 
Kod kožnih bolesti i hemoroida služi proti svrbeži, a dje- 
luje kao adstringent i antiseptik. A.V 

BROMOV SREBRNI TISAK — Fotografija. 

BROMOV ULJENI TISAK — Fotografija. 

BROMURAL, bijele gorkaste iglice, spoj je karbamida 
s monobrom-izovalerijanskom kiselinom. Lako se raspada 
i brzo izlučuje iz tijela. Umiruje živce, no ne uspavljuje 
kod jakih bolova, dakle je više sedativ nego hipnotik. Slab 
je otrov pa se može propisivati i djeci. Uzimaju ga protiv 
lake besanice, kašlja hripavca, a osobito ga hvale kod mor- 
ske bolesti. A.V. 

BROMYARD, John, + oko 1409, engleski dominikanac, 
propovjednik, magister sveučilišta u Oxfordu i teolog. Na- 
pisao Tractatus contra Wiclefistos i često izdavano djelo 
Summa Praedicantium. G. 1382 se isticao na saboru u Lon- 
donu protiv Wiklefa. 

LIT.: Echard, Scriptores O. Ps L, 700—1. H. B. 

BRONCA. Bronce su. slitine (legure) bakra s. kositerom. 
Kositer može se djelomice zamijeniti i drugim kovinama 
(olovo, cink, željezo, nikalj, aluminij). Samo ime izvode 

ВКОМСА 


CRNACKI BRONCANI RELJEF IZ BENINA U AFRICI, vjerojatno 
iz 15. ili 16. st. 


neki (Ducange, Muratori) od lat. brunus »smeđ«, drugi 
(Berthelot) od lat. aes brundusinum (po mjestu Brundisium 
= Brindisi, gdje je bilo sijelo ljevaonica bronce), treéi 
(Lippmann) od gré. Воо»ту »grmljavina«, jer su se u grčkom 
kazalištu upotrebljavale brončane posude za imitaciju 
grmljavine, a kasnije su se iz b. lijevala zvona. 

Bronca se priređuje tako, da se u loncima za taljenje naj- 
prije rastali bakar, a onda doda ugrijani kositer. Miješa- 
njem rastaljene mase postizava se homogenost legure. Pri 
tom masa prima kisik iz zraka, pa djelomično oksidira 
osobito kositer). Da bi se to spriječilo, dodaju rastaljenoj 
nasi leguru bakra i fosfora (sa 10% fosfora) i tako dobi- 
“aju broncu naročite čistoće (fosforna bronca). Budući da 
*osfor kod procesa izgori, to fosforna bronca sadržava 
fosfora samo u tragovima. 

Kod čistih bronca, t. j. takovih legura, koje se sastoje 
mo iz bakra i kositera, pokazuje najveću čvrstoću legura 
a 81% bakra i 19% kositera, a najveću rastezljivost legura 
a 98% bakra i 2% kositera. Bronce, koje ne sadržavaju više 

` *d 6% kositera, dadu se kovati; one sa sadržajem od 6—159/o 
-9sitera mogu se kovati samo u intervalu od 587—798? C. 
. postotkom kositera raste tvrdoća, koja postaje kod 25% 
kositera tolika, da se kovina ne da više turpijom obrađivati 
i postaje krhka. Kemijski su bronce relativno postojane. 
Na suhom se zraku ne mijenjaju. Pod utjecajem vode i 
vlažnog zraka stvara se na b. bazični bakreni karbonat 
(patina) lijepe zelene boje, koja se može i umjetno izazvati. 

Sastav je bronca različit prema svrsi, koju ima legura. 
Stara se bronca sastojala iz bakra i kositera u različitim 
omjerima. Bronce iz prethistorijskog doba redovno su siro- 
mašne kositerom. Kasnije je sadržaj kositera rastao (u Evropi 
до 10—12%, u srednjoj i istočnoj Aziji do 20—25%). Po- 
slije 500 pr. Kr. počelo je dodavanje olova, da bi bronca 
postala jeftinijom i dala se lakše obrađivati, premda 
se dobro znalo, da dodatak olova smanjuje tvrdoću i 
čvrstoću legure i čini je krhkom. Dodatak olova dosegao 
je u Italiji i jugoistočnoj Evropi 25—30%. U prvom sto- 
ljeću rimskog carstva počelo je dodavanje cinka (do 20%). 
Takva se bronca smatrala vrednijom od obične bronce. 

Moderne bronce imadu slijedeći sastav: 

Bronca za novac. Da bi se legura mogla lako kovati, sa- 
držaj je kositera nizak (4—10%). Često se dodaje još nešto 
cinka. U novije se vrijeme za kovanje novca upotreblja- 
vaju i legure bakra s aluminijem (5—10%, aluminijeva 
bronca). 

Bronca za kipove. Kako je čista legura bakra i kositera 
odviše viskozna, pa ne ispunja sasvim kalup, kod skrući- 
vanja se steže (za oko 1,5%), što kod velikih odljevaka do- 
vodi do nepravilnosti, a dade se i teško obrađivati radi 
svoje tvrdoće, dodaje joj se nešto cinka, koji u znatnoj 
mjeri popravlja te nedostatke, a kadšto se dodaje i nešto 
olova. Tako bronca za kipove sadržava: 82,5—91% bakra, 
2—6% kositera, 5,5—10,5% cinka i 1,5—3% olova. Kitajske 
i japanske bronce sadržavaju 10—20% olova. Takve bronce 
poprimaju nakon naročitog obrađivanja vrlo lijepu crnu 
patinu baršunasta sjaja. 

Bronca za zvona. Da bi zvono imalo lijep glas, potrebita 
je bronca velike tvrdoće, pa je zato sadržaj kositera visok 
(20—25%), ali ne smije prijeći 25%, jer legura tada postaje 
previše krhka. Bakar i kositer treba da su čisti, jer pri- 
mjese drugih kovina (pa i srebra) čine leguru krhkijom, a 
ne daju joj ljepšega zvuka. 

Bronca za topove. Na metal za topovske cijevi stavljaju 
se naročiti zahtjevi: tvrdoća, čvrstoća, žilavost i elastičnost, 
a u isto vrijeme i kemijska otpornost prema plinovima, 
koji nastaju kod izgaranja baruta. Iskustvo je pokazalo, 
da tim zahtjevima najbolje odgovara legura s 88—91% 
bakra i 9—12% kositera. Mogu se upotrijebiti samo posve 
čiste kovine. Upotreba bronce za pravljenje topova napu- 
štena je koncem 19. st., pa se danas topovi prave iz čelika. 

Bronca za strojeve. Sastav je tih bronca vrlo različit. 
Obično sadržavaju 81—91%% bakra, 9—19% kositera, a često 
do 8% cinka, koji se dodaje zato, da se umanji smanji- 
vanje obujma kod skrućivanja. Za ležaje pokazale su se 
ed prikladnima bronce sa znatnim (do 30%) sadržajem 
olova. S 


.Bronca u umjetničkoj proizvodnji. Pronalazak je bronce oba- 
vijen tamom neizvjesnosti dalekih vremena ljudske pretpovijesti. Ne 
možemo točno odrediti one slučajne ili promišljene okolnosti, pod ko- 
jima su ljudi prvi put uspjeli, da slijevanjem bakra i kositera dobiju tu 

cvinu izvanrednih fizikalnih osebina i oblikovnih mogućnosti. B. je 
tada pružila čovjeku nove mogućnosti estetsko umjetničkih manifesta- 
cija (+ brončano doba). . 

Ona kao umjetnički materijal djeluje sve do danas. U okviru Eura- 
zije i Sjeverne Afrike polagano putuje iz sigurno utvrđenih nalazišta 
Azije iz vremena izminuća 4. tisućljeća pr. Kr. te na tom putu zaobi- 
lazi i zakašnjuje u krajevima, kojih bi rudno bogatstvo pretpostavljalo 
njezinu upotrebu, ili koji su blizu utjecaju već ustaljene proizvodnje 
bronce. Prema dosada utvrđenim podatcima može se ustvrditi, da se 
obrađivanje bronce nije vršilo samo putem veza i kulturnog izmjenji- 
vanja, nego da su se za njezinu stalnu i korisnu proizvodnju i umjet- 
ničku upotrebu morali javiti dublji razlozi socijalno psihološkoga zna- 
čaja, koji ne ovise samo o zemljopisnom smještaju nego i o kulturnoj 
razini i potrebi ove ili one zajednice. 

Svoju kulturnu raširenost i omiljelost zahvaljuje b. naročitim odli- 

kama, koje joj osiguravaju 

) posebno mjesto među osta- 

| lim kovinama i drugim 

| Obradivim i umjetničkim 
tvarima. Te su odlike di- 
jelom tvarne, a dijelom 
estetske prirode. B. posje- 

duje dovoljnu tvrdoću i 
čvrstoću, a kraj toga se 
ipak dade lagano prerađi- 
vati. Zbog toga su velike 
mogućnosti njezine upo- 
trebe kod pravljenja ra- 
znovrsnog oruđa i oružja, 
nakita i ukrasa te umje- 
tničkih djela svih dimenzi- 
ja. Ona je elastična pa je 
time mogla zadovoljiti 
najzamršenijim zadatcima, 
koje je odredio ljudski 
um u želji korisne i estet- 
ske primjene. Pritom je 





ona uvijek sama u sebi 
BRONČANO ZVONO IZ G. 1736 zadržala mnogo vlastitih 
Zagreb, Hrv. drž. povijesni muzej vrednota, kojima je ne- 


posredno djelovala na ma- 
štu umjetnika. U krutom stanju, oblikovana voljom čovjeka, bronca 
budi u gledaocu dojam prvotne Zitkosti. Ona dakle oživljuje predmete, 
a pritom joj pomažu raznolikosti boje, koja je u vezi s dodatcima ko- 
sitera i tutije čistome bakru. Prema tome mijenja se boja bronce od 
zagasito crvenosmeđe, intenzivnije kovnocrvene do zlatnožute, a dje- 
lovanje je njezino pojačano diskretnim prelijevanjem i sjajem površi- 
ne, koja ističe plastične razvedenosti oblika i ublažuje prijelaze i linije 
obrisa. Uz to se pod utjecajem zraka na površini brončanih predmeta 
s vremenom stvara sloj oksida, patina, koja također još više naglašuje 
prije spomenute odlike. 


U životu prethistorijskog čovjeka i nomada sama je pro- 
izvodnja bronce vrlo primitivna, ali taj materijal pruža čo- 

vjeku mnoštvo prednosti pred kamenom i pečenom zemljom. 
B. se lijeva u kalupima od kamena i pijeska u oblike, 
od kojih se u daljnjoj preradbi stvaraju željeni predmeti 
za upotrebu i ukras. Šiljci kopalja, noževi i mačevi, posuđe 
i šljemovi te metalni zaštitni dijelovi odijela prave se od 
bronce, kao i najraznovrsnije igle i kopče, ukrasne pločice 
i drugi sitni i veći predmeti, koji čine stvarni i kulturni 
našastar primitivnoga čovjeka. Svi su ti predmeti od bronce 
izrađeni s najvećom pažnjom, površina im je naročito gla- 
đena, ili su plohe ispunjene urezanim crtarijama. Zaje- 
dnička je značajka svih tih brončanih predmeta od oružja 
do kopča i nakita, da oni uza svoju predmetnu funkciju 
služe ukrasu, a taj je naglašen sjajem brončane površine 
ili često maštovitom kompozicijom crteža ili niskoga re- 
ljefa. Svakako je za taj kulturno estetski stupanj od pre- 
sudne važnosti sjaj bronce. To nam potvrđuje umjetnost 
brončanog doba uopće, a do naročitih rezultata ta je vrije- 
dnost kovinskoga sjaja istaknuta u brončanoj umjetnosti 
nomada Sibirije. Pa i umjetnost evropskog sjevera u doba 
seobe naroda pokazuje svojim brončanim spomenicima go- 
tovo istu težnju, samo 
s tom razlikom, da se 
je tada pod utjecajem 
razvijenog luksusa bron- 
ca rado kombinirala s 
brušenim staklom, ka- 
menjem ili emajlom. Pa 
i bogato posude islam- 
skog civilizacijskog po- 
druéja svojim maštovi- 
tim oblicima i tehnika- 
ma izvire iz iste potre- 
be sjajnoga nakita. 

Na prijelazu od na- 
glašene dekorativnosti 
plohe prema plastičnim 
oblicima nalazimo bron- 
cu u starim kineskim 
posudama iz doba naj- 
ranijih dinastija. Tu b. 
ne oblikuje samo osobi- 
te oblike posuda u sa- 
vršenoj ljevačkoj tehni- 
ci, nego se primjećuje, 
kako čitavo umjetničko 
htijenje stremi visoko- 
reljefnim i plastičnim 
oblicima. Ipak su dru- 
štvene konvencionalno- 
sti spriječile dalji za- 
mah slobodne brončane 
plastike. Treba naglasi- 
ti, da je feudalno hije- 
ratska organizacija pr- 
vih velikih civilizacija 
pretpostavila arhitek- 
tonski kamen bronci, 
koja za tadanje osjećaje 
nije bila dovoljno repre- 
zentativna. Pa ipak je b. 
i u to vrijeme bila temelj čitave privredne i vojničke orga- 
nizacije, što dokazuju brojni predmeti dnevne upotrebe, 
koje nalazimo u velikom broju u Aziji i starom Egiptu, 
a koji svojom tehničkom i ukusnom umjetničkom opre- 
mom stoje u nerazmjeru prema rijetkim spomenicima 
brončane plastike. No i ovi osamljeni slučajevi pokazuju, 
da je svakako postojala visoko razvijena tehnika b. i da su 
na pr. Egipćani poznavali tehniku lijevanja kipova s mode- 
lima, koja se malo razlikuje od današnjega postupka. 

Slično kao u spomenutim velikim civilizacijama kraj sli- 
čnog društvenog uređenja upotrebljavali su broncu u doba 
romanike i gotike. Tehnika je i tu bila na zamjernoj visini, 
ali su slobodne brončane kompozicije bile rijetke. Koliko se 
ipak javljaju slobodni kiparski radovi, njih je vlastita sre- 
dina smatrala naročitim i nesvagdanjim događajima. Od 
sredovječnih likovnih spomenika u bronci posebno mjesto 
zauzimaju reprezentativna crkvena vrata ispunjena reljefno 
figuralnim kompozicijama, na kojima se isto tako kao i na 
brončanim pločama i umjetninama 15. i 16. st. iz Benina u 
Africi očituje težnja za slobodnim prostornim oblikova- 
njem. Ali da se b. potpuno kiparski oslobodi, bilo je 
potrebito, da se izmijene društveni životni nazori. 





FENIČKI BRONČANI KIPIĆ BOGA 
BAALA iz 14. st. prije Krista 


BRONCA 


Kao i kod nekih dru- 
gih umjetničkih tehnika 
b. je prvi put došla 
do potpune kiparske i 
umjetničke slobode u 
Grčkoj. Premda su pre- 
ma povijesnim izvorima 
Grci dosta kasno počeli 
lijevati umjetničke spo- 
menike, oni su kod toga 
razvili toliko umjetni- 
čkih kvaliteta, da su ne- 
samo nadmašili svoje 
strane učitelje nego su 
i stvorili u umjetnosti 
bronce stil, u kojem je 
ona došla do najviše- 
ga kiparskog izražaja. 
Iako je razvoj i tu te- 
kao postepeno, grčki su 
kipari znali iskoristiti 
sve odlike bronce i stvo- 
riti kipove pune plasti- 
čkih vrednota i bronci 
svojstvenih mekoća, te 
su se uz to poslužili 
igrom svijetla kovine 
do najviših slikovitih 
mogućnosti. Helenizam 
i rimska umjetnost mo- 
gli su bez većih poteš- 
koća nastaviti grčku kla- 
sičnu tradiciju nadopu- 
njujući je virtuoznom 
izradbom, naglašenim 
individualiziranjem i re- 
alizmom motiva. 

Prema savršenom antiknom brončanom kiparstvu rene- 
sansa svojim novim Zivotnim žarom ne unosi u kiparstvo 
bronce nekih posebnih problema, nego nastoji uzdići 
savršenost proizvodnje. I tu se jasno pokazuje, kako su 
veliki majstori kao Ghiberti, Donatello i Verrocchio pola- 
gano ostavljali sredovječne okvire, da individualnim doži- 
vljajima izraze slobodnu kiparsku formu. 

U 16. i 17. st. upoznali su umjetnici i obrtnici univer- 
zalnost bronce, i ona tada oplođuje svukoliku umjetničku 
produkciju kipova, reljefa, zdenaca, posuđa, zvona i to- 
pova. Osamnaesto stoljeće svojom naglašenom kulturom 
stanova opet jače na- 
glašuje dekorativne 
kvalitete bronce, koja 
tada reljefima i apli- 
kama ukrašuje zidove 
dvorana i kućnog na- 
mještaja svih vrsti, 
dajući prilike vještim 
obrtnicima, da u okvi- 
ru neslućenoga luksu- 
sa stvaraju fantastič- 
ne oblike dekoracija 
dostojne velikih uzo- 
ra Kine i Japana. U 
19. st. bronca postaje 
pastorče nesretno sko- 
vanoga i Sablonizirano- 
ga »umjetnog obrta«. 


LIT.: Hoernes-Menghin, 
Urgeschichte der bildenden 
Kunst in Europa, Beč 1925; 
Bossert, Geschichte des 
Kunstgewerbes, sv. L—VI., 
Berlin 1928—35; Neuburger, 
Technik des  Altertums, 
Berlin 1919; С. Truhelka, 
Kulturne prilike Bosne i Hercegovine, Sarajevo 1914; Lüer, Technik der 
Bronzeplastik (Monographien des Kunstgewerbes, sv. IV.); Clouzot, 
Les arts du métal (Manuels d'histoire de l'art), Pariz 1934; Magne, Décor 
du metal, les cuivres et le bronze (L'art appliqué aux métiers), Pariz 
1917; Schottmüller, Bronze-Statuetten und Geräte (Bibliothek für Kunst- 
und Antiquitáten-Sammler, sv. XII.). M. G-c. 


Bronca (novac). Broncu su već u starom vijeku rado 
upotrebljavali za kovanje novca i medaljona. Imenom b. u 
numizmatici označuju se naročito rimski novci iz doba 
carstva, kovani od bakra odnosno bronce. Poznate su tri 
vrste toga novca: velika bronca (sesterc), srednja b. (du- 





ISLAMSKA POSUDA OD BRONCE SA 
SREBRNIM TAUŠIRUNGOM iz 13. ili 
14. st. 


London, British Museum 

pondius i as) i mala b. (semis i quadrans). Naročito se isti- 
ču svojom umjetničkom izradbom i dotjeranom tehnikom 
kovanja velike b. iz prvog razdoblja rimskog carstva 
(> Rimski novci). 

LIT.: Lüer, Technik der Bronzeplastik, Leipzig 1902; Gnecchi, Mo- 
nete Romane, Milan 1907. I. R-o. 

BRONCIT, mineral iz grupe piroksena. Kristalizira 
rompski. Vrlo se dobro kala i lako se lupinasto luči. Ko- 
madi, dobiveni kalanjem ili lučenjem, blistaju na površini 
brončanim sjajem, pa otuda ime mineralu. Sjajnosti je 
svilasto metalne. Providan, neproziran. To je izomorfna 
smjesa magnezijskoga i željeznog metasilikata, SIOs(MgFe). 
U običnim kiselinama netopljiv. Preobražava se u steatit, 
klorit, a najčešće u serpentin, u t.zv. bastit. Vrlo je važan 
sastavak nekih eruptivnih stijena, na pr. peridotita i 
gabra, koji su u našim krajevima veoma rasprostranjeni. 
Dolazi i u meteoritima, na pr. onima od Milane і Slave- 
tića. F S 


BRONČANE BOJE su fino samljevene kovine i legure; 
najviše se upotrebljavaju iz bakra, aluminija, kositera 
i cinka i njihovih legura, naročito legure bakra i cinka 
sa 85—70% bakra, te aluminijske bronce. Najizdašnije 
b. b. dobivaju se starim postupkom, po kojemu se naj- 
prije napravi t. zv. isklepani metal (njem. Zainmetall), 
t. j. folije, koje se onda u tucalima i žrvnjevima isitne, uz 
dodatak ulja ili voska poliraju, pa grijanjem (oksidacijom) 
ili anilinskim bojama bojadišu. Jeftinije, ali manje izdašne 
su b. b. dobivene izravnim tucanjem masivnog metala pa 
tucanjem listića dobivenih lijevanjem kovine na ploču, 
koja se brzo okreće, ili pak tucanjem otpadaka lima. B. b. 
služe najviše tipografskim i litografskim svrhama, pa (kao 
lakovi) za bronciranje drvenih i željeznih predmeta, za 
eksplozive i vatromete (aluminij), kao dodatak ugljenim 
četkama za dinamo-strojeve 
(čisti bakar), kao kataliza- 
tori u kemiji i sl. R.P. 

BRONCANI DIABETES 
(Bronzediabetes, diabéte 
bronzé) je diabetes mellitus 
(v.), bolest izmjene tvari s 
povišenim šećerom u krvi 
(hiperglikemijom) i izluči- 
vanjem šećera mokraćom 
(glikozurijom) uslijed ošte- 
ćenog inzularnog aparata gu- 
šterače, dok koža dobiva 
boju mjedi. Ta tamna boja 
potječe od taloženja pigmen- 
ta, koji sadržava željezo, t. 
zv. hemosiderin, u koži i jetri. 
Istodobno se povećava i 
otvrdne jetra, a zatim i sle- 
zena, tako da uz nakupljanje 
tekućine u trbušnoj šupljini 
(ascites) imamo pravu sliku 
ciroze jetre. Gušterača otvr- 
dnjuje i smanjuje se (atro- 
fira). Uzrok te rijetke zago- 
netne bolesti nije dosada 
poznat. V. V-ć. 

BRONČANO DOBA. Ime- 
nom bronca označuje se prva 
i najstarija kovinska slitina, koja je bila od goleme 
važnosti za prethistorijsku kulturu čovjeka. Ime izvode je- 
dni od grada Brundisium, danas Brindisi, jer je u klasično 
doba brončana proizvodnja bila na glasu, a drugi od brunus 
»smed«, t. j. smeđa kovina, radi boje, što je na zraku zaodi- 
jeva. Kao »oskudna bronca< pojavljuje se ova slitina na 
prijelazu bakrenog doba u bronéano i odonda se ona sve 
više upotrebljava, a tehnika proizvodnje i obrađivanja do- 
seže već u brončano doba toliko savršenstvo, da se i danas, 
naročito u kiparskoj umjetnosti, upotrebljavaju isti po- 
stupci, koje su pronašli metalotehničari brončanog doba. 

S obzirom na topivost i žitkost taljevine najbolji je omjer, 
da se па 90% bakra doda 10% kositera; međutim taj omjer 
u staro doba nije stalan, nego je vrlo promjenljiv. U Mi- 
keni se našlo bronca s 1,09% i 2% kositera, u Troji s 3,84%, 
па Cipru s 6,2%, a omjer 1:10 ustanovljen je analizom 
na komadima iz Samotrake, Švicarske, Galije, Skandinavije, 
Mikene, Peschiere, Ninive i dr. 12%. doseže postotak kosi- 
tera na jednom čavlu iz Atrejeve grobnice i na dvije verge 





BRONČANA KOPČA IZ IRSKE 
oko 400—500 g. poslije Kr. 


BRONCA — BRONČANO DOBA 














BRONČANI PREDMETI IZ DONJE DOLINE 
a mali lončić za topljenje bronce, b, c dva uresna dugmeta, izlivena iz 
kalupa s lebdećom jezgrom, d, e dva uresna predmeta slično izlivena 


Sarajevo, Hrvatski državni muzeji 


iz Ninive; 14% ima jedan egipatski bodež, mač iz Mikene 
i Tiberijev mač; 16% imaju neki egipatski komadi i jedan 
novac Ptolemeja IX.; 20% ima brončana zdjela iz Ninive, 
4% bronca iz Egipta i kaciga iz Kerkire, a primjesa kositera 
u nekih se komada postepeno diže i doseže 25% u jednoj 
galskorimskoj sjekiri i u jednom komadu s Altaja. Sirova 
se bronca u prethistorijsko doba stavljala u promet u 
obliku grumenova (aes rude) ili u obliku verga ili šipka, 
savitih u kolutaste grivne, a nalaza ovakve bronce našlo 
se vrlo mnogo s velikim količinama bronce. Osim toga sa- 
birali su različni preprodavaoci staro neuporabljivo i polo- 
mljeno oruđe, da taj aes collectivum preprodaju ili pre- 
tope. I baš ovo ponovno pretapanje bronce glavni je uzrok 
nejednakoj sastavini prethistorijskih bronca, jer se sadržaj 
kositera zbog Zarenja svakiput smanjivao. 

Što se tehnike lijevanja bronce tiče, ona se, osim kod 
šipka i verga, vrši zatvorenim, dvodijelnim, trodijelnim i 
višedijelnim kalupima. Ovi su načinjeni od ilovače, za ma- 
sovnu produkciju grubljih predmeta od pješčenjaka, a fi- 
nijih od steatita, rjeđe od škriljavca. Plinije hvali kao po- 
desan materijal za kalupe kamen iz Volsinija i Tarkvinija. 

Međutim su metalotehničari brončanog doba poznavali 
već i tehniku lijevanja a fond perdu ili A cire perdue, ko- 
jom se služi i današnja kiparska umjetnost, a sastoji se u 
tom, da se od ilovače modelirana jezgra predmeta zaodjene 
slojem voska, kojega se površina pomno izgladila i zaodjela 
plaštem od ilovače. Tako nastali kalup na vatri se toliko 
ugrije, da se sav vosak iscijedi na ostavljene rupice, a 
nastala se šupljina ispuni žitkom broncom. Na Glasincu je 
nađeno mnogo nakita, načinjenog ovom tehnikom, koja 
je bila tako usavršena, da su neki komadi imali jezgru, 
koja je u šupljini kalupa slobodno lebdjela. 

Grci su zvali jezgru kalupa лодл/аоио, а ilovasti plašt 
Mlydos, yoavos. 

Taj je postupak u brončano doba tako usavršen, da 
je u Švedskoj nađeno lijevanih posuda s tako tankim sti- 
jenama, kako ih danas možemo postići samo kod metali- 
zacije i galvanoplastike. 

Sirovi izljevak dotjerivao se cizeliranjem i brušenjem, 
kod reskog oruđa okivanjem oštrice, a pojedini dijelovi 
spajali su se čivijama i svarivanjem sa šiljastim plamenom. 
To svarivanje poznato je u Egiptu već oko 3.000 pr. Kr., 
u Troji oko 2.500 pr. Kr., na Kreti oko 1.600 pr. Kr., u 



















































































KAMENI KALUPI ZA LIJEVANJE BRONČANIH PREDMETA 
a,c,d iz sojenica u Ripču na Uni, b iz sojenica u Donjoj Dolini na Savi 
Sarajevo, Hrvatski državni muzeji 

BRONCANO DOBA — BRONDGEEST 


Grčkoj oko 1.500 pr. Kr., u Italiji 900 pr. Kr., а u Skan- 
dinaviji tek oko 150 pos. Kr. 

Od dekorativnih tehnika brončanog doba glavne su gra- 
viranje, cizeliranje dlijetima i zumbanje, a limeni predmeti 
bosirani su s donje strane u pupčaste izbočine. 

O podrijetlu bronce razilaze se mišljenja istraživača, 
ali je najvjerojatnije naziranje Gabrijela Mortilleta i 
Monteliusa, koji traže ovo ishodište u Perziji, gdje ima 
nesamo mnogo bakrenih, nego i kositrenih rudnika. Odanle 
je seobom Arijaca dospjela bronca u Evropu, i tu se bron- 
čana kultura razvila tako, da su i Egipćani kupovali taj 
novi materijal od Turša (Tirzena), Sardana (Sardinaca) i 
Ahejaca oko 1700 pr. Kr. Najstariji brončani predmet, na- 
đen u Mezopotamiji, pripadao je prema klinovu natpisu 
nekom babilonskom kralju 14. st. pr. Kr., a obilnije bron- 
čane predmete našao je Layard u razvalinama grada Birs- 
Nimruda, osnovanog oko 1300 pr. Kr. U to se doba 


` bronca u Grékoj veé mnogo upotrebljavala, jer se veé u 


herojsko doba glavni heroji služe brončanim oružjem. Mač 
Memnonov, postavljen u hramu Asklepijevu u Nikome- 
diji, bio je od bronce, a kada je Kimon otkopao Tezejev 
grob na otoku Skiru, našao je u njem brončani mač i koplje 
te ga dao prenijeti u Atenu. I Ahilovo koplje, pohranjeno 
u hramu Atene u Fazeliju, bilo je od bronce, a po Ilijadi 
sve je oružje trojanskih junaka i na strani Ahejaca i na 
strani Trojanaca bilo od bronce. Agamemnonov oklop bio 
je od bronce iz Cipra, a Ahilov štit također. 

Trojanski junaci upotrebljavaju oklope, kacige, nazuvke 
(potkoljenice), mačeve, koplja, bojne sjekire, noževe od 
bronce, a od istog su materijala noževi, srpovi, okovi štita, 
posude, košare, žare. Njim su se zaodijevali i pojedini 
građevni dijelovi: zidovi, pragovi, bojna kola i štitovi. 
'Eubeja je već u 8. st. pr. Kr. izišla na glas radi svoje bron- 
čane proizvodnje. Trgovinom bronce bavili su se osobito 
Eginjani, Argivci i Lakonci. S vremenom su Grci izrađi- 
vanje bronce tako usavršili, da su za određene svrhe upo- 
trebljavali posebne slitine. Tako je Filon za nazuvke upo- 
trebljavao smjesu od 1 mine bakra i 3 drahme kositera; 
u Brundiziju (Brindisi) upotrebljavala se za izradbu ogle- 
dala slitina od 14—°/5 kositera, a na glasu je bila korint- 
ska bronca, koja se po Pliniju sastojala od tri dijela bakra 
i jednog dijela kositera, a kada se ova smjesa dobro 
rastalila, dodavalo bi se nešto srebra. Ta je bronca, prema 
Floru, slučajno obretena, kada se za jednog požara rasta- 
lio brončani nakit pomiješan sa srebrnim, a bio je već u 
aleksandrinsko doba na glasu, dok su kasnije rimski sabi- 
rači plaćali velike svote za starine od korintske bronce. 
Pod imenom krateroma spominje Hezihije posebnu vrstu 
bronce, kojoj sastavina nije poznata. 

Među prethistorijskim nalazima hallstattskog doba ima 
. predmeta izlivenih od bronce s manjom ili većom primje- 
som antimona. Ta je bronca sivkaste boje, a odlikuje se 
velikim sjajem. Našli su je češće na Glasincu, u Velem 
St. Vidu u južnoj Ugarskoj, u zapadnoj Pruskoj i u kav- 
kaskim kurganima. 

Ovi su dodatci imali svrhu, da se proizvode posebne 
- slitine, podesne za određene svrhe; ali se i čista bronca 
dala prilagoditi različnim potrebama povećavanjem pri- 
mjese kositera do 35%, čime je bronca postala tvrđom 
te se mogla upotrebljavati za ogledala i britve. Tvrdoća 
se povećala i polaganim ohlađivanjem usijane mase i oki- 
vanjem oštrice kao danas u kosa i srpova. 


Posebna odlika bronce sastoji se u tom, da se pod utje- 
cajem atmosferskih prilika zaodijeva lijepim slojem zelene 
boje, koji katkada ima emaljni sjaj. Ta rđa ili patina na- 
staje oksidacijom bakrene sastavine bronce i sastoji se 
pretežno od soli, što ih tvore ugljična i druge organske 
- kiseline zraka, а uz to i amonijak. Patina je prema sasta- 
vini zemlje, u kojoj leži, i prema vremenu, koliko je iz- 
vrgnuta utjecaju zraka, boje svijetlo zelene do zagasito 
zelene, malahitne, te se na umjetan način ne da izvesti, a 
- to prirodnoj patini daje osobitu cijenu, te su već rimski 
sabirači plaćali velike svote za umjetnine, zaodjete lijepom 
patinom, koju su za razliku od obične rđe zvali aerugo 
nobilis t. j. plemenita rđa. 


Brončanih se starina nalazi na sva tri kontinenta starog 
svijeta u velikim količinama. Čitavo homersko doba stoji 
pod utjecajem kulture brončanog doba, te se u Ilijadi spo- 
minje bronca 270 puta, a željezo tek 23 puta, i to u dije- 
lovima mlađe redakcije. U Odiseji, koja je nastala kasnije, 

taj je razmjer još uvijek 80:29. O bogatstvu pojedinih 
nalaza daje nam predodžbu nalaz kod Kegrist-Močlona 
(Cótes du Nord), koji se sastojao od 4.000 brončanih kel- 
tova, a u čitavoj Francuskoj nabrojio je Chantre 9871 
takav kelt. Dodajmo, da se Francuska brojem  bronča- 
nih starina ne može takmiti sa skandinavskim zemljama, 
gdje je brončana kultura trajala tri vijeka dulje nego u 
srednjoj Evropi. 

Kako je kelt, može se reći, glavni predmet ovog doba, 
uzela se njegova tipologija osnovom za kronološku klasi- 
fikaciju u 4 odsjeka. 

1. odsjek karakterizira klin, sličan onome iz bakrenog 
doba, postrance pojačan zarubom, a u sredini s peticom 
(Absatzkelt, hache à talon). Ovaj obuhvaća vrijeme od 
1900—1600 pr. Kr. 

П. odsjeku pripadaju t. zv. palštabi, u obliku dlijeta, ali 
mjesto srednje petice imaju po stranama po dva krila, 
koja obuhvaćaju gornji krak držala, u koje je procijep 
kelta zasađen (t. zv. Lappenkelt). Od 1600—1400 pr. Kr. 

HI. odsjeku pribrajaju se mnogobrojni šuplji keltovi 
(Hohlkelt) od 1400—1050 pr. Kr. 

IV. odsjeku pripadaju konačno razvijene forme keltova, 
bradve i sjekire s ušicom na kraju ili u sredini te sjekire 
dvosjeklice; od 1050 dalje. U ovo doba pojavljuju se već 
fibule u obliku oduljena luka (Peschiera-fibule) i polu- 
kružna luka (t. zv. kobanska fibula) te spiralne fibule. 

Važnija nalazišta brončanog doba na hrvatskom podru- 
čju jesu: Krehin-gradac kod Mostara, Podzvizd kod Cazina, 
Vel. Mošunj na Lašvi, Bos. Mačkovac, Šumetac, Motke kod 
D. Zgošće, Peringrad kod Vlasenice, Drenovi Dó kod 
Brčkog, Mlade kod Vitine, Jarak kod Mitrovice, Otok kod 
Privlake, Šamac, Kopanica na Savi, Slav. Mačkovac, Pod- 
crkavlje kod Broda, Podrute i Topličica u Zagorju, Tenje 
kod Osijeka, Sitno i Klaćenica u Dalmaciji. 

Veću znanstvenu vrijednost dobivaju oni nalazi, u ko- 
jima se javljaju već prve fibule, i to Peschiera-fibula u 
Vel. Mošunju, Štrbcima i na Glasincu; kobanska fibula u 
nalazima: Drenovi Dó, Zlatište, Ivanjska, Mlade kod Vi- 
tine, Grižani u Lici i Drežnik u Vinodolu te napokon italski 
bismantova-tip u Klaćenici kod Jablanca, Triblju, Garici 
kod Vrbnika i Drvaru u bos. Krajini. 

Najmlađi odsjeci brončanog doba prelaze neprimjetno i 
postepeno u željezno doba. To vrijedi nesamo za naše 
gradine, nego i za nekropole, jer sve veće među njima 
imadu grobove, koji pripadaju čistomu brončanom doba, 
premda pretežni dio grobnica ide u željezno. To je opa- 
ženo na Glasincu, u Sanskom Mostu, na Vitlu kod Prozora, 
Kompolju i drugim srodnim ličkim grobištima japodskog 
područja. Ср 

BRONDGEEST, Раш Guérin, * Haag 2. ГУ. 1835, 
+ Utrecht 15. XII. 1904, nizozemski liječnik. Od 1875 
lektor farmakologije і fizikalne dijagnostike u Utrechtu. 
Bavio se mnogo fiziologijom i patologijom srca i Zivaca. 

G. 1890 otkrio t. zv. B-ov fenomen: ako se Zabi izvadi 
mozak, postoji u nožnim mišićima ipak neka napetost 
(tonus). Ta napetost popušta, ako se prerežu stražnji 
korijeni leđne moždine ili živac u kuku, jer nestaje re- 
fleksni tonus. 


BRONSTED, 1. Johannes, ж Kjóbenhavn 5. X. 1890, 
danski arheolog, sada ravnatelj I. odjela Narodnog muzeja 
i lektor za nordijsku arheologiju na sveučilištu u Kjóben- 
havnu, član mnogih danskih, engleskih, irskih i njemačkih 
naučnih društava. Uspješno istražuje iskopavanjem prethi- 
storiju i ranu povijest Danske. G. 1922—23 iskopao je uz 
arhitekta E. Dyggvea i F. Weilbacha sredstvima danskog 
Rask-Orsted-fonda starokršćansku baziliku na Kapljuču u 
Solinu i objelodanio rezultate u Recherches a Salone, 1. sv. 
Uz mnogobrojne rasprave, poglavito o nordijskoj arheo- 
logiji, napisao je 1924 knjigu Early English ornament i 
1939 glavno djelo Danmarks Oldtid, 3 sv. Od 1931 urednik 
je znanstvenog časopisa Acta Archaeologica i revije Nor- 
disk Kultur. M. Ab-ć. 


2. Karl Gustav, Ж Kjóbenhavn 12. IV. 1851, danski pri- 
povjedač, pun osjećaja, protivnik Brandesov. А 

BIBL.: Borreturm, 1899; Niels Glambick, 1902; Funkerne, 1906; En 
Aesthetiker, 1914. 

BRONGNIART, 1. Adolphe-Théodore, * Pariz 14. I. 
1801, + Pariz 1876, francuski botaničar, sin Alexandrov. 
Svoje prve radove posvetio je istraživanjima na području 
biljne anatomije i fiziologije. Kasnije je postao jednim 
od prvaka biljne paleontologije, moglo bi se dapače ustvr- 
diti, da je B. utemeljitelj te nauke. G. 1833 bio je imeno- 
van profesorom botanike i fiziologije bilja na prirodoslo- 
vnom muzeju. Skupa s Audouinom i Dumasom pokrenuo 
je Annales des sciences naturelles. Njegov je učenik i na- 
sljednik bio Bernard Renault. B. je postao članom, a ka- 
snije i predsjednikom Akademije znanosti. Među njego- 
vim brojnim radovima (ima ih oko 200) ima ih, koji ni 
do danas nisu nadmašeni. 

BIBL.: Histoire des vćgćtaux fossiles ou Recherches botaniques et 
géologiques sur les végétaux renfermćs dans les diverses couches du 
globe, 1828; Prodrome d'une histoire des végétaux fossiles, 1828; Con- 
sidérations sur la nature des végétaux qui ont couvert la surface de 
la terre aux diverses époques de sa formation, 1838; Énumération des 
genres des plantes cultivées au Musée d'Histoire naturelle de Paris, 
1850; Recherches sur les graines fossiles silicifiées (tiskano nakon nje- 
gove smrti). 

2. Alexandre, * Pariz 1770, + Pariz 1847, francuski mi- 
neralog i geolog, sin Alexandra-Théodora. Sluzio je u Pi- 
renejskoj armeji kao vojnički ljekarnik, bio imenovan ru- 
darskim inZenjerom (1794), a zatim profesorom prirodopisa 
u École centrale des Quatre-Nations (1796). G. 1800 postao 
je upravitelj tvornice porculana u Sévresu, gdje je obnovio 
umijeće bojadisanja na staklu. Kasnije je postao profesor 
na sveučilištu, a 1815 član Akademije znanosti. Bio je su- 
radnik Cuviera u velikom djelu, nazvanom Description 
géologique des environs de Paris. — B-a treba smatrati 
utemeljiteljem metodičkog rada u geologiji. On je prvi 
ustanovio, da se ostatci Zivotinja ne mijenjaju u istom 
sloju, kao i to, da slatke vode igraju stanovitu, značajnu 
ulogu u formaciji tla. 

BIBL.: Essai d'une classification naturelle des reptiles, 1805; Traité 
élémentaire de minéralogie, 1807; Traité des arts céramiques, 1845, 

3. Alexandre-Théodore, * Pariz 15. II. 1739, + Pariz 6. 
VI. 1813, francuski arhitekt. U početku se kanio posvetiti 
medicini, kasnije je prešao graditeljstvu te je, po nacrtima 
Gabriela, završio gradnju vojne akademije. Mnoge od 
zgrada, koje je po Parizu sagradio, danas više ne postoje. 
G. 1781 bude imenovan nastavnikom na akademiji za gra- 
diteljstvo. — U drugoj polovini 18. st. nadasve se cijenilo 
graditeljstvo antike, pa se to primjećuje i kod B-ove dje- 
latnosti (crkva Saint-Louis-d'Antin; pojedini dijelovi zgrade, 
u kojoj se danas nalazi licej Condorcet, bogato ukrašeni 
dorskim stupovljem). B. je 1808 započeo gradnju pariske 
burze, koja je bila završena nakon njegove smrti. Na toj 
zgradi, dugoj 70 metara, a širokoj 50, B. je primijenio oblik 
antiknog hrama, ne upuštajući se u pretjerano oponašanje 
antikne arhitekture, što se najbolje vidi po činjenici, da 
se među stupovljem, koje okružuje cijelu zgradu, nalaze 
brojni otvori. B. je stvorio nacrt za gradnju glasovitog 
pariskog groblja Pčre Lachaise. Bio je jedan od prvih 
graditelja, kojima se povjerilo popravljanje povijesnih spo- 
menika. 

4. Antoine-Louis, * Pariz 1804, francuski kemičar, brat 
Alexandra-Théodora. Obnašao je raznovrsne duZnosti: bio 
profesor na farmaceutskoj školi, ljekarnik Luja XVI., voj- 

nički ljekarnik za vrijeme revolucije i profesor na priro- 
doslovnom muzeju. 

BIBL.: Tableau analytique des combinaisons et des décompositions 
de différentes substances, ou Procédés de chimie pour servir à Гіп- 
telligence de cette science, 1778. 


BRONHI (dušnjaci), ime dolazi od grč. Bodyyos, lat. bron- 
chus »dušnjak« — Dušnik. 

BRONHIEKTAZIJA, proširenje bronha (lat. bronchi- 
ectasia od grč. Водухоѕ i #хтао<в »proširenje«). Proširenje 
može biti cjevastog, vrećastog ili vretenastog oblika, a mogu 
biti prošireni svi dušnjaci ili samo neki. Razlozi b-e leže 
najčešće u samoj stijenci dušnjaka ili u okolnom plućnom 
tkivu. U prvom slučaju najvažnije su upale. One dovode do 
stanjivanja i slabljenja stijenke dušnjaka, koja se pod priti- 
skom zraka kod udisanja, a naročito izdisanja (kašljanja), ra- 
stegne. Kronične upale plućnog tkiva (najčešće tuberkuloza) 
u okolini bronha, kada prijeđu u stvaranje brazgotina, mogu 
u tolikoj mjeri povlačiti stijenku bronha, da se oni pro- 
šire. Ako se iz kojih bilo razloga začepi šuplji prostor 
bronha ili stisnu stijenke, onda može zrak, koji se udiše, 
proširiti bronh iznad zapreke, a onaj, koji treba izdahnuti, 
proširi bronh ispod zapreke. U nekim slučajevima radi se 
9 prirođeno slabim stijenkama bronha, koje se prošire već 
kod manjeg tlaka u bronhima. 

U nastalim proširenjima bronha dolazi lako do infekcije 
i gnojne upale zbog zadržavanja sekreta i nakupljanja 
gnojnih uzročnika. Takva su upalna žarišta izvor za šire- 
nje mikroorganizama krvnim putem (apscesi u mozgu i 
hrptenjači) i za upalne i druge komplikacije samih pluća 
(pneumonia, pleuritis, gangraena). S 

Prema postanku i komplikacijama različiti su klinični 
simptomi kod b. Bolesnici, obično u srednjoj dobi, poste- 
peno slabe, imaju povišenu temperaturu, iskašljavaju po- 
slije napadaja kašlja »na puna usta« veće količine sluzavo- 
gnojnog, krvastog ili putridnog ispljuvka, koji se taloži u 
tri sloja. Bronhiektatične šupljine mogu biti slične tuber- 
kuloznim kavernama, obično su lokalizirane u donjim 
režnjevima pluća, lijevo češće nego desno. 

Kod centralno položenih b. nije sasvim pouzdana fizi- 
kalna pretraga, već je potrebna bronhografija (v.). Na 
taj se način mogu ustanoviti mnogobrojne, nadasve vreća- 
ste bronhiektatične kaverne, koje daju sliku sličnu »gni- 
jezdu goluba« ili »grozdu grožđa«. Bolesnici s dugotraj- 
nim kavernama imaju često »batičaste prste« i odebljale 
okrajke kosti ruku i nogu (osteoarthropathie hypertro- 
phiante pneumique po Pierre Marie-u) uslijed djelovanja 
rezorbiranih toksičnih tvari iz b. 

Kod liječenja b. nastoji se olakšati i umanjiti naporno 
iskašljavanje uz suhu dijetu inhalacijama i lijekovima; u 
nekim slučajevima ubrizgava se neosalvarsan i slični pre- 
parati ili autovakcina. Ako je b. lokalizirana u jednom 
režnju i ako nema jačih priraslica s porebricom, što je 
rijetko, tad se vrši kolapsna terapija (umjetni pneumoto- 
raks), a do potrebe i kirurški zahvat (dreniranje kaverna 
ili torakoplastika). V. V-6. 

BRONHITIS, katar bronha, je upala sluznice bronha. 
Postoji akutna i kronična upala sluznice bronha. Kod akut- 
nog b. sluznica je bronha otečena, prožeta leukocitima, po- 
krita rastegljivom sluzi, a epitel je razoren. U početku obole 
obično samo dušnik i veliki bronhi, a kod djece i staraca 
oteknu i maleni bronhi, što oteščava izdisanje, i zbog toga 
se može razviti akutno naduvenje pluća. Ako se upala s 
malih bronha proširi na alveole, nastaje bronhopneumonija. 


Bolesnici s akutnim b. osjćeaju grebenje u grlu radi po- 
pratne upale ždrijela, bolove iza grudne kosti zbog upale 
dušnika, glavobolju i umor, a imaju podražaj na suhi ka- 
šalj. Kasnije počinje bolesnik iskašljavati nešto sluzava 
ispljuvka. Treći ili čevrti dan postaje ispljuvak zbog veće 
primjese leukocita sluzavo-gnojan, a zbog jačeg izlučivanja 
obilniji. Fizikalnom pretragom pluća u početku se ne nalazi 
ništa osobito, jer je upala lokalizirana samo u velikim 
bronhima. Plućni su zvuk i disanje normalni, a nema hro- 
paca. Kad se upala proširi na manje bronhe, nastaje ekspi- 
ratorno fićukanje zbog suženja, koje uzrokuje otekla slu- 
znica, a usto čujemo i suhe šumove. Istodobno je i ekspirij 
(izdisanje) nešto produljen. Čim počinje jača eksudacija, 
čujemo i vlažne, nezvučne hropce. Karakteristično je za 
bronhitis, da je fizikalni nalaz na obim stranama pluća 
jednak. Tok je bolesti zavisan o konstituciji bolesnika i 
o općem stanju pluća. Akutni b. prolazi obično već nakon 
nekoliko dana ili najviše nakon dvije sedmice. Kod starijih 


osoba, kod bolesnika s deformitetom grudnog koša i kod 
kardijalnih bolesnika nije prognoza tako povoljna, jer se 
moze lako razviti upala pluéa. Kao prvi znak bronhopneu- 
monije povišenje je temperature do 39% C i preko toga. 
Bronchulitis ili bronchiolitis upala je najsitnijih ogranaka 
bronha, koja nastaje kao posljedica ili komplikacija aku- 
tnog b., naročito kod djece, staraca, emfizematika i iscrplje- 
nih bolesnika, kod kojih su oslabljene obrambene snage 
organizma. Glavni su simptomi bronhulitisa visoka tempera- 
tura, nesnosni kašalj, teško disanje i cijanoza. Zbog bron- 
hulitisa može se razviti akutno naduvenje pluća. Ako slu- 
znica bronha toliko oteče, da jako oteščava izdisanje, pa 
` ako je onemogućeno i udisanje, razvija se atelektaza pluća. 
Kronični b. nastaje obično iz akutnog, ako se ovaj češće 
ponavlja. Većinom ima kronični b. od početka kroničan 
tok, a uzroci mogu biti dugotrajni fizikalni i kemički po- 
dražaji, zastoj optjecaja krvi u plućima zbog slabosti srca, 
ciroze pluća, kifoskolioze, pleuralnih kožura ili drugih me- 
haničnih momenata, koji sprečavaju normalni optjecaj krvi 
ili izmjenu zraka u plućima. U nekim slučajevima može b. 
biti zaostatak hripavca ili ospica, preboljelih u dječje doba, 
a često nastaje kao komplikacija raznih dijateza i kro- 
ničnih otrovanja (eksudativna dijateza, prekomjerna de- 
bljina, urična dijateza, kronični alkoholizam, pretjerano 
pušenje i t. d). Najodlučniji su ipak u etiologiji kroničnog 
. b. konstitucionalni momenti. Patološko-anatomski nalazimo 
hiperemiju bronhalne sluznice i razorenje njenog epitela. 
| Stijenke bronha su odebljale ili stanjene. Često se razvi- 
jaju komplikacije, i to supstancijalni emfizem pluća, a u 
donjim dijelovima pluća proširenje bronha. Kod bolesnika 
s kroničnim b. postoji kašalj, iskašljavanje i teško disanje, 
a sve se te smetnje naročito pogoršavaju zimi, dok ljeti 
poprimaju nešto blaži karakter ili povremeno potpuno pre- 
staju. Kod fizikalne pretrage pluća nalaz je gotovo isti kao 
i kod akutnog b. Desna je klijetka srca hipertrofična i nagla- 
šen je drugi ton nad pulmonalnom arterijom. Kod kroni- 
čnog b. obično nema povišene temperature, ali može ipak 
postojati lagano povišenje zbog zastoja sekreta. Kronični 
b. traje godinama, a bolesnici obično umiru radi upale 
pluća ili slabosti desnog dijela srca. 
Razlikujemo nekoliko oblika kroničnog b.: Bronchitis 
sicca je suhi k. b. s vrlo malo sluzavog ispljuvka. Bronchi- 
fis chronica muco-purulenta je k. b. s velikom količinom 
sluzavo-gnojnog ispljuvka. Bronchoblenorrhoe je k. b. 
5 atrofijom sluznice bronha i s bronhiektazijama. Ispljuvak 
- je obilan, rijetke konzistencije i taloži se u tri sloja, za- 
udara sladunjavo. Kod bronchitis pituitosa izlučuju bole- 
snici obilno pjenastog ispljuvka, koji sadrži malo bjelan- 
čevine. Bolesnici dobivaju kašalj u napadajima, nalik na 
bronhalnu astmu, te govorimo o asthma humidum. Bronchi- 
fis foetida je k. b. s ispljuvkom, koji jako zaudara, a sadrža- 
va Diettrichove čepove. Bronchitis ex stasi kronični je katar 
bronha zbog zastoja krvi u plućima radi slabosti srca. Isplju- 
хак je obilan, sadržava mnogo bjelančevine i stanice tipične 
za stazu u plućima. Bronchitis deformans nastaje zbog 
skvrčenja upaljenih antrakotičnih (sitnim česticama ugljena 
rožetih) limfnih čvorova, koji stežu, suzuju i deformiraju 
ronhe, što podržava kroničnu reaktivnu upalu. Poseban 
oblik bronhitisa je b. fibrinosa, koji karakterizira obilno 
izlučivanje fibrina i mucina. Sekret se u bronhima vrlo 
brzo zgruša, te nalazimo u ispljuvku niti, koje odgovaraju 
otisku bronhalnih ogranaka. Fibrinozni bronhitis može biti 
_ simptomatska pojava kod upale pluća, ali može biti i po- 
sebna infekciozna bolest. Bolesnici dobivaju iznenada tre- 
Savicu i visoku temperaturu te grčevito kašlju. Teško di- 
sanje jako je izraženo, a na plućima čujemo pooštreno 
disanje uza suhe hropce. Kronični oblik te bolesti nema 
temperature i sličan je bronhalnoj astmi te vjerojatno i 
nastaje па bazi alergije.. 


Kao lijek dajemo kod akutnog b. vruća pića, sredstva 
za sniženje temperature i za odvod krvi prema koži (znoje- 
nje). Kad se pojavi vlažni katar u bronhima, dajemo vlažne 
obloge. Kod kroničnog b. treba najprije ukloniti i liječiti 
'uzročnu bolest. Svakako treba izbjegavati prašinu, dim od 
duhana i dr. Protiv kašlja dajemo sredstva za iskašljavanje, 
jod, alkalične mineralne vode i sl. Dobro djeluje promjena 
zraka, naročito klima morskog, otočnog podneblja. Akutni 
fibrinozni bronhitis liječimo isto kao i obični akutni katar 
bronha, a kod kroničnog provodimo terapiju bronhalne 
astme. ВЕ, 

Bronhitis kod domaéih Zivotinja cesta je bolest, osobito 
kod konja, pasa i goveda. Obično se pojavljuje zajedno 
s katarom dušnika i grkljana. Upala može zahvatiti samo 
velike ili velike i male bronhe, a može se ograničiti i samo 
na male bronhe. Uzroci su primarnim akutnim bronhiti- 
sima obično prehlade i posebne infekcije, zatim prašinom, 
dimom ili plinovima onečišćen zrak, tekućina i hrana, ko ja 
uđe u zračne prohode, kada se životinja, najčešće konj, 
zagrene, i napokon parasiti (strongili, syngamus tracheae), a 
sekundarnim b. su uzroci upale pluća, laringotraheitisi, 
štenećak, grudna zaraza i influenca konja, boginje, ždrebe- 
ćak, zarazni laringo-traheo-bronhitisi pojedinih vrsta doma- 
ćih životinja i peradi te rjeđe neke druge posebne zarazne 
bolesti. Kronični bronhitis može nastati iz jačih ili pono- 
vnih blažih akutnih upala, ali su mu obično uzrok kronične 
bolesti pluća ili srca. Glavni znaci akutnih upala velikih 
bronha su kašalj, nešto malo učestalo disanje, ronhorozni 
šumovi u plućima i groznica. Kod kroničnih upala kašalj 
postane rjeđi i javlja se osobito kod udisanja hladna 
Zraka; ronhi se često čuju tek kod dubljega disanja, gro- 
znice obično nema. Upalu malih bronha, bronchiolitis, 
prate uz kašalj groznica i učestalo bilo, jako frekventno i 
veoma naporno disanje te praskutavi šumovi u plućima. 
Pluća se osim toga kod perkusije nađu raširena. Dok je 
akutna upala velikih bronha u pravilu blaža bolest i na- 
skoro prođe, upala je malih bronha ozbiljna bolest, kojoj 
Životinje često podlegnu. Kronični bronhitisi, iako nisu za 
Život neposredno opasni, ipak se teško, često nikako ne 
mogu izliječiti. Bolesnim životinjama treba dati mira, čista 
i umjereno temperirana zraka, koji nije previše suh. Kro- 
nično bolesne životinje mogu vršiti lakši rad. Za liječenje 
dolaze u obzir expectorantia, inhalacije te toplo i vlažno 
omatanje grudi. Ako kašalj suviše muči životinju, valja 
ga ublažiti. Protiv upala, koje su nastale kod životinja, 
što su se zagrcle, mogu se davati intratrahealne injekcije 
fenola ili kreosota, ali redovito s malo nade u uspjeh, jer 
su to u pravilu putridni bronhitisi, koji prelaze u gan- 
grenu pluća, a ta je obično smrtonosna. . B-ć. 

BRONHOFONIJA — Pluća, pretraga. 

BRONHOGRAFIJA, rentgenska metoda pregleda du- 
šnika (traheje i njegovih ogranaka u plućima (bronhi). 
Bronhalni su ogranci pod običnim okolnostima nevidljivi na 
slici pluća. Zbog toga ih punimo kontrastnim sredstvom, 
t. j. tekućinom, koja daje sjenu na rentgenogramu. Dobi- 
vena slika prikazuje izljevak sustava bronhalnih cijevi i 
omogućuje ispitivanje bolesnih promjena. Metodu su po- 
najprije eksperimentalno ispitali na životinjama Ameri- 
čani C. A. Waters, S. Bayne-Jones i L. G. Rowntree (1917). 
Prve pokušaje na čovjeku izvršili su Chevalier Jackson 
(1918) i Lynoh i Stewart (1920), prvi insuflacijom bizmu- 
tova praha, drugi ubrizgavanjem emulzije bizmuta. Fran- 
cuzi Forestier i Leroux (1922) izveli su klinički pogodnu 
metodu upotrebljavajući lipiodol, 40% jodirano ulje (lipio- 
doldijagnostika). To se ulje ubrizga u dušnik gumenom 
cjevčicom, koja se uz kontrolu zrcala uvede među glasil- 
nice. Prije toga sluznica se ždrijela učini neosjetljivom 
(lokalna anestezija). Silom teže lipiodol dospijeva u bron- 
hiialne ogranke donjih ili gornjih dijelova lijevog, odnosno 
desnog režnja pluća, već prema tome, da li se bolesnik drži 
uspravno, koso ili leži na jednoj, odnosno drugoj strani. 
Jodipin je analogan produkt lipiodolu. Aimé, Brodin i 
Wolf upotrebljavali su drugi način ubrizgavanja, i to izra- 
van ubod u traheju u području vrata; ta je metoda pri- 
kiadna kod djece. Ballon uvodi lipiodol bronhoskopom 
izravno u velike bronhalne ogranke. To je najsigurniji, 
ali i najteži način. Jednostavno ubrizgavanje u grkljan, 
kako su to provodili Balvay, Claison, Guyot, Pritschard 
i dr, mnepouzdano je, pa stoga napušteno. Sve se više 
upotrebljava t. zv. transnazalna metoda, usavršena od Bel- 
gijanca Hicqueta i Henneberga. Lipiodol se gumenom cjev- 
čicom uvodi kroz nos u najgornji dio ždrijela. Kod odre- 
đenog držanja bolesnika kontrast dospije u disaće vodove. 
Metoda je pouzdana kod odrasla čovjeka, jednostavna je i 
može se ambulantno izvesti. Bolesnik mora doći na pre- 
gled natašte i za vrijeme trajanja anestezije ne smije jesti 
ni piti. Bronhografija nije opasna, ako se držimo indikacija 
i kontraindikacija. Kontrastno ulje u bronhima ne smeta 
disanju. Veći se dio iskašlje nakon 3—4 sata. Ostatci se 
postepeno izlučuju limfnim putovima.  Bronhografijom 
raspoznajemo t. zv. bronhiektazije (v.). Opažamo i druge 
šupljine u plućima, a ta je metoda važna za dijagnozu 
raka, kod kojega pokazuje tipično suženje i izobličenje 

bronha (maligna stenoza). Bronhografija je osim toga ko- 
risna i za utvrdivanje nekih stranih tjelesa dospjelih u 
disaće. vodove, a služi također, da se utvrdi put fistule 
između bronha i pleuralne šupljine. ВЕК 
- BRONHOKRIZA је iznenadni napadaj kašlja i teškog 
disanja kod bolesnika s tabes dorsalis, a pripada grupi tabi- 
čnih kriza respiratornih organa. Zbog luetičnog procesa u ki- 
čmenoj moždini, produženoj moždini, a i и deblima peri- 
fernih živaca, može nastati nagli podražaj vazomotornih, 
bronhomotornih ili sekretornih ogranaka bronhalnih živaca, 
što može izazvati povećano izlučivanje sluzi,. suženje 
bronha i jaki nadražajni 
kašalj. Prema zahvaće- 
nom području, nastaju 
različni oblici bronho- 
kriza, što se može dife- 
rencirati prema kliničnoj 
slici (oblongata - krize, 
vagus - krize, spinalne 
krize). I. Bt. 
- BRONHOPNEUMO- 
NIJA + Pluća, upala. 
BRONHOSKOPIJA, 
metoda ` pretraživanja 
bronha s pomoću pose- 
bnog aparata, bronho- 
skopa, koji omogućuje 
izravno gledanje u bronh. 
Bronhoskop se sastoji od 
tvrde, metalne, okrugle 
cijevi različita kalibra i 
različite duljine. Gijev 
ima na početku ili na 
kraju električnu Zarulji- 
cu za osvjetljenje dubi- 
ne bronha. Uvodi se u 
bronh kroz usta i grlo, 
dakle naravnim putem 
(per vias naturales), i 
tada govorimo o gornjoj 
bronhoskopiji; ili se naj- 
prije operativnim putem 
otvori na vratu dušnik, 
t. j. izvede se najprije 
traheotomija, a zatim se 
kroz taj otvor umetne 
bronhoskop u bronh. 
To je t. zv. donja bron- 
hoskopija, koja se izvo- 
di obično kod male dje- 
се, kod Које je grlo vrlo 
osjetljivo, pa bi zbog 
pritiska tvrdom cijevi 
na nježni dječji grkljan 
mogle nastati teške po- 
sljedice. B. se razvila iz 
ezofagoskopije, t. j. me- 
tode pretraživanja je- 
dnjaka (ezofaga). Gla- 
vne zasluge za izgradnju 
i razvitak bronhosko- 
pije imaju njem. autori 
Kirstein, Killian i Brü- 
nings. Napose je Killian 
(Ж 1860, + 1921) stekao 
besmrtne zasluge za ra- 
Zvoj ove metode, tako 
da je pojam bronhosko- 
pije nerazdjeljivo vezan uz njegovo ime. Killian je 1896 izveo 
putem bronhoskopije prvu ekstrakciju stranog predmeta iz 
bronha, te se ta godina može smatrati historijskim da- 
tumom u povijesti medicine. B. se izvodi uz lokalnu ili 
opću anesteziju te je u ruci vještog i iskusnog liječnika 
potpuno bezopasna. Danas je ta metoda uvedena u sve 
moderne klinike i odjele za bolesti uha, nosa i grla te 
omogućuje nesamo točnu pretragu bronha, dakle preciznu 
dijagnozu, nego se s pomoću bronhoskopa pod kontrolom 
oka mogu izvoditi u bronhu različite operacije ili provoditi 
liječenje različitih bolesti bronha. Tako je u posljednje 
vrijeme nastala nova grana medicinske znanosti, t. zv. 
bronhologija, koja se bavi proučavanjem bolesti bronha. 
Ta je nauka u najužoj vezi snaukom o bolestima jednjaka, 
jer su metode pretraživanja bronha i jednjaka gotovo 





1. RENTGENOGRAM BRONHIJALNIH CIJEVI nakon punjenja lipiodolom (зге- 
dnji i donji dio lijevih pluća). A) Donji bronh s ograncima, koji se uz postupno 
razgranjivanje sve više suzuju (bez bolesnih promjena). B) Gornji bronh zahvaćen 
rakom. Punjenje kontrastom prekinuto je nakon kratkog tečaja (defekt); bronh je 
potisnut, proširen i izobličen. b) Tamno predočeno područje plućnog: polja zbog 
nedostatka zraka u tkivu (atelektaza). Bronhijalni ogranci nijesu predočeni u tom 
području. Pošto je rak prodro i ispunio bronh (stenoza), lipiodol nije dospio u 
bronhijalne ogranke. — 2. BRONHOGRAM CILINDRIČNIH BRONHIEKTAZIJA 
(srednji dio lijevih pluća). Donji bronh s jednoliko proširenim pripadajućim ogran- 
cima. — 3. BRONHOGRAM AMPULARNIH BRONHIEKTAZIJA (srednji dio 
desnih pluća). Vrećasto proširenje gornjih bronhijalnih ogranaka. Kontrastna teku- 
ćina nakupljena na dnu šupljina daje Mes gore okrenute slične sjene (uspravan 
položaj). 


jednake. U interesu što uspješnije podjele rada osnovane 
su u velikim gradovima posebne klinike i stanice za 
bronhoskopiju i ezofagoskopiju. pr 
BRONHOSPIROHETOZA je tropska bolest sluznice du- 
šnika i bronha, prouzročena spirohetom Castellani (Castel- 
lani je prvi opisao tu bolest 1904). Javlja se u obliku epide- 
mije. Od nje obole urođenici u tropskim krajevima, ali se 
mogu zaraziti i Evropljani. U Evropi je 1918 izbila prva epide- 
mija te bolesti u francuskoj ratnoj luci Toulon. Inku- 
bacija traje 1—3 dana. Bolest izbija naglo, s temperaturom 
do 39° C, glavoboljom, bolovima u prsima i suhim kašljem. 
Kasnije je ispljuvak slu- 
zavo gnojan, a često su- 
krvav. Nakon 5—6 dana 
tegobe popuštaju i na- 
kon 5—6 sedmica bole- 
snik ozdravi. Rijetko kad 
bolest prelazi u kroni- 
čan stadij. Narav bole- 
sti se dokazuje nalazom 
spirohete Castellani u 
ispljuvku. Nema speci- 
fične terapije. Preporuča 
se neosalvarsan i jodno 


ulje. LIBE 
BRONHOSTENOZA, 
suženje bronha, što može 
nastati radi aspiracije 
(udisanja) stranog pre- 
dmeta kroz dušnik, naj- 

бе$бе kod djece, koja 
znadu udahnuti zrno 
graha, kukuruza, kave, 


košticu od trešnje ili lu- 
benice i sl., a može na- 
stati i radi nabreknuća 
same sluznice, kojom je 
bronh prekriven kod ra- 
zličitih vrsti upala, ili 
radi nakupljanja i su- 
šenja sekreta u samom 
lumenu bronha, kao na 
рг. kod skleroma (v.). 
Konačno nastaje steno- 
za bronha i radi razvi- 
tka tumora u samom 
bronhu ili izvan njega. 
Ako je tumor nastao 
izvan bronha, onda mo- 
že doći do stenoze bron- 
ha radi kompresije iz- 
vana. AGS! 
BRONHOTOMIJA je 
operativno otvaranje 
bronha. Kroz rez u 
bronhu odstranjujemo 
strane predmete i tu- 
more ili uklanjamo su- 
ženja. U slučajevima, 
gdje nije moguće od- 
straniti zapreku disanja, 
rez u bronhu ostavlja 
se kao otvor, na koji 
bolesnik moze disati. 
Bronhotomija se izvodi 
vrlo rijetko otkada ra- 
spolažemo modernim 
aparatom — (bronhosko- 
pom), koji kroz usta ili dušnik uvodimo u bronh i tako ne- 
krvavim putem moZemo odstraniti strane predmete. J. Bd. 
BRONSOV MOTOR jedan je od prvih pretkomornih 
motora (v.), a nazvan je po izumitelju Bronsu, koji je ovaj 
tip motora u zajednici s Timmerom patentirao 1904. Kao 
gorivo u tom motoru služe teška ulja. Kod toga četvero- 
taktnog motora gorivo se usisava kroz ventil za gorivo za 
vrijeme takta usisavanja. Pri tom gorivo dolazi u ražarenu 
komoricu zajedno s malom količinom uzduha. Komorica je 
smještena u glavi motora i viri malo u cilindar; snabdje- 
vena je prema sredini cilindra usmjerenim rupicama, kroz 
koje ulazi gorivo u cilindar. Za vrijeme kompresije gorivo 
se djelomično isparuje, a na koncu se kompresije samo 
pali. Ostatak goriva tjera iz ražarene komorice cilindra 

tlak, nastao naglim izgaranjem. U cilindru gorivo izgara 
uz naglo povišenje tlaka ili pri stalnom tlaku, što zavisi od 
izmjera rupica u komorici. Buduéi da Bronsov motor loše 
podnosi promjene opterećenja, bila je njegova upotreba 
uglavnom ograničena za pogon brodova. U Americi je 
dosta raširena jedna inačica ovoga motora, kod koje se 
gorivo u ražarenu komoricu upuhuje s pomoću male ko- 
ličine uzduha (Hvidova konstrukcija). 

LIT.: — pod Motori s unutrašnjim sagorijevanjem. E. B-c. 

BRONTE, grad na Siciliji u pokrajini Cataniji, na sje- 
vero-zapadnoj padini Etne, 793 m nad morem, nešto preko 
2 km udaljen od lijeve obale rječice Simeta, na željez- 
ničkoj pruzi, koja ide od Etne; sjedište istoimene općine, 
koja je 1921 imala 20.014 stan; a sam grad 17.990. Kraj 
je bogat poljodjelskim proizvodima (žitarice, vino, ulje i 
raznovrsno voće) i poznat po širokim naslagama lave, 
koja se onamo slijevala kroz mnogo godina. — G. 1799 
sicilski je kralj Ferdinand IV. pobjedniku kod Abukira 
(1. VIII. 1798), admiralu Nelsonu i njegovoj porodici, dao 
B. u feud s naslovom »od Bronte«. 

BRONTE, Charlotte (1816—55), Emily (1818—48) i Anne 
(1820—49), engleske knjizevnice. Bile su kéeri irskoga sve- 
Cenika, koji је kao udovac do svoje smrti živio u selu 
Haworthu, u engleskoj grofoviji Yorkshire, gdje su i nje- 
gove kćeri provele veći dio svoga jednoličnog života. Char- 
lotte je 1931/2 pohađala privatnu školu u Roeheadu, gdje 
je bila i nastavnica 1835/8. Kasnije bila je odgojiteljica, a 
1842/4 putovale su ona i sestra Emily u Bruxelles, da uče 
jezike. G. 1846 pojavila se knjiga stihova pod naslovom 
Poems by Currer, Ellis and Acton Bell (to su bili pseudo- 
nimi triju sestara), u kojoj su se isticale pjesme najdaro- 
vitije sestre Emily. Godinu dana kasnije Charlotte je došla 
na glas romanom Jane Eyre (1847). Zatim su slijedili ro- 
mani Agnes Grey od Anne i Wuthering Heights od Emily 
(oba g. 1848). Ovaj posljednji ide u red najboljih i naj- 

snaZnijih engleskih romana. Nakon smrti svojih sestara 
Charlotte je objavila romane Shirley (1849) i Vilette 
(1853). Njezin prvi roman The Professor objavljen je tek 
poslije njene smrti (1857) kao i fragment Emma (1860). 
G. 1854 udala se za svećenika A. B. Nichollsa, ali je umrla 
već nekoliko mjeseci kasnije. J. T-a. 

BRONTEJ (grč. Bvovretov od ßoovtý »grmljavina«), u sta- 
rom grčkom kazalištu naprava, kojom se oponašala grmlja- 
vina, a sastojala se od vrsti mjedenoga kotla, u kojem se 
valjalo kamenje i izvodio štropot sličan grmljavini. 

BRONTOSAURUS, nazvan i Apatosaurus. Pripada Dino- 
saurima. Živio je na kopnu. Dug do 18 m. Glava relativno 
malena, dugačak vrat i rep. Zadnji ekstremiteti jače razvi- 
jeni od prednjih. Hranio se biljkama ili životinjama. Poja- 
vljuje se u slojevima donje krede u zapadnom dijelu Sje- 
verne Amerike. xus. 

BRONTOTHERIUM, nazvan i Titanotherium. Glava 
dugačka i niska, zubalo u zatvorenom redu, sjekutići ma- 
leni, a ima ih sad više sad manje. Visina životinje iznosi 
2% m. Dolazi u miocenu Sjeverne Amerike i Evrope. Е. $. 

BRONZA, hrvatska obitelj iz Perasta, iz koje je poteklo 
više pomorskih kapetana. Među njima se ističu: 

1. Ivan, * Perast 28. XII. 1672, + Perast 23. X. 1749. 
Odlikovao se junaštvom u borbi s Turcima i u obrani bo- 
keljskih brodova od napadaja gusara. Od mletačke je vlade 
imenovan vitezom sv. Marka (cavaliere). 

2. Josip, * Perast 17. IV. 1722, + Perast 5. VIII. 1784. 
G. 1745 pobijedio je kod Suare sa svojim brodom Barba- 
režane, koji su imali tri šambeka i četiri galeote. Odnio je 
pobjedu i 1749, kada su na njegov brod, s kojim se vraćao 
iz Londona, navalila četiri ratna broda iz Alžira. I on je 
imenovan vitezom sv. Marka. 

3. Mato, * Perast 24. IX. 1678, + Perast 19. III. 1751. Za 
svoja junačka djela, koja je izvršio djelomice sam, a djelo- 
mice s bratom Ivanom u borbama protiv Turaka i gusara, 


dobio je od mletačkoga senata zlatnu kolajnu. 
LIT.: Viscovich, Storia di Perasto, Trst 1898. A. Mi-ć. 


BRONZINO, Angiolo (Agnolo Tori zvan B.), * Firenca 
17. XI. 1503, + Firenca 23. XI. 1572, talijanski slikar. Uči- 
telji su mu bili Raffaelino del Garbo i Jacopo da Pon- 
tormo, koji je najodlučnije utjecao na njegov razvoj. Još 
pod Pontormovim nadzorom slikao je u Certosi di Val 
d'Ema i u kapeli Lodovica Capponija u firentinskoj crkvi 
S. Felicita. Poslije djeluje u Pesaru u službi urbinskog voj- 

vode Guidobalda П. С. 1533 vraća se u Firencu i pomaže 
Pontormu pri slikanju fresaka u medicejskoj vili u Poggio 
a Caiano. Od 1534—40 naslikao je niz portreta (najvažniji: 
Bartolomeo i Lucrezia Panciatichi, Ugolino Martelli, Mladić 
s lutnjom). S Pontormom slika freske u medicejskim vi- 
lama Careggi i Castello (1536). Kao dvorski slikar vojvode 
Cosima naslikao je brojne portrete članova medicejske 
porodice. Od 1545—56 slikao je freske s prizorima iz života 
Mojsijina i oltarsku sliku Skidanje s križa (danas u Besan- 
conu) u kapeli Eleonore od Toleda u firentinskom Palazzo 
Vecchio. Oko 1546 naslikao je, možebit po kartonu Michel- 
angelovu, Alegoriju istine i klevete (London, Nacionalna 
galerija). Djelovao je neko vrijeme u Pisi, a 1558 dovršio 
je poslije Pontormove smrti njegove freske u apsidi crkve 
S. Lorenzo. Među njegovim posljednjim djelima ističu se 
slike Skidanje s križa (slikano za jednu crkvu na otoku Elbi, 
danas u Firenci), Rođenje Kristovo (slikano za Pisu, danas 
u Budimpešti), golema freska Apoteoze sv. Lovrinca (Fi- 
renca, S. Lorenzo) i slika Uskrisenje kćeri Jairove (Fi- 
renca, kapela Gaddi u crkvi S. Maria Novella). U reli- 
gioznim i mitologijskim slikama nastoji B. prestavljati 
Michelangelove plastične oblike na platno, ali njegovim 
likovima, koji se jedva odvajaju od pozadine, nedostaje, 
kako je već Lanzi istakao, potrebni »rilievo«, njihovi su 
udovi često bez unutrašnje nužde neprirodno iskrivljeni i 
uganuti. Kadikad nastoji B. i oko posve slikovitih pro- 
blema. Njegov se manirizam očituje najzornije u portre- 
tima, koji su uvijek otmjeni i reprezentativni, ali ne otkri- 
vaju duševnoga života prikazanih ličnosti. 

LIT.: H. Schultze, A. B's Werke, Strassburg 1910; E. Schiffer u 
Thieme-Beckerovu ALBK, V., Leipzig 1911; M. Tinti, B., Firenca 
1920; C. Mc Comb, A. B. His Life and Works, Cambridge 1928. A. Sch. 

BROOKE, 1. sir James, * Secrore kraj Benaresa u Indiji 
29. IV. 1803, + Burrator (Devonshire) 11. VI. 1868, bri- 
tanski časnik, radža od Sarawaka. Služio najprije u Indiji, 
sudjelovao i bio ranjen u ratu u Burmi, nakon čega se 
vratio kući (1826). Putovao u Rim 1830, a 1840 na Borneu 
pomagao radžu od Sarawaka Muda Hassima protiv bun- 
tovnika. Za nagradu prepustio mu je ovaj svoju zemlju, 
tako da je u rujnu 1841 B. postao radžom od Sarawaka. 
Još je nekoliko puta ratovao protiv gusara iz plemena 
Dayak i kineskih gusara. Nakon njegove smrti naslijedio 
ga je kao radža od Sarawaka njegov nećak Sir Charles 
ohnson Brooke (1829—1917), a ovoga njegov sin Sir 
Charles Vyner Brooke (> Sarawak). U. 

2. Rupert, * Rugby 3. VIII. 1887, + grč. otok Skir 23. 
IV. 1915, engleski pjesnik. Njegove sabrane pjesme 
(Collected poems), objavljene 1918, sadržavaju značajne 
ratne sonete i poznatu pjesmu o starom župnom dvoru u 
Grantchesteru kraj Cambridgea (The Old Vicarage, Grant- 
chester). Ostavio je još i kritično djelo o engleskoj drami 
u doba kraljice Elizabete (John Webster and the Eliza- 
bethan Drama, 1916) te pisma iz Amerike (Letters from 
America, 1916). J. Tra; 

BROOKLYN, nekadašnji grad u saveznoj sjeveroame- 
ričkoj državi New York, na zapadnom kraju otoka Long 
Islanda; od New Yorka dijeli ga morski rukav East River. 
Iza New Yorka bio je B. najveći grad u saveznoj državi, 
ali je od 1. I. 1898 pripojen New Yorku, s kojim ga veže 
glasoviti viseći most preko East Rivera. Grad je izgrađen 
pravilno. Glavna ulica Fulton Street vodi od mosta do 
gradske vijećnice i dalje do prekrasnog perivoja od 220 ha 
s velikim jezerom. Iz tog perivoja otvara se lijep vidik na 
more i zaton sve do New Yorka. Zapadno odatle leži na 
uzvisini Greenwood Cemetery, najljepše groblje u USA. 
Obala je kao i u New Yorku većinom izgrađena kao pri- 
stanište za prekooceanske brodove i dokove. Trgovina, ko- 
liko se uopće može odijeliti od trgovine New Yorka, važna 
je poimence za žitarice. Na East Riveru podignute su 
goleme rafinerije sladora, koje pripadaju trustu sladora. 
B. ima mnogo naučnih institucija, odgojnih zavoda i lijepih 
crkava. Osnovali su ga 1625 Holanđani. Isprva se zvao 
Breukelen, kasnije Brookland ili New York Ferry. Grad 
je od početka vrlo brzo napredovao, tako da ima 2,560.310 
stan. (1930). O. O. 


BROOME, ribarsko mjesto lovaca bisera na sjevero- 
zapadnoj obali Zapadne Australije; draZesno smje&tena 
naseobina različitih doseljenika: Japanaca, Malajaca, Ki- 
neza, Australaca i malo Evropljana. N.Z. 

BROQUEVILLE, Charles, comte de, * dvorac Postel kod 
Mella (Antwerpen) 4. III. 1860, belgijski državnik. Sin 
doseljenog Francuza, veleposjednik, 1892 zastupnik i jedan 

od voda konservativnog i nacionalističkog krila katoličke 
stranke. G. 1911—17 ministar predsjednik i podjedno do 
1918 ministar rata. G. 1913 provede općenitu vojnu dužnost, 
a za svjetskoga rata vodio je belgijsku politiku. Nakon 
rata senator i više puta ministar te ministar predsjednik 
1932—34. Kao ministar rata u kabinetu Jaspar obnovio je 
utvrđenje istočne granice Belgije i proveo znatne reforme 
u vojsci. J: IN: 

BROQUIERE, Bertrandon de la, * Saint-Bertrand (Haute- 
Garonne), t Lille 9. V. 1459, plemić u službi burgundijskog 
vojvode Filipa Dobroga. U vezi s Filipovom namjerom, da 
povede križarsku vojnu protiv Turaka, B. je 1432/3 pu- 
tovao u Sv. Zemlju i proučavao prilike u turskom carstvu; 
sakupljenu je građu sredio 1455 prema svojim bilješkama. 
Uz mnoge vrijedne podatke sadržava ona i vijesti o Bosni 
te slavenskom bogoslužju rimskog obreda u Beogradu, ja- 
mačno u tamošnjoj koloniji Dubrovčana. Izvještaj B-a 
objelodanio je na francuskom jeziku Ch. Schefer 1892 u 
12. sv. zbirke Recueil de voyages et de documents pour 
servir à l'histoire de la géographie depuis le XIIIe jusqu'à 
la fin du XVIe siècle. 

LIT.: St. Novaković u radu Burkard i Bertrandon de la Broquičre o 
Balkanskom poluostrvu XIV i XV veka, Godišnjica N. Čupića, XIV., 


Beograd 1894; P. Matković, Putovanja po balkanskom poluotoku za 
srednjega vieka, Rad HA 42, 1878. J. Š-k 


BROSCH, Moritz, * Prag 7. IV. 1829, + Mleci 14. VII. 
1907, njemaéki novinar i historiograf. Djela su mu Papst 
Julius 11. und die Gründung des Kirchenstaates, 1878; G - 
schichte des Kirchenstaates, 1880—82; Oliver Cromwell 
und die puritanische Revolution, 1886, i dr. 

BROSCHI, Carlo, zvan Farinelli, * Napulj 24. I. 1705, 
T Bologna 15. VII. 1782, najznamenitiji talijanski sopran 
(kastrat) 18. st. G. 1722 stupio na pozornicu pod umje- 
tničkim imenom ujaka Cristiana F. i postigao silan uspjeh 
jačinom zvuka, izdržljivošću i sposobnošću. modulacije. 
Prvih godina sjajne karijere pazio je više na bravurozne 
učinke, a onda je u Beču glazbeno i duševno produbao 
način svoga predavanja. G. 1734—37 djelovao je u Engle- 
skoj, 1737—57 u Španjolskoj. Tu je svake večeri pjeva- 
njem umirivao melankolične vladare Filipa V. i Ferdi- 
nanda VI. Tako je postao najviši povjerenik španjolske 
krune, no nikada nije upotrebljavao na zlo svoj veliki 
utjecaj. Mnogo je radio oko osnutka talijanske opere u 
Madridu. Njegove doživljaje u Španjolskoj obradio je D. 
Auber u operi La part du diable. 

LIT.: E. Scribe, C. B., Pariz 1840; J. Desastre, C. B., Zürich 1903; 


L. Frati, Farinelli a Bologna u »La cultura musicale«, I. (1922); F. Haböck, 
Die Gesangskunst der Kastraten, München 1923. 


BROSKVA ili podzemna koraba, kao povrće upotreblja- 
vana podvrsta repice (Brassica napus var, napobrassica). 
Goji se zbog odebljalog korijena. Voli vlažno podneblje, 
uspijeva na svakom tlu, koje je prikladno za okopavine. 
Razvija se brzo te dospijeva i u brdovitim krajevima. Ima 
mnogo odlika sa Žutim ili bijelim mesom, s pogačasto splo- 
štenim, kuglastim ili valjkastim korijenom, koji raste dije- 
lom u zemlji, dijelom strši manje ili više nad zemlju. Žute 
odlike služe dijelom i za ljudsku hranu, dok su bijele gru- 
blje, pa se rabe isključivo za ishranu stoke. Broskva se sije 
u ožujku, odnosno sadi u travnju ili se goji kao postrni 
usjev iza ranoga krumpira, graška i t. d. Jesenski prirod 
daje bolju kvalitetu, pa se također sprema u podrume i 
trapove za zimu. Hranljivost b. osniva se uglavnom na 
sadržaju šećera. Z.A. 

BROSSE, Salomon de, * valjda Verneuil (Oise) oko 
1571, + Pariz 1626, francuski arhitekt. Bio je od 1608 do 
smrti arhitekt kraljevskih građevina. Najranije i najvažnije 
je njegovo djelo palača Luxembourg (1613—24), u kojoj se, 
barem u nekim dijelovima, povodi za firentinskom palačom 
Pitti. Izveo je još portal pariske crkve St. Gervais (1616 
do 1619), pa sudbenu palaču u Rennesu (uništena od po- 
žara 1720), protestantsku crkvu u Charentonu (1623), poru- 
šenu 1685. B. je bio jedan od najznatnijih arhitekata svoga 
vremena. 


LIT.: Ch. Read, S. de B., l'architecte de Henry IV et de Marie de 
Médicis, Pariz 1881; J. Pannier, S. de B., Pariz 1911. A. Sch. 


BROSSES, Charles de, * Dijon 1709, + Pariz 1777, fran- 
cuski učenjak, državnik, pisac, Prijateljevao je s Buffonom, 
poznavao je Diderota. G. 1740 je predsjednik grada Dijona, 
otuda mu naziv Le Prćsident de Brosses. Pisao je bez ika- 
kvih književnih pretenzija. Ismjehivač, voltairovac, iako 
ne voli Voltairea, dobar je motrilac svoje okoline, pa se 
s užitkom čita njegov putopis Lettres sur l'Italie. Glavne 
su mu povjesničke rasprave Histoire des navigations aux 
terres australes (1756), Histoire du Vlle s. de la République 


w 


>= 





BROSSES — BROUSSON 395 


romaine, Du Culte des dieux jétiches (1765), Lettres sur 
l'état actuel de la ville souterraine d'Herculée et sur les 
causes de son ensevelissement sous les ruines du Vésuve 
1750). 

( E. Ch. A. Sainte-Beuve, Lundis, sv. VII.; Th. Froisset, Un cha- 
pitre de l'histoire du prés. de Brosses, Mém. Acad., Dijon 1835; Р. 
Hazard, Lettres du prés. de Brosses, Correspondant, 1907. D. št 


BROSSET, Mario, % Pariz 5. II. 1802, + Petrograd 1. IX. 
1880. Istraživao gruzijski i armenski jezik i kao osnivač 
gruzijske filologije pozvan na rusku Akademiju u Petro- 
grad. Napisao je prvu znanstvenu gramatiku georgijskoga 
jezika L'art liberal ou grammaire gćorgienne (Pariz 1880). 
Važni su tekstovi sadržani u, Chronique gćorgienne (Pariz 
1830) i Histoire de la Géorgie depuis l'antiquité jusqu'au 
XIXe siècle (Petrograd 1850—59 u 2 sveska). 

BROŠANTIT, bakarna ruda. Kristalizira rompski. Javlja 
se i jedar, pa u bubrežastim tvorevinama, koje su vlakna- 
ste strukture. Smaragdnozelen, crnkastozelen. Kemijski je 
to bazični bakarni sulfat CuSO4.3Cu(OH)s. Nalazi se и 
društvu bakarnih ruda naročito u bakarnim rudnicima Chu- 
quicamata u Chileu, pa kod Gumesevska i Nižnjeg Tagil- 
Ska na Uralu. Ime mu je po Brochant de Villiersu. Е. Т. 

BROŠIRANJE, vrst uveza knjige. Broširana ili meko 
uvezana je ona knjiga, koja je šivana koncem ili žicom, a 
papir omota (korica) 
je tek nešto deblji 
od papira, na kojem 
je tiskan sadržaj. 
Broširane su knjige 
od veće česti neo- 
brezane. JEK. 

Brošura (fr. bro- 
chure) je knjiga ma- 
njega opsega, od ne- 
koliko araka, koji su 
medusobno slabo pri- 
čvršćeni. U brošura- 
ma se obično raspra- 
vljaju pitanja dne- 
vnog i povremenog 
značaja: vjerska, po- 
litička, društvena, 
književna i sl. М. R. 

BROUGHAM, 
Henry, lord, ж Edin- 
burgh 1779, * Cannes 
7. V. 1868, britanski 
državnik. Učio je u 
Edinburghu i zarana 
se istakao matemati- 
čnim i fizikalnim ra- 
dnjama. Teoretski i 


praktički obrazovao se za govornika i političara, putovao 


po kontinentalnim zemljama i pokazao se dobrim pravnim 
učenjakom i političarom. Spisom An inquiry into the co- 
lonial policy of the European powers, 1803, istupio je proti 
trgovanju robljem. S nekim drugovima osnovao je 1802 
časopis Edinburgh Review, koji je mnogo značio u poli- 
tičkom životu. Njegovi članci u ovom časopisu iziđoše 
1856 posebno otisnuti u 3 sveska. С. 1805 preseli se u 
London, 1808 postade odvjetnikom, a 1810 stupi u Donju 
kuću, gdje je dizao svoj glas protiv trgovine robljem i 
protiv različnih zakonskih zloupotreba. U parlamentu ostade 
do 1812, do raspusta parlamenta, pa se vrati 1815 i u njem 
ostade do svog imenovanja peerom. Priznavao se pristašom 
naprednih liberalnih načela, osuđivao priključak Engleske 
Svetoj Alijansi i mnogo nastojao oko dotjerivanja odgoja 
naroda. I ako nije imao uvijek uspjeha sa svojim prijedlo- 
Zima, osnivao je skupa sa svojim drugovima škole za malu 
djecu, prosvjetne ustanove za radnike, društvo za širenje 
opće prosvjete i napisao djelo Practical observations upon 
the education of the people, koje je izišlo u više od 30 
izdanja. 12. III. 1817 govorio je u parlamentu velik poli- 
tički govor, u kome se dotakao i Dubrovnika i osudio en- 
glesku oficijelnu apatiju prema sudbini, koju Dubrovniku 
bijaše skrojio Bečki kongres 1815. To je potaknulo Dubrov- 
canina Vita Mariju Bettera (v.), koji se u to doba nalazio 
u Londonu, da stupi s njime u dopisivanje i da na osnovi 
tog dopisivanja izda 1817 brošuru Observations sur l'usur- 
pation de Raguse pour servir d'appendice au discours de 
Mr. Brougham sur l'État de la Grande Bretagne. Svoju 
veliku govorničku sposobnost posvjedočio je B. naročito 





ADRIAEN BROUWER, Tučnjava kartaša 
Miinchen, Alte Pinakothek 


1820 kao branitelj kraljice Karoline u procesu, koji protiv 
nje bijaše zapodjela Gornja kuća. Tim ga povodom u 
Francuskoj prozvaše »djelotvornim braniteljem političke 
slobode i uvjerljivim odvjetnikom građanske pravičnosti«. 
G. 1825 postade Brougham lord-rektorom sveučilišta u 
Glasgowu, pridonese svoj dio osnivanju sveučilišta u Lon- 
donu 1828; te godine i slijedeće odlučno istupi za emanci- 
paciju katolika i za dotjerivanje pravnog života. Kad 1830 
dođe na vladu stranka stare parlamentarne aristokracije 
»Whigs« (prema istoj takovoj, njoj protivnoj »Tories«), 
B. postade peerom s naslovom baruna Brougham and Vaux 
i lordom-kancelarom. Izvan političkog života živio je u 
južnoj Francuskoj, bavio se fizikalnim ispitivanjem (1860 
izda u Londonu svoje Tracts; mathematical and physical), 
a 1860—1865 bijaše predsjednik udruženja Social science 
association. 


BIBL.: Glavna su mu djela The British constitution, its history and 
working, 1844; Sketches of statesmen of the time of George Ill.; Lives 
of men of letters and science, of the time of George III. Njegovi su 
govori izdani pod naslovom Speches at the Bar and in Parliament, Edin- 
burgh 1845; sam je izdao svoje spise pod naslovom Critical, historical 
and miscellaneous works, dok je njegovo autobiografsko djelo Life and 
times of Lord Brougham izašlo iza njegove smrti u Londonu 1871. 


LIT.: F. A. Mignet, Nouveaux éloges historiques, Pariz 1877; A. 
Aspinall, Lord Brougham and the Whig Party, London 1927. J. N. 


BROUGHTON, 
John Cam Hobhouse, 
barun, Жж Redland 
(Bristol) 27. VI. 1786, 
T London 3.VI. 1869, 
engleski pisac i poli- 
tičar. U prijateljskim 
vezama s Byronom, 
putovao je s njim 
1809 po Španjolskoj, 
Grčkoj i Turskoj, U 
Cambridgeu osnova 
Whig Club і Ami- 
cable Society. U bro- 
šuri The substance 
of some letters writ- 
ten by an English- 
man resident in Pa- 
ris during the last 
reign of the emperor 
Napoleon (London 
1816), koja je bila 
prevedena i na fran- 
cuski, izjavio se za 
Napoleona, a pro- 
tiv Bourbona i zbog 
toga doživio dosta 
neprilika. U govo- 
rima je i člancima preporučivao izbornu reformu u Engle- 
skoj te je zato bio uhićen u prosincu 1819. G. 1820 bi iza- 
bran u parlament. Stajao je uz liberalnu opoziciju. Veli 
se, da od njega potiče naziv »his Majesty's opposition«. 
G. 1832 član je kabineta Grey, 1834 kabineta Melbourne, 
a 1846 kabineta lorda Johna Russella; g. 1851 peer s na- 
slovom barun B. 


BIBL.: Journey trough Albania and other provinces of the turkish 
Empire, 1812; Recollections of a Long Life, 1865, novo izd. 1909. J. №. 


BROUMOV (njem. Braunau), grad u srednjem dijelu 
Krkonoša (Sudeta); ima 7250 stan. (1930), većinom Nije- 
maca. В. je naročito poznat po starom benediktinskom 
samostanu s gimnazijom, osnovanom 1322. U B. je razvijen 
tkalački veleobrt, izrada staklene robe, preradba drveta i 
kamena. U povijesti je ostao poznat, jer zatvaranje prote- 
stantske crkve u B. bijaše jedan od povoda trideset- 
godišnjem ratu. 

BROUSSAIS, Francois Joseph Victor, * St. Malo 17. XII. 
1772, + Vitry 17. XI. 1838, francuski liječnik. Isprva vojnik, 
kasnije vojni liječnik, a konačno sveuč. prof. za opću 
patologiju u Parizu. Naučavao je, da su bolesti posljedica 
podražaja pojedinih organa. Imao je mnogo pristaša, ali 
i veoma mnogo protivnika. 

BROUSSON, Claude, Жж Nimes 1647, + Montpellier 4. 
XI. 1698, doktor prava i odvjetnik, a od 1694 protestantski 
svećenik. Za vjerskih borba u Francuskoj ističe se kao 
odlučan branitelj hugenota protiv katoličke vlade Luja 
XIV., te bježi u Švicarsku. U inozemstvu razvija opsežnu, 
napose književnu djelatnost na obranu francuskih kalvini- 
sta pokušavajući stvoriti protiv francuske katoličke vlade 

vjersku internacionalu svih protestanata, koja bi nušno 
bila i politička solidarnost s neprijateljima Francuske. Kad 
se kasnije kao pastor vratio u Francusku i na sve strane 
tražio pomoć za priznanje slobode vjeroispovijedanja za 
svoje vjernike, bude zatvoren i smaknut u Montpellieru. 
Važnija su mu djela: Etat des réformés de France (1685); 
Lettres au clergé de France assemblé à Paris en l'année 
1685 (1685); Lettres des protestants de France à tous les 
autres protestants de l'Europe (1686). V. P-k. 

BROUSSONETIA — Smokovača. 

BROUWER, 1. Adriaen, ж Oudenarde 1505/6, + Antwer- 
pen 1638 (pokopan 1. П.), flamanski slikar. Rano je došao u 
Haarlem, gdje ulazi u tješnju vezu s Fransom Halsom, 
iako nije utvrđeno, da je bio njegov učenik. 1625/26 boravi 
u Amsterdamu, 1626 opet u Haarlemu, a 1631/32 vraća se 
u Antwerpen, gdje postaje majstor i djeluje do svoje smrti. 
G. 1633 bio je, valjda zbog dugova i političkih razloga, 
utamničen u antwerpenskoj tvrđavi. Njegove prve slike 
nastaju pod utjecajem starijeg Brueghela. Na dalji njegov 
razvoj utječe Frans Hals, ali se na nekim njegovim dje- 
lima javljaju pojedinačni motivi uzeti od Caravaggija, 
Elsheimera, Rembrandta, pače i Tiziana. Predmete za svoje 
slike B. uzima iz one sredine, u kojoj je sam najradije 
živio, iz krčama i jazbina. Prikazuje glomazne, mračne, 
patuljaste i karikirane tipove ljudi, koji, pohabani i otr- 
cani, piju i puše, kartaju i pjevaju, a često se svađaju i 
tuku. Ima u njega i značajnih prikaza kirurgijskih opera- 
cija. Sve se to zbiva u intćrieurima, koje ispunjaju polu- 
sjene, iz kojih izbijaju žarče šarene mrlje likova. B. se 
istakao i kao izvanredan slikar krajolika, na kojima nastoji 
oko onih impresionističkih problema, koje će u 19. st. 
rješavati Constable i Corot. Njegove se, dosta rijetke, 
slike nalaze u galerijama u Münchenu, Dresdenu, Berlinu, 
Frankfurtu n. M., Parizu, Amsterdamu, Haagu i Rotter- 
damu. Izvanredni su i njegovi malobrojno sačuvani crteži. 
Potkraj svog života, boraveći u kući P. Pontinsa, došao je 
u vezu s Rubensom, koji ga je visoko cijenio i imao velik 
broj njegovih slika. B. je jedan od najznamenitijih slikara 
17.st. u području t.zv. genre-slikarstva i krajolika, majstor, 
koji je odlučno utjecao na dalji razvoj flamansko-nizo- 
zemskog slikarstva. 

LIT.: F. Schmidt-Degener, A. B. et son évolution artistique, Bru- 
xelles 1908; W. Bode, A. B., Berlin 1924; G. Bóhmer, Der Landschafter 
A. B., Miinchen 1940; Slavko Batušić, Od Siene do Haarlema, Zagreb 
1940. A. Sch. 

2. Luitzen Egbert Jan, * 1881, nizozemski matematičar. 
Od 1913 profesor u Amsterdamu. Bavio se neprekidnim 
grupama; dao je znatne priloge u topologiji: B-ovi teo- 
remi o nepromjenljivosti dimenzije (— Analysis situs), 
područja, o fiksnim elementima na pr. svaka topološka 
transformacija kugline plohe na samu sebe, koja ne 
mijenja orijentaciju te plohe, ostavlja na miru bar jednu 
točku plohe (isp. V. Kerékjártó, Topologie, L, Berlin 1923). 
Jedan je od osnivača teorije dimenzija; danas je glavni 
predstavnik i izgrađivač intuicionizma (v.) u matematici 
(isp. A. Fraenkel, Mengenlehre, 3. izd., Berlin 1928). Р). К. 

BROWN, 1. Charles, * London 30. VI. 1827, + Basel 6. X. 
1905, strojarski inženjer. G. 1851 prešao je u Švicarsku 
tvornici Sulzer i Winterthur. Utemeljitelj je švicarskog 
veleobrta lokomotiva i strojeva. 

2. Ch. Eugčne Lancelot, * Winterthur 17. VI. 1863, + 
Montagnola 2. V. 1924, sin prijašnjega, vodeći švicarski 
elektroinženjer, osnivač tvrtke Brown-Boveri. IS. 

3. Ford Madox, ** Calais 16. IV. 1821, + London 11. X. 
1893, engleski slikar. Ucio je u Bruggeu, Gentu i Antwer- 
penu (kod Wappersa i Leysa) i boravio u Italiji i 
Parizu. Svoje nazore o povijesnom slikarstvu razloZio je 
1850 u raspravi The mecanism of a historical picture. Teo- 
retska načela u njoj iznesena provodio je na svojim sli- 
kama, na kojima (isprva pod utjecajem P. Corneliusa i 
njemačkih nazarenaca, a kasnije pod onim Meissoniera) 
prikazuje prizore iz života Chaucera i Wickliffa, engleske 
povijesti i Shakespeareovih drama. U gradskoj vijećnici u 
Manchesteru izveo je 1880—93 niz fresaka. Najznatnije su 
njegove slike: Christ washing Peter's feet (1852), The last 
of England (1855), Work (1863), King Renés Honeymoon 
(1863/4), Elijah and the Widow's Son (1868), Don Juan 
(1870), Cromwell on his Farm (1874). Mnogo se družio s D. 
G. Rossettijem, J. E. Millaisom i H. Huntom, iako nije bio 
član njihova prerafaelitskog udruženja. 

LIT.: F. M. Hueffer, F. M. B., London 1896; W. M. Rossetti, F. 


M. B., London 1896; R. Muther, Geschichte der englischen Malerei, 
Berlin 1903. A. Sch. 


BROUSSON — BROWN 





FORD MADOX BROWN, Iseljenici 


4. John, ** Buncle (Skotska) 1735, t London 7. X. 1788, 
engleski liječnik. Nakon mnogih neuspjeha u životu posve- 
tio se u kasnijim godinama medicini, te je postao 1779 
liječnik. G. 1780 izašlo je njegovo djelo Elementa medi- 
cinae, u kojem razlaže svoj sistem (t. zv. Brownianizam). 
B. shvaća život produktom podražljivosti organizma i vanj- 
skih podražaja, a bolesti posljedicom prejakih ili preslabih 
podražaja. Liječenje se sastoji prema tome u oslabljenju ili 
pojačanju podražaja. Ova je nauka našla veoma mnogo 
pristaša, osobito u Italiji i Njemačkoj. O 

5. Robert, * Montrose u Škotskoj 21. XII. 1773, + Lon- 
don 10. VI. 1858, botaničar. Poslije studija medicine 


»Linnean Society«. Jedan od najvrsnijih engleskih sistema- 
tičara, veoma zaslužan za poznavanje flore Australije. 
Otkrio je staničnu jezgru. 

BROWNOVO GIBANJE. Promatramo li čestice mikroskop- 
ske veličine (ispod 4 mikrona), suspendirane u teku- 
ćini ili u Zraku, pod velikim povećanjima, opažamo, da se 
svaka čestica nalazi u neprestanom živom gibanju, koje se 
sastoji od posve nepravilnih naglih pomaka amo tamo 
bez određenog smjera. Pojavu je otkrio 1827 engleski bota- 
ničar Robert Brown. Gibanje čestica je to življe, što je 
čestica manja; najživlje je kod ultramikroskopskih čestica 
promatranih ultramikroskopom. Kod toga mijenja čestica 
vrlo sporo svoje mjesto u vidnom polju. Ovo se gibanje 
tumači kao odraz gibanja molekula onoga sredstva, u kome 
su čestice suspendirane, pa se uzimlje kao potvrda za kine- 
tičku teoriju topline. Čestica dobiva u svakom trenutku 
mnoštvo udaraca od molekula sa svih strana. Ali zbrojevi 
energija udaraca s različitih strana nijesu općenito jednaki, 
već čas pretegnu udarci s jedne strane i odbace česticu je- 
dnim smjerom, čas pretegnu udarci s bilo koje druge strane. 
Einstein i Smoluchowski obradili su B. g. teoretski. J. Per- 
rin je našao, da suspendirane čestice izvode i trenutne 
vrtnje. Posljedica B. g. je sedimentarna ravnoteža suspen- 
diranih čestica. AES 

6. Thomas, * 1778, + 1820, profesor filozofije u Edin- 
burghu. Zauzima posebno stajalište među škotskim filo- 
zofima, koji su se suprotstavili Humeovu skepticizmu. 
Dok se jedni pozivaju na svjedočanstvo neposredne svije- 
sti (common sense philosophy), upozoruje B. na pretpostavke 
mišljenja kao na osnovnu vrijednost, koju skepticizam ne 
može zahvatiti. B-ovo se stajalište u engleskoj filozofiji 
nije dalje izgrađivalo. J. St. Mill u svojim djelima samo 
potkrepljuje svoj empirizam njegovim psihologijskim ana- 


. lizama. 

BIBL.: Lectures on the Philosophy of the Human Mind, 19. izd., Edin- 
burgh 1851; Inquiry into in the Relation of Cause and Effect, 4. izd. 
London 1835; T. Réthoré, Critique de la philosophie de Th. B., Pariz 
1863. 

LIT.: E. Kučera, Die Erkenntnistheorie von Th. B., Zagreb 1909; L. 
у. Dobrzyfiska-Rybicka, Die Ethik von Th. B., Posen 1909. Е. К-а. 


BROWNE, William, Ж 1591, + 1643, engleski pjesnik. 
Glavno mu je djelo narativni pastirski spjev Britannia's 
Pastorals u 3 knjige. G. 1614 izdao je zbirku ekloga pod 
naslovom Shepherd's Pipe. Uzori su mu engleski pastirski 
pjesnici E. Spenser, P. Sidney i M. Drayton, ali unatoč tim 
utjecajima B. unosi u pjesništvo izvorne slike prirode i 
opise običaja iz svoga rodnoga kraja. B-ovo pjesništvo, 
puno istinske ljubavi prema prirodi, utjecalo je na Mil- 
tona, Keatsa i na gđu. Browning. B-ova djela sakupio je i 
izdao 1868 W. Hazlitt, a kritično izdanje priredio je Gor- 


don Goodwin 1894. 
LIT.: F. W. Moorman, William Browne, Strassburg 1897. К. Е. 


BROWNING је vrst samokresa, koji se »sam puni«, ide 
u red ručnog vatrenog oružja sa zatvaračem na pero. Snaga 
pera tjera zatvarač na zadnji dio cijevi. Zatvarač je težak 
i pokreće se tek onda, kad zrno ostavi cijev. Zatvarač za 
ponovni poteg tako je dugo zabravljen, dok se cijev pot- 
puno ne zatvori. Kad se zatvarač pokreće naprijed, upada 
u cijev jedna od 7 do 8 patrona iz spremnice, koja se 
nalazi u dršku, čim ispadne tuljak. B. je načinjen u Belgiji 
i nazvan po izumitelju Johnu M. Browningu. SI. P-č. 

BROWNING, 1. Elizabeth Barrett, ж Coxhoe Hall 
(Durham) 6. Ш. 1806, + Firenca 29. VI. 1861, engleska 
pjesnikinja, žena R. Browninga. Njeno klasično obrazo- 
vanje pridonijelo je, da već u četrnaestoj godini napiše 
epsku pjesmu Battle of Marathon i da prevede Eshilova 

kovanog Prometeja (1833). G. 1826 anonimno objavi 
An Essay on Mind and Other Poems. G. 1835 preseli se 
porodica Barrett (njeno djevojačko prezime) u London, a 
uskoro zatim Elizabeth stekne pjesnički glas objavivši 
lirsku dramu The Seraphim and Other Poems (1838) i The 
Drama of Exile (1840). Oba djela idu među njene reli- 
giozne pjesme; glavna je tema pad i otkupljenje čovjeka. 
G. 1844 izda zbirku Poems, koja joj donese slavu. Među 
ovim pjesmama ističe se The Cry of the Children, najbolji 
izraz njezina humanitarizma, protest protiv dječjeg rada. 
Našavši svoj pjesnički izraz u pjesništvu osjećaja i vizije 
izdaje 1847 (1850) Sonnets from the Portuguese, lične lju- 
bavne pjesme, koje idu među najljepše ljubavne pje- 
sme engleske književnosti. U njima se očituje njena 
ljubav prema pjesniku R. Browningu, koji ju je uzeo za 
ženu 1846. Uskoro zatim otputuju u Italiju, gdje provedu 
15 godina sretnog života. U Italiji se uživljava u ondašnje 
rilike te izražava svoje simpatije za borbu Italije za slo- 
JM u Casa Guidi Windows (1851) i Poems before Con- 
gress (1860). G. 1857 izađe njena najbolja narativna pjesma 
Aurora Leigh, psihološko-sociološki roman u stihovima 
"s vrlo mnogo autobiografskih elemenata. Općenita je zna- 
- čajka njene poezije patos i dubina osjećaja, velika živost 
i oduševljenje te snaga opisa. R.F. 

- 2 Robert, ж Camberwell (kod Londona) 7. V. 1812, 

+ Mleci 12. XII. 1889 (pokopan u Westminsterskoj opatiji), 
engleski pjesnik. Najznačajniji predstavnik engleskoga pje- 
sništva u 19. stoljeću: dramatik, epik i lirik. Prva djela, 
Pauline (1833) i faustovska drama Paracelsus (1835), nastala 
su pod dojmom Byrona, odnosno još jače Shelleya, no u 
daljnjim dramskim djelima dolazi samostalno do izražaja 
njegova ličnost, koja ga izdiže iz okvira svih književnih 
škola i smjerova. Sve do 1846 napisao je devet drama, ko- 
- jima međutim nije postigao jačeg kazališnog uspjeha, jer 
u njima prevladava lirsko-psihologijski elemenat. Svojim 
osebujnim jezikom, sažetim izričajem, maglenim ugođajem 
njegova poezija mogla je tad oduševiti samo ograničen 
broj čitalaca jake književne naobrazbe. Odlučan obrat u 
B-ovu životu donosi njegova ljubav i brak s Miss Elizabeth 
Barrett, pjesnikinjom, s kojom je proživio 15 godina u 
presretnom braku. Bračni par B. radi ženine bolesti živi 
stalno u Italiji, većinom u Firenci, i taj boravak plodo- 
nosno djeluje na B-ovo stvaranje, donosi njegova najzre- 
lija djela. B. se nadahnjuje najrazličitijim mjestima i zgo- 
dama, drevnom Grčkom, sredovječnom Italijom, suvre- 
menom Francuskom i Engleskom, ali ga ne zanima sliko- 
vita okolica, već vječno čovječno, koje nalazi u svim vre- 
menima, vječna komedija i tragedija života. B. je jamačno 
najvjerniji tumač općeg ugođaja i naziranja Engleske 19. 
stoljeća, vjere u tvarni i ćudoredni napredak čovjeka, u 
dostiživost sklada života, osvjedočenja, da božanski elemenat 
u nagonu vodi i promiče svaki plemeniti značaj; kao uvje- 

reni sljedbenik životnog kršćanstva budi težnju za idealnim 
razvitkom duše. B. je pjesnik, koji je najjače djelovao na 
oblikovanje duhovnog razvitka Engleza u drugoj polovici 
19. st. Od 1881 postoji u Londonu Browningovo društvo, 
koje izdaje i proučava njegova djela. 

BIBL.: Drame: Paracelsus (1835), Strafford (1837), Pippa passes (1841), 
King Victor and King Charles (1842), The Return of Druses (1843), A 
Blot in the Scutcheon (1843), Colomb's Birthday (1844), A Soul's Tra- 
gedy (1846), Luria (1846), James Lee's Wife (1864). Pjesničke pripovi- 
jesti i pjesme: Pauline (1833), Sordello (1840), Man and Women (1855), 
lhe Ring and the Book (1868—69), Rabbi ben Ezra (1864), Prospice 
(1864), La Saisiaz (1878), Bells and Pomegranates (1841—46), Dramatic 
Idyls (1879), Jocoseria (1883), Ferishtah's Fancies (1884), Asolando (1889). 


BROWNSON, Orestes Augustus, * Stockbridge (Verm- 
not) 16. IX. 1808, t Detroit (Mich.) 17. IV. 1876, americki 
pisac, filozof i društvovni reformator. Izdavao Boston 
Quarterly Review (1838—42) i Brownson's Quarterly Re- 
view (1844—64, 1873—75). Glavno djelo: The American 
Republic: Its Constitution, Tendencies and Destiny (1865), 
u kojem temelji svaku vladavinu na ćudoređu. 

BROZ, 1. Ivan, * Klanjec 21. I. 1852, + Zagreb 25. XII. 
1893, književnik. Gimnaziju je polazio u Karlovcu, Požegi 
i Zagrebu. Nakon dvije godine boravka u Innsbrucku, gdje 
je učio bogosloviju, prešao je 
na sveučilište u Zagrebu i 
svršio filozofiju. Kao nasta- 
vnik srednje škole služio je u 
Osijeku, Požegi i Zagrebu. Od 
1892 član dopisnik Hrvatske 
akademije. Još kao šestoško- 
lac preveo je na hrvatski je- 
zik Batrahomiomahiju za list 
u zagrebačkom orfanotrofiju, 
a u književnosti se javio pri- 
jevodom pripovijesti poljsko 
pisca I. Kraszewskoga Pjesni 
i svijet, Mat. Hrv. 1877. Mno- 
ge je članke i rasprave tiskao 
u Hrvatskom učitelju, Vijen- 
cu, Nastavnom Vjesniku i 
Radu, gdje mu je izašla dok- 
torska disertacija Prilozi za 
sintaksu jezika hrvatskoga. I. 
Imperativ, 1885. U Hrvatskom 
učitelju i Vijencu (1890) izlazile su mu Filologijske sitnice, 
kojima je upozoravao na čistoću i pravilnost hrvatskog je- 
zika. U vezi s filološkim radom izdao je Oblike jezika sta- 
roga slovenskog ..., 1889, i raspravu Zamjena poluglasima u 
govoru barskome, NVj 1893. Sakupio je građu za Rječnik 
jezika hrvatskoga, koji je za štampu priredio F. Iveković. 
G. 1892 izdao je Hrvatski pravopis. Š područja povijesti 
književnosti tiskao je dvije sveske Crtica iz hrvatske 
književnosti, 1886, 1888, u kojima govori o indoevropskim 
i slavenskim jezicima, o Ćirilu i Metodu, crkvenoj i bogu- 
milskoj književnosti. G. 1887 priredio je novo izdanje Gun- 
dulićeva Osmana, 1892 Djela Đona Đora Palmotića, dio 
IV., dodatak, i Hrvatske narodne pjesme, knj. L, M. H. 
1896, koje su izašle poslije smrti Brozove u redakciji S. 
Bosanca. Bio je urednik Pobratima (1893). Prevodio je 
s poljskog pripovijesti Kraszewskoga, Sienkiewicza i Jana 

ama. B. je marljiv i savjestan sakupljač građe, istraživalac 
književne povijesti i odlučan branilac hrvatskog jezika. 

LIT.: A. Musić, Dr. Ivan Broz, Ljetopis HA, 1894. E. š; 

2. Kvirin, ** Klanjec 27. II. 1860, + Zagreb 2. VIII. 
1918, učitelj i gospodarski pisac. Učiteljsku školu svršio je 
u Zagrebu, a potom službovao u Komoru, Hercegovcu, 
Goli i Zagrebu. Bio je tajnik pčelarskoga pododbora Hrv. 
slav. gospod. društva u Zagrebu. Pisao je gospodarske 
članke, osobito o pčelarstvu, u Gospodarskom listu i Hrvat- 
skoj pčeli. Napisao je knjige Pčelarstvo (Zagreb 1904) i 
Povrćarstvo (Zagreb 1910). 

3. Žakan — Kolunić Broz. 

BROZIĆ, Nikola, ж Omišalj na Krku oko 1525, + između 
1579 i 1585, poznat kao izdavač glagoljskog brevijara od 
g. 1561. Bio je župnik u rodnom mjestu i glagoljski javni 
notar. Spomenuti brevijar, koji nosi explicit Sversenie 
brivijali hirvackih, tiskan je u Mlecima 1561; brevijar je 
zapravo novo izdanje Baromićeva brevijara od 1493, tek 
su mu dodani novi oficiji, a jezik je pohrvaćen. To je 
posljednja tiskana glagoljska liturgijska knjiga hrvatske 
redakcije (> brevijar). 

LIT.: V. Štefanić, Nikola Brozić, N Vj, knj. XLIX; J. Vajs, Nej- 
starší breviar chrvatsko-hlaholsky, Prag 1910; I. Milčetić, Hrv. gla- 
goljska bibliografija, Zagreb 1911 ES 

BROŽIiK, Vaclav, 
ж Tremošna kod 
Plznja 5. III. 1851, 
T Pariz 16. IV. 1901, 
češki slikar. Učio 
је u Pragu i Dres- 
denu. Od 1871 živi 
u Parizu, a 1893 po- 
staje profesor u 
praškoj akademiji. 
Povodeći se za Ma- 
tejkom, Pilotyjem 
i Munk&csyjem sli- 
ka slike s prizorima 
iz češke povijesti, 
a pod utjecajem 
Milleta i Bretona 
genre-slike te mo- 
tive iz Normandije 
i Bretagne. Za svog 
posljednjeg  bora- 
vka u Pragu nasli- 
kao je mnoge por- 
treteinekoliko ve- 
likih reprezentativnih slika. B. je jedan od najpopularnijih 
predstavnika češkog povijesnog slikarstva. Njegovim sli- 
kama doduše nedostaje žive radnje i anatomijske ispra- 
vnosti likova, ali se one ističu izvanrednom vjernošću 
mjesta, nošnja i portreta. 

LIT.: Oliva Mádl, V. B., Prag 1903; Z. Wirth, Ceskoslovenské umčni, 
Prag 1926. A. Sch. 

BRSEČINE, selo 1,5 km sjeverozapadno od Trstenog, 
kotar Dubrovnik. B. leži oko puta Dubrovnik—Slano, a 
manjim dijelom pri moru u uvali, kojoj pristaju i manji 
parobrodi, 

BRSJACI (Бърсяцит%, Brzaci, jamačno od korijena b'rz), 
u bizantskim vrelima rov Вгобуто» #9vos, slavenski puk oko 
velikih jezera u Makedoniji, danas stanovništvo oko gra- 
dova Bitolja, Kičeva, Prilepa i Velesa. Prvi se put spominju 
609, kada s više slavenskih skupina napadaju Solun u na- 
mjeri, da se u njemu nastane. G. 770 (ili 773) radio je bu- 
garski kan Telerig oko pristupa B. bugarskom savezu, ali 
ga u tome spriječi car Kopronim. Potkraj 9. st. dolaze pod 
vlast Bugara i zadržavaju svoje nasljedne knezove. Čini se, 
da je brsjačkog podrijetla i car Samuel. sin kneza Nikole. 
Od 969 javlja se brsjačka 
kneževina kao središte nove 
bugarske države, koja je 
propala 1018. 

LIT.: B. Prokić, Postanak je- 
dne slovenske carevine, Glas 76, 
Beograd 1908; L. Niederle, Slo- 
vanské staroZitnosti, Oddíl hist. 
IL, 2, Prag 1910; V. N. Zlatarski, 
Istorija na bálgarskata dárZava préz 
srédnité vékove, I, 1, Sofija 1918; 
'T. Smiljanić-Bradina, Pleme Brsja- 
ci, Nar. starina 25. dos 


sk. 

BRSJACKI DIJALEKT — 
Makedonski dijalekt. 

BRSKAVCI — Ronci. 

BRSKOVO, sredovječni 
trg i rudarsko mjesto bli- 
zu Mojkovca na Tari, sre- 
diste Brskovske župe. Cvje- 
talo je u drugoj polovini 13. 
st. Tada je u njemu kovan i 
srpski novac (grossi de Bre- 
scoa). Od sredine 14. st. 
opada; 1433 spominje se kao 
mjesto, koje je sasvim iz- 
gubilo nekadašnju važnost i 
koje dubrovački trgovci više 
ne posjećuju. U Brskovu je 
bilo jedno od prvih saskih 
naselja u Srbiji. Cak i ime 
njegovo dovođeno je u vezu 
s nazivom Breisgau, ali je 
pere razlogom osporeno. 


Novaković, Brskovo, 
Danj i carina sv. Spasa (Rad HA 
37); Lj. Kovačević, Trg Br- 


skovo i župe brskovačka i ljubo- 
vidska (Glas SKA, 30); V. Co- 
rovié, Brskovo (Glasnik Geogr. 
dr. XX., 1934). M.J.D. 





VACLAV BROŽIK, Poslanstvo češkog kralja Ladislava francuskom dvoru 
Prag, Hradčani 





BRŠLJAN, Listovi i plod 


BROŽIK — BRŠLJAN 


BRST (brstina, li- 
šnjak), lišće i gran- 
čicebjelogorice osu- 
Sene i spremlje- 
ne Za hranidbu ži- 
votinja, preživača. 
To je često stočna 
krma u planinskim 
krajevima. Hranid- 
bena vrijednost za- 
visi od doba i na- 
čina spremanja; što 
su grančice i lišće 
mlađi, to sadrza- 
vaju manje surovih 
vlakanaca, a više 
bjelančevina. Prvo- 
razredna brstina 
ima škrobnu vri- 
jednost i preko 40 
kg s oko 3 do 8% 
probavljivih bje- 
lančevina. Najbo- 
= lji brst daju: jasen, 
akacija, bukva, lješnjak, kesten pitomi i grab, dok je hra- 
stovo lišće radi taninske kiseline slabije. Brst se naziva 
također i napasivanje po šumarcima i paljikama, gdje 
životinje same odabiru drvo za brst. Taj je brst osobito 
važan za koze, a i goveda i ovce, ali radi poteškoća oko 
uzgoja šume nastoji se svesti na najmanju mjeru. 

Upotreba crnogoričnog drveta i iglica za brst nije pode- 
sna. Na to nas upućuju pored ostalog stradanje stoke u pro- 
ljeće 1929, kad je mnogo preživača zaglavilo hraneći se 
grančicama crnogorice (obdukcijom je utvrđeno, da su iglice 
dobrim dijelom ostale zabodene u buragu i konačno iza- 
zvale kljenut). IS: 

BRSADIN, selo u Srijemu, kotar Vukovar, 7 km zapadno 
od Vukovara. Sjedište je općine, ima 991 stan. (1931). Iza- 
šao je na glas za svjetskog rata (1914—1918), kad je ovdje 
bila uređena golema vojnička bolnica u barakama. U njoj 
su nalazili utočište i mnogi vojni obvezanici, koji su htjeli 
izbjeći fronti. U danima prevrata 1918 bila je uništena i 
spaljena s mnogo skupocjenog bolničkog materijala. Z. D-i. 

.BRŠLJAN (Hedera helix L.) je poznata biljka penja- 
čica, koja je vrlo raširena po šumama, stijenama, zidovi- 
ma i na drugim sličnim sta- 
ništima; ona je grm s naro- 
čitim korjenčićima, koji slu- 
že penjanju, i kožastim zim- 
zelenim, izmjenito poreda- 
nim listovima, koji su dvo- 
jaka oblika: uglasto petero- 
krpasti na položenim izdan- 
cima u sjeni, a jajasti i ne- 
razdijeljeni na uspravnim 
izdancima, koji nose cvje- 
tove i plodove. Peteročlani, 
dvospolni, pravilni, žućkasti 
cvjetovi s vrlo reduciranom 
čaškom i podraslom plodni- 
com pojavljuju se — zdru- 
ženi u štitaste cvatove — 
istom u jesen, dok plodovi 
— а to su crne bobe — do- 
zrijevaju tek idućeg prolje- 
ća. Cvjetovi se oprašuju s 
pomoću muha. 

Biljka pripada porodici 
bršljanka (Araliaceae) iz re- 
da Umbelliflorae (— prosto- 
latičnice), za koju je opće- 
nito značajno, da ima izmje- 
nito poredane listove, koji 
su često perasto ili dlanasto 
razdijeljeni, te pravilne, pe- 
teročlane cvjetove, združe- 
ne u štitaste, glavičaste ili 
klasaste cvatove; oni imaju 
neznatnu čašku i vjenčić, 
koji brzo otpada, te 5 (ili 
više) prašnika i (najvećma) 



































































podraslu plodnicu, sastavljenu od 1—5 plodničkih listova. 

Plodovi su bobe ili koštunice. Osim našeg bršljana pripada 

ovoj porodici još nekoliko stranih drvenastih rodova, kao 

što su na pr. Aralia (v.), Tetrapanax i dr. S. H-ć. 

BRŠLJAN. List mladeži. Izlazio je u Zagrebu od 1886 do 
1902, a uređivali su ga Ljudevit Tomšić i Marija Tomšić-Im. 
Časopis je donosio brojne članke poučnog i zabavnog sa- 
držaja. M. O, 

BRŠTANIK, grad na Neretvi u Dubravama. Podigao ga 
kralj Tvrtko L, ali je brzo bio napušten u korist susjednog 
Počitelja. 

LIT.: D. R. Jerković, Dvije stare tvrđave na ušću Neretve (Bršta- 
nik i Koš), Kalendar »Napredak« 31, 1941; M. Dinić, Godišnjica N. Ču- 
pića 47, 1938. M.J.D. 

BRTUČEVIĆ (Bartučević, Bertučević, Bertuzzi) vlaste- 
oski je rod grada Hvara (isp. Novak, Hvar, Beograd 1924, 

str. 122, 161—3), koji je u povijesti hvarske književnosti 

16. st. zastupan sa svoja dva člana: ocem Jerolimom i 

sinom Hortenzijem. Od istog roda, a možda upravo sin 

Hortenzijev, bit će Franjo Antun. 

1. Franjo Antun, duhovnik hospitalaca sv. Ivana Jeruza- 
lemskoga, živio је i djelovao između 1560—1630. U hrvat- 
skoj ratničkoj povijesti počinje se spominjati od 90-tih 
godina 16. st., a tada je već bio vitez hospitalaca sv. Ivana. 
Sa dva svoja brata sudjelovao je u junačkim kršćanskim 
borbama za Klis od 1596. U takvoj vezi spominje mu se 
prezime (Et Bartucitio duce Klissam mittet ad arcem) u 
- Vitezovićevu spjevu Plorantis Croatiae saecula duo (Za- 
greb 1703, str. 47). Na početku 17. st. ime mu se češće 

spominje u nastojanjima oko uspostave i vraćanja dobara 

prioratu vranskom. U tom pitanju surađivao je s hrvat- 

skim književnikom Iv. Tonkom Mrnavićem, koji je na 

poticaj B-a i napisao povijest priorata vranskoga. U to je 

vrijeme on sam i bio prior vranski. Trag mu se sasvim 

izgubio iza 1630 (isp. Iv. Kukuljević, Priorat vranski, Rad 
j 2). 

2. Hortenzije, * 1516, + poslije 1597. Kumovao mu je na 
krstu pjesnik Hanibal Lucić, dragi prijatelj njegova oca 
Jerolima, U javnim poslovima rodnoga grada počinje se 
- javljati tek od sredine 16. st. Od njegova pjesničkog rada 
bila je donedavno poznata samo pjesma Plemenitomu i 
Sfake izvrsne časti dostojnomu g. Bernardinu Krnarutiću, 
vlastelinu zadarskomu u pohvalu Tižbe i Šegeta. Pjesma 
- svršava time, da je Krnarutić napose »Šegetom« stekao 
zlatnu krunu, a jednako će »Šegetom« i Hrvati uvijek 
 »častni bit na punu«. H. je poznat i poslanicama, što ih je 
pisao Nikoli Nalješkoviću (Stph. V., 350, 352—3) i primao 
ih od njega (ondje str. 333). Nalješkovićeva poslanica po- 
- činje stihom, u kojem se H. naziva: Hortense pošteni, slavo 
svih Hrvata, 

3. Jerolim, Ж potkraj 15. st. + poslije Hanibala Lucića ili 
upravo poslije 25. XI. 1553, kad je oporučno sa sumješta- 
 ninom Tom. Gazarovićem bio određen, da svakogodišnje 
- dijeli hvarskim siromasima potporu iz Lucićeve zadužbine. 
- Po zvanju J. je bio »rector« hvarske gradske škole. Da je 
i Jerolim bio hrvatski pjesnik, imamo mnogo više dokaza 
nego za njegova sina. Ponajprije za njegovo pjesnikovanje 
svjedoče sugrađani P. Hektorović i H. Lucić pa Splićanin 
Jerolim Martinčić (isp. Stph. VIL, 227). Hektorović mu је 
posvetio i svoje Ribanje i ribarsko prigovaranje, a napose 
i jednu pjesmu (isp. Stph. VI, 3, 63), u kojoj ističe, kako 
ocijeni sva njegova pisanja, 

»ka složi naredno, puna svake dike, 

i ljubko i medno, da jim ni prilike«. ` F.F. 
BRTVENICA je u strojarstvu uređaj za nepropusno 
odjeljivanje dvaju prostora, kroz koje prolazi pokretna 
osovina. Brtvenica se sastoji iz okrilja, brtvenog prostora 
i očnice za pritezanje brtvila u brtvenom prostoru. Za 
brtvljenje stapa ili stapajice vodenih pumpa umeće se u 
brtveni prostor pamučna vrpca natopljena u loju, gumene 
trake ili koža. Za brtvljenje pare ili plinova služe često 
metalni elastični prsteni. S vremenom brtvljenje popusti, 
pa se očnica oprezno priteže prema okrilju b. Brtvilo se 
time priljubi uz osovinu i zadržava prijelaz medija iz pro- 
Stora u prostor. Kod parnih turbina upotrebljava se labi- 
rintna brtvenica (v.). М.С 
' BRTVILO je u strojarstvu sredstvo za nepropusno spa- 
(janje ploha. Na dodirnim se plohama cijevi umeću prsteni 
"iz plastičnog materijala, koji se priljubi uz pore materijala 
i tako priječi prolaz tekućina, para ili plinova iz cijevi. Za 
brtvljenje hladnih tekućina ili plinova upotrebljava se 

papir, guma ili koža, a za tekućine ili plinove visokih 
temperatura olovo, azbest, bakar i klingerit. Za brtvljenje 
pokrovaca strojeva dovoljan je često namaz od lanenog 
ulja. Za brtvljenje stapova parnih i eksplozionih motora 
služe prsteni iz lijevanog željeza. Stapovi ili klipovi pumpa 
za vodu brtve se kožnatim manšetama. Brtvilo mora imati 
svojstvo, da dopusti rastavljanje spojnih ploha. MC: 

BRUANT, Aristide, * Courtenay 1851, + Pariz 1925, 
francuski pjesnik. Potomak građanske porodice, svršio gi- 
mnaziju u Sensu. Iza rata 1870 namješten je u pariskoj 
Compagnie du Nord. U časovima odmora učio je glazbu i 
stvarao prve stihove. Živio je među pukom, pa se u njem 
stvorio dar opažanja, koji se kasnije snažno razvio. Pri- 
rodna ga je sklonost vukla prema slabim i poniženim, koji 
su patili kao i on. Odlučio je biti pjesnik siromaha i pošto 
je proučio njihove običaje i jezik, stvorio je slikovito i dir- 
ljivo djelo, kojega se izvornost očituje u neposrednom 
jeziku ulice. 

BIBL.: Izdao je nekoliko pjesničkih zbirka: Dans la rue (1889—1895); 
Chansons et monologues (1896—1897); Sur la route (1899); zatim: L'argot 
au vingtičme siécle, Dictionnaire frangais-argot (1901); Les Bas-fonds 
de Paris (1897—99) i dva časopisa: Le Mirliton, ilustrovani časopis 
(1885—91), i Lanterne de Bruant (1897—99). P. Gl. 

BRUCE, škotska kraljevska porodica normanskog podri- 
jetla, prozvana po tvrdom gradu Bruis u Francuskoj. Nje- 
zin praotac Robert došao je u Englesku 1066 s Vilimom 
Osvajačem, a njegov se sin istog imena preselio u Škotsku, 
gdje mu je ondješnji kralj David I. darovao gospoštiju 
Annandale. Ženidbom Roberta IV. s kraljevom nećakinjom 
stupili su B. u rodbinsku vezu sa škotskom kraljevskom 
kućom. Pošto je kraljevska porodica 1290 izumrla, natjecao 
se i Robert X. za prijestolje, ali nije imao uspjeha; ono 
je dopalo tek njegova unuka Roberta (XL). Taj se 1306 
stavi na čelo ustanku protiv engleske vlasti i oslobodivši 
zemlju okruni se za kralja. Isprva potisnut od Engleza uspio 
je pobjedom kod Bannockburna 1314 osigurati sebi vlast 
i nezavisnost. Time je potaknuo i ustanak Iraca; premda 
nije primio ponuđene krune, poslao im je brata Eduarda, 
koji je 1318 poginuo kao njihov okrunjeni vladar. Daljih 
uspjeha nije moglo spriječiti ni prokletstvo pape, a pono- 
vni napadaj Eduarda II. završi njegovim bijegom i mirom 
1323, koji donese Robertu priznanje i Eduarda i pape. G. 
1328 postigao je najzad »sramotnim mirom« s Eduardom 
HI. и Northamptonu potpunu samostalnost. Svoj položaj 
u zemlji ojača s pomoću gradova, koje je 1326 uveo u sa- 
Or. — Njegova nejaka sina i nasljednika Davida II. 
(1329—71) protjera 1333 Eduard Baliol, sin negdašnjega 
kralja; novi je vladar opet priznao englesko vrhovništvo. 
David se skloni na francuski dvor, a kad se 1342 vrati i 
nastavi borbu, Englezi ga 1346 razbiju i zarobe kod Ne- 
ville's Crossa. Otpor Škota prisili najzad Baliola, da se 
1356 odrekne krune, i Eduard III. prepusti je Davidu uz 
uvjet, da pripadne engleskoj kraljevskoj kući, ako on umre 
bez potomstva. Davidova smrt međutim ujedini 1371 sta- 
leže u izboru njegova nećaka Roberta Stuarta. J. Š-k. 


BRUCE, 1. James, * Kinnaird (Škotska) 14. XII. 1730, 
+ Škotska 27. IV. 1794, britanski putnik i istraživač Afrike, 
Izučivši pravo u Edinburghu postade 1762 britanskim kon- 
zulom u Alžiru, odakle je poduzeo više putovanja, 1767 u 
Siriju (Baalbek i Palmira), 1768 u Egipat (Kairo i Asuan) i 
na Crveno more (Massaua i Džida). U Abesiniji je dopro 
do Gondara i boravio u zemlji tri godine. On je otkrio 
vezu jezera Tana s Nilom. Dragocjeni su njegovi crteži 
mnogih danas već propalih starina. Čuvaju se u kraljevskoj 
knjižnici u Kewu. Napisao je Travels to discover the 
sources of the Nile, 5 sv., Edinburgh 1790, a njegov je ži- 
vot i rad prikazao Head u djelu Life of Bruce, 1830, novo 
izdanje 1848. О. О. 


2. Stanley Melbourne, * Melbourne 15. IV. 1883, austral- 
ski državnik. Svršio je pravo. Prvi svjetski rat za- 
tekao ga je u Engleskoj. Dva puta je ranjen na francuskom 
ratištu. Ministar financija u austral. vladi Hughesa (1921 
do 1923), ministar predsjednik od veljače 1923 do 1929. 
U tom svojstvu sudjelovao je na imperijal. konferencijama 
1923 i 1926. G. 1932 imenovan je australskim ministrom u 
Londonu. 

BRUCELOZE. B. kod domaćih životinja. Skupnim imenom 
bruceloze označujemo oboljenja ljudi i životinja prouzro- 
kovana bakterijama Brucella. Razlikujemo Br. melitensis, 
uzročnik malteške groznice ljudi, Br. abortus (Васі. abot- 
tus Bang), uzročnik pobačaja goveda, i Br. suis, uzročnik 
pobačaja svinja. Infekcije brucelama nalazimo i kod konja, 

gdje izazivaju upale tetivnih i zglobnih vreéica. Pošto je 
Mrs. Evans 1918 ustanovila njihovu identiénost, opéenito je 
prihvaćeno zajedničko ime Brucella za sve ove mikrobe. 
Naziv je uzet u čast engleskog liječnika Brucea, koji je 
prvi našao taj mikrob kod ljudi oboljelih od malteške 
groznice. 

Brucele su sitni, gram-negativni, 1—2 mikrona dugački, 
0,3 mikrona debeli štapići. Za gojenje brucela potrebna su 
naročita gojilišta (serum-glicerinski agar, elektivna gojili- 
šta). Izoliranje Br. abortus iz materijala zadaje izvjesne 
poteškoće. Kroz 2—3 generacije najbolje raste u atmosferi 
s umanjenim sadržajem kisika i povećanim sadržajem uglji- 
čnog dioksida. 

S napretkom stočarstva i svinjogojstva ova se bolest sve 
više širi i zadaje narodnom imutku osjetljive gubitke. Štete 
nastaju radi pobačaja, steriliteta, radne nesposobnosti i 
smanjenja mlijeka. Zaražene životinje ostaju dugo nosioci 
klica i žarišta zaraze. Brucele se naročito razvijaju u gra- 
vidnoj maternici, mliječnoj cisterni i mliječnom kanalu. 
Dok se maternica nakon pobačaja očisti sama od sebe, u 
vimenu ostaju nakupine klica više godina. 

Bolest se unosi u zdrave gojidbe smještajem zaraženih 
grla, koja izlučuju uzročnike svojim izlučinama, zatim pri- 
pustom krava pod zaraženog bika, napajanjem mladunčadi 
mlijekom bolesnih životinja i na zajedničkim ispašama. 

Bruceloza (abortus Bang i abortus suum) se.s napretkom 
stočarstva i svinjogojstva širi i kod nas sve više. Više su 
zaražene velike gojidbe negoli seljačke. Postotak zaraženja 
goveda pretraženih kod nas kreće se u gojidbama vele- 
posjednika oko: 10,5%, a kod maloposjednika oko 0,5%. 
Kod svinja pretraženih gojidba iz 21 kotara bivše Savske 
banovine bilo je zaraženo kod veleposjednika poprečno 
40,75%, a kod seljačkih posjeda oko 5,5°/0.: ; 

Pobačaj biva redovito u drugoj polovici bredosti. Sam 
pobačaj posljedica je uginuća fetusa. Na materničkoj slu- 
znici naseljene brucele izazivaju upalu materničke sluznice, 
koja prelazi i na košuljicu. Poradi tih upalnih procesa do- 
lazi do poremećenja u prehrani fetusa, koji ugine i biva 
izbačen. 

Bruceloza se ustanovljuje serološkim pretragama krvi, i 
to aglutinacijom, vezanjem komplementa i Meinickeovom 
reakcijom. Uvijek valja provesti istim materijalom dvije 
‘оа spomenutih reakcija, jer se na taj način zahvaća gotovo 
-100% zaraženih životinja. 

Svojedobno mnogo provađana zaštitna cijepljenja mrtvim 
ili živim klicama danas se napuštaju, jer je vakcina iz 
mrtvih klica bezvrijedna, a cijepljenjem živim klicama in- 
ficiraju se Životinje, i. tim se izravno širi zaraza. Zato je 
upotreba ove vakcine zabranjena u mnogim zemljama. 
Danas se bruceloza suzbija izlučivanjem zaraženih grla iz 
gojidbe, raskužbom staja i drugim higijenskim mjerama. 
Preporučuje se što prirodniji način uzgajanja. A. H: 

B. kod ljudi protječu sa simptomima različitim od 
onih kod nekih domaćih životinja (koza, govedo, svinja, 
pa rjeđe ovca, konj, magarac, mazga, a izuzetno pas i 
mačka). 

Bolest se nazivlje i febris melitensis, malteška groznica, 
(Malta-fever, febris mediterranea, febbre di Napoli, pseudo- 
typhus, febris typhomalarica, febris miliaris i t. d.), a u 
novije vrijeme i febris undulans (M. L. Hughes, 1897), 
Morbus Bang i brucellosis. 

Etiologija i epidemiologija. Uzrok je ove akutne zarazne 
bolesti, nazvane brucellosis, klica Brucella, otkrivena g. 
1887 od Davida Brucea, engleskog vojnog liječnika na Malti. 

Obično se kod bruceloza razlikuju slijedeće klice: Bru- 
cella melitensis (Micrococcus D. Bruce, typus caprinus), 
uzročnik febris undulans-melitensis, uvijek za čovjeka opa- 
san, benigne naravi, i Brucella abortus infectiosi (Bact. 
abortus inf. Bang, typus bovinus et suis), uzročnik febris 
undulans — Mb. Bang, prigodno opasan za čovjeka, manje 
benigne naravi. Navedeni su srodni bakteriji ustanovljeni 
od Mrs. Evans 1918 kao varijacije iste klice. 

Ova zaraza nije endemična samo na obalama i otocima 
Sredozemnog mora, a poglavito na otoku Malti, kako se 
prije mislilo, nego je raširena po čitavom svijetu (područje 
donjeg Dunava, Crvenog mora, Indija, USA, centralna 
Amerika i t. d.). Dakle gdjegod ima stoke, i to naročito 
koza, goveda i svinja, tu ima i bruceloza. Tako su opisani 
i kod nas nesamo slučajevi bruceloza kod domaćih živo- 
tinja, nego i sporadični slučajevi bruceloza kod čovjeka 
(v. literaturu). Bolesni ili rekonvalescentni čovjek može 

biti vrelo zaraze jedino ako izlučuje klice kroz mokraću, a ` 
ne doticajem. Životinje uglavnom prenose brucele, i to 
češće koze, goveda i svinje, rjede ovce, konji, magarci i 
mazge. 

Klice se prenose najlakše pićem nekuhanog mlijeka i 
mliječnih proizvoda, zatim rukama onečišćenim mokraćom 
i drugim ekskretima životinja. Infekcija je nadalje moguća 
i preko ozlijeđene kože, preko spojnica pa inhalacijom i 
ingestijom zaražene prašine- i napokon t. zv. laboratorij- 
skom infekcijom. Brucela se kod inficiranih krava izlučuje 
mlijekom i mokraćom; obično nije škodljiva životinjama 
pa skoro ni čovjeku. Zaraza se od krave na čovjeka pre- 
nosi preko inficiranih spolovila kod vrlo važne bolesti 
stoke, t. zv. kontagioznog i epizootičnog pobačaja. Ovaj 
način infekcije bruceloze uzroči i manje benignu odnosno 
prigodno i malignu bolest za čovjeka, spomenutu febris 
undulans — Mb. Bang. 

Klinična slika. Glavni je simptom ovog oboljenja, koje 
počinje poslije inkubacije od 1—3 sedmice, dugotrajna tem- 
регаіше, ne rijetko bez ikakvih simptoma (febris essen- 
ialis). : 

Unatoč tome, što se zaraza s brucelom nazivlje i febris 
undulans, rijetko postoji tipióna valovita krivulja groznice 
s trajanjem vala оа 1—3 sedmice; štoviše, opažamo različite 
vrste temperature, koja može trajati više sedmica i mjeseci, 
pa čak i 2—3 godine. To su: febris remittens atypica, febris 
intermittens (kao kod malarije ili septičnih oboljenja), fe- 
bris continua (kao kod trbušnog tifusa), febris recurrens 
(kao kod povratne groznice) i t. d. Treba istaknuti, da su 
poznati i slučajevi bruceloza i bez ikakve povišice tempe- 
rature pa i bez simptoma kod opasnih nosilaca klica. Takvi 
su izuzetno čovjek, skoro redovito navedene domaće ži- 
votinje. 

Osim spomenutih vrsta groznice možemo kod bruceloza 
ustanoviti i slijedeće glavne i češće simptome: umor, glavo- 
bolju, nesanicu, znojenje, gubitak teka, začepljenje, reuma- 
toidne bolove, slabokrvnost, povećanu slezenu i jetru. 
Nadalje bolesnici imaju neuralgije i često su duševno de- 
primirani. Od komplikacija poznate su: zaušnjaci (paroti- 
tis), upala jajca, jajnika, a kao teže i rjeđe upale srca, 
crijeva i abortus. 

Dijagnoza. Na osnovi anamnestičnih podataka i objekti- 
vnih nalaza fizikalnog i laboratorijskog pregleda ne mo- 
žemo uvijek postaviti stalnu dijagnozu. Ova je jedino 
sigurna, ako ustanovimo brucelu hemokulturom (t. j. ako 
dokažemo klice u krvi) ili pak serološkim reakcijama i to 
aglutinacijom s titrom preko 1:200 (t. zv. seroreakcija po 
Wrightu) i vezivanjem komplementa. 

Liječenje. Mnogi se slučajevi izliječe sami od sebe, a 
drugi traju i do više mjeseci pa i godina. Profilaktički treba 
izbjegavati sirovo mlijeko i mliječne proizvode, a također 
i onečišćeno povrće i voće. Nadalje dolazi u obzir izoli- 
ranje inficiranih žvotinja, kao i popis i nadziranje ognjišta 
infekcije. Kao dobro sredstvo liječenja dolazi u obzir endo- 
venozno davanje vakcina, dok terapija serumom nije ispu- 
nila očekivana obećanja. Od velike je koristi uz dobru 
ishranu i klimatoterapija u brdima, a od medikamenata 
dolaze u obzir velike doze strihnina.i u najnovije vrijeme 
sulfamidski preparati. : 

Prognoza. Smrtnost je malena (oko 2%) i to najčešće od 
upale: pluća i slabosti srca. Dugotrajno bolovanje i spori 
oporavak oronulih bolesnika, nesposobnih za svaki rad, važni 
su i s društvovnog gledišta. Pogotovu dolazi u obzir to 
pitanje u krajevima, gdje je bolest endemična te se lagano 
i potajno širi. s 

IT.: A. Lustig i С. ' Vernoni, ,Maltafieber u Kolle-Wassermann's 
Handbuch d. pathogen. Mikroorg., sv. IV., 3. izd, Jena 1927; L. Fer- 
rio, Patologia medica e terapia, L, “Türin 1935; Zeiss і Roden- 
waldt, Hygiene und Seuchenlehre, II. izd., Stuttgart 1937; E. Zimmer- 
mann, Mikrobiologie etc., ibid. 1940; The Encyclopedia Britannica, 14, 
14. izd. London 1939; G. Vernoni, Enciclopedia ital., XXV, Rim 1935; 
J. Škarić, Nekoliko slučajeva malteške groznice u Dalmaciji, Glasnik 
centr. higij. zavoda, knj. L, god. L, Beograd 1926; O. Žunković, Mal- 
teška groznica, Lij. Vjesnik, 6, 1930; M. Prica, Brucella infekcije i nji- 
hov značaj za epidemiologiju, Med. pregled; 3, 1930; J. Škarić, Malte- 
ška groznica u Dalmaciji, Lij. Vjesnik, 4, 1938; M. Budak, Naš prvi 
slučaj Bangove bolesti, Lij. Vjesnik, 5, 1938; V. Vuletić, Prilog klinici 
bruceloza (naš drugi slučaj Bangove bolesti), Lij. Vjesnik, 6, 1942. У. V-ć. 

BRUCH, Max, * Кб1п 1838, + Berlin 1920, njemački skla- 
datelj kasne romantike (polazi od Brahmsa), istakao se na- 
pose na polju vokalnih skladba velikog stila za zbor i orke- 
star: Szenen aus der Frithjof-Sage, Schón Ellen (izvedena i 
u jednom koncertu Hrvatskoga glazbenog zavoda u Zagre- 
bu), Odysseus, Achilleus, Das Lied von der Glocke i dr.; 

' osim toga 2 opere, muški i ženski zborovi, popijevke uz kla- 


vir. Od njegovih instrumentalnih skladba treba na prvom 
mjestu istaknuti popularni, vrlo efektni i lijepi Koncert za 
violinu g-mol op. 26 i hebrejsku melodiju Kol Nidrei za 
violoncello i orkestar; uza to još 2 koncerta za violinu (u 
d-molu) i niz drugih orkestralnih skladba, te komornu 
glazbu. 

LIT.: H. Riemann, Musiklexikon, Berlin 1929. S. S-i. 

BRUCIN (dimetoksi-strihnin), C»sHesN2O4. 4H2O, alka- 
loid, dolazi u prirodi uz strihnin u različnim vrstama 
Strychnosa, tako u Strychnos Nux vomica, odakle se do- 
biva ekstrakcijom. B. kristalizira u monoklinskim prizma- 
ma, gubi svoju kristalnu vodu kod 100% C i tali se kao an- 
hidrid kod 178% C. U alkoholnoj ili kloroformnoj otopini 
zakreće ravninu polarizacije na lijevo, dok je u eteru neto- 
pljiv. Otkrili su ga Pelletier i Caventou (1819) u t. zv. An- 
gostura-kori od Strychnos Nux vomicae, a ime mu je oda- 
tle, što se pogrešno mislilo, da spomenuta kora potječe 
od biljke Brucea antidysenterica. Fiziološka svojstva su 
slična onima strihnina, podražuje živce i time izaziva jake 
grčeve, a iza toga kljenut živčanih centara. U terapiji služi 
jedino u zajednici sa strihninom (> strihnin). Upotrebljava 
se u analitičkoj kemiji kao vrlo osjetljiv reagens na du- 
šičnu kiselinu, s kojom daje poput krvi crvenu boju. Služi 
također za cijepanje racemoznih kiselina na njihove opti- 
čke antipode. N. N-ć. 

BRUCIOLI, Antonio, * Firenca 1498 (?), + Mleci 1566, tali- 
janski književnik. Dva puta je prognan iz Firence: prvi put, 
jer je bio upleten u urotu protiv kardinala Julija de' Me- 
dici, a drugi put, jer je širio ideje protestantskih reforma- 
tora, s kojima se upoznao na putovanju po Njemačkoj. 
Zatim dolazi u Mletke, gdje se posvećuje književnosti i 
tiskarskom veleobrtu s braćom Francescom i Alessandrom. 
Pred smrt pada u bijedu i javno se odriče svojih političkih 
i vjerskih ideja. 

Glavna su mu djela: prijevod Biblije na talijanski jezik 
(1532) i komentar Svetom Pismu (1.—УП., 1542—46). Iako 
B. tvrdi, da je Sv. Pismo preveo iz originalnih jezika, doka- 
zano je, da se služio latinskim prijevodom Sante Pagninija. 
Njegovim se prijevodom Biblije služio i P. Trubar (M. 
Murko, Die Bedeutung der Reformation..., Prag 1927). 
Osim toga dao je još četiri knjige filozofskih dijaloga: 
Dialoghi della morale filosofia (1537 i 1544); Dialoghi della 
- naturale filosofia umana (1537 i 1544); Dialoghi della natu- 
rale filosofia (1538 i 1545); Dialoghi della metafisicale filo- 
sofia (1538 i 1545). Prevodio je Aristotela, Plinija i Cice- 
rona, a izdao je i bilješkama popratio Boccacciov Deca- 
meron (1538) i Petrarkine Rime (1548). 

B. je bio u prijateljskim vezama s mnogim Dubrovča- 
nima, nastanjenima u Mlecima, osobito s braćom Nalješko- 
ы vićima. Ivanu Nalješkoviću posvećuje tri svoja djela. Iz tih 

‘se posveta vidi, da je Nalješković financirao izdavanje ne- 

ih B-evih spisa i da je bio pristaša njegovih ideja. 
G, 1566 došao je Stjepan Gradić u sukob sa stonskim bi- 
skupom, jer je kod sebe imao »neki B-ev prijevod«. Jedna 
knjiga B-evih Dijaloga posvećena je pjesniku Nikoli Na- 
lješkoviću i njegovu bratu Augustinu, a druga Luki Crije- 
viću, dok u dvadeset dijaloga Dubrovčani nastupaju kao 
govornici (osim već navedenih: F. Gundulić i slikar Vlaho 
- Držić). Dubrovčani se javljaju tek u izdanju 1544—45, dok 
se u prvim izdanjima mjesto njih u istim dijalozima spo- 
minju talijanski književnici. Stoga ne treba precjenjivati 
dokumentarnu vrijednost tih podataka. 

LIT.: C. Cantü, Gli eretici d' Italia, Turin 1865; E. Comba, I nostri 
protestanti, Firenca 1897; J. Torbarina, Italian Influence on the Poets 
of the Ragusan Republic, London 1931. J. T-a. 

BRUCIT, mineral. Kristalizira heksagonski. Najviše se 
razvio u lisnatim, lupinastim i ljuskavim nakupinama, koje 
- su veoma slične nakupinama gipsa. Ima i vlasastih naku- 
pina, koje nalikuju na azbest. Te zovemo nemalitom (od 
grč. vijua »nit« i ¿os »kamen«). Listićave nakupine se- 
- defasta su sjaja, a vlaknaste su svilaste. Proziran, providan; 
' bezbojan je, bijel, modrušastobijel, zelenkastobijel. To je 
magnezijski hidroksid, Mg(OH)». Otapa se u kiselinama. 
- Vrlo lijepa nemalita ima u serpentinu od Lojana u Skop- 
skoj Crnoj Gori, a listićavi brucit razvio se kao sastavak 
amfibolita uz Križevac potok kod Vetova u Slavoniji. Ime 
-brucit po Ar. Bruceu. 

LIT.: М. Kišpatić, Brucitamphibolit aus Krndija in Kroatien, Central- 
blatt für Mineralogie, Geologie und Paläontologie, 1910; M. Tajder, Ne- 


malit od Lojana, Vesnik Geološkog Instituta Kraljevine Jugoslavije, 
knj. 4. . F. op: 

BRUCK, 1. an der Leitha, kotarski grad u Austriji na . 
Litavi kraj željezničke pruge Beč—Budimpešta. Ima rim- 
skih starina i sredovječnih utvrda protiv Ugarske. Među 
palačama se ističe Harrachov dvorac s parkom i botani- 
čkim vrtom, a u veleobrtu šećerana. 

2. an der Mur, kotarski grad u Štajerskoj na Muri kraj 
željezničke pruge Beč—Graz. Prema položaju na utoku 
Murice (Mürz) u Muru i nedaleko rudnika željeza i soli 
bio je nekad živahan trgovački grad. Nad njim je gra- 
dina Landskron. Veleobrt izrađuje žicu, papir i drvo. U 
gradu je viša šumarska i bravarska škola, a od starih gra- 
devina ističe se gotska crkva. NSZ. 

BRUCK, Karl Ludwig, barun, * Elberfeld 18. X. 1798, 
T Beč 23. IV. 1860, austrijski državnik. G. 1848 član nje- 
mačkog sabora u Frankfurtu te od studenoga iste godine 
austrijski ministar trgovine u kabinetu Sschwarzenberg- 
Stadion do 1851. Sudjelovao kod izradbe ustava 1849 i 
započeo na široko zasnovanu trgovačku politiku. G. 1853 
poslanik je u Carigradu, 1855 ministar financija. Kako 
nije uspio s predloženim reformama, a rat Austrije s Ita- 
lijom 1859 zadao državi težak financijski udarac, predloži 
caru u spomenici Die Aufgaben Österreichs, koja je bila 
objelodanjena 1860 nakon njegove smrti, zamašne poli- 
tičke reforme, nov ustav i uzak priključak Njemačkoj. 
Osnovao je austrijski Lloyd u Trstu. Povučen s nepravom 
u jednu aferu počinio je samoubistvo. 


LIT.: J. Heller, Memoiren des Barons Bruck aus der Zeit des Krim- 
krieges (1877); R. Charmatz, Minister Freiherr von Bruck (1916). J. N. 


BRUCKE, Ernst Wilhelm, * Berlin 6. VI. 1819, + Beč 
7. I. 1892, fiziolog. Sveuč. prof. fiziologije и  Kónigsbergu, 
od 1849 u Beču. Bio je jedan od najzaslužnijih fiziologa 
prošloga stoljeća, te je svojim brojnim uspješnim istraži- 
vanjima znatno unaprijedio fiziologiju i uopće medicinu. 

BRUCKENTHALIA SPICULIFOLIA L., malen, vrlo 
razgranjen grmié por. vrijesovki (v.) s uskim, bodljikavim 
listićima, koji stoje po 3—5 u pršljenima. Prekrasni maleni 
zvončasti cvjetovi sa sraslim crvenoružičastim vjenčićem 
nalaze se u grozdastim cvatovima. Prašnici (8) su srasli 
međusobno i s vjenčićem, a plod je malen, okrugao tobolac. 
Ova je značajna karpatsko-balkanska vrsta slična donekle 
našoj crnjuši, a izgrađuje na kiseloj podlozi u pretplanin- 
skom pojasu macedonskih planina goleme površine pla- 
ninskih vriština, koje u doba cvatnje rese svojim crveni- 
lom već iz daljine vidljive cijele obronke. U Hrvatskoj je 
nađena samo u istočnom dijelu Bosne. ЕН: 

BRUCKL, Leonija, rod. Boben, * Karlovac 1857, + Za- 
greb 1928, hrvatska operna pjevačica i profesorica pjeva- 
nja. Učila je pjevanje kod prof. Gánsbachera u Beču i kod 

prof. Fauréa u Parizu. Kao pjevačica u Zagrebu isticala se 
kreacijama u Wagnerovim operama, a gostovala je u Pra- 
gu i Reichenbergu. Kao profesorica pjevanja u glazbenoj 
školi Hrvatskog glazbenog zavoda u Zagrebu 1902—1920 
odgojila je veći broj uglednih opernih pjevačica. 

LIT.: A. Goglia, Hrvatski glazbeni zavod, Spomenica 1827—1927, Za- 
greb 1927. B. Š. 

BRUCKMANN, Friedrich, * Deutz 4. VI. 1814, + Arco 
17. III. 1898, njemački nakladnik umjetničkih djela. Svoje 
poduzeće, osnovano u Frankfurtu 1858, prenio je 1863 u 
Miinchen, gdje je pretvoreno u dioničko društvo (Verlags- 
anstalt für Kunst und Wissenschaft). Ravnateljstvo podu- 
zeća, koje se 1908 opet prozvalo F. Bruckmann A. G., za- 
' držali su njegovi sinovi, od kojih je Hugo stekao zasluga 
i na drugim poljima javnog života (+ 1941 kao predsjednik 
Društva »Njemaékoga muzeja« u Münchenu). 

Poduzeće se pročulo izdanjima velikih reproduktivnih djela (na pr. 
Denkmäler griech. und rom. Skulptur, Denkmäler der Renaissance- 
skulptur Italiens, Klassischer Bilderschatz, Klassischer Skulpturenschatz, 
Medicidrucke i dr.), umjetničkih časopisa (Kunst für Alle, Dekorative 
Kunst i Pantheon), kao i drugih značajnih knjiga. 

BRUCKNER, 1. Anton, * 
Ansfelden u Gor. Austriji 4. 
IX. 1824, T Beč 11, X. 1896, 
njem. skladatelj. Prvu pouku u 
glazbi primio je od svog oca, 
seoskog učitelja. Najprije je 
vršio službu učitelja, a sam 
se dalje obrazovao u glazbi, 
pa je kao vrstan kontrapun- 
ktičar i orguljaš 1856 postigao 
mjesto orguljaša u katedrali 
u Linzu. Izobrazbu je dotje- 
rao kod Sechtera (kontra- 
punkt) i O. Kitzlera (kompo- 
zicija). G. 1867 naslijedi Sech- 
tera na bečkom konzervato- 
riju kao profesor kontrapun- 
kta, harmonije, kompozicije i 
orguljanja, 1875 postaje le- 
ktor za glazbu na bečkom 
sveučilištu, 1892 odlazi u mi- 
rovinu. Na više koncertnih putovanja po Njemačkoj, En- 
gleskoj i Francuskoj stekao je glas izvrsnoga virtuoza- 
orguljaša i izvanrednog improvizatora. Bilo mu je već 50 
godina, kad s» njegove skladbe zapažene, a V. i IX. simfo- 
nije nije sam nikada čuo. U to doba postoji u Beču takma 
između njega i J. Brahmsa. Dok je ovaj nastavio stilsko 
djelo klasika, to je B., ma da je njegova umjetnost imala 
temelj u glazbenom baroku užeg zavičaja, priklonio svoj 
skladateljski rad suvremenim nastojanjima novoromantika, 
naročito Richarda Wagnera. No Wagnerova umjetnost u 
svojoj je biti jedva dotakla jednostavnog B-a. On nastoji 
u svojim simfonijama povrh svega istaknuti zvučnost, osno- 
vanu na orguljaški iskorišćivanoj dinamici, a u biti po 
pravom romantiéókom zanosu doseći monumentalnost u 
razmjerima, kako se najbolje očituje u stavcima adagia 
upravo klasičnih odlika. Nepresišno je vrelo njegovih 
melodija, a uz to i širina izražavanja, što ga sve približava 
Schubertu. B. je bio duboko religiozni katolik, pa svoju 
vjeru pokazuje i u crkvenim skladbama kao i u simfoni- 
jama, koje nam se prikazuju kao otkrivanja vjernika u 
njegovu odnosu prema Bogu, što je B. znao izraziti čas 
tragički, čas radosno ili pak u djetinjoj pokornosti. Broj 
B-ovih djela nije velik, ali su to gotovo sve sama velika 
djela. Napisao је 8 simfonija (I. u c-molu 1865, II. u c-molu 
1873, III. u d-molu 1877, IV. u Es-duru, »romantička« 1881; 
V. u B-duru 1894; VI. u A-duru 1899; VII. u E-duru 1884; 
VIII. u c-molu 1885); od IX. napisao je samo tri stavka 
(izvedeno 1903). Osim toga napisao je 2 ouverture, zname- 
niti gudački kvintet, 3 velike mise uz pratnju orkestra (u 
d-molu, u e-molu i u f-molu), 1 requiem u d-molu, veli- 
čanstveni »Te Deum«, psalam 150. za sola, zbor i orkestar, 
više manjih crkvenih skladba te više zborova. 

LIT.: R. Louis, A. B., 1905; M. Morold, A. B., 2. izd., Leipzig 1920; 
A. Orel, A. B. Das Werk, Der Künstler, Die Zeit, 1925; E. Kurth, 
Bi UB. 2 5v. 1925. B S 

BRÜCKNER, Aleksander, * Tarnopol (ist. Galicija) 29. 
I. 1856, + Berlin 25. V. 1939, poljski slavist, od 1881 do 
1924 nasljednik Jagićev na katedri slavenske filologije u 
Berlinu. Po svojoj plodnosti i mnogostranosti obuhvatajući 
slavensku filologiju u vrlo širokom opsegu (jezik i knjiže- 
vnost, poyijest i starine, etnografiju i mitologiju) ide među 
prve slaviste. Znanstveni je rad počeo studijom Die sla- 

vischen Fremdwörter im Litavischen (Weimar 1877). Popis 
njegovih radova do 1927, koji je sastavio Wislocki u zbor- 
niku o njegovoj sedamdesetgodišnjici (Studja staropolskie, 
księga ku czci Aleksandra Brücknera, Krakov 1928), 
iznosi 1192 broja. Taj je broj od te godine znatno porastao, 
jer je B. bio vrlo aktivan sve do smrti. On se istakao naj- 
više kao polonist, našavši i objelodanivši više staropoljskih 
jezičnih i književnih spomenika. U popularnoj knjizi Dzieje 
języka polskiego (1906, °1913, 31925) obradio je povijest 
poljskoga jezika, a 1926—27 izdao je Slownik etymo- 
logiczny języka polskiego. Poljsku književnost obradio je 
u knjizi Dzieje literatury polskiej (1905, 1908, 1924), a 
poljsku kulturu uopće u djelu Dzieje kultury polskiej (1. i 
П. 1930, III. 1932). B. je izvrsno poznavao i rusku književ- 
nost, koju je obradio njemački (Geschichte der russischen 
Literatur, 1905, 1922) i poljski (Historja literatury rosyj- 
skiej, I. i II. 1922). Prikazao je i češku književnost (1933). 
U mnogočemu se razilazio od svojih stručnih drugova, pa 
i u ćirilo-metodskom pitanju u djelu Die Wahrheit über 
die Slavenapostel (1913). U kritici je bio oštar (na pr. u 
prikazu Daničićevih Korijena... u Jagićevu »Archivu« 
III, 1879) i često apodiktičan, ali vazda zanimljiv. B. je bio 
posljednji veliki slavist, koji je poput V. Jagića obuhvatio 
potpuno slavensku filologiju i kulturnu povijest. SHE 
2. Eduard, ж Jena 29. VII. 1862, +Beë 20. V. 1927, 
njemački geograf i meteorolog. Izučivši prirodne nauke 
u Jurjevu (Tartu, Dorpat), Dresdenu, Münchenu i 
Hamburgu bio je od 1888 profesor geografije na sveuči- 
lištu u Bernu, od 1904 u Halleu i od 1906 do smrti u Beču. 
Osobito ga je zanimala klima, morfologija i glaciologija. 
Postavio je teoriju o klimskom kolebanju u periodama od 
35 do 36 godina. G. 1906 osnovao je Zeitschrift für Glet- 
scherkunde. Glavna su mu djela: Klimaschwankungen seit 
1700, Beč 1890; Die feste Erdrinde und ihre Formen (u 
djelu Unser Wissen von der Erde), Beč 1898; Die schwei- 
zerische Landschaft einst und jetzt, Beč 1900; Die Alpen 
im Eiszeitalter (s A. Репскот), 3 sv., Leipzig 1901—9. O. O. 
BRUEGEL (BRUEGHEL), Pieter — Breughel. 
BRUERE-DESRIV AUX, Marc René (nazvani Bruerević 
ili Bruerović Marko), Ж Tours (?) prije 1770, T Cipar 25. 
i . XI. 1823, dubrovački pjesnik 
francuske narodnosti. Došavši 
kao dijete u Dubrovnik, gdje 
je njegov otac bio francuski 
generalni konzul (1772), učio 
je ondje najprije pod vod- 
stvom Đure Ferića, a zatim u 
kolegiju  pijarista temeljito 
klasične nauke, koje je upot- 
punio u jednom kolegiju u 
Romagni. Kao pjesnik prvi 
put se javlja 1789 u zbirci 
Per le nozze del N. S. Nicolo 
Sorgo colla nobil Dama con- 
tessa Elena Sorgo. G. 1793 
stupa u konzularnu službu i 
prati u Carigrad novoga fran- 
cuskog poklisara Descorchesa, 
koji mu malo zatim povjerava 
misiju u Travniku, gdje je 
imao osigurati otpremu fran- 
cuske pošte iz Carigrada u 
Pariz, i obratno, preko jadranskih luka, i povrh toga proma- 
trati politički položaj te proučavati mogućnosti trgovine 
s Francuskom. Ovu je službu obavljao vrlo spretno i razbo- 
rito do konca 1797, kada je austrijska okupacija Dalmacije 
onemogućila Francuzima da se služe primorskim putem. 
U Travniku se oženio Katom MHodić, koja je rano umrla. 
Drugi put se oženio Marom Kisić, rodom iz Srebrena, s ko- 
jom je, čini se, bio sretan (Poslanica Mari Bruerevici). 
Nakon povratka u Dubrovnik surađuje sa svojim ocem, 
koji ga šalje na pr. u Anconu, da pod teškim okolnostima 
onamo odnese posljednji obrok zajma, koji su Dubrovčani 
dali francuskim četama na Krfu (1799). G. 1801 dobiva 
naslov vicekonzula, što nije bilo dubrovačkom senatu po 
volji, 1806 odlazi u susret generalu Lauristonu i francuskoj 
vojsci, što se je uputila u Kotor. Na početku francuske 
okupacije Dubrovnika vršio je službu redarstvenoga povje- 
renika, a и jesen 1806 imenovan je konzulom u Skadru 
s osobitom zadaćom, da nagovori pašu na sudjelovanje u 
ratu protiv Rusa i Crnogoraca. To mu nije pošlo za rukom, 

ali je u Skadru imao prilike zalagati se s uspjehom u korist 
kršéanskih trgovaca u Albaniji, sve do 1814, kada se je 
vratio u Dubrovnik kao francuski konzul. G. 1816 bude 
opozvan u Pariz, gdje ostaje do 1823. Tada polazi na put 
kao konzi u Tripolis, u Siriji, te putem umre na Cipru. 

Pisao je u četiri jezika: hrvatskom, latinskom, talijan- 
skom i francuskom (na ovom malo). Prevodio je latinske 
klasike na hrvatski te dubrovačke latinske pjesnike i pučke 
pjesme na talijanski. Najzanimljivije su njegove hrvatske 
pjesme: poslanice, satire, kolende, maškerate, u kojima pri- 
kladno upotrebljava teme posuđene iz klasične književnosti 
(kratkoća života, mudrost u umjerenosti želja, bježanje 
pred pustolovinama, zaziranje od užurbanosti i preoptere- 
ćenosti, kojoj su ljudi podvrgnuti u velikim gradovima), 
izražavanje osjećaja, koje snažno osjeća (sinovska i bračna 
ljubav, prijateljstvo, obožavanje svoje nove domaje). Nje- 
govi prikazi dubrovačkih običaja (Čupe i Spravljenice) ži- 
vahni su, veseli, dražesni, obrađeni sa simpatijom i tanko- 
ćutno. Njegova komedija Vjera iznenada, kojoj predmet 
i epizode ne sadržavaju ništa novo, a radnja joj je spora 
i pretrpana obratima, ističe se spretnom upotrebom mje- 
snih dubrovačkih crta, što joj daje posebnu draž. Razgo- 
vori su prirodni, ne spuštaju se nikad do vulgarnosti ni do 
tobože dubrovačkoga mješavila talijanskih riječi. Ovim 
smislom za čistoću jezika, vidljivim i u svim njegovim ri- 
mama, B. se odlikuje među većinom svojih suvremenika. 
Unatoč nekoj jednoličnosti B. se ističe prirodnošću, otmje- 
nom jednostavnošću, diskretnom lakoćom i gipkošću u 
gradnji stihova. 

BIBL.: B. je malo objelodanio za svoga života, osim u prigodnim 
zbirkama. Njegova djela nisu nikad bila izdana u obliku knjige. Neka 
su izašla u različitim izdanjima: Piesni (Čupe i Spravljenice), izd. Antun 
Kaznačić, Dubrovnik 1839; Piesme, izd. Medo Pucić u časopisu »Dubro- 
vnik«, III., Zagreb 1852; Zvjezdoznanci, »Dubrovnik« 1868; Vjera izne- 
nada, »Slovinac«, 1878. Većina njegovih djela nalazi se još u rukopisu. 
Potpuno je izdanje u pripremi u zbirci Francuskog Instituta u Zagrebu. 

LIT.: M, Pucić, M. B.-D. pčsnik slovinski (»Dubrovnik«, III., 1852); 
J. Nagy, M. B.-D. als ragusanischer Dichter (Archiv f. slav. Phil., 
AXVIIL, 1906); J. Dayre, M. B.-D. (Hrvatsko Kolo, 1941). J. D-e. 

BRUES, Otto, * Krefeld 1. V. 1897, njemački dramatičar, 
liričar i pripovjedač Donje Rajne. Učio je germanistiku i 
povijest umjetnosti. Živi u Kolnu. Drama Heilandsflur 
(1921) prikazuje sudbinu boraca iz baltičkih pokrajina ne- 
kadašnje carske Rusije iza svjetskog rata. Roman Die Wie- 
derkehr osniva se na legendi o ponovnom dolasku Kri- 
stovu. Die Fahrt zu den Vitern, ein Nansenroman (1934) 
pripovijeda o mladiću, koji hoće da posjeti Nansena, ali 
ga više ne nalazi na životu. Onda polazi u mornare i po- 
tone sa školskom lađom »Niobe«. Drugi romani i pripovi- 
jesti: Fliegt der Blaufuss? (1935) obrađuje borbu Flamana- 
ca s Valoncima; Das Madchen von Utrecht (1933); Vor 
dem Sturm (1934); Helden, Heilige, Narren und Musikan- 
ten (1923); Heiterkeit des Herzens, Erlebnisse zwischen 


Alltag und Sonne (1937). Radnja svih napomenutih djela 


događa se na području Donje Rajne, odakle pjesnik uzima 
sujete i za lirsku zbirku Rheinische Sonette (1924). С.$. 
BRUGGE (franc. Bruges), glavni grad Zapadne Flan- 
drije u Belgiji. B. leži u plodnoj i niskoj ravnici, koja je 
iz prošlosti poznata po odličnoj vrsti lana. Osim velikog 
broja željezničkih pruga, koje ga spajaju sa svim glavnijim 
mjestima Belgije, B. je kanalima spojen s morskim lukama 








BRUGGE, Grand’ Place i Beffroi 





BRUGGE, Gradska vijećnica 
(Altflandern) 


Ostendeom i Zeebruggeom i mjestom Sluisom u Nizozem- 
skoj te Gentom u Belgiji. Kanal do Zeebruggea je najkraći 
(12 km) i uređen za morske brodove. Iako važna prometna 
raskrsnica, B. je danas tih i slikovit grad s malim brojem 
(51.748) stan. (1936), većinom Flamanaca. Oko staroga 
grada danas je djelomično lijepo šetalište mjesto porušenih 
Zidina, a sam grad presjecaju brojni kanali, i svaka četvrt 
ima svoje znamenitosti. Od veleobrta zastupan je razno- 
vrsni tkalački i pivovarski te izradba brodova. Brojni gra- 
devinski spomenici, bogati muzeji i galerije čine B. važnim 
umjetničkim središtem i govore o njegovoj mnogo slavnijoj 
prošlosti. 

B. se spominje još u 7. st. kao municipium Brugense. 
Početkom 10. st. utvrđen je i dobiva gradsko uređenje. 
Krajem 11. st. postaje središte flandrijskih grofova, a naj- 
ljepše dane proživljava od početka 13. do polovine 15. st., 
kad su »Mleci sjeverne Evrope« bili središte živog tka- 
lačkog veleobrta i bogato tržište za flandrijsko platno, 
englesko sukno i različnu drugu robu. Potkraj 13. st. B. 
ima 200.000 stan. Iz toga sretnog razdoblja potječu kate- 
drala, Bogorodičina crkva, tržnica, vijećnica i druge crkvene 
i svjetovne zgrade. Od polovine 15. st. B. opada zbog 
zasipanja zaljeva, koji je do njega dopirao, pa građanskih 
nereda i jačanja njemačkih hanzeatskih luka, a glavni dio 
njegove uloge preuzima Antwerpen. Ali B. i dalje privlači, 
odgaja i nadahnjuje brojne umjetnike. Od spomenika, sa- 
građenih u doba opadanja, najvažnija je palača pravde iz 
18. st. Ni prokopavanje modernog kanala do luke Zee- 
brugge nije moglo povratiti stari život i značaj zamrlom 
gradu (Bruges la Morte). J. R-ć. 

BRUGMANN, Karl, * Wiesbaden 1849, + Leipzig 1919, 
njemački lingvist, profesor usporedne indo-evropske grama- 
tike u Leipzigu. Kao novogramatičar, sistematičar i organi- 
zator naučnog rada predstavlja treću fazu ove nauke (prvu 
Bopp, a drugu Schleicher). Glava je njemačkih kompara- 
tista ili gramatičara, koji upotrebljavaju uporednu metodu. 

Na uspoređivanje indo-evropskih jezika dao se, za razliku 
od Boppa, nakon klasičnih nauka. Kao sveučilišni nasta- 
vnik ove grane imao je golem uspjeh, tako da je odgo- 
jio nesamo u Njemačkoj, nego i ostaloj Evropi čitavu 
lingvističku t. zv. lajpcišku školu svoga smjera (Streitberg, 
Hirt, F. Sommer, Walde, Američanin Buck, Talijani Ciardi- 
Duprć, Ribezzo, Srbin Belić, Bugarin Mladenov i t. d.). 

U lingvistiku ga je uveo grecist Georg Curtius, s kojim 
se razišao, kad je stupio u školu novogramatičara (Paul, 
Osthoff, Hübschmann, Verner i t. d.). Kao i ovi, i on sma- 
tra bezizuzetnost glasovnih zakona i analogiju glavnim čim- 
benicima lingvistike. Kao novogramatičar objavio je 1876 
studiju o nazalnim sonantima u prvobitnom indo-evrop- 
skom jeziku. Principima ove škole posvetio je, zajedno 
s Osthoffom, časopis Morphologische Untersuchungen i 
1885 spis Zum heutigen Stand der Sprachwissenschafi. Pro- 
tivno Boppu, radi samo s potvrđenim oblicima. Neprijatelj 
je odviše smjelih lingvističkih rekonstrukcija. 

Po principima nove škole, a na osnovi usporedne metode 
daje 1885 Griechische Grammatik, koja je doživjela pet 
izdanja (posljednje u redakciji E. Schwyzera). Kompendij 
usporedne indo-evropske gramatike, što ga napisaše Bopp i 
Schleicher, nadomjestio je svojim Grundriss der vergleichen- 
den indogermanischen Grammatik, u prvom izdanju (Strass- 
burg 1886—1900) zajedno sa sintaktičarom B. Delbrückom; 
u drugom (Strassburg 1897—1916) sam. Njegov Grundriss 
predstavljao je u zadnjoj četvrti 19. st. remek-djelo lingvi- 
stike. Kako je to djelo odviše golemo, da bi se po njemu 
mogli lako uvesti u osnove usporedne lingvistike ili kompa- 
ratistike, napisao je izvadak Kurze vergleichende Gramma- 
tik der indo-germanischen Sprachen (3 sv.), pravi biser 
lingvističke jasnoće i kratkoće. 

B. se nije rado bavio etimologijskim kombinacijama, ali 
je rado obrađivao usporednom metodom semantičke grupe, 
tako izraze za totalitet (1894), pokazne zamjenice (1904) i 
kolektivne i distributivne brojeve (1907). Ove studije pred- 
stavljaju detaljno obrađene isječke iz njegove usporedne 
gramatike. Bio je specijalist u oskičko-umbrijskim dijalek- 
tima. 

Prema koncu života, pod utjecajem W. Wundta, dao se 
i na lingvističku psihologiju (1918: Verschiedenheiten der 
Satzgestaltung nach Massgabe der seelischen Funktionen). 

Osnovao je 1892 (zajedno s W. Streitbergom) časopis 
Indogermanische Forschungen (zajedno s prilogom Anzei- 
ger für indogermanische Sprach- und Altertumskunde). 

Jedan je od najznaéajnijih predstavnika lingvistike u za- 
dnjoj polovici 19. i prvoj četvrti 20. st. 

LIT.: Iorgu Iordan, introducere in studiul limbilor romanice, laşi 


1932 (postoji i engleski prijevod); V. Thomsen, Geschichte der indo- 
germanischen Sprachwissenschaft, Leipzig 1925. P:S: 


BRUGNOLI, Sekundo, * Dubrovnik poslije 1528, + Du- 
brovnik početkom 17. st., svjetovni svećenik talijanskog 
podrijetla i crkveni glazbenik u Dubrovniku. Napisao je za 
svećenike pouku o koralnom pjevanju i uputu u figuralno 
pjevanje, sastavio više svezaka napjeva za porabu sveće- 
nicima pri obavljanju službe Božje, spjevao i skladao više 
crkvenih popjevaka i himna, od kojih se nije ništa našlo. 

LIT.: B. Širola, Pregled povijesti hrv. muzike, Zagreb 1922. B. 5. 

BRUGSCH, 1. Heinrich Karl, * Berlin 18. II. 1827, + Char- 
lottenburg 9. IX. 1894, njemački egiptolog, proputovao je 
u više navrata Egipat, Perziju, Siriju, Grčku i Italiju. Još 
kao gimnazijalac napisao je djelo Scriptura Aegyptiorum 
demotica (izd. 1848), a glavna mu je radnja Hieroglyphisch- 
demotisches Wörterbuch (7 sv., 1867—82). 

2. Theodor, * Graz 11. X. 1878, liječnik. Isprva izvanre- 
dni sveuč. prof. u Berlinu, od 1927 redoviti prof. interne 
medicine u Halleu. Napisao školske knjige iz interne 
medicine, kliničke dijagnostike (sa Schittenhelmom) i t. d. 

BRUHL (njem. »močvarno zemljište obraslo grmljem i 
travom«), njemački grad južno od Kolna, na željezničkoj 
pruzi Koóln—Koblenz, s 23.076 stan. (1933), glasovit radi 
kneževskog dvoorca Augustusburga, koji je za kolnskog 
kneza izbornika Klemensa Augusta sagradio graditelj 
Schlaun (1725—28); veleobrt šećera, metalurgija i uglje- 
nokopi. 

BRUHLMANN, Hans, ж Amriswil (Thurgau) 25. II. 1878, 
T Stuttgart 29. IX. 1911, švicarski slikar. Učio je u Stutt- 
gartu kod Kalckreutha i Hólzela, pa u Rimu, Firenci i Pa- 
rizu. Djelovao u Stuttgartu. Izveo je među ostalim velike 
zidne slike u Stuttgartu (crkva Spasitelja) i Zurichu (Kunst- 
haus). Njegova se umjetnost razvijala najprije pod utje- 
cajem Hodlera i Hofera, a kasnije pod utjecajem Cćzannea. 

LIT.: Thieme-Becker, ALBK, V., Leipzig 1911. A. Sch. 

BRUHNS, Karl Christian, * Ploen 22. XI. 1830, t Leipzig 
25. VIL 1881, njemački astronom. Od bravarskog pomoć- 
nika dovinuo se do poloZaja ravnatelja zvjezdarnice u 
Leipzigu. Imao je neobičan dar za računanje. Istakao se 
izračunavanjem planeta i otkrivanjem kometa. Radio je ta- 

kođer na polju meteo- 
rologije i geodezije. 
Glavno mu je djelo 
Die astronomische 
Strahlenbrechung in 
ihrer historischen Ent- 
wicklung, 1861. Е. M-ć. 

BRULA (Triglochin) 
je mali biljni rod je- 
dnosupnica, koji se 
odlikuje neuglednim, 
zelenkastim, dvospol- 
nim, u grozdove zdru- 
ženim cvjetovima sa 6 
čaški sličnih listova 
ocvijeća (koji rano ot- 
padaju), 6 prašnika i 
3—6 u pršljene smje- 
štenih plodnica. To su 
biljke vlažnih, a često 
i slanih staništa. Na 
vlažnim, naročito tre- 
setnim livadama su- 
sreće se kod nas tu i 
tamo vrsta T. palustre 
L., dok na močvarnim 
i slanim mjestima pri- 
morskih krajeva rastu 
mjestimično također 
vrste T. maritimum L. 
i T. bulbosum L. 

Za porodicu brulače 
(Scheuchzeriaceae ili 
Juncaginaceae) iz reda 
Helobiae (— jednosu- 
pnice), kojoj ovaj rod 
pripada, općenito je značajno, da ima dvospolne, rjeđe 
jednospolne, u grozdove združene cvjetove s dvostrukim, 
tročlanim, čaški sličnim ocvijećem, sa 6 prašnika i (naj- 
češće) 6 plodničkih listova, koji su po 3 združeni u 
pršljene. S. H-ć. 

BRULL, Ignaz, * Prosnitz (Moravska) 1846, + Beč 1907, 
učenik Epsteina (za klavir) i Desoffa (za kompoziciju), vir- 
tuozni glasovirač i darovit skladatelj. Od njegovih 10 opera 
najjači je uspjeh imala opera Das goldene Kreuz (izvedena 
prvi put u Zagrebu 11. IV. 1899 pod naslovom Zlatni križ). 
Među instrumentalnim djelima ističu se simfonije, ouver- 
ture Im Walde i Macbeth, te koncerti za klavir i za violinu. 

LIT.: H. Riemann, Musiklexikon, Berlin 1929. S. S-i. 

BRUMAIRE (»magloviti mjesec«), drugi mjesec u repu- 
blikanskom kalendaru za francuske revolucije, traje od 
22./23. X. do 20.21. XI. — 18. brumairea g. VIII. (9. XI. 
1799) preuzeo je Napoleon vlast kao prvi konzul. Z.D-i. 

BRUMBULJCI (Balanidae), raci, vitičari, u odraslom 
stanju pričvršćeni u moru sa širokom osnovkom tijela, jer 
nemaju stapke. Zaštićeni su u ljušturi od više vapnenih 
pločica. U Jadranu živi: Balanus tintinabulum na zidnim 
građevinama u luci i na stijenama; B. crenatus na kratko- 
repim racima; Chthamalus stellatus na obalnim hridima iz- 
među plime i oseke; Chelonibia testudinaria na oklopu 
morskih kornjača (željva). K.B. 

BRUMEL, Antoine, francuski crkveni skladatelj nizo- 
zemske škole, učenik Ockeghemov. G. 1505 došao je iz 
Lyona u Ferraru kao kapelnik na dvor Alfonsa I. od Este. 
Skladao je mnogobrojne mise, motete, Magnificat. Nešto je 
tiskao 1503 Petrucci i dr., a ostalo se čuva u rukopisu u 
knjižnicama u Minchenu, Beču, Bologni, Milanu, Baselu 
iste 

LIT.: H. Riemann, Musiklexikon, Berlin 1929. S. S-i. 

BRUMER, Wiktor, * Krakov 1894, poljski književnik i 
teatrolog. Učio je povijest umjetnosti i književnost u 
Krakovu. Piše o kazališnim problemima. J. B-ć. 

BRUMMEL, George Bryan, * London 7. VI. 1778, 
T Cačn 30. III. 1840, najznamenitiji dandy. Bio je iz gra- 
danske porodice, a već se za svojih nauka u Etonu i Ox- 
fordu isticao savršenom pomnjom u odijevanju, zbog čega 
je prozvan Beau B. ili Buck B. Bio je neko vrijeme časnik, 
a zatim je živio kao posebnik i postao arbiter elegantiarum 
londonskoga društva; kao takva zavolio ga je naročito 
princ-regent, kasniji Juraj IV., koji ga je smatrao »knezom 
dandyja«. Zbog velikih dugova na kartama morao je 1816 
pobjeći u Francusku. Premda je zaslugom prijatelja ро- 

stao 1830 britanski konzul u Caënu, Zivio je siromašno i 
umro slomljen i poremeéena uma u ubošnici. Njegovu je 
sudbinu prikazao 1885 Maupassant u romanu Bel Ami, a 
Matoš mu je posvetio veći dio jednoga svojeg feljtona 
(Djela TL, str. 32). 

BRUN, Johan Nordal, * Bynesset kod Trondhjema 21. 
Ш. 1745, + Bergen 26. VII. 1816, gdje je od 1804 bio bi- 
skup. Norveški pjesnik, istakao se crkvenim i rodoljubnim 
pjesmama, od kojih se neke još i danas pjevaju, kao na pr. 
budnice For Norge. Napisao je tragediju Zarine (1771) i 
rodoljubivu dramu Einer Tambeskjelver (1772). 

BRUNA, Franjo Ks., * Zagreb 14. IX. 1745, + Budim 
1819, hrv. isusovac. Profesor astronomije i više matematike 
na sveučilištu u Budimu. Njegova astronomska i meteoro- 
loška opažanja tiskana su u »Acta« mannheimske Akade- 
mije (1785 i d.), kojoj je bio član. M. V. 

BRUNDA (lat. crembalum, njem. Maultrommel), mali 
čelični instrument u obliku potkove s vrlo blizim rašlji- 
cama, među kojima se nalazi tanko elastično pero (jezičak). 
B. se stavlja na same zube, ponešto razmaknute, pa se je- 
zičak trza prstom. Svirač pritom pušta uzduh kroz usta, 
pa mijenjajući oblik usne šupljine može izvoditi različne 
tonove s nježnim prizvukom šuma. Dok je sada u Evropi 
to samo dječji instrument, bilo je još početkom 17. st. 
umjetnika na b., koji su nastupali na koncertima. Taj je 
instrument vrlo star. U nekim primitivnijim kulturama (ju- 
goistočna Azija i Melanezija) još je danas u upotrebi u 
različnim izvedbama (najvećma od trstike), djelomično i 
s idioglotnim jezičkom. 


LIT.: C. Sachs, Geist und Werden der Musikinstrumente, Berlin 
1929, В. $ 


BRUNEAU, Alfred, * Pariz, + 1934, francuski operni 
skladatelj, Massenetov učenik. Osobitu paznju pobudile su 
njegove opere na tekstove prema Zolinim romanima; medu 
njima Messidor (tekst joj je u prozi kao nekim operama 
Dargomijžskoga i R. Straussa), L'ouragan, L'enfant roi, La- 
zare. Osim toga skladao je balete, djela za orkestar, popi- 
jevke. Pisao je o francuskoj lirskoj drami, o ruskoj i fran- 
cuskoj glazbi, životopis G. Faurća i t. d. 

LIT.: A. Hervey, A. B. (engl.), 1907. S. S-i. 

BRUNEI, bivši sultanat na Borneu, do 1942 s južnim oto- 
kom Palavanom pod britanskim protektoratom, 5.580 kme, 
a 34.016 stan. (1937), 5 na km?. Ima 128 km obalne crte, a 
nekad je imao mnogo vise. Glavni je grad B., ima 10.453 
stan. (1931), većinom Malajaca; leži na moru, a u pozadini 
je lijepa šuma. Kuće su od tvrdoga drva, koje odolijeva 
moru, a sagrađene su na pilotima. Žene prave skupocjene 
marame protkane zlatom, a muškarci obrađuju fine stvari 
od mjedi. Nekad je to bio moćan sultanat; u 15. st. dođoše 
muslimani, a 1580 osvojiše B. Španjolci i zlatno doba pre- 
stade. U 18. st. dolazi onamo India Co., a od 1888 bio je 
pod britanskim protektoratom. М. š. 

BRUNEL, 1. Isambard Kingdom, ж Portsmouth 9. IV. 
1806, + Westminster 15. IX. 1859, sin Marca Isambarda. 
Tehničke nauke svršio u Parizu. Radio s ocem na tunelu 
ispod Themze. Gradio više mostova. Od 1833 vodeći inže- 
njer kod Great Western željeznice. Projektirao i gradio 
velike željezne parobrode »Great Western« i »Great Bri- 
- fain« te konačno prvi gorostasni brod »Great Eastern« 
(> brod, gradnja želj. broda). Nije dočekao prvo puto- 
- vanje tog broda, jer ga je nekoliko dana prije toga radi 
prevelikoga napora udarila kap. 

2. Sir Marc Isambard, * Hacqueville (Normandija) 25. 
1769, + London 12. XII. 1849, francuski mornarički 
časnik, emigrant za revolucije. Konstruirao u Engleskoj 
. strojeve: za brodogradnju, za savijanje drva, za pletenje 
(»tricoteur«), za pravljenje čavala, staniola i t. d. Projekti- 
rao plovne objekte za pristajanje brodova. Osnovao i gra- 
dio tunel ispod Themze, dovršen 1843. BS. 

BRUNELLESCHI (zapravo di Ser Brunellesco), Filippo, 
** Firenca 1377, + Firenca 16. IV. 1446, talijanski graditelj. 
- Sin uglednog javnog biljeZnika iz plemićke porodice (Lapi); 

učio je najprije kiparstvo; 1401 natjecao se za ukras vrata 

na krstionici u firentinskoj stolnoj crkvi. Njegov reljef 

Izakove žrtve (Firenca, Bargello), pun dramatičnosti i 

snage, bio je otklonjen, a prihvaćeno formalno dražesnije 

djelo Ghibertijevo. Kada je 1403 s Donatellom došao u 

Rim, potakli su ga utisci antiknih građevina, te se dao na 

graditeljstvo, pa je kasnije rijetko djelovao kao kipar (isp. 
raspelo u S. M. Novella, Capella Gondi). U svom novom 

području djelovanja i opet je naišao na takmaca u Ghi- 








(Foto Alinari) 
FILIPPO BRUNELLESCHI, Kupola crkve S. Maria del Fiore u Firenci 


bertiju, koji je s njim do 1433 nadzirao radove na firen- 
tinskoj stolnoj crkvi. Najznatnije građevno djelo, kojim 
se proslavio kod suvremenika i potomstva, bila je kon- 
strukcija kupole na spomenutoj stolnoj crkvi. To je i je- 
dino djelo, što je uglavnom dovršeno za njegova života. 
lako se divimo njegovu tehničkom znanju, Које је tu razvio 
(on je postavio dvije međusobno nazupčane koncentrične 
školjke različite debljine, da bi izbjegao potrebi pomoć- 
noga kostura), valja nam držati na umu, da je točno ozna- 
čenu osnovnu misao osmerokutnog tlocrta preuzeo 1420 
s upravom gradnje, a izostavivši tek neke pojedinosti ostao 
vjeran gotičkoj cjelovitosti te stolne crkve. Premda je 
srednji vijek svojim ranokršćanskim i romaničkim gradi- 
teljstvom svakako i nadalje utjecao na njegovo stvaranje, 
ipak se u djelima, koja je B. samostalno zamislio, očituje 
odlučnije napuštanje gotike. To su: crkve S. Lorenzo i S. 
Spirito (1433), zatim neobično skladna kapelica Pazzi u 
prvom dvorištu S. Croce (1430), Palazzo Pitti u svom prvo- 
bitnom obliku (1440), koji je zapremao tek sedam prozora, 





(Foto Alinari) 

vila Pitti u Ruscianu, nahodište na Piazza S. Annunziata 
(1421), neki dijelovi sluZbene zgrade Gvelfa i napokon veli- 
Canstvena centralna gradevina samostana kamaldoljana S. 
M. degli Angioli (od 1434), koja je na Zalost ostala nedo- 
vršena. 

Ovim građevinama, od kojih gotovo nijedna nije dovr- 
šena u obliku, kako ju je Brunelleschi zamislio, upozna- 
jemo čvrstu težnju za stilom, što odbacuje gotičku tradi- 
ciju, a želi oblike i »klasični« mir antike spojiti s baštinom 
ranokršćanske epohe, ali računa i s praktičnim zahtjevima 
vremena. Taj stil, koji se svojim prigušenim strogim obli- 
kom odriče svih ukrasnih igrarija, učinio je B-a najznatni- 
jim pripravljačem zrelog talijanskog renesansnog graditelj- 
stva. Neposredno iz B-jeve škole, u koju se mogu ubrojiti 
i građevine palače Pazzi, Badia (Fiesole) i drugo dvorište 
u S. Croce, proizašao je i graditelj Michelozzo. Majstor 
je radio i kao hidrauličar i graditelj utvrda: od mnogih 
radova iz tog područja, koji se pripisuju njemu, bit će da 
su njegovi tek oni u Pisi i Riminiju (1438). Suvremeni 
životopisci tvrde, da je B., naslikavši svoj rodni grad, oteo 
zaboravi njegovu arhitektonsku sliku. Drži se, da bi te slike 
trebale provesti u praksu neka nova pravila perspektive, 
koja je on sam pronašao. Crte B-jeva lica prikazuje jedna 
slika u Louvreu i portretni reljef, koji mu je na grobnom 
spomeniku izradio posinak Andrea Cavalcanti. 

LIT.: C. v. Stegmann i H. v. Geymiiller, Die Architektur der Re- 
naissance in Toskana, sv. L, München 1885 i sl; C. Frey, Le vite di 
F. B., Stuttgart 1887; C. Conti, Il palazzo Pitti, Firenca 1887; C. v. 
Fabriczy, F. B., Stuttgart 1892; L. Scott, Filippo di S. B., London 1901; 
P. Wenz, Die Kuppel des Domes S. Maria del Fiore, Berlin 1903; M. 
Reymond, B., Pariz 1912; Н. Folnesics, B., Beč 1915; P. Fontana, F. B., 
Firenca 1920; A. Venturi, F. B., Rim 1923; G. L. Luzzatto, B., Milan 
1926. 

BRUNELLI, Vitaliano, * Ancona 1848, + Zadar 1922, 
talijanski povjesničar Dalmacije. Veliki niz godina proveo 
je kao profesor na talijanskoj gimnaziji u Zadru i pred- 
sjednik Lege Nazionale. Tu je proučavao arhive i knjižnice 
i izdao u mjesnim časopisima i novinama mnoštvo_rasprava 
i izvora iz povijesti Dalmacije, osobito Zadra. Polemizira 
s hrvatskim piscima zbog svoga iredentističkog stava. Zna- 
tniji su mu radovi: izdanje kronike Mihe Madijeva de 
Barbazanis, izdanje opisa Dubrovnika od Filipa de Diversis, 
monografije o Ivanu Lučiću, o dalmatinskom jeziku i t. d., 
a glavno mu je djelo povijest Zadra. 

BIBL.: La cronaca di Mica Madio con note dichiarative, Izvještaj tal. 
gimnazije u Zadru 1877—78; Philippi de Diversis »Situs aedificiorum, 
politiae et laudabilium consuetudinum civitatis Ragusii«, Zadar 1880; 
Vita e opere di Giandomenico Stratico, vescovo di Lesina e Brazza, 
Rivista Dalmatica 1886; Giovanni Lucio, principe deglli storici Dalmati, 
ibid. 1899—1901; Le fonti dell’ Illirico Sacro, Cronaca Dalmatica 1888; 
I libri consiliorum della città di Zara, Bolletino di archeologia e storia 
Dalmata 1832; Giornale dell' assedio di Zara, Zadar 1880; Giovanni Squar- 
cina, pittore zaratino, Zadar 1912; Contributo alla storia delle acca- 
demie zaratine, Scintille, Zadar 1889; Di alcune confraternite della città 
di Zara, Dalmata 1885; San Grisogono, Dalmata 1891; Quisquilie etimo- 
logiche di Leandro Dorico, Zadar 1895; Dei tre Donati, vescovi della 
chiesa di Zara, Dalmata 1897; Di alcune fonti della storia municipale di 
Zara, Dalmata 1893; Mons. Stefano Paulovich Lucich, Rivista Dalmatica 
1901; Gli »Statuta Jadertina«, Izvještaj tal. gimnazije u Zadru 1905—6; 
Historia ecclesiae Jadrensis autore Valerio Ponte archidiacono, Rivista 
Dalmatica 1906; Questione liturgica, Zadar 1900; Se e quando Zara sia 
stata slavizzata, Dalmata 1909; Storia della città di Zara dai tempi рій 
remoti sino al 1815, parte prima: Dalle origini al 1409, Venezia 1913; 
Un po'di luce su Andrea Meldola, La Dalmazia 1920; Andrea Meldola 
detto lo »Schiavone«, Rivista Dalmatica VI. (1922); Dante fra gli Slavi 
meridionali, Rim 1921. WV; Š; 

BRUNET, Jacques Charles, * Pariz 1780, + 1867, francu- 
ski knjižar i bibliofil, koji je napisao poznata djela Ma- 
nuel du libraire et de l'amateur des livres (1810), Nouvelles 
recherches bibliographiques pour servir de supplément au 
Manuel (1834), Recherches bibliographiques et critiques 
sur les éditions originales des cinq livres du roman sati- 
rique de Rabelais (1852). 

LIT.: Cat. des livres rares et précieux composant la bibl. du jeu M. 
J. Ch. B. (1868); Bogeng, Die Grossen Bibliophilen (1922). M. O. 

BRUNETIERE, Ferdinand, * Toulon 19. VII. 1849, T Pa- 
riz 9. XII. 1906, francuski književni povjesničar. Probija- 
jući se teško kroz život B. surađuje najprije u različitim 
smotrama, a 1875 stupa u uredništvo Revue des deux mon- 
des, gdje je od 1893 ravnatelj; iste je godine primljen u 
Francusku akademiju. G. 1883 postao je vanredni profesor 
na Ecole normale supćrieure. U nastavničkom i književnom 
radu bio je samo kritičar te nastojao postaviti kritiku na 
Znanstveni temelj, s posebnom metodom i stalnim nače- 
lima, sastavljenima prema uzoru prirodnih nauka i podre- 
denima moralu. Djelo u njegovim očima vrijedi tek po 
Cilju, za kojim teži i koji mora biti moralan. Umjetnost 
zbog umjetnosti čini mu se besmislicom. 

Ovo naučavanje, u koje još ulazi misao o razvitku vrsta, 
sličnih prirodnim vrstama, predstavlja temelj, na kome je 
B. sagradio znatno kritičarsko djelo, kojega nedostatci ne 
smiju prekriti neospornih njegovih zasluga. Dosta je slabo 
razumio i pretjerano strogo sudio najveći dio svojih su- 
vremenika. Ali u proučavanju velikih književnih pokreta i 
pisaca čak i bliske prošlosti, u ustanovljivanju veze kroz 
pojedina razdoblja između vrsta ili između knjiga ili pi- 
saca B. postupa s rijetkom sigurnošću, koja se oslanja na 
golemo poznavanje i na zanos uvjerenja, koji prelazi i na 
čitaoca, čak i onda, kada ga odbija odviše odsječen ton i 
odviše kruta shema konstrukcije. 

Počevši od 1893 vraća se predaji i katoličanstvu te ulazi 
u filozofsku i političku raspravu: njegova predavanja o 
razlozima vjerovanja Raisons 
actuelles de croire), njegovi 
glasoviti napadaji protiv zna- 
nosti, koje je slom proglaši- 
vao, iznijeli su njegovo ime i 
pred šire općinstvo. 

BIBL.: Najsnažnije su u njegovoj 
ролева temeljite rasprave: L'évo- 
ution de la critique (1890); Les épo- 
ques du théátre français (1893); L'évo- 
lution de la poésie lyrique, 2 sv. 
(1894). Treba dodati njegove zbirke 
članaka Études critiques sur l'histoire 
de la littérature française, 9 sv. 
(1880—1925); Histoire et littérature, 
3 sv. (1884—1886), te njegov poznati 
priruénik Manuel de l'histoire de la 
littérature française (1898), u kome 
je jasno ocrtao opće poteze i oko- 
snicu povijesti književnosti, zami- 
šljene prema njegovim načelima. 

LIT.: G. Fonsegrive, F. B., Pariz 
1908; V. Giraud, F. B., Pariz 1932; 
H. Guyot, L'apologétique de B., Pa- 
riz 1909; Faguet, F. B., Pariz 
1911. J 


. -е. 

B. је dugo vremena tražio putove prema katoličkoj vjeri 
i nastojao, da i druge usput njoj privede. Etape njegova 
obraćenja očituju se u tri serije njegovih Discours de 
combat, u zbirci studija Questions actuelles, Sur les chemins 
de la croyance. Izjavu o svom potpunom pristajanju uz 
katolicizam dao je u zakljucku svoga glasovitog govora, 
održanog u Lilleu 1900; Raisons actuelles de croire. Dokazi, 
koje iznosi, odnose se na korisnost ili uzvišenost kršéan- 
stva i nisu potpuni, a i terminologija mu je donekle ne- 
zgodna. No ipak je njima vrlo utjecao na suvremenike. D. G. 

BRUNETTI, 1. Angelo, * Rim 1800, + 10. VIII. 1849, 
talijanski rodoljub iz borba za ujedinjenje Italije, porije- 
klom rimski pučanin. Svim žarom buntovnoga tempera- 
menta učestvovao je u pokretu za vrijeme prvoga dvogodi- 
šta (1846—48) vladanja Pija IX. Vjerojatno je bio uple- 
ten i u ubojstvo Pellegrina Rossija (Ж 1787, + 15. XI. 1848), 
ministra i reformatora, kojega je papa bio pozvao na vlast, 
a kojega je narod smatrao vrsnim pravnikom, ali i čovje- 
kom neliberalnih nazora. B. se osobito istakao u obrani 
Rimske republike (30. IV.—3. VII. 1849). Poslije njezina 
pada priključuje se Garibaldiju s namjerom, da stigne u 
Veneciju, koja se odupirala Austriji, ali uhvaćen od car- 
skih četa bude s trinaestgodišnjim sinom Lorenzom i šest 
prijatelja strijeljan u palači Tiepolo na obali Pada. Prigo- 
dom tridesetgodišnjice Rimske republike (1879) tijelo je 
njegovo preneseno u Rim, gdje je B-u podignut 1907 spo- 
menik, koji je načinio Ettore Ximenes. 


LIT.: G. B. Savon, Necrologia di Angelo Brunetti tribuno del popolo 
Romano, Livorno 1879. 


2. Giovanni, * 1867, + 1935, talijanski stručnjak građan- 
skoga prava, sveučilišni profesor u Firenci od 1920. 

BIBL.: Il delitto civile (Firenca 1906); Norme e regole generali nel 
diritto (Turin 1913); Scritti giuridici vari, 4 sv. (Turin 1915—25). 

3. Lodovico, * Rovigno u Istri 21. VI. 1813, + Padova 
6. XII. 1899, profesor patološke anatomije u Padovi, osobito 
vrstan stručnjak u konzerviranju uzoraka u naučne svrhe. 
Zanimao se i pitanjem balzamiranja i spaljivanja lešina. 
Glavna djela: Cremazione dei cadaveri (Padova 1873); La 
fanninazione dei tessuti animali (Padova 1878). 

4. Vincenzo, * Bologna 28. II. 1761, + Bologna 17. X. 1839, 
talijanski pravnik liberalnih nazora, zastupnik rodnoga 
grada u Republici cispadanskoj (16. X. 1796—17. VII. 1797). 
U Talijanskoj republici bio je član zakonodavnoga odbora 
pa prefekt u različnim okružjima (1802—1805) i na koncu 
glavni ravnatelj daća (1811), koju je službu vršio i za re- 
stauracije do 1825. G. 1831—1836 bio je načelnik rodnoga 
grada. Zbog odanosti napoleonskoj misli i rada u Francu- 

‘skoj s prijateljem Antoniom Aldinijem (1805) Napoleon 

mu je dao naslov grofa. I austrijska i papinska vlast tako- 
der su ga mnogo cijenile. 

LIT.: T. Casini, Ministri, prefetti e diplomatici di Napoleone 1., u 
Revue Napoléonienne, 1902—03. A. VÀ. 

BRUNHES, Jean, * Toulouse 1869, + Boulogne sur Seine 
1930, francuski geograf i osnivač posebne antropogeografske 
škole (Gćographie humaine), u kojoj se naročito vodi ra- 
čuna o utjecajima čovjeka na sredinu. Bio je profesor 
sveučilišta u Fribourgu i Lausanni u Švicarskoj, a poslje- 
dnjih godina života na Collčge de France u Parizu. Osim 
radova u pojedinim krajevima, koje je neposredno istra- 
Zivao (L'irrigation dans la péninsule ibérique et dans ľ Afri- 
que du Nord; La géographie humaine de la France i dr.), 
osobito su mu značajna djela općeg smjera (La géographie 
humaine, La géographie de l'histoire i dr.). J. R-€. 

BRUNHILDE (staronjem. brünne »prsni oklope, hilt 
»boj«, dakle žena zaštićena bojnim prsnim oklopom), val- 
kira, po nordijskoj Eddi pratilica boga rata Wodana, koju 
je on uspavao, jer je protiv volje Wodanove pomogla u 
boju nekome junaku. Počiva na brdu opkoljena vatrom, 
kojom projaši neustrašivi junak Sigurd te je probudi. Nato 
se s njome vjeri, ali je napusti, došavši na dvor burgund- 
skog kralja Gunnara (Gunthera), ispije napitak zaboravi 
te se vjeri sa sestrom Gunnarovom, a svoju vjerenicu B. 
prepušta kralju Gunnaru. Uvrijeđena B. nagovori Gunna- 
rova brata Hognija, da ubije Sigurda, te se s mrtvim Si- 
gurdom spaljuje na lomači. 

Njemački ep Nibelungenlied počiva na drugoj verziji te 
pe B. je kraljica na Isensteinu (Islandu?) i nju Siegfried, 

oji se zaogrnuo plaštem, što ga čini nevidljivim (Tarn- 
kappe), pobijedi u bojnim igrama i izruči tobožnjem po- 
bjedniku, burgundskom kralju Guntheru. Kasnije odaje 
Siegfriedova žena Kriemhilda, tko je Brunhildu uistinu po- 
bijedio, zato B. naloži kraljevu vazalu Hagenu, da u lovu 
ubije Siegfrieda. С. $. 

BRUNI, Leonardo, nazvan Aretino po mjestu rođenja, 
Ж Arezzo 1370, + Firenca 9. III. 1444, talijanski humanist i 
povjesničar. Kancelar firentinske republike. Jedan od naj- 
zaslužnijih širitelja klasične kulture, osobito grčke. Pisao 
je latinski, ali se zalagao za talijanski jezik i književnost; 
s udivljenjem je obradio životopise Dantea i Petrarke 
(Vite di Dante e di Petrarca). Prevodio je grčke pisce na 
latinski. Kao filozof bio je eklektik. Interesantna je nje- 
gova korespondencija. Najviše se bavio poviješću i dao 
je više historičkih djela, među kojima se njegove Historiae 
Florentini populi po vremenu mogu nazvati prva prava 
povijest Firence. Njegove je Epistolae imao u svojoj 
knjižnici i naš Marko Marulić (P. Kolendić, Marulićeva 
oporuka, Split 1924, 17). 

LIT.: G. Voigt, Die Wiederbelebung des klassischen Altertums, Berlin 
18903; Isti, Florenz und die Kultur der Renaissance, Berlin 1933; E. 


Santini, La produzione volgare di L. B., u Giornale storico della lette- 
ratura ital., LX, 1912. M. D-ié. 


BRÜNING, Heinrich, * Münster u Westfaliji 26. XI. 
1885, njemački političar. Učio je povijest, filozofiju i 
državne nauke, g. 1911—13 bio na naučnom putovanju po 
Engleskoj i Francuskoj, 1915—18 sudjelovao u ratu i bio 
ranjen. G. 1921—30 poslovođa je njemačkog radničkog sa- 
veza; 1925 dođe u Reichstag kao član centruma, a 1929—30 
predsjednik je saborske frakcije centruma. 30. III. 1930 
postade državni kancelar i sastavi vladu iz pojedinih čla- 
nova centruma, njemačkih nacionalista, članova pojedinih 
gospodarskih stranaka, pučkih konzervativaca, članova ba- 
varske pučke stranke i demokrata, ali bez prave koalicione 
veze. 9. X. 1931 provede neke izmjene u kabinetu, a sam 
preuze vanjske poslove. Strogom štednjom i novim pore- 
zima nastojao je urediti državne financije, a u pitanju 
reparacija (v.) postigao je t. zv. Hooverov moratorij. Poku- 
šao je ostvariti carinski savez s Austrijom (— Anschluss). 


Odstupi u lipnju 1932; sada živi u Americi kao profesor. 
BIBL.: Die finanzielle, wirtschaftliche und gesetzliche Lage der en- 
glischen Eisenbahnen unter Berücksichtigung der Frage der Verstaatli- 
chung, Bonn 1915. 
LIT.: R. R. Beer, Heinrich B., 4. izd., Berlin 1931. LN: 


BRÜNINGHAUS, Franz Willi, Ж Berlin 22. I. 1870, nje- 
mački admiral i političar. Vršio je visoke i odgovorne 
službe u ratnoj mornarici, a pošto je 1919 pošao u miro- 
vinu, dao se 1920 birati u Reichstag (pučka stranka), gdje 
je bio zastupnik sve do 1930. Pročuo se 1926, kad je pred 
istražnim odborom za ratna pitanja nastupio kao pristaša 
t. zv. »Dolchstosstheorie«, po kojoj je slom Njemačke 1918 
prouzročila defetistička pozadina. Njegova rasprava Die 
politische Zersetzung und die Tragödie der deutschen 
Flotte (1926) brani posebno staru njemačku mornaricu. 

BRUNIQUEL, selo nad obalom Aveyrona, dćpartement 
Tarn-et-Garonne u Francuskoj, ima pećinu, obretenu 1863, 
gdje se našao ispod sedraste podnice paleolitski sloj s kre- 
menim oruđem, kostima i kremenjem, koje pripada mag- 
dalenskoj periodi. Faunu predstavljaju u tom sloju rino- 
ceros, sob, bizon, elk, konj i dr, a bilo je tu i sobove 
rožine s graviranim životinjskim likovima u magdalenskom 
stilu. U dubini od 1—1,50 m nađene su ljudske kosti od 
nekoliko individua, ali sve zdrobljene, a samo jedna tje- 
menjača očuvana je toliko, da se mogla izmjeriti. Prof. 
Owen, koji je pomno otkopao ove kosti, smatra, da su 
svakako suvremene s rinocerom. Boii 

BRUNIRATI znači posebnim sredstvima osvjetlati me- 
talne predmete do najveće mogućnosti. Ej. B. 

BRUNN, 1. Ferdinand Albert Wilhelm von, * 1849, T 
1895, njemački liječnik, od 1883 profesor anatomije u Ro- 
stocku. Po njemu je prozvana t. zv. Brunnova opna (mem- 
Bonn olfactoria); u zubarstvu je otkrio epitelnu ovojnicu 
zuba. 

2. Walter Albert Ferdinand von, * Göttingen 2. IX. 
1876, njemački kirurg i povjesničar liječništva, sin Fer- 
dinandov, našao limfne žlijezde ispod žlijezde slinavice 
uz donju čeljust i primijenio (1907) novi rez za operaciju 
raka sise. Kasnije se daje na povijest liječništva, te je od 
1924 izvanredni sveučilišni profesor u Rostocku, a od 1934 
redoviti u Leipzigu, gdje je i predstojnik jednoga od naj- 
većih zavoda u Evropi za povijest liječništva. Uređuje 
Archiv für Geschichte der Medizin, časopis za povijest 
liječništva, koji je osnovao (1907) Karl Sudhoff. Najpo- 
znatije mu je djelo Kurze Geschichte der Chirurgie 
(1928). MB! 

3. Heinrich, Ж Wörlitz 23. VI. 1822, + München 23. VII. 
1894, njemački arheolog. Učio je na sveučilištu u Bonnu 
filologiju i u dva maha, 1843—53 i 1856—65, boravio u 
Rimu kao tajnik njemačkoga (onda još pruskoga) arheo- 
loškog zavoda. Makar filolog, proučavao je stare spome- 
nike s umjetničke strane i tako postao osnivač moderne 
arheologije. Prvi je proučavao život i rad grčkih umjetnika; 
1853 u Braunschweigu izdao prvi svezak Geschichte der 
griechischen Kiinstler, kojim se djelom habilitirao za do- 
centa u doba, kad se još arheologija kao nauka nije mogla 
samostalno predavati na sveučilištima. Povrativši se u Rim 
pripravljao je drugi svezak toga djela, koji iziđe u Stutt- 
gartu 1859. U Rimu i srednjoj Italiji proučavao je rimske 
i etrurske spomenike; počeo je izdavati etrurske žare, a 
nastavio je s tim radom Körte. G. 1865 dobije katedru 
arheologije na sveučilištu u Miinchenu, i od toga se vre- 
mena opet bavi grčkom arheologijom. Isticao je važnost 
Olimpije i Pergama, koja su mjesta osvijetlila odlična 
njemačka iskapanja. G. 1893 izda knjigu Griechische Göt- 
terideale in ihren Formen erläutert, a i prvi svezak djela 
Griechische Kunstgeschichte (drugi svezak izdao je Flasch 
1897). Počeo je u velikom formatu izdavati i zbirku 
grčkih i rimskih skulptura, koju je kasnije nastavio Arndt. 
Mnoštvo njegovih manjih rasprava sakupljeno je i izdano 
iza njegove smrti u djelu Kleine Schriften, 3 sv., 1898 
do 1906. V.H. 

BRUNNEN, švicarsko selo općine Ingenbohl u kantonu 
Schwyz, na istočnoj obali Urnskoga jezera, gdje u nj 
utječe Muota. Ima stanicu za parobrode i željezničku s 
gotthardske pruge. U grad Schwyz vodi tramvaj, u lječi- 
lišta Morschach i Axenstein uspinjače, a u Flüelen obalna 
cesta. Divan mu je smještaj i podneblje, stoga ga kao kli- 
matsko lječilište stranci mnogo posjećuju. Ima 3700 stan., 
većim dijelom katolika. Ovdje su prakantoni poslije bitke 
kod Morgartena obnovili 1315 savez od 1291. A.M. 5. 

BRUNNER, 1. Heinrich, ж Wels 21. VI. 1840, + Kissingen 
11. VIII. 1915, njemački pravni povjesničar. Proizašao je iz 
bečke pravnopovijesne škole, koja je tada bila u cvatu, te 
postao profesorom na sveučilištima u Lavovu (1866), Pragu 
(1870), Strassburgu (1872) i konačno Berlinu (1873). Nje- 
gova znanstvena istraživanja temelje se na svestranom i 
dubokom proučavanju vrela, pa je tim načinom došao do 
mnogih novih znanstvenih rezultata i dao toj grani znanosti 
u Njemačkoj novoga zamaha. Uživao je najviši ugled u 
znanstvenom svijetu, postao je višestruki počasni doktor i 
član domaćih i stranih sveučilišta i akademija. 

BIBL.: Napisao je dugi niz znanstvenih rasprava i djela, među 
kojima se napose ističu: Deutsche Rechtsgeschichte, 2 sv., 1887—92 
(ta je povijest još i danas klasično djelo pravnopovijesne znanosti u 
Njemačkoj); Das  anglonormannische  Erbfolgesystem, Leipzig 1869; 
Die Entstehung der Schwurgerichte, Berlin 1872; Zur Rechtsgeschichte 

der rómischen und germanischen Urkunde, Berlin 1880; Forschungen 
zur Geschichte des deutschen und französischen Rechts, Stuttgart 
1894; Geschichte der englischen Rechtsquellen im Grundriss, Leipzig 
1909, Grundzüge der deutschen Rechtsgeschichte, Leipzig 1901, 7. izd., 
1919. 

LIT.: Stutz, Heinrich B., Zeitschrift der Savigny-Stiftung für Rechts- 
geschichte, germ. Abt., 1915. Lj. A. 

2. Johann Conrad von Hammerstein, * Diessenhofen kod 
Schaffhausena (Thurgau) 16. L 1653, + Mannheim 2. X. 
1727, njemački liječnik, potomak ugledne švicarske lije- 
čničke porodice. 

Zaslužan je za anatomiju i fiziologiju; podvezivanjem odvodnog 
kanala gušterače (ductus pancreaticus) dokazao je, da sok pankreasa 
nije kiseo i da se može izvoditi (nepotpuna) ekstirpacija gušterače 
(Pankreasa) i slezene; otkrio je (1686) danas po njemu nazvane Brunne- 
rove žlijezde (> crijevo, dvanaesnik) u dvanaesniku: glandulae duo- 
denales Brunneri i opisao ih u djelu De glandulis in duodeno inte- 
stino detectis (Heidelberg 1687). Osim toga izučavao je mozgovnu Zli- 
jezdu (Diss. anat. de glandula pituitaria, Heidelberg 1688). Nakon nje- 
gove smrti izašlo je djelo Methodus tuta ac facilis circa salivationem 
curandi luem veneream (1739). 


3. Sebastian, * Beč 10. XII. 1814, + Beč 27. XI. 1893, katol. 
bogoslov i njem. pisac. Živio je u Beču. Napadao je Scho- 
penhauerov pesimizam, Goethea, Bornea i Heinea i napisao 
satiru na filozofsku školu Hegelovu Der Nebeljungen Lied 
(Pjesma nezrelih maglenjaka) parafrazirajući naslov epske 
pjesme Nibelungenlied. U crkvenu i kulturnu povijest ide 
djelo Clemens Maria Hoffbauer und seine Zeit (1858), gdje 
prikazuje redemptorista Hoffbauera kao protivnika pro- 
svjetiteljstva i jozefinizma. Taj je Hoffbauer svojim na- 
zorima utjecao na romantičara Friedricha v. Schlegela i 
na pisca drama usuda Z. Wernera. U djelu Kunstgenossen 
der Klosterzelle obrađuje umjetnička nastojanja pojedinih 
samostanskih zajednica. С. $. 

BRUNO, * 925, + 965, brat сага Otona I., 940 državni 
kancelar, 953 kólnski nadbiskup, 954 vojvoda lotaringijski, 
pomagao bratu u upravljanju drZavom. B. je jedan od ri- 
jetkih muževa, koji su u 10. st. u Njemačkoj govorili 
grčki. On je unapređivao znanstveni odgoj svećenstva i kao 
klasiéki obrazovan čovjek bio jedan od glavnih stupova 
t. zv. otonske renesanse. Zaslužan je također za crkveno 
graditeljstvo. Omogućio je gradnju crkava sv. Marije na 
Kapitolu u Kólnu (između 953—965), sv. Cecilije i sv. Pan- 
taleona (oko 970 dovršena), napokon crkve sv. Patrokla 
u gradu Soestu u Westfalskoj, Која je također pripadala 
kolnskoj nadbiskupiji. U isto je vrijeme napredovala gra- 
đevna i umjetnička djelatnost i u biskupijama grada Triera 
i Lütticha, koje su bile u tijesnoj kulturnoj vezi s K&lnom. 
B-ov život opisan je u Monumenta Germaniae historica, 
Scriptores, sv. 4. 

LIT.: Lüdtke-Mackensen, Deutscher Kulturatlas. G. 8. 

BRUNO, sv., * Kóln 
oko 1030 od plemenite 
obitelji Hartenfaust, T 
Ба Torre 6. X 1101; 
utemeljitelj kartuzija- 
naca. Nauke je svršio 
na čuvenoj tada školi 
u Reimsu. Kada je pri- 
mio svete redove, na 
poziv nadbiskupa od 
Reimsa upravlja spo- 
menutom školom, kojoj 
je puna dva desetljeća 
bio upravitelj i profesor, 
te je brojnim odličnim 
mladićima pružao bo- 
gatstvo nauke i učio ih 
kršćanskim vrlinama. 
Sačuvala su se do da- 
nas njegova tumačenja 
Psalama i Pavlovih po- 
slanica. 

Uto nasta u Reimsu 
promjena na nadbiskup- 
skoj stolici, na koju se 
simonijom uspeo Mana- 
sija. Radi gaženja pra- 
va Crkve i zbog poči- 
njene simonije B. mu se kao kancelar dijeceze javno 
usprotivio, pa ga zato on liši 1078 časti i imutka. B. se 
radi osobne sigurnosti više ne vraća u Reims. Njegov 
se značaj pokazao neslomljivim u obrani prava Crkve. 
Nakon svrgnuća Manasije htjede reimski kler Bruna 
za nadbiskupa, ali se on po nagovoru Roberta de Mo- 

SV. BRUNO, Manuel Pereira 
Burgos, Cartuja de Miraflores 


lesme, kasnijega osnivača cistercita, povuče u samoću 
Séche-Fontaine. Taj mu samostan ne bijaše dosta samotan, 
ni život dosta strog i pokornički. Otputi se zato sa šesto- 
ricom drugova u Grenoble do biskupa Huga, svoga ne- 
gdašnjeg učenika, koji im dade u svojoj biskupiji brdsku 
pustoš Chartreuse za boravak (1084). Tu su provodili ži- 
vot molitve i strogoga mrtvljenja, te su tako udarili temelje 
redu samostanaca-pustinjaka, kontemplativaca i pokornika. 
Po predjelu Chartreuse (lat. Cartusia, u jugoist. Francuskoj) 
prozvaše Bruna i njegove sljedbenike kartuzijancima. 

Papa Urban II. pozvao je 1090 Bruna k sebi u Rim, da 
mu bude savjetnikom. B. je isposlovao od pape, da mu 
dade u Rimu neku kuću, gdje je s nekoliko svojih 
drugova živio kartuzijanskim životom. Ali dvorski život 
i poslovi nisu ga zadovoljavali. Papa mu je nudio nadbi- 
skupsku stolicu u gradu Reggio u Kalabriji, no on zamoli, 
da se smije opet vratiti u samoću kod Grenobla u Fran- 
cuskoj. Tamo mu ne bijaše dopušteno poći, stoga ode 
na jug Italije u Kalabriju te s pomoću grofa Ruggiera 
osnuje u pokrajini Catanzaro samostan, koji se danas zove 
Serra S. Bruno. Tu je u samoći provodio pokornički život 
do smrti. Pokopan je u crkvi S. Stephano del Bosco. 
Tu ga je proglasio papa Leon X. 1514. Svetkovina mu 
EG <. 

LIT.: Capello, Vita di San Brunone, Turin 1886; Vie de Saint B., 
Montreuil s. M. 1898; Lóbel, Der Stifter des Carthàüuserordens, Münster 
1899; Kartuzijanci i kartuzija Pleterje, Zagreb 1939. D. N. 

BRUNO, Giordano (redovničko ime; svjetovno ime: Fi- 
lippo), * Nola kod Napulja 1548, + Rim 17. II. 1600, tali- 
janski filozof. Sa 17 godina stupio je u dominikanski samo- 
stan u Napulju. Veé za vrije- 
me školovanja pokazao se ve- 
likim protivnikom Aristotela 
i skolastičke filozofije. Prem- 
da je sumnjao u Presv. Troj- 
stvo i božanstvo Kristovo, ipak 
se dao zarediti za svećenika. 
U vjerskim sumnjama i here- 
tičkim nazorima išao je tako 
daleko, da je 1576 morao biti 
uklonjen, jer mu je prijetila 
parnica sa strane inkvizicije. 
Preko 10 godina lutao je po 
Evropi: u Ženevi je prešao na 
kalvinizam, da bi mogao stu- 
piti ondje u akademiju; 1579 
došao je u Toulouse, gdje je 
postao sveučilišnim profeso- 
rom i vodio oštru borbu pro- 
tiv Aristotela tvrdeći čak, da 
je Aristotel bio najgluplji filozof i da je njegova duša po- 
slije smrti prešla u magarca; 1581 postao je izvanrednim 
sveučilišnim profesorom u Parizu; 1583 prešao je u Lon- 
don, gdje je stanovao u kući francuskoga poslanika i do- 
šao u dodir s mnogim znamenitim ličnostima. U Engleskoj 
su nastali njegovi najvažniji spisi na talijanskom jeziku. 
Zatim je pokušao sreću i u osam njemačkih gradova. G. 
1591 pozvao ga je Giovanni Mocenigo u Mletke, a ne zna 
se sigurno, iz kojih je razloga ovaj otmjeni učenik već 
1592 prijavio svoga učitelja ondješnjoj inkviziciji, pred 
kojom se bijedno držao. G. 1593 predan je Rimu. Po 
kratkim zapisnicima od konca 1599 i početka 1600 B. je 
neprestano tvrdio, da nije nikad zastupao heretičke nazore, 
nego da su članovi inkvizicije krivo shvatili onaj dio nje- 
gove nauke, što ga označuju heretičkim. Konačno je ipak 
kao tvrdokoran heretik i otpadnik bio predan svjetovnoj 
vlasti i od nje spaljen na lomači u Rimu na Campo de’ Fiori. 


U svojim mnogobrojnim spisima na talijanskom i latin- 
skom jeziku B. ne obrađuje samo filozofska pitanja, nego 
i realističkom otvorenošću piše šaljive komade za kazali- 
šte, na pr. Il candelaio (1582). Spis Lo spaccio della bestia 
trionfante (1584) pun je napadaja na kršćanske dogme; to 
je satira, uperena ne samo protiv katolicizma nego i prote- 
stantizma. Gotovo u svakom spisu iznosi teške optužbe 
protiv Židova, koje prezire. Jedan od najvažnijih njegovih 
spisa, La cena delle ceneri (1584), u obliku dijaloga sadr- 
žava popularan prikaz Kopernikova sistema: Kopernikove 
protivnike naziva najpogrdnijim imenima (upereno protiv 
sveučilišta u Oxfordu!). On proširuje Kopernikovu nauku, 
ukoliko filozofski naučava, da je stvarnost beskonačan sve- 
mir, koji se ne giblje i koji sam u sebi ima razlog svoga 
bivstvovanja. Naš je sunčani sistem samo jedan od mno- 

gih svjetova svemira. Bog je prvi imanentni uzrok u sve- 
miru, a svjetovi su nastali nutarnjom nužnošću, ne svoje- 
voljno. Oni se zovu »natura naturata« (priroda, koja je na- 
stala), dok je Bog »natura naturans« (priroda, koja djeluje). 
Zbivanje u prirodi očitovanje je Boga kao kozmičke sile. 
Božja su svojstva: moć, mudrost i ljubav. Bog kao prvi 
uzrok ujedinjuje u sebi sve opreke (coincidentia opposito- 
rum, načelo, što ga je već izričito zastupao Nikola Cusa- 
nus). je tipični zastupnik naturalističkoga panteizma. 
On zabacuje dualizam materije i forme: forma je istovjetna 
s materijom, ona je sadržana u materiji kao u klici i izvoru 
svega djelovanja. Kao što je samo jedna sila, jedan red i 
jedan zakon, tako isto je sve u prirodi oduhovljeno. Prve 
sastavne čestice svega, što bilo na koji način postoji, zovu 
se monade. To su točkice psihičko-materijalne naravi, ali 
nisu neprotežne, već sferične. Duša je jedna monada, ona 
je besmrtna. Bog je najviša monada. Individualnost stvari 
nastojao je tumačiti analogijom iz Kopernikova sistema, 
po kojem se svako tijelo kreće oko središta, ali zato ipak 
ima i vlastito kružno gibanje. B. uvlači u svoj sistem mno- 
ge oprečne misli stare grčke filozofije i neoplatonizma. On 
»je više pjesnik nego filozof, više zanesenjak nego strogi 
mislilaca (A. Bazala, Povjest filozofije, II. 211). 

BIBL.: Najvažnija su izdanja njegovih djela: G. Bruno, Opere ita- 
liane: I. Dialoghi metafisici, 11. Dialoghi morali (s bilješkama G. Gen- 
еа), Ш. Candelaio, Вагі 1907—1909; J. Bruni Nolani, Opera latine con- 
scripta (priredili F. Fiorentino, F. Tocco i dr.), 3 knj., Napulj-Firenca 
1879—1891; Opera inedita (izdao Tocco), Firenca 1891. 

LITE Clemens, G. Bruno und Nikolaus von Cusa, Bonn 1847; 
V. Spampanato, Vita di G. B., con documenti editi ed inediti, 2 sv., 
Messina 1921/22; L. Pastor, Geschichte der Papste, XL, str. 459—466, 
Freiburg i. Br. 1927. Izvrsna je bibliografija B-ovih djela: V. Salvestrini, 
г" delle opere di С. B. е degli scritti ad esso e tisa 


1926. E 
BRUNOT, Ferdinand, * Saint Dié (Vosges) 1860, t Pariz 
1938, francuski lingvist, napisao najopseZniju povijest fran- 
cuskoga jezika: Histoire de la langue francaise, des origines 
à 1900 (1905 i dalje), bez premca u drugim lingvistikama. 
‚ Veliki je poznavalac razvitka francuskoga rječnika u vezi 
s kulturnom poviješću. U drugom glavnom djelu La Pen- 
sée et la langue (1922) dao je pregled francuske sintakse 
na osnovi klasifikacije misli i ideja. Dak je romaniste 
Gastona Parisa. 

BIBL.: Grammaire historique de la langue frangaise, 1887; La doctrine 
de Malherbe d'aprés son commentaire sur Desportes, 1891; De Philiberti 
Bugnonii vita ef eroticis versibus, 1891; Nouvelle méthode de langue 
francaise (s Bonyjem), 4 sv., 1905—1909; L'enseignement de la langue 
française, 1911; Le Romantisme et les Lettres, 1929; Observations sur la 
grammaire de l'Académie francaise, 1932. 

LIT.: Jorgu Jordan, Introducere in studiul limbilor romanice, 
1932; Ch. Bruneau, F. B., Revue historique (1938). p 


BRUNS, Viktor, ж Tübingen 30. XII. 1884, njemački 
ravnik. Sveučilišni profesor povijesti rimskoga prava u 
Ženevi (1910) i Berlinu (1912), gdje od 1920 preuzima ka- 
tedru međunarodnog prava. Tu osniva zavod za poredbeno 
javno pravo i međunarodno pravo (1925) te znatno utječe 
па izgrađivanje mlađeg naraštaja u njemačkoj znanosti 


međunarodnog prava. 

Član je Stalnog arbitražnog sudišta u Haagu, bio je češće zastupnik 
njemačke vlade u sporovima pred Stalnim sudom međunarodne pravde 
i sudac ad hoc u tom sudu za neke parnice grada Danziga. Osnovao je 
i uređuje časopis »Zeitschrift für auslándisches öffentliches Recht und 
Vólkerrecht« te velike zbirke »Fontes juris gentium«, »Politische Ver- 
M i »Beitráge zum ausländischen öffentlichen Recht und Völker- 
rechte. Napisao je mnogo rasprava, među ostalim Völkerrecht und 
Politik, 1934; La Cour permanente de justice internationale (predavanja 
na akademiji u Haagu), 1937. J. A. 


BRUNŠMID, Josip, * Vinkovci 10. II. 1858, + Zagreb 
29. X. 1929, hrvatski arheolog. Gimnaziju je svršio u Vin- 
kovcima 1876. Iste se godine upisao na sveučilište u Beču, 
gdje je učio povijest i zemljopis. Baš u to vrijeme osnovan 
je na bečkom sveučilištu prvi arheološki zavod (Archaeo- 
logisch-epigraphisches Seminar), i Brunšmid mu je bio 
jedan od prvih revnih pitomaca. G. 1882 dobije u Vinkov- 
cima namještenje u ondješnjoj gimnaziji. Već je odavle 
slao dobre stručne izvještaje za Ljubićev »Arkeologički 
viestnik«. G. 1892 otišao je ravnatelj arheološkoga muzeja 
u Zagrebu prof. Šime Ljubić u mirovinu, a Brunšmid mu je 
trebao postati nasljednik. Već u siječnju 1892 bude pre- 
mješten kao profesor u zagrebačku gimnaziju, a u jesen 
iste godine dobio je jednogodišnji dopust, da se u Beču 
usavrši u struci. G. 1893 postao je kustos arheološkoga 
odjela narodnoga muzeja u Zagrebu. Te je godine obno- 
vljen muzejski zakon, a i na sveučilištu je novim zakonom 
osnovana stolica za arheologiju. U travnju 1896 postao je 
Brunšmid izvanredni profesor klasične arheologije na 
sveučilištu u Zagrebu i ujedno ravnatelj arheološkoga odjela 
narodnoga muzeja. To je, postavši kasnije redovni pro- 
fesor, ostao do umirovljenja 1. V. 1924. Poslije je još neko 

vrijeme kao ugovorni činovnik 
uređivao zbirku novaca. 
1928 uručen mu je na 70. 
rođendan svezak »Vjesnika 
hrvatskoga arheološkoga dru- 
štva«, koji је bio njemu po- 
svećen. — U hrvatskom kul- 
turnom svijetu B. je zname- 
nita ličnost. Kao profesor sa- 
vjesno je shvaćao svoju du- 
žnost i marljivo pratio stručnu 
književnost o novim uspje- 
sima na polju svih arheolo- 
ških disciplina. Kao ravnatelj 
muzeja svojim je bogatim 
znanjem i iskustvom te že- 
ljeznom ustrajnošću obogatio 
u velikoj mjeri sve domaće 
zbirke i stručno ih uredio. Oso- 
bito je numizmatička zbirka 
pod njegovom upravom postala jedna od najbogatijih u 
svijetu i jedna od najuređenijih. Kao urednik dao je mu- 
zejskom časopisu ljepši oblik inaučan značaj i time znatno 
podigao ugled zavoda u znanstvenom svijetu. B. je visoko 
dizao hrvatsku zastavu i uvijek radio u hrvatskom smislu. 
BIBL.: Antiken in Cibalis, Archaeolog. epigraph. Mitteilungen, II., 
1879; Bericht über eine Reise zwischen Essegg und Mitrovica (s W. Ku- 
bitschekom) u istom časopisu, IV., 1880; Popis numizmat. zbirke vinko- 
vačke gimnazije. Programi iste gimnazije 1882/3 i 1883/4; Dopunjci i 
izpravci ka CIL Ill, VHAD, VIIL, 1886; Skrovište rimskih novaca u 
Gabošu, na istom mjestu; Skrovište rimskih obiteljskih novaca između 
Valpova i Osijeka, na istom mjestu; Skrovište ugarskih srebrnih novaca 
u Neudorfu kod Vinkovaca, isti časopis, IX., 1887; Tragovi predhisto- 
rijskih naseobina u Sriemu, isti časopis, X., 1888; Nekoliko rimskih nad- 
pisa iz Sriema, isti časopis, XI., 1889; Rimski vojnički diplom iz Ilače 
u Sriemu, isti časopis, XIII, 1891; Nadgrobni spomenik rimskoga centu- 
riona M. Herenija Valenta, nađen u Vinkovcima, isti časopis, XIV., 
1892; Eine griechische Ziegelinschrift aus Sirmium, Eranos Vindobonen- 
sis, 1893; Nadgrobni spomenik М. Valerija Sperata iz Viminacija, 
VHAD, nove serije L, 1895; Nekoliko našašća novaca na skupu u 
Hrvatskoj i Slavoniji, u više nastavaka (L—XL.), УНАР, n. s., I., П., 
IV.—VI., VIIL—XIII., 1895—1914; Arheološke bilješke iz Dalmacije i 
Panonije, isti časopis I., IIL.—V., 1895—1901; Rimski vojnički diplom iz 
Bijele crkve kod Rače, isti časopis, IL, 1897; # Prof. Šime Ljubić, na 
istom mjestu; Tri nova ulomka grčkih napisa iz Dalmacije, Bull. Dalm., 
XXL, 1897; Die Inschriften und Münzen der griechischen Städte Dalma- 
tiens, Holder, Beč 1898; Grčki napisi iz svetišta božice Ma u Vodeni 
(Edessa) u Macedoniji, VHAD, n. s., IIL, 1899; Groblje sa urnama u 
Krupačama kod Krašića u Hrvatskoj, na istom mjestu; Grčki nadgrobni 
napis iz Kavadarca u Macedoniji, na istom mjestu; Spomenici prethisto- 
rijskoga i ranijega historijskoga vremena iz AU monarkije, priredio 
hrvatsko izdanje te karte od M. Mucha, 1898; Colonia Aelia Mursa, 
VHAD, n. s., IV., 1900; Naseobina bronsanoga doba kod Novoga grada 
na Savi, na istom mjestu; Prethistorijski predmeti željeznoga doba iz 
Šarengrada, na istom mjestu; Rimska veksilacija u Mitrovici, Spomen- 
cvijeće MH u čast Strossmayeru, Zagreb 1900; Groblje bronsanoga doba 
na Klaćenici kod Jablanca, VHAD, n. s., V., 1901; Hrvatske razvaline 
1.—Ш., na istom mjestu; Nov ulomak grčkoga napisa iz Lumbarde na 
otoku Korčuli, na istom mjestu; Predmeti halštatskoga doba iz grobova 
u Vranića gromili u Širokoj Kuli, na istom mjestu; Stari napisi iz oko- 
lice Požarevca u Srbiji, na istom mjestu; Colonia Aurelia Cibalae, isti 
časopis, VI., 1902; Nahođaji bakrenoga doba iz Hrvatske i Slavonije i 
susjednih zemalja, na istom mjestu; Prehistorijski predmeti iz srijemske 
županije 1—5; isti časopis VI. i X. 1902 i 1909; Hrvatske sredovječne 
starine, I.—V., isti časopis, VIL, 1904; Kameni spomenici Hrvatskoga 
narodnoga muzeja u Zagrebu, isti časopis VIL—XIL, 1904—1912; Naj- 
stariji hrvatski novci, isti časopis, VIL, 1904 (madžarski prijevod u 
Numizmatikai közlöny, IV., 1905); Nikola Mašić, nekrolog, Ljetopis 
HA 18, 1904; Starine ranijega srednjega vijeka iz Hrvatske i Slavonije n. 
VHAD, n. s. VIIL, 1905; Unedierte Münzen von Dazien und Mosien 
im kroatischen Nationalmuseum in Agram 1—11, u Wiener numismat. 
Zeitschr., XXXV, 1904, i XXXVIII, 1907; Rimski vojnički diplom iz 
Siska, VHAD, n. s. XI., 1911; Ulomak rimskoga vojničkoga diploma iz 
Male Mitrovice, isti časopis XIL, 1912; Antikni figuralni bronsani pred- 
meti u Hrvatskom narodnom muzeju u Zagrebu, isti časopis XIIL, 1914; 
Rimsko čaranje na olovnoj pločici iz Kupe kod Siska, isti časopis KIV 
1919; Ulomak rimskoga vojničkoga diploma iz Siska, na istom mjestu; 
Novci gepidskoga kralja Kunimunda, Bulićev zbornik 1924, njemački 
prijevod toga članka izašao je u Wiener numismat. Zeitschrift, 57, 1924 
(Die Münzen des Gepidenkönigs Kunimund). Od 1895 do 1919 uredio je 
14 svezaka nove serije VHAD. Kao ravnatelj Strossmayerove galerije 
slika izdao je prerađeno IV. izdanje kataloga te galerije g. 1911. ун. 


BRUS, orude za fino izgladivanje i toónu obradu površina 
te oštrenje raznog alata. Za ručno brušenje i oštrenje 
obično u obliku prizmatičkog kamena, za brušenje na 
strojevima više u obliku različito formiranih cilindričnih 
brusnih kola, a i segmenata. Izrađuju se tako, da se zrnca 
nekog minerala, kao što su korund, karborund, kvarc, naj- 
prije razdrobe i prosiju na određenu finoću, a zatim povežu 
nekom vezom. Najviše se uzima keramička veza, sasta- 
vljena od mješavine ilovače, kaolina i glinenca. Toj se 
mješavini doda voda i neka količina zrnaca spomenutih 
minerala, sve dobro izmiješa, oblikuje u kamenje, suši i 
peče u pećima. Prema čvrstoći, kojom veza drži i spaja 
mineralna zrnca, dijelimo brusove na više stupnjeva tvr- 

doće, koja se obično označuje prema skali Nortona. — Ova- 
mo ide i brusaći papir i platno. Izrađuju se tako, da se papir 
odnosno platno premažu ljepilom, posipaju brusaćim pra- 
škom i osuše. Kao brusaći prah uzima se za brušenje drva 
staklo i granat, za mekane metale korund, za tvrde i žilave 
metale korund i šmirak. Općenito je mineral za izradbu 
brusnog kamenja i za brušenje svih vrsta materijala 
korund, dobiven umjetnim putem u električnim pećima. J. H. 
BRUSA (Bursa), sjedište maloazijskoga vilajeta pod Mi- 
zijskim Olimpom, 30 km od Mramornoga mora, zaton 
Geumlek, luka Mudanije; 72.270 stan. (1935). Na mjestu stare 
Pruse je središte grada, dok su ostale tri četvrtine sasma 
moderne, neke izgrađene uz suradnju Amed Vekyf paše. 
Znamenite su mošeje Murata L, Bajazita L, Muhameda I. 
i Murata IL, u kojima se vide tragovi bizantskoga stila. U 
staroj crkvi sv. Ilije sahranjena su bila dva prva sultana 
Osman i Orhan, ali je crkva u poznije vrijeme izgorjela, 
pa je mošeja nanovo podignuta. B. ima kontinentsku klimu: 
minimum u siječnju iznosi 4,20C, maksimum u srpnju 
26,4%C; srednja godišnja temperatura je 15,0%C, a ombro- 
metrijska visina je 733 mm. Iz B. se izvoze dragocjeni sa- 
govi, u kojima je utkana svakidanja molitva. U okolici je 
sumporno vrelo od 80°С. U starom je vijeku nedaleko od 
B. bila prijestolnica bitinskih kraljeva, gdje je poginuo 
Hanibal. G. 1402 oplijeniše B. Tatari, a prije zauzeća Stam- 
bula bilo je ondje sijelo sultanovo. U ovom je gradu bila 
zakopana Jelena, kći bana Petra Zrinskoga, žena Franje I. 
Rákóczyja. M. š. 
BRUSASORCI, Domenico Riccio zvan B., * Verona oko 
1516, t Verona 30. III. 1567, talijanski slikar. Na njegov 
su razvoj utjecali Gianfrancesco Caroto, Francesco Tor- 
bido, mletaéki slikari, Giulio Romano, Parmigianino, Mi- 
chelangelo, pače i njemački majstori (bakrorezi J. N. Ho- 
genberga, kojima se služio slikajući: fresku  Konjanicke 
povorke cara Karla V. u palači Ridolfi u Veroni). U neku 
je ruku B. prethodnik Paola Veronesa. Njegove se znatnije 
slike nalaze u veronskim crkvama S. Eufemia, S. Lorenzo, 
S. Pietro Martire i S. Fermo. — Njegovi sinovi Felice 
Ж 1539, + 1605) i Giambattista (Ж 1544) te njegova kći 
ecilia (%1549, + 1593) nastavljaju način očeva slikanja. 
LIT.: A. Venturi, Storia dell'arte italiana, IX/4, Milan 1929. A. Sch. 
BRUSH, George de Forest, * Shelbyville (Tennessee), 
američki slikar iz druge polovice 19. st. Učio je u Parizu 
kod J.-L. Gérómea. Istakao se 1883 prizorima iz života 
američkih Indijanaca iz pokrajina Montane i Wyominga. 
Kasnije prikazuje gotovo isključivo porodične prizore, na- 
ročito majke s djecom, povodeći se za firentinskim rene- 
sansnim majstorima. Njegova se djela nalaze u galerijama 
u Bostonu, New Yorku (Metropolitan Museum), Washing- 
tonu (Art Galery), pa u zbirkama američkih bogataša. 
LIT.: Ch. H. Caffin, American Masters of Painting, New York 1903; 
Thieme-Becker, ALBK, V., Leipzig 1911. A. Sch. 
BRUSIĆ, 1. Mirko, * Zagreb 1884, + Obilićevo 1929, 
topnički časnik. Svršio gimnaziju u Zagrebu, tehničku vojnu 
akademiju u Beču i Módlingu i viši topnički tečaj u Beču. 
Poslije svjetskog rata predavao je na nižoj vojnoj akade- 
miji u Beogradu balistiku, a malo pred smrt dodijeljen je 
vojnom artiljerijsko-tehničkom zavodu u Obilićevu. Za 
vojničke škole napisao je priručnik Balistika (Beograd 
1927), jedino djelo te vrsti kod nas. BL P-6. 
2. Vladislav, * Vrbnik na Krku 20. IV. 1881, franjevac 
i kulturni radnik. Gimnaziju je učio kod franjevaca na Ko- 
šljunu i u Zadru, a bogoslovlje u Dubrovniku. Bio je nasta- 
vnik na franjevačkim školama na Badiji kod Korčule, na Ko- 
šljunu i u Zadru, a zatim dušobrižnik na Rabu i Krapnju. 
Bavi se poviješću, posebno istraživanjem samostanskih 
arkiva za novo izdanje Wadinga. Surađivao je u Kršćan- 
skoj školi, Bulletinu (F. Bulića), zadarskom Narodnom 
listu, zagrebačkoj Hrv. Straži i Bogosl. smotri. Naučne su 
mu rasprave: Ikonostas Jerolima da Santa Croce u samo- 
stanskoj crkvi sv. Bogorodice na Košljunu (Vjesnik za 
arheologiju i historiju dalmatinsku, 50), Benediktinska 
opatija na Košljunu (Bogoslovska smotra, XX.), Dolazak 
franjevaca na Košljun (ibid.), Crkva Navještenja B. D. 
Marije na Košljunu (ibid. XXL), Barokne pregradnje и 
crkvi na Košljunu (ibid. XXII), Zvonik i ропиїгіса 
crkve sv. Marije na Košljunu (ibid.), Samostan sv. Marije 
na Košljunu (Croatia Sacra, knj. 15—16). Posebno je izašla 
njegova monografija Otok Rab, geografijski, historijski i 
umjetnički pregled, Zagreb 1924. V.Š. 
BRUSILOV, Aleksej Aleksejevič, * 19. VIII. 1853, + Mo- 
skva 17. III. 1926, ruski vojskovođa. G. 1871 stupio je u 
jednu konjaničku pukovniju, 1877—78 sudjelovao u rusko- 

turskom ratu; prije svjetskog rata postao zapovjednik 
zbora. U svjetskom ratu vodio 1914 osmu rusku vojsku u 
Galiciju, a od konca 1915 rusku južnu vojsku, kojom je 
poduzeo poznatu ofenzivu na Božić 1915, zatim na sv. 
Jordana 1916, a osobito u srpnju 1916 južno od Dnjestra. 
Tu se protiv njegovih napadaja u gomilama borila i jezgra 
hrvatskih četa, među njima i domobranci. Pošto mu prva 
navala nije uspjela, poduzeo je ljeti 1916 ponovno veliku 
ofenzivu između Dnjestra i Pruta, pa mu je uspjelo baciti 
sedmu vojsku austrougarskog 
generala baruna  Pflanzera- 
Baltina, u kojoj su i opet bile 
hrvatske čete (među njima 
cijela domobranska 42. divi- 
Zija), na padine Karpata i u 
prostor Bohoročsany — Stani- 
slav. U ljetu 1917 poveo je 
vrlo snažnu ofenzivu na ci- 
jelom istočnogalicijskom pro- 
storu od Brodyja do Tartar- 
skog klanca. I tu mu je naj- 
Prije uspjelo prodrijeti i sje- 
verno i južno od Dnjestra, ali 
je jakom protuofenzivom nje- 
mačke i austrougarske vojske 
bačen natrag. U toj protu- 
ofenzivi sudjelovale su i opet 
hrvatske čete, među njima i 
42. domobranska divizija. Pri 
tom se istakla osobito 25. za- 
grebačka domobranska pukovnija u bitki kod Smyatina i 
kod Ušcia. Hrvatske su čete ponovno zauzele Černovice i 
došle ispred svojih položaja, koje su zauzimale prije pro- 
dora 1916. Posljednju ofenzivu vodio je B. kao vrhovni 
zapovjednik ruske vojske pod ministrom Kerenskim. G. 
1920 stavio se u rusko-poljskom ratu sovjetskoj vladi na 
raspolaganje zbog nove organizacije vojske, ali je kasnije 
dignut sa svog položaja. Napisao je djelo Prodor austro- 
njemačke fronte 1916. B. ide u red velikih ruskih generala, 
pa je uvijek uživao velik ugled. I Pee: 
BRUSILOVAC je kamen, koji je nastao od negdašnjega 
najfinijega mulja. Škriljave je građe, a uz veliko povećanje 
pod mikroskopom vidi se, da se sastoji uglavnom od kre- 
mena i bezbojnoga ili zelenkastoga tinjca te nešto zelenoga 
klorita. Dosta često nalazimo u njemu lijepe kristale zlatno- 
Zutoga pirita. Od ugljevite je tvari vrlo često obojen sivo, 
plavosivo, tamnosivo ili crno (na pr. u Zagrebačkoj gori), 
a od željezne rđe ljubičastocrveno ili crveno. Više puta se 
kida u ravne ploče, koje služe za pokrivanje krovova, za- 
tim za pravljenje pločica za pisanje; i kamene pisaljke se 
prave od njega. Lj. B-ć. 
BRUSINA, 1. Branimir, * Zagreb 5. I. 1876, književnik. 
Pučku školu, gimnaziju i pravo svršio u Zagrebu. Finan- 
cijski činovnik. Pisao pripovijesti i crtice. Zasebno izdao: 
Životopis Đure Deželića (Zagreb 1906), Andrija Fijan 
(Zagreb 1911). A. B-c. 
2. Spiridion, * Zadar 11. XII. 1845, + Zagreb 21. V. 1908, 
hrvatski zoolog. Bio je sveučilišni profesor zoologije, ravna- 
telj Hrvatskoga narodnog 
zoologičkog muzeja u Zagre- 
bu i član Akademije, pa 
je na području zoologije za- 
premio među Hrvatima za- 
služno mjesto. Već od rane 

mladosti nastoji upoznati 
hrvatsku faunu, posjećuje 
domaće i strane muzeje, 


proučava nesamo recentne, 
nego i fosilne domaće živo- 
tinje. Osobito je poznavao 
mekušce, ribe i ptice, a obje- 
lodanjene mnogobrojne nje- 
gove radnje izašle su na hr- 
· vatskom i više stranih jezi- 
ka. Kod osnivanja Hrvat- 
skoga narodnog zoologičkog 
muzeja u Zagrebu te Hrv. 
prirodosl. društva imao je 
veliki udio, a bio je i prvi 
predsjednik toga društva i urednik naučnog časopisa »Gla- 
snika«. Od 1876 do 1901 (kad je bio umirovljen) upravljao 
je zbirkama Zoologičkoga muzeja, pa ih je nesamo znatno 

umnožio, nego je stvorio stručnu knjižnicu s rijetkim dje- 
lima različitih zoologičkih ekspedicija. 

BIBL.: Glavniji radovi: Građa za neogensku malakološku faunu Dal- 
macije, Hrvatske i Slavonije, HA, Zagreb 1897; Iconographia mollu- 
scorum fossilium in tellure tertiaria inventorum, Zagreb 1902; Ptice hrv.- 
srpske s obzirom na ostali slovenski jug, Spom. SKA 1888 i 1892; 
Naravoslovne crtice sa sjeveroistočne obale Jadranskoga mora, I—IV, 
Zagreb 1872—1907, Rad HA; Morski psi Sredozemnoga i Crljenoga mora, 
Rad HA, 1888; Sisavci Jadranskoga mora, Rad НА, 1889; K ornitologiji 
Kotora i Crne Gore, GHPD, 1891; Naše jesetre, Rad HA, 1902. 

LIT.: P. Pavlović, Špiro Brusina (Ljetopis HA, sv. 25); K. Babić, 
Hrvatska fauna i važniji radovi oko nje, GHPD, 39—40. K. B. 

BRUSJE, selo u sjeverozapadnom dijelu otoka Hvara, 
općina i kotar Hvar. Leži na 134 m nadmorske visine u 
vinorodnom kraju. Uz vinogradarstvo stanovništvo se bavi 
i prerađivanjem aroma- 
tičnog bilja (ruzmarin, 
kadulja i аг.). B. ima 
katoličku župu, pučku 
školu, poštu i samo 508 
stan. (1931). J.R-é. 

BRUSNICA,  Vacci- 
nium Vitis Idaea L. 
(por. vrijesnjače, v.). Ni- 
ska je i razgranjena vi- 
šegodišnja biljka s obr- 
nuto jajastim, kožna- 
tim i zimzelenim sitnim 
listovima. Iz bijelih ili 
ružičastih cvjetova u 
grozdastim cvatovima 
razvijaju se crvene okru- 
glaste bobe. Raste u vi- 
sokim planinama Evro- 
pe, Azije i Sjeverne 
Amerike. U hrvatskim 
je planinama česta u 
šumama smreke i u kle- 
kovini. Za liječenje re- 
ume i uloga, za čišćenje 
krvi, protiv kašlja, bo- 
lesti bubrega isl. služe li- 
stovi Folia Vitis Idaeae, 
koji sadržavaju arbu- 
tina, hidrohinona, trije- 
slovina, erikolina i t.d. 
Vrlo su zdrave i jestive 
brašnjave bobe (sa še- 
ćerom, u octu ili alko- 
holu). F. K-n. 

BRUSNIK, eruptivni 
Skolj u skupini otoka 
Visa, jugoistoéno od Sv. 
Andrije (Sveca). Nije 
naseljen. J.R-ć. 

BRUSNIK, naselje u općini Dragović, kotaru Pakrac. 
U travnju 1913 nađen je tu vrlo zanimljiv rimski kameni 
nadgrobni spomenik, koji su tri sina podigla svojoj majci 
Priski, kćeri Tatonovoj, i Aureliju Nazonu, vojniku četvrte 
ilavijske legije, koji im je valjda bio očuh. Poprsja pokoj- 
nika prikazana su iznad natpisa. Muškarac je označen opa- 
- sačem, mačem i štitom (veoma umanjenim) kao vojnik, а 
žena ima provincijalnu nošnju s kapom na glavi. Na tom 
je mjestu sigurno bilo rimsko naselje, ali ne znamo koje. V. H. 

BRUSTOLON, Andrea, * Belluno 1662, + Belluno 25. 
- X. 1732, talijanski kipar i ulagač intarzija. Učio je kod 
- svog oca Jacopa i kod slikara Agostina Ridolfija. Tri je 
godine djelovao u Rimu, obrazujući se na djelima Berni- 
nija, Borrominija i Raggija, zatim u Veneciji, a od 1700 
ponajviše u svom rodnom gradu. Brojni njegovi radovi, 
koje je stvorio za mletačku porodicu Venier, nalaze se u 
tamošnjem Museo Civico Correr. Vrlo mnogo njegovih 
radova ima u okolici Belluna i Feltrea. Glavno područje 
B-ova rada bile su drvene i bjelokosne skulpture; ukra- 
šivao je raznovrsni namještaj, osobito crkvene predmete 
likovnim ili ornamentalnim ukrasom. Ističe se raskošnom 
ljepotom barokne umjetničke mašte, a ukus mu je ipak 
uvijek pouzdan. 

LIT.: P. Paoletti, A. B. u Thieme-Becker, ALBK, V., 1911; G. Biasuz 
i E, Lacchin, La vita e l'opera di A. B., Mleci 1928. 

BRUŠANI, selo 12 km SZ od Gospića, na glavnoj cesti, 
koja spaja Gospić s Karlobagom, s nešto oko 600 stan. 
B, su romantično mjesto. jer se nalazi na podnožju uvala 
Velebita, a bogato je vrelima, u kojima su Brušani uredili 
moderno ribogojstvo. 





SPOMENIK PRISKE I NAZONA 
Zagreb, Hrv. drž. arheološki muzej 

B. su do danas dobro sačuvani rimski most i rimsko 
vrelo. 

Tu se oglasila i prva ustaška bomba i 1932 dignut lick? 
ustanak, koji su organizirali ustaše Andrija Artuković, 
Marko Došen i Juco Rukavina. U susjednom selu Trnovcu, 
i to u šumi Jadovini, nalazi se grob ustaše Stipe Devčića, 
koji je junački poginuo 1932, pa na taj grob hodočaste lički 
seljaci. J. P-ić. 

BRUŠENJE DIJAMANATA. Sirovi dijamant, kako ga 
nalazimo u prirodi, mora se izbrusiti, da-dodu do punog 
izražaja njegova izvanredna optička svojstva, koja ga čine 
najdragocjenijim nakitnim kamenom. B. d. prema plohama 
kalanja pronašao je Ludwig von Berquen g. 1475. Prije 
toga su brusili dijamante u nepravilnim oblicima, kako se 
nalaze u zemlji. Kalanjem (cijepanjem) usporedno s plo- 
hama ledca dobivaju dijamanti tek svoj približni oblik. 
Ovakvi poluobrađeni dijamanti učvrste se posebnom olo- 
vnom slitinom u osobite drške, pa se po dva tako učvr- 
šćena dijamanta međusobno bruse. Ovako se bruse veće 
plohe, a manje se plohe (zna ih biti 30—50) bruse na 
okruglim čeličnim pločama, koje se vrlo brzo vrte, a po- 
sute su dijamantnim prahom i uljem. Najvažnije brusionice 
dijamanata nalaze se u Amsterdamu, Antwerpenu, Ha- 
nau-u i Berlinu. (— Briljant). J. R-ié. 

BRUT bijaše nadimak rimske patricijske porodice Juni- 
jevaca. 

1. Lucije Junije dobio je nadimak Brut (brutus »glup«) 
od svoga ujaka Tarkvinija Ohologa, jer se pričinjao glu- 
pim, da bi tako spasio svoj život od nepouzdanog ujaka. 
Tarkvinije ga dade svojim sinovima kao pratioca na putu 
u Delfe, odakle se povratiše s proročanstvom, da će u Rimu 
vladati onaj, koji na povratku prvi poljubi majku. Jedini 
Brut je tu rečenicu pravo razumio smatrajući zemlju zaje- 
dničkom majkom. Brut je poslije pobunio narod, koji je 
onda skinuo kralja Tarkvinija i za 509 pr. Kr. izabrao 
prvim konzulima Junija Bruta i Tarkvinija Kolatinca. 
Junije Brut osudio je na smrt vlastite sinove, kad se digoše 
protiy konzulâ. 

2. Marko Junije, dobro odgojen i veoma obrazovan, već 
kao mladić ozbiljna i čista značaja, bio je ljubimac Cezara 
i najuglednijih krugova rimskih. Za građanskih ratova 
pristao je uz optimate, pa je u bitki kod Farzala bio 
uz Pompeja, ali se je uskoro smirio na Cezarovoj strani. 
I Ciceron, koji se jednako kolebao između ljubavi za re- 

publiku i poštovanja prema velikom i ljubaznom Cezaru, 
iskazivao mu je veliko poštovanje. Potaknut od Gaja Ka- 
sija pristao je na ubistvo Cezarovo u nadi, da ée se tako 
sve sile, koje je Cezar svojom snagom sputao, udrušiti 
za spas republike, premda sam Brut nije imao nikakvih 
liénih pretenzija. Tako je i on 
15. III. 44 sudjelovao u ubi- 
stvu Cezarovu. Povik Cezarov 
na umoru: »Zar i ti, sinko!« 
(grč. Kai ov, zéxvov), iako ne će 
biti istinit, ipak pokazuje, da 
ga je Brutovo lice među ubo- 
jicama najviše ogorčilo. Brut 
je poslije sve svoje sile ulo- 
žio, da bi u boju zajedno s 
Kasijem pobijedio Oktavijana 
i Antonija, ali kako nije bilo 
sloge među urotnicima, nije 
uspio. Ogorčen nad neuspje- 
hom republikanske misli ba- 
cio se sam na svoj mač, bu 
dući da mu nitko od njegovih 
vjernih nije htio život odu- 
zeti. Osim B. političkog rada 
treba istaći i književni. Kao 
pristaša akademije napisao je 
više filozofskih djela, od kojih 
osim naslova nije ništa ostalo. Znamo, da je bio odličan 
govornik, ali se ni njegovi govori nisu sačuvali. O: G: 
BRUTI, Petar, kotorski biskup od 1474 do 1493. Na- 
pisao je više bogoslovskih knjiga, među kojima mu je 
najveću slavu pribavila Victoria contra Judaeos. A. Mi-ć. 
BRUTO KAMATI — Kamati. 
BRUTO TEŽINA NOVCA — Novac. 
BRUTOTONSKI KILOMETAR (njem. Bruttotonnen- 
kilometer, engl. totalton-kilometer, franc. tonne-kilomètre- 
brute, tal. tonnellata-kilometro lordo) označuje umnožak 
nekom prugom ukupno prevezenog tereta — bruto optere- 
ćenja — i broja prevezenih kilometara. Pod ukupnim tere- 
tom razumijeva se težina lokomotive, kola, pogonskih sred- 
stava, putnika i robe, koji se prevažaju, dok se pod neto- 
tonskim kilometrom razumijeva umnožak težine prevezene 
robe — korisnog tereta — i broja prevezenih kilometara. 
Statistički podatci o brutotonskim i netotonskim kilome- 
trima služe za prosuđivanje dobrote željezničkog gornjeg 

stroja, osobito tračnica, i za prosuđivanje kapaciteta loko- 
motiva i kola. ПАР. 
BRUUN, Laurids, ж Odense 1864, danski pisac. Neobi- 
čno plodan, pisao je romane najraznoličnijeg sadržaja i 
putopise, kao plod putovanja na Istok i po Atlantiku. 
Njegovi su romani, kriminalni: Pan (1906); filozofijski: Den 
Evige (1905—6), Den unkendte Gud (1913); Under Livets 
Troe (1917); zatim dekadentni roman: Midnatssolen (1907, 
hrv. prijevod u ZB s bilješkom o piscu); fantastični: Kronen 
(1902); historijski: Alle Syneders Konge (1903); Absalons 
Saga (1904); psihologijski: Tvillingerne (1923). U ovom 
posljednjem B. se pokazuje kao majstor vrlo istančane 
psihologijske analize. No inače su problemi, u koje se 
upušta, za nj preteški, jer njegovo stvaranje nije toliko 
duboko, koliko je stilistički efektno, virtuozno. Stoga je 
imao najviše uspjeha, i u inozemstvu, svojom trilogijom 
o Van Zantenu (1908—14), Van Zantens lykkelige Tid, V. 
Z. Æventyr, V. Z. mærkelige Langfart; prvi dio preveden 
na hrvatski: Sretni dani van Zantenovi, ZB), koja je osvo- 
jila čitaoce lakoćom stila, duhovitošću i sažetošću pripo- 
vijedanja, kao i eksotičnošću doživljaja. Lj. M. 
BRUVNO, selo kotara Gračac u velikoj župi Gacka i 
Lika nedaleko izvora potoka Otuće sa 600 stan. U 16. st. 
vlasništvo je kneza blagajskog, pa odatle Franjo Blagaj 
javlja 28. VII. 1558 generalu Ivanu Lenkoviću o pogibli 
grada Otoke od vojske Husein-bega. Rodno je "= 


Frana Kurelca. : 


BRUXELLES (flam. Brussel), glavni i najveći grad Bel- 
gije. B. leži na izlazu rijeke Senne iz belgijskog gorja u 
brabantsku nizinu. Tu je preko rijeke prelazio put, koji 
je spajao Flandriju, poznati zanatski kraj, s Kolnom, va- 
žnim tržištem. Dovde su uz Senne-u dopirali i mali brodovi, 
a dalje je prema J vodio važan kopneni put. Uviđajući 
ovaj prometni značaj prenijeli su loevenski vojvode svoje 
sjedište na mjesto današnjega B. još u prvoj polovici 11. st. 
Otada se grad sigurno razvijao u sjeni njihove tvrđave, ali 
je tek uređenje modernog prometa pridonijelo njegovu 
naglom razvoju i velikom međunarodnom značaju. Proko- 
pavanjem plovnog kanala B.—Charleroi-Sambre došao je 
grad u vezu s rudarskim i veleobrtnim krajevima južne 
Belgije i sjeverne Francuske. Danas moderni kanal preko 


- crkvica posvećena sv. 


BRUXELLES 


Rupela i Schelde, dubok 6,5 m, omogućava, da u B. uplove 
i veliki morski brodovi. Ovim je B. postao i važna morska 
luka. Izgradnjom guste belgijske željezničke mreže postao 
je B. jedno od najvažnijih belgijskih i evropskih prometnih 
središta. 

Jezgru grada čini stari flamanski grad  peterokutnog 
oblika, uzanih i krivudavih ulica. On je bio izgrađen oko 
Senne, koja je danas većim dijelom presvođena. Granice 
staroga grada u tlocrtu danas jasno pokazuju široki bulvari, 
izgrađeni na mjestu porušenih zidina. Sredovječni grad je 
mnogo izgubio od svog prvobitnog izgleda prosjecanjem 
novih ulica i asanacijom nezdravih dijelova. Ali se u sta- 
rome B. i danas nalaze najljepši umjetnički i arhitektonski 
spomenici. Najljepše zgrade grupirane su oko poznatog 
trga Grande Place: gradska vijećnica, kraljevska kuća 
(Brodhaus) i druge. Podalje su lijepa palača burze, kate- 
drala (sv. Gudula), golema palača pravde i dr. (> Belgijska 
umjetnost). Stari B. postaje sve više središte upravnih, 
poslovnih i prosvjetnih ustanova, »city«, pa broj njegovih 
stanovnika opada. 

Stari grad s dijelovima okolnih četvrti čini B. u užem 
smislu (193.481 stan. u 1936). Na njega se bez prekida 
nadovezuju nove i lijepe četvrti velikog B.: Jette, Laeken, 
Koekelberg, Molenbeek, St. Jean na SZ, Schaerbeek i St. 
Josse ten Noode na SJ, elegantni Etterbeek i Ixelles na I 
i St. Gilles, Forest i Uccle na J i Anderlecht na JZ. Ovako 
obuhvaćen veliki B. ima 839.581 stan. (1930). 


Nove četvrti imaju posebne općine, pravilno su građene 
sa širokim bulvarima, prostranim parkovima, među kojima 


je osobito poznat Bois de la Cambre, pendant pariskom“ 


Bois de Boulogne. Ovi vanjski dijelovi s pravom zaslužuju 
naziv malog Pariza, jer su izgrađeni po francuskom ukusu, 
i u njima se čuje većinom francuski jezik, tako da je В. 
i pokraj flamanske jezgre i okoline drugi grad francuske 
kulture. 

Osim toga, što je B. upravno središte Belgije i pokrajine 
Brabant, sjedište kralja, vlade i stranih predstavnika, on je 
i glavno ekonomsko središte Belgije i duhovno središte 
međunarodnoga glasa. U predgrađima B. razvio se veoma 
živ veleobrt skupih predmeta, koji se odlikuju precizno- 
šću i ljepotom izradbe (»bruseljska roba«). Najviše se izra- 
duju sagovi, čipke, ukrasi od zlata, srebra, slonove kosti, 
brušenje dijamanata, izrada skupih i lakih strojeva. Pokraj 
različnih kulturnih ustanova: bogatih muzeja i galerija, 
uglednih stručnih škola, B. ima dva slobodna sveučilišta, od 
kojih se jedno održava međunarodnim prinosima. Kako B. 
leži na granici flamanskih i valonskih krajeva, u njemu ima 
ustanova, koje služe i jednoj i drugoj narodnoj grupi, što 
je utjecalo na stvaranje širokogrudnosti i prijatnosti nje- 
govih stanovnika. Ove odlike pribavile su В-и veliki među- 
narodni ugled i utjecaj. 

LIT.: Fayard, Bruxelles, Bruxelles 1928. J: R-é. 

Povijest. Pod kraj 6. stoljeća (o. 580) osnovao je prema 
predaji cambrayski nadbiskup de Géry na jednom otočiću 
rijeke Senne kapelicu, oko koje je nastalo naselje Broek- 
sele (broek »bara«, sele »stan«, dakle »naselje u bari«). Na 
jednom otočiću Senne postojala je doista još od 7. st. 
Gćryju, a uz nju je posljednji Kar- 
lović, lothierski vojvoda Karlo, sagradio kaštel, oko kojega 
se brzo razvilo naselje, koje je prešlo i na desnu obalu 


- Senne i postalo važan gradić. Iza smrti vojvode Karla pre- 
- Éao je B. zajedno s brabantskim grofovijama u vlast lou- 


vainskog grofa Lamberta I. i njegovih nasljednika (o. 1015). 
Od 12. st. B. je, uz Louvain, sjedište brabantskih voj- 
voda. Od početka 13. st. okružen je bedemom, koji je za- 
hvaéao i desnu i lijevu obalu Senne. Brabantski vojvoda 
Henrik L dade 1229 B-u »Chartu«, bazu njegova kasnijeg 
ustava. Kako je u njemu cvao tkalački veleobrt, a bio je 
i važno središte na cesti Kóln-Brugge, B. se doskora pro- 
širio daleko izvan starih bedema. Zbog toga se između 1357 
i 1383 sagradio novi, daleko opsežniji bedem, koji je za- 
hvatio također obje obale Senne i postojao sve do kraja 


118. st. Od njega su ostala Halska vrata. Od vladanja voj- 


votkinje Ivane i vojvode Venceslava u polovini 14. st. bo- 
rave vojvode većinom u B.,ion se počinje smatrati glavnim 
ogradom Brabanta. U takvim prilikama gradi se od 1402 
prekrasna vijećnica. Od 1430 pod burgundskim vojvodama 
posta B. glavni grad Nizozemske, s kojom je Brabant spo- 
jen. Kad su 1482 belgijske pokrajine došle pod vlast Habs- 
burgovaca, B. je njihov glavni grad, u kojem su držali sja- 
-jan dvor. Budući da je B. bio napredan u trgovačkom i 





413 








BRUXELLES, Cehovske kuće 


umjetničkom pogledu, postao je jedan od najsjajnijih i 
najnapučenijih gradova tadanje Evrope. Krajem 15. i po- 
četkom 16. st. propada veleobrt tkanina, a zamjenjuje ga 
veleobrt sagova. Kada zbog zamuljenosti Senne zaprijeti 
propast brodarstvu B-a, prokopan bi kanal i otvoren 1561 
(kanal Willebroeck). Za Filipa II. stolovala je u B. njegova 
namjesnica Margareta Parmanska. Protiv španjolskoga go- 
spodstva došlo je 1566 do pobune, u kojoj su građani B. 
živo sudjelovali. Poslije slomljenog ustanka ostao je B. za- 
jedno s južnim dijelom Nizozemske i dalje pod Španjol- 
skom. Za ratova između Luja XIV. te Austrije i Španjol- 
ske B. je mnogo stradao. Za bombardiranja grada 1695 od 
maršala de УШегоі buknuo je požar i izgorjelo je preko 
4000 kuća. Od tada B. propada. Utrechtski mir 1713 dodije- 
lio je B. Austriji. G. 1746 svečano je ušao u osvojeni B. 
Luj XV. Mirom u Aachenu 1748 ostala je Austrijska Ni- 
zozemska Mariji Tereziji. Pod mudrom upravom njena 
namjesnika Karla Lotaringijskoga počinje B. poslije dugoga 
vremena opet cvasti i napredovati. Reforme Josipa II. iza- 
zvaše nemire i ustanak (1789), a 1790 osnovana je republika 
Ujedinjenih država Belgije, koja se međutim nije održala. 
Poslije bitke kod Jemappea 1792 osvojiše grad Francuzi, i 
B. posta 1794 glavnim gradom francuskog départementa 
Dyle. G. 1814 uđoše u B. saveznici protiv Napoleona, a 21. 
IX. 1815 zakune se u njemu na ustav kralj Ujedinjene 
Nizozemske Vilim Nasovsko-Oranski. Nezadovoljni vezom 
s Holandijom digli su 25. VIII. 1830 stanovnici B. ustanak 
i stali na čelo revolucije, koja je dovela do odcjepljenja 

Belgije od Holandije (4. X. 1830). 4. VII. 1831 izabran je u 
B. za belgijskoga kralja Leopold od Sachsen-Koburg-Gothe, 
a B. posta opet glavni grad. Odsada neprestano napreduje, 
oko njega se redaju predgrada, koja imaju svoju vlastitu 
upravu, ali su usko i neprekinuto povezana sa starim sre- 
dištem. U svjetskom ratu osvojiše Nijemci B. veé 1914 i 
urediše u njemu središte svoje uprave za Belgiju. 18. XI. 
1918 zauzme ga belgijska vojska. G. 1940 uđoše u nj opet 
Nijemci. 

LIT.: G. Des Marez, L'origine еі le développement de la ville de 
Bruxelles, Bruxelles 1927; L. i P. Hymans, Bruxelles à travers les áges, 


Bruxelles 1883—1889, 3 sv.; G. Des Marez, Vieux Bruxelles, Étude sur 
l'évolution historique et architecturale de la ville, Bruxelles 1910. G. N. 


Bruxelleske konvencije. Najveća pogibelj, koja prati su- 
vremeno pomorsko brodarstvo u doba mira, jesu požar na 
brodu i sudar s drugim brodom. Uslijed usavršene tehničke 
građe brodova i golemog razvitka parnog ili motornog 
broda, uslijed točnosti današnjih nautičkih sprava, pomoću 
kojih se brodovi po morima kreću gotovo istim pravcima, 
uslijed golemog uvećanja pomorskog brodarstva susreti su 
između brodova česti, a radi velike brzine, postignute pri- 
mjenom snažnijih strojnih uređaja i goleme brodske građe, 
posljedice su sudara veoma teške. 

Propisi pojedinih država o pravnim odnosima, koji na- 
staju povodom sudara između brodova, a pogotovu između 
brodova različitih zastava, pokazivali su znatne nejedna- 
kosti i nepotpunosti. Zato je bilo potrebno odrediti pra- 
vila, koja će važiti u slučaju međunarodnog sukoba zakona 
povodom sudara na moru, a i pravila o činidbama, koje se 
nameću kao posljedica sudara brodova, t. j. o pružanju 
pomoći i o spasavanju nastradaloga broda. O tim pita- 
"njima zaslugom odbora Comité Maritime International do- 
šlo je u Bruxellesu 23. IX. 1910 do zaključenja dviju kon- 
vencija: o sudaru brodova na moru i o pomaganju i spa- 
savanju na moru. 

Konvencije služe rješenju odnosnih pitanja u slučaju su- 
koba zakona, a sadržavaju i obveze država ugovornica, da 
ne će u svoja domaća zakonodavstva unositi bez pristanka 
ostalih suugovornica odredbe, koje bi bile protivne kon- 
vencijama. Po konvenciji o sudaru zapovjednik svakog 
broda dužan je, koliko to može izvršiti bez ozbiljne štete 
za svoj brod, pružiti pomoć brodu, s kojim se sudario, i 
dužan je saopćiti ime, luku pripadnosti, polaznu: i odre- 
dišnu luku svoga bro- 
da. Po konvenciji o 
pomoći i spasavanju 
predvidena je kao pra- 
vno pravilo obveza (ko- 
ja je uostalom već od 
1880 postojala u našem 
domaćem pomorskom 
pravu) za sve brodove, 
da pod određenim okol- 
nostima moraju poći u 
pomoć i raditi na spa- 
savanju svakoga broda, 
koji se nađe u nevolji 
na moru. Propisi kon- 
vencije vrijede i u od- 
»nosima s brodovima 
unutarnje plovidbe, ka- 
da bi do takvog slučaja 
došlo. 

Konvencijesadržavaju 
danas uopće međunaro- 
dno pomorsko pravo za 
većinu pomorskih drža- 





va. Posebnim zakonima: 


BRUXELLES, Halska vrata 
(Altflandern) 


njihove su norme pre- 
točene u domaća prava. 

Obje su konvencije kod nas uzakonjene, i to najprije 
austrijskim zakonom od 29. VII. 1912 (odn. ugarsko-hrvat- 
skim od 28. II. 1913), pa zakonom od 22. XI. 1931. 


LIT.: V. Brajković, O sukobu na moru, Arhiv za pravne i društvene 
nauke, 1930; Isti, Pomaganje i spasavanje na moru, Arhiv, 1931. V. Br-é. 


BRUYN, Bartholomäus (Barthel), Ж Wesel oko 1493, 
T Köln oko 1555, njemački slikar. Razvijao se vrlo neje- 
dnoliko i promjenljivo: najprije pristaje uz realizam Jana 
Joesta von Calcara, pa se predaje utjecaju kasnokólnskih 
slikara, zatim kreće smjerom Nizozemca Joosa van Cleefa 
(»Majstora smrti Marijine«), s namjerom, da kólnsku škol- 
sku predaju spoji sa sočnim šarenilom Nizozemaca; ipak 
nije nikada postigao izrazit samostalan stil, pogotovu ne 
onda, kad se napokon prislonio uz nizozemske »romaniste« 


BRUXELLES — BRYCE 


(Scorel, Heemskerk), koji su se ugledali u talijanske uzore. 
Kudikamo veći uspjeh negoli u dugom nizu ovih svojih 
oltarskih radova (na pr. Xanten, St. Viktor; Essen; Koln, 
crkve i muzej) postigao je B. upravo potkraj života slika- 
jući svoje suvremenike: stvorio je nekoliko krasnih likova 
kčlnskih gradonačelnika (Berlin, Köln) i u minijaturnom 
obliku slikao portrete (Margar. Questenberg, Köln 1552). 
Od njegovih kompozicija upotrijebljeno je nekoliko kao 
predlošci za slikanje na staklu. Njegov istoimeni sin 
(* Köln oko 1530, + prije 1610) kretao se u svom radu 
раа smjerom, ali nije pokazao nikakva smisla za drašest 
oja. 

im. E. Firmenich-Richartz, B. B. und seine Schule, 1891; Isti, B. B., 


u Thieme-Beckerovu ALBK V., Leipzig 1911; H. Brockmann, Die Spät- 
zeit der Kölner Malerschule, Bonn 1924. 


BRVAK — Coenurus. 

BRVENIK, sredovječni grad na ušću Brvenice u Ibar. 
Spominje se 1280 s kolonijom dubrovačkih i kotor- 
skih trgovaca. G. 1346 postojala je u njemu katolička 
crkva sv. Trifuna, zaštitnika Kotora. Knez Vojislav Voji- 
nović ustupio je 1363 grad B. sa župom čelniku Musi za 
Zvečan i njegovu župu, što je car Uroš poveljom potvrdio. 
I. Ruvarac je pogrešno tražio ovaj B. na ušću potoka Brve- 
nice u Lab. Neosnovanost njegova mišljenja danas je do- 
kazana. Ali zbog njega vjerovalo se jedno vrijeme, da su 
postojala dva Brvenika, jedan na Labu, drugi na Ibru. 

LIT.: I. Ruvarac, Glasnik SUD 47, 1879; V. Petković, Prilozi za 


književnost, jezik, istoriju i folklor, VI., 1926; A. Solovjev, Glasnik 
Skopskog naučnog društva, III, 1928. M.J 


Der 

BRYAN, William Jennings, % Salem (Illinois) 19. III. 1860, 
T Dayton 26. VII. 1925, američki političar. Po zvanju 
odvjetnik, a od 1891—95 član kongresa, u kojem se istaknuo 
govorima protiv carinskog protekcionizma i za bimeta- 
lizam. G. 1896, 1900 i 1908 kandidat demokratske stranke 
za predsjednika. Protivio se ratu sa Španjolskom, a nakon 
svršetka rata opirao se trajnom zaposjednuću Filipina. G. 
1900 osnovao je tjednik The Commoner. Kada je s Wil- 
sonom 1912 demokratska stranka došla na vlast, B. je 
1913—15 bio državni tajnik. Odstupio je 9. VI. 1915, jer 
se nije slagao s Wilsonovom ratnom politikom (Lusitania). 

Zalagao se za neutralnost Amerike u prvom svjetskom 
ratu, ali je ipak podupirao predsjednikovo vođenje ratova. 
Bio je vrlo sklon zamisli Lige naroda. Nakon rata zago- 
varao je izborno pravo žena, porez na dohodak, prohibi- 
ciju i osnivanje federalnog odjela za rad. Kao državni 
tajnik sklopio je velik broj međunarodnih ugovora za mirno 
rješavanje sporova među državama (Bryanovi ugovori 
— Međunarodni sporovi). Bio je uplivan politički pisac. 

BIBL.: The first battle, 1897; Under other flags, 1904; The old world 
and its ways, 1907; Heast to heast appeals, 1917; Memoirs, 1925. 

LIT.: J. C. Long, B. the great Commoner, New York 1928. J. N. 

BRYANT, William Cullen, * Cummington (Massachu- 
setts) 3. XI. 1794, t Long Island 12. VI. 1878, američki 
pjesnik i novinar. Nakon neurednih pravničkih nauka neko 
vrijeme djeluje kao odvjetnik. Već kao trinaestgodišnji 
dječak objavi prvu knjigu satiričnih stihova pod naslovom 
The Embargo, or Sketches of the Times; A Satire by a 
Youth of Thirteen (Boston 1808). G. 1817 objavljena je u 
North American Review njegova najbolja pjesma Thana- 
topsis. G. 1825 preseli se u New York, gdje postaje glavni 
urednik lista The Evening Post. Novinarski rad ograničuje 
njegovo pjesničko stvaranje, koje ipak ne zapušta. G. 1842 
objavljena je zbirka The Fountain and other poems; zatim 
je slijedila The Whitefooted Deer and other poems (1814). 
Svoje dojmove s putovanja po Evropi i Istoku ostavio je 
u zbirkama pisama Letters of a Traveller (1852), Letters 
from Spain and other Countries (1859) i Letters from the 
East (1869). Potkraj života preveo je Homerovu llijadu 
(1870) i Odiseju (1872). Nakon njegove smrti izdao je 
Parke Godwin potpuno izdanje njegovih pjesama (Poe- 
tical Works, New York 1883) i spisa u prozi (Prose Wri- 
tings, New York 1884). Hugo Badalić preveo je na hrvatski 
jednu B-ovu pjesmu. 

IT.: N. Foerster, Nature in Bryant's Poetry (Atlantic Quarterly, 


1918); Зу І. Phelps, Howells, James, Bryant and Other Essays, 1924; 
E. W. Gage, W. C. Bryant (Journal of American History, 1925). К.Е 


BRYCE, James, * Belfast 10. V. 1838, + Sidmouth 22. I. 
1922, od 1914 viscount B. of Dechmont, engleski pravnik i 
drZavnik; profesor prava u Oxfordu (1870), kao élan libe- 
ralne stranke narodni zastupnik (1880) i više puta član kabi- 
neta, 1907—1913 poklisar u USA. Zagovarao suradnju iz- 
među Kanade i USA. Djela Holy Roman Empire (1864), 
Studies in history and jurisprundence (1901) i najpoznatije 
mu djelo Modern Democracies (1921, u prijevodu Savre- 
mene demokracije, 3 sv., Beograd 1931—32) spadaju u 

klasióna djela te grane znanosti. U potonjem djelu raz- 
matra demokratsku vladavinu i opisuje njezino uredenje 
u južnoameričkim republikama, Francuskoj, Švicarskoj, Ka- 
nadi, USA, Australiji i Novoj Zealandiji. Ističe važnost 
javnog mišljenja i elite (koju naziva oligarhijom) u dru- 
štvu, te kraj svih simpatija za demokraciju vidi jasno sve 
njene mane i njenu relativnost u oblicima vladavine, koja 
zavisi od ljudskog značaja i drugih društvenih uvjeta. Uz 
ta djela poznato je i The American Commonwealth, 1888 
(preveo na hrvatski 1905—7 D. Krmpotić pod naslovom 
Američka država). Zadnje mu je djelo International rela- 
tions (1922). 

B. je za svoju studiju o demokracijama proputovao sve 
zemlje, o kojima govori. Uz veliku erudiciju i neumorno 
istraživanje udruživao je u sebi državnika uz učenjaka te 
tako dao prilog objektivnom proučavanju činjenica. Djela 
su mu prevedena na mnoge jezike. 

LIT.: H. A. L. Fisher, J. B., 1927; A. L. Lowell, The evolution of 
democracy, J. B. (u Foreign Affairs, 1938/9). Z.G. 

BRYOPHYTA — Mahovine. 

BRYOZOA —> Mahovnjaci. 

BRYUM, biljni rod malenih, busenastih mahova isto- 
imene porodice s uspravnom stabljikom i jajastim ili lance- 
tastim, u čuperke složenim listićima i s visećim tobolcem. 
Od blizu 800 poznatih vrsta mnoge su raširene u Hrvat- 
skoj, gdje rastu u močvarnim mjestima, na zemlji, kame- 
nju, kori i na krovovima. Jedna vrsta izgrađuje na Plitvi- 
čkim jezerima posebni oblik sedre (Bryum-sedra). Od 
većih oblika ističe se B. ventricosum Dicks., koji živi na 
vlažnim mjestima i koji naraste preko 10 cm. Na suhim 
staništima; napose na krovovima, tvori maleni B. argenteum 
L. veće srebrno-sjajne mrlje. 

Por. Bryaceae obuhvaća uglavnom sitne, uspravne ma- 
hove; njihovi listići imaju središnje rebro i produženo- 
uglate glatke stanice, a viseći ili nagnuti tobolac dvostruki 
peristom. U našoj flori poznato je više rodova. Na vlažnim, 
ilovastim tlima raširene su vrste rodova Mniobryum i Pohlia, 
dok se na vapnenoj podlozi u planinama susreću rodovi 
Anomobryum i Plagiobryum, prvi s dugim, visećim, a 
drugi s produženim zavinutim tobolcem. Od svih predsta- 
vnika porodice najviše se ističe rod Rhodobryum, zastupan 
kod nas jedino vrstom R. roseum Limpr., koja izraste do 
10 em i nosi na vršku stabljike ružicu listova i redovno 
1—3 sporogona. Od ostalih rodova posebno je zanimljiv 
rod Mielichoferia s jedinom vrstom u Evropi (M. nitida 
Hornsch.); raste na tlima, koja obiluju bakrenim i željeznim 
spojevima. IH; 





BRYUM 
1. Rhodobryum roseum, biljka u narav. veličini (a) i pojedini list pov. 
(b); 2. Plagiobryum Zieri; 3. Bryum argenteum, biljka u narav. veličini 
(a) i povećana (b); 4. Bryum ventricosum, biljka u narav. veličini (a), 
povećani zatvoreni (b) i otvoreni tobolac (c) i list (d) 

BRZAK, Dragomir, * Beograd 21. II. 1852, + Beograd 5. 
III. 1904, srpski pjesnik, pripovjedač i dramski pisac. Po 
završenoj gimnaziji radio je u poštanskoj struci. U svoje 
doba naročito je bio poznat kao pjesnik patriotskih pje- 
sama (Sinđelićev grob, Hajduk Veljko i dr.). Pisao je 
kratke humoristične priče (U komisiji, Mostar 1903 i dr.) 
kao i više šaljivih kazališnih komada (Palanačke novine, 
Oluja, Milo za drago), koji su davani u beogradskom Nar. 
pozorištu. Danas je naročito poznat po komadu Đido, koji 
je napisao u zajednici s J. Veselinovićem. Ip: 

BRZESC NAD BUGIEM — Brest-Litovsk. 

BRZICOV, Hristo, Ж Carigrad 1901, bugarski novinar. 
Učio je u carigradskoj bugarskoj školi i u Sofiji. Svršio je 
diplomatski odjel u Sofijskom slobodnom sveučilištu. Ure- 
divao je novine »Mir« (1925—41), »Dnes« (1941) i dr. 
Posebno je izdao Humorističku povijest Bugarske (1928). 
Piše temperamentno, zbijeno, sa živim osjećajem za humor. 
Velik je prijatelj hrvatskoga naroda. E 

BRZINA. Kada se tijelo (točka) giblje jednoliko (> gi- 
banje), brzina je količnik puta i vremena; na pr. vlak, koji 
u 4 sekunde prevali 80 m, ima brzinu 80:4 = 20. Ako se 
put mjeri metrima, vrijeme sekundama, brzina se mjeri 
jedinicom, koja se zove metar u sekundi i bilježi m/sek. 
Slično se određuju druge jedinice brzine, na pr. km/sat 
i t. d. (> dimenzije fizikalnih veličina). 1 uzao je jedinica 
za brzinu lađe; to je brzina lađe, koja u 1 satu prevali 1 
morsku milju = 1852 m. Neka se tijelo giblje na putu AB 
(sl) kakogod; ono pode iz točke A i iza vremena 
t dođe u M, tako da je u vremenu t prevalilo put 
s = AM; zatim neka tijelo u daljnjem vremenu At 
(At znak za porast veličine t) stigne u B, tako da pre- 
vali još put As = MB. Onda se omjer As : At zove 
srednja brzina na putu MB. Ako porast puta As, a s time 
i porast vremena At, zamišljamo sve manjim (MB', MB“, 
MB"), približavamo se sve više, kako iskustvo gotovo 
uvijek pokazuje, nekoj graničnoj vrijednosti srednje brzine 
i tu vrijednost zovemo »brzina u točki M<. Brzina se 
obično bilježi slovom v (prema lat. velocitas »brzina«); 


ona je — u jeziku diferencijalnoga računa — derivacija 
: : ds. 
puta po vremenu, te je v = 3 


Kad se odreduje brzina, vaZan je i smjer njezin. To je u 
točki M smjer pravca Mx, koji u točki M dira put tijela. 





Prema tome veličina v sama za se ne određuje brzinu 

potpunoma, te je v zapravo samo veličina brzine. Kažemo, 

da brzina ide među t. zv. vektore (v.). Za mjerenje brzina 

služe: anemometar, Pitotova cijev, Venturijeva cijev i t. d. 
Primjeri velikih brzina u prirodi: 

t. zv. najčešća brzina molekula plina du- 


šika kod 0° G Ec К 402 m/sek 
srednja brzina zemlje na putu oko Sunca 2977 km/sek 
brzina alfa čestica iz radija 15190 s 
brzina najbržih beta čestica iz torija B 

(zaokruženo) . 299000 Ë 


Veéih brzina kod tvari ne poznajemo. Posljednja vrijednost 
vrlo malo zaostaje za brzinom (— valovi) svjetlosti u pra- 
znom prostoru, 300000 km/sek (zaokruZeno). 

Sastavljanje brzina. Brzina tijela određuje se s obzirom 
na druga tjelesa. Ako kažemo, da putnik u željezničkom 
vlaku ide od kraja vlaka prema lokomotivi brzinom v, 
mislimo na gibanje s obzirom na vlak, a bez obzira na to, 
kakva je brzina vlaka. Ako je brzina vlaka s obzirom na 
Zemlju v', dobiva se brzina putnika s obzirom na Zemlju 
»sastavljanjem« brzina v i v. Prema klasičnoj mehanici 
vrijedi kod sastavljanja brzina istoga smjera, da je rezul- 
tirajuća brzina V = v + у. Umjesto toga na oko očitog 


zakona stavlja teorija relativnosti formulu V = = , gdje 





VV 
u 
c 


je c brzina svjetlosti u praznom prostoru. Prema tome je 
V <у + v; nadalje, ako bi u nekom primjeru bilo у = c, 
a takvog primjera ne poznajemo, relativistička formula 
daje za rezultirajuću brzinu V opet samo c. U svezi s time 

nova mehanika uči, da nijedno tijelo ne može dostići brzine 
svjetlosti. Za klasičnu mehaniku nije postojala takva gra- 
nica brzine. (> Relativnost). U primjeru željezničkoga 
vlaka v i v maleni su spram c; u takvim primjerima V 
izračunano prema novoj mehanici tako se malo razlikuje 
a v+ у’, da razlika eksperimentalno nikako ne dolazi u 
obzir. 

Kutna brzina. Ako su nekomu kutu @ vrh, ravnina i 
jedan krak čvrsti, dok se drugi krak vrti oko vrha, deriva- 
cija veličine p po vremenu zove se kutna brzina. Jedinice 
za tu veličinu jesu stupanj u sekundi, okret u minuti i t. d. 
Velika kazaljka ure ima kutnu brzinu 6%min. Kutna brzina 
ultracentrifuge može iznositi na pr. 1000 okret/sek. (Za 
mjerenje kutnih brzina služe tahometar, stroboskop). 

Brzina u širem smislu. Ako se kojagod veličina x mijenja 
s vremenom, možemo njezinu derivaciju po vremenu zvati 
brzinom mijenjanja. x može bitina pr. glavnica u štedionici, 
množina vode u posudi, radnja, brzina sama i t. d.; onda 
je derivacija veličine x po vremenu brzina, kojom raste 
glavnica, brzina punjenja posude, brzina radnje ili snaga, 
akceleracija, t. j. brzina, kojom raste brzina i t. d. Ako 
se kod kemijske reakcije može mjeriti, kako ona napreduje 
s vremenom, te m grama znači množinu tvari, koja se ke- 
mijskom pretvorbom stvorila do nekoga časa, onda se de- 
rivacija veličine m po vremenu zove brzina reakcije u 
taj čas. 

Brzina faze, brzina grupe — Valovi. SEE 

BRZINA BRODSKA, mjerenje > Log i ëvor. 

BRZOGLAS (telefon) označuje pojam prijenosa čo- 
vječjeg govora s mjesta govorenja na udaljeno mjesto slu- 
šanja s pomoću upotrebe električne struje. Ovo se zbiva- 
nje u načelu događa ovako: Valovi zraka prouzročeni 
govorenjem pred membranom na mjestu govora udaraju 
na ovu membranu (akustični valovi 300—2000-per/sek) i 
stavljaju je u titranje. Ovo titranje membrane, koja je 
postavljena pred elektro-magnetom, izaziva u namotajima 
elektro-magneta kolanje promjenljive električne struje, 
kojoj se jačina mijenja točno onako, kako na nju utječe 
titranje membrane prouzročeno govorenjem. Ova električna 
struja, odvedena na udaljeno mjesto slušanja, izaziva 
ovdje svojim elektro-magnetskim djelovanjem titranje druge 
membrane. Titranje ove druge membrane uzrokuje opet 
valove zraka (akustične) jednake onima na mjestu govora, 
koje onda primjećujemo uhom kao govor. 





+ - 
i 
Sl. 1. REISSOV APARAT (shema) 


Početci brzoglasa. Prvi je ovu misao izrekao Francuz 
Charles Bourseul (1854), ali je nije mogao ostvariti. Nije- 
mac Filip Reiss (1861) prvi je sastavio aparat (sl. 1), kojim 
je na spomenuti način mogao prenijeti zvukove, ali ne i 
prijenos artikuliranog govora. On je temeljio svoje pokuse 
na opažanju Amerikanca Pagea (1837), koji je ustanovio, 
da željezni prutić, podvrgnut brzim magnetskim promje- 
nama, odaje zvuk (galvanska glazba). Aleksandru Grahamu 
Bellu uspije prvomu (1876) sagraditi takav aparat (sl. 2 i 3), 
kojim je prijenos govo- 
ra potpuno uspio. Isto- 
vremeno izradio je sli- 
čan aparat Elisha Gray, 
ali prednost dobije Bell. 
Električna struja kod 
Bellova brzoglasa dobi- 
I I va se indukcijom u 
51, 2. BELLOV BRZOGLAS svitku elektro-magneta 
(naëelno) govorne postaje i ona 

izaziva titranje mem- 

brane na postaji slušanja. Radi vrlo slabe struje, koja se 
ovako dobila, bio je doseg govora vrlo malen, jedva neko- 
liko stotina metara. Slušalica je služila kao aparat za dava- 
nje i za primanje. Pronalaskom mikrofona, koji je izumio 








«a 

David B. Hughes (1878, sl. 4) s 
upotrebom posebne baterije kao iv 
izvora govorne struje, kao i upo- o ° 
trebom indukcionog svitka, koji E 
je pronašao Edison (1878, sl. 5), 
bilo je omogućeno svladati uda- 
ljenosti, i tako je udaren temelj 
naglom razvoju opće upotrebe 
brzoglasa. 
Aparati. Bitni dijelovi usavrše- 
nog brzoglasnog aparata jesu: 2 
mikrofon (davač), u koji se go- 
vori; slušalica (primač), kojom se 
sluša — prima; indukcioni svitak, 
kojim se govorna struja sasvim 
niskog napona pretvara u izmje- 
ničnu struju višeg napona sa 
svrhom, da se postigne veći do- 
seg prijenosa struje; izvor struje 
za pozivanje, obično je to indu- 
ktor u samom aparatu (mali di- 
namo stroj) ili središnji elektri- 
čni stroj u samoj središnjici; po- 
zivno zvonce za izmjeničnu stru- S 
ju, koje zvoni, kad netko ovu ns 
postaju zove; samoradni preki- = 
dač, kojim se uz jednostavno di- 
zanje slušalice s ovog mjesta pre- 
kida strujni krug zvonca i za- 
tvara strujni krug govora. Svi su 
ovi dijelovi obično smješteni u 
posebnom kućištu od drveta, 
lima ili bakelita. K tomu je po- 
treban za govorni strujni krug 
još izvor struje, koji može biti 
kod same postaje pretplatnika ili 
u samoj središnjici za sve po- 
staje zajednički. Brzoglasni je 
aparat ili zidni aparat za pri- 
čvršćivanje na zidu ili stolni sto- 
jeći (sl. 6, 7 i 8) ili prenosivi 
aparat, koji služi uglavnom kod ispitivanja brzoglasnih 
pruga. Aparati za javne postaje jesu brzoglasni zidni apa- 
rati s ugrađenom napravom, s pomoću koje se dobiva spoj 
$2 sa središnjicom, kad se 
ubaci u aparat novac 
određene veličine ili obli- 
ka ili što tome slično. 
Brzoglasne središnjice 
(centrale). Najjednosta- 
vniji brzoglasni uređaj 
čine dva brzoglasna apa- 
rata međusobno spoje- 
na. Gdje je potrebno spajanje 
mnogobrojnih aparata (posta- 
ja) u svrhu međusobnih raz- 
govora, tu je potreban pose- 
ban uređaj, kojim se mogu 
izvršiti svi traženi spojevi. U 
tu svrhu moraju biti spojeni 
aparati svih postaja s tim ure- 
đajem. Takvo se mjesto i ure- 
đaji zovu brzoglasna sredi- 
šnjica (centrala; sl. 9110). Ona 
se sastoji prema veličini broja 
postaja u nju ukopčanih od 
jednog, dva ili više mjenila ili 
stalaka, gdje se zbiva među- 
sobno spajanje. Pojedine po- 
staje spojene su sa središnji- 
com dvožičnom vezom. Svi vo- 
dovi od pojedinih postaja do 
brzoglasne središnjice sačinja- 
vaju brzoglasnu mrežu doti- 
čnog mjesta. Dvije ili više sre- 
dišnjica, koje se nalaze u raz- 
ličnim mjestima — gradovi- 
ma, spajaju se za međusoban 
rad međugradskim brzoglasnim 
vodovima. Svi takvi vodovi sa- 
činjavaju međugradsku (inter- 
urbansku) brzoglasnu mrežu. 

Sl. 8. MIKROTELEFON SA SVOJIM SASTAVNIM DIJELOVIMA 
a mikrofonski kapsel, b slušaličin kapsel 


Prva brzoglasna središnjica s potrebnom mrežom sagra- 
đena je g. 1878 u New Havenu (USA). U Hrvatskoj je sa- 
građena i u promet puštena prva brzoglasna središnjica za 
javni promet g. 1886 u Zagrebu. Središnjica je bila uređena 
za 100 brojeva, a nalazila se na južnom uglu Duge ulice 
(sada ulice Pavla Radića) i Krvavog Mosta. 

Rad oko međusobnog spajanja vrši se u brzoglasnoj sre- 
dišnjici bilo ručnim posredovanjem bilo samospojno. Kod 
ručnog posredovanja spajanje izvršuje prema traženoj želji 
za to određena osoba, a kod samospojnog rada izvršuju 
spajanja posebne naprave, koje se stavljaju u pokret utje- 
cajem s aparata postaje bez ikakvog posredovanja neke 
osobe. Prema tome u prvom slučaju radi se o središnjici 
s ručnim posredovanjem, a u drugom o samospojnoj (auto- 
matskoj) brzoglasnoj središnjici. 

Induktorska središnjica. Prvi način ručnog spajanja i po- 
zivanja predstavlja t. zv. induktorska središnjica. Struju 
za poziv stvara sam pretplatnik okretanjem poluge induk- 

tora, koji proizvodi izmjeniénu struju, dok govornu struju 
daje posebna mjesna baterija postavljena kod svakog apa- 
rata. Ovaj se sustav zove stoga sustav mjesnih (lokalnih) 
baterija (LB). Kad pretplatnik okrene polugom induktora 
pred posrednicom u središnjici, padne jedan zaklopac, koji 
otkriva broj, s kojeg se zove. Osoba za posredovanje (po- 
srednica) izvršuje spoj prema traženju pretplatnika s po- 
moću para vrpci i čepića tako, da jedan čepić spaja s bro- 
jem, koji zove, a drugi s onim, koji se zove (sl. 9). Sre- 
dišnjica zove pretplatnika vlastitim induktorom. Kod ve- 
likih brzoglasnih središnjica bilo je potrebno omogućiti po- 
srednici, da svaka sa svog mjesta spaja sve pretplatnike. To 
se postizava uvođenjem t. zv. sistema multipleksa ili susta- 

SI. 10. BIVŠA ZAGREBAČKA BRZOGLASNA SREDISNJICA ZA 2000 
BROJEVA CB SUSTAVA 


vom mnogostrukog ponavljanja (ing. Scribner g. 1879). 
Kod tog sustava ima svaka posrednica na svom radnom 
mjestu 150—200 pretplatnika, od kojih dobiva pozivne zna- 
kove, a iznad ovih pred sobom ima polje, u kojem su svi 
ostali pretplatnički brojevi ukopčani, pa ih može po volji 
s prvima spajati. Spajanje se vrši opet parom vrpci i če- 
pova. Da bi posrednica znala, je li neki broj zauzet, ona će 
se prije davanja spoja vrhom čepića dotaknuti ruba spoj- 
nog tuljka (jack) i ako čuje pri tom malo kvrcanje, znak 
je, da je broj zauzet, u protivnom je slučaju slobodan. 
Takav čepić ima tri pola, a vrpca tri žile, pa treći pol i 
treća žila služe davanju znaka zauzetosti. 

CB središnjica. Od g. 1900 
uvodi se sustav zajedničkih 
baterija t. zv. CB (prema engl. 
Common battery). Bitna је 
razlika od sustava LB u tom, 
što brzoglasni aparat пета 
induktora ni mjesne mikro- 
fonske baterije veé dobiva 
jedan kondenzator od 2urF, 
koji sprečava ulaz struje iz 
središnje baterije u strujni 
krug zvonca aparata, kad je 
slušalica normalno obješena 
na aparatu. Pozivnu struju 
daje jedan posebni dinamo- 
stroj, koji se nalazi u sredi- 
šnjici, a govornu struju dobi- 
vaju sve postaje iz jedne središnje akumulatorske baterije, 
koja se također nalazi u središnjici. Sve potrebne znakove 
u središnjici daju posebne male žaruljice putem različnih 
relaisa. Središnjica se zove jednostavnim dizanjem slušalice 
s njezina mjesta, čime se u isti mah zasvijetli u središnjici 
zovna žaruljica, što znači, da dotični broj zove. Spoj se 
obavlja opet vrpcama i čepićima kao i prije. Posebne žaru- 
ljice, zvane pazilice, daju znak svijetla, kad se spoj izveo, 
odnosno, je li se pozvana postaja javila ili nije, kao i to, 
kad su pretplatnici završili govor, našto posrednica prekida 
spoj. Prva središnjica sustava CB u Hrvatskoj uređena je 
u Zagrebu g. 1904 (sl. 10). 

Samospojna središnjica. Tehnički najsavršeniji, a s go- 
spodarskog i društvovnog gledišta najbolji način spajanja, 
predstavlja brzoglasni uređaj za samospojni rad. Misao za 
samospojan rad rodila se vrlo rano, već g. 1879, no tek 1892 
uspjelo je Amerikancu Strowgeru sagraditi upotrebljivu 

51. 12. BROJČANIK ILI IZBIRNI KOLUT. Lijevo vanjska, desno 
unutarnja strana 


konstrukciju, kojom je ta misao ostvarena. Prva samo- 
spojna središnjica uređena jeu New Bedfordu u USA g. 1900 
po sustavu Strowger. Prema ovom sustavu prva u Evropi 
sagrađena je brzoglasna središnjica g. 1908 u Hildesheimu 
u Njemačkoj, dok je u Zagrebu samospojna središnjica 
počela svoj rad 1. IV. 1928. Kod samospojnog sustava 
izvršuju spajanja posebne naprave postavljene u središnjici, 
koje se stavljaju u pokret djelovanjem mehanizma na sa- 
mom aparatu brzoglasne postaje. Aparat sl. 11 je obični 
aparat CB s dodatkom t. zv. brojčanika ili izbirnog koluta 
(sl. 12), koji stavljamo u pokret prstom. Biraće naprave u 
središnjici sastoje se od skupina relaisa i birača. Uslijed 
elektro-magnetskog djelovanja struje, kojoj se tok ravna 
od aparata, koji zove, relais izvodi mehaničko gibanje i 


pokreće lako okretljivu i pokretnu polugu birača. Ovakav“ 


obični birač sastoji se uglavnom od jednog sloga kontakata, 
kojih može biti 10, 20 i više, i trokrake poluge. Pod djelo- 
vanjem elektro-magneta poluga se stupnjevito okreće od 
kontakta do kontakta, dolazi u izravan čvrsti dodir s njima. 
Dva kontakta spojena su s vodovima (a i b) pojedinih po- 
staja, a treći (c) je ispitni kontakt same nutarnje insta- 
lacije. Pred kojim će se kontaktom poluga birača zausta- 
viti, zavisi o broju impulsa, t. j. prekida ili zatvaranja toka 
struje, ravnanih sa samog aparata. Kod biranja utaknut 
ćemo prst u rupicu, koja tomu broju odgovara, zategnuti 
na desno i pustiti. Kolutna pločica, gonjena jednim perom, 
vraća se u svoj mirni položaj i pri tom prekida strujni 
krug, čime će relais u središnjici dobiti toliko impulsa, 
koliko je bilo prekida, a kontaktna poluga stat će kod 
odnosnog kontakta i s njime se spojiti. Za veći broj pret- 
platnika, do 100 njih, uzima se drugi veći birač, koji pravi 
dvije kretnje. On se diže od reda do reda i okreće od 
kontakta do kontakta. Redova ili dekada ima deset, a u sva- 
kom redu deset kontakata ili svega 100 kontakata za među- 
sobno spajanje 100 brojeva, od 0—99. Ovakav se birač zove 
i linijski birač, bira dva broja, i to najprije desetice, a onda 
jedinice. U središnjicama sa troznamenkastim brojevima, 
od 0—999, potrebna su dva birača, od kojih prvi bira stotice 
i zove se skupinski birač, a drugi je obični linijski birac. 
Oni su međusobno vezani stanovitim brojem spojeva. Sku- 
Pinski birač sličan je linijskom, samo što se on diže utje- 
cajem biranja do one stotine, od koje tražimo brojku, i 
okreće sam u krugu dalje samospojno, dok ne nađe slo- 
bodnu vezu s jednim linijskim biračem. Ovaj će opet dati 
daljnje dvije brojke, t.j. de- 
setice i jedinice. Kod sustava 
središnjice do 10.000 brojeva, 
od 0—9999, potrebna su dva 
skupinska birača i jedan linij- 
ski. Na pr. kod biranja broja 
8573 prvi skupinski birač bira 
brojku 8, drugi brojku 5, a 
linijski birač brojku 7 i 3. U 
središnjicama s preko 10.000 
brojeva, od 0—99.999, ugra- 
đuje se još i treći skupinski 
birač, koji bira deset-tisućice. 
Iskustvo je pokazalo, da isto- 
vremeno govori od prilike sa- 
mo 10% pretplatnika, prema 
tome dovoljno bi bilo 10% 
umjesto 100% linijskih i sku- 
pinskih birača. Ovu uštedu 
omogućuje jedan mali i jefti- 
niji, t.zv. predbirač (sl. 13), 

sličan običnom okretnom biraču, kojih ima toliko, koliko 
i brojeva u središnjici, dakle 100%, a zadaća mu je, da 
izvrši spoj pretplatničkog aparata s jednim od raspoloživih 
skupinskih birača, koji je slobodan. Upotrebom predbirača 
dovoljno je imati prvih skupinskih birača samo 5—6%, 
drugih 6—7%, a linijskih oko 10%, čime cijela instalacija 
silno pojeftinjuje (sl. 14 i 15). Spoj se postizava ovako: 
Čim pretplatnik digne slušalicu, počinje se predbirač 
broja toga pretplatnika odmah kretati, a zaustavlja se 
čim naiđe na slobodan spoj s jednim skupinskim biračem. 
To se zbiva tako brzo, da to pretplatnik ne opaža. On 
će moći odmah birati željene brojeve na poznati način, 
a preko onih birača, koji kao slobodni budu upotrijebljeni 
za taj spoj. Pozivni znak dobit će zvani pretplatnik iz 
posebnog dinamo-stroja, koji je u vod pretplatnika ukopčan 
tako dugo, dok se zvani pretplatnik ne javi, nakon čega 
se taj spoj raskida. Čim pretplatnik završi razgovor i vrati 
slušalicu na njezino mjesto, odmah se predbirač i svi birači 
oslobađaju i vraćaju, gonjeni svaki posebnim perom, u svoj 
mirni položaj, gdje su smjesta sposobni za rad na novim 
spajanjima. Ako je zvani broj zauzet, linijski birač ne 
će dati spoj s tim brojem nego će se spojiti s kontaktom 
za davanje znaka zauzetosti, što će se čuti u slušalici. Ovaj 
sustav samospojnog spajanja zove se prema njegovu izumi- 
telju Strowgerov sustav ili prema njegovu usavršitelju 
Siemens-Strowger, pa i sustav korak po korak, jer se svaka 
kretnja birača izvodi 
stupnjevito prema 
impulsima, koji do- 
laze. U brzoglasnim 
središnjicama mogu 
se još posebno ugra- 
diti pristoji, koji stu- 
paju u pokret, kad 
je spoj između dva 
pretplatnika učinjen, 
i koji bilježe takav 
spoj na brojilu. Za 
svakog pretplatnika 
postoji posebno ta- 
kvo brojilo, koje to- 
čno bilježi broj uči- 
njenih spojeva. U 
Hrvatskoj postoje 
samospojne  .sredi- 
{ Šnjice sustava Sie- 
| mens-Strowger u Za- 
grebu (sl. 16), Osi- 
jeku, Sarajevu i Ze- 
munu. 

Osim spomenutog Strowgerova sustava postoji još neko- 
liko konstrukcija, koje su dobro riješile samospojan rad 
oko spajanja brzoglasnih postaja. Od ovih su najpoznatiji 
Rotary sustav ili sustav strojnog biranja i Ericsonov sustav. 
Sustav Rotary, izgrađivan od amerikanskog društva Western 
Electric, razlikuje se od sustava »korak po korak« u načelu 
u tom, što se kod ovoga vrše sve kretnje spajanja nepre- 
kidnim okretanjem biraćih naprava, a ovo okretanje vrše 
posebni elektro-motori, dok se mjesto predbirača stavljaju 
dizanjem slušalice u pokret t. zv. potraživači, koji traže u 
svojoj skupini, obično od 100 brojeva, onaj broj, koji je 
nazvao. Ericsonov sustav, izrađivan od tvornice L. M. 
Ericson u Stockholmu, radi po načelu strojnog biranja, kod 
kojeg biraći pristroj čini dva pokreta, od kojih je prvi 
kružni pokret, a drugi u pravcu s pomoću t.zv. kontaktne 
poluge. S konstruktivne strane ovaj sustav ima tu veoma 
dobru stranu, što su kako potraživač, tako i skupinski i 
linijski birači iste konstrukcije. 

Brzoglasne gradske mreže. Brzoglasne gradske mreže 
izgrađuju se dvožično kao nadzemna mreža iz gole bron- 
čane žice, rjeđe iz pocinčane željezne žice, ili upotrebom 
zračnih kablova ili kao podzemna mreža upotrebom pod- 
zemnih kablova ili kao kombinacija svih triju ovih načina. 
Zračna mreža izgrađuje se obično iz tanje žice od 1,5 mm 
promjera, koje se vode po željeznim konstrukcijama, pri- 
čvršćenim na krovovima kuća ili na posebnim stupovima. 
Žica se veže na izolatore, koji priječe odvod struje u 
zemlju. Podzemni kablovi polažu se bilo kao oklopljeni 
kablovi u zemlju izravno, bilo da se uvlače u posebne be- 
tonske blok-cijevi, u kojima su zaštićeni od vlage i meha- 
ničkog oštećivanja (sl. 18). Radi mogućnosti uvlačenja 
i spajanja kablova ugrađuju se u prugu blok-cijevi u 

razmacima od 50—100 m розеЬпа оКпа (zdenci), koja su 
dovoljno velika, da se u njima moše obavljati rad. Svi vo- 
dovi, koji dolaze kablovima, vode se preko kablovskih 
glava u razdjelnik i odavle do samih samospojnih organa u 
samospojnoj središnjici (sl. 20). 

Medugradska brzoglasna središnjica (interurbanska cen- 
trala) mjesto је, gdje se usredotočuju svi međugradski 
vodovi. Ovi se vodovi s pomoću posebnih međugradskih 
mjenila mogu vezati bilo među sobom za prolazni promet 
(tranzit), bilo da se spajaju s pojedinim pretplatnicima 
toga mjesta (loco) u završenom prometu. Kod malih brzo- 
glasnih središnjica mjesna je i međugradska središnjica 
uređena zajedno na istom mjenilu, a kod većeg broja 
međugradskih brzoglasnih vodova kao samostalna sredi- 
- šnjica (sl. 17). 

Brzoglasne medugradske mreže. Medugradske brzoglasne 
mreže grade se dvožično nadzemnim golim vodovima ili 
podzemnim kablovima. Goli su vodovi poglavito iz bron- 
čanog tvoriva, obično debljine 1.5, 2, 3, 4 i 5 mm promjera, 
rjeđe iz željezne žice od 4 ili 5 mm debljine. Ovi se vo- 
- dovi vode po drvenim impregniranim ili neimpregniranim 
stupovima, visokim 6,5 do 14 m, što zavisi od broja žica, 
koje se žele na njima montirati. Stupovi se postavljaju na 
udaljenosti od 50 m, a ukapaju se u zemlju do 1% svoje 
dužine. Vodovi se pričvršćuju na izolatore, koji su usa- 
đeni na željezne nosače, a ovi opet ušarafljeni u stupove. 
Gdje ima mnogo vodova, ondje se na stupove pričvršćuju 
željezne priječke, od kojih svaka može ponijeti kojih 4—12 
- dvovoda. Najniža žica treba kod cestovnih pruga da bude 
udaljena od zemlje najmanje 6 m. Kod brzoglasnih vo- 
dova, koji se vode po istim stupovima, javlja se utjecaj 
indukcije od jednog strujnog kruga na drugi, a to se oči- 
tuje time, što se čuju i drugi razgovori. Da bi se ta indu- 
kcija zapriječila, vodovi se na stanovitim mjestima križaju, 
+ j. mijenjaju mjesta tako, da svaka žila jednog para vo- 
dova dolazi pod jednaki električni utjecaj i time se utjecaj 
па oba voda izjednačuje, a nestaje smetnja čistom prije- 
nosu govora. Doseg čistog i jasnog prijenosa govora zavisi 
uglavnom o debljini žica, kojima se vrši prijenos, i o va- 
ljanosti izolacije voda. Utjecaj kapaciteta i samoindukcije 
kod zračnih vodova dolazi do izražaja tek na veoma du- 
gim ета. Ргіјепоѕ govora па dugim prugama moše se 
poboljšati ugradivanjem Pupinovih svitaka и strujne kru- 
gove (pupiniziranjem) ili pak pojačanjem. Kod pupini- 
-Ziranja poboljšava se dobrota prijenosa povećanjem indu- 


BRZOGLAS 


419 





© PRETPLATNIK 


i M STOTINE 
| 





LINIJSKI BIRACI Ш STOTINE 





X. SKUPINE 


PRETPLATNIK 
Z STOTINE 


PRETPLATNIK 
/ STOTINE 





Sl. 15. SHEMA SAMOSPOJNOG RADA SREDIŠNJICE ZA 1000 BROJEVA 


ktiviteta, koji izjednačuje štetni kapacitivni učinak, a kod 
pojačavanja dovodi se u strujni krug na stanovitim mje- 
stima (postajama za pojačavanje) nova električna energija 
kao naknada za energiju, koja se putem izgubila i oslabilo. 

Iskorišćivanje zračnih vodova. Radi boljeg iskorišćivanja 
skupih vodova mogu se po dva strujna kruga upotrijebiti 
kao novi treći strujni krug, prozvan prividni ili fantomski. 
Upotrebom pak visoke frekvencije mogu se voditi isto- 
vremeno 2—3 i više razgovora na jednom strujnom krugu. 
U tu se svrhu iskorišćuje t. zv. nosaća frekvencija, koja 
leži iznad najviše govorne frekvencije. Struja govora utjeće 
na amplitudu toga nosećeg vala, koji na taj način dobiva 
značajke govornog vala. 

Medugradske kablovske veze. Medugradske brzoglasne 
mreže podzemnih kablova vežu pojedina mjesta s kablo- 
vima s različnim brojem strujnih krugova, t. j. s onoliko, 
koliko je potrebno za promet, tako da ih prema potrebi 
može biti i po nekoliko stotina. Budući da kod kabela 
igra veoma veliku ulogu utjecaj kapaciteta, to moraju biti 
ugrađeni u pojedine krugove Pupinovi svitci u razmacima 
od 2000 m ili se upotrebljavaju duž cijele dužine žice 
svitci Krarup. Kako su žile kabla obično tanke, za kraće 
veze 0,9 mm, a za duže veze 1,4 mm promjera, to se 
omskim otporom i odvodom brzo slabi električna energija, 
pa su potrebne postaje za pojačavanje. Kod kabla sa žicom 
od 0,9 mm debljine pojačavanje dolazi na svakih 75 km, 
a kod kabla sa žilama 1,4 mm na svakih 150 km. Na ovaj 
se način može govor jasno prenijeti na najveće udaljeno- 
sti. Na kablovskim prugama iskorišćuju su vodovi više- 
struko, pa su kablovske žile po naročitom sustavu pletene 
i složene u t. zv. četvorke (dva para). Tako se na pr. kod 
kabla s 51 četvorkom ili 102 para može dobiti 153 govorna 
kruga (sl. 19). Međugradska kablovska mreža osobito je 
dobro razvijena u zemljama zapadne Evrope, a manje na 
Istoku. U Hrvatskoj nema još do sada medugradskop 
kabla. Brzoglasna međugradska mreža u Hrvatskoj ipak je 
u vezi s međugradskim kablovima drugih država, pa se 
tako mogu uspostaviti najdalji međugradski brzoglasni 
spojevi s postajama u Hrvatskoj. D. K-é. 

Brzoglas kao ustanova ima zadaću, da izgradi i podržava 
brzoglasne uređaje za upotrebu onih, koji se žele njima slu- 
žiti. Brzoglasna mreža je ili: 1. mjesna, koja obuhvaća pret- 
platničke pruge za razgovore u mjesnom prometu, ili 2. 
međumjesna, kad obuhvaća pruge, koje spajaju središnjice 
različnih mjesta za promet između pretplatnika tih mje- 

51. 16. DIO SAMOSPOJNE SREDIŠNJICE U ZAGREBU 
Tip za 10.000 brojeva 


Sta. Osim toga postoji tuzemna mreZa, izgradena za pro- 
met unutar granica zemlje, i međudržavna mreža, izgrađena 
za odvijanje prometa s inozemstvom. Odijeljena od dr- 
žavne postoji i posebnička (privatna) mreža, izgrađena 
isključivo za potrebe vlasnika mreže. 

Brzoglasni pretplatnik je svaki onaj, kome poštanska 
uprava odobri postavljanje i ukapčanje brzoglasnog ure- 
daja u javnu brzoglasnu mrežu. Odnos pretplatnika prema 








51. 17. DIO MEDUGRADSKE BRZOGLASNE SREDIŠNJICE 
U ZAGREBU 


BRZOGLAS 


državi odnos je najmitelja prema najmodavcu te je ure- 
đen zakonom i propisnikom o brzoglasnoj službi. On se 
prekida bilo otkazom ili smrću pretplatnika, bilo odlukom 
poštanske uprave. Posljednji slučaj može nastupiti, ako se 
pretplatnik ne drži odredaba zakona i propisnika, ili kad 
poštanska uprava to smatra potrebnim. 

Brzoglasni razgovori su ili mjesni, kada se obavljaju iz- 
među brzoglasa ukopčanih u javnu mrežu istog mjesta, ili 
međumjesni, kada se obavljaju između brzoglasa ukopča- 
nih u javnu mrežu dvaju različitih mjesta, zatim tuzemni, 
kada se obavljaju između mjesta u tuzemstvu, ili među- 
državni, kada se obavljaju između mjesta različnih zemalja. 

Podjela brzoglasnih 
razgovora. Prema sadr- 
žaju ili značaju brzo- 
glasni se razgovori di- 
jele u tri glavne sku- 
pine: državni (S), slu- 
žbeni (A) i posebnički 
(P) razgovori. Državni 
su razgovori oni, koji 
se traže i obavljaju na 
brzoglasima državnih 
ustanova u službenim 
državnim poslovima. U 
međudržavnom prome- 
tu državni su razgovori 
oni, koje kao takve 
traže: 1. poglavari dr- 
žava; 2. ministri člano- 
vi vlade; 3. glavari 
kolonija, protektorata, 
prekomorskih posjeda 51 
ili područja pod suve- 
renitetom, vlašéu ili 
mandatom dršava ugo- 
vornica; 4. glavni za- 
povjednici kopnenih, 
pomorskih ili zrako- 
plovnih vojničkih sila; 
5. diplomatski ili kon- 
zularni predstavnici od 

karijere država ugo- 
vornica. 

Onaj, koji traži vezu 
za državni razgovor u 
međudržavnom prome- 
tu, dužan je na poziv 

reći svoje ime i položaj. 

Službeni su razgovori 
oni, koji se traže i oba- 
vljaju na brzoglasima 
pošt.-brzoj.-brzoglasnih 
ustanova u poslovima S1 
poštanske, brzojavne i 
brzoglasne sluzbe i koji 
su kao takvi oslobodeni od plaéanja pristojbi. U medu- 
državnom prometu službeni su razgovori oni, koji se odnose 
na međudržavnu brzoglasnu i brzojavnu službu. I u među- 
državnom prometu službeni su razgovori oslobođeni od 
plaćanja pristojbi, Državni i službeni razgovori mogu biti 
žurni i obični. 

Brzoglasni razgovori, koji nisu ni državni ni službeni, 
idu među posebničke razgovore. 

Posebne vrsti razgovora. Prema žurnosti uspostavijanja 
veze ili prema svome značaju brzoglasni razgovori mogu 
biti: a) žurni posebnički razgovori, koji imaju prvenstvo 
pred običnim posebničkim razgovorima; b) vrlo žurni 
(éclairs) razgovori, koji imaju veće prvenstvo od žurnih 
posebničkih razgovora; c) žurni zrakoplovni razgovori, 
koji se vode u slučajevima prinudnog spuštanja zrako- 
plova; d) pretplaćeni razgovori, kada se unaprijed prijavi 
obavljanje razgovora svakoga dana ili svakog radnog dana 
u isto vrijeme s istim trajanjem i između istih brzoglasa, 
a za vrijeme od najmanje jednog mjeseca ili jednog ili 
više uzastopnih tjedana (upotrebljava se u novinskoj iz- 
vještajnoj službi, kod velikih poduzeća i t. d.); e) burzovni 
razgovori, koji potječu od burze ili glase za burzu, u kojoj 
je brzoglasna služba pod poštanskom upravom. 

U međudržavnim odnosima navedeni razgovori mogu se 
obavljati, samo ako su dopušteni temeljem posebnog spo- 
razuma između zainteresiranih uprava. 





. 19. PRESJEK BRZOGLASNOG 
KABLA S 51 ČETVORKOM 





BRZOGLAS 


Kao posebna vrst razgovora u tuzemnom prometu jesu 
razgovori javnog probitka (interesa), koje vode drZavne i 
općinske ustanove i oblasti, kao i društvo Crvenoga Križa 
i njegove ustanove u slučajevima: rata ili mobilizacije, 
požara, poplava, potresa, većeg nereda, epidemije u širem 
razmjeru i drugih narodnih nesreća. š 

Redosljed obavljanja razgovora. U pravilu medudrZavni 
razgovori imaju prvenstvo pred razgovorima iste vrsti u 
tuzemnom prometu. Na medunarodnim prugama veze se 
uspostavljaju prema ovom redu: a) Zurni drZavni razgovori; 
b) vrlo Zurni razgovori; c) Zurni zrakoplovni razgovori; 
d) Zurni sluZbeni razgovori; e) Zurni posebnicki razgovori; 
f) obični državni razgovori; g) obični posebnički i službeni 
razgovori. Na prugama u tuzemnom prometu najveće pr- 
venstvo imaju razgovori javnog probitka. 

Posebne brzoglasne službe. Osim za razgovore mogu se 
brzoglasne pruge koristiti još i za ove posebne službe: za 
otpremu brzoglasnih izvještajnica i pozivnica, za davanje 
stalnih brzoglasnih veza i za krugovalne (radio) prijenose. 

Brzoglasna izvjesnica je služba, kada se pretplatniku ili 
kojoj drugoj osobi kod pretplatnika unaprijed najavljuje 
željeni razgovor. 

Brzoglasna pozivnica ima svrhu, da se govornik pozove 
u javnu govornicu brzoglasnog ureda radi obavljanja pri- 
javljenog. razgovora. Pozivnica se mora predati najmanje 
sat i pol prije vremena označenog za razgovor. 

Stalna brzoglasna veza je izravan spoj nekog pretplatnika 
s određenim pretplatničkim brojem u istom mjestu ili 
s državnom središnjicom u drugom mjestu za vrijeme, dok 
mjesna središnjica ne vrši službu. 


Krugovalni (radio) prijenos je služba, kada se na drža- 
vnim brzoglasnim prugama vrši prijenos rasporeda krugo- 
valne postaje. Za krugovalne prijenose mogu se koristiti 
obični brzoglasni vodovi ili posebno u tu svrhu građeni 
vodovi, koji se zovu glazbeni (muzički) vodovi. М. Š-ié. 

Brzoglas i brzojav kao državne ustanove. Brzoglasni i 
brzojavni regal sastoji se u tome, da pravo građenja i isko- 
rišćavanja brzoglasa i brzojava za javni promet pripada 
isključivo državi. Za svoje vlastite potrebe bez odobrenja 
brzoglasno-brzojavne uprave mogu izgrađivati i upotre- 
bljavati žične brzoglasne i brzojavne uređaje: 

1. vojničke, upravne, financijske, željezničke i brodarske 
ustanove pod uvjetom, da nemaju veze s općom brzo- 
glasno-brzojavnom mrežom; 

2. posebničke fizičke ili pravne osobe, ako se uređaji 
nalaze: a) u granicama jednog zemljišta ili više zemljišta, 
koja su vezana za jedno poduzeće, pod uvjetom, da ze- 
mljišta među sobom nisu udaljena jedno od drugog više 
od 20 km u zračnoj crti i da posebničke pruge ne prelaze 
druge brzoglasno-brzojavne pruge, javni put plovne rijeke 
ili državnu granicu; b) u vlaku, brodu ili zgradi; 

3. ustanove osnovane u svrhu zaštite od požara i poplava. 

Svi ti uređaji moraju biti tako postavljeni, da ne smetaju 
radu brzoglasa i brzojava za javni promet. Povreda brzo- 
glasno-brzojavnog regala kažnjava se novčano sa do 5.000 
kuna. a svi predmeti bespravnog žičnog i bezžičnog ure- 
daja oduzimaju se u korist države. 

Pravo služnosti. Za izgradnju brzoglasnih i brzojavnih 
uređaja, pruga i kablova država ima pravo besplatno slu- 
Ziti se putovima, željezničkim trasama, trgovima i ulicama, 
kanalima, plovnim rijekama, jezerima i morem kao i nji- 
hovim obalama, te mostovima i ostalim javnim dobrima. 
Brzoglasne i brzojavne pruge i kablovi za javni promet 
mogu se izgrađivati na državnim, samoupravnim i pose- 
bničkim zgradama, terasama, drveću i ostalom imanju bez 
davanja naknade. Kvar, prouzrokovan ovim radovima, 
država je dužna popraviti, a štetu nadoknaditi. 

Štete na brzoglasnim i brzojavnim prugama. Namjerno 
učinjene štete na brzoglasnim i brzojavnim prugama za 
javni promet dužna je državi naknaditi u novcu ona 
Općina, na području koje su učinjene, a njoj se ostavlja 
pravo tužiti krivca radi progona po kaznenom zakonu. 

Odgovornost države. Pošt.-brzogl.-brzojavna uprava brine 
se, da osigura točan i pravilan promet brzoglasa i brzojava, 
ali ne daje nikakvu naknadu za štete, koje bi mogle nastati 
u službi prijenosa brzoglasnih i brzojavnih priopćenja. 
Govornici na brzoglasu sami se uvjeravaju o istovjetnosti 
sugovornika. Nitko nije obvezan odgovoriti na poziv za 
brzoglasni razgovor niti primiti brzojavku. 

Brzoglasna i brzojavna tajna. Sadržaj brzoglasnih razgo- 
vora i brzojavke nepovredljiv je i zakonom zaštićen. Zato 





SI. 20. KABLOVSKE GLAVE, na koje se priključuju kablovi 
iz gradske mreže 


je službenicima brzoglasa i brzojava zabranjeno: 1. da 
nezakonitim putem saznaju sadržaj brzoglasnih razgovora 
i brzojavki; 2. da neovlašćenim osobama priopćuju sadržaj 
brzoglasnih razgovora i brzojavki, kao i od koga je, kada 
i kome brzoglasno ili brzojavno priopćenje primljeno 
odnosno dostavljeno i je li tko s kim na brzoglasu govorio; 
3. da neovlašćenim osobama dadu priliku ili pomognu 
učiniti ono, što je i njima zabranjeno. 

Sudovima na njihov pismeni zahtjev može se izdati brzo- 
javka ili podatci o brzoglasnom razgovoru, ako se tiče 
osoba, protiv kojih su poduzeti sudski izviđaji ili sudska 
istraga. 

Ograničenje službe brzoglasom i brzojavom. Brzoglasom 
i brzojavom zabranjeno je služiti se za priopćenja, koja 
bi bila upravljena protiv zakona, priznatih vjeroispovijesti, 
javnog ćudoređa, javne sigurnosti, osobne i imovne sigur- 
nosti, vojničkih, gospodarskih i financijskih probitaka 
zemlje, ili koja bi vrijeđala pojedine osobe. M. Š-ić. 

Brzoglas i brzojav kao međudržavne ustanove. Brzojavna 
i brzoglasna služba uređene su i međudržavnim ugovorima. 
Uređenje na najširem temelju međudržavne suradnje po- 
stignuto je na konferenciji u Parizu g. 1865 zaključenjem 
prve međunarodne brzojavne konvencije. Njom je osnovan 
međudržavni brzojavni savez, i to je ime nosio do 1932, 
kada je na konferenciji u Madridu dobio naziv Među- 
državni savez telekomunikacija (brzovijesti), t. j. savez 
brzoglasa, brzojava i krugovala. Tom savezu pristupile su 
danas gotovo sve zemlje svijeta. 

Međunarodnom konvencijom o telekomunikacijama od 
g. 1932 uređena su pitanja ustrojstva i rada saveza i nje- 
govih organa. Konvenciji su dodani propisnici, koji uređuju 
djelovanje međudržavne brzojavne, brzoglasne i bežične 
(radio) službe. Vlada zemlje, koja želi postati članom sa- 
veza, odnosno koja želi pristupiti konvenciji o telekomu- 
nikacijama, može to učiniti posebnim podneskom, koji se 
podnosi diplomatskim putem vladi one zemlje, u kojoj je 
zaključena konvencija. Vlada, koja pristupi konvenciji, 

mora prihvatiti najmanje jedan od 3 navedenih propisnika 
telekomunikacije (brzoglas, brzojav, krugoval). 

Članovi saveza sastaju se povremeno na konferencije, i 
to konferencije punomoćnika, u kojih djelokrug idu izmje- 
ne ili nadopune konvencije, ili upravne konferencije, koje 
raspravljaju o izmjenama ili nadopunama propisnika. Iz- 
mjeni ili nadopuni konvencije pristupa: se, kada to zatraži 
najmanje 20 ugovornih vlada, a vrijeme i mjesto sastanka 
upravnih konferencija određuje sama konferencija na svo- 
me posljednjem sastanku. 

Središnji izvršni organ saveza je međudržavni ured tele- 
komunikacija u Bernu. U njegov djelokrug idu poslovi 
predviđeni propisnicima o brzoglasnoj, brzojavnoj i radio 
Službi, a napose još i ovi: 1. Pripremni poslovi za među- 
državne konferencije i poslovi, koji proističu iz rada kon- 
ferencija; 2. poslovi tajništva na konferencijama; 3. dava- 
nje mišljenja i podataka vladama — članovima saveza u 
pitanjima telekomunikacija; 4. izrada godišnjeg izvješća o 
poslovanju. 

Troškove ureda nose ugovornice, koje se po ključu pri- 
nosa dijele u šest razreda. Prvi razred plaća 25, drugi 20, 
treći 15, četvrti 10, peti 5, a šesti 3 prinosne jedinice, Svaka 
vlada određuje sama, u koji će razred biti uvrštena. 

U slučaju nesporazuma u pogledu izvršenja konvencije i 
propisnika zainteresirane vlade mogu zahtijevati, da se rje- 
šenje spornog pitanja, koje se ne bi moglo riješiti upravnim 
ni diplomatskim putem, iznese pred obranički sud. Pripa- 
dnici spornih stranaka ne mogu biti suci. Stranka, koja pred- 
laže arbitražu, smatra se za tužitelja i priopćuje protivnoj 
stranci ime jednoga suca. Ova posljednja ima u roku od dva 
mjeseca odrediti svoga suca i njegovo ime priopćiti tužitelju. 
Oba izabrana suca biraju sporazumno predsjednika. U slu- 
čaju nesporazuma svaki sudac predlaže po jednu osobu za 
predsjednika, od kojih međudržavni ured za telekomunika- 
Cije bira kockom jednog za predsjednika. M. Š-ić. 

BRZOJAV (telegraf), naziv, pod kojim razumijevamo 
uopće prijenos dogovorenih znakova iz jednog mjesta na 
drugo, gdje ih primjećujemo bilo uhom bilo okom, u užem 
pak smislu riječ brzojav označuje prijenos vijesti upo- 
trebom električne energije preko posebnih žičanih vodova 
ili bezžično. 

Već u najstarijim vremenima čovjek je osjećao potrebu 
sporazumijevanja na daljinu. Zato se služio onakvim sred- 
stvima, kakva su mu stajala tada na raspolaganju. Dovi- 
kivanje, bubnjanje, dim, vatra i različni drugi znakovi, po- 
stavljeni na vidljivim mjestima, bili su prvi elementi b-a. 
Udaljenosti sporazumijevanja bile su vrlo ograničene. 
Usporedo s napretkom uljudbe duh je čovječji tražio uvijek 
nove načine davanja znakova, koji bi bili brži i jedno- 
stavniji, a daljine veće. Babilonci, Asirci, Egipćani, a na- 
ročito Perzijanci, imali su već izgrađene mreže brzojavnih 
postaja s pomoću znakova dima i vatre. Stari su Grci 
imali prema Polibiju b. s bakljama, gdje su pojedini zna- 
kovi bakljom značili već pojedino slovo. Kroz cijeli srednji 
vijek nije usavršavanje b. mnogo napredovalo. Tek oko 
5. 1684 engleski matematičar Robert Cook, kasnije Francuz 

motons, predložili su za bolje i brže brzojavljanje upo- 
trebu dalekozora, kojim bi se rasvijetljeni znakovi dobro 
Zapažali ina veće daljine. Francuski inženjer Claude Chappe 
načinio je g. 1792 aparat za optičko brzojavljanje (sl. 1). 

Aparat se sastojao iz jednog okomitog stupa s pomičnom 
poprečnom motkom, koja je imala na svakom kraju jedan 
Pokretni krak. Stup se postavljao obično na uzvisini. Iz raz- 
ličnih položaja ovih krakova i motke sastavljeno je bilo 196 
slova i znakova (sl. 2). On je svoj aparat nazvao tahigraf 
(grč. rays »brz« i odgo »pišem«), a francuski časnik Miot 
dao mu je ime telegraf (grč. 74е »daleko« i yodgo »pišem«). 

aj se način brzojavljanja, kao vrlo upotrebljiv, raširio u 
Francuskoj, Engleskoj, Švedskoj, Danskoj i Rusiji. Pojavom 
elektriciteta, već od polovice 18. st. dalje, javlja se elek- 
trični brzojav upotrebom elektriciteta, nastalog trenjem, 
Kad je Luigi Galvani 5. 1791 pronašao galvansku struju, 
počinje doba razvoja pravog električnog brzojava. Tako je 
8. 1808 Sómmering iz Münchena sastavio aparat na osnovi 
pojave, da galvanska struja rastvara vodu, pri čemu se 
Javljaju mali mjehurići kao znakovi. Oerstet iz Kopen- 
hagena pronađe g. 1819, da se magnetska igla pod utje- 
cajem električne struje otklanja, a g. 1820 Schweiger uvede 
»multiplikator«, t. j. svitak ili navojnicu, kojom se znatno 
pojačava djelovanje električne struje na iglu. Od toga 
doba javlja se cijeli niz brzojava s iglom. Prvi upotrebljivi 
b. s iglom sastavio je g. 1832 Schilling von Cannstadt, ruski 

državni tajnik. Poslije toga su takav aparat sastavili Gauss 
i Weber, pa Cook i Wheatstone, kojih je aparat imao pet 
igala, a naročito Steinheil g. 1838, koji je učinio i važno 
otkriće, da se za brzojavljanje može upotrijebiti zemlja 
kao drugi (povratni) vod. Njegov brzojavni aparat ujedno 
je prvi, koji je ostavljao vidljive znakove (sl. 3). Brzojavi 
s iglom, u savr&enijoj izvedbi, još se i danas upotreblja- 
vaju kod brzojavljanja na dugim podmorskim kablovima. 
B., osnovan na elektro-magnetskom pojavu (Arago g. 1825), 
je brzojav sa skazaljkom, kakvog je po zamisli Davyja 
(1839) sastavio Wheatstone (1840). Tu su misao obrađivali 
i mnogi drugi, pa je s osobitim uspjehom sastavio takav b. 
Werner Siemens g. 1847. Elektro-magnetsku privlaënu 
snagu iskoristio je prof. Samuel Finley Morse i sastavio 
g. 1837 svoj elektro-magnetski brzojavni aparat, koji je 
znakove pisao na tračić papira. Posebna pokretna poluga 
s pisaljkom na kraju postavljena je pred elektro-magne- 
tom, koji je dolazio preko tipkala pod utjecaj električne 
struje, i uslijed toga je činila mehaničke pokrete. Ti su 
pokreti ostavljali znakove na traku papira, koji se po- 
micao. Prvi aparat, težak 80 kg (sl. 4), je Morse usavršavao, 
pa je i mjesto prvobitnih cik-cak znakova uveo kao te- 
meljni znak crtu i točku i od toga sastavio simbole za 
slova i abecedu, koja se po njemu zove Morseova abeceda 
ili Morseovo pismo. Prvi takav b. proradio je g. 1844 na 
pruzi Washington—Baltimore. Morseov se aparat radi svoje 
jednostavnosti silno raširio i još je danas u upotrebi. U 
Hrvatskoj je također još kod velike većine brzojavnih - 
ureda i željeznice u upotrebi Morseov aparat i Morseova 
abeceda. Morseova abeceda, kako ju je sastavio Morse, 
ostala je uz male dopune ista. Prema međunarodno usta- 
novljenim i prihvaćenim znacima propisuje se, da duljina 
crte ima biti tri točke, duljina razmaka između dva znaka 
kao jedna točka, duljina razmaka između dva simbola 
kao dvije točke, te duljina razmaka između dvije riječi 
kao pet točaka. 


Morseovo pismo s dopunama i za hrvatska slova je 
slijedeće: 
a.— e m — — t — 
A.—.— é ..— n —, u..— 
Aü = «fee = nj——.—— ü —— 
b — g — — o ——— v ...— 
с —.— h 0 ——— w.—— 
é —.— i p.—— X —..— 
če=. s duum jahao 
ch————- к = I z—— 
d — ] .— S ž——..— 
d=. == sl == š ———.— 
l.———— (skraćeno) .— 
2 2 JU Em 
Sr E ЕЕ 
“Ya = » — 
kaa » 
6 —. ” gus 
7—— » AP 
8 ——— » = 
9———— ” SŠ 
honest = a 
Različiti znakovi: 
я IET razlomak —..—. 
Š س‎ podcrtano ..——.— 
: —.—.—. jednako —...— 
: ——— razumio ...—. 
=== pogreska z LL E EE 


poziv za davanja —.— 
posao dovršen — ...—.— 


Primljene simbole brojaka i znakova pretvara primalac 
u misli u obično pismo i stavlja ga na papir, na pr. Bog i 
Hrvati u Morseovu pismu predstavljeno izgleda ovako: 


B O G IH R V EE 
Brzojavi po Morseovu sustavu mogu biti obicni Mor- 
seovi brzojavi na rad rukom ili brzi Morseovi brzojavi na 
rad strojem. Obični Morseov b. sastoji se od Morseova 
aparata, koji znakove prima ili piše, od tipkala ili tastera, 
kojim se znakovi davaju, galvanometra ili buzole, koja 

Sl. 14, HUGHESOV APARAT NA POGON MOTOROM 


pokazuje, da li struja vodom kola ili ne, izvora struje, koji 
šalje električnu struju u žicovod, i samog žicovoda, koji 
spaja dvije ili više postaja. Aparati mogu biti međusobno 
ukopčani na dva načina: a) na radnu struju (sl. 5), b) na 
trajnu struju (sl. 6). Kod radne struje značajno je to, što 
struja kola žicovodom samo onda, kad se preko tipkala 
radi, dok kod trajne struje struja kola žicovodom, kad se 
ne radi, a prekida se radom tipkala. 

Kod radne struje svaka postaja mora imati svoju bate- 
riju, a kod trajne ne mora, jer potrebnu struju može dobiti 
od drugih postaja. Kod radne struje postaja ne dobiva 
vlastite znakove, a kod trajne ih dobiva. Ukopčanje na 
radnu struju uzima se ondje, gdje su brzojavne pruge 
duge, a postaja ima malo, a na trajnu struju, gdje su pruge 
kraće, a postaja ima više. Da bi se znakovi između dalekih 
postaja primali sigurno i točno, uzima se u pomoć relais, 
koji se ukopčava u vod, a koji reagira i na slabije struje. 
Relais prenosi primljene znakove na posebni mjesni strujni 
krug, u koji se ukapča Morseov aparat i koji imaju svoju 
posebnu bateriju (sl. 7). Prema tome su Morseovi uređaji 
udešeni za neposredno ukapčanje i posredno ukopčanje 
preko relaisa. Brzina rada kod Morseovih brzojava rukom 
iznosi oko 60 znakova u minuti (10 Bauda). Ova se brzina 
može povećati upotrebom polariziranih relaisa i dvostruke 
struje (sl. 8), kod upotrebe koje struja u jednom smjeru 
utječe na pisanje, a u drugom na prekidanje pisanja Mor- 
seovih aparata. Morseovi znakovi mogu se primati i na 
sluh preko slušnika ili klopfera. To je aparat s elektro- 
magnetima kao i Morseov, ali koji mjesto pisanih znakova 
daje uz pomoć ormarića rezonancije jasne zvučne znakove 
(sl. 9 i 10). Činovnik prima znakove na sluh i odmah ih pre- 
vodi na pismo. — Još veća brzina rada kod Morseova 
sustava postizava se strojnim brzojavom, pod kojim razu- 
mijevamo Morseov brzojavni uređaj, kojega se rad rukom 
zamjenjuje strojem. Na papirni trak izbuše se rupice pre- 
ma Morseovu alfabetu posebnim strojem-bušačem. Dva 
različita položaja rupica odgovaraju crtama odnosno 
točkama. Ovako izbušeni i pripravljeni papirni tračić (sl. 11) 
pušta se kroz stroj otpremnik, koji velikom brzinom pro- 
pušta potrebne električne impulse kroz rupice. Ti impulsi 
dolaze u stroj-prijemnik i tu se bilježe poput Morseovih 
znakova na tračić. Na toj osnovi sagradio je Wheatstone 





423 


svoj brzi Morseov brzojavni aparat, pri čemu je upotrije- 
bio dvostruku struju. Potpuni takav uređaj sastoji se od 
Wheatstoneova bušača,  Wheatstoneova  otpremnika і 
Wheatstoneova prijemnika. Po istom načelu sastavljen je 
i Siemensov brzi brzojav, samo što su njegov bušač, ot- 
premnik i prijemnik prema Wheatstoneovu u nekim dijelo- 
vima usavršeni i poboljšani. Stroj se odlikuje točnošću u 
radu i posluzi. Creedov brzi Morse daje znakove kao i 
prije spomenuti aparati preko unaprijed izbušene trake 
papira, a kod primanja impulsa prijemnik ne piše Morseove 
znakove nego buši opet rupice na drugu papirnu traku je- 
dnake onima, koje su prošle kroz stroj otpremnik. Izbušena 
traka prema primljenim znakovima pušta se kroz posebni 
stroj tiskar, koji pretvori Morseove znakove u tiskana 
slova. Istoj skupini pripadaju i brzi brzojavi od Delanyja, 
Bukinghama i Murraya. 

Morseovi znakovi upotrebljavaju se i kod brzojavljanja 
na podmorskim kablovima. Radi velikog utjecaja kapaciteta 
kabla struja dolazi sasvim oslabljena na drugi kraj, pa ne 
može pokretati elektro-magnetskim djelovanjem poluge. 
Stoga prijemni aparat mora biti veoma osjetljiv, kao na 
pr. galvanometar, pa da reagira i na slabe strujne impulze. 
Uspjeli galvanometar takve vrste, nazvan Siphon-recorder 
(sl. 12), sastavio je William Thomson (Lord Kelvin) g. 1867. 
Prijemnik je tako uređen, da na pozitivnu struju reagira 
pokretom u jednom smjeru, na pr. na gore, a na negativnu 
struju obratno. Iz ovih se udaraca sastavlja alfabet prema 
Morseovoj abecedi tako, da val prema gore znači točku, a 
prema dolje crtu. Tanka kapilarna cjevčica, kroz koju 
prolazi boja, ostavlja valovite tragove na tračiću papira, 
koji se pomiče (sl. 13). 

U ovu vrstu brzojavnih aparata ide i undulator od v. 
Lauritzena iz g. 1876, koji je za kraće kablove veoma 
upotrebljiv. 

Sustav brzojava tiskara. Dok se kod sustava Morseovih 
brzojava mora obaviti još jedan posao, t.j. prijevod Mor- 
seova pisma u obično pismo, dotle ovaj posao otpada kod 
brzojavnih strojeva zvanih tiskari, koji pišu izravno tiskana 
slova na tračić. Prvi brzojavni stroj tiskar načinio je prof. 
Hughes iz New Yorka g. 1855, koji se po njemu zove 
Hughesov stroj (sl. 14). Stroj se u temeljnoj misli nije do 
danas promijenio, a dugo je vremena bio najviše upotre- 
bljavani brzojavni aparat. Hughesov brzojavni uređaj sa- 
stoji se od dva potpuno jednaka stroja, kod kojih su otpre- 
mnik i prijemnik montirani na istom stolu, te se može 
prijeći s primanja na davanje i obratno. Aparat ima 14 
bijelih i 14 crnih tipaka, od kojih svaka tipka nosi po jedno 
slovo i po jedan broj ili znak, izuzevši prvu i šestu tipku, 
koje su prazne i zovu se blank-tipke (bijele). Ove blank- 
tipke služe za davanje impulza, kojima se kotač slovar, 
što nosi na svom obodu slova i brojke, prebacuje bilo za 
davanje slova bilo za brojke, odnosno znakove. Pritiskom 
na tipku nekog slova uzdigne se jedna mala poluga (zub), па 
koju udari saonica što se skliže. Osovina saonice otpremnog 
aparata i kotač slovar prijemnog aparata okreću se sinhrono 
i u fazi. Dodirom zuba i saonice prođe žicovodom struja. 
Impulz struje utječe na elektromagnete prijemnog apa- 
rata, koji pokrene polugu, što nosi tračić papira. Pokre- 
tom poluge tračić se pritisne na kotač slovar i otiska se 
slovo, koje odgovara slovu pritisnute tipke otpremnog apa- 
rata. Za održanje sinhronizma i faze, što je uvjet za 
ispravan rad, služi centrifugalni regulator i korekcioni 
palac. Ovaj palac ulazi kod svakog okretaja između dva 
zuba korekcionog kotača, koji је u čvrstoj vezi sa slova- 
rom. Ako je slovar izašao iz faze, vraća ga palac na 
ispravno mjesto. Na MHughesovu aparatu postizava se 
brzina rada od 90—125 znakova u minuti. U Hrvatskoj 
je Hughesov aparat uveden samo kod najvećih brzojavnih 
ureda. 

U skupinu brzojavnih strojeva tiskara ide aparat od 
Francuza Baudota (1874). Baudotov aparat konstruiran je 
za t. zv. multiplex ili višestruki brzojavni rad, kod kojega 
više istovrsnih brzojavnih naprava rade na jednom vodu 
izmjenično jedna za drugom i u cikličkom redu. Uređaj 
se sastoji od otpremnika, prijemnika i četverodijelnog sa- 
moradnog razdjeljivaca, koji pojedine otpremnike i pri- 
jemnike stavlja u spoj s brzojavnim vodom preko četkice, 
koja klizi po jednom prstenu. Četkice obaju razdjeljivača 
okreću se sinhrono. Znakovi se sastavljaju kombinacijom 
petostrujnih impulza plus i minus struje, tako da mogu 
biti 32 kombinacije. Za davanje ovih kombinacija služi pet 
tipaka. Primljeni impulzi idu preko relaisa na pet seg- 

12. NACELNA SHEMA SPAJANJA THOMSONOVA SIPHON-RECORDERA. — 13. MORSEOVI ZNAKOVI PRIMLJENI NA SIPHON- 
crta. — 15. NACELNA SHEMA CETVEROSTRUKOG RADA 


RECORDERU PREKO PODMORSKOGA KABLA, brijeg = toëka, dolina 

NA BAUDOTOVU APARATU, І. otpremna postaja, ll. prijemna postaja, Т peterostruko tipkalo, R relais, 1—5 segmenti, Eı—Es elektro- 
magneti prijemnika, B baterija, Ki, Kə četkica za pravljenje dodira, vod. — 18. PETOZNAKOVNI ALFABET ZA BAUDOTOV BRZO- 
JAV I DALEKOPISNI SIEMENSOV STROJ. — 19. SHEMA DUPLEKSA PO DIFERENCIJALNOJ METODI. — 20. SHEMA DUPLEKSA 

tipkala postaje II, Ms, Mı Morse odnosno relaisi postaje II, L stvaran vod, UL umjetan vod, Cı, C» kondenzatori, rı, re otpori, Z zemlja 

menata kružnog razdjeljivača (prstena), a odavle do od- 
nosnih 5 elektro-magneta, koji duhovito izvedenom napra- 
vom kombinatora dovode kotač slovar u položaj, u kojem 
se na tračić otisne baš traženo slovo. Potrebni sinhroni- 
zam i faza održavaju se s pomoću regulatora brzine i je- 
dnog korekcionog im- 
pulza struje, koji do- 
lazi do izražaja, čim 
nastane stanovita raz- 
lika u fazi kod dva 
aparata, i tim isprav- 
lja fazu. S Baudoto- 
vim aparatom radi se 
najčešće u četvero- 
strukoj ili quadruplex- 
vezi. Kod takvog vi- 
šestrukog ili multi- 
plex-rada moraju brzo- 
javljači održavati sta- 
noviti ritam ili takt 
prema određenom re- 
iznosi 360 znakova u 





idus 


SI. 16. SIEMENSOV MEHANICKI 
DALEKOPISNI STROJ 


du. Brzina rada u quadruplex-vezi 
minuti u svakom pravcu (sl. 15). 

Siemensov multiplex aparat sastavljen je po načelu 
Baudotova aparata, ali je izgraden na suvremeniji način i 
usavršen. Taj se aparat izrađuje za rad na dva, četiri i šest 
sektora. Mijenjanje brzina rada omogućeno je u širokim 
granicama, od 30 do 60 riječi u minuti ili 16—32 Bauda 
po sektoru. 

Kod modernih brzojavnih strojeva ide se za tim, da se 
što jednostavnijim radom na stroju otpremniku dobiju na 
prijemniku odmah tiskana slova na tračiću ili arku papira; 
a osoba, koja daje ili prima, da ne mora imati neku oso- 
bitu stručnu spremu za ovaj rad. Ovom uvjetu dobro od- 
govara dalekopisni stroj. od Siemensa, koji je sličan obi- 
čnom pisaćem stroju, a radi se na njemu kao na pisaćem 
stroju. Većina funkcija kod ovoga stroja vrše se putem 
različitih mehaničkih poluga, pa se stroj zove i mehanički 
dalekopisni stroj. Elementi za rad stroja jesu: dodirna 
tračnica, razdjeljivač na otpremnoj i prijemnoj postaji, 
prijemni magneti, izbirna tračnica i vod. Na otpremniku 
se pritiskom na tipku nekog slova šalje u vod i prijemnik 
pet impulza struje u stanovitoj kombinaciji, različitoj za 
Svako slovo, po načelu peterog alfabeta, preko otpre- 
mnog razdjeljivača. U prijemnoj postaji impulzi utječu na 
odnosne elektro-magnete preko prijemnog razdjeljivaca 
i pokreću izbirne tračnice, koje putem svojih ureza odre- 
đuju, koja poluga slova mora primiti udar i otisnuti tra- 
ženo slovo. Posebnom blank-tipkom u stanovitoj kombi- 
naciji djeluje se na pomicanje tračića i time čini razmak 
između dva slova. Radi svoje osobite jednostavnosti u 
radu i praktičnosti upotreba se ovog brzojavnog stroja 
širi naglo. Mjesto pisanja na tračiću može se stroj urediti 
Za pisanje na arku papira (sl. 16). U Americi je veoma 
raširen i po istim načelima izgrađen dalekopisni stroj od 
Morkrum Kleinschmidta, poznat pod imenom teletip. U 
Engleskoj je veoma uveden Creedov dalekopisni stroj, koji 
radi uglavnom s mehaničkim sredstvima. Električni daleko- 





51. 17. OTPREMNIK SIEMENSOVA DALEKOPISNOG 
STROJA PREKO IZBUSENOG TRAKA 


pisni stroj od Siemensa radi takoder s kombinacijama od 
pet impulza, kod čega se glavne funkcije vrše električnim 
djelovanjem preko relaisa i kontakata (petoznakovni alfa- 
bet, sl. 18). Glavni su dijelovi stroja tipkala s davačem 
kontakata, otpremnik, prijemnik i predavač s tiskarskom 

napravom. Pogon osovina otpremnika, prijemnika i preva- 
даба vrši se zajedničkim električnim motorom (sl. 17): 

Brzina brzojavljanja. Međunarodno prihvaćena jedinica. 
brzine brzojavljanja je Baud, prema imenu slavnog fran- 
cuskog izumitelja na polju brzojava Baudota. Jedan Baud 
označuje onu brzinu brzojavljanja, u kojoj svake sekunde: 
dolazi po jedan strujni impulz. Ako na pr. u petoznakom. 
alfabetu dolaze plus i minus impulzi u vremenu od !/s se- 
kunde, onda je to brzina 60 Bauda. 


Brzine raznih brzojavnih strojeva: 


znakovi riječi 
za za Baud 

sekundu minutu 
Morse ručnim radom . do 2 20 18 
Brzi Morse . 1,5—30 15—300 13—260: 
Creed-tiskar do 10 do 100 90 
Siphon recorder р : 4—5 40 9 
Басре MT Ree. 4 40 БЕ 
Brzi brzojavi ОСЫ ну. 3—14 30—140 15—70 
Baudot po sektoru . . . . 3 30 16 
Baudot četverostruki . . . 12 120 68 
Siemens multiplex po sekt. 3—6 30—60 16—32 
Dalekopisni stroj mehan. 3—4 3—40 45,5 
Dalekopisni stroj elekt. . . 6,5 65 45,5 


Iskorišćivanje vodova za višestruki brzojavni rad. Brzo- 
javne su pruge skupi dio brzojavnog uređaja, pa se već odi 
početka javlja nastojanje, da se brzojavni i brzoglasni vo- 
dovi, kako zračni, tako i kablovski, iskoriste u što većoj 
dužini i za što veći broj istovremenog brzojavnog rada po 
istom vodu. To se postizava upotrebom različnih metoda i: 
načina ukopčavanja. 

Za iskorišćivanje veoma dugih brzojavnih vodova služi 
prenosnik ili translator. To je posebni relais-uređaj, koji 
se ukapča u duge linije sa svrhom, da se u vod dovede: 
nova električna struja na mjestu, gdje je dolazna struja 
već toliko oslabila, da ne bi više mogla sigurno djelovati. 
na prijemni aparat. Radi veće sigurnosti rada i ispravnosti 
prijema ne preporuča se ugraditi više od dva translatorska. 
uređaja u jedan brzojavni vod. 

Simplex ili jednostavan rad na brzojavnom vodu zove: 
se onaj, kod kojeg se primanje znakova vrši u jednom 
pravcu, a poslije toga davanje u drugom pravcu (izmje- 
nično) po jednom vodu. Ovakvim načinom rada brzojavni: 
se vodovi iskorišćuju slabo, negospodarstveno (neekono- 
mično). Duplex ili dvostruki suprotni rad naziva se dava- 
nje znakova istovremeno u oba pravca. Brzojavni vod se: 
iskorišćuje dvostruko. Za ovakav rad upotrebljavaju se dva 
načina ukapčanja, i to ukopčanje po diferencijalnoj metodi 
od Siemensa (g. 1854, sl. 19) i ukopčanje Wheatstoneovim 
mostom po Maronu (g. 1864, sl. 20), koje je poslije pobolj- 
šano upotrebom kondenzatora po Amerikancu Stearusu 
g. 1872. Oba navedena načina ukopčavanja za duplex-rad 
jednako su ispravna i dobra. Značajno је kod oba 
ukopčanja, da imaju umjetni vod (liniju), koji ima 
svojstva kapaciteta i otpora ista kao i stvaran vod. Kod 
diferencijalne metode relais ima diferencijalni namotaj, 
koji se sastoji od dva potpuno jednaka, ali protivno namo- 
tana svitka na istoj jezgri. Odlazna struja otpremnika ne 
utječe na taj način na vlastiti relais, dok će relais protivne 
postaje pod utjecajem ove struje, iako samo djelomične 
jačine, još raditi. Kod ukopčanja Wheatstoneovim mo- 
stom odlazna struja otpremnog aparata dijeli se jednako 
na oba voda, na stvaran i umjetni vod, preko dva otpora, 
koji se dadu udešavati. I ovdje relais otpremne postaje ne 
će primati vlastitu struju, jer je izjednačena, dok će su- 
protna postaja dio struje primati i relais raditi. Diplex ili 
dvojni brzojavni rad je onaj, kod kojega postoji mogućnost 
davanja dvaju znakova u isto vrijeme, po istoj žici i u 
istom pravcu. To se postizava time, što jedan od aparata 
radi s polariziranim elektromagnetom pod utjecajem pro- 
mjene smjera struje, a drugi radi s običnim elektromagne- 
tom, bez obzira na smjer struje, ali reagira samo kod sta- 
novite jačine struje. Quadruplex ili četverostruki rad na- 
staje, kad se u oba pravca daju istovremeno po dva brzo- 
javna znaka (sl. 21). Simultani brzojavni rad je onaj, kod 
kojega se iskorišćuje strujni krug brzoglasa za istovremeni 
brzojavni rad. Jedan dvovod brzoglasa služi kao brzojavni 
vod za tamo, a zemlja služi kao povratni vod. Brzojav 
preko četvorke (brzojavni fantom-spoj) iskorišćuje dva 
dvostruka voda kabla, odnosno jednu četvorku, tako da 

jedan dvovod služi kao jedan brzojavni vod za tamo, a 
drugi dvovod služi kao povratni vod. Ovaj se način uspje- 
šno upotrebljava kod brzoglasnih kablova, kod kojih su 
Žile složene u četvorke. Ako se upotrijebi ovdje još i du- 
plex-ukopčanje, dobiva se dvostruki broj brzojavnih pu- 
tova. Brzojav preko osmice (brzojavni superfantom-spoj) 
iskorišćuje dvije četvorke, dakle osam kablovskih žila, od 
kojih jedna četvorka služi kao jedan vod brzojava, a druga 
kao povratni vod. Brzojavni rad, kod kojeg se iskorišćuju 
kablovski brzoglasni vodovi istovremeno za brzojav i brzo- 
glasni rad, upotrebljujući frekvencije ispod 300 Hz, t. j. 
frekvencije ispod govornih frekvencija, jest brzojav donjih 
frekvencija. Posebni odvajač frekvencija odvaja govorne 
frekvencije od brzojavnog kanala i omogućuje nesmetani 
istovremeni rad brzojava i brzoglasa. Ovim se načinom 
može dobiti četiri puta više brzojavnih putova nego kod 
brzojava preko osmice. 

Vrlo dobro iskorišćivanje kablovskih brzoglasnih vodova 
postizava se upotrebom izmjenične struje za brzojavljanje 
kod brzojava izmjeničnom strujom. Kod ovog načina brzo- 
javnog rada upotrebljavaju se struje govornih frekvencija 
u granicama od 400—1750 Hz. Ovaj frekventni pojas podi- 
jeli se u 6 ili 12 različitih nosivih frekvencija. Svaka od 
ovih nosivih frekvencija, posebno proizvedenih, šalje se 
preko odnosnog svog brzojavnog aparata i preko zaje- 
dničkog pojačala u vod. Na prijemnoj postaji dolaze sve 
frekvencije opet u zajedničko pojačalo, a zatim se u t. zv. 
situ izluče pojedine frekvencije, prođu pojačane kroz ispra- 
vljač struje, odakle se odvode kao impulzi istosmjerne 

struje u prijemne relaise. Na ovaj način može se po istim 
brzoglasnim kablovskim vodovima prenositi 6 odnosno 12 
različnih brzojava istovremeno u oba smjera uz upotrebu 
pojačala, preklopnih i posrednih uređaja i drugih naprava, 
koje već služe za brzoglasni rad (sl. 22 i 23). U novije 
vrijeme upotrebljava se već 18 nosivih frekvencija u fre- 
kventnom pojasu od 400 od 2460 Hz. 

Kod brzojava sa srednjim frekvencijama iskorišćuje se 
uglavnom zračni dvovod brzoglasa, pri čemu se upotre- 
bljava 8 i više nosivih frekvencija u frekventnom pojasu 
od 4020—6900 Hz. Ove frekvencije podijele se u dvije sku- 
pine, od kojih skupina nižih frekvencija služi za rad u 
jednom smjeru, a skupina viših frekvencija za rad u dru- 
gom smjeru. 

Brzojav s jednim tonom poseban je način brzojava s 
izmjeničnom strujom na brzoglasnim vodovima, kod koje 
se upotrebljava samo jedna nosiva frekvencija od 1500 Hz. 
Brzojav gornjih frekvencija radi s jednom nosivom fre- 

kvencijom, koja se nalazi iznad pojasa govornih frekven- 
cija, pa uzima frekvencije 3060 Hz ili 3540 Hz. Dobro se 
iskorišćuje i kod zračnih vodova i kod kabela. 

LIT.: A. Jipp, Moderne Telegraphie, 1934; Н. Goetsch, Taschen- 
buch für Fernmeldetechnik, München—Berlin 1937; A. Stiller, Die 
Schwachstromtechnik, Nordhausen; C. W. Kollatz, Die Fernsprech- 
technik, Berlin 1923; Isti, Die Telegraphentechnik, Berlin 1923; A. Neu- 
burger, Die Wunder der Fernmeldetechnik, Leipzig 1924; M. Hebel, 
Selbstanschlusstechnik, München 1928; Siemens Halske, Moderne Tele- 
graphie SH 4858, Berlin, Siemensstadt 1937; A. Damoiseaux, Les Sy- 
stemes automatiques, Rim 1930; K. Strecker, Telegraphentechnik, Ber- 
lin 1919; J. Russner, Grundzüge der Telephonie und Telegraphie, 
Hannover 1902. D. K-ć. 

Brzojav kao javna služba je državna ustanova, koja služi 
za predaju, otpremu i isporuku brzojavnih priopćenja. 

Brzojavka je pisano priopćenje, otpremljeno javnim 
državnim brzojavnim ili brzoglasnim uređajem. Brzojavka 
ne gubi svoga značaja, ako se u slučajevima poremećenja 
na brzojavnim i brzoglasnim prugama otpremi poštom. 

Brzojavka ima ove dijelove: službeni dio, naslov, sadržaj 
i potpis, a može imati još plaćenu službenu oznaku (na pr. 
RP = odgovor plaćen) i ovjerovljenje potpisa. Službeni je 
dio izuzet od plaćanja pristojbe; popunjava ga službenik, 
koji preuzima brzojavku. Naslov brzojavke može biti 
potpun (redovit) ili skraćen (ugovoren). Sa skraćenim 
naslovom (brzojavna adresa) mogu se brzojavke predavati 
samo za osobe, koje se prijave za uporabu skraćenog na- 
slova; posebničke osobe plaćaju za to određenu pristojbu. 


Brzojavke bez sadržaja ne primaju se. Sadržaj može biti 
napisan otvorenim ili tajnim slogom. Otvoreni je slog 
takav, koji ima razumljiv smisao na jednom ili više jezika 
za brzojavna priopćenja, gdje svaka riječ i svaki izraz 
znače ono, što stvarno znače i na tome jeziku. Slog, koji 
ne odgovara tome pojmu otvorenog sloga, naziva se tajni 
slog. On može biti ugovoren ili šifriran. Ugovorenim slo- 
gom smatra se onaj, koji je sastavljen bilo od posebno 
stvorenih riječi bilo od pravih riječi, ali koje nemaju zna- 
čenja riječi dotičnog jezika, te prema tomu riječi nemaju 
razumljiva smisla sadržaja. Kao šifrirani slog smatra se 
onaj, koji je sastavljen: 1. iz arapskih brojeva ili skupina 
arapskih brojeva s tajnim značenjem; 2. iz riječi, imena, 
izraza i skupina slova, koji ne ispunjavaju uvjete za otvo- 
reni slog ili ugovoreni slog. U jednoj istoj skupini nije do- 
pušteno miješanje brojeva i slova, ni brojeva ili slova i 
pravopisnih znakova s tajnim značenjem. Tajnim slogom 
mogu se služiti samo osobe, koje imaju za to posebno odo- 
brenje od poštanske uprave. U molbi za uporabu tajnog 
sloga mora se označiti naziv rječnika (code), koji će služiti 
za sastav brzojavke, kao i naziv mjesta, gdje će se brzo- 
javke predavati. Na zahtjev poštanske uprave rječnik se 
mora predložiti ili pokazati na uvid. Za pravo služenja 
tajnim slogom plaća se posebna pristojba. Državne i samo- 
upravne ustanove i oblasti kao i diplomatska i konzularna 
predstavništva mogu predavati brzojavke s tajnim slogom 
bez ikakvih uvjeta (> Code, šifra). 

Državnim brzojavom može se služiti svaka fizička ili 
pravna osoba pod uvjetima zakona i propisnika o brzo- 
javnoj službi. Brzojavka se može predati osobno u brzo- 
javnom uredu ili preko brzoglasa. Za taj drugi način po- 
stoje posebni propisi glede plaćanja pristojbi. Brzoglasom 
se пе mogu predavati državne i doznačne (uputničke) 
brzojavke. 

Red otpreme brzojavka je ovaj: 1. brzojavke, koje se 
odnose na sigurnost ljudskih života u pomorskoj ili zrač- 
noj plovidbi; 2. državne brzojavke; 3. meteorološke brzo- 
javke; 4. službene brzojavke o poremećenju prometnih 
brzojavnih i brzoglasnih pruga; 5. žurne službene brzo- 
javke; 6. žurne posebničke brzojavke; 7. službene brzo- 
javke, koje nisu žurne; 8. državne brzojavke, kad se poši- 
ljatelj odrekne prvenstva u otpremi, i obične posebničke 
brzojavke; 9. usporene (diffćrćs) i ostale vrsti brzojavka 
sa sniženom pristojbom. 

Brzojavke istog ranga otpremaju se prema redu pre- 
daje brzojavnom uredu. 

Podjela brzojavka. Brzojavke se dijele u tri glavne sku- 
pine: državne, službene i posebničke (privatne). 

Državne brzojavke u tuzemnom prometu su one, koje 
predaju državne ustanove i oblasti u žurnim službenim po- 
slovima. U međunarodnom prometu za državnu brzojavku 
smatra se ona, koja potječe od: 1. glavara države; 2. mi- 
nistra člana vlade; 3. glavara kolonije, protektorata, pre- 
komorskog teritorija ili teritorija pod suverenitetom, vlašću 
ili mandatom ugovornih vlada; 4. glavnih zapovjednika 

kopnenih, pomorskih ili zračnih vojničkih sila; 5. diplo- 
matskih ili konzularnih predstavnika ugovornih vlada. Kao 
državne brzojavke u međudržavnom prometu smatraju se 
i odgovori na spomenute brzojavke. Svaka državna brzo- 
javka mora imati otisak bilježila (žiga) oblasti, koja ju 
predaje. 

Službene brzojavke su one, koje odašilje poštansko- 
brzojavno-brzoglasna uprava ili njezine ustanove u poslo- 
vima poštanske, brzojavne, brzoglasne ili krugovalne (ra- 
dio) službe. One su oslobođene od plaćanja pristojba. 

Posebne brzojavke su one, za koje vrijede posebne od- 
redbe, koje se odnose na postupanje s njima, na sadržaj, 
otpreme i pristojbu. Ovamo se ubrajaju: 

1. Bežične (krugovalne) brzojavke, koje potječu iz po- 
kretne bežične postaje ili glase na nju i koje su otpre- 
mljene bežičnim pravcima pokretne bežične službe. Te se 
brzojavke izmjenjuju u pomorskoj ili zrakoplovnoj službi. 

2. Doznačne (uputničke) brzojavke, kojima se šalje no- 
vac. Te brzojavke ne mogu imati skraćeni (ugovoreni) na- 
slov i moraju biti napisane otvorenim slogom. Osim slu- 
žbenog sadržaja, koji sastavlja poštanski organ, može se 
napisati i sadržaj posebničkog značaja. 

3. Novinarske brzojavke, koje se mogu predavati samo 
uz predočenje posebne izkaznice, izdane od poštanske 
uprave. One ne mogu glasiti na ime posebničke osobe, već 
samo na ime uredništva lista, novinarske agencije ili časo- 
pisa, i ne mogu imati sadržaj posebničkog značaja, već 
sadržaj, koji je namijenjen za objavljivanje javnosti. Za 
ке plaća snižena pristojba za 50% od redovite ргі- 
stojbe. 

4. Semaforske brzojavke su priopćenja, koja se otpre- 
maju s pomoću semafora, uređaja za optički brzojav. Te se 
brzojavke izmjenjuju između brodova međusobno ili izme- 
du kopna i broda. Naslov semaforske brzojavke mora 
imati: ime naslovnika, naziv broda i njegovu narodnost i, 
ako glasi za brod na moru, naziv semaforske postaje. 

5. Svjetlopisne (foto) brzojavke, pod kojima se razumi- 
jevaju slike ili pisana priopćenja prenesena s pomoću po- 
sebnih svjetlopisnih uređaja. Za te prijenose služe brzo- 
glasne, a ne brzojavne pruge. 

6. Različite vrsti brzojavka sa sniženom pristojbom: 
brzojavke čestitke, koje se mogu slati o Božiću i Novoj 
Godini između 14. XII. i 6. I., pisma brzojavke (lettre-télé- 
grammes) i usporene (différés) brzojavke. 

Brzojavke s posebnim rukovanjem. Brzojavke, kod kojih 
pošiljači zahtijevaju posebno rukovanje, nose ispred na- 
slova jednu od slijedećih oznaka: D (žurno); RPx (odgo- 
vor plaćen za x riječi); TC (sravnjenje brzojavke); PC 
(brzojavna potvrda o isporuci); PCP (poštom potvrda o 

isporuci); FS (nadoslati za naslovnikom); TMx (s više 
naslova); XP (isporuka posebnim glasonošom); GP (ispo- 
ruka u pošti); TR (isporuka u brzojavu); LX (isporuka na 
posebnom obrascu); МР (uručiti osobno naslovniku); 
Ouvert (uručiti otvorenu brzojavku); Jour (uručiti danju); 
Nuit (noću); TFx (dostaviti brzoglasom broj x). M. Š-ić. 

BRZOOCTARENJE je veleobrtna metoda ubrzane pro- 
izvodnje octa iz razrijeđenih alkoholnih rastopina putem 
octenog kiselog vrenja. Pronašao ju je Schiitzenbach (1826), 
a osniva se na vrlo jakom povećanju površine uoctivanja 
time, što se octena komira uz obilan dodir s uzduhom 
razdjeljuje u tankom mlazu na bukovim strugotinama, ko- 
jima su rahlo ispunjene octenke, i to kod najpovoljnije 
temperature. Strugotine se najprije moraju prokvasiti go- 
tovim octom, tako da postanu leglima brzooctarskih bak- 
terija. > Octeni veleobrt. M.M. 

BRZOZOWSKI, 1. Karol, Ж Varšava 1821, + Lavov 1904, 

oljski pjesnik i ustaša. Odgojen u prirodi bio je strastven 
ovac, strijelac i neumoran pješak. Sudjeluje u ustanku 
1830, stiže preko Dresdena i Piemonta u Pariz, gdje se 
sprema za ispit u topničkoj školi u Metzu. G. 1853 poslalo 
ga je parisko Kolo Polskie u Carigrad, da organizira legije, 
no jer nije htio mijenjati vjeru ni služiti u turskoj vojsci, 
smjestio se s nekoliko prijatelja u maloazijskim šumama 
živeći od lova. Iz toga je vremena njegov spjev Noc strzel- 
ców w Anatolii. Od 1855 dalje gradio je brzojavne pruge 
po Turskoj, proputovao Trakiju, Bugarsku, Tesaliju i Alba- 
niju, 1856 je u Parizu, 1861 u Siriji, 1863 sudjeluje u dru- 
gom poljskom ustanku. U bitki kod Costangalije bude ra- 
njen, stupa u tursku službu, uređuje šume u Bugarskoj, 
radi u Mezopotamiji, uređuje natapanje kod Bagdada, pro- ' 
vodi mjerenje gora u Kurdistanu. Bio je nesamo valjan 
inžinir, nego i stručnjak u botanici, geologiji, geografiji 
i etnografiji. Nakon 30 godina boravka na istoku smirio 
se u Lavovu, gdje je proveo posljednjih 20 godina života. 
Književni rad B-a vrlo je raznoličan. Sabirao je litavske 
narodne pjesme, pisao nostalgične lirske pjesme, drame, 
putopise, epe, naročito pod utjecajem Istoka i Balkana 
(Deli Petko, prema bugarskoj legendi, Sen w Balkanach). 
Ne zna se, je li samo kanio napisati ili je napisao 
Kosovo polje; ne zna se, je li ga zametnuo ili je stradalo 
zajedno s njegovim prijevodom Gundulićeva Osmana, ko- 
jega je počeo prevoditi i na poticaj Mickiewicza nastavio 
(a možda i dovršio), no rukopis je prijevoda izgorio u 
Dresdenu 1849. 

LIT.: Osman, Bibl. jugosl., sv. 4., Varšava 1934. 

2. Stanislaw Korab, * 1875, + Varšava 1901, poljski pje- 
snik, sin Karola B. Studirao pravo u Lavovu. Stalni surad- 
nik modernističkog Życia kao lirik i prevodilac Baude- 
lairea, Verlainea i Rodenbacha. U Varšavi je bio tajnik 
časopisa Chimera. Jedan od osnivača »Mlade Poljske«. 
Zbirka stihova: Nim serce ucichlo, 1910. 

3. Stanislaw, Ж 1878, + 1911, poljski književni kritičar, 
filozof, romanopisac i novinar. Da spasi oca, koji je bio 
teško bolestan od raka na grlu, pronevjerio je znatnu 
svotu iz blagajne tajnog đačkog društva »Bratnia Po- 
moc«, kojemu je bio predsjednik. Pronevjerenje je bilo 
brzo pokrito, ali i otkriveno. Dolazi pred sud drugova, a 
brzo je zatim uhapšen radi sudjelovanja u tajnom Društvu 
pučke prosvjete. Rusko je oružništvo prijetnjama iznu- 
dila od B-a priznanja, koja su teško teretila mnoga lica. 
Taj je čin bacio na nj sumnju, da je u vezi s ruskom poli- 
cijom. To je kasnije tvrdio agent, koji je demaskirao po- 
znatog provokatora Azeva. Tako je B. zapao u mrežu 
spletaka, iz koje se za života nije mogao časno izvući, 
premda je imao svu silu dokaza u svoju obranu. Poljsko 
se javno mišljenje podijelilo u dva tabora braneći i optu- 
žujući B-a, koji se kao književni kritik oštrinom svog pera 
zamjerio najodličnijim poljskim piscima. Obolio je od su- 
šice i od 1899 do smrti pobolijevao. Pokrenuo je borbu 
proti Sienkiewiczu, jer je taj napao moderniste, da su 
razbludnici. U polemici je izazvao spor o geslu »l'art pour 
Vart« i uzbunio sav književni poljski svijet. Priljubio se 
kasnije socijalističkoj misli; nije pripadao nijednoj stranci, 
nego se smatrao socijalistom u filozofskom značenju. Nje- 
gov utjecaj na mladež bio je sve veći. U Lavovu je 1906 
održao niz predavanja, kojima je osvojio lavovsku mladež. 
Da suzbiju taj utjecaj, narodni su demokrati iznijeli zapi- - 
snike o preslušavanju B-a u varšavskoj policiji. U Italiji je 
1907-8 upoznao talijanski i engleski jezik i književnost, 
upoznao Gorkoga i Lunačarskoga. Ponovna hajka proti 
B-u izazvala je nekoliko sjednica građanskoga suda, no 

parnica nije bila dokrajčena ni do njegove smrti. Zadnje 
dviju godina života obratio se katolicizmu. Glavna su mu 
djela: Współczesna powieść polska (1906), Współczesna 
krytyka literacka w Polsce (1907), Kultura i žycie (1907), 
Fryderyk Nietzsche (1907), Plomienie (1908), Legenda Mlo- 
dej Polski (1909), Idee (1910), Sam wśród ludzi (1911). Iza 
smrti izdano je još nekoliko njegovih kritičkih i filozof- 
skih spisa. B. je prema riječima Suchodolskoga bio apostol 
misli o ljudskom stvaranju, uvijek je žigosao sve oblike 
duševne i fizičke lijenosti, izjavljivao neumoljivo i nemilo- 
srdno, da za nas nema nigdje trajnog uporišta, okreplju- 
jućih i tihih jamstva za naš uspjeh; dokazivao je, da sve 
ovisi o ljudskoj volji, o nastojanju, radu i odgovornosti. 

LIT.: Polski Słownik Biograficzny, III. 

4. Wincenty Korab, * 1877, poljski i francuski pjesnik 
(Vincent de Korab). Izdao zbirku pjesama Dusza mówiaca 
(1910). О njemu piše intimno A. G. Matoš u noveli 
Cudnovat souper (Djela, XL, str. 20—30) i Fr. Ilešić: Jedan 
poljski prijatelj А. С. Matoša (Novosti, 9. IV. 1939, 
uskršnji prilog). J. B-ć. 

BUAT, Edmond, ж Chalons-sur-Marne 1868, + Pariz 1923, 
irancuski general. Kao profesor na Visokoj vojnoj školi 
napisao je više studija iz područja vojne povijesti i taktike 
topništva. Za vrijeme prvoga svjetskog rata dolazi na ra- 
zličita istaknuta mjesta: 1916 jedan je od suradnika mar- 
šala Joffrea, sudjeluje u bitki na Sommi kao divizijski 
general, 1918 preuzima zapovjedništvo 5. vojske pa zatim 
kao zapovjednik sjevernih i sjevero-istočnih vojska sura- 
duje s generalom Pćtainom. Sudjelovao je i u pripremanju 
velike ofenzive maršala Focha, koja se imala provesti u 
studenom 1918. Od 1920 do smrti kao glavar glavnog voj- 
nog stožera provodi novu organizaciju francuske vojske. 
U to vrijeme izrađuje i nekoliko djela iz vojne povijesti. 

BIBL.: Glavna djela: De Ratisbonne à Znaim, 1909; Méthode de tir 
dans les batteries d'infanterie, 1911; Le commendement du groupe d'ar- 
tillerie sur le champ de bataille, 1912; Ludendorff, 1920; Hindenburg, 


1921; L'armée allemande pendant la guerre, 1922; Hindenburg et Luden- 
dorff strateges, 1924. 


BUBALINE (Bubalinae), velike antilope, posebna lika. 
Tijelo im stoji sprijeda visoko, a straga niZe. Oba spola 
nose rogove, koji su jednostavno ili dvostruko svinuti i 
koji se približuju na osnovici. Rep je dugačak i na kraju 
kitnjast. Ove antilope žive po čitavoj Africi i Arabiji. 
Rado se udružuju s drugim antilopama, zebrama i noje- 
vima, da budu sigurnije pred neprijateljem: lavom i leo- 
pardom. Meso im se cijeni, krzno upotrebljava čovjek za 
pokrivače, iz učinjene kože pravi remenje, a od tvrdih i 
sjajnih rogova uresnine i dr. Od tih antilopa najprimi- 
tivnije je građe Damaliscus, danas poznat u različitim 
vrstama; rogovi mu nisu do vrha nabrani, a svinuti su poput 
lire; prije su se nalazile ove antilope u nepreglednim čo- 
porima po. stepama Kaplanda, a danas im se broj znatno 


. smanjio. Među bubaline ide i rod Bubalis s mnogobrojnim, 


jednobojno smeđim vrstama, a naročito im je obilježje, 
što imadu vrlo dugačku i usku glavu, na kojoj su nasa- 
đena dva dvostruko svinuta i gotovo do šiljka nabrana 
roga. B. buselaphus je 2,8 m dug, s repom od pol metra. 
B. caama ima još užu i dužu glavu i jače rogove; prije je 
živio u mnogobrojnim stadima u južnoj Africi, a danas 
ga ima još samo u Transvaalu. Treći je rod ove hrpe 
gnu (v.). „В. 

BUBALO, Nikola, * Ilići (kraj Mostara) 25. X. 1883, 
+ Mostar 16. I. 1924, pisac. Gimnaziju učio u Mostaru i 

ožegi. Služio kao financijski činovnik. Izdao zbirku pje- 
sama Za školskog odmora (pseud. Niko Slavić, Požega 
1906). Inače se mnogo bavio esperantom. Prevodio na espe- 
ranto s hrvatskoga jezika i izdao za esperantiste više 
knjiga: Putokaz kroz Bosnu i Hercegovinu (1912), Ključ 
Esperanta, Esperantsko-hrvatsko-srpski rječnik (Zagreb 
1923), Gramatika esperanta s vježbenicom (s D. Maruzzi- 
jem, Zagreb 1923). Isticao se u hrvatskom katoličkom 
pokretu. А.В-с. 

BUBAMARA — Božja ovčica. 

BUBANOVIĆ, 1. Fran, * Sisak 19. XI. 1883. Na sveuči- 
lištu u Zagrebu učio je prirodne nauke. God. 1905 po- 
staje asistent na filoz. fakultetu (kod prof. Janečeka), te 
profesor kemije na real. gimn. u Bjelovaru i Zagrebu. G. 
1909 dobiva stipendij za studij u Holandiji (kod prof. H. 
J. Hamburgera u Groningenu), 1913 na radu kod prof. S. 
Arrheniusa u Stockholmu, od 1918— profesor medicinske 
kemije i predstojnik kemijskog instituta na medic. fakul- 
tetu sveuč. u Zagrebu. Istaknuo se naučnim radovima sa 


područja fiziološke kemije te kao pisac priručnika za ke- 
miju i popularizator kemije. 

BIBL.: a) priručnici: Kemijsko-analitičke vježbe za medicinare, Za- 
greb 1921; Kemija za slušače kemije, medicine, veterine i farmacije, 
3 sv., Zagreb 1930—31; Praktikum medicinske kemije za početnike, Za- 
greb 1937 i 1939; Mineralogija i hemija s tehnologijom (sa F. Tućanom), 
Beograd 1938—39; Hemija s mineralogijom, Beograd 1939; b) popularno- 
kemijska djela: Slike iz kemije, Zagreb 1917; Kemija živih bića, Zagreb 
1918; Iz moderne kemije, Zagreb 1929; Značaj hemije, Beograd 1934; 
Hemijo, hvala Ti, Beograd 1939. 

LIT.: Fran Bubanović, Farmaceut. Vjes., “15. (1925) i 23. (1933). Н.І. 

2. Julije, * Križevci 1. XI. 1826, + Zagreb 3. II. 1906, 
hrvatski veliki župan i narodni dobrotvor. Pravne je 
nauke svršio u Zagrebu i stupio u upravnu službu služeći 
u Križevcima, Zagrebu i u Požegi. G. 1867—68 zastupnik 
u hrvatskom saboru, do 1870 živio na svom imanju u 
Križevcima. Tada bi opet izabran za zastupnika, g. 1874 
za bana Mažuranića imenovan je podžupanom u Vara- 
ždinu, a 1875 velikim županom srijemske županije (do 
1886). Onda se trajno nastanio u Zagrebu, obilno podupirao 
sve kulturne i dobrotvorne pothvate, a svoj imetak namije- 
nio MH, HA i pojedinim dobrotvornim ustanovama. Poseb- 
nu je zakladu ustanovio za učenje ruskoga jezika. 

LIT.: Narodne Novine 4. IV. 1906; J. Horvat, Politička povijest 
Hrvatske, Zagreb 1936. ОМ. 

BUBANJ (tal. tamburo, njem. Trommel, franc. tambour, 
engl. drum) je poznati instrument, koji se sastoji od drve- 
nog ili limenog šupljeg valjka, na koji je s obje strane na- 
peta po jedna teleća koža s pomoću drvenog obruča. Gor- 

nji i donji obruč ste- 
m" э man Zu se uzicom, koja, 
+ í X se prepleće u obliku 
prelomljene (cikcak) 
crte. Uzica se jače 
napinje s pomoću 
zamke, koja zahvaća 
dva susjedna dijela 
uzice, prepletene u 
prelomljenoj crti. Tim 
se jačim napinjanjem 
može ton bubnja uči- 
niti svjetlijim. B. se 
gradi u više veličina, 
od kojih se danas još 
u orkestrima i vojnim 
glazbama (bandama) 
najviše upotrebljava- 
ju dva: mali b. (njem. 
Militärtrommel) i ve- 
liki b. (tal. gran cassa); 
ponekad se u orkestru 
traži veći oblik malog 
bubnja (njem. Roll- 
trommel ili Rührtrom- 
mel, franc. caisse roulante). Po jednoj se koži malog 
bubnja udara s dva drvena batića (šipke), dok se veliki 
bubanj udara jednim batom, kojemu je glava prevu- 
čena kožom. Na drugoj (donjoj) koži malog bubnja zapeta 
je dijametralno jaka crijevna žica (njem. Schnurrsaite), 
zbog koje zvuk dulje traje i postaje štropotav. Da se omo- 
gući titranje uzduha u šupljini bubnja, mora na obloj sti- 
jenki (plaštu valjka) biti rupa za izlaz glasa. Ton se 
bubnja ne ugađa, pa za bilježenje njegovih tonova dostaje 
u partituri jedna crta, na kojoj se upisuje trajanje uz razli- 
čne znakove za način izvedbe i dinamiku; najobičniji je 
način izvedbe na bubnju tremolo (njem. Wirbel), brzo 
izmjenjivanje udaraca: 





SIGNALNI BUBANJ 
(Bernatzik, Die grosse Völkerkunde, I.) 


B. je vrlo star instrument. Javlja se već u srednjoprimi- 
tivnim kulturama. Najstariji je njegov oblik izdubeni b. 
(njem. Schlitztrommel), koji se dobiva od debela drvena 
panja, u kojem se izdube šupljina, a odozgo ostavi samo 
uski duguljasti izrez. U taj se bubanj udaralo isprva samo 
rukama ili nogama, poslije debelim bambusovim štapo- 
vima, a danas ponajviše sa dva batića. Takav je b. raširen 
po otočju Tihog oceana, a nalazi se i u Braziliji. Crnačka 
ga plémena u Africi upotrebljavaju za signalizaciju, pa zgo- 
dnim udaranjem mogu dojavljivati najraznovrsnije vijesti 
i na udaljenost do 30 km. 

B. je u primitivnim kulturama vazda bio u velikoj casti. 
U prostor, u kojem su se čuvali bubnjevi, nisu smjele 
ulaziti nepoćudne osobe. Bubnjevima su se prinosile i 
Žrtve; čini se, da se je ostatak toga običaja sačuvao sve 
do danas u Indiji, gdje jednu kožu bubnja još danas pre- 
mazuju posebnim namazom. U najstarije se doba na bu- 
banj napinjala koža gmazova, tek poslije koža sisavaca. 
Negdje se bubnjanjem pozdravlja pojava mladoga mjeseca, 
drugdje njime tjeraju bjesove, a posvuda ga upotrebljavaju 
za tjeranje bolesti. Šamani se služe malim bubnjićem s je- 
dnom kožom (— baskijski bubnjić). B. postaje i instrumen- 
tom pogrebnih svečanosti; u Evropi se za tu svrhu b. pre- 
svlači suknenom krpom, zbog koje ton postaje mukao i 
odsječen. B. se upotre- 
bljava kao vojnički in- 
strument uz različne 
svirale; u hrvatskoj na- 
rodnoj popijevci redo- 
vno se zajedno spomi- 
nju »bubnji i svirale«; 
po toj upotrebi postaje 
u crnačkim narodima 
Afrike i znakom kra- 
ljevske časti. 

Najstariji oblici bu- 
bnja imaju kožu samo 
s jedne strane napetu 
povezom ili pribijenu 
klincima; i u takav se 
b. prije udaralo ruka- 
ma, a tek poslije batićima. Manji su se oblici bubnja 
držali u ruci ili vješali oko vrata, a veći postavljali 
na podnožak. Mjestimice su se za trupinu malih bubnjeva 
upotrebljavali odsječci s tikava ili olupine kokosova oraha. 
Poslije su bubnju (u Indoneziji i Polineziji) dali oblik 
pješčane ure; u još razvijenijim kulturama javlja se i zdje- 
lasta trupina, iz koje se razvija evropski timpan ili 
talambas; njegova se zdjelasta trupina gradila od drva ili 
pečene gline (takav se javlja u neolitskim kulturama), tek 
pee od bakra ili bronce (timpan). B. s dvije napete 

oZe javlja se u prednjoazijskoj i egipatskoj kulturi od 
4. do 2. tisućljeća. Trupina je takvog bubnja valjkasta (kad 
se gradi od drvene klade) ili bačvasta (kad se gradi od 
pečene gline ili od drvenih dužica). Kineski »tu ku« upravo 
je »zemljani b.«. I u takav se b. najprije udaralo rukama 
s obje strane, u obje kože, koje su se napinjale najprije 
klincima (na najstarijim kineskim primjercima), a tek po- 
slije unakrsno vezanim uzicama. Bosanski cigani nose svoj 
bačvasti veliki b. ovješen oko vrata pred sobom na trbuhu 
pa udaraju s jedne strane kukastim drvenim batom, dok 
s druge strane tuckaju s dva tanka drvena batića držeći 
ih jednom rukom. 
` LIT.: C. Sachs, Handbuch der Musikinstrumente, Leipzig 1920; Isti, 


Geist und Werden der Musikinstrumente, Berlin 1929; B. Sirola, Sopile 
i zurle, Zagreb 1932. B. š. 


BUBEK, 1. Detrik (Teodorik), ban slavonski. Još za vri- 
jeme boravka svoga brata Emerika u Napulju 1383 bio je 
njegov zamjenik u časti hrvatsko-dalmatinskog bana. Si- 
gismund ga 1389 imenova slavonskim banom. Tada je 





BUBANJ IZ IVANKOVA 
«(Zagreb, Hrv. drž. etnografski muzej) 





BUBNJEVI ZA PLESNU PRATNJU U BAMUMU (KAMERUN) 
(Orbis terrarum) 


š BUBANJ — BUBICA 


upravo Tvrtko osvajao južnu Hrvatsku i Dalmaciju, što 
banovi nijesu mogli spriječiti. Obrana tih zemalja bila je 
povjerena Detriku, pa se on kojiput zove i banom čitave 
Hrvatske, Slavonije i Dalmacije. G. 1390 pokuša oteti bo- 
sanskom kralju ugrabljenu Hrvatsku, pa provali sve do 
Knina, ali ne uspjevši vrati se u Slavoniju. G. 1392 ne vrši 
banske časti. G. 1395 opet je ban Slavonije. G. 1396 sudje- 
luje u bitki kod Nikopolja, gdje jedva iznese živu glavu. 
G. 1397 postaje palatin i za vrijeme Sigismundova izbiva- 
nja (1397—1401) upravlja Ugarskom. G. 1401 stoji na čelu 
urote proti Sigismundu. U Ugarskoj ostade kao palatin na 
čelu privremene vlade, ali ga Sigismund zbaci već početkom 
1402. G. 1403 nalazimo ga na dočeku Sigismundova supar- 
nika Ladislava Napuljskog u Zadru. Sigismund mu poslije 
pobjede nad Ladislavom oprosti nevjeru. 

LIT.: F. šišić, Vojvoda Hrvoje Vukčić-Hrvatinić i njegovo doba, Za- 
greb 1902; Klaić, Povjest Hrvata, 11/1., Zagreb 1900. 

2. Emerik, ban Hrvatske i Dalmacije (1380—1383), rodom 
iz sjeverne Ugarske. Na početku njegova banovanja bje- 
snio je rat između Venecije i kralja Ljudevita, kojemu je 
Bubek na hrvatskom teritoriju živo pomagao. Kada je 
prior Ivan Paližna oteo zemlje nekih građana Zadra, koje 
su ovi dali u zalog vranskom prioratu, Emerik Bubek sudi 
u nastalom sporu kao ban i arbiter. Sudjeluje pri potvrdi 
Torinskog mira između kralja Ljudevita i Venecije. Iza 
toga prikuplja vojsku i mornaricu, da po želji kraljevoj 
pođe u Napulj u pomoć Karlu Dračkomu, koji je ratovao 
s kraljicom Ivanom. Čini se, da ovaj pothvat nije naišao 
na osobit odaziv, jer je kralj par puta uputio poziv dalma- 
tinskim općinama, da ga pomognu. Trogirani se ispričaše 
kod bana, da ne mogu pomoći Karlu, ali ih Bubek skloni, 
te su mu dali pomoć u veslačima. Zadrani su dali dobro 
oboružani brod, na kojemu je ban s vojskom otplovio 
prema gradu Barolu. Polovicu godine 1383 boravio je Eme- 
rik Bubek u Napulju, dotle ga je u Hrvatskoj zamjenjivao 
brat Detrik. 15. VI. 1383 razriješen je banovanja, te je 
poslan u Halič za kapetana. 


.LIT.: V. Klaić, Hrvatski hercezi i bani za Karla Roberta i Ljude- 
vita 1., Rad, knj. 142, Zagreb 1900; Isti, Povjest Hrvata, 11/1., Zagreb 


1900; Е. Šišić, Vojvoda Hrvoje Vukčić-Hrvatinić i njegovo doba, Za- 
greb 1902. S.G. 
BUBENKA, Jonáš, slovački drvorezbar i ilustrator, Ж 
Ochtina (Gemer u Slovačkoj) u početku 17. st. Učio je 
u Prešovu, a djelovao je kao kantor i učitelj u Levoči. 
G. 1679 izrezbario je 152 ilustracije za knjigu J. A. Ko- 
menskog Orbis pictus prema predlošcima jednog nje- 
mačkog izdanja. Na jednoj se ilustraciji potpisao: »Sculpsit 
Jonas Bubenkins Leitschovial 1679. Osim drvorezbarstva 


zanimao se i uljenim slikarstvom, glazbom i pjesništvom. 
LIT.: Bartholomeides, Notitia G&moriensis; Slovenské Pohlády, 1888, 

br. 41; Z. Takács, Bubenka János és a Orbis Pictus, Archeolog. Ért., 

1912. J. G; 


BUBICA (Anten- 
naria) je biljni rod 
trajnih, pustenasto dla- 
kavih zeleni iz poro- 
dice glavočika. Njiho- 
vi su nerazdijeljeni li- 
stovi lancestati ili lo- 
patasti, dok su im 
male cvjetne glavice 
S ružičastim ili bije- 
lim ovojnim listovima 
združene u &titaste ili 
glavičaste sastavljene 
cvatove. Biljke su dvo- 
domne, jer jedni pri- 
mjerci imaju samo 
ženske cvjetove, raz- 
vijene u obliku vrlo 
tankih cijevi, a drugi 
samo muške sa zakr- 
žljalim ^ plodnicama. 
Najobiénija je vrsta 
A. dioica (L.) Gärtn., 
koja je i u našoj drZa- 
vi (napose u brdskom 
i planinskom pojasu) 
dosta Cesta na vrišti- 
nama, neplodnim mje- 
stima i šumskim čisti- 
nama. S. H-ć. 





BUBICA 





BUBLIC — BUBREG 


BUBLIC, Dragan, * Garešnica 3. XI. 1895, novinar i 
književnik. Pučku školu polazio u Garešnici, gimnaziju u 
Zagrebu. Prekinuo školovanje, jer je sudjelovao u atentatu 
na komesara Cuvaja. Utamničen, pa pušten uvjetno na slo- 
bodu. Za vrijeme rata prešao (kroz Švicarsku, Italiju i Grčku) 
u Srbiju. Bio je u srpskoj vojsci, učio u Francuskoj (ondje je 
i maturirao) i u Alžiru (književnost). Novinar (Obzor, Na- 
rodne novine i t. d.). Književne sastavke počeo pisati u 
gimnaziji (list Krijes). Poslije rata pisao književne prikaze, 
eseje (Savremenik, Kritika). Zasebno izdao romane i prozne 
Zapise: Na rubu (Zagreb 1920), Sveti križ (Zagreb 1923), 
Atentat (Zagreb 1926), Na vrbi svirala (Zagreb 1937). Pu- 
blicistički i politički spisi: Afera Talan (Zagreb 1927), 
Tamnice Stjepana Radića (Zagreb 1929), Petar Živković 
(Zagreb 1932), Karađorđe i Jugoslavija (Zagreb 1934). A. B-c. 

BUBNOV, Nikolaj Mihajlovič, Ж 1858, ruski historičar. 
Od 1891 do revolucije bio je profesor povijesti srednjega 
vijeka na sveučilštu u Kijevu. Glavno mu je djelo o papi 
Silvestru П. Sbornik pisem Gerberta (983—997) kak istori- 
českij istočnik u 3 sv., Petrograd 1888-90. U brojnim raspra- 
vama o povijesti nauka, a napose matematike u srednjem 
vijeku nastojao je dokazati neovisnost evropske znanosti 
od arapske. 

BUBNJARCI, selo u Pokuplju, kotar karlovački, pogra- 
nična postaja na pruzi Karlovac—Novo Mesto, ima 315 
stan. Z. D-i. 

BUBNJARSKA VATRA (Trommelfeuer), topovska vatra, 
koju poput udaraca u bubanj razvijaju stotine i tisuće 
topova na određenom mjestu fronte ili na utvrde, da sve 
razore, unište i otvore put jurišnim odjelima. Ona obično 
traje nekoliko sati, često cijele dane i noći. Ako s kojeg 
razloga vatra popusti ili prestane, ponavlja se i pojačava 
novim topovima sve dotle, dok se ne razore sve zapreke i 
ne nastanu rupe i praznine, kojima će prodirati tankovi i 
kasnije sve vrste navalnih četa. Svrha je vatri i ta, da se 
ušutka nesamo neprijateljsko oružje, nego da se zapornom 
vatrom onemogući dovoz hrane, municije i svake druge 
pomoći. Zato se tuče i što dalja pozadina jakom topničkom 
vatrom. Na taj način olakšava se navala vlastitih četa i 
štedi se ljudstvo. Bubnjarskom vatrom prije navale mnogo 
su se služili vrhovni zapovjednici u prvom svjetskom ratu 
s obiju strana, a služe se i u ovom ratu uz izdašnu pomoć 
zrakoplovstva. SI. P-é. 

BUBNJIC — Uho. 

BUBONI (gré. ßovßæv »slabina, prepone, dimnjaci, od- 
nosno oteklina slabine«). Tako nazivamo natečene, upaljene 
limfne (mezgrozne) žlijezde u preponama, ali i drugdje, 
gdje ih možemo pipati, na pr. u laktnom pregibu, pod 
pazusima, ali ne na vratu. нае bubone, t. j. one, koji 
se nalaze u pripadnome liminom podruëju, nalazimo kod 
sifilisa, kod ingvinalne limfogranulomatoze, kamo spadaju 
i t. zv. strumozni i klimatski buboni, pa kod kuge, kod gno- 
jenja i t. d. Ako jednostavno govorimo o bubonima, misli- 
mo na otok regionarnih žlijezda kod mekoga čankira. Bu- 
boni mogu biti bolni ili bezbolni (dolentni ili indolentni), 
a povećane se žlijezde mogu pipati kao pojedinačne ili kao 
sljubljene, slijepljene u pakete; one se mogu, ali ne moraju 
smekšati i razgnojiti. F. K. 

BUBONULUS, mali čvorići u toku limfnog suda na po- 
leđini penisa, koji se mogu gnojno provaliti; oni se mogu 
razviti na pr. kod mekog čankira. F. K. 

BUBREG (lat. ren) je parni, vrlo zamršeno građeni žlje- 
zdani organ, koji izlučuje mokraću i s njome različne tvari 
škodljive organizmu. Kod čovjeka je smješten u gornjem 
dijelu trbušne šupljine uz hrptenicu, a preko 12. rebra, i to 
na desnoj strani nešto niže nego na lijevoj. Oblikom je 
nalik na splošteni grah, što je toliko karakteristično, da se 
s njime poređuju drugi predmeti sličnog oblika. Bubrezi 
leže uzdužno i nešto koso, tako da su njihovi gornji kra- 
jevi za 4 cm bliži jedan drugome negoli donji.. Prednja 
je strana više izbočena, a stražnja sploštena. Vanjski je 
rub konveksan, a unutrašnji samo na krajevima, dok je u 
sredini konkavan. U tom je konkavitetu bubrežna šupljina 
ispunjena bubrežnom vrećom, krvnim žilama i živcima. 

ežina jednog b. kod odraslog čovjeka iznosi 120—200 gr., 
duljina oko 11 cm, &irina 5 cm, a debljina 3 cm. Povr&ina 

. obično je glatka, konzistenca čvrsta, boja je promjen- 
ljiva već prema količini krvi, koja je u njemu, ali je 
obično crvenkasto plavkasta. B. je neposredno obavijen 
vezivnom ovojnicom i tako uložen u čahuru od masnog 
tkiva, koja ga podupire osobito na donjem kraju i održava 

svinja 

u normalnom položaju. Unutrašnjost b. građena je od 
dvije, po građi i funkciji različite tvari, kore b-a i moždine 
-a, što se i prostim okom može lako uočiti na presjeku 
kroz bubreg. Kora je na površini i obavija posvuda, osim 
u području bubrežne šupljine, moždinu bubrega i ujedno 
je dijeli na nekoliko formacija, koje imaju oblik pira- 
mide. Baza je tih piramida okrenuta prema površini, a od 
nje se u koru nastavljaju uski čunjasti nastavci, koji su 
građeni slično kao i sama piramida. Vršak piramida je 
upravljen prema bubrežnoj šupljini, a na kraju pokazuje 
sitne otvore. Na presjeku je piramida uzdužno isprugana 
od mnogih radijarno smještenih kanalića, a boje je plavo 
crvene. Kora je bubrega više žuto crvena, a posuta ne- 
kim jače obojenim crvenim točkicama, koje odgovaraju 
bubrežnim (Malpighijevim) tjelešcima. Čitav je b. sasta- 
vljen od velikog broja (oko 1 milijun) takvih tjelešaca i 
kanalića, u koje se tjelešca nastavljaju. Kanalići su veoma 
na gusto poredani, a razlikuju se po građi i funkciji. 
Jedan dio kanalića izlučuje mokraću, a drugi je samo 
odvodi. Početni je dio sistema, koji izlučuje mokraću, 
bubrežno tjelešce. Na njega se nastavlja zavijeni kanalić 
I. reda, zatim Henlejeva petlja pa zavijeni kanalić II. reda. 
Više zavijenih kanalića II. reda priključuje se na ravni ka- 
nalić, koji je već početak odvodnog sistema. Više ravnih 
kanalića udružuje se u oštrom kutu u sve veće i veće, tako 
da na koncu ostaje kojih 20 -izvodnih kanalića, koji se 
otvaraju na vršku piramide. Malpighijevo je tjelešce sa- 
stavljeno od dva dijela: od mreže arterijskih kapilara (glo- 
merula) i čahure (Bowmanove), koja ih obavija sa dva 
lista, između kojih je pukotina. U glomerul dovodi krv 
jedna dovodna arterija, koja se dijeli u mnogo kapilara, a ove 
se ponovno slijevaju u jednu odvodnu arteriju. Dovodna i 
odvodna arterija stoje na površini bubrežnog tjelešca nepo- 
sredno jedna uz drugu, a nasuprot njima vanjski se list 
Bowmanove čahure suzuje i prelazi izravno u mokraćni ka- 
nalić, koji iznad Malpighijeva tjelešca zavija, pa se zbog 
toga naziva zavijeni kanalić I. reda. U nastavku toga kana- 
lića je Henlejeva petlja, t. j. kanalić zavijen poput slova U 
sa silaznim i uzlaznim krakom, koji leži u piramidi ili 
njenom nastavku. Uzlazni krak na kraju petlje približava se 
bubrežnom tjelešcu i ponovno pravi zavoje, pa se zove 
zavijeni kanalić II. reda. On se nastavlja u slijedeći odsjek, 
ravni kanalić, početnu sabirnu cjevčicu. Na vršku pira- 
mida izlijevaju se otvori najvećih izvodnih kanalića u 
nastavke bubrežne vreće (— mokraćni odvodni sustav). 

Bubrezi idu medu one organe, koji su veoma bogato sna- 
bdjeveni krvlju. Dobivaju je iz desne i lijeve bubrežne 
arterije, koje polaze gotovo pod pravim kutom od trbušne 
aorte. U bubrežnoj šupljini one leže ispred bubrežne vreće, 
i tu se svaka od njih dijeli na 2 grane, a ove opet dalje 
na 4—5 manjih ogranaka, koji leže između piramida (Arte- 
riae interlobares). Na njihovim bazama te se grane dijele 
na još manje ogranke (A. interlobulares), od kojih odilazi 
po jedna dovodna arterija za svako bubrežno tjelešce. Na 
površini bubrega završetak se interlobularnih arterija rasipa 
u sistem kapilara, koje prelaze u interlobularne vene. Od 
odvodnih arterija glomerula polaze fini ogranci za moždinu 
bubrega. Iz interlobularnih vena skuplja se krv s pomoću 
većih cijevi u bubrežnu venu, koja u bubrežnoj šupljini 
leži ispred arterije i ulijeva se u donju šuplju venu. Limfne 
žile bubrega slijevaju se u limfatične čvoriće u bubrežnoj 
šupljini i stoje u vezi sa čvorićima oko aorte. Živci bubrega 
potječu od simpatikusa i parasimpatikusa (+ autonomni 
živčani sistem). 

Topografski odnošaj desnoga i lijevoga b-a prema susje- 
dnim organima na prednjoj strani nije jednak. Gornje 
dvije trećine prednje ploštine desnoga b. pokriva jetra, a 
donju desni pregib debeloga crijeva i njegov mezenterij. 
Silazni dio dvanaesnika spušta se ispred bubrežnih vrata, 
i tako glavni žučni vod, koji se otvara na stražnjoj strani 
toga dijela dvanaesnika, dolazi u blizi odnošaj s bubrežnom 
vrećom. Na gornjem kraju desnoga b-a leži nadbubrežna 
žlijezda. Prednju ploštinu lijevoga b-a u gornjem njegovu 
dijelu pokriva želudac, ispred bubrežnih vrata i njegova 
srednjeg dijela leži lijevi kraj gušterače, a uz donji je nje- 
gov kraj prislonjen lijevi pregib debeloga crijeva i njegov 
mezenterij. Na unutrašnjem rubu lijevoga b-a iznad bu- 
brežnih vrata je lijeva nadbubrežna žlijezda, a vanjski kon- 
veksni rub kao i dobar dio njegove prednje konveksne 
ploštine u gornjem dijelu dodiruje slezena. NRI 


Embrionalni razvoj bubrega > Spolni organi, razvoj. 


Bubrezi domaćih životinja također su parni ustroji, koji 
su već prema vrsti životinja različito smješteni u trbušnoj 
šupljini. Kod konja leže podno bočnih mišića, i to tako, 
da je lijevi bubreg smješten u visini 17. ili 16. rebra, a 
desni nešto više sprijeda, t. j. ispod 16. ili 15., a katkada 
i 14. rebra. Kod goveda želudac (burag) potiskuje bubreg 
s lijeve strane na desnu, pa stoga leže oba bubrega u pra- 
vilu na desnoj strani trbušne šupljine, jedan iza drugoga. 
Desni je bubreg smješten od 12. međurebrenog prostora 
prema natrag do drugog ili trećeg bočnog kralješka, dok 
lijevi leži iza desnog b. na desnoj strani ispod 2. ili 3. do 
5. istovrsnog kralješka. Kod ovce i koze leže oba b-a 
ispod 4. do 6. kralješka. U svinje smješteni su b-i između 
1. i 4. bočnog kralješka, a kod psa i mačke nalaze se u 
bočnom području sežući do 2. ili 3. kralješka. 

Oblik bubrega značajan je za svaku od navedenih vrsta 
životinja. Kod konja su b-i različiti: lijevi imade oblik srca, 
a desni oblik graha. Oba su bubrega sploštena, glatke po- 
vršine. Goveđi su b. na vanjskoj površini izbrazdani u veći 
broj režnjeva. Desni je b. plosnat i po dužini krivuljast; 
lijevi je u prednjem kraju splošten ili zašiljen, a u stra- 
žnjem dijelu nešto zadebljao, tako da b. može dobiti 
oblik tupe piramide. Osim toga lijevi je b. u prednjim 
dvjema trećinama oko svoje duže osi zavrnut prema unu- 
trašnjoj strani za gotovo 100% Bubrezi u ovce i koze su na 
vanjskoj površini glatki, grahova oblika, uzdužno krivu- 
ljasti i plosnati. Bubrezi svinje na vanjskoj površini tako- 
der su glatki, plosnatiji prema ostalim bubrezima, dugu- 
ljasto krivuljasta oblika, dok su b-i psa i mačke razmjerno 
deblji i grahova oblika. 

Srednja veličina bubrega je slijedeća: kod konja je du- 
ljina lijevog bubrega 15—20 cm, širina 12—15 cm, a de- 
bljina 424—714 cm; desni je dug 12—18 cm, širok 14—18, 
a debeo 47$—7 cm. Kod goveda je po Klingneru veličina b. 
ovisna o spolu i starosti, te iznosi prosječno u duljini 21,5 
em kod krave, 20,4 cm kod vola, a kod bika oko 23,3 cm. 
Jednako je i širina različita, t. j. 9,3 cm kod krave i vola, 
a kod bika 5,4 cm. 

Boja bubrega općenito je smeđe crvena. Unutrašnja je 
građa bubrega kod domaćih životinja ponešto različita od 
bubrega kod čovjeka. Tako su kod konja svi vršci pira- 
mida srasli u jednu uzdužnu zajedničku im gredu, koja 
strši u zajedničku bubrežnu vreću ili nakapnicu, dok je 
kod goveda i svinja taj odnošaj sasvim drukčiji. Na tim 
su naime mjestima vršci piramida slobodni; ima ih 18—20, 

a usađeni su pojedinačno u isto tolik broj vrećica ili na- 
kapnica, sličnima lijevku, koji vode u uzdužna dva kanala. 
Slično je i kod svinja, samo s tom razlikom, što 10—12 
pojedinačnih bradavica utječe u isto tolik broj odijeljenib 
vrećica ili lijevaka. Bubrežne vrećice i lijevci nastavljaju 
se u jednu izvodnu cijev, t. zv. mokraćovod ili ureter. 

Vanjska površina bubrega prevučena je jednakim ovoj- 
nicama kao i kod čovjeka; tek je kod životinja, naročito 
kod dobro utovljenih, deblja čahura masnog tkiva, koja 
obavija bubrege. Najjača je kod goveda, nešto slabija kod 
svinje, zatim kod ovce i koza. Na unutrašnjem rubu leže 
različito smještene nadbubrežne žlijezde. Unutrašnjost 
komplicirane sitnozorne građe bubrega uglavnom se po- 
klapa s onom u čovjeka. J: S; 

Funkcija bubrega. Osnovna je zadaéa bubrega, da ukloni 
iz organizma kemijske spojeve, koji su nastali Zivotom i 
radom organizma, a kojih se organizam ne može drugim 
putem riješiti. To su u prvom redu tvari nastale razgra- 
dnjom bjelančevina, koje prema tome sadržavaju dušik, kao 
na pr. mokraćevina (karbamid), kreatinin, mokraćna kise- 
lina i slični spojevi. Te tvari može bubreg izlučiti samo 
otopljene u vodi, u kojoj su osim toga otopljene i rudne 
soli, pa tako bubreg izlučuje iz organizma i vodu i rudne 
soli. Time mu pripada i druga zadaća, da regulira količinu 
vode i rudnih soli u organizmu, u prvom redu u krvi, t. j. 
molekularnu koncentraciju krvi. Osim toga svojom spo- 
sobnošću, da izlučuje različne soli, b. sudjeluje kod održa- 
vanja stalne slabo lužnate reakcije krvne tekućine. 

Svim tim zadaćama udovoljava b. tako, da kroz njega 
protječe vrlo velika količina krvi, i to kroz oba bubrega 
oko 1 litra krvi na minutu ili oko 1.500 litara na dan, 
tako da zapravo čitava krv čovjeka u jednom danu 300 
puta proteče kroz bubrege. Iz te krvi izdvaja b. pojedine 
tvari i izlučuje ih u vodenoj otopini, koju zovemo mokra- 
ćom, i to u količini od 500 do 2.500 cmš dnevno, prosječno 
oko 1,5 litre. U mokraći se nalaze (s malim izuzetkom 
tvari, koje sam bubreg stvara) samo one tvari, koje nala- 
zimo u krvi, ali u količini i koncentraciji različitoj od krvi, 
a osim toga i vrlo promjenljivoj. Dušičnih spojeva ima u 
mokraći uvijek više nego u krvi, soli može biti manje nego 
u krvi. Količina mokraće ovisi u prvom redu o količini 
vode, s kojom organizam raspolaže, a količina u mokraći 
otopljenih tvari — koncentracija mokraće — o količini du- 
šičnih tvari i soli, koje treba odstraniti, dakle o hrani. 


Stvaranje mokraće počinje u bubregu tako, da se kroz 
stijenke krvnih kapilara glomerula filtrira iz krvi krvna 
tekućina sa svim u njoj otopljenim tvarima, osim bjelan- 
čevine; na taj način je prvotno stvorena mokraća ultra- 
filtrat krvi (Luwig, Richards). Takva mokraća otječe iz 
Bowmanove čahure bubrežnim kanalićem prema bubrežnoj 
vrećici. 

Prolazom kroz kanalić zbivaju se u sastavu mokraće 
bitne promjene: velik dio vode i neke tvari, kao veliki 
dio soli Na, Ca, Mg, CI i šećer resorbira se natrag u krv, 
a druge tvari, u prvom redu dušični spojevi, vjerojatno 
se izlučuju u mokraću iz stanica kanalića. Na taj način 
raste u mokraći koncentracija u prvom redu dušičnih tvari, 
a nestaje iz nje na pr. šećer, koji je normalni sastavni dio 
krvi. Resorpcija vode i izlučivanje u kanalićima ovisi o 
količini vode i ovih tvari u krvi, pa različitom resorpcijom 
vode ili izlučivanjem tih tvari održava bubreg stalni sastav 
krvi. Bubreg štedi vodu i soli, a nastoji što više odstraniti 
dušične spojeve. 

Ovo izlučivanje mokraće s različnim sastavom i različnom 
koncentracijom ne da se protumačiti samo do sada pozna- 
tim fizikalno-kemijskim zakonima, pa iz toga slijedi, da 
kod procesa stvaranja mokraće sudjeluju aktivno stanice 
bubrega zamršenim životnim procesima. 

Na to upućuje činjenica, da b-i troše vrlo veliku 
količinu kisika i kemijske energije, od koje se samo jedan 
dio javlja u mokraći kao razlika koncentracije između 
krvi i mokraće, dok se najveći dio (oko 99%) javlja u 
obliku topline: iz b-a otječe krv za 0,1%C toplija nego 
je došla, pa se u njima stvara oko 150 kalorija topline 
dnevno. 

Rad bubrega ovisi o tlaku i sastavu krvi; dade se malo 
mijenjati živčanim utjecajem, no mnogo ovisi o hormo- 
nima u krvi, u prvom redu o hormonu hipofize, pitresinu. 
Čini se, da upravo o količini tog hormona u krvi, koja se 
mijenja uporedo s potrebom vode u tijelu, ovisi koncen- 
tracija mokraće. 

NR RE аА а TEM] 
COVJECJI BUBREG 

1. BUBREZI S KRVNIM ZILAMA U PRIRODNOM POLOŽAJU: a donja šuplja vena 

arterija i vena, e sjemenska vena, f ureter, g sjemenska arterija, h trbušna aorta, 

UZDUZNI PRESJEK KROZ DESNI 


, b nadbubrezna žlijezda, c desni bubreg, d bubrezna 
i gornja crijevna arterija, k  trodjelna arterija. 2. 

BUBREG; a kora, b bubrezna vena, c bubrezna arterija, d vršak jedne piramide, koja nije rezom 

pogođena, e moždina u obliku Piramida rezom različito pogođenih, f masno tkivo, g bubrežna vreća s vrčevima, h presječena krvna žila. 

3. SHEMA SEKRETORNOG I ODVODNOG: SUSTAVA U BUBREGU PO PETERU: a zavijena cjevčica II. 

reda, c odvodna arterija, d. dovodna arterija, e bubrežno (Malpighijevo) tjelešce, 

laznim i debljim uzlaznim krakom, h ravna o 


reda, b zavijena cjevčica I 
odvodna arterija, с glomerul, 


f interlobarna arterija, g Henlejeva petlja s tankim Si 
dvodna cjevčica. 4. BUBREZNO  TJELESCE JAKO POVECANO: a dovodna arterija, b 
d Bowmanova čahv-u djelomično odstranjena, e početni dio zavijene cjevčice I. reda. 

Bolesti bubrega. 

Bubreg oboli najčešće u vezi s kojim drugim oboljenjem (zarazne 
bolesti, angina, gnojenja u tijelu, različna otrovanja, arterioskleroza). 
Oboljenje bubrega u početku obično ne izaziva jačih tegoba ni na- 
padnih pojava. Kod svih bolesti, od kojih bubreg može oboljeti, treba 
redovito vršiti pregled bubrega, jer je liječenje samo onda uspješno, 
ako se bolest rano opazi te točno utvrdi, koja je vrsta bolesti i koliko 
je napredovala. Najobičnija je kemijska i mikroskopska pretraga mo- 
kraće (v.). Po množini i koncentraciji mokraće može se prosuditi 
radna sposobnost bubrega. Pri tome treba uzeti u obzir, da one ovise 
također o radu srca te o množini vode i soli u tijelu, zatim o živčanom 
sustavu i žlijezdama s unutarnjom sekrecijom. Može se pokus učiniti i 
tako, da bolesnik popije na tašte 1 litru vode, zatim jede suhu hranu, 
a kroz čitav dan se kontrolira koncentracija i množina mokraće. 
Prema vrsti i stepenu oboljenja dnevna količina mokraće može biti 
normalna, smanjena (> oligurija) ili povećana (> poliurija), a katkada 
bubrezi prestanu izlučivati (> anurija). S pomoću rentgena (> pijelo- 
grafija) i cistoskopije (v.) moguće je promatrati djelovanje svakog 
bubrega posebno. To je važno prije operativnih zahvata, pogotovu, 
ako treba jedan bubreg odstraniti (nephrectomia), jer drugi bubreg, 
samo ako je potpuno zdrav, može hipertrofirati, t. j. postati veći i pre- 
uzeti sav posao. Vrlo je važno promatranje t. zv. ekstrarenalnih pojava, 
koje nastaju u vezi s bubrežnim oboljenjima: oticanje tkiva pod kožom, 
povišenje tlaka krvi i s njim u vezi promjene na srcu, gomilanje 
u krvi tvari neizlučenih mokraćom i promjene na pozadini oka. U. 

Pregled bubrežnih bolesti dobivamo tako, da bolesti sa 
sličnim značajnim svojstvima svrstamo u pojedine oveće 
grupe. U ovako nastaloj razdiobi zauzimaju najvidnije 
mjesto obostrana negnojna oboljenja bubrega. U toj grupi 
sadržan je čitav niz različnih oblika bolesti, koji se uza sve 
osebujnosti ipak ne dadu točno razgraničiti. Zajednička im 
je značajka u tom, da patološke promjene nastaju na bi- 
tnim dijelovima radne jedinice bubrega (glomerul, čahura 
i kanalić), da se te promjene sastoje dijelom u degenera- 
tivnim, dijelom u eksudativnim (ali nikada gnojnim) pro- 
cesima, i konačno, da bolest uvijek difuzno zahvaća oba 
bubrega. Prema najznačajnijim patološkim promjenama di- 
jelimo ih u glomerularne upale bubrega, nefroze i nefro- 
skleroze. 

Glomerularne upale bubrega (glomerulonephritis diffusa) 
imaju glavno sijelo patoloških promjena u bubrežnom tje- 
le$cu, koje je povećano, nateklo radi skupljanja eksudata, 
te radi bujanja i raznovrsne degeneracije staničja. Taj pro- 
ces upale radi teže prohodnosti kapilarnih žilica u glome- 
rulu znatno smanjuje optok krvi u bubregu. To se donekle 
nadoknađuje time, što se krvni tlak povisuje putem suženja 
žilica u tijelu. U vezi s upalom kapilara nastaju i promjene 
u njihovoj propustljivosti, pa se tako pojavljuju bjelanče- 
vina i krv u mokraći (> albuminurija i hematurija), te 
otiče potkožno tkivo (oedema). U daljem razvoju upale či- 
tave skupine bubrežnih tjelešaca postaju neprohodne i 
prestaju djelovati, jer dolazi do degeneracije bubrežnih 
stanica, a bijela se krvna tjelešca sakupljaju i u prosto- 
rima između kanalića. S tim u vezi pojavljuju se u mo- 
kraći odljevci kanalića u različnim oblicima, t. zv. cilindri 
(cylindruria). Kod glomerulonefritisa su tri glavna simpto- 
ma bolesti: albuminurija s krvlju, povišenje krvnog tlaka 
i edem. Dok ne nastanu nepopravljiva oštećenja na radnim 
stanicama tkiva, može se obnoviti tkivo, ako je obilno 
opskrbljeno krvlju. To je tek onda posve sigurno, kad je 
krvni tlak pao na normalu. Prema sadašnjim iskustvima 
svaka upala bubrega može se izliječiti u prvih šest tjedana, 
pa je vrlo važno, da se bolest rano ustanovi. Za ozdravlje- 
nje bubrezi se moraju apsolutno čuvati od svakog podra- 
žaja, stoga se liječenje sastoji u strogom mirovanju i u 
potpunom čuvanju od bjelančevine i soli u hrani (u početku 
bolesti dapače i u potpunom gladovanju i žeđanju kroz 
2—3 dana). Što duže traje upala, to teže dolazi do obnove 
tkiva, te se razvijaju subkronični i kronični oblici bolesti. 
Tada se bubrezi skvrče i smanje (nefritička ciroza bubrega 
t. zv. nephrocirrhosis secundaria). Ti kronični oblici mogu 
trajati i 10—20 godina, dok ne nastupi smrt, jer se zbog 
slabog djelovanja bubrega otrovni otpadci bjelančevinskih 
tvari nedovoljno izlučuju mokraćom i nakupljaju u krvi 
(> uremija). Uzrokom  glomerulonefritisa smatraju se 
otrovi bakterija, osobito streptokoka i pneumokoka, ko- 
jima je glavno sijelo u upaljenim krajnicima (skrlet, an- 
gina), zatim u nosnim šupljinama, gnojnim upalama uha i 
kosti i gnojnim ranama u koži. 

Nefroza (nephrosis) razlikuje se od pređašnje bolesti 
osobito tim, što se u bubrežnom tjeles$cu i kanalićima 
odigravaju samo degenerativne promjene (albuminozna, 
hijalina, lipoidna i nekrotična degeneracija). Nefroze su 
karakterizirane time, da je krvni tlak normalan i edemi 
vrlo izraziti, zatim, što u mokraći ima vrlo mnogo bjelan- 
čevine, a krvi nema. Uzrok nefroze mogu biti otrovi bakte- 

rija, na pr. uzročnika sifilisa, tuberkuloze, kolere, tifusa, 
а i coli-bacila, zatim kemijski otrovi, kao  sublimat, 
kromova kiselina, uran, arsen, katran i t. d. i konačno tvari, 
koje se skupljaju u bubregu, kad neke normalne sastojine 
krvi kolaju u preobilnoj mjeri (glikogen kod šećerne bole- 
sti, mokraćna kiselina kod uloga, kreč kod povećanja nuz- 
štitne žlijezde). Posebno mjesto zauzima t. zv. genuina ne- 
froza, kojoj je uzrok još neobjašnjen. Za nju su značajne 
lipoidne tvari u mokraći, od kojih potječe i ime lipoidna 
nefroza. Kad uzroci, koji izazivaju nefroze, dugo traju, 
pojavljuje se s amiloidnom degeneracijom u drugim orga- 
nima i amiloidna nefroza bubrega. U tom stadiju nastaju 
smetnje u djelovanju bubrega. Tečaj nefroza općenito je 
blaži, te se i nakon duljeg trajanja mogu izliječiti. Lije- 
čenje se sastoji u tom, da se odstrani štetni uzrok i da se 
štede bubrezi izbjegavanjem hrane, koja ih opterećuje. 
Skleroza bubrega (nephrosclerosis) ima povišen tlak krvi 
kao glavni simptom. Edem ne postoji, krvi u mokraći 
nema, tek ima bjelančevine u malim količinama. Kod nefro- 
skleroza postoje arteriosklerotične promjene na sitnim bu- 
brežnim krvnim žilama, a u težim slučajevima bubreg se 
skvrči i smanji. Benigna forma nefroskleroze kronična je 
i traje mnogo godina. Zbog povišenoga tlaka krvi pomalo 
se pojavljuju tegobe, dapače može oslabiti mišičje srca, 
koje je u početku bolesti hipertrofiralo i tako odolijevalo 
većem tlaku, ili može nastati krvarenje u mozgu (apople- 
xia). Maligna forma nefroskleroze (koju također nazivaju 
arteriosklerotičnom, primarnom cirozom bubrega, nephro- 
cirrhosis genuina) razvija se iz benigne, ali katkad se i 
naglo razvije. Kod nje je djelovanje bubrega smanjeno, 
tlak je krvi stalno visok, i rano se opažaju promjene na 
pozadini oka. Karakteristično je, da maligne nefroskleroze 
nastaju većinom između 40—50 godina, kasnije vrlo ri- 
jetko. Za liječenje je važan način prehrane, osobito ne- 
slana dijeta. Operativno liječenje tek je u razvitku, ali 


pokazuje u pojedinim slučajevima dobre uspjehe. 


Posebno mjesto među upalama b-a zauzima eklamptična 
nefritis-nefroza (nephropathia gravidarum — eklampsija). 


Prijelaz ka gnojnim upalama čine žarišne upale bubrega. 
Karakterizirane su time, što oboljenje ne zahvaća difuzno 
čitav bubreg, nego tek pojedine, usko ograničene skupine 
glomerula. Glavni im je znak hematurija, dok krvni tlak 
nije povišen, a edema nema. Nastaju zbog prenošenja 
bakterija putem krvi u bubreg kod upale krajnika, čireva, 
gnojenja zubnog korijena, upale slijepog crijeva ili druge 
koje infekciozne bolesti, dok temeljna bolest još traje. 
Tečaj im je benigan, ne vode do toga, da zataji funkcija 
bubrega, i nestaju, kad se odstrani temeljna bolest. 

Gnojne upale bubrega (nephritis apostematosa) nastaju 
najčešće tako, da krvnim tokom prenesene bakterije stva- 
raju u bubrežnom tkivu jedan mali ognojak (abscessus) 
ili više njih. Katkada se mnogo abscesa spoji skupa 
(carbunculus). Prema  virulenciji klica mogu abscesi ili 
iscijeliti ili probiti vezivnu ovojnicu bubrega i u okolini 
se bubrega dalje razvijati (perinephritis, abscessus para- 
nephriticus). Konačno, mogu abscesi probiti u kanaliće te 
zatrovati bubrežnu vreću. Tim putem nastaje gnojna upala 
u bubrežnom tkivu i u bubrežnoj vreći (pyelonephritis), a 
može se proširiti i na mokraćni mjehur (cystopyelonephri- 
tis). U rjeđim slučajevima klice dospiju u bubreg iz donjih 
mokraćnih organa, a ne iz krvi. To se događa osobito onda, 
ako zbog kakve zapreke mokraća pravilno ne otječe. Gla- 
vne su značajke gnojnih upala bubrega: boli u bubregu, 
povišena temperatura i gnojne stanice s bakterijama u 
mokraći. Liječenje se provodi u lakšim slučajevima anti- 
septičnim lijekovima, a u težim mora se pristupiti opera- 
tivnom zahvatu. 

Posebno mjesto među gnojnim upalama zauzima tuber- 
kulozna gnojna upala bubrega (— tuberkuloza). 

Bubrežni kamenci (nephrolithiasis, calculi renales) na- 
laze se većinom u bubrežnoj vreći. Oni se razvijaju, kad 
se ošteti bubrežno tkivo zbog infekcije i zbog onih zastra- 
njenja u izmjeni tvari, koja dovode do prekomjernog izlu- 
čivanja pojedinih kemijskih tvari u mokraći, na pr. mo- 
kraćna kiselina kod uloga, kalcij kod povećanja nuzštitne 
žlijezde i cistin kod rijetke bolesti (cystinuria), gdje se 
taj produkt razgradnje bjelančevine mokraćom izlučuje. 
Prema pokusima na životinjama način prehrane je od velike 
važnosti za stvaranje bubrežnih kamenaca (nedostatak 
A i D vitamina u hrani, nepovoljan omjer kalcija i fosfora 

u hrani). U najnovije vrijeme pripisuje se i jakim živča- 
nim naporima važnost kod stvaranja kamenaca. Bubrežni 
kamenci uzrokuju vrlo teške i često nenadane bolne napa- 
daje (nephrocolica). U mokraći se redovito pojavljuju 
krvna tjelešca. Kamenci obično uzrokuju zastoj mokraće, 
što tokom vremena dovodi do proširenja bubrežne vreće 
i gotovo redovno do infekcije. Maleni kamenčići odilaze 
prirodnim putem, veći se moraju operativno odstraniti. 
Ne postoje sredstva za rastapanje kamenaca. 

Proširenje bubrežne vreće (hydronephrosis) razvije se, 
kad neka zapreka u mokraćnom odvodnom sustavu spre- 
čava oticanje mokraće. To može biti prirođeno ili nakna- 
dno stečeno (na pr. kod kamenaca). Kod jednostrane za- 
preke bubrežna se vreća postepeno širi na račun bubre- 
žnog tkiva i njegove funkcionalne sposobnosti, te može 
imati do više litara sadržine. Ako nastupi infekcija, sadr- 
žaj se ognoji (pyonephrosis). 

Novotvorine bubrega. Rak i sarkom se mogu razviti i u 
bubregu, a hypernephroma (Grawitzov tumor) je novo- 
tvorina, specifična za bubreg. Drži se, da hipernefrom 
nastaje iz nediferenciranih embrionalnih stanica nadbu- 
brežne žlijezde, koje su tokom razvoja zabačene u bubre- 
žno tkivo. Razvoj mu može biti benigan, ali se može, 
što je mnogo češće, razviti i posve maligno poput raka 
ili sarkoma. Liječenje je samo operativno, ako se dija- 
gnoza rano ustanovi. 

Anomalije u razvoju i položaju bubrega. Zbog nastra- 
nosti u razvoju bubreg se može slabo razviti (hypoplasia) 
ili se uoopće ne razvije (aplasia, agenesia). Katkada su oba 
bubrega skupa srasla, i to obično u obliku potkove. Zbog 
nepravilnosti u embrionalnom razvitku može se u bubre- 
zima razviti bezbroj sitnih cista (degeneratio polycistica 
renis). Ta anomalija nije posve rijetka, može nezapaženo 
postojati desetcima godina, dok se ne pojave znaci, da je 
funkcija bubrega zatajila, a to katkad sasvim naglo dovodi 
do smrti. Bubreg se može razviti na krivom mjestu ili se 
može spustiti, ako ima od prirode slabo vezivno tkivo (ne- 
phroptosis, ren mobilis, distopični bubreg). To nastaje obi- 
čno u djetinjstvu. U kasnijem životu može se bubreg spu- 
stiti zbog naglog mršavljenja, koje dovodi do gubitka masti 
iz masne čahure. Može se spustiti i zbog svih promjena u 
obujmu trbuha, koje dovode do mlohavosti u vezivnom 
tkivu (porod, nadutost i sl.). 

LIT.: M. Grossmann i A. Hahn, Bubrežne bolesti, Karlovac 1931; 
Blašković-Botteri-Šestić-Matić-Sučić-Kohn, Klinika i terapija bubrežnih 
bolesti, Zagreb 1939. A. B-é. 

Bolesti bubrega kod domaćih životinja. Bolesti bubrega 
pojavljuju se kod životinja vrlo često i s analognim pro- 
mjenama kao kod čovjeka. Opaža se međutim, da se kod 
nekih vrsta domaćih životinja češće javljaju jedne vrste 
promjena, a kod drugih druge. Prirođene nastranosti nala- 
zimo kod domaćih životinja. To su agenezija i hipoplazija 
i prirođeni cistički bubreg; posljednji osobito kod svinja 
i konja. Rijedak je t. zv. potkovasti bubreg (ren arcuatus). 
Degenerativne promjene nastaju kod domaćih životinja 
kao posljedice otrovanja, i to otrovima izvana, bakterij- 
skim otrovima (toksinima) ili drugim otrovnim tvarima 
nastalim u samom organizmu. Degenerativne promjene ili 
prolaze bez posljedica ili dovode do obamiranja zahvaće- 
nog parenhima. Česta su i krvarenja, najčešće u obliku 
sitnih točkica, razasutih po bubrežnom tkivu. To se do- 
gađa osobito kod akutnih otrovanja i kod zaraznih bolesti, 
na pr. kod svinjske kuge, bedrenice, zarazne slabokrvnosti 
konja, svinjskog vrbanca i t. d. Rjeđi su t. zv. infarkti. 
Upale bubrega pojavljuju se u akutnom ili kroničnom obliku. 
Kao akutni procesi javljaju se kod svih vrsta životinja 
najčešće u vezi sa zaraznim bolestima. Kronični procesi, čini 
se, najčešći su kod pasa, kao smanjeni, skvrčeni bubrezi 
(nephrocirrhosis). Teške upale s oštećenjem funkcionalnog 
parenhima dovode do uremije, koja kod pasa nipošto nije 
rijetka. Uremičke pojave mogu nastati i kod teško cistički 
promijenjenih bubrega i kod obostrane hidronefroze. Ni 
gnojne upale bubrega nisu rijetke pojave kod životinja. 
Njihovi uzročnici dospijevaju u bubreg s krvlju ili iz 
mjehura kroz mokraćne cijevi (embolični apscesi, pyelo- 
nephritis, pyonephrosis). Tako nastaju česti embolični bu- 
brežni apscesi kod svinja, kad obole od paratifusa, ili pyelo- 
nephritis-pyobacillosis kod goveda. Specifične upale bu- 
brega, kao tuberkuloza i aktinomikoza, botriomikoza te 
sakagija nisu tako česte. Prave novotvorine javljaju se 
kao kod čovjeka. 


Da je životinja bolesna, primijete vlasnici redovito tek 
onda, kad bolest izazove teške posljedice. Vrsta bolesti i 
stupanj oštećenja bubrega određuje se iskušavanjem funk- 
cije bubrega, pretragom krvne sirutke, analizom mokraće, 
mikroskopskom pretragom taloga mokraće te detaljnom 
pretragom bolesne životinje. Bolesna se životinja liječi 
biranom hranom i lijekovima, t. j. dijetetski i medikamen- 
tozno, a katkad i operativno. LL Jo A 5: 

BUBULINA, Lascarina (Mrovuzovliva), Ж na otoku Spezze, 
T Spezze 1825, najglasovitija junakinja grčkog ustanka. Nje- 
zin muž Dimitrije Bubulis, vlasnik nekoliko lađa, podupi- 
rao je englesku mornaricu u borbi protiv Napoleona I. G. 
1811 Bubulis se sukobi u blizini Malte s dvije francuske 
galije i poslije ogorčene borbe potone sa svojom lađom. 
Porta htjede zaplijeniti čitav imutak njezinoga muža pod 
izlikom, da je on uvijek radio protiv Turske. S pomoću ru- 
skog poklisara Stroganova uspije Bubulini spasiti čitavo 
imanje. Za vrijeme svoga boravka u Carigradu stupi ona u 
Filiki Eteria (društvo grčkih rodoljuba, koji su spremali 
grčki ustanak). Vrativši se u Spezze oboruža tri lađe, koje 
je imala, i dade sagraditi fregatu Agamemnon. Kad je bu- 
knuo ustanak, ukrca se na fregatu, dok su ostalim lađama 
zapovijedala njezina dva sina i njezin zet. U različitim 
pomorskim borbama istakla se B. hladnokrvnošću. Kad je 
doznala, da Grci opsjedaju Tripolizzu, glavni grad Pelopo- 
neza, napusti more i pohrli pod zidine opsjednutog grada, 
da se pridruži Colocotroniju. Njezin vatreni govor, njezina 
lijepa i veličanstvena pojava, a iznad svega njezino ju- 
naštvo pridoniješe osvojenju grada, i grčka vojska uđe u 
Tripolizzu na čelu s junačkom B-om. Za pobune u Spezzi 
(1825), dok je s balkona svoje kuće huškala svjetinu, pade 
od puščanog metka. . ККЕ 

BUCALJKA — Ribarstvo. 

BUCANJ ili mjesecarka (Orthagoriscus, Mola mola), 
riba koštunjača, tjesnoustva, od preko 2,5 m dugačka i više 
centi teška, jajoliko okrugla, pobočke pločasta, debele hra- 
pave kože s mnogo masti pod njom. Velike pokretne pe- 
raje, leđna i zadnja, stoje nasuprot, pa zapravo njima pliva, 
a između njih je kratki valoviti nabor kože, jer nema 
repne peraje. Bucanj se kod plivanja drži više koso, na 
stranu, a malenim prsnim perajama upravlja kretanje. Ma- 
lena usta obložena su poput kljuna gore i dolje pločom. 

















BUCANJ 


Ova riba živi u Sredozemnom i Jadranskom moru i Atlant- 
skom oceanu, u dubinama, ali je morske struje odvuku 
na površinu, pa joj tada viri dugačka leđna peraja iznad 
mora kao u morskoga psa. U želucu joj nalaze meduze, 
morsku travu, mlade jegulje. Meso joj ne valja. K. B. 

BUCCI, Anselmo, * Fossombrone (Marche) 25. V. 1887, 
talijanski slikar. Učio je na akademiji Brera u Milanu, 
zatim u Parizu, gdje je sudjelovao na nekoliko izložba. 
Njegova je umjetnost prožeta impresionizmom, koji ipak 
ne isključuje čistoću crteža. Napisao je zbirku studija o 
umjetnosti pod naslovom Il Pittore volante (1930). Zna- 
čajne su njegove serije akvarela Paris qui bouge, Croquis 
du front italien (1916). Zbirke crteža: Marina a terra (1917) 
i Finis Austriae (1919). 

LIT.: C. Carrà, A. Bucci, Milan 1926. 

BUCER (BUTZER), Martin, * Schlettstadt 1491, + Cam- 
bridge 1551. Stupio je preko svoje volje, od straha pred 
prijetnjama svojih, u dominikanski red, ali je kasnije tra- 
Zio od Rima dispenzu, koju je i dobio, jer juridički redu 

BUCER (BUTZER) — BÜCHNER 


nije nikada ni pripadao. Iza toga je postao pristaša Lu- 
therov i posredovao izmedu luterovaca i zvinglijevaca. Iza 
Luthera i Melanchtona imao je B. najviše utjecaja na pro- 
testante, i južna je Njemačka bila potpuno pod njegovim 
utjecajem. G. 1549 pođe u Englesku, te je u Cambridgeu 
predavao. Od djela mu je objelodanjeno vrlo malo. 

LIT.: J. W. Baum, Zur 400 jahr. Geburtsfeier Butzers, 1860; A. Lang, 


Der Evangelienkommentar Butzers und die Grundzüge seiner Theologie, 
1900; A. E. Harvey. B. in England, Marburg 1906. M. K-é. 


BUCEROTIDAE — Kljunonosci. 

BUCH, 1. Fritz Peter, * Frankfurt na Majni 21. XII. 1894, 
njemački dramatičar, učio filozofiju, režiser u Berlinu. Naj- 
jači uspjeh postigao je dramom, koja je i filmovana i pri- 
ređena za krugoval: Vertrag um Karakat, 1935. Dramatizi- 
rane priče: Prinzessin Huschewind, Pinkepunk, dok je 
Cervantesov Don Quijote u središtu vesele igre: Ein Narr 
macht viele, 1927. SE 

2. Leopold, * Stolpe 1774, + Berlin 1853, njemački geolog. 
Slijedeći isprva neptunističku nauku svoga prof. Wernera 
na rudarskoj akademiji u Freiburgu istaknuo se kasnije 
pretjeranim vulkanističkim nazorima o nasipnim kraterima 
і o pretvorbi vapnenca u dolomit s pomoću magnezijevih 
para. Proputovao je gotovo sve evropske zemlje. Od 1806 


bio je član berlinske akademije znanosti. 

BIBL.: Geognostische Karte von Deutschland und den umliegenden 
Staaten, Berlin 1826—1832; Ueber den Jura Deutschlands, Berlin 1839; 
Ueber Terebrateln, Berlin 1838; Ueber Delthyris oder Spirifer und Ortis, 
Berlin 1838. : 


P-k. 

BUCHANAN, 1. George, * Killearn (Stirling) 1. II. 1506, 
+ Edinburgh 28. IX. 1582, škotski humanist. Učio u Parizu 
i tu se približio reformaciji, živio u Bordeauxu i Portu- 
galu, od 1560 stalno boravio u domovini, tu se vratio pro- 
testantizmu, stekao zasluge za visoko školstvo i postao 
rektor sveučilišta St. Andrew's. Nalazio se među protivni- 
cima Marije Stuart i 1572 napisao vjerojatno spis protiv 
nje De Maria Scotorum regina. Tada postaje odgojitelj 
princa Jakova, upravitelj kralj. kancelarije i tajni čuvar 
pečata. Kad je Jakov sam preuzeo vlast, povukao se i 
odsada je živio u velikoj oskudici; ubrzo je i umro. B. 
spada među najčuvenije ljude svoga doba. Sva njegova 


djela izdao Ruddiman u 2 sv. 1715 i Burman u 2 sv. 1725. 

BIBL.: 2 tragedije Jephtes i Baptistes, preveo Euripidovu Medeju 
i Alkestidu, De iure regni apud Scotos (1579), Rerum Scoticarum hi- 
storia (1582). 

LIT.: D. Irwing, Memoirs of the life and writings of G. B., Edin- 
burgh 1817; P. H. Brown, G. B. humanist and reformer, Edinburgh 
1890; D. Macmillan, G. B., a biography, London 1906. S. SA 

2. James, * Stony Batter (Pennsylvania) 23. IV. 1791, 
t Lancaster 1. Vl. 1868, petnaesti predsjednik USA. 
Po zvanju odvjetnik, postaje 1814 narodni zastupnik 
u saboru Pennsylvanije, a 1820 u kongresu. U početku je 
pripadao federalističkoj, a kad se ona raspala, demokrat- 
skoj stranci, 1832—33 poslanik je u Rusiji, 1834—45 član 
senata, za predsjednika Polka (1845—49) drž. tajnik, 1853— 
56 poslanik u Londonu, napokon 1857—61 predsjednik USA. 
Kad je zbog pitanja ropstva prijetio građanski rat, B. je 
nastojao izbjeći prelom praveći ustupke južnim državama, 
koje su podržavale ropstvo, ali je u pitanju secesije pore- 
kao pravo država, da izađu iz federalne zajednice. 

BIBL.: Mr. Buchanans Administration on the Eve of the Rebellion, 
New York 1866; The Works of James B., comprising his Speeches, State 
Papers and Private Correspondence (izd. J. B. Moore), Philadelphia- 


New York 1908—1911. + 
LIT.: G. T. Curtis, Life of James B., New York 1883. J. N. 


BÜCHELER, Franz, * Rheinberg 1837, + Bonn 1908, 
njem. klas. filolog. Od 1858 bio je sveuč. profesor klas. fi- 
lologije u Freiburgu, Greifswaldu i Bonnu. Bavio se gra- 
matičkim, kritičkim i epigrafskim studijama. Izdao je 
Grundriss der lateinischen Deklination (Leipzig 1866), Um- 
brica 1853, i mnoge druge radnje iz područja italskih dija- 
lekata; Liber Priapeorum (Berlin 1862), Pervigilium Veneris 
(Leipzig 1859), te satire Petronija i Seneke. Bio je član 
uredničkog odbora filološkoga časopisa »Rheinisches Mu- 
seum«. P. M-o. 

BUCHER, Lothar, Ж Neustettin 25. X. 1817, Т Glion 
(kod Montreuxa) 12. X. 1892, pruski državnik i diplomat, 
od 1864 do 1886 pomoćnik Bismarckov. Prošao je sve stu- 
pnjeve Bismarckove borbe s parlamentom, kada se radilo o 
tom, da se opremi pruska vojska za konačni obračun s 
Austrijom 1866 i Francuskom 1870/71. Podupirao je Bis- 
marcka u kulturnoj borbi s katol. crkvom i u njegovu na- 
stojanju, da pravednije uredi radničko pitanje. 

BIBL.: Der Parlamentarismus, wie er ist, 3. izd., 1894; Bilder aus der 
Fremde, fiir die Heimat gezeichnet, 2 sv., 1862 (doživljaji u Engleskoj, u 
kojoj je boravio kao novinar od 1850—59). С. 5. 

BÜCHER, Karl, * Kirberg 16. П. 1847, + Leipzig 12. XI. 
1930, njemački ekonomist, istaknuti predstavnik mlađe hi- 

storijske škole. Isprva gimnazijski učitelj, pa onda urednik 
gospodarskoga i socijalno-političkog dijela »Frankfurter 
Zeitung«-a. G. 1881 habilitira se iz nar. gospodarstva i stati- 
stike na sveučilištu u Minchenu; profesor tih znanosti u 
Dorpatu, Baselu, Karlsruhe i Leipzigu. Nakon umirovljenja 
radi i dalje na sveučilištu u Leipzigu, gdje osniva i vodi 
tamošnji institut za novinarstvo te tim uvodi nauku o novi- 
narstvu na visoke škole. Poznat je po svojoj teoriji o go- 
spodarskim stupnjevima (Wirtschaftsstufentheorie), gdje 
navodi redoslijed: kućno-gradsko-narodno (svjetsko) gospo- 
darstvo. Tu je teoriju napadao W. Sombart. B. se bavio i 
etnološko-socijalnim studijama. Njegovo je uvjerenje, da 
rad dolazi od igre. Tražio je za znanstveno istraživanje 
»apstrakciju, koja izolira, i logičku dedukciju«. Statistici 
daje u ekonomiji veliko značenje. Služi se poglavito induk- 
tivnom metodom, no i sam upozorava, da statistika može 
služiti tek kao pomoćno sredstvo i kao kontrola u znanosti. 
BIBL.: Die Bevolkerung der Stadt Frankfurt a. M. im 14. und 15. 
Jahrhundert, 1886; Die Entstehung der Volkswirtschaft, 2 sv., 1918; 
Arbeit и. Rhythmus, 1896; Beiträge zur Wirtschaftsgeschichte, 1922. M.A-6. 
BUCHEZ, Philippe-Joseph-Benjamin, Ж 1796, + 1865, fran- 
cuski političar i socijalni teoretičar. Isprva je pristaša 
saintsimonizma, ali se ubrzo odvaja od njega te osniva 
svoj pokret (buchezisme), u kojem kuša izmiriti laičke 
ideje revolucije s katoličkom tradicijom. Ističe socijalni 
domašaj kršćanstva, t. j. naučavanje Isusovo treba primije- 
niti na društvo kao takvo, a ne samo na pojedince. To se na- 
pose želilo provesti, prema njegovu mišljenju, u franc. re- 
voluciji, a za dokaz toga sabrao je sve važnije podatke o 
njoj u 40 sv. Histoire parlementaire de la révolution fran- 
caise (1833—40). Glavno mu je djelo Essai d'un traitć 
complet de philosophie au point de vue du catholicisme 
et du progres (3 sv., 1839) i Traité de politique et de science 
sociale (2 sv., 1866). Na području gospodarstva ideje su mu 
realnije; socijalnu reformu drži potrebnom, ali će se moći 
najbolje izvršiti slobodnom pobudomi pojedinaca. B. je 
prvi zagovarao proizvođačke zadruge među radnicima. 
Svoje je misli promicao u časopisu L'Europćen (1831—48), 
a s njima je simpatizirao i radnički list L'Atelier (1840—47), 
koji je utjecao na pokret 1848. Kasnije su one imale odjeka 
samo još u nekim strujama kršćanskoga socijalizma. Z. G. 
BUCHHOLZ, Hans Georg, ж Mühlhausen 25. VI. 1899, 
učitelj u istočnoj Pruskoj, zastupnik njemačkog domovin- 
skog romana. Djela: Liebe eines Kindes, 1932, i roman 
kurskih sipina Dorf unter der Dine, 1933. Pripovijesti 
Anuschka, 1934, Wir halten die Wacht, 1933, pokazuju, 
kako rodni kraj oblikuje značaj stanovnika. Ljepotu svoje 
uže domovine opisuje pjesnik u djelu Zwischen Haff und 
Meer, 1933. G; 
BUCHNER, Hans, * München 16. XII. 1850, + München 
5. IV. 1902. Isprva vojnički liječnik, od 1880 privatni do- 
cent u Miinchenu, a od 1892 sveuč. profesor za higijenu i 
predstojnik higijenskoga zavoda u Miinchenu. Veoma zaslu- 
žan za razvitak bakteriologije i nauke o imunitetu. Osobito 
su važni njegovi radovi, u kojima dokazuje, da krvni serum 
sadržava zaštitne tvari protiv uzročnika infekcionih bolesti. 
BÜCHNER, 1. Eduard, * München 20. V. 1860, pao na 
ratištu 24. VIII. 1917, njem. kemičar, prof. kemije u Tübin- 
genu (1896), Berlinu (1898), Breslauu (1909) i Wurzburgu 
(1911). Bavio se osobito kemijom vrenja, na kojem je po- 
dručju otkrio, da alkoholno vrenje šećera ne ovisi nepo- 
sredno o djelovanju stanica kvasca nego o nazočnosti fer- 
menta zymase, koji ferment i izoliran iz stanice prouzro- 
kuje također cijepanje šećera na alkohol i ugljični dvokis. 
G. 1907 dobio je Nobelovu nagradu za kemiju. H.I. 
2. Georg, ж Goddelau 17. X. 1813, + Zürich 19. II. 1837, 
njemački dramatičar. Učio prirodne nauke i medicinu. 
Kao Grabbe voli neobične sujete, ističe socijalne mo- 
mente, a njegov način prikazivanja sjeća na naturaliste; 
katkada je i groteskan. Kraj Grabbea utirao je put moder- 
noj drami. U formalnom pogledu sjeća na romantiku. Dje- 
la: historijski vjerna tragedija Dantons Tod (1835); duho- 
vita vesela igra Leonce und Lena ostala u rukopisu. Trage- 
dija Woyzeck sastoji se iz pojedinih dramskih slika te pri- 
kazuje u stilu pučke balade očajnu borbu siromašnog čo- 
vjeka s njegovim bezobzirnim protivnicima. 
LIT.: Zobeltitz, G. B.. sein Leben und sein Schaffen (1915); Lipmann, 
B. und die Romantik (1923). G. š. 
3. Ludwig, * 1824, + 1899, liječnik, predstavnik materi- 
jalističkoga nazora, koji je početkom druge polovice 19. st. 
istaknut kao pogled prirodnih nauka na svijet i život pri- 
svajajući si ime monizma (v.). Pored B-a istaknuti su za- 

stupnici toga smjera: R. Wagner, J. Moleschott, H. Czolbe, 
u njegovu se pravcu kreée E. Du Bois-Reymond (v.), blizu 
mu je E. Dühring (v.), kasniji predstavnik mu je E. Hackel 
i njegova škola. Po B. svijet je onakav, kako ga prikazuju 
prirodne nauke. Osnov svega zbivanja je tvar, uz koju je i 
sila. Nema tvari bez sile, ni sile bez tvari. Nema ni dvaju 
svjetova, tvarnoga i duševnoga, već su to samo različni iz- 
razi za jedno isto. Duševne su pojave proizvod (ili druga 
strana) tvarnih procesa. U svijetu vlada stroga zakonitost. 
Sve je uzrocima određeno; po istoj nuždi zbivaju se doga- 
đaji u prirodi i razvija se život i svijet. Čovjek je u razvoj- 
nom redu posljednji član, u svojem mišljenju i htijenju 
uvjetovan (— determinizam) zakonima prirode, koja je isto, 
što i bog. Najvažnije B-ovo djelo Sila i tvar (Kraft und 
Stoff, 1855 i nakon toga u više izdanja, prevedeno i na 
mnoge strane jezike) naziva se glavnom knjigom njema- 
čkoga materijalizma. Bilo je u svoje vrijeme vrlo popularno 
i smatralo se u širokom krugu slobodoumne prosvjete izra- 
žajem prirodonaučne filozofije kao i kasnije Hackelovo 
djelo Zagonetke svijeta (Weltrátsel). A. B-a. 

BUCHON, Jean-Alexandre, * Menetou-Salon 1791, + Pa- 
riz 1846, francuski književnik i povjesničar. Važan je nje- 
gov rad oko izdavanja starih pisaca, od kojih neki dotada 
nisu bili objavljeni. Zbirke: Collection des chroniques na- 
tionales francaises écrites en langue vulgaire du XIIIe au 
XVle siécle, 46 sv. (1826—28) i Choix des chroniques et 
mémoires sur l'histoire de France, 14 sv. (1835—39), nose žig 
pionirskog rada bez kritičnog proučavanja tekstova. Izvorna 
su mu djela Histoire des Francais (1832), Recherches histo- 
riques sur la domination francaise dans l'empire grec (1840) 
i dr. Osnovao je društvo za proučavanje francuske povijesti 
(Société de I'hist. de France). D. št. 

BUCHSER, Franz (poslije Frank), ж Feldbrunnen (Solo- 
thurn) 15. VIII. 1828, + Feldbrunnen 22. XI. 1890, švicarski 
slikar. Došavši iz Pariza u Rim služi u papinoj švicarskoj 
gardi, ulazi u redove Garibaldijaca (1849) i uči slikarstvo 
u akademiji S. Luca. Nemiran duh putovao je mnogo po 
Španjolskoj, Engleskoj, Maroku, Americi, Grčkoj, Albaniji 
i Dalmaciji. U Madridu kopira Riberu i Velazqueza, slika 
svoju poznatu sliku Los tres amigos (zbirka Sturzenegger 
u St. Gallenu). Na svojim brojnim slikama, koje se nalaze 
ponajviše u švicarskim javnim i privatnim zbirkama, pri- 
kazuje genre-prizore i pejzaže. Svoje dojmove iz Afrike 
opisao je u knjizi Marokkanische Bilder (Berlin 1861), koju 
je bo njegovim crtežima ilustrirao A. Roth. 

LIT.: J. Coulin, Der Maler F. B., Basel 1912; Th. Roffler, F. B., 
Frauenfeld 1928. A. Sch. 

BUCIĆ > Budčić. 

BUCIK, August Andrej, * Trst 1887, slovenski slikar. 
Učio je u Gorici i u Beču najprije graditeljstvo, a zatim 
slikarstvo. Živio je i slikao u Trstu, Gorici, Rusiji, bio 
je u Idriji profesor risanja, zatim je slikao u Beču, Lju- 
bljani, Egiptu i u Italiji, gdje sada živi. Izrađivao je gotovo 
same portrete u ulju, pastelu i crtežu. Njegovi su radovi 
vrlo rutinirani i idu u okvir nešto zastarjeloga talijanskog 
građanskog slikarstva. Izlagao je većinom u Ljubljani. 
Djela su mu uglavnom u privatnom posjedu. Gradnikov se 
portret nalazi u Narodnoj galeriji u Ljubljani. Е. M. 

BUCINTORO. Ta- 
ko se zvala raskošno 
opremljena lada, što 
se upotrebljavala u 
različnim krajevima 
Sredozemnog mora, ali 
na glasu je mletački 
Bucintoro, jer se u 
Mlecima najviše odr- 
žao i razvio najrasko- 
šnije, a k tomu je bio 
vezan uz najsvečanije 
momente mletačke po- 
vijesti. U Mlecima је 
Bucintoro bila drža- 
vna lađa, koja je već 
barem od 1252 služila 
samo zato, da u sve- 
čanim zgodama primi 
dužda i pratnju. Na- 
ročitu ulogu imala je 
na Spasovdan (Festa 
della Sensa). kad se 
obavljalo simbolično 
vjenčanje s morem. 





(Foto Giacomelli) 
KRMA POSLJEDNJEGA BUCINTORA 
(1729), Mleci, Museo dell’ Arsenale ` 


BÜCHNER — BUCKINGHAM 


Tada bi dužd bacio s B. u more simboličan vjenčani 
prsten. 


BUCIO, talijanski znači brod. Tako je bio nazvan posebni 
tip mletačkih brodova s dva jarbola. Od toga imena do- 
lazi i naziv najsjajnijeg broda mletačke republike: Bucin- 
toro — bucio d'oro, zlatni brod. 

BUCK, Pearl, * 1892, suvremena američka spisateljica 
romana iz kineskoga života, dobitnica Nobelove nagrade za 
1938. Rođena je u USA i kao tromjesečno dijete odnesena u 
Kinu, gdje je najprije naučila govoriti kineski, ali pisati je 
znala samo engleski. Prvi neposredni utjecaj na njen du- 
hovni razvitak imala je njena dadilja — Kineskinja, zatim 
otac misionar, koji se vraćao sa svojih putovanja s pri- 
čama o doživljajima iz unutrašnjosti Kine, i najposlije 
njena majka, koja joj je odgojem vrlo rano razvila osjećaj 
za glazbu, umjetnost i ljepotu. Sveučilišne nauke svršava 
u Americi. Završivši školovanje vrati se u Kinu i uda za 
nekog Amerikanca. Osjećala je već tada potrebu da piše, 
ali poslovi žene, majke i dužnosti kćeri prema roditeljima 
sprečavali su je u tome. Kasnije je predavala englesku 
književnost na sveučilištu u Nankingu i na Chung Yang 
University. Svoj prvi književni rad objavila je u Atlantic ma- 
gazinu u Bostonu (1923). Na molbu izdavača »Foruma« napiše 
Beauty in China (1924), a za »Nation« The Chinese Student 
Mind (1924). Na putu u Ameriku (1925) započne roman 
East Wind: West Wind (1930), preveden na hrvatski pod 
naslovom Istok-Zapad. Uspomene o pobuni Kineza pro- 
tiv bijelaca iznijela je u The Young Revolutionist. G. 1931 
izda roman The Good Earth (hrvatski prijevod »Dobra 
zemlja«). Uspjeh te knjige bio je vrlo velik. Ne manji 
uspjeh postigla je P. Buck knjigom Sons, a njene pri- 
povijetke, koje je izdala u nekoliko knjiga, ne zaostaju 
za romanima. U srpnju 1932 pođe u Ameriku, gdje se 
poslije kratke stanke preda potpuno književnom radu. 
Tada dovrši roman The Mother (hrvatski prijevod »Mati«) 
i prijevod Shui Hu Chuan-a, vrlo poznatog kineskog ro- 
mana, davši mu engleski naslov All Men are Brothers. 
Svoja dva romana (Dobra zemlja, Sinovi) dopuni trećim 
romanom - iz kineskog života The House Divided. Zatim 
slijede romani The Exile, This Proud Heart, The Patriot, 
Fighting Angel, House of Earth, Chinese Novel i dr., te 
mnogobrojne pripovijetke. Većina tih romana i mnoge pri- 
povijetke prevedene su na većinu svjetskih jezika. К. Е. 

BÜCKEBURG, njemački grad, sijelo oblasti i nekadašnja 
prijestolnica knezova Schaumburg-Lippe s lijepim dvorcem 
i perivojem, knjižnicom, arheološkim i umjetničkim zbir- 
kama; ima 7.000 stan. 

BUCKINGHAM, povijesni grad u istoimenoj grofoviji 
(Buckinghamshire, skraćeno Bucks), na rijeci Ouse. Spo- 
minje se još u 11. st. Danas je B. kao trgovište poljodjel- 
skih i stočnih proizvoda i središte neznatnog veleobrta bez 
veće važnosti. Ima 3.082 stan. (1931). 

Naslov grofova, vojvoda i markiza od B. potječe još od 
Vilima Osvajača, koji je podijelio Gauthier Giffordu na- 
slov grofa od B. 

BUCKINGHAM, 1. George Villiers vojvoda, * dvorac 
Brooksby 20. VIII. 1592, # Portsmouth 23. VIII. 1628, engle- 
ski državnik. Lijep i ljubezan, ali drzak i častohlepan, 
postaje taj potomak stare normanske porodice Villiers 
1615 ljubimcem Jakova I., koji ga obasipa častima i po- 
sjedima te mu daje naslov vojvode od B-a. Ima neogra- 
ničen utjecaj na Jakova i Karla I. i vodi njihovu vanjsku 
i nutarnju politiku, ne bez darovitosti, ali prevrtljivo i 
često prema osobnim raspoloženjima. Pristaša je saveza 
sa Španjolskom i prati prijestolonasljednika Karla u Špa- 
njolsku, da pregovara o njegovoj ženidbi s infantkinjom 
Marijom. Kad su se pregovori razbili — dijelom zbog nje- 
gova osornog nastupanja i sukoba s Olivarezom — nagovori 
kralja na rat sa Španjolskom, čime udovoljava parlamentu 
i javnom mnijenju, i tako je za čas popularan. Njegovo je 
djelo i ženidba novoga kralja Karla s francuskom prince- 
som te savez s Francuskom, ali doskora se okreće protiv 
Francuske, pomaže hugenote u La Rochelle i vodi im 1627 
u pomoć veliku, ali neuspjelu vojnu ekspediciju. Savez 
s katoličkom Francuskom, loše gospodarstvo uz pogodovanje 
rođaka i užih pristaša, pa nesretno ratovanje dižu sve veće 
nezadovoljstvo, a oporba u parlamentu zbog značaja B-ova 
pretvara se u pravo neprijateljstvo. Parlament ga sta- 
vlja pod optužbu, ali ga Karlo štiti i raspušta dvaput 
parlament. Usred novih ratnih priprema bodežem ga ubija 
protestantski fanatik, bivši časnik Felton, iz osobne osvete. 





BUCKINGHAM — BUCAR 


LIT.: Gardiner, History of England under the duke of B. and 
Charles I., 1624—28, 2 sv. London 1875; P. Gibbs, The Romance of 
George Villiers, first Duke of B., 1908. 

2. George Villiers vojvoda, Ж London 30. І. 1627, + Kirkby 
16. IV. 1687, engleski državnik, sin prijašnjega. Bori se na 
strani Karla IL, 1651 bježi u Francusku, ali se brzo vraća; 
1658 zatvoren je na nalog parlamenta. Karlo II. vraća mu 
zaplijenjena imanja i naslov. G. 1667—74 je ministar 
(— Cabal) U politici se rado služio spletkom, napose 
iza svog odstupa, pa je i pod Karlem II. dva puta sjedio 
u Toweru. Volio je raskoš, te je na sjaj i raskalašen život 
potrošio svoj veliki imetak. No kraj toga je bio čovjek 
duha i ukusa; napisao je više komedija, od kojih je The 
Rehearsal (1671) imala osobit uspjeh. 

LIT.: Burghclere, George Villiers 2nd Duke of B., 1903. SA 

BUCKINGHAM AND NORMANBY, John Sheffield, 
državnik i pjesnik, poznat i kao lord Mulgrave, naslov, 
koji je naslijedio od oca. Pristaša kralja Jakova IL, no 
kasnije je pristao uz revoluciju (1688). U milosti pod kra- 
ljicom Anom V. (od 1702), lord privatnog pečata, 1703 
imenovan vojvodom od B. i N. (naslov, koji izumire 
s njegovim sinom Ernestom), a 1711 lordom predsjednikom 
vijeća. Nakon smrti kraljice Ane (1714) nije obnašao 
državničke službe. B. je napisao An Account of the Revo- 
lution, Essay on Poetry, Essay on Satire, brojne pjesme, 
preradio je Shakespeareova »Julija Cezara« u dva komada 
(»J. C.« i »Marko Brut«); bio je zaštitnik Drydena i pri- 
jatelj Popea. 

BUCKINGHAMSKA PALAČA, danas kraljevska palača 
u Londonu, sagrađena početkom 18. st. za tadanjeg voj- 
vodu od B-a (iz porodice Sheffield); u kraljevskom je 
posjedu od 1761. 

BUCKLE, Henry Thomas, * Lee u Kentu 24. XI. 1821, 
+ Damask 29. V. 1862, engleski historičar. Naslijedivši od oca 
trgovca velik imutak posvetio se znanstvenom radu. Glavno 
mu je djelo Povijest civilizacije u Engleskoj, prevedeno na 
mnoge jezike, a znatno je po tom, što se u njemu načelno 
raspravlja o razvitku povijesti i kulture uopće. Prihvaća- 
jući mišljenje J. Mackintosha, da u moralu nema otkrića, 
uzima B., da povijesni napredak stoji samo do razvitka 
intelektualnih faktora. Nasuprot Th. Carlyleu, po kojem 
je povijest zapravo povijest velikih ljudi (»heroja«), slaže 
se B. s Comteom i Millom držeći, da povijesno zbivanje 
zavisi o prirodnoj okolini (milieu) i skupnom duhu, i da 
se u toj zavisnosti razvija uzročno-posljedičnom nuždom: 
povijest je, a prema tome i civilizacija, odnosno kulturni 
napredak, čist prirodni proces, na koji se u znanstvenom 
promatranju imadu primijeniti metode prirodoznanstvenog 
istraživanja; pritom se osobita važnost pridaje statističkoj 
metodi. Buckleovo naturalistički orijentirano naziranje na 
povijesni razvoj ima danas još samo povijesno značenje 
(> Filozofija povijesti, sociologija). M. P-s. 

BUCONJIĆ, 1. Nikola, * Neum Klek (Hercegovina) 15. 
IX. 1865. U Sarajevu je svršio šest razreda gimnazije i uči- 
teljsku školu, a 1893 položio u Zagrebu ispit za trgovačke 
škole. Od 1887 služio je kao učitelj i ravnatelj pučkih, a 
od 1896 do 1916 trgovačkih škola i kao nadzornik do umiro- 
vljenja 1923. Glavna su mu djela Život i običaji Hrvata 
katoličke vjere u Bosni i Hercegovini (Sarajevo 1908) i 
Povijest ustanka u Hercegovini i boj kod Stoca (Mostar 
1911). U narodnom desetercu opjevao je više događaja i lič- 
nosti iz hrv. prošlosti. Poznat je i kao dječji pjesnik. H. K. 

2. fra Paskal, * Drinovci 2. IV. 1834, + Mostar 8. ХП. 
1910, biskup. Nižu školu svršio je u tek osnovanom 

samostanu na Širokom Вгі- 
jegu. Stupivši 1851 u fra- 
njevački red zamijenio je kr- 
sno ime Stjepan redovničkim 
Paskal. U Ferrari je svršio fi- 
lozofiju i bogosloviju. G. 1859 
položio je ispit iz filozofije, 
a poslije toga imenovan je 
profesorom na franjevačkom 
sveučilištu Aracoeli u Rimu. 
Tu je ostao osam godina dru- 
žeći se s učenjacima Račkim 
i Črnčićem. Pohađao ga je i 
Eugen Kvaternik, koji ga je 
predobio za pravaški program. 
Nakon 14-godišnjeg boravka u 
Italiji vratio se u Hercegovinu. 
Bio је 5 godina profesor bogo- 
slovije na Širokom Brijegu. 
: : Poslije toga je bio Zupnik u 
Drinovcima, a 1874 izabraše ga hercegovačkim provincijalom. 
Kad je 1875 Franjo Josip putovao Dalmacijom, predao mu 
je u Sinju memorandum, u kome je istaknuo virtualna 
prava Habsburgovaca na Bosnu i Hercegovinu, koliko su 
oni zakoniti hrvatski kraljevi. Malo iza toga buknuo je 
hercegovački ustanak. B. je izdao na talijanskom jeziku 
brošuru, u kojoj je iznio mišljenje, kako bi se imala rije- 
Siti sudbina Bosne i Hercegovine. Leon XIII. imenova ga 
1880 naslovnim magedskim biskupom i apostolskim vika- 
rom za Hercegovinu. Posvetio ga u Zagrebu 19. III. zagre- 
bački kardinal Mihalović. Poslije uvedenja redovite crkvene 
hijerarhije u Bosni i Hercegovini B. je svečano ustoličen 
za biskupa 30. IV. 1882. Podigao je preko dvadeset novih 
župa i crkava. Kupio je velik posjed u Nevesinju i naselio 
na nj Hrvate katolike, kojih ondje danas ima preko tisuću 
duša. Svi su hercegovački vjerski zavodi ili utemeljeni ili 
prošireni od njega. I hrvatska svjetovna društva u Herce- 
govini uživala su njegovu potporu. Poslije aneksije Bosne 
i Hercegovine poslao je Franji Josipu adresu, kojom je 
tražio sjedinjenje tih zemalja s majkom Hrvatskom. O. K-ć. 
BUCZACZ, grad u istočnoj Galiciji, iznad duboko usje- 
čene doline rijeke Strype, koja teče u Dnjepar; željezni- 
čka postaja na pruzi Stanislawow-Husiatyn, 7500 stan. Po- 
ljaka i Ukrajinaca s velikim brojem Židova. U okolici je 
napredno konjogojstvo. U B. je Poljska sklopila 1672 mir 
s Turcima, kojim je njima ustupila dio Ukrajine і Ро: 
dolja. N. Z. 
BUČAR, 1. Franjo, * Zagreb 25. XI. 1866, historičar i 
športski radnik. Pučku i srednju školu svršio u Zagrebu, 
sveučilište u Zagrebu i Beču. Uz to se bavio pitanjima 
tjelesnog odgoja. Svršio je je- 
dnogodišnji tečaj za učitelja 
gimnastike u Stockholmu, po- 
lazio tečaj za igre mladeži u 
Gorlitzu (Zgorelice) te dva 
tečaja za tjelesni uzgoj mla- 
deži u Pragu. Živi u Zagrebu 
kao umirovljeni srednjoškolski 
profesor. Rad mu se uglavnom 
dijeli na tri područja: povje- 
sničarski rad, u kojem je obra- 
divao najviše pojavu prote- 
stantske književnosti kod Hr- 
vata; o tom je napisao djela 
Povijest hrvatske protestantske 
književnosti za vrijeme refor- 
macije (Zagreb 1910), Povijest 
reformacije i protivureforma- 
cije u Međumurju (Varaždin 
1913) i Bibliografija hrvatske 
protestantske književnosti za 
reformacije (B. i F. Fancev, Zagreb 1938). Tiskao je naučne 
radove u Nastavnom vjesniku, Vjesniku zem. arhiva, Na- 

niku, Carnioli i t. d. Drugo područje obuhvaća djela 

jima je obradio tjelesni odgoj. Sva ova djela nabrojens 
skom jeziku do god. 1922 (Zagreb 1922, Sokol. kaji .) 
Spomen-spisu zagrebačkog klizačkog društva 1877 do 1931 

(Zagreb 1931), koji je B. uredio. Bio je urednikom šport- 
skih časopisa: Gimnastike, Športa, Hrv. Sokola i Hrv. sokol. 
koledara. Treće je područje njegove djelatnosti rad na 
upoznavanju književnosti i kulturnog života skandinavskih 
zemalja. Svoje prikaze o tome štampao je u Savremeniku, 
Obzoru, Jutarnjem listu. Uredio Spomenicu, koju je izdalo 
Skandinavsko-jugoslavensko društvo (Zagreb 1940). D.R. 
2. Petar, * Karlovac 25. V. 1815, f Sv. Petar na 
Mrežnici 27. IL 1894, književnik. Pučku školu i gimna- 
ziju svršio u Karlovcu, bogoslovne nauke u Zagrebu. 
Bio kapelan u Prozorju (kraj Sesveta), Križevcima, Sv. 
Petru Orehovcu i Ravnu te župnik u Sv. Petru na Mrežnici. 
Počeo pisati u doba ilirizma (u Danici). U književnim 
i političkim listovima (Katolički list, Pučke novine, Obzor, 
Dragoljub, karlovačko Svijetlo) tiskao političke, filozo- 
fijske, teološke i didaktične sastavke, pripovijesti i crtice. 
U jeronimskom kalendaru »Danici« tiskane su ove njegove 
pripovijesti: Vještice (1874), Ivan Siromačić (1875), Tko 
pravi tuču? (1877) i Marica je dobra djevojčica (1882). 
Zasebno izdao Selske pripovijesti (Zagreb 1875) i Put u 
Rim (Zagreb 1877). Pripada među prve hrvatske pripovje- 
dače, koji su prikazivali selo. Uz jednostavan način pri- 
povijedanja i zanimljivu fabulu htio je seljacima pružiti 
etičke i prosvjetne pouke ističući napose važnost pisme- 
nosti. Bavio se i politikom, te je bio i zastupnik na hrv. 
saboru. 
LIT.: A. Kovačić, Petar Bučar, Vienac 1885. A. B-c. 
BUCICE, gimnasticka sprava. Na podebelom Zeljeznom 
štapu nalaze se na oba kraja okrugle željezne bučice (ku- 
gle). Bučicama se služe kod prostih vježba. One mogu biti 
teške i služe kao utezi za teškoatletske vježbe. F. B; 
BUČIĆ, 1. Franjo-Jordan, * Starigrad 12. XI. 1853, + Zarate 
(Argentina) 1938, hrvatski pisac. Učio je u Rimu za sveće- 
nika. Zarana se iselio u Argentinu i ondje se sprijateljio 
s Grisogono-Bortolazzijem, urednikom i izdavačem prvih 
hrvatskih iseljeničkih novina u Buenos Airesu. U talijan- 
skom iseljeničkom listu »Patria degli Italiani« donosio je 
prijevode hrvatskih pjesama i novela. Prevodio je hrvatske 
pjesme i novele na španjolski i objelodanjivao ih u argen- 
tinskim novinama, u kojima je pisao brojne članke i čitave 
rasprave o Hrvatima. Umro je kao mjesni sudac u mjestu 
Zarate (pokrajina Buenos Aires). МеВ; 
2. (Bucchich), Grgur, Hvaranin, Ж 1828, + 1910, ро- 
štanski i brzojavni činovnik na otoku Hvaru. Mnogo se 
bavio faunom tog otoka te jeu tom poslu dopisivao sa stra- 
nim zoolozima Fr. Steindachnerom, ravnateljem dvorskoga 
muzeja u Beču, i s profesorom E. Haeckelom u Jeni. Oso- 
bito je proučavao ravnokrilce i objelodanio popis tih ku- 
kaca (1885) sa Hvara i Korčule, a morske je spužve poku- 
šao i umjetno uzgajati. O nekim jadranskim spužvama pri- 
općio je bilješke u Boll. soc. adriat., Trst 1886. KB: 
3. Mihajlo, živio i djelovao u 2. polovici 16. st., naj- 
prije kao katolički svećenik, zatim neposredno pred 
1574 pristao uz kalvinizam, poslije čega nestaje iz javnog 
života Hrvatske. Neupućena i brzopleta, a inače dozlaboga 
tendenciozna kulturna povijest uzdigla je B-a za predsta- 
vnika početaka hrvatske kajkavske književnosti, iako on 
to ni po čemu nije bio. I kajkavski Hrvati, kao i Hrvati 
svih drugih govora i narječja, početke svoje narodne knji- 
ževnosti zahvaljuju ekspanziji hrvatske glagoljske knjige, 
koja je u tom pogledu bila najjača u 14.—15. st. Naj- 
znatnije glagoljaške crkvene pjesme bile su u 15.—16. st. 
raširene i među kajkavskim Hrvatima, a najčitanije pa i 
najčešće pretiskivano pobožno štivo bila su »oficija«. I 
kajkavski su ih Hrvati prema glagoljaškoj redakciji dobili 


župnik djelovao je u Stenjevcu kraj Zagreba do 24. IV. 
1565, kad je odanle nasilno uklonjen od Baltazara, sina 
susjedgradskoga vlastelina Franje Taha. 

Poslije toga još uvijek kao katolički župnik B. nastavlja 
svoje djelovanje u međumurskom kralj. tridesetničarskom 
mjestu Nedeljišću i odatle zbog spomenutog Tahova na- 
silia 1567—71 vodi proces protiv Taha (isp. Vj. Klaić, 
Mihajlo Bučić i Franjo Tahi, Nastavni vjesnik, 30., 1922, 
str. 474). U tom času Nikola Zrinski, poginuvši slavno u 

Sigetu, nije uopće bio na životu, a od njegovih sinova čak 
najstariji Juraj, jer je prvi sin Ivan umro još kao dijete, 
bio je mladić od 16—18 godina, pa prema tome dolazak 
B-ev iz Stenjevca u Nedeljišće niti je mogao, a ni trebao 
stajati pod bilo kakvom zaštitom Zrinskih. Sama aposta- 
zija B-ćeva uslijedila je iza 1571, najvjerojatnije neposre- 
dno pred 1574, jer je 8. III. 1574, u času sastanka dijece- 
zanske sinode u Zagrebu, B-evo župničko mjesto u Nede- 
ljišću već imao katolik-župnik Jakov Flais, a sam B. kao 
svećenik bekšinskoga arhiđakonata bez župe bio izveden 
pred dijecezansku sinodu radi suđenja. Iz sinodalnih spisa se 
razabira, da je sinoda sudila B-ću zbog toga, jer je usvojio 
i ispovijedao kalvinsko naučavanje o simbolistici Sv. euha- 
ristije, pače ga širio i tiskanom knjižicom u slovenskom 
kraljevstvu i susjednim mu stranama (in hoc Sclavoniae 
regno et vicinis provinciis libello impresso). Kao heretičnu 
osudila je spomenuta sinoda samu knjižicu, a kao apostatu 
i B-a. 

Poslije te sinodalne presude B-ćev slučaj za zagrebačku 
biskupiju bio je sasvim likvidiran, jer se u njenoj povijesti 
on više nikako nije javljao. A da se u taj slučaj Zrinski ni 
sada nikako nijesu miješali, govori naročito ova činjenica. 
U času zasjedanja spomenute dijecezanske sinode hrvat- 
skim banom bio je nadbiskup Juraj Drašković, a već od 
dana smrti subana Franje Frankopana (2. XII. 1572) tražio 
se ovomu nasljednik. U tom traženju 9. XII. 1573 devet 
kraljevih savjetnika, a među njima i tri katolička biskupa, 
među kandidatima za Draškovićeva subana na prvom su 
mjestu predlagali upravo Jurja Zrinskoga (isp. Monum. 
spect. historiam, sv. 39, 1916, str. 390), a to ne bi nikako 
bilo moguće, da je Juraj bio i otvoreni pristaša protestan- 
tizma, a u isti čas i zaštitnik apostate kalvina Bučića, pro- 
tiv koga je nadbiskup-ban 8. III. 1574 sazvao u Zagreb 
dijecezansku sinodu. 

B-ev kalvinski spis, koji je zagrebačka sinoda osudila, 
uopće i nije bio tiskan u Nedeljišću, jer je tiskara Nijemca 
Rudolfa Hoffhaltera došla tamo iz Banfijeve Lendave tek 
iza Duhova 1574, da se zatim na poziv Zrinskoga poslije 
Lovrenčeva (10. VIII.) iste godine počne u njoj radi izda- 
nja slagati Pergošićev hrvatski prijevod Verbecijeva De- 
kretoma. Bajke o ostalom B-evu književnom radu, obja- 
vljenom tobože u Nedeljišću, nastale su upravo u 18. st., 
kad se u Zagrebu samo nešto znalo o protestantskim izda- 
njima upravo tübingenškog pothvata, pa su se prigodom 
nalaza sinodalnih spisa od g. 1574 neka od tih izdanja 
naslućivanjem, a sasvim neodređeno, počela pripisivati B-u. 
Samo te bajke danas pripadaju prošlosti, i nitko upućen 
u stvar ne će ih više ponavljati. 

LIT.: P. Ven. Glavina, Catholica et christiana doctrina de vera et 
reali prestantia corporis et sanguinis Christi domini in sancta Eucha- 
ristia, Zagreb 1771; V. Klaić, Mihajlo Bučić i Franjo Tahi, NVj, 30, 
1922; F. Fancev, Počeci kajk. književnosti i štampanje prvih hrvatskih 
knjiga, Jugoslavenska njiva, VI., 1922; F. Kidrič, O sumljivih naslovih 
knjig v zgodovini južnoslav. pismenstva reformacijske dobe, Slavia, I., 


1922; F. Fancev, Koliko istine ima u prepričavanjima o »hrvatskom pro- 
testantizmua?, Savremenik, 27., 1938. 


BUČJE, 1. (Buč) selo u pakračkom kotaru, 19 km ist. 
od Pakraca, sjedište je općine, ima 65 stan. 

2. Selo u dolini Orljave, u kotaru SI. Brod, ima 609 stan. 
Kat. župa potječe iz predturskih vremena, 1660 spominje 
se sa sjedištem u susjednom Brodskom Drenovcu, kasnije 
u Zagrađu, a od 1772 u Bučju. Z. D-i. 

BUĆA (Buchia, Buchius, Bućić, Bučić), stara je i zname- 
nita kotorska plemićka porodica, koja je dala mnogo ista- 
knutih ljudi u različnim područjima ljudske djelatnosti. 
Spominje se od 12. st. Jedna se grana preselila u 14. st. 
u Dubrovnik, a od 1449 bilo ih je i u Šibeniku. Znameniti 
su bili neki od ove porodice kao poslanici i financijski 
stručnjaci: Miho je bio poslanik cara Stefana Dušana 
(ispor. poslovicu: »Ako car da, ali Buća ne dale), a i sin 
Mihov Tripo imao je 1357 čast financijskog činovnika 
(»okuéni vlastelina) na dvoru cara Uroša IV.; Tripo pak, 
sin Petrov, bio je 1388—91 protovestijar kralja Stjepana 
Tvrtka. Dvojica su bila kotorski biskupi: Vicko (1622—56) 
i Jeronim (1581—1604). Više ih je bilo u upravnim i voj- 
ničkim službama za vrijeme mletačke republike; osobito je 
poznat Jeronim (f 1732), viši časnik i upravnik, zaslužan 
za mletačku trgovinu i poštu između Mletaka i Carigrada 
preko Kotora. Drugi su bili kulturni radnici. Tako u 16. st. 
žive pjesnik Frano i Jeronim, učenjak i državnik na dvoru 
D'Este; Marin i Nikola prirediše 1616 za tisak Statuta 
Cathari. 

LIT.: K. Jireček, Die Romanen in den Städten Dalmatiens während 
des Mittelalters, IIÍ., Beč 1903; Isti, Istorija Srba (prev. J. Radonić), П. 
i I., Beograd 1923. A. Mi-é. 

1. Dominik, živio koncem 15. i prvom polovicom 16. st., 
dominikanac i na glasu teolog. U red je stupio 1498, 1515 
postao učiteljem bogoslovlja, a kasnije i provincijal dalma- 
tinske dominikanske provincije. Po Dalmaciji je bio poznat 
propovjednik i teološki pisac. Dubrovački latinsko-talijan- 
ski pjesnik Lodovico Pasquali posvetio mu je nekoliko pje- 
sama. Marko Marulić je po njegovu nagovoru napisao i 
njemu posvetio latinsku poslanicu na papu Hadrijana VI. 
(1522). Poznata su nam tri njegova nevelika tiskana djela, 
sva eksegetskog sadržaja: 1) Etymon elegantissimum satis- 
que perutile in septem psalmos penitentiales ... nuper com- 
pilatum per reverendum patrem fratrem Dominicum Bu- 
chium catharensem, sacre theologie professorem ordinis 
predicatorum (Mleci 1531); — 2) Reveren. P. F. Dominici 
Buchie Catharensis ord. prae. sacrae theologiae professoris 
in quatuor cantica novi testamenti necnon et in orationem 
dominicam et salutationem angelicam pulcherima exposi- 
tio (Mleci 1537); — 3) Expositio satis perutilis omnium 
epistolarum dominicalium, quae per totius anni circulum 
leguntur, nuper edita per Reverendum... fratrem Domini- 
cum Buchia Catharensem, ordinis praedicatorum, provin- 
tialem Provintie Dalmatie (Mleci 1545). Ovo je dakle već 
drugo izdanje, dok nam prvo nije poznato, premda ga A. 
Zaninović u Znamenitim Hrvatima meće u g. 1531. 

Prva je knjiga plod njegovih propovijedi u Splitu. Na 
početku su četiri pohvale piscu: dvije latinske pjesme, 
jednoj je autor Franciscus Martiniacus, a drugoj Simon 
Aretophylus Tragurinus; pohvala biskupa Simuna Begne 
(Kožičića) i napokon pohvala biskupa trebinjskoga i mrkan- 
skoga Augustina Natalisa. Slijedi poslanica Vicka Вибе 
istom Natalisu i napokon piščeva posveta Luki Vrmaneo (!), 
provincijalu, u kojoj veli, da je u ovoj knjizi sabrao zna- 
nje od više pisaca kao biblijska Ruth klasje. Na kraju 
druge knjige nalazi se autorova poslanica bratu Vicku, u 
kojoj veli, da njemu duguje pobudu za svoj rad na tuma- 
čenju psalama kao i na ovoj knjizi i da je on obje knjige 
pregledao. Treća knjiga je također eksegetsko djelo, po- 
svećeno kardinalu Ivanu de Toledo. U predgovoru autor 
priznaje, da je njegov rad kompilatorskog karaktera. U 
knjizi je i poslanica brata mu Vicka, u kojoj ga ovaj po- 
ređuje čak s velikim crkvenim učiteljima: Ambrozijem, Je- 
ronimom i sl.; slijedi i pohvalna latinska pjesmica, kojoj 
se autor zove Aelius Tolomerius Sicensis. 

LIT.: F. M. Appendini, Memorie spettanti ad alcuni uomini illustri di 
Cattaro, Dubrovnik 1811; š. Ljubić, Dizionario biografico; С, Gelcich, 
Memorie storiche sulle Bocche di Cattaro, Mleci 1879; D. Kórbler, Ta- 
lijansko pjesništvo u Dalmaciji 17. vijeka, Rad 212; O. A. Zaninović, 
Bogoslovska smotra, Zagreb 1917. MS: 

2. Nikola, + 1354; učestvovao je s Kotoranima u sudbo- 
nosnoj bitki kod Velbužda (Custendila) 1330. Od 1333 bio 
je zakupnik carina (doanerius) u Srbiji, zatim komornik 
(camerarius) i napokon protovestijar cara Dušana Silnog. 
I njegov sin Petar bio je u takvoj službi kod cara Uroša 
IV. Nikolinim nastojanjem dospjeli su Ston i Pelješac pod 
dubrovačku republiku, za što su mu Dubrovčani poklonili 
jednu kuću u Dubrovniku i jedno zemljište na Pelješcu. 
G. 1336 bio je zajedno s bratom Mihom, koji je također 
bio u službi cara Dušana, primljen u dubrovačko plemstvo. 
G. 1344 sagradio je u Dobroti crkvu sv. Nikole sa samo- 
stanom za dominikance, koji bi porušen 1537. Budući da 
je bio odlikovan francuskim zlatnim ljiljanom, znakom 
francuske kraljevske kuće, on je znak ljiljana uzeo i u svoj 
grb, koji je postao plemićkim znakom obitelji Buća. 

LIT.: F. M. Appendini, Memorie . . .; Š. Ljubić, Dizionario biografico; 
G. Gelcich, Memorie storiche ...; Isti, La Marinerezza di Cattaro, 
Trst 1872; J. K. Jireček-J. Radonić, Istorija Srba, sv. Ш. 

3. Vicko, blizanac Dominika i jednako kao i on dorni- 
nikanac i teološki pisac, bio je provincijal dalmatinske pro- 
vincije i ispovjednik bl. Ozane Kotorke. Njegova su nam 
djela slabo poznata, ma da ga izvori vrlo hvale kao i brata 
mu Dominika. Vele, da je na latinskom jeziku napisao: se- 
dam rasprava o Sv. Pismu, tumač poslanice sv. Pavla i 
knjigu o Salamunovoj Pjesmi nad pjesmama kao i više ko- 
rizmenih propovijedi. G. 1542 izdao je Opus de Conciliis. 

LIT.: v. pod Dominik. - 

4. Vladislav, * Dubrovnik 1655, + Dubrovnik 27. III. 1726, 
dubrovački diplomat. Bio je poslanik kod cara Leopolda I. 
u Beču i kod sultana Mustafe II. u Carigradu. Najvećih 
je usluga učinio dubrovačkoj republici za vrijeme rata Sv. 
Lige (1683—99), kad se Dubrovnik, ugrožen od Mlečana, 
vratio isprva pod njemačkog cara kao ugarskoga kralja, a 





zatim se Vladislavljevom diplomacijom 1694 pomirio s Tur- 
cima i povoljno uredio pitanje harača. Senat je stoga dao 
izraditi njegovu sliku za dvoranu Velikoga vijeća, koja se 
danas nalazi u dubrovačkom muzeju. 


LIT.: Glasnik Dubrovačkog učenog društva »Sv. Vlaho«, knj. 1., 
Dubrovnik 1929. A. Mi-é. 


BUĆKALICA je sprava, koja služi za priređivanje ma- 
slaca. Ona može biti građena iz drva, no ima ih iz stakla 
i kovine. Drvenom se bućkalicom služe obično u seoskom 
kućanstvu. > De 

BUDAČKI (Donji i Gornji), dva sela u vojnićkom 
kotaru, iznad donjeg toka Radonje. Donji B. je 13 km 
južno od Karlovca te ima 356 stan., a Gornji je 21 km 
južno od Karlovca te ima 177 stan. U Donjem B. nalazio 
se sredovječni grad, koji se do 16. st. zvao Gorica, a onda 
Budački, po istoimenoj plemićkoj porodici, koja se navo- 

BUDACKI U 17. STOLJECU 
(Valvasor, Die Ehre des Herzogthums Krain) 


dno doselila iz Budaka u Lici. Kod B. je 1575 razbio Fer- 
had-paša bosanski kršćansku vojsku, a njezin je zapovje- 
dnik general Herbert Auersperg pao u bitki. G. 1596 osvo- 
jili su grad Turci. Iza toga je bio oslobođen, pa je 1686 
smještena ovdje krajiška straža, a kasnije zapovjedništvo 
kumpanije slunjske regimente. Sredinom prošloga stoljeća 
grad je posve razrušen. 
LIT.: R. Lopašić, Oko Kupe i Korane, Zagreb 1895. Z. D-i. 
BUDACKI, stara hrvatska plemiéka porodica s pridjev- 
kom od Buče i Gorice. Predaja veli, da je Juraj B. za 
vrijeme kralja Matije došao iz Like (Budaka) u pokupske 
krajeve i dobio imanje Buču (Bučića) kod Bovića. On 
je kupio 1484 imanje Šišljavić na Kupi, dok su njegovi 
sinovi Bartol i Nikola (kanonik zagrebački) dobili g. 1503 
obnovu plemstva i grb te stekli imanje Blatnicu. B. su 
imali i svoj grad blizu rijeke Korane, ali ga je izgubio Ju- 
raj B., sin Ivanov. B. stekoše poslije imanja u Jeđudovcu 
(Ею і Durdikovcu, poslije і око Donje Stubice. 
ikola se istaknuo u tridesetgodišnjem ratu i u nekim 
okršajima s Turcima. Janko je bio 1609—26 upravite- 
ljem Zrinskih vinodolskih dobara. S njim izumre ova 
porodica g. 1707. Zenidbama bili su B. u vezi sa Spi- 
šićima, Barilovićima, Gerecima, Patačićima, Berislavićima, 
Mišljenovićima, Herendićima, Mrnjavčićima i drugim hrvat- 
skim rodovima. EE 
BUDAK, selo u Lici, 5 km SI od Gospića, u gospićkom 
kotaru, ima 303 stan. (1931). Na S se nalaze kod Mušaluka 
ostatci grada Budaka, koje danas zovu Bešić-gradinom. 
LUE . Szabo, Sredovječni gradovi u Hrvatskoj i Slavoniji, 
Zagreb 1920. Z. D-i. 
B. nije sredovječni grad, jer mu nema spomena do 17. 
st. Moguće je, da je hrvatska porodica Budački podri- 
jetlom iz B., kako to tvrdi predaja. Grad B. postao je 
svakako za turskoga gospodstva u Lici. Bio je dobro utvr- 
den s napučenom varoši. G. 1685 potukao je karlovački 
general grof J. Herberstein (14. IX.) Turke pod B., a tek 
30. VI. 1689 pade B., »mali Budim«, u ruke carske vojske 
bez krvi. Budačka džamija pretvorena je u katoličku crkvu, 
a preostali se Turci pokrstiše. G. 1696 spominje se B. kao 
napušteni grad. E E; 

BUDAK, Mile, * Sv. Rok (opé. Lovinac) 30. VIII. 1889, 
hrvatski književnik i političar. Pučku školu polazio u rodno- 
me mjestu, gimnaziju u Sarajevu. Na zagrebačkom sveučili- 
štu učio povijest i zemljopis, pa prešao na pravo. Početkom 
rata 1914 mobiliziran, na bojištu ranjen, još bolestan po- 
slan opet na frontu. Zarobljen u bolnici u Valjevu, u Nišu 
prebolio pjegavac, sa srpskom vojskom prešao Albaniju, te 
do kolovoza 1919 bio kao zarobljenik u Italiji. Nauke 
s doktoratom svršio 1920. Od 1923 odvjetnik. Kad je 10. 
IV. 1941 obnovljena Nezavisna Država Hrvatska, postao 
je članom Državnoga vijeća i ministrom bogoštovlja i na- 
stave. Poslije je imenovan poslanikom hrvatske države u 
Berlinu. Već u gimnaziji zanimao se za nacionalna i poli- 
tička pitanja, a na sveučilištu bio među najistaknutijim 
članovima pravaške grupe oko Mlade Hrvatske. Poslije rata 
razvio obilan javni rad. Usto radio u Hrv. sokolu i kao 
gradski zastupnik u Zagrebu. G. 1932 izvršen na nj atentat, 
poslije čega je do 1937 živio u emigraciji. Nakon povratka 
isticao se i dalje u hrv. političkom životu (tjednik Hrvat- 
ski narod, i t. d.). 

B. je počeo književno raditi u gimnaziji tiskajući knji- 
Zevne sastavke (pjesme, pripovijesti i t. d.) u omladinskim 
i drugim listovima (Pobratim, Hrv. smotra, Behar). Kao 
Sveučilištarac surađivao u Savremeniku, Mladoj Hrvatskoj 
(koju je 2 godine i uređivao), Hrvatskom pravu, Hrvatskoj 
prosvjeti. Riječkom novom listu i gospićkom Hrvatu. Pot- 
pisivao se punim imenom i različitim pseudonimima (Bu- 
dački, Milivoj Velebitski, Jerolim Dalmata). Jasnu knjiže- 
vnu fiziognomiju i određeno mjesto u hrv. književnosti 
dobio poslije rata, kad se, kao iskusan i zreo čovjek, dao 
uglavnom na pripovijetku i roman. Objavio je knjige pri- 
povijesti: Pod gorom (Zagreb 1930), Opanci dida Vidurine 
(Zagreb 1933), Na Veliki petak (Zagreb 1939), romane: 
Raspeće (Zagreb 1931), Na ponorima (Zagreb 1932), Ognji- 
šte u 4 knjige (Zagreb 1938 i još dva izdanja), Direktor 
Križanić (Zagreb 1938), Ras- 
cvjetana trešnja, u 4 knjige, 
gdje su obuhvaćeni i romani 
Raspeće i Na ponorima (Za- 
greb 1939), San o sreći u 2 
knjige (Zagreb 1940, u dva iz- 
danja), Ratno roblje u 2 knji- 
ge (Zagreb 1941), Na vulka- 
nima (1941) i Musinka (1942). 
Po broju tiskanih djela i 
njihovu opsegu B. je najplo- 
dniji hrv. pripovjedač svoga 
vremena, a po uspjehu u ja- 
vnosti najčitaniji suvremeni 
hrvatski pisac. Osim djela u 
zasebnim knjigama objavlji- 
vao je pjesme i pripovijesti 
i u časopisima (Hrv. revija, 
Hrv. smotra, Književnik, Evo- 
lucija, kalendar Napredak i t. 
d.) Roman. Ognjište pri- 
redili su za pozornicu Tito Strozzi i Vojmil Rabadan, 
svaki u posebnoj samostalnoj drami. Isti je roman snimljen 
i kao slikokaz (film). 

Neke lične crte pokazao je B. već u svojim radovima 
prije rata: ljubav prema selu i seoskom životu, prema Lici. 
U svome daljem radu on je tu crtu jače razvijao. U pri- 
povijestima i romanima stao je prikazivati ličkoga čovjeka, 
koji je čvrsto povezan sa svojom zemljom, koji osjeća veze, 
što ga spajaju s prošlošću i tlom, gdje je niknuo. Iz toga 
se osjećanja rađa osjećanje čovještva i pravde. Vrhunac 
svoga umjetničkoga rada postignuo je B. romanom Ognji- 
šte, u kome je epskom širinom iznio svoje ličke ljude — 
s njihovim dobrim i lošim crtama, u njihovu intimnom 
životu, radu, njihovim moralnim shvaćanjima, posrtanjima 
i uzdizanjima, no i s onim iskonskim etičkim pojmovima, 
koji nisu napisani nigdje, ali koje ti ljudi nose u sebi, 
uzdižući se često do moralnih divova. U drugom dijelu 
svojih radova prikazuje B. gradske ljude, u ratnim i pora- 
tnim prilikama, u njihovoj bjesomučnoj težnji za uZitcima i 
zaradom, kraj čega podliježu slabi i trpe najbolji. U tim 
je radovima djelomično iznio sliku zagrebačkog društve- 
nog i političkog života poslije rata, kad je priliv stranog 
elementa, koji nije bio povezan sa zemljom, unio u taj 
život elemente raspada. Ali ni u takvim djelima nije sa- 





MILE BUDAK 





BUDAK — BUDANOVIĆ 


svim smetnut s uma dodir između sela i grada. U Dire- 
ktoru Križaniću prikazan je životni put seoskoga dječaka 
koji od grada uči samo najgore. U Rascvjetanoj trešnji 
iznesen je kontrast između zdravog ličkog čovjeka, koji i 
kao prosjak čuva svoju fizičku i voljnu snagu, dok kraj 
njega prolaze jadna djeca grada, ne znajući, kako da se 
snađu u vrtlogu i porocima građanskoga života. 

Cio B-ov umjetnički rad prožet je jednom istom mišlju: 
ognjište je u njega simbol, koji označuje čovjekovu vezu 
s njegovom prošlošću i s njegovom budućnošću, koji nje- 
govu ličnom životu daje smisao u širokoj narodnoj zaje- 
dnici i koji onda određuje i moral, a ujedno znači i odre- 
den pogled na život i njegove probleme (Ognjište). Poro- 
dica, osnovana na zdravim etičkim temeljima, bez primjese 
egoizma, ima biti temelj, na kome se jedino dade ostvariti 
zdrav društveni i narodni poredak (San o sreći). 

U svojim pripovijestima i romanima B. je izradio svoj 
osobit epski stil i svoj jezik, jednostavan i sočan, prožet 
elementima ličke ikavštine. Zbog ideološke podloge svoga 
rada, a i zbog pripovjedalačkih svojih osobina stekao je u 
kratko vrijeme zanosnih čitalaca i slavitelja. 

LIT.: Autobiografija (Ognjište IV.); Bogner (list »15 dana«, 1931); 
Petravić (Novo doba, 1938, božićni broj); Bonifačić (Hrv. revija, 1939); 
M. Čović (Hrv. kolo, 1939); D. Žanko (Hrv. smotra, 1939); Lj. Maraković 
(Hrvatska prosvjeta, 1931 i 1939, i Hrvatska revija, 1932; S. Petrov 
(Nova revija, 1938); Urbani (Hrvatska revija, 1932); J. Gregorič (Slo- 


venec, 12. X. 1938); Novaković (SKG, Beograd 1939); S. Mečior, Chor- 
vatski klasik Mile Budak, Turčanski Sv. Martin 1940. A.B 


-C. 

BUDAL, Andrej, * Štandrež kod Gorice 1889, slovenski 
pjesnik, pripovjedač i prevodilac. Iza svršenih nauka slu- 
žbovao je kao srednjoškolski profesor u Gorici, Idriji i Tol- 
minu, sada je profesor na realci u Vidmu (Udine) u Ita- 
liji. Među njegovim originalnim djelima najbolja je povi- 
jesna pripovijest iz doba protivureformacije Križev pot 
Petra Kupljenika. Iza prevrata posvetio se sitnom knji- 
ževnom radu u primorskim časopisima i nakladama s član- 
cima, esejima i raspravama te pisanju seljačkih pripovijesti 
za goričku Maticu. U njoj je izdao i popularnu povijest 
slovenske književnosti Osemnajst velikih (1939). Budal je 
zaslužan kao sistematičan prevodilac talijanskih djela i kao 
radnik oko zbliženja među primorskim Slovencima i Tali- 
janima. 

LIT.: F. Bevk, Dr. Andrej Budal — petdesetletnik, u Ljubljanskom 
zvonu 1939. A: S-k. 

BUDALIĆ-RAD(N)IĆ, fra Franjo, ж Vrhdo kod Imot- 
skoga oko 1650, + Makarska 11. VI. 1717. Bio je provin- 
cijal Bosne Srebreničke (1696—1699). Sa serdarom Bebi- 
ćem doveo je u Dalmaciju ispod osmanlijskoga jarma 1500 
porodica i naselio ih u vrhgorskoj i mućkoj krajini. Su- 
djelovao je kod oslobođenja Imotskoga i Vrhgorca. Ista- 
kao se i graditeljskim radom. 

LIT.: Božitković, Kritički ispit popisa bos. vikara i provincijala, Beo- 
grad 1935. St. P, 

BUDALIJA (Budalia), u rimsko doba dobarce (vicus) u 
Donjoj Panoniji nedaleko Hrvatske Mitrovice (rimski 
Sirmium), 8 m. p. daleko od grada, na cesti, koja vodi u 
Vinkovce—Osijek (Cibalae—Mursa). Tamo se rodio car 
Decije (249—251). Aurelije Viktor (ep. 29,1) spominje to 
mjesto pod imenom Bubalia, dok u It. Hieron. p. 562 
čitamo Vedulia. ZID: 

BUDANCEV, Sergej, * 1896, ruski romanopisac, obra- 
đuje gradivo ruske revolucije: romani Mjatež (Metež), 


1923—1926, Saranča (1927, Skakavci). Čuven radi sjajnih 
opisa Turkestana. 


J. B. 

BUDANOVIĆ, Ljudevit (Laj- 
čo), * Bajmok (Bačka) 27. III. 
1873, biskup. U Kaloči svršava 
gimnaziju i teološke nauke. G. 
1897 zaređen za svećenika; ka- 
pelan je u više mjesta, gdje 
osnivanjem čitaonica, priređi- 
vanjem pučkih zabava i kaza- 
lišnih predstava budi narodnu 
svijest Hrvata, и Bačkoj. G. 
1912 izabran je župnikom u 
Bačkom Brijegu, 1919 u Baji, a 
1920 u Subotici. G. 1923 imeno- 
van je apostolskim administra- 
torom bačke biskupije, a 1927 
posvećenim biskupom od Ci- 
sama. B. je surađivao u subo- 
tičkom listu >Nevenu< i godi- 
šnjaku >Danici<. G. 1900 izdao 
je u Budimpešti medu backim 

Gore: STUPA S KAMENOM OGRADOM 1 LUKOVIMA NAD ULAZIMA KROZ OGRADU U SANCIU. Dolje lijevo: ZAPADNI ULAZ 
ISTOGA STUPA: U izgradnji ograde, ulaza i lukova vidljivo je vjerno nasljedovanje gradevine u drvetu, a na reljefima po sredini pojedinih 
lukova predočeno je štovanje iskazano drvetu, kotaču i kupoli kao simbolima Budhe. Dolje desno: KIP BUDHE U GRCKO-RIMSKOJ 
TOGI IZ GANDHARA 
(J. Dahlmann, Indische Fahrten) 


BUDHIZAM 

"lk NGA) aan, ы Sedap P^" 





Gore lijevo: KIP BUDHE U GRCKO-RIMSKOJ TOGI, visok 13 m, isječen iz pećine u blizini Ankana na Ceylonu. Gore desno: p alpa 
dijelu kamene ograde oko stupa u Barhutu. Dolje: PRIMJER DVOSTRUKIH VELIKIH RELJEFA NA TERASAMA PIRAMIDE BORO- 
7 BUDUR; gore poklon Budhi, dolje lađa u oluji 


(J. Dahlmann, Indische Fahrten) 


BUDANOVIC — BUDENZ 


Hrvatima vrlo omiljeli molitvenik Slava Bozja. Izdašno je 
podupirao i crkvena i hrvatska narodna i prosvjetna nasto- 
janja u Bačkoj te znatno pridonio osnutku »Hrvatske kul- 
turne zajednice« u Subotici. Kad su Madžari 12. IV. 1941 
zaposjeli Bačku i Baranju, interniran je u dominikanskom 
samostanu u Budimpešti, a bačka biskupija ukinuta i pri- 
pojena kaločkoj nadbiskupiji. Glavne njegove asketske 
rasprave jesu: Sveto Otajstvo (1903), Bog (1927) i Budite 
svijesni katolici (1928). Među povijesnim raspravama i 
putopisima ističu se: O negdašnjim kalačkim Bunjevcima 
(1896), Slike iz bunjevačke prošlosti (1897), Među Bunjev- 
cima u Dalmaciji, Hrvatskom Primorju i u Lici (1937) i Sa 
putovanja po hrvatskom Gorskom Kotaru (1938). Pisao je 
i pučke pripovijesti s rodoljubivom i ćudorednom tenden- 
cijom. 

m. P. Pekić, Povijest Hrvata u Vojvodini, Zagreb 1930. Р.Р. 

BUDAY, 1. Jozef, * Trenčin 28. I. 1877, + 1939, kanonik, 
slovački političar i književnik. Kao kapelan i župnik 
aktivno je učestvovao u slovačkom političkom životu. Osni- 
vao je konzumna društva, brinuo se oko privrednog podi- 
zanja slovačkog puka i posvećivao mnogo pažnje širenju 
pučke književnosti. Zbog nekompromisnog uvjerenja pod- 
nio je mnoge ukore od viših crkvenih i svjetovnih madžar- 
skih vlasti. G. 1919 postao je član revolucionarnog čeho- 
slovačkog narodnog vijeća. Otvorio je prvu sjednicu auto- 
nomne skupštine g. 1939. J. Budayu pripada zasluga za 
širenje kulta sv. Andrije i Benedikta u Slovačkoj. Osnovao 
je Knjižnicu za obranu katoličke vjere i u njoj izdao raz- 
matranja: Zašto sam katolik? i Katolicizam i luteranstvo. 
Osim toga napisao je mnoštvo moralno-odgojnih i reli- 
gioznih knjiga. Buday se isticao i kao publicist. 

U slovačkom političkom, kulturnom i religioznom životu 
pripadao je među intimne suradnike A. Hlinke. Kee: 

2. László, * Pécs (Pečuh) 1873, madž. statističar. Učio 
pravo u Budimpešti; rano je stupio u službu statističkog 
ureda, gdje je radio do 1920, kad je postao profesor 
statističkih znanosti na tehničkom fakultetu. G. 1922 osno- 
vao je madžarsko statističko društvo, koje je izdavalo 
»Journal de la Socićtć Hongroise de Statistique«. Izradio 
je mnoge statistike; znatna mu je rasprava uz popis pučan- 
stva 1900 i o radu statističkog ureda 1911. Poslije rata 
izdao je: Gospodarsko jedinstvo Madžarske (Magyarország 
gazdasági egysége) i Osakaćena Madžarska (A megcsonki- 
tott Magyarország), koje je nagradila Akademija. J.K-z. 

BUDČIĆ, Andrija, spominje se kao kipar (lapicida) 
»Andrea Butcich de Sebenico Radach« u jednoj šibenskoj 
ispravi 4. V. 1433. Njegovo se ime piše u ispravama: 
Budcich, Butcich, Bucich, Budconich i Butchonich (Kuku- 
ljević ga navodi pod: Bucić i Budrić). Bio je rodom Šiben- 
čanin, a umro je na Badnjak 1464. Utvrđeno je, da je radio 
na šibenskoj stolnoj crkvi neke dekorativne detalje, a u 
biskupskoj palači portal, od kojega su sačuvani samo bočni 
dovratnici s lijepo stiliziranim kapitelima. 5. I. 1447 sklapa 
zajedno s Lorenzom Pincinom ugovor s braćom Dragani- 
ćima, da će im po nacrtu Jurja Dalmatinca isklesati za 
crkvu sv. Franje sarkofag, koji se, po mišljenju Kolendi- 
ćevu, s fijalama i reljefom Bogorodice sačuvao u šibenskim 
Zloselima. Oko 1459 radio je, najprije s Ratkom Pokraj- 
čićem, a poslije i s Matkom Stojslaflićem, kapelu sv. An- 
drije uz crkvu dominikanaca u Šibeniku, kojoj danas nema 
traga. 


LIT.: I. Kukuljević-Sakcinski, SUJ, Zagreb 1858; P. Kolendić, Šiben- 
ska katedrala pre dolaska Orsinijeva, 1430—1441 (Narodna Starina HL), 
Zagreb 1924. A. Sch. 


BUDDE, 1. Emil, ж Geldern 28. VII. 1842, + Feldafing 
19. VIII. 1921, fizičar, najprije profesor na realci u Mayenu 
i privatni docent u Bonnu, a od 1892 u Charlottenburgu 
upravitelj laboratorija poduzeća Siemens i Halske. Načinio 
je prvu upotrebljivu svjetiljku s kovnim žicama. Najzna- 
menitija su mu djela: Lehrbuch der Physik für höhere 
Lehranstalten, 1879, i Tensoren und Dyaden im dreidimen- 
sionalen Raum, 1914. 

2. Gerhard, * Leer (Ostfriesland) 19. II. 1855, pedagog, 
borac za preuređenje njemačkih visokih škola, pristaša 
filozofije R. Euckena. Glavna su mu djela: Noologische 
Pädagogik, Entwurf einer Persónlichkeitspádagogik auf der 
Grundlage der Philosophie R. Euckens, 1914, i Was fordern 
Wir für die Neubildung der hóheren Schulen?, 1925. 

3. Johann Franz (lat. Buddeus), * Anklam (Pommern) 
25. VI. 1667, + Gotha 19. XI. 1729, protestantski filozof i 
teolog. Dobro je poznavao biblijske jezike i povijest filo- 
zolije. Nije izradio svojega sistema, nego je bio eklektik. 

Najprije je bio adjunkt na mudroslovnom fakultetu u 
Wittenbergu (1687), odakle se preselio najprije u Jenu 
(1689), zatim je bio profesor moralke u Halleu, a onda 
ponovno profesor bogoslovlja u Jeni. Bio je pod utjecajem 
pietizma. Među njegovim mnogobrojnim dogmatičkim, mo- 
ralnoteologijskim i crkvenopovijesnim djelima najviše se 
odlikuju: Elementa philosophiae practicae, Halle 1697, Ele- 
menta philosophiae universalis, 3 sv., Halle 1703, Institu- 
tiones theologiae dogmaticae, 1723. 

LIT.: J. Kunze u Realenzyklopàádie für protestantische Theologie u. 
Kirche, III., 518. 

BUDE (Budaeus), Guillaume, * Pariz 1467, + Pariz 23. 
VIII. 1540, francuski klasični filolog. Na poticaj grčkog 
prebjega Hermonima daje se na proučavanje grčkoga je- 
zika, napose Homerova, nastavlja s učenjem i kod Grka 
Ivana Laskarisa, koji je tada živio u Parizu, te postaje 
jedan od najboljih poznavalaca grčke kulture nesamo u 
Francuskoj nego i u Evropi. Vrši različite službe (kraljev 
tajnik, knjižničar) i zaprema visoke položaje u diplomat- 
skoj službi Luja XII. i Franje 1. Na njegov poticaj osniva 
Franjo I. Collčge de France (1530) i knjižnicu u Fontaine- 
bleauu. Najvažnija su mu djela: Annotationes in XXIV 
pandectarum libros (1508); De asse et partibus eius (1514; 
ovim je djelom postao osnivač znanstvene metrologije); 
Commentarii linguae Graecae (1529). 

LIT : D. Rebitté, G. B., restaurateur des études grecques en France, 
Pariz 1846; E. Egger, L'Hellénisme en France, 2 sv., Pariz 1869; E. de 
Budé, Vie de G. B., Pariz 1884; L. Delaruelle, G. B., Pariz 1907; J. 
Plattard, G. B., 1923. 

BUDEJOVICE, 1. Ceské B., grad na gornjoj Vltavi, koja 
je odavle plovna; napredno naselje raznovrsnog veleobrta u 
plodnoj kotlini na podnožju Češke Šume, važno raskršće 
na glavnoj željezničkoj pruzi Prag—Linz, 44.022 stan. 
(1930), po narodnosti većinom Čeha i po vjeri katolika 
Sjedište je biskupa i različitih oblasti, dobrotvornih usta- 
nova i prosvjetnih zavoda. Veleobrt proizvodi živežne na- 
mirnice, tekstil, keramičke i kovinarske stvari te gnojiva; 
izrađuje olovke, papir, žigice, pivo, kandit, glinene pred- 
mete i šećer, a prerađuje drvo, duhan i željezo. U blizini 
grada je rudnik smeđeg ugljena. Živahno tržište za žita- 
rice i stoku. 

2. Moravské B., kotarski 
Znojma. К 

Budëjovice se navode prvi put 1251 nešto sjevernije od 
današnjih B., koje je Přemysl Otakar II. utemeljio na ušću 
Malše u Vltavu. Novi je kraljevski grad naskoro utvrden 
zidinama, a 1351 dobio je od Karla IV. povlastice, koje su 
s vremenom i porasle. Za husitskih ratova pripada kato- 
ličkoj stranci. Poslije mnogih borba daje mu kralj Ladislav 
1457 jamstvo za potpunu slobodu; po svome značenju tada 
se postepeno uzdiže do najznatnijega češkog grada uz Prag 
i Plzenj. U vrijeme staleških nemira 1618 ne priključuje se 
ustanku, pa mu Ferdinand II. potvrdi i proširi prava 1620. 
Gotovo sasvim uništi ga požar 1641, no doskora bude 
obnovljen. G. 1744 predaje se Prusima, ali ga 22. X. iste 
godine osvoji F. barun Trenk sa svojim pandurima (opjevao 
Šenoa u povjestici Junaci gologlavci). Svoju burnu prošlost 
završile su B. s napočeonskim ratovima; otada se grad 
nesmetano mogao posvetiti daljoj izgradnji. 

BUDENZ, József, ж Rasdorf kod Fulde (Njemačka) 13. 
VI. 1836, + Budimpešta 15. IV. 1892, madžarski lingvist 


grad u Moravskoj nedaleko 
N.Ž. 

njemačkog podrijetla, od 1872 profesor poredbene altajske 
lingvistike na sveučilištu u Budimpešti. Proučavao je pored- 
benom metodom fino-ugrijske jezike (madžarski i finski), 
kao i jezik Samojeda, Čeremisa ili Marijaca i Mordvina), 
pored toga i turko-tatarski, mongolski i mandžu. Utvrdio 
je srodstvo madžarskog i finskog i dao poredbeni rječnik 
finougrijske jezične porodice (Magyarugor Osszehasonlitó 
szótár, Budimpešta 1873—81). Važne su još njegove Ugrische 
Sprachstudien, Budimpešta 1869—70, i Uber die Verzwei- 
gung der ugrischen Sprachen, Göttingen 1879, kao i nje- 
gova na finskom jeziku pisana finska gramatika (Helsinki 
1873). Jedan je od osnivača finougrijske poredbene lingvi- 


stike. 99. 

BUDETIĆ, Petar, ж Ozalj oko 1680, + Remete 26. XII. 
1732, hrvatski pavlin, književnik. Slovio kao naročit propo- 
vjednik; više godina bio prior u Kamenskome. U 18. st. u 
Lepoglavi čuvao se rukopis njegovih propovijedi Volumen 
catecheseon seu sermonum catechisticorum. 


LIT.: N. Benger, Catalogus authorum seu scriptorum ex religiosis 
ordinis S. Pauli primi Eremitae i t. d. EXE 


BUDEVSKA-GANCEVA, Adrijana, * Dobrič 1878, stekla 
je srednje obrazovanje u Varni, učila dramsku glumu u 
Moskvi; umjetnica opsežne erudicije i širokih dramskih 
sposobnosti. Iz svestranoga njezina repertoara spominjemo: 
Ibsenovu Noru, Irenu (Kada se mi mrtvi probudimo), 
Shakespeareovu Ofeliju, Sudermannovu Magdu (Zavičaj), 
Wildeovu Lady Chatterley (Idealni muž), Strindbergovu 
Alisu (Mrtvački ples), Dostojevskoga Nastasju Filipovnu 
(Idiot) i dr. LE. 

BUDGELL, Eustace, * St. Thomas (Exeter) 19. VIII. 
1680, + London 4. V. 1737, engleski književnik. Nauke je 
polazio u Oxfordu (Trinity College), a zatim je pošao u 
London. Njegov rodak Addison, koji je dobio mjesto 
tajnika kod lorda Whartona, namjesnika Irske (1710), po- 
vede ga sa sobom kao činovnika u Irsku. B. je tada sura- 
đivao u časopisima Spectator i Guardian, ali se nije pot- 
pisivao. S vremenom postao je glavni tajnik predstojnika 
irskog pravosuđa (lord of justice) i član irskog parlamenta. 
Mjesto vrhovnog nadzornika javnih prihoda Irske izgubio 
je zbog jednog pamfleta protiv namjesnika, vojvode Bol- 
tona. U to doba izgubio je i znatne svote novaca u speku- 
lacijama. Književno bavi se sada najvećma pisanjem pam- 
fleta. Osnovao je tjednik The Bee (1733). Razne nedaće 
ogorčile su život B-u, tako da je završio samoubojstvom. 
Osim spomenutih djela preveo je Teofrastove Značajeve 
(1714). 

BUDGET, budžet (od lat. bulga »kožnata torba«, kojoj 
je riječi korijen navodno galski), u starofrancuskom bou- 
gette, prenesena u obliku budget u Englesku, gdje je u 
parlamentarnoj terminologiji označivala onu kožnatu torbu, 
u kojoj je ministar financija imao zakonski prijedlog o 
državnim financijama. U tom se smislu spominje prvi put 
1760, pa je koncem 18. st. u tom obliku i značenju prešla 
opet u Francusku i raširila se po Evropi. U kulturnom 
svijetu znači danas onaj dokumenat, u kojem su sadržani 
podatci o državnim prihodima i rashodima zajedno s ovla- 
štenjem za vladu, da smije vršiti prihode i rashode, dakle 
zajedno s financijalnim zakonom. U nekojim se državama 
taj međunarodni izraz službeno upotrebljava, a u drugima 
ga nadomještava narodni izraz: kod nas proračun, u Italiji 
bilancio dello Stato, u Njemačkoj Haushaltplan. U Engle- 
skoj se pod b. razumijeva ekspoze ministra financija 
(budget statement, budget speech). — Proračun. V.F. 

BUDGET OBITELJSKI — Troškovi Zivota. 

BUDHA, t. j. probudeni ili prosvijetljeni, najpoznatiji je 
naziv čovjeka po imenu Sidhatha iz plemićkog roda Sakja 
s pridjevkom Gotama; srodni su nazivi: Sakjamuni, t. j. 

POSUDE S DIJELOVIMA KOSTIJU BUDHE 
(prema natpisu na srednjoj posudi [X]) iz stupa kod Piprahva u Nepalu 

PIRAMIDA U STILU JUŽNOINDIJSKE PAGODE 


NA MJESTU 
BUDHINA »PROSVJETLJENJA POD DRVETOM« BLIZU GRADA 
GAJA 


samotnik od roda Sakja, i asket Gotama. Predaja starijeg 
budhizma (v.) jamči za neke podatke iz njegova života. 
Rodio se polovicom 5. st. pr. Kr. u gradu Kapilavastu na 
području današnjeg Nepala na obroncima Himalaje. Nje- 
gov je otac bio vazal kralja od Kosale, današnje indijske 
pokrajine Oudh na srednjem tijeku Gangesa. Kao mladić 
od 19 godina B. se oženio i imao sina Rahulu, ali je sam- 
sara (za ovaj i daljnje ovdje neprotumačene pojmove i 
nazive (> brahmanizam) tako zaokupio njegovu dušu, da 
je u 29. godini napustio dom i pošao među šumske askete, 
koji su nastojali postići nirvana prema nazorima i meto- 
dama svoje gnoze, odnosno svog određenog filozofskog 
sistema. Nezadovoljan s uputama dvojice učitelja, kojima 
se bio povjerio, B. je sedam godina lutao osamljen nasto- 
jeći vlastitim razmišljanjem naći izlaz iz »kruženja života«. 
Konačno jedne noći, kad je sjedio pod smokvom, sine mu 
misao, za koju je držao, da ga je oslobodila krutog obruča 
od samsara. Uživajući nekoliko dana u svojoj spoznaji 
proživi duševnu borbu, bi li svoje »prosvjetljenje« kao spa- 
sonosnu nauku priopćio i drugima, što napokon odluči »iz 
samilosti prema bićima«, 

t. j. svim stvorenjima. 
Tako je došlo do gla- 
sovite »propovijedi kod 
Benaresa«, za koju vo- 
juje najveća  vjeroja- 
tnost, da većinom sadr- 
Zava riječi samoga Bu- 
dhe i svakako jezgru 
njegove nauke, t. zv. »če- 
tiri svete istine« Ovo 
je tumačenje obratilo 
pet šumskih asketa, koji 
su postali prvi Budhini 
učenici i sljedbenici. Ti- 
me je B. »stavio kotač 
nauke u gibanje«, kako 
vele budhisti. Doskora 
se broj prista$a umno- 
Zio na 60, a svi su sači- 
njavali monašku zaje- 
dnicu živeći od milosti- 
nje, koju su davali svje- 
tovni, t. j. nesavršeni 
pristaše i prijatelji. Svih 
je 60 pravih članova 
poslao B., da i oni pro- 
povijedaju njegovu na- 
uku. Cijelo je Budhino 
djelovanje trajalo oko 
44 godine i obuhvatalo područje dvaju kraljevstava: Ma- 
gadha (današnja indijska pokrajina Bihar) i Kosala (Oudh). 
Kao 80-godišnji starac B. je umro između g. 480 i 470 pr. Kr. 
u gaju kod Kusinare, na ležaju između dva drveta, okružen 
svojim najvjernijim učenicima, kojima je držao oproštajne 
govore i pouke. Prema predaji njegove bi zadnje riječi 
imale biti: »Dakle, učenici, ja vam kažem: Prolazno je 





RELJEF NA KAMENOJ OGRADI OKO 
STUPA U BARHUTU, Poklon slonova 
pred Budhinim »drvetom prosvjetljenja« 

svako obličje. Starajte se bez prestanka!« Pred gradskim 
su vratima oko izlaska sunca po indijskom običaju spalili 
plemići iz Kusinare Budhino tijelo sa svim počastima, koje 
se iskazuju lešinama kraljeva. Međutim prema drugoj je 
predaji lešina bila rastavljena u osam komada i razdijeljena 
među najodličnije kraljeve, a jedan je dio ostao njegovom 
rodu Sakja. Uistinu je na području nekadašnjega grada 
Kapilavastu, kraj današnjega mjestanca Piprahva u južnom 
Nepalu, otkriven t. zv. stupa, nadgrobna građevina u obliku 
kupole ili zvona, kakva je značajna za kult starog budhi- 
zma (v.), a u nutrinji je nađena kamena škrinja s pet po- 
suda, četiri iz gline i jedna iz 
kristala. U njima su bili ostatci 
kosti, pomiješani s biserima, kri- 
stalima, koraljima, ametistom, 
topazom, kornelijanom i listi- 
ćima od zlata u obliku lava, 
slona, lotosova cvijeća, zvije- 
zda i križića. Uokolo na po- 
klopcu srednje posude (na slici 
označene s *) urezan natpis u 
najstarijim ріѕтепіта glasi: 
»Ova posuda s ostatcima (sa- 
rira nidhana) uzvišenoga Bu- 
dhe (jest poklon) glasovite 
braće Sakja zajedno s njihovim 
sestrama, sinovima i ženama«. 

Jezgru Budhine nauke sači- 
njavaju »četiri svete istine«: o 
patnji u neprestanom »kruženju 
Zivota« (samsara), o razvitku 
patnje putem požude kao po- 
glavitog uzročnika toga kruže- 
nja, o ukidanju patnje s pomo- 
ću zatiranja požude i o »osme- 
rostrukoj stazi«, koja vodi do 
ukidanja patnje і sadržava 
»pravu spoznaju, pravu nakanu, 
pravu riječ, pravo djelo, pravi 
život, pravo nastojanje, pravu 
uviđavnost i pravo zadubljiva- 





RELJEFI NA KAMENOJ 
OGRADI OKO STUPA U nje« s četverostrukim »gleda- 

drugih bića pred stupa njem«. Sve skupa nije ništa 


novo za Indiju iz doba brahma- 
nizma (v.): temeljne su naime zasade i njihove pretpostavke 
uzete od sistema Samkhja, a poglaviti dijelovi »osmerostruke 
staze«, naročito metode zadubljivanja, potječu od Joga. Za 
razliku od džinizma (v.), koji također vuče lozu od Samkhja, 
B. zabacuje oštru trapnju i drži je nedostojnom i ništetnom. 
Samoubojstvo doduše ne preporučuje, kako to čini dži- 
nizam, ali ga ipak dopušta uz jedini uvjet, da ono bude 
izvršeno sasvim ravnodušno, bez ikakve težnje: ni za smrću 
ni za novim životom. Zadnji je naime cilj Budhine nauke 
apsolutna ravnodušnost, kojom se treba završiti osmero- 
struka staza spasenja u »pravom zadubljivanju« četvrtog 
stupnja ili »gledanja«. Ta apsolutna ravnodušnost, koju 
treba postići arhat, t.j. »savršeni«, ima biti siguran dokaz, 
da su sve strasti, požude i težnje sasvim uništene i time opet 
sva djela (karman) »sterilizirana«, t. j. onesposobljena za iza- 
zivanje novog života putem samsara. S gledišta ovog zadnjeg 
cilja, do kojega se uostalom ima dovinuti čovjek sam od sebe 
i svojim vlastitim silama, treba također prosuditi Budhinu 
etiku, koja je dvovrsna: laička i monaška. Prva se osvrće 
samo na samsara i doseže stanoviti stupanj altruizma. 
Druga ima u vidu i samsara i nirvana, ali naročito nir- 
vana, i prelazi u grubi egoizam. Za laike vrijede propisi 
prvih šest stavaka osmerostruke staze, ali samo u krupnim 
crtama, kako ih pobliže određuje ovaj pentalog: ne ubij 
ništa živo, ne diraj u tuđu imovinu, ne takni žene drugoga, 
ne govori neistine i ne pij opojnih pića. K tome još 
pridolazi pozitivna zapovijed darivanja. Ali B. misli na 
darivanje monaha, a ne siromaha, jer, kako indolog Olden- 
berg ističe sasvim općenito: »Budhizmu je ostalo nepoznato, 
da ide za neznatnima i jadnima, za patnicima, koji su osje- 
бай još neku drugu patnju osim zajedničke patnje pro- 
laznosti«. Inače su u budhizmu (kao i u džinizmu) laici 
samo štovatelji i prijatelji monaške općine, koja jedina 
predstavlja pravi budhizam. Zato laici ne mogu postići 
nirvana, nego jedino mogu zaslužiti, da se ponovno rode 
među »bogovima« ili među ljudima u boljim prilikama, a 
vršeći svoje dužnosti u svim novim eksistencijama konačno 
se smiju nadati, da će jednom kao monasi dospjeti do 





CAITJA ISKLESANA U PEĆINAMA KOD KONDANE, Pročelje 
s očitim nasljedovanjem građevine u drvetu 


konačnog cilja (> Brahmanizam, sistem Joga u Bhaga- 
vadgita). Monasi pak moraju ponajprije strogo provesti 
prvih šest stavaka osmerostruke staze, koji uz ostalo zahti- 
jevaju također prosjačko siromaštvo (uz izričitu zabranu 
svakog fizičkog rada, a napose poljodjelstva!), zatim pot- 
punu čistoću (B., kao i džinizam, drži ženu uopće naj- 
većom zaprekom ostvarenju svog ideala, ali je konačno 
ipak dopustio osnivanje ženskih monaških općina) i zaje- 
dničko ispitivanje savjesti uz priznavanje počinjenih pre- 
stupaka. To je patimokkha kao dio svečanosti uposatha, 
koja je opet ostatak brahmanističke svetkovine mlađa i 
uštapa sa žrtvom, molitvom i postom. Međutim je sve to 
samo priprava za provođenje sedme i osme stavke, t.j. za 
pravu uviđavnost i pravo zadubljivanje sa četverostrukim 
»gledanjem«, za monašku etiku ili »mistiku«, koja tvori 
srce Budhine nauke, ukratko priprava za sticanje apsolutne 
ravnodušnosti. Zato treba suzbiti svaki duševni nemir i 
pobuditi »neograničeno prijateljstvo prema svim bićima i 
svim stranama svijeta«. Ali u tome nema ni traga lju- 
bavi prema bližnjemu. Oldenberg ističe: »Jezik budhizma 
nema riječi za poeziju kršćanske ljubavi, koju ide onaj 
hvalospjev Pavla... I zato u povijesti budhizma nemaju 
sebi sličnih one realnosti, u kojima je to pjesništvo unutar 
kršćanstva zadobilo meso i krv.« Budhino je »neograničeno 
prijateljstvo« neka duševna gimnastika, jer imade sasvim 
mehaničkih metoda, kojima ga arhat »pušta iz svoga duha«: 
sjedeći u određeno vrijeme na određenome mjestu s odre- 
đenim držanjem tijela, izgledom lica i t. d. B. se izravno 
obara na svaku ljubav bez izuzetka: »Sve boli i jadikovke, 
sve patnje različitog oblika u svijetu potječu od onoga, 
što netko ljubi... Iz ljubavi se rađa patnja, iz ljubavi se 
rađa strah. Tko je spašen od ljubavi, za toga ne postoji 
patnja, a odakle bi mu došao strah?« Što B. može najviše 





ČAITJA ISKLESANA U PEĆINAMA KOD KARLIA, Unutrašnjost 
sa stupa i njegovom dvostrukom nadgradnjom, tornjićem u obliku 
obrnute piramide i baldahinom 

STUPA THUPARAMA NA PODRUCJU STARE PRIJESTOLNICE 
ANURADHAPURA NA CEYLONU, Kolonada monolita mjesto kamene 


ograde u Barhutu i Sančiu. Kupola s nadgradenom piramidom kao 
prototip za kasnije stupa u obliku zvona u Stražnjoj Indiji, Kini, 
Tibetu i Mongoliji. Lijevo dolje ruševine pripadnog samostana 


dati u tom pogledu, jest »samilost nebesnika prema smrtni- 
cima« (isp. grčke stoike). Sve su to samo sredstva, koja 
trebaju dovesti do apsolutne ravnodušnosti. Kad je arhat 
jednom prozreo ništetnost svijeta, onda za njega prestaju 
svi osjećaji i sva prijateljstva: »Grad Mitila može gorjeti, 
ništa u njemu ne gori, što bi meni pripadalo!« To je dakle 
surovo egoistički primijenjena lozinka sistema Samkhja: 
»To nijesam ja, ništa nije moje«. Zato arhat uopće više 
cijeni razmišljanje nego pobuđivanje čuvstava, koja ko- 
načno moraju biti uništena kao i sve požude. I kad se on 
razmišljanjem uzdigne na osmoj stazi do četvrtoga »gle- 
danja«, kojim u apsolutnoj ravnodušnosti promatra »ništa« 
(isp. u Samkhja »čistog« puruša kao »samotnoga gledaoca, 
koji ništa ne vidi«!), onda je oslobođen od svake patnje, 
onda je postigao nirvana na zemlji, onda poslije smrti pre- 
staje samsara, bilo prekogrobno nirvana nešto ili — ništa. 

To je naime pitanje, na kojem B. i stariji budhizam 
padaju u očajno proturječje. B. je tvrdokoran i agnostik i 
pozitivist i skeptik, već prema prilikama, u svim meta- 
fizičkim pitanjima osim vjere u samsara i njegov beznadan 
pesimizam. B. uporno ističe, da će čovjek prije umrijeti 
negoli dobiti odgovor na pitanja: je li svijet vječan ili vre- 
menit, je li beskrajan ili konačan, jesu li život i tijelo isto 
ili je drugo život i drugo opet tijelo, i »postoji li ili ne po- 
stoji arhat poslije smrti ili postoji i ne postoji ili niti postoji 
niti ne postoji«. Kod toga B. još naročito ističe, da takva 
pitanja nemaju nikakve važnosti. Njega dakle prekogrobno 
nirvana uopće ne zanima. Ali što je za njegov sistem naj- 
gore, on (protivno džinizmu!) nikako ne će da znade za 
puruša filozofije Samkhja i izravno niječe supstancijalnu i 
besmrtnu dušu, te nauku, koja to, uči, izazovno odba- 
cuje kao »naprosto praznu glupost«. Duša je za njega 
samo konvencionalno ime za skup oćuta, misli i djela, što 
dolaze i prolaze, a da nema trajnog subjekta, koji ćuti, 
misli i djeluje. Ali time odmah postaje »naprosto praznom 
glupošću« nesamo prekogrobno nirvana nego i samsara i 
karman i potreba spasenja i mudrost »četiriju svetih istina« 
i etika i monaška »mistika«: ako u čovjeku nema nikakvog 
trajnog subjekta, onda također nema nikoga, tko bi bio 
odgovoran za djela i nanovo se rodio. Sve je dakle samo 
tlapnja, a tako uistinu i govore poglaviti filozofi mlađeg 
budhizma (v.). Zato i etika, kao najbolje u Budhinoj nauci, 
stradava na njegovom agnosticizmu, pa se svaki čas može 
prevrnuti ili u egoizam, u budhističku »mistiku«, ili u nihi- 
lizam. Ova neodređenost i nelogičnost temeljnih načela uz 
posvemašnju dezorganizaciju prve monaške općine uzrokom 
je, da su se Budhini pristaše već u prvim generacijama 
raspali u mnogo sekta i bili izvrgnuti utjecaju tradicio- 
nalnih religija različitih azijskih naroda, a time je i Budhina 
filozofija postala religijom. Sam pak B. tip je duše, koja je 
u značajno doba i na značajnome mjestu na osobiti način 
oćutila sav teret zadnjih faza dugog i tužnog procesa raspa- 
danja tradicionalne religije ljudskog roda (— brahmanizam, 
— esoterijski kultovi): on trpi na razvalinama religijske 

zgrade čovječanstva i s užasom promatra, kako bez izgleda 
u popravak pucaju sve niti, koje vežu neki određeni, pozi- 
tivni smisao o ljudski život, i kako poradi toga taj život 
postaje mučeništvo. B. je dosta dobro ogledalo moderne 
Evrope pod konac prošlog stoljeća, ali on, premda je skep- 
tik, ipak nije Pilat, koji na govor o istini mahne rukom, 
a živi materijalistički. Sve pak slabe strane njegovog filo- 
zofskog sistema kao da potječu odatle, što su mu volja i 
čuvstvo daleko nadmašili um. Zato je on to više osjećao 
teret religijske degeneracije, a to manje bio sposoban, da 
se ispod njega iskopa: B. se nije znao izdignuti nad sam- 
sara, taj zajednički nazor svih sistema Indije, koji ga je 
progonio kao strašilo života, a njegova jaka volja samo ga 
je tjerala u skrajnosti, sve do nijekanja supstancijalne i 
besmrtne duše, čime je došao u protivurječje s polaznom 
točkom vlastitog sistema. Doima se dakle kao veliki umje- 
tnik na lošim guslama. Ali ta ista jaka volja, koliko se 
očitovala u strogom i opet nekako pristupačnom životu, 
oko njega je okupljala brojne učenike i štovatelje. Nijedan 
indijski filozof nije to postigao, što je uspjelo Budhi: ma- 
kar i u veoma promijenjenom obliku, ipak je njegova 
nauka pod njegovim imenom i s nekim njegovim bilje- 
zima prešla granice Indije i osvojila veliki dio Azije. 
A među ove biljege sigurno spada i stanovita ćutljivost. 
Budhina je osobna samilost ipak morala biti nešto drugo 
nego teorija, kojom je on ocrtao ideal svoga arhat. A 
jer je В. već u vrijeme kralja Ašoke (v.) postao predmet 
kulta (> budhizam) i jer je Budhina etika redom obra- 
ćala u »laike štovatelje« također »bogove« indijskog, cey- 
lonskog, birmanskog, sijamskog, kambodžanskog, kineskog, 
japanskog, tibetanskog i mongolskog panteona; ukratko, jer 
se Budhina filozofija konačno prometnula u religiju, u 
kojoj je Budha, odnosno neki apstraktni pojam »budhin- 
stvo«, slično kao »brahman« (v.), zamijenio osobno božan- 
stvo — zato je on svoje osobne vrline utisnuo i drugima 
usprkos temeljnim načelima svoje vlastite nauke. A. G-s. 


BUDHIZAM označuje sve filozofske i religijske sisteme, 
koji se izravno ili neizravno pozivaju na Budhu kao svog 
začetnika. Treba razlikovati najprije nauku samog Budhe, 
zatim stari b. ili Hinajana i mlađi b. ili Mahajana na po- 
dručju Indije i njezinih starih kolonija i misija u doba 
između 5. st. pr. Kr. i 9. st. pos. Kr., konačno sadašnji 
južni b. na Ceylonu, u Birmi, Sijamu i Kambodži te sje- 
verni b. u području Himalaje (napose u Nepalu), u Kini, 
Japanu, Tibetu i Mongoliji s različitim školama i ogran- 
cima, među kojima se napose ističe t. zv. lamaizam. Na 
cvakvo razvrstavanje upućuje povijest budhističke knjiže- 
vnosti i umjetnosti kao i vjerski život u navedenim ze- 
mljama. 

Budhistička književnost, koliko je nastala u Indiji i na 
Ceylonu, obuhvata t. zv. kanonska ili službena i nekanon- 
ska djela. Prva su napisana u indoarijskom jeziku pali, 
koji je književni jezik starog i današnjeg južnog budhizma. 
Nekanonska su djela pisana djelomice u pali, djelomice 
pak u čistom i miješanom sanskritu, t. j. u starom i »uče- 
nom« jeziku arijskih Inda, napose brahmanaca. Kanonska 
se literatura zove jednim imenom Tipitaka (n.), što znači 
»tri košarice«. Prvo, Vinajapitaka, sadržava poglavito pro- 
pise za budhističke monahe, a usput i mnoge povijesne 
crtice, legende i poučne pripovijesti. Drugo, Suttapitaka, 
uključuje u sebi pet velikih zbirki ili Nikaja (m.): četiri 
sadržavaju predavanja i razgovore o b. nauci uz popratne 
opise zbiljskih ili izmišljenih prigodnih dogodovština, a 
peti se sastoji od 15 samostalnih djela najrazličitijeg sadr- 
žaja (priče, pripovijesti, pjesme i poslovice), među kojima 
ima posebno značenje za razvoj budhizma djelo Džataka, 
t. j. priče iz »prijašnjih rođenja« Budhe u smislu nazora 
o samsara. Treće, Abhidhammapitaka, sistematizira nauku 
iz Suttap. »Što od toga uistinu potječe od Budhe, to će se 
jedva ikada moći odlučiti« (Winternitz). Uopćeno vrijedi 
pravilo, da se kao nauka samog Budhe može smatrati ono, 
što se suglasno ponavlja u različitim djelima od Tipitaka, 
tako naročito: propovijed kod Benaresa, neki oproštajni 
govori, kratke izjave pod imenom »Budhine riječi« i gla- 
vna pravila za prosjačke monahe (> Budha). Sam Budha 
nije ništa napisao, a također iz njegovog doba sigurno ne 
potječe nijedno navedeno djelo kao cjelina. 

Prvobitna je zbirka izjava Budhinih i njegovih prvih 
učenika morala nastati već tijekom prvog stoljeća iza nje- 
gove smrti. Sve zbirke današnjega kanona vjerojatno su 
postojale u svojim bitnim dijelovima u vrijeme kralja 





nad vrhovnim božanstvom brahmanizma (v.): 

BOROBUDUR, Dio galerije na drugoj četverokutnoj terasi 


Ašoke (v.), koji je vladao polovicom 3. st. pr. Kr. (oko 
250 godina poslije Budhine smrti). Kroz cijelo to vrijeme 
tekstovi su se širili samo usmenom predajom, kojom su još 
za Ašoke došli i na Ceylon. Tu su konačno bili napisani, 
i to istom u 1. st. pr. Kr., dakle oko 400 godina iza 
Budhine smrti. Kako do tog vremena, tako su i kasnije još 
zbirke primale različite dodatke. Zato kanon Tipitaka 
uglavnom predočuje budhizam iz vremena Ašoke, kad se 
b. zajednica već bila raspala u brojne sekte. Tada su 
naime (prema izvještaju ceylonskih kronista) njezini mo- 
nasi održali svoj treći sabor, da uglave kanon tekstova 
»prave nauke« ili Theravada (»nauke najstarijih«). To je 
stari budhizam, nazvan Hinajana, t.j. Mala kola, jer po 
njegovu nazoru samo prosjački monasi, kao jedini pravi 
članovi b. općine, mogu postići nirvana. Nazore starog b. 
zastupaju i nekanonska djela, koliko su napisana u jeziku 
pali, a to su Milindapanjha: »Pitanja (kralja) Milinda«, 
t. j. Menandra (između g. 125 i 95 pr. Kr.), najistaknutijeg 
vladara grčko-indijskog kraljevstva, i komentarska djela 
ili Atthakathas, koja u velikoj većini potječu od b. monaha 
na Ceylonu, gdje su u stoljećima pos. Kr. škola Theravada 
i uopće budhizam Indije našli zadnje utočište. Ovi komen- 
tari sežu uglavnom do 6. st. pos. Kr., kad je stalnim pro- 
valama Dravida Tamila na Ceylon počela propadati stara 
prijestolnica indoarijskih Singhaleza i budhističko žarište 
Anuradhapura (preporod ove književnosti u 12. st. u novoj 
prijestolnici Polonnaruva i od prilike istodobno u Birmi 
kao u njezinoj novoj domovini već je u službi mlađeg, 


“odnosno sadašnjeg južnog b.), a obrađuju »tri draga ka- 


mena«: Budhin život, odnosno njegova »prijašnja rođenja 
u kruženju života« (samsara), zatim nauku ili zakon 
(dhamma) i monašku općinu (sangha) u njezinoj povijesti; 
kao njihovi plodni pisci ističu se Buddhaghosa i Dhamma- 
pala u 5. st. u »velikom samostanu« stare prijestolnice. 
Prema svim navedenim djelima kanonske i nekanonske 
književnosti glavna je oznaka starog budhizma u tome, da 
on Budhinu areligioznu i upravo antireligioznu filozofiju 
postepeno pretvara u religiju, i to idealizacijom i kultom 
njegove osobe. Već Tipitaka kiti Budhinu osobu nadze- 
maljskim svojstvima i njegov život na zemlji različitim 
čudesima (sve na »indijski način«!), a njegovo »prosvje- 
tljenje« i njegov »ulazak u nirvana« prikazuje kao triumf 
Indra i 
Brahma postaju poslušni »učenici« i duboko podložni »po- 
služnici« Budhe i njegovih arhat. Ujedno se jače naglašuju 
nagrade i kazne poslije smrti uz nazor, da se čovjek može 
zadovoljiti »ponovnim rođenjem među bogovima«, ne če- 
kajući nirvana; štoviše, laici, zaslužni za monašku općinu, 
mogu bez ponovnog rođenja doći u »više svjetove bogova« 


i ondje postići nirvana. Uporedo se razvija kult Budhine 


osobe. U 16. Sutta prvog Nikaja izričito se preporučuje i 
monasima i laicima te napose »vjerničkim plemenitim mla- 
dićima«, da svoje »srce uzbude« pohađajući ova četiri mje- 
sta: perivoj u Kapilavastu, gdje se B. rodio; drvo kod Gaja 
(oko 80 km južno od grada Patna, t. j. Ašokinog Patali- 
putra), pod kojim je B. stekao »najviše prosvjetljenje«; 
šumicu Isipatana u Sarnath kod Benaresa, gdje je B. svojim 
prvim govorom ostavio kotač nauke u gibanje«; gaj kod 

Kusinare (Kasia u distriktu Gorakhpur?), gdje je Budha 
umro, odnosno »unišao u savršeno nirvana«, simbolizirano 
kupolom (v. dalje). A djelo Apadana u petom Nikaja već 
opisuje veliku svečanost pri »drvetu prosvjetljenja«. Na 
tom se mjestu još i danas nalazi velika piramida, pagoda 
u južnoindijskom stilu. Povrh toga 16. Sutta prvog Nikaja 
spominje štovanje »ostataka« (relikvija) Budhe. U Indiji 
je naime od prastarih vremena bio običaj, da su pepeo i 
kosti spaljene lešine znamenitih muževa, zajedno s drago- 
cjenim predmetima, stavljali u posudu, koja je opet bila 
uložena u veću spremnicu, a iznad ove su podizali nad- 
grobni humak, većinom izgrađen od kamenja u obliku 
čunja, t. zv. stupa. Na taj su način bili sahranjeni i ostatci 
Budhe (у.), i to na osam različitih mjesta, a na svakom 
je dotični kralj ili plemić »sagradio stupa i ustanovio sve- 
čanost« s veličajnim prinosom cvijeća, škropljenjem vode 
i rasvjetom. Jednaka se čast iskazivala istaknutim Budhi- 
nim učenicima i uopće glasovitim arhat, pa je štovanje 
pravih (ili patvorenih) relikvija bilo nesamo prvo izraža- 
vanje budhističkog religijskog kulta nego i poglavito pro- 
pagandističko sredstvo budhizma, jer u čitavoj Aziji, a 
napose u krajevima, gdje se b. proširio, manizam, t.j. što- 
vanje (svih ili izabranih) pokojnika, ima osobitu ulogu i 
veliku privlačivost; to vrijedi osobito za širenje budhizma 
u Kini i Japanu. Zato stupa ili, kako se u Indiji i na 
Ceylonu još zove, topa, dagoba i (ako je smješten u po- 
sebnoj građevini) čaitja, odnosno cajdu u Birmi, vat u Sijamu 
(i Kambodži), tjandi (= čaitja) na Javi, ččrten ili čoten u 
Tibetu i čorten ili subhurgan kod Mongola, а slično u Kini i 
Japanu, ostaje najstariji i kroz sve razvojne faze budhizma 
trajan i općenit izražaj 
njegove religije i nje- 
gove umjetnosti: stupa 
se susreće od sredovje- 
čne Jave preko najsta- 
rijih građevnih spome- 
nika Indije do donje 
Volge, gdje su sadašnji 
mongolski Kalmici naj- 
zapadniji predstavnici 
lamaizma kao najmla- 
deg ogranka budhizma. 
Indija, odakle b. od 8. 
st. pos. Kr. dalje nakon 
hiljadugodišnje borbe s 
brahmanizmom naglo 
nestaje, sva je posijana 
ovakvim stupa kao sigurnim znakom, koliko je b. nekoć 
bio raširen u svojoj domaji, koja ga je konačno zabacila 
sasvim (osim na Ceylonu). Među onima, koji potječu iz doba 
starog b., dakle uglavnom iz vremena oko vladanja Ašokine 
dinastije do početka naše ere, ističu se četiri grupe: u sjevero- 
istočnoj Indiji s Nepalom (Piprahva i Sarnath), na zapadu 
srednje Indije sjeverno od gorja Vindhja (Barhut i Sanči) 
i južno od njega (u pećinama kod Kondane, Karli i dr. od 
prilike u jugoistočnom zaleđu Bombaya), u južnoj Indiji 
(naročito u Bhattiprolu u pokrajini Madras) i na Ceylonu 
u području stare singhaleške prijestolnice. Većinom su 
obilježeni s posvetnim napisima. Svi imadu oblik kupole, 
koja je simbol za nirvana, a podižu se na povisokoj, kat- 
kada višestrukoj terasi, odnosno na pećini, sa širokim 
podnožjem, kojim su oko njih obilazili hodočasnici. Na 
Ceylonu imaju redovito na vrhu kupole još nastavak u 
obliku čunja ili piramide, pa tako daju izgled zvona i tvore 
uzorak za kasnije stupa u Stražnjoj Indiji, Kini, Tibetu i 
Mongoliji, a osim toga neki su na podnožju okruženi kolo- 
nadom od monolita u više redova. Oni u Barhut i Sanči 
imaju opet zatvorenu ogradu (balustradu) od kamena s če- 
tiri ulaza, koji su natkriveni veličanstvenim trostrukim lu- 
kom, a čitava ta građevina, kao i izvedba čaitja isklesanih 
(skupa s pripadnim samostanima!) u pećinama u jugo- 
istočnom zaleđu Bombaya, očituje upravo nevjerojatno 
točno oponašanje građevine u drvetu, tako da ovi stupa 
i čaitja očevidno predstavljaju najstariju kamenu arhi- 
tekturu Indije. Oni su bogato ukrašeni i reljefima. To 
vrijedi napose za Barhut i Sanči, gdje su na stupovima 
balustrade i lukova pored nakita. s motivima iz biljnog i 
životinjskog carstva, koji pretežu u spiljskim čaitja (i na 
Ceylonu), isklesane u kamenu čitave scene iz povijesnog 
i legendarnog života i (prema spomenutom djelu. Džataka) 
iz oprijašnjih rodenja< Budhe, a isto tako iz života indij- 





GANDHARA, Reljef na zidinama samo- 
stana s prizorom iz života Budhe, odje- 
vena u grčkorimsku togu 

Skog naroda u svim njegovim slojevima i u najrazlicitijim 
zgodama, naročito i iz budhističkog religioznog života: 
hodočašća na ovakva i slična »sveta mjesta« uz pratnju 
glazbe i pod zastavama te popratne pobožnosti, i to molitve 
sklopljenih ruku i na koljenima te žrtve vijenaca od cvi- 
jeća i navjesaka od bisera. U Sanči, koji spada među naj- 
veće stupa (promjer kupole 44,3 m, čitava visina 97 ml), 
nalaze se uz reljefe i posvetni natpisi hodočasnika, koji su 
svojim darovima sudjelovali u njegovu izgrađivanju i ukra- 
šivanju između 3. i 1. st. pr. Kr. Tu se spominju hodo- 
časnici nesamo iz svih staleža i kra- 
jeva Indije nego i iz Afganistana, 
pače i jedan Grk. Ali najznačajnije 
jesvakako ovo: ni među bezbrojnim 
figurama ovih tako raznovrsnih i 
tako majstorski izvedenih reljefa, a 
ni među svim ostalim reljefima iz 
doba starog b., nigdje nema figure 
samog Budhe, tako da su i svi pri- 
zori iz njegova povijesnog i legen- 
darnog života i iz njegovih »prija- 
šnjih života« kroz samsara prikazani 
bez njega! Štoviše, stupa u Barhutu 
ima cijelu seriju »drveta prosvje- 
tljenja« t. j. nesamo historijskog 
Budhe Sakjamuni nego i šestorice 
njegovih predšasnika (v. dalje), ali 
nijedan od njih nije predočen: pod 
svakim je drvetom isklesano prije- 
stolje, oko kojega se natiskuju po- 
božni poklonici, ali na prijestolju ne 
sjedi nitko. Uistinu, stari b. uporno 
i tvrdoglavo izbjegava prikazivanje 
Budhine osobe, premda joj iskazuje 
kult u samim stupa kao takvim, a 
mjesto njega često i obilato (pogo- 
tovu u Barhutu i Sanči) predočuje 
njegove simbole: drvo »prosvjetlje- 
nja«, kotač »nauke« ili »zakona« i 
kupolu uopće ili konkretno stupa sa 
relikvijama kao znak za nirvana. 
Zapravo to su simboli »budhin- 
stva«, one sile, koja preko Budhe 
kao učitelja ili »medija« prosvjetljuje, preobrazuje i usa- 
vršuje do nirvana. Ta djelomice još prikrivena ideja 
budhinstva, koja sjeća na (prvo i) drugo značenje od 
brahman (v.) i konačno u mlađem budhizmu ponavlja 
njegov kasniji razvoj u teističkom, panteističkom i ma- 
gičkom smislu, uistinu se već stvara u starom b.: spome- 
nuto djelo Džataka u petom Nikaju iz Suttapitaka,.ali i 
druga djela (kanonska i nekanonska) u jeziku pali, opi- 
sujući opširno tobožnja »prijašnja rođenja« Budhe, ozna- 
čuju ga imenom Bodhisatta, t. j. »bićem (satta), koje je 
određeno, da postigne prosvjetljenje (bodhi)« i time po- 
stane »budha« (prosvijetljeni), i to dobrim djelima. Ali 
odatle je nastala pretpostavka, da je već i prije povijesnog 
Budhe Sakjamuni bilo drugih »Budha«, koji su u odre- 
denoj »svjetskoj periodi« (kalpa) postigli »prosvjetljenje« 
i pokretali »kotač nauke«. Tako već prvi Nikaja govori o 
6, a djelo Buddhavamsa u petom Nikaja o 24 Sakjamuni- 
jevih prethodnika, podijeljenih na 12 zadnjih »svjetskih 
perioda«. Sa svakim se Sakjamuni u svojim »prijašnjim 
rođenjima« (kao neka životinja ili kao čovjek određenog 
staleža ili zanimanja, jednom pače kao Indra!) sastao i 
njemu izrazio svoju želju, da postane »budha«, i da u tu 
svrhu vrši određena dobra djela; to je bitno za njegovu 
kvalifikaciju kao Bodhisatta. Tako su i prijašnji »Budhe« 
morali postupati, “dek nijesu postigli »prosvjetljenje« i po- 
krenuli »kotač nauke«. Ali kao što je u prošlim »svjetskim 
periodama« s vremenom propao njihov trud, tako će biti i 
s budhizmom Sakjamunija, pa zato već prvi Nikaja govori 
o »budućem Budhi« Metejja (Maitreja). Iz svega je vidljivo, 
da se već u starom b. postepeno izgrađuje opći pojam 
»budhinstva« kao nečega izvan i iznad pojedinih ljudi, koji 
su njegovi »nosioci«, pače iznad samog samsara, dakle ne- 
što kao brahman pcd 2) i nešto sposobno, da krene nje- 
govim putem i dalje u pravcu triju gnoza brahmanizma. 
Uistinu u mlađem b., kojemu pripadaju nekanonska djela 
napisana u čistom i miješanom sanskritu i koji se razvio 
u sjeverozapadnom dijelu Indije između 1. i 4. st. pos. Кг., 
nastaje pojam B. Dhjani, t. j. B. »razmatranja« ili »mi- 

stički« B., zapravo transcendentni i božanski. I takvih 
»Budha« ima više, poglavito pet, koji živu u svojim »nebe- 
sima« i šalju na zemlju svoje predstavnike ili Dhjani- 
Bodhisatta. Među njima se najviše ističe četvrti, Amitabha 
(Amitajus) ili Amida (v.) na zapadu u »nebu« Sukhavati, 
punom najvećeg osobnog blaženstva, koje nema baš nika- 
kve srodnosti s nirvana, a njegov je predstavnik na zemlji 
Avalokitešvara. Najkasnije pak oko 400 pos. Kr. budhisti 
već poznaju pojam Adibudha, t. j. »Prabudha«, nazvan i 
Svajambhu, t. j. »sam od sebe« kao brahman pod SEIS) 
Adinatha, t. j. »prvi gospodar«, koji je »razmatranjem« 
stvorio svijet i svojim »svijetlom« proizveo sve »Budhe« 
svih kategorija. Uporedo se postavlja na mjesto od arhat 
kao ideal bodhisatía u najširem smislu: nesamo monah 
nego svaki čovjek, i otac obitelji u svim staležima, može 
odlučiti, da se ponovno rodi kao b., t. j. »kandidat pro- 
svjetljenja« i kao takav donese spasenje svima ljudima. 
Zato se mlađi budhizam zove Mahajana, t.j. Velika kola. 
Stoga su i sredstva pristupačnija, a među njima se na 
prvome mjestu uvijek iznova preporučuje Budha-bhakti, 
t. j. čuvstvena pobožnost prema »Budhi« u onom najopćeni- 
tijem značenju t. j. kao božanstvu, tako da svaki čin kulta 
postaje neizmjerno zaslužan za prekogrobni život. Osim 
toga se ističe nazor, da je historijski Budha Sakjamuni bio 
Dhjani-Bodhisatta u smislu »spasitelja svijeta« ili pače 
Svajambhu (sam od sebe), i da o njegovoj »milosti« ovisi 
»prosvjetljenje«; zato treba i njemu iskazivati bhakti u 
svim oblicima. To je dakle religiozna, više ili manje teisti- 
čka, struja mlađeg b., a njezini su literarni predstavnici: 
»romansirana« Budhina biografija  Lalitavistara, pjesnik 
Ašvaghosa sa svojom školom i oko 10 djela pod imenom 
Mahajanasutras. Vremenski oni padaju uglavnom oko doba 
indoskitskog kralja Kaniška (između 100 i 150 pos. Kr.), 
koji je za mlađi b. ono, što je Ašoka za stari. Ova je 
struja dala čitavome mlađem b. novi pravac u umjetnosti: 
u slikama i kipovima sve se više predočuje osoba histo- 
rijskog i legendarnog Budhe i njegovih različitih »deri- 
vacija« Ovamo idu u prvom redu stupa i samostani u 
zemlji Gandhara u dolini Kabula i Inda, t. j. u istočnom 
Afganistanu s Pandžabom, gdje je Mahajana i nastala. 
Odatle se ta umjetnost proširila: s jedne strane u istočni 
Turkestan (spiljski hramovi kod Kotana, Turfana i dr. iz 3. 
do 9. st.) i preko njega u Kinu i Japan; s druge strane 
na zapad srednje Indije (čaitja i samostani u pećinama 
kod Adžanta i Elura u sjeveroistočnom zaleđu Bombaya), 
zatim na Ceylon (sfupa i samostani na području nove 
singhaleške prijestolnice Polonnaruva i hramovi u peći- 
nama kod Dambula) i na — Javu. Ovdje se fjandi Sevoe 
sastoji od 246 malih stupa, raspoređenih u četiri vijenca 
oko glavnog svetišta, a u svakome je kip jednog Budhe 
Dhjani. Slično je u fjandi Plaosan, koji je međutim veći- 
nom samo ruševina i uopće znatno manji. Treća b. gra- 
đevina na Javi, Borobudur (v.) iz 9. stoljeća, jest najveli- 
čanstveniji stupa i uopće najveći spomenik b. arhitekture 





PAGODA ISKLESANA U PEĆINAMA KOD DAMBULA NA CEY- 

i plastike. To je piramida s podnoZjem od 650 m u opsegu 
is 8 terasa, 5 donjih četverokutnih i 3 gornje okrugle, 
a na vrhu se diže velika kupola, jednaka onoj u Sarnathu 
kod Benaresa, ali iznutra izgrađena u dvije prostorije za 
relikvije i za kip Budhe. Svaka od triju okruglih terasa 
okružena je vijencem tornjića u obliku zvona s izrešetka- 
nim stijenama, tako da se izvana može vidjeti kip Budhe, 
koji je pod »zvonom« kao u malom stupa. Tu je dakle 
tjandi Sevoe pretvoren u trokatnu piramidu, koja se uzdiže 
iznad onih pet če- 
tverokutnih terasa. 
Svaka je ova opet 
uređena Као pro- 
strana galerija, od EST = 
kojih gornje tri ima- 
ju sprijeda ogradu, 
a sve su stijene svih 
galerija ukrašene ve- 
likim reljefima, ko- 
jih u svemu imade 
nekoliko stotina. Oni 
se odlikuju takvom 
vjernošću i Zivah- 
nošću prikazivanja i 
tolikim varijacijama 
predmeta, da ih Dahl- 
mann ubraja »medu 
najznamenitija djela 
u povijesti umjetno- 
sti uopée«. A lik Bu- 
dhe u svima je cen- 
tralna figura: peta, 
četvrta i treća gale- 
rija imaju scene iz 
kulta Budhe, tako 
da je tu predočen 
čitav Zivot starih 
javanskih Inda, a 
druga i prva gale- 
rija prikazuju Bu- 
dhina »prijašnja ro- 
đenja« prema Dža- 
taka (isp. stupa u 
Barhutu i Sanči) te 
njegov historijski i 
legendarni život, i 
to točno prema La- 
litavistara, tako da 
je ovaj u Borobu- 
duru čitav »preve- 
den u kamen«. Me- 
. dutim to је opet sa- 
mo proširena kopija 
Gandhare, gdje su 
na samostanskim zi- 
dinama isklesane, se- 
dam stoljeća prije 
Borobudura, scene iz 
Lalitavistara, dodu- 
še u manjem opse- 
gu i s manje umje- 
tničkog smisla, ali 
sasvim dostatno, da 
se upozna izvor i 
uzor Borobudurskih 
reljefa. S umjetni- 
čkoga gledišta vri- 
jedno je istaknuti 
također velike freske na stijenama hramova u pećinama kod 
Adšanta i Dambula, gdje se također ističe lik Budhe. Reli- 
giozna struja mlađeg b. sigurno je ovisna od asketske gnoze 
brahmanizma, i to od Joga iz Bhagavadgita; tako na pr. Lali- 
tavistara stavlja Budhi u usta riječi, koje veoma sjećaju na 
Krišna-Išvara. Ali Mahajana očito sadrži još i druge kom- 
ponente, i to podrijetlom sa zapada. Ako je naime već 
Bhagavadgita sumnjiva, da je naknadno prekrojena pod 
utjecajem kršćanstva, onda to pogotovu vrijedi za mladi 
b., naročito s obzirom na njegove ideje o spasitelju svijeta 
i o svrhunaravnoj milosti. Uistinu je Dahlmann pokazao, 
da je taj utjecaj veoma vjerojatan. S jedne strane naime 
legenda o apostolatu sv. Tome u Indiji sadrži podatke, 

Tibetska slika magičkih obreda tantrističkog budhizma: čarobnjak u 
s ritualnim bodeZem u jednoj i sa zdjelicom punom tople krvi u drugoj ruci »izaziva« Bika 
Siva, okrunjenog dijademom od ljudskih lubanja (u sredini desno) i posebno još predočenog 
i u njegovom krvoločnom značaju pokraj ljudske žrtve (dolje desno) i u razbludnom svojstvu 
s njegovom Šakti iznad ljudske žrtve povrh bika kao njegovog simbola (gore lijevo); učenici 
čarobnjaka kao da vide pojavu Bika Šiva (dolje lijevo), a drugi je čarobnjak zadubljen u 
razmišljanje (gore desno) 
(A. Griinwedel, Mythologie du Bouddhisme au Tibet) 

koji mogu odgovarati historijskoj istini u tomu, da su 
s trgovcima pod konac 1. ili početkom 2. st. dolazili u 
Indiju i kršćanski misionari. S druge strane umjetnost 
Gandhare, koja pada u isto vrijeme s postankom od Maha- 
jana, nosi očite tragove klasičke umjetnosti. Uz druge 
motive napose je u liku Budhe upadljivo njegovo držanje 
i još više njegovo odijelo: to je grčko-rimska toga. Tu 
grčko-rimsku togu Budha je kroz Mahajana u toku vre- 
mena pronio iz Gandhara sve do Ceylona i Japana! 
Međutim uporedo 
S ocrtanom religio- 
znom strujom ide u 
mlađem b. i filo- 
zofska struja. Tako 
Nagardžuna u 2. st. 
nadovezuje na Bu- 
dhino nijekanje sup- 
stancijalne i be- 
| smrtne duše, da 
iskonstruira potpuni 
nihilizam, odnosno 
.negativizam, koji ni- 
ječe nesamo svaki 
bitak, nego i svaki 
nebitak. To ima za- 
pravo značiti: pred 
masom se mora go- 
voriti, da nešto po- 
stoji, jer inače ona 
čovjeka ne razumi- 
je; uistinu pak ne 
postoji ništa, ni pa- 
tnja ni samsara, sve 
je tlapnja. On je da- 
kle anticipirao »na- 
uku o dvjema isti- 
nama« kod sredo- 
vječnih i kasnijih t. 
zv. nominalista u 
Evropi. Drugi filo- 
zof, Asanga u 4. st., 
očito je pod utjeca- 
jem jedne varijante 
sistema Vedanta u 
spekulativnoj gnozi 
brahmanizma i na- 
učava transcenden- 
talni idealizam: re- 
alna je samo svijest 
i misao, a i ta je 
zapravo samo jedna, 

bodhi naime Као 
»jedina istina«; sve 
drugo je utvara, 


odnosno »praznina« 
(Zunjata). Zato »spa- 
senje< stoji u uni- 
štenju svake misli, 
u intelektualnoj sa- 
mozataji, u presta- 
janju svake djela- 
tnosti vlastite svije- 
sti kao izvora svih 
pojava u svijetu. 
Ali, da se čovjek 
uzdigne do bodhi, 
treba napornih »za- 
dubljivanja« po si- 
stemu Joga, a to ga opet približuje i religioznoj struji. U 
tom je pogledu još zanimljiviji Šantideva u 7. st., čija djela 
predstavljaju čudnu smjesu spekulativnog nihilizma i pra- 
ktične religioznosti. Konačno se u mlađem b. jako ističe i 
s vremenom mjestimice tako reći sve drugo prevladava 
magička struja. Tu je oživjela ritualna gnoza brahmanizma, 
ali temeljito pogoršana novijim hinduističkim čarobnja- 
štvom, t. zv. tantrizmom uz kult »Bika« Šiva i njegove 
družice u mnogim varijacijama (Šakti, Durga, Kali i dr.), a 
povrh toga u Tibetu i u susjednim zemljama Himalaje oko 
g. 700 od Padmasambhava još podgrijana i proširena samim 
izvorom tantrizma t.j. šamanizmom ili spiritističkim čaro- 
bnjaštvom starih tajnih društava Indije, Tibeta, Irana i 

TIBETSKI LAMA STARE SEKTE, osnovane u 8. st. od Padmasambhava, 
a sluZbeno zabranjene u 14. st. 
(Ch. Bell, The Religion of Tibet) 


susjednih zemalja (> esoterijski kultovi) i prema Grün- 
wedelu također utjecajem maniheizma. A za nepopravljiva 
protivurječja (> Budha), koja se'u b. neprestano opetuju, 
najznačajnije je to, da se pisci ovih Tantra (knjiga) pozi- 
vaju na Nagardžuna i Asanga, jer da i oni samo traže 
»sredstva« za postignuće »najvišeg znanja« o »ništa ili pra- 
znini«, ali to su »sredstva«, kojih opisivanje i papir teško 
podnosi: to su čarobnjački ispadi, koji se u svojoj brutal- 
nosti i bljutavštini mogu mjeriti s djelatnošću tajnih dru- 
štava na Novoj Gvineji i u zapadnoj Africi! Svakako je 
barem Padmasambhava i nehotice odao izvore svoje »mu- 
drosti«, kad je napisao, da je svoje Tantra primio od 
»gorskih duhova«; ovi se naime u čitavom području oko 
Tihog oceana ističu kao »osnivači« ili »voditelji« ili »pokro- 
vitelji« tajnih društava, šamanizma i sličnih esoterijskih 
kultova, a iza njih se krije personificirani Mjesec, koji je 
u mitologiji »gorski duh« par excellence i uz ostalo također 
»nebeski Bik« ritualne gnoze brahmanizma. Inače i tan- 
trizam imade svoju plastiku, koja, pored sve vještine u 
prikazivanju, jedva zaslužuje ime umjetnine, jer tu je sve 
(osim lika Budhe i nekih njegovih »derivata«) dobilo 
izražaj perverzne i upravo demonske strahote. 

Sadašnji budhizam, i južni i sjeverni, u biti se osniva na 
religioznoj struji mlađeg budhizma ili Mahajana: Budha- 
bhakti, likovi Budhe, razvijeni kult uz mnoge primjese 
tradicionalnih religija dotičnih zemalja u vjerovanju i 
obredima, uža veza između monaha i laika i štošta drugo 
jest zajedničko svima, kako se djelomice razabire već iz 
gornjih prigodnih navoda s obzirom na Mahajana. Ipak se 
dadu ustanoviti i neke razlike između južnog i sjevernog 
b.: tako na pr. u izboru poglavitih upotrebljavanih tekstova 
(na jugu više iz Hinajana, na sjeveru više iz Mahajana), 
u građevinama (na jugu više stupa, na sjeveru više pagoda 
s kipovima), u životu monaha (prosjačenje je ostalo samo 
na jugu), u odnosu prema društvenoj zajednici (na jugu 
je b. državna ili dinastička religija, što je na sjeveru samo 
u Tibetu i kod Mongola) i u magiji. Ova svakako više 
hara na sjeveru nego na jugu, zs sjeveru opet najviše u 
Tibetu, koji je (zajedno s Mongolijom) najglavniji pred- 

stavnik magičke struje mlađeg b. ili tantrizma, premda је 
ovaj donekle suzbijen zabranom sekte t. zv. »crvenkapa« 
u 14. st, kad je u Tibetu provedena također hijerarhička 
organizacija (lamaizam) kao uopće prva u budhizmu. U sje- 
vernom je b. magija još najmanje osilila u Japanu, gdje 
je naprotiv produbljivanje nauke o Amida kao »našem uto- 
čištu« izazvalo izrazitu teističku religioznost, dok je u Kini 
njegov »predstavnik na zemlji« Avalokitešvara postao — 
božicom. Ali upravo zato, jer se b. u pojedinim zemljama 
pomiješao s domaćim religijama u različitom stupnju; jer 
su ove religije već po sebi dale nejednake komponente; i 
jer se u tim krajevima razvila različita budhistička knjiže- 
vna djelatnost; zato dakle treba još pobliže nešto reći o b. 
na Ceylonu (v.), u Siamu ili Thailandu (v.) s Birmom i 
Kambodžom (ove naime tri zemlje odaju približno jednaku 
sliku budhizma poradi najuže veze s državom i poradi 
položaja kralja kao »prvog bonca«, kao i poradi posebnog 
kulta »bijelog« slona u vezi s pričama o Budhi), u Japanu 
(у.), Kini (v.) i Tibetu (v.) s Mongolijom. 

Evropu i sjevernu Afriku. B. je uveo prvi motor i auto- 
mobil u Zagrebu i sudjelovao kod osnivanja Hrv. autokluba 
(1906). Bavio se i streljačkim sportom. S Mirkom Botheom 
letio balonom Turul od Zagreba do Vel. Gorice (1905) i do 
Baške na otoku Krku (1906). F.B. 

BUDIMERICI. 1. Hrvatsko pleme, koje je imafo pro- 
strane posjede na zemljištu između Zadra i Nina, gdje su 
s njima izmiješano držala velika imanja i plemena Kačići, 
Lapčani, Mogorovići i Virevići. Između B. uzimali su se 
svjedoci u parnicama plemenitih hrvatskih ljudi i zadarskih 
građana. Zovu ih u listinama Budimirići i Budimerići (de 
genere Budimerig); spominju se od 12. st. 

IT.: Dipl. zbor., П. i XL, Zagreb 1904 i 1913; V. Klaić, Hrvatska 
plemena od 12.—16. stoljeca, Rad 130, Zagreb 1897. 

2. Posjed na sastavu potoka Bojne, Glinice i Budimera, 
sjeverno od Vranograča i plemena Kreščića, kojima je ja- 
mačno i pripadao. Spominje se pod imenom Budimerić 
(Budemerić, Budomerić). U njemu je stajala župna crkva 
sv. Luke, zapisana u popisu župa iz 1501. Pripadala je gor- 
skom arhiđakonatu. Za prodiranja Turaka na to zemljište 
oko 1575 B. su raseljeni, a područje toga posjeda ostalo je 
u kasnijem određivanju granica, zajedno s Vranogračem, 
Peckom, Podzvizdom i Bojnom, u Bosni. Na njemu je u 
18. st. nastalo selo Glinica, u kojemu postoje potok i po- 
veći dio zemljišta pod nazivom Budrimići. Kraj toga po- 
toka i sada se vide ruševine stare crkve sv. Luke. 

LIT.: Starine, IV., Zagreb 1872; L. Thallóczy i S. Barabas, Cod. dipl. 
comitum de Blagay, Budimpešta 1927; M. Karanović, Pounje u Bosan- 
skoj Krajini, Naselja i poreklo stanovništva, knj. XI., Beograd 1925. 

3. Župsko utvrđeno središte Ličke župe, prije nego je 
kralj Bela podigao 1263 jaku tvrđavu u Počitelju i odredio, 
da taj bude lički župski grad; tada je ličkom županu Petru 
Tolimiroviću iz plemena Mogorovića dao neke zemlje žup- 
skoga grada u zamjenu za njegov posjed Počitelj. B. su 
ležali, kako se vidi iz listine o toj zamjeni, sjeverozapadno 
od Grebenara, dakle na zemljištu današnje Široke Kule. 

Kako su B. rano izgubili značaj župskog središta, nije se 
u njima ni razvilo veće podgrađe, nego su tu ostale samo 
plemićke porodice, koje su u plemstvo bile podignute iz 
ratničke jobagionske postrojbe. Tvrđava je u B-ima dalje 
postojala. Ona se u kasnijim stoljećima zvala Široki Turanj, 
pa je u tom obliku zapisana u popisu utvrda, koje su 
Turci u Lici 1577 obnovili. Pod Turcima promijenjeno je 
to ime u Široka Kula, koje i danas postoji. Nema sumnje, 

Gore: POGLED NA DUNAV S BRDA SV. GELERTA; dolje: PARLAMENT 


(Foto Magyar Film Iroda R. T.) 

Gore: KRALJEVSKI DVOR; dolje: DVORAC VAJDAHUNYAD 
(Foto Magyar Film Iroda R. T.) 

da je u B-ima postojala i crkva sa Zupom. Vjerojatno je, 
da je to bila ona crkva sv. Marije, kod koje se okupljao 
rotni stol ličkih plemića, kada su raspravljali o stvarima 
svih ličkih plemena. Koliko se vidi iz zapisanih parnica, 
vođenih pred ličkim rotnim stolovima, pitanja, koja su se 
odnosila samo na plemena Mogorovića u Lici, rješavala su 
se u rotnom stolu kod sv. Jure na Skurini kod Medka. 
Spomenuta crkva sv. Marije stajala je u selu Crnoj Vasi. 
To je selo ležalo dakle pod tvrđavom budimerićkom. Inače 
ime te tvrđave upućuje na pleme B-à, koje je s drugim 
znatnim hrvatskim plemenima držalo velike posjede u 
Lučkoj župi. Od tih je plemena veći dio imao prostrane 
zemlje i u Ličkoj župi, pa to možemo povjerovati i za 
Budimeriće. Prema tome moglo bi se zaključiti, da je pleme 
dalo i ime tome starom župskom gradu Ličke župe. 

LIT.: Dipl. zbor., II., V. i XI., Zagreb 1904, 1907 i 1913; Đ. Šurmin, 
Hrv. spomenici, 1., Zagreb 1898; Lički Grudobran, Zagreb 1940. S. P-ć. 

BUDIMIR, hrvatsko ime, koje dolazi veé na kamenom i 
pisanom spomeniku 9. st. Tako se javlja na teguriju tro- 
kutnog oblika, nadenom 
u fragmentima koncem 
19. st. u crkvi sv. Ni- 
kole u Kuli Atlagić (4 
i po km na SZ od Ben- 
kovca). Sudeći po izrad- 
bi ovog tegurija (koja 
odgovara 9. st.) ovaj 
je Budimir najbliži 
onom, koji se spominje 
kao »Budimiro iupano 
palatino« u ispravi kne- 
za Mutimira, izdanoj u 
Biaćima 28. IX. 892, a 
koji je bio dvorski žu- 
pan. U toj ispravi spo- 
minje se uz Budimira, 
dvorskog župana, i »Bu- 
dimiro iupano comitis- 
sae< — župan kneginje, 
žene Mutimira. Imenom 
Budimir naziva legendarnog našeg vladara u latinskoj re- 
dakciji ljetopisac pop Dukljanin, a spominje ga i Jakob 
Lukari, dubrovački pisac 16. st. Kao sveca, t.j. kao prvo- 
pomazanog hrv. kralja, spominju Budimira povjesnici 
Vitezović-Ritter, Bedeković, Kačić Í Ratkay. Posljednji je 
svoju banologiju ukrasio imaginarnom slikom Budimira. 


LIT.: Starohrvatska prosvjeta, VI., sv. 1. i 2., 1901; Rački, Documenta, 
VIL, Kukuljević, Rad HA, 58. M. 2. 


BUDIMIR, Milan, * Varcar Vakuf 3. XI. 1891, profesor 
klasične filologije na sveučilištu u Beogradu. Gimnaziju je 
svršio u Sarajevu, a sveučilište u Beču. Bavi se proučava- 
njem ostataka indoevropskih dijalekata u pretklasičnom 
Sredozemlju. S P. Skokom pokrenuo je časopis Revue inter- 
nationale des études balcaniques. Suradnik je HE. 

BIBL.: Carmen arvale, Pos. izd. SKA 61, 1926; Hrvat, Šišićev zbornik, 
1929; Taurunum-Zemun, Glasnik ist. dr. IV., N. Sad 1931; Iz klasičke 
i savremene aloglotije, Spomenik SKA, 2. r. 59, 1933; De iis qui Snaci 
nominantur, JIČ II., 1936; Bugarski, bugariti i bugarštica, Prilozi prou- 
čavanju nar. poezije, IL, 1935; Vorgriechischer Ursprung der home- 
rischen Haupthelden, Rev. int. des études balc., II., 1936; Pelastisches, 
isto, IIL, 1937; Snaci »Coloni regionis montuosae«, JIČ, V., 1939; O 
Ilijadi i njenom pesniku, Mala bibl. 10., Beograd 1940. 

BUDIMPESTA, glavni grad MadZarske na srednjem toku 
Dunava. Kao što pokazuje i samo ime, B. se razvila iz dvije 
jezgre; na breZuljkastoj desnoj strani Dunava povijesni je 
Budim, za koji se često čuje i njemački naziv Ofen. Na 
ravnom zemljištu uz lijevu obalu proširila se u obliku 
lepeze novija Pešta (ime dolazi od staroslav. pešt »peć«). 

Malo je gradova, kod kojih su se u tolikoj mjeri udru- 
žile odlike mjesnog položaja, prometna važnost i politička 
uloga. Neovisno je od ovoga veliko bogatstvo mineralnim 
vrelima. Svaka od ovih odlika bila bi dovoljna, da omogući 
opstanak važnog i naprednog grada, a sve zajedno osigu- 
rale su brz napredak i veliku važnost B-e. Treba napo- 
menuti, da je u susjednim brdima bilo u obilju dobroga 
građevnog kamena (vapnenaca i granita), a u neposrednoj 
okolini prapora za izradbu opeka. х 

Pošto Dunav kod Váca naglo skrene ргета J, prati ga 
s desne strane strma obala, zasječena u budimskom gorju, a 
s lijeve širok pojas brežuljkastog zemljišta. Posljednji iz- 
danci budimskoga gorja, koji u obliku poluotoka dopiru do 

samoga Dunava, bili su upravo određeni za izgradnju 
važne utvrde. Tu je bio keltski Aking, rimski Aquincum, 
a madžarski je Budim uza sve to, što je više puta stradao, 
uporno obnavljan. 

Prometne su odlike položaja imale još veći i trajniji 
značaj. Ovdje je prijelaz preko Dunava, koji je širok samo 
300 m, veoma lak, dok je dalje na sjeveru oteščan širokim 

pojasom brdovitog i brežuljkastog 


lla 





zemljišta, a na J prostranim močva- 
| rama, koje prate rijeku. Dunav je 
UN jedina evropska rijeka pravca 2—1, 
= koja je poslije uređenja plovidbe 
od gradova južne Njemačke do 
ušća postala prometna arterija pr- 
vog reda. Njen je značaj porastao 
izgradnjom željezničkih pruga, koje 
idu u istom pravcu. U B-i se s Du- 
navom ukrštava jedan od najva- 
žnijih transevropskih putova, koji 
vodi od Jadranskog mora duž Blat- 
nog jezera, gornje Tise i dalje 
preko karpatskih sedala u sjevernu 
i istočnu Evropu. Madžarska je željeznička politika iz- 
gradnjom velikog broja sporednih pruga još više poja- 
čala značaj ove raskrsnice. Ovim je B. postala najvažnije 
prometno čvorište u srednjoj Evropi, iako je zbog poli- 
tičkih promjena poslije prvog svjetskog rata njezin značaj 
bio znatno pao. 

Nagli napredak B-e treba prije svega zahvaliti političkim 
prilikama, koje su postale osobito povoljne poslije austro- 
madžarske nagodbe 1867; doseljivanje i prirast bili su naro- 
čito veliki (100%) od 1890 do 1910. Još 1799 B. ima samo 
54.100 stan., 1841 g. 107.240 stan, 1869 još samo 280.349, 
već 1900 broj je porastao na 733.358 stan., a 1910 B. ima 
880.361 stan. Poletom mladog patriotizma, sredstvima bo- 
gatih krajeva, a po ukusu i zahtjevima razmaženog plem- 
stva, B. se brzo razvijala i uljepšavala postajući moćno 
političko, prometno, gospodarsko, a donekle i duhovno 
središte nesamo madžarskog naroda, već i mnogo prostra- 
nijih krajeva, koji su bili pod ugarskim gospodstvom i 
utjecajem. 

B. je mlad grad, u njoj ne postoji razlika izmedu starih 
i novih dijelova, što je bitna oznaka velikih evropskih 
središta. Pred nama je potpuno nov grad bez povijesnih 
spomenika, koji podsjeća na američke gradove. Izgradnja 
B-e po nacrtu počela je 1873; te su godine posebnim za- 
konom ujedinjeni Budim, O-Buda (stari Budim) i Pešta u 
jedan grad i određene granice njegova teritorija, koje 
su se uglavnom održale do danas. U četiri iduća dece- 
nija sagrađena su četiri monumentalna kolna i dva že- 
ljeznička mosta preko Dunava; oni su omogućili pravilnu 
izgradnju B-e na vrlo širokoj osnovi. U novom gradu bit 
će vješto iskorišćeni romantični položaj Budima i moguć- 
nosti širenja Pešte. Razvoj grada na obje strane učinio 
je dunavske obale središtem gradskog života. Velike štete 
od poplave 1832 uzrok su, da je izgradnjom prostranih 
obala i veličanstvenih zgrada B. postala najljepši grad na 
Dunavu, »kraljica Dunava«. Pravo je uživanje gledati B. 
s Dunava. Na dolomitskom grebenu (235 m), koji se nad- 
vija nad obalom Dunava, kip je sv. Gelerta (Gellćrthegy), 
koji je odavde bio bačen u rijeku. Na budimskoj obali ras- 
košne su zgrade toplica, a naročito je lijepa velika zgrada 
politehnike. Tu je u blizini stara tvrđava i raskošno sagra- 
dena »ribarska utvrda«. Nešto sjevernije na prostranoj te- 
rasi ističe se velik i raskošni kraljevski dvor u novobaroknom 
slogu, ali sve ovo nadvisuje Nagy Svabhegy (529 m), do 
koga vodi žičana željeznica. Sa svake od ovih točaka veli- 
čanstven je pogled na cijelu B., Dunav i nepregledne ra- 
vnice. Raskošne četvrti vila rasute su po šumovitoj i valo- 
vitoj okolici budimskoga gorja. 

Život moderne B. odvija se na lijevoj obali u prostranoj 
Pešti. Jezgra je Pešte na nekadašnjem splavarskom naselju, 
izgrađenom na otočiću. Kanal, koji je odvajao otok, kasnije 
je zasut, i na njemu se danas nalaze prostrane ulice (Vám- 
haz-, Károly-, Muzeum-kórut i druge). Pešta gleda na Dunav 
s nizom raskošnih zgrada, među kojima se ističe velika 
palača parlamenta u novogotičkom slogu, građena od 1883 
do 1903. Ta zgrada zahvaća 31.550 m?, kupola je visoka 96, 
a dvije kule 78 m. Među velikim brojem drugih javnih 
zgrada, raskošnih svratišta i kavana ističe se velika palača 
akademije nauka. Iza ovoga prvog prospekta nižu se ra- 
skošne ulice središta Pešte s glavnim zgradama upravnih i 
kulturnih ustanova, među kojima su najznatnije: kraljevska 
opera, cijeli niz lijepih zgrada na Trgu slobode, monumen- 
talne zgrade muzeja, većinom u klasičnom slogu, palača 
pravde, sveučilište i dr. Ulicama, koje zrakasto vode od Du- 
nava, naglo se gubi velegradski karakter, postepeno prevla- 
davaju jednokatne kuće; veliki su prostori još neizgrađeni 
i na njima bugarski vrtlari goje povrće — iz raskošne 
dunavske metropole brzo prelazimo u panonsko selo, koje 
se gubi u nepreglednoj »pusti«. U tim prelaznim dijelovima 
ističu se važne vojničke i prometne ustanove i velike obrt- 
ničke postrojbe. Tu je Ludoviceum, vojna akademija s pro- 
stranim šetalištem, zatim veliki robni kolodvori i radionice. 
Velike površine zauzimaju dva perivoja: gradski (Város- 
liget) i narodni (Népliget). Gradski perivoj raskošno je 
uređen; uz dvorce, koji su građeni po uzoru najljepših 
madžarskih dvoraca, tu su lijepe zgrade muzeja, paviljona 
i kupališta, a jedan dio perivoja odvojen je za zvjerinjak. 

lako su s upravnoga gledišta samostalno uređeni Ujpest 
(Nova Pešta) na S sa 74.674 stan., Rákospolata na ŠI sa 
47.000 stan., Kispest (Mala Pešta) sa 75.671, Pestszenterzsébet 
sa 84.653 i Pestszentlórinc sa 42.730 stan. na JI, Csepel na 
J sa 28.914 stan. i druga manja predgrada, svi oni zajedno 
s B. čine jedan grad od 1,556.288 stan., dok sama upravna 
općina B-e ima 1,202.636 stan. (1938). 


Osnivači i graditelji B. znali su dobro ocijeniti prednosti 
Dunava. Na njegovim je obalama jezgra grada; tu su iz- 
građeni najljepši dijelovi, a na rijeci se nalazi i središte 
ljetne zabave i odmora. Raskošno uređeni otok Sv. Marga- 
rete sa svojim perivojima, kavanama, kupalištima i otvo- 
renim basenima jedna je od najprivlačnijih točaka u B. I 
prirad iskorišćuje prednosti velikoga riječnog puta. Na 
O-Budi su velika poduzeća za gradnju i popravak brodova 
i drugi veleobrt. Broj tvornica, koje se protežu uz Dunav 
prema jugu, mnogo je veći. Pokraj velikih skladišta žita i 
brojnih mlinova ističu se skladišta i uređaji za preradbu 
petroleja na otoku Csepelu. Na sjevernom kraju otoka Cse- 
pela izgrađuje se novo veliko pristanište, koje će biti jedna 
od najmodernijih evropskih riječnih luka, u kojoj su pred- 

(Magyar Film Iroda R. T.) 
BUDIMPEŠTA, Krunidbena crkva 


viđeni i slobodni bescarinski dijelovi. S ovim pristaništem 
dobit će ova veleobrtnička četvrt još veći polet. 

Malo je onih, koji vode dovoljno računa o bogatstvu 
mineralnih vrela, po kojima B. spada među najveća kupa- 
lišna mjesta u svijetu. Čitav je niz vrela uz desnu obalu 
Dunava od O-Bude do podnožja brda Sv. Gelerta. Među 
brojnim vrelima, koja se nalaze dalje prema JZ, daleko su 
poznata Hunyadi і Ferencz Jozsef. Voda iz tih vrela, 
bogata gorkim solima, prodaje se u bocama daleko po svi- 
jetu. I na samom otoku Sv. Margarete nalazimo jako mine- 
ralno vrelo, a ima ih і u Pešti. Budimpeštanske toplice 
iskorišćavali su već Rimljani, a uređaji iz turskog vremena 
i danas su djelomično u upotrebi. Kao i druge odlike, tako 
je i ovo bogatstvo došlo do izražaja tek u najnovijoj pro- 
šlosti, kad su izgrađene raskošne kupališne zgrade. Svojom 
raznovrsnom ljekovitošću i prvorazrednim uređenjem pri- 
vlače budimpeštanske toplice velik broj posjetilaca i važan 
su izvor gradskog bogatstva. 

Malo je naroda, koji su s tolikim zanosom izgrađivali 
svoju prijestolnicu i dopuštali, da se u njoj u tolikoj mjeri 
centralizira politička vlast kao i gospodarski i kulturni 
život. Ovakvo raspoloženje vjerojatno je posljedica izuze- 
tno povoljnog položaja Madžara u posljednjim desetljećima 
Austro-Ugarske, kad je B. bila središte veoma bogatih i 
prostranih krajeva. Mjesto druge austrougarske prijestol- 
nice postaje B. poslije prvog svjetskog rata glavni grad 
samostalne, ali malene Madžarske. Blistavi velegrad nije 
odgovarao novim prilikama, on je bio trag sretnije pro- 
šlosti — velika glava za malen organizam. Ali je B., zahva- 
ljujući velikim prednostima svog položaja i neobičnoj lju- 
bavi Madžara prema svojoj prijestolnici, prošla i tu krizu 
bez velike štete i zastoja u razvoju. 

Gospodarski život Madžarske tijesno je povezan s B-om. 
Tu je okupljen najveći broj veleobrtnih poduzeća, jer im 
u B-i stoje na raspolaganju izvrsne prometne veze za 
dovoz sirovina i odvoz prerađevina. Naročito je razvijena 
preradba poljodjelskih i stočarskih proizvoda (mlinarstvo, 
preradba kože i mesa i sl.), kojima je zemlja bogata. Ra- 
Zvijen je i veleobrt (metalurgijski, preradba drveta, tka- 

BUDIMPESTA, Ribarska utvrda i dvorac 


laštvo i dr.), koji je bez poteškoća dobivao sirovine iz 
susjednih nemadZarskih krajeva, dok su potpadali pod B-u. 
Poslije su ovi veleobrti bili u teškom položaju, jer su 
političkim granicama bili odvojeni od sirovina. Od ovih 
tvornica naročito su poznate one, koje izrađuju elektro- 
tehnički i željeznički materijal (Ganz). 

Trgovački značaj B-e je još veći; tu su velika skladišta 
za prodaju madžarskog žita i stočnih proizvoda. Na budim- 
peštanskom tržištu podmiruju se uglavnom i madžarske po- 
trebe stranih proizvoda, bilo da su uvezeni kao gotova 
roba ili prerađeni u samom gradu. Tako nam postaje ra- 
zumljivo, da je B. postala i isključivo madžarsko novčarsko 
središte, B. je i žarište madžarskoga kulturnog života, iako 
je crkveno središte još uvijek u povijesnom Ostrogonu. U 
B. ističu Madžari svoje kulturne tečevine i preko nje nastoje 
doći do tuđih. Državno sveučilište i poznata politehnika 
najviše su madžarske škole. Madžari su osobito ponosni na 
svoju muzičku akademiju, koju je osnovao čuveni sklada- 
telj Liszt. Naročita se pažnja poklanja brojnim kazali- 
štima, od kojih su najvažnija kraljevska opera i narodno 
kazalište. Brojni muzeji, knjižnice i galerije slika ističu 
se velikim bogatstvom i vrijednim primjercima, koji su 
redovno poklonjeni od predstavnika bogatoga madžarskog 
plemstva. Svakoj ustanovi dan je i raskošan vanjski okvir, 
a bujni narodni temperamenat ne štedi ni riječi ni sred- 
stava pri isticanju njihova značaja. B. teži, da iskoristi 
tešku sudbinu Beča, na teret koga je uglavnom i napre- 
dovala, ida postane metropola srednje i napose jugoistočne 
Evrope, što joj i uz neke manje uspjehe teško ide za rukom. 
Jezična odvojenost velika je zapreka većem  medunaro- 
dnom značaju B. 

U B-i su Madžarai pokazali veliku sposobnost u asimilira- 
nju pripadnika drugih naroda. Do polovice 19. st. Ni- 
jemci tvore većinu i imaju gospodarski život u svojim 
rukama. Još 1850 Madžari su samo trećina gradskoga stano- 
vništva, a 1880 već su u većini, iako se još uvijek njemački 
upotrebljava kao poslovni i društveni jezik. Danas je B. 
potpuno madžarski grad i može poslužiti kao primjer čistog 
narodnog grada. Pri ovom procesu madžarizacije nisu se 
izgubili samo Nijemci, već i veliki broj slavenskih naroda, 
naročito Slovaka, koji B-i daju najveći broj radništva 


LIT.: E. Cholnoky, The geographical position of Budapest, Bulletin 
de la Société hongroise de Gćographie, Edition internationale, Budim- 
pešta 1923; J. Somogy, Le port commercial et industriel de Budapest, 
Bulletin de la Société hongroise de Géographie, Édition internationale, 
Budimpešta 1929. J, R-6. 

Povijest. Na mjestu starog Budima (O-Buda) stajalo je 
rimsko naselje Aquincum (Acincum), osnovano od Kelta, 
koje Hadrijan podiže na municipij. Rimski su ostatci amfi- 
teatar, Mitrin hram, kupališta, vodovodi i novci počevši 
od Vitelija. Po priči tu je imao stolicu Atila, i po njegovu 
bratu Budi dobio je grad ime Buda, pored kojega stare 
latinske isprave zovu grad i civitas Athile regis, anjemačke 
Etzilburg. Pouzdano je, da je kralj sv. Stjepan u Budimu 
1015 osnovao Bijelu crkvu Svete Marije, a 1022 crkvu i 
prepoštiju sv. Petra i Pavla, koja se zove uvijek Ecclesia 
Budensis. Od Arpadovića boravili su u gradu dulje vrijeme 
Ladislav I., Gejza II. i Bela IV. (do najezde Tatara, 1241/2, 
koji su spalili Budim i Peštu) i Andrija III. (pokopan u 
budimskoj crkvi sv. Ivana Evanđeliste). Karlo I. kovao 
je u Budimu prvi zlatni novac ugarski. Kraljevski dvor 
na brdu u Budimu sagradio je Ludovik I, koji je 
ovdje često boravio, a tako i njegov zet Žigmund, koji je 
dao francuskim graditeljima da obnove kraljevski dvor. U 
Budimu je bio 1298 prvi veliki sabor, na kojem je malo 
plemstvo nadjačalo gospodu. No od Ladislava Kumana 
do mohačkog razboja obično su se sabori držali na pe- 
štanskoj strani, na polju Rakošu, od kojega se i sabor sam 
prozvao rakoš (hrv. rakuš). Pešta i Budim bili su u broju 
osam taverničkih gradova, koji su svi zajedno imali jedan 
glas na saboru od 1402 ili 1405. 


Peštu su osnovali Slaveni, o čemu svjedoči ime Pest 
(peć), koje je poteklo od mnogih vapnenih peći. Ofen, 
njemačko ime za Budim, prijevod je slavenskoga Pešt. Od 
Žigmundovih vremena, kad se grad počeo širiti, prozvaše 
dio ña mjestu rimskog Akvinka Starim Budimom (Ó-Bu- 
da) а sadašnji Budim Novim Budimom (Uj Buda). 
Grad se podigao i postigao velik sjaj za kralja Matijaša, 
ljubitelja umjetnosti, koji je ovdje izgradio divnu palaču 
s knjižnicom, za koju su radili brojni učenjaci i slikari, i 
1480 osnovao sveučilište, koje je bilo kratka vijeka, kao i 
ono, koje je 1389 osnovao kralj Žigmund. Za nasljednika 
Matijaševa Vladislava i sina mu Ludovika II. nazadovali 
su i sveučilište i knjižnica, kojoj je 1490—1516 bio pred- 
stojnik Feliks Petančić (Petantius) Dubrovčanin (v.); on 
je imao nadzor nad desetcima prepisivača starih rukopisa 
u Budimu i Firenci. Matijaš, sam humanistički obrazovan, 
okružio se obrazovanim ljudima, među kojima su bili ostro- 
gonski biskup, kancelar i diplomat lvan Vitez iz Sredne 
(1405—72), biskup pečujski, pjesnik Ivan od Сеѕтіса 
(1434—72), obojica Hrvati iz Slavonije, koji su Matijaša 
potakli, da osnuje sveučilište u Požunu 1467, češki huma- 
nist Jan z Rabštejna (umro na dvoru Matijaševu 1473), 
Antonije Bonfini iz Ascola, pisac ugarske povijesti, Ga- 
leotto Marzio, odgojitelj Ivaniša Korvina, koji je opjevao 
djela Matijaševa, bibliotekar Ugoletti i kipar Ivan Trogi- 
ranin. Umjetnici i graditelji iz Italije gradili su i ukrasili 
po novom ukusu anžuvinske kraljevske dvorove na Više- 
gradu i u Budimu. Prvu tiskaru osnova u Budimu njemački 





(Magyar Film Iroda R. T.) 
BUDIMPEŠTA, Tursko kupalište 

(Magyar Film Iroda R. T.) 
BUDIMPESTA, Kraljevska opera 


tiskar Andrija Hess, koji je na poziv Ladislava Gereba, 
budimskoga prepošta i vicekancelara, došao iz Italije. Prvo 
tiskano djelo bilo je Chronica Budensis (1473). Poslije mo- 
hačkog razboja pobjegla je iz Budima u Požun kraljica 
Marija i mnogo bogatijih građana, a u grad je ušao bez 
borbe car Sulejman 10. IX. 1526. Tada je grad izgorio i 
došao u vlast kralja Ivana (Zapoljskoga), kojemu ga na- 
skoro ote Ferdinandova vojska. Na turskom pohodu pod 
Beč 1529 zauze grad Sulejman nakon kratke podsade drugi 
put (8. IX.), a mlađe stanovnike budimske odvedoše Turci 
u roblje. Kada car ode 14. IX. u lov, janjičarski sejmenbaša 
po zapovijedi carevoj posadi Ivana Zapoljskoga na pri- 
jesto i okruni ga. Otada je držao kralj Ivan Budim s po- 
sadom Madžara, Srba i Turaka, od kojih su stanovnici 
trpjeli mnogo nasilja. Pošto je po smrti kralja Ivana udo- 
vica njegova bila spremna nagoditi se s Ferdinandom, uze 
1541 Sulejman Budim treći put i postavi u njega svoga 
namjesnika Mehmed-pašu Jahipašića, ratobornoga sandžak- 
bega smederevskoga i beogradskoga (umro 1541). Budimski 
аба imao je naslov begler-bega i vezira, podložni su mu 
ili sandžaci ugarski, slavonski, beogradski i bosanski. 

Osvajač Sulejman pokazao je veliku državničku vještinu, 
kad je novoj ugarskoj krajini i gradu Budimu dao za 
zaštitnika pred Bogom Đul Babu, derviša bektašiju, koji je 
poginuo u Budimu 1541, i Gerz Eljasa (Aliju Đerzeleza 
u bosanskoj epskoj predaji), koji je kao sužanj u Budimu 
poginuo negdje poslije 1490/1. Zbog sličnosti imena predaja 
turska poistovjetila je Szent Gellćrthegy (Brdo sv. Gerharda 
[Gellćrta], biskupa čanadskoga, koji je na tom mjestu po- 
ginuo mučeničkom smrću od poganskih Ugra 24. IX. 1046) 
s mjestom smrti i ukopa Gerz Eljasa, turskoga junaka, 
rodom iz kasabe Janje u sj.-ist. Bosni. Na tom visokom 
brdu dao je graditi Sulejman utvrdu, turbe junakovo i 
tekiju za derviše bektašije, koji su njegovali štovanje ga- 
zije i šehita (mučenika) Gerz Eljasa. Isto su tako bili sa- 
_ građeni tekija i turbe nad grobom Đul Babe, koji su do 
svjetskoga rata pohađali hadžije čak iz Indije i koji Bo- 
šnjaci muslimani i danas čuvaju u pobožnoj uspomeni. Naj- 
mlađa legenda, koja se do 19. st. sačuvala među budimskim 
Hrvatima i Srbima, kaže, da je s brda Gerzeleza u Budimu 
Bošnjak Gerzelez Alija skočio u Dunav za carevo zdravlje, 
kad su Turci uzeli Budim. Mehmed-pašu naslijedi sin mu 
Arslan, dotada požeški sandžak, junak, pjesnik turski i 
pijanica (udavljen 1566). Pod turskom vlašću Budim je bio 
opustošen, a spomenici odvezeni u Carigrad, kamo je 
dospio i jedan dio budimske Korvine. Za 145 godina tur- 
skoga gospodstva u Budimu držali su često posadu bosan- 
ski spahije. Grad Budim spominje se u vrlo mnogim hrvat- 
skim narodnim pjesmama, kako kršćanskim tako musli- 
manskim. Za Bečkoga rata oslobodio je Budim-Peštu 1686 
Karlo, vojvoda Lotrinški, vrhovni zapovjednik cesarske 
vojske. Po odlasku Turaka ostali su stanovnici Srbi i Ma- 
džari, a nanovo su se naselili brojni Nijemci obrtnici, no do 
19. st. Madžari su bili u manjini. Rákóczyjevi ustanci i 
strašna kuga uništiše grad tako, da je 1710 imao samo 300 
duša. G. 1715 počeo se pod Karlom III. obnavljati grad u 
Budimu; gradnja je bila dovršena za Marije Terezije. G. 


BUDIMPEŠTA — BUDINGER 


















































(Magyar Film Iroda R. T.) 
BUDIMPEŠTA, Spomenik junacima 


1769 bio je među Budimom i Peštom postavljen kolni most 
na tumbasima (pontonima), a 1771 Josip II. prenio je sve- 
učilište iz Trnave u Budim i odatle 1783 u Peštu. Najviše 
oblasti, koje su pobjegle pred Turcima u Požun (kr. na- 
mjesništvo i dvorska komora), povratiše se u Budim. 

Postepenim usredotočenjem zemaljskih ureda u Budimu 
počne grad opet napredovati, i tako se nanovo razvila 
Pešta. G. 1716—28 sagrađena je glavna gradska vijećnica, 
a mnoge su crkve opet bile povraćene katoličkomu bogo- 
služju i obnovljene, i tako je gradska župna crkva, najsta- 
rija u Pešti, s gotičkim korom od oko 1500, dobila barokno 
pročelje 1726, a iznutra je obnovljena 1890; Matijaševa 
crkva ili Velika Gospa na tvrđavnom brijegu, sa zvonikom 
od 80 m, koju je počeo graditi Bela IV. u romaničkom 
slogu, a dovršio u gotičkom Matijaš; posadna gotička crkva 
iz 13. st. U početku prošloga stoljeća stekao je trajne za- 
sluge za procvat Budima i Pešte palatin nadvojvoda Josip. 
G. 1810 izgorio je velik dio Budima, a 1831 harala je u oba 
grada kolera. G. 1838 opustoši Peštu strašna poplava, koja 
je porušila 2280 kuća, a 827 teško oštetila. Posljednja velika 
nedaća bila je revolucija 1848—49, kad je izgorio kraljevski 
dvor u Budimu. No grad se stalno i brzo razvijao. Parna 
plovidba po Dunavu, uvedena 1830, proširi se 1836 do Cari- 
grada, iste godine poče se graditi narodno kazalište, a 1837 
udariše temelj narodnom muzeju. С. 1842—79 sagradiše 
preko Dunava čuveni most na lancima. Od 14. III. 1848 
bio je grad središte ustavnoga, kasnije revolucionarnog 
pokreta G. 1848 (5. VIL) otvori palatin nadvojvoda 
Stjepan ondje sabor, ali na jesen odstupi. Tada u gradu 
nastadoše krvave borbe. Kad se s jedne strane približavao 
gradu Windischgraetz, a s druge Jelačić, završi sabor 31. 
XII. zasjedanje i prijeđe u Debrecin. Po osvojenju Komo- 
rana udari madžarska vojska na grad, u kojemu je ostao 
samo general Hentzi sa 4000 vojnika, i baci se svom silom 
na tvrđavu budimsku te je osvoji 21. V. 1849. Pri tom je 
pao Hentzi i hrvatski krajišnici, koji su do posljednjega 
branili grad. Kad su Madžari s pomoću ruskom bili po- 
tučeni, prijeđe 13. VII. 1849 Budimpešta opet u vlast 
carske vojske. Poslije nagodbe austro-ugarske 1867 i 
hrvatsko-ugarske 1868 nastalo je za Budimpeštu doba 
neobičnog razvoja. G. 1875 bila je porušena tvrđava i 
grad se proširio u novim, povoljnijim prilikama. G. 1896 
bila je državna izložba o tisućoj godišnjici Ugarske, na 
kojoj je morala sudjelovati i kraljevina Hrvatska i Slavo- 
vonija sa svojim posebnim paviljonima. Grad Budimpešta 
osobito se podigao prometnom politikom ministra Barossa, 
jer je postao središte prometne mreže, koja se ovdje sa- 
staje sa svih strana. Uslijed sovjetske diktature Bele Kuna 
bila je B. od 4. kolovoza 1919 do 13. studenoga zapo- 
sjednuta od rumunjskih četa. A.Š-k. 

BUDINA, Samuel > Budna Samuel. 

BUDINEO — Budinić. 

BUDINGER, Max, ж Kassel 1. IV. 1828, + Beč 22. I. 1902, 
njemački historičar; izašao je na glas svojim djelom Oster- 
reichische Geschichte bis zum Ausgange des 13. Jahrh. 
(1858). Zauzeo je stav protiv autentičnosti Kraljodvorskog 
rukopisa (1859). 





BUDINI — BUDISAVLJEVIĆ 


BUDINI (Bovóivo), veliko pleme na sjever od skitske 
zemlje. Herodot (IV, 21), kaZe: »Preko rijeke Tanaisa (da- 
nas Don) nije više skitska zemlja, nego prvi dio pripada 
Sauromatima... više njih u drugom dijelu nastavaju Bu- 
dini u zemlji, koja je sva zarasla kojekakvim drvećem«, a 
dalje (IV,-108) veli: »Budini, koji su velik i brojan narod, 
imaju svi veoma plave oči i crvenu kožu. U njihovoj je 
zemlji drven grad, koji se zove Gelon«. — Kada je perzij- 
ski kralj Darije navalio na skitsku zemlju, borili su se pro- 
tiv njega na strani Skita i Budini i Neuri (Nevgo/), kojima 
. se »jedan ljudski rod prije Darijeve vojne desilo, te su 
morali ostaviti zemlju svoju ..., dok se nisu preselili k Bu- 
dinima« (Her. IV, 105). 

Šafarik (Slavische Altertümer, 1.) drži Budine Slavenima. 
Bandtke (Polnische Geschichte, Krakov) izvodi njihovo ime 
od slavenske riječi voda. Halling (De flava gente Budino- 
. rum, Berlin) smatrao ih je Germanima i Gotima. Zeus 
(Die Deutschen) ih je dovodio u srodstvo sa sarmatskim 
Alanima, dok ih je Tomaschek u raspravi Uber den skythi- 
schen Karawanenweg nach Innerasien (Sitz.-Ber. bečke aka- 
demije CXVII.) izjednačivao s permskim Fincima. 

LIT.: PWR II., Stuttgart. ZND: 

BUDINIĆ (Budineo), 1. Šimun, * Zadar oko 1530, + Za- 
dar 13. XII. 1600, gradski i nadbiskupski kancelir (bilje- 
žnik), svećenik i hrvatski književnik. U spisima zadarske 
općine njegovo se ime počinje javljati mjeseca listopada 
1556 i tada je već bio općinski zaprisegnuti bilježnik (ju- 
ratus notarius) i klerik (clericus Jadertinus); dvije godine 
kasnije po naslovu on je i »plebanus seu rector« crkve sv. 
Silvestra izvan gradskih zidova. Ipak je prvu misu čitao 
tek početkom 1560, a već 29. VI. 1560 postaje naslovnim 
kanonikom, ali je za redovnog kanonika zadarskoga kaptola 
ustoličen 17. IX. 1565. Time se objašnjava, što je u pratnji 
svoga nadbiskupa na tridentinskom koncilu već 1563 i on 
nosio naslov kanonika. U aktivnoj bilježničkoj službi pro- 
boravio je bez prekida od 1556—80 i onda nanovo 1595—99. 
U 80-tim godinama 16. st. više godina živio je u Rimu; 
tamo u zapisnicima svetojeronimskoga zbora nosi čast 
hrvatskog ispovjednika, a inače se po djelima, koja je 
upravo tih godina izdavao, tada uglavnom bavio knjiže- 
vnim poslovima. 

Kao svećenik B. je bio i »latinaš«, ali više od toga u isti 
čas i »glagolja$«. Već od samih početaka svoga udjela u 
hrvatskoj književnosti rodni grad B-ev predstavljao je u 
toj književnosti središte, gdje su se više nego u ikojem 
gradu na obalama Jadrana postojano sukobljivale krajnosti; 
Zadar je kao hrvatski grad bio izrazito glagoljaški, dok je 
u drugoj krajnosti on prvi od dalmatinskih gradova postao 
mletačko-talijanski. U obje krajnosti to je bivalo i sa svim 
posljedicama: od zadarskih književnika odhrvali su se za- 
mamljivosti bogatstva talijanskoga jezika samo oni knjiže- 
vnici, koji su svoj svagdanji hrvatski govor očišćavali od 
romanske »pošpurenosti« postojanim čitanjem svetojero- 
nimskih ili upravo glagoljaških knjiga, kako je već 1536 
ispred »Planina« Petar Zoranić to kazao riječima: »jer ja- 
zik, kim općimo, pošpuren jest, i da bi me tumačenje bla- 
ženoga Hieronima ne vižbalo, s prirokom bih pisal«. U pot- 
punosti to je vrijedilo i za B-a. 

Kao hrvatski književnik on je sasvim pristao uz ofen- 
zivnu katoličku obnovu, koja je baš u hrvatskoj glagoljskoj 
književnosti nalazila sredstava za osvajanje, čak i od Tu- 
raka, slavenskoga istoka, koji su u 16. st. najbolje pozna- 
vali hrvatsko-ilirički misionari. Služeći ciljevima katoličke 
obnove čakavac B. piše svoje knjige arhaiziranim hrvat- 
skim jezikom, kojemu je i on kao i mlađi mu suvremenik 
Splićanin Matej Alberti (1555—1624) čuvao njegovo ča- 
kavsko obilježje od poštokavljivanja. U tom smislu on je 
za svoga života izdao tiskom ova djela. 1. Pokorni i mnogi 
ini psalmi Davidovi složeni u slovinjski jazik na čislu i 
meru (Rim 1852); 2. Ispravnik za erei i spovidnici i za po- 
kornih prenesen s latinskoga jazika u slovinjski (Rim 1582), 
u kojem je preveo upravo djelo španjolskoga isusovca 
o. Ivana Polanca; 3. Summa nauka hristianskoga složena 
častnim učiteljem Petrom Kanisiem po zapovedi presve- 
toga otca pape Gregoria trinadestoga (Rim 1583). 

Od B-ih djela ono pod 1. izdao je iznovice (Rijeka 1861) 
s opsežnim uvodom Fr. Kurelac, pod 2. najprije glagoljskim 
slovima Jastrebarčanin Rafael Levaković (Rim 1635), a 
onda ponovno latinicom poznati mletački izdavač hrvat- 
skih knjiga Bart. Occhi (Mleci 1709), dok ono pod 3. već 


453 


iz same 1583 god. postoji u dva uporedna izdanja: jedno 
latiničko, u kojem su za glasove ë i Z upotrebljeni osobiti 
tipovi slova s češkim dijakritičkim znakovima, i onda po 
tekstu sasvim jednako ćirilovsko. Oba ova izdanja zname- 
nita su i po tome, što u njihovu arhaiziranom jeziku naila- 
zimo na mnoge inače našem jeziku sasvim nepotrebne češke 
i poljske riječi. B-u se, čini se, nepravom pripisuju još i 
pravopisni spis Breve istruzione per imparare il carattere 
serviano e la lingua illirica (navodno u Mlecima 1597 kod 
Ant. Ramparetta), pa Kratka azbukvica i kratak krstjanski 
katoličanski nauk P. O. Petra Kanisie (Rim 1583), pod kojim 
je izdanjem mišljen ili upravo Komuloviéev »Nauk krstjan- 
ski« (1582) ili ćirilovski »Nauk krstjanski složen po p. o. 
dum Jakovu Ledesmi« (1583). 

Za kršćanina rodoljuba B-a iz njegovih gornjih djela na- 
pose je značajno, kako je pjesmu Super psalmo: Cante- 
mus domino posvetio upravo proslavljavanju neke pobliže 
neodređene kršćanske pobjede nad Turcima uvedavši se u 
pjesmu dalekom jekom hrvatske pučke poezije. 

LIT.: F. Kurelac, O popu Šimunu Budiniću Zadraninu i njegovih 
knjigah (isp. riječko izdanje Š. Budinića: Pokorni i mnozi ini psalmi 
Davidovi, st. I-XXXV); I. Kukuljević, Pjesnici hrvatski XVI. v., Za- 
greb 1867; Š. Urlić, Prilozi za biografiju Brna Krnarutića, Grada HA, 
knj. VIIL?, 1916; J. Jurić S. L, Pokušaj »Zbora za širenje vjere« g. 
1627..., Croatia sacra, IV., 1934; V. Štefanić, Bellarmino-Komulovi- 
ćev Kršćanski nauk, Vrela i prinosi, VIII., 1938, i t. d. F.F. 

2. Maksimilijan, * Vel. Lošinj 15. II. 1825, + Dubrovnik 
15. I. 1894, isusovac (od 7. XII. 1856). Skupio mnogo građe 
za povijest isusovačkog reda u Dalmaciji. S. J. Adelasiom 
napisao Alcune Memorie per servire alla Storia della Comp. 
di Gesu in Dalmazia (rukopis): od B-a prvi dio (16. do 18. 
st). Breve Storia della Prov. Veneta d. C. d. G. (Mleci 
1914). M. V. 

BUDINŠĆINA, selo u Hrv. Zagorju, u kotaru zlatar- 
skom, sjedište je općine, željeznička postaja na pruzi Za- 
greb— Varaždin, ima 631 stan. U 17. st. bila je posjed čuve- 
nog protonotara Ivana Zakmardija, a ženidbom je prešla u 
ruke porodice Horvath. Kasnije je posjed rasprodan, a 
ostao je samo dvor. U susjednom Budinšćinskom Sv. Križu 
nalazi se prastara kapela sv. Križa, koja je dobila današnji 
oblik u doba baroka. Vrijedna su djela glavni oltar i pro- 
povjedaonica, oboje iz 17. st. 

LIT.: Đ. Szabo, Kroz Hrv. Zagorje, Zagreb 1939. Z. D-i. 

BUDISALJIĆ (Natali i Natalius), Grgur, * Dubrovnik 
pod kraj 15. ili početkom 16. st., # oko 1550, dominikanac, 
filozof i teolog. U svoje doba poznat kao veoma učen čo- 
vjek, koji je bio vješt filozofiji, teologiji, govorništvu, 
astronomiji i liječništvu. Nauke je izučio na talijanskim 
sveučilištima. Predavao je mnogo godina u Zadru. Napisao 
je više djela, jer Echardus i drugi govore o njemu kao piscu 
rasprava o Bogu, stvorovima, duši, čovjeku i spominju nje- 
gove komentare Aristotelovih spisa o kategorijama, fizici i 
metafizici, a Cerva spominje njegove rukopise u dubro- 
vačkoj knjižnici o neumrlosti duše i o etici. Borio se 
protiv novoplatonovaca 16. st., napose protiv Kornelija 
Agripe Netesheima. 

LIT.: C. B.; Stari pisci hrvatski, HA, sv. I., Zagreb 1869; F. Marko- 
vić, Filozofijske struke pisci s onu stranu Velebita, rektorski govor, 
Zagreb 1882. Spominju ga i tuđi povjesničari filozofije, kao K. Fischer 


i Ueberweg. T.H. 
BUDISAVLJEVIĆ, 1. Budislav (Bude)  Prijedorski, 
* Bjelopolje kraj Korenice 17. VII. 1843, + Zagreb 9. I. 
1919, književnik. Svršivši gimnaziju u Senju i na Rijeci, 
zatim tečaj za krajišku upravu u Beču, služio je kao 
upravni činovnik u različitim mjestima Hrvatske, na kraju 
kao veliki župan u Gospiću i Zagrebu. Još dok je boravio 
u Beču, javio se 1863 u »Pozoru« člankom o jednom od 
gorućih pitanja tadašnje Hrvatske, »o krvavoj košulji 
hrvatskoj, o Krajini našoj«. Kad је 1869 osnovan »Vije- 
nace, stao se B., na poticaj »poočima« I. Trnskoga, 1. De- 
žmana i A. Šenoe. javljati u njemu pripovijetkama, a taj 
je rad nastavio i u drugim časopisima. Napisao je velik 
broj pripovijedaka i u njima opisao narodni život u Kra- 
jini, gdje su vojnička stega i ratovanje, često hajdukovanje 
i škrta zemlja stvorili poseban tip čovjeka. Simpatija, koja 
često prelazi u dirljivost s rijetkom primjesom humora, 
usto čist, iako mjestimično odviše na narodsku kićen jezik, 
glavne su značajke tih umjetnički neprodubljenih pripo- 
vijedaka, bolje reći slika iz narodnoga života. Izbor njego- 
vih pripovijedaka izašao je u zbirkama S ličke grude (Za- 
greb 1913) i Iz starog zavičaja (Novi Sad 1914). Osim 


454 


pripovijedaka napisao je više uspomena na neke knjiže- 
vnike svoga doba, među ostalim na Ivana Perkovca, Frana 
Kurelca (Recimo koju o Franu Kurelcu, Građa za povijest 
hrv. književnosti IV.), Augusta Šenou (Nekolike uspomene 
na A. Šenou, Hrvatsko Kolo III.) i druge. Najjače je na 
njega još u mladosti djelovao Fran Kurelac, koji mu je 
bio na Rijeci profesor i koji ga je smatrao jednim od svo- 
jih »sinak«. Premda je B. već iza prvih početaka napustio 
Kurelčev jezik, ipak se i kasnije u njegovu stilu osjeća 
Kurelčev utjecaj. Najtoplije su ga veze vezale s prijateljem 
od mladosti Lavoslavom Vukelićem, čija je djela s iscr- 
pljivim životopisom izdao 1882 (Književno cvieće Lavo- 
slava Vukelića). Glavne je članke o našim književnicima 
izdao kasnije pod 
natpisom Iz mojih 
uspomena (Zagreb 
1918). 

LIT.: J. Pasarić, Bude 
Budisavljević (uvod u 
knjigu S ličke grude); B. 
Vodnik, Divni umilja- 
tnik iz Bjelopolja (uvod 
u knjigu Iz mojih uspo- 
mena). M. K-l. 

2. Julije * Požega 
2. III. 1882, redoviti 
profesor kirurgije i 
nadstojnik kirurške 
klinike medicinskog 
fakulteta u Zagrebu. 
Pučku školu i gim- 
naziju svršio je u 
Gospiću, а medicin- 
ske nauke na sveuči- 
lištu u Innsbrucku. 
Poslije promocije 
(1907) ostaje u Inns- 
brucku, gdje je radio 
kao volonter, a zatim 
kao asistent. Odavle 
je pozvan 1919 za 
redovitog profesora 
kirurgije na novo 
osnovanom medicin- 
skom fakultetu u Za- 
grebu. Ujedno je 
preuzeo dužnost, da 
osnuje i uredi kirur- 
šku kliniku, koju mu 
je uspjelo urediti 
tako, da u bolni- 
čkom pogledu odgo- 
vara svim zahtjevi- 
ma moderne kirur- 
gije, dok se po svom 
ustrojstvu, operati- 
vno-kurativnom, na- 
stavnom i znanstve- 
nom radu moZe mje- 
riti s klinikama dru- 
gih velikih evropskih 
naroda. 

U svojim znanstve- 
nim radovima obra- 
duje najviše pitanja abdominalne kirurgije (kirurgije trbu- 
šne šupljine) naročito kirurgije postoperativnog jejunalnog 
ulkusa i kirurgije štitnjače (Morbus Basedowii). Suradnik 
je Hrvatske Enciklopedije. 

BIBL.: Kriegschirurgische Erfahrungen aus Serbien, Wiener klin. Wo- 
chenschrift, 1913; Pod Crvenim križem (Budisavljević, Pfanner, Saar), 
Lij. Vjesnik, 1914; Ein operativ geheilter Fall von Magentetanie, Wie- 
ner klin. Wochenschrift, 1919; Razvitak kirurgije zadnjih decenija i 
njeno današnje stanje, Lij. Vjes., 1922; Ulcus pepticum jejuni, Lij. 
Vjes., 1925; Prilog terapiji peptičnih jejunalnih grizlica, Medicinski pre- 
gled 1927, Rad III. jug. sastanka za operativnu medicinu; Echinococcus, 
Lij. Vjesnik 1930; Das postoperative Jujunalulcus und seine Ве. 
handlung, Internationaler àürtzlicher Fortbildungskursus, sv. 12., Karls- 
bad 1930; Pseudociste pankreasa, Lij. Vjes. 1931; Terapija Morbus Base- 
dowii s kirurškog stanovišta, Lij. Vjes., 1932; Ectopia visicae urinariae, 
Lij. Vjes., 1923; Iskustva sa operativnim liječenjem Morbus Basedowii, 


Naučni rad V. Sveslav. liječničkog kongresa u Sofiji, 1936; Ileus, Medi- 
cinska biblioteka, sv. 57—70, Zagreb 1938. R. P-é. 


3. Milan, * Korenica 16. III. 1874, + Hrvatski Karlovci 21. 
П. 1928, profesor i književnik. Bio profesor u Zagrebu, Каг- 
lovcu, Gospiéu i Hrvatskim Karlovcima. Napisao je dvije 
knjige pripovijedaka: Bijedni ljudi i Tmurni dani, tragediju 


_ 





IVAN BUDISLAVIĆ, Klupe pjevališta 
Trogir, Stolna crkva 


BUDISAVLJEVIĆ — BUDISLAVIĆ-NATALIĆ 


Momir i Grozdana (Glasnik Narodnoga vijeća u Karlovcu 
1919), preveo u stihu Euripidovu Medeju, pisao mnoge 
članke, priče i feljtone po različnim listovima i časopisima, 
a od 1906 do 1912 uređivao Brankovo kolo. U pripovije- 
tkama slika mučan život svoga kraja. JD M: 

BUDISLAVIĆ, Ivan, drvorezbar, spominje se kao »magi- 
ster Johannes Budislavich intagliator, incisor et habitator 
Tragurii« u ugovoru sklopljenom posljednjeg dana veljače 
1440, po kojemu prima po 18 dukata za svaku dvostruku 
korsku klupu u crkvi sv. Lovrijenca u Trogiru. 18. VIII. 
1443 otpušta iz službe svog učenika Mihovila, sina Markoje : 
iz Klisa, a 1. VII. 1448 spominju se u Splitu on i njegova 
Zena Jakovica. Bio je vjerojatno u nekim vezama i s Ju- 
rjem  Dalmatincem, 
jer se u jednoj ši- 
benskoj ispravi 1486 
spominje, da Jurje- 
va udovica ima ispla- 
titi neki dug bastini- 
cima Budislavićevim. 
Prema mišljenju Loo- 
seovu predočuju tro- 
girske klupe kasno- 
gotički bogati jugo- 
istočni alpinski tip 
korskih klupa, a sro- 
dne su stilski s oni- 
ma u mletačkoj cr- 
kvi S. Maria dei Fra- 
ri. Imaju lijepo mre- 
Zište na tako zva- 
nom dorsalu i na ko- 
som početku balda- 
hina. Skoljkasti je 
svod polihromiran 
(zlatno i modro). Is- 
pred fijala u kruni- 
štu namješteni su 
mali svetački likovi, 
a na vršcima križnih 
cvjetova stoje polu- 
likovi apostola i pro- 
roka. Nije sačuvan 
njihov izvorni za- 
vršni korniž. Kao i 
druge neke lijepe 
korske klupe u dal- 
matinskim — stolnim 
crkvama izgradene 
su i trogirske po uzo- 
rima mletačke kasne 
kićene gotike. 

LIT.: I. Kukuljević- 
Sakcinski, SUJ, Zagreb 
1858; R. Eitelberger von 
Edelberg, Die mittelal- 
terlichen Kunstdenkmale 


Dalmatiens (Jahrbuch der 
k. k. Centralkomission, 


VO, Beče 18615: T. G. 
Jackson, Dalmatia, the 
Quarnero апа Istria, 


Oxford 1887; A. Dudan, 
La Dalmazia nell'arte ita- 
liana, Milan 1921/22; W. 
Loose, Die Chorgestühle des Mittelalters, Heidelberg 1931; Lj. Kara- 
man, Umjetnost u Daimaciji, XV. i XVI. vijek, Zagreb 1933. A. Sch. 

BUDISLAVIĆ-NATALIĆ, Toma, * Dubrovnik sredinom 
16. st., + Napulj 1608, poznati liječnik, а zatim biskup. Učio 
medicinu i teologiju u Bologni. Po završetku nauka Živi 
neko vrijeme u Dubrovniku i vrši liječničku praksu, a bio 
je i državni fizik. Zatim boravi u Rimu, a potom u Cari- 
gradu, gdje je izliječio od zaduhe (astme) sultana Murata 
III. i od njega dobio na dar knežiju Bobane u trebinjskom 
kotaru. Iz Carigrada je otišao u Poljsku, gdje se je upo- 
znao s kraljem Stjepanom Báthoryjem (1575—86) i s kra- 
kovskim biskupom Petrom Miškowskim. Ovaj ga imenuje 
krakovskim kanonikom, a kralj mu dade poljsko plemstvo. 
Š ove dvije diplome i kraljevim preporučnim pismom od 
12. IX. 1580 vrati se u Dubrovnik. Ovdje je vršio liječničku 
praksu i mnogo se družio s ondašnjim književnicima, od 
kojih su mu neki pjevali pjesme. Međutim se počeo oho- 
liti svojim poljskim plemstvom, pa je na svoj grob u fra- 
njevačkoj crkvi postavio ploču i na njoj istakao svoju vla- 


BUDISLAVICNATALIC — BUDOR 


stelinsku titulu. Neki se u pjesmama narugaše (D. Zlatarié) 
ovom »gizdavom gospodinu«, a Valentin Sorkočević (Valo 
Valović) otuče taj natpis s ploče, zbog čega je bilo došlo 
do svađa i sudskih rasprava. 

Kad se devedesetih godina 16. st. razmahao bio u hrvat- 
skim krajevima pod turskom vlasti jak oslobodilački po- 
kret, koji su pomagali neki strani vladari s papom na čelu, 
a mnogi ga naši ljudi u Dubrovniku i na hrvatskom i dal- 
matinskom primorju podupirali i stajali u vezi s narodom 
u Bosni i Hercegovini, bio je među ovima i Budislavić, koji 
je kao liječnik išao na dvor bosanskoga paše u Banjoj Luci 
ili u Jajce ili hercegovačkom sandžakbegu u Mostar i tom 
prilikom održavao veze s rajom u onim krajevima. 

G. 1606 izabra dubrovački senat B-a za trebinjsko- 
mrkanskoga biskupa, što je papa naknadno potvrdio. Na- 
lazeći se 1608 u Napulju B. naglo ondje umre. U oporuci je 
odredio, da se njegov imetak upotrijebi za gradnju zavoda 
u Dubrovniku »Collegium orthodoxum Budislavum«, u ko- 
jem bi se odgajali đaci njegove biskupije, koja je bila pod 
Turskom. Zavod je stvarno bio otvoren od 1635 do 1648, jer 
mu je glavnica u Napulju propala, a ni dubrovačka vlast 
nije htjela da se možda radom toga zavoda zamjeri Turci- 
ma, pa je tako zavod postojao uglavnom na papiru sve do 
propasti republike. Kolegiju je B. stavio za cilj učenje la- 
tinskoga jezika i moralni odgoj, ali da to nije bio konačni 
Cilj, dokazuje činjenica, da se u ovom zavodu obavljalo 
slavensko bogoslužje (Vojnović, u Radu 119), i to po svoj 
prilici na narodnom jeziku (šćavet), tek se ne može sigurno 
reći, da li na latiniókom ili bosanskom ćirilskom pismu 
(Rešetar). Iz ove su zaklade davane kasnije stipendije za 
dubrovačke studente medicine u Italiji. 

LIT.: D. Zlatarić, Djela, Stari pisci XXL, 200—2; P. Kolendić, Bio- 
grafska djela lg. Đurđevića, str. 98—249; V. Glück, Toma Natalić- 
Budislavić, »Pregled«, Sarajevo, 1939; M. Rešetar, Toma Natalic-Budi- 
slavić i njegov »Collegium orthodoxum«, Rad НА 206; S. Nazečić 
Interes katolicke propagande za Hercegovinu i osnivanje Budislaviceva 
»Collegium orthodoxum«, Prilozi za književnost, jezik, istoriju i fol- 
klor, XVIII., Beograd 1938; R. Jeremić i J. Tadić, Prilozi za istoriju 
zdravstvene kulture starog Dubrovnika, knj. II., Beograd 1939; V. Ba- 
zala, Znameniti dubrovački liječnici, »Alma mater croatica«, III., Za- 
greb 1940; M. Rešetar, Bernardinov lekcionar i njegovi dubrovački pre- 
pisi, Beograd 1933. V.B. 

BUDJAK-POKOS, Jurij, * 1879, suvremeni ukrajinski 
književnik. Stil mu je neobičan (Idilija, Veselij marš), a 
sadržaj proživljen (Kvitčastij tanok, Mij šljah). Uz zbirke 
poezije Buruni i Do velikoj brami treba naročito spome- 
nuti dvije poeme Nevoljnicja-Ukrajinka i Рап Bazilej. 
Piše i popularne knjige za narod. Od proze svratili su na 
sebe pažnju Zapiski učitelja, koji daju vjernu sliku uči- 
teljskog življa u Ukrajini, još za nedavnog vremena. S. G-ć. 

BUDMANI, Pero, * Dubrovnik 27. X. 1835, + Castel- 
ferretti kod Jakina u Italiji 27. XII. 1914, filolog, polihistor. 
Rođen od stare pučke porodice, svršio je gimnaziju u 
Dubrovniku (1853) i pravo u Beču (1857), ali bez ispita, 
jer se bavio jezicima, matematikom i glazbom. Od 1868 
do 1882 bio gimnazijski nastavnik u Dubrovniku načinivši 
1869 ispit iz hrvatskoga jezika i klasične filologije. G. 1883 
preselio se u Zagreb preuzevši uređivanje Akad. Rječnika. 
Ostavivši uređivanje Rječnika 1907 preselio se na svoje 
imanje u Castelferréttiju kod Jakina, otkud je pod kraj 
1913 došao u svoj dragi Dubrovnik hoteći u njemu umri- 
jeti, ali se iz njega na početku kolovoza 1914 vratio u 
Jakin, gdje je i umro. B. je bio velik talenat, ali zabavljen 
mnogostrukim interesom dao je manje, nego što bi mogao 
dati. Napisao je prvu potpunu gramatiku hrvatskoga 
jezika pod natpisom Grammatica della lingua serbo-croata 
(illirica), I. dio g. 1866, II. dio g. 1867. U njoj je osobito 
vrijedna sintaksa zbog istaknutih razlika između našega i 
talijanskoga jezika. Još u Dubrovniku napisao je članak 
Dubrovački dijalekat, kako se sada govori (u »Radu«, knj. 
65, 1883). Ta radnja nije znatna samo po prikazu dubro- 
vačkoga govora, što ga je dao rođeni Dubrovčanin, koji je 
taj govor poznavao bolje od ikoga, nego i po tome, što je 
u njoj B. prvi u dubrovačkim romanskim riječima razlučio 
starodalmatinske (»latinske«) od kasnijih talijanskih te 
time dao i prilog za historijsku gramatiku romanskih je- 
zika, koji je upotrijebio Mayer-Lübke (Romanische Laut- 
lehre, Leipzig 1890, str. 5). — Uređujući Akad. Rječnik po- 
slije Daničića i Valjavca obradio je za 24 godine rada 4.176 
strana (od riječi da do maslinski). U dvije stvari je odma- 
kao od prvoga urednika Daničića: 1. u traženju i postavlja- 
nju etimološke veze riječima, i 2. u jednostavnijem i jasni- 

jem tumačenju značenja ri- 
ječi. Napose je uz mnoge du- 
brovačke riječi dao vrijednih 
napomena. O proslavi 50-go- 
dišnjice Ilirskoga pokreta na- 
pisao je Pogled na razvitak 
naše gramatike i leksikogra- 
fije od 1835 godine (u »Ra- 
du«, knj. 80, 1885). Za aka- 
demijsko izdanje »Starih pi- 
saca hrvatskih« priredio je 
tri knjige: XV. (1886) — Dje- 
la Antuna Gledevica, ХУІ, 
(1886) — Djela Petra Zora- 
nica, Antuna Sasina, Savka 
Gučetića. Bendeviševića i 
XXI. (1899) — Djela Domin- 
ka Zlatarića. U svakoj je 
knjizi ispred teksta Budma- 
nijev uvod, a sam je tekst 
popraćen kritičkim komenta- 
rom, te ova Budmanijeva izdanja idu među najbolja, osobito 
što se tiče dubrovačkih pisaca, jer su u njima iznošene osobi- 
ne njihove grafike i izgovora. U svezi je s izdavanjem starih 
pisaca i Budmanijeva rasprava Pjerin Marina Držića (u 
»Radu«, knj. 148, 1902). B. je napisao i dobru Praktičnu 
gramatiku ruskoga jezika (I. izd. 1888, 2. izd. 1903). Jedan 
dio svoga dugogodišnjega zanimanja matematikom izdao 
je u članku O Bernouillijevim brojevima (u »Radu«, knj. 
183, 1910). B. je pisao i o našoj narodnoj metrici (u pro- 
gramu dubrovačke gimnazije za g. 1875/6). Nešto je i pre- 
vodio, na pr. Pet pripovijedaka iz sanskrta (»Dubrovnik« 
za É 1867) — na$ prvi originalni prijevod iz sanskrta —, 
Nebožiju komediju Krasinjskoga (»Dubrovnik« za g. 1870), 
Kalidasovu indijsku dramu Sakuntalu (»Slovinac« П, 1879), 
Tolstojevu pripovijetku Cim ljudi žive (»Slovinac« IV, 
1883) i dr. Od ovih prijevoda najvredniji je prijevod Sa- 
kuntale. — O Budmanijevu životu i radu napisao je Bud- 
manijev učenik i zemljak dr. Milan Rešetar lijep i topao 
prikaz u »Ljetopisu« Akademije, knj. 39, 1926. S. L 

BUDNA, 1. Lenart, * Ljubljana oko 1500, + Ljubljana 
1573, otac Samuela B., slovenski protestantski školnik. Učio 
je u Leipzigu i bio 1521 korektor za latinske tiskopise kod 
tiskara Frobena u Baselu. Važno je za B-inu duševnu 
orijentaciju, da je u isto vrijeme kod Frobena bio korektor 
za grčki jezik i Erazmo Rotterdamski. Od Frobena je otišao 
B. za učitelja u švicarsko mjestance Rheinfelden. Oko 
1533 postao je učiteljem u staleškoj školi u Ljubljani, 
1563—66 bio je prvim ravnateljem nove protestantske sta- 
leške škole. Bio je među prvim glasnicima protestantizma 
u Ljubljani, do smrti vjeran prijatelj Trubarov, ali se ipak 
držao u pozadini. Svoje je knjige darovao prvoj ljubljan- 
skoj javnoj knjižnici, koju su 1563 osnovali protestantski 
kranjski državni staleži; nešto od toga još je sačuvano u 
sveučilišnoj knjižnici ljubljanskoj. 

LIT.: Slov. biogr. leksikon; J. Glonar, Časopis za zgod. in narodo- 


pisje 1928, 14 i 1931, 222; G. Stokl, Die deutsch-slavische Südostgrenze 
des Reiches im 16. Jh., Breslau 194. ‚С. 


2. Samuel, Ж Ljubljana oko 1540, + 1571, učitelj i prevo- 
dilac; sin prijašnjega. Učio je u Tübingenu i Padovi, bio je 
domaći učitelj, branitelj i prokurator na staleškom sudu u 
Ljubljani. Po nagovoru kranjskih plemića preveo je opis 
sigetske katastrofe, što ga je glagoljicom napisao Fr. Črnko, 
komornik i tajnik Zrinskoga, na latinski i njemački jezik, 
pa je latinski prijevod objelodanio u Beču 1568. Taj je 
prijevod postao evropsko vrelo za objektivnu sliku opsje- 
danja i zauzeća Sigeta. A. S-k. 

BUDNICA, vojnička svirka, kojom se bude vojnici u 
određeni sat u vojarnama i vojničkim logorima. Njom se 
služi vojska samo u mirno doba, a za rata samo u zaleđu. 
Kod nas je poznata Haydnova budnica, koju je upotreblja- 
vala bivša austro-ugarska vojska, a sada je upotrebljava 
hrvatska. SI. P-é. 

BUDOR, hrvatska obitelj u Slavoniji, koja je potekla od 
Zupana Saguda od Grabovnika (Gorbonuk, danas Novi- 
grad Podravski). Linija descendencije: Comes Šagud-Bo- 
dor-Štefan-Jakob-Adam-Nikola-Andrijaš-Vid-Ivan. Po Bu- 
doru dobio je ime baštinski posjed potomaka Sagudovih Bu- 
drovec (selo Budrovec u Zupi Durdevac). — Magister An- 
drija$ В. de Budrowez spominje se među plemićima župa- 
nije križevačke 1501—30. С. 1528 bio je sluga bana Ferenca 
Batthyána, ali je prešao na stranu kralja Januša Zapolj- 

skoga, koji mu je 1529 i 1530 za naknadu šteta pretrplje- 
nih u gradanskom ratu darovao više posjeda svojih pro- 
tivnika u križevačkoj županiji. G. 1530 podsjede Gašpar 
Karšan, kapetan Ferdinandov, A. Budora na njegovu tvr- 
dom kaštelu Budrovcu i prisili ga na pokornost. — Vid B. 
borio se vanredno hrabro kod Pešte 1542, u Češkoj i Ugar- 
skoj 1549, 1556 kod Sigeta i kasnije u Moslavini. Bio je 
zatim kastelan trakošćanski do 1569, kad je kralj prodao 
taj grad biskupu Jurju Draškoviću. — Ivan B., sin Vidov, 
služio je od 1580 u kraljevskoj vojsci pod Jurjem Zrin- 
skim i drugim zapovjednicima i odlikovao se velikim ju- 
naštvom u bitkama s Turcima u Ugarskoj i Slavoniji. 
Matijaš П. potvrdi 1. XII. 1610 staro plemstvo i darova 
grb Ivanu B., ženi mu Elizabeti Peteó de Gerse i sinovima 
Štefanu, Franji i Gašparu. Ivan B. učestvovao je mnogo u 
saborima, gdje je tražio zaštitu od nasilja koprivničkih kape- 
tana i njihovih Vlaha, kmetova na svojim imanjima. Radio 
je u mnogim saborskim povjerenstvima (od 1610 nadzornik 
podravskih haramija i dr.). Od Jurja Zrinskoga dobio je 
u zalog za vjernu službu kaštel i imanje Sv. Nikola na 
Zelini, koje su na saboru 1623 Zrinski potraživali od nje- 
gove udovice. G. 1628 vrhovni oktavalni sud i vrhovni 
kraljevski sud među posjedima stare vlastele u križevačkoj 
župi dodijeliše obitelji Budor posjede Budrovce i Vese- 
lovce i dijelove posjeda u Lasovcu i drugim imanjima kri- 
ževačke županije. Obitelj B. živi u Hrvatskoj i danas. 

LIT.: E. Laszowski, Ratne zgode V. Budora, Prosvjeta VI., 1898; Isti, 
Junak І. Budor, Prosvjeta VII., 1899; I. Bojničić, Adel v. Kroatien u. 
Slavonien, Niirnberg 1899; MHSM. A. 8. 

BUDOVEC Z BUDOVA, Václav, Ж 1551, + 1621, ista- 
knuti predstavnik Češkobratske zajednice. Proputovao je 
gotovo čitavu Evropu, proboravio nekoliko godina i u Cari- 
gradu, gdje je naučio turski i arapski. Istakao se kao go- 
vornik na saborima Zajednice i kao sastavljač njezinih 
vjerskih i političkih spisa. Zalagao se za vjersku snošljivost. 
G. 1614 izdao je Antialkoran, polemički spis protiv islama. 
Bio je predsjednik apelacijá. Poslije bitke na Bijeloj Gori 
zatvoren je i pogubljen 21. VI. 1621. Lj. J-e. 

BUDRUM (Bodrum), turski lučki gradić na JZ Male 
Azije, na poluotoku daleko izbočenom u more. Ima 6.000 
stan. Tursko ime nastalo je od Petronium (prema tamo- 
šnjem kaštelu S. Pietro dei Cavalieri di S. Giovanni). 
Nedaleko gradića nalaze se ruševine znamenitog Halikar- 
nasa, prijestolnice kralja Mauzola i rodnoga mjesta po- 
vjesničara Herodota i Dionizija. 

BUDVA, gradić jugoistočno od Boke Kotorske. Mjesto 
leži na malom otočiću od trijaskog dolomita, koji je pje- 
ščanom prevlakom spojen s kopnom i pretvoren u polu- 
otok. B. je opasana zidom, na kome su dvoja vrata; kroz 
jedna vodi put s kopna, a kroz druga s morskog prista- 
ništa. Budvansko je primorje otvoreno prema J i izloženo 
jakira vjetrovima s mora (jugo). More je na otpornijim va- 
pnenačkim poluotočićima izradilo strme obale, a na mekšim 
glinama i pješčenjacima otvorene uvale, kojima su obale 
prekrivene lijepim žalima. B. ima veoma blagu klimu 
sa srednjim temperaturama u siječnju 8,9% C, srpnju 26,1" C 
i godini 17,1% C. Kako je položaj B-e vrlo pogodan za 
obranu od napada s mora i s kopna, naselje postoji od 
najstarijih vremena i pored više stradanja je obnavljano. 
Budući da u obzidanom prostoru više nema slobodnog pro- 
stora, a u današnjim prilikama te utvrde nemaju vašnosti, 
to se novi dijelovi B-e šire izvan gradskih zidina; isko- 

(Orbis terrarum) 


riscuju se prije svega ljepši položaji uzduž morskoga žala. 
U novije doba budvansko primorje zbog svoje vrlo blage 
klime i prekrasnih žala postaje živo i vrlo posjećeno ljeto- 
valište, kome je B. središte. Slabe veze sa zaleđem ne dopu- 
štaju, da odlike kraja dođu do potpunog izražaja. J. R-é. 
Povijest. Prvi spominje B-u grčki putopisac Skilak u polo- 
vini 4. st. pr. Kr. pod imenom Bovóór. Izdižući se na stje- 
novitom otočiću, koji danas spaja jedna prevlaka s kopnom, 
bila je B. više tvrđava staroilirskog podrijetla negoli varoš 
(Jireček). Kao rimska Butua (od 168) pripala je u doba 
Dioklecijanovih upravnih reformi Prevalitani, a od 395 
tekla je blizu nje granica između istočnog i zapadnog car- 
stva. Dobro utvrđena održala se i poslije dolaska Slavena; 
a domaći se romanski živalj uskoro stopio sa slavenskim. 
U srednjem vijeku zove se i Starigrad (Civitas antiqua); 
prema Dukljaninu postojala je tada i župa Budva (iupania 
Budua). Pod vlašću Bizanta pustoše je 841 i 867 Saraceni. 
Kao dio dukljanske države sjedište je biskupa, koji je od 
1089 sufragan barskog nadbiskupa (privremeno je biskupija 
spojena s Kotorom), a ima i benediktinski samostan (S. 
Maria Buduanensis); katalog njezinih biskupa počinje tek 
1143 s prvim poznatim biskupom Silvestrom. Pod vlašću 
srpskih vladara (od kraja 12. st.) dobiva 1346—71 statut, 
koji sadržava 295 gradansko-pravnih odredaba i osigurava 
gradu znatnu samoupravu. U doba raspadanja srpske 
drZave i utvrdivanja turske vlasti B. éesto mijenja gospo- 
dara. Poslije 1360 nalazi se u posjedu zetskih Balšiéa, zatim 
od 1396—98 vojvode Sandalja, koji u njoj otvara slanicu 
(trZište solju); premda se Sandalj do smrti 1435 ne odriče 
prava na B., ipak se glavna borba Zbog nje razvija izmedu 
Mlečana i Balše III. te njegovih baštinika, srpskih despota. 
Za despota Đurđa stolovao je u B-i i zetski metropolit, 
koji je u njoj vršio dužnost kastelana. Još 1442 opsjedne 
Sandaljev nasljednik vojvoda Stjepan B-u, a kad se povu- 
kao, prizna grad vlast Mletaka, pod kojom je ostao do 
pada Mletačke republike 1797. B. nema vlastite trgovine; 
njezino malobrojno stanovništvo — 800 do 900 duša u 
16. st. — bavi se uzgojem maslina i vinove loze, drvar- 
skim i kamenarskim obrtom, a ponešto i gusarstvom. U 
dubrovačkoj trgovini imala je B. posebno značenje kao 
jedno od početnih mjesta na znamenitoj via de Zenta, koja 
je vodila u Brskovo na Tari i u Peć. G. 1797 pripadne 
Austriji, koja učvrsti nad njom svoju vlast poslije napo- 
leonskih vojna. Budvanska je biskupija ukinuta 1828, a nje- 
zino područje pripojeno biskupiji u Kotoru. 

LIT.: K. Draganović, Opći šematizam katoličke crkve u Jugoslaviji, 
Sarajevo 1939; K. Jireček-J. Radonić, Istorija Srba, П. i III, Beograd 
1923; Š. Ljubić, Statuta et leges civitatis Buduae..., Mon. hist.-jur. 


Sl. mer., III., Zagreb 1882—83; R. Strohal, Statuti primorskih gradova 
i općina, Zagreb 1911. Ы J. š-k 


BUDYSIN (od 1868 Bautzen), glavni grad Gornje Lužice 
(Oberlausitz) u Saskoj, napredno naselje veleobrta na gor- 
njoj Sprevi, 41.951 stan. (1933), od toga 10% Lužičkih 
Srba, kojima je ovdje od 19. st. dalje duhovno središte 

narodnoga preporoda. B. osvojiše Nijemci 1004, 1136—1254 
držala ga je Češka i 1254—1319 Brandenburg, 1429 pokoriše 
ga Husiti i 1634 popališe Sasi. Glavna je crkva sv. Petra 
u gotičkom slogu iz 13. st., dovršena na kraju 15. st. Neka- 
dašnja kolegijatna crkva, s baroknim tornjem od 103 m 
visine, od 1921 je stolna za novoosnovanu biskupiju. Nad 
Sprevom se izdiže na granitnoj hridini prastari dvorac 
Ortenburg, ponovno sagrađen od Matije Korvina i ukra- 
šen baroknim zabatima u 17. st. Među mnogim prosvjetnim 
i školskim zavodima i ustanovama važan je etnografski 
muzej Lužičkih Srba. Veleobrt izrađuje vagone i karo- 
serije, papir i pivo. B. leži na željezničkoj pruzi Dresden— 
Gorlitz. N. Z. 
BUENOS AIRES (španj. »dobar zrak«), 1. pokrajina re- 
publike Argentine u Južnoj Americi, obuhvata 306.830 km? 
s 3,364.761 stan. (1937), 11 na 1 km?. Međe su joj na sjeveru 
rijeka Paraná i njezino ušće La Plata, na istoku i jugu 
Atlantski ocean, a na zapadu graniče s njome pokrajine 
Santa Fé i Cordoba pa teritoriji Rio Negro i Pampa. Za- 
prema većinom ravne i nepošumljene dijelove Pampa, ko- 
jima protječu rijeke Rio Negro, Rio Colorado i Rio Salado. 
Na jugu se ispinju dvije gorske kose, istočna niža Sierra 
Tandil sa 450 m i zapadna viša Sierra de la Ventana s 
1300 m. Klima je umjerena i blaga, ali često nisu ugodni 
hladni jugozapadni vjetrovi (suestadas). Tlo је vrlo 
rodno, samo je na jugoistoku uz obalu Atlantskog oceana 
pjeskovito. Stanovnici su većinom bijelci i bave se ra- 
tarstvom i stočarstvom. Sije se ponajviše pšenica, lu- 
cerna i kukuruz, zatim zob i lan, a sadi se povrće i voće. 
U stočarstvu prevladava gajenje goveda, ovaca i konja. 
U blizini glavnoga grada razvio se mlinarski veleobrt, 
zatim veleobrt različnih strojeva i konzerviranja mesa. Do 
1880 bio je glavni grad ove pokrajine Buenos Aires, a onda 
ga je naslijedila La Plata sa 192.225 stan. Od ostalih gra- 
dova važniji su Bahia Blanca (109.660 stan.), Chivilcoy 
(56.957), San Nicolás (43.826) i Dolores (23.590), a poznato 
je i morsko kupalište Mar del Plata sa 54.683 stan. (1937). 
2. Glavni grad republike Argentine i najveći grad Južne 
Amerike s 2,290.788 stan. (1937). Leži na 34036'21" juž. geogr. 
širine i 58"21'33" zapadne geogr. dužine, na južnoj, dosta 
strmoj obali (45 km širokog ušća) rijeke La Plate. Tu je 
sjedište vlade republike, kongresa, diplomatskog zbora i 
nadbiskupa. Polovica stanovništva su stranci, većinom Ta- 
lijani, Španjolci i Francuzi. Jaka je kolonija Hrvata i Slo- 
venaca. Grad je vrlo pravilno građen. Najljepša je ulica 
30 m široka Avenida de Mayo, a najljepši trg Plaza de 
Mayo, s katedralom i gradskom vijećnicom. Katedralu, Која 
je vrlo slična pariskoj crkvi sv. Magdalene, počeše graditi 
1621 isusovci. Od naučnih zavoda važno je sveučilište 
od 1821, jedno od najboljih u Južnoj Americi, s velikom 
knjižnicom, zatim zvjezdarnica, geografski zavod, opera, 
prirodoslovni muzej i zoološki vrt. B. A., koji se je vrlo 
brzo razvio, nalazi se na prijelazu od starog, u obliku če- 
tvorine građenog španjolskog kolonijalnog grada u mo- 
derni velegrad, koji je okružen vijencem predgrađa kao 


Flores, Caballito, Belgrano, Lomas 
de Zumora, Temperley. 

B. A. je prema geogr. položaju 
središte trgovine nesamo Argentine 
nego i cijeloga juga Južne Ame- 
rike. Preko 1000 različnih veleobr- 
tnih poduzeća, koja zaposluju preko 
120.000 radnika, prerađuju različne 
stočne i ratarske proizvode. Kroz 
luku B. A. izvoze se žive životinje, 
poglavito ovce i goveda, zatim ule- 
đeno meso, vuna, koža, loj i mast. 
Od ratarskih proizvoda izvozi se 
konoplja, kukuruz, pšenica, que- 
bracho. Uvozi se različna metalna 
roba, ugljen, papir, pamučna roba, 
španjolska vina, različiti proizvodi 
evropske i sjeveroameričke manu- 
fakture, porculan, staklena roba, 
kava i slador iz Brazilije. 


Pomorski saobraćaj sa Sjevernom 
Amerikom i Evropom vrše mnogo- 
brojne redovite pruge. Tu je pola- 
zna točka argentinskih željeznica, 
koje idu republikom u svim smje- 
rovima. Okolica je grada vrlo li- 
jepa. Oko kuća u vrtovima su gajevi agava, kaktusa, 
opuncija, pa bresaka i maslina. Južno od B. A. na obim 
obalama rijeke Riachuelo leži predgrađe Barracas, na- 
zvano po različitim spremištima i stovarištima. Sat želje- 
zničke vožnje prema sjeverozapadu leži Tigre, omiljelo 
izletište, obraslo bujnom vegetacijom. Tu počinje delta 
rijeke Parane. B. A. je osnovao 1535 Don Pedro de Men- 
doza, ali je tek 1580 uspjelo Španjolcima osnovati trajno 
naselje, koje se poradi lijepa i zdrava položaja brzo po- 
diglo, tako da je već 1700 postalo sjedište biskupije. G. 
1806 zauzeše ga Englezi, ali ga ubrzo moradoše napustiti. 
Revolucijom od 1810 zemlja se oslobodila od španjolskog 
gospodstva. Otada je B. A. na čelu republike Argentine. 
G. 1850 imađaše 90.000 stan., 1880 350.000, a danas je mi- 
lijunski grad, najveći u Južnoj Americi. O. O. 

Povijest. B. A. osnovao je 1535 španjolski guverner Pedro 
de Mendoza i dao mu ime Nuestra Señora; naselje je 1537 
opustjelo, ali ga je 1580 obnovio Juan de Garay. Kao 
sijelo potkralja španjolskih Provincias Unidas del Rio de 
La Plata (od 1776) osvoje Englezi na kratko vrijeme B. A. 
za napoleonskih ratova 1806. Kada je 1816 s uspjehom 
dokrajčena borba za nezavisnost, a zemlja 1825 dobila 

ustav, razvila se dugotrajna borba izmedu unitarista i 
federalista, koja je u različnim oblicima dala obilježje 
svemu unutrašnjem životu Argentine do 1880. Misao su 
državnog jedinstva, sa sve očitijom primjesom imperija- 
lizma, podržavali stanovnici B. A. prozvani porteños; u 
tome ih je pomagalo i široko zaleđe federalne države, koja 
je nosila ime po svom glavnom gradu. Ustavom od 1825 
postane B. A. sijelom i središnje federativne vlade. U 
opreci sa starim kulturnim središtima na visočju odrekne 
B. A. 1853 suradnju na stvaranju novoga ustava i ne pri- 
zna ni ustav ni vladu sa sjedištem u Paraná. Otvoreni 
raskid državne zajednice završi 1859 porazom B. A., ali 
nova pobjeda unitarista vrati gradu 1861 njegov prijašnji 
položaj. Pitanje o pripadnosti Patagonije potakne najzad 
ustanak B. A., koji 1880 uguši general Roca. Prema pro- 
gramu federalista odijeli on kao predsjednik grad B. A. od 
njegove pokrajine, kojoj prenese sijelo u La Plata, i pro- 
glasi ga saveznim gradom, a učini ga i vojničkim središtem 
zemlje. B. A. završava time svoju posebnu povijest. J. Š-k. 

U Buenos Airesu ima hrvatskih iseljenika oko 8 hiljada, 
a u provinciji de Buenos Aires ukupno oko 30 hiljada. 
Bave se poljodjelstvom, stočarstvom, zanatima, trgovinom, 
pomorstvom, radničkim poslovima. 

Hrvatsko naselje u Buenos Airesu staro je preko 100 go- 
dina. U njemu je izlazilo dosada 38 hrvatskih novina, a sad 
izlaze troje. Iseljenici imadu 10 društava, a među njima 
ima mnogo hrvatske inteligencije i veleobrtnika. M.B. 

BUFF, Charlotte — Goethe. 

BUFFALO, glavni i iza New Yorka najveći grad u sje- 
verno-američkoj saveznoj državi New York, leži u istočnom 
kutu jezera Erie, nedaleko izlaza rijeke Niagare prema 
jezeru Ontario i na ušću rijeke Buffalo Creek u jezero 
Erie, gdje počinje kanal Erie. Izgrađen je dijelom u mo- 
čvarnoj nizini i dijelom na stepenastoj uzvisini, odakle je 
lijep pogled na čitavo jezero. Široke ulice s drvoredima 
sijeku se među sobom okomito ili se razilaze zrakasto iz 
City Halla. Grad je osnovan početkom 19. st. i nazvan po 
bivolima, koji su nekada tamo pasli u stadima. Kada je 
kanal Erie spojio 1825 rijeku Hudson i Atlantski ocean, 
oživjela je okolina i sam grad. Otada se u njemu razvila 
veleobrtna djelatnost, ali je procvala istom poslije 1896, 
kada su počeli iskorišćivati slapove Niagare za električnu 
snagu. Ima 573.076 stan. (1930). U sigurnoj i prostranoj 
luci tovari se građevno drvo, žito, ugljen i stoka. Trgovinu 
i veleobrt mnogo pomažu željezničke pruge sa svih strana 
USA. Stanovništvo je znatnim dijelom njemačke, poljske 
i talijanske narodnosti. O. O. 

BUFFO (tal »smiješan«). U talijanskoj komičnoj operi 
tako se označuje pjevač, koji pjeva komičnu ulogu: tenore 
buffo ili basso buffo. Buffo cantante mora biti i dobar pje- 
vač, a buffo comico osobito dobar komičar. Taj je naziv 
prešao u opernu terminologiju svih svjetskih jezika. Naj- 
bolji hrvatski bas buffo je Tošo Lesić (Bartolo u Sevilj- 
skom brijaču). SB. 

BUFFON, Georges Louis Leclerc de, * Montbard 7. IX. 
1707, + Pariz 16. IV. 1788, francuski prirodoslovac i pisac. 
Uéio u Dijonu i An- 
gersu baveći se pogla- 
vito matematikom. No 
prigodom putovanja po 
Svicarskoj, Italiji i ju- 
Znoj Francuskoj (1730 
do 1732), poduzetog s 
mladim vojvodom od 
Kingstona i njegovim 
učiteljem, strastvenim 
prirodoslovcem, probu- 
dio se u B-u njegov 
pravi poziv. Veé 1733 
primljen je u Akade- 
miju znanosti, u odjel 
za mehaniku. Prva su 
njegova izdanja prije- 
vodi s engleskog: Ha- 
lesova  Statique des 
végétaux (1735) i New- 
tonov Traité des flu- 
xions (1740). Baveći se 
gospodarstvom na ba- 
štinjenom imanju dao 
se na proučavanje pi- 

tanja oko pošumljivanja i rasta drveća. G. 1739 imenovan je 
upraviteljem botaničkog vrta (Jardin du Roi), pa je doskora 
taj zavod u Parizu pretvorio u središte znanstvenih prouča- 
vanja i tako udario temelje današnjem Musćum d'histoire 
naturelle. Izradio je osnovu svojoj Histoire naturelle, a za 
deset godina objelodanio prva 3 sveska, u kojima obrađuje 
Théorie de la terre i Histoire naturelle de l'homme (1749). 
Njegov uspjeh jedva je pomutila osuda tog djela od strane 
sorbonskog bogoslovskog fakulteta. Do 1767 slijedi 12 drugih 
svezaka, koji obasežu Histoire des quadrupédes. Otada se B. 
obraća suradnicima, koji prikupljaju gradivo i katkada obra- 
đuju neke dijelove nastojeći oponašati B-ov stil. Neke stra- 
nice, koje se ističu kao primjer B-ova odviše kićenog stila, 
potječu od njegovih suradnika Daubentona (za sisavce), 
Gućnaud de Montbeillarda i opata Bexona (za ptice), Guy- 
ton de Morveaua i Faujas de Saint-Fonda (za rude). U 
manje od 20 godina slijedi 21 svezak: Histoire des oiseaux 
(9 sv., 1770—83), Histoire des minéraux (5 sv., 1783—88) i 
7 svezaka dodataka (1774—89), od kojih 5. (1778) obaseže 
raspravu Epoques de la Nature, koja je izazvala drugu 
sorbonsku osudu. Kad je B. umro, djelo nije bilo dovršeno. 
Upotpunio ga je Lacćpčde (v.) napisavši prikaz četvero- 
nožaca, što se rasplođuju jajima, zatim opis zmija i ptica. 

B. je 1753 izabran za člana Francuske Akademije, premda se nije ua- 
tjecao. U svom nastupnom govoru (25. VIII.) izložio je »nekoliko misli 
o stilu«, koji treba biti »točan i jednostavan, jednak i jasan«. »Dobro 
Pisati znači ujedno dobro misliti, dobro osjetiti i dobro izraziti, znači 
imati u isti mah duha, duše i ukusa.« 

Svojim nazorima više nego književnom vrijednošću svoga djela B. 
je djelovao na svoje suvremenike. Pridonio je, da se radoznalosti 
otvori novo jedno područje, te da prirodne nauke zamijene matematiku 
kao tip znanosti. Svojim smislom za skupne poglede i za hipoteze on 
se udaljio od prirodoslovaca klasifikatora smatrajući klasifikacije ne- 
prirodnima i neosnovanima, budući da priroda postupa neprimjetnim 
stupnjevanjem. Drži dakle, da su klasifikacije tek pomagala za pam- 
ćenje. Tako nastaje njegova metoda opisivanja, metoda, tako reći, 
biografska. No on je pokazao strukturno jedinstvo sviju bića, složenost 
organizama, koja je u rastu, sve do čovjeka, koji je u neku ruku naj- 
savršeniji tip: na taj je način položio prve ozbiljne temelje poredbenoj 
anatomiji i općoj fiziologiji. 

Od 1737 do 1764 proučavanja životinja u Americi i njihovih razlika 
od životinja staroga svijeta pružaju mu priliku, da osnuje zoologijski 
zemljopis. On ističe utjecaj podneblja, hrane i borbe životinjskih vrsta 
među sobom. Zapazio je, da nijedna vrsta nije raširena po cijeloj 
kugli zemaljskoj osim čovjeka, čije su rase samo raznolikosti iste vrste, 
pa tako otvara putove antropologiji. Naslutio je promjenljivost vrsta 
kao jednu od posljedica njegovih nazora o vezi bića u neprekinutom 
slijedu. Napokon unatoč tomé; što je čovjeku dao prvenstveno mjesto, 
on je sve više dolazio do uvjerenja, da čovjek u prirodi zauzima tek 
čedno mjesto te da je podvržen njenim zakonima. U cijelosti se B. 
cijeni osobito kao umjetnik stila, ali to ne smije izbrisati njegovu 
ulogu učenjaka i preteče biologa 19. st., koji su bili pod njegovim 
utjecajem mnogo više, nego što su priznavali. 

BIBL.: Najbolje je izdanje djela Histoire naturelle od Lanessana, 12 
sv., Pariz 1883; Discours sur le style često je izdavan s komentarom 
u zbirkama klasika; Correspondance inćdite, izd. Nadault de Buffon, 
2 sv., Pariz 1860. 

LIT.: Condorcet, Eloge de B., Histoire de P'Académie des sciences, 
CVI., 1788; Cuvier, Eloge de B., Recueil des ćloges historiques, 3 sv., 
1856—62; Flourens, B., histoire de ses travaux et de ses idćes, 1844, 
1850; Des manuscrits de B., 1860; E. Perrier, La philosophie zoologique 
avant Darwin, 1884; Faguet, XVIlle siécie, 1890; D. Mornet, Les scien- 
ces de la nature en France au XVII-e siècle, 1911; L. Dimier, B., 1919; 
L. Roule, B. et la description de la nature, 1924. J. D-e. 

BUFONIJE (grč. Bovgóvi« »klanje goveda«), ili Diipolije, 
žetelačka svečanost u čast Zeusa Polijeja (zaštitnika grada), 
odatle i drugo ime. Na atenskoj Akropoli pridonosila bi se 
žrtva od poljskih plodova, svećenik bufon ubio bi bika za 
žrtvu, ali bi odmah poslije toga morao pobjeći, a arhont 
bazilej izrekao bi osudu, da se sjekira radi umorstva baci 
u more. . 

BUG, 1. desni pritok Visle, izvire u istočnoj Galiciji, 
u širokim zavojima teče močvarnom nizinom do Brest- 
Litovska i kad primi Narev, utječe u Vislu niže Varšave. 
Dug je 730 km i zaprema porječje od 73.280 kmž. Plovan 
je od Brest-Litovska. Kanal ga veže s Pripetom i dalje 
s Njemenom, ali su ove veze bez većega prometnog zna- 
čenja. 

2. Rijeka u Ukrajini (zvana također Bolo, u starini 
Hyspanis), izvire na Podolskoj ploči, protječe u dubokim 
kanjonima Ukrajinu i utječe niže Nikolajeva u limane 
Dnjepra. Dug je 768 km, a porječje zaprema 67.920 km. 
Plovan je samo 130 km, od Voznesenska. N. Z. 

BUGA (7 Bovyć), jedna od dviju sestara, koje su — pre- 
ma hrvatskoj predaji, kako ju je oko 950 zapisao car Kon- 
stantin Porfirogenet — zajedno s petero braće dovele 
Hrvate iz njihove zakarpatske postojbine u današnju do- 
movinu. Ime B. znanost nije uspjela objasniti: Bury drži, 
da je slavenskog podrijetla i znači »jad«; Oštir je tumači 
kao ilirotračku složenicu Bau-ga u značenju »žena«, a 





BUGA — BUGARSKA 


Mikkola upozoruje na čestu pojavu turskog imena Buga. 
Prema mišljenju Klaića, Šišića i Modestina krije se u imenu 
B. hrvatsko pleme Buzana (v.). 

LIT.: J. Modestin, Imena petorice brace i dviju sestara na početku 
hrv. povijesti, NVj. 36, 1928 (s ostalom literaturom). J. š-k. 


BUGA, Kazimieras, * u Litvi 25. X. 1879, + Kaunas 1. I. 
1924, litavski lingvist historijskoga pravca, profesor litav- 
skoga jezika na novoosnovanom (1920) sveučilištu u Kau- 
nasu. Učio je u Petrogradu opću lingvistiku kod Fortuna- 
tova, a litavski kod litavskog profesora Janniusa. Bio je 
zatim izvanredni profesor u Permu. Radio je 20 godina na 
litavskom rječniku, od kojega su izašle samo dvije sveske. 
Izučavao je mitologiju Litavaca, Lotiša (Letonaca), Prusa 
i povijest Litavaca, sve u vezi s lingvistikom. Bavio se i 
pitanjima litavskoga pravopisa. 

LIT.: A. Meillet u Revue des Etudes slaves, sv. IV. 

BUGARIJA —> Tambura. 

BUGARSKA (B*lgarija), carevina na istočnom dijelu Bal- 
kanskog poluotoka, obuhvata (s južnom Dobrudžom) 111 
tisuća km?. Nalazi se između 41913" i 44? 13' sjev. širine, te 
između 22°21’ і 28932" istočne dužine. Slična je pravo- 
kutniku, protežući se u smjeru 2—1 na duljini od 462 km, 
a u meridijanskom smjeru 333 km. 

SADRŽAJ: Reljef, 459; Vode, 459; Klima, 459; Biljni svijet 460; 
Stanovništvo, 460; Promet, 460; Ustav, 460; Vjerske organizacije 
460; Školstvo, 460; Naselja, 461; Gospodarstvo, 461; Etnografija, 
463; Povijest, 464; Bugarski jezik, 472; Narodno pjesništvo, 473; 
književnost, 474; Likovne umjetnosti, 476; Glazba, 478; Prirodne 
znarfosti, 480; Novci, 481. 

Reljef. Bugarska obuhvata najviše gorje Balkanskog polu- 
otoka, a ujedno i najprostranije ravnice: Dunavsku ploču 
i Maričku nizinu. Oko 40% države je planinski teren, a 
srednja visina iznosi 480 m. Može se podijeliti na 3 dijela, 
na južnu, srednju i sjevernu Bugarsku. 

a) Južna Bugarska ima najviše planinski značaj. Zaprema 
je uglavnom Rodopski masiv, koji je ostatak starog kopna, 
građen od kristalinskog i metamorfnog kamenja. Rodopi 
su nabrani dva puta, u pređpermsko i posteocensko doba. 
U oligocenu i kasnije pojedine su se plasine izdigle ili 
spustile, pa su tako nastali stršenici i kotline. Kao otporna 
masa Rodopi su utjecali na smjer nabiranja mlađeg gorja, 
dinarskog i balkanskog. Impozantna Rila (Musala, 2925 m) 
i Pirin (2915 m) imaju alpski značaj s golim i oštrim 
vrhuncima i s mnogim tragovima diluvijalne zaleđenosti 
(cirkovi s mnogobrojnim jezerima, doline koritasta oblika, 
morene). Oko ovih najviših gromada nalaze se usponi s vi- 
sinom oko 2200 m i niže. Na zapadu od Strume diže se 
Osogovska planina (2252 m), Vlasina, Ogražden i Belasica, 
a istočno od Meste prostiru se zapadni i srednji Rodopi 
u užem smislu (2188 m). Istočni Rodopi su mnogo niži, a 
posljednji su im ogranci Sakar (854m) i Strandža (1031 m). 

Visoki rodopski grebeni su teško prohodno gorje. Na- 
seljenost se usredotočila u nekoliko kotlina, koje su spu- 
štene duž rasjeda i pokrite neogenim jezerskim talozima. 
One su povezane međusobno duboko usječenim riječnim 
dolinama. Duž Strume se redaju Custendilska, Dupnička, 
Gornjodžumajska i Melnička kotlina, a duž Meste Razloška 
i Nevrokopska. Manje su kotline u zapadnim i srednjim 
Rodopima: Čepino, Devin, Čepelare, Dospat i dr. 

b) U srednjoj se Bugarskoj protežu dva niza ulegnina 
uglavnom u smjeru 7—1. Podbalkanska se udolina nado- 
vezuje na moravsko-nišavsku dolinu і u njoj se redaju 
podno Balkana: Sofijska, Zlatičko-Pirdopska, Karlovska, 
Kazanlička i Slivenska kotlina. Južni se niz sastoji od 
Znepoljske, Radomirske, Dupničke i Samokovske kotline 
(visoka 950 m) te od prostrane Maričke ravnice, koja se 
proteže od donje Topolnice do Tundže na duljini od 
200 km sa širinom od 40—70 km. Potpuna je ravnica oko 
Plovdiva i Stare Zagore, dok na jugoistoku ima više izgled 
brežuljkastog terena. To je najplodniji dio Balkanskog 
poluotoka. Oba su niza kotlina nastala utonućem, koje se 
zbivalo između miocena i pontika, a djelomično su se ti 
pokreti nastavili do danas, kako pokazuju potresi. à 

Između spomenuta dva niza ulegnina diže se Srednjo- 
gorje (Antibalkan), izgrađeno od kristalinskog kamenja, 
na koje se priključuje s J kredna zona. Ono se grupira 
u više grebena, rastavljenih riječnim dolinama, od kojih 
su najvažniji Ihtimanska, Srednja (1573 m) i Sarnena gora, 
dok je pripadnost Vitoše (2290 m) Srednjogorju sporna. 

c) U sjevernoj se Bugarskoj pruža od Timoka do Crnog 
mora gorje Balkan (Stara planina), koji čini tako reći 
hrptenicu zemlje. Prijevojima Arabakonakom i Železnikom 
podijeljen je na tri dijela. Jezgra je Balkana građena od 
arhajskog i paleozojskog kamenja, na koje naliježu, oso- 

bito na I, mladi slojevi. Zapadni i srednji Balkan nabrani 
su u pretpermsko doba, a istočni lanci kao i predgorje 
nabrani su u oligomiocenu. Srednji je dio najvisi (Jum- 
rukčal, 2379 m), a ujedno i najviši. Prema podbalkanskoj 
ulegnini Balkan se strmo ruši poput zida. Na sjevernoj 
strani postepeno slazi prema Dunavskoj ploči, djelomično 
izravno, a djelomično preko niskih vijenaca Predbalkana. 
Balkan je vrlo prohodno gorje, te nije činio zapreke starim 
seobama, kao što nije zaprekom ni suvremenom prometu. 
Ima više povoljnih prijevoja, a rijeka Isker prerezala ga 
je veličanstvenom sutjeskom u cijeloj širini. 

Dunavska ploča obuhvata gotovo trećinu države. To je 
valovita ravnica, kojoj je kredna podloga zajedno s mje- 
stimičnim tercijarnim naslagama pokrivena diluvijalnim 
praporom ili lesom, a ispresijecana dosta dubokim riječnim 
dolinama. Les pokriva ploču južno od Dunava na širini 
od 20—40 km, a doseže debljinu oko 30 m. Vrlo je plodan, 
pa je tu žitnica Bugarske. Istočni je dio ploče viši te čini 
nisku grbinu Deli Orman. Prema Vlaškoj nizini ograničena 
je Dunavska ploča rasjedom, duž kojeg je ona dignuta 
neposredno prije würmskog ledenog doba. Mjestimice teče 
Dunav neposredno ispod rasjednog strmca, a mjestimice 
se između strmca i rijeke nalazi močvarna nizina. 

Morska je obala slabo razvedena. Podno Balkana i Stran- 
dže ona je gotovo okomita i visoka do 40 m. Kod Varne 
je аа i srednje уіѕіпе, а око Burgaskog zaliva је 
niska. 

Vode. Izuzevši probojnicu Iskera Balkan je najvažnija 
razvodnica u zemlji. Drugo je hidrografsko središte Rila, 
od koje teku najdulje bugarske rijeke. Prema Dunavu teče 
veći broj rijeka, koje su većinom međusobno usporedne: 
Topolovica, Lom, Ogošta, Isker, Osma, Jantra i Rusenski 
Lom. Isker (401 km) najdulja je rijeka, koja teče cijela 
kroz Bugarsku. Izravno u Crno more teku Provadijska rije- 
ka, Kamčija i Mandra. Na njihovim limanskim ušćima na- 
stala su primorska jezera: Gebeđensko i Varnensko jezero 
(18 km?), Primorsko (Anhijalsko) i Atanasovsko jezero. 

Od egejskih je pritoka najdulja Marica (490 km), koje je 
ime vezano za bugarsku narodnu himnu. Prima s lijeve 
strane Topolnicu, Stremu (protječe Karlovsku Коти) i 
Tundžu (protječe Kazanličku i Slivensku kotlinu), a s de- 
sne strane Eli-Dere, Vaču i Ardu. Rijeke Maričke nizine 
imaju plitka korita, pa se lako mogu iskoristiti za navo- 
dnjavanje. U Egejsko more utječu dalje Mesta i Struma. 

Klima je uglavnom umjereno kontinentalna. U sjevero- 
istočnom području prevlađuju utjecaji stepske klime. Hla- 
dni sjeveroistočni vjetrovi uzrokuju ovdje oštre zime. S tim 
u vezi ima crnomorsko primorje niže temperature nego 
istočna jadranska obala na istoj geografskoj širini. Pod- 
balkanske kotline, zaštićene sa S visokim gorjem, imaju 
vrlo toplu klimu (naročito Karlovska, Kazanlička i Sliven- 
ska kotlina). To je prijelaz na izmijenjenu sredozemnu 
klimu, koja vlada u Maričkoj ravnici te u dolinama Arde 
i Strume. Uopće je klimatski utjecaj Egejskog mora kudi- 
kamo jači nego utjecaj Crnog mora. Visoke kotline jugo- 
zapadne Bugarske imaju vrlo oštre zime radi obrnute po- 
jave u temperaturi. 





























Visina Srednja temperatura Padaline 
Ld AES | pod. 
Solija ш.» 550 —2,2 20,7 9,8 617 
Plovdiv ... 160 0,2 255 1255 534 
Ruse ..-..- 153 —1,8 22,5 10,6 601 
Burgas .... 1155 nini 23,0 12,5 576 


Srednji ekstremi su u Sofiji —19:2% i 34:79. 

Srednja godišnja količina padalina iznosi u Bugarskoj 
650 mm. U višem gorju padne oko 900 mm, a u sušim 
krajevima oko 500 mm. Najsuši su krajevi oko Provadijske 
rijeke te u Podunavlju oko Kozliduja. Najviše kiše ima 
koncem proljeća i u rano ljeto, a najmanje u kolovozu i 
rujnu. Primorski krajevi te oni južno od Balkana imaju 
pod sredozemnim utjecajima znatne količine padalina i 
zimi. 

Bugarska se može podijeliti na ova klimatska područja: 

1. Dunavsko područje s hladnim zimama i vrućim suhim 
ljetima. ٤ O: 

2. Usko primorsko podruëje s blagim zimama i svjezim 
ljetima. 

3. Planinsko podruëje s dugim zimama i svjeZim ljetima, 
ima dosta padalina. ç 

4. Gornjotrakijsko područje s umjerenim zimama i to- 
plim ljetima te s malo padalina. 

5. Makedonsko i donjotrakijsko područje s vrlo blagim 
zimama, vrućim i suhim ljetima, kiše padaju pretežno zimi. 

Biljni svijet. Bugarska se nalazi na granici triju flori- 
stičkih pokrajina: jugoistočne stepske, sredozemne i sre- 
dnjoevropske, pa se njihovi elementi različito miješaju. 
Dijelovi Dunavske ploče imaju stepski izgled, no samo- 
nikla stepska vegetacija, slična onoj ukrajinskih stepa, 
znatno je prorijeđena time, što se sve veće površine obra- 
duju. U području sredozemnih klimatskih utjecaja javlja 
se submediteranska vegetacija. Značajne su kulturne biljke 
pamuk, sladorna trska, sezam i badem, dok smokve slabo 
dozrijevaju. Žitarice dosežu do visine od 1200—1300 m. 
Srednjoevropska vegetacija prevlađuje u planinskim kraje- 
vima i u kotlinama zapadne Bugarske, duž Balkana te u 
velikom dijelu sjeverne Bugarske. , 

Sume obuhvataju 29% cijelog teritorija, no više od polo- 
vice je šiblje. Do 800 m je raširena mješovita šuma, u 
kojoj prevlađuje hrast. Iznad ovog pojasa do visine od 
1800 m je pojas bukve i crnogorice, a u ovoj prevlađuju 
smreka i jela, dok su od borova najčešći crni i bijeli bor, 
a na planinama molika i munjika. Do 2600 m seže kleko- 
vina, a iznad te visine šire se planinski pašnjaci. Šume se 
dosta uništavaju radi stočarstva, a u borbama za oslobo- 
đenje Bugarske nemilosrdno su se palile (>> Balkanski po- 
luotok, biljni svijet). 

Stanovništvo. Po procjeni za 1938 brojila je Bugarska 
6,319.000 stanovnika, pa se u 50 godina broj podvostručio 
(1887: 3,154.000). Natalitet je velik te je 1904—7 iznosio 
43:7%00, a 1934: 30:0%0. Premda je velik i broj smrtnih 
slučajeva, ipak je prirodni priraštaj znatan: 15%. Poznata 
je činjenica, da u Bugarskoj ima mnogo stogodišnjaka, kao 
i to, da je broj muškaraca bio sve do prošlog svjetskog 
rata veći od broja žena. Pored prirodnog priraštaja utje- 
calo je na porast i seljenje stanovništva. U slobodnu državu 
doseljavali su se Bugari iz Macedonije, Trakije i Dobrudže, 
dok se iselio dio Turaka i Grka. 

Srednja gustoća iznosi 60 na 1 kms. Najmanja je u 
Rodopima (13—16), a najveća u ravnicama, gdje doseže i 
100. Velika je gustoća i u planinskom kraju Gabrovu zbog 
razvijenog tekstilnog veleobrta. 

Veliku većinu stanovništva čine Bugari (5,275.000 stan., 
83,6%). Turaka ima 618.000, najviše u sjeveroistočnoj Bu- 
garskoj i istočnim Rodopima. Nadalje ima Cigana (81.000), 
Rumunja, Židova, Armenaca, Grka i Tatara. Rumunji sta- 
пији pored Dunava, a Grci u primorju i oko Plovdiva. 
Židovi i Armenci žive u gradovima. 

Pravoslavnoj vjeri pripada 5,129.000 stan., muslimanskoj 
821.000, katoličkoj (grčkog i latinskog obreda) 46.000, a 
židovskoj 48.000. Bugara muslimanske vjere, koji se zovu 
Pomaci, ima 102.000, a žive u Rodopima i oko Meste, Ga- 
gauzi govore turskim jezikom, a vjere su pravoslavne. Na- 
kon priključka južne Dobrudže 1940 broji Bugarska 
6,750.000 stan. 

U stanovništvu se miješaju oznake nordijske, istočno- 
baltičke, mediteranske i dinarske rase, a ima nešto i mon- 
goloidnih primjesa. Najčešće je zastupan tip srednje visine 
s tamnom kosom i smeđim očima. Plava je kompleksija 
zastupana samo s 5%. Oblik je lubanje najčešće mezo- 
kefalni. U jugoistočnoj Bugarskoj dosta je čest doliho- 
kefalni tip, a na sjeverozapadu gotovo prevlađuje brahi- 
kefalni. 

Bugari se općenito ističu marljivošću, izdržljivošću i šte- 
dljivošću. Pri tom pokazuju stanovitu crtu nepovjerenja 
prema bližnjima, što je zacijelo ostatak nekadašnje podlo- 
žnosti pod Turcima. Rodoljublje je vrlo razvijeno, kao i 
smisao za organizaciju i ozbiljan rad. 

Promet. Prometni je položaj Bugarske važan, jer se na- 
lazi pred završetkom evropske dijagonalne linije, koja vodi 
iz zapadne Evrope u Carigrad i na bliži Istok (orijent- 
ekspres). Taj je put ujedno najvažniji i za Balkanski polu- 
otok (carigradski drum). Zemlja je vrlo prohodna u smjeru 
2—1 (Dunavska ploča, podbalkanske kotline i Marička 
ravnica). Radi većeg broja balkanskih prijevoja i Iskerove 
probojnice nema osobitih zapreka ni za promet meridi- 
janskog smjera. Jedino teško prohodno područje je Ro- 
dopski masiv. 

Bugarska ima 26.000 km cesta i 3300 km željeznica (od 
tog 400 km uskog kolosjeka). Najvažnija je pruga Dra- 

goman—Sofija—Plovdiv—Svilengrad i odvojak te pruge od 
Plovdiva do Burgasa. Druga je uzdužna pruga od Sofije 
preko Plevne do Varne. Od ove se linije odvaja više pruga 
prema Dunavu, ali ga nijedna ne prelazi. 

Bugarska je podunavska zemlja, ali vrlo malo učestvuje 
na dunavskom prometu, jer je njezina flota najmanja na 
Dunavu (5 manjih brodova). Glavne dunavske luke jesu: 
Vidin, Lom Palanka, Nikopolj, Svištov i Ruse. Izlaz Bu- 
garske na more nije najpovoljniji, pa se stoga nije nikada 
odrekla svojih zahtjeva na egejsku obalu (Dedeagač), koju 
je posjedovala prije svjetskog rata, pa ju je 1941 i zapo- 
sjela. Glavne bugarske luke jesu Burgas i Varna. Trgovačka 
je. mornarica neznatna (7 brodova s 21.000 RTN). Preko 
Bugarske prelaze neke međudržavne uzdušne pruge. Glavno 
je uzletište kod Sofije. Z. D-i. 

Ustav. Po Trnovskom ustavu od 
16./28. IV. 1879, koji je izmijenjen 
tek u pojedinostima 15./27. V. 1893 i 
11./24. VII. 1911, B. je nasljedna monar- 
hija. Vladar dijeli zakonodavnu vlast 
s parlamentom (narodno sobranje), 
koji se bira općim glasovanjem na 
4 godine, iz svakog od 160 izbornih 
kotara po 1 zastupnik (izborni za- 
koni prije 1937 poznavali su razmjer- 
no predstavništvo). Izborno pravo 
pripada svim muškarcima i udatim 
ženama nad 21 g.; izabrani mogu biti 
muškarci nad 30 g., koji su svršili 
bar pučku školu i imaju neko zvanje. Ne mogu se birati 
činovnici, pa ni ministri. Kralj ima pravo raspustiti sobra- 
nje, ali se izbori moraju obaviti za dva mjeseca, a novo 
sobranje sastati za 4 mjeseca. Ministri su odgovorni kralju 
i sobranju, koje ih može optužiti pred posebnim državnim 
sudom. Vlada Stamboliskoga upotrijebila je 1922 za sta- 
vljanje pod optužbu ustavu nepoznati način pučkoga gla- 
sovanja (referendum). U slučaju unutarnje ili vanjske po- 
gibli i kad se sobranje ne može sazvati, ima kralj pravo 
izdavati odredbe sa zakonskom snagom, ali te se moraju 
predložiti na odobrenje sobranju, čim se ono sastane. 
Veliko narodno sobranje, koje se sastoji od dvostrukog 
broja zastupnika, bira se posebno i sastaje u svrhu odluči- 
vanja o izmjeni ustava, o ustupanju ili zamjeni državnog 
područja, o izboru trojice regenata, ako je kralj malodo- 
ban, o izboru novoga kralja, ako kralj umre bez nasljedni- 
ka, te o davanju dopuštenja, da kralj može biti ujedno 
vladar i u nekoj drugoj državi. Za odluke je potrebna dvo- 
trećinska većina. Veliko sobranje nije se sastalo iza 1911. 
U upravnom pogledu dijeli se B. na 7 oblasti, a ove na 
kotare (okoli). 

LIT.: E. Zlatanoff, La Constitution bulgare et ses principes, Pariz 
1926; Kirov, Blgarsko konstitucionno pravo, Sofija. J. A. 

Zastava je bijelo-zeleno-crvena u vodoravnom položaju. 
Na crvenom štitu grba nalazi se uspravljeni okrunjeni 
zlatni lav. Štit drže 2 zlatna lava, a ispod njega je natpis: 
»Sjedinenieto pravi silata«. 

Vjerske organizacije. Bugarska se pravoslavna crkva 
smatra od carigradske patrijaršije shizmatičkom. Na čelu 
joj stoji sv. sinod, sastavljen od 11 mitropolita pod pred- 
sjedništvom sofijskog. Teritorijalno je podijeljena na 11 
eparhija. Muslimani imaju vrhovnog muftiju u Sofiji. Kato- 
lici latinskog obreda imaju dvije biskupije: nikopoljsku sa 
sjedištem u Rusi i sofijsko-plovdivsku, kojoj je na čelu 
apost. vikar sa sjedištem u Sofiji. Katolicima grčkog obreda 
upravlja apostolski administrator. Z. D-i. 


Školstvo. Još za turskoga gospodstva Bugari su mnogo 
učinili za svoje narodne škole. Podizanje i organiziranje 
narodnih škola išlo je uporedo s buđenjem narodne misli, 
pri čemu je najviše zasluga stekao kaluđer hilendarskog 
manastira Paisije, danas poznat pod imenom otac Paisije, 
koga Bugari drže zaštitnikom svoje prosvjete. (Napisao je 
1762 poznatu i mnogo cijenjenu Povijest bugarskoga na- 
roda). Poslije oslobođenja (1878) i ujedinjenja Istočne ` 
Rumelije s maticom (1885) počinje življi rad, kako u 
školskoj hijerarhiji, tako i u izgradnji, odnosno reformi 
same obuke. školskim zakonom od 1909 udaren je temelj 
današnjem bugarskom školstvu. Za vlade Stamboliskoga 
(bugarske zemljoradničke stranke) učinjene su bile 1921 
nekoje izmjene, syakako na štetu pedagogijski pozitivnih 
zakonskih odredaba od 1909, ali je to ispravljeno školskim 
zakonom od 1924. Prema ovim zakonima bugarsko školstvo 

obuhvata pet stupnjeva: 1. zabavišta (za djecu od 5.—7. 
godine); 2. pučke (elementarne) škole (od 7.—11 godine); 
3. progimnazije (od 11.—14. godine); 4. petogodišnje gim- 
nazije (više ili srednje škole), te 5. sveučilište. Svako 
mjesto, koje ima preko 20.000 stan., dužno je podići zaba- 
vište, gdje se djeca odgajaju igrom, pjesmom i različnim 
rukotvorinama. Pučke škole i progimnazije obavezne su 
za svu djecu, odnosno mladež. Naročit značaj, društvovni i 
pedagogijski, imaju progimnazije. One čine prelazan škol- 
ski tip između pučke i srednje škole (gimnazije) sa svrhom, 
da se s jedne strane dadne svoj djeci jedinstveno obrazo- 
vanje, te s druge, da se izvrši izbor mladeži za škole, 
odnosno za poslove, za koje mladež pokazuje najviše sklo- 
nosti i sposobnosti. Osim građe, koja odgovara višoj 
pučkoj školi, na progimnazijama se uči koji moderan jezik 
(njemački, francuski, engleski, ruski), higijena, opći zemljo- 
pis, fizika, kemija, te društvena nauka, opće državno i 
zemljoradničko gospodarstvo i različna ručna zanimanja. I 
pučke škole i progimnazije udešavaju na selu svoju obučnu 
osnovu kao i trajanje obuke prema samim prilikama mje- 
sta. Uz potpune progimnazije postoje i dvorazredne, pa 
i jednorazredne, već prema tome, koliko ima prostorija i 
učitelja. Obično se uz ovakve škole osnivaju tečajevi, naj- 
više za gospodarstvo (zemljoradnju), trgovinu i veleobrt. 
S navršenom progimnazijom mladeži su otvorena vrata 
različnih srednjih škola, koje sve skupa nose naziv gimna- 
zije. Tako postoje trgovačke gimnazije, pa i veleobrtne gim- 
nazije ili, kako bi se bolje reklo, gimnazije za trgovinu i 
veleobrt. Dok su ovo srednje stručne škole, gimnazije 
s općim obrazovanjem imaju tri glavna smjera, i to: kla- 
sični (s grčkim i latinskim jezikom), poluklasični (s latin- 
skim jezikom) i znanstveni ili realni (s modernim jezicima). 
Svaka od ovih gimnazija općeg obrazovnog smjera traje 
pet godina, nakon čega njihovi apsolventi nastavljaju svoje 
nauke na sveučilištu. Gimnazija znanstvenog ili realnog 
smjera omogućuje svojim đacima prijelaz u koju srednju 
stručnu školu, trgovačku ili veleobrtnu. U tu svrhu po- 
sebno su organizirana prva tri razreda. Od stručnih sre- 
dnjih škola najznatnije su zemljoradničke ili gospodarske, 
kojih je, s trajanjem od pet godina, bilo 1926 pet, a uz 
njih brojne dvogodišnje i zimske mjesne gospodarske škole. 
Od drugih srednjih škola zaslužuju spomen: tehničke, mli- 
narske, poštarske i željezničarske stručne škole. Za spremu 
učitelja pučkih škola postoje petgodišnje učiteljske škole. 
Učitelji progimnazija moraju još provesti dvije godine na 
višem pedagogijskom tečaju. Za gimnazijske učitelje (u 
Bugarskoj učitelji gimnazija nemaju naziv profesora) traži 
se gimnazijska diploma i fakultetski studij. Sofijsko sve- 
učilište ima ove fakultete: historijsko-filološki (8 seme- 
stara), matematičko-prirodoznanstveni (8 sem.), pravnički 
(8 sem.), medicinski (12 sem.), gospodarski (8 sem.), teo- 
loški (8 sem.) i veterinarski (9 semestara). 

LIT.: V. Pfihoda, Jednotná škola bulharská, Prag 1934; L'organisation 


de l'instruction publique, Bureau international d'éducation, Ženeva. S. Lj. 

Naselja. U selima stanuje 78,5% stanovništva, a u gra- 
dovima 21,5%. 

Zaseoci, rjeđe osamljene kuće, značajni su za planinske 
krajeve, posebno oko srednje Arde, na sjevernim pristran- 
cima Balkana i njegovu predgorju, na Srednjoj gori i oko 
Custendila. Zbijena se sela, nepravilna oblika, nalaze u 





BERBA JABUKA KOD ĆUSTENDILA 


ravnicama i podbalkanskim kotlinama, a u onim krajevima 
Dunavske ploče, gdje se teže dolazi do vode, nastaju ve- 
lika zbijena sela. Varijantu čine cestovna sela, koja se nižu 
uz cestu obično na rubu doline. Za Bugare, koji su se 
doselili iz susjednih država, izgrađena su u posljednje doba 
sela s pravilnim tlocrtom poput šahovske ploče, i to u 
sjevernoj Bugarskoj, u primorju te u Petričkom kraju. 
Bugarska ima dosta gradova (97), što je u vezi s pokra- 
jinskom raščlanjenošću. Ima gradova, koji potječu iz tra- 
čkih, odnosno grčkorimskih vremena, a drugi su nastali u 
tursko doba. Neki su od ovih posljednjih gradova u opa- 
danju, budući da propadaju obrti, kojima su se bavili nji- 
hovi stanovnici (Koprivštica, Kotel). Nakon oslobođenja 
razvili su se iz sela novi gradovi (Gornja Orehovica, Bela 
Slatina), a neki od tih imaju i danas velik broj ratarskog 


stanovništva. 

LIT.: La Bulgarie devant le IVe Congres des gćographes et ethno- 
graphes slaves, Sofija 1936; A. Iširkov, Bugarska, Beograd 1933; I. Bata- 
klijev, Bugarska, Beograd 1938; A. Burchard, Bulgarien, u Klute »Hdbuch 
d. geog. Wissenschaft«, Potsdam; Y. Chataigneau, La Bulgarie, u Vidal 
de la Blache-Gallois »Géographie universelle«, VIL, 2., Pariz. Z. D-i. 


Gospodarstvo. Prijelaz iz srednjega vijeka u novi Zivot 
započeo je za bugarski narod tek g. 1878. Onda je nestalo 
feudalnoga turskog sustava u javnom i posebničkom go- 
spodarstvu. Odonda su nastale velike promjene u svakom 
pogledu narodnoga života. Danas je Bugarska sasvim pre- 
obražena u gospodarskim, društvovnim i financijalnim pri- 
likama, a osobito je napredna u zadrugarstvu, koje se 
razvija u posljednjim desetljećima osobitim poletom. 

Loša turska uprava i grubo nasilje tjerali su Bugare na 
bijeg iz gradova i sela u nepristupačne planine. Poslije 
ratne intervencije Rusa (mir u Drinopolju 1829) Turska je 
oko 1850 uvidjela potrebu preinaka u svom evropskom 
području i 1864 poslala u Bugarsku Midhadpašu, jednoga 
od svojih najsposobnijih državnika. On je odmah opazio, 
da su mnogobrojni lihvari najviše krivi zdvojnom stanju 
pučanstva. Stoga ustade protiv lihve otvaranjem kreditnih 
ustanova za gospodarsko pridizanje bugarskoga seljaštva. 
Ti su zavodi raspolagali u malo godina s glavnicom od 
70,000.000 groša. Premda nisu bili osnovani na zadrugar- 
skim načelima, mogu se smatrati pretečama današnjih za- 
drugarskih organizacija u Bugarskoj. Stoga nije čudo, što 
Bugari i danas rado prihvaćaju zadrugarsku misao, koju su 
im propovijedali već Hristo Botjov, Lazar Jovčev i Jordan 
Nenov, a poslije 1878, kad su mnogi Turci odlazili iz ze- 
mlje i kad se bugarski narod spuštao iz planina u nizinu 
i vraćao ratarskom obrađivanju polja, javlja se sve veća 
potražnja zemljišta i sve veća potrošnja proizvoda, a s time 
utakmica i ponovno lihvarstvo. Prigodom ankete 1900 bilo 
je od sva 62 okruga u rukama lihvara 47. Zemlja je bila 
veoma skupa, a njeni proizvodi veoma jeftini. To se 
popravilo tek u 20. st. snažnim razvitkom zadrugarske 
misli. Već je za turskoga gospodstva eksarh Jovčev zastu- 
pao misao, da se obrt podigne s pomoću zadrugarstva; istu 
je misao zastupao Ivan Gešov preporučujući ministru 
financija, da se osnivaju pučke štedionice po uzoru za- 
druga u Evropi, a D. Kostov 1888 traži osnivanje zadruga, 
da se pomogne siromašnim trgovcima, obrtnicima i rata- 
rima. Kad je poljoprivredna kriza bila na vrhuncu, počinje živ 
zadrugarski pokret, sada sve mjerodavniji u gospodarskom, 
društvovnom i financijalnom životu bugarskoga naroda. 

Sada je Bugarska ratarska zemlja, razdijeljena na mnogo 
sitnih seljačkih gospodarstava. Ostale su grane prirada spo- 
redne. To vrijedi jednako za bugarski teritorij u starim 
granicama od g. 1919 kao i u najnovijim od 1940 i 1941, jer 
su slične prilike posjeda u Dobrudži i Makedoniji; veći je 
broj velikih posjeda jedino u Trakiji. 

Prirodna bogatstva su znatna, ali još nisu dobro pro- 
učena. Sada radi u zemlji 49 rudnih koncesija. Od tih su 34 
za ugljen, 4 za olovo, cink i bakar, 2 za aluminij, po 1 za 
bakar i olovo i 7 koncesija za druge rude. Dobiva se 
najviše ugljena. G. 1936 iskopalo se 1,7 mil. t kamenog 
ugljena, najviše u državnim ugljenicima. Rudnih vrela, što 
državnih, što općinskih, ima 44. Od njih je bilo prihoda 
22,5 mil. leva. Velika je ploha države pod šumom, ali slabe 
kakvoće. U Bugarskoj starih granica zaprema šuma trećinu 
područja, Dobrudža ima prostranih hrastovih šuma, a golije 
su Tracija i Makedonija. Šume se iskorišćuju za ogrjev, 
građevni materijal i za pravljenje ugljena, ali velikog 
šumskog veleobrta nema. Ribarstvo je razvijeno po Dunavu 
i na Crnom moru, a u novim krajevima po Bjelomorju (na 


bugarskom primorju Egejskoga тога) i ро jezerima 
Makedonije. 
Glavni je proizvod ratarstva zrnata hrana: pšenica 


15—17,000.000 q (osobito u starim krajevima і u Bjelo- 
morju), onda raž i ječam, pa kukuruz (8,000.000 q). Važna 
je i proizvodnja riže (100.000 q). Slabo se sije veleobrtno 
bilje (1934 samo 4,5% od sveukupne obradive površine), a 
najviše suncokret (1,600.000 q), onda duhan (300.000 q), u 
Bjelomorju i sezam, pa pamuk (80.000 q), zatim šećerna 
repa i ružine latice (60.000 q). Izvanredno se mnogo sun- 
cokreta i lana sije u Dobrudži. Prirodnih livada i površina 
za krmno bilje ima u starim krajevima mnogo više nego u 
Trakiji i Makedoniji, ovdje oko 3,48%, ondje 12,7% od 
sveukupne obradive površine. 

Stočarstvo počinje napredovati metodički. Prema bro- 
jidbi od 1934 ima krupne stoke 2,6 mil. grla, sitne 10,6, pe- 
radi 12,6 i košnica gotovo 0,5 mil. S priključenjem južne 
Dobrudže, Makedonije i Trakije povećava se vrijednost 
stoke u državi približno za 50%. Vinogradarstvo ne za- 
prema veliku plohu; slabije je razvijeno u Dobrudži, bolje 
u Bjelomorju i u sjevernoj Makedoniji. Ipak izvozi Bu- 
garska desertno grožđe izvrsne kakvoće. Voćarstvo poka- 
zuje povoljan uspon tek u posljednjim godinama, a ima 
uvjeta za još bolji razvitak. Izvoze se šljive u sirovom i 
sušenom stanju, svježe jagode i konzerve od njih, kajsije, 
breskve i pekmez od njih, jabuke i drugo, a mnogo se 
izvozi i šipak, sušeni i samljeveni u brašno. Napredno svi- 
larstvo Bugarske dobit će s priključenjem Trakije i Make- 
donije još veće značenje na svjetskom tržištu svile. Osobit 
je napredak u proizvodnji pamuka. Nastoji se, da se zemlja 
sama opskrbi pamukom. Sada će proizvodnja porasti, jer 
pamuk uspijeva vrlo dobro u Bjelomorju, koje je dosad 
pripadalo Grčkoj. 

Veleobrt se tek rađa. Osnovan je na sirovinama, koje daje 
domaće ratarstvo i rudarstvo. Ali razvija se pomalo i vele- 
obrt, koji dobiva sirovine iz inozemstva, a radio je u starim 
granicama države pod zaštitom posebnoga zakona. Prema 
broiidbi od 1934 u 88.000 veleobrtnih poduzeća zaposleno 

je 222.687 osoba, od toga 126.791 radnik. Među tim podu- 
zećima bijaše 642 ugljenika, kamenoloma i solana, 12.325 
kovinarskih, 6316 za proizvodnju prijevoznih sredstava, 
11.199 za drvodjelstvo, 19.287 za proizvodnju hrane, pića i 
duhana, 20.835 za proizvodnju odjevnih i toaletnih pred- 
meta i t. d. Dok veleobrt stare Bugarske bilježi više kru- 
Pnijih poduzeća, preteže u novoj Bugarskoj obrt i kućno 
rukotvorstvo. Veleobrt je razvijen veoma slabo i u Do- 
brudži i u Makedoniji i u Trakiji. Trakija nema ruda, stoga 
пі veleobrta, а u Makedoniji je razvitak veleobrta moguć, 
jer ima ruda, osobito željeza, bakra, olova i cinka, zatim ` 
kroma, mangana, antimona i magnezita. 

Željezničkih pruga ima malo (1939: 3123 km), ali je 

promet prema prilikama dobro organiziran. Većinom su 
državne. Uskotračnih ima samo 436 km. Dužina gotovih 
cesta, onih u gradnji i trasiranih, iznosi u starim krajevima 
31.604 km. Brodarstvo je u povojima. Država mu je počela 
posvećivati pažnju tek nedavno. Dosada je postojalo jedno 
parobrodarsko društvo, koje ima malo plovnih objekata. 
Pošta i brzojavna služba dobro su uređene. 
. Kako je Bugarska gotovo posve ratarska zemlja, vanjska 
Joj je trgovina veoma promjenljiva, prema žetvi i cijeni 
žitarica i poljskih proizvoda na svjetskom tržištu. Najviše 
se trguje s Njemačkom, a na drugo mjesto dolazi Italija i 
ostali svijet. G. 1939 uvezeno je iz Njemačke robe u vri- 
jednosti od 3,4 milijarde leva, a izvezeno u Njemačku robe 
za 4,1 milijarde leva. 

U sadašnjoj Bugarskoj jezgru pučanstva čine seljaci. 
Ta je jezgra bugarskoga naroda siromašna ili barem slabo 
imućna, ali je malo ljudi bez zemlje. 

U Bugarskoj starih granica bilo je 1939 samo 1220 dio- 
ničkih društava, i to 42 veresijska, 24 osiguravajuća, 566 
veleobrtnih, 555 trgovačkih i 33 za prijevoz, sva zajedno 
s temeljnom glavnicom od 5 milijardi leva. Posebničkih 
banaka ima samo 89 s 0,9 milijarda leva temeljne gla- 
vnice, 150 milijuna leva pričuve, 4,6 milijarde leva uložaka, 
uglavnom krupnih tekućih računa trgovaca, i 3,7 milijarde 
vjeresijskog placementa. Sve je to znak, da bugarski narod 
nema povjerenja prema posebničkoj vjeresiji, što je poslje- 
dica lihvarstva do oslobođenja, a i do kraja 19. st. 

U središtu vjeresijskog sustava u zemlji stoji »Bugarska 
narodna banka«. Ona je emisioni, autonomni, ali državni 
zavod. Na drugom je mjestu »Bugarska poljodjelska i za- 
družna banka«; od golemog je značenja za narodno go- 
spodarstvo uopće, a za ratarstvo napose. Također je auto- 
nomni zavod, a uređen prema bugarskim prilikama i po- 
trebama. Čuva gotovo 10 milijarda leva uložaka, a vjere- 
sijski mu je placement 10,5 milijarda. Kad su neke dioničke 
banke u godinama opće krize od 1929 do 1935 zapale u po- 
teškoće, stvoreno je putem Bugarske narodne banke dio- 
ničko društvo »Bugarski kredit«, u kojem ima država ve- 
činu, a dijeli velike trgovačke i veleobrtne zajmove. I 
»Hipotekarna banka«, osnovana djelomice s francuskom 
glavnicom kao dioničko društvo otkupom stranih dionica 
putem »Bugarske poljodjelske i zadružne banke«, postala 
je domaći državni zavod. 

Treće mjesto u kreditnom sustavu Bugarske zapremaju 
zadruge. To je zadrugarstvo glavna poluga za razvitak i 
napredak maloga gospodarstva na selu i u gradu. Prva je 
moderna zadruga nastala u jednom planinskom selu g. 
1890, a 5—7 godina kasnije započe sustavno i smišljeno 
otvaranje zadružnih ustanova. Bugarinu su bliski jedino 
državni i zadružni zavodi. Oni zauzimaju više od 80% 
svega vjeresijskog sustava u državi. U Dobrudži, Trakiji i 
Makedoniji nisu tako povoljne prilike vjeresije. 

Različite su vrste zadruga u gradu i na selu, jedne tipa 
Raiffeisen, druge Schulze-Delitzsch, a organizirane su u 
saveze i središnjice. Silan je broj (preko 2000) kreditnih 
zadruga, u golemoj većini seljačkih, tipa Raiffeisen. U 
gradu su pučke štedionice Schulze-Delitzscheva sustava. Ima 
ih preko 300. Treću skupinu čine 93 uzajamno-potporne 
blagajne, koje su također osnovane na načelima zadruge, 
tako da Bugarska koncem 1939 ima 3502 zadruge s 966.145 
članova, i to 

735 proizvodnih zadruga . 
2íabtrdovaCkihr V <. < oo 
2386 vjeresijskih 


s 200.223 člana 
, 114.713 članova 
, 472.983 člana 


9 osiguravajućih “+ . ; ESAS EAS, 
30 građevnih i zdravstvenih . ,, 16.949 članova 
64 saveza i središnjice . . . „ 9.534 člana 


3502 zadruge s 966.145 članova. 

Njihova aktiva iznosi preko 17 milijarda leva, udjelna 
glavnica 3 milijarde, pričuve 1,7 milijarde i sveukupna sred- 
stva 5 milijarda leva. Ti brojevi govore jasno o velikoj 
snazi zadrugarskoga pokreta u Bugarskoj. 

Djelatnost zadruga širi se i u području pojedinih zva- 
nja, na pr. ljekarnika, zubara, činovnika, a od osobitog su 
značenja osiguravajuće zadruge činovnika, odnosno učitelja, 
koje imaju 31% od opće bilance svih osiguravajućih dru- 
štava u zemlji. Još jasniju sliku o snazi bugarskoga za- 
drugarstva daje nam pregled onog udjela, kojim zadruge 
zahvaćaju u pojedinu granu gospodarskoga života. Prema 
podatcima za 1938 vjeresijske zadruge imaju 28% od svih 
uložaka i 31% od svih navjera u državi. U hambarima se- 
ljačkih zadruga sabire se 70% žita, koje izlazi na tržište. 
Isto tako i 70% pamuka. Preko zadruga izvozi se 20% jaja, 
35% dezertnoga grožđa, 15% svinja i svinjskoga mesa, 129/0 
duhana, 40% mlijeka i više od 50% sira (kačkavala). Za- 
druge vrše 20% krupne i 25% sitne trgovine u zemlji, a to 
je dovoljno, da se uoči presudna važnost zadružne misli. 
U Dobrudži ima 5 pučkih štedionica i oko 100 se- 
ljačkih zadruga, u Bjelomorju i Makedoniji pod bivšom 
Jugoslavijom i pod Grčkom bilo ih je malo. U razvitku i 
blagotvornom radu 
bugarskih zadruga 
veoma su važni 
njihovi savezi i sre- 
dišnjice, ali prvi je 
i glavni regulator 
njihova života bila 
»Bugarska poljo- 
djelska i zadružna 
banka«. Ona upuću- 
je i vodi, nadgleda 
i potpomaže sve 
pojedine zadružne 
ustanove u zemlji. 
Kad ove izrastu i 
urede svoj Zivot, 
žive slobodnije, ali 
se nikada ne odi- 
jele od spomenute 
banke. 


Kako je bugar- 
ska država ratar- 
ska zemlja i bu- 
garski narod slabo 
imućan, veoma je 
malen dohodak po- 
jedinoga maloga i sveukupnoga gospodarstva. Opći prihod 
zemlje dostigao je 1927 56,5 milijarda leva, 1934 pao je na 
34,5 milijarda, ali se 1935 popeo na 35,5 milijarda i odonda 
se postepeno povećava, no još nije dostigao razinu od 1927. 

Opći prihod seljačkoga pučanstva iznosio je 1935 19,5 
milijarda leva ili poprečno po osobi 4.072 leva, a grad- 
skoga stanovništva 17 milijarda leva ili po osobi 12.781 
lev. Od seoskoga gospodarstva potječe 53,5% općeg do- 
hotka Bugarske, 7,7% od obrta, 6,2% od veleobrta, 6,8% 
od trgovine, 11,4% od plaća, 2,9% od prometa i prijevoza, 
3,00 od vjeresije i osiguranja, 0,8% od slobodnih zvanja, 
59% od pokrivenih imanja i 1,1% od državnih poduzeća. 
Iz ovih se podataka vidi, kako je siromašan bugarski narod, 
no ipak narod jakoga duha i neslomljive volje. Ako mu 
se ostavi mogućnost slobodnoga razvoja, njegov će pre- 
porod uspjeti u svakom smjeru. I. P-v. 

Etnografija. Raščlamba bugarske seljačke kulture poka- 
zuje jednostavniju sliku u poredbi na pr. s hrvatskom, ali 
je ipak još dosta zamršena, kad se uzme u čitavu opsegu. 
Jasnije se mogu razlučiti ovi skupovi i slojevi: stari sla- 
venski, protobugarski, stari balkanski (predbugarski) kao i 
različni noviji utjecaji. 

Stari slavenski sloj baština je slavenskih praotaca dana- 
šnjih B. Njegovi su tipni elementi: veoma razvita obradba 
lana, konoplje, vune (i svile), praslavenska preslica sa sto- 
šcem (kaže!) na vrhu, vodoravni tkalački stan i neke stare 
tehnike tkanja, a osobito brojenje niti šezdesetinskim su- 
stavom (3, 30, 60, 120), neki oblici ratarskih sprava, obradbe 
i mjera zemlje (угеѓеп, postat i t. d.), a і mnoge druge 
tradicije seoskoga gospodarstva; izrazito slavenski tip jar- 
ma s dvije vodoravne gredice (jarem i podbradnik), običaj 
sprege, seljačka obiteljska zadruga (samo u jednom dijelu 
Bugarske održana, uzevši dokazanim da je to stara slaven- 

ska društvena tradicija); neki običaji kod svadbe, pogreba 
i poroda, zacijelo i šišano kumstvo, koledanje (samo u 
jezgri baština iz mlađeg doba slavenske zajednice), obre- 
dne vatre o Ivanju, brojna stara vjerovanja, napose u 
suđenice (rečenici, narácnici i sl., orisnici), vukodlake, vile 
(samovili, samodivi). No kod ovih posljednjih vjerovanja 
nastale su tijekom stoljeća svakojake promjene i preobli- 
kovanja kao i kod mnogo drugih kulturnih elemenata 
stare slavenske baštine. Tako vrlo raširena bugarska vje- 
rovanja o suđenicama dobivaju neke crte balkanskih 
(grčkih) istovrsnih vjerovanja, ali i naziv orisnici (od 
grč. ooičovres »koje određuju« budućnost novorođenčeta); 
slično i predodžbe i vjerovanja o vilama i t. d. 

Protobugarski elementi su baštinjeni iz kulture turko- 
tatarskih Bugara (Protobugara), koji su Bugarima dali ime 
i po koju rasnu, jezičnu i etnografsku komponentu. Ali taj 
je protobugarski sloj vrlo slab. Kudikamo je važniji i 
obilniji onaj, što ga tvore stara balkanska kulturna dobra, 
koja su Bugari našli na Balkanu, usvojili ih (u prvom redu 
od tračkih plemena) i do danas održali; to su zemunice 
kao stanovi (na sjeveru), upotreba pekve (vr&šnjak, či- 
repnik, sač), neke ratarske sprave (na pr. rala s »ušima«, 
koliko to nije spe- 
cifično rimsko ra- 
lo), vjerojatno us- 
pravni tkalački stan 
i vunene pregače, 
neke vrste kovnih 
nakita s privjesci- 
ma, koji se potvr- 
đuju već u pretpo- 
vijesnim nalazima 
na Balkanu, osobi- 
ta vrsta ženskog 
nakita, obješena 
s tjemena niz leđa 
(kosičnik) i sl. Je- 
dan dio tih staro- 
balkanskih. eleme- 
nata ujedno su i 
veoma stara sredo- 
zemska dobra, ta- 
ko: vršaća daska 
(dikanja, lat. tribu- 
lum), upotreba mje- 
šina za različne 
svrhe, napose za 
spremanje tekući- 
na, neke osobine kamenih građevina it. d. Ne može biti su- 
mnje, da su nadošli Bugari primili od starosjedilačkog sta- 
novništva i različne običaje, vjerovanja i druge predaje, na 
pr. s najvećom vjerojatnošću običaje s badnjakom — panjem. 
Na baštinu tračkih plemena svodi se rado na pr. običaj ger- 
man, koji se vrši ljeti (sahranjuje se naročita figura, zvana 
german, na dan Sv. Germana, da se dokrajči duga suša). 

Ima i drugih utjecaja na kulturu bugarskog sela, osobito 
s grčke strane, koji se množe kroz stoljeća; o njima svje- 
doče, uz ostale vidne činjenice, napose i brojni nazivi 
grčkoga podrijetla za različna kulturna dobra (na pr. suđe- 
nice); toga će podrijetla biti i karakteristično bugarsko na- 
rodno glazbalo gádulka s 3 strune (isto što na Jadranu 
»lir(ic)a«, v.) pa štošta među svadbenim i različnim godiš- 
njim običajima, običajnim pravom i dr. 

Isto su toliko, ako ne i više, naplavile poslije bugarsko 
područje i kulturne naplavine iz Azije, napose dakako iz 
bliže Prednje Azije, i to u jednu ruku one, koje su izravno 
i neposredno prenijeli Turci, kad su uhvatili korijen na 
Balkanu, a u drugu ruku laganijom i spontanom kultur- 
nom izmjenom s bližom Azijom. Dok se ovo posljednje 
može opravdano naslućivati za čuvene običaje nestinara (v.), 
hodanje bosonogih u ekstazi po žeravici (u malom dijelu 
jugoistočne Bugarske) ili za tkanje i određenu ornamentiku 
ćilima po prednjoazijskim uzorima, dotle se izravno pre- 
nošenje može pouzdano slijediti u brojnim pojavama, koje 
odaju često i sami nazivi tursko-arapskoga podrijetla; tako 
se prenose jela i njihov način priređivanja, običaj i pribor 
pušenja, piće kave, uvođenje deve u južne krajeve (s time 
i vjerovanje u ozdravljenje, ako se bolesnik provuče ispod 
deve), mnogo nazivlja i običaja u različnim seoskim obrtima 
(kao u Bosni), a osobito značajna upotreba nekih vrsta 
hamajlija i kod nemuslimanskog stanovništva. 

Kroz dugo vrijeme staloZilo se u kulturi bugarskoga sela 
i nešto drugih kulturnih elemenata. Rumunjski su najvi- 
dniji u Podunavlju, na pr. neke komponente kalušara, kalo- 
jana-germana, tamošnjih nošnja i dr.; macedo-vlaških od- 
nosno cincarskih elemenata ima u južnijim i albanskih u 
zapadnim krajevima. No svi su ti utjecaji više manje ogra- 
ničeni na uža područja. 

Prema svemu ovome razabiraju se u cjelokupnoj etno- 
grafskoj slici Bugara veoma mnoge crte, koje su opće ili 
bar pretežne i za ostali Balkan, ili bar veći dio njegov 
(> Balkanski poluotok, etnografski pregled), a uza to neke 
posebnosti, pa i posve autohtone bugarske tvorbe, ove u 
prvom redu u samom folkloru. 

Među značajkama etnografije Bugara ističu se neke osobitosti. Kuće 
i ostale seljačke zgrade podosta se regionalno razlikuju u građi, broju 
i raspoređaju prostora: jedne od zemlje (ćerpića ili naboja), osobito u 
nizinskim dijelovima podunavskim i istočnobugarskim, druge od kamena 
— na jugu, u središtu i u planinama, treće od drvene građe — nešto 
brvnara na zapadu, inače »na kanate« s pleterom; one su samo u Podu- 
navlju zemunice, inače prizemne (posvuda) ili katnice, čitave zidane ili 
samo u prizemlju, s prostorima za stoku i spremištima u prizemlju, a 
za boravak ljudi u katu; ponajviše imadu dio kuće posve otvoren 
(kao doksat); krovovi su danas najčešće od valjkasta crijepa (ćera 
mide), redovno vrlo položeni, četverostrani. U gospodarskom priboru 
zapaža se osim dosta brojnih vrsta i oblika drvenih rala (napose t. zv. 
»rimskih« s »ušima«, koje straga razbacuju zemlju), nešto plugova, oso- 
bito više različnih pomagala za vršenje (dikanja, kamen valjak, drven 
valjak načičkan klinovima, vršaće saonice s točkovima, ali i vršenje 
samom stokom); kod žetve služi u nekim krajevima vrlo značajno poma- 
galo: drven štitnik za lijevu ruku kao rukavica (palam[id]arka). Nošnje 
se Bugara mogu podijeliti ukrupno na dva područja: belodreškovce 
— na SZ, gdje preteže bijela boja nošnje (tiče se to gornje, suknene 
odjeće) i černodreškovce — na čitavom ostalom području, gdje preteže 
mrka boja; to se stanje širi na štetu »bijele« nošnje, koje je područje 
negda bilo mnogo prostranije; s obzirom na žensku nošnju mogu se 
razlikovati 3 značajno obilježena skupa: na J i JZ (u Makedoniji) no- 
šenje suknena ili platnena ukrašena haljetka (povrh košulje), sprijeda 
otvorena redovno s rukavima do lakta, zvana saja; u srednjem i sje- 
vernom pojasu Bugarske nošenje sukmana, suknena haljetka bez rukava 
(kao zobun), ali sprijeda zatvorena (oblači se preko glave); u sjever- 
nom podunavskom pojasu uza sukman još i tip nošnje, koja se sastoji 
od košulje s poširokim (vezenim) rukavima, a posve otvorenim vra- 
tom (i krojem, srodnim »opleću« ostalih Slavena, pa i Madžara i Ru- 
munja), uz koju pripadaju sprijeda i straga po jedna pregača. U mu- 
škoj se nošnji ističu sukneni kaputi s rukavima do lakata, nošenje šu- 
bara, obojaka і balkansko-karpatskih opanaka (+ opanak); hlače su 
pretežno uske, u belodreškovaca posve usko uz nogu (benevreci). Veoma 
je raširena posebna vrsta pojasa (kolani), koje tkaju nizom daščica 
posebni obrtnici u geometrijskim šarama. 

Za bugarska veziva značajni su u prvom redu geometrizirani biljni 
motivi, u kojima prevladava crvena boja; to vrijedi dijelom i za tkane 
ukrase, premda se tu vidi i razumljiva prevaga geometrijskoga; ali valja 
istaći razmjerno česte figuralne motive (životinjske, ljudske), što se 
može tumačiti jačim utjecajem »orijentalne« ornamentike. 

Narodna glazba uistinu je mnogostrana i u pogledu instrumenata, 
melodičke tvorbe, a pogotovu ritmike. To vrijedi i za plesove, kojih 
ima nesamo običnih zbog zabave, već i pravih obrednih (spomenuti 
nestinari, rusalci-kalušari i dr.), a i vještačko-viteških (na pr. s jata- 
ganom, kakva je poznata rácenica ili hojsa). U mnogo lokalnih varija- 
nata svuda je znan bugarski seljački ples horo = kolo. Plesovi mnogo 
i često prate narodne običaje. 

Svadbeni običaji u svim su bugarskim krajevima još dobro održani, 
a ceremonijal im je vrlo razveden i dug. Osim davne slavenske baštine, 
kakvo je na pr. nakoljenče (nakonče), posebni svadbeni hljebovi, fin- 
girane prepirke svatova s ukućanima i varanje krivom mladenkom i dr., 
ima tu i mlađih tradicija pa pouzdano i autohtonih, a i crkvenih ele- 
menata; redovno se razvija u pet (ili više) faza: ugledi, male zaruke 
(malik glaveš, mal stroj, тепе? i sl.), velike zaruke (golem glaveš, go- 
lem stroj, gođež i sl), vjenčanje — Које u nekim krajevima traje i 
po 4 dana s brojnim obredima i pićem rakije na kraju (blaga rakija, 
slatka rakija) i napokon običajima iza vjenčanja, napose povratki, po- 
sjet mladenaca roditeljima nevjeste 

Godišnji običaji veoma su brojni, kao i agrarni i stočarski. Osobito 
se ističu: svuda poznate peperude (— dodole), spomenuti german, 
obredni plesovi s ciljem magičkoga liječenja težih bolesnika, što ih o 
Duhovima izvode s drvenim sabljama ili jataganima rusalii, rusalci (na 
J) ili kalušari (na S), a uza to i sabiraju darove (na pr. za gradnju 
€tkve); lazarki, posebno opremljene djevojke, koje s naročitom po- 
pijvkom obilaze selom; Kukeri o pokladama, džamali, ponajviše u 
doba žetve — i jedno i drugo igrači s monstruoznim maskama, koji 
također obilaze selom pjevajući i kupeći darove; laduvane na Ivanje, 
pri čemu jedna djevojčica uz. naročite popijevke vadi iz vode prstenje 
«svojim drugaricama (s aluzijama na udaju) — osim ivanjskih vatara 
na isti dan (jenevden, enjovden). Ni dani ljetne žege (gorešnici i ilin- 
den) kao i Jurjevo ne prolaze nigdje bez običaja, koji, kao i kod mno- 
gih već spomenutih, imadu brojne i jasne magičke komponente (za 
zdravlje, dobar prirod, napredak, množenje i t. d.). Posebno su pogla- 
vlje običaji oko Božića (koleda), od kojih su neki jednaki ili vrlo 
slični običajima ostalih južnih Slavena (palienje panja badnjaka, brojni 
. božićni hljebovi i ostala obredna jela, polaženik, koledanje koledara, 
često maskiranih i dr.). 

Kako se iz svega vidi, Bugarska je još i danas veoma 
bogata riznica života i običaja bugarskoga seljaka. Bugari 
zbog svojeg položaja u istočnoj polovici Balkana nose i u 
'svojoj etnografiji vrlo brojne značajke, koje im daju po- 
sebno mjesto među južnim Slavenima unatoč svim sro- 
dnostima i vezama s njima bližim susjednim Srbima. Tu 
posebnost može vrlo dobro predočiti i jedna naoko ne- 
važna, a,ipak tako vidna pojava, kakvo je nijekanje, odno- 
sno potvrđivanje kretanjem glave. Najveći dio Bugara pri- 

pada onom dijelu Bal- 
kana (I i JI), gdje se te 
kretnje izvode upravo 
naopako prema našoj 
navici: niječe se veoma 
slično, kako se u nas 
potvrđuje, a potvrđuje 
slično, kako se kod nas 
niječe. 

Bugarska se etnogra- 
fija počela razvijati u 
19. st. poslije roman- 
tizma, najprije već- 
ma folkloristika, sabi- 
ranje i proučavanje na- 
rodnog pjesništva, obi- 
čaja i vjerovanja; po- 
slije se sve većma pro- 
širuje i na materijalnu, 
a najzad i na društvo- 
vnu kulturu sela u užem 
smislu; materijalna je 
kultura postala predmet 
pažnje osobito od za- 
metaka »Narodnoga et- 
nografskog muzeja« u 
Sofiji (1879, napose pak 
od 1893, samostalan od 
1906), pa i zbiraka u dru- 
gim gradovima. Etnografska se nastojanja sve više usredo- 
točuju u pojedinim ustanovama: Akademiji znanosti i Na- 
rodnom etnografskom muzeju u Sofiji inekim publikacijama: 
Periodičesko spisanie, Balgarski pregled, a napose u izdanju 
Akademije Sbornik za narodni umotvorenija, nauka i 
knižnina (od 1889, s mnoštvom dragocjene građe i raspra- 
va iz ovoga područja, poslije pod imenom Sbornik za na- 
rodni umotvorenija i narodopis) i Nar. etnografskog mu- 
zeja Izvestija (1907, pa od 1921, dosad 12 godišta s teku- 
бот godišnjom etnografskom bibliografijom). Sistematski 
se sve većma i skuplja građa i stručno obrađuju sve grane 
kulture sela. Prvaci su u tome poslu: P. K. Slavejkov, 
G. S. Rakovski, Lj. Karavelov, Dm. Matov, M. Drago- 
manov, braća Miladinovi, St. Verkovič. Pod konac 19. i 
na početku 20. st. slijede: D. Marinov (sistematski sku- 
pljač etnografske građe), A.P. Stoilov (običaji, pjesništvo, 
nošnja, muzej), S. S. Bobčev (pravne i društvovne tradicije), 
St. Romanski, I. D. Šišmanov (inicijator, folklorist), M. 
Arnaudov (sve grane folklora, povijest etnografije), St. L. 
Kostov (materijalna kultura, nošnje, muzej), Hr. Vakarel- 
ski (sve grane etnografije, nastojanja oko bug. etnogr. 
atlasa, muzej), E. Peteva-Filova (nar. umjetnost), V. Stoin 
(nar. glazba), St. Đuđev (nar. glazba), D. Hristov (nar. 
glazba), V. Kamburov (nar. glazba). 

LIT.: M. Arnaudov, Očerki po bálgarskija folklor (razvoj, prvaci, 
studije o nar. pjesništvu, običajima i vjerovanjima), Sofija 1934; H. Va- 
karelski, Note sur l'ethnographie des Bulgares (u »La Bulgarie devant 
le IVe Congrčs des gćographes et ethnographes slaves«), Sofija 1936; 
Isti, Bit (u »Bit i ezik na trakijskite i maloazijskite Balgari«, I., Sofija 
1935); St. L. Kostov-E. Peteva, Selski bit i izkustvo v .Sofijsko, Sofija 
1935; D. Jaranoff, Die Siedlungstypen in der östlichen und zentralen 
Balkanhalbinsel, Zeitschr. d. Gesell. f. Erdkunde, 1934; E. Peteva, Bal- 
garski narodni nakiti, Izvestija na nar. etnogr. muzej, VI., Sofija 1926; 
J. Obrebski, Rolnictwo ludowe wschodniej części pótwyspu Balkariskiego, 
Lud słowiański, I., IL, Krakov 1929, 1930; M. Arnaudov, Bulgarische 
Festbräuche, Leipzig 1917; Isti, Bălgarskite svatbeni obredi, I., Sofija 
1931; S. S. Bobéev, Bálgarska čeljadna zadruga, Sbornik za nar. umo- 
tvorenija, nauka i knižnina, XXII, Sofija 1907; Isti, Sbornik na băl- 
garskite juridičeski običai, I. (Bračno pravo), Plovdiv 1897. M. Сз. 

Povijest. I. Osnutak bugarske države. Oko 460 pos. Kr. 
pribjegoše iz zapadne Sibirije u stepe između Kaspijskog 
mora, Kavkaza i Dona turski Oguri, potisnuti od Sabira, 
koje su opet uzvitlali Dzut-Dzuti (pravi Avari). Jedan se 
dio Ogura stopio tu na Kubanu s ostatcima Huna pod naj- 
mlađim Atilinim sinom Irnikom. Novi se narod dijelio na 
tri plemena: Utigure, Onogure, koji. ostadoše ispod. Kav- 
kaza, i Kutrigure, koji se rano preseliše u međurječje izme- 
du Dona i Dnjepra. G. 482 spominju se »Bugari«, po svoj 
prilici baš Kutriguri, prvi put na donjem Dunavu kao sa- 
veznici bizantskog cara protiv Gota. G. 493 počeše i sami 
napadati Bizant, a 517 dopriješe veé do Termopila, tako 
da je samo 78 km »dugi zid«, koji je dao 512 sagraditi Ana- 
stazije, &titio Carigrad od njihovih zuluma. Kad napadači 
povukoše sa sobom još i Slavene, carstvo bijaše protiv 
ovolike plime nemoćno. Tek bratoubilački boj, što ga 
izazva Justinijan podmitivši Utigure, da navale na Ku- 

trigure, slomi njihovu moé i ostavi sva tri plemena u plijen 
ncvim došljacima iz Azije, najprije Avarima, koji odve- 
doše glavni dio Kutrigura u Panoniju, zatim zapadnim 
Turcima, koji preoteše Avarima Utigure i Onogure, a na- 
pokon na početku 7. st. opet Avarima, koji razmjestiše 
među njima svoje posade. Istom za općeg rasula avarskoga 
kaganata oko 630 uspije Kubratu, kanu onogurskih Bugara, 
protjerati Avare, ali se njegova Velika Bugarska već za 
sinova raspade pod nasrtajima silnih Hazara. Najstariji 
sin, Batbajan, priznade njihovu vlast; ruski ljetopis zove 
te hazarske Bugare »crnima«. Drugi čopori pobjegoše na 
srednju Volgu, gdje sačuvaše slobodu do tatarske najezde 
(t. zv. »srebrni Bugari«). Treći pak, Onoguri, svega po svoj 
prilici jedva jedan tiimen (10.000 konjanika), prijeđoše pod 
Isperihovim vodstvom u Dobrudžu, zauzeše 679—681 Me- 
ziju i prisiliše cara Konstantina IV. na mir, kojim se morao 
obvezati, da će im plaćati čak godišnji danak. 

Mlada se država protezala od južne Besarabije uz Dunav 
do Loma. Bugari sami uzeše sebi istočnu Meziju, gdje podi- 
goše i prijestolnicu Plisku, utvrđeni tabor od dvadeset 
kilometara obujma kod današnjeg sela Abobe; pokoreni 
pak Slaveni bijahu potisnuti prema granicama, kako bi stvo- 
rili živ bedem oko svojih gospodara, koji pojačaše svoju 
sigurnost još tehnikom: gdje se naime granica nije osla- 
njala o more ili Balkan, zatvoriše je trima opkopima izme- 
đu Loma i Iskera prema Avariji, a dvama na donjem Prutu 
i Seretu prema pontskim ravnicama. Tako je cijela Bu- 
garska bila zapravo samo jedna golema tvrđava, iz koje se 
svakog časa moglo navaljivati na Bizant. 


II. Bugarsko-bizantski dualizam. Žudnja za bogatstvom 
Bizanta nagonila je bugarske kanove, da poput barbarskih 
knezova za seobe naroda stalno ucjenjuju cara. Tipičan 
predstavnik te politike bijaše na početku 8. st. Tervel, 
koji je umio sad milom, sad silom nesamo iznuđivati 
danke i darove, nego steći i trakijsku Zagoru, pače i na- 
slov »kaisara«, s kojim je bilo spojeno pravo na carske 
počasti. Kako se Bizant još uvijek nalazio u vjekovnoj 
borbi s islamom, zaključio je Konstantin V. Kopronim, da 
pošto poto uništi dvoličnoga susjeda iza leđa. Od 756 
do svoje smrti 775 vodio je stoga jedan rat za drugim 
protiv Bugara. Ali i kraj slavnih pobjeda, kraj revolucija, 
koje su drmale kanatom, i odmetnuća Slavena, koji su u 
tolikim gomilama prelazili na bizantsku stranu, da ih je 
car mogao tobože 208.000 naseliti u Bitiniji, ipak, kad on 
umre, Bugarska se opet pribra i 792 čak ponovno na- 
metnu Bizantu danak. Pobjede Karla Velikoga nad Ava- 
rima još više pojačaše njen položaj. Pošto je rasapom 
avarskoga kaganata nestalo pritiska sa zapada i granica 
se tu učvrstila još priključenjem Timočana, mogao se 
Krum okrenuti svim svojim silama prema jugu. G. 806 
prodre niz Strumu u Makedoniju, iduće godine zauzme 
Sardiku (Sofiju), pa su tako vrata u Povardarje širom pro- 
valjena, i to u vrijeme, kad Franci ugrožavaju posljednja 
uporišta bizantske vlasti na gornjem Jadranu, a Harun 
&r-Rašid od cara i njegova sina uzima čak sramnu glava- 
rinu. U toj se trostrukoj stisci Nikifor vrati zamisli Kon- 
stantina V., da smrvi Bugare. S vojskom, skupljenom iz 
cijeloga carstva, pade 811 pod Plisku i sravni je sa ze- 
mljom, ali se u potjeri za kanom uhvati u stupicu, u kojoj 

izgibe sa svim vojnicima. Trakijsko-makedonski se limes 
sada sruši od Develta ma burgaškom zaljevu do Plovdiva; 
ista sudbina zadesi i gradove od Jedrena do Selimbrije. 
Već se »novi Senaherib« 814 spremao da opsjeda Carigrad, 
kad naprasita njegova smrt dovede do radikalne promjene 
političkoga pravca u Pliski. Omurtag sklopi tridesetgodi- 
šnji mir s Bizantom i prenese frontu na sjever, kamo ga 
zove nepouzdanost južnoruskih nomada i malaksanje fra- 
načke vlasti za Ludovika Pobožnoga. Smjelim pothvatom, 
koji odvede njegove čete do Dnjepra, osigura se od izne- 
nađenja sa sjeveroistoka; pobjedom, kojom primora bun- 
tovnog bizantskog generala, Slavena Tomu, da digne opsadu 
Carigrada, zaduži 823 cara, odmah nato nasrne na Brani- 
čevce, osvoji donje Pomoravlje i Potisje te 827 pokori čak 
panonsku Hrvatsku i Slovence oko Blatnoga jezera. Su- 
sjedna Gornja Panonija između Bečke šume i Rabe, gdje 
su srodni Avari obnovili svoj kaganat, obuhvaćena je sac 
nesamo s istoka nego i s juga bugarskom vlašću. Sva je 
dakle prilika, da će Bugari prestići Madžare ujedinjujući 
srednje Podunavlje. No u tom odsudnom trenutku slaven- 
ske povijesti Franci se trgnu iz letargije, protjeraju Bu- 
gare 828 iz zapadne Ugarske, 838 iz Posavske Hrvatske, a 
najkasnije 845 i iz Srijema. Budućnost Bugarske ne leži 
više u karpatskoj kotlini, već na Balkanu. 

Mistični je sjaj carske krune vukao tu njene kanove 
istom neodoljivom silom u Carigrad kao i njemačke kra- 
ljeve u Rim; politički je pak realizam upućivao bugarske 
vojske u moravsko-vardarsku dolinu, jer tko njome vlada, 
odvajkada je gospodar svih cesta, koje prepleću Balkan- 
ski poluotok od Jadranskoga mora do Crnoga i od Egej- 
skoga mora do Dunava. Sav taj splet prometnih žila bijaše 
već sredinom 9. st. bugarski s jedne strane do Ohrida i 
srpske Raške, s druge do donjeg Vardara; ali baš to naglo 
napredovanje zaoštrilo je staru protivnost između bu- 
garske gospode i slavenskih masa nesamo zato, što su te 
stalno rasle, nego i stoga, što se s bizantskim Slavenima 
sve više širilo kršćanstvo, koje su boljari strastveno odbi- 
jali. Dinastija se sto godina kolebala. Napokon se priklo- 
nila kršćanskoj većini tražeći kod nje oslonca protiv 
obijesne vlastele. Omurtagov je nasljednik Malomir već 
nosio slavensko ime, a dolazak Konstantina i Metodija u 
Veliku Moravsku ubrza rješenje i vjerskoga pitanja. Kako 
je naime Rastislav pozvao Grke, tako je Boris sada tražio 
misionare u Franačkoj te na ličnom sastanku u Tullnu 864 
sklopio s Ludovikom Bavarskim čak savez. Ali prije nego 
što je taj dodir mogao uroditi plodom, ustukne Boris pred 
munjevitom demonstracijom bizantskih kopnenih i pomor- 
skih sila, te se dade još iste godine krstiti imenom svoga 
kuma — cara Mihajla III. No ako je taj mislio, da je time 
privezao Bugarsku uza se, onda se prevario. Boris-Mihajlo 
težio je za nezavisnom crkvom i bugarskim patrijarhom; 
a pošto mu se Carigrad oglušio, obratio se ponovno Za- 
padu, ovoga puta izravno Rimu. Ali ni papa nije shvaćao 
zamašitosti problema. Požurio se doduše poslati Bugarima 
latinske svećenike, no uporno je odbijao dati im nadbi- 
skupa. Kan se stoga opet približi Bizantu, a tu sad car i 
patrijarh, rastriježnjeni iskustvom, prihvate objeručke kom- 
promis, kojim je bugarska crkva u zamjenu za priznanje 
carigradskog patrijarha dobila dalekosežnu samostalnost 
pod vlastitim metropolitom. Kad Metodijevi učenici done- 

soše Bugarima još i slavensko bogoslužje, neizmjerni je 
svijet istočnih Slavena bio za Rim konačno izgubljen; 
crkvena književnost na domaćem jeziku osvojila ih je za 
Bizant. 

Borisov sin Simeun, odgojen u Carigradu, bijaše već 
»polugrk«. Brigom za prevođenje iz grčke bogoslovne knji- 
ževnosti skova bizantskoj crkvi duhovno oružje, kojim je 
mogla predobiti istočne Slavene; prijevod pak svjetske kro- 
nike Ivana Malale još danas odiše političkim zanosom 
Simeunova doba, jer istovjetuje Bugare s Mirmidonima 
Homerove Ilijade, potkrepljujući time nesamo njihov po- 
nos na slavno poriieklo, nego i njihovu vjeru u baštinsko 
pravo na cijeli Balkan. Tužbe bugarskih trgovaca dadoše 
894 zato samo dobrodošao povod za rat. Pomoć Madžara 
caru nije koristila. Simeun ih je savezom s Pečenezima 
otjerao preko Karpata u Panoniju, a sam stekao slobodne 
ruke, da 896 do nogu potuče bizantsku vojsku kod Anhi- 
jala i caru ponovno nametne stari danak. Kad Bizant 913 
odjednom obustavi plaćanje, bukne drugi rat. Regentstvo za 
maloljetnoga Konstantina VIL, preplašeno nenadnom poja- 
vom bugarske vojske pred samom prijestolnicom, pristane 
na sve: carski naslov, krunidbu od patrijarha i kasnije vjen- 
čanje mladoga cara sa Simeunovom kćeri. Već se čini, da će 
čast basileopatora, careva tasta, koja ga čeka, u bliskoj bu- 
dućnosti pretvoriti Bizant u privjesak Bugarskoj, kad opo- 
zicija na dvoru raskine utanačenje i radije produži rat. 
Bizantska vojska bude 917 kod današnjeg Burgasa uništena. 
Na početku dvadesetih godina Simeun drži gotovo cijelu 
Trakiju, Makedoniju, Tesaliju, Epir i Albaniju. »Caru 
Bugara i Grka«, koji ima uza se već i svoga patrijarha, 
treba samo još prijestolnica Carigrad. I premda je Bizant 
još uspio presjeći bugarske veze s fatimidskim kalifom u 
Kairuanu, koji je trebao poslati svoje brodovlje u Bospor, 
ipak Simeun ustraje i povede vojsku pred Carigrad, da na 
njegovim zidovima zatakne zastavu slavenskoga cara. 

Problem, koji je bio time pokrenut, poklapao se s onim, 
koji se na Zapadu već uspješno rješavao: kako tada bal- 
kanski Slaveni, tako su nekad i njemačka plemena nasta- 
vala odijeljena jedno pored drugoga, dok ih nije Karlova 
kruna nadahnula idejom jedinstva. A ni bizantska kruna 
nije bila manje univerzalna. Zavjetnoj se njenoj misli ne 
bi ni slavenski car mogao otimati; plemenske bi granice na 
Balkanu bile i njemu isto tako pretijesne kao saskim, salij- 
skim ili švapskim vladarima u Njemačkoj. Ali kad je Si- 
meun ispružio ruku, da zgrabi dijadem, plane požar iza 
njegovih leđa. Njegov štićenik na srpskom prijestolu Za- 
harija pobuni se; prokonzulskim naslovom predobije Roman 
Lekapen i zahumskoga kneza Mihajla Viševića, a čak i hrvat- 
ski Tomislav prionu uz Bizant, kad ga car odlikova istim 
naslovom te mu povjeri još i upravu dalmatinskih gradova. 
Simeun stoga prebaci sad svoju vojsku u Srbiju te je ratom 
do istrage skrha. No kad iduće godine njegovi vojskovođe 
htjedoše kazniti i Tomislava, »Hrvati ih sve ubiše«. Pri- 
preme za novu borbu nisu mogle više popraviti katastrofe, 
jer Simeun usred njih umre, a Petar, ni nalik na oca, 
sklopi odmah 927 mir i oženi se carevom kćeri. Poslije 
četrdeset godina njegove mlitave vlade Bugarska bijaše 
već tako rastočena djelovanjem bogomila i prkosom plem- 
stva, kojega su prvaci gotovo samostalno vladali svojim 

oblastima, da je Nikifor Foka mogao prijeći u ofenzivu. 
Nakon pobjede htjede doduše njegov saveznik, kijevski 
knez Svjatoslav, zadržati Bugarsku za se, štaviše, idući 
stopama Simeunovim, protjerati Bizantince iz Evrope, ali 
ga Nikiforov nasljednik Ivan Cimisko potisnu preko 
Dunava, našto prenese bugarsku krunu u Carigrad i ukide 
bugarski patrijarhat. Balkanskoga dualizma više nema. 

No Cimiskova smrt 976 potakne sinove jednoga od bu- 
garskih »grofova«, kojima se oblast sterala zapadnom Ma- 
kedonijom, da se pobune. Najmlađi od njih, Samuil, pobje- 
donosnim pohodima uzduž i poprijeko Balkanskog polu- 
otoka uspostavi Simeunovu državu od Epira i Drača do 


"ušća Dunava, pokori južnu Dalmaciju i Rašku, proglasi se 


»carem Bugara« i obnovi bugarski patrijarhat. Gotovo tri- 
deset godina Vasilije II. uvijek iznova pokušava svladati 
protivnika, ali tek 1014 pada odluka u bitki na Kleidionu 
(pod Belasicom). Nekoliko mjeseci poslije toga umre Sa- 
muil; samo se Zapad još drži, dok se napokon 1018 ne 
preda i Samuilova prijestolnica Ohrid. Bugarska bi sada 
izjednačena s ostalim imperijem podjelom na temate, pro- 
vincije; ohridski patrijarhat, premda i dalje nezavisan o 


. carigradskome, morade zamijeniti svoj naslov metropolit- 


skim, a njegovu stolicu zauze već 1037 Grk. Tako je sta- 
panje balkanskih Slavena u jedan veliki narod zastalo 
propašću prvoga bugarskog carstva već u Makedoniji. 

ПІ. Drugo bugarsko carstvo. Sjedinjenje s gospodarski 
daleko razvijenijim Bizantom imalo je za posljedicu, da 
se sistem novčanih poreza već nekoliko godina poslije 
Vasilijeve smrti prenio i na Bugarsku. Seljak, koji je do- 
tada plaćao porez u pšenici, prosu i vinu, trebao je odje- 
dnom novaca, i to nesamo zato, što je država stalno povi- 
sivala daće, nego i stoga, što je već sredinom 11. st. počela 
povjeravati njihovo pobiranje zakupnicima, koji ižimahu 
narod još i na svoj račun. Nesrećom se upravo u to doba 
srušila na Bizant nova nedaća, provala tatarskih plemena 
iz južne Rusije: 1048—53 Pečenega, a 1064 Uza. Bizant ih 
je nastojao pripitomiti naseljujući ih kao graničare, ali 
1090/91 Pečenezi opsjedoše čak Carigrad, potpomognuti 
brodovljem svoga saveznika, seldžučkog emira u Smirni. 
Samo stara vještina, kojom je Aleksije I. Komnen pre- 
dobio iza njihovih leđa Kumane, omogućila je, da pobjedom 
kod Enosa spasi svoju prijestolnicu. Pobjeda pak njegova 
sina 1122 uklonila je pečenešku opasnost za uvijek. Sastav 
se stanovništva u tim metežima, dakako, znatno promijenio, 
jer dok Pečenezi і Uzi istrebljivahu ili potiskivahu sla- 
venske seljake, dotle se spuštahu s brda u sve većim gomi- 
lama Vlasi. Narod se zbog svega toga dva puta dizao, da 
obnovi svoje carstvo: 1040/41 pod Petrom Deljanom, koji 
ga je zvao pod oružje kao tobožnji unuk cara Samuila, i 
1073, kad se sin zetskoga kralja Mihajla, Konstantin Bodin, 
dao u Prizrenu proglasiti »bugarskim carem«. Oba je puta 
bizantska moć još dostajala, da uguši ustanak. Oslobo- 
đenje uspije tek 1186, pošto se Bizant iskrvario ratovima, 
koje je vodio Manuel na Balkanu, u Italiji i Maloj Aziji. 

Osnivači drugoga bugarskog carstva bijahu braća Petar 
i Asjen, koji s pomoću domaćih Vlaha i Kumana s one 
strane Dunava otjeraše Bizantince preko Balkana i odmah 
postaviše sebi uz bok u novoj svojoj prijestolnici Trnovu 
samostalnoga metropolita. Ubijstvo osloboditelja i najmla- 
dega im brata Kalojana, koji redom padoše kao žrtve zavjera, 
zaustavilo je dalje nadiranje isto tako malo kao i osnutak 
latinskoga carstva 1204; jer iako su Kalojan i njegov nad- 
biskup pod utiskom tog događaja pristali na uniju s Rimom 
i primili za to od pape Inocencija III. jedan kraljevsku 
krunu, drugi čast bugarskoga »primasa«, ipak kraj svega 
toga Kalojan već iduće godine navali na papina štićenika 
u Carigradu, cara Balduina L, te ga u bitki kod Jedrena 
potuče i zarobi. Kad »Grkoubica« 1207 umre, ostavi prema 
tome carstvo, koje se u Južnoj Makedoniji već gotovo 
dodirivalo mora. Ali baš na najvažnijoj fronti, u morav- 
sko-vardarskoj dolini, ofenziva zapinjaše, jer se tu i drugi 
natjecahu za bizantsko nasljedstvo. Iz Srijema prodirahu 
Madžari i uzeše Beograd, gornjim tokom Morave i Vardara 
napredovahu Srbi, a donje Povardarje ote epirski despot 
Teodor, koji smjesta prijavi svoj zahtjev za cijelom bi- 
zantskom baštinom prisvajajući sebi naslov »cara i samo- 
dršca«. Da ostvari taj san, obori se što prije na najopasni- 
jega takmaca, Ivana Asjena II. Ali u bitki kod Klokotnice 
na Marici 1230 podleže te dopade bugarskog ropstva, našto 
pobjednik priključi sve zemlje od Jedrena do Drača svojoj 
drzavi. 





BUGARSKA 


Asjen je stajao sada na vrhuncu svoje slave: Grcima u 
Solunu zavlada Teodorov brat Manuel, Asjenov zet, Latini 
pod djecakom od trinaest godina, Balduinom IL, Zivljahu 
»po njegovoj volji, jer je Bog tako zapovijedio«, drugi se 
njegov zet, Stjepan Vladislav, pope na srpski prijesto, a 
savez s nikejskim carem Vatacom 1235 donese mu kao 
nagradu za prekid s Rimom nesamo bugarski patrijarhat 
nego i nadu u diobu Latinskog carstva. Pred zajedničkom 
navalom obaju careva Balduin pobježe na zapad, ne bi 
li ondje našao pomoći. Ali prije nego što ju je stekao, 
spasi ga — Ivan Asjen sam, prešavši zbog nepovjerenja 
prema Vatacu na stranu Latina. Velika misao Simeunova, 
ujedinjenje Balkana pod bugarskim carem, bila je time za 
uvijek proigrana, štaviše, i gospodstvo nad moravsko-var- 
darskom dolinom propade po drugi put. Grci prigrabiše 
Asjenove tekovine na jugu i zapadu, tatarska provala u 
južnu Rusiju poveća narodno šarenilo u Bugarskoj jatima 
kumanskih bjegunaca, a malo je zatim opustošiše sami 
Tatari vraćajući se iz Ugarske, te se trajno nastaniše s one 
strane Dunava. 

Kad dinastija Asjenovaca 1257 s Kalimanom II. izumre, 
slijedio je éetrdesetgodisnji kaos. Prijestolne borbe, pro- 
vale Madžara, koje potakoše Stjepana V., da prihvati čak 
naslov bugarskoga kralja, gubitak važnih luka Anhijala i 
Mesembrije, koje osvoji uskrisitelj bizantske vlasti u Cari- 
gradu, Mihajlo Paleolog, napokon zulumi tatarskoga kana 
Nogaja, sve to toliko oslabi Bugarsku, da je osnivač nove 
dinastije Terterevića, Juraj, morao priznati Nogaja za svoga 
gospodara i mirno gledati, kako se još i Tatari doseljuju, 
a velikaši po primjeru vidinskoga kneza Šišmana stječu 
sve veću samostalnost. Tek pošto je Nogaj 1299 poginuo 
u borbi s kanom Zlatne Horde, Jurjev sin Teodor Svjeto- 
slav uspije skinuti tatarski jaram i vratiti ispaćenoj 
zemlji mir. Prvi pak Šišmanović na bugarskom prijestolu, 
Mihajlo L, sin vidinskoga Šišmana, obnovi čak boj za 
moravsko-vardarsku dolinu, samo ne više protiv Grka, nego 
u savezu s njima protiv Srba. Ali kad Mihajlo bude 1330 
kod Velbužda potučen i na bijegu zaglavi, dvoboj je za 
Makedoniju odlučen u korist Srba. Stjepan Dušan, oženivši 
se sestrom novoga bugarskog cara Ivana Aleksandra, osvoji 
nesmetan od Bugara Makedoniju do Kavale, Albaniju, Epir 
i Tesaliju; na kraju se njegova vlast prostire do Korint- 
skog zaljeva. Proglašenje za cara Srba i Grka kao i podi- 
zanje srpskoga nadbiskupa na čast patrijarha pokazuje 
Dušana kao baštinika Simeunove politike, dok nasljednik 
Simeunove krune, bugarski car, sputavan partikularizmom 
boljara i vjerskim smutnjama, nije bio više dorastao ni 
matorom Bizantu, koji mu ote crnomorske luke osim jedine 
Varne, a još manje Madžarima i Turcima. Sinovi Ivana 
Aleksandra, carevi Ivan Sracimir u Vidinu i Ivan Šišman 
Il. u Trnovu, već su vazali — prvi ugarskoga kralja, a 
drugi turskoga sultana. G. 1393 Bajazit zauzme Trnovo, 
odvede cara u ropstvo i ukine bugarski patrijarhat. Poslije 
poraza križarske vojske kralja Žigmunda kod Nikopoija 
1396 Turci pretvore i Vidin u krajinu. 


Rasulo turske sile poslije bitke kod Ankare, gdje se 1402 
razbije slava Bajazitove nepobjedljivosti pod udarcima Ti- 
murovih Mongola, potaklo je Konstantina, sina vidinskog 
cara Sracimira, na pobunu, ali bez uspjeha. Vojska poljsko- 
ugarskoga kralja Vladislava IV., koji je bio u Bugarskoj 
dočekan kao osloboditelj, nije bila bolje sreće. Isprva po- 
bjedonosni pohod svrši 1444 katastrofom kod Varne, gdje 
je poginuo sam kralj. Kad 1459 propade posljednji izdanak 
Dušanova carstva, t. j. srpska despotovina u Pomoravlju, 
bilanca je vjekovne borbe za prvenstvo bila posve pasivna. 


IV. Tursko doba. Nova je vlast dvostruko osakatila 
Bugarsku: teritorijalno — jakom turskom kolonizacijom 
istočnih krajeva, a socijalno — istrebljivanjem plemstva, 
koje je s rijetkim izuzetcima ili pobjeglo ili bilo poubijano. 
Položaj naprotiv maloga svijeta bijaše prvih stopedeset 
godina povoljan; jer nesamo da je tursko gospodstvo 
donijelo Bugarima mir, kakva Balkan kroz vjekove nije 
poznavao, nego je osim toga spahija manje teretio raju 
nego stari boljarin. Razlika je dolazila odatle, što je boljarin 
bio ujedno i vojnik i vlastelin, a spahija isključivo vojnik, 
koji je uz janjičara činio glavni stup sultanove vojske, pa 
prema tome nije imao ni volje ni vremena, da se bavi 
gospodarstvom. Bilo da je dobio zijamet s više od 20.000 
aspri godišnjeg prihoda ili fimar s manjim prihodom, oba 
su mu nosila samo rentu. Zemlja je ostajala sultanu, koji 
je samo njena davanja dijelio sa spahijom. Posljedica je 

bila, da prava i dužnosti težakove nisu zavisili o feudalnoj 
samovolji, već o pozitivnom zakonu, koji je pazio, da 
narod ne bude suviše opterećen. 

Najteži teret starijeg doba, kuluk vlastelinu, otpao je 
sam po sebi, jer novi gospodar nije imao vlastite zemlje, 
koju bi trebalo obrađivati, pa se zato spahija zadovoljavao 
uglavnom samo desetinom. Kasnije pak tako omrznuti drža- 
vni porezi, kao harač, otkupnina za vojnu službu, i devšur- 
me ili ispenč (danak u krvi), imali su na početku i te kako 
dobrih strana, jer što je kršćanin haračem gubio, to je mno- 
gostruko nadoknađivao nesmetanim radom na polju i u za- 
natu. A ako je raja morala svake godine dati za ispenč 
najljepšu svoju mušku djecu, da je u sultanovim sarajima 
poturče i odgoje za janjičare, onda je i ta dužnost bila 
neobično olakšana političkom korišću, koju je donosila. 
Budući naime da je baš kroz te saraje vodio put do 
vrhunca državne uprave, to je u turskoj carevini, sasvim 
drugačije nego u zapadnim monarhijama, i najniži mogao 
učestvovati u vlasti. 

Dakako, sistem je funkcionirao samo dotle, dok su nad 
njim bdjele velike ličnosti. Ali je upravo dinastija najviše 
pridonijela, da joj soj oslabi. Već je osvajač Carigrada 
Mohamed П. odredio, da »radi reda u svijetu«, t.j. da se 
spriječe prijestolne borbe, svaki novi sultan ubije svoju 
braću. A da se osigura od spletaka svojih sinova, uveo se 
u 16. st. još i običaj, da se oni zatvore u haremu, gdje im 
se energija trošila u ženskim spletkama i slastima. 

Veliki rat, dotada nepresušni izvor ratničkih vrlina spa- 
hija, u ovakvim prilikama zapinjaše; njega zamjenjivahu 
pljačkaški pohodi pograničnih paša ili obična čarkanja na 
krajini. Dakle spahiju u zaleđu ne zaokupljahu više svega 
rat ili bar pripreme za nj, pogotovo ne onoga, koji se 
uvukao u spahijske redove zbog materijalnih razloga. 
Iako je naime samo sultan izdavao zijamete i veće timare, 
već to, što je manje dodjeljivao beglerbeg, omogućivaše 
tolike zloupotrebe, te je već Sulejman II. pridržao sebi 
konačnu odluku i o njima. No voditi kontrolu nad feudima 
raštrkanim od Une do Perzijskog zaljeva s jednoga jedinog 
središta, prelazilo je sile i Sulejmanova centralizma, a 

kamoli njegovih nasljednika. Korupcijom se prokrijomčarilo 
među spahije svakojako smeće, tako da je spahijska vojska 
1768 dala sultanu Mustafi jedva 20.000 momaka sposobnih 
za rat prema 180—200.000 za Sulejmana II. Ovakav je 
dabome spahija gledao svoj feud sasvim drugim očima 
nego njegovi viteški prethodnici. Njemu je bilo u prvom 
"redu stalo do toga, da brže bolje pretvori svoj zijamet ili 
timar u čiftlik, o kojem i na kojem bi živio kao vlasnik. 
Kao takav mogao je slobodno određivati uvjete, pod ko- 
jima bi izdavao težacima zemlju u zakup, drugim riječima, 
mogao je po svojoj volji povisivati daće i tražiti kuluk 
za obrađivanje zemalja, koje je zadržao za se. А kako je 
oronula država uzmakla pred njima, tako je kapitulirala 
i pred janjičarima. Prvi je korak nizbrdo bio učinjen, kad 
je Sulejman dopustio janjičarima, da se žene; drugi, kad 
im je njegov sin priznao nasljednost službe. Na kraju se 
krajeva toliko izrodiše, da su bili u Carigradu drski preto- 
rijanci, pred kojima se tresao sam sultan, a u pokrajini 
razulareni silnici, koji su, malo mareći za vojne dužnosti, 
zgrtali bogatstva kao trgovci i lihvari, pa silili i cijela sela, 
da im se predadu u »zaštitu« te ih prime za Ciftlikéije. 

Teret, koji se svalio razvitkom čiftlika na raju, bijaše 
tako nesnosan, da se počela odmetati u hajduke i pošto 
poto tražiti pomoći izvana okrećući se već sredinom 16. st. 
prema Rusiji, »stolici pravoslavlja«, kojom onda vladaše 
»hristoljubivi car, što se sjajio kao kršćansko sunce«, sla- 
vom ovjenčani pobjednik nad dvama muslimanskim car- 
stvima, Kazanom i Astrahanom, Ivan Grozni. Kaluđeri, 
koji odlažahu u Moskvu, da prosjače za potporu svojim 
crkvama, vraćahu se ushićeni njenom moći vjerujući, da 
će pravoslavnim narodima na Balkanu doći spas od »djeda 
Ivana«. Ali daleka Moskva imađaše tada prečih briga nego 
balkansko pitanje. Raja stoga upre svoje poglede u Austri- 
ju, koja se za Rudolfa II. zarati s Turcima. Albanci ustanu, 
čak se tri sultanova vazala, knezovi Vlaške, Moldavije i 
Erdelja, pridruže Austriji, a na poticaj trnovskoga metro- 
polita Dionizija i drugih, među kojima se naročito isticao 
dubrovački trgovac Pavao Đorđić, pobune se 1598 i Bu- 
gari te izaberu sebi za cara Šišmana III. Turci, dakako, 
brzo opet uspostaviše red, ali se veza sa Zapadom i kraj 
toga više ne prekide, jer je austrijskoj diplomaciji doskora 
pošlo za rukom, da bar katoličkoj promičbi prokrči put 
u Bugarsku. Središtem bugarskoga katolicizma postade Či- 
provec. Jedva je tu uhvatio korijena, kad se bugarski ka- 
tolici već obratiše Ferdinandu Il. za pomoć. Raspoloženje 
na bečkom dvoru bijaše to povoljnije, što je sam carev 
general Wallenstein žudio za tim, da povede križarsku voj- 
Sku na Carigrad. Ali provala švedskoga kralja Gustava 
Adolfa potisne balkansko pitanje opet u pozadinu. Ipak 
bugarski katolici nisu očajavali. Njihove izaslanike susre- 
ćemo idućih desetljeća uvijek ponovo u Beču, Varšavi, Mle- 
cima i Rimu, gdje uvjeravaju, da je narod spreman za 
ustanak. I doista, kad poslije oslobođenja Beča careva 
vojska 1686 zauzme Budim, diže se zapadna Bugarska pod 
vodstvom Jurja Pejačevića i Bogdana Marinovića. Iduće 
godine austrijske čete već prodiru do Nikopolja, Drago- 
mana i Skoplja, ali napadaj Luja XIV. prisili cara, da 
povuče vojsku s Balkana, kako bi postrojio novu frontu na 
Rajni. Budući da je i ofenziva ruskog saveznika, Petra 
Velikoga, zapela već u Azovu, to je Karlovački mir 1699 
Bugare opet ostavio Turcima, ne sjetivši ih se ni jednim 
članom, koji bi im olakšao teški udes. Ostala im je samo 
mršava utjeha, da je poslije Austrije sada i Rusija pri- 
mila borbu protiv Turske u svoj politički program. G. 
1711 činilo se, kao da ga Petar hoće već i provesti. Ali 
osim jednoga konjaničkog odreda ruska vojska uopće nije 
dospjela ni do Dunava, nego je bila opkoljena već na 
Prutu te je izbjegla kapitulaciju samo tako, što je car 
sklonio velikog vezira na mir vraćajući Turcima čak Azov. 
Sjajne pobjede princa Eugena za prvoga turskog rata Karla 
VI. ponovo podigoše klonule duhove. Kad je Požarevački 
mir dosudio Austriji Srbiju, smatralo se, da su Turcima 
dani u Evropi odbrojeni. No neuspjeh zajedničke austrij- 
sko-ruske ofenzive u drugom ratu donese gorko razočara- 
nje. Beogradski mir od 1739 zaustavi Rusiju u ukrajinskim 
stepama, a Austriji ote čak Srbiju. 

Tek Katarina IL obnovi boj protiv Turaka. Moldavija 
i Vlaška podlože se carici; njena vojska prvi put prijeđe 
Dunav; flota, doplovivši iz Baltičkog mora, uništi tursko 
brodovlje kod Česme, a ujedno izaslanstvo generala Jurja 
Dolgorukoga učvrsti stare veze sa Crnom Gorom. No 


Austrija se zacijelo nije zato borila kroz vjekove protiv 
islama, da se najzad uguši u ruskom zagrljaju. Ako je do- 
ista imala birati samo između turskoga i ruskoga susjed- 
stva, onda, dakako, nije mogla biti u nedoumici, za koga 
da se odluči. Ali je bilo nadasve tragično, što je troškove 
njena suparništva s Rusijom otada plaćala raja. To dokaza 
već 1774 mir u Kučuk-Kajnardži. Budući da s buntovnim 
Kozacima iza leđa Katarina nije mogla sebi priuštiti pusto- 
lovine, da izazove i Austriju, koja je sklopila savez sa 
sultanom, to su se mirovni uvjeti bolno kosili s bučnim 
riječima njenih manifesta. Turska doduše morade priznati 
nezavisnost Tatara na Krimu, Dnjestru i Kubanu, ali za- 
drža vrhovnu vlast nad Moldavijom i Vlaškom, ograničenu 
samo ruskim pokroviteljstvom nad pravoslavcima, koje je 
ipak bilo sumnjivo, proteže li se na cijelo tursko carstvo ili 
samo na podunavske kneževine. 

Poučena tim iskustvom Katarina potraži sporazum s Jo- 
sipom IL, kako bi Austrija za slobodne ruke u Bosni i 
Srbiji pristala na to, da se od Bugarske, Moldavije i Vlaške 
stvori ruski protektorat Dakija, a na carigradski prijesto 
posadi ruska sekundogenitura. No ni austrijsko-rusko pri- 
jateljstvo raji nije pomoglo. Rusija je doduše mogla 1784 
mirno zaposjesti Krim, ali se za raju time samo pomnožio 
broj njenih mučitelja, jer se tada na hiljade Tatara preselilo 
na Balkan, naročito u Bugarsku. Zajednički pak rat Josipa 
IL i Katarine urodi još gorim plodom, jer francuska revo- 
lucija i spretnost, kojom je Turska stekla potporu Engle- 
ske, Švedske i Prusije, primoraše na kraju krajeva i Austri- 
ju i Rusiju, da potpišu — prva u Svištovu 1791, a druga 
u Jašu 1792 — mirovne ugovore, kojima zapečatiše bankrot 
svoje balkanske politike. 

Otpušteni plaćenici turske vojske udružiše se u bande 
pljačkaša, »krdžalija«, koji napadahu sela i gradove, a 
njima se priključiše janjičari, uzbuđeni reformama, kojima 
je Selim III. htio slomiti njihovu moć. Budući da je sva 
ta rulja našla i sposobna vođu, Pazvanogla u Vidinu, to 
se Bugarska petnaest godina tresla u grozotama građansko- 
ga rata. A kad se on napokon ipak približavao kraju, 
buknuo je nov šestgodišnji rat s Rusijom; tako je Bu- 
garska od 1786 do 1812 stalno bila ili ratište ili neposredno 
ratno zaleđe. Bukureštanski mir nije joj za to dao nikakve 
naknade. Jer iako je car Aleksandar I. 1807 čvrsto vje- 
rovao, da mu je Napoleon na sastanku u Tilsitu ostavio 
Istočnu Evropu na slobodno raspoloženje, u svibnju 1812, 
kad je francuska vojska već krenula protiv Rusije, morao 
je biti presretan, što mu je sultan još uopće dao bar Be- 
sarabiju. Tako je Rusija silom prilika opet uzmakla s Bal- 
kana, i to u isto vrijeme, kad se i u austrijskoj politici 
izvršio načelan preokret. Premda Austrija, otkako je na 
donjem Dunavu naišla na ruskoga takmaca, zacijelo nije 
više računala s time, da će sama naslijediti čitavi Balkan, 
ipak Habsburgovcima kroz cijeli osamnaesti vijek nije 
dolazilo ni na kraj pameti, da ne bi najizdašnije sudjelo- 
vali u diobi. Ali pošto su sada francuska revolucija i ro- 
mantika iznijele pred austrijske narode nacionalni problem, 
Beč se odrekao svojih balkanskih ambicija, prihvaćajući 
Metternichovo geslo »status quo«, jer nijedan austrijski 
državnik nije smio ozbiljno pomišljati na oslobođenje su- 
sjeda, dok nitko još nije imao ni sjene pojma, kako bi se 
nacionalno sporazumio s njihovom braćom kod kuće. Kruta 
je dakle logika unutrašnje politike naložila Austriji, da ne 
dira u Tursku. Istom onda, kad bi sama riješila svoj do- 
maći problem, mogla bi pokrenuti balkanski, bez straha, 
da će time zapaliti vlastiti dom; sve dotle neka raja i 
dalje robuje Turcima. Ali što su se ticale balkanskih na- 
roda unutrašnje teškoće Austrije? Nitko nije mogao od 
njih zahtijevati, da iz altruizma zbog austrijskih jada za- 
boravi svoje. Bivši je dakle prvoborac protiv Turske u 
novoj ulozi njena braniča radio i ne hoteći za Rusiju; 
moralni kapital, što ga je stekao tristogodišnjim ratovima 
protiv sultana, bio je bezizgledno izgubljem. 

Kad je planuo grčki ustanak, Metternich se uzalud mu- 
čio, da ga prikaže kao pobunu protiv zakonita vladara. 
Novi ruski car Nikola I. poslije bezuspješnih pregovora 
zaposjedne Moldaviju, Vlašku, Bugarsku i Rumeliju, a 
sultan Jedrenskim mirom od 1829 odobri sve, što se od 
njega tražilo: odcjepljenje Grčke, ostvarenje davno obe- 
ćavane srpske autonomije i proširenje privilegija za ru- 
munjske kneževine. Samo su dosadašnji pastorci velikih 
sila, Bugari, bili i ovoga puta izigrani. Premda je $ 11 
mirovnog ugovora predviđao, da će Rusija zadržati nji- 

hovu zemlju, dok ne bude isplaćena ratna odšteta, t. j. 
s obzirom na očajne turske financije u nedogled, to je car 
ipak već 1830 ispraznio zaposjednuto područje, kako bi 
umirio velike sile, naročito Englesku. Spomenicom svojih 
savjetnika dao se čak uvjeriti, da je i za Rusiju najbolja 
balkanska politika status quo, jer bi pod njegovim plaštem 


. mogla steći mirnom penetracijom nesamo dijelove Turske 


nego i svu Tursku. No pogrešnost nove taktike izbi već 
poslije deset godina, kad velike vlasti zahvatiše u tursko- 
egipatski rat. Car je stoga opet zabaci i u razgovoru s lor- 
dom Aberdeenom 1844 pusti krilaticu o »bolesniku na Bo- 
sporu«, čijoj ostavštini treba na vrijeme odrediti baštini- 
ke. G. 1853 činilo se, da su i nađeni: za vlast nad Ru- 
munjskom i Srbijom Rusija je voljna ostaviti Engleskoj 
Kretu i Egipat. Ali prijedlog tako temeljite razudbe za- 
prepasti Evropu: Austrija presiječe Rusiji put na Balkan 
zaposjednućem Vlaške i Moldavije, Engleska i Francuska 
potuku je na Krimu, Turska se pak riješi ruskoga straha 
pariskim mirom, koji joj 1856 dade osim mjesta u »evrop- 
skom koncertu« još i jamstvo velikih sila za njenu ne- 
zavisnost i cjelovitost. 

Kako je nekada Austrija prigrlila status quo kao osno- 
vno načelo svoje balkanske politike zbog straha od na- 
cionalizma, tako ga dakle sada prisvojiše i ostale države 
zbog bojazni od poremećaja evropske ravnoteže. Samo je 
ova pouka u političkom realizmu bila i suviše jasna, a da 
je napokon ne bi razumjela i balkanska raja. Dosta je 
bilo čekanja, raja više nije vjerovala u sv. Nikolinje, kad 
će se interesi velikih država poklapati s njenima. Uosta- 
lom, Evropa joj je sama pokazala drugi put: Napoleon 
III. veličao je načelo samoodređivanja naroda, a talijan- 
skim se risorgimentom prolamao krik: »Italia fara da se«. 
Zašto se dakle ne bi i Balkan oslobodio sam? 

Srpski knez Mihajlo prigrli tu misao: 1866 sklopi savez 
sa Crnom Gorom, 1867 s Grčkom, 1868 zaključi ugovor 
o prijateljstvu s Rumunjima, a međutim je predobio i Bu- 
gare. Pod njegovom je zaštitom vođa bugarskih revolu- 
cionaraca Rakovski izdavao u Beogradu svoj list »Dunav- 
ski lebed«, osnovao tu 1862 »privremeno bugarsko vod- 
stvo« i naoružao prvu bugarsku legiju. Početak bugarske 
revolucije stoji prema tome u znaku bugarsko-srpskoga 
bratstva. Preobraženska skupština izrijekom govori o »je- 
dnorodnoj braći Bugarima«, kojima treba pomoći, a s dru- 
ge se strane odgovara u istom duhu. Rakovski poziva 
»braću Srbe«, da preuzmu »ulogu sličnu Piemontu«, a nje- 
gov učenik Karavelov, ugledavši se u švicarski i američki 
Primjer, propovijeda 1867 u Beogradu potrebu balkanske 
federacije, pošto je već »Dobrotvorno društvo« u Buku- 
reštu u siječnju iste godine izradilo program ujedinjene 
»Bugaro-Srbije«, a šira ga skupština revolucionarnih pred- 
stavnika prihvatila proglašujući za zajednički cilj oslobo- 
dilačke borbe »Jugoslavensko carstvo« pod Mihajlovim 
Zezlom. Jedinstvena je dakle fronta spajala sad juzne 
Slavene protiv Turaka od Crnoga mora do Cetinja, ali se 
brzo raspala zbog Mihajlova ubijstva i crkvenog spora 
s Grcima, 

Od propasti trnovskog patrijarhata bugarska je pastva 
stajala pod duhovnim vodstvom Grka. Grci bijahu njihovi 
metropoliti i vladike, grčke bijahu škole po njihovim gra- 
dovima. I materijalno se Grci visoko izdizahu iznad Bu- 
gara svojim položajem u turskoj trgovini i bankarstvu. A 
kad se s obzirom na saobraćaj s evropskom diplomacijom 
uredila služba »dragomana pri Otomanskoj Porti« s veli- 
kim dragomanom na čelu, i ovdje se proguraše Grci i 
stekoše u kratko vrijeme toliko povjerenje na dvoru, da 
su sultani od 1717 dalje slali carigradske Grke-Fanariote 
čak kao knezove u Vlašku i Moldaviju. Priprosti Bugarin, 
koji je došao sa sela u grad, samo se teško otimao hipnozi 
grčke sredine. Čuo je grčki u crkvi i školi, u dućanu i na 
tržištu te nastojao, da i sam nauči taj jezik, kako bi što 
manje svraćao pažnju na svoje seosko podrijetlo. Ali miran 
tok društvenog izjednačenja bio je u 18. st. prekinut 
provalom grčkoga nacionalizma. Škola se stavila u službu 
novoga duha, carigradska se patrijaršija trudila, da satre 
posljednji trag slavenskog bogoslužja tjerajući i s nižih 
mjesta domaće svećenstvo, a to joj se polje rodoljubivog 
nasilja još proširilo, kad je patrijarh Samuil 1766/67 sklo- 
nuo sultana, da ukine i pećku patrijaršiju i autokefalnu 
metropoliju u Ohridu. 

No jedno je, malo pomalo gubiti narodnost prirodnim 
prilagođivanjem svakidašnjoj sredini, a drugo morati se 

TERITORIJALNI RAZVOJ BUGARSKE 1878—1919 
(po Chataigneauu) 
1. Bugarska po berlinskom ugovoru (1871). — 2. Granice po bukure- 
štanskom ugovoru (1913). — 3. Granice po bugarsko-turskoj konvenciji 
(1915). — 4. Granice po Neuillyskom ugovoru (1919), — 5. Izgubljena 
područja po Neuillyskom ugovoru 


naprečac odreći svojih djedova zbog nasrtljivosti tuđeg 
nacionalizma. Bugarin se bunio protiv panhelenstva, što 
mu ga je nametala crkva, koja je prodavala svoje časti 
od patrijaršije do župe na dražbi, pa onda u ime vjere 
ižimala svoje stado, da što brže plati svoje dugove te se 
nagrabi bogatstva. Ni historijsko ni moralno pravo, piše 
1762 otac Pajsije, prvi glasnik bugarske narodne svijesti, 
ne vojuje za Grke. Ta zar nemaju i Bugari slavnih careva? 
Da je lukavi grčki trgovac doista bolji od čestitog bugar- 
skog ratara, to može vjerovati samo onaj, koji ne zna, da 
u cijelom sv. Pismu nema ni jednog patrijarha »trgovca«, 
već da su svi »priprosti i bezazleni orači i ovčari«. 

Mladi je dakle bugarski nacionalizam od rođenja imao 
posla nesamo s Turčinom nego i s Grkom; ali je vrlo teško 
napredovao. Seljak je bio tako utučen dugim robovanjem, 
da se samo pojedinac odlučivao na hajdukovanje, a kamoli 
cijeli narod na ustanak. Građanin pak, koji je stekao ma- 
kar i mali imutak, obično se bojao, da se ne bi deklasirao, 
ako bi pristajao uz prostu svoju braću, one »apanthropoi« 
(neljude), kako kazivahu Grci. Tako je nacionalna bu- 
duénost Bugara počivala uglavnom na »esnafima«, cehovi- 
ma malih obrtnika, naročito u njihovoj koloniji u Cari- 
gradu, koja je ondje uživala tursku i grčku korupciju na 
izvoru, i u emigraciji, što se okupljala u Odesi, Braili, 
Galacu, Bukureštu i Beogradu. Ali obje su se grupe razli- 
kovale metodom svoga rada. U suprotnosti s revolucionar- 
nim žarom Rakovskoga, Karavelova i drugova, carigradski 
su rodoljubi vidjeli prvi zadatak u tome, da lojalnošću 
prema sultanu steknu njegovu potporu u borbi protiv pa- 
trijaršije. І u tome uspješe. Fermanom od 28. II. 1870, 
kojim se osnovao bugarski eksarhat, sultan je nagradio 
njihovu opreznu taktiku. 

V. Oslobođenje. Uspjeh carigradskih Bugara, umjesto da 
stiša revolucionarnu strast, uvjerio je emigrante, da je 
Turska zrela da padne. Levski stoga još 1870 prijeđe preko 
Dunava, da preplete Bugarsku mrežom revolucionarnih 
odbora i sastavi čak »privremenu vladu« u Loveču. No 
nesrećom Turci uđoše u trag zavjeri i uhvatiše Levskoga, 
i to zbog izdaje blagajnika lovečkog odbora, popa Krste. 
Levski bi 1873 obješen, ali se revolucionarna misao nije 
dala više ugušiti. Botjov pokreće već iduće godine list »Zna- 
me« i u njegovim stupcima neumorno pobija mlitavu ta- 
ktiku »starih« pozivajući na jedino spasonosni boj »ogniem 
i mačem, krvlju i revolucijom«. »Mladi«, okupljeni oko 
Stambolova, osnuju novo vrhovno vodstvo u Đurđevu i 
podijele zemlju na revolucionarne okruge, kako bi narod 
pripremili za bunu; napokon odrede i datum ustanka — 
12. V. 1876. Ali kad svane proljeće, mjesto općeg naro- 
dnog ustanka buknu samo pojedinačni nemiri, a sam Botjov 
20. V. padne. Bugarska bi stoga i dalje čamila u ropstvu, 
da grozote bašibozuka, koji poklaše oko 12.000 ljudi, nisu 
prevršile mjere evropske strpljivosti. Vođa engleskih libe- 
rala Gladstone ogorčeno traži u svojoj brošuri The Bul- 
garian horrors, da Turci smjesta ostave zemlju, koju su 

opustošili i oskvrnuli svojim zvjerstvom; u isto vrijeme na 
protivnom kraju Evrope uskipi slavenofilstvo te otjera 
cara u turski rat, koji svetostefanskim mirom od 1878 do- 
čara Bugarima viziju Velike Bugarske od Varne do Ohrida. 
Ali Austrija, bojeći se zaraznog utjecaja, koji bi stopo- 
stotno ostvarenje bugarskog nacionalizma moralo imati na 
njene Slavene, prosvjeduje protiv osnutka velike slaven- 
ske države na Balkanu i nalazi u svom otporu pomoć u 
Engleza, koji su već vidjeli pred svojim očima ruskog 
admirala, kako jednog dana s pomoću bugarskog vazala 
ctima sultanu ključeve Bospora i Dardanela te sa svojim 
brodovljem izbija na Sueski kanal. Berlinski kongres svede 
zato Veliku Bugarsku na jednu trećinu svetostefanske 
mjere vrativši ostalo Turcima, samo s tim izuzetkom, da 
se istočnoj Rumeliji dade autonomija pod kršćanskim na- 
mjesnikom, kojega bi sultan određivao u sporazumu s ve- 
likim silama. š 
LIT.: K. Jirecek, Geschichte der Bulgaren, Prag 1876; J. Ivanov, 
Istorija slavjenobolgarskaja sobrana i nareždena Pajsiem ieromonahom 
v leto 1762, Sofija 1914; V. Zlatarki, Istorija na Balgarskata dăržava 
préz srčdnitč včkove, I., 1./2., i IL, Sofija 1918/34; Isti, Nova političe- 
ska i socialna istorija na Balgarija i Balkanskija poluostrov, Sofija 1921; 
I. Snjegarov, Istorija na ohridskata arhiepiskopija, 2 sv., Sofija 1924/32; 
A. Hajek, Bulgarien unter der Tiirkenherrschaft, Berlin 1925; I. Sa- 
kazov, Bulgarische Wirtschaftsgeschichte, Berlin 1929; P. Nikov, Vaz- 
raždanije na büálgarskija narod, Sofija 1930; Т. Hýbl, Dějiny národa 
bulharského, 2 sv., Prag 1930; P. Mutavčiev, Bulgares et Roumains 
dans l'histoire des pays danubiens, Sofija 1932; G. Ostrogorsky, Ge- 
schichte des byzantinischen Staates, München 1940; G. Konstantinov, 
Vodi bugarskog narodnog pokreta, Beograd 1939. Lj. H. 


Bugarska od 1878 do 1941. 1. Berlinski kongres i ugovor. 
Prema prvom članku Berlinskog ugovora konstituirala se 
B. 1878 u samostalnu tributnu kneževinu pod vrhovništvom 
sultana, s kršćanskom upravom i narodnom vojskom (mili- 
cijom). Granice Kneževine Bugarske (Knjažestvo Balga- 
rija) obuhvatile su zemlju između Dunava i Stare Planine 
i između ušća Timoka u Dunav i Crnoga mora. U Kneže- 
vinu je ušlo sofijsko i ćustendilsko okružje. Bio je to 
teritorij od 62.772 km? s 2 mil. žitelja. Sjeverna Trakija 
od Stare Planine do Rodopa i od Ihtimanskih planina do 
Crnoga mora tvori prema čl. 13 Berlinskog ugovora za- 
sebnu pokrajinu, prozvanu Istočna Rumelija, pod nepo- 
srednom vojničkom i političkom vlašću sultana; bila je to 
autonomna upravna jedinica, kojom je upravljao kršćanin 
general-gubernator uz oblasnu zakonodavnu komoru. Isto- 
čna Rumelija zapremala je 33.568 km? sa 815.000 stan. 

IL. Trnovski ustav. Glavni povjerenik ruske okupatorske 
vlade, kojoj je bio na čelu knez Dondukov Korsakov, 
trebao je za devet mjeseci organizirati nove političke jedi- 
nice i zatim se vratiti s vojskom u Rusiju. Knez naredi, 
da se sastane Velika narodna ustavotvorna skupština (kon- 
stituanta) i da izradi temeljni zakon, ustav Kneževine Bu- 
garske. Dvjesta trideset i jedan narodni predstavnik sabrao 
se u Trnovu 1879 te s nekim promjenama prihvatio i pot- 
pisao ustav, koji su izradili ruski pravnici. On se je odli- 
kovao demokratskim duhom: neposredno i osobno glaso- 
vanje svega muškoga žiteljstva iznad 21 godine; jedan 
izabranik na 10.000 duša; obična i t. zv. Velika narodna 
skupština, sastavljena od pismenih članova preko 30 godina 
Života; ustanova senata nije primljena; odgovorna je samo 
vlada, knez ne nosi odgovornosti. Prva velika narodna 
skupština izabrala je knezom Aleksandra Battenberga. 

Istočna Rumelija nije dobila ustav nego statut od među- 
narodnoga povjerenstva. Za glavnoga gubernatora Istočne 
Rumelije imenovao je sultan Aleka Bogoridesa iz grčke 
kneževske porodice s otoka Sama. 

U to je doba predstavljalo bugarski narod seljaštvo, 
društvovno i politički izjednačeno i ravnopravno. Turski 
je jaram uništio staleške razlike i povlastice, pa nije bilo 
ni bogatih posjednika zemlje, ni veleobrtnika (kapitalista), 
ni feudalnoga boljarstva. Tu i tamo izdigli su se doduše 
imućni Bugari, zvani čorbadžije, ali ih radi njihovih kon- 
zervativnih ideja narod nije volio. Bugarski obrtnici, bun- 
tovnici i mladići stekli su obrazovanje u Rusiji, Srbiji 
Hrvatskoj, Njemačkoj i Francuskoj; oni su tvorili prvu 
inteligenciju i radili su na uređenju ustavne monarhije. 

Vođe konzervativne struje u B. bili su Todor Ikonomov, 
Grigori Načevič, dr. K. Stoilov i D. Grekov, ali oni nisu 
uspjeli okupiti pod svojom zastavom veliku i moćnu 
stranku. Vođe liberalne struje bili su Dragan Cankov, 
Petko Karavelov, vješti konstitucionalist, pisci Petko Sla- 
vejkov i Stefan Stambolov. 

III. Pokušaji kneza Aleksandra da promijeni trnovski 
ustav. Knez Aleksandar nije htio upravljati zemljom prema 


BUGARSKA 


demokratskom ustavu. Njegovi savjetnici, Nijemci i Bugari, 
stvoriše u njemu uvjerenje, da bugarski narod ne će moći 
napredovati, jer liberali utječu na ustrojstvo države. Izbori 
prvih dviju redovnih narodnih skupština ispali su u korist 
iberala; konzervativni su kabineti Burmova i episkopa 
Klimenta doživjeli poraz. S druge strane knez je želio, 
da uredi vojsku prema njemačkom sustavu, a ruski je 
general Parencov stvarao vojsku prema ruskom uzoru. 

Knez Aleksandar odluči suspendirati ustav za sedam 
godina i kroz to vrijeme upravljati zemljom prema svojim 
osobnim naredbama. On sazove 1881 Veliku narodnu skup- 
štinu i dobije od nje potrebne punomoći, a zatim razriješi 
bugarske ministre i učini ministrima ruske generale. U 
zemlji se pojavi veliko nezadovoljstvo, i knez bude pri- 
siljen, da u rujnu 1883 obnovi trnovski ustav i da imenuje 
Dragana Cankova ministrom predsjednikom, jer je njegova 
liberalna stranka postigla na izborima pobjedu. 

U Istočnoj Rumeliji upravljao je Aleko-paša dosta 
uspješno i mirno. Ta je oblast pokazala znatan napredak. 

TV. Sjedinjenje Istočne Rumelije s kneževinom Bugarskom. 
Poradi granice između B. i Rumelije trgovačko se područje 
smanjilo, Ručni i domaći proizvodi bugarskih žena (vuneni 
kaputi, sukno, čarape, vrpce, gajtani, platno, obuća) izgu- 
biše tržište i cijenu. Nastupi velika gospodarska kriza u 
planinskim obrtničkim selima i gradovima. U Plovdivu 
se osnuje revolucionarni odbor, koji izvrši prevrat. G. 1885, 
18. IX., srušen je novi generalni gubernator Gavril Krstevič 
i mjesto njega postavljena privremena vlada. Ona objavi 
javno putem skupština u cijeloj zemlji, da izabire Ale- 
ksandra Battenberga knezom. Aleksandar prihvati izbor, i 
sjedinjenje postane svršena činjenica. Vlada Petka Kara- 
velova (od 1884) prihvati se posla, da postigne pristanak 
velikih sila i susjeda. 

Srpski kralj Milan Obrenović, ne pitajući svoga naroda, 
držao je, da je time ravnoteža na Balkanu poremećena, i 
napadne vojnički Bugarsku, da tako obnovi berlinski ugo- 
vor. Rat je trajao svega 15 dana, od 14. do 29. XI. 1885, i 
svrši neuspjehom za Milana. Mir je zaključen u Bukureštu 
3. III. 1886 bez zemljišne promjene i kontribucije. 

V. Detronizacija kneza Aleksandra. Zbog nesporazuma s 
ruskom vladom i nezadovoljstva među bugarskim časnicima 
jedna vojnička urota sruši s prijestolja kneza Aleksandra 
(20. VIII. 1886) i odstrani ga iz Bugarske. Stambolov, pred- 
sjednik Narodnoga sobranja, osudi prevrat i pošalje u 
Plovdiv vojsku, koja obnovi red. Brzojav ruskoga cara 
Aleksandra III., kojim osudi knežev povratak, prisili Bat- 
tenberga, da odstupi i napusti zauvijek Bugarsku 1886. 

VI. Izbor kneza Ferdinanda. 
Cijelu je godinu bila B. bez 
kneza; upravljalo je namjesni- 
štvo na čelu sa Stambolovom. 
Pojavile su se vojničke po- 
bune, ali je Stambolov umirio 
zemlju strogim mjerama. Ve- 
lika narodna skupština izabere 
za kneza Ferdinanda od Sach- 
sen Koburg-Gothe. On stigne 
u Trnovo, položi zakletvu u 
skupštini i proglasi se 14.VIII. 
1887 knezom Bugarske. 


VII. Režim St. Stambolova 
(1887 do 1894). Poslije detro- 
nizacije i zahvale Batten- 
berga uze Stambolov za svoju 
zadaću da nađe kneza za 
Bugarsku; da utiša pobune; 
da učvrsti dinastiju i da po- 
vrati povjerenje susjeda i ve- 
likih sila. Stambolov je podržavao dobre odnošaje sa Srbi- 
jom i koristio se naklonošću beogradske vlade. U svojoj je 
unutrašnjoj politici imao velikih uspjeha: sagradi međuna- 
rodnu željezničku prugu Carigrad—Bjelovo, Novozagorsku 
prugu i druge; izgradi morske luke u Varni i Burgasu i dr. 

Stambolov nije imao obzira prema svojim političkim 
protivnicima, ali je naginjao demokratskim strujama. U 
njegovo je vrijeme prihvaćen najliberalniji zakon o na- 
rodnoj prosvjeti i udaren temelj sofijskom sveučilištu; 
javiše se mlade socijalne struje (1891) i narodnjački po- 
kreti za opću prosvjetu; seljacima je olakšano snabdije- 
vanje inventarom, a položaj i prava Bugara prema susje- 
dnim državama postali su bolji i t. d.; Stambolov pojača 

trgovinu i vojsku tražeći priliku, da uvjeri Rusiju, kako je 
potrebno priznati kneza Ferdinanda. 

Kada su uspjesi Stambolova osigurali zemlju iznutra i 
vani, knez Ferdinand uvidi, da mu je prvi savjetnik pre- 
koračio granice, koje bi morale postojati u njegovu odno- 
šaju prema vladaru. Sukobi između Stambolova i kneza 
izazovu 1894 zahvalu premijera, koji je 1895 umoren. 

VIII. Ministarstvo K. Stoilova i izmirenje Bugarske s 
Rusijom. Ministrom predsjednikom postane K. Stoilov. 
On je stvorio novu stranku od imućnih ljudi, umjerenih 
građana i zdrave trgovačke jezgre. Stranka je nazvana 
narodnom, a njeno je glasilo »Mir«. Stoilov, dobar pravnik, 
ustavni radnik i lojalni političar, uvede u zemlju »zako- 
nitost i red«, približi B. velikim silama, sklopi carinski 
savez sa Srbijom i pomiri B. s Rusijom. Ruski car Ni- 
kolaj II. postavi zahtjev, da bugarski prijestolonasljednik 
prijeđe na pravoslavlje; kad se to prihvatilo i učinilo, 
prizna zakonitost kneza Ferdinanda u B. Iza toga potvrde 
i druge sile kneževa prava, a sultan ga imenuje upravi- 
teljem Istočne Rumelije. 

IX. Stranački razvitak Od 1896—1912 slobodno niknuše i 
razviše se ove stranke: liberalna (vodi je Stambolov, a 
poslije njegove smrti Dimitar Petkov); nacionalno-liberalna 
(Radoslavov); napredna (Dragan Cankov, zatim St. Danev); 
demokratska (Petko Karavelov, a kasnije Aleksandar Ma- 
linov i Nikola Mušanov); socijalistička (Janko Sakazov); 
komunistička (D. Blagojev); radikalna. (Najéo Cankov, 
Josif Fadenheht, Stojan Kosturkov i dr.); zemljoradnički 
savez (Zemljedjelski sojuz) na čelu s Al. Stambolijskim. 

Knez Ferdinand upravljao je s deset kabineta, kojima 
su na čelu stajali: K. Stoilov, D. Grekov, Todor Jončev, 
Petko Karavelov, St. Danev, Račo Petrov, Dimitar Pe- 
tkov, D. Stančev, P. Gudev, Al. Malinov i Ivan Evsta- 
tijev Gešov. Glavni su problemi tih kabineta bili, da se pre- 
brode financijske teškoće u zemlji (stoga je sklopljeno ne- 
koliko zajmova u inozemstvu, u Beču i Parizu) i da se 
ustale vanjski odnosi, osobito s Turskom, pogotovu onda, 
kada je pokret makedonskih žitelja za oslobođenje izazvao 
oštre sukobe između Bugarske i Turske. S vremenom iza- 
šalje B. diplomatske predstavnike gotovo u sve evropske 
države i povede samostalnu politiku, nezavisno od sulta- 
nova vrhovništva. B. je neposredno sudjelovala u međuna- 
rodnim trgovačkim, poštanskim, ekonomskim i kulturnim 
pregovorima, aktima i konvencijama, kao i na mirovnim 
konferencijama u Haagu 1903 i 1907. Ona odbaci kapitu- 
lacije, koje po nasljedstvu od Turske pređoše na nju, jer 
se uzdigla i ojačala kao pravna država s nezavisnim pravo- 
suđem i sucima, obrazovanima na stranim sveučilištima. 

X. Nezavisna Bugarska. Mladoturskim prevratom (1908) 
nastao je za B-u nov položaj. 

Mladoturci stvoriše Otomanski imperij, proglasiše turske 
podanike »otomancima« (bez obzira na vjeru i narodnost) 
i predložiše Bugarskoj, da sudjeluje kao autonomni član 
Otomanskog imperija. U to doba odluči Austrija anekti- 
rati Bosnu i Hercegovinu, koje je okupirala još 1878. B. 
je pravilno ocijenila ove promjene, opasne po nju; bugar- 
ska vlada na čelu s A. Malinovom proglasi u Trnovu 5. X. 
1908 nezavisnu državu (carstvo). 

XI. Balkanski ratovi. Događaji su se razvili u tom smjeru, 
da je turska vlast postala u evropskim pokrajinama nemo- 
guća. Prilike skloniše Bugarsku i Srbiju, da se sporazume 
o mjerama, koje treba poduzeti za utvrđenje mira. Razgo- 
vori su doveli najzad do zaključka, da valja sklopiti savez 
balkanskih kršćanskih država u svrhu zaštite njihovih su- 
narodnjaka od turske vlasti. Između Bugarske i Srbije 
ugovoren je obrambeni i vojnički savez (13. III. 1912). 
Takav je savez utanačen i s Grčkom 29. V. iste godine, a 
zatim je slijedio sporazum i s Crnom Gorom. Kako Turska 
nije prihvatila prijedloge i zahtjeve četvorice saveznika, da 
reformira svoju vlast u Evropi i suglasno sa 23. članom 
berlinskog ugovora stvori autonomne upravne jedinice 
s obzirom na narodnosti, koje u njima stanuju, objaviše 
saveznici rat sultanu (17. X. 1912). Rat se produži do 30. V. 
1913, kada se završi londonskim mirom, na temelju kojega 
Turska odstupi saveznicima sva evropska područja od linije 
Midija—Enos na zapadu do Jadrana. 

Saveznici-pobjednici nisu se mogli sporazumjeti o miro- 
ljubivoj razdiobi oslobođenog teritorija, pa je došlo među 
njima do rata, u koji se uplela i Rumunjska protiv Bu- 
garske (>Balkanski ratovi). Mir bi sklopljen u Bukureštu 
(10. VIII. 1913); na temelju njega izgubi Bugarska Do- 
brudžu i neka jugozapadna područja. 

XII. Veliki evropski rat. Nastupi veliki rat 1914; u nj je 
uvučena 1915 i Bugarska. Poslije trogodišnjih ratnih na- 
pora, u savezu sa središnjim silama, B. iscrpi svoje ratne 
i gospodarske snage, izgubi frontu prema Solunu i zatraži 
primirje, koje dade zapovjednik savezničkih vojska u So- 
lunu general Franchet d'Esperey. Neuspjelo upletanje u 
veliki rat prisili cara Ferdinanda, da odstupi i ostavi prije- 
stolje Borisu III. (3. X. 1918). С. 1919, 27. ХІ, potpiše 
ministar predsjednik Aleksandar Stambolijski mir u pa- 
riskom predgrađu Neuillyu. Na temelju toga mira izgubi B. 
ponovno Dobrudžu, zatim jedrenski kraj, zapadnu Trakiju, 
dio Makedonije i zapadne kotareve Caribrod i Bosiljgrad. 

XIII. Posljedice rata. B. bude opterećena s 2 i pol milijarde 
reparacijskog duga i preda susjedima mnogo ovaca, volova, 
konja, kamenog uglja i dr. Dvadeset je godina snosila ove 
teške posljedice s vjerom i nadom, da će doći vrijeme, kad 
će biti riješena prekomjernih teškoća, a da će joj prava 
biti povraćena. Uz ove teške obveze B. je trebala 20 go- 
dina liječiti dobivene rane. Obratila se osobita pažnja 
poljodjelstvu i postigao se očit gospodarski napredak. 

Prema Neuillyskom ugovoru preostalo je В. 103.146 
km? sa 4 milijuna Zitelja. U upravi zemlje sudjelovali su 
stranački kabineti Al. Stambolijskoga, prof. Al. Cankova, 
Andreja Ljapčeva, A. Malinova i N. Mušanova. Al. Stam- 
bolijski izvede pred sud vode starih stranaka, uvede radnu 
dužnost, ograniči privatni kapital, razdijeli zemlju u više 
ruku, stvori prije svega poljodjelski (seljački) parlamenat, 
ograniči znatno vlast državne glave i polaže račun o svojim 
djelima samo pred kongresom zemljoradnickog saveza. 
Lijepe ideje, koje je imao o nekim unutrašnjim reformama, 
razbiše se o njegovu bezobzirnost i samodopadnost. On po- 
budi nezadovoljstvo protiv sebe u svim javnim krugovima, 
pa i u crkvi i vojsci izazove oštar sukob i padne 1923 u borbi. 

Jedan općegrađanski odbor obnovi red i pozove na 
vlast prof. Aleksandra Cankova. On naiđe na otpor organi- 
ziranih zemljodjelaca-družbaša i komunista, koji mu obja- 
više krvavu borbu. Došlo je do skrajnjih okrutnosti, koje 
su svi žalili. Komunisti baciše dinamitom u zrak crkvu 
Sv. Nedjelje (Sv. Kralj), gdje pod ruševinama nađe smrt 
150 ljudi, među njima 14 generala. S primjerenim i razbo- 
ritim mjerama postigoše kabineti Malinov-Ljapčev-Mušanov, 
da se povrati mir, ali oni omoguće ujedno strančarstvo, u 
kojem se parlamentarizam izrodio. Prevrat urotnika do- 
krajči anarhiju u upravi i započne eru autarhije. Taj oblik 
uprave nije narod prihvatio, i car Boris obnovi 1938 trnov- 
ski ustav i parlamenat. G. 1939 zamijeni G. Kjoseivanova 
na položaju ministra predsjednika prof. B. Filov, za kojega 
Rumunjska povrati Bugarskoj južnu Dobrudžu. G. 1941 
1. III. potpisa Filov u Beču sporazum, prema kojem se B. 
priključuje trojnom paktu Njemačke, Italije i Japana; ona 
je tako pristupila suradnji na stvaranju novog poretka u 
Evropi i obvezala se, da preko svoga teritorija pusti pri- 
vremeno njemačku vojsku, koja treba uvesti mir u južnom 
dijelu Balkana. Ali u Jugoslaviji nastupi prevrat, uzrok 
ratu, što je buknuo 6. IV. 1941; njemačka vojska prodre 
6. IV. u Jugoslaviju i Grčku. B. okupira tada zapadnu 
Trakiju i Makedoniju (bez teritorija, kojim vlada Grčka, 
i bez nekoliko gradova, koji ostadoše pod albanskom 
upravom) i priključi ih sebi. N. S. 

Bugarski jezik sastavni je dio goleme slavenske je- 
zične porodice. Po svojim bitnim obilježjima ide u južno- 
slavensku jezičnu skupinu. Bugarski su se Slaveni u 6. i 7. 
st. konačno nastanili na Balkanskom poluotoku i svojim 
najdaljim ograncima izbili do najjužnijeg kraja poluotoka 
(tragovi bugarske toponimije nalaze se čak na nekim egej- 
skim otocima), u današnju Albaniju (osobito južnu) i u 
sjeverozapadno područje, gdje su plemenske skupine Timo- 
čana i Braničevaca, koje su pripadale bugarskim plemenima, 
doprle gotovo do Beograda; jezik je Timočana i Brani- 
čevaca imao prema srpskom prelaznih crta. Odonda je 
područje bugarskog jezika pretrpjelo dosta promjena. Da- 
našnja je sjeverna granica njegova Dunav od ušća Timoka 
do Silistrije (do pred iseljenje Bugara iz sjeverne Do- 
brudže 1940 krajnja je granična točka ovdje bio grad 
Tulča). Zapadna granica ide rijekom Timokom prema Za- 
ječaru, a odatle se preko Boljevca hvata Stalaća na sastavu 
zapadne i južne Morave. Nastavljajući se na jug i prolazeći 
jugoistočno od Prištine granica dostiže Šar-planinu. Odatle 
nešto zapadnije od Crnog Drima spušta se prema Ohrid- 
skom jezeru i nešto južnije dostiže svoju krajnju točku, 
planinu Gramos. Južna granica od te planine prolazi južno 
od Kostura i tokom Bistrice dolazi do Solunskog zaliva. 
Odatle ide preko Legadinskog polja prema ušću Strume, a 
zatim u većoj ili manjoj udaljenosti od morske obale dolazi 
do ušća Marice. Istočna granica bugarskog jezika ide obalom 
Crnog mora; južna polovica te granice, koja prolazi tra- 
kijskim krajevima, bila je do 1912 ograničena crtom 
Derkos—Čataldža—Selembrija. U tom dijelu Trakije, koja 
se nalazi pod turskom vlasti, bugarski je elemenat danas 
znatno prorijeđen, tako da granica odmiče znatno na zapad 
poklapajući se s današnjom političkom granicom Bugarske. 
U tako ocrtane granice bugarskog jezika uključeni su i 
krajevi, koji imaju i danas svoja povijesna imena: Do- 
brudža (južna), Mizija, Trakija (sjeverna i jugozapadna), 
Makedonija i Pomoravlje. U nedavnim previranjima na 
Balkanu bugarski je jezik pretrpio najviše gubitaka u jugo- 
zapadnoj Trakiji. 

Danas govori bugarskim jezikom oko 7 milijuna ljudi. 
Znatnija bugarska jezična skupina izvan Balkanskog polu- 
otoka nalazi se u južnoj Rusiji i Besarabiji. Manja skupina 
Živi u Banatu oko Temišvara, druga, uglavnom iseljenici 
iz makedonskih krajeva, u Americi. 

Bugarski jezik ima bogat i dug povijesni život. Njegov se 
razvitak u mnogom pogledu kretao putovima, koji su 
strani ostalim slavenskim jezicima, pa stoga zauzima danas 
po mnogim svojim osobinama prilično zasebno mjesto u 
slavenskom jezičnom svijetu. 

Bugarski je jezik u svom razvoju prošao tri razdoblja. 
Ta se razdoblja obično dijele po stanju imenskih oblika. 
Razlikujemo: sfarobugarsko razdoblje (9. do 11. st.), sre- 
dnjebugarsko razdoblje (12. do 15. st.) i novobugarsko raz- 
doblje (od 16. st.). Početak povijesnog života bugarskog 
jezika povezan je s radom sv. Ćirila i Metodija. Bu- 
garske knjige, koje su po njima nastale, uopće su prve sla- 
venske knjige, a bugarski jezik 9. do 11. st., koji se odra- 
žava u njihovim nešto kasnijim prijepisima, služi kao 
temelj za povijesno proučavanje svih slavenskih jezika. 
Svojim neobičnim bogatstvom imenskih oblika staro- 

bugarski jezik vrlo je bliz praslavenskom jeziku. Značajna 
su mu obilježja u fonetici nosni samoglasnici x i A, dosta 
dobro razlikovanje reduciranih samoglasnika ъ i » (koji su 
već tada mogli prijeći u o i e), samoglasnik % s vrlo širo- 
kim izgovorom, bliskim glasu ‘а i glasovne grupe št, zd 
mjesto prastarog tj, dj. Starobugarski jezik sačuvao Te 
dosta starih oblika i u glagolima, na pr. oblici aorista pbx» 
(od решти), nbc» (od нести). O dijalektičnom grananju 
starobugarskog razdoblja ima vrlo malo podataka. Iz staro- 
bugarskih spomenika može se izvesti, da su postojala dva 
narječja, zapadno i istočno. Njihovo glavno obilježje sa- 
stojalo se u razliónom odrazu glasova % i »: na zapadu su 
prešli u o i e, a na istoku su ostali nepromijenjeni. Saču- 
vani starobugarski spomenici pisani su dvjema azbukama: 
glagoljicom i ćirilicom. Prvu je sastavio sv. Ćiril na osnovi 
grčkoga kurzivnog pisma, a Ćirilica je nastala za cara Si- 
meona (893—927) na osnovi grčkog uncijalnog pisma. Zbog 
svoje jednostavnosti i čitljivosti ćirilica je doskora zamije- 
nila glagoljicu u svim bugarskim zemljama. 

Iz srednjebugarskog razdoblja sačuvalo se razmjerno do- 
sta spomenika. Uz malo iznimaka oni su crkvenog zna- 
čenja i pod vrlo jakim utjecajem starobugarske jezične 
predaje. Sve velike promjene, koje nastaju u bugarskom 
jeziku toga razdoblja, odražavaju se donekle i u spome- 
nicima. Najvažnija glasovna promjena, koja se vrlo dobro 
očituje u rukopisima, jest zamjena nosnih samoglasnika 
% iA. Ta zamjena dokazuje, da su se ti glasovi zvukovno 
zbližili, t. j. oni su zvučili više kao ън i 'ън. Tako u 
srednjebugarskom razdoblju počinje proces, vrlo značajan 
za razvoj bugarskog jezika: zbližavanje samoglasnika x, A 
i ®, b (koliko se potonji nisu prije i u različnim dija- 
lektskim središtima promijenili u drugom pravcu) i nji- 
hovo nadomještanje drugotnim jerovim vokalom (%:). Ka- 
snije različno izgovaranje drugotnog jerova vokala (vjeroja- 
tno već u kasnom srednjebugarskom razdoblju) značajno je 
obilježje za razlikovanje cijelog niza novobugarskih narječ- 
ja. Druge glasovne pojave odnose se na razvoj samo- 
glasnika bl, koji se stapa s i, i na osobitu sudbinu jata; 
njegovo približavanje glasu e, značajno za današnju zapa- 
dnu skupinu bugarskih narječja, javlja se najprije u nekim 
srednjebugarskim spomenicima. To kao i druge promjene 
u starobugarskim glasovima tvori i osjetljivije poremetnje 
u bogatoj starobugarskoj sklonidbi, jer su se time ujedno 
mnogi padežni nastavci glasovno izjednačili. Odatle i po- 
treba prijedloga, da se istakne značenje već vrlo oslablje- 
nih padežnih nastavaka. 

Novobugarsko razdoblje dijeli od srednjebugarskoga 
mračno doba političkog ropstva bugarskog naroda, koje 
gotovo sasvim sputava kulturni život. Bugarski se jezik i 
dalje slobodno razvija, nesmetan od stare književne pre- 
daje, s kojom su veze sasvim prekinute. Sve to utječe, da 
se u punoj mjeri razviju sve one fonetske i morfološke 
novine, kojih se početci opažaju u starijim razdobljima. Na 
prvom je mjestu tu potpuni nestanak padežnih nastavaka. 
Novobugarski jezik ima posve analitički značaj i u tom je 
pogledu jednak većini modernih evropskih jezika. Padežni 
se odnosi ne izražavaju odnosnim promjenama u nastavci- 
ma, nego s pomoću prijedloga. Stari su se padežni oblici 
ponešto sačuvali u narodnim govorima, a samo se vrlo 
rijetko javljaju i u pjesničkom jeziku. To je stanje nastalo 
postepenim procesom, koji se u glavnim točkama podu- 
dara s razvojem po tipu srodnih jezika. Druga je crta po 
važnosti oblik člana, koji u novobugarskom jeziku nije 
odijeljen od imena, već se (kao tipična morfološka crta) 
spaja s krajem riječi (чов%к-ътъ, жена-та, дете-то). Zame- 
tak je novobugarskog člana prilično star; on se javlja u 
razdoblju prije konačnog raspadanja padežnih oblika, što 
se vidi po tome, da i danas ima u pučkim govorima ar- 
haičnih ostataka sklanjanja i imena i člana, na pr. попаток 
(nona-roro), женетуй (женъ-тоњ). Kao što u jezicima, koji 
imaju gramatički član, tako se i u bugarskom jeziku 
tvori oblik člana s pomoću starih pokaznih zamjenica, oso- 
bito s тъ, ra, ro. No u prilično velikim dijalektskim podru- 
čjima (rodopskim i makedonskim) postigla se mnogo veća 
raznovrsnost time, što se za oblike člana upotrebljavaju 
i druge stare pokazne zamjenice. 

Zbog toga se u oblicima novobugarski jezik dosta uda- 
ljio od svoje starobugarske osnove kao i od ostalih slaven- 
skih jezika, koji se odlikuju konzervativnošću u oblicima. 
I u pogledu glagola novobugarski jezik zauzima posebno 
mjesto među slavenskim jezicima. Dok je za ostale slaven- 

ske jezike općenito govoreći značajno pojednostavljivanje 
glagolskih oblika, novobugarski jezik ima neobično bogat- 
stvo glagolskih vremena. U njemu se razlikuju četiri vre- 
mena za prošlost i četiri za budućnost, i to u izjavnom i 
gotovo isto toliko u pogodbenom načinu. Osobito bitni 
dio novobugarske konjugacije tvore t. zv. neodređeni gla- 
golski oblici, koji se upotrebljavaju, kada govornik nije 
bio neposredan svjedok ili sudionik određenog događaja. 
Takvi su oblici: jedan za sadašnje, dva za prošlo, a četiri 
za buduće vrijeme. U potpunom skladu s općim razvojnim 
smjernicama novobugarski jezik posve je izgubio ili vrlo 
ograničio one glagolske kategorije, koje su u uskoj vezi 
s imenima. Nestao je oblik infinitiva (kao i stari supin), 
koji se danas izriče analitički veznikom da i određenim 
glagolskim oblikom, a izgubio se i velik dio starih parti- 
cipa. 

Karakteristika je novobugarske fonetike jerov samogla- 
snik, koji se najčešće čuje mjesto starog %, », i ж. Inače se 
novobugarski književni jezik u glasovnom sustavu ne ra- 
zlikuje bitno od ostalih slavenskih jezika (samoglasnici: 
а, e, и, o, y, ъ; suglasnici: б, B, r, д, ж, дж, з, й, K, X, M, H, m, 
р, €, T, ф, x, m, u). Mekoća je glasova srednja. Novobugar- 
ski jezik nema kvantiteta. Naglasak je ekspiratoran, a u 
vezi je s time jedna od najznačajnijih fonetskih pojava u 
bugarskom jeziku, t. j. razlika između naglašenog i nena- 
glašenog samoglasnika. Svaki nenaglašeni samoglasnik mije- 
nja donekle svoj značaj (glas). Ta je pojava u najvećoj 
mjeri značajna za istočne govore, a u zapadnim govorima 
ne dolazi do izražaja. U tom se književni jezik približava 
zapadnim govorima. 

Narječja su u bugarskom jeziku dosta raznolika. Razli- 
kuju se dvije osnovne dijalektske skupine: zapadna i 
istočna. Granica između njih ide crtom Nikopolj (na Du- 
navu)—Solun. Kao osnovno obilježje u narječjima uzima se 
Izgovor staroga glasa %, koji u zapadnoj skupini glasi kao 
е, a u istočnoj sad kao “a (ili à), sad kao e, što ovisi o zna- 
čaju idućega glasa. Istočna se skupina dijeli u dva glavna 
dijela. sjeveroistočni (kraj između Stare planine i Dunava) 
1 jugoistočni (trakijsko područje i govori na obroncima 
Rodopa). Jugoistočni je dio znatno arhaičniji svojim pa- 
dežnim ostatcima, prevladavanjem glasa ä za +, koji glas 
ponajviše ne ovisi o idućem glasu, i starinom rječničkoga 
blaga. Zapadna skupina narječja dijeli se u dva dijela: 
sjeverozapadni (sjeverno od Osogova, Rile i zapadni ogran- 
ci Rodopa) i jugoistočni (makedonski krajevi). Najarhaični- 
jim novobugarskim govorom govore neka osamljena stara 
bugarska naselja u južnoj Albaniji (oko Korče). Po arhaič- 
nosti slijede neki govori u neposrednoj okolici Soluna i u 
južnoj Makedoniji oko Kostura. Tu je kao najznačajnija 
arhaična crta sačuvana nazalnost glasova, koji su zamijenili 
stare samoglasnike x i A. 

Književni bugarski jezik temelji se na istočnobugarskom 
narječju. Početak njegova oblikovanja ide u prvu polovinu 
19. st. Poradi nekih kolebanja (pisci iz zapadnih krajeva 
pišu i dalje zapadnim, pretežno makedonskim narječjem 
i poslije 50-tih godina prošloga stoljeća) istočno se narje- 
čje neprimjetno nameće. Unatoč tomu nije se književni 
jezik potpuno otuđio zapadnim govorima. Najviše se drži 
istočnih govora u naglascima, rječniku i izgovoru glasa $ 
(MIŠKO — млёчен, м'асто — мёстен). Uostalom, u knjize- 
ynom se jeziku izbjegava jedno od najznačajnijih obilježja 
istočnih govora, t. j. promjena nenaglašenih glasova (зилёну 
mj. зелёно, казвъми mj. казваме). Na novobugarski knji- 
ževni jezik djelovao je u njegovu kratkom razvoju osobito 
crkvenoslavenski jezik (zapravo rusificiran starobugarski 
jezik) i ruski jezik. 

Bugarski je jezik mnogo djelovao na neke susjedne ne- 
slavenske jezike, a najjače na rumunjski i albanski; mnogo 
je slabije utjecao na grčki. Ali je i bugarski jezik bio 
izložen tuđim utjecajima. Na pučke govore najjače je dje- 
lovao turski jezik, a dosta je star i grčki utjecaj. U knji- 
ževnom su jeziku turcizmi već vrlo rijetki. 

Bugarski se književni jezik služi starim ćirilskim pismom 
(u njegovu građanskom obliku, koji je nastao u Rusiji za 
Petra Velikoga). Tome se pismu nisu dodavali nikakvi 
znaci, kako je to bilo u srpskoj ćirilici. Pravopis je pre- 
težno etimološki. Očuvalo se staro slovo ж (koje se izgo- 
vara Као +), i to na njegovu etimološkom mjestu (mars 
сждъ), zatim slovo % (koje se izgovara Као a i e) pa stari 
jerovi, premda nemaju nikakve glasovne vrijednosti na 
kraju riječi, što se svršavaju na suglasnik (столъ — конь). 

LIT.: Povijest jezika: B. Conev, Istorija па bšalgarskija ezik, sv. I, 
Sofija 1919 i 1940, sv. IL, Sofija 1934, sv. Ш., Sofija 1937; St. Mladenov, 
Geschichte der bulgarischen Sprache, Berlin 1922; P. Lavrov, Obzor 
zvukovych i formal'nych osobenostej bolgarskago jazyka, Moskva 1893. 
— Narječja: L. Miletič, Das Ostbulgarische, Beč 1903; Isti, Rhodopen- 
mundarten der bulgarischen Sprache, Beč 1911; Seliščev, Očerki po ma- 
kedonskoj dialektologiji, Kazan 1918. — m nan E je- 
zika: A. Teodorov-Balan, Bàlgarska gramatika, Sofija 1930; Isti, Nova 
balgarska gramatika, Sofija 1940; L. Beaulieux, Grammaire de la langue 
bulgare, Pariz 1933; St. Mladenov i S. P. Vasilev, Gramatika na bal- 
garskija ezik, Sofija 1939; N. Kostov, Bšalgarska gramatika, Sofija 1939; 
P. Kalkandujev, Balgarska gramatika, 2. izd., Sofija 1938. K. M-v. 

Narodno pjesništvo. Narodna pjesma nerazdruživ je 
drug Bugarinu. On pjeva i kod rada u polju, u kući, i kad 
se o blagdanu zabavlja, u kolu (horo) i kad je tužan. 
Karakteristično je za narodne pjesme bogatstvo oblika, 
slika, ugođaja, motiva i ritama. Ističe se značajno je- 
dinstvo između takta i melodije. Stilska su sredstva ne- 
usiljena i prirodna (malo riječi, jednostavne rečenice, stalni 
epiteti). Redovno se upotrebljava upravni govor, često se 
cijela pjesma sastoji od jednog monologa ili dijaloga. Me- 
trika se narodne pjesme vrlo razlikuje od metrike umjetnih 
pjesama. Nema strofe ni stopa, nema rime ni aliteracije. 
Njen je oblik ovisan o taktu melodije ili o ritmu plesa. 
Stih je silabičan. Ima vrlo raznolike metričke obrasce. 
Značajno je, da se stih sastoji od članaka, koji su obično 
dvosložni ili trosložni. Tipični su obrasci za obredne 
pjesme 4 + 4, za pjesme od kola, legendarne i hajdučke 
5 +3, za lirske je najobičniji stih 5 +5, a za junačke je 
klasičan stih 4 + 6. 

Velik je broj kako lirskih, tako epskih pjesama, ali stroge 
granice među njima nema, jer velik broj pjesama ima 
epsko-lirski karakter. Najveći broj lirskih pjesama ljuba- 
vnog je sadržaja, a one su i najljepše. To su kratke 
pjesme, bez grubog erotizma. Osvajaju svojom neposre- 
dnošću, neprisiljenosóu i  srdačnošću. Slična svojstva 
imaju i elegičke pjesme, koje obično sadržavaju bol zbog 
rastanka ili minule mladosti. 

Pretežno su lirske i obredne pjesme, koje čuvaju ostatke 
poganskog doba. U njima je isprepleteno grubo sujevjerje 
i kršćanska vjera. Pri žetvi su običajne žetelačke pjesme. 
Kod Bugara je osobito razvit humor, pa ima posebna vrsta 
šaljivih pjesama. 

U narodnoj epici dobro je zastupana mitološko-legen- 
darna pjesma, koja je izraz čuvstava vezanih uz prirodu i 
prirodne pojave. U njoj pjevaju vile (»samodive« i »samo- 
vile«), zmajevi i sl. Posebno mjesto zauzimaju hajdučke 
pjesme, koje pjevaju o vremenu robovanja. Opisuju se 
Život i junačka djela hajduka, koji su ostavili domove i 
odmetnuli se, da se osvete silnicima. Često se opjevaju 
vojvode, koje su katkada i žene. Junačke pjesme opisuju 
djela legendarnih junaka kao Kraljevića Marka, Mom- 
čila i sl. »Bitovi« (pjesme o narodnom životu) opisuju život 
u obitelji i izvan nje. 

Zanimanje za narodnu pjesmu počelo je u Bugarskoj, 
kad je povjesničar Jurij 1. Venelin istaknuo njeno narodno 
i umjetničko značenje. Otada su počeli Bugari zapisivati 
narodne pjesme. Prvi su sabirači bili V. Aprilov, S. G. 
Rakovski, Lj. Karavelov, braća Miladinovi i dr. Sabiranje 
se nastavlja do danas iz svih krajeva Bugarske. Dosad je 
u posebnim zbornicima sakupljeno na desetke hiljada 
pjesama. 

Jednu zbirku narodnih umotvorina izdao je veé 1822 V. 
Kačanovski: Pametniki bolgarskoga narodnoga tvorčestva, 
Petrograd 1822. Slijede važnije zbirke narodnih pjesama: 
Ivan Bogorov, Bčlgarski narodni pesni, Budimpešta 1842; 
braća Miladinovi, Balgarski narodni pesni, Zagreb 1861; 
N. Bončev, Sbornik ot balgarski narodni pesni, Varna 1884; 
A. Iliev, Sbornik ot narodni umotvorenija, Sofija 1889; K. 
Šapkarev, Sbornik ot bčlgarski narodni umotvorenija, So- 
fija 1891; B. Ikonomov, Sbornik ot staronarodni pesni, So- 
fija 1893; Lj. Karavelov, Bolgarskija narodnyja pčsni pod 
nablj. P. A. Lavrova, Moskva 1905; B. Angelov i H. Vaka- 
relski, Trem na bálgarskata narodna  istoriceska epika, 
Sofija 1939; B. Angelov i M. Arnaudov, Istorija na balgar- 
skata literatura, sv. L, Bálgarska narodna poezija, Sofija 
1922; M. Arnaudov, Balgarski narodni pesni, 1.—11. knj., 
Sofija 1941; Isti, Severna Dobrudža, Sofija 1922. Mnogo 
narodnih umotvorina sadržava zbornik sofijske Akade- 
mije Sbornik za narodni umotvorenija, koji izlazi od 1889. 

LIT.: D. Hristov, Narodni pesni na makedonskite Balgari, Sofija 1931; 
S. Djourdjeff, Rythme et mesure dans la musique populaire bulgare, 
Pariz 1931; M. Arnaudov, Očerki po bàálgarskija folklor, Sofija 1934; Isti, 
Studii várhu bčlgarskite obredi i legendi, Sbornik za narodni umotvo- 
renija, XXXI; B. Angelov i H. Vakarelski, Senki iz nevidelica, Sofija 
1936; S. Romanski, Pregled na bšlgarskite narodni pesni, Izvestija na 
seminara po slav. filologija, knj. V. (1925). N. О. 

Književnost. Djelatnost sv. Ćirila i Metodija smatraju 
Bugari začetkom svoje književnosti. Stara bugarska knji- 
ževnost, pretežno crkvenoga karaktera i pisana starobu- 
garskim odnosno crkvenoslavenskim jezikom, proteže se 
kroz srednji vijek i daljnja stoljeća sve do u 18. stoljeće. 
Preporodna književnost u narodnoromantičkom duhu prati 
buđenje narodnog ponosa do oslobođenja od Turaka 1878. 
Od tog doba književnost se razvija organski do danas reagi- 
rajući na sve suvremene književne pokrete. 

Stara književnost. Protobugari nisu u pismenosti ostavili 
nikakvoga spomenika. Prvi su pismeni spomenici u Bu- 
garskoj bili pisani grčkim jezikom. Prvi su prema tome 
pisci, koji pišu slavenskim jezikom, sv. Ćiril i Metodije 
u drugoj polovici 9. st., i njihovi učenici. Sv. Braća se sma- 
traju izumiteljima posebnog pisma, glagoljice; tim su 
pismom oni napisali prijevod biblije i bogoslužnih knjiga 
na jeziku starobugarskom, odnosno starocrkvenoslavenskom, 
za potrebe svojega slavenskoga bogoslužja u Moravskoj. 
Kad su se po Metodijevoj smrti (885) raštrkali njegovi 
učenici, donijeli su u Bugarsku slavensku liturgiju s pri- 
ručnom književnošću. Car Boris i njegov nasljednik Simeon 
dali su Metodijevim učenicima svu potporu, da u Bugarskoj 
razviju svoju djelatnost, pa se ovdje, osobito u dva sre- 
dišta, Preslavi i Ohridu, razvila lijepa crkvena književnost. 
Nosioci su joj isprva sv. Kliment Ohridski, Naum, Anđe- 
lar, Gorazd i episkop Konstantin. Dok je, osobito u 
ohridskom središtu, još čuvana glagoljica sve do u 12. st., 
u preslavskom je središtu pod zaštitom cara Simeona kom- 
pilirano drugo pismo, ćirilica, koje je doskora postalo opće 
bugarsko pismo. Autor joj je jamačno bio sam episkop 
Konstantin. On je u svojoj t. zv. »Azbučnoj molitvi« dao i 
prvi pjesnički pokušaj na starobugarskom jeziku. Simeo- 
novo doba, t. zv. zlatno doba bugarske književnosti, u 
kojem i on sam djelatno učestvuje, proširuje književnu 
djelatnost i na druge grane duhovne književnosti, i to više 

manje sve po predlošcima crkvene bizantske književnosti. 
Najznatniji je pisac toga doba Ioan (Ivan) Ekzarh, 
koji je ostavio govore pa kompilacije i prijevode iz teo- 
logije i filozofije. Najzanimljiviji je Črnorizac Hrabar, 
koji posebnim spisom »O pismeneh« brani slavensko pismo 
od grčkih prigovora. 

Kad za cara Petra (927—969) Bugarska postaje ovisna o 
Bizantu i polako se raspada, razvija se ondje revolucionar- 
novjerski pokret — bogumilstvo (»haeresis bulgarorum«); 
o pokretu daje izvorno svjedočanstvo prezviter Kozma u 
svojoj »Besčdi na jeres« (> bogumili). 

Poslije pada prvog bugarskog carstva (1018) prosvjetne 
su prilike nepovoljne; književnu predaju njeguju još jedino 
manastiri. No nastaje povoljno doba za širenje apokrifne 
i legendarne književnosti, u kojoj ima i pravih književnih 
pripovjedalačkih proizvoda. U Bugarskoj se stiču svi knji- 
ževni elementi suvremenoga sredozemnoga područja kao i 
motivi bližeg i daljeg istoka, i to većinom preko grčkog 
jezika. Ističe se Aleksandrida, Trojanska pripovijetka (koja 
je valjda Bugarima došla preko hrvatske književnosti), 
zatim pripovijetke o Stefanitu i Ihnilatu, o premudrom 
Akiru, Varlaamu i Joasafu, Teofani krčmarici i Ezopove 
basne. Takvi su strani uzori poslužili za obradbu domaćih 
motiva (Čudo s Bugarinom i Bugarska carica Persika). 
Ovakva se književnost dugo još širila u priprostom svijetu. 

Nov procvat sredovječne bugarske književnosti nastaje 
za drugoga carstva, točnije za cara Ivana Aleksandra (1331 
do 1371), uz čije su ime povezani najbolji književni spome- 
nici: Kuklenski pesnivec (1337), Ivan-Aleksandrovi zbor- 
nici, Ivan-Aleksandrovo četveroevanđelje i Manasijeva kro- 
nika (1345) s krasnim ilustracijama. Najznačajnija ličnost 
ovoga doba jest patrijarh Evtimije, koji je i najveća 
duhovna ličnost cijeloga bugarskoga sredovječja. On orga- 
nizira bugarsku crkvu, bori se protiv heretika, reformira 
crkvene knjige, piše žitija i pohvalna slova i konačno 
postaje narodni mučenik. Evtimijev rad nastavljaju Kon- 
stantin Kostenecki, Grigorije Camblak i Vladislav Gra- 
matik. Oni pišu različne zbornike i žitija kao i pravo- 
pisno-jezične rasprave (Konstantin). 

Poslije Evtimijeva zatočenja nestaje bugarske crkvene 
samostalnosti. Propašću bugarske države Bugari ostaju 
politički pod turskim, a duhovno pod grčkim gospodstvom 
pet stoljeća. Narod bez vođa ostaje u svojem seoskom 
krugu čuvajući vjeru, narodnost i narodno pjesništvo, dok 
se književna tradicija ugasila. 

Do nekog oživljenja kulturnog rada dolazi među bu- 
garskim katolicima u 16. i 17. st. (»Abagar« Filipa Stani- 
slavova, tiskan u Rimu 1651 i drugo), koji su pod utjecajem 
prosvjetnih radnika hrvatske katoličke obnove. 

Zasebno mjesto zauzimaju t.zv. Damaskini (po grčkom 
propovjedniku Damaskinu Studitu iz 15. st.), zbornici 
s vjerskopoučnim i povijesnim sadržajem, pisani narodnim 
jezikom za razliku od kanonske književnosti, koja je 
uvijek bila pisana crkvenoslavenskim jezikom sa sve jačim 
primjesama novobugarskoga jezika. Damaskini su bili raši- 
reni osobito u 17. i 18. st. 

Preporod. Bugarski narodni i književni preporod počinje 
se pomaljati u drugoj polovici 18. st., i to u manastirima: 
Hilendaru, Zografu na Atosu i Rili. Početak preporoda 
predstavlja svakako knjiga »Istorija slavjanobolgarskaja«, 
što ju je napisao 1762 otac Pajsije Hilendarski. Ta je bu- 
garska povijest, pisana velikim patriotizmom, razbudila na- 
rodni ponos šireći se u rukopisima. Prvi je put tiskana 
istom 1844. Pajsijevim putem ide Sofronije Vračanski; nje- 
gov Kirjakodromion Nedelnik prva je bugarska tiskana 
književnost, i to u Rimniku 1806. 

Prvo svjetovno lice bugarske književnosti je Petar Beron, 
reformator bugarske prosvjete, koji je tiskao prvi Bukvar 
(1824) na narodnom jeziku za škole. Njegov rad na naro- 
dnom školstvu nastavlja Vasilij Aprilov. Značajan je prepo- 
rodni radnik Neofit Rilski, koji piše bugarsku gramatiku 
(1835) i prevodi Evanđelje na novobugarski jezik (1840), 
a isto tako i Neofit Bozveli, koji u djelu »Mati Bolgarija« 
slika bugarsko robovanje. U ovo doba prosvjećivanja pada 
i osnutak prve bugarske tiskare u Samokovu 1835. 

Doba uoči narodnog oslobođenja stvorilo je bugarsku 
književnost u pravom smislu, t. j. kao umjetnost. Ona se 
izgrađuje na temeljima narodnog pjesništva (i s obzirom 
na oblik i predmet) kao i na primjerima ruske suvremene 
književnosti; ruski realistički način iskorišćuju pripovje- 
dači u domoljubne svrhe. Utjecaji njemački i francuski 

doći će istom kasnije do izražaja. Sva književnost ovoga 
doba služi narodnom osvješćivanju. Stvaraju se početci 
svima književnim vrstama. 

Jedan od boljih pjesnika narodnog preporoda jest Petko 
R. Slavejkov (1828—95). Njegove su pjesme prvi pjesnički 
proizvodi nove bugarske književnosti; osim mnogih lirskih 
pjesama dao je i nekoliko epskih pjesmotvora. On i suvre- 
menik mu Dobri Čintulov (1822—86) uvode u bugarsku 
književnost tonski stih. Neki pjesnici slijede narodno- 
revolucionarni pravac, i to Hristo Botjov ili Botev (1848 
do 1876), pjesnik žarke domoljubne lirike Georgij S. 
Rakovski (1821—67) i isprva Ljuben Karavelov (1837—79), 
koji piše pripovijesti iz seljačkog života i društvovnih borba 
te postaje osnivačem bugarske novelistike. Stvaralac je 
bugarskog romana (»Neštastna familija«) kao i prvi bu- 
garski dramski pisac Vasil Drumev (1840—1900); njegov 
»Ivanko« je najpopularnija bugarska drama. 

Poslije oslobođenja književnost dobiva vrlo povoljne pri- 
like pa se svestrano razvija ono, čemu su udarili temelje 
pjesnici prije 1878. Prva desetljeća po oslobođenju vodi 
riječ u bugarskoj književnosti Ivan Vazov (1850—1921). 
Njegov rad na svim književnim vrstama velik je i po 
obujmu i pjesničkoj 
vrijednosti; on je ta- 
kođer pisac domolju- 
blja i morala, naro- 
čito se zanosi bugar- 
skom prošlošću. U 
istom duhu rade 
Konstantin Veličkov 
(1855 do 1907), inače 
pjesnik melankolične 
lirike, i Stojan Mihaj- 
lovski (1856—1927), 
koji je konačno po- 
stao predstavnik sati- 
ričnog pjesništva. 
Među mnoštvom Va- 
zovljevih nasljedova- 
telja iskaču Todor 
Vlajkov (Ж 1865) i 
Anton | Strasimirov 
(1872 — 1937), pisci 
seoskoga života, te 
Georgi P. Stamatov 
(Ж 1869), pisac ta- 
mnih strana grada, i 
Kiril Hristov (Ж 1875), 
pjesnik sentimental- 
no-erotske lirike. 

Reakciju na Vazovljev domoljubni patos predstavlja Aleko 
Konstantinov (1863—97), naročito romanom »Baj Ganju«, 
prvim bugarskim satiričnim romanom. 


I Penčo Slavejkov (1866—1912) pokušava osloboditi bu- 
garsko pjesništvo od domoljubnih pretjeranosti i traži 
opće ljudske vrednote po evropskim književnostima (oso- 
bito kod Goethea i Puškina); posebno njeguje jezik. On 
je utjecao i na najboljeg bugarskog lirskog pjesnika Peju 
K. Javorova (1877—1914), sanjara i nesretnog idealista, 
koji je pod utjecajem Ljermontova i francuskih simbo- 
lista; tvorac je modernog bugarskog stiha. 

Kad se lirsko pjesništvo već lijepo organički razvija, 
mladi pjesnici poslije Javorova, ma da su im učitelji 
Slavejkov i Javorov, traže nove izraze slijedeći uzore 
zapadnoevropskih neoromantika. To su početci bugarskog 
simbolizma. Među njima je najistaknutiji lirski pjesnik 
Nikolaj Liliev ( 1885), inače nastrojen pesimistički, kao 
i Teodor Trajanov (Ж 1882), čija se zbirka »Regina 
mortua« (1898) smatra početnim datumom bugarskog sim- 
bolizma. Ovamo ide i Dimčo Debeljanov (1887—1916) 
autor krasnih stihova tamnih i očajnih tonova. 

Vremenski pripadaju ovoj pjesničkoj generaciji i Emanuil 
pop Dimitrov (Ж 1887), Ljudmil Stojanov (% 1888), N. V. 
Rakitin (Ж 1885), Hristo Jasenov (1889—1925), Geo Milev 
(1895—1925) i pjesnikinja Dora Gabe (Ж 1886) Dok 
Dimitrov još pripada simbolistima zanemarujući formu, 
Stojanov se u boljoj pjesničkoj formi razvio u realistu 
socijalnog pravca; Rakitin je pjesnik prirode; Jasenov je 
nježan lirik pesimist; Milev se od ekspresionista razvija u 
socijalistu (pjesma »Septemvrij«). 


, 

Poslije svjetskog rata nastoji se pjesništvo riješiti 
simboličke efemernosti i postati stvarnijim, bližim životu. 
Građa su im suvremene građanske borbe, a način 
obradbe uče od Rusa. Dok su pjesnici kao Ivan Hristov 
(Ж 1892), Jordan Stubel (Ж 1897), Ivan Mircev (Ж 1897), 
Atanas Dalčev (Ж 1904), Dimitar Pantelejev (Ж 1901) stva- 
rali u duhu simbolizma i akmeizma, suprotstavljaju im se 
patetični pjesnici revolucionarne umjetnosti kao Nikola 
Fornadžijev (Ж 1903), u čijem se radu odražava poslije- 
ratni duševni nemir, i isprva Asen Razcvetnikov (Ж 1897). 
Uz ovu dvojicu prave Nikolaj Marangozov, Slavčo Kra- 
sinski, Lačezar Stančev i Bogomil Rajnov nov pjesnički 
krug. Zasebno stoji pjesnikinja Elisaveta Bagrjana (* 1894). 
Poseban krug čini i skupina t.zv. proleterskih pjesnika, 
među kojima su Hristo Smirnenski (1898—1923) i Hristo 
Radevski. (Ж 1905). 


Takav je u općim crtama razvoj bugarskog pjesništva. 
Umjetna proza ima drugi put razvitka. Ona je tijesno 
vezana uza zemlju i narod. Proizašla je iz radova i stila 
Vazova i Karavelova. Predstavnici su joj prije svjetskog 
rata pripovjedači Elin-Pelin, pseudonim Dimitra Ivanova 
( 1878), koji piše 
realističke pripovije- 
sti iz seoskog života, 
i Jordan Jovkov (1880 
do 1937), koji blažim 
realizmom slika seo- 
ski život Dobrudže. 
Angel _Karalijčev (Ж 
1902) piše osjećajne 
pripovijetke o selu i 
dječje priče. Slično 
opisuju narodni život 
il. Volen (Ж 1905) i 
Stojan Daskalov (* 
1909). Nikolaj Rajnov 
(Ж 1888) zauzima po- 
sebno mjesto svojim 
načinom izraZavanja 
i gledanja na Zivot. 
= Pripovjedači mo- 

| dernoga društvenoga 
i gradskog života jesu 
Georgi P. Stamatov 
(Ж 1869), Anton Stra- 
šimirov (1872—1937), 
Stoilijan Čilingirov (^k 
1881), Dobri Nemirov 
(Ж 1882), Dimitar Ši- 
šmanov (% 1889), Georgi Rajčev (Ж 1882), Konstantin Kon- 
stantinov (Ж 1890), Vladimir Poljanov (Ж 1899), Ana 
Kamenova (Ж 1894), Dimitar Talev (Ж 1899), Svetoslav 
Minkov (* 1902), Orlin Vasilev (Ж 1904), Georgi Karasla- 
vov (Ж 1904), Emil Koralov (Ж 1906) i Stojan C. Daskalov 
(* 1909). 

Poslije rata posebno se razvila historijska pripovjeda- 
lačka proza. Čitaju se pisci Sf. Zagorčinov (* 1889), Kon- 
stantin Petkanov (* 1891), Fani Popova-Mutafova (* 1902), 
a posebno mjesto zauzima VI. Vladikin (Ж 1891) djelom 
»Carevgrad Trnovo«. 

U dramskom pjesništvu, koje je isprva obrađivalo povi- 
jesne motive, narodni život i sl. u radovima V. Drumeva 
i Vazova, nastavljaju pisati drame i pripovjedači Straši- 
mirov i Jovkov. Originalniji je Petko Todorov (1879—1916), 
inače i samonikao pripovjedač, koji pravi pokušaje za 
idejno produbljenje drame, a Račo Stojanov (Ж 1883) piše 
tehnički najbolje drame (»Majstor«). Društvovne drame pi- 
sali su pripovjedači Dobri Nemirov, Dimitrije Šišmanov, V1. 
Poljanov, D. Talev. Samo dramom bave se N. Ikonomov i 
St. Savov, a osobito St. L. Kostov (1879—1939). 

Humorističku su knjigu njegovali poslije Aleka Konstanti- 
nova i Ivana Vazova Mihalaki Georgijev, St. L. Kostov i 
najmlađi Čudomir, Rajko Aleksijev i Svetoslav Minkov. 

LIT.: A. Teodorov Balan, Kiril i Metodij — Žitija i pohvalni slova, 
Sofija 1920; Isti, Kiril i Metodij — nabožen pomen i istoričeski svide- 
telstva, Sofija 1934; Isti, Sv. Kliment Ohridski, Sofija 1919; G. A. 
Iljinskij. Opyt sistematiceskoj  Kirilo-Metodjevskoj bibliografii pod 
redakciej i s dopolnenijami M. G. Popruženka i St. M. Romanskago, 
Sofija 1934; J. Ivanov, Bšlgarski starini iz Makedonija, 2. izd., So- 
fija 1931; Isti, Bogomilski knigi i legendi, Sofija 1925; Isti, Staro- 
balgarski razkazi, Sofija 1935; V. Sl. Kiselkov, Patriarh Evtimij, 

Sofija 1936; M. Genov, Načalo i razcvet na bălgarskata literatura, 
Sofija 1937; B. Angelov i M. Genov, Stara bãlgarska literatura v 
primeri, prevodi i bibliografija, Sofija 1922; I. Dujčev, Iz starata 
bálgarska knizina — knižovni i istoričeski pametnici od pürvoto bal- 
garsko carstvo, Sofija 1940; M. Murko, Geschichte der älteren süd- 
slavischen Literaturen, Leipzig 1908; B. Angelov, Bàálgarska literatura, 
knj. L—IL, Sofija 1923—33; L. Kovačev, Stara bãlgarska literatura, 
Sofija 1937; P. A. Syrku, K istorii ispravlenija knig v Bolgarii v XIV. 
včkč, Petrograd 1898; Isti, Očerk iz istorii literaturnyh snošenij Bolgar 
i Serbov v XIV. i XVII. vékah, Petrograd 1901; V. Pogorélov, Opis na 
starite pecatni büálgarski knigi (1802—77), Sofija 1923; A. Teodorov 
Balan, Bálgarski knigopis za sto godini, Sofija 1909; B. Penev, Istorija 
na novata bčlgarska literatura, 4 sv., Sofija 1930—36; Isti, Bálgarska 
literatura, Plovdiv 1930; G. Konstantinov, Tvorci na novata bülgarska 
literatura, Sofija 1941. G.K. i N. O. 

Likovne umjetnosti. Staro doba. Protobugari su pri 
svojem doseljenju na Balkan donijeli sa sobom neke ele- 
mente svoje istočnjačke umjetnosti, ali su ovdje našli sta- 
riju umjetnost, koja se tada bila razvila kao starokršćanska 
umjetnost Istoka. Najstariji bugarski spomenici prije slu- 
žbenoga pokrštenja (865) nose izrazito orijentalni značaj. 
Poslije toga došao je naglo do izražaja bizantski utjecaj, 
osobito u crkvenoj umjetnosti. Značajni su preslavski 
spomenici iz doba cara Simeona, koji nose prava obilježja 
bizantske umjetnosti, ali u ornamentima i tehnici poka- 
zuju istočnjačku predaju. Crkveno graditeljstvo ovoga 
doba pokazuje velike bazilikalne konstrukcije, zatim deko- 
racije u mozaiku i pločicama od ocaklene gline, u bojama 
i geometrijskim likovima, vegetacijskim motivima ili ljud- 
skim likovima. 

U doba drugoga carstva (1186—1393) nestaje istočne 
tradicije, a bizantski je utjecaj posve prevladao. U crkve- 
nom graditeljstvu grade se malene crkve: jedne svođene 
jednobrodne, a druge u obliku grčkog križa s kupolom. 
Poseban je tip crkava na dva kata (na pr. Bačkovo, Stani- 
maka, Bojana kod Sofije), kod kojih donja služi kao grob- 
nica. U to doba osobito cvate zidno slikarstvo. Najznatnije 
su freske crkve u Bojani iz 1259, rađene po carigradskim 
predlošcima. Minijature ovoga razdoblja pokazuju dvije 
tendencije: naivni realizam (evanđelje popa Dobrejka) i 
vjernost bizantskim uzorima, na pr. Manasijina kronika i 
evanđelje cara Ivana Aleksandra iz 1345. 

Za vrijeme turskoga gospodstva (1393—1878) Bugarska 
je posve odsječena od zapadne Evrope, odakle su već bili 
počeli dolaziti prvi utjecaji (talijansko-kretska škola), pa 
je njena umjetnost ostala i dalje u granicama arhaične i 
konvencionalne monaške umjetnosti Sv. Gore. O pojedino- 
stima stare bug. umjetnosti — Bizantska umjetnost. LJ; 

Novo doba. Od početka 19. st., uporedo s pomaljanjem 
bugarskog narodnog preporoda, preporađa se i bugarsko 
crkveno slikarstvo u lokalnim slikarskim (ikonopisnim) 
školama, u koje prodiru zapadni utjecaji. 

Najstarija ikonopisna škola u sjevernoj Bugarskoj (Tre- 
vna) ima nekoliko dobrih predstavnika početkom 19. st. 
(Simeon, koji je radio 1800 do 1835, Conko pop Vitanov, 
koji je radio 1810 do 1845, i Georgi Dimitrov, koji je radio 
od 1810 do 1820). Svi oni nastavljaju staru tradiciju unatoč 
brojnim zapadnim utjecajima u ikonografiji i u stilu. Rad 
njihovih sinova i učenika pokazuje iza 1840 propadanje 
te umjetnosti. Takvu sudbinu doživljavaju i dvije druge 
ikonopisne škole — banska i samokovska. Toma Vitanov, 
osnivač ikonopisne škole u Banskom, učio je u Beču i 
zajedno s naturalizmom njemačkoga religioznog slikarstva 

donio je u Bugarsku krajem 18. st. i modernu bečku umje- 
tnost, na koju je utjecao francuski rokoko. Istakao mu se 
i sin Dimitar (radio od 1830 do 1850), najbolji fresko- 
slikar. Trevnanska i banska ikonopisna škola brzo zamiru. 
Osnivač samokovske škole Hristo Dimitrov (radio 1800 do 
1835) učio je također u Beču, ali mjesto njemačkog popu- 
larnog religioznog naturalizma usvojio je stil talijanskog 
akademizma. Njegovi sinovi Dimitar Zograf (1796 do 1860) 
i Zahari Zograf (1810—53), kao i njegov učenik Ivan 
Obrazopisov (1795—1854) nisu išli u inozemstvo. Oni su 
stopili zapadne utjecaje s kasnim bugarsko-bizantskim stilom, 
pa se od te smjese razvila seoska narodna umjetnost. Ka- 
snije pokoljenje ikonopisaca samouka bavilo se slikanjem 
krajolika. Nikola Obrazopisov (1827 do 1911) slika prizore 
iz narodnog života. To je pokoljenje istinskih umjetnika, 
koji su svršili zapadne umjetničke akademije. Sin Dimitra 
Zograta odlazi u Rusiju, gdje prima ime Stanislav Do- 
spevski (1823—77). Vraća se u Bugarsku i radi nesamo 
ikone u ruskom renesansnom stilu nego i vrlo lijepe por- 
trete s koloritom i mirnim pozama. Bečku, a kasnije i 
miinchensku akademiju završio je drugi umjetnik iz Svištova, 
Nikolaj Pavlovič (1835—94), koji je unio stil nazarena i u 
tom stilu radio portrete. Izradio je cijeli niz povijesnih 
slika i ikona. U Moskvi uči i Hristo Conev (f 1883) iz 
Gabrova, izvrstan portretist. Drugi umjetnici uče u Rimu. 
Sve se više budi zanimanje za slikarstvo krajolika i na- 
rodnog života. Ujedno su udareni temelji svih vrsta sli- 
karstva. Od bizantskog slikarstva nije ništa ostalo. 


Sa slikanjem ikona je svršeno. U tom je stanju zateklo 
oslobođenje Bugarske (1879) bugarsku umjetnost. Do bal- 
kanskog rata rade dva pokoljenja umjetnika. Prvo je po- 
koljenje poslije oslobođenja shvaćalo »bugarstvo« u umje- 
tnosti na osobit način. Česi Ivan Mrkvička (1857—1937) i 
Jaroslav Vješin (1860—1915) i Bugari — talijanski đaci 
Anton Mitov (1861—1933) i Ivan Angelov (+ 1924), da 
spomenemo samo najbolje — bili su realisti unatoč tome, 
što neki utjecaji impresionizma prodiru u njihovo stva- 
ranje. Ali takav je bio stil prije 1900 u Bugarskoj, i to ne- 
samo u slikarstvu nego i u književnosti. Umjetnici su 
obrađivali seoski život. Realistički su slikali seoske plesove, 
svadbe, zdence s djevojkama, pastire, narodne običaje, 
seljake i seljakinje na konju i njivama, vršidbe i druge 
ratarske poslove. Jaroslav Vješin, najveći od njih, izlazi 
iz začarana kruga seljačkoga života i slika snažne slike 
iz balkanskog rata. K toj skupini valja dodati i kipare: 
Zeka Spiridonova (Ж 1867), Marina Vasiljeva (1867—1933) 
i Borisa Saca. 

Čudno je, da su umjetnici, koji su počeli svoj rad iza 
1900, bili po duhu posve oprečni ovim prvim pionirima. 
Ljepota nije za njih ležala u karakternom. Realizam im je 
bio posve stran. Bili su pristaše modernoga predratnoga 
pseudoklasicizma, koji nije u zapadnoj Evropi ostavio 
nikakva traga. Tražili su ljepotu u ženskom tijelu, prirodi 
i u životu, a ponešto su i sentimentalni. Oni su stvorili 
doba impresionizma. Među njima je najjači rano preminuli 
pejzažist Nikola Petrov (1881—1916). On udara početke 
moderne bugarske umjetnosti. Njegovi fini krajolici, pra- 
vljeni iz početka u duhu impresionizma, a kasnije postim- 
presionističkom tehnikom, puni su poezije, zraka i refleksa. 
Veliko značenje ima i Elena Karamihajlova (% 1875); u 
njenim zdravo složenim kompozicijama leže iste »avan- 
gardne« težnje vremena. Drugi, koji su radili i poslije rata, 
jesu: Nikola Mihajlov (Ж 1875), najbolji portretist vre- 
mena (portreti Vazova і Penča Slavejkova); Nikola Ма- 
гіпоу (Ж 1879), portretist žena; Stefan Ivanov (Ж 1875), 
portretist, sjajan neoklasik, koji slijedi čistoću linija starih 
ikona; Ceno Todorov (* 1878), portretist bugarskih knji- 
ževnika; Atanas Mihov (Ж 1876), pejzažist, i jedan od 
najboljih, Hristo Stančev. Toj skupini pripada veliki kari- 
katurist Aleksandar Božinov (Ж 1878), osnivač bugarske 
karikature, koja se poslije ratova izvrsno razvila, i kipar 
Andrej Nikolov (* 1878), koji je učio u Parizu. Njegova 
ženska poprsja i aktovi imaju osobitu finoću. 

Skupina pejzažista počinje svoj rad oko 1910. Iz te sku- 
pine proizlazi »domaće« (»rodno«), novi pravac u bugarskoj 
umjetnosti poslije ratova. Bugarska je umjetnost između 
1920 i 1925 vrlo zanimljiva. Taj kratki period pun je ideja, 
novih pravaca i pokušaja. Temeljno je nastojanje stva- 
ranje čiste bugarske umjetnosti. U to je doba niklo neko- 
liko slikara, kipara i dekoratora. 

Na éelu novih pokušaja stajao je umjetnicki kritik i 
fini slikar Sirak Skitnik. Nekoliko mladih umjetnika, medu 
kojima je i rano preminuli Ivan Milev (1900—27), stvoriše 
stvarno novi bugarski stil. Ekspresionizam i ruska dekora- 
.tivna škola Vrubelja i Roericha pomogoše im da steku 
siobodu koncepcije, koja je nedostajala njihovim pretho- 
dnicima. Oni su otkrili intimnu poeziju bugarstva, pa su se 
udubili u narodnu pjesmu i legendu. Među njima je Penčo 
Georgijev (1898—1940) najtragičniji. Bili su dobri dekora- 
tori i scenografi: Ivan Milev, Penčo Georgijev i Ivan 
Penkov (Ж 1901); izradili su dekore za mnoge drame i 
opere u kazalištu. Pravac toga vremena vidi se i u deko- 
rativnim slikama velikoga pisca i umjetnika Nikolaja Raj- 
nova (Ж 1889) i u keramici njegova brata Stojana Rajnova 
(Ж 1896), stvaraoca nove bugarske keramike. 

U poslijeratno doba bio je otkriven i bugarski krajolik 
kao i lica Bugarina i Bugarkinje. Znatni su pejzažisti: Boris 
Denev, Sirak Skitnik, Konstantin Štrkelov i Nikola Tanev; 
oni su po tehnici impresionisti i postimpresionisti. 

Nikola Tanev (Ж 1882) počinje kao impresionist; slika 
pokrajinske gradove, voli sve starinsko i domaće, sunčano 
svijetlo i žarke boje. Konstantin Štrkelov (Ж 1889) jedan 
je od onih, koji su se razvijali po uzorima Vješina i Nikole 
Petrova i koji stvoriše novi period u bugarskoj umjetnosti. 
Prvi mu je dao kompoziciju pejzaža, a drugi neke koloritne 
osobitosti. On je akvarelist i umjetnik planine. Štrkelov je 
donio ljubav prema prirodi i osobiti vid estetizma, što se 
prije njega vidi samo u djelima Nikole Marinova. On je 
pjesnik u svojim krajolicima; mekan je u oblicima i tono- 
vima. On je klasik. 

Posve je različan Sirak Skitnik (Ж 1884). Njegova umje- 
tnost poslije Nikole Petrova znači drugu etapu k stvaranju 
moderne bugarske umjetnosti. On iznosi više unutrašnji 
svijet nego prirodne pejzaže. Dao je niz bugarskih krajo- 
lika, niz slika balkanskoga gradića Koprivštice, punog sta- 
rina. U tim radovima prodire u dušu bugarstva. Tehnika 
mu je također originalna. 

Jedan je od najvećih pejzažista poslije rata Boris Denev 
(* 1883). Otkrio je monumentalni pejzaž Trnova, stare 
bugarske prijestolnice, gdje se rodio. Denev je stvorio i 
nekoliko tipova monumentalnih pejzažnih kompozicija. 

K toj skupini pejzažista treba pribrojiti slikara VI. Di- 
mitrov-Majstora i kipara Ivana Lazarova. Boris Mitov 
(* 1891) dao je nekoliko sjajnih portreta, a Nikola Ga- 
nušev (% 1889) majstor je aktova. Marinist je toga poko- 
ljenja Aleksandar Mutafov (* 1889), koji je udario temelj 
bugarskom morskom pejzažu. Dimitar Gjudženov (* 1891) 
dao je povijesne slike, dok Elena Konsulova-Vazova 
(* 1887) radi fine plenerističke portrete. Boris Georgijev, 
koji radi u Italiji, moderni je »prerafaelit«, odlikuje se 
osobitom finoćom crta i čuvstvenošću. Vladimir Dimitrov- 
Majstora (Ж 1882) slika lica bugarskih seljaka nastojeći 
otkriti u njihovim crtama bugarski narodni značaj. On 
nije realist. Njegova tehnika proizlazi od Cézanneovih 
formula, a kolorit mu je veoma jasan. Uspio je zaroniti 
u izvore bugarske narodne duše. U svoje radove ulaže 
poeziju života i životvornosti, premda živi kao svetac, 
povučen u nekom selu Kazanličke doline. On je jedan od 
najsvjetlijih likova nove bugarske umjetnosti. 

Kipar Ivan Lazarov (* 1889) također otkriva značajke 
Bugara. Započeo je 1914 s teškim ekspresivnim natura- 
lizmom pod utjecajem Rodina. Izradio je mnogo lijepih 
poprsja, statua, reljefa, zatim likove tugujućih žena nad 


grobovima najvećih bugarskih pjesnika Javorova i Debe- 


ljanova. Njegovo kiparstvo nosi uistinu nešto značajno 
bugarsko. 

Bugarska umjetnost u posljednjim godinama napreduje 
u svakom pogledu veoma brzo. Zamjećuju se dvije glavne 
struje. Jedna skupina nastavlja rad prethodnih umjetnika, 
ali se služi ponekada i izvornim sredstvima. Druga su sku- 
pina novotari, sintetici, neoklasici i konstruktivisti. Kako 
umjetnici rješavaju sve teže zadaće, možemo ustanoviti i 
kod futurista Djulgerova, koji radi u Turinu, i Ivana 
Nenova (* 1902 u Sofiji), kao i kod osnivača pariskoga 
nadrealizma Georgi Papazova, koji radi u Parizu. 

U prvu skupinu možemo ubrojiti Vasilja Stoilova, Ivana 
Hristova, Nenka Balkanskoga, Danaila Dečeva, Sultanu 
Surudžon, Iliju Petrova, grafičare Vasilja Zaharijeva i Iliju 
Beškova. Vasil Stoilov (Ж 1904) slika velike kompozicije i 
portrete akvarelnom tehnikom. Seljake i seljakinje slika 
ekspresivnim naturalizmom, koji je nalik na rad Georgi- 

jeva. Ivan Hristov (* 1900) istinski je pejzaZist među mla- 
dima. Njegov je stil pun nježne romantike. Sultana Suru- 
džon (Ж 1904) riše grozote svojih modela sa simpatijom. 
Njoj je oprečan Nenko Balkanski (Ж 1907); slika svoje 
najbliže, voli ljude, koji rade, djecu i obiteljsko ognjište. 
Pejzaži, puni snage i svijetla. Teško je riješiti, kojoj od 
ove dvije skupine pripada daroviti slikar Ilija Petrov 
(Ж 1903), koji pravi pokušaje u različnim pravcima; nje- 
govo je slikarstvo ekspresivno i fino. 

Druga skupina ima nekoliko snažnih i originalnih umje- 
tnika, koji su pod utjecajem novih struja zapadnoevronske 
umjetnosti Pariza, Rima, Münchena i Beča. U njima 
uostalom postoji živa ideja stvaranja bugarske umjetnosti. 
Bugarski se značaj ističe uglavnom u silnom i žarkom 
koloritu slika, katkada i u originalnoj koncepciji, a i u 
tom, što traže vezu između moderne umjetnosti i ikono- 
pisa bugarskog preporoda. Njihov je nesumnjivi vođa 
spomenuti Sirak Skitnik. 

Kiril Conev (Ж 1896) jedan је od najindividualnijih 
medu njima. On je po duhu neoklasik. Iz Mexica i Cube 
donio je mnoštvo slika punih eksotike. Njemu je oprečan 
Dečko Uzunov (* 1899). Pošto je dao nekoliko sjajnih 
portreta u duhu postimpresionističke tehnike, kasnije se 
evolvirao. Radi po nadahnuću izvanredno lijepe »Bugarske 
madone«. 

Svaki od tih slikara ima svoj temperament, oštro razli- 
čan od drugih. Benčo Obreškov (Ж 1899) nije ni u kojem 
pogledu nalik na svoje drugove. Đak je pariske škole 
Cezannea. Njegove su »mrtve prirode« simfonije čistih 
tonova. Vjera Nedkova (Ж 1908) u prvom je redu crtačica. 
Smion, ali točan crtež osnova je njezina slikarstva. Njezin 
rad sjeća nas na freske talijanskoga kvatročenta. Fina je i 
osjećajna slikarica Maša Uzunova (Ж 1906); bliska joj je 
Zoja Paprikov (* 1903). 

Elizar Alšeh (* 1910) i David Perec (% 1906) rade 
S veoma jakim bojama pod nekim orijentalnim utjecajima; 
Alšehove su slike pune apokaliptičke snage. 

Jedan je od najzanimljivijih mladih umjetnika Stojan 
Venev (Ж 1904), učenik VI. Dimitrova-Majstora, od kojega 
je uzeo mnogo koloritnih osebina, ali koji je po duhu sav 
potpuno oprečan svome učitelju. On je duhovit karika- 
turist s mnogo smisla za humor. Otkrio je svijet sela u 
novom osvjetljenju. On je jedan od najoriginalnijih bu- 
garskih umjetnika. 

Izvan skupina je Canko Lavrenov (* 1896), koji tehni- 
kom starih popularnih i naivnih ikona iz 18. i 19. st. riše 
stari Plovdiv ili bugarske i svetogorske manastire. 

Tim najboljim slikarima treba dodati i četiri grafičara. 
Osnivač je nove bugarske grafike Vasil Zaharijev (Ж 1895), 
jedan od najjačih bugarskih umjetnika. Na temelju stare 
crkvene gravire pokušao je uskrisiti tradiciju. S malo sred- 

stava izvanredno je mnogo dao u svojim  gravirama. 
Njegov je učenik Veselin Stajkov ( 1906), koji isto tako 
radi graviru na drvetu s mnogo temperamenta. Spomena 
su vrijedne gravire Nenča Georgijeva, Ane Behar, B. An- 
geluševa i drugih grafičara. 

Karikatura, kojoj je temelj udario Aleksandar Božinov, 
dostigla je poslije rata visoki stepen, a isto tako i ilustra- 
cija knjiga za djecu. Najdarovitiji je karikaturist i ilu- 
strator među mlađim bugarskim umjetnicima Ilija Beškov 
(* 1901). Njegov je humor bliz satiri. U novom kiparstvu 
očituju se dva utjecaja: jedan je utjecaj klasičnoga kipar- 
stva Andreja Nikolova, pojačan utjecajem modernoga 
francuskog kiparstva, a drugi Ivana Lazarova, što zastupa 
sintetizam upravljen k stvaranju kiparstva, koje bi bilo po 
linijama i oblicima bugarsko. Poslije rata javio se kipar 
Marko Markov (* 1889), koji pripada pokoljenju Ivana 
Lazarova. Markov je jedan od vođa i učitelja mladih 
kipara. Njegovi radovi, koji su bez vanjskih efekata, dje- 
luju ne snagom svojih oblika nego unutrašnjim životom. 
Istaknut je animalist Pando Kiselinčev (Ж 1893), koji je 
izvrsnim umjetninama zastupan u sofijskom zvjerinjaku. 
Najviše voli mlade životinje i prve njihove pokrete. Pri- 
kazao je u skulpturi bizone i slonove. 

Od mlađih su na prvom mjestu Ivan Funev, Atanas 
Dalčev, Vaska Emanuilova i Kiril Todorov. Dobri su kipari 
i Mara Georgijeva, Ljuben Dimitrov, Mina Ivanov. Od 
njih se ističe Ivan Funev (Ж 1899), čija ekspresivna skulp- 
tura nosi stvarno nove oblike bugarske umjetnosti. Njegov 
su svijet radnici. Izradio je lijepe aktove s rijetkom fine- 
som i statue Zetelica i majka s djecom. Vaska Emanuilova 
(Ж 1905) radi izvrsne skulpture sintetičkih oblika. Klasik 
je po čuvstvu Atanas Dalčev ( 1902), koji je među njima 
najmonumentalniji (brončani golemi kapiteli za sudsku 
palaču u Sofiji). 

Po svemu se dade zaključiti, da se umjetnost u Bugar- 
skoj nalazi u ovom času u neprekidnom vrijenju i napretku. 


LIT.: B. Filov, L'ancien art bulgare, Bern 1919; Isti, L'art antique en 
Bulgarie, Sofija 1925; A. Protič, Bálgarsko savremeno izkustvo u Guide 


du Musée National à Sofia, Sofija 1923; V. Suman, Bulharské uméni, 

Glazba. Razvitak bugarske glazbe počinje s pokrštenjem 
Bugara za vladanja Borisa (853—888). Možda je sam car 
Simeon, odgojen u Carigradu, pomagao uvođenje bizant- 
Skog crkvenog pjevanja, pa je bugarski narod preuzeo bi- 
zantske crkvene napjeve preudesivši ih prema svojoj naro- 
dnoj melodici. Bugarsko su crkveno pjevanje prenijeli u 
Rusiju bugarski vjerovjesnici kao »bolgarski razpjev«; za 
kneza Vladimira Velikog kijevski je biskup Bugarin Mihajlo 
doveo iz Bugarske vrsne pjevače, »domestvenike«. Velik je 
Procvat bugarske crkvene glazbe u 13. st. za biskupa Kipri- 
jana. To dokazuju pisani zbornici bugarskih crkvenih po- 
pjevaka, od kojih je većina uništena iza osmanlijske pro- 
vale. Tada su upravu bugarske crkve preuzeli carisradski 
fanarioti, koji su svim sredstvima nastojali zatrti svaki spo- 
men na posebno bugarsko crkveno pjevanje zamjenjujući ga 

bizantskim. Drugi put prenose bugarsko crkveno pjevanje u 
Rusiju u 15. i 16. st. bugarski svećenici, koje su Grci protje- 
rali iz domovine. Oni u kijevsko-pečerskoj lavri uvode su- 
vremene bugarske crkvene popijevke, a u tom ih pomažu 
neki kijevski biskupi, i sami po narodnosti Bugari (Grigorij 
Camblak u 15. st. i Petar Mogila u 17. st. spominju se kao 
vrsni poznavaoci bugarskoga crkvenog pjevanja). To je pje- 
vanje nazvano »kijevsko-pečerski razpjev«. Starih bugarskih 
crkvenih pjesmarica našlo se samo izvan Bugarske. Prof. 
Smolenski našao je 1897 u bugarskom Zografskom samo- 
stanu na Atosu starobugarski oktoih iz 12. st. i pokušao ga 
prepisati u modernu notaciju. Na dosta žestoku oporbu 
naišlo je izdanje A. Nikolova Starobugarsko crkveno pje- 
vanje prema starim ruskim rukopisima iz 17. i 18. SE 
Bugarin V. Sarafov predbacuje tom izdanju, da su napjevi 
u njemu zapisani po pjevanju pjevača, koji su ih loše za- 


. pamtili, a sam urednik da je nastojao provesti ispravke 


prema grčkom originalu; zbog toga je teško utvrditi, jesu li 
se starobugarski crkveni napjevi u ruskoj redakciji doista 
vjerno sačuvali. 

Za vrijeme turskoga gospodstva — od 15. st. dalje — 
mogla se razvijati samo bugarska svjetovna narodna popi- 
jevka. Zato bugarski istraživači glazbenog folklora i dijele 
razvitak bugarske narodne glazbe u tri odsjeka: popijevke 
prije političkog i duhovnog ropstva, popijevke nastale u 
vrijeme turskog gospodstva te popijevke iza oslobođenja. 
Bugarska je glazbena etnografija ozbiljno i podrobno pro- 
učila bugarsku narodnu glazbu, pa je pod vodstvom upra- 
vitelja glazbenoga odjela u sofijskom Etnografskom mu- 
zeju, Vasila Stojina, već obavljen po stalnoj osnovi golem 
sabirački posao, a objavljene su i vrijedne publikacije, na 
pr. Narodni pjesni ot Timok do Vita sa 4076 zapisa. Poje- 
dini muzikolozi (Dobri Hristov, Đuđev, Kacarova i dr.) dali 
su temeljne studije, kojima se osvjetljuju značajni, naro- 
Sito ritmijski problemi bugarske narodne melodike. Kao 
značajna osobina njezina ističu se poliritmijski obrasci 
većih mjera, na pr. 7/s=83/s+4/s=?/s+3/s+?/s=4/s+3/s ili 
%/8=3/8+?"/8+%/s i t. d. Svim tim u prvi čas neobičnim me- 
trijskim shemama Đuđev je nastojao naći i uzor i uzrok u 
koreografskim elementima različnih vrsta bugarskih naro- 
dnih plesova, »hora« (prema grčkom 0005). Na druge, 
naročito tonalne i harmonijske značajke bugarske narodne 
melodike upozorio je češki melograf i muzikolog Ludvik 
Kuba napose u melografskim zapisima iz Bugarske i Mace- 
donije izdatima u velikom zborniku »Slovenstva ve svych 
zpčvech«; tu se naročito ističu: upotreba orijentalne lje- 
stvice (koja je možda unesena u bugarsku narodnu melo- 
diku tek iza osmanlijskog prepada), zatim gotovo amorfna 
metrika, razvijena fioritura glavnih melodijskih točaka 
(možda također pod orijentalnim uplivom) te bujna ago- 
gika. Bugarskoj narodnoj melodici stran je temperirani 
glazbeni sustav, ne zna za dur-tonalitet, nema u njoj više- 
glasja, nepoznati su zapadni glazbeno-strukturni obrasci, 
a i zapadnjački instrumentarij. Ta je melodika nastala po 
jedinstvenoj cjelovitosti posebne nacionalne kulture, koja 
se sačuvala po stoljetnoj konzervativnosti bugarskog na- 
roda i njegovoj zatvorenosti prema vanjskim utjecajima. 
Bizantski i turski utjecaji njoj su izvanjski poput ekso- 
tičnih primjesa, najvećma potpuno asimilirani u samim 
temeljima bugarskoga pučkog glazbenog izražaja. 

Od bugarskih pučkih glazbenih instrumenata ističu se: 
»kaval«, dugocijevna usnena drvena sviraljka vrlo tankih 
stijenka s rupom glasnicom na samom gornjem rubu cijevi; 
»gajda«, mješnica s jednocijevnom prebiralicom (»gajdu- 
nicom«) i jednocijevnom bordunskom sviraljkom (»ruci- 
lom«); napokon »gádulka«, posebna vrst gudaljke, srodna 
sredovječnoj »vielle«, »Fiedel«, dotično jadranskoj »lirici«. 
U bugarskom glazbenom pučkom instrumentariju upotre- 
bljavaju se i neke vrste tambura. Možda je »gádulka« pre- 
uzeta iz sredozemne kulture, dok su tambure zacijelo une- 
sene s blizog istoka. 

Veé su se u zadnjim desetljecima turskoga gospodstva 
Bugari počeli kulturno pridizati. Započeo je sitan, ali mno- 
Sostruk i mnogostran rad mnogih bugarskih učitelja, vri- 
jednih amatera, koji su znali, da će upravo uređenim 
crkvenim pjevanjem, pa građanskim pjevačkim društvima, 
koja su priređivala i prve bugarske kazališne predstave, 
najbolje unaprijediti narodna kulturna nastojanja i izvan 
škole. Promicanje bugarskoga crkvenoga pjevanja znatno 
je unaprijedio Nik. Trandafilov, koji je 1847 izdao prve 
bugarske crkvene pjesmarice Cvetosobranije i Voskresenik; 
tu su sve crkvene popijevke prevedene s grčkoga, a za 

oznaku napjeva upotrijebljena je tada uobičajena bizant- 
ska neumatska notacija. Crkveno su pjevanje u Bugarskoj 
promicali u 19. st. još i Angel Ivanov i Todor Ikonomov. 
U vrijeme turskoga gospodstva istakao se u Šumenu i je- 
dan liječnik, rodom Poljak, sam dobar violinist, koji je 
učio bugarske mladiće svirati violinu i koji je utemeljio 
mali orkestar, U Šumenu su se prikazivale i prve bugarske 
kazališne predstave; prvu je diletantsku družinu sastavio 
D. Vojnikov, pa je sa svojim glumcima pošao i na gosto- 
vanja po Bugarskoj i Rumunjskoj. Prvo građansko pjeva- 
čko društvo utemeljio je u Svištovu Janko Mustakov. Uz 
njega se u to doba istaknuo svojim marnim radom Petar 
Ivanov. Oba su, dakako svojim skromnim znanjem i sposo- 
bnostima, bili i prvi bugarski skladatelji zbornih popjevaka. 

Iza oslobođenja (1878) glazba se u Bugarskoj počela živo 
razvijati. Prvi rasadnici glazbenih nastojanja bile su škole, 
vojničke glazbe te mnogi učenički i građanski crkveni i 
svjetovni pjevački zborovi i društva: u Plovdivu (1896), 
Rusenu (»Lira«), Silistriji (»Sjedjenka«), Staroj Zagori (»Ka- 
val«, 1897) i dr. U Sofiji je »Glazbeno društvo« raspisivalo 
i natječaje, da pomogne i potakne življu produkciju novih 
bugarskih skladba; na prvom takvom natječaju zapala je 
dive nagrada hrvatskog skladatelja Ivana pl. Zajca za zbor 
mah konja hranena (Zajc je i poslije skladao nekoliko 
bugarskih zbornih popjevaka). Među vojničkim kapelnici- 
ma odmah iza oslobođenja našao se u Bugarskoj veći broj 
stranih glazbenika (osobito Čeha), koji su nastojali u svo- 
jim skladbama upotrijebiti bugarske narodne napjeve. Do- 
sta je navesti nekoliko imena: Venc. Kautski okušao se 
kao skladatelj bugarske opere Kamen i Cena; K. Mahan 
proniknuo je u značajke bugarske narodne melodike i na- 
pisao je prvu bugarsku glazbenu školsku knjigu te pokre- 
nuo prvi bugarski glazbeni časopis Kaval; Al, Mazak prvi 
je u Bugarskoj počeo priređivati simfonijske koncerte, a za 
vojničke glazbe priređivao je potpurije od bugarskih na- 
rodnih napjeva; H. E. Wiesner isticao se kao pijanist i 
pedagog, pa je, napustivši službu vojničkoga kapelnika, po- 
stao uglednim profesorom klavira u »Glazbenoj akademiji« 
i izobrazio među ostalima i najuglednijeg suvremenog bu- 
garskog skladatelja P. Vladigerova. Cilj glazbenih nasto- 
janja postaje oslobađanje od diletantizma i stvaranje do- 
brih temelja prave narodne glazbene kulture. Sve do po- 
četka 20. st. glavne su glazbene priredbe u Bugarskoj t. zv. 
literarno-muzikalne večerinke; tu se izvodila najviše vo- 
kalna, zborna glazba (nastupala su bugarska pjevačka dru- 
štva). Orkestri su većinom još nepotpuni: uz violine svirale 
su i gitare, uz flaute još po koja drvena sviraljka i limene 
sviraljke. Već se javlja prva generacija vrijednih bugarskih 
skladatelja: N. Iv. Nikolajev, G. Bajdanov, A. Paunov, A. 
Badev, E. Manolov i dr. Pokraj najobilnije tvorbe skladba 
za pjevačke zborove počinju se javljati i drugi veći gla- 
zbeni oblici, pa i početci opere i baleta. 

Već se kod osnivanja stalnoga kazališta u Sofiji krajem 
osamdesetih godina prošloga stoljeća počelo pomišljati i 
na organiziranje opernih predstava. Sam ravnatelj »Stolič- 
ne dramatično-operne trupe« (koja se sastavila 1890), 
Dragomir Kazakov, ugledan je operni pjevač i redatelj. U 
toj prvoj opernoj družini sudjeluju osim bugarskih oper- 
nih pjevača još i stranci (Česi). Izvodili su se dijelovi 
f čitavi činovi) poznatih opera iz svjetskog repertoara 
djela Verdija, Bizeta, Gounoda, Flotowa i dr.); kao zbor 
sudjelovalo je sofijsko talijansko pjevačko društvo, a 
vojnički je orkestar preuzeo službu opernoga orkestra. No 
taj se prvi pokušaj osnivanja bugarske opere nije mogao 
održati. Zanimanje općinstva ubrzo je popustilo, pa od 
1892 do 1907 nema u Sofiji stalnih opernih predstava. Mla- 
di članovi, pjevači i pjevačice (Kurkov, Pipkov, Kaneli i 
dr.) odlaze u inozemstvo. Strani ugledni solisti, umjetnički 
ensembli i društva dolaze osobito u Sofiju pa priređuju 
koncerte, kojima se znatno oživjelo zanimanje za glazbenu 
umjetnost, te mnogi mladi Bugari odlaze u inozemstvo, da 
u uglednim konzervatorijima steknu potrebitu tehniku i 
znanje. U to se doba, koncem 19. st., javljaju i prvi bu- 
garski pokušaji originalnih tvorba na području kazališne 
glazbene umjetnosti: prvu bugarsku operu (Siromahkinja, 
prikazivana tek 1910) napisao je ugledni bugarski sklada- 
telj starije generacije Emanuil Manolov, a prvi bugarski 
balet (Svetulka, 1893) amater-skladatelj Ivan Ekzarh uz 
pomoć K. Mahana i Novačeka. 


Početkom 20. st. javlja se druga bugarska glazbenička 
generacija s daleko jače istaknutim umjetničkim ciljevima. 

gornjem otvoru, Taj stari oblik frule bio je poznat već u starom Egiptu 


G. 1903 izrađuje prvi bugarski glazbeni kongres naučnu 
osnovu za glazbu u srednjim i drugim školama, stvara 
»Bugarski glazbeni savez«, koji počinje izdavati Muzikalen 
vestnik. Savez je potaknuo življe nastojanje u svim po- 
dručjima glazbenoga života. 

G. 1904 otvorena je uz potporu države u Sofiji glazbena 
škola; ona 1912 postaje državnom, a 1921 proširena je u 
»Glazbenu akademiju«. U toj su akademiji gotovo svi pro- 
fesori Bugari. školskim orkestrom ravna Saša Popov, sam 
vrstan violinist, a školskim zborom Dobri Hristov, istaknuti 
bugarski skladatelj. Ravnatelji su bili: Nikolajev, Petko 
Naumov (violinist), Dobri Hristov (skladatelj), Dimitr 
Hadži-Georgijev (skladatelj), Abadžijev. Glazbene škole 
postoje i u Plovdivu, Burgasu i Varni. 

G. 1907 razmahala se u novinstvu čitava »operna vojna«, 
koju je pokrenuo Stojan Mihajlov, dotada operni pjevač u 
carskom kazalištu u Petrogradu i Moskvi. G. 1908 dolaze 
novi bugarski operni umjetnici iz inozemstva, gdje su ve- 
ćinom već stekli glas i popunili umjetnički repertoar: Zla- 
tka Kurteva, Mara Vasiljeva, Vulpe, Minčev, Dimitrov, 
Nikolov. Sastavlja se operna družina, koja daje najprije 
pojedinačno dijelove opera u posebno određenim danima. 
Još sudjeluje u izvedbama vojnički orkestar, a zbor daje 
pjevačko društvo »Rodna pesen«. Slijedeće se godine na- 
stavlja s takvim djelomičnim izvedbama. Tek u toku 1910 
izvode se i cijele opere. Te je godine izvedena i prva bu- 
garska opera Siromahkinja (E. Manolova). Već se 1911 
javljaju djela mladih bugarskih skladatelja: G. Atanasova 
Borislav, D. Hadži-Georgijeva Tahirbegovica, koja posti- 
zava vidan uspjeh. Iste sezone gostovala je sofijska operna 
družina u Beogradu uz sudjelovanje proslavljene bugarske 
operne pjevačice Hristine Morfove. G. 1913 dala je opera 
malo predstava. Do 1921, kad je opera došla u državnu 
upravu, sakupio se u bugarskoj opernoj družini lijep broj 
pjevača, dirigenata i redatelja, sve samih Bugara. Poslije 
svjetskoga rata javila se u Sofiji i opereta, koja je radila 
u više kazališta. 

Glazbeni odgoj djece znatno su unaprijedila društva 
»Detski muzikalni kitki«, u kojima su djeca glumila i pje- 
vala. D. Gojčev sastavio je prvu »kitku« u Plovdivu 1908 
(u Sofiji i drugim mjestima nastale su kasnije); u tom se 
radu istakao i Bor. Tričkov. 

Već od 1901 postojalo je u Bugarskoj potporno društvo 
za glazbenike »Car David«; g. 1919 utemeljen je »Bugarski 
protesionalni glazbenički savez«. 

Ulogu filharmonijskog orkestra vršio je dugo godina 
gardijski orkestar, što ga je 1880 osnovao gardijski kapel- 
nik Čeh Jozef Hohola. G. 1914 upravlja gardijskim orke- 
strom Bugarin Georgi Atanasov-Maestro, pa je pod njego- 
vim upravljanjem u toku nekoliko godina izvedeno osam- 
desetak popularnih simfonijskih koncerata. G. 1923 ute- 
meljena je od članova opernog orkestra u Sofiji »Filhar- 
monija« kao posebna ustanova, koja je preuzela priređi- 
vanje simfonijskih koncerata. Uz nju je poslije sastavljen 
još jedan simfonijski orkestar od slobodnih profesionalnih 

glazbenika. U Staroj Zagori priredivao je simfonijske kon- 
certe sa svojim vojnickim orkestrom kapelnik R. Spiri- 
donov. 

Pjevački zborovi razvili su poslije svjetskoga rata veliku 
umjetničku djelatnost, otkad je utemeljen »Sjuz na na- 
rodnite horove v Blgarija«, koji od 1928 izdaje i svoj ča- 
sopis Rodna pesen. Savez izdaje i zborne pjesmarice. 

U toj generaciji novijih bugarskih skladatelja ističu se 
već mnoga imena. Kao operni skladatelji ističu se: Em. 
Manolov (Siromahkinja, prikazivana istom 1910), Ben. 
Bobčevski (Knez Otšelnik), G. Atanasov-Maestro (Borislav, 
Gergana 1917, Zapustalata vodenica 1923, Cveta ili Mace- 
donska krvava svadba 
1925, Kosara, opereta 
Zlatnoto | momice i 
dječje operete Bole- 
stan učitelj, Samodiv- 
skoto izvorče, Za pti- 
Cki) Dim. Hadži-Ge- 
orgijev (vrlo uspjela 
opera Tahirbegovica, 
Zaira, te nedovršena 
opera Ašik, bagdadski 
pjevač), Dim. Kara- 
džev (Na morskom 
bregu, Antigona, Kći 
Pilata, Milkana, Mladi 
kralj), Iv. Hr. Kaval- 
džijev (Kralj Marko), 
P. Vladigerov (Car 
Kalojan), P. Naumov 
(Strahil-vojvoda), Mili 
Todorov (dječje ope- 
rete Vetrenata melni- 
ca, Malnata kibrito- 
prodavačka), P. Boja- 
džijev (Snježana). Na 
orkestralnim djelima 
radili su ovi skladate- 
lji: D. Hristov (Tar- 
žestven marš, Tutra- 
kanska epopeja, 2 bal- 
kanske suite, uvertira 
Jvajlo), Dim. Hadži- 
Georgijev ^ (uvertira 
Lisec), P. Vladigerov 
(Suite bulgare, simfo- 
nijske pjesni, koncert 
Za klavir i orkestar), 
Nik. Atanasov (Sim- 
fonije u d-molu i 
g-molu, uvertire Hristo Botjov, Ston na gorata), As. Dimi- 
trov (simfon. pjesan Hadži Dimitr, varijacije za orkestar 
Cigular kšta ne hrani), Her. Nestorov (simfon. slika Ljetni 
dan), Pet. Stainov (suita Trakijski plesovi, Mesečko horo, 
Rčenica, Legenda u 4 stavka), Pet. Naumov (2 simfon. ple- 
sa, 3 uvertire), Al. Mazak (simfon. slika Odrin), C. Cankov 
(simfonija u d-molu, fantazija u a-molu). Medu skladate- 
ljima za zbor, osim već spomenutih, od kojih su neki na- 
pisali mnoge velike zborne skladbe, ističu se G. Tuman- 
gelov, A. Bukureštlijev, A. Krstev, P. Bojadžijev, P. Stefa- 
nov. Oni su stvarali i nove crkvene zborne popijevke, pa 
i čitave liturgije (D. Hristov, P. Stefanov, D. Dinev). Go- 
tovo su jednako veliku pažnju svratili bugarski skladate- 
lji i stvaranju u području popijevke uz pratnju glasovira, 
pa su u tim svojim djelima naročito isticali značajke bu- 
garske narodne melodike (D. Hristov, P. Vladigerov, A. 
Krstev, B. Bobčevski, C. Cankov, A. Stojanov i dr). Lijep 
je prinos bugarskih skladatelja u stvaranju samostalne kla- 
virske glazbe (skladatelji P. Vladigerov, H. Nestorov, A. 
Stojanov, N. Atanasov, C. Cankov, P. Dinev, Lj. Pipkov 
i dr). U Bugarskoj djeluje i veći broj instrumentalista vir- 
tuoza, koji s uspjehom nastupaju i u inozemstvu: pijanisti 
P. Vladigerov, A. Stojanov, P. Pelišek, D. Nenov; violinisti 
Saša Popov, P. Penov; violončelist Sl. Popov, kontrabasist 
A. Vapordžijev, te mlađi umjetnici, instrumentalisti i pje- 
vati: L. Vladigerov, Martinkov, T. Jankov, Ljiljana Do- 
bri-Hristova, Kurteva i dr. Kao operni pjevači i pjevačice 
istaknuli su se, osim već spomenutih, još i ovi: St. Mi- 
hajlov (tenor) Hristina Morfova-Luka$ (koloraturni so- 
pran) Ana Todorova (alt) Ivan Vulpe (bas); neki su 
gostovali, pa i stalno djelovali u Zagrebu. 





»GAJDA« (u nekim krajevima i »mešnica«). 
Gajdardžija puše kroz dulac, da napuhne 
mješinu, iz koje pazuhom istiskuje uzduh, 
koji struji u jednocijevnu(!) prebiraljku 
»gajdunicu« i. u bordunsku dugu sviralu 
»ručilo«, koja visi kraj desne ruke sviračeve 

Zanimanje za glazbu promicali su i bugarski glazbeni ča- 
sopisi Muzikalen život u Sofiji (urednik Iv. Kamburov), 
Musička misao u Sofiji (ur. D. V. Radev), Muzikalen pre- 
gled u Staroj Zagori (ur. A. P. Bersenjev), Blgarski mu- 
zikant u Sofiji, Muzikalen vestnik, glasilo glazbeničkoga 
saveza u Sofiji (ur. D. Hadži-Georgijev), Junoševski dru- 
gar (ur. B. Gajdarov). 

I mlada bugarska muzikologija ima vrijednih istraživača, 
melografa i muzikologa, koji su učili i stručno se izobrazili 
u inozemstvu. P. Panov surađuje u Berlinu u znamenitom 
Biickenovom naučnom djelu, a pisao je i o razvitku voj- 
ničkih orkestara u Njemačkoj. U samoj Bugarskoj ističu se 
među ostalima, osim već spomenutih, D. Hristova, V. Sto- 
jina i Kacarove, D. V. Radev (koji je izdao opću povijest 
glazbe te školske: knjige za nauku o oblicima i instrumen- 
taciju) i Ivan Kamburov (koji je napisao povijest bugar- 
ske glazbe i bugarske opere te uredio Glazbeni leksikon). 

LIT.: a) Glazbena etnografija: D. Hristov, Ritmičnite osnovi na 
našata narodna muzika, 1911; Isti, Tehničeskija stroež na bčlgarskata 
narodna muzika, 1928; V. Stojin, Bálgarskata muzika, metrika i ritmika, 
1926; S. Đuđev, Rythme et mesure dans la musique populaire bulgare, 
Pariz 1931; H. Obreškov, Das bulgarische Volkslied. — b) Zbornici 
narodnih popjevaka: D. Hristov, Bálgarski narodni pesni ot Besarabija, 
1912; Isti, 66 narodni pesni na mekedonskite Blgari; V. Stojin, Sbornik 
ot narodni pesni »Ot Timok do Vita«, 1928; Isti, Narodni pesni ot 
sredna severna Balgarija, 1939; Isti, Bálgarski narodni pesni ot istočna 
i zapadna Trakija, 1939; A. Bukoreštliev, V. Stojin, R. Kacarova, Ro- 
dopski pesni, Akademija na naukite, Sbornik XXXIX. — c) Povijest 
glazbe: J. Voznesenski, Bolgarski razpjev, Kijev 1891; I. Kamburov, 
Bălgarskata muzika minulo i svremenost, 1926; Isti, Operno izkustvo i 
naši operni dejci; Isti, Muzikalen rečnik, 1934; M. Goleminov, Kăm 
izvora na bălgarskoto zvukotvorčestvo, 1937; S. Brašovanov, Vom 
Volkslied zur Kunstmusik 60 Jahre bulgarischen Lebens, Jahrbuch der 
Deutsch-bulgarischen Gesellschaft, Berlin 1939; K. Manojlović, Muzika 
i njen razvoj u Bugarskoj, Sv. Cecilija 1933. B. š; 

Prirodne znanosti u Bugarskoj. 1. listopada 1888 otvoren 
je u Sofiji Viši pedagoški tečaj za historijsko-filološke 
znanosti, a godinu dana kasnije i fizičko-matematički odjel; 
treće godine otvoren je odjel za prirodne znanosti. Kasnije 
su sve jedan za drugim osnivani novi odjeli, te se sveuči- 
lište razgranalo onako, kako ga vidimo danas. 

Car Ferdinand, koji je i sam bio učenjak i gorljiv istra- 
živač prirode, osnuje već 1889 Carski prirodo-historijski 
muzej i Carski zoološki vrt, a 1905 izgradi Carsku entomo- 
lošku postaju i osnuje u Varni Crnomorsku biološku po- 
staju s akvarijem, kojom kasnije upravlja sveučilište. 
Danas je ta postaja ponos Bugarske; njome se služe ne- 
samo domaći nego i strani poznati učenjaci; ona je jedina 
na Balkanu. 

Kroz te znanstvene zavode prošlo je mnogo ljudi, a i 
djeca cara Ferdinanda razvila su u njima prirođenu ljubav 
prema nauci, osobito prema prirodopisu. Ni sadašnji car 
Boris III. nije napustio znanstvenu baštinu svoga oca; on 
pomaže ove ustanove, obogaćuje ih i proširuje, te je u 
njima nagomilano mnogo znanstvenoga materijala i takvih 
zbirki, kakvih nemaju mnoge druge zemlje. Njegovim su 
nastojanjem podupirani mnogi znanstveni radnici na po- 
dručju entomologije, ornitologije i drugih grana zoologije, 
botanike i geologije, te su istraživali razvitak različnih 
životinja, a napose, kako su se prilagodile novostvorenim 
životnim uvjetima u Bugarskoj. Imajući te zasluge na umu 
bugarsko je sveučilište proglasilo cara Borisa III. prvim 
bugarskim doktorom prirodnih znanosti. 

Rad bugarskih učenjaka na području prirodnih znanosti 
ogleda se u četiri skupine: 1. u upoznavanju životinja, bi- 
ljaka i građe tla u Bugarskoj; 2. u istraživanju velikih znan- 
stvenih problema; 3. u popularizaciji prirodnih znanosti i 
4. u učenju prirodopisa. U svakoj se skupini ističu veoma 
poznata imena, a neka su odavna prešla i granice zemlje. 

Oko upoznavanja flore i vegetacije B. najviše su radili 
profesori St. Petkov, N. Arnaudov, N. Stojanov i B. Ste- 
fanov, a isto tako i V. Davidov, Urumov i mnogi mlađi 
botaničari. Ističemo »Floru Bugarske«, veliko djelo profe- 
sora N. Stojanova і V. Stefanova. Na polju geologije, 
mineralogije i petrografije poslije prof. G. Zlatarskog, naj- 
uglednijega bugarskoga učenjaka na tom području, koji 
je ostavio i prvu bugarsku geološku kartu, ističe se 
prof. G. Bončev, zagrebački đak, koji je izvršio. veoma 
mnogo dragocjenih petrografskih istraživanja u zemlji, kao 
i profesori St. Bončev, N. Nikolov i dr. Područje paleonto- 
logije zastupa prof. P. Bakalov. 

Najbolje je proučavano životinjstvo, i bugarski su zoo- 
lozi pronašli mnogo novih domaćih vrsta, dotada ne- 
poznatih nauci. Jedan je od prvih radnika na tom području 
prof. G. Šiškov, a uz njega prof. Jurinić, Hrvat po narod- 
nosti, koji sada živi u Samoboru kraj Zagreba. 

Gore: VLADIMIR DIMITROV-MAJSTORA, Seljački par; dolje lijevo: NIKOLAJ PAVLOVIČ, Portret gospođe Zlatarske; dolje desno: 
ANDREJ NIKOLOV, Žensko poprsje 

BUGARSKA UMJETNOST 
Gore: VESELIN STAJKOV, Selo; dolje: VASIL ZAHARIJEV, Marinčo Binbelov Strašni 1713. 

Najviše je radnika dala entomologija, jedna od najizgra- 
denijih znanosti u Bugarskoj. Poznati su njezini predsta- 
vnici P. Bahmetjev, Iv. Bureš, Al. Drenovski, N. Nedjel- 
Коу, A. Markovič, D. Joakimov, D. Ilčev, P. Petkov, P. 
Čorbadžijev, As. K. Lazarov, P. Drenski i dr. Dragocjena 
su proučavanja izvršili u pogledu spiljske faune R. Popov 
i Iv. Bureš, ravnatelj Carskih znanstvenih zavoda. Bu- 
garska se ponosi i istraživačima drugih velikih znanstvenih 
problema na području prirodopisa. Prof. P. I. Bahmetjev 
stvorio je opće poznatu nauku o anabiozi. Profesori T. 
Morov i M. Popov izvršili su znatna istraživanja o ustroj- 
stvu i razvitku stanice kao temeljne jedinice mnogostani- 
¿nog organizma. Prof. T. Morov, poznat i u stranom nau- 
čnom svijetu, proučavao je značenje stanične jezgre. Usta- 
novio je, da je rast jajeta u vezi s neprekidnim promje- 
nama u građi jezgre, a i stvaranje oka, mišičnih vlakana 
i svih ostalih organa tijela iz embrija da se vrši preobra- 
ženjem građe stanične jezgre. Proučavanja prof. Morova 
dobila su potvrdu i u istraživanju prof. P. Petkova o stva- 
ranju mlijeka u mliječnim žlijezdama sisavaca, a isto tako 
i u istraživanju A. Željezkova o stvaranju leće i staklenine 
oka i o stvaranju melanina. 

U stranom svijetu poznata su i istraživanja prof. M. 
Popova o ustrojstvu i razvitku stanice. Oni su potvrdili 
usku vezu između stanične jezgre i različnih hromatinskih 
tjelešaca protoplazme. Popov istražuje vezu između razli- 
čnih staničnih dijelova, koji su prije smatrani kao samo- 
stalni i nezavisni jedni od drugih; on proučava odnos 
između jezgre i protoplazme te uvjete za pravilno djelo- 
vanje stanice; proučava i proces redukcije hromozoma i 
spolnih procesa kod jednostaničnih životinja, a isto tako 
i prirodno i umjetno partenogenetsko razmnožavanje. 
Znatni su i pokušaji o utjecaju hrane i temperature na 
spolne organe jednostaničnih životinja. On tumači, zašto 
riblje ljuske imaju srebrnast sjaj i dr. Veliku su pažnju 
stranoga znanstvenoga svijeta pobudili pokusi prof. Popova 
o stimulaciji. Pokusima, koje su izvršili njegovi pomoćnici 
P. Petkov, G. Paspalev i dr. dokazano je, da ima tvari, 
koje stimuliraju, t. j. pokazuju utjecaj na biljne i na živo- 
tinjske stanice. 

Prof. St. Konsulov obrađuje različne grane prirodopisa, 
o se osobito proucavanjem malarije, guše, raka 
i dr. 

Za popularizaciju prirodnih nauka u Bugarskoj stekao je 
zaslužno ime pokojni prof. As. Zlatarov. Održao je brojna 
predavanja po svim krajevima zemlje i osnovao zbirku 
»Prirodno-filozofsko štivo«, koja izdaje prirodoslovna djela 
najboljih suvremenih učenjaka. On je zamislio i radio oko 
osnivanja biblioteke »Znanost i život«, u kojoj je izišao 
čitav niz knjiga. 

Najstarija je takva ustanova »Knjižnica o samoobrazo- 
vanju« (izdavao St. Atanasov), koja već preko 30 godina 
popularizira u Bugarskoj znamenita znanstvena djela. I 
Knjižnica bio-socijalnih problema pod uredništvom prof. 
Petra Petkova prikazuje građu iz djela stranih učenjaka. 
Prirodne su znanosti popularizirali i stari časopisi »Priroda 
i znanost«, »Priroda«, »Po svijetu« i dr. 

Veoma su bogate sadržajem knjižnice i izdanja za mladež: 
»Štivo o prirodnoj znanosti« (pod redakcijom i autorstvom 
prof. Petra Petkova), »U carstvu prirode« (pod redakcijom 
i autorstvom pisaca za djecu Tr. Simeonova i C. Cvjeta- 
nova), »Iz carstva životinja i bilja« (pod redakcijom St. 
Velčeva), »Iz tajna prirode« i »Velike pojave u prirodi« 
(obje pod redakcijom St. Velčeva), »Životinje i bilje« (u 
redakciji D. Konstantinova); slična je biblioteka Kopča- 
lijskoga i dr. 

Sve su te biblioteke dale do sada stotine zasebnih knjiga 
svim društvenim slojevima naroda. Tu ćemo činjenicu 
razumjeti, držimo li na umu, da Bugarin ljubi prirodu, pa 
stoga obraća golemu pažnju prirodnim naukama već u 
pučkoj školi. 

Mnogi se učenjaci na područjima prirodoslovnih nauka 
ističu radom u različnim znanstvenim društvima. Prirodo- 
slovno istraživalačko društvo izdaje Godišnjak bugarskoga 
prirodo-istraživalačkog života i Radove bugarskoga prirodo- 
istraživalačkoga društva; Entomološko društvo izdaje Iz- 
vješća bugarskoga entomološkoga društva; Botaničko dru- 
štvo izdaje Izvješća bugarskoga botaničkog društva, Bio- 
loško društvo, Spiljsko društvo i dr. izdaju svoja izvješća. 

Na području feoretske fizike ističe se prof. G. Manev, 
bivši ministar narodne prosvjete, koji proučava kosmološki 
i reakcioni princip, gravitaciju i reakcioni princip, eterno 

titranje i dr. Njegova teorija relativiteta popunjava tuma- 
čenje pojava, što ih je otkrio Einstein u svojoj teoriji. 

Više bugarskih fizičara dalo je dragocjenih prinosa s po- 
dručja eksperimentalne fizike. Zanimljiva su istraživanja 
peo P. Penéeva o metodama kvantitativnoga odredivanja 
radija. 

Zanimljiva su i istraživanja fotoelektričnih efekata, ko- 
jima se bavi prof. G. Nadžakov. On je stvorio i novi 
pojam »elektret« o tjelesima, koja pri osvjetljenju stvaraju 
napetost. Osnovao je i teoriju za dobivanje slika na foto- 
grafskoj ploči. 

Važna proučavanja o ultrazvuku izvršio je asistent P. 
Paunov. Poslije dvaju stranih učenjaka, koji su otkrili 
samu pojavu, on je drugi radnik na tom znanstvenom 
području. Znanost je zadužio perheliografom, aparatom za 
mjerenje i zapisivanje Sunčeve energije. 

Meteorološke pojave u Bugarskoj proučava prof. R. 
Rainov, a klimu K. Kirov, upravitelj Meteorološke postaje. 

Na području matematičkih znanosti proslavili su se pro- 
fesori K. Popov i N. Obreškov brojnim znatnim djelima, 
te čitaju predavanja i iznose svoje rezultate kao gosti na 
velikim evropskim sveučilištima. 

Na području astronomije ističe se prof. N. Bonev istra- 
živanjem o nepoznatim masama sunčanoga sustava, o po- 
drijetlu satelita i dr. 

Analitička kemija zahvaljuje svoj golemi napredak prof. 
Z. Karaoglanovu. On je stvorio i opću metodu o kvanti- 
tativnom istraživanju lako ishlapljivih kiselina, radio je na 
sustavu kemičkih elemenata it. а. Na području anorganske 
kemije istakao se prof. D. Balarev metodom o odjeljivanju 
fosforne kiseline pri kvantitativnoj analizi i svojom teorijom 
O rastu kristala. U organskoj kemiji prof. As. Zlatarov 
proučava značenje cinkovih soli pri liječenju raka, utjecaj 
teških metala i soli na enzime i t. d. Na području organske 
kemije prof. D. Ivanov proučava organomagnezijeve spo- 
jeve. Predstavnik teoretske kemije, koja je dala velike 
rezultate, prof. Iv. N. Stranski drži predavanja i u tuđini. 
On je stvorio Róntgenov spektograf, a proučava i rast 
kristala. Prof. Iv. Trifonov proučava anorgansku kemijsku 
tehnologiju; svojim radom promiče rudarstvo i metalur- 
giju u Bugarskoj. P. P-v; 

Bugarski novci. Car Ivan Asen II. (1218—1241), koji 
je Bugarsku podigao do velike moéi, prvi je kovao bu- 
garski novac, i to od srebra i bakra po uzoru na mletački 
način kovanja. Srebrni njegov novac, groš, ima na av. dvije 
figure, cara i sveca (sv. Dimitrije), koji predaje caru zasta- 
vicu na dugom koplju, i sa strane natpise: ACEH , a na 
rev. je lik Isusa na prijestolu i natpis: IC -X€ (Isus Hristos). 
Veličina 20 mm, težina 1,35 g. (Tab. sl. 1). Bakreni mu 
novac ima na av. lik cara i sveca i natpis: IW (an) up - 
CTh ДМИТ, a na rev. poprsje Isusovo s knjigom u 
ljevici. Novč. pločica je konkavna (27—28 mm, oko 4,3 g; 
sl. 2). Sačuvao se i jedini bug. carski zlatni novac ovog 
vladara. Tipološki i natpisom vrlo je srodan s bakrenim. 
Bugarski novci često su konkavni, kao i bizantski, a čast 
vladara cznačena je kraticom LP , često spojenom u je- 
dan znak. Iza smrti Ivana Asena II. vladala je u ime ma- 





ZLATNI NOVAC BUGARSKOG CARA IVANA ASENA 


lodobnog sina Mihajla (1242—1246) kao regentkinja udova 
carica Irina. U to doba kovan je srebrni groš s likom Irine 
i Mihajla i s natpisom: U, EPINA — LL MIXAIA _ (sl. 3). 
Iz vremena, kad je Mihajlo sam vladao (1246—1256), saču- 
van je srebrni novac, kovan također po uzoru na mletačke 
matapane, s lat. natpisom: MIHOIL — ASENVS IPR 
(= imperator) (21 mm, 2,5 g; sl. 4). Smrću cara Mihajla 
izumrla je dinastija Asenovića. Iz oštrih prijestolnih borbi 
izišao je kao car bugarski boljar Konstantin, koji je uzeo 
pridjevak Asen (1257—1271). On je kovao samo bakrene 
novce, u tri tipa: na 1. tipu prikazan је car na konju (sl. 5), 
na 2. sjedi na prijestolu, a na 3. tipu stoji. Potpuni je 

BUGARSKI NOVCI 


1. Ivan Asen II. (1218—1241), srebrni n.; 2. Ivan Asen II, bakreni n.; 3. Irina i sin Mihajlo Asen (1242—1246), srebrni n.; 4. Mihajlo Asen 
(1246—1256), srebrni n.; 5. Konstantin Asen (1257—1277), bakreni n.; 6. Georgije Terter (1279—1292), bakreni n.; 7. Svetoslav Terter (1300—1322), 
srebrni n.; 8. Svetoslav Terter (1300—1322), bakreni n.; 9. Mihajlo Šišman (1323—1330), srebrni n.; 10. Mihajlo Šišman (1323—1330), bakreni 
n.; 11. Mihajlo Šišman (1323—1330), bakreni n.; 12. Mihajlo Šišman isin Ivan-Stefan, bakreni n.; 13. Ivan Aleksandar i sin Mihajlo (1331— 
1355), srebrni n.; 14. Ivan Aleksandar i sin Mihajlo (1331—1355), bakreni n.; 15. Ivan Aleksandar i sin Mihajlo (1331—1355), bakreni n.; 16. 
Ivan Aleksandar (sam, 1355—1371), srebrni n:; 17. Ivan Aleksandar (sam, 1351—1371), bakreni n.; 18. Ivan Sracimir (1360—1396), srebrni groš; 
19. Ivan Sracimir (1360—1396), bakreni n.; 20. Ivan Šišman (1371—1393), srebrna aspra; 21. Ivan Šišman (1371—1393), crvena aspra; 22. 
Ivan Šišman (1371—1393), crvena aspra 

BUGARSKA — BUGARSTICA 


natpis na njima: КМУСТА (AHNZ) AC'EHB UAPb 
na rev. je ili poprsje Isusovo ili veliki križ. 

Iza smrti Konstantinove, u novim teškim dinastičkim 
borbama, izabraše bugarski boljari za cara kumanskog ve- 
likaša Georgija Tertera (1279—1292). On je kovao srebrne 
i bakrene novce. Srebrnjaci, groši, tipološki odgovaraju 
mletačkom novcu; na njima je natpis s prednje strane: 
TEWPTIE (20 mm, oko 1,8 g). Bakreni novac ima na 
av. monogram, koji se može razriješiti u: T (e) p'T (e) Pp - 
a na rev. je dvoglavi orao (18—20 mm, oko 1,3 g; sl. 6). 
Značajno je, da je ovo prvi put, da se na novcu jednog 
balkanskog naroda javlja dvoglavi orao s raširenim krilima 
kao grbovna oznaka (arap. ter-tair »ptica, orao«!) Sin i 
nasljednik Georgija Tertera Svetoslav Terter (1300—1322) 
kovao je jedan tip novca u srebru i dva u bakru. Srebrni 
groši pokazuju bizantski utjecaj; na av. je lik cara i natpis: 
СЕАТСЛАК Up ЕЛГ(а)ром , a na rev. Isus na pri- 
jestolu (22 mm, 1,62 g; sl. 7). Bakreni novci na 1. tipu 
imaju na av. lik cara i natpis kao i groši, a na 2. tipu je 
car na konju s natpisom: "ЕОДО ; na rev. je krupan 
križ (20—22 mm, oko 1,6 р; sl. 8). Poznat je i bakreni 
novac cara Svetoslava i njegova sina Georgija П. Tertera, 
s kojim je 1323 izumrla kumans*a dinastija. 

Još iste godine 1323 izabrao je boljarski sabor za cara 
vidinskog despota Mihajla Šišmana (1323—1330). Novi je 
car mnogo kovao. Od njega su poznati novci u srebru i 
šest tipova u bakru. Srebrni groši predstavljaju jedan tip u 
više varijanata s carem na konju i skraćenim natpisom na 
av.: МХ (Mikail) ap Ë ; na rev. je prikazan Isus na 
prijestolu (20—22 mm, 1,5 g; sl. 9). Babreni novci Si$manovi 
imaju na 1. tipu na av. lik cara sa žezlom u desnici i s kri- 
žem u ljevici, a na rev. Isusa (25—28 mm, 2,8 g), na 2. tipu 
cara na konju, a na rev. skraćenicu Цр kao monogram, па 
3. tipu skraćenicu Щр , a na rev. veliki križ (sl. 10), na 4. 
tipu tri monograma Щр , a na rev. Isusa raširenih ruku, na 
5. je tipu prikazan car u bogatom odijelu sa žezlom u stoje- 
ćem stavu, a na rev. dvoglavi orao (sl. 11), 6. tip ima na 
av. križ, a na rev. dvoglavoga orla. Poznat je napokon i 
bakreni novac njegov i sina mu Ivana Stefana-s natpisom: 
M (i) XAHA— IWANN na av., i s monogramom Up na 
rev. (19—21 mm, oko 1,3 g; sl. 12). 

Najviše je kovao od svih bugarskih vladara car Ivan 
Aleksandar (1331—1371), sin despota Sracimira i rođak se- 
stre cara Mihajla Šišmana. Za 40 godina vladanja izišle su 
iz njegove kovnice brojne i raznoli*e serije novca. Razli- 


kuju se dvije glavne skupine: novci, kovani s likom njego- 


vim i sina mu Mihajla (1331—1355), i novci, koji nose 
samo njegovu sliku i natpis. U prvu skupinu idu brojne 
varijante srebrnoga groša, koji mnogo sjeća na bizantski na- 
čin kovanja, s likom cara i sina i sa skraćenim natpisom: 
Up ЛЕ МОХА (il); na rev. je prikazan Isus, kako stoji, i 
natpis: AAE Цр . (= Aleksandar саг; 16—21 mm, oko 1,5 
Ë sl. 13). Taj je novac Ljubié krivo dodijelio caru Asenu I. 

akreni novci imaju, kao i groši, na av. lik oca i sina 
s natpisima: IW (n) Цр (ХАС) ЦР; na rev. je slika utvr- 
dena grada i natpis: T(r) N(0)K (sl. 14); ili na 2. tipu 
toga novca ista slika, a na rev. su monogrami: AAE Up 
(oko 20 mm, oko 1,2 g; sl. 15). U drugu skupinu idu novci, 
koje je kovao poslije smrti sina Mihajla Ivan Aleksandar 
sam (1355—1371). Groši ove skupine, kovani u mnogo vari- 
janata, pokazuju jak tipološki upliv Bizanta; na av. je vla- 
dar prikazan u bogatom odijelu, sa žezlom u desnici i 
s jabukom u ljevici te s natpisom: AAE Цр BA(ga)P(om)H 
TP(k)M ; na rev. Isus na prijestolju (18—22 mm, oko 1,6 g; 
sl. 16). Bakreni novci imaju na 1. tipu vladara na konju, a 
na rev. monogram: AAE (sl. 17), na 2. tipu vladar stoji, 
a na rev. je isti monogram, na 3. tipu car stoji sa žezlom» 
u desnici, a jabukom u ljevici, na rev. je križ; na 4. tipu 
па av. je monogram: ФЛЕК (sandar), a na rev. je slika 
lava (15—20 mm, oko 1,5 g). Car je Ivan Ale*sandar po- 
slije smrti sina Mihajla carováo sam; nije uzeo za suvla- 
dara ni zakonitog prijestolonasljednika* Ivana Sracimira ni 
sina svoje žene, pokrštene Zidovke, Ivana Šišmana. Mjesto 
toga podijelio je državu na tri carstva, na zaradno s Vi- 
dinom, srednje s Trnovom i istočno s Kaliakrom kao 
glavnim gradom. U Vidinu je vladao Ivan Sracimir, u 
Trnovu Ivan Šišman, a u Kaliakri despot Dobrotič, po ko- 
jemu je crnomorsko primorje dobilo ime Dobrudža. 

Ivan Sracimir (1360—1396) također je kovao svoj novac. 
Njegov srebrni groš ima na av. lik vladara na prijestolu i 
natpis: Iw CPAUHMUP UP BA (= Ivan Sracimir, car 
blagovjerni Blgarom), a na rev. je poprsje Isusovo i isti 

ratpis (17—19 mm, 0,92—1,50 g; sl. 18). Bakreni novci 
imaju na av. kompliciran monogram, koii se može pročitati 
kao: IWAN CpuHMHp цр BA (garom), a na rev. 
je ili lik Isusov ili križ (16—18 mm, oko 0,8 g; sl. 19). Po- 
znat je i bakreni novac Sracimira i sina mu Konstantina 
(17 mm, oko 1,2 g). I Ivan Šišman (1371—1393) je kovao 
svoj novac. Srebrni mu je novac (aspra ili polugroš) 
tehnički slabo rađen, na av. je lik cara i natpis: IW ШІ 
P. a na rev. Bogorodica s malim Isusom (14—16 mm, 
oko 0,5 g; sl. 20). Bakreni novci (crvena aspra) imaju na 
av. mcenograme ШИ цр , a na rev. uspravljena lava 
(sl. 21) ili križ (17—25 mm, oko 1,5 g; sl. 22). Bugars*a 
carska kovnica radila je sve do pada bugarske države, 17. 


srpnja 1393, kada su Turci zauzeli glavni grad Trnovo. 
LIT.: Š. Ljubić, Opis jugoslavenskih novaca, Zagreb 1875; Mušmov, 
Monetite i pečatite па blgarskite care, Sofija 1924. Т. Gerasimov, 
Párvata zlatna moneta na car Ivan Asen Il., Izv. na Bălg. arh. inst., 
VIII., Sofija 1934. I. R-o. 


BUGARŠTICA, narodna epska pjesma o događajima iz 
povijesne narodne predaje, spjevana u dužem stihu, obično 
u petnaestercu ili šesnaestercu. Doba njezina cvata u Boki 
Kotorskoj, Dubrovniku, na dalmatinskim otocima i u užoj 
Hrvatskoj trajalo je od 15. do kraja 18. stoljeća. Bugar- 
bugaršćica ili bugaršćina (kod Hektorovića, Barakovića, 
Karnarutića). Gundulić i Kavanjin imadu za nju ime: 
bugarkinja. U rukopisima nalazi se i naziv: bugarska pje- 
san. Etimologija riječi tumači se različito. Daničiću je naj- 
vjerojatniji postanak od glagola »bugariti«, kojemu on traži 
izvor u srednjolatinskom glagolu bucculare. Rus Petrovski 
dokazuje, da je naziv nastao od talijanskog izraza poesia 
volgare, pučko pjesništvo. Ipak je najopravdanije mišljenje 
starijih hrvatskih pisaca, koji su tu riječ izvodili od imena 
bugarskoga naroda. To je ime bilo vrlo raširena oznaka 
za ono, što je vrijedilo kao značajka bugarskih i srpskih 
strana. Dubrovačka republika uzima na kraju 14. st. u 
službu nekoga Nikolu Bugarina, da uči djecu »slavenskomu 
pismu«. Jakov Šubić Bribirski ostavlja oporuku, napisanu 
1456 »in ideomate bulgarica«. Hrvatski humanistički pisci 
daju bugarsko ime svemu, $to dolazi iz Makedonije. I 
Kraljević je Marko kod njih zabilježen često kao »bugarski 
knez«. Metrički oblik bugarštice došao je u hrvatske kra- 
jeve s istoka, zato je potpuno razumljivo, što se za njezin 
metar i napjev nalazi u Hektorovića i Križanića također 
naziv: srpski način. Miklošić naziva stih bugarštice »hrvat- 
skim epskim metrom« za razliku od deseterca, koji je po 
njegovu neopravdanom mišljenju posebna značajka Srba. 
Dalje podrijetlo stiha bugarštice izvodi Miklošić iz bi- 
zantskoga građanskog stiha (—- stih) ili iz talijanskoga 
aleksandrinca, kakav je upotrebljavao Ciullo d'Alcamo, ili 
iz latinskoga vagantskoga stiha, kojim je spjevana i nad- 
grobnica Mladena III. Šubića u Trogiru. Aleksandrinac i 
vagantski stih otpadaju, jer za njih nema potvrde, da bi 
utjecali na razvoj bugarštice. Ali zato je očit utjecaj bi- 
zantskoga građanskog stiha (or£yos zroluzunos), koji je prevladao 
u čitavom grčkom narodnom pjesništvu, a najčešće imade 
ovaj oblik: 


Mjesto prvoga jamba dolazi rjeđe i trohej. 

Bugarštica nije mogla preuzeti jampski metar svojega 
uzora, jer hrvatski naglasak ima trohejsko i daktilsko obi- 
lježje, a inače je njezina tematika i morfologija slična 
tematici i morfologiji grčkoga narodnog pjesništva. 

Najobičniji metar bugarštica jest ovakav: 

Cvilu to mi cviljaše || drobna ptica lastavica. 

Kad mi bješe ove glase || bane Zrinski dočekao. 

U pjesmi dolazi poslije određenog broja stihova pripjev, 
ponajčešće ovakva oblika: 

— س لا س‎ МУ 
Hvaljena junaka. 

No velik broj bugarštica nema nikakva pripjeva. 

Povijesni junaci, o kojima pjevaju bugarštice, jesu: Kra- 
ljević Marko i njegov brat Andrijaš, kosovski junaci, kralj 
Vladislav, Sibinjanin Janko, Mihajlo Svilojević, kralj Ma- 
tijaš, bosanski ban, Zmaj Ognjeni Vuk, Jakšići, herceg 
Stjepan Vukčić, Hodžulo (Kožul), Perjenac Perisavić (Be- 
rislavić), ban Ivan Karlović, ban Nikola Zrinski, junaci iz 


— Perasta, Kotora, Dubrovnika i t. d. 

Prvi je zabilježio bugarštice s napjevima 1555 na otoku 
Hvaru Petar Hektorović i tiskao ih u svojem djelu »Ri- 
banje i ribarsko prigovaranje«. Za njim dolaze: Juraj Ba- 
raković, koji је u »Vili Slovinki« objelodanio »Majku 
Margaritu«, i Petar Zrinski, od kojega se među njegovim 
zaplijenjenim spisima u bečkom dvorskom. arhivu našla 
»popevka« o Svilojeviću. U većem broju sakupljali su bu- 
garštice Dubrovčani Đuro Mattei (Matijašević), Jozo Be- 
tondić i t. d. Bilo je i umjetnih bugarštica, većinom od 
neznatnijih pjesnika. U duhu bugarštica spjevana je, kako 
se čini, i Đorđićeva »pjesan bugarska«, koja ima ove po- 
četne stihove: 


U popa Jovana do dvije djevojke: 
Jedno je Janja, drugo Ljiljana. 
Vajmeh si, Janjo, na srcu rano! 
Dušo Ljiljano, žalosti moja! 


Glavni uzrok propasti bugarštice valja tražiti u psiho- 
logijskoj ekonomiji pjesničkoga stvaranja. Dikcija narodnih 
pjevača uz gusle i tamburu ili bez njih traži, da svaki stih 
bude obično jedna udarna ritmička i asocijativna jedinica. 
Dugi stihovi bugarštica stavljali su na pjevače i pjevačice 
zahtjev mnogo većega napora nego kraći stihovi. Odatle je 
dolazilo i to, da su bugarštice ispunjene mnogim umetcima, 
koji su potrebiti samo zato, da se popuni određeni broj 
slogova (mi, to mi, nam, ovo mi te, tere to mi i t. d.). 
Veća lakoća pjesničkoga improviziranja i pamćenja dala je 
pobjedu desetercu, devetercu, osmercu, sedmercu і še- 
stercu, jer se njima bolje osigurava odmor, zaokruženost 
fraza i prirodno izricanje i povezivanje asocijativnih ni- 
zova nego u petnaestercu i šesnaestercu, koji su radi glo- 
maznosti i radi težega napjeva imali još i taj nedostatak, 
da su ostavljali veću mogućnost za uvlačenje ritmičke 
hrapavosti, kompozicijske  nesimetrije i  isprekidamosti 
radnje. 

LIT.: V. Bogišić, Narodne pjesme iz starijih, najviše primorskih 
zapisa, Biograd 1878; Е. Miklosich, Die Volksepik der Kroaten, Wien 
1870; V. Jagić, Gradja za slovinsku narodnu poeziju, Rad 37, Zagreb 
1876; N. Petrovskij, O sočinenijah Petra Hektoroviča, Kazan 1901; M. 
Milas, O narodnim pjesmama u »Ribanju« Petra Hektorovića, Nada, 
Sarajevo 1902; T. Maretić, Naša narodna epika, Zagreb 1909; Đ. Da- 
ničić, Rječnik J. A., sv. I., bugariti, bugarkinja 2, bugarštica, bu- 
gaiština, Zagreb 1880—82; F. Kuhač, О napjevih К narodnim pjesmam 
i u prikazanju sv. Lovrinca, predgovor Starim piscima VI., Zagreb 1874; 
M. S. Lalević, Prilog proučavanju bugarštica, Prilozi proučavanju narodne 
poezije, g. IL, sv. 1.; M. Budimir, Bugarski, bugariti i bugarštica, Prilozi 
pr. n. p., g. IL, sv. 1.; M. Halanskij, K voprosu o proizhoždenii stiho- 
tvornago razméra i nazvaniju »bugarštic«, Sbornik statej posvjaščenyh 
B. I. Lamanskomu L, 65., g. 1907. P. G. 


BUGEAUD DE LA PICONNERIE, Thomas, * Limoges 
1784, + Pariz 1849, francuski maršal. Vojevao pod Napo- 
leonom u Spanjolskoj, a pod Burboncima se povukao u 
Périgord i bavio se poljodjelstvom. Vrativši se u vojsku 
1830 učinio je Francuskoj velikih usluga u sjevernoj Africi, 
postao maršal, 1840 generalni guverner u Alžiru i nakon 
pobjede nad Marokancima kod Islyja 1844 vojvodom d'Isly. 
U parlamentu je bio poznat kao stručnjak u poljodjelstvu. 
Napisao je La Guerre d'Afrique (1839) i Réflexions et 
Souvenirs militaires (1845). Djelo Oeuvres militaires tiskano 
mu je istom 1883. 

BUGENHAGEN, Johannes (lat. Doctor Pomerannus 
»naučitelj Pomorja«), Ж 1485, + 1558, rektor škole u Trep- 
towu, od 1525 sveučilišni profesor u Wittenbergu, od 1539 
generalni superintendent izborne kneZevine Saske. B. je 
pomagao Lutheru pri prevodenju Sv. Pisma i organizirao 
protestantsku crkvu u sjevernoj Njemačkoj (Braunschwei- 
gu, Hamburgu, Lübecku, Pomoraniji), Danskoj (1537) i 
Schleswig-Holsteinu (1542). B. je uz Melanchthona i Luthera 
imao znatan udio u organizaciji školstva u izbornoj Saskoj 
(Kursáchsische Schulordnung 1528). Isto se tako zalagao za 
osnutak prve njemačke djevojačke škole, da bi djelovao u 
reformatorskom duhu na odgoj ženske mladeži. Ta je škola 


slabo napredovala. 
LIT.: Lüdtke-Mackensen, Deutscher Kulturatlas. G.S. 


BUGGE, 1. Alexander, * Oslo 30. XII. 1870, norveški 
historičar. Kao sveučilišni profesor u Oslu službovao je od 
1903—12. Proučavajući doba Vikinga i gospodarsku povi- 
jest Skandinavije u srednjem vijeku napisao je mnogo 
djela u različitim jezicima, a znatnija su mu djela Vikin- 
gerne (u 2 sv., 1904/6) i Norges historie (2 sv., 1910/16). U. 

2. Sophus, * 1833, + 1907, norveški lingvist. Učio je u 
Kristijaniji (Oslu), Kjobenhavnu i Berlinu, profesor pored- 
benog jezikoslovlja i starog skandinavskog jezika u Oslu, 
norveški jezikoslovac svjetskoga glasa. G. 1867 priredio je 
prvo kritičko izdanje zbirke starih nordijskih (islandskih i 


BUGARŠTICA — BUGOJNO ' 


gronlandskih) mitskih i junačkih pjesama u zbirci Edda, 
zatim kritička izdanja mnogih nordijskih starih tekstova, 
pročitao mnoge dotada neodgonetnute runske natpise. U 
18. i na početku 19. st. držali su nordijske mite pragerman- 
skom tvorevinom, tako da je na pr. Klopstock u svojim 
patriotskim odama nordijsku mitologiju sasvim izjednačio 
s tobožnjom starom njemačkom. To krivo mišljenje po- 
bijao je B. uspješno, ističući, da skandinavska mitologija 
imade vrlo malo zajedničkih crta s mitima i pričama osta- 
lih germanskih naroda. On ih uopće ne drži zajedničkom 
germanskom tvorevinom, nego ih dovodi u vezu s antiknim 
pričama i kršćanskim legendama, koje su Normani, pro- 
valjujući u Englesku, odanle donijeli u svoju norvešku do- 
movinu. Mnogi nordijski miti stvoreni su od skalda (nor- 
veških majstora pjevača), čak i naoko vrlo stare pjesme 
Edde odaju kršćanski utjecaj. 

BIBL.: Gamle norske Folkeviser, 1858; Norges Indskrifter med de 
aeldre Runer, 3 sv., 1891—1914; The home of the Eddic Poems, 1899. 
Pisao je također o norveškim i islandskim sagama, t. j. o nordijskoj 
prozi, koja prikazuje pothvate norveških kraljeva i drugih junaka, oso- 
bito pri osvajanju Islanda, Grönlanda i sjeveroistočnog ruba američkog 


kopna. Bibliografija mnogobrojnih radnja B-ovih u Norsk Forfatter- 
Lexikon. Š 


G. 8. 

BUGIARDINI, Giuliano, * Firenca 29. I. 1475, t Firenca 
16. П. 1554, talijanski slikar. Učio je kod D. Ghirlandaja 
i Bertolda, a bio je pomoénik kod M. Albertinellija; zatim 
se upoznao s velikim suvremenicima (Leonardom, Raf- 
faelom, fra Bartolomeom te Michelangelom). Ipak mu nije 
nikada uspjelo nikoje veliko djelo, pa ni njegova Muka 
sv. Katarine (Firenca, S. M. Novella), za koju mu je izra- 
dio nacrt sam Michelangelo (danas u Rimu, Gall. Naz.). 
B-jevo najbolje stvaralačko doba bilo je od 1527—30, koje 
je proveo u Bologni. Tada je 
nastala njegova ljupka Ma- 
donna sa svecima (danas je u 
tamošnjoj pinakoteci). Neko 
vrijeme pomagao je Michel- 
angelu kod slikanja Sikstin- 
ske kapele; portretirao je 
njega i povjesničara F. Guic- 
ciardinija. 

BUGLE (franc., njem. Bü- 
gelhorn), tako se pod kraj 
19. st. nazivala obična signal- 
na limena sviraljka (rog), 
koju upotrebljava vojništvo. 
Menzura je široka, a krilo je 
neznatno, pa zvuk izlazi pun, 
dosta prodoran i rezak. U 
| drugoj polovini 18. st. pra- 
vili su b. i sa zaklopcima 
povrh rupica (njem. Klap- 
penhorn, Kenthorn) s opse- 
' gom od c do сз, i to s osno- 
vnim tonom B ili A; veliki 
oblik takvoga roga upotre- 
bljao se kao basov instru- 
ment u orkestru pod imenom 
ofikleida (v.). Oko 1830 za- 
mijenili su zaklopce venti- 
lima. Tako su od b. postali noviji limeni rogovi s venti- 
lima (njem. Ventilhorn), koji se grade u više različnih 
veličina: piccolo (u Es s opsegom od a do b»); krilni rog 
(njem. Flügelhorn u B s opsegom od e do bs); altov rog (u 
Es s opsegom od A do es»); tenorov rog (u B s opsegom 
od E do bi). Svi se ti instrumenti upotrebljavaju u voj- 
ničkim glazbama. Francuski Sachs-rogovi zapravo su iden- 
tični s b., dotično s tubom. 

LIT.: C. Sachs, Handbuch der Musikinstrumente, Leipzig 1920. В. $. 

BUGOJNO, kotarsko mjesto u vel. Zupi Pliva i Rama 
gotovo usred kotline Skoplje. Razvilo se na mjestu, gdje se 
Porićnica ulijeva u Vrbas. Dolinom Porićnice, preko Ko- 
Privnice i Kupreških Vrata, najlakša je veza između doline 
Vrbasa i kraških polja zapadne Bosne i Dalmacije. Pove- 
zanost s putovima vidi se i u samom obliku B., koje je 
izgrađeno duž putova Donji Vakuf—Gornji Vakuf i B.— 
Kupres. U B. završava uskotračna željeznica Lašva—Tra- 
vnik—Donji Vakuf i Jajce—Donji Vakuf—B. Poslije 
izgradnje ovih prometnih veza u B. se razvila živa trgo- 
vina i razmjena robe između pomenutih krajeva, koji se 
gospodarski znatno razlikuju. Iz B. se vrši snabdijevanje 
siromašnijih krajeva zapadne Bosne i Dalmatinske Zagore 
drvom, voćem i žitom. U šumovitoj okolini B. ima više 

pilana. Na željezničku prugu nastavljaju se stalne auto- 
buske linije: B.—Kupres—Livno—Split i B.—Prozor—Rama. 

B. ima 1903 stan. (1931). Osim kotarskog poglavarstva B. 
ima kotarski i šerijatski sud, tehnički odjeljak, porezni 
ured, katastarsku upravu, šumsku upravu, voćni rasadnik i 
građansku školu trgovačkoga smjera. JER. 

BUHA, kukac, u najbližem srodstvu s muhama. Bez krila 
je, s jednostavnim očima, pobočke sploštena tijela, a du- 
gačke stražnje noge služe joj za skakanje. Ima čeljusti za 
sisanje i ubod (Siphonaptera). Dugodlaka je ličinka bez 
nogu, s odijeljenom glavom i čeljustima za grizenje, pa 
jede prašinu i smeće. Zakukulji se u zapredak, u kojem se 
preobrazi u odraslu buhu. Odrasla hrani se krvlju: oko 
njezina uboda koža se upali, pa se vidi crvena mrlja. Jaja 
odlaže u zaprljane pukotine na podu, zato treba podove 
prati vrućom lužinom, da ne bude buha. Obična buha 
(Pulex irritans) živi na čovjeku, a neke druge buhe žive 
_ па kokošima, golubovima, psu i štakoru. Ova potonja može 
prenijeti na čovjeka kugu (tropski i suptropski krajevi). 
Buha pješčara (Sarcopsylla, Dermatophilus penetrans) u 
_ Srednjoj i Južnoj Americi, danas već i u Africi i južnoj 
- Aziji, živi u pijesku; njezine se oplođene ženke ubuše pod 

kožu čovječje noge (osobito ispod nokta), od čega nastaju 
bolne i gnojne upale. K. B. 

BUHAČ, ime biljke i praška, koji se dobiva iz te biljke 
- mljevenjem posušenih cvjetova, odnosno strukova. 

Buhač dalmatinski, Chrysanthemum cinerariaefolium (Vis.). 
Schultz-Bip. (por. glavočike, v.), naraste 35—60 cm visoko, a 
traje 6—12 god., ima perasto, dvostruko iscijepane listove, 
- okupljene u dnu stabljike, kojoj se visina i razgranjenost 

vrlo mijenja prema odlici biljke i vrsti podloge. Vrlo se če- 
sto razvija u obliku polugrma. U pojedinačnim su osrednjim 
- evatnim glavicama jezičasti cvjetovi bijeli, a cjevasti žuti. 
Čitava je biljka manje više dlakava i vrlo mirisava. U di- 
vljem stanju raste naš buhač samo u Dalmaciji, u Herce- 
- govini i u Crnoj Gori. Tu je vezan na kamena mjesta 
kršnog područja. Pojedinim dolinama zalazi i u unutra- 
o Énjost. Vrlo je podesan za kulturu, kojoj se u tim kraje- 
vima posvećuje već dugo velika pažnja. Narod je u Dal- 
maciji još prije botaničkog poznavanja ove biljke znao za 
njezino svojstvo uništavanja gamadi pa je suhom biljkom 
punio strunjače (Visiani). Najvažnija je biljka za dobi- 
vanje droge — Flores Pyrethri. 

LIT.: S. Ožanić, Buhač, 1930; P. Topaloff, Pyrethrum 1936. Е. К-п. 

Osim dalmatinskog ili pravog buhača s bijelim cvjeto- 
vima poznat je još perzijski buhač: Pyrethrum roseum 

ieb. s ružičastim, i kavkaski buhač: Pyrethrum carneum 

Bieb. s mesnato crvenim jezičastim cvjetovima. 

Prašak, dobiven od mljevenja buhačeva cvijeta, upotre- 
bljava se kao sredstvo za tamanjenje različne gamadi u kući 
i staji (muhe, komarci, stjenice, uši, buhe i t. d.), kao i za 
pobijanje štetnika u vrtu, polju i vinogradu. Velika je 
prednost buhača i u tom, što je neškodljiv za život ljudi, 
domaćeg bilja i životinja; odatle sve veće njegovo traženje 
u kućanstvu i gospodarstvu. Djelatna tvar buhača Као in- 
sekticida jesu esteri: Pyrethrin I i Pyrethrin II. (po na- 
lazu Staudingera i Ružičke). Buhač se upotrebljava kao 
prašak ili rastopljen u vodi sa sapunom, rastopljen u alko- 
holu i t. d. 

U Dalmaciji, Japanu, Sjevernoj Americi i drugdje buhač 
se proizvodi na oranicama prethodno duboko prekopanim, 

stajskim gnojem zagnojenim, propusnim i s dosta vapna, 
okrenutim prema suncu. Obično se rasađuju mlade biljke 
dobivene iz sjemena ili dijeljenjem busova u redove od 
40—50 em. Slijedi plijevljenje, okapanje i berba otvorenih 
cvjetova pod konac svibnja do početka lipnja, sušenje u 
sjeni i otprema u mlinove. Prihod 300—400 kg/ha suhoga 
Cvijeta. U god. 1939 izvezeno ie 52.800 kg u vrijednosti od 
5,836.000 Kn. Vrijednost iz Japana izvezenog b-a iznosi go- 
dišnje oko 150 milijuna kuna. RETO 

BUHARA (vjerojatno od sanskrt. vihara »samostan«), 
Б kraj (203.430 km?) sjeveroistočno od srednjeg toka Amu- 

arje. 

2. Grad u oazama oko donjeg Zarafšana, prije prijestol- 
nica istoimenog emirata, a danas važan grad uzbekistanske 
republike. Okolina se odlikuje izrazitom kontinentalnom 
klimom s velikim toplinskim kolebanjima (ljeti se penje 
iznad 30°, a zimi pada ispod —30° С) i neznatnom koli- 
činom kiša. Život grada i okoline moguć je samo nata- 
panjem vodom rijeke Zarafšana. Na natapanim zemljištima 
gaje se različna žita, duhan, uljane biljke, dud, ali je da- 
leko najvažnija kultura pamuka. 

Nad prostranim i jednoličnim gradom uskih i prljavih 
ulica, četvrtastih, zemljanih kuća izdiže se velika tvrđava, 
nekadašnji dvor emira. Između malih kuća ističu se velike 
džamije s brojnim munarama, prostrani bazari i karavan- 
seraji. Ispod tvrđave je trg Raghistan, nekoć središte žive 
trgovine. Trgovačkom životu B. služili su i veliki karavan- 
seraji i prostrani bazari. Ovdje se razmjenjivala domaća 
roba (izrađevine od svile i pamuka, sagovi, različna fili- 
granska roba) s proizvodima dovezenim iz Evrope, prednje 
i srednje Azije. B. je jedan od najvažnijih muslimanskih 
duhovnih središta. Pored velikog broja (364) džamija tu je 
bio i veliki broj (109) medresa i nekoliko posebnih musli- 
manskih visokih škola. 

Grad je mnogo stradao u teku revolucije. Pored azijatske 
stare i nezdrave B. izgrađuje se Nova B. 12 km uda- 
ljena od prve. Zahvaljujući velikim, naročito prometnim 
odlikama svog položaja, B. ponovno stiče staru privrednu 
važnost, iako je u novim prilikama politički značaj morala 
prepustiti bolje položenom Samarkandu. Od transkaspijske 





486 





BUHARCI U SVOJIM NOŠNJAMA 


željeznice u B. se odvaja jedan krak prema gradovima u 
planinskom podnožju na jugoistoku. Karavanski putovi 
vode do mjesta oko donjeg toka Amu-Darje i željezničkih 
postaja na srednjoj i donjoj Sir-Darji. G. 1933 B. je imala 
45.500, a Nova B. 14.300 stan. 

Ime B. spominje se prvi put u 7. st. S padom pod vlast 
Arapa 714 proširi se u njoj islam, pa B. postaje s vreme- 
nom jedno od najznatnijih središta islamske kulture. S ot- 
padom istočnih pokrajina od bagdadskog kalifata potkraj 
9. st. oslobađa se i B. arapske vlasti. G. 1220 opustošio ju 
je Džingiskan, a tečajem 13. st. izložena je mnogim neda- 
ćama. Smrću Timur-Lenka, koji je njome vladao od 1369 
do 1405, gubi B. zauvijek svoje povijesno značenje. Otada 
postaje sjedište dinastija različitog podrijetla. Od 1599 do 
1785 nalazi se u posjedu Džanidâ, prozvanih i Astrahanidi, 
koji potječu od Baki Muhameda, potomka posljednjeg 
astrahanskoga kana. G. 1785 preuzima vlast u B. dinastija 
Mangit. G. 1868 dolazi pod rusko vrhovništvo. Emirat je 
ukinut 1920, a 1922 proglašeno je potpuno sjedinjenje sa 
SSSR. G. 1925 postaje B. sastavni dio Sovjetske republike 
Uzbekistan (v.). 

BUHARIN, Nikolaj, * Moskva 1888, + 1937. Vrlo rano 
sudjeluje u socijaldemokratskim kružocima, a 1906 postaje 
član moskovskoga odbora  socijaldemokratske radničke 
stranke Rusije (boljševici). Bio je profesor narodne ekono- 
mije na sveučilištu u Moskvi. G. 1911 odlazi u inozemstvo, 
gdje surađuje s Lenjinom. Prije prvog svjetskog rata i za 
njegovo vrijeme boravi u emigraciji. Iz Austrije, Švedske, 
Engleske i USA vraća se 1917 u Rusiju. Kasnije se pomiče 
od ljevice više u sredinu, a od 1924 vodi akciju protiv 
trockizma. Bio je glavni urednik Pravde od 1918, član Polit- 
biroa stranke i izvršnog odbora komunističke internacio- 
nale, a neko vrijeme, iza smrti Zinovjeva, i njezin predsje- 
dnik. Postao jeičlan sovjetske Akademije znanosti. Obilna 
je njegova publicistička djelatnost na području ekonomije 
i sociologije. Bio je jedan od najobrazovanijih boljševika, 
ай »formalistički razum bez dijalektičke  elastiénosti« 
(Lenjin). Stalno je kolebao između pojedinih boljševičkih 
frakcija, te je u pitanju kolektivizacije sela i ubrzane indu- 
strijalizacije zajedno s Rikovom i Tomskim .došao u oštru 
opoziciju sa Staljinovim režimom i konačno strijeljan. 

BIBL.: Teorija istoricCeskogo materializma, Reč па  literaturnom 
soveščanii pri CK VKP (b) v fevrale 1925; Sudbi russkoj inteligencii, 


1925; O starinnyh tradicijah i sovremennom kuljturnom stroiteljstve, 
1927; Leninizm i problema kuljturnoj revoljucii, 1928. M. K. N. 


BUHAT VINA — Vino 

BÜHELER, Hans, * u Elzasu, jedan od rijetkih po imenu 
poznatih pisaca njem. pučkih romana, koji su nastali u doba 
renesanse, po uzoru tadašnje latinske i talijanske pripovje- 
dalačke umjetnosti. B. je radio u prvoj četvrti 15. st., oko 
1412 ga nalazimo u službi kólnskog nadbiskupa. Napisao je 
pučki roman u stihovima Die Kónigstochter von Frankreich 

(1400), kojemu je isti svijet kao i sredovječnom epu Mai 
und Beajlor, a sjeća i na vrlo rasprostranjeni roman sre- 
dnjega vijeka: Apolonije Tirski. С. $. 

BÜHLER, 1. Charlotte, * Berlin 20. XII. 1893, priv. do- 
cent na Tehničkoj visokoj školi u Dresdenu, zatim u Beču, 
a od 1929 izvanredni profesor psihologije. Bavi se osobito 
psihologijom djeteta, puberteta i životnih faza uopće. 
Izdaje publikacije Quelleh und Studien zur Jugendkunde 
(od 1922) i Wiener Arbeiten zur pádag. Psychologie (od 
1924). Glavni radovi: Das Seelenleben des Jugendlichen 
(1922), Kindheit und Jugend (1928); Der menschliche 
Lebensablauf (1933). R. B-s. 

2. Georg, * Borstel u Hannoveru 19. VII. 1837, + Lindau 
(utopio se u Bodenskom jezeru) 8. IV. 1898, njemački 
indolog. Pošto je proboravio mnogo vremena u Indiji 
kao nastavnik i nadzornik škola, postao je 1880 pro- 
fesor sanskrta na sveučilištu u Beču. Boravak u Indiji omo- 
gućio mu je, da upozna bogate knjižnice ove zemlje, gdje 
je otkrio oko 30 tisuća sanskrtskih rukopisa. Radio je na 
pet polja indologije: a) sakupljao je, izdavao i prevodio 
spomenike indijskog nasljednog prava (Digest of Hindu 
Law Cases, 1867—69); b) izdavao je, prevodio i objašnja- 
vao književna djela, kao aforizme, kodeks Manu, Panča- 
tantru, indijski roman o 10 knezova i historijska indijska 
djela; c) proučavao je indijske natpise; d) naročito se 
istakao na polju indijske paleografije, kojoj je pratio ra- 
zvitak od 350 pr. Kr. do 1300 pos. Kr. i utvrdio, da se 
pismo zvano »devanagari« razvilo iz aramejskoga; e) pro- 
učavao je povijest, književnost i umjetnost redovnika zva- 
nih Jaina u Gudžeratu. Važan je i kao osnivač indologijske 
enciklopedije pod naslovom Grundriss der indo-arischen 
Philologie und Altertumskunde, za koju je napisao indij- 
sku paleografiju. 

LIT.: Jolly, Georg Bühler, u Grudriss der indo-arischen Philologie 
und Altertumskunde, sv. I., 1896. P.S. 

3. Johannes, Ж München 4. П. 1884, njemački kulturni 
povjesničar. Djeluje kao privatni učenjak proučavajući oso- 
bito povijest i kulturu srednjega vijeka. 

BIBL.: Der Franzose. Eine Geschichte Frankreichs fiir Deutsche, 1921; 
zbornik od devet monografija Deutsche Vergangenheit, eine Geschichte 
des deutschen Mittelalters, Leipzig 1921—29; Kultur des Mittelalters, 2. 
izd., Leipzig 1934. U. 

4. Karl, ж Meckesheim (Njemačka) 27. V. 1879, psiholog. 
Učio u Freiburgu, Strassburgu, Berlinu i Bonnu. Priv. do- 
cent u Wiirzburgu. Od 1922 do pripojenja Austrije Nje- 
mačkoj bio je profesor psihologije u Beču. Na njegov je 
rad najvećma utjecao krug psihologa u Wiirzburgu. Glavna 
su mu područja istraživanja: mišljenje, govor i psihologija 
djeteta. Uz Marbea je B. K. začetnik eksperimentalnog 
ispitivanja misli u Njemačkoj. Glavni radovi: Tatsachen 
und Probleme zu einer Psychologie der Denkvorginge, 
1.—Ш. (1908—1909); Die geistige Entwicklung des Kindes 
(1918); Die Erscheinungsweisen der Farben (1922); Die 
Krise der Psychologie (1927); Sprachtheorie (1934). К. B-s. 

BUHOT, Félix, * Valognes (dép. Manche) 1847, + Pariz 
1898, francuski slikar i bakropisac. Učio je slikarstvo kod 
Lecocq de Boisbaudrana i Julesa Nočla i posvetio se bakro- 
pisu crtajući prekrasne pariske vedute, od kojih su poznate 
Place Pigalle i Matinée d'hiver quai de l'Hótel-Dieu. Ilu- 
strirao je različita djela, poimence Ensorcelće (Barbey 
d'Aurevilly) i Lettres de mon moulin (A. Daudet). 

BUIRETTE, Jacques, * Pariz 1631, mjesto i datum smrti 
nepoznati, francuski kipar. I ako potpuno slijep, izveo je 
1679 uz pomoć Lespingole olovne ukrase na glasovitom 
zdencu Fame (La Renommće) u kraljevskom perivoju Ver- 
saillesa. 

BUISSON, 1. Ferdinand, * Pariz 1841, + Thieuloy-Saint- 
Antoine 1932, francuski pedagog i političar. Odjel. pred- 
stojnik franc. min. nastave (1879), glavni suradnik ministra 
Julesa Ferryja u školskoj reformi, koja je uvela besplatnost, 
obvezatnost i laicizam obuke. Zagovarao je djelatnu i 
intuitivnu metodu obuke mjesto mehaničke. Uređivao je 
Dictionnaire de pćdagogie (1887/9) i Nouveau Dictionnaire 
de pćdagogie (1911). Kao nar. zastupnik (1902—1924) pri- 
padao radikalno-socijalističkoj stranci te je bio aktivan u 
Ligi za zaštitu ljudskih prava. G. 1927 dobio je zajedno 


s Quiddeom Nobelovu nagradu za mir. 
BIBL.: Le Christianisme libćral, 1864; Séb. Castellion, 1891; Le vote 
des femmes, 1910; Le fond religieux de la morale laique, 1919. М. р. 


2. Mathieu François Régis, * Lyon 1776, t Lyon 1805, 
francuski liječnik. Pomagao je svome bratiću, glasovitom 
francuskom anatomistu Bichatu, kod sastavljanja njegova 
glavnoga djela (Anatomie descriptive). 

BUITENZORG (javanski Bogor), grad na Javi, na holan- 
dijskom Malajskom arhipelagu, u blizini Batavije. Ima 65.431 
stan. (1930), a ljeti i više, kad dođu svi službeni ljudi 
iz Batavije. B. je osim toga, što je 285 m nad morem, ugo- 
dno utočište pred tropskim kišama. Tu je jedan od naj- 
znamenitijih botaničkih vrtova. Klima je vruća i vlažna, 
minimum je u veljači 24,3% C, a maksimum u svibnju i li- 
stopadu 25,3" С, dakle srednja je godišnja temperatura 
24,9% C, Kiše zapane vrlo mnogo, godišnje 4367 mm. Bota- 
nički je vrt osnovao guverner Imhoff, a preuređen je 
1868. Njemački prirodoslovac E. Hackel bavio se dugo 
baš u B. pa je napisao o Javi vrlo poučno djelo Insulinde. 


BUJAD (Pteridium aquilinum Kuhn), por. osladnjače 
(v.). Iz dugoga podanka ove najveće domaće paprati izra- 
ste svake godine na 0,50—2 m dugoj peteljci po jedan tro- 
kutasti, trostruko rasperani list. Plojka je poput luka zavi- 
nuta, često gotovo vodoravna. Rubovi listića zavinuti su na 
donjoj strani i nose u nizovima gomilice s truskama, koje 
u jesen dozrijevaju. B. je raširena gotovo po cijelom svi- 
jetu izuzevši visoke planine, hladne sjeverne i suhe pu- 
stinjske i stepske krajeve. Kod nas se pojavljuje veoma 
obilno napose na kiselim, ispranim tlima u svijetlim šu- 
mama, čistinama i vrištinama, koje se po njoj često nazi- 
vaju i bujadnicama ili steljnicima, jer se b. u jesen kosi i 
žanje za stelju. З LH. 


BUJANOVIĆ, Ivan, ж Piškorevci 26. III. 1852, + Zagreb 
28. III. 1927, svećenik, sveuč. prof. Gimnaziju polazio u 
Osijeku, licej u Đakovu, bogosloviju u Budimpešti (1870— 
74), više nauke u Beču (1877—79). Osim stručnih radnja u 
Kat. Listu i Glasniku biskupija bosanske i srijemske (Đa- 
kovo), izdao samostalna djela: Eshatologija (1894), Sv. Sa- 
kramenti (I. 1896 i П. 1898); Mariologija (1899), Kristolo- 
gija (1922). Kao solidan dogmatičar znatno je unaprijedio 
hrvatsku bogoslovsku knjigu. A.Ž. 

BUJAS, 1. fra Gašpar, * Sibenik-Dolac 6. I. 1906, profesor 
franjevačke klas. gimnazije u Sinju, pjesnik. Surađuje u 
različitim smotrama. Posebno izdao studiju: Kat. Crkva i 
naša narodna poezija (Šibenik 1939) i zbirku pjesama Sa 
svjetiljkom u rukama (Šibenik 1940). SE P: 





(Foto I. Horvat) 
BUJAD NA ŠUMSKOJ ČISTINI U KRNDIJI 


2. Ramiro, Ж Budva 28. VIII. 
1879, sveučilišni ^ profesor. 
Učio je u Grazu kod Meinon- 
ga. Kao srednjoškolski na- 
stavnik služio je u Dalmaciji, 
a od 1918 učio je medicinu u 
Zagrebu i služio kao pristav 
Fiziološkog zavoda. G. 1922 
postaje privatni docent za 
psihologiju na filozofskom fa- 
kultetu, a od 1935 je redovni 
profesor. G. 1920 osnovao je 
Prvi naš psihologijski labora- 
torij, koji je kasnije s medi- 
cinskog fakulteta prenesen na 
filozofski. Od 1932 urednik je 
publikacija Psihologijskog za- 
voda sveučilišta Acta instituti 
psychologici Universitatis za- 
grebensis. Clan je Deutsche 
Gesellschaft für Psychologie i Collaborating editor inter- 
nacionalnog priručnika The psychological Register. 


B. zastupa psihologiju kao eksaktnu empirijsku nauku 
vodeći računa o povezanosti s fiziologijom. U sistemu 
nauka smatra, da psihologija stoji izvan tradicionalne raz- 
diobe na prirodne i kulturne nauke- U psihologiji osjeta 
postavlja teoriju, po kojoj osjet nastaje poremećenjem di- 
namičnog odnosa između endogenog faktora organizma i 
eksogenog faktora okoline. Kako je osjet samo jedna vrsta 
reakcije, a kod svake reakcije nužno sudjeluju dva faktora, 
proširio je teoriju osjeta na opću teoriju reakcije, koja se 
ima primijeniti na sva područja, gdje dolaze u opreku indi- 
viduum i okolina, prirođena svojstva i vanjski utjecaji i sl. 
Tu teoriju upotrebljava u psihologiji osobito kod analize 
voljnog čina kao reakcije ličnosti na vanjski povod, kod 
tumačenja pojma dispozicije i t. d. U specijalnoj osjetnoj 
psihologiji obrađuje osobito probleme paslike i kontrasta 
kod vidnih osjeta. U psihologiji mišljenja ističe kao po- 
sebnu vrstu misli misao pamćenja. O pažnji i sugestiji 
iznosi energetičnu teoriju. U psihologiji čuvstva ispitao je 
fizične i psihične uvjete psihogalvanskog fenomena. Po- 
dručju praktične psihologije pripada rad oko prosuđivanja 
sposobnosti djece i odraslih, napose eksperimentalna ispiti- 
vanja o čitljivosti latinice i ćirilice, izvršena zajedno sa 
sinom Zoranom. Suradnik je Hrvatske Enciklopedije iz 
područja psihologije. 

BIBL.: Teorija osjećanja, Rev. za filoz. i psihol., 1927; Podstawy 
£noseologiczne naszej wiedzy o cudzych przeżyciach, Przegląd filoz., 
1928; Die psychischen Bedingungen des psychogalvanischen Phänomens, 
Kwartalnik psychol., 1930; Über den Zusammenhang zwischen positi- 
vem und negativem Nachbild, Acta inst. psychol., Zagreb 1932; Über 
die Funktion des Cortischen Organs, Acta inst. psychol., Zagreb 1933; 
Ispitivanje čitljivosti latinice i ćirilice, I.—IV., 1937—38. 

3. Zoran, * Split 27. XII. 1910. Učio je psihologiju na 
sveučilištu u Zagrebu, zatim u Parizu kod Piérona. G. 1938 
postaje priv. docent za primijenjenu psihologiju na filo- 
zofskom fakultetu u Zagrebu. Namješten je kao psiholog u 
stanici za savjetovanje pri izboru zvanja i dodijeljen Višoj 
pedagoškoj školi kao nastavnik za eksperimentalnu psiho- 
logiju. Veći dio njegova rada sačinjavaju eksperimentalna 
istraživanja o zakonima osjeta okusa i temperature, napose 
o t. zv. električnom okusu. Području psihotehnike pripa- 
daju ispitivanja čitljivosti latinice i ćirilice, obrađivanje 
testova inteligencije i dokimologijska istraživanja. 

BIBL.: Le rapport entre les quantités liminaires et le temps d'action 
pour les excitations gustatives, C. R. Soc. de biol. 1935; Contribution 
à l'étude du goüt dit électrique, L'Année ps. 1935; Vrste misli i ti- 
povi mišljenja, Napredak 1926; La sensibilité au froid en fonction 
du temps, L'Année ps. 1937; Serija Z za ispitivanje inteligencije odra- 
slih, 1937; Beobachtungen über den  Restitutionsvorgang beim Се- 
schmacksinn, Acta inst. psychol., Zagreb 1939; L'évolution de la sen- 
sation gustative en fonction du temps d'excitation, Acta inst. ps., 
Zagreb 1941. E. K-a. 


BUJATRIKA (od grč. gove »govedo« i атри »lijeéni- 
štvo, ljekarstvo«) je grana veterinarsko-medicinske nauke, 
koja se bavi govedim bolestima. Bujatricka je klinika pre- 
ma tome ona klinika, gdje se liječe goveda. Opseg je rada 
ove klinike danas proširen i na ostale preživače, a još se 
liječe u njoj i svinje, perad i kunići. Na bujatričkoj se kli- 
nici međutim ne pregledavaju i ne liječe sve bolesti nave- 
denih životinja, nego samo unutarnje i kožne. Bolesti spo- 
menutih životinja, kod kojih je potreban kirurški zahvat, 

idu u opseg kirurške klinike, bolesti genitalnih organa i 
mliječne žlijezde u opseg porodiljske klinike, a zarazne 
bolesti u opseg klinike za zarazne bolesti. Takav je raspo- 
red na klinikama zagrebačkog veterinarskog fakulteta u 
pogledu životinja, koje se tretiraju u bujatrici. Na drugim 
veterinarskim fakultetima, u drugim državama, nije svuda 
isti raspored kao kod nas, nego je prema prilikama i sasvim 
drugačiji. I u nastavnom je pogledu na našem fakultetu 
uređeno tako, da je područje unutarnjih bolesti preživača, 
svinja i peradi poseban ispitni predmet. 

Bujatričar je veterinar, koji se naročito bavi goveđim 
bolestima. Ne bismo ga mogli još nazvati službeno specija- 
listom za taj posao, jer još nije zakonom određeno, kakvi 
bi se uvjeti tražili za postizavanje takva naslova. 

LIT.: A. Koch, Encyklopidie der Tierheilkunde, sv. II., 1885. В. О. 

BUJAVICA, selo u 
pakračkom kotaru kraj 
željezničke pruge Suho- 
polje — Banova Jaruga. 
Ima 400 stan. Poznato 
je po eksploataciji ze- 
mnoga plina i zemnog 
ulja, kojim se započelo 
1918, a od 1921 je u ru- 
kama tvrtke »Uljanik«, 
petroleumskog d. d. u 
Zagrebu. Ovo društvo 
ima koncesiju za istra- 
Zivanje i iskorišéivanje 
zemnog plina i ulja na 
površini od 1.152 km? 
u daruvarskom, pakra- 
škom, kutinskom (Go- 
jilo, v.) i novskom ko- 
taru. Jedan njegov po- 
gon nalazi se kod sela 
Bujavica, gdje su pro- 
duktivni horizonti do- 
sada nadeni u donjim 
pliocenskim  slojevima. 
Zemni se plin nalazi u 
dubinama od 350—400 
m. Dosad je dobiveno oko 150 mil. m? zemnoga plina. Sa- 
držaj mu je: methan 96,0% do 97,0%, aethan 3,0% do 3,59/o, 
najveći početni tlak 35—40 atm, a ogrjevna moć 8.415 kalo- 
rija. Horizont zemnog ulja, nabusen u dubini od oko 400 m, 
sadržava tešku naftu sa specifičnom težinom od 0,93—0,94 i 
ogrjevnom moći od 10.300 kalorija. Dubinskih bušotina 
ima zasada devet. Jedna je doprla do 850 m, a druga, u 
svrhu istraživanja uljnih horizonata, do temeljnog pra- 
kamenja (gnajsa) u dubini od 1.332 m. K. G-n. 

BUJE, gradić u zapadnoj Istri. U okolici je rašireno svi- 
larstvo i voćarstvo, a izvozi se vino. Mjesto je u srednjem 
vijeku pod vlašću knezova Weimar i akvilejskih patrijar- 
ha, a od 1412 pod Mlecima. Značajni su spomenici vene- 
cijanska loža i crkva iz 16. st., nastala na rimskom hramu. 
Najbliža luka je Umag. T 

BUJHER, Duro, * Osijek 26. III. 1855, t Sarajevo 12. I. 
1909, nastavnik. Bio je suplent gimnazije u Osijeku, ravna- 
telj pučke škole u Banjoj Luci, učitelj i ravnatelj (1889— 
1909) učiteljske škole u Sarajevu. Kao časnik u pričuvi su- 
djelovao je u okupaciji Bosne 1878. Bio je pravi član Hrv. 
pedagoško-književnog zbora. Pored brojnih pedagoških 
članaka u Školskom Vjesniku napose je izdao Jezikoslovnu 
nastavu (Sarajevo 1891), Njemačku vježbenicu za III. go- 
diste osnovnih škola (Sarajevo 1900) i Das Gefecht auf 
der Hochebene von Glasinac am 21. September 1878 (Sa- 
rajevo 1904). 

LIT.: Školski Vjesnik, Sarajevo 1909. H.K. 

BUJICE su vodotoci s vrlo velikim padom, koji teku u 
razmjerno kratkim i obično duboko u tlo usječenim kori- 
tima. U njima najčešće teče voda samo nakon izdašnih 
oborina ili nakon otapanja snijega, dok su u ostalo vrijeme 
godine suhi ili imaju razmjerno malo vode. U njima voda 
vrlo naglo raste i opet naglo opada. Velika voda obično 
nosi mnoštvo kamenja najraznoličnijeg oblika i veličine, 
šljunak, mulj, pijesak, granje, iščupane panjeve, cijela sta- 
bla i t. d. Smjesu toga materijala s vodom bujice zovemo 
bujičnom lavom (Mure, Schuttstrom). Ona se velikom si- 
lom pomiče koritom bujice te ruši i razara, što joj dođe 
na put, a kad dospije u dolinu, zasipava plodno tlo doline, 
puni kršjem vodotok, a čini i druge štete. 

Bujično područje obuhvaća sve dijelove bujice i naziva 
se radno polje ili perimetar bujice. Ono se dijeli na po- 
dručje stvaranja i odnošenja kršja ili područje denuda- 
cije i na područje odlaganja kršja ili područje akumulacije. 
Područje denudacije obuhvaća dijelove i obronke, gdje na- 
staje kršje i odakle se slijeva u bujicu, te gornji i srednji 
tok same bujice. Područje akumulacije počinje kod prije- 
laza bujice u glavnu dolinu, u koju se izlijeva, i seže do 
otplavnog recipijenta bujice. Dio područja denudacije s gor- 
njim tokom bujice naziva se sakupljalištem bujice. U tom 
dijelu nastaje bujica. 

Na gornji tok nastavlja se srednji tok ili ždrijelo bujice. 
Ovim dijelom nosi bujica u gornjem toku sakupljeni ma- 
terijal, a pribire i novi, ali u manjoj mjeri, jer je ovdje 
radna sposobnost vode manja. Kad voda počne opadati i 
bujica donosi, tuda taloži stvarajući često vrlo znatan na- 
rijal, pa prema tome bujica djeluje u tom dijelu aktivno 
i pasivno. Korito bujice na tom je dijelu razmjerno naj- 
stalnije. 

Na prijelazu u glavnu dolinu bujica se naglo proširuje, 
a obično se umanjuje i pad. To je razlog, da se kršje. koje 
bujica donosi, tuda taloži stvarajući često vrlo znatan na- 
nos. Taj se nanos stvara od ulaza bujice u glavnu dolinu 
prema dolinskom vodotoku u obliku čunja, pa se ta tvore- 
vina i naziva bujičnim čunjem. Iza bujičnog čunja bujica 
se izlijeva ili izravno u otplavni recipijent ili se između ču- 
nja i recipijenta nalazi korito, kojim bujica teče kao gorski 
potok i onda otječe u otplavni recipijent. Ovaj se dolinski 
dio bujice ne broji u perimetar. 

Uzroci su nastajanju bujica i denudaciji bujičnog podru- 
čja uništavanje biljnog pokrova, u prvom redu šuma, ra- 
stvaranje tla i aktivno djelovanje vode, koja erozijom, pod- 
rivanjem i korozijom razara, odnosi i prenosi tlo. Daljnji 
su uzroci okolnosti, koje omogućuju, da ove temeljne po- 
jave nastanu i da se razvijaju. To su u prvom redu obo- 
rine, naročito velike i nagle kiše, naglo otapanje snijega, 
konfiguracija tla, koja omogućuje vodi, da dođe do zamaha 
i t. d. Samo na strmim obroncima i u uvalama s velikim 
padom može voda doći do svoje razorne snage. Radi toga 
su bujice pojava gorskih i brdovitih krajeva. 

Rastvaranju podvrženo je svako tlo, a najviše golo tlo. 
Rastvaranje je kemičko i mehaničko, a uzročnici su mu 
zrak i voda, kisik i ugljična kiselina u zraku i vodi te kli- 
ma, visinski položaj, ekspozicija i bilinski pokrov. Erozija 
je ispiranje, kidanje, razaranje i odnošenje tla djelovanjem 
vode. Korozija ili transverzalna erozija nastaje, kad voda 
ne može produbljivati dno, nego se odbija spram obala pa 
ih potkapa i kida. 

Kad voda erozivnom snagom kraj obale ili obronka pro- 
dubi dno ili kad potkopa (sl. 1) samu obalu ili obronak, 
nastaje odronjavanje ili odron. Podrivanje se sastoji u 
ispiranju i odnošenju jednoga sloja tla, na kojemu leži 
drugi sloj, koji se radi gubitka pod- 
loge sliježe, puca i kida. Puzanje tla 
ili popuzina nastaje u nagnutom tlu 
tako, da se sloj tla, koji propušta 
vodu, počne gibati na površini svoje 
podloge, koja je nepropusna (sl. 
2). Uzročnik je tome puzanju voda, 
koja prodire u propusni sloj i sku- 
plja se na nepropusnoj površini, 
radi čega se umanjuje otpor trenja 
između oba sloja. 

Ta se djelovanja vode zbivaju u 
cijelom bujičnom području, a naj- 
jače u samom koritu bujice. Može 

SI. 2. se dogoditi i to, da kakav odron za- 

trpa korito i zatvori protok, pa se 

iza te zapreke sakupi silno mnoštvo vode i kršja. Kad 

voda prodere takvu zapreku, otječe najednom velikom 

silom i odnosi sa sobom goleme mase sakupljenog materi- 
jala. Tako i slično nastaju provale bujica. 

Vidimo iz toga, da su bujice vrlo štetne, pa je radi 
toga potrebno, da se zapriječi njihovo nastajanje, ili da 
se urede, kada nastanu. Prema tome razlikujemo sredstva 
protiv nastajanja bujica i sredstva za njihovo uređenje. 
Najbolje je sredstvo protiv nastajanja bujica uzdržava- 
nje biljnoga pokrova u bujičnom području, a naročito 
šuma, te sadnja i uzgoj šuma na strmim obroncima, gdje 
ih nema. Svaki biljni pokrov štiti tlo od izravnog utjecaja 
atmosferilija i sprečava, da voda dođe do svoje razorne 

djelatnosti, i vežući žiljem tlo čini ga otpornijim protiv 
otplavljivanja. Osim toga važno je svojstvo bilinskoga po- 
krova retenzivno djelovanje s obzirom na množinu vode. 
Razumijeva se pod tim smanjenje množine odtoka u je- 
dinici vremena i po jedinici površine. I u tom je pogledu 
šuma najvažnija. Djelovanje ostalih vrsta kultura slično 
je djelovanju šume. Već kod padanja oborina znatan se 
dio zadrži na krošnji drveća. Veći dio ishlapi s krošnje, 
а da і ne padne na tlo, a ukoliko i padne, zateže se otje- 
canje. Dio oborina, koji pojedine vrste drveća zadrža- 
vaju krošnjom i koji s nje ishlapljuje, iznosi oko 10% 
kod listača s rijetkom krošnjom i do 33% kod šume 
od smreke ili jele od cjelokupne množine godišnjih oborina. 
Od onoga dijela ukupne godišnje oborine, koji dospije na 
tlo, još jedan dio ishlapi, a drugi prodire u tlo. Dio, koji 
ishlapi, iznosi kojih 8—10%, a onaj, koji prodire u tlo, 
iznosi kojih 25%. Prema tome iznosi cijela množina reten- 
zije šume kojih 60—65% od ukupne množine godišnjih obo- 
rina. Sva ova retenzivna svojstva za otjecanje vode kao 
i za stvaranje i odnošenje kršja imaju i ostale vrste kultu- 
ra. Iza šume najbolje odgovara u tom pogledu gusti travni 
pokrov, a tek onda druge kulture. 

U krajevima, gdje obično nastaju bujice, tlo je ponaj- 
više apsolutno šumsko, te je najvećim dijelom i obraslo 
šumom. Budući da je takvo apsolutno šumsko tlo slabo pri- 
kladno za drugu kulturu, a šuma je tako važna za režim 
voda, treba se brinuti za opstanak šuma u takvim kraje- 
vima і u njima dopustiti samo prebirnu ili postupičnu 
sječu. Pašu, pobiranje stelje, vađenje smole, okresivanje 
šume i t. d. treba također ograničiti u takvim šumama. 
Radi toga je u naprednim zemljama posebnim zakonima 
K gospodarenje u šumama, gdje bi mogle nastati 

ujice. 

Kad se u nekom kraju bujica veé razvila, potrebno je 
obuzdati njezino razorno djelovanje, a to se može postići 
umanjivanjem radne sposobnosti vode i učvršćivanjem ko- 
rita bujice i obronaka. Za tu svrhu služe različite tehničke 
građevine i naprave kao i bilinski pokrov. Tehničke su gra- 
đevine uzdužne gradnje, koje se izvode na dužem potezu 
bujičnog korita, i poprečne, koje se grade na jednom mje- 
stu u jednom profilu bujice. Poprečne su gradnje čvrste 
građevine, sagrađene poprijeko preko bujičnog korita i 
spuštene u dno i u obale. Zovu se i pregrade. Njima se 
postizava umanjivanje radne sposobnosti vode umanjenjem 
pada i proširenjem dna, njima se i učvršćuje korito. Ako 
promotrimo uzdužni prosjek bujice s ugrađenom pregra- 
dom bc (sl. 3), vidi- 
mo ponajprije, da se iza 
pregrade mora zausta- 
vljati voda i kršje, koje 
dolazi odozgo. Ako pre- 
grada propušta vodu 
propustom, ostat će iza 
pregrade samo kršje. 
Tim će se kršjem napuniti donekle prostor iza pregrade 
uz vodu, i tako će se dno pomalo povisiti od ab na ac. 
Posljedica je toga povišenja smanjenje pada dna bujice 
na tom potezu od Ix na lo. Daljnja je posljedica, kako 
se razabire iz poprečnog presjeka, proširenje dna bujice. 
Dok je prije dno bilo usko i nepravilno zaobljeno, pro- 
širuje se ono ugradbom pregrade na duljinu B, koju 
ima pregrada u tjemenu. Naplavinom između a i bc za- 
štićuju se i obronci od potkopavanja i dobivaju novo pod- 
nožje. Konačno, pregrada drži i učvršćuje novo nastalo 
dno. Radi toga djelovanja pregrade se najviše upotreblja- 
vaju za izgradnju bujičnog korita. Budući da se ugradbom 
pregrade povisuje dno bujice iznad pregrade, nastaje ma 
pregradi stepenica u dnu bujice, pa voda s gornjega dna 
pada na donje niže dno kroz visinu pregrade H i može 
potkopati pregradu, ako tlo na tom mjestu nije dovoljno 
čvrsto. U takvom se slučaju mora to mjesto, koje se zove 
podslaplje, učvrstiti umjetnim načinom. Prema svrsi dijele 
se pregrade na pregrade za staloživanje (Stauwerk) i pre- 
grade za konsolidiranje (Konsolidierungswerk). Vrlo često 
-sluze pregrade ovim objema svrhama. Pragovi (Grund- 
schwellen) su niske pregrade do 1 m visine, brane (Wehre 
oder Barren) do 2 m visine, a više se nazivaju općenito 
pregrade (Talsperren). One s visinom do 2 m zovu se i 
sekundarne, a više glavne. 

Da se umanji pad bujice, grade se duž cijeloga korita 
bujice pregrade jedna iznad druge tako, da se korito pre- 

gradama razdijeli u više dijelova (tavana) s manjim padom 
od prijašnjeg. Ugradbom pregrada ima se povisiti dno iz- 
među pregrada do crte, koja spaja tjeme jedne pregrade 
s podnožjem susjedne više, i time se pad Ix umanjuje na 
Io (sl. 4). U gornjem i najstrmijim dijelovima obično se ne 
izvode pregrade, jer bi bile pregusto jedna iznad druge, 
što bi prouzročilo prevelike troškove. Konaéni je cilj sma- 
njivanja pada, da se dobije pad ravnotežja, no ide se do 
toga cilja postepeno. Ponajprije se grade glavne pregrade 
s visinom od 2 m dalje, kojima se imade pad korita sma- 
njiti na pad izjednačenja. Pod ravnotežnim padom razu- 
mijeva se pad korita, kod kojega čista voda protječući ne 
napada korito, a pod padom izjednačenja razumijeva se 
onaj, kod kojega protječe voda zasićena kršjem, a da ne 
napada korito. Pad izjednačenja ovisi od množine vode i 
množine kršja, od naravi kršja, njegove specifične težine i 
oblika, od čvrstoće i oblika 
korita i t. d. Kod uređenja 
bujica uzima se kao pad izje- 
dnačenja onaj, kod kojega ve- 
lika voda bujice, opterećena 
kršjem, koje faktično nosi, ne 
napada korito. Kod osnivanja 
pregrada treba ustanoviti taj 
pad. Određuje se tako, da se 
ustanovi, gdje su promjene 
korita najmanje, pa se kao 
pad izjednačenja uzima pad 
korita na tom mjestu ili približan ovome. Odabrani pad 
služi kao podloga za razdjeljenje glavnih pregrada u dijela 
bujičnog korita, koji kanimo urediti s pomoću pregrada. 
Ove treba tako razdijeliti, da nakon njihove izgradnje 
ispunjenjem prostora između njih nastane novo dno s tim 
padom izjednačenja. 

Gradnja glavnih pregrada i zaplavljivanje prostora iza 
njih prva je etapa u izgradnji bujičnog korita. Usporedno 
s ovim radnjama u bujičnom koritu treba početi izvoditi 
i tehničke i kulturne radnje u cijelom bujičnom području. 
Kad se dovrše glavne pregrade i ispuni prostor iza njih, bit 
će dno bujice prilično ustaljeno i obronci uz korito do- 
voljno umireni. Radi toga kao i radi radnja u bujičnom 
području umanjit će se stvaranje kršja i opterećenje vode 
njim, pa nastaje pogibao, da voda počne kopati novo na- 
stalo korito. Stoga se pad korita mora dalje umanjivati 
gradnjom novih pregrada u stvorenom koritu. Te su pre- 
grade manje od prvih (sekundarne pregrade), a gradi ih se 
što više i u što većim razmacima. Pad, koji se ima stvoriti 
tim sekundarnim pregradama, još ne mora biti ravnotežni 
pad, no mora biti znatno manji od pada izjednačenja. Kad 
se korito između tih pregrada, koje zovemo sekundarnim 
pregradama prvoga reda, ispuni doplavljenim kršjem i opet 
nastane novo dno, grade se daljnje, t. j. sekundarne pre- 
grade drugoga reda ili pragovi, kojima će se dno opet povi- 
siti, a pad smanjiti. Time bi se imao postići pad ravno- 
težja. Ako se nakon ugradbe sekundarnih pregrada dru- 
goga reda pokaže, da je pad još uvijek mjestimično pre- 
velik, morat će se još umanjivati ugrađivanjem pojedinih 
pragova. Ukoliko se ne bi moglo postići dovoljno sma- 
njenje pada na taj način, bit će potrebno osiguranje obala 
i dna korita. Konačni je cilj uređenja bujica, da se izgradi 
korito, kojim će moći protjecati svaka voda nesmetano, a 
da ne napada dna i obala i ne zaplavljuje korito. Potpuno 
se taj cilj, kao ni kod ostalih vodotoka, ne može postići. 
Uređenje bujice bit će to bolje, što troškovi uzdržavanja 
budu manji i stalniji. 

Pad izjednačenja može se tražiti i računom s pomoću jednadžbe za 
dopustivu brzinu. Ona za jedan kamen, koji leži na dnu kakvoga 
vodotoka, glasi: 

U toj jednadžbi znači v najveću brzinu vode, kod koje će kamen još 
ostati u miru. Čim brzina prijeđe tu granicu, nastat će toliki udarac 
vode o kamen, da će kamen doći u gibanje. Ta je brzina za taj ka- 
men granica brzine ili dopustiva brzina. Dalje znači u toj jednadžbi Š 
specifičnu težinu kamena, y spec. težinu vode, b dimenziju kamena u 
smjeru gibanja vode; f je koeficijent otpora između kamena i dna, 
a je kut nagiba dna, a k koeficijent, koji ovisi o obliku i dimenzijama 
kamena, Za materijal svake vrsti, koji se nalazi u koritu vodotoka ili 
od kojega se sastoje stijene i dno korita, postoji takva granica brzine 
ili dopustiva brzina. Koliko ta brzina može iznositi za različite vrsti 
materijala, poznato je iz iskustva, pa se vrijednosti njezine navode u 
tabelama u priručnim knjigama. Ako u kojem vodotoku ili dijelu vodo- 
toka nastane brzina veća od dopustive, nastaje pokretanje materijala, 
pa voda počinje podizati materijal, koji leži u koritu, ili ga kida s dna 
i stijena korita i odnosi, nastaje dakle stvaranje i odnošenje kršja, i to 

u to veéoj mjeri, što je razlika izmedu faktiëne i dopustive brzine veéa. 
Međutim se, kad u vodu počne dolaziti kršje, počinje radi opterećenja 


umanjivati brzina i može se smanjiti па dopustivu. Tada voda ne stvara . 


daljnje kršje, a i ne odlaže ono, kojim je opterećena. Takvo optere- 
ćenje označujemo zasićenošću vode kršjem, a pad, koji tom opterećenju 
odgovara, padom izjednačenja. Taj se pad s pomoću gornje jednadžbe 
za dopustivu brzinu određuje tako, da mjesto jednoga kamena zami- 
šljamo sav materijal, koji kod velike vode protječe nekim profilom, 
Pa za tu pretpostavku uvrstimo veličine na desnoj strani. Kako srednja 
protjecajna brzina mora ujedno odgovarati i jednadžbi za ovu, Која 
glasi v = c | RI, mora biti c VRI = c [Віва = c VR sin a = 

2g (8—v) bf cosa . — d (ё—у)БЁ шук. 2 

E i odatle tga EEE 
Ova se jednadZba upotrebljava za odredivanje kuta nagiba, koji odgo- 
vara padu izjednačenja. Poteškoća je pri tomu u određivanju vrijedno- 
sti za veličine na desnoj strani. Od tih su g i y poznate, približno se 
točno mogu odrediti R i 8, još dovoljno približno c, dok se k, b i f 
ne mogu, pa se za ove kod provedbe računa uvrstavaju neke prosječne 
vrijednosti od prilike. Radi toga se rezultati ne mogu općenito uzeti 
ni dovoljno približno valjanim. 

V. Setinski preporučuje za određivanje pada izjednačenja i za odre- 
divanje pada ravnoteZja iz dopustive brzine ovaj postupak. Izvidima 
korita bujice nađe se mjesro, gdje se čini, da su promjene korita naj- 
manje. Tu se, uz pretpostavku protjecanja čiste vode, procijeni s po- 
moću tabele dopustiva brzina vo, prema naravi materijala, od kojega 
se sastoji korito, dotično dno. Kod velike vode ustanovi se na istom 
mjestu što pomnije mjerenjem faktična srednja protjecajna brzina vi. 
Ako je pad korita na tom mjestu blizu padu izjednačenja, onda je i 
ova brzina velike vode, opterećene kršjem, blizu dopustivoj brzini. 
Usporedba između mjerene brzine vi i dopustive brzine ve daje mje- 
rilo za odnos pada korita na tom mjestu lı i pada izjednačenja lo. 
Ako je vi gotovo jednako ve, može se pad dna na tom mjestu h 
uzeti kao pad izjednačenja. Ako je između vi i ve neka razlika, mo- 











5 t=: e E e 1 ve? , 
Zemo pad izjednačenja računati iz odnosa * = odatle je 
1 1 
vo? > e JE cu š 
lo ©. h. U toj jednadžbi dvije su veličine, vı i 1, određene 


v? 
mjerenjem, a samo se jedna, ve procjenjuje, što se može provesti do- 
voljno točno. Na taj se način može odrediti dovoljno točno pad izje- 
dnačenja. U zemljama, gdje postoji zavod za mjerenje dopustive 
brzine, može se i vo odrediti mjerenjem. 

Postupak je za određivanje pada ravnotežja ovaj: Iz jednadžbe 
Q = F. ve računa se potrebna veličina profila F uz pretpostavku, da 
je protjecajna brzina jednaka dopustivoj. Na to se izabere oblik profila 
prema danim prilikama tako, da se uzme što veća širina i što manja 
dubljina i odredi hidraulički radij R. Nato se računa koeficijent c prema 
materijalu korita uz pretpostavku protjecanja čiste vode. Sada se iz 
druge jednadžbe ve = c VRI računa I = SUE 
Razdjeljenje sekundarnih pregrada u uzdužnom profilu treba tako pro- 
vesti, da konačni pad dna bude jednak ovomu. Ovo će se određivanje 
provesti nakon izgradnje glavnih pregrada i nakon zapunjenja prostora 
iza ovih, jer gradnja sekundarnih pregrada dolazi tek tada na red. Ali 
tu se zapravo ne radi o određivanju veličine profila nego o određivanju 
širine dna i o tomu, da ova uđe u račun kod određivanja pada ravno- 
težja, jer taj pad može ostati veći, što je ta širina veća. Naravno je 
stoga, da se ona uzme u račun kod određivanja konačnog pada. Kod 
toga rada imamo već ucrtane glavne pregrade, pa se iz poprečnih pre- 
sjeka vidi širina dna nakon zaplavljenja prostora iza glavnih pregrada. 
Iz ove širine i procjene, koliko će se ova još povećati daljnjim povi- 
šenjem dna sekundarnim pregradama, može se približno odrediti konačna 
širina B. Za račun se profil može zamišljati četvornim s tom širinom B 


i s dubljinom np , dok je к= © 


provest бе se u uzduZnom prosjeku ОАТ Ее sekundarnih pregrada. 
Iz poprečnih presjeka može se vidjeti konačna širina, koja će se dobiti 
nakon zaplavljenja prostora iza sekundarnih pregrada. Ako se pritom 
pokaže, da se ova znatno razlikuje od one u račun uzete, morat će se 
Postupak ponoviti, dok se ne postigne približna sukladnost. Na taj se 
način pad ravnotežja može odrediti dovoljno točno. 

S obzirom na posljedice pogrešno uzetog pada kaže Setinski ovo: 
Ako je pad izjednačenja uzet premalen, bit će ukupna visina glavnih 
pregrada veća, a sekundarnih manja, i obratno, ako je pad izjednačenja 
uzet prevelik. Ova razlika utječe na troškove. Budući da taj utjecaj 
nije znatan, ako razlika nije vrlo velika, dovoljno je pad izjednačenja 
odrediti približno. S obzirom na konačnu svrhu bit će bolje taj pad 
uzeti nešto manji nego nešto veći, jer je manji bliži onomu, koji se 
želi postići. Ako je uzet prevelik pad ravnotežja, ostaje prevelika 
brzina, i zadaća nije dovršena, pa se naknadno mora ili pad smanjivati 
ili korito učvršćivati. To je neprilióno. Ako je pad ravnotežja uzet 
premalen, otpadaju sve neprilike, ali je trošak izgradnje veći nego je 
baš potrebno. Ako pogreška nije velika, nije ta razlika znatna i manje 
je neprilična nego naknadne radnje. Stoga treba da se pad ravnotežja 
uzme sigurno dovoljno malen. Ako radi ove sigurnosti izađe možda i 
nešto manji od potrebnoga, bolje je, nego da ostane prevelik. 


Za razdiobu glavnih pregrada u bujičnom koritu potrebno 
je odrediti pad izjednačenja i znati visinu pregrada: Ona 
ide od 20 m gore. Kao pravilo vrijedi, da se pregrade 
izvode što niže; bolje je graditi više niskih pregrada nego 
jednu visoku. Visina se zidanih pregrada diže do kojih 
6,0 m, ali prema potrebi i više. U uskim se profilima može 
uzeti veća visina, a najviša u pećinastim i uskim klancima 
visokoga gorja 20—30 m i više. Visina drvenih pregrada 
iznosi oko 4 m. Visina se određuje zajedno s razmješte- 
njem pregrada ovako: Iz uzdužnog prosjeka dijela bujice, 
koji se ima urediti pregradama, može se odrediti ukupni 
pad, t. j. visinska razlika skrajnjih točaka dna. Ako od 
toga pada neuređene bujice odbijemo pad izjednačenja, do- 
bivamo visinu svih pregrada. Ova se dijeli na pojedine pre- 
grade povlačenjem crte pada izjednačenja nakon razmješte- 


To je pad ravnotežja. 


. Na temelju izračunatoga pada 

(Foto ing. D. Afanasijev) 


BUJICA MOŠČANICA KOD SARAJEVA, 
Pregrada u donjem toku 


nja pregrada na prikladna mjesta. Visine i razmaci se pri- 
lagođuju ovomu zahtjevu tako, da na najprikladnija mje- 
sta dođu najviše pregrade. 

Glavne zidane pregrade grade se kao potporne stijene, 
najviše od kamena lomljenjaka žbukom ili na suho, ali i 
od betona i opeke. Izbor materijala ovisi o troškovima do- 
bave. Presjek je tih zidova najobičnije trapez, kojemu je 
nutarnja strana okomita ili nešto nagnuta (1:10), a nagib 
vanjske strane 1:6 do 1:4. Prije zasipa kršjem ti su zidovi 

opterećeni pritiskom vode, a nakon zasipa pritiskom tla. 
Trebalo bi prema tome pregrade dimenzionirati za pritisak 
vode, ali jer se kod manjih pregrada prostor iza njih brzo 
ispunja kršjem, može kod ovih biti dovoljno i dimenzioni- 
ranje za pritisak tla. 

U tlocrtu su pregrade ili ravne ili imaju oblik svoda, i to 
kružnog segmenta, kojemu je tjeme okrenuto uz vodu. 
Taj je svod sasvim plitak. Prednost je svodolikih pregrada 
veća sigurnost pregrade. Grade se, gdje su obale nepomične 
i dovoljno čvrste, da mogu služiti kao uporišta svoda, na- 
pose u uskim gorskim klancima s pećinastim, gotovo oko- 
mitim obalama. Tjeme je pregrade ili horizontalno ili 
spram obala pridignuto, ili podignuto samo na jednoj strani 
ili udubljeno spram sredine. Ovisi to o tlu obala i dna, a 
svrha mu je odbiti 
vodu od slabijih mje- 
sta dna i obala i kon- 
centrirati udarac vode 
na čvršće mjesto. Ta- 
kva se udubina u tje- 
menu zove usta pre- 
grade, a mora biti ta- 
ko velika, da kroz nju 
može protjecati odre- 
đena množina vode. Za ispust vode, koja se sakuplja u 
nanosu iza pregrade, potrebno je u zidu pregrade ostaviti 
barem jedan veći propust, što bliži dnu. Prije gradnje 
pregrade mora se u tlu iskopati jama, u koju će se ugraditi 
pregrada. Dubina jame ovisi o vrsti tla. Ako je tlo pećina, 
treba odstraniti gornji rastvoreni i raspucani sloj i zasjeći 
u pećinu do kojih 30 em. Ako je tlo zemljano, spuštaju se 
krila pregrade mnogo dublje: 1—2—3 m, prema čvrstoći i 
propusnosti tla, da se pregrada stabilizira 1 osigura. Prema 
dolje se pregrada radi uštednje skraćuje, pa stoga imadu 
krila oblik stepenica. U dno se spušta pregrada najmanje 
1 m. Treba izbjegavati mjesta, gdje bi se morala izvoditi 
znatna temeljenja i eventualno osiguranja protiv prodora 
vode. 

Osobitu pažnju zahtijeva kod svih pregrada učvršćenje 
poda ispod usta pregrade, t. j. podslaplja, na koje pada 
voda s kršjem, te je stoga izvrženo silnim udarcima. Ovo 
osiguranje provodi se najviše solidnim taracanjem dna. Du- 
žina taraca iznosi 1,5 do 2,5 puta toliko, koliko visina pada 
vode, a debljina 0,5 do 1,0 m. Vrlo je dobra zaštita za ta- 
kav tarac, da se kruna zaključnog zida izvede više od taraca 
tako, da se na taracu zaustavlja voda i kršje, pa ga zašti- 
ćuje. Takav se zid zove protupregrada (Gegensperre, slika 
5). S nutarnje se strane pregrada, ako ima dovoljno materi- 
jala, osigurava protiv neposrednih udaraca nasipom od ka- 
mena duž cijele pregrade. Vrlo je važno i osiguravanje 
obala uz podslaplje, da se zaštite od udaraca vode. Za to 
se upotrebljava najviše tarac od kamena ili betona. Dije- 
lovi obala iznad taraca mogu se osigurati busenjem, faši- 
nama, nasadima i t. d. Strme se obale osiguravaju potpor- 
nim zidovima od kamena u žbuki ili od betona. Njima se 
podzidavaju obale ispod pregrade, a podslaplje se izvodi 
između njih. Ovakvi se zidovi konstruiraju i dimenzioni- 
raju prema visini i pritisku tla. Mogu se kao potpora obala 
nastaviti i dalje od pregrade uz vodu ili niz vodu. Slika 5 
pokazuje primjer zidane pregrade s protupregradom. 

U krajevima, gdje 
ima dosta drveta, a 
malo kamena, grade 
se pregrade od drveta, 
koje su slabije od ka- 
menitih, pa se zato 
drvo nerado upotre- 
bljava za velike i va- 
žne pregrade. Drvene 
se pregrade grade od stabala (Rauhbaumsperren) ili od 
trupaca: s jednim redom (Blockwandsperren) ili s dva reda 
poprečnih trupaca (Steinkastensperren). Slika 6 pokazuje 
presjek pregrade od trupaca s jednim redom poprečnih 
trupaca. Ovi se polažu poprijeko preko korita, a na njih 
okomito dolaze uzdužni trupci. Prostori između trupaca 
ispunjavaju se kamenjem. Kod pregrada od stabala 
uzdužna su stabla na kraju okresana, a inače ostaju na 
njima grane, koje se pritisnu k deblu. Poprečna stabla 
moraju gore i dolje biti okresana, dok sa strana mogu 
ostati grane. Presjek pregrade s dva reda poprečnih tru- 
paca pokazuje slika 7. I kod drvenih pregrada svake vrste 
mora se osigurati podslaplje. 





Kad se korito između glavnih pregrada zapuni i radnje 
oko učvršćivanja i pošumljenja bujičnog područja uzna- 
preduju, vrijeme je, da se počne gradnjom sekundarnih 
pregrada, koje će osigurati naplavine između glavnih pre- 
grada i postepeno smanjiti pad novo nastalog korita bu- 
jice na pad ravnotežja. Izvode se te građevine od kamena, 
drveta, pletera, fašina i kombinirano od tih materijala. Pod- 
slaplje se također mora osigurati, a obale i nutarnja strana, 
gdje je potrebno. Slika 
8 pokazuje prag od ka- 
mena, slika 9 od fašina, 
a slika 10 sekundarna 
je pregrada prvoga reda 
od pletera s podsla- 
pljem od mosnica i osi- 
guranjem obala plan- 
kama, pleterima i faši- 
nama. — Uzdužne gra- 
: dnje izvode se, da se 
dno i obale vodotoka izravno zaštite protiv kopanja, ki- 
danja i odnošenja na nekom potezu vodotoka. Takve su 
gradnje ponajprije taracani žljebovi ili kinete, naročito u 
gornjim strmim dijelovima bujica, gdje bi pregrade radi 
-prevelikoga pada morale doći preblizu jedna iznad druge. 
Kinete se izvode s trapeznim ili segmetičnim presjekom, 
najviše od kamena lomljenjaka, ali i od betona, u manjim 
vododerinama i jarugama i od drveta. 

Manje vododerine i jaruge zagrađuju se i oblaganjem 
granjem do 1,0 m visoko. Te se naslage u određenim raz- 

macima pričvršćuju oblicama, položenim poprijeko i pri- 
čvršćenim па zabite kolce ili pilote. 

U uzdužne gradnje ubrajaju se i korekcija toka i obala 
te osiguravanje obala. U tu se svrhu upotrebljavaju sve 
vrsti obalnih utvrda kao pleteri, oblozi busenom, potporni 
zidovi od kamena i betona, posmjerne gradnje i t. d. Oso- 
bito pomno treba izvesti korito preko bujičnog čunja. Tok 
treba da se sastoji od ravnih pravaca i vrlo blagih zavoja, da 
voda i kršje može što 
lakše i nesmetano pro- 
tjecati. Profil treba da 
je dovoljno odmjeren, 
da se voda ne preli- 
jeva preko obala. Ra- 
di znatnog pada, što 
ga imaju takvi tokovi, 
potrebno je osiguranje 
obala i dna, kako je 
najbolje moguće, jer 
je na tom dijelu po- 
trebna osobita sigur- 
nost. Definitivno se taj 
dio uređuje na koncu, 
kad se već može pro- 
suditi uspjeh regula- 
cije gornjih dijelova, 
a međutim se protok 
tim dijelom regulira 
privremenim gradevi- 
nama. 

Za potpuno uređe- 
nje bujica potrebno je 
uz izgradnju bujičnog 
korita  zaprijeciti i 
stvaranje i odnošenje 
krša i iz svih ostalih 
dijelova bujičnog po- 





(Foto ing. Godek) 

UREĐENJE BUJICE DUBOKI JARAK 
dručja. Najbolje је KOD STUDENE, 
sredstvo za pošumlji- Kineta, pregrada, pleteri 
vanje površina cijeloga perimetra, no potrebne su, naročito 
u početku, i različite tehničke naprave. Zadaća je ovih 
smanjivanje i sprečavanje aktivnog djelovanja vode na 
obroncima. Ovo se može postići: 1. gradnjama, kojima se 
stvaraju zapreke kopanju, kidanju i odnošenju tla, dakle, 
kojima se učvršćuje tlo; 2. napravama za odvodnjavanje, 
kojima se vode s obronaka skupljaju i odvode tako, da ne 
mogu djelovati štetno. 

ao gradnje za učvršćenje tla upotrebljavaju se sve po- 
prečne i uzdužne gradnje od najjednostavnijih pletera do 
zida od kamena i betona. 

U svrhu odvodnje obronaka sakupljaju se izvori i povr- 
šinske vode i odvode otvorenim kanalima s osiguranim 
koritom. Popuzine obronaka sprečavaju se ili površinskom 
odvodnjom ili običnije podzemnom odvodnjom, t. j. dre- 
nažom. Za drenažu se upotrebljavaju procjednice, i to od 
kamena, a gdje ga nema, od fašina. Drenske se cijevi rije- 
tko upotrebljavaju. Kod manje dubljine i obilja kameni- 
toga materijala mogu se procjednice tako izvesti, da se 
jama do vrha napuni kamenom i gore načini kineta, koja 
služi za odvodnju površinske vode. Tako izvedene procje- 
dnice služe ujedno za učvršćivanje tla i zovu se kamenita 
rebra. 

LIT.: Der Flussbau, Handbuch der Ingenieurwissenschaften, II., 1., 4. i 
Ш., 2., L, Leipzig 1900; F. Wang, Grundriss der Wildbachverbauung, 
Leipzig 1901; P. Demontzey, Studien über die Arbeiten der Wiederbe- 
waldung, Beč 1880; С. Strele, Grundriss der Wildbachverbauung, Beč 
1934; V. Setinski, Odredivanje pada kod uredenja bujica, u spomenici 


Pola stoljeća šumarstva, Zagreb 1926; Isti, Vodno graditeljstvo u gospo- 
darstvu i šumarstvu, predavanja II. dio, Zagreb 1936. У. 8-1. 


BUJIDI, šiitska dinastija iranske krvi и Bagdadu, Која 
је vukla lozu od Buje iz Dailama, juZno od Kaspijskog 
mora. Njegova tri sina stupiše oko 932 u službu upravite- 

lja susjednoga Gilana, ali se doskora odmetnuše, te osvo- 
jiše zapadni Iran, a najmlađi između njih, Ahmed, dočepa 
se poslije pobjede nad »emirom al-umara« Širzadom još i 
Bagdada i abasidskoga kalifa Mustakfija (945). Prozvavši se 
sultanom primi od kalifa naslov »muiz ad-daula« (koji je 
proslavio carstvo). Njegovo se ime prema tome spominjalo 
petkom u propovijedi i nalazilo se na novcima ispred ka- 
lifova. Svijestan svog položaja i svoje moći on se nije ža- 
cao da već nakon pet tjedana postavi drugoga kalifa, po- 
što je svrgnuo i dao oslijepiti prije toga Mustakfija. 

Ta bujidska vlast dostiže vrhunac, kad 977 zavlada 
Ahmedov nećak, t. zv. adud ad-daula, koji ote Hamdani- 
dima Mezopotamiju i proslavi svoje ime brigom za umjet- 
nost i za blagostanje svojih zemalja. Ali za riasljednika 
slabila je država nešto zbog borba između braće, ratova 
protiv susjeda, Hamdanida i Gasnavida, a nešto i zbog 
vjerskih trzavica između šiitskih Bujida i sunita. Što se 
ipak još održala sto godina, zahvaljuje činjenici, da jačeg 
protivnika tada nije bilo. Tek provala Seldžuka 1055 za- 
vr$ava bujidsku epizodu. Poslije pada Bagdada njihov 
vođa Togrul-beg zamjenjuje Bujide priznavajući i dalje 
kalifa kao vrhovnog glavara. Е.Н: 

BUJNAK, Pavel, * Donji Kubín 1882, + Prag 1933, dje- 
lovao je kao profesor madžarskog jezika na sveučilištu u 
Bratislavi. Bavio se slovačkom književnom poviješću (Pa- 
vel Országh Hviezdoslav; Dr. Karol Kuzmány; Stručne de- 
jiny čsl. literatúry ро Štúra), estetikom (Slovenska poeti- 
ka; Dve kapitoly z estetiky) i studijem madžarske lingvi- 
stike i književnosti (Praefixa verbalia v jazykoch ugrofin- 
ských a zvlášte v maďarskom; Ján Arany v slovenskej 
literatúre). J. А-5. 

BUK, selo u Slavoniji, kotar požeški, 4 km istočno od 
Pleternice, podno Dilj-gore, ima 263 stan. (1931). Kato- 
lička župa osnovana je 1789. ZD 

BUKA. 1. U dnevnom životu razumijevamo pod b. šum 
i štropot, koji nastaju zbog uličnog prometa, rada u tvor- 
nicama ili radi kojeg drugog uzroka. Prema prijedlogu nje- 
mačkog odbora za jedinice i formule (Ausschuss für Ein- 
heiten und Formelgrössen, AEF) ima se smatrati b. sve, što 
smeta tišinu i što priječi zamjećivanje, snimanje i regi- 
striranje zvučnih valova. British Standards Institution de- 
finira kao b. ono, što ne želimo slušati. U francuskoj i en- 
gleskoj terminologiji nazvane su b. (bruit de fond, back- 
ground noise) i smetnje, što nastaju kod umjetne repro- 
dukcije glazbe i govora. S matematičkog gledišta b. je 
najzamršeniji pojav zvuka. Odbor američkog akustičkog 
društva (Commitee on Acoustical Standardization) ozna- 
čuje b. kao zvuk, koji se ne da jednostavno definirati. No- 
vija akustika obrađuje fizikalno različite pojave b. B. se 
mjeri, snima oscilografski, ispituju se njezine zv. frekven- 
cije i t. d. Zadatak je današnje tehnike, da smanji vele- 
gradsku i tvorničku b., da konstruira za tu svrhu zgodne 
strojeve i da poduzme mjere protiy njezina štetnog dje- 
lovanja na ljudsko zdravlje. 

2. Uho zamjećuje tonove s frekvencijama od 16 do 
20.000 hz (— Akustika 3.), samo ako se njihova jakost (in- 
tenzitet) nalazi unutar područja, koje je omeđeno granicom 
čujnosti i granicom boli. Za »normalni ton« 1000 hz, za 
koji je uho osobito osjetljivo, najmanja zamjetljiva jakost, 

51. 1. KRIVULJE JEDNAKE GLASNOCE 
(po Fletcheru i Munsonu) 


500 1000 


BUJIDI — ВОКА 


koja leži na granici čujnosti, iznosi 107 vat/cm?, a 10 bili- 
juna (105) puta veća jakost zadaje bolni osjet. Kad bi naše 
uho bilo još osjetljivije, slušali bismo kao trajni šum one 
neznatne promjene tlaka, koje izvodi Brownovo moleku- 
larno gibanje. Za mjerenje golemog područja zvučnih 
jakosti uvedena je u praksi logaritmička skala s bazom 10. 
Jedinica u toj skali imenovana je u počast izumiocu te- 
lefona Bellu decibel (db): dva zvuka s jakostima h, I» 


razlikuju se za п=10 log 1/1, db. Deset puta veća 


jedinica bel ne upotrebljava se. Uzmemo li, da početnoj 
točki (0 db) logaritmičke skale pripada jakost 1, onda 
mjestima 


Il SZ e Eee 130 db 
pripadaju jakosti zvuka 
ООо 10; 


Skala zvučnih jakosti u decibelima služi kao osnov za skalu 
glasnoće (njem. Lautstärke, franc. force, engl. loudness). 


Jedinica u skali 
| > 


glasnoće nazvana je 
o i 


»fon«. Po Barkhau- 
boo MEME 


senu se uzima, da 
zvuku pripada gla- 
SI. 2. UREĐAJ ZA UMANJENJE BUKE 
VENTILATORA 


snoéa f fona, ako je 
on jednako glasan 
kao normalni ton ja- 
kosti f decibela. Kod 
tog isporedivanja po- 
stoji propis, da se 
normalni ton i zvuk, kojega glasnoću mjerimo, slušaju 
naizmjence i na oba uha. U povoljnim prilikama može uho 
osjetiti razliku glasnoća od 1 fona. Definicije za »fon« i 
»decibel« odobrene su na akustičnom kongresu u Parizu 
1937. 

3. U sl. 1 prikazan je dijagram za krivulje jednake gla- 
snoće, kako su ih za tonove dobili američki fizičari Fletcher 
i Munson (1933). Na horizontalnu os nanesene su u loga- 
ritmičkom mjerilu zvučne frekvencije. Na vertikalnoj osi 
zabilježene su zvučne jakosti (vat/cm?) i njihove vrijednosti 
u decibelima. Na krivuljama su naznačene vrijednosti za 
glasnoću (foni). 

Iz slike se vidi, da su glasnoće jednako jakih tonova s 
različnim frekvencijama, za veliko područje zvučnih jakosti 
vrlo različne. Na pr. ton 1000 hz, nedaleko od granice čuj- 
nosti, jednako je glasan kao ton 100 hz, koji ima oko 
10.000 puta veću jakost. U području najvećih zvučnih ja- 
kosti, gdje su krivulje glasnoće približno usporedne, utje- 
caj frekvencije na glasnoću je malen. 

Na obje strane produžene krivulje glasnoće sastaju se u 
točkama, kojima su apscise 16 odn. 20.000 hz. Ploha između 
krivulja 0 f i 130 f zove se ploha čujnosti. Nad krivuljom 
130 f nalazi se ploha boli. Preostali dio ravnine, između 
obje osi, nazvan je nijemom plohom. 

4. Postoje subjektivne i objektivne metode za mjerenje 
buke. Za subjektivno mjerenje služi Barkhausenov fono- 
metar. Zvučni izvor za normalnu frekvenciju je zujalo 
(> Batić prekidač), kojemu se glasnoća može mijenjati 
u skokovima. Prema navedenom propisu mjerenje se sastoji 
u tom, da se — koliko prilike dopuštaju — u fonima ba- 
ždarena glasnoća zujala izjednači s glasnoćom buke. Za 
objektivno mjerenje b. služi instrumentarij, kojega kazalo 
pokazuje automatski onu vrijednost glasnoće, koja odgo- 
vara osjetljivosti uha. Rezultati ovakvih aparatura slažu 
se sa subjektivnim mjerenjima, ako je pojav b. bar do- 
nekle kontinuiran. Nekoliko primjera za glasnoću sabrano 
je u tablici: 


Ob a= zvuk na granici čujnosti; 
20:2. са: Saptanje (u daljini od 1 m); 
dO Selno društveni razgovor; 
OO S casu rikanje jednoga lava (zvuk kraj kaveza); 
ОЗЕ ээ dvaju lavova; 
11055 —— buka aeroplana (u kabini). 


5. Suzbijanja buke. Razvoj tehnike donosi sa sobom po- 
jačanje buke, kojoj se izlaže stanovništvo u gradovima i 
radništvo u tvornicama. Da se suzbije štetno djelovanje 
buke na zdravlje, organizirali su u mnogim državama Ame- 
rike i Evrope odbore, u kojima sudjeluju naučni i tehnički 
stručnjaci, liječnici-higijeničari i upravnici. Prvi takav od- 
u = Abatement Commissiona osnovan je u New 

orku. 

BUKA — BUKL 


Pogonska b. u strojarnicama. Glavni faktori b. kod elek- 
tričnih strojeva jesu: struganje četkica, premagnetiziranje 
i »ventilacija«. Obično je »ventilacija«, t. j. zvuk sirene, 
koju svaki rotacioni stroj predstavlja, najjači čimbenik. Po- 
gonska b. umanjuje se različnim sredstvima: zgodnim učvr- 
šćenjem strojeva, upotrebom zaslona, oklopa i dr. Društvo 
General Eletric Co (USA) konstruiralo je »ventilatore bez 
buke«. No i kod ovih strojeva povećava se b., ako naraste 
brzina vrtnje. Kod ventiliranja velike prostorije, u kojoj 
ne smije biti b., morao bi se upotrijebiti stroj, koji uz ma- 
lenu brzinu rotacije siše veliku količinu zraka. Mjesto toga 
je zgodnije, da se ventilator odijeli od prostorije. Jedan 
takav uređaj pokazuje sl. 2. Pustimo li, da zrak struji iz- 
među blizih usporednih ploča od tvari, koja apsorbira 
Zvuk, na putu od ventilatora do izlaznog otvora može se 
glasnoća buke smanjiti za 60 do 70 f. Dio buke s višim 
zvučnim frekvencijama može se zaustaviti tako, da se zra- 
čna struja pusti kroz obložene kose kanale, u kojima se 
kraći zvučni valovi nekoliko puta reflektiraju i apsorbiraju. 

Ulična b. Najjači izvori ulične b. jesu automobilske tru- 
blje i ispušne cijevi motornih kotača; no postoje i drugi 
čimbenici, na pr. dnevna vika, loš smještaj natovarene robe 
te loše stanje vozila i uličnog pokrova. Prema mjerenjima 
institucije Heinrich Hertz u Berlinu različite električne 
automobilske trublje u daljini od 8 m daju 70 do 90 f. Da 
se ublaži osobito jaka b. motornih kotača, koja leži blizu 
granice boli, upotrebljava se s uspjehom akustički filtar. 
To je zatvorena cijev određene dužine, nadovezana sa 
strane na ispušnu cijev. Zvučni valovi, pobuđeni u filtru, 
oslabe interferencijom visoke zvučne frekvencije u ispušnoj 
cijevi. Vrlo nestalna glasnoća prometne gradske b. mijenja 
se s mjestom i vremenom. Kroz posljednja dva decenija 
istraživali su ovaj pojav u velikim gradovima Amerike i 
Evrope nekoliko puta. Kod ispoređivanja podataka uzima 
se u račun srednja vrijednost, nazvana »zrcalom buke«. 
Jedno mjerenje na najprometnijem mjestu Berlina dalo je 
za maksimalnu vrijednost dnevne buke 82 f, a za srednju 
dnevnu buku 57 f. Rezultati odbora za suzbijanje b. u New 
Yorku vide se iz tablice: 

ulična b. 

grmljavina Zare CARPE 

crkvena zvona (u daljini od 400 т). . 50 ,, 60, 
Jedan zadatak novije tehničke akustike jest izolacija sta- 
nova od b. Prema podatcima američkog fizičara Knudsena 
(1930) može se uzeti, da različnim svrhama namijenjene 
prostorije podnose b. označenu u slijedećoj tablici: 

studio za radiostanicu ili za snimanje 


50 do 80 f 


zvučnih valova cS 6 do 10 f 
DONEC E eee tov OO RN ME 
оа о ОЕА ОРЕН Е 1357 
сте OSS онаа ПО ПЯ 
kazalište, predavaonica, crkva . . . 12 , 25,, 
ured, banka- . . . 25 40 ,, 


LIT.: British Standard Glossary of Acoustical Terms and Definitions, 
London 1936; K. W. Wagner, Lármabwehr, Berlin 1933; Metode suzbi- 
janju buke sa demonstracijama, Lij. Vj., Zagreb, god. 61., 3. D. P-ć. 


BUKAGIJA — Zootehnika, 


BUKARA (tal. bicchiere, boccale »vrč, pehar«). Posuda 
Za piće veličine !/»—2 l, najčešće zemljana ili drvena, a 
kadšto i od kovine (zlata). Na dvoru bosanskih kraljeva 
spominje se čuvar dragocjenih posuda (magister regiae fa- 
bricae diversorum pretiosorum vasorum), koje su se po ci- 
jelom hrvatskomu narodu zvale »bukare« (deminutivno 
»bukarica«). Pavao Čubretić, čuvar tih »vrčeva«, nosio je 
naslov »bucarica«, t. j. peharnik. Njegovo navodno po- 
tomstvo nosilo je ima »Bukarica«. Tako priča fojnički 
kroničar otac Marijan Cerušić 1714 (> Čubretić). E.L. 


BUKAVAC NEBOGLED (Botaurus stellaris), oko 70 
em velika ptica, koja se ubraja među noćne čaplje; rđasto- 
žutog perja, debela vrata, živi u močvarama i jezerima s gu- 
stim trsticima i šašem, a zimi seli u južnu Evropu. Mužjak, 
osobito za vrijeme parenja, riče i buče noću glasom bika, 
odakle mu ime. B. danju miruje u gustišu; u pogibli istegne 
Vrat i kljun uvis i nalikuje na kup osušene trske ili na 
kolac. Ranjen može zašiljenim kljunom zadati opasnu ra- 
nu, Hrani se ribom, žabama, zmijama, gušterima, mladim 
pticama, malenim sisavcima, ali i pijavicama, dlakavim gu- 
ѕјепісата i kornjašima. 

BUKEJSKA HORDA — Kirgizi. 

BUKET VINA — Vino. 

BUKAVAC 


BUKH, Niels, * Snejbjerg 15. VI. 1880, utemeljitelj mo- 
derne danske gimnastike. Svršio je jednogodišnji tečaj iz 
gimnastike na državnoj školi u Kjobenhavnu. Svršio je ta- 
kođer učiteljsku školu (1912) i višu školu za pučke učitelje 
u Kjóbenhavnu (1913—14) te postao učiteljem gimnastike 
na visokoj pučkoj školi u Ollerupu kod Svendborga na 
otoku Fynen. G. 1920 utemeljio je visoku školu za gimna- 
stiku u Ollerupu, koju i sada vodi kao ravnatelj. Na te- 
melju švedske gimnastike stvorio je B. svoj posebni sistem 
t. zv. primitivne gimnastike ili gimnastike na podu. Njegov 
je sistem tipično vježbanje u neprekidnom gibanju bez 
ikakvih odmora. Vježbe se ponavljaju mnogo puta u sve 
jačem zamahu i izmjenjuju se s lakšima, a usto napinju 
sve mišice. Na javnim vježbama pokazuje B. rezultate 
svoga sistema u djelovanju na razvoj i ljepotu tijela. Sa 
svojim gimnastičkim skupinama proputovao je cijeli svijet 
i stekao posvuda mnogo pristaša. Napisao je knjigu Dansk 
primitiv gymnastik (1922), koja je prevedena na 13 jezika. 
Od Olimpijade 1912 u Stockholmu sudjelovao je sam na 
svim Olimpijadama sa svojim muškim i ženskim gimna- 
stima. F; B; 

BUKIĆ — Buća. 


BUKINJE, državni rudnik ugljena. Nalazi se u okolini 
Tuzle oko 7 km zapadno od toga grada. Osnovan je 1919, 
a od 1932 pripojen ugljenom rudniku Kreki kod Tuzle. Kao 
i u Kreki, vadi se iz njega lignit, vrlo dobar kao ogrjevni 
materijal u kućanstvu, jer ima malo pepela, a ne sadržava 
škodljivih primjesa. 

LIT.: Gaberščik, Kreka, Rudarski Zbornik, L, 15. Eo 

BUKL, Stjepan, * Gore kraj Petrinje 28. I. 1855, + Zagreb 
4. XII. 1925, inženjer. Svršio tehniku u Beču. G. 1919 ime- 
novan je generalnim nadzornikom voda u Hrvatskoj i Sla- 
voniji. Bio je jedan od osnivača Hrv. društva inž. i arh. 
Kao vladin inženjer stekao je trajnih zasluga za projekti- 
ranje i izvođenje velikih vodograđevnih i kulturnotehničkih 
radova u Hrvatskoj i Slavoniji, naročito za razvoj Vodne 
zadruge za regulaciju Vučice i Karašice u Donjem Mi- 
holjcu, Zadruge za regulaciju rijeke Vuke u Osijeku i 
Vodne zadruge za isušenje jugoistočnog Srijema u Zemunu. 
U zajednici s inženjerom- Altmannom sastavio je Rječnik 
njemačko-hrvatskoga tehnologičkog nazivlja (Zagreb 1881). 
Sam je izdao Gradjevni pristojbenik (Zagreb 1882), u za- 
jednici s inženjerom A. pl. Pisačićem djelo Podaci za regu- 
laciju Save i melioraciju Posavlja (Zagreb 1919). Više od 
40 godina sabirao je građu za hrvatsku tehničku termino- 

logiju, što je ostalo u rukopisu. Izradio je i osnovu za isu- 
šenje Lonjskog polja i za regulaciju Lonje i Velikog Struga, 
te je proveo preteZni dio melioracije nizine od Ivanié-grada 


do Slavonskog Broda. 
LIT.: Tehnički list, Zagreb 1926. 


BUKLIJA — Cutura. 

BUKOČ RIBIČ (Pandion haliačtus), ptica, danja grablji- 
vica, velika oko 60 cm. Bukoč je odozgo smeđ, odozdo i na 
zatiljku bijel, voskovica i noge su svijetlo modri. Živi po- 
svuda uz rijeke, jezera i ritove, hrani se ribom, pa je pored 
vidre najveći neprijatelj ribnjačarstvu; za zimu se seli na 
jug, a u proljeće se vraća. K.B. 

BUKOLSKO PJESNIŠTVO (grč. Bovxdlos »pastir«) 
znači pjesništvo o pastirskom životu, te pripada u idilsko 
pjesništvo (> idila) kao grana, koja obuhvaća baš pastir- 
ski život i pjesme, koje govore o stočarstvu. Ime je po- 
teklo iz grčke poezije, gdje je Teokrit glavni predsta- 
vnik bukolskog pjesništva. Za njim se poveo rimski pje- 
snik Vergilije (70—19 pr. Kr.) u zbirci, koja se zove 
Bucolica, a sadržava deset »ekloga«, pjesama pastirskog 
sadržaja, dok Georgica govore o ratarstvu, šumarstvu, mar- 
vogojstvu i pčelarstvu. Vergilije je svoje »bukolike« prenio 
u svoj rodni kraj i dao sliku tadašnjeg života. Inače se za 
pastirsko pjesništvo općenito u novije doba upotrebljava 
izraz »pastoral« (v.), ali taj je svakako šireg značenja, jer 
označuje i kostimirano ili maskirano »pastirsko« pjesništvo 
renesansnog vremena, kako se i kod nas razvilo u dubro- 
vačko-dalmatinskom pjesništvu 16. i 17. st., napose u »pa- 
stirskim ібтата« (najslavniji primjer Gundulićeva Du- 
bravka). Francuz Ronsard još u 16. st. naziva svoju zbirku 
pastirskih pjesama Les Bucoliques. Lj. M. 

BUKORESTLIJEV, Angel, * Pljevna (Trakija) 1870, bu- 
garski skladatelj. Svršio je gimnaziju u Sofiji i konzervato- 
rij u Pragu, sudjelovao je u stvaranju prve bugarske operne 
družine kao njezin dirigent; koncertirao je kao prvi bugar- 
Ski pijanist-umjetnik, uciteljevao je do 1919 uglavnom u 
Plovdivu. Sabirao je, izdavao i djelomično obrađivao pje- 
sme bugarskih muslimana (Pomaka) u Rodopima. Veoma su 
omiljele njegove zborne kitice, t. j. karišici narodnih pje- 
sama za zbor. GK 

BUKOVAC, 1. fra Grgo, * negdje u Neretvi, T Zaostrog 
13. XI. 1577, provincijal Bosne Srebrene 1541—1544. Dok je 
bio gvardijan u Zaostrogu, zapališe Turci 1570 franjevački 
samostan na Osinju (ušće Neretve) radi neke zadjevice 
između Ive Senjanina i Rame Kovačevića, u narodnoj pje- 
smi opjevanih junaka. O tom je fra Grgo ostavio bosan- 
čicom pisan izvještaj u zaostroškom arhivu. 

LIT.: Zlatović, Franovci, Zagreb 1888; Božitković, Kritički Wn Be 


S. S. N. 


grad 1935. 1 
2. Vlaho, * Cavtat 4. VII. 1855, T Prag 24. IV. 1922, 
hrvatski slikar. Po ocu se zvao Fagioni (tal. faggio 


»bukva«), što je promijenio u zreloj mladosti u Bukovac. 
Died mu je došao kao zapovjednik talijanskoga trabakula 
u Cavtat te se tu trajno smjestio. Iz toga braka s domaéom 
Cavtatkinjom rodi&e se tri sina; najmlađi, Bukovčev otac, 
oženio se Marijom Perićevom, također Cavtatkinjom, koja 
mu je rodila Vlaha. U djetinjstvu upozna B. zarana Du- 
brovnik te ga tako zavoli, kao da se u njemu rodio. Nakon 
svršene pučke škole pripravlja ga cavtatski župnik za pola- 
ganje ispita na dubrovačkoj gimnaziji. Već je tada u slo- 
bodnom vremenu izrađivao male sličice te ih djeci pro- 
davao; između njih je sačuvao Gospu od sedam bolova u 
svome cavtatskom ateljeru. G. 1866 povede ga stric u Broo- 
klyn u USA u svoju veliku trgovinu, u kojoj mu je pomagao. 
Kad je stric iznenada umro, dospije u popravilište. Odavde ga 
izvuče zavodski učitelj, koji ga je zavolio, jer je u njega 
zapazio dar za crtanje. Poslije povratka kući obišao je kao 
pomorski kadet-pripravnik Carigrad, Plymouth, Liverpool i 
Odesu. Iza nesretnog pada na brodu vraća se kući na opo- 
ravak, gdje ukrasi roditeljsku kuću slikama i uresima, ali 
nije imao novaca, da pođe u umjetničku školu. Iza toga u 
društvu nekih Dubrovčana odlazi u Perú u grad Callao. Tu 
zbog svoje slikarske vještine dobiva mjesto u tvornici že- 
ljezničkih kola, gdje mu je bila glavna zadaća crtati slova 
i brojeve na vagonima. Poslije godinu dana rada odlazi 
u Kaliforniju u San Francisco, gdje je našao mjesto po- 
služnika u nekoj kavani. Za vrijeme odmora počeo se tu 
i opet baviti slikanjem. S pomoću zrcala pokuša naslikati 
samoga sebe; to je bio prvi Autoportret, za koji sam pri- 
znaje, da je prilično uspio. Neki Holanđanin, promatrajući 
taj portret, nagovori Bukovca, da se posveti umjetnosti. 
Zato on iznajmi prostranu sobu i uredi je za radionicu; to 

je bio prvi Bukovéev ateljer. Tu je izrađivao portrete, ali 
nije bio zadovoljan sa svojim radovima, jer ih je obično 
morao izrađivati po fotografiji; odluči poći u Rim, da se 
usavrši u slikarskome umijeću, te se stoga povrati kući. 
Prije odlaska izloži u Dubrovniku sliku Turkinja u haremu, 
koju je donio iz Amerike. Medo Pucić toliko se oduševio 
za Bukovca, da mu je savjetovao, neka ne ide u Rim nego 
u Pariz, a osim toga mu je predložio, da prije pohrvati 
svoje prezime, što on i učini. Sliku Turkinja u haremu po- 
šalje uz popratno pismo Pucićevo biskupu Strossmayeru, 
koji je primi i pošalje tisuću franaka za Bukovčevo dalje 
školovanje. G. 1877 otputuje u Pariz. Na savjet češkoga 
slikara Čermaka upiše se u školu glasovitoga slikara Caba- 
nela, profesora na »Ecole des Beaux-Arts«. 

Potaknut impresijama, što ih je dobio posjetivši prvi put 
veliku izložbu umjetnina u »Salonu«, načini sliku Crno- 
gorka na straži i izloži je u »Salonu«, a zatim je pošalje 
biskupu Strossmayeru na dar. Stari prijatelji iz Kalifornije 
podupirali su međutim B-a naručujući kod njega portrete 
i slike. Za jednoga od njih izradio je sliku Mala proda- 
vačica. Kad se navršila treća godina njegovih nauka, odluči 
svake godine izraditi po koju sliku i izložiti je u »Salonu«. 
Za njega je uopće »Salon« 
bio velika škola, u kojoj je 
uspoređivao svoje slike s osta- 
lim izloženim djelima tražeći 
pogreške na svojima. Kad je 
došao do ateljera, načini sliku 
Prijateljski ručak i Tri sestre, 
koje su bile izložene u »Sa- 
lonu« U to je vrijeme na- 
činio i Portret Pucićev. Zatim 
izradi po romanu A. Bou- 
viera veliku kompoziciju La 
Grande Iza, koja je sa slikom 
Plus heureux qu'un roi bila 


takoder primljena u »Salon« 
(1882). 


Pozvan па temelju tih 
uspjeha na Cetinje izradio je 
portrete kneza Nikole i čla- 
nova njegove obitelji, a u Beo- 
gradu portret kraljice Natalije. Idućih je godina izradio 
Dalmatinske ribare, Bijelu robinju, Dafnisa i Hloju, Crno- 
gorku na ljubavnome sastanku i Patricijku. Ljetujući u Dalma- 
ciji izrađuje mnoge portrete, od kojih jejedan dio izložio u 
Splitu (1884). Zatim za jednog engleskog trgovca načini po 
narudžbi slike Josip i Putifarka, Zdenac, koji govori, Toaleta 
Grkinje, Posljednji retuš, Andromeda (izl. u »Salonu« 1886), 
Jedan svijet, Daleko od zavičaja, Zrcalo, Mladi brat, Gata- 
lica, Pijereta, Adam i Eva te veliku kompoziciju Pustite ma- 
lene k meni (izlož. u »Salonu« 1889). Poslije toga iz vlastite 
pobude slika Portret Baltazara Bogišića (izl. u »Salonu«). 

Prekid s engleskim komisionarom slika značio je za Bu- 
kovca gubitak stalnog dohotka, pa je stoga za nekoga pariskog 
trgovca slikama morao izrađivati slike uz neznatnu cijenu, 
a potpisivao se na njima »Paul Andrez«. G. 1887 sagradi 
B. na Montmartreu usred malog vrtića ateljer. G. 1888 
izloži u »Salonu« veliku alegorijsku kompoziciju Zora 
umire u zagrljaju dana, a 1890 Portret kipara Roussela i 
sliku Crnogorka na vodi. Kad je osnovan »Salon triennale«, 
u koji su se primali samo radovi umjetnika, koji su dobili 
tri godine uzastopce nagrade u velikom »Salonu«, u njemu 
izloži B. sliku Crnogorke idu na pazar. G. 1892 oženi se 
Dubrovkinjom Jelicom Pinterovićkom. Iduće godine naslika 
u Đakovu veliki Portret biskupa Strossmayera. Tada 
Strossmayer naruči kod njega veliku sliku, kojoj je siže 
odabrao Rački iz Gundulićeva »Osmana«. Zbog ove slike 
preseli se B. u Zagreb, gdje je konačno dovrši i izloži pod 
nazivom Gundulićev san. Boraveći u Zagrebu do 1900 izra- 
dio je B. velik broj portreta i nekoliko velikih kompo- 
zicija, te se ovo doba Bukovčeva života može smatrati naj- 
plodnijim odsjekom njegova umjetničkog djelovanja. Za 
to vrijeme načinio je u Zagrebu toliko portreta, da je 
mogao prirediti u palači tadašnje Akademije izložbu tih 
radova (28), među kojima su se osobito isticali portreti 
obitelji Vranicani, Pongrac i Solar. 

Uspjeh i virtuoznost Bukovca kao portretista bili su 
povod, da je odjelni predstojnik za bogoštovlje i nastavu u 
tadašnjoj hrvatskoj vladi I. Kršnjavi naručio kod njega 
dvije velike slike povijesno-reprezentativnog značaja, Du- 

bravku i Zivio kralj. Za pozornicu novog Hrvatskog ze- 
maljskog kazališta Kršnjavi naručuje kod njega i veliki 
zastor sa slikom Hrvatski preporod. Sudjelujući sa svojim 
drugovima i učenicima na milenijskoj izložbi u Budim- 
pešti izložio je Dubravku i Portret kralja Franje Josipa, a 
na izložbi »Secesije« u Beču svoj izvrsni Autoportret te 
kompoziciju Sunčanica. 

Zbog sukoba s Kršnjavijem žalosna srca B. napušta 
(1900) Zagreb, u kojem se bio okućio i uredio veliki ateljer 
i ukrasio ga sjajnim Dekorativnim panoima. Iza toga 
odselio se u Cavtat, uredio u roditeljskoj kući ateljer i 
zadržao se ondje tri godine; za to je vrijeme izradio neke 
portrete, Dioramu za Isusov grob u glavnoj kapeli mjesne 
crkve sv. Nikole, Plafon za dubrovačko kazalište i veliki 
dekorativni pano Cavtat u Karnevalu. Kad mu је u to 
vrijeme umrla majka, naslika, da počasti njezinu uspo- 
menu, u crkvi Franjevaca Gospu od Cavtata sa Cavtatom u 
zaleđu, a u crkvi sv. Nikole Četiri evanđelista. Poslije 
očeve smrti preseli se u Beč, gdje nije mogao dobiti pri- 
kladne dvorane za priredbu izložbe, premda je bečka 
štampa hvalila njegove radove. Usprkos poteškoćama izra- 
dio je ondje veći broj portreta. 

Kad je postao profesor na Umjetničkoj akademiji u 
Pragu (1903), stalno se u njemu smjestio. Na akademiji je 
djelovao 22 godine. Tu je B. nastavio s umjetničkim 
radom. Izradio je velik broj portreta, među kojima se 
ističe veliki Portret grofa Ch., te portretne glave svojih 
učenika. Od velikih kompozicija, većinom dekorativnog 
značaja, izradio je za knjižnicu Hrvatskoga sveučilišta ve- 
liki dekorativni pano Hrvatski kulturni radnici. U Pragu 
ga je zatekla i smrt. 

U svome obilnom stvaralačkom radu kretao se B. u 
okviru portretnoga slikanja, genre-slikanja i kompozicio- 
noga slikanja. Premda je bio vrstan crtač, nije se inten- 
Zivnije bavio grafikom; spomena su vrijedni crteži, nači- 
njeni kao ilustracije za djelo Oesterreich-Ungarn im Wort 
und Bild. Po vlastitom priznanju načinio je preko 400 por- 
treta i oko 150 što velikih, što srednjih i manjih slika. Nje- 
gove se umjetničke tvorevine nalaze po javnim galerijama, 
posebničkim zbirkama i domovima te nekim crkvama 
evropskih i američkih zemalja. 

Tok njegova umjetničkog djelovanja možemo podijeliti 
u tri vremenska odsjeka: doba umjetničkoga školovanja i 
samostalnog izgrađivanja u Parizu (1877—94); doba naj- 
snažnijeg djelovanja za boravka u Zagrebu (1894—1900); 
doba, u koje je prve tri godine radio u Cavtatu, a zatim u 
Pragu (1900—22). 

Kao slikar bio je B. u prvom redu portretist. Portreti su 
bili prvijenci njegovi, koji su ga konačno privukli sli- 
karstvu, portretima se on u slikarskoj umjetnosti afirmirao 

.i materijalno osigurao i po portretima je ušao na polje 
kompozicionog stvaranja izrađujući bilo slobodne bilo po 
narudžbi zadane kompozicije. Od portreta iz doba njegova 
najsnažnijeg uspona ističu se autoportret, portreti kap. 
Kollera, pjesnika Vojnovića, Jakčina, suca Andrassyja, 
intendanta Miletića, slikara Medovića, nadbiskupa Bauera, 
te gospođa Solar-Fischbach, Miletić, Vranicani i njegove 
obitelji (Moje gnijezdo). Osjećajući se najjačim u portre- 
tiranju Bukovac je posvećivao portretnoj umjetnosti naj- 
veću pažnju i znamenovanje, kako to i sam priznaje. 

U svojim radovima držao se B. strogo akademskih pra- 
vila u svome slikovnome izražavanju, premda je već u doba 
njegova boravka u Parizu prevladao »impresionistički po- 


- kret« Slikao je i lako i brzo. ; - 

Usprkos svom brzom radu (fa-prestoizmu) B. se nije mogao uži- 
vjeti u način novoga likovnog izražavanja, jer je bio prožet osjećajem 
za dotjeranost u crtežu i naučen na oblikovanje punih plastičnih formi. 
Držeći se što više spoljašnje realnosti i trseći se, da što vjernije po- 
godi sličnost svojih modela, načelno bi izrađivao svoje portrete u crtežu 
i strogo u akademijskoj formi, dok bi u »kolorizam« svojih portreta 
unosio sad jače, sad slabije vedrinu i neposrednost pariskih »plenerista«; 
njemu je »plenerističko tretiranje« bilo tek tehničko sredstvo, da se 
njegove precizno i okretno na platno postavljene slike što snažnije 
istaknu u svojoj plastičnosti. Prema tome za njega forma i boja nisu 
bili dva adekvatna elementa, kojima se može stvoriti povezano sli- 
karsko djelo i u njemu postići unutrašnja harmonija. 

U svome odnosu prema impresionističkom pokretu, koji je vodio 
Edouard Manet, ostao je B. vjeran klasicističkim uzorima i tradiciji 
Üabanelove škole držeći se primljenih pouka, prema kojima leži sa- 
vršenstvo slikarske umjetnosti u ispravnom crtanju, a koje se dobivalo 
samo neprestanim vježbanjem. Po njegovu mišljenju napuštanje uzora 
i nedostatak u kultiviranju crtanja doveli su mlade moderne slikare do 
»ekspresionizma«, »kubizma« i »dadaizma«, a ove pojave da su štetne 
za suvremenu slikarsku umjetnost. Dok je B. u pitanju crtanja zauzi- 
mao prema »impresionistima« reakcionaran stav, nije bio tako osjetljiv 
u prosuđivanju njihove koloristike, u kojoj su oni išli za tim, da 

izraze svijet svoga slikovnog proživljavanja što snažnije u boji. A to 
je bilo moguće postići, ako se boja zahvaćala pri punome sunčanome 
svijetlu; impresionisti su u težnji za posvemašnjim oslobođenjem 
sputanoga slikarstva došli do slikanja u atmosferi i pri punome svi- 
jetlu (plein-air), što je izazvalo otkrivanje novih ljepota kod upo- 
trebljavanja boja i njezinih vrednota. Uočivši, da je boja za modernoga 
slikara vrlo važno izražajno pomagalo, te da »impresionist« ne mora 
biti ujedno i »plenerist« i obratno, B. se u pitanju boje priklonio ple- 
nerističkoj struji »impresionizma« osjećajući, da će, obogativši svoju 
kolorističku skalu živim tonovima, dati vanjskome licu svojih slika obi- 
lježje »modernizma«. Priljubljujući se »plenerizmu« B. je stao napuštati 
dotadašnje srebrnaste, sive, smeđe i crne tonove zamjenjujući ih 
žarkim i trepetljivim bojama sunčanoga svijetla te tako pokazivati u 
svojim slikama neku srodnost s tekovinama »impresionistiókoga po- 
kreta«. Usprkos tomu ostaju njegovi radovi u bitnosti koncipirani u 
okviru tradicionalnog akademizma. 

Dok je B. u doba svoga umjetničkog uspona umio baratati bojom 
kao konstruktivnom materijom na način, koji se pokrivao s izražajnim 
metodama »plenerista« i »poentilista«, on je taj način u kasnijim go- 
dinama počeo napuštati dajući i opet svojim radovima naturalističku, 
odnosno akademsku formu iz prijašnjih godina. Ovo  Bukovcevo 
vraćanje unatrag napuštanjem  kolorističkih efekata »impresionizma« 
unosilo je u njegove slike kasnijih vremena vidne znakove nazado- 
vanja i znatno  slabilo umjetničku vrijednost njihovu, usprkos 
gotovo fotografskoj sličnosti naslikanih modela. Osjećajući to B. je 
nastojao izgubljene učinke nadomjestiti u svojim slikama uz pomoć 
raznobojnih luminističkih pokušaja s prirodnim i umjetnim svijetlom. 
Ti pokušaji nisu Bukovcu donijeli osobitih uspjeha, premda su mu 
slike bile minuciozno izvedene do najsitnijih detalja. U velikim kom- 
pozicijama, koje su ispunjene mnogobrojnim licima, bio je B. jači kao 
portretist i tehničar negoli kao kompozitor. 


Dolazak Bukovčev u Zagreb (1894) pada u doba, kada 
su biskup Strossmayer i profesor Kršnjavi bili već postavili 
čvrste temelje hrvatskoj likovnoj umjetnosti u razmjerima, 
u kakvim se ona do onda nije razvijala, a s namjerom, da 
u Zagrebu stvore njezino središte. 

U tu tako povoljno stvorenu situaciju ulazi B. kao 
ličnost, koja će uspostaviti dodir između velike francuske 
i male hrvatske likovne umjetnosti. Posljedica je Bukov- 
čeva dolaska u Zagreb bila, da su mladi hrvatski umjetnici, 
koji su se nalazili na naukama u Beču, Miinchenu i drugdje, 
tražili, da se vrate kući i dođu pod vodstvo B-evo. I tako 
su se u Zagrebu doskora našli oko B-a okupljeni slikari 
Čikoš, Iveković, Kovačević, Tišov, Auer, nešto kasnije i 
Medović, te kipari Frangeši Valdec. Prisutnost B-eva ubrzo 
se osjetila u svim pravcima likovne umjetnosti. 

Na njegov poticaj i prema njegovim željama pristupio 
je Kršnjavi gradnji potrebnih ateljera. Kada se radilo o 
sudjelovanju hrvatskih likovnih umjetnika na milenijskoj 
izložbi u Budimpešti, B. je tražio, da se za uzvrat za nji- 
hovo sudjelovanje paviljon Hrvatske prenese poslije izložbe 
u Zagreb; to je i učinjeno, i on sada služi Zagrebu za pri- 
redbu umjetničkih izložbi. Sa svojim drugovima i učenicima 
sudjelovao je B. na izložbama u Zagrebu, Petrogradu, Pa- 
rizu, Budimpešti, Kjóbenhavnu, Sofiji i Beogradu, na ko- 
jima je zagrebački krug stvaralaca hrvatske likovne umje- 
tnosti stekao, najviše zaslugom B-evom, opće priznanje. 

Svi su njegovi drugovi slikari stajali pod jakim utjecajem 
njegove umjetnosti i tehničke virtuoznosti, pa su to vanjski 
kritičari i konstatirali nazivajući ih predstavnicima »zagre- 
bačke šarolike škole«. Kad su na poticaj Bukovčev istupili 
likovni umjetnici iz dotadašnjeg »Društva umjetnosti« i 
utemeljili »Društvo hrvatskih umjetnika«, nastupili su na- 
peti odnosi između njega i Kršnjavoga, pogotovu, kada je 
novo društvo priredilo prvu svoju izložbu pod nazivom 
»Hrvatski Salon« i izdalo pritom list »Hrvatski Salon«, u 
kojem su ugledni hrvatski pisci branili slobodni razvoj u 
hrvatskoj likovnoj umjetnosti protiv konzervativnog sta- 
jališta, koje je zastupao Kršnjavi. Povrijeđen, što ga 
Kršnjavi nije imenovao ravnateljem Umjetničke škole, 
koja se imala otvoriti, napusti Zagreb. 

Tragovi umjetničkoga i odgojnoga djelovanja Bukovčeva 
ostali su od trajne vrijednosti za dalji razvoj hrvatske li- 
kovne umjetnosti; njegovo djelomično unošenje stanovitih 
tekovina iz »impresionističkoga pokreta« u njezinu mladu 
strukturu stvorilo je preduvjete za posvemašnje unašanje 
tih tekovina u hrvatsko slikarstvo, što su i stvarno izveli 
u prvim desetljećima 20. st. hrvatski umjetnici slijedeće ge- 
neracije. Postavši profesorom na praškoj Umjetničkoj aka- 
demiji prenio je svoje djelovanje kao umjetnik i učitelj u 
Prag, gdje je odgojio cijeli niz slikara domaćih i stranih, 
među kojima se nalazio i hrvatski slikar Mirko Rački. 

U Bukovčevoj duhovnoj nutrinji kao i u njegovoj vanj- 
skoj pojavi bio je povezan pitomi Cavtat s ponosnim 
Dubrovnikom. U hrvatskoj umjetnosti B. je ostavio trajne 
tragove te je bio glavna ličnost hrvatske likovne umjetno- 
sti u posljednjim desetljećima 19. i u prvom desetljeću 
20. stoljeća. 

LIT.: V. Bukovac, Moj život, Zagreb 1918 i 1924; I. Kršnjavi, Pogled 
na razvoj hrvatske umjetnosti u moje doba, Hrvatsko Kolo, L, 1905; 
G. Jenny, Vlaho Bukovac, Mladost 1898; F. Šišić, Prve slike Vlaha Bu- 
kovca, Rešetarov Zbornik, IL, Dubrovnik 1931; K. Strajnić, Portreti 
Vlaha Bukovca, Rešetarov Zbornik, L, Dubrovnik 1934; Lj. Babić, 
Umjetnost kod Hrvata и XIX. stoljeću, Zagreb 1934; V. Kušan, Ars 
et artifex, Biblioteka lijepe knjige, I., 7., Zagreb 1941. A. J-k. 


BUKOVAC JAVORSKI, Ivanka, * Cavtat 1899, slika- 
rica, kći slikara Vlaha Bukovca. Učila kod oca i u umjetni- 
čkoj akademiji u Pragu, gdje i sada živi. Slika uljem por- 
trete, intćrieure i pejzaže. Izlaže stalno u Pragu, a izlagala 
je i u Beogradu, Bukureštu, Parizu i New Yorku. Z.S.M. 

BUKOVAC RADOSAVLJEVIĆ, Idica, * Zagreb 1897, 
slikarica, kći slikara Vlaha Bukovca. Učila kod oca i u 
umjetničkoj akademiji u Pragu. Živi u Beogradu. Slika 
uljem portrete, mrtve prirode i figuralne kompozicije. Od 
1919 izlaže u Pragu i na izložbama u Beogradu. Njezinih 
radova ima kod nas, u Češkoj i čak u Perziji. 7.9. М. 


BUKOVACKI, Franjo, sin Ladislava de Bukovica, po- 
tomak je stare hrvatske plemićke porodice »de genere 
Mogorovich«. Rodio se u Lomnici, gdje je imao svoju 
kuriju, a u Zagrebu kuću. Pod zapovjedništvom Petra 
Zrinskog bori se od 1663 protiv Turaka kao kapetan tvr- 
dave Središća na Kupi. G. 1667 dobiva na dar Bukovac, 
Belišće, Lanišće i Gornje Volavle. Kao hrabar i vjest voj- 
nik bio je poznat na Krajini. Radi njegovih nasilja stizale 
su česte tužbe na ugarsku kancelariju u Beč. Kad se pri- 
ključio pokretu bana Petra Zrinskoga, zamolio je, da bude 
poslan kao poslanik u Tursku. Istom nakon podužeg razmi- 
šljanja ban prista na njegovu molbu i B. krenu na put 12. 
XI. 1669. Preko Bosne stigne u Solun 19. XII. 1669, gdje 
je boravio sultan Mehmed IV., i iznese mu ponudu Zrin- 
skoga. Odvažni nastup Bukovačkog osobito se svidi Porti, 
te sultan odredi, da o toj stvari odluči veliki vezir, koji 
je tada bio na Kreti. B. uvjeren, da je u svemu uspio, 
napisao je banu oduševljeno pismo. Ali ga na Kreti nije 
veliki vezir htio primiti, već ga pošalje u Solun početkom 
veljače 1670. Sada Porta javi kapetanu, poslavši ga kući, 
da će Zrinski dobiti odgovor preko bosanskog paše. Dne 
7. III. iste godine stiže B. u Zrin i javi banu, da je sve u 
redu. Nato se Zrinski poče odlučno spremati na ustanak. 

U međuvremenu i B. skuplja vojsku i odlazi iz Zrina u 
Negoj, odakle saziva opći sastanak za 18. III. u Lomnicu. 
Iz Negoja krene prema Petrinji svagdje zaklinjući narod 
na vjernost banu Zrinskome. Kad je carska vojska prova- 
lila u Lomnicu i zapalila mu kuću, B. pobjegne 4. IV. u 
turski Zrin. Tu je 5. IV. zamolio pismeno Petra Zrinskoga, 
da ustane na otpor protiv cara, ali mu ban odgovori, da će 
ostati vjeran Leopoldu, savjetujući mu, da se i on pokori. 
Poslije smrti Zrinskoga i Frankopana bio je B. spreman da 
se povrati kući. Sam karlovački general Herberstein zauzeo 
se za njega. Dne 16. VII. 1671 car ga pomiluje i odredi, 
da mu se vrate imanja, ali B. ostade i dalje u Turskoj ne 
vjerujući kraljevoj riječi. G. 1673 nalazimo ga u Drino- 
polju. Turci su ga poštivali i odlikovali častima, premda 
je ostao kršćanin sve do svoje smrti. Zadnji put ga još 
spominje Luka Ibrišimović 1678, i otada mu nestaje traga. 
Š njim je izumro rod Bukovačkih. 

LIT.: F. Rački, Izprave o uroti bana P. Zrinskoga i kneza Fr. Fran- 
kopana, Zagreb 1873; I. Bojničić, Der Adel von Kroatien und Slavonien, 
Nürnberg 1899; F. Sišié, Posljednji Zrinski i Frankopani na braniku 
domovine, u knjizi Posljednji Zrinski i Frankopani, Zagreb 1909. S. A. 

BUKOVICA, 1. zabačen krški kraj u sjevernoj Dalma- 
ciji, između padina Velebita i Ravnih kotara. Na sjevero- 
zapadu granicu Bukovice čine Karinsko more i rijeka 
Zrmanja, a na jugoistoku srednji tok Krke. Sjeverozapadni 
dio, bliz Karinskom moru, i uzak pojas na Z, bliže Ravnim 
kotarima, zovu u В-і »Donji svijete, dok se »duboka« ili 
prava Bukovica širi dalje na istoku i jugoistoku. 

B. je najvećim dijelom vapnenačka ravan (250—300 m), 
kojoj se u srednjem dijelu u pravcu SZ—JI izdiže pojas 
višeg zemljišta. Bukovička brda počinju s Orljakom na 
SZ, i njihovi su glavni vrhovi Vršina (565 m), Uvezac (549 
m), Ivanova glavica (653 m), Jurišinka (674 m), Kunovac 
(640 m), Visibaba (544 m), Bjeline (493 m), Debelo brdo 
(363 m), Zečevo (325 m), Stari vrh (552 m) i V. Prosek 
(658 m). Bukovičko gorje geografski izdvaja duboku Bu- 
kovicu, u kojoj su i usprkos male udaljenosti od mora 
dobro izraženi kopneni klimatski utjecaji kao i velika 
kulturna razlika prema susjednom primorju. 

U dijelovima Donjeg svijeta glavno je zanimanje poljo- 
djelstvo, najznačajnija je kulturna biljka loza. U dubokoj 
Bukovici nema vinogradarstva; uz poljodjelstvo stočarstvo 


ima velik značaj, u toliko veći, u koliko idemo dalje pre- 
ma jugoistoku i istoku. 

Ni danas kroz duboku Bukovicu ili Bukovicu u užem 
smislu ne prolazi nijedan važniji put, tako da su veze B. 
s vanjskim svijetom veoma slabe. Geografska odvojenost 
uvjetovala je, da je u B. uhvatio dubok korijen i do danas 
se održao poseban način života. Stanovništvo je katoličke 
i pravoslavne vjere s velikim postotkom nepismenih. Sela 
su razbijena u manje skupine kuća. Glavna su naselja Ki- 
stanje i Devrska na jugoistoku, Karin na SZ, a u srednjem 
brdovitom dijelu najvažnija su sela Žagar i Medviđe. U. 

Narodni život ima jednaka obilježja po svoj Bukovici, 
premda ondje ima i katolika i pravoslavnih, često izmije- 
šanih u istom selu. Razlika je među njima, što su pravo- 
slavni ijekavci, a katolici ikavci, zatim kod pravoslavnih 
ima manje veziva u nošnji. I jedni i drugi slave krsno ime, 
a nerijetko svetkuju pravoslavni katoličke svetkovine (sv. 
Vrane, i kao krsno ime) i obrnuto. 

Unatoč blizine primorske kulturne zone Bukovica je 
kraj, u kojem se i danas održava stara dinarska stočarska 
kultura, moglo bi se reći, i u svom najgrubljem obliku, 
kao jedva gdje drugdje na našem području. Sve je još puno 
junačkih i hajdučkih tradicija prošloga doba, živa je 
narodna epika i ljubav prema oružju, a i u tjelesnim oso- 
binama pokazuje se snaga umjerenih i trijeznih pastira, ne- 
premorenih teškim radom. Kuće su od kamena, pokrivene 
ševarom ili kamenim pločama, većinom prizemne, s otvo- 
renim ognjištem i najoskudnijim namještajem. Zimi se 
spava obično na podu uz ognjište, a ljeti pod vedrim 
nebom. Nošnja je izrazito dinarskoga tipa (> nošnja) 
s obilnom upotrebom kovanoga novca za nakit, kod čega 
se ističu golemi djevojački đerdani (»gendari«), koji sežu 
od grla gotovo do zemlje. I u socijalnom pogledu pre- 
vladava tradicija s razmjerno dobro održanim zadrugama, 
jakom patrijarhalnošću i potisnutim položajem žene. Kod 
pravoslavnih se ta prevlast tradicije naročito vidi još u 
tom, što se djevojka po običaju isprošena vodi kući mlado- 
ženjinoj bez crkvenog vjenčanja, pa živi tako često i 
godine, rađa djecu, oblači se kao udata žena (ne nosi dje- 
vojačke kape), i svi je takvom zovu i smatraju bez ikakva 
zazora, dok se s druge strane strogo pazi na moral dje- 
vojaka i momaka u roditeljskoj kući. Dobro se drže i 
drugi običaji, osobito božićni (na pr. paljenje triju velikih 
klada-badnjaka, pečenje česnice, božićnog kruha, steranje 
slame i t. d.) i đurđevski (s vrlo mnogo čaranja i gatanja, 
naročito oko stoke), a živa su i brojna vjerovanja (u vile, 
vještice, vukodlake i t. d.). 


LIT.: V. Ardalić, Bukovica, Nar. život i običaji, ZNZO sv. 4, 5, 7, . 


10, 11, pa još nekoliko drugih članaka istoga pisca u ZNŽO. B. B-ć. 
Bukovička buna. Zemljište, koje su dalmatinski Zagorci osvojili u 
današnjoj sjev. Dalmaciji za Velikoga rata 1684—99), razdijelila im je 
Mletačka republlika tako, da su ga uživali bez ikakovih poreza ili na- 
meta. Nakon osvojenja Knina 1688 Republika ih je manje trebala, pa se 
javila tvrdnja, da osvojena zemlja pripada državi i da su posjednici 
obvezani zbog toga na neka podavanja; tako je oko 1690 uvedena dese- 
tina. Isprva se uzimala samo od oranica, no kasnije se pretvorila u težak 
namet, osobito zbog načina, kako se utjerivala. Nezadovoljstvo naroda 
izbije u Vrani siječnja 1692; stanovnici ovih općina bili su stavljeni 
izvan zakona, a kuće nekih sudionika spaljene. Desetina je tada bila 
protegnuta na sve plodove, і zakupnici su je paušalizirali. G. 1703 dobije 
na dražbi zakup desetine u Bukovici i Kotarima zadarski plemić Šimun 
Fanfogna. Da utjera uloženi novac, ukine dotadašnje paušalno plaćanje 
i stade preko svojih subaša i desetara utjerivati desetinu od svih plo- 
dova. Kako je u to vrijeme narod Bukovice i Kotara zbog napetih 
odnosa s Austrijom i nepovjerenja prema Turskoj morao raditi na 
snabdijevanju utvrda i primati po selima mletačko konjaništvo i kako se 
u Bukovici oduzimala i stoka, da bi se Bosancima platila šteta, koju su 
im dalm. stočari bili učinili, pobuni se u siječnju 1704 narod u selu 
Žegaru, siđe u Obrovac, oslobodi neke utamničenike i otme zaplijenjenu 
stoku. Na poziv popa Petra Kuridže ustade narod između Zrmanje i 
Krke, udari na Fanfognine desetare i zabrani dovoz živeža u Zadar. 
Opći providur preseli se u Split, a na poziv njegova zamjenika dođu 
buntovnici pred Zadar i predadu molbu za providura. Kad je molba 
bila odbijena, zaprijeti Kuridža seobom naroda. Sada stade providur 
pozivati k sebi neotpornije glavare i neke uspije odvratiti od bune, a 
nato stanu i ostali moliti za oproštenje. Kuridža i glavari Žabetić i 
Nanić pobjegnu u Liku; oni budu osuđeni na smrt vješanjem i na gu- 
bitak imetka. Žabetić dođe u prosincu 1704 u Mletke, da duždu lično 
iznese nepravde nanesene narodu. Da ga ne uhvate, pobjegne, a kasnije 
bude pomilovan. Kuridža je bio uhvaćen; u mletačkim pozzima proveo 
je preko 40 godina. P. P-š. 
2. B., danas Spišić-Bukovica, nalazilo se, prije nego je 
kralj Bela poslije mongolske najezde stvorio nove upravne 
jedinice, u staroj Gušćanskoj župi, koja je obuhvaćalo 
veliko zemljište između Čazme i Drave, Bedeničkog potoka, 


Ilove i Breznice. 

To veliko, u ono vrijeme slabo nastanjeno zemljište, razdijelio je 
kralj Bela u dvije nove župe, Virovitičku i Grđevačku, i po toj 
novoj diobi B. je dopala u virovitičko područje. Dok je postojala 
Gušćanska župa, koja je potjecala još iz vremena hrvatske samostalno- 

sti i plemenskoga ustroja, njeno je sjedište bilo u Bukovici. Na to upu- 
ćuju i zemljopisni položaj toga mjesta upravo u središtu Zupskoga po- 
dručja, a i važnost u crkvenom i društvenom uređenju, koju je B. imala 
već u početku 13. st. pa dalje sve do dolaska Turaka. Nema sumnje, da 
je i nova župa, koja je kasnije nazvana Virovitička, u doba prelaženja 
iz staroga stanja u novo, zadržala isprva drevno župsko središte u Buko- 
vici, oko kojega su ležali posjedi mnogobrojnoga plemstva, postrojenoga 
i dalje na plemenskoj osnovi i na novom jobagionskom uređenju. Kada 
je herceg slavonski Koloman 1234 dao Virovitici neke povlastice i slo- 
boštine, te se ona stala naglo razvijati pa postala ubrzo i veliko 
trgovačko-obrtničko mjesto, u kojem su rado boravili kraljevi, kraljice 
i vojvode, nadjačala je ona u društvovnoj važnosti susjednu Bukovicu, 
kojoj je najzad preotela i sijelo župskoga ustroja. G. 1269 župa se na 
tom području već zove Virovitička. 

Tvrđava je u Bukovici bila izgrađena na kosi iznad potoka, a ispod 
nje se najprije razvilo Podgrađe, kraj kojega je na ravnici nastao dio 
naselja, nazivan Srednja Bukovica ili samo Srednja. Ona je stekla rano 
položaj trgovišta s povlaštenim građanstvom. Ni u Podgrađu ni u toj 
Srednjoj Bukovici nije bilo župne crkve, ali je u blizini, na humu ne- 
daleko tvrđave, bio samostan reda sv. Pavla s crkvom, posvećenom sv. 
Benediktu. Ona je bila prostrana, te je mogla poslužiti naselju i u 
Podgrađu i u Srednjoj. Nešto istočnije nalazio se dio Bukovice, koja 
se zvala Donja. U njoj je stajala župna crkva sv. Petra, a i samostan 
je s Podgrađem i Srednjom spadao u njen hatar. Sjeverno od Donje 
ležala je na ravnici, već u blizini današnjega sela Lozana, kao četvrti 
dio naselja, Gornja Bukovica, sa župnom crkvom sv. Bartolomeja. 
Osim toga velikoga naselja, koje mora da je i u 14. i 15. st. bilo 
mnogobrojnije nego ono u Virovitici, bukovičko je područje imalo i 
kmetskih manjih sela, kojih je u početku 16. st. bilo 17. Bukovičko je 
područje išlo od Bušetine na sjeveru do Vukosavljevice i izvora Čazme 
na jugu. Na njemu su bile još dvije župe, jedna u Bušetini, u starini 
zvanoj Bušina, i druga sv. Bartolomeja, po kojoj je i selo dobilo ime. 
Bartolovci ležali su od prilike ondje, gdje su danas lozanski vinogradi. 

Pavlinski samostan u Bukovici imao je razmjerno vrlo veliko dru- 
štvovno i gospodarsko značenje na cijelom tom području. Okolni veli- 
kaši i drugi plemići mnogo su ga darivali poljima i vinogradima, koje su 
pavlini uzorno obrađivali. Samostan je donosio velike koristi i samoj 
Bukovici, jer je okolno plemstvo u društvovnom poslu mnogo trebalo 
opatiju i pavline, te su se u Bukovici često obdržavale i skupštine viro- 
vitičkih plemića i njihovi rotni stolovi. Duhovni život u Bukovici poja- 
čavalo je i to, što je u njoj od starine bilo i stalno sjedište gušćan- 
skoga podarhiđakona, koji je vodio poslove arhiđakonata, dok je pred 
biskupom arhiđakonat zastupao prepozit čazmanski, a tome je stalno 
boravište do Turaka bilo u Zagrebu. 

Za prodiranja Turaka cijelo je ovo područje bukovičko i ono okolno 
od Virovitice na zapad potpuno opustjelo. Na tom dijelu Podravine 
između turske tvrđave virovitičke i hrvatske u Đurđevcu nalazio se po- 
jas ničije zemlje, koji je ležao nenaseljen oko 150 godina. Kad su 
Turci otišli, nastanili su novi naseljenici cijelo to zemljište. Oni su 
uglavnom došli od Virja, Novoga grada, Koprivnice, Drnja, Sigetca, 
Mostova i ponešto iz hrvatskoga naselja s lijeve strane Drave. B. je 
dobila prve naseljenike 1708, ali su je već prije toga pokušali nastaniti 
Vlasi, kojima to nije uspjelo. G. 1723 B. je imala 54 kuće, 1745 već 88, 
a 1783 kuća 117 s 932 čeljadi. Gotovo iste su jakosti bili u susjedstvu 
Gradac i Vukosavljevica, a Lozan i Turnašica imali su te godine po 
pedesetak kuća. 

Novi su doseljenici donijeli i kajkavski govor, koji je na 
tom zemljištu postojao i prije Turaka. Po tom govoru B. se 
razlikuje od susjedne Virovitice, koja je štokavska te polu- 

= ikavska i polujekavska. 
m LIT.: Dipl. zbor. V.—XV., Zagreb 1907—1934; Starine, IV., Zagreb 
- 1872; I. Bojničić, Kraljevske darovnice, odnosece se na Hrvatsku, Vje- 
© snik kr. hrv.-slav.-dalm. zem. arkiva, VIL, Zagreb 1905; D. Csánki, 
__ Kórósmegye a XV-ik században, Budimpešta 1893; I. Tkalčić, Povjestni 
spomenici zagrebačke biskupije, II., Zagreb 1874; J. Ćuk, Podravina do 
= Bednje i Voćinke, i susjedna područja do polovice četrnaestoga vijeka. 
© Vjesnik kr. hrv.-slav.-dalm. zem. arkiva, XVIII., Zagreb 1916. S. P-é. 
— 3. Od 12. do 16. st. B. je veliki posjed, koji je obuhvaćao 
skrajnji jugoistočni dio Novačke župe. U njenu susjedstvu 
nalazili su se Slatinik (danas Podravska Slatina) sa SZ, 
Voćin s jugozapada, Mikleuš s jugoistoka i Viljevo sa SI. 
Bukovičko područje zauzimalo je prema tome nizinu 
između potoka Voćinke i Čađavice i dio humlja tome 
niskom tlu na Z. Na njemu se do 16. st. razvilo tridesetak 
manjih sela, kojima je središte bilo mjesto Bukovica. Ona 
se dijelila na Gornju, izgrađenu na višem tlu ispod kose, 
ina Donju u nizini. U Gornjoj B. stajala je župna crkva 
sv. Kuzme i Damjana, zapisana već u popisu župa vaščan- 
skoga arhiđakonata od 1334. Istočno od B. već je poči- 
— njala Orahovička upravna župa, a s njome i požeški arhi- 
- đakonat, te je B. bila i skrajnja jugoistočna župa vaščan- 
skoga arhiđakonata. Novačka je upravna župa u 14. st. 
prešla u veliku Križevačku županiju, pa je od toga vre- 
mena toj upravnoj jakoj ustrojbi pripadala i B. 

Za prodiranja Turaka B. je potpuno opustjela, kao i susjedni Sla- 
tinik i Voćin. Turci su onda na tom zemljištu naselili Vlahe, a to je 
vlaško naselje prešlo i u 18. st. Hrvati su počeli ponovno naseljavati 
B-u polovinom 18. st., i to strujom od gornje Kupe, koja je nastanji- 
vala i ostalo područje oko Slatine. G. 1783 bilo je u B. 38 hrvatskih 
kuća sa 300 čeljadi. Hrvati su unišli samo u Gornju B., u kojoj su 
osnovali posebno naselje. Ono je dobilo ime Nova B., dok је u 
Gornjoj ostalo desetak hrvatskih obitelji. Hrvati su i dalje rasli do- 
seljavanjem u jednom i u drugom naselju, a oni su nastanjivali, u 
movie vrijeme osobito iz Zagorja, i sela u okolini, potiskujući slabo 
vlaško stanovništvo. 


Danas Bukovica Nova i Gornja imaju preko 300 hrvat- 
skih kuća, a i na velikom području bukovičke općine 
Hrvati imaju većinu. Oni su u postepenom naseljavanju 
primili govor staroga stanovništva, te su, osim najnovijih 
naseljenika, po narječju štokavci, a po govoru ijekavci. 

KAMENA STOLICA VOJVODE IVANIŠA PAVLOVIĆA U BUKOVICI 
Desno: Ženski lik s lijeve strane naslonjača 


LIT.: Dipl. zbornik, X. i XL, Zagreb 1912 1913; Starine, IV., Zagreb 
1872; D. Csánki, Kórósmegye a XV-ik században. S. P-6. 

4. Selo na desnoj obali Neretvice u kotaru Konjic. U 
selu se nalazi pet kamenih stolica, kakvima su se bosanska 
vlastela služila pri suđenju. Najveća među njima, koja je 
po svojem ukrasu i najljepša od svih sudačkih stolica u 
sredovječnoj Bosni, stajala je prvobitno poviše današnjega 
katoličkoga groblja na guvnu zvanom »Zapoda«, a danas 
je na samom groblju. Prema isklesanom natpisu i grbu 
pripadala je vojvodi Ivan(iš)u Pavloviću, koji je jamačno i 
prikazan u reljefu zajedno sa ženom. U neposrednoj se 
blizini B-e, u Goranima, dižu razvaline sredovječnoga 
grada, koji se vjerojatno nalazio u posjedu Pavlovića. 

LIT.: Ć. Truhelka, Slavische Inschriften aus Bosnien, Wiss. Mitth., 
IV., Beč 1896; V. Ćurčić, Kamene stolice, Napredak, VIII., Sarajevo 
1933. IŠ: 

BUKOVINA, pokrajina u Rumunjskoj, obuhvaća 10.442 
km? sa 853.524 stanovnika (1930). Veći jugozapadni dio 
zemlje je gorovit, a pripada pješčaničkom i nešto krista- 
linskom pojasu Karpata. Najviši je uspon Giumalaul (1859 
m). Rijeke Zlatna Bistrica, Moldava, Suceava i Siret ispre- 
sijecale su gorje u nekoliko usporednih grbina, koje dosežu 
700—1400 m visine. Sjeveroistočni dio zemlje zaprema valo- 
vita moldavsko-besarapska ploča. Podneblje B. je izrazito 
kontinentalno s dugim i hladnim zimama te vrućim ljetima 
na Sl. Černovice imaju srednju godišnju temperaturu 7,79, 
siječanjsku —5,4", a srpanjsku 19,5% Godišnja količina pa- 
dalina iznosi 600—800 mm, a najviše kiše pada u lipnju i 
srpnju. Gorje je pokrito gustim šumama. Crnogorica (omo- 
rika i jela) doseže do 1600 m. Niže položaje zaprema mje- 

šovita šuma, u kojoj se ističe bukva; 
= LU) odatle i ime zemlje, koje se spomi- 
| nje prvi put 1412. Na niskom 
UI prevlađuje pontijska stepska vege- 
(© tacija. 

Stanovništvo je etnički i vjerski 
vrlo raznoliko. Po službenim ru- 
munjskim podatcima bilo je u B. 
39% Rumunja, 32% Ukrajinaca, 
15% Židova, 8% Nijemaca, te nešto 
Poljaka i Madžara. Po drugim su 
podatcima najbrojniji Ukrajinci (40 
posto), koji stanuju u sjevernom 
dijelu zemlje, dok Rumunji žive u 
južnoj B. i oko Černovica, a imaju 
vodeću kulturnu ulogu. G. 1940 ve- 
ćina se Nijemaca preselila u Njemačku. Židovi čine 
većinu gradskog stanovništva, drže u rukama trgovinu i 
veleobrt, no ima i sela židovskih. Po vjerskoj pripadnosti 
ima 68% grčkoistočnih, 15% židova, 12% rimokatolika, 
3% grkokatolika te nešto evangelika. Gustoća je B. veća 
nego i jedne druge rumunjske pokrajine, a iznosi 82. Naj- 
veća je na podnožju gorja. Gradovi su Černovice (Cer- 
nauti), Radauti i Suceava. 


Glavne grane privrede su ratarstvo i šumarstvo. Obra- 
divo tlo obuhvaća 29%, livade i pašnjaci 20%, a šume 429/0. 
Najviše se uzgajaju kukuruz, pšenica i krumpir. Razvijeno 

BUKOVINA 
1. Granica austrijske krunovine do 1918 g. 2. 
3. Granica prema rumunjsko-sovjetskom ugovoru 1940 g. 
pruge. 5. Gorska bila 


Granica poslije 1919 g. 
4. Željezničke 


je ovčarstvo (330.000 ovaca) i govedarstvo. Važna je šum- 
ska privreda, koja ima veći broj pilana. Drvo se prevozi spla- 
vima po rijekama Čeremošu i Prutu te Zlatnoj Bistrici. 
Rudnog blaga nema mnogo, a spomena su vrijedni nalazi 
smeđeg ugljena, mangana, soli, olova i srebra. Ono malo 
veleobrta, što postoji, prerađuje domaće sirovine u pila- 
nama, pecarama žeste i šećeranama. Glavna željeznička 
pruga vodi preko Suceave i Černovica na SZ, a od ove se 
odvaja karpatska penga preko Campulunga. 

LIT.: H. Wachner, Rumänien, u Klute, Hdbuch d. geog. Wissenschaft, 
Potsdam; Romenhöler, Grossrumänien, Berlin 1926; E. de Martonne, 
Europe Centrale, u Vidal de la Blache-Gallois, Géographie Universelle, 
DV, 2., Pariz, Z. D-i. 

Povijest. Ime B. javlja se 1412 kao naziv za kraj oko gor- 
njeg toka Sireta i Pruta, ali povijest B. kao posebne pokra- 
jine počinje tek 1774 s dolaskom njezina područja pod 
vlast Austrije. Taj je kraj bio naseljen još u pretpovijesno 
doba, a najstarije poznato stanovništvo bilo je tračkog 
podrijetla. Premda je stoljeće i pô pripadala rimskoj po- 
krajini Daciji, nije u B-i bilo rimskih naselja. S nestankom 
rimske vlasti u polovini 3. st. pos. Kr. snašla je i B-u sudbina 
crnomorskog pojasa stepâ, pa su u njoj živjeli različiti na- 
rodi, koji su ostavili tragova i u nazivlju mjesta. Temeljni 
su sloj tvorili od 5. st. Slaveni, a u 12. st. počeli su s Kar- 
pata silaziti Rumunji (Vlasi). Kad su oni oko 1343 osnovali 
kneževinu Moldavsku, učinili su prijestolnicom Sočavu 
(danas rum. Suceava) u B-i, koja je taj položaj zadržala 
do 1564. Kao izrazito prijelazno i granično područje B. je 
često trpjela od ratničkih pohoda i pustošenja, što je kraj 
prostranih šuma nepovoljno djelovalo na gustoću naselje- 
nosti. U kulturnom je pogledu prevladao u njoj osnutkom 
metropolije u Sočavi 1399 crkveni utjecaj Istoka; ta je me- 
tropolija postala 1427 nezavisna o Carigradu, a 1630 prene- 
sena je u glavni grad Jassy. Na početku 15. st., kada je 
s moćima sv. Ivana Novoga B. dobila svoga kasnijega pa- 

trona, spominju se 1407 prvi put i Černovice kao znatno 
mjesto na trgovačkom putu u Lavov. Uz ostalu Moldavsku 
nalazilo se i područje B-e najprije pod vrhovnom vlasti 
Ugarske, a zatim Poljske (od 1387) i Turske (od 1514); ali 
se to vrhovništvo često mijenjalo i nije se ograničavalo samo 
na jednoga gospodara. Za rusko-turskog rata B-u su 1774 
zauzeie austrijske čete, da bi tako postigle što bolju vezu 
Erdelja s istočnom Galicijom; Porta je tome dala svoj pri- 
stanak 1775. B. je 1786 pripojena Galiciji, a 1849 postaje 
posebna krunovina sa Černovicama kao glavnim gradom. 
Propašću Austro-Ugarske pridružila se 1919 većim dijelom 
Rumunjskoj, koja je 1940 morala odstupiti sjeverni dio 
Sovjetskoj uniji, ali ga opet povrati za rata 1941. J. S-k. 

BUKOWSKI, Gejza V., austrijski geolog, koji je mnogo 
radio u našim krajevima. Bio je članom »Geol. Reichsan- 
stalta« u Beču, a kasnije nekoliko godina i njegovim upra- 
viteljem. Napisao je oko dvadeset naučnih radova geolo- 
škog i paleontološkog sadržaja s područja Južne Dalmacije, 
naročito iz okoline Spiča. Publicirao je i geološku kartu 
Budve (1904). F. Š; 

BUKSEG, Vilim, * Zagreb 28. II. 1874, + na Brestovcu 
kod Zagreba 11. III. 1924. Izučio je grafički zanat. U Au- 
striji i Njemačkoj se zarana upoznao sa socijaldemokrat- 
skim pokretom. Vrativši se u Hrvatsku 1900 nastojao je 
stečena iskustva iskoristiti osobito u pogledu sindikalnog 
organiziranja radnika. G. 1918 ušao je u vladu Narodnog vi- 
jeća kao povjerenik za socijalnu skrb. Bio je član privre- 
menog narodnog predstavništva, a 20. VIII. 1919 ulazi kao 
ministar ishrane u vladu Ljube Davidovića zajedno sa soci- 
jalistima A. Kristanom i V. Koraćem. Položio je temelje 
radničkom zakonodavstvu i aktivno surađivao na izgradnji 
niza socijalnih ustanova. Neko vrijeme bio je B. glavni 
ravnatelj Središnjeg ureda za osiguranje radnika i prvi 
predsjednik Radničke komore. M. K. N. 

BUKŠEK, 1. Berta, * Ljubljana 3. VII. 1879, + Maribor 
27. X. 1929, glumica. Od 1901 dalje ugledna članica lju- 
bljanskog kazališta, gdje je iz početka igrala i komične 
uloge. Od 1916—18 nastupala je u Varaždinu, odakle se za 
jednu sezonu vratila u Ljubljanu, a zatim otišla u Maribor 
(1919—29), koji znači vrhunac njezina glumačkog rada. 
l& Ljubljani је glumila uloge iz slovenskog pučkog reper- 
toara (Govekar, Finžgar, Meško), u Mariboru u prvom redu 
salonske dame i junakinje iz klasičnog repertoara. Njene 
su najbolje uloge: gospođa Alving (Ibsen, Sablasti), Hasan- 
aginica (Ogrizović), Jela (Vojnović, Ekvinocij), Marija 
Stuart (Schiller) i t. d. B. K-t. 

2. Rudolf, * Sv. Jurij (Slovenija) 7. IV. 1882, + Zagreb 
7. XI. 1933, isprva glumac, kasnije operni pjevač. Započeo 
glumiti u Ljubljani 1903, gdje je izučio pjevanje u Glazbe- 
noj Matici. Od 1913 djeluje naizmjence u kazalištima u 
Osijeku, Ljubljani i Zagrebu. U Zagreb dolazi 1927 i ostaje 
tu do smrti. Vrlo solidnom glazbenošću kreirao je glavne 
baritonske uloge u operama Libuša, Carmen, Tosca, Lohen- 
grin, Parsifal i t. d. SB: 

BUKUREST (rum. Bukureşti; misli se, da dolazi od 
imena Bukur, koje je vjerojatno albanskog podrijetla), 
glavni i najveći grad Rumunjske. B. leži gotovo u sredini 
vlaške nizine, na pola puta između Đerdapa i Konstance, 
80 km od Karpata i 40 km od Dunava. U tom je kraju 
prvobitno bilo šumi, dok je istočnije i zapadnije prava 
stepa, inače kraj nije ni po čem osobito povoljan, a izgra- 
dnja velikoga grada nailazi na 
mnogo zapreka. Tek utjecajem 
političkih prilika postaje B. važno 
tržište, i u njemu dolaze do izra- 
žaja prometne veze, koje se danas 
tu ukrštavaju. Sa S preko Brašova 
i karpatskog sedla Predeal (1051 
m) dolazi važan put, koji prema J 
preko Đurđeva vodi prema Cari- 
gradu i Aziji; s ovim se putom 
ukrštava put, koji sa Z od Turn 
Severina preko Bukurešta vodi na 
I u luku Konstancu i na SI preko 
Moldavske u Rusiju. Danas tim 
pravcima vode međunarodne že- 
ljezničke pruge, koje su uvjetovale brzi razvoj B-a i pri- 
bavile mu velik gospodarski značaj. 

U B-u su se dodirivali utjecaji Istoka i Zapada i prema 
političkim prilikama prevladavali jedni ili drugi, tako da 
je grad uvijek imao kozmopolitski značaj. Brzi napredak 
B-a posljednjih desetljeća bio je prije svega uvjetovan pri- 

BUKUREST U 17. STOLJECU, I. Peeters 


vrednim bogatstvom zemlje, kojoj je postao gotovo isklju- 
čivo središte. U 15. st. В. je utvrđeno trgovište, a njegov trgo- 
vački značaj i bogatstvo privlači polovinom 17. st. vlaške 
knezove iz nazadnijeg Targovišta. I kasnije se B. teško i 
sporo i poslije čestih stradanja pridizao. Kao središte 
zaostale zemlje i grad je nosio tragove toga stanja. Izgra- 
đen malim i nezdravim kućama stradao je više puta od 
bolesti, požara i potresa. Tek od polovine 19. st. počinje 
sretnije doba u razvoju B-a. G. 1831 B. ima 70.000 stan., 
1881 g. 200.000 stan., 1899 g. 282.000 stan., a prema poslje- 
dnjim službenim podatcima ima 639.040 stan. (1930), ali taj 
je broj posljednjih godina znatno porastao. 

B. se razvio oko utvrđenih jezgra na desnoj strani rijeke 
Dambovite (najvažnije su žile uz obalu Dambovite Radu 
Voda i Mihai Voda, kod današnjeg parlamenta). Grad je 
brzo prešao i na lijevu stranu rijeke, preko koje danas 
vodi 19 mostova. Dio na lijevoj obali s vremenom je po- 
stao veći i važniji. B. se raširio na velikom prostoru, pri 
čem je grad obuhvatio veći broj sela, koja su i do danas 
djelomice sačuvala svoj prvobitni izgled i način života. 
Veliki prostor stvara poteškoće modernom uređenju grada; 
naročito je teško doći do potrebnih količina vode i pro- 
vesti modernu kanalizaciju. Grad zahvaća prostor od 55 
km?, što znači, da je gustoća stanovništva samo 116 na km. 

»Istočni Pariz« je samo u središtu i u sjevernom dijelu 
živ i bučan velegrad s raskošnim hotelima, živim kava- 

nama, modernim bulevardima (Sosea Kisselef) i raskošno 
uređenim kupalištima. Ovaj je dio prilagođen zahtjevima 
bogate buržoazije, koju su bogatstvo zemlje i mogućnost 
velike zarade privukli s različnih strana. Središte poslo- 
vnog života je poznata uska Calea Victoriei. B. je na- 
protiv u rubnim dijelovima pravo selo bez kanalizacije i 
vodovoda, prašnjavih ulica, neuglednih kuća, što pokazuje, 
da smo na granici Orijenta. Samo su na sjevernom kraju 
izgrađeni moderni bulevardi s monumentalnim javnim 
zgradama i raskošnim vilama. I velike neizgrađene povr- 
šine pokazuju, da je B. još u stadiju. izgrađivanja. 
Jeftinoća prostora omogućila je, da se velike površine 
preurede u javne parkove, tako da se za B. često čuje 
epitet, da je »grad parkova«. U središtu je prekrasan park 
Cismigiu s velikim umjetnim jezerom, a na južnom je 
kraju park kralja Karola, u kome je lijepa zgrada vojnog 
muzeja; na zapadnoj strani je botanički vrt, na koji se 
neposredno nadovezuje prostrani park oko kraljevskog 
dvorca Cotroceni. U inače nezanimljivoj okolici najljepše 
su točke zauzeli dvorci i lovišta bogatih bojara i imanja 
starih samostana. 

Najsretnije dane B. je proživio u godinama poslije prvog 
svjetskog rata, jer je postao političko i gospodarsko sre- 
dište prostrane i bogate zemlje, a trudio se, da joj postane 
i duhovno žarište. Kako je uprava Rumunjske bila centra- 
listički uređena, to je sedmina bukureštanskog stanovništva 

otpadala na državne činovnike. Gospodarskim poduzećima, 
među kojima glavni značaj imaju poduzeća za iskorišći- 
vanje petrolejskog bogatstva, bila je vrlo povoljna koncen- 
tracija državne uprave. S tim u vezi B. je bio i novčarsko 
tržište zemlje, ali je veleobrt, glavni izvor gospodarskog ži- 
vota velikog grada, slabo zastupan. Uz veleobrtne grane, koje 
podmiruju osnovne potrebe velegrada (mlinarstvo, pekarstvo, 
pivarstvo i sl.) zastupana su manja kemijska i metalurgijska 
poduzeća te za preradbu drveta. Osim toga, što je B. sre- 
dište rumunjske pravoslavne crkve, on je ulagao mnogo 
napora i na drugom kulturnom polju. Bukureštansko sve- 
učilište, osnovano 1864, vjerojatno je jedno od najposjeće- 
nijih u Evropi (do 20.000 slušača). Neki znanstveni zavodi, 
kao geološki, mi- 
neraloški i dr. ve- 
oma su bogato ure- 
đeni. Od knjižnica 
najvažnije su aka- 
demijska i sveu- 
čilišna. Bogatstvo 
građana i njihovo 
raznovrsno  podri- 

rata zaposjela ga je 1916—18 njemačka vojska. G. 1941 
mnogo je pretrpio od potresa. U. 
U Bukureštu potpisano je više mirovnih ugovora: 1. 
Između Rusije i Turske 28. V. 1812. Njime je završen 
rusko-turski rat 1806—12. Po njemu je Rusija dobila Be- 
sarabiju, a granica između Rusije i. Turske određena je 
rijekom Prut od mjesta, gdje ona ulazi u Moldavsku, do 
ušća u Dunav, zatim Dunavom i rukavom Kilija. Turska 
je dobila Vlašku i Moldavsku do Pruta. Povlastice tih dviju 
pokrajina potvrđene su. Ostale granice između Rusije i 
Turske uspostavljene su onako, kako su bile prije rata. 
Uglavljeno je pravo opcije i preseljavanja i podijeljena je 
amnestija svima, koji su u ratu vojevali ili radili protiv 
" svoga vladara. Tur- 
ska dobiva pravo 
držati posade u Sr- 
biji, ali obriče za 
Srbe autonomiju po 
uzoru nekih otoka 
u egejskom arhi- 
pelagu i daje im 
amnestiju. — Aker- 





jetlo pogodovali su 
razvoju trgovine i 
raznolikog zaba- 
vnog i umjetničkog 
života. U B-u radi 
nekoliko kazališta, 
među kojima su 
najvažnija narodno 
kazalište i opera; 
poznata je i kon- 
certna dvorana Ate- 
neum, u kojoj se 
održavaju najva- 
Znije glazbene pri- 
redbe. Vanjski iz- 
gled i način života 
pokazuju, da je B. 
grad budućnosti, 
dok su spomenici 
iz prošlosti malo- 
brojni. 

LIT.: N. Jorga, Dru- 
muri si oraşe din Ru- 
mania, Bukurešt 1904; 
Ch. Zagoritz, Evolufia 
istorica a tárgurilor si 
oraşelor dintre Buzău, 
Târgovişte si Bucaresti 
(Anuarul de Geografie 
şi Antropogeografie), 
Bukurešt 1915; G. Ver- 
gez-Tricom i R. Fi- 
cheux, Bucarest (An- 
nales de géographie), 
Pariz 1927; V. Mihai- 
Іеѕси, Bucaregtii din 
punct de vedere antro- 
pogeografic si etnogra- 
fic (An. de geogr.), 
Bukurešt 1915. J.R-ć. ў 1 

Povijest. Na mjestu B-a dizalo se vjerojatno za rimske 
vladavine utvrdeno daéko naselje Thyanus. Nije poznato, 
kad je B. nastao, ali se već u 14. st. ističe kao tvrdi grad, 
u kojem su zimi boravili vlaški knezovi. Narodna predaja 
izvodi mu ime od tobožnjega pastira Bucura (Bucuresti — 
potomci Bucura). G. 1595 zauzeli su ga i popalili Turci, ali 
ga je doskora oslobodio knez Mihail Viteazul (1593 do 
1601), a u 17. st. postao je sijelo metropolita i stalna prije- 
stolnica vlaškoga kneza (od 1698). Od 1769 do 1857 često 
je stradao u ratovima Rusije i Austrije s Turskom, pa su 
ga više puta zaposjedale njihove čete, a poneki su se put 
zadržale u njemu i više godina (tako austrijske 1789—91 i 
1854—57, a ruske 1848—51 i 1853—54). Kako se većinom 
sastojao od drvenih kuća, B. su često uništili požari, a u 
stoljeću, koje je prethodilo godini 1813, pošasti su više puta 
prorijedile njegovo stanovništvo (1813 pomrlo je od kuge 
70 tisuća ljudi). Unatoč svim nedaćama razvio se B. već 
u 16. st. u značajno tržište, koje je s vremenom dobilo 
izrazito grčko i židovsko obilježje, a potkraj 18. st. imao 
je do 100 tisuća stanovnika. S osnutkom kneževine Ru- 
munjske 1861 postaje B. njezinom prijestolnicom, pa je 
1885—96 okružen jakim tvrđavnim pojasom, koji je izgradio 
belgijski graditelj general Brialmont. Za prvoga svjetskog 

manski ugovor; Sr- 
bija. 

2. Između Bugar- 
ske i Srbije 3. III. 
1886. — Bugarska; 
Srbija. 

3. Između Bugar- 
ske s jedne te Gr- 
čke, Rumunjske i 
Srbije s druge stra- 
ne 10. VIII. 1913. 
— HE II, 161. 

4. Između Ru- 
munjske i sredi- 
šnjih sila 7.V. 1918. 
Pošto je Rusija 
ispala iz rata po- 
slije prijedloga za 
mir sa strane bolj- 
Sevika od 28. IX. 
1917, Rumunjska 
nije više imala iz- 
gleda za uspješan 
nastavak ratova- 
nja, pa je preki- 
nula borbu i sklo- 
pila primirje u Fo- 
csaniu 9. XII. 1917. 
Pregovori o miru 
nisu odmah zapo- 
čeli, jer je rumunj- 
ska vlada u Jassyu 
očekivala kakav 
odlučan uspjeh svo- 
jih saveznika na 
zapadu. Njemačka 
je stupila u vezu s rumunjskim političarima Carpom i 
Bendimanom, da s pomoću njih odstrani dinastiju i isko- 
risti gospodarske snage zemlje, dok se Austro-Ugarska 
obratila bez znanja Njemačke na rumunjskoga kralja, obe- 
ćavši mu daljnji opstanak dinastije, a tražila je ispunjenje 
posebnih želja Ugarske na znatan ispravak granice. Na 
temelju prethodnog mira u Buftea 5. III. 1918 započeše 
pregovori u Bukureštu u ožujku 1918. Turska, koje vojska 
je sudjelovala kod osvajanja Dobrudže, tražila je odstup 
područja u smjeru prema Jedrenu, a njemačka i austro- 
ugarska vlada svojatale su željezničku prugu Černovoda— 
Constanza i luku Constanza na Crnom moru. Prema ugo- 
voru od 7. V. 1918 Rumunjska je trebala odstupiti neke 
pogranične krajeve Austro-Ugarskoj i čitavu Dobrudžu; 
zato joj je stavljeno u izgled stjecanje Besarabije povodom 
raspada Rusije. Saveznička je vojska dobila pravo da 
zaposjedne i preuzme upravu željeznica, pošte i brzojava; 
poljoprivredne proizvode i petrolej trebalo je staviti na 
raspolaganje saveznicima; izrabljivanje petrolejskih izvora, 
u kojemu je znatno sudjelovao njemački kapital, povjereno 
bi mješovitom, ali pretežno njemačkom društvu. Rumunj- 
ska se obvezala isplatiti novčanice rumunjske banke, izdane 
za okupacije, i nadoknaditi Njemačkoj štete, koje je pre- 
trpjela na rumunjskom području. Sam ugovor nije donio 

Gore lijevo: BOULEVARD BRATIANU; gore desno: SEOSKI MUZEJ; dolje: BOULEVARD BRATIANU 

Gore: KAROLOV PERIVOJ (Grob neznana junaka); dolje: PERIVOJ GISMIGIN 

BUKUREŠT, Sveučilište 


svršetak rata. Pitanje sjeverne Dobrudže ostade neriješeno; 
njezino dodjeljenje Bugarskoj trebalo je provesti tek nakon 
sporazuma s Turskom i nakon uređenja pitanja željeznice 
i luke Constanza, a time je Bugarska bila nezadovoljna. 
LIT.: T. Niemayer i K. Strupp, Die vólkerrechtliche Urkunden des 
Weltkrieges, VI.; Die Friedensschlüsse 1918—1921, Jahrbuch des Völker- 
rechts, VIII., München-Leipzig 1922; O. Czernin, Im Weltkriege, Bcrlin 
1919; К. Helfferich, Der Weltkrieg, III., Berlin 1919; K. Е. Nowak, Der 
Sturz der Mittelmüchte, München 1921. J. N. 
BUKVA (Box boops), morska riba koštunjača iz por. 


.špara; valjkasta tijela, naraste 25—40 cm, gore zelenkasto 


žuta, dolje srebrnasto sjajna, sa tri do četiri pozlaćene uz- 


























BUKVA 


dužne pruge sa strana. U leđnoj peraji ima mnogo tvrdih 
šipčica, repna joj je peraja veoma rašljasta, a malena usta 
produžena i oči velike. Hrani se morskim biljem i stoga 
ima dugačko crijevo. Vrlo obična riba u Jadranu, jede se, 
iako joj meso nije cijenjeno. K. B. 
BUKVA, Fagus, rod drveća iz porodice žirnjača (v.); to 
je listopadno drveće jednostavnog, dvorednog lišća, tanke i 
glatke kore, trouglatih plodova, od kojih su po 2 u kupuli 
obrasloj bodljikavim ljuskama. Kupula puca na četvero. 





BUKVA 
1. grančica s muškim i ženskim cvjetovima, 2. plod, 3. pup 








BUKUREŠT, Biserica (crkva) Stavropoleos 


Ovome rodu pripada 9 vrsta, koje rastu u sjevernom umje- 
renom pojasu. : 

Obična bukva, Fagus silvatica L., do 30 m visoko drvo, 
ovalnog, 5—10 cm dugog lišća, koje je u sredini najšire, va- 
lovita, čitava, ali fino dlakava ruba, sa 5—9 pari lisnih žila. 
Pupovi su dugački, vretenasti, od grančice pod 45% otklo- 
njeni. Kora debla je pepeljasto siva, samo kod nekih pri- 
mjeraka ispuca poput hrastove (var. quercoides Persoon). 
Muški se cvjetovi nalaze u klupčastim visećim resama, na 
dugom i svilenasto dlakavom dršku. Prašnika ima 10—12. 
Ženski su cvjetovi u dvočlanim uspravnim dihazijima. U 
kupuli su po 2 ženska cvijeta. Čekinjaste ljuske kupule u 
zrelom stanju dosta su tvrde i ušiljene. Plodovi su glatki, 
sjajni i jestivi. B. klije s 2 debela kotiledona, koji su 
ozdo bjelkasti. Počinje rađati u dobi od 40 g. Raste u 
srednjoj Evropi. Kod nas je najraširenije šumsko drvo. 
Raste posvuda u brdskim i planinskim krajevima, osim 
primorja. Čini često gornju granicu šume, te je u tom 
slučaju klekasta. Izgrađuje vrlo značajnu i rasprostranjenu 
zadrugu bukove šume (Fagetum silvaticae croaticum Horv.). 
U parkovima se uzgajaju njezine odlike: crvena b., var. 
purpurea (lišće grimizno-crveno), te tužna b., var. pendula 
(grane vise), kao i američka b., F. grandifolia Ehrh. (lišće 
napiljena ruba). 

Na Kavkazu i Krimu i u istočnim i srednjim dijelovima 
Balkanskog poluotoka raste kavkaska b., F. orientalis Lip- 
sky, kojoj je lišće 6—12 cm dugo, u gornjoj trećini najšire, 
sa 7—10 pari lisnih žila. Peteljka lista duža je nego kod 
obične b., a kupula obrasla čekinjama. A 

Uzgojna svojstva. B. uspijeva u klimi, gdje zime nisu 
preoštre ni ljeta odveé suha. Bolje joj prema tome odgova- 
raju krajevi oceanske klime od krajeva izrazito kontimen- 
talne klime. U mladosti je vrlo osjetljiva na kasne mra- 
zove i sušu, te u tom pogledu ide u najnježnije listače. Ka- 
sni mrazovi oštećuju joj mlado lišće i cvjetove, radi čega 
joj je urod dosta rijedak. U blažoj klimi potpuno urodi 
svake 5.—10. god., a u hladnijoj svake 8.—15. god. Korije- 
nje joj je plitko do srednje duboko (30—50 cm), tako da 
lako stradava od suše. Raste dobro po brežuljcima i brego- 
vima, a osobito joj prijaju vlažniji i hladniji položaji. Na 
sjevernoj granici prirodnog areala raste i u ravnicama. U 
njezinu gornjem području pridružuje joj se jela, a u još 
višim položajima smreka. Ovakve mješovite šume pokri- 
vaju veće površine u planinama Gorskog Kotara, Like, Bo- 
sne i Hercegovine. U mnogim našim planinama čini gornju 
granicu šume. ` 

B. raste na plodnom i dosta svježem tlu. Na mršavijim 
tlima raste, ako su dovoljno svježa. Nema je na tlu, gdje 
se stalno zadržava voda i gdje se razvio kiseli humus, a 
nema je ni na suhim pjeskovitim tlima. Pomladak se naj- 
bolje održi u zaštiti krošanja starijeg drveća. B. podnosi 
veliku zasjenu, više nego i jedna druga listača. Dakako, da 
na slabijem tlu i na hladnijem dijelu svojeg areala: traži 
više svijetla. Bukove su sastojine do visoke dobi dobro 
sklopljene i guste, a tlo im je dobro zaštićeno. B. dobro 
popravlja tlo. Ono je u bukovim šumama mrvičasto, pro- 
zračno i plodno. U nepovoljnim klimatskim prilikama, 
odnosno na nepovoljnom staništu, remeti se normalna ras- 
tvorba šušnja i stvara se sirovi humus. 

RASIRENJE OBICNE I KAVKASKE BUKVE 


Bukove šume pomladuju se uglavnom prirodnim putem, 
i to oplodnom ili prebornom sječom. Na osami ostavljena 
stabla lako ruše jači vjetrovi, a kora im stradava od sunco- 
žara. Bukove se šume sijeku u dobi od 80—120 godina. 
Tada iznosi drvna masa na 1 hektaru srednje dobroga tla 
500—650 m3. Izbojnost bukve iz panjeva je slaba i kratko- 
trajna, jer panjevi brzo trunu, naročito u hladnijim kli- 
matima. Radi toga bukovih panjača ima samo u toplijoj 
klimi. — Među kukcima ima b. malo opasnih štetnika. Od 
gljiva štetna joj je bolest supki i bolest drva zvana 
piravost. A. P-ć. 

Bukva izgrađuje na području svoga areala nekoliko sa- 
mostalnih, geografski odijeljenih zadruga. One se odlikuju 
cijelim nizom zajedničkih vrsta i pripadaju posebnoj svezi 
bukovih šuma (Fagion silvaticae Pawl.), kojoj pripada i 
znatan broj šuma hrasta kitnjaka i običnog graba. Bukove 
su šume jednoliko građene, od drveća preteže najčešće 
sama bukva, kojoj se pridružuje po koji gorski javor i 





BUKOVA SREDNJEDOBNA ŠUMA 





BUKVA — BULA 


javor mliječ. Samo u višim pojasima združuje se bukva 
s jelom i izgrađuje miješane šume. I sloj je grmlja redov- 
no slabo razvijen, najčešći su širokolisna kurikovina, cr- 
vena kozja krv i obični likovac. Naprotiv je obilno razvi- 
jeno nisko rašće. U sjenovitoj, dovoljno vlažnoj šumi, na 
povoljnom humoznom tlu raste veoma veliki broj vrsta. 
Napose su razvijene proljetnice s trajnim podzemnim dije- 
lovima, lukovicama, podancima i gomoljima, koje se razvi- 
jaju prije nego li bukva svojom gustom krošnjom posve 
zastre tlo. 

Od svih zadruga, u kojima preteže bukva, ističe se obi- 
ljem značajnih vrsta hrvatska bukova šuma (Fagetum sil- 
vaticae croaticum Horv.), koja zaprema kod nas velike po- 
vršine i raspada se u gorsku bukovu šumu, miješanu šumu 
bukve i jele i predplaninsku bukovu šumu (— Hrvatska, 
biljni svijet). I. H. 

Bukovina (drvo bukve) je finih pora, s mnogo širokih 
srZnih trakova, crvenkasto Zuta, bakuljava, t. j. srZ joj je 
iste boje kao bijel. Kod nje je česta neprava srž ili crveno 
srce (— griješke drveta). B. je tvrda, cjepka, lako se obra- 
đuje, a parena dobro se savija; male je nosivosti, elastično- 
sti i trajnosti. Jako se uteže i vitla. Upotrebljava se u pro- 
izvodnji ukočenog drva (šperploča), u gradevnom stolar- 
stvu, za želj. pragove (koji se moraju impregnirati), za ta- 
racanje cesta, za rudničko drvo, za pokućstvo (Thonet-po- 
kućstvo iz savijene bukovine), u kolarstvu, bačvarstvu, te 
inače u kućanstvu. Drvo ravno, zdravo i uskih pravilnih 
godova upotrebljava se u proizvodnji aeroplana i muzičkih 
instrumenata. U novije doba b. se iskorišćuje za proizvo- 
dnju celuloze. Ona je vrlo dobro ogrjevno drvo. Pougljiva- 
njem u žeznicama daje odličan ugljen. Suhom destilacijom 
daje drveni ocat i katran. Iz bukvice dobiva se jestivo ulje 
(50 kg bukvice daje 10 1 ulja). Kompresijom b. dobiva se 
lignoston, koji je dvostruko veće spec. težine od b., a upo- 
trebljava se u strojarstvu za ležaje, zupce i sl. Tehnička 
svojstva b.: srednja spec. tež. 0,69 g/cm?, volumno utezanje 
17,6%, čvrstoća pritiska 530 kg/cm?, natezanja 1350 kg/cm?, 
savijanja 1050 kg/cm? i tvrdoća 780 kg/cm?. I. H-t. 

BUKVAR — Početnica. 

BUKVICA (plod bukve), služi u području bukovih šuma 
za hranidbu svinja (u koliko je svinjogojstvo jače razvi- 
jeno). Radi debele neprobavljive ljuske (oko 33% ploda) 
smanjena је hranidbena vrijednost bukvice. Za jedno- 
papkare je bukvica otrovna. Svinje se gone na pašu u bu- 
kove šume, gdje ostaju, dogod ima bukvice, ili dok ne za- 
padne dubok snijeg, te je ispod njega ne mogu pronaći. 
B. daje mekanu slaninu (ali vrlo aromatičnu), pa je stoga 
potrebno dotovljavanje ječmom ili kukuruzom. s. 

UL, 1. trupac, ispiljen u neokrajčane piljenice jednake 
debljine. U bulu su piljenice poredane onako, kako su bile u 
trupcu u času piljenja, te su povezane. B. je dug od 3 m na više. 

2. Drveni intarzijski radovi kombinirani s metalom. Tu 
je vrlo važna tekstura i prirodna boja drveta. I. H-t. 

BULA (tur. »strina«). 1. Kršćani zovu udatu muslimanku 
bula; 2. učiteljica u mektebu zvaše se u Bosni büla, a u 
Hercegovini hodža; 3. šegrti su zvali ženu svoga majstora 
bula. U sva tri značenja danas se vrlo rijetko čuje. H. K. 

BULA (u sredovj. lat. »bulla«) označuje kovinski otisak 
pečata, koji je služio za potvrdu državnih isprava, zatim 
kutijicu s pečatom, koji je visio na ispravi, a konačno i 
samu ispravu. Zato se kod nekih naših pisaca javlja naziv 
»pečatnica«. Izraz se kadšto upotrebljava i za isprave, 
koje su izdavali carevi i kraljevi, osobito kad je riječ o 
»zlatnim bulama«, ali najčešće služi za naziv onih svečanih 
papinskih isprava, u kojima se radi o važnim stvarima, a 
razlikuju se od isprava za manje važne stvari, nazvanih 
breve (v.). Na papinskim je bulama pečat redovito od ko- 
vine, na prednjoj strani (antica) ima sliku prvih apostola 
Petra i Pavla, a na stražnjoj (postica) ime pape, koji izdaje 
ispravu. Bule, kojih se predmeti rješavaju u konzistoriju, 
nose potpis pape i kardinala, a zovu se bullae consistoriales. 
Izdaje li papa ovakve bule u doba između svog izbora i 
krunidbe, na stražnjoj strani pečata nema njegove slike 
(t. zv. polubule). Kod isprava, kojima su se podjeljivale 
milosti, pečat je visio na vrpci od bijele ili crveno-žute 
svile, a kod drugih na običnoj sivkastoj vrpci. Sastavljene 
su latinskim jezikom, a neke, koje bijahu namijenjene 
grčkom svijetu, i grčkim. Na početku je ime pape s do- 
datkom servus servorum Dei. Stil ima svoj ustaljeni oblik; 
neki se određeni nazivi i oznake redovito ponavljaju. Bule 
se obično citiraju po početnim riječima. Lav XIII. ukinuo 
je 29. XII. 1878 upotrebu čvrste pergamene i gotskog pisma, 

BULA — BULBARNA PARALIZA 


a viseći olovni pečat zamijenio utisnutim crvenim pečatom 
sa slikom prvih apostola i s imenom dotičnog pape. Olovni 
je pečat ostavio u upotrebi kod osobito svečanih i važnih 
odluka. Bule se sada izrađuju u uredu Cancellaria aposto- 
lica, a samo neke (o podjeljivanju nižih papi pridržanih 
nadarbina) u drugom uredu, koji se zove dataria. Kad pa- 
pinske bule zahvaćaju u pitanje nekog državnog područja, 
redovito im treba odobrenje dotičnog državnog poglavice. 

Naziv bula ne javlja se prije 13. st., ali isprave, koje imadu neke 
oznake bula, osobito s obzirom na pečat, sežu već u 7. st. Kako pod 
taj naziv dolaze vrlo različiti dokumenti, kao uredbe, povlastice, pisma, 
nalozi i drugo, tako su vrlo različiti i nazivi, pod kojima se javljaju. 
Liber diurnus Romanorum pontificum, zbirka formulara za poslovanje 
rimske kurije (7./8. st.), pozna kao glavne nazive: constitutum, de- 
cretum, privilegium apostolicum, praeceptum, praeceptio, praeceptionis 
pagina, epistola, a isto se tako različni nazivi javljaju i u samim doku- 
mentima i u uputama za sastavljanje isprava (ars dictandi). Uglavnom 
se bule mogu podijeliti u privilegia i litterae ili, prema duhu termino- 
logije benediktinaca, u bullae maiores i bullae minores. Ova zadnja 
podjela nije udešena prema važnosti predmeta, nego prema više ili 
manje svečanim diplomatičkim formulama. Privilegia su najsvečaniji 
akti papinske kurije, kojima se podjeljuju ili štite imuniteti i posjedi 
crkava. Litterae su jednostavnije; pismo i teksta i protokola od jedne 
je ruke. Na početku je papino ime s naslovom episcopus servus ser- 
vorum Dei i s pozdravom salutem et apostolicam benedictionem, a na 
kraju jednostavno datiranje. 

Najznamenitije su papinske bule: Clericis laicos i Unam sanctam 
Bonitacija VIII. od 1296 i 1302 protiv francuskoga kralja Filipa Lije- 
poga; In coena Domini Urbana V. od 1362 protiv krivovjeraca; Exe- 
crabilis, kojom je Pijo II. 1460 podvrgao koncile vlasti pape; Exsurge 
Domine Lava X. protiv Luthera od 1520, koju je Luther spalio; Uni. 

enitus Klementa ХІ. od 1713 protiv jansenista; bula  Ineffabilis 
ija IX. od 1854 o Bezgrešnom Začeću Djevice Marije i bula Pastor 
aeternus od 1870 o nepogrešivosti papinoj. 

Ima i papinskih bula, koje se odnose na Hrvatsku. Papa Paskal II. 
podijelio je 1102 nadbiskupu dubrovačkome nadbiskupski plašt, iste 
godine i splitskomu, kome je podjedno potvrdio prava njegove nad- 
biskupije. Papa Anastazije IV. imenovao je 1154 zadarskog biskupa nad- 
biskupom. Grgur IX. potvrdio je 1227 zagrebačkom kaptolu i biskupu 
darivanja kraljeva i pobožnih kršćana. Isti je papa pisao (epistola) 1240 

hercegu Kolomanu o sjedinjenju splitske i zagrebačke crkve. G. 1221 
papa Honorije III. izdao je naloge svom legatu Akonciju za postupak 
protiv heretika u Bosni, a nadbiskupa ostrogonskoga i njegove sufra- 
gane pozvao, da nastoje uništiti ove krivovjerce. Papa Grgur IX. uzeo 
je 1233 pod zaštitu Sv. Stolice bosanskog bana Mateja Ninoslava i t. d. 

Najvažnije bule i brevei sabiru se u zbornike, nazvane bulariji. U 
Državnom arhivu u Zagrebu pohranjen je Bullarium Ragusanum, ruko- 
pisni zbornik iz 18. st., koji obuhvaća isprave od 1023 do 1710. 

LIT.: L. Schmitz-Kallenberg, Die Lehre von den Papsturkunden; A. 
Meister, Grundriss der Geschichtswissenschaft, Zur Einführung in das 
Studium der deutschen Geschichte des Mittelalters und der Neuzeit, 
1./2., 2. izd., Berlin 1913; J. von Pflugk-Harttung, Die Bullen der Pipste 
bis zum Ende des 12. Jahrhunderts, Gotha 1901; Isti, Acta pontificum 
Romanorum inedita, Tübingen 1880 i Stuttgart 1884—1888; Bule za 
Hrvatsku u Smičiklasovu Diplomatičkom zborniku kraljevine Hrvatske, 
Dalmacije i Slavonije, u Tkalčićevim Povjesnim spomenicima Zagrebačke 
biskupije i u Povjesnim spomenicima grada Zagreba. J. N. 

BULANZERIT (boulangerit), olovna ruda iz odjela 
sulfosoli. Kristalizira rompski. Kristali su ili oduljeni ili 
pločasti. Najviše je jedar, pa u zrnastim, štapićastim, vla- 
knastim i vunastim nakupinama. Slaba blaga opipa; tvr- 
doća mu je 2,5—3, a specifična težina 6:274—6:401. Kovna 
je sjaja; neproziran; modrikasto olovno siv. Često je po- 
kriven žutim pjegama antimonskoga okera, koji potječe 
od oksidacije bulanžerita. Spoj je olova s atimonom i 
sumporom PbsSb4S:i. Najradije se javlja po rudnim žilama 
u društvu antimonskih i olovnih ruda. Na nekim mje- 
stima razvio se u -tolikoj količini, da se drži vrijednom 
olovnom rudom. Kod nas ga ima u Bosni kod Litice Nove 
і oko Vareša. Ime je dobio po francuskom mineralogu C. 
S. Boulangeru. EST 

BULARIJ (lat. bullarium), zbirka papinskih bula i bre- 
vea. Zove se tako po djelu Bullarium Romanum, &to ga je 
u Rimu 1586 i 1588 izdao Laert Cherubini, a sabrani su u 
njemu akti od Grgura VII. do Siksta V. Kasnije je nasta- 
vljano. Charles Coquelin je napisao Bullarium magnum u 
14 sv., Rim 1739—62. Bularije su imale i pojedine ustanove, 
na pr. lus Pontificium de Propaganda fide, B. Franciscanum, 
B. ordinis Praedicatorum i dr. ЖЛ); 

BULAT, 1. Gajo, * Supetar na otoku Braču 4. I. 1836, 
ї Beč 9. VI. 1900, hrvatski političar. Bio je sin suca dra. 
Franje Bulata i Ivanice rođ. Farolfi, gimnaziju je svršio 
u Zadru, pravo učio u Grazu i Padovi, gdje je 1858 polučio 
doktorat prava. G. 1859 tajnik trgovačke komore u Zadru, 
neko doba u odvjetničkoj pisarni predsjednika dalma- 
tinskog sabora dra. Petrovića, zatim odvjetnik u Supetru, 
a od 1865 u Splitu. U »Nazionalu« g. 1862 pisao je članke 
u prilog hrvatskom jeziku na sudovima. Oženio se sestrom 
supruge Mihe Klaića i tako došao u bliži odnos s Klaićem. 
Skupa s vođom Narodne stranke Kostom Vojnovićem te s 
Vidom Morpurgom, Rendićem, Tacconijem, Kamberom, 
Manđerom i Karamanom B. je odlučno učestovao u borbi 
protiv načelnika Splita Bajamontija. Uspjelo mu je najprije 

pridobiti seoske kotare 
i osamiti Split. Nakon 
odlaska Koste Vojnovi- 
ća na sveučilište u Za- 
greb В. preuze 1873 
vodstvo Narodne stran- 
ke. G. 1877 bi po prvi 
put izabran zastupnikom 
u carevinskom vijeću u 
Beču. Odlučnu borbu za 
osvajanje splitske opći- 
ne poveo je 1881. Kod 
izbora u srpnju 1882 
Narodna stranka.  iz- 
vojšti pobjedu, B. po- 
stade najprije prvi pri- 
sjednik, 1885—93 bijaše 
načelnik grada Splita. 
Odlučno se zalagao za 
pohrvaćenje škola, za 
izgradnju novoga kaza- 
lista; za  »Citaonicu«, 
»Napredak« i »Zvoni- 
mir« i sudjelovao u kul- 
turnim i gospodarskim pothvatima. Kao predsjednik finan- 
cijskog odbora i izvjestitelj za zemaljski proračun u dalma- 
tinskom saboru predložio je ustrojenje vjeresijskog zavoda. 
G. 1884 sastavio je temeljito obrazloženi prijedlog za po- 
hrvaćivanje ureda. Po znamenitoj lex Bulat stranke su imale 
pravo u građanskim parnicama služiti se hrvatskim jezikom, a 
vlasti su bile dužne hrvatske podneske rješavati na hrvat- 
skom jeziku. Nakon smrti Klaića bi B. 17. I. 1896 imenovan 
predsjednikom dalmatinskoga sabora. U carevinskom vijeću 
u Beču pripadao je klubu Hohenwarta, a nakon raspada 
toga kluba stupio je u klub kršćansko-slavenske narodne 
sveze. Ponovno je bio član delegacija i u svakoj je prigodi 
pospješivao izgradnju dalmatinskih željeznica. G. 1891 
prisustvovao je otvorenju jubilarne izložbe i otkriću Kači- 
ćeva spomenika u Zagrebu. Uz Klaića i Pavlinovića ide 
Bulata odlično mjesto u hrvatskom pokretu u Dalmaciji. 

LIT.: D. Mikačić, Naša narodna ideja u Splitu, u jubilarnom broju 


zadarskog Narodnog lista 1. III. 1912; R. Horvat, Hrvatski preporod u 
Dalmaciji, Zagreb 1935. .N 


2. Petar, * Sućuraj na Hvaru 29. VI. 1888. Gimnaziju 
učio u Sinju, filozofski fakultet u Münchenu. Bio profesor 
u Sinju, Bečkereku, Skoplju i na zagrebačkom sveučilištu. 
Bavi se semantikom, etnografijom i leksikografijom. Bio 
urednik leksikona »Sveznanja« (Beograd-Zagreb 1937). Ve- 
liki rječnik hrvatskoga književnoga jezika, njegovo: glavno 
djelo, još je u rukopisu. X 

BIBL.: Die Schelten aus dem Tierreiche im Slavischen, Zagreb 1916; 
Pučko praznovjerje i mitologija, Narodna Starina 1; Prostonarodna filo- 
zofija o duši, ibd. 3; Mati zemlja, ibd. 19; Pogled na slovensku bo- 
taničku mitologiju, ibd. 27; Kukavica, ibd. 31; Iz života reči, Južno- 
slovenski filolog, IV. i V., 1924 i 1925—26; (zajedno s F. Nakić-Vojno- 
vićem), Gramatika italijanskog jezika sa čitankom za nižu i višu školu 
vojne akademije, Beograd 1940. 


BULAŽNJENJE ili delir je teška poremetnja svijesti 
kod raznih tjelesnih i duševnih bolesti, na pr. kod tifusa, 
upale pluća, upale mozga, alkoholnih duševnih poremetnja 
(del. tremens) i t. d. Bolesnici su neorijentirani, imadu 
obmame ćutila (halucinacije), misli su im raskidane, ne- 
jasne i bolesno izmijenjene, raspoloženja su redovito ža- 
losnog, ovladani su tjeskobom i strahom, rjeđe veseli, 
stalno su uzbuđeni i nemirni, ne mogu -spavati. Uslijed 
obmama ćutila, bolesnih misli i zastrašenosti postaju nekad 
opasni za sebe ili za druge. Vrlo izraženi znakovi bula- 
žnjenja s povišenom toplinom i općom naglom. slabosti 
nazivamo akutni delir. Taj obično svršava smrću. Slična 
su stanja akutna smetenost (bunilo) ili amencija, pri kojoj 
ne postoji nemir i shvatanje je izmijenjeno i nedovoljno, 
te sumračnost, pri kojoj je svijest samo sužena ili izmije- 
njena, ne postoji nemir, nego neka zanesenost, nekad naglo, 
jako i kratkotrajno uzbuđenje, a često na oko prirodno 
ponašanje. R: L-é. 

BULBARNA PARALIZA je vrlo teška moždana bolest, 
kod koje su napose oboljele jezgre nekih moždanih živaca 
u primozgu (Bulbus ili medula oblongata, v.). Simptomi su 
joj: otežan govor, usto nazalan, teško žvakanje i gutanje, 
pa i disanje. Tečna hrana vraća se na nos, zalazi u grlo i 
dušnik, bolesnik se zahikava i grčevito kašlje. Te sve smet- 
nje nastaju otud, što od bolesti živčanih jezgra propada 
i vene mišičje usta, grla, ždrijela i donekle lica. R. L-6. 


SRA: 


GAJO BULAT, Ivan Rendić 

BRUNO BULIC, Mrtva priroda 


BULBOCAPNIN je alkaloid dobiven iz različitih vrsta 
roda šupaljki (Corydalis cava [Mill] Schw. et K. i C. so- 
lida [Mill] Sw.). Bijeli je prašak, odnosno romboedrični 
kristali, netopljivi u vodi, teže topljivi u alkoholu i eteru, 
a lako u kloroformu. Od njegovih soli klorid se uzima 
kroz usta, a fosfat u obliku potkožnih injekcija, kod tre- 
mora i paralize, jer umiruje drhtanje i grčeve. B. upotre- 
bljavaju i u veterinarskoj praksi, jer na životinje bolje 
djeluje nego morfij. B.A. 

BULBUL (perz. slavuj). Dolazi u perzijsko-turskoj lirici, 
kao i u našem narodnom pjesništvu — kao ruža. Ime je 
poznato i u perzijskoj mistici. Tu su riječ, u turskom izgo- 
voru bülbül, uveli u njemačko pjesništvo Goethe, Rückert 
i Platen. 

BULE (grč. 8ovi4 »vijeće«). Do Klistena sastojalo se vi- 
jeće u Ateni od 400 članova, po 100 iz svake file. Klisten 
je narod podijelio na 10 fila, pa se u vijeće svake godine 
ždrijebom biralo po 50 građana iz svake file. Tih 50 vijeć- 
nika pojedinih fila činilo je poslovodni odbor kroz jednu 
desetinu godine. Oni se zovu pritani, a ured (tol, pritanej) 
nalazi im se na trgu, gdje zajedno jedu. Oni su zapravo 
atenska vlada. Da se ne bi tko osilio, ždreba se između njih 
svaki dan drugi načelnik. Do početka 4. st. on je predsje- 
dnik u sjednicama vijeća i narodne skupštine, a od toga 
vremena bira on prije svake sjednice i skupštine ždrijebom 
predsjednike između vijećnika ostalih 9 fila. Vijeće drži 
sjednice svaki dan. Ono stvara prethodne zaključke o svim 
predmetima, o kojima će raspravljati narodna skupština, 
i stara se, da se zaključci narodne skupštine izvrše; ono 
uvodi u narodnu skupštinu poslanstva stranih država i 
sklapa ugovcre. Vijeće nadzire čitavu financijalnu upravu. 
Na koncu svoje službe polaže račun o svom radu. Z.D 

BULFINCH, Charles, * Boston (Massachussets) 8. VIII. 
1763, + Boston 4. IV. 1844, američki arhitekt. Svršio je 
nauke u Harvard-sveučilištu, a učio je poslije u Engleskoj 
(gdje su na nj najviše utjecali Wren i Adam) i Francuskoj. 
B. je najznatniji arhitekt svog vremena, koji je odlučno 
utjecao na dalji razvoj američke arhitekture u njenu naj- 
važnijem razdoblju. U Bostonu izveo je prve urbanistički 
smišljene komplekse stambenih zgrada (Franklin Crescent, 
The Colonade i Comons). Sagradio je brojne crkve, javne 


BULBOCAPNIN — BULIĆ 


i privatne zgrade u Bostonu. G. 1818 postaje arhitekt Kapi- 
tola u Washingtonu. 

LIT.: E. S. Bulfinch, Life and Letters of C. B. architect, Boston- 
New York 1896; M. A. S. Shannon, Ch. B. the first american architect 
(u reviji Architecture, LIL), New York 1925. A. Sch. 

BULGAKOV, 1. Mihail, * Kijev 1891, + Moskva 1940, 
ruski pisac. Pripovjedač i dramatičar. Osobitu je pažnju 
posvetio ruskom građanskom ratu 1918—1920 i prvim godi- 
nama boljševizma dajući slike onoga tragičnoga vremena 
i iznoseći probleme stvorene u tim neobičnim prilikama. 
Vrlo popularan u Rusiji,i izvan nje, napose zbog romana 
Dani Turbinovih (kasnije prerađen u dramu). Djela: Zbor- 
nik pripovijedaka Djavoliada; roman Dni Turbinyh, Mo- 
Skva 1925; kazališni komadi: Bjelaja gvardija, Moskva 
1925; Bjeg; Zojkina kvartira; Moliére; dramatizacija Go- 
goljevih Mrtvih duša i libreto historičke opere Minin i Po- 
Zarskij (s glazbom B. V. Asatjeva alias Igor Gljebov), Mo- 
Skva 1936; komad je prireden i za film, koji je prikazivan 
i u Zagrebu (prva izvedba 13. IX. 1940). NEF. 

2. Sergije N., % 1871, ruski ekonomist i teolog. Profesor 
političke ekonomije u Kijevu i Moskvi, kasnije profesor 
teologije u pariskom ruskom teološkom zavodu. Počeo je 
kao marksist, ali u radu Kapitalizam i zemljoradnja, 1900, 
već drži, da zakon Marxa o koncentraciji imovine ne vri- 
jedi za zemlju, i zato je njegov ideal samo utopija. Otada 
skreće idealizmu (Od marksizma k idealizmu, 1903), -pravo- 
slavlju (Dva grada, 1909) i misticizmu: usvaja nauk VI. 
Solovjeva o Sofiji, kao božanskom biću, koje se ima utjelo- 
viti u ovom svijetu (Sofioložskaja teologija, 1927/9). V.R. 

3. Valentin F., Ж 1886, ruski književnik i publicist, po- 
sljednji osobni tajnik Lava Tolstoja i neumorni propagator 
njegove nauke. G. 1923 protjeran je iz Rusije, i otada kao 
emigrant živi u Pragu. Osnivač i ravnatelj Ruskog kulturno- 
historičkog muzeja u Pragu. U književnosti se javlja 1911 
knjigom Gledanje na svijet L. N. Tolstoja u pismima nje- 
gova tajnika. Druga djela: Kršćanska etika (s predgovo- 
rom Tolstoja), Sveučilišta i sveučilišna nauka, Opamelite 
se, ljudi-braćo!, Tolstoj moralist, L. Tolstoj i naša suvre- 
menost, Kako su umirali za vjeru, Tolstoj — Lenin — 
Gandhi, Duhoborci — ruski seljački pokret. Drame: Na 
križu veličanstvenosti (Smrt Tolstoja), Edgar Poe, Rjuri- 
kovič. INGE: 

BULGARIN, Faddej V., Ж 1789, + 1859, ruski novinar, 
beletrist i kritičar; napisao više romana: Ivan Vyžigin, 
1831, u više izdanja; Dimitrij Samozvanec, 1830; Mazepa, 
1834; Posmertnye zapiski tituljarnogo sovjetnika Čuhina, 
1835. J: B: 

BULGARIS (Vulgaris), Evgenios, * Krf 1716, + Petro- 
grad 1806, učeni Grk 18. st. Učio u Padovi, poučen u 
teologiji, matematici i filozofiji bio je profesor u Janini, 
Sv. Gori i Carigradu; prognan boravio je neko vrijeme u 
Leipzigu; na poziv carice Katarine II. sklonio se 1771 u 
Rusiju, gdje je bio neko vrijeme herzonski nadbiskup i 
poslije toga član carske akademije. Osobite je zasluge ste- 
kao unapređujući prosvjetni duh i noviju filozofijsku mi- 
sao u grčkom narodu. Napisao je na starogrčkom jeziku 
logiku (izdanu u Leipzigu 1876) i metafiziku (u Mlecima 
1805); na grčki je preveo Augustinove Ispovijedi i u heksa- 
metrima Vergilijevu Enejidu i Ekloge (izd. u Petrogradu 
1791). . B-a. 
BULIČ, Sergej Konstantinovič, * 1859, + 1921, ruski lin- 
gvist, učenik Jana Baudouina de Courtenay. Predaje od 1891 
poredbenu gramatiku indoevropskih jezika i sanskrt na 
sveučilištu u Petrogradu i član je leksikografskog odsjeka 
Akademije nauka. Glavne je studije posvetio struktural- 
nom izučavanju ruskoga i poljskoga jezika. Njegovim se 
opširnim nacrtom povijesti jezikoznanstva u Rusiji (Očerk 
istorii jazykoznanija v Rossii, 1., 1904) obilno poslužio Ja- 
gić u svojem monumentalnom djelu Isforija slavjanskoj fi- 
lologii (ESF. vyp. 1.). J.H-m. 

BULIĆ, 1. Bruno, * Trst 7. ХП. 1903, hrvatski slikar. 
Otac mu je iz Poljica kraj Splita, a majka iz Župe Dubro- 
vačke, gdje je proživio djetinjstvo. Gimnaziju je polazio u 
Trstu, gdje ga je Ivan Rendić potaknuo na umjetnički rad. 
Slikarstvo je učio u Mlecima, Zagrebu (gdje su mu bili 
profesori Kljaković, Becić, Babić i Krizman) i u Parizu. 
Iza toga stalno boravi u Zagrebu i sudjeluje na brojnim 
izložbama. Pojedine mu se slike nalaze u Strossmayerovoj 
i Modernoj galeriji u Zagrebu, kod različnih ministarstava 
i ustanova te u posebničkom posjedu u Hrvatskoj i u ino- 
zemstvu. B. je jedan od najdarovitijih mlađih hrvatskih 
slikara. Pretežno radi u tehnici ulja i to likove, portrete, 





` #4 krajolike i mrtve priro- 
de. Po svom je raspolo- 
Zenju kolorist i izZi- 
vljuje se u bogatim 
harmonijama i kontra- 
stima svoje profinjene 
palete. Ali on za volju 
boje nikada ne zane- 
maruje oblik. — Naj- 
uspjelije su mu slike 
mrtve prirode. U por- 
tretima, studijama i li- 
kovima postizava ura- 
vnotežen spoj realizma 
i tonske zasićenosti, a 
uz to snažno ističe psi- 
hološku karakterizaciju 
modela. B. sretno spaja 
u sebi južnjački tempe- 
ramenat, iskonsko sli- 
karsko osjećanje i so- 
lidno školovani dar, ne 
upadajući nikada u šablonu ili u služenje bilo kojem 
pomodnom slikarskom »izmu«. S: B. 
2. don Frane, * Vranjic kraj Splita 4. X. 1846, + Zagreb 
29. VII. 1934, arheolog. Pučku školu dovršio je kao sin 
seljačke obitelji u svom zavičaju, a nižu gimnaziju u gla- 
goljaškom sjemeništu u Priku kraj Omiša. Višu gimna- 
ziju završio je u Splitu, a bogosloviju u Zadru. G. 1869 
bio је zaređen.za svećenika. Iste godine upisao se na bečko 
sveučilište i učio klasičnu filologiju, a zatim na poticaj 
prof. Conzea arheologiju, za koju je pokazao osobito za- 
nimanje, jer je bio odgojen u kraju, koji obiluje arheo- 
loškim spomenicima. Dovršivši fakultet postao je 1873 
suplentom na gimnaziji u Splitu, a zatim na gimnaziji u 
Dubrovniku. U godišnjim programima tog zavoda tiskao 
je svoje prve radove. Kad je na bečkom sveučilištu osno- 
van arheolosko-epigrafski seminar, B. se 1877 vratio u 
Beč i tu godinu dana slušao predavanja profesora Benn- 
dorfa i Hirschfelda. Nakon toga postao je nadzornik pu- 
čkih spomenika za srednju Dalmaciju. Za vrijeme Bulićeva 
u tim krajevima dužnost konzervatora starina. G. 1883 po- 
stao je ravnatelj splitske gimnazije, a ujedno i splitskog 
arheološkog muzeja te konzervator povijesnih i umjetni- 
_ čkih spomenika za srednju Dalmaciju. Za vrijeme Bulićeva 
upravljanja splitska je gimnaziia u svakom pogledu napre- 
3 dovala. U veljači 1896 
prodrli su noću splitski 
gimnazijalci u školske 
prostorije i tu uništili 
slike cara Franje Josipa 
i zemljovide, na kojima 
bijahu označeni Beč i 
Budimpešta. Austrijska 
je vlada zbog toga do- 
gađaja krajem školske 
godine Bulića već kao 
pedesetgodišnjaka umi- 
rovila. Dalmatinski Hr- 
vati, profesori, svećenici 
i đaci iz Zadra i Splita 
prosvjedovaše ^ protiv 
Bulićeva umirovljenja. 
Splitski gimnazijalci su 
poklonili svom omilje- 
lom ravnatelju portret, 
rad Vlaha Bukovca, on- 
dašnjeg najboljeg hrvat- 
skog portretiste, а pro- 
lesori, svećenstvo i bogoslovi predali su mu brojna pismena 
priznanja. 
Umirovljenje je Buliću omogućilo, da se više bavi arheo- 
loškim proučavanjem, objelodanjivanjem antiknih spome- 
"mika і natpisa, koje je on iznosio u časopisu splitskog ar- 
heološkog muzeja »Bullettino di archeologia e storia dal- 
mata« u kojem je od 1879 redovito surađivao. Sad se B. 
Mogao sasvim posvetiti proučavanju i iskopavanju solinskih 
Tuševina i čuvanju dalmatinskih spomenika, na čemu jei 
dalje marljivo radio. 
Stupivši još za vrijeme svojih bečkih nauka u dodir 
5 istaknutim narodnim borcima B. je budno pratio hrvat- 

ski politički život. Njegov prijatelj Mihovio Pavlinović 
preporučio ga je svojim izbornicima kao svog nasljednika, 
i B. je bio izabran za narodnog zastupnika. Postao je član 
Zemaljskog sabora u Zadru i parlamenta u Beču, najprije 
1887—1889, a zatim 1907. Kroz to vrijeme B. je svojski za- 
govarao korist dalmatinskih Hrvata i osobito se zalagao za 
sjedinjenje Dalmatiaske i Posavske Hrvatske. Ali je nje- 
gov nesebični politički rad, odlučni i beskompromisni stav 
nailazio na poteškoće, i on se, razočaran, odrekao 1889 
bečkoga i zadarskoga mandata ne mareći nikada za 
novčane dohotke. Povukao se iz djelatnog političkog života 
sudjelujući i dalje u narodnom pokretu. 

Bulićev rad je velik po opsegu, neprekidan i mnogostruk. 
On je gotovo pola stoljeća bio jedna od najistaknutijih 
ličnosti u Dalmatinskoj Hrvatskoj. Agilni i predani nasta- 
vnik, zanosni širitelj klasičnih nauka i hrvatske znano- 
sti u tuđem svijetu, čuvar i istraživač poganskih, staro- 
kršćanskih i narodnih spomenika, branilac hrvatskih prava 
na Jadranu, radio je neumorno i sa žarom, predavajući se 
potpuno svom životnom pozivu. B. je u tom radu nailazio 
na poteškoće, koje stvara zaostala i nemarna sredina ne 
shvaćajući važnost povijesnih istina na granici malobroj- 
nog naroda, ali je on bio nepopustljiv. Posao, koji je B. na 
polju arheologije počeo, nastavio se i proširio; djelomično 
se ponekoje B-evo mišljenje i ispravilo, ali velik dio istra- 
Zivanja dalmatinske prošlosti osniva se na njegovu istraži- 
valačkom radu. On je začetnik naše arheologije, u kojoj je 
izvršio mučni posao pionira. 

B. je raširio u Dalmatinskoj Hrvatskoj zanimanje za stare 
spomenike. On je davao upute pojedincima, crkvenim i 
cpćinskim vlastima o čuvanju spomenika i umjetnina, koje 
posjeduju, i pomagao je osnivanje mjesnih zbirka u poje- 
dinim gradovima. Kao konzervator zauzimao se za popra- 
vak oštećenih spomenika. Mjesne je istraživače upućivao, 
davao im savjete dopisivanjem i posuđivanjem stručnih 
knjiga te tiskao njihove povijesne priloge i rasprave u 
svom »Bullettinu di archeologia e storia dalmata«, koji je 
uređivao od 1888 do 1928. »Bullettino« je u početku izlazio 
najprije na talijanskom jeziku, da bude pristupačniji stra- 
nim učenjacima, a 1920 promijenio je naziv u »Vjesnik za 
arheologiju i historiju dalmatinsku«. 

Osobita je B-eva djelatnost u Splitu. Tu je ustrajno bdio 
nad Dioklecijanovom palačom, jednim od značajnijih spo- 
menika u razvoju antikne umjetnosti. Budući da je careva 
palača ispunjena stambenim zgradama, a zaprema središte 
grada i luke, neprekidno je izložena oštećivanju, i njezin se 
čuvar treba neprestano boriti sa zahtjevima novog vre- 
mena. B-u je taj posao bio to teži, što u Austro-Ugarskoj, 
a zatim i u bivšoj Jugoslaviji, nije bilo zakona o čuvanju 
spomenika. Njegovim je zauzimanjem stoga 1903 osnovano 
Povjerenstvo za Dioklecijanovu palaču, koje se zauzimalo 
za njen popravak i čuvanje. Među članovima povjerenstva 
bili su, uz B-a i ostale, bečki profesori A. Riegl i M. Dvo- 
fak, predstavnici modernih nazora o čuvanju spomenika. . 
B. se osobito zalagao protiv rušenja stare biskupske pa- 
lace, zgrade iz 17. st, koja je, poput još nekih sredo- 
vječnih i kasnijih spomenika, bila pristala u monumen- 
talni okvir Dioklecijanove palače. Jednakom se žestinom 
protivio i postavljanju velikog Meštrovićevog kipa Grgura 
Ninskoga na peristil, središnji trg palače. 

B. je rano stupio u vezu s istaknutim arheolozima i 
učenjacima Evrope. Ta su mu poznanstva dobro došla 
u obrani naših spomenika. U njegovu djelovanju osobito su 
ga pomagali bečki arheolozi i sveučilišni profesori. Na svo- 
jim znanstvenim putovanjima i na arheološkim kongresima 
B. je zastupao našu znanost i svraćao pažnju na arheološke 
nalaze u našoj zemlji. Njegov je rad naišao na priznanje, 
i B-evo je ime bilo poznato širom kulturnog svijeta. On je 
postao članom mnogih znanstvenih zavoda i društava u 
tuđini i u domovini. Primio je i nekoliko odlikovanja. 
Hrvatsko sveučilište dalo mu je 1921 naslov počasnog dok- 
tora, a njegovi štovatelji, prijatelji i učenici izdali su pri- 
godom njegove 75-godišnjice veliki naučni zbornik Strena 
Buliciana, u kojem su tiskana devedeset i dva znanstvena 
priloga u različitim jezicima. 

U B-evu radu najviše se ističe iskopavanje i čuvanje ru- 
ševina stare rimske Salone, osobito starokršćanskih. B. je 
otkrio tlorise prostranih bazilika s bogatim skulptorskim 
ukrasima i mozaicima, grobove mučenika i natpise, koji ra- 
svjetljuju početak i rani razvoj kršćanstva na našoj obali. 
Tu bogatu građu B. je objelodanjivao postepeno u svescima 
»Bullettina«, a proučavanje mu je bilo više epigrafsko nego 

stilsko. Medu gradevinama, koje je B. otkopao, treba spome- 
nuti gradsku baziliku iz 4. st., baziliku iz početka 5. st., 
koju podigoše solinski biskupi Simferije i Hesihije, njima 
susjednu baziliku u obliku križa, koju u 6. st. podiže bi- 
skup Honorije, te nekoliko starokršćanskih groblja. Nasta- 
vio je i dovršio istraživanje velike bazilike, gdje su poko- 
pani solinski mučenici sv. Dujam, sv. Venancije i ostali, u 
Manastirinama, predjelu izvan zidina starog Solina. U ne- 
dalekom Marusincu otkrio je cemeterijalnu baziliku sv. 
Staša. Sve su te veličanstvene građevne skupine važni pri- 
lozi nesamo upoznavanju života prvih kršćana u svijetu, 
već i povijesti starokršćanske umjetnosti. B. je već 1894, 
kad je pripremio prvi kongres kršćanskih arheologa u Splitu 
i Solinu, zainteresirao za solinske ruševine evropske uče- 
njake. — Osim toga B. je istraživao solinske spomenike iz 
poganskog vremena. Nastavio je otkopavati veliki solinski 
amfiteatar, koji je mogao primiti 16.000 gledalaca, teatar, 
uz koji je nađen mali hram, zatim slikovite kupke, grad- 
ska vrata, veleobrtnu četvrt i poganske sarkofage. 

Pri tome radu B. je skupio velik broj natpisa, skulptura i 
predmeta, koji osvjetljuju život starih Rimljana. Zbirke su 
se splitskog Arheološkog muzeja, osnovanog već 1821, Buli- 
ćevim skupljanjem brzo povećale, i stare muzejske pro- 
storije nisu bile dovoljne. Spomenici su morali ležati u 
vlažnim i nezgodnim spremištima. B. je uspio, uz pomoć 
Benndorfa, ravnatelja bečkog arheološkog zavoda, da se u 
Splitu sagradi 1914 novi arheološki muzej, prema zamisli 
bečkih arhitekata Ohmanna i Kirsteina, koja zamisao nije 
bila baš najsretnija. Tek 1920 počele su se uređivati mu- 
zejske dvorane i trijemovi lapidarija, gdje je smještena 
najveća zbirka dalmatinskih arheoloških spomenika od vre- 
mena grčke kolonizacije na Jadranu do baroknih spome- 
nika 17. st. U muzeju je smještena i knjižnica, u kojoj je 
B. dugi niz godina skupljao stara izdanja, rukopise, crteže 
i novine, koje služe proučavanju dalmatinske prošlosti. 

Cijeneći osobito važnost starohrvatskih spomenika, koji 
potvrđuju našu narodnu kulturu i život na jadranskim oba- 
lama, B. je osobitom ljubavlju otkopavao i domaće starine. 
Za te porušene spomenike, većinom crkve i samostane, za- 
dužbine hrvatskih knezova i kraljeva, znalo se samo iz pi- 
sanih dokumenata. B. je od 1885 bio pri ruci franjevcu 
Luji Marunu, koji je otkopao starohrvatske ruševine u 
kninskoj okolici, a zatim s njim 1887 osnovao starinarsko 
društvo za otkopavanje tih spomenika. Pošto se rastao 
s kninskim društvom, koje je, iako bez stručnjaka, uspje- 
šno nastavilo svoj rad, B. je 1894 osnovao u Splitu »Bihać«, 
društvo za istraživanje domaće povijesti. Pod B-evim vod- 
stvom društvo je otkopalo niz starohrvatskih spomenika 
od 9. do 12. st. i objelodanilo nekoliko povijesnih i arheo- 
loških rasprava. G. 1891 našao je B. u Rižinicama iznad 
Solina kameni ulomak s natpisom hrvatskog kneza Trpi- 
mira. Tu se kasnije otkrila crkva i samostan benedikti- 
naca, prvih širitelja prosvjete u Hrvatskoj, koje je u Riži- 
nice doveo knez Trpimir. U Bijaćima, na međi trogirskog 
i kaštelanskog polja, nađen je tloris crkve sv. Marte, Trpi- 
mirove zadužbine, spomenute u poveljama hrvatskih kne- 
zova iz 9. st. Uz crkvu nađeni su i tragovi kneževih dvo- 
rova. Na Otoku, sred rijeke Jadra, B. je otkrio 1898 nad- 
grobni natpis hrvatske kraljice Jelene iz 976. Natpis je 
važan, jer spominje kraljicu i dva hrvatska kralja, muža 
joj Mihajla Krešimira i sina Stjepana Držislava. Sred Oto- 
ka otkriveni su tlorisi crkve sv. Marije i sv. Stjepana, mau- 
zoleja hrvatskih vladara. Uz Jadro je nađena i najveća 
starohrvatska crkva, posvećena sv. Mojsiji i sv. Petru, a uz 
nju i dio kraljevskog samostana iz 11. st. U obližnjoj Gra- 
dini otkopana je lijepa crkvica centralne osnove, nekoć 
nadsvođena kupolom, za koju je B. držao, da je Zvonimi- 
rova krunidbena bazilika. U Kaštel-Gomilici nađeni su tra- 
govi imanja, koje je kralj Zvonimir poklonio dumnama. 
B. je s članovima »Bihaća« otkopao i groblja starih Hr- 
vata u Majdanu kod Solina i uz crkvu sv. Jurja u Putalju, 
u kojoj su bile fresko-slikarije s likovima hrvatskih vla- 
dara. Nakiti, prstenje i naušnice iz tih grobova, uz natpise 
і pleterne ulomke, nalaze se u zbirci »Bihać«, koja se čuva 
u splitskom arheološkom muzeju. To su nepobitni dokazi 
starohrvatske kulture na Jadranu, koju je B. osvijetlio svo- 
jim istraživanjem. On je dakle, iako bijaše klasični arheo- 
log, cijenio i sredovječne narodne spomenike. Jednako tako, 
premda je bio poklonik humanističkog odgoja i isticao po- 
trebu latinskog i grčkog jezika, odlučno se zauzimao za 
glagoljicu. Zalagao se, da se glagoljica upotrebljava u bogo- 
služju nesamo nekih župa, već da se pravo glagoljanja 

proširi na čitavu Hrvatsku i da se crkvene knjige tiskaju 
glagoljicom. 

Rezultate svojih istraživanja B. je redovito iznosio u 
svom »Bullettinu«. Tu je objelodanio velik broj nepo- 
znatih i tek otkrivenih natpisa iz Solina i ostale Dalmacije. 
Ujedno je ispravljao već poznate natpise i tiskao epigraf- 
ske opaske, koje su mu za njegove nalaze slali arheolozi 
Th. Mommsen, O. Hirschfeld, G. B. Rossi i G. Gatti. Tako 
je »Bullettino« najprije imao epigrafsko obilježje. Gotovo 
svi ti natpisi, skupljeni od Bulića do 1902, pretiskani su u 
čuvenom zborniku Corpus inscriptionum latinarum Berlin- 
ske akademije, koji je uređivao Mommsen, i čine značajan 
prilog antiknoj epigrafiji. Pored natpisa B. je objelodanio 
mnogo tlorisa antiknih zgrada, skulpture i sitnih predmeta 
umjetničkog obrta, koji bogato rasvjetljuju privatni život 
i kulturni razvoj rimske Dalmacije. U »Bullettinu« je pisao 
O različitim pitanjima iz topografije, hagiografije i povije- 
sti dalmatinske, ne isključivši nijedno razdoblje od pret- 
historije do 19. st. 

Svoje dugogodišnje rezultate rado je ustupao domaćim, 
a osobito stranim, arheolozima, koji su imali mogućnosti 
da sustavno prouče i cjelovito obrade solinske spomenike 
na temelju građe, koju im je B. pružio. Tim je B. omogu- 
ćio W. Gerberu, R. Eggeru i E. Dyggveu, da u tri sveska 
Forschungen in Salona stručno objelodane starokršćan- 
ske solinske spomenike. Jednako je pomagao danske arheo- 
loge J. Broendsteda, F. Weilbacha i E. Dyggvea pri kopa- 
nju solinskih ruševina, koje su oni zatim objelodanili u 
dva lijepa sveska Recherches a Salone. B. je bio pri ruci 
i onim stranim učenjacima, koji su istraživali Dioklecija- 
novu palaču, Nijemcu G. Niemannu i Francuzima E. Hé- 
brardu i J. Zeilleru, koji su o njoj izdali dva velika djela. 
Često je u »Bullettinu« donosio i prevodio rasprave stra- 
nih učenjaka o spomenicima u našoj zemlji. Tim radom, 
kao i svojim dopisivanjem i zamjenom svog »Vjesnika« za 
strane naučne časopise, B. je povezao našu znanost sa zna- 
nošću ostalih evropskih naroda. Strane i domaće ličnosti, 
učenjake i učenike, provodio je on neumorno kao vodič 
po solinskim ruševinama i u Dioklecijanovoj palači, i tu je 
privlačivo i zorno lajicima i stručnjacima znao oživjeti 
prošlost. 

Takav pionirski i organizatorski rad nije dopustio B-u, 
da se sasvim posveti pisanju kojeg velikog djela, niti da 
se zaustavi na rješavanju samo jednog pitanja ili na stil- 
skoj analizi spomenika. B. je mnogo zahvaćao, i nije čudo, 
da je razvoj znanosti ponegdje ispravio neko njegovo mi- 
šljenje. Kao čistog klasičnog arheologa i epigrafičara povi- 
jest antike i rano-sredovječne iskopine više su ga zanimale 
od povijesnog razvoja različitih umjetničkih stilova, iako 
područje njegova rada, Dalmatinska Hrvatska, obiluje ro- 
maničkim, gotičkim, renesansnim i baroknim spomenicima. 
Nepopustljiv je bio u obrani nekih svojih zaključaka. Vo- 
dio je polemiku o pitanju ubikacije Stridona, zavičaja sv. 
Jerolima, i zalagao se za Grahovo polje u Bosni, ali ta ubi- 
kacija nije u nauci prihvaćena. S Palunkom je polemizirao 
o ubikaciji otoka Melite, gdje je oluja bila bacila apostola 
Pavla, i tvrdio, da je taj otok Malta, a ne Mljet, kako je to 
kušao dokazati Palunko. Odlučno je branio i povijesnu isti- 
nu pred većinom dalmatinskog svećenstva, koje se zalagalo 
za crkvenu legendu o sv. Dujmu, splitskom zaštitniku. B. je 


. dokazao, da sv. Dujam nije bio solinski prvi biskup, ni uče- 


nik sv. Petra, već da je takvim kasnije proglašen zbog do- 
kaza apostolskog podrijetla solinske odnosno splitske crkve. 
O. Delahaye i ostali bolandisti odobrili su njegovo stajalište. 

B. je umro u zagrebačkoj klinici, a pokopan je u Solinu 
kraj grobova kršćanskih mučenika. 

BIBL.: Većina njegovih članaka i rasprava tiskana je u njegovu 
»Vjesniku«. Među onima, koji nisu tu doneseni, ističu se: Opis zbirke 
novaca dubrovačke gimnazije (Program za 1873/74); Folar dubrovački 
(bid. 1876/77); F. Bulić i A. Hauser, San Donato in Zara (Mittheilun- 
gen der Zentral-Kommission, Beč 1882); Hrvatski spomenici u kninskoj 
okolici (Djela HA, VIIL, Zagreb 1888); Po ruševinama starog Solina 
(Strossmayerovo Spomen-cvieće, Zagreb 1900); F. Bulić i J. Bervaldi, 
Kronotaksa solinskih biskupa (Bogoslovska smotra, Zagreb 1912); Razvoj 
arheoloških istraživanja i nauka u Dalmaciji kroz zadnji milenij (Zbor- 
nik MH, Zagreb 1925); Krunidbena bazilika kralja Zvonimira usred Gra- 
dine u Solinu (Tomislavov zbornik, Zagreb 1925); Orgulje glasovitih 
umjetnika po crkvama u Dalmaciji (Sv. Cecilija, Zagreb 1918); F. Bulić- 
P. Skok, Natpis Petra Crnoga (GLZM, Sarajevo 1918); F. Bulić-Lj. Ka- 
raman, Palača cara Dioklecijana u Splitu, Zagreb 1927 (njem. izd., Za- 
greb 1929); F. Bulić i L. Katić, Stopama hrvatskih vladara, Zagreb 
1929; Dolazak Hrvata i pohrvaćenje Dalmacije (Sveslavenski zbornik, 
Zagreb 1930). 

LIT.: Nekrolozi: Hrvatska Revija, listopad (Bulićev broj), Zagreb 
1934 (B. Poparić, F. Lukas, A. Grgin i t. d.); SKG, XLIII., br. 2, Beo- 
grad 1934 (M. Abramić); VHAD, XVI., Zagreb 1935 (V. Hoffiller); Bo- 

goslovska smotra, XXII, Zagreb 1934 (M. Barada); Zivot, XV., br. 9, 
Zagreb 1934 (L. Katić); Hrvatska smotra br. 8/9, Zagreb 1934 (K. še- 
gvié); Ljubljanski zvon, Ljubljana 1934 (K. Dobika); Slavenski glas, So- 
fija 1934 (A. Todorov); Vjesnik za povijest i arheologiju dalmatinsku, 
sv. LL, Split 1940 (M. Abramić); Numismatika, IL—IV., Zagreb 1937 
(В. Horvat); Revue Archéologique, 6-me série IV., Pariz 1934 (J. Zeiller); 
Bursians Jahresbericht für Altertumswissenschaft, sv. 259B, Leipzig 1935 
(W. Kubitschek); Lj. Karaman, Rad na polju klasiëne arheologije u 
Dalmaciji u razdoblju od sredine prošlog vijeka do danas, Obzor, Spo- 
men-knjiga, Zagreb 1935. (C. P. 

3. Ivo, * Tugari (opć. Poljica-Priko) 23. I. 1905, državni 
tajnik u ministarstvu za javne radove. Pučku je školu svr- 
šio u Tugarima. Do 20. godine bio je seljak, a povremeno 
je radio u tvornici na Dugom ratu. Ne napuštajući svag- 
dašnji rad počeo je u 20. godini privatno učiti realku te 
je u jesen 1927 položio na realci u Splitu ispit zrelosti i 
upisao se na tehnički fakultet u Zagrebu, gdje je 1932 na- 
pravio diplomski ispit. Nakon svršenih nauka vršio je 
službu nadstojnika za gradnju cesta (Sušak—Karlobag) i 
glavara pogona u tvornicama (Solin, Majdan, Caprag). Ne- 
prekidno je bio djelatan u hrvatskim političkim društvima. 
G. 1941 postao je državni tajnik te je razvio veliku dje- 
latnost kod javnih radova. Se 

4. Stjepo, * Vranjic kraj Splita 1865, + Split 1937, 
ampelograf. Pohađao je nekoliko razreda gimnazije u 
Splitu, a zatim poljoprivrednu školu u St. Michelu u Tirolu. 
Službovao na poljodjelskoj školi u Gružu kao stručni uči- 
telj, a zatim kao njezin ravnatelj. Kada je 1902 škola zatvo- 
rena, B. je imenovan putnim nastavnikom poljodjelstva za 
kotare Split, Brač i Hvar, a kada je 1907 otvorena poljo- 
djelska škola u Splitu, postavljen je za stručnog učitelja 
vinogradarstva, maslinarstva, uljarstva i voćarstva. G. 1912 
je umirovljen, a 1922 ponovno uspostavljen u svojstvu 
izvjestitelja za maslinarstvo i uljarstvo. 

B. je sav svoj život posvetio proučavanju dalmatinskog 
vinogradarstva i maslinarstva, a bavio se izdašno i voćar- 
stvom te povrćarstvom. Na tim granama radio je i lite- 
rarno. Uz brojne članke u stručnim novinama izdao je ove 
knjige: Opis i obrana od zareznika štetnih vinogradu, Du- 
brovnik 1891; Dvanajst pisama Ivanu Težakoviću, Split 
1902; Konzerviranje maslina, Split 1926; Dalmatinska elajo- 
grafija, Split 1921; Produkcija i rafinacija maslinova ulja, 
Split 1927. U rukopisu je ostavio za vinogradarstvo Dalma- 
cije važno djelo Dalmatinska ampelografija. BO; 

BULINI (Bovlwot i Bovito:), ilirsko pleme u području 
Trogira (Tragurium). I Tab. Peut. ima iznad Trogira ozna- 
čeno područje Bulinia. 

BULL (engl. »bik«), 1. u engleskom jeziku kratka opaska 
ili priča bez logične dosljednosti, u čemu se i sastoji ko- 
mična pointa. Pripisuju se obično Ircima. U burzovnom 
govoru znači isto, što i haussier. — 2. John Bull, humoristični 
nadimak za engleski narod, u Engleskoj kao čestit kara- 
kter, a u inozemstvu više shvaćen kao odbojan tip. Ime 
možda potječe iz političkog pamfleta od J. Arbuthnota, 
History of John Bull, 1712, uperena protiv Johna Boling- 
brokea, ministra kraljice Ane. 

BULL, 1. Edward, * Oslo 4. XII. 1821, norveški povje- 
sničar. Od 1917 profesor na sveučilištu u Oslou. U svojim 
brojnim raspravama o norveškoj povijesti iznio je nove 
teorije. Svjetskim problemima bavi se u raspravama Karl 
Marx, 1918, Den russiske arbeider- og bonderevolution, 2 
sv. 1922, i Verdenskrigens utbrudd, 1923. 

2. George, * Wells 25. III. 1634, + 1710, anglikanski sve- 
ćenik i teolog. Odgojen je u Tivertonu, a kasnije je poha- 
đao kolegij u Exeteru i Oxfordu. Morao je napustiti 
"Oxford 1649, jer nije htio prisegnuti vjernost Common- 
wealthu. Privatno ga je zaredio biskup Skinner 1655, a 
nakon različitih peripetija postao je 1705 biskup od sv. 
Davida (Wales). Za vrijeme Commonwealtha pristao је 
uz oblik (formu) anglikanske crkve, a pod Jamesom II. 
istaknuo se kao vrlo oštar govornik i propovjednik protiv 
rimskog katolicizma. Njegovo najvažnije djelo Defensio 
Fidei Nicenae, 1785, ima biti dokazom, da je Trojstvo bila 
dogma davno prije Nicene. Ostala su mu djela: Harmonia 
- Apostolica, 1670, Judicium Ecclesiae Catholicae, 1694, i 
Primitiva et Apostolica Traditio, 1710. 

3. Jakob Breda, ж Rendalen 28. III. 1853, + 1930, norveški 
pisac. Od 1778—90 bio je novinar i urednik. Njegovi radovi 
odišu velikom ljubavi prema rodnoj grudi. Pisao je drame, 
satire, povijesne i suvremene romane, priče i pjesme. 

BIBL.: Skisser, 1891; Mellem fjeldene, 1895; Folk fra Dalen, 1897; 
Folkelivsromaner, 3 sv. 1913; Folkelivsbilleder, 5 sv., 1935. u 

4. John, * Somersetshire 1562, + Antwerpen 12. III. 


1628, engleski orguljaš i skladatelj. Kao orguljaš veoma se 

istakao pa stekao bakalaureat na sveučilištu u Oxfordu; 
sveučilišta u Cambrigdeu i Oxfordu 1592 podijelila su mu 
čast doktora. G. 1596 postao profesor glazbe na Gresham 
Collegeu. Poslije putovao Nizozemskom, Njemačkom i 
Francuskom i kao orguljaš svuda bio mnogo slavljen. G. . 
1607 preselio se u Bruxelles i bio dvorski orguljaš, a 1617 u 
Antwerpenu orguljaš u katedrali. B. je jedan od prvih 
izvrsnih skladatelja specifično klavirskog stila. Mnogo nje- 
govih klavirskih skladba sačuvalo se u znamenitom zbor 
niku Fitzwilliam-Virginalbook. Skladao je i crkvene skladbe 
i oveće kantate (anthem's). В. $. 
5. Olaf, ** Oslo 10. XI. 1883, sin Jakoba Brede B., valjda 
najveći lirski pjesnik suvremene Norveške. U njegovim se 
pjesmama odrazuje jedinstvena intimnost i duboka osje- 


ćajnost. 
BIBL.: Digte, 1911; Nye digte, 1913; Digte og noveller, 1916; Stjer- 
nene, 1924; Oinos og Eros, 1930. U. 


6. Ole Bornemann, * Bergen 1810, t Lysčen kraj Ber- 
gena 1880, norveški violinski virtuoz, uglavnom samouk; 
osebujna pojava, koja je fantastičnim, ekscentrično-kapri- 
cioznim sviranjem podsjećala na svoj uzor, na Paganinija, 
i nailazila često na protivljenje suvremenika. Proputovao je 
u koncertnim turnejama cijelu Evropu i Sjevernu Ameriku. 
Osnovao je 1848 u Bergenu narodno kazalište. 

LIT.: Životopise su pisali Gay, Sarah C. Bull, A. Grčnvold, O. Vik, 
J. Lie i-t. d. S. S-i. 

BULLA je lat. naziv za veliki mjehur, napunjen Zitkim, 
bistrim, gnojnim ili krvavim sadržajem. Neke kožne bolesti 
prikazuju se bulama kao glavnim znakom. RJE, 

BULLA, Blažej, Ж 1853, + Turčansky sv. Martin 1919, 
slovački skladatelj pjesama. Učio je tehniku u Beču. 
Harmonizirao je narodne pjesme, 1895 izdao je Slovenske 
štvorspevy, 1896 Veniec 20 slovenských piesni i Slovenske 
zvuky. S Milanom Lihoveckym izdao je 1901 Sbierku slo- 
venskych štvorspevov. S EI. 

BULLANT, obitelj francuskih arhitekata u Amiensu. 
1. Jean I. (* Lucheux, Pas de Calais, potkraj 15. st.) 
obnovio je crkvu S. Pierre u Doullensu, sagradio crkvu 
Saint-Jean hors les murs (1524—1540) i izveo neke dijelove 
katedrale, utvrde i zgrade u Amiensu. — 2. Njegov sin 
Jean II. (Ж valjada u Amiensu između 1510 i 1515) učio је 
u Italiji, pa je, vrativši se u Francusku, kao arhitekt Ane 
de Montmorency dovršio dvorove Fére-en-Tardenois i 
Écouen. Za Katarinu de'Medici izveo je Hótel de Soissons. 
Kralj Henrik II. povjerio mu je upravu gradnje dvorova u 
Fontainebleauu i Chambordu. Posljednje je njegovo djelo 
grobna kapela kraljevske porodice Valois (Notre-Dame-la- 
Ronde) u Saint-Denisu. Od ovih njegovih, a i drugih djela 
malo se što sačuvalo. Izdao je u Parizu 1564 djelo Regle 
générale d'architecture des cinq maniéres des colonnes. — 
3. Jean III. podigao je 1562 kulu u Amiensu i bio zaposlen 
pri gradskim utvrdama. 

LIT.: Ch. Enlart u Thieme-Beckerovu ALBK, V., Leipzig 1911. A. Sch. 

BULLDOG (engleski 
bull »bik«, dog »pas«) 
je vrsta psa u Engle- 
skoj, koji je bio uzga- 
jan u srednjem vijeku 
kao pas za borbe s bi- 
kovima i za meduso- 
bnu borbu, a danas se 
drži kao čuvar i kućni 
pas. Njegove su kara- 
kteristike: kratkodlaki, 
zbijen, snažan pas, ve- 
like glave s vrlo kra- 
tkim upravo nakaznim 
ličnim dijelom, na kome 
je koža veoma nabora- 
na. Prsa su mu snažna, 
a noge razdaleko i malo 
izvrnute. Razlikuju se 
dvije pasmine, i to en- 
gleski bulldog, koji je 
teži (oko 20 kg) i ima klopave uši, i francuski bulldog 
(lakši — oko 10 kg) s uspravnim ušima. D. 1-6. 

BULLE, Heinrich, * Bremen 11. XII. 1867, njemački ar- 
heolog, asistent na muzeju u Miinchenu g. 1895, privatni 
docent za arheologiju na sveučilištu g. 1898, od g. 1902 iz- 
vanredni profesor u Erlangenu, a od 1908 redovni profesor 
u Wirzburgu. Bio je, a i sada je još član središnjega 
ravnateljstva njemačkoga arheološkoga zavoda u Berlinu. 





ENGLESKI BULLDOG 

BIBL.: Napisao je veéi broj rasprava i knjiga, a najpoznatije mu je 
djelo Der schóne Mensch im Altertum; g. 1913 izdao je prvi svezak no- 
voga izdanja priručnika Handbuch der Archaeologie. V. 


BULLETTINO DI ARCHEOLOGIA E STORIA DAL- 
MATA, naučni časopis osnovan 1878 godine od Mihovila 
Glavinića i Josipa Alačevića u svrhu, da kao organ splitskog 
arheološkog muzeja sakuplja i objelodanjuje građu za još 
nenapisanu povijest Dalmacije. Urednici su istakli već u 
programu prvoga godišnjaka, da su se odlučili za talijanski 
jezik smatrajući ga diplomatskim, da se tako reče, jezikom 
arheologije, ali da će tiskati i članke u hrvatskom i u dru- 
gim jezicima. Od VII. sveska (1883) postao je Frano Bulić 
suurednik s J. Alačevićem i od XI. (1888) dalje jedini 
urednik i glavni izdavač. U ovom časopisu ima velik broj 
suradnika, ali je pretežno F. Bulić u njemu objavio golemu 
građu svojih istraživanja i iskopavanja, poglavito epi- 
grafičkog i hagiografskog karaktera, tako da će Bulićevo 
ime ostati povezano zauvijek uz »Bullettino Dalmato«. 

Iza svjetskog rata časopis od sveska XLIII. (1920) dalje 
nosi naziv Vjesnik za arheologiju i historiju dalmatinsku i 
donosi članke na hrvatskom jeziku uz kratke izvatke na 
francuskom, njemačkom ili talijanskom jeziku. Ovom go- 
dišnjaku pridružio se je redakciji »Vjesnika« Mihovil 
Abramić, koji iza Bulićeve smrti dalje izdaje ovaj časopis 
splitskog arheološkog muzeja. Zbog novčanih poteškoća 
»Vjesnik« izlazi sada neredovito. Za godišnjake 1—XXIII. 
(1878—1900) izdao je g. 1903, a za sveske XXIV.— XXXIII. 
(1901—1910) g. 1912 E. Celani »Indice Generale«. M. Ab-ć. 

U posebnim knjigama B-a nalaze se kao prilozi posebne rasprave, 
među kojima su važnije ove: A. Hauser, Spalato ed i monumenti ro- 
тат della Dalmazia (1878); S. Novaković, П campo d'azione di Ne- 
manja (1878); G. Urlić-Jovanović, Slika iz starine, Dioklecijan саг 
rimski (1879); V. Milić, Knezovi Babić (1879); J. Čobarnić, Dioclias, 
Carmen polymetrum (1882); A. Hauser, Spljet i rimski spomenici Dal- 
macije (1884); Е. Radić, Prilog k ikonografiji Arhanđela Mihovila u 
borbi sa đavlom u srednjem vieku (1887); Isti, Starinska crkva Sv. Vida 
na groblju sela Žrnova na otoku Korčuli (1887); F. G. Jackson, Юа? 
opera »Dalmatia the Quarnero and Istria« (1889); D. Stratimirović, 
Palata cara Dijokletijana u Spljetu (1890); P. Kaer, Prinosak k spome- 
nicim iz dobe hrvatske narodne dinastije (1890); L. Jelić, Sveti Anasta- 
zije Kornikular, mučenik solinski (1896); T. Matić, L'évangéliaire slavon 
de Reims, dit Texte du sacre (1900); Ch. Diehl, Nella Dalmazia romana 
(1900); I. Delehaye, Saints d'Istrie et de Dalmatie (1901); Ch. Šegvić, 
Marco Marulo Pecinic (1901); Storia e leggenda di s. Domnione o Doimo, 
vescovo martire di Salona e delle sue reliquie (1901); Ch. Šegvić, Iscri- 
zione sepolcrale di Elena, figlia di Tomislavo, regina croata (1902); P. 
С. Coleti, Accessiones et correctiones all'lllyricum sacrum del P. D 
Farlati (1902 i dalje); R. De Schneider, H palazzo di Diocleziano a 
Spalato (1903); S. Gregorio Magno papa nelle sue relazioni colla Dal- 
mazia (1904); I. Pivčević, Nekoliko poljičkih isprava iz XV. st. (1908); 
N. Andrijašević, O vertikalnom pomicanju obalne crte u historičko doba 
na sjeveroistoku Jadranskoga mora, doktor. disert. (1910); I. Delehaye, 
Contributo bibliografico alla questione dei martiri salonitani, sv. I 
(1912); L. Jelić, Contributo alla storia d'arte in Dalmazia (1912); F. 
Bulić i J. Bervaldi, Kronotaksa solinskih biskupa uz dodatak. Krono- 
taksa spljetskih nadbiskupa (1912); Bibliografija (1913); Ch. Šegvić, Tom- 
maso Arcidiacono (1914); S. Šilović, Anarhija u Trogiru god. 1797 (1914); 
F. Bulić, Mučenici solinski (1917); G. Stockert, Le monete del comune 
di Spalato (1920); Lj. Karaman, Pitanje odstranjenja zgrade stare bisku- 
Pije u Dioklecijanovoj palači u Splitu (1920); I. Pivčević, Povijest Poljica 
(1921); M. Perojević, Ninski biskup Teodozije (1922); V. Novak, Naj- 
stariji dalmatinski rukopis Evangeliarium Spalatense (1923); Lj. Karaman, 
Basrelijef u splitskoj krstionici (1924/25); A. Zaninović, Marulićeva 
pjesma; Tažen'je grada Hjerozolima (1924/25); V. Novak, Analiza raz- 
voda zemalja manastira sv. Benedikta u Splitu (1924/25); F. Bulić, Kru- 
nidbena bazilika kralja Zvonimira usred Gradine u Solinu (1924/25); P. 
Butorac, Boka Kotorska od najstarijih vremena do Nemanjića (1926/27); 
Uzdasi i plač starca Milovana vrh rasuca solinskoga... (1926/27); I. 
Pivčević, Glagolsko bogoslužje i splitski sabori (1928/29); J. Smodlaka, 
Zemlje južnih Slavena i njihovi grbovi oko god. 1330 (1928/29); I. 
Stjepčević, Katedrala sv. Tripuna u Kotoru (1930/34). M. O. 

BULLINGER, Heinrich, ж Bremgarten 1504, + Zürich 
1575, švicarski reformator, pristaša i nasljednik Zwinglija, 
proveo je jedinstvo između Kalvinova i Zwinglijeva nauča- 
vanja. Sudjelovao je kod sastavljanja prve helvetske kon- 
fesije (1536), a drugu helvetsku konfesiju (1566) sastavio je 
sam. 

BULOVEC, Karla, * Bled 1895, slovenska kiparica i cr- 
tačica. Pošto je svršila samostansku učiteljsku. školu u 
Ljubljani, počela je risati kod Ferde Vesela. Bila je u Beču 
i Minchenu, a učila je i na školi za umjetni obrt i na 
umjetničkoj akademiji u Pragu kod profesora J. Sturse. 
Njezino je kiparstvo realistično s pokušajem plastične re- 
forme, koju je zadnjih godina, kad se posvema posvetila 
velikim figuralnim crteZima, prenijela i na to podruéje. 
Isprva je pokazivala snaZan kiparski talenat, no razvoj je 
njezinoga djela rano zastao. Udala se za pisca I. Mraka i 
pomagala mu kod inscenacija njegovih drama. Е. MI: 

BULOW, 1. Bernhard Heinrich Karl, knez, * Klein-Flott- 
beck kod Altone 3. У. 1849, + Rim 28. X. 1929, njemački 


diplomat i drZavnik. Odvjetak prastare plemicke obitelji 
iz Mecklenburga. Kao dobrovoljac sudjelovao je u prusko- 
francuskom ratu 1870/71, sluZio u upravnoj sluZbi Elsass- 
Lothringena, a 1874 prešao u diplomatsku. Služio јели 
Rimu, Petrogradu i Beču; u doba istočne krize 1877 bio je 
otpravnik poslova u Ateni, 1879 tajnik poklisarstva u Pa- 
rizu, 1885 savjetnik u Petrogradu, 1888 poslanik u Buku- 
reštu, а 1894—97 poklisar u Rimu. U srpnju 1897 postade 
državni tajnik za vanjske poslove. Kao i admiral Tirpitz, 
tako sei В. zalagao za to, da Njemačka dobije odgovarajuće 
mjesto u svjetskoj politici. Ljeti 1898, kako priča u svojim 
uspomenama (Denkwürdigkeiten, I., 273), u sporazumu 
s njemačkim poslanikom u Londonu grofom Hatzfeldom, 
zapodio je pregovore s Engleskom u pitanjima Afrike na 
način, koji ne bi povrijedio osjećaje drugih, a u jednakoj 
mjeri vodio računa o interesima obiju stranaka. Polazna 
točka bijahu posjedi Portugala u Africi, o kojima je bio 
potpisan ugovor u listopadu 1898. Engleski ministar kolo- 
nija Chamberlain pokazao se tada sklon savezu između 
Engleske i Njemačke, kojemu bi oštrica bila uperena pro- 
tiv Rusije. Kako ni on, a ni ministar predsjednik Salisbury 
ne davahu Njemačkoj jamstva za stvarne probitke, a B. 
bijaše uvjeren, da se Njemačka ne treba bojati Rusije, nije 
htio poduzeti ništa, što bi moglo poremetiti rusko-nje- 
mačke odnose. Savez s Engleskom bez stvarnih probitaka 
u njegovim očima mogao bi biti vrlo opasan za Njemačku. 
Nakon umorstva dvaju njemačkih misionara u Kini dade 
u studenome 1897 zaposjesti Kiaučou, a posljedica toga bio 
je zaključen ugovor od 1898 (— Kiaučou). Nakon rata iz- 
među Španjolske i USA B. je ugovorom sa Španjolskom 
od 30. VI. 1899 kupnjom pribavio Njemačkoj otočje Karo- 
lina, što Bismarck bijaše pokušao provesti već pred 14 
godina. Tim povodom bio je B. odlikovan naslovom grofa. 


17. X. 1900 naslijedio je kneza Hohenlohea (v.) na mje- 
stu drZavnog kancelara i pruskog ministra predsjednika. 
U vrlo uskim vezama s carem Vilimom Il. uložio je mnogo 
truda, da na diplomatskom polju udari temelje svjetske 
politike Njemačke, koja se bijaše gospodarski brzo razvila, 
i da pospješi izgradnju mornarice. Kako je to vodilo k na- 
petim odnosima s Engleskom, B. se 1898—1901 opirao ostva- 
renju bilo kakvih savezničkih veza i smatrao, da će najbolje 
poraditi u duhu Bismarckove politike, ako Njemačkoj osi- 
gura slobodne ruke na svim stranama. Ali kad se nije odlučio 
na obnovu nekadanjeg ugovora (Riickversicherungsvertrag) 
s Rusijom, omogućio je ostvarenje zaokruživanja Nje- 
mačke. Povodom francusko-engleskog utanačenja o Egiptu 
i Maroku od 8. IV. 1904 B. je odlučno isticao interese 
Njemačke u Maroku pozivom na ugovor u Madridu od 
3. VII. 1880, sklonio njemačkog cara na posjet marokan- 
skom sultanu u Tangeru 31. III. 1905, suzbijao nastojanja 
francuskog ministra vanjskih posala Delcassća, koja su 
težila k premoći Francuske u Maroku, i pridonio svoj dio 
njegovu padu 6. VI. 1905. Ne okoristivši se raspoloženjem 
ministra predsjednika i nakon odstupa Delacassćova mini- 
stra vanjskih posala Rouviera, koji je htio dovesti do spo- 
razuma između Francuske i Njemačke, i uporno tražeći 
saziv međunarodne konferencije u pitanju Maroka, koja se 
i održala u Algecirasu (v.), dovodio je i nehotice do većeg 
zbliženja između Francuske i Engleske. Povodom vjenčanja 
prijestolonasljednika bi uzvišen na stepen kneza baš na 
dan Delcassćova odstupa. U doba bosansko-hercegovačke 
aneksione krize 1908, obaviješten od austro-ugarskog mini- 
stra vanjskih posala Ahrenthala o tadanjim namjerama 
Austro-Ugarske, odlučno je podupirao njezinu politiku i 
odlučnim intervencijama u Petrogradu sklonio Izvoljskoga 
na priznanje gotove činjenice. Ustrajao je uz politiku 
Trojnoga saveza, iako bijaše uvjeren, da je njegovo zna- 
čenje u opadanju. Kad je kasnije njegova vanjska politika 
bila izložena nepovoljnim kritikama, volio je odgovoriti, 
da svjetsko političko stanje na prelazu od 19. st. u 20. nije 
bilo tako jasno ocrtano kao 1918. 

Svoju vanjsku politiku upotpunjavao je B. odlučnim go- 
spodarskim pothvatima, zaštitnim carinama i trgovačkim 
ugovorima 1904—05. Sukob s centrumom potkraj 1906 dao 
mu je povod za raspust Reichstaga i za t. zv. blok-politiku, 
koja je predstavljala pokušaj vladanja u užem dodiru 
s pojedinim strankama. Ali čim se pokazao sklonim libe- 
ralnim zahtjevima, konzervativna ga je stranka napustila. 
Interview, objelodanjen u Daily Telegraphu 28. X. 1908, 
kojim je car Vilim IL namjeravao primiriti Englesku i 





BÜLOW — BUMERANG 


‘ispraviti neke neosnovane tvrdnje u vezi s burskim ratom, 
uzbunio je njemačko javno mnijenje. Njegov je tekst bio 
prethodno saopćen ministarstvu vanjskih posala, ali mu 
ovo ministarstvo nije poklonilo dovoljno pažnje. B. je cara 
uglavnom obranio pred Reichstagom, ali je 17. XI. zatražio 
od njega jamstva u pogledu njegovih budućih ličnih izjava. 
"Tim su povodom njegovi dosadanji vrlo dobri odnosi s carem 
znatno oslabili. Državna financijalna reforma 1909 dobila 
je suradnjom konzervativaca i centruma oblik, koji nije 
bio prihvatljiv ni za liberalni dio bloka, a ni za Bilowa. 
B. odstupi 14. VII. 1909, a car na njegov savjet postavi na 
njegovo mjesto Bethmann-Hollwega. Kad je buknuo svjet- 
ski rat, B. dođe 17. XII. 1914 kao njemački poklisar u Rim 
s glavnim zadatkom, da posreduje u odnosima između Italije 
i Austro-Ugarske i održi neutralnost Italije. Kad je buknuo 
rat između Italije i Austro-Ugarske, vrati se u Njemačku. 
G. 1917 govorilo se, da bi imao zamijeniti Bethmann- 
Hollwega, ali usprkos maršalu Hindenburgu і parlamen- 
tarnim krugovima tome se opriješe car i Austro-Ugarska. 

B. je bio čovjek visoke kulture i obrazovanosti, vrstan 
govornik, majstor u vođenju pregovora; hladnoća i suzdr- 
žljivost, te dobre odlike diplomata, smetale su mu kao 
državniku. Ženidbom u vezi s visokim talijanskim plem- 
stvom bio je naročito podesan za zadaće, koje su ga dva 


puta zapale kao ро са u Rimu. 

BIBL.: Deutsche Politik, Berlin 1916; F. v. Bülows Reden, izd. J. 
Penzler i O. Hótzsch, 3 sv., Berlin 1903—09; W. v. Massow, Fürst 
Bülows Reden, Leipzig (Reclam); Denkwürdigkeiten, Berlin 1930—31. 

LIT.: A. Tardieu, Le prince de B., Pariz 1909; O. Hamann, Um den 
Kaiser, Berlin 1919; W. Spickernagel, Fürst B., Hamburg 1921; Wilhelm 
IL, Ereignisse und Gestalten, Leipzig 1922; J. Haller, Die Aera B., 
Stuttgart 1922; E. Brandenburg, Von Bismarck zum Weltkrieg, 3. izd., 
Berlin 1925; W. Becker, Fürst B. und England 1897—1909, Greifswald 
1929; S. Münz, Fürst B., Berlin 1930; Н. v. Eckardstein, Die Entlassung 
des Fürsten B., Berlin 1931; Е. Thimme, Front wider B., Staatsmünner, 
Diplomaten und Forscher zu seinen Denkwürdigkeiten, München 1931; 
V. Macchio, Wahrheit! Fürst B. und ich in Rom 1914/15, Beč 1931. J. N. 


2. Friedrich Wilhelm, grof od Dennewitza, * Falkenburg 
16. П. 1755, t Königsberg 25. II. 1816, pruski general. 
Istaknuo se naročito za rata protiv Napoleona I. g. 1813 
pobjedama kod Mčckerna (5. ТУ.), zatim Luckaua (4. 
VI.) i Grossbeerena (23. VIII.), gdje je pobijedio Oudi- 
nota, te kod Dennevitza (6. IX.), gdje je pobijedio maršala 
Neya, a važan je bio njegov udio i u bitki naroda kod 
Leipziga (18. i 19. X.). G. 1814 sudjeluje u bitki kod Laona 
(9. i 10. Ш.), а u sudbonosnoj bitki kod Waterlooa (18. VI.) 
njegov je nastup bio odlučan. B. je bio i skladatelj. U. 

3. Hans von, * Dresden 8. I. 1830, + Kairo 12. IV. 1894, 
njemački glasovirski virtuoz i dirigent. Glazbu je počeo 
učiti u Dresdenu kod Wiecka, zatim u Leipzigu, kontra- 
punkt kod Hauptmanna. Upute za dirigiranje primao je 
u Zirichu od Wagnera, čija je djela osobito promicao. U 
Weimaru dobio je zadnju izobrazbu u glasoviru od Liszta. 
Tu se oženio 1857. njegovom kćerkom Cosimom, koja ga 
je napustila 1869 i udala se 1870 za Wagnera. Iza više uspjelih 
gostovanja i nastupa postao profesorom glasovira u Ber- 
linu. Ovdje je prigodice nastupao i kao dirigent. G. 1864 
došao je u Miinchen, gdje je doskora postao dvorski ka- 
pelnik i ravnatelj Glazbene škole. Tu se zauzeo za prve 
izvedbe velikih Wagnerovih opera Tristana i Meistersin- 

s. бега. G. 1875—76 bio je na 
velikoj koncertnoj turneji u 
Americi (139 koncerata); po- 
slije je bio dirigent u Hanno- 
veru, Meiningenu, Petrogradu 
i Berlinu. Od 1887 živio je u 
Hamburgu i vodio koncertni 
zavod priređujući simfonijske 
koncerte. Bio je izvanredan 
virtuoz na glasoviru; program 
mu je uvijek bio opsežan; pro- 
micao je u prvom redu djela 
klasika. B. je imao izvanredno 
pamćenje, svirao je i dirigirao 
uvijek napamet. I u svirci i 
kod dirigiranja izrađivao je 
predavana djela u tančine, a 
pritom ga je vodio neobično 
siguran osjećaj za ritmiku; 
uvijek se podređivao sklada- 
teljevu djelu. U prvo vrijeme svog djelovanja propagirao 
je djela Wagnera, poslije se priklonio Brahmsu. Kao skla- 
datelj nije se mnogo isticao. Vrijedna su njegova izdanja 
mnogih klasičkih glasovirskih djela s uputama za izvođenje. 

LIT.: M. v. Büllow, H. v. B. in Leben und Wort, 1925; A. Steiner, 
H. v. B., Zürich 1906. B.S. 


4. Karl von, * Berlin 24. III. 1846, + Berlin 31. VIII. 1921, 
njemaéki general i vojskovoda; stupio u vojsku 1865, su- 
djelovao u ratovima 1866 i 1870—1; od 1903—12 zapo- 
vjednik 3. arm. zbora. U prvom svjetskom ratu zapovijedao 
1. i 2. vojskom; 1915 imenovan za generalfeldmaršala. Na- 
pisao: Mein Bericht zur Marneschlacht. SI. Bé. 

BULSIĆ, Šimun, spominje se kao graditelj u zadarskim 
ispravama 1435 zajedno s majstorom Matom Radovanovim 
(Alegrettijem). Obojica se obvezuju, da će za kneza i 
općinu sagraditi u Trogiru svod iznad česme u velikoj kuli 
trogirskoj (»in turri magna castri Tragurii«) i nov zid u 
gradskim bedemima. 

LIT.: I. Kukuljević-Sakcinski, SUJ, Zagreb 1858. A. Sch. 

BULTHAUPT, Heinrich, * Bremen 26. X. 1849, + Bremen 
20. VIII. 1905, upravitelj gradske knjižnice bremenske, nje- 
mački pisac, nasljedovalac klasika. Glavna su mu pjesnička 
djela: zbirka pjesama Durch Frost und Gluten, novele i~ 
drame u prozi i u stihovima, oratoriji i operni tekstovi 
(Christus, Achilleus, Kain). Po Schillerovu odlomku napi- 
sao je dramu Die Malteser, 1884. Medu djelima teoretske 
prirode istióu se: Dramaturgie des Schauspiels, 1893—1901, 
u 4 sv, ponovno izdanje 1922 (dramatska umjetnost od 
Shakespearea do G. Hauptmanna), i Dramaturgie der Oper, 
1887, 2 sv. GS 

BULWER, Edward Georg, lord — Lytton, lord. 

BULJAN, Antun, * Kreševo 11. IV. 1878, svećenik i pi- 
sac. Gimnazijske nauke svršava u Travniku, bogoslovske 
u Sarajevu. Polaže doktorat filozofije i kanonskog prava 
na Gregorijami u Rimu. Služi kao srednjoškolski kateheta 
u Sarajevu i tajnik nadbiskupa Stadlera. Reduciran je iz 
državne službe 1924 radi prosvjeda protiv izvrtanja povi- 
jesti i srpskog shvaćanja »narodnog jedinstva«. Dvaput 
boravi kao izaslanik nadbiskupa Šarića u USA. Kasnije 
je imenovan kanonikom i generalnim vikarom vrhbosan- 
skog nadbiskupa. Sagradio je Dom Hrvatskog Radiše u 
Sarajevu i crkvu u Tarčinu. 

Uređivao je »Vrhbosnu« u Sarajevu 1913—15, gdje piše uspjele 
društvene i teološke članke. Prevodi s njemačkog i talijanskog (Schee- 
benovo Slave Božje milosti i t. d.). Pisao je crtice i duhovite, stilski do- 


tjerane putopise po Španjolskoj, Italiji, Engleskoj, Francuskoj i Nizo- 
zemskoj, te dalekom Sjeveru. K. D-é. 


BUMBARI (Bombus), kukci opnokrilci, iz por. pčela, 
zdepasta gusto dlakava tijela. Žive zadružno u gnijezdima 
pod zemljom, u malome broju, 50—200 radnika s jednom 
oplođenom ženkom. Ta je ženka prezimila i osnovala u 
proljeće gnijezdo. Ona sama s početka njeguje leglo, a 
poslije preuzmu taj posao mladi radnici. Bumbari ne grade 
umjetnog saća, nego skupljaju nepravilne hrpe peluda, u 
koje ženka snese jaja, da ličinke imadu hrane. Ove izbuše 
u peludnim hrpama jajolike, nepravilno poređane čahure, 
iz kojih izađu iznajprije radnici, poslije mužjaci, pa ženke, 
koje iza oplodnje prezime, a svi ostali članovi u gnijezdu 
poginu u jesen. Bumbara ima mnogo vrsta. Oni su od kori- 
sti u gospodarstvu, jer oprašuju mnogo kulturno bilje (na 
pr. djetelinu). <B: 

BUMERANG, oružje australskih urođenika, komad 
kukasta drva, koji redovno služi za bacanje, a katkad i za 
udaranje. Poznato je svojstvo b-a, da se vraća natrag pre- 
ma bacaču, ako ne pogodi cilja, pa se obično na to misli, 
kad je govora o njemu. Međutim to je samo dijelom ispra- 
vno, kao što se i sam naziv bumerang osniva na nespora- 
zumku. Načinjen je naime prema riječi vumera, vomera, koja 
se upotrebljava za metaljku u okolici Sydneya, gdje su 
Evropljani prvi put stupili na australsko kopno, a nikad 
za b., koji ima mnoga, sasvim drukčija imena. No ipak se 
naziv b. u Evropi sasvim udomaćio, postao je pojam, ali 
znači dvoje: 1. u užem smislu — gledano s tehničke strane 
— »pravi« povratni australski b. i 2. u širem smislu teži i 
grublje izrađeni b., koji se povraća, pa dalje svaku drugu 
kijaču za bacanje sličnoga oblika. Ovom se drugom vrstom 
Australci služe u boju, dok prvu upotrebljavaju za lov na 
ptice, ribe i manje životinje, a ima i posebnih b. za igru, 
i upravo ovi opisuju one najljepše i najzamršenije krivulje 
u zraku (v. sliku 2). I veličina i oblik b-a mogu biti vrlo 
različiti. Duljina im je od 40—110 cm, mogu biti kolje- 
nasto zakrivljeni ili savijeni kao srp, a krakovi su im sad 
jače, sad slabije razmaknuti (poprečno ima kut među nji- 
ma 1350). 

Povratni je b. u svom najpoznatijem obliku plosna da- 
ščica, debela u sredini 1 cm, oštrih rubova, s gornje strane 
nešto jače, a s donje slabije ispupčena, tako da joj prorez 














S1.-1..RAZLIČNI OBLICI BUMERANGA 
1.—3. australski povratni b. (3. pokazuje i zavinutost krakova); 4.—6. 


obični (»bojni«) australski b., koji se ne vraća; 7. Sudan, 8. i 9. stari 
Egipat; 10. prethistorijska Evropa (Jütland); 11. Indija (Gudžerat); 12. juž. 
Indija; 13. Celebes; 14. prerijski Indijanci; 15. Pueblo-Indijanci (Hopi). 
— Omjeri crteža nijesu jednaki (1., 2., 4.—9., 12. iz British Museuma, 
3. i 10. po Franzu, 11. po Ratzelu, 13. po Lippsu, 14. i 15. po Buschanu) 


nalikuje na leću. Osim toga oba su kraka nešto zavinuta 
oko uzdužne osi, i to redovno lijevi krak prema gore, a 
desni prema dolje, tako da b., gledan s tanke strane, ima 
izgled vijka (v. sl. 1 br. 3; na crtežu je zavinutost jako 
pretjerana, dok je u naravi često jedva primjetljiva). Ova- 
kav b. drži bacač u ruci kao srp, gotovo posve uspravno, 
tek nešto nagnut na desno, tako da oba kraka gledaju na- 
prijed, a jače ispupčena (gornja) ploha nalijevo. Iz tog po- 
ložaja baca se b. snažnim zamahom ravno naprijed, kod 
čega treba da se odsklizne između palca i ostalih prsti i da 
se zavrti sam oko sebe kao zvrk. Na taj način bačeni b. 
poleti najprije gotovo vodoravno naprijed vrteći se nepre- 
stano oko svoje kraće osi u okomitoj ravnini, zatim se os 
vrtnje stane naginjati, dok se b. u isto vrijeme podigne uvis 
i zakrene nalijevo, pa se onda vrati vrteći se sada u vodo- 
ravnoj ravnini i padne u blizini bacača lijevo ili desno, 
ispred ili iza njega, opisavši gotovo posve pravilan krug 
(v. crtež br. 2 na sl. 2). 
Može se b. baciti i 
prema zemlji, da se 
poslije nekog vrejne- 
na sam digne uvis i 
zakrene nadesno, a i 
na različne druge na- 
čine. Predodžbu o tim 
kretanjima najlakše je 
dobiti s pomoću mini- 
jaturnog b., izrezanog 
iz posjetnice ili dopi- 
snice, koji se uhvati 
sasvim lako palcem i 
kažiprstom lijeve ruke 
za jedan krak i snažno 
kvrcne prstom druge 
ruke po drugom kra- 
ku pustivši ga u isti 
čas. Putanje b-a mogu 
biti vrlo raznolične i 
zamršene. što sve na- 
ravno zavisi o bacaču, 
njegovoj snazi i vje- 
štini, o smjeru i kutu 
bacanja, o vjetru i o 
konstrukciji b-a, na- 
ročito o jačoj ili sla- 
bijoj zavinutosti oko uzdužne osi. Utvrđene duljine opi- 
sanih krivulja kreću se između 22 i 45 m, a visine između 
15 i 30 m, ali Australci bacaju b. navodno i po 80 m 
daleko, a u jednom se slučaju tvrdi, i preko 100 m, kod 
čega je b. na povratku opisao u zraku 5 krugova. Po- 
vratni b. može se baciti i tako, da se vrati, pa u tom 
slučaju leti mnogo dalje. Utvrđena je daljina od 167 m, 
dok je isti bacač s kuglom za polovicu lakšom postigao 
samo 63 m. Zamršena kretanja b. nijesu još dovoljno raz- 
jašnjena s fizičke i tehničke strane unatoč brojnim poku- 
sima i istraživanjima. Opažanja se ne slažu, premda se 





SI. 2. NEKOLIKO KRIVULJA, KOJE OPI- 
SUJE BAČENI BUMERANG, U TLO- 
CRTU. Crtež 1b prikazuje uspon bume- 
ranga iz crteža la, dok je kod drugih tlo- 
crta uspon prikazan odebljanjem krivulje 
(la, b ро Walkeru, 2—6 po Buchneru) 


BUMERANG — BUNA-KAUCUK 


ističe važnost kretnje oko vlastite osi, zaobljenosti ploha 
i zavinutosti u obliku vijka. 

Kao što je povratni b. zanimljiv i zabavan kao fizička 
sprava, tako je i uopće za etnologiju važan kao kulturna 
pojava. Ta se važnost vidi najbolje po tom, što je jedan 
cijeli kulturni krug po njemu prozvan »bumerang-kultu- 
rom«. To je u prvom redu staroaustralska kultura, ali joj 
se tragova nalazi i po čitavom ostalom svijetu, a važni su 
joj elementi — uz ostalo — baš b. i srodna mu srpasta 
kijača (v.). Od kijače za bacanje vjerojatno je i nastao 
b. Uz Australiju danas se obično (ne povratni) b. nalazi 
naročito uz gornji Nil, u Sudanu, gdje se dalje razvio u 
željezni nož za bacanje, zatim u Indiji (sjev. i juž., osobito 
na poluotoku Gudžeratu), u Americi kod Pueblo-Indijanaca 
(Hopi, Moki), u juž. Kaliforniji, kod prerijskih Indijanaca 
(nekoji oblici fomahawka), na Novim Hebridima, Celebesu 
i u juž. Kini. Za prošlost je potvrđen iskopinama za stari 
Egipat i sjev. Evropu (Jutland), a tako su se tumačili i neki 
drveni predmeti iz drugih prethistorijskih nalazišta (na pr. 
zap. Švicarska, Bieler See). Druge podatke za b. u prošlo- 
sti treba primiti s oprezom, jer se nerijetko kao b. drži 
svaki kukasti predmet nepoznata značenja na starim sli- 
kama ili kakva nejasna vijest o nekoj inače nepoznatoj 
spravi za bacanje, koja može biti i obična kijača s debelom 
glavom. Tako je b. bio navodno redovno oružje u vojsci 
starih Asiraca, zatim se spominje, da ga je bilo u staroj 
Grčkoj i Engleskoj, a kao povratni b. smatrala se i rimska 
cateja, Wotanovo kladivo, Mjölnir, pa čak i topuzina Kra- 
ljevića Marka. Sve su to međutim samo nagađanja, premda 
nije isključeno, da je b. kao značajan elemenat jedne vrlo 
stare primarne kulture bio nekad rasprostranjen na mnogo 
većem području nego danas, pa će se možda naći još gdje 
na svijetu u dubljim kulturnim slojevima. Povratni oblik 
b-a dosad je nesumnjivo utvrđen samo kod današnjih 


Australaca. 

LIT.: G. Montandon, Traité d'ethnologie cyclo-culturelle et d'ergo- 
logie systématique, Pariz 1934; Buschan, Illustrierte Völkerkunde, 
L—IL, Stuttgart 1922—1926; G. T. Walker, Boomerangs, Smithsonian 
Report for 1901, Washington 1902; M. Buchner, Das Bumerangwerfen, 
Zeitschrift für Ethnologie, god. 48, Berlin 1916; K. Weule, Die Kultur 
der Kulturlosen, Stuttgart 1910; L. Franz, Alteuropüische W'urfhólzer, 
Festschrift P. W. Schmidt, Wien 1928; P. Strmšek, Orožje v jugoslo- 
vanski narodni epiki, ZNZO, XXV., Zagreb 1924. B. B-ć. 





BUNA S RIMSKIM MOSTOM U SELU KOSORU 


BUNA, 1. lijevi pritok Neretve. Izvire iz lijepog i jakog 
krškog vrela na istočnom kraju Mostarskog polja. Teče 
vijugavim tokom preko niskog zemljišta i nakon 8 km 
uliva seu Neretvu. Konstantin Porfirogenet spominje rijeku 
pod imenom Bona (B4»a) i kaže, da se iznad rijeke nalazi 
brdo, na kome je istoimeni grad (то Вора); Šišić misli, da se 
na isti grad odnosi i carev Hum (X/ovu), a Blagaj bi bio 
samo prijevod latinskog naziva (bonus = blag). Danas se 
na Dru (317 m) iznad vrela Bune vide ruševine Stjepan- 

rada. 

š LIT.: Šišić, Povijest Hrvata, Zagreb 1925. 

2. Zaselak u Hercegovini; nalazi se na ušéu istoimene 
rijeke. Ima 339 stan. (1931). J. R-é. 

3. Potok, izvire kao Bunica u Vukomeričkim goricama, 
a utječe u Odru 3,5 km JI od sela Donje Kuče. Duga je 
21 km. Z. D-i. 

BUNA-KAUČUK, umjetni kaučuk dobiven polimeriza- 
cijom butadiena (v.). Velika tehnička vrijednost i mnogo- 
strana primjena kaučuka i gume u gospodarstvu i vele- 
obrtu zahtijeva sve veću proizvodnju kaučuka. Ali budući 

da se prirodni kaučuk dobiva iz mliječnog soka (latexa) 
kaucukovaca, koji rastu u tropskim i suptropskim kraje- 
vima, to države, koje ne posjeduju kolonija u tropima, 
moraju uvoziti tu dragocjenu sirovinu. Nestašicu kaučuka 
osobito je teško osjetila Njemačka za vrijeme prvoga 
svjetskoga rata. Tada je njemačkim kemičarima uspjelo 
sintetizirati umjetni kaučuk iz domaćih sirovina. Osobitih 
je zasluga pri tom stekao profesor Fritz Hofmann, koji 
je sa svojim suradnicima našao postupak, kako se iz izo- 
prena i njegovih homologa, kao butadiena i dimetilbuta- 
diena dobivaju kaučuku slični proizvodi (> kaučuk umje- 
tni. F. Hofmann (koji je 1941 u Zagrebu održao preda- 
vanje Od ugljena do kaučuka) najavio je već 1909 svoj 
osnovni patent o polimerizaciji izoprena za dobivanje 
umjetnog kaučuka. Po tom su načinu dobivali u Njema- 
čkoj za vrijeme svjetskog rata iz metilizoprena ili dimetil- 
butadiena umjetni kaučuk, zvan metilni kaučuk. I ako je 
taj kaučuk bio skuplji i zaostajao u kakvoći za prirodnim, 
ipak je u nedostatku prirodne sirovine izvrsno poslužio 
za mnoge svrhe. Nakon rata obustavljena je proizvodnja 
metilnog kaučuka, no nisu prekinuti skupi pokusi oko 
sinteze boljeg i jeftinijeg umjetnog kaučuka. U velikim 
kemijskim tvornicama I. G. Farbenindustrie u Njemačkoj 
uspjelo je proizvesti iz plina butadiena kaučuku slični pro- 
izvod nazvan buna-kaučuk. Butadien se dobiva iz plina 
acetilena putem čitava niza među-proizvoda, kao acetalde- 
hida, aldola i butilenglikola ili iz vinilacetilena. Acetilen 
se pak dobiva iz kalcijeva karbida s vodom, a karbid se 
stvara iz ugljena i vapna u električnim pećima. 
Polimerizacija butadiena zadavala je velikih teškoća, 
dok se nije našlo, da polimerizacija butadiena teče povolj- 
no u toplini uz kovinu natrij kao katalizator. Nisu se 
naime mogli dobiti uvi- 
jek isti proizvodi, a to 
je za tehničku proizvo- 
dnju od bitne važnosti. 
Iz početnih slova buta- 
diena i natrija stvoreno 
je ime buna. U novije 
se vrijeme proizvodi po- 
limerizacija butadiena u 
vodenoj emulziji (late- 
xu) mućkanjem s razli- 
čitim katalizatorima i 
: | regulatorima uz перге- 
kidno nadziranje stu- 
PRIRODNI KAUCUK I PERBUNAN pnja polimerizacije i vi- 


Dva vrtnjom napeta traka postavljena su skoziteta otopine Tako 
u lo ulje. Prirodni je kaučuk pri : eR 
vrelo ulje rirodni je kaučuk pri tom je uspjelo načini raz 


gotovo posve uništen Vus É А 
(A. Springer, Kunstkautschuk, 1941) licite polimerne proiz- 
vode s različitim svoj- 


stvima, koji imaju i posebna imena kao »Buna S«, »Per- 
bunan«, »Perbunan extra« i dr. 


Opeka, iz koje je izgraden prirodni kaucuk: 
СНз 
| 
CH» = CH — C = CH? 
Izopren (2-metil-butadien) 
Tvari, iz kojih se pravi umjetni kaučuk: 


CH: = CH — CH = CH» 
Butadien (divinil) 


CI 
CH» = CH — С = CH? 
Kloropren (2-klor-butadien) 
Proizvodnja bune: 
Ugljen Vapno 
x 
Karbid 
Acetilen 
Aldol 
m 
Butilenglikol 


Butadien 


Buna 
(umjetni kaučuk) 





(Werkphoto) 


PRIREĐIVANJE BUNE, Pogled u odio za polimerizaciju 
(A. Springer, Kunstkautschuk, Miinchen-Berlin 1941) 


U nekim je svojstvima buna-kaučuk, osobito u elastič- 
nosti, vrlo sličan prirodnom kaučuku. Dade se vulkanizirati 
sa sumporom kao i prirodni kaučuk (uz prisuće ubrzača 
vulkanizacije). Vulkanizirani је buna-kaučuk otporniji 
prema benzinu i ulju, bolje podnosi promjene temperature 
od prirodnog kaučuka i kod viših temperatura ne postaje 
termoplastióan. Ne stari tako kao prirodni kaučuk. Sva 
su ta stvojstva osigurala buna-kaučuku mnogostranu upo- 
trebu. »Buna S« je najpodesnija sirovina za obruče kotača 
samovoza. S aktivnom čađom vulkanizati bune daju izvrsnu 
gumu, koja se 20—30%% manje troši trenjem od gume do- 
bivene iz prirodnog kaučuka. Ona je također otpornija 
prema mineralnom ulju i benzinu. »Perbunan« je osobito 
elastičan, pa se upotrebljava za naročite svrhe, kod gra- 
dnje strojeva i za pravljenje cijevi za benzin i ulje. Otpo- 
ran je i prema alifatskim ugljikovodicima, razrijeđenim 
kiselinama i lužinama, dok je naprotiv topljiv u benzolu, 
toluolu i kloriranim ugljikovodicima. Ali najveća je pre- 
dnost sintetskog kaučuka to, što se proizvodi u Evropi, i 
to samo iz domaćih sirovina, neovisno o sirovinama iz 
tropskih i suptropskih krajeva. : 

Danas je proizvodnja umjetnog kaučuka toliko napre- 
dovala, da je znatno pojeftinio, makar mu je cijena još 
uvijek viša od prirodnog proizvoda. Ali tom je sintezom 
postala Njemačka neovisna o uvozu kaučuka, dok ga je još 
1935 morala uvesti oko 70.000 tona. U Americi su se ta- 
kođer počeli zanimati za umjetno dobivanje kaučuka. 
Standard Oil Comp. of New Jersey, USA, priskrbila je 
pravo izradbe kaučuka po buna-postupku, dok je veliki 
kemijski koncern u Americi, Dupont, počeo proizvoditi 
umjetni kaučuk polazeći od klorbutadiena (kloroprena), 
koji se također dobiva iz acetilena i vinilacetilena. Polime- 
rizacijom klorbutadiena dobiva se kaučuku slični proizvod, 
koji se naziva »Dupren« ili »Neopren«. Spomenute vrste 
kaučuka služe za izradu gumenih cijevi, koje se ne ota- 
paju u benzinu i mineralnom ulju i za posebne svrhe, jer 
je taj umjetni kaučuk za sada još skuplji od prirodnog. 
U sintezi umjetnog kaučuka vidimo veliki uspjeh kemij- 

ske znanosti i tehnike. Buna-kaučuk nije obični nado- 
mmjestak za prirodni kaučuk, već proizvod izvrsne kakvoće, 
koji je po nekim svojim svojstvima bolji od prirodne si- 
rovine. M. D-é. 

BUNAR — Zdenac. 

BUNARKA — Tušak. 

BUNAU-VARILLA, Philippe Jean, * Pariz 26. VII. 1859, 
francuski inžinir. Bio je generalni ravnatelj međuoceanskog 
panamskog društva, koji je nakon afere, što je ugrozila 
uspjeh tog pothvata, reorganizirao radove i uporno nastojao 
dovršiti prokop odstupanjem toga francuskog pothvata Sje- 
dinjenim američkim državama (>> Panamski prokop). Izu- 
mio je gliboder na električni pogon. Za vrijeme rata 1914 
do 1918 usavršio je postupak u verdunskoj tvrđavi oko či- 
šćenja vode za piće klorovom rastopinom (»verdunizacija«). 

BIBL.: Panama, le passé, le présent, l'avenir (1892); Le détroit de 
Panama (1907); Panama, la création, la destruction, la résurrection 
(1913); L'autojavellisation imperceptible (1926); La radiolyse chimique 
(1927). J. D-e. 

BUN BIJELI, Scopolia carniolica Jacq., biljna vrsta por. 
pomoénica (v.). Podanak je ove trajne biljke jako razvi- 
jen, razgranjen i dug do 30 cm. Iz njega se razvija do 80 cm 
visoka, razgranjena nadzemna stabljika. Listovi su obrnuto 
jajasti, na rubu čitavi ili tupo nazubljeni i goli. Ljubičasto- 
crni zvoncasti cvjetovi vise na kratkim stapkama. Cvate u 
rano proljeće. Plod je tobolac. Središte je rasprostranjenja 
bijeloga buna u kopnenom dijelu Krša. Izvan ovog područja 
dolazi posve ograničeno u Karpatima, u krajevima sjeverno 
i sjeveroistočno od njih i na Kavkazu. Raste u sjenovitim i 
vlažnim šumama, na vapnenoj podlozi. U vrijeme cvatnje 
sabrana i osušena biljka zajedno s podankom i s korijenjem 





BUN BIJELI 


— Herba Scopoliae — upotrebljava se (zbog alkaloida) kao 
i velebilje. Kao stari tercijarni oblik važan je bijeli bun i 
u biljnogeografskom pogledu. S. Japonica Maxim. (Japan) 
daje u Japanu drogu Rhizoma Scopoliae Japonicae. 


LIT.: D. Marković: Farmakognoška istraživanja bijeloga buna iz za- 
padne Hrvatske (Apotekarski Vjesnik, Zagreb 1936). F. K-n. 


BUNDELKHAND, kraj u Britanskoj Indiji, izmedu 
Jumne i Cambala, gdje živi gotovo 1 i 34 mil. stan. u tri- 
desetak kneZevina pod engleskim protektoratom od 1817. 
U Panni je napušteno kopanje dijamanata. М. 5. 

BUNDERIUS, Ivan, * Gent 1482, + 1557, dominikanac. 
Borio se na znanstvenom polju protiv Lutera. Djela: Com- 
pendium dissidii quorundam haereticorum atque theol., Pa- 
riz 1540; Detectio nugarum Lutheri, Louvain 1551; De vero 
Christi baptismo, Louvain 1553; Scutum fidei orthodoxae, 
Gent 1556 i dr. 


LIT.: Scriptores ord. Praed., П1., 160; Dict. Theol. Cath., П. M.K-ć. 


BUNA-KAUCUK — BUNDIC 


BUNDEVA, tikva, buča (Cucurbita) je jednogodišnji 
biljni rod iz por. bundevnjače, koji se odlikuje velikim, 
žutim, sulatičnim, zvoncu sličnim, jednodomnim cvjeto- 
vima sa trobratnim prašnicima i velikim plodovima (bo- 
bama) s bijelim sjemenkama. Vitice su mu razdijeljene na 
dva ili više dijelova, a stabljika je hrapava, jer je obrasla 
bodljikama i bradavicama. S. H-ć. 

Bundeve se upotrebljavaju za stočnu hranu, a nekoje 
vrste jedu ljudi pečene ili kuhane. U košticama ima masnog 
ulja oko 50%, izvrsne kakvoće za jelo. U Podravini kuhaju 
posušene i usitnjene koštice radi dobivanja bundevinog 
(tikvinog) ulja. 

Bundeve uspijevaju u području vinograda i kukuruza. Ne 
podnose nedostatak vlage i traže jača zemljišta. Obično se 
ne siju kao glavni usjev, nego kao podusjev u kukuruzu. 
Njega sastoji u rahljenju zemljišta dvo- i trokratnim oka- 
panjem. Vrtne bundeve siju u »kućice« u razmaku 2:2 m. 
Prirod bundeva, ako su sijane kao glavni usjev, iznosi u 
povoljnim godinama do 1.000 q po jednom hektaru. P.K. 

BUNDEVNJAČE (Cucurbitaceae) predstavljaju jedinu 
porodicu istoimenog reda sulatičnica, kojoj pripadaju 
uglavnom zeljaste penjačice ili polugrmovi s najčešće je- 
dnospolnim, pravilnim, peteročlanim, više ili manje sula- 

tičnim cvjetovima. Muški cvjetovi imaju po 5 prašnika, od 
kojih su najčešće po 2 međusobno srasla, a 1 je slobodan, 
ili su pak svi međusobno više ili manje srasli. Svaka polo- 
vica prašnice ima samo 1 peludnicu. Plodnica je podrasla i 
trogradna, a plod najčešće mnogosjemena boba, rjeđe to- 
bolac. Većina se bundevnjača penje s pomoću morfološki 
veoma zanimljivih vitica. U našoj flori nastupaju samoniklo 
jedino rodovi bljuštac i štrkavac, dok se neki strani rodovi 
uzgajaju kao gospodarske biljke. Među potonje spadaju 
na pr. rod Citrullus, krastavac, dinja, tikva i dr. S. H-ć. 

BUNDIĆ (Bonda, Bonde, Bunda) prastari je vlasteoski 

rod, kojega se prisutnost u prošlosti grada Dubrovnika 
sasvim sigurno zasvjedočava već za vrijeme prije 17. V. 
1190, kada je ugovornu ispravu dubrovačkog kneza Gerva- 
zija-Krvaša o miru s humskim knezom Miroslavom između 
59 predstavnika dubrovačkih vlasteoskih rodova potpisao i 
vlastelin Savinus Bonde, prvi poznati nosilac krsnoga 
imena Savin, koje se u rodu kasnije često ponavljalo. 
. Neposredno poslije 1190 isti Savin sudjelovao je u još dva druga 
javna posla: kao odvjetnik u zastupanju dubrovačkoga kaptola 4. V. 
1195 u suđenju spora nadbiskupa Bernarda s područnim svećenstvom, a 
kao gradski vijećnik 9. IV. 1198 u dosuđivanju crkvice sv. Marije od 
Rožate lokrumskom samostanu (Cod. dipl. IL, 246, 272, 295). Prema 
predaji B-ći starinom potječu iz same dubrovačke okoline, a hrvatski 
oblik njihova prezimena potvrđuje se ćirilovskim ispravama od 1253 i 
1254 (Cod. dipl. IV, 532, 559). Rod je izumro potkraj 19. st. 

U kulturnu prošlost Dubrovnika rod nije ušao ni s jednim jedinim 
znatnijim predstavnikom. Povjesničar Fr. Ser. Crijević u svom golemom 
djelu Bibliotheca Ragusina spominje u svemu 4 svećenika, od kojih 
trojica: Nikola (živio u 15. st.), Antun Marija (+ 1667) i adoptivni 
Antun (t 1719) pripadahu dominikanskom redu, četvrti Savin (kanonik 
dubrovačke crkve, + 1441) svjetovnom svećenstvu, ali ni jedan od njih 
nije ostavio iza sebe bilo kakav književni rad. 

Napose je spomena vrijedan vlastelin Luko  Bundié 
(19. st.), jer je Dubrovniku, u kojem se već od početka 
16. st. mnogo cijenila upravo kazališna umjetnost, 1863/4 
izgradio lijepo novo kazalište, koje za Dubrovnik pred- 
stavlja njegovo treće javno kazalište uopće. 

Naime u Dubrovniku se u 16. st. javno predstavljalo na otvorenim 
mjestima, na Poljani i prid Dvorom, a onda su se od kraja 17. st. javne 
predstave počele davati u zatvorenim prostorijama Orsana. Početkom 
18. st. (oko 1707) taj je Orsan već preudešen za prvo pravo javno 
kazalište, u kojem se bez prekida predstavljalo do 1817, kad je zajedno 
s gradskom vijećnicom izgorjelo. Ipak oko 1823 za drugo kazalište bila 
je adaptirana Gučetićeva zgrada u Zuzerinoj ulici, a kad je 26. XII. 
1864 svojoj svrsi bio predan novi Bundićev teatar (vulgarno zvan i 
Bondin teatar), Gučetićevo se kazalište počelo nazivati upravo starim 
teatrom. 

LIT.: M. Rešetar, Stari dubrovački teatar, Narodna starina, I., 1922; 
L. Kukuljica, Narodna epigrafija, Zabavnik, Dubrovnik 1867; M. Medini, 
Starine dubrovačke. F.F. 


— Ae... 





BUNE — BUNIC 


BUNE, Vice (Vincentius Bune u dubrovačkim spomeni- 
cima), * Lopud 1559, # Napulj 12. XI. 1612, dubrovački 
pomorac. U službi španjolskih kraljeva Filipa IL i Filipa 
Ш. putuje u Ameriku, a — prema grobnom natpisu — 
djeluje i kao izaslanik madridskoga dvora u Belgiji. Izme- 
du 1598 i 1600 postaje savjetnik španjolskog namjesnika u 
Napulju, na kojem se položaju održao do kraja života. 
Prema M. Rešetaru (Nar. enc.) bio je nekoliko godina 
potkralj u Meksiku; za svoje je zasluge nagrađen viteštvom 
Kristova reda. U više se prilika zauzimao za interese Du- 
brovačke republike; 1600 uspio je pobiti gledište napulj- 
skog namjesnika, da sokolovi, kojima ga republika daruje 
svake godine, posvjedočuju njezinu političku ovisnost o 
Španjolskoj, a 1602 stekao je potporu španjolskih namje- 
snika u Italiji protiv Mlečana, koji su omogućili otpad 
Lastova od republike. Republika ga je učinila i svojim 
konzulom u Napulju. U oporuci je izrazio želju, da ga 
sahrane na rodnom otoku, pa mu se sarkofag nalazi u 
lopudskoj crkvi Sv. Trojstva, koju je prema predaji i 
podigao. Latinski natpis na sarkofagu ističe uz ostalo 
njegove zasluge za širenje vjere u Americi i zaštitu kato- 
ličanstva u Belgiji. B. nije potjecao iz poznate dubrovačke 
obitelji Bunića. 

LIT.: J. Tadić, Španija i Dubrovnik и XVI. st., Posebna izd. SKA 
93, 1932; V. Lisičar, Lopud, historički i savremeni prikaz, Dubrovnik 
1931. J. S-k. 

BUNGAR (Bungarus), indijska riječ, označuje u nauci 
12 velikih opasnih zmija otrovnica Istočne Indije i južne 
Kine. Ove imaju u malenim ustima malene otrovne zube, 

koji su sprijeda žljebasti, jedva zamjetljivi. Najveća je 
ovakova otrovnica Bungarum-Pama (Bungarus fasciatus) 
od 1,75 m, crna sa žutim kolutima, leđnim grebenastim 
odebljanjem i tupim okrajkom repa. „В. 

BUNICA, mali lijevi pritok rijeke Bune u Hercegovini. 
Izvire kao krška rijeka ispod vapnenačke visoravni Rudine. 
Tok joj je vijugav i dug oko 5,5 km, a pad malen. Naj- 
prije teče kroz nisko područje (Malo polje), zatim se pro- 
bija kroz vapnenački greben i slijeva se u Bunu oko 2,5 km 
od njezina ušća u Neretvu. 

BUNIČIĆ, Marko, * Cres 10. III. 1797, + Cres 11. II. 1887, 
kanonik sv. Jeronima. Školovao se u Rimu u zreloj dobi, 
kasno zaređen i odmah imenovan kanonikom sv. Jeronima. 
Izvrstan latinist, predavao je latinski jezik i retoriku u 
Collegio romano, pjevao latinske pjesme i bio član Arka- 
dije. Bio pri ruci F. Račkom, kad je šezdesetih godina pro- 
učavao rimske arhive, i biskupu Strossmayeru kod nabave 
umjetnina. Smatran je najboljim latinistom svoga vre- 
mena. Pomagao je novčano zbor i Kaptol sv. Jeronima. 
Svoju bogatu knjižnicu ostavio je gradu Cresu. Pjesme 
nisu skupljene. 

LIT.: Nadpop Marko Buničić Cresanin, Vienac, 1889, str. 300 i sl.; 
Pisma F. Račkoga, Prosvjeta, 1896; M. U., Nadpop Marko Buničić, 
Jadranski dnevnik, 1937, br. 77. 


BUNIĆ, selo u sjevernom kutu Krbavskoga polja na sje- 
cištu cesta iz Krbave u Gacku i iz Like u Korenicu. U sre- 
dnjem vijeku spadaše pod krbavsku župu i biskupiju, u 
15. st. plemićima Bunićima Krbavskim. Pod Turcima 1526 
gotovo opusti, pa ga 1553 naseli Malkočbeg muslimanima i 
pravoslavnim kmetovima. G. 1624 imađaše kao glavna 
utvrda kliškog sandžaka u Krbavi 150 stan. Narodna pje- 
sma spominje u B. dizdara Halilaju, barjaktara Omera i 
Bunićanina Muju. Kad je karlovački general Herberstein 

razorio B., odseliše se muslimani u Pounje i ondje osno- 
vaše novi B., a preostalih se osam obitelji pokrsti, među 
njima i velika, bogata i ugledna porodica Mustadina Ra- 
stića, koja živi i danas. Knez Dobrovoj Knežević naseli 
veći broj Srba. Pri reorganizaciji Vojne Krajine 1746 po- 
stade B. kapetanijom. Tada joj bijaše na čelu Gedeon Lau- 
don. On je zasadio velik hrastov i borov gaj, do danas zvan 
Laudonov gaj, i podigao crkvu sv. Marije. Na njezinu je 
mjestu general Urban sagradio 1856 novu lijepu crkvu od 
kamena. U njoj je ploča, koja veliča djela vojskovođe 
Laudona, a pred njom grobnica dvaju njegovih sinova. 
U B. se rodio 1794 podmaršal Dane baron Rastić, koji je 
ratovao proti Napoleonu, bio uz Jelačića kandidat za bana 
i razbio Madžare kod Budimpešte. 

LIT.: E. Laszowski, Bunić, Lički kalendar 1938. 5. O-n. 

BUNIĆ hrvatski je oblik prezimena starog dubrovačkog 
vlasteoskog roda »de Bona«, koji je za dva do tri stoljeća 
stariji nego ga je pod istim oblikom u Akad. rječniku izveo 
njegov urednik D. Daničić, kad je (pod a) kazao o njemu, 
da je »prezime vlasteoskoj porodici u Dubrovniku, koje 
dolazi od 15. vijeka, a latinski se pisalo de Bona, od čega 
će biti nastalo«. Opet rod nije ni toliko star, kako je to u 
životu Jakova B-ća izveo njegov biograf fra Saro Crijević 
tvrdeći, da se među vlasteoskim rodovima Dubrovnika 
javlja od samih početaka opstanka grada, ili doslovce »jam 
inde a conditae fere urbis initiis«. Isto tako je zapletena i 
bez sigurne podloge tvrdnja talijanskog dominikanca Sera- 
fina Razzi (1531—1611), koji je prema navodima bezimenih 
anala u svojoj »Storia di Raugia« (1595) izveo rodu pori- 
jeklo iz Njemačke, a ni tvrdnja M. Medinija, koji u svojim 
»Starinama dubrovačkim« (str. 99) kaže, da su se »Gondola 
i Lucari odvojili od porodice Savka u 12. st., a Bona i 
Gataldi su Bistetići — kako to i Popis kaže — koji su, 
čini se, primili ime Bona od majke Buna, kćeri Grubeša 
Gundulića..., koji muške djece ili nije imao, ili su mu 
umrla, pa je ostao na kćeri Boni te uzeo Marina Bistetića 
u laž (= u ulaž, nubere uxori), što se u statutu kaže »ge- 
nerum ad filiandum«. 

I protiv ovog Medinijeva izvođenja B-ća оа Bistetića 
preko Bone rođ. Gundulić (isp. o. c. str. 117), a dalje i 
protiv Jirečkova (isp. Die Romanem III., str. 9), koji opet 
hoće, da se prezime roda javlja prvi put (g. 1229) u prije- 
pisu lokrumske utemeljiteljne isprave, a u vezi »Lampre 
Vitalis de Bona«, a što Medini drži ili za prepisivačku 
griješku ili i krivo čitanje, jer se iz isprava romanski oblik 
njihova prezimena bar zasad ne potvrđuje iz vremena prije 
g. 1280, treba navesti to, da su oblici Bistetića, Lampre 
patronimičke izvedenice od krsnih imena Biste, Lampre 
(Lompre, Lomprić, isp. Akademički rječnik pod odnosnim 
oblicima), kao što je opet prezime Bona — i Bunić matro- 
nimičkoga porijekla. Prvo od njih iz Dubrovnika najprije 
se javlja u rodu Gataldi g. 1169 (isp. Cod. II., str. 127), a 
drugo već kao sasvim samostalno prezime g. 1190 (Cod. Il., 
str. 246). U rodu B-ća krsno ime Biste zasvjedočava se 
samo iz više isprava 14. st. (Cod. XIL, str. 85, 269/70). 

S obzirom na javljanje i hrvatskog 
i romanskog oblika njihova prezi- 
mena u povijesnim izvorima nailaze 
se samo ovi sigurni podatci. Između 
59 potpisnika vlasteoskih dubrovačkih 
rodova, koji su 17. VI. 1190 sknezom 
Gervasijem za Dubrovnik sklapali 
mir s humskim knezom Miroslavom 
(Cod. IL, str 246), rod B-ća nije ni- 
kako bio zastupan, a nije bio zastupan 
ni g. 1253 u prigodi, kad su dubrova- 
čka vlastela s Mihajlom Asenom skla- 
pala savez protiv Stjepana Uroša 
(Cod. IV., str. 528/33). U istim izvorima, a pod nadnevkom 
18. II. 1318 najprije se susrećemo s romanskim oblikom u 
prilici, gdje se u zboru kanonika dubrovačke crkve javlja 
Junius de Bona, kad je svršio razdiobu nekih zemalja i 
o tome izdao ispravu, koje se original i danas čuva u 
dubrovačkom arhivu (Cod. VIII., str. 488). Neposredni 
predci Junijevi morali su živjeti u Dubrovniku već u 
13. st., i prije g. 1280, kad se kao svjedok potvrđuje prvi 
poznati Marin de Bona sa sinom Sergulom (isp. Greg. 
Čremošnik, Kancelarijski i notarski spisi 1278—1301, 
str. 301, 94/5). Javljanje B-ća u istim izvorima postaje 
češće tek u 14. st. Tako se tu već g. 1342 uporedo 
javljaju i Give i Marin i Miho, g. 1344 Jakov Ivanov i 
Maroje Junijev, a g. 1346 opet Luka (Cod. XL, str. 669) 

i t. d. U isto doba (g. 1322) postojao je i kotorski vla- 
steoski rod »de Bona« (isp. Cod. IX., str. 101). Pod nad- 
nevkom od 30. III. 1352 i od 13. П. 1355 (Cod. XIR, str. 
85, 769/70) već se potvrđuje i hrvatski oblik prezimena 
(ćirilicom pisan Bunik' kao i Držik') za vlastelu Marina i 
Bistetu Buniće, a još g. 1350 u hrvatskom tekstu vlastelin 
Miho naziva se upravo Buna (isp. Jireček, Spomenici, str. 
90). Više i pravilnije u stara vremena nego u današnja 
nova u svim dubrovačkim rodovima običavala su se krsna 
imena ponavljati prelazeći prema stalnom pravilu s očeva i 
djedova na sinove. Prema takvom redu u rodu B-ća naj- 
više su se ponavljala krsna imena Ivan, Junije, Luka, Marin, 
Matej, Miho. 

U kulturnoj prošlosti Dubrovnika odvjetci roda B-ća 
počinju se javljati od 15. st., a od onih, koji su se na tom 
polju bilo kako istakli, dubrovački biograf Saro Crijević 
u svojoj »Bibliotheca Ragusina« za vrijeme od 15. do po- 
četka 18. st. u svemu ih je skupio devetnaest. Kako u abe- 
cednom redu ne će od njih svi biti prikazani, jer već 
Crijević, spominjući ih, za mnoge od njih nije znao ništa 
drugo kazati, već da su svojom obrazovanošću i velikim ta- 
lentom, istina, mnogo obećavali, ali kako on nije mogao od 
svih njih ništa napisano naći, dostajat će, da se svi svrstaju 
po stoljećima, u kojima su se rodili, a i djelovali, pobroje, 
a onda u abecednom redu prikažu od njih samo oni, iza 
kojih je ipak ostala i inače koja sigurna vijest. 

Humanističkom 15. i početcima 16. st. pripadali su od 
njih dva dominikanca, Saro Mara Saračina ( 1486) i Matej 
zvan Saračinović (+ oko 1500), te svjetovnjaci: slavni latin- 
ski pjesnik Jakov pa Marin, prijatelj Ilije Crijevića, i Miho 
Lukov. Sasvim u renesansnom 16. st. rodili su se i ugla- 
vnom u njemu i djelovali opet dva dominikanca, Saro 
( 1544) i Vinko (+ 1547), zatim dalje svjetovnjaci: Antun 
ilatinski pjesnik Ivan Pavlov (1523—84), izdavač Lud. Cerve 
Tuberona (1590) Matej Ivanov, prijateljica Sabe Boba- 
ljevića i Miha Monaldija, a sama navodno talijanska pjesni- 
kinja Julija, hrvatski pjesnik Miho Магоу Babulinov. 
Svojim životom i radom idu u 17. st. dominikanac Jerolim 
(f 1634), Junije Jerolimov (oko 1609), Miho Junijev, zatim 
veliki Ivan Sarov, rečeni Vučić sa sincvima iz prve polo- 
vice istoga stoljeća Sarom (** 1632) i Nikolicom (* oko 
1635), a samo svitanje 18. st. još je vidio Ivanov unuk 
Ivan ml. Sarov (+ 1712). 

U istraživanju dubrovačke kulturne povijesti imao je S. 
Crijević (1686—1759) za neposrednog prethodnika Ignjata 
Durdevica (Đorđića, 1675—1737), i on je u svojim »Ad- 
versaria«, danas redovno nazivanima »Vitae et carmina non- 
nullorum illustrium civium Rhacusinorum«, od slavnih B-ća 
spomenuo njih jedanaest (11): Antuna, Jakova, Ivana star. 
(16. st.) i Ivana ml. (iz 17. st, upravo Sarova Vučića), 
Juliju, Marina, Marija, Mateja, Mihu star. (15. st.), Mihu 
Babulinova te Nikolicu. Mlađi od Crijevića fra. Seb. Dolci 
(1699—1777) u svojim »Fasti litterario-ragusini« spominje 
ih još samo osam, ali i njegov Miho Matov istovjetan je 
upravo s Mihom Babulinovim, što je Crijević kao Đorđi- 
ćevu pogrješku već bio ispravio; njegova je prinova Luka 
Mihov, koji cijelim svojim životom pripada 18. st. Dordi- 
ćevu i Dolcijevu pogrješku s Mihom Matovim ponovio je 
još i Fr. Mar. Appendini (1768—1837), a on je uz Juliju 
spomenuo još i njenu sestru Speranzu (isp. Rad HA, knj. 
212, str. 99 i 104/5), a dodao i Frana, koji se kod njega 
spominje samo zbog svojih velikih vojničkih vrlina, kojima 
se odlikovao služeći u vojskama 18. st. slavnog princa 
Eugena Savojskoga, pa i pao pod Beogradom g. 1717. Prema 
abecednom redu svojih krsnih imena najprije dolaze tri 
Ivana, od kojih svaki pripada drugom vremenskom odsjeku 
dubrovačke književnosti, a prvi sigurno i nije Dubrovčanin. 

LIT.: Ignjat Đurđević (Dordic), Vitae et carmina nonnulorum illustrium 
civium Rhacusinorum, izdao i objasnio P. Kolendić, Beograd 1935; C. 
B.; P. Fr. Sebast. Dolci, Fasti litterario-ragusini sive virorum littera- 
torum qui usque ad annum 1766 in Ragusina claruerunt ditione, Mleci 
1767; Fr. Mar. Appendini, Notizie istorico-critiche sulle antichità, storia 
e letteratura de'Ragusei, II., Dubrovnik 1803; š. Ljubić, Dizionario; Isti, 
Ogledalo književne povijesti jugoslavjanske, II., Rijeka 1869. 

1. Ivan Pavlov, * 1523, + 1584, latinski pjesnik. Ide do- 
duše među pjesnike, za čijim je »latina carmina« već Cri- 
jević uzalud tragao. Ali da ih je moralo biti, svjedok za to 
je Kotoranin Ludovik Pasquali, koji u jednoj svojoj pjesmi 
naslovljenoj »Ad Joannem Bonnam« ovome zahvaljuje za 
njegova »dulcissima carmina«, što mu ih je ovaj bio poslao. 

A ja ga ovdje spominjem osobito zbog dokaza prof. M. 
Šrepela, da ovaj Bonna nije bio Dubrovčanin, kako je 

mislio Saro Сгіјеуіб, već upravo Kotoranin, istovjetan 
s Ivanom Bolica (Giovanni Bona de Boliris). 

LIT.: M. Šrepel, Ivan Bolica Kotoranin, latinski pjesnik, Rad HA 
118, 1894; D. Korbler, Talijansko pjesništvo u Dalmaciji u 16. v., Rad 
HA 212, 1916. 

2. Ivan Sarov, rečeni Vučić, * 1591, + 6. III. 1658, hrvat- 
ski pjesnik. Rođen od oca Sara Damjanova (1533—1612) i 
majke Deše iz kuće Ivana Andrije Martinussi, kojima je 
on od njihove osmero djece bio najstarije dijete. Ušavši 
u 20. godinu života, 20. IV. 1611, prema pravilu ušao je i 
u Veliko vijeće, poslije čega je on, jer mu je 1612 umro 
otac, a već dvije godine prije (1609) i mati, morao uz druge 
tetke preuzeti u svoje ruke brigu nad kućom i očevim 
imanjima. I valjda samo zato poslije završenog školovanja 
u dubrovačkim školama rektora Kamila Kamili Ivan nije 
mogao ni pomišljati na više školovanje još i na talijanskim 
sveučilištima. Kao glava kuće i punoljetan vlastelin poslije 
g. 1611 počeo je ulaziti najprije u neznatnije službe Repu- 
blike, a već 1616 i u važnije. Kad su mu do punoljetnosti 
bila poodrasla tri mlađa brata Marin (Ж 1592), Damjan 
(Ж 1596) i Andrija (Ж 1598) pa i sami počeli ulaziti u službe 
Republike, a zatim i u različne samostalne trgovačke po- 
slove, naš se pjesnik 3. VIII. 1624 u 33. godini života 
vjenčao s Marom Nikole Lukova Buća. Poslije toga on 
se već 31. XII. 1624 u najvećoj slozi razdijelio s braćom, 
da se dalje svaki brine sam za se. Sretan i uvijek skladan 
brak donio mu je dva sina (Sara i Nikolicu) i sedmero 
kćeri, od kojih je pet, osim najstarije Deše i najmlađe 
Marije, ušlo u dubrovačke samostane. Koliko je zbog 
revnosti u vršenju svih službi Republike, koje su mu biie 
povjeravane, bio cijenjen, pokazuje i to, da je knezom bio 
biran pet puta (1642, 1645, 1648, 1651, 1657). U cijelom 
svom životu, privatnom i javnom, bio je uopće vrlo revan 
u vršenju svih dužnosti, a osim toga visoko moralan i 
iskreno bogobojazan, a nada sve rodoljuban. Kako poka- 
zuje i njegova oporuka, pisana već 10. IX. 1650, njegova je 
najvruća želja života bila, da takvima odgoji i svoje sinove, 
što mu je u potpunosti i pošlo za rukom. 

Kako je sam bio i skladan i prirodan u životu, takav je 
i u svojoj hrvatskoj poeziji. Zbirka od 109 pjesama, nazva- 
nih Plandovanja (otia), u pojedinostima se dijeli na 75 
ljubavnih, 22 duhovne ili bogoljubne i 7 razlikih ili prigodnih 
pjesama te 5 pastirskih razgovora. Sve je to u većini plod 
mlađih mu, još bezbrižnih godina života (t. j. od 1611 do 
1624), kako i sam u posvetnoj pjesmi kaže, da u svojim 
ispraznim pjesnima »tak biesni i toli mahnita... jedan lud 
u mlada sva doba«. Ivan se općenito smatra za najboljeg 
dubrovačkog liričara uopće. Uza sve to i on je slijedio u 
ljubavnoj svojoj poeziji i pravila i motive starijeg truba- 
dursko-petrarkističkog pjesništva, napose još i novog se- 
čentističkog talijanskog i njegova najjačeg predstavnika 
Giambatiste Marina (1569—1625) i njegovih talijanskih 
sljedbenika. Svoju Mandaljenu pokornicu, epski spjev u 3 
pjevanja, napisao je i tiskom izdao dvaput za svoga života 
(1630 i 1638); kasnije je bila još 2 put (1659 i 1705) pre- 
tiskana, kako se misli, da svojim kćerima opaticama pruži 
za lektiru ugodno duhovno štivo. 

LIT.: O. Počić, Plandovanja Ivana Bunića Vučićevića, s uvodnijem 
govorom, Almanah Dubrovnik za g. 1849; F. Kulišić, Dživo Bunić Vu- 
Cicevic.  Literarno-istorički prilog poznavanju lirske poezije u Du- 
brovniku u XVII. vijeku, Mat. srp. u Dubrovniku 1911; B. Drechsler, 
Iz »Plandovanja« Dživa Bunića Vučićevića, Građa VIII, 1916, D. 
Pavlović, Parodije ljubavne i pastoralne poezije u dubrovačkoj knji- 
ževnosti, Godišnjica Nik. Čupića 45/1936; Isti, O postanku Bunićeve 
»Mandaljene Pokornice«, Prilozi za književnost, jezik, istoriju i folklor, 
knj. XVIII., 1938; Isti, Ivan Bunić, dubrovački pesnik XVII. veka, Pri- 
lozi i t.d. XIX., 1939; Isti, Marinizam u ljubavnoj lirici Ivana Bunića, 
Glas SKA, 11/93, Beograd 1940. 

3. Ivan Sarov mlađi, * 1664, + 9. VI. 1712, hrv. književnik 
i dramski pisac. Ovaj unuk starijeg Ivana Sarova dobio je 
opsežno obrazovanje u samom Dubrovniku, a zatim, kako 
se drži zbog odličnog poznavanja obih prava, vjerojatno 
i u Italiji na kojem sveučilištu, iako za to nema nikakvih 
vijesti. U Veliko vijeće ušao je 4. I. 1683 (prema čemu u 
samoj 20. godini života nije bio u Dubrovniku), a prema 
običaju otad počinju njegove različne javne službe, koje 
mu je kao vlastelinu običavao povjeravati rodni grad. Kao 
što je njegov otac Saro na važnija poslanstva pratio svoga 
oca Ivana starijega, tako je Ivan ml. u sličnim službama 
pratio svoga oca Sara Ivanova. U biografiji, koju mu je na- 
pisao najbliži suvremenik fra Saro Crijević u »Bibliotheca 
Ragusina«, kaže se za nj, da je osim široke obrazovanosti 
u umjetnostima bio vješt plesanju, pjevanju i sviranju, da 
mu u tome nije bilo ravna, što ga je, napose društveno, 

činilo vrlo ugodnim. Kako je umro u 48. godini života pa 
i nije doživio zakonom propisano doba od 50 godina za 
kneževsku čast, nije jasno, kako da se objasne navodi 
nekih njegovih biografa, da je za života bio čak tri put 
knez Republike. Prema izboru u dubrovačkoj »otiosorum 
academia« osim ostaloga uz D. Matijaševića i Ivana Aletin 
Natalića on je imao izraditi rječnik književnoga jezika, ali 
je u tom poslu samo Matijašević ostavio iza sebe desetak 
leksičkih ekscerpata iz različnih dubrovačkih književnih 
djela. Isto tako još uvijek nije objašnjeno, koji su upravo 
njegovi prijevodi od mnogih komedija, koje je on iz fran- 
cuskoga preveo na hrvatski prilagodivši ih sadržajem i 
imenima u dubrovačku sredinu (»plurimas ex gallico idio- 
mate comoedias in illyricum convertit, rebus nominibusque 
ad hanc regionem accomodatis«). U ovom se pitanju hr- 
vatska književna povijest nije smjesta pomakla, jer umjesto 
da se pokušavalo dokazati, nijesu li upravo Bunićeve adap- 
tacije Moličreovih komedija za domaće potrebe, kao kome- 
dije Andro Stittikeza, Ilija Kuljaš, Vukašin ili ljubav pitur 
i t. d, gubilo se vrijeme na uzaludno dokazivanje, koliko 
je ovakvih prijevoda unio u dubrovački repertoar Korču- 


lanin Petar Kanavelović. 

LIT.: T. Matić, Moličrove komedije u Dubrovniku, Rad HA 166; 
F. Fancev, Dva dubrovačka komediografa iz kraja 18. st., Prilozi VIII, 
1928; M. Deanović, Odrazi talijanske akademije »degli Arcadi« preko 
Jadrana, Rad HA 250, 1935; F. Fancev, Naučna istraživanja starije 
hrvatske književnosti g. 1933 i 1934, Ljetopis HA 47, 1935. 


4. Jakov Ilijin, ж 23. II. 1469, + 18. V. 1534, kršćanski 
humanist i latinski pjesnik. Rođen od oca Ilije i matere 
Čiruše bio je njihovo najmlađe dijete. Nakon prvih nauka 
kod kuće gimnaziju je i filozofiju učio u Padovi i u Bolo- 
nji i tu oko 1500 tiskao prvi svoj pjesnički rad De raptu 
Cerberi posvetivši ga u 1. izdanju kardinalu Olivijeru 
Caraffi. Poslije toga vraća se preko Rima u Dubrovnik, da 
ondje preuzme neke trgovačke poslove stupivši tom prili- 
kom u trgovačku zajednicu Jakova Nikole Crijevića, a u 
isto se vrijeme oženio s Marijom rođ. Crijević, koja mu 
je rodila dva sina, Frana Marija i Nikolu, te kćer Većicu. 
Po trgovačkim poslovima mnogo je putovao Evropom, pa 
i dijelom Azije, vršeći i kod kuće mnoge službe, pa jc i 
knezom bio 5 puta (1521, 1523, 1526, 1530 i 1532). С. 
1525 došao je u Rim radi tiska (1526) svoga najvažnijeg 
pjesničkog djela, kršćanske epopeje u 16 pjevanja, De 
vita et gestis Christi, posvećene papi Klementu VII. i caru 
Karlu V. Tom je prilikom sklopio u Rimu mnoga poznan- 
stva, među kojima i s dominikancem Ivanom Polikarpom 
Severitanom Šibenčaninom, koji je izdanju epopeje pri- 
ložio kratku pjesmu od 11 heksametara, u kojoj je svog 
dubrovačkog zemljaka nazvao »lllyriae splendor, Rhacu- 


saeae gloria gentis«. 

LIT.: D. Kórbler, Jakov Bunić Dubrovčanin, latinski pjesnik (1469 do 
1534), Rad HA 180, 1910; A. Selem, Di alcuni studi su Giacomo Bona 
e il rinascimento cristiano, Atti e Memorie della Società dalmata di 
Storia Patria, 1., 1926. F.F 


5. Nikolica, * Dubrovnik na početku 17. st. (ili upravo 
oko 1635, jer je poslije postignuća punoljetnosti i poslije 
završenog školovanja počeo ulaziti u službe Republike po 
prvi put 1658, kad mu 
je umro otac), + Sili- 
strija 16. VIII. 1678, 
dubrovački državnik i 
pjesnik. Bio je sin pje- 
snika Dživa Bunića. 
Poslije velikog potre- 
sa (1667) mnogo je 
poradio, da se u gra- 
du uspostavi red i 
mir. G. 1678 pode kao 
dubrovački poslanik 
bosanskom paši u Sa- 
rajevo, da osujeti na- 
mjere Turske, koja se 
htjela poslužiti teškim 
stanjem Dubrovnika i 
od njega izmamiti zna- 
tne novčane iznose. 
Paša ga posla caru u 
Silistriju, a ovaj ga 
baci u tamnicu, jer 
: nije donio zatraženi 
— novac. U pismima iz 

NIKOLICA PL. BUNIC-VUCIC Bim рол уло сте 
(Galleria di Ragusei illustri, dubrovaéku vladu, da 
Dubrovnik 1841) se ne da zastrašiti i da 

ne popusti turskim zahtjevima. Umro je izmučen u ta- 
mnici. Spjevao je dvije poveće hrvatske prigodne pjesme: 
Grad Dubrovnik vlastelom u trešnju, Ancona 1667; Feniče 
aliti srećno narešenje grada Dubrovnika po trešnji, spje- 
vano po Nikolici Diva Vučića Bunića u Drenopolju go- 
dišta 1668, i epsku pjesan u 3 pjevanja Glavosječenje 
navjestitelja Jezusova Ivana Krstitelja te nekoliko manjih 
hrvatskih i latinskih pjesama. Posmrtno je izdan tiskom 
njegov pravni priručnik Praxis iudiciaria iuxta stylum 
curiae Rhacusinae perutilis consulibus, advocatis et can- 
celariis, iuxta legum dispositionem et morem curiae ordi- 
nata per dominum Nicolaum loannis de Bona, patricium 
Rhacusinum, Dubrovnik 1784. 

Tiskom je bio neposredno izdan i Zalobni govor, koji je 
u povodu njegove smrti održao u Dubrovniku isusovac, a 
kasnije kardinal I. Krst. Tolomeo: In funere illustrissimi 
domini Nicolai Bona Ioannis filii, patricii Rhacusini, iegati 
ad Bossinatum proregem, qui tandem catenatus occubuit, 
oratio habita Ragusiis in ducali sancti Blasii a patre Ioanne 
Baptista Tolomeo soc. Jesu, rhectorices professore in colle- 
gio Ragusino, die 17. Novembris 1678, Anconae, typis Fran- 


cisci Seraphini 1679. 


LIT.: L. Kukuljica u »Dubrovniku«, zabavniku za g. 1868; P. Ko- 


lendić, Biografska djela Ignjata Đorđevića, Beograd 1935; F. Fancev, 
Nepoznati u smrt Nikolice Dživa Vučića Bunića, Građa HA, XIII., 
1938. PN B.E. 

6. Luka Mihov, * 24. IV. 1708, + 5. XII. 1778, hrvatski i 
latinski prigodni pjesnik i prevodilac. Književni ukus dobio 
je u isusovačkim školama Dubrovnika, koje je polazio, a 
razabira se najbolje u izboru građe, koju je prevodio. Tu 
ima kratkih i ljupkih anakreontskih pjesmica, 4 Horaci- 
jeve satire, IV. knjiga Vergilijeve Enejide, dok mu је 
Ovidije bio uzor u obradbi domaće priče u sastavku 
Aretuza u goru, Arion u rijeku, promjena složena u pje- 
san. Dobar dio svoga života proveo je u javnim službama 
Republike, kojoj je 6 puta bio knez, 4 puta malovijećnik, 
13 puta član »Vijeća umoljenijeh« i t. d., i baš u toj službi 
snašla ga je i smrt. Kao pravnik protumačio je H. Gro- 
tijevo djelo De jure belli et pacis, kako je to zabilježio 
već 1767 njegov biograf Ser. Dolci, od kojega su taj po- 
datak kasnije preuzimali i njegovi mlađi biografi, a D. 
Korbler je utvrdio, da se »ništa nije sačuvalo od pravni- 
čkoga njegova rada«. Njegov ogranak dubrovačkih B-a po 
njegovu sinu Mihu (1757—1824) dobio je kasniji naslov 
»markiz«. 

LIT.: D. Kórbler, Pjesme Luka Miha de Bona, vlastelina dubrova- 
čkoga, Građa, IX., 1920. 

7. Pijerko, rečeni Luković, * 1780, + 1846, hrvatski pje- 
snik i dramski pisac. Za ustanka od g. 1813—14 zbog po- 
vratka slobode rodnom gradu vrlo se hrabro borio protiv 
Francuza i u tim borbama dobavio se teških rana, koje 
je brigom jednog francuskog liječnika sretno prebolio. 
Kako poslije toga Dubrovniku nije više bila vraćena nje- 
gova g. 1808 oduzeta mu sloboda, kao mnoga druga у!а- 
stela i on je najprije otišao u inozemstvo, da ondje nađe 
smirenje. Ali kad se na tom putu u Italiji oženio, to ga 
skloni na povratak u domovinu, gdje se zatim sav predao 
književnikovanju i pisanju lakih igrokaza. U 40. godini 
19. st. bio je skupio družinu kazališnih dobrovoljaca, koja 
ie na turneji Hrvatskom i Srbijom trebala igrati samo nje- 
gove komade, ali mu je nenadana smrt osujetila izvršenje 
toga nauma. Poslije smrti od bogatog repertoara njegove 
družine, koji je brojio oko 30 komada, izdao je Lj. Gaj u 
»Danici« g. 1849 tiskom 2 igrokaza i 1 tragediju, dok se 
ostalih dvadesetak rukopisa danas čuva zaboravljeno u 
dubrovačkoj knjižnici. 

LIT.: N. Presličić, Pjesme Pijerka markiza Bunića (Bona), »Du- 
brovnik«, zabavnik za g. 1868, str. 263—279; S. Ljubić, Ogledalo knji- 
ževne povijesti jugoslavjanske, knj. II. (1869), str. 427. 

8. Saro Ivanov, * 1632, + 1721, dubrovački državnik i 
hrvatski pjesnik U mladosti. kako je istakao već Crijević, 
brigom oca Ivana st. bio je odgajan »quasi coenobita, non 
senator futurus«, ali osim dubrovačkih škola, kako se čini, 
nije polazio još i koja vanjska sveučilišta. Kad je bio po- 
stigao propisanu punoljetnost od 20 g. života, ušao je naj- 
prije u Veliko vijeće, a odmah zatim počeo je ulaziti i u 
javne službe Republike, u kojima se postepeno penjao od 
neznatnijih u važnije, pa i u najvažnije, nesamo upravne 
već i diplomatske. Kako mu je život tekao i preko 50. 
godine sve do 88., bio je 28 put biran i za kneza republike. 
Biograf Saro Crijević opravdava Sarovo mjesto u svojoj 
»Bibliotheca Ragusina« riječima, da S., istina, nije ništa 
napisao, što bi bilo spomena vrijedno za pohvalu potom- 
stvu (»etsi nihil laude posterorum memoria dignum scrip- 


sisset«), ali jer je bio 
velik u svojoj dubokoj 
religioznosti, a napose 
u revnosti, kojom je 
vršio povjerene mu 
službe, to je i njemu 
tu mjesto kao i nje- 
govu ocu Ivanu, sinu 
mu Ivanu ml. i bratu 
mu Nikolici, koje je u 
abecednom redu svo- 
jega djela »Bibliotheca 
Ragusina« već prika- 
zao. Kako su i to već 
prvi njegovi biografi 
bili zabilježili, Saro je 
pjevao samo hrvatski, 
i to pjesme »aut mo- 
rales aut sacras«, a sve 
ih namjenjivao dubro- 
vačkim dominikanka- 
ma, za koje su se već 
1671, a osobito često 
prepisivati i tiskati 
bile počele. 

LIT.: P. Kolendić, Da li je Saro Bunić pevao o sv. Rozi?, Prilozi 
Pavla Popovića, knj. X., 1930; M. Deanović, Odrazi talijanske akade- 
mije »degli Arcadi« preko Jadrana, Rad HA, knj. 248 (1933), str. 58. 

9. Župan, živio i djelovao sredinom 15. st., pomorac. 
Početkom veljače 1941 na »Izložbi dubrovačkog pomorstva 
kroz vijekove« bio je objavljen i ovaj portret, čuvan među 
obiteljskim uspomenama dubrovačkih markiza Bona-Bunić. 
Portret nosi natpis Giuppano de Bona, ammiraglio s do- 
datkom, da je sudjelovao u bitki kod Varne (alla Battaglia 
di Varna) 1444. Njegovo se upravo krsno ime Župan, koje 
je njegov nešto mlađi suvremenik, povjesnik i benediktin- 
ski opat Alojzije Crijević-Tubero (1459—1527) latinski 
pisao kao Jupanus, a na portretu nepoznatog majstora 
17. st. je dano talijanski kao Giuppano, u novije vrijeme 
griješkom pue kao općena imenica župan. 

LIT.: В. Poparić, Pregled povijesti pomorstva, L; Е. Kesterčanek, 
Izložba dubrovačkog pomorstva kroz vijekove, Obzor 18. I. 1941. F.F. 

BUNIKA, Hyoscyamus niger L. (por. pomoćnice, v.). 
Kao dvogodišnja biljka s vretenastim i repi sličnim korije- 
nom naraste bunika i do 1 m visine. Listovi su veliki, pro- 
duženi i sjedeći, na rubu razdijeljeni u perasto razmještene 

i zašiljene isječke. Prljavo žuti i cjevasti cvjetovi okupljaju 
se u pazušcima listova na krajevima stabljike. Plod je to- 
bolac s vrlo mnogo sjemenaka, koje pomažu brzom širenju 
biljke. Čitava je biljka ljepljiva i vunasta. Raste kao korov 
na zapuštenim mjestima svih kontinenata. Kod nas je dosta 
raširena i poznata u narodu kao vrlo otrovna biljka. Veće 
se kulture bunike nalaze u Belgiji i u Madžarskoj. Odavna 
se uzima kao lijek i čarolija. U kamenjarama, kraj zidova 
i putova čitave Dalmacije i Hrvatskog primorja raste H. 
albus L., sa cvjetovima blijedo žute boje. H. Muticus L. u 
Egiptu i jugozapadnoj Aziji sadržava u svim dijelovima ve- 
liku količinu alkaloida, zbog čega se mnogo upotrebljava 
često i u Evropi. Neka beduinska plemena uživaju ovu 
biljku kao omamljujuće sredstvo u obliku pušenja. F.K-n. 

BUNIN, Ivan A., * Voronež 1870, ruski pisac. Od 1920 
Živi kao emigrant u Francuskoj. Od njegovih predaka je 
znamenita talentirana pjesnikinja Anna P. Bunina, poznata 
kao ruska Sapfo, član ruske Akademije nauka, pa čuveni 
pjesnik i prevodilac V. A. Žukovskij i poznati publicisti- 
slavenofili braća Kireevski. Prva Buninova pjesma izašla 
je 1887. Uskoro je počeo pisati i u prozi. Mnogo pažnje 
posvećuje selu i seljacima, no slika ih bez idealiziranja. 
Potresnom snagom temelji- 
tog poznavaoca, oštrog pro- 
matrača i velikog umjetnika 
pokazao je proces proletari- 
zacije svih slojeva seoskog 
stanovništva, koje guta grad, 
naročito и pripovijestima 
Derevnja i Suhodol, 1910. 
Kozmičan panteist, koji pri- 
rodu i čovjeka slijeva u je- 
dnu cjelinu i sam se u njoj 
gubi. Posebno se zanima za 
problem života i smrti, ali 
ih opisuje s antiknom mu- 
drom jednostavnošću. Asket- 
ski je strog u mislima, osje- 
ćajima i riječima. Suzdržlji- 
vo skroman u maniri, suh u 
tonu, savršen u formi, štedljiv u izražajnim sredstvima. 
Jednostavnost njegovih sujeta, fabule i forme često dosežu 
primitivnost biblijskih priča. Psihološka dubina uz vanjsku 
jednostavnost, unutarnja elementarnost razvijanja sujeta, 
strogost boja, geometrijska točnost, lakoća i elegancija 
konstrukcije, aforistička zbijenost i točnost jezika, uzbu- 
dljiva snaga riječi, glavne su odlike B. i kao pripovjedača 
i kao pjesnika. On nije pisac za široke čitalačke krugove, 
gdje ni sada nije suviše popularan. Ruska Akademija 
nauka izabrala je B. 1909 za svog člana i tri puta mu 
podijelila posebnu Puškinovu nagradu. G. 1933 dobio je 
prvi od ruskih pisaca Nobelovu nagradu. 

B. je izvrstan prevodilac u prozi i stihovima. Napose su poznati nje- 
govi prijevodi Manfreda i Kaina od Byrona i Longfellowa Pjesma o 
Hajavati. Osim nekoliko desetaka zbornika njegove proze i poezije, 
izašlih od 1891 do 1939, prva dva sveska romana-epopeje Ziznj Arse- 
njeva (II. dio se zove Lika), izašla su mu sabrana djela: u 5 sv. (1902 
do 1909 u Petrogradu), u 6 sv. (1915 u Petrogradu) i u 11 sv. (1934 u 
Berlinu). Na hrvatskom je izašla Mitina ljubav. 

LIT.: K. Zajcev, I. A. Bunin, Ziznj i tvorčestvo, Berlin 1934; D. 
Prohaska, Ivan Aleksejevič Bunin, Jugoslavenska Reč, br. 59, 17. I. 
1934; P. Askočenski, Rusija Ivana Bunina, Nova Evropa, br. 9, 26. IX. 
1936. N. Fedorov, Literarne siluete, I. A. Bunin, Vijenac, br. 10—12, 1. 
XII. 1923; Život Arsenjeva, Omladina, br. 1, rujan 1929; I A. Bunin, 
Hrvatska Revija, br. 12, 1933; Ivan Bunin, Obzor, br. 115, 20. V. 1938. N. F. 

BUNKER (engl. »spremnica za ugljen na brodovima«, 
uvijek sakrivena i neosvijetljena) manja je moderna utvrda. 
B. se grade djelomice pod zemljom ili sasvim nad zemljom. 
Na njima nema prozora nego samo najpotrebniji otvori za 
strojnice i topovske cijevi. U velikim bunkerima krugo- 
valne su postaje za primanje, često i za davanje vijesti kao 
i brzoglasna veza. Teški b. morali bi biti sigurni i protiv 
teških bombi. B. stoje ili osamljeno ili u čitavom nizu, da 
zaštite važne točke, mostove, prelaze, raskršća, gradove, 
obrambene crte. Izgrađuju se prema tlu i uvijek su dobro 
sakriveni. Glasovite obrambene crte (Sigfriedova, Magino- 
tova, Staljinova, a i po svim drugim ratištima) bile su utvr- 
đene s desetcima tisuća bunkera. SI. P-é. 

BUNSEN, 1. Christian Karl Josias, * Korbach 25. VIII. 
1791, t Bonn 28. XI. 1860, njemački učenjak i diplomat, 
bavio se historijom, teologijom, klasičnom i orijentalnom 
filologijom. Kao pruski diplomat kod papinske kurije pro- 
uzročio je u pitanju mješovitih brakova t. zv. kólnske ne- 

suglasice, koje su završile 
utamničenjem nadbiskupa 
Droste Vischeringa. Za vri- 
jeme krimskog rata htio je 
uskladiti prusku politiku s en- 
gleskim interesima, što mu 
također nije uspjelo. U svoje 
vrijeme bila su mu uvažena 
djela Beschreibung der Stadt 
Rom, 3 sv. 1829—42, Aegyp- 
tens Stelle in der Weltgesch., 
5 sv. 1845—57 i dr. U. 
2. Robert, Ж Göttingen 31. 
III. 1811, + Heidelberg 16. 
VIII. 1899, njemački kemičar, 
prof. kemije u Marburgu (1839) 
te Heidelbergu (od 1852); gla- 
sovit kao pronalazač metoda 
i aparature za mjerenje volu- 
mena plinova i za analizu pli- 
nova, pronalazač električnog članka s cinkom i ugljenom 
kao elektrodama (Bunsenov članak) te fotometra, kalori- 
metra i plinskog plamenika (>> Bunsenov plamenik). Njemu 
je prvom uspjelo dobiti magnezij u elementarnom stanju 
te elektrolitičkim putem mnoge alkalijske i zemnoalkalne 
kovine. S Kirchhoffom je postavio temelje spektralne ana- 
lize (v.). Otkrio je elemente cezij i rubidij. Zanimao se 
fotokemijom, termoelektricitetom i teorijom galvanskih 
članaka. Bio je na svjetskom glasu kao odličan eksperimen- 
tator i učitelj kemije. Radi jedne eksplozije kakodilnog 
cijanida u laboratoriju skoro je podlegao otrovanju arse- 
nom, dok je tom prilikom izgubio vid jednog oka. Najpo- 
znatija su mu djela Gasometrische Methoden, 1857, i Che- 
mische Analyse durch Spektralanalyse. (s Kirchhoffom), 
1860. ШУ; 
BUNSENOV РГА- 
MENIK. Bunsen je na- 
činio plamenik, u kojem 
se rasvjetni plin miješa 
sa zrakom prije sagori- 
jevanja. Plin izlazi na 
uski otvor, koji se na- 
lazi u donjem dijelu 
plamenika i miješa sa 
zrakom. Na otvoru (o) 
regulira se pristup i 
strujanje zraka. Na taj 
se način može postići u 
cijevi plamenika (c) 
smjesa plina i zraka, 
koja potpuno sagorijeva 
bez čađe i svjetlosti. 
Takav je plamen vruć i 
sastoji iz unutarnje ta- 
mne zone (u) i vanjsko- 
ga vrućeg dijela (a). 
Ako zatvorimo pristup 
zraka kroz otvor (0), 
nastaje obični svijetleći 
plinski plamen. Svijetli zbog nesagorjelih čestica čađe, koje 
se usiju. Bunsenov se plamenik često upotrebljava u ke- 
mijskim radionicama za grijanje i žarenje. Na sličnom se 
načelu osnivaju različni plinski plamenici. M. D-ć. 
BUNTE, Hans, * Wunsiedel 25. XII. 1848, + Karlsruhe 
17. VIII. 1925, njemački kemičar, profesor na tehničkoj 
vis. školi u Karlsruhe (1887). Istaknuo se metodama na 
području analize plinova te kao organizator industrije 
rasvjetnog plina. НТ, 
BUNTIĆ, fra Didak, * Paoča (općina Brotnjo) kraj 
Mostara 8. X. 1871, + Brotnjo 3. II. 1922, franjevac, narodni 
prosvjetitelj. Krsno mu je ime bilo Franjo. Filozofijske i 
bogoslovske nauke počeo je na Humcu, a onda je otišao u 
Innsbruck, gdje je uz bogoslovlje i specijalnu filozofiju 
učio od 1889 do 1894 i klasičnu filologiju. Od 1895 do 
1919 predavao je u franjevačkoj gimnaziji na Širokom Bri- 
jegu grčki i latinski. Od 25. V. 1919 do smrti bio je pro- 
vincijal hercegovačke franjevačke provincije. 
Pored revna vršenja redovničkih dužnosti našao je vre- 
mena, da obavlja i golem rad za narod. Glasoviti su nje- 
govi tečajevi za pobijanje nepismenosti, koje je organi- 

Zirao u Hercegovini. U njima 
je 1910—1914 naučilo čitati i 
pisati oko 13.000. muškaraca i 
žena. Fra Didakova metoda sa- 
stojala se u tom, da je on upo- 
trijebio nesamo školovane lju- 
de, nego i pismenije seljake za 
vođe tečajeva. Na određeni 
dan dolazile su povorke naroda 
pod hrvatskom zastavom na 
Široki Brijeg, gdje su se prije 
ispita i iza ispita održavale vc- 
like svečanosti. U proljeće je 
fra Didak sa svojim đacima 
obilazio hercegovačka sela, da 
pouči starije i mlađe u cije- 
pljenju i zasađivanju plemeni- 
tih voćaka, Od 1908 do 1914 sve 
je moguće učinio, da bi se 
otvorio otkupni ured za du- 
han. Uspio je u svojem nastojanju tako, da je u uredu za- 
posleno 500 do 600 radnika. Krajem g. 1904 počeo je 
graditi veliku crkvu na Širokom Brijegu u obliku bazilike, 
50 m dugu i 36 m široku. Naručio je klesare iz Dalmacije, 
Hrvatskog primorja i Italije, a kod njih su naučili klesar- 
ski i zidarski zanat darovitiji hercegovački mladići. Premda 
je narod dao besplatnu radnu snagu, ipak je gradnja 
samih zidova i krova stajala pol milijuna predratnih 
austrijskih kruna. Kad je u vrijeme svjetskog rata za- 
vladao u Hercegovini glad, preseljeno je fra Didakovim 
nastojanjem više tisuća hercegovačke djece na prehranu 
u Hrvatsku i Slavoniju. Razaslao je lijep broj hercegova- 
čkih franjevačkih bogoslova i svećenika po prvim еугор- 
skim sveučilištima. Bavio se i politikom. Do svršetka 
svjetskog rata bio je u Hrvatskoj narodnoj zajednici. 
Poslije rata bio je član Narodnog vijeća, privremenoga 
Narodnoga predstavništva i Konstituante. Odlučno se bo- 
rio proti beogradskomu centralizmu. Pokopan je na Čit- 
luku, а g. 1938 preneseni su mu smrtni ostatci uz veliko 
sudjelovanje naroda na Široki Brijeg i pokopani u nje- 
govoj velikoj bazilici. 

LIT.: O. Knezović, Život i rad fra D. B., Zagreb 1938. Ps D, 

BUNYAN, John, * Elstow 28. XI. 1628, + London 31. VIII. 
1688, engleski vjerski pisac. Kao 17-godišnji mladić stupio 
je u vojsku i sudjelovao u građanskom ratu 1645; oženio se 
1647; iza toga doživio vjersko-moralnu krizu; 1653 stupio 
u Bedfordu u vjersku sektu, koja je imala vjerovanje 
slično baptizmu. Dvije godine kasnije postade u toj crkvi 
propovjednik. G. 1675 započeo je pisati glavno svoje djelo 
The pilgrim's progress from this world to that is to come, 
u kojemu (1. sv. 1678, 2. sv. 1684) prikazuje u obliku ale- 
gorije život kršćanina i njegovu borbu protiv napasti i 
grijeha. To je nakon Sv. Pisma najrasprostranjenija knjiga 
na svijetu, prevedena na mnoge jezike i prerađena za druge 
vjeroispovijesti. Napisao je osim toga velik broj vjerskih 
rasprava i parabola (na pr. Life and Death of Mr. Badman, 
1680) i svoj životopis (izdan 1853). 

BUNZLAU, grad na rijeci Bober u Donjoj Šleskoj. Na- 
lazi se na mjestu, gdje se rijeka iz gorja spušta u ravnicu. 
Željeznička pruga Breslau—Dresden, koja vodi podnožjem 
gorja, glavna je prometna veza B-a s njemačkom željezni- 
čkom mrežom. Naslage gline (gornja kreda) dale su siro- 
vinu za keramički, a i staklarski veleobrt (»bunzlausko po- 
suđe«), koji u novije doba u velikoj količini izrađuju po- 
suđe za kemijske i medicinske potrebe. B. ima 19.625 stan. 
(1933). 

BUNJA, 1. udubina, rupa u zidu za golubove, u zemlji 
Za zvijerke, za otjecanje vode (u Dalmaciji). 2. Primitivna 
kućica, građena u suho od kamena, katkada četvorasta, 
pretežno kružna, od nekoliko sve užih kao prstenova, na 
vrhu zatvorena većim kamenom; služi za sklanjanje pa- 
stira, pudara, sitnije stoke i slič. (u prošlosti i za stano- 
vanje). Drugi su nazivi: ćemer, kućica, poljarica. Ima ih po 
sjevernoj i srednjoj Dalmaciji. Možda je ime srodno s ar- 
banaskim bun »(kamena) pastirska kućica«. Neki pisci misle, 
da su se Bunjevci nazvali po bunjama, u kojima su sta- 
novali neki hrvatski katolici u zagorskoj Dalmaciji (>> Sre- 


dozemno more. Vidi i sl. u HE, II. sv., str. 437). 
LIT.: Ć. Iveković, Bunje, ćemeri, poljarice u Zborniku kralja Tomi- 
slava, Zagreb 1925. M. G-i. і M.S. 


BUNJEVAC, Josip, pl., * Karlovac 3. II. 1797, + Jaško- 
vec kraj Karlovca 18. XII. 1868, hrvatski političar. U Kar- 

lovcu svršio pučku školu i gimnaziju, filozofiju u Zagrebu, 
pravo u Požunu. U službu stupio 1. X. 1816 kod kotarskog 
suda u Karlovcu, 1822 kotarski sudac nanovo osnovane 
županije severinske. U doba narodnog preporoda pripada 
konzervativnom krilu narodne stranke. Izabran u sabor 
1848 kao zastupnik samoborskoga kotara, član je »odbora 
za izpitivanje včrodajnih pisamah od narodnih zastupni- 
kah« te član »deržavnog odbora 4.«, koji će imati »predlo- 
žiti predmet o ukinutju daćah urbarialskih i poljodélstvu«. 
Ban Jelačić imenuje ga povjerenikom za grad Rijeku i 
okolicu. Kao upravnik staroga kova primjenjivao je na 
Rijeci batinanje, i to je bio jedan razlog otuđivanja riječkog 
pučanstva od Trojednice i njezine uprave. U svibnju i li- 
nju 1848 dobiva zadaću smirivati agrarne nemire u okolici 
Čabra i u području Grobnika. Tu se- pobunjeni narod iz- 
dvojio iz područja zemaljske vlasti i osnovao privremeno 
posebnu upravnu jedinicu. Pod apsolutizmom B. je »c. k. 
županijski predstojnik« u Zagrebu. Na tom je mjestu 1861 
s povratkom ustavnosti umirovljen. Umro je kao vlastelin 
obiteljskih dobara Jaškovec, Mekušje, Gradišće, Trešćeno 
i Кисе], a pokopan u obiteljskoj grobnici па dubovačkom 
groblju kraj Karlovca. 

LIT.: Znameniti Hrvati; Zapisnik sabora 1848; Horvatski kalendar 
za 1858; E. Barčić, Bistrimo, Trst 1896; A. Jelačić, Seljački pokret, 
Zagreb 1925; Narodne Novine, 1848, 1868. J. H-t. 

BUNJEVCI, hrvatsko pleme, koje se jednim dijelom 
naselilo u Lici i u Hrvatskom Primorju, a drugim dijelom 
većinom u Bačkoj. Kao plemenska cjelina smatra se samo 
ovaj drugi ogranak, zato se pod imenom Bunjevaca razu- 
mijevaju obično bački B 

Ime Bunjevac tumače pisci različito. Fra Marijan Lano- 
sović izvodi ga od rijeke Bune. To mišljenje zastupaju ka- 
snije i Vuk St. Karadžić, Rudolf Horvat, Ivan Ivanić, Ivan 
Antunović, Iványi István i Mijo Mandić. I bunjevački na- 
rodni stihovi kazuju: »Didovi nam izdaleka, — Ondud, gdi 
je Buna rika«. Fra Martin Nedić kaže, da su Bunjevci do- 
bili svoje ime kao pristaše pape Bonifacija (dem. Bunjo), 
kao što su na pr. hrišćani prozvani »Efežancima« radi toga, 
jer su bili sljedbenici Marka od Efeza. Radivoj Simonović 
drži, da su Bunjevci prvobitno bili Vlasi, koji da su bježeći 
pred Turcima prešli u Dalmaciju, gdje su prihvatili kato- 
ličku vjeru. Bogoslav Kosović izvodi bunjevačko ime od 
riječi bunja (v.), t. j. od posebne vrste kućica, u kojima 
su Bunjevci stanovali. Ivan Kukuljević misli, da ime Bu- 
njevac ima porugljivo značenje kao i imena Vlah, Šokac, 
Majdak, Bodul i t. d. Fra Antun Zorica navodi, da u Dal- 
maciji Bunjevac dovikuje Srbinu »Hrkać«, a Srbin, da mu 
vrati milo za drago, dobacuje mu: »Bunjevac«, kao da bi 
se time označivalo poganstvo. I Đuro Popović tvrdi, da je 
to pogrdni ili podrugljivi nadimak. Vaso Glušac kombinira, 
da je riječ Bunjevac isprva glasila Bunjavac, a postala je 
od glagola bunjati, t. j. govoriti nešto, što ne razumiješ, 
kako čine tobože katolici, kad se mole Bogu na nerazumlji- 


vom latinskom jeziku. Tako su ih nazvali pripadnici pravo- - 


slavne vjere, da im vrate žao za sramotu, što su ih Bu- 
njevci prozvali »rkaćima«. Isto mišljenje zastupa i Ivo 
Milić. Po njemu se ovo ime s vremenom udomaćilo i izgu- 
bilo žaoku, jer se danas upotrebljava bez uvrede. Stjepan 
Pavelić i Đuro Daničić misle, da je to ime tamna postanja. 

Možda je najvjerojatnija ona teorija, po kojoj se ime 
Bunjevac izvodi od riječi Buna. U grčkom tekstu cara Kon- 
stantina Porfirogeneta spominju se u Humskoj zemlji gra- 
dovi Bona i Hlum. To su po Jirečeku dva naziva za jedan 
isti grad. U riječi Bona nalazimo osnovu imena Bunjevac, 
koje znači isto, što i Humljanin. 

LIT.: Fra M. Lanosović, Evangjelistar illiricski, Budim 1794; Tudo- 
mánytár, Budimpešta 1839; Regélo, Pešta 1842; V. Karadžić, Kovče- 
žić, Beč 1849; Bunjevačke i šokačke novine, Kalača 1870; Rad 1873, 
.knj. 23; 1. Antunović, Razprava, Beč 1882; T. Smičiklas, Poviest Hrvat- 
ska, 1. dio, str. 89, Zagreb 1882; Glasnik biskupije đakovačke, 1881; 
Neven, Subotica 1891; Iványi István, Szabadka története, sv. II. str. 
578, Subotica 1892; I. Ivanić, O Bunjevcima, Subotica 1894; Subotička 
Danica, str. 44, 1897; R. Horvat, Hrvati u Bačkoj, Osijek 1922; Voj- 
vodina, Novi Sad 1924; Književni Sever, Subotica 1927; Lički Hrvat 
od 25. XII. 1937; Rački, Documenta, str. 404—406. E 


Povijest. Kada se poslije muhačke bitke (1526) madžar- 
sko stanovništvo zbog straha od Turaka većinom povuklo 
iz Bačke u sjevernu Ugarsku, plodne i opustjele ravnice 
Bačke mamile su nove doseljenike iz Slavonije, Bosne i 
Dalmacije. Među tim doseljenicima već se 1565 nalaze u 
Subotici i bunjevačka prezimena, ali se u povijesnim listi- 
nama istom 1620 prvi put označuju Bunjevci kao Dalma- 
tinci. Otada se u Bačkoj češće spominju Bunjevci, koji su 

se u više navrata doseljivali većinom iz sjeverne Dalmacije, 
Like i Hrvatskog primorja, a ponešto i iz Bosne, ali se o 
njihovu dolasku sigurni dokumenti nalaze tek potkraj 18. st. 

Glavna seoba Bunjevaca u zapadnu Bačku započela je 
1686 pod vodstvom franjevaca. Kako je tada bečki dvor 
trebao vojske u ratu protiv Turaka, to je rado ustupao 
zemljišta Bunjevcima uz uvjet, da se i oni bore uz bok 
carske vojske. Prihvativši taj uvjet Bunjevci se počeše 
doseljivati u dvije glavne skupine. Prvu su 1686 predvodili 
franjevci, drugu 1687 bunjevački vođe Dujam Marković i 
Juraj Vidaković. Oni se većinom smjestiše u srednjoj i 
sjevernoj Bačkoj, a ponešto u baranjskoj, peštanskoj i 
čongradskoj županiji. Njihovi su se borci pod svojim ka- 
petanima Lukom Sučićem, Dujmom Markovićem i Jurjem 
Vidakovićem odmah svrstali u redove carske vojske te 
znatno pridonijeli potiskivanju Turaka iz Bačke. 

Kada se nakon karlovačkoga mira 1699 Turska odrekla 
Bačke, pristupilo se ustrojstvu pogranične milicije, u kojoj 
su znatan dio sačinjavali Bunjevci. Izloženi čestim upadima 

Turaka oni su naskoro morali iskusiti i drugu, mnogo 
veću pogibao. Pristavši uz cara pri ustanku Franje Rako- 
czyja 1703 oni su se sukobili s daleko nadmoćnijim ma- 
džarskim Kurucima, pretrpjeli teške gubitke te se sa znat- 
nijim dijelom pučanstva morali povući sve do Srijema, a 
Kuruci su pregazili i grdno opustošili cijelu Bačku. 
Poslije ugušenja Rakoczyjeva ustanka (1711) počeše se 
Bunjevci vraćati u svoje opustjele domove. Ali česti ratovi, 
a kasnije i kužne bolesti, prorijediše njihove redove. Istom 
za vrijeme Marije Terezije nastale su sretnije prilike, te je 
svestrano procvalo materijalno blagostanje. Brojni su Bu- 

njevci za ratne zasluge zadobili plemstvo i postali glavni 
politički i društveni predstavnici u Bačkoj. Tu je početak 
osnutka političkih općina u srednjoj i sjevernoj Bačkoj sa 
izrazito bunjevačkim značajem. Subotica kao glavno bu- 
njevačko naselje bude 1743 proglašena povlaštenim kame- 
ralnim gradom i dobije u posjed 12 pustara, koje su joj i 
danas izvor bogatstva, a Sombor 1749 zadobije povlasticu 
slobodnoga kraljevskoga grada. Ali Subotica se u upra- 
vnom pogledu nije zadovoljila tim podređenim položajem, 
nego je sveudilj težila za konačnim oslobođenjem ispod žu- 
panijske oblasti. Ta je borba trajala preko trideset godina, 
a dovršila se 1779, kada je Subotica postala slobodan kra- 
ljevski grad te je u čast kraljice zadobila naziv Maria 
Theresiopolis. Otada se Subotica počela brzo razvijati. Isto 
su tako bujno procvala i glavnija tadašnja bunjevačka na- 
selja Bački Aljmaš, Baja, Bajmok, Bikić (Bács-Bokod), 
Gara, Kaćmar, Čantavir, St. Moravica, Lemeši (Nemes- 
Militics) i t. d. 

U to je doba srednja i sjeverna Bačka još uvijek bila 
napučena gotovo samim Bunjevcima, koji prevladavaju u 
cijeloj samoupravi županije. Taj svoj položaj sačuvali su i 
onda, kada su se koncem 18. st. počeli doseljivati Nijemci, 
a kasnije i Madžari. 

Druge su prilike nastale u 19. st. buđenjem madžarske 
narodne svijesti. Madžari su tada sve uspješnije nastojali, 
da asimilacijom ostalih narodnosti stvore u Ugarskoj sna- 
žnu madžarsku većinu. Za što uspješnije provođenje te 
osnove započeli su sistematsko naseljivanje madžarskog ži- 
teljstva u Potisju i srednjoj Bačkoj. Ta pomiješanost Bu- 
njevaca i Madžara značila je prvu etapu odnarođivanja 
Bunjevaca. Naročito ih je mnogo odnarođeno u srednjoj 
Bačkoj, među njima i jedan dio plemstva i većina inte- 
lektualaca. 

U takvim je prilikama zatekla Bunjevce madžarska revo- 
lucija 1848. Više nastalim okolnostima nego spontanom 
voljom Bunjevci su većinom stali na stranu Madžara. Za 
vrijeme apsolutizma, kada Madžari nisu imali nikakva utje- 
caja na javni život u Vojvodini, Bunjevcima nije prijetila 
opasnost odnarođivanja. Ali poslije nagodbe između Beča 
i Budimpešte (1867) Madžari putem školstva pokušavaju 
asimilirati Bunjevce, što izazva žestoku reakciju Ivana An- 
tunovića i drugova. Svjetski je rat samo još pojačao na- 
rodnu svijest Bunjevaca. Po završetku rata oni su na veli- 
koj narodnoj skupštini u Subotici 10. XI. 1918 na temelju 
samoodređenja stvorili odluku o stupanju u sastavni dio 
države Srba, Hrvata i Slovenaca, a 25. XI. 1918 u Novom 
Sadu oni su zajedno sa Srbima, Slovacima i Rusinima izre- 
kli formalno odcjepljenje Vojvodine od Ugarske. 

U novoj državnoj tvorevini Bunjevci su snažno očitovali 
svoje hrvatstvo, ali su se u tom bili sukobili s veliko- 
srpskim težnjama, koje su nijekale hrvatstvo Bunjevaca. 
mn borba neprekidno trajala do propasti Jugoslavije 

LIT.: Arch. Rakociana, sv. IX., str. 253—265; Evlia Cselebi, Magyar- 
országi utarám, Budimpešta 1908; E. Fermendžin, Acta Bosnae, Zagreb 
1892; P. Winkler, А Kalocsai és bácsi érsekség történeti Ossrefoglalás, 
1926; P. Pekić, Povijest Hrvata u Vojvodini, Zagreb 1930; Isti, Povijest 
oslobođenja Vojvodine, Subotica 1939. REPA 

Naselja i ekonomsko stanje bačkih Bunjevaca. Bačkih 
Bunjevaca ima oko 120—130.000. Veće skupine žive oko 
Subotice, Sombora i Baje. Znatnija mjesta jesu ova: Bač- 
almaš, Baja, Bajmok, Bikić, Borsod, Čantavir, Čavolj, 
Čikerija, Čonoplja, Đurđin, Gara, Gornji Sv. Ivan, Jarčin, 
Kaćmar, Kelebija, Lemeši (Nemes-Militics), Matević, Pačir, 
Sombor i okolišna sela, Stara Moravica, Subotica, Tavan- 
kut, Vaškut, Žednik. 

Po zanimanju B. su ponajviše ratari, koji napredno obra- 
duju zemlju. Među njima imade nekoliko veleposjednika, 
kojima se posjed kreće između 200 i 400 lanaca (lanac = 2000 
četvornih hvati). Tko ima posjed 80 do 150 lanaca, računa 
se među velike gazde. Srednji gazde imadu 40—80 lanaca, 
a mali 5—15. Drobljenjem imanja nastalo je prilično mnogo 
malih posjeda. Seljaci žive često na t. zv. salašima, kako se 
naziva kuća za stanovanje sa svim potrebitim gospodarskim 
zgradama izvan grada (majur ili marof). Često je seljak 
ujedno i vlasnik kuće u gradu, koja mu služi, kada dolazi 
na tržište i kamo se povlači, kada ostari i preda gospodar- 
stvo mlađima. Na taj način dolazi do zanimljive socijalne 
pojave, koja posebno označuje ovakve gradove, naime da 
njihovi stanovnici prožive veći dio života na selu, a samo 
manji dio života u gradu. Posjed se često izdaje u napolicu 
ili s trećine ili u zakup (»pod arendu«) za ugovorenu svotu 
novaca. Težaci, koji obavljaju žetvu i vršidbu, zovu se »ri- 
sari«, o kojima se kaže, da »rade ris« ili da »idu u ris«. 
Siju se žitarice, u prvom redu pšenica i kukuruz. Ječam, zob 
i raž siju se vrlo malo, a od veleobrtnih biljaka nešto 
šećerna repa i kudjelja. Krumpir i grah sade se naveliko. 
Svaki salaš ima mali vrt za najnužnije potrebe kućanstva. 
Peradarstvo je vrlo razvijeno, jer se uzgajaju kokoši, patke, 
pure, morske kokoši, a osobito guske radi perja, koje je 
potrebno djevojci kod udaje. Razvijeno je uzgajanje konja, 
rogate stoke, tovljenje svinja, dok ovčarstvo propada. U 
okolici Subotice bave se neki voćarstvom i vinogradar- 
stvom. U obrtu i trgovini B. su manje zastupani, jer su 
ponajviše ostajali na svojim imanjima, ili su izabirali slo- 
bodna zvanja, ili su prelazili u činovnički stalež. Mnogo je 
seljačke omladine muške i ženske polazilo niže srednje 
škole. Koji se bave obrtom i trgovinom, obično postaju 
manufakturisti, krojači, krčmari, mesari, a u novije vrijeme 
mehaničari i trgovci goveda i tovljenih svinja. Među radni- 
cima nalazi se velik broj »nadničara«, t. j. sezonskih radni- 
ka, koji idu na nadnicu. A. Š-ć. 

Poućni, gospodarski i politióni list. 

: U Četvrtak 2, Sičnja 1873. 


Vjerske i crkvene prilike medu Bunjevcima. Bunjevci i 
Sokci, koji su od 1241 dolazili u svoje današnje krajeve, na- 
šli su u novoj postojbini stariji slavenski sloj. I novi nase- 
ljenici i starosjedioci bili su od iskona pripadnici katoličke 
Crkve. Kao prvi dušobrižnici Bunjevaca i Šokaca spominju 
se franjevci. Već 1260 spominju se franjevački samostani u 
Baču, Dardi, Monoštoru i Budimu, a 1400 samostan u Baji. 
Fra Fabijan iz Bača dobio je 1444 od pape Eugenija IV. 
vlast inkvizicije. Poslije mohačke bitke morali su franjevci 
zajedno sa svojim vjernicima podnositi velike progone. 
U Budimu pade 1528 od turske ruke fra Andrija llocanin. 
Fra Đuro Milovan djeluje 1535 kao ispovjednik Bunjevaca 
u Segedinu. U početku 17. st. povjerena je vanjskomu sve- 
ćeniku Šimunu Matkoviću kao misionaru župa »Bunjevci«, 
t. j. oni krajevi, gdje su Bunjevci živjeli. G. 1626 djelovao 
je u Mohaču, glavnom mjestu turskoga sandžaka, a 1635 

pojavi se u Sarajevu, gdje su ga Turci bacili u tamnicu, 
odakle se novcem Propagande teškom mukom  izbavio. 
G. 1643 u Karaševu je gvardijan fra Ivan Dezmanić, a fra 
Andrija Stipančić u Lipi. G. 1647 fra Solo Barilović gvar- 
dijan je u Sečenju, gdje su klerici »Dalmatinci« svršavali 
bogoslovske nauke. Fra Marin Ibrišimović, beogradski bi- 
skup, dijelio je 1649 sv. potvrdu u Martonošu, Bajmoku, 
Jankovcu, Santovu, B. Bregu, Kolutu, Somboru, Baču i 
Bukinu. G. 1656 fra Jeronim Slavić djeluje među Bunjev- 
cima u Segedinu, 1672 fra Rafo Jambrehović u Pečuhu, 1681 
fra Stjepan Milić u Tukulji. 

Kakvo je bilo vjersko stanje u to vrijeme, najbolje nam 
pokazuje pismo fra Mihajla Radnića, što ga je kao provin- 
cijal 1686 poslao u Rim o prilikama u Bačkoj. On javlja: 
»Već četiri godine naša provincija kao da umire. Mnogu 
su našu braću poubijali. Mnogi su zatvoreni u tamnicama 
i izginuli. Naši su samostani i crkve u ruševinama, crkvene 
su nam stvari propale, stalno smo u sjeni smrti. Izvući 
ćemo možda još koji dan. Danju i noću skrivamo se po 
gustim šumama, i u ovakvim okolnostima nema nikoga, tko 
bi nas tješio i ulijevao nadu«. Isto fra Mihajlo Radnić bio 
je 1686 glavni organizator zadnje seobe Bunjevaca u nji- 
hovu postojbinu. U duhovnoj pastvi najviše se odlikovao 
ira Andrija od Dubočca, koji je predvodio tu seobu i 1693 
postao gvardijan u Budimu. Poslije oslobođenja Budima 
(1686) popravljali su Bunjevci, što su im Turci bili porušili. 
No brzo dođoše Rákóczyjeve čete, t. zv. kuruci, koji su 
progonili katolike. Fra Jerko Guganović poveo je 1702 
svoje vjernike (gens nostra Dalmatica) u Petrovaradin, gdje 
je u jakoj tvrđavi živio sedam godina. Poslije se narod po- 
vratio natrag, da ponovno podiže svoje razrušene domove. 

Kriva je tvrdnja, da su bunjevačko-šokački Hrvati ikada 
bili pravoslavni. Naprotiv, istina je to, da je i 1899 prešlo 
u Santovu 1200 rimokatoličkih Šokaca na pravoslavlje. 

Uređenjem redovne crkvene administracije nastalo je 
novo doba za bunjevačke Hrvate. 

LIT.; E. Pavić, Ramus viridantis olivae, Budim 1766; L. Bračuljević, 
Uzao serafinske goruće ljubavi, Budim 1730; M. V. Batinić, Djelovanje 
franjevaca u Bosni i Hercegovini, sv. II, Zagreb 1883; S. Borovszky, 
Bács Bodrog vármegye, Budimpešta 1909; I. Antunović, Razprava o 
podunavskih Bunjevcih i Šokcih, Beč 1882; J. Karácsonyi, Szt. Ferencz 
rendjének története Magyarországon 1711-18, Budimpešta 1924; Erduj- 
helyi Menyhért, A kalocsai érsekség a renaisance korban, Senta 1889; 
E. Fermendžin, Acta Bosnae, Zagreb 1892. E 


Bunjevačko školstvo. Kao kod ostalih Hrvata, tako su 
i kod Bunjevaca škole u najstarije vrijeme bile u rukama 
Crkve. Dijelile su se na kaptolske, samostanske ili župske 
i seoske pučke. Tako je to trajalo do bitke na Mohačkom 
polju, kada je sve katoličko školstvo bilo uništeno. Tek u 

nekim mjestima mogle su se ponovno podignuti škole. Iz 
pisma temišvarskih trgovaca od 6. II. 1582 papi Grguru 
XII. doznajemo, da je fra Antun Matković, bosanski bi- 
skup, otvorio školu za Bunjevce-Hrvate. Fra Marko Ban- 
dulavić, bosanski franjevac, sagradio je 1631 u Karaševu 
crkvu i školu. G. 1650 imali su franjevci svoju samostansku 
školu u Lipi, gdje je tada učilo 35 učenika. 

Poslije velike seobe Bunjevaca 1686, kad su se bunje- 
vački krajevi oslobodili Turaka, nastale su bolje prilike. 
Franjevci su uredili stare samostane i podizali nove. Osim 
samostana otvarali su i svoje škole. Pučke škole osnivale 
su se po vojnim krajinama. Organizacija je dovršena 1703, 
pa je u svima većim mjestima bilo škola. Dekretom Propa- 
gande od 26. IX. 1722 dopušteno je franjevcima, da mogu 
otvoriti bogosloviju u Budimu, a u Osijeku je otvorena 
22. 1. 1735. Prvi profesor bogoslovije u Budimu bio je fra 
Antun Paulović, koji se odlikovao dubokim znanjem u bo- 
goslovskim naukama. 

Osnovna nastava počela se snažno razvijati u 18. st., kad 
su biskupi naređivali župnicima, da u župama otvaraju 
škole. Osobito se u tom istakao Gabrijel Patačić, kaločki 
nadbiskup. G. 1738 izdao je pravilnik o ustrojstvu župa. 
Kantorova je dužnost bila, da poučava djecu. Gdje se 
osnovala župa, tu se odmah otvorila i škola. Redovnog 
učiteljstva još nije bilo. Poučavali su isluženi vojnici ili 
pismeniji obrtnici. Sistematičnu organizaciju školstva za- 
počela je Marija Terezija, a završio ju je Josip II. G. 1777 
izdala je carica »Ratio educationis«, osnovna pravila za 
sve narodne škole. Cijela Bačka potpadala je pod škol- 
sko nadzorništvo u Pečuhu. Prvi nadzornik škola u Bačkoj 
bio je Mate Rudić, konzilijar i podžupan bački. Po ovim 
pravilima radilo se do madžarske bune 1848. Poslije se 
učilo po austrijskom sistemu. G. 1855 izdata je naredba 
»Verordnung«, kojom se osnovna škola dijelila na nižu i 
višu. Svaka je imala po 4 razreda. Po toj naredbi radilo se 
do 1868, kad je izglasan zakon o narodnim školama. Po 
ovom zakonu svaki je učenik imao steći osnovno znanje 
na svome materinskom jeziku. Zakon je bio dobar i libe- 
ralan u pitanju narodnih manjina, ali su njegove odredbe 
ostale mrtvo slovo na papiru. U školama se poučavalo 
samo madžarski, a nasilna madžarizacija sustavno se provo- 
dila u svim pravcima. Protiv nasilja u Subotici prvi je 
ustao Pajo Kujundžić. G. 1894 započe on oštru borbu u 
korist hrvatskoga jezika. Podnio je u tom smislu prijedlog 
Školskom odboru, tužio se ministarstvu prosvjete, poslao 
i memorandum sa 1200 potpisa najviđenijih rodoljuba. Ali 
sve uzalud. Tada se odlučio na zadnji korak. G. 1913 osno- 
vao je u Subotici »Prvu bunjevačku školsku zadrugu«. Cilj 
joj je bio, da Bunjevci sami otvaraju i izdržavaju svoje na- 
rodne škole. Svjetski rat je omeo njegovu lijepu i rodo- 
ljubivu namjeru. Pri koncu rata dopustio je madžarski mi- 
nistar prosvjete, da se u pučkim školama uči hrvatski. 
Poslije sloma Austro-Ugarske preuzeli su Bunjevci u svoje 
ruke sve svoje škole. Međutim doskora su bunjevački uči- 
telji i profesori bili porazbacani kojekuda, a na njihova su 
mjesta došli gotovo sami Srbi. Bunjevački i šokački Hrvati 
morali su za svoja prava voditi žilavu borbu, koja je 1941 
propašću Jugoslavije ušla u novu fazu. M.E. 

ulturne i prosvjetne ustanove. Prve prosvjetne i dru- 
štvene ustanove javljaju se u drugoj polovini 19. st. »Pučka 

kasina< postoji u Subotici od 1878. Osnivaéi su je htjeli 
nazvati »Bunjevačka pučka kasina«, ali toga nije dopustila 
madžarska vlast. Ona se bavi radom na prosvjetnom i na- 
cionalnom polju, a uz to daje i materijalnu pomoć učeni- 
cima. Izdavala je almanah »Klasje naših ravni«. Biskup 
Budanović osnovao je 1934 »Subotičku Maticu«, za koju je 
prekupio zgradu »Bunjevačke prosvjetne Matice«. Ta se in- 
stitucija združila sa zagrebačkim »Društvom sv. Jeronima«, 
da širi njegove knjige među narod, a ima i svoja vlastita 
izdanja, među kojima su »Subotičke novine« i kalendar 
»Subotička Danica«. — Društveni se život razvija u mno- 
gim društvima, među kojima se ističu u Subotici »Kato- 
lički Krug« (osnovan 1895), »Katolička čitaonica sv. Đurđa« 
(osn. 1905), »Katolička čitaonica sv. Roka« (osn. 1910), 
»Dobrotvorna zajednica Bunjevaka« (osn. u Subotici 1919, 
a u Somboru 1920), »Hrvatsko prosvjetno društvo »Ne- 
ven« (osn. 1920), »Hrvatsko pjevačko društvo Neven« (osn. 
1920), »Bunjevačko momaéko Kolo« (osn. 1920) i dr. U 
Somboru se istióu »Hrvatsko kulturno društvo Miroljub« i 
»Hrvatsko pjevačko društvo Miroljub«. Po svim bunjeva- 
čkim župama nalaze se društva Katoličke akcije, osobito 
Križari i Križarice. »Hrvatski dom« ima Subotica, Dur- 
đin, Žednik, Tavankut, Sombor, Bajmok. Među športskim 
klubovima najuglednija je subotička »Bačka«, osnovana 
1901. A. Š-ć. 

Bunjevačke folklorne osobine pokazuju većinom značajke, 
koje nalazimo i u drugim hrvatskim krajevima. 

Nošnja je doduše preuzeta od drugih u vrijeme Ma- 
rije Terezije, ali je ipak narodna toliko, jer su joj B. 
dali neke posebne odlike, kojima se razlikuju od madžar- 
skih, njemačkih i srpskih susjeda. Muškarci nose šešir, 
prsluk, kratki kaput, hlače i čizme. Zimi nose šubaru, opa- 
kliju, a nekada su preko godine nosili kao ogrtač kabanicu, 
išaranu narodnim šarama. Danas je nose samo čobani. Prije 
su nosili vrlo široke gaće, ispod njih čizme. Ženska se no- 
šnja sastoji od marame ma glavi, često izvezene zlatom. 
Udate žene nose ispod marame konđu, kapicu. Zatim nose 
bluzu (leveš), široke i duge suknje, a da bi bolje stajale i 
lakše se nosile, oko pasa nose turnir. Papuče se nose kod 
kuće, muškarci od kože, a ženske od svile ili baršuna, 
obično izvezene zlatom ili svilom. Velika je marama na 
vrat, rojtoš, od svile, baršuna ili vune, često ukrašena ve- 
zom. Kod plesa ženske rose oko pasa igrač, svilenu široku 
vrpcu, za koju se prihvaćaju momci. Materijal za odijelo 
sav je tvornički. Nekada su djevojke nosile košulje s na- 
puhnutim rukavima, koji su bili izvezeni »na čončanicu«, 
od domaćeg platna zvanog »tanko«, ženske prsluke od svile, 
opšivene zlatnom portom, sa srebrnim kopčama. Ogrtači 
su bili: bundika, otupnica, jopka, ćurak i ćurdija (najsve- 
čanija). T. zv. >bijela nošnja< nosila se subotom navečer, 
kada su djevojke išle na divan: bijele suknje, izrađene 
ručnim radom, a djevojka je gologlava. Nedjeljom dopo- 
dne djevojke su bile u ogrtačima, a popodne su išle u kolo 
u ženskim prslucima (miderima). 

Svatovski običaji. Kada se momak odluči ženiti, nose 
rakijare rakiju djevojačkoj kući. Ako su flaše posebno ure- 
šene, onda se zove »rozolija«. Više puta bude »po ulocima« 
sve ugovoreno za vjenčanje još prije nego se donese ra- 
kija. Ne odbije li djevojka rakiju, znači, da pristaje. Onda 
dolazi >piée<, dogovor za ruho djevojci, a zatim »rukova- 
nje«-zaruke, na koje dolazi mladoženja u kuću djevojačku 
navečer. Mustulundžije, okićeni konjanici, zovu goste u 
svatove. Djevojčine stvari, spremljene za udaju, nose se u 
momačku kuću prije vjenčanja. Ako je vjenčanje bilo 
prije podne, onda su djevojku doveli roditeljskoj kući, a 
dva su »staćale« ostali s momačke strane, da je čuvaju. 
Iza objeda idu od mladoženjine kuće mustulundžije i mlađi 
svijet, da obiđu djevojku. Poslije dolaze svatovi, da »od- 
vedu divojku«. Blizu kuće đuvegijine (mladoženjine) iznese 
se pred djevojku muško dijete, koje ona dariva. Kod kuće 
svekar mora snahu iskupiti od starog svata. Svekrva je vodi 
»pod odžak«, da promiješa jelo, kako bi bila dobra gazda- 
rica. Kada djevojka zaigra u kolu, »prosipa se perje« po 
kolu. U kasnu večer odlaze djevojčini rođaci »u podane« 
(pohođane). Kuma na šaljiv način briju. Nedjelju dana iza 
vjenčanja šalje mladina majka »pogaču« po pogačarima. 
Nekada se slala pogača sve do materica ili onoliko puta, 
koliko su puta dolazile mladoženjine rođakinje iza ruko- 
vanja, da vode djevojku u crkvu. 

Običaji preko godine. Uoči sv. Lucije sije se pšenica za 
Božić. Na taj se dan ne smije šiti, jer će boljeti prsti. 
Ako domaćica dade nešto iz kuće, ne će imati peradi. Gost 


mora sjesti iza vrata (kao i na Badnjak), da bi kokoši le- 
gle. »Materice« se slave dvije nedjelje pred Božić u počast 
majke. Vrlo se drži ovaj običaj. Nekada je novi zet dola- 
zio na taj dan prvi put u kuću svoga tasta, a punica bi ga 
darivala peškirom. »Oci« (svijet veli »oce«) se slave u ne- 
djelju pred Božić u počast oca, a daleko su manjega zna- 
čenja od materica. Na dan sv. Tome apostola ne sije se 
brašno, da ne bi bilo buba. Nekoliko dana pred Božić 
djeca »betlemaroši« nose od papira načinjeni »Betlem« po 
ulicama i pjevaju božićne pastirske pjesme. Na Badnji dan 
mnogi »suše« (ništa ne jedu). Djevojka suši, na večer po- 
mete sobu, i kada baca smeće, kakvo čuje muško ime, tako 
će joj se zvati budući muž. Na večer dijete »badnjačom« 
(gorućim drvetom s ognjišta) udara o dovratke govoreći, da 
bi se legli pilići i t. d., ulazi u sobu te badnjačom pan 
svijeću, koja je trostruko spletena u počast presv. Trojstva, 
a nalazi se u posudi sa pšeničnim zrnjem (ne sijanim). Do- 
maćica ulazi, a domaćin je posipa pšenicom. Iza zajedničke 
molitve jede se bijeli luk, med, orasi, grah i ostalo. Na 
stolu je među ostalim »božićnjak«, kolač s različitim figu- 
rama, na njemu dvije jabuke, a prije 20—30 godina bila 
je mjesto božićnog drvca grana od čvrste metlovine ili 
sirka, kojoj bi se grančice uvile u izrezuckano tijesto; sve 
bi se stavilo u peć, da se osuši, i onda bi se postavilo na 
čelo božićnoga stola. Iza juhe piju vino svi iz iste čaše, 
koja se ne smije staviti na stol, dok se vino ne popije; 
posljednjim se kapljicama ugasi trokraka svijeća; na koga 
ide dim, taj će umrijeti; svijeća se brzo naopako gurne u 
zrna pšenice, i koliko se zrna za nju uhvati, toliko će roditi 
metričkih centi po lancu. Djeci se iza večere bacaju orasi 
u slamu, da ih traže. U ponoć se razreže jedna jabuka 
s božićnjaka, baci u bunar i u jutro daje stoci. Iza mise 
ponoćke jede se ponoćnica, »pača« (hladnetina) i kolač. 
Jedna velika svijeća gori cijelu noć. Na prvi dan Božića 
ne ide se nikamo; prije su i djevojke išle samo u svoju 
župnu crkvu i odmah kući. Popodne muškarci nose »bu- 
karicu«. 

Na Badnje veče dolazi gost u kuću, gdje ostaje preko 
cijelog Božića; osobito se pažljivo prema njemu postupa, 
a na kraju blagdana objesi mu se kobasica o vrat. Zove 
se »položaj«, a »ide za položaja«. 

Na Sv. Ivana blagoslov je vina. Na Mladence (Nevina 
Dječica) »šibari« šibaju ženski svijet. Na Novu godinu 
siječe se u podne božićnjak, a zelena se pšenica daje peradi 
i stoci. Uoči Sv. Tri Kralja je vodokršće. Na poklade obi- 
čajno je maskiranje, kao i na Badnje veče (manje). Na 
Svijećnicu se blagoslivljaju svijeće, koje se pale kod umiru- 
ćih. Ujedno se blagoslivljaju i neke trave, među njima bosi- 
ljak i čubar, da bi se metale na rane, koje ne će zacijeliti, 
i protiv vlasaca. Protiv grlobolje »podgrljavaju se« na dan 
sv. Blaža; jedu se na tašte pereci i jabuka s božićnjaka. 
Za vrijeme korizme bile su »loptanije«. Skupljena mladež 
igrala se nedjeljom na livadi, i to momačke igre. Navečer 
se djevojke skupe na divan, donesu kukuruza, »pucaju ko- 
kice« i igraju djevojačke igre. Na Cvjetnicu se treba umiti 
u vodi, u kojoj se nalazi zelena pšenica. Blagoslivlja se cica- 
maca, koja se meće u prozor i nosi na groblje. Djevojkama 
se kupuje ljetno odijelo. Na Veliku subotu blagoslivlja se 
»posvetilište«: uskrsni kolač, kobasica, pečeno janje, ku- 
hana jaja i najvažnije — hren. Šaraju se pisanice. Na Mar- 
kovo se obavlja blagoslov polja i zelenom se pšenicom 
hrane guščići. Djevojkama se kupuju velike marame na 
vrat. Na Duhove u ranu zoru, prije susjeda, treba iskititi 
zovom kapiju i prozore. Idu »kraljice«, 6—8 djevojčica, 
obučene u starinsku nošnju s krunom na glavi, i pjevaju 
kraljičke pjesme. Prvi su dan u svilenim odijelima, a drugi 
i treći u bijeloj nošnji. Kraljice idu bose. Na Brašančevo 
(Tijelovo) ne smije se ništa mijesiti s brašnom, a pogotovu 
ne s kvasom. Trgaju se grančice s jablana, kojima su oki- 
ćeni oltari, meću se kod kuće za svetnjaču (škropionicu), 
a ujedno meću u sirište. »Dožejanca« se drži na koncu 
žetve. Glavnom se risaru metne na glavu vijenac od pše- 
nice, a domaćin ga polijeva vodom. Na Sv. Andriju apo- 
stola djevojke suše, da bi noću u snu sanjale svoga budu- 
ćeg muža. U ljetu, na Ivanj-dan (sv. Ivan Cvitnjak), kao i 
uoči njega, pale se kresovi, i mladež s vijencima na glavi 
i na rukama preskakuju preko vatre. 

Mnogi se od spomenutih običaja naglo gube pod utje- 
cajem grada kao i zbog poremećenih socijalnih i ekonom- 
skih prilika. Održali su se ponajviše na salašima. 

Od domaćeg obrta do danas sačuvalo se jedino tkanje 
pregača i ponjavica, kojima se pokrivaju manji kreveti. U 

drugoj polovici prošloga stoljeéa tkale su se torbe s na- 
rodnim šarama, ubrusi, platno za košulje i t. d. 

Gatanje (vračanje) je vrlo rašireno, osobito među žen- 
skim svijetom. Najviše se može naškoditi nekome urokom 
ili da »se nabace čini«. Ureći se može u prvom redu dje- 
vojka ili momak, dijete, pa i stoka, osobito u mladoj dobi. 
Pomno se treba čuvati čovjeka, koji ima guste, sastavljene 
obrve, jer može ureći. Čine nabaciti znači preko nekog za- 
čaranog predmeta, koji se obično meće na raskršće, naško- 
diti nekoj određenoj osobi ili bilo kome, tko prijeđe preko 
dotičnog predmeta. Na pr. novcem se obrišu rane, i novac 
se baci preko glave na raskršće. Tko ga digne ili prijeđe 
preko njega, bit će pun rana i t.d. Kod mrtvaca je običaj, 
da netko »žali« (nariče). Žaliti može netko od rođaka ili 
bilo tko od prisutnih. 

LIT.: 1. Antunović, Razprava o podunavskih i potisanskih Bunjevcih 
i Šokcih, Beč 1882; Čović-Kokić, Bunjevci i Šokci, Zagreb 1939; Z. Du- 
gački, Geografijski raspoređaj Hrvata, Zagreb 1939; M. Lorković, Naroa 
i zemlja Hrvata, Zagreb 1939; M. Gavazzi, Godina hrvatskih narodnih 
običaja, I. i II. sv., Zagreb 1939; P. Pekić, Povijest Hrvata u Vojvo- 
dini, Zagreb 1930. A. 8-6. 

Bunjevačko narječje. Najstariji pisci, koji su radili među 
Bunjevcima, nazivali su svoj jezik istim imenom kao i pisci 
u ostalim hrvatskim krajevima. Fra Mihajlo Radnić veli, da 
piše slovinsko-bosanskim jezikom ili illirico idiomate; An- 
tun Josip Knezović naziva svoj jezik iliričko-slavenskim; 
fra Emerik Pavić iliričkim ili dalmatinskim; fra Grgur Pe- 
štalić slovinskim; Ivan Ambrozović dalmatinskim i t. d. 
Međutim poput ostalih Hrvata i Bunjevci su već davno prije 
svjetskoga rata nazivali svoj jezik hrvatskim. Bunjevci go- 
vore štokavskim narječjem ikavskoga izgovora kao i drugi 
hrvatski ikavci. U njihovu se govoru vide ova odstupanja 
od hrvatskoga književnog jezika. 

1. U glasovima: Iza nepčanih suglasnika o ne prelazi u 
instrumentalu sing. u e, na pr. konjom, nožom, mačom, 
brojom, kao i u nekim riječima iza r u instr. sing., na pr. 
carom, gospodarom. Konsonant j otpada na početku riječi, 
na pr. ilo (jilo-jelo), edan, esam; nema ni jotacije između 
samoglasnika i-a, na pr. Andria. Guturalni suglasnici k, g, h 
ispred i u dat. i lok. sing. imenica ženskoga roda ne prelaze 
u sibilante c, z, s, na pr. ruki, knjigi, snahi. U imperativu 
glagola, kojima se osnova svršava na k, g, ovi guturali 
ispred i ne prelaze u sibilante c-z, nego u palatale č-ž, na 
pr. peči, striži. Konsonant h uopće se ne izgovara, na рг. 
oću, gra; h ispred ć ne prelazi u š, već otpada, na pr. gla- 
gol »drhtati« ima u prezentu: drćem (dršćem). 

2. U oblicima: Imenice na št imaju u instr. sing. -om, na 
pr. plaštom, prištom. Imenice »brat, gospodin« imaju dat., 
lok. i instr. u pluralu: braćama, gospodama. Imenica »stvar« 
ima instr. sing. stvarom. Imenice »kći, mati« imaju nom. 
sing. kćer, mater; a instr. sing. kćerom, i pravilno: mate- 
rom. I neodređeni pridjevi kao i određeni imaju gen. sing. 
na -ga, na pr. lip — lipoga; lipi — lipoga. U komparativu 
i superlativu pridjeva skupine suglasnika bj, pj, vj ne pre- 
laze u blj, plj, vlj, na pr. grub — grubji, tup — tupji, živ 
— živji. Pridjevi u dat. sing. imaju nastavak -im, na pr. 
dobrim prijatelju. Glagoli 4. razr. I. vrste, kojima se osnova 
svršava na k-g u 3. 1. plur. prez. zadržavaju nepčane su- 
glasnike č-ž, na pr. peču, strižu. Kod glagola II. vrste u 
inf. stoji slog -ni mjesto -nu, na pr. toniti, giniti. Glagoli 
2. razr. III. vrste i glagoli IV. vrste u 3. L. plur. prez. imaju 
nastavak -u, na pr. držu, trču, bježu; nosu, molu. Glagoli 
1. razr. V. vrste u 3. 1. plur. prez. imaju nastavak -aje na pr. 
čuvaje (govori se samo u Subotici). 

Bunjevački stari pisci od prvih početaka upotrebljavaju 
latinicu. U pisanju glasova oni su pod utjecajem talijan- 
skim, njemačkim i madžarskim. Dijakritičke znakove pišu, 
kad su uvedeni u hrvatsku književnost. Fonetički pravopis 
uveo je u bunjevačku knjigu fra Lovro Bračuljević 1730. 
U predgovoru svoga djela Uzao Serafinske goruće ljubavi 
(Budim 1730), raspravljajući o načinu pisanja, kaže: »Alie 
lipše, i pofahljenie pisati onako, kakose govori; jer što- 
godje od više, nie fahljeno, već je kudjeno.« Ovo je napi- 
sano sto godina prije Vuka Karadžića. 

LIT.: š. Ljubić, Ogledalo književne poviesti, II. sv., Rijeka 1869; 
Narodnosno pitanje i budućnost Ugarske, Subotica 1914; Fra L. Braču- 
ljević, Uzao Serafinske goruće ljubavi, Budim 1730. M.E. 

Bunjevački književnici javljaju se pri kraju 17. st., kada 
se u Bačkoj svršavalo tursko gospodstvo. Franjevci su bili 
prvi bunjevački pisci. Fra Mihajlo Radnić (1636—1704) 
izdao je Razmišljanja pribogomiona od ljubavi Božje (Rim 
1683). Pisci, koji su došli poslije njega, izdavali su knjige 
katehetskoga, asketskoga i homiletičkoga sadržaja. U 18. st. 
javljaju se uz franjevce i svjetovni svećenici te svjeto- 

vnjaci. Antun Josip Knezović (+ 1764) dao je bunjevačkom 
ogranku hrvatske književnosti prvo djelo u stihovima: Ži- 
vot sv. Ivana od Nepomuka (Pešta 1759). Fra Josip Jakošić 
(1738—1804) napisao je djelo Scriptores Interamniae (ruko- 
pis iz 1795), u kojemu je dao prvi pregled rada bunjevačkih 
pisaca. U grupu pisaca, koji su radili među Bunjevcima, ide 
i Đuro Arnold (v.). U 19. st. razvijaju se među Bunjevcima 
sve vrste književnosti. Prvak je i preporoditelj bačko- 
baranjskih Hrvata Ivan Antunović (v.). Glavni je bunje- 
vački pjesnik prije svjetskoga rata Evetović (Miroljub). 
Poslije svjetskoga rata dali su Bunjevci lijep broj mladih 
pjesnika i književnika, koji su se okupili oko dva književna 
časopisa: oko Bunjevačkoga kola i Klasja naših ravni 
(— Hrvatska književnost). 

LIT.: E. Pavić, Ramus viridantis olivae, Budim 1766; G. Čevapović, 
Synoptico-memorialis catalogus, Budim 1823; Književni sever, knj. I 
Subotica 1925; Subotičke novine, brojevi 7. I. do 9. II. 1940. U 

Narodne pjesme Bunjevaca istoga su postanja kao i kod 
drugih hrvatskih plemena. Narodna ih je mašta stvorila 
ponajviše u krvavim borbama s Osmanlijama. Darovitiji 
narodni pjevači opjevali su važnije događaje u životu 
svoga naroda pjevajući na zborovima i divanima. Pjesme 
su se zatim širile od usta do usta među narodom. Tako su 
postale opća njegovana svojina. - 

Sudeéi ро sadrZaju neke su pjesme podrijetlom još iz 
staroga zavičaja. Bunjevci, došavši u sjeverne krajeve, do- 
nijeli su sa sobom uz drugo tradicionalno blago i njih. 
Mnoge su pak narodne pjesme postale u novom zavičaju. 
Glavni su junaci u tim pjesmama slavni kapetani iz kuće 
Sučića i Vidakovića. U njima su sačuvani i neki važniji 
momenti iz naše nedavne prošlosti. Iako ima i među tim 
pjesmama vrlo lijepih, ipak mnoge zaostaju ljepotom za 
onima iz staroga zavičaja. 

Već je biskup Ivan Antunović tiskao neke Kraljičke 
pjesme u »Bunjevačkoj i Šokačkoj Vili« (1873, br. 20). Za 
njegovim se primjerom poveo i pop Pajo Kujundžić pa je 
objelodanio u »Subotičkoj Danici« i u »Nevenu« dosta 
narodnih pjesama. Sistematski je prvi počeo sakupljati bu- 
njevačke narodne pjesme Blaško Rajić. On je 1910 izdao 
Narodno blago (II. prošireno izd., većina Prćićevih pje- 
sama, izašlo 1923). Tiskao je 64 pjesme. Drugi je zaslužan 
sakupljač narodnih pjesama Ive Prćić, koji je 1939 izdao 
Bunjevačke narodne pisme. U svojoj je zbirci tiskao 238 
pjesama i objavio naslove 26 pjesama. Prćićeva zbirka na- 
rodnih pjesama mnogo je potpunija i opširnija od Raji- 
ćeve, jer obuhvaća gotovo sve narodne pjesme, koje su se 
sačuvale kod Bunjevaca. U toj Prćićevoj zbirci zastupane su 
sve vrste bunjevačkih narodnih pjesama, osim omladinskih 
(ljubavnih), koje sačinjavaju posebnu knjigu, a nalaze se 
u istoga sakupljača još u rukopisu. Prćić je podijelio svoje 
bunjevačke pjesme u ove cikluse: 1. pobožne (13), 2. dičije 
(8), 3. korizmene (14), 4. kraljičke (108), 5. svatovske (15) i 
groktalice (106). Tematika i morfologija groktalica jednaka 
je kao i u drugim narodnim epskim pjesmama. Groktalice 
veličaju junaštvo naših pređa ili jadikuju nad njihovim 
teškim patnjama. 

Stari su Bunjevci pjevali groktalice najviše na prelu, di- 
vanu, babinama, berbi, mobi, kućnim sastancima, a katkad 
i u svatovima. Groktalice su većinom u desetercu, ali ih 
ima i u trinaestercu. Groktenje je vrlo primitivan i osobit 
način pjevanja, koji se sačuvao među Bunjevcima u sre- 
dini, gdje je takvo pjevanje nepoznato. Većinu groktalica 
donijeli su Bunjevci još iz stare postojbine, što se vidi 
po sadržaju ovih pjesama, ali ima također vrlo lijepih, 
koje su nikle na domaćem tlu u novoj domovini. Vrlo je 
značajna pjesma Ženidba Vidaka kapetana. Sadržaj je uzet 
iz bunjevačke prošlosti u doba velike seobe. 

Juraj Vidaković, kapetan subotički, uzima za ženu Maru 
Sučićevu, kćer župana Sučića iz grada »bile Bune«. Bila je 
na glasu ljepotica. Imala je mnogo prosaca, ali ih je sve 
redom odbila. Ona hoće za Vidaka kapetana, kome je i 
»viru dala«, a on je otišao u zemlju Ugarsku prije sedam 
godina. Vidakovi prosci isprose djevojku i zakažu svadbu 
za godinu dana, jer je dalek put, što ga moraju prevaliti. 
»Daleko je s mora do Dunava, — pa do bile subotičke 
kule«. Vidaković dobije pismo od Mare, koja se tuži na 
turske zulume i moli ga, da što prije dođe po nju. Vidak 
pođe na put. »Gone konje i danju i noću, — sam’ da prija 
do Neretve dođu«. Približavajući se Neretvi Vidakovi 
pratioci ugledaju nešto u daljini i pitaju svoga gospodara: 
»Oj Vidače, naša poglavico! — Šta se ono u daljini bili? 
— IP su bile na plandištu ovce, — il' na vodi bili labu- 
dovi, — il su cure razastrle platno? — Al besidi Vidak 

kapetane: — Nit' su bile na plandištu ovce, — nit' na vodi 
bili labudovi, — nit' su cure razastrle platno, — veé su 
kule naše bile Bune«. — Stigavši u Sučićev dvor ondje su 


već svi spremni na polazak. Dođe i fra Anđelko i požuruje 
ih, neka se spreme na put, da ih Turci ne iznenade. Svima 
je dojadilo tursko nasilje, zato kaže župan Sučić: »Turski 
nam je zulum dojadio, — pa ga više podnet ne moZemo«. 
Ali žao im je ipak ostaviti svoju rodnu grudu. »Konji ržu, 
a junaci viču, — Dica plaču, a žene jauču, — I studen bi 
kamen proplakao«. — No tješi ih kapetan Vidaković, da 
ih u novoj postojbi- 
ni čekaju ljepši da- 
ni: »Ravna polja, 
zelene livade, — gu- 
ste Sume, bratski za- 
grljaji« ^ Pomolivši 
se Bogu svatovi Vi- 
daka kapetana podu 
na daleki put. Tiho 
idu, da ih ne primi- 
jete Turci krajišnici. 
Sretno prijeđu Du- 
nav, gdje ih dočekaju 
rođena braća. Ovo je 
jedina pjesma, koja 
govori o velikoj seo- 
bi Hrvata Bunjevaca 
u Bačku, a zapisana 
je 1899 u Subotici. 
LIT.: B. Rajić, Narodno 
blago, Subotica 1923; I. 


Prćić, Bunjevačke narodne 
pisme, Subotica. I. P-ć. 


Veze Bunjevaca s 


drugim ^ Hrvatima. 
Do t.zv. Karlova- 
¿koga mira Bu- 


njevci su sačinjavali 
usko povezanu cje- 
linu s ostalim hrvat- 
skim krajevima, koji 
su se nalazili pod 
Turskom, a osobito 
sa Slavonijom i Bo- 
snom. Isto narječje i 
iste knjige upotre- 
bljavali su Bunjevci 
kao i Slavonci i Bo- 
sanci. Stare veze ni- 
jesu prestale ni onda, 
kada su bunjevački 
krajevi bili postali 
sastavnim dijelom 
madžarske države. 
Kačićev »Razgovor 
ugodni« i Reljkovi- 
ćev »Satir« bili su 
omiljelo štivo i me- 
du Bunjevcima. U 
vrijeme hrvatskoga 
narodnoga preporoda 
bili su i Bunjevci 
prista$e Gaja, a neki 
i Jelačića. Poslije je 
biskup Antunović po- 
državao žive veze s 
biskupom Strossma- 
yerom, banom Mažuranićem, Franjom Račkim i drugim hr- 
vatskim rodoljubima. Poticao je pukovnika Murgića, da piše 
o ličkim Bunjevcima. Unatoč teškim progonima Bunjevci su 
nesamo podržavati svoje knjige i novine nego su također 
primali iz Zagreba knjige Matice Hrvatske, Društva sv. 
Jeronima i Zbora duhovne mladeži. Za uzvrat su u Bano- 
vini naručivali u lijepom broju Antunovićevu »Bunje- 
vačku Vilu« i kasnije »Neven«. Neki su zagrebački pisci 
bili stalni suradnici bunjevačkih listova. G. 1904 pohodili 
su Bunjevce u Subotici B. Mažuranić, dr. T. Alaupović i 
drugi hrvatski odličnici. G. 1913 osnovano je u Budimpešti 
za bunjevačke i dfuge hrvatske sveučilištarce društvo 
»Antunović«. І peštansko akademsko društvo »Perun« 
imalo je među svojim članovima Bunjevaca. Pjesnik Ante 
Evetović (Miroljub) slavio je hrvatsko ime i bio priznat u 

GIOVANNI I BARTOLOMMEO BUON, Porta della Carta 
Mleci, Duždeva palača 


svim hrvatskim krajevima. Otkako su 10. XI. 1918 bunje- 
vački Hrvati pronijeli hrvatsku zastavu kroz Suboticu, 
uzajamne su veze Bunjevaca i ostalih Hrvata sve življe. 
Najveće javno očitovanje jedinstva bačkih Hrvata s dru- 
om hrvatskom braćom bila je veličanstvena proslava u 
Subotici od 14.—16. VIII. 1936 kao uspomena na 250. go- 
dišnjicu seobe jedne grupe Bunjevaca. 

LIT.: S. Bartolović, Bibliografija o Šokcima i Bunjevcima, Hrvatski 


Dnevnik 22. IX. 1940, Zagreb; P. Pekić, Političke i kulturne veze iz- 
među Bunjevaca i Hrvata u prošlosti, Obzor, Spomen-knjiga, Zagreb 


1935. 6. 
ВООС, Јап, ѕаки- 
pljač slovačkih па- 
rodnih pjesama u 
Štiavnici. Njegovu 
zbirku pjesama iz 
1770 objavio je F. V. 
Sasinek u Arhivu 
starih čeho-slovačkih 
listina, izdanom od 


Matice Slovačke u 
Turč. Sv. Martinu 
1873. K.H. 


BUON (Bon, Bo- 
no), 1. Giovanni di 
Bertuccio, + Mleci 
.1442, graditelj i ki- 
par. U mletačkim 
ispravama spominje 
se prvi put 1382. Bio 
je zaposlen pri pre- 
gradnji crkve S. Ma- 
ria del Orto, pa je 
vjerojatno uza su- 
radnju toskanskih 
majstora izveo zna- 
čajnu dekoraciju nje- 
na pročelja. G. 1422 
izvode on i njegov 
sin Bartolommeo i 
Marco d'Amadeo de- 
koraciju palače Са’ 
d'Oro (s lijepom 
česmom u dvorištu), 
od 1426 zaposleni su 
on i njegov sin pri 
radovima u Dužde- 
voj palači. G. 1437 
izvodi glavni portal 
u Scuola Grande di 
S. Marco, a 1438 po- 
činje raditi na čuve- 
noj Porta della Car- 
ta. 

2. Bartolommeo, + 
Mieci 1464. Od nje- 
govih radova u Du- 
Zdevoj palači naj- 
znatniji su: nekoliki 
od najboljih kapitela 
na stupovima gornje 
galerije i kip arkan- 
dela Gabrijela па 
uglu prema crkvi sv. 
Marka. Poslije smrti 
očeve dovršio je i 
svojim imenom si- 
gnirao Porta della Carta. Njen plastički ukras očituje prije- 
laz iz gotike u renesansu (osobito su značajni već posve re- 
nesansni putti, koji se penju po gotičkim rakovicama), dok se 
u alegorijskim likovima (Fortitudo, Temperantia) još saču- 
vala gotička otmjena dostojanstvenost. Dalja su njegova 
djela: pregradnja pročelja i timpanon u Scuola Grande di 
Misericordia, glavni portal crkve S. Polo, grobni spomenik 
Bartolomeja Morosinija (crkva S. Gregorio) i Arco Foscari 
u Duždevoj palači, G. 1453 spominje se B. u Padovi kao 
član povjerenstva, koje je imalo dati svoje mišljenje o 
Donatellovu konjaničkom kipu Gattamelate. 

Giovanni i Bartolommeo Buon važni su za nas zbog toga, 
jer je, iako to nije ispravama utvrđeno, bio njihov učenik, 
a može biti i suradnik, Juraj Dalmatinac (Matijević), koji 


(Foto Alinari) 


. ih je radovima u Dalmaciji brzo i znatno pretekao. 

LIT.: A. Venturi, Storia dell'arte italiana, VI., Milan 1908; P. Paoletti 
u Thieme-Beckerovu ALBK, IV., Leipzig 1910; Lj. Karaman, Umjetnost 
u Dalmaciji, XV. i XVI. vijek, Zagreb 1933. A. Sch. 


BUONACCINI, Simonetta, Ж 1893, + 1935, moderna 
Geška pjesnikinja, pravim imenom Ludmila Sebestová, svra- 
tila je na sebe pažnju intimnom lirikom, punom fantazije, 
ljubavi, strasti, okrutnosti i smrti. Zbirke pjesama: Lampa 
v okně (1928, pod pseudonimom L. Atsebešov4); Odi et 
amo (1934); Sirenin ocas (1937). Lj. Ј-е. 

BUONAFEDE, Appiano, Ж Comacchio 1716, + 1793, cele- 
stinijanac, živio po različnim samostanima Italije. Neko vri- 
jeme i general reda. Bio je pjesnik i filozof skolastičkoga 
pravca. Dao je prvu talijansku povijest filozofije Della 
istoria e dell'indole d'ogni filosofia, 1766—1781. V.S 

BUONARROTI, 1. Filippo, Ж Pisa 11. XI. 1761, + Pariz 
17. IX. 1837; prognan iz zavičaja radi pristajanja uz fran- 
cusku revoluciju; preselio se u Francusku, gdje pristaje uz 
Robespierrea, a kasnije sudjeluje u Babeufovoj uroti, radi 
čega je bio osuđen na deportaciju, ali ga Napoleon pomi- 
Icva. Opisao je tu urotu u spisu Histoire de la conspiration 
pour l'égalité, dite de Babeuf, 1828. 

2. Michelangelo — Michelangelo. 

3, Michelangelo (il Giovine, mlađi), % Firenca 1568, + Fi- 
renca 1642, talijanski književnik. Nećak velikog umjetnika 
Michelangela. Član akademije Crusca. Najpoznatije su mu 
komedije u stihovima: Tancia (1612), Fiera (1618), Masche- 
rate, pisane u živom fiorentinskom govoru. M. D-ić. 

BUONINSEGNA DUCCIO — Duccio. 

BUONTALENTI, Bernardo, * Firenca 1536, + Firenca 
6. VI. 1608, graditelj i umjetnički pouzdanik na toskanskom 
dvoru. Istakao se već 1556 u južnoj Italiji kao ratni inžinir, 
a veliki vojvoda Francesco Medici imenovao ga je nadgle- 
dnikom državnoga građevinarstva. Za njega je B. izradio 
nacrt dvora na imanju Pratolino i nacrt gradske palače 
(Casino di San Marco), dovršio je gradnju Uffizija (1581) 
i Palazzo Vecchio (stražnje krilo, 1588), nadalje je sagradio 
fasadu S. Trinità (1593) i brojne firentinske plemićke pa- 
lače, među kojima se ističe zanimljivo prizemlje t. zv. Pa- 
lazzo Non-finito (od 1593) za Rub. Strozzija. Druge su mu 
građevine u Pisi (palača velikog vojvode, S. Stefano de'Ca- 
valieri, Loggia dei banchi) i u Sieni (kraljevska palača). On 
je osnovao i pećinu u perivoju Boboli (1576) i izradio nacrt 
za grad Livorno. K tomu je izgradio brojne tvrđave, na- 
pravio mnogo nacrta za proslave i kazališne dekoracije, 
istakao se kao slikar (autoportret u Uffizijama), kao miniia- 
turist, urezivač u dragulje, tehničar (misli se, da je načinio 
i »perpetuum mobile«), vatrometni vještak (odatle mu i 
nadimak »delle girandole«), keramičar (drži se, da je prona- 
šao t. zv. medičejski porculan) i pjesnik. Bio je dakle sve- 
strani umjetnik, kakva su i trebali renesansni dvorovi 16. st. 
Kao graditelj primao je poticaje nesamo od Michelangela 
nego i od njegovih učenika Vasarija i Ammanatija, i zato 
ga ne možemo smatrati utiračem putova baroka, ali ni 
konzervativnim nastavljačem tradicija renesanse. Značajan 
je način njegova rada: bogatu fantastičnu ornamentiku, 
poput kože podatnu, meko prilagođuje njezinom materijal- 
nom strukturom konstruktivnim elementima građe i time 
se približuje tadašnjem slikarstvu (t. zv. manirizmu, v.) i 
osjetljivom bivstvu onoga prelaznog doba. Njegov je gra- 


diteljski rad nastavio unuk mu Gher. Silvani. 
LIT.: W. Limburger, Die Gebäude von Florenz, Leipzig 1910; Isti, 
B. B. u Thieme-Beckerovu ALBK, V., 1911. 


BUOVO D'ANTONA, junak veoma rasprostranjene sre- 
dovječne viteške legende nepoznata podrijetla, koja je do- 
živjela mnogo različitih redakcija prelazeći iz jedne zemlje 
u drugu i s jezika na jezik; sačuvalo se oko desetak razli- 
čitih redakcija na još većem broju jezika (najstarija po- 
znata anglonormanska, pa francuska, engleska, irska, 
islandska, skandinavska, talijanska, rumunjska, hebrejska 
i više slavenskih). Tu se priča o doživljajima kraljevića 
Buova. Majka mu ubije oca radi svoga ljubavnika, za ko- 
jega se i uda. Da se riješi pastorka, očuh ga dade otpre- 
miti daleko na Istok i prodati. Buovo se tu zaljubi i sa 
svojom dragom doživljuje mnoge zgode i nezgode, dok im 
ne uspije, da se vjenčaju. Sudeći po broju sačuvanih tek- 
stova čini se, da je ta legenda najviše omiljela Francuzima, 
Talijanima i Slavenima. Iz Italije je prešla najprije na naše 
r odakle pak dalje na istok i na sjever, gdje je kod 

usa postala veoma popularna. Kod nas su, čini se, posto- 
jala dva prijevoda, od kojih je jedan pisan latinicom u 
Dubrovniku; to je prijevod talijanske verzije u zbirci priča 
I Reali di Francia. Blijede talijanske preradbe nemaju knji- 

ževne vrijednosti, a prema tome ni njihove dalje preradbe 
na slavenskim jezicima. Pa ipak se ta stara legenda toliko 
sviđala, da je ostavila tragova i u našoj i u ruskoj narodnoj 
pjesmi. Otud možda potječe i motiv pjesme »Ženidba kra- 
lja Vukašina: (> Epika, narodna). Znamo na pr., da je jedan 
knjižar u Dubrovniku 1549 dobio iz Mletaka 18 egzemplara 
talijanske knjige B. ФА. i 6 egzemplara Bovi piccoli, t. j. 
pjesme o Buovu iz zbirke Reali di Francia (K. Jireček, 
Archiv für slavische Philol, XXI, 1899, 512, 514). Još i da- 
nas u Zadru jedna kula nosi njegovo ime (G. Sabalich, 
Guida archeologica di Zara, Zadar 1897, 258—62). 


LIT.: A. Stimming, Der Festlindische Bueve de Hantone nach allen 
Handschriften, I. —IV., Dresden 1911—13, 1918; P. Rajna, Ricerche intorno 
ai Reali di Francia, Bologna 1872; Isti, Frammenti di redazioni italiane 
del B. d'A., u Zeitsch. für romanische Philol, XI.—XIII., 1887—89; A. 
Brückner, Ein weissrussischer Codex miscellaneus, u Archiv für slavi- 
sche Philol. IX., 1886; A. Wesselowski, Iz istorij romana i povjesti, u 
Sborniku, XLIV., Petrograd 1888; C. Boje, Über den altfranzósischen 
Roman von Beuve de Hantone, Halle 1909; M. Murko, Geschichte der 
älteren südslawischen Literaturen, Leipzig 1908; T. Maretić, Naša na- 
rodna epika, Zagreb 1909; P. Popović, Pregled srpske književnosti, 
Beograd 1909; N. Banašević, Ciklus Marka Kraljevića i odjeci francusko- 
talijanske viteške književnosti, Skoplje 1935. M. D-ić. 


BUPHTHALMUS —> Glaukom. 

BUPRESTIDI —> Kukci (krasnici). 

BUQUOY, plemićka češka porodica francuskog porijekla. 
Piše se i Bucquoy i Boucquoi. Porodica potječe iz Fran- 
cuske, iz grofovije Artois, a zvala se de Longueval i de 
Vaux. U 16. st. naselila se porodica u Nizozemskoj, gdje 
je Adrian de Longueval imenovan od Filipa II. grofom. 
Sin Adrianov Karlo de Buquoy naselio se u Češkoj i osnovao 
češku granu porodice, koja je naskoro stekla velike po- 
sjede. Od porodice istakli su se naročito Karlo, Jan i Jiří. 
Karlo (1571—1621) istakao se kao carski general ratnik, 
koji je mnogo pridonio pobjedi na Bijeloj Gori. Jan 
(1741—1803) je bio carski tajni savjetnik. Osnovao je 1779 
na svom gospodarstvu zavod za siromahe, a kasnije ga je 
pozvao Josip П., da takve zavode osniva po čitavoj Austriji. 
Bio je za Josipa II. upravitelj svih dobrotvornih zavoda u 
carevini. Jifí František August (1781—1851) istakao se kao 
učenjak. Bavio se matematikom, fizikom, filozofijom i 
narodnim gospodarstvom, pa je iz tih područja napisao 
čitav niz rasprava, ponajviše na njemačkom jeziku. Pro- 
našao je hijalit, što je bilo od velike koristi za razvoj 
staklarstva. Lj. J-e. 

BURA (grč. 806005 »sjevernjak, sjever«, tal. bora) vrlo 
je jak vjetar, koji povremeno puše osobito u hladnije doba 
godine u sjevernom dijelu istočne obale Jadranskog mora, 
a i u nekim drugim krajevima na Zemlji. Vrlo je značajna 
prirodna  pojava, jer znatno 
utječe na život ljudi, organi- 
zama i razvoj vegetacije. B. 
dolazi s kopna i puše, prelazeći 
bilo i obronke gorskog lanca, 
uglavnom smjerom prema moru. 
Duva obično velikom, katkada 
orkanskom snagom, naročito 
ondje, gdje se gorje proteže 
blizu morske obale. 

B. nastaje time, što se hladan 
uzduh iz kopnenog zaleđa ruši 
niz strme obronke gorskog lanca 
i kroz uske primorske drage 
prema moru, pa struja uzduha, 
gibljući se niz dosta strmu ko- 
sinu, postizava uz neke uvjete 
vrlo veliku brzinu. Iako druga- 
čijeg učinka, b. je po nekim 
značajkama smeteorološkog gle- 
dišta srodna föhnu (v.). Oba ova 
vjetra imaju izrazitu vertikalnu 
komponentu gibanja (odatle 
naziv »padajući vjetar«, njem. 
Fallwind), a podudaraju se u 
jakom nemiru struje uzduha ili 
turbulentnosti (njem. Böigkeit). 
Ova se osobina očituje osobito 
time, što glavna struja vjetra 
nije jednolična (laminarna); b. puše »na mahovee, pri čemu 
se slabiji i jači udarci (»reful« od, tal. reffolo) odmje- 
njuju uz kraće ili duže stanke, za kojih vjetar znatno 
oslabi. B. znade potrajati i po više dana (i do 8), počinje 
obično dosta naglo, a jenjava nešto polakše. Brzina struje 
uzduha kod udaraca jače bure vrlo je velika te često pre- 

lazi 20 m/sek. (72 km/st), što po skali Beaufort za jačinu 
vjetra odgovara stupnju 9, a katkad premašuje 50 m/sek 
(oko 180 km/sat). Pojedini udarci bure mijenjaju često i 
znatno svoju jačinu i smjer, te se po smjeru katkada 
znatno razlikuju od općeg smjera glavne struje vjetra. 
Značajno je kod b., da dnevni hod jačine vjetra ima dvo- 
struku periodu: glavni maksimum i minimum jačine pa- 
daju na 21h i 14h, sporedni na 7h i 2h. i 

Opseg i doseg bure obično nije velik, no pod određe- 
nim uvjetima može uz mjesne razlike u jakosti i smjeru 
vladati istodobno i na većem dijelu morske obale i u ne- 
posrednom zaleđu. Ona puše najjače na obali, u uskim 
primorskim dragama i prelazima na gorskom bilu. U da- 
ljem gorskom zaleđu vjetar je istodobno znatno slabiji te 
obično nema značajnih osobina bure; na moru, nešto uda- 
ljenije od obale, snaga bure opada dosta naglo tako, da 
na tu stranu doseže do desetak morskih milja, a i manje. 
Katkada ona zahvaća velikom snagom i udaljenije otoke 
našeg primorja, a katkada puše samo na jednom dijelu 
obale, gdje su prilike za njen razvoj osobito povoljne. 
Rušeći se prema moru b. svojim 
udarcima pokreće i diže morsku 
vodu stvarajući vrlo nemirno 
more i raspršuje vodu u vrlo 
sitne kapljice, od kojih se na 
moru stvara osebujna, katkada 
neprozirna magla (fumarea); od 
raspršene vode stvara se na po- 
vršini predmeta i raslinstva >po- 
solica< (slana), t. j. naslaga mor- 
ske soli, koja znatno uništava 
vegetaciju i oteščava rad oko 
pošumljivanja. 

B. je hladan i suh vjetar pa 
snizuje temperaturu i vlagu. Po 
prvom učinku bitno se razlikuje 
od fóhna, koji je suh, ali vrlo to- 
pao vjetar; on još više od bure 
snizuje vlagu, ali vrlo povisuje 
temperaturu, tako da u nekim 
alpskim dolinama izaziva u 
zimsko doba gotovo ljetne tem- 
perature. Zajedničko je svoj- 
stvo fóhna i bure, što oba vje- 
tra zbog dinamičkog ugrijava- 
nja uzduha pri njegovu spušta- 
nju u nižu površinu sprečavaju 
kondenzaciju vodene pare, a 
ова time i nastajanje oblaka i mo- 

S »ROBINZONOVIM KRI- de padanja oborina. 

ŽEM«, VJETRULJOM I pći su preduvjeti za nasta- 
PITOT-CIJEVI nak bure: uz topografski zna- 
čajnu konfiguraciju tla, t.j. re- 
lativno strmu terensku kosinu, koja leži na rubu prostra- 
nijeg gorskog masiva, mora da ona veže dva klimatski 
različna, inkoherentna područja (prostrano hladno kopneno 
zaleđe i toplo more). S meteorološkog gledišta treba da 
elementi, pogodni za razvoj bure, kongruentno djeluju 
s razvojem tla. Meteorološki preduvjeti dolaze do izražaja 
u značajnoj razdiobi temperature i tlaka uzduha. Velika i 
trajna toplinska razlika između hladnog zaleđa i toplog 
morskog područja podno terenske kosine čini, da se duže 
održava velik barički gradijent (v.), t. j. velika razlika 
barometrijskog tlaka na razmjerno malim udaljenostima. 
Barički gradijent, usmjeren u pravcu predjela nižeg tlaka 
nad morem, važan je preduvjet za to, da se pokreću uzdušne 
mase od zaleđa prema moru. 


Opisana razdioba meteoroloških elemenata temperature i 
tlaka nastupa redovno u zimsko doba, kad polarni hladni 
uzduh prekriva srednju Evropu i stvara ovdje široko podru- 
čje visokog tlaka uzduha (anticiklonu), dok u južnoj Evropi 
vladaju istodobno više temperature i razmjerno niži tlak. 
Razlikuju se dvije vrsti bure: anticiklonalna i ciklonalna. 
Kod ciklonalne b. je značajno, da se uz visoki tlak u 
srednjoj Evropi istodobno nalazi na Jadranu jača baro- 
metrijska depresija, dok kod anticiklonalne nema izrazite 
depresije, ali postoji pruga izrazito višeg tlaka nad našim 
primorjem, Kod anticiklonalne bure vlada obično dosta 
vedro vrijeme, samo je vrh gorskog bila stalno zastrt za 
ovu vrst bure značajnim stojnim oblakom (»brv«). Kod 
ciklonalne bure opći je smjer vjetra više sjeverni nego 

sjeveroistočni ili istočni, nebo je obično oblačno (otuda 
naziv »bora scura«), a katkada prati ovu buru i nešto kiše 
ili snijega; ovo dolazi odatle, što se nad strujom bure odr- 
žava mnogo toplija struja vlažnog uzduha (južina, scirocco), 
koja kod uzdizanja kondenzacijom vodene pare daje veliku 
naoblaku i oborine. 

Za održavanje bure kroz duže vremena bitan je momenat 
stalan pridolazak hladnog (polarnog) uzduha u zaleđu uz 
postojanu toplinsku opreku između oba područja. U pogle- 
du ove temperaturne razlike važno je istaknuti, da je u 
zoni granice oprečnih klimatskih tipova i vertikalno opa- 
danje temperature i općenito uzevši vrlo naglo, a osobito 
je taj pad temperature s visinom velik, kad postoje predu- 
vjeti za buru. Taj vertikalni temperaturni gradijent prema- 
бије tada iznos t. zv. adiabatičkog gradijenta (1% C/100 m), 
a s time je u savezu, da t. zv. potencijalna temperatura 
mora biti u gornjoj razini niža nego u donjoj. To znači, da 
kod bure hladni uzduh, silazeći u nizinu uprkos znatnog 
dinamičkog ugrijavanja, ipak nadolazi razmjerno hladniji 
od zraka u nižem području. Ipak treba naglasiti, da tempe- 
ratura uzduha nadošlog s burom nije redovno (po apsolut- 
nom iznosu) abnormalno niska. Fiziološki osjećaj hladnoće 
dolazi dijelom od spomenute temperaturne razlike, a u ve- 
likoj mjeri i od nagloga isparivanja vlage na ljudskoj koži 
(zbog suhoće uzduha i njegove snažne i brze izmjene), a 
ovo znatno snizuje temperaturu kože. Ipak su zabilježeni 
neki slučajevi bure, kad je temperatura bila vrlo niska 
(Trst —13° С, 23. I. 1907; Senj —18* C, 11. II. 1929). 

Po vanjskim učincima jača, a i po znatnijem snizivanju 
temperature poznata je kavkaska bura kod Novorosijska 
na sjeveroistočnoj obali Crnoga mora, gdje b. dolazi kroz 
klanac Marhot i ruši se prema luci grada. Značajno je, da 
je visinska razlika ovdje manja (400 m) nego u našem 
primorju, pa ipak b. postizava vrlo veliku snagu. Wiese je 
opisao buru, koja vlada u Arktiku na Novoj Zemlji uz 
slične uvjete i značajke kao i na ostalim mjestima. Buri je 
po učinku i karakteru posve srodan vjetar mistral, koji se 
kao habituelna pojava javlja na francuskoj i ligurskoj obali 
Sredozemnog mora. Buri su posve srodni i vjetrovi, koji 
zimi s kopna pušu u sjevernijem dijelu norveške obale, kao i 
vjetrovi na pacifičkoj obali srednje Amerike (pod imenom 
Tehuantepecer), koji se ruše s visokih Kordiljera prema 
moru. Slični vjetrovi vladaju i na obali Perzijskog zaliva, 





UNIVERZALNI ANEMOMETAR (ANEMOGRAF), Autografski uređaj 
za registraciju. Gornja pera bilježe smjer bure, srednje prevaljeni put, 
dolnje momentanu brzinu (jakost) bure 

zaliva Oman, na južnoj obali Arabije, a mjestimično i u 
Antarktiku i drugdje. 

Utjecaj bure na kraj, u kome vlada, odrazuje se mnogo- 
struko. Po mehaničkim učincima može b. zbog razorne 
snage biti vrlo štetna građevinama i brodovima, znatno 
priječi i ugrožava pomorski promet i uništava veći dio 
vegetacije, osobito drveće i šume, kod čega osim meha- 
ničkog utjecaja dolazi još i djelovanje posolice. Goli krš 
našega primorja bez sumnje je više posljedica djelovanja 
bure nego utjecaja pedološkog karaktera ili drugih klimat- 
skih uvjeta. 

S fiziološko-balneološkog (terapeutskog) gledišta može 
utjecaj bure biti specifično različan, no načelno se b. u tom 
pogledu može smatrati povoljnim čimbenikom, jer izdašno 
dovođenje čistoga gorskog zraka i njegovo snažno mije- 
šanje s toplijim morskim zrakom uz neko sniženje tempe- 
rature osvježuje organizam, dok istodobno suhoća uzduha 
pospješuje transpiraciju, a udarci vjetra (ako nijesu pre- 
jaki) vrše povoljne fiziološke podražaje. Pritom će ponešto 
utjecati i sadržaj sitno raspršene morske soli i joda u uz- 
duhu, a vjerojatno u nekoj mjeri i njegova ionizacija. Sa- 
mo u slučajevima, kad je b. vrlo hladna i prejaka, postaje 
fiziološki nepodnošljiva i opasna. 

I u društvovnom je pogledu u životu čovjeka utjecaj b-e 
očigledan; on se odrazio na pr. u načinu gradnje kuća 
(niski jaki krovovi), u izgradnji naselja (odabiranje zašti- 
ćenih mjesta), u načinu uzgajanja šumskih i poljodjelskih 
kultura (izbor otpornih vrsta i zaštita), u osobito razvije- 
nom osjećaju pomoraca za upoznavanje promjena vremena 
i u njihovim otpornim sposobnostima pri oteščanom bro- 
darskom prometu i ribarenju kao i općenito u tipu čovjeka 
i njegovu živu temperamentu, načinu života i naviklosti 
za borbu s nesklonim prirodnim elementom. 

Znanstveno istraživanje bure ispituje podatke o brzini i 
smjeru struje uzduha, o unutarnjoj strukturi vjetra i općim 
meteorološkim prilikama, kod kojih ona nastaje. Podatci o 
brzini i smjeru dobivaju se mjerenjem ili registracijom na 
posebno udešenim spravama (anemometrima ili anemogra- 
fima). 

ОЖ J. Hann-R. Süring, Lehrbuch der Meteorologie, 5. izd., Leipzig 
1939; W. Kóppen-R. Geiger, Handbuch der Klimatologie, Berlin 1930; J. 
Hann, Handbuch der Klimatologie, 3. izd., Stuttgart 1911; W. Kesslitz, 
Die Bora des Adriatischen Meeres, Mitteilungen aus dem Gebiete des 
Seewesens, sv. VIL, Pola 1903. M. K-o. 

BURAN, stepski vjetar u Rusiji, Sibiriji, osobito u Ust- 
Urtu, zimi vrlo hladan sa S i SI, ljeti je užasno vruć; stvara 
prijespove, koji se sezonski pomiču, 

BURANO — Mleci. 

BURATOVIĆ, 1. Ivan, vitez, * 1785, + 1849, austrijski 
kontraadmiral, 1848 zapovjednik austrijske eskadre u Poli, 
odbio je naloge i prijetnje zapovjednika glavnine austr. 
mornarice u Veneciji, koji je s posadama talijanske na- 
rodnosti prešao na stranu privremene revolucionarne vlade 
u Veneciji, i iskrcao s eskadre nepouzdanu momčad te 
tako s preostalim malobrojnim hrvatskim posadama spasio 
taj dio mornarice. 

LIT.: B. v. Boinik, Geschichte der k. u. k. Kriegsmarine während 
der Jahre 1848 und 1849, Beč 1884. B. 

2. Ivan, Ж u prvoj polovici 19. st. od oca Ivana, kon- 
traadmirala, rodom iz Vrbnja na Hvaru. G. 1857 odse- 
lio se u Ameriku. U Argentini je 1860—65 bio gradevni 
poduzetnik. Kao bojnik u argentinskoj vojsci ugušio 
je pobunu Indijanaca. Prvi je spojio brzojavnom žicom 
Buenos Aires s Rosariom. Postavljao je brzojavne pruge i 
po unutrašnjosti Argentine, gdje se često borio s indijan- 
skim plemenima. Kao stočar bio je prvi proizvađač argen- 
tinske vune za izvoz. U gradu Rosariu zove se jedan trg 
njegovim imenom. Jedna željeznička postaja u blizini Bahia 
Blanca nazvana je: Major Buratovich. M.B. 

BURATTINO je naziv za poseban smiješni tip ili masku 
u staroj talijanskoj komediji komičara po zanatu, la com- 
media dell'arte, do kraja 16. st. (> Arlekin). Zatim su u 
Italiji tako nazivali marionetu, malu lutku s pokretnim 
udovima za marionetsko kazalište. Na koncu je to postala 
opća imenica, kojom se slikovito označuje povodljiv čo- 
vjek, koji se može za sve i svakoga pridobiti. M. D-ić. 

BURBANK, Luther, * Lancaster 7. III. 1849, + Santa 
Rosa (Kalifornija) 11. TV. 1926, američki vrtlar; vješt, vrlo 
produktivan i svestran oplemenjivač bilja (selekcionar). 
Primjenjujući u vrtlarskoj praksi Darwinova otkrića o va- 
rijacijama i križanju kod bilja služio se u prvom redu se- 
lekcijom iz velike mase individuuma. Stavio je u promet 

mnogo stotina novih vrsta cvijeća, povrća i voća, napose 
šljiva i trešanja, od kojih se do danas malo održalo. Naj- 
više se spominju njegove kakteje bez bodljika (iz roda 
Opuntia) za uzgoj na veliko u pustinjskim krajevima kao 
hrana za stoku i ljude. Upravo je s tim kaktejama doživio 
potpuni neuspjeh. Negativan sud komisije Carnegieove 
zaklade o naučnoj vrijednosti dokrajčio je njegov rad, 
koji nije bio bez praktične vrijednosti. . А. 

BURCEV, Vladimir L., * 1862, ruski publicist i politički 
radnik. Neumorno se bori protiv ruskih vlasti i zato se 
gotovo neprekidno nalazi u progonstvu. Sada živi u Parizu. 
Fanatik slobode, izvanstranački revolucionarac. Izdavao je 
i uređivao zbornik Byloe, u kojem ima goleme građe za 
povijest ruskog revolucionarnog pokreta. Izdavao je i ure- 
divao i novine: Svobodnaja Rossija, Narodovolec, Obščee 
Djelo i druge. Izdao je dva opsežna sveska svojih uspo- 
mena. М.Е. 

BURCHIELLO, Domenico di Giovanni, nazvan П Bur- 
chiello, ж Firenca 1404, + Rim 1449, talijanski pjesnik. Bri- 
jac. Radi političkih razloga mora napustiti rodni grad. Ne- 
miran duh, autor bizarnih, šaljivih i satiričkih soneta, pu- 
nih nejasnih aluzija, kojima je htio zapanjiti čitaoce. Ti su 
soneti postali tako popularni, da su njemu pripisivali veoma 
mnoge takve pjesme njegovih predšasnika i brojnih imita- 
tora (burchielleschi) i nazvali tu vrstu poezije »poesia bur- 
chiellesca«. Osrednje su književne vrijednosti pjesme ovoga 
lakoumnog i šaljivog pjesnika pučanina, ali su karakteri- 
stične za cijelu fiorentinsku književnost 15. st., čak i za 
njene najbolje predstavnike, kao što su Pulci, Poliziano i 
Lorenzo il Magnifico. 


BIBL.: Le рій belle pagine del Burchiello e dei Burchielleschi, scelte 
da E. Giovanetti, Milan 1923. 


LIT.: D. Guerri, La corrente popolare nel Rinascimento, Firenca 1931; 
C. S. Gutkind, Burchiellana, Studien zur volkstümlichen Kehrseite der 
ital. Renaissance, u Archivum Romanicum XV., 1931. M. D-ić. 

BURCKHARD, Max, * Korneuburg 14. VII. 1854, T Beé 
16. III. 1912, njem. pisac. Kao ravnatelj bečkog dvorskog 
kazališta od 1890 do 1897 budio je zanimanje za modernu 
dramu (Ibsena, Hauptmanna, Sudermanna), pisao kritike i 
članke: Theater (1905), Quer durch das Leben (1908), a 
bavio se i pravom: System des österreichischen Privat- 
rechts (3 sv., 1883—89). Kao satirik sjajno je ironizirao 
austrijsko činovništvo i malogradansko društvo. 

BIBL.: komedija: Die Bürgermeisterwahl, 1898; romani: Gottfried 
Wunderlich, 1906; Die Insel der Seligen, 1909. (S: 

BURCKHARDT, Jakob, * Basel 25. V. 1818, t Basel 
8. VIII. 1897, jedan od najznamenitijih njemačkih povje- 
sničara umjetnosti. Učio je najprije teologiju, zatim povi- 
jest umjetnosti, u Berlinu je bio pod utjecajem velikog 
historičara Rankea, a u Bonnu slušao znamenitog histori- 
čara umjetnosti Kuglera. Od 1858 do 1893 bio je profesor 
na sveučilištu u Baselu. Utro je put modernom načinu 
izučavanja povijesti umjetnosti, doduše pod utjecajem ro- 
mantike, ali je promatrajući kulturu klasičkog grčkog svi- 
Jeta izučavao bitnu stvarnost gradskih državica grčkih. 
Die Zeit Konstantins des Grossen, 1853, 1924, djelo geni- 
jalne koncepcije, koje poreduju s najboljim radovima 
Rankeovim; u jasnim bojama slika propadanje staroga svi- 
jeta, razdoblje rimskih careva, koje su postavljali preto- 
rijanci, progone kršćana, nazadovanje stare kulture, uvje- 
tovano izopačenjem poganstva, koje je napokon bilo zami- 
jenjeno kršćanskim naziranjem. Der Cicerone, eine Anlei- 
tung zum Genuss der Kunstwerke Italiens, 1855 (novo izd. 
1925) podaje povijest umjetnina u svrhu što intenzivnijeg 
umjetničkog uživanja. Die Kultur der Renaissance in Ita- 
hen, 1860, 1926“ (na engleski prev. 1878), prvi prikaz te 
vrste, biser kulturne povijesti uopće. Pisac ističe, kako je 
važnost ličnosti istom u doba renesanse došla do pravog 
izražaja, dok je čovjek u srednjem vijeku vrijedio samo 
kao član kojega staleža, na pr. viteškoga, svećeničkog, gra- 
danskog, kao pripadnik ceha i t. d. Državu shvaća B. kao 
umjetničku tvorbu. Moderniji historičari više ne prihva- 
ćaju u svemu Burckhardtova shvaćanja renesanse. Ge- 
schichte der Renaissance in Italien, 1867, 1924", radi samo 
o graditeljstvu toga razdoblja. Zadnji deceniji B-ova ži- 
votnog rada ispunjeni su predavanjima, u kojima je on na 
kiasički sažet način prikazao svoj životni rad. Na svjetski 
glas izišla su predavanja o Napoleonu, Schilleru, Rem- 
brandtu, van Dycku. Neka su mu djela tiskana poslije 
smrti. Griechische Kulturgeschichte, 1898—1902, govori o 
grčkoj državi i vjeri, umjetnosti i znanosti i o grčkom 
karakteru. To je djelo najznatnija sinteza grčke kulture na 

njemačkom jeziku, te se može mjeriti s najvećim historio- 
grafskim djelima svijeta; Weltgeschichtliche Betrachtungen, 
1905, prikazuje državu, vjeru i kulturu u uzajamnom sno- 
šaju. U ovom, kao i u drugim svojim djelima, ne daje pisac 
slijed vremenskih događaja, nego opis kulture u presjeku. 
U Erinnerungen aus Rubens, 1897, pisac upravo klasično 
iznosi sjećanja na utjecaj, što ga je veliki flamanski slikar 
vršio na njega budeći u njem smisao za ljepotu. Majstor- 
ski je ocrtana Flandrija 17. st., a iz njezine se sredine diže 
natčovječanski lik velikoga slikara. 

BIBL.: Sveukupna djela B-ova u 12 svezaka izdaju od 1928 Diirr, 
Kaegi, Stühelin i dr. 

LIT.: H. Trog, Basler Handbuch, 1898; Joel, J. B. als Geschichts- 
philosoph, 1918; C. Neumann, J. B., 1927. С. 5. 

BURDA (агар.), plašt, ogrtač, većinom se pravi od vune 
i upotrebljava u predislamsko i u islamsko doba. Poznat 
je ogrtač, što ga je Muhamed poklonio pjesniku Ka'b 
ibn Zuhejru, kad mu je ovaj ispjevao pjesmu »Bánet 
Suádu«. Kasnije je kalif Muavija kupio taj ogrtač od 
nasljednika Ka'bovih, te je ostao kod kalifa iz porodice 
Omejevića, a kasnije iz porodice Abasovića kao znak 
hilafeta. Za provale Mongola stradao je taj ogrtač, ali se 
u Istambulu čuvao opet neki drugi kao relikvija, no s po- 
vijesne strane taj nije pouzdan. M.H. 

BURDACH, 1. Karl, * Leipzig 12. VI. 1776, + Kónigsberg 
16. VII. 1847, njemački fiziolog; sveuč. profesor za ana- 
tomiju, fiziologiju i sudsku medicinu u Dorpatu, od 1815 
prof. anatomije i fiziologije u Konigsbergu. Bavio se naj- 
više anatomijom mozga, te je objelodanio rezultate svojih 
istraživanja u djelu Vom Bau und Leben des Gehirns und 
Riickenmarks (1819—25). Od njegovih brojnih djela s po- 
dručja fiziologije, prirodne filozofije, anatomije i pato- 
logije najznamenitije je Die Physiologie als Erfahrungs- 
wissenschaft (6 sv., 1826—40), veliki, ali nedovršeni pri- 
ručnik fiziologije. U. 

2. Konrad, * Kónigsberg 29. V. 1859, sveučilišni profesor 
u Halleu, zatim član Pruske akademije znanosti u Berlinu, 
jedan od najznamenitijih germanista druge polovice 19. st., 
vanredan poznavalac razdoblja njemačke dvorske lirike 
potkraj 12. i na početku 13. st. i kulturnih nastojanja 
potkraj srednjega vijeka, u doba reformacije i renesanse. 

Cvat njemačkog Minnesanga prikazao je u djelu Reinmar der Alte 
und Walther von der Vogelweide, 1880; Walther von der Vogelweide, 
1900. Prijelazno doba od srednjega vijeka k reformaciji obrađuje u 
djelu Vom Mittelalter zur Reformation 1893, a doba reformacije, rene- 
sanse i humanizma u Reformation, Renaissance, Humanismus, 19203. Kako 
je već u 14. st. na praškom dvoru rimsko-njemačkog cara Karla IV. 
Luksemburgovca nastala težnja, da se isprave pišu jezikom, koji bi bio 
razumljiv u svim područjima Njemačke, i kako se u carskoj kancelariji 
počelo pisati srednjonjemačkim narječjem, koje su prihvatili i kasnija 
bečka carska kancelarija, državni gradovi i izborna Saska kneževina, pa 
kako je napokon Luther sva ta nastojanja usredotočio u svom prijevodu 
biblije i u svojim reformatorskim i polemičkim spisima, prikazuje B. kao 
rijetki poznavalac toga razdoblja u djelu Die Einigung der neuhoch- 
deutschen Schriftsprache, 1884. G. $ 


BURDWAN, Bardwan, glavni grad britsko-indijskog di- 
strikta i divizije B. u jugozapadnoj Bengaliji, sjeverozapa- 
dno cd Kalkute, na gornjem toku rijeke Bauka, željezničko 
čvorište sa 39.618 stan. (1931, 70% Hindusa); sjedište је 
maharadže. Svetište Šivalaja sastoji se od 100 hramova u 
dva koncentrična kruga. 

BUREAU, Paul, * 1865, + 1923, francuski sociolog, naj- 
znatniji predstavnik Le Playove škole. Le Playovu metodu 
je produbio u monografijama o okućju (homestead, 1895), 
sudjelovanju radnika pri dobiti poduzeća (1898), radnom 
ugovoru i ulozi profesionalnih sindikata (1902). U Introduc- 
tion à la méthode sociologique (1923) daje pregled općih 
načela metode ličnog promatranja u sociologiji. U Crise 
morale des temps nouveaux (1907) i Indiscipline des moeurs 
(1920) primjenjuje moralnu stranu Le Playova naučanja na 
aktuelne probleme. Z. G. 

BUREAU DES LONGITUDES, naučno društvo, koje se 
bavi pitanjima primijenjene matematike i astronomije, 
osnovano u Parizu 1795; izdaje svake godine Connaissance 
des temps, Ephémérides nautiques i Annuaire. 

BUREAU INTERNATIONAL DES POIDS ET MESU- 
RES, Medunarodni ured za utege i mjere, osnovan medu- 
narodnim ugovorom od 20. V. 1875 i smješten u pariskom 
predgrađu Ѕёугеѕ. Načinio је i čuva prototipe metra i ki- 
lograma i njihove kopije (za ugovorne drZave) i povreme- 
no ih isporeduje. Među radovima ureda ističu se: izmjeri- 
vanje metra dužinom vala svjetlosti, isporedivanje litre i 
kubičnog decimetra i termometrijska istraživanja. Ured iz- 
daje Travaux et Mćmoires du B. I. des P. et M., knj. 
L—XIX., 1882—1934. > Dužina, jedinice; — Masa, jedinice. 

LIT.: La Crćation du B. I. des P. et M., Pariz 1927 (o 50-godišnjici); 
Sbornik zakonah i naredabah valjanih za kraljevinu Hrvatsku i Slavo- 
niju, Zagreb 1876. St. H. 


BUREAU OF STANDARDS, NATIONAL, Narodni 
ured za mjere, u Washingtonu, D. C., fizikalno-tehnički za- 
vod Sjedinjenih američkih država. Njegov rad uz brigu oko 
mjera obuhvaća najrazličnija područja fizike, kemije i 
tehnologije. Osnovan je 1901, te je mlađi od sličnog nje- 
mačkog zavoda Physikalisch-technische  Reichsanstalt u 
Charlottenburgu, osnovanog 1887. Glavne su mu publika- 
cije Journal of Research, po 2 knjige na godinu, i mje- 
sečnik Technical News Bulletin. St. H 

BURENIN, Viktor, Ж 1841, + 1926, ruski pjesnik, drama- 
tičar i publicist. Djelovao dulji niz godina kao mnogo či- 
tani feljtonist nekadašnjega petrogradskoga Novoga Vre- 
mena. J.B 


BURESIÓC, Marin (pogrešno zvan i Burešić), Dubrovča- 
nin, živio i djelovao između 1510 i 1580, hrvatski pjesnik. 
Bio je oženjen i imao tri sina, od kojih je najstarijega 
Frana 1562 doveo u Mletke na nauke predavši tom prili- 
kom jedan dio svojih pjesama fra Gabrijelu Temparičiću 
Dubrovčaninu, da ih objavi tiskom. Ovaj je to i učinio pod 
natpisom: Zlate riječi nauka Katovijeh, iskora istomačene i 
složene u pjesni jezikom dubrovačkijem po M. B. D. i 
k tomuj odveće psalam pokorni Davidov s jednom ispo- 
vijesti gospodinu Bogu (Mleci 1562). Jedini primjerak te 
knjižice ima knjižnica zadarske gimnazije, a opisao ju je i 
podrobno joj prikazao sadržaj M. Rešetar u 9. knj. »Građe 
za povijest književnosti hrvatske«. U izdanju njegovih »Pje- 
sni« u 11. knj. »Starih pisaca hrvatskih« pjesme pod 2. i 3. 
nisu njegove, već upravo Kanavelovićeve. Jedina njegova 
pjesnička poslanica Nikoli Nalješkoviću s njegovim odgo- 
vorom tiskana је među Nalješkovićevim »Poslanicama« 
(isp. 11. knjiga »Starih pisaca hrvatskih«). 


LIT.: Ser. Cerva-Crijević, Bibliotheca Ragusina, sv. III. s. v. Marinus 


"Buressich; Stari pisci hrvatski, XL, 1880, str. XIII.—XIV.; F. Fancev, 


Grada za bibliografiju P. Kanavelovica (Grada za pov. knjiž. hrvatske 
ХІ.); M. Deanović, Odrazi talijanske akademije »Degli Arcadi« preko 
Jadrana, Rad 248, str. 71. F. E: 

BURG (riječ indoevropskog porijekla: sanskrit puri, 
pura, ind. pur; imena gradova u Indiji svršavaju često na 
-pur, slično u Njemačkoj na -burg, -berg, kod Slavena na 
-gard, -grad; grč. zvoyos; lat. burgus ograda; u hrvatskom 
nemamo posebne riječi istoga značenja), u užem smislu 
sredovječno  učvršćeno prebivalište, Које је nastalo, 
kada su prilike onoga doba zahtijevale njegovu eksisten- 
ciju. Ujedno je i tvrđava i stan. Najvažnije je u njegovu 
pojmu utvrđenje, sigurnost i otpornost, a ne mogućnost 
udobnog stanovanja. 

Vjerojatno je, da se je sredovječni b. razvio iz pretpo- 
vijesnih utvrda, jer im je i onda svrha bila ista: obrana, a 
stara načela za gradnju ostala su i razvijala su se dalje do 
sredovječnog burga prema novim potrebama sve do pred 
kraj srednjega vijeka, kad burgove zamjenjuju kasniji 
dvorovi, a za obranu nastaju tvrđave. Imamo primjera, 
da su se pretpovijesne građevine sačuvale u kasnije rim- 
sko i sredovječno doba, pa ipak, ma da su pred nama 
tipične rimske utvrde, nije to dokazom, da su se kasniji 
sredovječni burgovi razvili od rimskih utvrda (Glasinac 
na Romaniji planini), a tek u nekim primjerima vidimo, da 

su se ostatci starih rimskih utvrda upotrebljavali samo kao 
građevni materijal za gradnju naših sredovječnih gradova 
Sisak). 

( Га V ада b. bitno je, da je vlasnik mogao sam i stano- 
vati u njemu, pa je obično bio gospodar cijelog okolnog 
zemljišta. No b. je mogao imati jednog vlasnika, a posjed 
cko njega opet drugog. Vlasnik burga moglo je biti i ple- 
me, a za vrijeme župa imamo župske burgove kao središta 
županija (castrum de Zagoria — Krapina), ali danas je 
teško u svakom slučaju odrediti, koji su burgovi bili ne- 





SLUNJ PO NACRTU MARTINA STIERA 
uv 17 Sh. 


kad Zupski, jer ne znamo ni za sve Zupe, gdje su se nala- 
zile. Ostatci tih starih plemenskih župa sačuvali su se u 
Turopolju i oko Kalnika. U Hrvatskoj i Ugarskoj pogla- 
vica je župe bio župan (comes), ujedno i vojvoda župske 
vojske. Nakon prestanka županovanja dobivaju pojedini 
velikaši za zasluge od kralja čitave župe, pa na takvom 
posjedu postaju i gospodarima ondješnjih burgova i daju 
ih dalje u baštinu (leno). Te različite posjedovne prilike 
subaštiništva utjecale su kod gradnje burgova, pa su na- 
stajali novi dijelovi, a kadšto i novi burgovi. O mjestu, gdje 
se je b. gradio, ovisila je sigurnost njegova položaja. Često 
je sama priroda učvrstila burgove, a redovno je i majstor- 
graditelj tu pokazivao svoje umijeće. Po položaju dijelimo 
burgove па one na bregovima (po broju ih je više) i na 
one u ravnici. 

Radi sigurnosti gradi se b. na višim položajima (pregled 
okolice), na brdima, koja se strmo ruše, a izabirala su se 
takva gorska bila, koja su bila odijeljena od čitavog gor- 
skog masiva, ali su ipak bila u njegovu sklopu (Medved- 
grad, Okić, Velika), a pred najslabije zaštićenom stranom 
burga bio je često iskopan šanac, koji je bio ispunjen vo- 
dom, ako je to bilo moguće. Gradilo se na mjestu, koje 
je bilo 550—600 m više od okolice. Burgovi su se gradili 
i u ravnici. Zbog terena, koji je ovdje drugačiji, ovi su 
burgovi često građeni u okrug zbog lakše obrane i pregleda 
(prelaz k tvrđavama), iako ih ima trokutnih i četverokut- 
nih (Ribnik na Kupi, Đurđevac, Konjščina, Sisak, Varaždin). 
Gradnja burgova prilagodila se uvijek razvitku oružja, 
odnosno načinu ratovanja. Ipak po cijelom sastavu gra- 
đevina kod nekih burgova možemo bar približno odrediti 
vrijeme postanka. U vrijeme pojačanog zanimanja za 
obrambene mogućnosti u obrani s Turcima nalazimo i pi- 
sane podatke o nekim našim burgovima (17. st.). Po pri- 
mjeni oružja možemo povijest razvitka kamenih gradova 
podijeliti na: 

1. od prvih zidovima opasanih burgova do upotrebe luka 
(od početka križarskih ratova do 1200); 

2. od 1200 do otkrića baruta i vatrenog oružja (15. st.); 

3. od 15. st. do kraja samog razdoblja burgova (oko sre- 
dine 16. st.). 

Lakše je odgovoriti, kada se uopće dižu sredovječni bur- 
govi, pa znamo, da su već u vrijeme narodnih vladara po- 
stojale utvrde (Ljudevit Posavski), no one su, kao i crkvene 
građevine, bile građene valjda od drva, jer se zaboravio 
način gradnje iz tvrdog materijala. Trebalo je jačeg po- 
ticaja, da se opet, kao kod Rimljana, počne graditi kamenom 
i ciglom. Taj poticaj bila je provala Mongola, pa je tako 
polovica 13. st. doba, u kojem je postala većina zidanih 

gradova, iako se može uzeti, da je po koji zidani grad 
postojao već otprije: castrum Nicola kod Sv. Ivana Zeline 
spom. g. 1202, castrum Gregorii (Kalnik?) spom. g. 1217, 
Graz (Gradec), Cris, Varasd, Posega, Walhow i t. d. 

Gradovi su se i rušili, ako bi se vlasnik burga iznevjerio 
kralju, ali su i sami velikaši mogli b. porušiti, ako im više 
nije trebalo utvrde, kada se je njihov posjed primaknuo 
drugome posjedu, ili ako je b. izgubio svoju važnost radi 
novog načina ratovanja. Mnoge su utvrde srušene i iz 
političkih razloga (Cetin-grad), ali i iz razloga ljudskog 
neshvaćanja (Bakačeva kula u Zagrebu). 

Gradnja burgova prestaje kod nas početkom 16. st. 
Poradi sve žešćih turskih navala izmijenile su se prilike 
upotrebljivosti i obrambene mogućnosti naših burgova. 
Sav se je posao svraćao na izgradnju onakvih gradova, 
koji su mogli odolijevati turskoj sili. Turske su navale 
tražile učvršćenje starih burgova na granici, koja se s vre- 
menom pomicala, pa je sve više burgova došlo u ruke kra- 
jišnika, koji su ih onda preudesili za potrebe Krajine. Nove 
su građevine od 16. st. već bitno različite od starih bur- 
gova; varaždinski grad dobio je teške baterijske tornjeve, 
čvrste bedeme, prostrane sobe za stanovanje i dvorište, 
ukrašeno galerijom, a sisački grad tri teška baterijska tornja, 
spojena zidovima. Dolazilo se do sve većih potreba obrane 
s pomoću topništva. U starim burgovima zidalo se tada 
koješta: dvorišta su s pomoću arkada pretvarali u rene- 
sansna dvorišta (Veliki Tabor, Varaždin). Tako je sve 
veće usavršenje topništva učinilo stare burgove suvišnima, 
jer je svaka obrana s visine postala nemoguća, budući da 
su topovi sve dalje nosili (Novi Zrinj, 17. st., trokatna 
palača s oblicima njemačke renesanse, dvor opasan nasi- 
pom i grabom s 4 omanja tornjića i bastijonom pred ula- 
zom u palaču; Lukavec, kao posljednja utvrda ove vrsti). 
Najprije su zidovi građeni od tesanca kamena, kasnije su 
oni pojačani tako, da su između dva građena zida nabacali 
lomljenac i mort. Kasniji zidovi nisu građeni pomno, već 
su slojevi manjeg kamenja umetani među slojeve većeg 
kamenja. 

Do sredovječnog burga gotovo nikad nije vodila cesta, 
već malen, strm i skrovit puteljak. Pred ulazom stajala 
je kakva brana. Brojni burgovi bili su sasvim opasani 
zidom, pa se je ulazilo drvenim ljestvama do čardaka i 
opet kroz visoko smještena vrata na tle. Svakako se je 
najprije ulazilo u predvorje burga, gdje je postojalo, dok 
se kod drugih burgova dolazilo do ulazne kule pokretnim 
mostom preko gradske grabe (Bakačeva kula u staro 
vrijeme). 

Za sredovječni grad važna je t. zv. glavna kula ili bra- 
nič-kula, no ima burgova, koji je i nemaju. Ona je najjači 
dio burga i služi ponajviše za obranu, pa je zato posta- 

ыз vljena na najopasnije 

' mjesto. Ponegdje je ona 

ujedno i štitnica ulaza 
(Zrinj). Po obliku je 
kod nas obično četve- 
rokutna ili građena u 
okrug, dok joj se u dru- 
gim slučajevima oblik 
prilagođivao mjesnim 
formacijama. Uređaj 
branič-kule gotovo je 
svuda jednak. Donji 
sprat pod ulazom nije 
imao postrance otvora, 
ali je svođen tako, da 
se u svodu ostavljala 
rupa, kroz koju bi spu- 
štali sužnjeve (tamni- 
ca), no mogla je ta pro- 
storija služiti i za spre- 
mište. Zidovi su branič- 
kule prema višim spra- 
tovima sve tanji. Neki 
su burgovi osim glavne 
kule, u kojoj se za nu- 
ždu i stanovalo, imali 
još posebne zgrade za 
stanovanje (konak, pa- 
las-palača, hiža). Ako nije postojala branič-kula, onda je 
konak bio udešen za obranu. U konaku je obično bilo 
prostranijih i većih odaja s većim prozorima. Nije sigurno, 
da je u našem pravom sredovječnom burgu postojala ka- 


(Foto V. Živić) 

(Foto Gj. Szabo) 
BURG RUZICA KOD SLAVONSKE ORAHOVICE 


kva dvorana većih razmjera (događa se to tek u vrijeme, 
kad su se burgovi počeli pretvarati u dvorove: Frankopan- 
ski dvor u N. Vinodolu), jer je sredovječni b. morao u 
svemu biti stiješnjen, da se može lako obraniti s vrlo malo 
ljudi. (Loš je naziv »viteška dvorana«, »viteški grad«, jer se 
kao takav razumijeva onaj grad, kojemu je gospodar bio 
vitez u sredovječnom smislu). 

S obzirom na ova dva glavna dijela burga mogli bismo 
odrediti tipove sredovječnog burga kod nas, ako izuzmemo 
neke burgove, koji ne spadaju ni u jednu grupu od na- 
vedenih: 

1. burgovi sa četverostranom branič-+kulom i posebnim 
konakom (Medvedgrad, Samobor, Dobra kuća, Brinje, 
Modruš); 

2. gradovi s okruglom branič-kulom i konakom (Barilo- 
vić, Pakrac, Viškovci, Vrhovci, Požega); 

3. gradovi s branič-kulom bez konaka (Krstinja, Udbina, 
Perušić, Karlobag, Klokoč, Prozor, Lapac, Gvozdansko); 

4. gradovi, koji imaju samo konak (Cesargrad, Kostel, 
Belec, Milengrad, Kamengrad, Novigrad, Gračac, Slunj, 
Grobnik). 

Mnogi su burgovi imali predgrađe (Samobor, Medved- 
grad, Krstinja). Vani bi pred tim predgrađem još jedan 
dio gradišta opasali zidom, pa tako stvorili drugo pred- 
građe, t. zv. Zwinger, koji nije morao biti u istoj ravnini 
s ostalim dijelovima grada. Kod nas je to rijetkost (mo- 
žda Cetingrad i Novi u Lici). 

Što se tiče veličine, naši su burgovi poprečno male gra- 
đevine, naročito, ako ih usporedimo s onima u drugim 
zemljama (Češka, Njemačka, Italija); u Bosni i Dalmaciji 
ima ih i većih. Bosna je naime već u pretpovijesno i rim- 
sko doba imala jače razvijenu kulturu od one u Hrvatskoj 
i Slavoniji, a osim toga tim se je zemljama kroz cijeli 
srednji vijek prolazilo na istok, pa su na taj način ostale 
u većoj vezi s drugim zemljama. 

Ulazne kule. Kod većine burgova ulaz je bio slabo zašti- 
ćen, a katkad b. i nema kule osim te ulazne. Pred svakim 
je ulazom bila graba, preko koje je vodio most, koji se 





CHATEAU DE VITRE 
(Orbis terrarum) 


mogao dizati. Zidani most preko grabe postao je tek ka- 
snije (Ribnik, najbolje sačuvana ulazna kula). — Gradska 
graba redovno opasuje b.; ako je on sazidan na strmini, 
onda se ona nalazi ondje, gdje je b. najslabije zaštićen. 
Neki burgovi imaju naokolo takvu grabu. One su obično 
bile ispunjene vodom, a jedino kod burgova na većim 
visinama nemamo vode. 

Važan je dio gradskih utvrda gradsko platno (danas je 
gotovo svako ruševno). Ono može biti i djelomično, no 
može obilaziti cijeli b. Po neki put se, radi slabijeg smje- 
štaja burga, spajaju vršci suprotnog brežuljka zidom 
(Cesargrad). Gdje je bilo potrebno, platno je bilo poja- 
čano kulama i polukulama. 

Prozori i vrata u našim su burgovima rijetko ili nikako 
sačuvani. Naročito su jaka bila ona vrata, koja su vodila 
u branič-kulu. 





BURG HARDEGG NA THAYI 

Strijelnice su različite, prema vremenu gradnje, pa im 
se oblik mijenjao prema savršenosti oružja. Najčešći je 
oblik uskog otvora, koji se prema dolje proširuje u okrug. 

Kapele u nas nisu brojne, jer to nije dopuštao skučeni 
prostor naših burgova. Neke su obično pod svodom crkve 
imale prostoriju udešenu za obranu. Isto tako bilo je i 
brojnih crkava, koje su služile za obranu, ali tih je gotovo 
ponestalo (Stolna crkva u Zagrebu). Toranj je takvih cr- 
kava opremljen strijelnicama. 

Restauracija burgova. Radi osjećajnog momenta i fanta- 
zije ljudi ne mogu shvatiti, da se nešto, što je zauvijek 
iščezlo, može vratiti u život onako, kao što je nekada bilo 
i izgledalo. Zato i različita »obnavljanja« u različitim »sti- 
lovima« djeluju više kao kulise, a ne kao stvar, iz koje se 
osjeća ono najvažnije: duh vremena i njegova stvaranja. 
Kod nas nema mnogo takvih »restauracija«, jer za to nije 
bilo novaca, a ni potrebitog oduševljenja. Neke najpozna- 
tije restauracije primjerom su nam, kako je to uzaludan i 
neuspio posao (»obnova« Trsat-grada od L. Nugenta, Tra- 
košćana od J. Draškovića). 

Povijest burgova nije često ništa drugo nego povijest 
izmjene njihovih gospodara, iako ima brojnih burgova, 
uz koje se veže povijest cijele zemlje (Medvedgrad). U 
povijesti burgova očituje se inače kulturno stanje pojedi- 
nog odsjeka vremena, pravni nazori, vojno umijeće i po- 
sebnički život vlastele i kmetova. Velik je broj onih bur- 
gova, o kojima se danas ne može ništa kazati; ostalo je 
kamenje, koje ne odaje ništa iz njihove prošlosti. Gj. S. 

BURGADELLI, živio i djelovao u drugoj polovici 18. st., 
T oko 1800, poljički svećenik. U povijest hrvatske knjiže- 
vnosti uveo ga je upravo P. J. Šafarik prema podatcima 
Fr. M. Appendinija, J. Dobrovskoga i A. Kucharskoga. Pre- 
ma njima on je naime učinjen prevodiocem Sv. Pisma sta- 
roga i novoga zavjeta, koje se od 18. st. čuvalo u poljičkom 
seminaru u Prikome. Samo protiv toga mišljenja govore 
ove činjenice: rukopis Sv. Pisma, o kojemu se ovdje radi, 
nalazi se danas u arhivu Hrvatske akademije (Sign. I. d. 1.), 
kamo je dospio kao poklon »Vjekoslava Kružičevića, bogo- 
slovca, Zvečaj kod Omiša g. 1895«, kako to piše na prvom 
listu svakoga sveska; u rodu Kružičevića rukopis se nala- 
zio i 1829, kad ga je ogledao Kucharski, a u posjed istoga 
roda morao je doći iz spomenutoga seminara i prije nego 
je bio ukinut (1879). Ni tekst prijevoda tog Sv. Pisma ne 
predstavlja individualan rad ovoga ili onoga prevodioca iz 
18. st, kad je vjerojatno još na njegovu početku bio pre- 
pisan, već je u cijelosti prijepis iz starijega predloška, 
kako je prijepis i Sv. pismo staroga zavjeta u 4 sveska, 
koje je oko 1794 spremio za tisak pop Mihovil Jurjetinović 
Ivakić Kaštelanin. 

LIT.: Fr. M. Appendini, Notizie istorico-critiche, II., 306; P. J. Šafa- 
rik, Geschichte der südslav. Literatur, II., 86 i 205; F. Fancev, Vati- 
kanski hrvatski molitvenik i dubrovački psaltir..(Djela HA, kni. 31, 
1034, str. XIV., bilj. 58.). REOR: 

BURGAS, bugarska luka na Crnom moru, nalazi se na 
onom dijelu obale, gdje se podbalkanska depresija otvara 
prema moru. Grad je smješten u malaričnom kraju na pre- 
vlaci između dva limanska jezera, Atanaskjoj i Vajakjoj, 
a željeznicom je vezan s unutrašnjošću Bugarske. G. 1887 
imao je 5.700 stan., a do 1934 porastao je na 36.230 stan., 
najvećim dijelom Bugara i nešto Grka i Turaka. 

Burgaski zaliv sastoji se od vanjskog šireg dijela i unu- 
trašnjeg užeg, koji nije drugo nego liman rijeke Mandre. 
Danas je B. najveća bugarska luka, a pretekao je Varnu, 
koja se radi blizine rumunjske granice nalazila do 1940 u 
nepovoljnijem položaju. Luka ima povoljne uvjete za ra- 
zvoj. U prometu, koji se kreće oko 1 milijuna reg. t., sudje- 
luju najviše talijanski brodovi. Izvoze se žitarice, duhan, 
bakar, sirova svila, a uvoze veleobrtni proizvodi i kolo- 
nijalna roba. 


LIT.: Y. Chataigneau, La Bulgarie, u Vidal de la Blache-Gallois, 
Géographie Universelle, Pariz. Z. D-i. 


BURGDORF (franc. Berthoud), grad u Švicarskoj sje- 
veroistočno od Berna, na izlazu iz Emmentala, željezničko 
čvorište. Stari grad leži slikovito na lijevoj obali Emmena 
među dva brežuljka (536—592 m nad m.). Na višem južnom 
je zamak s tri tornja (iz 13. st.; 1798—1804 Pestalozzijev 
zavod) i protestantska župna crkva u gotskom slogu, sa- 
građena 1471—1487, obnovljena 1865, a na sjevernom bre- 
žuljku je katolička crkva, tehnika i druge škole, biblioteka. 
B. je kotarsko mjesto u kantonu Bern, 9.900 stan., pre- 
težno protestanata, ima zavod za slabu djecu, bolnicu, 
laneni veleobrt, trgovine ementalskoga sira і pivovaru. 
Osnovao ga je 1122 vojvoda Berthold III., a 1384 prodao 
grof Kyburg Bernu. A. Мез. 

BURGDORFER, Friedrich, * München 24. IV. 1890, nje- 
mački statističar. Od 1917 do 1921 bio je zaposlen u ba- 
varskom zemaljskom, a kasnije u berlinskom drZavnom bro- 
jidbenom uredu, gdje je 1929 postavljen za ravnatelja odje- 
la za brojidbu Ziteljstva i poljoprivrede. Prvi je proveo 
»pročišćenu bilancu Zivota« i time ocijenio tendenciju (bro- 
jevne) mijene Ziteljstva. Najvažnija su njegova djela Volk 
ohne Jugend; Sterben die weissen Volker aus? i Aufbau 
und Bewegung der Bevólkerung. 

LIT.: Archiv für Bevólkerungswissenschaft und Bevólkerungspolitik, 
L, Leipzig; R. Signjar, Dr. Friedrich Burgdorfer, Mjesečnik prav. 
društva, LXII., 1936. < R.S-r. 

BURGENA (Burgenae), rimska postaja na cesti, koja je 
uz Dunav vodila iz Akuminka (Acumincum, danas Slan- 
kamen) u Taurun (Taurunum, danas Zemun). Spominje je 
Tab. Peut. i Geogr. Rav. 216, 10. Tu je bila važna vojnička 
posada Donje Panonije, što se vidi veé i po tom, da se u 
njoj za cara Antonina Pija (138—161) gradila bazilika, od 
koje se jedan dio gradevnoga natpisa sačuvao. Na mjestu 

stare B-e danas se nalaze Novi Banovci. Tu su nađeni 
nalazi iz neolitskoga doba, keltski novci i različni rimski 
natpisi (CIL 13385, 13387, 13350). Uza sam logor nastala su 
bogatija naselja (canabae), o čemu svjedoče brojni nalazi 
novaca i drugih sitnih predmeta, među kojima ih ima dosta 
i iz bizantskoga vremena. 

LIT.: J. Brunšmid, Arheološke bilješke iz Dalmacije i Panonije, 
VHAD, Zagreb 1895; C. Patsch u GLZM 1896; Isti, u PWR III. Z.D. 

BURGENLAND — Gradišće. 

BURGER, 1. Anton, * Frankfurt na M. 14. XI. 1824, 
T Cronberg u Taunusu 5. VII. 1905, njemački slikar. Sli- 
karstvo je učio u Frankfurtu, Münchenu i Düsseldorfu. G. 
1861 osnovao je slikarsku akademiju u Cronbergu. Njegovi 
krajolici i genre slike, rađeni na način stare nizozemske 
škole, djeluju osobito svježe. 

2. Fritz, * München 16. IX. 1877, t pod Verdunom 22. 
V. 1916, njemački povjesničar umjetnosti i sveučilišni pro- 
fesor. Bio je jedan od najvažnijih preteča »protuforma- 
lističnoga« istraživanja povijesti umjetnosti, koje se pri- 
slonilo uz Maksa Dvoráka i »bečku školu«. 

BIBL.: Osnovao je i izdavao djelo Handbuch der Kunstwissenschaft, 
koje je iza njegove smrti nastavio A. C. Brinckmann. Ostala su mu 
djela: Geschichte des Florentinischen Grabes, 1904; Francesco Laurana, 
1907; Die Villen des Andrea Palladio, 1909; Die deutsche Malerei vom 
ausgehenden Mittelalter bis zum Ende der Renaissance, 2 sv., 1913—17; 
Einführung in die moderne Kunst, 1917. 

3. Konrad, * Berlin 2. III. 1856, + Leipzig 12. IV. 1912, 
njemački bibliograf. Izvanredno strpljivo i s osobitom me- 
todom izučavao je inkunabule. Vrijedna su i njegova 
djela: Monumenta Germaniae et Italiae typographica; 
Deutsche und italienische Inkunabeln (300 tabla u faksimi- 
lima, 1912-13) i Buchhüàndleranzeigen des 15. Jahrhunderts, 


1907. 

4. (Schalk-Burger) Willem, Жж Lijdenburg (Transvaal) 
1852, burski državnik. G. 1896 član izvršnoga vijeća 
u Transvaalu. U početku burskoga rata bio je general, a 
zatim je postao zamjenik predsjednika Krügera, kad je 
taj u rujnu 1900 otputovao u Evropu. 31. V. 1902 potpisao 
je mir i ujedinjenje s Engleskom. 

BURGER, Gottfried August, * Molmerswende 31. XII. 
1747, + Göttingen 8. VI. 1794, njemački pjesnik. Učio teolo- 
giju i pravo, koje je dovršio u Gčttingenu, gdje je postao 
sveuč. profesorom. Kako je bio u prijateljskim odnosima 
s pjesničkom družbom Hainbund, surađivao је u Göttinger 
Musenalmanach-u, koji je kasnije i sam uređivao, gdje su 
izlazile i njegove balade i pjesme. Kao epičar i liričar ide 
među najveće njemačke pjesnike. Najvrsnije su mu balade. 
Daleko mu je pronijela slavu balada Lenore, koja sjeća na 
staru englesku narodnu pjesmu i na neku njemačku popi- 
jevku, a obrađuje isti motiv kao i naša narodna pjesma 
Mrtvi pohođani. Lenore je više puta prevedena na hrvat- 
ski. Druge su balade na pr. Der wilde Jäger (1786), Des 
Pfarrers Tochter von Taubenhain (1780), Die Kuh i &alji- 
va pjesma Der Kaiser und der Abt. U potonjoj nalazimo 
prastari motiv pitanja i duhovitih odgovora. I njegovi so- 
neti idu među najljepše primjere te vrste u njemačkom 
pjesništvu. Schiller ih naziva nenatkriljivim uzorima. B-ove 
lirske pjesme sjećaju na dikciju narodne pjesme. Lak način 
pjesničkog izražavanja, strastvenost, topla osjećajnost i 
virtuoznost u upotrebljavanju raznolikih lirskih oblika čine 
B-a jednim od najvećih njemačkih liričara. U jambima i 
heksametrima prevodio je Homerovu llijadu, a okušao se 
je i u prevođenju Shakespearovih drama. Anekdote o voj- 
ničkim i lovačkim pothvatima Jeronima baruna Münch- 
hausena, koji je od 1720—1797 u Njemačkoj odista živio, 
opisao je na engleskom jeziku Nijemac Raspe (1786) ispre- 
pletavši ih sličnim narodnim pričicama. Izvanredno spretno 
preradio je engleski original B., prilagodivši ga posve nje- 
mačkom okolišu i shvaćanju, tako da je B-ov Miinchhausen 
postao njemačkom pučkom knjigom. 

BIBL.: Sveukupna djela B-ova izd. Grisebach 1873, pjesme Sauer 1884, 
Consentius 1914 i dr. 

LIT.: G. Berchet, Sul Cacciatore feroce e sulla Eleonora di G. A. 
Biirger, Lettera semiseria di Crisostomo, Milan 1816; Riemann, G. A. B. 
(1904); V. Beyer, Die Begriindung der ernsten Ballade durch B. (1905); 
L. Filippi, La poesia di B. (1920). С. 8. 

BURGESS, 1. (Frank) Gellett, * Boston 30. I. 1866, ame- 
гібкі humorist i satiričar, pisac romana і ilustrator. Izdavao 
je dnevnik »The Lark«. G. 1897 objavi humorističnu pjesmu 
The Purple Cow. U Evropi je bio dva puta, a 1914—16 bio 
je dopisnik »Collier's Weekly« iz Pariza. Napisao je vrlo 
mnogo djela, među njima: The Lark Almanac, 1898; The 
Nonsense Almanac, 1898; Goops and How to be Them, 
1900; Burgess Nonsense Book, 1901; Are You a Bromide, 

1906; Blue Goops and Red, 1909; The Goop Directory, 
1912; Burgess Unabridged, 1914. 

2. John William, * Cornersville 26. VIII. 1844, sjevero- 
američki povjesničar. Svršio je nauke 1867 i ubrzo postao 
profesor engleske književnosti i političke ekonomije na 
Knox Collegeu u Galesburgu. Dvije godine kasnije- uči u 
Góttingenu, Leipzigu i Berlinu te vrativši se 1874 postaje 
profesor povijesti i političke znanosti na Amherst Col- 
legeu, a 1876 profesor povijesti, političkih znanosti i medu- 
narodnog prava na sveučilištu Columbia u New Yorku. 
G. 1906 je profesor na berlinskom sveučilištu. Stekao je 
više doktorata na američkim i njemačkim sveučilištima iz 
filozofije i prava. Izdao je mnogo djela iz povijesti i prava, 
a osobito međunarodnog prava, od kojih su važnija: Poli- 
tical Science and Comparative Constitutional Law, 1890; 
The Middle Period of United States History, 1897; The 
Civil War and the Constitution, 1901; The European War 
of 1914, 1915; America's Relations to the Great War, 
1917. К.Е. 

BURGGRAF (и hrvatskom jeziku iskvareno porkolab, 
porkulab), službena oznaka, osobito u Njemačkoj i Nizo- 
zemskoj, za zapovjednika posade u tvrdom gradu. Vršeći 
tu službu b. je, ponajviše kao zamjenik cara ili gospodara 
grada (često biskupa), vezao s tom službom i pravo nad- 
zora nad građevinarstvom i cehovima te mjerama i ute- 
zima, a kadšto je vršio i visoku sudbenost. Služba b. potvr- 
dena je prvi put 1123; vršili su je isprva slobodni plemići, 
a od 1200 i neslobodni ministerijalci. Kao i mnoge druge 
službe, koje su bile u vezi sa sredovječnim obrambenim 
sustavom, nastojala se i ova učiniti nasljednom. Mnogi su 
njemački b. stekli visoke položaje, tako u Mainzu, Meis- 
senu, Magdeburgu, a osobito u Nürnbergu, gdje su b., predi 
vladarske porodice Hohenzollerna, kao namjesnici (Vogte) 
upravljali državnim imanjima. U Češkoj razvila se služba 
praških vrhovnih b. (Oberst-B.) do položaja carskog ze- 
maljskog namjesnika. U Italiji b. je rijetka oznaka. U Hr- 
vatskoj — kamo je, čini se, dopro taj naziv iz sjevero- 
zapadnih susjednih zemalja — označuju se tako osobito 
zapovjednici straža i posada u tvrdim gradovima kao i 
nosioci nadgledničkih prava nad pripadnim pučanstvom. 
Taj je naziv nosio i kastelan u Zagrebu (castellanus dictus 
porkolab) pa različiti službenici hrvatske vlastele, često i 


niži (na pr. nadglednik zatvora). 

IT.: S. Rietschel, Das Burggrafenamt, Leipzig 1901; A. Meister, 
B-amt und B-titel (Hist. Jb., 1906); Eckhardt, Prüfekt und B., Ztschr. 
f. Rechtsgsch., 1926; V. Mažuranić, Prinosi za hrvatski pravno-povijestni 
rječnik, s. v. porkolab. 


BURGHARDT, Oswald, Ж 1891, suvremeni ukrajinski 
književnik i kritičar. Književnu djelatnost započeo je u 
krugu neoklasika kao prevodilac, pisac rasprava iz zapadnih 
književnosti i izdavač. Kasnije se javlja u Kijevu sa zbir- 
kom Zalizni soneti i s nekoliko pjesama, koje nisu brojne, 
ali su mu osigurale ugledno mjesto u neoklasičnom pjesni- 
štvu. Istakao se kao odličan prevodilac Rilkea, Georgea, 
Shelleya, Shakespearea, Verlainea, Morćasa, Leconta de 
Lislea i drugih. G. 1932 dolazi u Njemačku i s D. Doncovom 
pokreće časopis »Vistnyk«. 

LIT.: S. Gašparović, Suvremeni pisci i glavna strujanja najnovije 
ukrajinske književnosti, Hrvatska Revija, 1941. S. G-ć. 

BURGI, Joost, * Lichtensteig 28. II. 1552, + Kassel 31. I. 
1632, švicarski matematičar i konstruktor astronomskih in- 
strumenata. Njegovo je veliko djelo nebeski globus, pre- 
Svučen srebrnim limom, na koji je unio zvijezde po vla- 
stitim opažanjima. Izumio je i neke geometrijske instru- 
mente, a nezavisno od Napiera našao i logaritme, koje je 
opisao u Arithmetische und geometrische Progress-Tabulen 
(1620). S. Š. 

BURGIO (ili Buglio), Giovanni Antonio Buglio barun de, 
*Mineo krajem 15. st., + Palermo između 1546 i 1548, svje- 
tovni diplomat Svete Stolice. Papa Hadrijan VI. poslao ga 
je 1523 u Budim kao pratioca kardinala Via, koji je donio 
kralju Ludoviku II. 50.000 dukata papinske pripomoći. Burgio 
se vratio u Rim, ali ga je već u proljeću 1524 Klement VII. 
poslao ponovno u Budim, i to kao svojega nuncija. U 
srpnju iste godine pošao je B. u Krakov, gdje je kušao 
nagovoriti kralja Sigismunda, da pomogne kralju Ludoviku. 
Njegov je pokušaj ostao bezuspješan. Burgiova pisma iz 
Budima prikazivala su vjerno prilike nesamo u Ugarskoj i 
Hrvatskoj, nego i u Poljskoj, Austriji, Češkoj i Vlaškoj. 
Poznavao je osobno sve znamenitije madžarske i hrvatske 
velikaše; među njima i Krstu Frankopana, Petra Kružića, 
Ivana Karlovića, Šimuna Erdodyja i Stjepana Brodarića. 
Posredovao je između Krste i nadbiskupa Szálkaia, da se 

izmire. Krstu je drZao »dobrim vojskovodom« (buon capi- 
tano), koji bi jedini između Ludovikovih velikaša bio spo- 
soban voditi vojsku proti caru Sulejmanu. Pomogao je 
upornim zauzimanjem Stjepanu Brodariću, da je postao 
državnim kancelarom. O Bosni je pisao papi 18. II. 1526, 
da ona pripada Hrvatskoj (appartenendo la Bossina a la 
Croatia). Očajno stanje Ludovikove države označio je 
9. VIII. 1525 riječima: »Kad bi se Ugarska mogla spasiti iz 
tolikih pogibli uz cijenu od tri forinte, ne bi se našle tri 
osobe, Које bi dale taj prinose. О mohačkoj katastrofi do- 
bio je vijest и noći 30. VIII. i odmah se u jutro zaputio 
sa svojom obitelju i kraljicom u Požun, odakle se preko 
Bratislave i Beča povratio u Rim. Početkom 1527 ponovno 
je boravio u Ugarskoj. G. 1529 bio je nuncij na sicilskom 
dvoru, а od 1530 do 1533 na dvoru engleskoga kralja 
Henrika VIII. Dopisujući s Olahom, kasnijim zagrebačkim 
biskupom, zanimao se još uvijek za ugarsko-hrvatsko kra- 
ljevstvo, a osobito za sudbinu Stjepana Brodarića. Od 1533 
do svoje smrti bio je ponovno nuncij na sicilskom dvoru. 
Opisao ga je Nehajev u »Vucima«. 

LIT.: G. Fraknoi, Le Baron Burgio, nonce de Clement VII. en 
Hongrie, Firenca 1884; W. Fraknoi, Ungarn vor der Schlacht bei Mo- 
hács (1524—26), Budimpešta 1886; G. Pray, Epistolae procerum regni 
Hungariae, I., Požun 1806; A. Theiner, Vetera monumenta historica 
Hungariam sacram illustrantia, 11., Rim 1860; A. Ipolyi i C. Fraknoi, 
Relationes oratorum pontificiorum 1524—26, Monumenta "Vaticana hi- 
storiam regni Hungariae illustrantia, series II, tomus I., Budimpešta 
1884; M. Mesić, Hrvati nakon bana Berislavića do muhačke bitke, Rad 
22:211813. Sos 

BURGKMAIR, Hans (stariji), * Augsburg 1473, + Augs- 
burg 1531, njemački slikar i grafičar. lako početci njegova 
rada pokazuju utjecaj M. Schongauera, kod koga je učio 
u Strassburgu, ipak je kao sin augsburškog slikara (Tho- 
mana B.) razvio tradiciju svoga zavičaja, kojoj je već Hol- 
bein st. udario temelje. B. je tu tradiciju i nadopunio poti- 
cajima, što ih je primio od Diirera, a pogotovu od Talijana. 
B. je boravio u više navrata u Italiji i nesamo da je kao 
Nijemac prvi slikarski prikazao talijansko renesansno gradi- 
teljstvo, nego je među Nijemcima prije Holbeina ml. (čijoj 
je umjetnosti B. i prokrčio put) najkongenijalniji tumač 
talijanske renesanse. Po naravi zdrav, jedar, a ljubak, ipak 
se tek u nekim razdobljima svoga života mogao potpuno 
iživjeti u svojoj slikarskoj umjetnosti, tako između 
1501—11 (Rimske bazilike, Augsburg; Madona od 1509, sli- 
karski vrlo napredna, Nirnberg; Sv. obitelj od 1511, Ber- 
lin), zatim od 1518—19 (Sv. Ivan evanđ. na Patmu, s di- 
vnom tropskom pozadinom, i Raspeće, Miinchen) i potkraj 
svoga života (Estera i Ahasver, 1528, na koju ga je po- 
taknuo Carpaccio, Miinchen; Bitka kod Cannae, 1529; Auto- 
portret sa ženom, 1529, Beč). U ostalim razdobljima nje- 
gova života prevladava grafika, koju u svojim plodnim go- 
dinama 1510—18 stavlja u službu cara Maksimilijana (90 
drvoreza s carevim pređima, 13 ilustracija Theuerdanka, 
110 ilustracija Weisskuniga, 60 za triumfalni pohod). B. je 
i inače stvorio mnogo grafičkih radova, u kojima meki 
slikarski ugođaj pobjeđuje plastično-crtački akcenat ne 
isključujući ipak ni dramatsku snagu (Smrt-daviteljica). 
Od njegovih slikarija na fasadama nije se ništa sačuvalo. 

. Njegov istoimeni sin 
(Н, B. mlađi, Augsburg 
1506—54) većinom se 
bavio drvorezbarstvom. 

LIT.: H. A. Schmid, For- 
schungen über H. B., Mün- 
chen 1888; Isti, H. B. u Thie- 
me-Beckerovu ALBK (1911); 
W. Rupé, Beitráge zum Werk 
HBS. Leipzig —-1912:— E. 
Buchner і A. Feuchtmayer, 
Augsburger Kunst der Spit- 
gotik u. Renaissance, 1928; 
isp. i  rasprave Schestaga, 
i Laschitzera i A. Schulza u 
Jahrb. Wiener allerh. Kunst- 
sammlungen, sv. I, V., VI., 
VII. Turnierbuch B. stari- 
jega izdao je 1854—56 J. v. 
Hefner, a onaj njegova si- 
na 1911 H. Pallmann. 

x BURGOS, grad u Špa- 
" njolskoj, glavni grad 
istoimene pokrajine. Na 
lijepoj uzvisini (856 m) 
gospoduje čitavim sre- 
dištem pokrajine. Ne- 
kad slavan і poznat 


BURGOS, Vrata sv. Marije na kaštelu izvan Španjolske svo- 

BURGOS, Katedrala 


jom trgovinom s Flandrijom i Hanzinim gradovima, u 
novim se prilikama nije više mogao podići. Ima 43.500 stan. 
(1939). Sredovječna mu je topografija dobro sačuvana. Naj- 
važniji je spomenik katedrala, koja je od 13. st. zidana 
gotovo 300 godina. Ima veličanstvenu gotsku fasadu i obilno 
bogatstvo umjetničkih spomenika. Od velike i slavne stare 
tvrđave ostala su još neka vrata s utvrdama, od kojih je 
još dobro sačuvana svečana fasada luka Sv. Marije. U oko- 
lici Burgosa nalazi se glasoviti kartuzijanski samostan 
Miraflores iz 15. st. 

Pokrajina Burgos jedna je od šest pokrajina, koje su ne- 
kada sačinjavale staro kraljevstvo Kastilije na sjevero- 
istočnom rubu mesete u gornjoj dolini Ebra. Nalazi se na 
visoravni od 800 m, koja je obrasla šumom. Podneblje nije 
pogodno, stoga se poljodjelstvo ograničilo na nešto žita- 
rica i povrća. Gustoća stanovništva iznosi samo 25. Pokra- 
jina je 1930 na 14.196 km? brojila 355.299 stan. D-2. 


Povijest. Ne može se sigurno utvrditi, da je današnji 
grad u vezi s negdašnjom rimskom naseobinom. B. je na- 
stao od tvrđave, koju je Alfons III. Asturijski 884 podigao, 
da brani istočnu granicu svoje zemlje. Ime je nastalo ja- 
mačno od njemačke riječi Burg (tvrdi grad). Fernan Gon- 
zalez, glasoviti borac protiv Maura, popeo se 930 kao vla- 
snik B-a do časti nezavisnoga grofa; Fernandu, jednom od 
njegovih nasljednika, uspije u svojoj ruci ujediniti 1037 
kraljevsku čast Kastilije i Leona. B. postade tako glavni 
grad nove države, ali nađe doskora opasne takmace u To- 
ledu, koji je 1085 otet Maurima, a zatim i u Valladolidu. 
G. 1560 podignut je novoosnovani Madrid na stepen jedi- 
noga glavnog grada Španjolske; on potisne B. na razinu 
pokrajinskoga grada to lakše, što je B. pao u nemilost 
dvora sudjelujući kod ustanka »Comunerosa« protiv Karla 
V. Ipak postade B. još jednom načas kr. prijestolnicom 
(kad je Filip V. pobjegao iz Madrida), a u najnovije doba 
bio je neko vrijeme sjedištem vlade generala Franca. 

B. leži na hodočasničkoj cesti, što vodi u Santiago; od 
11. st. je sjedište biskupa, 1550 dobiva sveučilište, koje je 
kasnije prestalo postojati. G. 1494 dobio je velike povla- 
stice u trgovini vunom i u riječnom gospodarstvu, a u 18. st. 
ponovno je procvala u njemu trgovina. U B. je rođen i 
pokopan Cid Campeador (v.), španjolski narodni junak; tu 

je umro i Filip Lijepi, sin cara Maksimilijana. Od 1808—13 
imao je B. znatnu vojničku ulogu u borbama s Francuzima. 

LIT.: R. Amador de los Rios, B., Barcelona 1888; V. Balaguér, En B., 
Madrid 1895; Salvà, Hist. de la ciudad de B., 2 sv., 1914/15; O. Jürgens, 
Spanische Städte, Marburg 1926. : 

BURGOYNE, 1. John, * Sutton Park (Berdfordshire) 
1722, + London 1792, engleski general, političar i književnik. 
Iz vojske je morao istupiti radi dugova. Primljen na zago- 
vor svojega tasta lorda Derbyja ponovno u časnički zbor 
odlikovao se u sedmogodišnjem ratu. U parlamenat je iza- 
bran 1761 kao zastupnik Midhursta, a 1768 kao zastupnik 
Prestona. U ratu protiv američke nezavisnosti osvojio je 
1777 najprije Ticonderogu i Fort Edward, ali je 17. X. po- 
tučen i zarobljen kod Saratoge. Vrativši se 1778 iz ame- 
ričkoga zarobljeništva u Englesku bio je lišen svih činova 
osim generalskoga. G. 1782 izabran je u parlamenat kao 
zastupnik Rockhingama. Poslije toga povukao se iz poli- 
tičkog života te se bavio jedino književnošću. Najzname- 
nitija mu je komedija The Heiress (1786). Sabrana su mu 
djela tiskana 1808 u Londonu pod naslovom Dramatic and 
poetical works u 2 sv. 

2. John-Fox Sir, * London 1782, + London 1871, neza- 
koniti sin prijašnjega, britanski feldmaršal. Sudjelovao je u 
mnogim osvajačkim pothvatima engleskih vladara, a oso- 
bito u Egiptu, Portugalu i Španjolskoj. U krimskom ratu 
kod opsade Sevastopola opozvan radi neslaganja engleskog 
vrhovnog zapovjednika lorda Raglana i francuskog vrho- 
vnog zapovjednika Canroberta. Bio je 20 godina vrhovni 
nadzornik engleskih utvrda. Znamenito mu je vojničko 
stručnjačko djelo Military opinions (1859). 

BURGSTALLER, Franjo, * Zagreb 20. I. 1835, + Zagreb 
14. XII. 1911, hrvatski pravnik. Pravo je učio u Zagrebu 
i kasnije u Grazu, gdje je polučio doktorat 1858. Od 
1857 u državnoj je službi, u kojoj je proveo 50 godina. 
G. 1864 postaje javni docent građanskog prava i postupka 
na pravoslovnoj akademiji u Zagrebu, 1865 izvanredni, a 
1867 redoviti profesor predavajući naizmjence i druge pred- 
mete. G. 1872 prelazi u sudstvo, postaje 1882 vijećnikom, 

1893 podpredsjednikom, a 1905 upraviteljem stola sedmo- 
rice. Pravničko društvo, kome je 1887—1905 bio predsje- 
dnik, izabralo ga je 1901 začasnim članom, a 1890 dobio je 
plemstvo s predikatom Remetski. Surađivao je kod izrađi- 
vanja zakonskih i naredbenih propisa za bivše krajiško po- 
dručje, kad je ono pripojeno banskoj Hrvatskoj. LA: 
BURGTHEATER, isprva »Theater an der Burg«, do 1918 
»Hofburgtheater«, austrijsko, a od 1938 njemačko državno 
dramsko kazalište u Beču. Burgtheater je osnovao 1776 Jo- 
sip II. Do 1888 nalazio se u t. zv. Ballhausu, a otada u sa- 
dašnjoj zgradi, izvedenoj po nacrtima Sempera i Hase- 
nauera. B. je od svoga postanka vrijedio kao jedna od 
glavnih njemačkih dramskih pozornica, na kojoj se posve- 
ćivala naročita pažnja lijepom njemačkom govoru, tragič- 
nom stilu kao i konverzaciji. Na pozornici B. izvedeni su 
svi važniji dramski pisci njemački, zatim klasici te moderni 
svjetski dramatičari. B. je među svoje članove ubrajao 
gotovo sve najslavnije umjetnike, koji su glumili na nje- 
mačkom jeziku. Od njegovih upravitelja najviše su se isti- 
cali Dingelstedt, Sonnenthal, Schlenther, Hugo  Thimig, 
Bahr, Wildgans i Herterich. G. 1938 upravljao je njime 
pisac hrvatskog podrijetla Mirko Jelušić. Sadašnji je upra- 
vitelj Lothar Muthel. Reprezentativni ansambl istaknutih 
članova B-a gostovao je u Zagrebu dva puta 1928 prika- 
zujući djela Goethea, Hebbela, Lessinga i Schónherra. 


LIT.: R. Lothar, Das Wiener B., 1899; Н. Bahr, Burgtheater, 1920; 
(А Loewy, Das B. im Wandel der Zeiten, 1926; Н. Kindermann, pun 
39. . B. 

BURGUNDI (Burgundioni), germansko pleme, srodno 
Vandalima, vjerojatno skandinavskog podrijetla. Ako je to 
naslućivanje opravdano, onda je i skandinavsko tumačenje 
toga imena (»djeca vjetra«) vjerojatnije od njemačkoga, 
koje ga dovodi u vezu s riječju »Burg«. Čini se, da nas 
Borgundholm, negdašnje ime otoka Bornholma, upućuje na 
negdašnju naseobinu В-а. Burgunde, koji su oko 200 go- 
dina stanovali u sjeveroistočnoj Njemačkoj, potisnuli su u 
3. st. na jugozapad Gepidi. Kad su B. krenuli u rimsko 
područje, odbije ih 277 car Probo; sad su se nastanili kod 
Wormsa i Speyera, ali im ni s Alanima i Vandalima nije 
uspjelo prijeći Rajnu (407). Kad su 437 pokušali provaliti 
u Belgiju, zapriječi im to rimski vojskovođa Aecije. Kako 
im je u isto doba zaprijetila opasnost od Huna, a Gondi- 
kar, njihov kralj, pao u toj borbi (sve su ove zgode i ne- 
zgode opjevane u epu o Nibelungima), bili su B. sretni, 
kad su se 443 mogli kao rimski saveznici naseliti u kraju 
Sapaudia. Odavle su postepeno proširivali granice svoga 
područja (> Burgundija), jer su se pokazivali odani Rimlja- 
nima, a nastojali uspostaviti što srdačnije veze i s romano- 
keltskim starincima. Prijašnje načelo o suvlasništvu i je- 
dnakosti, na kom su isprva izgradili dobre odnošaje s ovi- 
ma, izmijenio je, istina, kralj Gundobald (474—516) u ko- 
rist B-4. Među kraljevima B-a, koje ne možemo smatrati 
apsolutnim vlastodršcima, zauzima taj vladar najodličnije 
mjesto; zavladao je zemljom, tek pošto je ubio braću, no 
odlikovao se vjerskom snošljivošću, a imao je smisla i za 
prosvjetni rad. G. 501 izda za B-e i Romano-kelte zbirku 
zakona Lex Burgundionum, koji, osobito u prosuđivanju 
krvnih prekršaja, pokazuje znatan napredak prema drugim 
starogermanskim pučkim pravima; s obzirom na zakono- 
davca zove se i dandanas »loi Gombette«, a i sam narod 
B-a volio se tada nazivati Gundbadinzima. lako je Sigebert, 
G-ov sin, poslije očeve smrti 518 prešao s arijanske na 
katoličku vjeru (na to su ga prisilile prilike, jer je 80.000 
arijanskih B. bilo okruženo barem deseterostrukim brojem 
katoličkog pučanstva), pa iako su obje vladalačke kuće bile 
u rodu po tazbini, sve to nije moglo spriječiti bezobzirni 
osvajalački duh franačkih kraljeva, da 534 na vječna vre- 
mena ne ukinu samostalnu državu B-à. Ipak je u njenom 


. dotadašnjem području još dugo živjela neka posebna 


romano-burgundska narodna svijest, a i ime današnje Bur- 
gundije sačuvalo je na Burgunde trajnu uspomenu. 

LIT.: Derichsweiler, Geschichte der Burgunden, München 1863; A. 
Jahn, Geschichte der Burgundionen, 2 sv., Halle 1874; Boretius, Uber 
Gesetz und Geschichte der B. (Hist. Ztschr., XXL); L. Schmidt, Ge- 
schichte der deutschen Stämme, 2 sv., Berlin 1910—18; Н. v. Schubert, 
Die Anfänge des Christentums bei den B., 1., Heidelberg 1911. 

BURGUNDIJA (franc. Bourgogne), povijesna pokrajina 
u istočnoj Francuskoj; dijeli se na Nisku B. na SI i Visoku 
B. na JZ. Danas је B. upravno podijeljena među više dćvar- 
temenata: cijeli départementi Ain i Saóne et Loire, gotovo 
cijeli département la Cóte d'Or i dijelovi départemenata 
l'Aube, l'Yonne i la Haute Marne. B. ne čini geografsku 

cjelinu. Osim nizine oko rijeke Saóne (Bresse, Dijonnais 
i Dombes) zahvata susjedne brdske krajeve na istoku 
(Jura) i na zapadu. Niska B. prelazi u sliv rijeke Seine. Po- 
ložaj B-e neobično je važan, jer je u njoj ključ prometnih 
veza između dolina Seine, Loire, Rhône i Rajne (Burgundska 
vrata). Značaj starih kolnih putova, koji su spajali ove do- 
line, pojačali su plovni kanali, a poslije važne želj. pruge. 

B. ima kontinentsku klimu s hladnim zimama, a suhim i 
toplim ljetima. To je ratarski kraj malih posjeda, na kojima 
se uzgaja kukuruz, različna žita, povrće, voće, a osobito 
su poznati vinogradi. Glavni vinogradarski kraj se proteže 
po niskim brežuljcima, koji prate desnu obalu rijeke Saône, 
a izgrađeni su od jurskih naslaga (Cote d'Or i Charolais) 
i paleozojskih stijena (Baujolais). 

Na S su središta vinogradarskog kraja Dijon, glavni grad 
B-e, i Beaune. Podnožjem vinorodnih brda Cóte d'Or i Cha- 
rolais nanizala su se bez prekida lijepa sela i mali gradići 
vrlo prijatnog i slikovitog izgleda. I na padinama i podno- 
žju Baujolaisa su nepregledni vinogradi s glavnim tržištem 
u Máconu. I u Niskoj je B-i razvijeno vinogradarstvo, ali 
i po količini i kakvoći zaostaje za vinima Visoke B., oso- 
bito onima, koja se dobivaju na stranama pitome planine 
Côte d'Or (636 m). Svako selo ima svoje specijalitete u 
vinima, koja nose i posebna imena. Na zapadnim padi- 
nama gorja Charolais bogata su ležišta uglja, u kojima je 
čuveni veleobrtni grad le Creusot. 

Nadaleko su poznate vesele svečanosti i stari burgundski 
običaji o glavnim radovima pri obradi vinograda i pripre- 
manju vina. Kao što je B. ugodan i slikovit kraj, tako su 
i njeni stanovnici poznati po svojoj živahnosti i osobitom 
smislu za šalu i zabavu. J. R-é. 

Povijest. Područje, koje se od dolaska Burgunda (v.) 
prozvalo B., bilo je kroz stoljeća izloženo mnogobroj- 
nim promjenama. Već je u starije kameno doba bilo na- 
seljeno, pa je po nalazima u Solutrću dobilo ime i jedno 
razdoblje toga doba; gustoća je stanovništva još više po- 
rasla u mlađe kameno doba. U doba bronce ističe se Alezija 
kao vjersko središte, a u La-Ténskoj epohi postaje Bibrakt 
glavno utvrđeno mjesto. Kad je svebski kralj Ariovist 
ugrozio keltska plemena Heduanaca, Sekvanaca, Lingona i 
Mandubijaca, koji su tu živjeli, Cezar im je 58 pr. Kr. 
došao u pomoć i pobjedom kod Alezije 52 pr. Kr. podložio 
cijelu zemlju rimskoj vlasti; ona je većim dijelom pripo- 
jena Galiji Lugdunskoj, a manjim Sekvanskoj. Kasnije je 
u znatnoj mjeri sudjelovala u borbama carskih pretende- 
nata, a u Augustodunu (dotada Bibrakt, danas Autun) ra- 
Zvila se živa duhovna djelatnost, pa se i kršćanstvo brzo 
raširilo zaslugom vjerovjesnika s istoka. 

Burgundima, koje je svladao Aecije, dopušteno je 443, 
da se kao rimski saveznici nasele u dijelu B-e, zvanom 
Sapaudija, ali su 456 prešli i na desnu obalu Rhóne i 470 
zauzeli gradove Lyon i Vienne. Njihovo prvo kraljevstvo 
postizava vrhunac za vladavine kralja Gundobalda (474 do 
516). Popis burgundijskih biskupa iz početka 6. st. obu- 
hvaća prostrano područje od njemačkog dijela Švicarske 
do Avignona. 

Pošto je B. pala 532 pod Franke, ograničilo se ime B. 
uglavnom na dolinu Saóne, u kojoj je bio i tadašnji glavni 
grad Chalon; u 7. st. naprotiv obuhvatilo je i dijelove Lo- 
taringije (Toul, Bar), pa čak Pariz i Orlćans. U doba Me- 
rovejića pripadala je B. u upravnom pogledu (od 593) 
ponajviše austrazijskoj polovini države, a Pipin od Heri- 
stala oduzeo joj je 687 dotadašnju samostalnost. Ugovorom 
u Verdunu 843 podijeljena je B. u dva dijela: područje, 
koje se poglavito nalazilo istočno od Saône i Rhóne, do- 
padne cara Lothara, a ostalo Karla Celavoga, vladara za- 
padne drZave. Ta je podjela postala sudbonosna za daljnu 
povijest B. 

Kad je 875 izumrla Lotharova loza, njezino se podruéje 
i opet podijelilo u dva dijela: »cisjuranskom« B-om, koja 
se uglavnom prostirala uz doline Saóne i Rhóne, zavladao 
je.879 šurjak Karla Celavoga, grof Boso od Vienne, kao 
»kralj Provence«, a u »transjuranskoj« ili visokoj B., koja 
je zahvatila i »slobodnu grofoviju B.« (> Franche-Comté), 
nosio je kraljevski naslov Welf Rudolf od Auxerre. Sudje- 
lovanje tih država u borbi za Italiju 933, u koju su se 
one već u početku umiješale, potaklo je uzurpatora Huga 
od Arlesa, koji je 923 zavladao Provencom, da područje 
jugoistočne Francuske odstupi Rudolfu II. od Transjuranije. 
Obje su države tvorile otada jedinstvenu kraljevinu Arelat, 
koja je došla po imenu 1034 pod vlast njemačkoga kralja, 

ali su u njoj zapravo odlučivali mjesni dinasti. Dijelove 
ove »druge kraljevine B-e«, koji danas pripadaju Švicar- 
skoj, nazivali su katkad i »malom B-om«. 

U zapadnom dijelu, kojim je od 843 upravljao grof 
Guérin od Mácona, nazivan katkad i vojvoda, odlučno je 
zastupao prava zapadnofranačkih kraljeva brat Bosov grof 
Richard od Autuna. To područje, koje se sada prvi put 
javlja kao posebna »vojvodina B.<, Richard (+ 921) je 
s uspjehom branio i od provala Normana. Tamošnja je 
vlast prešla kasnije na vojvode od Francije, koji su bili u 
svojti s Autunima kao i s »nadgrofom« Gilbertom (+ 956), 
koji je neko vrijeme vladao B-om. Pošto su Kapetovići 
dobili 987 i čast francuskih kraljeva, vojvodina B. bila je 
1002—32 sastavni dio francuske kraljevske domene. 

Kralj Henrik odstupi vojvodinu B-u 1032 mlađem bratu 
Robertu; tako postane ona posebno vlasništvo kapetovićke 
sekundogeniture. Ti su Kapetovići bili mnogo zauzeti vanj- 
skim pothvatima, osobito križarskim vojnama, koje su im 
na neko vrijeme donijele naslove »solunskog cara«, »mo- 
rejskoga kneza« i sl. Unatoč tome pridonijeli su mnogo 
unutrašnjem uređenju i vjerskom životu svoje zemlje; u to 
doba počinje u Beauneu zasjedati »staleški sabor« (jours 
gćnćraux) kao preteča kasnijega parlamenta u Dijonu, 
tadašnjem glavnom gradu. 

Pošto je mladi vojvoda Filip od Rouvresa umro 1361 bez 
potomka, vojvodina B. pripadne francuskom kralju Ivanu 
Dobrom, koji je 1363 preda svome sinu Filipu; tako je u 
В-і došla ponovno do vlasti francuska sekundogenitura 
(kuća Valois). Za francusko-engleskih borba postala je ta 
burgundijska kuća Valois nadmoćan takmac samih fran- 
cuskih kraljeva, a Dijon je tada bio najznatniji grad u 
Francuskoj. Povrh toga je flandrijska ženidba Filipa 
Smjelog (+ 1404) položila 1369 temelj evropskom značenju 
burgundijskih vojvoda; to se značenje učvrstilo daljim ni- 
zozemskim tečevinama Ivana Neustrašivoga (f 1419) pa 
kulturnim radom Filipa Dobroga (+ 1467). Vojvoda Karlo 
Smjeli namjeravao je osnovati i formalno neovisnu kralje- 
vinu B-u, ali je u borbi sa Švicarcima izgubio 1477 kod 
Murtena i bitku i život. Premda je nizozemsko nasljedstvo 
ostalo u posjedu Karlove baštinice Marije i njezinih habs- 
burških potomaka, ipak su Švicarci i francuski kraljevi 
podijelili njihovo staro porodično područje. Francuski su 
kraljevi morali doduše već 1493 odstupiti Marijinu udovcu 
Maksimilijanu I. pokrajinu Franche-Comtć, koja je od 1330 
bila s malim prekidima sjedinjena s vojvodinom B-om, pa 
je ostala do 1674 u sklopu njemačkoga Reicha. Vojvodinom 
B-om upravljali su otada guverneri, koji su od 1621 do 
velike revolucije pripadali kneževskoj kući Condć, ali su 
1682 naslov vojvode kraljevi opet dali pripadnicima vlastite 
porodice. 

Kao pogranična zemlja, koja je obilovala prometnim 
čvorovima kao i vunom, žitom i vinom, B. je oduvijek bila 
u živom dodiru s njemačkim i talijanskim susjedima. Ona 
je postigla općenito značenje u kulturnoj povijesti sre- 
dnjega vijeka (postanak samostana Clunya oko 910, prvi 
samostani cistercita 1099 i d., crkvene građevine i kiparstvo 
u 12. st.) kao i u doba vojvoda Valois, kada je u njoj pro- 
cvala dvorska kultura i umjetnost. 

LIT.: К. Binding, Das  burgundisch-romanische Königreich von 
444—532, Leipzig 1868; С. Hüffer, Das Verhältnis B-s zum Reich, Pa- 
derborn 1874; Blümcke, B. unter Rudolf III., Greifswald 1869; E. Petit, 
Histoire des ducs de Bourgogne de la dynastie Capćtienne, 10 sv., Di- 
jon 1885—1909; Trog, Rudolf I. und II. von Hochburgund, Basel 1887; 
M. Prou, Bourgogne, Grande Encyclopédie, VII., Zeneva—Pariz 1910; O. 
Cartellieri, Geschichte der Herzóge von Burgund, sv. 1., 1910; Isti, Bei- 
träge zur Geschichte der Herzöge von B., 1912—14; Isti, Am Ноје der 
Herzóge von B., 1925; Percy Allen, Burgundy, London 1912; J. Balloude, 
Les états de B., Pariz 1922; Chaume, Les origines du duché de B., 3 sv., 
Pariz 1925—27; H. Drouot i J. Calmette, Histoire de B., Pariz 1927; 
Perrault-Debot, L'art en B., 1894; M. Bouchard, De l'humanisme à l'en- 
cyclopédie, L'esprit public en B., Pariz 1930. U. 

Središta burgundske (burginjonske) kulture bila su u 
16. stoljeću dolina Saóne i Charolaise; u 17. i 18. stoljeću 
visoravni Langresa i Cóte d'Ora; napokon u 19. stoljeću 
različni predjeli Máconnaisa i Bressea. Svim razdobljima 
gospodari stari vojvodski grad Dijon. Rasa duguje Dijonu 
duhovitost i epikurovsku živahnost svoga govora. A da ne 
zalazimo u srednji vijek, spomenut ćemo, da je prije 17. st. 
burginjonska proizvodnja bitno klasična, ali unosi svoj 
dio u narodni duh. 

B. živo sudjeluje u renesansi. Pontus de Tyard je sku- 
pljao cvijet inteligencije na svojim dvorovima po Mâcon- 
naisu. Među posjetiocima toga uglednoga društva, u kojem 
je kultura umjetnosti za razonodu ublaživala ozbiljnost 

najviših znanosti, nalazimo Guillauma des Autelsa, Salo- 
mona Clergueta, Philippa Roberta, Etienna Tabourota. U 
vrijeme početaka Pontus de Tyarda latinski su pjesnici 
prevladali u B., ali se nalazilo mnogo i francuskih. Naj- 
prije stariji: Almaque Papillon, prijatelj Marotov, i Bona- 
venture des Pćriers. Njihov se broj povećava, što stoljeće 
dalje odmiče. Dolaze tada Antoine de Moulin, Bonaventure 
du Tronchet, Jean Le Fčvre, Jean Martin, Claude Turrin, 
Jean i Claude Paradin, Philibert Bugnyon, Claude de Pon- 
toux, Philibert Guide, Philibert Bretin i toliko drugih... 
Doprinos 17. st. je drugačiji. Sve dotada opaža se težnja 
prema čistoj francuskoj umjetnosti, u kojoj obrazovanje 
zauzima veliko mjesto; tada ulaze narječja; pokrajinski 
duh se budi, upoznaje sam sebe. Književnost, potekla iz 
rodne grude, slavi dobre strane svoje rase. U srednjem 
vijeku burginjonski je govor spadao među četiri glavna 
narječja jezika d'oil. Nadomješten malo pomalo jezikom 
Ile de Francea raspada se u više narječja, od kojih je 
najpoznatije опо, koje se govori u Côte d'Or i koje je 
imalo darovitih pjesnika: Chaingenaia, legendarnog vino- 
gradara, Pierre Dumaya, koji je djelomično preveo Ene- 
jidu; Aimć Pirona, pjesnika seoskoga života, i Bernarda de 
la Monnoyea, čije djelo Noëls zabavlja još i danas burgi- 
njonska sijela. U toj sretnoj B. postojala je srdačna duho- 
vitost, snažan, odličan i zdrav duh, primitivno veselje puno 
topline i plemenštine, provincijalna sloboda, bratstvo i duh 
dobroga vina. Kondejci su podržavali ovu sreću i te 
pjesme. To je bilo zlatno doba lokalne poezije. Nikada 
više kasnije nije B. upoznala takvu sreću. Iza Monnoyea 
i Pirona lirika je slabila i skoro nestala. 

Burginjonsko 18. st. obiluje seoskim pjesmama i jedno- 
stavnim napjevima. U tom prozaičnom stoljeću djela Ale- 
xisa Pirona ne duguju ništa sredini, a ako on i crta rasu, 
to čini zato, da joj se veselo naruga. S Alexisom Pironom 
gasi se stara burginjonska književnost. Uzalud će se na- 
voditi imena Senecé, Cocquard, Bret, Bonnard, Joseph 
Galleton i Cazotte. 

19. stoljeće dalo je svoj obol u pjesnicima. Jedan od njih 
gospodari čitavom francuskom poezijom, i B. se njim 
s pravom ponosi: Alphonse de Lamartine (v.). Slijedili su 
njegov primjer i drugi, ali je glas njegovih nasljedovatelja 
slab prema prekrasnim akcentima njegova snažnog lirizma. 
Među tim skromnim pjesnicima, kojih je iskrenost imala 
svoj čas slave, jesu: najprije krojačica rublja Antoinette 
Quarrć, koja je dirala osjetljive duše; zatim Louis Goujon; 
Joseph Boulmier; Hippolyte Buifenoir, pjesnik, romano- 
pisac i historičar; Simon Gauthey, pjesnik loze. 

Bresse, mala pokrajina bogate B., dala je najboljega 
pjesnika rodne grude: Gabriela Vicairea. Taj je duhoviti 
pisac digao ganutljiv i trajan spomenik svome kraju, 
Emaux bressans, izbor seoskih pjesama, u kojima je opisao 
Bresse, njene običaje i navade, u kojima slavi njezine sta- 
novnike, momke veseljake i lukave djevojke. PCL 

BURGUNDSKA VINA — Vino. 


BURGUNDSKA VRATA (Porte de Bourgogne), nizak 
(350 m) i uzak (30 km) prolaz između Vogeza na S i Jure 
na J, kojim protječe Bourbeuse, pritok rijeke Allaine, na 
koju se nadovezuje kanal Rajna—Sáone. U ovom prolazu 
vlada oštra i promjenljiva klima s jakim vjetrovima. B. v. 
su sigurno jedan od najvažnijih prolaza u Evropi, kroz koji 
vode stari i važni putovi iz sjeveroistočne u jugozapadnu 
Evropu. Kroz B. v. su prošle velike skupine naroda u vri- 
jeme seoba kao i moćne osvajačke vojske. Tu su bile velike 
bitke (između Cezara i Ariovista, između Francuza i Nije- 
maca 1870 i dr.), a Belfort, glavno mjesto prolaza, i danas 
je jedna od najmoćnijih evropskih utvrda. J. R-€. 


BURI, Boers ili Boors (Cit. Bur, nizoz. Boer »seljak«). Prvi 
nizozemski naseljenici iskrcali su se na rtu Dobre Nade 
1652. Pošto je Luj XIV. ukinuo u Francuskoj nantski 
edikt 1685, pridošli su u taj kraj francuski Hugenoti, a ne- 
ovisno od toga i njemački naseljenici. No jedni i drugi 
brzo su se pretopili u Nizozemce. Francuski i njemački 
priliv ostavio je međutim tragova u jeziku Bura, koji se 
danas zeve Afrikaans. On je bio ustaljen već polovicom 
18. st, a u poredbi sa suvremenim nizozemskim jezikom 
predstavlja arhaičan dijalekt, kakav se u nizozemskoj go- 
vorio u 18. st. 

Naseljenici su se bavili najviše stočarstvom, pa su, tre- 
bajući velike količine zemlje, nastojali već od početka 18. 
st. zatvoriti zemlju protiv novih useljenika, premda su s 
druge strane bili u manjini prema urođenicima, osobito 

prema plemenu Bantu, koje je rastom snažnije od Bušmana 
i Hotentota, s kojima su neprestano vodili borbe. G. 1795 
zbacili su farmeri istočnih okruga nizozemsko gospodstvo 
i proglasili republiku. Tada je brojčano stanje bilo 16.000 
naseljenika Evropljana i 17.000 robova. 


U doba napoleonskih ratova Englezi su zaposjeli Kap 
(1806). To je zaposjednuće potvrđeno mirovnim ugovorom 
1814. Nizozemska je naprotiv dobila odštetu od 6 milijuna 
funti. G. 1845 Englezi podvrgoše pod svoju vlast Natal, 
gdje su se neki Buri početkom 19. st. bili naselili, jer se 
nisu slagali s engleskom politikom prema urođenicima. 
Vel. Britanija priznala je nezavisnost burskog Transvaala 
1845, a 1852 Oranije. No burski stočarski život doživio je 
snažan potres, kada su 1867 otkriveni nalazi dijamanata 
kraj rijeke Oranije i 1886 nalazi zlata u Witwatersrandu, 
pa su u zemlju počeli dolaziti brojni radnici kopači, veći- 
nom Englezi, Nijemci i Francuzi, koje su Buri nazivali 
uitlanders. Premda su ovi doskora u Transvaalu tvorili ve- 
liku većinu prema Burima (80.000 : 20.000), nisu dobili ni- 
kakva udjela u političkom životu. Bursko-engleski odnosi 
bili su napeti i zato, jer je Engleska htjela doći u posjed 
zlatnih nalazišta. Namjesnik Kapske kolonije Cecil Rhodes 
potakao je oružani prepad protiv Johannesburga (29. XII. 
1895), koji nije uspio, pa je Rhodes morao odstupiti. Kada 
pregovori između novoga namjesnika Milnera i predsje- 
dnika Transvaala Krügera nisu uspjeli, Krüger uputi u Kap 
9, X. 1899 ultimatum tražeći obustavu pojačanja engleskih 
posada. Tako je započeo bursko-engleski rat, koji je tra- 
jao tri godine. 

U prvom razdoblju Buri, kojima su na čelu bili Joubert 
i Cronje, imali su prednost u vojnim operacijama, tako da 
je britanska vlada bila prisiljena poslati u južnu Afriku 
vojsku od tri divizije pod zapovjedništvom generala Sir 
Redvers Bullera. Burske su se nade u intervenciju evrop- 
skih vlasti međutim izjalovile. Ali britanske nedaće nisu 
ni tada prestale, a gubitci su bili razmjerno znatni. Po- 
kušaj Bullera, da oslobodi Ladysmith, koji je opsjedao 
Botha (v.), svršio je s neuspjehom, a kada je sam Buller 
savjetovao britanskoj vladi, da se preda, što je ova odbi- 
la, bude skinut, a vrhovnim zapovjednikom imenovan feld- 
maršal lord Roberts s poglavarom glavnog stožera general- 
majorom lordom Kitchenerom. Još prije toga odlučila je 
britanska vlada pojačati ekspedicijski zbor na šest divizija. 
Kitcheneru je tada pošlo za rukom prisiliti na predaju 
4000 Bura pod Cronjeom kod Paardeberga 27. II. 1900, a 
27. II. konačno je oslobođen i Ladysmith. Опе 13. III. uđe 
Roberts u Bloemfontein, 31. V. u Johannesburg i 5. VI. u 
Pretoriju. Ipak je još dvije godine trajao žestok guerilski 
rat. U listopadu 1900 napustio je predsjednik Krüger 
Afriku i otputovao u Evropu, da poduzme diplomatsku 
akciju. Zapovjedništvo nad engleskom vojskom tada pre- 
uzima Kitchener. Buri su međutim smionom akcijom, koju 
je vodio De Wet, prenijeli četovanje i u samu Kapsku 
koloniju, pa je Kitchener morao zatražiti pojačanje. Dok 
su se pokušavali voditi pregovori o miru, Kitchener je su- 
stavnom gradnjom malih karaula (blockhouse) uspješno 
suzbijao četovanje. Ipak je slijedeće godine još uvijek bilo 
u borbi 25.000 Bura. Konačno 23. III. 1902 dođoše predsta- 
vnici burske vlade na pregovore u Pretoriju, koji završiše 
mirovnim ugovorom (31. V.). Buri se odrekoše samostalno- 
sti, dobiše obećanje samouprave, a do uvedenja ove odgo- 
deno je uređenje urođeničkog pitanja, sva djela u vezi 
s ratom predana su zaboravu i burski jezik u sudstvu i 
školstvu izjednačen s engleskim. Konačni oblik dobile su 
četiri južnoafričke kolonije ustavom od 31. V. 1910, kojim 
je osnovan dominion Južnoafrička unija (v.), kojoj je prvi 
ministar predsjednik bio Botha. 

BURI, Max Alfred, * Burgdorf (kanton Bern) 24. VII. 
1868, + Interlaken 21. V. 1915, švicarski slikar. Učio je u 
Baselu, Miinchenu i Parizu (Acadćmie Julian), pa opet u 
Miinchenu kod Alberta von Kellera. Vrativši se 1898 u do- 
movinu živio je i djelovao do svoje smrti u Brienzu. Odlu- 
čno je za nj bilo prijateljstvo s F. Hodlerom, ali se s uspje- 
hom znao osloboditi Hodlerove simbolike i stiliziranosti 
prikazujući na svojim slikama izvanredno seljačke tipove 
svog zavičaja, dostižući gdjekad s formalne strane veličinu 
Leiblovu. Prve svoje znatne uspjehe postigao je svojim 
najpoznatijim slikama Die Dorfpolitiker (Basel) i Nach 
einem Begräbnis in Brienz (Bern). Posljednja njegova djela, 
među kojima se ističu osobito krajolici, nalaze se najvećim 
dijelom u švicarskim privatnim zbirkama. 


LIT.: H. Graber, M. B. (s autobiografijom), Basel 1916; J. Vidmer, 
M. B., Ziirich 1919. A. Sch. 

BURIAN, 1. Emil ж 1871, + 1926, češki bariton, brat 
tenora Karla. Pjevao je s najveéim uspjesima Ukletog Ho- 
landeza, Figara, Evgenija Onjegina, Don Giovannija i t. d. 
G. 1899—1902 bio je član zagrebačke opere, a kasnije se 
proslavio po čitavom svijetu. S. B. 


2. Emil František, Жж Plzenj 4. VI. 1904, češki skladatelj, 
režiser i kazališni teoretičar, osnivač modernog češkog kaza- 
lišta, koje B. označuje kraticom D34 (Divadlo g. 1934), i svake 
joj godine mijenja brojnu oznaku (D35, D36 ...), da naglasi, 
kako njegovo kazalište ide usporedno s vremenom. To je 
kazalište počelo u praškom »Mozarteumu« 1934 davati pred- 
stave na nov način, različit od klasične pozornice. B. nastoji, 
da stvori kolektivno kazalište, koje treba da bude vlasništvo 
svih, koji ga stvaraju, počevši od pjesnika, glumca i reži- 
sera do tehničkoga osoblja, oslobođeno od mecenata i im- 
presarija. Ono treba biti i sintetičko, gdje svi zajedno, pisac, 
režiser, glumac, slikar, arhitekt, fotograf, glazbenik čine cje- 
linu, koja stvara život na pozornici. Dužnost mu je zatrpati i 
»provaliju između gledaoca i glumca« iznoseći na pozor- 
nicu, kadgod je potrebno, simultanu igru i koristeći se svim 
sredstvima moderne kazališne tehnike. Čovjek i život pred- 
met su ovog kazališta, koje ne želi stajati izvan života. Na 
repertoaru kazališta nalaze se djela suvremenih autora, 
starih klasika, čeških dramatičara 19. i 20. st., sve udešeno 
za današnje vrijeme i za Burianovo shvaćanje kazališnog 
rada. Burianovo kazalište pripada svakako među najzani- 
mljivija umjetnička stvaranja suvremenog češkog kazališta. 
Uvodi u dramu t.zv. »voice band«, govoreni zbor. Njegova 
opera Maryša davana je 1940 u Brnu. 

LIT.: E. Е. Burian, Zamefte jevištč, Prag 1936. Lj. J-e. 

3. Karel, Ж 1870, + 1924, ugledni češki tenor. Učio je 
u F. Pivode u Pragu. Prvi je put nastupio u Brnu 1891. 
Kasnije je nastupao kao operni pjevač и Revalu, Kólnu, 
Hannoveru, Hamburgu, Dresdenu (od 1898 do 1911), u 
Beču i Budimpešti; kao gost pjevao je i u Metropolitan- 
Operi u New Yorku i u Bayreuthu, gdje je pjevao ulogu: 
Parsifala. B. š. 

4. Vlasta, * Liberec 17. III. 1891, češki komičar, istakao 
se u kazalištu i filmu. Njegovo praško »Burianovo kaza- 
lište« daje kazališne predstave, komedije i lakrdije, pisane 
ili prerađene s namjerom, da Burianova karakterna komika 
dođe što više do izražaja. Bez prave težnje za umjetničkim 
doživljajem svrha je njegova kazališta, da publiku razveseli 
i da se kroz smijeh izruguje manama čovjeka i društva. 
Takvi su i njegovi filmovi. Svojim živim temperamentom i 
glumačkim talentom osvaja i zanosi publiku. Lj. J-e. 

BURIAN, Stjepan, barun, zatim grof (od 1918), * Stu- 
pava kod Bratislave 15. I. 1851, + Beč 20. X. 1922, austro- 
ugarski diplomat. Najprije u konzularnoj, a zatim u diplo- 
matskoj službi. G. 1882—86 generalni konzul u Moskvi, 
1887—95 poslanik u Sofiji, 1895—1903 u Ateni. Otada do 
12. II. 1912 zajednički austro-ugarski ministar financija kao 
nasljednik Benjamina Kállaya. U lipnju 1913 ugarski mini- 
star a latere u Beču, 13. I. 1915 naslijedi Berchtolda kao 
ministar vanjskih posala. Izveo je znatne promjene u upravi 
Bosne (v.), koju je vodio kao ministar financija. Pregovori 
s Italijom (1915) prije njezina stupanja u rat nijesu do- 
veli do uspjeha. Potkraj 1916 zagovarao je kod njemaéke 
vlade, da se učini prijedlog za mir ističući potrebu teri- 
torijalne cjelovitosti Austro-Ugarske i jačanja njezina po- 
ložaja na Jadranu. Neograničen podmornički rat smatrao 
je velikom opasnošću. Odstupi 21. XII. 1916, a zamijeni ga 
grof Czernin (v.), 8. П. 1917 ponovno zajednički ministar 
financija, a od 16. IV. 1918 do sloma Austro-Ugarske po- 
novno ministar vanjskih posala. Čak i potkraj rata odlučno 
je radio za održanje dinastije i Austro-Ugarske usprkos 
njezinom očajnom stanju. 

BIBL.: Drei Jahre aus meiner Amtsführung im Kriege, Berlin 1923. 

LIT.: v. Musulin, Das Haus am Ballplatz, München 1924; A. F. Pri- 
bram, Austrian foreign policy 1908—1918, London 1923; L. Bittner, A. F. 
Pribram, H. Srbik, H. Uebersberger, Osterreich-Ungarns Aussenpolitik 
von der bosnischen Krise 1908 bis zum Kriegsausbruch 1914, Beč-Leipzig 
1930. J. N. 


BURIDAN, Jean (Joannes Buridanus), * Bethune oko 
1300, + Pariz iza 1358, francuski filozof, učenik W. Occama, 
naučavao je na pariskom sveučilištu. Poznat je kao pisac 
logike (Compendium logicae) i kao komentator Aristote- 
lovih spisa. Ime mu se napose spominje u vezi s dokazom 
protiv determinizma, poznatim pod imenom Buridanova 
magarca, što stojeći jednako daleko od dva jednaka snopa 
sijena mora uginuti od gladi, jer se, kako ga oba jednako 
privlače, ne može odlučiti ni za jedan. U Buridanovim spi- 

sima nema toga primjera. B-u se pripisuje i t. zv. magareći 
most (pons asinorum), t. j. naputak za brzo iznalaženje po- 
srednog pojma kod zaključivanja (silogizma); tim se ime- 
nom onda označuje i pomoćno sredstvo, kojim se učenicima 
olakšava mišljenje i uopće se ušteđuje naprezanje intelek- 
tualnih funkcija. M. P-s. 

BURJATI (Burjeti), narod mongolske pripadnosti u 
južnom Sibiru, prije Transbajkalje i gub. Irkutsk, danas 
Burjatsko-mongolska republika. Žive u područjima oko 
rijeka: istočno od Silke i Arguna, južno do Onona i Ko- 
sogola, zapadno do Oke, sjeverno do gornje Lene. Usto 
ih se nalazi u krajevima oko Amura do u Tibet. Potječu 
navodno od Kalka-Mongola; došli su iz sjeverne Mongolije, 
odakle su bili potisnuti u 13. st.; u 17. st. pokoriše ih Rusi. 
Danas ih je oko 400.000. Pripadaju mongolskoj rasi, jezik 
je istočnomongolski ogranak. Postoje tri grupe: irkutski B., 
istočnobajkalski B. i Barku (Barguti). Svaka se sastoji od 
plemena, rodova i bratstava, koja po svom ustrojstyu nali- 
če patrijarhalnoj zadruzi. Paze na krvno srodstvo i eksoga- 
miju. Žena se kupuje; do poligamije dolazi onda, kad je 
prva žena nerotkinja. B. su nomadski stočari, lutaju sa 
stadima konja, ovaca i koza od proljeća do jeseni stepom. 
Stanuju u jurti, dok su B. na obali rijeke Selenga i na 
Bajkalskom jezeru sjedilačka plemena, te se bave nešto 
kulturom bilja, a stanuju u drvenim kućama po ruskom 
uzoru. B. na sjeveru bave se naprotiv lovom i bliže su 
kulturi sjevernih sibirskih naroda. Odjeća B. je na mon- 
golsku, a hrane se mesom i mliječnim proizvodima. Dobri 
su kovači i tkalci. Kod B. na sjeveru ima još tragova ša- 
manizma, dok su B. danas lamaisti, s giavnim svetištem 
u Kosogolu. Društveno je ustrojstvo komplicirano. 

LIT.: Castrén, Versuch einer burjatischen Sprachlehre, 1857; Isti, 
Ethnol. Vorlesungen über die altaischen Vólker, 1857; Labbé, Chez les 
lamas de Sibérie, 1909; Byhan, Nord-, Mittel- u. Westasien, u Buschanovoj 
Illustrierte Völkerkunde, sv. IL, 1., 1923; Verneau, L'Homme, 1931. 

BURJATSKO-MONGOLSKA REPUBLIKA u ruskoj 
Aziji, na jugoistočnoj strani Bajkalskog jezera, 387.500 km? 
i 576.400 stan., dakle samo 1,3 na km. Prostire se па jugo- 
istok do Jablon-gorja. Burjati su mongolsko pleme, većim 
dijelom nomadi. Klima im je skroz kontinentska s ljutom 
zimom i žarkim ljetom. Sibirska željeznica ide do Bajkal- 
skoga jezera, mimo glavnoga grada Vrhnje Udinskoga 
(Ulan Ude) preko Jablona. Nešto na jug leži Kjahta, grad 
znamenit radi uvoza kitajskoga čaja. M. š. 

BURKE, 1. Edmund, * Du- 
blin 12.1.1729, + Beaconsfield 
9.VII. 1797, engleski državnik i 
jedan od najkarakterističnijih 
engleskih političkih mislilaca. 
Majka mu je bila katolikinja, 
a otac protestant, odvjetnik, 
koji je želio, da ga i sin nasli- 
jedi u struci. Međutim mladi 
B. nije tako mislio, već se na- 
kon pravnih nauka u Dublinu 
dade u Londonu na proučava- 
nje filozofije. Posljedica toga 
bile su njegove prve dvije 
radnje, Philosophical inquiry 
into the origin of our ideas 
of the sublime and beautiful 
(1756), koja je imala utjecaja 
na estetsku školu u Njema- 
čkoj (Lessing), i Vindication 
of natural society (1756), u 
kojoj je, imitirajući uzvišeni stil Bolingbrokea, ismijao nje- 
gove ideje o »prirodnoj vjeri«. Ovakav se rad nije svidio 
njegovu ocu, koji uskraćuje sinu dalju potporu, tako da se 
mora izdržavati publicističkim radom do 1759, dok ne po- 
stane tajnikom W. G. Hamiltona, visokoga drž. činovnika 
u Irskoj. U to je vrijeme B. počeo s izdavanjem godišnjaka 
Annual Register (1759—1788), u kojem je pratio sve poli- 
tičke događaje u Engleskoj i u svijetu. Za boravka u Irskoj 
uvidio je veliku pokvarenost i nemar tamošnje engl. uprave, 
pa je poslije uvijek tražio, da se to ukloni. U politički život 
ulazi 1765, kad je postao tajnik lorda Rockinghama, jednog 
od vođa whigovaca. Tada je postao članom parlamenta i 
bio to bez prekida gotovo do potkraj života ističući se 
govorničkim darom. U dva navrata zauzimao je i manja 
mjesta u vladi, ali je inače bio stalno u opoziciji. Povod 
njegovim djelima uvijek su bili stvarni događaji, koje je 
on kušao postaviti u općeniti načelni okvir. Prvi su mu 

radovi bili o domaćoj politici; među njima se ističe 
Thoughts on the causes of the present discontents (1770), u 
kome razvija misli o engleskom ustavu ističući važnost 
parlamenta, upozorujući na opasnost uplitanja kralja u poli- 
tički život i protiveći se namjeravanim parlamentarnim 
reformama. Slijedeće veliko pitanje, koje je obuzelo nje- 
govu pažnju, bila je napetost. između engleskih kolonija 
u Sjev. Americi i majke zemlje. On se je u svojim govo- 
rima i spisima 1774—75 stavio na stranu kolonija, temeljeći 
svoje navode na razlogu oportuniteta, jer se ustupcima i 
velikodušnošću mogu narodi prije potaći na suradnju nego 
upotrebom sile. Kad je završena nezgoda s američkim kolo- 
nijama, B. je počeo proučavati položaj u Indiji, gdje je 
također bila loša engl. uprava. G. 1783 pomagao je Foxu pri 
sastavu zakonskoga nacrta o upravi u Indiji, prema kojemu 
bi uprava došla potpuno pod nadzor engl. parlamenta, a 
sasvim bi se isključio utjecaj dvora. Taj je prijedlog odbijen, 
ali B. nije sustao te podiže 1785 u Donjoj kući optužbu 
protiv W. Hastingsa, jednog od vrhovnih činovnika u Indiji, 
zbog korupcije i zloupotrebe. Ta se optužba nije toliko ticala 
samoga Hastingsa, koliko cjelokupnog sistema u Indiji. 
Pojavom francuske revolucije našao je B. novu temu za 
svoje djelovanje. U Reflections on the Revolution in France 
(1790), »revolucionarnoj knjizi protiv revolucije«, koja mu 
je pronijela slavu po cijeloj Evropi, zauzima tempera- 
mentno stav protiv francuske revolucije proričući, da će 
ona moći svršiti samo u diktaturi jednog čovjeka. Ovi na- 
padaji dovode do prekida odnosa s dugogodišnjim prija- 
teljem Foxom. Kako su mu mnogi prigovarali, da je ova- 
kvo naziranje protivno njegovu dotadašnjem gledištu, 
piše B. Appeal from the New to the Old Whigs (1791), 
svoje razmjerno najsustavnije djelo, u kome nastoji po- 
kazati, kako je on uvijek zastupao misao, da je kontinuitet 
prijeko potreban za državni organizam. Opravdanju nje- 
gove politike služi i spis A letter to a Noble Lord (1796). 
E to vrijeme piše i o potrebi vjerske i političke slobode 
raca. 

Premda je B. bio sam član kasnije liberalne stranke, ipak 
je otac britanskoga konzervatizma. Čitav njegov rad pro- 
žima neko naivno divljenje britanskom ustavu, kako ga 
je formulirala revolucija 1688—89. Držao je, da je tada 
postignuta savršena ravnoteža snaga, koju treba u svakom 
slučaju braniti. Stoga on napada jednakom žestinom 
Georgea III. kao i začetnike francuske revolucije. Premda 
je nijekao neka Lockeova načela, kao prirodna prava, 
društveni ugovor, načelo većine, pravo na revoluciju, ipak 
je ostao branilac »građanske vlade« Isticao je važnost 
elite (aristokracije) u političkom životu te prava i dužno- 
sti, koje povlači vlasništvo za sobom; zastupao je mišlje- 
nje, da je pojedinac ovisan od društva, pa da prema tome 
običaj i tradicionalno mnijenje više vrijedi od pojedi- 
načnog suda; vjerovao je u slobodu raspravljanja i izraža- 
vanja misli te u vjerske osnovice društva, kojim upravlja 
Božja providnost. On je prvi počeo isticati, da je Engleska 
dužna bdjeti nad političkom slobodom i postojećim redom 
u svijetu. Glavno mu je načelo, da je država organske na- 
ravi, a ustav naslijeđena mudrost narodne cjeline, tako 
da se ne smije silovito mijenjati, nego samo prilagođivati 
prema prilikama. Premda se zalaže za konstitucionalizam 
i tradicionalizam, možemo ga nazvati progresivnim kon- 
zervativcem. Nije bio sustavni mislilac, ali je znao spojiti 
praktične državne potrebe s etičkim razlozima. Utjecao je 
na romantičarski politički pokret u Njemačkoj, napose na 
A. Millera, na njemačku povijesnu pravnu školu iz Gótin- 
gena te Savignyja i Rankea. 

BIBL.: Cjelokupna djela u 16. sv. (1801—27), u 8 sv. 1852, izabrana 
djela u 6 sv. u izdanju »World's Classics« 1906. 

LIT.: H. R. S. Crossman, Između anarhije i diktature, Zagreb 1940, 
pogl. IIL/1.; S. Jovanović, B. (Djela, sv. 15), Beograd 1937; H. Laski, 
Political Thought in England from Locke to Bentham, London 1920; C. E. 
Vaughan, Studies in the History of Political Philosophy, Manchester 
1925; J. Morley, E. B., London 1867; J. Mac Cunn, The political Philo- 
sophy of B., London 1908; F. Braune, B. in Deutschland, Berlin 1917; 
R. Lennox, E. B., Berlin 1923. 2.86. 

2. Robert O'Hara, * Saint Cleram (kod Galwaya и 
Irskoj 1820, + usred Australije 28. VI. 1861, irski istra- 
živač Australije. Prvi je među Evropljanima proputovao 
Australiju od J do S, ali je na povratku umro od glada 
na rijeci Cooper, koja utječe u jezero Eyre. Suputnici mu 
bijahu liječnik Wills i botaničar Herman Beckler. Iz Mel- 
bournea je pošao 21. VIII. 1860, a u zaljev Carpentaria sti- 
gao već 4. II. 1861. N. 2. 

BÜRKLE, Veit (Karl Heinrich Bischoff), Ж Laichingen 
(Württemberg) 6. VI. 1900, njemački pisac romana, živi u 

Berlinu kao referent drZavne 

komore za književnost 
(Reichsschrifttumskammer). Roman Bis zur Heimkehr im 
Sommer, 1936 (nagrađen Wirttemberškom književnom na- 
gradom), opisuje sudbinu triju generacija obitelji nekog 
kovača do današnjice, kada se najmlađi sin žrtvuje za na- 
rodni preporod. Uber die Schwelle (1937) nježna je ljuba- 
vna novela. Potresnu kroniku njemačkih kolonista 19. st. u 
Chileu sadržava roman Bernardo Philippi oder die Bewe- 
gung mit der wilden Erde (1938). С. S. 


BURKLEIN, Friedrich, * Berk 30. III. 1813, + Werneck 
4. XII. 1872, njemački graditelj. Sudjelovao je kod radova 
Friedricha Gartnera u Miinchenu, a onda mu bavarski kralj 
Maksimilijan povjeri zadaću, da nastavi u duhu svoga pre- 
teče radom oko stapanja njemačko-romanskih stilskih ele- 
menata s renesansnima. Njegov glavni miinchenski kolo- 
dvor (1847—49), kojemu su se u svoje vrijeme ljudi divili, 
pa mnoge zgrade u Amalienstrasse u Miinchenu, napose 
čitav nacrt ondješnje Maksimilijanove ulice (1858—64) do- 
kazuju, da B. uza svu svoju sposobnost za slikarsko-per- 
spektivno djelovanje nije iz ovih teoretskih kombinacija 
znao izbiti nikakvu živu novu cjelinu. 

BURLEIGH (ili Burghley), William Cecil, barun, * 1520, 
1 1598, engleski državnik. Rano (1547, a možda već 1543) 
ulazi u parlamenat, stječe sklonost lorda protektora vojvode 
od Somerseta, dolazi s njegovim padom u zatvor, ali se 
brzo izbavlja i služi za kralja Eduarda VI. i kraljice Marije 
na važnim mjestima. Kraljica Elizabeta, s kojom je stajao 
u tajnoj vezi prije njezina stupanja na prijestolje, imeno- 
vala ga je odmah državnim tajnikom (1558) te je B. punih 
40 godina uživao njezino potpuno povjerenje. G. 1571 ime- 
novan je peerom s naslovom barun B., a 1572 lordom rizni- 
čarom. Kao državnik bio je odmjeren i proračunan. Znao 
je spretno izmicati odlučnom koraku, dok nije bio siguran 
uspjeha (na pr. u sukobu sa Španjolskom). Odlučno je utje- 
cao na postupak protiv Marije Stuart. Bio je ljubitelj knjiga 
i starina te se napose bavio rodoslovljem i heraldikom. 

U Sheridanovoj komediji The Critic B. dolazi na pozor- 
nicu i kima glavom, jer je suviše zauzet državnim poslo- 
vima, da bi mogao govoriti. Odatle uzrečica »B-ovo kima- 
nje« (Burleigh's nod). 

LIT.: Nares, Memoirs of the life and administration of W. C., lord 
B., London 1828—32; Hume, The great lord B., London 1896. К. Е. 

BURLESKA (od tal. burla »lakrdija«), vrst komike, Која 
uzima oblik umjetničkog djela izazivajući smijeh izvrta- 
njem, afektiranjem i pretjerivanjem, pretvarajući uzvišenu 
retoriku u naduveni bombast, patetiku u plačljivu sentimen- 
talnost, iznoseći napose smiješnu opreku između stila i 
onoga, koji se njim služi, te na pr. bogovi govore kao pro- 
sti, neuki ljudi, a prostaci kao bogovi. Na taj se način ple- 
menit oblik ili otmjen način dovodi u jaku opreku s tri- 
jeznom svagdašnjošću, neotesanošću i surovošću. Srodna 
s parodijom (v.), burleska je kraća i drastičnija. Samo ime 
javlja se u Italiji kod Francesca Bernija (1497—1535): 
Opere Burlesche. U Francuskoj je P. Scarron svojom bur- 
lesknom imitacijom Vergilija (Vergile travesti, 1648—53) 
najpoznatiji zastupnik te vrste, koja je inače pod Lujem 
XIV. donijela bezbroj burlesknih prepjeva znamenitih ep- 
skih i dramskih djela, pa i crkvene poezije. U Engleskoj 
je Chaucer (Rime of sir Thopas) tako ismijao sredovječno 
pjesništvo, а u drami je poznata Sheridanova The Critic. 
U Njemačkoj su vjerske borbe u 16. st. izazvale mnoštvo 
burlesknih djela (Fischart), pored starijih (15. st.) pokla- 
dnih igara (Fastnachtsspiele). Kod nas je Novela od Stan- 
ca Marina Držića najbolji primjer u drami, Derviš Stije- 
pa Đorđića burleskna maskerata, a u 19. st. Jurkovićevo 
Kumovanje, komedija burlesknog ili lakrdijskog karak- 
tera. Međutim će ipak kao najslavniji primjer burleskne 
komike ostati izvedba »Pirama i Tizbe« u Shakespeareovu 
Snu ljetne noći, gdje čestiti, ali neuki i ograničeni obrtnici 
atenski izvode mitologijsku ljubavnu igru ne razumijući ni 
stila ni zamašaja djela, te izazivaju besmrtan smijeh. Pod 
kraj 19. st. uvelo je londonsko kazalište Gaiety-Theatre pod 
imenom burleske posebnu vrst muzikalne komedije, Која 
je srodna s kasnijim oblikom varijetetske »revije«. Lj. М. 

BURMA — Birma. 

BURMAN, 1. Peter, Ж 1668, + 1741, nizozemski klas. fi- 
lolog. Najprije odvjetnik, a zatim profesor povijesti, go- 
vorništva i grčkog jezika u Utrechtu i Leydenu. Izdao je 
brojna djela latinskih klasika, tako: Fedra, Horacija, Pe- 
tronija, Klaudijana, Veleja, Kvintilijana, Justina, Valerija 
Flaka, Ovidija, Svetonija, Lukana. Počtae latini minores. 

Jednaku je pažnju posvetio i novolatinskim pjesnicima 
(Petrus Lotichius Secundus, izdanje 1754). Od njega je 
De vectigalibus populi romani pa Sylloge epistolarum a 
viris illustribus scriptarum, vrlo vaZna za povijest ucenjaka 
njegova vremena. 

2. Peter, Secundus, * 1714, + 1778, nizozemski klas. filolog, 
nećak gornjega. Bio je profesor povijesti i govorništva u 
Utrechtu, Franekeru i Amsterdamu. Izdao je Vergilija, Ari- 
stofana, Klaudijana, Propercija. Od njega je i Anthologia 
veterum latinorum epigrammatum. = 2. D. 

BURMEISTER, Hermann, * Stralsund 1807, T Buenos 
Aires 1892, njemački prirodoslovac i istraživač Južne 
Amerike. Poslije 1850 živio je gotovo neprekidno u Južnoj 
Americi putujući Brazilijom, Uruguayem i Argentinom, 
a prešao je i preko Anda u Chile. Napisao je 1843 djelo 
Geschichte der Schöpfung, koje je doživjelo više izdanja. 
Ostala njegova mnogobrojna djela rade o Južnoj Ame- 
rici. Izdavao je Anales del Museo Nacional de Buenos 
Ayres. N. Z, 

BURMESTER, Willy, * Hamburg 1869, T 1933, njemački 
violinski virtuoz, koji se isticao fenomenalnom tehnikom 
(»Paganini redivivus«), velikim, pjevnim i neobično modu- 
lacionim tonom. Nastupao je često i u Zagrebu. Skladbe: 
Serenada D-dur za gudački kvintet i obradbe malih komada 
starijih i novijih majstora. 

LIT.: Autobiografija B. W., Fiinfzig Jahre Kiinstlerleben, 1926. S. S-i. 

BURMUTICA, kutijica za držanje burmuta. Kako je u 
16. st. uživanje duhana i burmuta uglavnom bilo povlastica 
najviših i najodličnijih 
društvenih krugova, nije 
vanjski oblik burmutice 
mogao zaostati za naro- 
čitim i ukrasnim potrep- 
štinama čovjeka, koji se 
njome služio. Burmutica 
je tada predmet pažnje, 
poklona і mita, kod 
čega je došla do izra- 
žaja njezina umjetnička 
i tvarna vrijednost. B-e 
posjeduju nesamo go- 
spoda nego i ženski, 
svijet, one se mijenjaju 
prema odijelima i dru- 
štvenim nastupima, te 
+ ih sabiru, pri čemu vri- 
jednost pojedinih ta- 
kvih zbirki dostiže ba- 
‚ joslovne svote. U živo- 
tu političkih državnih 
; predstavnika 18. st. b. 
je neminovno središte 
| razgovora, te je postala! 
službenim darom, kojim 
. su vladari darivali dr- 
|. Zavnike. 
‚ < Razvoj oblika i umje- 

tnička oprema b-e ne- 
| prestano napreduje od 
jednostavnih oblika i 
građe do najzamršenijih 
kombinacija umjetničke 
mašte i modnih hirova u 
upotrebi kovina, drago- 





BURMUTICA UKRAŠENA EMAJLOM 
iz sredine 18. st. 
Zagreb, Hrv. drž. muzej za umjetnost 
i obrt 





BURMUTICA OD DRVA 
sa slikanim ukrasom i natpisom iz prve 


pol. 19. st. - cjenog kamenja, emaj- 
Zagreb, Hrv. drž. os za umjetnost Ја i drveta te minijatu- 
i obrt 


ra, što su sve obrađivali 
najbolji zlatarski i dekoraterski majstori. No nesamo svo- 
jim vanjskim licem nego i unutarnjom građom, a različnim 
pretincima, poklopcima i pomoćnim slikama i reljefima 
odaje jasno dokonu težnju društva, koje je bilo prenatr- 
pano propisima vladanja te nastojalo, da razvije inače 
nepotpunu društvenu intimnost služeći se burmuticama. 
Građanska burmutica 19. st. tipičan je dokaz racionalizi- 
ranja i gubljenja s pozornice mondenog estetiziranja, dok 
je konačno gotovo posvemašnje nestajanje burmuta i bur- 
mutice u 20. st. posljednje poglavlje pustolovne i šarene 
povijesti društvenoga hira, koji kao baština starih vremena 
nestaje u kolotečini modernoga života. 
LIT.: Fischel-Boehn, Die Mode, Menschen und Moden im 17., 18. und 


19. Jhrh., Miinchen 1919—23; Boehn, Das Beiwerk der Mode, Miinchen 
1928. M. G-e. 

EDWARD BURNE-JONES, Kralj Kofetua i prosjakinja 


BURN, Amos, * 1848, + 1925, engleski šahovski vele- 
majstor, umni pozicioni igrač. Osvojio je 15 nagrada na 
turnirima. Pobjednik u Nottinghamu 1886, Amsterdamu 
1889 i Kolnu 1898. DB: 


BURNACINI, porodica talijanskih kazališnih arhitekata 
i grafičara podrijetlom iz Bologne, koje su članovi djelo- 
vali na bečkom carskom dvoru. 


1, Giovanni, Ж 1610, + Beč 1653, imao је oko 1642 u Mlecima svoje 
vlastito kazalište. Kasnije dolazi u Beč, gdje je za carski dvor sagradio 
Prvo veliko slobodno kazalište i uprizorio opere La Gara i L'Inganno 
d'Amore. 

2, Ludovico Ottavio, Ж 1636, t Beč 12. XII. 1707, njegov sin, dolazi 
1652 u Beč, gdje je izveo golem broj dekoracija za opere, balete, ora- 
torije i drame (od kojih se sačuvao tek nerazmjerno malen broj u 
bakrorezima i crtežima), nacrte za kostime i groteske i sagradio izvje- 
stan broj novih kazališta. Dok se u svojim ranim radovima do 1659 
još povodi za svojim ocem, doseže on u svom drugom razdoblju, koje 
traje do 1667, vrhunac svoga umijeća u mnogolikim i složenim djelima. 
Treće razdoblje njegova rada, koje počinje njegovim glavnim djelom, 

opremom za svečanu operu Il Pomo d'Oro, traje do 1680, a odlikuje se 
izvanrednim bogatstvom raskošnih i neslućenih domišljaja. Opremio je, 
među ostalim, ove opere, balete i drame: Il Pelope geloso (1659), La 
Forza della Fortuna e della Virtù (1661), La Zenobia di Radaminto 
(1662), 11 Pomo d'Oro (1668), H fuoco eterno custodito dalle Vesíali 
(1674), П ratto delle Sabine, La monarchia latina trionfante, L'Evleo 
jesteggiante nel ritorno d'Alessandro Magno deli'India, La constanza 
d'Ulisse. Od svih ovih oprena sačuvane su u bakrorezima različnih 
umjetnika slike pojedinih prizora, a od njega samog crteži. Sve druge 
njegove brojne opreme poznajemo samo po sačuvanim libretima. Po 
njegovoj zamisli izveden je poznati kip sv. Trojstva na bečkom Gra- 
benu, dok se o njegovoj djelatnosti kao arhitekta profanih građevina 
nisu sačuvale dokumentarne vijesti. Giovanni i Ludovico Ottavio B. 
nastavljaju tradiciju velike talijanske kasnorenesansne kazališne tradi- 
cije, koju Ludovico Ottavio na genijalan način prožima novim barok- 
nim ukrasnim elementima. Uz to se u njegovoj umjetnosti zapažaju 
tragovi manirizma Berninijeva i utjecaji francuskog i nizozemskog kaza- 
lišnog umijeća. 

LIT.: F. Biach-Schiffmann, Giovanni und Ludovico Burnacini, Theater 
und Feste am Wiener Hofe, Beč-Berlin 1931. A. Seh. 

BURNAĆ, Ivan Bátorí, * 17. V. 1841, Budimpešta 1900, 
svećenik, izdavač novina. Zaređen je za svećenika 1868. Po- 
slije prestanka Antunovićeve »Bunjevačke i Šokačke Vile« 
1876 pokrenuo je list »Bunjevac« (Sombor, 1882), koji je 
bio namijenjen prosvjetnom podizanju Bunjevaca i Šokaca. 

LIT.: Neven, Subotica 1900, br. 6. M.E. 

BURNAND, Eugčne, * Moudon (kanton Waadt) 30. 
VIII. 1850, + Pariz 5. II. 1921, švicarski slikar i grafičar. 
Učio je u Zirichu (arhitekturu), a poslije slikarstvo u Že- 
nevi i Parizu kod L. Gćromea, a grafiku kod Girardeta u 
Versaillesu. Od 1875 dalje izlagao je redovno u pariskom 
Salonu. Ilustrirao je djela sv. Franje Asiškog (Fioretti), I. 
Mistrala (Mireille), Daudeta (Contes choisies) i George 
Sandove (Francois le Champi). Na svojim slikama prikazuje 
ponajviše motive iz sela svoga zavičaja, iz doline Camar- 
gue i Bas-Languedoca u okolini Montpelliera. Poslije je 
slikao isključivo religiozne slike. Njegova se djela nalaze u 
švicarskim javnim i privatnim galerijama. B. je jedan od 
najznatnijih švicarskih slikara novijeg vremena. Znatno je 
na nj utjecalo francusko plein-air-slikarstvo. 

LIT.: H. Grimm, Fragmenta 
1. (Der Maler E. B.), Berlin- 
Stuttgart 1900; C. Mandach, 
Les Paraboles d'E. B. (Revue 
de l'art ancien et moderne, 
XXIV), Pariz 1908; F. Monod 
u Thieme-Beckerovu ALBK, 
V., Leipzig 1911. А. Sch. 

BURNE-JONES, Sir 
Edward Coley, * Bir- 
mingham 28. VIII. 1833, 
T London 17. VI. 1898, 
engleski slikar i grafi- 
čar. Određen za sveće- 
ničko zvanje odgojen 
je u King Edwards 
Collegeu u Birmingha- 
mu. G. 1853 ušao je u 
Exeter College u Ox- 
fordu istog dana, kad i 
William Morris, s kojim 
ga je za čitava života 
vezalo tijesno prijatelj- 
stvo, pa je s njim pu- 
tovao po Francuskoj, 
gdje su ga se presudno 
dojmile stare gotičke 
katedrale. Odlučno je na nj utjecao D. G. Rossetti. G. 
1857 dobivaju Rossetti, Morris i B.-J. nalog, da u či- 
taonici oxfordskog Union Society Halla naslikaju niz 
fresaka (B.-J. izveo je fresku Merlin and Nimue), ali je 
veći dio tih fresaka propao, jer su mladi ljudi bili nevješti 
toj tehnici. Od 1860 živi u Fulhamu, a 1861 polazi s Ru- 
skinom u Italiju. Sve do 1870 radio je isključivo u tehnici 
akvarela, tek kasnije je slikao i uljenim bojama. Među 
njegovim ranim djelima važnija su: The Forge of Cupid 
(1861), The Merciful Knight (1863), Cupid and Psyche 
(1865—72), St. George and the Dragon (serija od sedam 
slika, 1865—66), Le Chant d'Amour (1868—77), The Wine 
of Circe (1869), a među kasnijima: The Prioress' Tale 
(1869—98), The Hours (1870—83), Love among the Ruins 
(1873), The Golden Stairs (1876—80), The Mirror of Venus 
(1877), King Cophetua and the Beggar-Maid (1883), Vesper- 
tina Ouies (1893), The Star of Betlehem (1891), Aurora 
(1896). Na trideset i šest mjesta nalaze se slikani prozori, 
izvedeni po njegovim crtežima. Brojni su i gobelini izve- 
deni po njegovim nacrtima. 

B.-J. ostao je za svega svog Zivota vjeran sljedbenik 
svojih prijatelja prerafaelita i njihove pjesničko-romantične 
umjetnosti cbrađujući najvećim dijelom motive iz kla- 
sične antike, sredovječnih legenda i djela starijih pjesnika 
engleskih (naročito Chaucera), crpeći slikarske pobude iz 
djela velikih majstora rane firentinske renesanse (osobito 
Botticellija) i prerađujući ih često u slatku dekorativnost. 
Ne može se poreći, da je obrazovao svoj zasebni lični stil, 
koji je uvijek izvanredno otmjen i ukusan. Svakako je 
B.-J. sasvim osebujna umjetnička ličnost nesamo u engle- 
skom, nego i u evropskom slikarstvu u drugoj polovini 
19, st. 

Og J. Cartwright, Sir E. B.-J., his life and work, London 1894; M. 
Bell, Sir E. B.-J., Record and a Review, London 1898; O. v. Schleinitz, 
B.-J., Bielefeld-Leipzig 1901. A. Sch. 

BURNET, Gilbert, * Edinburgh 18. IX. 1643, + London 
17. Ш. 1715, engleski propovjednik, biskup i povjesnik. 
Rođen i odgojen u Škotskoj. Putuje u London, Oxford i 
Cambridge; posjećuje Nizozemsku (1664) i Francusku, gdje 
dolazi u vezu s protestantskim vođama. G. 1669 postaje 
profesor bogoslovlja na sveučilištu u Glasgowu, a 1674 
propovjednik u Londonu, gdje stekne veliku popularnost i 
naklonost kralja. G. 1689 postaje biskup od Salisburya. 
Njegovo je životno djelo History of the Reformation in 
England (3 sv. 1679—1714). U djelu Some passages in the 
Life and Death of the right honourable John Earl of Ro- 
chester (1680) opisao je pokajanje pjesnika J. Wilmota na 
smrtnoj postelji. Najpoznatije djelo The History of My 
Own Time, pisano 1685, objavljeno nakon piščeve smrti 
(1724—34), iznosi mnoge važne autobiografske podatke i 
pojedinosti tadašnjega života. B. je osim toga napisao 
životopise vojvoda od Hamiltona (1677), Sir M. Halea 


(1682) i Lorda Russella (1739). 

LIT.: T. E. S. Clarke i H. C. Foxcroft, A Life of G.B., Bishop of 
Salisbury, 1907, s predgovorom C.H. Firtha, sadržava kronološki popis 
svih B-ovih objavljenih djela. R.F. 

BURNETT, Frances Eliza Hodgson, * Manchester (En- 
gleska) 1849, + Plandome (New York) 1924, englesko-ame- 
rička spisateljica. G. 1865 preseli se iz Engleske u USA, 
gdje iziđe na glas svojim popularnim pripovijetkama. Od 
njezinih brojnih romantičnih pripovijesti treba snomenuti 
That Lass o' Lowrie's (New York, 1877), Through One 
administration (1883), A Lady of Quality (1896), The 
Shuttle (1907) i The Head of the House of Coombe (1922). 
Najpoznatije je njezino djelo Little Lord Fauntleroy 
(1886), koje joj je pronijelo slavu daleko izvan granica 
Sjedinjenih Država. Knjigu je za hrvatsku djecu priredio 
Milan Ogrizović. Još je veći uspjeh postigla B. na pozor- 
nici dramatizacijom Malog Lorda i Sare Crewe pod na- 
slovom Mala princesa (1888). U suradnji sa svojim drugim 
mužem S. Townsendom napisala je nekoliko pripovijedaka 
i romana. 


LIT.: F. Burnett, One I knew the best of all (1904, autobiografija); 
V. Burnett, The Romantic Lady (1928). R.F. 


BURNEY, Charles, * Shrewsbury 7. IV. 1726, + Chelsea 
(London) 12. IV. 1814, engleski glazbeni povjesničar. Naj- 
prije orguljaš u Londonu, Lynn-Regisu i opet u Londonu. 
Okušao se i kao kazališni i koncertni skladatelj. Već je 
za svoga boravka u Lynn-Regisu počeo sabirati glazbeno- 
povijesnu građu. Zbog istog je razloga putovao 1770 u 
Francusku i Italiju, a 1772 u Nizozemsku i Njemačku. 
Utiske s tih svojih putovanja s dragocjenim bilješkama o 
suvremenom glazbenom životu napisao je u dvije vrlo za- 
pažene knjige, The present state of Music in France and 
Italy, T. p. s. o. M. in Germany, the Netherlands and Uni- 
led Provinces (prevedene na njemački, francuski i nizo- 
zemski). Glavno je djelo B-a A general History of Music 
u 4 sveska (1776—89). Od 1782 do smrti bio je B. orguljaš 
u Chelsea Collegeu. Napisao je i Zivotopis P. Metastasija, 
znamenitog libretista, studiju o Handelu, a izdavao je i 
starije skladbe, na pr. one, koje se za vrijeme velikog 
tjedna pjevaju u Sikstinskoj kapeli u Rimu. 

LIT.: F. d'Arblay, Memoirs of Dr. B., 3 sv. 1882 (to je kćerka 
B-ova); A. R. Ellis, Early Diary of Frances B., 2 sv. 1889. B. S. 


BURNHAM, Sherburne Wesley, Thetford 12. XII. 1838, 
T Chicago 11. III. 1921, američki astronom. Bio je amateur, 
ali je kasnije postao profesor praktične astronomije na 
sveučilištu u Chicagu. Otkrio je i katalogizirao 1274 nove 
dvostruke zvijezde. Objavio je General Catalogue of 
Double Stars within 121% of the North Pole (1906) i Mea- 
sures of Proper Motion Stars (1913). R.F. 

BURNICE (Procellariidae), ptice slične galebovima, s ku- 
kastim, na kraju svinutim kljunom, na kojem su cjevasto 

produžene nozdrve; noge su im udešene za plivanje. B. žive 
nad oceanima u ustrajnom letu, a gnijezde se na klisura- 
stim obalama, gdje Zenka snese jedno jaje. B. su: mala 
burnica (Hydrobates pelagicus) na sjevernom Atlantskom 
oceanu i zapadnom Sredozemnom moru; zovoji (Puffinus) 
po Sredozemnom moru; sjeverni burnjak (Fulmarus gla- 
cialis) na sjevernom Ledenom moru; albatros (у). К. B. 

BURNISTA (Burnistae), jedna od 14 civitates Liburnjana. 
Spominje je natpis CIL III, 2809. Njezino predgrađe bijaše 
Burnum (v.). Z.D; 

BURNLEY, engleski grad u grofoviji Lancaster, 35 km 
sjeverno od Manchestera, na rijeci Burn i na kanalu 
Leeds-Liverpool, na zapadnom podnožju brijega Bouls- 
worth-Hills 98.259 stan. (1931), ima predionice i tkaonice 
vune i pamuka, tvornice strojeva i ljevaonice željeza, 
kamenolome i ugljenokope. 

BURNONIT (bournonit), olovno bakarna ruda iz odjela 
sulfosoli. Kristalizira rompski. Kristali su većinom kratko 
stupićasti, a rijetko pločasti. Javlja se većinom jedar, gust 
i zrnast. Dosta krhak. Tvrdoća mu je 2,5—3, a speci- 
fična težina 5,81—5,829. Jaka je kovna sjaja; neproziran; 
ocalno siv s prijelazom u olovno sivu ili željezno crnu boju. 
Spoj je olova i bakra s antimonom i sumporom PbCuSbSs. 
Nalazi se po rudnim žilama u društvu galenita, sfalerita, 
halkopirita, antimonita i sinjavaca. Kod nas je nađen u 
Bosni kod Srebrenice. Važna je olovna i bakarna ruda. 
Ime mu je po francuskom mineralogu J. Bournonu. F.T. 

BURNOUF, Eugène, * Pariz 12. VIII. 1801, + Pariz 28. 
V. 1852, francuski iranista i indolog, profesor sanskrta na 
Collège de France u Parizu. Opće romantičko oduševljenje 
za Indiju i Orijent, koje je vladalo u Evropi na početku 
19. st., zahvatilo je i njega. Zbog toga je napustio odvjetni- 
štvo i posvetio se posve orijentalistici, naročito izučavanju 
rukopisa Aveste (Vendidad-Sadè, Pun des livres de Zo- 
roastre, 1829—43; Commentaire sur le Yaçna, 1833—35) i 
dešifriranju (1836) klinovitih natpisa najstarijeg spomenika 
perzijskog u Perzepolisu iz 5. i 6. st. pr. Kr. Ovim radovima 
otvorio je iranistici nove putove. Kao indolog izučavao je 
sveti jezik páli (1826) i na osnovu rukopisa iz Nepala razvi- 
tak Budhine doktrine (Introduction à l'histoire du Buddhi- 
sme indien, 1844). Ovo posljednje djelo smatra se temelj- 
nim. Pored toga izdao je i preveo pjesmu Bhágavata Purána 
ou histoire poétique de Krichna (1840—44) i Le Lotus de la 
bonne Loi, traduit du sanscrit, accompagné d'un commen- 
faire et vingt et un mémoires relatifs au Buddhisme (1852). 
Jedan je od najznačajnijih predstavnika francuske znanosti 
u prvoj polovini 19. st. 

LIT.: Ch. Lenormant, Eugéne Burnouf, Pariz 1852; Ph. Berger, E. B. 


d'aprés sa correspondance, Pariz 1892 (Revue des Deux Mondes 1. XII. 
1892); E. Windisch, Geschichte der Sanscrit-Philologie, 1917—20. P.S. 


BURNS, Robert, ж Alloway, Ayrshire 25. L 1759, 
T Dumfries 21. VII. 1796, najveći škotski pjesnik. Kao se- 
ljački sin u mladosti i sam obrađuje zemlju, ali već se rano 
u njemu razvija ljubav prema 
književnosti i pustopašnom 
životu. G. 1784 uzima sa svo- 
jim bratom Gilbertom u za- 
kup imanje u Mossgielu i za 
četiri slijedeće godine piše 
svoja najbolja djela: The 
Cotter's Saturday Night, The 
Twa Dogs, The Jolly Beggars 
(kantata, u kojoj se opisuje 
život lutalica), To a Mouse, 
To a Mountain Daisy (na 
hrvatski preveo G. Manojlo- 
vić). U to su vrijeme nastale 
i neke od B-ovih najboljih 
satira: Death and Dr. Horn- 
book i Holy Willies Prayer. 
Da bi sakupio potreban no- 
vac za put u Jamaicu, gdje 
mu je ponuđeno mjesto na 
plantaži šećerne trske, izdao 
je 1786 prvu zbirku pjesama: Poems Chiefly in the 
Scottish Dialect. Sad B. preko noći postaje slavan i 
mjesto u Jamaicu, krene u Edinburgh. Doskora je kupio 
imanje u Ellislandu i zatim uzeo za ženu Jean Armour. B-a 
je nadahnjivalo više žena, osobito Alison Begbie (»Mary 
Morison« iz njegovih pjesama) i Mary Campbell, koja mu 
je nadahnula poznatu pjesmu To Mary in Heaven. Kad mu 
je farma u Ellislandu uskoro propala, morao je prihvatiti 

BURNUM, Rimski lukovi 


skromno mjesto carinika, što je bio njegov glavni prihod 
do smrti. Već 1787 B. razvija veliku djelatnost kao saku- 
pljač, izdavač i pjesnik škotskih pučkih popjevaka. G. 
1787—96 objelodanio je oko 200 popjevaka, što vlastitih, a 
što prerađenih. Među njima su neke od najboljih i najva- 
žnijih njegovih pjesama, kao što su Scots wha hae, A Red, 
Red Rose i glasovita Auld Lang Syne. Oko 1790 nastala je 
i pjesnička pripovijest o vješticama i vilenjacima Tam o' 
Shanter. Od 1792 surađuje na zbirci »Scottish Airs with 
Poetry« Georgea Thomsona. Tu su se prvi put pojavile 
njegove pjesme: John Anderson, my Jo’ (preveo G. Manoj- 
lović), Coming thro' the Rye, Mary Morison i mnoge druge, 
koje su prešle u narod kao pučke popijevke. Tu su obja- 
vljene i šaljive pjesme u škotskom narječju: Address to the 
Deil, To a Louse i The Auld Farmer's New Year Salutation 
to his Mare Maggie, gdje dolazi do izražaja njegova ljubav 
prema životinjama. B. je neko vrijeme pokazivao simpatije 
prema francuskoj revoluciji i zbog toga došao u sukob 
s vlastima, ali je kasnije promijenio mišljenje te je 1794 
služio kao dobrovoljac u jednoj škotskoj pukovniji; kad je 
poslije dvije godine umro, pokopan je s vojničkim poča- 
stima. 

B. je bio građanin svijeta, i njegova roditeljska koliba kao da je 
bila u vezi s događajima u Evropi i Americi. I tako je knjižica stihova 
mladoga škotskog ratara dobila svjetsko značenje. B. je pjevao o osje- 
ćajima, koje je sam osjećao i zapažao kod svojih seljačkih drugova, 
ali pjevao je kao netko, koji je navikao živjeti i kretati se u širem 
svijetu, nego što je onaj, u kome su B. i njegovi drugovi rabotali. Pro- 
ricao je zlatno doba pjesnika i filantropi, kad će ljudi u cijelom svi- 
jetu biti braća. Njegove su pjesme manifest društvene i političke re- 
forme. U njima se odrazuju suvremeni pokreti, ali i život i kretanje 
svih vremena. U njegovu su pjesništvu »bitne strasti ljudske naravi« 
(Wordsworth), kako se one očituju u životima malih ljudi. Tu se mi- 
ješaju misli o slobodi i piću, o radosti i tuzi, ushićenju i očaju, ljubavi 
i smrti, prijateljstvu i društvenoj nepravdi, o suosjećanju s bijednima, 
koje se proteže i na životinje. Ima ponekad u njegovim pjesmama i 
prostote i grubosti, ali srce je pjesnikovo uvijek na pravome mjestu: 
on voli ljubav i istinu, raduje se svemu, što je čisto i uzvišeno, mrzi 
licemjerstvo i praznovjerje, žalosti se nad svime, što je slabo, nisko i 
tužno u ljudskom životu. B. je velik dio svojih pjesama skladao kao 
tekst na pučke napjeve tako, da se mnoge njegove pjesme ne mogu 
zamisliti bez glazbe, kojoj pripadaju. Ta melodičnost i srodnost pjesme 
s glazbom simbolički predstavljaju sklad između srca i razuma, u koji 
je njegov lirski zanos stopio nedosljednosti ljudskog života. 

B. je dao nov polet pjesništvu nesamo svoje domovine, već i cijele 
Evrope. Ni u hrvatskoj književnosti nije njegovo ime ostalo nepoznato. 
U »Nevenu« za 1855 objavljen je prijevod pjesme Flow gently, sweet 
Afton. Među djelima Stanka Vraza (IV. dio, 1868) nalazimo prijevod 
sedam B-ovih pjesama pod skupnim naslovom »Narodne škotske pjesme«. 
Gavro Manojlović je u Dukatovoj »Čitanci iz englesko-američke i skan- 
dinavske književnosti« preveo pet B-ovih pjesama, dok je Ivan Trnski 
preveo poznatu »U planini mi srce« (My heart's in the Highlands), 
koju su također prepjevali Vraz, Manojlović i Velimir Gaj (Danica Ilir- 
ska, 1867). Prigodom stogodišnjice B-ove smrti (1896) »Vienac« donosi 
njegov životopis i kritički prikaz njegove lirike. Premda se anonimni 
pisac tuži, da je »dojako B. ostao gotovim tuđincem u našoj narodnoj 
knjizi« (R. Filipović), njegov se utjecaj ipak primjećuje nesamo u 
spomenutim prijevodima već i u poticaju, koji je B. dao našim pjesni- 
cima, da po njegovu uzoru traže nadahnuća u pučkom pjesništvu. 

BIBL.: Kritička izdanja priredili su W. E. Henley i T. F. Henderson 
(4 sv. 1896-7) i C. A. Aitken (3 sv. 1893). 

LIT.: R. Chambers, Life and Works of R. B. (preradio W. Wallace, 
4 sv. 1896); J. G. Lockhart, Life of B. (1828, novo izdanje J. H. Ingram, 
1890); J. C. Shairp, R. B. (1879); A. Angellier, R. B., La Vie et les 
Oeuvres (2 sv., Pariz 1898); Molenaar, В.’ Beziehungen zur Literatur 
(Erlangen 1899). J. T-a 

URNUM, rimska utvrda u Dalmaciji. Po podatcima 
iz rimskoga vremena i po uspjesima iskapanja i istraživanja 
iz novijega vremena zna se, da su od toga grada ostale 
znatne ruševine: »Šuplja crkva« ili »Trajanov grad« zapa- 

dno od Knina. Još se vide ostatci amfiteatra, neki lukovi, 
vodovod i tragovi cesta. To su mjesto Rimljani vrlo rano 
utvrdili, jer je ono štitilo cestovnu mrežu i obalu od Nina 
preko Zadra do Skradina od provala s istoka. Već vrlo 
rano bila je tu jaka rimska vojnička posada. Još prije go- 
dine 6 pos. Kr. nalazimo tu XX. legiju (Valeria Victrix), 
koja je odmah poslije ugušenog ilirskog ustanka g. 10 pos. 
Kr. premještena u Germaniju. Na njezino je mjesto došla 
XI. legija (Claudia pia fidelis), koju tu nalazimo sve do 
godine 70 pos. Kr. Imade i natpisa, koji spominju neke po- 
moćne čete. Uz vojnički tabor brzo se razvilo građansko 
naselje, pa je u blizim Ivoševcima stajao Jupiterov hram. 
Grad je, kako razabiremo iz natpisa, već u doba Hadrija- 
novo imao rimsko građansko pravo. Sačuvali su nam se 
mnogi rimski spomenici, od kojih su mnogi preneseni u 
kninski muzej. Na području grada stanovalo je liburnijsko 
pleme Burnistae, koje se u drugoj polovici 1. st. pos. Kr. 
spominje između onih 14 liburnijskih plemena, koja su se 
sastajala u Skardoni (Skradin). V.H. 

BURNUS (arapska riječ), dugačak ogrtač s kukuljicom, 
krojen polukružno, redovno od jednoga komada, koji je 
sprijeda otvoren po čitavoj dužini, te samo pod vratom 
pridržavan čvrstom kopčom, a nose ga muškarci preko 
ostale odjeće. Izrađuje se većinom od vunene neobojene, 
odn. bijele tkanine, rjeđe u živim bojama, koje su često 
znak vojničkog čina arapske vojske. Domovina mu je 
sjeverna Afrika, a njegova upotreba razvila se oko 1850 
ponešto i u Evropi. V. K-k. 

BUROBRANI su brane, koje treba izvesti u nekim pre- 
djelima krša na nasipima ili niskim usjecima željezničkih 
pruga, bilo na padinama ili u ravnicama, koje su izložene 
osobito jakoj buri, t. j. vjetru, koji u našem kršu redovito 
puše sa sjevero-istoka. Prave se iz kamena u mortu, iz be- 
tona, iz armiranog betona ili iz stupova od starih željezni- 
čkih tračnica, između kojih se umetnu platnice ili stari 
željeznički pragovi. B. moraju biti visoki do preko polovice 
visine vagona, kako bi zapriječili, da cijela ploha vagona 
bude izložena buri, koja u našem kršu na nekim mjestima 
može biti tako jaka, da prevrne željezničke vlakove. Opa- 
žanjima se ustanovilo, da bura može dostići brzinu do 
40 m/sek., odnosno, da njezin pritisak može biti do 190 
kg/m?. B. su kod nas izvedeni na sušačkoj pruzi između 
Liča i Škrljeva i na nekim dijelovima uskotračne pruge 
Split—Sinj. ТЕР. 

BUROVLJEVA OTOPINA, jasna, bezbojna tekućina, 
slabo steže i miriše malo na octenu kiselinu, modri lakmu- 
sov papir bojadiše crveno. Aluminijev je bazični acetat, 
po svoj prilici u koloidalnoj otopini. Slab je antiseptik i 
adstringent; uzimlju ga za ispiranje rana, kao oblog na 
zaražena mjesta, protiv kožnih bolesti, za ispiranje grla i 
zubi, protiv krvarenja rodilja, a i protiv proljeva i gono- 
reje. Aluminijeve soli nisu otrovne i mogu se dugo uzimati. 
Otopina se zove po liječniku Augustu Burowu. А.у, 

BURR, Aaron, * Newark 6. II. 1756, + Port Richmond 
14. IX. 1836, američki političar i državnik. Borio se za vri- 
jeme revolucije protiv Kanade te stekao čin bojnika, a već 
1777 čin potpukovnika. Kad se povukao iz vojske, posvetio 
se pravu. U političkoj karijeri imao je mnogo uspjeha: 1784 
izabran u parlamenat, a 1791 u senat. Neki su ga predlagali 
za delegata u misiji za Francusku, ali ga je Washington 
odbio. Svojom političkom djelatnošću u New-Yorku pri- 
donio je mnogo uspjehu republikanaca na predsjedničkim 
izborima 1800, kad je sam bio kandidat za podpredsjednika. 
Kasnije politički dosta nedosljedan upropaštava svoju poli- 
tičku karijeru, zamišlja ekspediciju na Mexico, zbog vele- 
izdaje dolazi pred sud, odlazi u Evropu, vraća se te po- 
novno otvara odvjetničku pisarnu. O njemu se mnogo pi- 
salo, ali mu zamjeraju nedosljednost u političkim načelima 
i nestalnost. 

LIT.: Davis, Memoirs of Aaron Burr, New-York 1936; Parton, Life 
of Aaron Burr, New-York 1858; Tompkins, Burr Bibliography, Brooklyn 
1892; Todd, The True Aaaron Burr, Brooklyn 1902; McCaleb, The Aaron 
Burr Conspiracy, Brooklyn 1903; J. P. Brady, The Trial of Aaron Burr, 
1913; S. H. Wandell i M. Minnigerode, Aaron Burr, 1925. RE 

BURRA, Milanus, sitnoslikar. Neki se članovi porodice 
Burra spominju u šibenskim ispravama u prvoj polovini 
15. st., pa je vjerojatno, da se i on rodio u Šibeniku. Kuku- 
ljević spominje, da se u knjižnici grofa Vojkfi-Vojkovića 
u Oroslavlju nalazio rukopis djela >Gai Svetonii Tranquilli 
de Vita Duodecim Caesarum« ukrašen minijaturama. Na 
posljednjoj strani rukopisa bilo je napisano: »Laus Deo per 
Milanum Burra 1443«. 


LIT.: I. Kukuljević-Sakcinski, SUJ, Zagreb 1858. A. Sch. 

BURROUGHS, 1. Edgar Rice, * Chicago 1. IX. 1875, 
američki pisac; postao popularan djelom, u kojem obrađuje 
Tarzana, čovjeka-majmuna. U toj vrsti izgradio je čitav 
sustav i opisao mnoge doživljaje svoga glavnog junaka: 
Tarzan of the Apes (1914), The Beasis of Tarzan, The 
Return of Tarzan, Jungle Tales of Tarzan. To djelo 
prevedeno je na mnoge svjetske jezike, na hrvatskom je 
izišlo 7 svezaka. Popularnosti je »Tarzana« mnogo pridonio 
film u dva dijela. Djelo nema književne vrijednosti, pa 
ipak ga mladež guta, jer joj Tarzanovi doživljaji podra- 
Zuju maštu. Druga B-ova djela nisu imala takova uspjeha. 

2. John, ж Roxbury (New York) 3. IV. 1837, + 29. Ш. 
1921, američki pjesnik i prirodopisac. U mladosti se bavio 
poučavanjem, novinarstvom, gospodarstvom, a bio je i či- 
novnik u ministarstvu financija u Washingtonu. Književni 
rad počeo je raspravom o svom uzoru W. Whitmanu Notes 
оп W. W. as poet and person (1867). Zatim piše niz knjiga 
o pticama, cvijeću i životu na selu: Wake-Robin (1871), 
Birds and Poets (1877), Locusts and Wild Honey (1879), 
Signs and Seasons (1886) i Ways of Nature (1905). U zbirci 
pjesama Bird and Bough (1906) obrađuje iste teme kao i 
u svojim esejima. Dojmove s puta po Engleskoj i Francu- 
skoj opisao je u dvije knjige: Winter Sunshine (1875) i 
Fresh Fields (1884). Do kraja života napisao je još mnogo 
eseja o prirodi, koji su sakupljeni u knjigama Time and 
Change (1912), The Summit of the Years (1913), The Breath 
of Life (1915), Under the Aple Trees (1916) i Field and 
Study (1919). 

LIT.: Dallas L. Sharp, The Seer of Slabsides, 1921; J. Burroughs, My 
Boyhood, 1922; C. Barrus, The Life and Letters of J. B., 1925; C. 
Barrus, The Heart of Burrough's Journals, 1928. F: E; 

BURSA u anatomiji je naziv, kojim se označuju različiti 
pojmovi. 1. Bursa mucosa, sluzna vreća, je prostor glatkih 
zidova ispunjen tekućinom. Nalazi se posvuda, gdje tetiva ili 
koža klizi preko čvrste koštane podloge, a ima sva svojstva 
kao i tetivna ovojnica ili unutrašnji sloj zglobne čahure 
(> zglob). 2. Bursa omentalis je prostor u trbušnoj 
šupljini, koji leži iza želuca i omogućuje njegovo gibanje. 
3. Bursa Fabricii je mala, neparna, kruškolika vrećica, koja 
je gotovo u sviju ptica smještena između t. zv. kloake i 
hrptenice. Izvodna cijev ove vrećice nalazi se na stražnjem 
njezinom dijelu te utječe u šupljinu kloake. V.D. i J.S. 


BURSIAN, Konrad, * Mutzschen 14. XI. 1830, + Miin- 
Chen 21. IX. 1883, njemački klas. filolog, sveuč. prof. u 
Leipzigu, Tübingenu, Ziirichu, Jeni i Münchenu. Glavna su 
mu djela Geographie von Griechenland, Leipzig 1862—72, 
Geschichte der klassischen Philologie in Deutschland, 
München 1883. U njegovu izdanju izišao je Firmicus Ma- 
ternus: De errore profanarum religionum, a izdao je i re- 
tora Seneku. Od 1874 izdavao je Jahresbericht über die 
Fortschritte der klassischen Altertumswissenschaft (Berlin) 
is tim u vezi od 1879 Biografisches Jahrbuch für Alter- 
tumskunde, u kojem je 1884 izišao i njegov nekrolog od 
R. Richtera, Z ID: 


BURSITIS je upala sluznih vreéica (Bursa mucosa) na 
okrajninama sa sjedištem u predjelu ramenog i laktenog 
zgloba, zgloba kuka, koljena i noge. B. nalazimo ponajviše 
ondje, gdje se mišići ili tetive pomiču preko tvrde podloge 
kostiju. Upale sluznih vrećica su akutne ikronične. Akutna 
upala je ili serozna ili gnojna, te nastaje zbog direktne 
ozljede, ulaskom stranog tijela u sluznu vrećicu, širenjem 
upale od jednog infekcioznog žarišta (gnojne rane, fu- 
runkuli, erizipel i t. d.), rijetko kao metastatska upala 
krvnim putem. Kod akutnih upala predstavlja sluzna vre- 
ćica ograničenu fluktuirajuću gnojnu oteklinu. B. chronica 
— Hygroma — nastaje zbog kroničnih traumatskih podra- 
Zaja. Kod nje je stijenka vrećice odebljala, stvara se 
eksudacija i resice vezivnog tkiva. Sadržaj je serozan, se- 
rozno-fibrinozan, fibrozan ili serozno sangvinolentan. Ka- 
da dolazi do taloZenja vapna u stijenci vrecice, nastaje b. 
calcarea. Ovo oboljenje je često vrlo bolno. Kod tuber- 
kuloznih oboljenja kostiju ili zglobova može doći također 
do tuberkulozne upale sluznih vrećica, koje se nalaze u 
blizini istih. Liječenje b-a je kirurško: konzervativno ili 
operativno. J. Bd. 

Bursitis kod domaćih životinja. Upala sluznih vrećica 
(> Bursa mucosa) nastaje kod domaćih životinja naročito 
na onim mjestima, gdje tetive prelaze preko tvrde podloge, 
napose kosti. Zbog stalnog pritiska, koji se time vrši na 
Sluzne vrećice, pojavljuju se u njima upale različitog ka- 
raktera (serozna, fibrinozna, fibrozna) na posebno pri- 

kladnim mjestima, kao što su lakat (> Lakatna kvrga), 
peta (> Petica), zatiljak (> Zatiljna kvrga ili Talpa). Upale 
sluznih vrećica javljaju se kod domaćih životinja i na 
drugim mjestima nakon povrede od rana, te su onda ve- 
ćinom gnojne naravi. Terapija je kirurško-konzervativna 
ili operativna. OK 

BURSKI RAT — Buri. 

BURTE, Hermann (H. Striibe), ж Maulburg (Baden) 15. 
П. 1879, uvaženi njemački pisac alemanskog jezičnog po- 
dručja, naročito znatan kao liričar i pripovjedač. Polazio 
umjetničku akademiju u Karlsruhe, nastavio nauke u 
Francuskoj i Engleskoj, živi u Lorrachu (Baden), gdje se 
bavi i slikarstvom. Kleistovu nagradu 1912 donio mu je 
roman Wiltfeber, der ewige Deutsche, Die Geschichte eines 
Heimatsuchers, 1912, kojim je nadmašio sve suvremene 
romane. Oko ljubavnog doživljaja u Engleskoj spleo je 
pjesnik sonetni vijenac Patricia (1910). Formalno dotjerani 
su također soneti zbirke Die Flügelspielerin und ihr Tod 
(1913), dok pjesme Madlee (1923) vrijede kao najbolje pje- 
sme u alemanskom narječju (kraj pjesama Petera Hebela). 
Velik uspjeh doživjela mu je drama Katte (1914). U toj se 
drami izgovaraju programatske riječi: Cjelina je važna, 
pojedinac iščezava. 

LIT.: F. Lennartz, Die Dichter unserer Zeit, Stuttgart; F. Koch, 
Gesch. deutscher Dichtung, Hamburg. G 


zB. 

BURTON, Sir Richard Francis, * Barbamhouse 19. III. 
1821, + Trst 20. X. 1890, engleski istraživač і огіјеп- 
talist. Provede neko vrijeme na sveučilištu u Oxfordu, ali 
ne završivši nauke kao dvadesetgodišnji mladić stupi u 
indijsku vojsku u Bombayu. Iskustva o putovanju po Indiji 
iznio je u četiri knjige, od kojih je najpoznatija Scinde, or 
the Unhappy Valley (1851). Boravak u Indiji približio ga 
je istočnjačkom životu i još više razvio volju za putovanja 
i pustolovine. Osobito se proslavio putovanjem u Meku 
(1853), koje je opisao vrlo živahnim i slikovitim stilom u 
knjizi Personal Narrative of a Pilgrimage to El Medinah 
and Meccah (1855/6). Kao već istaknuti putnik i istraživač 
poduzeo je naučno putovanje u unutrašnjost Somalije. 
Rezultate toga putovanja objavio je u knjizi First Foot- 
steps in East Africa, or an Exploration of Harar (1856). 
Ostala njegova pionirska istraživanja i putovanja po Africi 
zabilježena su u publikacijama londonskog geografskog 
društva i u djelu The Lake Regions of Equatorial Africa 
(1860). Posjet Sjedinjenim Državama urodio je knjigom 
The City of the Saints (1861). Poslije uspješnih putovanja 
i istraživanja povuče se i posveti diplomatsko-konzularnoj 
službi: u Santosu u Braziliji (1865), u Damasku (1869) i u 
Trstu (1871), gdje ostane do smrti. Na tim mjestima dalje 
nastavlja proučavanje istočnih naroda i običaja. Boravak u 
Trstu iskoristio je za prevođenje Camoesovih »Lusiada« 
iz portugalskog i priča »Tisuću i jedna noć« iz arapskog 
izvornika, 

LIT.: Lady Burton, Life of Sir Richard Francis Burton (1893); Th. 


Wright of Olney, Life of Sir R. F. B. (1906); W. P. Dodge, The Real Sir 
R. Burton (1907). R. F. 


BURUDZIRD, grad u zapadnom Iranu, 34852 stan. 
(1933). Rodi pšenicom i makom. U B. je razvijen tekstilni 
veleobrt; na glasu su slikani katuni (pamučne tkanine), 
koji se ondje izraduju. ats 

BURUNDUK (Eutamias asiaticus), glodavac, manji od 
obične vjeverice, s ličnim kesicama, živi u sjevernoj Aziji, 
a krzno mu je, koje se mnogo cijeni, gusto, žućkasto i 
bijelo, s pet uzdužnih crnih pruga na leđima. K.B. 

BURUNTIJA (ili bujruntija, od tur. bujuruldy, pt. pas. 
glagola bujurylmaq, zapovjediti), zapovijed ili nalog paše 
ili vezira, upravitelja neke zemlje, pisan divánijom, t. j. 
kancelarijskim pismom, obično koso, a ne vodoravno. B. 
pripisivala se kao rješenje na samu molbenicu ili se izda- 
vala samostalno u ruke dotičnoj osobi ili se pak slala u 
omotu mjesnim oblastima (kadiji, građanskim ili vojničkim 
službenicima). Privatnim osobama služila je za dokaz pra- 
va. Sadržavala je katkad oprost od svih daća i poreza ili . 
amnestiju hajduku, koji se na to predavao. Počinjala je 
riječju Allah (Bože) u obliku arapske brojke 9 na sredini 
uvrh čela isprave, a na kraju je bila formula bujuruldu fi, 
datum i sah (paraf). Muhur paše ili vezira stajao je dolje 
ili gore desno. Služila je često kao putni list. B. bila je 
posušena katkad zlatnim pijeskom (na pr. b. kod Kotro- 
manovića u Podravlju blizu Sinja). 

LIT.: R. Muderizović, Nekoliko muhurova bosanskih valija, GZM, 
Sarajevo 1916; J. Matasović, Fojnička regesta, Spom. SKA 1927; F. 


Kraelitz-Greifenhorst, Osman. Urkunden in türk. Sprache aus der 2. 
Hälfte des 15. Jhdts., Sitzungsber. Akad. Beč, 197. Abh. 3, 1922; L. 

Fekete, Einführung in die Osman.-türk. Diplomatik, Budimpešta 1926, 
F. Bajraktarevié, Jedna bujruldija o prvom srpskom ustanku. Glasnik 
skopskog nauč. dr. knj. 9. Skoplje 1931. A. Šk. 

BURY, engleski grad u grofoviji Lancaster nedaleko 
Manchestera. Leži na rijeci Irwellu. U njemu je crkva sv. 
Marije iz 10. st., dragocjena umjetnina gotskoga sloga, 
obnovljena 1876. Grad ima 56.182 stan. (1931), koji se bave 
veleobrtom vune i pamuka, papira i katunskoga tiska, lije- 
vanjem željeza i gradnjom strojeva. U blizini B. rudnici 
su ugljena. N. Z, 

BURY, John Bagnell, Жж Monaghan (Irska) 16. X. 1861, 
T Rim 1. VI. 1927, engleski povjesničar. Svršio Trinity Col- 
lege u Dublinu, gdje je 1885 dobio docenturu (fellowship). 
G. 1893 postao je profesor povijesti novog vijeka u Du- 
blinu, a 1902 u Cambridgeu. S uspjehom se bavio anti- 
knom grčkom poviješću i književnošću, ali najviše je pažnje 
posvetio bizantskoj povijesti te se može smatrati najzna- 
čajnijim modernim engleskim bizantologom. Najvažnija su 
mu djela: A History of the later Roman Empire, 395—800 
(1889); History of the Eastern Roman Empire, 802—867 
(1912); History of the later Roman Empire, 395—565 (1923). 
Uz to je priredio novo izdanje čuvenog djela Gibbona, 
History of the Decline and Fall of the Roman Empire, po- 
prativši ga značajnim primjedbama i dodatcima. Objavio je 
i niz veoma važnih posebnih rasprava iz različitih grana 
bizantske povijesti, naročito iz administrativne povijesti 
Bizanta. Ovamo ide prije svega njegovo izvrsno komenti- 
rano izdanje Filotejeva Kletorologiona, pod naslovom: 
The Imperial Administrative System in the Ninth Century 
(1911). GTO: 

BURZA (grč. Bvosa »oderana koZa«, zatim »novčarka«) 
znači na sredovječnim sveučilištima najprije potpore siro- 
mašnim đacima i magistrima, a zatim kolegije i đačke do- 
move, u kojima su siromašni đaci i magistri provodili za- 
jednički život pod jednim priorom i provizorom. U Parizu 
bijahu važni: Sorbonne (v.), koju je 1257 osnovao Robert 
Sorbon, i Navarski kolegij. Kasnije se u takvim kolegi- 
jima i predavalo, te su postali vrlo važni za profesorski 
podmladak. Takvih je kolegija bilo i uz sveučilišta u Ox- 
fordu i Cambridgeu, pa na njemačkim sveučilištima u Beču 
(Rosenburse), Ingolstadtu (Georgianum), Tiibingenu i dr. 
B. su prestale koncem 16. st. Od imena Bursa nastali su 
njemački nazivi Bursche i Burschenschaft. 

BURZE. 

1. Pojam i vrst b. Pod b. (franc. la bourse, njem. die 
Borse) razumijevamo posebno organizirano tržište zamjen- 
ljivih dobara, na kojemu se uz posredovanje naročitih 
posrednika kupuje i prodaje roba, koja je predmet bur- 
zovne trgovine. Burzovni sastanci, koji se drže povremeno 
(obično dnevno) na određenom mjestu, ograničeni su na 
razmjerno kratko vrijeme (1—2 sata), a roba, koja je 
predmet trgovine, ne donosi se na tržište. 

Izraz b. označuje i samu zgradu, u kojoj se drže bur- 
zovni sastanci. : 

Predmetom burzovne trgovine mogu biti samo zamjen- 
ljiva (fungibilna) dobra, jednolične i točno određene ka- 
kvoće, koja u velikim količinama dolaze u promet. Prema 
tome pogodni su za burzovnu trgovinu: novac, mjenice, 
čekovi (strani), različite vrste vrijednosnih papira (dionice, 
obveznice, založnice), različne vrste poljopriradnih i vele- 
cbrtnih proizvoda (pšenica, ječam, kava, šećer, kaučuk, 
pamuk, žesta). 

B. predstavljaju vrlo važne ustanove suvremenog gospo- 
Carskog života, jer se preko njih odvija golem promet robe 
i glavnice. Približujući ponudu i potražnju b. pridonose 
izjednačivanju cijena robe i glavnica u okviru istog naro- 
dnog gospodarstva; preko toga nastaje putem arbitraže 
proces izjednačivanja cijena i između najvažnijih svjetskih 
tržišta, što kraj suvremene organizacije odašiljanja vijesti 
ide neobično brzo. 

B. se dijele po vrstama robe, kojima trguju, uglavnom 
na efektne, devizne i valutne, robne ili produktne, spe- 
cijalne. 

Redovito je međutim slučaj, da se u većim priradnim 
središtima trgovina devizama i valutama kao i vrijednosnim 
papirima obavlja na jednoj, dok se trgovina robom oba- 
vlja na drugoj b. Manja priradna središta imaju često 
samo jednu b., na kojoj se trguje devizama (valutama), 
efektima i robom. Takvu b. zovemo mješovitom. Tip mje- 
šovite b. je i naša zagrebačka (v. pod 3). 

Na efektnim b. trguje se poglavito dionicama trgovačkih 
i veleobrtnih društava, državnim obveznicama, obvezni- 


BURUNTIJA — BURZE 


) 


cama javnih tijela i korporacija kao i privatnih trgovackih 
društava. Efektne b. zahvaljuju upravo svoj postanak ra- 
zvoju dioničkih društava, koji je počeo od osnutka nizo- 
zemske istočno-indijske kompanije (1602), tog prototipa 
dioničkog društva. Njezine dionice bile su prve predmetom 
burzovne trgovine na b. u Amsterdamu. 


2. Povijesni razvoj. Današnje b. nastale su, kao i mnoge 
druge trgovačke ustanove, postepenim razvojem iz neka- 
dašnjih sajmova, koji su se povremeno održavali u važni- 
jim trgovačkim gradovima evropskog Zapada i Sredoze- 
mlja. Na tim sajmovima sastajali su se trgovci iz razli- 
čitih zemalja i tu kupovali i prodavali robu, koju bi sa 
sobom donijeli. Veći gradovi brzo su uvidjeli korist takvih 
sajmova i potpomagali su njihovo redovno održavanje. 
Takvi trgovački sajmovi različito su se zvali, ali već u 
16. st. počinju se nazivati b. Sama riječ burza počela 
se, čini se, upotrebljavati za oznaku trgovačkih sasta- 
naka najprije u 14. st. u Belgiji: U Brüggeu postojala je 
kuća stare trgovačke obitelji »Van der Beurse«, na čijem 
su pročelju bile uklesane dvije kožnate kese. U toj kući 
i na trgu pred njom bili su česti sastanci trgovaca iz dru- 
gih krajeva, na kojima se trgovalo različitom robom tako, 
da su se ti sastanci počeli nazivati b. Izraz se proširio 
po francuskim gradovima, a zatim i po ostalim zemljama. 


Na prvim b. radilo se samo robom, i to već donesenom 
na tržište, zatim se prešlo na trgovanje po uzorcima, a 
najposlije i bez uzoraka, ali samo robom točno određene 
vrste. Isto se tako od neredovitih povremenih sastanaka 
prešlo postepeno na redovite, ali vremenski ograničene 
sastanke, ograničilo se trgovanje samo na neke vrste 
robe, stvorila su se stalna pravila (uzance) za poslovanje, 
ograničio se krug osoba, kojima je bio dopušten pristup 
na b., a čitava ustanova stavljena je pod nadzor javne 
vlasti. S povećanjem broja učesnika kao i broja zaključenih 
poslova pokazala se potreba pregleda nad postignutim cije- 
nama kao i potreba određenih garancija za ispunjenje ugo- 
vora. Tako se počelo s objavljivanjem postignutih cijena 
na b. (burzovni tečajevi), a radi veće sigurnosti ustalilo 
se pravilo, da se poslovi na b. mogu sklapati samo posre- 
dovanjem naročitih posrednika (burzovnih mešetara), koji 
o poslovima, sklopljenim njihovim posredovanjem, vode 
točne bilješke. 

Kako se na burzama sklapa vrlo mnogo pojedinačnih 
poslova, a čitav se promet mora obaviti u razmjerno kra- 
tkom vremenu, to se radi potrebe brzine i sigurnosti pro- 
meta stvorio na pojedinim burzama i čitav burzovni jezik, 
koji obuhvaća niz izraza, koji su za laika često nerazu- 
mljivi i besmisleni, ali u burzovnom poslovanju imaju svoje 
točno određeno značenje. Neki od tih izraza dobili su i 
službenu potvrdu, odnosno tumačenje time, što su ih burze 
uvrstile u uzance za trgovanje pojedinim vrstama robe, 
dok se drugi izrazi upotrebljavaju među posjetiocima 
burze, a da njihovo značenje nije nigdje službeno zabilje- 
ženo. Međutim ovi posljednji nisu zato nimalo manje 
važni, česti i pouzdani u prometu. 

Osim izvjesnih moralnih garancija, koje su se tražile od 
posjetilaca, uvedene su postepeno i posebne ustanove za 
rješavanje sporova, nastalih povodom sklopljenih poslova. 
HR je organizacija b. kao tržišta poprimila svoj današnji 
oblik. 

3. Zagrebačka b. za robu i vrednote zasad je jedina 
b. u Nezavisnoj Državi Hrvatskoj, a osnovana je g. 1918 
odmah nakon svršetka svjetskog rata. Pravila su joj odo- 
brena 3. XII. 1918, ali je s poslovanjem počela 4. VI. 1919. 


Zagrebačka b. je potpuna b. mješovitog tipa, jer ima 
uređen promet robom, vrijednosnim papirima, devizama i 
valutama, kao i plemenitim kovinama. Ona je samostalno 
tijelo pod državnim nadzorom, a svrha ioj je, »da olakša 
i uredi trgovački promet robom i vrednotama«. 


Pristup na b. i pravo sklapanja poslova imaju samo čla- 
novi b., koji mogu biti redoviti ili izvanredni. Redoviti 
članovi b. mogu biti samo: a) protokolirani trgovci, b) obrt- 
nici, kojih obrt premašuje granice obrta na malo, c) oblasni 
organi, kojima pretpostavljena oblast povjeri obavljanje 
svojih burzovnih poslova, d) osobe, koje su se praktičkim 
ili teoretskim radom odlikovale na priradnom polju. Ne 
mogu biti članovi b.: žene, osobe djelatno nesposobne, 
pod stečajem, koje su izgubile građansku čast, burzovni 
mešetari, namještenici b. i strani državljani, ukoliko naši 
građani ne uživaju isto pravo u njihovoj zemlji. 





BURZE 


Clanovi b. dušni su podvrgavati se propisima i odred- 
bama burzovnih organa o redu na b., a u svome poslo- 
vanju na b. i izvan nje ne smiju se ogriješiti o načela 
trgovačke časti i ugleda ili o načela vjere i poštenja u 
poslovnom prometu pod prijetnjom stegovne odgovornosti 
i gubitka članstva na b. 

Burzom upravlja burzovno vijeće od 27 članova, koje 
bira glavna skupština. Vijeće bira između svojih članova 
svake godine predsjednika i dva podpredsjednika te ra- 
zlične odbore. Na čelu ureda b. stoji glavni tajnik. 

Poslovanje na b. uređeno je posebnim propisnicima i 
uzancama za trgovanje. Postoje posebne uzance za trgo- 
vanje vrednotama, zatim općenite uzance za- trgovinu 
robom i cio niz posebnih uzanca za trgovanje s gotovo 
dvadeset vrsta robe. Među zasebnim uzancama važne su 
i osobito pomno izrađene uzance za trgovinu drvom, po 
kojima se ravna cijela naša unutarnja i vanjska trgovina 
drvom. 

Uz zagrebačku b. postoji od g. 1920 kao priključena 
ustanova Obranički sud b., kojemu je svrha, da stručno 
i brzo rješava sporove nastale u povodu poslova sklo- 
pljenih na b. Uz Obranički sud postoji i posebno stručno 
povjerenstvo za ocjenjivanje kakvoće robe. 

Obračunski zavod, preko kojeg su se vršili obračun i 
likvidacija sklopljenih poslova između članova b., osnovan 
je g. 1924 i razvijao se neko vrijeme vrlo povoljno, ali 
je pod pritiskom bankovne krize 1931 morao likvidirati. 
Umjesto njega postoji sada samo likvidaciona blagajna za 
obračun terminskih poslova s efektima. 

Promet zagrebačke b. od osnutka do danas kretao se u 
milijunima dinara (kuna): 


Godina Roba Efekti Devize Valute Svega 
1919 2:2 35 11:2 31:9 81-1 
1920 7:9 147-2 268-0 195:5 618:6 
1921 44 70:4 983-0 195-4 1.253:0 
1922 11:7 522 2.0294 105-1 2.198:3 
1923 13:4 1888 2.5734 1162 2891-9 
1924 15-0 172:8. .3.831:3 51:8 4.0709 
1925 18:4 3392 4.052 58:0 | 44687 
1926 19:2 2534 3.5550 40:3 3.8679 
1927 23:7 253:6 2.948-9 16:9 3.2431 
1928 67:0 3351 2.871-2 43 32776 
1929 99:5 261:8 3.131:9 41 3.497-2 
1930 80-1 3350 3.1439 E 9.501:3 
1931 44:0 2715 2.877:4 02:24 9.255:0 
1932 49:5 98-6 416-5 40:7 605:5 
1933 17:3 67:4 397-4 44-6 526:6 
1934 12 79:9 672-7 22:9 782-7 
1935 8:8 86:4 793:9 15:0 904-0 
1936 24-0 41:2 1.514-5 16:7 1.596:3 
1937 23:5 460 — 1.7672 10:2 1.847-0 
1938 26:5 56:1 1.661:5 8:2 1.752:4 

151930 18:6 745 1.563:3 4:8 1.661:2 
1940 41:4 SY 1.815:5 0:8 1.895۰1 


4. NajvaZnije svjetske b. 

A. Pariska b. je jedna od najstarijih u Evropi. Danas 
međutim postoje u Parizu dvije posve odijeljene b.: 
efektna (Bourse de valeurs) i robna b. (Bourse de com- 
merce). Osebujnost im je u tome, što predstavljaju slo- 
bodna tržišta, na koja ima pravo pristupa svaki puno- 
ljetan građanin muškog spola, koji uživa građanska prava 
i slobodno raspolaže svojim imetkom. 

Efektna b. (Bourse de valeurs) sastoji se iz službenog 
(marché officiel) i slobodnog tržišta (marché en banque). 
Na prvom se trguje samo izabranim vrijednosnim papirima, 


u prvom redu francuskim državnim obveznicama uz po- 


sredovanje službenih mešetara (agents de change). Ono 
je smješteno u unutrašnjem dijelu zgrade, koji se naziva 
parquet. Na slobodnom tržištu, zvanom također coulisse, 
trguje se papirima, koji nijesu pripušteni na službeno tr- 
Zište. Ono je razdijeljeno prema vrstama papira na više 
skupina, koje su smještene oko parqueta u izvanjskim di- 
jelovima zgrade. Posrednici na slobodnom tržištu zovu se 
coulissiers. 

Robna b. (Bourse de commerce) ima takoder svoje 
službeno tržište, ograničeno na šest proizvoda (žitarice, 
brašno, šećer, alkohol, ulje i kaučuk), i slobodno tržište 
za ostalu robu. Posrednici na robnoj b. zovu se courtiers. 

B. Berlinska b. postoji od početka 19. st., ali je i 
prije bilo u Berlinu nekoliko manje ili više neorganiziranih 

tržišta. Dijeli se na efektnu i robnu b., ali se obje nalaze 
u istoj zgradi. Berlinska b. je javna ustanova pod upra- 
vom Veleobrtne i trgovačke komore, a pod neposrednim 
nadzorom države, koja ga vrši preko državnog povjerenika 
(Staatskommisir). Burzovna uprava dijeli se na tri po- 
sebna odjela: za vrijednosne papire, za robu i za kovine. 
Tekući poslovi svršavaju se u pododborima (Ausschiisse). 

Primitak u članstvo burze omogućen je načelno svima 
predstavnicima novčarstva, trgovine i veleobrta kao i pri- 
vatnim osobama bez razlike spola uz stanovite uvjete. 

Članovi mogu sklapati poslove neposredno bez posre- 
dovanja burzovnih mešetara, ali za olakšanje poslovanja i 
za određivanje tečajeva postoje službeni zakleti mešetari 
(Kursmakler) sa svojom prinudnom organizacijom (Makler- 
kammer) kao i slobodni mešetari (Freimakler) sa svojim 
društvom (Maklergemeinschaft). 

Berlinska b. služila je za uzor mnogim evropskim b., pa 
tako djelomično i zagrebačkoj. 

C. London ima posebno uređenu efektnu (Stock 
Exchange) i posebnu robnu b. (Royal Exchange). Na Stock 
Exchangeu obavljaju se samo poslovi s efektima, dok se i 
trgovina devizama obavlja na Royal Exchangeu. Londonska 
je b. posve zatvoren krug ljudi i ima strogo ograničen broj 
članova. Stock Exchange predstavlja zapravo privatno dio- 
ničko društvo, a svi članovi (brokers i jobbers) moraju 
ujedno biti i dioničari društva. Dioničari naprotiv ne mo- 
raju biti i članovi Stock Exchangea. Članstvo traje godinu 
dana i mora se nakon toga obnavljati. Značajka je lon- 
donske b. podjela članova na brokers i jobbers. Prvi su 
pravi mešetari, koji samo izvršuju dobivene naloge i pro- 
daju, odnosno kupuju papire za tuđi račun, dok drugi 
obavljaju kupnju za svoj račun, da bi onda malo kasnije 
uz neku razliku tečaja kupljene papire prodali (i obrnuto). 
Većina poslova zaključuje se između brokera s jedne i 
jobbera s druge strane, a manji dio između brokera me- 
dusobno. 

D. New-Yor&ka efektna b. Stock Exchange ili 
Wallstreet, kako je neki zovu po ulici, u kojoj se nalazi, 
također je privatna ustanova. Broj članova te b. ograničen 
je na 1375 osoba tako, da je pristup novom članu omogućen 
samo smrću ili odstupom starog člana. Za odstup plaćaju 
se često goleme svote (g. 1929 stajalo je »sjedalo« prosje- 
čno 476.800 dolara). Članovi b. nastupaju ili kao posredni- 
ci-mešetari (commission brokers) ili rade za svoj račun 
(dealers). T. zv. absents uopće ne dolaze na b., nego su 
članovi samo zato, da se koriste smanjenom kurtažom, 
koja vrijedi za poslove među članovima. Uz njih su i 
ostale vrste članova kao specialists i floor traders, koji 
trguju samo jednom vrstom papira, odnosno količinama 
ispod propisane veličine redovnog zaključka. 

E. Među svjetskim robnim (produktnim ili proizvodnim) 
b. važne su, naročito za žitarice, Chicago, Liverpool, Win- 
nipeg, Rotterdam, Buenos Aires, Budimpešta, Marseille; 
za kavu New York, Hamburg, Havre; .za pamuk New-York, 
Chicago, Liverpool, Bremen, Havre; za šećer New York, 
Hamburg, Pariz; za kaučuk: New York, Pariz, London. 

Burzovni poslovi su sve kupnje i prodaje prave i ne- 
prave robe zaključene na burzama za vrijeme burzovnog 
sastanka, a prema burzovnim propisima. Prema vrsti burza 
razlikuju se: a) poslovi na efektnim burzama i b) poslovi 
na robnim burzama. 

U biti, međutim, razlike između poslova s pravom robom 
na robnim burzama i poslova s vrijednosnim papirima na 
efektnim burzama nijesu toliko znatne, jer jedni i drugi 
poslovi počivaju na istim načelima burzovne trgovine, a 
poslovne stranke teže za istim ciljem. U ovom će prikazu 
biti stoga izneseni podrobnije samo poslovi na efektnim 
burzama, i to uglavnom prema uzancama, koje vrijede na 
zagrebačkoj burzi, a poslovi na robnim burzama bit će pri- 
kazani samo s obzirom na neke njihove naročite oznake. 

A. POSLOVI NA EFEKTNIM BURZAMA. Najvažnija njihova 
podjela temelji se na različitosti vremena (roka) ispunje- 
nja sklopljene pogodbe. Prema tome se razlikuju: 1. poslovi 
za gotovo (Kassageschifte, marchés au comptant) i 2. 
ročni ili terminski poslovi (Termingeschiifte, marchćs à 
terme). Ovi posljednji pak mogu biti već prema namjeri 
stranaka: a) čvrsti ili efektivni poslovi, kad stranke imaju 
namjeru, da papire, odnosno robu, stvarno predaju i plate 
kupovnu cijenu u cijelosti, i b) uvjetovani, premijski ili 
diferencijalni poslovi, kad se prodaja robe, odnosno ispla- 
ta kupovnine po obostranom sporazumu, zamjenjuje pla- 

ćanjem razlike u tečajnoj vrijednosti robe između dana 
zaključka i dana, kad bi se posao morao izvršiti. 

1. Poslovi za gotovo ili dnevni (prompt) po- 
slovi najčešći su oblik burzovne trgovine. Tu se dobava 
efekata i isplata kupovne cijene ima izvršiti što prije, a 
prema uzancama zagrebačke burze najkasnije drugoga bur- 
zovnog dana po uglavi posla. O svakom poslu, sklopljenom 
na zagrebačkoj burzi, izdaje mešetar strankama zaključnu 
notu (zaključnicu) kao dokaz sklopljene pogodbe, a stranke 
su dužne predaju efekata i isplatu kupovnine izvršiti nepo- 
sredno, izmjenjujući pri tom svoje zaključnice, koje potpi- 
suju u znak, da je posao izvršen (likvidiran). Na mnogim 
burzama uobičajeni su i poslovi »na obračunavanje«, kod 
kojih se prijava o sklopljenom poslu mora obračunskom 
zavodu podnijeti drugi dan iza sklapanja pogodbe, a obra- 
čun i likvidacija vrše se jedamput tjedno za sve poslove 
sklopljene u toku minulog tjedna. Poslovi za gotovo 
s efektima općenito predstavljaju stvarne poslove, jer pro- 
davalac prodaje papire zato, što mu treba gotovine, a ku- 
pac kupuje zato, da svoju gotovinu korisno uloži. 


2.Ročniiliterminskiposlovi. Tu kupac i proda- 
valac uglavljuju, da će sklopljena pogodba (predaja efe- 
kata i isplata kupovine) biti izvršena tek poslije izmaka 
stanovitog ugovorenog roka. Obično se ti rokovi ne mogu 
određivati slobodno, nego su stranke vezane za rokove 
određene burzovnim uzancama, a ti redovito padaju na 
posljednji (ultimo) ili 15. dan u mjesecu (medio), kad se 
vrši obračun i likvidacija svih terminskih poslova, kojih 
dospjeće pada na taj dan. Uz to je terminsko poslovanje 
ograničeno i s obzirom na same vrste papira i veličine 
zaključka. Terminski se naime ne može trgovati svima 
vrstama papira, koji notiraju na burzi, nego samo onima, 
koji su pripušteni terminskom poslovanju, a to su samo 
oni papiri, kojih ima u velikim količinama na tržištu. Isto 
tako terminski se zaključci obično ne mogu praviti ispod 
stanovite veće količine efekata. Ta su ograničenja uvedena 
s jedne strane radi lakšeg obračuna napravljenih zaklju- 
čaka, a s druge strane, da bi se spriječile pojave, da je- 
dan ili više spekulanata pokupuju pretežnu količinu jednog 
papira i da onda po volji određuju tečaj. 

Ročni poslovi vrlo su pogodni za spekulaciju, iako imaju 
i narodno-gospodarsko značenje u pravcu izjednačivanja 
cijena na tržištu. Onaj, koji ročno kupuje papir, smatra, 
da će tečaj tog papira do dana izvršenja (likvidacije) po- 
sla porasti, i da će on na taj dan moći prodati kupljene 
papire odmah po višem tečaju i tako ostvariti zaradu, koja 
se sastoji u razlici između ta dva tečaja, umanjenoj za 
troškove posla. To je spekulacija na porast tečaja (A la 
hausse). Onaj pak, koji prodaje isti papir ročno, očekuje 
pad tečaja toga papira i nada se, da će na dan izvršenja 
posla moći papir nabaviti po nižem tečaju od onog, po 
kojem ga je terminski prodao, i tako iz razlike tih tečajeva 
ostvariti zaradu. To je spekulacija na pad tečaja (à la 
baisse). Pošto se kod papira, koji su predmet ročnog po- 
slovanja, rijetko događa, da tečaj ostane duže vremena 
nepromijenjen, to će uvijek jedan od njih zaraditi razliku 
na tečaju, koju će drugi morati platiti. U većini slučajeva 
terminski poslovi ne svršavaju se stvarnom predajom papira 
o roku i isplatom njihove protuvrijednosti po zaključenom 
tečaju, nego se posao okončava samo isplatom razlike te- 
čaja. Ta praksa dovela je do toga, da i oni, koji ne ra- 
spolažu nikakvim količinama jednog papira, a ni velikom 
gotovinom, mogu ipak zaključivati terminske poslove, koji 
i nekoliko puta nadmašuju njihova raspoloživa sredstva. 
Kod velikih iznenadnih promjena tečaja nastaju onda i 
veliki dobitci, odnosno gubitci, koji i bogate spekulante 
mogu iznenadno dovesti do potpune propasti. 

Da bi se takvi slučajevi izbjegli i gubitci po mogućnosti 
ograničili, uvedeni su u terminskom poslovanju t. zv. 
premijski ili uvjetni poslovi, kod kojih jedan od ugovarača 
(redovno kupac) ima pravo, da pod izvjesnim uvjetima na 
dan izvršenja posla bira, hoće li izvršiti pogodbu ili će 
odustati od posla, ako tečaj ne odgovara njegovim predvi- 
danjima. Razumije se, da to pravo mora biti ugovoreno 
već prilikom zaključenja posla, a prodavalac, dajući kupcu 
to pravo, dobiva za to posebnu nagradu, koja se zove 
premija, a po tome i svi takvi poslovi premijskim poslo- 
vima. Premijskih poslova ima više vrsta, od kojih su naj- 
važniji: 

a) Kupčeva premija (kod spekulacije à la hausse). Ku- 
pac, koji plaća premiju, stiče pravo, da na dan izvršenja 

(likvidacije) posla preuzme od ргойауаоса ugovorenu 
količinu vrijednosnih papira (robe) po zaključenom tečaju 
ili da odustane od posla. Njegov izbor na dan izvršenja 
zavisit će od visine tečaja toga dana. Ako tečaj bude viši 
od zaključenog, on će posao izvršiti, a ako bude niži, on 
će odustati od posla. Zaradu pak može ostvariti samo onda, 
ako je likvidacioni tečaj viši od zbira zaključenog tečaja i 
plaćene premije. ' 

b) Prodavaoceva premija (kod spekulacije à la baisse). 
Prodavalac kao platac premije stjece pravo na dan izvr- 
šenja posla predati kupcu ugovorenu količinu papira po 
zaključenom tečaju ili pak odustati od posla. Razumije se, 
da će on robu predati samo u slučaju, ako tečaj na dan 
izvršenja posla bude niži od zaključenog, a u protivnom 
će odustati od posla. 

c) Poslovi s ponavljanjem čina kupnje ili prodaje. 
Kupac ili prodavalac plaćaju premiju, da bi na dan izvr- 
šenja posla imali pravo od protustranke tražiti uz isti te- 
čaj još toliku količinu papira ili još toliku količinu predati. 

d) Posao na stupicu ili stelažni posao. Kupac stelaže 
stječe pravo od protustranke (prodavaoca stelaže) na dan 
izvršenja posla kupiti određenu količinu papira po ugo- 
vorenom višem tečaju ili pak istu količinu papira prodati 
po također ugovorenom nižem tečaju, ali da jednu od tih 
obveza mora izvršiti i ne može odustati od posla. Kupac 
stelaže spekulira ovdje istovremeno i à la hausse i à la 
baisse i računa u svakom slučaju s velikim promjenama 
tečaja. Kupac stelaže će prema tome gubiti, ako likvi- 
dacioni tečaj na dan izvršenja ostane u granicama stelaže, 
a dobiti, ako tečaj skoči preko ugovorenog višeg tečaja ili 
padne ispod ugovorenog nižeg tečaja. 

3. Produženje terminskog posla. a) Report 
predstavlja način produženja terminskog posla, ako speku- 
lant a la hausse nije postigao svrhu, t. j. ako tečaj na dan 
izvršenja nije porastao prema njegovu očekivanju, a on još 
uvijek vjeruje u dalji porast kroz kratko vrijeme. To pro- 
duženje izvodi se tako, da zajmodavac, redovito bankar, kupi 
papire na dan likvidacije, a haussier ih ima kod slijedećeg 
roka kupiti natrag uz ugovoreni viši tečaj. Razlika između 
ta dva tečaja predstavlja zaradu banke i zove se report, a 
sam posao reportnim poslom ili reportiranjem. Visina re- 
porta obično odgovara redovitom bankovnom kamatnjaku. 

b) Deport. Obrnut slučaj nastupa kod spekulacije à la 
baisse, kad je prilikom reportiranja dnevni promptni tečaj 
viši od terminskog tečaja istoga papira. Baissier posuđuje 
(kupuje) potrebne papire uz dnevni tečaj time, da ih ima 
kod slijedećeg roka vratiti (natrag prodati) uz ugovoreni 
niži tečaj. Razlika tečaja zove se deport. Deport je ipak 
mnogo rjeđa pojava, a nastaje samo kod velike oskudice 
u promptnoj robi na dan reportiranja. 

B. POSLOVI NA ROBNIM BURZAMA. Načelno na robnim bur- 
zama može se trgovati svakom vrstom robe, koja je pred- 
metom veletrgovine, ali u praksi na pojedinim robnim 
burzama trguje se obično samo s nekoliko vrsta robe. Pri 
tom opet svaka robna burza nastoji, već prema svome 
zemljopisnom smještaju i tradiciji, naročito razviti promet 
u jednoj ili dvjema vrstama robe i usrediti ga u svom 
krilu. Tako su pojedine burze postale čuvene zbog trgo- 
vine žitaricama, druge kao tržišta kave, treće pamuka i t. d. 

I na robnim burzama razlikuju se: poslovi za gotovo i 
terminski poslovi. Burzovne uzance (općenite za trgovinu 
robom i posebne za trgovinu pojedinim vrstama robe) 
određuju mnogo podrobnije nego li kod trgovine efektima 
način sklapanja poslova, uvjete kupnje i značenje poje- 
dinih uobičajenih izraza u prometu, pitanje otkaza ugovora 
i dobave robe, pitanja kakvoće robe i prigovora protiv 
kakvoće, način plaćanja, povrede ugovora i t. d., što je 
i razumljivo s obzirom na to, da trgovina pravom robom 
pokazuje mnogo više raznolikosti od trgovine efektima. 

Što se tiče terminske trgovine robom valja napomenuti, 
da je tehnika terminskoga posla uglavnom slična termin- 
skom poslu s efektima, samo što se terminskom poslovanju 
ovdje ne pripušta jednostavno čitava vrst robe, nego samo 
jedna određena kakvoća (tip) stanovite vrsti robe, dok su 
svi ostali tipovi iste robe isključeni od terminskog po- 
slovanja. Prema tome treba lučiti prave terminske poslove 
robom, koji mogu biti čvrsti ili premijski, odnosno dife- 
rencijalni, koji se mogu zaključivati samo s točno odre- 
denim tipom robe, od poslova s odloženom (kasnijom) 
dobavom, koji se mogu zaključivati i s robom različite 
kakvoće. 








BURZE — BUSCH 


LIT.: J. Butorac, Efekti, Zagreb 1926; H. Grosmann, Handbuch für 
Kaufleute, Berlin-Beë 1927; Ch. Le Jeune. Traité des operations de 
banque, de bourse et de change, Pariz 1927; F. Marshal, Encyclopédie 
de Banque et de Bourse, Pariz 1937; G. Obst, Geld, Bank und Bórsen- 
wesen, Stuttgart 1932; M. Zebić, O berzama, Beograd 1937; Zagrebačka 
burza, Godišnji izvještaji, pravila i uzance. М. š-é. 

BURŽOAZIJA (franc. bourgeoisie, prema burgeois »sta- 
novnik trgovišta« — franc. bourg). Pojam se javlja u 12. st., 
kada se iza agrarnog razdoblja feudalizma počinju razvi- 
jati obrt i trgovina. B. je uživala posebne povlastice, koje 
su joj davale veću slobodu zamaha, pa se mogla nesme- 
tano odati sticanju, napose trgovinom i bankarskim poslo- 
vima. S vremenom se uz tu gospodarsku i socijalnu razvila 
i intelektualna i politička funkcija b-e, kada su se kraljevi 
počeli upirati na nju. Tada se pojavila činovnička b. kao 
protuteža ostalim staležima, plemstvu i svećenstvu. U 
pravnom ustrojstvu države tvorila je b. treći stalež (tiers 
état). Ona je tada služila i kao prelazni stupanj za ulaz 
u više društvene slojeve; prodirala je u redove plemstva 
bilo ženidbom, bilo oponašanjem načina života visokog dru- 
štva; tim su se njenim nastojanjima često izrugivali (kome- 
dija Le bourgeois-gentilhomme od Moličrea). Kada je b. po- 
čela idejno preuzimati vodstvo, dolazi ona na prvo mjesto 
među društvenim snagama, koje su omogućile franc. revo- 
luciju. Tako je u duhovnom i političkom prelomu 18. i 19. 
st. b. imala važan udio pri nestajanju starih i stvaranju 
novih sustava, što su već opazili mislioci 19. st. (Hegel, 
Comte) držeći, da je doba građanstva posljednje i najsavr- 
šenije razdoblje u razvoju ljudskog društva. 

Izraz bourgeois upotrebljavao se i za obrtnika; iz odnosa 
između majstora i njegova osoblja, koji je pokazivao sve 
veću nategnutost razvitkom kapitalizma, dobiva izraz b. 
poslije francuske revolucije svoj posebni socijalni sadržaj. 
Socijalisti vide u njoj podle izrabljivače, društvene na- 
metnike, antisocijalna bića, a romanticima opet ona znači 
ljude uskog vidokruga i bez ikakvih viših ideala i smisla 
za ljepotu, ljude, koji se brinu samo za novac i svoju 
tjelesnu ugodnost i mir. 

Tako u novo doba riječ buržuj označuje čovjeka, koji 
i u svome bogatstvu i u svojoj kulturi pokazuje znakove 
osrednjosti i na njoj gradi svoju razliku od ostalih ljudi. 
Čovjek tih osobina još se naziva i filistar. Po marksističkom 
shvaćanju b. je klasni pojam, iako je taj danas prilično 
neodređen, jer je s jedne strane suviše obojen stranačkom 
Žučljivošću, a s druge se njegovo prvotno značenje kao 
klase poduzetnika u mladom kapitalističkom društvu s vre- 
menom izgubilo, tako da je danas sociološki ispravnije go- 
voriti o građanstvu, odnosno o srednjem staležu (v.), to 
više, što svagdje nije postojala povijesna opreka između 
plemstva i b., odnosno radništva i b., tako da je na pr. u 
Americi izraz b. jedva poznat. 

LIT.: W. Sombart, Der Bourgeois, Miinchen 1913; B. Groethuysen, 
Les origines de l'esprit bourgeois en France, Pariz 1927; J. Aynard, 
La bourgeoisie francaise, Pariz 1934. 2, SA 

BUSATO, Antonio di Pier Paolo, mletački graditelj i 
kipar. Spominje se u Sibeniku prvi put 25. II. 1434, ali je 
vjerojatno, da je ovdje živio već duže vrijeme. Potkraj 
1434 izradio је u šibenskom selu Grebaštici (u ono se 
vrijeme ono zvalo Grebac) kapelu sv. Petra i kip svečev 
u njenu timpanonu, koji se do danas sačuvao. Od 1435 
dalje zaposlen je B. pri radovima na šibenskoj stolnoj crkvi 
sv. Jakova, 1439 izveo je neke radove na drevnoj crkvici 
sv. Krševana (danas sv. Antuna Opata). Jedan nadvratnik 
s te crkvice s lijepim reljefom dvaju članova bratstva 
Nove Crkve (o kojega su trošku radovi izvedeni), koji 
kleče u svojim značajnim haljinama pred monogramom 
Bogorodičinim, našao je P. Kolendić u jednom šibenskom 
vrtu. U zajednci s Lorenzom Pincinom izradio je B. 1441 
kameni ciborij kao glavni oltar u šibenskoj crkvi sv. Franje, 

od kojega su se do danas sačuvala samo četiri stupa sa 
zanimljivim bazama i s lijepim, naročito prednjim, u A jour- 
načinu izrađenim kovrčastim lišćem i likovima proroka na 
uglovima. Rad Busata i Pincina prepoznao je Karaman i u 
prozorima istočno od pobočnih vrata šibenske stolne crkve, 
koji odaju, da se oni ni pod vodstvom Jurja Dalmatinca 
nisu izdigli iznad prosječnosti. Prije se neispravno držalo, 
da B. potječe iz čuvene mletačke umjetničke porodice delle 


Massegne, da je upravo bio sin slavnog Piera Paola. 

LIT.: I. Kukuljević, SUJ, Zagreb 1858; T. S. Jackson, Dalmatia, The 
Quarnero and Istria, Oxford 1887; V. Mole, Urkunden und Regesten 
zur Geschichte der dalmatinischen Kunst aus dem Notariatsarchiv von 
Sebenico (Jahrbuch des Kunstgeschichtlichen Instituts der k. k. Zentral- 
Kommission für Denkmalpflege, VI.), Beč 1912; D. Frey, Der Dom von 
Sebenico und sein Baumeister Giorgio Orsini (u istom godišnjaku, VII.), 
Beč 1913; P. Kolendić, Šibenska katedrala pre dolaska Orsinijeva, 1430— 
1441 (Narodna Starina, Ш.), Zagreb 1924; Lj. Karaman, Umjetnost u 
Dalmaciji, XV. i XVI. vijek, Zagreb 1933. X. Sch. 


BUSBECQ, Auger Ghislain de, * Comines u Flandriji 
1522, т Maillot kraj Rouena 28. X. 1592, diplomat, arheo- 
log i prirodoslovac. Podrijetlom Flamanac stupa 1554 u 
službu cara Karla V. Kada su u Erdelju priznali 1551 
Ferdinanda I. kraljem, zaoštrili su se odnosi između be- 
čkoga dvora i Sulejmana II.; kraljev je poslanik od Turaka 
zatvoren, a 1552 dovedu turski napadaji do osnutka temi- 
švarskog pašaluka. Te prilike kao i nesigurnost u držanju 
Erdeljaca potaknu kralja, da pošalje u Carigrad pečujskog 
biskupa A. Vrančića i 
vojvodu F. Zaya. U si- 
ječnju 1555 pridijeli im 
i B-a, koji ostane zatim 
kao rezident na Porti 
do 1562. Trojica posla- 
nika odu za sultanom u 
Amasiju i na putu pro- 
nađu znameniti Monu- 
mentum ancyranum (> 
Ancyranum mon.) B. 
je uspio uglaviti 1557 
mir na 8 godina, ali se 
pitanje Erdelja, koji se 
1556 opet podložio Tur- 
cima, nije moglo riješiti. 
Vrativši se 1562 odgaja 
B. sinove Maksimilijana 
IL, a od 1574 upravlja 
posjedima udovice fran- 
cuskoga kralja Karla IX. 
Govorio je 7 jezika, a 
proučavao je i jezik 
Gota na Krimu, koje je 
on otkrio znanosti. Pre- 
ko 250 grčkih rukopisa, 
koje je sabrao u Tur- 
skoj, nalazi se danas u 
nar. knjižnici u Beču. 
Poslanstvo u Amasiju 
opisao je u jednoj od 
svojih Legationis Tur- 
cicae epistolae quattuor 
(Pariz 1589; njem. pri- 
jevod W. von den Stei- 
nen u Der Weltkreis, 2. 
sv. 1926). Od ostalih 
spisa ističu se kao povi- 
jesno vrelo Epistolae 
ad Rudolphum II. Imp. 
e Gallia scriptae (Bru- 
xelles 1630). Sabrana su 
mu djela izasla 1633 i 
1740 (u Baselu) pod na- 
slovom A. G. Busbequui 
omnia quae extant ope- 
ra. B. se odlikovao i time, što je u Evropu prenio različite 
biljke, među njima tulipan. 

LIT.: Forster and Daniell, Life and letters of O. G. de B., 2 sv., 
1881; Viertel, B-s Erlebnisse in der Türkei, 1902; V. Klaić, Povjest 


Hrvata, III/1, Zagreb 1911; P. Matković, Putovanja po balkanskom 
poluotoku XVI. vieka, Rad 71, 1884. J: $k 


BUSCH, Wilhelm, ж Wiedensahl (Hannover) 15. IV. 
1832, + Mechtshausen 9. I. 1908, njemački humoristički 
crtač, slikar i pjesnik, učio slikarstvo u  Düsseldorfu, 
Antwerpenu i Miinchenu. Iza revolucionarne godine 1848 

i reakcije, koja je iza toga nastupila, bila je Njemačka 
osobito pogodno tlo za parodiju. B. je u zajednici s Ober- 
lànderom osnovao modernu njemačku karikaturu. Njegov 
je humor humor rezignacije. Njegove humorističke crtarije 
i karikature odlikuju se krajnom jednostavnošću i izražaj- 
nošću linija. Najsmješnije cerenje i najbrže kretnje znade 
karakterizirati s malo osnovnih crta. Klasično jedinstvo 
čine te ilustracije, sastojeći se od najnužnijih obrisa, sa 
satiričkim stihovima u verzificiranim pripovijestima. Pri- 
stupio je suradnicima oko Fliegende Blätter, najznatnijem 
njemačkom šaljivom listu onoga vremena. Na početku 
60-tih godina izašle su klasične slikovnice Max und Moritz, 
Hans Huckebein, der Ungliicksrabe, 1870 Рег Heilige 
Antonius von Padua, 1871 Die fromme Helene, 1873 Pater 
Filucius. Jo$ su spomena vrijedna djela Maler Klecksel, 
Die Erlebnisse Knopps des Junggesellen, Pjevao je i 
ozbiljne pjesme. kojih nije ilustrirao. 

BIBL.: Humoristischer Hausschatz (sveukupna djela). Poslije smrti 


izašli su Künstler-Nachlass, Hernach, 1908, Ut 6ler Welt (Aus alter 
Welt), 1910. 


LIT.: K. W. Neumann, W. B., 1919. G.Š. 

BUSCHAN, Georg, * Frankfurt na Odri 14. IV. 1863, 
njemački etnolog i antropolog. Kao mornarički liječnik 
poduzimao je naučna putovanja u Kamerun (1911), Balkan 
(Bosnu i Hercegovinu 1914), istočnu Aziju (1925—26). Iz- 
daje Zentralblatt für Anthropologie (1896—1913), Ethnolo- 
gischer Anzeiger (od 1926), Erdball (od 1926) i Forschungen 
und Studien auf dem Gebiete der Anthropologie, Ethnolo- 
gie und Urgeschichte. Dugogodišnji je predsjednik dru- 
štava Gesellschaft für Völker und Erdkunde i Die Deu- 
tsche Kolonialgesellschaft u Stettinu. Najpoznatija su mu 
djela Germanen und Slawen (1896), Die Balkanvolker 
(1916) i Illustrierte Volkerkunde (1. izd. 1910 u 1 sv.; 2. izd. 
1922—26 u 3 sv.), koje je izdao uz suradnju najvidenijih 
njemačkih stručnjaka, a jedno je od najpoznatijih općih 
sistematskih etnoloških djela. Za šire je slojeve pisano 
djelo Die Sitten der Volker (4 sv., Stuttgart s. a.). У. К-К. 

BUSCHING, Anton Friedrich, Ж Stadthagen 27. IX. 1724, 
T Berlin 28. V. 1793. Bio je profesor filozofije u Góttin- 
genu. B. nazivaju ocem usporedbene brojidbe (statistike). 
On je bio prvi pisac nakon Achenwalla, koji je brojidbene 
podatke kritički primijenio u svojim djelima. 

BIBL.: Glavnija njegova djela: Neue Erdbeschreibung, u 13 dijelova, 
Hamburg 1754—1807 (prvih 10 dijelova i 1. glavu 11. dijela obradio je 
sam, a ostalo su obradili nakon njegove smrti Sprengel, Wahl, Hartmann 
i Ebeling); Vorbereitung zur griindlichen und niitzlichen Kenntnis der 
geographischen Beschaffenheit und Staatsverfassung der europäischen 


Reiche, Hamburg 1758; Magazin für die neue Historie und Geographie, 
25 svezaka, Halle 1767—1793. V. S, 


BUSEMANN, Adolf, * 1887, profesor pedagogije i psi- 
hologije u Breslauu; sada privatni docent na sveučilištu u 
Greitswaldu. Zaslužan za nauku o milieuu (Milieukunde). 
Proučava udio milieua u odgoju. Duševni razvitak ovisi 
kako o unutrašnjim faktorima nasljeđivanja, tako i o 
vanjskim faktorima milieua. Problemi, koji ulaze u okvir 
pedagogijske nauke o milieuu, jesu: milieu i nasljeđivanje, 
oponašanje i sugestija, doživljaj i milieu, nadalje: uloga 
porodice u duševnom razvitku djeteta, djetinjstvo i siro- 
maštvo; selo, seosko dijete i seoska mladež; proletarska 
mladež velegrada, utjecaj milieua na intelektualni razvitak, 
milieu i duševna zapuštenost i t. d. 

BIBL.: Znatniji radovi: Pädagogische Milieukunde, 1927; Pädagogische 
Jugendkunde, 1931; Handbuch der pädagogischen Milieukunde, 1932, 
s brojnim suradnicima. S. P-i. 

BUSENBAUM, Hermann, * Nottuln (Westfalen) 1600, 
T Münster 31. I. 1668, teolog; njemački isusovac (od 1619). 
Njegov priručnik Medulla theologiae moralis (1650) odli- 
kuje se jasnoćom i oštroumnošéu, pa je već za njegova 
Zivota izdam 40 puta, a do 1776 dvjesta puta. Pariski par- 
lamenat dao je djelo spaliti radi nauke o pravu otpora si- 
lom protiv napadača, a u izvjesnim okolnostima i protiv 
vladara. Crkva je osudila nekoliko njegovih rješenja moral- 
nih slučajeva, koja su tim povodom u kasnijim izdanjima 
ispravljena. 

LIT.: Sommervogel, Bibl. П. (1891) i УШ. (1898); B. Duhr, Gesch. 
der Jesuiten, II., 2., 1913; Isti, Jesuiten-Fabeln, 1891; L. Koch, Jesuiten- 
Lexikon. M. V. 

BUSENTO, 37 km duga rijeka u donjoj Italiji, utječe 
kod Cosenze u rijeku Crati. Na dnu riječnog korita na- 
vodno je sahranjen zapadnogotski kralj Alarih g. 410 (Pla- 
ten, Das Grab im Busento). 

BUSHIR (Bender-Bushir), luka na Perzijskom zalivu u 
Iranu, ima 19.045 stan. (1932), a čitav poluotok, na kome je 
B., ima 25.000 stan., većim dijelom Arapa, koji se ne bave 
ratarstvom, nego morskom plovidbom i trgovinom. Na ma- 





BUSCH — BUSINA 


BUSIKA 


lom otoku Abbaseku bolnička je karantena za brodove, 
koji dolaze iz indijskih, kolerom zaraženih luka. B. je 
zrakoplovna stanica na pruzi Teheran—Perzijski zaliv. M. $. 


BUSIKA (Deschampsia) je biljni rod iz porodice trava 
(v.). To su trajne zeleni s vitkim vlatovima, koji nose na 
vrhu raskrečene, rahle metlice, sastavljene iz mnogobroj- 
nih, 3—5 cm dugih klasića. Svaki je klasić sastavljen od 
2—3 cvijeta; obuvenci imaju na vrhu sitne zubiće, a iznad 
dna po jednu nježnu, poput koljena svinutu osat, koja je 
jednako duga kao pljevice ili dulja od njih. Rodu pripada 
oko 20 vrsta. Kod nas je vrlo raširena obična busika, 
Deschampsia caespitosa (L.) P. Beauv., koja se odli- 
kuje do preko 1 m visokim vlatovima i vrlo snažnim 
busenima plosnatih listova, koji su na gornjoj strani vrlo 
hrapavi. Ova je trava veoma značajna poglavito za vege- 
taciju kopnenih, poplavnih dijelova Hrvatske, a napose za 
vegetaciju vlažnih nizinskih livada i pašnjaka, u kojima 
mjestimično — a osobito u mnogim poplavnim dijelovima 
Slavonije — potpuno preteže i pokriva upravo nepregledne 
površine. Mnogo je manje rasprostranjena vrsta D. fle- 
xuosa (L.) Trin. koja se odlikuje nižim (do 70 cm viso- 
kim) vlatovima i poput čekinja uvijenim listovima; ona je 
vezana na kiselu podlogu bez vapnenca, na kakvoj je 
dosta često susrećemo i u nas po svijetlim šumama, vrišti- 
nama i gorskim travnicima. U našim primorskim kraje- 
vima dolazi vrlo rijetko još i vrsta D. media (Gou.) R. 
et Sch; S. H-é. 

BUSINA (Phagnalon rupestre [L.] DC.), trajna, polu- 
grmolika biljka iz por. glavočika (v.). Ima duguljasto suli- 
časte, valovito nazubljene, odozdo bijelo pustenaste listove 











BUSINA — BUSOLA 


i uspravnu ili uzdignutu bijelo pustenastu stabljiku, kojoj 
na dugim stapkama stoje usamljene, kratko valjkaste, 
cvjetne glavice. Ove su obavijene suhim, košastim, sme- 
dasto crvenim, uskim ovojnim lsticima, a sastoje se iz 
brojnih smedasto bijelih cvjetova, koji su dvojaki: sredi- 
šnji su dvospolni i cjevasti, a na obodu su ženski i nitasti. 
Biljka je veoma značajna za sredozemsku vegetaciju sti- 
jena, a u našim je primorskim krajevima zastupaju dvije 
podvrste: illyricum (Lindb.) Ginzb. i graecum (Boiss. et 
Heldr.) Hay. ЭНЕ: 

BUSINESS, engleska riječ (Git. biznes), znači trgovački 
p nadalje posao uopće, zanimanje, dužnost, glumačku 
struku. 

BUSKEN HUET, Conrad — Huet. 


BUSLAJEV, Fjodor I., Ж 1818, + 1897, čuveni ruski povje- 
sničar, od 1847 profesor ruske književnosti na moskovskom 
sveučilištu. Primijenio nazore Grimma za izučavanje ruskog 
jezika. Njegov rad: O prepodavanii otečestvennago jazyka, 
2 sv. (1844), gdje je postavio na naučnu osnovu predava- 
nje ruskog jezika u srednjoj i višoj školi, još danas pre- 
poručuju Rusi kao priručnik srednjoškolskim profesorima. 
Opyt istoričeskoj gramatiki russkago jazyka, 2 sv. (1858), 
prvi je pokušaj ove vrste. Istoričeskaja hristomatija cer- 
ovnoslavjanskago i drevnerusskago jazyka (1861) golema 
je zbirka starih spomenika. O vlijanii hristianstva na sla- 
vjansky jazyk (1848), esej o vezama između jezika, života 
i kulture naroda. U svojim je zadnjim radovima Jagić 
obradio ovu temu s mnogo više gradiva, ali rad Buslajeva 
ostaje pristupačniji i pregledniji. Manje je sreće imao B. 
s pokušajem, da na ruske biline primijeni mitološku teori- 
ju Grimma: Narodnaja poezija (1887). B. se bavi i starom 
ruskom književnošću: Istoričeskije očerki russkoj narodnoj 
poeziji i iskusstva, 2 sv. (1861), i Moi dosugi, 2 sv. (1886), 
a Licevoj Tolkovyj Apokalipsis (1884), sa 400 slika iz ru- 
kopisa 6.—17. st., bogati je prilog za povijest bizantsko- 
slavenske umjetnosti. NOR 

BUSLEY, Karl, * Neustrelitz 7. X. 1850, t putujući na 
parobrodu »Fulda« u Istočnu Aziju 13. II. 1928, njemački 
inžinir brodogradnje. Djelovao je u Kielu kao nastavnik na 
pomorskoj akademiji ratne mornarice, a kasnije kao sve- 
učilišni profesor. Osim opsežnog naučnog rada u stručnoj 
literaturi bavio se organizacijom pomorskog sporta, sudje- 
lovao je u organizaciji udruženja International Yacht Ra- 
cing Union te je osnovao njemački jedrilački savez. Glavno 
mu je djelo njemačko brodograditeljsko tehničko društvo, 
kojemu je bio na čelu do smrti. ДР: 

BUSOLA ili kompas 
jedan je od najvažni- 
jih brodskih instrume- 
nata, s pomoéu kojega 
se upravlja brodom u 
odredenom smjeru 
(kursu) i ustanovljuje 
položaj predmeta na 
kopnu kao i nebeskih 
tjelesa u svrhu orijen- 
tacije u  brodarenju 
(azimut). Postoje dvije 
vrste busole: magnet- 
ska i giroskopska. 

Magnetska busola 
osniva se na svojstvu 
magnetske igle, da ra- 
di djelovanja zemalj- 
skog magnetizma ро- 
kazuje smjer $—J. U svojoj najjednostavnijoj konstrukciji 
magnetska se busola sastoji od okrugle metalne posude, koja 
imade na dnu kovni šiljak, na kojem je nabodena magnetska 
igla s vjetruljom, točno u njezinu težištu, tako da stalno 
stoji u vodoravnom položaju. Vjetrulja (talij. rosa dei venti, 
njem. Windrose) je kolut od papira, na kojem su nacrtani 
glavni smjerovi horizonta, a obod je razdijeljen na 360° 
počevši od točke S. U praksi, zbog pojačanja magnetskog 
momenta, spojeno je obično umjesto jedne igle nekoliko 
paralelnih igala. Na prednjoj strani posude nacrtana je u 
liniji brodske kobilice jedna crta, zvana smjernica (linea 
di fede, Steuerstrich), s kojom se kormilarenjem pokriva 
ona točka na vjetrulji, koja označuje smjer broda. Posuda 
je pokrivena staklom i obješena na kardanskim obručima 
u drvenom stalku (chiesuola, Kompasshaus) radi boljeg 
neutraliziranja brodskog gibanja. Kako se magnetski polovi 

PRESJEK BUSOLE NA TEKUCINU 


1. Metalna posuda sa kardanskim obručima, 2. utega u dnu busole, 
3. most sa šiljikom i magnetskom iglom, 4. dno sa trodjelnim perom, 
5. plivač (vjetrulja), 6. stakleni poklopac, 7. mali kolut, 8. kolut 


poklopca sa skalom 


zemlje ne podudaraju s geografskim polovima, to se i igla 
otklanja od geografskog meridijana u smjeru magnetskog 
meridijana (magnetska varijacija). Isto tako uzrokuje i 
brodski magnetizam otklon igle nalijevo ili nadesno, i to 
prema položaju i jakosti željeznih masa na brodu (devi- 
jacija). Ti se otkloni ispravljaju sistemom kompenzacije s 
pomoću magneta, smještenih u drvenom stalku busole. Po- 
suda busole može biti ili prazna ili napunjena mješavinom 
vode i alkohola. Razlikujemo prema tome busole na suho 
(talij. bussola a secco, njem. Trockenkompass) i busole na 
tekućinu (talij. bussola a liquido, njem. Liquidkompass). 
Magnetska je busola kitajski izum. Prema podatcima 
smatra se, da su Kitajci upotrebljavali magnetsku iglu u 
ratovima za orijentaciju na kopnu mnogo stoljeća pr. Kr., 
i to u obliku nekakvih kola, na kojima je bio montiran 
malen kip u vezi s magnetskim kamenom. Kip je uvijek 
pokazivao pravac S—J. U 4. st. pos. Kr. služili su se Ki- 
tajci magnetskom iglom i u plovidbi. U 8. st. pos. Kr. 
upoznali su se Arapi putujući Istočnom Azijom s tim 
kitajskim izumom te su ga usavršili i uveli u Evropu. Prvi 
historijski podatci u Evropi o upotrebi magnetske sile za 
orijentaciju u plovidbi idu do 12. st. Pomorci iz grada 
Amalfija prvi su upotrebljavali busolu; zato je nastala le- 
genda, da je tu spravu prvi konstruirao njihov sugrađanin 
Flavio Gioia, koji uopće nije povijesna osoba. Poslije Ta- 
lijana uveli su i drugi sredozemni narodi tu nautičku 
spravu u brodarstvo, a za njima i sjeverni narodi. Poslije 
otkrića Novog Svijeta željeli su smjeli pomorci, da se mogu 
što sigurnije orijentirati na moru. Zato su mnogi kon- 
struktori išli za sve većim usavršenjem busole. Danas 
imade u upotrebi više tipova magnetskih busola, a zaslužni 
su za to Englez Thomson, Talijan Magnaghi, Amerikanac 
Ritchie, Austrijanci Peichl i Florian kao i Rus Oglobinskij. 
Giroskopska busola (njem. Kreiselkompass) osniva se na 
svojstvu zvrka (giroskop), koji se velikom brzinom okreće 
oko slobodne horizontalne osovine, da se radi djelovanja 
zemaljske sile teže i djelovanja okretanja zemlje postavi 
svojom osi u smjer geografskog meridijana. Zvrk, koji 
imade oblik teškog metalnog kotača, okreće se praveći s 
pomoću elektromotora do 20.000 okretaja u minuti. Apa- 
ratura giroskopske busole veoma je komplicirana i silno 
osjetljiva, pa zbog toga ta sprava nije još mogla istisnuti 
magnetsku busolu, premda je njezina velika prednost u 
tome, što na nju ne utječe ni zemaljski ni brodski magne- 
tizam. Giroskopsku je busolu izumio Nijemac Anschiitz. 
Prvi uspješni pokusi izvršeni su bili 1907. Kasnije su 
konstruirali druge tipove Amerikanac Sperry, Englez Brown 
i Talijan Florenti. > Kompas. Е. 8-6. 
Rudarska busola okruglog je oblika, gore pokrivena sta- 
klom. Na bazi su označeni smjerovi N—S, te O—W, od 
kojih su smjerovi O—W zamijenjeni radi jednostavnijega 
čitanja. Na unutrašnjem rubu busole smješten je uski krug, 
podijeljen na 360% Stare rudarske busole imale su podjelu 
na hore (= 15%). Na njima odgovara smjer N—S 12. hori. 
Šiljak usred baze busole nosi magnetsku iglu, kojoj je sje- 
verna strana svijeta posebno obilježena. Za mjerenje pada 
slojeva ima t. zv. klinometar. Smješten je na šiljku u obliku 
kazaljke, koja se miče na skali graviranoj na bazi busole. 
Skala počinje s O ili sa W te se pruža na obje strane po 
90% do linije N—S. Busole imaju i napravu za zaustavlja- 
nje magnetske igle i klinometra. PIS: 

BUSONI, Ferruccio Benve- 
nuto, * Empoli kraj Firence 
1. IV. 1866, t Berlin 27. VII. 
1924, glasovirski virtuoz, diri- 
gent i skladatelj. Glazbu učio 
u Grazu. Već 1881 postade 
član filharmoničke akademije 
u Bologni. Iza mnogih kon- 
certnih putovanja najprije je 
profesor u Helsinkiju, poslije 
u Moskvi, pa u Bostonu, a od 
184 u Berlinu, odakle je 
polazio na mnoga koncertna 
putovanja po Evropi i Ame- 
rici. Kao glasovirski virtuoz 
stekao je golemu slavu. G. 
1907—8 profesor u bečkom 
konzervatoriju, 1913 ravna- 
telj Liceo musicale u Bologni, 
1915 u Zirichu, gdje je ste- 
kao čast začasnog doktora. Od 1920 opet je u Berlinu, tada 
profesor majstorskog razreda za kompoziciju. Kao skladatelj 
isticao se svojim eksperimentiranjem na području kolori- 
stike i harmonike, pa kao da je težio, da posredstvom 
novoromantike dosegne stil neoklasicizma. Osobito je volio 
parodiju. Veoma su vrijedna njegova veoma zdušna izdanja 
starih baroknih majstora, najpače J. S. Bacha. 

BIBL.: Mnoge skladbe za glasovir, među ovima više sonata i sona- 
tina; za glasovir i orkestar napisao je B. više koncertnih djela; brojna 
Su njegova djela za orkestar i za komorne ensemble; skladao je po- 
Pijevke, a od njegovih je opera najveće zanimanje pobudila nedovršena 
opera Der Doktor Faust (dovršio je njegov učenik Phil. Jarnach). B. je 
Pisao o novoj glazbenoj estetici i o novom načinu pisanja nota za glaso- 
vir, a napisao je i više libreta. 

LIT.: H. Leichtentritt, F. B., 1916; G. Selden-Goth, F. B., Beč 1922; 
J. Wassermann, In memoriam F. B., 1925. bos 

BUSOVAČA, selo na desnoj obali Lašve, sjedište isto- 
imene općine u fojničkom kotaru, na putu Sarajevo—Brod, 
1500 stan. Ima pilanu i ugljenik. Dubrovčani su iz B. izvo- 
zili u srednjem vijeku željezo. U putopisu Evlije Čelebije 
spominje se polovinom 17. st. kao sjedište kadiluka. 
U općini ima 5884 stan. (1931), samih Hrvata, većim dije- 
lom katoličke i manjim dijelom muslimanske vjere. Svima 
je glavno zanimanje poljodjelstvo. U B. je željeznička 
postaja i pošta s brzojavom. М.Ж 

BUSSE, 1. Hermann Eris, * Freiburg im Breisgau 9. III. 
1591, pučki učitelj i pjesnik. Pisao monografije o švarc- 
valdskim i badenskim slikarima. Autobiografski su mu ro- 
mani Peter Brunnkant, 1927; Tulipan und die Frauen, 1927; 
Hans Fram, Das deutsche Gesicht, 1932. Schwarzwaldska 
trilogija romana Bauernadel, 1933 (Das schlafende Feuer, 
1929; Markus und Sixta, 1929; Der letzte Bauer, 1930) opi- 
suje tri generacije seljačke obitelji, kojoj prijeti propast, ali 
ti ljudi ne podliježu sudbini, nego joj se znadu oprijeti. Ro- 
man sadržava mnoštvo karaktera seljaka, seljakinja, slugu, 
Služavki, koji su svi vezani uz kraj, u kojemu žive i iz 
kojega crpu životnu snagu. Očajna borba za dom i rodnu 
grudu ocrtana je osobito snažno u trećemu dijelu, gdje 
seljaštvo dolazi još i u sukob s modernom tehnikom. Život 
u Schwarzwaldu čini pozadinu seoskoga romana Tautrüger 
(1938). Krasne su ljubavne pripovijesti Das Tulpenwunder 
(1936) i Heiner und Barbara (1936). 


LIT.: Fr. Koch, Geschichte deut. Dichtung, Hamburg; F. Lennartz, 
Die Dichter unserer Zeit, Stuttgart. G.š. 


2. Karl, * Lindenstadt 12. XI. 1872, + Berlin 4. XII. 1918, 
njem. pjesnik, izdavač zbirki moderne lirike, esejist i lite- 
rarni historik. U svojim formalno neobično dotjeranim lir- 
skim pjesmama slavi jednostavnim jezikom po uzoru Th. 
Storma i M. Greifa vječnu mladost i ljepotu (Gedichte 
1692, Heilige Not 1910 i dr.). Osobit uspjeh doživjele su 
novele, kojima se radnja događa u njemačko-poljskom po- 
graničnom području (Im polnischen Wind, Ostmarkische 
Geschichten, 1906). Zbirka Deutsche Kriegslieder, 1914—16, 
sadržava izabrane pjesme, što su ih pjevali većinom ra- 
dnici i u njima slavili domovinu i rođenu grudu. Te pjesme 
pokazuju, kako je odmah na početku svjetskoga rata u 
streljačkim rovovima nestalo staleških razlika. Oko 100 
pjesama izabrao je B. u toj zbirci (najznatniji autori 
Lersch, Dehmel, Walter Flex і Ina Seidel). 

BUSSE-PALMA, Georg, * 1876, + 1915, njem. liricar, 
brat pjesnika i književnog historičara Karla Bussea (> 
Busse). Teška živčana bolest, koja je na koncu slomila 
pjesnikov život, odrazila se već u njegovim najranijim lir- 
skim pjesmama. 








FERRUCCIO BUSONI 


BUSONI — BUSURMAN 


BIBL.: Pjesničke zbirke: Lieder eines Zigeuners (1896), Die singende 
Sünde (1903). Novele: Des Satans Karten (1906), Reif im Frühling (1912). 

BUSSER, Henri Paul, * Toulouse 16. I. 1872, francuski 
glazbenik, učenik E. Guirauda i Ch. Gounoda, nagraden 
nagradom Grand prix de Rome 1893, sada dirigent pariske 
opere i profesor konzervatorija. 

Osim razliénih simfonijskih djela skladao dramsku legendu Le Mi- 
racle des Perles, pastoralu Daphnis et Chloé (1897), lirsku dramu Co- 
lomba (1921), lirsku tragediju Les Noces corinthiennes (1922). J. D-e. 

BUSSIGNAC, Peire de, francuski trubadur, ж Haute- 
fort (Dordogne) u 12. st. Pisao je satire, u kojima se obara 
na žene. 

BUSSON, Charles, * Montoire 1822, T 1909, francuski 
slikar krajolika, punih elegancije i svjeZine. Najpoznatiji 
su mu radovi: Les Environs de Montoire, Village de La- 
vardin, Vieille ferme normande. 

BUSSY-RABUTIN, Roger de, * Epiry 1618, T Autun 
1693, francuski pisac. Protjeran na svoje imanje piše Hi- 
sfoire amoureuse des Gaules, čime je skandalizirao mnoge 
svoje neprijatelje. Kao povjesničar ostavio je Histoire 
abrégée de Louis Le Grand. Zanimljive su njegove uspo- 
mene Mémoires (1696) i Correspondance (izd. poslije smrti). 
Od 1665 član je Francuske akademije. Prvi je Spazio veliku 
vrijednost pisama Mme de Sévigné, svoje rodakinje. 

LIT.: Ch. A. Sainte-Beuve, Causeries du lundi, X., III; E. Gérard- 


Gailly, Un académicien grand seigneur et libertin au XVlle s.: B-R., 
Sa vie, ses oeuvres et ses amies, Pariz 1909. D. št. 


BUSTAMANTE Y SIRVEN, Antonio Sanchez de, * Ha- 
bana 13. IV. 1865, američki (kubanski) pravnik, jedan od naj- 
znatnijih predstavnika suvremene znanosti medunarodnog 
prava. Najprije odvjetnik, od 1892 profesor medunarodnog 
javnog i privatnog prava na sveučilištu u Habani, a uz to 
1902—18 senator. Od 1922 sudac je Stalnog suda među- 
narodne pravde u Haagu. Zastupao je Kubu na mnogim 
međunarodnim konferencijama, napose na drugoj mirovnoj 
konferenciji u Haagu, na mirovnoj konferenciji 1919, na 
šestoj panameričkoj konferenciji u Habani (1928), kojoj je 
predsjedao. Uz opsežan znanstveni rad stekao je najvećih 
zasluga za napredak kodifikacije međunarodnog prava u 
Americi. Na šestoj panameričkoj konferenciji prihvaćen je 
njegov nacrt zakonika međunarodnog privatnog prava, koji 
danas vrijedi u većini latinsko-američkih država. Taj Co- 
dex B. sadržava odredbe međunarodnog građanskog, trgo- 
vačkog i kaznenog prava te sudskog postupka i stečajnog 
reda. B. je počasni doktor više sveučilišta, član mnogih 
akademija i učenih društava. Sva glavna djela prevedena 
su na više jezika. 

BIBL.: El orden publico, Habana 1893; Tratado de derecho interna- 
cional privado, Habana 1896; La secunda conferencia de la paz de El 
Haya, 2 sv., Madrid 1908; La autarquia personal, Habana 1914; Discur- 
sos, 5 sv., Habana 1915—23; El tribunal permanente de justicia interna- 
cional, Madrid 1925; Proyecto de Codigo de derecho internacional pri- 
vado, Habana 1925; El mar territorial, Habana 1930; Derecho interna- 


cional privado, 3 sv., Habana 1931; Derecho internacional publico, 5 
Sv., Habana 1933—38. J.A 


BUSTIT, meteorni kamen sastavljen od diopsida i bron- 
cita s nešto malo oldamita, plagioklasa, niklova Zeljeza i 
osbornita. Gotovo je kristalaste strukture. Pao u Aubresu 
u Francuskoj 14. IX. 1836 i u Busteeu (odatle ime) u 
istočnoj Indiji 2. XII. 1852. U ovome se razvio mjesto 
broncita enstatit. F. T. 

BUSTROFEDON (prilog grč. Воротооутдо» od fois »go- 
vedo«i отооут »okretaj«), način pisanja u starijim spome- 
nicima Grka, Etruščana, Umbra, Oščana i drugih drevnih 
naroda. Taj se način sastoji u tom, da se u prvom retku 
piše s desna na lijevo, u drugom s lijeva na desno, u trećem 
opet s desna na lijevo i tako izmjenično dalje. Mogao se 
također prvi redak pisati s lijeva na desno, a drugi s desna 
na lijevo. Takvo je pisanje bilo mješavina i prijelaz od 
staroga pisanja, preuzetoga od Feničana i Hebreja, u kojem 
su svi redci išli s desna na lijevo, i novijega pisanja, u 
kojem redci idu s lijeva na desno. Ime je nastalo prema 
postupku orača, koji izlazi s jednom brazdom na kraj 
sloga, a onda okreće plug i volove pa ore u protivnom 
smjeru, nego što je prije orao. P. G: 

BUSUD — Bosanski Brod. 

BUSURMAN. Izraz muslim, koji u arapskom jeziku 
označuje pripadnika islamske vjere, izgovara se u perzij- 
skom jeziku musulman, a onda se taj oblik pretvorio u 
turskom jeziku u musurman, busurman (u ovom obliku do- 
lazi i u starijoj našoj književnosti) i biisurman. Po zakonu 
skladnosti vokala izgovara se u madžarskom bószórmény. 
Taj je naziv došao u hrvatski i madžarski jezik za mu- 
slimane, koji su u bizantskoj vojsci služili kao plaćenici, 
a bizantski su ih carevi upotrebljavali kao čuvare sje- 



















































SESTGODISNJA BUSA IZ DONJEG LAPCA 


vernih granica carstva. Zvali su ih i Ismailijama, jer su 
pripadali šiitskoj sekti Ismailije. Kad je god. 1091 ugarski 
kralj Ladislav osvojio Srijem i Mačvu, potpalo je tom pri- 
likom oko 30 busurmanskih ili ismailijskih sela pod ugarsku 
vlast. U ugarskoj su vojsci izašli na glas kao izvrsni stri- 
jelci. No naskoro se je taj okretni elemenat počeo isticati 
i u građanskim službama i trgovini, a napose u financijskim 
poslovima. Nešto njihova vjerska pripadnost, a nešto odli- 
čan položaj u državnim i privatnim zvanjima dali su 
povoda ugarskim kraljevima u 11. i 12. st., da protiv njih 
uzakonjuju drakonske mjere. Prisilno su ih krstili i rase- 
- ljavali. Uza sve progone nalazimo Ismailije u početku 13. 
st. moćnijim nego ikada prije. U doba Andrije II. bijahu 
oni kraljevski carinici, mjenjači novca i državni činovnici. 
Sve su državne financije držali u svojim rukama, a državni 
madžarski novac iz tog doba nosi arapska slova. No i kraj 
sve otporne snage nisu se mogli održati. Najteži im je 
udarac zadala tatarska najezda na Ugarsku g. 1241, pa se 
na pr. zna, da su Tatari prilikom opsade madžarskog grada 
Perega punili ismailijskim tjelesima gradske opkope. Zadnji 
put se spominju g. 1289, a spomen im se sačuvao do danas 
u nazivima nekih zemljopisnih mjesta u Ugarskoj. $. S. 

BUŠA, kratko zbijeno goveče; bušak, kratak zbit vol i 
konj. U stočarskoj nauci naziva se bušom autohtona pa- 
smina goveda, koja je raširena u južnim krajevima Hr- 
vatske, jugozapadnoj Bugarskoj, Grčkoj i Albaniji. U li- 
teraturi o govedima spominje se b. kao bosansko, bosna- 
- dolsko, crnogorsko, makedonsko, metohijsko, rodopsko, 
. peloponesko, Messara, kretsko i t. d. goveče. Sve te odlike 
mogu se obuhvatiti nazivom brahicerno balkansko goveče, 
koje pokazuje lokalne razlike, ali je u biti svuda Je- 
dnako. Ono je vrlo srodno karpatskim i poljskim bra- 
hicernim govedima. Visina buše u grebenu je u prosjeku 
u različnim krajevima 96—114 cm, a tjelesna težina 
krava oko 200—250 kg i volova 320—350 kg. Dobro ishra- 
njena krava može doseći 400 kg, najslabije krave- 0,9 
m, teške do 150 kg. Zahtjevi buše su vrlo skromni, Uslijed 
siromaštva i neupućenosti stočari i tim malim zahtjevima 
ne zadovoljavaju, pa je b. redovito zakržljala. Mliječnost 
b. nije velika, ali u odnošaju s malenom tjelesnom teZi- 
nom i prema tomu malenim potrebama hrane može se 
uzeti kao povoljna. U prosjeku mliječnost je 800—1000 1 
_ godišnje, % masti oko 4. Međutim postotak masti može 
biti i mnogo veći, i preko 5%, a opažena je muznost i 
preko 3500 litara. Tovna sposobnost buše dosta je slaba. 
Šelekcijom bi se buša mogla znatno popraviti. U tom po- 
gledu započela je kod nas akcija osnivanjem uzgojnih 
središta i zadruga, da se popravi tjelesni razvoj i građa, 
а naročito da se ustali velika muznost s velikim %% masti. 
Buša je jednobojna, najčešće sivo smeđa, no može biti 
crna i crvena u različnim nijansama, redovito s tamnijim 
vratom i nogama, tamnim prugama po leđima i tamnijim 
vrhom repa. B.H. 

BUSAK — Konji, pasmine. 

BUŠATLIĆ, Abdullah, * Vlasenica 1871, šerijatski sudac 
u miru. Svršio je Gazi Husrevbegovu medresu i šerijatsku 
sudačku školu 1896. G. 1929 postao vrhovni šer. sudac. 
Umirovljen je 1935. Od 1911—13 predavao je na šer. su- 
-dackoj školi šerijatsko pravo i povijest arapske knjiže- 
vnosti. Prvi je počeo obrađivati u Bosni šerijatsko pravo 
na hrvatskom jeziku. 


BUSURMAN — BUŠENJE 

BIBL.: Glavna su mu djela: Porodično i nasljedno pravo Muslimana 
(Sarajevo 1926) i Šeriatsko sudski postupnik (Sarajevo 1927). Uz to je 
surađivao po različnim časopisima: »Arhiv« (Beograd), »Mjesečnik« (Za- 
greb), »Pravosuđe« (Beograd), »Glasnik islamske vjerske zajednice« 
(Sarajevo) i dr. Š 

BUSATLIJE (Bushati), najuglednija porodica sjev. Alba- 
nije, prozvana po mjestu Bušatu. Po predaji vuku lozu od 
nekog Omer-bega, koji je primio islam, kad su Turci uzeli 
Skadar od Mlečana 1479. Od 1763 do 1831 namjesnička. je 
čast u Skadru bila nasljedna u porodici Bušatlija. 

Gazi Mehmed-paša, namjesnik Skoplja, imenovan je 1763 
namjesnikom u Skadru u svojstvu vezira. Ubrzo je zavla- 
dao cijelom sjev. Albanijom. Umro je 1779. Vezirov most 
u Podgorici (sagrađen 1773/4) njegova je zadužbina. Sinovi 
su mu Mustafa-paša, od 1769 namjesnik u Skoplju, Ahmed- 
paša i Mahmud-paša, namjesnik u Skadru (1779—96), čije 
je vladanje ispunjeno neprestanim svađama i ratovima sa 
susjedima, zbog čega je došao u sukob s Portom, i ova 
opremi 1787 vojsku, da ga kazni, no Mahmud-paša je po- 
razi pod Skadrom i otpoče pregovore s Austrijom za 
pomoć protiv Porte. G. 1790 zmiri se s Portom dobivši 
naslov vezira. Poginuo je 22. rujna 1796 u borbi s Crno- 
gorcima nedaleko Podgorice. 

Mustafa-paša, zvan Škodra-paša (1811—31), naslijedio je 
strica Ibrahim-pašu, rođen 1796; dvije godine iza nastupa 
imenovan je vezirom (1813). Pored Skadra dobio je još 
namjesništvo u Beratu, Ohridu i Elbasanu (1824). G. 1829 
vodio je vojsku na Rusiju, ali nije stupio u akciju. Drži 
se, da je bio u tajnim vezama s Rusijom. Kao protivnik 
reforma istupio je otvoreno protiv sultana i poveo na nj 
vojsku. No kod Prilepa je poražen i nakon šestmjesečne 
obrane predao se 1831 turskoj vojsci. Otpremljen je u 
Istambol. Tu se pokorio sultanu, te je 1853 bio namjesnik 
u Hercegovini. Umro je u Medini 1859. Njegovu je golemu 
imovinu 1831 zaplijenila država i 1865 povratila njegovim 
sinovima. Njegov sin Mahmud-paša (Ж 1824, umro Mostar 
29. 1. 1870) dobio je naslov paše kao dijete od tri godine. 
Služio je u više sandžaka kao okružnik, od 1864—67 u 
Novom Pazaru, a onda u Hercegovini. 

I danas su Bušatlije vrlo ugledna porodica; Džemal-beg 
Bushati bio je ministar u Fan Nolijevoj vladi. FU K. 

BUŠENJE, svrdlanje. Izradba rupa vrši se najčešće s po- 
moću b. Kod b. na običnoj bušilici vrti se alat (svrdlo) i 
naprijed pomiče, a bušeni predmet miruje. Kod b. na 
tokarskom stroju predmet se vrti, a alat izvodi samo uz- 
dužno pomicanje. 

Oblik svrdla može biti vrlo različit s obzirom na mate- 
rijal, koji se obrađuje, i s obzirom na vrst same obrade. 

SI. 3b (u sredini) je 
t. zv. jednostavno plo- 
snato ili šiljasto svrdlo, 
koje predstavlja proto- 
tip svrdla. Danas služi 
uglavnom za obradu 
nemetalnog materijala, 
na pr. kamena, a kod 
obrade metala samo 
SI. 2. za sporedne ili po- 

sebne svrhe, na pr. za 
bušenje vrlo sitnih rupa ispod 1 mm promjera. Kut na 
vrhu svrdla između rezaćih bridova (oštrica) ovisi o tvr- 
doći obrađivanog materijala, a iznosi za tvrdi i krhki mate- 
rijal do 130", za mekani samo do 90", najčešće oko 1169 
do 1209. Poprečna oštrica mora uvijek biti točno u sredini. 

SI. 3f pokazuje t. zv. topovsko svrdlo za bušenje dubokih 
rupa. Sl. 3b (gore) i 3c-e pokazuju izgled svrdla za bušenje 
rupa u drvo, i to: 3c je t. zv. kašikasto svrdlo za čišćenje i 
obradu dugih rupa. Pužasto svrdlo na sl. 3d nastaje uvija- 
njem šiljka kašikastog svrdla i mnogo se upotrebljava kod 
ručnog bušenja sporednih rupa. Svrdlo sa šiljkom u sredini 
prema sl. 3b (gore) određeno je za bušenje u smjeru popre- 
čno na vlakanca drva. Šiljak u sredini služi kao vodilica. 
Osim šiljka ima svrdlo dva dijametralno smještena zuba na 
obodu, od kojih jedan strši više naprijed. Šiljasti treba 
da najprije prereže vlakanca po periferiji rupe, dok lopa- 
tasti zub ljušti strugotinu sa dna rupe. Kod nešto dubljega 
bušenja ova svrdla treba češće vaditi radi uklanjanja 
strugotine, što im je nedostatak. 

Na sl. 3e prikazano je još spiralno svrdlo s koničnim 
vijkom u sredini, koji služi kao vodilica. Odrezana strugo- 
tina diže se sama za vrijeme rada spiralnim utorima prema 
gore, te se mogu bez vađenja svrdla bušiti i dublje rupe. 

SL. 3. 


Za racionalnu obradu metala danas je najvažniji oblik 
svrdla t.zv. spiralno svrdlo, pokazano na sl. За sa spiralno 
izrezanim utorima za odvod strugotine. Pogled na vrh 
svrdla pokazuje dvije rezaće oštrice i jednu t. zv. poprečnu 
oštricu a—a u sredini (sl. 2). Rubovi utora, koji počinju na 
obodu oštrica, izvedeni su u obliku uskih spiralnih površina 
— faseta, koje su izbrušene na vanjski promjer svrdla i služe 
kao vodilica svrdla u bušenoj rupi. Otupjelo svrdlo pre- 
brušuje se samo na svom donjem koničnom dijelu, a 
promjer se svrdla time ne mijenja. Drugi kraj svrdla, koji 
se umeće u vreteno stroja za bušenje, ili je cilindričan, 
obično kod manjih svrdala, ili koničan. Vršni kut svrdla 
ima prosječno 116—120", što zadovoljava kod obrade tvr- 
đeg i mekšeg materijala. Za tvrde i krhke materijale bio 
bi povoljniji veći kut, a za mekane manji. Nagib utora 
prema osi svrdla iznosi obično 35—45% Kod svrdla za 
bušenje mjedi, i to malenog promjera ispod 10 mm, uzima 
se vršni kut do 1309, a nagib utora samo 15% Svrdla za 
bušenje bakelita, ebonita, pertinaksa i dr. mogu imati isti 
oblik kao i za lake metale (vršni kut 130—140% nagib 
utora 35—45%), ali za tvrdu gumu imaju vršni kut samo 
50", a nagib utora 15% Za bušenje u mramor ima svrdlo 
vršni kut oko 90% nagib utora 15". Materijal svrdla je: 
a) nelegirani ili nisko legirani ugljikov čelik, b) visoko- 
legirani (brzorezaći) volframov čelik. Danas se upotreblja- 
vaju i svrdla s nalotanim oštricama iz nekog tvrdog sinte- 
rovanoga metala (na pr. Widia). Takva svrdla dopuštaju 
znatno veće brzine rezanja, ali zbog oslabljenja svrdla na 
mjestu, gdje su uložene pločice, treba raditi s malenim 
posmacima. 

Rad sa spiralnim svrdlom. Što se tiče sila, koje djeluju 
na svrdlo za vrijeme obrade, te brzine rezanja i potrebne 
snage, najopsežnije je ispitan rad sa spiralnim svrdlom, i 
to kod bušenja u metalu. Kao nedostatak spiralnoga svrdla 
treba spomenuti pojavu aksijalne sile P, koja predstavlja 
glavnu komponentu otpora obrađivanog materijala i koja 
uzrokuje deformacije svrdlačkog stroja, samoga svrdla i 





BUŠENJE 


obrađivanog predmeta, te time snizuje točnost obrade. 
Ovu aksijalnu silu uzrokuje većim dijelom mala poprečna 
oštrica (sl. 2), jer je kut rezanja na toj oštrici znatno 
veći od 90°, zbog čega na tom mjestu dolazi više do nekog 
istiskivanja materijala ispred oštrice nego li do rezanja. 
Za određivanje ove sile može se upotrijebiti jednadžba 
Smith-Poljakova: 

Pkg = 148. 00,7. 50,75 za obično liveno željezo 

Pkg = 241. D0,7 , 80,6 za srednji čelik, 
gdje je D = promjer svrdla u mm, Š = posmak svrdla u 
mm za 1 okret svrdla. 

Maksimalno dopušteni posmak svrdla S u mm za svrdlo 
iz brzo rezaćeg čelika određen je izrazima 

S = 006. D za čelik čvrstoće do 50 kg/mm? 
S = 0,1 .VD za obično liveno željezo. 

Iz gore navedenih razloga poželjno je kadšto u praksi 
— kod bušenja većih rupa na slabijem stroju — smanjiti 
na neki način aksijalnu silu P. To se može postići na dva 
načina: 1. predbušivanjem rupe tako, da se najprije izbuši 
rupa, kojoj je promjer jednak ili nešto veći od širine po- 
prečne oštrice; loše je, da treba dvaput bušiti; 2. izbru- 
šenjem poprečne oštrice (sl. 3b dolje), čime je kut rezanja 
kod oštrice znatno smanjen na cca samo 90% Time se 
dobije smanjenje aksijalne sile za cca 50%. 


Potrebna snaga za bušenje N određuje se iz: NKS = 771620 
gdje je snaga N mjerena u KS (konjska snaga), Mu = po- 
trebni momenat vrtnje u kgcm, n = turaZa vretena (svrdla) 
u minuti. Momenat vrtnje Ma takoder je ovisan o pro- 
mjeru svrdla D i posmaku S te bušenom materijalu: 

Ма = 70 .D18. 507 za srednji čelik 

Ма = 31,4. D18.S07 za liveno željezo. 


Brzina rezanja V jednaka je obodnoj brzini rotirajućeg 
svrdla, u m/min., a odabire se uvijek s obzirom na vrst 
obrađivanog materijala, promjer i kvalitetu svrdla, da bi 
se postiglo odgovarajuće trajanje svrdla pri radu. Dijagram 
m m 4. prikazuje brzine rezanja za svrdlo iz brzorezaćeg 
čelika. 

Mazanje i hlađenje. Kod bušenja često je poželjno ma- 
zanje i hlađenje svrdla. U tu svrhu upotrebljava se opće- 
nito emulzija ulja, petrolej ili njihova mješavina. Za bu- 
Bone M elektronu uzima se i 4% otopina natrijeva fluorida 
u vodi. 


LIT.: Šahnazarov, Načini umanjivanja aksijalne sile kod rada sa spi- 
ralnim svrdlom, Godišnjak Sveučilišta u Zagrebu. J. H. 

Promjer svrdla u milimetrima 


SI. 4. 
a) Čelik 50 kg/mm?; b) čelik 70 kg/mmf; с) lijev. željezo 18 kg/mm?; 
d) lijev. željezo 26 kg/mm?*; e) čelik do 100 kg/mm? 





BUSER — BUSILICA 


BUSER (Bušir, Abušer), grad od 19.045 stan. (1933) na 
Perzijskom zalivu, glavna luka Irana, osobito za izvoz opija, 
pšenice, pamuka i duhana. Karavanski put u farsistanski 
glavni grad Siras pregraden je za automobilski promet. U 
blizini B. malo je naselje Rišer, nekad važan trgovački 
grad, gdje su 1876 otkrite iskopine s klinovim pismom i 
mrtvačke žare. М. Z. 

BUŠI (bushi, japan. »ratnik, vitez«) su pojedini članovi 
staroga japanskog rat- 
ničkog staleža, koji se 
zvao buke (»ratnička, 
viteška  obitelj«; bu 
»rat«, ke »kuéa, obi- 
telj«). Njihove obitelji 
vuku lozu iz carske 
kuće, iz visokoga plem- 
stva i velikaških slu- 
žbenika, a preselile su 
se u pokrajine. B. su 
postepeno preuzimali 
sve pokrajinske službe, 
a po ustavu, što ga je 
dao 1192 Minamoto 
Joritomo, vodili su 
glavnu riječ u državi 
u vrijeme šogunata i 
feudalne države do 
1867 (— Japan, povi- 
jest). 

BUŠIĆ, fra Klement, 
* Donji Vinjani kod 
Imotskoga 14. XI. 1865, 
T Omiš 21: TJ. ` 1935; 
Plodan pučki pjesnik, 
vješt prevodilac, do- 
bar poznavač narodno- 
ga jezika. Tiskao de- 
setak djela: Dobra 
Ruta (Split 1900), Ma- 
kabejevići (Split 1906), 
Kralj David (Zagreb 
1908) i t. d. Nešto je 
ostalo i u rukopisu. 
Pseudonim: G. Sveto- 





gorac. 

SEIT; — RS Se CBOE; 
Osmrtnica O. K. Busica 
(tiskano kao rukopis, Ši- 
benik). St 

BUŠIDO (bushido, 
japan. »viteški put«) 


nepisani je kodeks ča- 
sti japanskih vitezova, 
koji se zovu buši (v.). 
Sadržava  propise o 
moralnoj i vojničkoj 
stegi, koji su se usta- 
lili kroz šest stoljeća 
prevlasti bušija u dr- 
žavi, tako da predsta- 
vljaju etički ideal či- 
tavoga naroda. Teme- 
lje se na zasadama 
Konfucijevim i budhi- 
stičkim; propisuju kult 
preda, predanu ујег- 
nost lenskom gospo- 
daru i poglavaru uop- 
ée, hrabrost, preziranje 
smrti, samozataju, bla- 
gost prema slabima, 
udvornost,pravednost, 
bračnu vjernost, oba- 
veznosamoubistvo (ha- 
rakiri) u slučaju po- 
vrijeđene časti, uopće 
sve, što obuhvata po- 
jam riječi »dužnost«. 

LIT.: Y. Yamazaki, Duša 


Japana, Hrvatski narod, 2. 
XII. i d. 1941. . 


BUŠILICA, vrlo ra 
šireni alatni stroj za 

bušenje predmeta i iz- 
radu rupa. Izrađuje se 
u najrazličitijim oblici- 
ma i veličinama, prema 
naravi rada i prema vr- 
sti i dimenzijama mate- 
rijala, koji se obrađuje. 
Ta je raznolikost naro- 
čito velika kod strojeva 
za obradu metala. 

Za sitnije i sporednije 
radove u metalu, drvu 
i dr., a pogotovu za bu- 
šenja u rudokopima, u 
kamenolomu i kod du- 
bokih fundiranja, služe 
ručne bušilice i takve, 
koje se lako prenose, 
često su na električki 
ili pneumatički pogon, 
obično samo s jednim 
brojem okretaja svrdla. 

Za bušenje i obradu 
u metalu mnogo su va- 
Znije i zanimljivije, s 
gledišta preciznosti ra- 
da i raznolikosti u iz- 
vedbi, stabilne konstruk- 
cije bušilica. Sastoje se 
od čvrste konstrukcije, 
koja nosi glavno vre- | 
епо, i od stola ili ' 
stalka za postavljanje i 
pričvršćivanje — obradi- 
vanog predmeta. Pogon SI. 5. 
stroja potječe od pri- 
gradenog elektromotora 
ili preko remena s trans- 
misije. Za vrijeme bu- 
šenja izvodi glavno vre- 
teno stroja zajedno s 
umetnutim svrdlomisto- 
dobno i rotaciono i uz- 
dužno gibanje. Uzdužno 
gibanje, t. zv. posmak, 
vrši se kod manjih i je- 
dnostavnijih konstruk- 
cija ručno, inače uvijek 
automatski. Posmak se 
zove put svrdla u mm 
za 1 okret svrdla. Svr- 
dlo se umeće u glavno 
vreteno izravno ili s po- 
moću posebnog uloška, 
odnosno drška. 

Obodna brzina svrdla, 
t. zv. brzina rezanja, i | 
posmak svrdla treba da | 
se odaberu i prilagode 
materijalu, koji se obra- | 
đuje, kvaliteti svrdla, | 
kojim se radi, a i vrsti | 
obrade, ako se želi po- | 
stići dobro iskorišćenje 
radne snage, alata i | 
stroja. S obzirom na to 
raspolažu današnji stro- 
jevi obično s više razli- 
čitih posmaka i brojeva SI. 7. 
okretaja (turaZa) gla- 
vnog vretena. Strojevi na remenski pogon sa stepenastim 
remenicama imaju samo određeni broj automatskih po- 
smaka, odnosno brojeva okretaja vretena, na pr. 2 do 4 
posmaka i 3 do 8 brojeva okretaja vretena. Mnogo je po- 
voljnija mogućnost kontinuirane promjene posmaka i bro- 
jeva okretaja, jer se tada za svaki promjer svrdla može 
točno udesiti najpovoljnija brzina rezanja kao i posmak. 
Ovakva kontinuirana promjena brojeva okretaja i posmaka 
može se postići na više načina: hidraulički posebnom tla- 
čnom sisaljkom, električki regulacijom brojeva okretaja po- 
gonskog elektromotora i mehanički koničnim remenom ili 

SI. 4. 


diskom trenja. Hidraulički je način vrlo osjetljiv s obzirom 
na istrošenje i traži visoku nepropusnost. Zgodan je za 
manje snage, ali je obično skuplji. Slabiji je i stepen iskori- 
stivosti. Sigurniji i jeftiniji su električki i mehanički načini. 

Na sl. 1.—5. ima nekoliko tipova strojeva za bušenje i obradu kovine. 

Slika 1.: Mala stolna bušilica s prigrađenim elektromotorom, sa ste- 
penastom remenicom za tri različita broja okretaja od 750, 1500 i 3000 
na minutu, za rupe do 10 mm promjera. Posmak je samo ručni. Snaga 
elektromotora oko 0,3 kW. 

Slika 2.: Konzolna bušilica sa stepenastim remenicama za četiri broja 
okretaja, transmisijski pogon, automatski posmak. Najveći promjer 
rupa u čeliku do 30 mm promjera, potrošak snage oko 1,5 KS. 

Slika 3.: Izgled moderne radijalne bušilice za obradu velikih pred- 
meta. Vodoravna greda dade se ručno zakretati oko osi okomitog 
Stupa. Glavno vreteno s kućištem i elektromotorom vozi se radijalno 
po gredi, također ručno. Okomito dizanje grede vrši posebni elektro- 
motor. Kontinuirana promjena broja okretaja od 15 do 750 okretaja na 
minutu i posmaka od 0 do 10 mm za 1 okret vrši se s pomoću hidrau- 
ličke sisaljke. Kod nekih konstrukcija radijalnih bušilica dade se greda 
zakrenuti oko svoje vodoravne osi i vreteno nagnuti u povoljni kut, 
što je naročito zgodno u gradnji kotlova. 

Slika 4.: Vodoravni stroj za bušenje i obradu većih cilindričnih i 
ravnih površina. Obrađivani predmet pričvršćuje se na stol, koji se 
zove suport. Kod strojeva ove vrsti glavno vreteno može izvađati ova 
gibanja: rotaciono, uzdužno u smjeru osi vretena i okomito. Vreteno 
se kadšto dade položiti koso prema horizontali. Umjesto da se vreteno 
Za vrijeme rada pomiče uzdužno, može to vršiti obrađivani predmet, 
jer se suport može automatski gibati u dva smjera, i to u uzdužnom 
smjeru osi vretena i okomito na taj smjer. 

Slika 5.: Bušilica s više vretena, koja dobivaju gibanje preko zupča- 
nika ili zglobastih osovina od zajedničkog glavnog vretena. Međusobni 
razmak vretena, odnosno svrdla, dade se kadšto mijenjati. Posmak 
vretena je ručni i automatski. Strojevi ove vrsti služe obično kod se- 
rijske fabrikacije na veliko, kao na Pr. za bušenje i obradu blokova 
automobilskih cilindara. 


Slike 6. i 7. prikazuju neke pojedinosti konzolne bušilice, koje služe 
za prenos gibanja stepenaste remenice na okomito glavno vreteno, 
odnosno za automatski posmak vretena. J. Ti. 

BUSIN (Cistus) je biljni rod iz istoimene porodice pro- 
stolatičnica. To su niski, obilno razgranjeni, na različne na- 
čine dlakavi grmovi s nerazdijeljenim, nasuprotnim, zim- 
zelenim listovima i 
vrlo lijepim, u pašti- 
taste cvatove združe- 
nim cvjetovima. Ovi 
se sastoje iz 5 lapova 
čaške, 5 slobodnih, 
crvenih ili bijelih, raz- 
mjerno velikih latica 
vjenčića, mnogobroj- 
nih prašnika i tučka s 
petorogradnom nadra- 
slom plodnicom. Rodu 
pripada ukupno 16 vr- 
sta, koje u području 
sredozemne vegetacije, 
naročito u zapadnom 
dijelu, predstavljaju 
jedan оа najljepših 
uresa zimzelenih šika- 
ra. Kod nas u primor- 
skim krajevima i na 
otocima nalaze se tri 
vrste, i to C. villosus 
L., C. salviaefolius L. i 
C. monspelliensis L., 
od kojih prva ima gri- 
mizne cvjetove, a dru- 
ge dvije bijele. 





BUSIN (Cistus villosus) 


BUSILICA — BUSKO BLATO 


U porodicu bušinka (Cistaceae) iz reda Parietales (> pro- 
stolatičnice), kojoj osim ovoga roda pripada još rod sun- 
čanica (v.), ubrajamo grmove, polugrmove i zeleni s ne- 
razdijeljenim, najčešće nasuprotnim listovima i prostola- 
tičnim, petoročlanim (rjeđe tročlanim) cvjetovima, koji 
imaju mnogo prašnika i nadraslu plodnicu s parijetalnom 
placentacijom. Plod je mnogosjemeni tobolac. S. H-ć. 


BUSINAC, Pulicaria (por. glavočika, v.). Od 45 vrsta 
ovoga roda, koji je uglavnom rasprostranjen u Sredozem- 
lju, pripadaju hrvatskoj flori samo: P. dysenterica (L.) 
Gaertner, P. vulgaris Gaertner i P. odora (L.) Rchb. Prva 
je trajna biljka i ima do 60 cm visoku, vrlo razgranjenu 
i vunastu stabljiku, na kojoj se nalaze produženi i uski 
sjedeéi listovi i dosta velike i brojne glavice Zutih jezi- 
častih i cjevastih cvjetova. Cvate od srpnja do rujna. Neu- 
godnog je mirisa i oštrog, mirodijskog okusa, zbog čega je 
već dugo uzimaju za liječenje crijevnih bolesti. Poznata 
je s vlažnih mjesta velikog dijela Evrope, zap. Azije i sje- 
verne Afrike. Ima je u 
svim našim krajevima. 
Još je raširenija jedno- 
godišnja P. vulgaris, 
koja je znatno niža i 
ima manje glavice. 
Upotrebljava se kao 
sredstvo za rane, za 
tamanjenje gamadi i 
t. d. Trajna je biljka 
mirisavi bušinac (P. 
odora Rchb.),raste kod 
nas u maslinicima i 
kamenjarama sredoz. 
područja. F. K-n. 


BUŠKO BLATO je 
jugoistočni dio Livanj- 
skog polja, od koga ga 
odvaja niski šljunko- 
viti greben Kraljičin 
Prisap. Prema SZ, pre- 
ko Sredevićkog polja, 
otvoreno je prema sre- 
dnjem dijelu Livanj- 
skog polja. Na sjever- 
noj strani strmo se iz- 
diže gola Tušnica (1700 
m) i na zapadu krše- 
vita Kamešnica (1849 
m), a s ostalih strana 
je B. B. okruženo bla- 
žim bokovima Grabo- 
vičke Planine, Lačine 
Kose i Ošljara. Izuzi- 
majući sjeveroistočni 
ugao, ispod Prisoja i 
Privale, B. B. naliči 
kružnici i čini se, da je 
apsolutno ravno. Po- 
vršina mu je oko 48 
km?, a apsolutna vi- 
sina koleba između 
702 i 706 m. 

Od kraja rujna do početka lipnja B. B. je pod vodom i 
izgleda kao pravo jezero s dubinom od 8 m u najnižim dije- 
lovima. Ljeti je naprotiv prostrana livada, kroz koju lijeno 
vijuga Ričina poput goleme zmije. Samo se male plohe 
uz krajeve mogu, i to ne svake godine, zasijati kukuruzom, 
prosom, krumpirom i sličnim ljetnim kulturama. Prinos li- 
vada zavisi od trajanja poplava i ljetnih suša. Kakvoća 
trave je zbog barskog karaktera zemljišta dosta slaba. Bez- 
broj plastova sijena, koji se nanižu poslije kosidbe, mora 
biti izvezen na vrijeme, jer poplave poslije prvih kiša 
nailaze iznenada i brzo. B. B. je bilo većim dijelom posjed 
nekolicine muslimanskih posjednika, od kojih su ga po 
dionicama (»užima«) otkupili stanovnici susjednih kotara 
(livanjskog, duvanjskog, imotskog i sinjskog). 

B. B. poplavi voda, koja pritječe iz Vrela, izvora Ričine, 
za koje se misli, da odgovara Velikom ponoru u Duvanj- 
skom polju. Osim ovog ima i više periodičnih vrela uzduž 
sjeveroistočnog oboda (Agino Vrelo, Kuželj, Babino Vrelo, 
Mukišnica i dr.). Uzduž jugozapadne strane voda otječe po- 

PECINSKA SLIKARIJA PREDAKA BUSMANA, Boj Kafra (lijevo) i 
Bušmana (desno) 


(L'Encyclopédie Française, VII.) 


norima, od kojih su najznatniji Stara Mlinica i Sinjski po- 
nor. Ovi su ponori očišćeni i regulirani, da bi se omogućilo 
brže otjecanje vode. Narod vjeruje, da ova voda ponovno 
izbija u Sinjskom polju (Ruda). i J. R-é. 


BUŠMANI (nizozemski Bosjesmans, engleski Bushmen 
»ljudi grmlja«), narod južne Afrike, koji je nekada sta- 
| novao u čitavom kraju sjeverno od rijeke Zambezi i Ku- 
nene, a danas u pustinji Kalahari, sjeverno do Ngami Je- 
zera, južno do Oranje, istočno do Kafra i Bečuana. Kultura 
B-a može se smatrati jednom od najstarijih afričkih kul- 
tura, a pokazuje neke zajedničke crte s kulturom srednjo- 
afričkih Pigmeja. Dolaskom crnaca Bantu, Hotentota i 
hamitskih priliva B. su sve više bili potiskivani, pogotovu 
od 18. st, u borbi s Burima. Oni izumiru, danas ih ima 
tek nekoliko tisuća. O velikom rasprostiranju bušmanske 
kulture jasno svjedoče južnoafrički prethistorijski nalazi, 
na pr. Smithfield i Wilton, koji pokazuju vezu s miolitskim 
kulturama oštrica u sjev. Africi (t.zv. Capsien) i zapadnoj 
Evropi. Pređi su B-a poznavali keramiku. Međutim naj- 
značajniji su nalazi ostatci t. zv. bušmanske umjetnosti. To 
su crteži na kamenu i slike u spiljama ili u pećinama, 
srodne magdalenijenskoj umjetnosti jugozapadne Evrope. 
Prikazuju se antilope, različne ptice i ljudi u lovu i boju. 
Životinjski su prikazi od velike umjetničke vrijednosti. 
»Predbušmanski« crteži pripadaju protolitskoj kulturi ba- 





PEĆINSKA SLIKARIJA PREDAKA BUŠMANA, Boj Bušmana (lijevo) 

tića. Ljudi svijetle puti, prikazani na slikarijama, bili su 
lovci i nosioci kulture batića u pluvijalno doba, koje odgo- 
vara ledenom doba u Evropi. Za dolaska crnaca potiski- 
vani su sve više na jug. Danas B. ne znaju crtati i slikati 
na kamenu. Niskoga su rasta, od Pigmejaca nešto viši — 
do 1,50 m, suha tijela i nerazvijenih mišića, mezo- ili brahi- 
kefalni, sa širokim nosnicama, slabije razvijenih ušiju, pro- 
gnatni, straga nešto izbočenih vilica i stoga uglata lica, 

















ORUĐE I ORUŽJE BUŠMANA 
1. Kopaći štap; 2.—4. strelica s pokretnim šiljkom, prorez i vanjski 
izgled; 5. luk; 6. glađenje strelica s dva kamena; 7. tobolac za luk i 
strelice; 8. šiljak koplja; 9. cijev (trska) s filtrom od trava za sisanje 
vode iz zemlje; 10. sandala 
(Enciclopedia Italiana) 


a na očnim je kapcima posebna bora. Kosa im je posve 
crna, rijetka i u tolikoj mjeri kovrčasta, te se skuplja u 
hrpice, koje kao da su posute po glavi kao papar (otuda 
stručni izraz Pfefferkornhaar); minimalan je rast brade i 
brkova. Put im je bakrenasto žute boje, ima zamazan 
izgled, a sva je koža duboko naborana. U žena je razvi- 
Jena steatopigija (v.). Materijalna kultura B-a veoma je 
oskudna. Stanuju u spiljama ili pod vjetrobranom, katkada 
u primitivnim kolibama u obliku košnice. Imaju redovno 
pregačice, tijelo osim toga rado pokrivaju životinjskom 
kožom, a posebna vrsta sandala služi im kao obuća za 
hodanje po pijesku. Za pravljenje nakita služi im osobito 
ljuska od nojeva jajeta. U lovu na antilope, bivole, žirafe, 

slonove, nojeve i dr. izvrsno 
im služe luk, često otrovne 
strelice, toljage, oštar vid i 
spretnost. Radi nestašice vode 
sišu vlagu pod pješčanim tlom 
drvenim cjevéicama ili vlati- 
ma različnih trava. Rado jedu 
dinje i slične plodove s mnogo 
vodene sastavine. Jedu miše- 
ve, ličinke, mrave i divljač. 

B. se dijele na različna ple- 
mena, neka se nazivaju Kwe 
(hotentotski khoin »ljudi«) s 
različnim prefiksima (Ai-kwe, 
Tsau-kwe i t. d.). Susjedni crnci 
zovu ih Makaukau, na rijeci 
Oranje Khuai i Kham. Sje- 
verni B. pomiješani su s crnci- 
ma Bantu i Hotentotima. Ima- 
ju katkada više Zena, a žive 
u nevezanim, obično eksoga- 
mnim i patrilinealnim skupinama, koje imaju zajednička 
lovišta. Dešava se, da je brak matrilokalan, dok se dijete 
ne rodi; onda porodica ide k muževoj skupini. Poglavica 
nema, glavnu riječ imaju »stariji«. B. poznaju obrede izra- 
zite inicijacije dječaka. U vezi s lovom postoje mnogo- 
brojni obredi. Vjeruju u jedno najviše biće (Tore — u 
čemu se nazire veza s 
Pigmejima), a od veli- 
ke je važnosti u njiho- 
vu duhovnom životu 
praotac Gauab. K nje- 
mu odlaze duše premi- 
nulih, on se može pre- 
tvoriti u, životinju, pri- 
nosi mu se primicijalna 
lovna žrtva i dr. Mo- 
litve se češće upućuju 
mjesecu, naročito mla- 
đu, uz plesove na mje- 
sečini. Jezici B-a čine 
posebni skup (Khoin- 
San), ali se prilično ra- 
zlikuju; pripadaju sku- 
pu izolativnih jezika, 
što nije slučaj u Ho- 
tentota. Bitna su im 
značajka mljaskavi gla- 
sovi, na koje još nalazi- 
mo u Africi kod Gor- 
skih Dama, Kindiga, 
Sandave, Vandorobo i 

dr. (označuju se obično 
at ылы) u pismu znakom ! na 
pr. !Kun). 


LIT.: Passarge, Die Buschmünner der Kalahari, Berlin 1907; Bleek i 
Lloyd, Specimens of Bushman folklore, London 1911; Póch i Lebzelter, 
Die Stellung der Buschmannrasse, Mitteil. der Wiener Antrop. Ges., 
1911; Luschan, Pygmćen u. Buschmünner, Zeitschr. f. Ethnol., 1914; Bei 
den Kun-Buschleuten am oberen Omuramba, Mitteil. der Wiener Antrop. 
Ges., 1929; Frobenius i Obermaier, Hadschra Maktuba, Berlin 1925; 
Bleek i Tongue, Bushman Paintigs, Oxford 1909; Planert, Die Schnalz- 
sprachen, Bibl. Afrik. 11., 1937; Meinhof, Lehrbuch der Nama-Sprache, 
1929; Vernau, L'Homme, Pariz 1931; L'Espéce Humaine, Encycl. Fran- 
çaise, VIL, Pariz 1936; Buschan, Illustrierte Völkerkunde, I., 1932; 
Bernatzik, Die grosse Völkerkunde, Il., 1939. V. 

BUSMANSKI JEZICI su dosta brojni, a pripadaju za- 
jedničkoj jezičnoj skupini. Po geografskom smještaju raz- 
likuju se tri skupine: južna, srednja i sjeverna. Srodan im 
je jezik Hotentota. Poredak riječi kao gramatički proces 
ne postoji posvuda u jednakom stupnju. Mnogi od b. 
jezika ne poznaju razliku između imenice i glagola ili izme- 
đu padeža, pa izriču smisao poretkom riječi. Najrazvijeniji 
razlikuju jedninu od množine i rodove. U svima se negacija 
izriče posebnom pomoćnom riječi. Konjugacije nema. Broj- 
čani sustav je slabo razvijen. Neki b. jezici poznaju samo 
brojeve do tri, a ostale izrazuju kombiniranjem (na pr. 
ruka i prst znači 6), dok Hotentoti naprotiv posjeduju 
potpun desetinski sustav. Rječnik b. jezika vrlo je ogra- 
ničen, ali i tu postoje razlike među pojedinim jezicima. 

LIT.: W. H. I. Bleek i L. C. Lloyd, Specimens of Bushman Folklore, 


1911; W. Planert, Uber die Sprache der Hotentoten und Buschminner, 
Berlin 1905. 


BUTADIEN (erythren, divynil), CH»— CH—CH — CH», 
nezasićeni ugljikovodik. Dolazi u malenim količinama u 

rasvjetnom plinu. Važan je u tehnici kao ishodna tvar za 
proizvodnju umjetnog ili sintetskog kaučuka. Dobiva se na 
veliko iz acetilena različnim postupcima; na pr. uz Cul 
kompleksne soli prelazi acetilen u vinilacetilen, a taj opet 
redukcijom (hidriranjem) u b. Iz acetilena možemo doći 
do b. putem acetaldehida, aldola i butilenglikola. B. nastaje 
također iz alkohola (do 30%), ako alkohol kod više tem- 
perature prevodimo preko katalizatora, koji odlučuju vodu. 
B. je kod obične temperature lako upaljivi plin, koji rado 
stvara perokside, pa je prilično opasan, vri kod —5". B. lako 
polimerizira uz prisuće katalizatora u proizvode slične kau- 
¿uku (> buna, perbunan). M. D-ić. 

BUTAN, CiHu, zasićeni ugljikovodik, Dolazi u dva izo- 
merna oblika, kao normalni i izobutan ili metilpropan u 
zemnom ulju. Oba su izomerna b-a kod obične temperature 
plinovita; n-butan vri kod +1° C (+ parafini). M.D-ć. 

BUTAN (Bhutan), tributarna država britanskoga carstva 
Indije, na južnoj strani istočne Himalaje, 46.000 km? i 
250.000 stan. B. je zemlja visokih planina i golemih uvala, 
koje natapaju pritoci Brahmaputre. Stoga je i podneblje 
puno opreka: temperatura je po vijencima masiva polarna, 
a u niskim dolinama na jugu je žarka. Površina je pokrita 
bujnim šumama, a podzemlje je bogato rudama. Otvoreni 
su rudnici bakra i željeza, granita i mramora. Stanovništvo 
je rijetko (5 na km?). Vjere je budhističke i jezika tibe- 
tanske skupine. Marljivo obrađuje zemlju (žitarice, riža, 
krumpir i voće) i počinje iskorišćivati šumu. U kućnom se 
obrtu izrađuju sagovi i pamučnine, papir i oružje. Vanjska 
trgovina ide samo do susjednih zemalja Assama i Bengalije. 
Jedino veće naselje je glavni grad Punakhá. B. je od 1865 
u vazalnom odnošaju prema brit. Indiji. Njime su vla- 
dali u duhovnom pogledu nasljedno »dam-radža« kao utje- 
lovljenje Budhe, а u svjetovnim poslovima »deb-radža«, 
koji je biran na tri godine. Kad se posljednji »deb-radža« 
odrekao 1907 službe, prešli su ti poslovi na Englesku. N. 2. 

BUTANTAN, u Braziliji znamenit zavod, što ga je 1899 
osnovao Dr. A. Lutz za proizvodnju seruma protiv ujeda 
otrovnih zmija i ostalih otrovnih životinja. B. S-v. 

BUTARGA (botarga), naročito priređena, usoljena i 
dimljena ikra nekih morskih riba (cipli), a služi kao pi- 
kantna poslastica, slična kavijaru, pa je i kod nas u Dal- 
maciji priređuju za jelo (Trpanj, Neretva). K.B. 

BUTE, John Stuart, Earl of, * Edinburgh 1713, + 1792, 
engleski državnik. Polučio je visoke državničke položaje. 
Bio je pouzdanik Jurja III. i državni tajnik za Pitta stari- 
jega. Ne odobravajući njegovu politiku zaključio je sedmo- 
godišnji rat kao predsjednik kabineta mirom s Francuskom 
i Španjolskom 1763. Poslije toga je odmah odstupio i po- 
vukao se u privatni život. 

BUTEANU, Ioan, ж Sonenta Mare 1821, + Marmaros 
Sziget 23. V. 1849, rumunjski nacionalista i revolucionarac. 
Potječe iz plemićke porodice, odrastao u madžarskoj oko- 
lini. Srednju školu polazio je u Baia-Mare i Klužu. Tek kao 
gimnazijalac počinje se osjećati Rumunjem; zato su ga 
zbog revolucionarnog vladanja istjerali iz madžarske gimna- 
Zije. Prelazi na zagrebačku gimnaziju i za vrijeme boravka 
u Zagrebu upoznaje se s hrvatskim preporodom, Kao svije- 
stan Rumunj simpatizirao je sa svakom protumadžarskom 
politikom pa se brzo upoznao i složio s ljudima oko hrv. 
preporoda. Najjače je na nj djelovao Gaj, koji je s »veli- 
kim fanatizmom snažno i hrabro napadao Madžare«. Između 
B-a і Gaja stvara se doži- 
votna prijateljska i ideološka 
veza, po kojoj Gaj izravno 
utječe na revolucionarno dje- 
lovanje B-a, a po njemu i na 
druge Rumunje g. 1848/49, te 
na narodni i društveni prepo- 
rod erdeljskih Rumunja. 

Svršivši u Zagrebu i Klužu 
pravo odlazi B. u odvjetničku 
praksu i postaje 1846 odvie- 
tnikom u Abrudu. Sudjeluje 
na sastanku rumunjskih na- 
cionalista u Klužu (Kološvaru) 
28. III. 1848, gdje se izrađivao 
nacionalistički prosram. Oni 
ga imenovaše županom župa- 
nije Zarand. Kada su 29. V. 
1848 Madžari proglasili sjedi- 
njenje Erdelja s Madžarskom, 


IOAN BUTEANU 





BUTEANU — BUTLER 


Rumunji se dizu, da se oruZjem bore za slobodu te sura- 
đuju s carem kao i Hrvati. B. se bori uz ostale ustaše sje- 
vernih Rumunja i u borbi bude uhvaćen i obješen. 

LIT.: Silviu Dragomir, Joan B., Bukurešt 1928; N. Jorga, Histoire 
des Roumains, Bukurešt 1922. V. H-t. 

BUTENANDT, Adolf Frie- 
drich Johann, Ж Wesermünde 
24. III. 1903, njemački kemi- 
čar, ravnatelj Kaiser Wilhelm 
instituta za biokemiju u Ber- 
lin-Dahlenu. Zasluge je ste- 
kao istraživanjem i sintezom 
muških i ženskih seksualnih 
hormona, pa mu je 1939 podi- 
jeljena Nobelova nagrada za 
kemiju. U novije se vrijeme 
bavi problemom raka. Važna 
su i njegova istraživanja o pri- 
rodi virusa, koji uzrokuju razli- 
čite bolesti, na pr. gripu, dje- 
čju kljenut i dr. B. želi rije- 
šiti pitanje, jesu li virusi bje- 

: lančevinama slična  tjele&ca, 
ADOLF BUTENANDT najsitnija živa bića, ili gole- 
me molekule. M. D-ć. 

BUTIL ALKOHOL — Alkoholi. 

BUTINONE, Bernardino Jacobi, * Treviglio vjerojatno 
prije 1436, + poslije 1507, talijanski slikar. Njegovo je ime 
tijesno povezano s onim Bernarda Zenalea, s kojim je u 
zajednici izveo svoja glavna djela: poliptih u crkvi S. Mar- 
tino (Treviglio) 1485 i freske u kapeli Grifi crkve S. Pietro 
in Sessate u Milanu. Pored Foppe obadva su ova majstora 
najznatniji predstavnici lombardijskog slikarstva prije Leo- 
narda. Prvo je majstorovo samostalno i datirano djelo tri- 
ptih iz 1484, Bogorodica sa sv. Leonardom i sv. Bernardinom 
(Milan, Brera), ali se čini, da su neka njegova djela nastala 
prije 1482. Njegove se važnije slike nalaze u različnim 
zbirkama u Milanu, u Baltimoreu, Berlinu, Londonu, Pa- 
rizu, Parmi i Turinu. B. je eklektik, koji uvodi u Lombar- 
diju stil Mantegnin, ali u njegovoj umjetnosti ima i po 
gdjekoja zanimljiva samostalna crta. 

LIT.: W. von Seidlitz u Thieme-Beckerovu ALBK, V., Leipzig 1911; 


A. Venturi, Storia dell'arte italiana, VII/4, Milan 1914;.M. Salmi, B. B 
(u reviji Dedalo X.), Rim 1930. . Sch 


BUTIROMETRIJA je način za određivanje postotka 
masti u mlijeku i mliječnim proizvodima, u vrhnju, ma- 
slacu, siru i t. d. Danas ima mnogo načina, a dijele se u 
znanstvene (refraktometrom, ekstrakcijom, po Róse-Gottlie- 
bui n i praktične (Babcockov način u Americi, Lindstro- 
mov u Švedskoj, Gerberov i t. d.), a za vrhnje služi Ham- 
merschmidtov način, za sir metoda ekstrakcijom, Alleman- 
nova, Gerber-Gulikova i dr. 

U praksi se najčešće radi Gerberovom (od 1892) i Нӧу- 
bergovom metodom (od 1918). Prva upotrebljava sumpornu 
kiselinu spec. težine 1,825 i amilalkohol spec. tež. 0,815, a 
postupa se ovako: u butirometar nalije se 10 cm? kise- 
line, 11 cm? mlijeka i 1 cm? alkohola. (Postoji sprava i 
za polovicu tih kvantuma). Kazein mlijeka rastvori se u 
koncentriranoj sumpornoj kiselini, a mast se odvoji. Da 
bi se mast potpuno odvojila, dodaje se amilalkohol, centri- 
fugira i odčitava. Sadržaj masti u mlijeku lako je pročitati 
na ljestvici u postotcima. Zamjera se toj metodi opasnost 
od sumporne kiseline. Hoybergova metoda uzima 9,7 cm? 
mlijeka i 6,5cm? posebne rastopine, a radi bez centrifuge. S.F. 


BUTIŠNICA, pritok, zapravo jedan izvorišni krak rijeke 
Krke. Izvire kod sela Kaldrme; tok joj je dug 39 km, a 
porječje obuhvata 225,4 km?. U nepropustljivim naslagama 
gornjeg toka dolina je široka i otvorena, a u vapnenačkom 
zemljištu srednjeg dijela uzana klisura, duboka gotovo 
1000 m. Ulazeći u Kninsko polje dolina se ponovno širi. 
S golog zemljišta u donjem porječju prima B. u kišnim 
periodama više bujica i razlijeva se po širokom šljunko- 
vitom koritu. Pred samim ušćem u Krku probija se uzanom 
dolinom, koja odvaja vapnenački brijeg kninske tvrđave od 
sličnog zemljišta na SZ. Dolina B-e naročito je značajna za 
promet. Između moćnih grebena Velebita i Dinare ona 
otvara put iz primorja u zaleđe i obratno. Ovaj prirodni 
prolaz od davnine je veoma važan, danas ga iskorišćuje 
veleobrtna željeznica і automobilska cesta, koja spaja 
Knin s unutrašnjošću Bosne. Probojnica B. doći će do pot- 
punog prometnog izražaja, kad se spoji željeznicom s doli- 
nom Une, što će biti najbolja veza srednje Posavine s Ja- 
dranskim morem. J. R-ć. 

BUTKO, dijak-glagoljaš iz okoline splitske (Omiš?), živio 
je i djelovao potkraj 14. i početkom 15. st. U hrvatskoj 
glagoljskoj pismenosti postoje dva vrlo lijepo pisana, a 
napose umjetnički opremljena misala: jedan od njih pisao 
je g. 1368 »knez Novak, sin kneza Petra, vitez silnoga i 
velikoga gospodina Loiša, krala ugrskoga, njega polače vi- 
tez, v to vreme budući knez na Ugrih šolgovski a v Dal- 
maciji ninski«, dok je drugi misal splitskoga vojvode Hr- 
voja Vukčić Hrvatinića g. 1404—05 pisao upravo Butko 
dijak, što je u njemu na 1. 140a kazato ovim riječima: fu 
pomeni žive, ke hošt', i ВиРКа pisca. Pri ovom misalu kao 
značajno ističe se to, da ga je, kako V. Jagić naslućuje 
(Quae conditio fuerit hominis, qui codicem exaravit, igno- 
ramus; tamen presbyterum glagolitam, Almissam vel aliquo 
vicino loco eum ortum sine ulla dubitatione statuere mihi 
licet), pisao dijak B. u Omišu, dakle u kraju, koji leži 
južnije od Splita, a preko te crte glagoljica nije tobože ni- 
kada doprla. Istina, već od 12./13. st. u tim je stranama kao 
slavensko pismo počela prevladavati hrvatska ćirilica, i 
njom je pisan i bračko-povaljski natpis kneza Brečka i po- 
valjska isprava, oboje iz g. 1184/5, pa i splitski prijepis 
posljednje isprave od g. 1250. Tu su Splitu na domak i 
Poljica sa svojim mnogobrojnim spomenicima hrvatsko-ćiri- 
lovske pismenosti. Ipak tu treba uočiti i ono, što nikako 
ipak ne isključuje vjerojatnost, da je B., pisac Hrvojeva 
misala, ako se Jagićevu naslućivanju i prigovara, baš iz 
Omiša. Splitski »presbyter sclavus« Шуа de Chroatia od 
1449 već radi oznake »de Chroatia« bio je sigurno »glago- 
ljaš«, kao što su »glagoljaši« bili i oni dubrovački »presby- 
teri sclavici«, za kojih porijeklo kažu isprave, da su ili iz 
Zadra ili iz Sibenika, ili iz Modruse, ili iz kojega drugoga 
mjesta, na kojem je u 13./14. st. sasvim sigurno gospodo- 
vala samo glagoljica. Uopće se čini, da su u nekim hrvat- 
skim stranama hrvatski tekstovi mogli biti pisani i prepi- 
sivani podjednako i glagoljicom i ćirilicom, pa i latinicom, 
ali i bez obzira na to, svi su ovi vukli svoje iskonsko pori- 
jeklo samo iz hrvatsko-glagoljaških izvora. Prema poka- 
zanome to napose vrijedi za poljička »Oficija« don Marka 
Rudanovića od 1614, koja su kao prijepis, istina, vrlo 
mlada, ali uza sve to u pojedinostima jezički predstavljaju 
najstariju poznatu redakciju (uključivši ovamo i glagolji- 
com pisane prijepise) hrvatskih oficija uopće. Osim toga 
ima iz Splita nekoliko književnih prijepisa, koji su još i u 
16. st. prepisani baš s glagoljaških predložaka, a u istom je 
stoljeću u Splitu djelovao odlični poznavalac i redaktor 
glagoljskih liturgijskih knjiga Splićanin dr. Matija Alberti 
(1555—1624). 

LIT.: Missale glagoliticum Hervoiae ducis Spalatensis, rec. У. Jagić 
i t. d. (Beë 1891); F. Fancev, Vatikanski hrvatski molitvenik i dubro- 
vački psaltir (Djela HA knj. 31, 1934); J. Jurić S. L, Pokušaj »Zbora 
za širenje vjere« g. 1627 da kod južnih Slavena uvede zajedničko pismo 
(Croatia sacra, 4., 1934). F.F. 


BUTKOVIĆ, 1. Ivan, * Vrbnik 25. I. 1876, profesor teo- 
logije u Splitu. Svršivši bogosloviju u Gorici polazio je fi- 
lozofski fakultet u Beču, gdje je po želji krčkoga biskupa 
Antuna Mahnića provodio organiziranje hrvatskoga kato- 
ličkog đaštva: 1903 osnovao je »Hrvatsku« u Beču, 1905 
pokrenuo »Luč« i 1906 bio među osnivačima »Domagoja«. 
Kao profesor bogoslovije u Zadru 1909—1922 sprema mate- 
rijal za hrvatsku enciklopediju. G. 1924 bio je vicerektor 
u zavodu sv. Jeronima u Rimu, a od 1925 je profesor split- 
ske bogoslovije. B. V. 


2. Zvonimir, * Rab 1. XI. 1882, + 1916 na ruskom ra- 
tištu. Gimnaziju (talijansku) učio u Zadru, pravo u Za- 
grebu, živio kao novinar (Novi list, Obzor, Narodni list 
i t. d). U novinama i časopisima (Savremenik, Obzorov 
Vijenac i t. d.) napisao je velik broj književnih prikaza i 
eseja o pojavima iz hrvatske i stranih književnosti. Bavio 
se i beletristikom (roman Otkupljenje u Vijencu 1913). 
Pseudonim: Z. B. Ilijin. 


LIT.: A. Wenzelides, O Zvonimiru Butkoviću (Savremenik 1916); An., 
U spomen Zvonimira Butkovića (Obzor 1916, br. 215). A. B-c. 


BUTLER, 1. Nicholas Murray, * Elisabeth (New Yersey) 
2. IV. 1862, američki pedagog i publicist. Učio filozofiju na 
Columbia University u New Yorku i postao kasnije pro- 
fesor filozofije, psihologije i etike na tom sveučilištu. Po- 
svetio se odgoju, osnovao i organizirao Teacher's college 
na Columbia University. Njegov rad na prosvjetnom polju 
vrlo je značajan, proširio je utjecaj svoga sveučilišta. G. 
1891 osnovao jeido 1920 izdavao The Educational Review, 
čime je samo potvrdio svoj glas prvog stručnjaka u svim 
prosvjetno-odgojnim pitanjima. G. 1911 izabran je za člana 
Američke akademije znanosti i umjetnosti. Bavio se i poli- 

tikom, 1912 kandidirao za podpredsjednika Sjedinjenih 
drZava, ali nije uspio. Borio se za medunarodno sporazu- 
mijevanje i poboljšanje odnosa među narodima. Njegov 
glavni rad posvećen je odgoju i izgrađivanju odgojnog su- 
stava, a sam je branitelj liberalnog odgoja. Priznanje za 
svoj bogati rad dobio je na svim stranama, gotovo u svim 
državama Evrope. 

BIBL.: Osim »The Educational Review« izdao je nekoliko. zbirki 
knjiga The Great Educators, The Teachers’ Professional Library i niz 
monografija Education in the United States. Najpoznatija su mu djela 
iz područja pedagogije i filozofije te politike: The Meaning of Edu- 
cation (1898 i 1915), True and False Democracy (1907), Philosophy (1908), 
The American as ho is (1908), The International Mind (1912), Why 
Should We Change our Form of Government (1912), Progress in Poli- 
tics (1913), Scholarship and Service (1921), Building the American Nation 
(1923) i The Faith of a Liberal (1924). RJE, 

2. Samuel, * Strensham (Worcestershire) 3. II. 1612, 
T London 25. IX. 1680, engleski pjesnik; sin malog posje- 
dnika, obrazovan u katedralskoj školi u Worcesteru. G. 
1628 dolazi kao paž u službu grofice od Kenta i kasnije 
provodi veći dio života u službi velikaša. Tako upoznaje 
sve istaknute ličnosti onoga vremena, koje je kasnije sati- 
rički prikazao u heroikomičnom spjevu Hudibras (I. dio 
1663, П. 1664, III. 1678). Pisan po uzoru Cervantesa, Rabe- 
laisa i Scarrona, spjev je satira na licemjerstvo i sebičnost 
prezbiterijanaca i na njihove razmirice s ostalim vjerskim 
sektama u Engleskoj. B. je tim djelom stekao naklonost 
kralja Karla IL, koji mu je dao nagradu od 300 funti i go- 
dišnju mirovinu od 100 funti. Kasnije je B. pao u zaborav 
i umro u bijedi. Djela mu je izdao 1759 Robert Thyer, a 
kritično izdanje priredili su A. R. Waller i R. Lamar 
(1908—28). 

3. Samuel, * Langar, Notts. 4. XII. 1835, + London 18. 
VI. 1902, engleski književnik, unuk biskupa Samuela Butlera 
(1774—1839), ravnatelja škole u Shrewsburyu, u kojoj je B. 
dobio prvo obrazovanje. Nakon završenih nauka u Cam- 
bridgeu sprema se za svećeničko zvanje, ali ga uskoro 
napušta i g. 1859 seli u New Zealand, gdje se uspješno 
bavi ovčarstvom do g. 1864, kad se vraća u Englesku. G. 
1872 izlazi njegova satirična utopija Erewhon or Over the 
Range (čitano natraške »nowhere«, t. j. nigdje, utopija), u 
kojoj napada licemjerje, smisao za kompromis i duhovnu 
mlakost svojih zemljaka. Nakon toga B. piše niz pole- 
mičkih spisa o znanstvenim pitanjima, osobito o Darwi- 
novoj teoriji, protiv koje ustaje u djelu The Deadlock in 
Darwinism (1890). G. 1881 objavljuje Alps and Sanctuaries 
of Piedmont and the Ticino, gdje na slikovit način opi- 
suje putovanje po sjevernoj Italiji. Međutim je B. počeo 
proučavati Homera. Plod toga rada bilo je djelo The 
Authores of the Odyssey (1897), u kojemu razvija teoriju, 
da je autor Odiseje žena. U isto vrijeme prevodi u prozi 
Ilijadu (1898) i Odiseju (1900). G. 1899 objavljuje zani- 
mljivu interpretaciju Shakespeareovih soneta (Shakespeare's 
Sonnets Reconsidered, 1899). Potkraj života vratio se bele- 
tristici te napisao Erewhon Revisited (1901) kao nastavak 
svoje mladenačke utopije i autobiografski roman The Way 
of All Flesh (1903), koji je jako utjecao na novije engle- 
ske književnike, osobito na Bernarda Shawa. J. T-a. 

BUTLER-ORMONDE, znamenita plemićka porodica u 
Irskoj engleskog podrijetla; prozvana je B. prema naslje- 
dnoj časti peharnika, koju je dobio Theobald Walter 
(f 1226), brat. canterburyjskog nadbiskupa Huberta Wal- 
tera. Kraljevskim darovnicama i ženidbama stekli su mno- 
ga imanja u Irskoj i Engleskoj, a 1328 postali su grofovi od 
Ormondea. U borbi krune s opozicijom irskoga plemstva 
pristajali su gotovo uvijek uz krunu, pa su često bili i pod- 
kraljevi u Irskoj. Na tom se položaju. istaknuo naročito 
James B. (+ 1688), koji je dobio naslov vojvode. Pošto su 
Stuarti izgubili englesko prijestolje, propala je s njegovim 
unukom istog imena (+ 1745) i nekadašnja slava B. Radi 
pristajanja uz staru dinastiju morali su 1715 ostaviti ze- 
mlju; od njihovih je posjeda i naslova baštinila jedna 
grana samo naslov vojvoda od Ormondea. Od druge grane, 
koju je osnovao treći vojvoda od O., potječe carski pu- 
kovnik Walter B. (t 1634), koji je bio glavni sudionik u 
umorstvu Wallensteina. 

LIT.: Carve, Itinerarium cum historia facti Butleri, 3 sv., 1640—46; 


Th. Carte, Life and letters of the Duke of Ormonde, 3 sv., 1735—36; 
G. Coffey, O'Neill and Ormonde, 1914. 


BUTLEROV, Aleksandr, * Čistopol (Rusija, kazanska 
gubernija) 6. IX. 1826, + Biarritz 17. VIII. 1886, ruski kemi- 
čar, prof. u Petrogradu. Zanimao se osobito sintetičkom 
organskom kemijom. Istraživanja o izomeriji organskih spo- 
jeva dovela su ga do teorije o strukturi kemijskih spojeva, 


BUTLER — BUTMIR 


koja tumači, kako su pojedini atomi u molekuli međusobno 
povezani. EBI 
BUTMIR je malo selo u Sarajevskom polju nedaleko 
Ilidže, na glasu radi ostataka jednoga od najbogatijih neo- 
litskih naselja, koje je za prethistoriju od epohalnog zna- 
čenja. Tu je na prostoru od 5700 m? otkopano oko 90 ze- 





KAMENE SJEKIRE, IZRAĐENE OKRESIVANJEM 
Sarajevo, Hrv. drž. muzeji 


munica (fondi di cabanne), građenih od pletera i oblijeplje- 
nih ilovačom, a izvana zaodjetih zemljom i busom u obliku 
kupolaste košnice. Kulturni sloj zaprema tu velik prostor, a 
mjestimice ima debljinu do 2 m. Arheološki inventar sa- 
stoji se od kamenog kresanog i od poliranog oruđa te vrlo 
mnogo, često bogato ornamentiranog keramičkog mate- 
rijala. Faunu ovog naselja predstavlja bos faurus, b. bra- 
chyceros i b. primigenius, močvarna svinja (sus palustris), 
koza i jelen. Kulturne su biljke ječam (hordeum vulgare), 
pšenica u formama friticum monococcum i tr. compactum, 
sitnozrna leća i, sudeći po otisku platna na jednom cri- 
jepu, lan, kao jedina industrijska biljka. Od šumskog roda 
bilo je tu kupina (bromus secalinus), divljaka (pyrus malus), 
lješnik (coryllus avelana) i jelika (abies pectinata). 

O kamenoj industriji daje nam pojam činjenica, da je 
od kremenih rukotvorina nađeno 4417 prizmatskih iverova 
i noževa, 514 nazubljenih pila, 2663 strugalice, 818 šila, 
168 ovršaka koplja i sulica, 6 dlijeta i 1715 strelica različi- 
tih oblika, od kojih su mnoge, nevjerojatnom finoćom retu- 
širane, prava remek-djela neolitske kamene tehnike. Je- 
dnako je bogato zastupana i industrija poliranog kamena. 
Od poluizrađevina tu se našao 4301 kameni klin u različ- 
nim stupnjevima okresivanja, pa 1143 brušenjem i politu- 
rom dotjeranih, oko 1000 oštećenih i retušama obnovljenih 
i 2394 ulomaka. Jednako brojno zastupan je i instrumentar 
za izradbu: 1112 okivala, 2783 većih brusova i 1291 manjih 
za polituru. 

Glavno oruđe svih neolitskih zemuničara je karakteri- 
stični kalupasti klin ratara kopača, koji se privezivao uz 
kraći kraj rašljaste grane, dok je dulji njezin krak služio 
kao držalo te bio podesno oruđe za obrađivanje prhke 
zemlje. Svi proizvodi kamene industrije izvedeni su u 

BUTMIR 


samom naselju, a materijal je dobavljen iz riječnog šljunka 
bližih i daljih riječnih dolova. 

Još je važnija u Butmiru keramika; ali ona nije izra- 
divana u samom ovom naselju, jer se uza sve obilje cre- 
Povlja nije našao ni trag lončarskoj peći i jer nema karak- 
terističnih neuspjelih, pola prijesnih ili prepečenih, troska- 
yih komada, koji se inače u znatnom broju nalaze na mjestu 
izrađivanja. Posuda je bilo dvije vrste: glinene bačve 
(zoos) i lonci većeg formata od pijeskom izmiješane 
gline (pasto italico) za svakidašnju upotrebu i finije, manje 
suđe, izglađene površine, obično crno načađene kao t. zv. 
bucchero-vaze. Oblici posuda odgovaraju onim vrpčastog 
stila: bambaste, jednostrano ili obostrano konične vaze i 
drugi derivati kuglinih segmenata. Ručice su rijetke, a mjesto 
njih ima po trupu samo bradavičastih izbočina, koje u ne- 
kih kanopa dobivaju oblik goveđe glave. Dno je oblo ili ko- 
nično, rjeđe ravno. Osobito se ističu pomno ornamentirane 
vaze, u donjoj poli usukano konične, u gornjoj poluku- 





KAMENE SJEKIRE, DOTJERANE BRUŠENJEM 

glaste sa dosta uskim otvorom na tjemenu, koje po obliku 
sjećaju na egipatske kanope. One su često po čitavoj po- 
vršini ispunjene različnim kombinacijama uglato vrpčastih 
ornamenata. Ova ornamentika pripada razvijenijem hinkel- 
steinskom stilu te po tomu ide u doba od 3000 pr. Kr: U 
velikom broju zastupani su zdjelasti pehari s visokom, do- 
lje ljevkasto proširenom nogom, obično bez ornamenata; ali 
ih ima i ornamentiranih, kao jedan osobito velik, očito vo- 
tivni ili sakralni komad. Ovakvi pehari nađeni su i u Kla- 
karu i Novom Šeheru, u Osijeku i na Gradcu u Zlokuća- 
nima, a nalaze se i po čitavom području rossenskog stila od 
Podunavlja do Španjolske, u Rajnskom području, Šleskoj i 
Transilvaniji, a na jugoistok proširuje se to područje do 
prednje Azije. U novije doba našao se taj tip često i u 
ma som području i pripada drugoj poli 4. tisućljeća 
pr. Kr. 

U Butmiru je nađeno ulomaka od 1493 ovakva pehara, 
a pomnije njihovo proučavanje pokazalo je, da im se visok 
stalak razvio od čepastog drška, nasađena kao klip na dnu 
posude, koji se postepenim produljivanjem i proširivanjem 
razvija u stalak. Taj se dakle pehar sa stalkom razvio od 
posude s drškom, koja se, kao grčki riton (ovrov), mogla 
odložiti, tek kad se iskapi. 

Ornamentika starijeg butmirskog odsjeka je uglato vrpča- 
sta te upotrebljava sve motive, poznate na području róssen- 
skog stila i ide u doba od 3500 do 3000 pr. Kr. Još je bo- 
gatija od ove mlađa, spiralno meandrasta keramika. U nje 
je temeljni princip ornamenta S-spirala, a u njene se in- 
tervale umeće druga, te time nastaje voluta, koja se veže 
sa slijedećim u suvisli niz. Prema tomu, koliki se broj spirala 
uklapa i kojim se smjerom tangentno veže, nastaje bezbroj 
kombinacija, i pravo je čudo, kako su butmirske kerami- 

POSUDA U OBLIKU KANOPE I ZDJELA S VRPCASTIM UKRASOM 


Sarajevo, Hrv. drž. muzeji 


čarke znale iskoristiti sve mogućnosti kombinacije. Premda 
ni područje spiralne keramike nije ograničeno na Butmir, 
nego obuhvata čitavo Podunavlje do linije, koja spaja 
Rajnu sa Šleskom, a na istok ide preko Erdelja do Ukra. 
jine, na jug do Tesalije i Male Azije, nije ona nigdje ni 
približno došla tako obilno i savršeno do izražaja kao u 
Butmiru. Jedino u mikenskom području ona se javlja je- 
dnako obilno i za čudo u istim kombinacijama, ali samo na 
kamenu, drvetu i zlatu, na stelama, arhitravima, stropovima 
palača, na skarabejima pečata i na stukaturi zidova, ali ni- 
kada na keramičkim proizvodima. Kako je mikenska kul- 
tura brončanoga doba za podrug milenija mlađa od but- 
mirske, ne može se govoriti, kako se to činilo, o nekom mi- 
kenskom utjecaju na butmirske keramičare, nego prije o 
butmirskom utjecaju u Mikeni i u egejskom području. Kako 
butmirska spiralna keramika pripada koncu 4. i početku 
3. milenija i onda naglo prestaje, jamačno potisnuta selid- 
benim valom nosilaca inkrustirane keramike, čini se vje- 











1 г 
РКІМЈЕКСІ ZEMLJANIH IDOLA IZ NEOLITSKOG NASELJA 


Sarajevo, Hrv. drž, muzeji 


rojatnim, da su se sjevernobalkanski zemuničari povukli na 
jug i ondje pod orijentalnim dojmovima surađivali na stva- 
ranju osnova kasnije mikenske civilizacije i kao svoj udio 
u tom radu donijeli spiralno meandrastu keramiku. 

Kao i keramika isto je tako važna u Butmiru idolopla- 
stika, koja i brojem (72 idola) i kvalitetom nadmašuje sro- 
dna suvremena nalazišta na sjevernom Balkanu (Vinča, 
Žuto Brdo u Srbiji, Salmanovo, Vidbol i Deneva Mogila u 
Bugarskoj, Vatina, Tordoš i Kukuteni u Transilvaniji). Ti 
idoli predstavljaju u neprekinutom nizu evoluciju idola od 
anikonskog, čepastog ili daščanog kipa (davov) do savr- 
šenog antropomorfnog idola. U potonjih je naturalističko 
shvaćanje forma katkada tako napredno, da je teško vje- 

rovati, da bi ti komadi bili doista proizvodi neolitskih ko- 
roplasta. Ovi, kako to dokazuju srodni komadi iz Kukute- 
nija, Vidbola i Zlokućana, pripadaju spiralno meandrastom 
odsjeku butmirskog naselja, jer su spomenuti primjerci 
urešeni spiralama. 

Svi su ovi idoli od reda ženski, a ne muški, a ako imamo 
na umu, da su i najstarija grčka božanstva, Demetra, Hera, 
Hestija, Artemida i Atena ženskog roda i preuzeti od 
starosjedilaca, važna je to činjenica za historijat evolucije 
pojma božanstva uopće i za odnošaj najstarije helenske 
kulture prema onoj starosjedilaca. Zanimljivo je, da su 
Grci tvorce idola zvali koroplastima (x00p »djevojka«), 
a to im je ime jamačno nadjenuto, jer su prvi idoli bili 
isključivo ženski. Kao u svih primitivaca, u kojih se ratar- 
stvo vrši kopačinom, koja je konačno još i danas pretežno 
u ženskim rukama, vladao je i u Butmiru matrijarhat. Žene 
su i tu poljodjelke, a bave se uz to predom, tkanjem, doba- 
vom i konzerviranjem vegetabilnih živežnih namirnica, iz- 
radbom posuda, a po svoj prilici i građom kuća. Stoga je 
vjerojatno, da su si i božanstva ili zaštitnike pojedinih 
privrednih grana zamišljali kao žene. Ta glavna božanstva 
preuzeli su od starosjedilaca Heleni: Demetru kao božicu 
rodne zemlje, Heru za kućnu privredu, Hestiju za svetost 
ognjišta, Artemidu za lov i Atenu za zaštitnicu keramike. 
Potonja je još u dipilsko doba zaštitnica lončarstva kao, 
vjerojatno, i u neolitsko doba, a pod imenom Ergane je 
zaštitnica ručnog rada, te se ovaj zove čoya AVnvalns. 

І о vjerskim obredima neolitičara daju nam butmirski 
nalazi neka važna razjašnjenja. Među idolima ima tri s uz- 
dignutim rukama, dakle tri adoranta, koji se supinis ma- 
nibus mole bogu, a neki ljevkasti, po površini kao sito pro- 
šupljeni poklopci služili su jamačno kao kadionice (Jvura- 
710100). Amo idu i spomenuti pehari sa stalkom, kao in- 
strumenta sacra, upotrebljavana za libacije. 

Konačno valja reći i koju riječ o značenju ovog nala- 
zišta, Istraživači su opazili, da nema one vrste ostataka, koji 
su u neposrednoj vezi s domaćim, obiteljskim životom, a 
naročito da nema prešljenova, utega za tkanje, kojih je 
obilje svuda, gdje su Živjele žene, a nema ni one sitnarije, 
igračaka i kašika za pitanje, koje vi odale, da su tu živjela 
djeca, S toga se razloga držalo, da je ovo naselje bila neka 
tvornica za keramičke i kamenarske proizvode, te su ra- 
dnici tu danju radili, a noću išli svojim kućama. Međutim 
uza sve obilje posuda i ulomaka, ti keramički proizvodi nisu 
načinjeni na samom mjestu, jer nema lončarskih peći ni 
onih polupečenih, prepečenih ili troskavih komada, koji su 
inače obilni na mjestima fabrikacije. Osim toga tvornička 
organizacija rada ne odgovara našim predodžbama o neo- 
litskom životu, jer je onda moglo biti govora o individual- 
nom, a ne kolektivnom radu. Sudeći po golemom broju pe- 
hara (1493 kom.) i po množini i veličini glinenih bačava i 
drugih posuda za tekućine, tu se mnogo pilo, što nikako 

nije u skladu s tvorničkim radom; a kako je u matrijarhat- 
ski organiziranih plemena redovito, da muški žive odvo- 
jeno od žena, vjerojatno je, da su zemunice u Butmiru 
cstatci t. zv. muških kuća, gdje su se muškarci sastajali i 
vrijeme tratili pićem i alkoholnim ekscesima, a kad su bili 
trijezni, izrađivali su kameno oružje i oruđe. Da se to u 
očima žena zaodjene nekim nimbusom, te su orgije dobi- 
vale neki religiozni karakter, i tako se postepeno razvijaju 
crgijastički kultovi, koje su i sami Heleni od starosjedilaca 
preuzeli i dalje, kao misterije, izgradili. Ako pretpostavimo, 
da je Butmir bio sijelo takvog orgijastičkog kulta, onda je 
razumljiva i ona velika množina crepova od bačava 
(pithosa), velikih lonaca, grijalica (449 kom.) za varenje 
Pića i pehara. Kao materijal za varenje pića služio je je- 
čam, od koga se pravilo pivo ili buza, kako se već u Hamu- 
rabijevu zakoniku zove imenom, sačuvanim do danas u 

prednjem Orijentu i na čitavom Balkanu. Ova nam pretpo- 
stavka razjašnjava i bogatstvo ornamentike u onih posuda, 
koje su kao instrumenta sacra služile u kultne svrhe ovih 
prethistorijskih orgijasta. OHE. 

BUTORAC, 1. Josip * Otočac 12. III. 1899, gospodarski 
pisac. Pučku i srednju školu svršio u Zagrebu. Postigao 
čast doktora političkih nauka na socijalno-gospodarskom 
fakultetu u Frankfurtu na Majni (1924). G. 1926 habitirao 
se na Ekonomsko-komercijalnoj visokoj školi za privatnog 
docenta, gdje predaje kao docent do 1934, a zatim kao 
izvanredni profesor. Od 1933 do 1941 kao glavni tajnik u 
Obrtnoj komori u Zagrebu proveo je reforme obrtničko- 
poreznog prava i izradio osnove za društvovno osiguranje 
radnika. G. 1941 vrši službu tajnika Hrvatskog priradnog 
vijeća i stvara osnove za novi sustav upravljanog gospo- 
darstva. Suradnik je Hrvatske Enciklopedije. 


BIBL.: Kao gospodarski pisac napisao više članaka i rasprava iz 
područja trgovinske, obrtne, veleobrtne i valutne politike. Tiskom su 
izašla slijedeća djela: Efekti, Zagreb 1924; Suvremeno proučavanje 
konjunkture, Zagreb 1928; Opća nauka o poslovnom gospodarstvu, 
Zagreb 1939. М: 

2. Pavao, Ж Perast 26. III. 1888, biskup i znanstveni 
radnik. Gimnaziju je učio u Kotoru, a bogoslovlje u Zadru, 
gdje je zaređen za svećenika 1910. Službovao je od 1913 do 
1938 kao kateheta kotorskih srednjih škola, tek je za vri- 
jeme prvoga svjetskog rata bio kateheta gimnazije u Zadru 
i Splitu, a 1918—20 bio je i rektor sjemeništa u Kotoru. 
Dne 6. I. 1938 imenovan je kotorskim biskupom, a 1940 i 
administratorom dubrovačke biskupije. - 

Njegovo naučno zanimanje proširilo se na područje filo- 
zofije, sociologije, hagiografije i sl., a naročito domaće po- 
vijesti, pa je mnoštvo njegovih članaka i rasprava izašlo u 
časopisima (Hrv. Prosvjeta, Nar. Starina, Bogosl. Smotra) 
i posebnim knjigama. 

BIBL.: Politički i gospodarski liberalizam i kršćanstvo, Mostar 1920; 
Za napretkom, Požega 1922; Socijalna zadaća slavenstva, Dubrovnik 
1924; Boka Kotorska od najstarijih vremena do Nemanjića, Split 1927; 
Gospa od Skrpjela, Sarajevo 1928; Opatija sv. Jurja od Perasta, Zagreb 
1928; Kršćansko jedinstvo, Sarajevo 1931; Boka Kotorska prema naro- 
dnom pokretu i revolucionarnoj godini 1848, Rad Akad. 260; Boka Ko- 
torska nakon pada mletačke republike do Bečkog kongresa (1797—1815), 
Rad Ak. 264—265. U rukopisu su mu radnje: Kulturna povijest grada 
Perasta, Razvoj i ustroj peraške općine, Dva nepoznata rukopisa Marka 
Martinovića, Pisma ruskog admirala Matije Zmajevića i t. d. A.Mi-ć. 

BUTTI, Enrico Annibale, Ж Milan 19. II. 1868, + Milan 
26. XI. 1912, talijanski književnik. On je pripovjedač i 
dramatik »idejá«; teži da u idealističkom pravcu proširi 
obzor talijanskog .kazališta, da u borbama strasti otkrije 
duhovne težnje i muke. U romanima (L'immorale, 1889; 
L'anima, 1895; L'incantesimo, 1897) i u brojnim dramama 
iznosi moralne, religiozne i socijalne probleme. Poređuju 
ga s Ibsenom. Glavne su mu drame: L'utopia (1894), La 
fine di un ideale (1898), La corsa al piacere (1899), Luci- 
fero (1900), Una tempesta (1901), Il gigante e i pigmei 
(1903), Tutto per nulla (1906), Nel paese della fortuna 
(1900). Najbolje mu je djelo drama Fiamme nell'ombra 
(1904), u kojoj je stvorio Zive likove u borbi izmedu strasti 
i ideala. Buttijeve su drame zapažene i prikazivane ta- 
kođer izvan Italije; u Hrvatskom kazalištu u Zagrebu pri- 
kazivao se 1904 njegov Lucifer (prev. Kr. Đuranec). Svi- 
dale su se mnogo njegove komedije Il cuculo (1903) i Inter- 
mezzo poetico (1905). Posljednji mu je rad dramatski poem 
Il castello del sogno (1910). 

LIT.: Russo, I narratori, Rim 1923; G. A. Borgese, La vifa e il libro, 
I. serija, Bologna 1923; A. Tilgher, La scena e la vita, Rim 1925; A. 
Gandolfo, E. A. B., Palermo 1929; S. D'Amico, Il teatro italiano del 
Novecento, II. izd., Milan 1937; B. Croce, La letteratura della nuova 
Italia, VI., Bari 1940. M. D-ić. 

BUTTLAR MOSCON, Alfred, barun, * u dvorcu Zigguln 
kod Celovca 8. XII. 1898, književnik i novinar. Dječačko 
je doba proveo u Puli, Brnu i Grazu, gdje je polazio huma- 
nističku gimnaziju. Tu je slušao i pravo, a zatim prešao na 
mudroslovni fakultet. Za prvoga svjetskog rata bio je na 
talijanskom ratištu zarobljen. Poslije rata vratio se na 
imanje svojih djedova u Pišec kod Brežica. Napisao je 
knjigu pjesama Im Kreis der Gestalten (Leipzig 1936) te 
niz pjesama, koje su izašle u različnim njemačkim časopi- 
sima. Preveo je na njemački pjesme mnogih hrvatskih 
književnika (Nazor, Galović, Tin Ujević, Wiesner, Korner, 
Vlaisavljević, Hranilović, Balota, Muradbegović i dr.). G. 
1942 urednik je lista »Deutsche Zeitung in Kroatien« u 
Zagrebu. 

BUTURA, Stjepan, ж Buševac (Turopolje) 15. XI. 1870, 
T Lassnitzhóhe (kraj Graza) 24. X. 1915, pisac. Srednju 
školu i teološki fakultet svršio u Zagrebu. Vršio različite 
svećeničke službe (kapelan, kateheta, upravitelj bolnice mi- 
losrdnih sestara u Zagrebu). Pisao članke o vjerskim pita- 
njima (u Katoličkom listu, Kršćanskoj školi, Dušobrižniku). 
Prevodio vjerska djela na hrv. jezik (Zollner, Katehetske 
propovijedi; Krier, Katekizam; Krier, O lijepom vladanju; 
Schneider, Sestra redovnica). A. B-c. 

BUVAČI (Halticinae), maleni (1,5—3,5 mm) kukci tvrdih 
krila s odebljalim stražnjim nogama za skakanje. Nagri- 
Zaju klice i buše lišće, osobito kupusa, kelja, repe, repice, 
rotkve, rotkvice, konoplje, krumpira, hmelja i loze. Su- 
zbijaju se tako, da se povrće posipava pepelom, vapnenim 
prahom, čađom, prašinom ili posebnim nikotinskim, pire- 
trinskim i rotenonskim preparatom. ЕО? 

BUVINA, Andrija, drvorezbar. Prema jednoj arhivskoj 
bilješci izradio je 1214 drvene vratnice splitske stolne 
crkve. Po prezimenu se vidi, da je hrvatskog porijekla, 
ali drugih podataka o njegovu životu nema. Jedino nje- 
govo sačuvano djelo, velike vratnice sv. Duje, svjedoči kao 
i drvena korna sjedala nepoznatih rezbara u istoj crkvi, 

da je drvorezbarstvo u sredovječnoj Dalmaciji bilo lijepo 
razvijeno. Vratnice se dijele u dvadeset i osam kvadratnih 
polja, na svakom krilu po četrnaest, u kojima su u plitkom 
reljefu prikazani prizori iz Kristova života. Prizori su 
uokvireni prepletenom i slikovitom lozicom sa životinjama, 
pticama i ljudskim likovima, tako da su čitave vratnice 
prekrivene reljefima. Buvinin rad pokazuje sve značajke 
romaničkoga stila. U figurativnim prizorima vratnice za- 
ostaju za suvremenim rezbarijama, ali su u rasporedu i 
cjelini veoma efektne. One se ubrajaju među rijetke umje- 
tničke spomenike te vrste, koji su se sačuvali u svijetu. 
LIT.: Lj. Karaman, Dalmacija kroz vjekove, Split 1934; Isti, Vratnice 
i kor stolne crkve u Splitu (u tisku). C.F. 
BUXBAUMIA, biljni rod veoma sitnih, jednogodišnjih 
mahovina s uspravnim, jedva vidljivim stablom, jajastim, 
rascjepkanim listićima i uspravnim, dorziventralnim tobol- 
cem. Pripada istoimenoj porodici reda  Buxbaumiales 
(> mahovi). Od 5 poznatih vrsta ovog roda dvije su dosta 
rastrkane u umjerenim krajevima; B. aphylla L. raste 
na pjeskovito-ilovastom tlu, a B. indusiata Brid. na trulim 
panjevima. Obje su vrste poznate i iz Hrvatske. L H. 
BUXTEHUDE, Dietrich, * Helsingborg (Švedska) 1637, 
T 1707, orguljaški majstor i skladatelj (»nordijsko-roman- 
tični elementi«). U kompozicijama kantata i djelima za 
orgulje prethodnik J. S. Bacha, na kojega je vršio znatan 
utjecaj. Od 1668 uveo je u Libecku kao orguljaš crkvene 
koncerte »Abendmusiken«, za koje je skladao povezane ni- 
zove kantata u obliku oratorija: Die Hochzeit des Lamms, 
Das jiingste Gericht i dr. 
LIT.: A. Pirro, D. B., Pariz 1913; M. Hagen, Diderik B., Kopenhagen 
1920; W. Stahl, Franz Tunder und Dietrich B., 1926. S. S-i. 
BUYS-BALLOT, Christoph Heinrich, * Kloetinge 10. X. 
1817, + Utrecht 3. II. 1890, nizozemski meteorolog. Profesor 
na sveučilištu u Utrechtu 1847—1887; kao ravnatelj nizozem- 
skoga meteorološkoga zavoda u Utrechtu 1854—1859 orga- 
nizirao meteorološku službu u Nizozemskoj. G. 1857 otkrio, 
po njemu prozvano, baričko pravilo, koje je omogućilo 
brzojavno upozoravanje na dolazak oluja. K. K-i. 
Buys-Ballotovo pravilo je t. zv. barički zakon vjetra, 
koji se uzročno temelji na djelovanju rotacije Zemlje 
i njezinu utjecaju na smjer zračnih strujanja u atmosferi: 
motritelju na sjevernoj polukugli Zemlje, okrenutom le- 
đima prema vjetru, nalazi se područje niskog tlaka zraka 
s lijeve strane, a na južnoj polutci s desne strane. Buys- 
Ballot objelodanio je ovaj stavak, kojim se najopćenitije 
određuje važan odnos između razdiobe tlaka zraka na 
Zemlji i smjera vjetra, u Comptes rendus pariske akade- 
mije u studenomu 1857, no dokazao ga je istom 1860. M. K-o. 


BUYSSE, Cyriel, * Nevele kod Genta 1859, flamski pri- 

povjedač. Počeo je pisati 1887, ali je tek 1893 svojim ro- 
manom Het Recht van den Sterkste stekao izrazitu fizio- 
nomiju. Napustivši naturalizam Zole i Camilla Lemonniera 
S njihovim apriornim doktrinarstvom, približio se više 
Maupassantu. Njemu je srodan oštrim darom opažanja, 
točnim, vjernim crtanjem života i atmosfere, a razlikuje 
se od njega značajnim flamskim humorom, koji mu daje 
stilu posebnu boju. Osim nebitnih dramskih radova napi- 
sao je dvadesetak svezaka romana i novela iz života flam- 
skih radnika, seljaka i malograđana. Maeterlinck ga ubraja 
među četiri najbolja flamska pripovjedača i naziva ga 
»flamskim Maupassantom«. 
. BIBL.: Najznatnija djela: 'n Leeuw van Vlaanderen, 1901 (ne zami- 
jeniti s istoimenim romanom H. Consciencea!); Het Leven van Rozeken 
van Dalen, 1905; Het Bolleken, 1906; De nachtelijke Aanzanding, 1912; 
Uleken, 1926; Zomerleven, 1915; De Strijd, 1918. 

LIT.: D. B. Steyns, De vlaamsche Schrijver Cyriel Buysse, zijne 
wereld en zijne Kunst, Gent 1911; H. van Puymbrouck, C. B. en zijn 
Land, Antwerpen 1929; A. Mussche, C. B., Gent 1929. Lj. M. 

BUZDOVAN (topuz), razvio se iz najprimitivnijeg 
oblika oružja, naime iz kijače, koja je na debljem kraju 
snabdjevena željeznim kvrgama i šiljcima. U srednjem 
vijeku je bio različnog oblika i materijala za borbu izbliza 
i za bacanje u daljinu. Poslije izuma vatrenog oružja po- 
stao je kao maršalski štap svečani simbol zapovjedničke 
časti, urešen draguljima i vladalačkim simbolima. 

BUZDOVANLIJE su odlike krušaka, krupne, kvrgaste 
kao čvor na buzdovanu. Dosta su raširene u srednjoj Po- 
savini, na lijevoj i desnoj obali Save. I. R-g. 

BUZET, talij. Pinguente, prastari gradié sa 600 stan. 
Talijana u srednjoj Istri, na osamljenom vapnenačkom bre- 
žuljku (153 m) usred plodne doline rijeke Mirne pod str- 
mim zidom visoke Ćićarije (preko 500 m), sjedište katoličke 
župe za 5000 stan. gusto naseljene eocenske doline u porje- 

čju gornje Mirne i središte velike upravne općine od 70 
poreznih općina, u kojima živi na površini od 316 km? 
19.000 Hrvata i Slovenaca, dijelom starosjedilaca i dijelom 
doseljenika poslije 1421, kad je područje B. (»Buzetština«) 
došlo trajno pod vlast Mletaka. B. je ograđen bedemima, 
kroz koje vode dvoja vrata. Dio trga oko starinske crkve 
sv. Marije, koja ima krasan portal, isklesan je na živom 
kamenu. Građani su došljaci iz susjednih gradova (Depan- 
gher iz Kopra, Crevatto iz Buja, Canciani iz Lupoglava, 
Bigatto, Rottini i dr.) ili iz bližnje okolice (Cerovac, Črnac, 
Draščić, Dušić, Fabijančić, Klarić, Prodan, Vivoda i t. d.). 
Ovdje se rodio protestantski glagoljaški prevodilac Stje- 
pan Konzul Istrijanin (1521—1568). Sajmovi, koji su od sta- 
rine održavani subotom (najveći u rujnu) podno grada, da- 
doše koncem prošloga stoljeća poticaj osnivanju Novoga B. 
u dolini, gdje je stjecište i raskršće prometa i svega života 
za buzetski dio srednje Istre. Ondje je bila i hrvatska 
pučka škola od 1892 do promjena, koje su posljedica ugo- 
vora u Rapallu od 12. XI. 1920. N. Z. 
Na mjestu sadašnjega B-a nalazilo se naselje veé u pret- 
povijesno doba, a u rimsko vrijeme bila je tu utvrdena 
naseobina Pinquentum. Markgrofi su mjestance okružili 
zidovima, koje su Mlečani još proširili. G. 1472, 1475 i 1495 
harali su u okolici Turci, ali mjesto nisu mogli zauzeti. U 
to је doba B. bio glavna utvrda srednje Istre. 
Sjeveroistočno od. B-a nalazio se tvrdi grad Raspor 
(Raspurch, Racpurg, Rassburg), koji je bio dio pazinske 
grofovije. Njega su Mlečani smatrali ključem svojih ро- 
sjeda u Istri (clavis totius Istrie). Područje Raspora gra- 
ničilo je s tršćanskom okolicom, Kranjskom, Rijekom i Pa- 
zinštinom. Taj. su kraj posjedovali gorički grofovi kao 
istarski grofovi. Grof Meinhard VII. obećao je 1358 Raspor 
svojoj sestri Elizabeti, ženi Jurja, grofa krbavskoga i то- 
druškoga (sina Grgura Vuka). Kako su gorički grofovi 
dobro znali, koliko je mnogo Mlečanima bilo stalo, da 
steknu Raspor, dobio je Meinhard 23. XII. 1358 od dužda 
Delfina obećanje, da Mlečani ne će podupirati hrvatskoga 
grofa, ako ne bi htio odstupiti Raspor Goričanima, kad bi 
ga oni htjeli osloboditi. Kasnije je Raspor dobila u miraz 
Meinhardova kći, grofica Ana, žena Ivana Frankopana. 
Ona je 1394 ponudila Mlečanima Raspor u zakup. Mlečani 
su tu priliku objeručke prihvatili i isplatili joj odmah 4000 
dukata, da je mogla iskupiti svoj nakit, a obećali joj ispla- 
titi još 6000 dukata u Senju, kad im izruči Raspor. Dužd 
je svečano obećao, da će on ili vijeće grad s područjem 
vratiti zakonitim nasljednicima grofičinim, ili, ako bi ovi 
pomrli, njenoj braći Henriku i Ivanu Meinhardu, kada 
vrate 10.000 dukata. Na veliko iznenađenje Mlečana gro- 
fica je već 1395 zatražila Raspor natrag. Zato je vijeće 
6. V. 1395 pisalo svom poslaniku u Senju, neka kuša na- 
govoriti groficu, da što duže ostavi Raspor u zakupu. To 
mu je i uspjelo; grofica je obećala ostaviti grad u zakupu 
još tri godine od 1. І. 1396. Od toga vremena pa do 1511 
stanovali su u Rasporu mletački namjesnici, »kapetani od 
Raspora«, koji su se mijenjali svaka 32 mjeseca. G. 1420 
pozvao je mletački namjesnik u Rasporu sve istarske kra- 

jeve, da se predadu Mlečanima, koji su grad silno utvrdili. 
U početku listopada 1509 zaposio je grad Krištof Franko- 
pan, i Mlečani su prenijeli namjesnikovo sjedište u Buzet. 
Kako je grad Raspor bio jako oštećen, napustili su ga Mle- 
čani 1511; otada pa sve do propasti mletačke republike bilo 
je sijelo rasporskog kapetana u gradskoj vijećnici u Buzetu, 
koji je bio glavna kopnena tvrđa istarska. Kada su Mlečani 
htjeli grad popraviti, Frankopan je na njih navalio i 1520 
grad posve razorio. Oko grada naselio je Hrvate-Uskoke. 

LIT.: MHSM IV. p. 320—24, 343—44, 348, 391; S. Rutar, Samosvojno 
mesto Trst in mejna grofija Istra, Ljubljana 1896. Z. D. 

BUZETA, selo u glinskom kotaru, izmedu Bojne, Maje 
i Gline, u dolini istoimenoga potoka; u dotursko je vrijeme 
to bio posjed u Gorskoj, poslije Zagrebačkoj župi. B. se 
nalazila na posjedovnom podruéju mnogobrojnoga plemena 
gorskoga Ratetića, između kojih su veći posjednici u B-i 
bili osobito Hajtići (Ajtići), uvaženi plemići toga kraja u 
15. i 16. st. Hajtići su u B. sagradili i tvrdi grad, a pleme 
Ratetića podiglo je kraj te tvrđave i crkvu sv. Martina. 
Ona je postala i župna, te je zapisana u popisu gorskoga 
arhiđakonata od 1501. Hajtići su po B. nosili i svoj ple- 
miéki pridjevak. U turskom prodiranju raselila se cijela 
stara Gorska župa, a starosjedioci Hrvati iselili su iz nje 
u zapadnu Madžarsku i istočnu Austriju. Tu u Gradišću 
nalazimo i danas poveći broj hrvatskih naseljenika pod 
toponomastičkim prezimenom Buzetski. Poslije Turaka do- 
selilo se u B. novo naselje, koje je taj stari naziv održalo 
do danas. 

LIT.: Cod. dipl., VI. i IX.; L. Thallóczy i S. Barabás, Cod. dipl. com. 
de Blagay, Budimpešta 1897; Starine, IV., Zagreb 1872; E. Laszowski, 
Habsburški spomenici, II., III., Zagreb 1915 i 1916. S. P-6. 

BUZOLIĆ, Stjepan, * Obrovac 5. X. 1830, + Zadar 10. 
VI. 1894, ravnatelj učit. škole, književnik i preporoditelj 
dalmatinskog učiteljstva. Svršio je pučku školu u rodnom 
mjestu, a gimnaziju i bogoslovne nauke u Zadru. Službo- 
vao je kao kapelan u Pridrazi, a zatim kao župnik u 
Obrovcu, gdje je radio i kao 
narodni učitelj. G. 1866 osno- 
vana je u Arbanasima kraj 
Zadra hrvatska muška uči- 
teljska škola, a B. postade 
njezinim upraviteljem i na- 
stavnikom, te je u tome zavo- 
du odgojio preko 300 pučkih 
učitelja. B. ulaže sve svoje 
snage za preporod svoga na- 
roda 1 hrvatskog učiteljstva 
u Dalmaciji. Na hrvatskim 
učit. skupštinama u Zagrebu 
(1871), Petrinji (1874), Osi- 
jeku (1878), Zadru (1875 i 
1879) i Splitu (1881) aktivno 
sudjeluje kao prvak dalm. uči- 
teljstva. Bio je tajnik Ma- 
tice Dalmatinske, koja je iz- 
dala Narodne kolendare (1868, 
1869), u kojima su izašli uglavnom njegovi književni pri- 
lozi. Marljivo je surađivao u različitim knjiž. i pedag. 
listovima (karlovački Glasonoša, Sundečićeva Zvijezda, 
Narodni list, dubrovački Slovinac, Zora, Iskra, Vijenac, 
Katolička Dalmacija i dr.). Bio je vrlo popularan pjesnik 
u Dalmaciji. Radio je i kao političar i narodni zastupnik 
u dalmat. saboru, gdje se istakao kao vatren rodoljub, odli- 
čan govornik i branilac interesa učit. staleža. U svojoj 
zbirci pjesama Bog, rod i svijet (Zadar 1871) iznio je i 
nekoliko vrlo uspjelih prijevoda tal., rus., franc. i njem. 
pjesama. Poznata je njegova epska pjesma Viška bitka. 
Preveo je Danteov Pakao, 13 pjevanja Ariostova Orlanda, 
Grobove Uga Foscola i dr. Pisao je i na tal. jeziku (An- 
cora dellas nazionalità nella questione dell unione, 1861, 
i dr.) Bio je pristaša sjedinjenja Dalmacije s Hrvatskom. 

LIT.: A. Cuvaj, Građa za povijest školstva, sv. VI. i VII. 2. izd., 
Zagreb 1911 i 1913; P. Kuničić, Stjepan Buzolić — spomenknjiga, Zagreb 
1894. dme 4 

BUZY, Barna, Ж 1910, madžarski kipar. Imao је mnogo 
uspjeha svojim radovima, u kojima je dekorativan i sklon 
stilizaciji (brončani kip indijske božice Šive). J. G-r. 

BUZZI, Paolo, * Milan 15. II. 1874, talijanski književnik. 
Jedan od najznačajnijih i najozbiljnijih futurističkih pje- 
snika. i 

BIBL.: Glavna su mu djela: pjesme Rapsodie leopardiane (1898), Aero- 


plani (1909), Versi liberi (1913), Il poema di Garibaldi (1919), 1 carmi 
degli augusti e dei consolari (1919), Popolo, canta cosi! (1920), Canti per 

le chiese vuote (1929), Echi del labirinto (1931), Il canto quotidiano 
(1933), te romani i proze: L'esilio (1906), L'ellissi e la spirale (1915), La 
luminaria azzurra (1918), Cavalcata delle vertigini (1924), Gigi di purità 
(1927), Beatitudini (1933), Avventure dei meridiani e dei paralleli (1934), 
Nostra signora degli abissi (1935). M. D-ić. 


BUZAN, 1. Herman, * Varaždin 
8. X. 1800, T Črešnjevac kod Tuhlja 
22. IX. 1862, hrvatski političar. Po- 
tomak je stare hrvatske plemićke 
porodice, koja je posjedovala u 
varaždinskoj županiji nekoliko ima- 
nja, među ostalima Žbil kod Desi- 
nića u Zagorju, Črešnjevac kod Tu- 
hlja i Kozinšćak kraj Dugog sela. 
Hermanov otac Alojzije obnašao je 
različite časti u varažd. županiji i 
na kraju postao prisjednik banskog 
stola, dvorski savjetnik i predsje- 
dnik kr. zem. sudbenog stola. Umro 
je 2. III. 1845 u Zagrebu. Žena mu se 
zvala Alojzija, rođ. Eichenperg ali- 
ter Eichfeld, a umrla je 20. II. 1841 
u istom mjestu. Početne nauke i šest razreda gimnazije 
svršio je Herman u Varaždinu, a filozofiju i pravo u 
Zagrebu i Bratislavi. G. 1824 ulazi u županijsku službu, 
a 1830 postaje veliki bilježnik zagrebačke županije. G. 
1832 bude biran poslanikom u zajednički ugarsko-hrvatski 
sabor, a 13. V. 1835 postade drugi podžupan zagrebačke 
županije. Baš u to doba razmahao se hrvatski narodni 
preporod, kojemu је B. bio jedan od glavnih zago- 
vornika u Zagrebu. U svibnju 1839 opet je izabran u 
zajednički sabor. Dne 8. VI. 1841 imenovan je prisjednikom 
banskoga stola u Zagrebu. Ni 
tada ne prestaje njegov rodo- 
ljubni rad. U svibnju 1843 
bude ponovno izabran za po- 
slanika na zajedničkom sa- 
boru. Na tom je saboru 18. 
IX. 1844 na sjednici velikaške 
'kuée pobio sve prigovore Ма: 
džara uperene protiv hrvat- 
skoga narodnog preporoda. 
Usto je ustvrdio, da su vrlo 
slabe optužbe protiv »lliraca«, 
u kojima se predbacuje, da 
su oni sijali razdor govorima, 
pjesmama i knjigama protiv 
Ugarske. Predbacio je Madža- 
rima, da su njihove županije i 
sabor mnogo više uradili protiv 
Hrvata u tom smislu i izazvali 
ih na otpor. Tim govorom ste- 
kao je Bužan veliku obljubljenost diljem Hrvatske. 
Stoga je hrvatski sabor 30. IX. 1844 zahvalio njemu, Klo- 
bučariću, Ožegoviću i Kulmeru, što su ustali na obranu 
hrvatskih prava. 22. XI. 1845 nakon smrti svoga oca po- 
stade predsjednikom sudbenog stola. G. 1846 bio je od- 
reden za povjerenika prigodom obnove gradskog pogla- 
varstva u Varaždinu. 24. II. 1847 postade dvorski sa- 
vjetnik, a u drugoj polovini listopada bude izabram za po- 
slanika u velikašku kuću zajedničkog sabora. Odatle je 
slao sedmične izvještaje križevačkoj županiji. Ali ta je 
njegova misija ostala bez ikakva uspjeha, jer je u Ugarskoj 
ubrzo došlo do revolucije. G. 1848 imenovan je predsje- 
dnikom odbora za ukinuće urbarskih daća. On je 4. VII. 
iste godine na hrvatskom saboru prvi u svom oduševljenju 
na poziv Jelačićev dao za hrvatsku vojsku 300 forinti i za- 
molio ostale rodoljube, da ga u tom slijede. Tako se sku- 
pilo do 60.000 forinti. U kolovozu Jelačić je Bužana s Bu- 
njevcem poslao za civilnog povjerenika na Rijeku, gdje je 
energično uvco red. 2. IX. postaje B. predsjednik od- 
bora za izradbu političke i pravoslovne terminologije. Kada 
je uveden apsolutizam u monarhiji, bude B. imenovan sa- 
vjetnikom vrhovnog kasacionog suda u Beču, te je na tom 
položaju ostao preko jedanaest i po godina. Čim je listo- 
padskom diplomom 1860 povraćen narodima ustav, B. je 
bio pozvan uz ostale hrvatske odličnike na bansku konfe- 
renciju, koja se sastala 26. XI. i zaključila, da se kralju 
pošalje deputacija, koja će mu podastrijeti želje hrvatskog 
naroda. 6. VI. 1862 bio je B. na vlastitu molbu umiro- 
vljen i odlikovan barunatom. Otada je živio povučeno na 
svom imanju Črešnjevcu, gdje je umro od kapi u 63. godini, 

a sahranjen je na svom dobru Kozinšćaku u grobnici kraj 
crkve sv. Martina. 
LIT.: M. Grlovié, Album zaslužnih Hrvata XIX. stoljeća, 1., Za- 


m 1898—1900; R. Horvat, Najnovije doba hrvatske povijesti, Zagreb 


2. Ivan, djed Hermanov, + Zagreb 5. IV. 1767. Bio je naj- 
prije asesor banskoga stola, a od 1749 kraljevski savjetnik. 
G. 1750 izabra ga hrvatski sabor za sabirača poreza (exac- 
tor regni). Kada je 13. IV. 1761 umro podban Adam Najšić, 
izabrao je ban Franjo grof Nadasdy po pokojnikovoj želji 
na njegovo mjesto Bužana. 7. IV. 1767 sahranjen je 
svečano kod klarisa, i tom prilikom kanonik Krčelić, koji 
ga je par puta nemilice napao u svojim memoarima, održi 
posmrtni pohvalni govor, tiskan pod naslovom: »Naj- 
vredneše stalnosti pelda poglaviti i prečasni gospon, gospon 
Januš Bužan i t.d. po prodeke poglavitoga gosp. Baltazira 
Adama Krčelića i t. d.«. August Šenoa prikazao je Bužana 


u »Diogenesu« реса Krëeliéevim »Annuama«, 
LIT.: T. Smičiklas, Balthasari Adami Kercselich annuae 1748—1767, 
Scriptores IV., MHSM XXXI., Zagreb 1901. S-A; 


3. Joso, ** Sisak 21. 
XI. 1873, + Zagreb 1. 
VIII. 1936, hrvatski sli- 
kar. U mladosti imao 
je prilike upoznati bo- 
gatstvo seljačkoga ku- 
ćnog rada i šarolikost 
posavskih nošnja. Po- 
lazio je u zagrebačkoj 
obrtnoj školi slikarski 
odjel; kad je izišao iz 
nje, smjestio se u Vin- 
kovcima, gdje se uza 
slikarstvo bavio i fo- 
tografiranjem. Slikom 
Slavonski šokci, koju je 
poklonio Strossmayero- ' 
voj galeriji, svratio je 
na sebe pažnju zagre- 
bačke javnosti i kritike. 
Zbog usavršivanja zaputio se iza toga u Beč, München i 
Berlin, a zatim u Milan, Firencu i Rim. Vrativši se iz 
Italije nastanio se stalno u Zagrebu. 

Svojim je slikama izazvao zanimanje hrvatske javnosti, 
jer se upravo tada počeo pod utjecajem hrvatskoga se- 
ljačkog pokreta buditi smisao za upoznavanje hrvatskoga 
narodnog života. B-ovi su radovi iz hrvatskog narodnog ži- 
vota dvovrsni: u jednima se osjeća ruka umjetnika (Stara 
SestinCanka, Strossmayerova galerija; Barica iz Mikulića; 
Šestinčanka kao prodavačica cvijeća; Dedek i bakica iz 
Gračana, Strossmayerova galerija; Povratak Šestinčanki 
preko Ksavera; Sestinske pralje; Draganicanka uz plug, 
sada u Americi; te njegove Ciganke, i to prva njegova 
slika toga genrea, dok mu druge kompozicije, također 
folklornog sadržaja, nisu slikarski proživljene. To osobito 
vrijedi za kompozicije velikog formata. Uporedo sa slikama 
iz hrvatskog naroda i ciganskoga svijeta B. se bavio i 
portretima, u kojima je vrlo dobro pogođena sličnost, te 
imaju izgled fotografije načinjene uljenim bojama. Kad je 
vidio i proučio Bukovčeve portrete i tehniku Bukovčeve 

umjetnosti, poprimio je u koncipiranju portretiranih lica 
kao i u baratanju bojama vrlo mnogo od Bukovca, ali ga 
u snazi, karakterizaciji te crtanju nije mogao dostići. No i 
kraj tog nedostatka stvorio je B. nekoliko portreta, u koje 
je uz potpunu sličnost unio i umjetničku osjećajnost 
(Rendić u ateljeru, portreti Kosora, Trnskoga, Arnolda, 
Klaića, Nodila, autoportret, portret njegove supruge, mnogi 
ženski i djevojački portreti). Slikanjem krajolika bavio se 
jedino onda, kad je akvarelirao studije za svoje slike (Pri 
okapanju; Kosidba; Povratak sa sajma; Pečenjari na sajmu). 
Crtao je rado i kredom i ugljenom; među ovim se rado- 
vima nalaze slike trajne umjetničke vrijednosti. А. J-k. 
BUŽANI, stara hrvatska župa, dolaze pod tim imenom 
zapisani već 1071 u povelji, kojom kralj Petar Krešimir 
podjeljuje rapskom biskupu »iuppam  Liceke, iuppam 
Bucani et Bocachi«. Postojali su, prema tome, već za vla- 
danja kraljeva hrvatske narodne loze, a oko njih su u to 
vrijeme bile, osim Ličke, i župe Gatska, Senjska, Vinodol- 
ska i Krbavska. Konstantin Porfirogenet ne navodi ih, do- 
duše, u svojem opisu Hrvatske, te su u 10. st. po svoj pri- 
lici bili sastavni dio velike Ličke župe, koja ih je i poslije 
jednim svojim krakom potpuno opkoljavala. Posebna župa 
postali su B., sudeći po tome, istom u toku 10. st. Održali 
su se u tom značenju sve do dolaska Turaka, koji su nji- 
hovo zemljište bili sasvim osvojili. Granice B-à poznate su 
već iz ranih naših listina. Prema Lici međa im je bio po- 
tok Hotešica, prema Senjskoj župi i Podgorju sljeme Vele- 
bita, na sjeveru Krasno i Kuterevo pripadali su još njima, 
a daljna je granica tekla visokim kosama iznad potoka 
Gatske te je, udarajući između Janjča i Ravnjana, u svojem 
istočnom dijelu potpuno odgovarala današnjoj međi između 
perušićkoga i koreničkoga kotara. Zapravo je to stara gra- 
nica između Bužana i Krbave, koju su i Turci prihvatili i 
održali i koja se onda očuvala u svim pojedinostima do 
danas. Tako i perušićki kotar i stare graničarske kumpanije 
odgovaraju opsegu starih B-à, samo su iz toga područja 
ispali Krasno i Kuterevo, koji su ležali u skrajnom sjever- 


nom dijelu. 

B. su u cijelo vrijeme svoga opstajanja dijeljeni u dva okružja, u 
jedno osnovno, i drugo, koje se zvalo Boča, a nalazilo se oko isto- 
imene tvrđave kraj usća Bakovca u Liku. Nema sumnje, da je Bočać 
u starijem razdoblju bio poseban dio velike Ličke župe, pa kada su 
osnovani B. kao župska jedinica, Bočać je uvršten u njih, ali su i 
uprava i predaja održale dugo njegovu stanovitu samostalnost, koja se 
gubila sve to više u daljnim stoljećima. 

Plemenski ustroj stare župe predstavljala su u B-ima tri plemena: 
Poletčići, Stupići i Kršelci. Od njih su Poletčići pripadali potpuno 
povlaštenom plemstvu, koje je sačinjavalo poznatih dvanaest hrvatskih 
plemena, a Stupići i Kršelci izišli su iz jobagionske postrojbe župskoga 
grada. Poletčići su inače u svojoj osnovi bili veliki posjednici s mnogo- 
brojnim članstvom u Lučkoj župi i u Sidragi, te su odande došli u 
Bužane kao i Mogorovići u Liku, a Lapčani u Lapac kao visoko po- 
vlašteni članovi plemstva. Polovinom 13. st. dobili su nešto posjeda u 
B-ma i neki Gusići iz plemena Lapčana, koji su se do dolaska Turaka 
razvriježili u desetak obitelji, a i inače su ih uvažavali u župi. Kasnije 
su manji posjednici na tom zemljištu postali i članovi plemena Kolu- 
nića, koji su se u Bužane doselili iz Pseta, Iz te župe bili su i pleme- 
niti Perušići, po kojima je posjed Vrhovina stekao s vremenom ime 
Perušić, Oko 1420 stekli su prostrane posjede і županstvo u B-ma Fran- 
kopani, i oni su postali razmjerno najveći posjednici na tom području. 
Središte župe B-à bilo je u gradu Bužanu, koji se zvao i Potorjan; 
nalazio se na onom humu na zemljištu današnjega sela Aleksinice, koji 
leži između Oteša i Ostrovice. Ta župska tvrđava mora da je bila 
sagrađena još u 9. ili 10. st., jer je već u 15. st. napuštena kao stara 
i neupotrebljiva. Sudeći po njenu drugom imenu Potorjan bit će, da je 
bila podignuta ispod neke još starije utvrde, koja je imala oblik tornja. 
Oba imena, Bužan i Potorjan, upotrebljavala su se za taj središnji žup- 
ski grad još i u 15. st., ali je ono prvo svakako bilo starije, jer nosi 
u sebi ime župe. Podgrađe ispod tvrđave bilo se razvilo podno huma 
po nižem tlu, ali mu se glavni dio nalazio na mjestu središta današnje 
Aleksinice, gdje je bila izgrađena i podgradska crkva. Ona je po 
gradu nosila uvijek i svoje ime, pa kako je bila posvećena sv. Mariji, 
zvala se sv. Marija ili Marina buška. Samo podgrađe imalo je ime 
Tržić. U njemu je bio jasno sadržan značaj društvovnoga položaja 
njegova stanovništva, koje su sačinjavali uglavnom trgovci i obrtnici. 
Kako se Tržić nalazio kraj upravnoga i sudskoga središta same župe, 
u kojem je bilo okupljeno potrebno činovništvo, u njemu su se u pra- 
vilu obdržavale skupštine i zasjedavali su rotni stolovi buškoga plem- 
stva. Oni su u trgovačkom podgrađu imali za to skupljanje dovoljne 
prilike, ali je u tu svrhu kraj Tržića i u blizini Zupskoga grada bilo 
izgrađeno i veliko svratište, koje je po tadanjem nazivanju nosilo ime 
u latinskim spomenicima hospital, a u hrvatskim špitalj. Za svratište 
izričito navode, da se nahodi nasuprot župnoj crkvi sv. Marije buške, 
dakle u neposrednoj blizini podgrađu Tržiću. Ono je prema tome mo- 
glo izdašno poslužiti nesamo kod okupljanja plemstva, nego i za 
mnogobrojni svijet, koji je dolazio na velike sajmove u Tržić, ili je 
putujući na more ili od njega u Liku mogao u njemu prenoćiti, To je 
svratište bilo posvećeno sv. Mariji Magdaleni, te je u njem postojala i 
kapela s tom posvetom. Ona je imala i svoga posebnog kapelana. 
Patronatstvo nad svratištem imao je kralj, koji ga je u kasnijem toku 
15. st. dao Frankonanima. Kao vrlo važnu društvovnu ustanovu dari- 
vali su svratište bogatiji posjednici iz okoline dobrim susjednim ima- 
njima; zapisano je već 1411, a spominju ga češće u 15. st. Tako su na 
tom položaju, kao starom središtu B-á, izgrađeni kao na jednom kupu: 
Župski tvrdi grad, župsko trgovište, župska središnja crkva i najposlije 
Zupsko svratište. Još valja uzeti u obzir, da je tu u neposrednoj bli- 

zini, u selu Gvoznici, današnjem Vagancu, stanovalo nekoliko obitelji 
plemena Kršelaca, u kojih je po nasljednom redu bilo u rukama župsko 
satništvo sa župskim i plemenskim pečatima. Prema svemu tome shva- 
tljivo je, da su i redovnici sv. Pavla izabrali za gradnju svoga samo- 
stana zgodan položaj u Donjem Zažićnu, u neposrednom susjedstvu 
s Tržićem, jer je tako i samostan dobivao središnji župski značaj. 
Tržić je bio spojen dobrim putovima kroz Velebit s lukama na moru, , 
osobito s Jablancem, Senjom i preko sv. Jurja s Bagom. Tržić je po 
tome bio i stovarište primorske robe, koja se iz njega upućivala u 
dalje kopnene krajeve. Kada su Turci zavladali ovim zemljištem, Tržić 
je zadržao taj značaj, ali je u novim prilikama promijenio staro ime u 
novo tursko, u obliku Pazarište, koje je inače imalo isto značenje kao 
i prijašnje hrvatsko. To se novo ime održalo do danas. 

S buškim županstvom Frankopani su od kralja stekli i grad Bužan 
(Potorjan), ali su ga oko 1450 zapustili sagradivši sebi na središnjem 
župskom zemljištu dvije nove suvremene tvrđave, jednu na brdu Ho- 
tešu (danas Otešu), a drugu na Ostrovici. Kako su dvije loze Frankopa- 
na bile posjednice u B-ma, to je svaka iz svoga grada upravljala svojim 
dijelom župe. Ispod njih ubrzo su se razvila podgrađa, ali se od njih 
podigao do većega značenja jedino Hoteš, koji je od Tržića bio udaljeniji 
nego Ostrovica. U oba su podgrađa postojale i župne crkve. U to ze- 
mljište spadala su i dva velika naselja: Zažićno Gornje i Donje; prvo 
je obuhvatalo područje današnje Kalinovače, a Zažićno Donje nalazilo 
se potpuno na tlu sadašnjega Pazarišta Donjega. Oba su se mjesta 
sastojala od više skupina kuća i zaselaka, a župne su im crkve stajale 
u središtima. Oko 1490 sagradili su posjednici u Zažićnu Donjem iz 
bratstva Draškovića na brdu Gračini iznad potoka najprije zavjetnu 
crkvu Bl. Djevice Marije, a onda i samostan za redovnike, koji će tu 
crkvu dvoriti. U samostan su pozvali pavline, kojih je u okolini bilo 
nekoliko konvenata. Ubrzo je taj pavlinski samostan u Zažićnu postao 
važna ustanova u B-ma, te su ga pojedini bogatiji posjednici iz te župe 
i iz Like darivali zemljama, šumama i drugim dohotcima. Samostan je 
doduše djelovao samo tridesetak godina, ali je ipak ostavio trajnu 
uspomenu u tome kraju. Ruševine su mu ostale sve do novijih vre- 
mena, a i toponomastika mu je održala spomen u imenu Kloštar, koje 
su primili i poslije turskoga gospodstva doseljeni Bunjevci. Za tur- 
skoga prodiranja pobjegli su iz njega pavlini u Novi, kamo su prenijeli 
i za ličku povijest dragocjene svoje listine. Zažićno Donje i Ostrovica 
dopirali su prema sjeveru do šumovitih vrhova, a s druge strane gore 
počinjalo je već područje Bočaća, od kojega su tu graničila sela Sora- 
kin i Psivići. 

U istočnom dijelu međurječja Otešice i Like bilo je još nekoliko 
naselja. Prije Turaka to je zemljište bilo puno šume i vlage i dovoljno 
plodno, da prehrani gušće stanovništvo. Tu je između Hoteša i Gvoz- 
nice ležalo veliko selo Stara Vas, a do nje uz Liku Selčani i Nedo- 
mišalj. U Staroj Vasi na mjestu današnjega sela Klanca stajala je po 
svoj prilici crkva sa župom. Oko huma, koji se sada zove Veliki brijeg, 
razvila su se tri mjesta, koja su po tom humu dobila i ime: Humčani, 
Pothum i Zahumići. Od njih su Humčani bili najveći i zauzimali su 
zemljište sve do Otešice, na kojoj je to selo imalo mlinove. U Hum- 
čanima bila je i župa s crkvom sv. Uršule. Zapadno od njih, uz Ote- 
šicu prema Lišu, nalazilo se Novo Selo na mjestu današnjega Brezova 
Polja. U njegovu području bio je most, kojim se preko Otešice išlo u 
Liku. U Novom Selu stajala je i crkva sa župom, zabilježena 1512. 
Humčani i Novo Selo međašili su na Otešici s velikim ličkim naseljem 
Kasezima, koji su zauzimali zemljište od Novčice do Otešice; na njemu 
su danas Gospić, Smiljansko Polje i istočni dio Smiljana. Na cijelom 
tom području između Otešice, Like i Bočaća, od Zahumića do Zažićna 
Donjega, osnovno je plemićko naselje pripadalo plemenu Kršelaca, koji 
na drugim stranama Bužana i nisu imali posjeda. U spomenicima od 13. 
do 16. st. zapisano je oko pedeset prezimena na ovom zemljištu, a naj- 
manje toliko ostalo je i nezabilježeno. Na svako od tih prezimena 
otpalo je poprečno po nekoliko kuća. Za Draškoviće, osnivače pavlin- 
skoga samostana, znamo iz njihova popisa, da ih je oko 1400 bilo 18 
kuća. Mnogobrojni su bili i Gvozničani, Selčani, Starovašani, Humčani 
i Novoseljani, te se može uzeti, da je Kršelaca na tom zemljištu bilo 
pred dolazak Turaka nekih 400 kuća. Osim toga plemenitog naselja bilo 

je tu i nekoliko stotina domova kmetova, a i tri trgovišta: TrZié, Ho- 
teš i Ostrovica. koja su imala posebno gradansko stanovništvo. Tomu 
jakom naselju odgovarao je i broj Zupa, a i pavlinski samostan u Za- 
Ziénu imao je tu veliko polje djelovanja. anco dE -— 

Kao što je dobro bilo naseljeno to područje Kršelaca, tako je i 
Bočać, koji je zauzimao zemljište oko donjega dijela potoka Bakovca, 
imao gusto naselje s velikim mjestima Psivićima, Kosinjem i Soraki- 
nom i s manjim selima: Botucima, Bucima, . Malom vsi, Hotiljom vsi, 
Gorenjom vsi i Erdečom vsi. Bočać je prema tome i na svom malom 
hataru imao dvije župe, u Psivićima sv. Marije i u Kosinju sv. Ane. 
Izvan Bočaća oko potoka Bakovca i donje Like već je ležalo područje, 
koje je pripadalo osnovnim Bužanima. Osim oko potoka Like to je 
visoko planinsko tlo, na kojem je i prije Turaka, kao i sada, bilo ri- 
jetko naselje. Tu su posjednici bili uglavnom Frankopani, koji su ve- 
liku korist vukli iz starih, gustih šuma i mnogobrojne planinske divljači. 
Spomenici navode u zapadnom dijelu toga područja posjede Ljupčiće, 
Košéicu, Tribljane, Marince, Kuterevo i Krasno. Od njih su Ljupčići 
ležali u susjedstvu s Psivićima, na položaju današnjega Bakovca i 
Ribnika, s jedne i s druge strane gornjega dijela potoka Bakovca. U 
njihovu hataru nađene su ruševine stare crkve s glagoljskim natpisima, 
u kojima se spominje Anž Frankopan, a koji su uzidani u današnju 
crkvu sv. Vida u Kosinjskom Bakovcu. Vidi se iz toga, da je u Ljupči- 
Cima stajala prije Turaka crkva, jamačno župna za onaj kraj. Na 
Ljupčiće nastavljao se posjed Košćica, koji je opet graničio s Kutere- 
vom. Prema tome Koščica je obuhvatala današnje selo Goljak, a do nje 
su bili Tribljani na položaju Rudinke i Strašnoga. Tako su ta sela 
bila povezana s Krasnim i s Kuterevom, koji su činili na toj strani i 
granicu Bužana. Selo Marinci češće se navodi u poznatim spomenicima; 
zna se, da je ležalo istočno od Košćice, na zemljištu oko ponora Like. 
Tu su na povisokom humu ruševine stare crkve toga sela, koja je sva- 
kako bila posvećena sv. Mariji. U Marincima su uz Frankopane bili 
posjednici i drugi plemići, i to iz plemena Stupića. Zapisana su nji- 
hova 22 prezimena, što znači, da su imali nekoliko puta toliko kuća. 
Na ostalim navedenim puce bilo je samo kmetsko naselje, koje je 
uglavnom pripadalo Frankopanima. I - 

S Nešto istočnije od Marinaca, između današnjih sela Otoka i Donjega 
Kosinja, postojao je prije Turaka još jedan pavlinski samostan u B-ma, 
o kojemu postoji zapis iz 1464. Po tom navodu imao je Martin Franko- 
pan patronatstvo nad crkvom Bl. Djev., koja se zvala opatijska. Ruše- 
Vine toga samostana spominje i biskup Sebastijan Glavinić u svom 
opisu Like iz 1696. I danas se taj položaj zove »Kloštar«, u čemu je 
najbolji dokaz, da je samostan postojao na tom mjestu. Nalazio se 
prema tome na povisokom humu, na kojem je kasnije izgrađena crkva 
sv. Petra, za koju se zna, da je podignuta od ostataka stare crkve. 
Sudeći po 1464 godini taj su samostan pavlini sagradili mnogo prije 
nego Draškovići u Zažićnu. To je i najstarija ustanova te vrste u 
B-ma, koja je u svom kraju imala i veliko uljudbeno značenje. Spome- 
nuti Glavinić navodi, da su u Kosinju tiskani glagoljski brevijari, koji 
su još u njegovo vrijeme služili glagoljašima. Nema sumnje, da su taj 
posao obavljali učeni i vrijedni pavlini toga samostana, jer su pavlini i 
inače po tim našim krajevima čuvali glagoljsku predaju. Po tom pavlin- 
skom samostanu, a pogotovu po toj tiskari izišao je Kosinj osobito na 
glas, te je stoga još koncem 17. st. Glavinić mogao zabilježiti predaju, 
da je to mjesto prije Turaka bilo nadaleko poznato. | < 

Na zemljištu u blizini samostana bilo je i inače jače, naselje; spome- 
nici su zapisali na njemu velika mjesta Sređane (Srijane) i Trzno i 
manja sela Kološce, Muravičane i Dobrečane. Od njih su Sređani ležali 
na položaju današnjega Kosinja, u središtu toga kraja donje Like, po 
čemu su i stekli ime. Trzno u našoj toponomastici znači zborno mjesto, 
te je tako i nazvano po svom položaju u blizini samostana. na kojem 
je okolni svijet zborovao. U oba ta mjesta postojale su i crkve sa 
Zupama, u Sredanima sv. Marka, a u Trznu sv. Jelene. Crkvama su se 
ruševine dobro vidjele još u 19. st., sv. Marka na brdu Basarici, a sv. 
Jelene u današnjem Bastaškom Selu. Tako je u cijelom Bočaću i u 
njemu susjednom dijelu Bužana oko donje Like bilo sedam crkava sa 
toliko župa oko njih. Još je spomenuti Glavinić zabilježio predaju, da 
se prije Turaka svijet na tom području molio Bogu u sedam crkava, 
što odgovara i istini. U Sređanima, Trznom i u navedenim malim se- 
lima živjelo je plemićko i kmetsko naselje; oni prvi navode se u listi- 
nama u desetak prezimena. Pripadali su kao i svi drugi plemeniti ro- 
dovi u Bočaću i oko donje Like plemenu Stupiéa. Iz ovoga su kraja i 
plemići Skalici; koji su kasnije u hrvatskoj javnosti izišli na glas. 

Uz ovo naselje veže se s istočne strane zemljište, koje se ispod 
Obliaja proteže uz Liku i zahvaća mala polja, prikladna za obradu i 
nastanjivanje. Prema doturskim listinama tu se nalazilo nekoliko većih 
mjesta i manjih sela, povezanih s jedne strane sa Sređanima, a s druge 
s naseljem u polju oko današnjega Perušića. Spomenici navode tu mje- 
sta Gribe, Glagoliće, Gomiljane, Vascu, Radoslavlju Vas, Tihotinu Vas, 
Banj Dvor, Banje (Banovo) Polje i Ban Stol. Banjem Dvoru zna se točan 
položaj: to je mjesto sa župnom crkvom ležalo na području današnjega 
sela Mlakve, a do njega su se nalazili i posjedi Banje Polje i Ban Stol. 
Još je tu sredinom 19. st. zemljopisac Frane Frass vidio ruševine velikih 
zgrada. za koje se može pretpostaviti, da su nekad bile banski dvori, 
po svoj prilici u vremenu do 12. st., te su ih onda kasniii posjednici 
Krbavski preuredili za svoje stanovanje. Od tih miesta Bansko Polie 
jamačno je bilo na položaju sadašnjega sela Poljana, koje se upravo 
nalazi ispod brda Mlakvene grede, na kojoj su te velike zgrade bile 
izgrađene. Selo Gribi ležali su svakako ondje, gdje je danas selo Krš, 
jer obje te riječi znače isto.^Sva ostala sela navode doturske listine 
u neposrednoj blizini Griba osim Glagolića, koji su bili povezani s na- 
seljem u Perušićkom polju. Kako su Gomiljani od tih sela bili naiveći, 
oni su valjda zauzimali područje današnjih Vukelića, a Vasca, Rado- 
slavlja Vas i Tihotina Vas nalazila su se do njih. Prema tome Glagolići 
su ležali na onom velikom polju, koje danas obuhvata selo Studenci: 
tu su se oni mogli povoljno razvijati, te su imali i crkvu sa župom. 
Na tom zemljištu plemićko je naselje pripadalo plemenu Stupića, ali 
je bilo zastupano i veliko pleme Lapčana s desetak obitelji. Veliki su 
posjednici bili u tom kraju i pojedini članovi plemena Gusića, pogotovu 
Krbavski, kojima su pripadali Banje Polje*i Banj Stol s velikim hata- 
rom. Gusići su ovamo sredinom 13. st. i doveli Lapčane, koji su se 
onda razvriježili u povoljnim prilikama; njihovi su posjedi bili u Go- 
miljanima, Vasci i Radoslavljoj Vasi. 

Razmjerno vrlo dobro bilo je u B-ma naseljeno cijelo ono plodno 
Polje, koje se nalazi istočno od potoka Like do vrhova oko stare žup- 
ske granice. Na tom zemljištu postoje i danas ruševine ili predaja o 
devet starih crkava, a vjerojatno je, da ih je bilo i više u tom jakom 
naselju. Tragove mnogih starih crkava u tom kraju spominje i biskup 

Glavinić. Veliku crkvu u Mohlićima, koji su ležali na položaju dana- 
šnjih Kvarata, zapisale su listine i prije Turaka. Po svemu tome zna 
se, da su crkve u dotursko vrijeme stajale na mjestu sadašnjega Kalu- 
derovca, Maloga Polja (sv. Jelene), na Klisi kraj Perušića, sv. Marka, 
Sv. Vida u Stitaru, sv. Marije Magdalene, sjeveroistočno od Stitara, u 
Konjskom Brdu kraj Lipove Glavice i sv. Trojstva ondje, gdje je i 
danas crkva te posvete, nešto istočnije od Konjskoga Brda.- Vjerojatno 
je, da su crkve postojale i na Janjču i u Gostovači. Prema broju 
crkava bilo je i toliko velikih naselja, a pokraj njih i poveći broj ina- 
njih sela. Doturski spomenici navode na tom zemljištu: Vrhovinu, 
Mohliće, Stitare, Zalužane, Dugopoljce, Mazalce, Dubovik, Baliće, Rali, 
Maholce, Podstenjane, Nevariće, Rotču Vas, Čelopeke, Kučane, Tri Vsi 
i Sokolce. Nekima od tih sela znamo siguran položaj, a drugima ga 
možemo odrediti približno. Vrhovina je današnji Perušić. U njoj su 
Frankopani sagradili jaku tvrđavu, a oko 1490 darovao je i tvrđavu i 
posjed oko nje Anž Frankopan braći Perušićima, koji su bili podrije- 
tlom iz Pseta. Po njima je Vrhovina ubrzo dobila svoje novo ime, koje 
se do danas održalo. Prema tome je i stara crkva na Klisi pripadala 
staroj Vrhovini. Štitar je i sada naziv gradine nekoliko km sjeverno 
od Perušića. Mohlići, o kojima ima nekoliko listina iz 15. i 16. st., 
uvijek se navode kao susjedno mjesto Štitaru. Kako su u Kvartama 
postojale ruševine velike crkve i prostrane zgrade s mozaikom i dugim 
vodovodnim cijevima, jasno je, da su se prije Turaka na tom položaju 
nahodili stari Mohlići, za koje znamo, da su bili veliko mjesto, u 
kojem je stanovao i svoje dvore imao vikar buški. Ostatci spomenute 
velike zgrade jamačno su bile ruševine tih vikarovih dvora. U Mohli- 
ćima bilo je i veliko spremište hrane, izgrađeno u obliku visokoga 
tornja, koji je nekoliko spratova imao i pod zemljom. Tu je stajala i 
mjera za dijeljenje žita, nazivana kvarta, po kojoj je novo selo pod 
Turcima i nazvano. Dugopoljci su jamačno ležali na mjestu današnjega 
Kaluderovca, jer oblik toga zemljišta odgovara imenu naselja. Prema 
tome je i Rotča Vas sadanje Malo Polje. Velika su sela bila i Dubovik, 
Mazalci, Maholci i Zalužani; ta su četiri naselja zauzimala područja 
današnjih sela Klenovca, Mezinovca, Svetoga Marka i onaj dio oko 
Kasumovića. Po cijelom su tom zemljištu živjeli članovi plemena Stu- 
Pića u mnogobrojnim kućama; samo po zapisima znamo ih oko stotinu 
prezimena s nekoliko stotina kuća. Stupićima su pripadala i velika sela 
Balići i Rali i dva manja zaselka Podstenjani i Nevarići; ona su ležala 
oko Mohlića i Stitara. Iz njih poznajemo dvadesetak prezimena. 

Osim Stupića u ovom su kraju stanovali i članovi glasovitoga ple- 
mena Poletčića. Njihova su bila četiri sela: Celopeci, Kučani, Sokolci 
i Tri Vsi. Kako se spominju kao prvi susjedi ličkih plemena uz Vrho- 
vinu i Perušića grad, vidi se, da se njihovo naselje nalazilo uz jugo- 
istočnu bušku granicu od Vrhovina do Lipove glavice zauzimajući 
područja današnjih mjesta Prvanaca, Bukovca, Konjskoga Brda i dije- 
lom Perušića. Najveće su im naselje bili Čelopeci, gdje im je stajala i 
Župna crkva, po svoj prilici na Lipovoj glavici. Poletčići su živjeli na 
dobroj zemlji te su se mogli povoljno razvijati. U poznatim spomeni- 
cima zapisano ih je 17 prezimena, po čemu se vidi, da ih je u B-ma 
oko 1500 moglo biti osamdesetak domova. 

U crkvenoj upravi B. su spadali pod biskupiju senjsku, u kojoj su 
sačinjavali poseban arhiđakonat; zbog važnosti područja stajao mu je 
na čelu — isto kao i u Lici — vikar, s većom upravnom vlašću. U B-ma 
bio je razmjerno velik broj župa, što pokazuje, da je i naselje bilo 
mnogobrojno. Sva četiri plemena — Stupići, Kršelci, Poletčići i Lap- 
čani — mogli su zajedno imati oko 1200 domova, od toga Stupići nekih 
700, Kršelci 400, Poletčiči 80, a Lapčani i nešto Kolunići, koji su u B. 
doselili u 15. st., oko 20 domova. Tako je plemićkoga stanovništva pred 
provalu Turaka u punoj snazi moglo biti oko 6000 čeljadi. Kmetsko na- 
selje, koje je u toj župi bilo razmjerno dovoljno jako, ipak nije bilo 
toliko mnogobrojno, koliko plemensko, koje je velik dio zemlje samo 
obrađivalo. Stoga je kmetskoga stanovništva u župi bilo uglavnom na 
posjedima Frankopana, Krbavskih, jačih plemićkih imućnika i crkve. 
Broj im je mogao dosezati trećinu ili možda i polovinu plemićkoga, 
Kmetove u tom kraju nazivahu »kmeća dijet« (od kmeće diti). 

Kao i drugdje po sjeverozapadnijim hrvatskim krajevima govorene 
su riječi župa i županstvo i u B-ma u oblicima špan i španstvo. Mjesto 
tih izraza dolaze dakako i riječi knez i kneštvo, te se i zamjenik kneza 
ili župana zove potknežin. Očekivali bi prema visokom položaju ple- 
mena Poletčića u starijem razdoblju, da će iz njih biti uzimani župani, 
ali u spomenicima nema za to dokaza. Tu su čast imali visoki pouzda- 
nici kraljeva dvora, pod konac 14. i u početku 15. st. Krbavski, poslije 
jamačno Frankopani, a kasnije pojedini uvaženi članovi ratničkoga 
ustroja kao i u drugim susjednim župama. Domaća plemena davala su 
članove za rotni (porotni) stol plemenitih ljudi Buške župe; stolu je 
dakako predsjedao ili sam župan (špan, knez) ili njegov zamjenik. Iz 
sačuvanih listina točno se vidi, kolikim su brojem sudaca u rotnom 
stolu bila zastupana pojedina buška plemena. Kako je župa bila dobro 
naseljena, rotni je stol sastojao od četiri suca i od dva pristava. Stu- 
Pići su uvijek davali u taj broj dva suca, a Kršelci i Poletčići po 
jednoga. Mjesto Poletčića, a katkad i mjesto Kršelaca, davali su četvr- 
toga suca i Lapčani. Tako su i pristava davali Stupići uvijek jednoga, 
a ostala plemena drugoga. Značajno je za tadašnje društvovno shva- 
ćanje na tom hrvatskom zemljištu, da su u rotni stol plemenitih ljudi 
uzimali i u suce i u pristave i članove od »kmeće diti«; oni su dolazili 
na mjesto četvrtoga suca i drugoga pristava. Koliko se vidi iz sačuvanih 
listina, rotni je stol buški uvijek držan u Tržiću, a »navadni« mu je 
dan bio prvi ponedjeljak u mjesecu. 

Za turskoga prodiranja Buška je župa gotovo sasvim opustjela. Ne 
može se dokazati, da su je Turci u većoj mjeri porobili i oplijenili, 
nego je narod od 1522—1527 ostavio svoje domove i preselio u tada si- 
gurnije krajeve sjeverno od Kupe, a osobito u zapadnu Madžarsku, 
Austriju, Štajersku i Kranjsku. Pod Turcima održalo se samo nešto 
starosjedilaca katolika u Perušiću, a stanovit je broj starinaca prešao 
na islam i unišao u muslimansko tvrđavno naselje u Perušiću i dru- 
gim okolnim tvrdim gradovima, te je dijelio kasnije i sudbinu toga sta- 
novništva. Kako je za to tursko vrijeme područje stare Buške župe u 
većem dijelu bilo nenaseljeno, jer se nalazilo na samoj granici tur- 
skoga carstva, to je i stara toponomastika toga zemljišta gotovo sasvim 
propala. Iz nje je sačuvano samo nešto građe, i to najkrupnije. 

LIT.: 1. Kukuljević, Acta croatica, 1., Zagreb 1863; D. Šurmin, Hrv. 
spomenici, I., Zagreb 1898; Dipl. zbornik, IIL—XV., Zagreb; L. Thal- 
lóczy i S. Barabás, Cod. dipl. comitum de Frangepanibus, Y. i II, Bu- 
dimpešta 1910 i 1913; R. Lopašić, Spom. hrv. Krajine, III., Zagreb 1889; 
Farlati, Illyricum sacrum, IV.; V. Klaić, Grada za topografiju ličko- 
krbavske županije u srednjem vijeku, Vjes. HAD, IV., 1902; E. Laszow- 
ski, Stari lički gradovi, Zagreb 1941. S. P-ć. 

BUZIM 


BUZIM, 1. selo kotara Bos. Krupa u velikoj Zupi Krbava 
i Psat, na obronku gorske kose ispod istoimenoga starog 
hrvatskog grada (vis. 325 m). Ima 720 stan. muslimana 
(1931) i drvenu dZamiju, kojoj je preko sto godina. Za 
tursko doba bijaše B. znatno trgovačko mjesto, poznato sa 
sajmova žitom i stokom. U srednjem vijeku poznat je bu- 
žimski kraj pod imenom Čava s kat. župom sv. Klimentija 
(1334) kao plemenita općina s gradom Čavnikom na brdu 
blizu potoka Čave, a prema Dobrom Selu. G. 1339 darova 
kralj Ljudevit Čavu Grguru Gallesu, a 1403 spominje se tu 
Grgur Ivaniš Čavski, čiji je sin založio 1425 svoju baštinu u 
Čavi i Bužimu sinovima Nikole, kneza Blagajskog. G. 1429 
pada Bužim u ruke knezova celjskih (pod imenom Wu- 
tschin), a 1456 dobiva ga Dora Blagajska, žena Martina 
Frankopana, kao zalog za neke druge gradove svoga prvog 
muža, koji ih bijaše ustupio kralju Ladislavu. Kralj Matija 
daruje dva puta Bužim; prvi put 1464 knezu Martinu Fran- 
kopanu uz neke druge gradove, a po njegovoj smrti 1479 
plemiću Jurju Mikuličiću, koji ga je — kako to svjedoči 
glagoljski natpis (čuva se u zagrebačkom arheološkom mu- 
zeju) — sazidao iz temelja. Po smrti Jurja Mikuličića, 
kojega — kako piše stara listina — »Hrvati za nenavist 
hercegom Ivanišem pogubiše«, dobije njegovu baštinu Ivan 
Keglević 1495. Za Petra Keglevića zavladaše 1521 Bužimom 
turski zarobljenici, ali ga oslobodi ban Ivan Karlović. Petar 
Keglević započe u bužimskom kraju i rudarenjem 1525, a 
tih godina spominje se ondje i kovnica novca. G. 1564 
osvaja Mustafa beg Sokolović Cazin i Bužim. General 
Lenković preotimlje ga, ali 1576 pada konačno u ruke 
Turaka. 

LIT.: R. Lopašić, Bihać i Bihaćka Krajina, Zagreb 1890; V. Živić, 
Na pragu hrvatskog Orijenta, Zagreb 1939. 

2. Selo kotara gospićkoga u velikoj Župi Gacka i Lika. 
U njemu je pučka škola i katolička župa. Kraj sela na vi- 
soku brdu ruševine su grada Bužima, postojbina Jelačića. 
Po tom se gradu prozvaše Jelačići »Buzimski«. V: Z. 





GRCKI NOVCI GRADA BYBLOSA 


BYBLOS, fenički lučki grad sjeverno od Beryta, na mje- 
stu današnjega naselja Đebeil, u kojem je nazivu sačuvana 
uspomena na najstarije feničko ime grada Gibel (hebrejski 
Gebal), što znači »brijeg«. Od toga je nastalo i grčko BvBlos 
(i Bi8los, lat. Biblus). U egipatskim ispravama spominje se 
počevši od sredine trećega tisućljeća pr. Kr. Jedno je vri- 
jeme bio podložan Egiptu, zatim Hetitima, pa opet Egiptu. 
Iz toga su se vremena sačuvali najstariji natpisi pisani feni- 
čkim alfabetom. U 11. st. dolazi pod Asiriju; otada pada 
njegova važnost. B. je bio 1 važno središte trgovine papi- 
rom, pa je i grčki naziv 62810 za papir, i kasnije za 


knjigu, nastao od imena grada. Radi luke i važnog brodo- 
gradilišta u В-и nazivale su se і teške teretne lađe po 
imenu grada. U njem je bio i hram velike feničke božice, 
zvane kasnije Magna mater; kip božice stajao je na svo- 
jem mjestu još u 13. st. pos. Kr. U helenističko doba grad 
je nanovo osnovan i upravljan od autonomnih kraljeva 
(Baodevs); zadnji, Kinyras, ubijen je po nalogu Pompe- 
jevu. B. kuje i svoje novce u grčko doba i u doba rimskoga 
carstva. Ruševine grada istražio je g. 1861 Renan, a susta- 
vna je iskapanja od 1921 izvodio Montet i našao među 
ostalim ostatke dvaju velikih hramova. 

BYDGOSZCZ — Bromberg. 

BYNG, 1. George, Viscount Torrington (poznat pod 
jednim i drugim imenom), Ж Wrotham (Kent) 27. I. 1663, 
T London 17. I. 1733, engleski admiral. Stupio u mornaricu 
1678, kao zapovjednik broda »Nassau« sudjelovao u bitki 
kod Vigoa (1702), zatim u sastavu mornarice u Sredo- 
zemlju sudjelovao kod zauzeća Gibraltara (1704). Imeno- 
van admiralom 1710 porazio španjolsku mornaricu kod rta 
Passara (1718). Vratio se u Englesku 1721, imenovan 
viscountom 1725, a prvim lordom admiraliteta 1727. U: 

2. John, * 1704, + 1757, engleski admiral, glavni zapo- 
vjednik sredozemne flote od 1747 do 1756. Dok je bio 
na čelu brodovima u Gibraltaru, zaplijenila je engleska 
flota veći broj francuskih brodova. Francuzi su zatražili 
povratak ovih brodova i uzeli negativan engleski odgovor 
Za povod rata te navale na Menorcu 17. IV. 1756. B. isplovi 
sa svojim brodovima iz Gibraltara, započne pred Menor- 
com pomorsku bitku s Francuzima, ali je ne dokrajči, nego 
se prije konačne odluke povuče opet u Gibraltar. Francuzi 
navale opet na Menorcu, koju su Englezi dobro branili, 
iskrcaju svoje čete i zaposjednu otok 20. V. 1756. Pad ove 
važne engleske točke vrlo je uznemirio englesku javnost, 
tako da je ministar Pitt bio prinuđen staviti Bynga pred 
ratni sud, koji ga je osudio na smrt. Osuda je izvršena 
u Portsmouthu na linijskom brodu »Monarc« strijeljanjem 
14. NI. 1757. ATP. 

3. Julian Hedworth George, * Thorpe-le-Soken 11. IX. 
1862, + Thorpe Hall (Essex) 1935. Stupio u vojsku u Indiji 
(1883), sudjelovao u burskom ratu, zapovijedao okupacio- 
nim zborom u Egiptu (1912); za vrijeme prvoga svjetskog 
rata zapovijedao konjaničkom divizijom, kasnije zborom u 
Francuskoj, pa IX. vojnim zborom kod Dardanela, pono- 
vno na zapadnom ratištu kanadskim vojnim zborom; odli- 
kovao se kod Vimyja (9. IV. 1917); u lipnju 1917 zapovje- 
dnik III. armeje, pripremio napadaj tankova kod. Cambraia. 
U listopadu 1919 dobio barunat; bio generalni guverner 
Kanade (1921—1926), zatim imenovan viscountom. U. 

BYNKERSHOEK, Cornelis, van, * Middelburg 29. V. 
1673, # Haag 16. IV. 1743, nizozemski pravnik. Bio je isprva 
odvjetnik, od 1703 član, a od 1724 predsjednik velikog suda 
u Haagu. Jedan je od velikih učitelja tadašnje glasovite ni- 
zozemske pravne škole. Uživao je osobit ugled u pravnoj 
znanosti, a neumrlo je ime stekao djelima iz međunaro- 
dnog prava, koja su još dugo po njegovoj smrti nanovo 
izdavana i mnogo prevođena, te se po njima B. ubraja 
među klasike međunarodnog prava. 

U međunarodnom pravu zastupao je pozitivistički smjer naučavajući, 
da se pravo temelji na“razumu i običaju. Zato se mnoge njegove za- 
sade približavaju stvarnosti te su i do danas zadržale svoju vrijednost. 
Tako je na pr. postavio pravilo, da širinu obalnog mora određuje doseg 
topovskog metka, a to se prema tehničkim mogućnostima 18. st. usta- 
lilo na 3 morske milje. Također je učio, da za stjecanje vrhovništva 
treba i stvarno vršenje vlasti. Prvi je teoretičar Prava neutralnosti, a 
i u drugim granama njegovo je naučavanje mnogo pridonijelo daljoj 
njihovoj izgradnji. Glavnija su mu djela: De dominio maris (1703), 
Observationes juris romani (1710), De foro legatorum (1721), Quaestiones 
juris publici (1737) i Quaestiones juris privati (1750). De dominio maris i 
Quaestiones juris publici izdala je Carnegieva zaklada u uzornim izda- 
njima, New York 1923 i 1930. J. A 


BYRD, 1. Richard Evelyn, * 1888, američki mornarički 
časnik, istraživač Arktika i Antarktika, koji je za svoje 
istraživačke zasluge dobio čin admirala. G. 1926 letio je 
avionom sa Spitzberga (Svallbarda) na sjeverni pol, a sli- 
jedeće godine preletio je Atlantski ocean. G. 1928—1930 
poduzeo je ekspediciju u južno polarno područje. Brodom 
»City of New York« prevezena je u Antarktik njegova 
pratnja i prtljaga (avioni, saonice, hrana, gorivo i aparati 
Za istraživanje), a 28. XI. 1929 preletio je avionom preko 
južnog pola. G. 1933 do 1935 izveo je drugo antarktičko 
putovanje uz potporu američke vlade, različnih znanstve- 
nih ustanova i privatnih osoba. U rujnu 1933 krenuo je na 
brodovima »Jacob Ruppert« i »Bear of Oakland« iz Boston- 
ske luke sa 95 članova ekspedicije. Na brodovima su bila 


4 aviona, 135 pasa, instrumen- 
ti za znanstveno istraživa- 
nje, hrana i gorivo za 2 go- 
dine. U podruéju Male Ame- 
rike (Little America) na 165. 
meridijanu i blizu 80% južne 
širine uredio je zimovnik. Po- 
dignute su krugovalne postaje, 
a s pomoću naročitih samo- 
voza za vožnju na snijegu i 
ledu, motornih saonica i sao- 
nica sa zapregom pasa kao i 
posebno udešenih traktora 
prodrli su pojedini odjeli eks- 
pedicije u više mahova prema 
južnom polu. Prešlo se kopnom 
oko 20.000 milja, a  avioni- 
j ma 25.000. Provodena su geo- 
grafska, prirodoznanstvena, meteorološka, seizmološka, ze- 
mljomagnetska i geološka istraživanja. B. je poduzeo i tre- 
_ ću ekspediciju u južne polarne krajeve, s koje se vratio 

1940. d 

2. William, * London 1542 ili 1543, + London 4. VII. 
1623, engleski orguljaš i skladatelj. Bio je najprije pjevač, 
poslije orguljaš dvorske kapele. Sa svojim učiteljem Talli- 
som dobio je patent za tiskanje muzikalija u Londonu. 
B. je veoma znatan engleski crkveni skladatelj, prozvali 
su ga čak engleskim Palestrinom; skladao je i mnoge madri- 
gale, a bio je i vrlo uvaženi skladatelj vrijednih djela za 
glasovir (virginal). Njegovo je skladateljsko djelo opsežno: 
5 svezaka Cantiones sacrae, gradualia, psalmi i druge 
crkvene popijevke za 3-glasne do 6-glasne zborove, više 
misa, Miserere, kanoni, glasovirska djela. 

LIT.: F. H. Fellowes, W. B., Oxford 1923; Е. Howes, W. В. u zbirci 
Masters of Music, 1928. BES: 

BYRON, 1. George Gordon, * London 22. I. 1788, + Misso- 
lunghi (Grčka) 19. IV. 1824, engleski pjesnik stare nor- 
manske loze. Sudbina mu je bila u krvi i odgoju. Nosio je 
teško breme nasljednog opterećenja. Otac, »mahniti Jack«, 
bio je razuzdan i nesavjestan čovjek, dok mu je mati bila 
neuravnotežena žena, kod koje su se mijenjali časovi ve- 
like nježnosti i bezrazložne okrutnosti prema sinu. Povi- 
jest B-ovih neposrednih predaka puna je strasti, nasilja i 
pustolovina, Prve godine života proveo je u Aberdeenu, 
gdje je pohađao osnovnu školu. Ranom odgoju u Škotskoj 
B. duguje ljubav prema planinama, poznavanje Biblije, 
osobito Staroga Zavjeta, i kalvinistička nagnuća. Od rođe- 
nja bio je hrom na jednu nogu. U desetoj godini naslijedi 
naslov lorda i obiteljski dvorac Newstead Abbey. G. 1799 
ulazi u pripremnu školu u Dulwichu, gdje pohlepno čita 
engleske pjesnike. Zatim odlazi u srednju školu u Harrowu. 
Tu se ispoljava njegova burna narav, puna suprotnosti: čita 
klasike, povijest i životopise velikih ljudi, ali se u isto vri- 
jeme ističe u plivanju i drugim sportovima, satima sanjari 
na groblju, a u školi je vođa svih pobuna i nestašluka. U 
šesnaestoj godini zavoli daleku rodicu Mary Ann Cha- 
Worth, koju kasnije spominje u mnogim pjesmama. Toj je 
ljubavi posvećena i poveća pjesma The Dream (1816), a o 
njoj pjeva i u Childe Haroldu. G. 1805 odlazi na sveuči- 
lište u Cambridge (Trinity College). С. 1807 izlazi njegova 
prva zbirka stihova Hours of Idleness, koju su dobro pri- 
mili i općinstvo i kritika. Izuzetak je bio nepovoljan sud 
škotskog časopisa Edinburgh Review. To je ponukalo 
osjetljivog B-a, da napiše uspjelu satiru English Bards and 
Scotch Reviewers (1809), gdje se otkrio njegov dar za tu 
vistu pjesništva, u kojoj je ostavio neke sastavke najtraj- 
nije vrijednosti. 

G. 1808 napustio je Cambridge i uselio se u povijesni 
dvorac Newstead. G. 1809 ulazi u gornji dom, gdje se ističe 
kao vrstan govornik. Iza toga polazi na dvogodišnje puto- 
vanje na Istok, koje je sasvim izmijenilo njegov duševni 
Život i bilo od epohalnog značenja za političko i književno 
buđenje Evrope. Početkom srpnja 1809 kreće iz Engleske 
preko Lisabona, Gibraltara i Malte do zapadne obale 

réke; putuje na konju kroz Albaniju i u Tepeleniju po- 
sjećuje Alipašu, zatim krstari obalama Ambračkog zaliva i 
konačno dolazi kopnom u Atenu. Odatle polazi na izlete u 
Atiku, Sunij i Maraton. U proljeće 1810 putuje u Malu 

iju, posjećuje Troadu i ruševine Efeza, pliva preko He- 
lesponta i vraća se sredinom srpnja u Atenu, nakon dvo- 
mjesečnog boravka u Carigradu. Glavni događaji prve go- 
dine putovanja opisani su u prva dva pjevanja spjeva 

Childe Harold's Pilgrimage (1812). U jesen 1810 boravio je 
na Peloponezu i u Patrasu, dok se u studenom nije smirio 
u franjevačkom samostanu u Ateni, gdje uči novogrčki, 
piše bilješke drugom pjevanju Childe Harolda, sastavlja 
Hints from Horace (slobodan prepjev Horacijeva djela De 
Arte Poetica, objavljen 1831) i The Curse of Minerva 
(objavljeno 1815), gdje napada lorda Elgina, što je dao ski- 
nuti i odnijeti u Englesku metope i dio friza s Partenona. 
U srpnju 1811 B. se vraéa u London. Tu doznaje, da su 
za vrijeme njegova izbivanja umrli mnogi njegovi prija- 
telji iz djetinjstva. Doskora mu umire i mati. Za sve te 
zgode piše niz elegija. Njegovo iskreno ispovijedanje osje- 
ćaja samoće i melankolije bilo je novost i pobudilo je za- 
nimanje suvremenika. U to vrijeme B. sklapa prijateljstvo 
s Thomasom Mooreom, pjesnikom »Irskih melodija«, koji 
je u životopisu B-a ostavio vjeran, ali nešto idealiziran 
portret pjesnika. G. 1812 izlaze prva dva pjevanja Childe 
Harolda i B. preko noći postaje slavan. Postaje idol dru- 
štva, osobito ženskoga. Uzbudljive ljubavne pustolovine 
remete njegov duševni mir. Redaju se ljubavnice jedna 
za drugom. Lady Frances Wedderburn Webster javlja se 
kao Ginevra u sonetima і kao Medora u Gusaru (The 
Corsair). Tokom 1813 objavljuje The Waltz, The Giaour i 
The Bride of Abydos. Te »turske priče« stekle su još veću 
Р 4 popularnost negoli Childe На- 
rold. Od djela The Corsair, 
koje je napisano u 12 dana, 
prodano je 10.000 primjeraka 
na dan objave (1. II. 1814). 


Ljeti 1813 B. se nakon dugog 
vremena ponovno sastao s polu- 
sestrom Augustom, Који је 
iskreno volio. Utjecaj je te lju- 
bavi na B-ovo stvaranje bio 
vrlo jak. Njoj je posvetio neke 
od svojih najboljih pjesama 
(Stanzas to Augusta, Epistle to 
Augusta, 1816), a odjeke B-ove 
privrženosti prema Augusti na- 
lazimo u mnogim djelima, oso- 
bito u Manfredu i Cainu. G. 
1814 izlazi nastavak Gusara, 
pjesnička pripovijest Lara, 1815 
zbirka pjesama nadahnutih Sta- 
rim Zavjetom, Hebrew Melodies, а 1816 The Siege of 
Corinth i Parisina. Ovim »istočnjačkim« pjesničkim pripo- 
vijestima B. je proširio obzorje svojih suvremenika u 
Engleskoj upoznavši ih s dotad nepoznatim Istokom. 

Međutim je В. u siječnju 1815 uzeo za ženu Annu Isa- 
bellu Milbanke, koja mu je krajem iste godine rodila kćer 
Augustu Adu. Odmah u početku braka došlo je do nesu- 
glasica, i već u siječnju 1816 Lady B. traži rastavu. Ova je 
rastava bila uzrok, da je B. u travnju 1816 zauvijek napu- 
stio Englesku. 

Putujući kroz Nizozemsku i tokom Rajne B. dolazi u 
Švicarsku, gdje se sastaje sa Shelleyem i njegovom obi- 
telji. U lipnju 1816 nastani se u susjedstvu Shelleyevih, 
na obali Ženevskog jezera. Tu su 1816—17 pod utjecajem 
prirodnih ljepota i Shelleyeve poezije nastali The Prisoner 
of Chillon, Monody on the Death of S., drama Manfred i 
treće pjevanje Childe Harolda. 

Ali ni tu B. ne nalazi mira. U listopadu 1816 odlazi u 
Mletke, gdje ostaje iduće tri godine, provodeći ih u raskala- 
šenu životu. Izlet u Rim, u travnju 1817, urodio je četvrtim 
pjevanjem Childe Harolda (1818). Iste godine izlazi i sati- 
rična pripovijest iz mletačkoga života Beppo, a Venetian 
Story u metru »ottava rima«, koji je B. preuzeo od tali- 
janskih burlesknih pjesnika. Pod utjecajem tih pjesnika, 
poimence L. Pulcija, F. Bernija, G. B. Castija i P. Burattija, 
B. je počeo pisati svoje glavno djelo, spjev Don Juan, na 
kojemu je radio do smrti. Pojedina pjevanja izlazila su 
ovim redom: I—II 1819, III—V 1821, VI—XVI 1823—4, 
XVII (nedovršeno) 1903. Međutim B. piše g. 1819 pjesničku 
pripovijest Mazeppa prema jednoj epizodi iz Voltaireova 
djela »Charles XII«. U proljeće iste godine upoznao se B. 
s groficom Teresom Guiccioli. S njom se preseli u Ra- 
vennu, gdje je napisao dramski monolog The Prophecy of 
Dante (1821), koji sadržava pjesnikovu viziju o budućem 
oslobođenju Italije. Dok su se Englezi divili B-ovu рје- 
sništvu, on je za strance, osobito za Talijane i Grke, bio 
prorok i branič slobode. Braća grofice Guiccioli dovela su 
ga u vezu s pokretom Carbonara. Propovijedajući mržnju 


j 
el 
3 


LORD BYRON 


566 


na tirane i zalažući se za potištene narode B. je postao sila 
u Evropi, ali kao uvjereni aristokrat više je mrzio tirane 
nego što je volio potlačeni puk, koji je zapravo prezirao. 

U Ravenni pod utjecajem grofice Guiccioli prevodi prvo 
pjevanje Pulcijeva spjeva Morgante Maggiore (1822), zatim 
1821 piše drame Marino Faliero, Doge of Venice, The Two 
Foscari i Sardanapalus, u kojima se, premda romantik, 
pod utjecajem Alfierija zalaže za klasična pravila jedinstva 
radnje, mjesta i vremena. Nakon toga slijede starozavjetni 
misteriji Cain (1821) i Heaven and Earth (1823). Međutim 
je poeta laureatus Robert Scuthey prilikom smrti kralja 
Đure III. g. 1821 napisao elegiju u heksametrima i u njoj 
usput napao B-ova djela. Na to je B. odgovorio svojom 
najboljom satirom The Vision of Judgement (1822), u kojoj 
je izvrgnuo ruglu i kralja i njegova pjesnika. 

U to su vrijeme vlasti iz političkih razloga protjerale iz 
Ravenne porodicu grofice Guiccioli, koja se tada preselila 
u Pisu, gdje im se B. pridružio u listopadu 1821. Tu je opet 
našao društvo Engleza, u prvom redu Shelleya, E. J. Tre- 
lawnyja, Th. Medwina i E. E. Williamsa, koji su u svojim 
uspomenama i pismima ostavili dragocjenih podataka o 
B-ovu životu u ovo doba. Tu je dramatizirao priču »Kruitz- 
ner« od neke Miss Lee, Werner, or the Inheritance 
(1823). Od svih B-ovih drama ova je jedina postigla uspjeh 
na pozornici. U Pisi je nastala i nedovršena drama The 
Deformed transformed (1822), nadahnuta Goetheovim Fau- 
stom. U travnju 1822 umire Allegra, B-ova kéi od Jane 
Clairmont. Dne 8. srpnja iste godine utopio se Shelley u 
zalivu Spezije. B. prisustvuje spaljivanju njegova tijela na 
obali morskoj u Viareggiu. Kratko nakon toga preselio se 
B. s groficom Guiccioli u Gencvu, gdje su nastala poslje- 
dnja pjevanja Don Juana, satira The Age of Bronze (1823) 
i pjesnicka pripovijest The Island or Christian and his 
Comrades (1823) prema Blighovu opisu o pobuni na brodu 
Bounty. 

U ožujku 1823 B. je izabran članom londonskog »Grčkog 
odbora«, kojemu je bila svrha oslobođenje Grčke od Tu- 
raka. B. je u početku ponudio novčanu potporu, ali naskoro 
odluči, da sam pođe u Grčku. Krenuvši iz Livorna stigao 
je početkom kolovoza u Kefaloniju, a odatle je na poziv 
kneza Mavrocordata otišao u Missolunghi (5. I. 1824). B-u 
je uspjelo izmiriti nesložne Grke; trošio je velike svote 
novaca za opskrbu vojske, i njegove se zasluge u borbama 
za oslobođenje Grčke ne mogu procijeniti. B. je na kraju 
za grčku stvar dao i svoj život i tako otkupio mnogu 
manje plemenitu stranu svoga burnog života. Umro je od 
groznice u Missolunghiju, gdje mu je pokopano srce, dok 
mu je tijelo preneseno u Englesku. 

O vrijednosti B-a kao pjesnika mišljenja se mnogo razlikuju. Istina 
je, da se on kao lirski pjesnik rijetko uzdiže do visina svojih suvre- 
menika u engleskom romantizmu, kao što su Wordsworth, Coleridge, 
Shelley i Keats. Ali B. je genij svoje vrste, pa ga je pogrješno uspo_ 
ređivati sa spomenutim pjesnicima i suditi mu po običnim pjesničkim 
mjerilima. Kad se pojavio Childe Harold, značio je novost po bogatstvu 
boja, po opsegu i raznolikosti krajolika, po smionosti romantičnih 
slika i živahnih epizoda, po simbolima vječnosti, prostora i ništavosti 
čovjeka. Tim je djelom B. proširio i obogatio osjećajnost čitača u 
Engleskoj i na evropskom kontinentu. Zatim su slijedile pjesničke pri- 
povijesti sa svim nejednskostima i nedostetcima brzog pisanja, ali 
strasni polet, kojim su u njima slikani eksotični prizori, kobni junaci i 
mračne tajne oduševili su cijela pokoljenja čitača. U pjesnikovu pro- 
gonstvu nastao je Manfred i pobudio veliko zanimanje. Uspoređivali su 
ga s Faustom i Izgubljenim rajem, ali premda tu B. mjestimice dostiže 
neobične visine, djelo je kao cjelina neodređeno i maglovito, jer B-ova 
snaga ne leži u filozofijskoj refleksiji. Cain ima više dramatskih oso- 
bina zahvaljujući živom sukobu motiva, koji izvire iz »osjećaja grijeha 
i nepravde zakona, koji osuđuje grijeh kao krivnju« (M. Praz). Ali ni 
Cain, ni Manfred, ni ostalih šest B-ovih drama ne žive ni kao kazališna 
djela ni kao velika poezija. U njima nema konstruktivne umjetnosti, ni 
razvoja karaktera; nema napetosti i raspleta, koji su u drami od bitne 
važnosti. 

Pravi B. živi u satiri. Kao satirik on je u Don Juanu obuhvatio više 
života i mašte nego što je sadržano u ma kojem drugom djelu nakon 
Don Quijotea. Don Juan je veličanstven roman u stihovima, tehnički 
savršeno usklađen sa skeptičkim ugođajem predmeta, koji obrađuje. U 
tom se djelu B. oslobodio osjećaja grijeha te se javlja kao cinik, koji 
napada sav utvrđeni poredak društva, vrijeđa njegove konvecionalnosti, 
izlaže ruglu njegovo licemjerje, pa ponizuje čak i njegove vrline. S 
druge strane djelo je protkano elementima ljepote, snage, nježnosti i 
tuge, tako da »nije paradoks reći, da upravo u toj unutrašnjoj pro- 
mjenljivosti leži skladnost i jedinstvo Don Juana« (O. Elton). Premda 
je ostao nedovršen, taj spjev zauzima posebno i visoko mjesto u povi- 
jesti svjetske književnosti. = ` a 

B. je još neposredniji u političkoj satiri, u Viziji Posljednjeg suda, 
u Brončanom doba, koje je nadahnulo V. Hugoa, i u Danteovu .proro- 
čanstvu, kojim se oduševljavao Mazzini. Kad B. govori o slobodi i po- 
buni, nameću mu se sami od sebe prikladne riječi i zarazno ushićenje, 
te on njima uzdiže i oduševljava potištene narode od Irske do Poljske, 
od Evrope do mladih država južne Amerike. I možda ne bi bilo pre- 
tjerano reći, da je B. kao čovjek djela i osoba, koja se otkriva u 
sjajnim pismima, veći od B-a pjesnika. Stoga su neki kritici (O. Elton) 
prikazali razvoj B-ove umjetnosti kao prilagođivanje B-a pjesnika B-u, 

autoru pisama, i tvrde, da su njegovi stihovi postali isto tako dobri kao 
Proza njegovih pisama onoga časa, kad se B. počeo »razgovarati« u 
stihovima. I zaista, u B-ovim najboljim djelima, u njegovim satirama, 
riječi, stil, ritam i sadržaj tvore skladnu cjelinu, i u njima B. postiže 
savršenstvo vlastitog izraza. 

Za pola stoljeća B. je uz Napoleona bio dominantna pojava u cije- 
loj Evropi. Po slavi se s njim može mjeriti samo Goethe, premda je 
B-ov utjecaj na evropsku književnost bio mnogo snažniji. Za života su 
B-a na evropskom kontinentu više cijenili nego li u Engleskoj ili Ame- 
rici, i dok mu je slava u Engleskoj stalno opadala, njegov je glas u 
Evropi neprestano rastao. Nastali su prijevodi i parafraze njegovih djela 
na svim jezicima. Čim su se pojavila u izvorniku, mnoga su njegova 
djela prevedena na francuski, njemački, ruski i talijanski. S vremenom 
je broj prijevoda sve više rastao. Tako je na pr. Manfred preveden 
na armenski, češki, danski (2 puta), francuski (2), nizozemski (2), 
hrvatski (2), madžarski (3), njemački (9), poljski (2), rumunjski, ruski 
(4), talijanski (3) i španjolski (3). B-ov utjecaj na evropske pjesnike 
ne može se dovoljno naglasiti. Za njim su se povodili, da spomenemo 
samo glavna imena, u Francuskoj V. Hugo, Lamartine, Delavigne i A. 
de Musset; u Njemačkoj L. Bčrne, W. Miller i Heine; u Italiji Leo- 
Pardi i Giusti; u Rusiji Puškin i Ljermontov; u Poljskoj Mickiewicz i 
Slowacki. Razlog tome treba tražiti u tome, što je B. našao adekva- 
tan izraz za potrebe i osjećaje Evrope, za njenu melankoliju i općeniti 
duh vremena. Engleska je rodila velikog Evropejca, koji je možda 
upravo svojim protuinsularnim stavom stekao pravo na građanstvo svi- 
jeta i postao prihvatljiv narodima Evrope. Kao najmanje insularan i 
najevropskiji engleski pjesnik B. je u svojim djelima stvarao nove 
tipove, koji su jednako privlačili Romane, Germane i Slavene. Njegov 
je stil bio tako neposredan, predmet njegova pjesništva tako općenit, 
da su se njegova djela čitala gotovo isto tako dobro u prijevodima kao 
i u izvorniku. Od Rusije do Španjolske on je dao prvoj polovici 19. st. 
svijest, ushićenje i izraz budeći svuda liberalne osjećaje i ljubav za 
slobodom. U razgovorima s Eckermannom Goethe je neiscrpljiv o tom 
predmetu, dok je B-u iskazao najveću počast prikazavši ga u liku 
Euphoriona u svom Faustu. U Francuskoj, u kritikama Sainte-Beuvea, 
B-ovo se ime neprestano spominje. 

U svojoj domovini B. nije uvijek bio »prorok«. Engleska mu je 
kritika često, i s pravom, predbacivala retoričnost, banalnost dikcije i 
nedostatak glazbenog sluha. Stranci su međutim pregledali te nedo- 
statke. Goethe je rekao, da Englezi mogu misliti o B-u, što ih je volja, 
ali da nemaju pjesnika, koji bi se s njime mogao usporediti. Evropski 
su kritici u svom oduševljenju ponekad i pretjeravali, ali su se ipak 
približili točnoj ocjeni B-ove veličine. Njegov utjecaj na duh pjesništva 
može se mjeriti samo sa Shakespeareovim. B. nije, poput W. Scotta, 
stvorio nov književni oblik, premda su pjesnici u svim zemljama opo- 
našali njegova Harolda i pjesničke pripovijesti. Po mišljenju O. Eltona 
B-ov utjecaj na Evropu bio je trojak. Na prvom je mjestu njegov 
buntovnički i strastveni »titanizam«, kojemu je on dao najsnažniji 
izraz. To je lirski, introspektivni B., koji se ispovijeda pred cijelim 
svijetom i koji je našao najviše odjeka u Francuskoj i Njemačkoj, u 
Španjolskoj i Italiji, u Skandinaviji i u slavenskim zemljama. Na dru- 
gom je mjestu B. satirik, pisac Don Juana, u kome je lirski element 
stopljen s nečim, što je oporo, iskreno i odvažno. To je pravi, veliki 
B., koji je manje utjecao na književnost, jer je trebao B-ov genij, da 
se napiše Don Juan, dok je naprotiv bilo lako oponašati pjesničke pri- 
povijesti. Na trećem je mjestu B. osloboditelj, pjesnik himne grčkoj 
slobodi, junak Missolunghija, prorok, koji je klicao, da će »krv teći poto- 
cima i suze curiti kao kiša, ali će narodi na kraju pobijediti«. Ovaj B., 
koji je igrao važnu ulogu u revolucionarnoj politici i ustao protiv 
Svetog saveza kao pobornik mladih potlačenih naroda, rasplamsao je 
maštu rodoljubnih pjesnika u svim zemljama i stekao ugledno mjesto u 
povijesti modernih borba za slobodu. 

BIBL: Glavno izdanje: Poetical Works, priredio E. H. Coleridge u 
e ana Letters and Journals, izd. R. E. Prothero u 6 sv. 

LIT: O životu: Conversations of Lord B. with the Countess of Bles- 
sington, 1824; T. Guiccioli, My Recollections of Lord B., 1869; E. J. 
Trelawny, Records of Shelley, B., and the Autor, 1878; biografije su 
napisali: J. Galt (1830), Th. Moore (1830), J. Nichol (1879), J. C. Jeaf- 
freson (The Real Lord B,. 1883), Karl Elze (1872), A. Maurois (1930). 
Kritika: G. Brandes, Haupstrómungen in der Literatur des 19. Jahr- 
hunderts, 1872—90; M. Arnold, Essays in Criticism, ЇЇ., 1888; O. Elton, 
A Survey of English Literature (1770—1830), II., 1912; J. L. Garvin, B., 
'The Observer, 6. i 13. IV. 1924; M. Praz, La Fortuna di B. in Inghil- 
terra, 1925; P. Quennell, B., 1925. O utjecaju: E. Estève, B. et le roman- 
tisme francais, 1907; G. Muoni, La Fama del B. e il Byronismo in Italia, 
1902; C. Flaischlen, Lord B. in Deutschland, 1890; A. Brandl, Goethes 
Verhàültniss zu B., Goethe-Jahrbuch, 1899. О B. u ruskoj književnosti 
pisali su A. N. Pypin, W. Spasowicz, K. Waliszewski i A. Veselovski, 
a u poljskoj A. Mickiewicz, S. Krzeminski, I. Matuszevski i osobito M. 
Zdziechowski (B. i jego wiek, 1894). J. T-a. 


Byron u Hrvatskoj. Odjek Byronove poezije i njegova pusto- 
lovnog života bio je vrlo snažan u Hrvatskoj. B-a Vraz naziva »naj- 
izvrstnijim pjesnikom vieka sada$njega«, a Demeter veli, da se »cčli 
izobraženi svčt divi slobodi i jakosti Byronovog duha, koi okrutničtvo 
od literarnih diktatorah skarši i krila svoje muze od svakog veza izbavi, 
da se do sunca podigne. . .x (Danica, 1838). Lupis-Vukić misli, da je 
Prvi prijevod B. na hrvatski objavljen već 1818 u izdanju njegovih 
pjesama, u kojem je jedna pjesmica, uz original, otisnuta u prijevodu 
na deset jezika. Skoro nakon B-ove smrti napisao je Krizmanić u 
Diversa Carmina bilješku o В-и i dva stiha u originalu; a Appendini 
(Memorie sulla vita e sugli scritti di G. Fr. Gondola, 1827) je poredio 
Gundulića s B-om. Stanko Vraz preveo je mnogo soneta i manjih pje- 
smica, koje su objavljene za njegova života ili kasnije u Dčlima (1868). 
Svojim Djulabijama (1840) stavio je kao motto jedan B-ov stih. U 
Danici 1841 objavio je pjesmu Angjelii, prijevod jedne B-ove pjesme, 
koja je kasnije otisnuta u Dčlima pod naslovom Na progorju aktičkom. 
U zbirci »Gusle i tambura« (1845) objavio je četiri prijevoda, kojima 
je stavio nov naslov, a kao motto prve stihove pjesama u originalu. 
Među Izvornim pjesmama (1866) otisnuta je Milina i dostojanstvo, pri- 
jevod B-ova soneta To Genevra. Osim toga preveo je pjesme Sužanj 
Siljonski (The Prisoner of Chillon), prvi put u Kolu 1851, s uvodom, u 
kome pokazuje dobro poznavanje geneze pjesme i B-ova života, te 
Parisina, Povijest lorda Byrona, prijevod u stihovima, kasnije obja- 
vljen u Dčlima 1868. I drugi hrvatski književnici prevode B-ove stihove. 

Dragojla Jarnevićeva zanosi se u svom dnevniku iz 1837 
za B-om kao pjesnikom slobode. Dimitrija Demeter piše Gro- 
bničko polje prema Byronovu Childe Harold's Pilgrimage, a u Danici 
1838 poredi Gundulića s B-om. Kukuljević u pjesmi Domorodac 
(Milan 1850) spominje B-a, a u Danici 1843 objavljuje pjesmu Uspomena 
na Veneciju, u kojoj četiri kitice posvećuje Byronu. Nijemčić u 
Putositnicama citira B-ovu poslanicu Murrayu (1817), a u Mislima na 
veronejskih poljanah spominje opet B-a i njegov život. Kukuljevićev 
igrokaz Gusar sastavljen je po Byronovoj pripovijesti The Corsair. I 
Mažuranićeva Smrt Smail-age Čengića ima mnogo sličnosti s 
B-ovim Gusarom. Kukuljevićeva je možda zasluga, da se Mažuranić 
upoznao s engleskom pjesmom, jer se poslije hrvatske preradbe zainte- 
resirao za original. S tim se pitanjem pozabavio Vladimir Lunaček u 
»Kritici« 1922. 

B. je polovicom stoljeća već toliko poznat, da Macun u Kratkom 
krasnoslovlju o Pčsničtvu (1852) spominje u primjerima i pregledu pje- 
snika Byrona i njegova Don Juana. Radoslav Razlaga pišući o 
romantici (Zora 1852) veli za B-a, da je »glava vsiuh, koj svojom pre- 
teranostju srednjemu veku nehotice krvave zaseka rane, i tako boljoj 
dobi put pripravic. Virgil Malin dokazuje svoje poznavanje B-ove 
poezije citirajući u svojim Dvim listovima iz Mletaka (u »Slavoncu«, 
Požega 1865) B-ove stihove iz Childe Harold's Pilgrimage i Beppa. U 
isto vrijeme, kada je Vraz preveo B-ovu »Parizinu«, preveo je istu 
pjesmu i Petranović u »Naše Gore Listu« (1865) u prozi, što je 
samo ponovni dokaz popularnosti B-ove poezije u to doba. 

Šezdesetih godina, a već jedamput i 1847 u Danici, pa i u drugim 
časopisima, ima mnogo B-ovih stihova, uzetih kao motto različnim pje- 
smama i pripovijetkama. Velimir Gaj citira u Danici B-ove stihove 
u originalu. Когајас u »Dragoljubu« 1867 uzima iz Byronove satire 
Engleski pjesnici i škotski recenzenti nekoliko stihova. Tu su još mnogi 
prijevodi pjesama: Deželićev prijevod Iztok iz prvog pjevanja 
Abidovske nevjeste, te Samotnost u prijevodu Velimira Gaja u Danici. 
Trnski mnogo prevodi s engleskoj, pa je u Vijencu 1873 pohrvatio 
B-ovu pjesmu S Bogom, 1874 Oproštaj s nesudjenom, a 1875 veliku 
pjesmu Mazepa u dvadeset poglavlja. B-ov Don Juan vrlo je popu- 
laran; pisci ga vrlo često spominju ili citiraju nazivajući ga sad »Don 
Juan«, sad »Dum Ivan«, ili talijanski »Don Giovanni«. Jedan od važnih 
byronista u Hrvatskoj bio je A. P. Kazali. Byronistički elementi 
nalaze se u njegovoj poeziji vrlo često, a nije ni čudo, kada znamo, 
da mu je B. bio jedan od prvih prijatelja u knjizi (Despot). Byronskih 
tragova ima u njegovoj Zlatki kao i u Vicama. On je preveo Manfreda 
i Sardanapala, a svom Ćosi, kojemu je bio uzor Don Juan, stavio je 
na čelo citate iz Byrona (Despot). Na žalost, oba su prijevoda i Ćoso 
ostali u rukopisu. Sve je to uzrokom, da Kazalija smatraju (Dubravčić) 
po duhu nenarodnim pjesnikom. Da je ipak ostao nacionalan, pokazao 
je svojim prijevodom B-ova Pozdrava Domovini (»Zora Dalmatinska« 
1845), kojim se je Petar Preradović dvadeset i četiri godine 
kasnije zanosio i ponovno preveo u Vijencu 1869. — Josip Eugen 
Tomić već je za mladih dana čitao i B-a te kasnije (1863) preveo u 
karlovačkom »Glasonoši« njegovu Ne sjećaj me. U »Slovincu« (Du- 
brovnik) nalazimo često B-ove stihove. Tu je zabilježena proslava 
otkrića B-ova spomenika u Missolunghiju (7. XI. 1881). Dodajmo ovdje 
išenou, koji je čitao i poznavao B-a vrlo dobro, iako nije izraziti 
byronist; to se vidi među ostalim i iz Kazališnih izvješća, gdje, 
pišući o  Delavigneovoj tragediji Marino  Faliero, pokazuje origi- 
nalnost i utjecaj B-a te iznosi karakteristiku B-ova Faliera i Sardana- 
pala, koji nisu tako prikladni za kazalište. I u njegovim povjesticama 
pokatkada nalazimo byronovsku obradu predmeta. Propast Venecije 
sadržava »ljepotu okolišnog opisa, duhovitu jezgrovitost historijske ka- 
rakteristike i žar za slobodu, što sve sjeća na Byronov način pjevanja 
u Childe Haroldu«. 

Najizrazitiji byronist 19. stoljeća bio je Franjo Marković, 
koga Vodnik naziva »Byronist posthumus«. On je već kao đak pjevao 
u tom smjeru, te ga urednik đačkog lista »Domovina«, poslije tiskanja 
pjesme Slijepac, ubraja među byroniste. Kasnije i sam Marković veli u 
uvodu trećem izdanju Kohana i Vlaste, da je njegova »mladjahna 
fantazija povodjena romantikom Byronovom i Mickijevićevom smislila 
dogadjaj Kohana i Vlaste«. Vodnik veli, da je B-ov utjecaj na Marko- 
vića u Kohanu i Vlasti išao preko Mickijevića. Izravni utjecaj B-ov 
očit je u epskoj pripovijesti Povratak pod hrvatskog kralja (1871), gdje 
je izražena B-ova misao borbe pojedinca protiv društva i njegovih 
nazora. Tip Hadžib Hajrvana potpuno je byronski. I drugi su važniji 
pjesnici prevodili B-a ili pisali o njemu. Tako Stjepan Buzolić 
pohrvaćuje u zadarskoj »Iskri« 1884 B-ovu pjesmu Svomu Sinu (neza- 
konskomu) po nekom doslovnom talijanskom prijevodu, a u Zlatno 
zrnje uveo je nekoliko B-ovih misli. Prigodom stogodišnjice B-ova 
rođenja (1888) imamo nekoliko značajnih odjeka njegove poezije. F. I. 
Despot pohrvatio je u »Vijencu« 1888 Tasovo jadikovanje, a u Ku- 
mičićevoj pravaškoj »Hrvatskoj« br. 21, 1888 piše »mtk« o B-u i na- 
ziva ga najsjajnijim predstavnikom romantične poezije. Stavlja ga na 
čelo grupe Byron, Goethe, Ljermontov, Leopardi i Puškin. Da pokaže 
razliku između Heinea i Byrona, prevodi u prozi posljednju B-ovu 
pjesmu, pisanu u Missolunghiju nekoliko mjeseci prije smrti. 

Književnici oko sarajevske »Nade« povremeno pišu u istom smislu. 
Tako je M. Sabić 1895 objavio svoju studiju Faust i Manfred, koju 
poentira: »Ako je Goethe bio pjesnik svemira, to je B. bio pjesnik 
ličnosti. Prvi je tumač njemačkog genija; u drugoga je našao svoga 
tumača genij engleski«« Vladoje Dukat napisao je 1898 iscrpnu 
analizu Byronov The Corsair i Kukuljevićev Gusar. Iste godine u 
»Vijencu« izlazi njegov prikaz Byronovih Jevrejskih melodija, vrijedan 
kritički pogled na te, u Hrvatskoj nepoznate i neprevedene B-ove 
pjesme. 

Evo još nekoliko dobrih članaka o В-и: U »Hrvatskoj Vili« 1883 
informativan članak s B-ovom slikom; Matoš u svom pismu iz Co- 
lignyja 1899, iz mjesta, gdje je B. neko vrijeme živio u vili Deodati, 
pokazuje dobro poznavanje B-ova života i njegove poezije, te za- 
vršava: »OboZavam nekoliko naših i Byrona«. Vrlo je iscrpna i doku- 
mentirana Šrepelova studija o B-u u Matičinoj knjizi Pjesnički 
prvaci u prvoj polovini 19. vijeka. Premda Šrepel crpe podatke iz po- 
znatih djela Brandesa i Elzea, ipak je važnost tog djela dosta velika, 


jer je u to vrijeme to najpotpunija studija o B-u i jer — po riječima 
autorovim — treba da ponuka hrvatsku mladež, da s ljubavlju stane 
izučavati pjesnička djela svjetske književnosti. I doista, hrvatsko 


đaštvo, koje izdaje list »Nada«, stavlja B-a za primjer, kako treba 

nauke i vježbe, a i neuspjeha, dok netko postane dobar pjesnik, jer das 
su B-a stvorili genijem kritika i prvi neuspjesi. On je tako poznat tim 
đacima, da R. K. poređuje Shelleya s Byronom. U isto vrijeme K ri- 
šković prevodi izbor eseja od Macaulaya (1896), čiji essay o B-u 
dopunjuje prije izašli Šrepelov. 

lako B. nije tipičan dramski pisac, ipak je i na hrvatskoj pozornici 
Zauzeo vidno mjesto među najranijim stranim dramama. 26. VI. 1847 
daje se spomenuta Kukuljevićeva dramatizacija Byronova Corsaira pod 
naslovom »Gusar«. U Miletićevoj рак егі daje se premijera Manfreda 
(29. V. 1897) prema Miletićevu prijevodu, tiskanom već (1894) 
s dobrim prikazom života i rada B-ova. Povodom toga prijevoda na- 
Pisao je Dukat u Vijencu 1894 kritički prikaz Manfreda i Miletićeva pri- 
jevoda. Za Miletićeva Boleslava piše Frank Wollmann, da mu je, osim 
Hamleta, izravan uzor bio Manfred. Tako isto veli Wollmann, da je 
Markoviću uzor za Karla Dračkog bio B-ov Manfred, te naziva Karla 
Dračkog novim izdanjem tragičnih junaka Byronovih. 22. V. 1917 
bila je premijera B-ova Kaina, misterija u 3 č., u prijevodu М. 
Bogdanovića. Davan je svega dva puta. Tiskan je kao treća 
knjiga »Pozorišne Biblioteke« u Zagrebu istom 1921. 
` Neka budu spomenute jo$ Uspomene Imbre Tkalca-Ignati- 
jevié a, tiskane u Obzoru 1925 povodom njegove stogodišnjice rođenja, 
u kojima on veli, da mu je 40-tih godina, t. j. u đačkim danima, lektira 
bio i B.. U Obzoru od 19. IV. 1924 komemorirana je stogodišnjica 
B-ove smrti. Josip Horvath piše članak Byron iz perspektive 20. 
vijeka, gdje govori o utjecaju B-ovu, pa veli, da se i kod nas vidi 
izravan B-ov utjecaj kod cijelog ilirskog književnog pokoljenja; Ivo 
Hergešić piše članak Nepoznata ljubav lorda Byrona, gdje veli, da 
se među .ženama, koje su krasile njegov život, nalazi i jedna naša 
zemljakinja, Margarita Florio, posvojče i rođakinja Giorgia de Florio, 
porijeklom Hrvata, valjda iz Boke, koja je odbjegla k lordu B-u i 
s njim živjela; članak Don Juan, žene i Italija donosi biografske po- 
datke i veze B-a sa ženama. Od novijih prijevoda treba spomenuti 
podužu B-ovu pjesmu San, koju je u stihovima preveo Vinko Krišković 
prigodom proslave sto i pedesete obljetnice B-ova rođenja (»Hrvatska 
Revija«, 1938). 

Ali je u Hrvatskoj bilo i B-ovih protivnika, koji su u njegovu pje- 
sništvu vidjeli nešto negativno i za nas nepotrebno, ako ne i opasno. 

Tommaseo veli: »Našoj Iliriji je tudj način pjevanja Byronova... 
Nama se hoće utjeha, a ne novih zdvajanja; nama su potrebni osjećaji, 
a ne strasti«, On dalje preporuča našim ljudima, da B-a i ne čitaju. 
Ali unatoč tim osamljenim protivnicima B. je zauzimao vidno mjesto u 
duhovnom životu hrvatskih književnika i jako je utjecao na cijelu našu 
književnost prošloga stoljeća. R: E 

2. Henry James, * Manchester u siječnju 1834, + Clap- 
ham 11. IV. 1884, engleski pisac komedija i glumac. Bio je 
prvi izdavač tjednog šaljivog lista >Fun<, a prvo mu je 
djelo kratka šaljiva gluma Comic Trials. Napisao je niz 
komedija, koje su s uspjehom prikazivane. Materijalni 
uspjeh donijelo mu je djelo Our Boys, pa zatim The Upper 
Crust. B. je autor djela, koja su doživjela najznatnije 
dup njegova vremena. Napisao je i roman Paid in Full 
1865). 

3. John Byron, * 1600, + Pariz 23. VIII. 1652, prvi barun 
u obitelji B., engleski vitez. Bio je najstariji sin Sir Johna 
B., član stare obitelji iz Lancashirea, koja se preselila u 
Newstead, blizu Nottinghama. Za vrijeme trećeg desetljeća 
17. st. bio je član parlamenta za grad i zatim za grofoviju 
Nottingham. Zatim je imenovan od kralja poručnikom u 
Toweru, ali je tu službu ostavio. Sudjelovao je u borbama 
kod Powick Bridgea, zapovijedao je svojom pukovnijom 
konjanika kod Edgehilla, Newburya, Nantwicha te u Lan- 
cashireu. Sudjelovao je i u drugom gradanskom ratu. Bio 
je medu onom sedmoricom, koju je parlamenat pomilovao, 
ali je uza sve to otišao u Pariz, gdje je ostao do smrti. 
lako je dvaput bio oženjen, nije ostavio djece, pa ga je 
naslijedio njegov brat Richard (1605—79), guverner New- 
arka. Ostalo petoro braće B-a nalazilo se u službi Karla I. 
za vrijeme građanskog rata. 

BYSTRICE, 1. pod Hostynem, grad u istočnoj Morav- 
skoj, sa 4.200 stan. (Čeha); ima nešto veleobrta (pokućtvo, 
vosak, cement, mlinarstvo). U blizini, na brdu Hostynu, 
nalazi se proštenišna crkva. 

2. nad Pernštynem, grad u zapadnoj Moravskoj s 2.500 
stan. (Čeha); ima različite veleobrte (kožarstvo, mlinarstvo, 
gospodarski strojevi). Bio uporište moravskih husita. 
BYSTRINA, Otakar, zapravo Ferdinand Dostál, * 1861, 
+ Ostravica 18. VII. 1931, češki pisac. Bio je odvjetnik u 
Brnu. Pisao je pripovijesti iz hanačkoga života: Na vsi, 
1889; Hanácká legenda, 1904; Hanácké figurky, 1889; Pá- 
pení, 1912, i više manjih crtica, u kojima se oštro odrazuje 
jezik i život hanačkoga plemena. 

BYSTROM, Johan Niklas, * Filipstad 18. XII. 1783, 
T Rim 13. III. 1848, švedski kipar. Do 1810 učio je kod 
Sergela u Stockholmu, a zatim je otišao u Rim, gdje je 
proveo veći dio života. Sa Sergelom je jedan od najvećih 
švedskih kipara neoklasicizma, tehnički odličan, ali mu 
nedostaje originalnosti. Lijepi su mu ženski kipovi, inspi- 
rirani antiknima, kao na pr. Bakhantica, izrađena u Rimu 
1612 (sveučilište Uppsala), gdje još stoji pod Sergelovim 
utjecajem. Kasnije djeluje na njega i Thorwaldsen. Glavno 
mu je djelo Junona s djetetom Herkulom (narodni muzej 

u Stockholmu). Poznati su mu mramorni kipovi švedskih 
kraljeva u Stockholmu, bista narodnog pjesnika K. Bell- 


mana kao i kip botaničara Linnéa u sjedećem položaju. 
LIT.: Thieme-Becker, ALBK, V., Leipzig 1911. А 


BYSTRON, Jan, Ж 1892, poljski etnolog. Profesor etno- 


logije u Varšavi. 

IBL.: Polskie zwyczaje žniwiarskie, 1916, Slowiañskie obrzedy ro- 
dzinne, 1916, Megalomanja narodowa, 1935, Artyzm pieśni ludowej, 
Polska pieśń ludowa. J. B-é. 


BYSTRZONOWSKI, Ludwik, Ж 1797, + 1878, poljski 
politióki agent. Sudjelovao je u ustanku 1830. U Parizu 
služi politici kneza Adama Czartoryskoga, kojega je s gru- 
pom »izbornika« proglasio u studenom 1837 poljskim kra- 
ljem. Piše raspravu Rewolucja w Serbji (1845) u interesu 
Aleksandra Karađorđevića; kasnije je (1848) kao emisar 
Czartoryskoga imao da radi na sporazumu između Madžara 
i Hrvata protiv Austrije. U Srbiji je pokušao provesti svoju 
misiju sporazuma između Srba i Madžara, naročito u Voj- 
vodini; u svibnju 1849 nalazi se u Perczelovoj vojsci, zatim 
kod Kossutha, zauzimajući se, da se Srbima osigura autono- 
mija. Emigrirao je u Tursku. G. 1852 posredovao je među 
Garašaninom, koji je doputovao u Pariz, i knezom Czar- 
toryskim te predsjednikom Napoleonom. Nakon mnogih 
peripetija postao je turski vojni ataše u Parizu (1857 do 
1872). Bio pristaša veze Poljaka s Francuskom i Napoleo- 
nom III., ali nije imao pouzdanja u englesku politiku. J. B-ć. 

BYTOWNIT — Bitovnit. 

BYWATER, Ingram, * London 27. VI. 1840, + London 
17. XII. 1914, engleski klasični filolog. Predavao je kao 
lektor (1883) grčki jezik u Oxfordu, gdje je kasnije bio i 
sveučilišni protesor (1893—1908). Osobito se bavio Aristo- 
telom, te je na tom polju bio smatran autoritetom. 

IBL.: Heracliti Ephesii Reliquiae, 1877; Prisciani Lydi quae extant 
(izd. za Berlinsku akademiju u »Supplementum Aristotelicum«, 1886); 
Aristotelova Ethica Nicomachea, 1890, De Arte Poetica, 1898; Contri- 
butions to the Textual Criticism of the Nicomachean Ethics, 1892. 


BZENEC, juznomoravski grad na željezničkoj pruzi 
Brno—Beé, ima 4.500 stan., razvijeno vinogradarstvo (bze- 
nečki šampanjac), povrćarstvo i veleobrt šećera. 

BZENSKY, Rudolf, ж Bezna (u Češkoj) 27. X. 1651, + Ko- 
lošvar 5. VI. 1715, povjesničar, češki isusovac (od 1666). 
Profesor srednjih i visokih škola, 22 godine vojni svecenik 
u carskoj vojsci u doba velikoga turskog rata. Izdao po- 
vijest Erdelja; uz ostalo ostavio u rukopisu pisma o erdelj- 


BYSTROM — BZURA 


skim misijama i zanimljivo lat. izvješće iz Zvornika (1689) 
s podatcima o Bosni, Hrvatskoj i Srbiji, izdano u »Croatia 
Sacra«, I. (1931). 

LIT.: Sommervogel, Bibl. II. (1891). M. V. 

BZIK, Mijo, * Mučna Rijeka (kotar Koprivnica) 13. IX. 
1907, poglavni pobočnik, hrvatski novinar. Od rane mla- 
dosti pristaje uz organizaciju Hrvatske pravaške omladine. 
Kao pripadnik pokreta »Hrvatski Domobran« (kasnije 
»Ustaški pokret«) vodio je 1928 upravu istoimenog lista. 
Slijedeće godine bio je uhićen, konfiniran, ponovno uhićen 
i u srpnju 1931 osuđen na godinu i pol zatvora. Izišavši iz 
zatvora bio je opet interniran, dok nije 4. II. 1933 otišao u 
emigraciju. G. 1933 bio je izmjenično u Glavnom ustaškom 
stanu pri Poglavniku ili kod pisarne vrhovnog starješinstva 
Hrvatskog Domobrana u Njemačkoj. Od 1934 do povratka 
u domovinu bio je u pisarni Glavnog ustaškoj stana u 
svojstvu poglavnog pobočnika za upravne poslove. Vra- 
tivši se u domovinu posvetio se ustaškoj promičbi. Tu po- 
staje ravnatelj »Ustaše«, član Hrvatskog državnog sabora i 


konačno glavar odgojnog ureda Ustaške vojnice. 

BIBL.: Ustaška borba, Zagreb 1942; Ustaška pobjeda, Zagreb 1942; 
Poglavnikove govore prikupio je i komentarima popratio u knjizi 
Putem hrvatskog državnog prava, Zagreb 1942. Osim toga napisao je 
brojne članke u ustaškim časopisima. 


BZOVIUS (Bzowski) Abraham, Ж Proczovice 1567, 
T Rim 1637, dominikanac i crkovni povjesničar. Po želji 
pape Pavla V. nastavio je pisanjem Baronijevih Anala od 
1199—1572 u 9 svezaka. Napisao je brojna djela iz aske- 
tike, života svetaca i povijesti svoga reda. M. K-é. 

BZURA, lijevi pritok Visle, u koju utječe niže Varšave. 
Izvire kod Leczyce, duga je 136 km, a na utoku joj je grad 
Vyszegrod. Oko B. su vođene velike bitke krajem 1914 i 
početkom 1915 g. N. Z. 

Borbe na Bzuri. Veé u prvom svjetskom ratu napredo- 
vala je vojska bavarskoga princa Leopolda preko Bzure na 
istok. Na njoj je, može se reci, odlučen njemačko-poljski 
rat 1939. Tu se desetak dana borila glavnina poljske voj- 
ske od 10 do 12 divizija, da se probije kroz njemački obruč 
i stigne u Varšavu. Ali Varšava je bila gotovo sasvim za- 
okružena, pa je poljska vojska uzalud jurišala. Obruč se 
sve više stezao, dok vojska konačno nije kapitulirala. 
Zarobljeno je preko 300.000 ljudi s golemim ratnim pli- 
jenom. SI. P-é. 





C, 1. treée slovo u latinskoj abecedi. Poteklo je iz semit- 
skog slova, a posredovanjem fenickih trgovaca preuzeto je 
u grčki alfabet. Stari su Grci bili razvili dva oblika pisma, 
istočni i zapadni, Zapadnim su alfabetom pisale grčke na- 
seobine u južnoj Italiji i na Siciliji (t. zv. Velika Grčka, 
lat. Magna Graecia). Iz zapadnog grčkog prešlo je slovo c 
u latinski alfabet. Zapadni grčki zaobljeni znak C razvio 
se iz istočno-grčkog uglastog znaka T (gamma), kojim se 
izražavao grčki glas g. Kod Rimljana označivalo je to 
slovo tenuis ili bezvučni grleni (guturalni ili velarni) glas 
К, a u najstarija vremena i mediju ili zvučno grleno (gutu- 
larno ili velarno) g. Tako je vrijedila kratica C za Gaius, a 
Cn za Gnaeus. Iz latinskog okruglog pisma (antikve) pre- 
uzeli su ga benediktinci srednjega vijeka u svoje uglasto 
pismo (frakturu). Još u starom vijeku za II. punskog rata 
(218—201 pr. Kr.), razvilo se iz latinskog C s pomoću po- 
prečne crte slovo G. 


U starom latinskom jeziku izgovaralo se C u svim polo- 
žajima kao tenuis k, dakle Kikero (pisano Cicero), kikonia 
(pisano ciconia). Izgovor složenog dentala c (ts) ušao je u 
običaj u latinskom jeziku kasnijeg srednjeg vijeka, u 
prvom redu u benediktinskim samostanima, i to ispred 
samoglasnika e, i, odakle je prešao u romanske jezike i 
u školski izgovor latinskoga jezika i održao se tako do 
najnovijeg vremena. Sada se opet uvodi pravi izgovor, koji 
je vrijedio u staro rimsko doba, dakle Kikero za Cicero. 
— U hrvatskom se c izgovara kao fs u svim položajima, 
pred samoglasnicima i suglasnicima. — U njemačkom se 
jeziku c označuje sa z. Razvilo se iz germanskog glasa f, 
tako da engleskomu, holandskom, flamanskom, danskom, 
švedskom, norveškom # odgovara u njemačkom z, na pr. 
engleski fen, njemački zehn (deset). 

Kao i druga slova (vidi A i B) razvilo se i C iz slikovnog 
pisma. Istočnogrčki oblik T (gamma) sadržava još osnovne 
crte, kojim su oblikovali tijelo deve. Semitsko ime toga 
slova gimel, iz čega se razvila grčka oznaka gama, označuje 
»devu«. 

Kao kratica znaéi c latinski centum, t. j. 100, a na gla- 
sovnici suca značilo je condemno »osudujem«. Prema tome 
su je zvali littera tristis, t.j. žalosno slovo, C u fizici = 
Celzije, u kemiji = 1 atom ugljika (lat. carboneum), kraj 
prirodopisnih imena C — Cuvier. 

2. C, u glazbi ime temeljnog tona c-dur ljestvice (u solmi- 
zaciji najprije uf, danas do). Nekad se ljestvica počinjala 
tonom a, pa jec bilo ime trećega tona na temeljnoj ljestvici. 

C-ključ u glazbi počeo se upotrebljavati oko g. 1000, da 
se njime označi visina tona u crtovlju. Isprva su c-crtu 
u crtovlju označivali bojom (žutom), poslije se upotreblja- 
valo pravo slovo c, iz kojeg se postepeno razvio današnji 
oblik c-ključa: 





Hi 





C-ključ se nekad upotrebljavao u različnom smještaju 
- па crtovlju: kao tenorski ključ bio je na četvrtoj crti, kao 
altov ključ na trećoj, a kao sopranski ključ na prvoj crti 
ertovlja. Danas se c-ključ redovno upotrebljava kod ispi- 
sivanja dionice za violu, a prigodice za visoke note kao 
tenorski ključ i kod ispisivanja dionice za violoncello pa 
i za fagot. 


= oznaka četiričetvrtinske i € alla breve mjere. 


с., kratica za: 1. con, na pr. c. B. = con Basso; 2. cantus, 
na pr. c.f. = cantus firmus; 3. capo, na pr. d.c. = da capo 
= od početka. 








Ж Što ne nađeš pod C, traži pod Н ili pod K. 


CAATINGA — Catinga. 


CABAL, prema kabala (v.), engl. »spletka«, »tajno vi- 
jeće«. Naziv se u 17. st. upotrebljava, da označi javnom 
mnijenju omražen način vladanja u tajnom vijeću (— Ka- 
binet). Pod njim je do danas poznato ministarstvo pod 
Karlom II. prema početnim slovima imena ministara: Clif- 
ford, Arlington, Buckingham, Ashley, Lauderdale. J.A. 


CABALLERO, 1. Fernán — Fernán Caballero. 


2. Largo Francisco, Ж Madrid 15. X. 1869, španjol- 
ski političar. Potomak čedne porodice, radio je do 
1904 u različnim tvornicama. G. 1894 priključi se sindi- 
kalnim organizacijama socijalističke stranke; gradski sa- 
vjetnik u Madridu, pokrajinski zastupnik Cortesa i državni 
savjetnik. G. 1909, 1911, 1916 i 1917 bio je deportiran. 
Osnovao je nekoliko socijalističkih novina, a izdao knjigu 
Pasado, presento y futuro de la Unión General de Traba- 
jadores, koja je izazvala mnogo pažnje u socijalističkim 
krugovima nesamo Španjolske nego i u Evropi uopće. 
Nakon pada monarhije član je ustavotvornog Cortesa i 
duša ekstremističkog pokreta. Zalagao se za najodlučnije 
mjere, za izgon isusovaca, ukidanje vjerskih redova i za- 
pljenu njihovih dobara, za zabranu pokapanja na posve- 
ćenom mjestu, za osudu kralja zbog izdajstva, za oduzi- 
manje dobara španjolskim velikašima. Povodom narodnog 
preosvojenja u srpnju 1936 ponudio je vladi u Madridu 
pomoć svojih četa; od 5. IX. 1936 do 15. V. 1937 kao pred- 
sjednik ministarskog vijeća dao je jak zamah ekstremnom 
pokretu. Nepovjerenje u njegovim vlastitim krugovima 
prema vojnim pothvatima dovelo je do C-ova pada i vlade 
Negrin-Giral-Prieto. JSN. 

CABANEL, Alexandre, * Moritpellier 28. IX. 1823, 
T Pariz 23. І. 1889, francuski slikar. Učio je u Parizu kod 
Picota. C., W. Bouguereau i P. Baudry predstavnici su 
t. zv. »klasičnog« francuskog slikarstva u vrijeme cara 
Napoleona Ш. i carice Eugenije. Istakao se svojim fre- 
skama u Hótel de la Ville (1852—53), Pantheonu i palači 
Say (1861). Slikao je vanrednom tehničkom vještinom i 
probranim ukusom portrete і ženske aktove sjedinjujući 
tradicije Davidova akademizma sa senzualnošću francuskih 
slikara 18. st. C. je bio učitelj Vlaha Bukovca. Brojna se 
njegova djela nalaze u muzeju u Montpellieru. 

LIT.: H. Vollner u Thieme-Beckerovu ALBK, V., Leipzig 1911, А. Sch. 

CABANIS, Pierre Jean Georges, * 1757, + 1808, liječnik 
i filozof iz kruga t. zv. ideologa, koji s Destutt de Tracyjem 
na celu nastavljaju senzualistióku nauku Condillacovu (v.). 
U pitanju odnosa duše i tijela, polazeći od fiziologijski 
osnovane psihologije, zastupa materijalističko shvaćanje; 
od njega potječe poznata, kasnije često upotrebljavana 
poredba, da mozak izlučuje misli upravo tako, kao što 
jetra izlučuju žuč. U teoriji spoznaje prislanja se uz agno- 
sticizam, zastupajući misao, da spoznavanje staje kod 
pojava, koja se onda odrazuje u nekom neodređenom 
animizmu i panteizmu. 

BIBL.: Rapports du physique et du morale de l'homme, 2 sv., 1799 do 


1802, najbolje 8. izd., Pariz 1844. Skupna djela izdao F. Thurot, Pariz 
1823—1825 u 5 sv. 


LIT.: A. Guillois, Le salon de Madame Hélvétius. Cabanis et les 
idéologues, Pariz 1914. A. B-a. 
CABCART — Kola. 


CABESTAING (Cabestanh, Cabestant), Guilhem de, 
trubadur iz Roussillona, Zivio još 1212. Od njega je sacu- 
vano sedam pjesama (objavljenih u integralnom tekstu 
1924). Već od polovine 13. st. postao je C. središtem le- 
gende (koja je uostalom i u prijašnjim vremenima bila 
poznata različnim narodima, na pr. Indijcima), po kojoj bi 
on zaveo ženu vlastelina od Castel-Roussillona, a ovaj ga 
iz ljubomore izdajnički umorio i dao svojoj ženi njegovo 
srce za jelo. Tu je legendu obradio i Boccaccio u svom 
Dekameronu. J. An-s. 

САВЕТ, Étienne, ж Dijon 2. І. 1788, + Saint Louis (Illi- 
nois) 1856, francuski utopistički komunist. Svoje je nazore 
o društvu i državi razvio u utopističkom putopisnom ro- 
manu Voyage en Icarie (Pariz 1842) te u brošuri Comment 
je suis communiste. U njegovoj se republici Ikariji izvode 
iz dva osnovna zakona, jednakosti i bratstva, svi zakoni, 
koje donosi parlament glasanjem. Vlast vrši predsjednik 
republike i odbor od 15 osoba. U Ikariji nema ni privatnog 
vlasništva ni novca, pa država upravlja narodnom imo- 
vinom i dijeli dobra među građane prema njihovim potre- 
bama. Zbog toga, što su ljudi lišeni materijalnih briga, 
razlike se u sposobnostima i potrebama ljudi ne razvijaju 
na štetu zajednice. Svi građani imadu jednako pravo na 
rad i užitke, ali i jednaku dužnost, da se podrede pri- 
rodnim, upravo društvenim zakonima. Priznaju se tri te- 
meljna etička načela: ljubi bližnjega kao samoga sebe; ne 
čini zla, koje ne ćeš, da tebi čine; čini dobro, koje želiš, 
da tebi čine. Svaki građanin bira slobodno svoje zani- 
manje, i to poslije navršene 17. godine života. Glavni 
ugled uživaju učenjaci i umjetnici, koji stvaraju slobodno 
prema svojim idealima. Cabet je bio protivnik revolucije 
i nasilja te je držao, da će svoje ideale ostvariti slobo- 
dnim raspravljanjem i nagovaranjem. Zajednica dobara, 
rada i odgoja činila mu se toliko prirodnom, da je mislio, 
da će sama po sebi osvojiti javno mišljenje i tako poste- 
peno i mirno provesti ljude u novo društvo. On je pokušao 
i praktički ostvariti svoju Ikariju, i to u Sj. Americi 1848, 
kamo se bio odselio iz Pariza sa svojim drugovima. Nji- 
hova je kolonija brojila 485 ljudi. G. 1856 C. se s njima 
razišao te je osnovao zasebnu koloniju. Ne dugo poslije 
njegove smrti raspala se ta zajednica (1864). Prva kolonija 
se i po drugi put razdijelila, te se jedna skupina odselila 
iz Illinoisa u Kaliforniju (Icaria speranza), gdje se raspala 
1889. Prvobitna ikarska zajednica konačno je propala 1895. 


LIT.: J. Reiner, Beriihmte Utopisten und ihr Staatsideal, Jena 1906; 
Lux, E. Cabet und der ikarische Kommunismus, Stuttgart 1894. M. T-6. 


CABINDA (portugalski Kongo), 460 kme, velika eksklava 
portugalske kolonije Angole između francuskog i belgijskog 
Konga blizu ušća rijeke Konga. Klima je tropska i vlažna, 
a C. puna tropskih prašuma i gospodarski slabo razvijena. 
Ima 38.398 stan. (1934). Glavno je mjesto Cabinda. S.R. 

CABINET NOIR (franc. »crni kabinet«), tajni odjel 
pariske pošte, koji je nadzirao pisma privatnika. Ime po- 
tječe jamačno iz doba restauracije poslije 1815, kad su 
odjel smjestili u podzemlje poštanske zgrade. Kao pojava, 
značajna za apsolutistički način vladanja, poznata je već 
u vrijeme Luja XI. Za vlade Luja XIV. osnovan je c. du 
secret des postes (kasnije: des lettres), koji je žestoko 
napadao još Mirabeau u narodnoj skupštini. Slične su 
ustanove postojale za vrijeme apsolutizma i u drugim 
državama, pa tako za Metternichova režima u Austriji. 

CABOCHON — Kabošon. 

CABOCLO, u Braziliji mješanci bijelaca i Indijanaca. 

CABOT(O), Giovanni, * 1425, + 1498, i Sebastiano, sin, 
** 1472, + 1557, engleski pomorci talijanskog podrijetla, 
pripadaju medu prve moreplovce, koji su doplovili do 
Amerike. Cabot (Gaboto) sa sinom Sebastijanom otplovio 
je 1497 iz Bristola na malenom brodu »Matthew« s po- 
sadom od 18 ljudi, otkrio Labrador i dospio do Floride. 
Nakon povratka nagrađen je od engleskoga kralja i engle- 
skih građana. Dao se na novi put 1498 bez sina opet istim 
smjerom, no nije se više vratio s te ekspedicije. Njegov sin 
Sebastiano nastavi očeva istražna putovanja, ne bi li uspio 
pronaći na Zapadu put u Kitaj. Dopre 1517 sa šest bro- 
dova do Hudsonove drage, ali ga otpor momčadi primora 
na povratak. Jedno je vrijeme bio u službi španjolskog 
kralja te stigao na svome putovanju do Rio de la Plata. 
Povrativši se u Englesku postade tamo doživotnim pred- 
sjednikom »Društva za plovidbu i otkrića« i dobije naslov 
Pilot major (admiral). U želji, da proširi englesku trgovinu, 
opremi pojedine ekspedicije pod vodstvom svojih učenika 
H. Willoughbya, R. Chancellora i S. Burougha te je naro- 
čito ekspedicijom Merchants Adventures 1555 u Arhan- 
gelsku udario početak trgovinskim vezama Engleske s Rusi- 
jom. Misao je Cabotova bila, da oplovi u sjeverno-istočnom 
smjeru evropsko-azijski kontinent. Ali to je istom 326 go- 
dina kasnije pošlo za rukom slavnom švedskom istraživaču 
Nielsu Nordenskjóldu. Sebastijana Cabota možemo nazvati 
prvim osnivačem britanske pomorske veličine. Usprkos 
svih zasluga za Englesku bio je kasnije lišen svoga do- 
životnog mjesta i smanjena mu je bila mirovina od neza- 
hvalnih Engleza. AEE 


CABET — CACHOEIRA 


CABRA, grad od 14.308 (1930) stan. u Andaluziji, u li- 
jepoj dolini Cabre, koja rodi maslinom i vinom; ima crkvu 
pregradenu od dšamije i Zeljezniëku stanicu. Stanovništvo 
se bavi tekstilnim veleobrtom i lončarstvom, a ponajviše 
poljodjelstvom. NZ 

CABRAL, Pedro Alvarez, * 1460, + 1526, portugalski 
pomorac; bio je postavljen zapovjednikom jedne portugal- 
ske mornarice od 13 brodova te imao zadaéu da otplovi 
u Istočnu Indiju. Na putu je prispio 3. V. 1500 slučajno do 
obale tada jo$ nepoznate Brazilije, koju je nazvao Terra 
da Santa Cruz. Osnovao je u njoj mjesto Porto Seguro 
kao prvo portugalsko naselje u toj zemlji. Poslao je jedan 
brod svoje mornarice natrag u Lisabon, da javi otkriće, a 
s ostalim je brodovljem nastavio put u Indiju. Nakon gu- 
bitka od pet brodova stiže u mjesto Calicut. Osnuje u 
Cochinu i Kannanuru portugalske trgovačke ispostave, te 
je na taj način uredio prve trgovačke veze Portugalaca 
s Istočnom Indijom. S bogatim tovarom indijskih proizvoda 
vratio se C. 1501 u Lisabon. A.B. 

CABRERA, Manuel Estrada, * Quezaltenango 1859, 
T Guatemala 24. IX. 1924, guatemalski drZavnik. Došao je 
na vlast 1898, nakon umorstva liberalistiókog predsjednika 
J.M.R. Barriosa, koji mu je bio političkim uzorom; tri 
puta je bio izabran predsjednikom Guatemale te je dikta- 
torskom silom preko dvadeset godina čuvao svoj položaj. 
G. 1906 poveo je rat protiv Salvadora i Hondurasa. Bio je 
zaslužan za uređenje države, nadasve u financijskom po- 
gledu. U vanjskoj politici je u početku suzbijao upliv 
USA, kojima se je kasnije priključio. Održao se je na 
vlasti do 1920. 

CABUNA, selo u Slavoniji, kotar virovitički, 11 km 
sjeverozapadno od Podravske Slatine. Željeznička je po- 
staja na pruzi Kloštar—Osijek, sjedište je općine te ima 
1229 stan. (1931). Z. D-i. 

CACCAMO, talijanski grad od 14.000 stan. u pokrajini 
Palermo na Siciliji, trguje zemaljskim plodinama, ima tvr- 
davu iz vremena Normana i u okolici rudnike ahata i 
jaspisa. N. 

CACCIANIGA, Antonio, * Treviso 30. VI. 1823, + Ma- 
sareda 22. IV. 1909, talijanski pisac. Kao politicki bjegunac 
boravi neko vrijeme u Parizu i piše svoje utiske u prilog 
Francuza (Brava gente, 1897). Dobar je pripovjedač; živo 
slika većinom život u svojoj mletačkoj pokrajini (La vita 
campestre, 1867; Le cronache del villaggio, 1872); najbolji 
su mu romani ЇЇ bacio della contessa Savina (1875) i Il roc- 
colo di Sant Alipio (1881). Kod nas su prevodili neke nje- 
gove sitnije stvari (Vienac, XII, 1880; Narodne novine 
1888, 221). 

LIT.: L. Russo, 7 narratori, Rim 1923; B. Croce, La letteratura della 
nuova Italia, V., Bari 1939. M. D-ić. 

CACCINI, Giulio, ж Rim oko 1550, + Firenca 1618, ta- 
lijanski pjevač, znameniti učitelj pjevanja i skladatelj. 
Bio je od početka pristaša novoga recitativnog stila, kad 
su se izrađivali temelji opere kao glazbenog pozorišnog 
djela. U svojim je popijevkama dao obrasce novog stila, 
pa se nije više slijepo vezao na metriku teksta, već je slo- 
bodno raspoređivao mjere, duljine i kratkoće note, a sve 
s namjerom, da dade u glazbi izražaj sadržine i ugođaja 
skladanog ' pjesničkog teksta. Njegove Nuove musiche 
znatno su utjecale na razvitak monodijskog stila. C. nije 
bio protivan koloraturi. Skladao je nekoliko opera, među 
ovima jednu na tekst, koji je skladao i Peri; to je Euridice. 
— Njegova kćerka Francesca (Ж 1581 u Firenci) bila je 
također skladateljica. Poznata su dva njezina baleta i 
jedna opera. B. š. 

CACERES, 1. španjolska pokrajina u sjevernoj Estrema- 
duri s obje strane Taja. Na površini od 19.961 km? stanuje 
narijetko 449.756 stan. (1930), koji na ovoj visoravni goje 
ovce, svinje i koze, a veleobrtom se bave slabo (rudnici 
fosforita). 

2. Glavni grad istoimene pokrajine na visoravni od 350 
m, s priključkom na željezničku prugu između Madrida i 
Lisabona, ima 25.869 (1930) stan., koji trguju zemalj- 
skim proizvodima, a vrijedni su obrtnici za mjesne po- 
trebe. Stari dio grada ima rimskih spomenika i sredo- 
vječnih palača, a oko njega se proširio novi dio. N. Z 

CACHOEIRA (port. »brzica«), ime za rijeku i četiri 
grada u Braziliji. 

1. Rijeka u saveznoj državi Santa Catharina na jugu Bra- 
Zilije, utječe u Atlantski ocean u zatonu Sáo Francisco. 





CACHOEIRA — CAECILIIDAE 


2. Grad od 78.000 stan. (1926) u saveznoj državi Bahia, 
na rijeci Paraguassü, ima znatan veleobrt duhana. 

3. Grad od 72.000 stan. (1926) u saveznoj drZavi Rio 
grande do Sul na rijeci Jacuby. Ima željezničku stanicu, 
goji stoku, proizvodi žitarice i duhan, a u okolici dobiva 
kameni ugljen. 

4. Grad u saveznoj državi Sáo Paulo, na rijeci Parahyba 
do Sul i na glavnoj željezničkoj pruzi, ima 11.000 stan. 
(1926), koji obrađuju zemlju radi kave i goje stoku radi 
mlijeka. 

5. C. de Itapemirim, grad od 58.000 stan. (1926) u sa- 
veznoj državi Espirito Santo, na željezničkoj pruzi, izvozi 
dobru kavu i plemenito drvo. 

CACHOLONG — Kašolong. 

CACHOLONG (kaholong) — Opal. 

CACHOU je francuski naziv za Catechu (od indijanske 
riječi kate »ime drveta« i chu »sok«, dakle »sok iz drveta«). 
Kao cachou dolaze u trgovinu mnogi preparati crnoga še- 
ćera (Succus liquiritiae) s nešto ulja od anisa te sa salmi- 
jakom ili bez njega. Oblik im je različit: štapići, kockice 
ili romboedri, a dolaze u trgovinu u različitoj manje ili 
više ukusnoj opremi. Uglavnom služe kao sredstvo za 
ublaživanje kašlja. Romboedri, koji su posrebreni, služe 
samo kao aromatik za usta. B.A. 

CADA MOSTO (Cademosto), Alvise da, * Mleci oko 
1432, + Mleci oko 1511, pomorac i istraživač. U portugal- 
skoj službi otkrio je 1455 i 1456 Kanarske i Kapverdske 
otoke, Senegal i plovio uz zapadnoafričku obalu sve do 
Zlatne obale. O tome je napisao potpun izvještaj, koji je 
1507 tiskan (El libro de la prima navigazione per oceano 
e le terre de Nigri). 

CADALSO Y VAZQUEZ, José, ж Cadiz 18. IX. 1741, 
T pri opsadi Gibraltara 27. II. 1782, španjolski književnik. 
Mnogo je putovao, dobro je poznavao francuski i engleski 
te živo promicao francusku i englesku književnost u Spa- 
njolskoj. Pisao je drame (Don Sancho Garcia) i pjesme 
(zbirke Ocios de mi juventud, Noches Lugubres, u kojoj 
se, pod uplivom engleskih pjesnika, iskazuje pretečom 
romantizma), no najvažnije mu je djelo posmrtna zbirka 
pisama Cartas Marruecas, koja jedno izmišljeno lice upu- 
ćuje svom učitelju opisujući mu navike i običaje Španjo- 
laca. Imajući za uzor glasovita Montesquieuova Perzijska 
pisma C. је u svom djelu naprednom ironijom i širokim 
kulturnim vidikom kritizirao neke loše strane javnog i 
posebničkog života svoje zemlje. 

LIT.: Azorin, Lecturas españolas, Madrid 1912; Isti, Uvod u izdanje 
Cartas Marruecas, Madrid 1917. J. An-s. 

CADERAS, Gian Fadri, * Modena 1830, + Samaden 25. 
XI. 1891, švicarski pjesnik. Pisao u retoromanskom (gornjo- 
engandinskom) narječju te se na području regionalnog 
pjesništva istakao neobičnom nadarenošću. Pisao je vesele 
igre (Il farmacist, 1864; Ravania, 1864; Patufla, 1866), pri- 
povijesti (II preshuner da Fuentes, 1878) i pjesme (Rimas, 
1865; Nouvas rimas, 1879; Fluors alpinas, 1883; Sorrirs e 
larmas, 1887). J. An-s. 


CADIZ, 1. važna trgovačka i ratna luka, 75.769 stan. (1930); 
leži na kraju dugog i uskog poluotoka, koji zatvara s ko- 
prom golem zaliv (Bahia de C.). Zbijeno naselje štite 
jaki zidovi od mlatanja mora s Atlantskog oceana. Među 
čistim i živahnim ulicama dižu se visoke i bijele kuće 
ravnoga krova sa značajnim verandama i balkonima (mira- 
dorés) a na trgovima i pored šetališta stoje javne zgrade, 
koje se ne ističu starinom (stolna crkva iz 18. st.). U go- 
spodarskom životu znatnija je pomorska trgovina izvoza 
(soli, riba, pluta, vina, ulja) i uvoza (kolonijalne robe, 
ugljena, strojeva, tekstila) nego veleobrt (duhana, tekstila, 
konzerva), ali se i u pomorstvu osjeća jako takmičenje 
dviju luka na kopnu, a to su Huelva kod portugalske 
granice i Malaga na Sredozemnom moru. U međunaro- 
dnom prometu C. je ishodište parobroda, kabela, bežičnog 
brzojava i zračne plovidbe prema Africi i Južnoj Ame- 
тїсї, a željeznicom je vezan preko Seville s glavnim gra- 
dom Španjolske i s Evropom. 

Osnovaše ga Feničani oko 1100 pr. Kr. pod imenom 
Gadir (grad, tvrđava). U njemu bijaše hram boga Mel- 
karta (Herakla). Od 6. do 3. st. držahu ga Kartažani, ko- 
jima je služio za plovidbu oceanom do Kameruna i En- 
gleske. Rimljani ga nazvaše Gades i obdariše građanskim 
pravom. Stradao je u srednjem vijeku pod Vizigotima i 
Zivotario pod Arapima, od kojih ga 1262 oslobodi kastiljski 

vladar Alfonz Mudri, a sjajno je cvao u novom vijeku, 
jer je od 1509 do 1778 uživao trgovački monopol za špa- 
njolske kolonije u Americi. Stoga bijaše često pljačkaški 
i osvajački cilj od Berbera i Drakea u 16. st. do admirala 
Nelsona i cara Napoleona u 19. st. U C. je bio izrađen 
liberalni ustav španjolski od 1812. 

2. Primorska pokrajina Španjolske u južnoj Andaluziji 
od ušća Guadalquivira do Gibraltara, kojoj pripada i 
Ceuta u Africi. Na površini od 7.323 km? stanuje 507.972 
stan. (1930), kojima su glavni proizvodi vino, ulje, ribe 
i sol. N. Z 

CADORNA, 1. Carlo, * Pallanza 8. XII. 1809, + Rim 3. 
XII. 1891, odvjetnik i političar. Stupivši u stranku libe- 
rala sklopio je prijateljstvo s Giobertijem. Prvi put iza- 
bran je za narodnog zastupnika 1848. Iste godine postao je 
ministrom prosvjete. Poslije bitke kod Novare 1849, koja 
se svršila pobjedom Radetzkoga, potpisao je na bojnom 
polju uvjete primirja. Bio je 1853—1856 podpredsjednik, a 
1857—58 рге ес zastupničke komore. ОЕА ти је 
1858 povjerio ministarstvo prosvjete. С. 1868 bio je mini- 
Star unutrašnjih poslova, 1869—1875 talijanski poklisar u 
Londonu. Poslije toga bio je predsjednik državnoga sa- 
vjeta. Napisao je više djela, među kojima se ističu: La po- 
litica di Cavour nelle relazioni fra la Chiesa e lo Stato 
(1882), Della espansione coloniale dell'Italia (1885), Reli- 
gione, diritto, libertà (2 sv. 1893). U. 

2. Luigi, * Pallanza 4. IX. 1850, + Bordighera 23. XII. 
1928, talijanski generalissimus u svjetskom ratu. U srpnju 
1914 postao je glavarom glavnoga stoZera talijanske vojske. 
Pokušao je da prodre austro-ugarske položaje prema Tren- 
tinu i uglavnom prema Soči. Metodički je priređivao ofen- 
Zive na Soči, na Doberdobu, oko Krna, Lavarona, Col di 
Lana, Sette Communi i drugdje. Imao je većih ili manjih 
uspjeha, ali je u 12. bitki na Soči došao prodor Nijemaca 
i Austrijanaca kod Kobarida. Talijanska je vojska u listo- 
padu 1917 morala uzmaknuti najprije do Tagliamenta, a 
onda na Piavu. U studenom 1917 bio je Cadorna uklonjen 
s položaja glavara glavnoga stožera. Ostao je još tri mjeseca 
član međusavezničkog ratnog vijeća, a poslije toga povu- 
kao se iz javnog života. Mussolini ga je 1923 imenovao 
maršalom Italije. General Luigi Cadorna istaknuo se i kao 
vojnički pisac djelima I generale Raffaele Cadorna nel 
Risorgimento italiano (Milan 1922), La guerra alla fronte 
italiana fino all'arresto sulla linea del Piave e del Grappa 
{aje 1921) i Altre pagine sulla grande guerra (Milan 
. 3. Raffaele, ж Milan 9. II. 1815, + Turin 6. II. 1897, tali- 
janski general, brat političara Carla, otac generalissimusa 
Luigija. Sudjelovao u talijanskom ratu 1848—49, u alžir- 
skom ratu, u Kabiliji, u krimskom ratu, a zatim u talijan- 
skom ratu 1859. Kod Custozze 1866 nije imao uspjeha, ali 
je zato 1870 zauzeo Rim. Od 1873 do 1877 bio je zapo- 
vjednik u Turinu. Odlikovao se i kao vojnički pisac. Naj- 
poznatije mu je djelo La liberazione di Roma nell' anno 
1870 ed il plebiscito (Turin 1889). SI. P-é. 

CADOUDAL, Georges — Chouans. 


CADUCEUS, latinizirano od  xnovxetov, je štap s dva 
krila i dvije zmije, koje su se ovile oko njega, a nosio ga 
je glasnik (x;0v5), pa su se zato kod Rimljana glasnici 
zvali i caduceatores. Bog Hermes (Mercurius) slikao se uvi- 
jek s c., jer je on po grč. predaji bio glasnik Zeusov. 
Kako je Merkur bio kod Rimljana zaštitnik trgovaca, po- 
stao je c. simbolom trgovine. C. se javlja i na rimskim 
novcima (nummi caduceati). I. R-o. 

CAECILIIDAE, vodozemci, jedina porodica iz skupine 
Gymnophiona. Zmijolika su, bolje crvolika tijela, kratka 
repa і bez udova, pa ih označujemo i kao beznošce 
(Apoda). U koži su im smještene malene ljuščice u po- 
prečnim kolutima. Kostur im je primitivan, kraliješnica 
od bikonkavnih (amficealnih) kraliješaka i svitaka. Nemaju 
prsne kosti, oplećja, kukovlja ni lijeve pluće. Oči su za- 
kržljale i pod kožom glave, pa im ne služe, jer poput 
gujavice riju pod zemljom. Pred očima je malena jamica 
s uvlačivim pipalom. Ovi vodozemci žive u zemlji tropske 
Amerike, Azije i Afrike i hrane se crvima i ličinkama 
kukaca. Najbolje je poznat 38 cm veliki, tamno smeđi cey- 
lonski rijač (Ichthyophis glutinosus) iz prednje i stražnje 
Indije, Ceylona i Velikih Sundajskih otoka. Njegova ženka 
odlaže u hrpi 9 mm velika jaja u zemlju bližu vode i oko 
njih se savije, da im zadrži potrebnu vlagu. 

CAECUM — Crijevo. 


CAEN, grad i luka u sjeverozapadnoj Francuskoj i gla- 
vno mjesto départementa Calvados. Leži na rijeci Orne, a 
plovni kanal, dug 16 km i dubok 6 m, spaja ga s lukom 
Ouistreham, na ušću rijeke. U okolici C-a vlada blaga i 
vlažna atlantska klima. С. izvozi stočne i poljodjelske 
proizvode i različitu metalnu robu, a uvozi poglavito ugljen 
iz Engleske, te po prometu ide među najvažnije francuske 
luke. Kako leži na važnoj pruzi Cherbourg—Pariz, ima i 
dobre kopnene veze. Nekoć je grad imao razvijen tkalački 
veleobrt. Posljednjih desetljeća procvao je i razgranio se 
kovinarski veleobrt, jer su u okolici otkrivene bogate nasla- 
ge željeznih ruda. Razvojem veleobrta grad se počeo brzo 
razvijati tako, da danas (1936) ima 61.334 stan. C. je 
poznat i kao kulturno središte. Ima staro sveučilište (osno- 
vano 1436), uređene knjižnice, hidrografski zavod i bogate 
muzeje i galerije. Dobra vrsta vapnenca, koja se dobiva u 
okolici, dala je odličan građevinski kamen, kojim su sagra- 
đeni brojni arhitektonski spomenici: crkva sv. Stjepana 
(11. st.), crkva sv. Petra (16. st.), dvorac Vilima Osvajača 
(1l. st.) i mnoge druge građevine. 

C. (Cadomum) počinje Zivot.u 11. st, kad je u njemu 
Vilim Osvajač sagradio palaču i dva samostana. U sto- 
godišnjem ratu dvaput su ga osvajali Englezi. Najljepše je 
dane grad proživio u 16. st., kad je bio vrlo napredan u 
trgovini. U revoluciji je bio poprište borba sa žiron- 
distima. J. R-é. 

CAERPHILLY, grad u glamorganskoj grofoviji na jugu 
Walesa, 11 km sjeverno od Cardiffa; raskršće željeznica; 
ima (1931) 35.760 stan. Dobro su sačuvane prostrane, ruše- 
vine staroga grada iz 13. st. Veleobrt prerađuje mlijeko, 
vunu i željezo, a u okolici se kopa ugljen i građevni 
kamen. N.Ž. 

CAESALPINIA, biljni rod por. Caesalpinaceae (>> ma- 
hunarke) sa preko 40 vrsta, raširenih u toplim područjima 
čitave Zemlje. Rastu kao drveće ili grmovi s dvostruko 
perastim zimzelenim listovima i s brojnim žutim ili crve- 
nim cvjetovima u grozdastim cvatovima. Ocvijeće je pra- 
vilno građenih cvjetova dvostruko i sa pet članova, ima 
10 slobodnih prašnika i pestić s nadraslom plodnicom. U 
srednjem dijelu drveta mnogih vrsta nalazi se uz ostale 
tvari i crveno mastilo, brasilin, zbog čega se ti dijelovi vrlo 
raznoliko upotrebljavaju, na pr. kao tehnički materijal, za 
izradbu različitih predmeta, kao lijek it. а. Tako se mnogo 
iskorišćuju vrste: C. echinata Lam. iz tropske Amerike, 
koja daje fernambukovo drvo, Lignum Fernambuco, C. 
Brasiliensis L. iz Brazilije, koja daje brazilsko crveno drvo, 
dok C. Bonducella (L.) Roxb. i C. Bonduc Roxb. s Malaj- 
skog arhipelaga i iz drugih krajeva daju ljekovite sjemenke, 
Semen Bonducellae. C. coriaria Willd. iz tropske Amerike 
ima mahune s mnogo trijeslovina (dividivi-mahune). F. K-n. 

CAESALPINUS (Cesalpino), Andreas, Ж 1519, + 1603, 
pristaša Aristotelove nauke Averoesova smjera, u kojem 
razvija nazore, kakvi se kasnije nalaze u Spinoze. Osim 


CAECUM — CAFFIERI 


filozofije bavio se i fiziologijom, u kojoj je prije Harveya 
iznio misao o optoku krvi u djelu Quaestiones peripathe- 
ticae, lib. V. (1578). ; 

LIT.: A. Viviani, Vita e opere di A. C., Arezzo 1922. A. B-a. 

CAETANI (ili Gaetani) stara i znamenita talijanska 
porodica, veé u 13. st. razgranata u Napulju, Pisi, Rimu i 
Anagniju. Granu od Anagnija podigao je do velike moći 
Benedetto kao papa Bonifacije VIII. (1294—1303). On je u 
sukobu s porodicom Colonna, koja je bila sklona nje- 
mačkim carevima, za svoju porodicu stekao velike posjede, 
tako da je ona kroz cijelo 14. st. glavni gospodar Cam- 
panije i Marittime. Ova jaka feudalna loza za avinjon- 
skoga sužanjstva pašuje po papinskoj državi, a za raskola. 
je protiv zakonitih papa. U sukobu između papa i napulj- 
skih vladara položaj je njezin težak, jer ima posjede па 
papinskoj i napuljskoj strani. Stoga je Giacomo II. dao 
1423 sinu Cristoforu sve napuljske posjede. Tako je osno- 
vana t. zv. aragonska grana, koja je sudjelovala u najvišim 
častima napuljskoga kraljevstva. 

Стапи od Sermonete pokušao je 1499 istrijebiti papa 
Aleksandar VI. (vlasnica Sermonete bila je Lucrezia Bor- 
gia), ali je papa Julije II. vratio baštiniku Guglielmu 
(T 1519) sve posjede. Njegovi nasljednici često vrše visoke 
časti u papinskoj državi, osobito kao kardinali. Onorato 
IV. bio je kapetan papinske vojske u bitki kod Lepanta 
(1571), Francesco IV. guverner Milana i podkralj Sicilije 
(1662—1667). 

U novoj Italiji istaklo se nekoliko članova ove porodice 
u nauci i politici. Leone, * Rim 1869, povjesničar je 
islamskoga svijeta s brojnim radovima: Annali dell’ Islam 
(1904—1926), Chronographia islamica (1912), Cronografia 
generale del bacino mediterraneo e dell'Oriente musulmano 
(1923) i Studi di storia orientale (1911, 1914). — Michel- 
angelo (* Rim 1804, + Rim 1882) svestrano je obrazovan 
čovjek i prijatelj mnogih evropskih umjetnika i učenjaka. 
Istakao se kao dantolog (La materia della Divina Comme- 
dia dichiarata in sei tavole, 1865); 1848 bio je ministar pape 
Pija IX., a od 1849 pristaša liberalnih nazora, te je. 1870 
bio predsjednik odbora, koji je Vittoriu Emanuelu II. pre- 
dao rezultat rimskoga plebiscita. 

CAF, Oroslav, Ж Rečica pri Sv. Trojici 13. IV. 1814, 
T Ptuj 3. VII. 1874, slovenski jezikoslovac. Učio gimnaziju 
u Mariboru i Grazu, gdje je svršio do 1838 filozofiju i 
teologiju. Kapelanovao je u Grazu, Lebringu, Framu pri 
Slivnici, a pozvan je za profesora pastorala na sjemeništu 
u Mariboru. Od 1860 imao je beneficij u Ptuju, gdje je 
radi prenapetosti živaca u ludilu sam skončao život. Za 
boravka u Framu počeo je proučavati indoevropske jezike 
i marljivo skupljati građu za slovenski rječnik i slovnicu. 
Do izdanja rječnika nije došlo, ali je njegovu građu upo- 
trijebio M. Pleteršnik u svom rječniku. U kritici Miklo- 
šičevih radova zastupao je mišljenje, da starocrkvenosla- 
venski jezik ima svoj izvor u bugarskom jeziku. Bio je za 
jezično zbliženje sa Slavenima, naročito s »Ilirima«. Kušao 
je pjevati i pjesme. 

BIBL.: Njegove su članke donijele Novice (1845, 1846, 1848, 1851) i 
Slovenska bčela (1851 i 1852). Posebno je izdao Svetotedenski red (Graz 
1850); Robinson Mlajši, prijevod s češkoga (1851); Romarska palica po 
poti v večnost, 2 sv., prijevod s njemačkog (Graz 1853 i 1854). U Slom- 
šekovu Dejanju Svetnikov opisao je život svetaca za mjesec travanj. U 
Časopisu českćho musea 1852 napisao je zajedno s V. Hankom kritiku 


Miklošičevih djela Monumenta linguae palaeoslovenicae e codice supra- 
sliensi i Lexicon linguae slovenicae veteris dialecti. Z. D 


CAFFE, Il naslov talijanskog časopisa 18. st, koji je 
uređivao književnik Pietro Verri (v.) On je u Milanu 
osnovao borbenu Accademia dei Pugni (Ak. pesnicá) s nekim 
drugim književnicima, među kojima su bili Cesare Beccaria 
i naš Ruđer Bošković. Odatle je potekao i taj časopis 
smjelih naprednih težnja, prvi u Italiji u duhu francuskih 
enciklopedista, koji je htio ukloniti mnoge predrasude tra- 
dicije, probuditi duhove i samosvijest, podići blagostanje. 
List se tiskao u Bresciji, na teritoriju liberalne Mletačke 
republike. Izazvao je mnogo borbe i nije dugo izdržao, 
samo dvije godine (do svibnja 1766). 

LIT.: E. Bouvy, Le comte Pietro Verri, ses idćes et son temps, Pa- 


riz 1889; L. Ferrari, Del »Caffé«, periodico milanese del sec. XVIII, 
Pisa 1899; G. Natali, Il Settecento, Milan 1929. M. D-ić. 


CAFFIERI, porodica francuskih kipara podrijetlom iz 
Italije. Prvi se od njenih članova istakao Daniele (1603 do 
1639), rodom iz Sorrenta, kao inZinir pape Urbana VIII. 
Njegov sin Philippe (1634—1716), roden u Rimu, pošao je 
u Pariz na poziv kardinala Mazarina i izradivao pod upra- 
vom Lebrunovom dekoracije u kraljevskim palačama i 
dvorovima. Poslije djeluje u Dunkerqueu kao crtač i 

rezbar brodova. I njegovi su se sinovi, Francois-Charles 
(1667—1729), Jacques (1678—1755) i Philippe (1713—1774) 
istaknuli kao vješti i uvaženi majstori-dekorateri. Jean- 
Jacques (1725—1792) bio je jedan od najuvaženijih fran- 
cuskih kipara 18. st. Učio je kod Lemoynea i boravio od 
1749 do 1753 u Rimu, gdje je na nj znatno utjecao Bernini. 
Vrativši se u Pariz izradio je brojne portretne biste za 
parisku Comédie Francaise, među kojima se naročito 
ističu: Corneille, Molière, La Chaussée, Rotrou i J.-B. 
Rousseau. On je u tom području u neku ruku prethodnik 
Houdonov. 

LIT.: J. Guiffrey, Les Caffieri sculpteurs et fondeurs ciseleurs, Pariz 
1877; C. de Mandach u Thieme-Beckerovu ALBK, V., Leipzig 1911. А. Sch. 


CAGAYAN, grad u istoimenom zatonu filipinskog otoka 
Mindanao, 36.832 stan. (1936). M. 5. 

CAGLIARI, 1. pokrajina na Sardiniji, zahvata juZni i 
jugozapadni dio otoka. Na prostoru od 9.298 km? Zivi 
507.201 stan. (1936) ili 55 na 1 km?, dok je 1921 bilo samo 
415.683 stan. Najzanimljiviji dio je barovita i nezdrava 
nizina Campidano, u kojoj se vrše veliki melioracioni 
radovi. Velik napredak obeéava ovom kraju i rudno 
bogatstvo. 

2. Najveći grad i 
glavna luka Sardini- 
je. Lezi u dnu polu- 
kružnog zaljeva, na 
južnoj obali otoka. 
Širi se amfiteatralno 
podnožjem vapnena- 
čkog brežuljka (120 
m), na kome je tvr- 
dava sv. Mihovila. 
Istočnije i zapadnije 
su dvije velike lagu- 
ne. Dva lukobrana 
zatvaraju pristanište 
(34 ha površine), ko- 
je zbog svog položa- 
ja i lake obrane od 
davnih vremena ima 
velik. značaj. 

Danas je C. gla- 
vno mjesto na Sar- 
diniji, važno talijan- 
sko vojničko upori- 
šte. Ima dobre pro- 
metne veze s talijan- 
skim kopnom. Ra- 
Zvijeni su  veleobrt 
cementa, kemijski veleobrt, prerada drveta, vina, ribe i 
brodogradnja. Već 1606 počinje život sveučilišta, koje je 
tek u najnovije doba upotpunjeno. Osim gradskih zidina 
i brojnih crkava sačuvani su u bogatom muzeju brojni 
spomenici duge i promjenljive prošlosti toga grada. 

Uredivanjem močvara, pretvaranjem prostranih laguna u 
velike solane i iskorišćavanjem rudnoga bogatstva pove- 
- éava se privredni značaj okolice, a tim i samog grada. U 
vezi je s ovim radovima brzi napredak C-a, koji 1936 ima 
106.649 stan., dok je 1921 imao samo 61.758 stan. 

Sačuvani su tragovi feničke kolonije, koju su kasnije 
naslijedili Kartažani. Poslije rimskog osvajanja (238 pr. Kr.) 
Caralis je imao sretnije dane, jer je osim vojničkog upo- 
rišta postao i upravno središte Sardinije i Korzike. Naj- 
Važniji su ostatak iz ovog vremena ruševine velikog amfi- 
teatra (88,50 72,90 m). Okupacijom Vandala (454) počinju 
za C. teški dani, koji su se nastavili i za vrijeme vlade 
Bizanta. U 13. st. Pizanci su sagradili utvrdu, ali je grad 
stradao u sukobu Pize i Genove. G. 1326 pripada Špa- 
njolskoj, poslije kratke austrijske vlade u početku 18. st. 
vraćen je ponovno Španjolskoj. G. 1718 pripada Pijemontu, 
a kasnije Italiji. TR 

CAGLIOSTRO, Alessandro, grof, * Palermo 1743, + u 
tamnici San Leone kod Urbina 1795, u istinu Giuseppe Bal- 
samo, Cuveni pustolov u 18. st. Sin trgovca. U 15. svojoj 
godini stupio među redovnike-milosrdnike. Napustivši do- 
skora samostan učio je neko vrijeme risanje i već vrlo rano 
podao se razvratnom životu. U Rimu se oženio 1768 lije- 
pom Lorencom Feliciani, bavio se nečistim falzifikatorskim 
poslovima i pošao iza toga s mladom svojom ženom, koja 
je zloupotrebljavala svoje draži, da primamljuje vazda 
| nove žrtve, na dalekosežna putovanja. Iza Grčke, Egipta i 

Prednje Azije krene (1771)- put Londona, Pariza, Nje- 
maéke i Nizozemske. Svagdje se prikazao kao Gudotvorni 
liječnik i kemičar, koji je svoja čudesna liječenja dije- 
lio siromasima besplatno. Hvastao se, da posjeduje kamen 
mudrosti, tajnu pravljenja zlata i eliksira za postignuće 
duga života. Isticao je, da može dozivati duhove premi- 
nulih i da je nadaren proročanskim svojstvima. Uslijed 
svega toga došao je u daljem razvoju svoga života, u ono 
doba gotovo općenita nagnuća lakovjerju i sklonosti mi- 
sticizmu, vanredno na glas i do znatna imutka. Za 
svog prolaznog boravka u Napulju (1775) prozvao se mar- 
kiz Pellegrino, dok je iduće godine u Londonu poprimio 
ime i naslov grofa Alessandra Cagliostra. Po drugi put u 
Londonu, uvukao se u tamošnje lože slobodnih zidara kao 
tobožnji pronalaznik novoga, savršenijega sustava egipatskog 
masonstva, izdavajući se kao neki poslanik Velikog Kofte 
Eliasa, a da po svom kazivanju povede vjernike na put 
moralnog usavršivanja i sveopćega preporoda. Nastavio je 
s ovakvim i drugim obmanama i prevarama, te je bio za 
svojih neprekidnih putovanja uzduž i poprijeko Evrope na 
mnogim mjestima sjajno dočekan i uvelike slavljen. Iz 
Rusije protjeran (1780) ustali se konačno u Parizu (1785), 
gdje je nastojao, da 
opet različnim čaroli- 
jama i  pokušanim 
utemeljenjem novih, 
od njega izmišljenim 
tajanstvenim loža- 
ma, kao i proračuna- 
nom darežljivošću 
velikog stila, zadobi- 
je 1 ustali glas do- 
bročinitelja čovje- 
čanstva. Kao prija- 
telja kardinala Ro- 
hana, označila ga je 
u čuvenoj aferi Kra- 
ljičine ogrlice optu- 
žena Comtesse de la 
Motte intelektualnim 
-začetnikom one gr- 
dne prevare, i on je 
bio zajedno sa svo- 
jom ženom utamni- 
čen u Bastilji. Uspje- 
lo mu je dokazati 
svoju nevinost, u če- 
mu ga je podupirao 
jednom svojom pu- 
blikacijom također i duševni mu srodnik i prijatelj, pu- 
stolov Stjepan Zanović (lažni princ od Albanije) iz Budve, 
i on bude riješen, ali ujedno prognan iz Pariza. Tada se 
isprva skloni u Lon- 
don, a 1789 u Rim. 
Obnovljena njegova 
djelatnost kao tobo- 
žnjeg emisara maso- 
nerije prouzroči pot- 
kraj godine njegovo 
uhapšenje i pritvor u 
Anđeoskoj kuli. Kod 
rasprave pred inkvizi- 
cijom njegova se že- 
na njega posve odre- 
kla i nastupila kao 
glavni svjedok protiv 
njega. Bio je osuđen 
na smrt, a od pape 
Pija VI. pomilovan 
na doživotnu tamnicu. 

C. je bio na glasu 
kao čovjek znatne 
umne nadarenosti i 
neobične spretnosti, 
ali nedostatne naučne 
spreme. U pravom ga 
je svijetlu prvi pri- 
kazao francuski no- 
vinar Theveneau de 
Morande u Courier de 
l'Europe (1786). Iste 


(Foto R. Aeronautica) 

one godine posjetio je slavni njemački pjesnik Goethe 
njegovu rodbinu u Palermu i dao o tom zanimljiv opis 
u putopisu Reise in Italien. Usto ga je ovjekovječio u svo- 
joj veseloj igri Der Gross-Coptha. Po smrti Cagliostra 
(1795) mnoge se čudovite legende oviše oko njegova ša- 
rena i uzbuđena života, a napose oko njegove smrti. 

LIT.: H. d'Alméras, Cagliostro: la Franc-Maconnerie et l'occultisme 
au XVllle siècle, Pariz 1904; В. Cassinelli, Cagliostro dinanzi al Sant 
Uffizio, Rim 1929; Corrispondenza segrefa sulla vita del Conte di Ca- 
gliostro ... e gli Arcani della Setta degl'Illuminati e Liberi Muratori, 
Mleci 1791; E. Petraccone, Cagliostro nella storia e nella leggenda, Milan 
1912; Sierke, Schwáürmer und Schwindler zu Ende des 18. Jahrhunderts, 
Leipzig 1875; Trowbridge, Cagliostro, the splendour and. misery of a ma- 
ster of magie, London 1910. M. B-r. 


CAGNI, Umberto, * Asti 24. П. 1863, talijanski admiral, 
izvršio je brojna naučna putovanja kao časnik i zapovjednik 
pojedinih talijanskih ratnih brodova. Sudjelovao je u obje- 
ma ekspedicijama vojvode od Abruzza na Sjever, odnosno 
sjeverni pol. U drugoj od ovih ekspedicija zapovijedao je 
brodom »Stella Polare«. C. je jedan od najaktivnijih čla- 
nova istraživačkih ekspedicija u Africi. Za vrijeme tali- 
jansko-turskoga rata povjereno mu je iskrcavanje četa i 
zauzimanje grada i luke Tripolis. U jesen 1918 postavljen 
je za zapovjednika talijanskih pomorskih snaga, koje su 
izvršile okupaciju austro-ugarske ratne luke Pule, koju je 
prema naredbi Narodnog Vijeća iz Zagreba zaposjela naša 
mornarica i izvjesila hrvatsku zastavu na bivšim austro- 
ugarskim ratnim brodovima. Cagni je ostao u Puli više 
mjeseci i točno provodio pojedine klauzule i odredbe 
primirja. š Ar. P. 

CAGNIARD DE LA TOUR, Charles, barun, * Pariz 
31. III. 1777, t Pariz 5. VII. 1859, francuski fizicar. Izumio 
je vrstu sirene, kojom je uz pomoé osobitog brojila 1819 
prvi neposredno odredio broj titraja glazbenog tona. Na 
glasu je njegov pokus iz 1822: u vertikalnoj zatvorenoj 
cjevčici nalazi se sasvim određena množina na pr. alko- 
hola, koji je u donjem dijelu cijevi tekućina, u gornjemu 
para; ako grijemo, kod izvjesne temperature — danas je 
zovemo kritičnom — granica tekućine i pare iščezne. St. H. 

CAHIER, francuska riječ, znači svežanj listova papira 
ili pergamene. U francuskoj povijesti cahiers (de dolćances) 
označuju od 15. do konca 18. st. pisane predstavke, koje 
su sadržavale želje, prijedloge ili pritužbe, koje bi opći 
staleži (Etats gćnćraux) predavali kralju na temelju pred- 
stavke pojedinih staleža, to jest svećenstva, plemstva i 3. 
staleža (građanstva). 

CAHORS, stari grad u jugozapadnoj Francuskoj i sre- 
dište départementa Lot. Leži u meandru rijeke Lot, preko 
koje danas vode tri mosta. Ovaj je položaj bio od osobitog 
značenja za razvoj i osobine grada. Kako je na poluotoku 
bilo malo mjesta, ulice su starog grada uske i krivudave. 
S kopnene strane stari je grad bio na najužem dijelu utvr- 
đen zidinama, od kojih su do danas sačuvani tragovi. 
S druge strane zidina širi se novi grad s pravilnim i 
širokim ulicama. 

C. je mali grad s 10.671 stan. (1931), u kom je sjedište 
različnih upravnih vlasti. Veleobrt je slabo razvijen, a u 
trgovini je jak izvoz vina i voća. Stari je dio grada poznat 
po brojnim i lijepim građevinskim spomenicima, među 
kojima se ističu katedrala sv. Stjepana (iz 12. st., obno- 
vljena u 14. st.), crkva sv. Uršule (12. i 13. st.), kuća Hen- 
rika IV. (14. i 15. st.), kraljevski dvorac (16. i 17. st.) i dr. 
Naročito je poznat stari utvrđeni most na Lotu »le pont 
de Valentré« (14. st.). J. R-ć. 

Povijest. Prvobitno glavni grad keltskoga plemena Ca- 
durca, istakao se u rimsko doba izradbom neke vrste stru- 
njača, prozvanih »cadurcum«, I u srednjem vijeku ostao je 
glavni grad istoimene župe (pagus Cadurcinus, odatle 
Caerci, naposljetku Quercy), koja je najprije bila u vlasti 
toulouskih grofova, a poslije albigenskog rata 1224 fran- 
cuskih kraljeva. C. je zadržao značenje kao sjedište sene- 
šalstva Quercy i neko se vrijeme odlikovao gospodarskom 
djelatnošću, od koje je potekla tipična oznaka Caorsini 
(v.). Između 1360 i 1428 bio je C. pretežno pod engleskom 
vrhovnom vlasti. Kad se potkraj 4. st. proširilo u tome 
području kršćanstvo, osnovana je u C. biskupija, pa je 
ondješnji biskup bio i gospodar grada; od 1316 dijelio je 
on posjed (pariage) s francuskim kraljevima. G. 1331 osno- 
vao je papa Ivan XXII. u С., odakle je bio rodom, sve- 
učilište, koje je 1751 spojeno sa sveučilištem u Toulousi. 

LIT.: Dufour, La commune de C. au moyen áge, 1896; Grangie, Une 
ancienne capitale de province: C. en Quercy, Nancy 1922; F. Arens, 
Wilh. Servat von C. als Kaufmann zu London, Vierteljahrsschrift für 
Sozial- und Wirtschaftsgeschichte, XL, Stuttgart 1913. 


CAGLIOSTRO — CAIMAN 


CAILLAUX, Joseph, * Le Mans (Sarthe) 30. III. 1863, 
francuski drZavnik. Sin Eugéna, ministra financija za Mac 
Mahona; služio je u upravnoj službi i u ministarstvu finan- 
cija. G. 1888 nadzornik financija, 1892 profesor na Ecole 
des sciences politiques, 1898 izabran zastupnikom okruga 
Mamersa. Njegov je izbor izazvao negodovanje u tada- 
šnjim parlamentarnim krugovima. Bio je ministar financija 
u kabinetima Waldeck-Rousseaua 1899—1902, Clemenceaua 
1906—09 i Monisa 1911. Bijaše od 27. VI. 1911 do 10. I. 
1912 ministar predsjednik i ministar nutarnjih posala, a 
1913 ministar financija u kabinetu Doumergue. Njegova je 
porezna politika često bila ocijenjena kao suviše dema- 
goška; povećao je poreze na nasljedstvo i uveo porez na 
dohodak. Nezadovoljstvo je izazvala i vanjska politika, 
kakvu je započeo 1911. Za sporova između Francuske i 
Njemačke povodom Agadirskeskrize C. je krenuo pomir- 
ljivim smjerom. Utanačenja o Agadiru od 4. XI. 1911 bila 
su prihvaćena u komori, ali izazvaše opreku francuskih 
nacionalista, a Clemenceau zapodjene akciju, da sruši 
kabinet, koji pade 11. I. 1912, a C. se okrene prema skraj- 
njoj ljevici i vođi socijalista Jaurčsu, koji se odlučno pro- 
tivio oružanom obračunavanju s Njemačkom. Žučljivu 
borbu protiv C. zapodješe listovi desnice, osobito Figaro. 
Tim je povodom žena C-ova ubila ravnatelja ovoga lista 
Gastona Calmettea 17. IV. 1914. Sud ju je riješio 30. VII. 
1914. Za rata bio je oštro napadan sa strane Barthoua, 
Poincarća, Clemenceaua, Barrčra, a L. Daudet označivao 
ga je u L'Action francaise kao izdajnika. 14. I. 1918 C. 
bi uapšen, iako nije bilo dokaza za njegovu krivicu, kako 
je očitovao Clemenceau. Nakon istražnog zatvora od više 
od dvije godine C. bi riješen, ali se u Pariz mogao vratiti 
tek u studenome 1924. G. 1925 stupi u kabinet Painlevé 
kao ministar financija; iste je godine vodio u Washingtonu 
pregovore o ratnim dugovima. Odstupio je 28. X.; u 
zadnjem kabinetu Brianda bijaše ministar financija od 23. 
VI. do 17. VII. 1926. 

BIBL.: Mes prisons (1920); Les impóts en France (1911—12); Oa va la 
France? Ой va l'Europe? (1922). J. N. 

LIT.: A. Zćvačs, Histoire de la Troisième République, Pariz 1938. J. N. 

CAILLAVET, Gaston Arman de, * Pariz 15. III. 1869, 
+ Essendiéras (Dordogne) 14. I. 1915. Njegova je majka 
bila prijateljica Anatola Francea, a njezin salon u knjiže- 
vničkom svijetu na glasu, pa je tako C. već od mladosti 
bio povezan s književnošću. Uz novinarski rad dao se na 
pisanje drama i malih komedija. Od g. 1900 napisao je za- 
jedno s prijateljem Robertom de Flersom (v.) tekstove za 
nekoje buffo-operete u Offenbachovu stilu, a prije svega 
čitav niz zabavnih veselih igara. Među radove prvoga 
smjera idu Les travaux d'Hercule (1901) i Paris ou le bon 
juge (1906); iz niza veselih igara napominjemo Les sentiers 
de la vertu (1903); Miquette et sa mere (1906); L'amour 
veille (1907); Le roi (1908); L'áne de Buridan (1909); Le 
rr Praia (1910); L'habit vert (1912) i Monsieur Brotonneau 

CAILLÉ, 1. Dominique, * Nantes 1. IV. 1856, francuski 
knjiZevnik, poznat je po mnogobrojnim radovima o povi- 
jesti književnosti u gornjoj Bretanji, na pr. Elisa Mercoeur 
(1889), La poćsie a Nantes sous le Second Empire (1905). 
Objelodanio je također nekoliko knjiga pjesama: Poésies, 
1881, 1885, 1891; Sonnets 1887, i t. d. P. СІ. 

2. René, * Mauzć 1799, + La Baderre 1838, franc. istra- 
živač. Oduševljen za strane zemlje krenuo je 1818 bez 
potrebnoga stručnog predznanja u Senegambiju, koju je 
prolazio doživljavajući mnoge pustolovine. Potaknut na- 
gradom od 10.000 franaka, koju je raspisalo francusko geo- 
grafsko društvo za onoga, koji dođe do Timbukta, krene 
C. onamo, dođe 1828 do cilja i vrati se u Tanger. On je 
prvi obišao one krajeve i svoje doživljaje opisao (Journal 
d'un voyage à Tombouctou et à Djenné dans l'Afrique 
centrale, 1830. 

CAILLETET, Louis Paul, ** Chatillon-sur-Seine 21. IX. 
1832, + Chatillon-sur-Seine 5. I. 1913, francuski fizičar, 
poznat po radovima oko pretvorbe zraka u tekućinu i stva- 
ranja niskih temperatura. Vođen Andrewsovim rezultatima 
dobio je — od prilike u isto vrijeme, kad i Pictet — tekući 
kisik, tekući dušik i t. d. Bio је član pariske akademije. St. Н. 

CAIMAN (kajman) je gmazov iz hrpe krokodila; razli- 
kuje se od aligatora, što mu trbušni oklop sastavljaju po- 
kretne koštane ploče i što nema koštanoga nosnog pretina. 
Poznato ih je 5 vrsta na području Srednje i Južne Ame- 
rike; hrane se ribama i vodenim pticama; najveća vrsta 
naraste do 4 m. 





CAIMI — CAKLENJACA 


CAIMI, fra Bernardin — Bernardin 2. 

CAINE, Sir Thomas Henry Hall, * Runcorn (Cheshire) 
14. V. 1853, + 1931, engleski pisac romana. U mladosti uči 
graditeljstvo, ali se naskoro posvećuje novinarstvu i neko 
vrijeme radi u uredništvu lista The Liverpool Mercury. 
G. 1880 upoznaje se s pjesnikom D. С. Rossettijem i na 
njegov poziv dolazi u London, gdje stanuje s njim sve do 
njegove smrti 1882. Te godine objavljuje uspomene na 
Rossettija Recollections of Rossetti. G. 1885 počinje pisati 
melodramske romane, kojima je postigao neslućen uspjeh 
iskorišćujući sentimentalne elemente engleske pobožnosti. 
Većina tih romana obrađuje teme iz života na otoku Man, 
iz kojega je C. vukao lozu. Popularnost C-ovih djela bila 
je golema, ali ta slava nije bila ni u kakvom razmjeru sa 
stvarnom vrijednošću C-ovih djela, tako da je umro go- 
tovo potpuno zaboravljen. 

BIBL.: Najpoznatiji su mu romani: The Shadow of a Crime (1885), 
The Son of Hagar (1886, preveden na hrvatski), The Deemster (1887), 
The Bondman (1890), The Scapegoat (1891), The Manxman (1894), The 
Christian (1897), The Eternal City (1901), The Prodigal Son (1904), 
The White Prophet (1909), The W'oman Thou Gavest me (1913) i The 
Woman of Knockaloe (1923). 

LIT.: C. F. Kenyon, Hall C., the Man and the Novelist, 1901; H. 
Caine, My Story, 1908, autobiografska povijest ranih godina C-ove 
knjiZevne djelatnosti. J. T-a. 

CAIRD, Edward, * 1835, t 1908, engleski mislilac, pro- 
fesor u Glasgowu, zastupa kritički idealizam. Djelo njegovo 
The critical Philosophy of I. Kant, 2 sv. (1889) najbolji 
je kritički prikaz Kantove nauke na engleskom jeziku. U 
djelu The Evolution of Religion, 2 sv. (1893) opravdava 
vjerski princip kao faktor, koji izmiruje opreku subjekta 
i objekta. A. B-a. 

CAIRNES, John Elliot, ** Castle Bellingham u Irskoj 26. 
XII. 1823, + Blackheath kod Londona 8. VII. 1875, zname- 
niti engleski ekonomist, profesor na sveučilištu u Dublinu 
i na University Collegeu u Londonu. Kraj Ricarda i J. S. 
Milla, čiji je najbolji učenik i ujedno najoštriji kritičar, 
C. je zadnji jači predstavnik engleske klasične škole. Za 
njega je ekonomska znanost prirodna znanost (»science«), i 
zbog toga istražuje njezine probleme na suvremenim poja- 
vama, a ne, kako bi trebalo u teoriji da bude. Mnogo se 
bavi Irskom i njezinim pitanjima. 

BIBL.: The character and logical method of political economy, Lon- 
don 1857; The slave power, Dublin 1862; Political essays, London 1873; 
Essays in political economy theoretical and applied, London 1873. Sura- 
đivao u stručnim časopisima. M. А-6. 


CAIRNGORMS (karngorms), vrsta kremena čađavca, 
koji se nalazi na brdu Cairngorm (otuda mu ime) u sjev. 
Škotskoj u žilama po šupljinama rastrošena granita zajedno 
s ortoklasom, muskovitom i berilom. Kristali su mu pro: 
zirni, Zuti kao vino do smede boje, a kadikad i crni 
Ponekad su mu kristali dosegli znatnu veličinu, pa teže i 
do 25 funti, a nađeno je komada, na pr. kod Avona, koji 
potječu iz napomenutoga nalazišta, teških do 40 funti. 
Kako je proziran i lijepe kao topaz žute boje, bio je 
prije vrlo omiljen uresni kamen u Škotskoj, pa je poznat 
i pod imenom škotskoga topaza. Danas se međutim taj 
kristal više i ne iskapa. PT. 

CAIRO, grad u saveznoj državi Illinois (USA), na utoku 
rijeke Ohio u Mississippi, u plodnom kraju s dobrim ve- 
zama po vodi i na kopnu. Ima 18.000 stan., koji se bave 
trgovinom poljodjelskih proizvoda. М. 2. 

CAIROLI, zaslužni talijanski rodoljubi iz Pavije. Potječu 
od Carla C. (1777—1849), liječnika, koji je imao značajnu 
ulogu u prevratnim događajima 1848. Od njegovih pet si- 
nova osobito se istaknuo najstariji Benedetto. 

Benedetto C., Ж Pavija 28. I. 1825, + Capodimonte kod Na- 
pulja 8. VIII. 1889, političar i ministar. U mladosti pristaje 
uz novogvelfovski pokret, koji teži za sjedinjenjem Italije 
pod papinim vodstvom. Poslije sloma 1848 pridružuje se 
Mazziniju u njegovu prevratnom radu, zbog čega bježi pa 
se najzad skloni u Švicarsku. Napokon uviđa opravdanost 
realističke politike Piemonta, gdje se trajno nastani. Zaje- 
dno s braćom Ernestom i Enricom sudjeluje u ratu protiv 
Austrije 1859; Ernesto (* 1832) pogine tada u Biumo Infe- 
riore 26. V. 1859. G. 1860 prati Garibaldija s braćom Enri- 
com i Luigiem u Siciliju; Luigi (Ж 1838) umre na tom po- 
hodu u Napulju 18. IX. 1860. Ušavši 1861 u talijanski par- 
lamenat B. se priključuje ljevici, a 1863 podupire Mazzinija 
u pitanju poljskog ustanka i oslobođenja Venecije. S bra- 
ćom Enricom i Giovannijem ulazi u rat protiv Austrije 
1866 i surađuje zatim s Mazzinijem u pitanju Rima. Pri 
pokušaju garibaldinaca, da se osvoji Rim, pogine Enrico 
(* 1840) u borbi s papinim četama u Villa Glori 23. X. 

1867, a Giovanni (Ж 1842) bio je ranjen i naskoro umro. 
Kad je ljevica došla 1876 na vlast, B. je napušta, pridonosi 
njezinu padu 1878 i postaje ministar predsjednik. Prateći 
kralja Umberta I. u Napulj zaštiti ga od atentatora Passa- 
nantea; pošto je pri tom ranjen, privremeno se povlači, 
ali 1879 preuzima opet predsjedništvo vlade i usto vanjske 
poslove i poljodjelstvo. Zbog otpora, koji je u Italiji pobu- 
dila njegova vanjska politika, a osobito njegov uzmak pred 
Francuskom zbog Tunisa 1881, sasvim napušta javni život. 

LIT.: M. Rosi, I Cairoli, 2 sv., Rim 1929, 2. izd. 

CAIX, Napoleone, * Bozzolo (Mantova) 17. VIII. 1845, 
t Bozzolo 22. X. 1882, talijanski filolog. Profesor roman- 
skih jezika na sveučilištu u Firenci. Jedan od začetnika nove 
škole romanske filologije i kritičke književne povijesti u 
Italiji, Radio je najviše na proučavanju etimologija riječi 
i na povijesti talijanskog književnog jezika. 

LIT.: P. Villari i P. Rajna u Miscellanea di filologia e linguistica, in 
memoria di N. Caix e U. A. Canello, Firenca 1886. M. D-ić. 

CAIX DE SAINT-AYMOUR, Amédée vicomte de, ж 
Senlis 1843, + Pariz 1921, francuski književnik, Njegovo za- 
nimanje zahvaća više polja: povijesno, arheološko, jeziko- 
slovno, a djela su mu nejednake vrijednosti. Poslije oku- 
pacije Bosne bila mu je povjerena arheološka misija (1879), 
pa joj je opisao i rezultate. 

BIBL.: La Bosnie et l'Herzégovine aprés l'occupation austro-hon- 
Sroise, Notes de voyage, Revue des deux mondes, 1883; Les pays sud- 
slaves de l'Autriche-Hongrie: Croatie, Slavonie, Bosnie, Herzégovine, 
Dalmatie, Pariz 1883; La langue latine étudiée dans l'unité indo-euro- 
péenne, 1867; Hugo de Groot, 1884; Les intéréts français dans le Soudan 
éthiopien, Histoire des relations de la France avec l'Abyssinie chrétienne 
sous les regnes de Louis XIII. et Louis XIV., 1886; Instructions aux 
ambassadeurs et ministres de France au Portugal, 1886; Arabes et Ka- 
byles, 1891; Anne de Russie, reine de France, 1894 i t. d. 

LIT.: R. Maixner, La mort de Gambetta et la jeunesse estudiantine 
croate, Annales de l'institut français de Zagreb, 1939, J. D-e. 


CAJAMARCA, 1. planinska i slabo naseljena pokra- 
jina (departamentos) u sjev.-zap. Perúu; na 32.482 km? bilo 
je prema posljednjem popisu (1927) 450.000 stan. ili 15 na 
1 km, Stanovništvo gaji kukuruz, krumpir, duhan i dr., a 
važna je priradna grana stočarstvo. 

2. Glavni grad istoimene pokrajine, leži 2814 m nad 
morem. S lukom Pahasmayo veže ga željeznica. Nad ma- 
lim zemljanim kućama ističe se velika katedrala. U C-i je 
Pizarro (1532) ubio posljednjeg kralja Inka. U gradu i 
okolici sačuvani su mnogi spomenici periode Inka. Broj 
stanovnika ostaje odavno nepromjenljiv, 15.000 (1927). 
CAJANDER, 1. Aimo Ka- 


arlo, Ж 4. IV. 1879, finski 
učenjak svjetskog glasa, pro- 
fesor uzgajanja šuma па 


sveučilištu u Helsinkiju. Osni- 
vač finskog šumarskog nau- 
čnog društva (1909) te fin- 
skog instituta za šumarska 
istraživanja (1918). U dva 
navrata bio predsjednikom 
finske državne vlade. U šu- 
marskoj se nauci napose ista- 
kao svojom teorijom šum- 
skih tipova (1909). N.N. 
2. Paavo Emil, Ж 24. XII. 
1846, + 14. VI. 1913, finski 
pisac. Bio je najprije novi- 
nar (1873—78), zatim lektor 
finskog jezika na sveučilištu 
u Helsinkiju (1886—88) i re- 
dovni profesor od 1890. Na- 
pisao je zbirku prigodnih rodoljubnih pjesama P. Cajan- 
derin runoja (1898). Glavno su mu životno djelo prije- 
vodi Shakespeareovih drama. Prevodio ‘je i djela Rune- 
berga, Topeliusa, Bergboma, Wecksella, Bjórnsona i Otta 
Ludwiga (roman Zwischen Himmel und Erde). T: 
CAJEPUTI OLEUM, etersko ulje dobiveno destilacijo 
iz lišća biljke Melaleuca Leucadendron L., koja raste na 
malajskom otočju. Boje je zelene, miriše po kamforu, 
glavni mu je sastojak cineol. Upotrebljava se u medicini, 
naročito za kapljice protiv zubobolje. J. R-ić. 
CAJETANUS (Thomas de Vio) — Kajetan. 
CAKLENJACA (Salicornia). Halofilni biljni rod iz por. 
lobodnjače (v.) s člankovitom, mesnatom, prividno bezli- 
snom, golom stabljikom i malim, neuglednim cvjetovima, 
koji imaju neznatan perigon i 1—2 prašnika; združeni su u 
mesnate, vršne, prividne klasove, i to tako, da skupine od 
po 3 cvijeta stoje u pojedinom članku nasuprotno. Te su 

biljke veoma značajne za ve- 
getaciju slanih staništa. U 
našim su primorskim krajevi- 
ma na niskim, poplavnim oba- 
lama mora najčešće 2 vrste: 
zeljasta (S. herbacea L.) i 
drvenasta caklenjača (S. fru- 
ticosa L.); mnogo je rjeđa 
grmolika caklenjača (Arthro- 
cnemum glaucum [Del.] Ung.- 
Sternb.). S: Hé, 
CAKLINA — Zub. 
CAKLOVICA, kristalasti 
agregat (nakupina), koji je sa- 
stavljen od dvije agregatne 
forme: od radijalno vlakna- 
stog ikoncentrično lupinastog 
agregata. U obliku caklovice 
javljaju se katkada željezne i 
manganske rude, limonit, he- 
matit i psilomelan. Njihove 
caklovice imaju obično kugla- 
stu, bubrežastu ili sigastu po- 
vršinu, koja je prevučena ta- 
nahnom crnom sjajnom kori- 
com, a mjestimice katkada vrlo lijepo irizira, t. j. prelijeva 
se u crvenoj, žutoj, zelenoj i modroj boji, boji duge (lat. 
iris). Caklovicu limonita zovemo smeđom ili gnjedom caklo- 
vicom, hematitnu crvenom caklovicom, a caklovicu psilo- 
melana crnom caklovicom. б cx. 
CALAHORRA, grad u Staroj Kastiliji, nedaleko utoka 
Cicadosa u Ebro, 12.004 stan. (1930). Rimljani su ga zvali 
Calagurris. Tu se rodio Kvintilijan. Sjedište je biskupa od 
5. st. Stolna crkva potječe iz 11. st. Kraj je plodan, rodi 
žitom i vinom. N. Z. 
CALAIS, grad i luka na obali vrata Pas de Calais, u 
sjev. Francuskoj. Kao najbliža kontinentska luka C. ima 
veliku važnost u brzom prometu s Engleskom (Dover). U 
ovome se položaju ogleda i sadašnjost i prošlost grada. 

CAKLENJACA — CALATRAVA 


S evropskim je kopnom C. povezan odličnim željezničkim 
vezama, a s Francuskom i plovnim kanalom. Osim živoga 
putničkog i robnog prometa C. je i važno ribarsko sre- 
dište. Uz brodogradnju i neke druge veleobrtne grane od 
davnine je poznata izradba čipaka. C. je glavni grad dć- 
partementa Pas de Calais i ima 67.563 stan. (1936). 

Na mjestu galoromanskog grada Petressa spominje se 
već u 12 st. Kaleis. Odmah u početku stogodišnjeg rata 
Englezi su napali C., koji se je morao predati (1346) po- 
slije jedanaestmjesečnog otpora. Uspomenu na ovu borbu 
ovjekovječio je lijepim spomenikom Rodin. C. je dobro 
napredujući ostao pod engleskom vlašću do 1558. Poslije 
je stalno pod francuskom vlašću kao ključ veza s britan 
skim otokom. J.R-ć. 

CALAMA, gradić u republici Chile. U njemu je hrvat- 
ska naseobina od 300 ljudi. Prvi se naši iseljenici javljaju 
prije prošloga svjetskog rata osnivajući naša naselja u sa- 
litrenom kraju na sjeveru. Rade po obližnjim tvornicama, 
bave se trgovinom i obrtima, osnivaju prosvjetna i nacio- 
nalna društva. Pomagali su izdašno rodoljubna djela u do- 
movini. Od 1920 postoji u mjestu hrvatska čitaonica. M.B. 

CALAMIANES, otočje, sjeverni nastavak otoka Palavan, 
koji pripada među najzapadnije otoke Filipina, sastavljeno 
od granita i kristalinskoga kamenja. Izvozi kokos, rižu, 
indigo, kavu, sladorovac, duhan i voće. U okolini su nala- 
zišta bisernica, sabiru se jestiva gnijezda salanganka (Col- 
localia fuciphaga). M. $. 

CALAMIN (kalamin) — Cinkovac. ` 

CALAMITI (grč. xalauos »trstika«), Calamites, rod izu- 
mrlih drvolikih preslica por. Calamariaceae,, velikih poput 
drveća, kojih deblo doseže i 12 m visine. Ono se dolje 
suzuje u obliku čunja. Drveni cilindar imade centralnu 
šupljinu, koju stvaraju cjevasti snopići. Ti snopići stva- 
raju uzdužne brazde, koje su na koncu članaka povezane 
cikcak-nodijalnom brazdom. Fosilno se sačuvaju fragmenti 
stabala s grančicama ili bez njih, koje posebno klasificiraju. 
Nalazimo ih u permu, osobito u g. produktivnom karbonu 
(— preslice). FoS: 

CALAMUS — Pero. 

CALAMUS ROTANG — Trska španjolska. 

CALANDRA, 1. Davide, * Turin 21. X. 1856, + Turin 18. 
IX. 1915, talijanski kipar. Istakao se anekdotičnim i genre- 
kipovima. Naročito je vješto prikazivao vojnike i konja- 
nike iz talijanske vojničke prošlosti (Dragone Piemontese 
Reale 1693; Dragone del Re 1706, Il Conquistatore). Po- 
slije je izradio niz spomenika, među kojima se ističu: Ga- 
ribaldi (Parma), Zanardelli (Brescia), Umberto I. (Rim) i 
Amadeo di Savoia (Turin). Ima od njega i mnogo por- 
tretnih bista, grobnih spomenika, medalja i novaca. 


LIT.: A. Ferrero, D. C. (Vita moderna), Milan 1903; U. Ojetti, D. C. 
(Ritratti d'artisti italiani), Milan 1911; C. Ricci, D. C., Milan 1916. A. Sch. 

2. Edoardo, * Turin 11. XII. 1852, t Turin 29. X. 1911, 
talijanski književnik. Bavi se najprije umjetnošću kao i 
brat mu David, a zatim prelazi na književnost. Pisao je 
drame, romane i pripovijesti. 

Najbolji su mu pripovjedalački radovi, u kojima prika- 
zuje prošlost svoga zavičaja Pijemonta (La bell' Alda, 1883; 
Vecchio Piemonte, 1895; А guerra aperta, 3. izd. 1927; 
Juliette, 2. izd. 1934; La bufera, 4. izd. 1935). 

LIT.: B. Croce, La letteratura della nuova Italia, 3. izd., Bari 1929; 
M. Mascherpa, E. C.: la vita e l'opera letteraria, Rim 1933; U. Ojetti, 


Cose viste, VI., Milan 1934; P. Pancrazi, Scrittori italiani dal Carducci 
al D'Annunzio, Bari 1937. . D-ić. 


CALATAFIMI, malo mjesto u zapadnom dijelu Sici- 
lije, poznato po pobjedi, koju je ondje izvojevao Gari- 
baldi nad burbonskom vojskom 1860. : 

CALATAYUD, španjolski grad u Aragoniji, u plodnoj 
dolini rijeke Jalóna (»aragonskoga Nila«) 522 m nad mo- 
rem. Stanovnici (15,168, g. 1930) trguju zemaljskim proiz- 
vodima (voće, vino, masline, konoplja, šafran) i izrađuju 
svilu i kožu, platna i sukna. Nad C. je bio stari maurski 
grad Moreria s gradinom. Ondje stanuje danas sirotinja u 
pećinama. U blizini je stari rimski grad Bilbilis. C. je osno- 
vao arapski vojvoda Ayud (Job) u 8. st. i po njemu je 
prozvan Kalat Ayud (»grad Jobov«). Pod Aragoniju je 
došao 1120 za kralja Alfonza I. Onda je sagrađena sadašnja 
crkva sv. Marije, koja je prije bila džamija. N.Ž. 

CALATRAVA, stari grad (sada vojarna) na Guadiani u 
Novoj Kastiliji, gdje je 1158 cistercitski opat Diego Velas- 
quez osnovao viteški red tog imena za borbu protiv Maura. 
U 19. st. taj je bogati red vitezova ukinut, a zadržan je 
samo kao državno odlikovanje. Danas ima samo ženskih 

samostana kalatravskoga reda. Odlikovanje je križ crvenih 
ljiljana na srebrnom polju, a nosi se na crvenoj vrpci na 


prsima. 
LIT.: Fernandez Llamazares, Historia de los cuatro órdenes militares, 
1862; De Uhagón y Danvila, Ordenes militares, 1898. N. Z 


CALAVERIT — Kalaverit. 

CALBUCO, vulkan u Cordillerama na jugu Gilea, visok 
1690 m, u posljednjem stoljeću često djelatan, 1893 pro- 
uzročio velike požare šuma. N. Z. 

CALCATERRA, Carlo, * Premia (Novara) 21. XI. 1884, 
talijanski književni historičar, profesor talijanske knjize- 
vnosti na katoličkom sveučilištu u Milanu. Slijedi pozitivi- 
stičke historičke metode. Priredio je izdanja nekih talijan- 
skih klasika. Jedan je od urednika književno-historičkoga 
časopisa Giornale storico della letteratura italiana (Turin). 
Autor je brojnih rasprava, a među njima: Storia della 
poesia frugoniana, Genova 1920; La melica italiana dalla 
seconda meta del Cinquecento dal Rolli al Metastasio; 


Turin 1926; Le meliche di T. Tasso, Ženeva 1929; S. Ago-“ 


stino nelle opere di Dante e del Petrarca, Milan 1931; Nuo- 
vi orientamenti negli studi petrarcheschi, Arezzo 1932; I 
lirici del Seicento e dell' Arcadia, Milan 1936; Controrifor- 
ma e Seicento, Firenca 1937; Il Parnaso in rivolta, Barocco 
e antibarocco nella letteratura italiana, Milan 1940. M. D-ic. 

CALCEOLA SANDALINA — Koralji. 

CALCISPONGIAE — Spužve. 

CALCUTTA —- Kalkuta. 

CALDAS (»toplice« otuda u imenima više kupališta u 
Španjolskoj i Portugalu), okružje (departemento) u zapa- 
dnom dijelu Kolumbije, između Srednjih i Zapadnih Cor- 
dillera. Podneblje je zbog planinske prirode zemljišta dosta 
ugodno. Glavni gospodarski značaj imaju velike plantaže 
kave, a manje su važni gajenje žita i stočarstvo. Na 14.035 
km? živi 624.201 stan. ili 45 na km? (1936). Glavni je grad 
okružja Manizales, koji ima željezničku vezu s pacifičkom 
lukom Buenaventura. 

CALDERON DE LA BARCA, Don Pedro, * Madrid 17. 
1. 1600, + Madrid 25. V. 1681, španjolski pisac drama, najveći 
dramatik uz Sofokla i 
Shakespearea, uz Dantea 
najveći katolički pjesnik 
svjetskeknjiževnosti. Po 
ocu je pripadao starom 
plemstvu, a majka mu 
potječe iz Flandrije. Ro- 
dio se kao srednji od 
petoro braće u već 
osiromašjeloj porodici. 
Učio je kod isusovaca 
u Madridu, gdje se iz 
isusovačkih ^ »školskih 
drama« naučio strogoj 
kompoziciji drama, koje 
je počeo pisati već 1623. 
Pošao je u Salamancu, 
da uči bogoslovlje, ali 
je najprije svršio pravo. 
Međutim je stupio u 
vojničku službu, bio u 
Italiji i Flandriji; zatim 
je postao upraviteljem 
novoga i sjajnog dvor- 
skog kazališta Buen Re- 
tiro (1635) i vitezom Santjagova reda (1637). Iste godine 
borio se junački kod Fuenterrabije, 1640 protiv kata- 
lonskog ustanka, uzevši svoju vojničku dužnost jednako 
ozbiljno kao i Cervantes i Lope de Vega, premda ga je 
sam Filip IV. nastojao suzdržati od toga pjesničkim i ka- 
zališnim radom. Istom 1642 bude kao nesposoban pušten 
iz vojske, a 1652 postaje konačno svećenikom; od 1653—63 
C. je čuvar kapele Los Reyes Nuevos u Toledu, a poslije 
Živi u Madridu kao kraljevski kapelan ne podigavši nikad 
mirovine, koju mu je doznačio Filip IV. (Da je uočio 
genij Calderóna і Velázqueza, služi napose na čast Filipu 
IV.). Poslije kraljeve smrti živi sve oskudnije i umire tiho 
i smireno započevši upravo novi »auto sacramental« — 
үе pjevajući, poput labuda«, kako kaže prijatelj mu 

olís. 

C. je najsavršeniji, ali i posljednji pjesnik tijelovskih 
svečanih igara, t.zv. »autos sacramentales«. Ta specifično 
španjolska vrsta duhovne drame razvijala se još od 15. st., 

otkad se u Španjolskoj uobičajio tijelovski ophod, ali su 
joj pravi dramski značaj dali Juan de Timoneda, zatim 
Lope de Vega i njegovi učenici Valdivielso i Tirso de 
Molina. »Auto sacramental« je alegorijska igra u jednom 
činu, koja se izvodila pod vedrim nebom (u Madridu Plaza 
Mayor). Svrha joj је teologijska proslava Euharistije. 
Radnje nema mnogo, nego se sastoji poglavito iz dijaloga, 
pri čemu dramska napetost raste sve većim objašnjenjem 
vjerske istine i njezinim konačnim triumfom. Podloga su 
joj zgode iz Staroga Zavjeta kao »tipovi« Euharistije, Isu- 
sove priče iz Evanđelja, pa čak i mitologijski motivi. Po- 
vijesne osobe — koliko se javljaju, kao na pr. kralj 
Baltazar — i opet imaju samo alegorijsko značenje. Vatra, 
Voda, Zemlja i Zrak, Mudrost, Vjera, Ljubav i dr., Po- 
ganstvo, Židovstvo, Stari i Novi Zavjet predstavljeni su 
alegorijskim likovima. Već su Lope i njegovi učenici unijeli 
u igru živahniji dijalog i bujan lirizam, no C. je napose 
lirizmom sve natkrilio. U tom se odlikuju La cena de 
Baltasar, La primer Flor de Carmelo, El Sacro Parnaso i 
dr. Kako je svake godine trebalo izvesti nov »auto sacra- 
mental« može se razumjeti veliki broj Lopeovih i C-ovih 
djela te vrste. 


Druge C-ove drame najpodesnije se dijele na svjetovne 
drame i drame vjerskog sadržaja. Od svjetovnih su naj- 
poznatije. De un castigo tres venganzas, El medico de su 

onra, El mayor monstruo del mundo, A secreto agravio, 
secreta venganza (drame ljubomore i povrijeđene časti), 
La hija del aire (Semiramida), La cisma de Ingalaterra 
(prikaz protestantskog raskola u Engleskoj, usporedan 
Shakespeareovu Henriku VIII), El Alcalde de Zalamea 
(socijalna drama, u kojoj C. prikazuje seljakov osjećaj 
časti kao opravdano moralno pravo, a ne kao strastvenu 
osjetljivost i osvetljivost plemićkoga pojma časti), te po- 
najbolja, najuniverzalnija C-ova drama: La vida es sueño 
(za koju i naš Šenoa kaže, da je »kroz više od 200 godina 
sačuvala neodoljivu silu«). Od duhovnih drama zanimljive 
su: Los cabellos de Absalón, El gran principe de Fez D. 
Baltasar de Loyola, Las cadenas del demonio, no najsla- 
vnije su: La devoción de la Cruz, El magico prodigioso i 
ponajljepša od svih: El principe constante. 

»Pobožnost križu« svojim je zapletom ponešto prežestoka, no stilski 
neobično uspjela; »Čudesni čarobnjak« obrađuje motiv Ciprijana, antio- 
hijskog maga, koji se predaje crnoj magiji i sklapa s đavlom ugovor, 
da mu ovaj predobije ljubav kršćanke Justine. Po tome motivu nazvali 
su ovu C-ovu dramu »španjoiskim Faustom«; no analogija je samo u 
ugovoru s đavlom i u demoniji motiva, inače se ovdje ne radi o spo- 
znaji istine nego o zadovoljenju strasti. Ciprijanov monolog snagom 
svoje patetike sjeća doduše na »Fausta«, ali odlučno rješenje drami daje 
junački otpor Justine, koja odolijeva napastima đavla snagom svoje 
slobodne volje te tako obraća Ciprijana i pogiba zajedno s njim mu- 
čeničkom smrću. U »Postojanom kraljeviću« i opet je motiv pobjeda 
slobodne volje (albedrío): povijesna radnja odigrava se u Fezu i Tan- 
geru počevši od 1437. Portugalskoga kraljevića Don Fernanda zarobili su 
Mauri u nesretnom pohodu na Fez, te traže kao otkup za njega predaju 
Ceute. Kralj Alfonso, Fernandov brat, konačno pristaje na otkup, ali 
Fernando voli poginuti u ropstvu nego li da se preda Maurima ključ 
Iberskog poluotoka. C. je prekrasno upleo u tu po sebi pasivnu radnju 
nesretnu ljubav maurske kraljevne Fénix i junačkog vojskovođe Muleya, 
kojemu je Fernando spasio život, te se on natječe s ovim u viteškoj 
lojalnosti. Drama je intonirana tužnom pjesmom zarobljenika, a svršava 
se veličanstvenom apoteozom Don Fernanda, čije moći prenose pobje- 
donosni Portugalci u domovinu, da nad njima sagrade slavnu katedralu. 
Glazba, cvijeće, zvijezde prepleću se stvarajući divne ugođaje dose- 
gavši vrhunac u čuvenom sonetu o cvijeću i zvijezdama kraljevne 
Fénix, koji pripada među najljepše, što je stvorilo španjolsko pje- 
sništvo. Isto tako ide među najdublje objave španjolskoga duha Se- 
gismundov monolog u II. činu drame »Život je san« (Qué es la vida?), 
koji je idejno blizu Hamletovu monologu: To be or not to be. Motiv 
je drame srodan prastaroj indijskoj priči o Barlaamu i Josafatu: sina, 
nad kojim lebdi zloslutno proroštvo, dade uspavati kralj Basilio i pre- 
nijeti u kraljevsku palaču, te on tako, kad se probudi, misli, da je 
kralj. Segismundo se ponese silovito i divljački, na što ga opet uspavaju 
i vrate u zatvor u šumskoj pustoši. Spoznaja o tom, da je sve to bio 
san, obraća Segismunda na ozbiljnije shvaćanje Zivota, Međutim se 
narod pobunio protiv Basilija te oslobađa Segismunda i proglašuje ga 
kraljem; otac je pobijeđen i svladan, ali sin je postao drugi čovjek, te 
u toplom zagrljaju oprašta ocu i oslobađa ga. Drama je stilski manje 
savršena od »Postojanoga kraljevića« (u nekim dijelovima), ali je pro- 
blem općenitiji, izgradnja radnje tako jasna i osnovna misao tako du- 
boko izražena, da je ova drama u svijetu poznata kao najbolje C-ovo 
djelo. Međutim se o tu slavu svakako takme još i >Postojani kraljević« 
i »Zalamejski sudac«. 


C-ov se rad započeo u doba, kada je španjolska drama 
proživljavala kobnu krizu: prijelaz od pučke igre na 
dvorsko kazalište. Stoga posljednja tako tipska španjolska 
vrsta dramatike t. zv. comedia de capa y espada, c. de 
enredo ili c. de costumbre kod C-a nije više ono, što je bila 
kod Lope i drugih C-ovih preteča i suvremenika. To je 
društvena komedija ili drama (comedia u španj. znači 

oboje), franc. comédie de moeurs. Nema vise onoga svjeZeg 
realizma u crtanju tipova iz t. zv. niZih slojeva, nema one 
neposredne pucke duhovitosti; samo jednom (ali u pate- 
tičnom obliku) pokazao je C. i tu svoju snagu: u »Zala- 
mejskom sucu«. Inače se njegove drame ove vrste odigra- 
vaju samo u plemićkim i dvorskim krugovima, gdje vladaju 
konvencionalni pojmovi i gdje je sve odmjereno po 
kodeksu časti. Zaplet je obično spretno proveden, no 
osnovan na prilično naivnim sredstvima (preoblačenja, sa- 
krivanja, zamjenjivanja osoba i sl.); dijalog mu je nepo- 
sredan i gibljiv, tako da bi se te komedije intrige mogle 
nazvati konverzacionim komedijama: Mafianas de abril y 
mayo, Dar tiempo al tiempo, Casa con dos puertas, La 
dama duende i dr. Posljednja je igrana i kod nas kao »Go- 
spoda đavolica« (između sobe gospođe i kavalira tajna su 
pokretna vrata, za koja ovaj ne zna, i tako ga dama izi- 
grava svojom »čarolijom«). Kao uopće u španjolskoj dra- 
matici, ozbiljna drama i komedija nisu strogo raziucene, 
štaviše, i u dramama tragičnog značaja redovno dolazi 
»gracioso«, komična figura, sluga s prirodnim pučkim hu- 
morom i filozofijom Shakespeareovih dvorskih luđaka. Za 
C-a je značajna apsolutna moralna čistoća u pogledu ero- 
tike; poštovanje žene i nepokolebljiva lojalnost u odnosu 
prema njoj posljednji je odraz viteškoga shvaćanja; ne 
pozna grubih S وم‎ E aluzija kao Shakespeare. Inače 
oba velika pjesnika plaćaju svoj tribut stilskoj modi vre- 
mena zapadajući katkad u baroknu kićenost (estilo culto, 
prćciositć), koja znači bombast i verbalizam. Uz španjolsku 
rječitost i veliku produktivnost to je kod C-a češće nego 
kod Shakespearea. Ali zato je lirizam obojice u svojim naj- 
jačim manifestacijama neodoljiv. Kod C-a nas odbija do- 
nekle pretjerano shvaćanje časti i krvavo obračunavanje iz 
ljubomore, što pripada njegovoj zemlji i vremenu. Sha- 
kespeare je u povijesnim motivima divno pronicav, iako ni 
on ne ide za tim, da realistički vjerno iznese povijesne 
zgode; C-u je povijest samo grada za fantaziju. »Život je 
san« odigrava se »u Poljskoj« — ali bez ikakve stvarne 
oznake. Sve je samo simbol i alegorijska sugestija, ali je 
zato radnja neposrednije shvatljiva, a idejni svijet kato- 
lički jasan. Dok se Hamlet sumorno pita, što je u onom 
»snu«, koji nas »možda« čeka iza smrti (»da, to je, što nam 
ruku ustavlja, i to je razlog, što je nevolja dugovječna«), 
Segismundo vidi, da je život »un frenesi, una ilusićn, una 
sombra, una ficción«, ali na kraju, pobijedivši sama sebe, 
zna, ako život prolazi kao san, da treba iskoristiti vrijeme, 
da molimo oproštenje za svoje pogrješke i da ih opraštamo 
drugima. Tako se, gotovo doslovno, molbom iz »Očenaša« 
završava kršćanska drama, koja ne može biti tragedija nego 
svečani i slavni uspon duha, kao što se i »Postojani kra- 
ljević«, unatoč Fernandovoj smrti, svršava svijetlom i veli- 
čanstvenom apoteozom. 

Hrvatsko kazalište izvelo je: Život je san, Zalamejski 
sudac, Gospođa đavolica, Postojani kraljević (princ). Osim 
toga prevedene su i izvedene kao prigodne igre: Tajne sv. 
mise, Večera kralja Baltazara (prev. A. Matasović), Po- 
božnost križu (K. Dočkal). Sve su te drame prevedene po 
njemačkim preradama, osim »Večere«. 

BIBL.: Prvo moderno izdanje Don Juan Eugenio Hartzenbusch, Co- 
medias de Don P. C. de la B., Madrid 1848—50; kritičko izdanje (Luiz 
Astrana Marin): Obras completas, Madrid 19412. 

LIT.: E. Cotarelo y Mori, Ensayo Sobre la vida y obras de GQ n 
Madrid 1924; Fitzmaurice Kelly, Spanish bibliography, Oxford 1925; M. 
Menćndez Pelayo, C. y su teadro, Madrid 1881; Isti, Estudios y di- 
scursos, IIL, Madrid 1941; F. Sánchez de Castro, C., estudio critico, 
Madrid 1881; E. Günther, C. und seine Werke, Freiburg i Br. 1888; 
Blanca de los Ríos, De C. y de su obra, Madrid 1914; H. Breymann, 
Die C.-Literatur, München 1905; K. Dočkal, C. de la B., Život, Zagreb 
1939. Lj. M. 

CALDO DE CANNA — Sladorna trska. 

CALGARY, grad u južnom dijelu kanadske pokrajine 
Alberta; leži na samom podnožju Stjenjaka. C. je važno 
željezničko raskršće na kanadskoj pacifičkoj željeznici i 
živo tržište žitaricama i stočarskim proizvodima. Okolica 
je bogata rudama (ugljen i zemni plin) i u vezi s tim se 
razvio veleobrt. Grad je u novije doba brzo napredovao: 
1901 ima samo 4091, a 1936 već 83.407 stan. 

U Cu je velika (oko 1000) i napredna hrvatska naseo- 
bina. Iza krize pređašnjih godina u USA prešao je dobar 
broj radnika u Kanadu, na prerijske pustare i farme. Ima 
naših gostionica, slastičarna, mesnica, konačišta, brijačnica 
i manjih trgovina. 

CALHOUN, John Caldwell, Ж 1782, + 1850, sjeveroame- 
rički državnik. U mladosti odvjetnik te od 1811 član kon- 
gresa, postaje 1817 ministar (tajnik) rata, 1825 podpred- 

sjednik USA, 1832 ulazi u senat; 1844 je državni tajnik i 
provodi pripojenje Texasa Uniji, a 1845 vraća se u senat. 

C. je po ženidbi bio vrlo bogat i u vezi s najodličnijim obiteljima 
države South Carolina. Time se tumači njegovo zauzimanje za prava 
južnih država, koje je provodio kao član senata velikom odlučnošću, 
rječitošću i pravničkom vještinom. Da obrani prava južnih država, 
posegao je za naukom, da suverenost u federaciji pripada pojedinim 
državama, te ju je do krajnosti zaoštrio u svojim govorima i spisima. 
Države su samo dio svoje vlasti prenijele na Uniju, pa ako Unija pre- 
korači granice podijeljene joj vlasti, imadu države pravo nulifikacije 
i secesije. Osobito je C. izveo tu nauku u borbi protiv zaštitnih ca- 
rina, koje su bile na štetu južnih država, te je S. Carolina proglasila 
nulifikaciju saveznih zakona o zaštitnim carinama (1832). Calhounovu 
nauku prihvatiše južne države također zato, da obrane održavanje rop- 
stva, pa su napokon izvele i secesiju, koja je dovela do građanskoga rata. 


G. 1812 bio je C. najžešći pobornik za rat protiv Engle- 
ske. Istupao je i protiv t. zv. spoils system (v.). Kao čovjek 
bio je C. netaknute čestitosti, a sa svojim robovima postu- 
pao je vrlo dobro. 

BIBL.: Collected works, 1853—54; Correspondence, 1900. J. A. 

CALI, glavni grad savezne drZave Cauca u republici Ko- 
lumbiji, 1014 m nad morem, 122.847 stan. (1928), važno 
tržište poljoprivrednim proizvodima, и blizini rudnici 
ugljena, željeznički spoj s gradom Buenaventura. N.Z. 

CALIBAN — Kaliban. 

CALICHE — čilska salitra. 

CALICUT, grad u Britanskoj Indiji na Malabarskoj 
obali s 99.273 stan. (1931). G. 1498 dode onamo Vasco da 
Gama pa osnuje unosnu faktoriju, ali urođenički poglavica 
(zamorin) ustade protiv toga, i Portugalci uzmakoše. Tek 
ga 1510 osvoji Albuquerque, no već 1525 opet ga napuštaju 
Portugalci, a u 17. st. zauzimaju Englezi. Odanle se izvozi 
po svem svijetu poznata tkanina »calicot«, М5 

CALLAIT — Tirkiz. 

CALLAO (callu »jezik«), grad i pokrajina u Peru. 
1. Grad Callao, takoder El Callao, glavna je luka republike 
Perú, leži u zalivu, koji je dobro zaštićen otokom, 12 km 
udaljen od glavnoga grada Lime, s kojim ga vežu dvije 
željeznice i tramvaj, ima oko 77.000 stan. (1927), uređeno 
pristanište, mnogo konzulata, tvornica (željezo, šećer, drvo) 
i vrlo živ trgovački promet. Uvozi ugljen, pivo i strojeve, 
a izvozi šećer, rude, pamuk, kožu i kakao. Stari je grad 
Callao bio osnovan 1537, ali je mnogo trpio od potresa i 
ratova. Potres 28. X. 1746 potpuno ga je uništio. Današnji 
Callao izgrađen je na zgodnijem mjestu i utvrđen. On je 
posljednja točka, u kojoj se održala vlast Španjolaca u 
Južnoj Americi, kapitulirao je 22. 1. 1826. španjolsko ratno 
brodovlje bombardiralo je ovaj grad još 1866. Kad se 
vodio rat za salitru, blokirala ga je i privremeno zaposjela 
republika Čile, ali je kasnije vraćen republici Perú, u 
kojoj napreduje u svakom pogledu kao predgrađe glavnoga 
grada, pa i kao kupalište. Budućnost mu je osigurana pro- 
stranom lukom, premda nema prošlosti ni kulturnog zna- 
čenja. 

2. Primorska pokrajina republike Perú od 37 km? povr- 
šine sa 75.000 stan. (1927), u kojoj je lučki grad Callao 
glavni i jedini grad. N. Z. 

CALLE-CALLE, rijeka u srednjem dijelu Cilea, izvire 
iz jezera u Argentini (Lago Lacar), protječe u velikom 
slazu Cordillere i utječe u Tihi ocean kod grada Valdivia, 
po kojemu se zove i Rio Valdivia. Duga je 250 km, a sliv 
zaprema 12.000 km». N. Z. 

CALLES, Plutarco Elias, * Guaymas (Sonora) 25. IX. 
1877 mehički državnik. Najprije bijaše učitelj, zatim trgo- 
vac, redarstveni komesar, general, 1916 guverner Sonore, 
1921—23 ministar nutarnjih poslova pod Obregónom, 1924 
do 1928 predsjednik drZave, a pod svojim nasljednikom 
Portesom na kratko doba ministar rata. U poslanici me- 
hičkom kongresu 1927 požalio je, što odnosi između Mexica 
i USA nisu onako prijateljski, kako bi želio, a u pitanju 
petrolejskih područja naglasio je, da će svaki konkretni 
slučaj, koji mu navede washingtonska vlada, predati me- 
hičkim sudovima, da ga prouče i stvore pravedne odluke. 
Američko je novinstvo to shvatilo kao napuštanje prijatelj- 
skog raspoloženja sa strane Mexica. U vanjskoj je politici 
suzbijao utjecaj USA, a u nutarnjoj odao potpuno neprija- 
teljsko raspoloženje prema crkvi, pa je za njegova vladanja 
Mexico postao područje krvave kulturne borbe. Kao vođa 
nacionalno-revolucionarne stranke prouzrokovao je 3. IX. 
1932 pad kabineta Ortiz Rubio, 11. IV. 1936 bi s trojicom 
svojih pristaša uapšen na zahtjev ljevičarskog revolucionar- 
nog radništva i zrakoplovom prevezen u Sjedinjene Države. 

BIBL.: Mćjico ente el mundo (1927). 


LIT.: A. Gil. Pihaloup, El general C. y el sindicalismo, Chicago 1926; 
J.Fred Rippy, J. Vasconcelos, G. Stevens, Mexico, Chicago 1928. J.N. 

CALLIERGON, bilj- 
ni rod razgranjenih 
mahova porodice Am- 
blystegiaceae sa žliča- 
stim listićima i na- 
gnutim tobolcem. C. 
(Acrocladium)  cuspi- 
datum Kindb. ističe se 
vrlo ušiljenim ogran- 
cima i izgrađuje kod 
nas na vlažnim liva- 
dama i cretovima va- 
Zan dio biljnog po- 
krova. Znatno je rjeđi 
C. giganteum Kindb. 
s tupim grančicama, 
koji raste i kod nas tu 
i tamo u močvarama. 

Istoj porodici pri- 
pada još nekoliko ro- 
dova, koji su i u hr- 
vatskoj flori obilno 
zastupani. Veoma si- 
tni, zelenkasti pripa- 
dnici roda Amblyste- 
gium s produženo ja- 
jastim listićima rastu 
na zasjenjenom kame- 
nju i na stablima; najobičniji je A. serpens (L.) Br. eur. Na 
vlažnom je tlu raširen A. (Hygroamblystegium) fluviatile 
Br. eur. Rod Chrysohypnum ističe se unatrag zavinutim 
listićima i zlatnim sjajem busena. Kod nas se nalazi više 
vrsta: na vapnencima C. Halleri Roth, na cretovima C. 
stellatum (Schreb.) Loeske. Istoj porodici pripadaju i ro- 
dovi Hygrohypnum i Drepanocladus (v.). ДЕКЕТ, 

CALLOT, Jacques, * Nancy oko 1592, t Nancy 24. III. 
1635, francuski grafičar. Prvi su mu učitelji bili bakrorezac 
i zlatar Demage Crocq i slikar Claude Henriet (Israel). 
Potkraj 1608 dolazi u Rim, gdje je bio učenik i pomoćnik 
Ph. Thomassina, vješta bakroresca. G. 1612 boravi C. u 
Firenci u službi vojvode Cosima IL Ovdje mu je bio 
učitelj Giulio Parigi, pa se C. sad prvi put okušao kao 
samostalan bakropisac ilustracijama za djelo Pompe funé- 
bre, u kojemu su bile opisane žalobne svečanosti prigodom 
smrti Margarete Austrijske, kraljice španjolske. G. 1614/15 
nastale su njegove Batailles des Medici, a slijedećih go- 
dina bakropisi s prikazima  medicejskih turnira Guerre 
damour i Joute a cheval, pa Intermedes (prizori iz mito- 
logijskog baleta prikazivanog 1516) i niz drugih znatnijih 
djela, među kojima se ističu Caprices 1, Eventail i čuvena 
Impruneta. G. 1622 vraća se C. u Nancy, gdje redom na- 
staju njegove čuvene suite bakropisa Gobbi, Balli, Les 
gueux et mendiants, Caprices Il, Combats de la Barriére, 
pa »veliki« i »mali« prikazi Muke Kristove. G. 1625 boravi 








CALLIERGON 
1. Chrysohypnum Halleri; 2. Amblystegium 
Sprucei; 3. Calliergon cuspidatum 

JACQUES CALLOT, Skica za »Prvu meduigru« 
Berlin, Kupferstichkabinett 


u Bruxellesu, gdje se upoznao s van Dyckom i izradio 
studije za bakropis Siege de Bréda, koji je dovršio 1627 
u Nancyu. Po nalogu francuskog kralja Luja XIII. izveo 
je 1531 bakropise s prikazima opsada otoka Rć i tvrđave 
La Rochelle. U ovo su vrijeme nastali i njegovi bakropisi 
s motivima iz Pariza (Louvre, Pont neuf i Petite vue de Pa- 
ris). Pod dojmovima ratnih strahota, koje nisu poštedjele 
ni njegovu domovinu Lotaringiju, izveo je C. svoje glaso- 
vite listove Les petites miseres de la guerre (1632) i Les 
grandes miséres de la guerre (1633). Obadvije su suite iz- 
vanredan kulturno-povijesni dokumenat. Posljednja su mu 

JACQUES CALLOT, Ratni sud 

djela Tentation de Saint Antoine (gdje se pokazao kao do- 
stojan nasljednik Boscha i Bruegela), Martyre de Saint Sé- 
bastien i prekrasni sitni listovi s prizorima iz parabole o Iz- 
gubljenom sinu. Najsnažnija su majstorova djela ona, u ko- 
jima crta događaje iz 
suvremenog života, а 
naročito su njegovu 
slavu pronijeli prikazi 
prosjaka, bogalja, peli- 
vana i cigana, pa bi- 
zarni tipovi iz talijan- 
ske pučke komedije. 
Callotov je utjecaj bio 
veoma zamašan, naro- 
Cito za dalji razvoj 
francuske grafike. Naj- 
znatniji je medu njego- 
vim brojnim učenicima 
i nastavljačima Stefa- 
no della Bella. »Grafi- 
čka zbirka« u Zagrebu 
ima velik broj Calloto- 
vih djela. 

LIT.: E. Meaume, Re- 
cherches sur la vie et les 


ouvrages de J. C., Pariz- 
Nancy 1853—60; H. Bouchot, 

с J.. С, Pariz 1889; Р. P. 
Plan, MH C. Maitre-Graveur, 
JACQUES CALLOT, Ant. van Dyck Pariz 1911—14; A. Schnei- 


der, Izvorni crteži Callotovi 
u metropolitanskoj knjižnici zagrebačkoj (Savremenik IX.), Zagreb 
1913; E. Bruwaert, J. C., Corbeil 1913; Н. Nasse, J. C. (Meister der 
Graphik L), Leipzig 1919; J. Lieure, J. C. Catalogue de l'oeuvre 
gravée, Pariz 1924—27. A. Sch. 
CALMETTE, Albert, * Nizza 1863, + Pariz 29. X. 1933, 
učenik Pasteurov, profesor higijene i bakteriologije u 
Lilleu, od 1920 pomoćnik ravnatelja Pasteurova zavoda u 
Parizu Emila Rouxa kao nasljednik Mečnikova. Poznati su 


JACQUES CALLOT, Veliki Pantalon 
Zagreb, Grafička zbirka 

njegovi pronalasci iz područja bakteriologije. On je iz sake 
(alkoholnoga pića iz riže) otkrio posebnu vrst uzročnika 
vrijenja, koji izravno iz škroba pravi alkohol, te kod tog 
postupka nisu potrebna dva enzima (dijastaza i zimaza) 
kao kod ostalih uzročnika pretvaranja škroba u alkohol. 
Po C-ovoj se metodi taj postupak odigrava u sterilnoj za- 
tvorenoj posudi, pa nema opasnosti, da za vrijenja u nju 
dospiju druge klice, koje bi mogle smetati. Ta je metoda 
iskorišćena u veleobrtu (osobito u toplijim krajevima). 
S Borelom je iskoristio Jarsenovo otkriće bacila kuge i 
primijenio za liječenje bolesnika serum protiv bubonske 
kuge radeći na tome u francuskim kolonijama. Proučavao 
je otrove zmija (1907) i počeo liječenje specifičnim seru- 
mom protiv zmijskoga otrova. Najviše je došao na glas 
istraživanjima o tuberkulozi i kultiviranjem bacila tuber- 
kuloze goveda, kojim se cijepe djeca protiv tuberkuloze 
(v.), a poznat je pod oznakom B. C. G. V.B. 

CALMO, Andrea, * oko 1510, + 1571, talijanski kome- 
diograf i glumac iz Mletaka. Neke su njegove komedije kla- 
sičnog tipa (Rodiana, 1540; Travaglia, 1546), neke realističke: 
pučke, seljačke (Spagnola 1549; Saltuzza, 1551), neke pak 
preradbe tuđih komedija (Pozione 1552, Machiavellijeve 
Mandragole; Fiorina, 1552, istoimene Ruzzanteove kome- 
dije). Ugledao se u Ruzzantea (v.) i preteča je komedije ko- 
mičara po zanatu (la commedia dell'arte). Ima živahnosti 
i zdrave komike u tim djelima, koja su veoma omiljela, 
osobito širim slojevima. Ta se vrsta lake mletačke komedije 
odrazila i na našim obalama, kako se vidi po sačuvanoj se- 
ljačkoj Komediji od Raskota sa Brača, u kojoj je valjda 
Martin Benetević (v.), kako misli F. Fancev, preradio 
Ruzzanteovu Fiorinu, slično kao i Calmo. Motiv nevjerne 
žene u Rodiani crpe C. iz Boccacciova Decamerona; isti je 
motiv obradio i Marin Držić (v.) u komediji Mande (ili 
Tripče de Utolče), te Moličre (v.) u George Dandinu. 

LIT.: Le lettere di A. C., con introduzione di V. Rossi, Turin 1888; 
T. Matić, Moličrove komedije u Dubrovniku, Rad HA 166, Zagreb 
1907; P. Popović, Pregled srpske književnosti, Beograd 1909; F. Fancev, 
Seljačka komedija u starijoj hrvatskoj drami, u Godišnjaku Sveučilišta 
u Zagrebu 1924—29, Zagreb 1929; Djela M. Držića, 2. izd., priredio M. 
Rešetar, Stari pisci hrvatski VII., Zagreb 1930. M. D-ić. 

CALO, 1. Giovanni, Ж Francavilla Fontana 1882, profesor 
pedagogije na sveučilištu u Firenci. Vrlo plodan filozofsko- 
pedagoški rad počeo je suradnjom u reviji »La cultura filo- 
sofica«. Bio je zastupnik u rimskom parlamentu i državni 
podtajnik za starine i lijepu umjetnost. Organizirao je di- 
daktički »Nacionalni školski muzej«, kojim je upravljao do 
1938. Iako se bavi i filozofskim problemima, napose pita- 
njima iz etike, posebno zanimanje privlači njegovo teme- 
ljito obrađivanje praktičkih školskih problema. Osobito je 
pažnje vrijedna njegova Antologia pedagogica u 2 sveska 
(Firenca 1925). 

BIBL.: Principi di scienza etica (u suradnji sa De Sarlom), Palermo 
1908; Fatti e problemi del mondo educativo, Pavia 1911; L'educazione 
degli educatori, Rim 1914; Il problema della coeducazione e altri studi 
pedagogici, Rim 1915; Dalla guerra mondiale alla scuola nostra, Firenca 
1919; Maestri e problemi di filosofia, Turin 1925; Problemi vivi e oriz- 
zonti nuovi dell’ educazione nazionale, Firenca 1936. 

LIT.: E. Codignola, Pedagogisti ed educatori, XXXVIII. serija u 
Enciclopedia biografica bibliografica italiana, Milan 1939. M.D. 

2. Pietro, Ж Chioggia, + vjerojatno 1348, talijanski 
dominikanac. Napisao je život sv. Tome Akvinskog i sv. 
Dominika i veliko djelo Vitae sanctorum, u kojem je iznio 
legende o svecima. Pripisuju mu i djela Sermones quadra- 
gesimales i Tractatus de divinis mysteriis. 


LIT.: Revue thomiste, 1912, 508—23; Qućtif-Echard, Scriptores O. P., 
sv. I.; Prümmer, Fontes vitae s. Thomae, sv. I., Toulouse 1912. H. B. 


CALOPHYLLUM, biljni rod iz por. pljuskavice (v.), 
obuhvaća preko 50 vrsta, raširenih najvećim dijelom u trop- 
skim zemljama Staroga svijeta. Biljke su redovno drvena- 
ste, čitavih i zimzelenih listova te brojnih pravilnih cvje- 
tova u grozdovima ili u paštitcima. U pojedinim se cvje- 
tovima nalazi dvostruko, ali nepotpuno ocvijeće, sastavlje- 
no od više slobodnih članova. Među brojnim i slobodnim 
prašnicima krije se pestić. Plod je koštunica. Vrste ovog 
roda sadržavaju obilje smole, koja se od nekih dobiva i 
umjetnim načinom. Tako C. inophyllum L. s velikim i mi- 
rišljivim bijelim cvjetovima, C. Tacamahaca Willd. i dr., 
uglavnom iz tropske Azije, daju takamahak-smolu. Drvo 
nekih vrsta ima osobitu cijenu. F.K-n. 

CALOPLACA, lišajski rod, obuhvaća preko stotinu 
vrsta, koje rastu tijesno prilegle uz koru, drvo, stijene i 
mahove po čitavoj zemlji. Steljka im je razvijena poput 
kore, koja može biti više ili manje zrnata, ljuskava ili čak 
i krpasta. Najčešće su žute boje te nose na površini steljke 
brojna sitna plodišta u obliku zdjelice (apoteciji). Vrste su 





CALOPLACA — CALUMET 


ovog roda u velikom broju raširene i kod nas, napose na 
vapnenim stijenama našeg krškog podruëja, gdje se veé iz- 
daleka ističu svojom poput naranče ili Zumanjca žutom bo- 
jom. Najčešće su: Caloplaca murorum (Hffm.) Th. Fr., C. 
callopisma (Ach.) Th. Fr., C. elegans (Link.) Th. Fr., C. 
aurantiaca (Lghtf.) Th. Fr. i dr. F. K-n. 


CALQUE LINGUISTIQUE ili emprunt de sens ili 
emprunt par traduction francuski, calco linguistico ili 
prestito semantico talijanski, Lehnübersetzung ili Über- 
setzungsentlehnung ili Übersetzungswort ili (Sprach)Ab- 
klatsch njemački, naziv je za osobitu jezičnu pojavu, kada 
se iz stranoga jezika ne uzima sama riječ nego samo njezin 
»unutrašnji oblik« (W. Humboldt), t. j. njezino značenje. 
Hrvatski bi se takva riječ mogla nazvati prevedena posu- 
đenica ili semantična posuđenica. То je česta pojava u 
t. zv. prelaznim dvojezičnim krajevima, gdje se znadu 
dva jezika, te u književnim jezicima i stručnim izrazima 
pri prevođenju termina. Ima ih više vrsta: 

1. Neka domaća riječ dobiva uz svoje staro još i novo 
značenje pod utjecajem strane riječi, koja ima ta dva 
značenja, па pr. prema šwrije Redemptor, stsl. Sapasitelv, 
Spasitelj; Kvotws Dominus, Gospodin (Bog); prema demi- 
nutivu ovoavloxos персе (u ustima); prie-dieu Gottesan- 
beterin, bogomoljka (kukac); milieu sredina (okolina); aus- 
geben izdati (knjigu); ohne weiteres bez daljega. 

Česti su takvi primjeri u uljudnom govoru, u t. zv. eufe- 
mizmima, da se izbjegne nepristojna riječ, na pr. bisogno, 
besoin, Bediirfnis, potreba, nužda, ili prema Stuhl, stolica. 
Slično su nastali i neki naši građanski pozdravi, kao sluga, 
(moje) poštovanje, moj naklon prema servus, (ergebenster) 
Diener, meine Hochachtung, mein Kompliment. 

2, Strani pojam ili stvar označuje se domaćim jezičnim 
sredstvima tako, da se učini nova riječ prema stranom 
uzoru ili kalupu, na pr. prema ло:0туѕ od možes Ciceron je 
od qualis učinio qualitas, prema иғоотує medietas. Slično 
postaju i neki nazivi, na pr. prema dentex, tal. dentice, 
dentale, imamo zubatac; prema tal. fidanzato vjerenik. 

3. Te su prevedene posuđenice većinom kovanice; na pr. 
zavroxodroo Omnipotens, allmichtig, stsl. vesemogs, sve- 
mogući; st. vis. njem. heri-zogo, stsl. vojevoda, vojvoda; 
ovvei8noi conscientia, stsl. savčste, s(a)vjest; ovvíoraua: 
consistere, stsl. sastojati, sastojati; expropriare izvlastiti; 
compre(he)ndere begreifen, shvatiti; immensus unermesslich, 
neizmjeran; Seelsorger dušobrižnik (Reljković). 

Tako se često prave nužni neologizmi na svim poljima 
ljudske djelatnosti. Mnogo ih je u kršćanskom crkvenom 
latinskom jeziku, odakle su prešli i u opći govor, na pr. 
evnhayyvos misericors, st. vis. njem. armherzi, nj. barm- 
herzig, stsl. milossrds, milosrdan; svloysw benedicere, 
stsl. blagoslovestviti, blagosloviti; 9«oróxos deipara, bogo- 
rodica; лоотдтохоѕ primogenitus, erstgeboren, prvorođeni; 
uvxoówvyos риѕШапітиѕ, kleinmütig, stsl. malodusens, 
malodušan; evzotla beneficium, dobročinstvo, dobrotvor- 
nost, high teason haute-trahison (1694), Hochverrat (1703), 
veleizdaja (samo mi u prvom dijelu imamo vele- mjesto 
po Handkuss, baisemain, besamano, baciamano, ruko- 
jub. 

4. Ima prevedenih i slikovitih izraza i fraza, koji tako 
prelaze iz jezika u jezik i postaju općenitim dobrom; neki 
na pr. potječu čak od Grka, a valjda su još i stariji; na pr. 
odnijeti pobjedu, robovati strastima, bacati ulje u vatru, 
žeđati za slobodom, dubok san; neki su pak noviji: loviti 
u mutnom, gutati očima, u srcu zime, to je na dlanu, to 
stoji, oko u glavi, visoka starost, tvrd orah, kurje oko, 
crvena nit, modra krv. 

5. Prenose se i tuđe sintaktičke konstrukcije, koje se 
samo donekle mogu smatrati kao prevedene posuđenice, 
jer se ne odnose na rječnik. Na pr. ovakve konstrukcije u 
hrvatskim govorima na našem primorju potječu iz tali- 
janskoga jezika: prijedlozi bez i za s infinitivom: bez pitati 
senza domandare, mjesto ne pitajući, za učinit per fare, 
mjesto da učini; ako pođe izgubljeno se va perduto, mjesto 
ako se izgubi; Gospa od 7 bolesti Madona dei sette dolori, 
mjesto samoga genitiva; živi od gospara vive da signore, 
mjesto živi kao gospar; ili iz njemačkoga privući pažnju 
na sebe die Aufmerksamkeit auf sich ziehen; u žumbe- 
račkom narječju o pame(t) dojt um den Verstand kommen, 
za poludjeti. 

Na taj su način stari pisci hrvatski izgrađivali svoj 
književni jezik ugledajući se u talijanski, odakle su pre- 
vodili izraze kao servizio d'amore služba ljuvena, fiamma 

d'amor plam ljuveni, sospiri ardenti gorući uzdasi, va a 
meno ide na manje, corteggiare dvoriti. 

U doba romantičkoga nacionalizma, a u cilju jezičnoga 
purizma, smatralo se, da su te maskirane posuđenice i 
kovanice domaćega izgleda bolje negoli očite tuđice. Tako 
su od Slavena postupali tada Česi i Slovenci. Hrvati, koji 
su tada bili u sličnim prilikama pri stvaranju svoga knji- 
ževnoga jezika, većinom su posredovanjem njemačkoga i 
slavenskih jezika dobili ovakve termine: našastar inven- 
tarium; skladatelj Kompositor; tajnik Sekretar; tečaj Kurs; 
tiskati drucken, imprimere; udvoran hoflich; i složenice 
kao časopis Zeitschrift; izlet Ausflug; kolodvor Bahnhof; 
naklada Auflage; poduzeće Unternehmung; utisak (Gaj u 
»Danici ilir.« 1842: utištenje) Eindruck, impression; vele- 
vlast Grossmacht; mjerodavan massgebend; napadan auf- 
fallend. Najviše takvih hrvatskih kovanica potječe od B. 
Šuleka, koji, podrijetlom Slovak, nije uvijek imao dovoljno 
razvijen hrvatski jezični osjećaj. Jednako se prevode i 
strana imena, kao Felix Srećko, Florianus Cvjetko, Ignatius 
Vatroslav, Ognjoslav. 


I u najnovije doba oživjeloga nacionalizma s purističkim 
težnjama kod mnogih se naroda opaža nastojanje, da se 
dasadašnje tuđice zamijene ovakvim prevedenim posuđe- 
nicama. Jednako se prevode inajnoviji stručni termini, kao 
na pr. amerik. engl. sky-scraper Wolkenkratzer, gratte-ciel, 
grattacielo, neboder. 

Tu su jeziónu pojavu zapazili neki lingvisti pri kraju 
prošloga vijeka (među prvima F. Miklošič i H. Schu- 
chardt, a zatim i drugi, na pr. M. Brćal), ali su je počeli 
potanje proučavati tek od drugoga desetljeća ovoga sto- 
ljeća. Takve posuđenice na nekim teritorijima obilježuju 
osobite zajedničke crte jezika i naroda, koji su međusobno 
povezani sličnim kulturnim prilikama, tako da ih ima na 
pr. općeevropskih, balkanskih i dr. 

LIT.: F. Miklosich, Die christliche Terminologie der slavischen Spra- 
chen, Beč 1876; H. Schuchardt, Slawo-deutsches und slawo-italienisches, 
Beč 1884; V. Jagić, Zur Entstehungsgeschichte der kirchen-slavischen 
Sprache, Beč 1900; Ch. Bally, Traité de stylistique frangaise, I., 2. izd., 
Heidelberg 1921; K. Sandfeld, Notes sur les c. 1., u Festschrift V. 
Thomsen, Leipzig 1912; Isti, Linguistique balkanique, Pariz 1930; P. 
Skok, Décalques linguistiques, u Archiv f. slav. Phil., XXXVII., 1918; 
A. Meillet, Esquisse d'une histoire de la langue latine, 3. izd., Pariz 
1933; B. Unbegaun, Le calque dans les langues slaves littéraires, u Revue 
des études slaves, XII., 1932; O. J. Tallgren-Tuulio, Locutions figurées 
calquées, u Mémoires de la Soc. néo-philologique de Helsingfors, IX., 
1932; H. Rheinfelder, Kulfssprache und Ргојапѕргасһе in den roma- 
nischen Ländern, Zeneva-Firenca 1933; M. Deanović, Osservazioni sulle 
origini dei c. 1., u Archivum Romanicum XVIII, 1934; E. Schwyzer, 
Griechische Grammatik, 1., München 1939; G. Devoto, Storia della 
lingua di Roma, Bologna 1940; M. Bréal, Essai de sémantique, Pariz 
1897, 7. izd. 1924. M. D-ić. 

CALTAGIRONE, grad od 39.349 stan. (1936) na Siciliji 
(prov. Catania), od vremena Saracena, koji mu dadose ime 
(Qal'at al-ghirán), čuven po proizvodnji keramike sve do 
danas, poslije potresa od 1693 obnovljen modernim pala- 
бата na brežuljku od 608 m usred plodne i bogate oko- 
lice, u kojoj je nedavno nastalo uzorno poljodjelsko pe: 

М. Z. 


selje Mussolinia. 1 
CALTANISSETTA, glavni grad i gorovita pokrajina 
usred Sicilije. Grad leži na brežuljku od 588 m, ima preko 
50.000 stan. (1936). Sjedište biskupa, ima trgovačku komoru i 
željezničku stanicu. Ovdje je središte za proizvodnju sum- 
pora na Siciliji. Najviše se iskapa kod samostana Badia di 
Santo Spirito. Pokrajina (2106 km?) ima vrlo plodno tlo 
vulkanskoga podrijetla i gusto je naseljena (256.687 stan.). 
Rodi mnogo žita, a u gradu je i znatan keramički veleobrt 
Obilna su i rudna vrela. N. Z 


CALUMET, 1. rječica, koja prije utoka u jezero Michigan 
stvara jezerce istoga imena i dio luke grada Chicaga; 2. 
grad u saveznoj državi Michigan, na poluotoku Keweenawu 
Gornjega jezera, s bogatim rudnicima bakra. Calumet 
znači »lula mira«, koju su Indijanci pušili kod pregovora 
zajedno s pregovarateljima, a nudili su je i gostima. Ime 
potječe od lat. calamus »trska«, jer su Indijanci od trske 
pravili lule za pušenje. N. Z. 

U C-u je staro hrvatsko naselje, jedno od prvih u vele- 
obrtnim krajevima USA. G. 1830 stigao je ovamo slovenski 
misionar Baraga i krstio Indijance. Za njim dođoše slo- 
venski svećenici nastavljajući misionarski rad i sudjelujući 
kod osnivanja prvih naših naselja u krajevima uz Gornje 
jezero, gdje su bakrom najbogatiji rudnici svijeta. 

Prvi Hrvati, koji se nastaniše kod rudnika već sedam- 
desetih godina prošloga stoljeća, potječu iz Gorskoga Ko- 
tara i Hrv. primorja. Naselje je osnovano deset godina 

kasnije. U C. (s okolnim mjestima Ahmeek, Cooper City, 
Dodgeville, South Range i Painesdalle) ima oko 30.000 
Hrvata. U svakom od tih mjesta imadu naši zemljaci svoje 
trgovine i društva, a izlazio je ondje i list »Hrvatska« 
(1895—1934), koji je uređivao Matija Šojat iz Hrv. pri- 
morja. 

G. 1882 osnovano je »Slovensko dobrotvorno i potporno 
društvo sv. Josip«, član Slovensko-hrvatske zveze, koja se 
fuzionirala 1940 s Hrvatskom bratskom zajednicom. G. 1892 
osnovano je »Hrvatsko dobrotvorno i potporno društvo Sv. 
Ivan«, član istoga saveza. U C. je više prosvjetnih društava 
naših iseljenika. Hrvatska bratska zajednica ima u tom 
području nekoliko svojih ogranaka. 

Hrvati su 1902 sagradili crkvu, koju sada vodi F. Cupka, 
šesnaesti župnik po redu. Naši stari iseljenici u Calumetu 
i njegovoj okolici smatrani su i među Amerikancima i među 
stranim naseobinama radišnim, uglednim i naprednim lju- 
dima. M.B: 
CALUMNIA — Birsagium. 

CALVADOS, département u sjeverozapadnoj Francu- 
skoj, na obali kanala La Manche. Na paleozojske naslage 
jugozapadnog dijela (Bocage) nalijezu mlade mezozojske 
naslage sjevernog (Bessin) i srednjeg (Campagne de Caen) 
i tercijarne naslage istočnog dijela (Auge). Glavno je za- 
nimanje stanovništva stočarstvo (poznati sir) i poljodjel- 
stvo (žitarice, sladorna repa i povrće). Vlažna atlantska 
klima pogoduje pašnjacima i prema tome stočarstvu, koje 
se sve više razvija. U srednjem je dijelu važno rudarstvo i 
preradba željeza (Caen). Uz ribolov u velikom broju obal- 
nih mjesta vrlo je znatna gospodarska grana i putničarstvo. 
Na površini od 5.693 km? živi 404.901 stan (1936) ili 71 na 
km?. Glavna su mjesta Caen, Lisieux, Bayeux, Saint Lô, 
Vire, Falaise i dr. J. R-é. 

CALV AERT, Denys (kod Talijana Dionisio Fiammingo), 
* Antwerpen 1540, + Bologna 17. III. 1619, flamansko-tali- 
janski slikar. U svome se zavičaju izobrazio u slikanju 
krajolika; još mlad ode u Bolognu, gdje se pod vodstvom 
Prospera Fontana i Lorenza Sabattinija razvije u figural- 
nog slikara izrađujući ponajviše slike vjerskog sadržaja u 
pretežno talijanskom stilu. U Rimu, gdje je 1570—72 radio 
za Vatikan pomažući Sabattiniju, utjecala su na nj osobito 
djela Raffaela i Baroccija. U Bologni otvori umjetničku 
školu, koja je dala znamenite majstore Renija, Domeni- 
china i Albanija. Najviše je njegovih velikih slika u Bo- 
logni (Bičevanje Kristovo u Akademiji, Navještenje Mari- 
jino u S. Domenicu, Sv. Mihajlo u S. Petroniju, Raj u 
crkvi servita), a u mnogim su se zbirkama sačuvale i 
njegove minijaturne slike u bakru. 

CALVARIA (lat. calvus »éelav«), u anatomiji naziv za 
lubanjski svod, koji pravi nekoliko zavijenih koštanih plo- 
ča. Te su ploče: desna i lijeva tjemena kost, zatim jedan 
dio ljuske čeone i zatiljne kosti te sljepočnih kosti. Kod 
svake se sekcije c. otpili od ostalog dijela lubanje i tako 
umjetno odijeli kao poseban njezin dio. YDB: 

CALVARIUM — Kraniologija. 

CALVI, Bartolomeo, * Palestro (Piemonte) 17. VI. 1886, 
talijanski slavist. Gimnaziju je učio u Rimu, a sveučilište 
u Cataniji. Podučavao je na srednjim školama na Siciliji, 
1921—23 u Tolminu, 1924—36 u Mantovi, 1936—40 u Tu- 
rinu, gdje je 1940—41 vodio na sveučilištu tečajeve za 
slovenski jezik i književnost. Od 1941 je honorarni profe- 
sor za talijanski jezik i književnost na sveučilištu u Lju- 
bljani; predaje na slovenskom jeziku. Bavi se slovenskom 
i hrvatskom književnošću. Od Iv. Cankara preveo je Kralj 
na Betajnovi i Moje življenje, uz opširne studije. Osim 
toga izdao je o Iv. Cankaru dvije studije: H Crisantemo 
Bianco ossia Ivan Cankar e la critica (Annuario del R. 
Istituto Tecnico di Mantova 1930/31) i Le immagini di sogni 
di Iv. C. (Atti della R. Accad. delle Scienze di Torino 76). 
Izdao je opširnu studiju Сіоѕиё Carducci presso gli Slavi 
meridionali, Turin 1933. Radi njegovih studija o Vergiliju 
imenovala ga je Accademia Vergiliana pravim članom. J. G. 

CALVIN, Jean — Kalvin. 

CALVO, Carlos, * Buenos Aires 26. II. 1824, + Pariz 4. 
V. 1906, argentinski pravnik i diplomat.“ Bio je dugo go- 
dina argentinski poslanik u Berlinu, Londonu i Parizu. 
Napisao je opsežna djela iz međunarodnog javnog i pri- 
vatnog prava i izdao zbirku ugovora južnoameričkih 


država. 

C. je postavio zasadu (Calvova doktrina), da međunarodno pravo 
državama zabranjuje upotrebu sile protiv druge države u svrhu iznu- 
đivanja nakhade štete ili naplate dugova. Time je htio stati na put 


CALUMET — CAMBACERES 


praksi, koju su uvele moćnije države, da zaštite tražbine svojih drža- 
vljana u inozemstvu, a to se naročito više puta upotrebljavalo protiv 
država Južne Amerike. Kad su 1902 Italija, Njemačka i Velika Britanija 
tim načinom istupile protiv Venezuele, argentinski ministar vanjskih 
poslova Drago iznio je Calvovo učenje kao politički zahtjev (Dragova 
doktrina) vežući ga uz Monroevu zasadu. Premda su USA odbile pri- 
znati izneseno načelo u cijelom opsegu, ipak je na drugoj haaškoj mi- 
rovnoj konferenciji na poticaj izaslanika Sjedinjenih država Portera pot- 
Pisana II. (t. zv. Porterova) konvencija, koja zabranjuje upotrebu sile 
u svrhu istjerivanja ugovornih dugova, a da se prije ne ponudi rješenje 
spora arbitražom. 

BIBL.: Derecho internacional teorico i práctico de Europa y America, 
Pariz 1868; Le droit international théorique et pratique, précédé d'un 
exposé historique des progrés de la science et du droit des gens, 5. izd., 
6 sv., Pariz 1887—95; Manuel de droit international public et privé, 3. 
izd., Pariz 1881—83; Dictionnaire de droit international public et privé, 
2 sv., Berlin 1885; Dictionnaire manuel de la diplomatie et du droit 
international public et privé, Berlin 1885; Recueil complet des traités . . . 
de tous les Etats de l'Amerique latine, 11 sv., Pariz 1862—69; Annales 
hist. de la révolution de l'Amérique latine, 5 sv., Pariz 1865—75. J. A. 

CALYPOGEIA — Jetrenjarke lisnate. 

CAMAGUEY, glavni grad i pokrajina na sjevernom pri- 
morju otoka Kube, 87.461 stan. (1931), leži u unutrašnjosti, 
podjednako udaljen od sjeverne i južne obale. Prije se zvao 
Ciudad del Principe i Puerto Principe. Ima željezničku po- 
staju i zrakoplovno pristanište. Trguje izvozeći stoku, kože 
i šećer. Pokrajini pripada i otočni niz istog imena. Suhi va- 
pnenački krajevi podesni su samo za stočarstvo, a u kraje- 
vima, koji se umjetno natapaju, rodi šećer i voće. Stano- 
vništva je malo, 427.405 (1937) na površini od 26.098 km?, 
dakle samo 16 na km. N. Z. 

CAMALDOLI i KAMALDOLJANI. Camaldoli (od lat. 
Campus Maldoli) je naselje kamaldoljana, redovnika-pu- 
stinjaka, kod Arezza u sjevernoj Italiji. Red kamaldoljana 
razvio se iz benediktinskoga, kad je u 10. st. benediktinac 
sv. Romualdo (+ 1027) počeo širiti pokret, da se nedaleko 
benediktinskih samostana osnivaju pustinjačka naselja. U 
samostanskoj zajednici žive oni, koji se staraju za gospo- 
darstvo, zatim, koji se pripravljaju za pustinjački život, kao 
i oni, koji su ga radi bolesti morali prekinuti. Ostali su 
stalno u pustinjačkom naselju, svaki u svojoj kućici. Po- 
jedinac moli i radi te stalno boravi u kolibici, samo im je 
zajednička služba Božja. Molitveni život popraćuju stro- 
gom pokorom. Mesa ne jedu nikada. 

Takvo pustinjačko naselje osnovao je sv. Romualdo u 
Camaldoliju oko 1012 usred apeninskih šuma. To je t. zv. 
Sveta Pustinja (Sacro Eremo). Oko 3 km niže je samostan. 
Iako sv. Romualdo nije najprije utemeljio Camaldoli, niti 
je ondje umro (nego u Valdicastro), ipak je cio red dobio 
ime kamaldoljana, i C. se smatrao uvijek središtem reda. 

Osim svojih pravila obdržavaju kamaldoljani i pravila 
sv. Benedikta. Red se tokom stoljeća razdijelio u više 
ogranaka. Pio XI. spojio ih je (2. VII. 1935) opet sve u 
dvije kongregacije: Camaldoli i Monte Corona. Kamal- 
doljana imade u Italiji, Francuskoj, Španjolskoj i mnogo u 
Poljskoj. Nose bijelo odijelo. Način je života sličan kar- 
tuzijanskomu. 

LIT.: P. Robert, O. S. B. Camald., Camaldules (u Diction. de spi- 
ritualitć); A. Pagnani, Camald., Vita di S. Romualdo, Fabriano-Sasso- 
ferrato 1927. DON: 

CAMARGUE, otok (750 km?), koji čini glavni dio delte 
rijeke Rhóne. S I mu je Rhóna, a sa Z Mala Rhóna. C. je 
kraj niskog zemljišta i prostranih laguna, medu kojima je 
najveéa Etange du Valcarés. Ovo moévarno zemljište stal- 
nim se nanosima Rhone širi prema moru. Morska struja 
goni riječni mulj i pijesak prema Z, stvara pješčane otočiće i 
poluotočiće, koji se s vremenom spoje u obalni prud i pra- 
ve lagune. U sjevernom su dijelu melioracijom i krčenjem 
močvarnih šuma dobivene površine obradive zemlje, na 
kojoj se gaji žito, loza, riža i dr. C. je uglavnom močvarna 
pustopoljina, najvećim dijelom obrasla šikarjem močvarne 
vegetacije i livadama, po kojima slobodno pasu konji i 
bivoli. Bivoli se love za toreadorske borbe. U lagunama 
južnog dijela uređene su velike solane, a oko njih niče ke- 
mijski veleobrt. U ovom su dijelu i glavna mjesta Le Sa- 
lin de Giraud u istočnom i čuveno proštenište Saintes- 
Maries-de-la-Mer u zapadnom dijelu. J. R-ć. 

CAMBACÉRES, Jean-Jacques-Régis de, * Montpellier 
15. X. 1753, + Pariz 8. III. 1824, francuski pravnik i drža- 
vnik. G. 1792 bude izabran zastupnikom svog okruga u na- 
rodni konvent. U procesu protiv Luja XVI. nastojao je 
spasiti kralju život, ali je konačno, pod pritiskom jakobi- 
naca, glasovao za pogubljenje. G. 1797 Sieyčs mu je po- 
vjerio ministarstvo pravde. Napoleon se mnogo okoristio 
njegovim velikim pravničkim iskustvom; imenovao ga je 
drugim konzulom i povjerio mu dobar dio radova oko pre- 

ustrojstva zakonika. C. je bio Napoleonu iskreno odan, pa 
ga je nastojao odvratiti od umorstva vojvode od Enghiena, 
a nije se ustručavao izražavati svoje negodovanje prema 
nekim Nepoleonovim pothvatima. G. 1804 bude imenovan 
nadkancelarom carstva, g. 1814 predsjednikom regentskog 
savjeta. Za pada Napoleonova pristao je uz Burbonce, no 
kada se Napoleon vratio, C. je prihvatio ministarstvo 
pravde zamjerivši se Burboncima, koji su ga 1816 prognali 
s francuskog tla. G. 1818 bude mu dopušten povratak u 
Francusku. J. An-s. 

CAMBAY, zove se zaton, koji zatvara s juga poluotok 
Gujarat, otvoren jugozapadnim pasatima. Nadalje je C. 
država na poluotoku Gujaratu, izvozi pamuk, pšenicu; od 
1928 je u britanskom posjedu. Sam grad C. spominje se 
već u Ptolemejevoj karti (31.877 stan., 1931), izvozi tekstilne 
proizvode i rižu, nedaleko znamenit hramo pristaša sljedbe 
džaina. Željeznica vodi u Bombay i Centralnu Indiju. M. $: 

CAMBERT, Robert, ж Pariz 1628, + London 1677, prvi 
francuski operni skladatelj. Pisao je najprije lirske prizore 
s glazbom, kasnije (zajedno s pjesnikom Perrinom) i opere. 
Prvom potpunom francuskom operom smatra se njegova 
Ariane (5 čin.). Kad je Perrin dobio patent za otvaranje 
javnog opernog kazališta u Parizu, udružio se s C-om. Kad 
je patent prenesen na Lullyja, C. je ozlojeđen otišao u 
London, gdje je utemeljio operno kazalište. 

LIT.: A. Pougin, Les vrais créateurs de l'opéra français, Perrin 
et C., 1881. B. 5. 

CAMBIASO, Luca (nazvan Luchetto), * Oneglia kod 
Genove 1527, + Madrid 1585, talijanski slikar. Učeći kod 
oca Giovannija C. (1495—1577/1579) upoznao je mletačku 
školu, a u Rimu se obrazovao na djelima Raffaela i Mi- 
chelangela. Istakao se doskora nastojeći da osobitom vir- 
tuoznošću sjedini ove različite utjecaje. Imao je istančan 
smisao za boju. Najbolje mu je doba, kad stvara u za- 
jednici s Giambattistom Castellom iz Bergama (oko 
1555—67); kasnije slika površnije, a od 1583, kad radi po 
narudžbi kralja Filipa Il. za Escorial, umjetnička ga je 
snaga već znatno izdavala. Od oltarnih slika tamnih boja 
najznatnije je Oplakivanje Krista u S. Maria di Carignano 
(Genova). Sačuvalo se i mnogo njegovih crteža perom. Ka- 
ko je bio svestran, izradio je i nekoliko plastika; najjače se 
istakao kao majstor dekorativnih freska u genovskim pala- 
čama (Doria-Spinelli, Imperiali, Pallavicini, Paridi, Diana, 
De Mari), ljetnikovcima (Imperiali u Terralbi) i crkvama 
(S. Matteo, kapelica Lercari u stolnoj crkvi). U palači 
Uffizi (Firenca) nalazi se njegov vlastiti portret, a u Sam- 
pierdareni (S. Maria della Cella) jedan od njegovih naj- 
dražesnijih prikaza sv. Obitelji. 

LIT.: W. Suida, Genua, Leipzig 1906; Mostra centenaria di L. C., 


Catalogo illustrato, Genova 1927; G. Deloga, L. C., u »Emporium«, 
sv. 65, 1927. 


CAMBI DA SALUZZO, fra Bartolomeo, Ж Pieve Socana 
(Casentino, Toskana) 3. IV. 1557, + Rim 15. XI. 1617, učen 
talijanski franjevac, mistik, pjesnik, zanosan propovjednik 
i jedan od najboljih asketskih pisaca seicenta. Neka su od 
njegovih sugestivnih pobožnih djela prevedena kod nas: bo- 
sanski franjevac Pavao Papić preveo je njegovo mistično 
djelo Sette trombe per isvegliar il peccatore a penitenza 
(Mleci 1619) u svojih Sedam trublji (1649), a drugi bosan- 
ski franjevac i skradinski biskup Pavao Posilović djelomi- 
čno njegove Testamento che fa l'anima a Dio (Mleci 1622) 
i Salutazioni devotissime in laude dell'amorosissimo Gesu e 
della B. Verg. Maria (Mleci 1609) u svom Naslađenju du- 
hovnom... (1. izd., Mleci 1639). I glagoljaš s Krka Juraj 
Malateštinić preveo je 1742 od C-ja Molitve bogoljubne 
presvetomu imenu Isusovu (u rukopisu). 


BIBL.: Njegova su cjelokupna djela tiskana u Mlecima 1639 pod 
naslovom Opere spirituali; B. da S., Il Sacro Cigno (izbor proze i sti- 
hova), Firenca 1924. 


LIT.: F. Sarri, Il venerabile Fra B. C. da S., Firenca 1925; A. Bello- 
ni, Il Seicento, II. izd., Milan 1929; D. Prohaska, Das kroatisch-serbische 
Schrifttum in Bosnien und der Herzegowina, Zagreb 1911; P. Kolendié, 
Rad HA 206, Zagreb 1915; I. Milčetić, Hrvatska glagoljska bibliogra- 
fija, Zagreb 1911. M. D-ié. 

CAMBLAK (Camvlak i dr.), Grigorije, * vjerojatno Tr- 
novo (Bugarska) oko 1364, + zimi 1419—20, crkvenoslaven- 
ski pisac i metropolit u Kijevu. Podrijetlo mu dosad nije 
utvrđeno, ali ga ponajviše smatraju Bugarinom; ruski me- 
tropolit Kiprijan bio mu je stric. Učio je u Trnovu i 
postao kaluđer pa jeromonah. Poslije pada trnovskog car- 
stva pod Turke 1393 bježi u Carigrad, između 1393 i 1401 
boravi na Sv. Gori, a zatim odlazi u Sučavu (Moldavska) 
i postaje iguman manastira Njamca. Negdje poslije 1402 

prelazi u Srbiju i dobiva čast igumana u manastiru Deča- 
nima, gdje ostaje vjerojatno do 1409, kad odlazi u Rusiju. 
Poslije duge borbe izabran je 1415 metropolitom u Kijevu, 
koji je tada bio pod vlasti litavskoga kneza Vitolda. Taj 
izbor osudio je poglavar ruske crkve, koji je imao naslov 
metropolita »Kijeva i cijele Rusije«, kao i carigradski pa- 
trijarh, a C-a su udarili crkvenim prokletstvom. Kako je 
Vitold iz političkih razloga nastojao, da svoje pravoslavne 
podanike učini neovisnima o Moskvi, nije se na to obazi- 
rao, a 1418 poslao je, štaviše, C-a s velikim poslanstvom na 
koncil u Konstancu. C. je ondje zastupao misao unije 
s katoličkom crkvom, ali je nije dospio provesti; s njego- 
vom smrću prestala je i shizma u ruskoj crkvi. 

Kao učenik bugarskog patrijarha Evtimija, kojemu је 
napisao pohvalu i žitije, C. je bio odličan propovjednik 
i plodan pisac. U skladu s težnjama svog učitelja arhaizi- 
rao je crkvenoslavenski jezik i pravopis, pišući različita 
djela duhovnog sadržaja u Bugarskoj, srpskoj i ruskoj re- 
dakciji. Najbolje je i najveće njegovo djelo Život Stefana 
Dečanskoga. 


LIT.: A. Jacimirski, G. C., 1904; Stare srpske biografije XV i XVII 
veka, Srpska knjiž. zadruga XXXIX, 265, 1936 (predgovor P. Popovića 
XII—XIII). J. S-k. 

CAMBON, 1. Joseph, * Montpellier 17. VI. 1754, Bru- 
xelles 15. II. 1820, francuski političar. Bio je tvorničar u 
rodnom mjestu, izabran u zakonodavnu skupštinu, a zatim 
u konvent. Glasovao je za kraljevu smrt. Istakao se radom 
na području financija, potaknuo je objelodanjivanje stanja 
državnih dugova i uvedenje velike knjige javnog duga 
(1793). Od travnja 1793 bio je član odbora za narodno 
blagostanje, odlučno je istupao protiv različnih pojava tada- 
nje strahovlade, no time se zamjerio Robespierreu, ali kad 
je iza njegova pada branio neke članove odbora, sam je 
okrivljen kao njihov ortak. Umaknuo je uapšenju i orga- 
nizirao jakobinski ustanak od 1. prairiala (20. V. 1795). 
Kad mu se pothvat osujetio, pođe u inozemstvo, a zatim 
se sklonuo na svoje imanje kod Montpelliera. Za Napo- 
leonovih sto dana bijaše član komore, a nakon Waterlooa 
okrivljen je zbog glasovanja za kraljevu smrt i prognan. 


LIT.: F. Bornarel, C. et la Révolution française, Pariz 1905; R. 
Arnaud, C., Pariz 1926. 


2. Jules-Martin, * Pariz 3. IV. 1845, t Vevey 19. IX. 
1935, francuski diplomat. Roden u tipióno gradanskoj po- 
rodici, bio je nakon smrti očeve skupa s bratom Pierre- 
Paulom odgojen od majke i ujaka, kasnije biskupa u Lan- 
gresu. U majčinu salonu, u kome je vladala društvena 
uglađenost i književni ukus, dođoše braća C. u dodir s 
pariskom duševnom elitom i sklopiše poznanstva s drža- 
vnicima Julesom Ferryjem, Julesom Simonom, Gambettom 
i Thiersom. Porodica C. i njezin krug bijahu pristaše repu- 
blikanske stranke. Sudjelovao je u rusko-francuskom ratu, 
stupio je u upravnu službu i dijelom služio u Alžiru. G. 
1891 postade generalni guverner Alžira. U uskoj suradnji 
s kardinalom Lavigerieom C. je proveo znatna poboljšanja 
u upravi i usprkos oprekama proširio Alžir prema jugu. G. 
1897—1902 poslanik je u Washingtonu, gdje je vrlo spretno 
i uspješno posredovao kod sklapanja mira između USA i 
Španjolske. Tada je stupio u prijateljske veze s tadanjim 
podtajnikom u ministarstvu mornarice Teodorom Roose- 
veltom. Kao poslanik u Madridu 1902—07 imao je izvršiti 
vrlo težak zadatak u pitanju priključenja Španjolske engle- 
sko-francuskom sporazumu. 3. X. 1904 bila je potpisana 
deklaracija o interesima Francuske i Španjolske u Maroku. 
Da bi se sklopile što uže veze između obiju država, pri- 
redio je put Alfonsa XIII. u Pariz. Za konferencije u Alge- 
cirasu C., koji na njoj nije sudjelovao, radio je skupa s 
glavnim engleskim delegatom Sir Arthurom Nicolsonom na 
jačanju francusko-engleske veze. S francusko-španjolskim 
trgovačkim ugovorom 1907 bi završena njegova misija u 
Španjolskoj. G. 1907—14 bio je C. poslanik u Berlinu. 
Tu mu se nekoliko puta pružila prilika, da odlučno poradi na 
održavanju dobrih odnosa između Francuske i Njemačke, 
tako za Casablanca-afere o bjeguncima, zatim g. 1911, kad 
je francuska vojska zaposjela Fez, Mekneš i Rabat, pa 
za francusko-njemačkog sporazuma o Maroku i Kongu od 
2. XI. 1911. Nakon sarajevskog atentata 1914 sudjelovao 
je odlučno u nastojanjima, da se spriječi rat u Evropi. Za 
rata bio je generalni tajnik na Quai d'Orsayu. U listopadu 
1914 bio je u posebnoj misiji kod novog pape Benedikta 
XV. i nastojao predobiti rimsku Kuriju za ciljeve Fran- 
cuske. Podjedno je nastojao sklonuti Italiju na ulazak u 

rat na strani zapadnih vlasti. G. 1915 bila mu je povjerena 
novo osnovana uprava americkih poslova, 1916—17 neko- 
liko se puta sastao s princom Sikstom Burbonskim i raz- 
govarao o mogućnosti eventualnog posebnog mira s Austro- 
Ugarskom. Kad je u studenome 1917 Clemenceau postao 
predsjednik ministarstva, postade C. njegov glavni savjet- 
nik u vanjskopolitičkim pitanjima. Bio je jedan od peto- 
rice francuskih delegata na mirovnoj konferenciji, suradi- 
vao je kod izgradnje Lige Naroda, a nakon potpisa mira 
u Versaillesu zastupao je Francusku na poklisarskoj kon- 
ferenciji. G. 1918 postade članom francuske akademije. U 
svojoj osamdesetoj godini izdao je vrlo zanimljivo djelo 
Le Diplomate (Pariz 1926), u koje je sabrao mnoga isku- 
stva svoga dugog djelovanja na polju međunarodne politike. 

3. Pierre Paul, * Pariz 20. I. 1843, + Pariz 29. V. 1924, 
francuski diplomat, brat pređašnjega. Najprije u upravnoj 
službi, prelazi 1882 u diplomaciju i postaje rezidentom u 
Tunisu, gdje je proveo uvedenje novog protektorskog od- 
nošaja. Od 1886 poklisar je u Madridu, a od 1891 u Cari- 
gradu. Povodom progonstava Armenaca zagovaraše kolek- 
tivnu intervenciju zapadnih vlasti. Glavnu djelatnost razvio 
je 1898—1920 kao poklisar u Londonu. U doba, kad je Fran- 
cuska pod Delcassćom nastojala predobiti Englesku i Špa- 
njolsku za svoje namjere s obzirom na sjevernu Afriku, u 
prvom redu Maroko, za nju je mnogo značilo, što je jedan 
C. bio poklisar u Londonu, a drugi u Madridu. C. je bio 
jedan ой glavnih osnivača francusko-engleske entente cor- 

diale i 8. IV. 1904 potpisao englesko-francuski sporazum 
o Egiptu i Maroku. G. 1914 uspjelo mu je preobraziti en- 
gleski gentlemen's agreement, po kome je Engleska trebala 
podupirati odupiranje Francuske protiv udara s njemačke 
strane, u vojničku suradnju obiju velikih sila. Vodio je 
pregovore s Italijom u svrhu njezina stupanja u rat na 
strani saveznika i potpisao Londonski ugovor od 26. IV. 
1915. 

LIT.: Diplomate, P. C., Pariz 1937; R. Kühlmann, Die Diplomaten, 
Berlin 1939; H. Hauser, Histoire diplomatique de l'Europe 1871—1914, 
Pariz 1929; A. Pingaud, Histoire diplomatique de la France pendant 
la Grande guerre, Pariz. Mnogobrojni izvještaji o djelovanju braće C. 
u zbirkama diplomatskih dokumenata: Documents diplomatiques fran- 
çais 1871—1914; Die Grosse Politik der Europäischen Kabinette 1871— 
1914; British Documents on the Origins of the War 1898—1914. J. №. 

CAMBRAI (Cambray), glavni grad okružja u francuskom 
dćpartementu Nord s 29.655 stan. (1936), 53 m nad morem, 
na rijeci Scheldi. Stari je grad okružen novim četvrtima, 
koje su sagrađene na mjestu nekadašnjih utvrda. Sjedište 
je nadbiskupije (od 1559) s gotskom katedralom, o kojoj 
ovise biskupije Arras i Lille. Ima muzej i knjižnicu, . bo- 
gatu rukopisima i inkunabulama. Uz veleobrt glasovitih 
lanenih, zvanih »kembrik« (cambric), i pamučnih tkanina 
razvijeni su i drugi veleobrti (pivovarstvo, bojadisaone). 

C. je u doba Kelta bio tvrđava plemena Narvijaca. Po- 
slije propasti rimske vladavine, za koje se zvao Came- 
гасит, bio је do samovlade Klodovekove prijestolnica 
jedne od franačkih državica. G. 843 ušao je u državu cara 
Lothara, pa mu je dalja sudbina zajednička sa sudbinom 
Lotaringije; pripadao je dakle ponajviše Njemačkoj, a 
od 1595 španjolskoj Nizozemskoj. U trajan posjed Fran- 
cuske dolazi tek 1677. Kako se nalazio na granici više 
zemalja, C. je zbog svoje političke i strateške važnosti 
postao predmetom mnogih sukoba. Za prvoga svjetskog 
rata vodile su se cko njega značajne borbe, osobito »bitka 
tankova« potkraj 1917. C. ima opće povijesno značenje i po 
različitim ugovorima, koji su se u njemu sklopili (»cambrai- 
ska liga« protiv Mletaka 1508; »ženski mir« 1529, u kojem 
je Margareta austrijska zastupala cara Karla V., a Lujza 
savojska Franju I. francuskoga). Biskupija, koja je u C. 
osnovana u 5. st., podignuta je 1559 na nadbiskupiju (njezin 
je poglavar bio i pjesnik Fćnćlon). Kao gospodari grada i 
njegove okolice, prozvane Cambrésis, postali su biskupi 
1007 grofovi, a 1510 vojvode. U dugotrajnim i žestokim 
borbama suzbijali su s izmjeničnom srećom težnje građan- 
stva toga gospodarski vrlo razvijenoga grada; tek 1227, kad 
su se pismeno utvrdila obostrana prava, došlo je do nekoga 
smirenja. 

LIT.: E. Bouly, Histoire de C. et du Cambrćsis, 2 sv., Cambrai 
1843; E. Hoeres, Das Bistum C. und die Entwicklung der Kommune, 
Leipzig 1882; Dieckmayer, Die Stadt C., 1890; W. Reinecke, Geschichte 
der Stadt C., Strassburg 1896; P. L. Boeren, Contribution à l'hist. de 
Cambrai à l'époque mérovingienne, Maastricht 1940. 

CAMBRIDGE, 1. glasoviti sveučilišni grad u Engleskoj, u 
istoimenoj grofoviji, 90 km sjeverno od Londona, na plo- 
vnoj rijeci Cam ili Granta (stariji, danas manje uobičajeni 
naziv), 66.803 stan. (1931). Grad je nastao oko utvrde, što 
su je podigli francuski Normani (1068), i crkve St. Giles 
(1092). Začetak sveučilišta nalazi se u školama u C-u već 
u 12. st., no pravo sveučilište postoji od 1209, kada su u 
C. došli đaci iz Oxforda, gdje su tada bila obustavljena 
predavanja. Tada počinje procvat sveučilišta, uređenog po 
uzoru Oxforda i Pariza. Grad C. je pod vlašću sveučilišta, 
koje je 1401 oslobođeno podložnosti biskupu od Elvja i 
postalo samostalno. Papinska bula o osnutku sveučilišta u 
C-u izdana je 1318, ali ona je zapravo samo potvrdila već 
postojeće stanje. Nastavu su vršili franjevci (od 1224), a 
kasnije i drugi redovi. Sveučilište se sastojalo, a i danas 
se sastoji, od više koledža, od kojih je najstariji Peter- 
house (1284). — Uloga sveučilišta u C-u bila je tokom 
stoljeća vrlo znatna, osobito za razvoj prirodnih nauka. 
Tu je među ostalim naučavao Newton od 1673 do 1702. 
Propis, da đaci mogu biti samo anglikanci, ukinut je 
1871, dok je 1869 osnovan prvi, a 1875 drugi ženski koledž. 
— U organizacionom pogledu sveučilište u C-u sačuvalo 
je mnogo od sredovječnog uređenja i sredovječnih predaja, 
premda je u naučnom pogledu uvijek stupalo s napretkom 
znanosti, pa se danas ondje naučavaju sve nauke. Broj na- 
stavnika iznosi oko 250, broj đaka preko 5000 (porast 
prema stanju prije prvog svjetskog rata iznosi 75%). Sve- 
učilište je tijelo sastavljeno od koledža, koji su opet po- 
sebna tijela; dok se sveučilište brine za nastavu i ispite, 
koledži se skrbe za smještaj, prehranu i privatnu poduku 
đaka. Sveučilište se uzdržava prihodima zaklada, darova i 

pristojba. Tek od 1919 dobiva i državnu potporu. Na čelu 
sveučilišta stoji kancelar, doživotno biran od senata, no 
poslove vodi vicekancelar, koji se bira svake godine. Čla- 
novi su sveučilišta osim đaka i svršeni đaci (laureati). Oni 
zajedno biraju dva zastupnika u parlamenat. Koledži 
imadu svoje posebne glavare (master) i samoupravu. Bo- 
ravak u koledžu obvezatan je barem godinu dana, no i 
ostali đaci, koji stanuju vani, stoje pod nadzorom koledža. 
Nauka u C-u traje najmanje tri godine (po tri trimestra), 
nakon čega đak može polagati ispit za B. A. (bachelor of 
arts). Daljnji su akademski stupnjevi u C-u M.A. (master 
of arts) i doktor pojedinih fakulteta. C. ima velik broj 
povijesnih spomenika, među kojima se ističu gotska kapela 
King's collegea (započeta 1446, primjer t. zv. perpendiku- 
larnog stila), palača senata, ulazna vrata St. John's collegea, 
dvorište Trinity-collegea i t.d. 

2. Grofovija (Cambridgeshire) sa 1.275 km? i 140.004 stan. 
ili 110 na km? (1931). Grofovija je ispružena u pravcu $—J 
i dijeli se na dva dijela: nisko naplavno, močvarno zemlji- 
šte na Š, koje je velikim melioracionim radovima pretvo- 
reno u kulturno zemljište; na J je brežuljasto zemljište, 
sastavljeno iz krede i pješčenjaka. Glavno je zanimanje 
stanovništva poljodjelstvo, a manje stočarstvo, dok je 
veleobrt slabo razvijen. Glavna su mjesta sveučilišni grad 
C. u juž., Ely u srednjem i March u sjev. dijelu. U; 

3. Američki grad u saveznoj državi u Massachusettsu, 
prije zvan Newton, nasuprot Bostonu, s kojim ga spaja 
devet mostova, ima 115.000 stan. Ovo je predgrađe Bostona 
važno u industriji strojeva, stakla, tekstila, kaučuka, astro- 
nomskih instrumenata i glazbala, a čuveno je po najstari- 
jem sveučilištu u USA (Harvard-University od 1636), koje 
ima bogatu knjižnicu, botanički vrt i astronomski opserva- 
torij. U USA su i manji gradovi istog imena, jedan u sa- 
veznoj državi Ohio (16.129 stan., 1930) i drugi u Marylandu 
(8.544 stan., 1930). N. Z. 

CAMBRIDGESKA SKOLA. Pod tim se imenom razumi- 
jevaju engleski mislioci u 18 st., koji se pod utjecajem pla- 
tonskih i novoplatonskih misli, pa i mističkih tendencija re- 
nesanse, protive prirodoznanstvenom racionalizmu, što na- 
pose u Hobbesa prelazi u materijalizam i. naturalizam; 
nasuprot isključivo mehanističkom naziranju, koje zastupa 
i Descartes, upozoravaju oni na svrhovitost u svijetu i 
uzimaju je kao dokaz za bitak Boga. Najznatniji predsta- 
vnik ove škole je Ralf Cudworth (1617—1688) i njegov drug 
Henry More (1614—1687). Utjecaji te škole idu sve do 
Newtona i njegova pristaše S. Clarkea (v.); njoj se pri- 
družuje i Samuel Parker (1640—1688), koji je prvi upo- 
trijebio izraz »fiziko-teleološki« za dokaz, koji bitak Boga 
osniva na svrhovitosti stvari u svijetu. A. B-a. 


CAMDEN, grad (118.700 stan., 1930) u državi New Jer- 
sey, na rijeci Delaware i nasuprot gradu Philadelphiji, 
s kojim ga veZu viseéi mostovi. U njemu je jak veleobrt 
tekstila i strojeva, brodogradnja i ljevaonice Zeljeza, Ziva 
trgovina i promet Zeljeznicom i parobrodom. N. Z. 

CAMELAT, Michel, Ж Arrens-en-Bigorre 26. I. 1871, 
francuski regionalistički pjesnik. Nikad se nije udaljivao iz 
rodnoga kraja, a pisao je na narječju »langue d'oc« (> Fé- 
librige). Glavno mv je djelo Béline, pastirski roman u sti- 
hovima. Prva je djela pisao u slikovitom i tvrdom narječju 
svoga kraja (Bigorre), a kasnije je prihvatio poznatije na- 
rječje Bćarna (v.). 

BIBL.: Le patois d'Arrens, 1891; Armana patoućs de la Bigorro, 1. 
izd., 1893; L'espigue aus dits, poćsies, 1934; Bite-Bitante, 1937. P. CI. 


CAMELLI, Ivan Lovro, * Pistoia 10. VI. 1692, mjesto i 
godina smrti nepoznati, talijanski isusovac (od 1714). Naučio 
je veoma dobro hrvatski u Dubrovniku, gdje je djelovao kao 
gimn. profesor (1717—20) i kao svećenik (1725—28). Od 
1728 do 1762 bio je hrvatski pučki misionar mletačke Dal- 
macije, poslije rektor (1762—65) i vicerektor (1771) u Pi- 
stoji. Izdao je nekoliko hrvatskih knjižica vjerskog sadr- 
žaja (Mleci 1727); naslov im nije poznat. Možda su od 
njega Misli karstianske (Mleci 1727). U rukopisu je među 
ostalim ostavio životopis »apostola Dalmacije« o. Ardelija 
della Bella, izdan pod naslovom Breve ragguaglio della vita 
del P. Ardelio della Bella (8%, str. VII, 94, Modena 1888) te 
važnu i zanimljivu povijest misijskog rada isusovaca u mle- 
CH Dalmaciji 1703—1762 (Vrela i prinosi 12., Sarajevo 

LIT.: Vrela i Prinosi 11, Sarajevo 1940; Zivot, Zagreb 1937. M. V. 

CAMELOTS DU ROI, francusko rojalističko društvo, 
Tako su se prozvali mladi sveučilištarci-monarhisti, koji su 
u doba uzbuđenja, izazvanog Dreyfusovom parnicom, javno 

prodavali list »L'Action Francaise«, jer su morali poput 
torbara (franc. »camelot«) imati dozvolu prodavanja. Ka- 
snije su utemeljili pravo društvo i nastupali u različnim 
prigodama javno, redovito u znaku prosvjedovanja: prire- 
divali su javne demonstracije, ulazili u kazališta i spre- 
čavali davanje predstava protuvjerskog ili proturodoljub- 
nog značaja i javno optuživali odgovorne osobe za mnoge 
pojave, koje su se kosile s njihovim političkim i etičkim 
shvaćanjem. Rad im je bio osobito jak 1908—13. Iza prvog 
svjetskog rata proširile su se njihove organizacije po cijeloj 
Francuskoj. J. An-s. 

CAMERA (lat.), soba, komora, naročito u sred. vijeku 
prostorija, u kojoj se čuvalo blago kojega vladara ili ve- 
likaša, zatim vrhovna financijska vlast u zemlji i napokon 
institucija, koja se brinula, da imade u zemlji dovoljno 
kovanog novca za trgovinu i promet, t. j. kovnica. Komora 
ili kovnica u sredovječnoj Slavoniji, kada je na upravi kra- 
ljevine bio herceg (dux), zvala se c. ducalis, a kada je bio 
ban, c. banalis; u dokumentima se spominje i pod nazi- 
vom: camera de Puchruch (kovnica u Pakracu), c. de ultra 
Dravam. U Bosni se spominje kraljevska komora prvi put 
u povelji Tvrtka I. 1378. 

LIT.: С. Truhelka, Slav. banovci, s. 8. I. R-o. 

CAMERA OBSCURA sastoji se od duguljaste kutije, 
iznutra pocrnjene, koja na prednjoj stijeni ima vrlo malenu 
okruglu rupicu, a na stražnjoj ploču od mutnog stakla i 
eventualno uređaj za namještanje fotografske ploče. Zrake, 
koje dolaze od vanjskih predmeta, daju na stražnjoj stijeni 
obrnutu umanjenu sliku (v. sl.). Slika nikada nije oštra kao 
slika dobivena lećom. Sličan učinak ima i refleksija na sit- 
nom djeliću ravnog ogledala. 





To načelo bilo je poznato već Aristotelu, koji u Proble- 
mata (XV, 5) razlaže, da zrake sunca daju okruglu sliku i 
onda, kad prođu kroz malen četverouglast otvor. U kasni- 
jim vjekovima ovo načelo spominju u vezi s projekcijom 
sunca kod njegove pomrčine. Čini se, da je Alhazen poče- 
tkom 11. st. bio dobro upućen u projekciju terestričkih 
predmeta kroz uske otvore. Prvi opis mračne komore dao 
je g. 1321 Levi ben Gerson (Gersonides) u djelu, koje je 
21 godinu kasnije preveo Petrus de Alexandria pod naslo- 
vom De sinibus, chordis et arcubus. Prema tome su opisi 
od Leonarda da Vinci (oko 1500) i od Cesara Cesariana 
(1521) došli dva stoljeća kasnije. Cesariano spominje bene- 
diktinca Pafnucija kao izumitelja c. o. Općenitije postala 
je poznata po opisu, koji je o njoj dao G. B. della Porta 
u prvom izdanju (1588) djela Magiae naturalis libri XX 
(1. IV, 2), pa se on pogrešno spominjao kao njezin izumitelj. 

Mračna se komora elementarno tumači pravocrtnim &ire- 
njem svjetlosti (v. sl.). Tim se načinom doduše objašnjuje 
činjenica, da sliku dobivamo u svima daljinama od rupice. 
Ali se ovim putem ne da razjasniti okolnost, da se smanji- 
vanjem rupice ne da povećati oštrina slike. Zapravo slika 
u mračnoj komori nije drugo nego skupina kružića ogiba 
na rupici, pa potpuno tumačenje daje istom primjena teo- 
rije ogiba (v.). Ako se duljina d kutije smije zanemariti 
prema daljini predmeta od rupice, kako je to slučaj kod 
snimanja krajina, slika je najsvjetlija i najoštrija, kad je 
duljina d tako odmjerena, da polumjer r rupice iznosi za 
sredinu stražnje stijene tri četvrtine polumjera prve Fre- 


2 
snelove zone, t. j., kad je а) . Za À 500 my, 2r = 0,5 


mm to daje okruglo d = 22 cm. Općenito se rupica vlada 
kao sabirna leća istog promjera sa žarišnom daljinom f = d 
iz gornje formule, pa bi kod manjih daljina predmeta tre- 
balo primijeniti jednadžbu sabirne leće. Međutim neveliko 
odstupanje od ovih mjera ne kvari slike u znatnijoj mjeri, 
jer ona i onako nije nikada posve oštra. Ipak Combeova 


2 
formula za duljinu kutije d = c (r u stotinkama mm, d u 


mm) daje prevelike vrijednosti. 

Mraéna komora s rupicom rjede se upotrebljava za fo- 
tografiju zbog malene svjetloce slike i zbog potrebe dugih 
ekspozicija (2r od 0,3 do 0,8 mm). Ekspozicija traje po- 
prečno toliko minuta, koliko je sekunda potrebno kod ka- 
mere s objektivom uz jako zaslonjen otvor. Snimke krajina 
daju vrlo meke crte, pa ugodno djeluju. LES 

CAMERARIUS (lat.), komornik, upravitelj komore; ču- 
var blaga francuskih kraljeva, upravitelj papinske riznice; 
uopće oznaka za čovjeka, koji upravlja velikim blagom ili 
imutkom. U Hrvatskoj, odnosno u Slavoniji, stajao je u 13. 
i 14. st. na čelu kovnici kao njezin upravitelj: c. ducis. Kao 
najstariji poznati upravitelj herceske kovnice spominje se 
za hercega Andrije (1196—1204) Venceslaus, c. ducis. Za 
hercega Bele (1220—1226) upravljao je kovnicom »vayvoda 
camerarius«, a za hercega Bele mlađega (1260—1269) Moys, 
summus c. Belae ducis. U Bosni je c. bio dvorski činovnik, 
. koji je čuvao kraljevo blago, utjerivao prihode, vodio ra- 
čune i upravljao kovnicom; za Tvrtka II. (1421—1443) spo- 
minje se kao komornik knez Restoje. 


LIT.: Ć. Truhelka, Slav. banovci, IL; I. Rengjeo, Početak kovanja 
slav, banovaca, Sarajevo 1939. I. R-o. 
1500, 


CAMERARIUS, Joachim, * Bamberg 12. IV. 
T Leipzig 17. IV. 1574, humanist, zvao se zapravo Cam- 
mermeister; prijateljevao je s Filipom Melanchthonom 
(čiji je život opisao 1566) i s Erazmom Rotterdamskim; 
stekao je zasluga oko promicanja klasičkih studija u Niirn- 
bergu, Tiibingenu i Leipzigu te izdao brojne grčke i la- 
tinske pisce, napose Plauta, a sudjelovao je i kod uređenja 
katoličkih i protestantskih prijepornih crkvenih pitanja. S.T. 

CAMERINO, stari Camerinum u rimskoj Umbriji, na 
rijeci Chienti u Apeninu 661 m nad morem, na pruzi elek- 
, trične željeznice Arezzo—Macerata u Markama (Marche). 
Sjedište je nadbiskupa sa svećeničkim sjemeništem i slo- 
bodnoga sveučilišta s odjelima za veterinare i farmaceute. 
U gradu je 4.500, a u općini 12.500 stan., koji se mnogo 
bave veleobrtom svile. NEZ: 

CAMERLENGO, 1. vrhovni upravitelj riznice u talijan- 
skim kneževinama i gradskim općinama, koji je upravljao 
dohodcima i sudio u pitanjima poreza; 2. od 11. st. upravi- 
telj papinske blagajne (camerarius domini papae), kojega 
cd 15. st. imenuje papa za člana kardinalskoga zbora; 3. 
upravitelj blagajne i dohodaka i u onim primorskim grad- 
skim općinama, koje su potpadale pod Veneciju; 4. C. u 
Trogiru — Trogir. 

CAMERON, 1. Simon, * County Lancaster (Pensilvani- 
ja) 8. HI. 1799, + New York 26. VI. 1889, sjevernoamerički 
političar. Najprije tiskar, zatim novinar u Pensilvaniji i 
Washingtonu pa predsjednik banke i dviju željeznica, a 
1845—49 demokratski zastupnik u senatu USA. G. 1854 
priključi se republikanskoj stranci, koja ga 1859 ponovno 
izabra u senat. Na stranačkom konventu u Chicagu 1860 
odreče se predsjedničke kandidature u korist Lincolna, koji 
ga imenuje ministrom rata. Kad se većina kongresa uspro- 
tivi njegovoj namjeri, da oslobodi i naoruža robove crnce, 
on odstupi 1862 i pođe kao poslanik u Rusiju. G. 1867— 
1877 opet je član senata. Najprije sam, a zatim preko 
svoga sina Jamesa Donalda (14. V. 1833—30. VIII. 1918), 
koga je učinio svojim nasljednikom u senatu, imao je zna- 
tan upliy na politiku svoje stranke i države uopće. 

LIT.: W. J. Young, Sketch of the life and public services af c. 


Philadelphia 1853; A. Н. Meneely, Dict. of American biography, III, 
435—439. SN. 


2. Verney Lovett, * Radipole 1. VII. 1844, + Soulsbury 
27. III. 1894, engl. putnik; stupi 1857 u britansku ratnu 
mornaricu. G. 1873 poslan je u Afriku, da pomogne 
Livingstonu. Iz luke Bagamojo na zanzibarskoj obali krenuo 
je u unutrašnjost, ali je južno od Viktorijina jezera našao 
Livingstona mrtva. Otkrio je Lukugu (odvirak Tanganjika 
jezera) i prvi prošao poprijeko Afriku od Z do I (do 
Benguelle). С. 1878—79 proputovao je Cipar i porječje 
Eufrata i Tigrisa, a g. 1882 (s Burtonom) Zlatnu obalu. 
Svoja je putovanja prikazao u Across Africa (1877) i (s 
Burtonom) To the Gold Coast for Gold (1883). SER. 

CAMETA, grad u brazilskoj saveznoj državi Pará, na 
donjem toku Tocantinsa, 50.000 stan. (1926), izvozi kaučuk, 
kakao i brazilske orahe. N. Z. 

CAMILLI, Camillo, talijanski knjiZevnik 16. st. iz Sijene 
(Toskana) ili iz Monte S. Savino (Arezzo), + Dubrovnik 
1615. Na poziv Dubrovačke republike došao je oko 1586 u 
Dubrovnik, gdje je najprije kao profesor latinskog i tali- 
janskog jezika i književnosti, a zatim kao ravnatelj škole 
sve do smrti, kroz tri desetljeća odgajao dubrovačku omla- 
dinu. Među njegovim su učenicima na pr. Dživo F. Gun- 


CAMERA OBSCURA — CAMÕES 


dulić (D. Kórbler, Djela Dz. F. Gundulica, Stari pisci hrv. 
IX., 3. izd., Zagreb 1938), Stijepo Đurđević (Đorđić), autor 
Derviša, i liričar Ivo Bunić Vučićević (D. Pavlović, Glas 
Srp. Akad. 84, 1935; isti, Prilozi XIX., 1940). Republika ga 
je za njegov uspješan rad imenovala građaninom dubro- 
vačkim. C. je posljednji u nizu Talijana ravnatelja dubro- 
vačke škole; njega je naslijedio na tom mjestu Dubrov- 
čanin Petar Palikuća, također učitelj Dž. F. Gundulića. 
C. je bio Tassov osobni prijatelj i epigon. Pokušao je do- 
puniti Tassov ep Gerusalemme liberata dodavši mu još 
pet pjevanja: I cinque canti aggiunti al Goffredo del sig. 
Tasso (Mleci 1583). Pedantni kriticari prigovarali su 
naime Tassu, da u svom epu nije do kraja ispričao doži- 
vljaje lica u dvjema epizodama: jedna o Erminiji i Tan- 
crediju, druga o Armidi i Rinaldu. Ma da C., samo vješt 
stihotvorac, nije uspio u tom pokušaju, taj se njegov do- 
datak veoma sviđao brojnim čitačima bez ukusa; tih su 
naime pet pjevanja, zajedno s Tassovim epom, u dva vi- 
jeka i pol pretiskali mnogo puta: od 1583 do 1823 izašla 
su u 14 izdanja, od kojih 9 još u 16. st., gotovo sva u 
Mlecima. C. je dao i drugih radova u prozi i u stihovima; 
na pr. pjesmu u pohvalu Dominka Zlatarića. Preveo je u 
tercinama Ovidijeve Heroide: Le Eroidi di Ovidio, tra- 
dotte in terza rima (Mleci 1587). Kako je C. nadasve volio 
Tassov ep, to je baš njegovom zaslugom i Dživo F. Gun- 
dulić već u najranijim godinama mogao upoznati ga i 
zavoljeti. C. je bio svakako zaslužan kulturni posrednik. 
LIT.: F. S. Quadrio, Della storia d'ogni poesia, II, VI, VII, Milan 
1741, 1749, 1752; T. Chersa, Degli illustri Toscani... a Ragusa, Padova 1828; 
A. Belloni, Gli epigoni della Gerusalemme liberata, Padova 1893; D. 


Kórbler, Rad 216, Zagreb 1917; G. Marotti, Fiora Zuzzeri, Pola 1934; 
J. Torbarina, Hrvatsko Kolo, XXI., Zagreb 1940. M. D-ić. 


CAMISARDS — Cavalier Jean. 

CAMMAROTA, Ernesto, * Bari delle Puglie 23. XII. 
1861, + Zagreb 28. II. 1934, operni pjevač. Došao u Zagreb 
1887 i angažiran kao prvi tenor opere staroga kazališta. 
Priljubio se našoj sredini i ostao je u Zagrebu do smrti. 
U operi je pjevao preko tri desetljeća. , C. je naš prvi 
Porin. Najuspjelije su mu partije bile junački tenori u 
svima Verdijevim operama, pa Don José, Turiddu, Canio 
i dr. Raspolagao je nesamo sjajnim glasom nego i izvr- 
snom talijanskom belkantističkom školom. Kasnije je su- 
djelovao u hrvatskim pjevačkim društvima i kao orato- 
rijski pjevač katedrale. Posljednji je put nastupio u zagre- 
bačkom kazalištu 16. XI. 1924. S. B. 

CAMMELLI, Antonio, nazvan Il Pistoia, * Pistoia 1436, 
T Ferrara 29. IV. 1502, talijanski pjesnik, autor &aljivih i 
satiričkih pjesama Sonetti faceti, punih života, koji se naj- 
više odnose na njegove suvremenike i na običan svaki- 
dašnji život. Slijedi tradiciju šaljive poezije talijanske, oso- 
bito Burchiellovu (v.). 

BIBL.: I sonetti faceti di A. C., a cura di E. Percopo, Napulj 1908. 


LIT.: D. Clarizia, Un poeta giocoso del Rinascimento: Il Pistoia, 
Salerno 1929, M. D-ić. 


САМО, Pierre, * Céret 16. XII. 1877, francuski knji- 
Zevnik; sluzio kao sudac u franc. kolonijama u Africi, gdje 
je i crpio predmete mnogih svojih djela. Objelodanio je 
knjige pjesama Le Jardin de la Sagesse (1906), Les Beaux 
Jours (1913), Cadences (1925), a u prozi Aristide Maillol 
(1926), Peintures de Madagascar (1928), Mademoiselle de 
Nevers (1928). Pripadao je grupi La Pléiade zajedno s J. 
Gasquetom, gđom. de Noailles, P. Valéryjemit.d. P. Cl. 

CAMOES, Luis Vaz de, * Lisabon 1524, + Lisabon 10. 
VI. 1580, najveći portugalski pjesnik. Sin pomorskog ča- 
snika iz stare galicijske plemićke porodice, rođen je u 
dosta oskudnim prilikama, te ga je školovao ujak mu 
Bento, prior samostana Sta. Cruz u Coimbri, gdje je svršio 
i sveučilište stekavši opsežno klasično obrazovanje i po- 
znavanje romanskih jezika. G. 1542—46 bio je paž na 
dvoru, ali se zapleo u ljubavni odnos s dvorskom damom 
Katarinom de Ataide te je zatočen u Santarem. Javio se u 
vojsku, sudjelovao u ratu protiv Maura i kod Ceute izgubio 
desno oko. Vrativši se u Lisabon dođe u sukob s nekim 
dvorskim činovnikom i bude kažnjen jednogodišnjim za- 
tvorom, a na to se kao vojnik ukrca za Indiju (1553), po- 
nesavši sa sobom već donekle izrađeno šest prvih pjevanja 
Luzijada. Dovrsi ih 1556—58 za razmjerno najsretnijeg 
razdoblja svoga Zivota, kada mu je podkralj Konstantin de 
Bragança podijelio intendanturu velikih posjeda nekih go- 
spodara, koji su boravili u Evropi. Vraćajući se u Gou 
doživi brodolom na ušću Mekonga (tu je rijeku divno 
opjevao u svom epu), pri tom izgubi sve svoje imanje — 
osim rukopisa već izrađenih pjevanja epa — te radi 





CAMOES — CAMPAGNA ROMANA 


neimaštine morade ostati u Mozambiqueu 2 godine, gdje 
dovrši čitavo djelo. Dne 7. travnja 1570 prispije opet u 
Lisabon. Kralj Sebastijan podijelio mu je privilegij za 
tiskanje Luzijada, koje su izašle 1572, a usto je dobio od 
kralja i potporu. Iza smrti kraljeve opet je osiromašio i 
umro gotovo kao prosjak od kuge u bolnici, noseći sa so- 
bom samo rukopis svoga djela. 

Glavno C-ovo' djelo, koje ga je učinilo slavnim, jest ep 
u 10 pjevanja u stancama Os Lusiadas, nazvan po mitolo- 
gijskom božanstvu Lusu, čiji bi potomci imali biti Portu- 
galci (Luzitanci). Veliko C-ovo rodoljublje odražava se u 
čitavom djelu slaveći velika djela Portugalaca na moru, 
otkrivanje novih putova kršćanstvu i kulturi, veliki raspon 
moći Portugala u doba Emanuela Velikog (1495—1521) i 
njegovih neposrednih nasljednika. Pomorska djela Vasca 
da Gama (s kojim je C. bio u rodu), Albuquerquea i dr. 
prikazana su zorno, jer je sam pjesnik obišao sva mjesta, 
gdje se odigravala epopeja portugalske srčanosti. Žarki 
zanos za ideal nadahnuo je djelo duhom srednjevjekovnih 
križarskih vojna, dok mu pje- 
snički ukrasi daju renesansno 
obilježje, a prekrasni opisi 
mora i slikoviti orisi egzotičnih 
krajeva znače znamenitu pri- 
novu u pjesništvu, što je spe- 
cifično C-ovo. Na taj način 
nastaje ona značajna sinteza 
dekorativnih knjiških i doži- 
vljenih, realističkih elemenata, 
koja je bitno obilježje baro- 
ka. I figurativni pseudoklasi- 
cizam ide u te elemente: Ve- 
nera pomaže pomorce, Bakho 
im je protivan. Uz pjesniko- 
vo oduševljenje za kršćanstvo 
(to je doba velikog razmaha 
misijskog rada, napose na 
Dalekom Istoku) to bi zapa- 
danje u mitologiju bilo inače 
čudno. Ali — sasvim u duhu baroka — Tetida tumači pje- 
ѕпіки, da u Empireju, sjedištu Božanstva, stoluje Bog sa 
svim svojim blaženicima, sa ja, Saturn, Vulkan, Jupiter, 
Juno, Janus — svi smo mi samo varka i bajka, koju je 
izmislila ljudska mašta; mi smo samo zato tu, da pjesma 
bude ljupkija; pa ako nam se iskazuje tolika čast, to je 
Zato, što vi ljudi rado dajete zvijezdama naša imena« (X. 
pjev.). Aluzija na Zvijezde pokazuje sjajnu fantaziju pje- 
snikovu, koja nas sjeća, da su mitologijski likovi nesamo 
simboli prirodnih sila, nego da ih je mašta prenijela i na 
široki nebeski svod, što se rasprostire nad dalekim kopni- 
ma i morima, kojih su jedinstvo ostvarili smioni pomorci. 
Oceani tako rekavši optječu C-ovo djelo, ljepota prirode 
upravo ga opija, te čini, da su osjećajni i opisni dijelovi 
najjače stranice epa — i opet u duhu baroka (por. Gundu- 
lićev »Osman«!), 


Stvaran na mahove i u različitim zgodama i nezgodama 
pjesnikova života, ep nema s obzirom na radnju prave 
cjelovitosti; ukrasni elementi, ponešto prebujni, guše epski 
tok događaja, a romantičku nit zbivanja imala bi sačinjati 
ljubav između Don Fernanda i Inćs de Castro, no taj eleme- 
nat ostaje sporedan. Sve su to tipske oznake baroka. Zna- 
čajno je, da u gotovo svakom pjevanju pjesnik prekida pri- 
povijedanje jadikovkama: tuži se na pohlepnost i sebičnost 
svojih zemljaka, na njihovu nestašicu smisla za književnost, 
na svoju umornost i tešku tugu. Samo herojski napor omo- 
gućio mu je, da dovrši djelo. Ramiro de Maeztu opaža du- 
hovito, da se »Lusiade« ne mogu pravo razumjeti bez Cer- 
vantesova »Don Quijotea«. C. guši svoju bol patetikom 
idealnih zanosa i stoga nam njegova potištenost ostaje za- 
gonetna. Cervantes naprotiv krvavim smijehom jasnije 
tumači svoju tugu: obojica su svijesni, da su na izmaku 
najslavnijeg razdoblja u povijesti svoga naroda. Kao što 
naš Gundulić proriče propast otomanskoga carstva, a i 
bolno naslućuje neminovnu nizbrdicu u sudbini Dubro- 
vnika, tako je C. doživio kobnu godinu 1578, a Cervantes 
1588. Mladi kralj Sebastijan, kojeinu je C. posvetio svoje 
djelo zazivajući ga u borbu na odsudni boj za pobjedu 
kršćanstva, poginuo je sa cvijetom portugalskoga plemstva 
1578 kod Alcázarquivira, a s njim je izumrla kraljevska 
loza Aviza, jer je jedini potomak, Henrik, bio kardinal u 
dubokoj starosti, te je već nakon dvije godine vladavine 
umro. Tim je naglo poput meteora pala veličina i sjaj 

Portugala. Filip II. sjedinio je Portugal sa Španjolskom, te će 
se obje zemlje razdružiti istom pod Filipom IV., obje iz- 
moždene iseljivanjem u kolonije, iserpljene ratnim djelima 
i premorene nedavnom slavom. G. 1588 propala je naime 
Velika Armada i Španjolska postaje sjenom onoga, što je 
bila,sDon Quijoteovim nemirima za veličinom, ali i s nje- 
govom nemoći pred realnošću. Tako je Tasso uzalud po- 
svetio svoj »Oslobodeni Jeruzalem« Alfonsu Ferrarskomu, 
a Gundulić »Osman« kraljeviću poljskom Vladislavu. Tra- 
gika je baroka sudbina prerano dozrelih bića, koja naglo i 
bujno procvatu, ali se zatim nečujno ruše i venu. Svi pje- 
snici baroka imaju — možda posljednji put u povijesti — 
svijest o veličanstvenoj cjelovitosti kršćanstva kao idealne 
i kulturnotvorne zajednice svih naroda i rasa; svi se oni 
bore za uspostavu toga jedinstva — ali svi, naprotiv, do- 
Zivljuju njegovo raspadanje. Tasso je poludio, Gundulić 
preminuo u naponu snage ostavljajući svoje veličajno za- 
snovano djelo kao krhotinu; Cervantes i C. pripadaju 
među najzlosretnije velikane svijeta. Ali dok je Cervantes 
pustio maha svojoj gorčini u sumornoj groteski, C. je na- 
šao herojsku snagu duha, da u neobično zvučnim stihovima 
i najodabranijim pjesničkim jezikom svoje zemlje iskleše 
njezinoj slavi najveličanstveniji spomenik. Melankolija po- 
vijesti i životne borbe uzdigla se nad krutu zbilju u pre- 
obraženju Rubensovih nebesko-zemaljskih vizija. 

Ipak i u tome čarobnom sjaju zapadnog sunca C. nazire 
i sumračnu sliku realnosti. Zloupotrebe kolonijalne uprave, 
životinjsku brutalnost i bezobzirnu pohlepu svojih ze- 
mljaka žigoše oštro, ističući, da će njegova pjesma slaviti 
samo one, koji su srčano izložili svoj život za Boga i 
kralja, te su svojom krvlju otkupili vječnu slavu. Taj du- 
boki smisao za socijalnu pravdu sjeća na »Zalamejskoga 
suca« Calderonova, a i na neustrašivost Cervantesovih 
sarkazama. U svijetu prilióno pometenih pojmova, bijen 
mnogim nedaćama života, C. je umio sačuvati jasne i 
čvrste ćudoredne pojmove. 

Još nas jedna činjenica kod »Lusiada« podsjeća na Gun- 
dulića: Tasso je opjevao vremenom daleke križarske vojne, 
Ariosto još daljega Rolanda; C. uzima događaje gotovo 
suvremene, tako i Gundulić, Samo što je prostorni raspon 
»Lusiada« golem, te daje mašti maha, prenoseći čitaoca u 
egzotične, daleke krajeve. Ali ne treba zaboraviti, da je 
Gundulić, zahvaćajući u povijest tursku, sjajnim razma- 
hom duha naznačio onu značajnu okomicu, koja je kroz 
brojna stoljeća dijelila Stari svijet na dvoje: kršćanstvo i 
islam. Gundulić je mediteranac, C. je oplovio ocean. Ta- 
kvim usporedbama ne dižemo dakako Gundulića na razinu 
veličine C-ove, ali je korisno istaknuti i ono, što govori za 
veličinu hrvatskoga pjesničkoga genija. 

C. je i kao lirski pjesnik znamenit. Kancone, ode, so- 
neti, elegije, poslanice i ekloge u stilu Sá de Mirandine 
škole pokazuju duboko unutarnje proživljavanje i akcente 
nepatvorene iskrenosti. Tri komedije: El rei Seleuco, 
Amphitričes, Filodemo mogu se takmiti s najboljim pred- 
šasnicima. 

BIBL.: Izdanja: Visconde de Juromenha, Obras de L. de C., Lisabon 
1880, novo izd. 1912; Lusiade je izdao Gonçalves Guimaraes, Coimbra 
1919, J. M. Rodriguez (s kritičkim aparatom) 1921, С. Michaélis Vas- 
сооз (kritióko izdanje s uvodom) Bibliotheca Romanica, Strassburg 
1908. 

LIT.: T. Braga, C. vida e obras, Porto 1907; Isti, Historia de C., 
Porto 1873—74; R. F. Burton, C. His life and his Lusiads, London 
1881; Storckova opširna biografija u portug. prijevodu C. M. de Vas- 
concellosa, Vida e obras de L. de C., Lisabon 1898; F. de Figueiredo, 
Historia da Litteratura classica, I., Lisabon 19222; Т. Braga, Bibliographia 
Сатопіапа, Lisabon 1880; J. de Vasconcellos, isto, Porto 1880. Lj. M. 

CAMORRA, ime tajnog društva u nekadanjoj kraljevini 
Napulju. U početku je to organizacija lopova, koji su 
težili za lakim stjecanjem novca i svakojakim iznuđiva- 
njem; njezino se političko djelovanje jasnije pokazalo oko 
g. 1830. Nakon osnivanja ujedinjene talijanske države na- 
stojala je zadržati svoju moć s pomoću burbonskih sple- 
taka. Ferdinand II. trpio je c-u iz političkih razloga, Franjo 
II. prognao je one njezine članove, koji bijahu poznati 
redarstvu. Potkraj 19. st. njezino je značenje znatno oslabilo. 

LIT.: G. Alonghi, La c., Turin 1890; G. Fortunato, La c. e la Pub- 
blica Sicurezza, Scritti vari, Trani 1900 i Firenca 1928. ТЫ: 

CAMPAGNA ROMANA ili Agro Romano ponešto je 
valovita nizina u srednjoj Italiji s obiju strana donjeg Te- 
vera, a protegla se izmedu Monti Sabatini i Colli Albani 
do Tirenskog mora. Sva je ta nizina bila u mladotercijarno 
doba zaliv; iz njegova su dna provalili vulkani, koji su ga 
ispunili svojim bacotinama i pretvorili u suho kopno. Po 
tom mladom kopnu nakupile su se vulkanske sedre, od 

kojih su se do danas sačuvali brežuljci, na kojima je sa- 
građen Rim. Sa susjednih ispona, osobito s Albanskoga 
gorja, tekle su tada široke rječine lave sve do sadašnjega 
vječnoga grada. 

U staro doba bila je C. gusto naseljena; bilo je ondje 
gradova i sela, vila i vrtova, a presijecala ju je državna 
cesta Via Appia, ali je tokom vremena opustjela, osobito u 
doba seobe naroda i ratova. Samo ostatci različitih gra- 
đevnih objekata (vodovoda, mrtvačnica i dr.) sjećaju na 
sjajnu prošlost. U srednjem vijeku počeli su se osnivati 
latifundiji, dok je seljački stalež propadao; namjesto ra- 
tarstva razvijalo se pastirstvo, zemlja je postepeno posta- 
jala pustoš; močvare su se sve jače isticale, a po njima se 
sve više širila malarija. Papinska, a kasnije talijanska 
državna vlast — osobito poslije 1870 — pomogla je, da se 
podigne poljoprivreda: dala je naseljenicima novčane po- 
moći i umanjila poreze svima, koji su se nastanili po C. 
Tako su se postepeno — osobito nastojanjem fašizma — 
razvile lijepe kulturne oaze: ima majura, vrtova, veleobrt- 
nih poduzeća, tako da je već 1⁄4 rimske Kampanje obra- 
đena zemlja (450 km?). Ali glavno zlo još postoji: latifun- 
diji i livadarstvo; veći dio zemlje još služi kao pašnjak za 
ovce, goveda i konje. A.G. 

CAMPAGNA, Gerolamo, * Verona između 1549 i 1550, 
živio je još 1625 u Mlecima, talijanski kipar i arhitekt. 
Učitelj mu je bio Danese Cattaneo u Veroni, s kojim je 
pošao u Mletke i Padovu. Prvo mu je djelo (1572) veliki 
kip dužda Leonarda Loredana (Mleci, crkva S. Giovanni i 
Paolo) na grobnom spomeniku, što ga je bio zasnovao 
Cattaneo. Najznatnija se njegova djela, mramorna i bron- 
čana, nalaze u mletačkim crkvama S. Giorgio Maggiore, S. 
Lorenzo, Redentore, S. Giacometto di Rialto i S. Salvatore. 
C. je posljednji predstavnik škole Sansovinove. 

LIT.: P. Paoletti u Thieme-Beckerovu ALBK, V., Leipzig 1911; L. 
Planiscig, Venezianische Bildhauer der Renaissance, Beč 1921. A. Sch. 

CAMPAGNOLA, 1. Domenico, ж Padova oko 1500, 
talijanski slikar i grafičar. Djelovao je od 1517 do 1581 u 
Padovi. Bio je učenik i pomoćnik Tizianov, a vjerojatno 
nećak Giulijev. U svojim slikama (u Mlecima i Padovi) 
povodi se za Tizianom, Romaninom i Morettom. Na nje- 
gove bakroreze utjecali su najviše Giulio C. i Jacopo de 
Barbari. Ima od njega i drvoreza, na kojima se, pored nje- 
gove, nalaze i signature drugih majstora. 

2. Giulio, * Padova 1482, umro poslije 1514, talijanski 
slikar i grafičar. Odgojen je na vojvodskom dvoru u 
Ferrari i izišao već u najranijoj mladosti na glas kao »čudo 
od djeteta« istakavši se kao glazbenik, humanista i umjet- 
nik. G. 1507 boravi u Mlecima, a 1514 spominje se kao 
rezbar slova za Alda Manuzija. Među njegovim slikama 
ističu se freske u padovanskoj Scuola del Carmine. Kao 
umjetnika ide ga zasluga, da je padovansko još posve 
mantegneskno slikarstvo oživio novim giorgionesknim ele- 
mentima. Na tehniku njegovih bakroreza utjecao je Man- 
tegna, a na njihove motive Dürer i Giorgione. 

LIT.: E. Galichon, Giulio C. (Gazette des Beaux-Arts XIII.), Pa- 
riz 1862; P. Kristeller, Giulio C., Berlin 1907; G. Fiocco, La giovinezza 
di Giulio C. (L'Arte XVIII), Rim 1915; K. F. Suter, Giulio C. als 
Maler (Zeitschrift für bildende Kunst LX.), Leipzig 1926—27; A. Venturi, 
Storia dell'arte italiana, IX/III, Milan 1928; L. Fróhlich-Bum, Die Land- 
schajtszeichnungen des Domenico C. (Belvedere VIII.), Beč 1929. A.Sch. 

CAMPANA, Niccoló — Campani Niccolo. 

CAMPANELLA, Tommaso, * Stilo u Kalabriji 5. IX. 
1568, + Pariz 22. V. 1639, talijanski filozof. Odgojen kao 
dominikanski redovnik brzo razvija samostalnije nazi- 
ranje, zbog čega je bio progonjen. Tražeći sigurnost boravi 
neko vrijeme u Rimu, zatim u Firenci, Veneciji i Padovi, 
no konačno je kao politički sumnjivac u Napulju osuđen 
na dugogodišnju tamnicu (1599—1626). Poslije toga proveo 
je još tri godine u zatvoru rimske inkvizicije. Pušten na 
slobodu nastavio je svoje staro djelovanje. Najposlije 
morao je bježati iz Rima. Od g. 1634 boravi u Parizu, gdje 
izdaje svoja djela pod zaštitom kardinala Richelieua i 
kralja Luja XIII. 

C. je izraziti predstavnik talijanske renesansne filozofije. 
Kao zaneseni istraživalac i ljubitelj prirode pokazuje sro- 
dnost s Giordanom Brunom i Bernardinom Telesiom. U 
želji, da filozofiji omogući potrebnu nezavisnost, C. za- 
stupa tada aktualnu misao o dvojakoj istini držeći, da se 
Bog objavio na dva načina: u svetim knjigama (codex 
scriptus), koje su predmet teologije, i u prirodi (codex 
vivus), koja ima biti predmet filozofije. Proučavanje pri- 
rode treba da se vrši na njoj samoj, a ne iz knjiga Aristo- 
telovih. Iako C. izvodi filozofijsku spoznaju iz iskustva i 

zasniva je na osjetima (sentire est scire), ipak ga činjenica, 
da je u osjetu osim pasivnoga sadržan i aktivni elemenat, 
dovodi do idealističkog, pa i subjektivističkog stava u spo- 
znajnoj teoriji. Svaki čovjek razvija svoju sliku svijeta, 
te prema tome spoznaja, budući da nije bez subjektivnih 
natruha, ne dopire do bivstva stvari, već se ograničuje na 
pojave mogućeg iskustva. Po tom fenomenalizmu C. je 
preteča novije spoznajne teorije, napose one Kantova kova. 
Nu uza sve to on ne smatra, da postoji nepremostiv jaz 
između čovjeka kao mikrokozma i svijeta kao makro- 
kozma. Stojeći pod očitim utjecajem Augustinovim C. za- 
bacuje neosnovani skepticizam te nalazi najsigurnije isho- 
dište za spoznaju svijeta ponajprije u neospornoj spoznaji 
vlastite eksistencije, a zatim u spoznaji Boga, koji je jedini 
u stanju da proizvodi u čovjeku predodžbu o apsolutnom 
biću. Budući da su čovjek i svijet kao tvorovi božanskog 
bića međusobno srodni, to se makrokozam odrazuje u mi- 
krokozmu. Prema tome, sudeći po analogiji, spoznati sebe 
znači spoznati svijet. Svjetski proces zamišlja C. po novo- 
platonskom uzoru kao emanaciju, koja tvori hijerarhiju 
svjetova od apsolutne punoće i savršenstva božanskog bića 
do sve nižih stupnjeva bitka i vrijednosti. U svom odnosu 
prema svijetu čovjek se uspinje preko osjećanja, mašte i 
mišljenja do najviše i najvrednije spoznaje, koja se sastoji 
u neposrednom ekstatičkom doživljaju Boga. Pitanje po- 
jedinca i zajednice rješava C. u duhu svoga vremena sin- 
tezom individualizma i univerzalizma. 

BIBL.: Philosophia sensibus demonstrata, Napulj 1571; De sensu re- 
rum et magia, Frankfurt 1620; Universalis philosophiae seu methaphy- 
sicarum rerum iuxta propria dogmata partes III, Pariz 1638; Philosophiae 
rationalis et realis partes V, Pariz 1638; Civitas solis, Frankfurt 1623, 
Utrecht 1643; Atheismus triumphatus s. contra antichristianismum, Rim 
1631; Monarchia Messiae, Aix 1633; Della libertà e della felice sug- 
gezzione allo stato ecclesiastico, Aix 1633; De propriis libris et recta 
ratione studenti syntagma, Pariz 1642; Opere di Tommaso Campanella, 
Turin 1854. M. P-s. 

C. je po svojim političkim spisima jedan od prvih pisaca 
utopističkog socijalizma. Dok u njegovoj filozofiji prevla- 
dava subjektivizam, politička nauka osniva se na kolekti- 
vizmu. Njegov spis Civitas solis utopistički je prikaz države 
po uzoru Platonove države i Utopije Tome Morusa. No 
dok je Platonova država aristokratska, Campanellina je 
demokratska, te se time on približava Morusu. Osnovno 
je načelo novoga poretka jednakost. Privatno vlasništvo ne 
postoji. Sva su dobra u vlasništvu države. Društvo se brine 
za pojedinca od poroda do smrti, a pojedinac živi samo 
za zajednicu. Država je velika obitelj, te tako otpada po- 
treba porodice u dosadašnjem smislu. Mjesto pojedinačnog 
braka uvodi se zajedništvo žena, a spolni život podvrgnut 
je zakonima eugenike. Kako nema obitelji, djeca su pod 
vlašću zajednice, koja se za njih brine. Svi su dužni za 
zajednicu raditi i boriti se kao ratnici. Uz potpunu jedna- 
kost u imovinskom pogledu postoji i potpuna jednakost 
spolova. Rad je dužnost sviju državljana. Fizički rad cijeni 
se isto toliko, koliko i duševni. Pravosuđe je javno, i u 
njemu vlada načelo: oko za oko. Vjera je monoteistička. 
Državom upravlja Metaphysicus, a uz njega vijeće od 3 
osobe: Potestas, Sapientia i Amor. 

Politička su djela Campanellina Monarchia Hispanica i 
Monarchia Messiae. Vjerujući u svoje životno poslanstvo 
C. je kušao da provede svoje utopističke nazore u život naj- 
prije sam dižući bunu u Kalabriji, a onda uz pomoć Špa- 
njolske, papinstva i najposlije francuskoga kralja. Pred 
očima mu je bilo staro rimsko carstvo, koje je on htio 
primijeniti na čitavu zemlju i učiniti vanjskim okvirom za 
provođenje komunističkoga poretka, obojenoga eklektički 
probranim zasadama iz kršćanstva, novoplatonizma i nauke 
Bernardina Telesiusa. 

LIT.: L. Blanchet, Campanella, Pariz 1920; L. Firpo, Bibliographia 
degli scritti di T. C., Turin 1940; N. Bobbio, La Citta del sole, Turin 
1941; R. de Mattei, La politica di C., Rim 1928; P. Treves, La poli- 
tica di C., Bari 1930; C. Alvaro, Le piü belle pagine di T. C., Milan 
1935; H. Freyer, Die politische Insel, Leipzig 1936; Schwartz, Denker 
der Politik, Zürich 1940; Ch. Th. Sigwart, C. und seine politischen 
Ideen, Freiburg 1889; P. Lafargue, Th. C. u. die Geschichte des Socia- 
lismus in Einzeldarstellungen, Stuttgart 1895; B. Croce, Materialismo 
storico ed economia marxistica, Bari 1900. J. J-ić. 

CAMPANI, Niccoló, nazvan Lo Strascino, Ж Siena 1478, 
+ Rim 1523, talijanski književnik, autor pučkih komedija, 
koje je i sam glumio s drugim diletantima. Nadimak mu 
je po imenu popularnog glavnog lica u njegovoj prvoj ko- 
mediji Strascino (1511). Dao je još dvije pučke komedije 
u stihovima: Magrino (1516) i Coltellino (1520), u kojima 
živahno i realistički daje seljačke karaktere, često u sati- 
ričkom duhu. 

BIBL.: Le Rime di N. C. detto lo Strascino da Siena, Siena 1878. 
LIT.: C. Mazzi, La Congrega dei Rozzi di Siena nel sec. XVI., knj. 
I—II, Firenca 1882; I. Sanesi, La Commedia, I., Milan 1911. M. D-ic. 


CAMPANILE, Achille, * Rim 28. IX. 1899, talijanski 
književnik i novinar. Domišljat, epigramski jezgrovit hu- 
morist, paradoksalan pripovjedač i komediograf; dovodi i 
najobičnije situacije do apsurdnog i smiješnog; i tragedija 
mu služi za šalu i satiru; često je to smijeh iz očaja. Djela 
su mu: Ma che cosa ё quesf amore? (1927); Se la luna mi 
porta fortuna (1928); Giovinotti, non esageriamo! (1929); 
Agosto, moglie mia non ti conosco (1930); In campagna ë 
un'altra cosa (1931); Amiamoci іп fretta (1933); Chiara- 
stella (1934) і možda njegovo najbolje djelo Cantilena 
all'angolo della strada (1933); drame: L'inventore del ca- 
vallo (1920); L'amore fa fare questo e altro (1930); L'anfora 
della discordia (1935) i dr. 

LIT.: P. Pancrazi, Scrittori italiani del Novecento, novo izd. Bari 


1934; G. Ravegnani, I contemporanei, I., 2. izd., Bologna 1939; S. 
D'Amico, Il teatro italiano del Novecento, 2. izd., Milan 1937. M. D-ic. 


CAMPANUS, Jan Vodňanský, Ж 1572, + 1622, profesor 
i rektor praškog Karlova sveučilišta, humanistički pjesnik 
i dramatik, napisao rodoljubnu dramu Bretislaus, tiskanu 
tek 1640 (s češkim prijevodom 1915). Pjevao je prigodne 
pjesme u čast prijatelja i rođaka, komentirao javne doga- 
daje, parafrazirao psalme i obrađivao u stihovima povi- 
jesne motive (Čechias seu Bohemia Heneta, 1616) i praške 
požare (Praga Phoenix, incendiis suis non tam deformata 
quam reformata, 1617). O C. i njegovu vremenu napisao 
je češki književnik Zikmund Winter roman: Mistr Kam- 
panus (1909). Lj. J-e. 

CAMPBELL, 1. Sir Malcolm, * London 11. III. 1885, engl. 
major, postigao je 1923—32 sedam puta svjetsko prvenstvo 
u brzini s posebnim Napier-Campbell autokolima. G. 1935 
najbolji rekord: 484,175 km na sat. C. je gradio i motorne 
čamce te je 1939 postigao najveći rekord od 210,67 km na 
sat. Cijeli je svoj Život posvetio i imetak potrošio, da usa- 
ES motore za automobile i čamce, koji su se zvali Blue 

ird. „В. 

2. Thomas, * Glasgow 27. УП. 1777, + Boulogne 15. VI. 
1844, škotski pjesnik. Srednju školu i sveučilište polazi 
u rodnom gradu, odakle 1797 putuje u Edinburgh, da 
nastavi pravne nauke. Tu je objavio didaktični spjev 
The Pleasures of Hope (1799), s kojim je došao na 
glas najviše radi aluzija na suvremena politička pitanja. 
G. 1800 putuje u Njemačku i u Hamburgu posjećuje Klop- 
stocka, Na tom putovanju nastale su tri ratne ode (Hohen- 
linden, Ye Mariners of England, The Battle of the Baltic), 
po kojima je danas najbolje poznat. Zatim radi u Lon- 
donu u uredništvu liberalnog lista The Star, piše pjesničku 
povijest iz američkog života Gertrude of Wyoming, a 

ennsylvanian Tale (1809), drži niz predavanja o pjesništvu 
(1812). G. 1814 putuje u Pariz, gdje se upoznaje s Augu- 
stom W. von Schlegelom i baronom Cuvierom. Nakon dru- 
gog putovanja u Njemačku (1818) izdaje veliku antologiju 
britanskog pjesništva Specimens of the British Poets (1819 
do 1821, 7 sv.). G. 1820 postaje urednik književnog časopisa 
The New Monthly Magazine. Kasnije je uzalud S erue 
opravdati slavu svojih ranijih djela spjevovima (Theodric 
(1824) i The Pilgrim of Glencoe (1842). C. je bio vrlo dje- 
latan kod osnivanja londonskog sveučilišta (1825). Sveuči- 
lište u Glasgowu biralo ga je tri puta rektorom (1827—9), 
kod trećeg biranja bio je C-ov protukandidat Sir W. Scott. 
G. 1834 putuje u Alžir i zatim objavljuje putopis Letters 
from the South (1837). Posljednje godine života pisao je 
životopise engleske glumice Sare Siddons (1837), Petrarke 
(1841) i Fridrika Velikog (1843). C. je pokopan među 
engleskim velikanima u Westminsterskoj opatiji. 

Premda je i sam od česti bio zadojen idealima roman- 
tizma, C. se kritički odnosio prema romantičkoj školi, što 
nije priječilo, da stekne najviše priznanje Byrona, W. 
Scotta i Goethea. Od njegovih pjesničkih djela samo su 
ratničke ode izdržale kušnju vremena. 

BIBL.: Najbolje je oxfordsko izdanje sveukupnih djela: 
Works of T. C., 1908. 

LIT.: W. Beattie, The Life and Letters of T. C. (1849); Redding, 
Memoirs of C. (1859). J. T-a. 

CAMPBELL-BANNERMAN, Sir Henry, * Kelvenfide 
u Skotskoj 7. IX. 1836, + London 22. IV. 1908, engleski 
političar. G. 1868 izabran je članom Donje Kuće i pristaje 
uz Gladstonea; 1871—74 pa 1880—82 financijski je tajnik 
u ministarstvu rata, 1882—84 tajnik admiraliteta, 1886 pa 
1892—95 ministar rata. Kao glavni tajnik za Irsku (1884 do 
1885) uspio je održati na otoku, koji bijaše uznemiren home 

rule-om, nekakvu ravnotežu. Nakon odstupa Gladstonea 
surađivao je s lordom Roseberyjem, a najviše je radio za 
liberalnu stranku. Stječući sve više povjerenja postaje 
1899 vođa stranke, a 1905—08 ministar predsjednik. Raspu- 
stio je komoru i dobio suradnju John Burnsa, koji je kao 
prvi laburista bio pozvan u vijeće britske krune. Pobjeda 
ministarstva na novim izborima pruži mu mogućnost, da 
primiri Južnu Afriku i da na želju jednog dijela svoje 
stranke potisne u pozadinu irsko pitanje. Zauzimao se za 
međunarodnu arbitražu, ali nije uspio poslužiti se zaključ- 
cima mirovne konferencije u Haagu 1907 i sklopiti s Nje- 
mačkom ugovor о arbitraži i ograničenju naoružanja. 
Zbog bolesti i porodičnih neprilika pođe zimi 1907—08 u 
Biarritz. Posljednji se put javlja u komori 4. II. 1908, a 
4. IV. prepušta predsjedništvo ministarstva Asquithu. 
LIT.: J. A. Spender, The life of the right hon. Sir. H. C.-B., London 
1923. J. N. 
CAMPBELLOV SISTEM mehanicke obrade tla. U su- 
šnim je krajevima nedostatak vlage u tlu glavni razlog 
slaboga razvitka i niskih priroda gajenih biljaka; zato sve 
kulturne mjere, koje se poduzimlju na tlima sušnih po- 
dručja, idu prvenstveno za tim, da osiguraju usjevima do- 
voljno vlage tokom vegetacijskog razdoblja. Gubitci vlage 
isparivanjem ovdje su vanredno veliki i ne mogu se sprije- 


- čiti, ali se dadu znatno ograničiti razumnom obradbom tla, 


poglavito sustavom obradbe, koji je izgradio Campbell za 
sušna područja Sjev. Amerike. 

Campbellov sistem obrade sastoji se u vrlo čestom pro- 
rahljivanju mekote, čime se 1. sprečava kapilarni uspon 
vode sve do površine tla, a time i ishlapljivanje, i 2. omo- 
gućava kišnici, da brzo prodre u tlo i oteče u dublje slo- 
jeve. Na taj se način čuva i vlaga samoga tla i obo- 
rinska voda. Campbellov način obradbe uglavnom je ova- 
kav: Koncem lipnja ili početkom srpnja tlo se poore. Da 
bi se uspostavila kapilarna veza između dubljih slojeva i 
zone sjemena, tlo se nakon oranja povalja posebnim valj- 
kom »packerom« za zdravicu, koji zbija tlo do velike du- 
bljine, ali samu površinu tla ostavlja i dalje dovoljno ra- 
hlom. Sjetva se vrši s pomoću sijačica s koloturima, koji 
tlo u brazdici zbiju tako, da sjeme padne na zbijeno tlo 
ispod rahloga gornjega sloja. Čim žitarice razviju 3—4 
lista, tlo se brana, a u toku kasnijega razvoja rahli okopa- 
vanjem. Na taj se način znatno ograničuju gubitci vlage 
tla isparivanjem i osigurava opskrba korijenova sistema 
biljaka potrebnom vodom. Taj sustav obradbe može se 
s uspjehom primijeniti u suhim klimskim područjima, a 
u suhim godinama i u vlažnim krajevima. M. G. 

CAMPE, Joachim Heinrich, * Deensen (Braunschweig) 
29. VI. 1746, + Braunschweig 22. X. 1818, njemački pedagog; 
neko vrijeme učitelj braće Humboldt, otvorio knjižaru; 
sastavio i izdao u 5 svezaka rječnik njemačkog jezika 
(1807—1811) i brojne knjige za mladež, od kojih je naj- 
važnija Robinson Crusoe (1779), preradba istoimenog ro- 
mana Engleza Daniela Defoča (1719). Campeova se pre- 
radba raširila brzo kao i original i prevedena je gotovo na 
sve kulturne jezike. O hrvatskim prijevodima Robinzona 
pisao je V. Dukat u Nast. Vjesniku, XI. So. 

BIBL.: Od Campea su prevedena na hrvatski ova djela: Mlajši Robin- 
zon po Antunu Vraniću, Zagreb 1796; Crtice iz Kolumbova života ili | 
odkritje Amerike, preveo Božidar Budinjački, I. dio, Zagreb 1862; Kortes 
ili odkritje Amerike, preveo Tade Smičiklas, II. dio, Zagreb 1862; Pizar 
ili odkritje Amerike, preveo Božidar Budinjački, III. dio, Zagreb 1863; 
Kristof Kolumbo ili odkriće Amerike, Zagreb s. a.; Robinzon Kruzoe, 
pohrvatio Franjo Bartuš, Zagreb s. a.; Robinzon Kruzoe, preveo Mirko 
Tkalec, Zagreb s. a. 

LIT.: K. Braun, Kleinkinderpidagogie bei J. Н. Сатре, 1921; A. 
Messer, Geschichte der Pädagogik, 1928; A. Pinloche, Geschichte des 
Philanthropismus, 1914. J.D. 

CAMPECHE, 1. savezna mehička država na zapadnom 
dijelu poluotoka Yucatana. Vapnenački je kraj u istočnom 
dijelu bezvodan s razvijenim oblicima krša, dok u jugoza- 
padnom dijelu ima dosta rijeka. Klima je topla i suha. Kraj 
je slabo naseljen, i to jedino u obalnom pojasu. Stanovni- 
štvo se bavi poljodjelstvom, gaji kukuruz, sladornu trsku, 
rižu i jednu vrstu agave. Najveći značaj ima iskorišćava- 
nje šuma, koje su bogate plemenitim vrstama drveta. Na 
površini od 50.952 km? živi samo 84.630 stan. ili 17 na 
1 km? (1930). 

2. Pristanište i glavni grad istoimene države. Izvozi po- 
glavito drvo, a uvozi različitu gotovu robu. Ima željezničke 
veze s ostalim dijelovima poluotoka i parobrodarske s luka- 
ma na Mehičkom zalivu. G. 1930 grad je imao 20.125 stan. 

CAMPEGGI, Camillo, * Pavia, † 1569, talijanski domi- 
nikanac, teolog i biskup u Nepiju i Sutriju. Sudjelovao je 
na tridentskom saboru, kamo ga je poslao Pijo IV. Protiv 
našega Flacija Ilirika napisao je De auctoritate et potestate 
Romani pontificis (Mleci 1555) i De auctoritate sacrorum 
conciliorum (Mleci 1569). Pobijao je Flaciusa historijskom 


metodom, kojom se i on služio. 
LIT.: Lauchert, Die italienischen litterarischen Gegner Luthers, Frei- 
burg i. Br. 1912. H.B 


CAMPER, Petrus, + Leyden 11. V. 1722, + Haag 7. IV. 
1789, nizozemski anatom. Bio je profesor u Franekeru, 
Amsterdamu i Groningenu, svestran učenjak. Najviše se 
bavio poredbenom anatomijom, ali je uspješno istraživao 
i ostala područja medicine, te je objavio mnoga važna 
otkrića, koja je među ostalima i Goethe veoma cijenio. 
Prvi je uveo metodu antropološkog mjerenja ljudske lu- 
banje s pomoću t.zv. Camperova ličnog kuta, koji omogu- 
ćuje određenje oblika lica i olakšava u slikarstvu kon- 
strukciju ljudske glave. 

CAMPI, porodica talijanskih umjetnika rodom iz Cre- 
mone. Najstariji su među njima Galeazzo (** 1477, + 1536) i 
Antonio (+T oko 1591), a najznatniji Giulio (Ж Cremona oko 
1502, + Cremona 1572), koji se istakao kao slikar. Utjecali 
su na nj Pordenone i Dosso Dossi. Najznatnija se njegova 
djela nalaze u crkvama u Cremoni (S. Abbondio, Sant 
Agata, S. Sigismondo, Santa Margherita i stolna crkva). U 
»Strossmayerovoj galeriji« u Zagrebu ima od njega slika 
Krista vežu. — Učenik je Giulijev bio Bernardino (1522 do 
1590/95), na kojega utječu Correggio i Parmigianino. 

LIT.: G. B. Zaist, Notizie storiche dei pittori cremonesi, Cremona 
1774; F. Malaguzzi-Valeri u ALBK, V., Leipzig 1911. A. Sch. 

CAMPIGNIEN je naziv prelaznog perioda između pa- 
leolitskog i neolitskog doba, što su ga nadjeli po mjestu 
Campigny, nedaleko od Blagny-sur-Bresle (dćp. Seine Infć- 
rieure), Philippe Saimon, Dault du Mesnil i Capitan jednom 
odsjeku, koji bi imao ispuniti jaz između paleolitskog i ne- 
olitskog doba. Tu su bile nekoć kolibe, udubene nešto u 
zemlju, i u njima je nađeno uz kremeno oruđe već i ne- 
koliko primitivnih ulomaka zemljanih posuda. Kremeno 
oruđe sastoji se od noževa i strugalica te od okivala, a ima 
mnogo sličnosti s pojedinim komadima iz danskih kjókken- 
módinga. Keramika, iako je primitivna, služi se već upa- 
ranim geometrijskim ornamentima, a posude su imale oble 
ručice, što svakako prije odgovara neolitiku negoli onom 
doba, koje se neposredno nadovezuje na paleolitsko. C. T. 

CAMPILSKI SLOJEVI (nazvani po dolini Campilla u Ti- 
rolu) pripadaju werfenskim škriljavcima, t. j. gornjem 
odjelu skitske stepenice. Sastoje se od crvenih i zelen- 
kasto smeđih glinenih slojeva s amonitom Tirolites cassi- 
anus, pužem Natica costata i s drugim okamenjacima. Kod 
nas su dobro razvijeni u Zrmanjskom prodoru, u Koreni- 
čkom polju, pa u Dalmaciji u okolici Knina i Muća, gdje 
dolaze amoniti Dinarites dalmatinus, Dinarites mucianus 
i Tirolites illyricus uz različite druge amonite, puževe i 
školjkaše. J. P-k. 

CAMPINAS, 1. prostrani travnici po Brazilskom visočju 
i Gran Chacu u Južnoj Americi, za koje nije utvrđeno, 
jesu li posve prirodne vegetacijske formacije ili su nastale 
utjecajem čovjeka. Odlikuju se bogatstvom različnih biljnih 
vrsta. Za vrijeme ljetne suše trave brzo nestaje, tako da 
se krajina čini veoma pustom. Na jugu, gdje Brazilsko vi- 
sočje prelazi u nizinu Uruguaya, prelaze c. polagano u 
pampe. 

2. Grad u brazilskoj državi Sáo Paulo sa 130.000 stan. 
(1926), osnovan 1797 pod imenom São Carlos de C. neda- 
leko grada São Paulo u plodnom kraju na visini od 678 
m, poznat radi plantaža kave. Do njega dopire iz Santosa 
željeznička pruga. O.O. 

CAMPION, 1. Edmund, * London 25. I. 1539, + London 
1. XII. 1581, isusovac, mučenik. Isprva je bio anglikanski 
dakon, ali se 1569 obratio i 1573 stupio u Rimu u isuso- 
vački red. U Pragu je predavao retoriku i filozofiju i 1580 
bio poslan u Englesku. Tu se istakao kao odličan govornik. 
Osobit uspjeh imao je njegov spis Decem rationes, tiskan 
1581, u kojem je izazvao anglikanizam. C. je pao izdajom 
u ruke žbirima, pa je bio okrutno mučen, obješen i rašče- 
tvoren. G. 1886 proglašen je blaženim. I 

2. (ili Campian) Thomas, * London 12. II. 1567, * London 
1. HI. 1620, engleski pjesnik, kritičar i glazbenik. Učio kla- 
sike na sveučilištu u Cambridgeu i pravo u Londonu. G. 
1591 uvršteno je pet njegovih pjesama anonimno u zbirku 
Songs of Divers Noblemen and Gentlemen. Zbirka latinskih 

pjesama (Poemata, 1595) sadržava panegirike kraljici Eli- 
Zabeti i grofu Essexu, intimne elegije i epigrame, kao i 
pjesmu na uspomenu poraza španjolske Armade. G. 1601 
izdaje prvu zbirku engleskih pjesama A Booke of Ayres, 
od kojih je veći dio sam i uglazbio. U djelu Observations 
in the Art of English Poesie (1602) napada upotrebu sroka, 
a zalaže se za kvantitativnu metriku po uzoru klasičnih 
pjesnika. Na sreću, on se sam nije uvijek držao tih svojih 
načela. Od 1606 potpisuje se »doctor in phisicke« i do 
smrti vrši liječničku službu u Londonu. Misli se, da je me- 
dicinske nauke svršio na Kontinentu. Od 1607 do 1613 na- 
pisao je četiri »masques« (Maskenspiel) za prikazivanje na 
dvoru Jakova I. Prigodom smrti mladog kraljevića Henrika 
izdao je zbirku elegija (Songs of Mourning, 1613). Iste 
godine izdao je dvije knjige »агіја« (Two Bookes of 
Ayres), dok su treća i četvrta knjiga izašle nešto kasnije 
(The Third and Fourth Booke of Ayres, 1617). U isto je 
vrijeme C. napisao stručnu raspravu o kontrapunktu u če- 
tveroglasnim skladbama (A New Way of Making Foure 
Parts in Counter-point, 1617), koja je doživjela nekoliko 
izdanja i dugo se upotrebljavala kao školska knjiga. C-u 
se pripisuje i zbirka pjesama, koja je napisana 1618 za 
proslavu povratka kralja Jakova I. iz Škotske (Ayres that 
Were sung and played at Brougham Castle). G. 1619 izašlo 
je prerađeno izdanje njegovih latinskih pjesama iz 1595 
pod naslovom Epigrammatum libri II, Fors elegiarum 
liber unus. 

A. H. Bullen izdao je 1889 sva njegova djela. U njegovu radu naj- 
znatniji je lirski element, koji prevladava i u dramskim pokušajima. 
Njegove pjesme, u kojima se glazbenik i pjesnik stapaju u savršen 
sklad, pokazuju neizmjernu raznolikost u ritmu i kadenci. Zanimljivi 
su i njegovi pokušaji u klasičnom metru, premda im nedostaje svježine, 
spontanosti i draži njegovih ostalih pjesama. U nekim nabožnim sa- 
stavcima sretno je spojio vjerski žar s pjesničkim zanosom. 

BIBL.: The Works of T. C. (A. H. Bullen, 1889); T. C., Lyric Poems 
(E. Rhys, 1896); T. C., Songs and Masques (A. H. Bullen, predgovor o 
C-ovoj glazbi napisala J. Dodge, 1903); T. C., Complete Works (S. 
P. Vivian, 1908). 

LIT? S. P. Vivian, T. C., Cambridge Hist. of Engl. Lit. IV. J. T-a 

CAMPIONE je malena talijanska enklava na obali Lu- 
ganskoga jezera, koja nema kopnene veze s ostalom Ita- 
lijom. Ima oko 600 stan. U mjestu je važna tvornica kera- 
mike. U okolini su kamenolomi najboljega vapnenca. 

Iz C. je u srednjem vijeku potekao znatan niz gradi- 
telja, kipara i klesara, koji su svoja djela obilježavali 
samo krsnim imenom i imenom svoga rodnoga mjesta. 
Među njima se ističu ovi umjetnici iz C.: Bonino da C. 
( 1397). Od njega je grobnica Folchina Schizzija u kate- 
drali u Cremoni pa nadgrobni spomenik Cansignorija della 
Scala u Veroni. — Marco da C. (f 1390) jedan je od 
prvih graditelja stolne crkve u Milanu. — Giovanni st. 
da C. sagradio je 1340 krstionicu u Bergamu, 1351 izradio 
sjeverna, a 1360 južna vrata na crkvi S. Maria Maggiore 
u Bergamu. — lacopo da C. (t 1398) radio je na gradnji 
stolne crkve u Milanu. Znatan je i njegov rad oko Certose 
u Paviji — Matteo da C. (+ 1396) ide među najveće 
umjetnike iz C. Sagradio je u Monzi krasno pročelje 
stolne crkve pa propovjedaonicu i krstionicu. 

CAMPOAMOR Y CAMPOOSORIO, Ramćn de, * Na- 
via (Asturia) 24. IX. 1817, + Madrid 12. II. 1901, španjolski 
pjesnik i političar. Objavio je brojna djela u prozi poli- 
tičkog, polemičkog i filozofskog značaja (El personalismo, 
La Filosofia de las leyes, Polemicas con la democracia, Lo 
absoluto, La Metafisica y la Poćtica), ali je najviše uspjeha 
imao pjesničkim zbirkama Doloras (1845), Pequeños Poe- 
mas (1845), Humoradas (1872), u kojima u kratkim, sažetim, 
često epigramatičkim i humorističkim pjesmama daje od- 
raza svom skepticizmu i osjećajnom, gotovo boležljivom 
doživljavanju životnih boli; u njegovu pjesničkom svijetlu, 
u kojemu tuga izvire iz neispunjenih želja i unutrašnjeg 
nezadovoljstva, žena i ljubav predstavljaju glavne pokre- 
tače. C. je mnogo utjecao na svoje suvremenike, koji su, 
često epigonski blijedo, oponašali njegov način pjesničkog 
oblikovanja. 

LIT.: A. González Blanco, Campoamor, Madrid 1911. 

CAMPOBASSO, 1. pokrajina u srednjoj Italiji prema 
Jadranskom moru, samo na obali plodna, zdrava. Stano- 
vništvo se bavi poljodjelstvom (voćarstvom) i stočarstvom. 
Ма 4.623 km? živi 399.095 stan. (1936). 

2. Glavni grad istoimene pokrajine u srednjim Apeninima, 
na uzvisini 794 m (29.573 stan., g. 1936). Ima oštre zime i 
svježa ljeta. Na langobardskim ruševinama podigao je g. 
1459 novi utvrđeni grad knez Cola di Monforte, koji sada, 
djelomično obnovljen, služi kao rezervoar vodovoda. Ispod 

starog grada širi se u ravnici (Campus bassus) novi grad s 
pravilnim ulicama i širokim trgom. Ima veleobrt cementa, 
ocala (noZevi, noZice, britve), sapuna i t. d. te Zeljeznicku 
vezu s ostalom Italijom. U gradu se ističu gradska vijećnica, 
vladina palača, talijanska banka, pošta, te crkve sv. Troj- 
stva, sv. Leonarda i dr. G. 1656 stradao je od kuge. Zname- 
niti su sajmovi i nabožne predstave na Tijelovo. A. M. S. 

CAMPOFORMIDO — Campoformio, 

CAMPOFORMIO (Campoformido), općina u pokrajini 
Udine, udaljena 7 km od glavnoga grada, na državnoj ce- 
sti Venezia—Tarvisio. Ima gotovo 4000 stan., ali se taj broj 
vidljivo smanjuje zbog velikog iseljavanja. Ime toga ma- 


log poljoprivrednog središta povezano je uz ugovor Napo- ` 


leona Bonapartea s Austrijom 17. X. 1797; ugovor je za- 
pravo potpisan u obližnjem mjestu Passeriano, gdje je Na- 
poleon stanovao. Na dokumentu je međutim ubilježen C., 
koji leži na pola puta između sjedišta dvaju glavnih sta- 
nova, kao mjesto, gdje je ugovor potpisan. Kao uspomenu 
na taj događaj dao je Napoleon isklesati kip u neokla- 
sičnom stilu, koji sada stoji na glavnom trgu Udina pred 
dvorom; tek jedan skroman kamen u C-u podsjeća na taj 
značajni događaj. Na području ove općine, na pola puta 
u Udine, nalazi se jedno od najpoznatijih i najmodernijih 
uzletišta u Italiji s visokom školom za letače i upravljače 
zrakoplova. A. Уз. 

Campoformijski mir. Nakon sklopljenog primirja u Leo- 
benu (18. IV. 1797) francuski general Napoleon Bona- 
parte i austrijski opunomoćenici markiz Gallo i grof 
Merveldt nastavili su pregovore. Gallo je dapače ugovorio 
sBonaparteom konvenciju u Mombellu kraj Milana (24. V.). 
Austrijski ministar vanjskih poslova Thugut nije bio zado- 
voljan s Gallovim radom, pa mu je pridijelio poslanika u 
Veneciji Humburga. 30. VI. odlučili su opunomoćenici, 
da se pregovori nastave u Udinama. Uz Galla i Merveldta 
bio je postavljen za opunomoćenika i barun Degelmann. 
Napokon je došao i sam Bonaparte u Passeriano blizu 
Udina, te su po njegovoj želji vođeni pregovori naizmje- 
nično u Passerianu i Udinama. U međuvremenu Thugut je 
uzalud pokušao izigrati Bonapartea putem izravnih prego- 
vora s pariskim direktorijem, a i nova mletačka vladavina 
nastojala je kod pariske vlade i Bonapartea da sačuva samo- 
stalnost i spriječi okupaciju Istre i Dalmacije po austrij- 
skoj vojsci. U nastavku pregovora s austrijskim opunomo- 
ćenicima Bonaparte je vodio glavnu riječ i nadmoćnošću 
svoga genija igrao se s njima stavljajući im gotovo nepri- 
hvatljive zahtjeve i prijeteći se prekidom pregovora. Ko- 
načno su on i Clarke sastavili dva nacrta za pregovore, 
koje su Austrijanci predložili u Beč na mišljenje. Uto je 
i Thugut poslao svoga najspretnijeg diplomatu grofa Lud- 
viga Cobenzla s neograničenom punomoći, da sklopi ko- 
načni mir. Cobenzl je došao u Udine u najkritičniji čas 
(26. IX.); on se odmah uhvatio u koštac s Bonaparteom 
zbog različnih ustupaka u Njemačkoj i Italiji. Hirovito je 
raspoloženje Bonapartea postiglo vrhunac, i već se činilo, 
da će se pregovori prekinuti. Ali je na kraju došlo do spo- 
razuma, i sklopljen je mirovni ugovor u 1 sat poslije po- 
noći 18. X., datiran 17. X. 1797, u malenom seocu Campo- 
formiju između Udina i Passeriana. 

Prema javnom ugovoru (25 GL), koji su potpisali Bona- 
parte, Gallo, Cobenzl, Merveldt i Degelmann, Francuska 
dobiva Belgiju, Jonske otoke i mletačke posjede u Alba- 
niji; Austrija dobiva Istru, Dalmaciju s otocima, Boku Ko- 
torsku, Veneciju i Terra-Fermu, a priznaje cisalpinsku re- 
publiku, sastavljenu od austrijske Lombardije, nekih mle- 
tačkih posjeda u Italiji te Modene, Masse-Carrare i triju 
legacija Bologne, Ferrare i Romagne; vojvoda od Modene 
dobiva kao odštetu austrijski Breisgau. Mirovni kongres 
održat će se u Rastattu i na njemu će sudjelovati samo 
opunomoćenici njemačkog carstva i francuske republike. 

Prema tajnom ugovoru (17 čl.) car Franjo П. priznaje 

granicom prema Francuskoj Rajnu i ustupa neke posjede 
- u Njemačkoj. Sklopljena je i tajna konvencija (7 čl.). 

Campoformijski mir značio je potpunu kapitulaciju Au- 
strije, a sjajan uspjeh Bonapartea; račun su za sve platili 
Venecija i njemačko carstvo. 

LIT.: Hüffer-Luckwaldt, Der Frieden von Сатројогтіо (Hüffer, 
Quellen. zur Geschichte des Zeitalters der französischen Revolution, 
IL/1., Innsbruck 1907); S. Antoljak, Dalmacija i Venecija na preliminarima 


u Leobenu i na miru u Campo-Formiu, Zagreb 1936 (s potpunom biblio- 
grafijom izvora i literature). S.A 


CAMPOMANES, Pedro Rodríguez de, * Santa Eulalia 
de Sorribas (Oviedo) 1. VIL 1723, + Madrid 3. II. 1803, 
španjolski povjesničar i pravnik. Već vrlo mlad dolazi na 

kraljevsku Akademiju za povijest. G. 1762—82 on je 
»fiscal«, a zatim, 1782—91, predsjednik visokoga vijeća 
kastilskoga. Reforme Karla III. uglavnom su njegovo djelo. 
Nastojao je ukloniti ograničenje u trgovini i promicao je 
gospodarski razvitak zemlje. Podupirao je Arandu u pro- 
gonu isusovaca. Pod Karlom IV. izgubio je svoje službe. 

BIBL.: Tratado de la regalia de amortizacićn, Madrid 1764; Discurso 
sobre el fomento de la industria popolar, Madrid 1774; Discurso sobre 
la educación popular del los artesanos y su fomento, Madrid 1875—77. 

CAMPOS (sing. Campo), 1. travnici po unutrašnjosti 
Brazila, po kojima raste trava visoka i metar, približuju 
se tipu suptropskih Pampa, a u kišno se doba pokriju 
svježim zelenilom i bogatim cvjetnim sagom. 2. Grad u 
plosnatom poušću rijeke Parahybe, koja utječe u Atlantski 
ocean, a na podanku pošumljenih bregova u državi Rio 
de Janeiro; 175.850 stan. (1920). Glavno je tržište za kavu, а 
središte je gajenja sladorne trstike u vrlo rodnom kraju. 
Kroz Campos izvozi se mnogo palisandera i ostaloga bra- 
zilskoga drva. A. G. 

CAMPOSANTO — Groblje. 

CAMPRA, André, ж Aix (Provence) 1660, + Versailles 
1744, francuski operni skladatelj. Bio je kao svećenik 
crkveni kapelnik u Toulonu, Arlesu i Toulousi, a od 1694 
u crkvi Notre Dame u Parizu. Prve je opere izdao ano- 
nimno ili pod imenom brata Josipa (C. cadet), koji je bio 
violinist u opernom orkestru. Od 1722 bio dvorski kapelnik. 
Skladao je velik broj opera, na pr. Tancrede, Iphigćnie en 
Tauride, Télémaque, Hippodamie, Idoménée i dr.; više di- 
vertissementa i manjih opera za dvorske svečanosti u 


Versaillesu, 3 knjige kantata, 5 knjiga moteta i 1 misu. 
LIT.: L. de la Laurencie, Notes sur la jeunesse d' A. C. (Sammel- 
binde der Internat. Musikgesellschaft X., 2., 1909). B. $; 


CAMPSIS — Povijuše — Trubača. 

CAMPTOTHECIUM, biljni rod vrlo razgranjenih svi- 
jetlo zelenih i sjajnih mahova por. Brachytheciaceae s pro- 
duženim, vrlo naboranim listićima i nagnutim ili vodora- 
vnim tobolcem. U Hrvatskoj je rašireno više vrsta: C. lu- 
tescens (Huds.) Br. eur. i C. Philippeanum (Spr.) Kindb. 
Rastu u velikim busenima na kamenim zidovima, potonji 
i na stablima, dok je C. frichodes (Neck.) Broth. raširen 
na vlažnim i cretnim staništima. 

Istoj porodici pripada više rodova. U vegetacijskom se 
pogledu posebno ističe rod Scleropodium. Najraširenija je 
vrsta S. purum (L.) Limpr.; stvara svijetle busene i ističe 
se žličastim listićima i zavinutim tobolcem. Od preko 220 
poznatih vrsta roda Brachythecium dolazi u Evropi oko 
20. Od toga je veći broj poznat i u Hrvatskoj. To su ugla- 
vnom sjajni, vrlo razgranjeni mahovi, koji rastu na drveću, 
kamenju i zemlji, a ističu se kratkim poklopeem. Najva- 
žnije su vrste B. populeum (Hedv.) Br. eur. i B. rutabulum 
(L.) Br. eur. Rod Cirriphyllum odlikuje se naglo ušiljenim 
listićima i dugim rogom na poklopcu. Kod nas je najraši- 
reniji C. piliferum (Schreb.) Grout.; raste na vlažnim, tra- 
vnatim mjestima i u svijetlim šumama. Od roda Eurhyn- 
chium ističe se napose E. circinatum Br. eur., koji u sre- 
dozemnim krajevima pokriva u velikim mrljama crljenicu, 
dok je E. striatum (Schreb.) Schimp. raširen u sjenovitim 
šumama kopnenih dijelova Hrvatske. Na kamenju u poto- 
cima nalazi se često E. rusciforme (Neck.) Mild. TH, 

CAMPULUNG, 1. gl. grad rumunjskog okružja Muscel, 
18.000 st. (1924), na podnožju gorja Targului (Transilvanske 
Alpe) s desne strane Moldove, koja teče u Arges. Poznato 
je ljetovalište, povezano željeznicom s gradom Ploesti. Tu 
su veliki mlinovi paprike. Samostan i stolnu crkvu osnovao 
je navodno voivoda Radul Negru u 13. st. Jedno je vrijeme C. 
bio glavni grad Vlaške. — 2. Glavni grad istoimenog okružja 
i mnogo posjećivano lječilište u Bukovini, u gorskoj dolini 
gornje Moldave, koja teče u Seret. Ima 12.000 stan. Okolica 
je bogata šumom i rudama. — 3. Općina sa 2000 Ukrajinaca 
u Ugarskoj na lijevoj obali gornje Tise pod glavnom grbi- 
nom istočnih Karpata. C. se ukrajinski zove Dlhopole, a 
madžarski Hosszúmezö. Z. Š-a. 

CAMPYLOPUS — Dicranum. 

CAMUCCINI, Vincenzo, * 21. IL 1771, + Rim 2. IX. 
1844, talijanski slikar. Na njegov razvoj utječu najprije P. 
Batoni i A. Canova. Na temelju svog produbljenog prouča- 
vanja antikne i renesansne umjetnosti, pa i slikarstva ranog 
seicenta, obrazuje on svoj »neoklasični« stil, koji u stvari 
nije drugo nego akademijski eklekticizam. Znatnije su nje- 
gove slike: Rinvenimento di Paride, 1790 (Rim, Galerija 
Borghese), Morte di Cesare, 1793—1807 (Muzej u Capodi- 
montu kraj Napulja) i Morte di Virginia, 1793—1804 (Rim, 
Montecitorio). 

CAMPTOTHECIUM 
1. Camptothecium Philippeanum. — 2. Scleropodium purum. — 3. Cirri- 
phyllum piliferum. — 4. Brachythecium populeum. — 5. Eurhynchium 
circinatum. — 6. Eurhynchium striatum 


LIT.: C. Falconieri, Vita di V. C., Rim 1875; U. Ojetti, La pittura 
italiana dell'Ottocento, Milan 1929. A. Sch. 

CANADIAN (engl.), vrsta sportskoga čamca, koji je na- 
stao od indijanskoga čamca iz kore (kanoa) ili izdubljenog 
debla. Takav čamac različite veličine za 2 do 16 osoba ima- 
de pramac i krmu okrenutu uvis. Vesla se klečeći slobo- 
dnim kratkim veslom na jednu lopatu. ACD 

CANAL, mletačka plemićka porodica, iz koje su potekli 
mnogi vojskovođe i diplomati 11.—16. st. Osobito su se 
istaknuli: 

1. Marco di Lorenzo, koji je 1277 ugušio bunu istarskog 
grada Kopra (Capodistria). 

2. Guido di Nicolo (+ 1314), prozvan Veliki. G. 1310 su- 
djeluje pri ugušivanju urote Tiepola Bajamontea, rođaka 
knezova Bribirskih, koji se poslije svoga neuspjeha sklonio 
u Hrvatsku. Za ustanka Zadrana bio je 1312 kapetan mle- 
tačkoga brodovlja. 

3. Pietro di Giovanni, kapetan u borbi s veronskim Sca- 
ligerima 1334 i podestà u više gradova mletačke terraferme. 
Kad su Mlečani odlučili kazniti Zadrane radi njihovih veza 
s hrvatsko-ugarskim kraljem Ludovikom I., imenovan je 
1345 zapovjednikom brodovlja. On započne 13. VIII. s na- 
padajem i podloži otok Pag neposrednoj vlasti mletačke 
općine. Njegov zahtjev, da razvale zidine grada, a utvrde 
predaju mletačkoj općini, potakne Zadrane na otvoren 
ustanak; 16. VIII. zamole oni Ludovikovu pomoć. Kod po- 
kušaja, da 6. IX. slomi željezni lanac, kojim su zatvorili 
luku, Pietro je bio poražen. 

4. Nicoló di Giacomo, poslanik, koji je zbog pregovora 
o ratu s Turcima sudjelovao 1454 i na njemačkom saboru. 
Kao general prepustio je Turcima 1470 otok Negroponte 
(Eubeju), pa je zbog toga zatočen do smrti u Portogruaro. 

5. Girolamo di Bernardino (+ Zakint 1535) sudjeluje u 
borbama protiv cambraiske lige (1508). G. 1533 pobjeđuje 
Turke u pomorskoj bitki između Krete i Peloponeza. 

6. Pietro, * Mleci 13. IV. 1807, + Crespano 15. X. 1883, 
latinist, književni povjesničar i muzikolog, iz iste poro- 
dice; profesor lat. jezika i književnosti na sveučilištu u Pa- 
dovi od 1853—77. Surađivao je na izdanjima rimskih kla- 
sika (Mleci 1836 i d.) i sabrao mnoštvo starih glazbenih 
djela, koja je 1927 otkupila država; danas je ta zbirka u 
mletačkoj Marciani. Od njegovih su muzikoloških djela 
značajna: Della musica a Venezia (1847) i Della musica in 
Mantova (1881), a nadopunio je i Fćtisovu Biographie uni- 
verselle des musiciens. 

CANAL DU MIDI, plovni kanal, koji spaja lagun Etange 
de Thau kod luke Cette na Sredozemnom moru sa rije- 
kom Garonneom kod grada Toulouse. Kanal je dug 240 
km, širok na površini 20, a na dnu 10 m i dubok 2 m. Penje 
se do visine od 190 m. Plovidba je bez većeg značaja i^ 
spora, jer kanal ima male razmjere i zbog znatne visine 
velik broj brana (oko 100); najviše se prevozi vino. Postoje 
osnove i namjera, da se kanal preuredi za suvremene po- 
trebe, tako da bi njim mogli ploviti i morski brodovi. 


CANALE, Martino da, mletački ljetopisac iz 13. st. O 
njegovu se životu ne zna gotovo ništa; bio je carinik u 
Mlecima. G. 1267 počeo je starofrancuskim jezikom pisati 
ljetopis Mletaka (Chronique des Véniciens), koji ide do 
1275. To djelo dragocjeno je vrelo za povijest 13. st., oso- 
bito kulturnu, a sadržava mnoge pojedinosti o razdoblju 
1250—75. Uz ostalo ima podataka o prilikama u Dalmaciji 
za provale Mongola 1241—42 te o pobuni Zadra i borbama 
oko njega 1242—43. Izdanje: Archivio storico italiano, I. 
ser., VIII., 1845. J. Š-k. 

CANALEJAS Y MENDEZ, José, * El Ferrol (Galicia) 
31. VII. 1854, + Madrid 12. XI. 1912, španjolski političar, 
pravnik i književnik. Bavio se književnošću i novinarstvom 
i postao ravnateljem dnevnika El Heraldo de Madrid. 
Bijaše pristaša ultrademokratske struje, približio se repu- 
blikancima, ali je kasnije stupio u liberalnu stranku. G. 
1881 bi izabran zastupnikom, 1883 postade državnim tajni- 
kom u predsjedništvu ministarskog vijeća, 1888 ministar 
trgovine, obrta i poljodjelstva, 1894 i 1902 ministar finan- 
cija. U to je doba izdao znamenito djelo Derecho parla- 
mentario comparado. Nakon pada ministarstva Moret 
obrazova u veljači 1910 novi kabinet, u kome zadrža pred- 
sjedništvo, sve dok nije poginuo kao žrtva anarhističkog 
atentata. Izradio je i proveo važne zakonske reforme o 
porezima, nastavi i o obvezatnoj vojnoj službi, a s Fran- 
cuskom riješio različna sporna pitanja o Maroku. Isticao se 
svojim enciklopedičkim znanjem, političkom okretnošću i 
lijepim govorom. 

LIT.: Francos Rodriguez, La vida de C., Madrid 1918. J.N. 

CANALETTO (zapravo Canal) Giovanni Antonio, 
Ж Mleci 1697, + Mleci 1768, talij. slikar i grafičar. Učitelji su 
mu bili njegov otac Bernardo, slikar kazališnih dekoracija, 
i Luca Carlevaris, dok je u Rimu snažno na nj utjecao 
Giovanni Paolo Pannini, u kojega je naučio savršeno oži- 
vljavati vjerne arhitektonske gradske vedute likovima, odje- 
venim raskošnim suvremenim kostimima, ali se klonio 
majstorova načina, da spomenike fantastično preobliči i 
slikovito grupira. Iz prvoga su razdoblja njegova rada sve 
one veće slike, koje se danas nalaze u Beču (galerija Liechten- 
stein), Dresdenu, Grenobleu i Londonu (Nacionalna gale- 
rija). Dva puta je C. boravio u Engleskoj, 1746 i 1751. 
Vratio se bogat i slavan, ali su slike iz tadašnjeg razdoblja 
znatno slabije od ranijih. Na svojim glasovitim bakropi- 
sima (ima ih od prilike tridesetak) prikazuje ponajčešće 
motive iz Mletaka i mletačke okolice. On ih sam naziva 
»vedute«. Ima ih, na kojima su prikazani zbiljski motivi, 
ali i takvih, koje majstor naziva »ideate«, dakle su im 
motivi izmišljeni. Ali su i ovi nastajali na temelju studija 
po prirodi. Na svima je njima majstor na jednostavan, ali 
nedostižan i izvanredno delikatan način, savršenom tehni- 
kom, prikazao jasnu perspektivu i meku mletačku atmo- 
sferu. (Vidi i članak B. Bellotto zvan Canaletto). 

LIT.: R. Meyer, Die beiden Canalettos. Versuch einer Monographie 
der radierten Werke beider Meister, Dresden 1878; O. Uzanne, Les deux 
C., Pariz 1906; G. Ferrari, I due C., Turin 1914; M. Stuebel, C., Ber- 


lin 1923; D. v. Hadeln, Die Zeichnungen von Antonio Canal genannt 
Canaletto, Beč 1930. A. Sch. 


CANARIUM — CANIC 

GIOVANNI A. CANALETTO, S. Giovanni e Paolo i Scuole di 
S. Marco u Mlecima — Dresden, Gemäldegalerie 


CANARIUM, biljni rod iz por. Burseraceae (> Commi- 
phora), obuhvaća preko 80 vrsta, koje su razvijene kao vi- 
soko drveće neparno perastih listova i brojnih cvjetova u 
sastavljenim cvatovima. Cvjetovi su pravilna oblika i dvo- 
strukog ocvijeća, imaju 3—6 prašnika i jedan pestić s nad- 
raslom plodnicom, a iz nje se razvija jajasta i okruglasta 
koštunica s različito razvijenim slojevima usplođa. U čaški 
i vjenčiću ima po tri člana, koji su međusobno često bar 
dijelom srasli. Ove su biljke ograničene na tropska po- 
dručja Staroga svijeta. Vrste roda Canarium odlikuju se 
kao i ostali članovi iste porodice obilnim sadržajem balza- 
ma, zbog kojega se upotrebljavaju za različne svrhe; od 
njih se dobiva u prvom redu smola, elem, kopal, jestivi 
plodovi kao i dobro drvo. Po tim su svojstvima najpo- 
znatije C. commune (L.) Sargent, C. Luzonicum Gray, C. 
edule Engler i dr. F.K-n. 

CANCER, zviježđe u zodijaku — Rak. 

CANCRINIT — Kankrinit. 

CANBERRA, glavni grad Commonwealtha Australskoga 
od 9. VII. 1900; »mora biti na teritoriju New South Wa- 
lesa, ne preko sto milja daleko od Sydneya, a mora imati 
ne manje od deset kvadratnih milja«. Temeljni su kamen 
položili 12. III. 1920. Ima 7325 stan. (1933). Okolina je 
lijepa između dva jezera. Visina je 600 m, leži na 35° 15' 
j. & Grad okružuje sedam perivoja, a u jednom se dižu 
administrativne palače i parlamenat. M.š 

CANCIONERO — Kanconijer. 

CANDALE, Henri de Nogaret d'Epernon, duc de, * 
1591, + 1639, francuski vojskovoda. Pošto je 1613 stupio u 
sluZbu velikoga vojvode toskanskoga, borio se s Turcima. 
G. 1614 vratio se na francuski kraljevski dvor. Tu je ostao 
samo kratko vrijeme i zatim preuzeo zapovjedništvo nad 
kalvinskom vojskom. Kasnije je služio pod princom Oran- 
skim i u mletačkoj vojsci. G. 1636 pomirio se s Riche- 
lieuom, pošao na vojnu u Italiju i poginuo kod podsje- 
danja Casala. 

CANDELIT — Cannel-ugljen. 

CANDIA — Kreta. 

CANDIANO, mletački duždevi u 9. i 10. st., nepoznata 
podrijetla i nepotpuno utvrđene rodoslovne veze. Prvi je 
od njih Petar С. I. (887); njegov pohod protiv gusarskih 
Neretljana svršio je 18. IX. 887 njegovim porazom i smrću 
pod Biokovom. Poslije mirnog razdoblja, obilježena poro- 
dičnom politikom Рагіісіјака, Petar C. II. (932—39) širi 
trgovački i politički utjecaj Mletaka u neposrednom susjed- 
stvu i na obali Istre. Vladavina dvojice istoimenih naslje- 
dnika poprima s vremenom feudalno obilježje, a oslon na 
moćne Otone olakšava im uspon do nasljedne monarhijske 
vlasti. Petar C. III. (942—59) odbija napadaj slavenskih 
gusara na Mletke (oko 945), ali dvokratni napadaj mleta- 
čkoga brodovlja na Neretljane 948 nije imao uspjeha. Ta 
- je borba dokrajčena ugovorom o miru i prijateljstvu; čini 
se, da su se Mlečani tada obvezali na plaćanje danka. 
Premda je duždev sin i suvladar Petar prognan zbog ustan- 
ka protiv oca 959, ipak je poslije očeve smrti došao do 
vlasti s pomoću italskoga kralja. U borbi sa starim rodo- 
vima nastoji Petar C. IV. (959—76) podići svoju moć isklju- 
čivim pravom države i dužda na trgovinu robljem kao i 
osnutkom posebne plaćeničke vojske, a uzima u svoje ruke 

i posredništvo u poštanskoj vezi Italije i Njemačke s Isto- 
kom. Ispunjava doduše zahtjeve Bizanta, ali je od 967 oso- 
bito blizak Otonima, kojima Venecija daje godišnji danak. 
On pogiba 976 od urotnika. Sin Vital, koga je 971 silom 
zaredio, postao je patrijarh u Gradežu, a brat istog imena, 
zvan i Hugo, bio je grof u Padovi; potonji je vjerojatno 
istovjetan s kasnijim duždem Vitalom C. (978—79). 


LIT.: H. Kretschmayr, Geschichte von Venedig, I., Gotha 1905; F, 
Šišić, Povijest Hrvata u vrijeme narodnih vladara, Zagreb 1925. J. š-k. 


CANDOLLE — De Candolle. 

CANEA (Хона), 1. grad na zapadnom dijelu Krete u 
prostranom istoimenom zalivu, a na korijenu poluotoka 
Akrotiri. Ima 32.239 stan. (1928), živahna je luka. 

2. Grčki nomos (upravna oblast) na zapadnom dijelu 
Krete, ima 2.399 km? sa 112.019 stan. Z. D-i. 

CANELLO, Ugo Angelo, Ж Guia (Treviso) 21. VI. 1848, 
t Padova 12. VI. 1883, talijanski romanist. Profesor upo- 
redne povijesti romanskih književnosti i jezika na sveuči- 
lištu u Padovi. Dao je dobrih radova i lingvističkih i knji- 
ževno historičkih, od kojih je najbolji: La vita e le opere 
del trovatore Arnaldo Daniello (Halle 1883). Dobri su mu 
prijevodi u stihovima starih provansalskih lirika (Fiorita 
di liriche provenzali tradotte, Bologna 1881). 


LIT.: V. Crescini, u Miscelanea...in memoria di N. Caix e U. A. C., 
Firenca 1886; Isti, Romanica fragmenta, Turin 1932; V. F. Torraca, 
Scritti critici, Napulj 1907. M. D-ić. 

CANES VENATICI (Lovački psi), maleno zviježđe u 
blizini ruda Velikog Medvjeda. U ovom, po zvijezdama 
neuglednom zviježđu nalazi se mnogo maglica i skupova, 
od kojih je najpoznatija spiralna maglica, označena po 
Mesieru brojem 51 (M 51) i kuglasti skup zvijezda M 3. 
Najsjajnija je zvijezdica a C. v. 3. veličine, a poznata je 
pod imenom Cor Caroli (Srce Karlovo). A. Ob. 

CANEVARI, Demetrio, * Rim 9. III. 1559, T Rim 22. IX. 
1625, genoveški liječnik i bibliofil. Filozofiju je učio u 
Rimu, a medicinu i prirodne nauke u Paviji. Od 1584 bio 
je liječnik u Rimu, gdje je bio pod okriljem različitih 
kardinala i napokon pape Urbana VII. 

Pod C-jevim imenom poznati su naročito uvezi knjiga 
s medaljonom na sredini. Na medaljonu je prikazan 
Apolon stojeći na bigi (v.), u koju su upregnuta dva konja. 

IBL.: De rerum naturalium ortu atque inferitu, Genova 1583; De 


ligno sancto, Rim 1602; Morborum omnium qui corpus humanum 
ajfligunt methodus, Mleci 1605. 


САМСА (kanga), taloZna stijena, sastavljena od kru- 
pnijih uglastih, rijetko kada zaobljenih skršenih komada 
magnetita, Zeljeznoga sjajnika, limonita і škriljca želje- 
znoga tinjca, koji su slijepljeni hematitom ili žutim, sme- 
đim, crvenim željeznim okerom. Prilično je čvrsta. Ponekad 
se nalazi u kangi zlata, sitnih listića samorodna željeza, 
dijamanta, topaza, hrizoberila, euklasa, hrizolita, ametista 
i drugoga dragog kamenja. Razvila se u Braziliji u rudnoj 
pokrajini Minas Geraes kao naslaga na škriljcu željezno- 
ga tinjca, na glinenom i milovkinu &kriljcu ili na itaba- 
ritu u debljini od 4—12 stopa. Ec 

CANIĆ, Josip, Ж Klanjec 4. VI. 1879, + Zagreb 10. IX. 
1933, hrvatski kritióar, zborovoda i skladatelj. Veé je za 
vrijeme nauka na sveučilištu privatno učio glazbu (kod 
Zajca). Učenje glazbe nastavio je i poslije kao profesor 
(privatno kod prof. Horna u Beču). Bio je zborovođa sve- 

učilišnoga pjevačkog društva »Mladost«, upravljao je i tam- 
buraškim zborom toga društva. C. je sam smatrao Zi- 
votnim svojim pozivom rad kritičarski i dirigentski. Oku- 
$ao se i kao dramski pisac. Skladao je zborove i popijevke, 


a posebno se posvetio skladbama za tamburaške zborove“ 


nastojeći, da jednoličnu fakturu dotadašnjih tamburaških 
skladatelja nadomjesti znatno dotjeranijom instrumentaci- 
jom. Zato se i danas još tamburaške skladbe Canićeve 
smatraju osobito vrijednima. 

LIT.: B. Širola, Pregled povijesti hrvatske 
Isti, Hrvatska umjetnička glazba, Zagreb 1942. 

CANIN, planinska kosa u Julijskim Alpama među doli- 
nama Raccolana i Resia od Resiutte na Felli do Predila nad 
gornjom Sočom. Kosa se stere od JZ prema SI. Središnji 
dio je najviši. U njemu se ispinje najviši vrhunac istog 
imena, visok 2592 m. U istočnom su dijelu vrhovi Prestre- 
lenik 2499 m, Cergnala 2344 m i nad Koritnicom Rombon 
2210 m. Ovim dijelom ide granica između talijanskih po- 
krajina Gorice i Udine. Prva je naseljena Slovencima, ko- 
jih ima sve manje u drugoj pokrajini. Jezično je zasebna 
skupina Rezijanskih Slovenaca. Skupinom C. prolazi kolna 


muzike, Zagreb 1922; 
BS 


cesta Chiusaforte — Cave del Predil penjući se do sedla 
Nevea (1195 m), koje je dobro poznato planinarima i ski- 
jašima. : 

LIT.: G. Marinelli, Guida della. Carnia e del Canal del Ferro, 
Udine 1925. V-i 


CANINA, Luigi, * Casale Monferrato 23. X. 1795, + Fi- 
renca 17. X. 1856, talijanski arhitekt i arheolog. Učio je 
u Turinu i Rimu, gdje je postao arhitekt porodice Borghe- 
se i izveo neke građevine u čuvenom perivoju Borghese 
na brdu Pinciju (među ostalim ulazne propileje s trga 
Flaminio). G. 1856 boravi u Engleskoj, gdje je po nalogu 
vojvode od Northumberlanda izvodio nacrte za jedan nje- 
gov dvorac. Važniji je međutim C. kao arheolog. Na te- 
melju svojih savjesnih studija antikne rimske arhitekture 
napisao je velik broj djela o ruševinama u Ostiji, o topo- 
grafskom tlocrtu grada Rima i građevinama u starim gra- 
dovima Tuskulu i Vejima. Najznatnija su njegova arheolo- 
ška djela: L'architettura antica descritta e dimostrata coi 
monumenti, Rim 1834—44, i Gli edifici di Roma antica e 
sua campagna, Rim 1848—56. 

LIT.: Е. Noack u Thieme-Beckerovu ALBK, V., Leipzig 1911. А. Sch. 

CANIS MAJOR (Veliki Pas), veliko i lijepo zvijezde 
jugoistočno od zviježđa Orion. Glavna zvijezda Sirius (v.) 
najsjajnija je stajačica našeg neba. Zviježđe C. m. izlazi u 
večernjim satima koncem siječnja na jugoistoku, te je 
vidljivo u našim krajevima nisko na južnom nebu do tra- 
vnja, kada nestaje u večernjem sumraku na jugozapadu. 
Zvijezdu Sirius nazivaju i »Pasjom zvijezdom«, a kako 
krajem srpnja i početkom kolovoza izlazi zajedno sa Sun- 
cem, zovu se ovi najvrući dani »pasji dani«. A. Ob. 

CANIS MINOR (Mali Pas), maleno zviježđe južnije 
od zvijezđa Blizanaca, njegova je najsjajnija zvijezda 
Procyon (v.). A. Ob. 

CANISIUS, Petrus > Kanizije. 

CANIZARES, José de, * Madrid 4. VII. 1676, + Madrid 
14, IX. 1750, španjolski dramatičar. Izvanredno plodan, 
ostavio je velik broj svakovrsnih kazališnih djela, među 
kojima su mu najuspjelije komedije karaktera (El dómine 
Lucas, El montanćs en la corte). C. je često, po tadašnjem 
običaju, ali s više slobode, oponašao motive španjolskih 
klasika, a katkada je uzimao za uzore i djela inostranih 
dramatičara (EI sacrificio de Ifigenia po Racineu, Temi- 
sfocle po Metastasiju). C. je spretno izmišljao zapletaje i 
uspješno crtao komičke tipove svojih djela, a pokazivao je 
i lakoću u gradnji stihova; no neke njegove mane — uka- 
lupljenost, pretjeranost u osjećajima, približavanje lakrdiji 
— najavljuju već nazadovanje španjolskoga kazališta. 

LIT.: J. E. Hartzenbusch, C., Revista de España, de Indias y del 


Estranjero, IV.; L. de Viel Castel, Essai sur le théâtre espagnol, Il., 
Pariz 1882. J. An-s. 


CANKAR, 1. Ivan, * Vrhnika 10. V. 1876, + Ljubljana 
11. XII. 1918, slovenski pjesnik, pripovjedač i dramatičar. 
Bio je sin gospodarski propale malogradske obrtničke poro- 
dice. Rana životna razočaranja i poniženja, bijeda i su- 
mnja u sve životne vrednote osim u materinu ljubav i sami- 
lost s patnicima pojačavali su prirođena-svojstva njegove 
duševnosti, koja se očitovala u neobično uzbudljivoj stva- 
ralačkoj mašti. Ta je mašta pretvarala sve doživljaje u 
književnu krađu. C. je jedan od najrječitijih primjera 
burnoga vanjskoga kvantitativnoga razvoja i harmoničnog 
nutarnjeg dozrijevanja u razdoblju od dobrih 20 godina 
životne borbe i umjetničkog stvaranja. Književnom radu 

pristupa u doba prvoga tjelesnoga i du&evnoga dozrije- 
vanja. U daékoj »Zadrugi«, koja je udružila cvijet tada- 
šnjega slovenskoga srednjoškolstva, vrijedio je kao origi- 
nalan pjesnik, polemičan kritičar i revolucionaran debater. 
Njegov odnos prema slovenskoj književnosti i javnom 
Životu bio je borben. Od suvremenih pjesnika cijenio je 
samo epičara Aškerca, iako se u njegovim lirskim pje- 
smama osjeća Gregorčičeva melodika. Gajio je i umjetni- 
čku prozu, u kojoj se mogu zapaziti Štritarovi stilski 
elementi i produbljena Kersnikova životna problematika. 
Uza sve to temelj je njegova đačkoga stvaranja vlastiti 
život, a cilj borba, ispovijed i prosvjed. Poslije mature па 
liubljanskoj realci 1896 upisao se u Beču na graditeljski 
odio tehnike, ali je doskora prešao na romanistiku i sla- 
vistiku. No ni tada ni kasnije nije se kraj svih tvrdih 
odluka latio ozbiljne nauke. Sav se naime predaje knji- 
ževnosti i s velikim oduševljenjem pristupa novoj roman- 
tici, koja je bila moda tadašnjega bečkoga umjetničkoga 
života. Usprkos mladenačkim 
simpatijama prema nekim ge- 
slima naturalizma i realizma 
njegovo je umjetničko shva- 
ćanje života  spiritualističko 
i idealističko. U njegovu se 
stvaranju toga doba prepleću 
utjecaji Heinea, Nietzschea, 
Gogolja i Dostojevskoga. U 
to doba umjetničkoga pro- 
čišćavanja i dozrijevanja C. 
je baš pod utjecajem ruskih 
pripovjedača napustio pjesmu, 
jer je osjećao, da u njoj ne 
može izraziti ono,što bi htio. 
Najbolje pjesme skupio je 
1897 u knjigu Erotika (tiska- 
na 1899). Zbirka je tako smela 
slovensku javnost, da je libe- 
ralno naprednjastvo obeća- 
valo pjesniku — ludnicu, a 
biskup Jeglič kupio je čitavu nakladu i dao je spaliti. C. je 
povećanu zbirku opet izdao (1902), no tada se težište 
njegova stvaranja već tako pomaknulo u beletrističnu prozu, 
da je spaljenje Erotike osjetio kao simbolično djelo, u ko- 
jem su izgorjele i sve njegove nenapisane pjesme. Erotika 
je po svojoj iskrenosti više nego po nedotjeranosti oblika 
konac staroga epigonstva i početak impresionističke sloven- 
ske lirike. Danas je njena vrijednost tek povijesna. Ali zato 
je reformatorsko i trajno bilo C-ovo stvaranje u prozi. Još 
iste godine, kad i Erotiku, izdao je prvu knjigu novela, Vi- 
njete. Istodobno se latio i dramatike, pa je s analitičnom 
društvenom tragedijom Jakob Ruda (1900) postigao prvi 
uspjeh. Od tada je, nešto i radi novčanih nevolja, stvarao 
naglo jedan tekst za drugim: roman o slovenskim umjet- 
nicima Tujci (1902), zbirku novela Knjiga za lahkomiselne 
ljudi (1901), političku i društvenu komediju slovenskoga 
malograđanskoga života Za narodov blagor (1901) i niz 
novela, kritika i polemika u revijama i časopisima. Skupna 
je oznaka toga njegova rada idejni prosvjed protiv život- 
nog materijalizma kod kuće i u svijetu, sad nietzscheovski 
samosvijestan, krut i patetičan, sad društvovno uporan i 
revolucionarno drzak, sad kršćanski blag i samilostan. Nje- 
gove pripovijesti i novele prvo su psihološko oblikovanje 
u slovenskoj književnosti, tu i tamo naturalistične, ali ve- 
ćinom psihološke studije i analize. No najveće je čudo 
jezik, odnosno stil, koji je muzikalan i ujedno plastičan. 
U ovim se dvjema dramama zrcali malogradski porodični 
i politički život kao i duboka ozbiljnost u prosuđivanju 
odnosa među ljudima. Po ideji i po obliku to su prve 
slovenske drame, koje se mogu mjeriti svjetskim estetskim 
mjerilima. Iz njih odišu ibsenovska idejna strogost i ana- 
litička napetost. Trećom dramom Kralj na Betajnovi (1902) 
zaključio je C. individualno-revolucionarno razdoblje mla- 
denačkoga stvaranja. Tu je dramu stvorio iz želje, da nad- 
vlada svijet krivice i nasilja u društvu i u sebi. No u 
svojoj borbi nije dovoljno dosljedan, i zato je njegova 
žrtva na oko uzaludna. Djelo je majstorsko po zamisli i 
uzbudljivo po ideji. C. je osjetio, da mora segnuti dublje 
u sam život, da mu se pjesništvo ne izvrgne u deklama- 
ciju. Uzdigao se nad vlastitu prošlost i savjesno prikazao 
povijest svoje obitelji, naročito potresnu epopeju o mate- 
rinjoj žrtvi u romanu Wa klancu (1902). Djelo je međaš 
u njegovu umjetničkom i ličnom životu. U njemu se prvi 

put snaZno oslobodio subjektivnosti; roman je prava pri- 
povjedalačka umjetnina. No C. nije ostao vjeran objek- 
tivno-epskom smjeru, koji — istina — nije nikada kasnije 
posve napustio, ali u njegovoj je stvaralačkoj mašti živjelo 
toliko međusobno oprečnih duševnih i životnih elemenata, 
da se u njegovu stvaranju i pokraj socijalno-spiritualistične 
dominante javljaju naturalistički, realistički, satirički, po- 
lemički i simbolički akordi, koji se ipak konačno usklađuju. 
Već je u romanu Na klancu spoznao i osudio dualističan 
život: klanac siromaha i ponosnu gospodsku Betajnovu; 
kutić materijalne tihe žrtve i široki bijeli svijet. Njegov 
je odnos prema onom prvom svijetu, svijetu sirotinje, 
ostao do konca njegova stvaranja pun srdačnosti, iako kao 
uvjereni politički socijalist ćuti goruću problematiku dru- 
štvenoga života. No njegov poziv nije društvena analiza, 
nego umjetnička slika, koja treba uvijek izricati suprotnost 
između materije i duha. Iza zbirke novela i crtica Ob zori 
(1903), koje prikazuju sve navedene mogućnosti, njegovo 
se djelo konačno priklonilo idealizmu vjere i čežnje za 
boljim svijetom. Taj smjer pokazuju i simbolične pripo- 
vijesti Življenje in smrt Petra Novljana (1903) i maleni 
roman Hiša Marije Pomočnice (1904). U oba djela poku- 
šao je umjetnički prikazati dječje trpljenje i čežnje; ovo 
oboje on odsada shvaća kao najviše oblike duhovnoga 
života uopće. Razumljivo je, da je njegova izvorna i na- 
čelna umjetnost često izazivala velik otpor utilitarističko- 
rodoljubne kritike. C. je odgovarao na napadaje stva- 
ranjem novih djela u duhu svojih nazora, kao i satirama 
i polemikama. Silovit odgovor kritičarima, koji su mu 
predbacivali pornografiju u romanu Hiša Marije Pomoc- 
nice, jest satirična alegorija Gospa Judit (1904). Tu je 
potencirao upravo one elemente, o koje se je kritika naj- 
žešće spoticala. Odmah zatim skrenuo je u ljubavnom 
događaju, kako je sam nazvao svoje djelo Križ na gori 
(1905), na put simbolično shvaćenog realizma. Prvi put u 
stvaranju postao mu je važan problem domovine i umjet- 
nikov odnos prema njoj. Slika siromašnoga rodnoga Klanca 
počela se stapati sa slikom domovine, koja je prema širo- 
kom svijetu ono, što je bijedni Klanec prema gospod- 
skoj Vrhniki. Osim toga ukazuje mu se domovina još u 
jednom liku — komične doline šentflorjanske, Која je 
umilnija slika nekadašnje krute Betajnove. Za taj prijelom 
u C-ovu stvaranju značajne su pripovijesti Potepuh Marko 
in Kral Matjaž (1906), V mesečini (1906) i Križ na gori. 
Ta promjena nije samo od književnog značaja, jer pada 
u doba, kad se htio oženiti i učiniti kraj bohemskom ži- 
votu. Središnje djelo njegova pripovjedalačkoga rada tvori 
roman Martin Kačur (1907) s podnaslovom »Zivotopis 
idealista. U njemu je potresno izrazio svoju životnu 
sumnju, koja ide do zdvajanja, da bi čovjek njegove vrste 
mogao pribaviti priznanje i sreću u društvu, koje se 
osniva na želji za vlašću i novcem. S tim psihološkim 
romanom dosegao је С-оу simboličko-realistički smjer 
vrhunac, pa stoga Izidor Cankar kaže, da je to najbolja 
pripovijest Ivana C-a. No s njom je uglavnom bio već i 
konac toga smjera, kako nam svjedoči fantastična pripo- 
vijest Nina (1906), koja je u biti gorko odricanje od života 
i odluka za smrt. Njegova je životna snaga već bila načeta. 
Njegov put nije išao smjerom porodične sreće i građanske 
udobnosti nego u sveđer jače samotno zaronjivanje u skro- 
vitosti vlastite duše, premda je tada bio na vrhuncu svoje 
slave i društvene popularnosti. I ostale kraće pripovijetke 
i novele, što ih je napisao u tom razdoblju, prikazuju nam 
njegovu borbu s pesimizmom, zalete optimizma i ponovne 
adove u očaj i nihilizam, na pr. Smrt in pogreb Jakoba 
етеде (1907), fragment Marta (1906) i satira Aleš iz 
Razora (1907). 


Nakon bezuspješnog pokušaja, da uredi svoj život poput 
drugih ljudi, bacio se na poticaj svojih prijatelja u poli- 
tički život te je kao organizirani pristaša socijalno-demo- 
kratske stranke 1907 kandidirao za zastupnika na carevin- 
skom vijeću. Dragocjen je plod političke borbe, koju je 
vodio iz uvjerenja, pripovijest Hlapec Jernej in njegova 
pravica (1907). Djelo je počeo pisati kao agitacionu brošuru, 
ali se ono svojom iskrenošću i dosljednošću pretvorilo u 
majstorsku novelu. Hlapec Jernej vjekovni je izraz vječne 
borbe čovjeka za priznanje njegova djela i njegova prava. 
Priprost, ali veličanstven stil daje utisak neumoljive spo- 
znaje. Polemičnoga su značaja Pohujšanje v dolini Šent- 
Horjanski (1907), zbirka satira i novela Krpanova kobila 
(1906), Zgodbe iz doline šentflorjanske (1908), kritična 
alegorija Bela krizantema (1910) i više sitnijih satira i 


polemika. Skupna melodija, koja ih povezuje, jest borba 
protiv licumjerstva građanskoga morala te srdit otpor 
protiv književnog i uopće umjetničkoga kritikantstva i ne- 
morala, koji izvire iz njega i iz pedagoških, političkih i 
drugih neumjetničkih pogleda. Nad građansko društvo 
uzdiže zapuštenu djecu, skitnice i pale žene, sve, kako misli, 
žrtve građanskog društva. Među tim tipovima dobiva lik 
mukotrpne matere sve potresnije, gotovo već mučeničke 
i svetačke crte. Još značajniji je lik progonjenoga djeteta, 
sina mukotrpne matere. Taj je tip simbolično uveličavanje 
C-ovih patnja u dječjim godinama, kao što je mati i bi- 
jedna djevojka umjetnički uveličana slika njegove matere, 
Taj proces autostilizacije vlastitoga života u svrhu obliko- 
vanja jasnih umjetničkih parola, prilika i alegorija pokazao 
je osim u pripovijesti Na klancu naročito u zbirci Za 
križem (1909). Poradi matere počinje u svom stvaranju 
priznavati i domovinu, koja polako gubi u njegovoj stva- 
ralačkoj mašti tragikomičan značaj šentflorjanskoga licu- 
mjerstva i abderitstva kao i demonske crte Kantorova 
kraljevstva na Betajnovi. U pripovijesti Kurent (1909) prvi 
je put ispovjedio vjeru u smisao i uspješnost slovenskoga 
narodnog i kulturnog života. Odsada prevladavaju u nje- 
govoj umjetnosti sve češće domaći motivi objektivnoga 
sadržaja, koje je slikao krajnjom subjektivnošću. Osim te 
domoljubne težnje, koju izriču Sosed Luka (1909), Troje 
povesti (1911) i niz crtica, otvaraju se u njegovoj stvara- 
lačkoj fantaziji duševni hramovi i prostori, o kakvima još 
nije slutio slovenski pisac. S njegovom borbenošću protiv 
društvene i osobne nepravde počinje se u njemu javljati 
i religiozna žica. O burnosti tih suprotnih sila svjedoče 
njegova djela iz tih godina. U drami Hlapci (1910) satira 
mu se na površnost slovenske inteligencije nehotice pre- 
tvorila u tragediju njegova odnosa prema bolesnoj materi. 
Od toga je trenutka svijesno išao po labirintima svoje 
duševnosti, dok nije u ljubavnoj pripovijesti Milan in Mi- 
lena (1913) došao do zadnje stepenice svoga dosljednoga 
spiritualizma, do poricanja tjelesnoga života uopće, što je 
već prije najavio u zbirci psiholoških novela Volja in moč 
(1911) i u simboličnoj lirskoj drami Lepa Vida (1912). 
Ostale osnove, većinom autobiografskoga izvora, napušta 
poslije prvih poglavlja. Za tu stranu njegova stvaranja 
vrijedni su spomena fragmenti Moje življenje (1914) i 
Grešnik Lenart (1915). U patnjama i nadama svjetskoga 
rata rodile su se simbolične crtice posljednje zbirke Podobe 
iz sanj (1917), u kojima je doista izašao iz subjektivnosti 
i postao glasnik narodne i opće ljudske čežnje za mirom, 
pravdom i slobodom. To djelo i mnoštvo novela i crtica 
toga razdoblja svjedoče, da je njegova stvaralačka snaga 
još neprekidno rasla, iako je njegova tjelesna snaga ginula, 
dok mu nije nesretni slučaj nenadano i rano ugasio život. 

C. nije samo, uz Prešerna, najveći književni umjetnik 
slovenske literature, već po duhu, obliku i sadržaju ide 
među najveće umjetnike evropskoga kulturnoga kruga. 

BIBL.: Zbrani spisi, I—XX, s uvodom i napomenama Izidora Can- 
kara, Ljubljana 1925—36. 

LIT.: F. Dobrovolje, Pozabljeni I. C., Ljubljanski Zvon 1938; B. 
Vodušek, 1. C., Ljubljana 1937; J. Glaser, Iz pisem I. C. Anici Luši- 
novi, Ljubljanski Zvon 1926, 1928; F. Govekar, Pisma 1. C. meni, Lju- 
bljanski Zvon 1934, 1935; L. Kraigher, I. Cankarja zdravje, bolezen in 
smrt, Koledar Cankarjeve družbe, Ljubljana 1939; J. Kocmur, Cankar 
in delavske matere, Koledar Cankarjeve družbe, Ljubljana 1939; Izidor 
Cankar, Ob 60-letnici I. C., Dom in svet 1926; F. Čibej, Umetniško 
ustvarjanje 1. C., Ljubljanski Zvon 1927; J. Vidmar, I. C. pisateljski 
početki, Ljubljanski Zvon 1929; Isti, Delo I. C., Ljubljanski Zvon 
1930; Isti, Vprašanje Cankarjevega nazora, Ljubljanski Zvon 1932; I. 
Bručić, Za Cankarjevo podobo, Ljubljanski Zvon 1937; D. Kermavner, 
K pravdi za Cankarja, Sodobnost 1938; F. Vodnik, K pravdi za Cankar- 
jevo podobo, Dejanje 1940; A. Slodnjak, Nekaj vodilnih idej in tipov 
Cankarjeve umetnosti, Slovenski jezik 1939; F. Koblar, Delo Ivana Can- 
karja v Zadrugi, Slovenski jezik 1939, 1940; H. Rinn, Der Dichter des 
slowenischen Volkes, Deutsche Zeitschrift 1935; B. Calvi, Il crisantemo 
bianco ossia I. C. e la critica, Mantova 1931; Isti, Le imagini di sogni 
(Podobe iz sanj) di I. C., Turin 1941 (Atti della R. Acc. delle Scienze 
di Torino 76). О C-u je pisao N. Bartulović (Književni Jug, 1919 knj. 
HI.) te M. Marjanović (Vienac 1903). 

PRIJEVODI: Cankarovi su spisi prevedeni na gotovo sve kulturne 
jezike, najviše puta Hlapec Jernej, Martin Kačur, na pr. čak i па finski 
jezik (Maila Talvio, 1907). Opširnije uvode o njemu i njegovoj umjet- 
nosti imaju ovi prijevodi: Sluga Jernej i njegovo pravo, Narod. knjiž., 
Zagreb 1925 (preveo Z. Doroghy, uvod napisao N. Bartulović); Martin 
Kačur, ZB, Zagreb 1934 (preveo i uvod napisao I. Kozarčanin); Pripo- 
vetke, SKZ, Kolo 33, br. 219, Beograd 1930 (Ć. Čičin Šain i N. Bar- 
tulović); Za krstom, Ženeva 1917 (V. Fabjančić); Il racconto di Šimen 
Sirotnik, Rim 1929 (N. Giusti); H re di Betainova, Turin 1929 (B. 
Calvi); La mia vita, Mantova 1930 (B. Calvi). A. S-k. 


2. Izidor, Ж Sid 22. IV. 1886, slovenski povjesničar umjet- 
nosti i političar, bratić Ivanov. Otac mu je bio krojač u 

Šidu, i ondje je 1. C. svršio pučku školu. Preselivši se u 
Ljubljanu učio je ondje gimnaziju i bogoslovlje od 1897 do 
1909; sveučilišne nauke učio je u Louvainu i u Beču (kod 
M. Dvoráka), gdje je 1913 postigao doktorat (disertacija 
o talijanskom slikaru G. Quagliu izašla je u Domu in 
svetu 1920). Od 1914 do 1918 uređuje Dom in svet, 1918—19 
Slovenec, 1918 član je Narodnega sveta (Narodnoga vijeća) 
i Izaslanstva za ujedinjenje. G. 1919—20 nastavio je nauke 
u Beču, 1920 postao docent za umjetnost na sveučilištu u 
Ljubljani, 1923 izvanredni, a 1928 redovni profesor. U 
naučne svrhe putovao je po Italiji, Francuskoj, Španjolskoj 
i Engleskoj. U rujnu 1936 otišao je kao poslanik Jugosla- 
vije u Buenos Aires, a 1941 u Kanadu. 

Javni rad započeo je u Domu in svetu pod pseudonimom 
Fr. Bregar. Tu je 1911 priopćio svoje interviewe s viđeni- 
jim slovenskim književnicima i umjetnicima (izašli 1920 
prošireni u knjizi Obiski) i roman S poti (1913), koji obra- 
duje unutarnju rascjepkanost modernoga estetski obrazo- 
vana čovjeka (izašao u posebnoj knjizi 1919, a češki pri- 
jevod B. Vybirala 1921). Mnogo je prevodio s engleskoga 
i francuskoga (Dickens, Sheehan, Bazin, Lichtenberger). 
Kao urednik Doma in sveta podigao je dotadašnji poro- 
dični list na razinu 
umjetničke revije. U 
uredništvu Slovenca 
vodio je slovensku 
politiku u Krekovu 
narodnom smislu 
protiv — Šušteršičeve 
austrofilske politike. 
Bio je među glavnim 
začetnicima i redak- 
torima »autonomisti- 
čke deklaracije« U 
Ljubljani je bio gla- 
vna osoba na polju 
izučavanja і promi- 
canja umietnosti. G. 
1920  osnovao je 
Umetnostno zgodo- 
vinsko društvo, vo- 
dio njegovo znan- 
stveno glasilo Zbor- 
nik za umetnostno 
zgodovino (od 1921 


dalje), organizirao 
različne umjetničke 
izložbe (portretnu, 


povijesnu, Meštrovićevu, češku). Njegova je zasluga osnu- 
tak Narodne galerije, velikodušnim darom omogućio je 
osnutak i izgradbu Moderne galerije. Mnogo je truda 
posvetio obrazovanju znanstvenoga pomlatka svoje struke. 
Mnogogodišnji zajednički život s Ivanom Cankarom kva- 
lificirao ga je za izdavača njegovih sabranih djela, kojima 
je napisao uvode i tumačenja. Organizirao je stožer su- 
radnika Slovenskog biografskog leksikona i dugo mu godina 
bio glavni urednik. 

BIBL.: Uvod v umevanje likovne umetnosti (Sistematika stila), 1926; 
Zgodovina likovne umetnosti v zahodni Evropi, 1: Od početkov krščan- 
ske umetnosti do l. 1000 (1926—29); II: Razvoj stila v visokem in po- 
znem srednjem veku, od 1. 1000 do 1. 1400 (1931); III: Od 1. 1400 do 1. 
1546, 1. Razvoj stila v italijanski renesansi (1936). 

LIT.: Slov. biografski leksikon, s. v.; Zgodovina slov. univerze v 
Ljubljani. J. G. 

CANKARA, Ж 788 pos. Kr, osnivač škole u Crifigagiri 
(Misore) iza inače nepoznatoga Bádaráyane, od kojega 
potječe starija zbirka Vedante (> Indijska filozofija), naj- 
znatniji je kodifikator i komentator brahmanske nauke. 
Njegov monistički sustav (advaitam) još je i danas osnov 
pravovjernoga teološko-filozofijskoga naziranja. Rad njegov 
na uspostavljanju prave nauke na osnovi Upanišada kao i 
borbe njegove protiv nauke Sáfikhya kao i protiv budizma 
prikazane su u djelu »Cafikarino osvajanje nebeskoga kruga« 
(Cafikara-dig-vijaya). 

OpseZni komentar njegov pod imenom Gariraka-bháshyam 
preveo je P. Deussen u djelu Die Sütra's des Vedanta 
(Leipzig 1887), a nauku mu je prikazao u djelu Das 
System des Vedanta (Leipzig 1906?). A. B-a. 

CANKARJEVA DRUZBA osnovana je u Ljubljani 1929 
uz sudjelovanje Strukovne komisije za Sloveniju, Radni- 
čke kulturne centrale »Svoboda« i radničkih zadružnih 
organizacija. Svrha joj je prosvjetni i gospodarski napre- 
dak naroda, osobito radnika, u socijalističkom smislu. Ona 





CANNES 


CANKAR — CANNAN 


je protuteža katoličkoj Družbi sv. Mohorja. Svake je go- 
dine izdavala kalendar i tri knjige književnog ili poučnog 
sadržaja. Među piscima nalaze se Angelo Cerkvenik, Anton 
Dermota, Jože Kranjec, Dragotin Lončar, Ivan Molek i 
drugi. A. peo; 

CANKOV, 1. Aleksandr, Ж Orehovo 1879, bugarski 
učenjak i političar, profesor gospodarskih znanosti na sve- 
učilištu u Sofiji. Svršivši pravne nauke u Sofiji učio je u 
Minchenu, Berlinu i Breslauu političku ekonomiju. Radi 
njegove djelatnosti u »Gospodarskom društvu« i njegova 
znanstvenog djela Politička ekonomija (1931) izabrala 
ga je Bugarska akademija za člana. Svojim nastavničkim 
radom kao i suradnjom u znanstvenim časopisima C. je 
ušao u red najznatnijih bugarskih učenjaka, a u svojim se 
javnim govorima istaknuo kao borac za društvene reforme 
zahtijevajući, da se radništvu poboljšaju uvjeti rada i da 
ono sudjeluje u dobiti poduzeća. — Kao politički protivnik 
A. Stambolijskoga zastupao je C. načelo nacionalne evo- 
lucije okupivši oko sebe umjerene društvene radnike, nov- 
Care, svećenstvo i obespravljene časnike. Prevratom od 9. 
VI. 1923 došao je kao ministar predsjednik na čelo koali- 
cijskoga kabineta »Narodnog Sgovora«; na tome je polo- 
žaju ostao do 1926, 
kad je preuzeo pred- 
sjedništvo sabora. 
Danas se bavi znan- 
stvenim radom, uje- 
dno je član sabora 
kao nezavisni naro- 
dni zastupnik. N.S. 

2. Canko, * Ore- 
hovo 1899, bugarski 
skladatelj, operni di- 
rigent, profesor gla- 
zbene akademije u 
Sofiji. Skladao: Sim- 
foniju u d-molu, sim- 
fonijsku fantaziju u 
a-molu, klavirske 
minijature, fugu za 
klarinet, engleski rog 
i fagot, solo-popijev- 
ke na bugarske, nje- 
mačke i ruske tek- 
stove, narodne ple- 
sove za klavir. B. $. 

3. Dragan, * Svi- 
štov 1828, + Sofija 
24. III. 1911, bugarski društveni radnik i političar. Svršivši 
katoličku učiteljsku školu učio je u Rusiji i Austriji, a za- 
tim se nastanio u Carigradu, gdje je razvio osobito živu 
djelatnost. Krajnja rješenja, koja je pri tome zastupao, bu- 
garski narod nije prihvatio. Uređivao je časopis Bálgarija, 
u kojem je napadao bugarske episkope u njihovu nastojanju, 
da oslobode crkvu fanariotskog svećenstva. Kad su se Bugari 
1870 odijelili od grčkog patrijarha, C. ode s Josifom Sokol- 
skim, igumanom gabrovskog manastira, u Rim, gdje je Sokol- 
ski posvećen za unijatskog arhiepiskopa. Za velikog ustanka 
protiv turske vlasti 1876 poslan je s Markom Balabanovim 
u inozemstvo, pa je mnogo pridonio narodnom oslobođenju. 
Kao vođa liberala, prozvanih po njemu cankovisti, bio je 
1880 i 1883/4 ministar predsjednik. Premda je bio velik 
rusofil, ipak nije odobravao rad ruskih agenata u Bugar- 
skoj. U pitanju sjedinjenja Istočne Rumelije s kneževinom 
Bugarskom zauzeo je protivno stanovište i pristao uz Ru- 
siju; sa svojim je sumišljenicima sudjelovao u pobunama 
protiv regenta Stambolova. Kako je narod osudio takvu 
djelatnost, C. je morao napustiti zemlju i mnogo je pre- 
trpio zbog svoga rusofilstva. Kad se Bugarska izmirila 
s Rusijom, vratio se u domovinu i ostao vjeran knezu 
Ferdinandu. 

CANNA — Kana. 

CANNAE — Kana. 

CANNAN, Gilbert, * Manchester 1884, engleski romano- 
pisac. Pravne nauke svršio u Cambridgeu i Londonu. Bio 
je jedan od osnivača Manchester Repertory Theatrea, 
suradnik Manchester Guardiana i kazališni kritičar u listu 
The London Star (1909—10). B. Shaw ga je karikirao u ko- 
mediji Fanny's First Play pod imenom Gilbert Gunn. Od 
romana najbolji su mu Round the Corner (1913), Young 
Earnest (1915), Mendel (1916), The Stucco House (1917), 
Annette and Bennett (1922). Od desetak C-ovih drama 








CANNAN — CANOSA DI PUGLIA 


zadržala se na pozornici jedino aktovka Everybody's 
Husband (1917). Napisao je više svezaka kritike, među 
njima raspravu o satiri (1914) i knjigu o Samuelu Butleru 
(1915). Pisao je i pjesme (Noel, 1922) i mnogo prevodio 
(R. Rolland, Jean Christophe, 1910—13). Krajem prvog 
svjetskog rata teško je obolio i oko 1924 posve prestao 
isati. 

P LIT: Е. Swinnerton, The Georgian Liter. Scene, London 1935. J. T-a. 

CANNANORE, grad u malom zaljevu na jugozapadnoj, 
malabarskoj obali Indije. Izvozi papir, pamučne prerađevine 
i kokosovo vlakno. U 12. i 13. st. važno tržište. Poslije 
pripada Portugalcima (1498—1650) i Nizozemcima (1650 do 
1771). Od 1791 C. je u britanskoj vlasti. Ima 34.236 stan. 

CANNEL-UGLJEN — Kanel-ugljen. 

CANNES, raskošno francusko morsko kupalište na obali 
Riviere, 38 km jugozapadno od Nizze. Odlikuje se vrlo 
blagim zimama, jer ga visoke planine u zaleđu štite od 
hladnih kopnenih utjecaja. Grad sa 49.032 stan. (1936) širi 
se amfiteatralno po sjeveroistočnoj obali zaljeva Napoule. 
Bogati gosti (osobito Englezi) posjećuju C. Putničarstvo se 
počelo brže razvijati, otkad se Nizza razvila u bučan grad. 
C. ima raskošni kasino, brojne hotele i velik broj vila. 
Uz putničarstvo za gospodarstvo je od velikog značaja ri- 
bolov (osobito srdele). Dosta su bogati muzej i galerija 
slika. J. R-ć. 

CANNING, 1. Charles John, earl, * Gloucester Lodge 
14. XII. 1812, T London 17. VI. 1862, engleski drZavnik. Sin 
Georgea C. G. 1836 ulazi u donju, a 1837 u gornju kuću. Od 
1841 do 1846 drž. podtajnik za vanjske poslove u kabinetu 
R. Peela, 1853 glavni meštar pošta u kabinetu Aberdeena. 
Potkraj 1855 imenova ga lord Palmerston generalnim guver- 
nerom Indije, u kom je svojstvu razvio znatnu djelatnost 
i svladao veliku bunu 1857, ali je iza nje razumnim i blagim 
mjerama primirio zemlju. Kad je Vel. Britanija potpuno 
preuzela upravu Indije od istočnoindijske kompanije, po- 
stade C. (1858) prvi potkralj Indije. Preuredio je vojsku i 


financije Js zamašne zakonodavne i upravne reforme. 
LIT.: H. Š. Cunningham, Earl C., Oxford 1891. 


2. George, ** London 11. IV. 1770, t Chiswick 8. VIII. 
1827, engleski drZavnik. Bio je potomak drevne porodice; 
nakon dovršenih nauka postaje odvjetnik u Londonu, a 
1794 dođe kao pristaša Pittov u parlamenat. U listu The 
Anti-Jacobin or Weekly Examinar zagovaraše Pittovu poli- 
tiku, pa ga ovaj 1796 imenova državnim podtajnikom za 
vanjske poslove. G. 1801 istupiše obojica iz vlade; 1804 do 
1806 С. stoji na čelu mornaričke blagajne, а 1807 do 1809 on 
je ministar vanjskih posala u kabinetu vojvode od Port- 
landa. Tada je zastupao izričitu antinapoleonsku politiku. 
Oštar sukob s ministrom rata lordom Castlereaghom (v.) 
dovede do njihova dvoboja, u kom je C. ranjen, a obojica 
su ispala iz kabineta. S Walterom Scottom i Georgeom EI- 
lisom osnovao je Quarterly Review, glavni organ konzerva- 
tivne struje. G. 1814 pođe za poslanika u Lisabon, 1816 bio 
je u ministarstvu kao predsjednik indij. kontrolnog ureda, 
1818 sudjelovao na kongresu u Aachenu, 1822 bi imenovan 
generalnim guvernerom Indije, ali mu je, uoči odlaska, a 
nakon samoubojstva lorda Castlereagha, povjerena lisnica 
vanjskih poslova. Svoju je politiku upravio smjerom, koji 
je Englesku postepeno udaljivao od Austrije; pokazao se 
odlučnim protivnikom apsolutističkih struja, kakve su tada 
vladale u Evropi; ravnao je prijelazom na liberalnu poli- 
tiku u Engleskoj; podupirao je ustanke španjolskih kolo- 
nija u Južnoj Americi, osujetio apsolutistički prevrat u 
Portugalu i sa simpatijom gledao na grčki ustanak. Nje- 
govim zauzimanjem sporazumješe se Rusija i Engleska 
Petrogradskim protokolom od 4. IV. 1826 u pitanju zaje- 
dničkog posredovanja u korist Grka; Londonskim ugo- 
vorom od 6. VI. 1827 bi uglavljena suradnja Engleske, 
Rusije i Francuske u grčkom pitanju, koja je, nakon bitke 
kod Navarina, omogućila oslobođenje Grčke. Dne 10. IV. 
1827 stupi na čelo ministarstva, uz koje stajahu umjereni 
whigovci. Zalagao se za ukinuće zakona o žitaricama i za 
emancipaciju katolika. Podlegao je napornom radu i napa- 
dajima torijevaca. Bio je sahranjen uz Pitta u Westminster- 
skoj opatiji. C. se pokazao odlučnim pristašom svih naroda, 
koji su poveli borbu za svoju nezavisnost, protivnikom 
politike intervencije, braniteljem ustavnih sloboda, nepri- 
jateljem Svete Alijanse, zagovaračem sistema ravnovjesja. 

LIT.: R. Thierry, Speeches and memoirs of George C., 6 sv. London 
1845; J. C. Bagot, G. C. and his friends, London 1909; J. A. R. Marriott, 
С. С. and his times, London 1903; W. A. Philips, С. C., London 1903; 
H. Temeprley, The foreign policy of Canning 1822—27, London 1925; 


C. A. Petrie, G. C., London 1930; C. J. Colombos, Canning u Académie 
Diplomatique internationale, Séances et travaux, XIII., Pariz 1939. J. N. 

CANNIZZARO, Stanislao, ж Palermo 13. VII. 1826, 
T Rim 9. V. 1910, najveći talijanski kemičar 19. st., profe- 
sor kemije i fizike na srednjoj školi u Aleksandriji (1851), 
profesor kemije na sveučilištu u Genovi (1855), Palermu 
(1861) i Rimu (1871); senator (1871). G. 1847 sudjeluje u 
nacionalnom ustanku, koji je izbio u cijeloj Italiji. Pošto 
je ustanak ugušen, bježi u Marseille. G. 1849, osuđen na 
smrt od burbonske vlade, bude kao jedan od veoma rijet- 
kih pomilovan. Veoma zaslužan za radove na području 
fizikalne i organske kemije. Točnim razlikovanjem molekula 
od atoma pridonio je znatno razvoju tadašnjih kemijskih 
teorija; 1858 objelodanio tablice atomnih težina, koje su 
veoma blizu današnjima. Otkrio je, da se aldehidi djelova- 
njem lužina raspadaju na smjesu odgovarajućih kiselina i 
alkohola (Cannizzarova reakcija). HE 

CANNOCK, grad u grofoviji Staffordshire u srednjoj 
Engleskoj. Važno rudarsko i veleobrtničko središte (me- 
talurgija). Leži na željezničkoj pruzi Birmingham—Man- 
chester. Ima 34.588 stan. (1931). 

CANNON, Annie Jump, * Dover, Del, 11. XII. 1863, 
američka astronomka. Od g. 1897 asistent na opservatoriju 
u Harvardovu Collegeu, od 1911 kurator astronomskih foto- 
grafskih snimaka. Otkrila 5 novih zvijezda, 1 spektroskop- 
sku dvojinu i 200 promjenljivih zvijezda. Dovršila opsežnu 
bibliografiju promjenljivih zvijezda sa 75.000 podataka i 
katalog od 225.000 zvjezdanih spektara. Glavno djelo: 
Maxima and Minima of Variable Stars of Long Period 
(1909). Е. M-é. 

CANO, 1. Alonso, * Granada 19. III. 1601, + Granada 5. 
IX. 1667, španjolski arhitekt, kipar i slikar. Kao arhitekt 
istakao se pročeljem stolne crkve u Granadi, koje se sa- 
stoji od triju dvospratnih niša na obli luk, koje su među 
sobom povezane na način antiknih triumfalnih lukova. Na 
njegovo su slikarstvo, po kojemu je izišao na glas, utje- 
cali Francisco Pacheco i Juan del Castillo. Živući neko 
vrijeme u Madridu bio je u vezama s Velazquezom. Naj- 
znatnije se njegove slike nalaze u madridskom Pradu, u 
stolnim crkvama u Granadi (Virgen de la Solidad) i Sevilli 
(Virgen del Rosario). Kiparstvom, u kojemu mu je bio 
učitelj Juan Martinez Montañés, počeo se baviti tek 1651. 
Izradio je među ostalim nekoliko oltara (u crkvama Santa 
Paula i San Andrćs u Sevilli) i pojedinačnih kipova, koji 
se po svojoj umilnosti odvajaju od strogog i oporog stila 
Montafiésova. I u njegovim slikama ističe se sklonost za 
ljupkost, dražest i umilnost. 

LIT.: O. Schubert, Geschichte des Barocks in Spanien, Esslingen 
1908; A. L. Mayer, Geschichte der Spanischen Malerei, IL, Leipzig 
1913; M. Gómez-Morcao, A. C. escultor (Archivio Español de arte y 
arqueologia, П.), Madrid 1926. A. Sch. 

2. Melchior, ж Tarancón 1509, + Toledo 1560, špa- 
njolski dominikanac, jedan od najboljih teologa 16. st. Bio 
je u Salamanci učenik Francisca de Vitoria. G. 1531 bio je 
profesor na sveučilištu u Valladolidu, zatim je 1543 držao 
prvu teologijsku katedru na sveučilištu u Alcali, a od 1546 
u Salamanci. С. 1551/2 poslao ga је Karlo V. na tridentski 
sabor. Kasnije je postao biskupom na Kanarskim otocima, 
ali se odrekao te službe, da se može potpuno posvetiti 
nauci. Djelom De locis theologicis stvorio je Cano prvu 
metodologiju i fundamentalnu teologiju i pridonio pobjedi 
pozitivnog dokazivanja u teologiji. Napisao je i De sacra- 
mentis in genere i De poenitentia, a njegovi komentari 
Sumi sv. Tome su neobjelodanjeni. 

LIT.: Fr. Ehrle, Die vaticanischen Handschriften der Salmaticenser 
Theologen des 16. Jahrh., Der Katholik, Mainz 1884, II., 1885, I.; Scripto- 
res Ord. Praed., IL, 176 sl.: M. Solano, Los. grandes escolásticos espa- 
fioles de los siglos XVI y XVII, Madrid 1928. M. K-ć. 

CANOE (kanu, kanoa), čamac sjevernoameričkih Indi- 
janaca, načinjen od izdubena debla ili od kore, prevučen 
kožom. А.Р. 

CANON, Hans (zapravo Johann von Stra&ifipka), 
** Beč 13. III. 1829, + Beč 12. IX. 1885, austrijski slikar. 
Učitelji su mu bili F. G. Waldmüller i K. Rahl. Poslije 
dužih putovanja po Istoku, Francuskoj i Engleskoj dje- 
luje u Karlsruhe i Stuttgartu, a najposlije, do svoje smrti, 
u Beču. Na njegov su razvoj utjecali Tizian, Rubens i Van 
Dyck. Slikao je povijesne slike, genre-prizore i izvrsne por- 
trete pa dekorativne slike (Karlsruhe, New York i Beč). 

CANON - Kanjon. 

CANOPUS > Капор. 

CANOSA DI PUGLIA, gradić 25 km jugozapadno od 
grada Barlette u talijanskoj pokrajini Apuliji. Leži na de- 
snoj obali rijeke Ofanto. Danas je malo tržište, ali je u 
prošlosti bio vrlo važan grad; 1921 imao je 26.375 stan. 

Na mjestu C-e d. P. bio je poznati rimski grad Canu- 
sium. U srednjem vijeku bilo je tu vaZno normansko sre- 
diste; iz toga razdoblja ostala je lijepa romanska kate- 
drala, pokraj koje je mauzolej Roberta Guiscarda i Bohe- 
munda. 

CANOSSA, zamak blizu istoimenoga gradića, oko 18 km 
iz od grada Reggio nell Emilia, razvaljen 1255. G. 951 
skloni se u nj Adelhaida, udovica kralja italskoga Lotara, 
pošto je pobjegla iz zatvora, u koji ju je bacio uzurpator 
kraljevske krune Berengar od Ivreje. Te su prilike pota- 
knule iste godine Otona I. na njegov prvi pohod u Italiju 
i ženidbu s Adelhaidom. U 11. st. posjed toskanske voj- 
votkinje Matilde postaje C. pozornicom jednog od napotre- 
snijih prizora u povijesti. Da u borbi s knezovima spriječi 
dolazak pape Grgura УП. u Njemačku, car Henrik IV. 
— koga je papa 1076 izopćio, a njegove podanike odriješio 
prisege vjernosti — ode mu u susret i nađe ga 25. I. 1077 
u Ci. U kostrijeti i bosih nogu stajao je kroz tri 
dana u snijegu zaklinjući, da ga puste k papi. Grgur je 
morao i protiv svoje volje opozvati anatemu i odustati od 
daljega puta. C. je postala time simbol političkoga poraza, 
pa ju je u tome smislu 
istaknuo i Bismarck, 
kada je 14. V. 1872 iz- 
javio u Reichstagu: 
»Nemajte brige: u Ca- 
nossu ne idemo, ni tje- 
lesno ni duševno!« Bi- 
lo je to u jeku € zv. 
Kulturkampfa, borbe iz- 
medu drZave i katoli- 
čke crkve. Kada je 
borba završila 1887 
Bismarckovim uzma- 
kom, označio je liberal 
Virchow nagodbu vlade 
S papom pravim putom 
u Canossu. J. S-k. 

CANOVA, Antonio, 
* Possagno 1. XI. 1757, 
T Mleci 13. X. 1821, ta- 
lijanski kipar. Prvi je 
njegov učitelj bio Ber- 
nardi-Torretti. Kasnije 
je učio u mletačkoj 
umjetničkoj akademiji. 
Najvažnija su njegova 
djela: grupe Orfej i 
Euridika i Dedal i Ikar 
(Mleci, Akademija) te 
Eskulap (Padova, Mu- 
seo Civico). G. 1779 ide C. u Rim, kamo se poslije 
kraćeg boravka u Napulju i Mlecima vraća ponovno 
1781. U ovo su vrijeme nastali: grupa Tezej i Міпо- 
tauro (London, Beč) i grobni spomenici pape Klementa 
XIV. (Rim, crkva Santi Apostoli) i Klementa XIII. (Rim, 
crkva sv. Petra). G. 1787 modelira C. čuvene grupe Amora 
i Psihe, kasnije izvedene u mramoru, od kojih se (po dvije 
varijante, jedna sjedeći, druga stojeći) nalaze u Louvreu 
i Petrogradu. Dalja su djela nastala poslije 1799, iza po- 
novnog povratka u Rim: Magdalena (Cadenabbia), Heba 
model u Possagnu, mramor u Berlinu), divovski likovi 

erakla i Lihe (Rim, palača Torlonia), Kreuga, Damo- 
ksena i Perzeja (Rim, Vatikan). G. 1802 odlazi C. na 
poziv Napoleonov u Pariz, da modelira njegovu bistu. Vra- 
tivši se u Rim izradi glasoviti grobni spomenik nadvoj- 
votkinje Marije Kristine (Beč, crkva Augustinaca) i spo- 
menik Alfierijev (Firenca, crkva S. Croce). Poslije 1806 
nastaje spomenik nagog Napoleona (bronca u dvorištu mi- 
lanske Brere), kip Paoline Borghese (Rim, Villa Borghese) 
i Leticije Bonaparte (model u Possagnu). G. 1810 boravi C. 
po drugi put u Parizu i izrađuje kip carice Marije Lujze 
(Parma). Poslije povratka u Rim nastaju kipovi Plesačica 
(tri varijante, modeli u Possagnu), Venere (Firenca, Uffizi) 
i Parisa (Miinchen), a poslije puta u Pariz i London ču- 
vene Tri gracije (primjerci u Rimu, Petrogradu i Engle- 
skoj), lik pape Pija VI. u molitvi (Rim, crkva sv. Petra) i 
kip Washingtona. Osim toga izradio je C. i čitav niz por- 
tretnih bista (jedna od njih, Josipa baruna Vrkljana, na- 
lazi se u Arheološkom muzeju u Zagrebu). U Possagnu, 
rodnom mjestu majstorovu, ima muzej, u kojem se ču- 

vaju njegovi sadreni modeli. — C. je bio izvanredan ta- 
lenat, ali se u njegovim djelima razabira odviše istaknuta 
namjera, da oponaša antiku, kojoj je savršenu ljepotu on 
tek dokučivao (iako su ga se u Londonu duboko dojmili 
kipovi sa zabata Partenona). Nije on ni mogao zatajiti 
mletačke settecentističke korijene svoje umjetnosti, koji 
se tako bjelodano kazuju u odviše slatkoj i traženoj ljup- 
kosti i dražesti njegovih ženskih likova. 

LIT.: A. d'Este, Memorie per servire alla vita del marchese A. C., 
Mleci 1823; G. Bossi, Biblioteca canoviana, Mleci 1823; A. G. Meyer, C, 
(Künstler-Monographien XXXVI.), Bielefeld-Leipzig 1898; V. Malamani, 
4. C., Milan 1911; A. Pozzi, A. C., Ferrara 1922; A. Colasanti, A. C. 
(Artisti moderni italiani), Rim 1927. A. Sch. 

CANOVAS DEL CASTILLO, Antonio, * Malaga 8. II. 
1828, + Santa Agueda 8. VIII. 1897, španjolski državnik i 
pisac. Svršivši pravo posvetio se novinarstvu i povijesti. 
Kao glavni urednik konzervativnoga lista La Patria ušao 
je u parlamenat (Cortés) 1854. Bio je više puta ministar. 
Neko je vrijeme Zivio u progonstvu. Kasnije je stupio na 
Celo prista$a Bourbona. Iza njihova povratka na prijestolje 
(Alfonso XII. proglašen je kraljem 29. XII. 1874) bio je 
glavni savjetnik Alfonsa П. i ministar predsjednik. Do- 
krajčio je karlistički građanski rat. Ljuto je progonio 
anarhističku agitaciju; nije mogao ugušiti ustanka na Kubi 
i na Filipinima. Bio je jedan od najznačajnijih političara 
obnovljene Španjolske. Usto je bio uvažen povjesničar i 


publicist. Poginuo je od anarhističke ruke. 

BIBL.: Estudios literarios, 2 sv. 1868; Problemas contemporáneos, 
3 sv. 1884—90; Estudios del reinado de Felipe IV, 3 sv. 1888—90; Bos- 
o histórico de la casa de Austria en España, 1911; Obras poéticas, 
1887. 


CANROBERT, Françons Certain de, * St. Céré (Auver- 
gne) 27. VI. 1809, + Pariz 28. I. 1895, francuski maršal. Borio 
se 1835—1850 u Alžiru, sudjelovao u državnom prepadu 
Napoleona III. 2. XII. 1851. U krimskom ratu opsjedao je 
Sebastopol, ali bez uspjeha. U kolovozu 1855 je opozvan, 
a 1856 imenovan maršalom Francuske. G. 1858 preuzeo je 
generalno zapovjedništvo u Nancyju, a 1865 u Parizu. U 
ratu 1859 zapovijedao je 3. zborom kod Solferina, a 1870 
bude kao zapovjednik 6. zbora u Metzu zarobljen. Poslije 
je bio član parlamenta i senata. SL P-6. 


CANTAL, 1. vulkanska planina u srednjoj Francuskoj 
(1858 m). Sastavljena je od vulkanskih stijena (andezit, 
bazalt i dr.). Prvotna je visina vulkana erozionim proce- 
sima znatno smanjena, a pravilan oblik izmijenjen radom 
tokova, koji zrakasto otiču u različnim pravcima. Bogat- 
stvu tokova uzrok je velika količina oborina. Zbog vlažne 
klime i vulkanskog zemljišta C. je poznat po odličnim 
pašnjacima. 

2. Département u južnom dijelu Auvergne, srednja 
Francuska. Zove se po istoimenoj planini, koja leži gotovo 
u sredini okružja. Planinska priroda zemljišta, oštra i 
vlažna klima pogoduju razvoju stočarstva, koje je glavna 
gospodarska grana (poznati sir). Ostale su gospodarske 
grane slabo razvijene, i stanovništvo se iseljava. Dok je 
dćp. još 1801 imao 220.304 stan., sada (1936) ih ima na 
5779 km? samo 190.880 ili 33 na km. J. R-é. 


CANTASTORIE je naziv za talijanskog pučkog pjevača- 
pjesnika i pripovjedača (cantare + storia), često slijepca, 
koji od toga živi, da ide iz mjesta u mjesto, s jednog sajma 
na drugi, i da pjevanjem zabavlja puk. Nekoć su bili brojni, 
a danas su rijetki, i samo po selima. Pjevaju svoje pripo- 
vijesti u stihovima uz pratnju gitare ili kojega drugog in- 
strumenta te obnavljaju stare legendarne i pobožne motive 
kao naši guslari. Dolazili su već u srednjem vijeku i u naše 
strane. M. D-ić. 

CANTEMIR, Dimitrie, * 1674, + u Rusiji 1723, knez 
moldavski; veoma živ, enciklopedistički duh. Cijenjen je u 
Njemačkoj i Rusiji kao osobiti poznavalac Turske. Probo- 
ravio je 1688—1693 u Carigradu, dok se nije, s pristankom 
Porte, popeo na moldavski prijesto. Napisao je prvi ru- 
munjski roman (storia ieroglificá, 1705), u kojem se pod 
plaštem životinja prikazuju suvremeni događaji. Njegova 
Historia incrementorum atque decrementorum aulae otho- 
manicae (1705) bila je u Evropi dugo jedini izvor za pozna- 
vanje povijesti otomanskog carstva. U Descriptio Moldaviae 
opisuje povijest, etnografiju i političke prilike svoje kne- 
ževine. Gotovo 120 godina nije bilo objavljeno njegovo 
djelo o najstarijoj povijesti Rumunja do 13. st. Hronicul 
vechimii Romano-Moldo-Vlahilor (Stara povijest Rumunja, 
Moldavaca i Vlaha). Obradio je još staru sredovječnu 
književnu temu o borbi duše i tijela. Pos. 

CANTERBURY (»grad ljudi Kenta«), grad u jugoistočnoj 
Engleskoj na rijeci Stour, grofovija Kent. C. je važna 
raskrsnica na željezničkoj pruzi Dover—London i tržište 
poljodjelskim proizvodima. Ima 24.450 stan. (1931). Sredi- 
šte je anglikanske crkve i mjesto, u kome je počelo po- 
krštavanje Saksonaca (sv. Augustin, 597 g.) i osnovana prva 
biskupija u Vel. Britaniji. Osim velike katedrale, koja ima 
oblik dvostrukog križa, a građena је i dograđivana od 
11—15 st., C. ima još mnogo drugih anglikanskih ustanova 
i crkava, među kojima je poznata crkva sv. Martina, kao 
engleska matična crkva, a opatija sv. Augustina čuvena je 
po staroj biblioteci. Cijeli grad po svojim građevinama i 
uskim ulicama ima mnogo srednjevjekovnih oznaka. 

Na ovom je mjestu postojao rimski Durovernum, koji su 
Saksonci zvali Cantwaraburh. Mlađa prošlost C-a tijesno 
je vezana s prošlošću i životom anglikanske crkve. U doba 
reformacije tu su se skonuli izbjeglice iz Nizozemske i 
hugenoti iz Francuske, koji su osnovali tkalački veleobrt. 

LIT.: J. Brent, Canterbury in the old time, Canterbury 1879; F. W. 
Farrar, C. E. Routledge i dr., Canterbury, Mother City of the Anglo- 
Saxon race, Canterbury 1904. J. R-€. 

CANTH, Ulrika Vilhelmina (Minna), rod. Johansson, 
* Tammerfors 19. III. 1844, + Kuopio 12. V. 1897, finska 
spisateljica. Kad je 1879 obudovjela, preuzima u gradiću 
Kuopio trgovinu svoga oca i piše naturalističke novele i 
drame, zalažući se za feminizam i socijalizam. Od drama, 
koje čine vredniji dio njezina književnoga rada, spomi- 
njemo: Roinilan (U kući Roinila); Tyómiehen vaimo 
(Žena radnika), 1885; Papin perhe (Obitelj pastora), 1890, 
i Anna Liisa (1895). F. B. 

CANTHARIDAE, kukci, kornjaši, mekokrilci, po starijoj 
oznaci su prištilci (Meloidae, Vesicantia), kao na pr. babak, 
kokica. Prištilci su kornjaši Zivahnih boja i gipkog pokrilja, 
a ličinke se razvijaju zamršenijom preobrazbom (hiper- 
metamorfoza). U krvi sadržavaju otrov kantaridin, da ih za- 
štiti od progonitelja, a taj se upotrebljava za priređivanje 
navlačnoga melema (vesikancija), jer nadražuje kožu; na 
tom mjestu uzrokuje drugačiji krvotok i ublažuje upalu. 

Danas se u nauci naziv Cantharidae upotrebljava za neke 
druge kukce, kornjaše mekokošce (Malacodermata), kao 
što su šoštari (Cantharis ili Telephorus), krijesnice (Lam- 
pyris) i dr. K.B. 

CANTHARIDIN  (kantaridin, grč. xavJaois »babak«) 
sjajni su bezbojni kristali bez mirisa, oštra okusa, tope se 
u alkoholu te običnom, octenom i petrolejskom eteru. 
Neutralnoga je ili slabo kiseloga karaktera. Dolazi u nekim 
dijelovima Барка (Lytta vesicatoria, vrsta Meloe, Myla- 
bris), a najviše u muškim i ženskim spolnim organima. 
Topi se u kalijevu ili natrijevu lugu i tvori soli, kantari- 
date. U bapcima ga ima po našoj farmakopeji najmanje 
0,60%, Sada uzimaju К: mjesto babaka, jer im je količina 
kantaridina vrlo različita. Od k. se upali koža i pocrveni, te 
nastaju mjehuri (lat. vesica). Zato i sredstvo, koje pro- 
uzrokuje mjehure, nazivaju vesicatorium ili vesicans. K. 
se upotrebljava kod upale pluća, bronhija i pleure, kod 
neuralgije, protiv išijasa, sušice, ljuskavog lišaja, lepre, 
kod upale zubi, ušiju, žila, zglobova, reumatizma i t. d. 
K. je vrlo otrovno sredstvo. Uzimaju li se doze jače od 
maksimalne (pol miligrama), nastaje upala mjehura, koji- 


put i krvava (t. zv. hematurija), upale bubrega, želuca, 
crijeva i smrt. Prije su se upotrebljavali kantaridin i bapci 
mnogo više negoli danas. Mislilo se naime, da treba kod 
bolesti nutarnjih organa izvući na površinu »uzrok bolesti«. 
Neki prave t. zv. fontanellu, t. j. naprave s pomoću kanta- 
ridina mjehur, koji otvore, ispuste vodu iz mjehura i mladu 
kožu na mjehuru izjedaju kaustikama; poradi toga nastaje 
umjetni čir (fontanella), kojim »odvode tvari, koje pro- 
uzrokuju bolest«. K. podražuje kožu tako, da raste kosa, 
kopito, a liječi i svrab. Dobiva se iz babaka ekstrakcijom 
s pomoću običnoga, octenoga i petrolejskoga etera ili s po- 
moću kloroforma. Propisuju ga kao kolodij, mast, kalijevu 
sol za injekcije (Liebreich), tinkturu. U Mandžuriji kanta- 
ridinom liječe gonoreju. A. V. 


CANTICA (lat. pjesme, »hvalospjevi«). Tri su t. zv. 
Cantica maiora s tekstovima iz knjiga Novoga Zavjeta: 
Canticum Mariae (kod Blagovijesti): »Magnificat anima 
mea« (najčešće kratko nazivan »Magnificat«), C. Zacha- 
riae: »Benedictus dominus Deus Izrael (ne smije se zami- 
jeniti s liturgijskim tekstom »Benedictus, qui venit«) i 
C. Simeonis: »Nunc dimittis servum tuum«. — Cantica 
minora imaju tekstove uzete iz Staroga Zavjeta; to su C. 
Mosis (iz Exod. 15), C. Mosis (iz Deuter. 32), C. Annae, 
C. Habacuc, C. Jesaiae, C. Jonae, C. Trium puerorum) i 
drugi C. Jesaiae. Cantica su postojala veé u najstarijem 
kršćanskom liturgijskom pjevanju. U pravilima reda sv. 
Benedikta uvrštena su u samostanski oficij, kako i danas 
postoje. Sva su c. crkvene popijevke na način psalama, pa 
se psalmodiranjem i pjevaju, jer i psalmi su zapravo 
Cantica Davidis. — C. canticorum — Pjesma nad pje- 
smama. B.S. 

CANTI CARNASCIALESCHI je naziv talijanskih po- 
kladnih pjesama (pridjev od nekadašnje imenice carne- 
sciale, danas carnevale, izvedene iz glagola carnescialare za 
carnelasciare od lat. carnem laxare »prestati jesti meso, 
postiti«). Tako se nazivlju u Italiji pjesme, koje su se od 
15. st. pa dalje pjevale uz pokladne zabave. Osobita se 
njihova vrsta razvila u Firenci za pokladnih priredaba u 
doba rinascimenta. Te su fiorentinske maskarade prikazi- 
vale različite stvari, koje su pratile odgovarajuće pokladne 
pjesme, t.zv. trionfi za mitološka božanstva i za personifi- 
kacije kreposti, carri za različite zanate i običnu čeljad. 
Izraz su ondašnjeg raspojasana i lakoumna života. Glavni 
im je začetnik pjesnik Lorenzo de' Medici, il Magnifico 
(v.), koji je tu vrstu poezije iz pučke pjesme uzvisio do 
umjetne. Pjevali su takve pjesme mnogi, i skromni ano- 
nimni pučani i veliki književnici (i Poliziano i Machiavelli 
i Varchi). Brzo je pokladna pjesma tako omiljela u Italiji, 
da je postala svojina cijeloga puka, ali je pritom izgubila 
na pjesničkoj vrijednosti, težeći samo za površnim efe- 
ktima. Glavni je motiv: poziv na uživanje i na zaborav 
moralnih ograda; zato su često u svojoj prostoti nepje- 
sničke. U hrvatskim je primorskim gradovima, osobito u 
Dubrovniku, ta vrsta pjesama našla brzo odjeka, ali po- 
kladne pjesme (v.) hrvatskih pisaca nijesu toliko raspu- 
štene ni razuzdane. 

BIBL.: C. c., con prefazione di О. Guerrini, Milan 1883: Lirica ital. 
antica i Lirica ital. nel 500 e nel 600, con note di E. Levi, Firenca 1905 
i 1909; C. c. di Lorenzo de' Medici e di altri, con prefaz. di M. Bon- 
tempelli, Milan 1913; P. M. Masson, Chants de carneval florentins, Pariz 
1913; Lorenzo de' Medici, Opere, a cura di A. Simioni, sv. IL, Bari 
1914; C. c. del Rinascimento, Bari 1936, i Nuovi c. c. del Rinascimento, 
a cura di Ch. S. Singleton, Modena 1940. 

LIT.: G. Melilo, Intorno ai c. c., Foggia 1920. M. D-ić. 

CANTICUM CANTICORUM — Pjesma nad pjesmama. 

CANTILLON, Richard de, * 1680 ili 1681, + London 
1734, ekonomista, rodom Irac, najprije trgovac u Londonu, 
od 1716 bankar u Parizu, takmac Lawove čuvene Banque 
générale, a kad se je u dosta kratko vrijeme obogatio, 
vratio se u Englesku. 

Djelom Essai sur la nature du commerce en général (tiskano u Parizu 
anonimno 1755) stoji na prekretnici između merkantilizma i fiziokrata. 
Teorijom trgovinske bilance unosi dinamizam u merkantilističku nauku 
dokazujući, da se stalnim povećavanjem zlata i srebra u zemlji ne 
može polučiti odgovarajući porast bogatstva, jer ono nužno dovodi do 
porasta cijena, a po tome do nazadovanja izvoza i porasta uvoza. Visoke 
zakupnine zemlje i niske cijene zlata simptomi su povoljnog (aktivnog) 
stanja trgovinske bilance. 

C-ova teorija vrijednosti posve je fiziokratska. On razlikuje normalnu 
(unutrašnju) i tržnu (vanjsku) vrijednost i tvrdi, da tržna vrijednost 
(cijena) stalno teži, da se što više približi normalnoj. Vrijednost se 
mjeri količinom zemlje, potrebne za njezino stvaranje, i količinom potre- 
bnoga rada. No kako se i rad može izraziti u količini zemlje, koje se 
proizvod daje kao plaća radu, to je zemlja osnovni elemenat vrijednosti. 
Težište, da se postigne aktivna trgovinska bilanca pa time i poveća 
bogatstvo svake zemlje, leži u nastojanju, da se iz zemlje izvoze vrije- 

dnosti, koje su stvorene što više radom, a što manje prinosom zemlje, 
dok kod uvoza mora biti obratno. C-ovi su nazori u prvo vrijeme 
osobito oduševili fiziokrata markiza Mirabeaua. WE 


CANTILLY, Ljubica — Vraz Stanko. 

CANTON, 1. grad u saveznoj državi Illinois, USA. 
Važno rudarsko središte (ugljen), tržište poljodjelskim pro- 
izvodima, a ima i neke grane veleobrta. G. 1930 imao je C. 
11.718 stan. 

2. Napredan grad u sjeveroistočnom dijelu savezne drža- 
ve Ohio, USA. C. leži jugoistočno od velikog grada Cle- 
velanda i poznat je kao važno željezničko raskršće i na- 
predno gospodarsko središte. U okolici su veliki rudnici 
ugljena i škriljavca. C. je važno trgovačko središte, a 
razvoj metalurgijskog veleobrta dao je glavne uvjete za 
brzi razvoj grada. Dok je C. još 1850 imao samo 2603 stan., 
1900 g. ima 30.667, a 1930 već 104.906 stan. J. R-ć. 

CANTON - Kanton. 

CANTONI, 1. Alberto, ж Pomponesco (Mantova) 16. XI. 
1841, t Mantova 11. IV. 1904, talijanski romanopisac, pre- 
tea Pirandellova kritičkog humorizma; nije mu uvijek 
uspjelo organski povezati dvostruki cilj njegova rada: 
umjetnost i kritiku. Najbolje su mu pripovijesti: Un re 
umorista (1891), L'altalena delle antipatie (1893), L'illustris- 
simo (1905). 

LIT.: L. Pirandello, A. C. romanziere, u Nuova Antologia od 16. III. 


1905; B. Croce, La letteratura della nuova Italia, III., 3. izd., Bari 1929; 
L. Russo, 7 narratori, Rim 1923. M. D-ić. 

2. Carlo, Ж 1840, + 1906, profesor u Paviji, istaknuti za- 
stupnik kriticizma u Italiji; izdavač časopisa Rivista filo- 
sofica. Glavna djela: Emanuele Kant (1879—84); Corso 
elementare di filosofia (1896). 

LIT.: G. Gentile, Le origini della filosofia contemporanea in Italia, 
L, Messina 1917. A. B-a. 

3. Ettore, Ж Trst 1888, + 1927, autor zanimljivog romana 
Quasi una fantasia (Milan 1926) i zbirke novela Vita 
a rovescio (Milan 1930, sa studijom Silvija Benca), u koji- 
ma se odrazuje tršćanski život prije svjetskog rata još 
vjernije nego u djelima najboljih talijanskih tršćanskih 
književnika Sc. Slatapera i 1. Sveva. 

LIT.: P. Pancrazi, Scrittori italiani del Novecento, Bari 1939. M. D-ić. 

CANTOR, 1. Georg, * Petrograd 3. III. 1845, + Halle 6. 
1. 1918, matematičar. Obitelj mu se doselila iz Kopenha- 
gena u Petrograd, a odatle 1856 u Frankfurt na Majni. 
Učio je matematiku, fiziku i filozofiju u Berlinu. Preko 
40 godina bio profesor matematike i filozofije u Halleu. 

Baveći se na pobudu E. Heinea trigonometrijskim redo- 
vima (teorem jednoznačnosti), došao je 1872 do svoje 
teorije realnih brojeva i do pojma skupa i derivacije skupa, 
a poslije do čitave nove nauke, feorije skupova, koju je 
1874—97 toliko izgradio, da je danišnja teorija skupova 
zapravo razrađivanje njegovih ideja. Od osnovne je važno- 
sti razlikovanje dviju vrsta neizmjernog: prebrojivo i ne- 
prebrojivo (1874). Stvorio je teoriju transfinitnih brojeva: 
kardinalnih (ovamo dolaze i t. zv. alefi) i ordinalnih; strogo 
je matematički analizirao i formulirao kontinuum, uveo 
uređene i dobro uređene skupove i t.d. 

C. je imao mnogo protivnika (osobito Kronacker!), pa 
je stoga 1884 htio napustiti matematiku i posvetiti se filo- 
zofiji. U matematici bio je C. širokih pogleda, pa danas 
njegove ideje zadiru u znatne dijelove matematike, fizike, 
logike i filozofije. Bavio se filozofijom i religijom; Bol- 
zano mu je glavni prethodnik. C. je pokrenuo osnivanje 
Deutsche Mathem. Vereinigung (1890), pa mu je i prvi 
predsjednik; jedan od pokretača međunarodnih matema- 
tičkih kongresa (prvi u Zürichu 1897). 

BIBL.: Georg Cantor, Gesammelte Abhandlungen, izdao E. Zermelo. 

2. Moritz, * Mannheim 23. VIII. 1829, + Heidelberg 10. 
IV. 1920, povjesničar matematike. Bio je profesor u Hei- 
delbergu. 

BIBL.: Napisao je Mathematische Beiträge zum  Kulturleben der 
Völker, Halle 1863, a 1856—98 prikazao u »Zeitschrift für Mathematik 
u. Physik« brojnu povijesnu građu iz matematike, kao na pr. Euklid 
und sein Jahrhundert, 1867, Die Rómischen Agrimensoren, 1875. Ure- 
divao 1877—1912 »Abhandlungen zur Geschichte der Math.«, Leipzig. 
Glavno mu je djelo Vorlesungen über die Geschichte der Mathema- 
tik, u 4 knjige: I. 1880 (4. izd. Leipzig 1922), II. 1892 (3. izd. 1913), III. 
1894—98 (2. izd. 1901), IV. do 1909 (sa suradnicima). D. K. 

CANTORIA — Pjevalište. 

CANTU, Cesare, * Brivio (Como) 5. XII. 1804, + Milan 
11. III. 1895, talijanski književnik, historičar i političar. 
Kompromitiran u pokretu Mazzinijeve »Giovine Italia« 
piše u austrijskom zatvoru historički patriotski roman 
Margherita Pusterla (1838), s moralnom tendencijom i u 
duhu romantike, koji je onda postao veoma popularan u 
Italiji, a svidio se i strancima tako, da ga i prevode. C. 





aktivno sudjeluje i u politi- 
čkom životu domovine. Ne- 
umoran je radnik također na 
polju povijesti, ma da je nje- 
gov rad vise kompilatorski 
negoli originalan. Osim gole- 
me Storia Universale (u 35 
knjiga, 1838—46), bogate či- 
njenicama i dokumentima, ko- 
ju su preveli na više jezika, 
C. je dao velik broj drugih 
historičkih djela: Storia di 
cento anni (1851), Gli ere- 
tici d'Italia (1865—66), Della 
indipendenza italiana (1872 do 
1877), Gli ultimi trenf anni 
(1879). Zanimala ga je i tali- 
janska knjizevnost, kojoj ta- 
kođer posvećuje više knji- 
ževno-historičkih radova; pi- 
še i o Ruđeru Boškoviću, 
a njegov brat Ignazio Cantu (1810—77) o drugoj dvojici 
Dubrovčana, o Eliu Cervi-Crijeviću i o Sebastijanu Dolci- 
Slade (Galleria dei Ragusei illustri, Dubrovnik 1841; u hrv. 
prijevodu u Slovincu 1884). C. je autor i poučnih djela, 
između kojih je najpoznatije Buon senso e buon cuore 
(1870); preveo ga je i preradio »za hrvatski svijet« Ivan 
Despot: Zdrav razum i pošteno srce, Pučki razgovori (MH, 
Zagreb 1881). Kod nas su prevodili i neke manje Cantüove 
radove, na pr. u Viencu (knj. IX.—XL, XIII., XX., XXIII), 
a Ivan Fiamin izdaje u posebnim knjižicama svoje prije- 
vode: Il giovinetto i Il galantuomo (1837) pod natpisom 
Mladić upućen na dobrotu, nauk i rad (Rijeka 1869) i Po- 
štenjak iliti pravice i dužnosti, ljudsko vladanje pučki ras- 
pravljeno (Rijeka 1869). C. je dopisivao s Fiaminom (1868 
do 1870); u nekim neizdanim pismima kaže mu, kako ga ve- 
seli, što će preko tih prijevoda moći nekako koristiti i na- 
šemu radniku i našemu mučeničkom narodu, kome želi što 
skorije oslobođenje; on zna za nas, jer mu Tommaseo, koji 
djelomično nama pripada (»che tiene in parte a codesta 
gente«), uvijek govori o nama s mnogo ljubavi i pouzda- 
nja. Zato očekuje, da će ostarjele rase, latinska i german- 
ska, imati što da nauče od mlade rase slavenske, ako ne 
drugo, a ono barem osjećaj autoriteta, poštovanje vođa, 
svetinju obiteljske zajednice. 

LIT.: In morte di C. C., a cura della famiglia, Milan 1896; P. Man- 


fredi, C. C., Turin 1905; B. Croce, Storia della storiografia italiana, II. 
izd., Bari 1930; G. Casati, C. C., Milan 1927. . D-ić. 


. CANTUS FIRMUS (kratica c. f., lat.), odabrani napjev, 
koji skladatelju služi za izgrađivanje polifonih skladba. U 
prvom razdoblju c. f. redovno je uziman iz napjeva grgu- 
rovskog korala, kasnije (za vrijeme nizozemske škole) po- 
služila je i po koja svjetovna melodija, po kojoj se onda 
cijela skladba imenovala, na pr. Misa »L'homme armć« i sl. 
Danas se tim nazivom označuje napjev (u jednakim notnim 
vrijednostima, na pr. cijelim notama), koji profesor kontra- 
punkta za izradbu zadaje učenicima kompozicije. iS. 

CANTUS PLANUS, za razliku od cantus mensuratus, 
naziv za grgurovski koral u doba, kad se počinje javljati 
višeglasje, t.j. iza g. 1000. BES: 

CANUSIUM — Canosa di Puglia. 

CANUTE, ime kraljeva — Knut. 

CANZONE (tal, franc. chanson) nazivali su trubaduri 
svoje popijevke. U povijesti glazbe taj se naziv upotre- 
bljavao i za umjetničke tvorbe zamršene konstrukcije, ali 
i za vrlo jednostavne melodije nalik na pučke popijevke, 
na pr. c. villanesca. Francuski »chanson« u doba Janequina 
bio je u konstrukciji sličan madrigalu. Danas talijanska 
canzone, canzonetta i francuski chanson znači jednostavnu 
strofnu popijevku za razliku od prokomponirane umjet- 
ničke popijevke (njem. Lied). Canzone i chanson većinom 
se izvode jednoglasno uz jednostavnu instrumentalnu 
pratnju, na vr. na gitari. 

CANZONIERE — Kanconijer. 

CANJUGA, Anselmo o. (Franjo Ksaver), * Budislavac 
kod Varaždina 27. XI. 1894, kapucin, skladatelj. Pučku 
školu svršio u Vidovcu kod Varaždina, a nižu gimnaziju 
u. Varaždinu kao pitomac u konviktu kapucina. Filozofski 
i bogoslovski studij svršio u Senju, gdje je zaređen za 
svećenika 1917. Zarana se počeo baviti glazbom. Surađi- 
vao je kod sastavljanja Hrvatskog crkvenog kantuala. Bio 
je učitelj glazbe i pjevanja u Varaždinu, vjeroučitelj u 
Varaždinu, a u Osijeku obavlja orguljašku službu i vodi 

Gore lijevo: NAPOLEON L., Firenca, R. Galleria Pitti; gore desno: HERAKLO I LIH 


A, Rim, Galleria Nazionale d'arte moderna: 


dolje: PAOLINA BONAPARTE, Rim, Museo della Villa Bor 


(Foto Alinari) 

Goré lijevo: VENERA IZLAZI IZ KUPELJI, Firenca, R. Galleria Pitti; gore desno: PLESACICA, Rim, Palazzo Corsini; 
dolje: TRI GRACIJE, Possagno 


(Foto Alinari) 

pjevaéki zbor u crkvi kapucina. Bavi se crkvenom i svje- 


tovnom glazbom. 

C. je izdao više vokalnih skladba za mješovite zborove te instru- 
mentalne skladbe za gudalački kvartet i tamburaški zbor. Skladao je 
Međumursko cvetje, karišik međimurskih narodnih pjesama, a obradio 
je i nekoliko narodnih pjesama za ženski i mješoviti zbor. 

CAORLE (lat. Caprulae), obalski gradić u pokrajini Ve- 
nezia, blizu ušća Livenza, okružen lagunama (Aquae ca- 
prulanae), koje se isušuju. U gradu je stolna crkva s 3 lađe 
i bizantskim oznakama, okrugli toranj. Biskupija iz 6. st., 
ukinuta 1818. C. je trgovište poljodjelskog kraja i važno 
ribarsko središte. А.М. 5. 

CAORSINI, u zapadnoj і ѕгейпјој Evropi 13.—15. st. 
tipióan naziv za kršéanske novéare, koji se javlja u razli- 
čitim jezičnim oblicima (na pr. gornjonjem. Kawerschen, 
nizozemski Cauwerczin). Podrijetlo naziva treba očito do- 
vesti u vezu sa živim udjelom građanstva Cahorsa u nov- 
čarstvu i u međunarodnoj trgovini 13. st. vinom i vunom, 
poglavito s Engleskom. Naziv se održao i kasnije, kad su 
Talijani već odavna potisnuli C.; kako se nije više odnosio 
na osobe određenog podrijetla, izrazio se u njemu još jače 
momenat novčarske, osobito založne djelatnosti, koju vjera 
nije dopuštala kršćanima. Taj se nadimak pridavao gotovo 
isključivo Talijanima iz sjeverne Italije, koji su imali 
vodstvo u spomenutim poslovima. S one strane Alpa obi- 
čavali su ih nazivati Lombardi, pa je naziv C. postao s vre- 
menom sinonim toga izraza i najzad sasvim nestao iz upo- 
rabe. O postanku naziva C. raspravlja znanost već od 17. st. 

LIT.: Е. Arens, Grundsätzliches zur Problematik der »Kawerschen« 
(C.), Vierteljahrschrift für Sozial- und  Wirtschaftsgeschichte, XXV.. 
Stuttgart 1932. 

CAPA i cappa (lat. »ogrtač«), gornje odijelo katoličkog 
klera, kad je u službi. 1. C. clericalis je plaštić bez rukava, 
sprijeda redovito zatvoren, s kukuljicom; u srednjem vijeku 
sačinjavao je dio kleričke odjeće pri službi kod oltara. 2. 
C. choralis je plaštić s kukuljicom, sprijeda zatvoren ili 
polurazrezan ili s prorezom za provlačenje ruku. Upo- 
trebljavaju ga kanonici u koru i pri nekim crkvenim obre- 
dima. 3. C. magna je plašt sprijeda djelomično prorezan, 
s dugim skutom (coda), s krznom, koje pokriva gornji dio 
tijela, i s kukuljicom. Pravo na c. m. imaju kardinali, bisku- 
pi i drugi dostojanstvenici. Kod kardinala je crvene boje 
(u došašću, korizmi i u vrijeme crnine ljubičaste); kod 
sviju je drugih ljubičaste, kod redovnika boje njihova reda. 
Kardinalima i biskupima skut nosi jedan klerik, kanonici ga 
nose složena na ruci ili prikopčana za jednu petlju. A.C. 

CAPABLANCA, José Raoul, ж Havana 1888, prvak svi- 
jeta u šahu 1921—1927. Igra mu je kristalno bistra. Zbog 
savršene tehnike i preciznosti nazvan je šahovskim strojem; 
11 puta nagrađen prvom nagradom na turnirima. Najveće 
pobjede: San Sebastian 1911, London 1922, New York 1927, 
Moskva 1936 i Nottingham 1936 (s Botvinnikom). Ð. B. 

CAP-BLANC, opć. Laussel, dép. Dordogne, izišao je na 
glas, kada je E. Rivičre 1894 u tamošnjoj pećini našao 
mnogo starina, koje potječu iz doba mlađeg solutréena. 
G. 1908 dao se Lalanne na sistematsko istraživanje ove pe- 
ćine, kojoj je ulaz nadstrešen prirodnom strehom, koja 
je visoka 3—5 m, a ide 15 m u dubinu. On je tu razgalio 
sedam različitih arheoloških strata, odijeljenih međusobno 
sterilnim naslagama, a osobito bogata bila su dva ognjišna 
sloja, koja je on prozvao foyer supérieur i foyer inférieur. 
Oba su ova sloja po svom sadržaju posve jednaka. Faunu 
karakterizira obilje kosti od soba, a uz to manje obilno 
kosti od konja, vuka, lisice, lava, vola, jelena, saiga-anti- 
lope i t. d. Od rukotvorina bilo je tu kamenih klinova, če- 
kića, dlijeta, strugalica, svrdala, pila i dlijeta za gravira- 
nje te različitoga oruđa od kosti i rožine, kao igala, gladila, 
dlijeta, šila, šupljih cijevi; ostava nema. Od nakita je bilo 
različitih provrtanih zubi i školjaka (nassa, cyprea, petun- 
culus). Od crteža ističe se glava konja i soba te jedan za- 
povjednički štap (báton de commandement), kojemu kraća 
grana ima oblik ljudske noge sa četiri prsta. Mnogo je veću 
vrijednost dobila ova pećina, kada je Peyrille dao okre- 
nuti jednu stijenu, koja se odlupila od stropa, te ugledao 
na njoj pomno uklesan lik bizona, što ga je ponukalo, da 
pomno pretraži i očisti pobočne stijene, koje je do neke vi- 
sine zatrpao krš, koji se je odlupio korozijom od stropa i 
od pobočnih zidova. Tu je našao cijeli niz u reljefu je- 
dnako savršenom tehnikom prikazanih konja, kako stu- 
paju u povorci, i dva bizona. Konji su različite veličine, 
obično naravne, ali je jedan 1,90 m dug, a drugi čak 2,15 
m. Ti reljefi odaju veliko naturalističko shvaćanje i veliku 
tehničku izradbu, koja zadivljuje gledaoca to više, jer je 

sve to klesano kamenim oruđem i brušeno pješčanikom. 
Ove skulpture, iako su od vremena mnogo štetovale, idu 
među najbolje spomenike magdalenske skulpture. U tehni- 
čkom pogledu opažamo tu po prvi put, da se konture li- 
kova, kao u staroegipatskih petroglifa, duboko urezuju i 
prema liku zaobljuju, što nam predstavlja prvi korak do 
poluoblog plosnog reljefa, a u estetskom pogledu zapaža 
se neko, iako još primitivno, monumentalno shvaćanje, uz 
razvijen smisao za prirodne oblike. Njihova je vrijednost 
za ocjenu povijesti umjetnosti čovječanstva to veća, što je 
sve to stvoreno mnogo desetaka stoljeća prije najstarijih 
asirskih petroglifa i skulptura. GT. 

CAPE BRETON ISLAND, kanadski otok od 10.285 km? 
površine na atlantskoj obali Sjeverne Amerike, dio pokra- 
jine Nove Skotske i prirodni nastavak istoimenoga polu- 
otoka, od koga ga dijeli 1,6 km široki i 27 m duboki 
kanal Gut of Canso. Primorje mu je na Sl jako raščla- 
njeno fjordovima, a na Z je jednolično. Široki i duboki 
fjord Bras d'Or prodire s J, proširuje se u unutrašnjosti u 
kotlinu i dijeli otok u zapadni dio, koji je viši (424 т) i 
šumom obrastao, od istočnoga, koji je blažih oblika, po- 
voljnijeg podneblja i gušće naseljen. Ovdje su glavna na- 
selja Sydney, Glace Bay i Louisburg. Paleozojski škriljavci 
na Z daju obilje kamenog ugljena, plodna zemlja na I 
rodi zoblju, ječmom i krumpirom, a more je vanredno 
bogato ribom. Stanovnici su najvećim dijelom Škoti (130 
tisuća), a bave se ponajviše ribarstvom. Kolonizacijom 
započeše Francuzi 1713. Od 1763 otok je u engleskoj 
vlasti. N. Z. 

CAPE COAST CASTLE, utvrdeni lucki grad u britan- 
skoj naseobini Obali zlata, ima 19.134 stan. (1936). To je 
najstarije naselje na Zlatnoj obali, osnovaše ga Portugalci, 
od 1665 u engleskoj vlasti, važno za izvoz kaučuka i pal- 
mina ulja. A.M. S. 

CAPE COLONY ili službeno Province of the Cape of 
Good Hope, poznat pod Kapland — Južnoafrička unija. 

CAPELL, Edward, * Troston Hall (Suffolk) 1713, + Lon- 
don 24. IL 1781, engleski šekspirolog. Kao nadzornik 
kazališta od 1737 posvetio se kritičkom proučavanju 
Shakespearea. U suradnji s glumcem Garrickom izdao je 
1758 preradbu za kazalište tragedije Antony and Cleo- 
patra, a 1760 Prolusions, or Select Pieces of Ancient Poe- 
try, gdje je Edward II tiskan kao dvojbeno Shake- 
speareovo djelo. Životno mu je djelo prvo kritično izda- 
nje Shakespeareovih djela u 10 knjiga: Mr William Shake- 
speare, His Comedies, Histories, and Tragedies (1768). 
Izdanju je dodao predgovor, koji je jedan od najboljih 
kritičkih spisa 18. st. Prvi dio svog komentara izdao je 
1774, a kasnije ga nazvao Notes and Various Readings of 
Shakespeare (1779). Treći dio, The School of Shakespeare, 
izdan je poslije njegove smrti (1783). R.F. 

CAPELLA, glavna zvijezda Kočijaša (a Aurigae); po 
sjaju treća zvijezda našeg neba, izrazito žućkaste boje, 
udaljenost joj je 50 godina svjetlosti; naše Sunce u toj da- 
ljini sjalo bi kao zvjezdica 5. ili 6. reda. C. je spektro- 
skopska dvojna zvijezda (v.). Kod C. prave sitne zvjezdice 
s, Nit Kočijaša malen, ali karakterističan trokutić, koji se 
naziva »Kozlići«. Capellu možemo naći kroz cijelu godinu 
na nebu; u večernjim je satima iz naših krajeva vidljiva 
početkom ljeta na sjeverozapadu, za kratko vrijeme zatim 
nestaje na sjeveru pod horizont, a u jeseni izlazi na sje- 
veroistoku; tokom zime nalazi se visoko na nebu, oko 
zenita. A. Ob. 

CAPELLA MARTIANUS, Minneius Felix > Marcijan 
Kapela Minej Feliks. 

CAPE OF GOOD HOPE — Rt dobre nade. 

CAPENA — Kapena. 

CAPENSIS (kapenzis). Kapsko florno carstvo zaprema 
samo krajni jugozapad Afrike. To je, prema prostoru, naj- 
manje florno carstvo, a prema velikom mnoštvu te ose- 
bujnosti i samostalnosti flore vanredno samostalno florno 
carstvo (> Afrika; Flora i vegetacija). Za to florno carstvo 
značajna je porodica Proteaceae, zatim brojni vrijesovi 
(Erica), nadalje su veoma obilno zastupani rodovi Pelargo 
nium i Oxalis, a u vegetaciji ističu se napose sitnocvjetne 
rutaceje, pa glavočike i ljerovke. Kapenzis se razvojno i 
prostorno nadovezuje na indoafrikanum paleotropisa. Osim 
toga pokazuje kapenzis vezu i s antarktikom. Svojevre- 
meno se je malo precjenjivala veza sa australisom. Ekolo- 
gijski je to florno carstvo karakterizirano obiljem kserofita. 

LIT.: R. Marloth, Das Kapland, 1908; A. Engler, Die Pflanzenwelt 


Afrikas, I.—IL, 1908—10; L. Diels, Pflanzengeographie, 3. izd. 1918. I.P. 

CAPETOVIĆI (Capétiens), francuska di- 
nestija, naslijedila Karloviće. Vladaju Fran- 
cuskom u izravnoj lozi od 987 do 1328, a 
zatim grane: od 1328 do 1589 Valois, od 
1589 do 1792 i od 1814 do 1830 Bourbon, a 
od 1830 do 1848 Orleans. 


Praotac dinastije Robert Hrabri bijaše 
krajišnik u Neustriji, između Seine i Loire, 
protiv Bretonaca i Normana. Poslije nje- 
gove smrti 866 prijeđe vlast u tuđe ruke, 
no sin Odo, od 883 grof pariski, steče je 
886 ponovno kao nagradu za junačku obranu 
Pariza od Normana i združi s njome »du- 
catus Franciae«, namjesništvo u cijeloj kra- 
ljevini. G. 888 izabran za kralja predade 
svoje grofovije, krajišništvo i namjesništvo 
bratu Robertu, koji izgradi sebi feudalnu 
kneževinu naročito na desnoj obali Seine, 
prenoseći na nju stari naslov dukata, ali 
s teritorijalnim značenjem vojvodine Fran- 
cije. Kad Odo 898 umre, vrate se Karlovići 
na prijestolje. I Robert se doduše 922 do- 
mogne prijestolja, ali pade iduće godine u 
borbi protiv zakonitoga vladara. Tek njegov 
unuk Hugo Capet (nazvan po plaštu »cap- 
pa«, koji je nosio kao laički opat samostana 
sv. Martina u Toursu) 987 trajno pribavi svome rodu fran- 
cusku krunu, pošto je Ludovik V. umro bez djece. М. G-c. 


CAPETOWN ili Cape town (grad na rtu), veliki grad i 
luka na jugozapadnoj obali Južnoafričke unije, leži na sje- 
vernoj obali poluotoka, koji se na J završava Rtom dobre 
nade (Cape of Good hope). Jezgra je grada smještena 
između obale plitkog zaliva Table bay i planinske viso- 
ravni Table mountain (1092 m), koja se vrlo strmo izdiže i 
završava vodoravno, te je vrlo značajna za sliku gradske 
pozadine. Kako između zaliva i planine nije bilo mnogo 
mjesta, obrazovala su se i širila nova naselja duž ceste, 
koja je išla podnožjem planine. S vremenom su se sva ova 
predgrađa stapala u jedinstven grad zadržavajući i dalje 
svoja posebna imena. 
Ovo nam objašnjava 
produženi oblik grada 
i veliki prostor, koji 
obuhvaća 174 km?. Da 
bi se na ovom veli- 
kom prostoru održao 
potreban promet, iz- 
građene su brojne ce- 


stovne Željeznice i 
uvedene | samovozne 
pruge. 
Rohdebosch [OR Je glavna luka 
! Elorathoni Južnoafričke unije, 


preko koje ova velika 
zemlja održava pro- 
metne i trgovačke ve- 
ze s ostalim svijetom. 
Gospodarski je razvoj 
zemlje pridonio na- 
glom napretku grada 
u posljednjim godina- 
ma. Dok je još 1927 
imao 225.360  stan., 
ima 1936 već 355.351, 
od toga 171.534 bijel- 
ca. Ali veliku medu- 
narodnu važnost ima 
C. zahvaliti prije sve- 
ga svom položaju. Ho- 
landezi su ga osnovali 
kao postaju za opskr- 
bu svojih brodova, 
koji su putovali u In- 
diju. Tom, zadatku 
služi C. i danas, te je 
jedna od najvažnijih 
svjetskih luka za op- 

24] skrbu brodova, u ko- 
еПегпіса јој se opskrbljuju 
(ugljen, nafta, voda, 
Zivotne namirnice i 


8 Kenilworth 
, 
Wynberg 





POLOŽAJ CAPETOWNA 





CAPETOVICI — CAPITIS DEMINUTIO 


CAPETOWN I ZALIV TABLE BAY 
(Handbuch der geogr. Wissenschaft, Afrika) 


dr.), zaštićuju, a prema potrebi i popravljaju brodovi, koji 
vrše promet između Atlantskog i Indijskog oceana. Otkri- 
ćem bogatih ugljenih rudnika u zaleđu i uređenjem pro- 
metnih veza C. još lakše i bolje zadovoljava svojoj zadaći. 
Grad ima umjetno zaštićenu i dobro uređenu luku (dva 
basena s 22 ha vodene površine), a izrađena je osnova za 
novu i veću luku. U vezi s ovim razvili su se trgovina i 
veleobrt. Prokopavanje Sueskog kanala prijetilo je na- 
pretku C-a, ali se grad i dalje stalno i brzo razvijao, a 
važnost mu je naročito porasla, kad je naišla na poteškoće 
plovidba kroz Sredozemno more. 

Kao najstarije gradsko naselje u zemlji C. je njeno važno 
gospodarsko i kulturno središte, a u političkom je pogledu 
od 1909 ostao samo sjedište saveznog parlamenta i vlade 
pokrajine Cape Colony. C. ima sveučilište, koje je poslije 
1918 smješteno u zasebno i vrlo raskošno sagrađene zgrade 
u predgrađu Rondebosch. Ima dobro uređene į bogate mu- 
zeje i galerije, veliki astronomski opservatorij, među broj- 
nim šetalištima ističe se botanički vrt. C. je vrlo prijatan i 
suvremeno uređen grad, koji je samo u srednjem poslo- 
vnom najstarijem dijelu zbijenije izgrađen, a u novijim su 
dijelovima široke i pravilne ulice, građene po engleskom 
uzoru: male stambene kuće s vrtovima. 

C. su osnovali Holandezi 1652, ali je naselje počelo 
bolje napredovati tek onda, kad je iz Francuske došao veći 
broj vjerskih bjegunaca poslije ukidanja nanteskog edikta. 
Kad je Napoleon osvojio Nizozemsku, Englezi su zauzeli 
grad (1806) i poslije kratkog vraćanja prvim gospodarima 
ponovno ga osvojili, a bečki je kongres priznao njihovu 
vlast. А. М. S. 

CAPGRAVE, John, ж Lynn (Norfolk) 21. IV. 1393, + 
Lynn 12. VIII. 1464, engleski kroničar, povjesničar i pisac 
života svetaca; svećenik i doktor teologije u Oxfordu. 
Stupi u red augustinaca-pustinjaka, te veći dio života pro- 
vede u samostanu u Lynnu. Kao provincijal svoga reda 
putuje u Rim. Suvremenici ga smatraju najučenijim čo- 
vjekom toga doba. 

Njegova teološka djela pisana su na latinskom jeziku i sastoje se iz 
propovijedi i života svetaca. Najznačajnije mu je djelo iz tog područja 
kompilirana Nova legenda Angliae, t. j. katalog engleskih svetaca, 
tiskano tek 1516 i 1527. Važnija povijesna djela jesu: The Chronicle of 
England, koja ide do 1417, i Liber de illustribus Henricis, životopisi 
svih Henrika, kraljeva Engleske, Njemačke i drugih zemalja. Oba djela, 
s engleskim prijevodom knjige o Henricima, izdana su u Londonu 
1858. Neka su mu djela izgubljena, a mnoga su ostala u rukopisu. R. F. 

CAPILLARE IUS — Ženska prava. 

CAPITAL SHIP — Bojni brod. 

CAPITATIO — Glavarina, 


CAPITIS DEMINUTIO u rimskom pravu označuje neke 
promjene u osobnopravnom položaju rimskoga građanina, 
a time i u njegovoj pravnoj sposobnosti. Pravna osobnost 
(status) rimskoga građanina ima tri sastojine: slobodu (sta- 
tus libertatis), rimsko građansko pravo (status civitatis) i 
položaj u obitelji (status familiae). S obzirom na te sasto- 
jine trojaka je i c. d.: maxima, media i minima. C. d. maxi- 
ma znači gubitak slobode rimskoga građanina, koji se time 
izjednačuje s robom, a gubi i rimsko građanstvo i pripa- 


CAPITIS DEMINUTIO — CAPPARONI 


dnost rimskoj obitelji. To se dogada, bude li rimski grada- 
nin zarobljen u ratu kao i u nekim slučajevima kazne. Kod 
c. d. media gubi se rimsko građanstvo (civitet), a time i 
pripadnost obitelji, koja je osnovana na civilnopravnoj 
očinskoj vlasti, ali ne i sloboda. Građanin tim gubi prava, 
koja mu daje rimsko civilno pravo (ius civile), ali pridrža- 
va prava iuris gentium, koja pripadaju i peregrinima kao 
slobodnim ljudima. To biva dobrovoljno, na pr. iseljenjem 
u koju latinsku koloniju ili stranu državu, ili za kaznu 
(tako kod aquae et ignis interdictio, koja je vezana s pro- 
gonstvom). C. d. minima znači istup iz dosadašnje agnat- 
ske (na očinskoj i bračnoj vlasti osnovane) obiteljske veze 
ili prijelaz u koju 
drugu rimsku obitelj. 
Budući da rimski 
građanin tim osniva 
novu obitelj ili pri- 
stupa kojoj već po- 
stojećoj obitelji, zna- 
či c. d. minima za- 
pravo samo promje- 
nu (permutatio), a 
ne gubitak obitelj- 
skog statusa. Ovdje 
može nastupiti slu- 
čaj, da se pravna 
sposobnost ne uma- 
njuje nego proširuje 
(tako kod emancipa- 
ce, v.) M. H-t. 

CAPITO — Карі- 
ton. 

CAPITOZZI, Si- 
mun, * Rim 26. VIII. 
1670, + Dubrovn:k 
19. XI. 1753, tal. isu- 
sovac (od 1688). Dje- 
lovao je u Dubro- 
yniku od 1712 do 
smrti. Vrlo je zaslu- 
Zan rektor dubrova- 
¿koga kolegija (21 
g.), dovršio je gra- 
dnju krasne crkve 
sv. Ignacija, započeo 
ljetopis dubrovačko- 
ga kolegija i napi- 
sao mu pretežni dio. 
Rukopis je izdan 
1937 u Vrelima i Pri- 
nosima, sv. 7., gdje 
su izneseni biograf- 
ski podatci. М.У. 

CAPMANY Y DE 
MONTPALAU, An- 
tonio de, Ж Barcelo- 
na 28. XI. 1742, 
Cadiz 14. XI. 1813, 
španjolski političar, 
povjesničar i jeziko- 
slovac. Mnogo je na- 
stojao oko sačuva- 
nja čistoće kastilij- 
skog jezika, a prou- 
čavanjem prošlosti 
Katalonije (naročito 
u gospodarskom pogledu) stekao je velikih zasluga za oži- 
yljavanje katalonskih nacionalnih predaja. 

BIBL.: Memorias históricas sobre la marina, comercio y artes de la 
antigua ciudad de Barcelona (4 sveska), Madrid 1779—92; Teatro histo- 


rico-critico de la eloqüencia española (5 svezaka), Madrid 1786—94; 
Filosofía de la eloqüencia, Madrid 1777, London 1812. J. An-s. 


CAPO DI MONTE, dvorac kod Napulja, po kojem se 
Zovu raskošne i reljefne porculanske izradevine, što su se 
ondje izrađivale od 1736 do 1807. 

CAPODISTRIA — Kopar. 


CAPOR (Kapor), 1. Ivan, * Korčula 1772, + Korčula 1844, 
nadpop na hrvatskom zavodu i crkvi sv. Jeronima u 
Rimu. Bavio se numizmatikom i domaćom poviješću. Izdao 
je tiskom, kao prvi odgovor na knjigu kanonika Istranina 
Petra Stankovića o spornom pitanju domovine sv. Jero- 
nima, svoje djelo Della patria di San Girolamo (Rim 1828), 


BARTOLOMEO CAPORALI, 
Franjom i sv. 
Zagreb, Strossmayerova galerija 





Bogorodica s 

koje je vosvetio kardinalu Don Placidu Zurli, vizitatoru 
kongregacije sv. Jeronima i njenom dobrotvoru. G. 1831 
tiskan je u Zadru drugi njegov odgovor Della patria di 
San Girolamo, Seconda ed ultima risposta. U obim knji- 
gama pobija tvrdnje istarskog pisca i obiljem dokumentar- 
nih podataka se zalaže za dalmatinsko podrijetlo slavnog 
crkvenog oca. Potkraj svoga života objelodanio je djelo o 
starodrevnosti i razvoju hrvatskog jezika Dimostrazione 
dell'antichità e continuazione della lingua illirica poscia 
detta slavonica in Dalmazia, Dedotta dai рій accreditati 
scrittori (Split, Oliveti, 1844). Pred uvodom, koji je pisan 
s mnogo ljubavi za stvar, nalaze se stihovi Junija Palmotića: 
Nu slovinski jezik 
koji — Od Adrie 
mora redom — Svu- 
koliku zemlju svoji 
— Do pučine mrazne 
ledom. 

LIT.: S. Ljubić, Dizio- 
nario biografico degli uo- 
mini illustri della Dalma- 
гіа, Beč 1856. M. Br. 


2. Matija — Kapor 
Matija. 

CAPORALI, 1. Bar- 
tolomeo, * Perugia 
oko 1420, + Perugia 
1505(?), talijanski sli- 
kar i minijator. Na 
njegov su razvoj zna- 
tno utjecali Benozzo 
Gozzoli, Giovanni 
Boccati, Benedetto 
Bonfigli (s kojim je 
suradivao) i Fioren- 
zo di Lorenzo. Zna- 
tnija se njegova dje- 
la nalaze u Perugiji 
i okolici. »Strossma- 
yerova galerija« u 
Zagrebu ima od nje- 
ga lijepu sliku Bogo- 
rodica s malim Isu- 
som, sv. Franjom i 
sv. Bernardinom. 

2. Giambattista, * 
Perugia oko 1476, Т 
oko 1560, talijanski 
slikar i minijator, sin 
Bartolomejev. Slikao 
je freske (kapela S. 
Ivo u stolnoj crkvi u 
Perugiji; crkve u 
Monteluce i Monte- 
moscino, koje se nisu 
sačuvale; crkva S. 
Maria della Luce u 
Perugiji; vila Passe- 
rini kraj Cortone). 
Utjecali su na nj Ra- 
fael i Michelangelo. 

LIT.: N. Gnoli, Pit- 
tori e miniatori nell'Um- 
bria, Spoleto 1923; R. 
van Marle, The develop- 
ment of the Italian 
Schools of Painting, XIV., 
Haag 1933. A. Sch. 

CAPPARONI, Pietro, * Rim 25. IV. 1868, liječnik u 
Rimu, posvetio se kirurgiji i bio je asistent prof. Durantea. 
G. 1897 poduzeo je nauéno putovanje po Evropi, Aziji, 
Africi i Americi, te je u Bombayu s Haffkineom istraživao 
epidemiju kuge (pestis bubonica). G. 1911 napusti kliničku 
medicinu i liječničku praksu te se posveti povijesti medi- 
cine. G. 1910 do 1914 bio je glavni urednik, a do 1919 
ravnatelj Rivista di storia critica delle scienze mediche e 
naturali, službenog lista talijanskog društva za povijest 
medicine u Rimu. G. 1921 osnovao je s Corbonellijem i 
Borgattijem Istituto Storico Italiano dell'arte sanitaria, gdje 
je bio glavni tajnik, zatim podpredsjednik i predsjednik, 
kad je taj zavod 1935 kraljevim ukazom pretvoren u Aka- 
demiju za povijest medicine. Uz taj zavod je osnovao tali- 
janski muzej za povijest medicine u Rimu. Bio je 1924—28 


malim Isusom, sv. 
Bernardinom 

prof. povijesti medicine u Bariju, 1928—31 u Pisi, a 1931—38 
u Bologni; 1938 je umirovljen. Prisustvovao je svim domaćim 
i međunarodnim kongresima za povijest medicine, a 1930 
je predsjedao VIII. međunarodnom kongresu za povijest 
medicine u Rimu. Podpredsjednik je i međunarodnoga dru- 
štva za povijest medicine, kojemu je središte u Parizu. V. B. 

CAPPONI, 1. Gino, Ж Firenca 13. IX. 1792, + Firenca 3. П. 
1876, talijanski političar, književnik i javni radnik, koji je 
svojim neposrednim dodirom s književnicima i političa- 
rima više nego književnim radom djelovao na oblikovanju 
talijanskog duha sredinom prošlog stoljeća. Prijatelj Ni- 
kole Tommasea i sam je imao mnogo osobina Tommaseova 
duha: široku kulturu, trajnu sklonost za duhovno usavrša- 
vanje, veliku obuhvatnost: bavio se pjesništvom, politikom, 
poviješću, pedagogijom. Bio neko vrijeme predsjednik 
vlade u Firenci, inače je veći dio života bio bez javne 
službe. 

Od njegovih spisa značajniji su Frammento sull' educa- 
zione (Lugano, 1845) i Storia della repubblica di Firenze 
(Firenca, 1875). 

2. Luigi, talijanski kipar. Djelovao je u 15: 1116: sta: 
ljeću u Rimu, gdje mu je bio učitelj Andrea Bregno. Od 
njega su se sačuvala samo dva veća djela: grobni spo- 
menici biskupa G. F. Brusatija (Rim, crkva S, Clemente) i 
braće A i M. Bonsija (u atriju rimske crkve S. Gregorio al 
Celio). C. ponavlja dosta jednolično oblike lombardijske 


kiparske škole 15. st. Povodeći se za antikom stavlja on. 


prvi na grobnom spomeniku Bonsija u niše portretne biste 
pokojnika. 

LIT.: E. Lavagnino, Andrea Bregno e la sua bottega (L'Arte XXVII), 
Rim 1924. A. Sch. 

CAPRAG, dio grada Siska na desnoj obali Kupe, ima 
1105 stanovnika. Od Zeljeznice Zagreb—Zemun odvaja se 
ovdje pruga C.—Karlovac. Ima znatan veleobrt: rafineriju 
nafte, pilanu, tvornicu furnira i ukočenog drveta te ljevao- 
nicu željeza. — Sisak. Z. D-i. 

CAPRANICA, Domenico, * Capranica Prenestina 1400, 
+ Rim 1458, kardinal. Pripada znamenitoj rimskoj plemićkoj 
porodici C., koja je dala vrlo mnogo članova višoj crkve- 
noj hijerarhiji, a u novije doba potekao je iz nje romano- 
pisac Luigi (1821—91). Papa Martin V. imenovao je Do- 
menica kardinalom, ali mu je Eugen IV. oduzeo tu čast, jer 
je bio još malodoban imenovan, i C. je zapao u najveću bi- 
jedu. Kad ga je Eugen IV. uspostavio u časti, stekao je C. 
velike zasluge reformiranjem samostana i svojim radom 
oko sjedinjenja rimske i grčke crkve na crkvenom saboru 
u Ferrari 1439. Svojim radom istakao se i za pape Nikole 
V. te je iza njegove smrti bio ozbiljan kandidat za papu. 
C. je u svojoj palači ustanovio prvi rimski kolegij Almo 
Collegio Capranica, za koji je sam izradio pravila, a koji 
još danas postoji kao ugledan zavod za uzgoj svećenika. 

CAPRARA, odlična porodica u Bologni, prozvana po 
gradu u Apeninima. Iz nje su potekli znameniti političari 
i diplomati, vojskovođe, sveučilišni profesori i dr. Ističu 
se napose: 

1. Alberto, * Bologna 1627, + Bologna 20. XII. 1691, 
profesor moralne filozofije na sveučilištu u Bologni. Kao 
carski poslanik boravi 1682—83 u Carigradu, ali mu ne 
uspijeva produžiti vašvarski mir od 1664; to je poslanstvo 
opisao njegov tajnik G. Benagli u zanimljivu izvještaju 
(izd. u Bologni 1684). A. je napisao mnogo filozofskih i 
drugih književnih djela, a prevodio je i klasike. 

2. Enea Silvio, * Bologna 14. XI. 1631, + 3. IL 1701, 
general u carskoj službi. Odlikuje se u »bečkom ratu« 
protiv Turaka; bori se 1683 pod Bečom, a 1685 osvaja 
Nové Zámky i potiskuje Em. Tókólyja u sjev. Ugarskoj. 
Kao general-maršal u Varaždinu postaje 1688 zapovjednik 
četa između Dunava, Drave i Save i izmiče jedva smrti 
pri pokušaju, da zauzme Ilok. U Slavoniji razara manje 
utvrde, koje su pružale neku potporu okolnim selima; 
protiv toga ustaje ban Nikola Erdedi. Sudjelujući neko 
vrijeme u borbama na Rajni vraća se na tursko bojište, 
gdje 1694 zapovijeda samostalno u Ugarskoj i odbija Turke 
od Petrovaradina, u kome su ga opsjeli. Kada se princ 
Eugen Savojski vratio iz Italije, postaje mu protivnik kao 
podpredsjednik ratnog vijeća. Njegovo djelovanje 1688 
prikazao je njegov tajnik С. Bonini u spisu Dell opera- 
zioni dell armi Cesaree fatte nella Schiavonia e nella 
Servia sotto l'anno 1688. 

3. Giovanni Battista, knez Montecuccoli, * Bologna 29. 
V. 1733, + Pariz 21. VI. 1810, papinski legat i kardinal 
(od 1792). G. 1785 sprečava potpuni razlaz izmedu pape i 


CAPPARONI — CAPRI 


cara Josipa IL, a 1801 sklapa konkordat s Napoleonom. 
Postavši 1802 nadbiskup u Milanu kruni 1805 Napoleona 
za kralja Italije. J. S-k. 

CAPRAROLA, gradić u talijanskoj pokrajini Viterbo 
sa 5363 stan. (1921). Znamenit je radi građevina, koje je 
tu podigla obitelj Farnese. Za kraljevsku palaču, što leži 
na uzvisini, pravio je nacrte već Antonio di Sangallo ml., 
koji ju je zasnovao kao peterokut s kulom u svakom uglu 
i sam izveo prizemlje. Konačni oblik toj dvokatnoj palači, 
do koje vodi niz prilaza, stepenica i terasa, dao je tek 
Vignola, koji je od 1559 upravljao gradnjom. On je za- 
mislio bogato ukrašene zavojne stube, što vode iz četvero- 
uglastog predvorja. Glavne dvorane oslikao je dekorativno 
Taddeo Zuccari. Oko 1600 podignut je oko palače perivoj 
s vilom. 

LIT.: E. Tresmondo-Frangipani, Descrizione storico-artistica di C., 
Rim 1869; G. Balducci, Il palazzo Farnese in C., Rim 1910. 


CAPREOLUS, Johannes, * Rodez oko 1380, + Rodez 
7. IV. 1444, dominikanski teolog, nazvan »Princeps thomi- 
starum«. Vodio je borbu protiv Scota, Aureola i nomina- 
lista. G. 1407 imenovan je profesorom u Parizu, gdje je 
poéeo pisati veliki komentar sentencama Petra Lombard- 
skoga, koji su kasnije mnogo puta skraćivali i izdavali 
(1483, 1514, 1519, 1589). Najbolje izdanje je ono u Toursu 
1900 i dalje. 


LIT.: Qućtif-Echard, Scriptores O. P., sv. 1.; Th. Pčgues, La biogra- 
phie de Jean Capréolus, Revue thomiste 1889. М.В, 


CAPRERA, granitni otočić (15,75 km?) sjeverno od Sar- 
dinije. Tu je Zivio i bio pokopan talijanski narodni borac 
i rodoljub Garibaldi.' 

CAPRI, otočić na južnom kraju Napuljskog zaliva (10,36 
km?). Ima četverouglast oblik s dužom osi [—Z i sastoji 
se iz tri dijela. Na I je vapnenačka uzvisina Lo Capo s 
najvišom točkom od 334 m, u sredini je niži pojas eocen- 
skog fliša (130 m), a na Z se strmo izdiže prostraniji va- 
pnenački dio s najvišom točkom Monte Solaro (589 m). 
Ova se tri dijela znatno razlikuju. Erozijom središnjeg 
nepropustljivog dijela istaknuti su rubni vapnenački bre- 
govi. Po svom sastavu C. je u vezi sa susjednim sorent- 
skim poluotokom. Na J i JI su valovi otvorenog mora u 
vapnenačkim stijenama izradili par stotina metara visoke 
grebene, tako da je otok pristupačan samo na obalama 
središnjeg, manje otpornog flišnog dijela. Na S je mali 
zaliv Marina Grande, a na J Marina Piccola. 

C. ima veoma blagu i prijatnu klimu. Klima omogućuje 
razvoj sredozemnog bilja i gajenje vrlo osjetljivih kultura. 
Osim povrća i voća naročito se cijene odlična vina s Ca- 
prija. Klima je, uz romantičan položaj, bogate vidike i ri- 
jetke prirodne ljepote, osigurala otoku velik putničarski 
značaj. U svako doba godine, osobito zimi, boravi na otoku 
velik broj stranaca. Bogataši različitih zemalja izgradili su 
i udobne vile. NeBrojeno posjetilaca dolazi na jedan dan 
iz Napulja i susjednih obalnih kupališta. More je izradilo 
mehaničkim i kemijskim radom u vapnenačkim stijenama 
brojne spilje, među kojima je Modra spilja (Grotta azzurra) 
na sjeverozapadnoj obali najpoznatija. Otkrio ju je 1826 
njem. slikar Kopisch. Kroz morsku vodu probija sunčana 
svjetlost i pošto se odbije od morskog dna, osvjetljava 
= modrom bojom spilju dugu 54, široku 30, a visoku 

m. 

CAPRI — CAPUT MORTUUM 


Na otoku su glavna mjesta Capri (8.041 stan.), putni- 
čarsko središte, spojeno s pristaništem Marina Grande, 
kolskom cestom i žičanom željeznicom, i zatim Anacapri, 
na zapadnoj vapnenačkoj zaravni sa 2436 stan. (1931). 

Na C-u su nađeni tragovi prethistorijskih stanovnika. 
Spada među prve grčke naseobine u Italiji. Čini se, da su 
već u doba rimskih careva Caprae uživale glas veoma pri- 
jatnog mjesta. Tu boravi August, a Tiberije je gotovo 
stalno proveo tu 12 posljednjih godina života. 

LIT.: P. Oppenheim, Beiträge zur Geologie der Insel Capri und der 
Halbinsel Sorrent, Berlin 1889; H. Karsten, Zur Geologie der Insel 
Capri, Stockholm 1895; V. Cuomo, L'isola di Capri come stazione cli- 
matica, Napulj 1894; G. Rovereto, L'isola di Capri, Genova 1907; R. 
Bellini, Osservazioni geomorfologiche sull' isola di Capri, Milan 1910; 
Isti, Studio sintetico sulla geologia dell’ isola di Capri, Pavia 1916. J. К-с. 

CAPRICCIO (tal. »dosjetka«), naziv, koji se upotreblja- 
vao u glazbi kao sinonim za ricercar ili fantaziju; sastojao 
se od nekoliko kratkih fugiranih dijelova, medusobno po- 
vezanih. Danas se tako nazivaju skladbe, u kojima se ističu 
originalni, neočekivani obrati, pa se u formalnoj strukturi 
zapravo i ne razlikuje od scherza. Znamenit je na pr. vir- 
tuozni b-mol capriccio Frćdćrica Chopina. В. 5. 

CAPRICORNUS, zviježđe u zodijaku — Jarac. 

CAPRIMULGIDAE > Lastavice. 


CAPRIVI, Georg Leo, grof (od 1891), * Charlottenburg 
24. П. 1831, + Skyren kod Krossena 6. П. 1899, njemački 
general i državnik. Potječe iz plemićke porodice, koja se 
izvorno zvala Kopriva. Od 1849 služi u vojsci, sudjeluje u 
ratovima 1866 i 1870/71 i konačno postaje general i zapo- 
vjednik 10. zbora. 20. III. 1890 imenovan je državnim kan- 
celarom i pruskim ministrom predsjednikom, jer je mini- 
star vanjskih poslova Holstein, koji je odlučno sudjelovao 
kod Bismarckova pada, računao, da će C. biti prikladno 
sredstvo njegovim ciljevima. Upravne, općinske i finan- 
cijske reforme izazvaše opreke na strani konservativaca 
(Junker), javno mnijenje stoji uz parlamentarnu opoziciju 
te C. odstupi 1892 s položaja pruskog ministra predsje- 
dnika i ostade samo državni kancelar do 26. X. 1894. Na 
polju vanjske politike napustio je Bismarckov smjer s obzi- 
rom na Rusiju, nije obnovio rusko-njemački ugovor od 1887 
i tako je omogućio zbliženje između Rusije i Francuske. 
Uvjereni pristaša Trojnog saveza dotjeravao je veze izme- 
đu Njemačke, Austro-Ugarske i Italije, osobito povodom 
obnove Trojnog saveza 6. V. 1891. Prijateljski raspoložen 
prema Engleskoj uglavio je u lipnju 1890 s njom kolonijalni 
ugovor. Tim povodom protivnici su mu upisivali u grijeh, 
da je zamjenom Helgolanda za Zanzibar povrijedio nje- 
mačke interese u srednjoj Africi. Ugovorom od 1893 stekao 
je t. zv. Caprivizipfel, uski pojas od Njemačke zapadne 
Afrike do Zambezija. 

LIT.: Reden des Grafen v. C., 1883—93, s biografijom od R. Arndta, 
Berlin 1894; Schneidewin, Das politische System des Reichskanzlers Gra- 
fen v. C., Berlin 1894; G. Gothein, Reichskanzler Graf C., Berlin 1918; 
E. Brandenburg, Von Bismarck zum Weltkrieg, 2. izd., Berlin 1925. J. N. 

CAPRONI, Giovanni, Ж Arco (Trentino) 3. VII. 1886, 
talijanski inžinir. Izučivši elektrotehniku posvetio se zrako- 
plovstvu i izgradio prvi aeroplan, koji je poletio u svibnju 
1910. Za sport, turistiku i promet izgradio je avione većih 
dimenzija s više motora, a već za prvoga svjetskog rata 
gradio je u Italij velike bombardere. 

CAPSICUM - Paprika. 

CAPUA — Кариа. 


CAPUANA, Luigi, * Mineo (Catania) 28. V. 1839, + Ca- 
tania 29. XI. 1915, talijanski pripovjedaé, profesor na sve- 
učilištu u Rimu i u Cataniji. Piše stihove, kritike, osobito 
kazališne, i novele (Profili di donne, 1877). Pošto je izašao 
njegov roman Giacinta (1879), smatraju ga, skupa s G. Ver- 
gom, glavnim začetnikom talijanskog verizma. C. nastavlja 
i dalje u tom pravcu i daje brojne romane i novele u duhu 
realizma i naturalizma, koji je iz Francuske poplavio cijelu 
Evropu. Između romana ističu se Profumo (1890) i Il mar- 
chese di Roccaverdina (1901). Izmedu novela najbolje su 
mu psihološke u zbirci Le appassionate (1893) i Le pae- 
sane (1894), u kojima prevladava poezija nad težnjom, da 
dade što vjerniju sliku regionalne zbilje. C. je naturalist: 
zanima se više za patološke »slučajeve« i motive, koje 
nauka pruža književniku, za »ljudske dokumente«, za »ana- 
lizu«. On nastoji biti što više bezličan ili »objektivan« u 
crtanju života i osoba svoje Sicilije. Uvodi u talijansku knji- 
Ževnost složenu i mutnu psihologiju i strastvenost, izvore 
nadahnuća i kasnijih pripovjedača, sve do najnovijih 
(D'Annunzio, Borgese, Moravia). Pisao je i fantastične pri- 

če, i za djecu (C'era una volta, 1882; Scurpiddu, 1898). Osim 
toga je i kritičar, polazeći od De Sanctisa; bio je i teoreti- 
čar talijanskog verizma. Svojim uvijek iskrenim djelom C. 
ima ne malo zasluga za modernu talijansku kulturu: po- 
mogao je raspršiti mnoge ondašnje predrasude i konven- 
cionalizme i raširiti ukus (B. Croce). Jedan od najboljih 
hrvatskih kritičara pri kraju 19. st, Jakša Čedomil, pri- 
staša realizma, piše s mnogo shvaćanja i sa simpatijom o 
talijanskim veristima, pa i o C.; on vidi u njima uzore 
hrvatskih realista (Iskra, 1892). Kod nas su prevodili i 
neke njegove sitnice (Prosvjeta XVI., 1909; Dom i svijet 
XXVI., 1913; novela Tlapnje u zbirci Tisuću najljepših 
novela, sv. 97—99, Zagreb 1938). 

LIT.: B. Croce, La letteratura della nuova Italia, III. knj., III. izd., 
Вагі 1929; A. Pellizzari, Il pensiero e l'arte di L. C., Napulj 1921; P. 
Vetro, L. C.: La vita e le opere, Catania 1922; L. Russo, I narratori, 
Rim 1923; C. A. Borgese, La vita e il libro, III. serija, Bologna 1928; 
L. Tonelli, Alla ricerca della personalità, II. serija, Catania 1929; L. Ca- 
Puana, Le рій belle novelle, scelte e presentate da L. D'Ambra, Pa- 
lermo 1939. M. D-ić. 

CAPULETI (CAPPELLETTI), toboZnja sredovječna obi- 
telj iz Verone, kojoj je navodno pripadala Julija iz Sha- 
kespeareove tragedije Romeo i Julija. Znanstvena su istra- 
živanja ustanovila, da obitelj tog imena nije nikada posto- 
jala u Veroni, već u Cremoni (13. st.), ali cremonski C. ne 
stoje ni u kakovoj vezi s povijesnom obitelji Montecchi, 
koja je, po legendarnoj predaji, prihvaćenoj i od Shake- 
spearea, smatrana suparnicom Cappellettijevih. 

CAPUS, Alfred, * Aix-en-Provence 25. XI. 1858, f 
Neuilly 1. XI. 1922, francuski novinar i komediograf. Pošto 
se okušao u romanu (Qui perd gagne, 1890; Faux départ, 
1891), napisao je za kazalište komediju o društvenim obi- 
čajima Brignol et sa fille (1894). Iste godine stupio je u 
uredništvo dnevnika Figaro, kome je 1914 postao glavnim 
urednikom. C. je jedan od najblještavijih predstavnika 
t. zv. bulvarskog kazališta na početku 20. stoljeća. Na po- 
zornici kao i u novinama pokazao je jednaku sposobnost 
jetkog zapažanja i podrugljive duhovitosti, ublažene po- 
vršnim optimizmom i blagošću prema moralnom opadanju 
društvenih slojeva, koje je prikazivao. 

BIBL.: La veine (1901); Les deux écoles (1902); L'adversaire (1903); 
Monsieur Piégeois (1905); Notre jeunesse (1905); Les passagères (1906); 
Les deux hommes (1908); Robinson (roman, 1910); Les moeurs du temps 
(eseji, 2 sv., 1912—13). Ukupna kazališna djela izdana su u 8 sv. 
1910—13, U hrvatskom prijevodu Nikole Andrića igrane su u Za- 
grebu dvije C-ove komedije (ostale u rukopisu): La Chátelaine (pre- 
mijera 19. IX. 1903) i Les deux écoles (7. 1. 1904). 

LIT.: E. Guet, A. C., Pariz 1904; C. A. Noel, La bourgeoisie fran- 
çaise et l'oeuvre de A.C., Pariz 1909; A. Benoist, Le théâtre d'au- 
jourd'hui, sv. II., Pariz 1912, J. D-e. 

CAPUTIA, najstariji dubrovački bakreni novac, kovan 
prije 1294, iste te godine zabranjen, a 1403 pušten, da se 
u prometu slobodno upotrebljava. Na av. je prikazano po- 
prsje s carskim diademom, imitacija rimskih malih bronca, 
a na rev. je veliko gotsko slovo R. Ime c. je nastalo u na- 
rodu tako, što se je činilo, da je glava na av. pokrivena 
malom capucom (kapicom). 

LIT.: Rešetar, Dubrov. numizmat., I., 368, IL, 1. I. R-o. 

CAPUT MEDUSAE (lat. »glava Meduze«, čudovište iz 
grčke mitologije, koje je imalo na glavi zmije mjesto kose) 
nazivamo kompenzatorno proširenje potkožnih vena na 
trbuhu, kod oteščanog ili onemogućenog krvotoka u po- 
dručju vene portae. Najčešće nastaje c. M. radi ciroze 
jetre (— ciroza jetre). U takvim slučajevima ne može krv 
iz vene portae proći kroz jetru, nego ide kroz Sappeyjeve 
vene u potkožne vene trbuha (venae epigastricae), a odavle 
je prima vena mammaria interna, a od ove vena cava 
superior Na taj način dolazi venozna krv iz trbušnih 
organa u srce, ali zaobilaznim putem. Vene, koje služe 
za ovaj kolateralni krvotok, normalno su uske i gotovo 
nevidljive, a kad preuzmu kolateralnu cirkulaciju, jako se 
prošire, tako da se na trbuhu kod cirotičara vide modre 
vijugave brazde s ishodištem u pupku, a donekle su raspo- 
redane kao zmije na glavi Meduze. 

CAPUT MORTUUM (»mrtvačka glava«, druga imena: 
kolkotar; englesko, indijsko, perzijsko, carsko, pompejsko, 
mletačko i t.d. crvenilo), žuto crveni do ljubičasto crveni 
prašak, koji se poglavito sastoji od željeznoga oksida 
FesOs. Dobivao se nekad kao sporedni proizvod kod pro- 
izvodnje sumporne kiseline (vitriolnog ulja) iz pirito- 
nosnih škriljavaca. Kad se odstranila sumporna kiselina, 
zaostajao je u glinenim retortama sirovi c. m., koji se 
naknadno žario i dodavala mu se kuhinjska sol i tako se 
dolazilo do konačnoga proizvoda. Danas se dobiva na 

sličan način žarenjem muljeva, koji otpadaju kod proiz- 
vodnje alauna, zelene galice, aluminija i bakra, te iz pirit- 
nih ogorina, prirodnog hematita ili zelene galice. Upotre- 
bljava se poglavito kao mineralna boja, gdjekad mjesto 
minija (»željezni minij«), pa kao sredstvo za poliranje 
(»Polierrot«) i dr. R.P 

CAPUT OBSTIPUM (lat. caput »glava«, obstipum »na- 
gnut«), istog značenja kao torticollis (lat. tortus »zavijen«, 
collum »vrat«); narodni je izraz »krivošija«. Radi se o ne- 
pravilnom položaju glave. Ona je u takvim slučajevima 
nagnuta u stranu i nešto gore. Mana u položaju glave 
može biti prirođena ili stečena kasnije. Uzroci su u pro- 
mjenama vratnog mišića, koji se zove sternocleidomastoi- 
deus. Takve su promjene izazvane mehaničkim ošteće- 
njima (pritiskom na mišić kod nepravilnog položaja glave 
u maternici), nepravilnim razvitkom (ako se ne razvije) i 
upalama. Te mane u položaju glave, koje su najčešće 
prirođene, dadu se uspješno liječiti, ali liječenje treba 
početi vrlo rano (u 2. ili 3. godini). Liječenje provode 
ortopedi i kirurzi. S 

CAR ili CESAR, riječ je nastala prema lat. Caesar — 
Cezar. Cezar je isprva bilo prezime članova vladalačke 
kuće Julijevaca, koja je izumrla s carem Kaligulom. Muški 
članovi toga roda nosili su ga ili umjesto imena roda 
(lulius) ili uz ime roda. Kasnije je ta riječ označivala sa- 
moga cara (otklonio je taj naslov jedino Vitelije). Od Ha- 
drijana nazivaju se tako samo designirani nasljednici i 
suvladari. Dioklecijan je napokon postavio na čelo države 
dva cara (augusta) i dva cezara kao njihove pomoćnike i 
nasljednike. O tomu kaže Laktancije (De mortibus perse- 
cutorum 18): >Treba zauvijek očuvati njegovu uredbu, da 
u državi budu dva viša, koji će održati vrhovnu upravu, i 
isto tako dva niža, koji će služiti kao potpora.x — 
istočnorimskom carstvu bili su cezari prvobitno na drugom 
mjestu iza careva, a u 11. st. je Aleksije I. Komnen ume- 
tnuo između cara i cezara višu čast Zešaoroxodtoo. Z. D. 

Car je hrvatski i ruski naziv za vladara najvećeg ste- 
pena u značenju njem. Kaiser, franc. empereur, engl. 
emperor, tal. imperatore; u bugarskom znači »kralj«. Stoji 
u vezi s hrv. riječju istoga značenja cesar, koja se nalazi 
u svim slavenskim jezicima (st. crkv. slov. цЪсарь, slovenski 
i hrvatsko-kajkavski cesar ili ćesar u Dalmaciji, češki cisaf, 
poljski cesarz, ukrajinski cisaf). Od Slavena uzeše ovaj 
posljednji oblik Madžari császár, Litavci ciecorius i Turci 
(preko Madžara) časar kao naziv za austrijskog cesara. Sla- 
venima je taj oblik prvobitno značio istočnorimskog cara u 
Bizantu; odatle naziv Carigrad za Constantinopolis. U sve 
evropske jezike prodro je oblik car kao naziv za ruskoga 
cara u pisanju czar prema poljskoj latinici (ovako tal., 
franc., španj., engl. i nekada njem., a danas Zar). Današnja 
slavistika slaže se u tome, da oba oblika nastadoše od: 
rimskog osobnog imena Caesar. Nema sloge među slavistima 
u tome, kojim je putem i na kakav način ušao taj rimski 
naziv među Slavene. Mnogi, držeći se Miklošiča, smatraju 
césar' posudenicom iz gotskoga káisar, a ovo iz lat. caesar, 
ne iz grč. xazoag). Neki istraživači, а među ove ide i pisac, 
tvrde naprotiv, da je slav. naziv nastao izravno iz duge 
latinske formule za rimskog vladara, koja je glasila impe- 
rator caesar (na pr. Flavius Theodosius) augustus. Prvi dio 
toga rimskog naslova (imperator) sačuvaše romanski jezici 
(Rumunji împărat i t.d., Albanci mbret), a drugi (caesar) 
narodi na periferiji rimskog carstva (Germani, Slaveni, Bi- 
zantinci i Arapi). Car je nastalo iz cčsare na taj način, što 
mjesto č nalazimo i meki poluglas cesare, a iz toga oblika 
nastade pravilno car stezanjem suglasnika cs u c. Staro- 
srpski spomenici poznaju još izraz kesar (ćesar) za carskog 
namjesnika. 

LIT.: E. Berneker, Slav. etymol. Wörterbuch, I.; A. Stender-Petersen, 
Slavisch-germanische Lehnwortkunde, Göteborg 1927; V. Kiparsky, Die 
gemeinslavischen Lehnwórter aus dem Germanischen, Helsinki 1934; 
P. Skok, u Zeitschrift für rom. Philologie, XLI., 1927; Isti, Razprave 
(Znanstveno društvo za humanističke vede), IIL, Ljubljana 1926. P.S. 

Slavenski narodi, koji su došli u bliži dodir s Bizantom, 
nazivali su bizantskog vladara (Baodevs) carem; ugledajući 
se u njega uzimali su taj naslov i vladari u Bugara, Srba i 
Rusa, kada su težili za uzvišenjem svoje moći. Bugarski 
vladari služe se njime od Simeuna (najvjerojatnije 913) do 
pada pod Bizant 971, a zatim ga je preuzeo Samuel i nje- 
govi nasljednici u Ohridu do 1018. Obnovljenom bugarskom 
državom (1186) vladali su carevi do dolaska Turaka 1393 
(propast trnovskog carstva) i 1396 (pad vidinskog carstva). 
Š proglasom potpune nezavisnosti kneževine Bugarske 1908 

prozvao se Ferdinand I. carem, pa taj naslov ima i njegov 
nasljednik. — Od srpskih vladara bili su carevi Stefan 
(Dušan) od 1346, njegov polubrat Simeon (Siniša), koji se 
do 1369 spominje kao gospodar Tesalije i Epira, i Uroš IV. 
(t 1371). Cast ćesara (kesara) davali su oni nekim na- 
mjesnicima u osvojenim grčkim krajevima; prvi je ćesar 
Hrelja (+ 1343), a posljednji Uglješa (+ 1423), gospodar 
Vranja. — Od moskovskih velikih knezova prvi ima carski 
naslov Ivan III. (+ 1505); od krunidbe Ivana IV. Groznoga 
1547 za cara nazivaju se tako njegovi nasljednici do 1721, 
kad je Petar Veliki uzeo naslov imperatora, a državu pro- 
zvao Ruskim carstvom. 

Povijesna vrela i pučka predaja u Hrvata razlikuju 
obično nazive car i cesar (ćesar); prvi daju vladaru Bi- 
zanta, kasnije i sultanu u Carigradu, a drugi njemačko- 
rimskom (kasnije austrijskom) caru. J.Š-k. 


CAR, 1. Bogumil, * Zagreb 26. IV. 1891, hrvatski slikar. 
Nakon položene mature polazio je zagrebačku akademiju 
likovnih umjetnosti i postigao osposobljenje za profesora 
crtanja. — Već na akademiji isticao se svojim akvarelima 
i gvašima unoseći u svoje vješto i realistički shvaćene 
crteže vedre boje. Zbog proćućenosti, kojom se odlikuju 
osobito njegovi primorski krajolici, uživa među hrvatskim 
akvarelistima u našoj javnosti opće priznanje. Od njegovih 
radova, u kojima je prikazao ulične vedute i krajolike iz 
Splita, Korčule, Hvara, Vrbnika i Omišlja, nalaze se u 
zagrebačkoj Galeriji umjetnina dva vrlo uspjela krajolika 
u gvašu s otoka Krka, Stražnja ulica u Omišlju i Stari trg 
u Omišlju. Osim slikanja krajolika rado se bavi i kariki- 
ranjem. A. J-k. 

2. Janko, * Škaričevo 29. XII. 1822, + Zlatar 31. V. 
1876. Sin zagorske vlastelinske obitelji (posjed Škaričevo, 
kasnije Zlatar), koja je potekla iz primorja (Crikvenice). 
Napisao je prvi libreto za »Ljubav i zlobu«. Pošto je svr- 
šio pravo, ušao je u upravnu službu i konačno postao sa- 
vjetnik u hrvatskom ministarstvu u Budimpešti. Tri puta 
je bio izabran zastupnikom Krapine u hrvatski sabor 
(1861—71), sudjelovao je kao član kraljevinskog odbora 
(unionista) kod sklapanja nagodbe i kao hrvatski delegat 
na zajedničkom saboru. J: Zx, 

3. Lazar, * Sv. Ivan Zelina 3. VII. 1860, + Zagreb 13. III. 
1942, zoolog, sveučilišni profesor poredbene anatomije. 
Sveučilišne nauke sluša u Zagrebu, Beču i Jeni, gdje 1881 
položi doktorat. Kao kustos zoološkoga odjela Hrv. narod. 
muzeja služi do 1906 i kroz nekoliko godina suplira zoo- 
logiju na zagrebačkom sveučilištu. G. 1906 postaje profesor 
poredbene anatomije na sveučilištu u Zagrebu, a 1927 je 
umirovljen. Predavanja su mu bila točna i osobito omiljela 
slušačima, a s naučne i metodičke strane na visini i brižno 
dotjerana. Piše u domaćim i stranim stručnim časopisima. 
Hrv. prirodoslovno društvo u Zagrebu bira ga za začasnoga 
člana, a od 1911—14 njegov je predsjednik. 

Naučno u prvom redu obrađuje niže rake, kopepode 
(veslonošce) u Jadranskom moru s morfološkoga, siste- 
matskoga i faunističkog gledišta, a u radnji Biologijska 
klasifikacija i fauna slatkih voda (1911, Glasnik Hrv. prir. 
dr., Zagreb, sv. 23.) obrađuje faunu jezera (Plitvička 
jezera, Blato kod Plaškoga, Gornju Švicu kod Otočca, 
Njivice i Ponikve na otoku Krku, Vransko jezero na 
Cresu i u Dalmaciji, Čepičko jezero u Istri, Blato kod 
Imotskoga, Imotsko jezero, Vlaško jezero, Đuvelek jez. 
kod Opuzena, Modrooko jez., Bokanjačko blato kod Zadra, 
Bačinsko jez. kod Neretve), zatim faunu ribnjaka i mlaka, 
Maksimirskog jezera, rijeka i gorskih potoka. U Radu 
Akademije (66, 1883) objavljuje uporednoanatomsku i onto- 
genetsku studiju Sauropsidi ili teorija postanka ptica od 
gmazova, a u Glasniku Hrv. prir. dr. і u stranim časopi- 
sima više rasprava s različitih zooloških područja. Nastoji 
protumačiti pokretanje nekih životinja u raspravama: 
Das Gestaltungsproblem bei den Copepoden (GHPD, sv. 33., 
1921); Wie fliegt der Vogel (ibid. 26, 1914); Uber die zweck- 
müssigen Anpassungen in der organ. Welt (ibid. 36, 1924). 

Originalnim opaZanjem Car je u svojoj publikaciji Resul- 
tate einer naturwiss. Studien-reise (Glasnik Hrv. prir. dr., 
sv. 12., 1900) prvi u naučnom svijetu naslutio i raspravio, 
da u slaništima pri stvaranju petroleja vrlo važnu ulogu 
ima morski plankton, a to Carevo mišljenje prihvaćaju i 
dr (Steuer 1910, Potonie 1920). 


IBL.: Osim već spomenutih radova objavio je još neke važnije: 
Kako postane iz jajeta pile (Glasnik Hrv. prir. dr., sv. 3., 1888); Ein 
Beitrag zur Kenntnis der Copepoden von Triest (ibid. 5., 1890); Cope- 
podni plankton iz Jadran. mora (ibid., 8., 1895); Plumatella fungosa 

(ibid., 12., 1900); Über den Mechanismus der Lokomotion der Pulmo- 
naten (Biol. Centralblatt, 1897); Die embryonale Entwicklung von 
Asplanchna Brightwellii (ibid., 1899); Die Erklärung der Bewegung bei 
einigen Protozoen (ibid., 1913); Princip gibanja pomocu undulirajucih 
membrana (Glasnik Hrv. prir. dr., 31., 1919); Kako ribe repom plivaju 
(Priroda 1941). K. B. 
4. Marko, * Hercegnovi 3. VIII. 1860, srpski književnik 
i književni kritičar i estetičar. Po svršenoj srednjoj 
školi u Kotoru prešao je u Zadar, gdje je uređivao list 
Vuk (1885). G. 1884 stupio je u službu dalmatinskoga po- 
krajinskoga sabora, gdje dugo služi kao predstojnik saborske 
kancelarije. Poslije svjetskoga rata prešao je u Beograd i 
kao nadzornik umjetničkog odjela umirovljen 1921. G. 
1923 izabran je za dopisnog člana S. K. Akademije, a 1958 
za predsjednika S. K. Zadruge. U svom književnom radu 
C. se najviše bavio književnom kritikom. Najveći dio nje- 
govih portreta i eseja izišao je u četiri knjige pod naslo- 
vom Moje simpatije (1895, 1897, 1904, 1913). U njima se 
bavi piscima i djelima talijanske, francuske, srpske i hrvat- 
ske književnosti. Usto je dao i nekoliko knjiga putopisa 
(U Latinima 1894, Kroz Umbriju i Toskanu 1895, Naše Pri- 
morje 1910 i dr.), kao i dva sveska pripovijedaka (1904, 
1911). G. 1920 tiskao je svoja Esteticka pisma, a 1940 
zbirku refleksija O jeziku i stilu. D. P. 
Prvi mu je rad prijevod Ranjenika od D. Jakšiéa za 
mletački list Il movimento; zatim je nastavio suradnjom 
u dubrovačkom Slovincu, gdje je izašla pripovijest Pečeni 
golubi i prikazi o srpskim i talijanskim književnicima, pri- 
jevod Dumasove Gospođe s kamelijama. Í kasnije je na- 
stavio radom na obavješćivanju domaće javnosti o talijan- 
skoj i francuskoj književnosti kao i talijanske javnosti o 
srpskoj i hrvatskoj književnosti. Odatle njegov niz ra- 
sprava: Studi slavi di letteratura ed arte. G. 1883 izašla je 
njegova zbirka pripovijedaka Za kišljive dnevi, zatim je 
dao nekoliko pripovijedaka u zajednici s Josipom Bersom: 
Š mora i primorja (Zadar 1896), S bojnog i ljubavnog polja 
(Mostar 1904) i Primorke (1911). 
LIT.: Godišnjak SKA 32., 1924; Stražilovo, Novi Sad 1892. A. Mi-ć. 
5. Stjepan, * Škaričevo 1818, + Zagreb 4. IX. 1900, brat 
Jankov. Pravo je svršio u Zagrebu i bio upravni či- 
novnik, najposlije tajnik u hrvatskoj dvorskoj kancelariji 
u Beču do njezina ukinuća, kada je umirovljen. U doba 
ilirskoga pokreta pristao je uz Gaja, koji ga je slao na 
putovanja u Srbiju, Bosnu i Crnu Goru. Napisao je mali 
spis Sanja Stepana Cara noćju medju 20. i 21. ožujka 
1848 snivana (U Varaždinu, uz slobodu tiska tiskano kod 
Platzera), značajan za gledanje Hrvata na suvremene do- 
- gađaje. Kasnije je bio pristaša Starčevićev, ali je živio 
povučeno u Beču, gdje je podupirao hrvatske đake, i u 
Zagrebu. DAS 
6. Viktor Emin, * Kraj-Mošćenice u Istri 1. XI. 1870, 
hrvatski književnik. Gimnaziju je polazio u Rijeci, učit. 
školu u Kopru. Služio je kao učitelj u Istri, ali je 1900 zbog 

1905—10 upravitelj opć. ško- 
le za dalju naobrazbu, a od 
1915 služi na općinskoj gi- 
mnaziji. Od 1919 je profesor 
ženske real. gimn. na Sušaku, 
a 1925 umirovljen. — Već je 
zarana sudjelovao u narodnoj 
borbi Istre radeći na podrža- 
vanju hrvatske narodne svi- 
jesti i prosvjećivanju naroda. 
G. 1894—1919 bio je tajnik 
Družbe sv. Cirila i Metoda. 
G. 1900—1904 uređivao je 
opatijski Narodni list, a 1909 
—1914 Mladi Hrvat (s R. K. 
Jeretovom). Pri kraju 1918 
prebjegao je na Sušak, pa u 
Bakar, gdje je radio kao pro- 
čelnik Nar. vijeća do Ra- 
palla. Zatim se vraća u Opa- 
tiju i radi na narodnom poslu prema novim mogućnostima 
uređujući list Mladi Istranin. G. 1929 skloni se na Sušak i 
ondje uređuje list Mornar. Surađivao je još u tršćanskoj 
Našoj slozi, Supilovu Novom listu, Istarskoj riječi, Obzoru, 
Novostima, Nadi, kalendaru Svačić, Vijencu, Hrv. Kolu, 
Lovoru, Savremeniku, Domaćem ognjištu, Mladosti, Jadr. 
straži, Ženskom listu. U književnosti se javio 1888 crti- 
com Bijednici u tršćanskoj Našoj slozi pod pseudonimom 

Vlatko Krajanin, a služio se kasnije i pseudonimima Lujo 
Dorčić i Barba Šime. Mladenački rad na stihu zarana je na- 
pustio i posvetio se pripovijetki, romanu i drami. Od velikog 
broja radova posebno je objavio romane Pusto ognjište (Za- 
greb 1900), Usahlo vrelo (Zagreb 1904), Iza plime (Zagreb 
1913), Pod sumnjom (Zagreb 1918), Nove borbe (Beograd 
1926), Presječeni puti (Samobor 1938), Vitez mora (Split 1939), 
Suor Aurora Veronika (Samobor 1940); drame Zimsko sunce 
(Zagreb 1903) i Vicencica (Sušak 1934). Pod pseud. Mladen 
Jelušić 1923 prikazivana je u Zagrebu njegova Mrtva straža. 
Tiskao je zbirku pripovijedaka Novele (Zagreb 1906—7), 
Kontesa Nina, Neznatni ljudi, U mraku i Štarci (Zagreb 
1917), pa monografiju Matko Mandić (Samobor 1938). — 
Radi na omladinskoj književnosti te posebno objavljuje 
veselu igru Nevidljivi Jurić (Zagreb 1922), po francuskom 
priređuje Nove Robinzone (Zagreb 1922), a mnogo je pri- 
povijedaka za djecu tiskao u omladinskim časopisima, 
koje je uređivao. — Veliki je broj književnih radova rasut 
po listovima, kao romani Naša Mara (Ženski list 1931) i 
Između dva ognjišta (Novosti 1933). C. je slikar istarske 
Liburnije. Nastavljajući tradiciju Kumičićevu i ne uklanja- 
jući se nacionalnoj tendenciji prikazuje političke borbe 
ovoga kraja i stradanja naših ljudi te upozorava na nacio- 
nalnu opasnost od prodiranja tuđinaca. Starija djela zavr- 
šavaju vjerom u pobjedu narodne stvari (Zimsko sunce), a 
poslijeratni radovi iznose bolove i napore u novim prilika- 
ma (Mrtva straža). Međutim je C. zarana stao iznositi i 
društvovne probleme i gospodarske krize (Pusto ognjište, 
Usahla vrela, Iza plime). Opisivao je propadanje naših je- 
drenjača pred pojavom parobroda, tvrdoglavost i nespo- 
sobnost naših ljudi, da se snađu u novim prilikama, eko- 
nomsku oseku na našim primorskim ognjištima poslije pli- 
me, prodiranje tuđeg kapitala i osvajanje domaćeg tla, tu- 
dinsko iskorišćivanje i seobe naših ljudi. C. ne prikazuje 
samo ove pojave, već i poučava, a to čini s blagošću i 
raspoloženjem pripovjedača, koji voli i ljude i zemlju i 
prirodu, pa mu opisivanje nerijetko prelazi u romantiku i 
patetiku. Iz takvog kruga dolaze brojni kapetani, brodo- 
vlasnici i mornari, a ovaj pomorski svijet većinom je gle- 
dan u času, dok se nalazi na svojim domovima. U neko- 
liko novijih radova izlazi iz ovog okvira, pa mu je tu i psi- 
hologijska analiza potpunija. U dalju prošlost uvode nas 
romani Pod sumnjom, Presječeni puti i Suor Aurora Vero- 
nika (francuska vladavina u Istri, doba Petra Kružića, 
kćerka Petra Zrinskoga). 

LIT.: M. Marjanović, Viktor Car Emin, Pusto ognjište (Nada 1901, 
br. 11.); M. Ogrizović, Viktora Car-Emina roman Iza plime (Savreme- 
nik 1914, br. 4.); N. Bartulović, Viktor Car-Emin: Iza plime (SKG 1914, 
knj. XXXII., br. 9.); Isti, Viktor Car-Emin, Starci (Knjiž. jug 1918, 
knj. L, br. 2.); Isti, Viktor Car-Emin, Pod sumnjom (Knjiž. jug 1919, 
knj. IV., br. 2.—3.); Isti, Šezdesetgodišnjica Viktora Cara-Emina (SKG 
1930, knj. XXXL, br. 7.); Lj. Maraković, Novi pripovjedači, Zagreb 
1929. УВ. Ж: 


CARABIDAE, kukci, kornjaši — Trčkovi. 


CARACAL, glavni grad rumunjskog okružja Romanati, 
u nizini Male Vlaške desno od rijeke Olta, ima 16.000 stan., 
koji se bave ratarstvom. Živahna je trgovina žitom, koje 
se prevozi željeznicom, ponajviše k Dunavu. Grad je 
nazvan po rimskom caru Caracalli. Još se vide ruševine 
njegove kule. Ovdje je vlaški vojvoda Mihajlo pobio Turke 
1599, Z. Š-a. 

CARACAS, glavni grad južnoameričke republike Vene- 
zuele, 17 km od Karipskog mora, u visini od 936 m i 
lijepoj dolini primorskih planina, koje su visoke preko 2500 
m. Blizina mora i nadmorska visina uvjetuju ugodno po- 
dneblje grada. Godišnja je temperatura 19,3? s kolebanjem 
od samo 3% (krajnosti 10% i 29°). Mnoštvo godišnje kiše 
iznosi 800 mm, a najviše kiše pada od kolovoza do listo- 
pada. Grad je izgrađen pravilno sa širokim ulicama prema 
glavnim stranama svijeta i s perivojima na glavnim ras- 
kršćima, gdje su podignuti spomenici Kristoforu Kolumbu, 
osloboditeljima Bolivaru i Mirandi. Broj stanovništva brzo 
raste. G. 1932 bilo ih je 141.349, najvećim dijelom bijelaca. 
Okolica je dobro obrađena (šećerna trska i kukuruz), a u 
gradu se raznovrstan veleobrt razvija sve jače. Trgovinu 
podupiru željeznice: na S u luku La Guaira i na Z u grad 
Valenciju, kojemu je luka Puerto Cabello. U C. su državne 
vrhovne vlasti i strana predstavništva, dobro uređene bol- 
nice i skloništa, sveučilište, koje je osnovano 1696, akade- 
mija znanosti i druge prosvjetne ustanove i zavodi, banke 
i tiskare za cijelu republiku. Grad je osnovan 1567. G. 
1812 srušio ga je potres. N. Z. 

CARACCIOLO, jušnotalijanska plemiéka obitelj. Pri- 
pada najstarijim obiteljima u Napulju (spominje se veé 
u 12. st.), a neki drZe, da je potekla iz Bizanta. Raširila se 
preko čitave južne Italije, pa je od nje potekao i rod Ca- 
rafa. Rodoslovlje joj je vrlo zapleteno. Najznatniji ogra- 
nak Avellino osnovao. је pod konac 15. st. Domizio C.; 
od 1572 nose mu nasljednici naslov vojvode, 1609 dobi- 
vaju nasljedno pravo kancelara u napuljskom kraljevstvu; 
1708 postaju i španjolski grandi, a 1715 knezovi rimskoga 
carstva. Od pojedinih članova obitelji C. ističu se vremen- 
skim slijedom ovi: Giovanni, nazvan Sergianni, svemoćni 
miljenik Ivane IL, napulje kraljice; ipak je njezinom pri- 
volom 1431 umoren; Marino (1459—1538), državnik Karla V. 
i kardinal, ljuti protivnik Lutherov; Galeazzo (+ 1586), 
njegov sin, priklonio se pod utjecajem Juana de Valdesa 
reformaciji i prebjegao Kalvinu; Ser Giovanni (da Melfi, 
1480—1550), napustio je Španjolce i pristao uz Francuze, 
postao franc. maršal i napokon guverner Piemonta; Ascanio 
Francesco (1563—1608), osnovao 1585 red Clerici regulares 
minores, a 1807 proglašen svecem; Domenico (1711—89), 
kao poslanik u Parizu pristao je uz enciklopediste; kao 
potkralj Sicilije proveo mnoge reforme i postao napokon 
napuljski ministar predsjednik; Francesco (1732—99), ista- 
kao se u službi Engleske i napuljskoga kralja kao vješt 
admiral. Na putu u domovinu, odakle su baš protjerali 
Bourbonce, stupio je u službu novoosnovane »partenopejske 
republike«. Kad su se Bourbonci vratili u Napulj, zatraže, 
da se osudi na smrt, i Nelson ga dade objesiti. 

LIT.: Za C. uopće: F. Fabris, Supplementi napoletani, uz djelo: Litta, 
Famiglie celebri italiane, Napulj 1902. Za pojedine članove obitelji: M. 


Schipa, Un ministro napoletano del secolo XVIII: Domenico C., Napuij 
1897; Е. Lemmi, Nelson e C. e la Repubblica napoletana, Firenca 1898. 
CARACCIOLO, 1. Giov. Battista, nazvan Battistello, 
* Napulj izmedu 1570—80, + izmedu 1635—37, talijanski 
slikar. Ucio je kod Fabricija Santafede. Kad je M. da Ca- 
ravaggio boravio u Napulju, C. se prvi poveo za njegovim 
načinom slikanja. Pošto je mnogo radio na freskama, a 
usto je primio različite poticaje od bolonjskih slikara, pre- 
stao je kasnije isticati svijetlo-tamne kontraste i približio 
se opet starijoj tradiciji. Kako se nije nikada priključio 
Riberinu krugu, koji je u najoporijem obliku nadovezao na 
Caravaggia, stvara on vezu između sljedbenika Caravaggia, 
koji nastoje djelovati istančanim i intimnim bojama 
(glavni im je predstavnik u Napulju Artemisia Genti- 
leschi), i samoniklih napuljskih slikara, od kojih je naj- 
više utjecao na Stanzionija i Vaccara. Suprotne polove u 
njegovu razvoju označuje u jednu ruku Petrovo oslobo- 
đenje (Napulj, Monte della Misericordia), a u drugu ruku 
Krist i Samarićanka (Milano, Brera). Velik broj njegovih 
freska ukrašuje u Napulju kartuzijanski samostan San 
Martino, S. Teresa degli Scalzi, Gesù Nuovo i t. d. 

LIT.: R. Longhi, Battistello u L'Arte, sv. XVIII. (1915); H. Voss 
Jahrb. preuss. Kunsts., sv. XLVI. (1921). 13; 

2. fra Roberto, nazvan Roberto da Lecce, Ж 1425, 
T. 1495, talijanski propovjednik iz Lecce, konventualac, 
poslije sv. Bernardina Sijenskog najveći propovjednik 
tranjevačkog. reda 15. st. u Italiji. Obilazeći mnoge gra- 
dove znao je vatrenom riječi zatalasati vjerskim zano- 
som mnoge krajeve Apeninskog poluotoka. Duže se je za- 
državao na dvoru u Napulju, gdje je zapisao korizmene 
propovijedi. Tako je nastao njegov zbornik Quadragesimale, 
Napulj 1475, koji je postao tako popularan, da je do kraja 
15. st. izašlo 26 njegovih izdanja. Te su propovijedi doprle 
i k nama, te ih još u istom stoljeću prevode na čakavsko 
narječje senjskog kraja dva senjska svećenika, Petar Ja- 
kovčić i Silvestar Bedričić, pod natpisom Korizmenjak, 
tiskan u Senju glagoljicom 1508; slagali su ga senjski ka- 
nonici Urban i Tomas. 

LIT.: F. Torraca, Studi di storia letteraria napoletana, Livorno 1884; 
L. Marenco, L'oratoria sacra italiana nel medio evo, Savona 1900; A. 
Galletti, L'eloquenza, Milan 1938; P. Kolendić, Karacolov »Quadragesi- 
male« u srpskohrvatskom prevodu, Godišnjak skopskog filozof. fakul- 
teta, I., 1930. M. D-ié. 

. CARAFA, plemićka porodica iz južne Italije, isprva tek 
nadimak (C. »boca«) Gregorija iz kuće Caracciolo (v.), 
koji je u prvoj polovici 12. st. bio zakupnik napuljskih po- 
reza na vino. U 14. st. pročula se ta porodica, ali se razdi- 
jelila na dvije glavne grane: della Spina i della Stadera. Iz 
prve je grane uz ostale i Fabrizio C., koji je 1594 bra- 
nio Roccellu od Turaka, i austrijski glavni vojskovođa 
Giovanni С. (17. st.). Kud і kamo znatniji potomci roda della 
Stadera potekli su od anžuvinskog državnika Antonija. 
Među njima se ističu: Oliviero C. (1406—91), koji je kao 
kardinal sagradio prvu palaču na rimskom brežuljku Kvi- 


CARACCIOLO — CARAVAGGIO 


rinalu, a kao papin admiral 1472 osvojio Smirnu; Carlo C. 
(1561—1633), osnivač reda »pobožnih radnika«; Vincenzo 
C. (1585—1649), 1646—9 isusovački general; Girolamo (Ge- 
ronimo) C. (1564—1633), carski namjesnik i državni knez, 
istakao se u borbi protiv čeških staleža 1620; Antonio C. 
(f 1693), kao carski vojskovođa sudjelovao kod obrane 
Beča protiv Turaka 1683 i u borbi protiv madžarskog 
ustanka (pokolj u Prešovu 1687); Tiberio C. (1669—1742), 
knez od Chiusana, gotovo za čitavog svog života protivnik 
Španjolaca, pripadao je među najznatnije napuljske pret- 
hodnike prosvjetiteljskih reforma; Ettore C. (1767—99), 
jedan od osnivača partenopejske republike, koga su Bur- 
bonci objesili, pošto su se vratili u Napulj. Od pobočne 
loze knezova Stigliano potječe žena napuljskog kralja Me- 
dina de Las Torres, na koju nas podsjeća veličajna ruše- 
vina »Palazzo di Donn'Anna« na obronku: Posilipa. — Za 
svjetsku je povijest znamenit ogranak grofova Maddaloni, 
koji također potječe od della Stadera, a osnovao ga je 
državnik Diomede C. ( 1487); tom je ogranku pripadao 
Giov. Antonio C., kao Pavao TV. jedan od najodlučnijih 
papa, koji su pripadali razdoblju katoličke obnove. Nje- 
govi nećaci, kardinal Carlo, prije ratnik, i Giovanni, osu- 
đeni su pod njegovim nasljednikom Pijom IV. na smrt 
(1561), ali ih je Pio V. iza smrti rehabilitirao. Kardinal 
Antonio C. (1538—91), rodak papin, zasluZan je kao izda- 
vač Biblije i poslanica. C. su neko vrijeme u 18. st. imali 
imanja i u Vočinu (Slavonija, kotar Podr. Slatina). 

LIT.: A. v. Reumont, Di C. von Maddaloni, 2 sv., Berlin 1851; G. 
Duruy, Le cardinal Carlo C., Pariz 1883; М. Schipa, Il regno di Napoli 
nel tempo di Carlo Borbone, 2. izd., 1925. 

CARAGANA, biljni rod iz por. lepirnjača (v.). Do 20 
vrsta ovoga roda raste u obliku drveća ili grmova u sre- 
dnjoj i istočnoj Aziji. Listovi su im perasti, a brojni i naj- 
češće žuti cvjetovi lepirnata oblika. Od veće je važnosti 
vrsta C. arborescens Lam., grm iz Sibirije i Mandžurije, od 
kojeg se upotrebljavaju vlakanca, lišće (zbog modrog ma- 
stila) i masne sjemenke. Ova se vrsta, kao i mnoge druge, 
sadi za ukras i u Evropi. F.K-n. 

CARAGIALE, Ion Luca, * 1852, + Berlin 1912, rumunj- 
ski komediograf i pripovjedač. Potječe iz glumačke poro- 
dice; autodidakt nestalna zanimanja, novinar, urednik hu- 
morističkog časopisa, oštar opažalac komičkih strana ljud- 
skog života. U komedijama i proznim skicama ismijava 
malu rumunjsku buržoaziju, politikante i demagoge, naro- 
čito prebrzo oponašanje zapada. Pored pjesnika Mihajla 
Eminescua smatra se najoriginalnijim rumunjskim piscem. 
Majstor je u kazališnoj tehnici i u humoru. U remek-djela 
rumunjske književnosti ubrajaju se Nápastea (Iskušenje), 
1890, i O făclie de Pasti (Uskrsna zublja), 1892, njegove 
naturalističke drame iz seoskog života. 

LIT.: Izdanje Zarifopola i Serban-Ciolescu; I. L. Caragiale, Opere, 
sv. L—V., Bukurešt, Cultura nationalá, 1930—35. BIS. 

CARAN D'ACHE (pseudonim za Emmanuel Poiré), 
Ж Moskva 1858, + Pariz 26. П. 1909, francuski karikaturist i 
ilustrator. Oko 1878 dolazi u Pariz. Iako je neko vrijeme 
učio u akademiji, ostao je samouk, na kojega su najjače 
utjecali Busch i Oberlinder. Bio je suradnik mnogih fran- 
cuskih humorističkih časopisa (Figaro, Chronique parisienne, 
Vie militaire, Tout Paris i Arts incohćrents). Izlagao je u 
Salon des Humoristes. Među njegovim radovima ističu se: 
Cours dans l'Antiquité, Albums Caran d'Ache (od 1889 
dalje), Les Lundis de Caran d'Ache pour les enfants de 
quarante ans et au-dessus (1896). Svoj pseudonim uzeo je 
po ruskoj riječi »karandaš« (olovka). A. Sch. 

CARASSUS VULGARIS — Karaš. 

CARAVAGGIO, 1. Michelangelo da, nadimak talijan- 
skog majstora M. Merisija (Amerigi) rodom iz C. kraj 
Bergama, * Caravaggio oko 1570, + Porto d'Ercole u srp- 
nju 1610. Njegovo učenje u Milanu kod Simona Petrazana, 
koji se sam nazivao »Tizianovim učenikom«, kao i nje- 
gova putovanja, koja je neposredno zatim poduzeo, pri- 
bližila su ga gornjo-italskom krugu umjetnika, prije svega 
mletačkih. 

Došavši kao mladić u Rim morao se dugo probijati u službi drugih 
slikara (Cavaliere d'Arpino, Prosp. Orsi). Kada je svojim slikama cvi- 
jeća kao i realističkim polufigurama iz svagdašnjega života upozorio 
na sebe ljubitelje umjetnosti, dobio je i narudžbe za veći broj oltarnih 
slika, koje su međutim naručitelji nerijetko odbijali zbog njihova nedo- 
voljna »dekora«. 

Bio je razdražljive ćudi i često zapadao u sukobe, od kojih je jedan 
svršio i smrću; tada je 1606 pobjegao i sklonio se najprije u Napulj, 
a zatim k ivanovcima na Maltu. Zametnuvši i tu svađu otišao je na 
Siciliju i nastojao da sebi ishodi dopuštenje za povratak u Rim, što je 
najzad i uspjelo. Iscrpljen mnogim nedaćama puta podlegao je na obali 
Lacija iznenadnom napadaju malarije. 

Gore: POZIV SV. MATEJA, Rim, Crkva S. Luigi dei Francesi; dolje lijevo: MLADI BAKHO, Firenca, R. Galleria Uffizi; 


dolje desno: MAGDALENA, Rim, Palazzo Doria 
(Foto Alinari) 

PRILOG U BAKROTISKU 40 


Gore: PETAR SE ODRICE ISUSA, Rim, Pinacoteca Vaticana; dolje lijevo: MUCENJE SV. PETRA, 
Rim, Crkva sv. Marije del Popolo; dolje desno: ISUSA POLAZU U GROB, Rim, Pinacoteca Vaticana 
(Foto Alinari) 

C. je gotovo isklju- 
čivo radio uljene sli- 
ke. Već u prvom 
stvaralačkom razdo- 
blju podredio je svoju 
kompoziciju u cije- 
losti ritmu svijetla i 
sjene, premda je osje- 
tio i draž lokalne bo- 
je, a strastveno je, šta- 
više, težio i za izrad- 
bom plastičnih akce- 
nata. U drugom raz- 
doblju potiskuje C. 
linearni elemenat u 
svome radu i podre- 
đuje boju potpuno 
kompoziciji svijetla. U 
posljednjim slikama 
uspio je napokon s 
pomoću svjetlosnih 
akcenata postići pro- 
stornost, a u znatnoj 
je mjeri izrazio i pro- 
duhovljena osjećanja. 
Taj mu je razvitak omogućio, da za svoga kratkoga života 
odlučno utječe na umjetnost prelaznog razdoblja iz mani- 
rizma u barok, nesamo u Italiji, nego i u ostaloj zapadnoj 
Evropi. Nesklonost prema akademskim uzorima kao i že- 
stina njegova temperamenta često su ga navele, da prika- 
zuje opore, uzbuđene ili jezovite likove і događaje. 
Premda ga zbog toga rado nazivaju »naturalistom«, ostao 
je po svome vrlo razvijenom smislu za plastičnu monu- 
mentalnost, po snažnom patosu svoga izražaja kao i težnji 
za stilizacijom uvijek tipičan talijanski umjetnik. 

Kao novotar C. je prije svega djelovao svojim prven- 
stvom svijetla. Neposrednih učenika nije doduše imao, ali 
su mnogi suvremenici oponašali clair-obscur i »podrumsko 
svijetlo« njegova drugoga stvaralačkog razdoblja; među 
njima ističu se Talijani Spada, Borgianni, Manfredi i Gen- 
tileschi, zatim sjevernjaci Baburen, Honthorst i Valentin, 
a njegov se veći ili manji utjecaj opaža i kod svih slikara 
iz južne Italije i Španjolske. U njegovu su radu našli razli- 
čite poticaje Rubens i Rembrandt pa, štaviše, i suvremeni 
mu talijanski antipodi Annib. Carracci i Guido Reni. 

Glavna su mu djela iz prvog razdoblja: Košara s plodovima (Ambro- 
siana), Sviračica s lutnjom (Beč, Liechtensteinova galerija), Amor kao 
pobjednik (Berlin), Počinak na bijegu i Sv. Magdalena (Rim, Galerija 
Doria); iz drugoga razdoblja: Matejeva legenda (Berlin, Muzej, i Rim, 
S. Luigi de Francesi), Polaganje Krista u grob (Rim, Galerija u Vati- 
kanu), Obraćenje sv. Pavla (Rim, S. Maria del Popolo), Madonna di 
Loreto (Rim, S. Agostino), Marijina smrt (Pariz, Louvre); iz trećeg 
razdoblja: Sječenje glave sv. Ivana (La Valetta, S. Giovanni), Uskr- 


snuće Lazarovo (Messina, Chiesa de' Crociferi), Portret velikoga meštra 
Alofa od Vignacourta, Pariz, Louvre). 


LIT.: W. Kallab, C., Jahrb. Samml. Kaiserh., Beč 1907; F. Witting, 
M. да C., Strassburg 1910; M. Marangoni, Il C., Firenca 1922; Н. Voss, 
C's Frühzeit, Jahrb. preuss. Kunsts. 44, Berlin 1924; L. Venturi, Il C., 
2. izd., 1925; E. Benkard, C.-Studien, Berlin 1928; R. Longhi, Quesiti 
Caravaggeschi, »Pinacoteca«, 1928/9; G. C. Argan, H C. e la cultura 
artistica del Seicento, Novara 1942. 

2. Polidoro da, nadimak Polidora (vjerojatno Caldare), 
** Caravaggio kod Bergama izmedu 1495 i 1500, + Messina 
1543 (1546?), talijanskog slikara. Već kao 18-godišnji mladić 
pomagao je Giovanniju da Udine, Raffaelovu učeniku, kod 
oslikavanja vatikanskih loggija. Radeći s Firentincem Ma- 
turinom brzo se razvio u majstora za slikanje fasada, a 
pri tom se služio sgraffito-tehnikom: s tamno obojene 
temeljne plohe, premazane svijetlom bojom, ostrugao bi 
po određenoj crtariji svijetli sloj boje, te dobio svijetlu 
sliku na tamnoj pozadini. Kada su 1527 carske čete opljač- 
kale Rim, C. ode u Napulj, zatim u Siciliju, gdje je — čini 
se — umro nasilnom smrću. Osim jedne jedine njegove 
sgraffito-fasade (na palači Milesi-Lancellotti u Rimu na 
cesti Maschera d'Oro) poznajemo ostale tek po grafičkim 
reprodukcijama; u toj se vrsti rada povodio za antiknim 
uzorima. U slikama na platnu nastoji naprotiv rješavati 
realistične i koloristične zadaće. Pouzdano se može kao 
njegova utvrditi tek napuljska slika Isus nosi križ (1534). 
Svojim »herojsko-klasičnim« krajolicima u S. Silvestro al 
Quirinale (Rim), koji su rađeni u bojama al-fresco, pro- 
krčio je put ovoj vrsti slikanja i postao preteča Poussina, 
Cl. Lorraina i dr. Njegovi neposredni učenici iz južne 
Italije neznatni su slikari, no bilo je još i majstora viso- 





MICHELANGELO DA CARAVAGGIO, 
David s Golijatovom glavom 
Rim, Galleria Borghese 

koga baroka, koji su se odgajali na njegovim djelima i 
osobito im cijenili plastičnost (Pietro da Cortona radio je 
po njima kopije). 

CARBO ANIMALIS — Životinjski ugljen. 

CARBON — Dijamant. 

CARBONADO > Dijamant. 

CARBONARI > Karbonari. 

CARBONARIUS DE WIESENEGG, Gregor, * Naklo 
kod Kranja 12. III. 1651, + Kranj 1. II. 1717, liječnik. Svoje ime 
Oglar (Voglar) latinizirao je, kad se nalazio na naukama. 
Filozofiju je učio u Beču, a medicinu u Rimu. Liječničku 
praksu vršio je najprije kod kuće, a zatim u Radgoni 
1681—86. Kao zemaljski liječnik za Kranjsku i Korušku 
podignut je u plemićki stalež i 1689 bio pozvan u Rusiju 
k Petru Velikom za tjelesnoga liječnika. Osumnjičen zbog 
tajnih veza s isusovcima bio je 1690 u istrazi, i zabranjeno 
mu je bilo dopisivanje. Kasnije je opet postao carev su- 
radnik i pratilac te je sudjelovao u pohodu na Azov 1696; 
1700 bio je u nesrećnoj bitki kod Narve od Šveda zaro- 
bljen i odveden u Reval. Pušten na slobodu istom 1704 po- 
sredovanjem rimsko-njemačkoga cara otišao je u Moskvu i 
ondje djelovao u »Medicinskom kabinetu« do 1714, kada je 
otputovao u Rim. Putni ga list naziva carevim delegatom, 
koji ide na vlastitu želju u domovinu. Prema nekima išao 
je radi združenja ruske crkve s rimskom, no vjerojatno je, 
da je išao u Italiju tražiti liječnike za rusku službu. G. 
1715 došao je u Ljubljanu, a na povratku iz Rima nena- 
dano se razbolio u Kranju i umro. U oporuci je ostavio 
liječniku Heineju u Kranju svoj instrumentarij i ručnu lje- 
karnu, a nećaku Andreju (1683—1766; umro kao župnik u 
Križima kod Tržiča) svoju knjižnicu. Općina Naklo bašti- 
nila je po njemu 5.000 for. za gradnju vodovoda, koji još 
danas nosi njegovo ime. 

LIT.: A. Koblar, Zgod. fara Ljubl. škofije, II. 1885; F. Kaučič, 
Ljubljanski zvon, 1895; I. Pintar, Jugoslavija, 1922, J.G. 

CARBONAT — Dijamant. 

CARBONE, 1. Domenico, Ж Carbonara Scrivia (Tortona) 
16. VII. 1823, + Firenca 20. III. 1883, talijanski rodoljub i 
pjesnik. Svršio je medicinske nauke u Turinu. Za vrijeme 
demonstracija, koje su izbile u Turinu u očekivanju slo- 
bodoumnijih reforma, napisao je šaljivu pjesmu Il re Ten- 
tenna protiv politike Carla Alberta. Kako je pjesma 
postala popularna, C. je morao bježati, a u Turin se vratio 
nakon provedenih reforma. Kasnije je kao školski nad- 
zornik prošao mnoge gradove (Cuneo, Brescia, Parma, 
Bologna, Rim). Bio je poznat kao politički pjesnik. Iza- 
brane pjesme izdao mu je sin u Firenci 1885. 

2. Giovanni Bernardo, ж Albaro (kod Genove) 1614, 
+ 1683, talijanski slikar. Učitelj mu je bio G. A. De Ferrari, 
a u zrelijoj dobi utjecali su na nj Van Dyck i Rosa. Nje- 
gova su djela često zamjenjivali s Ferrarijevim, Castellovim 
i dr. Slikao je svete slike i odlične portrete, od kojih se 
mnogi čuvaju po patricijskim kućama u Genovi. 

3. Ludovico, Ж Ferrara 1435, + 1482, talijanski pisac. 
Pisao je na latinskom i talijanskom jeziku. Od 7 njegovih 
latinskih dijaloga tiskana su dva: De neapolitana profec- 
tione i De amenitate, utilitate, magnificentia Herculei Parci. 
Talijanski je napisao Centotrenta novelle e facetie (izd. 
Livorno 1900). Bio je na glasu govornik. 

CARBONEUM, ime nekih pripravaka u medicini: 

C. dichloratum ili Tetrachloraethylen ili Perchloraethylen 
(C2Cl:) je tekućina bez boje, naročita mirisa, spec. težine 
1,6. Upotrebljava se kao endoparazitičko sredstvo protiv 
različitih crijevnih nametnika kod pasa i peradi. 

C. tetrachloratum ili Tetrachlormethan (ССИ) je bistra, 
bezbojna tekućina, posebna mirisa. Vrlo se teško rastvara 
u vodi, a lako je topljiv u alkoholu, eteru, masnim i ete- 
ričkim uljima; spec. težine 1,6. Upotrebljava se u veteri- 
narskoj medicini kao jedno od najboljih sredstava protiv 
endoparazita, osobito kod konja, ovaca i pasa. Vrlo se 
mnogo upotrebljava kao lijek protiv metiljavosti ovaca. 

C. trichloratum ili Hexachloraethan, Perchloraethan 
(C2Cls) sastoji se iz bezbojnih kristala, miriše slično kam- 
foru. U vodi se vrlo teško topi, lakše je topljiv u uljima, 
alkoholu i eteru. Upotrebljava se kao glavni lijek protiv 
metiljavosti goveda u kombinacijama ili sam za sebe. R. G-r. 

CARBUNCULUS > Cir. 

CARCAGENTE, grad u španjolskoj pokrajini Valenciji, 
15.393 stan. (1930). Proizvodi sukno i ciglu, a trguje svilom, 
narančama i šipcima (mogranjevim jabukama). U gradu 
su brojni tragovi maurske prošlosti. 

CARCANO, 1. Giulio, ж Milan 7. VIII. 1812, + Lesa (Lago 
Maggiore) 30. IV. 1882, talijanski knjiZevnik, jedan od 
Manzonijevih sljedbenika; piše stihove, romane i novele, 
od kojih mu je najpoznatiji roman Angiola Maria, 1839, iz 
suvremenog života. Zaslužan je kao dobar prevodilac 
Shakespeareovih djela (u 12 knjiga, Milan 1875—82). 

LIT.: F. Bernetti, L'opera letteraria di G. C., Rim 1918; B. Croce, 
La letteratura della nuova Italia, V., Bari 1939. M. D-ić. 

2. fra Michele, blaženi, Ж Milan (ili Lomazzo Comasco) 
negdje između 1410 i 1420, + jamačno 1485, propovjednik 
i duhovni pisac. Pripada milanskoj plemićkoj porodici, 
koja potječe iz Carcana. Identičan je s fra Michelom 
da Milano, kojega su mnogi držali drugim čovjekom. 
С. 1440 stupio je u Comu u franjevački red. Ide u 
krug velikih talijanskih propovjednika 15. st., koji su po 
trgovima zanosili mnoštvo. Snagom njegove riječi osnivale 
su se bolnice. Da se stane na put lihvi, na njegov je po- 
ticaj osnovana prva dobrotvorna kreditna ustanova (»mons 
pietatis«), i to u Perugiji 1462. Pisao je asketske spise i 
zbirke propovijedi, od kojih su najznatniji Quadragesimali. 
Jedan njegov Confessionale preveo je na hrvatski Jakov 
Blažiolović, te je tiskan glagoljicom u Senju 1496 pod na- 
slovom Spovid općena. To je prva knjiga, što je u Hrvat- 
skoj tiskana na živom narodnom (čakavskom) jeziku. 

BIBL.: De fide christiana, Basilea 1479; Trattato della Confessione, 
Mleci 1484, od koje neka kasnija izdanja nose naslov Confessione ge- 
nerale; Quadragesimale de poenitentia, Mleci 1487; Quadragesimale in 
decalogum, Mleci 1492; Quatuor novissima, Kóln 1492; Sermonarium de 
commendatione virtutum et reprobatione vitiorum, Milan 1495 i t. d. 

LIT.: P. Sevesi, H beato M. C. da Milano, O. F. M., Archivum 
franciscanum historicum, knj. III (1910) i IV (1911); E. Motta, Il beato 
M. da C., Bolletino di storia patria per le provincie di Como, sv. XX 
(1886); P. Kolendić, Karacolov »Quadragesimale« u srpsko-hrvatskom 
prevodu, Godišnjak skopskog filoz. fakulteta, I. (1930); I. Milčetić, 
Prilozi za literaturu hrv. glagolskih spomenika, Starine XXIII. V.š. 

CARCAR, kraj i grad na otoku Cebú, na Filipinima. 
Osobito ima razvijen veleobrt, a utemeljen je 1924. Ima 
83.040 stan. (1936). M. Š. 


CARCASSONNE, grad i glavno mjesto dćpartementa 
Aude u južnoj Francuskoj. Leži na mjestu, gdje se križaju 
rijeka Aude i Canal du Midi. C. se sastoji iz dva dijela. 
Na brežuljku, na desnoj obali rijeke Aude, stoji stari grad 
(Cité) tijesnih ulica i opasan s dva zida (dugi 1110, odnosno 
1500 m), na kojima su brojne i dobro sačuvane kule. Ovaj 
stari grad ide među najljepše francuske sredovječne 
spomenike. Na ravnici, na lijevoj obali rijeke, širi se donji 
grad (La ville basse) širokih i pravilnih ulica, koji vežu sa 
starim gradom dva mosta. U starom gradu žive samo za- 
natlije, a donji je grad važno tržište vina i središte tka- 
lačkog veleobrta. Uz upravne vlasti u C-u je sjedište i 
katoličkog biskupa. Osim lijepe tvrđave i zidina u starom 
gradu ističe se stara katedrala St. Nazaire, a u donjem je 
gradu nova katedrala St. Michel. Ima 33.441 stan. (1936). 
C. se spominje još kod Cezara kao »Carcaso«, a u sre- 
dnjem vijeku se oko njega često vode borbe, jer je kao 
utvrda čuvao akvitanska vrata i nadzirao prolaz iz Lan- 
guedoca u Akvitaniju. J.R-ć. 

CARCER MAMERTINUS —> Mamertinska tamnica. 

CARCO, Francis (porodično ime Carcopino), * Numeja 
(Francuska Kaledonija) 3. VII. 1886, francuski književnik. 
Književni je rad započeo pjesmama kao pristaša pjesničke 
skupine »fantaisistes«, koja je stajala u opreci prema ostat- 
cima romantizma i zloporabi simbolizma. Prvi roman Jésus 
la Caille nastao je 1914. C. voli prikazivati sumnjive dru- 
štvene krugove i propalice gledajući u njima igračke sud- 
bine, okružene atmosferom sjete; stil mu je daleko od 
svake deklamacije. Napisao je životopise Villona i Utrilloa, 
bavio se kritikom umjetnosti, objelodanio zanimljive re- 
portaže i odlomke svojih uspomena; od 1937 član je aka- 
demije Goncourt. 

BIBL.: Knjige pjesama: La Bohéme et mon coeur, 1912; Chansons 
aigres-douces, 1913; Au vent crispć du matin, 1913. Romani: Jćsus la 
Caille, 1914; Les Innocents 1917; Au coin des rues, 1918; Scenes de la 
vie de Montmartre, 1919; Bob et Bobette s'amusent, 1919; L'Equipe, 1919 
(hrvatski prijevod K. Krstića, Hrv. književna naklada 1940); L'homme 
traqué, 1922 (nagrađeno velikom nagradom Franc. Akademije); Ve- 
rotchka l'Étrangére, 1923 (hrv. prijevod R. Ivanovića, Zabav. biblio- 
teka, 1924); Rien qu'une femme, 1924; Perversitć, 1925; L'ombre, 1933; 
La lumičre noire, 1934; Mćmoires d'une autre vie, 1934; Brumes, 1935 


i t. d. Kritika umjetnosti (osim spomenutih): Maurice de Vlaminck, 
1920; Les Humoristes, 1921; Chas. Laborde, 1921. J. D-e. 


CARDAMOM, kristalinično gorje na jugu Britanske In- 
dije, 2020 m visoko. Sjeverno od njega su Anomalai Hills 
i Patni Hills, pa sačinjavaju posebno gorje. Okolina izvozi 
kavu i mirodije. 

CARCASSONNE 
(Orbis terrarum) 


CARDANO, Girolamo, * Pavia 24. IX. 1501, + Rim 21. 
IX. 1576, talijanski liječnik, matematičar i filozof. Nauke 
je polazio u Paviji i Padovi; u Padovi je bio rector arti- 
starum i tu je promoviran za doktora liječništva. Bavio se 
praksom najprije na selu, zatim u Piove di Sacco, gdje se 
oženio. Pozvan 1534 u Milan, da predaje matematiku, C. 
je ondje 1539 izdao prvo svoje znanstveno djelo, Practica 
arithmetica. G. 1543 počne predavati liječništvo, najprije 
u Milanu, zatim u Paviji, gdje je ostao do 1551; objeloda- 
njuje navlastito: Ars magna (1545), gdje iznosi metodu 
rješavanja jednadžbi trećeg stupnja, kojoj ga je naučio 
Tartaglia, a on je nadopunio, te jednadžbi četvrtog stupnja, 
koju je pronašao njegov učenik Ludovico Ferrari; De Sub- 
tilitate libri XXI (1550, brojna kasnija izdanja i prijevodi), 
neka vrst enciklopedije znanja njegova vremena, upotpu- 
njena 1557 djelom De rerum varietate libri XVII. Glas, 
koji je uživao kao liječnik i astrolog, pribavio mu je la- 
skave ponude od nekolicine vladara. G. 1552 odazove se 
pozivu Johna Hamiltona, nadbiskupa u Saint-Andrewsu u 
Škotskoj, te tom zgodom proputuje Francusku i Englesku. 
G. 1559 ponovno ima katedru u Paviji, odakle 1562 prelazi 
u Bolognu. Posljednje godine života ogorčile su mu tje- 
skobe bolesne njegove mašte, ali i različne zbiljske obi- 
teljske nesreće. 6. X. 1570 bude uhićen po nalogu inkvi- 
zicije. Pošto se odrekao svojih zabluda, bude pušten na 
slobodu (22. XIL), ali primoran nastaniti se u Rimu (1571) 
i odreći se svakog naučavanja i izdavanja knjiga. 

C-ov je rad neobično velik i raznolik. Prošao je sve znanosti, pa 
čak i krive (astrologija, metoposkopija, tumačenje snova i t. d.), koji- 
ma je jednako vjerovao. Prihvatio je baštinu starog i srednjeg vijeka, 
ali je ipak tražio za učenjaka pravo kritizirati predaju i suprotstaviti 
iskustvo autoritetu. Tako se u filozofiji borio protiv aristotelizma, u 
liječništvu je pristajao uz Hipokrata, jer je ovaj manje apsolutan i 
više sluša pouke, koje pruža klinika, nego Galijen. Zbog toga je cijenio 
i Arhimeda kao fizičara i matematičara. 

U cjelini je C. više popularizator nego stvaralac, ali ima genijalnih 
nadahnuća te pridonosi svoj prilog svakoj znanosti, Od svih njegovih 
knjiga danas se čita samo još njegova autobiografija (De vita propria 
liber, prvo posmrtno izdanje 1643), gdje se ispovijeda katkada ciničnom 
otvorenošću, premda je opći ton apologijski. C. tu pokazuje čitavu 
neobičnost svoga duha, u kome se patološke težnje očituju pored 
najviših sposobnosti. Moralnim patnjama suprotstavljao je tjelesne 
boli, koje je sebi nametao; držao je, da posjeduje moć svrhunaravne 
spoznaje i neograničeno je vjerovao u otkrivenja, koja je crpao iz 
svojih snova i t. d. Nastranosti njegova značaja stvorile su već zarana 
oko njega legendu, koja se javlja još i u nekim novim djelima. 

BIBL.: C-ova su djela doživjela brojna izdanja za njegova života, a 
i nakon njegove smrti. Spon ih je sakupio u 10 svezaka »in folio«: 
Opera omnia, Lyon 1663. Kritično izdanje De vita propria, s komen- 
tarom i francuskim prijevodom, izdao je J. Dayre u Bibliothčque de 
l'Institut francais de Florence (Pariz 1935). 

LIT.: Naudé, Judicium de Cardano, 1643 (pretiskano u Opera omnia, 
L); J. Crossley, The life and times of C., London 1836; H. Morley, The 
life of G. C. of Milano, physician, 2 sv., London 1854; F. Buttrini, 
Saggio psicobiografico su С. C., Savona 1884; W. G. Waters, J. C., A 
biographical study, 2 sv., London 1898; M. Cantor, Vorlesungen über 
Gesch. d. Mathematik, II., Leipzig 1900; E. Rivari, La mente di G. C., 
Bologna 1906; I concetti morali del C., Bologna 1914; E. Bertolotti, I 
contributi del Tartaglia, del C., del Ferrari... alla teoria. algebrica 
delle equazioni cubiche, Studi e memorie p. la storia dell' Univ. di 
Bologna, IX., 1926; J. Dayre, J. C., esquisse biographique, Grenoble 
1927. J. D-e. 

Glasovito je C-ovo matematičko djelo Ars magna iii 
Artis magnae sive de regulis algebraicis liber unus, Nürn- 
berg, 1545 (posvećeno Ossiandru, piscu predgovora u sla- 
vnom Kopernikovom djelu De revolutionibus...), jer su u 
njemu prvi put objelodanjeni: t.zv. »Cardanova formula« 
za rješavanje kubnih jednačaba i način (našao ga C-ov 





CARDANO — CARDUCCI 


učenik L. Ferrari, 1522—1565), kako se rješava opća alge- 
barska jednadžba 4. stupnja. C-ovu formulu je inače prvi 
našao Scipione de! Ferro (f 1526) i neovisno o njemu N. 
Tartaglia (1501—57); C. je zaslužan, što ju je podrobno 
analizirao (>> Casus irreducibilis!), dokazao i prvi objelo- 
danio (zbog ovoga je nastala vrlo oštra polemika između 
C. i Tartaglie). Sama C-ova formula za jednadžbu x*+px=q 
glasi (Ars magna, cap. XI): 


3, 3/ 
E 1 1 1 1 E 
ET Каз Vira fer: 


Od drugih matematičkih, odnosno matematičko fizikalnih 
C-ovih djela spomenut ćemo: Practica arithmeticae uni- 
versalis, 1539, De subtilitate, Basel 1550, De regula Aliza, 
1570, Opus novum, Basel 1570, i t. d. 

Vješto je baratao s jednadžbama višega stupnja, pa 
u zametku nalazimo kod njega nekoje važne principe 
algebre (Descartesovo pravilo о  preznacima, »Regula 
aurea« za aproksimaciju korijena) i računa vjerojatnosti 
(zakon velikih brojeva, Petrogradski problem); u kasnije 
doba priznavao je imaginarne brojeve. U fizici je poznat 
C-ov način vješanja predmeta (njihalo, teški predmeti na 
brodovima). DEE: 

CARDARELLI, Vincenzo, * Corneto Tarquinia 1. V. 
1887, talijanski književnik. Lirski pjesnik i pisac fine i 
usklađene proze. Kao jedan od glavnih pokretača knjiže- 
vnog lista La ronda traži od suvremene talijanske knjiže- 
vnosti, da se vrati klasici svojih najizrazitijih pisaca u 
prošlosti. Njegov je ideal Giacomo Leopardi. Najuspjelije 
su mu knjige proze: Viaggi nel tempo (1920), Favole e 
memorie (1924) i II cielo sulle città (1939). U njegovoj 
prozi, koja je pjesničkog značaja, često nalazimo oštro- 
umna zapažanja, puna moderne istančanosti. Njegov je 

“utjecaj u suvremenoj talijanskoj književnosti znatan. 


LIT.: G. De Robertis, Scrittori del novecento, Firenca 1940; A. Gar- 
giulo, Letteratura italiana del novecento, Firenca 1940. O. D. 


CARDENAL, Peire, provansalski pjesnik podrijetlom iz 
Puy-en-Velaya, t 1272. Živio je uz Rajmonda VII., tuluškog 
grofa, a po svoj prilici boravio je u Španjolskoj i Provansi. 
Umro je u dubokoj starosti, gotovo stogodišnjak. Sastavio 
je šezdesetak sirventésa (у.), većinom ćudorednog ili po- 
litičkog sadržaja. On je vrstan satirik društva svoga vre- 
mena, jednako nemilosrdan prama ženama i svećenstvu. 
Ali je njegova usrdna vjera izražena nježno i privlačljivo. 
Sveukupna djela nisu izašla. 

LIT.: C. Vossler, P. C., ein Satiriker aus dem Zeitalter der Albigen- 
serkriege, München 1916; C. Fabre, Éfudes sur P. C., Annales du Midi, 


XXI. J. D-e. 

CARDENAS, grad na Cubi; osnovan 1828. U njegovu 
je luku pristao 1850 general Narcis de Lopez sa 600 mo- 
maka i osvojio C., ali je morao otići, kad se njegovi 
momci digoše na nj. Ovdje je sjedište samouprave za 
okružje istog imena. Ima 29.304 stan. (1931). Trguje se 
šećerom i melasom. N.Z 

CARDIA > Želudac. 

CARDIFF (tvrđava Didija [Aula?] ili tvrđava na Taffu), 
veliki lučki grad na ušću rijeke Taff, grofovija Glamor- 
gan, južni Wales, Engleska. C. je još početkom prošlog 
stoljeća bio malo selo (1801 imao je samo 1870 stan.). Brz 
napredak i velik značaj zahvaljuje velikom ugljenom bo- 
gatstvu bližeg zaleđa. Danas je C. za ugljen najvažnija 
luka u cijelom svijetu. Iz zaleđa se ugljen dovozi plovnim 
kanalom i brojnim rudarskim željeznicama. Kako je u 
Bristolskom zaljevu velika razlika između plime i oseke, 
luka se sastoji iz velikih basena, koji se mogu zatvarati. 
Ukupna vodena površina u basenima iznosi 165 ha, 11,5 
km izgrađene obale, na kojoj su najmoderniji uređaji za 
brzi utovar ugljena. Zbog bogatstva na ugljenu razvili su 
se u C-u metalni veleobrt i brodogradnja. Dok C. izvozi 
poglavito ugljen i u manjoj mjeri metalnu robu, u uvozu 
imaju najveći značaj drvo (za rudnike), žito i životne na- 
mirnice. š 

Razvoj prometa, trgovine i veleobrta ogleda se na vanj- 
skom izgledu C-a i bogatstvu u javnim ustanovama. Tu 
ima veoma lijepih i novih arhitektonskih dijelova, a od 
kulturnih ustanova ima: moderno uređeno sveučilište, vi- 
soku tehničku školu i bogate muzeje i galerije. C. ima 
223.589 stan. (1931). 

Na mjestu C-a postojala je već rimska tvrđava, na ko- 
joj su u 12. st. Normani sazidali utvrdu, koja je poslije 
prelazila u više ruku i pri tome bila pregrađivana. J.R-é. 

CARDIGAN, 1. glavni grad istoimene grofovije i luka 
na ušću rijeke Teife, na zapadnoj obali Walesa. Ima 3.309 
stan. (1931). 

2. Grofovija (Cardiganshire) u zapadnom primorju Wa- 
lesa, oko Cardiganskog zaljeva. Zahvata većinom brežulj- 
kasto i brdovito zemljište (1793 km?), na kome živi 55.184 
stan. ili 31 na km? (1931). 

CARDIJN (Kardajn), Josip, * Hal kod Bruxellesa 1884, 
začasni kanonik, začetnik i središnji duhovnik »Kršćan- 
ske radničke mladeži«, koja se obično naziva »Žosizam« 
(Jocisme: Jeunesse Ouvričre Chrćtienne). Kao radnički sin 
predao se već kao bogoslov i mlad svećenik svom dušom 
radu za radničku mladež. Kao kapelan u Bruxellesu počeo 
je od 1910 do 1914 skupljati zanemarene mlade radnike i 
radnice te ih organizirati u malene radne jedinice. G. 1919 
postao je središnji duhovnik belgijskih katoličkih socijalnih 
ustanova i nastavio svoj rad za radničku mladež. Do 1925 
stvorio je po cijeloj Belgiji jaku elitnu jezgru nove orga- 
nizacije, koja se dotada nazivala »Jeunesse syndicaliste«, 
a on joj je dao ime »Žosizam«, pod kojim je postala slu- 
žbena organizacija Katoličke akcije i naglo se proširila u 
Belgiji i ostalim katoličkim zemljama. 

Žosizam želi dići radničku mladež gospodarski, pro- 
svjetno, moralno i vjerski. Njegove metode najbolje ozna- 
čuju Cardijnove krilatice: Utjecati na mladog radnika 
preko mladog radnika (Parmi eux, par eux et pour еих!), i 
to konkretno i u neprestanom uskom doticaju sa stvarnim 
životom mladog radnika (Voir, juger, agir!); sve to djelo- 
vanje mora biti prožeto dubokim kršćanskim životom. 

LIT.: Manuel de la J. O. C., Bruxelles 1930; R. Kothen, La J. O. C., 


Ce qui a été fait en dix ans, Nouvelle Revue Théologique, 1935; M. 
Pušié, Specijalizirani pokreti KA, Hvar 1936. J. L-a. 


CARDUCCI, Giosué, * Val di Castello (Toscana) 27. 
VII. 1835, t Bologna 16. II. 1907, talijanski književnik. 
Djetinjstvo je proveo u toskanskoj primorskoj nizini, naro- 
Cito u Bolgheri (1839—48), gdje mu je otac Michele bo- 
ravio kao općinski liječnik, pošto su ga prognali nakon 
rodoljubnih ustanaka iz 1831 kao člana »karbonarskog« 
pokreta. Već kao dječak neumorno čita djela talijanskih i 
latinskih pjesnika i rado zalazi u prirodu. G. 1849 C. se 
preseli u Firencu, gdje 
marljivo uči pod vod- 
stvom  pijarista Jere- 
mije Barsottinija; za- 
tim odlazi u Pizu na 
Visoku školu (Scuola 
Normale Superiore); tu 
uređuje Arpa del po- 
polo, mjesečni prilog 
jednoga dnevnika. U 
lipnju 1856 svršava na- 
uke i postaje doktor 
književnosti. Te je iste 
godine nastala zname- 
nita polemika, što ju je 
s prijateljima С. T. 
Garganijem, G. Chiari- 
nijem, C. Targioni-Toz- 
zetijem vodio protiv 
. romantične književno- 
sti, a za odlučniju na- 
rodnu svijest. Godinu 
dana nakon toga C. po- 


12% 


djece. 

Međutim je doživio velike događaje, koji su u Italiji 
baš tada dozrijevali: rat g. 1859, garibaldinski pothvat 
tisuće (1860), proglašenje Kraljevine Italije (1861), borba 
1866 za oslobođenje mletačkih pokrajina, zauzeće Rima 
(1870). Još prije zauzeća Rima odigrala su se dva junačka, 
ali nesretna Garibaldijeva pokušaja, jedan kod Aspro- 
monta (1862), gdje su vođu Garibaldija ranili sami tali- 
janski vojnici, i drugi kod Mentane (1867), gdje su Gari- 

baldijeve čete bile potučene. Tada se gorljivim duhovima, 
kakav je bio Carducci, činilo, da je taj herojski zanos, 
koji je talijanski narod doveo do pobjede nad samim 
sobom, ponešto popustio i da će sada, nakon razdoblja 
borba, slijediti razdoblje pregovaranja i odstupanja. U 
himni A Satana, umjetnički osrednjoj, C. proglasuje po- 
trebu i ljepotu ljudske slobodne misli protiv svih prepreka 
na tom putu. U pjesmama, koje je kasnije sabrao u zbirke 
Levia Gravia i Giambi ed epodi, ustaje žestinom, kojoj 
nema ravne u talijanskoj književnosti, protiv svega, što je 
bilo ili se njemu činilo lažno, kukavno i u suprotnosti 
s idealima slobode i domovine. U književnom pogledu tim 
pjesmama svog neposrednog i borbenog odnosa prema 
stvarnosti C. veoma smiono prekida književne tradicije 
talijanske, čak i u samom pjesničkom jeziku. Čitanje 
Hugoa i kasnije Heinea, kao i drugih stranih pjesnika, nije 
ostalo bez posljedica u Carduccijevu stvaranju ovoga 
razdoblja. 

Ali postepeno u C. dozrijeva njegov politički nazor. 
Nekadašnji revolucionarac, republikanac, pristaša Mazzi- 
nija i Garibaldija, sve se više približava stvarnosti monar- 
hističke Italije. Dok je još u lipnju 1878 odbio jednu 
visoku počast, u studenom prihvaća ponudu, da ga pred- 
stave kraljici Margheriti, kojoj će malo zatim posvetiti 
jednu od svojih znamenitih oda (Alla Regina d'Italia). 
G. 1886 izjavio je, da je monarhija »zakonit čuvar naro- 
dnog suvereniteta«. Ma da je opći razvojni pravac Carduc- 
cijeve političke misli jasan, bilo je kod njega i kolebanja, 
koje zapravo nije važno, jer je njegov rodoljubni osjećaj 
bio uvijek nepromijenjen, uvijek spreman na borbu i 
obranu, a u cilju, da pokaže putove budućnosti. 

Sličan je i njegov književno-umjetnički razvoj. Onaj se 
politički zanos, koji predstavlja, ako ne jedinu, a ono 
svakako najznačajniju crtu Carduccijeva duhovnog lika, 
malo pomalo sve više udaljuje od dnevnih događaja, da 
se vine do uzvišenog razmatranja vječnih povijesnih vre- 
dnota iz dalje i bliže prošlosti: Rim, sredovječne Komune, 
Renesansa, Narodni Preporod. Istančanost ukusa, zrelost 
njegovih osjećajnih snaga, koje su se razvijale u bolima i 
borbama i obnavljale u živom ljubavnom žaru, što ga 
je od 1871 kroz nekoliko godina gojio prema mladoj go- 
spođi Caterini Pivi Cristofori (Lini iz zbirke Primavere 
elleniche, Lidiji iz zbirke Odi barbare), davali su njegovoj 
umjetnosti značaj muževne vedrine i ravnoteže, čak i u 
časovima klonulosti, boli i ogorčene borbe. 

C-a su smatrali tipičnim domoljubnim pjesnikom Ita- 
lije i klasikom. Baš radi toga i stoga, što kod njega 
nisu nalazili neke duhovne motive novih pjesničkih nara- 
štaja s kraja 19. st., pjesnici ga nisu više smatrali živom 
i djelotvornom snagom, već predstavnikom preživjelog 
pjesničkog ukusa; ali narod je prema njemu gojio neogra- 
ničeno i iskreno divljenje i zahvalnost. Od 1890 bio je 
senator; velike povijesne ode, koje je kroz više godina 
objavljivao na obljetnicu zauzeća Rima (20. rujna), oče- 
kivali su kao važne narodne događaje. G. 1899 paraliza 
mu onesposobi desnu ruku, a kad se proširila na čitavu 
desnu stranu tijela, morao je 1904 napustiti sveučilišna 
predavanja. Tada je dobio počasnu mirovinu, kao nekoć i 
Manzoni, a 1906, pred smrt, podijeljena mu je Nobelova 
nagrada. 

Kritičar i prozni pisac. U poučavanju je C. bio velik i 
strog učitelj. Nikada nije žalio truda oko obogaćivanja 
svog znanja. Dokazi njegova kritičarskog i znanstvenog 
rada jesu na pr. izdanja djela A. Poliziana (Le stanze, 
Orfeo e le Rime, Firenca 1863), M. Frescobaldija (Rime, 
Pistoia 1866), Petrarke (Rime, djelomično obnovljene 1876, 
а u cijelosti 1899 u Firenci uz suradnju njegova ljubimca 
učenika Severina Ferrari), kao i izdanje Cantilene e bal- 
late, strambotti e madrigali dei secoli XIII e XIV (Pisa 
1871). U tim izdanjima bogatstvo znanja i ukus nadomje- 
štaju nedostatak pouzdane filološke metode. Kao kritičar 
obuhvatio je širokim potezima raznolika područja tali- 
janske književnosti. I danas imaju svoju vrijednost nje- 
gove studije o Pariniju, Leopardiju, Ariostu, Tassu, kao 
i predavanja o Danteu, Petrarki, Boccacciu i dr. Carduc- 
cijeva kritika nema misaonog jedinstva, ali je bogata 
oštroumnom intuicijom duše dotičnog književnika i nje- 
gova vremena; nenadmašiva je pak u obnavljanju atmo- 
sfere, u kojoj se rađaju pjesnička djela. Uostalom, i nje- 
Sovu kritiku treba promatrati kao djelo umjetnika, koji 
se lako gane pred nekim prizorom u prirodi, jednako kao 
i pred nekom pojavom u ljudskom životu, pred nekom 

povijesnom epizodom, nad nekim stranama tuđe knjige. 
On je uvijek jednak: uvijek energičan, odlučan čuvar 
čovječje slobode i dostojanstva, nagao i žestok žigosač 
podlosti. Ta svojstva predstavljaju granicu vedrog kriti- 
čara i povjesničara, ali od njih potječe toplina Carducci- 
jeve proze. Ona je snažna, oštra, bogata naglim obratima; 
u njoj se može uvijek zamijetiti prikrivena polemička 
nakana (C. je vodio brojne polemike, katkada i neumje- 
rene); ponekad je toliko uzdignuta nad običnim načinom 
izlaganja, da bi prešla u pretjeranost, kad se ne bi i u 
pogreškama i u protuslovlju osjetila snažna čistoća uvje- 
renja. Carduccijeva proza spada među najbolje u povijesti 
talijanske književnosti. 

Pjesnik. Carduccijeva poezija rađa se kao otpor protiv 
mlohavosti drugog vala romantizma u Italiji, naročito 
protiv osjećajne apstraktnosti i stilske površnosti Alear- 
dija, kojima suprotstavlja snagu osjećaja i stila. Suvre- 
mena se kritika ne zadovoljava tradicionalnim prikazi- 
vanjem Carduccija kao »pjesnika povijesti« ili »domo- 
vine«, već ona ističe i neke strane u pjesnikovu liku, koje 
nisu tako očite, ali su ne manje važne. I ako je koji kri- 
tičar pretjerao učinivši Carduccija parnasovcem ili čak 
dekadentom, ipak je neosporno, da u Carducciju ima pri- 
lično jakih parnasovskih odraza i da je povezan donekle 
sa suvremenim talijanskim i evropskim strujanjima. Prima- 
vere elleniche, na pr., ne bi se mogle objasniti bez poza- 
dine francuskih parnasovaca; Idillio maremmano je pre- 
teča one poezije, koja je dala svoje najbolje u prvim 
desetljećima 20. stoljeća i koju su u Italiji nazivali »cre- 
puscolare« (sutonska). 

Ali sigurno je, da pjesnički motivi, koji daleko prevla- 
davaju kod Carduccija, nisu oni, koje je on sam označio 
kao »individualne elegije«, kao »odraz beskorisne ljubavi«. 
Prva »barbarska« oda Sull Adda potječe iz 1873; »bar- 
barska« je zato, što — prianjajući uz pokušaje iz 15. i 
nadasve iz 17. st. — pokušava oživjeti grčko-latinsku me- 
triku, ali ne ritam, koji su Grci i Rimljani osjećali u 
svojim pjesmama, već onaj drugi, što ga »barbarski« či- 
taoci, koji su izgubili osjećaj za kvantitetu, nalaze u anti- 
čkim metrima, te ih čitaju po gramatičkim naglascima 
riječi. Teško je poreći, da u velikim Carduccijevim odama, 
bile one barbarske ili ne, težina obrazovanosti često guši 
poeziju; ali je teško poreći i to, da ponajčešće pjesnika 
ne privlači suha povijesna zgoda ili aluzija, koja odaje 
veliko znanje, već ga zanima epski smisao života, koji te 
epizode uznose i na koji se odnose te aluzije. 

BIBL.: Sam je C. sredio izdanje svojih djela u 20 svezaka (Bologna 
1889—1909; zadnji su svesci posmrtni). Danas postoji narodno izdanje 
u 30 svezaka, bogato neizdatim sastavcima (Bologna 1935—40). Upravo 
je u tisku izdanje njegovih pisama u 20 svezaka (Bologna od 1938 dalje). 
U jednoj su knjizi gotovo sve Poesie (Bologna). Ima i zbirka Prose 
(Bologna). Antologia Carducciana, 9. izd., Bologna 1940, 

LIT.: G. Chiarini, Memorie della vita di G. C., 2. izd., Firenca 
1907; A. Jeanroy, С. C., l'homme et le poète, Pariz 1911; G. Papini, 
L'uomo C., Bologna 1918; B. Croce, G. C., 2. izd., Bari 1920; Isti, u La 
Critica, XXXIX., 1941; I. Petrini, Poesia e poetica carducciana, Rim 


1927; A. Galletti, L’opera di С. C., Bologna 1929; M. Saponaro, G. C., 
Milan 1940; za ikonografiju je važno djelo Albo carducciano, Bologna 
1908. B 


G. Carducci i Hrvati. C-jeva su djela imala odjeka u 
svjetskoj književnosti od osamdesetih godina prošlog sto- 
ljeća, osobito, otkad je, pred smrt, dobio Nobelovu na- 
gradu (1906). Kod nas su najprije upoznali C-a na jadran- 
skim obalama, gdje se brzo osjetio njegov utjecaj i radi 
plamenih rodoljubnih osjećaja, koji su odgovarali također 
hrvatskim oslobodilačkim težnjama. Uskoro su i Hrvati 
počeli pisati o njemu i prevoditi njegove pjesme, a kod 
nekih se hrvatskih književnika opaža rano i ne mali njegov 
utjecaj. 

Već 1884 u dubrovačkom Slovincu izlazi prva hrvatska rasprava, 
posvećena C-u, od Marka Cara; pet godina kasnije ondašnji najozbiljniji 
naš kritičar Jakša Čedomil piše o C-u s osobitim razumijevanjem i sim- 
patijom (Talijansko pjesništvo u drugoj polovini našega vijeka, Vienac 
1889). O C-jevu pjesništvu pišu i drugi pohvalno, na pr. u »Viencu« 
Dinko Politeo, u Glasniku Matice dalmatinske (1902) neki C. D., u 
Hrvatskom Kolu (1932) Vladimir Nazor. Najopsežniji je i iscrpan pri- 
kaz pjesnika C-a od Ante Petravića u Hrvatskoj smotri 1907 (pretiskan 
u Novim studijama i portretima, Osijek 1910), koji je kasnije objavio 
još jedan sintetičan članak o C-u (Život i rad 1932). O C-u u vezi s 
Hrvatima pišu Mato Lisičar (Savremenik 1907) i V. Nazor (Kobna lada 
ili Carducci; D'Annunzio i Hrvati u knjizi Eseji i članci I., Zagreb 
1942). U svim tim kritikama nema baš originalnih pogleda; one su 
informativne naravi. Najsamostalniji je u rasuđivanju Jakša Čedomil, 
koji dobro pozna i ondašnju C-jevu ulogu u razvoju talijanske misli. 

Hrvati su upoznali C-a osobito preko brojnih i dobrih prijevoda, 
većinom u metru originala. Prvi je hrvatski prijevod izašao 1884 u 
Slovincu; to je pjesma Alla Regina d'Italia od Marka Cara. Zatim se 
nižu drugi u različitim časopisima, osobito od devedesetih godina pa 

dalje. Ti su prijevodi razlicite vrijednosti, ma da su veéinom dosta 
vjerni. Teško je odrediti kriterij, po kome su prevodioci izabrali 
pjesme, ali je značajno, da su se tim ozbiljno bavili i u tom se među- 
sobno natjecali neki od najboljih hrvatskih pjesnika svoga vremena 
i da su prepjevali uistinu najbolje C-jeve pjesme, među kojima ih je 
mnogo rodoljubnog nadahnuća. Najviše je pjesama uzeto iz Rime 
nuove i Odi barbare. Uspjelost i broj njihovih prijevoda pokazuje, 
kako je C-jevo pjesništvo kroz više desetljeća imalo dostojna odjeka 
kod Hrvata. 

C. u svom širokogrudnom i borbenom rodoljublju, sa širokim vidi- 
cima, ne obuhvaća samo svoju domovinu, on suosjeća i s drugim na- 
rodima, koji se jednako kao i njegov bude i teže za oslobođenjem. 
Tako na pr. u pjesmi Sicilia e la rivoluzione (svibanj—srpanj 1860, u 
Juvenilia) zanosno poziva na zajedničku borbu zajedno s Talijanima 
sve potlačene narode, među njima i Hrvata, koga s mnogo topline 
naziva bratom (»o fratello Croato«), žaleći ga u svojoj plemenitosti, 
što se on mora boriti za tuđina i što nije svijestan, da strada u 
ratovanju baš protiv oslobođenja Italije. Za to su C-jevo držanje znali 
mnogi Hrvati, te je jamačno i to pridonijelo njegovoj popularnosti kod 
nas. Hrvati su osjećali, da je C. prema njima pravedniji od mnogih 
drugih talijanskih književnika onoga doba. On cijeni naše junaštvo 
i našu narodnu pjesmu: »una lingua memore di tanta prodezza e di 
tanta bella poesia popolare«, kaže u pismu Tresiću (Hrvatsko Pravo), 
Pula 1894, i u knjizi Ceneri e faville, III). 

Još se ne može potpuno suditi o zamašaju C-jeva utjecaja u hrvat- 
skoj književnosti. Svakako je neosporno, da je on jače djelovao na ne- 
koliko naših književnika, na pr. na Jakšu Čedomila, koji je htio 
misli evropske kritike uvesti u hrvatsku književnost, te među svojim 
uzorima spominje i C-a. Od hrvatskih je pjesnika Tresić najbliži C-u, 
čijim je stopama išao unoseći kod nas protiv dekadence i romantike 
novoklasicizam, antičke rimske sujete, kult forme, visok stil i klasičan 
metar, I Nazor ima dodirnih točaka s C-jem: oba su pjesnici energije, 
povijesti i rodoljubnih osjećaja, oba vole klasične slike i metre. Ima 
još tragova C-jeva pjesništva kod Begovića i kod nekoliko stihotvoraca 
onoga doba. Vjerojatno je i Kranjčević u C-jevim stihovima osjetio 
treptanje genijalnog srodnog duha. 

PREGLED HRVATSKIH PRIJEVODA. Nakon spomenutog prvog 
prijevoda 1884 dolaze ovi: Milivoj Šrepel prevodi Alla stazione in una 
mattina d'autunno i Ruit hora (Vienac 1890 i 1893); Ante Tresić Pavi- 
čić Miramar, Per le nozze di mia figlia (Vienac 1894), Su Monte Mario, 
All Aurora (Prosvjeta 1894), Presso lurna di P. B. Shelley (Nada 1895), 
Nevicata (Prosvjeta 1899), Alle WValchirie (Vienac 1902), Elegia del 
Monte Spluga (Nada 1902), Saluto d'autunno (Vienac 1903), Ad Annie, 
Congedo (Prosvjeta 1903); Mato Ostojić nanovo Ruit hora (Prosvjeta 
1893), Idillio maremmano (Iskre i plamovi, Zagreb 1894); Nikola Osto- 
jić H bove, Colloqui cogli alberi (Nada 1895); Milan Begović Sere- 
nata, Mattinata (Prosvjeta 1895), nanovo All’ Aurora (Vijenac 1897); 
Stjepan Buzolić А Vittore Hugo (Bog, rod i svijet, II. izd., Zagreb 
1896); Rikard Katalinić Jeretov Vignetta (Prosvjeta 1900); Arsen 
Wenzelides nanovo Congedo (Vienac 1903); Ante Petravić Sirmione 
(Prosvjeta 1904), Per la morte di Napoleone Eugenio, Ave, Canto di 
Marzo, nanovo Saluto d'autunno i Alla Regina d'Italia (Prosvjeta 1905), 
Davanti al Castel vecchio di Verona (Prosvjeta 1906), Primavera classica 
(Prosvjeta 1907), Nella piazza di San Petronio, Mors, Sogno d'estate, 
Alessandria, Primo vere, nanovo Nevicata i Ad Annie (Hrvatska 
smotra 1907), nanovo Miramar (Život i rad 1930), Pe '1 Chiarone da 
Civitavecchia (Knjiz. sever 1933), nanovo Su Monte Mario (SKG 1930 
i u knjizi Talijanska lirika, Zagreb 1939); osim toga je Petravić ostavio 
u rukopisu još 31 prijevod; S. Miličić nanovo Serenata i Mattinata, 
Ballata dolorosa (Pjesme, Beč 1907), Alle fonti del Clitumno (LMS 1907); 
V. Nazor Roma, Saluto italico i Alle Valchirie (Hrvatsko Kolo 1932), 
Nostalgia, Fantasia, Sogno d'estate (Tal. lirika, Zagreb 1939) i 26 prijevoda 
u knjizi Posljednja trijada, Carducci-Pascoli-D'Annunzio (Zagreb 1942), 
među kojima je pretiskao i pet od već spomenutih; to su: Qui regna 
amore, San Martino, Omero III, A un asino, Pianto antico, Maggiolata, 
Passa la nave mia, Alla rima, Egle, ulomak iz La chiesa di Polenta, 
Presso una certosa, ll bove, Serenata, Ad Annie, Elegia del Monte 
Spluga, All'Aurora, Canto di Marzo, Nevicata, Congedo; O. Delorko 
Traversando la maremma toscana (Tal. lirika, Zagreb 1939). 

LIT.: G. Maugain, G. C. et la France, Pariz 1914; B. Calvi, G. C. 
presso gli Slavi meridionali, Turin 1933; M. Dell'Isola, C. nella lettera- 
tura europea, Pariz 1936; A. Barac, Hrvatsko Kolo 1929; Isti, Hrvatska 
književna kritika, Zagreb 1938. M. D-ić. 

CAREME, Marie Antoine, * 1784, + 1833, francuski ga- 
stronom, napisao je Le patissier royal parisien..., 2 sv., 
Pariz 1815. Ova knjiga zastupa profinjeni smjer u kuli- 
narstvu. U tom pogledu ima veze i s rimskom kuhinjom 
kasnijega doba. 

Od ostalih djela spominjemo: Histoire de la table romaine, zatim 
Maitre-d'hotel français i Le patissier pittoresque. Život toga gastro- 
noma vrlo je zanimljiv, jer je C. potekao iz vrlo siromašne porodice; 
otac mu je bio poslužitelj u zakutnoj krčmi, a imao ie 25(!) djece. 
Mladi C. napredovao je postepeno, učio je kemiju i povijest te izmišljao 
ideje i planove za nova jela. Glavni njegov studij bila je starorimska 
gastronomija. C. je konačno bio kuhinjski šef raznih regenata i novčanih 
magnata, te je umro kao šef kuhinje baruna Rothschilda u Parizu. Е. M. 


CARESINO, Raphain de, + Mleci 1390, mletački kancelar 
i ljetopisac. Nastavio je latinskim jezikom ljetopis dužda 
Andrije Dandola, koji ide do 1280, i doveo ga do 1388. Na 
hrvatsku povijest odnose se uz ostalo podatci i izvorna 
građa u vezi s otpadom Zadra od Mletaka 1311—13, s ratom 
kralja Ludovika I. protiv Mletaka 1378—81 i s događajima 
u Hrvatskoj iza Ludovikove smrti (1382). Izd.: Rerum itali- 
carum scriptores XII., Milan 1728, col. 417—514. J. &-k. 

CAREVDAR, selo u križevačkom kotaru, 10 km sjevero- 
istočno od Križevaca, ima 606 stanovnika. Katolička župa 


osnovana je oko 1700. Ima želj. postaju na pruzi Zagreb— 
Koprivnica i rudnik lignita. Z. D-i. 

CAREVKE —- Jabuka. 

CAREW, Thomas, Ж West Wickham (Kent) 1595, + 
oko 1651, engleski pjesnik. Ucio je na sveuGilištu u Oxfordu. 
Bio je u diplomatskoj službi obavljajući različite misije u 
Mlecima i Haagu te kasnije u Francuskoj. Bio je sjajan 
liričar, osobito osjećajan. Pisao je uzornim stilom, koji je 
uzeo od Donnea, i ako C-ova intelektualna snaga nije bila 
ravna snazi njegova učitelja. C. je sakupio svoje pjesme 
u zbirci Poems, koja je do 1651 doživjela tri izdanja. 
Najdulja i najbolja mu je pjesma A Rupture. Najbolje 
je izdanje priredio 1899 Arthur Vincent. 

CAREY, Henri Charles, * Philadelphia 15. XII. 1793, 
+ Philadelphia 13. X. 1879, veliki američki ekonomist, po- 
drijetlom Irac. U mladosti stupa u knjižaru svoga oca, koju 
dovodi do položaja najjače američke nakladne knjižare. 
G. 1838 napušta posao i posvećuje se znanosti. U isto vri- 
jeme izdaje jedno od svojih najvažnijih djela Principles 
of political economy (1837—40). To djelo, prevedeno na 
više jezika, uskoro prevladava američkom ekonomskom 
školom i daje smjernice za tarifni sustav USA. Pisao je i 
više manjih stvari o plaći, kreditu, ropstvu, kamatima i sl. 
G. 1858—59 izdaje svoje životno djelo The principles of 
social science (3 sveska). 

C. obara Malthusovu teoriju o populaciji, jer da se brojevi već sami 
po sebi reguliraju u dobro uređenom društvu. Za C-a je zemlja pro- 
izvodni čimbenik, a takvim ju je učinio tek čovjek svojim radom. Nje- 
zina vrijednost je ukupnost rada uložena u njezinu obradu, ali mje- 
rena prema cijeni, koja bi bila potrebna za postignuće iste produkti- 
vnosti u odnosno vrijeme. C. ima priliku, da to proučava svojim očima, 
jer u Americi u ono vrijeme još na veliko privode obrađivanju novu 
zemlju. On pobija Ricardovu teoriju o zemljišnoj renti kao produkt 
spekulacije. U praksi se naime ne počinje redovito obradom najbolje 
i najplodnije zemlje, nego naprotiv onom, koja leži više i pogodnije za 
obradu. Radnikov udio raste u razmjeru i apsolutno. Što uzmemo 
zemlji, to joj moramo i vratiti. 

U ekonomskoj politici C. je isprva pristaša liberalizma, ali kasnije, 
pod utjecajem stvarnosti i djela Fr. Lista, a možda i svoje irske krvi, 
koja je zavidjela premoći Engleza, zagovara protekcionizam kao nužno 
potreban za nerazvite države, da bi se zaštitile od gospodarski jačih. 
Iako je zastupao individualističko mišljenje, ipak nastoji, da ga uzdigne 
na viši stepen te zaštiti od mogućih napadaja socijalista, koji su u 
Ricardovim izvodima imali dosta oslona za kritiku. Po C-u jedino 
ljudsko neznanje i nespretnost može pokvariti dobar naravni ekonomski 
poredak. Od njegovih djela treba spomenuti još: Essay on the rate of 
wages, 1835; Past, present and future, 1848; Unity of law, 1872. M. A-ć. 


CARGO PLOVIDBA je plovidba brodova zvanih Cargo- 
boats ili Tramps (engl. tramp »vagabund«), t. j. teretnih 
brodova, koja se ne vrši po unaprijed odredenom raspo- 
redu, kako to biva u linijskoj plovidbenoj sluZbi. Cargo 
brodovi plove iz luke u luku, da nadu posla za prijevoz 
dobara. Takva slobodna plovidba iziskuje veliku inicijativu 
brodovlasnika, trgovačku poduzetnost i poznavanje tržišta 
u svijetu. S obzirom na to, što nije potrebna brzina u 
prijevozu, dolazi naročito u obzir za prijevoz glomaznih 
dobara, kao što su željezo, rudača, ugljen, žito i t. d. Sama 
riječ cargo ili talijanski carico znači teret, t.j. roba, koja 
se prevozi brodom. AP: 

CARHARODON, gorostasan morski pas, do 15 m duga- 
čak. Zubi do 12 cm široki i 15 cm dugački, trouglasti. Od 
20 fosilnih vrsta danas živi samo C. Rondeleti. Fosilno ga 
često nalazimo u pliocenu te osobito u miocenu (II. Medi- 
teran), ponajviše zube, koji su nađeni čak u Tihom oceanu. 
Kod nas ih dosta često nalazimo u mediteranskim sloje- 
vima. F. S. 

CARIANI, Giovanni, talijanski slikar. Rodio se vjero- 
jatno u Mlecima oko 1480. Otac mu je bio Giovanni Busi 
zvan Cariani iz Bergama. Spominje se u ispravama od 
1509 do 1547. Učitelji su mu bili Giovanni Bellini iz Palma, 
a utjecali su na nj Giorgione i Carpaccio. Slikao je oltarne 
i profane slike i portrete. Njegova se važnija djela nalaze 
u Bergamu (Accademia Carrara i zbirka Roncalli), Hamp- 
ton Courtu, Londonu, Milanu (Brera, Ambrosiana i Ca- 


stello), Rimu, Mlecima i Beču. 
LIT.: A. Venturi, Storia dell'arte italiana, IX/3, Milan 1928. A. Sch. 


CARICA PAPAYA L. najpoznatija biljka iz por. Cari- 
caceae (red Parietales — prostolatičnice), kojoj pripa- 
daju malobrojne drvenaste biljke s rascijepanim listovima, 
koji su okupljeni na kraju stabljike i ogranaka, s raznoliko 
gradenim, jednospolnim ili dvospolnim cvjetovima i s mli- 
ječnim sokom u svim dijelovima. Visoka, gotovo posve ne- 
razgranjena drvenasta stabljika, koja brzo raste, ali brzo i 
ugiba, nosi na vrhu na dugim peteljkama velike, dlanasto 
krpaste listove. U dnu listova smješteni su u razgranjenim 
cvatovima jednospolni i dvodomni petoročlani cvjetovi. 

Plod je boba, izgleda 
i veličine male dinje. 
Podrijetlom je iz trop- 
ske Amerike (Mexico), 
a danas se uzgaja u 
mnogim tropskim ze- 
mljama, i to zbog jesti- 
vih plodova. Ona ide u 
red najraširenijih trop- 
skih voćaka. Ima više 
odlika, a uzgajanjem se 
dobivaju i plodovi bez 
sjemenaka. Sama biljka 
nije poznata u divljem 
stanju, pa se općenito 
drži, da je nastala kao 
proizvod križanja nekih 
samoniklih vrsta. Skru- 
ćeni i osušeni mliječni 
sok ove biljke — pa- 
pain — služi kao lijek 
protiv bolesti beri-beri, 
protiv crva, kao laksan 
isl. I papayatin, koji se 
dobiva preradbom lisnog 
soka, služi kao lijek. U Indiji uzimaju sok ove biljke kao 
lijek protiv kožnih bolesti. F.K-n. 

CARICIN — Stalingrad. 

САКІС — Strijež. 

CARIĆ, 1. Jakov, * Svirče na Hvaru 25. III. 1881, knji- 
ževnik. Kao srednjoškolski profesor služio je u Splitu, Za- 
dru, Dubrovniku i Zagrebu; umirovljen je 1932. Surađivao 
je pjesmama u Pučkoj Prosvjeti, Danici, Novom Beharu, 
Narodnoj Svijesti, Hrvatskoj Reviji. Posebno je objavio 
zbirke pjesama Kosovke, Dubrovnik 1913; Tužna knjiga, 
Dubrovnik 1931; a zadnjih godina većinom pjeva u čakav- 
skom narječju rodnoga kraja. С. 1913 tiskao je raspravu 
Hrvati i Srbi (Dubrovnik 1913); dijalektološko-akcenatska 
rasprava Nešta o hrvatskom akcentu izišla mu је u Pro- 
gramu hrv. zadarske gimnazije (1907/8), a književna ra- 
sprava Preradović-Kranjčević u Programu dubrovačke gi- 
mnazije (1911). 

2. Juraj, * Svirče na Hvaru 5. I. 1854, + Jelsa na Hvaru 
5. IV. 1927, književnik i pisac stručnih djela za nau- 
tičke škole. Svršivši nižu gimnaziju i dva razreda nau- 
tike u Splitu plovio je kao poručnik dvije godine, i ovo 
putovanje dalo mu je građu za glavno djelo. Nastavio je 
višu nautiku u Rijeci, pa u Trstu, a na politehnici u Grazu 
učio je matematiku i fiziku. Bio je nastavnikom nautičke 
škole u Bakru i Dubrovniku, a upravitelj u Kotoru; umiro- 
vljen je na početku svjetskog rata. Poslije rata bio je u 
Splitu izvjestitelj za srednje i stručne škole, zatim nad- 
zornik pomorskih akademija. Glavno mu je djelo Slike iz 
ior EOE Zivota (Zagreb 1884, 1885; Sarajevo 1925), u 
kojemu je u nas prvi put prikazan najvećim dijelom život 
naših mornara na pučini. Građa je proširena razmatranjem 
psihologije mornara, političko-kulturnim podatcima o ze- 
mljama, kojima krstare, popularnim izlaganjem znanstvenih 
teorija iz meteorologije i oceanografije, ponajviše u obliku 
razgovora. Romanom Obitelj kapetana Opovića (Zagreb 
1895) pružio je opis narodne borbe na Hvaru protiv auto- 
nomaštva i sliku naših brodova na jedra pred slomom. 
Roman Krvna osveta u Boki Kotorskoj (Split 1918) ispri- 
čan je živo i jezički bogato, ali se u njemu pisac ograničio 
na etnografsku dokumentaciju i ilustraciju krvne osvete. 
Kao nautički stručnjak započeo je prvi pisati hrvatski o 
toj znanosti te je objavio više djela: Elementi matematičke 
geografije (Rijeka 1888), Nautika (Bakar 1890) i više ra- 
sprava. Dopunio je Vodopićevu Mariju Konavoku, tiskao 
je knjigu Kristof Kolombo i otkriće Amerike (Zagreb 
1892), a na talijanskom jeziku Del poeta raguseo M. Vetra- 


nić (Program nautičke škole u Dubrovniku 1895). 
LIT.: A. Petravić, Četvrte studije i portreti, 1923; A. ае, 





CARICA PAPAYA 
(Vegetationsbilder) 


Predgovor »Slikama« (1925); V. Zaninovié (Zivot i rad, 1927). 

CARIES — Zub, bolesti. 

CARIGNANO gradić u Piemontu, na Padu, južno od 
Turina (6.639 stan.), stari Epusum. Isprva posjed biskupa 
u Turinu, od 1218 središte plodne okolice žita, konoplje 
i dr.; gaji se i stočarstvo, a zastupane su i neke grane ve- 
leobrta (šibice, predionice vune, sirarstvo). AN 

CARIGRAD (tur. Istanbul, gré. Kovoravtiovnolis, le- 
vantinski Cospoli, perz.-arap. Der-i-Seadet »vrata sreće«) 


CARICA PAPAYA L. — CARIGRAD 


nalazi se na južnom izlazu Bospora i na Mramornom moru, 
na presjecištu prometnih putova s Balkanskog poluotoka u 
Malu Aziju i iz Sredozemnoga u Crno more. Leži na bre- 
Žžuljcima (simbolično na sedam brežuljaka kao i Rim), koji 
se na sjeveru sastoje od devonskih škriljavaca, a na jugu 
od tercijarnih vapnenaca. Jezgra se grada nalazi oko Zlat- 
nog Roga (tur. Halic). Ovaj nije drugo do preplavljeno 
ušće doline, dug 7 km, širok do 800 m, a dubok do 40 m. 
Na sjevernom kraju utječu u nj dvije rječice, t. zv. Evrop- 
ske slatke vode. 

Klima. Značajka su carigradske klime česte i znatne pro- 
mjene temperature, i to prema tome, duše li hladni vjetar 
sa sjevernoga ili topli vjetar s južnoga kvadranta. Veli se, 
da »Carigrad ima dvije klime: onu sjevernoga i onu ju- 
žnoga vjetra«. Srednja temperatura u siječnju iznosi 5,20 C, 
u kolovozu 23,6% a godišnja 15,8% C. Godišnja količina obo- 
rina iznosi 733 mm, a od toga padne najviše zimi (122 mm). 

Dijelovi grada. Na poluotoku između Zlatnoga Roga i 
Mramornoga mora, koji ima oblik trokuta, nalazi se glavni 
dio grada, Istanbul u užem smislu. On je orijentiran prema 
Zlatnom Rogu, pa Mramornom moru, tako reći, okreće 
leđa. Istanbul je uglavnom orijentalnoga karaktera s viju- 
gavim i uskim ulicama i bazarima, kuće su većinom drvene, 
pa su u njemu često haračili požari. Ima unutar grada na- 
pola porušenih ulica i obrađenih polja. Na SZ uz Zlatni 
Rog nalazi se grčka četvrt Fanar (Fener) s kamenim zgra- 
dama bogatih Grka, i tu je sijelo grčkoga patrijarhe. Sama 
je patrijaršijska crkva beznačajna građevina, iznutra bo- 
gato ukrašena. Na zapadnoj, kopnenoj strani ograničen je 
grad Teodozijevim zidom, a izvan njega je predgrađe Ejub 
(Eyüp). S onu stranu Zlatnoga Roga, preko kojega vode 
dva mosta, nalaze se t. zv. franačke četvrti, Galata i Pera 
(Beyoglu). Galata je lučka četvrt, sjedište velike trgovine, 
banaka i parobrodarskih agencija. Pera ima izgled evrop- 
skoga velegrada s više nebodera. Ovdje stanuju pretežno 
Evropljani, a tu se nalazila i većina poslanstava evropskih 
vlasti. Sjeverno od Galate i Pere nalazi se zloglasno grčko 
predgrađe St. Dimitri, Kasim-paša (Kasimpasa) sa zapovje- 
dništvom ratne mornarice i arsenalom, te židovska četvrt 
Haskój (Haskóy). Uz Bospor se redaju predgrađa Tophane, 
Findikli (Fındıklı), Dolma-Bagdže (Dolma Bagce), Bešiktaš 
(Beşiktaş), Ortakój (Ortaköy), Kuru-Cesme (Kuru-Cesme), 
Arnautkój (Arnautkóy) i Rumilihisar (Rumili Hisari). Na 
azijskoj se strani nalaze Üsküdar, veliko tursko naselje 
s mnogo zelenih površina, Hajdar-paša (Haydarpaşa) s mo- 
numentalnim kolodvorom, glavom maloazijskih željeznica, 
i Kadikoj (Kadıköy). 

Stanovništvo. Prije svjetskoga rata imao je C. 1,125.000 
stan. Pošto je prestao biti prijestolnica, pao je u broju sta- 
novnika te danas broji 700.000, od toga u Istanbulu 262.000, 
u Galati i Peri 287.000, a u Uskidaru 125.000. Ima 478.000 
Turaka, 90.000 Grka, 45.000 Armenaca, 47.000 Židova. Od 
Evropljana ima najviše Talijana, no Francuzi vrše najjači 
kulturni utjecaj. Po vjeri je 448.000 muslimana, 99.000 pra- 
voslavnih, 53.000 armeno-gregorijanaca, 47.000 izraelićana 
i 23.000 katolika (latinskoga, grčkoga i armenskoga obreda). 

Važnije građevine. Na rtu carigradskoga poluotoka na- 
lazio se antikni Bizant, a kasnije palače Konstantina i Ju- 
stinijana. Danas je tu niz palača Topkapu Saraj (Topkapu 
Saray), gdje su sultani stanovali do sredine 19. st. U nepo- 
srednoj se blizini nalazi Aja Sofia (Aya Xogta), najsjajnija 
građevina bizantske umjetnosti, sagrađena za Justinijana 
532—537, a od 1453 glavna carigradska mošeja. Na JZ na- 
lazi se na istaknutom položaju mošeja Ahmeda L, gra- 
đena 1608—1614, a na SZ Visoka porta (Bab i Ali), nekoć 
sijelo velikoga vezira državnoga vijeća i ministarstva vanj- 
skih i unutrašnjih poslova. Strance osobito privlači Velika 
čaršija s bezistanom i cijelim labirintom ulica. Pored nje je 
palača Seraskerat sa 60 m visokim tornjem, nekoć ministar- 
stvo vojske, a danas sveučilište. Iz najboljega perioda tur- 
skoga graditeljstva potječe mošeja Sulejmanija (Süleyma- 
niye). Na obali Bospora nalaze se nove carske palače 
Dolma-Bagdže i Jildiz Saraj (Yildiz Saray), rezidencije po- 
sljednjih sultana. 

Kulturne i znanstvene ustanove. Carigradsko je sveuči- 
lište osnovano po francuskom uzoru 1863. Osim njega po- 
stoje visoke škole za medicinu, veterinu, agronomiju, teh- 
niku, trgovinu, upravu i umjetnost. Ima više inozemnih 
kolegija, a Grci i Armenci imaju razvijeno svoje školstvo. 
Od muzeja je najpoznatiji antikni muzej, nadalje muzej 
otomanske umjetnosti, muzej staroga orijenta i vojnički 
muzej. 

Vjerske ustanove. C. je sjedište grčkoga ekumenskog i 
armensko-gregorijanskog patrijarhe. Katoličku crkvu pred- 
stavlja apostolski delegat, a uz njega su ordinariji biskup 
armenskog obreda i apost. vikar grčkoga obreda. Do 1928 
nalazio se u C. sjedinjeni armenski patrijarka (danas 
u Beyroutu), dok carigradski patrijarka latinskoga obreda 
nije rezidencijalan nega samo titularan. U C, ima oko 700 
mošeja, 230 derviških tekija, oko 170 kršćanskih crkava i 
40 sinagoga. 

Privredni život. C. ide među najvažnije sredozemne luke, 
iako mu je važnost iza svjetskoga rata pala. G. 1913 imao 
je lučki promet od 17,4 milijuna reg. t., a posljednjih godina 
kreće se oko 12 milijuna. Zlatni Rog je jedna od najboljih 
prirodnih luka svijeta. Velik je tranzitni promet. Većeg 
veleobrta nema. 

Grad se opskrbljuje vodom iz Belgradske šume, a vodo- 
vod potječe još iz bizantskih vremena. G. 1912 dobio je 
električno svijetlo, a 1913—14 električnu cestovnu želje- 
znicu i brzoglas. 

LIT.: R. Blanchard, Asie occidentale u Vidal la Blache-Gallois, Gćo- 
graphie universelle, VIII. Pariz 1929; K. Baedeker, Konstantinopel und 


Kleinasien, Leipzig s. a.; F. Courdoglu, La Turquie ćconomique, Anvers 
1928. Z. D-i. 


Kolonija Hrvata u C., najstarija i najveća u Turskoj, 
potječe iz druge polovice prošloga stoljeća, a bila je sve do 
devedesetih godina glavno uporište hrvatskih pomoraca, 
koji su prolazili kroz Bospor. U početku su se iseljenici 
bavili pomorstvom, bili su kapetani, časnici i piloti u pri- 
staništu, zatim su se zanimali trgovinom, posredničkim ra- 
dnjama, a u zadnje su doba najviše stručni radnici. Zau- 
zimlju u mnogim javnim turskim poduzećima i stranim 
velikim trgovinama i bankama, osobito u pomorskim podu- 
zećima, istaknuta mjesta kao upravitelji, činovnici, suvla- 
snici, jer dobro poznaju jezike. U C. ima oko 6—7 tisuća 
Hrvata. 

Ova hrvatska naseobina istakla se dugim nizom godina u 
brodograditeljstvu. G. 1875 je brodograditelj Korčulanin 
Oliva gradio lađe turskim sultanima. Poznate su naše mje- 
njačnice-banke, trgovine suknom, komptoarski biroi. Naše 
se iseljeništvo u Turskoj, a naročito u Carigradu, nacio- 
nalno održalo uprkos velike društvene asimilacije. М.В, 

Povijest. Najstarije naselje na mjestu današnjega Cari- 
grada bio je Bizant (grč. Bvčavror), koji je prema priči 
osnovao heroj Bizant (Bvšas) i dao mu svoje ime. 


B. su osnovali iseljenici jednoga dorskoga grada (kasniji 
izvori kažu, da je to bila Megara), što se očito vidi po dija- 
lektu grada. Jednako se ne zna točno, kada je osnovan, 
Svakako je to bilo oko sredine 7. st. pr. Kr. 

Radi dobrih luka, i jer je tu bio prolaz u Crno more, 
grad se brzo razvio. U prvo doba zadavali su gradu velike 
ina susjedni Tračani, koje je mamila plodnost toga 
raja. 

Prigodom svoje vojne na Skite 513 prešao je perzijski 
kralj Darije Bospor u blizini B-a. Tada je B., kao i ostali 
maloazijski gradovi, došao pod perzijsku vlast, jer i He- 
rodot (IV, 138) kaže, da su se među brodovima, koji su 
plovili prema Dunavu, nalazili i bizantski pod Aristonom. 
Poput ostalih helenskih gradova na Bosporu i na Propon- 
tidi nije se ni B. istaknuo vjernošću prema perzijskom 
osvajaču, možda je, štoviše, sudjelovao kod razaranja mosta 
preko Bospora, jer u Herod. IV, 143 i d. i V, 26 i d. 
čitamo, da je B. podložio Megabazov nasljednik Otan. 


Za vrijeme jonskoga ustanka 500 zaposjeli su B. Jonjani. 
U bitki kod otoka Lade ne spominju se brodovi B-a. Hi- 
stijej se kasnije zaputio u B., da hvata brodove, koji su 
dolazili iz Ponta. Kad je jonski ustanak bio skršen, pobjegli 
su stanovnici B-a zajedno s Kalhedoncima iz straha pred 
Perzijancima i osnovali u Pontu koloniju Mesembriju. Sam 
B. bio je popaljen (Herod. VI, 33). 

Perzijanci su ubrzo spoznali važnost B-a kao uporišta 
svoje vlasti u tim krajevima. Nakon poraza kod Plateje 
479 poveo je perzijski vojskovođa svoju vojsku preko B-a 
u Aziju (Herod. IX, 89). Premda se poslije bitke kod Mi- 
kale 479 činilo, da Spartanci više ne kane ratovati s Per- 
zijancima, ipak su Grci pod vodstvom Spartanca Pauzanije 
478 osvojili veći dio Kipra i B. Tom zgodom pao je u ruke 
Grka znatan broj perzijskog plemstva, a među njima i 
neki članovi kraljevske porodice. U B-u je Pauzanija za- 
podio izdajničke pregovore s Perzijancima. Premda su ga 
efori pozvali, da se vrati u Spartu, nije htio ostaviti B. 
Vodstvo u ratu s Perzijancima bilo je tada predano Atenja- 
nima, i to Aristidu. Atenjani su konačno Pauzaniju u B-u 
podsjeli, i on je, čini se, prije svršetka opsade odande 
pobjegao. 

God. 477 osnovan je delsko-atički savez sa svrhom, da 
oslobodi maloazijske Grke od perzijskoga gospodstva. Sa- 
veznici su se obvezali davati ratne lađe i momčad ili mje- 

sto toga plaćati prinos u novcu (yoeoc). Saveznička blagaj- 
na bila je na Delu. Tomu savezu pristupio je i B. Koliko 
se B. u to vrijeme već bio pridigao, vidi se po tom, što je 
od 340 talenata, koliko je isprva iznosio prinos svih save- 
znika, g. 450 na B. otpalo 15 talenata (CIA I, 230). 

God. 440 došlo je do pobune na otoku Samu. Stanovnici 
otoka pristanu uz Perzijance. Tomu pokretu pridruži se iz 
nepoznatih uzroka i B. Kratko vrijeme iza pokorenja Sama 
bio je 439 pokoren i B. А 

Za vrijeme peloponeskog rata 431—404 stajao je В. na 
strani Atene. God. 416 sudjelovao je B. u zajednici s 
Kalhedonom u okrutnoj vojni protiv Bitinije. Iza nesretne 
vojne na Siciliji B. je ljeti 411 otpao od Atene. Da se 
posvema spriječi dovoz žita u Atenu, povećana je bila po 
nalogu spartanskoga kralja Agisa posada u B-u pod Klear- 
hom, koji je bio proksen u B-u. God. 409 udarili su Ate- 
njani na Kalhedon i B. Alkibijad podsjedne B., koji je 
branio Klearh. Neki gradani, prisiljeni gladu, otvore s ko- 
pnene strane vrata Atenjanima, i tako dode do krvave 
bitke. Grad se predao, kada je Alkibijad obeéao, da ée 
poštedjeti gradane. Kada je Lisandar u bitki kod Egospo- 
tama potukao Atenjane, zauzeo je i B. i postavio ondje 
harmosta. Kako je medutim grad stradao od unutrašnjih 
zadjevica i napadaja Tračana, zatražili su stanovnici stra- 
tega iz Sparte. God. 403 poslan im je za stratega Klearh, 
koji je doskora uveo strahovladu, te su ga i sami Spar- 
tanci morali javno napasti. 

Nakon nesretne bitke kod Kunakse 401 poveo je Kseno- 
font 10.000 Grka uz obalu Crnoga mora i došao s njima 
400 u B., gdje je tada bio harmost Kleandar. Grci su se 
htjeli nastaniti u B-u, no poradi lukavog i neiskrenog drža- 
nja spartanskoga nauarha Anaksibija umalo da nije došlo 
do pljačkanja grada. Samo govoru Ksenofontovu treba za- 
hvaliti, da nije do toga došlo. Konac spartanskoj vlasti u 
B-u učinio je Trazibul. B. je i nakon Antalkidina mira 386 
ostao na strani Atene i s njome još prije osnutka drugoga 
atenskoga pomorskoga saveza (378/7) sklopio poseban 
ugovor. i 

God. 357 došlo je do otpada saveznika od Atenjana. U 
tom savezničkom ratu Atenjani podsjednu B., ali bez 
uspjeha, i moradoše sklopiti mir. Atena prizna nezavisnost 
saveznika 355. B. proširi svoju vlast na susjedni Kalhedon 
i Selibriju. 

Makedonski kralj Filip spoznao je važnost B-a i htio ga 
se dočepati. Demostenu pođe za rukom, te ljeti 341 
sklopi savez B-a s Atenom. God. 341/40 udari Filip najprije 
na Perint, a kad ondje nije uspio, pođe na B. i podsjedne 
ga. Atenjani, a i drugi neki Grci priteknu B-u u pomoć. 
Opsada ne uspije. Konac opsade pada vjerojatno u proljeće 
339. 

B. je i za vrijeme Aleksandra Velikog bio autonomna 
država. I borbe dijadoha zadavale su B-u malo jada. U to 
doba bile su se pred gradom dvije pomorske bitke. 

Jedna četa Gala opustošila je 278 zemlju i nametnula 
gradu danak od 80 talenata. B. se našao u neprilici. Tražio 
je novaca iz čitave Grčke i bio prisiljen povisiti carinu za 
brodove, koji su plovili iz Ponta. Dotada se tražila dese- 
tina. — Od 262 do 258 opsjedao je B. Antioh II. Sirski. 
B-u je poslao pomoć Ptolemej Filadelf, kojemu su Bizan- 
tijci kasnije podigli hram. 

Povišenje carine bilo je povodom ratu, što ga je 220/19 
počeo Rod protiv B-a. Na strani Roda bio je Pruzija, kralj 
bitinijski, koji je bio kivan na B. radi prijateljevanja s 
Atalom I. Pergamskim. Saveznici B-a bili su Ahej, Atal I. 
i Pruzijin ujak Tibet. Taj je međutim umro, a Aheja su 
predobili Rođani. Pruzija je jako pritisnuo grad, i napo- 
kon je posredovanjem keltskoga kralja Kauara došlo do 

mira, u kojem su se Bizantijci odrekli carine i zato dobili 
ratrag izgubljene krajeve. 

U ratovima protiv Filipa V. Makedonskoga, Antioha 
Sirskoga i Perzeja, sina Filipa V., stajao je B. na strani 
Rimljana. 

God. 146 sklopljen je savez s Rimom, koji je konačno 
bio uređen valjda tek za Pompeja. U ratu protiv Andro- 
nika, u I. i III. ratu protiv Mitridata i u ratu protiv gusara 
B. je izvršio dužnosti, na koje ga je vezao savez. 

Kasnije su u gradu nastale nesuglasice. Jedan dio protje- 
ranih građana zatražio je pomoć pučkoga tribuna Klodija. 
Taj je izradio, da ih je Katon imao 58 uvesti natrag u 
grad. God. 57 i 56 grad je mnogo trpio od pljačkanja i na- 
silja Pizona, koji je bio prokonzul u Makedoniji, te je i 
sam Ciceron nastupio protiv njega. U ratu između Cezara i 
Pompeja bilo je u Pompejevoj mornarici bizantskih lađa. 

I u carsko doba često su rimske vojske prelazile preko 
B-a. God. 18 pos. Kr. posjetio je B. Germanik. Car Klaudije 
je na pet godina oprostio danak, Hadrijan je navodno iz- 
gradio vodovod. Koncem 2. st. pos. Kr. u gradu je radi ribo- 
lova, carina i plodnosti zemlje bilo veliko blagostanje. Sam 
je grad bio dobro utvrđen, te su prema nekoj legendi i 
sami Atenjani jednom ondje pohranili svoje blago. Za 
borbe careva Pescenija Nigera i Septimija Severa pristane 
B. uz Pescenija. Vojska Severova podsjedne u zimi 193/4 B. 
Opsada je trajala gotovo 3 godine. Nakon predaje bili su 
činovnici i vojnici poubijani, a gradske zidine razorene. 
Međutim se Sever, čini se, brzo pokajao radi svoje okrut- 
nosti i opet uspostavio sva prava B-a te ga uresio brojnim 
javnim zgradama. 

Za vladanja Severa i njegova sina Karakale grad se 
zvao Antonija (Avrovta) ili Antoninija (4»rovwta). Za cara 

Galijena B. je mnogo stradao od vojnicke bune. Kada je 
Dioklecijan podijelio državu, postao je Perint, a ne B., 
glavni grad provincije Evrope. U borbi s Licinijem zauzeo 
je Maksimin zimi 312/3 B. Nakon pada Maksiminova 
pripao je B. Liciniju. Kada je Konstantin 323 kod Adriano- 
pola potukao Licinija, pobjegao je ovaj u B. Konaéno je 
Konstantin ušao u B. i odlučio onamo prenijeti svoju 
prijestolnicu. 

1l. V. 330 bio je B. pod imenom Konstantinopolis 
(sovoravrivovnolis) podignut na prijestolnicu rimskoga car- 


stva 


LIT.: J. W. Kubitschek u PWR, III. Z.D. 

Bizantinci su najčešće nazivali svoju prijestolnicu jedno- 
stavno »grad« (mod) ili »carski grada (gaodie mola); otuda 
je došlo ime Carigrad, kao i tursko ime Istanbul, što je 
upravo grčki dijalektički (dorski) izraz & та» лои» — »u 
grad«. 

C. se smatrao za »Novi Rim«, koji je imao naslijediti i 
zamijeniti staru rimsku prijestolnicu na Tiberu. Ova idejna 
povezanost s rimskom prošlošéu našla je vanjskog izraza u 
tome, &to se pri izgradivanju C. u svemu polazilo od grad- 
skog plana starog Rima, tako da je i C. smješten na 7 bre- 
Zuljaka i podijeljen na 14 kotara. C. je dobio svoj senat, 
kao i sve ostale prijestolničke državne ustanove, a ujedno 
su mu dodijeljeni i svi oni privilegiji, koje je uživao narod 
u Rimu, što je znatno pridonijelo brzom porastu broja nje- 
gova stanovništva. Svoju novu prijestolnicu Konstantin je 
bogato iskitio, a isto su činili poslije i njegovi nasljednici. 
Podignute su mnoge javne zgrade, u prvom redu veliki i 
raskošni carski dvor. Povećan je i hipodrom (trkalište, cir- 
cus) malog Bizantija, koji je u carigradskom životu igrao 
izvanredno veliku ulogu. Iz sviju krajeva carstva preneseni 
su u C. najslavniji spomenici antikne umjetnosti, da krase 
prijestolničke građevine i trgove. Ujedno je započelo zi- 
danje mnogobrojnih crkava. Za razliku od Rima C. je od 
početka imao posve kršćanski karakter. Iza starih gradskih 
zidova malog Bizantija podignuti su novi veći bedemi. 
Međutim, i ovi su se bedemi doskora pokazali tijesni, te su 
za Teodozija П. (408—450) sagrađeni novi, i to mnogo 
duži, a ujedno i mnogo jači zidovi, tako da se gradski teri- 
torij ponovno znatno proširio. Već u ovo doba C. je nad- 
mašio Rim nesamo značenjem, nego i brojem stanovništva, 
a u 6. st. imao je više od pol milijuna stanovnika. Dok je 
Rim opadao, nova je prijestolnica neprestano rasla, a uspo- 
redno s time povećavao se i njen ugled i značenje. Poslije 
Konstantina Velikog najviše je pridonio sjaju C-a саг Ju- 
stinijan 1. (527—565) svojim mnogobrojnim veličanstvenim 
građevinama. Za njega je sagrađena i najčuvenija bizant- 
ska crkva, velika saborna crkva sv. Sofije, koja je zamije- 
nila skromniju crkvu sv. Sofije iz 4. st., izgorjelu za vri- 
jeme čuvene carigradske bune 532. Kasniji bizantski carevi 
nastavili su s izgrađivanjem i uljepšavanjem C. dižući nove 
crkvene i svjetovne zgrade te nove umjetničke spomenike. 

Malo ima gradova, koji su u svjetskoj povijesti imali 
tako važnu ulogu kao C. Kao sjedište bizantskih careva i 
upravno središte imperija C. je postao političko središte Bi- 
zantskog carstva i kroz 1000 godina vršio najveći utjecaj 
na politički razvitak ne samo Bizanta nego i svih okolnih 
zemalja. Uskoro je C. postao i prvi crkveni centar istočne 

polovine kršćanskog svijeta (— Carigradska patrijaršija). U 
kulturnom pogledu C. je bio središte sredovječnog svijeta, 
a naročito je velik bio njegov utjecaj na razvitak južnih i 
istočnih Slavena. Kulturnoj je ulozi C. udario temelj sam 
Konstantin Veliki, a za Teodozija II. osnovano je 425 u C. 
sveučilište, na kome je predavalo 30 profesora. Kasnije, 
poslije propasti ovog sveučilišta, car Heraklije (610—641) 
osnovao je u C. t. zv. sabornu školu, a kad je ovu zatvorio 
ikonoborac Lav IIL, stvorio je Cezar Barda oko 860 novu 
visoku školu na Magnavarskom dvoru, koja je mnogo pri- 
donijela kulturnom procvatu Bizanta. Napokon, za Kon- 
stantina IX. Monomaha, osnovano je 1045 u C. novo sve- 
učilište, koje se sastojalo od filozofskog i pravnog fakulteta, 
i na kome su predavali najveći učenjaci onog doba, kao 
filozof Mihajlo Psel i pravnik Ivan Ksifilin. 

Zahvaljujući svom geografskom položaju C. je nad- 
zirao promet između Evrope i Azije kao i između Medi- 
terana i Crnog mora. Stoga je C. bio jedno od najvažnijih 
prometnih i trgovačkih središta i nesumnjivo je igrao prvu 
ulogu u svjetskoj trgovini sve do 11. st., kada su ga počele 
postepeno potiskivati talijanske pomorske republike (Mleci, 
a zatim i Genova). Vojnu jačinu C. sačinjavali su njegovi 
silni bedemi, a prije svega njegov izvanredan strategijski 
položaj, jer mu se moglo prići kopnom samo s jedne strane, 
a s mora samo kroz dva morska tjesnaca (Dardanele i 
Bospor). Stoga je C., i kraj čestih neprijateljskih па- 
pada, ostajao kroz vjekove neodoljiv i izdržao i najjače 
opsade, kao što su opsade Perzijanaca i Avara (626), Arapa 
(674—678 i 717—718), Bugara (813, 913 i 924), Rusa (860, 
907 i 941), Pečenega i Seldžuka (1090—91). Tek su 1204 u če- 
tvrtom križarskom ratu križari i Mlečići uspjeli zauzeti C. 
Tada je stvoreno Latinsko carstvo u C. Križari su oplja- 
čkali bizantsku prijestolnicu, njeno vjekovima nagomilavano 
blago i slavni umjetnički spomenici velikim su dijelom uni- 
šteni ili preneseni u zapadne zemlje. Međutim su 1261 Bi- 
zantijci ponovno zavladali nad C. Premda od nekadašnjeg 
njegova sjaja nije bilo mnogo ostalo, ipak je C. još duže 
vrijeme, usprkos dubokog opadanja bizantske države, zadr- 
žao svoje značenje kao svjetski kulturni centar. Napokon 
ga je 1453 osvojio osmanlijski sultan Muhamed II. Time je 
Bizantsko carstvo prestalo, a C. je postao prijestolnica 
Osmanlijskog carstva. GO: 

Pod turskom vlasti C. je do 1922 bio prijestolnica 
sultana, koji je od 1517 imao i čast kalifa, vjerskog po- 
glavara muslimana. Kako je sultanov dvor bio središte 
goleme, centralistički upravljane države, prozvala se ka- 

snije po njemu i vlada, osobito ured za vanjske poslove, 
perzijskom riječju Bab-i-ali, t. j. Visoka Porta. Na dvoru 
se zbog prisutnosti janjičara i dostojanstvenika, koji su 
bili rodom iz hrvatskih krajeva, raširio u 16. st. hrvatski 
jezik, a postojala je ondje i posebna »slavenska kancela- 
rija«. Grcima je osvajač isprva prepustio zapadni dio grada 
oko crkve sv. Apostola, a zatim predgrađe Fanar, po kome 
se carigradski Grci nazivaju Fanarioti. Stare su građevine 
s vremenom gotovo sasvim propale, a mnoge džamije, pa- 
lače i bazari dali su C-u (turski Stambul ili Istambul) izra- 
zito istočnjačko obilježje. Uske ulice s visokim drvenim 
kućama često je harao požar, osobito 1714, 1755 i 1808. U 
doba nagloga propadanja carstva u 19. st. C. je postao 
poprište teških događaja. Ustanak Grka 1821 uzbudio je 
carigradsku svjetinu toliko, da je uz ostale objesila i samog 

patrijarha. Ukinuée janjičarske vojske 1826 dovelo je do 
žestokih uličnih borbi, ali je baš uništenje prostranih na- 
stambi za janjičare omogućilo izgradnju modernog C-a. 

Predgrađa Galata i Pera na Zlatnom Rogu sačuvala su 
naprotiv svoje kršćansko obilježje; u njima su se nalazile 
kolonije talijanskih trgovaca, ponajviše Mlečana, a u Peri 
su boravili od 16. st. i poslanici evropskih država. Poslije 
požara 1870 razvila se Pera u velegrad evropskog izgleda. 

Za I. balkanskog rata 1912—13 zaprijetili su C-u Bugari, 
a na kraju svjetskog rata zaposjele su ga 1918 savezničke 
čete (do 1923). Već 1920 izgubio je C. političko prvenstvo 
u korist Ankare; kad je 1922 ukinut sultanat, a 1924 i ka- 
lifat, C. je 1926 proglašen drugim glavnim gradom repu- 
blike Turske. J. Š-k. 

CARIGRADSKA PATRIJARSIJA — Pravoslavna crkva 
— Bizantska kultura. 

CARIGRADSKI DRUM, najvažnija dijagonalna pro- 
metna linija Balkanskog poluotoka, vodi od Beograda do 
Carigrada, uglavnom dolinama Morave, Nišave i Marice. 
Najteži je dio između Niša i Pazardžika, gdje put izbje- 
gava Nišavske sutjeske i prelazi preko razvodnica između 
Nišave i Iskera, te Iskera i Marice, dostižući kod posljednje 
najvišu točku (840 m). Budući da spaja jugoistočnu Evropu 
i Prednju Aziju, bio je važan već u prethistorijsko doba, 
pa onda u rimsko-bizantsko doba (via militaris). Njime su 
prolazili Goti, Avari, Slaveni i križari. U tursko doba bio 
je glavni strateški put za sve pohode na zapad (carski 
drum). Putovalo se normalno 20—32 dana, a kuriri 5 dana. 
Gradnjom željeznice postao je opet prometnom linijom 
prvoga reda. 

LIT.: C. Jireček, Die Heerstrasse von Belgrad nach Constantinopel, 
Prag 1877. Z. D-i. 

CARILLON (franc. »ugodena zvona«) naziva se: 1. niz 
dobro ugodenih manjih zvona, u koja se udara s pomoću 
mehanizma ure u napjevima (u Nizozemskoj i Belgiji, a u 
novije vrijeme i u Engleskoj); 2. orkestralni instrument 
s kovnim štapićima (njem. Glockenspiel). В. 5. 

CARINA (kobilica), dio velikog zviježđa Argo Navis, 
koje se nalazi na južnoj polutci neba, a nevidljivo je u 
našim krajevima, Od zviježđa Argo Navis u našim se kra- 
jevima vidi samo nekoliko zvijezda dijela Puppis (Krma), 
nisko na jugu ispod zviježđa Canis Major. Glavna je zvi- 
jezda u zviježđu Carina Canopus, koja je manje sjajna od 
Siriusa, ali u našim krajevima nije vidljiva. A. Ob. 

CARINATAE — Grebenke. 

CARINE. Riječ »carina« spominje se prvi put u ispravama 13. st., 
no bez sumnje je mnogo starija. Postala je od riječi »car«. To je po 
samom postanku državna daća cesareva, careva ili kraljeva, a ubirala 
se od robe, što se na drugo mjesto prevozila i tržila. I ako nema 
pouzdanih dokaza, može se pretpostaviti, da su Hrvati zvali »carinom« 
već one daće, koje su u primorskim gradovima ubirali bizantski ca- 
revi, a poslije ih prepustili hrvatskim vladarima kao mirovni danak. 
Uz riječ »carina« dolazi u isto vrijeme i gotovo u istom značenju i 
naziv »trgovina« (od »trg«, što u našem narodu znači u to vrijeme 
robu, a ne mjesto, gdje se roba prodaje). Introitus portus (i tribu- 
tum) iz kraljevskih listina 12. st. zvao se u narodu trgovinom. Od 
Arpadovića ubirao se od strane robe trideseti dio vrijednosti (lat. tri- 
cesima). Taj naziv dolazi prvi put u kraljevskim listinama 13. st, a po 
madžarskom. »harminc« (trideset) naš je narod zvao harmicom. Pod 
imenom »armicium« dolazi već potkraj 14. st. tridesetnica u domaćim 
latinskim ispravama. Naziv tricesima ostao je kod nas kao službeni za- 
konski naziv za carinu sve do druge polovice 19. st. 

U dalmatinskim statutima često se daća na trgovačku robu naziva 
»duana« i t. d., a znači u prvom redu skladište za uvezenu robu, zatim 
carinu i trgovinu. Riječ je tamna postanja, a dolazi u srednjolatinskom 
i u svim romanskim jezicima (na pr. franc. douane, tal. dogana, španj. 
i portugal. aduana). Riječ izvode iz grčkog, iz talijanskog »doge« 

(dužd), a kako najprije dolazi kod onih naroda, koji su bili u živom 
dodiru s Arapima, to je veoma rašireno mišljenje, da je riječ arapskog 
porijekla. Kod Arapa »al-diuan, al-duvan« znači trgovačku knjigu. 

Njemački je izraz za carinu »Zoll«, riječ je preko njemačkog ušla 
i u poljski »élo«, Dolazi od latinske riječi »teloncum«, ili bolje, od 
njene pučke forme »toloncum«. Riječ je poznata već u 3. i 4. st., a vje- 
rojatno je grčkog porijekla. 

Engleski je naziv za carinu »customs«. Dolazi od latinske riječ“ 
»consuetudo« preko sredovječnoga oblika »coustume«. Sve te riječi, 
kao uostalom riječ custom u modernom engleskom jeziku, znače »obi- 
čaj«, dakle carinske pristojbe, koje su se ubirale na osnovu običaja, 
kako je to uostalom bilo i kod nas još mnogo stoljeća poslije našeg 
doseljenja. 

Riječ »đumruk«, koja se upotrebljavala za carinu u našim krajevima 
pod Turskom, dolazi od turske riječi »giimriik«, koja je postala od no- 
vogrčke riječi xovuepxt, ova opet od latinskog »commercium«. J. А. В. 

Carine su vrsta državnog poreza, koji se ubire kod pre- 
laza robe preko carinske granice, koja se redovito, ali ne 
uvijek, poklapa s državnom granicom. U povijesnom raz- 
voju nisu c. imale uvijek to značenje. U starom i srednjem 
vijeku, pa i kasnije, to su u mnogim zemljama do ne- 
davne prošlosti bile daće, koje su se ubirale na određenim 
mjestima unutar iste države, pa i višeput kod prometa 
istom robom u istoj zemlji (unutarnje c.), a osim toga c. 
su imale često značaj pristojbe, t. j. ubirale su se kao neka 
protučinidba za neku činidbu države ili kojeg drugog 
javnog tijela (maltarine, lučke takse, takse za upotrebu 
ceste, mosta, rijeke ili kao odšteta za osiguranje pratnje 
robe). Ubiranje c. pridržano je kao regalno pravo državi, 
odnosno vladaru. No u srednjem je vijeku to pravo, oso- 
bito u Njemačkoj, prešlo na različite teritorijalne gospo- 
dare i gradove. Najdulje su se unutarnje c. održale u Bra- 
ziliji, Turskoj i Kini (u potonjoj t.zv. likin carine do 1. I. 
1931). C. u današnjem smislu kao državne daće, koje se 
ubiru isključivo na državnim granicama, izgradili su pre- 
težno merkantilisti u 17. i 18. stoljeću, jer su carinu sma- 
trali najvažnijim sredstvom za ostvarenje svojih ekonom- 
sko-političkih ciljeva: stvaranje što veće gospodarske ne- 
ovisnosti od inozemstva i što većih aktiva u robnom pro- 
metu s inozemstvom. Kroz 19. st. pod uplivom nauke go- 
spodarskog liberalizma ide razvoj u smjeru obaranja vi- 
sokih carina. Ipak se, osobito u državama kontinentalne 
Evrope, javljaju katkad visoke c. na žito i druge poljo- 
djelske proizvode zato, da se zaštiti poljodjelstvo Evrope 
od sve jačeg pritiska prekomorske utakmice. 

Po smjeru kretanja robnog prometa razlikujemo uvozne, 
izvozne i provozne carine, po namjeni zaštitne i fiskalne, 
a po tipu trajne i povremene. Izvozne se c. danas sve više 
napuštaju. Ubirale su se uglavnom zato, da se neke siro- 
vine sačuvaju za preradbu i potrošnju u vlastitoj zemlji. 
Provozne su c. svagdje napuštene od prilike u polovici 19. 
st., jer se uvidjelo, da su gospodarski štetne, dok je razvoj 
željezničkog prometa pokazao, da svaka država ima koristi, 
ako se promet robe što više vrši preko njezinog područja. 
To se stanje očituje u međunarodnom ugovoru, sklopljenom 
u Barceloni 24. IV. 1921 o priznavanju slobode za provoz 
robe. Svrha je današnjih carina dvojaka: one su važno sred- 
stvo gospodarske politike (zaštitne carine), a ujedno va- 
žan izvor državnih prihoda (fiskalne carine). U praksi je 
višeput teško odrediti granicu između zaštitne i fiskalne c. 
i dati točnu definiciju zaštitne c. Klasičan su primjer fi- 
skalnih carina umjerene c. na uvoz takvih proizvoda, koji 
se uvoze u zemlju jedino radi izravne potrošnje, a ne izra- 
duju se u dotičnoj zemlji (carine na kavu, čaj, mirodije, 
duhan). Takve carine djeluju međutim kao prave trošarine, 
i može im se prigovoriti kao svim trošarinama na živež, da 
posve nejednako opterećuju imućnog i siromašnog potro- 
šača. Fiskalni je učinak takvih carina vezan na primjere- 
nost opterećenja. Ako je c. previsoka, pogoduje kriomča- 
renju, čime se eventualno u velikoj mjeri smanjuje njezin 
fiskalni učinak. — Zaštitne su carine one, kojima je cilj 
zaštititi koji domaći veleobrt protiv jače utakmice isto- 
vrsnog inozemnog proizvoda ili osigurati neke sirovine za 
preradbu u zemlji. Zaštitna carina ima biti tolika, da izje- 
dnači razliku u proizvodnim troškovima domaćeg i stranog 
proizvoda. U praksi se ta razlika, dašto, vrlo često ne da 
točno utvrditi, jer su proizvodni troškovi unutar iste ze- 
mlje za istu robu promjenljivi. Međutim mogu i prave 
fiskalne c. neizravno djelovati kao zaštitne, što se dosta 
često dešava danas, kad se gospodarski proizvodi i potrebe 
sve više diferenciraju, te sve više djeluje načelo supstitu- 
cije. Tako primjerice može umjerena fiskalna carina na 
rižu povećati sijanje žitarica u zemlji, koja ne proizvodi 
rižu, a carina na uvoz južnog voća može pospješivati do- 
maće voćarstvo. 

C. se u novije vrijeme propisuju u nekom sustavnom 
redu, tarifi, koja sadržava sve proizvode, sabrane u sku- 
pine. Tarifa je rijetko jedinstvena; obično je radi sklapanja 
trgovinskih ugovora dvostruka: opća i ugovorna ili maksi- 
malna i minimalna. Razlika je između te dvije vrste tarife 
zakonodavne prirode. Maksimalna i minimalna tarifa utvr- 
đuju se unaprijed zakonom tako, da se i trgovinskim ugo- 
vorima propisani okvir tarife ne može u pravilu mijenjati, 
dok se ugovorna tarifa stvara i izmjenjuje sklapanjem 
trgovinskih ugovora. Carinska tarifa može imati i više od 
dva stupca. To je slučaj kod preferencijalnih carina, koje 
se većinom ugovaraju između matice zemlje i njezinih ko- 
lonija, a i u drugim slučajevima. Dvostupačna carinska 
tarifa odgovara načelu najvećeg povlašćenja, dok prefe- 
rencijalne carine imaju svrhu ograničiti primjenu klauzule 
najvećeg povlašćenja, t. j. ide se za tim, da se neke ca- 
rinske pogodnosti primjenjuju isključivo u prometu između 
dvije ugovorne zemlje, dok se ostale države ne mogu kori- 
stiti odnosnom povlasticom, iako su s odnosnom zemljom 
u ugovornom odnosu. Dešava se isto tako, da se trgo- 
vinskim ugovorom predvide carinske stavke, koje su između 
maksimalne i minimalne tarife, ili stavke, koje su niže od 
minimalne stavke. To su onda diferencijalne carine, t. j. 
takve, koje su više od maksimalne ili niže od minimalne 
tarife, a ugovaraju se u korist ili na štetu samo jedne 
države. 

Posebna je vrsta carina, koja se danas rijetko javlja, do- 
platak na zastavu (surtaxe de pavillon), t. j. povišene 
stavke na robu, koja se uvozi stranim brodovima. Te su 
carine vršile veliku ulogu u vijeku merkantilizma (Crom- 
well, Colbert). Surtaxes d'entrepóts posebne su povišene 
stavke na robu, koja se ne uvozi izravno iz zemlje pro- 
izvodnje nego posredovanjem koje treće države. Posve su 
iznimni slučajevi, da se propisuje snižena carina za uvoz 
robe morskim putem. To je bilo općenito predviđeno u 
bivšoj austro-ugarskoj monarhiji (a djelomično za kameni 
ugljen i koks u bivšoj Jugoslaviji). Svrha je takve mjere 
unapređivanje domaćeg morskog brodarstva i prometa 
preko domaćih luka, 

Među povremene carine idu antidumping carina (suzbi- 
janje stranog dumpinga), valutne carine (kod velikog pada 
vrijednosti vlastite valute) i retorzivne carine, t. j. carine 
više od maksimalne tarife, koje se ubiru za uzvrat za ne- 
povoljno i šikanozno postupanje s vlastitim izvozom u 
nekoj drugoj državi (carinski rat). U slučaju carinskog rata 
primjenjuje se i potpuna zabrana uvoza iz neke zemlje ili 
izvoza u dotičnu zemlju ili se uvode prohibitivne carine, 
t. j. carine, koje nadmašuju vrijednost robe tako, da u 
pravilu djeluju kao zabrana uvoza, odnosno izvoza. Među 
povremene carine spadaju donekle i t.zv. odgojne c., t.j. 
zaštitne c. koje se po unaprijed utvrđenoj osnovi imaju 
ubirati samo kroz neko razdoblje, a zatim se imaju ukinuti 
ili prikladno sniziti. 

Po načinu ubiranja carine su ili po vrijednosti (ad va- 
lorem) ili specifične (po težini, komadu ili obujmu robe). 
Potonji način ubiranja prevladava, jer je mnogo jedno- 
stavniji, samo ima slabu stranu, što većinom iznos optere- 
ćenja pada s porastom vrijednosti robe (to se najviše opaža 
kod tekstila). C. ad valorem (sistem Sjedinjenih država 
Sjeverne Amerike) imaju tu prednost, da omogućuju raz- 
mjerno opterećenje robe po vrijednosti i da se lako prila- 
gođuju kretanju cijena na tržištu, no slaba im je strana, 
što iziskuju rad velikog broja vještaka za procjenjivanje 
prave vrijednosti robe, što je u praksi skopčano s vrlo 
mnogo poteškoća. Međutim danas i jedan i drugi način 
ubiranja postaje sve zamršeniji zbog golemog napretka 
tehnike, sve veće diferencijacije proizvoda te golemih 
razlika u trgovačkom nazivlju (nomenklaturi). 

Zbog politike zaštite, koja se od početka ovoga vijeka 
Sve više provodi u cijelom svijetu, nastoji svaka država, 
da joj se carinske granice poklapaju s političkim, što se 
međutim ne može uvijek postići radi gospodarske poveza- 
nosti određenih graničnih područja. Tako nastaju slobodne 
luke i slobodne zone (na pr. Hamburg i Bremen do 1888) 
kao dijelovi vlastitog državnog područja, koji su izvan ca- 
rinske granice (carinski isključak), ili se opet dio stranog 
državnog područja priključuje vlastitom carinskom po- 
dručju (carinski priključak). U oba se slučaja redovito radi 
ili o tom, da se gospodarski usko povezano granično po- 
dručje, koje je presječeno političkom granicom, sačuva od 
gospodarskog propadanja, ili da se unaprijedi trgovina 
preko neke luke ili pograničnog gospodarskog središta. 

Uzduž carinske granice postoji pogranična carinska zona do 
15 km širine, za koju redovito vrijede posebni propisi za 
promet robom (sitni granični promet, promet dvovlasnika) 
i za suzbijanje kriomčarenja. Katkad se sklapaju posebni 
sporazumi za uzajamno potpomaganje oko suzbijanja 
kriomčarenja u pograničnom pojasu dviju susjednih država 
(carinski kartel). 

U carinama i carinskoj politici sadržano je gospodarsko- 
političko vrhovništvo svake države. U eri gospodarskog 
liberalizma tokom 19. st. prevladavala je težnja za stvara- 
njem što većih gospodarski jedinstvenih područja, dok je 
opadanje liberalizma izazvalo nove struje, koje istodobno 
žele ostvariti velike gospodarske prostore sa što većom 
autarkijom i izmijeniti značenje svjetske trgovine za poje- 
dine gospodarske prostore i kontinente; ujedno se traži, da 
sve sirovine svijeta budu što lakše pristupačne preradbi u 
svim državama. Tokom 19. st. ostvaruju se u dosta velikom 
opsegu carinski savezi, po kojima dvije ili više država čine 
zajedničko carinsko područje te se time odriču svojeg indi- 
vidualnog ekonomsko-političkog vrhovništva. Rezultat je 
svakog carinskog saveza stvaranje velikog unutarnjeg trži- 
šta sa slobodnim prometom robe unutar toga područja, za- 
tim odabiranje sjedišta različnih veleobrta prema tomu, 
gdje postoje najpovoljniji preduvjeti, i konačno jedinstve- 
nost cijele ekonomske politike. Ondje, gdje ne postoje 
preduvjeti za ostvarenje tih rezultata, carinski se savez ne 
može trajno održati. Klasičan je primjer carinskog saveza, 
koji je bio važan preteča političkog sjedinjenja cijelog 
njemačkog naroda, Njemački carinski savez (Zollverein), 
koji je osnovan g. 1828 pod vodstvom Prusije, a koji je 
zatim postepeno izgrađivan te bio gospodarska podloga 
za obnovu jedinstvenog njemačkog carstva g. 1871. Zna- 
čajno je međutim, da je sve do g. 1867 taj savez mogao 
stvarati odluke samo jednoglasno, a tek počevši od te go- 
dine stvarane su odluke većinom glasova, no tako, da su 
neke države južne Njemačke u određenim slučajevima 
imale pravo veta. Slično značenje, dašto u mnogo manjem 
срѕеси, imao je carinski savez južne Afrike od g. 1903, 
Kanade od g. 1857 i Australije od g. 1901, i oni su bili 
prethodnici političkog ujedinjenja dotičnih zemalja. Ca- 
rinski savezi, koji se nisu mogli trajno održati zbog raz- 
rožnosti ekonomsko-političkih i političkih interesa, bili su 
austro-ugarski (do g. 1918) i švedsko-norveški savez (1874 
do 1905). Posebno mjesto u stvaranju carinskih unija i 
sličnih sklopova zauzima nastojanje Velike Britanije oko 
stvaranja jednog posebnog imperijalnog gospodarskog po- 
dručja, zasnovanog na sustavu preferencijala i uže gospodar- 
sko-političke suradnje između matice zemlje i svih domi- 
niona i kolonija. Temelj je tom nastojanju udario britan- 
ski ministar kolonija Joseph Chamberlain (1895—1903), a 
došlo je do nekog stvarnog izražaja u zaključcima impe- 
rijalne konferencije, održane u Ottawi g. 1932. 

Carinske unije u prednjem smislu ne postoje ondje, gdje 
se male državice uklapaju u carinsko područje koje su- 
sjedne veće ili velike države. To možemo nazvati carinskom 
inkorporacijom (Monaco s Francuskom, Liechtenstein sa 
Švicarskom, Luxemburg od 1921 do 1940 s Belgijom). 

Novi protekcionizam posljednjih desetljeća potaknuo je 
u mnogim zemljama nove rasprave o mjerama za olakšanje 
robnog prometa između pojedinih država, jer se opazilo, 
da je carinska zaštita gotovo u svim zemljama pojačana 
i da otud nastaju smetnje i za one zemlje, koje misle za- 
štitnom politikom unaprijediti gospodarske interese vla- 
stite zemlje. U razdoblju između g. 1913 i g. 1929 porastao 
je prosjek carinskog opterećenja u pojedinim zemljama 
ovako: u Španjolskoj od 24,5% па 58,9%, u Sjedinjenim 
Državama od 28,5% па 43,2%, u Njemačkoj оа 8,8% na 
14,2%, u Italiji od 8,5% па 18,1%, u Vel. Britaniji od 0% 
na 7,7%, u bivšoj Jugoslaviji (Srbiji) od 18% na 22,8%. Ra- 
zumljivo je stoga nastojanje različitih krugova oko toga, 
da se carinska zaštita u svim državama snizi. Tim se pita- 
njem osobito bavila svjetska gospodarska konferencija, 
održana u Ženevi g. 1927 na poticaj Lige naroda. Tom je 
prilikom zaključena konvencija o ukidanju zabrana uvoza 
i izvoza, koja međutim u praksi nije dala znatnih rezul- 
tata. Zatim su opet pod vodstvom Lige naroda održane 
tokom g. 1930 i 1931 tri konferencije sa svrhom, da se za- 
ključi međunarodna konvencija o carinskom primirju. Tom 
bi se konvencijom imale sve države potpisnice obvezati, 
da kroz određeno vrijeme ne će povisiti carinu. Napokon 
je Liga naroda usporedo s nastojanjem mnogih stručnjaka 
osnovala poseban odbor za izradbu jedinstvene sheme ca- 

rinske tarife. Ni u pogledu ostvarenja carinskog primirja 
ni u pogledu sheme jedinstvene carinske tarife nije medu- 
tim došlo do praktickih rezultata. U vezi s tim treba zabi- 
lježiti nastojanja panveropskog pokreta (Coudenhove-Ca- 
lergi), koji predviđa stvaranje pet velikih gospodarskih 
sklopova u cijelom svijetu (kontinentalna Evropa, Britan- 
ski imperij, Panamerika, Sovjetska Rusija i istočnoazijski 
sklop). Osim toga su neki stručnjaci predložili stvaranje 
djelomičnih carinskih saveza. Tu bi zajedničko carinsko 
područje obuhvatalo samo određene vrsti robe. Takvi sa- 
vezi imali bi olakšati gospodarsko-političke odnose u svjet- 
skom gospodarstvu i ostvariti bar donekle one prednosti, 
što ih pružaju opći carinski savezi, koji se u sadašnje vri- 
jeme ne mogu ostvariti (prijedlog Austrijanca Herberta 
Bóhma iz g. 1926). No i te misli imaju zasada samo teo- 
retsko značenje i malo izgleda za uspjeh, jer je njihova 
provedba odviše zamršena. 


Sustav, po kojem se danas sastavljaju carinske tarife, 
oslanja se redovito na jedno od slijedeća tri načela: 1. po 
homogenosti sirovina, 2. po homogenosti proizvodnje ili 
3. po homogenosti upotrebe. U praksi se nijedna od tih 
značajka razredbe ne može isključivo primijeniti. Većinom 
je sustav proveden po načelu homogenosti sirovina. No i 
tu postoje teškoće, jer višeput isto gospodarsko dobro služi 
i kao sirovine i kao polusirovine ili istodobno kao potrošno 
dobro i kao sirovina. Sve opsežnije razgranjavanje proiz- 
vodnje i tehnologije dovelo je do toga, da se sustav carinske 
tarife sve više raščlanjuje. Ženevski prijedlog stručnjaka za 
izradbu jedinstvene carinske tarife predviđa više od 1300 
stavaka, dok carinska tarifa USA sadržava više od 21.000 
stavaka i podstavaka. U novije vrijeme kušaju u nekim 
zemljama (na pr. u Sjed. Državama) sastaviti t. zv. znan- 
stvenu carinsku tarifu, u kojoj treba doći do skladnog izra- 
žaja objektivnost organa carinske uprave i stručno znanje 
interesenata. Zadatak idealan, ali jedva ostvarljiv. Po- 
stupak oko carinjenja temelji se na pretpostavci, da se 
roba, čim prijeđe carinsku granicu, nalazi pod carinskim 
zatvorom sve dotle, dok ne bude ocarinjena. Sama roba 
jamči državi za naplatu carine. Carinjenje se vrši u pravilu 
na temelju posebne prijave (deklaracije), koju podnosi ili 
vlasnik robe, odnosno njegov opunomoćenik, ili profesio- 
nalni deklarant (carinski posrednik). Primjena carinske ta- 
rife u svakoj je državi strogo centralizirana, jer je bezu- 
vjetno potrebno s gospodarsko-političkih razloga, da se 
svagdje па istu robu primijeni ista carina. Za olakšanje 
postupka osnovale su mnoge države posebne informativne 
urede, koji izdaju službene svjedodžbe o ispravnom cari- 
njenju na temelju predočenih uzoraka. Takav je ured prva 
osnovala Njemačka g. 1898. Carine se u pravilu moraju 
odmah platiti u gotovom. U nekim državama može se 
carina platiti posebnim carinskim čekovima, koje izdaje 
emisiona banka svojim komitentima u žiro-računu. Inače 
se carine kreditiraju jedino u vezi s uvozom ili izvozom 
robe na doradu (Veredelungsverkehr, admission tempo- 
raire). Radi se o tom, da država odobrava u cijelosti ili 
djelomice povrat uvozne carine na sirovine kod izvoza 
gotove robe, izrađene u zemlji od tih sirovina (drawback). 
Svrha je tim mjerama unapređivanje preradbe tuđih siro- 
vina u vlastitoj zemlji i izvoza završnih proizvoda, izra- 
đenih na taj način. 

Povijest carina u hrvatskim krajevima. Rimski carinski 
sustav bio je dobro razvijen; naši su se krajevi tada 
nalazili u ilirskom carinskom području, koje je obuhva- 
ćalo rimske pokrajine Dalmaciju, Panoniju, Daciju i obje 
Mezije. Na carinskoj granici nalazile su se postaje (sta- 


CARINE 


tiones); saobraćaj s barbarima bio je dopušten samo na 
tim postajama. Carina (portorium) plaćala se od sve uve- 
zene robe, a iznosila je na ilirskom području 2i 4% od 
vrijednosti robe. Jedno vrijeme ubirala se samo na drža- 
vnoj međi — prema barbarima, — no ubirala se u kasnijem 
razvoju rimskog carstva i između pojedinih carinskih pod- 
ručja. U prvo carsko vrijeme davala se u zakup, no kasnije 
je ubirahu carski robovi pod nadzorom carinskog proku- 
ratora. C. se, koliko nije bila izričito namijenjena u neku 
svrhu, slala pokrajinskim blagajnama. Carinski bi prihodi 
Služili za plaćanja vojničkih potreba, višak bi se slao u 
Rim. Padom rimske države nestalo je čvrsto organiziranih 
carinskih područja, no kako su se u to vrijeme različite 
ustanove i stoljećima zadržavale, to se vrlo vjerojatno 
portorij naplaćivao u pojedinim mjestima i dalje. 

U rimskim pomorskim pristaništima ubirala se također 
c. а i različite druge pristojbe. Sudeći već po samom iz- 
razu portorium — pristanišnina, lučka pristojba — c. se 
ponajprije ubirala kod dolaska brodova u luke, tek poslije 
i na kopnenim međama. Taj sustav lučkih pristojba saču- 
vao se i u dalmatinskim gradovima kroz stoljeća; bizantski 
carevi dali su čvrste pravne temelje carinama, koje kasnije 
dijelom prihvatiše i Turci od Bizantinaca. U trogirskoj 
diplomi, kojom je ugarski kralj Koloman potvrdio Trogira- 
nima stare zakone i običaje, određuje kralj, kako će se di- 
jeliti pristojbe, koje je ubirala carinarnica u trogirskoj luci, 
dakle u prvom redu c. Koloman je po tekstu diplome do- 
bio dvije trećine pristojbi, jednu trećinu gradski načelnik 
(comes), desetinu biskup. Sigurno je, da su dvije trećine 
od carina pripadale prije Kolomana bizantskom caru, odno- 
sno hrvatskim vladarima, koji su imali upravu dalmatinskih 
gradova. Dalmatinska pristaništa bila su zatvorena lan- 
cima; tu bi carinar imao svoju kuću i ubirao 2i 4% carinu 
— četrdeseti dio od vrijednosti uvezene robe. 

Zajedno s dolaskom Arpadovića, kao i s jačanjem pro- 
meta u hrvatskim krajevima, koji je u doba narodnih vla- 
dara — osim u primorju — bio veoma slab, padaju početci 
tridesetinske carine — tridesetnice. Tridesetnica se je raz- 
vila postepeno u pravi financijalni regal, pridržan kraljev- 
skom fisku; taj je regal spadao među krunska dobra, koja 
se nisu mogla otuđiti bez privole sabora. Tada je tride- 
setnicom upravljala ugarska dvorska komora, koja bi po- 
stavljala carinike po kraljevom odobrenju. Židovi i stranci 
bili su od toga zvanja nakon mnogih prosvjeda plemstva 
isključeni. Bilo je velike borbe oko toga, ubire li se c. 
samo od uvozne ili od izvozne te provozne robe. Ma da 
su plemstvo i gradovi dokazivali, da se tridesetnica plaća 
samo od uvoza, zakupnici nisu za ta pravila mnogo marili. 
Međutim sustavom povlastica znatno su bili smanjeni pri- 
hodi od carina. Oslobođeni su bili od carine plemići za 
robu, koju su uvozili za kućnu potrebu, a ne za trgovinu 
— tu su robu i njihovi kmetovi mogli prevoziti —, zatim 
slobodni gradovi, koji su imali kolektivna plemićka prava, 
zatim uopće svi, koji su dobili naročite povlastice. Izuzete 
su bile od c. i malenkosti, koje ukupno nisu vrijedile više od 
jedne forinte. Bilo je trajnih i privremenih zabrana izvoza 
ili uvoza robe: tako je trajno bilo zabranjeno izvoziti zlato 
i srebro, pretaljeno i neprekovano. Bio je zabranjen izvoz 
puščanog praha i salitre. C. se odmjerivala po tarifi, a 
ubirala od svake robe samo jedamput. Carina tridesetnica 
s vremenom se sve više udaljivala od svoje osnovne zna- 
čajke, da se od robe može ubirati !/se vrijednosti. U zako- 
nodavstvu Josipa II. već se tridesetnica posve približila 
carini, kako se plaća u 19. i 20. st. 

Tridesetnica je u svojoj dugoj povijesti uređivana razli- 
čitim zakonskim člancima, saborskim zaključcima i t. d. 
Može se reći, da joj je glavni značaj davao baš sustav 
povlastica i vječni spor između fiska i njegovih zakupnika 
s jedne, a povlastičara s druge strane. Važno je spomenuti 
nastojanja Matije Korvina, da mjesto tridesetnice uvede 
krunsku carinu (vectigal coronae), od koje bi bili oslobo- 
đeni samo plemići za svoje osobne potrebe. Krunsku su 
carinu imali utjerivati činovnici, a ne zakupnici. Porezne 
reforme Matije Korvina nisu uspjele; Vladislav II. Jage- 
lović ukinuo je poveljom iz g. 1492 sve novotarije Matijaša 
i obnovio stare povlastice. 

Novu eru znače nastojanja Josipa II. oko uređenja ca- 
rine: provodi se strogi nadzor nad uvozom robe; g. 1784 
izdan je opširan popis robe, koju je bilo dozvoljeno uvesti 
samo za privatnu upotrebu. Na tu je robu udarena vrlo 
visoka carina. Međutim glavnu je reformu donio Allge- 
meine Mauthverfassung (Zollordnung) iz g. 1784. С. 1788 

bude Allgemeine Zollordnung pod naslovom Allgemeine 
Dreissigstordnung für sámtliche ungarische Erblinder nebst 
dem Dreissigsttarife uveden u Ugarskoj, Sedmogradskoj, 
Hrvatskoj i Slavoniji. Uredba o tridesetnici imala je neke 
malobrojne promjene prema Opéem carinskom redu, a bila 
je do kraja AU temeljem carinskog sustava u Hrvatskoj i 
Ugarskoj, dok je u zemljama austrijske polovine g. 1835 
donesen carinski i državno-monopolni red. U posljednja 
dva stoljeća AU znatno je nastojanje za stvaranjem velikog 
i jedinstvenog carinskog područja. Napoleonski ratovi do- 
nosili su sa sobom promjene carinskih područja; naposljetku 
zemlje, koje pariskim mirom padoše pod Austriju, budu 
1827 utjelovljene u austrijsko carinsko područje, tako da 
je austrijsko carstvo bilo jedinstveno carinsko područje 
uz izuzetke Dalmacije, Istre i slobodnih luka: Mletaka, 
Trsta, Rijeke, Bakra, Bakarca, Kraljevice, Senja i Karlo- 
baga. Ipak je ostala »međulinija« između austrijskih ze- 
malja te Ugarske i Hrvatske. Ta »medulinija« Која је 
stoljećima postojala, ukinuta je tek 1850 g. Vrijedi spo- 
menuti, da je 1786—93 bila oslabljena time, što je ukinuta 
njemačka izvozna i ugarska uvozna carina. G. 1793 uve- 
dena je posebna tridesetinska tarifa na uvoz iz austrijskih 
zemalja, kojoj su stope bile niže od onih prema inozem- 
stvu. Odredbe od 1850 zamijenjene su odredbama austro- 
ugarskog carinskog i trgovačkog saveza iz g. 1867. Nasto- 
janja oko unifikacije austrougarskog carinskog područja 
nastavljena su, te su 1879 inkorporirani carinski isključci: 
istarska markgrofija, Dalmacija, Brody (u Galiciji), Mar- 
tinšćica, Bakar, Kraljevica, Senj i Karlobag. Iste godine 
inkorporirane su Bosna i Hercegovina. G. 1891 inkorpo- 
Tirane su u austrougarskom carinskom području slobodne 
luke Rijeka i Trst. 

Dalmacija je bila carinskim redom od 1814 — Regola- 
mento daziario — stvorena zasebnim carinskim područjem. 
U to područje bili su 1819—53 uključeni i kvarnerski otoci. 
Novi Regolamento za Dalmaciju stupio je u krepost g. 
1830. Dalmatinsko područje odlikovalo se niskim carinama; 
to je uzrokom niskim cijenama uvozne robe na tom pod- 
ručju prije inkorporacije austrougarskom području. 

U Bosni i Hercegovini davala se carina (dumruk) pod 
turskom upravom u zakup. Potkraj turske vladavine da- 
vahu se carine u zakup i kršćanima. Carine se ubirahu i 
na bosansko-hercegovačkoj granici. Ubirale su se od vri- 
jednosti, no zakupci su samovoljno dizali postotke, tako 
da su se trgovci tužili, da plaćaju umjesto 5% općeg tur- 
skog đumruka 6, 8 pa i 16% od vrijednosti robe. 

U bivšoj Jugoslaviji protegnut je 11. III. 1919 na cijelo 
državno područje carinski zakon kraljevine Srbije od g. 
1899 kao i zakon o općoj carinskoj tarifi Srbije. Taj ca- 
rinski zakon doživio je do kraja Jugoslavije mnoge iz- 
mjene. G. 1925 izrađena je nova carinska tarifa i uve- 
dena u život prije prihvata u parlamentu, koji nije nikad 
kasnije izvršen. Carinarnice su potpadale do godine 1928 
izravno Generalnoj direkciji carina u Beogradu. Na te- 
melju zakona o organizaciji financijske uprave iz 1928 pro- 
vedena je neka dekoncentracija uprave osnivanjem odsjeka 
Za carine kod financijalnih direkcija kao drugostepenih 
ustanova; hrvatski krajevi potpadaju pod odsjeke u Za- 
grebu, Splitu i Beogradu (Srijem). U Dubrovniku osnovan 
je umjesto odsjeka za carine financijalni inspektorat; pod 
taj je spadala carinarnica u Sarajevu. No nadležnost je 
odsjeka za carine bila neznatna. Odsjeci za carine u Za- 
grebu i Splitu dođoše poslije stvaranja banovine Hrvatske 
pod državni financijski inspektorat u Zagrebu, no djelo- 
krug im do sloma Jugoslavije nije bio povećan. 

Jugoslavenska carinska tarifa mijenjana je mnogo. Stva- 
rala se zaštita veleobrta, ali nesustavno; visina zaštite po- 
stavljana je obično od oka. U posljednjih deset godina 
opstanka Jugoslavije ubirana su na hrvatskim područjima 
oko 42% svih carinskih prihoda države. 

U Nezavisnoj Državi Hrvatskoj pristupilo se odmah 
čvrstoj organizaciji carinske linije. Posebni režim olak- 
šica utanačen je 21. V. 1941 s njemačkim oblastima za 
bivša jugoslavenska područja Štajerske, Koruške i Kranj- 
ske. Taj je režim postepeno ukidan, dok je posve prestao 
31. V. 1942. Isto tako utanačenje s Italijom olakšalo je iz- 
mjenu robe između Hrvatske i dijelova Dalmacije, koji su 
ugovorom pripali Italiji. I dalje su na snazi carinski zakon 
i tarifa bivše Jugoslavije; carina je snižena za mnoge 
predmete naredbenim putem; to je učinjeno napose u slu- 
čajevima, gdje je u Jugoslaviji postojala carinska zaštita 
Za veleobrtne ustanove, koje su ostale van područja Hrvat- 

ske. Na izmjenama tarife radi se marljivo. U Hrvatskoj 
postoji 6 glavnih carinarnica (Zagreb, Osijek, Zemun, 
Sarajevo, Kraljevica, Dubrovnik) te 20 carinarnica I. i II. 
reda. Ustrojstvo carinske uprave još nije dovršeno. J. A. Е. 

CARINTHIA, rimska pokrajina + Koruška. 

CARIOCA > Ples. 

CARION, Henri, * Cambrai (?) 1812, + Bistra 23. IV. 
1892, francuski pisac, doselio se šezdesetih godina prošloga 
stoljeća u Hrvatsku, gdje je na zapadnom obronku Zagre- 
bačke gore kupio dvorac Bistru, koji su 1776 sagradili gro- 
fovi Oršići. Osim naprednim gospodarstvom C. se bavio 
književnošću. U Zagrebu je objelodanio 1888 anonimno 
Les Hunyadi, drame en cinq actes et en prose, tirć de 
l'histoire de Hongrie, par un Francais résidant depuis plus 
de vingt ans en Autriche-Hongrie (tisk. Scholz i Kralj). V. 
Tissot (La Hongrie de ľ Adriatique au Danube, Pariz 1883) 
Opisuje svoj posjet u Bistri kod C-a 1879. Preveo je na 
francuski »Lijepu našu«, koju je objelodanio Louis de la 
Roque (Ljudevit Prijatelj) u Trois mois en Croatie, Sou- 
venirs de voyage en Autriche-Hongrie (Pariz 1880), doduše 
bez naznake prevodioca, ali uz opis, koji odaje, da je to 
Carion. R. M-r. 

CARIS — De Caris Duro. 

CARISSIMI, Giacomo, * Marino 17. IV. 1605, T Rim 12. 
l. 1674, talij. skladatelj kantata i oratorija. Potekao je iz 
obrtničke obitelji. Bio je najprije pjevač, poslije orguljaš 
u Tivoliju. Kratko je vrijeme bio kapelnikom u Assisiju,*a 
od 1628 (1630?) kapelnik u crkvi sv. Apolinara u Rimu. C. 
ide među najbolje skladatelje kantata, a smatra se prvim 
velikim skladateljem oratorija prije Handela. Njegova se 
djela odlikuju nesamo lijepom i plemenitom melodikom 
nego i smirenošću u cjelokupnoj izgradnji. U kantatama 
očituje svježinu i dubinu osjećaja, osobiti humor i smisao 
za razmjernost dijelova. Oratoriji C-ija sačuvali su se u 
rukopisima u knjižnicama u Parizu, Londonu, Oxfordu i 
Hamburgu, svega njih 15, među ovima Abraham i Izak, 
Jejta, Jona, Hiob i dr. Među ova djela ubrajaju se i nje- 
gove »historije«, kao Historia divitis i sl. Mnogo se nje- 
govih djela na Zalost izgubilo, a i od tiskanih sacuvali se 
tek poneki rijetki primjerci: Missae 5 v. et 9 v., Sacri 
concerti 2—5 v. Pojedini 1—3-glasni moteti nalaze se u 
izdanim zbirkama. C. je napisao i raspravu Ars cantandi. 
Bio je učitelj mnogih poznatih skladatelja, među ostalima i 
A. Scarlattija. 

LIT.: A. Schering, Geschichte des Oratoriums, 1911; A. Schmitz, Ge- 
schichte der weltlichen Solo-Kantate, 1914; M. Brenet, Les oratoires de 
C. (Riv. musicale, 1897); J. Andreis, Povijest glazbe, Zagreb 1942. В. $. 

CARITEO — Gareth Benedetto. 

CAR JOVAN NENAD, zvan Crni Čovek. Nije utvr- 
đeno podrijetlo ove zagonetne ličnosti. Javlja se nepo- 
sredno poslije bitke na Mohačkom polju 1526. Nekim, za 
široke mase privlačnim osobinama okupi oko 15.000 rat- 
nika te istjera Turke iz Bačke. Po uzoru na druge dinaste 
uredio je i on svoj dvor. Svoju je akciju vodio u kraju iz- 
među Subotice i Segedina. Ubrzo je postao veoma važan 
čimbenik u Ugarskoj, koju nastojahu predobiti i Ferdinand 
Habsburg i Ivan Zapolja. Dobitnik Ferdinand dao je Jova- 
nu Nenadu naslov i rang, koji je pripadao despotima, prin- 
čevima iz carske i kraljevske kuće i duždu. Osim toga bo- 
gato obdari i njegovu najbližu okolinu, pa i vojnike, a 
njemu obeća, da će ga stalno novčano pomagati. Car 
Jovan je isprva sretno ratovao protiv Zapolje, dok nije 
potučen kod Szegyfala u blizini Moriša. Ali se ipak pri- 
bere. Na poziv kralja Ferdinanda, da mu dođe, krene sa 
svojom vojskom i usput se svrne u Segedin, ali tu bude 
iz zasjede teško ranjen. Valentin Terek, stari protivnik 
Cara Jovana, pohita u Tornjoš te mu onako bolesnom od- 
siječe glavu 26. VII. 1527 i pošalje u Budim Ivanu Zapolji, 
koji je izloži narodu, a zatim baci u Dunav. JD: J. P. 

CARLETON, William, * Prillisk (grofovija Tyrone u 
Irskoj) 4. III. 1794, + Sandford (grofovija Dublin) 30. I. 1869, 
irski romanopisac. Kao seljački sin bio je upućen u sveće- 
ničko zvanje, ali napusti nauke i bez ičega pođe u Dublin. 
Tu dobije mjesto u uredništvu lista »Christian Examiner«, 
u kojem objavi The Pilgrimage to Lough Derg i preko 
trideset crtica iz irskog seljačkog života, koje kasnije izda 
pod naslovom Traits and Stories of the Irish Peasantry 
(1830). Uspjeh je bio vrlo velik, te C-a počnu ubrajati 
među najbolje irske pisce. G. 1833 izda drugi svezak crtica, 
koji sadržava i dvije njegove najbolje stvari The Poor 
Scholar i Tubber Derg, a 1834 Tales of Ireland. Izazvan od 
kritičara dao se na pisanje romana. Najznačajniji su: 

Fardorougha the Miser, or the Convicts of Lisnamona 
(1837—38), gdje opisuje borbu škrtca izmedu strasti za 
novcem i ljubavi prema jedincu sinu; u Valentine Mc Clu- 
tchy, the Irish Agent, or Chronicles of the Castle Cumber 
Property (1845) pokazuje se kao strog kritičar, te napada 
sve, što ne valja u Irskoj, pa čak i evangelike, kojima pri- 
pada i sam; jedno od njegovih najboljih djela jest The 
Black Prophet, a Tale of the Famine (1846). S romanom 
The Tithe Proctor (1849) zamjeri se svim Ircima, ali uskoro 
zatim sa Willy Reilly and his dear Colleen Bawn (1850) po- 
novno stječe naklonost čitalaca. The Squanders of Castle 
Squander (1852) roman je pun političkih i vjerskih raspra- 
vljanja. Piše i stihove, uglavnom refleksivne naravi; naj- 
bolja mu je balada Sir Turlough, or the Churchyard Bride 
1830). Jedina njegova drama The lrish Manufacturer, or 
ob Gawley's Project, prikazivana 1841, nije imala uspjeha. 
Kraj svog života provede u siromaštvu i povučenosti pišući 
autobiografiju, koja seže do početka književnog stvaranja. 
To je uzeo D. J. O'Donoghue kao prvi dio svog djela The 
Life of William Carleton (1896). Naročita je vrijednost 
C-ovih djela u opisima irskog seljačkog života, jer su to 
uspomene iz njegova života. Kasnije uvodi oštru kritiku i 
pretjerano crne strane života, te nije tako uvjerljiv. К.Е. 

CARLILE, Richard, * Ashburton (Devonshire) 8. XII. 
1790, + London 10. II. 1843, engleski reformator i slobodni 
mislilac. Bio je sin postolara. Došavši u London postao je 
jedan od najgorljivijih pristaša Paineova pokreta »Za pravo 
Covjeka«. Izdavao je različite časopise, što mu je donijelo 
u više navrata teške novčane kazne i tamnicu. G. 1818 iz- 
dao je Paineova djela, što mu je donijelo kaznu od 1500 
funti sterlina i tri godine tamnice u Dorchester gaolu. 
Tu je C. spremio prvih 12 svezaka djela Republican. Rad 
mu je nastavila žena, pa je i ona 1821 osuđena na dvije 
godine tamnice. Sud je kaznio i sve pristaše, pa i njegovu 
sestru, kaznivši je s 500 funti sterlina te kaznom od go- 
dinu dana tamnice. Izišavši iz tamnice izdavao je tjednik 
»Gorgon« slobodno iznoseći republikanske misli. Odbivši 
dati obećanje o »dobrom vladanju« zatvoren je ponovno. 
U tamnici je proveo 9 godina i četiri mjeseca. 

CARLISLE, glavni grad grofovije Cumberland u sjever- 
noj Engleskoj i najvažnije prometno čvorište ovog dijela 
zemlje. U C-u se ukrštavaju glavne veze između Škotske 
i sjeverne Engleske. Grad je gospodarsko središte okolice, 
a zastupane su u njem i neke grane veleobrta (tkalačka i 
kovinarska); ima 57.107 stan. (1931). Među građevinskim 
spomenicima ističe se vanrednom ljepotom stara katedrala, 
koju su počeli graditi već 1123, ali je kasnije dograđivana. 
Grad se spominje u rimsko doba kao Luguvallium, a u 
engleskoj je prošlosti poznat kao jedan od najstarijih gra- 
dova i često spominjan u sukobima između Engleske i 
Škotske. i TRG 

CARLONE (Carloni), umjetnička obitelj iz okolice gor- 
njotalijanskih jezera; od 15. do 18. st. odlikovala se u Ita- 
liji i onkraj Alpa mnogostranom djelatnošću na području 
likovnih umjetnosti. Znatniji pojedinci pripadali su ogran- 
ku C. od Rovija (kod Mendrisija), a njegovi su članovi 
djelovali poglavito u Italiji i stanovali najčešće u Genovi. 
C. od Scaria (kod jezera Como) provodili su veći dio ži- 
vota u tuđini, gdje su pojedinci tek rijetko kada prekora- 
čili granicu čestitog obrtničkog stvaranja; ipak su kao 
cjelina znatno utjecali na umjetno graditeljstvo i dekora- 
tivno obilježje katoličkoga baroka. U Italiji je osobito 
Genova bogata njihovim djelima; tragova njihova djelo- 
vanja u njemačkim zemljama nalazimo osobito u Beču 
(crkva servita i palača Belvedere), Admontu, St. Florianu i 
Garstenu (Austrija), Einsiedelnu (Švicarska), Ludwigsburgu 
i Weingartenu (Württemberg). 

LIT.: M. Marangoni, I Carloni, Firenca 1926. 

CARLOSTADIUS, Andrija — Karlstadt. 

CARLOW, 1. grofovija u pokrajini Leinster, u jugoisto- 
čnoj Irskoj. Glavno je zanimanje stanovništva stočarstvo, 
poljodjeistvo i rudarstvo. Zahvata prostor od 896 km?, na 
kome živi 34.415 stan. ili 38 na km? (1936). 

2. Glavni grad istoimene grofovije na rijeci Barrow. Sje- 
dište katoličkog biskupa i bogoslovije. Ima 7644 stan. 
(1936). ° 

CARLOWITZ, Aloise Christine, * Rijeka 15. II. 1797, 
+ 1863, barunica, francuska književnica slavenskog podrijetla. 
Osim prijevoda s njemačkog napisala je nekoliko romana 
i putopisa. 

IBL.: Romani: Jean le Parricide ou l'absolution, 1833 i 1834; Caro- 


line ou le confesseur, 1833—34; Le Pair de France ou le divorce, 1835; 
La femme de progrés ou l'émancipateur, 1838; Schobri, chef de brigands, 

d'aprés les mémoires de son compatriote Ladislas Holics Szerhely, Pa- 
riz 1839; Putopis: Le Danube, les Hongrois et les Slaves, Voyage pitto- 
resque et historique en six parties, Pariz 1850; Prijevodi: Klopstock, 
La Messiade, 1841; Schiller, Histoire de la guerre de Trente ans, 1842; 


Goethe, Les affinités électives, 1844; Herder, Histoire de la poésie des 
Hébreux, 1845; Correspondance de Goethe et de Schiller, 1862. J. D-e. 


CARLYLE, Thomas, * Ecclefechan, Dumfriesshire (Škot- 
ska) 4. XII. 1795, * London 4. II. 1881, brit. esejist, povjesnik 
i filozof. Otac mu je bio klesar seljačkog podrijetla i tipičan 
škotski kalvinist. Srednju je školu svršio u Annanu. G. 
1809 odlazi na sveučilište u Edinburgh, gdje se odlikuje u 

atematici, zanima se za književnost i mnogo čita. Nakon 
Četiri godine napušta sveučilište bez diplome. Od 1814 do 
1818 boravi kao nastavnik matematike u Annanu i Kirk- 
caldyu, čita engleske i francuske klasike, sprema se za 
svećeničko zvanje, ali tu namisao uskoro napušta, pače 
prestaje vjerovati, premda do kraja života brani kršćanske 
moralne zasade. Konačno napušta nastavničko zvanje, uči 
pravo, ali bez oduševljenja, i piše članke za Edinburgh 
Encyclopaedia. Pada u duševnu krizu, iz koje izlazi odba- 
civši duh nijekanja i zauzevši prema životu stav »indigna- 
cije i izazova«. U toj duševnoj borbi mnogo su mu po- 
mogli njemački mislioci, osobito Goethe, koji je za C-a 
pružao dokaz, da čovjek može odbaciti iznošene dogme, a 
da pritom ne padne u materijalizam. Čitajući knjigu go- 
spođe de Staël o Njemačkoj C. se već 1817 počeo zanimati 
za njemačku književnost, a budući da je ta knjiga pisana 
pod vodstvom A. W. Schlegela, utjecaj nove njemačke 
književnosti na C-a ostao je do kraja romantičan. G. 
1819—20 C. sustavno uči njemački jezik, čita njemačke 
pisce i popularizira ih u Engleskoj. G. 1822—4 boravi u 
Londonu kao odgojitelj i potpomaže svoju siromašnu po- 
rodicu. U to vrijeme objavljuje The Life of Schiller (u 
časopisu The London Magazine 1823—4, u posebnoj knjizi 
1825) i prevodi Goetheovo djelo Wilhelm Meisters Lehr- 
jahre (1824). Kad je svoj prijevod poslao Goetheu, ovaj 
mu je pismeno zahvalio; tako 
je počelo dopisivanje, koje je 
trajalo do Goetheove smrti. 
Goethe je С-оу životopis 
Schillera pohvalio i poradio 
na tome, da se prevede na 
njemački (1830). 

Međutim je C. počeo pobo- 
ljevati od dispepsije, koja će 
ga mučiti do kraja života i 
biti uzrokom njegove melan- 
kolije i dubokih depresija. G. 
1826 C. je uzeo za ženu 
oštroumnu Jane Welsh, s ko- 
jom se nastanio u Edinburghu. 
Njihov je dom postao sasta- 
jalište književnika. Tu je C. 
objavio zbirku prijevoda iz 
njemačke književnosti Ger- 
man Romance (1827). Knjiga je sadržavala djela Fouquća, 
Tiecka, Musáusa, Jean Paula, Hoffmanna, kao i Goetheovo 
djelo Wilhelm Meisters Wanderjahre. G. 1828 mladi se par 
radi štednje preselio u farmu Craigenputtock, gdje je C. 
u miru napisao članke o njemačkoj književnosti i Sartor 
Resartus. U člancima C. posebno piše o Z. Werneru, o No- 
valisu, o dopisivanju između Goethea i Schillera, o Heineu 
i o Nibelungenliedu. Svi su ti članci kasnije sakupljeni u 
knjigu Critical and Miscellaneous Essays. Pod utjecajem 
spomenutih njemačkih pisaca C. se razvio u romantika, 
koji ima više veze s kontinentalnim romantizmom nego 
ma koji od velikih engleskih romantika (Byron, Coleridge, 
Wordsworth). To su C-ovi suvremenici naslutili, kad su 
nazvali »mistiónom školom« onaj pokret, kojemu se C. 
stavio na čelo i koji se osnivao na vjeri u duhovni i vrhu- 
naravni svijet. Taj romantični duh provejava sve C-ove 
kritičke spise. Od braće Schlegela C. je naučio, da zadaća 
kritičara nije suditi s visine, već prilaziti k pjesništvu kroz 
osobnost pjesnikovu i tumačiti ga u duhu skromnog pošto- 
vanja prema višim pravima stvaralačkoga genija. Time, što 
je primijenio te metode na potrebe engleske književnosti, 
C. je zauzeo važno mjesto u povijesti engleske kritike. 

Pod utjecajem njemačkih romantika, osobito Jean Paula, 
napisano je i djelo Sartor Resartus: The Life and Opinions 
of Herr Teufelsdróckh (objavljeno u časopisu Fraser's Ma- 
gazine 1833—4; u posebnoj knjizi, Boston 1836; prvo engle- 
sko izdanje 1838). U prvom dijelu C. raspravlja o filozofiji 
cdijela i zaključuje, da su sve ljudske ustanove, svi simboli 

i oblici zapravo odjeća, i kao takvi prolazni. Drugi dio, 
život profesora Teufelsdrockha, sadržava mnogo autobio- 
grafskih elemenata; osobito se duševne krize junaka te- 
melje na piščevu iskustvu. Ovo je djelo poslužilo poko- 
ljenju mladih Engleza kao putokaz prema višem moral- 
nom i duhovnom životu. Iz C-ova idealizma, koji se osni- 
vao na patnji i rezignaciji, ali i na ustrajnosti u borbi, po- 
tječe kasniji optimizam Tennysona i Browninga. 

Ljeti 1834 C. se preselio u londonsku četvrt Chelsea, gdje 
je ostao do smrti. Njegova kuća (koja je poslije pretvo- 
rena u muzej) bila je gotovo pola vijeka književno sredi- 
šte Londona, kamo su hodočastili J. S. Mill, R. W. Emer- 
son, Mazzini i svi poklonici »mudraca iz Chelsea« (the 
Sage of Ch.). Tu je C. počeo pisati djelo o francuskoj re- 
voluciji. Rukopis prvoga sveska slučajno je izgorio, kad 
je bio na čuvanju kod J. S. Milla. C. je iznova napisao 
E dio, a cijelo je djelo objavljeno 1837 pod naslovom 

istory of the French Revolution. Ta je subjektivno pisana 
povijest s romantičnom primjesom upravo propovijed o 
kazni, koja stiže one, koji zanemaruju dužnosti i odgo- 
vornosti ili zlo upotrebljavaju vlast, koju im je Providnost 
povjerila. To je djelo stvaralačkoga genija, epopeja u 
prozi, gdje su povijesne činjenice osvijetljene maštom 
pjesnika. Polazeći s gledišta, da je »povijest svijeta živo- 
topis velikih ljudi«, C. slika niz sjajnih portreta (Mirabeau, 
Lafayette, Danton, Robespierre) te izvodi povijest naroda 
iz života brojnih pojedinaca. Neke epizode (pohod na Ver- 
sailles, pad Bastille, kraljev bijeg u Varennes) po živahnosti 
opisivanja mogu se mjeriti s najljepšim stranicama pripo- 
vjedačke umjetnosti. Djelo je na hrvatski preveo i bi- 
lješkama popratio N. Karlić (Zagreb, 1918—9). 

C. je 1837—40 često držao javna predavanja u Londonu. 
Posljednji niz predavanja o junacima i obožavanju junaka 
objavio je 1841 u zasebnoj knjizi On Heroes, Hero- 
Worship, and the Heroic in History. Tu predstavlja junaka 
kao boga (Odin), kao proroka (Muhamed), kao pjesnika 
(Dante, Shakespeare), kao svećenika (Luther, J. Knox), kao 
književnika (Dr. Johnson, Rousseau, Burns) i kao vladara 
(Cromwell, Napoleon). U tom djelu C. tumači svoju ro- 
mantičnu teoriju, preuzetu od Fichtea, da je osoba poje- 
dinca jedina važna i da je povijest zbir misli i djela veli- 
kih ljudi. Pretpostavljajući, da se herojske osobine, koje 
daju pojedincu vodstvo nad ostalim ljudima, mogu pojaviti 
u bilo kojem području ljudske djelatnosti, C. primjenjuje 
svoju teoriju na najraznolikije oblike vodstva. 

Unatoč tim djelima iz područja povijesti i lijepe knji- 
ževnosti C. je smatrao, da mu je glavna zadaća u životu 
biti učitelj i prorok. Za njega je književnost uvijek vrije- 
dila više kao umni i moralni čimbenik nego kao estetski 
izraz. Njemu je najveća poezija bila ona, koja je sadrža- 
vala najdublje pouke za čovječanstvo. I povijest je, prema 
njegovu mišljenju, prije pouka za suvremenike negoli ni- 
zanje činjenica iz prošlosti. I tako se on sve više obraćao 
prema sadašnjosti i praktičnim pitanjima suvremene poli- 
tike. Već koncem 1839 pojavila se rasprava Chartism, gdje 
C., koji je u mladosti i sam bio socijalist, nastavlja svoju 
borbu protiv znanstvenog materijalizma i napada novu 
nauku političke ekonomije zato, što isključuje vjerske i 
moralne čimbenike iz odnosa među ljudima. U djelu Past 
and Present (1843) suprotstavlja idealističko i dobro orga- 
nizirano vjersko društvo srednjeg vijeka anarhiji i mate- 
rijalizmu modernih vremena. C. je vjerovao, da samo vlada 
najsposobnijih i najboljih ljudi može izliječiti sva politička 
zla, ali je žestoko pobijao mogućnost, da se najsposobniji 
ljudi mogu izabrati glasom većine. Te iste misli ponavlja 
C. u djelu Latter-Day Pamphlets (1850), ali s toliko žestine 
i pretjeranosti, da je od sebe odbio mnoge stare prijatelje, 
među njima Mazzinija i J. S. Milla. Sve političke spise 
C-ove treba smatrati radije djelom pjesnika i umjetnika 
negoli političkog ekonomista. 

Uskoro se C. opet vratio na pisanje povijesti. Već 1845 
izlazi njegovo djelo o Cromwellu The Letters and Speeches 
of Oliver Cromwell, gdje je sebi postavio za cilj, da reha- 
bilitira Cromwella i pobije neke lažne legende, koje su 
kolale o njemu. Zasebno mjesto među C-ovim djelima za- 
uzima John Sterling (1851), jedan od najboljih životopisa 
u engleskoj književnosti. Djelo je zanimljivo i po tome, što 
osvjetljuje C-ovu ličnost i njegovu religiju, Која je bila 
čudnovata smjesa strogog škotskog kalvinizma i Goetheova 
panteizma. Nakon toga C. je proveo četrnaest godina pi- 
šući djelo o Fridriku Velikom, The History of Friedrich II 
- of Prussia, called Frederick the Great, u 6 svezaka (1858 

do 1865). Da djelo što bolje dokumentira, C. je putovao 
dva puta u Njemačku. Premda je to najzamašnije i najza- 
bavnije C-ovo djelo, njegova vrijednost nije u razmjeru 
s uloZenim trudom. 

G. 1865 C. je izabran rektorom sveučilišta u Edinburghu 
i u travnju 1866 ondje održao svečan nastupni govor. Dok 
je boravio u Škotskoj, njegova je žena u Londonu nagio 
umrla. C. se od tog udarca nije nikad potpuno oporavio. 
Za vrijeme francusko-pruskog rata C. je javno stao na 
stranu Njemačke pa je zato 1874 od Bismarcka dobio odli- 
kovanje pour le mćrite. Jedino važnije djelo, koje je na- 
pisao nakon ženine smrti, bilo je The Early Kings of 
Norway (1875). Posljednjih se godina njegova bolest po- 
goršala, i on se potpuno povukao iz javnog života. Posje- 
ćivali su ga još samo njegovi najbolji prijatelji J. A. 
Froude, J. Ruskin i drugi. Pokopan je uza svoje roditelje 
na seoskom groblju rodnog mjesta. 

Premda nije bio velik mislilac, C. je vršio jak utjecaj na du- 
ševni život Engleske i djelovao kao protuteža privlačnoj sili Bentha- 
mova utilitarizma, Saint-Simonova socijalizma i Comteova pozitivizma. 
Bio je najjača sila u engleskoj književnosti 19. stoljeća. Prezirno se 
rugao znanstvenom materijalizmu, napadao je znanost političke eko- 
nomije, zalagao se za duhovno protiv materijalnoga i tražio poštivanje 
pravde i moralnih zakona. Te svoje zasade zaodio je čudnovatom lje- 
potom, kojoj su komponente bile živahna mašta, osebujan stil, bo- 
gatstvo i ritam jezika. C. je pjesnik, koji piše prozom. Osjećaj je 
kod njega uvijek jači od razuma. Glavne su mu osobine: duboka osje- 
ćajnost i intenzivnost temperamenta, koji često plane u svijetlo proro- 
čanstva, žar invektive i sjaj govorništva. 

LIT.: J. A. Froude izdao je C-ove uspomene (Reminiscences, 1881) i 
napisao njegov životopis u 4 sv. (1882—4); C. E. Norton je izdao nje- 
govo dopisivanje s Emersonom (1883) i Goetheom (1887), kao i četiri 
sveska drugih pisama iz g. 1821—36 (1886—89). Alexander Carlyle izdao 
je: New Letters of T. C. (1904), Carlyle intime (1907), Love Letters 
of T. C. and Jane Welsh (1909) i Letters of C. to Mill, Sterling and 
Browning (1923). Važnije su monografije: R, Garnett, Life of T. C. 
(1887); J. G. Robertson, C. (Cambridge Hist. of Engl. Lit. XIIL, 1916); 
A. Ralli, Guide to C. (2 sv. 1920); D. A. Wilson, Life of C. (6 sv. 
1923—30). J. T-a. 

CARMAGNOLA, nadimak talijanskoga  kondotijera 
Francesca Bussonea, % Carmagnola (Pijemont) između 
1380 i 1385, t Venecija 5. V. 1432. 

Rodio se u vrlo skromnim prilikama, a vojnički je bio odgajan 
u doba, kad je Facino Cane zapravo vladao u Lombardiji. Iza Ca- 
neove smrti C. je pomogao zakonitom vladaru Filipu Mariju Visconti 
(у.), da ponovno učvrsti svoju vlast (pobijedio Švicare kod Arbeda 
1412, zauzeo Bresciju i Genovu). Da mu iskaže priznanje, Visconti ga 
bogato nadari, podigne na čast grofa od Castelnuova i vjenča s neza- 
konitom svojom kćeri. Od 1422 ipak je C. smatrao, da ga je vladar 
s nepravom gurnuo u stranu. Kada nije uspio uspostaviti vezu sa 
svojim zavičajem Pijemontom, ponudi se 1425 u službu Mlečanima, 
koji su bili u neprijateljstvu s Milanom. Kao mletački vrhovni za- 
povjednik nanese Viscontiju osjetljive poraze (zauzme Bresciju i Ber- 
gamo, bitka kod Maclodija 1427), a tada ga sreća izda, i poraz mleta- 
čkog brodovlja kod Soncina 1431 išao je na njegov rovaš. Pozvaše ga u 
Mletke pod izlikom, da dade izvještaj o ratnom položaju, ali tu ga 
zatvore i optuže, da je radio u veleizdajničkom sporazumu sa svojim 
tastom. Poslije osude odmah mu odrube glavu između dva' stupa na 
Piazzetti. Je li bio kriv ili nije, to je pitanje potaklo Manzonija, da 
napiše 1820 tragediju II conte di C 

CARMAGNOLE, a) prvotno oznaka za odjeću, koja se 
rado nosila u doba franc. revolucije, b) polit. couplet, koji 
se mnogo pjevao, a kasnije su se tim nazivom rado služili 
ljudi u prenesenom značenju. 

Kako se već iz kronoloških razloga ne može držati, da bi pjesma 
postala prigodom zauzeća pijemontskoga grada Carmagnole, bit će naj- 
vjerojatnije, da je svojim oštrim satiričkim ispadima protiv kralja i kra- 
ljice (M. i Mme Vćto), neposredno poslije napadaja na Tuilerije (10. 
VIII. 1792), dobila ime u čast marseljskih revolucionarnih četa, koje 
su u ovim borbama nosile odijela nalik na narodnu nošnju iz okolice 
C-e. Tu su nošnju pijemontski radnici uveli u južnoj Francuskoj, a 
sastojala se isprva od kaputa kratkih rukava, na njemu više nizova 
metalnih puceta, nadalje od trobojnoga prsluka i crvene kape. Jako- 
binci su voljeli tu nošnju, a sigurno je, da se i ona mijenjala po modi; 
1794 već se izgubila. Kud i kamo duži bio je život coupleta, ma da је 
već Napoleon kao konzul zabranio njegovo pjevanje. Kod najraznolič- 
nijih revolucionarnih svečanosti pjevali bi ga izvodeći alegorijske kru- 
žne plesove; isprva je imao 13 kitica, a za drugog carstva već su ga 
kojekako izmijenili i nadopunili. Pored ovih dvaju osnovnih značenja 
razvila su se s vremenom i kojekakva druga: tim su imenom ozna- 
čivali radikalne političare revolucije; u tudini označivali su tako voj- 
nike franc. revolucionarne vojske; neki vođe revolucije (na pr. Barčre) 
nazivali su tako sami svoje govore. 

CARMATHEN, 1. grofovija (Carmathenshire) u jugo- 
zapadnom Walesu (Engleska); u rimsko doba ovaj se kraj 
zvao Maridunum. Zahvata 2381 km? brdovitog zemljišta, 
na kome živi 179.100 stan. ili 75 na km?. Stanovništvo se 
bavi poljodjelstvom, stočarstvom i rudarstvom. — 2. Glavni 
grad istoimene grofovije. Važna prometna raskrsnica i pri- 
stanište na rijeci Towy. Ima razvijen metalurgijski veleobrt 
i brodogradnju. G. 1931 imao je grad 10.310 stan. 

CARMEN SYLVA književno je ime prve rumunjske 
kraljice (od 1869) Elizabete, žene Carola I. iz kuće Hohen- 

zollern, rod. Neuwied, ж Mon repos na Rajni 29. XII. 1843, 
T 2. III. 1916. Napisala je oko 50 svezaka, najveéim dijelom 
u njemačkom, kao svom materinskom jeziku, manje u ru- 
munjskom, kao u jeziku svoje druge domovine, u francu- 
skom i engleskom. Neka je djela napisala u isto doba u 
svim -tim jezicima. Bavila se i slikarstvom i glazbom. Po- 
znavala je strane književnosti, naročito Dantea, koga je 
javno komentirala u svojoj palači u Bukureštu. Kao knji- 
ževnica posjedovala je veliku duhovnu kulturu, ali malu 
inventivnost. Držala se romantičkog pravca. Prijatelji su 
joj bili rumunjski pjesnik Vasile. Alecsandri i francuski 
romanopisac Pierre Loti, koji je izdao njene francuske epi- 
grame Pensćes d'une reine (Pariz 1882). Na ponuku Alec- 
sandrija počela je objavljivati književna djela, koja oba- 
sežu liriku (poznata je zbirka Mon repos — Meine Ruhe, 
1881, neka vrst domaće kronike, koja sadržava za svaki 
mjesec u godini po koju baladu, a za svaki dan po jedan 
sonet ili sentenciju), novele i romane, kadikad psihološke 
sadržine, kao Es klopft (1887) i Astra (1886), iz rumunjskog 
života. Od njezinih romana smatra se najuspjeliji Aus zwei 
Welten (franc. Le Roman d'une princesse). Pisala je i 
priče za djecu (Pelesch-Mirchen 1883, 1887, Pelesch іт 
Dienst 1884 i t. d.), komedije i drame, u kojima obrađuje 
rumunjske legende, kao onu o majstoru Manojlu (sličnu 
onoj o zidanju Skadra) i Marioara, te napokon putopis 
Rheintochters Donaufahrt = rumunjski Pe Dunáre (»Du- 
navom«). Kao rumunjska kraljica razvila je veliku dje- 
latnost na polju socijalne pomoći (u Crvenom Križu, u do- 
brotvornim društvima i t. d.) i kućne industrije. Zaslužna 
je za rumunjski folklor. Osnovala je Elizabetin red (orden) 
za gospođe. 

LIT.: Mite Kremnitz (njena prijateljica i suradnica), Carmen Sylva, 
Leipzig 1903; Petre V. Hanes, Histoire de la littérature roumaine, Pariz 
1934, Ж 
CARMINA BURANA, rukopisna zbirka, veéim dijelom 
latinskih pjesama, koje su gdjegdje izmiješane s njemačkim 
stihovima (13. st.). Isprva se nalazila u samostanu Bene- 
diktbeuren (lat. Bura s. Benedicti), danas se čuva u Mün- 
chenu. To je najvažniji izvor za poznavanje vagantske poe- 
zije: (pjesništva putujućih pjevača 12. i 13. st.), u prvom 
redu golijarda, klerika, koji su putovali s jedne visoke škole 
u drugu (lat. clerici vagantes). Među njima bilo je, doduše, 
i visokih svećenika i učenjaka, kao na pr. skolastik Abe- 
lard. Podrijetlom su pjesnici bili Nijemci, ali se među 
njima nalazilo i Romana. Iako su se služili latinskim jezi- 
kom, ipak poznaju i narodnu poeziju, koja inače nije saču- 
vana u rukopisnim zbirkama. Pjesme su većinom rimovane. 
Ima među njima ljubavnih (kao Phyllis et Flora), duho- 
vnih, poučnih, polemičkih, satiričkih, napitnica (na pr. /ѕро- 
vijest Arhipoete) i duboko osjećajnih, kao na pr. Samoća, 
jamačno od Abelarda. Pjesnici slave ljubav, vino, uživanje 
i prirodu. Ima i oštrih navala na pokvarenost društva, 
na podmitljivost i gramzljivost vladajućih staleža. Ali i 
duboka religioznost u doba križarskih vojna našla je u tim 
pjesmama svoj pjesnički izražaj. Pjesnici poznaju klasičke 
uzore: Ovidija, Horacija, Vergilija i Terencija, ali se služe 
i metodom skolastičkoga raspravljanja. Najindividualniji je 
Arhipoeta, koji u svojoj Ispovijesti opisuje neobuzda- 
nost i sukobe, u koje je zapadao u svojoj mladosti. Abe- 
lard u pjesmi Samoća daje oduška dubokoj boli nad ra- 


stankom s Heloizom. 
LIT.: Kritičko izdanje A. Hilka і O. Schumann, 2 sv., Heidelberg 
1930; njem. prijevod C. B. od R. Ulicha i M. Manitiusa, 1927. С. $. 


CARMONA, grad u Španjolskoj (pokrajina Sevilla), u 
plodnoj ravnici Andaluzije (maslina, vinova loza), ima 
22.267 stan. (1930). Na njegovu je mjestu stajala rimska 
tvrđava Carmo, od koje su sačuvana dvoja vrata. Od 
1028 dalje C. bijaše sjedište maurske kneževine, koju je 
ukinuo (1247) Ferdinand III. Kastiljski. Ostali su tragovi 
maurskih utvrda. Crkva sv. Petra ima toranj, koji oponaša 
seviljsku Gizaldu. М. Z. 

CARNARVON, 1. grad i središte istoimene engleske 
grofovije u sjeverozapadnom Walesu. Leži na morskom 
tjesnacu. Menai Strait, koji odvaja otok Anglesey od Wa- 
lesa. Danas je C. dobro posjeéeno morsko kupaliste, a ima 
i neke grane veleobrta; g. 1931 grad je imao 8469.stan. C. 
je starinski građen, s uzanim ulicama, i poznat je iz borba 
Engleza sa stanovnicima Walesa. Među povijesnim spo- 
menicima najznatnija je velika tvrđava, koju je počeo 
graditi Eduard I. 1284. 

2. Grofovija, Carnarvonshire, zahvata planinski kraj u 
sjeverozapadnom Walesu. U njoj su najviši planinski vr- 
hovi u južnom dijelu Velike Britanije (Snowdon 1085 m). 


CARMEN SYLVA — CARNIOLA 


Glavna su zanimanja stanovništva poljodjelstvo i stočar- 
stvo. Osim C-a važan je grad Bangor. Na površini od 1473 
km? živi 120.829 stan. ili 82 na km? (1931). ERG 

CARNATIC (u sanskrtu Karnataka iz dravidskoga kar 
»crn« i nadu »zemlja«), krajina u Prednjoj Indiji, nekad 
na području države Mysore, a sada dio pokrajine Madras, 
Širi se između Istočnih Ghata i Koromandelske obale, od 
rta Comorina na krajnjem jugu poluotoka do grada Nel- 
lore sjeverno od Madrasa. Podneblje je u C. veoma vruće; 
izvanredno plodna zemlja rodi rižom, pamukom, žitom, 
duhanom i šećernom trskom, a na visini je pčelarstvo i 
govedarstvo. Ovdje. je sačuvano mnoštvo vjerskih spome- 
nika. Englezi osvojiše C. na početku 19. st. N. Z. 

CARNEGIE, Andrew, * Dunfermline (Skotska) 25. XI. 
1835, + Lenox (Massachusets, USA) 11. VIII. 1919, ame- 
rički tvorničar, veliki dobrotvor. Iselio se 1848 u Sjed. 
države, gdje je počeo kao šegrt i mali činovnik, da po- 
slovnim duhom і iskorišćivanjem gospodarskog poleta 
onoga doba te vojnim dobavama za vojsku u građanskom 
ratu skupi veliki imetak stekavši petrolejske izvore i osno- 
Vavši prve tvornice tračnica i lokomotiva. Taj je imetak 
silno povećao kasnijim poslovanjem, koje je usredotočio 
na veleobrt željeza i čelika. Od njega osnovana Carnegie 
Steel Corporation imala je glavnicu od 320 milijuna dolara. 
G. 1901 povlači se od poslova. Već se od prije bavio 
društvenim i gospodarskim pitanjima te napisao više knjiga. 
U svojim spisima traži, da se bogataši odlikuju čednošću i 
radinošću te da svoj imetak privode opće korisnim svr- 
hama. Od svog golemog imetka davao je već za života 
velike svote za različne pro- 
svjetne, znanstvene i dobro- 
tvorne ustanove, te je u času 
smrti ukupni imetak svih 
njegovih zaklada iznosio 350 
milijuna dolara. Naročito je 
podupirao ustanovu za pro- 
micanje i osiguranje mira, te 
je njegovim prinosom (1,5 mil. 
dol.) građena i palača mira 
u Haagu. Osnovao je preko 
2500 javnih knjižnica u razli- 
čnim mjestima USA. 

BIBIL.: Triumphant Democracy, 
1886; The Gospel of Wealth, 1900; 
The Empire of Business, 1902 (Car- 
stvo poslova, prijevod Vl. Spasoje- 
vića, Zagreb 1919); Problems of To- 
day, 1908; Autobiography, 1920. 


CARNEO (Carneus), Anto- 
nio, slikar. Djelovao je od 
1640 do 1680 u Udinama (Vi- 
demu). Lanzi tvrdi, da je uz Pordenona bio najznatniji 
slikar ove pokrajine. Na njegovu su umjetnost utjecali 
Palma stariji i Mladi i Paolo Veronese. Najznatnija se 
njegova djela nalaze u Udinama, Villanovi i Percottu. 
Slikao je oltarne slike, Zenske portrete i alegorije. I njegov 
sin Giacomo (djelovao od 1680 do 1711) bio je vješt slikar. 

LIT.: I. Kukuljević, SUJ, Zagreb 1858; Th. von Frimmel, Aus d. Pa- 
lazzo Caisielli in Udine (Blatter f. Gemildekunde, V.), Beč 1909. A. Sch. 

CARNESECCHI, Pietro, * Firenca 1508, + Rim 1. X. 
1567, talijanski heretik. Bio je svećenik i zauzimao je 
ugledne položaje na dvoru pape Klementa VII. (Medici). 
Za Klementovih nasljednika, koji mu nisu bili skloni, pri- 
bližio se novotarskom pokretu oko Juana Valdćsa i zastu- 
pao načelo »opravdanja vjerom«. Premda ga je inkvizicija 
progonila, C. se 1566 vrati u Firencu, ali ga Cosimo I. preda 
rimskoj inkviziciji. Pronađen krivim, bude smaknut 1567. 

LIT.: G. Bandi, P. C., 2 sv., Firenca 1873; A. Agostini, P. C. e il 
movimento valdesiano, Firenca 1899. 


CARNEUS, Ivan, kipar 15. st. Rodio se u Sent Petru u 
Julskoj Krajini od oca Nikole Blaža. Izveo je 1479 u stol- 
noj crkvi u Udinama krstionicu, ukrašenu ornamentalnim i 


figuralnim ukrasom. 
LIT.: I. Kukuljević, SUJ, Zagreb 1858. Az Sch. 


CARNIA, planinska krajina (1200. km?) u sjevernom 
dijelu pokrajine Friuli u Italiji, zahvaća gornje porječje 
Tagliamenta na južnom podnožju istočnih Alpa. Ima vla- 
žnu planinsku klimu. Stočarstvo je glavno zanimanje sta- 
novništva, a poljodjelstvo je oskudno. C. je uglavnom siro- 
mašan kraj, koji ne može prehraniti svoga stanovništva. 
Stoga imaju veliku gospodarsku važnost privremena prese- 
ljavanja u Italiju i inozemstvo. Glavna su mjesta Tolmezzo 
i Ampezzo. A. Vii. 

CARNIOLA, rimska pokrajina — Kranjska. 

Gore: SV. JURAJ NASRCE NA ZMAJA, Mleci, Scuola di S. Giorgio e Тгіѓопе 
dolje: SV. STJEPAN RASPRAVLJA S PRAVOZNANTCIMA, Milan, R. Pinacoteca 
(Foto Alinari) 


CARPAGCEIO 

dije či šik 7 


Gore lijevo: SV. URŠULA DOLAZI SA SVOJIM DJEVICA MA U KÖLN, Mleci, R. Accademia di Belle Arti; 
gore desno: MAURSKI KRALJ OTPUŠTA ENGLESKE POKLISARE, Mleci, R. Accademia di Belle Arti; 


dolje: SV. JERONIM U SVOJOJ ĆELIJI, Mleci, Scuola di San Giorgio e Trifone; 
(Foto Alinari) 

CARNIOLA (1908—1919). Kad su g. 1907 prestale izla- 
ziti Mitteilungen des Musealvereines für Krain, nastavila je 
C. njihov rad kao časopis za upoznavanje zavičaja u na- 
kladi Muzejskoga društva za Kranjsku. 

Prva dva godišta (1908—9), u kojima se nalaze samo njemački pisani 
članci iz povijesti, arheologije i prirodoslovlja kranjske zemlje, uredio 
je Walter Šmid. G. 1909 prestalo je izlaziti i Izvestje Muzejskega dru- 
štva za Kranjsko, nešto je počela izlaziti Carniola, novi niz, god. I.—IX., 
1910—19, kao izvješće Muzejskoga društva sa slovenskim i njemačkim 
člancima. Uređivali su je zajedno J. Gruden (povjesničar), J. Mantuani 
(povjesničar umjetnosti i arheolog) i G. Sajovic (prirodoslovac). Izla- 
zila je četiri puta na godinu. 

Članci, koji obrađuju povijest umjetnosti, arheologiju i prirodoslovlje 
kranjske zemlje, te slovensku književnu povijest, imaju znanstvenu 
vrijednost. Osim članaka donosila je C. mnogo sitnih prinosa, preglede, 
izvještaje o svim publikacijama, koji se makar kako tiču kranjske 
zemlje, bibliografiju i t. d. Osim urednika treba spomenuti kao sura- 
dnike povjesničare F. Komatura, J. Mala, M. Kosa, povjesničare umje- 
tnosti V. Stesku, F. Steleta, književne povjesničare A. Žigona, J. Gra- 
fenauera, F. Kidriča, J. Lokara, folklorista J. Šašelja, jezikoslovca L. 
Pintara, ne A. Paulina, F. Ponebšeka, bibliografa V. Šlebin- 
gera i t. d. 

Kad je C. 1919 prestala izlaziti, nastavio je njezin rad 
Glasnik Muzejskega društva za Slovenijo. 

LIT.: J. Slebinger, Slovenski časniki in časopisi... 1797—1936, 
Ljubljana 1937; Pivec-Stelč, Kazalo k zgodovinskim publikacijam Mu- 
zejskega društva za Slovenijo 1891 do 1939, Ljubljana 1939. А.Р-с. 

CARNIOLIA (1838—1844). U predožujsko doba bili su 
njemački listovi više puta utočište i slovenskim književni- 
cima. Među te listove ide i C., koja je doživjela šest 
godišta (1838—44). 

C. je izlazila u Ljubljani dvaput na sedmicu na četiri strane u na- 
kladi i tiskari J. Blasnika. Prva dva godišta uredio je L. Kordeš, 
IIL—V. uređivao je F. Hermann von Hermannsthal, a VI. je uredio 
opet Kordeš, koji je u drugom polugodištu bio i vlasnik. Između boljih 
ili barem bolje poznatih suradnika C-je ističu se ovi Nijemci: J. N. 
Vogel, J. G. Seidl, R. Puff, A. Tschabuschnigg, V. Rizzi; od Slovenaca 
F. Prešern (Nichts trägt an ihm des Dichtergeist's Geprige ... III. god., 
pretisak pjesme Bog te obar s njemačkim prijevodom, IV. god.; Zgu- 
bljena vera s njemačkim prijevodom, V. god.; An den Appelationsrath 
Anton Tschopp, ibid.; An eine junge Dichterin, VI. god.). 

C. je donosila članke o kranjskim osebujnostima i folkloru, lokalne 
znamenitosti, galeriju znamenitih Kranjaca, povijesne slike i uspomene 
te prirodoslovnu i arheološku građu. Napose treba spomenuti članak 
Slovenische Literaturzustünde 1830—39, što ga je napisao Prostoslav 
Milko (t. j. Fr. Malavašič) u III. god.; potanki brojidbeni izvještaj o 
seljačkim, trgovačkim i veleobrtnim prilikama u Kranjskoj, što ga je 
napisao Fr. Ks. Hlubek; Sreznjevskoga opis mletačkih Slovenaca Slaven 
in Italien u VI. god. U V. godištu donijela je C. od K. Ullepitscha 
prijevod 29 slovenskih narodnih povjestica. Šestomu godištu bila је 
svaki mjesec dodana po jedna litografija u bojama slovenskih narodnih 
nošnja po originalima, koje je narisao ljubljanski slikar Fr. Kurz zum 
Thurn und Goldenstein, a naručio ih je E. Korytek. 

LIT.: O stoletnici Vodnikovih »Lublanskih noviz«, Ljubljana 1897. A. P-c. 

CARNOT, 1. Lazare Nicolas Marguerite, Ж Nolay 13. V. 
1753, t Magdeburg 3. VIII. 1823, francuski drZavnik i ge- 
neral, prozvan le grand C. Odgojen strogo od oca notara, 
koji ga je odredio za sveée- 
nika, prima 1769 vojničku 
obuku i svršava zatim  inZi- 
njersku školu u Mezičresu. 
Već tada bavi se mnogo i 
matematikom, geometrijom i 
književnošću, a 1784 izabere 
ga akademija u Dijonu za čla- 
na na osnovu spisa Eloge de 
Vauban. Ušavši 1791 u zako- 
nodavnu skupštinu, a 1792 u 
konvent, postaje 1793 član 
odbora »Du salut public« i 
posvećuje se potpuno izgra- 
dnji revolucionarne vojske. U 
neobično teškim prilikama, 
kad je revolucija bila ugro- 
žena od vanjskog i unutraš- 
njeg neprijatelja, mobilizira 
općim pozivom (levée en 
masse) muškarce od 17 do 55 
godina i stvara novi časnički 
zbor; za godinu dana uspijeva tako dići vojsku od 600 ti- 
suća. Postavlja i načelo nove strategije: »Napadaj bez 
prekida i uvijek s nadmoćnim silama; udaraj iznenada, sad 
ovdje sad ondje!« Osobitu je zadaću namijenio pri tom 
topništvu. Veliki uspjesi, koje je time postigao, donijeli su 
mu počasni naslov organisateur de la victoire. Republika- 
nac iz uvjerenja, nije u svemu odobravao strahovladu, pa 
je poslije pada Robespierrea 1794 izabran u »Conseil des 
Anciens«. Nepravedno optužen zbog veza s rojalistima 





LAZARE NICOLAS 

. bježi 1797 u Njemačku i tek 1800 vraća se na poziv kon- 


zula Bonapartea, koji mu povjerava ministarstvo rata. 


Predviđajući dalji razvitak privremeno se povlači i posve- 
ćuje studiju geometrije, ali kao član tribunata 1802—07 
protivi se Bonaparteovu doživotnom konzulatu, a 1804 i 
njegovu proglašenju za cara; usprkos tome pozove ga 
Bonaparte 1809 u senat. С. 1814 brani s uspjehom Antwer- 
pen, a za vladavine »stotinu dana« ministar je unutrašnjih 
poslova. Poslije Napoleonova ponovnog pada ulazi u pri- 
vremenu vladu, ali ga Bourbonci protjeraju. G. 1889 pre- 


nijeli su mu smrtne ostatke u pariski Pantheon. 

BIBL.: Essai sur les machines en général, 1783; Mémoire sur l'utilité 
des places fortes à la frontiére, 1788; Oeuvres mathématiques, 1797; 
Reflexions sur la métaphysique du calcul infinitésimal, 1797; Traité de 
la corrélation des figures de géometrie, 1801; Principes fondamentaux 
de l'équilibre et du mouvement, 1803; Géometrie de position, 1803; Essai 
sur la théorie des transverseles, 1806; Traité de la défense des places 
fortes, 1909; Opuscules poétiques, 1820; Don Quichote, 1820; Mémoire 
sur la fortification primitive, 1824; Correspondance générale de C. 
(izd. Charavay), 3 sv., 1892—97. 

LIT.: Arago, Biographie de C., 1850; H. Carnot, Mémoires sur C., 
1861—63; A. Picaud, C., L'organisateur de la victoire, 1885 i 1887; 
Fink, C., sein Leben und seine Werke, 1894; C. Mathiot, Pour Vaincre, 
Vie, opinions et pensées de L.C., 1916. U. 

Kao matematičar izdao je C. u Parizu Reflexions sur la 
métaphysique du calcul infinitésimal, 1797, De la corréla- 
tion des figures de géométrie, 1801, Géométrie de position, 
1803, Essai sur la théorie des transversales, 1806. Ova po- 
sljednja tri rada važna su za t. zv. geometriju položaja, 
t. j. sintetičku projektivnu geometriju, koja je kao posebna 
nauka matematike nastala i vanredno se razvila u 19. st. 
U tome je C. preteča Ponceleta, Chaslesa, Steinera, von 
Staudta i dr. Uveo je među ostalim važni pojam potpunog 
četverostrana i dao stavak o transverzalama. A 

2. Marie Francois Sadi, * Limoges 11. VIII. 1837, T Lyon 
25. VI. 1894, predsjednik francuske republike. Pohadao je 
politehničku školu i posvetio se gradnji mostova i cesta 
te je sudjelovao kod izgradnje mosta Collonge u Savoji. 
Vlada narodne obrane imenova ga 1871 prefektom dćpar- 
tementa donje Seine. Te godine dođe u narodnu skupštinu, 
gdje glasuje protiv mirovnih preliminara. Ipak se priključio 
politici Thiersa, koja je težila za konsolidacijom republike. 
G. 1876 bi izabran u parlamenat, 1877 postade podtajnik 
za javne radove u kabinetu Ferry, 1880—82 ministar za 
javne radove, 1885—86 ministar financija, zatim senator, a 
u prosincu 1887 bi izabran za predsjednika republike. Na 
početku njegova predsjedništva zaokupiše ga diplomatski 
sporovi između francuske i talijanske vlade u pitanjima 
primjenjivanja povlastica u Tunisu i Massaui. U duhu 
stroge ustavnosti nastojao je ublažiti napete odnose izme- 
đu francuske republike i Svete Stolice. Kako je tada 
Engleska stajala uz Trojni savez, C. nastojaše dobiti pro- 
tutežu približavajući se Rusiji. Pade žrtvom atentata, koji 
je izvršio anarhist Caserio. 

LIT.: A. Barbou, S. Carnot, Prćsident de la République, Pariz 1888; 
M. Dreyfous, Les trois Carnot, Pariz 1888. Jo NS 


3. Nicolas Léonard Sadi, * Pariz 1. VI. 1796, + Pariz 
24. VIII. 1832, fránc. fizicar, sin L. N. M. Carnota. Svršio je 
École politechnique i posvetio se vojništvu, gdje je služio 
od 1814 do 1819 i od 1826 do smrti. Sudjelovao je u obrani 
Pariza 1814. Svoju jedinu raspravu Reflexions sur la puis- 
sance motrice du feu et sur les machines propres à déve- 
lopper cette puissance objelodanio je 1824. Njom je položio 
osnovu jednom od najvećih otkrića fizike, drugom glavnom 
stavku nauke o toplini, koji neki zovu i Carnotovim na- 
čelom (> Toplina). U njoj 
se opisuje »Carnotov kružni 
proces«, t. j. djelovanje po 
Carnotu zamišljenog idealnog 
toplinskog stroja, koji bi s ve- 
ćim stupnjem djelovanja pro- 
izvodio radnju negoli ikoji 
drugi toplinski stroj. Na va- 
žnost te rasprave upozorio je 
1834 Clapeyron, ali istom sre- 
dinom prošloga stoljeća Clau- 
sius i W. Thomson (Lord 
Kelvin) svojim istraZivanjima 
okruni$e Carnotovo djelo i 
pribaviše mu opée priznanje. 
Carnota smatraju jednim od 
najsamostalnijih i najdubljih 
mislilaca u povijesti fizike, u 
kojoj — prema izjavi Kelvi- 
novoj — nije bilo većega 
djela od Carnotova, Bilješke, 

preostale iza Carnota, izašle su tiskom 1878; iz njih se 
vidi, da je C. — prije svih drugih — odredio mehanicki 
ekvivalent topline. St. H. 

CARNOTIT — Karnotit. 

CARNUNTUM - Karnunt. 

CARO, 1. Annibale, ** Civitanova 19. VI. 1507, + Rim 
21. XI. 1566, talijanski književnik. Bio je u službi različitih 
crkvenih dostojanstvenika i prinčeva (Farnesi i dr.), naj- 
više u Rimu. Pjeva petrarkističke ljubavne pjesme (Rime, 
1569). C. je najpoznatiji po elegantnom i slobodnom prije- 
vodu Eneide (1581), kojim je u širim krugovima kroz više 
vjekova učinio pristupačan Vergilijev ep. Brojna su i nje- 
gova živo pisana pisma Lettere familiari 1—11 (1572—75), 
uzor talijanske proze. Autor je komedije Sfraccioni (1544). 
Carove su pjesme tako cijenili suvremeni dubrovački pje- 
snici Sabo Bobaljević i Miho Monaldi, da su mu pjevali u 
čast te ga nakon smrti ožalili svojim talijanskim sonetima 
(Rime, Mleci 1589, 2. izd. Dubrovnik 1783). 

BIBL.: Scritti scelti, con introduz. di V. Cian, Milan 1912; Opere, a 
cura di V. Turri, L, Bari 1912; Lettere familiari, per cura di M. Men- 
ghini, Firenca 1920; Le pià belle pagine di A. C., scelte da F. Pastonchi, 
Milan 1923; Eneide, a cura di V. Cian, Turin 1921; Eneide, a cura di 
G. Lipparini, Turin 1926. 

LIT.: F. Rizzi, A. C., Turin 1931; F. Sarri, A. C., saggio critico, 
Milan 1933, M. D-ić. 

2. Nikodem, * Lodz 26. V. 1871, kemičar. Pronašao je i 
zajedno s A. Frankom u život priveo način za dobivanje 
kalcijeva cijanamida, koji služi kao dušično gnojivo. M.M. 

CARO-DELVAILLE, Henry, * Bayonne 1876, + Pariz u 
srpnju 1928, francuski slikar. U Parizu su mu bili učitelji 
Bonnat i Maignan. Mlad je putovao po Španjolskoj. Ista- 
kao se 1901 slikama La manicure i Le thć, a 1905 grupnim 
portretima Ma femme et ses soeurs. Slikao je naročito 
ženske portrete i izveo dekorativne slike u vijećnici u 
Lilleu i u vili Edmonda Rostanda (Cambro). 

LIT.: J. Valmy-Baysse, H. C.-D., sa vie, son oeuvre, Pariz s. а. A. Sch. 

CAROLINA (Constitutio criminalis Carolina). Na izma- 
ku srednjeg vijeka došlo je kazneno pravosuđe u Njema- 
čkoj u težak položaj. Uzroci tome bili su dvovrsni: vanj- 
ski, izvanredna rascjepkanost pravnih područja, i nutarnji, 
raspadanje jedinstvenog pravnog mišljenja nadolaZenjem 
novih misli iz inozemstva, napose iz Italije. Pravna nesi- 
gurnost preotimala je sve više maha. Sa sviju odlučnih 
strana dižu se glasovi za što bržim izjednačenjem kazne- 
nog prava i postupka s obzirom na prostor i osnovna na- 
čela. Najvažniji je korak u tom pravcu prije Caroline za- 
kon iz g. 1507, poznat pod imenom Bambergensis (Consti- 
tutio criminalis. В.). Zakonik sadržava pretežno postupovno 
pravo, ali ima i važnih materijalnopravnih propisa. Sasta- 
vio ga je vitez iz Franačke Freiherr Johann zu Schwarzen- 
berg und Hohenlandsberg (1463—1528), osobita ličnost 
među svojim suvremenicima. Oko g. 1500 stupio je u 
službu biskupa u Bambergu kao predsjednik dvorskog suda 
i dvorski meštar, t. j. najviši činovnik svjetske vlasti. Bavio 
se lijepom književnošću i pjevao pjesme, proučavao Sv. 
Pismo i moralnu filozofiju i stjecao spremu za državnika 
i zakonodavca. Pridružio se reformaciji, a 1524 stupio je 
u službu brandenburških grofova. Iako nije znao latinski, 
upoznao se je s tečevinama talijanskog preporoda s po- 
moću prijevoda, koje je dao izraditi za svoju upotrebu. 

Već u bamberškoj konstituciji uspio je Schwarzenberg 
kao dobar poznavalac njemačkog i talijanskog pravnog 
mišljenja spojiti jedno i drugo u cjelinu i dati joj jasan 
i razumljiv pravni izražaj. A upravo je ona služila kao 
uzor C-i (1535). Iz nje je C. preuzela više od polovice 
sadržaja. Nema sumnje, da je Schwarzenberg odlučno su- 
djelovao pri izradivanju C-e. Izrádivanje i stupanje na 
snagu C-e zavuklo se radi otpora pojedinih knezova protiv 
izjednačivanja prava. Konačno joj je dodana t. zv. salva- 
torska zaporka, koja utvrđuje, da se Carolinom ne ukida 
kazneno pravo pojedinih zemalja. C. se ubrzo proširila po 
Njemačkoj. Do g. 1870 bila je prvi i jedini kazneni zakonik 
za čitavu Njemačku. Pravi joj je naslov: Des allerdurch- 
leuchtigsten grossmechtigsten unüberwinddlichsten Key- 
ser Karls des fünften und des heyligen Rómischen Reichs 
peinlich gerichtsordnung. Ali Karlo V. imao je vrlo malo 
udjela u stvaranju tog zakonika; dao mu je samo ime, a 
da njemaékog jezika nije ni poznavao. 

C. sadržava u jednakoj mjeri postupovno i materijalno kazneno 
pravo. Bavi se samo najtežim kažnjivim djelima, koja se kažnjavaju 
»peinlich« kaznom na tijelu, životu i časti, dok se s t. zv. građanskim 
slučajevima ne bavi. Ona je prva dala izražaj javnopravnom shvatanju 


kaznenog prava isključujući svaku nagodu (transactio). Zabacuje sve 
neograničene pojmove zločina kao crimen maiestatis, vis, iniuria, falsum, 


CARNOT — CARP 


stellionatus. Sustav kazni nije nov. Možda je u nekoj mjeri ubla- 
Zen. Osakaćenje i smrtna kazna gotovo su isključive kazne. Čitav sů- 
stav počiva na odmazdi, zastrašivanju i tome, da se okrivljenik učini 
neškodljivim. Kod mnogih teoretskih pitanja, koja Schwarzenberg nije 
bio u stanju riješiti sam, upućuje na potrebu, da se saslušaju mišlje- 
nja stručnjaka i poznatih pravnika (pravnih fakulteta), na pr. u po- 
gledu uzročne veze i pitanja uračunljivosti. Glede krivnje utvrđuje, 
očito na osnovu rimskog i talijanskog prava, da je uvijek potrebna zla 
nakana (dolus, umišljaj, »fürsetz«). Kao drugi oblik kaznenopravne 
krivnje poznaje nehat, koji stoji između zle nakane i slučaja. I u tom 
se, kao i kod pokušaja, koji je bio nepoznat njemačkom pravu, povodi 
za talijanskim uzorima. 

Iz Njemačke proširila se C. u susjedne zemlje, napose Švicarsku, 
Nizozemsku i Poljsku. 

LIT.: Schróder-v. Künsberg, Lehrbuch der deutschen Rechtsgeschichte, 
1919; R. v. Hippel, Deutsches Strafrecht, sv. I., 1925. S. F-k. 

CAROLUS-DURAN, Charles-Émile-Auguste Duran, Жж 
Lille 4. VII. 1837, t Pariz 18. II. 1917, francuski slikar. 
Učio je u Lilleu i Parizu. Putovao je po Italiji i Spanjol- 
skoj. Utjecaji španjolskoga slikarstva razabiraju se na je- 
dnoj od njegovih najboljih slika Dame au gant (Pariz, Lu- 
xembourg). Slikao je brojne portrete i bio u svoje vrijeme 
jedan od najviše cijenjenih pariskih slikara, izvrstan crtač 
i odličan kolorist. Među njegovim dekorativnim slikama 
ističe se A la gloire de Marie de Médicis (Pariz, Louvre). 
S mnogo razumijevanja pratio je nastojanja mladog poko- 
ljenja franc. umjetnika na obratu 19. i 20. st. i bio uvijek 
spreman posrednik između njega i službenog akademizma. 

LIT.: A. Alexandre, C.-D., Pariz 1902; O. Grautoff u Thieme-Becke- 
rovu ALBK, VI., Leipzig 1912. A. Sch. 

CAROSSA, Hans, * Bad Tolz 15. XII. 1878, liječnik u 
Seestettenu kraj Passaua, njemački lirski pjesnik i pripo- 
vjedač. Kao vanredan psiholog poznaje najtajnija skro- 
višta ljudske duše, te je umjetnik neobično profinjena 
ukusa, tako da su mu djela upravo klasična: neobično 
vrijedan sadržaj zaodjenut u adekvatan oblik (Gedichte, 
1910). Napisao objektivan i nježan ratni, dnevnik: Ruma- 
nisches Tagebuch (1924), najljepšu i pjesnički najvredniju 
knjigu njemačke ratne književnosti. U memoarnu knji- 
ževnost idu djela Dr. Biirgers Ende (1913), Eine Kindheit 
(1922), Verwandlungen einer Jugend (1928). Osobito je 
vrijedna pripovijest Der Arzt Gion (1931), prožeta osje- 
ćajem dužnosti sadašnjeg pokoljenja prema budućim nara- 
štajima; u knjizi Führung und Geleit (1933) opisuje C. 
svoje đakovanje, prve godine svoje liječničke prakse i 
ratne doživljaje u smislu Goetheove autobiografije »Dich- 
tung und Wahrheit«. Geheimnisse des reifen Lebens, aus 
den Aufzeichnungen Augermanns (1936) prikazuje Zivotnu 
krizu starijega čovjeka, u dilemi između dvije žene, kako 
je to Goethe prikazao u nizu pjesničkih djela. G.Š. 

CAROTIS — Karotida. 


CAROTO, Giovanni Francesco, * Verona oko 1480, + 
Verona poslije travnja 1555, talijanski slikar. Učitelj mu 
je bio Liberale da Verona. Kasnije utječu na nj Mantegna, 
Bonsignori, Catena, Francia, a najposlije i Rafael. Od 
svojih veronskih suvremenika odvaja se on tečnijim crte- 
žem i mekšim koloritom, naročito u krajolicima. Najzna- 
tnije su njegovo djelo freske s prizorima iz života sv. Ra- 
faela (Verona, kapela Spolverini u crkvi Santa Eufemia). 
G. 1514 boravi u Milanu i postaje dvorski slikar vojvode 
od Monteferrata. Brojne se njegove slike nalaze u crkvama 
u Veroni i Mantovi, pa u znatnijim evropskim galerijama. 
— Njegov brat Giovanni (Ж Verona oko 1488, + poslije 
1562) slika pod utjecajem Francesca Moronea. I od njega 
ima u veronskim crkvama oltarskih slika, koje je često 
teško odvojiti od onih njegova brata. Mnogo se bavio 
arheološkim studijama i nacrtao sve važnije antikne spo- 
menike veronske. 

LIT.: M. H. Beurath u Thieme-Beckerovu ALBK, V. A. Sch. 


CARP, Petru, Ж Iaşi 29. VI. 1837, t Tripanesti 22. VI. 
1919, rumunjski državnik. Učio je u Bonnu, prevodio Sha- 
kespearea, stupio u konzervativnu stranku, koja bijaše na- 
klona Austro-Ugarskoj i Njemačkoj. Kako kneza Ale- 
ksandra Cuza podržavaše Rusija i Francuska, C. je radio 
protiv njega i pridonio njegovu padu 1866. Nakon izbora 
Karla Hohenzollern-Sigmaringena za kneza Rumunjske 
pođe u Pariz kao prvi tajnik rumunjske diplomatske agen- 
ture. Nakon povratka u domovinu osnova s Nikolom 
Blarembergom list Tara romanesca (Rumunjska zemlja), 
koji je vodio oštru borbu protiv frankofilske liberalne 
stranke. G. 1870 ministar vanjskih posala, 1890 i 1893—95 
ministar poljodjelstva, 1900—1901 i 1911—1912 predsjednik 
dvaju konzervativnih ministarstava i ministar financija. G. 
1916 radio je na tome, da Rumunjska stupi u rat na strani 

Jurja (Foto Alinari) 


Mleci, Scuola di San Giorgio e Trifone 


središnjih država. Kad 1916 prevladaše liberalci, koji sta- 
jahu uz države Trojnog sporazuma, povuče se iz političkog 
života. J.N. 
CARPACCIO, Vittore, * Mleci 1455/56, + Mleci 1525/26, 
talijanski slikar. Obitelj C. ili Scarpazza od starine je mle- 
tačka, pa se spominje u Mazzorbu već 1348. Istom Bene- 
detto, drugi sin majstorov, preselio se 1533 u Kopar (Ca- 
podistria), gdje su njegovi nasljednici živjeli sve do po- 
četka 19. st. Prvi se put spominje ime majstorovo 1472 u 
oporuci njegova strica Zuana (fra Ilarija). G. 1501 prima 
plaću za jednu sliku u duždevoj palači, 1507 dovršuju on 
i Giovanni Bellini tri slike u dvorani Velikog vijeća, koje 
je započeo Alvise Vivarini. G. 1508 podliježe Benedettu 
Diani u natječaju za jednu sliku. Iste je godine u povje- 
renstvu, koje je imalo ocijeniti Giorgionove freske na Fon- 
dacu dei Tedeschi. Još se spominje 1511, 1522 i 1523. 26. 
VI. 1526 bio je već mrtav. Učitelji su mu bili Lazzaro Ba- 
stiani (vjerojatno) i Gentile Bellini, kojega je kompozi- 
cijska i koloristička načela razvijao samostalno dalje. Utje- 
cali su na nj Giovanni Bellini i Giorgione. G. 1490 počinju 
njegova datirana djela. Naime, ove je godine nastala prva 
u nizu slika za Scuola di S. Orsola (uz crkvu SS. Giovanni 
e Paolo), koje su nesamo njegovo majstorsko djelo, nego 
i najznatniji spomenici povijesnog slikarstva mletačkog 15. 
st., nastale između 1490 i 1498 (danas u mletačkoj Akade- 
miji), a prikazuju prizore iz legende sv. Uršule. Sv. Uršula 
bila je kći britanskog kralja i prešla na kršćansku vjeru. 
Zaprosio ju je poganski kraljević, a ona mu se obećala, 
ako prijeđe na kršćansku vjeru i ako joj dopusti, da na 
tri godine pođe s deset tisuća djevica u Rim. I doista pođe 
ona s djevicama u Rim, gdje ih je pokrstio papa Cirijak. 
Vraćale su se preko Basela i Kolna, gdje ih je ustavio hun- 
ski kralj Guan zatraživši, da mu Uršula bude žena. Ali 
se ona tome usprotivila, pa hunski strijelci poubijaše nju 
i njene djevice. Na slikama su prikazani prizori: 1. Bri- 
tanski poslanici pred kraljem Maurom. 2. Britanski posla- 
nici opraštaju se od kralja Maura. 3. Poslanici donose 
kralju Mauru odgovor. 4. Sv. Uršula sanja o svom muče- 
ništvu. 5. Britanski se kraljević oprašta od svog oca; kra- 
ljević dolazi k sv. Uršuli; kraljević i sv. Uršula opraštaju 
se pred njen odlazak u Rim. 6. Kraljević i sv. Uršula do- 
laze u Rim, gdje ih pred Anđeoskom tvrđavom pozdravlja 
papa Cirijak. 7. Sv. Uršula dolazi sa svojim djevicama u 
Köln, kojega podsjedaju Huni. 8. Mučenje sv. Uršule, 
njenih djevica i pratilaca; pokop sv. Uršule. 9. Glorifika- 
cija sv. Uršule (ova je posljednja slika nastala po mišlje- 
nju Berensonovu istom 1510). — G. 1496 nastale su slike 
Krist među anđelima (Udine, Museo Civico) i Čudo sv. 
Križa (Mleci, Akademija). Iza toga slijede slike iz legenda 
sv. Jurja i sv. Trifuna te sv. Jeronima, što ih je naručila 
hrvatska bratovština u Mlecima za oratorij svoje crkve 
S. Giorgio degli Schiavoni. C. je naslikao slijedeće prizore: 
sv. Juraj nasrće na zmaja; sv. Juraj ubija zmaja; sv. Juraj 
krsti kralja i kraljicu; sv. Trifun izgoni demona iz kćeri 





cara Gordona; sv. Jeronim kroti lava; sv. Jeronim u svojoj 
ćeliji; pokop sv. Jeronima. Osim toga izveo je još slike: 
Pozvanje apostola Mateja i Krist u vrtu Getsemane. Od 
prilike u isto vrijeme (1496—1502) nastale su i slike s pri- 
zorima iz života Bogorodičina, što ih je naručila mletačka 
Scuola di Albanesi (danas u Bergamu, Milanu, Beču i Mle- 
cima); iz 1505 je Sveta porodica s donatorima (London, 
Lord Berwick); iz 1507 Sv. Toma Akvinski (Stuttgart); iz 
1508 Smrt Bogorodičina (Ferrara); iz 1509 Prikazanje malog 
Isusa u hramu (Mleci, Akademija); iz 1514 oltarska slika u 
mletačkoj crkvi S. Vitale i poliptih za crkvu S. Fosca u 
Mlecima, od kojega su se sačuvali samo likovi sv. Petra 
mučenika i sv. Sebastijana (do 1942 u »Strossmayerovoj 
galeriji« u Zagrebu, danas u mletačkom Museo Civico 
Correr) i sv. Roka (Bergamo); iz 1516 Sv. Juraj ubija 
zmaja (Mleci, crkva S. Giorgio Maggiore) i Lav sv. Marka 
(Mleci, Duždeva palača); iz 1518 slike u Kopru i Piranu. 

Među nedatiranim su slikama važnije: Kurtizane na bal- 
konu (Mleci, Museo Civico Correr), valjda fragment jedne 
veće slike, i danas odvojene slike u zadarskoj stolnoj crkvi: 
sveci Martin, Jeronim, Petar, Pavao, Anastazije i Šimun, 
koje su nekoć sačinjavale poliptih na oltaru sv. Martina, a 
naručio ih je zadarski kanonik Martin Mladosić, kojega se 
portret nalazi na jednoj od njih. Od C-a su se sačuvali i 
brojni izvrsni crteži. 

Dok je Gentile Bellini slikao na svojim povijesnim i legendarnim 
prikazima trijezne arhitektonske vedute, ispunjene figuralnom  štafa- 
žom, C. prestavlja svoje (na kojima su tako vješto povezane klasične 
i istočnjačke građevine, raskošni kostimi i dražesne genre-crte uz obilje 
novelističkih motiva) u neki idealni slikoviti svijet priče. Njegove su 
slike (naročito one iz niza o sv. Uršuli i o sv. Jurju) neke viteške 
svečanosti, prožete dubokom kršćanskom mistikom srednjega vijeka. 
Zatišje njegovih intćrieura (San sv. Uršule, Sv. Jeronim u ćeliji) kao 
da već dokučuju majstorstvo nizozemskih slikara 17. st. 

I majstorovi sinovi, Pietro i Benedetto, bili su slikari. Prvi se spo- 
minje od 1513 do 1526 u Udinama, drugi se 1533 preselio u Istru, gdje 
je djelovao do 1572. Od njega ima slika u Kopru, Trstu i Piranu. 

LIT.: I. Kukuljević, SUJ, Zagreb 1858; G. Ludwig-P. Molmenti, V. C., 
Milan 1906; A. Venturi, Storia dell'arte italiana, VII/4, Milan 1915; D. 
von Hadeln, Venezianische Handzeichnungen des Quattrocento, Berlin 
1925; W. Hasenstein, Das Werk des V. C., Berlin-Leipzig 1925; G. 
Fiocco, C., Rim s. a.; A. Alisi, Vittore e Benedetto C., Capodistria 
1929. A. Sch. 

CARPEAUNX, Jean-Baptiste, * Valenciennes 14. V. 1827, 
pon (Seine) 11. X. 1875, francuski kipar i slikar. 

čio je u Parizu, gdje mu je bio učitelj Francois Rude. 
G. 1854 polazi u Rim, gdje živi pet godina. G. 1862 izlaže 
u Parizu svoju grupu Ugolino et ses fils (bronca u Lou- 
vreu, mramor u privatnom posjedu). Idućih godina na- 
staju: Poprsje princese Matilde, dekorativne skulpture za 
južno pročelje paviljona Flore u Tuilerijama, brojne por- 
tretne biste (Giraud, Garnier, Markiz de Laborde, Gćrome, 
Alexandre Dumas), njegovo najpoznatije djelo grupa La 
Danse па pročelju 
Garnierove Velike O- 
pere u Parizu i grupa 
Quatre parties du 
monde na studencu u 
vrtu pariskog Opser- 
vatorija (konji su od 
Frémieta). Strossma- 
yerova galerija ima 
od njega mramorno 
poprsje Markiza de 
Piennesa i dva crte- 
Za. C. je najznatniji 
kipar Drugoga  car- 
stva. Oslobodivši se 
dotadašnjeg ukočenog 
akademizma vraća se, 
naročito u svojim 
uzornim i slikovitim 
poprsjima, k načelima 
Houdonovim. Njego- 
ve duhovite grupe 
odaju majstorsku ru- 
ku, koja sigurno raš- 
članjuje arhitekton- 
sku građu, a kloni se 
uza sve tetošenje oko 
lijepih oblika svakog 
klasicizma. Njegova 
djela (u kojih ima, jednako kao u onih Baryea i Rudea, 
i baroknih elemenata) dovode neposredno do Rodina. C. 
se istakao i kao slikar i grafičar. 

LIT.: J. Claretie, J.-B. C., Pariz 1876; E. Chesneau, Le statuaire 
J.-B. C., Pariz 1880; L. Riotor, C., Pariz 1906; E. Sarradin, C., Pariz 
1928; G. Lecomte, La vie héroïque et glorieuse de C., Pariz 1928. A. Sch. 

CARPENTARIA, plitki zaliv na sjevernoj obali Austra- 
lije, rombičnoga oblika, 320.000 km? Na Z je Arnhemland, 
na I poluotok York. Južna je obala pusta, u vezi s pusti- 
njama. Na zapadnoj je strani otok Groote Eylandt, a na 
J otok Wellesley. Taj je zaliv otkrio Abel Tasman 1644. М. 5. 

CARPENTER, Jesse Fairfield, Ж Washington 8. VIII. 
1853, + Nauheim 3. VI. 1901, američki inženjer, pronala- 
zač Carpenterova zavora sa zgusnutim zrakom za želje- 
znička kola. koji je prije bio u Njemačkoj mnogo upotre- 
bljavan; osnivač tvrtke »J. F. Carpenter«, koja od 1905 kao 
>D. d. za Knorrov zavor« proizvodi Kunze-Knorrovu 
koénicu. HUP! 





JEAN-BAPTISTE CARPEAUX, 
Markiz de Piennes 
Zagreb, Strossmayerova galerija 

CARPI, gradić i bi- 
skupsko sjedište u tali- 
janskoj pokrajini Emi- 
liji. Leži u samoj lom- 
bardskoj nizini, па 
željezničkoj pruzi Mo- 
dena—Mantova. U oko- 
lici su izvršeni veliki 
melioracijski radovi, ra- 
di čega je i sam grad 
postao vrlo napredno i 
živo tržište. Zastupane 
su u njem one grane 
veleobrta, koje prera- 
đuju poljodjelske i sto- 
čarske proizvode. G. 
1921 imao je C. 11.272 
stan. Od umjetnickih 
građevinskih ѕротепі- 
ka ističe se stari dvo- 
rac Castello del Pio (14. 
do 16. st.), katedrala, 
ukrašena slikama Bal- 
dassara Peruzzija. 

CARPI, Ugo da, * između 1479—81, + 1532, talijanski sli- 
kar i grafičar. Naslikao je nekolike slike za sakristiju rim- 
ske crkve sv. Petra (danas Museo Petriano). G. 1516 moli 
mletačku Signoriju, da mu dade privilegij za tiskanje 
drvoreza u više boja nazivajući ovu svoju tehniku »modo 
nuovo di stampare chiaro e scuro, cosa nuova e mai piu 
fatta«. Drvorezi na taj način tiskani zovu se »chiaroscuro«, 
»clair-obscur« i »camayeu«. Nije, dašto, C. bio prvi, koji je 
obreo ovu tehniku, jer su već prije njega Cranach, Burgk- 
mair i Jobst de Negker radili u istoj tehnici. Ali je C. 
doveo ovu tehniku do njena nenadmašivog savršenstva. 
Njegovi su drvorezi, tiskani u dvije, tri i četiri boje, re- 
zani po slikama i crtežima Rafaela, Peruzzija, Giulija Ro- 
mana, Tiziana i Parmigianina. Zagrebačka »Grafička zbirka« 
ima nekoliko njegovih izvanredno rijetkih i dragocjenih 
drvoreza. 


LIT.: P. Kristeller, Kupferstich und Holzschnitt in vier Jahrhunder- 
ten, Berlin 1905; A. Reichel, Die Clair-Obscur-Schnitte des XVI., XVII. 
und XVIII. Jahrhunderts, Beë 1926; L. Servolini, Ugo da Carpi (Rivista 
d'arte, XL, 1929); M. Pittaluga, L'incisione italiana nel Cinquecento, 
Milan 1930. A. Sch. 

CARPINI, Joannes de Plano (Giovanni de Piano), 
* Piano di Carpine kod Perugie oko 1200, + Bar 1. VIII. 
1252, franjevac, misionar i najzad nadbiskup u Baru. 
Učenik je sv. Franje; od 1222 posvećuje se misiji i uređuje 
franjevački red u Njemačkoj. G. 1245 šalje ga njegov 
prijatelj, papa Inocencije IV., mongolskom velikom kanu, 
ne bi li ga predobio za borbu s islamom. C. putuje u 
pratnji dvojice franjevaca, Čeha Stjepana i Poljaka Bene- 
dikta, preko Rusije u Karakorum, kamo stigne baš u vri- 
jeme, kad je ustoličen novi kan Kujuk 1246. Vrativši se 
1247 putuje C. mnogim evropskim zemljama, a 1249 ime- 
nuje ga papa nadbiskupom u Baru. C. pokuša odmah do- 
krajčiti dugotrajni spor između dubrovačke i barske crkve 
с jurisdikciji nad katoličkim biskupijama u državi Nema- 
njića, ali naiđe na žestok otpor dubrovačkoga nadbiskupa. 
Jednom ga prilikom, štoviše, Dubrovčani uhvate i bace u 
tamnicu; kada se dokopao slobode, udari Dubrovnik ana- 
temom i uđe u odlučnu borbu za prava svoje crkve. Na- 
stoji ujedno ukloniti nerede, koji su u vrijeme bezvlašća 
od 1246 do 1249 zavladali u barskoj crkvi. U jeku borbe 
s Dubrovnikom, u kojoj ga je iz političkih razloga po- 
magao i kralj Uroš L, umre u Baru 1252. Parnica s dubro- 
vačkim nadbiskupom završi naskoro poslije njegove smrti 
(1255) uzmakom Dubrovnika. Plod su njegova puta u 
Mongoliju spisi: Liber Tartarorum (poslj. izd. 1930 od 
Rischa) i Historia Mongalorum (izd. d'Avezac 1839 u Re- 
cueil de voyages et des mémoires Geogr. društva u Parizu, 
sv. 4, zajedno s prvim spisom). U njima je iznio mnogo 
dragocjenih podataka o Mongolima. 

LIT.: Liverani, Giovanni de Piano Carpini, Siena 1878; C. R. Beazley, 
Carpini and Rubruquis, Haklyit Society, London 1903; P. G. Golubovich, 
Biblioteca bio-bibliografica della Terra Santa e dell' Oriente Francescano, 
I., Firenca 1906; I. Marković, Dukljansko-barska metropolija, Zagreb 
1909; S. Stanojević, Borba za samostalnost katoličke crkve u nemanjić- 
skoj državi, Beograd 1912; A. Gavazzi, Otkrivanje zemalja, Zagreb 
1932. ESK 

CARPZOV — CARRACCI 


CARPZOV, Benedikt, Ж Wittenberg 1595, + Leipzig 
1666, njem. pravni pisac. Potekao je iz učene porodice, koja 
broji devet pravnika i pet bogoslova. Otac njegov istog 
imena bio je profesor u Wittenbergu. G. 1618 polučio je 
u Wittenbergu doktorsku čast disertacijom De regalibus, 
koju je napisao zajedno s bratom. Iza toga poduzeo je 
znanstveno putovanje po južnoj Njemačkoj, Italiji do 
Rima, Francuskoj, Engleskoj i Belgiji. G. 1620 pozvan je 
kao sudac u Schoppenstuhl u Leipzigu, kome je s malo 
prekida pripadao do smrti. Taj sud nije rješavao samo 
parnice nego je davao uz posebnu naplatu i mišljenja o 
parbenim spisima, koji su mu bili dostavljani iz cijele 
Njemačke. Uz to je bio i prisjednik kod najvišeg suda 
(curia provincialis suprema) u Leipzigu. G. 1639 postao je 
vijećnikom prizivnog suda u Dresdenu i dvorskim savjet- 
nikom. G. 1645 imenovan je redovitim profesorom i stal- 
nim dekanom na pravnom fakultetu u Leipzigu. G. 1655 
pozvan je kao tajni savjetnik na dvor u Dresdenu. Ali 
srce ga je vuklo natrag u Leipzig i tako se vrati u Schóp- 
penstuhl g. 1661. 


Najpoznatije mu je djelo Practica nova imperialis saxonica rerum 
criminalium u tri knjige (Wittenberg 1635), prvo sustavno djelo nje- 
mačkog kaznenog prava. Djelo lurisprudentia forensis romano-saxo- 
nica (Frankfurt 1638) osnovano je na njegovoj vlastitoj praksi kao i 
na rješidbama Schóppenstuhla (1330—1635). Te su rješidbe sadržane 
u 400 rukom pisanih knjiga. Processus juris іп foro saxonico« (Jena 
1657) prikazuje građanski postupak. 

Glavna je zadaća kaznenog pravosuđa po C-u borba protiv sotone, 
a po Božjem nalogu. Znanstveno stajalište C-ova prema kaznenom 
pravu može se najbolje utvrditi iz njegove nauke o vrelima. Kao 
dobar poznavalac suvremene talijanske kaznenopravne znanosti pre- 
uzeo je iz nje osnovna načela o tumačenju i primjeni prava, kao i o 
međusobnom odnosu pojedinih pravnih vrela. Prvo i najvažnije pra- 
vno vrelo je zakon. Ali sudac mora podjedno budno paziti, da zlo- 
čini ne ostanu nekažnjeni. Između tih, po današnjem pravnom shva- 
tanju donekle protivurječnih stajališta kreće se glavni kaznenopra- 
vni rad C-a u nastojanju, da ih izmiri i ujedini. Tumačeći zakon 
kazneni ga sudac po potrebi i proširuje, a kao sredstvo može mu 
poslužiti i analogija. Taj način tumačenja vrijedi samo u slučaju, 
ako postoji, ili još postoji, ista »ratio«. Zakon vrijedi samo onda, 
kad odgovara pojmu »aequitas«. To vrijedi i za običajno pravo, koje 
kao vrelo imade istu važnost kao i zakon. Pod uslovom, da su ih 
stvorila određena sudišta, napose Schoppenstuhl u Leipzigu, i da ih 
je potvrdio zemaljski vladar, imaju i sudske rješidbe zakonsku moć. 
Kao važno vrelo navodi i božansko pravo. Bog je vrhovni zakonoda- 
vac, a Isus vrhovni tumač. Božansko pravo sadržano je u Sv. Pismu, 
po svom dostojanstvu stoji pred svakim drugim pravom, ne smije 
se mijenjati običajnim pravom ni sudskim rješidbama, ali ni zako- 
nom. Zločinstva po božanskom pravu ne smiju se ni pomilovati. 
Kao daljnja vrela navodi kanonsko pravo, izmijenjeno reformacijom, 
i prirodno pravo. Čini se, da se pojam prirodnog prava po njemu 
poklapa s božanskim pravom, koje nije sadržano u Sv. Pismu. Važno 
je vrelo i »ius civile«, u Njemačkoj prihvaćeno rimsko pravo. Ra- 
zumije se, da stjecaj više pravnih vrela glede istog kažnjivog djela, 
odnosno kazne, daje sudskoj rješidbi veće dostojanstvo. Kada go- 
vori o zakonu, misli u prvom redu Carolinu; spadao je naime među 

najodličnije tumače ovog zakonika, ali jednako uvažuje druge, na- 
pose novije zakone. Sva u zakonicima nesadržana kažnjiva djela obu- 
hvaća pojmom »stellionatus«. 

Upliv C-a na znanost i praksu kaznenog prava u Njemačkoj bio 
je vanredan; na tom području vladao je do '19. st., bio je doista 
otac kaznenog prava. Uzrok tog utjecaja nalazi se u tome, što je 
jasno, iscrpljivo i na lako shvatljiv način prikazao ukupno pravo, 
koje je u ono vrijeme vrijedilo u Njemačkoj. Izvorni duh nije bio 
ni u kojem pogledu. Djela su mu pretežno marljive kompilacije, i 
njegov veliki ugled nije osnovan ni na velikom poznavanju i ispra- 
vnom shvatanju povijesti, ni na dubokom i ispravnom tumačenju 
vrela (kritika mu prigovara, da nije proučavao vrela nego da је 
citate nekritički preuzeo od drugih pisaca i da se bez navoda vrela 
služio tuđim mislima), ni na novim izvornim i u ma kojem pogledu 
genijalnim idejama. Metoda mu je kazuistička osnovana na iskustvu. 

Kao profesor predavao je i kanonsko pravo. Napisao je djelo 
lurisprudentia ecclesiastica (Leipzig 1659). Što je kazano za njegova 
djela o kaznenom pravu, vrijedi i za crkveno pravo. On je osnivač 
nauka o evangeličkom crkvenom pravu, pa i sam pojam crkvenog 
prava potječe od njega. Sve do novijeg vremena smatralo se to djelo 
»simboličkim«. 

LIT.: Stintzing-Landsberg, Geschichte der Wissenschaften in Deutsch- 
land, sv. 18/IL, 1884; J. F. Schulte, Geschichte der Quellen und Li- 
teratur des Canonischen Rechts, sv. 2. i 3., 1880; P. Schneider, Die 
Rechtsquellen in Carpzovs Practica nova imperialis saxonica rerum 
criminalium, 1940; E. Boehme, Der Schóppenstuhl zu Leipzig und der 
sächsische Inquisitionsprozess im  Barockzeitalter, Ztschr. f. d. ges. 
Strafrechtswissenschaft, sv. 59.—61. S. F-k. 


САККА, Carlo, Ж Quargorento (Alessandria) 11. II. 
1881, talijanski slikar i kritičar. Učio je u milanskoj Breri, 
gdje mu je bio drug Cesare Tallone. G. 1915 priključio se 
Marinettijevu futurističkom pokretu, a od 1909 izlaže u 
znatnijim evropskim izložbama ovoga smjera. Važnije su 
njegove slike: Pino sul mare, Camera incantata, Meriggio 
(Turin, zbirka Germano), Penelope, Gentiluomo ubriaco, 
Cavalli (Rim, Galleria nazionale d'arte moderna). Sura- 
dnik je listova i revija Lacerba, Popolo d'Italia, Valori 
plastici, Ambrosiano. Napisao je knjige o Giottu, Derainu 
i Boccioniju. 

LIT.: A. Soffici, C. C., Milan 1928; P. M. Bardi, C. e Soffici, Milan 
1930. A. Sch. 

CARRACCI, talijanska umjetnička porodica iz Bologne, 
na početku baroknog razdoblja. Za povijest umjetnosti 
najznatniji su Lodovico (Ж u travnju 1555, +T 13. ХІ. 1619) 
i njegova dva bratića Agostino (Ж 15. VIII. 1557, + Parma 
22. III. 1602) i Annibale (Ж u studenom 1560, + Rim 15. 
VII. 1609). Sva su trojica između 1580 i 1595 boravila po- 
najviše u Bologni; zajednički su radili naročito oko ukrasa 
tamošnjih palača (Pal. Fava 1580—85, Pal. Magnani 1592, 
Pal. Sampieri 1593—94), a zajedno su jamačno upravlja 
i akademijom degli Incamminati, koja valjda nije bila pra- 
va škola. Pripisuju im neke programatske izjave o nji- 
hovu načelnom eklekticizmu. Annibale je 1595 zauvijek 
ostavio rodni grad, a Agostino 1597; pošto su u zajednici 





ANNIBALE CARRACCI, Triumf Bakha i Arijadne 


Rim, Palazzo Farnese 

radili još godinu dana 
u Rimu, odvojili su se 
i njihovi putovi. Ugle- 
dajuéi se opet u priro- 
du i podredujuéi svoj 
način komponiranja u 
svim pojedinostima je- 
dnoj osnovnoj shemi, 
najčešće postavljenoj u 
dijagonalu, ova tri sli- 
kara već utiru put ra- 
nom baroku, a svojim 
razmjerno jakim oslo- 
nom na uzore iz visoke 
renesanse i primjere- 
nim smislom za zahtjev 
naručitelja u pogledu 
»dekora« zastupaju u 
slikarstvu baroka više 
»klasicistički« ^ pravac. 
Njihov je utjecaj na 
dekorativno — freskosli- 
karstvo kao i crkveno 
slikarstvo bio u Evropi 
| do 18. st. vrlo jak. 

| Lodovico učio je najprije kod Prosp. Fontane, a daijne 
je poticaje primio iz djela mletačke, parmanske i firentin- 
ske škole (A. del Sarto). U radu C-jeva ateljera na bolonj- 
skim palačama nije mnogo sudjelovao, ali je kasnije sam 
izradio freske za samostan S. Michele al Bosco i crkvu S. 
Pietro u Bologni (njegovo posljednje djelo Blagovijest), a 
radio je i u Piacenzi. Najznatnije se njegove slike nalaze 
u galeriji u Bologni (Obraćenje sv. Pavla 1587, Madona na 
mjesecu i Madona Bargellini 1588 i dr.) zatim u Centu i u 
Milanu (Brera) Od svih C-ja on se najviše podaje ekle- 
kticizmu; daje prednost velikim likovima, pokretima i 
patosu. 





AGOSTINO CARRACCI, 
Autoportret 
Firenca, Galleria degli Uffizi 


Annibale, najmlađi i stvaralački najznatniji od C-ja, učio 
je kod brata Lodovica i putovao zbog daljih nauka u 
Parmu i Mletke. Kako je od 1595 trajno boravio u Rimu, 
pao je kasnije i pod jaki utjecaj rimske visoke renesanse. 
Od 1583 radi za crkve u Bologni, a najviše je udjela imao u 
oslikavanju tamošnjih palača. U »galeriji« rimske palače 
Farnese dao je prvi put pravi uzor ranobarokne dekoracije 
u velikom stilu; tim je radom nadaleko djelovao. U svojih 
šest polukružnih slika (danas u gal. Doria) očituje se na- 
protiv kao preteča ka- 
snijega  klasiéno-heroj- 
skoga krajolika, a svo- 
jim realističnim studi- 
jama (među kojima su 
mnoge karikature i po- 
nešto sumnjivi Čovjek, 
koji jede grah — Rim, 
Gal. Colonna) preteča 
je nizozemskog genre- 
slikarstva. U Rimu je 
imao suradnike: Alba- 
nija, Lanfranca i osobi- 
to Domenichina. Iz bo- 
lonjskog razdoblja ро- 
tječu značajna ulja: 
Skidanje s križa (Par- 
ma), Uzašašće” (Bolo- 
gna) i Madona se pri- 
kazuje sv. Luki (Pariz, 
Louvre), a njegovu rim- 
skom razdoblju pripa- 
daju djela veće monu- 
mentalnosti: Krist i Sa- 
marićanka (Beč), Sv. 





ANNIBALE CARRACCI, 
Autoportret 

CARRACCI — CARRARA 


kuća u Loretu (Rim, S. Onofrio), Venera i Adonis te Krist 
se prikazuje Petru (Beč) i Uznesenje Marijino (Rim, S. M. 
del Popolo). 

LIT.: za sve C.: Bolognini-Amorini, Le vite di L., Ag., Annib. ed 
altri dei C., Bologna 1890; A. Venturi, I C. e la loro scuola, 1895; G. 
Albini, Z C., Bologna 1909; G. Rouchès, La peinture bolonaise à la 
fin du 16-e siècle. Les Carrache, Pariz 1910; A. Foratti, I C. nella 
teoria e nella pratica, Città di Castello 1913; Isti u »Archiginnasio« 
1914 i 1921; — o Lodovicu C.: F. Malaguzzi, G. Copertini í W. Fried- 
länder u »Cronaca d'Arte< 1924—26; — o Annibalu C.: H. Tietze, A. 
C-s Galerie im Pal. Farnese, Jahrb. kunsth. Samml. Kaiserh. 26, Beč 
1906. P. KS 

CARRANZA, Bartolomé de (nazvan i Miranda po rodnom 
mjestu u Španjolskoj), Ж 1503, + Rim 1576, profesor teolo- 
gije u Valladolidu. G. 1546 zastupa Karla V. i primasa 
Spanjolske na tridentinskom koncilu. G. 1557 imenovan je 
toledskim nadbiskupom i primasom Spanjolske. Inkvizicija 
ga optuZi radi njegova katekizma (prvog u Spanjolskoj) i 
stavi u zatvor, gdje je odsjedio 17 godina. Ali kasnije se 
dokazala njegova ortodoksnost, te je pušten na slobodu. 

BIBL.: Summa conciliorum et pontificum, Mleci 1547; Controversiae 
quattuor, Mleci 1545; Controversia de necessitate personalis residentiae 
episcoporum, Mleci 1547. 

LIT.: H. Laugwitz, B. C., Kempten 1870; Geben Roten, Vindicación 
del arzobispo C., Madrid 1902; E. Colunga, Intellectualistas y misticos 
en la Teologia española en siglo XVI (La Ciencia tomista 1914/15): 
Echard, Scriptores O. P. II. H. B. 





(Foto ENIT) 


CARRARA, Kamenolom mramora 


CARRARA, grad u sjeverozapadnoj Toscani, udaljen 6 
km od obale Tirenskog mora. LeZi medu planinama, koje 
su sastavljene od bijelog mramora; strane su tih planina 
izrovane brojnim kamenolomima. Već su Rimljani isko- 
rišćivali kararski mramor, koji je danas sigurno jedan od 
najpoznatijih na svijetu. Glavna su osobina grada brojne 
radionice za preradbu mramora. Još od 1769 u C-i postoji 
akademija za preradbu mramora, koja je danas smještena 
u velikom starom dvorcu. Osim ovog dvorca ističe se ne- 
koliko crkava, sve kao i cijeli grad građeno od bijelog mra- 
mora. C. je danas napredan i živ grad sa 59.031 stan. 
(1936). Neobrađen i obrađen mramor izvozi se posebnom 
željeznicom do postaje Avensa ili do luke Marina di 
Carrara i dalje željeznicom i brodovima. Posljednjih je 
godina obrt i izvoz mramora znatno usavršen. 





CARRARA — CARRIERE 


LIT.: E. Repetti, Compendio storico di Carrara, Massa Badia Fieso- 
lana 1821; C. Lazzoni, Carrara e le sue Ville, Carrara 1880; M. Lupo 
Gentile, L'origine del comune di Carrara, Spezia 1910. J. R-ć. 

CARRARA, 1. Enrico, * Reggio Emilia 25. IX. 1871, tali- 
janski književni historičar, profesor talijanske književnosti 
na sveučilištu u Turinu (od 1928). Autor je brojnih raspra- 
va, osobito o talijanskoj klasičnoj književnosti, najviše o 
Danteu, Petrarki, Boccacciu, Ariostu. Glavna su mu djela: 
La poesia pastorale, Milan 1909; I due Orlandi, Turin 1934. 
Izdao je s predgovorom i tumačem: Arcadiju lacopa San- 
nazara, Turin 1926, i La Vita Benvenuta Cellinija, L—II., 
Turin 1926—27. Slijedi historičku metodu svoga učitelja 
G. Carduccija. M. D-ić. 

2. Francesco, * Lucca 18. IX. 1805, + Lucca 15. I. 1888, 
talijanski kriminalista. Ucenik je Carmignanija, od 1859 
profesor kaznenog prava u Pisi. Njegov Programma 
di diritto criminale jedno je od najvažnijih djela talij. 
kaznenopravne književnosti, odlučno za tal. kaznenopravno 
mišljenje kroz više od trideset godina. Osnivač je t. zv. 
pravne škole u kaz. pravu. Po njemu kazneno pravo vuče 
podrijetlo iz prirodnog prava, ono je nepromjenljivo, jer 
predstavlja volju Božju. Svrha mu je pravna zaštita 
građanskih dobara u najširem smislu. Kako prirodno pravo 
ne može uspješno vršiti tu zaštitu, potrebna je posebna 
državna djelatnost. Ona stupa na mjesto prava samo- 
obrane, koje iskonski pripada pojedincu, i izvršivanjem 
kazne pojačava moralnu prinudu, sadržanu u prijetnjama 
kaznom. “Tako je kazna ultima ratio societatis i ima kao 
konačni cilj uspostavu pravnog stanja u društvenom životu. 
Bio je protivnik svih okrutnih kazna, a napose smrtne 
kazne. Pod konac života odlučno se odupro, i s uspjehom, 
prodiranju pozitivne škole (Lombroso, Ferri) u tal. ka- 
znenopravnu znanost. Bio je narodni zastupnik i senator, 
iako se nije nalazio među prvoborcima za talijansko uje- 
dinjenje. Surađivao je pri spremanju jedinstvenog kazne- 
nog zakonika za kraljevinu Italiju od g. 1889. 

BIBL.: Programma del corso di diritto criminale: Parte generale, 
2 sv., Lucca 1860, 10. izd., Firenca 1907; Parte speciale, 7 sv., Lucca 
1864—1870, 8. izd. 1906—7; Opuscoli di diritto criminale, Lucca 1859—67; 
Keminiscenze di cattedra e di foro, Lucca 1883; Lineamenti di pratica 
legislativa penale, 'Turin 1874. 

LIT.: U. Spirito, Storia del diritto penale ital., sv. 1., Rim 1925. S. F-k. 

3. Frano, * Split 16. XI. 
1812, + Mleci 29. I. 1854, arheo- 
log. Sjemenište dovršio u Spli- 
tu, teologiju u Zadru. Bio je 
profesor povijesti na splitskoj 
gimnaziji, a od 1842 do 1853 
ravnatelj splitskog arheolo- 
škog muzeja. Prvi je počeo 
većim iskapanjem rimskih ru- 
ševina starog Solina i tu otkrio 
perimetralne gradske zidine, 
kazalište, stara gradska vrata, 
t. zv. Porta Caesarea, i staro- 
kršéansku krstionicu u novi- 
jem dijelu grada. O solinskim 
spomenicima pisao je rasprave 
i članke i polemizirao s F. Lan- 
zom. Zanimao se za Gišéenje 
Dioklecijanove palače u Spli- 
tu, osobito mauzoleja i hrama. 
Pisao je članke iz povijesti, lingvistike i prirodnih nauka, 
Iznosio je podatke o istaknutijim Dalmatincima i prevodio 
hrvatske narodne pjesme na talijanski, 

BIBL.: Archivio Capitolare di Spalato, Split 1844; Chiesa di Spalato 
un tempo Salonitana, Trst 1844; La Dalmazia descritta con 48 tavole 
miniate, rappresentanti i principali costumi nazionali, Zadar 1846; Canti 
del popolo dalmato, Zadar 1849; Della vita e degli scritti di Giovanni 
Cattalinich, Zadar 1849; Topografia e scavi di Salona, Trst 1850; Anto- 
logia italiana, Beë 1853. 

LIT.: A. Bajamonti, Della vita e degli scritti dell' abate Dr. Francesco 
Carrara, Split 1854. С.Е. 

САККА SAINT-CYR, Jean-Francois, grof, * 1756, T 
Vailly-sur-Aisne 5. І. 1834, francuski general Као рје- 
šački časnik sudjelovao je u američkom ratu; 1794 pridi- 
jeljen je generalu Aubert-Dubayetu kao prvi tajnik pokli- 
sarstva u Carigradu. Povjerena mu je bila misija kod vla- 
škog »hospodara« kao i kod vidinskog paše Pazvan-Oglua. 
Vrativši se 1798 u Francusku služio je u vojsci te se odli- 
kovao u nekoliko ratova. G. 1809 poslan je u Ilirske po- 
krajine, gdje je zapovijedao najprije Vojnom Hrvatskom 
u Karlovcu, a zatim I. divizijom »ilirske« vojske u Lju- 
bljani. Poznavao je grofa Janka Draškovića i ostao s njime 

u pismenoj vezi i nakon svog odlaska iz Ilirije. G. 1812 
odlazi kao zapovjednik francuske posade u Hamburg, a 
1814 redom u Condć, Bouchain, Valenciennes. Umirovljen 
1815, reaktiviran 1817 kao guverner Francuske Guyane, 
konačno umirovljen 1819. i J. D-e. 

CARREL, Alexis, * Sainte-Foy 28. VI. 1873, francuski 
kirurg i biolog, od 1909 profesor na Rockefellerovu zavodu 
u New-Yorku, dobio je 1912 Nobelovu nagradu za medi- 
cinu radi svojih uspjelih pokusa prenosa (transplantacije) 
organa i istraživanja o naravi krvnih žila. V. B. 

CARRENO, Teresa, * Caracas (Venezuela) 1853, + New 
York 1917, ugledna pijanistica. Potekla je od ugledne ve- 
nezuelske porodice, pa joj je bilo moguće učiti kod zna- 
menitih profesora glasovira u Caracasu i Parizu. Isticala se 
plastikom i vatrenom svirkom. U Evropi je koncertirala 
već od 1865. Svjetski glas uživala je od 1889. Udavala se 
više puta; od 1892 do 1895 bila je žena klavirskog virtuoza 
Eugena d'Alberta. Dugo je živjela u Berlinu. Bila je i do- 
bra pjevačica, а znala je dohvatiti i dirigentski štapić. 
Bavila se i skladanjem, pa je uglazbila i nacionalnu himnu 
za svoju domovinu Venezuelu. Tiskom su objelodanjene 
njezine briljantne skladbe za glasovir i jedan gudalački 
kvartet. B. S. 

CARRER, Luigi, * Mleci 12. II. 1801, + Mleci 23. XII. 
1850, talijanski književnik. Eklektik i površan pisac stihova 
i proze, klasicist po formi, romantik po suštini (Poesie, 
Prose, Mleci 1845, 1846). Poznavali su ga i kod nas (Pro- 
svjeta, XIIL, Zagreb). 

LIT.: C. De Lollis, Saggi sulla forma poetica italiana dell'ottocento, 
a cura di B. Croce, Bari 1929; G. Damerini, Tommaseo amico e nemico 
di C., Mleci 1934. M. D-ić. 

CARRERA, 1. José Miguel, * Santiago 15. X. 1785, + Men- 
doza 4. IX. 1821, čilski general i političar. U Španjolskoj 
se istaknuo u ratu protiv Francuza, a vratio se u Čile, kad 
je ondje buknula revolucija. Vojnički pokret od 15. XI. 
1811 digne ga na čelo izvršnog odbora te preuzme u svoje 
ruke vodstvo narodnog života. U vrijeme od 1811 do 1814, 
koje Čilenci smatraju junačkim vijekom svoje domovine 
(patria vieja) i početkom svoje autonomije, sastavlja prvi 
ustav. Neprijateljstva i promjene, koje nastadoše za rata 
protiv Španjolaca, primoraše ga, da vlast prepusti svom 
najvećem protivniku B. O'Higginsu i da pobjegne. U 
Buenos Airesu, Sjedinjenim Državama i Argentini spre- 
mao je pothvate, da se ponovno domogne vlasti, ali je 
ulovljen i smaknut u Mendozi, gdje padoše i glave nje- 
gove braće. 

LIT.: Diario militar del general J. M. C., Santiago 1900; Homenaje de 
la Sociedad Chilena de historia y geografia a la memoria del general 
don J. M. C., Santiago 1921; Actas del Cabildo de Santiago durante el 
periodo llamado de la patria vieja (1810—14), Santiago 1910; B. Sánchez 
Alonso, Fuentes de la historia espanola e hisp.-amer., 2. izd., Madrid 
1927. J. N. 

2. Rafael, * Guatemala 24. X. 1814, t 14. IV. 1865, pred- 
sjednik Guatemale; mješanac. U jednoj revoluciji protiv 
federalne srednjoameričke vlade domogao se vlasti. Bio 
je neobrazovan i okrutan despot. Od 1847 do smrti že- 
ljeznom je rukom upravljao Guatemalom kao predsjednik 
i zapriječio, da se uspostavi savez država Srednje Amerike. 


CARRIERA, Rosalba, * Mleci 7. X. 1675, t Mleci 15. IV. 
1757, talijanska slikarica. Slikanje uljem učila je u G. 
Diamantinija i A. Balestre, a neke je poticaje primila i od 
Hrvata Benkovića. Slikanje pastela, u čemu se je jedino 
i istaknula, učila je kod mletačkog diletanta Giambattiste 
Lazzarija, koji navodno potječe iz slavenske obitelji Vuko- 
vića. Njezini mekani, otmjeni, vedri i slatki portreti svi- 
djeli su se višem društvu rokokoa u svoj Evropi, pa je od 
1705 imala toliko narudžba, da je morala najmiti pomoćne 
sile. Broj od 157 pastelnih portreta u dresdenskom muzeju 
dokazuje, koliko je saski dvor volio njezine slike. Dvade- 
setih je godina slavila triumfe i u Parizu, a od 1730 i u 
Beču. Oko 1746 izgubila je vid, a duševno je potpuno sma- 
laksala. Napisala je Diario degli anni 1720—21 (izd. 1793 
Vianelli, a 1865 preveo na francuski Sensier). 

LIT.: E. v. Hoerschelmann, R. C., Leipzig 1908; V. Malamani, R. €. 
Bergamo 1910. F.C. 

CARRIÈRE, 1. Eugène, * Gournay (Seine-et-Marne) 17. I. 
1849, + Pariz 27. III. 1906, francuski slikar i grafičar. Učio 
je u Strassburgu i Parizu, a kad se 1871 vratio iz njema- 
čkog zarobljeništva, u Parizu kod Cabanela. Putovao je 
po Španjolskoj, Italiji i Belgiji, a bio i u Londonu, gdje 

se upoznao s Turnerom. G. 1876 počeo je izlagati u pari- 
skom Salonu. Dok kolorizam njegovih prvih slika odaje 
utjecaje Rubensa i Velázqueza, kasnije su utonule u neki 
magloviti »chiaroscuro«, 
u kojemu se ističu sa- 
mo kontrasti svijetla i 
sjene, dok crtački obri- 
Si sasvim  iščezavaju. 
Glavni je motiv njego- 
vih slika majka i dijete 
(Maternité), koje prika- 
zuje u duboko proću- 
ćenim intimnim časovi- 
ma (slike u Avignonu, 
Montargisu, Louvreu i 
Luxembourgu). Izvrsni 
su i njegovi portreti, 
slikani i  litografirani 
(Verlaine, Edmond de 
Goncourt, Daudet i 
Rodin). Izveo je i ne- 
koliko velikih dekora- 
tivnih slika (Sorbonne). 
Napisao je rasprave 
L'enseignement et l'édu- 
cation pour la vie i 
L'homme visionnaire de la réalité (1903), uvod u katalog 
Rodinove izložbe 1900, te Écrits et lettres choisies (1906). 

LIT.: G. Séailles, E. C., l'homme et l'artiste, Pariz 1901; E. Faure, 
E. C., peintre et litographe, Pariz 1908. A. Sch. 

2. Moritz, * 1817, + 1895, profesor u Minchenu, nje- 
mački filozof, isprva pod utjecajem Hegelovim, pristaje 
uz І. H. Fichtea i zastupa panteizam, po kojem je 
Svijet »boZanski prostora, u kojem se javlja stvaralačka 
sila, i to u tvarnim pojavama izvansebno, u dušama pri- 
sebno. Sva očitovanja slažu se zajedno u skladan i jedin- 
stven svjetski red. Božanski duh se služi prirodom za 
ostvarenje svojih ciljeva. Moralni odnos čovjeka kao svi- 
jesnoga bića sastoji se u pristajanju uz Božje namjere. U 
os zastupa C. idealizam: lijep je oblik kao izražaj 
ideje. А 

BIBL.: Aesthetik (1885); Die sittliche Weltordnung (18912); Die Kunst 
im Zusammenhange der Kulturentwickelung und die Idee der Menschheit, 
5 sv. (1863—1873). A. B-a. 


CARRINGTON, Richard Christopher, * Chelsea 26. V. 
1826, + Churt, Surrey 27. XI. 1875, engleski privatni astro- 
nom. Osnovao vlastite privatne zvjezdarnice u Redhillu i 
Churtu. Izdao katalog za više od 3.700 cirkumpolarnih zvi- 
jezda i rezultate 7 !/s-godi$njeg savjesnog i neprekidnog 
motrenja sunčanih pjega. Napisao Observations of the 
solar spots (1864). K. K-i. 

CARROLL, John, * Upper Marlborough (Maryland) 
18. I. 1735, + Baltimore 3. XII. 1815, američki nadbiskup. 
Stupio 1753 u isusovački red (engl. prov.), zaređen je nakon 

svršenih studija svećenikom u Liègeu (Belgija) 1769. Po 
ukinuću reda (1773) neumorno je radio u pastvi u Mary- 
landu i Virginiji i s ostalom svojom uglednom rodbinom 
sudjelovao u pokretu za nezavisnost od Velike Britanije. 
Velikim dijelom zasluga je C-a, što je ustav mlade repu- 
blike zajamčio vjersku slobodu svim građanima. Kao apo- 
stolski vikar (1784), prvi biskup Sjedinjenih država (1789, a 
od 1808 nadbiskup) sa sijelom u Baltimoru, stekao je ne- 
male zasluge za procvat vjerskoga života katolika i za orga- 
nizaciju hijerarhije u USA. Isusovcima, koje je uveo u ovu 
zemlju, osnovao je znameniti Georgetown College (danas 
sveučilište) u Washingtonu D. C. : 

LIT.: J. D. G. Shea, Life and times of the M. R. John Carrol, New 
York 1888; Sommervogel, Bibliotheque, II., 1891; L. Koch, Jesuiten-Lexi- 
kon, Paderborn 1934, M. V. 

CARR-SAUNDERS, Alexander Morris, * 1886, engl. eko- 
nomist, sociolog, stručnjak za demografska pitanja. Učio je 
u Oxfordu. Bavi se socijalnim znanostima, a napose demo- 
grafskim problemima. Upozorio je na socijalne i gospodar- 
ske posljedice populacionoga kretanja, posebice opadanja 
porasta pučanstva u Engleskoj. 

BIBL.: The population problem, Social structure of England and Wa- 
les, World population. M. F-r. 

CARSKE DVERI, glavna, srednja, ulazna vrata u oltar 
na ikonostasu u istočnoj crkvi. Zovu se carska, jer se kroz 
njih prenosi sa žrtvenika na sv. prijesto »car slave — Go- 
spod neba i zemlje« i što je kroz njih od laika mogao ula- 
Ziti u oltar samo car. Na njima je naslikana blagovijest 
presvete Bogorodice, carevi-proroci David i Salamun ili 4 
evandelista, a nad njima u oltaru visi skupocjena zavjesa, 
koja se prema potrebama bogosluZenja svlači i navlači, da 
laici, prema crkvenim propisima, mogu vidjeti ili ne vidjeti 
obrede, koji se u oltaru obavljaju. R.G. 

CARSKI REZ (sectio caesarea, Kaiserschnitt, opération 
césaréenne, imperial cutting) je porodnička operacija, kod 
koje se otvara trbušna šupljina trudne žene ili rodilje, 
urezuje materica i iz ove vade dijete i posteljica. 

Koncem prošlog i početkom ovog stoljeća u medicini se govorilo i o 
vaginalnom carskom rezu po Dührssenu, kod kojeg se odozdo kroz 
rodnicu razrezao grljak (vrat) materice i dijete izvadilo prirodnim pu- 
tem. Ta se operacija doskora prozvala hysterotomia vaginalis, a naziv 
чао rez ostao je і dalje samo za vadenje djeteta odozgo rezom kroz 
trbuh. 

Naš je naziv c. r. prijevod s njemačkog »Kaiserschnitt«, a to je loš 
prijevod latinskog »sectio caesarea«. Naziv »sectio caesarea« dolazi tek 
u 17. st. (g. 1647 Teophilus Raynaud iz Lyona), a tumači se jednom 
napomenom u Plinijevoj Historia naturalis: »Auspicatius enecta parente 
gignuntur: sicut Scipio Africanus prior natus primusque Caesarum a 
caeso matris utero dictus; qua de causa et Caesones appellati. Simili 
modo natus est Manilius, qui Carthaginem cum exercitu intravit«, Prema 
tcmu »Caeso« ili »Caesar« znači iz utrobe matere izrezani, a »sectio 
caesarea« (što bi inače bio pleonazam, jer secare znači isto što i cae- 
dere, t. j. sjeći) je operacija, kod koje se dobiva »Caesar«, t. j. »iz- 
rezanik«. Nijemci su pridjev caesarea preveli s Kaiser. Prije se za 
tu operaciju spominje ime »partus caesareus«, »enfantement césaréen«, 
čemu donekle odgovara noviji naziv kod Nijemaca: Schnittentbindung. 

Korektni anatomski nazivi jesu: laparo — ili coeliohysterotomia, 
hysterotomotokia ili hysterotokotomia, jer nam oni jasno pokazuju put, 
kojim se kod te operacije dolazi do djeteta (drapa  »trbuh«, 
xodla »trbušna šupljina«,  vorćpa »materica«, тошту »rez«, TOXOS 
»porod«). 

C. r. na mrtvoj ženi odavna je poznata operacija. Ideja 
€. r-a dolazi već u grčkoj mitologiji u pričama, da su Dio- 
nizije (Bakho) i Asklepije (Eskulap) izrezani iz utrobe 
mrtve majke. U Rimljana Lex regia, koja se pripisuje rim- 
skom kralju Numi Pompiliju (715—673 pr. Kr.), određuje, 
da se trudna žena ne pokopa, a da joj se prije plod ne 
izreže iz utrobe. (Negat lex regia mulierem, quae praegnans 
mortua sit, humari, antequam partus ei excidatur; qui con- 
tra fecerit, spem animantis cum gravida peremisse videtur). 
Utvrđeno je, da su stari Egipćani poznavali operaciju c. r-a. 
Ona se spominje i u Talmudu, a poznata je i primitivnim 
narodima. 

Teško je sigurno odrediti, kada je prvi c. r. izveden na 
živoj ženi. U 16. st. spominje se više slučajeva u francuskoj 
medicinskoj literaturi, ali se sumnja, da su to bili slučajevi 
vanmaterične trudnoće, a operacija samo trbušni rez bez 
otvaranja materice. 

Prvi je sigurno utvrđeni c. r. na živoj ženi izveo 21. IV. 
1610 Jeremias Trautmann u Wittenbergu u Njemačkoj, ali 
je с.т. sve do zadnje trećine prošlog stoljeća ostao teški, 
gotovo uvijek smrtonosni operativni zahvat, iako su poje- 
dinci imali iznimno dobre uspjehe, na pr. Michaelis četiri 
puta c. r. na istoj ženi s dobrim uspjehom za majku i 
dijete. Spáth spominje, da u bečkom rodilištu do godine 
1877 ni jedan slučaj c. r-a nije ostao na životu, a Guéniot 

za Pariz od 40 slučajeva do 1870 g. operiranih daje smrt- 
nost od 100%. Bilo je to za vrijeme, kada još nije bilo 
ni antisepse ni asepse, a većina je operatera stajala na 
stanovištu, da urezanu matericu ne valja sašiti, ili su rez u 
materici tek s nekoliko šavova sljubili. Nije dakle čudo, 
što je tako često došlo do smrtonosne upale potrbušnice. 
Zato je 1876 Talijan Porro preporučio, da se kod c. r-a, 
pošto se dijete izvadi, materica amputira, što je i izveo s 
dobrim uspjehom za majku i dijete. Iako su se na taj 
način uspjesi znatno poboljšali, gubitak materice za mladu 
ženu značio je teško osakaćenje. G. 1882 su Nijemci 
Kehrer i Sänger usavršili šav materice šivajući je u dva 
sloja. Otad su se uspjesi naglo poboljšavali, tako te je na pr. 
Schauta u Beču od 1885 do 1909 izveo 150 c. r-ova sa če- 
tiri slučaja smrti, a od toga samo jedan od sepse. Ti su 
dobri uspjesi postignuti nesamo u to doba nastalim usa- 
vršenjem antisepse i asepse te tehnike c. r-a nego i naro- 
čito pomnim izborom slučajeva za c. r. Žena, koja se 
imala podvrći c. r-u, nije smjela biti ni od koga iznutra 
pretražena, a vodenjak je morao biti čitav. Materica se 
obično otvorila u svom gornjem dijelu (trupu, corpus) na 
prednjoj stijenci uzdužnim rezom (sectio caes. corporealis 
ili classica). Dok se prije c. r. izvodio samo u slučajevima, 
gdje je porod prirodnim putem radi uske zdjelice bio 
apsolutno spriječen, tako da se ni mrtvo čedo s nabušenom 
i stisnutom glavom nije moglo roditi (apsolutna indika- 
Cija za c. r.), sada se i u slučajevima manje sužene zdje- 
lice, gdje bi smanjena glava mrtvog čeda još mogla biti 
provučena, c. r-om dobilo živo dijete (relativna indikacija 
ža C. r.). 

Medutim veéi broj Zena dolazio je u ruke operatera 
tek kasno u porodu, kad se nakon dugotrajnih trudova 
dijete nije moglo roditi prirodnim putem, dakle s prsnu- 
tim vodenjakom, ponovnim pretragama iznutra, a i često 
s povišenom tjelesnom toplinom. Ti su svi slučajevi mo- 
rali biti isključeni od c. r-a, jer su redovito svršavali smrću 
od ognojenja šivane rane materice, od čega je došlo do 
upale potrbušnice. Dalje usavršenje c.r-a išlo je za tim, 
da se materica otvori i dijete izvadi tako, da se ne otvori 
trbušna šupljina, t. j. ne povrijedi potrbušnica. To je bilo 
moguće samo u donjem dijelu (grljku, vratu, cervixu) 
materice. Koncem prvog decenija ovog stoljeća izrađena je 
metoda t. zv. ekstraperitonealnog cervikalnog c. r-a, t. j. 
carskog reza, koji ne otvara trbušnu šupljinu, a kroz urez 
u grljku materice vadi se dijete tik iznad spoja stidnih 
kosti. Sivana rana materice ne leži kao kod klasičnog 
с. т-а u trbušnoj šupljini, nego je pokrita mokraćhim mje- 
hurom. Kako je ta metoda c. r-a bila tehnički mnogo teža, 
a nije se svagda ni dala provesti bez povrede potrbušnice, 
pošlo se opet kroz trbušnu šupljinu kao kod klasičnog 
с. r-a, ali se materica nije urezala u trupu nego se, pošto 
se mokraćni mjehur odrinuo, otvorila materica u grljku 
ili uzdužnim rezom ili poslije poprečnim (intraperitonealni 
cervikalni c. r.). 

Vrijedno je spomenuti, da je već g. 1882 Nijemac 
Kehrer, kad je opisao točan šav reza materice u dva sloja, 
preporučio, da se ona ne ureže ni u trupu ni u dnu nego 
u donjem dijelu, i to poprijeko, ali njegov prijedlog nije 
bio prihvaćen. G. 1929 naročito se je Nijemac Dórfer uz 
druge modifikacije zauzeo za poprečni rez na granici trupa 
i grljka materice, pa je ovaj danas od većine operatera 
prihvaćen. Tim je c. r. došao do tolikog savršenstva, da 
su i časoviti uspjesi i prije opažane zle posljedice poslije 
с. т-а svedene na minimum; smrtnost je kod pomnog iz- 
bora slučajeva ista kao i kod drugih velikih ginekoloških 
operacija, t. j. do 3%, a da se ne moraju od c. r-a isklju- 
čiti slučajevi duljeg trajanja porođaja s prsnutim vode- 
njakom. 

Za slučajeve, gdje postoji opravdana sumnja na in- 
fekciju, ili su čak znakovi infekcije jasni, imamo posebne 
modifikacije c. r-a, a te su: negdašnja Porrova operacija 
s amputacijom materice kod starijih žena, a kod mladih, 
gdje želimo matericu sačuvati, c. r. Francuza Portesa, koji 

- izvali matericu pred trbušne stijenke, ureže је u trupu, 
izvadi dijete i posteljicu, sašije rez materice, a nju ostavi 
izvan trbuha, koji oko vrata materice pomno zatvori. Ako 
se materica očisti i zacijeli, za nekoliko je tjedana povrati 
u trbuh. Druga je metoda Nijemca Sellheima, koji otvori 
trbuh i urezom u dolnji dio materice izvadi dijete i poste- 
ljicu, a rubove reza materice sašije unaokolo s rubovima 
trbušne rane. Kad se materica očisti i stisne, ako rana na 
trbuhu ne zacijeli sama, ona se operativno zatvori. 

Kako je moderni c. r. dao veoma dobre uspjehe i za 
majku i za dijete, nije se on više primjenjivao samo kod 
uske zdjelice ili neprohodnosti porođajnog puta nego i zbog 
drugih mnogih nepravilnosti, gdje je trebalo porođaj 
žurno dovršiti, a prirodnim putem to nije bilo moguće, 
na pr. kod eklampsije, kod jakog krvarenja zbog nasjele 
posteljice, kod preranog odljuštenja normalno usađene vo- 
steljice, kod fiksiranih položaja materice poslije operacija 
spale materice, kod raka materice, kod veoma starih 
prvorotkinja sa slabim trudovima, a oporim spolovilom, 
osobito, ako je još koja komplikacija, na pr. nepravilan 
položaj čeda, rano prsnuti vodenjak; onda u interesu 
čeda, na pr. kod spale pupkovine, ako se ona ne da zbog 
osobitih prilika na uobičajeni način povratiti i dr. 

Mnogi su u prvom entuzijazmu zbog sjajnih uspjeha 
modernog c. r-a pošli čak tako daleko, te su predlagali, 
da se zabace naše stare iskušane porodničke operacije i u 
svim težim slučajevima pristupi c. r-u (Hirsch, Dorfler 
idr.). Većina je iskusnih porodničara taj prijedlog a limine 
odbila, te oni s pravom ističu, da je c. r. još uvijek i u 
rukama najboljeg operatera veliki i zamašni operativni 
zahvat s dosta velikom smrtnošću, a gdjekada i neoče- 
kivanim posljedicama, pa ga rezerviraju za gore navedene 
slučajeve, te u dobro vođenim klinikama, unatoč toga, što 
se ondje skuplja daleko veći broj slučajeva teških nepra- 
vilnosti nego u praksi, postotak c.r-a od svih poroda iznosi 
obično 1—3, a rijetko kod aktivnijih do 50/0. F. D. 

Carski rez (sectio caesarea) kod domaćih životinja je 
također jedan od načina, da se odstrani plod iz mater- 
nice, ako ima takvih zapreka, koje ne dopuštaju nor- 
malan porođaj. Ta se operacija relativno najčešće vrši na 
krmačama, kujama i mačkama, mnogo rjeđe kod goveda, 
ovaca i koza, a najrjeđe kod kobila. I postotak uspjeha 
ide istim redom, pa je najveći uspjeh kod krmača i kuja, 
a najmanji kod kobila. Carski rez treba izvesti, ako postoje 
ove zapreke normalnom toku porođaja: nedovoljno otvo- 
reno grlo maternice, abnormalna uskoća prohodnog poro- 
dajnog kanala, zakrenuće maternice, mepravilan položaj 
fetusa, nakaze i preslabi trudovi. Prognoza je nepovoljna, 
ako je maternica inficirana, a mlado uginulo i počelo već 
trunuti. Operacija se radi kod malih domaćih životinja 
mnogo češće nego kod velikih, i to zato, jer je to često 
gotovo jedina mogućnost, da se spasi životinja. Kod ve- 
likih se životinja može mnogo postići i drugim metodama, 
kao što su popravljanje nepravilnog položaja i embrio- 
tomija. To je kod malih životinja mnogo teže, jer se ne 
može raditi dosta slobodno u porođajnom kanalu, koji je 
razmjeran prema veličini životinje. Operacija se može 
izvesti i na životinji, za koju postoji mala vjerojatnost, 
da će biti time spasena, ali se očekuje od nje vrijedno 
mlado (na pr. kod skupocjenih trkaćih konja). U literaturi 
se spominje, da je carski rez izvršen i na nekim divljim 
životinjama zvjerinjaka. 

Carski se rez izvodi kod životinja samo intraperitonealno, 
a ne i ekstraperitonealno kao kod ljudi. Rez, kojim se 
otvara trbušna šupljina, polaže se ili postrance u desnim 
slabinama ili s donje strane trbuha, po sredini između 
obih redova sisa (kuja i mačka). Maternica se izvlači kroz 
načinjenu ranu napolje, da bi se onemogućila infekcija 
trbušne šupljine. Operacija se mora izvesti strogo po pra- 


vilima asepse, uz opću narkozu ili lokalnu anesteziju. 
LIT.: A. O. Stoss, Tierärztliche Geburtskunde u. Gynäkologie, 1928; 
Stang-Wirth, Tierheilkunde u. Tierzucht, IV. sv., 1927. B. O. 


CARSKOJE SELO — Djetskoje selo. 

CARSKO OKO (Coreopsis ili Calliopsis), trajnice ili je- 
dnogodišnje cvijeće iz Sjev. Amerike, por. glavočike, s re- 
žnjastim ili perasto raščihanim lišćem. Cvjetne glavice imaju 
naokolo tamnije sredine vijenac lijepo obojenih jezičastih 
cvjetova. Najpoznatije su jednogodišnje vrste, koje se 
goje kao lijepo i izdržljivo ljetno cvijeće (— Cvijeće, ukra- 
sno), to su: C. tinctoria Nutt. (C. elegans hort.), do 1 m 
visoka sa zlatno žutim, u sredini smeđim ili grimiznim сује- 
tovima, u različnim, dijelom i patuljastim odlikama (var. 
nana); C. coronata Hook. s većim cvjetovima. Redovno se 
siju u travnju na otvorenu gredicu. Od trajnih vrsta naj- 
više se goje u vrtu C. grandiflora Hogg. i C. lanceolata L. 
s velikim zlatno žutim cvjetovima. Z. А. 

CARSON, Edward Henry, * Dublin 9. II. 1854, + 22. X. 
1935, engleski pravnik i političar. Isprva je odvjetnik. Iza 
dolaska u parlamenat 1892 kao član konzervativne stranke 
najžešći je protivnik irskih zahtjeva za samostalnost bojeći 
se, da ne bi u državi Irskoj katolička većina nadglasavala 

CARSKO OKO (Coreopsis tinctoria) 
(Kache-Schneider, Einjahrsblumen) 


protestantsku doseljenu manjinu. Istupa protiv home rulea, 
što ga predlažu Gladstone (1892) i Asquith (1911), a 1914 
vodi i oružani ustanak  protestantskoga Ulstera protiv 
Asquithove politike prema Irskoj. Za svjetskoga rata kupi 
u Ulsteru ratne dobrovoljce i stupa na kratko vrijeme u 
Asquithov kabinet (1915). Za vrijeme kabineta Lloyda 
Georgea vrši 1916—17 službu prvog lorda admiraliteta. 
Poslije rata opet je vođa ulsterskoga pokreta protiv irskih 
težnja, te je njegov rad velikim dijelom uzrok, što kod 
osnutka slobodne države Irske (6. XII. 1921) protestantski 
Ulster nije s njom sjedinjen. 

CARSTENS, Jakob Asmus, * Sankt Jiirgen (Schleswig) 
10. V. 1754, t Rim 25. V. 1798, njemački slikar. Slikanje 
je učio u Kjóbenhavnu. G. 1783 htio je poći u Rim, ali se, 
ustavljen u Mantovi, morao vratiti u Njemačku. Od 1783 
do 1787 djeluje u Libecku, a 1790 postaje profesor aka- 
demije u Berlinu. G. 1792 polazi u Rim, gdje je djelovao 
do svoje smrti. U formalnom pogledu utječu na nj Giulio 
Romano i Michelangelo. C-u tehnika slikanja nije važna, 
a jednako ni perspektiva ni anatomija, pa tako od njega i 
nema slika u pravom smislu riječi. On traži, da umjetničko 
djelo govori duhu, a ne osjećaju. Njegova su djela sva od 
reda crteži, oživljeni i kolorirani tek lakom bojom. Prika- 
Zivao je motive iz grčke starine (Argonauti u Kjóbenhavnu, 
Noć, Homer, Helena u Troji, Ganimed, Gozba Platonova 
— svi u Weimaru), Dantea, Shakespearea i Ossiana. 

LIT.: F. von Alten, Der Maler A. J. C., Schleswig 1865; A. Sach, 
A. J. C., Jugend und Lehrjahre, Halle 1881; A. Kamphausen, A. J. C., 
Neumünster 1941. A. Sch. 

CARTA DELLA SCUOLA (povelja o školi), objavljena 
1939, osnovni je zakon sveukupnog talijanskog školstva. 
Prvu reformu talijanske škole u fašističkom poretku 
proveo je već 1923 filozof Giovanni Gentile. Iako je 
ova reforma u toku vremena popravljana i nadopunja- 
vana, preoblikovanje društvovnoga života i nove potrebe 
prouzrokovale su novu, radikalnu školsku reformu, koju je 
pokrenuo i formulirao ministar narodnog odgoja G. Bottai. 
Carta della scuola obuhvata reformu čitavog školskog 
sustava, pa stoga za nju nije dovoljan izraz »zakon« ili 
»statut«, već upravo ova povijesna riječ »Carta — povelja«, 
kao što je već prije fašizam stvorio Carta del lavoro (v.). 
Ona sadržava bitne idejne smjernice i organizacioni plan 
sveukupnoga školstva. U glavnim potezima utvrđuje načela, 
ciljeve i metode move fašističke škole; određuje njeno 
ustrojstvo od najnižega do najvišega stupnja u svim vrstama 
škola; zahvata pitanja nastavnika i ispita, te uz ostalo još i 
pitanja školskih tekstova i školske pomoći. Fašistička je 
škola u duhu »Povelje« humanistička škola, koja ima obli- 
kovati i obrazovati ljudsku i političku svijest novih poko- 
ljenja. Škola, Talijanska liktorska mladež (G. I. L.) i Sve- 
učilišna fašistička skupina (G. U. F.) oblikuju zajedno fa- 
šistički odgoj, a učenje, provedeno prema stvarnim inte- 
lektualnim i tjelesnim mogućnostima odgajanika, ide za 
tim, da ih moralno i kulturno obrazuje i politički spremi. 
Glavna su načela: izgrađivanje smjernica za odabiranje 
zvanja prema dokazanoj sposobnosti i vrsnoći kulturnoga 
stvaranja i razvijanje visokoga smisla za stegu i za 
vršenje dužnosti. Značajno je, što »Povelja« ističe va- 
žnost rada kao socijalne dužnosti. »Rad je u svim svo- 





jim intelektualnim, tehničkim i manualnim oblicima zašti- 
ćen od države kao društvovna dužnost i udružuje se s 
učenjem i športskim vježbanjem u oblikovanju značaja i 
inteligencije.« Rad se uvodi u sve. vrste škola, a obavlja se 
po turnusima na svim područjima ljudske djelatnosti. Ova 
temeljna reforma specifična je svojim didaktičkim susta- 
vima i metodama, osobitošću svoga ustrojstva i osebuj- 
nošću svoga stila. Е 

LIT.: Gazzetta Ufficiale, br. 61. g. 1939; С. Bottai, Га Carta della 
Scuola, Milan 1939; Mimmo Sterpa, La scuola in linea, Firenca 1940; 
L. Volpicelli, Commento alla Carta della Scuola, Rim 1941; R. Del 
Giudice, La scuola al lavoro, Bari 1941. M.D. 


CARTA DEL LAVORO (povelja rada), objavljena 21. 
IV. 1927, sadržava sustavno poredan niz načela, koja su 
mjerodavna za određivanje stava prema djelovanju i 
radu, a napose radnim odnosima fašističkom doktrinom i 
praksom rukovođene talijanske države. Isprva nije imala 
značaj zakona (do formalnog uzakonjenja došlo je tek 21. 
IV. 1931), ali ju je već 9. VI. 1928 kasacioni sud proglasio 
osnovnim dokumentom za tumačenje zakona o radnim 
odnosima. 

Spomenuta načela naglašuju stanovište, da je talijanski 
narod organizam, koji po svojoj biti i trajanju ima više 
ciljeve, pa prema tome i viša sredstva za djelovanje, nego 
svi oni pojedinci, koji ga tvore, promatrani individualno 
ili u skupinama. Povelja rada naglašuje, da je talijanski 
narod moralna, politička i gospodarska cjelina, koja se 
potpuno ostvaruje u fašističkoj državi. 

Sam rad se u svim organizacionim i izvršnim oblicima, 
bilo intelektualnim, bilo manualnim, smatra kao društvena 
dužnost, te ga država kao takvog štiti. Proglašuje se soli- 
darnost između različitih čimbenika proizvodnje, jer se 
samo tako mogu izmiriti oprečni interesi proizvađača i 
radnika i podvrgnuti se višim probitcima proizvodnje, 
pošto su ovi i probitci narodne cjeline. 

U tom cilju želi se osigurati pravna jednakost poslo- 
davca i radnika, održati stega proizvodnje i rada, te za- 
jamčiti njihovo usavršavanje. Fašistička država vidi skupnu 
organizaciju proizvodnih snaga u korporacijama, koje mo- 
raju predstavljati u cjelini probitke proizvodnje. Država 
posreduje u proizvodnji onda, kada nedostaje ili je ne- 
potpuna privatna pobuda ili kada su u pitanju politički 
probitci države. To se posredovanje vrši u obliku nadzora, 
pomoći ili izravne uprave. Posebnička pobuda u proiz- 
vodnji smatra se najdjelotvornijim i najkorisnijim oruđem 
sa stanovišta narodne koristi. Slučajne zloupotrebe misli 
se spriječiti odgovornošću organizatora poduzeća. 

Iz ovako izvedenog niza općih načela proizlaze i po- 
sebna načela. 

Stručne, odnosno sindikalne organizacije su slobodne, ali 
samo sindikat, koji je zakonom priznat i podvrgnut drža- 
vnom nadzoru, ima pravo zastupati sve kategorije namje- 
štenika i radnika, zaštićivati njihove probitke prema državi 
i drugim stručnim organizacijama, sklapati kolektivne 
ugovore, koji obvezuju sve pripadnike iste kategorije, te 
višiti funkcije u javnom probitku prema namještenicima 
i radnicima. Sindikati su prema tome organizacije, koje su 
preuzele vođenje brige oko zajedničkih probitaka svojih 
članova, dok se korporacijama kao skupnoj organizaciji 
proizvodnih snaga priznaje svojstvo državnog organa. One 
stoga mogu izdavati obvezatna pravila, koja se odnose na 
stegu u radnim odnosima i na koordinaciju proizvodnje. 
Sud rada je organ, preko kojega država posreduje pri 
uređivanju radnih sporova. U kolektivnim radnim sporo- 
vima nije dopušteno obratiti se sudu, dok korporativni 
organ nije iscrpio sva sredstva pomirenja. Država nadzire 
putem Ureda rada zaposlenost, odnosno nezaposlenost 
radnika. 

Fašistička država namjerava: 1. usavršiti osiguranje 
protiv nezgoda; 2. poboljšati i proširiti osiguranje mate- 
rinstva; 3. provesti osiguranje protiv profesionalnih bolesti 
i tuberkuloze kao predradnju za opće osiguranje protiv 
bolesti; 4. usavršiti osiguranje protiv nedragovoljne neza- 
poslenosti; 5. prihvatiti posebne oblike, kojima bi se osi- 
gurao miraz mladim radnicama. 

Radnik ima pravo na nedjeljni počinak i godišnji plaćeni 
odmor. 

O značaju Povelje rada rekao je G. Gentile: »Povelja 
rada i korporacije ne idu za uspostavom državnog socija- 
lizma ni nekog drugog sustava narodnog gospodarstva, koji 
bi rukovodila središnja oblast bez posebničke pobude, kao 
ni za ostvarenjem maskiranog ili donekle umjerenog sindi- 

kalizma«. А G. Bottai kaže, da je »Povelja rada izraz volje 
novog organizma stvorenog revolucijom« i »temelj nesamo 
nove zakonodavne orijentacije već nov način postojanja 
nacionalnog života«. M. M-ić. 

CARTAGENA, 1. grad od 102.518 stan. (1930) i izvrsna 
ratna luka Španjolske na Sredozemnom moru u prirodnom 
zalivu, koji je zaštićen s morske strane otokom, а u zaleđu 
gorskom kosom Sierra de C., u kojoj je mnogo ruda, oso- 
bito srebra i olova. Na podnožju Sierre razvilo se rudarsko 
predgrađe La Union, a na JZ je uređena ratna luka (Dar- 
sena) s trgovačkim pristaništem. Izvoze se rudače, užarija 
i trava halfa, a uvozi se najviše ugljen. Parobrodarske 
pruge vode u Oran i Marseille, a željeznička preko Mur- 
cije, glavnoga grada istoimene pokrajine, u Madrid. Grad 
je osnovao Hazdrubal oko 225 pr. Kr., ali ga je Scipion već 
209 podredio rimskoj vlasti, koja ga pod imenom Carthago 
- Nova učini glavnim gradom svoje pokrajine Hispania Ci- 
terior. U srednjem vijeku trpio je od Vandala, Bizantinaca, 
Vizigota i Arapa, a ponovno je procvao u novom vijeku. 

2. Grad od 92.494 stan. (1928) u republici Kolumbiji, važna 
luka na istočnom primorju Darijskoga zaliva, osnovan po- 
četkom 16. st. pod imenom C. de las Indias, danas pravilno 
izgrađen trgovački grad, spojen kanalom i željeznicom 
s gradom Calamarom na rijeci Magdaleni, zračnim pru- 
gama s Barranquillom u Kolumbiji i s Colonom na Panam- 
skoj prevlaci, vrlo prometan u trgovini kakaom, kavom, 
duhanom i stokom. N.Z. 

CARTAN, Elie, * Dolomieu (Isére) 9. IV. 1869, francu- 
ski matematičar. Učenik na École Normale Supérieure, 
zatim do 1903 maitre de Conférences na sveučilištu u 
Montpellieru i Lyonu, onda do 1909 profesor na sveuči- 
lištu u Nancyju, a od 1909 na Sorbonni, i to najprije 
maitre de Conférences, a od 1912 profesor; od 1917 na- 
sljednik je G. Darbouxa na stolici za višu geometriju; član 
je Francuske akademije. C. je izvanredno plodan, dubok, 
širok i pronicav mislilac na matematičkom, napose geome- 
trijskom polju. Njegov se znanstveni rad raspada vre- 
menski i stvarno u dva dijela: prvi od 1893 do 1912, a 
drugi iza 1912. Prvi se odnosi 1. na teoriju grupa transfor- 
macija, kako ju je dao S. Lie (C. je i slušao Liea u 
Leipzigu), ali ju C. znatno proširuje svojim radovima o 
strukturi neprekidnih beskonačnih grupa, 2. na teoriju su- 
stava hiperkompleksnih brojeva, gdje je uveo svoju novu, 
izravnu, metodu, i 3. na teoriju parcijalnih diferencijalnih 
jednačaba, gdje je uveo novo shvaćanje, naime mjesto s 
parcijalnim derivacijama operira s diferencijalima, t. j. 
svodi sve na Pfaffove sustave, čime ta teorija postaje pri- 
rodnom, bez doskočica i nezavisna o izboru nezavisnih va- 
rijabla. Drugi dio C-ova rada tiče se primjene općenih 
metoda iz prvog dijela na području geometrije, mehanike i 
fizike. Rezultati C-ovih istraživanja odlikuju se općeni- 
tošću obuhvatajući uvijek velika područja matematike. 

LIT.: Notice sur les travaux scientifiques de Elie Cartan, Pariz 1922; 
R. Cesarec, E. Cartan i njegovo najnovije djelo o Riemannovim pro- 
storima, Nast. Vjesnik, knj. 37, Zagreb 1929. R. C. 

CARTÉRET, Philippe, + Southampton 21. VII. 1796, fran- 
cuski admiral, ide s Byronovom ekspedicijom oko Zemlje, 
1766 drugi put s Walisom. G. 1767 otkrije otočje Pitcairn, 
nađe kanal St. George između Nove Britanije i N. Irske i 
Admirality Islands. Istražio je i zap. obalu Celebesa. М. $. 

CARTESIUS — Descartes. 

CARTIER, Jacques, * Saint-Malo (Bretagne) 1491, + 
Saint-Malo 1557, francuski pomorac, kapetan. Njegovo ime 
ostalo je nerazdruživo vezano s imenom Nova Francuska, 
kako su u početku prozvali današnju Kanadu. Otplovio je 
1534 iz svojega rodnog mjesta s dva broda, od kojih je 
svaki imao 60 tona. Sa 129 ljudi došao je do Labradora i 
zaplovio rijekom Sv. Lovrinca. Na daljoj jednoj ekspe- 
diciji 1541 istražio je tok Sv. Lovrinca te dospio do uro- 
đeničkog mjesta Stadakoma, sjedišta kanadskog poglavice, 
gdje se danas diže Quebec, i napokon do Hohelaga, gdje je 
današnji Montreal. Na povratku u Francusku ostavio je C. 
korito jednog broda, jer mu je na toj ekspediciji poginuo 
veći broj posade, pa nije imao dosta ljudi za opremu svih 
brodova. Ostanke toga broda, zakopane u glibu, našli su 
Kanađani kod Quebeca 1843 pa su neke komade poslali za 
uspomenu u muzej St. Malo. Pažnja Francuske bila je okre- 
nuta ovim golemim krajevima u Kanadi, gdje su se osobito 
na obalama Sv. Lovrinca razvila francuska naselja, koja je 
Francuska izgubila u ratu s Englezima. Р, 

CARTWRIGHT, Edmund, ж Marnham (Nottingham- 
shire) 24. IV. 1743, + Hastings 30. X. 1823, engleski izumitelj 

prvog upotrebljivog mehaničkog tkalačkog stroja (1784), 
za koji je dobio patent 1786 i koji je kasnije dotjeran 
potisnuo sve slične ručne strojeve. Po zvanju je bio 
svećenik. 

CARUS, 1. Friedrich August, * 1770, + 1867, njemački 
mislilac, profesor u Leipzigu, pod utjecajem Kanta i Jaco- 
bija, bavi se napose psihologijom. A.B-a. 

2. Julius Victor, * Leipzig 25. VIII. 1823, + Leipzig 10. 
ПІ. 1903, zoolog. Uči medicinske i prirodne znanosti, 1853 
postaje profesor poredbene anatomije i ravnatelj zoo- 
tomske zbirke u Leipzigu. Svojim opsežnim književno- 
naučnim djelovanjem bio je vrlo zaslužan za nauku. On 
je osnivač i urednik (od 1878 do 1902) poznatoga zoolo- 
škog časopisa (Zoologischer Anzeiger); njegove Icones 
zootomicae (1857) služe još kao nastavno sredstvo; izdao 
je Handbuch der Zoologie (1863—75), pa Geschichte der 
Zoologie (Miinchen 1872); preveo je s engleskoga na nje- 
mački gotovo sva djela Charlesa Darwina, a njegov Pro- 
dromus faunae mediterraneae (Stuttgart 1885—93) još i 
danas upotrebljavamo. Ў KB. 

3. Karl Gustav, Ж 1789, + 1869, profesor medicine u Dres- 
denu, bavio se i slikarstvom, uveo je komparativnu ana- 
tomiju u Njemaékoj, kao filozof zavisan od Schellinga, 
izgrađuje naročito razvojnu teoriju duševnoga života. 

LIT.: C. Bernouilli, Die Psychologie von C. G. Carus, Jena 1925. 

4. Paul, * 1852, + 1919, rodom Nijemac, američki filozof, 
izdavač časopisa The Monist, predstavnik pozitivizma i 
monizma, koji naziva unitarizmom; zaslužan je za ame- 
ričku filozofiju, što ju je obogatio prijevodima. Po P. 
C-ovu mišljenju su objekt i subjekt, priroda i Bog, samo 
dvije strane iste zazbiljnosti. To je njegovo mišljenje 
pozitivističko samo u toliko, što uzima, da spoznavanje 
polazi od svakovremenoga iskustva, koje prema podru- 
čjima dijele i obrađuju pojedine znanosti, a u cjelini ga 
shvaća filozofija, ali C. odbacuje i Comteov i Spencerov 
agnosticizam i drži metafiziku mogućom. Duša svijeta i 
princip moralnoga reda u njem je Bog. Besmrtnost se 
sastoji u nastavljanju duševnoga života i razvijanju duha 
u potomstvu. 

BIBL.: The Ethical Problem (1890); Primer of Philosophy (1896); 
Monism and Meliorism (1893); Idea of Good (1893); Philosophy as 

A. B-a. 


Science (1909). 
CARUSO, Enrico, ж Na- 
pulj 25. II. 1873, + Napulj 22. 
VIII. 1921, talijanski tenor. 
Prve je uspjehe postigao u 
svom rodnom gradu i u Mila- 
nu, zatim se proslavio u Lon- 
donu, a od 1904 u Americi. 
Od toga vremena pa do smrti 
smatran je najvećim opernim 
pjevačem na svijetu. U njega 
bijaše združena plemenita 
ljepota glasa, ujednačenog do 
najviših registara, sa savrše- 
nom tehnikom, muzikalnim 
predavanjem i snažnim glu- 
mačkim izražajem. Ovaj maj- 
stor belcanta bijaše nedosti- 
živ u talijanskom opernom 
repertoaru (Verdi, Mascagni, 
Leoncavallo, Puccini) Napi- 
sao je Uspomene i metoda pjevanja (1928, njemački pri- 
jevod). S. B. 
CARVAKA je u indijskoj filozofiji (v.) iza Veda mate- 
rijalistička nauka. U popisu sustava, što ga je po vrije- 
dnosti sastavio Mádhavaácárya, predstavnik  Cafkarine 
škole u Crifigagiri u Misori (oko 1331 pos. Kr.), dolazi na 
najnižem mjestu. Po Deussenu nadmašuju indijski materi- 
jalisti frivolnošću i cinizmom svoju braću na Zapadu 
naučavajući, da je tijelo duša (atman), da je najviši cilj 
života užitak i korist, da nema ni neba ni spasenja ni 
postojanja u drugom svijetu, koji se kao nevidljiv ne bi 
mogao spoznati, kad bi ga i bilo. U indijskoj se filozofiji 
ova nauka naziva Lokáyatam, to znači, da se ravna prema 
svijetu. А. В-а. 
CARY, 1. Alice, * Mount Healthy (Ohio) 26. IV. 1820, 
T New York 12. П. 1871, i 2. Phoebe, Ж Mount Healthy 4. IX. 
1824, + Newport 31. VII. 1871, sestre, američke spisateljice 
i pjesnikinje. Većinu su svojih djela izdale u zajednici: 
prva im je zbirka pjesama Poems of Alice and Phoebe 





ENRICO CARUSO 


636 CARY — CASANOVA 





CASABLANCA 
(Handbuch der geogr. Wissenschaft, Afrika) 


Cary (1850). Kad su se preselile u New York (1852), nji- 
hov je dom postao sastajalište književnika. 

Zajedno izdaju nekoliko zbirki pjesama: Poems and Parodies (1854), 
Poems of Faith, Hope and Love i druge. Alice je sama izdala crtice 
i romane, u kojima opisuje uspomene iz djetinjstva: Clovernook, or 
Recollections of Our Neighborhood in the West (1851—53), Hagar, or 
Story of To-day (1852), roman Married, not Mated (1856), The Lover's 
Diary (1867), Snow Berries: A Book for Young Folks (1869), te neko- 
liko zbirki pjesama. Phoebe je poznata po popularnoj pjesmi Nearer 
Home, Sabrana su djela izdana u Bostonu: Poetical Works of Alice and 
Phoebe Cary (1886). 


5 at Mary C. Ames, Memorial of Alice and Phoebe Cary, New 
fork 1873. 

3. Henry Francis, * Gibraltar 6. XII. 1772, + London 14. 
VIII. 1844, engleski pisac. U Oxfordu se posvetio prouča- 
vanju francuske i talijanske književnosti. Jedanaest je go- 
dina proveo kao knjižničar u Britskom muzeju. Životno 
mu je djelo potpuni prijevod Danteova djela Divina 
Commedia (1814). Prijevod je značajan u engleskoj knji- 
ževnosti, jer je Dantea učinio pristupačnim engleskim 
pjesnicima (Lamb, Keats). Preveo je i Aristofanove Ptice 
(1824) i Pindarove Ode (1832). Izdao je i djela mnogih 
engleskih pjesnika, a kao nastavak Johnsonovim Životima 
pjesnika piše crtice o nekim pjesnicima. Njegov sin Henry 
napisao je životopis očev (Memoir, London 1847). К.Е. 

CARYOPHYLLI — Eugenia caryophyllata Thunb. 

CASA, Giovanni della > Della Casa, Giovanni. 

CASABLANCA (агар. Dar el-Beida »Bijela_kuća«), 
grad i važna luka na sjeverozapadnoj obali Maroka. Sre- 
dište je dosta plodnog kraja i glavno pristanište Maroka, 
preko koga se izvozi salitra (Oued-Zem) i različiti poljo- 
djelski i stočarski proizvodi. Ima dobro uređenu umjetnu 
luku, koju dodiruje velik broj parobrodarskih i nekoliko 
željezničkih pruga. Ima željezničke veze s Marokom 
(Marakešom), Tangerom, Oranom, Alžirom i rudarskim 
središtem Oued-Zem. Zahvaljujući zgodnom geografskom 
položaju i dobrim vezama grad se neobično brzo razvio. 
Danas se stara, berberska četvrt gubi u modernom gradu 
širokih ulica, udobnih palača i raskošnih vila, tako da je 
C. jedan od najmodernijih gradova Afrike. Još 1900 C. ima 
samo 20.000 stan., 1926 g. 106.608, a 1936 već 258.567, tako 
da brojem i ljepotom nadvisuje glavni grad Marakeš; tu 
je i velik broj Evropljana (više od jedne trećine). 

C. se spominje već u rimsko doba kao Anfa. G. 1515 
grad su obnovili, a 1668 porušili Portugalci. G. 1770 obno- 
vio ju je sultan Mulej Muhamed pod imenom Dar el-Beida, 
koje se u prijevodu sačuvalo do danas. Poslije sukoba pri 
građenju luke i napada na francuski konzulat okupirali su 
Francuzi C-u u kolovozu 1907. C. je Francuzima poslužila 
kao ishodište za dalju okupaciju Maroka. Pod njihovom je 
upravom neobično brzo napredovala. J.R-ć. 

CASALE MONFERRATO, grad na rijeci Padu u Pije- 
montu. Stara je tvrđava, biskupsko sjedište i prometna 
raskrsnica. Poznata je stolna crkva sv. Dominika, gradska 


vijećnica te lijepe posebničke palače. 
Ima veleobrt vapna, cementa, strojeva, 
svile. Nekoć je bilo to sjedište mark- 
grofovije Monferrat. Od 1369 do 1404 
bio je pod Milanom, od 1559 pod Man- 
tuom, od 1703 pod kućom Savoja. A.M.S. 
CASALS, Pablo, ж Vendrell u Kata- 
loniji 29. XII. 1876, ugledni španjolski 
virtuoz na violoncellu te dirigent. Prvu 
nauku u glazbi dobio je od oca orgu- 
ljaša. Kasnije je učio violoncello u Josća 
Garcije te na konzervatoriju u Madridu 
i Bruxellesu. Od g. 1897 djeluje u Barce- 
loni kao profesor na konzervatoriju. U 
zajednici s belgijskim violinistom Crick- 
boomom utemeljio je gudalački kvartet. 
Nastupao je kao solist virtuoz na kon- 
certima gotovo u cijeloj Evropi, a kon- 
certirao je i u Zagrebu. Od 1919 djeluje 
i kao dirigent posebnog orkestra, koji je 
utemeljio u Barceloni pod svojim ime- 
nom. C. je svakako najveći živući vir- 
tuoz na violoncellu; njegova se svirka 
odlikuje nesamo izvanrednom tehničkom 
savršenošću već i vanredno jednostavnom 
muzikalnošću. C. je i vrstan pijanist, a i 
skladatelj orkestralnih i komorno-glazbe- 
nih djela. 
LIT.: L. Littlehales, P. C., New York 1929, B. š. 
CASAMARI, nekadašnja cistercitska opatija u Italiji kod 
gradića Veron u rimskoj provinciji, utemeljena u 11. st. 
Za umjetnost je spomena vrijedna bazilika (posvećena 
1217), a i samostan, jer su sagrađeni u stilu stare francuske 
burgundske gotike, koja je preko cistercita ušla i u tali- 
jansko područje. Od 1717 stanuju u Casamariju trapisti. 
LIT.: P. Toesca, Storia dell'arte italiana, I. sv., Turin 1927. D.N. 
CASANOVA, Giovanni Giacomo (samozvani Chevalier 
de Seingalt), * Mleci 2. IV. 1725, + Duchcov (Češka) 4. VI. 
1798, najznamenitiji pustolov 18. st. Na naukama u Padovi 
naučio je vrlo dobro latinski. Stupio je po želji majke u 
mletačko sjemenište; odanle je radi raskalašenosti bio 
izbačen i zatvoren u tvrđavi sv. Andrije. Kasnije je bio 
tajnik kardinala Acquavive, ali je i odatle otpušten radi 
potpomaganja jedne otmice. Kao mletački vojnik probo- 
ravio je neko vrijeme na Krfu i u Carigradu. G. 1745 
postao je sviračem u mletačkom kazalištu San Samuele. 
Slijedeće godine spasio je kod jedne nezgode od smrti 
mletačkog senatora Bragadina, koji ga je poslije toga po- 
sinio. Došavši na taj način do bogatstva proputovao je 
Italiju, Francusku, Njemačku i Austriju. U Lyonu je stupio 
u slobodnozidarsku ložu. Radi sablažnjiva života bačen je 
u srpnju 1755 u mletačku tamnicu »Sotto i piombi«, odakle 
je pobjegao poslije petnaestmjesečnoga tamnovanja. Svoj 
je bijeg opisao u knjižici Histoire de ma fuite des prisons 
de Venise, qu' on apelle les Plombs (1788). Boraveći poslije 
toga u Parizu i u Holandiji bavio se novčarskim poslo- 
vima i varanjem. Uveo je u Pariz lutrijsku igru. Ponovno 
je dolazio u zatvor, zatim se dao na lutanje po svijetu. 
Došao je u vezu s Fridrikom II, Josipom II, engleskim 
kraljem Jurjem IL, Katarinom IL, Stanislavom Poniatow- 
skim, Voltaireom, Crćbillonom, Metastasiom i mnogim dru- 
gima. Osobito je često mijenjao ljubavnice. Kao strastven 
kartaš bio je poznat gost najzloglasnijih igračnica u Evropi. 
Radi dugova, prijevara, dvoboja i nećudorednosti uvijek 
mu je prijetila tamnica. Zato se nije mogao nigdje trajno 
nastaniti. U vrijeme oko g. 1763 pada zloglasna i razvikana 
njegova afera s lakovjernom francuskom markizom d'Urfć, 
koja je bila od njega i njegovih ortaka grdno opljačkana. 
Sastajao se s drugim sličnim pustolovima, na pr. Ca- 
gliostrom i Primislavom Zanovićem (v.) iz Budve. O braći 
Zanovićima i njihovim pothvatima napisao je kasnije knji- 
žicu Exposition raisonnće du différent, qui subsiste entre 
les deux Républiques de Venise et d'Hollande (1785). G. 
1774 dopustilo mu je mletačko Vijeće trojice na njegovu 
molbu, da se smije vratiti u Mletke. Tu je proboravio 
osam godina baveći se doušništvom. Dopisivao je s mnogim 
uglednim osobama, među kojima se nalazio i Zadranin 
Šimun Stratico. Oko tog doba izlazi uz druga neka njegova 
djela i njegov prijevod Homerove Ilijade (1775 do 1778). 
G. 1782 napao je pamfletom svojega dotadašnjeg zaštitnika 
patricija Grimanija. Radi toga je morao u pedesetosmoj go- 
dini opet bježati u svijet. Došao je u Pariz, zatim u Beč, 


—— — 

a najposlije je našao 
utočište u Češkoj u 
Duchcovu kao tajnik i 
knjižničar grofa Wald- 
steina. Ostarjeli probi- 
svijet tiskao je 1788 u 
Pragu utopistički ro- 
man Icosamćron, ou 
Histoire d'Edouard et 
d'Elisabeth, qui pas- 
sérent quatre-vingt ans 
chez les Mégamicres. 
Poslije toga upotrije- 
bio je svu svoju doko- 
licu za pisanje najču- 
venijeg svog djela, 
svojih uspomena, koje 
u sačuvanom dijelu 
idu uključivo do 1774. 
Prvo je izdanje izašlo 
poslije njegove smrti 
u 12 svezaka pod na- 
slovom Mémoires De 
1. Casanova De Seingalt, Écrits Par Lui Méme (Leipzig- 
Pariz 1826—32). Pred svoju smrt izustio je riječi: »J'ai 
vécu en philosophe et je meurs en chrćtien«. Njegove su 
uspomene držali najprije spretnom mistifikacijom, ali se 
kritičnim istraživanjem utvrdilo, da je pretežni dio poda- 
taka istinit, kao ogledalo javnih prilika i događaja za 
posljednjih desetljeća pred francuskom revolucijom, i da 
se C. udaljio od istine jedino kod opisivanja svojih lju- 
bavnih pustolovina. Hrvatski prijevod I. i П. sveska nje- 


govih uspomena tiskan je u Zagrebu 1920. 

LIT.: A. D'Ancona, Un avventuriere del secolo XVIII (Nuova 
Antologia, 1882); F. W. Barthold, Die geschichtlichen Persónlichkeiten 
in Jacob Casanova's Memoiren, Berlin 1846; M. Breyer, Antun Conte 
Zanović i njegovi sinovi, Zagreb 1928; J. Le Gras, L'extravagante per- 
sonnalité de Jacques Casanova, Pariz 1922; Gustav Gugitz, Giacomo 
Casanova und sein Lebensroman, Beë 1921; E. Maynial, Casanova et 
son temps, Pariz 1911; V. Ottmann, Jacob Casanova, Stuttgart 1900; 
Ch. Samaran, Jacques Casanova Vénitien, Pariz 1928; R. Veze et E. 
Pollio, Bibliographie des oeuvres de J. C., Pariz 1926. M. B-r. 


CASAS GRANDES (španjolski »velike kuće«), ruševine 
golemih nastambi s obiljeZjem utvrdenih naselja u sjev. 
Mexicu (država Chihuahua) i jugozap. dijelu USA (Ari- 
топа). Prislonjene na uzvisine imale su po više katova 
s mnoštvom prostorija. U nekima od tih »kuća« živjeli 
su još u početku 18. st. cijeli rodovi Indijanaca s dosta 
razvijenom kulturom. Najznatnije se takve ruševine na- 
laze u Mexicu na rijeci Rio de C. G., gdje i danas leži 
malo naselje istog imena. U njima su se našli značajni 
ostatci obojene keramike s geometrijskim ukrasima i ra- 
zličiti predmeti za dnevnu upotrebu. Ruševine na lijevoj 
strani rijeke Gila u Arizoni nazivaju ondješnji Indijanci 
iz plemena Pima Sivano-ki (kuća Sivana) izvodeći im 
podrijetlo od svoga praoca Sivana. 

CASCARILLO — Espumila. 

CASELLA, 1. Alfredo, * Turin 25. VII. 1883, talijanski 
skladatelj i dirigent. Glazbu je učio najprije kod majke, 
kasnije kao 13-godišnji dječak u Parizu, gdje je na konzer- 
vatoriju učio glasovir u Dićmera, a kompoziciju u Faurća. 
U Parizu je nastupao i kao pijanist i kao dirigent u Con- 
certs Populaires u Trocadćro; neko je vrijeme bio učitelj 
glasovira na konzervatoriju. Od 1915 do 1923 bio je 
profesor u Liceo musicale di S. Cecilia u Rimu. Istaknuo 
se i kao glazbeni pisac i kritičar. Nastupao je kao dirigent 
u mnogim zemljama, pa i u Americi. C. je tip internacio- 
nalnog glazbenika, koji pozna sve stilove, pa se njima pri- 
godice i služi najvećim virtuozitetom. Kao skladatelj ista- 
kao se osobito u području orkestralne i komorne glazbe; 
napisao je nekoliko simfonija, rapsodija po talijanskim 
narodnim popijevkama, suitá, koncert za orgulje, partitu 
Za glasovir i orkestar te više manjih djela raznovrsnog 
sadržaja (među ovima i glazbu za film); s uspjehom su 
izvedeni njegovi baleti ЇЇ convento veneziano, La giara. 
Skladao je opere La donna serpente, La favola d'Orfeo. 
Napisao je veći broj djela za glasovir (Pezzi infantili, So- 
natina). U novijim djelima nastoji oživjeti klasične oblike 
18. stoljeća, a i ranijih razdoblja, na osnovi današnje gla- 
zbene tehnike. Kao pisac surađivao je u mnogim stranim 
časopisima (Le monde musical, Frankfurter Zeitung i dr.). 
Bavio se i obrađivanjem i izdavanjem starih talijanskih 
komorno-glazbenih djela. 

BIBL.: L'evoluzione della musica, 21—26, 1930; I! Pianoforte, Rim 1937. 
LIT.: L. Cortese, A. C., Genova 1936; J. Andreis, Povijest glazbe, 
Zagreb 1942. B.Š 


2. Mario, * Firenzuola d'Arda (Piacenza) 10. IV. 1886, 
talijanski književni historičar i romanist. Profesor roman- 
ske filologije na sveučilištu u Firenci, gdje je naslijedio 
svoga učitelja Pija Rajnu (v.). Premda slijedi pravac hi- 
storijske metode, C. hoće da integralno interpretira sre- 
dovječna književna djela, promatrajući ih u vezi s du- 
ševnim životom pjesnika i s općim pokretima misli kao 
njihov konkretni izraz. U tom su smislu njegova najbolja 
djela: Јасоропе da Todi (Firenca 1921), Poesia e storia (Fi- 
renca 1928), interpretacija Cervantesova Don Chissiotte 
(I—II, Firenca 1938). Druga su mu djela: Le origini di 
Piacenza (Piacenza 1912), La fonetica del dialetto di Fioren- 
zuola d' Arda (Rim 1920), kritička izdanja Danteove La Di- 
vina Commedia (Bologna 1923; London 1929), Machiavel- 
lijeva Il Principe (Milan 1925), anonimne zbirke legenda 
I fioretti di San Francesco (Firenca 1926). Osim toga dao 
je C. brojne studije o Danteu i iz španjolske i katalonske 
književnosti. Za Hrvatsku je enciklopediju izradio članak 
Dante Alighieri (v.). C. je ujedno i filolog i kritičar veoma 
istančana ukusa, jednako u svojim raspravama kao i u iz- 
danjima klasičnih djela. M. D-ić. 

CASEMENT, Roger David, * Kingston 1. IX. 1864, 
T Pentonville (London) 3. VIII. 1916, borac za nezavisnost 
Irske. Kao činovnik engleske konzularne službe boravi do 
1912 u Africi, a zatim napušta službu i vraća se 1913 u 
Irsku. Potkraj 1914, kada je već propao posljednji pokušaj, 
da se provede u život zakon o home-ruleu (samoupravi) 
Irske, koji je 25. V. 1914 po treći put primljen u donjoj 
kući, ulazi kao emigrant u vezu s njemačkim ministarstvom 
vanjskih poslova. U različnim spisima napada Englesku i 
nastoji ustrojiti posebnu brigadu od zarobljenih Iraca. 
Pomognut od njemačkih vlasti sudjeluje u pripremama za 
ustanak u Irskoj, kojemu je određen vođom. Kad je 24. 
IV. 1916 revolucionarno društvo Sinn-Fein (»Mi sami!«) 
doista podiglo ustanak u Dublinu, C. se iskrca 27. IV., ali 
ga u času dolaska uhvate i 29. VI. osude na smrt. Pred 
smrt je C. prešao s protestantske vjere na katoličanstvo, 
jer je to vjera većine Iraca. J. Šk. 

CASERTA, grad 23 km sjeverno od Napulja, 49.462 
stan. (1936). Tu je barokni dvor Karla IL, gradio ga Van- 
vitelli, počet 1752, s raskošnom kapelicom, kazalištem, bo- 
taničkim vrtom, perivojima, vodopadom (Versailles na- 
puljskih kraljeva). Biskupsko je sjediste. Ima pinakoteku 
(napulj. škola), tehnički zavod i druge kulturne ustanove. 
Ima veleobrt svile, sapuna, kemikalija i trgovinu vina i 
voća. — Ca. Vecchia iz 8. st. s napuštenim palačama, kate- 
dralom sv. Mihajla iz 12. st. Ai MS. 

CASIQUIARE, 400 km duga rijeka na J južnoameričke 
republike Venezuele. Ona čini vezu između rijeka Orinoco 
i Amazona, kako je utvrdio Alexander Humboldt 1800. 
Orinoco se račva ili bifurkira i C. odvodi trećinu njegove 
vode prema J i utječe u Rio Negro, koji je pritok Ama- 
zone. Možda je otjecanje vode iz gornjega toka Orinoca 
u drugo riječje uvjetovano nižom osnovicom erozije u po- 
dručju Rio Negra. 2. 

CASIRI, Miguel, ** Tripoli (Sirija) 1710, + Escorial 1791, 
učeni maronit. U Rimu je izučavao arapski, sirski i kal- 
dejski. G. 1748 došao je u Spanjolsku i 1763 postao glavni 
knjižničar u Escorialu. Tu je izdao svoje djelo Bibliotheca 
Arabico-Hispafia Escurialensis (1760—70). To je katalog, u 
kojem je pobilježeno preko 1800 arapskih rukopisa iz 
knjižnice u Escorialu. Osobito je važan drugi svezak, u 
kojem se nalaze brojni zemljopisni i povijesni rukopisi, 
što pružaju dragocjene podatke o bojevima Arapa i 
kršćana u Španjolskoj. 

CASOTTI (Kažotić), Marco, * Trogir 1804, + Zadar 1842, 
književnik i novinar. Član starinskog plemićkog roda, u 
kojem se istaklo više sinova, među kojima je i dominikan- 
ski propovjednik i učitelj, zagrebački biskup, blaženi Augu- 
stin Kažotić (v.). C. je učio gimnaziju u Splitu i u Zadru, 
zatim je prešao u plemićki zavod Theresianum u Beč, gdje 
je učio na filozofskom fakultetu. Prekida nauke i ide u 
Mletke, odakle se vraća u Trogir i tu napiše svoje glavno 
djelo. Zatim je u Zadru urednik službenih novina Gazzetta 
di Zara, u kojima je objavio brojne književne članke. Pre- 
živjelo ga je samo jedno djelo: Milienco e Dobrilla, ro- 
manzo storico dalmata del XVII secolo (Zadar 1833), u 
kojemu, ugledajući se u Manzonijeve I promessi sposi (I. 


638 


izd. 1827) i njegove imitacije, a vjerojatno po nekoj do- 
maćoj legendi, iznosi povijest jedne romantične nesretne 
ljubavi nastojeći pri tom prikazati dalmatinsku sredinu, 
temperamenat i raspojasani »narodni duh, koji je bio, i 
sada je, svojstven slavenskim narodima« (kako on kaže). 
To djelo ide u red romana talijanske romantike s nekim 
ličnim odlikama, pisan s toplinom, ali i s manama te struje, 
jer je C. upadao u sentimentalnost i volio potresne avan- 
turističke pothvate, jednako kao i tadašnji Manzonijevi 
epigoni Guerrazzi, Grossi, Cantu i dr. Veoma se svidjela 
ta knjiga, te je izašla u više izdanja; na hrvatski ju je 
preveo B. Matijaca (najprije u odlomcima u »Domu i svi- 
jetu« 1889, a zatim je pretiskana kao knjiga u Zagrebu 
1890, 1913 i 1924); i Matiji Banu poslužila je za dvije tra- 
gedije (1850, 1851); bilo je i slikara, koji su se nadahnjivali 
na tom sujetu (na pr. Paško Vučetić). Jamačno je taj Ca- 
sottijev roman ponukao Luku Botića, da i on potraži u 
povijesti rodnoga grada građu za sličnu pjesničku pripo- 
vijest, za svoju Bijednu Maru. C. je dao još dva bezna- 
čajna historička romana u duhu izobličene romantike: Il 
bano Horvath, storia del XIV secolo (1—11, Mleci 1840) iz 
hrvatske povijesti i Il berretto rosso, ossia scena della vita 
morlacca (Mleci 1843) iz Zivota dalmatinskih Zagoraca. U 
svom putopisu Le coste e le isole dell'Istria e della Dal- 
mazia (Zadar 1840) daje opis našega primorja i ondješnjih 
prilika; zanosi se našom narodnom pjesmom; ma da piše 
talijanski, ne drži ni sebe ni ostale Dalmatince Talijani- 
ma, nego ih nazivlje »Slavo-Dalmati«, a Kvarner zove »gra- 
nicom Italije«. 


LIT.: G. Franceschi, nekrolog u Gazzetta di Zara 1842; A. Petravić, 
Pete studije i portreti, Zagreb 1935. M. D-ić. 


CASPAR, 1. Erich, ** Berlin 14. XI. 1879, t Berlin 22. I. 
1935, njemački povjesničar, od 1930 profesor na berlin- 
skom sveučilištu. Proučavao je povijest papinstva, sura- 
đivao kod Kehrova izdanja papinskih isprava, izdao re- 
gistar Ivana УШ. (1912) i Grgura VII. (1920—23) te na- 
pisao rasprave Pipin und die rómische Kirche (1914), Die 
älteste rom. Bischofsliste (1926) i na veliko zasnovano 
djelo Geschichte des Papsttums von den Anfingen bis zur 
Hohe der Weltherrschaft, od koga su 1930—33 izašla 2 
sveska. U ostalim glavnim radovima obrađuje donju Ita- 
liju (Roger II. und die Gründung der normann.-sizil. Mo- 
narchie, 1904) i povijest njemačkog viteškog reda (Her- 
mann v. Salza u. die Gründung des deutschen Ordens- 
staates in Preussen (1924). 

2. Karl, * Friedrichshafen 13. III. 1879, njemački slikar. 
Utio je u Stuttgartu i kod Ludwiga Hertericha u Mün- 
chenu. Krajolike svoga zavičaja slikao je pod dojmom Cé- 
zanneovih djela. G. 1906 otputio se u Italiju, gdje se za- 
nosio za Giottom i stvarao slike, ponajviše freske, vjerskog 
značenja. U daljem njegovu razvoju prevladava čežnja za 
mistično-ekstatičkim izražajem, i to ga je sklonilo, da pre- 
uzme vodstvo »Nove secesije« skupine miinchenskih 
umjetnika. Kako je imao vrlo razvijen smisao za velike i 
slobodne kompozicije, zanosio se i nadalje za izrazito svi- 
jetle, jednoliko rasplamsale boje. Njegovim su freskama 
ukrašene crkve u Hendorfu (1905) i Binsdorfu, Križni 
put u Balingenu (1906) i kor sv. Jurja bamberške stolne 
crkve; od njegovih slika na platnu iz područja religije spo- 
minjemo ove: Sv. Ivan na Patmu (1911), Noli me tangere 
(1912, u Magdeburgu i Kölnu), Jakov se bori s anđe- 
lom (1917, Minchen, Staatsgalerie). Mnogo snažnih C-ovih 
krajolika nalazi se u galerijama i u privatnim rukama. 

3. Maria, rođ. Filser, * Riedlingen 7. VIII. 1878, izrazita 
slikarica krajolika, žena prijašnjega. Po Cézanneovu uzoru 
odlučuje kod nje dojam prirode na čovjeka. U snažnim i 
sočnim krajolicima, razasutim po muzejima i privatnim 
zbirkama, obrađuje motive iz južnonjemačkog sredogorja 
i iz Italije. Slikala je često i mrtvu prirodu. 

LIT.: J. Baum, K. und M. C., Zeitschr. f. bild. Kunst, 
30. 1918. à 

CASS, Lewis, Ж Exeter 9. X. 1782, + Detroit 17. XI. 1866, 
sjeveroamerički političar i državnik. G. 1802 postaje od- 
vjetnik, 1812 sudjeluje u ratu protiv Engleske, 1813—31 
kao guverner organizira teritorij drZave Michigan i una- 
preduje kolonizaciju, 1831 je tajnik ministarstva rata Jack- 
sonova kabineta, 1836—42 poslanik u Parizu, 1845—48 
senator, 1846 propada kao kandidat demokratske stranke 
za predsjednika protiv Z. Taylora, 1857—60 državni je 
tajnik u Buchananovu kabinetu, a 1860 povlači se u pri- 
vatni život. Dok je bio senator, u pitanju robova zauzima 
stajalište, da svaka od saveznih država ima za se odlučiti, 

kako će postupati. U to vrijeme daje i definiciju Mon- 
roeove doktrine: savezne se države imaju oprijeti svakom 
pokušaju evropskih vlasti, da anektiraju koju američku 
državu između Panamske prevlake i Nove Granade ili da 
je stavljaju pod svoj protektorat. Njegov publicistički rad 
ide usporedno s političkim djelovanjem. 

BIBL.: Inquiries Concerning the History, Traditions and Languages 
of Indians Living Within the United States (1823); France, Its King, 
Court and Governement (1840). 

CASSADO, Gaspar, Ж Barcelona 30. IX. 1898, španjolski 
virtuoz na violoncellu i skladatelj. Glazbu je učio u ro- 
dnom gradu (u Casalsa). Kao virtuoz proslavio se u broj- 
nim koncertima na turnejama u Evropi i Americi. Skladao 
je koncertne skladbe za violoncello kao i komorno-glazbe- 
na djela. Nastupio je i u Zagrebu. B.Š. 

CASSAGNAC, 1. Bernard-Adolphe, Granier de, * Avć- 
ron-Bergelle 11. УШ. 1806, + Couloumé 31. I. 1880, fran- 
cuski publicist i političar. Glavni urednik Globea, sura- 
đuje u Journal des Dćbats i Presse, zatim uređuje listove 
L'Époque (od 1845), Le Pouvoir (od 1850), La Nation (od 
1863), Le Pays (od 1866) braneći u žestokim polemikama 
romanticizam i Guizotovu politiku. Pod trećim carstvom 
protivnik je republike, pristaša apsolutizma i ostaje bona- 
partist i nakon 1870. 

BIBL.: Glavna su mu djela: Histoire des classes ouvriéres et des 
classes bourgeoises (1837); Histoire des causes de la Revolution fran- 
çaise, 4 sv. (1850); Histoire de la chute du roi Louis-Philippe, de la 
République de 1848 et du rétablissement de l'Empire, 4 sv. (1857); Sou- 
venirs du second Empire, 3 sv. (1879—82). 

2. Paul, Granier de, ** Pariz 2. XII. 1843, + Saint-Viátre 
4. XI. 1904, francuski publicist i političar, sin pređašnjega. 
I kao glavni urednik lista Le Pays (od 1871) i kao zastupnik 
(od 1876) ističe se kao odlučan bonapartist. Sudjeluje u 
pokušaju drž. prevrata Mac Mahona. 


CASSAS, Louis Francois, * Azay-le-Ferron 3. IV. 1756, 
T Versailles 2. XI. 1827, francuski slikar. Učio je kod 
Lagrenćea, zatim je boravio u Rimu, a nakon toga je na 
poziv jednog društva prijatelja umjetnosti poduzeo puto- 
vanje u Istru i Dalmaciju (1782), odakle je donio crteže i 
arhitektonske izvode, objelodanjene 1802 pod naslovom 
Voyage pittoresque et historique de l'Istrie et de la Dal- 
matie... Ouvrage orné d'estampes, cartes et plans dessi- 
nés et levés sur les lieux par C. peintre et architecte 
(Pariz). Djelo je tekstom popratio Joseph Lavallée (1747 
do 1816) prema putnim bilješkama Cassasa i različnim 
tiskanim izvorima, poimence prema  Fortisu. Međutim 
je C. pratio francuskog poklisara u Carigradu Choiseul- 
Gouffiera i proputovao Troju, Svetu Zemlju, Siriju i 
Egipat te počeo objelodanjivati Voyages pittoresques de 
la Syrie, de la Phćnicie, de la Palestine et de la basse 
Egypte (do 1790 izašlo je 30 svezaka, no djelo nije do- 
vršeno, jer je dio crteža uništio požar). Objelodanio je 
također Grandes vues pittoresques des sites et monuments 
de la Gréce, de la Sicile et des sept collines de Rome, 
dessinées et gravées à l'eau forte, au trait... avec un 
texte par C. F. Laudon, Pariz 1813. Osnovao je galeriju 
uzoraka graditeljstva različnih naroda, što se nalazi u 
Ecole des beaux-arts u Parizu. 

LIT.: J. D., Split à la fin du XVIIIe siècle d'après un voyageur 
français, Annales de l'Institut français de Zagreb, 1941. J. D-e. 

CASSEL, Gustav, * Stockholm 20. X. 1866, švedski eko- 
nomist, od 1904 profesor političke ekonomije na sveuči- 
lištu u Stockholmu. 

Svojim sistemom teoretske ekonomije (t. zv. kvantitativno-soci- 
jalna teorija) zauzima posebno mjesto između univerzalizma te histo- 
rijske i matematske škole (sistem ravnoteže). C. otklanja glavne teze 
klasične škole, napose načelo uzročne povezanosti gospodarskih po- 
java i periodicitet gospodarskih zbivanja, izbacuje iz ekonomije pro- 
blem vrijednosti, a priznaje samo nauku o cijeni. Ekonomija je po njemu 
cjelovita društvena pojava, koju treba kao takvu promatrati i skupno 
proučavati, a ne analizirati pojedine stadije zasebno (proizvodnju, 
podjelu, potrošnju). Protivno od Bčhm-Bawerka smatra, da su ka- 
mati cijena čekanja. Visinu kamata (kamatnu stopu) određuje po- 
nuda i potražnja čekanja. Po C-u za ekonomiju je bitan elemenat 
kvantitativnost, t. j. svi se gospodarski odnosi mogu kvantitativno 
izraziti (mjerljivost gospodarskih odnosa). Slično kao američka sin- 
tetska škola (Mitchell) upotrebljava i C. mnogo brojidbu za stva- 
ranje zaključaka. Središnja je točka njegove teorije — teorija cijena. 
Cijenu definira kao funkciju raspoloživih dobara i postojećih potreba. 
Sve su cijene međusobno u potpunoj ravnoteži, a u cijeni se ukrštava 
ponuda i potražnja po načelu rijetkosti (Knappheit, scarcity). Na tim 
pojmovima i tezama tumači C. cjelokupno gospodarsko zbivanje. Pri 
tom primjenjuje metodu postupnog približavanja, t. j. postavlja naj- 
prije apriorističku pretpostavku, koju zatim primjenom načela poje- 
dnostavljenja i traženjem prosječnih slučajeva sve više priblizuje 
gospodarskoj stvarnosti. C-ovoj se teoriji, a napose njegovoj teoriji 
cijena, prigovara, da daje tumačenje ex post, a da ne može dati 

















































































dublje analize samih gospodarskih pojava. Oblikovana je cijena samo 
posljedica izvjesnog prethodnog procesa, pa prema tome ne moše ona 
tumačiti sam taj proces, kako to C. želi dokazati. 

C. je stekao velik ugled u svijetu svojim studijama o 
rješavanju valutnog problema u svijetu, napisanima poslije 
svjetskog rata. Naročitu pažnju pobuđuje na bruxelleskoj 
konferenciji od 1920 njegov memorandum The World's 
Monetary Problem. Iza toga piše još nekoliko memoran- 
duma za različite konferencije (u Genovi, Londonu, Že- 
nevi) i postaje međunarodni stručnjak za valutarne pro- 
bleme. Naročito se bavio problemom novca i promjenom 
mjeničnih tečajeva. Razvija teoriju o »paritetu kupovne 
snage«, u kojoj visina mjeničnih i valutarnih tečajeva ovisi 
о odnosu kupovne snage novca odnosnih država. C. su- 
djeluje kod rješavanja svih važnijih valutarnih problema 
Švedske, a njegova je zasluga većim dijelom organizacija 
švedskog novčarstva. 

BIBL.: The Nature and necessity of Interest, London 1903 (kri- 
tika Bóhm-Bawerkove teorije vrijednosti i kamata); Theoretische So- 
zialókonomie, Leipzig 1918, 19325; The World's Monetary Problem 
(memorandum za bruxellesku konferenciju od g. 1929); Money and 
Foreign exchanges after 1914, London 1922; Fundamental Thoughts on 
Economics, 1925; Post-War Monetary Stabilisation, 1928; The Crisis 
- in the World's Monetary System, 1932; The Downfall of the Gold 
Standard, 1936; On Quantitative Thinking in Economics, London 1935. 

LIT.: A. Amonn, Cassel's System der theoretischen Nationalóko- 
nomie (Archiv f. Sozialwissenschaft u. Sozialpolitik, sv. 51, I., 1924); 
N. Mirković, Kvantitativna socijalna teorija Gustava Cassela (Eko- 
nomist, Zagreb 1940). ML 


CASSETTA, Salvus, * 1413, + 1483, talijanski dominika- 
nac, magister s. Palatii. Na želju papinu imenovan je gene- 
ralom reda 1481. Kada je dominikanac nadbiskup Andrija 
Jamometić htio nastaviti baselski koncil, poslao je papa 
Cassettu, da to onemogući. Cijeli mjesec listopad 1482 ra- 
dio je C. na tom, da odbije od Jamometića baselski ma- 
gistrat i cara Fridriha. To mu je najposlije pošlo za rukom. 
Baselski magistrat zatvori Jamometića te ga ne htjede 
izručiti, dok ga 1484 ne nađoše mrtva u tamnici. 

LIT.: Qućtif-Echard, Scriptores O. P., 1.; Mortier, Histoire des Mai- 
tres Gćnćraux, IV., Pariz. H.B. 

CASSIA — Kasija. 

CASSIA VIA — Kasijeva cesta. 

CASSIANUS, Joannes Eremita, * oko 360, + 432, monah 
i crkveni pisac. Da upozna asketskomonaški život, pošao je 
k pustinjacima u Egipat, gdje je zajedno s njima provodio 
vrlo strog život. Zatim ode u Marseille, gdje posta opat. 
Bio je glava t. zv. Marsejevaca pelagijanaca. Napisa De 
institutis coenobiorum (12 knjiga), u kojima opisuje vanj- 
ski monaški život, a unutarnji u Collationes patrum (24 
knj.), u kojima iznosi svoje navodne razgovore s egipatskim 
pustinjacima; osobito u 13. razgovoru razvija svoju krivo- 
vjersku nauku o istočnom grijehu i milosti. Umro je po- 
miren s Crkvom. 

LIT.: Alzog, Handbuch der Universal-Kirchengeschichte, I; Hergen- 


Tóther-Kirsch, Handbuch der allgemeinen Kirchengeschichte, 1.; C. 
Cantü, Storia universale, III. B. S, 


CASSINI, obitelj éuvenih astronoma, koji su svi radili 
i upravljali novoosnovanom zvjezdarnicom u Parizu. 

1. Giovanni Domenico, * Perinaldo kod Nizze 8. VI. 
1625, + Pariz 11. IX. 1712. G. 1650 profesor astronomije na 
Sveučilištu u Bologni, 1669 član pariske akademije i prvi 
upravitelj zvjezdarnice u Parizu. Odredio vrijeme rotacije 
Sunca, otkrio i odredio vrijeme rotacije Jupitera, Marsa i 
Venere; otkrio 3 Saturnova satelita. Djelo: Les Éléments 
de l'Astronomie vérifiés (1684). 

2. Jacques, * Pariz 8. IL 1677, + Pariz 18. IV. 1756, 
od 1694 član pariske akademije, istakao se pri nastavku 
i reviziji francuskog mjerenja meridijana. 

. BIBL.: Traité de la grandeur et de la figure de la 
Eléments d'astronomie et tables astronomiques, 2 sv., 1740. 
3. César Francois de Thury, * Pariz 17. VI. 1714, + Thury 
4. IX. 1784, sin Jacquesa; 1736 član pariske akademije. Za- 
služan za izradbu zemljopisne karte Francuske. 

BIBL.: La méridienne de l'observatoire royal de Paris, verifiće 
dans toute l'étendue du royaume par de nouvelles observations, Pa- 
riz 1744; Observations faites pour la vérifications du degré du méri- 
ien compris entre Paris et Amiens par MM. Bouguer, Cassini, Camus 
Pingrć, Pariz 1757. 

4. Jacques Dominique, Comte de Thury, * Pariz 30. VI. 
148, + Thury 18. X. 1845, sin Césara Francoisa, član pa- 
iske akademije. Usavršio zemljopisnu kartu svoga oca 
1793 završio je s 180. listom. 

BIBL.: Exposé des opérations faites en France еп 1787 pour la 
onction des observatoires de Paris et de Greenwich par Cassini, Mé- 
hain et Legendre, Pariz 1791. K. K-i. 
CASSINIJEVE KRIVULJE (kasinoide) su krivulje 4. 
reda, definirane kao geometrijsko mjesto točaka u ravnini, 


Terre, 1720; 

od kojih svaka ima to svojstvo, da je produkt njezinih 
udaljenosti od dvije čvrste točke te ravnine konstantan. U 
slici РР - FeP = c. Vrst Cass. krivulje zavisi o odnošaju te 
konstante c prema konstantnoj udaljenosti točaka Fi i Fe 
(koje se zovu žarišta ili fokusi). Ako je Ёз Ёз = 2a, tada za 
c>a imamo vrst I, za c=a || 2 vrst Il, za a<c<a V2 vrst III, 
za c=a vrst IV te za c<a vrst V; pri tom vrst II čini pri- 
jelaz od vrste I u III, a IV iz III u V. Vrst IV se zove 
lemniskata, a V Cassinijevi ovali. 

















CASSINIJEVE KRIVULJE 


Ove je krivulje našao astronom Giov. Domenico Cassini 
(1625—1712) u namjeri, da njima nadomjesti Keplerove 
elipse kao staze planeta. Javljaju se kod obojenih slika, 
što ih pokazuju optički dvoosni kristali u polarizacionom 
aparatu. Cass. krivulje su poseban slučaj Perzejevih spi- 
ričnih krivulja. 

LIT.: G. Loria, Spezielle algebraische und transzendente ebene Kurven, 
I. sv., 2. izd., Leipzig-Berlin 1910. T6. C. 

CASSIRER, 1. Ernst, * Breslau 28. VII. 1874, profesor u 
Hamburgu. Pripada marburškoj filozofskoj školi (Marbur- 
ger Schule) novokriticizma, uz Cohena i Natorpa. U duhu 
legicističke filozofije zabacuje dualizam teorije i opažanja; 
i opažajni materijal pretpostavlja već teorijske principe ili 
kategorije, koji kaotičnu osjetnu građu oblikuju u opažajni 
svijet. Empirija zavisi o logičkom sistemu. Sve znanosti o 
prirodi, kako njihova opća teorija, tako i njihov empirijski 
materijal, u zadnjem su redu »misaone konstrukcije«. 
Osim čiste spoznajne funkcije, dakle znanstvenog mišljenja, 
Cassirer proučava i funkciju jezičnog, mitsko-religijskog 
mišljenja te umjetničkog »gledanja«. Iz ovih posebnih 
funkcionalnih pretpostavaka izviru različiti kategorijski su- 
stavi, koji su osnovi za različite slike o svijetu (perspek- 
tivizam). U djelu Philosophie der symbolischen Formen 
(2 sv., 1923—24) proučava logiku jezika i mitskog mišlje- 
nja. U svom ranijem djelu Substanzbegriff und Funktions- 
begriff (1910) razmatra međutim spoznajno-teoretske osnove 
eksaktnih znanosti: moderne matematike, fizike i kemije. 
Pisac je povijesti spoznajnoteoretskog problema u novo- 
vjekoj filozofiji: Das Erkenntnisproblem in der Philosophie 
und Wissenschaft der neueren Zeit (3 sv., 1922—23?). Ostali 
su mu znatniji radovi: Freiheit und Form (19234), Idee und 
Gestalt (19242), Individuum und Kosmos in der Philosophie 
der Renaissance (1927), Die Philosophie der Aufklärung 
(1932). S. P-i. 

2. Paul, Ж Görlitz 21. II. 1871, + Berlin 7. I. 1926, ber- 
linski trgovac umjetninama. Zajedno s bratićem Brunom C. 
— koji se 1900 od njega odijelio i osnovao značajno na- 
kladno poduzeće za književnost i umjetnost — otvorio 
je umjetnički salon, kojem .je naskoro dodao i nakladu 
umjetničkih djela. Povremenim izložbama svoga salona 
postao je osobito zaslužan za moderna umjetnička na- 
stojanja, a zalagao se s uspjehom i za francuske impre- 
sioniste. G. 1899 sudjelovao je pri osnutku »Berlinske sece- 
sije«, a poslije njezina rascjepa 1913 i pri postanku »Slo- 
bodne secesije«. nO 

CASSITERIT —- Kositrena ruda. 

CASSIUS — Kasije. 

(Foto Alinari) 
ANDREA DEL CASTAGNO, Portret Pippa Spana 


CASTAGNO, Andrea del, * Castagno (Toscana) oko 
1410, + Firenca 19. VIII. 1457, talijanski slikar. Bio je se- 
ljačkog podrijetla, očito štićenik Medicija, koji su u nje- 
govu zavičaju imali posjede. Učio je kod Paola Uccella, 
a izgrađivao se i na djelima Donatella i Masaccia. Nje- 
gova sumorna i teška narav smetala mu je da stvori re- 
mek-djela poput svojih uzora, no valja priznati, da mu je 
osjećaj za plastičnost bio jak i snaga u monumentalnom 
izražavanju neprisilna, a strastveno je težio i za perspek- 
tivnim skraćenjima. Za Palazzo del Podestà portretirao je 
oko 1430 pogubljene protivnike Medicija, pa je radi tih 
slika i dobio nadimak degli Impiccati (obješenih). Kasnije 
je izradio al-fresco portret kondotijera Niccolo da Tolen- 
tino na konju (Firenca, katedrala). Od njegovih djela sa- 
čuvali su se još likovi Ivana Krstitelja i sv. Franje u S. 
Croce i Sv. Trojstvo u SS. Annuncijati, ali su mu jamačno 
najbolja djela Razapinjanje na križ, Posljednja večera i 
devet pojedinačnih likova u prirodnoj veličini (sve u 
muzeju S. Apollonije). 





(Foto Anderson) 


CASTEL GANDOLFO, Panorama 


CASTAGNO — CASTELLAZZO DI FONTANELLATO 


LIT.: W. Waldschmidt, A. del C., Berlin 1906; D. Sinibaldi, A. del C., 
L'Arte 36, 1933. F. C. 


CASTELAR, Emilio, * Cadiz 8. IX. 1832, + San Pedro 
del Pinatar 25. V. 1899, španjolski političar i književnik. 
Najprije je novinar, zatim profesor povijesti na sveučilištu 
u Madridu (1857—64), ali radi demokratskoga i republikan- 
skoga rada mora bježati u Francusku. Iza povratka 1868 
izabran je 1869 u ustavotvornu skupštinu. Protivi se pro- 
glašenju vojvode Amadeja od Aoste kraljem (16. XI. 1870), 
a iza njegove abdikacije (11. II. 1873) postaje ministar 
vanjskih poslova pa ministar predsjednik. Njegov rad na 
ustaljenju republike konačno je prekinut proklamacijom 
Alfonsa XII. za kralja (29. XII. 1874). I dalje biran za za- 
stupnika ni za monarkije se ne odriče do smrti republi- 
kanskoga programa. Zagovornik je saveza romanskih na- 
roda. Smatran je najboljim španjolskim političkim govor- 
nikom svojega vremena. Značajno je, da je jednim brzo- 
javom 1890 pozdravio Strossmayera kao »prvoga govornika 
Evrope«. Strogi kritičari ne vide u njegovim povijesnim 
djelima veće znanstvene vrijednosti. A. Šenoa, ocjenjujući 
njegov rad, nazvao ga je idealistom i jednim od najsla- 
bijih državnika (Vienac 1876). 

BIBL.: Glavna su mu djela: La civilización en los cinco primeros 
siglos del Cristianismo, 2. izd., 3 sv. (1859—62); Historia del movi- 
miento republicano en Europa, 2. izd., 9 sv. (1874); Discursos parla- 


mentarios y politicos, 4. sv. (1885), 2. sv. (1912); El suspiro del moro, 
4 sv. (1885—86). 


) 

CASTEL GANDOLFO, gradić u Albanskim brdima (426 
m) jugoistočno od Rima. Leži na brežuljku jugozapadno od 
Albanskog jezera. Poznat je kao ljetno papinsko sjedište. 
Na ostatcima navodno Domicijanove vile dao je Urban 
VIII. sagraditi (po nacrtima Maderne) veliku palaču, koja 
je kasnije dograđivana. Služila je kao papinski ljetnikovac 
s prekidom od 1875 do 1929. Osim toga ima lijepih ljetni- 
kovaca rimske vlastele. A.MS. 

CASTELLAMARE. 1. C. di Stabia, gradić na mjestu 
rimskog Stabija, okružni grad s lukom i kupalištem na 
jugoistočnom kraju Napuljskog zaliva, 46.469 stan. (1936). 
Grad je biskupsko sjedište; ima lijepu katedralu, različite 
palače, a bogat je i različitim mineralnim vrelima; ima 
arsenal i brodogradnju. Središte je trgovine vinom, živo- 
tnih namirnica i ribarstva. 

2. C. del Golfo (18.120 stan., 1921), grad i luka u isto- 
imenom zalivu na sjevernoj obali Sicilije, malo trgovačko i 
ribarsko središte. U staro doba luka Segeste. A. M. S. 

CASTELLANOS — Ples. 

CASTELLAZZO DI FONTANELLATO zove se jedna 
od najvećih terramara gornje Italije, koja se nalazi u pokra- 
jini Parma i koju je istraživao Luigi Pigorini od 1888—96 i 
točno joj odredio plan rasporeda. Prostor po prilici od 18 
hektara ima oblik dugoljastog trapeza s dvije usporedne stra- 
nice, koje u gornjem dijelu omeđuje mnogo kraća pravokutna, 
a u donjem kosa stranica. Taj prostor opasan je 30 m ši- 
rokim jarkom s 15 m širokim nasipom s nutarnje strane, 
u koji je kroz posebni kanal voda dovedena, a kroz drugi 
oticala. Jarkom zaokvirenu površinu presijecaju unakrst 
dvije, 15 m široke ulice, a svaki kvadrant, što ga omeđuju 
ove ulice i jarak, dijele 7,5 m široka uzdužna i po dvije 
pola tako široke poprečne ulice, tako da na svaki otpada 
po šest dugoljastih četvorina (insulae), u kojima su bile 
izgrađene kuće i kolibe stanovnika. Raspored istočne pole 
razlikuje se od rasporeda zapadne time, što je na prostoru, 
koji se nalazi nasuprot 4 srednje inzule, iskopano jednako 
veliko duboko umjetno jezerce, a usred njega je nasut 100 
m dug, a 50 m širok otok, spojen s tri mosta, koji vode u 
glavne ulice naselja, a usred njega udubeno je u zemlju 
pet četverastih bunara, koji su jedan do drugoga poredani 
u manjoj osi pačetvorine. Pigorini, po analogijama, ustano- 
vljenim u Rimu i na germanskom limesu u Homburgu, daje 
ovim bunarima sakralno značenje i drži, da je otok s jar- 
kom glavna area limitata naselja, te da glavne ulice na- 
selja, koje se križaju u središtu, odgovaraju posve pravi- 
lima rimske delimitacije i auguralne discipline, te bi gla- 
vna ulica bila cardo maximus, a unakrsna decumanus ma- 
ximus, i da je ta auguralna nauka prema tomu prethisto- 
rijskog podrijetla, koju su pomno sačuvali do rimskog 
doba te su je, valjda po jednako starom ceremonijalu, pri- 
mjenjivali kod delimitacije templuma, kolonijalnih grado- 
va, legionarskih kastra, pa i kod osnove za Dioklecijanovu 
palaču u Splitu. Za datiranje starine ovog podrijetla deli- 
mitacije važni su nalazi, koji pripadaju isključivo prvoj 
poli brončanog doba, jer je glavno oružje isključivo od 
bronca. Sjekire imaju oblik običnog klina, zarubljenog ili 


















































krilima providenog klina (palstaba) i klina s peticom na 
sredini, dok šupljih kelta i njima suvremenih brončanih 
predmeta nema uopće. 

Nema sumnje, da je ova terramara, kao i većina gornjo- 

italskih, djelo prvih indoevropskih doseljenika, i da su La- 
tini i njihove kolonije u Laciju neposredni starenici nase- 
lja, koji bi slali svoj ver sacrum u svijet, da osniva novu 
naseobinu, kada bi im prostor u kojem naselju postao 
pretijesan. CD; 
- CASTELLI, Ignaz Franz, * Beč 1781, + Beč 1862, nje- 
mački pjesnik; neko vrijeme dramski pjesnik na bečkom 
dvorskom kazalištu, a kasnije činovnik u upravi Donje 
Austrije. C. je jedan od najpoznatijih starijih austrijskih 
pjesnika, koji se za svoje brojne, ali dosta slabe drame, 
lakrdije, travestije i operne tekstove služio i dijalektom. 
Na zagrebačkoj pozornici njemačke su družine mnogo 
prikazivale ne samo Castellijeve vlastite igrokaze, nego i 
njegove preradbe tuđih komada. 

LIT.: B. Breyer, Das deutsche Theater in Zagreb, Zagreb 1938. S. T. 

CASTELLIERE, naziv, kojim talijanski arheolozi pro- 
Zvaše prethistorijske gradine, koje po svom obliku, stru- 
kturi i arheološkim nalazima posve odgovaraju ilirskim 
radinama s ovu stranu Jadrana. Njih su i u brdovitim 
krajevima sjeverne Italije posagradila ilirska plemena, koja 
Za svojih seoba dospješe na Apeninski poluotok. С.Т. 

CASTELLIONE, prastara patricijska porodica milanska, 
kojoj je pripadao papa Celestin V. (1241), feudalci u Gor- 
njoj Italiji. Kralj Matija podijelio je Bartolu, sinu Jakoba 
de C, plemstvo i grb te građanska prava grada Zagreba i 
Senja. To im je potvrdio i kralj Vladislav I. 1494, Kao na- 
metnuti građani Zagreba i Senja nijesu bili obvezani na 
»straže«, ali su inače imali sva građanska prava. F. 

CASTELLO BRANCO, Camillo, * Lisabon 16. III. 1826, 
T San Miguel de Seide (Minho) 6. VI. 1890, portug. knji- 
Zevnik. Po naravi strastven, nemiran, zanesen romanti- 
čkim idealima, provodio je buran život, te su njegovi pone- 
što pustolovni pothvati imali često odjeka i u javnosti. 
Oslijepivši i ne mogavši se duševno smiriti sam je sebi 
oduzeo život. C. je bio veoma plodan pisac, te je u svojih 
stotinu djela ostavio sliku svoga neobuzdanog, dinamičkog 
temperamenta (pogotovu u djelima autobiografijskog zna- 
čaja). Pisao je sentimentalne, senzacionalne romane, u 
kojima junaci podliježu naglim, žestokim osjećajima, i no- 
vele, koje vjerno prikazuju društveni život Portugala u 
njegovo doba; objavljivao je i drame, komedije, povijesne 
rasprave i književne kritike. 

BIBL.: Najpoznatija su djela C-ova: Amor de perdicao, 1862; Me- 
morias do carcere, 1862; Amor de salvagao, 1864; Scenas contempora- 
neas, 1864; O Judeu, 1865; Paco de Ninaes, 1867; Novellas do Minho 
(12 svezaka), 1875—77; Eusebio Macario, 1879. 


LIT.: P. Osorio, Castello Branco, a sua vida, a seu genio, a sua 
obra, Porto 1908. J. An-s. 


CASTELLON DE LA PLANA, 1. španjolska pokrajina 
uz Valencijski zaljev, u riječnim dolinama i primorskim 
ravnicama obilato natapana i dobro obrađena (vino i ma- 
slina, južno voće i grožđe), ima 308.746 stan. (1930) na 
6465 km?, 48 na km?; 2. glavni grad istoimene pokrajine, 
pravilno građen u plodnoj ravnici 3 km dalje od mora, 
ima 36.781 stan. (1930). Stolna crkva ima lijep ulaz i to- 
ranj visok 46 m. Poljodjelski veleobrt i živahnu trgovinu 
voćem podupiru pomorske i željezničke veze. N. Z. 

CASTELNAU, Edouard, vicomte de Curičres de, * Saint- 
Affrique 24. X. 1851, francuski general i političar. С. 1869 
stupa u vojsku, 1870—71 sudjeluje u francusko-njemačkom 
ratu. Iza različitih vojnih služba 1911 postaje zamjenik 
glavara glavnog stožera. Na početku svjetskoga rata vojni 
je ministar, pa zapovjednik 2. vojske u Lotaringiji, 1915 
kao zapovjednik francuskih vojska u središtu vodi bitku 
u Champagni (25. IX. 1915), zatim postaje glavar glavnoga 
stožera maršala Joffrea. Potkraj rata imao је na desnom 
francuskom krilu u Lotaringiji poduzeti ofenzivu, koju je 
preteklo primirje (11. XI. 1918). G. 1919 izabran je za 
narodnog zastupnika, te je predsjednik komisije, koja ima 
donijeti (1923) vojne zakone. Pripadao je francuskoj 
narodnoj struji, koja pobija svaki internacionalizam, i bio 
vođa francuske katoličke lige. 

CASTELNUOVO, 1. Enrico, * Firenca 1839, + Mleci 1915, 
talijanski književnik. Profesor u Mlecima. Lak i zabavan 
pripovjedač, pisac brojnih romana i novela, u kojima izno- 
si većinom socijalne probleme. Najbolji su mu romani 
Lonorevole Paolo Leonforte (1894), I Moncalvo (1913), П 
fallo di una donna onesta (1897) i zbirke novela Alla fine- 
stra (1885), Sulla laguna (1900), Ultime novelle (1906). 

Kod nas su C-a mnogo prevodili (Kod prozora, pr. F. Boneta, Hrv. 
bibl, 1883; Brodolom, pr. M. Lovrenčević, Dom i svijet, 1888; Dovetti- 
na ispovijed, Narodne Novine, 1888; Dva sata željeznicom, Vienac, XII.; 
Ivankin Božić, Prosvjeta XV.; Kod prozora (Kugli); Njegova preuzvi- 
šenost na praznicima, pr. K. T. Zajčić, Vienac XXIX; Odrješnik, Pro- 
svjeta XVIII; Snieži, pr. V. P. Bršljanski, Obzor 42—46, 1896; Dvoboj, 
Krim. bibl., IX.; Pinina baština, Hrvatska Smotra, 1907). 

LIT.: G. Bodriga, E. C., Mleci 1916; L. Russo, I narratori, Rim 1923; 
B. Croce, La letteratura della nuova Italia, VI., Bari 1941. М. D-ić. 

2. Guido, * 14. VIII. 1865, talijanski matematičar, član 
Akademije dei Lincei. Učenik Veronesea, pod čijim se je 
uplivom dao na proučavanje projektivne geometrije hiper- 
prostora; poslije je kao asistent prof. d'Ovidija prešao na 
proučavanje geometrije biracionalnih transformacija. G. 
1891 postaje profesor projektivne i analitičke geometrije 
na sveučilištu u Rimu. Od 1893 razvio je opsežan rad na 
polju teorije ploha. R. C. 

CASTELROSSO (grč. KaoreAAcptéos, Castellorizzo, Megiste, 
Meis), najistočniji otok u Dodekanezu, blizu obale Male 
Azije. Na 11,5 km? živi 2238 stan. (1936) ili 195 na 1 km?, 
ali ima mnogo vojske. Jedino naselje je istog imena. Do- 
maće je stanovništvo grčko i bavi se poljodjelstvom i ri- 
barstvom. Dobro su sačuvani stara nošnja i običaji. G. 1306 
osvojili su ga rodski vitezovi, 1522 Turci, 1913 Grci, a 1920 
Italija. АСМ. 

CASTELVECCHIO, Riccardo аі — Pulla Giulio. 

CASTELVETRO, Lodovico, * Modena 1505, + Chia- 
venna 21. II. 1571, talijanski pisac. Poznat je osobito radi 
Zestoke kritióke polemike s Annibalom Carom (v.). Dao je 
više različitih djela na polju književne kritike i talijanske 
gramatike. 

LIT.: G. Cavazzuti, L. C., Modena 1903; A. Fusco, La poetica di L. C., 
Napulj 1904; C. Trabalza, Storia della grammatica ital., Milan 1908. M. D-ić. 
. CASTEX, Raoul, * 1883, admiral francuske mornarice, 
jedan od najpoznatijih i najplodnijih modernih pisaca o 
pomorskoj politici, taktici i strategiji. Dio najznamenitije 
mu knjige Les Thćories Stratégiques preveo je kap. boj. 
broda H. Mundorfer pod naslovom More protiv Корпа. Ar. P. 

CASTI, Giovanni Battista, * Acquapendente (Viterbo) 
29. VIII. 1724, + Pariz 5. II. 1803, talijanski pisac. Nemiran 
i razuzdan duh. Mnogo putuje i izvan Italije; boravi duže 
u Beču, gdje je na dvoru naslijedio Metastasija. U Petro- 
gradu je bio u dodiru s Katarinom II. te je o njoj i o njenu 
dvoru napisao satirički spjev Poema Tartaro (1787). Pu- 
tuje i u Carigrad (1788) i daje zanimljiv opis tog puta 
(Relazione d'un viaggio a Costantinopoli) Na koncu je 
Živio u Parizu i bio vatren demokrat. C. je dao prve ori- 
ginalne talijanske »opere buffe« (na pr. Teodoro in Ve- 
nezia, 1784; Grotta di Trofonio, 1786). Autor je arkadskih 
kanconeta i raspojasanih i satiričkih novela u stihovima 
(Novelle galanti, 1793). Najpoznatiji mu je dug spjev Ani- 
mali parlanti (1802), u kojem je, polazeći od sredovječne 
francuske basne Roman de Renart (kao i Goethe u svom 
Reineke Fuchs, 1793), stvorio životinjski ep u novinarskom 
stilu, pun alegorija, satire i aluzija na suvremene političke 
prilike; zato se svidio i strancima, te ga prevode na fran- 
cuski, engleski, španjolski i njemački. 

LIT.: F. Bernini, Storia degli »Animali parlanti«, Bologna 1901; F. 
Visconti, Un viaggio a Costatinopoli, Rocca S. Casciano 1912; С 
Sindona, 11 Casti e il suo pensiero politico negli »Animali parlanti«, 


Messina 1925, . D-ié. 
CASTIGLIANO, Carlo Alberto, * Asti 9. XI. 1847, 

T Milan 25. X. 1884, inženjer. G. 1873 postavio je princip 

minimuma deformacione radnje i time dao nove smjernice 


proračunavanju statistički neodređenih nosivih konstrukcija. 
BIBL.: Najvažnija su mu djela: Nuova feoria sui sistemi elastici 

(Turin 1875), Théorie de l'équilibre des systémes élastiques et ses appli- 

cations (Turin 1881) i Manuale del l'ingegnere (Turin 1885). S.S. №. 


CASTIGLIONE, Baldassare, * Casatico (Mantova) 6. 
XII. 1478, + Toledo 2. II. 1529, talijanski književnik. Učen 
i svestrano obrazovan plemié, dobar vojnik, spretan di- 
plomat, vješt pisac i umjetnik, C. je jedan od najboljih 
predstavnika talijanskog Rinascimenta. Bio je u službi 
prinčeva na dvorovima u Mantovi i u Urbinu; putuje s 
različitim diplomatskim zadaćama na dvorove u Englesku, 
u Rim, u Španjolsku, gdje je bio papin nuncij. U Urbinu 
se sprijateljio s Raffaellom d'Urbino, koji mu je izradio 
divan portret. Osim latinskih i talijanskih pjesama dao je 
eklogu Tirsi, prikazanu u Urbinu 1506. Glavno mu je djelo 
Cortegiano (1528), koje je s Ariostovim epom Orlando 
furioso i s Bandellovim novelama najreprezentativniji knji- 
ževni odraz talijanske misli i života na vrhuncu renesanse. 
C. daje živu sliku savršenog dvorskog i uglađenog čovjeka 
opisujući u dijalozima život na dvoru u Urbinu. To je 
idealističko lice ondašnjeg talijanskog društva, dok su 

Machiavelli (Principe) 
i Guicciardini (Ricordi 
politici e morali) pri- 
kazali drugo, realisticko 
njegovo lice. C. obraća 
više pažnje vanjskim 
nego unutrašnjim odno- 
sima; po svom velikom 
iskustvu više je razno- 
ličan negoli dubok. Kul- 
turno-historička vrije- 
dnost Cortegiana nadi- 
lazi njegovo čisto knji- 
ževno značenje. Zna- 
čajno je za tradicional- 
nu skladnost Dubrov- 
бапа, da su oni zavo- 
ljeli to Castiglioneovo 
djelo: g. 1549 jedan du- 
brovački knjižar doba- 
vlja iz Mletaka šest 
eksemplara Cortegiana 
(K. Jireček, Archiv für 
slavische Philol. XXI, 
1899, 514). 

BIBL.: Il Cortegiano, annotato da V. Cian, 3. izd., Firenca 1929; 
Le рій belle pagine di B. C., scelte da G. Comisso, Milan 1929. 

LIT.: G. Bongiovanni, B. C., Milan 1929; V. Cian, Il conte B. C., 
u Nuova Antologia 16. VIII. 1929; G. Toffanin, La critica e il tempo, 


Turin 1930; A. Vicinelli, B. C., il cortigiano, il letterato, il politico, 
Turin 1931. M. D-ić. 


CASTILLA, Ramón, * Tarapacá 31. VIII. 1797, + Arica 
30. V. 1867, peruanski general i državnik. Najprije služi 
u španjolskoj vojsci (1816—20), zatim se bori protiv Špa- 
njolaca za samostalnost Perua pod San Martinom i Su- 
creom, a kao zapovjednik konjaništva sudjeluje u bitci 
kod Yungaya (20. I. 1839), kad su pobunjeni peruanski 
generali srušili Sancta Cruza, diktatora savezne države 
Perua i Bolivije, i uspostavili samostalnost Perua. U dva 
maha (1845—51 i 1858—62) postaje predsjednik republike 
i uspostavlja red u državi iza anarhije, uređuje državne 
financije, gradi prvu željeznicu (Lima—Callao), ukida 
ropstvo i smrtnu kaznu, a 10. XI. 1860 daje zemlji u kon- 
zervativnom i kršćanskom duhu ustav, kojim je razdijelio 
vlast na izvršnu, zakonodavnu i sudbenu. 

CASTILLOA ELASTICA Cerv., por. dudovke (v.), vrlo 
važna biljka za dobivanje kaučuka. Raste kao drvo visoko 
do 18 m s velikim i čitavim listovima i gustim cvatovima, 
u kojima se nalaze brojni sitni i neugledni jednospolni cvje- 
tovi. Domovina joj je u Srednjoj Americi, od Mexica do 
Perúa i Venezuele. Zbog vrlo brzog rasta neobično je po- 
desna za kulturu, koja je danas raširena nesamo u njezinoj 
domovini, nego i u drugim tropskim zemljama, osobito na 
Trinidadu, Ceylonu, u Novoj Gvineji i drugdje. Zareziva- 
njem u stablo curi iz ove biljke sok, iz kojeg se dobiva 
kaučuk columbia ili kartagena. F.K-n. 

CASTLE, 1. Eduard, * Beč 7. XI. 1875, + Beč 1940, nje- 
mački jezikoslovac i povjesničar, profesor za njemačku 
književnost. Pisao je mnogo o Lenauu i izdao njegova 
djela kao i djela drugih nekih austrijskih književnika (Rai- 
munda, Griina, Schreyvogela, Anzengrubera). Za nas je 
važna njegova suradnja u velikoj povijesti austrijske knji- 
Zevnosti Deutsch-osterreichische Literaturgeschichte, Beč 
1899—1937, gdje nastavlja rad J. W. Nagla i J. Zeidlera, a 
u kojoj je obrađena i njemačka književnost, nastala u 
našim krajevima. A. S-r. 

2. William Ernest, Ж Alexandria O. 25. X. 1867, američki 
zoolog i genetičar. Od 1897 do 1936 predavao je na Har- 
vardovu sveučilištu. Sada je umirovljen i radi na kalifor- 
nijskom sveučilištu u Berkeleyu, Calif. Istaknut radnik u 
prvim danima genetike. Istražuje naslijeđe glodavaca, na- 
ročito miševa, štakora i kunića. Najpoznatija mu je knjiga 
Genetics and eugenetics, 1916. M. D-c. 

CASTLEREAGH, Henry Robert Stewart, markiz od 
Londonderryja, * Mount Stewart (Down) 18. VI. 1769, + 
Cray Farm (Kent) 13. VIII 1822, engleski drZavnik. G. 
1793 élan irskog parlamenta, a pod svojim rodakom, pod- 
kraljem lordom Camdenom, visi tajnik za Irsku. Pomagao 
je Pittu kod provadanja sjedinjenja Irske s Engleskom 
1801, došao u engleski parlamenat, 1802 postao predstojnik 
indijskog kontrolnog ureda, 1805 ministar rata i kolonija 
u Pittovu ministarstvu. Odstupi nakon njegove smrti g. 
1806, u Portlandovu kabinetu opet ministar rata g. 1807 

CASTIGLIONE — CASTRO 


Povodom dvoboja s Canningom 21. IX. 1809 odstupi skupa 
s njim. G. 1812 postade ministar vanjskih posala; u tom 
je svojstvu odluéno radio na padu Napoleona. Mrzio je 
sve, što je nastalo iz francuske revolucije, zalagao se za 
načelo legitimiteta, a zbog nepoznavanja evropskih prilika 
često dospijevao u teške opreke. Na Bečkom je kongresu 
uz Talleyranda i Metternicha, s njima sklopi englesko- 
francusko-austrijski savez protiv Prusije i Rusije 3. I. 1815. 
I nakon povratka Napoleonova s Elbe sudjelovao je na 
njegovu padu, ali je suzbijao i Prusiju u njezinim nastoja- 
njima, da oslabi Francusku. Njegova se vanjska politika 
kretala potpuno u smjeru Svete alijanse. Popustljivost 
prema kralju u procesu kraljice Karoline i pretjerane mjere 
prema nižim staležima stvoriše opće neraspoloženje prema 
njemu. U času duševne potištenosti počinio je samouboj- 
stvo, baš kad je trebao krenuti na kongres u Veronu. 

LIT.: Correspondence, despatches and other papers, 12 sv., Lon- 
don 1847—53; Alison, Lives of Lord C. and Sir Ch. Stewart, London 
1861; C. K. Webster, The foreign policy of C., London 1925; Britain 
and the European alliance, London 1934. “ЖАМ 

CASTOR, zvijezde — Blizanci. 

CASTOREUM — Dabar. 

CASTRA MINERVAE, grad Salentinaca u Kalabriji. Tu 
se prema Vergiliju Aen. III, 530 i d. iskrcao Eneja, kada 
je prvi put stupio na italsko tlo. Tab. Peut. meće to mjesto 
7 m. p. južno od Hidrunta. Prema tome je gotovo sigurno 
utvrđena istovjetnost s današnjim mjestom Castro. Z.D. 

CASTRES, glavni grad okružja u francuskom dćparte- 
mentu Tarnu, u plodnoj dolini rijeke Agout, na raskršću 
željeznica, ima 29.133 stan (1936). Bijaše utvrđen već za 
Rimljana (Castra Albiensium), u doba vjerskih ratova 
jako uporište hugenota, od 14. st. dalje sjedište suknarstva, 
danas važan grad veleobrta za papir, kožu, bojadisanje i 
željezo. N.Z, 

CASTRO, 1. Américo, * Rio de Janeiro 4. V. 1885, špa- 
njolski učenjak i državnik. Svoje je filološko znanje po- 
kazao izdavši 1916 stari pravni izvor Fueros de León; 
otada se dao na književnopovijesna istraživanja i objelo- 
danio dobre radove o Lope de Vegi (1919) i Cervantesu 
(1925). Na francuskom jeziku izdao je 1924 Les grands 
romantiques espagnols. Iz Madrida, gdje je vršio službu 
profesora, često je putovao u inozemstvo kao »profesor na 
izmjenu« preuzimajući i državničke poslove; od 1931 bio 
je neko vrijeme i španjolski poslanik u Berlinu. 


CASTILLOA ELASTICA 





CASTRO — CATANIA 


2. Eugénio de, * Coimbra 4. III. 1869, portugalski pjesnik. 
U brojnim zbirkama pjesama zanosi se smjernicama par- 
nasovaca i simbolista očitujući svoju ljubav za ljepote pri- 
rode, za isticanje muzikalnosti jezika, za uživanje u šarenilu 
boja i tonova. Istakao E O prevodilac Goetheovih djela. 

BIBL.: Zbirke pjesama: Depois da ceifa, 1901; Poesias escolhidas, 
1902; A sombra do quadrante, 1906; O filho pródigo, 1910; Cravos de 
papel, 1922; Chamas d'uma candeia velha, 1925. J. An-s. 

CASTRO URDIALES, grad na Biskajskom zaljevu u 
španjolskoj pokrajini Santander, sagrađen na kamenitom 
poluotoku, koji zatvara dobru luku, ima 12.418 stan. (1930). 
U okolici se kopa željezo, za koje postoje ljevaonice, do- 
biva se drvo, gaji vino i voće, izvozi koža, a u moru se 
love ribe, koje se mnogo konzerviraju. N. Z. 

CASTRO Y BELLVIS, Guillén de, ж Valencia 1569, T 
Madrid 28. VII. 1631, španjolski dramaticar. U  vojnoj 
službi uživao je posebnu milost vojvode od Benaventa 
(duca di Benavente), koji ga je imenovao namjesnikom 
Štigliana (kod Napulja). Zadnje godine života proveo je u 
Madridu i umro u velikoj bijedi. C. je bio jedan od naj- 
slavnijih komediografa Valencije; prijatelj mu je bio Lope 
de Vega; Cervantes ga je cijenio. Među njegovim djelima 
na prvom su mjestu Las Mocedades del Cid i Las Hazafias 
del Cid, oba zamišljena kao cjelina; prvi je dio poslužio 
Corneilleu za njegova glasovitog »Cida«. C. je u njima ve- 
likom dramatskom snagom oživio herojski život ovoga naj- 
veće španjolskog narodnog junaka. 

LIT.: E. J. Martínez, Obras de C., Madrid 1925; W. von Wurzbach, 
»Las Mocedades del Cid« i »Las Hazafias del Cid«, Strassburg 1887—89; 
J. Fitzmaurice-Kelly, Hist. de la littér. espagn., Pariz 1928. J. An-s. 

CASUARINA — Kazuarina. 

CASUS IRREDUCIBILIS — Algebra. 

CASUS BELLI (lat. »slučaj rata«) — izraz, koji se često 
javlja u političkom i diplomatskom životu, kad između 
dviju država nastane takvo zaoštrenje uzajamnih nazora 
i međusobnih interesa, koje isključuje mogućnost rješe- 
nja mirnim putem i dovodi do obračunavanja oružjem. Za 
neku državu može nastati c. b., kad joj držanje koje druge 
države dovodi u pitanje Životne interese. Nema stalna 
pravila, po kome jedna država može dati razumjeti drugoj, 
da između njih postoji ili može nastati c. b. Što je više 
političkih i gospodarskih uzroka sukobima između naroda 
i država, to je na jednoj strani teže točno odrediti svaki 
pojedini c. b., a na drugoj lakše naći za nj povod. Jedna 
država može na to upozoriti drugu na bezbroj načina, od 
opomene do ultimatuma. Između saveznih država c. b. 
često je predmet objašnjivanja, jer ako je jedna država 
ugovorom obvezana drugoj pružiti pomoć u slučaju spo- 
rova ove druge države s nekom trećom, prva treba biti 
upućena, kada i iz kojih razloga između druge i treće na- 
staje ili može nastati c. b. Diplomatska vještina umije 
postojeće sporove pretvoriti u c. b., kad smatra, da treba 
iskoristiti neko postojeće političko stanje. 

LIT.: E. Satow, A guide to diplomatic practice, 2. izd., London 
1922; ostalu lit. — pod Rat. ZU. 


CASUS FOEDERIS (lat. »slučaj saveza«). — Ovim se 
izrazom označuje nastup onoga slučaja, za koji su dvije 
ili više država sklopile poseban savez, pa su, na osnovi 
ugovorenih uvjeta, obvezane na zajedničko djelovanje. To 
vrijedi i za slučaj, kad savez ide za održavanjem posto- 
jećeg stanja, te je savez obramben, ili kad ide za promje- 
nama, te je dakle ofenzivan. Savezi, uglavljeni s točnim 
međusobnim obvezama, određuju redovito točno i c. f., 
osobito za slučaj, kad za jednu saveznu stranu može na- 
stati casus belli. Ugovorne stranke, za koje je c. f. od 
osobitog značenja, nastoje onemogućiti svojim saveznim 
drugovima, da se oslobode obaveze, na koje ih veže c. f., 
ili да nađu izlike, da ne udovolje svojim obavezama. 
Prema tome ostvarenje obaveza, što ih nameće c. f, ili 
njegovo osujećivanje, sačinjava posebnu stranu diplomat- 
ske spretnosti. 


LIT.: E. Satow, A guide to diplomatic practice, 2. 
1922 i pod Trojni savez i Trojni sporazum. 
CATALAN — Sladorna trska. 
CATALANI, 1. Alfredo, * Lucca 19. VI. 1854, + Milan 
7. VIII. 1893, talijanski operni skladatelj. Glazbu je učio 
u konzervatorijima u Parizu i u Milanu. Skladao je naj- 
većma opere, koje su se mnogo izvodile u Italiji. Od dru- 
ih njegovih sladba ističe se simfonijska pjesam Hero i 
eander. Njegova opera La Wally (iz god. 1892) izvodila 
se s uspjehom u Zagrebu (prva izvedba bila je u godištu 
1937—8). BES: 
2. Angelica, Ж Sinigaglia 10. V. 1780, + Pariz 12. VI. 
1849, talijanska operna pjevačica. Nakon prvih uspje- 


izd., London 
J.N. 

CATANIA, Luka 


ha u domovini slavila je najveća slavlja u Londonu 
(1806—14), Parizu, te na gostovanjima u Njemačkoj i 
Skandinaviji. Glas joj je bio krasan i neobično velikoga 
opsega, a umjetnost predavanja osobita. SB: 

3. Giuseppe, * Rim oko 1751, redovnik jeronimo- 
vac, znamenit liturgičar. Izdao je djela: Pontificale Ro- 
manum (3 sv. Rim 1738—40, Augsburg 1878); Caeremo- 
niale episcoporum (2 sv., Rim 1744); Caeremoniale Roma- 
num (2 sv., Rim 1750); Rituale Romanum (2 sv., Rim 1757); 
De codice Evangelii (Rim 1733): Sacrosancta concilia oecu- 
menica comment. illustr. (4 sv., Rim 1736—49). 

CATALANUM — Chálons-sur-Marne. 

CATALPA — Katalpa. 

CATAMARCA, 1. pokrajina u sjeverozapadnom dijelu 
republike Argentine, najvećim dijelom planinska (Ande), 
gdjegdje slana pustinja, a u nizini plodna za žito i pa- 
muk, voće i vino, mirodije i duhan, bogata stokom i ru- 
dom, samo još nerazvijena u veleobrtu i trgovini. Na po- 
vršini od 78.162 km? živi samo 142.523 stan. (1937), dakle 
ni 2 čovjeka na km?. Glavni grad San Fernando de C. u 
krasnoj dolini rijeke Tala ima 24.000 stan. (1937). U njemu 
je sijelo biskupa. — 2. Grad C. u istoimenoj pokrajini ima 
15.000 stan. (1937). N. 7. 

CATANIA, 1. pokrajina u srednjem dijelu istočne Sici- 
lije; zahvata Etnu s okolicom i ravnicu na jugu. Na pro- 
storu od 3.568 km? živi 713.160 stan. ili 200 na 1 km*. 
Ima blagu klimu, te je osobito na vulkanskom zemljištu 
razvijeno gajenje južnih kultura. 

2. Grad i luka na srednjem dijelu istočne obale Sicilije, 
leži na sjeveroistočnoj obali otvorenog zaliva, na samom 
podnožju vulkana Etne. Položaj je C-e tako povoljan, da 
se ovdje stalno, i uza sva stradanja zbog erupcija Etne i 
potresa, održalo gradsko naselje. Rudno bogatstvo (sum- 
por) zaleđa i plodnost vulkanskog zemljišta traže svoje 
gospodarsko i prometno središte. U C-ji je razvijena trgo- 
vina poljodjelskim proizvodima (vino, južno voće i po- 
vrće), veleobrt (prerada sumpora, kemijski veleobrt i bro- 
dogradnja), a s tim u vezi i velik promet. Ima sveučilište 
(osnovano 1444) i velik broj drugih škola i znanstvenih za- 
voda, među kojima se ističu vulkanološki zavod i astro- 
nomski opservatorij. Ima 224.972 stan. (1936). 

Današnji je grad dosta mlado naselje. Velika егир- 
cija Etne 1669 i potres 1693 gotovo su sasvim porušili 
prijašnji grad. Na ruševinama je podignut grad pravilnih 
i širokih ulica, kakvih ne nalazimo u drugim gradovima 
južne Italije. Znak mlade izgradnje vidi se i u pretežno 
baroknim građevinama; takav je velik broj posebničkih pa- 
lača i parkova, Slonova česma (Fontana del elefante), a 
čak je većina sačuvanih starijih zgrada (na pr. katedrala i 
tvrđava Castello Ursino) pregrađena u novom slogu. 

LIT.: O. Viola, Saggio di bibliografia storica catanese, Catania 1902; 
F. De Roberto, Catania, Bergamo 1906; F. Fichera, Una città sette- 
centesca, Rim 1925. J. R-ć. 

Povijest C. C-ju su osnovali 729 pr. Kr. grëki doseljenici 
s otoka Naksa, koji su je nazvali K«rd»7 (lat. Catana ili Ca- 
tina). U 5. st. stanovništvo je teško stradalo od siraku&kih 
tirana Hijerona I. i Dionizija st. C. se pridružila 203 Rimlja- 
nima, a za Augusta postala je colonia; o njezinu tadašnjem 
napretku svjedoče mnoge građevine. U ranom srednjem 
vijeku dolazi pod vlast različitih gospodara i često je izlo- 


644 


Zena teškim udarcima. U 6. st. pos. Kr. pustoše je Goti, a 
kasnije dolazi pod vlast Bizanta, Saracena i Normana (od 
1071). Kad su njome zavladali baštinici Normana Hohen- 
staufovci, razaraju je Henrik VI. i Fridrik II. Vrhunac u 
razvoju postizava za aragonske vladavine (od 1282); tada 
dobiva 1445 sveučilište i počasni naziv Regum tutrix, pro- 
pugnatrix fidei constantissima, regni Siciliae. protectrix 
et caput. Svoj danaénji izgled dobila je C. poslije katastro- 
falnog potresa 1693. 

CATANZARO, 1. talijanska pokrajina u Kalabriji, za- 
prema 5.244 km?, podesnih za poljodjelstvo, ра na njima 
Zivi 606.364 stan., dakle 116 na km?. — 2. Glavni grad isto- 
imene pokrajine, 343 m nad morem, 10 km južno od zaljeva 
Squillace, boravište bogatih Talijana, ima (1936) 45.400 
stan. Nad gradom je tvrđava iz vremena Roberta Gui- 
scarda. Stolna crkva iz 12. st., koju je uništio potres 1785, 
obnovljena je 1850 u baroku. Onda je čitav grad mnogo 
pretrpio. Veleobrt izrađuje svilu i baršun, sukno i sagove. 
Sjedište je nadbiskupa i akademije znanosti. А.М. S. 

CATAPULTAE — Bacanje. 

CATARGIU ili CATARGI, Lascar, * studeni 1823, t Bu- 
kurešt 11. IV. 1899, rumunjski državnik. G. 1858 kao 
zastupnik u moldavskom Narodnom vijeću, sam aristokrat, 
zastupa aristokraciji poćudni konzervativni smjer protiveći 
se agrarnoj reformi, koju je željelo građanstvo. G. 1859 
kandidat je za moldavsko prijestolje protiv Aleksandra 
Cuze. Kad se ovaj zahvalio (1866) i kad je bio izabran 
njemački princ Karl Hohenzollern-Sigmaringen, odlučno 
radi za ovoga. Ministar je predsjednik 1871—76 i 1899 osla- 
njajući se na konzervativnu stranku. Budući da se protivio 
rusko-turskom ratu (1877—78), koji je bio na vidiku, daje 
ostavku. G. 1891—95 po treći put je ministar predsjednik 
uz potporu mlado-konzervativne stranke, kojoj je program 
u unutarnjoj politici provođenje agrarne reforme, a u 
vanjskoj približenje trojnom savezu. 

CATARRHINA — Majmuni. 

CATENA, Vincenzo, tali- 
janski slikar, djelovao u Mie- 
cima od 1495 do 1531. Učitelj 
mu je možda bio Cima da 
Conegliano, a znatno su na nj 
utjecali Giovanni Bellini i 
Giorgione. Dok su njegova 
ranija djela, kao Bogorodica 
sa sv. Ivanom i sv. Jeronimom 
(Mleci, Akademija) i Bogoro- 
dica sa dva sveca i duždem 
Loredanom (Mleci, Duždeva 
palača) još posve arhaična i 
quattrocentistička, па  dalji- 
ma se sve više očituje utje- 
caj Bellinijev, naročito u 
prikazima Bogorodice sa sve- 
cima (t. zv. Sacre conversa- 
zioni u Budimpešti, Glasgowu, 
Berlinu i Modeni). С. 1520 
nastalo je njegovo najljepše 
djelo Krist se ukazuje sv. 
Kristini (Mleci, crkva S. Maria 
Materdomini). Važnije su sli- 
ke Noli me tangere (Milan, 
Brera) i Krist predaje klju- 
čeve sv. Petru (Madrid, Pra- 
do). C. se istakao i svojim 
portretima, među kojima su 
najbolji oni u Beču (Mletački senator) i Berlinu (Fugger). 
\U »Strossmayerovoj galeriji« u Zagrebu pripisuje se maj- 
storu slika Bogorodica s Isusom, sv. Ivanom Krstiteljem, 
sv. Petrom i s dvije svetice. 

LIT.: A. Venturi, Storia dell'arte ital., УП./4., Milan 1915. А. Sch. 

CATHARINEA, biljni rod uspravnih, do 6 em visokih 
mahova porodice Polytrichaceae (>> vlasak). Listići su više 
manje valoviti, u suhom stanju zavinuti, a uspravni tobolac 
ima dugi rog na poklopcu. Poznato je oko 40 vrsta iz umje- 
renih krajeva. U Hrvatskoj je raširena napose C. undulata 
(L.) Web. et Mohr, koja raste na zemlji u šumama. I. H. 

CATHER, Willa (Sibert), * Winchester (Virginia) 7. 
XIL 1876, američka spisateljica. Neko vrijeme predavala 
engleski u visokoj školi u Alleghenyju. Od 1897 do 1901 
radi u uredništvu dnevnika Pittsburgh Daily Leader. 
Mnogo je putovala. G. 1903 izlazi nezina prva i jedina 





CATHARINEA 


CATANIA — CATTANEO 


knjiga stihova April Twilights, Iza uspjeha prve zbirke 
novela The Troll Garden (1905) postaje pomoćni urednik 
tada najvažnijeg američkog književnog časopisa Mc Clure's 
Magazine (1906—12). Nakon početničkog romana Alexan- 
der's Bridge (1912) piše niz romana iz života američkih 
pionira (O Ріопеегѕ/, 1913; The Song of the Lark, 1915; 
My Antonia, 1918). To će do kraja ostati najzahvalnije 
područje njezina rada. G. 1920 izdaje svoju drugu zbirku 
novela Youth and the Bright Medusa. G. 1922 dobiva na- 
gradu Pulitzer romanom One of Ours, u kojemu opisuje 
doživljaje mladića iz američkog Zapada u svjetskom ratu. 
Zatim su slijedili njezini najbolji romani A Lost Lady 
(1923), The Professor's House (1925), My Mortal Ennemy 
(1926), Death Comes for the Archbishop (1927), Shadows 
on the Rock (1931) i Lucy Gayheart (1935). Dubokim i 
profinjenim zadubljivanjem u američki karakter C. je 
stupila u red majstora američkog romana. 

LIT.: L. L. Hazard, The Frontier in American Literature, 1927; J. 


M. Manly and E. Rickert, Contemporary American Literature, 1929; 
R. Michaud, Littérature Americaine, 1930. J. T-a. 


CATHOLICUS REX, počasni naslov, koji je papa Ale- 
ksandar VI. dao 1496 Ferdinandu aragonskom i Izabeli ka- 
stilskoj zbog njihove konačne pobjede nad muslimanskim 
Maurima 1492. 

CATHREIN, Viktor, * Brig 8. V. 1845, TIO TK. 1931, 
isusovac, znamenit etičar i branič prirodnoga prava, naro- 
čito protiv socijalizma (komunizma) i etatizma. Kao pisac 
odlikuje se jasnoćom, logičnošću, plodnošću. Najpoznatija 
djela: Der Sozialismus (15. izd. 1923, prevedeno na 11 je- 
zika), Moralphilosophie (2 sv., 4. izd. 1924), Philosophia 
moralis in usum scholarum (15. izd. 1929), Die Einheit des 
sittlichen Bewusstseins der Menschheit (3 sv., 1914). Sura- 
divao je i u »Životu«, što ga izdaju hrvatski isusovci u 
Zagrebu. K.G. 

CATINAT, Nicolas, * Pariz 1. IX. 1637, + Saint-Gratien 
23. II. 1712, maršal Francuske. Isprva je bio odvjetnik, a 
kasnije je stupio u vojsku. Odlikovao se u borbama u 
Flandriji pa je u bitci kod Senefa (1673) bio imenovan 
generalom poručnikom. Kao zapovjednik četa u Italiji 
pobijedio je savojsku vojsku (Staffarde, La Marsaille) i 
prisilio svojim pohodom na Turin savojskoga vojvodu, da 
zatraži mir (1696). Za rata za španjolsku baštinu kao vrho- 
vnoga zapovjednika četa u Italiji potukao ga je kod Car- 
pija Eugen Savojski, pa mu je bilo oduzeto zapovjedništvo. 
G. 1702 povukao se iz vojske. Njegove Mćmoires et corres- 
pondance izdali su 1819. 

CATINELLI-BAVILAQUA-OBRADOVIĆ, Karlo, * Val- 
povo 1807, + Zagreb 1864, hrvatski melograf. Bio je po zva- 
nju pravnik, sudac, vijećnik banskog stola. Boraveći u Po- 
žegi zapisao je i tiskom izdao u Beču 1847 Južnoslavjanske 
narodne pučke pjesme I. za piano forte. 

LIT.: B. Širola, Pregled povijesti hrvatske muzike, Zagreb 1922; 


Isti, Hrvatska narodna glazba, Mala knjižnica M. H., sv. 30, II. izd., 
Zagreb 1942. B. 8. 


CATINGA ili CAATINGA (ind. »bijela šuma«), oznaka 
za šumarke (akacije i različito trnje) na savanama Brazilije, 
koje u doba suše gube lišće (> Brazilija). 

CATJANG, tropske mahunarke iz roda Vigna, napose 
Vigna Catjang Walp., podrijetlom iz Južne Amerike, 
jednogodišnja, do 60 cm visoka biljka, nalik na grah, s 
trouglastim tamno zelenim liskama i velikim bijelim, ruži" 
často ili ljubičasto zadahnutim cvjetovima. Mahune su 
valjkaste, 10 do 25 cm duge, sjemenke malene, bijele, 
smeđe, crvenkaste ili crne. Poznata t različnim krajevima 
pod različitim imenima kao Voamba na Madagaskaru, 
Cow-Pea u Sjev. Americi, Dolique Mongette u južnoj 
Francuskoj. Većina odlika goji se za stočnu, manje za 
ljudsku hranu. ZA. 

CATTANEO, 1. Carlo, ж Milan 15. VI. 1801, T Casta- 
gnola 6. II. 1869, talijanski političar, filozof i polihistor. 
Svršivši pravo u Paviji C. је u svome plodnom životu oku- 
šao, po uzoru renesansnih stvaralaca, svoje sile na mnogim 
područjima, svagdje s iznadprosječnim uspjehom. Od re- 
nesanse je naslijedio i političke nazore: slobodarstvo i 
težnju, da se Italija ne ujedini mehanički. Želio je, da po- 
jedini krajevi sačuvaju svoju izrazitu fizionomiju, pa se 
odlučno zalaže za talijansku federativnu republiku. Kao 
izrazit tip pozitivističkog mislioca i političara nastojao je 
unaprijediti talijansku misao i djelo na svim područjima: 
na gospodarskom, političkom, književnom i znanstvenom. 
Svoje nazore izlagao je najviše u (Časopisu Politecnico. 

BIBL.: Cjelokupna djela počela su izlaziti u Milanu 1925. 


LIT.: V. Saffiotti, Carlo Cattaneo, Rim 1922. M. U. 

2. Danese, ** Massa (Colonnatta) kraj Carrare 1509, + 
Padova u siječnju 1579, talijanski kipar, arhitekt i pjesnik. 
U Rimu mu је bio učitelj Іасоро Sansovino. С. 1527 bježi 
u Firencu, a 1530 polazi sa Sansovinom u Mletke, gdje je 
djelovao sve do svoje smrti. Slijedio je vjerno stil svoga 
učitelja, pa se po svojoj nešto manirističkoj otmjenosti, 
kojoj treba tražiti korijen u Toskani, odvaja od naročite 
slikovitosti mletačke. Najbolja su mu poprsja (Pietro 
Bembo, 1547, i Alessandro Contarini, 1555, u padovanskom 
Santu). Među kasnijim djelima ističu se oltar u crkvi 
Sant'Anastasia u Veroni iz 1565, alegorijski kipovi i 
reljefi na grobnom spomeniku Leonarda Loredana iz 1572 
(Mleci, crkva SS. Giovanni e Paolo), dražesni reljef Ro- 
đenje Venerino na Sansovinovoj Loggetti u Mlecima i 
spomenik Girolama Francastora (Verona, Vijećnica). Kao 
pjesnik C. je 1562 izdao prvih trinaest pjevanja svog epa 
Dell'amor di Marfissa. 

LIT.: P. Paoletti u Thieme-Beckerovu ALBK, VI., Leipzig 1912; L. 
Planiscig, Venezianische Bildhauer der Renaissance, Beč 1921. 

3. Raffaele, * Mleci 1860, + Mleci 7. XII. 1889, talijan- 
ski arhitekt i povjesnik umjetnosti. Bio je jedan od prvih, 
koji je počeo znanstveno proučavati talijansku arhitekturu 
srednjega vijeka i izdao u Mlecima 1880 djelo L'architettura 
in Italia del secolo IV al Mille circa, koje je sve do danas 
sačuvalo svoju vrijednost. Bio je i suradnik monumental- 
nog djela o mletačkoj crkvi sv. Marka, što ga je izdavao 
nakladnik Ongania u Mlecima. Kao arhitekt istakao se 
grobnim spomenikom pape Pija IX. u kripti rimske crkve 
S. Lorenzo fuori le mura. A. Sch. 

CAUCA, 1. rijeka u zapadnom dijelu južnoameričke 
republike Kolumbije, lijevi pritok rijeke sv. Magdalene, 
dug 1090 km, plovan od grada Antioquije. — 2. Okružje na 
zapadu Kolumbije u gornjem porječju istoimene rijeke, 
28.065 km? i 317.782 stan. (1928). Kraj je plodan i rudama 
bogat (zlato, platina). Glavni je grad Popayán, 31.829 stan. 
(1928). N. Z. 

CAUCHON, Pierre, + 18. X. 1442, francuski drZavnik, 
čovjek velike erudicije, pun ambicija, ali nestalnoga karak- 
tera. Doktor teologije, rektor pariskog sveučilišta, biskup 
u Beauvaisu i Lisieuxu. Iz početka je u službi burgundske 
kneževske kuće, a kasnije je sve njegovo djelovanje za 
Francusku i Englesku usredotočeno u traženju osobne ko- 
тїзїї. Vodio je parnicu protiv Jeanne D'Arc, pa je njegova 
uloga bila za nju pogubna (> Jeanne D'Arc). M. G-c. 

CAUCHY, Augustin Louis, * Pariz 21. УШ. 1789, + 
Sceaux-Seine 23. V. 1857, francuski matematičar, fizičar i 
inženjer. Djetinstvo je proveo u selu Arcueil, kamo mu se 
otac povukao zbog strahovlade; tu je C. od svog oca dobio 
klasičnu izobrazbu i strog vjerski odgoj. Svršio je Ecole 
polytechnique 1807, a zatim Ecole des ponts et chaussćes. 
Kao vrstan inženjer poslan je 1810 u Cherbourg, da izgra- 
duje ratnu luku za invaziju u Englesku; 1813 vraća se u 
Pariz narušena zdravlja; na savjet Laplacea i Lagrangea 
posvećuje se posve nauci. G. 1816 postavljen za člana 
Akademije na mjesto isključenog Mongea (radi čega je na- 
stalo veliko javno uzbuđenje) i bio istodobno profesor al- 
gebre na Faculté des sciences, mat. fizike na Collège de 
France i mehanike na Ecole polytechnique. Svrgnućem 
Bourbona 1830 gubi katedre i dobrovoljno napušta Fran- 
cusku, predaje po Švicarskoj, dobiva katedru u Turinu, a 
1832 odlazi u Prag, da poučava nasljednika prijestolja voj- 
vodu od Bordeauxa. G. 1838 vraća se u Pariz, predaje po 
katoličkim zavodima (katedre ne dobiva radi prisege); 1839 
izabran je članom u Bureau des longitudes. Revolucijom 
1848 dobiva opet katedru, koju državnim udarom 1852 
gubi; 1854 dolazi ipak do katedre bez prisege (kao i Arago) 
i drži je do svoje smrti. 

C. bijaše vrlo velik matematičar (rano zreo, zapanjio 
Laplacea), dobar predavač i pisac. Njegova Analyse algé- 
brique, Pariz 1821 (granična vrijednost, konvergencija, ne- 
prekidnost, teorija redova, determinanata, supstitucija, na- 
čelno gledište o matematici i simboličkom značenju mate- 
matičkih tvorevina) jedno je od najvažnijih matematičkih 
djela uopće; tim djelom kao i sa Résumé des lecons sur le 
Calcul infinitćsimal, 1823, uveo je C. red i strogost u pre- 
važnu matematičku disciplinu infinitezimalni račun teme- 
ljeći ga na pojmu granične vrijednosti (aritmetizacija ma- 
tematike). Imao je vanredan smisao za osjećanje forme i 


simetrije matematičkih izraza i veličina pa је zato i mogao 


onako izgraditi teoriju grupa, determinanata i nenadmašivo 
svladati imaginarne brojeve (teorija funkcija, diferenci- 
jalne jednadžbe u kompl. području). Vječit će mu spo- 


menik ostati njegova teorija funkcija (monogenija [Cauchy- 
Riemannove jednadžbe], monodromija, integracija u kom- 
pleksnom, C-eva integralna formula, razvoji, naročito 
njegov »Calcul des résidus« s primjenama: da se izračuna 
određeni integral, odrede periode neodr. integrala, inte- 
grira difer. jedn., sumira red, i t. d.). U teoriji difer. je- 
dnačaba vrlo su važni njegovi teoremi eksistencije i jedno- 
značnosti (C-ev »Calcul des limites«, »C-ev problem«).. U 
teoriji brojeva proslavio se već 1815 dokazavši Fermatov 
stavak o poligonalnim brojevima. U teoriji supstitucija i 
grupa (šteta, što nije proučio povjereni mu Galoisov rad 
o grupama), algebri, mehanici, optici, nauci o elasticitetu 
(bitni prilozi), u astronomiji, num. računanju i t. d. dao je 
važnih priloga. 

Pisao je vanredno mnogo: preko 750 rasprava, pa je 
upravo radi njega Akademija ograničila opseg radova u 
svojim Comptes rendus. Izdavao je čak svoj vlastiti časo- 
pis Exercices de Mathćmatique, 1826—1830 u Parizu, a u 
progonstvu Résumés analytiques, Turin 1833, odnosno 
Nouveaux exercices de Math., Prag 1835. 

Radi svojega političko-religioznog naziranja imao je C. 
mnogo neprilika; bijaše uvjereni legitimista-bourbonac, va- 
treni »catholique pratiquant« kao otac mu i djeca — dvije 
[un (karakteristióna mu je pjesma Charles V en Espagne, 

Glavna su mu djela: Théorie des ondes, 1815 (Grand prix de l'In- 
stitut); Cours d'Analyse de l'Ecole polytechnique I-čre partie: Analyse 
algćbrique, 1821 (odakle naziv »algebarska analiza«); Résumé des lecons 
sur le Calcul infinitésimal, 1823; Mémoire sur les intégrales définies 
entre des limites imaginaires, 1825; Leçons sur les applications du calcul 


a à la géom., 1816—28; Mémoire sur la dispersion de la lumiére, Prag 
1836. 

Pariska Akademija nauka objelodanila je Oeuvres complètes ФА. С. 
u 26 svezaka u dvije serije: prva serija obuhvata djela, izašla u spi- 
sima Akademije, a druga ostala C-eva djela. 


LIT.: F. Klein, Vorlesungen über die Entwicklung der Mathematik 
im 19. Jahrhundert, I. sv., Berlin 1926; E. T. Bell, Grands mathéma- 
ticiens, Pariz 1939 (na franc. preveo A. Gandillon). DE 

CAUCUS, oznaka nerazjašnjenog podrijetla, koja se od 
sredine 18. st. upotrebljava u USA za sastanke političkih 
stranaka (članova različitih tijela — kongresa, zakono- 
davnih tijela pojedinih država, gradskih vijeća — koji pri- 
padaju istoj stranci), da se imenuju kandidati ili da se 
raspravljaju politička pitanja. Od konca 19. st. upotre- 
bljava se i u Engleskoj, da naznači jaču stranačku stegu 
neke (osobito protivničke) političke stranke. 

CAUDATA — Repaši. 


CAUER, Paul, * Breslau 17. XII. 1854, + Münster 26. XI. 
1921, klasični filolog i pedagog. Poslije svršenih nauka bio 
je profesor na više gimnazija, pa ravnatelj gimnazije u 
Flensburgu i konačno 1905 pokrajinski školski savjetnik i 
redoviti honorarni sveučilišni profesor u Münsteru. Naj- 
važnija su mu djela: Grundfragen der Homerkritik, Leip- 
zig 1895, 3. izd. 1923; Die Kunst des Ubersetzens, Berlin 
1894, 4. izd. 1909; Grammatica militans, Berlin 1898, 2. izd. 
1903. Mnogo se zauzimao za humanističko obrazovanje 
mladeži pa je napisao čitav niz polemičkih spisa, koje je 
djelomično izdao u Siebzehn Jahre im Kampf um die 
Schulreform, Berlin 1906, dok mu je rasprava Zur Reform 
der Reifeprüfung izišla u Berlinu 1908. Bio je jedan od 
izdavača godišnjaka Neue Jahrbiicher für das klassische 
Altertum. Z. D. 

CAULAINCOURT, Armand Augustin Louis, marquis de, 
* Caulaincourt 9. XII. 1772, + 12. II. 1827, francuski general 
i diplomat. Sudjeluje u ratovima, &to ih vodi Francuska. 
G. 1801 najprije kao diplomatski agent u Petrogradu, a 
1807—11 kao poslanik uživa naklonost cara Aleksandra І. i 
nastoji, da se održe dobri francusko-ruski odnosi na te- 
melju mira u Tilsitu. G. 1808 postaje vojvoda od Vicenze, 
1812 sudjeluje u vojni na Rusiju, 1813 postaje ministar 
vanjskih poslova i pregovara u Pragu i Chatillonu sa 
saveznicima. Za Napoleonove vlade od 100 dana opet 
preuzima ministarstvo vanjskih poslova. Iza pada Napo- 
leonova spasava ga od progonstva Aleksandar I. Napisao 
je knjigu uspomena (Souvenirs du duc de Vicence, Pariz 
1837), a njegovi razgovori s Napoleonom na povratku 
s ruske vojne objelodanjivani su u Revue des Deux Mon- 
des od srpnja 1828 dalje. 

CAULERPA, rod zelenih alga (v.) iz skupine Siphoneae; 
ima oko 60 vrsta, koje nastavaju tropska i suptropska mora. 
Caulerpa prolifera L. dopire najdalje na sjever i česta je u 
Sredozemnom moru. Talus im je jednostaničan, ali veoma 

diferenciran. Puzavi dio talusa nalik je na podanak i ri- 
zoidima je pričvršćen o dno. Gornji je dio veoma razno- 
ličan i nalik često na list; kod nekih vrsta biva i do 30 cm 
visok. Mnoge c-e, iako su jednostanične, čine dojam 
lisnatog bilja (sl. -> Alge). LP. 
CAUMANT, Arcisse de, * Bayeux 28. VIII 1802, + 
Magny kod Rouena 16. IV. 1873, francuski arheolog i po- 
vjesničar umjetnosti, začetnik sustavnog znanstvenog prou- 
čavanja francuske narodne arheologije. Time, što je 1834 
osnovao Société française d'archéologie pour la conser- 
vation des monuments nationaux, i časopisom Bulletin mo- 
numental, što ga je izdavao do 1872, mnogo je pridonio 
širenju zanimanja za arheologiju i francuske spomenike 


srednjega vijeka. 

BIBL.: Glavna djela: Cours d'antiquités monumentales, 6 sv., 1831 do 
1843; Statistique monumentale du Calvados, 5 sv., 1847—62; Abécédaire 
ou rudiment d'archéologie, 3 sv., 1850—62. 


CAUSA — Uzrok. 

CAUSARUM REGALIUM DIRECTOR — Sudovi. 

CAUSSES, Les, ime više krških visoravni u južnoj 
Francuskoj, između Središnjeg ravnjaka i Cévennesa, u dé- 
partementima Lozère, Aveyron, Gard, Hérault, Lot i 
Tarn-et-Garonne, složenih od jurskih vapnenaca i pješča- 
nika, koji brzo propuštaju vodu. To bijaše nekada jedin- 
stvena i prostrana visoravan, u kojoj su rijeke uduble ka- 
njone do 500 m dubine i raščlanile je u nekoliko manjih 
zaravni, koje imaju različita imena. Les C. su uglavnom 
pašnjaci, na kojima pasu ovce i daju mlijeko za izvrstan 
sir (Roquefort). N. Z. 

CAUSSIN, Nicolas, * Troyes 23. V. 1583, + Pariz 2. 
VII. 1651, franc. isusovac (od 1607). Odličan humanista, 
dramatičar (lat.), polemičar, asketski pisac, u svoje vrijeme 
na glasu govornik. Velik je uspjeh imao njegov priručnik 
kršćanskog življenja za više staleže La cour sainte (1624, 
mnogo izdanja). G. 1637 bio je ispovjednik Luja XIII., ko- 
jeg je odvraćao od teškog oporezivanja naroda, od poma- 
ganja neprijatelja katoličanstva i od saveza s Turcima; zato 
ga je machiavellista Richelieu držao 6 godina zatočena u 
Quimper-Corentinu. Nakon smrti Luja XIII. i Richelieua 
rehabilitiran pozvan je po želji kraljice Ane Austrijske u 
NO. H. Fouqueray, Hist. de la Comp. de Jésus en France, sv. V., 
Pariz 1925; Dictionnaire de Théol. Cath., 11./2., 1923; Sommervogel, 
Bibliotheque, П., 1891, 902—27, i IX., 1900, 14—15. M. V. 

CAUVERY, rijeka u Britskoj Indiji, izvire na Zapadnim 
Ghatima, 700 km duga, ima brzicu Gangani Chakki, koja 
daje 250.000 KS za kišnog vremena, a za suše više od 12.000 
KS, pa rasvjetljuje grad Bangalore i zlatna polja kod Ko- 
lera. Plovna je za kišnoga vremena sve do francuskoga po- 
sjeda Karikala prevalivši dolinu Ist. Ghata. M. Š. 

CAUVES, Paul, * Pariz 1843, + Versailles 1917, redovni 
profesor političke ekonomije na pravnom fakultetu u Pa- 
rizu. C. kao odlučni pristaša protekcionizma i intervencio- 
nizma razdire u francuskoj ekonomskoj nauci ono gotovo 
jednodušno liberalističko shvatanje. Njegovim nastojanjem 
pokrenut je u Francuskoj najbolji gospodarski časopis 
»Revue d'économie politique«. Bio je prvi predsjednik 
francuskog društva za zakonsku zaštitu radnika (»Asso- 


ciation francaise pour la protection Ićgale des travailleurs«). 

BIBL.: Précis d'économie politique, Pariz 1881; Cours d'économie 
politique, 4 sv., Pariz 1892—3; Les écoles économiques au XXe siècle: 
L'école économique française, Pariz 1902. 

CAVAEDIUM (stegnuto od lat. cavum tectum aedium 
»šuplji krov na zgradama«), krov nad atrijem (v:) u 
rimskoj kući, građen u četiri prema sredini nagnuta dijela 
s otvorom u sredini (compluvium), kroz koji pada kiša u 
udubljeni prostor u podu atrija (impluvium). Kadšto se 
naziv c. upotrebljava kao sinonim i za čitav atrij. V. P-k. 

CAVAIGNAC, Louis Eugčne, francuski general i drža- 
vnik, Ж Pariz 15. X. 1802, t Ourne u okružju Sarthe 28. X. 
1857, sin člana revolucionarnoga konventa Jeana Baptista 
C. i mlađi brat Godefroya С. (1801—1845), demokratskoga 
borca protiv vladavine Luja Filipa i osnivača Société des 
droits de l'homme (Društva za zaštitu čovječanskih prava). 
Kao mladi časnik istaknuo se prigodom osvajanja Alžira. 
G. 1840 imenovan generalom, a nakon proglašenja repu- 
blike 1848 generalnim guvernerom Alžira. Iste godine 
izabran je narodnim zastupnikom te ulazi u vladu kao 
ministar rata. Nakon radničke pobune u Parizu 22. VII. 
parlamenat mu 25. VII. povjeri diktatorske ovlasti, pa C. 
za 24 sata u krvi uguši bunu, nakon čega 28. VII. vrati 
punomoći nar. skupštini, koja mu povjeri predsjedništvo 
vlade. Na predsjedničkim izborima 10. XII. C. je međutim 

znatnom većinom glasova poražen od princa Luja Napo- 
leona Bonaparta, pod vladom kojega (kao predsjednika 
republike i kao cara) C. je bio izvrgnut progonima. 

CAVAILLE-COLL, Aristide, * Montpellier 4. II. 1811, 
T Pariz 12. X. 1899, francuski graditelj orgulja. Znatno je 
unaprijedio gradnju orgulja primjenjujući posebno uzdušno 
spremište za pedal te za svaki manual, pa i za dijelove 
istog manuala, tako da je u svakom uzdušnom spremištu 
strujanje uzduha drugačije. Gradio je velike orgulje za 
crkve Saint Denis, Saint Sulpice, Sainte Madeleine u Parizu 
i za crkve u većim gradovima Francuske. Pisao je 1 stručne 
knjige o građenju orgulja. 

LIT.: Alb. Pechard, Notices sur A. C.-C. et les orgues électriques 
(1899). B. $ 


CAVALCA, Domenico, * Vico Pisano (Pisa) oko 1270, 
T Pisa 1342, talijanski asketski pisac, dominikanac. Piše 
Živim toskanskim govorom i naravnom jednostavnošću re- 
ligiozno-moralna djela, koja nijesu originalna (na pr. Disci- 
s degli spirituali; Specchio dei peccati; Vite dei Santi 

adri). 

u" Le Vite de' SS. Padri, scelte da C. Naselli, Turin 1926; C. Na- 


selli, D. C., Città di Castello 1925; N. Sapegno, Il Trecento, Milan 
1934. M. D-ić. 

CAVALCANTI, Guido, * Firenca oko 1255, + Firenca 
1300, talijanski pjesnik. Član ugledne florentinske obitelji. 
Borben duh, aktivno sudjeluje u burnom političkom životu 
na strani guelfa. Ističe se znanjem i intelektualnim spo- 
sobnostima; bio je Danteov prijatelj; tadašnji su ga lju- 
bavni pjesnici smatrali za svoga učitelja. Znao je naći 
osobni pjesnički izraz svojim iskrenim osjećajima, melanko- 
ličkim maštanjima i sanjama uza sve filozofsko razlaganje 
o teoriji ljubavi: u skolastičke filozofske sheme unosi ele- 
mente svog osobnog i bolnog iskustva, bujnom fantazi- 
jom daje vidan oblik svoga duševnog svijeta. Postaje vo- 
dom nove pjesničke škole, t. zv. »il dolce stil nuovo«, kojoj 
je bio začetnik Guido Guinizelli (v.). 

BIBL.: Le rime di G. C., a cura di E. Rivalta, Bologna 1902; Rima- 
tori del dolce stil nuovo, con introduz. e note di L. Di Benedetto, 
Turin 1925. 

LIT.: V. Rossi, Scritti di critica letteraria, I., Firenca 1930; A. Ri- 


bera, G. C., II. izd., Rim 1924; F. Figurelli, Il dolce stil nuovo, Napulj 
1933; N. Sapegno, Il Trecento, Milan 1934. M. D-ić 


CAVALCASELLE, Giovanni Battista, * Legnago 22. I. 
1820, T Legnago 31. X. 1897, tal. povjesničar umjetnosti. 
Najprije se izobrazio za slikara. Kad su ga kasnije progo- 
nile austrijske vlasti, pobježe u tudinu. G. 1847 upozna se 
s Englezom J. A. Croweom (1825—96); oba stekoše uvje- 
renje, da će im znanstveni rad oko istraživanja razvoja 
umjetnosti bolje uspjeti negoli vlastito slikanje. Radeći u 
zajednici izdali su 1857 knjigu Notices on the lives and 
works of the early flemish painters (njem. prijevod 1875). 
Kad se vratio u oslobođeni zavičaj, povjereno mu je 1861 
vrhovno nadzorništvo nad umjetnicima Italije; tu je službu 
vršio do 1895. Sad se oba prijatelja dadoše zajedničkim 
silama na proučavanje tal. umjetnosti i izradiše pomalo 
djelo A new history of painting in Italy (1864—71 u 6 sv.), 
koje je u kasnijoj talijanskoj preradbi (Storia della pittura 
in Italia, 11 sv., Firenca 1875—1909) ostalo glavnim istra- 
živalačkim radom na tom području. Obojica su napisali i 
nekoliko monografija o Tizianu i Raffaelu. 

LIT.: A. Venturi, Di G. B. C., Legnago 1907. . F.C. 

CAVALIER, Jean, * Ribaute 1680, + Chelsea 1740, vođa 
francuskih kalvinista s Pireneja, koji su se početkom 18. st. 
digli protiv Luja XIV., a zvali su se camisards, po bijeloj 
košulji (camiso u dijalektu languedoc), koju bi navukli pri- 
godom svojih noćnih napadaja zbog raspoznavanja. Nakon 
ustanka se pokorio, ali je kasnije ipak prešao sa svojim 
vojnicima u Švicarsku, pa se borio u Savoji, Nizozemskoj 
i Engleskoj protiv Francuske. Umro je u Engleskoj kao 
guverner otoka Jersey. Ostavio je memoare na engleskom 
jeziku (Memoirs of the Wars of the Cevennes, 1726). 

CAVALIERI, 1. Bonaventura, Ж Milan 1598(?), + Bologna 
1647, talijanski matematičar. Već u ranoj mladosti stupio 
je u red isusovaca. Oko 1616 dođe u Pisu, gdje je pod 
vodstvom B. Castellija učio matematiku. Na preporuku Ga- 
lileja, čijim se učenikom zove, i Castellija dobije 1629 pro- 
fesuru matematike u Bologni, gdje je ostao do smrti. 
Glavno mu je djelo Geometria indivisibilibus continuorum 
nova quadam ratione promota (Bologna 1635, drugo izdanje 
1653), no iz pisama Galileju razabira se, da je već 1621 imao 
osnovne misli svoje nove metode u geometriji, a 1629 pri- 
ložio je rukopis toga djela molbi za katedru matematike. 
U tom djelu hoće C. da »unaprijedi« geometriju nepreki- 
nutih tvorevina novom metodom indivizibilija. 

»Indivisibile«, nedjeljiv elemenat, pojam je skolasticke filozotije. 
Premda ga C. jasno i strogo ne definira, izlazi iz toka razlaganja, da 
su za nj dva momenta karakteristična: prvi je, da je on po dimenziji 
za jedinicu niži od geometrijske tvorevine, u kojoj se nalazi, da je 
dakle po naravi heterogen prema toj tvorevini; nedjeljiv elemenat crte 
je točka, Као što je crta nedjeljiv elemenat površine, а površina 
tijela; drugi je, da se može uzeti, da geometrijska tvorevina nastaje 
neprekidnim gibanjem ili »tokom« svoga nedjeljiva elementa. Tako crta 
nastaje gibanjem točke, površina gibanjem crte, а tijelo gibanjem 
površine (fluens planum). Ma da C. predočuje geometrijske tvorevine 
kao »skup« (aggregatum, congeries, »omnes lineae«, »omnia plana«) svo- 
jih indivizibilija (na pr. uspravan kružni valjak kao skup svih krugova, 
kojima prolazi osnovka valjka pomičući se usporedno od početnoga svoga 
položaja duž osi valjka), ipak ih C. u biti njihovoj ne identicifira sa 
samim geometrijskim tvorevinama; C. ne će ni da ulazi u pitanje sa- 
stava neprekinutih geometrijskih tvorevina, koje bi uvelo u razmatra- 
nje i pitanje broja tih nedjeljivih elemenata, dakle i raspravljanje o 
pojmu beskonačno velikoga. Svrha mu je, da ispoređivanjem nedjeljivih 
elemenata, dakle konačnih veličina (dužina, ravnih likova) izvede ispo- 
redivanje i samih geometrijskih tvorevina. Tako je za C-a osnov za 
određivanje obujma geometrijskih tijela princip, da se obujmi dvaju 
tijela odnose kao »skupovi« njihovih nedjeljivih elemenata, a ti se 
skupovi odnose kao oni nedjeljivi elementi u oba skupa, koji pripa- 
daju zajedno. Takvi se nedjeljivi elementi dobiju presijecanjem obaju 
tijela ravninama usporednima s osnovnom nekom ravninom і u istoj 
daljini od nje. Dva će tijela dakle imati isti obujam, ako su im uvijek 
usporedni presjeci u istoj visini po površini jednaki (a oblika mogu 
biti i različita), Sličan teorem vrijedi i za jednakost ploština likova u 
ravnini. Taj princip primjenjuje C. i na dokazivanje raznih svojstava 
površina i obujama, kao i na izračunavanje ploština (kvadratura) i 
obujama (kubatura) te težišta, pače i u slučaju da tijela nisu homo- 
gena. U svojim se razlaganjima C. ne služi matematičkom simbolikom, 
nego pozivom na geometrijski zor. Ipak svojom metodom dolazi do 
mnogih rezultata, koji su kasnije dobiveni integralnim računom, kao što 
je na pr. integracija cijelih pozitivnih potencija nezavisne promjenljive. 

Po osnovnoj misli svoje metode i cilja, za kojim ide, kao 
i na temelju mnoštva rezultata, do kojih je došao, smatra 
se C. pretečom integralnoga računa. O njegovoj se metodi 
mnogo raspravljalo i za života njegova i poslije. Gotovo svi 
znatniji matematičari 17. i 18. st. bavili su se njome u na- 
mjeri, da je usavrše ili vršeći katkada i dosta oštru kritiku. 
Prvotni izraz »omnia« za integral u Leibniza, izrazi »fluens« 
i »fluxio« u Newtona valjda su ostatci bavljenja njihova 
geometrijom Cavalierija. B. Pascal predočio je tu teoriju u 
obliku, koji je ravno vodio onom shvaćanju površine ravnih 
likova, koji je kasnije doveo do pojma određena integrala. 

BIBL.: Druga su važnija djela Cavalierijeva: Directorium generale ura- 
nometricum, in quo trigonometriae logarithmicae fundamenta ac regulae 
demonstrantur, Bologna 1632; Lo specchio ustorio ouvero trattato delle 
settioni coniche, Bologna 1632; Centuria di varii problemi per dimostrare 
l'uso e la facilità dei logaritmi nella Gnomonica, Astronomia, Geografia, 
1639; Trigonometria plana et sphaerica linearis et logarithmica, Bologna 
1643; Exercitationes geometricae sex, Bologna 1647. 

LIT.: M. Cantor, Vorlesungen über Geschichte der Mathematik, sv. 
IL, 2. izd., Leipzig 1900; H. G. Zeuthen, Geschichte der Mathematik 
im 16. und 17. Jahrhundert, Leipzig 1903; L. Brunschvicg, Les étapes de 
la philosophie mathématique, Pariz 1912. ZM. 

2. Celzo, * Rijeka 6. IV. 1865, + Zagreb 31. XII. 
1940, upravni činovnik i pisac. Pravo je slušao u Beču, 
Grazu i Zagrebu; stupio je najprije u odvjetničku vježbu, 
a 1888 u upravnu službu služeći ponajviše kod vlade u 
Zagrebu. Od 1922 do 1929 bio je predsjednik upravnog 
suda u Zagrebu. 

Istakao se kao upravnik, a napose kao plodan pravni pisac. Napisao 
je mnogo manjih i većih članaka u Mjesečniku, Općinskom upravniku 
i Obćinaru te dvadesetak posbno tiskanih djela iz područja upravne 
nauke i upravnoga prava, među njima: O pravnom odnošaju između 
činovnika i države, 1910; Reforma općinskoga zakona, 1912 (zapravo 
osnova opć. zakona s opsežnim obrazloženjem); Problem komunalne 
politike, 1922; Pravo nužnog prolaza, Spomenica Mauroviću 1934; Tu- 
mač zakonu o nužnim prolazima, 1917; zatim tumači zakonima o či- 
novnicima (1926, 1931), o karnosnim propisima (1921), o državnom sa- 
vjetu i upravnim sudovima (1925), o oblasnoj i sreskoj samoupravi 
(1928), o državljanstvu (1929, 1935), o nadzoru nad živežnim namirni- 
cama i o vinu (1931), o državnim i nedržavnim putovima (1931), o 
općinama (1933), kojima su većinom dodani opsežni teoretski uvodi. JA: 

3. Emilio de, * Rim oko 1550, + Rim 11. III. 1602, 
talijanski skladatelj; pripada među prve skladatelje novog 
dramatskog stila u glazbi krajem 16. i početkom 17. sto- 
ljeća. Istakao se kao upravitelj glazbenih izvedaba u 
Oratorio del S. Crocifisso u Rimu i kao glavni nadzornik 
umjetnosti u Firenci. Sačuvala se od njega glazbena 
alegorija Rappresentazione di anima e di corpo, izvedena 
u Rimu 1600. Izgubila su se njegova dva operna djela 
La disperazione di Fileno, Satiro. Za sva ta primitivna 
dramatska glazbena djela napisala je C-u tekstove tali- 
janska pjesnikinja Laura Guidiccioni. Malo se djela ovog 
skladatelja sačuvalo. 

LIT.: H. Goldschmidt, Sfudien zur Geschichte der italienischen 
Oper im 17. Jahrhundert, L, 1901 i IL, 1904; D. Alaleona, Studi sulla 
storia dell'Oratorio musicale in ltalia, 1898. B. 5. 

CAVALLINI, Pietro, * između 1260 i 1270, + poslije 
1321, rimski slikar i mozaičar, jedan od najznatnijih preteča 
talijanske renesanse. Sudeći po mozaiku u apsidi sv. Marije 





PIETRO CAVALLINI, Anđeo (sa slike »Sudnji dane) 
Rim, Crkva sv. Cecilije 


u Trasteveru iz 1291 bio je tada već zreo umjetnik, koji u 
bizantsku školsku tradiciju rimskog 13. st. uvodi staro- 
rimske težnje, a pokazuje i znatan smisao za učinke 
boje i svjetlosti. Po fresko-slikarijama u rimskoj crkvi sv. 
Cecilije, što su nastale koje dvije godine kasnije — a 
otkrio ih je Fed. Hermanin tek 1901 — vidi se, da je još 
bolje napredovao: sve snažnijem zahvatu u kompoziciji 
pridružilo se odlučno oblikovanje obrisa. Djela za baziliku 
crkve sv. Pavla, koja su nastala u kasnijim C-jevim godi- 
nama, uništio je 1823 požar. Sumnja se, je li C. sudjelovao 
u radu oko fresko-uresa gornje assiške crkve; naprotiv, sa 
sigurnošću mu se mogu pripisati freske na grobu Acqua- 
sparta u S. M. Aracoeli i neke freske u napuljskoj crkvi 
S. Maria Donna Regina, koje prikazuju Sudnji dan. Čini se, 
da je odgojio i zaposlio mnogo učenika, među njima i Fil. 
Rusutija. 

LIT.: 1. Wilpert, Die róm. Mosaiken und Malereien der kirchlichen 
Bauten von 4. bis 13. Jahrh., 2. izd., Freiburg 1917; A. Busuioceanu, 
P. C. e la pittura romana del duecento e del trecento, Ephemeris 
Dacoromana, Rim 1925. P. G. 

CAVALLINO, Bernardo, * Napulj oko 1622, + Napulj 
1654, talijanski slikar. Proizašao je iz škole Massima Stan- 
zionija, a utjecala je na nj i Artemisia Gentileschi; slo- 
bodno se ugledajući u različne domaće i strane uzore raz- 
vio je svoj stil, koji sjedinjuje umjereni naturalizam s kla- 
sicističkim obilježjem u crtežu linija produhovljenim 
shvaćanjem i kićenim profinjenim kolorizmom, te ga valja 
shvatiti kao nježniji izdanak klasicističkog visokog baroka. 
Mnogo ima njegovih radova u Napulju (u crkvi S. Filippo 
Neri i S. Giovanni delle Monache; u Narodnom muzeju: 
Milosrdni Samarićanin; u zbirci Wenner: Sv. Cecilija), u 
Rimu (u Nar. galeriji: Oproštaj mladoga Tobije) i u Firenci 
(u palači Uffizi: Estera i Ahasver). 

LIT.: A. De Rinaldis, В. C., Rim 1921; E. Sestieri, Cenni sullo 
svolgimento dell'arte di B. C., L'Arte, XXIIL, 1920; O. Benesch u 
Jahrbuch Wiener Kunstsammlungen, Nov. ser., 1. (1926). FG; 

CAVALLOTTI, Felice, * Milan 6. XII. 1842, + Rim 6. 
III. 1898, talijanski novinar, političar i književnik. U mla- 
dim danima borio se u Garibaldijevim ratnim pohodima; 
buran temperamenat, vječno u polemikama. Osniva svoje 
novine, piše drame, ali uza sve književne uspjehe on ostaje 
prije svega politički borac. Zaljubljen u svoje građanski 
ljevičarske nazore ljuto se ganja sa svim vladama i u par- 
lamentu postaje strašilo ministara i svih krugova, koji 

predstavljaju drZavnu organizaciju. Kad su ga izdali jezik 
i pero, laća se mača i pištolje i u bezbrojnim dvobojima 
obračunava sa svojim protivnicima. Od posljedica dvoboja 


je i umro. 

BIBL.: Od njegovih drama najpoznatije su: I Pezzenti, Agnese, I 
Messeni, Il cantico dei cantici. 

CAVAZZOLA, Paolo zvan Morando, * Verona 1486, 
T Verona 1522, talijanski slikar. Učitelji su mu bili Fran- 
cesco Bonsignori, a kasnije Domenico Morone. Utjecali su 
na nj Giovanni i Giovanni Francesco Caroto, Niccolo 
Giolfino i Raffael. Sve svoje veronske suvremenike na- 
dilazi C. ljepotom izražaja i kretnja te živim koloritom. 
Najznatnija se njegova djela nalaze u veronskim crkvama 
S. Anastasia, S. Bernardino, S. Maria in Organo i S. Maria 
della Scala. Slikao je i izvrsne portrete. 

LIT.: A. Aleardi, Paolo Morando, Verona 1853; C. Gamba u 
Thieme-Beckerovu ALBK, VI., Leipzig 1912. A. Sch. 

CAVENDISH, Henry, * Nizza 18. X. 1731, + London 
24. II. 1810, engleski kemičar i fizičar. Otkrio je vodik 
(1773) nazvavši ga »zapaljivim uzduhom« i držeći u po- 
četku, da se radi o čistom flogistonu. Najviše se zanimao 
kemijom i fizikom plinova. Pokazao je, da je plin, koji 
nastaje vrenjem šećera i raspadanjem organske tvari, isti, 
koji izlazi i iz mramora i vapnenca, ako se ovi poliju 
kojom kiselinom ili ako se žare. Dokazao je, da je voda 
sastavljena tvar i da nastaje gorenjem vodika. Otkrio je 
i sastav dušične kiseline pokazavši, da se preskakivanjem 
električne iskre kroz uzduh oksidira dušik, a tako nastali 
oksid otopljen u vodi daje dušičnu kiselinu. Među ostalim 
bavio se istraživanjima arsena i njegovih oksida. I ako je 
uviđao, da se kemijski procesi mogu tumačiti i Lavoi- 
sierovom teorijom kisika, ostao je do konca života pri- 
staša flogistonske teorije. Na području fizikalnih istraži- 
vanja treba istaknuti njegova određivanja konstante gra- 
vitacije, srednje gustoće Zemlje (5,48), električne vodlji- 
vosti krutih tvari i tekućina, istraživanja o električnom 
kapacitetu i električnom potencijalu (koji je on nazivao 
»stupnjem elektrificiranja«) te određivanja specifične to- 
pline mnogih tvari. Neobično bogat, posvetio se samo 
nauci i sva je istraživanja izvodio na vlastiti trošak. Obje- 
lodanjivao je samo potpuno zaokružene radnje. Velik broj 
radnja iz njegove ostavštine publicirao je glasoviti teore- 
tičar elektrofizike James Maxwell. BAL 

CAVICEO, Iacopo, ** Parma 1. V. 1443, + Montecchio 
3. VI. 1511, talijanski pisac. Svećenik, koji je imao buran 
život. Autor je romana Il peregrino (1508), koji je bio 
veoma popularan u Italiji i preko njezinih granica; preve- 
den je na španjolski i francuski, iako nema umjetničke 
vrijednosti. 

LIT.: A. Albertazzi, Romanzieri e romanzi del Cinquecento e del 
Seicento, Bologna 1891. M. D-ié. 

CAVITE, luka i glavni grad istoimene pokrajine na fili- 
pinskom otoku Luzonu, ima 28.236 stan. (1936). Služi kao 
prednja luka Manile, glavnog filipinskog grada. U C. su 
mnogobrojne građevine iz vremena španjolskoga gospodstva. 

CAVOUR, Camillo Benso, conte di, * Turin 10. VIII. 
1810, + Turin 6. VI. 1861, talijanski državnik, potomak ple- 
mićke grane C. porodice Benso, koja je podrijetlom iz 
Chierija. Sin Michelea C., komornika Camilla Borghese, i 
Adele de Sellon iz liberalne protestantske aristokracije iz 
Ženeve. U porodici, koja je jako utjecala na razvoj nje- 
gova značaja, došao je u dodir s najizabranijim predsta- 
vnicima evropskog apsolutističkog smjera. Prvi mu je uči- 
telj bio opat Frćzet; od g. 1820 do g. 1826 bio je pitomac 
vojne akademije u Turinu, u međuvremenu g. 1824 paž 
Karla Alberta. U šesnaestoj godini postade ženijskim 
časnikom. Ne osjećajući dovoljno poziva za vojničko zva- 
nje uz pristanak roditelja zatraži i dobije otpust iz vojske 
12. XI. 1831. Posveti se poljodjelstvu, ekonomskim i soci- 
jalnim naukama i upravljanju svog imanja. Putovao je 
Švicarskom, Francuskom i Engleskom i zanio se za engle- 
ski ustav. Proučivši parlamentarne ustanove u Francuskoj 
i Engleskoj i procijenivši njihovo značenje u narodnom 
životu, došao je do uvjerenja, da bi preporod talijanskog 
naroda mogao niknuti jedino iz građanske i političke slo- 
bode. Sastavši se u Belgiji s Giobertijem vrati se u srpnju 
1835 u domovinu. G. 1836 postade članom više statističke 
komisije, 1837—39 bavio se dječjim skloništima i pučkim 
školama, 1841 osnuje u Turinu aristokratsku Société du 
Whist po uzoru klubova u Londonu i Parizu, surađivao 
je u Zenevskoj Bibliothéque universelle i u Predarijevoj 
Antologia italiana, uočio je značenje gospodarskih sila u 
političkim pokretima. To ‘ga je dovelo do pitanja želje- 

znica, pa je u pariskoj Revue nouvelle objelodanio svoju 
Étude des chemins de fer en Italie. U povodu ustavnih 
pokreta g. 1846—47 osnova skupa s Cesarom Balbom 
(v.) i drugima časopis Risorgimento, u kome je objelo- 
danjivao svoje članke, ponajviše gospodarskog sadržaja. 
Nakon proglašenja sardinskog ustava оа 5. Ш. 1848 
dođe 26. VI. u parla- 
menat, u kome se po- 
kazao odličnim govor- 
nikom. Govoreći 20. X. 
1848 o Austriji spome- 
nuo je Jelačićev pot- 
hvat i izjavio, da hrvat- 
ski stijeg nije, kako 
neki misle, stijeg reak- 
cije. U to je vrijeme 
podupirao ministarstvo 
Massima d'Azeglia. 11. 
X.postade ministar po- 
ljodjelstva i trgovine, 5. 
XI. 1850 sklopi ugovor 
o trgovini i plovidbi s 
Francuskom, 24. I. 1851 
s Belgijom, a 27. II. 
ı 1851 s Engleskom. 19. 
IV. 1851 zamijeni tu 
lisnicu s ministarstvom 
financija i odmah sklo- 
pi zajam u Engleskoj. 
Izgradivao je ceste i 
Zeljeznice, podizao mor- 
naricu te Speziu odre- 
dio za glavnu ratnu luku. Nakon Napoleonova državnog 
udara u Francuskoj približi se lijevom  centrumu, za- 
loži se za izbor njegova predsjednika U. Rattazzija za 
predsjednika komore, da potisne u pozadinu reakcionarce. 
Time dođe u opreku s članovima vlade, pa čitavo ministarstvo 
odstupi 16. V. 1852. Nakon ponovnog puta u Francusku, 
na kome se u Parizu upoznao s Napoleonom III. (u jednom 
svom pismu iz Pariza pisao je tada: »C'est de France 
surtout que dćpendent nos destins«), i u Englesku obrazova 
4. XI. 1852 kabinet, u kome je uz predsjedništvo imao u 
svojim rukama poš i financije, trgovinu i narodno gospo- 
darstvo, a neko je doba upravljao i vanjskim i nutarnjim 
poslovima. Provodio je liberalnu politiku po načelima 
ustava god. 1848 i htio Piemont učiniti modernom, napre- 
dnom državom, kako bi na taj način stekao simpatije za- 
padnih država i djelovao na sve dijelove Italije. Dizao je 
narodno blagostanje, dotjerivao upravu i financije, promi- 
cao pučku prosvjetu, razvijao javne radove, u prvom redu 
željeznice, dotjerivao vojsku, kojoj je bio na čelu Alfonso 
Lamarmora. G. 1854 imao je već izrađenu svoju osnovu, da 
Sardinija učestvuje u Krimskom ratu na strani zapadnih 
država, a sve u cilju, da bi stvorio mogućnost za ostvarenje 
glavnog dijela svog programa: oslobođenje i ujedinjenje 
Italije. Prema ugovoru od 26. I. 1855 otposla na Krim odio 
vojske od 15.000 ljudi, a nakon svršetka rata na pariskom 
kongresu g. 1856 usprkos protivljenja Austrije iznese tali- 
jansko pitanje i ocrta nepovoljne prilike, koje postojahu 
u zaposjednutim talijanskim državama, i slabe strane vlada 
tih država. Glavni mu cilj bijaše, da politički osami 
Austriju, da dokaže, da Piemont ne može sačuvati svoju 
slobodu, dok ima posla s neprijateljskom Austrijom i s ne- 
sklonim državama na poluotoku, te da Piemont učini po- 
laznom točkom svih pothvata za nezavisnost Italije. Želio 
je, da za svoje namjere predobije Francusku. Ponovno 
preuze vodstvo vanjskih posala, koje na kratko doba bi- 
jaše prepustio Cibariju, i prvom prigodom istaknu protu- 
austrijski smjer svoje politike. Po njegovu mišljenju 
Italija sama nije mogla provesti djelo oslobođenja i ujedi- 
njenja (fare da sč), već jedino s pomoću zapadnih država. 
Atentat Orsinija na Napoleona III. (14. I. 1858) mogao je 
pokvariti teško ostvareni savez s Francuskom. Da do toga 
ne bi došlo, C. izda 29. IV. zakon protiv političkog umor- 
stva i pretjeranosti političkog novinstva. Na sastanku s Na- 
poleonom III. u Plombičresu 21. VI. 1858 uglavi francusko- 
sardinski savez, po kome je Sardinija imala dobiti Gornju 
Italiju, Francuska Savoju i Nizzu. Diplomatsku vojnu pro- 
tiv Austrije, koju zapodjede Napoleon III. na novogo- 
dišnjem primanju stranih poslanika g. 1859, nastavi Viktor 
Emanuel prijestolnim govorom od 10. I. 1859. Austrija i 
Sardinija započeše naoružanje, engleski i ruski posrednički 

pothvati ostadoše bez uspjeha, 23. IV. preda Austrija ulti- 
matum, a 29. IV. austrijska vojska prodre u Piemont. Dok 
su ratne operacije za saveznike tekle povoljno, C-a izne- 
nadi vijest o austrijsko-francuskom preliminarnom utana- 
čenju u Villafranca od 11. VI. 1859 (v.). Odstupi sa svog 
položaja, ali se ponovno vrati 20. 1. 1860, kad mu je uspjelo 
mirnim putem, narodnim glasovanjem, dobiti pristanak 
srednje i južne Italije za priključenje Piemontu-Sardiniji. 
Bez obzira na odredbe mira u Ziirichu od 10. XI. 1859 
odobri narodnim glasovanjem zaključeni priključak Parme, 
Modene, Toscane i Romagne Sardiniji. Podupirao je Gari- 
baldijeve pothvate protiv Sicilije, a dok su napuljske čete 
još pružale otpor na Volturnu, uputi sardinsku vojsku u 
Crkvenu državu. Ta vojska zauze, nakon pobjede kod Ca- 
stelfidarda 18. IX. 1860, Marke, Umbriju i preostali južni 
dio. Sve je to bilo pripojeno Sardiniji. Vrhunac C-ova 
uspjeha bijaše proglašenje Viktora Emanuela za talijanskog 
kralja, koje je zaključio prvi talijanski parlamenat 14. III. 
1861. Izvan kraljevine ostadoše Rim i Mleci. О rimskom 
pitanju C. je opširno govorio u parlamentu 25. i 27. III. 
istaknuvši, da Rim treba postati glavnim gradom Italije, da 
se otvorena pitanja između pape i kraljevine Italije imadu 
riješiti mirnim putem na načelu slobodne crkve u slobo- 
dnoj državi. Umro je shrvan napornim radom, a da nije 
riješio ni pitanje Rima ni pitanje Mletaka. Svi talijanski, 
francuski, engleski i njemački njegovi biografi gledaju u 
Cavouru u prvom redu velikog političara-realistu. Spome- 
nici u svim znatnijim talijanskim gradovima govore o nje- 
govu velikom djelu na ostvarenju narodne i državne neza- 
visnosti i ujedinjenja. Svoje je djelo najbolje sam karakte- 
rizirao riječima: »Neka nestane moga imena i moga glasa, 
samo da Italija postane nacija.« 

BIBL.: Opere politico-economiche, Cuneo 1855; Oeuvre parlamen- 
taire traduite et annotée, Pariz 1862; Ouvrages politiques et économi- 
ques, Cuneo 1865; Lettere edite ed inedite, 6 sv., Turin 1882—87; 
Diario inedito, Rim 1888; Nouvelles lettres inédites, Turin 1889; Le 
comte de Cavour et la contesse de Circout. Lettres inédites, Turin— 
Rim 1894; Nuove lettere inedite, Turin—Rim 1895; Scritti politici, Rim 
1925; Discorsi scelti, Milan 1925; Scritti, Bologna 1929; Il carteggio 
Cavour-Nigra dal 1858 al 1861, 4 sv., Bologna 1926—29; La Questione 
Romana negli anni 1860—67, Carteggio del conte di Cavour con D. 
Pantaleoni, C. Passaglia, O. Vimercati, 2 sv., Bologna 1929; Cavour e 
l'Inghilterra, Carteggio con V. E. D'Azeglio, 3 sv., Bologna 1923; 
Diario (1833—43) del conte di Cavour, Milan—Rim 1941. 

LIT.: R. Bonghi, C. Cavour, u zbirci I contemporanei italiani, 
Turin 1861; С. Massari, Il conte di C. Ricordi biografici, Turin 1873; 
H. Treitschke, Der Graf von Cavour, Heidelberg 1869, novo izdanje 
Berlin 1939, talijanski prijevod Firenca 1873 i 1921; Ch. Mazade, Le 
comte de C., Pariz 1877; M. Castelli, H conte di C. Ricordi publi- 
cati da L. Chiala, Turin 1886; D. Berti, I! conte di C, avanti il 1848, 
Rim 1886; D. Zanichelli, Cavour, Firenca 1905; E. Cadogan, The 
life of C., London 1907; W. De La Rive, Le comte de C. Récits et 
souvenirs, Pariz 1863, talijanski prijevod Turin 1911; F. Ruffini, La 
giovinezza del conte di C., Turin 1912; Isti, Camillo di C. e Melanie 
Waldor, Turin 1914; W. R. Thayer, The life and times of C., Lon- 
don 1915, talijanski prijevod Milan 1930; M. Mazziotti, I testamenti 
de conte di C., Rim 1914; Isti, II conte di C. e il suo confessore, 
Bologna 1916; P. Matter, Cavour et l'unité italienne, Pariz 1922—27; 
M. Paléologue, Un grand réaliste — C., Pariz 1926; A. Cappa, C., 
Bari 1932; A. Panzini, Il conte di C., 5. izd., Milan 1940, njem. prijevod 
Berlin-Beč-Leipzig 1940; G. del Bono, Cavour e Napoleone III. Le 
annessioni dell'Italia centrale al Regno di Sardegna (1859—60), Turin 
1941; A. Omodeo, L'opera politica del conte di C., I: 1848—57, I. dio: 
2. izd., Firenca 1941. TN 

CAVTAT, malen gradić, 7 mor. milja jugoistočno od 
Dubrovnika, s nešto više od 200 kuća i 600 stan. Leži na 
južnom kraju Župskog zaljeva, na poluotoku, koji je 
uskom prevlakom spojen s kopnom. U produženju su polu- 
otoka otočići Šuperka i Supetar, a prema otvorenom moru, 
na zapadu, Bobara i Mrkan. Svi su ti otočići danas ne- 
naseljeni, ali se na Mrkanu vide ostatci benediktinskog sa- 
mostana, po kome se je trebinjski biskup prozvao bisku- 
pom mrkanskim. 

C. ima zgodnu i zaštićenu luku, kojoj dobrim dijelom 
treba zahvaliti pomorske sklonosti i sposobnosti njegovih 
stanovnika kao i njegovu važnost u prošlosti, kad je odr- 
žavao žive trgovačke veze s prekomorskim zemljama i za- 
leđem. Od starih gradskih utvrda ostali su do danas di- 
jelovi zidina, a gradska su vrata porušena u prošlom sto- 
ljeću. Kraj ima veoma blago podneblje i obrastao je razno- 
likom i bujnom sredozemnom vegetacijom. Gradić je sijelo 
općine i kotarskog suda. Danas C. ima značenje kao po- 
morsko, ribarsko i naročito turističko središte. Iz mjesta 
su neki od naših najuglednijih pomoraca i brodovlasnika, 
na brodovima kojih radi velik broj mještana kao stručno 
osoblje ili obični mornari. Kod kuće su žene usavrsile 
umijeće u vezu i tkanju, pa uz pučku školu postoji u C-u 
i ženska stručna škola i vezilačka škola Cavtatske za- 

druge, jedina te vrste u Hrvatskoj. Ženski su radovi na 
daleko poznati po lijepim bojama i posebnom načinu iz- 
radbe. Uredenost mjesta, ljepota položaja i blago pod- 
neblje, učinili su Cavtat ugodnim i dobro pohadanim 
ljetnim kupalištem i zimskim odmaralištem. 

Privlačnost i ljepotu 
C-a povećava i nekoliko 
znamenitosti. U mjestu 
su dvije crkve, župna 
sv. Nikole na južnoj, a 
franjevačka na sjever- 
noj strani uz more. Na 
groblju, koje je na bre- 
Zuljku iznad mjesta, isti- 
če se mauzolej pomorca 
Iva Račića, remek-djelo 
kipara Meštrovića. U 
mjesnoj su pinakoteci 
rijetke stare slike, a u 
crkvama pokraj slika 
_ Starih majstora i slike 

mještanina V. Bukovca 
(Gospa od Cavtata, 4 
evanđelista) i C. Medo- 
vića (Sv. Franjo). U ro- 
dnoj kući V. Bukovca 
smještena su mnoga 
njegova djela, portreti 
kao i velika slika Ples 
u karnevalu. Bogata je 
knjižnica В. Bogišića 
(preko 20.000 svezaka) 
kao i zbirka novaca, oružja i drugih predmeta u rodnoj mu 
kući, pred kojom mu je podignut spomenik od Palavicci- 
nija. U novije doba C. je ukrašen većim brojem lijepih vila 
i udobnih pensiona. Na uzvisini posred C-a pećina je 
Šipun s jezercem. 

Na mjestu današnjeg C-a bio je prvobitno grčki Epidaur 
(Елдолоов, u govoru njegova poromanjenoga stanovništva 
Pitaura). Oko 228 pr. Kr. došao je u vlast Rimljana. Za 
građanskog rata između Cezara i Pompeja (49—48) pristao 
je uz Cezara. Kasnije postaje rimskom kolonijom (Colonia 
Julia u Plinija) i sijelom jednog od dva vjerska zbora 
(concilium) u provinciji Dalmaciji. Kroz E. prolazila je 
primorska cesta iz Salone u Dirahij (Drač), a jedan je put 
vodio iz E-a u današnje Trebinje. U kršćansko je doba 
E. imao biskupa, koji se spominje još potkraj 6. st. Oko 
614 razorili su grad Slaveni, a bjegunci su nešto sjevernije 
podigli Ragusium (Dubrovnik). S vremenom se na razva- 
linama E-a razvilo naselje, koje su Dubrovčani nazvali 
Civitas (Civitate) vetus, od kojeg je naziva poteklo ime 
Captat (kasnije Cavtat); grad je pripadao КопаубѕКој 
župi. U 14. st. boravili su u njemu na putu u Dubrovnik 
srpski car Stefan Dušan (1350) i bosanski ban Tvrtko 
(1367). Potkraj 14. st. pripada humskoj vlasteli Sankovi- 
ćima, koji ga 1391 daruju s Konavlima i Vitaljinom Du- 
brovčanima. Ta se darovnica nije provela, pa je C. još iste 
godine dopao kneza Pavla Radinovića, a tek njegov sin 
Radoslav Pavlović prodao ga je 1426 republici. Namjera 
Dubrovčana, da poluotok s gradom odijele kanalom od 
kopna, potakla je Radoslava, da 1430 zarati na Dubrovnik, 

ali je C. ostao i dalje u vlasti republike do njezina pada 
g. 1806. Iv.B 
CAWNPORE (ind. Khanpur), grad u Britanskoj Indiji, 
u okruZju Alahabada, na lijevoj obali Gangesa, preko koga 
vodi Zeljeznica do Lucknowa. Ima 243.755 stan. (1931), a 
jedan je od prvih veleobrtnih centara, osobito što se mli- 
nova i kožnate robe tiče. Gojenje pamuka i drugih korisnih 
biljki uzorno. C. je poznat iz povijesti ustanka 1857. М. 5. 
CAXTON, William, ж Kent oko 1422, + London 1491, 
prvi engleski tiskar. Isprva je trgovac. Tiskarstvo je izučio 
u Bruggeu (Bruges), gdje je i tiskao 1474 prvu knjigu na 
engleskom jeziku. G. 1476 u Londonu kraj westminsterske 
opatije osniva stalnu tiskaru, gdje je otiskao do konca 
života 96 različitih knjiga i izdanja, među kojima neke 
svoje izvorne spise i prijevode s latinskoga, francuskoga 
i flamanskoga jezika. Primjerci njegovih otisaka danas su 
rijetki, najviše ih se nalazi u British Museumu. 
CAYENNE, utvrđena luka i glavni grad Francuske 
Guyane u Južnoj Americi, na otočiću Cayenne, koji leži 
na utoku istoimene rijeke u Atlantski ocean, ima 11.704 
stan. (1936). Podneblje nije zdravo. Od 1852 ovdje je po- 
staja za deportaciju kažnjenika. Izvozi se zlato, ebanovina, 
šećer, kakao, pamuk i koža. Sjedište je guvernera za či- 
tavu koloniju. Poznat je kajenski papar od tropskih pa- 
prika (Capsicum frutescens i C. minimum). .Ž. 
CAYLEY, Arthur, * Richmond 16. VIII. 1821, + Cambridge 
26. L. 1895, engleski matematičar. Počeo raditi na matema- 
tičkom polju 1841, a 1863 pozvan je na stolicu za algebru 
na sveučilištu u Cambridgeu, gdje je ostao do kraja života. 
Napisao skoro 900 rasprava. iz različitih područja matema- 
tike i mehanike, napose nebeske. No najdublje je zaorao 
na polju algebre te algebarske i projektivne geometrije; tu 
je osnivač teorije invarijanata algebarskih forama, u kojoj je 
dao (uz njega Salmon i Sylvester) one simboličke metode, 
koje je kasnije razvila njemačka škola Clebschova (determi- 
nante, matrice, eliminacije, supstitucije i njihove grupe). Poj- 
movima projektivne geometrije dao je potpunu algebarsku 
formulaciju, te kao prvi započeo istraživanja algebarske 
geometrije (polaritet s obzirom na krivulje i plohe; pro- 
jektivna klasifikacija ploha 3. reda; pravčaste koordinate; 
singulariteti prostornih krivulja i ploha i t. d.). Možda naj- 
važnije njegovo otkriće je projektivna formulacija metrike, 
koja je kasnije F. Kleinu omogućila realizaciju neeuklidske 
geometrije, t. j. geometrije, nezavisne o euklidskom postu- 
latu o paralelama. 
BIBL.: Collected mathematical papers, 13 sv., Cambridge. R.C. 
CAYLUS, Anne Claude Philippe, grof, * Pariz 31. X. 
1692, + Pariz 5. IX. 1765, francuski arheolog. Putuje po 
Italiji, Grékoj, Maloj Aziji, Holandiji i Engleskoj. Istra- 
Zuje ruševine Troje, Efeza i Kolofona. Izrađuje bakropise 
po Raffaelu, Michelangelu, Tizianu, a ističe se i kao pje- 
snik i pisac memoara. Njegova zbirka antika, koju je 
ostavio kraljevskom kabinetu, nalazi se danas u Louvreu. 
Od 1731 bio je član Akademije. Njegov arheološki rad 
znatan je prinos znanosti onoga vremena. 
BIBL.: Glavna su mu djela Recueil d'antiquités égyptiennes, étrus- 
ques, grecques, romaines et gauloises, 7 sv., 1572—67; Recueil de 


peintures antiques trouvées à Rome, 3 sv., 1873—87; Oeuvres badines 
complètes, 3 sv., 1787. 


CAZALIS (Henri) = Jean Lahor, * Cormeilles-en-Parisis, 
9. III. 1840, + Ženeva 1. VII. 1909, francuski književnik. 
Učio pravo i medicinu, proučavao istočnjačke književnosti 
i pučko pjesništvo. Pod pseudonimom »Jean Caselli« obje- 
lodanio Chants populaires de l'Italie (1865), a pod pseudo- 
nimom »Jean Lahor« zbirke pjesama L'illusion (1875 i 1888, 
upotpunjeno, nagradeno od Franc. Akademije), Les Qua- 
trains Ф Al-Ghazali (1896), nadalje povijest indijske knji- 
Zevnosti (1888), nekoliko knjiga o umjetnosti, osobito sa 
socijalnog gledišta, putopis En Orient (1908) i brojne medi- 
cinske knjige, objelodanjene pod vlastitim imenom. P. Cl. 

CAZIN, gradić 18 km sjeveroistočno od Bihaća. Sredi- 
šte je kotara velike župe Krbava i Psat. Ima 6158 stan. 
(1931), gotovo samih Hrvata muslimana. Tu je razvijena 
znatna trgovina žitom. Nekoć je bio svojina kninskog bi- 
skupa, a kasnije knezova Blagajskih. G. 1576 pao je u turske 
ruke. Dvije godine iza toga potukao je kod grada C. Ke- 
venhüller Turke i preoteo grad, ali se morao povući, jer 
se u vojsci pojavila pošast. 

EIF.: laić, Bosna, Zagreb 1878. Z. D-i. 

CAZZAGO-BRABBIA, TORBIERA DI, zove se trese- 
tište, koje se nalazi u padovanskoj nizini na desnoj obali 
kanala Brabbia kod njegova ušća blizu sela Cazzago, gdje 

STARINE IZ TRESETISTA KOD CAZZAGO-BRABBIA 
1., 3. i 4. neolitsko oruđe; 5., 6. palštab i kelt; 7. nakit oko vrata od 
bronce; 8. i 9. brončane fibule; 2, osti od kosti 


su, vadeéi treset za ogrijev, naisli na obilje prethistorijskih 
starina iz neolitskoga naselja, koje se odrZalo kroz slije- 
deće kulturne faze do konca latenske periode. Nalazi su 
značajni za slična druga tresetišta padovanske nizine, a 
daju nam u lijepim primjercima sliku kulturnog razvoja 
kroz dva predrimska tisućljeća. U tresetu se sačuvalo iz- 
vrsno i drvo, te su se našla i četverasta provrtana pluta 
na ribarskim mrežama. Većinu toga rasprodali su kopači 
treseta; samo malen dio dospio je u talijanske muzeje. C. T. 

CAZZAMORTO — Kacamorat. 

CEARA, 1. savezna država u sjeveroistočnom dijelu 
Brazilije, 148.591 km? i 1,319.228 stan. (1935). Zemlja је 
dovoljno natapana rijekama i plodna, pa rodi kukuruzom, 
rižom, kavom i pamukom, a ima i dobrih pašnjaka i šuma. 
Rudarstvo daje zlato, željezo, bakar, sol i salitru. Mnogo 
se izvozi pamuk, kava, šećer, kaučuk i koža. — 2. Grad, 
koji se običnije zove Fortaleza (v.). N. Z 

CEBEJ, Anton — Zebey Anton. 

CEBRIKOVA, Marija K., Ж 1835, + 1917, ruska spisate- 
ljica i publicistkinja u duhu ruske kritičko-publicističke 
škole šezdesetih godina 19. st. Kao društvovno-odgojna spi- 
sateljica razvijala je C. upornu borbu za ravnopravnost 
žene te za racionalan uzgoj i obrazovanje čovjeka. 

Važnija djela: Zapiski guvernantki (1875), Razskazy о  pogibsih 
djetjah (Pripovijesti o preminuloj djeci, 1871—74), Myslj i trud 
(1883, Misao i rad), Amerikanki XVIII v. (1871), K voprosu o ljubvi i 
morali (K pitanju o ljubavi i ćudoređu, 1884). Pročula se, među ostalim, 
i čuvenim Otvorenim pismom caru Aleksandru II., u kojem је pod- 
vrgla kritici carizam. Zbog toga pisma, rasprostranjenog ilegalnim 
putem u bezbroj primjeraka, bila je protjerana iz Petrograda. J.B. 

CEBU, 1. duguljasti otok od 4700 km? u Filipinskom 
otočju na 10% sj. š. između otoka Negrosa i Bohola, najna- 
pučeniji od sviju u Filipinskom dominionu Udruženih drža- 
Y ta Amerike. Otkrio ga je Fernando Magalhães 

2. Grad sa 83.040 stan. (1937), glavni za pokrajinu, u kojoj 
živi 1,130.000 stan. Broj je bijelaca neznatan (5%). Sjedište 
je biskupa za skupinu otoka, koja se zove Bisayas. Crkva 
Santo Niño znamenito je zavjetno svetište. Uopće, C. je 
drugi centar u čitavom arhipelagu. Proizvodi i izvozi svi- 
lenu robu, pamuk, kopru, duhan, sladornu trstiku, pa sol i 
gumenu robu i t. d. Grad ima dobru luku, koja je otvo- 
rena svjetskoj trgovini 1863. М. $. 

CECCHI, Emilio, ж Firenca 14. VII. 1884, talijanski 
književnik. Od 1910 do 1923 književni kritičar Tribune. 
Sudjeluje kod pokretanja časopisa La ronda. Clan je Tali- 
janske akademije (od 1940). Kao novinar proputovao je 
Francusku, Englesku, Grčku, Južnu i Sjevernu Ameriku. 
Književnu je karijeru započeo kao kritičar, a zatim je 
postao jedan od najizrazitijih suvremenih talijanskih pisaca. 
U fino rađenim proznim prilozima iznosi svoje doživljaje 
s putovanja preciznim, gotovo matematičkim stilom: Pesci 
rossi (1920); Messico (1932); Et in Arcadia ego (1936) i 
America amara (1940). Njegova fantazija, koja se kreće 
između kritike i poezije, znade isto tako oživljavati i lje- 

ote rodnoga kraja; v. spomenuto djelo Pesci rossi i 

'osteria del cattivo tempo (1927). C. se bavi i proučava- 
njem i populariziranjem plastičnih umjetnosti, pa mu je 
naročito uspjela studija o Giottu (1937). 

LIT.: G. Ravegnani, Il novecento letterario italiano; I contemporanei, 


L, 2. izd., Bologna 1939; G. De Robertis, Scrittori del novecento, Fi- 
renca 1940; A. Gargiulo, Letteratura italiana del novecento, Firenca 


1940. . D. 

CECCHINI, Toma, * Verona u drugoj polovini 16. st., 
+ Hvar 31. VIII. 1644, orguljaš i skladatelj. Sav je svoj 
Život proveo u hrvatskoj sredini najprije kao kapelnik 

splitske, a onda — kroz tridesetak godina — hvarske prvo- 
stolne crkve. Sačuvalo se svega 11 opusa toga majstora, pa 
su njegova djela važan izvor za upoznavanje glazbene 
prakse i umjetničkih nastojanja Dalmacije u prvoj polo- 
vini 17. st. Među sačuvanim djelima (op. 23) nalazi se i 8 
sonata za violinu (ili cornetto) uz pratnju orgulja; to su 
najstarije dosad poznate instrumentalne skladbe s hrvat- 


skog područja. 
LIT.: D. Plamenac, Toma Cecchini, kapelnik stolnih crkava u Splitu 
i Hvaru, Rad HA, 262. BS. 


CECCO D'ASCOLI — Stabili Francesco. 

CECELA, uzvišica sjeverno od Drniša, prozvana jamačno 
po nekadašnjoj crkvi sv. Cecilije. Tu su ostatci dviju staro- 
hrvatskih crkvica, koje je istraživao fra L. Marun, a nekoć 
stajaše tu i veliki kameni križ. Fra Ivan Tomašić, ljeto- 
pisac 16. st., zabilježio je — vjerojatno prema netočnoj 
vijesti nekoga starijeg pisca — da je kralj Zvonimir ubijen 
kraj crkve sv. Cecilije na Petrovu polju. VŽ. 

CECE-MUHA (tsetse), kukac, dvokrilac — Zajedavka. 

CECELJ (Oxalis) je biljni rod por. ceceljače (Oxalida- 
ceae) iz reda Gruinales (+ prostolatičnice). Toj porodici 
pripadaju uglavnom zeljaste (rjeđe drvenaste) biljke s pe- 
rasto ili prstasto sastavljenim listovima i pravilnim (akti- 
nomorfnim) cvjetovima, koji su sastavljeni iz 5 lapova ča- 
ške, 5 latica vjenčića, 10 prašnika i jednog pestića s pete- 
rogradnom plodnicom. Plod im je tobolac ili boba. Naj- 
veći dio pripadnika ove porodice ubrajamo među t. zv. 
»senzitivno bilje«, budući da oni — poput mimoze — već 
i na najmanji dodir reagiraju značajnim gibanjem listova 
(> Gibanje u bilju). U tom je pogledu poznat na pr. trop- 
ski rod Biophytum, a osobito vrsta B. sensitivum D. C., 
koja se često uzgaja u staklenicima. Jednako gibanje po- 
kazuju i neparno perasti listovi drvenastog roda Aver- 
rhoa, koji se inače u tropskim krajevima često uzgaja i 
zbog svojih mesnatih, jestivih plodova. 

U čitavoj je poro- 
dici najopsežniji baš 
zeljasti rod cecelj ili 
zečja soca, koji je u 
velikom broju vrsta 
rasprostranjen osobi- 
to Južnom Afrikom 
kao i tropskom i sup- 
tropskom Amerikom. 
On se odlikuje tropr- 
stastim, djetelini slič- 
nim listovima (rjeđe 
su listovi perasti), ko- 
ji u vezi s izmjenom 
dana i noći izvode če- 
sto značajna ritmička 
gibanja (t. zv. »biljni 
san«). Zbog obilnog 
sadržaja oksalne ki- 
seline imaju te biljke 
obično kiselast okus, 
pa su stoga u narodu 
poznate i pod imenom 
»kisela  djetelina« ili 
»kiselica«. U našoj su 
flori samonikle ove 
vrste: O. acetosella 
L., koja ima bijele ili 
ljubičaste cvjetove te 
gole listove i stablji- 
ke, a spominje se već kod starih pisaca kao ljekovita 
biljka; raste vrlo često na vlažnim, sjenovitim i hu- 
moznim staništima, osobito u šumama i šikarama; O. 
stricta L., koja je narijetko dlakava, a cvjetovi su joj svi- 
jetlo žuti; O. corniculata L., koja.je gusto dlakava, a cvje- 
tovi su joj zlatno žuti. Osim toga uzgajaju se neke vrste 
u vrtovima, i to ili kao povrće (zbog mesnatog korijena 
ili podanka, na pr. vrste O. tetraphylla Cav., O. crenata 
Jacq. i dr.) ili kao t. zv. »djetelina sreće« (zbog četvero- 
djelnih listova). S. H-6. 

CECIDIJA — Šiška. 

CECIDOMIJE (Cecidomyidae), kukci, nekoliko milime- 
tara sitni dvokrilci šišarci s trepetljikavim krilima. Većina 
ih polažu jaja u biljke i uzrokuju, da na tim mjestima 
izrastu šiške (cecidije), u kojima se razvijaju ličinke. 
Mnogom uzgajanom bilju mogu biti vrlo štetni, kao što su 
ličinke od Mayetiola destructor, koje sišu sok na pšenici, 

raži, ječmu i dr. Če- 
sto nalazimo na bu- 
kvinu lišću zelenka- 
sto žute ili crvenka- 
ste zašiljene šiške do 
1 cm velike od bu- 
kvina šišarca Mikiola 
fagi. Kada u jesen s 
bukve otpadne lišće, 
ličinke se na zemlji u 
šiškama zakukulje, a 
idućega proljeća izi- 
đe gotov dvokrilac. 
Ličinke vrste Hetero- 
peza (Міаѕіог) slo- 
bodno žive u truležu 
i umnoZavaju se pe- 
dogenetički (— pedo- 
geneza). К.В. 

CECIL, glasovita 
engleska obitelj, ko- 
je su mnogi članovi 
igrali vrlo važnu ulo- 
gu u javnom životu 
Velike Britanije. Te- 
melje sjaju obitelji dao je William C., prvi barun Bur- 
leigh (v.), ministar kraljice Jelisave. Potomci starijeg mu 
sina Tome nose od 1605 naslov earl, a od 1801 marguess 
of Exeter. Mlađi sin Robert C. naslijedio je oca kao mini- 
star pod imenom earl of Salisbury (v.). Toj grani, koja je 
1789 dobila naslov markiza, pripadaju veliki državnik iz 
doba kraljice Viktorije Salisbury (v.) te njegovi sinovi 
Lord Robert i Lord Hugh C., poznati političar. 

Lord Robert C., od 1923 viscount C. of Chelwood, % 14. 
IX. 1864, bavio se odvjetništvom, ulazi 1906 kao konzerva- 
tivac u parlament, član je vlade 1915—18 i 1923—27, za- 
stupa vladu na međunarodnim konferencijama, a osobito u 
Ligi naroda. U politici 
istupa vrlo samostalno 
uzimajući na sebe po- 
sljedice svoga držanja. 
Pristaje uz pobornice 
Zenskog prava glasa, a 
1918 i 1927 izlazi iZ 
vlade zbog razilaZenja 
u načelnim  pitanjima, 
potonji put zato, jer 
smatra, da stHtajalište 
vlade priječi uspjeh na- 
stojanja oko razoruža- 
nja. Već za svjetskoga 
| rata daje poticaj za 
proučavanje zamisli Li- 
ge naroda, za koju dje- 
latno radi na mirovnoj 
konferenciji. Od toga 
К vremena osniva društva 
| (predsjednik britanskog 
društva i  medunaro- 
dnog saveza za Ligu 
naroda), saziva pacifi- 
stičke konferencije i 
kongrese, uspijeva pro- 
vesti plebiscit mira 
(peace ballot) u V. 
Britaniji, koji donosi 
` 11,700.000 glasova, i sl. 
Za taj rad podijeljena 
mu je Nobelova miro- 
vna nagrada za 1937. 

CECILIJA, sv., dje- 
vica, rimska patricijka, 
pogubljena je radi kr- 
I šćanske vjere u 3. st. 
Kada je papa sv. Pa- 
| skal I. (817—824) pre- 
nosio iz katakomba u 

rimske crkve tjelesa 
senik А dai 
SV. CECILIJA, Detalj vratnih krila tilo e Cecilije u 
s orgulja crkve u Vugrovcu J A VES J 
Zagreb, Hrv. drž. muzej za njezinu baziliku preko 
umjetnost i obrt Tibera. 

Početkom 6. st. sastavljen je opširan prikaz mučeništva 
sv. Cecilije, t. zv. Passio (Acta) S. Caeciliae; neke je 
podatke i pojedinosti toga spisa teško historijski utvrditi. 
Tu je svetičin život ovako prikazan: Cecilija, pobožna 
djevica plemićke obitelji, zavjetuje Bogu djevičanstvo. 
Roditelji je prisile na udaju za poganina Valerijana. Pri- 
godom svadbene svečanosti ona upozori Valerijana na svoj 
zavjet djevičanstva, potom obraća na kršćanstvo njega i 
brata mu Tiburcijana; obojicu pokrsti papa Urban. Grad- 
ski prefekt Almahije dade najprije ubiti Valerijana i Ti- 
burcijana, a potom Ceciliju zatvoriti u parnu kupaonu, da 
se uguši. Pošto je bila čudesno pošteđena, krvnik joj htje- 
de odsjeći glavu, ali je samo teško rani po vratu i ona 
treći dan umre. Taj je prikaz svetičina života ušao i u 
liturgijske knjige (brevijar). 

U liturgiji se vrlo rano (8. st.) pjevala i antifona: »Uz 
zvukove glazbala Cecilija je (Gospodu) pjevala«... To je 
preuzeto iz djela Passio S. Caeciliae, samo je izostavljena 
riječ: in corde suo, t. j., da je pjevala u srcu, naime mo- 
lila. Tom antifonom nadahnuti stali su slikari sv. C. pri- 
kazivati uz orgulje, a muzičari su je stali smatrati svojom 
zaštitnicom. 

LIT.: Dictionnaire d'archéologie chrétienne ..., Pariz 1910 (s. v. Cé- 
cile); De Rossi, Roma sotterranea cristiana, Rim 1867; D. Gućranger, 


Sainte Cécile et la société romaine aux deux premiers siécles, Pariz 
1914. 


LUN 

CECILIJA METELA (Caecilia Metella), kći Kvinta Ce- 
cilija Metela Krećanina, konzula g. 69, koji je 67 pokorio 
Kretu, po kojoj je dobio nadimak, i koji je umro skoro iza 
g. 54, a vjerojatno Zena Marka Licinija Krasa, triumvirova 
sina i g. 54 Cezarova kvestora u Galiji te g. 49 namjesnika 
u ovostranoj Galiji (Gallia cisalpina). Njezin nadgrobni 
spomenik (mauzolej) s lijeva na Apijevoj cesti, sagrađen 
u Augustovo doba, 3,5 km južno od Rima, najpoznatija je 
antikna građevina u Kampaniji. Na četverokutnoj bazi, vi- 
sokoj 7 m, diže se zgrada u obliku valjka u visinu 11 m s 
promjerom od 29,50 m. Obložena je travertinskim kame- 
nom, dok se na mramornom frizu nalaze ukrasi, koji vise 
s metopa, ukrašenih volovskim glavama, po čemu je i 
zgrada dobila ime Capo di bove (volovska glava). Ne 
zna se, kako se je zgrada svršavala u gornjem dijelu. U 
srednjem je vijeku uz nju sagrađen kaštel. V. P-k. 

CECILIJINA DRUSTVA utemeljena su najprije u Nje- 
maékoj sa zadaćom, da gaje dobru katoličku crkvenu 
glazbu. Prvo C. d. u Bambergu 1868 označilo je podrobnije 
kao svrhu svog djelovanja: 1. grgurovski koral; 2. crkvenu 
pučku popijevku; 3. dostojno orguljanje; 4. polifonu glazbu 
staru i novu; 5. instrumentalnu glazbu, naročito orgulja&ku. 
Pravila C. d. potvrdio je 1870 papa Pio IX. breveom »Mul- 
tum ad commovendos animos«. Na čelu njemačkog Saveza 
C-ih d-a dugo je bio Franz Witt, koji je i svojim spisima 
i živom riječju po Bavarskoj, Tirolu, Vorarlbergu, Švicar- 
skoj i Češkoj širio obnovu katoličke crkvene glazbe. G. 
1874 utemeljena је u Regensburgu i posebna škola za 
crkvenu glazbu, koju su polazili cecilijanci iz čitavog svi- 
jeta. Prvi ravnatelj te škole i veliki pobornik reforme crkve- 
ne glazbe bio je njemački crkveni skladatelj Franz Haberl. 
Doskora su se počela osnivati C. d. nesamo po Njemačkoj 
nego i u Austriji i Švicarskoj. Česi su se tom pokretu pri- 
družili 1875, no kod njih se društva nazivlju »Cirilovim«, 





(Foto Anderson) 

a »Ciril« je i ime njihova glasila. — Teško je i postepeno 
prodirala cecilijanska misao u Italiju i Francusku, a nešto 
prije u Belgiju i Nizozemsku. U Italiji je čistu tradiciju 
stare crkvene glazbe čuvala samo čuvena »Sikstinska ka- 
pela«, pjevački zbor papinske crkve, koji je nastupao i u 
bazilici sv. Petra. Tek 1911 utemeljena je u Rimu Visoka 
škola za crkvenu glazbu, pa je u njoj steklo čast doktora 
glazbe i nekoliko hrvatskih svećenika glazbenika. Danas 
djeluje u Rimu više uglednih pjevačkih zborova (u kojima 
— prema crkvenim propisima — sopransku i altovu dionicu 
pjevaju dječaci); tako »Cappella pia« u bazilici sv. Ivana u 
Lateranu, »Cappella Liberiana« u crkvi sv. Marije. 

Velik poticaj cecilijanstvu dao je papa Pio X., kad je 
znamenitom bulom »Motu proprio« odredio smjernice za 
obnovu katoličke crkvene glazbe na temelju tradicional- 
noga korala, kako su ga nakon dugih poredbenih proučava- 
nja učeni benediktinci iz Solesmesa (pod upravom Dom 
Mocquereaua) počeli objelodanjivati u izdanjima korala, 
danas poznatim pod imenom editio vaticana. Tek iza toga 
počela se i u Francuskoj provoditi reforma crkvene glazbe, 
pa је u tu svrhu održano i nekoliko kongresa. — U špa- 
njolskoj se cecilijanski pokret razmahao djelovanjem časo- 
pisa »Musica sacra Hispana«; ondje se za preporod klasične 
polifonije zauzimao prvak španjolskih skladatelja u po- 
četku 20. st. ugledni Felipe Pedrell. 

Cecilijanski pokret u Hrvatskoj. Pokušaj Ivana pl. Zajca i 
Miroslava Cugšverta u časopisu »Sv. Cecilija« (1877—1878 i 1883) poka- 
zuje, da se i u Hrvatskoj osjećala potreba reforme crkvenog pjevanja, 
a neuspjeh tog pokušaja pokazuje, da prilike za takav rad nisu još bile 
sazrele. To još nije bio pravi cecilijanski pokret. U smislu reforme 
nije bio ni Kindlein-Kolanderov Kantual iz 1895, kao ni više crkvenih 
Pjesmarica, koje su se izdavale prije i poslije toga, najvećma za škol- 


ske potrebe. Grgurovski Кога! gajıu se samo u samostanima i u kate- 
dralnim crkvama. 

Reformu crkvenog pjevanja u Hrvatskoj počelo je provoditi 1906 u 
Zagrebu utemeljeno »Cecilijino društvo«. Među utemeljiteljima bili su 
svećenici Mirko Novak, Milan Zjalić, Filip Hajduković i orguljaški 
virtuoz Franjo Dugan. Oni su 1906 pokrenuli časopis za promicanje 
cecilijinske reforme Sv. Cecilija, koji izlazi kao dvomjesečnik s glazbe- 
nim prilogom sve do danas. Prvi je urednik bio Zjalić, zatim tridesetak 
godina Janko Barlé, a po njegovoj smrti svećenik Ivan Kokot; glaz- 
beni prilog uređuje od početka F. Dugan. C. p. u Hrvatskoj doskora 
zahvaća sjemeništa i samostane, a u većim mjestima (Karlovcu, Ko- 
Privnici, Kostajnici, Ludbregu, Jaski, Sunji, Hvaru, Osijeku, Dugom 
Selu i dr.) osnivali su se crkveni pjevački zborovi. Tako su se pomalo 
uklanjale unesene tuđinske pučke crkvene popijevke iz jozetinskog 
doba, a ponovno su ošZivjeli starinski »hrvatski korali«, napjevi iz 
zbornika Cithara octochorda (v.). Prema buli »Motu proprio« uredeno 
je crkveno pjevanje u mnogim crkvama; odrZano je vise crkvenih 
koncerata s lijepim rasporedima, u kojima su prevladale skladbe kla- 
siëne polifonije, odrZano je nekoliko ferijalnih tecajeva za orguljaše i 
zborovode crkvenih pjevaékih zborova. 

LIT.: M. Zjalić, Crkvena muzika, Samobor 1925. B. 8. 

C. društvo u Ljubljani poteklo je iz nastojanja, koja su dobila vi- 
dljiv oblik iza kongresa njemačkog Cecilijanskog društva u Grazu g. 
1876, na kojem su sudjelovali i nekoji Slovenci, koji su već radili u tom 
smislu, među njima skladatelji A. Förster і H. Sattner, franjevac. 
Društvo su osnovali već 1877, a njegovo glasilo Cerkveni glasbenik 
1878. Na široko djeluju u njegovu smislu orguljaška škola, osnovana 
već 1877, i Cecilijino društvo ljubljanskih bogoslovcev, osnovano 1890. 

LIT.: S. Premrl i A. Dolinar u »Cerkveni glasbenik« 1942. J.G. 


CECONI, Giacomo conte, * Pielungo 1833, T Udine 
1910, inženjer. Kao jedan od najvećih građevnih poduze- 
tnika u Austro-Ugarskoj, uspješno je proveo najteže inže- 
njerske radove, kao gradnje dugih željezničkih tunela kroz 
Arlberg (10,2 km) i Bohinjske Alpe (6,3 km), velike i teške 
lučke gradnje u Trstu i Rijeci te brojne druge velike 
gradnje za austrijske i ugarske željeznice. 

LIT.: Zeitschrift d. oesterr. Ing. u. Arch. Vereines, Beč 1910; Schwei- 
zerische Bauzeitung, LVI., Zürich 1910. S.S. N. 


CECROPIA je biljni rod iz porodice dudovki (v.), koji se 
odlikuje dlanasto razdijeljenim cvatovima, a domovina mu 
je tropska Amerika. Mnoge vrste daju kaučuk, a neke su 
— tako osobito vrsta C. adenopus Mart. (koju u njenoj do- 
movini Braziliji nazivaju »imbauba«) — veoma znamenite 
zbog t. zv. mirmekofilije (v.). S. H-ć. 

CEDAR, Cedrus, rod zimzelenog drveća iz porodice 
borovke, koje se često uzgaja u našim primorskim parko- 
vima i kulturama. Stabla su često granata do zemlje. Iglice 
su tvrde, četverobridne i bodljikave, na dugim izbojcima 
pojedince, a inače u čupercima (slično kao kod ariša). Cvje- 
tovi su jednodomni. Češeri su uspravni, dozrijevaju u 2. 
ili 3. godini. Češerne ljuske otpadaju zajedno sa sjemenom. 
Sjeme je nepravilno, oko 1 cm dugo, krilce krhko i tanko. 
Klije sa 6—10 kotiledona, koji su 4—5 em dugi, trouglata 
presjeka. 

Libanonski cedar, C. libani Laws. (C. libanotica 
Link), do 40 m visoko drvo subalpinske regije Taurusa, 
Antitaurusa i Libanona. Krošnja mu je u mladosti pira- 

CEDAR LIBANONSKI . 
(Schimper-Faber, Pflanzengeographie, II.) 


midalna, a kasnije široko kišobranasta. Grane su debele, 
a grančice kratke. Vrh je uspravan ili na stranu zakrenut. 
Iglice su tamno zelene, 15—30 mm duge, ravne ili nešto 
zavinute, u čupercima, ima ih po 30—40. Češeri su 8—12 
cm dugi i oko 5 cm široki, gore ravni ili nešto utisnuti. 
Češerne ljuske su oko 5 cm široke, ozdo vunenasto dlakave. 

Atlaski cedar, C. atlantica Manetti, do 40 m vi- 
soko drvo u planinama Alžira i Maroka, t.j. Atlas-gorja. 
Krošnja je rijetka, široko piramidalna. Grane su koso 
uspravljene i kratke. Vrh je uspravan ili na stranu zakre- 
nut. Iglice su modro srebrnastosive, 15—25 mm duge. Če- 
šeri su 5—7 cm dugi i 4 cm debeli, sjajni, svjetlosmeđi. 
Češerne ljuske su oko 3,5 em široke. 

Himalajski cedar, C. deodara Laws., čini pro- 
strane šume u sjeverozapadnoj Himalaji i planinama Afga- 
nistana i Beludžistana. Krošnja je široko piramidalna. 
Grane i grančice su savijene u lukovima, a vrh u mlađoj 
dobi natrag zavinut. Iglice su 25—50 cm duge, svijetlo 
zelene do srebrnastosive, dosta mekane, u čupercima ima ih 
do 30. Češeri su 7—11 cm dugi, oko 6 cm debeli, u početku 
ljubičasti, zatim smeđi i crvenkasti, na vrhu zaobljeni. 
Češerne ljuske 5—6 cm široke, glatke, ozdo sjajne. М. А. 

Uzgojna svojstva. Uzgoju cedrova poklanja se u pri- 
morskom šumarstvu dosta pažnje. Za njihov uzgoj dolazi 
u glavnom u obzir područje sredozemne klime. Izvan tog 
područja stradavaju od ranih mrazova kao i od dužih 
zimskih niskih temperatura. Za valjano uspijevanje prija 
im u mladosti dobro tlo, a rastu i na boljem krškom tlu. 
Zahtijevaju mnogo svijetla. Libanonski c. raste sporo i od 
manje je šumarske važnosti, jer je vrlo granat. Atlaski c. 
počinje vegetacijom nešto kasnije, a u mladosti je znatno 
bržeg rasta od libanonskog c. Himalajski c. raste na gnaj- 
su, granitu i škriljavcima, a uspijeva i na vapnencu. A. P-ć. 

Cedrovina (drvo cedra). U trgovini dolazi pod c. drvo 
od više različitih vrsta drveća. C. je crvenkasto smeđe, 
lagano i meko drvo, ugodna mirisa, trajno, slabo se uteže. 
Upotrebljava se za fine stolarske radove, ukrasne pre- 
dmete, u tokarstvu, u proizvodnji olovaka, pokućstva, ča- 
maca i sl. Iz c. građeni su u staro doba hramovi i druge 
građevine. Tako je prema hebrejskim zapisima izgrađen 
iz c. Salamunov hram. Često se spominje i rimska c., pa c., 
nađena u grobnicama u Svetoj zemlji. C. iz starog doba 
odlikovala se naročitom žilavošću i trajnošću. Ta c. po- 
tječe prema novijim istraživanjima od vrsta roda čempres, 
borovica, tuja i dr. 

Osim libanonske ili prave c., pa atlaske i himalajske c. 
dolaze u trgovini još ove cedrovine: crvena c., drvo virgi- 
nijske borovice; Florida-c., drvo bermudske borovice (Juni- 
perus bermudiana L.); istočno-afrička c., drvo abesinske 
borovice (J. procera Hochst.); zapadno-indijska ili špa- 
njolska c., drvo mirisne cedrele; bijela ili kanadska c., 
drvo američkih tuja; Oregon-c., drvo Lawsonova pačem- 
presa; američka c., drvo taksodija; japanska c., drvo kripto- 
merije, te kalifornijska c., drvo libocedra. I. H-t. 

Cedrovo ulje je etersko ulje, ugodna mirisa, koje se do- 
biva iz cedrova drva. Upotrebljava se u parfumeriji i kao 
ulje za imerziju. (>> Mikroskopija). I. R-ić. 

CEDARIT, jantaru slična fosilna smola. Žute je, crven- 
kasto žute do tamno smeđe boje. Sastavljen je od 78,15 
ugljika, 9,89 vodika, 11,20 kisika, 0,31 sumpora. Sadržava 
0,0155% jantarske kiseline. Većinom se nalazi u komadima 
velikim kao orah, a od valjanja vodom više ili manje 
zaobljenim. Ima ga u Kanadi (Manitoba) u nanosima rijeke 
Saskatchewan kod Cedar Lake (otuda mu ime). : 

CEDAR RAPIDS, napredan veleobrtnički grad na rijeci 
Cedar u saveznoj drZavi Jowa (USA). Grad je vaZna pro- 
metna raskrsnica i poznat po preradbi poljodjelskih pro- 
izvoda i izradbi strojeva. Blagostanje grada ogleda se u 
suvremenom vanjskom izgledu i brzom napretku; 1900 
ima samo 25.656 stan., а 1930 već 56.097, od kojih velik 
broj stranaca, osobito Ceha i Slovaka (2833). U okolici 
grada nekoliko je starih poznatih koleža. 

CEDEDA — Sedeh. 

CEDRON, brzica u Palestini istočno od Jeruzalema, teče 
pokraj Maslinova brda pa se ruši dubokom jarugom u 
Mrtvo more. To je po predaji dolina Jozafat. Arapi je zovu 
Vadi Sitti Marjam, a to znači dolina Djevice Marije. М. $. 

CEDULIN (Cedulinus), Šimun, * Zadar 1560, + Zadar 
1606, isusovac (od 1584). U drugoj godini novicijata u Rimu 
izuzetno učio moralku. Najkasnije 1590 nalazio se u Wiirz- 
burgu, gdje je predavao spekulativnu teologiju. Kad je 


-1595 promoviran na čast doktora teologije, jedan mu je 


štovatelj prikazao Salutatio metrica (Wirzburg 1595) s ilu- 
stracijom. Tiskane su mu Theses theologicae de venerabili 
Sacramento Eucharistiae. 

LIT.: Sommervogel, Bibliotheque, II., 1891; Arhiv D. I. u Rimu. 

CEFALOPODI — Glavonošci. 

CEFALU, grad u pokrajini Palermo na Siciliji, ima 
10.800 stan. Starinu mu odaju ruševine feničkoga grada 
Kefaloidion; postoje i otatci utvrda iz doba Normana i lije- 
pa stolna crkva iz 12. st., uz koju je i danas stolica biskupa. 
Leži na strmoj obali i uz željezničku prugu Palermo—Mes- 
sina. U okolici se kopa mramor, gaje masline i različite 
voćke. Znatno je i ribarstvo (srdele). A.M. S. 

CEFEIDE su vrsta pravilno promjenljivih zvijezda staja- 
čica (— zvijezde), nazvanih po zvijezdi 8 Cephei u zviježđu 
Cepheus, prvoj, na kojoj je otkrit (g. 1784, Goodricke) 
karakteristični način periodične promjene svjetloće, kojim 
se odlikuju ove zvijezde. Svjetloća se ovih zvijezda mije- 
nja periodično tako, da iza naglog uspona slijedi sporiji i 
pomalo nemiran slaz. Periodi se kreću između 1 desetine 
dana i 45 dana, a najčešće su C-e s periodom oko 4 dana i 
oko 5 dana. Opseg promjena svjetloće iznosi oko 1 razred 
veličine. C-e su po apsolutnoj veličini giganti (> zvijezde), 
promjera 7 do 200 puta većeg nego naše Sunce. 

Veliku su važnost u astronomiji dobile C-e, otkad je u 
početku ovoga stoljeća otkrila Miss Leavitt na Harvard- 
zvjezdarni kod C-a, nađenih u zvjezdanom sustavu malog 
Magellanova oblaka, zakon, koji povezuje apsolutnu ve- 
ličinu i period C-a. Po ovom je zakonu logaritam perioda 
C-a upravno razmjeran s apsolutnom veličinom. Kad je taj 
zakon od Hertzsprunga nadopunjen tim, što je brojčano 
utvrdio, koja apsolutna veličina odgovara kojem periodu, 
postale su C. važnim pomagalom za određivanje udalje- 
nosti najudaljenijih zvjezdanih sustava. Motreći period C-a, 
koje se nađu u jednom zvjezdanom sustavu, možemo po 
Leavitt-Hertzsprungovu zakonu odrediti njihovu apsolutnu 
veličinu, a iz ove i motrenjem utvrđene prividne veličine 
udaljenost. 

Uzrok promjenama svjetloće C. nije još razjašnjen. Po 
radijalnim brzinama (— astrofizika) sigurno je, da se te 
promjene ne mogu svesti na periodična pomračenja ta- 
mnim pratiocem. Među različitim teorijama o C-ama ističe 
se опа, koja svodi promjene svjetloće na ritmička gi- 
banja (pulzacije) u samoj zvijezdi. J. L-k. 

CEGNAR, France, * Sv. Duh kod Škofje Loke 8. XII. 
1826, + Trst 14. II. 1892, slovenski pjesnik. Pučku je školu 
svršio u Škofjoj Loki, a gimnaziju i licej u Ljubljani. Bio 
je poštanski i brzojavni činovnik u Ljubljani, Trstu i Pa- 
zinu. Zarana se dao na pjesništvo, pa je još u liceju uređi- 
vao pisani đački list, u kojem su surađivali Luka Svetec i 
France Jeriša. G. 1848 počeo je pisati i za Novice i Slove- 
niju. (U Sloveniji od 1849, str. 224, nalazi se njegova pjesma 
Jelačiću banu). Uzori su mu bili Vesel-Koseski i Prešeren. 
Samostalniji je postao, kad se dao na prevođenje različnih 
narodnih pjesama — preveo je među ostalim i Hasan-agi- 
nicu — i svoj jezik izgladio. G. 1860 izdao je u Celovcu 
zbirku pjesama Pesmi. Mnogo je i prevodio. Najbolji su 
mu prijevodi Schillerovih drama (Maria Stuart, 1861; Viljem 

Tell, 1862; Valenštajn, 1866). C. se ogledao i kao pripo- 
vjedač, putopisac i kritičar. Svojim je pjesničkim radom 
mnogo pridonio buđenju narodne svijesti među mlađim 
svijetom. 

LIT.: 1. Grafenauer, Zgodovina novejšega slovenskega slovstva, II. 
dio, Ljubljana 1911. Z D. 

CEHLINSKIJ, Hrihorij * 1853, + 1912, prvi ukrajinski 
dramatičar, koji je pisao komedije i drame iz suvremenog 
života mjesto dotadanjih melodrama i skečeva. Pozna- 
tije su mu komedije: Na dobrodijni cili, Sokoliki, Tato na 
zaručinah, Torhovlja žemčuhami, Lihij denj, Arhonauti i 
osobito popularna Šljahta hodačkova. Drame su mu Kara 
sovisti i Vorožbit. Piše šablonski, pa su mu često tipovi, 
situacije i glavni sadržaj prosječni, a čitave komedije slične. 
Neka mu djela ipak imaju literarnu vrijednost. Pisao je 
i kritike (u »Zori«). S. G-é. 

CEHOVI (od njem. riječi Zeche, koja je prvobitno zna- 
čila rudnik, a zatim udruženje rudara i obrtnika uopće), 
isprva dobrovoljno, a kasnije prisilno udruženje obrtnika radi 
uzajamne pomoći i zaštite članova. Osnivao se s odobre- 
njem političkih vlasti i djelovao pod njihovim nadzorom, a 
upravljao se propisima, koji su štitili probitke obrtnika, 
proizvađača i potrošača. Kad su se cehovi potpuno razvili 
u 15. i 16. st., nazivali su se u sjev. Njemačkoj Gilden, a u 
južnoj Zinfte, u Italiji frataglie, corporazioni ili mae- 
stranze, u Francuskoj corporations ili métiers, u Engleskoj 
guilds, misteries ili companies. U sjev. Hrvatskoj prevladao 
je naziv ceh, a u južnoj bratovštine; u Bosni i Hercegovini 
uveli su Turci naziv esnaf. 

Povijest razvitka cehova. Obrtničkih udruženja za una- 
predivanje strukovnih probitaka imali su već stari Egip- 
Cani, Grci i Etruščani, a osobito su se u starom vijeku 
razvila kod Rimljana. Rimska udruženja obrtnika (collegia 
opificum) bila su vrlo slična sredovječnim cehovima svo- 
jim propisima o primanju novih članova i o isključivanju 
nedostojnih, uzajamnom zaštitom probitaka obrta, zaje- 
dničkim nabavljanjem sirovina i robe, zajedničkim vršenjem 
vjerskih dužnosti te blagajnama za potporu i sprovod čla- 
nova. Kao i sredovječni cehovi, imala su ona svoja svra- 
tišta, u kojima su članovi mogli naći stan i opskrbu, a 
priređivale su se u njima i svečane gozbe na određene pra- 
znike. Udruženja su zajednički sudjelovala u javnim opho- 
dima pod svojim zastavama. Značajno je, da ona nisu 
imala isključivo pravo proizvodnje predmeta svoje struke 
kao sredovječni cehovi. Njihov su razvitak veoma prije- 
čile opće društvovne prilike u kasnije rimsko doba. Slo- 
bodni Rimljani-obrtnici morali su izdržati tešku kon- 
kurenciju: robovi su proizvodili većinu predmeta za ku- 
ćanstva imućnih, a i mnogi oslobođeni robovi mogli su se 
baviti obrtom izvan udruženja, kao i neki doseljenici, oso- 
bito iz Grčke. Obrtnička udruženja imala su prema tome 
daleko manje značenje nego u srednjem vijeku, kad se obrt- 
nički stalež razvio do tolikog ugleda i moći, da su cehovi 
uvelike odlučivali u gradskoj politici i u ratu. Ipak su već i 
u rimsko doba obrtnička udruženja — baš zbog toga, što su 
im robovi-obrtnici priječili zdravi strukovni razvitak — 
postala političkim udruženjima ili se pretvorila u tajna 
društva, kako bi na taj način osigurala opstanak svojim 
članovima. 

Potkraj carstva, kad se država počela raspadati zbog 
lošega gospodarstva, zakoni su obvezivali udruženja obrt- 
nika na rad za državu. Teško su živjeli osobito obrtnici, 
koji su bili u vezi s prehranom ili s državnim poduze- 
ćima uopće. Da se osigura stalni i neprekinuti rad za dr- 
žavu, morali su članovi udruženja barem jedno svoje dijete 
posvetiti istom obrtu, kako bi ono zamijenilo oca. Nakon 
propasti zapadno-rimskog carstva nastavlja se tradicija kole- 
gija pogdjegdje na bivšem području rimske države; tako su 
poznata obrtnička udruženja u Bizantu, a u Rimu, Napulju 
i Ravenni zamjenjuju već krajem 6. st. scholae nekadašnje 
kolegije. U drugim evropskim državama srednjega vijeka, 
koje su bile podalje od središta rimske uljudbe, čini se, da 
se ne nastavljaju rimske ustanove obrtničkih udruženja, 
nego da tokom 12. i 13. st. — kada su se gradovi tako 
razvili, da su mogli provesti i organizaciju obrtnika — 
nastaju cehovi iz samih društvovnih prilika, kao udruženja 
srodna takvim ustanovama u starom vijeku, ali bez izravne 
veze s njima. Premda je cehovsko ustrojstvo proželo cijelo 
sredovječno društvo, nije ono ipak obuhvatilo neke zanate, 
koji se tada nisu smatrali dovoljno časni. 

Postanak cehova u uskoj je vezi s razvitkom gradova. 
Radi prometnih teškoća u srednjem vijeku svaki je grad 

CEHOVSKA SKRINJA (»LADICA«) ZAGREBAČKOG STOLARSKOG 
CEHA 


Na prednjoj je strani umetcima u drvu (intarzijom) zabilježena g. 1741 
i prikazani znakovi stolarskog ceha. Visina 35 em. Ta škrinja, zvana 
ladica, nalazila se je u kući cehmeštra, a u njoj su bile pohranjene sve 
glavne cehovske isprave; pravila, odnosno povlastice, koje je ceh dobio 
od kralja ili od druge vlasti, zatim popis majstora te zapisnici sastanaka 
i zaključaka majstorskih, blagajničke knjige, pa cehovski pečat i novci. 
Ladica se je otvarala samo kod svečanih sastanaka te bila postavljena 
na stol između svijećnjaka sa zapaljenim svijećama. Zatvaranjem ladice 
zaključivali bi se i sastanci 
Zagreb, Hrv. drž. arheološko-povijesni muzej 


nastojao imati svoje obrtnike, koji bi mogli potpuno pod- 
miriti potrebe građana. Da privuku obrtnike, dali su im 
gradovi, osim nekih olakšica u porezu i sl, pravo, da 
zaštite što bolje svoje probitke, ali su tražili, da potpuno 
ispunjaju i svoje dužnosti prema građanima potrošačima. 
Kako su neslobodni i poluslobodni obrtnici s imanja svje- 
tovne i duhovne gospode, na kojima su već bili udruženi 
u svoje societates, mogli dobiti slobodu, kad bi se preselili 
u grad, mnogo se obrtnika rado podvrglo gradskim propi- 
sima, da tako steku samostalnost. Oni su se već u ranom 
srednjem vijeku udruživali u crkvene bratovštine (v.), 
kojima je glavna svrha bila štovanje nekog sveca i ćudo- 
redni vjerski uzgoj te uzajamno pomaganje u nevolji, 
bolesti ili za slučaj smrti. 

U 11. st. pojavljuju se već umjesto takvih bratovština 
cehovi, koji vode prije svega brigu o stručnim i gospodar- 
skim potrebama obrtnika, a usto i ćudorednim i vjerskim. 
U Engleskoj postojao je u 12. st. po gradovima isprva 
samo po jedan trgovački ceh, koji je obuhvaćao trgovce i 
obrtnike. S vremenom su se odvojili od matice cehovi 
pojedinih obrtničkih struka i trgovačkih grana, ali je ma- 
tica neko vrijeme i dalje postojala kao neka veća zaje- 
dnica. Cehovi su se osobito razvili u Njemačkoj, gdje su 
potkraj srednjeg vijeka bile za to veoma povoljne gospo- 
darske prilike. Najstariji je ceh tkalaca u Mainzu (1099). 
Do kraja 13. st. već su po svim njemačkim gradovima 
obrtnici udruženi u cehove. Sličan se razvoj odigrao u 
isto doba u Francuskoj, Engleskoj i drugim evropskim 
zemljama. Kako su cehovi pozajmljivali i preuzimali pra- 
vila jedni od drugih, nastala je u njihovu ustrojstvu go- 
tovo potpuna jednolikost. 

Nadzor cehova bio je isprva u rukama svjetovnih ili du- 
hovnih gospodara zemlje, a kad su gradovi stekli samo- 
stalnost, preuzeli su nadzor gradski vijećnici. Njemački 
cehovi morali su naskoro početi borbu za održanje sa 
svećenstvom, trgovcima i patricijima. Patricijski rodovi 
imali su sve do 14. st. vlast u gradovima; oni su vodili 
trgovinu, samovoljno upravljali gradskim novcem i sebično 
postupali u upravi. 

Obrtnički stalež razvijao se povoljno zbog težnje za 
autarkijom gradova, pa je broj obrtnika u gradovima 
uskoro tako porastao, da su počeli voditi glavnu riječ 
kod obrane gradova, a s vremenom su postajali sve moćniji 
i ugledniji čimbenici u upravi gradova uopće, naročito 
u Njemačkoj tokom 14. i 15. st. Osobito su značenje postigli 
cehovi u nekim gradovima Italije, gdje su borbe između 
njih i plemićkih rodova bile često vrlo žestoke, a dovodile 
su i do pojave mjesnih tiranija. G. 1293 pretvorila se i 
Firenca u cehovsku republiku, kojom je upravljalo sedam 
najmoćnijih cehova (od svega 21). 


CEHOVI 





ZASTAVA VELIKOG VAROšKOG ZAGREBACKOG CEHA, U KOJEM 


SU BILI UDRUZENI ZLATARI, MACARI, BRAVARI I KOVACI 
Izradena je 1729, a prikazuje s jedne strane zaštitnika ceha sv. Nikolu, 
a s druge Raspeće. Pod tom zastavom stupao je ceh u procesijama, a 
inače je visjela u crkvi sv. Marka kod žrtvenika Bl. Dj. Marije, koji je 
uređivao i uzdržavao sam ceh i kod kojega je prema svojim pravilima 
dao svakog mjeseca čitati misu u čast Bogorodice. Toj misi morali su 
prisustovati svi majstori, a poslije bi se sastali na cehovski sastanak, 
da raspravljaju stručna pitanja 
Zagreb, Gradski muzej 


Borba između patricija i obrtnika, koja se vodila na 
evropskom kopnu, nije zahvatila Engleske, jer ni trgovina 
ni obrt nisu bili ondje jače razvijeni. Razvoj gradske 
uprave tekao je u Engleskoj obratno, pa je demokratske 
sustave 14. st. zamijenila kasnije vlada nekolicine (oli- 
garhija), koji su cehove podložili svojoj moći i dali im 
samo toliko udjela u upravi grada, koliko im se činilo 
potrebnim. 

Najvažnije i osnovno pravo stekli su cehovi u grado- 
vima time, što se samo njihov član mogao baviti nekom 
vrsti obrta. Zatim su cehovi stekli važnu ovlast, da oni 
jedini mogu odlučivati o primanju novih članova. Radi 
osiguranja dobre kakvoće robe dobili su cehovi pravo i 
dužnost, da pregledaju svu robu svoje struke, koja dolazi 
u prodaju. Time su građani zaštićeni od loše robe, a 
obrtnici od utakmice s nesavjesnim nadri-obrtnicima. Da 
održe svoj ugled, cehovi su brižno pazili, koga primaju za 
člana; osim stručnog znanja morao je kandidat biti zako- 
nito dijete, posjedovati građansko pravo i biti spreman, da 
se odmah oženi, a u katoličkim zemljama morao je biti 
i katolik. Određeno je, koliko godina traje šegrtovanje, a 
koliko rad u svojstvu pomoćnika (djetića), koji je morao 
neko vrijeme provesti na putovanju, da upotpuni svoje 
strukovno i životno znanje radom kod majstora u tuđini. 
Upravo to prisilno putovanje pomoćnika pridonijelo je 
mnogo, da su se u svim cehovima razvili od prilike isti pro- 
pisi i običaji, a iskustvima stečenim na tim putovanjima 
uvelike se unapređivao obrt uopće. Tek nakon putovanja 
i navršenih godina rada u svojstvu pomoćnika mogao je 
netko postati majstorom, ali je prije morao položiti ispit 
izradivši jedan uzorni proizvod svoje struke, t. zv. re- 
mekdjelo. 

Cehovi su se upravljali nezavisno jedni od drugih, ali 
kada bi trebalo riješiti kakvo pitanje, koje se ticalo više 
njih, sazvali bi zajednički sastanak, na koji bi pozvali 
izaslanike zainteresiranih cehova te predstavnike gradske 
oblasti. Osobito su zajednički nastupali, da obrane sta- 
leški ugled; tako su 1760 svi zagrebački cehovi tužili Mariji 
Tereziji gradski sud, koji je dao nekog zagrebačkog stolara 
javno izbatinati na trgu, te je time u njegovoj osobi po- 
nizio čitav stalež. Međusobnoj povezanosti cehova prido- 
nosilo је i to, što su, počevši od 15. st., majstori iz različnih 
cehova, koji su se bavili pjevanjem, stvarali pjevačke 
škole, u kojima se učilo pjevanje i rimovanje. To su bili 
t. zv. majstori pjevači (ispor. Wagnerovu operu »Majstori 
pjevači«). 

U nekim krajevima Njemačke bilo je cehovskih udruže- 
nja, što su obuhvaćala obrtnike iste struke u čitavom kraju, 
koji je pripadao nekom zemaljskom gospodaru. Takva 
veća udruženja zvala su se »ladice« (Laden), prema glavnoj 
ladici cehovskog udruženja, koja se nalazila u glavnom 
gradu pokrajine i pred kojom su se izricali zaključci, što 
su vrijedili za čitavu pokrajinu. U Engleskoj se već u 15. 
st., a naročito u 16. i 17. st. stapaju pojedini gradski cehovi 
u jednu veliku zajedničku bratovštinu, te su time bili do- 
bili u svoje ruke upravu čitave trgovine u tim gradovima. 
U Hrvatskoj su u Vojnoj krajini odredbom vlade svi 
obrtnici združeni u središnjim cehovima. Obrtnici Banske 
krajine združeni su 1773 u petrinjskom cehu, Varaždinske 
1770 u bjelovarskom it.d. Obično su cehovi u svom djelo- 
vanju bili ograničeni samo na grad, u kojem su se nalazili. 
Obrtnici, kojih nije bilo dosta, da osnuju vlastiti ceh, pri- 
ključili bi se cehu obrtnika srodne struke u istom gradu. 
Mnogo jači postajali su takvi obrtnici, ako su se udružili 
s istovrsnim majstorima u drugim gradovima. Tada su 
mogli mnogo uspješnije promicati zajedničke probitke, 
naročito prema svojim namještenicima, t.j. djetićima. 

Djetići su opet osnivali svoja udruženja, da budu jači u 
otporu protiv nasilja 
majstora. Isprva su bili 
udruženi u crkvenim 
bratovštinama unutar 
samog ceha. Uskoro su 
ta udruženja postala 
moćnim zaštitnicima po- 
sloprimaca te supomogla 
djetićima, da izvojšte 
priznanje svojih prava. 
Djetići su održavali po- 
sebne sastanke, kojima 
je doduše prisustvovao 
t. zv. »otac meštar< 
(atja meštar) kao pred- 
stavnik ceha majstora, 
ali je glavnu riječ vodio 
»stari djetić«. Djetići su 
imali i svoje prostorije 
za sastanke, ladicu i bla- 
gajnu te su sami vodili 
brigu o djetićima, koji 
su doputovali u njihov 
grad tražeći posla. 

Odnosi između njemačkih djetića i majstora naročito su 
se zaoštrili, kad su od 16. st. prestala zlatna vremena nje- 
mačkog obrta, jer je Njemačka pomalo gubila prvenstvo 
u svjetskoj trgovini. Smanjivala se kupovna snaga potro- 
šača, pa je i proizvodnja postajala manja. Usto je pobolj- 
šanje prometa povezalo pojedine gradove, tako da oni više 
nisu bili prisiljeni sami podmirivati svoje potrebe, pa je i 
to podgrizalo autarkički sustav gradskih cehova. Već u 16. 
st. javlja se tvornička proizvodnja nekih vrsti robe, kao 
papira, knjiga, topova i dr., što je dovodilo do nejedna- 
kosti među članovima cehova i počelo lomiti dotadanje 
oblike organizacije rada. 


Da omoguće život majstorima, koji su bili u cehu (a te 
su često nasljeđivali njihovi sinovi), priječili su cehovi 
na različite načine porast u broju majstora; oni su znatno 
povisili pristojbe za majstorstvo, ili su tražili remekdjelo 
pod veoma teškim uvjetima i sl. U težnji, da se potpuno 
osiguraju, neki su se cehovi proglasili zatvorenima i nisu 
uopće više nikoga primali. Usto su pokušavali ograničiti 
ili uopće ukinuti svaku kućnu proizvodnju, pa i pečenje 
kruha i sl. Novo izumljene naprave ili strojevi, koji bi 





CIMER PEPELARSKOGA CEHA 
U SAMOBORU 
Izrađen u obliku eliptične košare od že- 


ljeznog lima i oslikan prikazima po- 

stupka pravljenja lužine. Oko 1830 g. 
Visina ukupno 56 em 

Zagreb, Hrv. drž. arh.-povijesni muzej 

mogli omogućiti nekim majstorima bržu ili jeftiniju pro- 
izvodnju, bili su zabranjeni i uništeni. 

U Njemačkoj su djetići, koji nisu mogli postati majsto- 
rima, stvorili udruženja, koja su radila protiv ceha; oni su 
radili kod kuće i bili plaćeni od komada, pa je time i 
kakvoća rada nazadovala. Djetići su se borili za svoja 
prava i za svoj opstanak na različne načine, pa i uskratom 
rada (štrajkom). U Francuskoj i Engleskoj nije dolazilo 
do tako žestokih sukoba između majstora i djetića, pa su 
djetićke bratovštine lojalno živjele u sklopu majstorskih. 

Već u 17. st. cehovi su zbog svojih nedruštvovnih se- 
bičnih ograničenja postali tako omraženi, da se pomišljalo 
Da njihovo ukinuće. Francuska je to provela 1791, Engleska 
1835, a Pruska 1869 te zatim i ostale njemačke zemlje 
donijevši zakon o slobodi obrta. 

Cehovi u sjevernim hrvatskim krajevima. Po uzoru na 
cehove u njemačkim zemljama nastali su cehovi u sjev. 
Hrvatskoj. Najstariji podatak, koji u nas spominje riječ 
ceh (u obliku czeh, zatim cheha, czeha, u Pergošića cieh, a 
u Srijemu cej), potječe iz 1466, kada je Matijaš Korvin 
potvrdio udruženja cipelara i različnih obrtnika u vezi 
s preradbom kože i krzna na brdu Gradcu (kasnije Zagreb). 
U početku 16. st. počeli su i obrtnici drugih zanata u Za- 
grebu osnivati cehove, a s vremenom su cehovi, uz povla- 
stice kraljeve, nastali i u Varaždinu, Križevcima, Koprivnici, 
Osijeku idr. Političkog značenja ti cehovi nisu mogli imati, 
a novim statutom Zagreba izgubili su obrtnici na početku 
16. st. uopće svaki utjecaj na upravu grada. Ustrojstvo je 
cehova bilo jednako tadašnjem ustrojstvu cehova u sre- 
dnjoj Evropi; »djetićke bratovćine« zabranjene su 1811 
»Obćinskim naredbama« za cehove. Pitanje ukinuća cehova 
rješavalo se u širem okviru austrijskog, odnosno hrvatsko- 
ugarskog zakonodavstva u toku 19. st. 

Još 1848 austrijska je 
vlada odredila, da se po 
većim gradovima osnu- 
ju trgovačko-obrtničke 
komore, koje će se bri- 
nuti za sva trgovačko- 
obrtnička pitanja i su- 
djelovati kod izrađiva- 
nja zakona za te sta- 
leže, pa je 1851 ban Je- 
lačić imenovao trgovca 
Nikolu Nikolića vladi- 
nim povjerenikom za 
osnutak trgovačko-obrt- 
ničke komore u Zagre- 
bu; oko g. 1852 održala 
je komora prvu sjedni- 
cu. Kasnije su osnovane 
komore u Osijeku, Si- 
sku, Sarajevu, Senju i 
dr. U Hrvatskoj se već 
u doba Bachova apso- 
lutizma radilo na tome, 
samostalan obrt 
može voditi i onaj 
obrtnik, koji nije član 
ceha. U osječkoj ko- 
mori raspravljalo se o tom 1854/6, i komora se izjavila za 
slobodu obrta protiv stege cehova. »Obrtni red«, koji je 
počeo vrijediti od 1.V. 1860, ukinuo je dotadašnja cehovska 
ograničenja time, što je omogućio, da se za razvoj obrta 
upotrijebe glavnice neobrtnika; cehove su zamijenile pri- 
silne obrtničke zadruge. U Hrvatskoj, međutim, nije taj 
zakon proglašen niti proveden. Kako je nagodbom 1868 
postalo zakonodavstvo u pogledu obrta i trgovine zajedničko 
Hrvatskoj i Ugarskoj, raspravljalo se o obrtnom zakonu na 
zajedničkom saboru u Budimpešti, te je 27. II. 1872 dopu- 
šteno, da svaka punoljetna osoba samostalno tjera obrt ili 
trgovinu. Naskoro poslije 1872 nastale su nove obrtne orga- 
nizacije, koje su preuzele djelomično zadatke bivših ce- 
hova (> obrt). Stare cehovske znakove i druge predmete 
čuvaju obrtna društva po mnogim mjestima u Hrvatskoj 
(na pr. u Glini, Slav. Orahovici i dr.) kao veoma pošti- 
vane uspomene, a većinom su oni pohranjeni u muzejima 
(gradski muzeji u Karlovcu, Slav. Brodu, Slav. Požegi, Va- 
raždinu, Vinkovcima i Zagrebu, muzej Braće Hrvatskog 
Zmaja na Ozlju gradu, Hrvatski državni povijesni muzej 
i Hrvatski državni muzej za umjetnost i obrt u Zagrebu 
te Hrvatski državni muzej u Osijeku. I. B-h. 





TABLICA ZAGREBACKOG GUM- 
BARSKOG CEHA IZ G. 1808 
Od posrebrena lima s iskucanim grbo- 
vima Hrvatske, Slavonije i Dalmacije i 
grada Zagreba te likovima majstora gum- 
bara u svečanim odorama. Između njih da 


Prikazan je pleteni gumb. Visina 18 cm 
Zagreb, Hrv. drž. arh.-povijesni muzej 

CIMER ZAGREBAČKOG MLINARSKOG CEHA IZ G. 1887 
Zagreb, Gradski muzej 


Bratovštine (cehovi) u Dalmaciji. Stručna i staleška 
udruženja zovu se po Dalmaciji bratovtšine, odnosno škole 
(fraternitas, schola i sl). Ovdje možda ovakve organiza- 
cije nastavljaju tradiciju starorimskih kolegija, te se u 
Dalmaciji udomaćilo za njih ime »schola« kao i po Italiji, 
gdje je ono potvrđeno već u 6. st. Tokom srednjega vijeka 
ova su se društva usko povezala s vjerskim bratovštinama 
(v.): imaju slično unutrašnje uređenje i vjersku osnovu, 
tek se od njih razlikuju po tome, što su pretežno ograni- 
čene na jedan stalež. Katkada i nema točnih granica 
između jednih i drugih, te neke crkvene imaju učlanjen 
pretežno jedan stalež, a neke obrtničke primaju i druge 
u svoje članstvo. Ove se bratovštine, za razliku od crkve- 
nih, stvaraju samo u gradovima, gdje se i mogao razvi- 
jati obrt i trgovina. One idu uporedo s razvitkom auto- 
nomnog života općina. Prva vijest o jednoj organizaciji 
ribara u Zadru ide čak u g. 1056 (Rački, Documenta, Za- 
greb 1877, str. 48). Ma da se obrt u gradskim općinama 
kroz 12. i 13. st. lijepo razvijao, rijetke su i nesigurne vi- 
jesti o postojanju obrtničkih bratovština već iz 13. st. 
a sigurnih izvora (pa i 
statuta ili matrikula bra- 
tovština) imamo istom 
iz 14. st.; u 15. st. bra- 
tovštine su po Dalma- 
ciji u cvatu, tako da je 
tada već sav obrtnički 
i trgovački stalež u nji- 
ma svrstan. Mletačka je 
vlast za vrijeme svoje 
vladavine unosila u sta- 
rije organizacije tek ma- 
nje promjene i nad nji- 
ma vršila nadzor sve do 
svoje propasti (1797). 
Francuska je uprava 
ukinula i ovakve kao i 
one posve crkvene bra- 
tovštine, i to na temelju 
odluke za kraljevinu Ita- 
liju od 26. V. 1807. Po- 
slije toga se bratovština 
kao društvo obrtnika 
javlja tek tu i tamo, 


TABLICA ZAGREBAČKOG MLINAR- 
SKOG CEHA IZ G. 1818, 
kada je taj ceh osnovan, izrađena u obli- 
ku rasklopive kutije. U njoj je cehme- 
Star slao članovima ceha pozive na sa- 
stanke ili na procesije 
Zagreb, Gradski muzej 

kao na pr. u Korčuli, gdje se udruženje brodograditelja, 
osnovano 1623, održalo i do danas pod imenom Banka 
sv. Josipa. 

I u Dalmaciji imaju obrtnička udruženja značajnu dru- 
štvenu ulogu nesamo kao čimbenik u razvitku obrta, obrt- 
ničkog zakonodavstva i sl., nego su ona važna i za staleško 
diferenciranje građanstva. Ona su u gradovima svojim 
zborovima (universitas populi) uspjela da budu protuteža 
plemićkom staležu i da utječu na vlast. To je utjecanje na 
vlast imalo katkada i žešći oblik, kao na pr. u Trogiru 1322 
i dalje, u Kotoru 1368 i kasnije, te je katkada poprimilo 
značaj društvene borbe između pučana i plemića. Di- 
ferenciranje građanskih slojeva po pripadnosti pojedinim 
obrtima, odnosno bratovštinama (kao i u Italiji: »popolo 
grosso« i >popolo minuto«), očitovalo se na pr. lijepo u Du- 
brovniku, gdje se sav bolji sloj građanstva podijelio na 
Antunine i Lazarine, t. j. članove bratovštine sv. Antuna 
(osnovane 1348 kao bratovštine trgovaca na veliko) i čla- 
nove bratovštine sv. Lazara (koju su 1531 osnovali trgovci 
s Istokom). 

Po dalmatinskim gradovima bile su uz druge obične sta- 
leške korporacije i svećeničke staleške bratovštine, osobito 
u Zadru i Dubrovniku (gdje je postojala od 1393 uplivna 
Bratovština dubrovačkih popova sv. Petra), a naročito su 
bile razvite bratovštine mornara, ribara i brodograditelja. 
One su obično najugle- 
dnije i najpopularnije i 
redovno su pod zaštitom 
sv. Nikole. O njima 
imamo točnijih poda- 
taka iz 14. st, kad su 
mnoge i osnovane, pa 
dalje. Splitska bratov- 
ština mornara osnovana 
je 1349, a kotorska je 
postojala već 1350. O 
njihovu značaju govori 
jasno zanimljiva povi- 
jest bokeljske Могпа- 
rice (>> Boka Kotorska), 
koja je isprva bila obi- 
čna bratovština. 

Brodograditelji (kala- 
fati) su se češće udru- 
živali s drvodjelcima ili 
s mornarima; mornari 
su obično imali zaje- 
dničku bratovštinu s 
brodovlasnicima. Svaka 


PEHAR KRIŽEVAČKOG TKALACKOG, je općina imala obično 
UZARSKOG I STAKLARSKOG CEHA jednu mornarsku bra- 


IZ G. 1783 Tr DUE T 
Od pečene gline, bijelo, zeleno i žuto tovštinu, koja je uživala 
ocakljen, urešen znakovima ceha. Iz ta- različite privilegije (na 
kvih pehara (kanta ili bilikuma) pili su pr. taksu od brodova, 
novo proizvedeni djetići (mladenci) t. zv. koji su dolazili u luku), 
tač-pehar, a jednako i majstori kod ali je imala i stalne du- 
primitka u ceh x A 
Zagreb, Hrv. drž. arh.-povij. muzej žnosti u pogledu sna- 
bdijevanja pučanstva 
ribom, održavanja prometa, a posebno za čuvanje straže na 
moru. Mornarske su matrikule sadržavale mnoge propise 
pomorskoga redarstva, o socijalnoj pomoći, o odnosu 
između mornara i poslodavaca i t. d. 

I u Dalmaciji su u obrtničkim društvima bila uglavnom 
tri sloja obrtničkog staleža: šegrt, pomoćnik i majstor. Kod 
mornara je sličan odnos: pomoćnik odgovara mornaru, a 
majstor kapetanu. Glavnu riječ ima predsjednik upravnog 
odbora, koji se naziva gaštald ili župan. Među ostalim bra- 
tovštine se posebno brinu i za moralni odgoj svojega član- 
stva kao i za vršenje vjerskih dužnosti. Za manje kri- 
vice kao i unutrašnje sporove, pa i u pogledu same stru- 
ke, sudi župan; na vjerske ophode polaze obavezno kao i 
crkvene bratovštine, čak imaju i svoje crkve ili oltare 
kao i kapelane s određenim crkvenim dužnostima. Sastaju 
se najmanje jedan put na godinu u svojim crkvama ili po- 
sebnim kućama prilikom godišnjeg zbora, gdje se polažu 
računi (pa i o nekretninama, koje bratovština obično po- 
sjeduje), čitaju se statuti i bira nova uprava, a zatim se 
priređuje zajednički objed. 

LIT.: G. Gelcich, Le confraternite laiche in Dalmazia, Quarto pro- 
gramma dell’ I. R. Scuola nautica di Ragusa, Dubrovnik 1885; C. F. 
Bianchi, Zara cristiana, sv. I—II, Zadar 1877—79; К. Vojnović, Bra- 
tovštine i obrtne korporacije u republici dubrovačkoj XIII. do konca 
XVIII. vijeka, Monumenta historico-juridica VIL, Zagreb 1899; I. 








Strohal, Bratstva (bratovštine) 
u starom Trogiru, Rad 201; 
G. Praga, Testi volgari spa- 
latini del Trecento, Atti e 
memorie della Società dal- 
mata di storia patria, sv. II. 
(1927); M. Inchiostri, Corpo- 
razioni laiche e religiose a 
Sebenico, Archivio storico per 
la Dalmazia, 4. (1927). V. š. 

Esnafi (cehovi) u Bo- 
sni i Hercegovini. Esnaf 
je plural arapske riječi 
sinf, a znači »razred, 
vrsta, red« ili slobodno 
uzeto »organizacija«. Ta- 
ko su se nazivale obrtni- 
čke itrgovačke organiza- 
cije po balkanskim ze- 
mljama, posebno u Bosni 
i Hercegovini. Svi obrt- 
nici ili trgovci iste stru- 
ke u jednom mjestu 
SV. PETAR IN CATHEDRA ANTIO- čine jedan esnaf, na pr. 
CHIENSI na kući istoimenog svećeničkog Krojači (terzije), potki- 

bratstva u Dubrovniku, ulica Peti- vači konja (nalbanti), 

lovrijenci drogisti (atari), trgov- 
ci marvom (dželepčije) 
it. d U jedan su esnaf bili udruženi i manji, ali slični 
obrti. Tako su na pr. građevinarski esnaf činili zidari 
(dunđeri), klesari, stolari i trgovci gradevnim  materi- 
jalom. Svaki je esnaf imao svoju upravu i bio potpuno 
samostalan, ali su svi esnafi imali iste statute, po kojima 
su se upravljali. Ako je u jednom esnafu bilo udruženo 
više po poslu sličnih obrta, nijesu se ipak smjeli mije- 
šati jedni obrtnici u posao drugih. Tako na pr. nije smio 
dunđer praviti stvari, što ih je pravio stolar, kao ni nožar 
ono, što je pravio sabljar. 

Nekim su se obrtom bavili samo pripadnici jedne vje- 
roispovijesti, ali bilo je i takvih, u kojima su bili musli- 
mani, katolici, pravoslavni i židovi, na pr. u zlatarskom 
(kujundžijskom). Vjerske obrede, što su ih imali esnafi, 
vršila je svaka vjeroispovijest za se i slavila svoje za- 
štitnike, ali sve ostalo obavljali su zajedno. Zajednički su 
birali upravu, imali su zajednički barjak (zastavu), zaje- 
dnički su priređivali izlete, na kojima su proglašavani šegrti 
za kalfe i kalfe za majstore, a u istu su esnafsku knjigu 
unošeni svi članovi esnafa. 

Esnafi su držali od zgode do zgode svoje skupštine, na 
kojima su raspravljali o staleškim pitanjima i birali upravu. 
Upravni se odbor sastojao od više uglednih ljudi; to su: 
ćehaja (cehmajstor), kalfbaša (nadzornik rada), jigit (iz- 
vršni organ uprave), ustabaša (stručni organ i ispitivač 
šegrta), caus (ćehajin pomoćnik), bajraktar (zastavnik). 
Mjesto, gdje se upravni odbor sastajao, kao i ono, gdje je 
esnaf skupštinu držao, zvahu londža. Zaključku odbora i 
skupštine morao se pokoravati svaki član esnafa. Odbor se 
birao na neizvjesno vrijeme. Kazne, što ih je odbor izricao 
krivcima, bile su: batine po tabanima, degradiranje maj- 
stora na kalfu, zatvara- 
nje radnje na određeno 
vrijeme i zauvijek te 
prokletstvo. 

Osposobljavanje še- 
grta za kalfe i ovih za 
majstore zvaše se ku- 
Sanma peštemalja (pri- 
pasivanje pregače ili 
kecelje). Kod  kozara 
(tabaka) vršio je to na- 
ročiti izaslanik jedne 
tekije u Kiršehiru (Ma- 
la Azija), koji se zvao 
ahubaba (u Mostaru 
jahibaba, u Visokom 
ahija). U svrhu kušan- 
me priređivali su se na 
račun esnafa izleti, koji 
su trajali po više dana. 
To su bile prave naro- 
dne svečanosti. Pri sva- 
kom tom teferiču sa- 

CRKVA SV. SEBASTIJANA U DUBROVNIKU, prislonjena na juZnu 
stranu dominikanske crkve, nekoé sjedište bratstva bombardijera 


stavio bi se nov popis (esnafski tefter), u koji bi se upisali 
svi šegrti, kalfe i majstori. Te su se knjige čuvale u naro- 
čitim knjigama pod ključem i pečatom. 

Statuti pojedinih esnafa nisu bili pisani, nego su se usme- 
no prenosili s koljena na koljeno kao stari dobri običaji. 
Samo su kožari (tabaci) imali pisani statut, zvan pirnama 
ili šedžera. 

U Turskoj su esnafi ukinuti uvođenjem reforma, a u 
Bosni i Hercegovini za pašovanja Omer-paše Latasa (1850 
do 1852). Ali kako pod turskom upravom nije bilo uređeno 
obrtno zakonodavstvo, to su i nakon toga, pa i sve do 
prvoga svjetskog rata, neki esnafi birali svoju upravu i 
držali skupštine. U Sarajevu su naročito bili jaki esnafi. 
Oni su ondje činili neku vrst oligarhije, pa je Sarajevo od 
kraja 17. st. do 1851 bilo prava esnafska republika. 

LIT.: H. Kreševljaković, Esnafi i obrti u Bosni i Hercegovini (1463 
do 1878), ZNZO XXX., 1.; Isti, Sarajevska čaršija, njeni esnafi i obrti, 
Narodna starina, sv. 14.; S. Semiz, Bilješke o zanatima u Mostaru, 
GLZM, 1904. H.K. 

Vrijednost cehovskih ustanova u prošlosti i pokušaji 
njihove primjene u sadašnjosti. Cehovi su bili izvrsne 
ustanove u doba, kad su opće gospodarske prilike odgova- 
rale njihovu uređenju. Prema cehovskom pravilu, da jedan 
čovjek ne smije tjerati sam onaj obrt, koji može hraniti 
dvojicu, obrtnik se nije mogao pretjerano obogatiti, jer mu 
je bio propisan broj djetića i naučnika kao i količina pro- 
izvodnje. Ceh je nabavljao sirovine za sve članove i dijelio 
ih u jednakoj količini. Prema tome su svi imali iste mo- 
gućnosti rada. Pojedini se majstor mogao istaći samo ka- 
kvoćom svojih proizvoda. To je bilo i razlogom, da su u 
srednjem vijeku i u prvim stoljećima novoga vijeka na- 
stala mnogobrojna uzorna, pa i umjetnička obrtna djela, 
kakva su se u 19. i 20. st. mogla stvoriti samo u vrlo ri- 
jetkim slučajevima. 





Te vrline cehovskog sustava potakle su mnoge stručnjake 
za društvovna pitanja, da pokušaju obnoviti cehovski su- 
stav prilagodivši ga suvremenim zahtjevima. U engleskim 
zemljama razvio se na toj osnovi važan društvovni pokret, 
nazvan cehovski socijalizam (guild socialism). U početku 
je taj pokret, zanesen ljepotom obrtničkih proizvoda sre- 
dnjega vijeka, tražio među ostalim uspostavu rukotvorne 
proizvodnje mjesto tvorničkog rada strojevima, ali je do- 
skora taj neostvarivi, više sentimentalni element otpao, a 
društvovna se nauka razvila u potpuno suvremenom 
smjeru, vođena idejom demokratizma, koja prevladava u 
krajevima, gdje se cehovski socijalizam najintenzivnije 
razradio i proveo u stvarnost. Temeljna je. misao ce- 
hovskog socijalizma samouprava veleobrta u tom smislu, 
da veleobrtni radnici — i to radnici ruku i mozga, kako ih 
naziva ta nauka — sami vode upravu i nadzor nad poslo- 
vanjem veleobrtnih poduzeća. Na taj način stvorile bi se 
funkcionalne samoupravne organizacije, koje bi preobliko- 
vale veleobrt u skladu s preobrazbom čitavoga upravnog i 
društvovnog sustava po savršeno demokratskim načelima. 


Prva su temeljna djela o cehovskom socijalizmu The 
Restoration of the Guild System (Uspostava cehovskog 
sustava) od arh. A. J. Pentyja (1906) i časopis New Age 
(Novo doba), koji je pod uredništvom A. R. Oragea sve 
više razvijao temeljne zasade Pentyjeve. U tom časopisu 
izašla je 1912 rasprava National Guilds (Narodni cehovi) 
od S. G. Hobsona, gdje je taj pokret prvi put dobio pot- 
puno razrađen program društvovne organizacije. Od 1913, 
kad je osnovan časopis Daily Herald, koji je zastupao 
ideje cehovskog socijalizma, nalazila je ova nauka sve više 
pristaša, a 1915 osnutkom Saveza narodnih cehova (Na- 
tional Guilds League) stvorila se organizacija, koja je 
odmah poslije svjetskog rata nastojala provesti zahtjeve 
cehovskog socijalizma. Među novoosnovanim narodnim ce- 
hovima osobito su se istakli uspješnim radom tokom 
20-tih godina ovog stoljeća građevni cehovi u Londonu i 
drugim mjestima, pa krojački cehovi u Glasgowu i Leedsu, 
ceh graditelja glasovira u Londonu i drugi. 


Ti su se cehovi razvijali pod nadzorom i u sklopu kapi- 
talističkog Trade Union-sustava, pa su mnogi od njih 
nužno doživjeli novčani slom. Pobornici cehovskog socija- 
lizma dokazuju time samo neprikladnost dosadašnjeg dru- 
štvovnog uređenja, koje treba potpuno promijeniti, tako da 
veleobrt bude vlasništvo čitave narodne zajednice i od 
nje upravljan na probitak cjeline. Većina predstavnika ce- 
hovskog socijalizma zahtijeva uspostavu državne vlasti, u 
kojoj bi narodna zajednica po federativnom sustavu imala 
predstavnike svojih pojedinih organizacija. 

Cehovski socijalizam uopće zastupa t. zv. funkcionalni 
demokratizam u tom smislu, da smatra neostvarivim poli- 
tički demokratizam tako dugo, dok je veleobrt vođen auto- 
kratski. Čitav gospodarstveni i društvovni sustav valjalo 
bi preoblikovati u društva (cehove), koja bi upravljala i 
zastupala pojedine grane rada i proizvodnje u skladu s pro- 
bitcima čitave zajednice. Budući da se ta zamisao može 
potpuno provesti tek onda, kada se u svakom članu za- 
jednice razvije osjećaj odgovornosti prema zajednici i po- 
vezanosti s njome, usmjerena je u novije vrijeme promičba 
cehovskog socijalizma ponajviše u tom pravcu. 

LIT.: J. P. Waltzing, Etude historique sur les corporations profes- 
sionelles chez les Romains depuis les origines jusqu'à la chute de 
l'Empire d'Occident, 4 sv.. Bruxelles, 1895 i d.; G. v. Below, Die Mo- 
tive der Zunftbildung im Mittelalter, Histor. Zeitschrift, 109 (1912); R. 
Eberstadt, Der Ursprung des Zunftwesens, 1915; C. Neuburg, Zunft- 
gerichtsbarkeit und Zunftverfassung im 13.—16. Jahrhundert, 1880; A. 
Grenser, Zunftwappen und Handwerkerinsignien, 1889; E. Wege, Die 
Zunft als Träger wirtschaftlicher Kollektivmassnahmen, 1930; E. Otto, 
Das deutsche Handwerk in seiner kulturgeschichtlichen Entwicklung, 
6. izd., Leipzig, Teubner, 1927; E. Mummenhoff, Der Handwerker in 
der deutschen Vergangenheit, Jena 1924; R. Wissel, Des alten Hand- 
werks Recht und Gewohnheit, 2 sv., Berlin 1929; W. Krebs, Alte 
Handwerksbrüuche, Basel 1933; C. Gatz, Das alte deutsche Handwerk, 
Essen 1934; K. Grčber, Alte deutsche Zunjtherrlichkeit, München, 
Callwey 1936; J. T. Smith, English Guilds, 1870; G. Unwin, Industrial 
Organization in the Sixteenth and Seventeenth Centuries, 1904; E. 
Martin Saint-Léon, Histoire des corporations des métiers, 1897; Doren, 
Das florentinische Zunftwesen, 1908; G. D. H. Cole, Self-Government 
in Industry, 1917; M. B. Reckitt i C. E. Bechhofer,The Meaning of 
National Guilds, 1918; G. D. H. Cole, Guild Socialism Restated, 1920; 
R. Horvat, Povijest obrta u Hrvatskoj, Zagreb, 1926 (rukopis); Isti, 
Kako su nekada Zivjeli hrvatski obrtnici?, Zagreb 1929; R. Strohal, 
Zanatlije u starom Zagrebu, NVj, knj. XLI. (1933); I. K. Tkalčić, 
Povjestni spomenici grada Zagreba, L, str. LXXVIII; IL, str. LXXX; 
IIL, str. XXXI; Isti, Zagreb do XVI. vieka, Vienac 1881; J. Barle, 
Župa sv. Marka, Zagreb 1896; V. Hoffiller, Prilog poznavanju obrtni- 
Ckih cehova grada Zagreba u srednjem vijeku, VHAD, nove serije sv. 

(Foto F. Stoedtner, Berlin) 
CELEBES, Sošnica na jezeru Matana 


X., 1908—9; A. Krajanski, O statutu varaždinskog ceha ranarnika, bri- 
jača i kupalištara iz g. 1557, Spomenica Varaždinskog muzeja, 1935; A. 
Wissert, Tekst požunskog statuta, Ibid. L£ 

CEKIN — Dukat. 

CELANO, Tommaso da — Tommaso da Celano. 

CELEBES, jedan od Velikih Sundajskih otoka, 179.000 
km? (vidi kartu na str. 88, IIL sv. Hrvatske enciklope- 
dije). Od zapadnoga se glavnoga dijela odvajaju tri polu- 
otoka na J i I, koji čine zatone Tomini i Tolo na I i Boni 
na J. Da susjedni Borneo potone za 200 m, dobio bi posve 
sliku C. ili otoka Halmahere (Djilolo), koji leži na I. Otok 
C. leži na šelfu, koji spaja Aziju s Australijom. Najudalje- 
nije mjesto od mora ima tek 112 km, a to pokazuje, kako 
su dugi, a tanki njegovi poluotoci. Obale su opasne za plo- 
vidbu radi koraljnih grebena, inače je čitav C. kristalni 
otok, samo su rubovi vulkanski. Najviši je vrh Latimojong 
(8821 m) na mjestu, gdje se poluotoci razilaze. U vulkani 
skim krajevima ima solfatara, a jezera su monsunska; naj- 
veće je od njih Posso, duboko 300 m, i Matana, duboko 
500 m. Prema horizontalnom ustrojstvu tla, rijeke su raz- 
mjerno kratke. Klima je tropska: minimum temperature 
u siječnju 21° C, maksimum u svibnju 22? C, dakle ampli- 
tuda vrlo malena; srednja godišnja temperatura iznosi 
21,6" C. Kiše padne 2605 mm. U pogledu faune i flore C. 
je prvi, koji leži na I. Wallace Ee t. j. fauna i flora 
već je izmiješana, reliktna, tercijarna, australska miješa se 
s azijskom. Najznatnija izvozna roba je kava (grad Mena- 
do), onda kora kornjačina, bisernice, pa drvo santal i ebo- 
nit, željezo, bakar i olovo. Administrativno dijeli se C. na 
pravi Celebes i Menado na S. Glavni i najnapredniji grad 
je Macassar, 84.855 stan. (1930). Portugalci ga nađoše 1512, 
a Holanđani ga zauzeše u 17. st. 

LIT.: P. i F. Sarasin, Reisen in C., 2 sv., Wiesbaden 1905. М. $. 

CELER (Apium), biljni rod iz por. štitarki (v.). To su 
niske biljke s uspravnim ili puzavim stabljikama, jedno- 
stavno rasperjanim listovima i dvospolnim bijelim ili ze- 
lenkasto bijelim (rjeđe crvenkastim) cvjetovima, koji su 
združeni u sastavljene štitce. Plod je jajasto okruglast, 
s boka splošten kalavac, kojega svaka polovica ima po pet 
jasno istaknutih rebara. U našoj flori rastu samoniklo dvije 
vrste: Puzavi c. (A. nodiflorum [L.] Lag.), koji se odlikuje 
time, što mu stabljika puže, i time, što mu je u štitcu 

(Foto F. Stoedtner, Berlin) 
CELEBES, Ukrašeni zabat drvene kuće odličnika u Tondongu 


uvijek razvijen ovojčić, a često i ovojak; raste u obliku 
dviju dosta različnih podvrsta u jarcima i na močvarnim 
mjestima nekih naših primorskih krajeva i otoka. Obični 
c. (A. graveolens L.), koji ima uspravnu stabljiku i štitce 
bez ovojka i ovojčića, raste samoniklo na slanim tlima uz 
obale mora od Švedske do Alžira, pa tako i kod nas 


2 


nekim primorskim krajevima. S. H-é. 


Od ove druge vrste potječe uzgajani celer. U vrtlarstvu 
se uzgaja mnogo vrsta, koje pripadaju trima kulturnim 
cdlikama: 1. gomoljasti c. (A. graveolens var. rapaceum) 
ima gomoljasto odebljali, kuglasti ili polukuglasti korijen, 
stabljika mu je i lišće kao u divljeg c.; 2. c. bjeljaš ili 
rebraš (A. g. var. dulce) ima veoma široke, mesnate i ode- 
bljale peteljke, koje se kod uzgoja zagrću zemljom. Tu one 
izblijede te postaju nježne i sočne; 3. c. listaš (A. g. var. 
secalinum) najviše je nalik na divlji c., a goji se zbog lišća, 
koje se reže i upotrebljava kao začin. C. se rano u pro- 
ljeće sije u klijalište, pikira i potom presađuje na obilno 





(Foto F. Stoedtner, Berlin) 
CELEBES, Lađa (monoksil) s plovcem i jedrom na jezeru Matana 

(Foto F. Stoedtner, Berlin) 
CELEBES, Zene plemena Toda 


gnojeno tlo. Zahtijeva ne odviše toplo i dosta vlažno 
pcdneblje te hranivo ilovasto tlo. 

CELESTA, noviji glazbeni instrument s tipkama, s pomoću 
kojih se udara u niz ugođenih. štapića od čelika. Zvuk je 
osobito nježan, pa ga moderni skladatelji mnogo upotre- 
bljavaju u orkestru, na pr. Charpentier, R. Strauss, Puccini. 
Opseg instrumenta je od malog c do c4, a dionica se 
njegova ispisuje Као i za glasovir na dva crtovlja. В. $ 

CELESTIN. Stroncijski mineral. Kristalizira rompski, 
pa je svojim kristalnim oblicima toliko sličan baritu, da 
je teško samim promatranjem razlikovati jedan od dru- 
goga. Kala se savršeno. Sjaja je staklasta do dijamantna, 
na kalotinama sedefast. Proziran, providan, neproziran. 
Bezbojan, no može biti obojen, pa je naročito karakteri- 
stična njegova modra boja, koja se javlja u različnim 
nijansama. Po toj je boji i dobio ime od lat. coelestis »mo- 
dar kao nebo«. Može biti i crven, zelenkast, smeđ, žut. 
Kemijski je c. stroncijski sulfat, SrSO4. Obično se nalazi 
u vapnenjacima, laporima i dolomitima, često u društvu 
sa sumporom. Ima ga i po rudnim žilama i po pukotinama 
eruptivnih stijena. Najveća su njegova nalazišta u okolici 
Bristola u grofoviji Gloucestershire, u Redlandu kod Bris- 
lingtona u grofoviji Somersetshire iu Westfalenu u Griesha- 
genu kod Stadtberga. Rasprostranjen je i po sumpornim 
ležištima na Siciliji, naročito u Girgentiju i Caltanissetti. 
Mnogo se upotrebljava u šećeranama za vađenje šećera 
iz melase, zatim za priređivanje drugih stroncijskih soli, 
koje trebaju u kemiji, farmaciji i u vatrometima. d 

CELESTIN, pape toga imena: 

C. I., sv. (422—432), spomen 6. IV. Krivovjerje, prozvano 
po carigradskom biskupu Nestoriju, osudio je na rimskoj 
sinodi 430 i po svojim legatima na općem saboru u Efezu 
431. Pobijao također hereze pelagijevsku u Britaniji i semi- 
pelagijevsku u Galiji (»Capitula Coelestini« nisu od njega). 
Skrbio se za obraćenje Irske. 

C. П. (1143—1144), prije di Castello. Digao interdikt 
s Francuske i otkazao savez s Rogerom, kraljem Sicilije. 

C. III. (1191—1198), prije Bobo-Orsini. Izabran papom 
u dobi od 85 godina. Pontifikat mu je ispunjen neravnom 
borbom sa silovitim i okrutnim carem Henrikom VI. Bra- 
nio je nerazrješivost braka u slučaju Filipa Augusta i Inge- 
borge, izopćio austrijskog vojvodu Leopolda VI, koji je 
zasužnjio Rikarda Lavljega srca, kad se ovaj vraćao s kri- 
žarske vojne. Uzeo je u zaštitu splitskog nadbiskupa Petra 
VIII. i potvrdio splitskoj nadbiskupiji njezina dobra i po- 
sjede (1193), a tako i dobra i posjede samostanu sv. Krše- 
vana (Hrizogona) u Zadru (1195),a njegovu opatu dopustio 
upotrebu mitre, prstena, palice i sandala (1195). Poravnao 
je spor između splitskog nadbiskupa i svećenstva radi nekih 
daća (1196). 

C. IV. (1241), prije Goffredo Castiglione. Umro 15 dana 
nakon izbora u jeku borbe Sv. Stolice s Fridrikom II. 

C. V., sv., (5. VII. do 13. XII. 1294), spomen 19. V. Prije 
Petar; po brdu, na kojem je provodio pustinjački život, 
prozvan de Murrone (Morrone). U dobi od kojih 80 godina 
izabran je utjecajem napuljskoga kralja Karla Anžuvinca 
nakon sedisvakancije od 2% godine. Posve ovisan o Karlu 
stolovao je u Napulju i nesmotreno dijelio povlastice sek- 
tarskim »spiritualima« i celestincima, redu, što ga bješe davno 


CELER — CELIBAT 


prije izbora osnovao. Spoznavši, da nije dorastao preuze- 
tom teretu, i čeznući za samoćom, odreče se papinske časti. 
Njegov nasljednik Bonifacije VIII., bojeći se utjecaja broj- 
nih spletkara, kojima je svetac bio okružen, dade ga zato- 
čiti u Fumonu, gdje je umro 19. V. 1296. Klement V. 
proglasi ga 1313 svetim. 

LIT.: Hefele, Conciliengeschichte, П. i V., 2. izd.; Dict. de Thćol. 
Cath., 11/2, 1923 (s obilnom literaturom); Fliche-Martin, Hist. de l'Eglise, 
IV., Pariz 1937; Watterich, Pontif. Romanorum... vitae, II; Pfaff, 
Kaiser Heinrichs VI. hóchstes Angebot an die Kurie, 1927; Smičiklas, 
Cod. dipl., II., 1904; Farlati, Illyricum sacrum, ЇП.; Ehrle, Archiv für 
Lit. und Kirchengeschichte des Mittelalters, 1.—IV.; Celidonio, Vita 
di San Pietro del Morrone Celestino papa V., Sulmona 1896. M. V. 

CELESTIN, 1. Franjo, ** Klenk (Slovenija) 13. XI. 1843, 
T Zagreb 31. X. 1895, književnik. Osnovnu je školu polazio 
u Vačama i Ljubljani, gimnaziju u Ljubljani. Filozofijski 
fakultet (slavistiku) svršio u Beču. Nekoliko je godina pro- 
boravio na naukama u Rusiji kao ruski stipendist. Ondje 
je i služio na gimnazijama (u Vladimiru i Harkovu). G. 
1877 postao gimnazijski profesor и Zagrebu, 1878 lektor 
slavenskih jezika na zagrebačkom sveučilištu. — C. se lite- 
raturom stao baviti već u gimnaziji tiskajući slovenske 
pjesme i priče. Za vrijeme sveučilišnih nauka tiskao je 
komediju Roza (1869). Poslije dovršenih nauka stao je u 
slovenskim listovima (Zvon, Slovan, Slovanski svet) obja- 
vljivati članke o ruskim prilikama (Pisma iz Rusije, 1870) 
i eseje o ruskim piscima (Puškinu, Gogolju, Bjelinskome 
it. d.). Naročito je mnogo pisao u Slovanskom svetu (Ru- 
ske drobtinice). Ujedno je ocjenjivao slovenske pisce 
(Jurčiča, Levstika, Stritara, Jenka). Boraveći u Zagrebu 
pisao je na hrvatskom jeziku o slovenskim i ruskim piscima 
u Viencu (o Prešernu 1884). Djelovao je svojim pogledima 
na književnost i na literarne pojmove hrvatskih knjiže- 
vnika. Na njemačkom jeziku izdao je knjigu Russland seit 
Aufhebung der Leibeigenschaft, Beč 1875. U rukopisu mu 
je ostala slovenskim jezikom pisana povijest ruske knji- 
ževnosti. 

LIT.: V. Tomić, Dr. Fran Jurjević Celestin, Vienac 1895. A. B-c. 

2. Vjekoslav, * Ivanec pod Gorom 13. VI. 1862, + Osijek 
22. IV. 1936, gimnazijski profesor i kustos gradskoga 
muzeja u Osijeku. Kao gimnazijalac pokrenuo je u Samo- 
boru s J. Milakovićem, J. Leskovarom i F. Sudarovićem 
beletristički listić »Ljubica«. Od 1886 služio je u Osijeku 
kao klasični filolog neprekidno do umirovljenja (1925). 
Od 1893 do smrti bio je kustos osječkog gradskog muzeja. 
Uz klasičnu filologiju bavio se arheologijom i numizma- 
tikom. Svoje radove iz tih područja objelodanjivao je u 
Arheološkom Vjesniku, Vjesniku zemaljskog arhiva u Za- 
grebu, Glasniku bosansko-hercegovačkog muzeja u Sara- 
jevu, posebnim otiscima i u dnevnim listovima. 

BIBL.: Važniji su njegovi radovi: Ime Osijek, Neolitska naseobina u 
Osijeku, Rimske svjetiljke, Obrtnički cehovi u Osijeku, Die Türkische 
Briicke bei Esseg, Slavonski banovci i t. d. F.B-k. 

CELESTINA, La, uobičajeno ime djela španjolske knji- 
ževnosti potkraj 15. st.: Tragicomedia de Calisto y Me- 
libea, kojemu se ne zna pisac. Prvotni oblik, koji obuhvaća 
samo 1 čin (1499), pripisuje se Coti de Maguaque; u kasni- 
jim verzijama proširena je na 20 činova, a napisao ih je 
vjerojatno Fernando de Rojas. Unatoč svojoj anonimnosti 
i nestašici smisla za umjetnički oblik, Celestina je jedno 
od najčuvenijih djela španjolske književnosti. U ljubavi 
Calista i Melibee, prikazanoj kao neodoljiva strast (amor- 
pasión) nasuprot idealnoj i idealiziranoj ljubavi Srednjeg 
vijeka, vidi se prodiranje duha renesanse, što se očituje i 
u obliku stihova (jedanaesterac). Ipak je ovdje ljubav kao 
strast zadobila sasvim španjolski, ekstatičan oblik. Drugi 
je znameniti elemenat djela lik Celestine, stare svodilje, 
kakva dolazi doduše već u staroj rimskoj komediji, ali je 
ovdje uza sav drastičan realizam prikazana nevjerojatnom 
točnošću psihologijskih crta. Dijalog i pripovijedanje, sti- 
hovi i proza izmiješani su u tom djelu, koje nikad nije na 
pozornici izvedeno, premda je najrealističnija španjolska 
drama. Bizarni oblik i krvava satira — ovdje u prvom redu 
uperena protiv svega onoga, što se okuplja oko osobe i 
pojma Celestine — podsjeća na kasnijega Cervantesa i 
Queveda. Calisto, Melibea, a naročito Celestina kao »vje- 
čni tipovi« uz Don Juana i Don Quijota predstavljaju be- 
smrtne španjolske likove u svjetskoj književnosti. Lj. M. 

CELIBAT (lat. caelibatus »bezbračnost«). U celibatu živi 
muška ili ženska osoba u zreloj dobi, koja nije stupila u 
brak. U posebnom se smislu razumijeva pod celibatom 
obveza rkt. duhovnika viših redova (od subđakona dalje), 
da žive bezbračno u spolnoj čistoći. Obveza na celibat nije 

CELIBAT — CELLINI 


boZanskopravne prirode, nego crkvene, ali se osniva na 
vjerskoj nauci, da je spolna čistoća i bezbračnost stanje 
moguće, pače bolje i savršenije od života u braku, posve- 
ćeno primjerom samoga Gospoda Isusa Krista i njegovih 
apostola. (Trid. Sab., XXIV., can. 9 de ref.) U prva je 
vremena celibat crkvenim službenicima (klericima) samo sa- 
vjetovan, i mnogo se oko toga nastojalo, da kler živi neve- 
zan brakom u potpunoj čistoći, a sporadično se celibat 
tražio i kao stroga obveza. Općim je crkvenim zakonom 
uveden u latinskoj (zapadnoj) Crkvi za pape Grgura VII. 
(1074). Obveza je kasnije (Sabor Later. IL, 1139 i napose 
Trid. XXIV., can. 9 de ref. matr. 1562) pojačana zakonom, 
po kojemu klericima viših redova (od subđakona dalje) nije 
brak samo zabranjen, nego je određeno, da oni uopće ne 
mogu sklopiti valjana braka (bračna zapreka). U istočnoj 
Crkvi (sjedinjenoj i nesjedinjenoj), dakle i kod pravosla- 
vnih, obvezatan je celibat samo za episkopat, a niži klerici 
mogu prije zaređenja (rukopoloženja) za đakona sklopiti 
brak i živjeti u braku, ali po zaređenju zabranjeno je i u 
istočnoj Crkvi sklapanje braka tako, da su svi duhovnici, 
ako im brak bude razriješen smrću žene ili inače, također 
obvezani na celibat. Fr. H. 
Celibat s općega socijalnoga stajališta poprima dva opre- 
čna značenja. Neki, uglavnom muškarci, izbjegavaju brak 
radi njegovih tereta i odgovornosti, ili radi seksualne slo- 
bode. Drugi se odriču braka potaknuti plemenitim razlo- 
zima, da se mogu slobodno i nesebično posvetiti Bogu, 
bližnjemu ili nauci. Osim toga velik broj žena ostaje izvan 
braka radi toga, što na svijetu ima više žena nego muška- 
raca, te zato, što dobar dio muškaraca ne stupa u brak iz 
razloga već gore navedenih ili radi nesređenih gospodarsko- 
socijalnih prilika. Radi ovog zadnjeg, osobito počevši od 
posljednje gospodarske krize, i mnogi muškarci prisilno 
ostaju u celibatu, jer im neznatna plaća ili nezaposlenost 
onemogućuje stvaranje vlastitog obiteljskog ognjišta. Ima 
i onih, koji su pristali na celibat, premda ne dragovoljno, 
kao što su teški ranjenici, iznakaženi i hereditarno opte- 
rećeni. Sociološka je činjenica, da su moralno čvršće osobe, 
koje žive u strogom celibatu iz vjerskih ili drugih pleme- 
nitih razloga. Naprotiv obiteljske veze slabe i porod se 
umanjuje, gdje nalazimo više osoba, koje žive u celibatu 
iz sebičnih ili nećudorednih razloga. To je demografski 
efekt celibata. Zato obrasci kod popisa pučanstva nose pi- 
tanje: vjenčan ili nevjenčan. Neke su zemlje već poduzele 
mjere udarajući posebne poreze na one, koji bez razloga 
ne stupaju u brak. Te su mjere potrebne i dobre uz uvjet, 
da se gospodarski i socijalni poredak tako uredi, kako bi 
svima zdravim i sposobnim građanima omogućio stvaranje 
svoga vlastitog obiteljskog ognjišta. B.P. 
CELIJE ANTIPATER (Lucius Coelius Antipater), * 
između 180 i 170 pr. Kr., + iza 121, rimski analist, osnivač 
povjesničke monografije u Rimu. Bio je suvremenik Fanijev 
(konzul 122), učitelj Lucija Krasa (Ж oko 140) i Gaja 
Grakha (f 121). Napisao је u 7 knjiga povijest drugoga pun- 
skog rata, koju spominju pod različnim naslovima (Histo- 
riae, Annales, Bellum Punicum, Bellum Hannibalicum). Po 
sačuvanim odlomcima vidimo, da veoma rado upotrebljava 
govore. Isto tako rado pripovijeda u historijskom prezentu, 
ne bi li mu prikazivanje bilo življe, da što više pobudi 
pažnju čitatelja. Djelo mu se veoma cijenilo. Marko Brut 
napisao je jedan izvadak iz njegova djela. Livije spominje 
C-ja dva puta, i to s velikim poštovanjem. On se njime 
mnogo poslužio u 3. dekadi svoje povijesti. : 
CELINŠČICA (Prunella) je biljni rod iz por. usnjača 
(v.). Kod njeg su tobožnji pršljeni cvjetova združeni na 
vrhu stabla u prividne klasove. Pojedini cvijet ima dvo- 
usnatu, nakon cvatnje zatvorenu i plosnato stisnutu čašku 
s trozupčastom gornjom i na dvoje rascijepanom donjom 
usnom. Vjenčić je također dvousnat, a dva su unutarnja 
prašnika kraća od dva vanjska. Kod nas je, kao i po drugim 
krajevima svijeta, najobičnija vrsta P. vulgaris L., koja 
raste posvuda po livadama, pašnjacima, tratinama, šikara- 
ma, šumskim čistinama i uz putove, a odlikuje se niskom, 
uzdignutom stabljikom, ovalnim ili jajastim, nasuprotnim 
listovima cijela ruba i malim ljubičastim cvjetovima. Upo- 
trebljava se u pučkoj medicini kao lijek za mnoge bolesti, 
kao što su na pr. bolesti želuca, crijeva, pluća, krvarenja 
it. d. Po suhim brdskim livadama, kamenjarama, šikarama 
i svijetlim šumama nalaze se vrlo često i vrste P. grandi- 
flora (L.) Jacqu. (s velikim ljubičastim cvjetovima) i P. 
laciniata L. (s bijelim ili žućkastim cvjetovima i rasperja- 
nim gornjim listovima). S. H-ć. 

CELINŠĆAK, Josip, * Dubravčak (Ivanić) 10. II. 1848, 
T Zagreb 21. III. 1929, isusovac (od 1864), gimn. profesor 
u Travniku (1882—97 i 1900—14), urednik Glasnika Srca 
Isusova (1894—1900), dobar poznavalac hrv. književnog je- 
zika, autor mnogih religioznih spisa. 

BIBL.: Dva njegova molitvenika tiskana su u golemim  nakla- 
dama: Srce Isusovo, spasenje naše (anonimno, Zagreb 1902, više izdanja) 
i Kruh nebeski (Zagreb 1909; 3. izd. 1921). S Josipom Pazmanom izdao 
je Kongreganist (Sarajevo 1904, više izdanja) i Kongreganistica (Sara- 
jevo 1904, više izdanja), a anonimno s Jos. Pazmanom Marijina kongre- 
gacija. Poučna i molitvena knjižica... (Sarajevo 1898). Napisao je i 
drugih knjižica, a preveo s njemačkoga (M. Hausherr) Život sv. Alfonza 
Rodrigueza (Zagreb 1924) i s latinskoga Duhovne vježbe sv. O. Ignacija 
Lojolskoga (Sarajevo 1910), tiskane litografijom. 


LIT.: J. Predragović u Malom Vjesniku (tiskanom kao rukopis, 
Zagreb 1929). J.P. 
CELITE, vrsta kremene zemlje, sabrane u čvrstu stani- 
častu masu. U Kaliforniji kod Lompoca sačinjava u mio- 
censkim taložinama goleme skladove debele 200 do 25) 
metara. ET. 
CELLE, grad na južnom rubu Liineburške pustopoljine, 
s obje strane plovnog Allera, pritoka Wesere, na raskršću 
mnogih željezničkih pruga (Hamburg—Hannover, Bremen— 
Braunschweig i Bremen—Magdeburg), ima (1933) 27.734. 
stan., najvećim dijelom evangelika. C. bijaše sjedište lüne- 
burških vojvoda od 1369 do 1705. Ističe se njihov dvorac, 
građen u različitim slogovima od 13. do 17. st., i renesansna 
kapela u njemu, renesansna gradska vijećnica iz 16. st. i 
stara gradska crkva s baroknom unutrašnjošću iz 17. st., 
mnoge stare i nove lijepe kuće iz vremena blagostanja 
grada u 16. i 17. st. Među prosvjetnim ustanovama najva- 
žnija je poljodjelska škola. Ona nosi ime A. Thaera, osni- 
vača znanstvenoga poljodjelstva, koji se ovdje rodio. Zna- 
tan je veleobrt (papira, boja, kože, živeža), a u okolici 
rudarstvo (zemno ulje, kalijeva i kamena sol). М. Z. 
CELLINI, Benvenuto, * Firenca 3. XI. 1500, + Firenca 
13. II. 1571, talijanski kipar, medaljer i pisac. Po. Zelji svog 
oca, koji je bio graditelj i oduševljeni prijatelj glazbe, tre- 
bao je i C. postati glazbenik, ali je, nemajuéi za to zvanje 
sklonosti, ušao u zlatarsku radionu Michelangela Bandi- 
nellija, oca njegova kasnijeg takmaca kipara Baccija. U 
svojoj je mladosti revno kopirao Michelangelov karton 
»Bitke kod Anghiarija« i rimske crteže Filippina Lippija. 
Zbog neke kavge ostavio je Firencu i pošao u Sienu, Bo- 
lognu, Pisu, a 1519 u Rim, gdje je radio u zlatarskim radi- 
onicama. Vrativši se u Firencu mora opet doskora bježati 
u Rim, gdje su mu papa Klement VII., mnogi kardinali i 
cdliénici davali brojne narudžbe. Uz to je proučavao djela 
Michelangela i Raffaela. G. 1527 odlazi iz Rima preko Fi- 
rence u Mantovu, ali ide skoro na poziv papin ponovno u 
Rim, gdje je namješten u papinskoj kovačnici. G. 1534 ubio 
je svog takmaca zlatara Pompeja de Capitaneis. Iako je 
posredstvom pape Pavla III. bio oslobođen, ipak je, bo- 
jeći se osvete, otišao u Firencu. Poslije ponovnog boravka 
u Rimu odlazi 1537 u Fontainebleau na dvor francuskoga 
kralja Franje 1. Međutim se i odavde doskora opet vraća 
u Rim, gdje su ga optužili, da je 1527 pronevjerio različne 
dragocjenosti, pa su ga bacili u tamnicu Anđeoske tvrđave. 
Istom 1539 izlazi iz tamnice i polazi 1540 ponovno u Fran- 
cusku, gdje mu kralj Franjo I. dariva 1544 dvorac Petit 
Nesle. Zbog razmirica sa slikarom Primaticcijem ostavlja 
1545 Pariz i vraća se u Firencu. Iako ga je veliki vojvoda 
Cosimo I. de' Medici obilno potpomagao, ipak je C. sve do 
svoje smrti živio u teškim prilikama. Od brojnih njegovih 
radova, o kojima govori sam u svom životopisu, sačuvao 
se razmjerno malen broj. Jedini je do danas sačuvan nje- 
gov zlatarski rad glasovita Solenka (Beč), koju je 1539 bio 
naručio kardinal Ippolito d'Este, ali je istom 1543 dovršena 
za kralja Franju I. Ukrašena je sjedećim likovima Neptuna 
i jedne božice, dok se na podnožju nalaze nešto izmije- 
njeni likovi Michelangelova Jutra i Dana (s medicejskih 
grobova u Firenci). Od majstorovih pečatnih kalupa sačuvao 
se otisak pečata kardinala Ercola Gonzage (1528), od me- 
dalja one Klementa VIL, Franje L, Alessandra de'Medici i 
Pietra Bemba. Znatnija su plastična djela veliki brončani 
reljef t. zv. Nimfe Fontainebleauske (Louvre), nastao 
1543/4, zapravo samo fragmenat dekoracije, odredene za 
Porte Dorée u dvorcu Fontainebleau; Hrt, ovalni bron- 
čani reljef (Firenca, Bargello), brončano poprsje Cosima I. 
de' Medici (Firenca, Bargello), pa najznatnije majstorovo 
djelo Perzej (Firenca, Loggia dei Lanzi). Na ovisoku, bogato 
ornamentiranom podnožju, koje je ukrašeno sitnim likovi- 
ma Jupitera, Danaje, Merkurija i Minerve te reljefom 

»Žrtvovanja Andromedina« (izvorni reljef, danas u Bar- 
gellu, nadomješten je kopijom), stoji Perzej držeći u 
uzdignutoj ruci glavu Meduzinu. Ovo je djelo majstorovo 
Prvi primjer savršene oble plastike, proračunane na mnogo- 
brojne uokolne vidike. Posljednje je Cellinijevo djelo 
Raspeti Krist (crni i bijeli mramor), danas u Escorialu kraj 
Madrida, a prvotno određeno za umjetnikov grob. Osim 
svog životopisa, kojim je izišao na glas još i više nego svo- 
jim djelima, napisao je C. i neke stručne traktate. Kritički 


ih je izdao C. Milanesi u Firenci 1857 (I trattati dell'Orefi-. 


ceria e della Scoltura). U njima govori on manje o teoriji 
umjetnosti, a više o svom životu i o svojim djelima. Na- 
ročito je važno ono, što u njima piše o Lionardu i njegovoj 
raspravi o slikarstvu, pa o načinu rada Michelangelova. — 
C. je umjetnik eklektik, koji u jednu ruku još čuva tra- 
dicije umjetnosti quattrocenta, dok u drugu ruku već pro- 
vodi načela manirizma i ranog baroka. I veća njegova pla- 
stička djela odaju po svojoj zamisli i izvedbi, da je njihov 
majstor proizišao iz zlatarske umjetnosti. Osobito se to 
ogleda u brižnom izvođenju detalja. 

LIT.: E. Plon, B. C. Recherches sur sa vie et sur son oeuvre, Pariz 
1883—84 (još i danas najbolje djelo o majstoru); I. B. Supino, L'arte 
di B. C., Firenca 1901; P. de Bouchaud, B. C., Pariz 1903; H. Focillon, 
B. C., Pariz 1911; M. H. Bernath i G. Е. Hill u Thieme-Beckerovu 
ALBK, VI., Leipzig 1912; Th. Harlor, B. C., Pariz 1924. A. Sch. 

C. je poznat najviše kao pisac jedne od najzanimljivijih 
autobiografija u svjetskoj književnosti, La vita scritta per 
lui medesimo (1. izd. 1728). Kako nije bio vješt peru, on je po 
sjećanju, bez premišljanja, kazivao u pero od 1558 do 1566 
jednom mladiću radeći u skromnoj radionici u Firenci. 

Tako nenamješteno priča tok svoga veoma raznoličnog života pri- 
kazujući vjerno sebe i ondašnje društvo u intimnosti i u pojedinostima, 
koje nam često otkrivaju nepoznate strane historičkih lica i dvorova 
(u Rimu, Parizu, Firenci) i služe za upoznavanje ljudske duše uopće. 
Glavni je junak pripovijesti egocentrični pisac, koji sve promatra sa 
svog osobnog stanovišta. Piše živo, slikovito i neposredno u svježem 
firentinskom govoru; on nije učen, ne zna književnu tradiciju, niti 
ima književnih ambicija, te nesvijesno stvara umjetničku prozu, i u 
tom je tajna njegova uspjeha; zato je to djelo po prirodnom osobnom 
stilu i neobičnoj originalnoj sintaksi jedinstveno u talijanskoj knji- 
ževnosti. C. je bezobzirno, često cinički i s humorom ispričao dramu 
svoga burnog života kao obranu protiv neopravdanih i opravdanih pri- 
govora. Daje šarenu sliku čovječjeg života uopće, ali i život čovjeka, 
koji iznad svega obožava umjetnost i hoće da stvara usprkos svih pre- 
preka na putu k cilju. Radi tih ljudskih i umjetničkih odlika Cellinijev 
je životopis poznat ne samo u Italiji. Prevode ga na sve evropske je- 
zike. Na njemački ga je najprije preveo W. Goethe (1796), a na fran- 
cuski A. Lamartine. Nekim je književnicima poslužio kao dramatski 
sujet (na pr. G. Caprinu, 1925), a H. Berliozu (1838) i E. Diazu (1890) 
za njihove dvije istoimene opere. 

BIBL.: La vita di B. C., ediz. critica a cura di O. Bacci, Firenca 1901; 
Isto, con prefazione e note di E. Carrara, I—II, Turin 1927; Isto, a cura 
di А. Levi, Turin 1936; Rime di B. C., a c. di A. Mabellini, Turin 1891; 
Isto, a cura di E. Carrara, u Giornale storico della letteratura ital. 88; 
Scritti scelti di B. C., a cura di G. Urbini, Milan 1923; I trattati dell’ 
oreficeria e della scoltura, a cura di L. De Mauri, Milan 1927; Le piü 
belle pagine di B. C., scelte da A. Venturi, Milan 1929. 

LIT.: K. Vossler, B. C's Stil in seiner Vita, u Festgabe für G. 
Gróber, Halle 1899; Isti, Positivismo e idealismo nella scienza del lin- 
guaggio, Bari 1908; B. Croce, Problemi di estetica, 3. izd., Bari 1940; T. 
Parodi, Poesia e letteratura, Bari 1916; E. Allodoli, C., Firenca 1930; E. 
Carrara, B. C., Turin 1931; R. Maurizi, C., Milan 1939; R. Eggenschwy- 
ler, Saggio sullo stile di B. C., Vercelli 1940. M. D-ié. 

CELLO — Violoncello. 

CELLULITIS, upala rahlog veziva pod kožom, oko bu- 
brega i na drugim mjestima. Naravi je gnojne i negnojne. 
Upala prelazi obično s organa na vezivo, koje ga opko- 
ljuje. S-S. 

CELOBIOZA je slador, disaharid, koji se dobiva hidro- 
lizom celuloze. Daljom hidrolizom raspada se u dvije mole- 
kule grožđanog sladora (glukoze). V. P-g. 

CELOFAN — Celuloza. 

CELOIDIN je vrlo koncentrirani kolodij. Dolazi u obliku 
providnih pločica, sličnih želatini. Dobiva se iz kolodija, 
kad se ovome destilacijom oduzme eter. Upotrebljava se 
csobito u veleobrtu svjetlopisnih ploča i slikopisa za iz- 
radbu osjetljivog sloja. — Celuloza. J. R-ić. 

CELOMATI (Coelomata) su mnogostanične životinje 
(Metazoa), kod kojih se, drukčije nego mješincima (Coelen- 
terata), razvija prava (sekundarna) tjelesna šupljina ili 
celom unutar parnih mesepitelnih ili celomnih vreća, koje 
su kanalima otvorene prema vani. Celom je s lijeve i desne 
strane šuplji prostor između probavila i tjelesne stijenke, 
u kojemu je smještena većina vegetativnih organa. Kod 
celomata nastaje od entoderma treći klični list ili meso- 
derm, a sastoji se od parnih epitelnih vreća oko celoma i 
od njih razvijena mesenhima. Od mesoderma diferencija- 
cijom nastaju mišići, vezivno tkivo, krvne žile, ekskrecioni 

organi, a u njemu se nalaze i spolne stanice. Celomati su 
bilateralno simetrički građeni izuzevši odrasle bodljikaše, 
gdje je ta simetrija sekundarno prešla u radijalnu. Celo- 
mati se dijele na dvije velike skupine: Protostomia i 
Deuterostomia. K. B; 

CELON — Celuloza. 

CELOSTAT (od lat. coelum »nebo«) sastoji se u bitnom 
od ravnog zrcala, postavljenog tako, da ga oko osi, koja 
prolazi njegovom ravninom, a usporedna je s polarnom osi 
Zemlje, okreće satni mehanizam brzinom od jednog okre- 
taja u 48 sati, t. j. dva puta sporije nego što se Zemlja 
Ckreće oko polarne osi. Ako se astronomski dalekozor uperi 
na sliku nebeskog tijela, stvorenu od ovog zrcala, mjesto 
na samo nebesko tijelo, onda slika nebeskog tijela ostaje u 
vidnom polju durbina nepomična unatoč vrtnji Zemlje, 
odnosno prividnoj vrtnji neba. Uređajem c-a nestaje po- 
treba, da se veliki i teški dalekozor okreće oko polarne 
osi. C. se upotrebljava osobito pri istraživanju Sunca. 
Imaju ga za svoje dalekozore ekspedicije za motrenje po- 
mrčina Sunca, ali i stalni opservatoriji. U potonjem slučaju 
zrake se od c-a vode s pomoću drugih zrcala okomito dolje, 
a dalekozor se nalazi podzemno. J.L-k. 

CELOXYLON, palma voštana — Vosak biljni. 

CELSIUS, Anders, Ж Upsala 27. XI. 1701, + Upsala 25. IV. 
1744, švedski astronom. G. 1744 postao ravnatelj zvje- 
zdarnice u Upsali, koju je sam izgradio. Istraživao je po- 
larno svijetlo. Predložio je 1742 centesimalnu ljestvicu za 
termometar: 0% vrelište, a 100% ledište vode. Obrnuto bro- 
jenje stupnjeva, kako se danas upotrebljava, predložio je 
Linnć 1745. Napisao: Observationer om tvenne bestaendiga 
grader pa en thermometer, Stockholm. K. K-i. 

CELTIS, Conrad, * Wipfeld kod Würzburga 1. II. 1459, 
T Beč 4. II. 1508, njem. humanist i latinski pjesnik. Učio 
u Kölnu i Heidelbergu. Putovao poput sredovječnih vaga- 
nata, držao predavanja na različitim sveučilištima i širio 
humanizam. Došao na glas djelom Ars versificandi et car- 
minum (Leipzig 1486). Iza dolaska u Rim 1486 odluči po 
uzoru rimske akademije osnovati i njemačku. G. 1489 ute- 
meljio je u Krakovu Sodalitas litteraria vistulana. Šireći 
humanizam posjetio je Prag, Beč, Regensburg i Heidelberg. 
Književne je akademije osnovao također u Budimu i 
Mainzu. Napokon se trajno nastanio u Beču, gdje ga je 
car Maksimilijan I. imenovao profesorom poezije i govor- 
ništva. Tu je organizirao dvorsko kazalište. Mnogo je na- 
stojao da popravi zastarjele sredovječne metode naučava- 
nja na njemačkim sveučilištima. Kao geograf zasnovao je 
djelo Germania illustrata i u toj zbirci izdao izvrstan opis 
Nürnberga. Na svojim putovanjima našao je znamenitu 
Peutingerovu kartu svijeta (u jednoj kopiji 13. st.), koja 
prikazuje stari svijet do Indijskog oceana, i to na uskim 
tracima poput rimskih itinerara (čuva se u bečkoj Na- 
rodnoj biblioteci). C. je prvi izdao latinske drame opatice 
Hroswithe gandersheimske (iz 10. st.). U svojim odama i 
elegijama formalno je zavisan o rimskim pjesnicima, a 
prikazuje u njima epizode iz svojega burnoga života. 
burg 1513 Amorum libri IV., Niirnberg 1502; Odarum libri IV., Strass- 


LIT.: Klüpfel, De vita et scriptis C. Celtis, Freiburg 1827; C. Bauch, 
Die Rezeption des Humanismus in Wien, 1903. С. S. 


CELULARNA PATOLOGIJA — Patologija. 

CELULAZA je enzim (v.), koji celulozu hidrolitički ci- 
jepa u slador celobiozu. Nalazi se svagdje, gdje se celu- 
loza stvara (više bilje) ili biološki trosi (bakterije). M. M. 

CELULOID je umjetno tvorivo, koje se sastoji iz smjese, 
odnosno krute rastopine nitroceluloze i kamfora. Nitroce- 
luloza — upotrebljava se tu njezina slabije nitrirana vrst, 
t. zv. kolodijski pamuk, koji je topljiv u alkoholu i neeksplo- 
Zivam — čisti se, suši i pomiješa suha ili u prisutnosti alko- 
hola sa 30—40% svoje težine kamfora. Dobivena se masa 
valjanjem ili prešanjem oslobodi mjehurića zraka i s po- 
moću strojeva za rezanje i blanjanje, ili s pomoću preša, 
prevodi u oblik pogodan za dalju preradbu (ploče, listiće, 
cijevi, fasonski komadi). 

C. je kod obične temperature tvrd i elastičan, kod niske 
temperature postaje krt, iznad 80—90% C (prema sadržaju 
kamfora) mekša i postaje vrlo rastezljiv, tako da mu se u 
tom stanju puhanjem ili prešanjem može dati gotovo svaki 
željeni oblik, koji zadržava i kad ohlađenjem opet 
otvrdne. Lako se buši, reže, blanja i pili. Zbog svojih 
pogodnih fizikalnih i tehnoloških svojstava upotrebljava se 
c. za pravljenje bezbroja upotrebnih i ukrasnih predmeta: 
češljeva i četaka, igračaka, puceta, galanterijske i kratke 

robe. Mnogo se upotrebljava za pravljenje kinemato- 
grafskih i fotografskih filmova, a rastopljen u organskim 
rastapalima upotrebljava se kao celuloidni lakovi (zapon- 
lak i dr.). Nedostatak mu je, što је lako zapaljiv, što kod 
razmjerno niske temperature mekša i što miriše ро 
Катїоги. Кар. 

CELULOZA Ш biljna staničevina najrašireniji je poli- 
harid u biljnom carstvu, a ime je dobila prema svojoj bio- 
loškoj zadaći: od nje su uglavnom izgrađene stanične sti- 
jene bilja. Gotovo posve čistu nalazimo u pamuku, pri- 
bližno čistu u vlakancima lana i konoplje, a od umjetnih 
proizvoda najčistija je c. t. zv. švedski papir za filtraciju. 
Ali moramo razlikovati botanički pojam celuloze od ke- 
mijskog. Građa staničnih stijena u različitim vrstama bilja 
nije uvijek jedna ista i redovito nije jedinstvena tvar, a 
njezin se sastav mijenja starošću staničnih stijena i u istoj 
vrsti bilja: odrvenjela c. uvijek sadržava t. zv. inkrustacije, 
među kojima je glavna sastojina lignin, zatim drvna guma 
i smole. Redoviti su pratioci c-e polisaharidi slične građe, 
ali drukčijih kemijskih svojstava, ili t. zv. hemiceluloze 
(pentozani, metilpentozani, heksozani) U mladom staničju 
nalaze se redovito i pektinske tvari ili poliuronidi, koje 
izgrađuju t.zv. središnju lamelu spajajući stijene susjednih 
stanica. Dok je dakle botanički pojam c-e aglomerat razli- 
čitih tvari promjenljiva sastava, pa se prema svome po- 
drijetlu i naziva različitim imenima (kao: lignoceluloza, 
pektoceluloza, kutoceluloza i t. d.), kemijski je pojam c-e 
ograničen na jedan kemijski spoj, koji u većini bilja čini 
glavni dio građe staničnih stijena, a od sviju je poznatih 
polisaharida najveće molekule i najveće otpornosti prema 
kemijskim utjecajima. 

Prema empirijskoj formuli, koja vrijedi za sve polisaha- 
ride iz skupine heksozana, (CeH:0Os)x, mora u čistoj c-i 
biti 44,42% ugljika, 6,23% vodika i 49,35% kisika. No c-u 
je vrlo teško dobiti u posve čistom stanju, jer je u biljnom 
stanju čvrsto pcvezana s inkrustima i drugim pratiocima, 
koji su doduše manje otporni prema kemijskim utjecajima, 
ali se ipak za njihovo odvajanje od c-e moraju upotrijebiti 
tako jake reagencije, da i c. kod toga čišćenja ne ostaje 
netaknuta. Zato neki istraživaoci misle, da stanične stijene 
nisu smjesa, već neke vrste spoj, gdje su spojevi pratioci 
s c-om povezani svojim sporednim valencijama ili su 
adsorbirani u smislu koloidno-kemijsko:n. Za takvo shva- 
ćanje govori među ostalim činjenica, da se u Schweizerovu 

reagensu rastapa samo očišćena c-a, dok se s inkrustima 
vezana odrvenjela c. ne rastapa. 

Nekoć se c. kao sirovina za proizvodnju papira dobivala 
iz platnenih (pamučnih, lanenih i konopljenih) prnja. Da- 
nas je potrošak c-e nesamo za papir nego i za umjetnu 
svilu, celuloznu vunu i za druge grane organsko kemijskog 
veleobrta tako velik, da je bilo potrebno posegnuti za raši- 
renijim i jeftinijim sirovinama, među kojima je danas naj- 
važnija drvo. Najbolje gradivo za proizvodnju c-e daje 
drvo od crnogorice (omorika, jela i bor), jer se odlikuje 
dugim vlakancima c-e, a od bjelogorice dolaze u obzir 
csobito lipa, topola i joha. Osim drva može kao dobra si- 
rovina za c-u poslužiti i slama, krumpirova cima, kuku- 
ruzovina i sl. 

Kemijski sastav drva prilično koleba, tako da u razli- 
čitim vrstama suhoga drva može biti 40 do 50% čiste c-e, 
25 do 30% lignina, 9 do 13% pentozana i 3 do 14% hekso- 
zana uz promjenljivu količinu sastojina topljivih u vodi, 
alkoholu i eteru (kao: trijeslovine, boje, smole, pektini i 
esteri, među koje idu poglavito masti i vosak). Dušičnih 
tvari (bjelančevina) ima u drvu malo, a većim su dijelom 
smještene one u mlađim dijelovima drva, koji su bogati 
plazmom. 

Da bi se c. oslobodila od svojih primjesa, moraju se usit- 
njene sirovine uzastopce obrađivati s razrijeđenim Кіѕе- 
linama (obično solnom ili sumpornom kiselinom), razrijeđe- 
nim lužinama, vodom, alkoholom i eterom. C., namijenjena 
proizvodnji papira, ne treba biti kemijski posve čista, a 
csobito ne smeta njezinoj upotrebi malen sadržaj hemice- 
luloze, ali u boljim vrstama papira ne smije biti lignina, 
jer on na svijetlu potamnjuje. Zato se pri tehničkoj pre- 
radbi drva na c-u ide poglavito za tim, da se iz usitnjenog 
drva odstrani lignin, a to se postizava na dva načina: 1. 
kuhanjem usitnjenog drva u natrijskoj lužini gustoće od 
12° Bé pod pritiskom od 6 do 8 atmosfera, čemu odgovara 
temperatura od 160 do 170% C (»natronski postupak«), ili 2. 
kuhanjem usitnjenih sirovina s otopinom kalcijeva bisul- 
fita, Ca (HSOs)s, u gustoći od 4 do 5° Bé kod temperature 
od 120 do 135% C (u novije doba čak kod 180% C, čemu 
odgovara pritisak od 10 atmosfera). To je t. zv. sulfitni po- 
stupak, koji za veleobrt papira daje bolju kakvoću c-e i 
veću čvrstoću vlakanaca. Pri kuhanju s lužinama prelazi 
lignin u alkali-lignin, koji se u vodi rastapa, te se iz drva 
gotovo posve izlužuje. Uspjeh je iskuhavanja bolji, ako se 
potrošena lužina nadoknađuje dodavanjem natrijeva sul- 
fata, koji se kod kuhanja utjecajem organskih tvari redu- 
cira na sulfid. Taj je postupak, koji s teoretske strane još 
nije dovoljno osvijetljen, dobio ime »sulfatni postupak«, a 
ima pored dobrih svojstava s obzirom na kakvoću pro- 
izvoda i lošu stranu, jer se njime proizvode otrovni pli- 
novi (sumporovodik i merkaptani). 

Kod sulfitnog postupka prelazi lignin u topljivu kalcijevu 
sol lignin-sulfonske kiseline, kada se drvo dulje vremena 
kuha u kuhalima pod tlakom s kalcijevim bisulfitom. Za- 
cstala se c. ispire i nakon toga bijeli s klornim vapnom ili 
klorom i nakon toga suši na mrežama od žice. Sulfitna 
otpadna lužina smeđe je boje, koja uz lignin-sulfokiselinu 
sadržava sladore, trijeslovine i dušične spojeve. Prije se 
bacala, a danas je također iskorišćuju. U nekim pogonima 
dobivaju vrenjem sladora, koji se u njoj nalaze, alkohol. 


Sulfitni je postupak dobivanja staničevine izumio A. 
Mitscherlich (1876), i danas se pretežno upotrebljava u 
veleobrtu c-e. 

C. u biljnom tkivu ima vlaknastu građu, a prostom se 
oku čini amorinom. Ali njezina optička svojstva, kao na- 
ročito dvostruko lomljenje svijetla i rentgenski dijagrami, 
dokazuju, da su njezina vlakanca izgrađena iz štapićastih 
kristalita, koji su položeni usporedno s uzdužnom osi 
vlakna (micelarna struktura). Ona je dakle mikrokristalasta 
tvar. U svome prirodnom stanju c. je bijela i neprozirna 
tvar specifične težine 1,55, bez okusa i mirisa, jer se ne 
otapa u vodi ni u slini, a ne hlapi ni kod koje temperature 
i ne da se rastaliti, već se pri žarenju na uzduhu zapaljuje, 
a kod žarenja bez prisutnosti uzduha pougljenjuje raspa- 
dajući se na plinovite, kapljevite i čvrste proizvode. To 
raspadanje počinje po prilici kod 200% C, ali je još kod 
250% C slabo, a burnim postaje kod temperatura između 
275: i 3209. G. 

C. se ne otapa ni u jednom od običnih otapala, dakle ni 
u jakim kiselinama i jakim bazama, ni u organskim otapa- 

lima kao što su: alkohol, eter, aceton, kloroform, benzol i 
dr. Najbolje je njezino otapalo Schweizerov reagens ili 
amonijačna otopina bakrenog hidroksida (t. zv. »cuoxam« 
— cuprum oxiammoniatum), u kojoj se bakar nalazi u 
obliku kompleksnog spoja [Cu(NHs)] (OH). Osim toga 
otapa se c. u amonijačnoj otopini bakrenog karbonata i 
jakoj otopini cinkova klorida u solnoj kiselini. Ako je oto- 
pimo u Schweizerovu reagensu, pa rastopinu zakiselimo 
sumpornom kiselinom, izlučuje se c. kao amorfan pahuljast 
talog. Saberemo li taj talog na filtru pa ga dobro operemo 
i osušimo kod 100% C, dobivamo amorinu c-u kao bijelu 
prašinu. 

Utjecajem različitih jakih kiselina prelazi c. u hidrati- 
zirani oblik, koji se odlikuje većom kemijskom reaktivno- 
šću i zove se hidroceluloza, a jaka oksidacijska sredstva 
pretvaraju c-u u oksicelulozu. Kratkotrajnim djelovanjem 
jake sumporne kiseline pretvara se c. u koloidalnu, nabu- 
brenu tvar, sličnu škrobu, koja se s jodom bojadiše modro, 
a zove se amiloid. Na tvorbi amiloida osniva se proizvo- 
dnja pergament-papira: nekeljeni papir (filterpapir) uroni 
se na nekoliko sekunda u sumpornu kiselinu, a zatim se 
odmah kiselina iz papira ispere vodom i amonijakom. Na 
površini papira nastane sloj amiloida, koji zatvori sve pore 
u papiru i čini ga, pošto se poslije pranja osuši, za vodu 
nepropustljivim. 

Osim velike kemijske otpornosti bitna je oznaka c-e, da 
u svojoj molekuli nema ni karbonilnih ni metoksilnih sku- 
pina, a na svakih 6 atoma ugljika, dakle na empirijsku mo- 
lekulu CeH:oOs, dolaze u njoj 3 slobodne alkoholne sku- 
pine, koje se mogu esterificirati s različitim kiselinama. Po- 
znati su na pr. njezini esteri s octenom, sumpornom i du- 
šičnom kiselinom, od kojih su tehnički najvažniji upravo 
nitrati, što se obično zovu pogrešnim imenom »nitrocelu- 
loza«. Potpuno nitrirana c. dobiva se djelovanjem smjese 
jake sumporne i jake dušične kiseline na c-u (pamuk, 
drvnu c-u i sl.), a empirijski joj je sastav [CcHzO*(NO3)s]x: 
Ona se ne otapa u alkoholu i eteru, a s acetonom nabubri 
i tvori koloidalnu rastopinu. Putem Zelatinacije dobiva se 
od nje bezdimni barut, t. j. praškasta nitroceluloza, dok se 
ona potpuno nitrirana c., koja jo$ ima oblik pamuka, zove 
piroksilin. 'To je jedno od danas najvaZnijih eksplozivnih 
sredstava. Djelomično nitrirana c., kojoj odgovara empi- 
rijska formula [CeHsOs(NOs)»]x, zove se koloksilin. Ona 
se otapa u smjesi etera i alkohola, a tako dobivena oto- 
pina zove se kolodij. Prelijemo li kolodijem kakav 
čvrst predmet, na pr. staklo ili papir, topilo se ispari, a 
preostala nitrirana celuloza čini na površini predmeta 
tanku, prozirnu i posve bezbojnu kožicu. Ima li u toj ko- 
žici koloidalno raspršenog, u mraku priredenog srebrenog 
bromida, tad ona čini prikladnu aktivnu masu za foto- 
grafske ploče, papire ili filmove. Protiskuje li se kolodij 
kroz vrlo sitne rupice (s promjerom od 0,01 do 0,02 mm), 
dobivaju se poput svile tanke i sjajne niti koloksilina. Ako 
se te niti hvataju u uzduhu, tako da se topilo ispari, zove 
se način proizvodnje »suhim«. Moguć je i »mokar« način 
proizvodnje, tako da se niti kolodija namataju pod vodom, 
kod čega se topilo miješa s vodom, a niti se učvršćuju, jer 
nitroceluloza u vodi nije topljiva. Iz kolodija ovim nači- 

nima proizvedene niti imadu dovoljnu čvrstoću i lijep sjaj 
poput svile, ali su eksplozivne, samo malo slabije od pi- 
roksilina, pa nisu upotrebljive za predenje i tkanje. Moče- 
njem u rastopini alkalijskih hidrosulfida te se niti redu- 
ciraju: one kod toga gube svu dušičnu kiselinu i pretvaraju 
se opet u slobodnu c-u, a kod toga u potpunosti zadržavaju 
svoju finoću i sjaj, koja ih svojstva čine sličnima pravoj 
svili, pa su zbog toga i dobile ime umjetna svila. Ovaj 
način proizvodnje umjetne svile uveo je grof H. de Char- 
donnet (1895), pa se i danas tim načinom proizvedena 
umjetna svila zove Chardonnetovom svilom. Ima i drugih 
načina, kako se iz c-e mogu dobiti svili slične niti, a 
tehnički se danas primjenjuju osim Chardonnetova jošiova 
tri načina: 1. Otopina c-e u Schweizerovoj otopini protiskuje 
se kroz vrlo sitne rupice u razrijeđenu otopinu sumporne 
kiseline. Čim se kiselinom amonijak neutralizira, c. se 
skrutne u fine niti svilenoga sjaja. (To je t. zv. bakrena 
svila). 2. Acetatna svila dobiva se protiskivanjem otopine 
acetilirane c-e u kloroformu ili acetonu kroz vrlo sitne 
rupice. Mlazovi otopine uprskavaju se u kupelj, koja se 
miješa s topilom, a ne otapa acetate c-e, pa se tako dobi- 
vaju čvrste niti, kao i kod pređašnjeg načina. No ovim na- 
činom proizvedene niti umjetne svile nisu regenerirana c. 
poput Chardonnetove svile, već ester c-e s octenom kiseli- 
nom. 3. Obrađivanjem c-e s koncentriranom natrijskom 
lužinom dobiva se mercerizirana c. (prozvana tako po izu- 
mitelju toga načina preradbe Merceru, 1844). Djelovanjem 
sumporougljika prelazi mercerizirana c. u ksantogenat c-e, 
t. j. ester ksantogenske kiseline HO—CS—SH, koja je u 
slobodnom stanju nepostojana, ali su njezini esteri mnogo 
postojaniji. Kemijski je sastav celulozina ksantogenata: 


8 
(C,HO,O Ce: Svježi ksantogenat c-e koloidalno 


se rastapa u vodi i daje s njome gustu, vrlo viskoznu masu, 
koja se radi toga svojstva prozvala viskoza. Jednakim na- 
činom kao gore dobivaju se iz viskoze tine, svili slične niti, 
kojima se ksantogenska kiselina oduzima močenjem u raz- 
rijeđenoj sumpornoj kiselini, kiselim sulfatima ili bisulfi- 
tima. Umjetna svila iz viskoze prema tome je također re- 
generirana c. Ako se viskoza razvuče u vrlo tanke listiće, do- 

bivaju se od nje močenjem u kiselim rastapalima kao gore 
čvrste, bezbojne i posve prozirne lamele c-e, koje danas u 
trgovini slatkiša, konzerviranih jestvina i druge robe u ma- 
lenim zamotima zamjenjuju staniol i pergamentni papir. 
Ime je toga proizvoda celofan. 

Od drugih tehničkih prerađevina c-e treba još spomenuti 
celuloid (v.) i cellon ili celit, celuloidu sličnu, ali iz aceti- 
lrane c-e s pomoću kamfora proizvedenu plastičnu tvar, 
koja je od celuloida u toliko prikladnija, što se teže zapa- 
ljuje i ne izgara eksplozivno. 

Kemizam celuloze problem je, koji se proučava već blizu 
100 godina, i ma da su njime bili zabavljeni najistaknutiji 
istraživači, ipak konstitucija c-e nije do danas sa sigurnošću 
utvrđena. Prvi korak k upoznavanju građe molekule celu- 
loze čini otkriće A. Béchampa, da koncentrirana solna ki- 
selina rastapa c-u, kod čega od nje postaje slador re- 
duktivnih svojstava. Poslije se dokazalo, da je taj slador 
d-glukoza, pa je na temelju toga već B. Tollens postavio 
prvu teoriju o sastavu c-e, prema kojoj je »celuloza poli- 
merizirani anhidrid d-glukoze«. Doista, danas znamo, da se 
c. utjecajem razrijeđene solne kiseline već stajanjem kod 
obične temperature kroz 2 dana gotovo posve raspada u 
d-glukozu. Isto se tako dobiva kao konačan proizvod celu- 
lozine hidrolize samo d-glukoza, ako se c. ponajprije kratko 
vrijeme moči u jakoj sumpornoj kiselini, a poslije toga 
kuha s razrijeđenom sumpornom kiselinom. Odatle bismo 
očekivali, da je c. polisaharid iste građe kao škrob. No 
ipak između škroba i c-e postoji bitna kemijska razlika ne- 
samo u svojstvima nego i u proizvodima hidrolize. Poste- 
penim cijepanjem molekule škroba (na рг. s pomoću enzima 
diastaze ili sline) postaje uvijek kao međuproizvod razgra- 
divanja smjesa dekstrina i maltoze, a konačnim cijepanjem 
maltoze postaje d-alfa-glukoza. Naprotiv, postepenom se 
hidrolizom c-e (djelovanjem sumporne kiseline na acetili- 
ranu celulozu) kao međuproizvod hidrolize dobiva celo- 
bioza, koja se utjecajem jakih kiselina ili enzima celobiaze 
dalje hidrolitički raspada na 2 molekule d-beta-glukoze. 

Za dalji napredak proučavanja konstitucije celuloze 
bila su od velike važnosti istraživanja celobioze od 
Hawortha i Hirsta, koja su dokazala, da je celobioza 
d-beta-glukozido-glukoza. U njoj su naime u jednu mole- 
kulu disaharida spojene 2 molekule d-beta-glukoze na taj 
način, da se beta-glukozidnim vezom povezao ugljik (4) 
prve molekule s ugljikom (1) druge molekule beta-glukoze. 
Dokazano je nadalje, da se eterski »most« u d-glukozi na- 
lazi između ugljika 1 i 5, tako da kisik s atomima ugljika 
od 1—5 tvori šesterokutni ili »pyranov« prsten, a heksoze 
takve građe zovu se »pyranoze«. U molekuli celobioze za- 
stupana je, dakle, desna beta-gluko-pyranoza, a oba ta 
sladora imaju prema Haworthu ovu konstituciju: 

Kemijskim istraZivanjima pridruZila su se u novije doba 
ispitivanja optičkih svojstava c-e i proizvoda njezine hidro- 
lize, pa je tako Freudenberg polarimetrijskim putem do- 
kazao, da se potpunom hidrolizom c-e dobiva samo beta- 
glukoza. Nadalje je W. Jancke (1920) dokazao, da c. po- 

kazuje uvijek isti rentgenski dijagram, bez obzira na svoje 
podrijetlo, pa da je prema tomu c. iz sviju vrsta bilja jedna 
ista tvar. Kad su usavršene metode rentgenografskih mje- 
renja, našli su O. L. Sponsler i W. H. Dore, da promjer 
molekula heksoze prema Haworthovoj formuli iznosi 5,13 
A (ili 0,513 milimikrona), a dulji promjer celobioze upravo 
dva puta toliko, t. j. 10,25 A. Ujedno su pri rentgeno- 
grafskim istraživanjima c-e opazili, da se smjerom duljine 
vlakanaca c-e stalno ponavlja period duljine od 10,25 A, 
koji upravo odgovara duljem promjeru celobioze, pa je to 
već bio jasan znak, da je molekula c-e postala spajanjem 
od mnogo molekula celobioze glukozidnim vezovima u 
jednu molekulu. Potrebno je samo u vezi s time odrediti 
veličinu molekule celuloze. — Rentgenografskom metodom 
proučavali su c-u također K. H. Meyer i H. Mark (1929). 
Oni smatraju, da je molekula c-e građena micelarno, kako 
je to zamišljao već botanik C. v. Nageli (1877). Prema nji- 
hovu je mišljenju molekula c-e svežanj od 40 do 60 ravnih, 
međusobno usporednih nizova celobioze, koji su među- 
sobno povezani sporednim valencijama, dok se u svakom 
nizu nalazi 30 do 50 molekula celobioze, spojenih glavnim 
valencijama, t. j. beta-glukozidički. S takvim se mišljenjem 
slaže i Haworth, dok se Staudinger protivi micelarnom 
tumačenju molekule c-e, jer da se ono ne slaže s vrlo ve- 
likom viskoznošću celuloznih rastopina. Proučavajući 
uzročne veze izmedu molekularne grade i pojave viskozno- 
sti dolazi Staudinger do zaključka, da viskoznost ne može 
biti prouzročena micelarnom građom, već samo velikim 
molekulama jednostavne građe. Odatle zaključuje on dalje, 
da je molekula c-e izgrađena iz vrlo dugih, nerazgranjenih 
nizova celobioze, povezane beta-glukozidnim vezovima na 
ovaj način: 

Takva molekula c-e, sastavljena iz 2000 ostataka glukoze, 
imala bi molekularnu težinu oko 324.000. Ako se ovo tuma- 
čenje primijeni na mehaničku građu vlakanaca celuloze, 
onda izlazi zanimljiv zaključak, da molekula c-e ne bi 
imala u svim vrstama bilja istu veličinu, već bi se u duljim 
vlakancima nalazili dulji nizovi celobioze, koji bi teoretski 
mogli biti i beskonačni. Na sve današnje tumačenje kon- 
stitucije c-e možemo među ostalim primijeniti ove zna- 


‘čajne Freudenbergove riječi: +... Premda ove konstatacije 


i nisu dokaz za eksistenciju dugih neprekidnih nizova osta- 
taka celobioze u molekuli c-e, ipak sigurno і ništa ne govori 
protiv takve pretpostavke«. 

Celuloza kao rezervna tvar dolazi u mnogim lišajevima i 
u islandskoj mahovini, a u manjoj mjeri u višem bilju. U 
tome obliku ona se zove lihenin, a pokazuje mnogo sli- 
čnosti s hidrocelulozom: lakše se hidrolizira nego građevna 
c., a daje iste proizvode hidrolize. 

Premda je c. sadržana u svakoj ljudskoj hrani biljnog 
podrijetla, ona je za čovjeka ipak posve neprobavljiva, te 
se izlučuje u izmetine. Za rad crijeva ona je ipak od vrlo 
velike važnosti, jer ih mehanički podražuje, pojačava peri- 
staltiku i pospješuje izlučivanje izmetina. Izravno se mogu 
hraniti c-om samo crvi i kukci, koji izjedaju drvo, kao i 
njihove ličinke, zatim puževi, protozoi i konačno sve gljive 
(bakterije, plijesni i više gljive), koje izazivaju truljenje ili 
gnjiloću c-e. Sve su to organizmi, koji proizvode enzim 
celulazu (v.), a isti taj enzim i u višem bilju omogućuje 
izgradnju kao i razgradnju c-e. Unatoč tomu, što ni više 
životinje ne proizvode toga enzima, ipak biljožderi mogu 
u velikoj mjeri probavljati c-u (na pr. preživači iskorišćuju 
pri hranjenju slamom i sijenom 40—70% celuloze). No ta 
je njihova sposobnost posljedica djelovanja bakterija, koje 
su se ugnijezdile u njihovim crijevima. One (na pr. bakte- 
rije metanskog vrenja) s pomoću svoje celulaze hidrolitički 
rastvaraju c-u, a crijeva im otimaju proizvedeni slador, 
prije nego što se on dospije potrošiti na procese vrenja. 

S c-om pokazuju mnogo sličnosti polioze istoga ili sličnog 
empirijskog sastava, što ih je Schulze prozvao hemiceluloze 
(ili polustaničevine). To su tvari, koje se s razrijeđenim 
kiselinama mnogo lakše hidrolitički rastvaraju nego c., a 
kao konačne proizvode hidrolize daju ili pentoze, pa se 
zovu pentozani, ili heksoze, pa su onda heksozani. Prema 
vrsti monoza, iz kojih su izgrađene, dijelimo ih u arabane, 

ksilane, manane, galaktane, glukane i t. d. One se lakše 
probavljaju nego c., ali kako ne poznajemo njihove kon- 
Stitucije, ne moZemo govoriti ni o enzimima, koji su za 
njih specifični, a koji su se u starijoj literaturi zvali citaze 
(ili cifaza, v.). 

LIT.: E. Hägglund, Holzchemie, Leipzig 1939; K. Freudenberg, Tannin, 
Cellulose, Lignin, Berlin 1933; K. Schwalbe, Die Chemie der Cellulose, 
1911; C. Piest, Die Cellulose, 1910; J. Bersch, Celluloseprodukte und 
Kautschuk-surrogate, 1904; K. Hess, Die Chemie der Cellulose und ihrer 
Begleiter, Leipzig 1928; Ullmann, Enzyklopidie der technischen Chemie, 
Berlin—Beč 1939. M. 

CELULOZNO DRVO, slaba deblovina, namijenjena 
proizvodnji celuloze. To su trupčići (oblice) ili cjepanice, 
dugi 1,2 i 2,5 m, a debeli od 10—20 cm na tanjem kraju, 
pravilne građe (duge, ravne i fine žice), podjednake tvr- 
doće, što čišći od grana i kvrga, zdravi, neoštećeni i sa 
što manje srži. Ta drvna roba služi kao sirovina za dobi- 
vanje celuloze mehaničkim ili kemijskim načinom. Mehani- 
čkim načinom dobivena celuloza (utrljanica, šlif) služi za pro- 
izvodnju grubog papira. Novinski papir sadržava 80% utr- 
ljanice, a ostalo je celuloza, dobivena kemijskim postupkom. 

Kao celulozno drvo upotrebljava se od četinjača: smre- 
kovina, jelovina i borovina, a od listača: jasikovina, topo- 
lovina, lipovina, jo- 
hovina, brezovina i 
bukovina. Najbolja 
jeza ovu svrhu smre- 
kovina. Ona ima zna- 
tno finija vlakanca 
nego jelovina. Smola 
u borovini štetno 
djeluje na strojeve i 
oteščava ^ kemijsku 
preradu. Јаѕікоуіпа 
se lako utrljava, a 
njezina je celuloza 
bijela. Ona je vre- 
dnija, što je specifi- 
čki lakša i što je ši- 
rih godova. Topolo- 
vina se teže utrljava 
od јаѕікоуіпе. Bre- 
zovina je bijela, ali 
nejednoliéna. Bukova 
su vlakanca bijela, 
ali vrlo kratka. Radi 
toga se bukovina mi- 
ješa s vrstama drveća dugih vlakanaca. — Celulozno se 
drvo priređuje od sitnog (prorjednog) materijala i tanje 
deblovine. Jedan prostorni metar smrekovine ili jelovine 
daje 150 kg prosušene sulfitne ili 130 kg prosušene sulfatne 
celuloze, odnosno 270 kg prosušene bijele ili 224 kg smeđe 
utrljanice. Pod prosušenom celulozom razumijeva se celu- 
loza sa prosječno 12% vlage. 


LIT.: A. Ugrenović, Tehnika trgovine drvetom, Zagreb 1935; Tren- 
delenburg, Holz als Rohstoff, Berlin 1939. I. H-t. 


CELZIJAN, mineral iz odjela glinenaca. Kristalizira 
monoklinski. Kristali rijetki. Najviše se javlja u zrnju i 
zrnastim nakupinama. Savršeno se kala kao svi glinenci. 
Tvrdoće je 6—6,5, specifične težine 3,37. Sjaja je stakle- 
nasta i nešto masna. Bezbojan je ili žućkast; proziran. To 
je barijski glinenac, dakle barijski alumosilikat BaAlsSisOs. 
Postao je kontaktnom metamorfozom. Nalazi se na pr. u 
Svedskoj u manganskom rudniku kod Jakobsberga, u Ita- 
liji kod Candoglia u dodiru s vapnenjakom i gnajsom te 
drugdje. Nazvan je po švedskom prirodoslovcu A. Cel- 
siusu. RIS 

CELZO (lat. Celsus), ime mnogih filozofa različnoga smje- 
ra, od kojih je najznatniji Platonik, krajem 2. st. pos. Kr., 
protivnik kršćanstva. Napisao je spis 4197 Àoyos (Istinit 
govor), u kojem je branio politeizam, ali nam samo djelo 
nije poznato, nego tek odgovor na nj, pod naslovom Adversus 
Celsum (Protiv Celza), što ga je sastavio Origen. On ne zna 
pravo za njegova autora, kojega pomutnjom drži za cinika 
iz doba cara Hadrijana. Glavna je misao C-ova spisa, da 
Bog nije stvorio ništa smrtno; izravno od njega potječe 
samo besmrtni dio ljudske duše, a sve ostalo stvaranje u 
svijetu obavljaju niža božanska bića, demoni. Na toj se 
misli onda osniva opravdanje politeizma. A. B-a. 

CELZO, Aulo Kornelije (A. Cornelius Celsus), rimski 
enciklopedist iz Tiberijeva (14—37) vremena, napisao enci- 
klopedističko djelo Artes, u kojem su bili obrađeni: ra- 
tarstvo, liječništvo, ratna vještina, nauka o govorništvu, 

filozofija i pravo. Sačuvao se samo dio o liječništvu u 8 
knjiga. Medicinu dijeli na propise o načinu života (dijete- 
tika), lijekove (farmaceutika) i ručne zahvate (kirurgija). 
Po knjigama je razdijeljena građa tako, da prva obrađuje 
način života, druga patologiju, treća bolesti, koje zahvaćaju 
cijelo tijelo, četvrta bolesti dijelova tijela, peta i šesta 
lijekove, sedma kirurgiju i osma bolesti kosti. Djelo je 
jedini iz starine sačuvani medicinski spis na latinskom je- 
ziku. Oslanja se na grčke izvore, pa je uz Hipokrata glavno 
vrelo za povijest liječništva. Iz njega doznajemo za 72 
inače nepoznata medicinska autora. Vrijednost djelu po- 
diže dotjeran oblik, Celzova je enciklopedija uz Katona i 
Varona, sudeći po medicinskom dijelu, dostojno ispunila 
u Rimu svoju zadaću. 

LIT.: Moderno je izdanje priredio F. Marx u Corpus medicorum 
Latinorum, L, Leipzig 1915; M. Wellman, A. Cornelius Celsus, Philol. 
Untersuchungen 23., Berlin 1913; M. Schanz-C. Hosius, A. Cornelius 
Celsus, Geschichte der rómischen Literatur, IL, München 19354. V. P-k. 

CELJE (njem. Cilli), grad u Štajerskoj, 240 m nad mo- 
rem na dnu kotlinske uleknine usred oniskog istočnog 
Slovenskog Zagorja, na rijeci Savinji, ondje gdje ona 
naglo prelazi iz istočnog smjera u južni pa se kroz stijene 
probija do Save. C. 
leži na nešto nagnutoj 
lepezi pritoka Savinje 
(Ložnica, Sušnica, Ko- 
privnica, Voglajna i 
Hudinja), u sjeni sje- 
vernih rubova Zasav- 
skog gorja (Miklavški 
hrib 400 m, Stari grad 
411 m). Taj mu polo- 
Zai daje trajno veliku 
vrijednost; dokazano 
je, da je bilo nase- 
ljeno već u prethi- 
storijsko doba, a rim- 
ska okupacija uredi- 
la je u njemu (Ce- 
leia) središte političke 
uprave za okružje, 
što je graničilo s 
okružjima, u kojima 
su bili gradovi Ne- 
viodunum, Emona, 
Virunum i Poetovio. 
U vrijeme seobe naroda Savinja je toliko podivljala, da je 
C. prekrila 1 m debelim prudom. Da tradicija o mjestu 
nije zamrla, dokaz je staro ime, što su ga nadošli Slovenci 
i Avari još našli i prisvojili. 

Kada su Franci satrli vlast Avara nad Slovencima i za- 
mijenili je svojom. C. je postalo krunski posjed pod upra- 
vom svjetovnih velikaša njemačkoga roda. Sredovječno se 
C. spominje prvi put iza 1122 u nazivu posljednjega mark- 
grofa Guntrama. 

Boravište grofova bio je grad, pristupačan samo sa sje- 
vera i istoka. Sam se grad izdigao kao ogromna građevina 
na odugom hrptu brijega. Kroz dobro branjeni ulaz dolazi 
se u predgrađe s branič-kulom. Duboka provalija dijeli taj 
dio grada od gornjega dijela, gdje je sagrađena čvrsta i 
teško pristupačna palača uz druge zgrade. 

Taj se grad zajedno s trgovištem spominje prvi put 1322. 
Jedno i drugo zadobila je plemićka porodica iz Žovneka, 
koja već deset godina kasnije nosi naslov celjskih grofova. 

Kao sjedište tih suverena bilo je C. ishodište političkoga 
djelovanja i žarište državotvornih nastojanja, koja su se- 
zala daleko preko granica slovenske zemlje. Koliko je više 
rasla politička moć te dinastije, toliko je sjajniji bio život 
u gradu i u mjestu pod njim. Iza smrti posljednjega celj- 
skoga grofa Ulrika, u Beogradu 1456, zasjeo je u gradu 
Celjski vojvoda Jan Vitovec. Grad je već 200 godina na- 
pušten te je pred 100 godina služio kao kamenolom. 

Više odsjeva tadašnje slave sačuvalo se u djelomično 
barokiziranoj gotici celjskih crkava i u »grofiji«, gradnji 
s freskama iz 16. st. U nekadašnjoj minoritskoj crkvi izlo- 
ženo je 18 lubanja grofova celjskih. Budući da je Gornji 
grad bio celjskim grofovima s neruke, počeli su ga oko 1400 
napuštati (u njemu je bio privremeno zatvoren Ilija Gre- 
gorić), kada su u mjestu sagradili i utvrdili Spodnji grad, 
koji je danas uređen kao vojarna. Kada je mjesto dobilo 
1451 gradski statut, opkoljeno je zidom u obliku četverokuta 

sa šest vrata, od kojih su četvora još sačuvana. Između 1469 
i 1529 Turci su pet puta prodrli do mjesta. Iza sudbonosne 
1456 osnovali su novi gospodari Habsburgovci u C. za 
Celjsku grofoviju vicedomat, koji je 1495 zamijenila Celj- 
ska četvrt vojvodine Štajerske. Ta je četvrt dopirala do 
Drave. Od 1750 do 1850 bilo je C. sjedište upravnoga 
okružja ili kresije. Kao jezgra gušćega naselja i srce Ziva- 
hnoga gospodarskoga Zivota pokazuje se C. napose na dva 
sedmična sajmena dana. Uzrok je porastu C. u nje- 
govu položaju na raskršću četiriju željezničkih pruga, od 
kojih jedna, međunarodna, veže sjeverno Podunavlje 
s Jugom, dok su druge lokalne: jedna ide uz Savinju i 
Paku, a druga preko Rogaške Slatine u Hrvatsko Zagorje. 
Broj stanovnika u staroj gradskoj jezgri narastao je od 
1067, koliko ih je bilo g. 1761, na 3422 u g. 1850, dok je 
1931 iznosio 7602. 

Poznato je nekoliko celjskih izvoznih trgovina, a na 
glasu je i zlatarski obrt. Među strukama veleobrta po 
predgrađima najjače su kovinska, ciglarska, kemijska i 
drvna; poznat je i veleobrt emajliranoga posuđa. 

C. leži u lijepoj okolici, okruženoj vinogradima, blizu 
visokih Alpa. U blizini C. nižu se termalna kupališta i lje- 
čilišta Laško, Rimske Toplice, Dobrna i Rogaška Slatina 
s brojnim autobusnim vezama. Osim srednjih i stručnih 
škola nalazi se u C., kao središtu bogatih zasavskih ugljeno- 
kopa, još i trogodišnja niža rudarska škola. Od kulturnih 
ustanova treba spomenuti kazalište, javnu knjižnicu i 
muzej sa znamenitim lapidarijem te paleolitskim nalazima 
iz Potočke zijalke (v.). 

Gradski grb ima po celjskim grofovima na modrom polju 
tri Шоссе zlatne zvijezde. 

LIT.: I. Orožen, Celjska kronika, 1854; A. Fekonja, Dom in svet, 
1895—99; V. Quellgruber, Deutscher Kalender für Krain, 1896, 21; A. 
Gubo, Geschichte der Stadt Cilli vom Ursprung bis auf die Gegen- 
wart, 1909; J. Sernec, Spomini, 1927; J. Orožen, Zgodovina Celja, 
1927—30; V. Spindler, Dr. Iv. Decko in njegova doba, 1932; J. Orozen, 
Vodnik po Celju, 1940. прая 

Celjski strop. U »Staroj grofiji« u Celju, nekadašnjoj 
palači grofova Thurn-Vallesassina, sačuvan је u velikoj 
dvorani slikan strop (14,45X9,87 m). Razdijeljen је u pra- 
vokutna veća i manja polja. Središnja, najveća slika, pri- 
kazuje iluzionističnu arkadnu arhitekturu u smjeloj per- 
spektivi; pobočne slike četiri godišnje dobi (po motivima 
slika članova slikarske porodice Da Ponte-Bassano) i pri- 
kaze dviju bitaka (kojima je, uz nekolike nevažne pro- 
mjene, poslužio kao uzor bakropis po jednoj slici Antonija 
Tempeste iz godine 1591), dok su na ugaonim poljima na- 
slikani kao giganti Ikar, Tantal, Faeton i Iksion (po pred- 
lošcima H. Goetziusa i C. Cornelisa). Djelo je vjerojatno 
u početku 17. st. naslikao jedan majstor iz gornje Italije, 
koji je radio pod utjecajem mletačkog slikarstva. Celj- 
ski je strop po svom eklekticizmu značajan za umjetnost, 
koja se razvijala u tim krajevima tečajem 17. st. 

LIT.: F. Stelč, Celjski strop, Celje 1929. A. Sch. 

CELJSKA KRONIKA. 1. Neke vrste kućna kronika 
celjskih grofova, napisana njemačkim jezikom i sačuvana 
u tri redakcije, koje sve potječu iz danas nepoznatih sta- 
rijih redakcija odnosno izvornika. C. k. počeo je pisati 


malo iza smrti grofa Hermana II. (+ 1435) neki po imenu 
nepoznati autor, a zaključena je tek iza smrti zadnjega 
celjskoga grofa Ulrika П. (T 1456), na svaki način iza 
1458, jer se još spominju događaji te godine. Sudeći po 








CELJSKI STROP, Dio srednje slike s gledaocima 

svemu autor je bio iz svećeničkog staleža, vjerojatno je 
živio u kojem od Celjana ustanovljenom samostanu, mo- 
guće u minoritskom samostanu u Celju. Vrijednost kro- 
nike je relativno velika; napose za zadnja tri desetljeća 
povijesti celjskih grofova pruža autor podatke, što ih dru- 
gdje zaludu tražimo. Njemu je bio na raspoloženju i arhiv 
celjskih grofova, iz kojega je crpao. Celjski grofovi i nji- 
hova sudbina leže autoru jako na srcu. Što se kronologije 
tiče, autor nije posvuda pouzdan, a i u stvarnom pogledu 
je tu i tamo slabo upućen. 

2. Celska kronika naslov je g. 1854 u Celju tiskanoga 
djela Ignacija Orožna (v.). Ona obuhvaća uglavnom po 
strogo kronologijskom redu od godine do godine sabrane 
podatke za povijest celjskih grofova i Celja do 1854, sa- 
brane iz izvora i literature različne vrijednosti. 

LIT.: F. Krones, Die Freien von Saneck und ihre Chronik als Gra- 
fen von Cilli, 1883; Isti, Die zeitgenóssischen Quellen zur Gesch. der 


Grafen von Cilli. Beiträge zur Kunde steiermürkischer  Geschichts- 
quellen, 8, 1871. M. K-s. 


»CELJSKE SLOVENSKE NOVINE«, od 15. broja »Celj- 
ske Novine«, g. 1849 »Slovenske novine«, počele su izlaziti 
u Celju u srpnju 1848 kao tjednik, a prestale u prosincu 
1849, Uređivao ih je V. Konšek u nakladi Janeza K. Jere- 
tina. U njima su izašli prvi radikalniji članci, koji su iz- 
među ostaloga zahtijevali neovisnost školstva od svećen- 
stva, uklanjanje samostana, sekularizaciju crkvenog imetka 
i t. d. List je zagovarao uvođenje slovenskoga jezika u 
škole i urede. Suradnici su mu slovenski štajerski rodoljubi 
i zastupnici: O. Caf, Š. Kočevar, F. Muršec, Gurnik, Škrebe, 
J. Šubic i dr. 

LIT.: D. Lončar, Političko življenje Slovencev, Ljubljana 1921*; A. 
Pirjevec u SBL s. v. Konšek Val.; Slebinger, Slovenski časniki in časo- 
Disi... 1797 do 1936, Ljubljana 1937. A. P-c. 

CELJSKI GROFOVI. Slobodna gospoda, koja se od prve 
polovice 12. st. nazivaju najčešće po gradu Žovneku (San- 
neck) u Savinjskoj dolini, predi su kasnijih C. g. Stječući 
patronate nad crkvama, nastojeći nakupiti što više feuda, 
napose od crkvene ruke, spajajući feudne posjede s obli- 
žnjom vlastitom zemljom u što zaokruženije teritorijalne 
jedinice i spretno sklapajući rodbinske veze znala su žo- 
vnečka gospoda već u 12. i 13. st. postići ugledan položaj 
i moć. Jezgri svoga vlastitog posjeda u Savinjskoj dolini 
priključili su oni u 13. st. prostrane feude, koje su primili 
naročito od oglejske i krške crkve. Prvi znatniji gospodar 
Žovneka, Konrad L, započeo je politiku rodbinskih veza, 
koja je kasnije zahvatila široke razmjere i postala vrlo 
značajna za povijest C. g. Dvojica od Konradovih sinova 
oženila su se groficama iz roda koruških Vovberžana (Heun- 
burg), koji su u 13. st. bili moćniji od Žovnečkih. Kad je 
taj rod 1322 izumro, naslijedio je njihov rođak Fridrik I. 
Žovnečki (# 1360) prostrani vovberški posjed u Štajerskoj, 
među ostalima i tada još neznatni grad i kraj Celje. Žo- 
vnečki su se otad počeli nazivati po Celju, no grofovski 
naslov nisu još imali u to doba. 

Spretne političke veze donijele su u kasnije vrijeme 
Celjskima silan razmah i korist. Prvu su takvu vezu po- 
stigli s Habsburgovcima, koji su 1311 postali zemaljska 
gospoda u Savinjskoj dolini i pomaknuli političke granice 
Štajerske do Save i dalje na jug. Celjski su tada vjerni 

HERMAN I. I VILIM(?) CELJSKI KLECE PRED GOSPOM 
Celje, Marijina crkva 
(M. Kos, Zgodovina Slovencev) 


saveznici Habsburgovcima; Ulrik im je dobrovoljno pre 
dao svoj posjed u Savinjskoj dolini te ga od njih uzeo 
opet u feud. Fridrika Žovnečkoga postave Habsburgovci 
zemaljskim poglavarom u Kranjskoj i u Slovenskoj Marki. 
S pristankom i na molbu Habsburgovaca postadoše Žo- 
vnečka gospoda 1341 Celjski grofovi. Prvi grof, Fridrik I. 
( 1360), povećao je u znatnoj mjeri kupnjom i preuzima- 
njem u feud posjed svoje porodice u Savinjskoj dolini i 
postao tako najmoćniji vlastelin u donjoj Štajerskoj. S 
njime se svršava ono razdoblje celjske političke povijesti 
i uspona, kojemu daje obilježje tijesni politički oslon na 
Habsburgovce i s njime povezane tekovine važnih poli- 
tičkih i teritorijalnih prava. Fridrikovi su sinovi Ulrik I. i 
Herman 1. U njihovo doba promijenio se pravac celjske 
politike. Celjski, koji su zapravo tek sretnim političkim 
oslonom i s pomoću Habsburgovaca postali moćni i ugledni, 
stali su na put političkom širenju Habsburgovaca prema 
gornjem Jadranu. Grof Ulrik I. (+ 1368) mnogo je ratovao 
po svijetu i pripremao usto nove rodbinske veze, koje su 
kasnije Celjskima pripomogle do još većeg političkog raz- 
maha. Rodbinske veze njegova brata i sina dopiru do 
Balkana i slavenskog sjevera. Brat Herman I. oženio se 
1361 ili 1362 Katarinom, kćeri bosanskoga bana Stjepana 
I. Kotromanića, a Ulrikov sin Vilim Anom, kćerkom polj- 
skoga kralja Kazimira. Kći pak iz toga braka, imenom 
Ana, udala se 1401 za poljskoga kralja Vladislava I. Ja- 
giela. Poslije rane smrti grofova Hermana I. (+T 1385) i 
Vilima (+ 1392) postao 
je senior i baštinik celj- 
ske kuće i posjeda sin 
Hermana І, grof Her- 
man ll., koga s pravom 
smijemo smatrati osni- 
vačem velike moći celj- 
skih grofova. On je na- 
stavio vezu s Luksem- 
burgovcima, = započetu 
već za grofa Vilima, a 
prekaljenu i utvrđenu u 
zajedničkim vojnim po- 
hodima. Ta je veza po- 
stala odlučna za još 
veći uspon celjskih gro- 
fova i za svu njihovu 
daljnju politiku. Luk- 
semburgovac Žigmund, 
kralj ugarski, zatim 
njemački i češki, našao 
je u bojevima protiv 
Turaka odličnoga po- 
magača u Hermanu II. 
Celjskom, pogotovu ka- 





GROF HERMAN II. CELJSKI ) ogotovu 
(A. Gubo, Geschichte der Stadt Cilli, 1909) da mu je taj u bitki kod 


CELJSKI GROFOVI 


Nikopolja 1396 pomogao da se oslobodi opasnosti turskoga 
zarobljeništva. Odsad i za dalja desetljeća ostala je luk- 
semburško-celjska veza, prokušana u ratnom drugarstvu, 
cdlučnom u politici celjskih grofova, a Habsburgovci su u 
njoj posve potisnuti. Političko i teritorijalno širenje celjskih 
grofova upereno je sada prije svega na hrvatsko i ugarsko 
tlo, gdje Celjani dobi- poten 

vaju bogate nagrade za = 
vjerno savezništvo i pri- 
jateljstvo s Luksembur- 
govcima. S Varaždinom 
i prostranim posjedima 
u Hrvatskom Zagorju 
širi Herman svoju oblast 
prema istoku. Veza s 
Luksemburgovcima po- 
stigla je vrhunac, kad je 
celjski grof — vjeroja- 
tno 1406 — udao kéer 
Barbaru za kralja Zi- 
gmunda. Nove teritori- 
jalne tekovine idu upo- 
redo s tom rodbinskom 
vezom. G. 1405 dobije 
grof Herman Il. u zalog 
Medimurje, naslov sla- 
vonskoga bana i pravo da popunjuje ispražnjenu stolicu 
zagrebačkoga biskupa. Već 1406 nosi Herman naslov grofa 
celjskoga i zagorskoga te bana dalmatinskoga, hrvatskoga i 
slavonskoga. 

Oslanjajući se na rodbinsku i ujedno političku vezu s 
Luksemburgovcima grof Herman Il. počeo je sistematski 
potkopavati habsburšku vlast u njihovim južnim zemljama; 
znatne teritorijalne tekovine učinile su tada položaj celj- 
skih grofova još boljim. G. 1418 izumro je plemićki rod 
Ortenburžana, koji su napose u Ko- rm 
ruškoj i Kranjskoj imali bogatih po- VA 
sjeda. Na osnovi već prije utvrđene 
baštinske pogodbe Celjski su tada 
baštinili grofovije Ortenburg i Stern- 
berg s njihovim brojnim posjedima u 
Koruškoj iu Kranjskoj (među ostalim 
dobili su Radovljicu, Ribnicu i Ko- 
čevje). Smjer habsburškoga prodiranja 
na Jadran bio je ozbiljno ugrožen od 
Celja i transverzalnog pravca u ši- 
renju celjskih grofova iz istočnih Alpa 
u Hrvatsku i na Balkan. Herman II. 
nije birao sredstva za svoju protuhabsburšku politiku, a 
smutnje i prepirke među pojedinim granama habsburškoga 
roda pogotovu su mu dobro došle. Iskorišćujući ih spretno 
postigao je, da se Habsburgovac vojvoda Ernst 1423 odre- 
kao feudalnog gospodstva nad grofom Hermanom; celjski 
se grofovi odsada nazivaju velikašima njemačke države. 





PEČAT ULRIKA CELJSKOGA 
IZ G. 1443 


Beč, Staatsarchiv 





PEČAT HERMANA 
CELJSKOGA 


Novu potporu za svoju dinastičku politiku i širenje 
prema jugoistoku nadao se Herman II. — koji je po svojoj 
materi bio u svojti s bosanskim Kotromanićima — postići 


odlukom bosanskoga kralja Tvrtka II. (1427), da kralje- 
vina Bosna pripadne njegovu rodu, ako bi kralj umro bez 
zakonitih nasljednika. Ta se namjera nije mogla provesti 
radi ugarskog, a i turskog otpora. Žilavoj politici grofa 
Hermana II. može se pripisati i uspjeh, do kojega je došlo 
tek iza njegove smrti (+ 1435): uspon celjskih grofova do 
časti državnih knezova rimsko-njemačke države 1436. Celj- 
ski grofovi dobiju grofovije Celje, Ortenburg i Sternberg 
kao državne feude u svojstvu državnih kneževina; kao 
knezovi imaju više sudstvo, vlastito plemićko sudište, ru- 
darski regal i pravo kovati vlastiti novac. Celjski su gro- 
fovi podložni sada neposredno samom vladaru, a svako je 
habsburško posredništvo i gospodstvo isključeno. Celjski 
se grofovi služe i dalje prokušanim sredstvom dinastičke 
politike, t. j. rodbinskim vezama. Sin Hermana II. i na- 
sljednik mu grof Fridrik II. (+ 1454) ima za ženu Elizabetu, 
kćer kneza Stjepana Frankopana krčkog, a grof Ulrik II, 
njegov sin i nasljednik, oženio se 1433 Katarinom ili Kan- 
takuzinom, kćeri srpskoga despota Đurđa Brankovića. Lju- 
bav grofa Fridrika II. prema Veroniki, koja je bila plem- 
kinja iz šleskoga Tešina, dovela je 1422 do umorstva Eli- 
zabete Frankopanke, a zatim do braka Fridrikova s Vero- 
nikom, koju je stari grof Herman stavio najzad pred sud 
i dao je pogubiti kao vješticu. Kneževska čast uplela je 

TVORNICA CEMENTA U BEOCINU 


celjske grofove u dugotrajnu borbu s Habsburgovcima. 
Iskorišćujući i sad spretno opreke među pojedinim gra- 
nama habsburškoga roda počinju se oni, a napose grof 
Ulrik IL, upletati u pitanja nasljedstva i skrbništva nad 
malodobnim Ladislavom, sinom kralja Albrehta, pa i u 
nutarnje prilike i razdore u Ugarskoj, Češkoj i Austriji. 
Grof Ulrik II. udaljio se tako od jasnog političkog smjera, 
koji je Herman II. osnovao na savezništvu s Luksembur- 
govcima; on se upleo u zamršene nutarnje prilike zemalja 
i država u srednjem Podunavlju, navukao na se silna ne- 
prijateljstva i pripremio vlastitu propast. S glavnim su se 
protivnikom celjski grofovi doduše pomirili: habsburško- 
celjska nagodba 1443 priznaje i daje ponovno celjskim gro- 
fovima čast državnih knezova, a među Celjskima i Habs- 
burgovcima sklopljen je pače međusobni baštinski ugovor. 
Upletanje u ugarske, češke i austrijske prilike nije među- 
tim prestalo; češki emigrant Jan Vitovec vodi u tim bo- 
jevima najamničke čete u službi celjskih grofova. U Ugar- 
skoj je imao Ulrik II. najljućega protivnika u osobi dr- 
žavnog upravitelja Ivana Hunyadija, koji je i protivnik 
Ulrikova tasta despota Đurđa Brankovića. Poslije smrti 
bosanskoga kralja Tvrtka II. 1443 ustaje protiv zahtjeva 
Celjskih glede nasljedstva u Bosni i nastoji, kako bi celj- 
skim grofovima što više naškodio u Hrvatskoj i Slavoniji. 
Ni izmirenje među celjskim grofovima i Hunyadijem 1451 
(Smederevski ugovor) kao ni misao rodbinske veze između 
Ulrikove kćeri Elizabete i Hunyadijeva sina Ladislava nisu 
ugasili neprijateljstvo između oba roda. Ono se pače po- 
većalo iza smrti Ivana Hunyadija 1456, kad je grof Ulrik 
IL. postao kraljev namjesnik u Ugarskoj. Kad se radi 
obrane Beograda i Ugarske počela kod Beograda skupljati 
kršćanska vojska, bili su među njezinim zapovjednicima i 
grof Ulrik П. i mladi Ladislav Hunyadi. Među obojicom 
došlo je 9. IX. 1456 u beogradskoj tvrđavi do oštre raspre; 
tada je Celjski ubijen od Ladislavove pratnje. Toga po- 
sljednjega celjskoga grofa pokopali su kod minorita u 
Celju. U višegodišnjoj borbi za celjsku baštinu (1456—60) 
pobijedila je napokon ustrajnost i lukavost Habsburgovca 
cara Fridrika IIL, koji je, oslanjajući se na baštinski ugo- 
vor iz 1443, za sebe i za svoj rod naslijedio veći dio celj- 
skoga posjeda. 

Lit.: E. Fröhlich, Genealogia Sounekiorum comitum СеПејае, 1755; 
I. Orožen, Celska kronika, 1854; G. Supan, Die vier letzten Lebens- 
jahre des Grafen Ulrich II. von Cilli, 1868; F. Krones, Die zeitge- 
nóssischen Quellen zur Geschichte der Grafen von Cilli, Beitrüge zur 
Kunde steiermürkischer Geschichtsquellen, 8., 1871; Isti, Die Freien 
von Saneck und ihre Chronik als Grafen von Cilli, 1883; H. Chilian, 
Barbara von Cilli, 1908; A. Gubo. Geschichte der Stadt Cilli, 1909; M. 
Zawadzky, Die Cillier und ihre Beziehungen zu Kaiser Sigismund und 
Kónig Albrecht, 1911; J. Orožen, Zgodovina Celja, IL, 1927; F. Cusin, 


Il confine orientale d'Italia nella politica europea del XIV e XV secolo, 
2 sv., 1937. . K-s. 


CEMBALO — Glasovir. 

CEMENT (lat. caementum »lomljeni kamen«), skupno 
ime za neka veziva, t.j. neke tvari, koje s vodom razmi- 
ješane nakon nekog vremena otvrdnu poput kamena i sli- 

jepe u čvrstu cjelinu sastojine građevina, oblikovane ili 
С neoblikovane kamene mase. Općenito se veziva dijele na 
zračna, koja mogu otvrdnuti samo na zraku i koja u otvr- 
dnutom stanju ne odolijevaju trajnom djelovanju vode, i 
vodna ili hidraulična, koja mogu otvrdnuti i pod vodom, 
a kad su otvrdnula, normalna im voda ne može nauditi. 


TVORNICA CEMENTA, Rotacijska peć 


Najpoznatije je zračno vezivo vapno, koje se dobiva pe- 
čenjem čistog prirodnog vapnenca (kalcijeva karbonata, 
СаСОз), te se prema tome sastoji uglavnom iz kalcijeva 
oksida CaO. Ako vapnenac sadržava osim kalcijeva karbo- 
nata veće količine kremične kiseline (SiO2), aluminijeva 
oksida (Al:Os) i željeznog oksida (Fe»O»), t. j., ako je one- 
čišćen glinom, imat će iz njega pečeno vapno hidraulička 
svojstva. Prirodne smjese vapnenca i gline zovu se lapori 
ili tupine. Nečisti vapnenci ili vapnenasti lapori sa 76 do 
90% vapnenca daju pečeni t.zv. hidraulička vapna, koja 
se gase u vodi poput običnog vapna (t.j. sadržavaju slo- 
bodnog СаО); lapori s manje od 76% vapnenca, odnosno 
odgovarajuće umjetne smjese vapnenca i gline, pečeni 
poput vapna, daju t.zv. roman-vapno, koje se vodom ne 
gasi, a samljeveno se nekad (dok još nisu bili uvedeni 
pravi hidraulički cementi) pod imenom roman-cement upo- 
trebljavalo kao hidraulično vezivo razmjerno velike čvr- 
stoće. Sva se ova vapna peku kod temperatura, koje su 
niže nego njihovo talište. Ako se pogodne smjese va- 
pnenca i gline (odnosno drugog materijala, koji sadržava 
kremične kiseline ili aluminijeva te željezna oksida) griju 
na tako visoku temperaturu, da se masa djelomično sasvim 
rastali, dobivaju se veziva, koja bilo sama, bilo u smjesi 
s drugim vezivima, imaju jako hidraulična svojstva i koja 
postizavaju veliku čvrstoću, pošto otvrdnu. Takva se ve- 
Ziva ili smjese veziva nazivaju cementima. 

Daleko najvažniji od cemenata jest portland-cement, na 
koji se danas obično misli, kad se govori naprosto o c. 
On se dobiva tako, da se iz vapnenca i gline (ili drugog 
silikatnog materijala) pomno pripravi smjesa s nekih 76% 
CaCOs; ta se smjesa peče do temperature od 1400 do 
1450? C, kod koje se masa počinje taliti, tako da se čestice 
slijepe (»sinteruju«) i dobiveni proizvod (t.zv. »klinker«) 
vrlo fino samelje. 

Neki silikatni materijali, koji su bili potpuno rastaljeni, 
a onda naglo ohlađeni, kao na pr. neko vulkansko ka- 
menje (tras, pucolani, santorinska zemlja i dr.) ili neke 
troske, koje otpadaju kod proizvodnje sirovog željeza, 
sami s vodom razmiješani ne otvrdnu, ali ako ih samlje- 
vene pomiješamo s vapnom, dobivamo hidraulička veziva: 
pucolanski cement, tras-cement i sl. iz vapna i prirodnih 
silikata, froskovni cement iz vapna i pogodne troske vi- 
soke peći. Ako se pomiješa ovakav silikatni materijal 
s portland-cementom, opet dolazi do izražaja njegova 
»latentna« (skrivena) hidrauličnost, i dobivaju se veziva, 
koja po svojim svojstvima ne zaostaju za samim portland- 
cementom, a za neke su svrhe i bolja od njega (otpornija 
su prema morskoj vodi, manje se griju kod otvrdnjavanja). 
To su iz umjetnog latentno hidrauličkog materijala t.zv. 
talionički c-i: željezni portland-cement, smjesa portland- 
cementa s najviše 30% samljevene bazične granulirane 
troske visoke peći, cement visoke peći, portlant-cement 
s 30 do 85% troske visoke peći; a iz prirodnog materijala: 
tras-portland-cement (odn. pucolan-portland-cement i sl.), 
smjese portland-cementa i mljevenog prirodnog vulkan- 
skog kamenja trasa, santorinske zemlje, pucolana i sl. 

Ako se kod proizvodnje portland-cementa mjesto gline 
upotrijebi željezna rudača, dobiva se portland-cement, u 
kojemu je aluminijev oksid uglavnom zamijenjen želje- 
znim oksidom; radi toga je ovaj t.zv. rudni cement prema 

morskoj vodi i drugim agresivnim vodama otporniji nego 
obični portland-cement. 

Svi su ovi dosad navedeni c-i t.zv. silikatni c-i; nosioci 
njihovih hidrauličkih svojstava jesu različni kalcijevi, 
odnosno kalcijevi-aluminijevi (željezni) silikati. Oni se 
stvaraju prilikom procesa pečenja ili taljenja, a s vodom 
se raspadaju uz postanak novih staklastih i kristaliničnih 
spojeva, koji uzrokuju otvrdnjavanje. Osim ovih silikatnih 
с-а u novije vrijeme dobivaju sve veću važnost t.zv. alu- 
minatni cementi (Lafarge-cement, ciment fondu, elektro- 
cement, »glinocement« i dr.). Dobivaju se tako, da se 
smjesa vapnenca i bauxita (nečistog prirodnog aluminije- 
vog hidroksida) grije do sinterovanja ili do taljenja (u 
električnoj peći) i nakon ohlađenja melje. Mjesto kalci- 
jevih silikata sadržavaju aluminatni c-i kalcijeve alumi- 
nate, koji s vodom reagiraju poput silikata, ali daju tvrdu 
i čvrstu masu za mnogo kraće vrijeme nego ovi. 

PREREZ KROZ AUTOMATSKU JAMASTU РЕС 
ZA PROIZVODNJU CEMENTA 
(Ullmann, Enzyklopädie d. tehn. Chemie, VII.) 


Osim dosad navedenim hidrauličkim vezivima — cemen- 
tima u strogom smislu riječi — naziv c. daje se i nekim 
drugim vezivima, koja se upotrebljavaju u građevinarstvu 
ili drugdje. Tako se magnezija-cementom ili Sorel-cemen- 
tom naziva masa, koja se dobije, kad se magnezijev oksid 
(MgO) pomiješa s jakom rastopinom magnezijeva klorida 
(MgCl). Reakcijom između ovih tvari i vode nastaje spoj 
3MgO.MgCle (magnezijev oksiklorid-hidrat), koji sa su- 
višnim oksidom daje tvrdu i čvrstu, ali prema vodi ne- 
otpornu masu. Ovaj se »cement«, pomiješan s punilima 
(pilovinom i sl.) i bojama, upotrebljava poglavito za pra- 
vljenje pokrova za podove. Slične smjese cinkova oksida 
i klorida (pa i s gustom fosfornom kiselinom) upotreblja- 
vaju se kao »cementi« u zubarstvu. Napokon dolaze na 
tržište, osobito u Engleskoj, pod različnim trgovačkim 
imenima (Keenes-cement, Parian-cement, Marmor-cement 
i dr.) veziva, koja se sastoje poglavito iz pečene sadre 
(kalcijeva sulfata, CaSO4) s različnim dodatcima, koji 
ubrzavaju stvrdnjavanje (obično alaun ili drugi topljivi 
sulfati). Ta veziva nisu hidraulična pa imaju veću važnost 
samo u predjelima, koji oskudijevaju vapnencem. 


CEMENT 


Historijat cementa. U starom i srednjem vijeku bile su 
od hidrauličkih veziva poznate samo smjese vapna i la- 
tentno hidrauličkih tvari: Židovi su već za Salamuna do- 
bivali prema vodi otporna veziva dodavajući vapnenom 
mortu mljevenu opeku; Rimljani su mjesto mljevene opeke 
upotrebljavali jače latentno hidraulične vulkanske mase 
kao zemlju s otoka Santorina, kamen iz Puteolija (cae- 
mentus puteolanus, odatle izrazi »cement« i »pucolan«) 
i dr. Tek krajem 18. st. upoznali su, zahvaljujući osobito 
radovima Vicata u Francuskoj, da se ispravnim pečenjem 
i gašenjem nečistih vapnenaca mogu dobiti neposredno 
hidraulička veziva (hidraulička vapna). U Engleskoj je 
osobito Parker sustavno ispitao utjecaj dodatka gline 
k vapnencu, što je dovelo do izuma roman-vapna (onda 
zvanog roman-cement), koje se već često pravilo, poput 
portland-cementa, kojemu je preteča bilo, pečenjem 
umjetno pripravljenih smjesa. Izum sinterovanog hidrau- 
ličnog veziva pripisuje se obično Englezu Aspdinu (1811 
do 1824); on je patentirao postupak za dobivanje umje- 
tnog kamena, koji je nazvao »portland«, jer je ličio na 
kamen s istoimenog otoka. Točne uvjete, potrebne za do- 
bivanje portland-cementa, spoznao je istom Englez Johnson 
(1848), i od njegovih radova datira jak razvoj proizvodnje 
toga i danas najvažnijeg hidrauličkog veziva. Latentno- 
hidraulička svojstva nekih troska upoznata su koncem 
prošlog stoljeća, a aluminatni c., iako se u Francuskoj 
proizvodio već početkom ovog stoljeća, došao je na glas 
tek za vrijeme prvoga svjetskog rata, kad su Francuzi, 
zahvaljujući njemu mogli betonske temelje za teško top- 
ništvo upotrijebiti već nekoliko sati nakon betoniranja. 
— U Hrvatskoj je prva tvornica c-a podignuta u Beočinu 
između 1860 i 1867. Druga je tvornica u Podsusedu kraj 
Zagreba. U primorskoj Hrvatskoj nalazi se niz tvornica 
oko Splita, koje su u mirno doba radile uglavnom za 
izvoz u sve krajeve svijeta. 


Proizvodnja portland-cementa sastoji se iz pripreme si- 
rove smjese, pečenja te smjese i napokon mljevenja klin- 
kera. Na nekim razmjerno rijetkim mjestima zemaljske 
površine (na pr. u primorskoj Hrvatskoj, kod Novorosijska 
na Crnom Moru i dr.) nalaze se naslage lapora upravo 
onog sastava, koji je potreban za proizvodnju portland- 
cementa. U tom se slučaju iz te sirovine može neposredno 
peći c., koji se naziva prirodni (portland-)cement (zako- 
nodavstvo nekih zemalja ne dopušta ovakav c. nazivati 
portland-cementom). U svim drugim slučajevima treba 
smjesu umjetno pripraviti miješanjem vapnenca i gline, 
odnosno lapora, u točno određenom omjeru. U tu se svrhu 
sirovine, dovezene iz kamenoloma, najprije zdrobe u dro- 
bilicama, onda samelju u t. zv. kugličnim mlinovima i pre- 
ma kemijskoj analizi međusobno pomiješaju bilo u suhom 
stanju (suh postupak), bilo razmuljeni u gustu kašu s vo- 
dom (mokri postupak). Peći, koje se danas upotrebljavaju 
za pečenje c., jesu: 1. okomite (jamaste) peći, slične va- 
pnenicama, u koje se suho miješane sirovine u obliku bri- 
keta, pomiješane s ugljenom, gore nabacaju, a dolje se 
obično automatski s pomoću pokretnih rešetaka izbacuje 
klinker; ugljen sagorijeva sa zrakom, koji se pod tlakom 
puše u peć ispod rešetke; 2. okretne peći (rotirke); one se 
sastoje iz slabo nagnutog, do 60 m dugog, a i duljeg že- 
ljeznog valjka, obloženog iznutra vatrostalnim kamenjem. 
U taj se valjak na gornjem kraju ubacuje suha ili mokra 
smjesa sirovina, a na donjem se kraju u nj puše s uzdu- 
hom ugljeni prah, plin ili mineralno ulje, koji sagorije- 
vajući daje dug plamen i grije peć. Cijela se peć okreće 
oko svoje osi; radi toga putuje gore ubačena smjesa po- 
lako ususret plamenu, postepeno se suši, kalcinira i sinte- 
ruje te na donjem ispada kao klinker u obliku malih 
okruglih valutica. Okretna peć može preraditi goleme ko- 
ličine materijala (250 tona c. na dan i više, prema 100—120 
tona kod najmodernijih jamastih peći) i daje najbolje sin- 
terovani klinker, ali troši nešto više goriva nego okomite 
peći modernih konstrukcija. — Klinker, dobiven kakvim 
bilo načinom, samelje se u kugličnim mlinovima u vrlo 
fini prah, kojom mu se prilikom obično dodaje do 3% 
sadre, da c. ne bi prebrzo počeo vezati (stvrdnjavati) pri 
upotrebi. 

Svojstva i ispitivanje cementa. Portland-cement je ze- 
lenkastosivi prah; ako ga razmuljimo s vodom, dobivamo 
kašu, koja se poslije kraćeg ili dužeg vremena stisne u 
hladetinastu masu, pa kažemo, da c. počinje »vezati«. Ta 
masa postaje sve tvrđa i nakon nekog vremena, koje iz- 

nosi više minuta ili više sati, ona je tako tvrda, da se više 
ne može noktom parati: tada kažemo, da je vezanje za- 
vršeno, ali se proces otvrdnjavanja i daljeg očvršćivanja 
i poslije toga nastavlja još godinama, pa i stoljećima. C-i, 
koji brzo počnu vezati i koji brzo otvrdnu, zovu se »brzo 
vežući«; upotrebljavaju se za ljeveni beton, za radove u 
vodi, rudnicima i dr. Inače se redovito upotrebljavaju 
»normalno vežući« ili »sporo vežući« c-i, kod kojih od po- 
četka miješanja do početka vezanja ostaje dovoljno vre- 
mena za prijevoz i ugrađivanje. 

Portland-cement se u građevinarstvu ne upotrebljava 
nikad sam, već samo u smjesi s pijeskom kao cementni 
mort. U tom se mortu može i jedan dio c. zamijeniti 
vapnom, ako se ne traži osobito velika čvrstoća. Мај- 
važnija upotreba cementnog morta u suvremenom grade- 
vinarstvu jest za pravljenje betona (v.) u kojemu on 
sljepljuje komade šljunka ili tučenca u jedinstvenu tvrdu 
i čvrstu masu. Svojstva otvrdnulog morta ili betona ovisna 
su nesamo o kakvoći c., već u velikoj mjeri i o relativnim 
količinama te o kakvoći dodataka: vode, pijeska i šljunka. 

Dok je c. mekan, između početka i svršetka vezanja, on 
je vrlo osjetljiv prema visokoj temperaturi (puca uslijed 
naglog sušenja), prema mrazu, potresima, kemijskim učin- 
cima i t. d. Pošto je vezanje svršeno, c. — odnosno s po- 
moću njega napravljeni beton — vrlo je otporan prema vru- 
ćini i mrazu, a prema kemijskim učincima je to otporniji, 
što je beton gušći. Od štetnih kemijskih učinaka najčešće 
je djelovanje sulfata (bilo da su se nalazili u sirovinama, 
iz kojih je napravljen beton, bilo da djeluju izvana na nj 
rastopljeni u vodi na pr. morskoj). Spajajući se s vapnom, 
koje se oslobađa prilikom vezanja portland-cementa, i 
s aluminijskim oksidom, oni izazivaju bujanje, a time 
pucanje i uništenje betona. Otporniji su prema tim učin- 
cima c-i s latentno hidrauličkim dodatcima, jer se kod njih 
oslobođeno vapno veže uz kremičnu kiselinu dodataka, pa 
c-i, koji mjesto aluminijeva oksida imaju željezni oksid 
(rudni c.). Najotporniji su aluminatni c-i iz razloga, koji 
još nisu sasvim objašnjeni. 

U svim važnijim slučajevima podvrgava se c. prije upo- 
trebe ispitivanjima prema zakonskim propisima, t. zv. 
»normama«. Ispituje se poglavito finoća mliva, vrijeme do 
početka i završetka vezanja, stalnost obujma i čvrstoća 
na tlak i vlak. Prema njemačkim normama mora kod 
portland-cementa iznositi čvrstoća na tlak normiranog ce- 
mentnog morta (smjese c. s vodom i određenim normira- 
nim pijeskom u određenom omjeru) u kg/cm*: 


obični visokovrijedni 
portland-cement 
nakon 3 dana ležanja u vodi — 250 
nakon 7 dana u vodi 180 — 
nakon 28 dana dijelom u vodi, 
dijelom na zraku 350 500 
nakon 28 dana u vodi 275 400 


Visokovrijedni portland-cement proizveden je iz izabra- 
nih sirovina osobitom pažnjom te stoga za kraće vrijeme 


 postizava više čvrstoće nego obični portland-cement. 


Aluminatni c-i počinju sporo vezati, ali već za 12—24 


“sata postizavaju iste čvrstoće na tlak kao portland-cement 


za 28 dana. Nakon dužeg vremena poraste im ta čvrstoća 
na 700 kg/cm? i više, dok im je čvrstoća na vlak razmjer- 
no slaba. Kod vezanja se jako griju, što dopušta njihovu 


upotrebu i kod mrazova, ali u debelim betonskim građe- 
vinama može izazvati pucanje uslijed naglog sušenja ili 
nejednolikog rastezanja. К.Р. 

CEMENTACIJA (željeza) postupak je za dobivanje če- 
lika s većim sadržajem ugljika (tvrđeg) iz mekog čelika 
(kovkog željeza) dodavanjem ugljika u krutom stanju. 
Svrha c-e može biti dvojaka: 1. da se dobije slitina že- 
ljeza i ugljika, koja uza što viši sadržaj ugljika (obično 
iznad 1%) sadržava malo štetnih sastojina, kao sumpor 
i fosfor (cementni čelik, pretaljen u tignjevima daje naj- 
plemenitiji željezni materijal, tignjevi čelik); 2. da se go- 
tov predmet mjestimično ili do određene dubine na po- 
vršini učini tvrdim, a da u dubljim slojevima ostaje mate- 
rijal mekan i žilav (kaljenje u ulošku). 

Za proizvodnju cementnog čelika čisti se mekani čelik 
(kovko željezo), obično u obliku plosnatih šipaka, u po- 
sebnim škrinjama sa svih strana obloži praškom za ce- 
mentiranje (redovito je to prosijani drveni ugljen) i žari 7 
do 9 dana kod svijetlo crvenog žara. Nakon polaganog 
chlađenja čelične se šipke izvade iz škrinja, razbiju i sor- 
tiraju prema izgledu preloma. 

Kaljenje u ulošku izvodi se tako, da se dijelovi pred- 
meta, koje treba učiniti tvrdima, oblože praškom za ka- 
ljenje (obično smjesa tvari, koje sadržavaju ugljik i dušik, 
kao koštani ugljen, otpadci kože, krvna sol i sl) i već 
prema željenom stupnju tvrdoće i željenoj debljini 
tvrdog sloja žare kod potrebnih temperatura. Cementirati 
se može željezo i plinovima, koji sadržavaju mnogo ugljika 
(rasvjetni plin, ugljični monoksid i dr.); to se upotrebljava 
kod proizvodnje oklopnih ploča za ratne brodove i dr. 

Cementacija (bakra) taloženje je bakra i njegovih ra- 
stopina s pomoću željeza pri mokrom načinu dobivanja 
bakra iz rudača (— bakar). КОР. 

CENACULUM (lat. blagovaonica) obično se naziva dvo- 
rana, u kojoj je Krist uoči svoje smrti blagovao zajedno 
s učenicima posljednju večeru i ustanovio sv. Euharistiju. 
C. se nalazio po predaji u gradskoj četvrti Sion. U naj- 
starije se vrijeme štovao C. kao vjersko svetište; u 4. st. 
izgrađena je tu ba- 
zilika, a na njezinim 
razvalinama ройівоёе 
križari Marijinu crkvu 
u 12. st. Kasnije izgra- 
diše franjevci novu 
crkvu, samostan i bol- 
nicu. Danas se saču- 
vala samo dvorana s 
dvije lade (18X10 m), 
a pod vlašću je musli- 
mana. I. BI-ć. 

CENCI, Beatrice, * 
Rim 1577, + Rim 1599, 
član prastare rimske 
porodice, središnje li- 
ce u obiteljskom skan- 
dalu od 1598. Njen 
otac Francesco upro- 
pastio je obiteljsku 
baštinu kaznama i glo- 
bama, što ih je izazvao 
svojim naprasitim, sra- 
motnim i nasilnickim 
vladanjem. | Njegove 
su žrtve i dvanaestero 
mu djece. Kad je 1595 zatvorio svoje kćerke Lucreziju i 
Beatricu u gradu Petrella Salto (Aquila), Beatrice uz 
pomoć svojega ljubavnika Olimpija  Calvettija, brata 
Giacoma i drugih, dade ubiti oca (1598). Poveo se sen- 
zacionalan proces, praćen novim zločinima. Po osudi zapli- 
jenjena su obitelji C. sva dobra, a Beatrice, Lucrezia 
i Giacomo usmrćeni; Calvetti je već prije ubijen od prija- 
telja obitelji C., da ne oda učesnike. Osuda je uzbunila 
javno mišljenje, te su nastale žestoke optužbe protiv suda 
i pape Klementa VIII., jer је puk Beatricu smatrao ne- 
vinom (»rimska djevica«); tvrdilo se, da je otac pokušao 
počiniti rodoskvrnuée. Skandal je izazvao i književne 
obradbe u različnim verzijama; među ostalima u pripovi- 
jesti su stvar obradili Stendhal i Dumas st., a u drami 
Shelley (1819), G. B. Niccolini (1838) i J. Slowacki (1839); 
roman o C. B. napisao je A. Ademollo (1839) i F. D. Guer- 
razzi (1854). | 





(Foto Alinari) 
BEATRICE CENCI, Guido Reni 
Rim, Galleria Nazionale (prije Corsini) 

LIT.: A. Bertolotti, Francesco C. e la sua famiglia, Firenca 1877; C. 
Ricci, B. C., Milan 1923; Montenovesi, B. C., Rim 1928. 


CENERI MONTE, 553 m visoko brdo u Tessinskim 
Alpama, u istoimenom kantonu Svicarske. Kroza nj vodi 1,5 
km dugi tunel željezničke pruge Lugano—Bellinzona. S. К. 

CENOBIJ, trajno povezana skupina jednostaničnih bi- 
ljaka ili životinja iste vrste. Pojedini c. obično su odre- 
đena oblika i sastavljeni iz stalnoga broja jedinica, kod 
kojih se u nekim slučajevima može zapaziti stanovita 
međusobna fiziološka ovisnost (— stanica). Su 

CENOMAN (od lat. Cenomanum, današnji le Mans u 
Francuskoj) je oznaka, koju je uveo franc. geolog d'Orbigny 
za najdonji odsjek gornje krede. Naslage su sastavljene od 
pijeska i laporastih vapnenaca. Kod nas se javlja cenoman 
u Dinarskim planinama u obliku rudistnog vapnenca. J. P-k. 

CENOWA (Ceynowa), Florjan Stanislaw, Ж Slawoszyn 
5. V. 1817, + Bukowiec 20. III. 1881, liječnik, etnograf i ka- 
šubski pisac, prosvjetitelj među Kašubima (u poijskom Pri- 
morju). Sin kovača, učio medicinu u Breslauu, Konigs- 
bergu i Berlinu. Sudjelovao 1846 u pobuni protiv Prusa, 
osuđen na smaknuće, pomilovan na doživotnu tamnicu, ali 
u ožujku 1848 pušten na slobodu. Kao slavenofil izdao 1843 
raspravu Die Germanisierung der Kaschuben. Udaljio se od 
plemstva i svećenstva, postao radikalni demokrat i kašub- 
ski separatist, rusofil. Prvi je počeo pisati kašubskim jezi- 
kom, zapravo svojim slawoszynskim narječjem. Sabirao je 
dijalektičko blago i gradivo za kašubsku etnografiju, radio 
s Hilferdingom, izdao gramatiku kašubskoga jezika (Poznanj 
1879). Rječnik toga jezika sastavio je S. Ramult, Slownik 
jezyka pomorskiego czyli kaszubskiego (Krakov 1893). J.B-ć. 

CENSUALISTI — Urbarski odnosi. 

CENSURAE ECCLESIASTICAE — Crkvene kazne. 

CENT, centavo, centesimo, centime, od lat. centum »sto«, 
stoti dio, najsitnija jedinica novca, koji se dijeli po deci- 
malnom sistemu i predstavlja stoti dio normalne novčane 
jedinice u Nizozemskoj, u USA, u Francuskoj, Italiji, Špa- 
njolskoj, Mexicu i u republikama Juz. Amerike (1/100 
holand. forinta, dolara, franka, lire, pesete i pesa). I. К-о. 

CENTAR — Središte. - 

CENTAR SIMETRIJE — Kristal. 

CENTAURI — Kentauri. 

CENTEZIMALNA MJERA za kutove — Kut. 

CENTIFOLIJA — Ruza. 

CENT NOUVELLES NOUVELLES, anonimna francu- 
ska zbirka raskalašenih pripovijesti iz 15. st. Pripisuje se 
najčešće Antoineu de la Salle (v.). Motivi tih pripovijesti 
proističu većinom iz tradicionalnih lakrdija, koje su pru- 
žile gradivo velikom broju sredovječnih priča u stihovima, 
te iz novela talijanskih pripovjedača, kojima se pisac kat- 
kada nadahnuo. Vrijedi to osobito za Poggia. Vulgarnost 
predmeta ublažena je vrsnoćom stila i jezika, koji je la- 
gan, zanimljiv, prirodan, obilan i tečan. Najbolje je iz- 
danje pripremio P. Champion: Les Cent Nouvelles Nou- 
velles, kritično izdanje, 2 sv. i album, Pariz 1928. J. D-e. 

CENTO (lat., grč. xévroov »krparija, lakrdijaško ruho«), 
djelo skrpano od različitih stihova tuđih pjesničkih djela 
ili ulomaka kompozicija. Tako se postupalo napose s Ver- 
gilijevim i Homerovim djelima. Lj. M. 

CENTRAL FALLS CITY, grad na istoku USA u save- 
znoj državi Rhode Island, na plovnoj rijeci Blackstone, ima 
25.898 stan. (1930), koji žive od veleobrta (pamuk i vuna, 
bakar i željezo). NN. Z. 

CENTRAL MASSIF — Massif central. 

CENTRALIZACIJA, naziv, koji se javlja u političkoj i 
pravnoj književnosti u vezi s promatranjem ustroistva već 
starih grčkih država. Grčka gradska država (лой) pred- 
stavlja zaokruženu nutarnju jedinicu, koja ne priznaje ni- 
kakve političke moći, koja bi joj bila strana. Čitav poli- 
tički život polazi iz središta — centruma — i k njemu se 
vraća. Politički život pojedinaca i zajednica, osnovanih na 
porodičnim vezama, izjednačuje se s političkim životom 
države. Sve su državne oblasti središnje, centralne. Rimlja- 
nima nije uspjelo ideal helenističke centralizirane i je- 
dinstvene države dovesti u sklad s političkim prilikama svoje 
svjetske vlasti. Sredovječna nauka, i kad je nastojala pri- 
like svog vremena dovesti u vezu s antiknima, nije izgra- 
dila jasan pojam c-e. Kršćanstvo, nadovezujući na prilike u 
rimskom carstvu, ima svoje pokrajine i municipije, ali ih 
ne dovodi u sklad s biti države. S renesansom prevlađuje 
antikni pojam države. Pod dojmom centralizirane države 
stoji i prirodno pravo i razvija svoja razmatranja uporedo 
s izgradnjom centralizirajućeg apsolutizma na kontinentu, 

ali se ne oglušuje ni djelovanju protivnih sila. Borbe protiv 
apsolutizma i ideje francuske revolucije potiču pitanje o 
točnijem određenju pojma c-e. U političkom se životu 
javljaju opreke između centralizacije i decentralizacije (> 
Centralizam i decentralizam), i tako se u c-i pronalazi 
takvo ustrojstvo države, u kome svaka vlast — imperium 
— i djelovanje, koje ona razvija, ima svoj izvor isključivo 
u središtu države. Ali se podjedno opazilo, da se с., u 
najužem smislu riječi, nije zapravo nikada ostvarila. I 
same gradske države, da ne bi kočile razvoj pojedinih 
državnih funkcija, zadržaše sad više, a sad manje podjelu 
na okruge i odsjeke. Kneževski apsolutizam nije mogao 
ugušiti samostalnost političkog života u općinama ni kod 
veleposjednika, a ni u staleškim skupštinama. Staleškog ži- 
vota nije nestalo ni u Francuskoj 17. i 18. st.; uz pays 
d'élection. postojahu i pays d'Etat. Potrebama velikih 
država nikada potpuno ne odgovaraše djelovanje isključivo 
središnjih — centralnih — ustanova. Na taj je način po- 
litički i pravno decentralizirana država postala najpriro- 
dnijim i najnormalnijim oblikom. Razlike i opreke u pu- 
čanstvu, kulturne i gospodarske razlike između zemalja, 
koje sačinjavaju državu, podvojenost područja, društvene 
i prirodne prilike stvaraju uvijek centralizaciji velikih za- 
preka. U drugoj polovici 19. st. i u nauci i u životu de- 


centralizacija preotimlje mah nad centralizacijom. 

LIT.: P. Janet, Histoire de la science politique dans ses rapports avec 
la morale, 5. izd. Pariz; R. N. Gilchrist, Principles of political science, 
2. izd. London 1923; A. Grabowsky, Politik, Berlin—Beč 1932; ostalo 
— pod Država. J.N. 


Centralizam i decentralizam, primijenjeni na državni 
život, imaju širi i uži smisao. Općenito uzeto c. znači 
usredotočenje jedne vlasti na jednom mjestu, a d. tome 
obrnuto nadjeljivanje i drugih mjesta. U najširem smislu 
ne idu ovamo samo takva postupanja unutar jedin- 
stvene (unitarističke) države, već i različni oblici složene 
države, i konačno, sama međunarodna zajednica. Tako do- 
bivamo čitavu ljestvicu oblika centralizma, odnosno decen- 
tralizma, od nižih k višima, među kojima se mogu kao naj- 
značajniji spomenuti: niži državni uredi, samoupravna 
tijela, savezna država (federacija), savez država (konfe- 
deracija) i međunarodna zajednica. Prvo dvoje predstavlja 
unutarnji državni, drugo dvoje drZavnopravni (složena 
država), a posljednje međunarodnopravni c., odnosno d. Pri 
tome se radi samo o najvažnijim tipovima, koji ne iscr- 
pljuju nedogledno bogatstvo oblika c-a, odnosno d-a, tako 
da se moraju ili konstruirati novi tipovi, ili da se neke 
državne tvorevine uopće ne uključuju u neki postojeći 
školski tip, već im se daje zasebno mjesto (tako se na pr. 
Britanski imperij kao i današnja Rusija zapravo ne mogu 
ubrojiti u onaj tip bilo federacije bilo konfederacije, kako 
se do sada razvio u državnom životu i doktrini). Pokraj 
toga, kako se iz nepreglednog niza oblika c-a i d-a, koji 
postoje u stvarnom životu, oblikuju apstrahiranjem odre- 
denih osobina samo idealni tipovi, to je i razumljivo, da 
među njima ima i prelaznih oblika. Tako ih na pr. ima i 
između same državnopravne decentralizacije (državnosti) i 
samouprave; to su jedinice, kojima je decentralizacija pre- 
malena, da bi se mogle smatrati saveznim državicama, a 
cpet veća od obične teritorijalne samouprave (klasičan su 
primjer za to pružale zemlje stare Austrije, koje su neki, 
po terminologiji Georga Jellineka, nazivali državnim fra- 
gmentom). Pogotovu je gibljiva granica između posebnog 
samoupravnog tijela i običnog decentraliziranog državnog 
ureda. Posebni je oblik takva posredovanja, kad organi sa- 
moupravnog tijela obavljaju određene poslove kao državni 
organi (tako zv. preneseni, ili bolje prema novijoj nje- 
mačkoj terminclogiji Auftragsangelegenheit »naloženi dje- 
lokrug«, za razliku spram samoupravnog djelokruga). 

U jednom se užem smislu, koji se običnije primjenjuje, 
c. i d. ograničuju samo na unutarnje državno postupanje, i 
otuda već isključuju problem savezne države. Pa i tu se ta 
dva antipoda stežu na sam upravni problem, jer je on baš 
na području uprave najznačajniji, najsloženiji i najbogatiji. 
Često, kad se naprosto govori o c-u, odnosno d-u, misli se 
baš na upravni c., odnosno d. U još užem smislu primje- 
njuje se pojam d-a u Francuskoj, što je u vezi s čitavom 
francuskom samoupravom i što sam naziv samouprr“a 
(Selbstverwaltung, odnosno selfgovernment) nije ondje 
udomaćen. Tako se u Francuskoj podcrtava, pa i poistovje- 
tuje moment d-a sa samoupravom, i ona naprosto označuje 
kao decentralizacija (koja se onda opet dalje razlikuje kao 
d. teritorijalan i po službi); dok uistinu u pojmu samo- 
uprave ne prevladava isključivo element d-a, iako je on tu 

vrlo važan. Zbog toga se u francuskoj terminologiji upravni 
d. unutar užeg državnog organizma, poglavito prenošenje 
posala s višega državnog ureda na niži, izdvaja kao poseban 
pojam i označuje zasebnim imenom kao dekoncentracija. I 
kad se odbaci identificiranje pojma samouprave s d-om, 
to je opet posebni termin dekoncentracija posve prihvatljiv, 
jer nam obilježuje posebni oblik d-a unutar samih državnih 
organa, koji se nesumnjivo u mnogome razlikuje od drugih 
oblika d-a, a koji je, s pravnog i političkog razloga, vrlo 
važan već poradi samog razlikovanja s d-om putem samo- 
uprave, koja normalno predstavlja jači stepen d-a. Kažemo 
normalno, jer nije isključeno, da je u nekom konkretnom 
slučaju d. jače proveden u određenom posebnom državnom 
uredu nego u izvjesnom samoupravnom tijelu (tako na pr. 
kad se takvom drž. uredu daje široko područje rada s do- 
sta samostalnosti, a samoupravnom tijelu vrlo uski djelo- 
krug uz jaki državni nadzor). 

O c-u, u najčišćem i najstrožem obliku, moglo bi se 
govoriti, kad bi za čitavu državu djelovao samo jedan 
jedincati javni ured i u svojim rukama strogo monopoli- 
zirao čitavu javnu vlast. Praktički bi takva organizacija 
bila uopće moguća samo u kakvoj maloj državi. U svakoj 
drugoj, pa i malo razvijenijoj državi, mora doći, u većem 
ili manjem opsegu, do decentralizma. I zato, kad se 
praktički raspravlja načelo c-a, odnosno d-a, i u samom 
užem smislu (kao unutarnji državni problem), nema se 
uopće u vidu taj najkrući, idealnopojmovni c., već se 
stvarno kreće unutar idejnog pojma d-a. O krutom upra- 
vnom c-u govori se, kad se centralni drž. uredi (obično mi- 
nistarstva) ne ograniče samo na vrhovno vodstvo i nadzor 
te svršavanje nekih većih i važnijih posala, već u velikom 
opsegu grabe pojedine predmete ostavljajući nižim drž. ure- 
dima vrlo mali i posve nesamostalni djelokrug i teško 
sputavajući razvoj samoupravnih tijela. 

C. i d. ne znače za praktičnu javnu organizaciju dva su- 
protna svijeta, koja bi se poput vatre i vode međusobno 
isključivala, već dva elementa, koja su upućena na za- 
jednički život i međusobno upotpunjavanje. Kao primjer, 
da se baš razboritim d-om pogoduje pravom i potrebnom 
c-u, može se navesti rasterećenje vrhovnih vlasti od sitnijih 
posala, što im olakšava snažnije svršavanje većih i važnijih 
posala. Radi se o dvije sile, koje bi se kao u fizici mogle 
označiti: prva centripetalnom, a druga centrifugalnom; a 
glavni je politički zadatak u tome, da se te dvije sile 
usklade i među njima uspostavi prava ravnoteža. U tom 
pogledu postoje u praktičnom životu nepregledni nizovi 
kombinacija i varijacija. A to je i praktički vrlo korisno, 
jer omogućuje uvažavanje svih konkretnih prilika i potreba 
pojedinih naroda i zemlje. 

Kako se različni tipovi d-a međusobno bitno, i to baš po 
samom momentu d-a, razlikuju, to bliže izučavanje te po- 
Jave spada u izučavanje dotičnog tipa d-a, kao na pr. u 
nauku o upravnoj dekoncentraciji, samoupravi, saveznoj 
državi i t. d. Pri određivanju mjere d-a dolaze poglavito u 
obzir. opći politički, moralno-odgojni (kao na pr. široka 
samouprava) i tehnički momenti. Posljednji se momenti 
danas prije precjenjuju nego podcjenjuju na račun drugih. 
Posve općenito može se kazati, da su prednosti d-a u tome, 
što je taj sustav bliži narodu i interesentima i što poznaje 
u pravilu, poradi neposrednosti, bolje prilike, o kojima 
rješava, te ih može i brže riješiti. Te su prednosti d-a to 
veće, što su veće pravne i političke razlikosti na području 


jedinice, gdje se on provodi. Velike i nove osnove — na- 
ročito za vrijeme velikih državnih, odnosno društvenih 
pokreta ili kriza — često će se, naprotiv, moći sigurnije i 


brže provesti centralističkim nego decentralističkim putem. 
I načelno povoljna okolnost, što je d. bliži i neposredniji 
interesentu, može se tako omraziti osobnošću i sitniča- 
vošću, da pod tim prilikama može biti podnošljivija uda- 
ljenija vlast poradi svoje predmnijevane veće objektivnosti. 
Loše strane d-a mogu i onda izbiti, kad su se niži uredi su- 
više nagomilali i razdrobili. C. stavlja u pravilu veće za- 
htjeve na tehničku organizaciju javne službe kao i na 
osobnu kakvoću javnih dužnosnika. I narav pojedinih po- 
sala traZi sad više c-a, a sad opet d-a; tako na pr. traži 
uprava vanjskih posala i vojske razmjerno veliku mjeru 
с-а. Kad se sve to (na nekim primjerima) uvaži, onda po- 
staje jasno, kako je čitav problem c-a i d-a u prvom redu 
dinamičke prirode; on nikada ne miruje, već je u stalnom 
gibanju, i dok se na jednoj strani jačaju centralističke 
težnje, u isto se vrijeme na drugoj javljaju decentralističke. 
LIT.: I. Krbek, Upravno pravo, II., Zagreb 1932. ETE 


CENTRALNA GRAĐEVINA je građevina okruglog, 
eliptičnog, višekutnog, unakrsnog ili zvjezdastog tlocrta, a 
svi joj dijelovi smjeraju prema jednoj zajedničkoj sredi- 
šnjoj točki. Obično su svi dijelovi jednako razvijeni, no o 
centralnoj građevini može se govoriti i onda, kad svi di- 
jelovi nisu jednako razvijeni, ali je skupni nacrt kompo- 
niran prema jednoj vidljivoj središnjoj točki (često ista- 
knutoj kupolom ili sl). Može se lučiti »izričita« — jedno- 
prostorna — c. g. od takve, kod koje su središnjem glavnom 
prostoru podređeni drugi samostalni prostori. Između c. g. 
i drugog građevnog glavnog tipa, građevine duguljastog tlo- 
crta (njem. Langbau), postoji još mnoštvo zanimljivih kom- 
binacija, kojima su se uveliko služili kršćanski Istok i 
barok. 

C. g. su svakako takve građevne tvorevine, kod kojih se 
najizravnije može doživjeti osjećaj jedinstvenosti i sklada, 
jer ih promatrač, da ih shvati u cijelosti, ne gleda poste- 
peno (»sukcesivno«), već odjednom (»simultano«) s jedne 
točke. Zbog toga koncentriranog djelovanja c. g. osobito su 
prikladne na pr. za spomen mrtvima; s druge strane one su 
manje upotrebljive za obredne svrhe, jer nije dovoljno odi- 
jeljen prostor za bogoštovlje od mjesta za vjernike. S obzi- 
rom na to, da c. g. isključuju svaku izričitu duguljastu di- 
menziju, ne mogu se kod njih iskoristiti prirodne prednosti 
drvenog materijala, pa se takve građevine, posebice, ako 
imaju veće dimenzije, grade samo iz kamena. U okviru ka- 
menih gradnja c. g. zadaje niz problema značajnih za 
skupni razvitak graditeljstva, kao na pr. nadsvođenje pro- 
stora, gradnja kupole i dr. 

Jednostavni pratipovi c. g. jesu već okrugli nomadski ša- 
tori, pa kolibe od slame i pletera u mnogih primitivnih na- 
roda. Među prethistorijskim građevinama nalaze se tako- 
der c. g. (nuraghi na Sardiniji, keltski cromlechs, bunje 
ili ćemeri na obalnoj zoni Jadrana). Među orijentalnim kul- 
turama naginje indijska najviše c. g. (bogoštovna gradnja 
»stupa«); stari ih Istok rijetko upotrebljava kao i Grčka. 
Naprotiv, u rimskoj umjetnosti ima mnogo c. g., kao što su 
maleni hramovi (osobito Veste), mauzoleji (Hadrijanov 
grob, danas Anđeoska tvrđava) i kupališta. Panteon, ova 
jedinstvena genijalna građevina, osniva se možda na po- 
misli, da se tako doista najvidljivije »svi bogovi« mogu pro- 
storno usredotočiti na jednom određenom mjestu. C. g. rano- 
kršćanskih krstionica imaju svakako sa svojim pretečama, 
rimskim termama, sličnu praktičnu svrhu (basen, napunjen 
vodom, nalazi se u središtu građevine). Inače rano kršćan- 
stvo upotrebljava c. g., kao i kasnije islam, za grobne (mau- 
zolejske) građevine. Osim ovih tipova (kojima treba pri- 
brojiti tip kapelice velikaških palača) poznaje kršćanski 
srednji vijek samo kombinacije c. g. s građevinama dugu- 
ljastog tlocrta, na koje je isprva utjecao kršćanski Istok. U 
gotici su c. g. vrlo rijetke, no postoje ipak (na pr. crkva na 
Karlovu u Pragu). Renesansa se naprotiv sa svojim indivi- 
dualističkim i skladnim načinom mišljenja bavila strastveno 
problemima c. g., pa su osobito Brunellesco i Bramante 
našli vrlo lijepa rješenja. Barok se izražava u često geni- 
jalnim kombinacijama c. g. s gradnjama duguljastog tlo- 
crta i upotrebljava mjesto okruglih često eliptične tlocrte. 
U klasicizmu ima c. g. tek iznimno (po primjeru Panteona); 
u bližoj prošlosti i sadašnjosti grade se katkada, doduše, 
kuće okruglog tlocrta, pa čak i u obliku kugle, no upo- 
trebljavaju se obično samo za posebne zadaće (panorama, 
cirkus, plinara i dr.). U Hrvatskoj bile su c. g. mnogobrojne 
crkvice, koje su nastale u 9. i 10. st., a ponajviše su propale 
Za turskih provala. Sačuvale su se samo one crkvice, koje 
su bile dalje od turskih rušenja (u primorskim stranama). 
Od današnjih znamenitijih c. g. postoji u Zagrebu bivši 
Meštrovićev umjetnički paviljon (danas džamija) i okrugla 
vila u Tuškancu (arh. Planić). 

LIT.: A. Riegl, Die spátróm. Kunstindustrie, Beč 1901; A. Schmarsow, 
Grundbegriffe der Kunstwissenschaft, Leipzig—Berlin 1905; H. Glück, 
Ostl. Kuppelbau, Renaissance und St. Peter (Monatsch. f. Kunstwiss., 
XIL, 1919), Biehn, Ein Beitrag zur Geschichte des deutschen Zentralbaus 


bis zum J. 1500 (Heidelb. Diss. 1933); Lj. Karaman, Iz kolijevke 
hrvatske pro&losti, Zagreb 1930. F. C. 


CENTRALNA PROJEKCIJA — Deskriptivna geome- 
trija. 

CENTRALNA RADA (Središnje vijeće) Ukrajinske 
narodne republike, vrsta predparlamenta, nastala u Kijevu 
sredinom 1917 na ustuk centralističkim težnjama privre- 
mene vlade (Kerenskoga, Ceretelija i dr.) u Petrogradu. 
Predsjednikom je izabran prof. Mihajlo Hruševskyj, gla- 
soviti povjesničar Ukrajine. C. R., u kojoj je prevladavala 
stranka ukrajinskih socijalista revolucionaraca, nakon 

oktobarske (listopadske) komunističke revolucije u Rusiji 
proglasi Ukrajinu nezavisnom narodnom republikom. Ali 
vojska Rade nastrada od crvenih četa, te Kijev bude u 
proljeće napušten. Izaslanstvo Rade sklopi u Brest Litov- 
sku s Njemačkom poseban mir i savez, na temelju kojega 
Njemačka pomogne Radi opet uspostaviti nezavisnu državu 
(travanj 1918). Feldmaršala Eichhorna, koji je bio zapo- 
vjednik njemačkih četa u Ukrajini, ubiju na ulici Kijeva 
30. VI. iste godine. Ubrzo se raziđu Nijemci i Rada (zbog 
njezinih socijalističkih smjernica).  Hetmanom  Ukrajin- 
ske države bude izabran na kongresu »Hliboroba« (ratara, 
imućnijih seljaka) general Pavlo Skoropadskyj, uz potporu 
Nijemaca. Rada više nije pokušavala obnoviti rad ni po- 
slije sloma Njemačke i pada Skoropadskog. Bio je uveden 
t. zv. Direktorij petorice s Petljurom i Vynnyčenkom na 
čelu. 

LIT.: M. Hruševskyj, Ist. Ukr. Nar., sv. V., 1928; A. Efimenko, 
Ist. Ukr. Nar., 1923; M. Arkas, Ist. Ukrajine, 1922. Ez ROMS 

CENTRALNE VLASTI, skupna oznaka za Njemačko 
carstvo i Austro-ugarsku monarhiju, koja je došla u upo- 
trebu ponajviše za svjetskog rata 1914—18. Javlja se i 
prije, ali ne uvijek u istom značenju. Kad je Bečki kongres 
1815 uglavio Njemačku konfederaciju, a Austrija, iako 
izvan te konfederacije, imađaše u svojim rukama njezino 
vodstvo po tome, što je njezin predstavnik predsjedao kon- 
federativnom saboru u Frankfurtu n. M., ta se veza između 
Njemačke i Austrije označivala oznakom c. v. Ispala je iz 
običaja nakon prusko-austrijskog rata i praškog mira 1866, 
kad su se promjene u sklopu Njemačke konfederacije imale 
izvršiti »bez sudjelovanja carevine Austrije«, kako se kaže 
u tom ugovoru. U doba njemačko-austro-ugarsko-ruskog 
trosaveza 1873—87 kao centralne vlasti označuju se dvije 
savezne države, Njemačka i Austro-Ugarska, naprama tre- 
ćoj, Rusiji. Ta oznaka postoji za njih kroz čitavo dugo 
doba 1879—1918, za opstanka njemačko-austro-ugarskog 
dvojnog saveza, a onda, opet za te iste dvije države, u 
doba opstanka njemačko-austro-ugarsko-talijanskog trojnog 
saveza 1882—1915. 


LIT. pod: Njemačka, Austro-Ugarska, Trojni savez i Svjetski rat 
1914—18. J.N. 


CENTRALNO GIBANJE — Gibanje. 

CENTRALNO GRIJANJE — Stan. 

CENTRALNO ŽIVČEVLJE — Živčani sustav. 

CENTRIFUGA je aparat, u kome se taloženje disper- 
znih čestica iz kapljevitih disperznih sustava pospješuje 
djelovanjem centrifugalne sile. U najjednostavnijem se 
obliku sastoji od simetrično izrađene horizontalne prečke, 
na kojoj gibljivo vise dvije jednake oklopljene epruvete 
simetrično prema osovini vrtnje. Općenito dolazi paran 
broj epruveta. U epruvete dolaze jednake množine teku- 
ćine. Obično se osovina centrifuge neposredno nastavlja 
na osovini električnog motora (sl. 1). Danas se rjeđe vide 
centrifuge za ručni pogon uz prenos zupčanicima ili reme- 
nom. Po Stokesovoj formuli brzina taloženja čestica istog 
polumjera raste s razlikom gustoće između disperzne faze 
i sredstva. Kod vrtnje 
dolazi u njoj na mje- 
sto akceleracije sile 
teže centrifugalna ak- 
celeracija. Kako pak 
ova raste s kvadratom 
frekvencije vrtnje, pro- 
bitačnije je povećavati 
frekvenciju nego polu- 
mjer vrtnje. Centritu- 
ge, određene za iole 
veće frekvencije vrt- 
nje, zatvorene su u 
kovnom oklopu. Cen- 
trifuge za veleobrtne 
svrhe dolaze ponajviše 
pod imenom separato- 
ra. Kod veleobrtnih 
uredaja za centrifugi- 
ranje emulzija s male- 
nom razlikom gustoće 
među fazama penju se 
frekvencije vrtnje do 
40.000 okreta (u 1 č.). 

Laboratorijske cen- 
trifuge s frekvencija- 
ma vrtnje od 20 do 80 





SI. 1. CENTRIFUGA SA 4 EPRUVETE 

tisuća okreta ili više dolaze pod nazivom ultracentrifuga. 
Glavno područje njihove primjene bilo je do sada odre- 
đivanje molekularnih težina visoko polimeriziranih mole- 
kularnih kompleksa. U posljednje vrijeme proširuje se 
njihova. upotreba na biološko i na medicinsko polje (istra- 
Živanje seruma, virusa i t. d.). Ovalni rotor (sl. 2) ultra- 
centrifuge The Sved- 
berga vrti se u vodiku 
sniženog tlaka, a tjeran 
je turbinom na ulje. U 
njemu su dijametralno 
smještene dvije ćelije 
sektorskog ili pravokut- 
nog presjeka, zatvorene 
pločama od kvarca. U 
njih dolazi tekućina, 
koja se istražuje. Talo- 
Zenje se opaža optičkim 
putem za vrijeme po- 
gona. Na jednom od 
Svedbergovih rotora po- 
stizavaju se u ćelijama 
kod 65.000 okreta centrifugalne akceleracije 260.000 puta 
veće od akceleracije prostog pada. Novija (1936) vrsta 
ultracentrifuga izgrađena je na načelu, koje su g. 1925 
pronašli Henriot i Huguenard. Mlazovi zraka iz vijenca 
otvora na konički udubljenom statoru udaraju pod velikim 
tlakom u plitko užlijebljeni konički rotor (sl. 3). Ovaj 
lebdi na tankom sloju zraka i dolazi u izvanredno brzu 
vrtnju. Kod ultracentrifuga, izgrađenih na ovom načelu, pra- 
vi rotor s ćelijama za tekućinu nalazi se u evakuiranoj ko- 


Sl. 2. ROTOR JEDNE OD THE SVED- 
BERGOVIH ULTRACENTRIFUGA 
C je umetak s ćelijom za tekućinu 





SI. 3. STATOR I ROTOR ULTRACENTRIFUGE 
Zagreb, Fizikalni zavod sveučilišta 


mori, a visi na opisanom rotoru o pojačoj čeličnoj gipkoj 
žici. Frekvencije vrtnje mjere se kod ultracentrifuga po- 
najviše stroboskopski. 

Beams je g. 1939 dao nov princip ultracentrifuge. Čelični 
rotor u vakuumu lebdi bez trenja u unutrašnjosti jedne 
uzvojnice, koja stvara stalno magnetsko polje. Vrtnju ro- 
tora izvodi obrtno magnetsko polje visoke frekvencije. S 
kuglicama kugličnih ležajeva s promjerom 5 mm kao ro- 
torima postignute su ovim načinom frekvencije vrtnje od 
preko 20 hiljada okreta/sec. Ultracentrifuge na ovom prin- 
cipu nalaze se još u stadiju razvoja. . K. 

Centrifuga (vrcaljka) mljekarska, danas vrlo važan 
stroj u mljekarskom veleobrtu, služi za vađenje masti iz 
mlijeka, u obliku vrhnja, s različnim postotcima masti, ali 
obično ne preko 40%. Razlika između vrhnja, što se dobiva 
mirnim stajanjem mlijeka u posudi — što traje i do 36 sati 
— i vrhnja od c. vrlo je velika: vrcanjem se može ubrzati 
izlučivanje masti i za 20.000 puta. 

Prvu je konstrukciju, s periodičnim radom, izumio ing. 
Lefeldt 1877, a s trajnim radom De Laval 1879; 1886 po- 
stavi De Laval ručnu c., a 1888 izmisli von Bechtolsheim 
umetke (kapice). Danas ima različnih oblika i veličina c. 
C. radi centrifugalnom silom u glavnom dijelu, vrcalu, koje 
se okreće oko 6.000 i više puta u 1 min. Mlijeko silazi 
okomito u vrcalo, vrhnje i posno mlijeko izlazi na stranu, 
svako za se posebnim cijevima, koje su pomične u vodo- 
ravnom smjeru; obično je gornja cijev za vrhnje, a donja 
za posno mlijeko. Važni su umetci u c.; ima ih različnih 
oblika; oni dijele mlijeko u tanke slojeve, pa se ono tako 
lakše vrca. Mliječna mast ide u c. prema sredini vrcala, a 
posno mlijeko prema kraju, pa s njim i velik dio neči- 

stoće iz mlijeka. Rukom se može pokretati još c. od 600 1 
mlijeka na sat, ali to je već i početak za strojevni pogon. 
C. može izvaditi gotovo svu mast, pa je ostane u posnom 
mlijeku samo 0,05%. Potrošak snage kod c. je umjeren. 
Važno je centralno mazanje. S: F; 
CENTRIFUGALNA SILA — Centripetalna sila. 
CENTRIFUGALNI STROJ je fizikalna sprava, kojom 
se okreéu tjelesa, da se ispitaju pojave, koje nastaju vrt- 
njom. Kotač s ručkom i Zlijebom na obodu okreće se 
rukom; to se gibanje remenom prenosi na jednu osovinu, 
koja se brže vrti (v. sl.). Na osovini učvršćena je pokusna 
sprava. Stroj je izumio 
škotski fizičar i astro- 
nom James Ferguson 
1749. Ima i centrif. stro- 
jeva, koji se gone elek- 
tromotorom. SE H. 
CENTRIPETALNA 
SILA (cp. s., lat. centrum 
»središte«, peto »tražim, teZim«) zove se sila, koja djeluje 
na tijelo (tvarnu točku), kada se ono tako giblje u obo- 
dnici kruga, da mu brzina ne mijenja veličine. „Та sila 
upravljena je prema središtu kruga, od čega joj je i ime 
(v. sl. 1). Primjeri: 1. Kada se 
na centrifugalnom stroju čaša 
vrti oko svoje geometrijske, 
vertikalne osi, ikada spustimo 
u nju drvenu kuglicu, kuglica 
se poradi trenja pridruži vrt- 
tnjii pritisnuta uz stijenu opi- 
suje vodoravnu kružnicu (sl. 
2); ср. s. je pritisak stijene na 
kuglicu. 2. Kada utez koncem 
objesimo na čvrst stalak, mo- 
žemo primjerenim vodoravnim 
udarcem udesiti, da se utez gi- 
blje u vodoravnoj kružnici (sl. 
SL 1 3; — njihalo konično); cp. s. 
i ovdje nastaje sastavljanjem 
dviju sila, t.j. težine uteza i 
sile, kojom konac vuče utez 
koso gore. 3. Može se zami- 
sliti planet, koji bi se gibao u 
kružnici, kojoj je središte u 
suncu; cp. s. ovdje je privla- 
čnost sunca. 
Cp. s. mijenja smjer brzine, 
OSOVINA pa kada bi ta sila u neki čas 
SI. 2. nestala, tijelo bi se od tog časa 
gibalo ustrajnošću u pravcu. 
Ako je brzina v cm/sek, r cm polumjer kruga, m grama 
masa tijela, zakon cp. sile p dina glasi 
m v? 
Т 





чак = с=с 


CENTRIFUGALNI STROJ 


v BRZINA 








CF. SILA 





Drugi su oblici toga zakona 
p m vo = mo? r = 4л? mr: Tš, 
gdje je о radijan/sek kutna brzina, T vrijeme, što ga 
tijelo treba, da prevali obodnicu kruga. Na pr. iz posljed- 
nje formule izračuna se, da 
DALEK na utez 1 g, koji leži gdjegod 
na zemaljskom ekvatoru te 
opisuje kružnicu oko središta 
zemlje, djeluje cp. s. 3:4 din. 
Za toliko je veća težina ute- 
za od sile, kojom tlo priti- 
skuje utez u vis. 

Ako se u 1. primjeru primi- 
jeni Newtonov zakon protu- 
sile, izlazi, da i kuglica priti- 
skuje čašu, i to silom, koja je 
jednaka i protivna cp. sili. Taj 
se pritisak kuglice poradi 
smjera svoga zove centrifugal- 
na sila (fugio »bježim«) ili od- 
letna. Ona ne djeluje na ku- 
glicu već na čašu; to je sila, 
əkojom tijelo pritiskuje krug« 
(Newton). 

Nema sveze s običnom (New- 
tonovom) mehanikom, kada se 





kaže, da odletna sila djeluje na samo ono tijelo, koje opi- 
suje kružnicu, i da na pr. kola na zaokretu izbace ne- 
oprezna putnika radi centrifugalne sile. On izleti ustraj- 
nošću i baš zato, jer na nj nije djelovala sila (centripe- 
talna). Zanimljivo je, da takvu centrifugalnu silu nala- 
zimo u Huyghensa, koji je prvi (1673) priopćio zakon cen- 
trifugalne sile. Osebujni relativistički izvod toga zakona 
nalazi se u Huyghensovoj raspravi De vi centrifuga, napi- 
sanoj 1659, a izašloj 1703, poslije Huygensove smrti. 

Kada točnije ispitujemo mehaničke pojave na zemlji, 
treba uzeti u obzir zemaljsku vrtnju. Coriolis je pokazao 
(1831), da je gibanje tijela na zemlji takvo, kakvo bi bilo, 
kada bi zemlja mirovala, a na tijelo bi osim zadanih sila 
djelovale još dvije sile: jedna, koju poradi njezina smjera 
i veličine zovemo centrifugalnom, i druga t. zv. Corioli- 
sova sila. S gledišta Newtonove mehanike to su prividne 
Sile, a ne prave. Tima silama može se služiti i fizičar, kada 
pravi pokuse sjedeći na ploči, koja se vrti; u tom slučaju 
on ispituje gibanja, kakva su s obzirom na ploču, a ne s 
obzirom na sobu, u kojoj je ploča. 

LIT.: Huyghens, Oeuvres complètes, XVI., La Haye 1929. St. Н. 


CENTRUM, naziv za politička udruženja, kojih su pred- 
stavnici na sjednicama parlamenta sjedili u sredini vijeć- 
nice između desnice i ljevice. Za Restauracije i Luja 
Filipa označivao se u Francuskoj c-om dio komore, gdje 
su nasuprot predsjedniku sjedili zastupnici, koji su podu- 
pirali vladu, a u Austriji kadšto kršćansko-socijalna stranka. 
U Njemačkoj je Zentrumpartei bila politička stranka, koja 
je zastupala interese katoličkog pučanstva; preteča joj je 
bila Katolička liga, osnovana 1609 kao savez nezavisnih 
državnih staleža, prva katolička stranačka tvorevina u 
Njemačkoj. Pravo podrijetlo vuče iz Katoličkog kluba na 
Narodnoj skupštini u Frankfurtu 1848; njegovi su vođe 
uspjeli, da se osnovni ustavni zakoni izgrade na temelju 
vjerske slobode. Napredak političkog katolicizma u poje- 
dinim saborima dade povod obrazovanju Katoličke frakcije 
u pruskom saboru 1852 pod vodstvom A. i P. Reichensper- 
gera, koja se 1860 prozva c-om. Prava stranka obrazovana 
je 1870 pod vodstvom Windshorsta i nastupa na pruskim 
izborima 1870, te na izborima Reicha 1871. Njezin se pro- 
gram odnosio na čuvanje ustavnih prava crkve, zaštitu po- 
rodice i vjerskih škola, izgradnju crkvene autonomije, iz- 
glađivanje društvenih napetosti. Težnja k crkvenoj neza- 
visnosti dovela je c. u opreku s Bismarckovom politikom 
(Kulturkampf). C. je bio najjača politička stranka u Nje- 
mačkoj 1881—87 i 1890—1906. Nakon Bismarckova pada 
1890 zadrži svoj dotadašnji politički pravac i povede 
odlučnu borbu protiv pruskoga školskog zakonodavstva. G. 
1893 zaprijeti stranci opasnost rascjepa, ali to spriječi novi 
vođa E. Lieber; preko njega c. je uspješno sudjelovao kod 
izradbe društvovnog osiguranja, zakona za zaštitu radnika, 
građanskog zakonika, poboljšanja državnih financija i po- 
ljoprivredne i veleobrtne zaštitne politike. Ostali njegovi 
vođe bijahu Roeren, Hertling, Spahn i Gróber. Državni 
kancelar Bethmann-Hollweg privuče c. na suradnju time, 
što je sklopio neku vrst koalicije s konzervativcima; odatle 
se razvila oštra borba liberalnih i socijalističkih stranaka 
protiv katolicizma i c-a. Značenje c-a za političku suradnju 
bijaše uvijek veliko, što se najbolje vidjelo 1912 i 1913, kad 
su vladini prijedlozi o vojsci i mornarici dobili pretežnu 
većinu. Za rata 1914—18 pojedine osobe iz c-a jako se 
istaknuše u političkom životu; Fehrenbach i Erzberger 
imali su velik utjecaj na njemačku vladu. G. 1917 vođa c-a 
grof Hertling naslijedi Michaelisa na mjestu državnog kan- 
celara; to je bilo u doba vrlo teških političkih i osobnih 
prilika. Kad je 1918 odstupio, vodstvo državnih poslova 
preuze prvi parlamentarni kabinet u Njemačkoj s princom 
Maxom Badenskim na čelu. Poslije 1918 bavarski katolici, 
pod nazivom Bayerische Volkspartei, postadoše nezavisni- 
ma, premda zadržaše suradnju s c-om. Nakon 1919 c. je 
imao svoje predstavnike u svim kabinetima Reicha i Pru- 
ske, a dao je i četiri kancelara: Fehrenbacha, Wirtha, 
Marxa i Briininga. 

LIT.: K. Bachem, Vorgeschichte, Geschichte und Politik der Deutschen 
Zentrumpartei, Köln 1927—32; L. Bergstrásser, Der politische Katholi- 
zismus. Dokumente seiner Entwicklung, München 1921—23; W. Han- 
kamer, Das Zentrum, die politische Vertretung des katholischen Volks- 
teils, Essen 1927; M. H. Meyer, Die Weltanschauung des Zentrums in 
ihren Grundlinien, München 1919; A. Róder, Der Weg des Zentrums, 
Berlin 1925; G. Schreiber, Grundfragen der Zentrumspolitik, Berlin 
1924. IN. 

CENTUMVIRI (lat. centum »sto«, viri »muZevi«) sači- 
njavali su u Rimu sudište od 105 ljudi (po tri iz svakoga 

od 35 tribusa), kako se čini, počevši od g. 149 pr. Kr. U 
carsko su doba c. ždrijebani, a bilo ih je u Trajanovo 
vrijeme barem 180. Nisu redovno sudili kao cjelina, nego 
kao manje tijelo, koje je za poseban slučaj sačinjavalo 
manje sudbeno vijeće (consilium). Kvintilijan (Inst., XII, 
5, 6) i Plinije (Ep. VI, 33, 3) spominju četiri takva sudišta. 
Mjesto suđenja bilo je u doba republike Forum Romanum, 
a u carsko Basilica lulia; predsjedali su bivši kvestori 
(quaestorii, od Augusta decemviri stlitibus iudicandis i 
t. zv. praetor hastarius. Sudiste sudi samo u odredenim 
posebničkim stvarima, na pr. u stvari baštine, prava gospo- 
dara nad robom, osobne slobode, vlasništva neke stvari 
uopće, obiteljskih odnošaja, patronata, a od Augusta dalje 
u pravilu sudi još samo u nasljednopravnim sporovima, te 
se baš pred njim razvio pojam nužnog nasljednog dijela. 
Ustanove nestaje u polovici 3. st., vjerojatno iza smrti 
Aleksandra Severa (235 pos. Kr.). — C. su postojali i kao 
gradska vijeća u pokrajinskim gradovima (municipia). 1 

LIT.: M. Wlassak, Centumviri, РМК, IIL, Stuttgart 1899; Martin, 
Le tribunal des c., Pariz 1904. V. P-k. 

CENTURIJA (lat. centuria »satnija, stotnija«), znači 
prvotno odio od 100 (centum) ljudi, a zatim: à 

1. jedinice, na koje je, prema predaji, rimski narod podi- 
jelio kralj Servije Tulije. On je prema imovini podijelio 
narod na 5 razreda (classes), a ove opet na centurije. Svrha 
je toj podjeli bila dvostruka: vojnička i politička. Trebalo 
je odrediti, gdje i kako ima svaki građanin izvršivati svoju 
vojničku dužnost, i isto tako stvoriti izborna tijela za gla- 
sovanje na narodnim skupštinama. U centurije su se brojili 
samo muškarci od 17. do 60. godine, i to tako, da su u 
svakom razredu jednu polovicu centurija tvorili mlađi 
(iuniores, od 17. do 45. godine), a drugu stariji (seniores, 
od 46. do 60. godine). U I. razred svrstavani su oni građani, 
koji su imali 100.000 asa (prema Pliniju 120.000, a prema 
Geliju 125.000); u II. razred oni, koji su imali 75.000 asa; 
u III. razred oni, koji su imali 50.000 asa; u IV. razred oni, 
koji su imali 25.000 asa; u V. razred oni, koji su imali 
11.000 asa (prema Dioniziju 12.500, prema Polibiju 4.000). 

Broj centurija iznosio je u I. razr. 80 i k tomu još 2 
centurije tesara (fabri, i to tignarii i aerarii), u II. razr. 20, 
u III. razr. 20, u IV. razr. 20, u V. razr. 30. К tomu su 
pridolazile još 2 centurije svirača (liticines ili tibicines i 
cornicines), a jednu su centuriju sastavljali oni, koji su 
imali manje od 11.000 asa. Osim toga je bilo 18 centurija 
vitezova (equites). Prema tomu bio je broj centurija 193. 

Ovako na centurije podijeljeni narod skupljao se je i 
glasovao u najsvečanijim narodnim skupštinama, koje su 
se zvale centurijatskima, comitia centuriata (— Comitia, 
gdje se nalaze zabilježene dalje reforme centurijatskog 
sistema). 

2. Odio od 100 ljudi, a to je najniža jedinica rimskog 
pješaštva. Njima su zapovijedali centurioni (v.). Legija je 
imala 60 centurija. 

3. Mjera za površinu tla. C. je zapremala površinu od 
100 heredija, 1 heredij (heredium) iznosio je 5046,7 та; 
prema tomu iznosila je 1 centurija 504.668 m?. Ta površina 
nije dakako u svim mjestima bila jednako velika. ZD. 


CENTURION (lat. centurio) odgovara današnjem sat- 
niku, stotniku, kapetanu. Imenovali su ih vojnički tribuni. 
Rimska je legija imala 10 kohorta, 30 manipula, 60 centu- 
rija. Po 2 centurije sačinjavale su 1 manipul. Zapovjednik 
1. centurije u manipulu zvao se centurio prior, a zapo- 
vjednik 2. centurije c. posterior. Po vrsti oružja dijelila se 
legija na 3 odjela: hastati, principes i triarii. U svakoj ko- 
horti bio je po 1 manipul h., p. i t. Po rangu bili su najviši 
triarii (obično zvani pili), a najniži hastati. 

Centurioni su, dakle, u legiji napredovali ovako: Počeo 
je kao zapovjednik druge centurije hastata desete kohorte 
(decimus hastatus posterior), pošto je kao posterior prošao 
(preskočivši obično više mjesta) kroz sve manipule hastata, 
postao je zapovjednik 2. centurije hastata 10. kohorte (pri- 
mus hastatus posterior). Zatim je isto tako prošao 10 mje- 
sta, što su ih imali principes posteriores, pa 10 mjesta, što 
Su ih imali pili priores. Istom tada je došao do zapovje- 
dništva nad 1. centurijom hastata 10. kohorte. Ti zapovje- 
dnici prvih centurija u manipulu bili su ujedno zapovjednici 
manipula. Pošto je tako bio prior i kod hastata i kod 
principa, postao je kao prior triarija ujedno zapovjednik 
kohorte (to su bili primi ordines). Njih su pozivali u ratno 
vijeće. Centurioni su nakon obavljene službe dobivali 
bogate mirovine u obliku posjeda, a često puta su bili 





CENTUMVIRI — CEPELIĆ 


dignuti u viteški stalež. Znak je centuriona bio štap od 
vinove loze (vitis). ЛЖ 

CENUROZA (coenurosis »vrtičavost, vrtoglavost«) je 
kronična bolest preživača, naročito ovaca, vrlo rijetko 
konja, uzrokovana ikrom (Coenurus cerebralis) pasje tra- 
kavice Polyceps (Multiceps) multiceps (Taenia coenurus). 
Ikra (brvak) se za vrijeme razvoja i u izrasloj formi nalazi 
u možđanom tkivu. Oblik je možđane ikre mjehurast i 
doseže veličinu lješnika, pa i više. U mozgu jedne ovce 
mogu biti 1—2 ovakva mjehura, ali izuzetno i više (do 30). 
Ikrice za vrijeme traženja povoljnog mjesta u mozgu buše 
kanale i uzrokuju upalu u okolini, a kasnije, kad se razviju 
u potpuni oblik, pritištu na možđano tkivo i uništavaju ga. 
Otuda i nastaju simptomi oboljenja, koji odaju bolesno 
stanje u mozgu. Životinja se zarazi travom uprljanom 
pasjim izmetinama ili uprljanom vodom. Dva su stadija 
bolesti: jedan u vrijeme putovanja ikre po mozgu, a 
drugi u vrijeme, kad je mjehur izrastao. Prvi se stadij 
javlja dvije nedjelje iza zaraze, ali ne kod svih zaraženih, 
nego samo kod nekih ovaca. Ovce se odvajaju od stada, 
gibanje im je nespretno i oteščano, ne pasu, opaža se 
depresija u jačem stupnju, nemirnoga su i divljeg pogleda, 
javlja se strabizam, osjetljivost lubanje, slinjenje, škripanje 
zubi, bezglavo trčanje naokolo. Jedan dio ih ugine, 3—6 
mjeseci kasnije nastupa drugi stadij bolesti sa znakovima: 
povremeno gubljenje svijesti, naročito upadljivo gibanje u 
krugu sa zakrenutom glavom, upiranje glave o zid, grčevi. 
Ti su simptomi posljedica pritiska mjehura na mozak. Na 
lubanji se mogu opipati osjetljiva i mekša mjesta, gdje je 
došlo do stanjenja kosti od pritiska mjehura. Ovaj stadij 
traje 2—6 tjedana. Liječenje se sastoji u prvom stadiju 
bolesti u polijevanju glave hladnom vodom ili u stavljanju 
hladnih obloga na glavu, a u drugom se stadiju radi trepą- 
nacija, t. j. buši se kost, a mjehur se odstranjuje iz mozga. 
Mnogo je važnije sprečavanje te bolesti. Mozak se ugi- 
nulih ili zaklanih vrtičavih ovaca uništava, da ga ne bi 
pojeli psi. Trakavičavi se psi liječe od trakavica. 


LIT.: Hutyra-Marek-Manninger, Spez. Patholog. u. Therap. d. Haus- 
tiere, II. knj., 1938. B. O. 


CENZOR — Rimski ustav. 

CENZORIN (Censorinus), rimski gramatik, napisao je 
izgubljenu knjigu o naglascima (De accentibus) i spis 
De die natali, posvećen g. 238 pos. Kr. Kvintu Cereliju o 
njegovu rođendanu. Taj je Kvint Cerelije bio veoma bogat 
i učen te k tomu još i dobar govornik. U spisu se raspra- 
vlja o različitim pitanjima, koja se više ili manje odnose 
na rođendan. Jasno se u njemu razlikuju dva dijela: u 
prvom se raspravlja o postajanju čovjeka i o njegovu Zi- 
votu, uz jedan ekskurz o glazbi, drugi govori o vremenu i 
o diobi vremena. Z.D. 

CENZURA — Tisak. 

CEPARI, Virgilio, * Panicale (kod Perugie) 1564, tal. 
isusovac (od 1582), hagiografski pisac. Najviše mu je izišao 
na glas životopis sv. Alojzija Gonzage (tal., Rim 1606), koji 
je doživio mnogo izdanja i preveden je na različite jezike. 
Hrvatski prijevod od Josipa Langa, kasnijeg biskupa, pri- 
godom 300-godišnjice smrti sv. Alojzija, tiskan je 1891 u 
Zagrebu tri puta u golemoj nakladi, a o 200-godišnjici sve- 
čeve kanonizacije četvrti put (Zagreb 1926). 


LIT.: Sommervogel, Bibliotheque, II., 1891; Puntigam-Vanino, Petar 
Barbarić 1874—1897, Zagreb 1936. M. V. 


CEPELIC, 1. Iso, ж Moslavina (kod Donjega Miholjca) 4. 
IV. 1880, pisac. Gimnaziju je učio u Osijeku, a u Beču naj- 
prije filozofiju (slavistiku i ro- 
manistiku), zatim pravo, i do- 
vršio ga u Zagrebu. Odvjetnik 
u Osijeku. Izdao dvije knjige 
lovačkih pripovijesti: Malo ša- 
le — malo zbilje (Zagreb 1936), 
Glasi i poglasja iz lovova (Osi- 
jek 1940). Piše u lovačkim li- 
stovima. A. B-c. 

2. Milko, * Vuka 21. IX. 
1853, + Đakovo 26. III. 1920, 
etnograf i književnik. Gimna- 
ziju svršio u Osijeku, a bogo- 
sloviju u sjemeništu u Đakovu. 
Bio je kapelan u Osijeku do 
1878, biskupski ceremonijar u 
Đakovu do 1882, tajnik bisku- 
pa J. J. Strossmayera do 1894, 
župnik i dekan do 1910, a do 
smrti kanonik u Đakovu. Pa- 

pinskim komornikom imenovan je 1888, a 1901 apostolskim 
protonotarom. Uza savjesno vršenje svećeničkog zvanja 
počeo je već zarana proučavati narodni život, a napose 
seljačko tekstilno rukotvorstvo, pa je u poznavanju ovoga 
bio najbolji strukovnjak u Hrvatskoj. Svjedok su tome 
njegovi znalački pisani prikazi toga rada kao i krasna 
zbirka tkiva i veziva, što ju je uzorno opisanu ostavio 
Hrvatskom narodnom etnografskom muzeju u Zagrebu. 
Napose se bavio praktički starinskim narodnim bojenjem 
vune za ćilime te primjenom narodnih šara u ćilimarstvu, 
kod ukrašavanja crkvenog ruha i građanskog pokućstva. 
Za pridizanje hrvatske narodne svijesti u Slavoniji, napose 
u Osijeku, stekao je veliku zaslugu pokrenuvši (zajedno 
s D. Neumanom) g. 1902 prvi osječki dnevnik »Narodna 
obrana«. Klub hrvatskih književnika i umjetnika u Osijeku 
podigao mu je spomenploču na rodnoj kući. 

BIBL.: Prikaz o narodnom tkivu i vezivu, naročito o ćilimima u 
djelu: J. Ibler, Jubilarna izložba Hrv.-slav. gospodarskog društva u 
Zagrebu, 1891; Narodno tkivo i vezivo (Spomen cvieće Matice Hrvat- 
ske, 1909); Sijmo opet lan i konoplju, Osijek 1917; Spasavajmo narodno 
naše tkivo i vezivo (Posebni otisak iz almanaha »Jeka od Osijeka«, 
izdanje Kluba hrv. književnika u Osijeku 1918); Hrvatske narodne 
pjesme (junačke), Đakovo 1903; Josip Juraj Strossmayer, Monografija, 
Zagreb 1900—04. els 

CEPHALASPIS (grč. xepalij »glava«, dorts »štit«), prva 
riba (oklopnjača) uopće. Štit glave velik, polukružan, na 
stražnjem dijelu produžen u šiljak. Parnih peraja nema. 
Prvi fosilni ostatak nađen u g. siluru-devonu. E S; 

CEPHALOPHORA, sinonim za Gastropoda — Puževi. 

CEPHALOPODA — Glavonošci. 

CEPHALOZIA — Jetrenjarke lisnate. 

CEPHENOMYIA STIMULATOR, srneći štrk (> štr- 
kovi), kukac, dvokrilac. Njegova ženka napada i kod nas 
divljač i uštrcava joj u nozdrve svoje sitne ličinke, koje 
se uvuku u ždrijelo i u njegovu okolinu. Tu se prikvače 
za sluznicu i žive kao nametnici; rastu, presvlače se i, kada 
narastu do 4 cm, izlaze opet istim putem kroz nozdrve i 
u zemlji se zakukulje. Tim ždrijelnim grčicama zaražena 
srna kašlje, kiše i hrče, ne jede i omršavi, a na zaraženim 
mjestima pojavi se upala i gnojenje. Ako je mnogo tih 
nametnika, začepe još i disala, i srna se zaguši. (Vidi: 
Lovačko-ribarski vjesnik, Zagreb 1940). K. B. 

CEPIN — Planinarstvo. 

-CER — Hrast. 

CER, Ce, at. teZ. 140,13, redni broj 58; kovina rijetkih 
zemalja (v.); otkrili su ga istovremeno Hisinger, Berzelius i 
Klaproth 1803 g. U prirodi se nalazi u zajednici s ostalim 
kovinama rijetkih zemalja, naročito u zajednici s vrlo slič- 
nim drugim kovinama, t. zv. ceritove skupine, t. j. lantanom 
(La), praseodimom (Pr), neodimom (Nd) i samarijem (Sm). 
Kovina se može dobiti iz klorida redukcijom s natrijem ili 
elektrolizom. C. je kovina po izgledu slična željezu, sp. tež. 
7,04, kovka, tvrdoće između kositera i cinka, tališta 623°. 
Grijan na uzduhu zapali se, vruća ga voda rastvara, u kise- 
linama se lako topi uz razvijanje vodika. U spojevima je 
trovaljan i četverovaljan (cero- i ceri-spojevi). Cero-spojevi 
su bezbojni i stalni, ceri-spojevi su žute do crvene boje i 
manje stalni: lako se reduciraju i hidroliziraju. Cerijeve 
su soli otrovne, upotrebljavaju se u medicini i u organskoj 
kemiji; mrežice za Auerovo svijetlo sadržavaju 1% CeO» 
uz torijev oksid. 

Čisti kovinski cer nema tehničke važnosti, već samo t. zv. 
tehnički cer-metal, cerit-metal ili sirovi cer (Cermischme- 
tall), t. j. smjesa od prosječno 45—50% Ce, 39—46"/o dru- 
gih kovina ceritne skupine, 2—4% kovina rijetkih zemalja 
itrijeve skupine te 7% željeza, silicija i drugih nečistoća. 
Svojim fizikalnim svojstvima vrlo je sličan čistom ceru 
Budući da se upaljuje kod niske temperature (150% u čistom 
kisiku), cerit-metal, kao i čisti cer, jako iskri, kad se kreše 
kremenom, čeličnom četkom, turpijom, nožem ili brusom 
(osobito na plohama prevučenim oksidnim slojem), pa se 
stoga u slitini sa željezom ili cinkom upotrebljava za 
pravljenje kamenca za zapaljivače. 

LIT.: F. Hanaman, Uber Cer-Legierungen, Leipzig 1915. КР; 

Cer kao elemenat rijetkih zemalja sudjeluje pri sastavu 
Zemljine kore sa 10-? do 10-1%%. Minerali njegovi postaju 
u dubinama Zemlje, gdje vlada visoka temperatura i ve- 
liki pritisak. U područjima biosfere ti su minerali neposto- 
jani. Pripadaju nešto fluoridima, nešto karbonatima, fosfa- 
tima, niobatima, silikatima, cirkonosilikatima i alumosili- 
katima, tako da je povijest cerskoga atoma vezana za po- 
vijest atoma fluorova, ugljikova, fosforova, niobijeva, sili- 
cijeva, aluminijeva i cirkonijeva. Kako se u cerskim mine- 


ralima nalaze obično elementi rijetkih zemalja, ulaze oni 
u geokemijski ciklus cera. Zato ćemo ih naći u njihovu 
društvu. Isto se tako nalaze u cerskim mineralima vrlo 
često uran i tor, pa mu je povijest vezana i za povijest 
tih dvaju elemenata. Ime po planetu Cereri. sole 

CER, planina između Mačve i župe Jadra, kod gradića 
Loznice. Ograničen je dolinom Lešnice na Z i J, izvo- 
rišnim čelenkama Velike Cernice i Dobrave na L a na S 
postepeno prelazi u ravnicu Mačve. C. je granitna gro- 
mada, s kristalima berila, gorskog kristala i rutila, a oko 
nje su metamorini škriljavci, najviše gnajs. Vijenac С. 
pruža se u lučnom obliku, a najviši vrhovi su Kumovac 
(602 m), Cer (687 m), kota 652 m. Na C. izviru mnogo- 
brojne rječice, Које otječu prema Savi i Drini. Р. V-ć. 

U području Cera bila se od 16. do 20. VIII. 1914 velika 
bitka (nazvana bitka na Ceru ili na Jadru), u kojoj je sa 
svake strane sudjelovalo do 200.000 ljudi. Svršila je po- 
razom i povlačenjem austro-ugarskih četa, koje su pod 
generalom Potiorekom provalile bile u Srbiju preko Drine 
i Save, uz gubitak od 30.000 na mrtvima i ranjenima, a 
Srbi su izgubili oko 15.000 ljudi. 

CERAM (Serang), najveći otok u otočju Molluka, 350 
km dug sa 17.660 km? površine, pripada pod rezidenciju u 
Amboini. Većim dijelom od vulkanskoga kamenja, и sre- 
dini je kristaliničan, najviši mu je vrh Nusaheli (3200 m). 
Otok je prekriven tropskom šumom. Tu raste drvo, koje 
se engleski zove »ironwood«, t. j. drvo kao gvožđe, i drugo 
dragocjeno drveće. Fauna je posve australska (tobolčari, 
kljunaši). Od biljnoga svijeta znatni su za izvoz riža, 
kukuruz, sladorna trska, duhan, kokos, sago, kopra i druge 
mirodije. Stanovnici (80.000) su Malajci, miješani s Papu- 
ancima, a bave se lovom i ribarstvom. 

CERAMBYCIDAE, kukci, kornjaši dugoticalci (Longi- 
cornia) — Strizibube. 

CERARGIRIT — Kerargirit. 

CERATITES (grč. x£o«s »rog«), vrsta amonita. Kućica 
spiralno zavinuta, pločasta oblika. Sa strane imade radi- 
jalna rebra, koja kod nekih vrsta odebljaju u obliku go- 
molja. Sedla su zaobljena, a lobi su ponešto nazubljeni. 
Javlja se već u permu, maksimalno razvijen u trijasu. U 
našim krajevima poznat iz sred. trijasa na Gregurić-brijegu 
(podrod Halilucites zagoriensis n. sp., Hal. cf. rusticus), 
kod Velike Popine — Lika (podrod Popinites i dr.), te u 
buloškim slojevima kraj Sarajeva (sa С. frinodosus, C. 
elegans i t. d.). FS 

CERATIUM — Alge, bičarice. 

CERATODON, biljni rod busenastih, 2—10 em visokih, 
uspravnih mahova, por. Difrichaceae s produženim listi- 
cima i slabo nagnutim tobolcem, koji ima dvokrake zupce 
peristoma. Kozmopolitska vrsta C. purpureus (L.) Brid. ra- 
ste po najrazličitijim staništima i odlikuje se malenim 
roščićem na dnu tobolca, koji se razabire već prostim 
okom. Istoj por. pripadaju i kod nas rašireni rodovi Ditri- 
chum i Distichium. Od mnogih vrsta prvoga roda izgrađuje 
D. flexicaule (Schl. Hamp. na vapnenoj podlozi do 10 cm 
visoke, zelenkasto modre busene. Na istoj podlozi stvara 
u planinskim krajevima slične busene raširena vrsta drugog 
roda Distichium capillaceum (Sw.) Br. eur., koja se lako 
razlikuje po dvorednim listićima. L H. 

CERATODUS — Dvodihalica. 

CERATOSAURUS — Dinosaurus. 

CERATOZAMIA — Cikadeje. 

CERBER (gré. Xć08e00s), u grčkoj mitologiji pas, koji 
Cuva ulaz u podzemni svijet. On je sin Tifona i Ehidne. 
Prema ljudima, koji dolaze u Had, vrlo je prijazan i po- 
zdravlja ih mašući repom, ali van ne pušta nikoga. Po 
priči bio je jedan od zadataka, što ih je Heraklo dobio 
od Euristeja, i taj, da donese na gornji svijet C-a. To mu je 
pošlo za rukom, on je C-a iznio na gornji svijet, pokazao 
ga Euristeju i nato ga opet odveo u Had. C. ima sad jednu, 
sad dvije, a ponajviše tri glave. Stara umjetnost nema za nj 
neki određeni oblik. = 10; 

CERDA, Juan de la, * Toledo 1558, + Madrid 25. III. 
1643, španj. isusovac (od 1574), filolog, profesor govorništva 
i pjesništva u Murciji, Oropesi i Madridu. Dotjerao je i na- 
novo izdao glasoviti Calepinov latinski rječnik s riječima 
7 jezika (hebr., grčki, franc., tal., španj., engl., njem.). Nje- 
govu lat. gramatiku De institutione grammatica libri guin- 
gue (1613) morale su po kraljevu nalogu upotrebljavati sve 
javne škole u Spanjolskoj. Cerda se naslanjao na lat. gra- 
matike Sancheza i A. de Nebrixa, ali ih je daleko nadišao. 

LIT.: Sommervogel, Bibliotheque, II., 1891; L. Koch, Jesuiten-Lexikon, 
Paderborn 1934. M. V. 


CEREALIJE —- Zitarice. 

CEREBOS SOL, kamena sol izmiješana sa 20% brašna 
od celera ili također s nešto kalcijskoga fosfata i magne- 
zijskog sulfata. Naročito se upotrebljava u Engleskoj u 
kućanstvu kao stolna sol. ET: 

CEREBROSPINALNI SISTEM — Živčani sustav. 

CEREMONIJAL obuhvata običaje i oblike, u kojima 
se kreće svečani dio dvorskoga, državnoga i međunaro- 
dnoga života. Dvorski c. evropskih država došao je s istoka 
preko Bizanta, a svoj je današnji oblik dobio u Burgundiji, 
iz Које je preko Karla V. došao u Španjolsku. Као špa- 
njolski c. preuzet je na austrijskom i na mnogim drugim 
manjim dvorovima, a preko kraljica španjolske krvi imao 
je odlučan utjecaj i na francuski dvorski c. Iz dvorskog c. 
razvio se i državni c. uopće, a napose u onim državama, u 
kojima je napušten monarhijski oblik vladavine. 

U međunarodnom životu je svojedobno c. (> protokol) 
davao povoda beskrajnim trzavicama, dok nije na bečkom 
kongresu postavljeno načelo o ceremonijalnoj ravnopra- 
vnosti suverenih država. Iako je i iza toga u nekim poje- 
dinostima sačuvana neka prednost za velevlasti i neke 
druge države (odašiljanje poklisara), uklonjena su pitanja 
c-a iz reda onih pitanja, koja su mogla izazvati sukobe u 
međunarodnom životu. — Posljednjih se desetljeća nasto- 
jao pojednostaviti c., ali razvoj nije bio svagdje jednak. 
Ondje, gdje je ceremonijal razvijen osebujno, kao u Engle- 
skoj ili na papinskom dvoru, održao se u nepromijenjenom 
obliku, a ondje, gdje je bio uveden putem dinastije, kao 
u Srednjoj Evropi, i gdje prema tomu nije imao duboka 
korijena, proživio je dublje promjene. M. P-a. 

CEREMONIJE u liturgiji vidljive su i osjetne kretnje 
i čini, koji prate i kanda zaodijevaju liturgiju ljepotom, 
dostojanstvom i simbolikom. C. ne sačinjavaju samu bit 
bogoštovlja. One su nebitne i promjenljive, ali potpuno od- 
govaraju ljudskoj prirodi, koja nije samo duhovna, nego i 
tjelesna, pa duhovno i božansko izražava osjetnim obli- 
cima. Zato je Isus na pr. kod posljednje večere uzdigao 
oči k nebu, blagoslovio kruh, prao noge učenicima i t. d.; 
zato se i Crkva u svom bogoslužju služi c-ama, te upotre- 
bljava mističke blagoslove, svijeće, tamjanov kad i različite 
simbole, da naglasi veličajnost svete žrtve i drugih svetih 
tajna i da ovim vidljivim znakovima vjere i pobožnosti 
pobudi vjernike na razmatranje velikih otajstava, što ih 
krije kršćanska liturgija. Nema religije bez bogoštovlja, a 
bogoštovlje je među ljudima nemoguće bez c. Kakva je 
religija, takve su i c., koje prate njezino bogoštovlje. C., 
koje prate katoličko bogoslužje, određene su u službenim 
liturgijskim knjigama, osobito u Rimskom  Misalu, Rim- 
skom Pontifikalu, zatim u Caeremoniale Episcoporum i 
Caeremoniale Romanum. Caeremoniale Episcoporum je 
knjiga, koja sadrZava propise o pontifikalnim (biskupskim) 
funkcijama. Prvi put ju je izdao papa Klement VIII. 1600; 
današnje je službeno izdanje izišlo auktoritetom Leona 
XIII. 1886. Caeremoniale Romanum ili Caeremoniale Cappel- 
lae Pontificiae sadržava propise o ceremonijama kod pa- 
pinskih funkcija; knjiga je na temelju prakse tiskana prvi 
put 1516. 

Sacra Rituum Congregatio, osnovana konstitucijom »Im- 
mensa aeterni« Siksta V. 22. I. 1587 »ab incarnatione D. N. 
I. C.« (po našem računu je to godina 1588), ima da prema 
can. 253. crkvenog zakonika razmotri i određuje sve, što 
se odnosi na obrede i c. zapadne Crkve. Briga za c. u isto- 
čnoj sjedinjenoj Crkvi bila je povjerena kongregaciji De 
propaganda fide, kojoj je Pio IX. 1862 dodao posebno 
odjeljenje za obrede istočne crkve. Motuproprijem »Dei 
providentis« od 1. V. 1917 osnovana je posebna kongrega- 
cija Pro Ecclesia orientali, te je ovo odjeljenje u Propa- 
gandi prestalo, a prema can. 257. $ 1. crkvenog zakonika 
kongregacija za istočnu Crkvu rješava sva pitanja, koja se 
odnose na obrede i c. u istočnoj sjedinjenoj Crkvi. 

LIT.: Za c. zapadne Crkve isp. Stjepan Gjanić, Priručnik za vrše- 
nje službe Božje po propisima rimskog obreda, Zagreb 1919. O rimskim 
kongregacijama, koje vrše nadzor nad obavljanjem c. u bogoslužju, kao 
i o liturgijskim knjigama, koje propisuju različite c., isp. D. Kniewald, 
Liturgika, Zagreb 1937. Dobar pregled obrednih običaja i c. prema 
starom zagrebačkom obredu, kako se ovaj vršio u prvoj polovici 18. st. 
u zagrebačkoj stolnoj crkvi, daje rukopis u arkivu Hrvatske Akade- 
mije u Zagrebu (П. а. 21) pod naslovom: Brevis notitia Caeremoniarum 


et plurium Rubricarum secundum quam juxta Ritum Chori Cathedralis 
Ecclesiae Zagrabiensis Officium et Missa ordinari debet. D. K-d. 


CERERA (lat. Ceres), rimska božica. To ime u rimskoj 
mitologiji označuje dva božanstva: jedno je prastara rimska 

božica plodnosti raslinstva, a drugo je Demetra (v.), koju 
su Rimljani primili od Grka. Samo je ime u vezi s glago- 
lima creare »stvarati« i crescere »rasti«. Od te rimske bo- 
žice ostala je svetkovina Cerialia (19. travnja), pa flamen 
Cerialis, koji je postojao još u carsko doba, i još neki ne- 
taknuti vjerski obredi. Njena svetkovina Cerialia bila je 
usko povezana sa svetkovinom Majke Zemlje (Tellus ma- 
ter), božice oranica, koja se svetkovala 15. IV. pod ime- 
nom Fordicidia = žrtva bređih krava. Ta se Cerera poslije 
posve stopila u jedno božanstvo s grčkom Demetrom. 
Svetkovina Cerialia svetkovala se još u carsko doba. Igre 
prigodom te svečanosti priređivali su plebejski edili. Sva- 
kako je zanimljiv zadnji dan igara u cirkusu, kad su pu- 
stili, da po cirkusu bježe lisice, kojima su za repove pri- 
vezali goruće zublje (Ovid. Fast. IV., 681 i d.). Tu je lisica 
bila simbol sunčanog žara, koji pali usjeve. Z.D. 

CERES, prvi planetoid, koji je nađen, i najveći među 
planetoidima (promjer oko 770 km). Otkrio ga je 1801 
Piazzi, zatim je izgubljen iz vida, ali je slijedeće godine 
ponovno nađen na osnovi izračunate putanje. J. L-k. 

CERETELI, 1. Akakij, * 1840, + 1915, čuveni gruzinski 
pjesnik. Kao novinar zagovarao je pred gruzinskim plem- 
stvom reforme Aleksandra II. Popularizirao je narodno 
pjesništvo, pisao psihološke pripovijetke Tri vrste ljubavi. 
Osnovao je gruzinsko kazalište. Naročito je omilio zbog 
svojih elegija. Neke su prevedene na ruski, francuski i nje- 
mački jezik. Djela ( u 2 sv.) izd. 1893. VOR. 

2. Iraklij G., Ж 1882, ruski političar (»menjševik«) i 
publicist. Kao istaknuti élan »menjševičkog« krila ruske 
socijalno-demokratske stranke surađivao je u t. zv. pri- 
vremenoj vladi A. Kerenskoga (1917), a kasnije, nakon 
listopada 1917, emigrirao je iz Rusije. J.B. 

CERETTI, Pietro, * Intra 1823, + Intra 1884, talijanski 
mislilac, izgrađuje pod utjecajem Hegelovim vlastiti »kon- 
templativni« sistem. 

Glavna djela: Saggio circa la ragione logica di tutte le 
cose, Turin 1888—1905; Sinossi dell' enciclopedia specula- 
tiva, Turin 1890. 

LIT.: G. Gentile, Origini della filosofia contemporanea in Italia, 
IIL, 2., Messina 1923. A. B-a. 

CEREUS — Kakteje. 

CEREZIN (lat. cera »vosak«), vosak prireden od organo- 
genoga minerala ozokerita. Po kemijskom je sastavu smjesa 
čvrstih parafina. Bezbojan je ili žut, tali se kod 60"—85? C. 
Svojim izgledom i fizičkim osobinama jednak je pčelinjem 
vosku, pa ga kao jeftiniji materijal zamjenjuje u općoj 
upotrebi. Najveći dio ozokerita (70—75%) upotrebljava se 
baš za prerađivanje u cerezin. C. se mnogo upotrebljava 
za priređivanje umjetnoga saća. Tada mu dodaju malo 
péelinjega voska, da dobije njegov miris. Od c. priređuju 
svijeće, voštani papir, pečatni vosak, mazivo za podove, 
obuću i pokućstvo, služi kao sredstvo za impregniranje, 
kao vosak za modeliranje i dr. Mnogo se upotrebljava u 
galvanoplastici, u proizvodnji kabela, zatim u proizvodnji 
umjetnoga vazelina i t.d. RE. JE NEP: 

CERIĆ, selo u Srijemu, kotar vukovarski, 4 km na SI od 
Vinkovaca. Sjedište je općine, ima 910 stan. U selu je 
manja tvornica čarapa. Z. D-i. 

CERIĆI su mlađa i vrlo brojna plemićka porodica u Bo- 
sanskoj Krajini, koja se javlja po prvi put na osvitku 18. 
st. Članovi ove porodice bili su kapetani u kapetanijama 
novskoj, dubičkoj i kamengradskoj, odnosno majdanskoj. 
Potomci nekih Cerića u Bosanskom Novom zovu se danas 
Kapetanovići i Krličbegovići. H.K. 

CERIGNOLA, grad u talijanskoj pokrajini Foggia, na 
željezničkoj pruzi Foggia—Barletta u ravnici Apulije, sre- 
dište poljodjelstva dobro obrađene prostrane okolice, ima 
36.020 stan. Prošlost je grada burna od početka srednjega 
vijeka, a 28. travnja 1503 je najvažniji dan, kad su ovdje 
Španjolci pobijedili Francuze. A. M. S. 

CERINT —- Kerint. 

CERITHIUM, poput tornja slabo skulpturirana vrsta 
puža. Ušće zna biti i odebljalo s kratkim zavinutim ka- 
nalom. Imade ga u morskim, jezerskim i brakičnim sedi- 
mentima. Poznato je 1000 što fosilnih što živućih (400) 
oblika. Pojavljuju se od Jure do danas, osobito u tercijaru 
u sarmatskim naslagama, gdje stvaraju u Bečkoj kotlini 
t. Zv. ceritijske slojeve sa Cer. pictum. Kod nas dolazi u 
svim tercijarnim slojevima zastupan s mnogo vrsta. F. š. 

CERJE, dva sela jugozapadno od Varaždina, podno To- 
pličke gore: 

1. C. Nebojse u kotaru ivanečkom, ima 502 stanovnika. 
Nekoć je bilo posjed Vragovića, kasnije Matačića. 

2. C. Tužno, 5 km istočno od prvog, u kotaru varaždin- 
skom, ima 125 stanovnika. Vlastelinski dvor pripadao je 
nekoć Pethóovima. Ima želj. postaju na pruzi Varaždin— 
Golubovec, rudnik smeđeg ugljena (od 4000 kalorija) i 
parnu ciglanu. U selu je vrlo zanimljiva crkva sv. Antuna, 
kojoj je svetište zatvoreno koničnim nepravilnikom. Oltar 
je postavljen ispred svetišta i tvori pregradu od štuka, u 
kojoj je sa svake strane prolaz (v. prilog uz članak Barok 
u II. sv. HE). Štukom je ukrašena i crkvena lada, a prednji 
je dio jamačno kasnije dozidan, i tu je i zvonik uključen 
u crkvenu zgradu. 

LIT.: Đ. Szabo, Kroz Hrvatsko Zagorje, Zagreb 1939. 

CERKARIJE — Metilj. 

CERKNICA, trgovište i glavno naselje Cerkniškog polja. 
Leži u sjeveroistočnom kraju polja, na rijeci Cetini. Važno 
raskršće puteva: Ribnica—Rakek i Cerknica—Stari Trg. 

CERKNIŠCA, ponornica u Kranjskoj, izvire kod Šent 
Vida u visini od 840 m. Protiče kroz mjesto Cerknicu i 
poslije površinskog toka od 42,3 km ponire u Cerkniškom 
polju u visini od 548 m. Postoje mišljenja, prema kojima je 
ponornica Rak, jugozapadno od Rakeka, nastavak C-e. N. Z. 

CERKNIŠKO JEZERO, povremeno jezero u krškom 
polju, koje leži među najvišim kosama slovenskoga krša 
(Javornik 1268 m, Slivnica 1114 m). Najniži dijelovi polja 
imaju visinu oko 548 m. Za sušnih ljeta jezero sasvim 
presuši. Kad nastupe jesenje kiše, počnu u podnožju Javor- 
піка brojne jame izbacivati obilnu vodu. Najprije se 
vodom napuni plitko korito Stržena, koje odvodi vodu u 
sjeverozapadni kut, gdje ima najviše ponora. Kada pritje- 
canje bude jače od podzemnog otjecanja, stvara se jezero, 
koje se stalno izdiže, dok ne dospije do otvora ponora Ma- 
le i Velike Karlovice na sjeverozapadnom rubu polja. Na 
podnožju Javornika su osim izrazitih vrela i stalni ponori, 
a ima i estavela (Suhodolica, Vranja jama), koje vodu na- 
izmjence izbacuju i gutaju. Sva je naime gorska kosa 
Javornika i susjednoga Snežnika sastavljena od naslaga 
krednoga vapnenca, u kojem ima mnoštvo pećina, te se 
razina C. j. širi i po šupljem podzemlju sve do brane, koja 
ne propušta vodu, a tvori je eocenski fliš u porječju Pivke. 
Razina je jezera, kad otječe kroz Veliku Karlovicu, na 
visini od 553 m, a do iste se visine digne i voda u dvije 
duboke uvale blizu Pivke (Palčje i Petelinjsko jezerce). 
Da se cerkniško vodeno područje proteže tako daleko na 
Z, dokazuju i poplave, koje katkada izazivaju vrela ispod 
Javornika, iako u samom Cerkniškom polju nije pala ni 
kap kiše. Jezero je dakle u sredini vodenoga područja, 
koje je dugo preko 40, a široko preko 30 km. Kod najvišeg 
vodostaja poplavljeno je 25,14 km?, a iz vode vire Gorica 
i naseljeni Otok te poluotok Drvošec. U zimsko doba 
razina obično spadne, ali se opet popne, kad se počne 
topiti snijeg i nastupe proljetne kiše. Od 1895 do 1931 
došlo je do poplava 86 puta. Od toga je 27 puta jezero 
bez prekida postojalo do 30 dana, 16 puta 1—3 mjeseca, 
26 puta 3—6, 14 puta 6—12, a jedamput čak 519 dana (17 
mjeseci). Jezero prosječno traje tri četvrtine godine, što, 
dakako, ovisi o godišnjem rasporedu oborina i otvorenosti 
ponora. Čim nastupe sedmice bez kiše, počinju se jasno 
razabirati učinci otjecanja. Iz vode se pomoli kod sela 
Dolenje Jezero »ribarski kamen«, znak, da će jezero, ako 
se kiša ne ponovi, oteći za 5 sedmica. Jezero obiluje vo- 
denim pticama i ribama, a rake je 1909 zatrla kuga. Otje- 
canjem se površina smanjuje, i kada voda i riba ostanu 
samo u pojedinim udubinama, vrši se bogat lov mrežama, 

grabljama i rukama. Po osušenim »blatima« raste kisela 
trava i visok šaš; obrađena polja leže izvan poplavljivog 
područja. — Mnogi su pjesnici opjevali Cerkniško jezero 
i polje, a među njima i Torquato Tasso, slaveći ga kao 
mjesto, gdje se u jednoj godini na istoj jezerskoj površini 
može ribariti, loviti divljač i Zeti. 

LIT.: A. Gavazzi, Die Seen des Karstes, 1903; A. Löhnberg, Zur 
Hydrographie des Cerkniško polje, 1934; J. Rus, Slovenska zemlja, 1924; 
Ljubljanski zvon, 1925; Zbornik radova lll. kongresa slovenskih geo- 
grafa i etnografa, 1930. J. R. 

CERKOVSKI, Canko — Bakalov Canko. 

CERNA, selo u Srijemu, u kotaru vinkovačkom, 15 km 
na JZ od Vinkovaca, ima 2316 stan. Sjedište je općine i 
katoličke župe, koja se spominje 1624. Od sredovječnog 
grada, koji se spominje 1408, sačuvalo se nešto zidova. 
Ima željezničku postaju na pruzi Vinkovci—Županja i dva 
veleobrtna mlina. Z. D-i. 

Cerna sa svojom okolinom zauzima podruéje s jedne 
i s druge strane Bosuta oko donjega toka i ušéa potoka 
Bida. To je zemljište visokih greda s plodnim oranicama i 
s nižim tlom, koje i danas pokrivaju stare prostrane šume. 
C. se navodi u omeđivanju posjeda bosanske biskupije već 
1244. U to je vrijeme bila gradokmetsko naselje Vukovske 
župe, ali su u njenoj okolini postojali. već i samostalni 
plemićki posjedi, nastali na osnovi kraljevskih darovnica. 
Kasnije su C-u stekli Gorjanski, koji su se u 14. i 15. st. 
razvili u Vukovskoj župi u velike posjednike. Tu u su- 
sjedstvu oni su darovnicama dobili i Kostroman s babo- 
gredskom posavinom i velik dio Ivankova, te su držali u 
svojim rukama cijelo donje Pobiđe. Kada su u početku 
16. st. oni izumrli, C-u je stekao uvaženi plemić Franjo 
Zay, od kojega su je oteli Turci. Gorjanski su rano u njoj 
podigli tvrdi grad, kojemu su mjesto odabrali na visokoj 
gredi iznad sastavka Biđa i Bosuta, te je ta utvrda imala 
i riječni i visinski značaj. Grad se spominje već 1408, 
zajedno s kotarom, kojemu je bio upravno i vojničko sre- 
dište. Pod taj kotar spadala su sela: Bučje, Novakovci, 
Krašci, Zagrađe, Jakobovci, Popovci, Papražje, Sloboština, 
Brataševci i Borovo. Svima im znamo položaj, jer su osta- 
vila imena pojedinim hatarima. Njihova selišta sačinjavaju 
danas uglavnom područje mjesta C-e. 

Samostalni plemićki posjedi u okolini C-e bili su Prkovci, Rožd, 
Gradac i Gradište. Prkovci su imali i područno selo Šiškovce, a pod 
Gradac spadali su i Retkovci. Osim Rožda i Gradca sva ta sela i danas 
Postoje. Rožd je zauzimao zapadni dio današnjih Retkovaca i istočnu 
stranu Vođinaca. U njemu su bili posjednici od 13. do 14. st. glasoviti 
plemići Roždi. Selo Gradac nalazilo se između Prkovaca i Rožda, jugo- 
istočno od današnjih Vođinaca. Na cijelom tom zemljištu od 12. do 
16. st. postojale su tri crkvene župe: u Cerni, Gradcu i Roždu. Sve tri 
su pripadale osuvačkom arhiđakonatu, kojemu su činile skrajni jugo- 
istočni dio. U gustom naselju C. se dobro razvijala i oko 1500 postala 
je trgovačkoobrtničko mjesto, koje se nalazilo na vrlo prometnoj staroj 
cesti, što je vodila iz Usore preko Mihaljevačkoga broda preko Save 
uz Bosut na Vinkovce—Sv. Iliju i odonud na Vukovo. Prijelaz preko 
Save na tom važnom putu Gorjanski su zaštitili i posebnom utvrdom, 
koju su sagradili na t. zv. savskom otoku, što ga čine dva kraka izvora 
Bosutova. Prije uređenja Vukovske župe, u doba hrvatske župske po- 
strojbe od 7. do 11. st., taj je kraj štitila i vrlo jaka tvrđava na brdu 
kraj Bosuta, koje je gospodarilo cijelom bližom okolinom. Utvrda na 
tom položaju bila je samo dio velikoga tvrđavnoga vijenca, koji je za- 
hvaćao zemljište donjega Bida, susjednoga Bosuta, Berave i bližega 
dijela Save, a na kojem je bila uređena samostalna upravna jedinica. 
Naselje oko te tvrđave na brdu kraj Bosuta dobilo je kasnije, kada je 
ona napuštena, po njoj ime Gradište, kao što je i selo Gradac steklo 
Svoj naziv po staroj tvrđavi na visokoj obali potoka Bida kraj 
Prkovaca. 

Turci su stekli ovo područje u svojem napadu od 1536, kada su 
četvrti put osvajali zemljište između Save, Dunava i donje Drave. 
Tada su im se redom poispredavali tvrdi gradovi u Povučju, Pobiđu i 
susjednom dijelu Posavine, od Kostromana, Cerne i Poljane do Gra- 
diške, Cernika i Voćina. Zapravo u cijelom tom kraju i nije bilo prave 
borbe, te je stanovništvo prešlo u tursko gospodstvo gotovo bez gubi- 
taka. Tvrđavu u C-i upotrebljavali su Turci još nekoliko godina, dok 
nisu potpuno utvrdili svoju vlast i na tom zemljištu. Onda su oni u 
donjem Pobiđu i u susjednom Pobosuću ustrojili novu upravnu jedinicu 
sa središtem u Ivankovu, koja je odgovarala od prilike onoj hrvatskoj 
od 7. do 11. st. Pod nju je potpala i Cerna sa svojom okolinom. Od 
sela и tom kraju već u početku turskoga vladanja raselio se samo 
Gradac. Po popisu iz 1624 bile je u Cerni i njenoj okolini oko 1600 
katolika starosjedilaca, a koliko je starinačkoga naselja prešlo do toga 
vremena na muslimanstvo, živjelo je u kotarskom središtu Ivankovu, 
ili je u naseljavanju muslimana pošlo u dalje krajeve. Od tri stare 
katoličke župe na tom zemljištu pod Turcima je ostala djelovati samo 
ceranska, oko crkve sv. Mihajla. Nalazeći se na zgodnu položaju u 
gustu naselju ona je u to vrijeme u donjem Pobiđu i u susjednom 
Pobosuću postala važno katoličko uporište, osobito u drugoj poli 
16. st., kada je među katolicima između Save, Dunava i donje Save 
nastalo jače djelovanje i uređivanje. U C-i je tada tu zadaću provodio 
fra Luka Jurišić, dok su ostala središta toga rada bila u Iloku, Nim- 
cima, Đakovu i Požegi. U teškoj ratnoj nevolji Pod kraj 17. st., koja 
je trajala gotovo 20 godina, ceransko je područje razmjerno mnogo 
trpjelo, jer se nalazilo oko dobrih putova, po kojima su turske čete 

mogle lako prodirati iz susjedne Bosne. Tom prilikom rasulo se i selo 
Rožd, a i ostala sela imala su gubitaka u stanovništvu. Stoga je i 
popis toga kraja iz 1725, već poslije velikih seoba iz toga vremena, u 
svim tim selima utvrdio jedva 1600 stanovnika, dakle isto onoliko, ko- 
liko ga je bilo i stotinu godina prije. Danas u Cerni, Retkovcima, 
Prkovcima, Šiškovcima i Gradištu ima do 7000 Hrvata, uglavnom sta- 
rosjedilačkoga podrijetla. Oni su po govoru ekavci, staroga naglaša- 
vanja, čuvajući i inače mnogo govorne starine. Kako se po tome vidi, 
ceransko je naselje iz podravske struje, koja je upravo u ovom kraju, 
prešavši Vuku, Biđ i Bosut, doprla kod Gradišta gotovo do Save, na- 
Činivši na taj način svoj najdublji klin u ikavsko dinarsko, posavsko 
naselje. Starosjedioci ekavci preveli su tu na svoj govor i sve doselje- 
nike ikavce, koji su u seobama oko 1700 i kasnije ulazili u njihova 
sela. To nisu uspjeli načiniti jedino u .selu Gradištu, u kojem su bo- 
sanski i okolni doseljenici do danas održali svoj ikavski ili ikavsko- 
jekavski govor. 

LIT.: E. Fermendžin, Acta Bosnae, Zagreb 1892; Csánki, Magyar- 
ország tórténelmi foldrajza a hunyadiak korában, Budimpešta 1894; J. 
Brüsztle, Recensio universi cleri Dioecesis quinquecclesiensis, Pečuh 
1876; A. Ivić, Spomenici Srba u Ugarskoj, Hrvatskoj i Slavoniji 1527 do 
1600, Novi Sad 1900; Isti, Istorija Srba u Ugarskoj 1459—1690, Zagreb 
1914; K. Draganović, Izvješće apostolskog vizitatora Petra Masarechija 
8. 1623 i 1624, Starine XXXIX, Zagreb 1940. S.P-€. 


CERNA, Panait, * 1881, + 1913, rumunjski liričar bugar- 
skog podrijetla kao i Alexandru Macedonschi. U njegovoj 
poeziji odrazuje se borba s bijedom. Od 1898 piše pjesme 
natrunjene pesimizmom, a isprepletene religioznim i filo- 
zofskim mislima. Osobito su se sviđale njegove ljubavne 
i idiličke pjesme. pes 

CERNAUTI — Cernovice. 

CERNA VODA, rumunjski grad u Dobrudži, na desnoj 
obali Dunava, preko kojega je izgrađen željezni most od 
2,85 km dužine za željezničku prugu Bukurešt—Constanfa, 
ima oko 6.000 stan. Važno tržište žitom. N.Z. 

CERNIG, Karlo — Czórnig Karlo. 

CERNIK, trgovište u Slavoniji, na J se nadovezuje 
neposredno na Novu Gradišku, ima 1864 stan. Katolička 
župa spominje se u 14. st., a obnovljena je 1730. Njome 
upravljaju franjevci, koji imaju u C. samostan. U mjestu 
je pecara žeste, a u blizini rudnik lignita, gdje se počelo 
kopati 1874, ali kasnije je rad napušten. 





CERNIK, Vlastelinski dvor 


Cernički je kraj bio nastanjen već u mlađe kameno do- 
ba. U srednjem vijeku grad se dosta često spominje. G. 
1387 bio je tu potučen ban Ivaniš Horvat. Grad je bio u 
vlasti Dežefijevaca, a u tursko je doba bio središte san- 
džaka. G. 1595 zauzeli su ga Herberstein i Lenković, a 
oslobođen je od Turaka 1691, kad i cijela Slavonija, osim 
najistočnijega dijela. U 18. st. bio je grad znatno pregra- 
đen, ali je četverokutni tlocrt s kulom na svakom uglu 


ostao i dalje. Danas pripada grofu Kulmeru. 


LIT.: Đ. Szabo, Sredovječni gradovi u Hrvatskoj i Slavoniji, Zagreb 
1920. Z. D-i. 


Cernik u staroj Požeškoj župi razvio se već u 14. st. 
u središte područja, koje se steralo s obje strane potoka 
Ljupine, od Papuka do Save. Na tom zemljištu živjelo je 
prije Turaka gusto hrvatsko stanovništvo, u kojemu je 
povlašten plemićki položaj imalo nekoliko rodova, poteklih 
jamačno sa jedne stare plemenske župske podloge, jer su 
im posjedi bili izmiješani. 

Između njih spomenici navode osobito kao velike posjednike Bori- 
čeviće, Desislaviće, Selnatačke, Zapoljske i velika njihova bratstva. U 
samom C-u i u njegovoj okolini najviše su posjeda držali Desislavići i 
jako bratstvo, iz kojega su potekli. Stoga je taj rod već u 14. st. imao 


svoj plemićki pridjevak po tome mjestu, kao što ga i danas nosi obitelj 
Dessewffy, koja je po podrijetlu jedna grana Desislavića. Plemići Cer- 
nički razvili su već u 14. st. dvadesetak kuća, iz kojih je do provale 
Turaka izišlo mnogobrojno potomstvo. Ono je u C-u izgradilo svoje 
dvorove, što je tome mjestu davalo lijep izgled i podizalo mu vrijednost 
u području. Stoga je C. u to vrijeme imao više značaj plemićkoga 
naselja, nego trgovački i obrtnički, pa je to svakako i bio razlog, da 
sve do Turaka nije dobio stupanj trgovišta. Istom su 1520 pribavili C-u 
uvaženi plemići Desići (Dessewffy) pravo, da se u njemu mogu obdr- 
žavati nedjeljom tjedni, a na sv. Franju godišnji sajmovi. U mjestu je 
postojala već od 12. st. župna crkva sv. Marije, koja je stajala na 
zgodnu položaju, u sredini između gornjega i donjega dijela naselja. 
Osim toga u vinogradima je rano bila podignuta crkva sv. Andrije. U 
bližoj okolini postojale su župne crkve u Ljupini sv. Ivana, u Praži 
Svih Svetih, u blizini Rešetara sv. Martina. Na području Podvrškoga 
bilo je nekoliko župa, oko Zapolja isto tako, a potreban broj župa i 
crkava imao je i kraj zapadno od Cernika oko Šagovine. Na cijelom 
tom području nije prije Turaka bilo nikakve samostanske ustanove. 
Kada je nastupila opasnost od Turaka, Desislavići su u C-u najprije 
sagradili tvrđavu, koju su nazvali Drinovac. Jamačno je опа hila 
drvena i slabije vrijednosti, jer su u početku 16. st. Desići podignuli 
novu utvrdu na brdu u C-u, koja je dobila ime Lehovac. Ona je bila 
razmjerno vrlo jaka i odgovarala svima zahtjevima onoga vremena, te 
su je i Turci mogli upotrebljavati kroz 16. i 17. st. Desići su sagradili 
dobru tvrđavu i na Savi spram Ljupine, koja je trebala braniti prijelaz 
i cestu dalje u unutrašnjost. 

Turci su C. osvojili 1536 u onom svojem pobjedonosnom pohodu, u 
kojemu su gotovo bez borbe zadobili cijelu srednju Slavoniju do Val- 
pova i Voćina u Podravini, do Papuka i do potoka Trnave u Posavini. 
U nekoliko narednih godina oni su zauzeli i ostali dio do Ilove i preko 
toga potoka sve do rijeke Čazme. Na tom zemljištu osnovali su odmah 
dva sandžakata, požeški i moslavački; ovome drugome bilo je središte 
u Čazmi. Već u prvim godinama svoga vladanja Turci su za sjedište 
svoje uprave uzeli i C., koji je imao i jaku suvremenu tvrđavu, a uz 
to su i mnogobrojni dvorovi Desislavića i drugih plemića mogli dobro 
poslužiti upravnom činovništvu. Stoga su Turci već 1537 u tvrđavu 
cerničku uveli veliku posadu s visokim časništvom, a u mjesto su ubrzo 
naselili muslimansko stanovništvo, te je C. već u prvim godinama tur- 
skoga gospodstva dobio značaj muslimanskoga naselja kao i Požega. Već 
u to vrijeme turska ratna ustrojba u njemu ima slobodu samostalnoga 
djelovanja, i C. su u godinama ratovanja 1537—52 hrvatske čete više 
napadale nego ikoju drugu tursku pograničnu tvrđavu. Kada su onda 
kasniji ratni događaji na granici Turcima jasno pokazali, da ne će bez 
razmjerno velikih žrtava moći održati moslavački sandžakat, oni su ga 
prema osnovi napustili i ustrojbu njegovu prenijeli dalje na istok na 
sigurnije područje. Tada se pokazala važnost položaja C-a opet u punoj 
mjeri. Turska je uprava izabrala C. u tom novom ustrojenju za samo 
središte novoga sandžakata, koji je i nosio prema tome ime »cernički«. 
Samo je iznimno u 16. st. taj sandžakat zvan i »pakrački«, kada je 
sandžak po potrebi službe u to vrijeme stolovao i u Pakracu, 

U novom položaju C. je naglo porastao. Već su u početku turskoga 
gospodstva naseljeni muslimani dali mjestu trgovački značaj i oblik 
jačega naselja. Kao središte sandZakata C. je dobio mnogo novoga 
stanovništva, osobito upravnoga činovništva, obrtnika, trgovaca i po- 
sjednika. U početku 17. st. bilo je u mjestu do 600 kuća, a oko 1680 
moglo ih je biti do 1000. Cernički sandžakat bio je razdijeljen na kota- 
reve i pojedina manja vojvodstva, kojih se broj prema potrebi i prili- 
kama mijenjao, ali su uglavnom svim tima upravnim jedinicama 
bila središta u Cerniku, Dijanovcu (današnjim Okučanima), Velikoj, 
Biloj Stini, Pakracu, Subockoj, Sirču, Cjepidlaku (u gradu Stupčanici 
i Dobroj Kući) i Zdencima. U početku 17. st. bilo je u cijelom sandža- 
katu do 5000 kuća, od toga u samom gradskom naselju po kotarskim 
središtima do 2500. Pred konac 17. st. porastao je broj kuća u sandža- 
katu i na 7000, i to razmjerno i po gradovima i po selima. Dobra polo- 
vina cijeloga stanovništva bila je za to vrijeme muslimanska, a ostali 
je dio bio ili katolički ili pravoslavni. Muslimani su bili ili starosjedioci, 
prešli na islam u turskom gospodstvu, ili su bili doseljenici iz susjedne 
Bosne, koje su vlasti nastanjivale prema svojoj potrebi i naseobinskoj 
osnovi. Pravoslavne Vlahe Turci su na ovo zemljište doveli u velikom 
broju, da im služe u martološkoj vojsci na granici, te su ih rasporedili 
prema tome po cijelom sandžakatu. Stoga je to područje u to vrijeme 
i nazivano Mala Vlaška. Katolika se na tom zemljištu pod Turcima 
održalo razmjerno malo, jer se je starosjedilaca u turskom prodiranju 
i mnogo odselilo, a poveći ih je broj prešao i na islam. Najviše se 
katolika u sandžakatu očuvalo upravo u cerničkom kotaru, iz kojega je 
u turskoj provali bilo malo raseljavanja i gubitaka. U cerničkom je 
području prema ostalom dijelu sandžakata bilo i najviše muslimana, i 
to nesamo u gradu, nego u velikom dijelu i po selima. Ti su muslimani 
izvan grada i bili gotovo sami starosjedioci. Oni su zauzimali sjeverni 
i sjeveroistočni dio kotara, oko Podvrškoga, Opatovca i Drežnika. Od 
41 sela, koliko je kotar cernički u to vrijeme imao, njima je pripadala 
barem polovina. Ti su muslimani potekli uglavnom od predavaca, onih 
starosjedilaca, koji su u turskom prodiranju pristali odmah uz novu 
vlast, unišli u tursku državnu postrojbu i uz stanovite povlastice služili 
u turskoj neredovitoj vojsci. Predavci su isprva bili svi katolici, ali ih 
je jedan dio ubrzo prešao na islam, te se izmiješao s drugim musli- 
manskim naseljem i stekao bolji društvovni položaj i po posjedovanju 
i u vojsci. Ipak je velik dio predavaca u cerničkom kotaru ostao i 
dalje u 16. i 17. st. i pri staroj svojoj katoličkoj vjeri, čineći zajedno 
sa starosjediocima muslimanima veliku većinu stanovništva u kotaru. 
Ti su katolici zauzimali južni i jugoistočni dio kotara, od C-a i Dre- 
žnika do Save. Stoga su Turci i mogli u cernički kotar nastaniti samo 
malo Vlaha, i to samo u zapadnom dijelu prema Dijanovcu i Biloj Stini, 
odakle je u turskom prodiranju bilo raseljavanja starosjedilaca. Iz toga 
predavačkoga katoličkoga naselja u cerničkom kotaru izvedena je oko 
1600 poveća seoba na hrvatsku kršćansku stranu, što je u povijesti 
našega naselja jedan od rijetkih slučajeva. Seobu je izvela u dva maha 
ivanićka krajina, koja je i inače često udarala i na cernički sandžakat 
i na sam C. i njegovu bližnju okolinu. Krajišnici su preveli u tim 
pohodima i mnogo predavaca i njima susjednih Vlaha, te su ih naselili 
oko Ivanića, Križa i Sv. Ivana-Žabna, gdje im potomci i danas žive. 


"(y 


CERTOSA DITAVIA 


PRILOG U BAKROTISKU 47 











(Foto Alinari) 


CRKVENO PROČELJE, VELIKA VRATA (A. DA FOSSANO) 


GERTOSA DI PAVIA 


PRILOG U BAKROTISKU 48 





= 
> 
= 
= 
A 
= 
> 
S 
Un 
H 
> 
= 


(ueuyy озод) 





CERNIK — CERTOSA-FIBULA 


Današnja sela Predavci i Predavac na tom zemljištu dokazuju i sada 
podrijetlo toga stanovništva. lako je mnogo starosjedilaca u cerničkom 
kotaru prešlo na islam, a velik ih se broj, oko 1600, iselio, ipak su i u 
17. st. pod Turcima katolici na tom zemljištu bili razmjerno jaki. Oni 
su tu imali župu sa sjedištem u C-u, u kojem je doduše postojala samo 
kapela, ali su franjevci služili i u susjednim dobro sačuvanim crkvama 
u Ljupini, Rešetarima i Zapolju. Oko 1630 župa je cernička imala oko 
1500 župljana, a kako je bila prostrana, vodila su je dva franjevca. U 
ratovanju pod kraj 17. st. taj je kraj izgubio mnogo starosjedilaca, 
kada su muslimani napustili svoje domove i preselili se u Bosnu. Njihova 
sela ili nisu više naseljavana, ili su ih nastanili susjedni ili doseljeni 
katolici i ponešto Vlasi. U početku 18. st. našlo se u C-u i u prvoj 
okolini oko 200 katoličkih domova, a na cijelom području do 400. U 
to vrijeme naseljena je kraj C-a Nova Gradiška, a navraćena je na to 
zemljište i inače jača struja naseljenika, osobito u zapadni dio. Danas 
na tom zemljištu ima do 10.000 Hrvata, od kojih je velik dio starosje- 
dilačkoga podrijetla. Starosjedioci hrvatski pripadaju dinarsko-posavskoj 
struji, kojoj je nešto zapadnije otuda, u starom Svetačju, oko Novske, 
bila granica prema podravskoj ekavskoj struji. Ikavski govor imaju i 
danas Hrvati na tom zemljištu, ali on uzmiče u zapadnijem dijelu pred 
jekavskim, koji govori jaka cjelina između potoka Trnave i Ilove. 
LIT.: L. Thallóczy i S. Horváth, Also Szlavóniai okmánytár, Budim- 
pešta 1912; G. Éble, A cserneki és tarkeói Dessewffy család genealogiai 
tanulmány, Budimpešta 1903; Starine, XVII., Zagreb 1885, XXX., Zagreb 
1903; Т. Smičiklas, Dvijestogodišnjica oslobođenja Slavonije, Il., Zagreb 
1891; R. Lopašić, Spomenici hrvatske Krajine, L, Zagreb 1884; E. 
Fermendžin, Acta Bosnae, Zagreb 1892; Croatia sacra, II, Zagreb 1931, 
VII., 1934. S. P-6. 


Brdo Slavča kraj Cernika ima neolitske slojeve po ondje- 
šnjim vinogradima. Mjesto nije stručno pretraživano, ali 
sudeći po prigodnim nalazima, koji su odanle dospjeli u 
zagrebački muzej, možemo se nadati, da će se ondje naći 
starina u većem broju. Među dosada nađenim komadima 
tu su kremeni nožići, strugalice, nuklej i iverje od kre- 
mena. Od poliranog su kamena lijepi kalupasti klin i ulo- 
mak bušene sjekire od serpentina i ulomci različitih posuda, 
među njima neki ornamentirani. С.Т. 

CEROPLASTIKA — Voštana plastika. 

CEROVA KOSA, niz brežuljaka u Bosni, između Une i 
njezina desnoga pritoka Štrigove Vode; proteže se u dužini 
od 10 km smjerom SZ—JI; najviši ispon 407 m. Zapadnim 
podnožjem C-e K-e vodi cesta, koja se preko Bosanske Ko- 
stajnice nastavlja niz Unu do Dubice i preko Dobrljina uz 
Unu do Bosanskoga Novoga. NEZ 

CEROVIĆ, Novica, * Tu- 
šina kod Šavnika 27. X. 1806, 
T Tuà&ina 14. L 1895, seoski 
knez i crnogorski senator. S 
26 godina postao je knez u 
svom selu, a 1840 pridonio je 
mnogo pogibiji Smail-age Čen- 
gića kao jedan od glavnih 
urotnika među Drobnjacima. 
Poslije toga događaja otišao 
Ç je na Cetinje, gdje je 1840 do 
: I 1856 bio senator i predstavnik 

Drobnjaka. Kad su se ovi pot- 

: puno oslobodili turske vlasti 

; i pridruZili Crnoj Gori, vra- 
tio se u rodno selo, gdje je 

i umro. Ivan Mažuranić opje- 
vao ga je u epu Smrt Smail-age 
Čengića, а Novičin sin prota Milutin opisao je njegov 
život. 

E A. Makanec, Memoari N. C-a, Obzor 1926, br. 176. 

CEROVSKI, Ivan, * Ladislav (Garešnica) 14. XI. 1877, 
T Zagreb 9. IV. 1938, knjiZevnik. Gimnaziju polazio u Bje- 
lovaru i Zagrebu, a učiteljsku školu u Osijeku. Kao učitelj 
službovao u Dinjevcu i Virovitici. 1900 izdao je Prve 
pjesme, a zatim surađivao u različitim časopisima. R. F. M. 

CERRO DE PASCO, najviša hrvatska iseljenička naseo- 
bina, na visini od nekih 5000 m na Andama u Peruu, rudo- 
kopi željezne rudače. Ima oko 300 Hrvata, dijelom radnika, 
a dijelom trgovaca i veleobrtnika. Većina su iz Dubro- 
vnika i obližnje Hercegovine. Naseobina je stara pedesetak 
godina. Za vrijeme prvog svjetskog rata djelovalo je tu 
rodoljubno društvo »Ivan Gundulić«. M.B 

CERRO GORDO, gorski tjesnac u Mexicu, na putu iz 
Veracruza u glavni grad. Za rata zbog Texasa (1846—48) 
sjeveroamerički je general Scott pobijedio tu 18. IV. 1847 
predsjednika Santa-Annu i zatim u mjesecu rujnu zauzeo 
grad Mexico. 

CERTELEV, Dimitrij N., * 1852, + 1911, ruski pjesnik i 
filozof. Kao filozof pesimizma stoji pod utjecajem njema- 
čkog filozofa Hartmanna i Schopenhauera, a kao pjesnik 
prianja uz školu t. zv. »čiste umjetnosti«. Glavna su mu 
djela: Sfihotvorenija, sv. 1—3, 1883—1902, te filozofski spisi 

Filosofija Schopenhauera (1880), Teorija poznanija i meta- 
fizika (1880), Sovremennyj pessimizm v Germanii (1885) i 
Estetika Schopenhauera (1888). Preveo je na ruski Goetheo- 
va »Fausta«. TB: 

CERTELJEV, Nikola, * 1790, T 1869, ukrajinski etno- 
graf i prosvjetni radnik. Bio je ravnatelj pučke škole u Pol- 
tavščini, nadzornik ženskog instituta u Poltavi (1832—33) 
і konačno pomoćnik kuratora harkovskog školskog okruga 
(1838—59). Skupljao ukrajinsko narodno blago i napisao 
mnoge članke o njemu. G. 1819 javlja se prvom zbirkom 
ukrajinskih narodnih pjesama pod naslovom Opit sobranija 
Starinih malorosijskih pjesnej. S. G-6. 

CERTIFIKAT (lat. certificatum »sigurno označeno«, franc. 
certificat, engl. certificate, tal. certificato) znači općenito 
potvrdu, svjedodžbu. C. kao međunarodni trgovački izraz 
predstavlja pismenu ispravu, u kojoj se kao sigurno ozna- 
čuje i kojom se posvjedočuje istinito stanje ili istinita 
okolnost o nekoj stvari ili robi. U uvozno-izvoznoj trgo- 
vini ima najviše slučajeva, kad se mora ispostaviti takva 
potvrda o robi, koja prelazi državnu granicu. Od osobite 
je važnosti t.zv. svjedodžba o podrijetlu (certificat d'ori- 
gine, Ursprungs-Zertifikat). To je posebna potvrda, kojom 
javna vlast, obično priradna komora, vjerodostojno zasvje- 
dočava, odakle je neka roba po podrijetlu. Takve svje- 
dodžbe služe u carinskom prometu kao dokazalo, da roba, 
dolazeći iz inozemstva, potječe baš iz zemlje, s kojom 
postoje određena carinska i prometna olakšanja ili ograni- 
čenja. Kod brodova imamo svjedodžbu o identitetu, izdanu 
od javne vlasti, koja se inače zove i brodski certifikat. То 
je svjedodžba o unosu u pomorski registar brodova (Schiffs- 
Zertifikat). Takve svjedodZbe izdaje brodovima nadlezna 
lučka registarska oblast; one sadržavaju sve relevantne 
podatke o brodu (gradnja, veličina, tonaža, klasifikacija 
uopće, zastava, narodnost i t. d.). Takav brodski certifikat 
služi ujedno kao dopuštenje, kojom plovidbom (obalnom, 
kratkom ili dugom) smije brod ploviti i pod kojom za- 
stavom. Z.R. 

CERTOSA DI PAVIA (samostan kartuzijanaca u Paviji) 
ide medu najljepse gradevine u Italiji. Temelj je udaren 
već 1396 za vladavine Viscontija u Milanu, ali je gradnja 
brže napredovala tek u polovini 15. st. za vrijeme Sforza i 
usavršavala se još u 17. i 18. st.; do kraja nije nikad izve- 
dena. Započela je u lombardijsko-romaničkom stilu (Giaco- 
mo da Campione), a Giovanni i Guiniforte Solari nastavili 
su je u duhu francuske samostanske gotike. Potkraj 15. st. 
dobila je bogato ranorenesansno pročelje (Amadeo, braća 
Mantegazza), a Rinaldo de Stauris ukrasio je 1467—78 
hodnike terakotom. Na gradnji su nadalje suradivali Alessi 
i Ricchini. U C-i su grobnice Giangaleazza Sforze i Lodo- 
vica Mora kao i obilje plastickih djela (na pr. od Briosca i 
Bambaje) te slika majstora renesansnih (Perugino, Bergo- 
gnone, Luini, Andrea Solari) i baroknih (Crespi, Procaccini, 
Morazzone, G. B. Carlone i dr.). 

LIT.: L. Beltrami, La C., Milan 1805; Isti, Storia documentata della 
C., Milan 1896; G. A. Meyer, Die C. bei P., Berlin —Stuttgart 1899; О. 
Lissoni, La C., Milan 1930. F. C. 

CERTOSA-FIBULA zove se poseban tip prethistorickih 
brončanih sapinjača, a nazvana je po nekropoli, koja se 
nalazila blizu Certose kod Pavije. Oblik joj je oduljenog 
niskog lika, odijeljena od glavice kuglastom kvrgom ili 
diskom. Nožica je trapezoidna horizontalna ploča s odi- 
gnutim zrnom na kraju, s donje strane žljebastom kukom. 
Ona je tipičan etruščanski oblik, nastao od starije čunjaste 
(a navicella) fibule, tehnički i formalno usavršena. Oko 
500 pr. Kr. proširila se kao etruščanska izvozna roba preko 
padske nizine u alpinsko područje, a preko Liburnije u 
japodsko područje u Lici, gdje je nalazimo u grobnicama 
na Vitlu, Kompolju, Vlaškom polju, a u bosanskoj Krajini 
u Jezerinama, Ripču, Ribiću, Sanskom Mostu i dalje na 
istok i jug Bosne; po neki komad našao se i na samom 
Glasincu. Iz Liburnije širi se ona na jug u područje Dal- 
mata (Gorica, Grude) sve do Neretve. Za prethistoričara 

je pojava ove fibule zato važna, što nam daje pouzdan 

termin za određivanje ostalih predmeta, nađenih s njom 

u istom nalazu ili sloju. CE: 
CERULEN — Vapnenac. 


CERUSIT ili bijela olovna ruda. Kristalizira rompski, 
i to većinom u sraslacima, pri čemu tako srasli kristali 
imaju oblik heksagonski. Zna se razviti u bubrežastim i 
prutićastim nakupinama; prutićaste nakupine okupljaju se 
obično u rukoveti i snopiće. Masno dijamantna sjaja. 
Proziran, providan, neproziran. Najviše je bijel, pa mu 
otuda ime (od lat. cerussa »olovno bjelilo«). Ali može biti 
bezbojan, žut, smeđ i siv. Od primiješana ugljena zna biti 
posve crn, pa ga tada zovu crnom olovnom rudom. To je 
olovni karbonat, PbCOs. Postaje preobražajem olovnih 
ruda, naročito galenita, pa je redovan pratilac te rude. Kod 
nas je poznat po željeznim rudnicima s galenitom u Lju- 
biji. Za proizvodnju olova nije važan, jer se nije razvio u 
većoj količini. ET. 

CERVA — Crijevic. . 

CERVANTES SAAVEDRA, Miguel de, * Alcalá de 
Henares 1547, + Madrid 23. IV. 1616, španjolski pripo- 
vjedaé, dramatik i lirik. Sin Rodriga de C., ranarnika, i 
Leonore de Cortinas, koji su 1554 preselili u Valladolid, 
1561 u Madrid, 1564—65 u Sevillu, a od 1566 dalje boravili 
su stalno u Madridu. 
G. 1569 izdao je u Ma- 
dridu Juan López de 
Hoyos spomen-spis u 
smrt Izabele de Valois, 
treće žene Filipa IL, sa 
C-ovim prinosima: 1 
sonet, 4 redondille i 1 
elegija. U uvodu López 
naziva C-a svojim dra- 
gim i odličnim učeni- 
kom, ali se ne zna; ko- 
liko je dugo C. išao u 
njegovu školu, jer je 
ova bila otvorena istom 
1567. U prosincu 1568 
pratio je Giulija Acqua- 
vivu u Rim, kako se 
čini prema posveti Ga- 
lateje, no svakako je 
sigurno, da je potkraj 
1569 bio u Rimu, gdje 
je Acquaviva 1570 po- 
stao kardinalom. Те 
godine stupio je C. u 
. vojsku u slavnoj pu- 
kovniji Miguela de Moncada, 16. IX. ukrcao se na brod 
»Marquesa«, koji je sudjelovao u najžešćoj borbi bitke 
kod Lepanta (7. X. 1571), gdje se C. istaknuo junaštvom i 
zadobio dvije rane na glavi, a jednu na lijevoj ruci, od 
čega mu je ruka ostala uzeta. Nakon liječenja u messin- 
skoj bolnici uvršten je u pukovniju Lope de Figueroa, te 
je učestvovao u bitki kod Navarina (1572), kod zauzi- 
manja Tunisa (1573), te kod neuspjelog pokušaja za oslo- 
bođenje Golette u jesen 1574. Poslije toga bio je u garni- 
zoni u Palermu i Napulju. Dne 18. VI. 1575 dođe Don 
Juan de Austria u Napulj i odredi, da se C. vrati u Špa- 
njolsku, davši mu odličnu preporuku za kralja Filipa IL, 
ali na putu kod Les Trois Maries (kod Marseillea) na- 
padnu brod maurski gusari i zarobe C-a. Don Juanova 
preporuka, koju je imao uza se, bila je toliko pohvalna, 
te su Mauri mislili, da je C. slavan vojskovođa, pa su 
tražili za nj veliku otkupninu. Ono, što su sakupili njegovi 
rođaci, dostajalo je jedva za otkup brata mu Rodriga, koji 
je bio s njim zajedno zarobljen. U više navrata C. poku- 
šava pobjeći, ali kako nikada ne misli samo na sebe, nego 
i na svoje drugove, ti su pokušaji znatno oteščani, a ko- 
načno i osujećeni. Srčano uzima C. krivnju na sebe i zato, 
premda osuđen na smrt, biva pomilovan, ali mu je život 
u tamnici (baño) sve teži. Hasan-paša, potkralj alžirski, 
uviđao je C-ovo junaštvo i štedio mu život. Konačno su 
20. svibnja 1580 stigla u Alžir dva redovnika trinitarca 
s otkupninom, ali Hasan-paša nije dao C-a ispod 500 reala, 
pa su alžirski kršćanski trgovci sakupili potrebni nedo- 
statak. Otputovavši preko Carigrada iskrcao se u Deniji 
u studenom 1580. Prema najnovijim pronalascima nije C. 
učestovao u portugalskoj vojni na Azore (bio je to brat 

mu Rodrigo), pa prema tome nije točna ni tvrdnja o nje- 
govu odnosu s nekom odličnom Portugalkom. Od 1582 
do 1587 bavio se C. književnim radom (dramama), 1584 
izdao je prvi dio Galateje, koja nije nikad nastavljena. 
G. 1584 oženio se Catalinom de Palacios Salazar. Kako se 
nije mogao uzdržavati književnim radom, pošao je 1589 u 
Sevillu u opskrbnu službu Nepobjedive armade, te je radi 
nekog manjka u obračunu bio u zatvoru u Castro del Rio. 
Zatim je u Andaluziji ubirao porez; tu je predao nekom 
trgovcu 7400 reala, da ih uplati u državnu blagajnu u 
Madridu, ali je trgovac pronevjerio svotu, pa je C. bio 
utamničen u Sevilli između 1597 i 1602. Tom je prilikom 
napisao prvi dio svoga besmrtnog Don Quijota, koji je 
tiskan 1605 (iste je godine igran prvi put u Londonu 
Shakespeareov »Hamlet«), dok je drugi dio izišao 10 go- 
dina kasnije. Došavši u Madrid u veljači 1615, saznala je 
francuska diplomatska misija de Silléryjeva na svoje naj- 
veće iznenađenje, da je slavni pisac Don Quijota »star, 
vojnik, plemić i siromah«. Dne 18. IV. 1616 primio je otaj- 
stva umirućih, sutradan je napisao posvetu Persilesa grofu 
Lemosu, a četiri dana kasnije bio je mrtav. Pokopan je u 
Madridu u trinitarskoj crkvi, ali mu se grob ne može 
ustanoviti. Imao je samo jednu nezakonitu kćerku, koja 
je u doba njegove smrti bila već udovica. 

U predgovoru Galateji C. spominje više svojih drama; 
sačuvale su se samo dvije: Numancia i El trato de Argel. 
No C. nije dramatik; ni kasnije stvorene Ocho comedias 
y ocho entremeses nuevas (1615) nemaju značenja, osim 
izvrsnog realizma u »međuigrama« (entremeses) iz pučkog 
Života. Galatea (1585), pisana pod utjecajem Sannazarove 
»Arcadije« i (po njegovu uzoru) Montemayorove »Diana 
enamorada« (1542), idealni pastirski roman, ne pokazuje 
još C-a kao izvorna stvaraoca. Između oba dijela Don 
Quijota izišle su Cinco novelas ejemplares (La Gitanilla, 
EI celoso estremefio, El casamiento engafioso, El Coloquio 
de dos perros, Rinconete y Cortadillo), koje s još nekim 
drugim novelama pokazuju značajke C-ova pripovijedanja: 
lakoću pričanja, napetost radnje uz živ vanjski zaplet bez 
dublje psihologijske motivacije, zanimljivost i oštrinu rea- 
lističkog opažanja (napose u dvjema posljednjima: dva psa 
promatraju Zivot iz »pasje perspektive«; Rinconete y 
Cortadillo, dva djecaka, otkrivaju svijet sa »dna Zivota« 
Seville), pri čemu je zanimljiv pikarski (picaro »beskućnik, 
skitnica«) elemenat, koji u španjolskoj književnosti (Laza- 
rillo de Tormes i dr.) osvaja znamenito mjesto. Poslije 
smrti (1617) izašlo je posljednje djelo C-ovo Los trabajos 
de Persiles y Sigismunda, po uzoru bizantskih srednjevje- 
kovnih epopeja-romana (Digenis Akritas), povijest dvoje 
ljubavnika, koji pod krivim imenima lutaju Evropom izdr- 
žavajući različite kušnje i pustolovine, dok se konačno ne 
nađu u Rimu, gdje se i vjenčaju. C. je htio Persilesom 
nadmašiti sve, što je dotad stvorio, ali se osjeća umor i 
klonulost i u stilu i u izradi epizoda. 

Don Quijote, C-ovo glavno i besmrtno djelo, zauzima 
posebno mjesto u čitavoj svjetskoj književnosti. Obično 
smatrano persiflažom viteštva i viteških romana, bilo bi 
uginulo zajedno s viteškim romanima, kad ne bi imalo 
viši, vječni smisao. U doba, kad su i najznamenitiji ljudi 
svih staleža (Karlo V., Filip IL, Sv. Tereza, Sv. Ignacije 
Lojolski) sa strašću čitali viteške romane, C. je u Don 
Quijotu iznio obračun sa svijetom, koji je u njima: on je 
ismijao fantastičnost i anakroničnost njegovih vanjskih 
pojava, ali je uzvisio ono, što je u viteštvu idealno. Don 
Quijote je čovječan, plemenit, dobrostiv. Ako s tim svojim 
osobinama zlo prolazi, to je zato, što ih je loše primijenio 
u svijetu, koji im je stran; ali svi čestiti ljudi u romanu, 
iako drže Don Quijota »ludim«, uviđaju njegove dobre 
namjere. No nerazmjer između realnog svijeta i Don 
Quijotova svijeta mašte mora se izliječiti: drastična sred- 
stva, kojima se redovno čitaoci od srca smiju — premda 
ih katkad i zaboli — samo su vanjska okosnica romana, 
dok je njegov duboki smisao Don Quijotovo postepeno 
odricanje u korist unutarnjeg uzdizanja prema vječnom, 
neprolaznom idealu dobrote. Don Quijote se (prema rije- 
čima S. de Madariage) tokom romana sanchizira, t.j. po- 
staje sličan Sanchu Panzi, dok ovaj opet proživljuje uspon 
prema Don Quijotovu višem, otmjenijem gledanju svijeta. 

U povijesti siromašnog plemića iz okolice Manche, koji 
kao vitez Tužna Lika polazi na »pustolovine« jašući na 
Rocinantu i praćen svojim »štitonošom« Sanchom Panzom, 
čitalac obično pamti zgode burlesknog značaja: borba sa 
stadom ovaca, s vjetrenjačama, s mješinama vina, sa za- 

kukuljenom noénom povorkom pokornika i t. d. KnjiZevno 
je isto tako važan čitav niz uklopljenih novela, koje se 
međusobno prepleću, te im je obično u središtu idealno 
ocrtan, no ipak posve realistički shvaćen ženski lik (Mar- 
cela, Dorotea, Luscinda, Camila, Zoraida i dr.). One čine 
C-ovo djelo »vlastitim pjesničkim svijetom« (Menćndez 
Pelayo), koji nije idealna Arkadija, nego živa i šarolika 
Španjolska toga vremena i Španjolska svih vjekova: pastiri, 
robijaši, plemići, seljanke, vojvotkinje, »lake djevojke«, 
župnici, kanonici, brijači, studenti i brojni drugi najrazno- 
ličniji tipovi društva. Još je značajniji dubok jaz, što puca 
u shvaćanju života između Don Quijota i njegove okoline, 
romantičnog viteštva i »razboritog« filistarstva, ublažen 
istinitom i dubokom čovječnošću s jedne i s druge strane. 
Taj tragični sukob slika je C-ove tragične sudbine s nje- 
zina tri značajna krupna neuspjeha: 1. htio je živjeti od 
književnog rada, no taj prvi odsjek njegova stvaranja 
ostao je bez značenja; 2. bio je junak, no bitka, koja je 
spasila kršćanstvo, donijela je njemu nedaću i sužanjstvo; 
3. htio je uzeti »praktično zvanje« u državnoj službi, no 
dospio je u tamnicu. Tko da u tom ne prepozna nerazmjer 
Don Quijotova htijenja prema stvarnosti vanjskoga svi- 
jeta? K tomu dolazi duboki opći osjećaj »zlatnoga doba« 
španjolske povijesti: desengaño, osjećaj između srednje- 
vjekovnog taedium vitae i modernog Weltschmerza: iscr- 
penost zemlje, koja je napučila kontinente, a samu sebe 
osiromašila; otkrila svjetove, a samu sebe nije umjela odr- 
fati; stvarala nebotičnu umjetnost baroka, a gušila se u 
dugovima. Iza Lepanta propast Nepobjedive armade, pa 
ipak još uvijek ne i propast sjaja Španjolske. Taj golemi 
raspon paradoksa osjeća se naročito u sve tragicnijem 
smjeru, kojim udara drugi dio Don Quijota s upravo uzvi- 
šenom jednostavnošću odricanja i kršćanskom smirenošću 
njegove smrti. Španjolska, »izliječena« od težnje za slavom 
i veličinom, postala je zaboravljen poluotok Evrope. Don 
Quijote je jedna od najiskrenijih i najpotresnijih slika 
čovječanstva, sinteza književnosti svoga vremena i njezin 
nadmoćni uspon, djelo najsjajnije slobode duha pisano 
u tamnici. 

BIBL.: Obras completas de M. de C. S., izd. J. H. Hartzenbusch, 
Madrid 1863—64; izd. R. Academia Española, Madrid 1917—23; Schevill- 
A. Bonilla y San Martín, Madrid 1914—23. — Don Quijote, izd. D. 
Clemencín, Madrid 1833—39; C. Cortejón 1905—13; F. Rodriguez Marín 
1911—13 (kritično). 

LIT.: M. Fernández de Navarrete, Vida de M. de C. S., Madrid 
1819; C. Pérez Pastor, Documentos cervantinos hasta ahora inéditos, 
Madrid 1897—1902; J. Fitzmaurice-Kelly, M. de C. S., Oxford 1913; A. 
Bonilla y San Martín, C. y su obra, Madrid 1916; A. Castro, El pen- 
samiento de C., Madrid 1925; L. Rius, Bibliografia critica de las obras 
del Quijote, Madrid 1921; C. Shevill, C., New York 1919; Menéndez 
Pelayo, Estudios y discursos, I. (Obras compl. VI.), Santander 1941; 
Concha Espina, Mujeres del Quijote, Madrid 19302; Salvador de Mada- 
riaga, Guia del lector del Quijote, Madrid 1926; Ramiro de Maeztu, 
Don Quijote, Don Juan y La Celestina, Madrid 19415; Miguel de Una- 
muno, Vida de Don Quijote y de Sancho, Madrid 19305. — Hrvatski 
prijevod: Bistri vitez Don Quijote, prev. Iso Velikanović, Zagreb 1915, 
19312; novo izd. prir. F. Jelašić 1942. Lj. M. 


CERVERA Y TOPETE, Pascual, * 1839, + 1909, španj. 
admiral, sudjelovao je od 1859—1892 u različnim koloni- 
jalnim ekspedicijama, osobito u Zap. Indiji i na Filipini- 
ma. G. 1892 bio je ministar mornarice, a 1898 za vrijeme 
američko-španjolskog rata postavljen je za zapovjednika 
eskadre u Zapadnoj Indiji. U tom svojstvu C. je izvršio 
najprije uspjelo putovanje iz Kapverdskih otoka do San- 
tiaga na Kubi unatoč američkoj blokadi. Ondje je sa svojim 
brodovima sudjelovao u obrani otoka Kube. Kad je polo- 
žaj ovog otoka zbog američkog pritiska postao kritičan, C. 
je izvršio s eskadrom prodor, kojom je prilikom došlo do 
bitke s daleko premoćnom američkom flotom pod admira- 
lom Sampsonom, u kojoj je španjolsko brodovlje bilo po- 
sve uništeno. C. se ponio vrlo hrabro, te su on i svi nje- 
govi komandanti od ratnoga suda riješeni svake krivice 
radi poraza Ar.P. 


CERVINE, rod jelena. Mužjaci imaju rogove, samo kod 
soba i ženka ima rogove. Rogovi (kojih ima fosilno lijepo 
sačuvanih) stoje na t. zv. ružici. Obično svake godine odba- 
cuju rogove te ih zamjenjuju novima, kojima je broj paro- 
žaka veći. Pojavljuju se u d. miocenu te dalje žive do danas. 
D. miocenski oblici nemaju rogova (Amphirtogulus). Plio- 
censkim oblicima množe se parošci, tako da u g. pliocenu 
nalazimo silno razgranjene rogove (Cervus Sedwicki). Na pr. 
sob (Rangifer) sada živi cirkumpolarno, dok je u ledeno 
doba bio vrlo raširen svuda (čak i u sred. Evropi). Lijepi 

ostatci rogova nalaze se i u zbirci Geol.-paleont. muzeja u 
Zagrebu. Mnogo ostataka nađeno jeu Savi i Dunavu. Е. $. 


CESAR, 1. Ivan, * Novo Mesto 6. X. 1896, slovenski glu- 
mac. Gimnaziju je svršio u rodnom mjestu. Za svjetskoga 
rata bio je časnik na različnim ratištima. Iza rata je stupio 
u željezničku službu, a od 1. XII. 1921 član je Narod. 
gledališča u Ljubljani. Prije toga je nastupao na različitim 
amaterskim predstavama, a prije svega na Šentjakobskom 
gledališču u Ljubljani. U Ljubljani je polazio dramsku 
školu. Glavne su mu komične uloge u pučkim igrokazima, 
u kojima je nasljednik predratnoga znamenitoga sloven- 
skog komičara A. Verovšeka. U posljednjim se godinama 
počeo razvijati u glumca ozbiljnih karakternih uloga rea- 
lističnog stila (Čehovljev Ujak Vanja). Ide među prve 
glumce slovenskoga kazališta. B. K-t. 

2. Pavao, * Beletinec 1. L 1871, gospodarski stručnjak. 
Svršio je gospodarsku školu u Križevcima i vinogradarsko- 
Pivničarski tečaj u Zagrebu. Iza vršenja gospodarske 
prakse na posebničkim imanjima služio kao upravitelj 
loznih rasadnika, putujući učitelj za vinogradarstvo i kao 
županijski kotarski izvjestitelj. Pisao članke u stručnim i 
dnevnim listovima. Osnivao vinarske i voćarske zadruge. 


BIBL.: Uputa u vinogradarstvo, 1896 i još 3 izdanja; Kako ćemo 
obraniti vinograde od bolesti peronospore i oidiuma? u 2 izdanja. U. 

CESAREC, Rudolf, * Zagreb 2. III. 1889, redov. sveuč. 
profesor. Sve škole svršio u Zagrebu, gdje je položio i 
ispit za nastavnika srednjih škola kao i doktorat filozofije. 
Kao gimnazijski profesor služio 
je na real. gimnazijama u Kra- 
pini, Zagrebu i Koprivnici. G. 
1928 i 1929 boravi u Berlinu i 
Parizu u svrhu stručnog па- 
učnog usavršavanja. Iza toga 
postaje vanredni, a 1935 redo- 
vni profesor stolice za geome- 
triju mudroslovnog fakulteta 
Hrvatskog sveučilišta. Njegov 
naučni rad kreće se u području 
geometrije, u kojoj je naročito 
zanimanje posvetio neeuklidskoj 
geometriji. U neeuklidskoj geo- 
metriji, kojoj je apsolutna plo- 
ha jednoplošni hiperboloid, da- 
kle u t. zv. »trećoj« neeuklidskoj 
geometriji, razvija elemente te 
geometrije, a promatra i neke 
jednostavnije pravčaste plohe. 
Sve to izvodi s pomoću presli- 
kavanja na dvije Poincaréove poluravnine dajući još i 
kratki nacrt, kako se može ta geometrija obrađivati i 
s pomoću Kleinove ravne hiperbolične geometrije. Uveo je 
u hiperboličnu planimetriju pojam ortogona, t.j. višekuta 
sa samim ili gotovo samim pravim kutovima, zatim pojam 
njihove ortogonalizacije, polarizacije i antiortogonalizacije 
otkrivajući izvjesne veze njihovih stranica i kutova. U 
posebnoj radnji istražuje, koji se potpuni pravilni ortogoni 
daju konstruirati elementarno, t. j. s pomoću ravnala i še- 
stara, te daje i odnosnu konstrukciju. Naučni radovi obje- 
lodanjeni su mu u vanjskim i domaćim časopisima. Urednik 
je matematičkog dijela Hrvatske Enciklopedije. 

BIBL.: Sur les triples spirales logarithmiques dans Pespace, Bull. Soc. 
math., sv. 47, Pariz; O neeuklidskoj geometriji osnovanoj na apso- 
lutnom jednoplošnom hiperboloidu, Rad, knj. 241; Über die Berechnung 
von Orthogonen der hyperbolischen Ebene, Sitzungsber. der Heidel- 
berger Akad. der Wiss., Jahrg. 1932; Konstrukcija pravilnih ortogona, 
Rad, knj. 246; Nekoja domaća amaterska rješenja klasičnih problema 
geometrije, NVj, knj. 49; E. Cartan i njegovo najnovije djelo o 
Riemannovim prostorima, NVj, knj. 36. i dr. . N-e. 

CESAREO, Giovanni Alfredo, ** Messina 24. I. 1860, + Pa- 
lermo 6. V. 1937, talijanski knjiZevnik, kriticar, pjesnik i 
književni historičar. U lirici prelazi s naturalizma na misti- 
ku; u kritici se zalaže u duhu F. De Sanctisa za idealistički 
pravac protiv pozitivizma, ma da se razilazi s B. Croceom. 
Za nj je osnovno obilježje umjetnosti stvaranje s pomoću 
fantazije. 


BIBL.: Pjesme su mu sabrane u zbirkama: Poesie, 1912; Canti di Pan, 
1920; Poemi dell'ombra, 1923; Colloqui con Dio, 1928; Risveglio, 1931. 
Glavna su mu kritička djela: Le origini della poesia lirica in Italia, 1924; 
Saggio sull'arte creatrice, 2. izd. 1921; Studi e ricerche sulla letteratura 
italiana, 1929, osim nekih monografija o Leopardiju, Meliju i dr. 

LIT.: П poeta dell'umana tragedia, scritti inediti su l'opera di G. A. C., 
Girgenti 1922; R. Zanghi, Saggio sulla poesia di G. A. C., Mleci 1926; 
A. Momigliano, Impressioni di un lettore contemporaneo, Milan 1928; 
L. Tonelli, Alla ricerca della personalità, II., Catania 1929; I. Calan- 
drino, G. A. C., Messina 1930. . D-ić. 

CESARGRAD, goleme ruševine sredovječnog grada iznad 
sutjeske Sutle, dok se na štajerskoj strani nalaze ruševine 
Kunšperga (Kónigsberga). Oba su grada bila izgrađena, da 
nadziru prolaz kroz spomenutu sutjesku. C. se prvi put 
spominje 1399, kad ga je kralj Sigismund dao Hermanu 
Celjskom. Kasniji su 
gospodari bili Erdedi. 
Stradao je 1572 za se- 
ljačke bune, a u 17. st. 
bio je definitivno na- 
pušten. G. 1603 sagradio 
je Toma Erdedi u do- 
lini Sutle južno od 
Klanjca | Cesargradske 
Nove Dvore, koji. su 
danas dosta zapušteni. 
U njima je proživio po- 
sljednje svoje godine 
pjesnik Antun Miha- 
novié. 

LIT.: Ð. Szabo, Sredo- 


vječni gradovi u Hrvatskoj i 
Slavoniji, Zagreb 1920. Z.D-i. 


CESARGRADSKA 
GORA, mala gorska 
trupina u Hrvatskom 
Zagorju,  sjeverozapa- 
dno od Klanjca. Sutje- 
skom Sutle (Zelenjak) 
odvojena je od Orlice, 
a doseže visinu od 509 
m. Jezgra joj je građe- 
na od trijaskih vapnenaca, škriljavaca, pješčanika i lapora, 
a ogrtač od litavaca, sarmatskih pješčanika te pliocenskih 
lapora i pijeska. Z. D-i. 

CESARI, 1. Antonio, * Verona 16. I. 1760, + Ravenna 1. X. 
1828, talijanski filolog i propovjednik. Poznat je radi bor- 
benog zalaganja za čistoću talijanskog književnog jezika i 
za ugledanje u stare talijanske klasike. Između brojnih 
propovijedi i drugih pobožnih djela dao je i talijanski pri- 
jevod knjige De imitatione Christi (> Gersen i Kempis). 
Bio je prijatelj braće književnika Antuna i Toma Chersa iz 
Dubrovnika; ovom je drugom napisao u pohvalu knjižicu 
na latinskom i talijanskom jeziku De vita Thomae Cher- 
sae (Verona 1827), zbog koje je N. Tommaseo poveo po- 
lemiku radi Cesarijeva jezika i stila. 


LIT.: Elogi italiani e latini scritti da A. C., per cura di G. Guidetti, 
Reggio Emilia 1898 (tu je pretiskana i njegova rasprava o T. Chersi); 
V. Fontana, Nel I centenario della morte di A. C., Verona 1928; G. 
Mazzoni, 1 due Chersa, il Cesari, il Tommaseo, u Rešetarovu zborniku, 
Dubrovnik 1931. M. D-ić. 


2. Giuseppe (Giuseppino), prozvan II Cavaliere d'Ar- 
pino, * u veljači 1568, + Rim 3. VII. 1641, talijanski 
slikar. Nije sigurno, je li roden u Arpinu, odakle mu je 
bio otac, također slikar. Kozmograf Ign. Danti uposlio ga 
je u vatikanskoj Loggia Geografica. Od 1589—91 radio je u 
Napulju, poglavito u samostanu sv. Martina, zatim u ka- 
peli Olgiati u S. Prassede, a za Klementa VIII. postao je 
najugledniji slikar freska u Rimu. Upravljao je izradbom 
fresaka u poprečnoj lađi lateranske bazilike, izradio nacrt 
za mozaike u kupoli sv. Petra i započeo velike povijesne 
slikarije za Konzervatorsku palaču, od kojih su posljednje, 
znatno slabije, nastale tek četiri desetljeća kasnije. C. je 
najprije pripadao krugu braće Zuccari i bio osobito pod 
utjecajem Roncallija; premda zastupa kasnomaniristički 
pravac, nastojao se približiti bolonjskom ranom baroku i 
najzad se sasvim ugledao u Raffaela, zbog čega je ponešto 
stradala koloristička draž njegovih slika. Za Pavla V. po- 
tisnuli su ga bolonjski slikari, no C. je još dugo preživio 
svoju slavu, pa je baš tada izradio većinu svojih dražesnih, 
ali praznih ulja, koja se nalaze po evropskim galerijama. — 
Brat mu Bernardino C. (+ 1416) bio je spretan crtač. F.C. 

CESARIĆ, Dobriša, Жж Požega 10. І. 1902, književnik. 
Pučku školu svršio u Osijeku, gimnaziju polazio u Osijeku 
i Zagrebu. Počeo učiti filozofiju na zagrebačkom sveuči- 
lištu, ali ju je napustio. Neko je vrijeme pomoćni redatelj 
na zagrebačkom kazalištu, kasnije činovnik Higijenskog 
zavoda u Zagrebu. U različitim časopisima (Kritika, Sa- 
vremenik, Književna republika, Hrvatska revija) objavlji- 
vao je pjesme uz nešto književnih prikaza i referata. Pre- 
vodio snjemačkoga i ruskoga jezika (Rilke, Kleist, Jesenjin, 
Dostojevski, Bjelinski, Korolenko). Zasebno je izdao zbirke 
pjesama: Lirika (Zagreb 1931), Spasena svijetla (Zagreb 





(Foto Gj. Szabo) 
CESARGRAD, Kula nad ulaznim vratima 

1938). Iako je razmjerno slabo 
plodan, C. pripada među prve 
suvremene hrvatske lirike. Osje- 
бајап, s jakom književnom 
obrazovanošću, sa smislom za 
pitanja suvremenoga života C. 
nije išao ni skakvim književnim 
strujama, nego je s apsolutnom 
savjesnošću umjetnika vajao 
svoje stihove izričući u njima 
svoja najdublja  čovječanska 
čuvstva. Izraz mu je jasan, zbit, 
zvučan, spajajući u sebi i naj- 
bolje tekovine starije hrvatske 
lirike i napore samoga pisca. 
C-eve pjesme ulaze u sve anto- 
logije hrv. lirike, a neke su od 
njih prevedene na različite 
evropske jezike (njemački, fran- 
cuski, talijanski, češki, madžar- 
ski, esperanto i dr.). Za knjigu Lirika dobio je nagradu 
Akademije. G. 1923 pokrenuo je C. s Vjekoslavom Majerom 
književni list Ozon. A. B-c. 

CESARINI, Giuliano, Ж Rim 1398, + kod Varne 1444, 
kardinal i papinski legat. Učio je kanonsko pravo u Bo- 
lcgni, u 30-oj godini postao kardinal i ušao u diplomatsku 
službu Rimske Stolice. Kao legat pripremio je u Njema- 
čkoj veliku križarsku vojnu protiv husita. Poslije poraza 
križara kod Domažlica 1431 uvjerio se o potrebi izmirenja 
s umjerenim husitima i djelovao u tom pravcu kao pred- 
sjednik koncila u Baselu. G. 1438—39 predsjedao je sabo- 
rima u Ferrari i Firenci radeći na jedinstvu istočne i za- 
padne crkve. Kao legat u Ugarskoj uložio je mnogo truda u 
pripremanje rata protiv Turaka. Premda je taj rat uspje- 
šno završio segedinskim mirom 1444, C. nije odobrio skla- 
panje mira i potaknuo najzad kralja Vladislava IV. na 
novi rat, koji je doveo do teškog poraza kod Varne; tom 
je prilikom C. poginuo zajedno s kraljem. 

LIT.: H. Fechner, G. C. bis zu seiner Ankunft in Basel, Berlin 1907; 


N. Valois, Le pape et le concile, 2 sv., Pariz 1909; L. Bréhier, L'Église 
et l'Orient au moyen áge, Pariz 1911. F.C 


CESARO, Ernesto, * Napulj 1859, + Napulj 1906, tali- 
janski matematičar; svršio École des mines u Liégeu u 
Belgiji, gdje je svojom matematičkom nadarenošću svratio 
na sebe pažnju Catalana. Poslije je učio matematiku na 
sveučilištu u Rimu; 1886 postigne stolicu za algebarsku 
analizu na sveučilištu u Palermu, odakle prijeđe 1891 u 
Napulj na stolicu za infinitezimalni račun. Radio je na 
najrazličitijim područjima matematike. Važnija djela: 
Corso di analisi algebrica (Turin 1894) i Lezioni di geo- 
metria intrinseca (Napulj 1896). Po ovom je djelu postao 


osnivačem t. zv. api geometrije. г 
BIBL.: A. Perna, Ё. C., Giorn. di mat., 2. ser., sv. 14., Napulj. К.С. 


CESAROTTI, Melchiorre, * Padova 15. V. 1730, + Pa- 
dova 4. XI. 1808, talij. književnik. Najprije enciklopedist, 
pristaša Voltairea, franc. revolucije i moderne demokratske 
struje. Zatim se zanosi za Napoleona, koji mu je zato 
sklon. Dao je mnogo različitih djela, između kojih su naj- 
važnija: prvi talijanski prijevod Macphersonovih engleskih 
imitacija, tobože Ossijanovih irskih legenda (1763), slobo- 
dan prijevod Homerove Ilijade (1795), zatim Saggio sulla 
filosofia delle lingue (1785), u kojemu se u duhu neoracio- 
nalizma zalaže za živi govor, a protiv stega purizma. Unio 
je svijetla i u pitanje Homera. Lak je pisac i u prozi i u 
stihovima. Svojim je aktualnim i rado čitanim djelima utro 
put novijoj talijanskoj prozi, a odraze njegova prijevoda 
Ossijana pokazuju u Italiji najveći suvremeni pjesnici i nji- 
hovi epigoni (na pr. Alfieri, V. Monti, U. Foscolo, I. Pin- 
demonte). Zato je važna njegova uloga u kulturi onoga vre- 
mena više radi raznoličnosti djela i utjecaja, koji je vršio, 
negoli radi same vrijednosti pojedinih radova. 

BIBL.: Opere, 40 knjiga, Pisa 1800—13; Poesie di Ossian, a cura di G. 
Balsano Crivelli, Turin 1925. 

LIT.: V. Alemanni, Un filosofo delle lettere: M. C., Turin 1894; C. 
Trabalza, Storia della grammatica italiana, Milan 1908; G. Rossi, M. C. 


critico e poeta, Salerno 1923; G. Mazzoni, Abati, soldati, autori, attori 
del Settecento, Bologna 1925. . D-ić. 


CESCA, Giovanni, * Trst 1858, + Messina 28. XII. 1908, 
filozof i pedagog, pristaje uz kriticizam, ali nastoji spo- 
znajnu teoriju Kantovu spojiti s etičkim i religijskim 
aktivizmom u nazor, koji zove humanizmom. 

BIBL.: Glavna djela: Storia e dottrina del criticismo, Verona 1884; 
La dottrina kantiana dell’ a priori, Padova 1885; La religione morale 
dell'umanità, Bologna 1902; La filosofia della vita, Messina 1903; La filo- 
sofia dell' azione, Palermo 1907. A. B-a. 

Gore: POPRECNI PREREZ KROZ KOLOVOZ ZA LAKI PROMET; dolje: POPREČNI PREREZ KROZ KOLOVOZ OD SITNE KAMENE 
KOCKE NA BETONSKOJ PODLOZI (za teški promet) 


CESENA, okružni grad pokrajine Forli, na rijeci Savio, 
15.950 st, u starom vijeku  Caesena, stara tvrđava, 
željeznica Ancona—Bologna, bisk. sjedište s centralnim 
sjemeništem, katedrala s 2 mramorna oltara od Lombar- 
dija, lijepa gradska vijećnica, vrijedna knjižnica iz 1452 
(55.000 svez. i 1075 rukopisa), zbirka slika, rodno mjesto 
Pija VI. i VIL, vinogradarstvo, vrtlarstvo, uzgajalište ko- 
noplje, tvornica sladora, rudnici sumpora. U srednjem vi- 
jeku bila je u eksarhatu u Ravenni, g. 1355 u Crkvenoj 
državi, 1378—1466 pripadala kući Malatesta, od koje ju je 
osvojio Cesare Borgia, poslije njegove smrti ponovno je u 
Crkvenoj državi do 1859. General Murat pobijedio je tu 
Austrijance 30. III. 1815. A.M. S. 

CESIJA, 1. — Ustup. — 2. Način stjecanja državnog 
područja pravnim poslom (ugovorom) između dvije države. 
Često je to mirovni ugovor, kojim se završava rat, te po- 
bjednica dobiva od pobijeđene dio njezina područja; no 
€. se može ugovoriti i bez rata, pače i bez prijetnje ratom 
ili bez druge prisile. C. postoji i kod zamjene područja 
(1875 dala je Rusija Japanu Kurile u zamjenu za južni Sa- 
halin; Engleska i Njemačka zamijenile su 1890 Helgoland 
i neke afričke posjede) i kod kupnje (USA kupile su 1803 
Louisianu od Francuske za 60 milijuna fr., 1866 Alasku od 
Rusije za 7,2 mil. dolara, 1917 danski dio otočja Virgin 
Islands za 25 mil. dolara; Njemačka je kupila 1899 Mari- 
jane i Karoline od Španjolske za 25 mil. peseta; poznata je 
prodaja prava na Dalmaciju sa strane Ladislava Napulj- 
skoga Mlecima g. 1409). Kupovnina je protučinidba, koja 
ne treba biti razmjerna vrijednosti ustupljenog područja. 
Davanje u zalog nije c., ali može uroditi istim učinkom, 
ako se zalog ne iskupi (otočja Orkney i Shetland došla su 
1469 Škotskoj kao zalog norveškoga kralja za osiguranje ne- 
isplaćenog dijela miraza; Genova je založila g. 1768 Kor- 
ziku Francuskoj; 16 šipuških gradova, što ih je 1412 Žig- 
mund kao ugarski kralj založio Poljskoj za 37.000 praških 
groša, vratila je Ugarskoj 1773 Marija Terezija poslije prve 
diobe Poljske). I dugoročni zakup (kao oni evropskim dr- 
Zavama u Kini) može pod okolnostima biti c. ako je 
stranke žele tim načinom prikriti, jednako i povjeravanje 
uprave (okupacija Bosne i Cipra 1878). 

C. se često uvjetuje plebiscitom (v.), a uz nju se mogu 
ugovorom predvidjeti različite odredbe glede podanika 
(> amnestija, opcija), državne i posebničke imovine, diobe 
dugova, arhiva i t. d. 

CÈSPEDES, Alba de — De Cèspedes Alba. 

' CÉSPEDES, Pablo de, * Cordoba 1538, T Cordoba 1608, 
španjolski slikar. Učio je teologiju na sveučilištu Alcala 
de Henares. C. pa Firentinac Vincenzo Carducci i Fran- 
сеѕсо Pacheco bili su predstavnici andaluzijske slikarske 
škole, koja je stajala pod utjecajem onih talijanskih maj- 
stora, koje su u Španjolsku pozvali Karlo V. i Filip II. Bio 
je u Italiji 1559—66, pa opet 1575, kad se vratio u Cordobu. 

Rimu je u crkvi Trinita dei Monti slikao freske s prizo- 
rima iz života Bogorodičina. Važnije se njegove slike 
nalaze u Cordobi i Sevilli. 

LIT.: F. M. Tubino, P. de C., Madrid 1878. A. Sch. 

, CÉSPEDES Y MENESES, Gonzalo de, * Madrid oko 
1585, + Madrid 27. I. 1638, španjolski književnik. Bavio se 
povijesnim istraživanjem (Historia apologćtica de los su- 
cesos del Reyno de Aragón; Historia de Felipe IV), no 
najviše se je odlikovao kao romanopisac; njegov Poema 
frágico del Español Gerardo y desengafio del amor lascivo 


sadržava autobiografske podatke; glavno djelo, Varia for- 
tuna del soldato Pindaro (1626), sastavljeno po uzoru t. zv. 
pikaresknih, pustolovnih romana, očituje jake pripovjeda- 
lačke sposobnosti i osobne crte. 


LIT.: F.W. Chandler, La novela picaresca en España, Madrid. J. An-s. 


CESTA. Pod cestom u užem smislu razumijeva se 
umjetnim načinom izgrađen suhozemni put prikladan za 
javni promet pješaka, jahača i kola. Poljski i šumski putovi 
te staze, koji nastaju samo dugotrajnom upotrebom jednog 
terenskog pravca, ne smatraju se cestama, iako služe pro- 
metu. Isto tako ne smatraju se cestama privatni putovi, 
koji nijesu otvoreni za javni promet. 

SADRŽAJ: 1. Povijesni razvitak i današnje stanje, 685; 2. Ceste 
Nezavisne Države Hrvatske, 686; 3. Opći, gospodarski, politički i 
kulturni značaj cesta, 687; 4. Financiranje cestogradnja i uprava 
cestama, 687: 5. Prekomjerno iskorišćivanje cesta, 687; 6. Vrste 
cesta i način izgradnje, 687. 

1. Povijesni razvitak i današnje stanje. U starom vijeku 
građene su ceste u prvom redu iz vjerskih razloga, zatim 
iz vojničkih, a kasnije i iz upravnih (nadgledanje udalje- 
nih pokrajina). Gospodarske pobude u građenju cesta do- 
laze tek kasnije. Prema grčkim piscima počeli su s gradnjom 
cesta Perzijanci pod Kirom, zatim pod Darijem i Kser- 
ksom. Grci su gradili u prvom redu osvete ceste«, koje 
nijesu služile trgovačkom prometu, jer se on većinom od- 
vijao morskim putem. Po »svetim cestama« smjeli su se 
kretati samo hodočasnici. Osobito je poznata »sveta cesta«, 
koja vodi iz Atene u Eleusinu — danas zvana 0006 fepd. 
Rimljani su gradili u pravom smislu riječi moderne ceste 
s kamenom podlogom, često popločene kamenim pločama 
ili kockama. Znamenita Apijeva cesta (Rim — Кариа) 
gradena je od g. 312—303 pr. Kr. ( Appia via). Ostale 
važne rimske ceste bijahu: Via Flaminia i Via Aemilia. 
Osobito se u doba rimskih careva cestovna mreža proširila 
u sve dijelove rimskog carstva, te je Rim bio spojen s 
najudaljenijim svojim pokrajinama. Tako se za vrijeme 
Cezara stjecalo u Rimu 16 umjetnih cesta. Dužina svih 
tih cesta mjerila se od miljokaza na foru (milliarium 
aureum). Ukupna dužina cesta rimskog carstva iznosila je 
okruglo 140.000 km. U tehničkom pogledu rimske su ceste 
bile prava remek-djela, koja su izvodile posebne rimske 
legije. S propašću rimskog carstva počele su propadati i 
rimske ceste, jer nije više bilo jake vlasti, koja bi se bri- 
nula za održavanje starih cesta i za gradnju novih. 

Nedostatak takve vlasti osjetio se osobito. u srednjem 
vijeku. Smrću Karla Velikog nestaje posljednje jake sre- 
dišnje vlasti, koja je vodila brigu o cestama. Odsad je sva 
briga prešla na feudalne gospodare, koji nijesu vodili mnogo 
računa o cestama. 

Ponovno veće zanimanje za gradnju cesta pokazuje se za 
vrijeme križarskih ratova. Izmjena dobara između Istoka 
i Zapada, koja se vršila preko gornjo-talijanskih luka i 
sjeveronjemačkih gradova, dala je dalji poticaj za gra- 
dnju cesta i razvoj cestovne mreže u Evropi, kojoj je Nürn- 
berg bio čvorište. Sve te ceste bile su većinom slabo gra- 
đene, a promet na njima bio je često ometan različitim 
odredbama feudalne gospode. — U kasnijem razvoju Nizo- 
zemska je bila jedna od prvih država, koja je pristupila 
popravku cesta i izgradnji cestovne mreže. U nju se od- 
mah ugledala Francuska. Od prvih francuskih cesta bila je 
cesta Pariz—Orléans, izgrađena g. 1556. Cestogradnju u 
Francuskoj osobito je promicao Colbert za vlade Luja 


686 








IZRADA KOLOVOZA OD CEMENTNOG BETONA 


XIV., ali je tek za Napoleona jače uznapredovala, tako 
da je veé g. 1814 Francuska imala 27.200 km glavnih cesta. 

U Engleskoj bijaše cestovna mreža dugo vremena zane- 
marena i nepotpuna. Tek pod Cromwellom počelo se su- 
stavno s izgradnjom i popravkom važnijih cesta. U većoj 
mjeri uznapredovala je gradnja cesta u Engleskoj nakon 
pronalaska Мас Adama i Telforda (— makadam). Danas 
ima Engleska vrlo dobro razvijenu cestovnu mrežu. 

U Njemačkoj je sve veća upotreba dvokolica, a kasnije 
samovoza, pridonijela, da je cestama posvećena najveća 
pažnja nesamo u pogledu razgranjenosti cestovne mreže, 
nego i u pogledu tehničke dotjeranosti cesta. Osobito su 
na glasu njemačke automobilske ceste (v. HE I, str. 806). 
Zakonom od 1934 podijeljene su njemačke ceste na dr- 
žavne (oko 41.000 km), pokrajinske I. reda (oko 83.000 
km), pokrajinske П. reda (oko 87.000 km), općinske (oko 
135.000 km). K tome dolazi ioš oko 11.000 km automobil- 
skih cesta. 

Italija je poznata kao klasična zemlja dobrih cesta. Da- 
nas ima preko 160 vrlo dobrih cesta, od kojih se ističu 
naročito »autostrade«. U Evropi imaju i druge države do- 
brih cesta, kao na pr. Švicarska, Belgija, Danska i t. d. 
Bivša Čehoslovačka imala je 69.393,6 km, bivša Poljska 
44.500 km uređenih cesta. Bugarska imala je u granicama 
do g. 1941 uređenih cesta u dužini od 16.200 km. Općenito 
balkanske države imaju slabo razvijenu i lošu cestovnu 
mrežu. 

2. Ceste Nezavisne Države Hrvatske. Prve ceste na po- 
dručju Nezavisne Države Hrvatske potječu sigurno od rim- 
skih vremena. Tako je poznata dužinska rimska cesta, koja 
je polazila od Ptuja na Vinkovce i Mitrovicu sve do Beo- 
grada. Druge su opet rimske ceste presijecale sadašnje pod- 
ručje Hrvatske okomito i povezivale primorske gradove 
nekadašnje Liburnije i Dalmacije s panonskom nizinom. 
Tragovi tih cesta nalaze se još i danas (vidi sl. HE III, 
str. 139). 

Jači razvoj izgradnje cestovne mreže nadolazi u hrvat- 
skim krajevima tek onda, kad je Hrvatska oslobođena od 
Turaka. Naročito je razvoj cestovne mreže u neposrednoj 
vezi s uređenjem Vojne Krajine. 

Prva cesta od veće gospodarske važnosti za Hrvatsku 
bila je t. zv. Karolinska cesta, koja je vodila od Rijeke 
do Karlovca. Gradnjom te ceste započeto je g. 1726 za 
Karla III., koji je i inače za razvoj cestovne mreže stekao 
velikih zasluga. Cestovna mreža, koja je za njega zasno- 
vana, dotjerana je pod Marijom Terezijom, Josipom II. i 
Franjom II. G. 1750 izgrađena je cesta Zagreb—Karlovac. 
Ta se cesta može smatrati prvom modernom cestom u Hr- 
vatskoj; njome je Zagreb dobio izravnu vezu s morem. 
G. 1753 započela je Vojna Krajina izgradnjom poštanskih 
cesta od Zagreba do Križevaca, Bjelovara i Koprivnice. 
Na taj način povezana su ta mjesta uz cestu Zagreb—Va- 
raždin, koja je predstavljala vezu s inozemstvom. Isto- 
dobno izgrađuje se posavska cesta Zagreb—Ivanićgrad— 
Lipovljani— Nova Gradiška—Oriovac—Brod—Vinkovci— 
Mitrovica—Ruma—Zemun s odvojcima za Osijek i Petrova- 
radin. G. 1756 rekonstruirana je cesta Karlovac—Gospić, 
a g. 1770 odredi Josip II. rekonstrukciju ceste Karlovac— 
Senj. (Karolinska cesta bila je već u to doba izvan upo- 

rabe). Ta je cesta građena 1774—78 troškom od 338.000 fo- 
rinti. Prolazi Generalski Stol, Josipdol, Jezerane, Žutu Lo- 
kvu te prelazi Kapelu kod Vratnika. Po nalogu Josipa II. 
gradi se g. 1786 cesta Gospić—Oštarije—Karlobag, a oda- 
vle uzduž obale preko Jablanca i Sv. Jurja do Senja, oda- 
kle je već satnik Filip Vukasović izgradio poštansku cestu 
preko Novog do Rijeke. Vukasović je projektirao i po- 
štansku cestu Otočac—Perušić—Gospić—Sv. Rok—Gračac 
—Zadar. Kad je napuštena i Jozefinska cesta, konstruira 
Vukasović t. zv. Lujzinsku cestu (Karlovac—Sušak), koja 
je smatrana remek-djelom onoga doba nesamo u Hrvat- 
skoj nego u čitavoj Evropi. Ta je cesta predana prometu 
1809. Njome je ostvarena najbolja i najkraća veza dunav- 
skog basena s Jadranskim morem. 

Za napoleonskih vremena građeno je mnogo cesta, te je 
i sadašnja cesta Dubica—Bumbekovača (na desnoj obali 
Save) građena na staroj podlozi napoleonske ceste. 

Tokom druge polovice 19. st. nijesu hrvatski krajevi zbog 
svojih posebnih političkih prilika imali sreću, da izgrade 
dobre ceste, kako je to bivalo u drugim krajevima. Naj- 
gore vrijeme nastupa za cestovnu mrežu hrvatskih krajeva 
poslije g. 1918. što je bilo dobrih cesta do 1914, istrošilo 
se za vrijeme svjetskog rata (1914—1918), a kasnije kao 
da se i nitko nije brinuo za popravak starih cesta i za iz- 
gradnju novih. Istina, g. 1929 donesena su u bivšoj Jugo- 
slaviji dva zakona o cestama, zakon o državnim putovima 
i zakon o samoupravnim putovima, koji je kasnije dobio 
naziv zakon o nedržavnim putovima. Tim su zakonima sve 
ceste podijeljene na državne, banovinske I. reda, banovin- 
ske II. reda i na pristupe željezničkim postajama. — Prema 
toj kategorizaciji imala je bivša Jugoslavija 10.258 km dr- 
žavnih cesta, 15.607 km banovinskih cesta I. reda, 16.050 
km banovinskih cesta IL reda, odnosno ukupno (bez op- 
ćinskih) svih cesta 41.915 km. Većina svih tih cesta bila je 
građena još prije g. 1914 prema tadašnjim prometnim pri- 
likama za životinjsku spregu, pa nijesu odgovarale potre- 
bama ni zahtjevima motornog prometa. Popravak i moder- 
nizacija tih cesta u b. Jugoslaviji slabo je napredovala, 
tako da je Nezavisna Država Hrvatska naslijedila vrlo 
malo cesta izgrađenih na suvremeni način. 

Cestovna mreža Nezavisne Države Hrvatske obuhvaća 
prema sadašnjem stanju (1941; još nije izvršena nova po- 
djela cesta) ukupno 56.000 km. Od toga otpada na državne 
ceste 3570 km, zemaljske ceste 15.365 km (bivše banovin- 
ske ceste I. reda 6.696 km; II. reda 5099), ostatak od 40.635 
km otpada na općinske ceste i prilaze k željezničkim po- 
stajama, U skupinu državnih cesta spadaju one, koje se 
zbog svojeg narodno-gospodarskog značenja kao glavne 
prometne žile te zbog svoje važnosti za cijelu državu tre- 
baju uzdržavati i graditi iz državnog proračuna. Zemaljske 
ceste imaju posebnu važnost za narodno gospodarstvo, jer 
one međusobno spajaju pokrajinu i velike župe. One su 
se dosad gradile i uzdržavale iz proračuna pojedinih bano- 
vina. U budućnosti će se te gradnje izvoditi iz sredstava, 
koja će se odvajati iz državnog proračuna za pojedine ve- 
like župe. — Općinske ceste spajaju pojedina sela s po- 
krajinskim ili državnim cestama, te su se dosad izgrađivale 
i uzdržavale iz općinskih proračuna i radom u naravi sa- 
mih općinara (kulukom) kao i iz pripomoći, koje su u te 
svrhe odobravale pojedine banovine. 

Nezavisna Država Hrvatska pristupila je odmah po- 
pravku svih cesta kao i izgradnji modernih cesta. Progla- 
šena je zakonska odredba od 17. V. 1941 za gradnju gla- 
vnih državnih cesta sa suvremenim kolovozima. Tom za- 
konskom odredbom proglašene su glavnim državnim ce- 
stama ove ceste: 1. Rogatec—Krapina—Podsused—Zagreb 
—Ivanić-grad—Novska—Okučani—Brod—Zemun; 2. Oku- 
Cani—Banja Luka—Split. Na te dvije glavne državne ce- 
ste imaju se priključiti ograncima ove državne ceste: a) Za- 
greb—VaraZdin—granica; — b) Zagreb—Karlovac—granica; 
— c) Zagreb—Samobor—granica; — d) Osijek—Vrpolje— 
veza s glavnom državnom cestom br. 1. — e) Ščit—Sara- 
jevo; — f) Rama—Dubrovnik s ogrankom na Ploče. Za 
izgradnju tih cesta određen je iznos od 4 milijarde Kuna. 
Za gradnju i održavanje cesta osnovano je posebno Ravna- 
teljstvo glavnih državnih cesta (RGDC) kao posebna usta- 
nova s posebnim proračunom. 

Gornje ceste predstavljat će dionice budućih automobil- 
skih cesta, koje su tim određene kao ceste međunarodnog 
značaja. 

Preko područja Nezavisne Države Hrvatske prelaze ove 
međunarodne ceste: 1. Trst—Ljubljana—Zagreb—Zemun— 

Bukurešt; 2. Beé—Maribor—Zagreb—Banjaluka—Sarajevo 
-—Skoplje—Solun—Atena; 3. Budimpešta—Varaždin—Za- 
greb Sušak; 4, Trst—Sušak—Senj—Obrovac—Split—Skadar 
—Valona—Atena, t. zv. Jadranska cesta, koja je od osobite 
važnosti za Dalmaciju i putničarstvo Nezavisne Države 
Hrvatske (v. i HE I, str. 808). 


3. Opći, gospodarski, politički i kulturni značaj cesta. 
Osim glavne i prvotne zadaće zadovoljavanja prometnih 
potreba imaju ceste i svoje posebno gospodarsko, kulturno 
i političko značenje. Ceste su odvajkada igrale važnu 
ulogu u gospodarskom životu naroda. Tu ulogu nije mogao 
omalovažiti ni pronalazak parostroja. Pronalaskom samo- 
voza i njegovim prodiranjem u gospodarske i prometne 
oblasti značenje cesta silno je poraslo. Samovozni promet 
počeo je vršiti sve veći utjecaj na cjelokupno narodno go- 
spodarstvo pa je i u općekulturnom pogledu postao čini- 
lac od najvećeg značenja. Postojeće ceste počele su se 
stoga svuda preuređivati za samovozni promet, koji se 
tako razvio, da zahtijeva već svoju posebnu cestovnu 
mrežu. Izgradnjom cesta za samovozni promet na novim 
tehničkim i financijalnim osnovama nastao je preokret, 
koji je doveo do izgradnje današnjih suvremenih cesta, 
što ih susrećemo već gotovo u svim državama svijeta. Izgra- 
dnja suvremenih cesta je doduše skuplja od izgradnje pri- 
jašnjih cesta, ali su zato troškovi odrZavanja tih cesta ne- 
razmjerno manji. Osim toga promet na suvremenim ce- 
stama siguran je u svako doba, na njima nema blata ni 
prašine. Gospodarski gubitci u pogonskom materijalu, tro- 
šenje guma i kvarenje kola svedeni su na najmanju mjeru, 
dok se brzina i tovari mogu iskoristiti do krajnih granica. 
Izgradnjom suvremenih cesta podiže se blagostanje države, 
ublažuje društvovna bijeda i potpomaže putničarstvo, a 
time podiže gospodarska snaga naroda. Dok su nekada ceste 
imale samo mjesno značenje, danas one, prelazeći granice 
država, dobivaju značaj međunarodnih prometnih veza. 
Kao što su se nekada pojedina sela trgala, da kroz njih 
prođe općinska cesta, tako se sada pojedine države i po- 
krajine trgaju, da kroz njih prođe međunarodna cesta. 
Tim dobivaju ceste politički značaj prvoga reda. 

4. Financiranje cestogradnja i uprava cestama. Zbog po- 
jačanog motornog prometa ceste se brzo troše i kvare. U 
drugu ruku razvitak putničarstva i jak priradni razvoj zahti- 
jevaju proširenje cestovnih mreža. Stoga se danas nastoji, 
da ceste budu tehnički što savršenije. Za pokriće golemih 
troškova oko gradnje i uzdržavanja cesta traže država i 
samoupravna tijela različite izvore. Problem financiranja 
cestogradnja pokušali su rješavati na različite načine, Gla- 
vno je načelo financiranja, da terete mora u prvom redu 
snositi onaj, koji se cestovnom mrežom neposredno služi 
— iu onoj mjeri, u kojoj se služi odnosnim prometnim 
sredstvom. Sam način financiranja cestogradnja i uprava 
cesta vodi se različito. Tako se na pr. uprava cesta u USA 
nalazi pod državnim nadzorom kako u pogledu gra- 
đenja, tako i u pogledu održavanja državnih cesta sred- 
stvima, kojima upravlja država. Za pokrivanje troškova 
oko građenja i uzdržavanja cesta u USA uvedeni su tro- 
šarina na gorivo za automobile, paušalni porez na motorna 
vozila i posebni porez, koji plaćaju vlasnici zemljišta i 
zgrada pokraj javnih cesta. Pojedine države USA zaklju- 
čivale su i zajmove za izgradnju cesta. U Velikoj Britaniji 
ministar prometa odgovara za upravu i za financiranje 
glavnih cesta. Na građenje i uzdržavanje cesta troši 
se u Velikoj Britaniji godišnje oko 60 milijuna funti. 
Do tog iznosa dolazi se paušalnim porezom na motorna 
kola i trošarinom na gorivo. U Francuskoj stoje »velike 
prometnice« (državne ceste) pod upravom ministra za 
javne radove. Te se ceste grade i uzdržavaju o državnom 
trošku pod upravom državnih inžinira (Ingćnieurs des 
Ponts et Chaussćes i Ingćnieurs des Travaux publics de 
l'État). Izdatci za državne ceste padaju na teret državnog 
proračuna, U Nizozemskoj stoje državne ceste pod upra- 
vom države. Od g. 1935 financira građenje i održavanje 
cesta t. zv. prometni fond, u koji ulaze različiti prihodi iz 
željezničkog, cestovnog, plovidbenog i zračnog prometa. I 
»fond za radove« iskorišćuje se za financiranje cestogra- 
dnja. Formula, po kojoj se vrši podjela subvencije na po- 

u kojoj s označuje površinu pokrajine, h broj stanovnika, 
а l ukupnu duljinu cesta u pokrajini s izgrađenom podlo- 
gom (makadamskom ili suvremenom). U Italiji je zako- 
nom od g. 1928 ustanovljena Azienda Autonoma Statale 
della Strada. Ta autonomna ustanova upravlja u punom 
opsegu državnim (nacionalnim) cestama, održava ih i po- 
boljšava. Samo građenje novih cesta spada u dužnost mi- 
nistarstva za javne radove. Izdatci se pokrivaju iz zaj- 
mova, državnog prinosa (130 milijuna lira) i od prihoda 
automobilskih poreza i taksa. U Njemačkoj su po zakonu 
od g. 1934 jedino »velike prometnice« državne ceste, a za 
njihovo održavanje brine se država. Cjelokupna cestovna 
mreža (obične i samovozne ceste) ne spada više pod mi- 
nistra prometa, već pod glavnog nadzornika za ceste, koji 
je neposredno podređen Fiihreru. G. 1933 osnovano je za- 
sebno poduzeće za izgradnju njemačkih automobilskih ce- 
sta s glavnicom od 50 milijuna maraka. Za ravnatelja je 
postavljen dr. ing. Fritz Todt (+ 1942), po kome je pro- 
zvana »Organisation Todt«, poznata po čitavom svijetu. 
Dalje financiranje cestogradnja u Njemačkoj bilo je usko 
povezano s rješenjem pitanja nezaposlenosti. Da se suzbije 
nezaposlenost, pristupilo se javnim radovima, koji su fi- 
nancirani ovako: Svaki poduzetnik, koji je dobio kakvu 
javnu narudžbu, primio je od države t. zv. radni vrije- 
dnosni papir (Arbeitsschatzanweisung), na temelju koga je 
poduzetnik mogao izdati mjenicu i dati je isplatiti kod 
banaka za to određenih. Reichsbanka se obvezala, da će te 
mjenice eskontirati, a država se obvezala, da će te mjenice 
postepeno iskupiti. 

U bivšoj Jugoslaviji su financiranje gradnja i uzdrža- 
vanje cesta riješeni uredbom o državnim i banovinskim 
putnim fondovima (1938). Glavni prihodi državnog putnog 
fonda bili su: državna trošarina na benzin i cement, po- 
rezi na sva motorna vozila, takse na željezničke prijevoze 
u kolskim tovarima, prinos za izvanredno iskorišćivanje 
sora i različiti manji prihodi od taksa, novčanih kazna i 
slično. 

5. Prekomjerno  iskorišćivanje cesta. Pod normalnim 
iskorišćivanjem javnih cesta razumijeva se prijevoz po- 
jedinca i njegove porodice i svega, što je pojedincu po- 
trebno za njegovo kućanstvo ili poljsko gospodarstvo pod 
uvjetom, da se taj promet vrši kolima sa stočnom spre- 
gom i da ne prelazi 52 tone godišnje. Svaka veća upotreba 
javnih cesta spada pod pojam njihova prekomjernog isko- 
rišćivanja, za koje se plaća t. zv. izvanredni putni prinos, 
dakle naknada štete za veće iskorišćivanje cesta od nor- 
malne upotrebe. Prema tome nije taj prinos ni porez, ni 
prirez ni taksa. Plaćaju ga vlasnici robe, prinos plaća vla- 
snik prijevoznog sredstva. 

LIT.: К. van der Borght, Das Verkehrswesen, Leipzig 1925; M. 
Mirković, Saobracajna politika, Beograd 1933; S. Josifović, O upravi 
putova i njihovom financiranju u petnaest država, Glasnik jug. dru- 
štva za putove, Beograd 1939; F. Brozović, Izgradnja putova u Čeho- 
slovačkoj republici, Zagreb 1937. AR. 

6. Vrste cesta i način izgradnje. Oblik i konstrukcija 
ceste moraju u svakom pogledu odgovarati zadaći, kojoj 
je cesta namijenjena. Drugim riječima, prema vrsti, broju 
i težini prometala, kojima je cesta (isključivo ili u prete- 
žnosti) namijenjena, kao i prema konfiguraciji predjela, 

POPRECNI PRESJECI SUVREMENIH GRADSKIH CESTA 
1. Staze za pješake; 2. staze za dvokoličare; 3. staze za cestovne želje- 
znice; 4. trag kolnika za istovarni promet; 5. trag kolnika za mjesni i 
spori promet; 6. trag kolnika za prolazni promet 


kojim ona prolazi, odabire se i vrst cestovne kore, širina 
ceste i njenih građevina (mostova, tunela i t. d.), veličina 
uspona i poprečnog nagiba, oštrina zavoja, širina vidovi- 
tosti, nosivost mostova, ograničenje brzine prometa i 
smjera vožnje, cestovne oznake i t. d. Naravno da kon- 
struktivne pojedinosti gradnje, među kojima i vrsta ce- 
stovne kore unutar dotične kategorije, ovise dalje i o geo- 
loškim, hidrološkim, klimatskim, prometnim, prirodnim i 
mnogim drugim okolnostima kraja, kojim cesta prolazi. 

Prirodno je dakle, da se ceste u tehničkom smislu svr- 
stavaju prema njihovim zadaćama, t.j. prema težini, broju 
i vrsti prometala, kojima je namijenjena. Tako se razli- 
kuju ceste za laki, srednji i teški promet. Po vrsti vozila 
razlikuju se ceste po tome, da li se prometala pokreću 
stočnom spregom ili mehaničkim putem, ili na jedan i 
drugi način. Osim ove podjele postoje još i mnoge druge, 
bilo u tehničkom, bilo u ekonomskom, vojničkom, putni- 
čarskom, političkom (državne, pokrajinske, općinske i t. d.) 
ili kom drugom pogledu. 

Kao cestovna kora za laki promet dolazi uglavnom u 
obzir uvaljani sloj tučenca na podlozi taraca od lomljenoga 
kamena, kojemu su ravne plohe okrenute prema dolje 
(chaussée), ili kora od nekoliko slojeva uvaljanog tučenca 
(makadam; naziv po izumitelju Mac Adamu). Ovakvi 
se kolnici dosta brzo troše pod utjecajem udara prometala 
i stočnih potkova, sisanja pneumatika i vremenskih prilika. 
Da bi se učinili trajnima i besprašnima, zaštićuju se njihove 
površine tankom prevlakom od jednoga ili više slojeva 
raznih bitumenskih, katranskih ili zajedničkih tvorevina uz 
dodatak sitnog drobljenca čvrstoga kamena (po mogućnosti 
vulkanskog porijekla). 

Za srednji promet najčešće služi isti temeljni oblik kao 
i za laki promet, tek mu je zaštita jača i bolja. Zaštite se 
prave od sličnih tvorevina kao i kod lakih kolovoza, a to 
su dublja ili plića natapanja, utiskivanje kamene sitneži 
obavijene istim tvorevinama uvaljanog sloja, isto tako 
obavijenog tučenca i sl. Površina se ovakvih cestovnih 
kora obično još zaštićuje na isti način kao i kod lakih 
kolovoza. Postoje i druge vrste kolovoza za srednje težak 
promet kao cementni makadam, različni drveni i kameni 
taraci u različnim načinima izgradnje (često patentiranim 
kao »Gensal«, »Concrelit« i sl). Neke od takvih cestovnih 
kora čine zapravo već prijelaz kolovozima za težak promet. 

Za težak promet služe kolovozi od cementnog i asfalt- 
nog betona, lijevanog asfalta te taraci od pravilno krupno 
ili sitno sječenog kamena vulkanskog porijekla (bazalt, 
granit, porfir, diorit, sijenit i dr.). Izuzevši cementno be- 
tonski, ovi kolovozi iziskuju posebnu podlogu za prijenos 
i razdiobu udara i težine prometala na tlo. Kao podloga 
služi najčešće cementno betonska ploča ili temeljni oblik 
lakog kolovoza (šoseja); u nekim slučajevima može se 
poslužiti i starim makadamom. 

Da se zaštiti ivica kolovoza, kao i da se poveća sigurnost 
prometa, izvode se uz rub ovakvih kolovoza uske trake istog 
ili sličnog kolovoza u drugoj boji. Da bi se postigla što 
bolja i jednoličnija kakvoća, cestovne se kore za težak 
saobraćaj izrađuju gotovo isključivo strojevima. Naročita 

se pažnja posvećuje sabijanju tla u nasipima i usjecima, 
da ne bi kasnije došlo do popuštanja tla, odnosno sjedanja 
i uleknuća cestovne kore. Radi toga se i sabijanje tla vrši 
najčešće strojevima, koji su posebno u tu svrhu građeni. 

Da bi se uzmogle lakše svladavati veće udaljenosti, t. j. 
omogućila veća brzina prometala, dopušta se na nekim 
cestama samo promet sa strojnim pogonom. Takve ceste 
moraju, radi lakšeg prestizavanja i ukrštavanja vozila, biti 
šire ili imaju dva odijeljena kolovoza, svaki za svoj smjer. 
Ukrštavanja s bilo kakvim drugim prometnim putem mogu 
biti samo u različitim razinama (s pomoću nadvožnjaka ili 
podvožnjaka). Kuće i gospodarstva moraju biti od takve 
ceste udaljenija ili ograđena, jer kod velike brzine vozila i 
manja domaća životinja može prouzrokovati nesreću. 

Kod odabiranja vrste i oblika cesta kroz ljudska naselja 
odlučuju ne samo svi prije navedeni čimbenici, nego i 
mnoge druge okolnosti kao: pojačani pješački i dvokolični 
promet i njegovo osiguranje, promet cestovne željeznice, 
potrebni prostori u kolniku za istovarna vozila, parkiranje 
vozila, osiguranje tragova za brzi, spori, mjesni i prolazni 
promet, obziri prema odvodnji i provedbi ostalih vodova, 
česta ukrštavanja i t.d. Povrh svega treba uzeti u obzir i 
estetske razloge. 

Moderna cestogradnja, osim šoseje, makadama i nekih 
taraca, rodila se istom koncem prošlog stoljeća u Americi. 
Ondje je na početku ovog stoljeća provela i veći dio doba 
svoga razdoblja pokusa i vrludanja. Usavršavala se upo- 
redo u Americi (možda više praktički) i u naprednijim 
zemljama Evrope. Velik dio njenog znanstvenog razvitka 
otpada na Njemačku. Danas je moderna cestogradnja u 
punoj snazi u svim naprednim zemljama svijeta. Ona upo- 
sluje građevne inženjere, arhitekte, matematičare, fizičare, 
šumarske inženjere, geologe, hidrologe, pedologe i čitav 
niz drugih učenjaka. V. Be-é. 


CESTARINA je u nas otprije poznata pod imenom 
maltarine (lat. ius telonii, franc. pćage = lat. pediculum, 
njem. Wegegeld, Chausćegeld, Pflastergeld, Entgeld), iako 
se s izrazom c. susrećemo i u prošlom stoljeću. Tada se 
pod c. razumijevao uži pojam maltarine, u koliko se ona 
odnosila na t. zv. »suhe malte« (sicca telonia), za razliku 

PEIIEVOD ISPRAVE O CETINSKOM IZBORU 


Mi Andrija božjom i apostolske stolice milošću biskup Kninski i opat Toplički, knezovi Ivan 
Torkvat od Krbave, Nikola Zrinski, Krsto i Vuk braća i Juraj Frankopan Senjski, Krčki i Mo- 
druški, Stjepan Blagajski, (zatim) Krsto Peranski, Bernard Tumpić Zečevski, Ivan Kobasic Bri- 
kovički, Pavao Janković, Gašpar Križanić, Toma Čipčić, Mihajlo Skoblić, Nikola Babonožić, Gre- 
gorije Otmić, plemićki sudac županije zagrebačke, Antun Otmić, Ivan Novaković, Pavao Iza- 
Cic, Gašpar Gusić, Stjepan Zimić i svikolici ostali plemići i velikaši, kao što i savkolik narod 
plemenitih županija, gradova i kotara kraljevine Hrvatske ispovijedamo, priznajemo i na vječito 
znanje dajemo ovim listom svakomu. Pošto je prejasni i premogući princip i gospodin Ferdi- 
nand, božjom milošću češki i hrvatski kralj, španjolski infant, svetoga rimskoga carstva izbornik, 
nadvojvoda austrijski, vojvoda burgundski, brabantski, štajerski, koruški, kranjski, šleski, virtem- 
berški itd., markgrof moravski, burgovski itd., grof tirolski, celjski, gorički itd., gospodar slo- 
venske krajine, luke naonske i solila, svetoga rimskoga carstva glavni namjesnik it. d., vladar i 
gospodar naš premilostivi, poslao k пата Ovih danas savjetnike svoga svetoga kraljevskoga ve- 
ličanstva i poslanike, časnoga naime u Isukrstu oca i gospodina Pavla Oberstaina, božjom mi- 
lošću bečkoga prepošta, umjetnosti, mudroslovlja i obojega prava doktora, Nikolu Jurišića, vrhov- 


voljnu punomoć, zamoliše, da priznamo njegovo velicanstvo za našega zakonitoga i naravnoga 
kralja i gospodara, a prejasnu vladaricu i gospodu Anu, ugarsku, češku i hrvatsku kraljicu, za 
našu premilostivu vladaricu i gospodaricu, pak da o tome položimo prisegu vjernosti i poklon- 
siva, Uvaživši potanko i promotrivši pomnjivo prava, kojima je isti naš prejasni kralj s reče- 
nom svojom suprugom, prejasnom gospodom kraljicom potpuno i dovoljno potkrijepljen, da do- 
bije ugarsku kraljevinu nasljednim pravom, osobito pak krijepošću više nepobitnih ugovora, koje 
smo mi temeljito razgledali. pročitali i proučili, i najposlije krijepošću izbora, dne 16. prosinca 
prošle godine po zakonima kraljevine Ugarske u saboru staleža i redova iste kraljevine a u gradu 
Požunu valjano i zakonito obavljenog i proglašenog, pak uzevši na um također tolike milosti, 
pomoći i blagodati, kojima, između tolikih kršćanskih vladara, samo njegovo posvećeno kra- 
ljevsko veličanstvo nas i kraljevinu Hrvatsku evo već više godina milostivo darivase i od bi- 


pravu, zakonitu, nedvojbenu i naravnu kraljicu i gospodaricu, kao sto ih i Po glasu ovoga lista 
izabiramo, priznajemo, činimo, ustanovljujemo, proglašujemo i poštujemo oba veličanstva za 


Svojim običnim pečatima, dijelom vlastitima, a dijelom općima, da vrijedi za sve vijeke. Dano 
u varoši Cetinu na našem saboru, držanom u gore spomenutom samostanu na prvi dan mjeseca 


siječnja godine poslije rođenja Spasitelja našega Isukrsta tisuću pet sto i dvadeset sedme. 

PRIJEPIS ISPRAVE O CETINSKOM IZBORU 


Nos Andreas dei et apostolice sedis gratia episcopus Tiniensis et abbas Topplicensis, Ioannes 
Torquatus Corbauie, Nicolaus Zriny, Christophorus et Wolfgangus fratres ac Georgius de Frange- 
panibus, Segnie, Veglie, Modrusie, Stephanus de Blagay comites, Cristophorus de Pernya, Ber- 
nardus Thumpich de Zechan, loannes Kobazich de Brikouiza, Paulus Jankouich, Gaspar Kri- 
sanich, Thomas Chypchych, Michael Zcoblich, Nicolaus Babunosych, Gregorius Otmich iudex no- 
bilium comitatus Zagrabiensis, Antonius Otmich, loannes Nouakouich, Paulus Isacich, Gaspar 
Gusych, Stephanus Zimich ceterique vniuersi nobiles et proceres nec non nobilium comitatuum, 
ciuitatuum et districtuum populorum regni Croatie vniuersitas, ad perpetuam rei memoriam 
fatemur et recognoscimus notumque facimus tenore presentium vniuersis: Cum serenissimus et 
potentissimus princeps et dominus dominus Ferdinandus dei gratia Bohemie et Croatie rex, infans 
Hispaniarum, sacri Romani imperii princeps elector, archidux Austrie, dux Burgundie, Brabantie, 
Stirie, Carintie, Carniole, Slesie, W'irtembergie etc., marchio Morauie, Burgouie etc., comes Tiro- 
lis, Celeie, Goritie etc., dominus marchie Slauonice, Portus Naonis et Salinarum, sacri Romani 
imperii locumtenens generalis etc., priceps et dominus noster gratiosissimus miserit his diebus ad 
nos sacre sue regie maiestatis consiliarios et oratores, reuerendum in Christo patrem et dominum 
Paulum de Oberstain, dei gratia prepositum Viennensem, artium philosophie et vtriusque iuris do- 
ctorem, Nicolaum luritschiz, supremum capitaneum, loannem Catzianer, loannem Pucler, arcis 
Meichou prefectum, capitaneos, dominos et amicos nostros singulares, et ipsi prefate regie maie- 
statis nomine, tanquam pleno et sufficienti mandato ab еа sujfulti, nos requisierint, uf suam 
maiestatem pro nostro legitimo et naturali rege et domino, et serenissimam principem et do- 
minam dominam Annam, Hungarie, Boheimie et Croatie reginam, principem et dominam nostram 
gratiosissimam, pro nostra legittima et naturali regina et domina recognosceremus illisque desuper 
debitum fidelitatis et homagii iuramentum prestaremus, quod nos exacte perpensis el diligenter 
consideratis iuribus, quibus idem rex noster serenissimus una cum dicta serenissima domina 
regina, sua consorte etc., pro sacro regno Hungarie iure hereditario obtinendo ad plenum et 
sufficienter fulcitus et prouisus est, precipue uigore plurium inconuicibilium tractatuum, quos 
nos ex fundamento uidimus, legimus et relegimus et postremo uigore electionis iuxta decreta et 
sanctiones regni Hungarie in generali statuum et ordinum illius regni conuentu, die sextadecima 
mensis decembris proxime elapsi in oppido Posoniensi rite et legitime facte et publicate, nec non 
attentis pariter tot gratiis, opibus et (em)olumentis, quibus nos et Croatie regnum sua sacra 
maiestas sola inter tot christianos principes pluribus annis contra immamissimos Thurcas, ne nos 
illarum seua tyrannide a fide ortodoxa et christiana republica deficere compelleremur, benigne 
con(serua)uit, ac infinitis aliis beneficiis et nos et vniuersas res nostras pro singulari sua clemen- 
tia et liberalitate sibi continue commendatos habuit, idcirco prefatorum dominorum oratorum 
iuste et honeste requisitioni, tam deuote quam reuerenter annuimus et hodie ante sumptum pran- 
dium, quum adhuc ieiuni essemus, omnes et singuli vnanimiter vna voce et proclamatione nobis 
in generali nostro conuentu existentibus, prenominatum serenissimum dominum regem Ferdinandum 
in verum, legittimum, indubitatum et naturalem nostrum et totius huius inclyti regni Croatie 
regem et dominum, nec non prefatam serenissimam dominam reginam Annam in veram, legitti- 
mam, indubitatam et naturalem nostram totiusque regni Croatie reginam et dominam felici 
omine elegimus, recognouimus, assumpsimus, publicauimus, fecimus, constituimus et proclamaui- 
mus proclamarique fecimus per vicos et plateas, prout tenore presentium elegimus, recognoscimus, 
assumimus, facimus, constituimus, proclamamus et veneramur ambas suas maiestates in nostrum 
(ut premittitur) regem et dominum, reginam et dominam, omni meliori et alacriori uia, forma, 
iure, consuetudine et solemnitate, quibus melius et ejficatius facere potuimus, possumus, debuimus 
et debemus vna cum prestatione debiti fidelitatis homagii iuramenti, quod similiter publice alta et 
intelligibili uoce, ut nobis dictus reverendus dominus Viennensis prepositus sua quoque uoce 
preibat, eleuatis in altum digitis et manibus cum summo gaudio prestitimus in forma, ut de verbo 
ad verbum sequitur, et est tale videlicet: »luramus et promittimus, quod ex nunc in antea erimus 
fideles semper et obedientes serenissimo principi ef domino domino Ferdinando Boemorum regi 
eiusque consorti serenissime domine Anne, nate regine Hungarie et Bohemie etc., dominis nostris 
clementissimis et gratiosissimis, tanquam veris, legittimis et naturalibus heredibus ac regi ef regine 
regni Croatie eorumque heredibus et locumtenentibus siue gubernatoribus bonumque et commo- 
dum ac salutem eorum cogitabimus et pro uirili nostra promouebimus, damna vero et preiuditia 
eorum pro posse nostro auertemus et precauebimus aliaque omnia et singula faciemus, que bonis 
subditis et fidelibus seruitoribus erga dominum suum conueniunt et ad que tenentur et astringun- 
tur, quodque nullo unquam tempore deinceps aliquem alium in dominum aut regem nostrum accep- 
tare uel recognoscere uelimus, preter maiestates suas earum heredes, quod si uero coniunctim vel 
diuisim comperiremus, vnam aut plures personas, siue ecclesiastici siue secularis status et condi- 
tionis, que in preiuditium maiestatum suarum uel verbo aut facto alii uel aliis, in bonum eorundem 
adherere uellent, nos ubi tales rescierimus, continuo maiestates suas, uel superioritatem nobis per 
eas datam admonebimus et auisabimus iuuabimusque ommes tales sic inobedientes ad debitam 
cbedientiam reducere, omni penitus dolo et fraude remotis; ita nos deus adiuuet et sancta eius 
euangelia« Decantato desuper solemniter in ecclesia hic monasterii sancte Marie Visitationis fra- 
trum minorum de obseruantia ad omnipotentis dei laudem, honorem et gratiarum actionem, can- 
tico »Te Deum laudamus« etc., cum campanarum frequenti sonitu et pulsatione, quo fit inter 
cetera, quod nos omnes et singuli vna cum heredibus posteris et succesoribus nosíris in infini- 
tum sumus facti veri, naturales, legittimi et indubitati subditi prefati serenissimi domini regis et 
serenissime domine regine nostre, ac suorum heredum in infinitum ex lumbis eorum descenden- 
tium. In quorum omnium supradictorum inconcussam et integram fidem et sufficiens testimonium 
has literas fieri fecimus et ereximus, quas sigilis nostris solitis, partim propriis, partim commu- 
nibus perpetuo vallituras munimine roborauimus. Datum in oppido Cetinensi, in generali nostro 
conuentu in supra nominato monasterio celebrato, die prima mensis ianuarii, anno a natiuitate 
domini Jesu Christi saluatoris nostri millesimo. quingentesimo vicesimmo septimo. 


(Prema čitanju F. Šišića, Hrvatski saborski spisi, II., 1915, 459—461.) 

od malta, postavljenih na mostovima, skelama i prijevo- 
zima (ius nauli). Sadašnja financijalna znanost razlikovat 
će uži i širi pojam c. Pod uži pojam idu sada već povijesni 
oblici podavanja za upotrebu određenih putova i cesta, 
koji su se nazivali maltarinom, a pod pojam cestarine u 
širem smislu sva druga podavanja, koja se izravno vrše za 
posebnu upotrebu cesta i putova u bilo kojem drugom 
obliku i na bilo koji drugi način. 

Čini se, da se početci cestarine mogu nalaziti kod Rimlja- 
na, od kojih su kasniji narodi ovu ustanovu preuzeli te je 
dalje razvili. No postoji mišljenje, da se u rimskom porto- 
riju ne može nalaziti preteča kasnijih cestarina. U svakom 
slučaju doživjela je veliki razvoj i opseg u srednjem i no- 
vom vijeku, sve do ukidanja feudalnih odnosa, koji su joj 
doonda izvanredno pogodovali. Feudalno sustavno uređe- 
nje zemljišnih odnosa u tolikoj je mjeri pospješilo razvoj 
maltarine, da se jednom prilikom čak i crkva našla ponu- 
kanom zaprijetiti izopćenjem iz crkve onomu, tko otada 
uvede novo pravo ubiranja maltarine na svom putu. Za 
vrijeme vladavine Luja XIV. u Francuskoj podvrgao je 
Colbert reviziji sva prava ubiranja maltarine nastojeći 
ublažiti ovo podavanje, koje je već bilo prouzročilo silno 
nezadovoljstvo u zemlji. Tom su prilikom mnoga prava na 
ubiranje maltarine stegnuta, spojena ili ukinuta, a svako je 
takvo pravo trebalo posebno kraljevsko odobrenje. Francu- 
skom revolucijom potkraj 18. st. ukinuti su svi feudalni 
odnosi bez ikakve odštete, a s time i prava na ubiranje 
maltarine. No kasnije prilike prisilile su državu, da po- 
novno uspostavi pravo ubiranja maltarine u korist javno- 
pravnih tijela, kao države, dćpartementa i općina, da se 
pokriju troškovi za podizanje i održavanje određenih cesta 
i putova. U 19. st. konačno je pravo ubiranja maltarine u 
Francuskoj postepeno posve ukinuto. Za Francuskom su 
se povele i ostale evropske države najprije ukidanjem 
feudalnih odnosa, a potom i postepenim ukidanjem malta- 
rina, što se u većini slučajeva činilo uz odštetu. U 20. st. 
nalazimo još uglavnom samo maltarine, koje su se ubirale 
u korist općina. U nas je konačno ukinuto pravo ubiranja 
maltarina uopće u g. 1929, i to Zakonom o državnim pu- 
tovima i Zakonom o nedržavnim (samoupravnim) puto- 
vima. Po ovim je zakonima zabranjeno dalje ubiranje 
maltarina i podizanja takvih mitnica na državnim, odnosno 
nedržavnim putovima; jedino je predviđeno, da one mit- 
nice, koje su bile podignute na temelju unaprijed vre- 
menski ograničenog ovlaštenja, mogu i dalje ostati, dok to 
ovlaštenje ne istekne. Ukidanjem prava na ubiranje malta- 
rine nije dokinuto pravo općina, da na ulaznim putovima 
drže stalne gradske mitnice, na kojima se ubiru druge 
gradske, pa i državne daće, različite od maltarine, kao što 
su trošarine, uvoznine i t. d. 

Po hrvatsko-ugarskom posebničkom pravu spadala је 
maltarina među manja regalna prava, te se pod njom razu- 
mijevalo propisanim načinom dobiveno ovlaštenje, da sc 
са putnika, koji nisu od toga izuzeti, a po svojoj volji 
prolaze nužnim i korisnim cestama i putevima, radi pre- 
uređenja i održanja tih prijelaza zakonitim načinom ubire 
od kola i voznog blaga određena pristojba. No u nekim 
drugim državama pravo ubiranja maltarina odnosilo se i 
na robu u trgovačkom prometu. Ni u kojem slučaju nije 
se maltarina ubirala za osobe kao takve. Od plaćanja 
maltarine bili su izuzeti čitavi povlašteni društveni redovi 
kao i neki pojedini državljani. Služiti se protupropisno pu- 
tovima bez plaćanja maltarine smatralo se i kaznilo kao 
krijomčarenje. Maltarina se ubirala po cjeniku, koji je 
kasnije odobravala nadležna državna vlast. Pobiranje 
maltarine davalo se u većini slučajeva u zakup. 

Stvarni povod uvođenju maltarine stvarala je potreba, 
da se doknade troškovi, uloženi za gradnju i uzdržavanje 
potrebnih putova. Stoga je onaj, koji je bio ovlašten ubi- 
rati maltarinu, bio dužan odnosni put uzdržavati u dobrom 
stanju, te je, štoviše, bio odgovoran i za štetu, nastalu radi 
nemarnog uređivanja puta. Tomu nasuprot bio је ovlašie- 
nik tako zaštićen, da je bilo zabranjeno podizati drugi put, 
koji bi mogao biti na njegovu štetu. Ovakvo shvaćanje 
uvriježilo se, dašto, tek kasnijim razvojem. Na početku 
svog razvoja maltarina je često imala jedinu svrhu, da se 
cgule trgovci, koji su bili prisiljeni služiti se određenim 
putem, a da to ipak ne poprimi oblik obične pljačke. 

Pod cestarinom u širem smislu razumijevamo druge vrste 
javnopravnih podavanja za upotrebu cesta i putova, koja 
ne potpadaju pod opisani povijesni pojam maltarine. Ona 
se javlja u različitim oblicima, te se namiruje jednom u 

novcu, a drugi put u radnoj snazi, koja se mora staviti na 
raspolaganje za uzdržavanje određenih javnih cesta i 
putova. Ovamo ide i t. zv. posebni doprinos za preko- 
mjerno iskorišćivanje cesta i putova, koji su često po za- 
konskim propisima dužni plaćati određeni pojedinci ili 
određena poduzeća, koja se naročito mnogo služe nekim 
cestama i putovima, te ih na taj način više troše. Modernije 
oblike plaćanja cestarine u širem smislu nalazimo u obliku 
posebnih t.zv. putnih prireza te u plaćanju posebnih po- 
reza od motornih i drugih sličnih vozila na putovima i ce- 
stama. Obje ove vrsti poreznih oblika poznaje i naše za- 
konodavstvo, iako se porez na motorna vozila. kod nas 
krije pod krivim nazivom kao taksa, t. j. pristojba. U Nje- 
mačkoj je primjerice odredbom $-a 13. Zakona o financi- 
jalnom izravnanju između države, zemalja i općina od 27. 
IV. 1926 prepušten pojedinim zemljama po određenom 
ključu prihod od poreza na motorna vozila, koji zemlje 
imaju upotrijebiti za uzdržavanje javnih cesta i mostova. 
Istom odredbom predviđeno je, da se za naročito iskori- 
šćivanje cesta i putova može ubirati posebni doprinos, koji 
ne smije prekoračiti 25% redovnog poreza na motorna 
vozila. I moderni porezi na pogonska sredstva mogu u sebi 
kriti prikriveni način oporezivanja onih, koji se koriste 
javnim cestama i putovima. U svakom slučaju ovakvi po- 
rezni oblici pokazuju u današnje vrijeme znakove zastarje- 
losti i nesuvremenosti, te se danas javljaju samo kao poslje- 
dica financijalnih neprilika, u koje su časovito zapale po- 
jedine države. 

LIT.: E. Crupe, Der Finanzausgleich in Baden, Heidelberg 1931; M. 
Lanović, Privatno pravo tripartita, Zagreb 1929. B. L-a. 

CESTI, Marc’ Antonio, * Arezzo 5. VIII. 1623, T Firenca 
14. X. 1669, jedan od najistaknutijih talijanskih opernih 
skladatelja 17. st. Bio je crkveni zborovođa u Firenci, ka- 
snije pjevač (tenor) u papinskoj kapeli u Rimu, a i zamje- 
nik kapelnika na dvoru cara Leopolda u Beču (1666 do 
1669). Pisao je mnoge opere za različite svečane zgode; 
njegova su djela izvađana u Veneciji, Firenci, Beču i Inns- 
brucku. Najveći uspjeh u Italiji postigao je C. operom La 
Dori. U Beču je izvedeno više njegovih opera, a najsve- 
čanije i najraskošnije opera Il pomo d'oro (1667, prigodom 
vjenčanja cara Leopolda I. s Margaretom od Španjolske). 
Ovo je djelo u cijelosti izdano u Denkmiiler der Tonkunst 
in Oesterreich, III/2, IV/2. Od C-a sačuvalo se i nekoliko 
komornih kantata. 

LIT.: H. Kretschmar, Die venezianische Oper und die Werke Cavallis 
und Cestis, Vierteljahrschrift für Musikwissenschaft, 1892. B. $. 

CESTIJEVA PIRAMIDA, nadgrobna piramida rimskoga 
pretora i pučkoga tribuna Gaja Cestija Epulona, kako 
kaže natpis na piramidi (CIL, VI, 1374). Među njegove ba- 

pr > : ‚ štinike spada Marko 
Agripa, koji je umro 12 
pr. Kr., po čem je do- 
nekle određena i smrt 
Cestijeva. Piramida se 
nalazi pred Ostijskim 
vratima (danas Porta 
San Paolo), sazidana je 
od opeke i opločena 
mramorom. Visoka je 
37 m, dok joj je dužina 
podnice 30 m. U samoj 
grobnoj prostoriji ima 
još tragova slikarijama. 
Ulaza nije imala. G. 275 pos. Kr. bila je spojena s obli- 
žnjom Aurelijanovom gradskom utvrdom. Pokraj piramide 
je groblje za nekatolike, na kojem su pokopani Carstens, 
Shelley, Goetheov sin, H. v. Marées, W. Amelung, G. 
Semper i dr. 

Gajev brat Lucije Cestije spojio je kao edil Tiberski 
otok i desnu obalu rijeke mostom, koji i danas stoji. Z. D. 

CESTODES, trakavice > Crvi. 

CESTONA, općina u španjolskoj pokrajini Guipuzcoa. 
Ima 3.500 stan. Mnogo pohađano ljekovito vrelo. U mjestu 
je razvijeno rudarstvo (ugljen, cink, jaspis). 

CETACEA — Kitovi. 

CETATEA ALBA — Akerman. 

CETILNI ALKOHOL ili palmitilni alkohol organski je 
spoj, zasićeni alkohol formule CHs(CH2)4 CH?OH. On је 
bijela kristalinska tvar, masnoga opipa, bez mirisa, s talištem 
49? i vrelištem 344". Dobivao se prije ponajviše iz sperma- 
ceta ili cetaceuma, dok se u novije vrijeme dobiva sintet- 
ski katalitičkom redukcijom estera palmitinske kiseline. 

CETINA, Ušée kod Omiša 


Upotrebljava se kao važna i cijenjena sirovina.u proiz- 
vodnji kozmetičkih sredstava. V. P-g. 

CETINA (lat. Tilurus), pritok Jadranskog mora. Izvire 
na 380 m iz nekoliko jakih krških vrela u podnožju Dinare 
na sjevernom kraju Cetinskog polja i nakon toka od 100 
km utječe u Jadransko more kod Omiša. Gornjim dijelom 
toka (75,5 km) teče u dinarskom pravcu SZ—JI, kod sela 
Zadvarja naglo mijenja smjer i teče dalje 24 km smjerom 
I—Z, a pred samim ušćem skreće od S prema J probijajući 
se do mora kroz vapnenački greben Omiške Dinare. 

Još nije sigurno objašnjeno, zašto rijeka pravi ovako 
nagla skretanja. Neki misle, da je prije otjecala dalje 
prema moru preko prijevoja Dubci. Vjerojatno je, da su 
promjene smjera regresivnom erozijom uzastopce od ušća 
prema izvoru izvršili manji tokovi, koji su se tako spojili 
u jedan tok. 

Među glavnim dijelovima postoji i izrazita razlika u 
riječnom padu. Pad je rijeke u donjem dijelu veći nego u 
gornjem, a granicu među njima čine vodopadi (Velika 
Gubavica je visoka 48 m, a Mala G. 7 m). Za cijeli tok C. 
(100,5 km) prosječan je pad 3,89%; u gornjem, glavnom 
dijelu toka je pad samo 2,52%, a donjih 25 km ima za- 
jedno s Gubavicom 8 % i bez njega 3,4 %o. 

Izrazite su razlike i u izgledu doline. U gornjem toku 
izmjenjuju se proširenja u mlađim nepropustljivim stije- 
nama i sutjeske u starijim i otpornijim vapnencima. Glavna 
su proširenja Cetinsko, Koljansko, Ribarićko, Hrvatačko i 
Sinjsko polje, a njima bi se moglo pribrojiti i proširenje u 
paleogenim naslagama oko sela Blata. Ova su proširenja 
odijeljena sutjeskama: gorjačkom, dragovićkom, dervent- 
skom, obrovačkom, triljskom i zadvarskom. Kroz proši- 
renja rijeka teče sporo, vijugavim tokom i lako se razlijeva, 
osobito u Sinjskom polju, a u vapnenačkom tlu teče brže. 
U donjem toku izradila je na paleogenom zemljištu dosta 
duboku, usku i neprohodnu dolinu. 

Vodopadi su nastali na dodiru kretacejskih vapnenaca i 
paleogenog fliša, a ovaj je dodir vjerojatno rasjedna linija, 
duž koje je bilo okomitih pokreta zemljišta. Vodena snaga 
vodopada pokreće našu najveću hidrocentralu Kraljevac. 
Postoje uređaji za 92.000 KS, a u vrijeme ljetnog niskog 
vodostaja može proizvoditi samo 39.000 KS. 

LIT.: С. Rovereto, Forme della terra, sv. Il., Milan; O. Maul, Geo- 
morphologische Studien aus Mitteldalmatien, Geogr. Jahrb., sv. XI., Beč 
1915; B. Z. Milojević, Geomorfološka promatranja u dolini Cetine, 
Zbornik radova posvećen J. Cvijiću, Beograd 1924. J. К-с. 

Cetina, u topografiji hrvatske narodne pjesme jedna od 
brojnih tipiziranih krajina, postojbina znamenitih junaka 
Gavrana Šinjevića, Nakića, Vučkovića, Grčića, Lovrića, 
Žankovića i drugih, opjevana od hrvatskih katoličkih i mu- 
slimanskih narodnih pjevača. U sredini je grad Sinj s ku- 
lama viteških obitelji; njegovim ulicama prolaze hrabri 
serdari i drugi junaci u bogatom odijelu, oboružani pu- 
škama, kuburama, sabljama i handžarima. Kroz kapiju se 
izilazi u plodno Sinjsko polje, kroz koje teče rijeka Cetina, 
»voda valovita, koja nosi drvlje i kamenje«, na nekim mje- 
stima puna virova i nemani, koje ne dadu junacima pre- 
laziti mirno na konju s jedne obale na drugu. Kada Ce- 
tinjke djevojke bijele platno na rijeci, znade ona proteći 
mutna i krvava kao neke druge vode u narodnim pje- 

smama. Ističe se plemenitost Cetinjke djevojke, koja 
izbavlja iz valova ranjenog junaka i njeguje ga do njegova 
ozdravljenja ne hoteći od njega primiti nikakva dara, jer 
je, veli, ona to učinila samo za svoju zadužbinu. P.G 

CETINA, stara hrvatska župa, koja se prostirala oko sre- 
dnjega toka istoimene rijeke. Navodi je već Konstantin 
Porfirogenet, kad nabraja hrvatske župe svoga vremena na 
zemljištu između Kupe, Neretve i Bosne. U to je doba 
ona zauzimala veći prostor nego kasnije, kao što se i veći 
dio župe toga vremena poznije razdijelio u više manjih 
jedinica radi lakše uprave. U staroj hrvatskoj plemenskoj 
postrojbi ta je župa obuhvatala i cijeli gornji tok Cetine, 
gdje je u 11. st. uređena nova župa Vrhrika, te područje 
jugoistočno od Cetine, na kojem je kasnije nastala nova 
upravna jedinica Posušje sa središtem u Čačvini. Cetinska 
župa graničila je isprva na istoku sa župom Hlijevanskom, 
s jugoistoka s Imotskom, s jugozapada s Kliškom, sa sje- 
verozapada s Bribirskom i sa sjevera s Kninskom župom. 
Središte joj je bilo u gradu Cetini, za koji se pretpostavlja, 
da se nalazio kraj današnjega sela Otoka na glavici, na 
podesnu mjestu u blizini rijeke. Već je sredinom 14. st. 
napušteno to župsko središte, a sjedište uprave preneseno 
u susjedni kraljevski grad Sinj, koji je bio izgrađen nad 
razvijenim trgovištem u bogatom kraju s dobrom i brzom 
vezom sa Splitom i s morem. U opasnosti od Turaka u C-i 
su podignute još dvije utvrde: Travnik i Peć. Pod onom 
prvom razvilo se i podgrađe, nazvano Potravje, koje kao 
selo postoji i danas. 

U crkvenoj ustrojbi C. je spadala pod splitsku nadbi- 
skupiju, u kojoj je jamačno sačinjavala i poseban arhi- 
đakonat. U gustom naselju bilo je tu i mnogo župa, od 
kojih spomenici navode posebno crkvu sv. Marije u Sinju 
i sv. Luke blizu rijeke Cetine. U Sinju je postojao i fra- 
njevački samostan, kojemu je i pripadala spomenuta crkva. 
Jamačno je u tom konventu bilo i sijelo cetinske kusto- 
dije, koja je osnovana sredinom 15. st. 

Cetinu je naselila dinarskoposavska hrvatska struja, koja je na tom 
zemljištu zatekla i mnogo staroga stanovništva, razmjerno više nego u 
sjevernijim i sjeveroistočnijim krajevima svoga naseljavanja. Stoga naši 
sredovječni spomenici nalaze sve do provale Turaka u Cetini dvo- 
jako naselje: jedno, koje nosi ime Hrvati i koje sačinjava posje- 
dnike i ratare, plemiće i kmetove, i drugo s imenom Vlasi, Morovlasi 
ili Morlaci, nižega društvovnoga položaja, bez prave ratarske zemlje, 
upućeno na. pastirstvo i na onaj prirad, koji je u savezu s tim 
načinom gospodarstva. Prema tome Hrvati su na tom zemljištu 
zauzeli polja i niže brdske dijelove, a Vlasi su ostali u planini i po 
višim gorskim stranama. Po naravi stvari Vlasi su se ubrzo našli pod 
štalnim snažnim utjecajem hrvatskoga naselja, koje je bilo nosilac 
vlasti, državnoga jezika i uljudbe. Hrvati su to lakše mogli djelovati 
na Vlahe, što su i jedni i drugi bili katolici, jer su starosjedioci Vlasi 
po zapadnijim dijelovima Balkana pripali katoličkoj crkvi kao i Hrvati 
u krajinama oko njih. Pod tim utjecajem, u zajedničkom životu, Vlasi 
su poslije nekoliko stoljeća primili u prvom redu hrvatski jezik, koji su 
neko vrijeme govorili uza svoj romanski, te su kroz 12., 13. i 14. st. 
bili dvojezični. Najkasnije u 15. st. napustili su svoj stari jezik i 
zadržali samo hrvatski, a do toga vremena prihvatili su i hrvatsko 
uljudbeno blago, običaje i u mnogome i način života. Oni su se tada 
pohrvatili gotovo u svemu, samo ne u društvovnom položaju i u imenu. 
Tako se i dogodilo, da je od 15. st. na tom zemljištu, kao i inače u 
hrvatskim planinskim krajevima, ime Vlah označavalo čovjeka pastir- 
skoga prirada i nižega društvovnoga stanja, dok je nosilac hrvatskoga 
imena bio posjednik i ratar i sudionik državne vlasti, a i kao kmet 
imao je više povlastica nego Vlah. Naravno je, da su ime hrvatsko u 
to vrijeme primili i oni Vlasi, koji su stjecajem prilika, osobito zbog 
svojih ratnih zasluga, dobivali ratarske posjede, a po njima i viši 
društvovni stupanj. Upravo iz Cetine donose spomenici nekoliko takvih 
slučajeva. 

U govornom pogledu C. je bila zemljište, na kojem je već prije 
Turaka nastupilo jezično pomlađivanje, te je tu zavladalo i novo na- 
glašavanje kao i inače oko Dinare. Cetina je već prije Turaka bila 
govorno područje, na kojem je bilo dosta čakavskih osebina, ali je 
zamjenica čb, kao i kod štokavaca, imala česticu -to-, pa je iz nje 
nastao oblik -što. To čakavskoštokavsko narječje s ikavskim govorom 
primili su od Hrvata i Vlasi, i ono je postalo i njihova osnovna govorna 
značajka. 

Turci su C-u osvajali u više mahova, od 1483 do 1513; te 
su prvo dobili istočni dio, a zatim zapadni. Vlasi su ubrzo, 
kao i drugdje po našim i balkanskim krajevima, pristali 
potpuno uz njih, a to je učinio i jedan dio Hrvata, koji je 
rano prešao dijelom i na islam. Već su 1513 Turci Ceti- 
njane uzimali u redovitu i martološku vojsku. Ipak je po- 
veći dio Cetinjana iselio i ispred Turaka i u početku nji- 
hova vladanja. U tom raseljavanju sudjelovali su i Hrvati 
i Vlasi, prvi od njih prema osnovi u zapadnije i sjevero- 
zapadnije strane, pa i na same otoke, a Vlasi u turskoj 
martološkoj službi prema ratnoj potrebi. Koliko su Vlasi 
selili dalje od Turaka, išli su strujom na Velebit i Istru ili 
na područje hrvatske ratne ustrojbe, gdje su ih uzimali u 
martološku službu. Otuda su oni oko 1540 dospjeli i u 

Gradišće, gdje im potomci i danas žive u nekoliko sela 
pod vlaškim imenom. Može se ustvrditi, da je za turskoga 
nadiranja i učvršćivanja turske vlasti C-a izgubila gotovo 
polovinu svoga stanovništva, nešto u hrvatskom, a nešto u 
turskom naseljavanju. Turci su muslimansko naselje u C-i 
smjestili uglavnom u Sinj, koji su uredili kao središte ko- 
tara i upravne i vojničke vlasti s dizdarom na čelu. Oko 
1600 u Sinju je bilo oko 100 kuća, a taj se broj do 1680 
gotovo podvostručio; u sinjskom kotaru tih je godina bilo 
30 sela s nekih 500 domova. C. je spadala pod kliški san- 
džakat, koji je obuhva- = : 
ćao područje od Krke i _ 
Zagore do Vrbasa, Ка- 
me i Neretve. Veé u 
početku turskoga vla- 
danja u katoličkom di- 
jelu cetinskoga naselja 
provedena je značajna 
promjena. Starosjedioci 
Hrvati, našavši se u no- 
vim društvovnim i po- 
sjedovnim prilikama i 
na novoj gospodarskoj 
osnovi, ubrzo su prešli 
na pastirski prirad, koji 
je u turskoj upravi na 
tom zemljištu bio naj- 
unosniji. Time su se oni 
u gospodarskom i dru- 
štvovnom pogledu izje- 
dnačili s Vlasima, a to 
je izjednačivanje imalo 
dvojaki posljedak: s je- 
dne strane Vlasi su se 
potpuno pohrvatili, a u 
drugu ruku Hrvatima je 
na tom zemljištu okol- 
no i daljnje naselje da- 
valo i ime vlaško, koje 
za čisto starosjedilačko 
hrvatsko stanovništvo 
dolazi češće i u pisanim 
spomenicima. U to vri- 
jeme raširilo se u C-i i 
novo ime Bunjevci, koje 
je obuhvatilo samo 
katolički dio naselja. 
U crkvenoj katoličkoj 
ustrojbi Cetinjani su 
spadali pod franjevce u 
Visovcu i činili isprva 
jamačno posebnu župu. 
Ali su iz C-e i dalje vr- 
šene seobe, dijelom u 
susjedne turske i mle- 
tačke krajeve, a dijelom 
i u daljnje strane. Naj- 
veće je raseljavanje iz 
C-e bilo oko 1605 u 
t.zv. bunjevačkoj seobi 
u Podunavlje, kojoj su 
Cetinjani dali do 250 
kuća. Tako su katolici 
u C-i pali na mali broj 
iu 17. st. jedva su odr- 
žavali svoju župu. Kad 
su u promjeni državne 
vlasti oko 1700 nastala velika gibanja naselja od Neretve 
do Zrmanje, i C. je, naravno, na svoje plodne zemlje mo- 
rala dobiti mnogo novoga stanovništva. I u nju su tada 
upućene velike seobe, i to iz Rame, Broćna i Blata 1688. 
Kako su i Cetinjani u tim godinama selili dalje prema 
moru u stanovitom broju, novi su doseljenici u cetinskom 
naselju činili veliku većinu. Oni se, dakako, nisu isticali 
ni rasno ni govorno, jer su s Cetinjanima bili potpuno 
istoga podrijetla; tako su se u C-i brzo snašli i zajedno sa 
starosjediocima izvanredno dobro razvijali. Iz toga naselja 
ima danas u samoj C. do 40.000 potomaka, a velik je broj 
i cetinskih raseljenika u drugim krajevima. 

LIT.: O. S. Zlatović, Franovci... i hrvatski puk u Dalmaciji, I., 
Zagreb 1888; Starine, XVIL, 1885; D. Šurmin, Hrv. spomenici, I., 
Zagreb 1898; S. Gunjača, Topografska pitanja na teritoriju stare ce- 

tinske županije, Split 1937; R. Lopašić, Hrvatski urbari, 1., Zagreb 1894; 
J. Alačević, Tabularium, Zadar 1901; E. Fermendžin, Acta Bosnae, 
Zagreb 1892; L. Thallóczy i S. Barabás, Cod. dipl. comitum de Frange- 
panibus, 1., Budimpešta 1910. É 


.P-ć. 

CETINA, Gutierre de, * Sevilla između 1510 i 1520, 
T između 1554 i 1560, španjolski pjesnik dobrih soneta. 
Borio se u Italiji i Njemačkoj, u Tunisu, Flandriji i Me- 
ksiku, prijateljevao s književnikom i diplomatom Diegom 
Hurtadom de Mendoza i s pustolovom Antonijem de 
Leiva. Pisao je pod utjecajem Petrarke, Ariosta i Kata- 
lonca Marcha. Stekao je slavu madrigalom Ojos claros, 
serenos. Odlikovao se 
tehničkom spretnosti, pa 
mu se soneti drže bo- 
ljima od Garcilasovih. 
Arkadijska ljubav gla- 
vni je motiv u ovim 
sonetima. Uz to je tvo- 
rac jedne od prvih ana- 
kreontskih pjesama u 
Španjolskoj. Dramska su 
mu se djela izgubila. Ne 
zna mu se sigurno ni 
za vrijeme ni za mjesto 
smrti. 

LIT.: J. Fitzmaurice-Kelly, 
History of the spanish lite- 
rature, London 1898. J. Tbk. 

CETINGRAD, selo u 
slunjskom kotaru i ve- 
likoj župi Modruš. Sve 
do početka ovog stolje- 
ća zvalo se Vališselom. 
Nalazi se 13 km sje- 
veroistočno od Slunja. 
Ima 557 stan. (1937), a 
sjedište je općine i ko- 
tarske Sumarije dosa- 
dašnje imovne općine 
slunjske. Katolička žu- 
pa osnovana je 1807. 
Ruševine grada nalaze 
se 2,5 km na jugu od 
sela. Budući da su se 
oko njega vodile česte 
borbe, grad je više pu- 
ta stradao te bio pre- 
građivan. Tako se sre- 
dovječni grad u kojem 
je izvršen izbor Ferdi- 
nanda I. 1527, pretvorio 
u tursku tvrđavu, pa u 
krajišku vojarnu, a g. 
1867 srušen je po nalo- 
gu krajiške vojne upra- 
ve. Podno ruševina selo 
je Podcetin (297 stan, 
1937), a na jugozapadu 
od ovoga sela Cetinski 
Varoš (522 stan., 1937). 

LIT.: D. Szabo, Sredovje- 
čni gradovi u Hrvatskoj i 
Slavoniji, Zagreb 1920; R. 
Lopašić, Cetin (Mjestopis i 
poviest grada), Književnik 
TI., 1866. Z. D-i. 

Izborni sabor u Ceti- 
nu, održan u ondješnjem 
samostanu franjevaca 
od 31. XII. 1526 do 3. I. 
1527, priznao je prijestolje kraljevine Hrvatske austrijskoj 
kući Habsburg. Već 7. Ш. 1492 hrvatski su staleži.u 
Budimu potvrdili mir između hrvatsko-ugarskoga kralja 
Vladislava II. Jagelovića i cara Maksimilijana te su od 
svoje strane priznali Habsburgovcima pravo na hrvatsko- 
ugarsku krunu. Premda taj zaključak nije dobio zakonske 
snage, opasnost od Turaka dovodila je do sve užih veza 
između hrvatskoga plemstva, poglavito onoga južno od 
Kupe, i bečkoga dvora. Te su se veze osobito razvile 1522 
do 1526; malo je plemstvo pozvalo 1524 nadvojvodu Ferdi- 
nanda, da imenuje bana, a 25. I. 1526 ponudio mu je sabor 
i bosansko kraljevstvo. Još za života Ludovika II. austrij- 
ske su posade u nekim našim gradovima, a mnoga se go- 
spoda i plemići daju u osobnu službu Ferdinandu. 

Smrću posljednjeg Jagelovića na Mohačkom polju 29. 
VIII. 1526 ispraznila su se odjednom tri prijestolja: hrvat- 
sko, ugarsko i češko. Na zahtjev Ferdinandov, da mu se 
na temelju nasljednoga prava pokloni hrvatsko plemstvo, 
odgovorilo je ono u mjesecu listopadu svečanim poslan- 
stvom; poslanici su trebali ugovoriti s nadvojvodom neke 
prethodne uvjete i obveze. Dok većina ugarskoga plemstva 
bira za kralja Ivana Zapoljskoga (10. XI.), pa uz njega 
pristaje doskora i Krsto Frankopan, težište je dogovora u 
Beču prebačeno najzad na saziv izbornog sabora u Cetinu 
za 21. XII. Kroz to vrijeme uspjelo je Ferdinandu, da bude 
izabran i od dijela ugarskoga plemstva (16. XII.). 

Vijećanja u Cetinu započela su tek 31. XII. u prisutnosti 
sedmorice velikaša i sedamnaest plemića te nekoliko pouz- 
danika. Na poziv Ferdinandova poslanstva, da se poklone 
nadvojvodi, staleži su uzeli najprije u raspravu njegovo 
baštinsko pravo na krunu sv. Stjepana. Priznavši to pravo 
oni su na Novu Godinu odlučno zahtijevali, da se odmah 
uglave uvjeti za izbor. U nemirnoj atmosferi, koju su 
svojim otporom pojačali punomoćnici kneza Bernardina 
Frankopana, poslanici su napokon dali u ime Ferdinanda 
pismeni pristanak na četiri uvjeta; tri su se odnosila na 
vojnu pomoć protiv Turaka, a četvrti je sadržavao obvezu, 
da će kralj »nepovrijeđeno uzdržati, potvrditi i obdržavati« 
sva prava i zakon Hrvatske. Tad se pristupilo samom 
izbornom činu i polaganju prisege novome »kralju i kra- 
ljici Hrvatske« (v. tekst izborne isprave). 

Premda izborna isprava ne daje Ferdinandu naslov 
ugarskoga kralja, hrvatski su staleži priznali uz ostalo 
valjanost izbora u Požunu 16. XII. Čini se, da su nasto- 
jali postići i sjedinjenje s austrijskim nasljednim zemljama 
(unionem patriarum austriacarum et Croatie — prema ri- 
ječima Ferdinanda). Poslije 1535 ne spominje se cetinski 
izbor ni u jednom saborskom aktu, a do polovine 19: “st: 
ne poznaje ga čak ni jedan ljetopisac ili povjesničar. Tek 
1846, za teških sukoba Hrvata s Madžarima, objelodanio 
je izbornu ispravu dvorski arhivar u Beču J. Chmel. Kao 
jedan od najznačajnijih izražaja hrvatske državnosti ta je 
isprava postala dragocjeno oružje u borbi za hrvatsko 
državno pravo. 

LIT.: Е. Šišić, Die Wahl Ferdinands I. von Öster- 
reich zum Konig von Kroatien, Zagreb 1917; Isti, Izbor 
Ferdinanda I. hrvatskim kraljem, Starohrvatska Pro- 
svjeta, N.S.I, 1—2, Zagreb—Knin 1927 (s ostalom 
literaturom). J.Š-k. 

Cetin kao posjed pripadao je najprije Go- 
ričkoj župi, a kad je pleme Klokočko dobilo 
od kralja Bele IV. posebne povlastice s točno 
označenim kotarom, postao je središtem toga 
novoga područja. Опо je opsezalo prostrano 
zemljište između Petrove gore i Korane, te 
mu je uz C. i Klokoč pripadala i Krstinja 
s okolinom. Pleme Klokočko podignulo je u 
C-u zarana tvrd grad, ispod kojega se brzo 
razvilo veliko i bogato podgrađe. Ono je već 
u početku 15. st. imalo položaj trgovačko- 
obrtničkog mjesta, jer se nalazilo u dobro 
naseljenom i plodnom kraju, u kojem su 
uspijevale žitarice i vinova loza. Stoga je 
Cetinsko podgrađe vrlo napredovalo i u 15. 
i početku 16. st. bilo je jedno od najbolje 

nastanjenih mjesta na zemljištu južno od Kupe. U popisu 
iz 1334 C. je imao župnu crkvu Svih svetih, a u najbližoj 
okolini i župnu crkvu sv. Emerika. U popisu od 1501 
cetinska je župna crkva posvećena sv. Nikoli, uz župnika 
bila su dva kapelana i dva gracijana-prebendara. Oko 
crkve sv. Emerika već se bilo uredilo posebno selo Vrčko- 
vići. U tako znatnome naselju odabrali su sebi sjedište i 
franjevci već u 14. st. Njihov samostan u C-u pripadao 
je isprva duvanjskoj kustodiji, ali ubrzo postane sam sijelo 
kustoda, te se je ustrojila i posebna cetinska franjevačka 
kustodija. Опа je obuhvatala samostane na zemljištu od 
Senja do Siska, s jedne i s druge strane srednje i donje 
Une. Pred tursko prodiranje na tom je području bilo 11 
franjevačkih samostana, pa je ova kustodija bila jedna 
od najjačih među Hrvatima. 

Iz čiste plemenske ustrojbe, koju je pleme Klokočko tvorilo kroz 
13. i 14. st., kralj Žigmund darovao je 1387 grad C. i cijeli klo 
kočki kotar knezu Ivanu Frankopanu Krčkom, da ga nagradi za ve- 
like usluge u vojevanju protiv Karla Dračkoga. Od toga vremena pa 
sve do provale Turaka na to zemljište cetinski je posjed, uz neke 
iznimke, pripadao Frankopanima, i to lozi, koja je po njemu nosila 
svoj pridjevak, a kasnije i njenim nasljednicima iz druge grane. 
Frankopani su u C-u sagradili velike i lijepe dvore, u kojima su 
stalno stanovali. Turci su se C-u približili već u početku 16. st., čim 
su se učvrstili u desnom Pounju, odakle su mogli napadati i plijeniti 
krajeve s lijeve strane Une. Prvi su put oni jače navalili na Cetin 
1536, kada su osvojili u njemu tvrđavu, oplijenili podgrađe pa za- 
uzeli i franjevački samostan. Tada je Juraj Frankopan Slunjski sa 
svojom ratnom postrojbom uspio otjerati turske četnike, koji su 
mu ipak porobili sela po okolnom posjedu. Od toga vremena turski 
su se martolozi sve više zalijetali u cetinsko područje, te se je na 
njemu morala osnovati pravilna ratna ustrojba, kako bi čuvala C. 
i okolne tvrđave, kojih je u to vrijeme bilo desetak. Stalne posade 
u tim gradovima odbijale su četnike, te je hrvatsko naselje moglo 
obrađivati zemlju i na njoj nekako živjeti. Oko 1550 još je u ce- 
tinskom podgrađu bilo nešto stanovništva, a nastanjena su bila do- 
nekle i okolna sela. Za desetak daljnjih godina Turci su već osvojili 
i dio lijevoga Pouaja, te su se još više priblizili C-u. Tada je s toga 
zemljišta nastalo i veće raseljavanje hrvatskih starosjedilaca, koji 
su svoje domove ostavljali ispred nadiranja turskih četnika. То se- 
ljenje sve je više raslo, a kad je 1575—1577 udarala velika turska 
vojska na zemljište oko Cazina, Bužima i Kladuše, ostavili su cetin- 
sko područje i posljednji stanovnici. Posada se u C-u još držala i 
pojačavala, ali je 1584 i to prestalo, te je i ta tvrđava i ona u susje- 
dnom Tršcu potpuno napuštena. Ipak Turci nisu odmah zaposjeli C. i 
njegovu okolinu, nego je to područje ležalo pusto kao ničija zemlja 
mnogo godina. Ugovorom od 1625 Turci su se, štoviše, obvezali, da ga 
ne će zaposjedati, nego će tvrđava ostati neupotrebljavana, da bude mir 
na toj Krajini. Ipak su u daljnjem razdoblju okolne turske ratne po- 
strojbe nekoliko puta pokušavale učvrstiti se u cetinskoj tvrđavi, koja 
ih je mamila svojom veličinom i jakošću, ali su ih susjedni hrvatski 
krajišnici odbijali. Najposlije iskoriste Turci unutarnje nemire 1670 i 
uljegnu u C. i obližnji Furjan, koji su ostali u turskim rukama sve do 
1790, jer ni karlovački mir nije to područje Hrvatima vratio. Turci su 
odmah naselili C. i okolinu, a doveli su u njih uglavnom muslimane iz 
susjednog Pounja. C. je pod turskim gospodstvom dobro napredovao, 
osobito u 18. st. te su Turci i tvrđavu u njemu popravili i nešto 
raširili. Dizdarstvo su u C-u duže vremena držali begovi Beširevići, 
podrijetlom iz Pounja. Kada su Turci 1790 to područje izgubili, musli- 
mani su iz njega preselili uglavnom u bihaćki i cazinski kraj, gdje im 
potomci i danas čuvaju predaju, odakle su došli. Hrvatskoj je svištov- 
skim mirom 1791 pripalo područje cetinsko i furjansko, te je nova 
granica povučena u samoj blizini tih mjesta. Stoga su pounski musli- 
mani i dalje u 19. st. nekoliko puta navaljivali na C. nastojeći, da se 
u njemu opet učvrste; posljednji je takav napad bio 1834. Poslije 
odlaska Turaka krajiške su vlasti odmah naselile cijelo cetinsko po- 
dručje. Kako je na njemu tlo plodno, našlo se dosta naseljenika iz 
bliže okoline, koji su nastanili i C. i desetak sela u njegovu području. 
Sam C. i kraj oko njega prema Slunju i Korani Krajina je dodijelila 
susjednim Slunjanima, a sjeverni dio Klokočanima, kojima je ta zemlja 
bila bliže. Stoga je to zemljište oko C-a do Korane dobilo uglavnom 
hrvatsko katoličko stanovništvo, a ono prema Klokoču i Krstinji pravo- 

slano vlaško. Hrvatsko naselje u Slunju i oko njega nije bilo na tom 
tlu starosjedilačko, nego je i ono poteklo od doseljenika, koji su oko 
1700 naselili taj kraj iz područja modruškoga, ogulinskoga i gerovskoga. 
Ti su doseljenici donijeli čakavsko narječje i ikavski govor, ali su pre- 
seljenici od Slunja na cetinsko zemljište stotinu godina kasnije bili već 
štokavci, jer su na njih snažno djelovali okolni štokavci. U kasnijem 
govornom razvijanju Cetinjani su još u 19. st. bili ikavci, ali su pod 
utjecajem susjednih mnogobrojnih jekavaca počeli prelaziti na jekavski. 
Taj se razvitak u govoru može utvrditi osobito s kraja 19. i od početka 
20. st. Na cetinsko područje doselilo je od Slunja stotinjak obitelji u 
sedamdesetak prezimena. One su izvanredno dobro napredovale, te su 
do danas razvile do 1500 kuća. Ne mogući naći na svom tijesnom po- 
dručju dovoljno uvjeta za život Cetinjani su morali seliti, a njihova je 
seoba osim u Ameriku posljednjih nekoliko desetljeća upravljana i u 
Slavoniju, osobito u vinkovački kotar. Ondje su se oni naseljavali naj- 
više u selu Mikanovcima, gdje se njihovo naselje nazivlje i Cetingrad. 
Na starom tlu oko C-a od onih 70 rodova, koji su došli od Slunja, naj- 
bolje su se do danas razvijali Cindrići, kojih samih ima oko 500 
čeljadi, Medvedi, Štefanci i Žalci. Oni čine gotovo petinu cijeloga 
naselja. 


LIT.: R. Lopašić, Oko Kupe i Korane, Zagreb 1895; L. 'Thallóczy i 
S. Barabás, Cod. dipl. com. de Blagay, Budimpešta 1897; Isti, Cod. 
dipl. com. de Frangepanibus, 2 sv., Budimpešta 1910 i 1913; R. Lopa- 
šić, Spom. hrv. krajine, I. i IIL.; Zagreb 1884 i 1889; F. Rački, Popis 
župa zagreb. biskupije 1334 i 1501 godine, Starine IV. (1872). S.P-é. 

CETINSKI IZBOR — Cetingrad. 

CETINJE, glavni grad Crne Gore. Leži 638 m nad mo- 
rem u najužem dijelu zatvorenog i zabačenog Cetinjskog 
polja (v.). 

Položaj C-a je dosta neobičan; leži u siromašnom i pla- 
ninskom kraju, gdje se pod sređenim prilikama ne bi ni- 
kada moglo razviti važnije naselje. Ipak je C. dosta veliko 
gradsko naselje (8.982 stan., 1931), koje malo (7 km?) i dosta 
neplodno krško polje ne bi moglo prehraniti, a kamo li 
uvjetovati mu razvoj. Putovi, koji se danas u C-u ukršta- 
vaju i spajaju na JZ s Budvom, na Z preko Njeguša s Ko- 
torom, na S s Nikšićem i na JI preko Crnojevića Rijeke 
s Podgoricom i Virpazarom, novijeg su datuma. Oni su uči- 
nili C. prometnom raskrsnicom i pomogli njegov razvoj, 
dok su postanak naselja i njegov život uvjetovani povi- 
jesnim i političkim potrebama. Napredak i život C-a su 
ostali stalno vezani za njegovu političku i duhovnu ulogu, 
dok je gospodarsko vodstvo u zemlji sve više zauzimala 
sretnije smještena Podgorica i Nikšić. Od svog postanka 
do danas i kraj svih promjena C. je stalno ostalo političko 
i duhovno središte Crne Gore; najviše kao sjedište vla- 
dika, koji su imali duhovnu i svjetovnu vlast, od 1851 do 
1910 prijestolnica odvojene kneževske vlasti, od 1910—1918 
kraljevine, a poslije 1918 raznih upravnih jedinica. U C-u 
je i danas sjedište glavnih upravnih i crkvenih ustanova, 
prosvjetnih zavoda (različne srednje škole, bogoslovija, 
kazalište i muzej). 

Temelji C-a su udareni 1484, kad je Ivan Crnojević, po- 
vlačeći se pred turskim napadima iz izloženog Žabljaka, u 
ravnici kod Skadarskog jezera, sazidao u zabačenom i pri- 
rodom zaštićenom Lovćenskom dolcu samostan i tu smje- 
stio crkvenu upravu (eparhiju), a slijedeće se godine i sam 
preselio s Oboda u dvorac, koji je sazidao kraj samostana. 


Ali se već polovicom 15. st. spominje, da je na mjestu da- 
našnjeg C-a bila vlaška crkva, u kojoj su se vršila bogo- 
služenja za stočare, koji su ovamo ljeti izgonili svoju 
stoku. G. 1493 Ivanov sin Đurađ osniva tiskaru, koja je 
radila na Obodu, iako je na knjigama potpisivano C. Prvi 
cetinjski samostan uništen je lagumom, kad su ga Mlečani 
1692 predavali Turcima. G. 1701 vladika Danilo obnavlja 
samostan na mjestu bivšeg dvora Ivana Crnojevića, ali jc i 
ovaj bio rušen 1714 i 1785. Samostan je obnavljan, dogra- 
divan i prepravljan, tako da danas predstavlja vrlo složen 
arhitektonski sklop. Samo mjesto C. veoma je mladog da- 
tuma. Prvu kuću »sionicu« uz samostan podigao je vladika 
Petar I. i u njoj se dogovarao s plemenskim poglavicama. 
Prva je zasebnička kuća kao suhozidana sa slamnatim kro- 
vom podignuta tek 1832 na mjestu kasnije kavane »Evropa«. 
Vladika Rade sazidao je kod samostana za svoj stan »bi- 
ljardu« (v.), prozvanu po biljaru, koji je vladika kupio za 
osobnu zabavu, a kasnije je isti vladika u blizini sazidao 
kuće za svog brata i vojvodu Novicu Cerovića. Još 1870 ima 
C. samo 60 kuća. Grad se počeo brže razvijati tek za duge 
vlade knjaza i kasnijeg kralja Nikole, koji je nastojao, da 
mjesto uredi i proširi. Njegovim nastojanjem sazidan je 
novi kneževski dvor, dvorac za nasljednika prijestola, 
Zetski dom, bolnice i dr. On je objavio, da će C. bez 
obzira na proširenje države ostati prijestolnica Crne Gore, 
i pozvao Crnogorce, da se nastane i grade kuće na C-u, 
dajući im besplatna zemljišta i druge olakšice. Proglaše- 
njem kraljevine još više je porastao interes za C., i tada su 
pojedine strane države sazidale zgrade za svoja predsta- 
vništva u sjeverozapadnom i najljepšem dijelu mjesta. 
Glavne uspomene na kratku, ali burnu prošlost C-a čuvane 
su do prvog svjetskog rata u riznicama samostana, a poslije 
većinom u bivšem kneževskom dvoru. 


LIT.: L. Popović: Cetinje, istorijski pregled, Cetinje i Crna gora, 
Beograd 1927, 


CETINJSKO POLJE, prije Lovćenski dolac, zatvorena 
je udolina (7 km?), kojoj se visina dna kreće između 620 i 
715 m; dugo je do 5 km, a širina koleba između 1 i 2 km. 
Polje je sa svih strana, osobito sa Z, gdje se ističe Lovćen 
(Jezerski vrh 1660 m), opkoljeno višim zemljištem. C. p. 
pruža se u pravcu SZ—JI i može se podijeliti u dva dijela: 
veći, Gornje polje, na SZ, i manji, Donje polje, na JI. U 
užem dijelu između njih je samo mjesto Cetinje. Polje je 
šljunkasto i neplodno. Istraživanja su pokazala, da u višem, 
sz dijelu prevladava grublji, a u nižem, ji sitniji šljunak, 
s prekidima oko ušća sporednih pritoka. Iz ovoga se vidi, 
da je zemljište, koje prekriva dno polja, nanio tok, koji 
je tekao iz Gornjeg u Donje polje, gdje je ponirao. Iz 
pisanih se spomenika zna, da je još polovicom 15. st. dnom 
Lovćenskog dolca protjecala ponornica Cetinja, po kojoj 
je dobilo ime mjesto Cetinje, a po ovom izmijenjeno i ime 
samog polja. Cetinja je nanijela zemljište, koje prekriva 
polje; u Gornjem su polju još tragovi njezina korita. 
Uništavanjem šumskog pokrova prevladala je krška erozija, 

izgubio se površinski tok i polje je ostalo suho. Još i da- 
nas, poslije dugih kiša i velikih povodnja, izbije naglo ve- 
lika voda iz peéine Hladnice u cetinjskom samostanu i 
preplavi Donje polje. Velike peéine na juZnoj strani polja 
(Lipska pećina) su vjerojatno tragovi ponora, kroz koje je 
otjecala Cetinja. Smatra se, da je i sama depresija polja 
postala erozionim radom površinskog toka i kasnije izmi- 
jenjena krškim procesima. 

LIT.: K. Hassert, Beiträge zur physischen Geographie von Monte- 
negro mit besonderer Beriicksichtigung des Karstes, Petermanns Mitteil., 
Gotha 1895; D. Zloković, Pedološke ekskurzije po karsnim poljima Crne 
Gore — Cetinjsko i Njeguško polje, Vesnik geološkog instituta kralj. 
Jugoslavije, Beograd 1931; K. Kayser, Morphologische Studien in West- 
montenegro, П. Die Rumpftreppe von Cetinje und der Formenschatz 
der Karstabtragung, Zeitschr. der Gesellschaft fiir Erdkunde zu Berlin, 
1934; S. M. Milojević, Hidrografska veza Cetinjskog polja i Rijeke 
Crnojevića, Glasnik Geogr. društva, Beograd 1936. J. R-ć. 

CETRARIA — Lišaj islandski. 

CETTE — Sète. 

CETTINEO, Ante, * Trebinje 
17. V. 1898, književnik. Živi u Spli- 
tu, gdje je svršio pučku školu i kla- 
sičnu gimnaziju; sveučilište je po- 
lazio u Pragu i Beogradu (slavisti- 
ka). Kao profesor služio je u Splitu 
i Šibeniku. Surađivao je u mnogim 
novinama i časopisima, domaćim i 
stranim. Objavio je u Splitu dva ro- 
mana: Grebeni se rone (1928), Meštar 
Ivan (1932) i zbirke pjesama Zvje- 
zdane staze (1932), Za suncem (1932), 
Zlatni ključ (1933), Laste nad uvalom 
(1935) te u suradnji priredio anto- 
logiju Savremeni japanski pjesnici 
(1936). Opjevao je sa zanosom, kat- 
kada rječito, najvećim dijelom mo- 
tive s mora, gorak život našeg pri- 
morca i iseljenika, zvjezdano nebo 
s nemirnim čežnjama u duši pjesni- 
kovoj, sklonoj elegičnim raspolože- 
njima. I njegova dva romana iz 
splitskog Zivota stvorena su od izra- 
zito lirskih i slikarskih elemenata i 
obiluju primorskim koloritom. 

LIT.: V. Jurčić (Hrv. Revija, 1932); J. 
Ravlić (Korablja, 1929); V. Zaninović (Mi- 
sao, 1928). М.В. Z. 





CETINJSKO POLJE — CEVA 


CETUS (Kit), veliko zviježđe, koje se proteže južno od 
zviježđa Bika, Ovna i Riba, a sastoji se iz slabih zvi- 
ježđa. Zvijezda o (omikron) Ceti, nazvana Mira (»čudesna«), 
jedna je od najpoznatijih promjenljivih zvijezda. A. Ob. 

CEU, soror Violante do (ili Violante Montesino), * 1602, 
T 1693, portugalska pjesnikinja. Kao dominikanka provela 
je više od 60 godina u lisabonskom samostanu »Convento 
da Rosa« i bila nazvana portugalskom »desetom mu- 
zom«. Lirika Rythmas várias (1646), Meditações da Missa 
(1689), Parnaso Lusitano de divinos e humanos versos 
(1733) sadrži skrušene molitve »deprecacčes devotas« i špa- 
njolske »villancicos«, crkvene pučke pjesmice s refrenom. 
Bila bi dobar predstavnik portugalske Góngorine škole, da 
se nije odveć povodila za ukusom vremena. Uz nju se spo- 
minju dvije druge pjesnikinje istoga kaćiperskog stila i 
iste mistične inspiracije: redovnica soror Maria do Cću 
(ili Maria de Eça, 1658—1753) і soror Maria Madalena 
Eufemia da Gloria, u svijetu poznata pod imenom Leo- 
narda Gil da Gama (1672—1760). 

LIT.: Mendes dos Remédios, Subsidios para o estudo da historia da 
Literatura Portugućsa, Escritoras doutros tempos, Coimbra 1914. 

(Do reforme portugalskog pravopisa od 23. VIII. 1911 i 20. XI. 1920, 
čime se pravopis približio fonetici, pisalo se CEO umjesto CÉU). J. Tbk. 

CEULEN, Cornelis Janssens van (zapravo Johnson ili 
Jonson zvan), ** London u listopadu 1593, + Amsterdam ili 
Utrecht oko 1664, nizozemski slikar. Ucitelj mu je bio M. J. 
van Miereveldt. U Londonu utječu na nj Marc Ghaeraedts, 
minijaturisti Hilliard i Oliver, a najjače Van Dyck. Naj- 
bolja su njegova djela nastajala izmedu 1627 i 1640. G. 
1643 boravi u Middelburgu, 1646 i poslije u Amsterdamu, 
Haagu i Utrechtu. Slikao je isključivo portrete, koji se 
nalaze u galerijama u Londonu, Haagu, Rotterdamu, 
Amsterdamu, Utrechtu, a ponajviše u engleskim privatnim 
zbirkama. »Strossmayerova galerija« u Zagrebu ima od 
njega lijep Portret mlada pjesnika. 

LIT.: C. H. Collins Baker, Lely and the Stuart Portrait Masters, 
London 1912. A. Sch. 


CEULEN — Ludolfov broj. 


CEUTA (arap. Sebta), utvrđeni grad na obali Maroka, 
na vrhu utvrđenog poluotoka nasuprot Gibraltaru, važna 
luka i željeznička postaja, od 1580 u vlasti Španjolaca, 
ishodna točka za ratna poduzeća u Maroku, ima 50.614 
stan. (1934), Arapa, Berbera, Židova, Španjolaca і mješa- 
naca. Pod Arapima u srednjem vijeku bijaše grad vele- 
obrta. Ovdje je bila prva tvornica papira. А М5: 

CEV A, 1. Giovanni, Ж 1647 ili 1648, + 1734, profesor ma- 
tematike i inženjer za vodogradnje. U njegovu djelu De 
lineis rectis se invicem sectantibus (Milan 1678) nalaze se 
dva planimetrijska stavka o izvjesnim odsječcima na strani- 
cama trokuta; jedan od tih stavaka stvorio je Ceva i 
zato se zove Cevin poučak, dok je drugi dao već Menelaj 
(v.), te se po njemu zove Menelajevim poučkom. 





CEYLON, Svečani ophod s relikvijama Budhe i njegovih arhat 
(Dahlmann, Indische Fahrten, II.) 


CEVA — CÉZANNE 





CEYLON, Svetište »Budhina zuba« 
(Dahlmann, Indische Fahrten, II.) 


2. Tommaso, * Milan 1649, + Milan 1736, brat pretho- 
dnoga, isusovac, talij. matematičar, pjesnik. Radio je na 
dijeljenju kuta geometrijskim i mehaničkim putem; za ono 
prvo dao je u svom djelu Opuscula mathematica (Milan 
1699) jednu sectrix-krivulju, koju je nazvao »anomalnom 
cikloidom«, a za ovo drugo konstruirao je 1695 jednu 
spravu za trisekciju kuta, koju spominje De l'Hópital u 
svom djelu o čunjosječnicama. Osim toga je primjenjivao 
razvijanje stožastih i valjkastih ploha na studij prostornih 
krivulja. p: 

CÉVENNES (lat. Cebenna ili Gebenna mons), planina u 
južnoj Francuskoj, koja s jugoistoka graniči s Centralnim 
masivom i sastavljena je od metamorfnih i vulkanskih 
stijena. C. su disimetrijska planina, koja na jugoistoku 
prema Languedocu i dolini Rhône preko 1000 m veoma 
strmo pada, tako da je već na prvi pogled jasno, da pred 
sobom imamo rasjednu liniju, duž koje su se u mlađem 
tercijaru vršili pokreti zemljišta. Visok (Aigoual 1567 m, 
Lozére 1702 m) i surov planinski greben nadvio se nad 
pitomim primorjem i donjim dijelom doline Rhóne. Ove 
razlike dolaze do izražaja u hladnom i jakom vjetru mi- 
stralu, sličnom našoj buri. Rijeke, koje teku niz strme 
pristranke, vrše jak erozivni rad, izrađuju duboke i ne- 
prohodne doline, probijaju razvođa, skrećući u svoja po- 
rječja rijeke, koje su prije tekle na suprotnu stranu u 
Atlantski ocean. Naprotiv, prema sjeverozapadu C. se 
blago spuštaju u kršne visoravni Causses. 

Do kraja prošlog stoljeća bijahu C. važan stočarski kraj, 
u koji su ljeti dogonili stada iz susjednog primorja i doline 
Rhóne. Tada su proširivanjem pašnjaka uništene šume, koje 
se u novije doba teško, ali s velikim uspjehom obnavijaju. 
Nekoć važan rudarski kraj bio je utočište protestantima, 
koji su se tu do danas održali i najviše pridonijeli gajenju 
svilene bube i razvoju raznovrsnih obrta. .R-6. 

CEYLON (Taprobane, od singal. tamparaparni, t. j. odlaz 
za sutona), krunska kolonija, ne broji se k Indijskom car- 
stvu, na jugu Britske Indije, na 5955' do 9°50’ s. š. i 79942' 
do 81%53 i d. Gr. Zaprema bez susjednoga otočja Maledive 
i Laccadive 65.608 km?, dakle koliko današnja Irska. Od 
Prednje Indije dijeli ga Palkov put; na najužem je mjestu 
pješčani niz otoka Adamov Most, gdje je unosan lov na 
bisernice. Obale čitavoga otoka plosne su, naplavljene, a 
upravo na južnome žalu, gdje je najjači pomorski promet, 
nalaze se koraljni grebeni. Nasred C. diže se šumovito gorje, 
koje je sastavljeno od granita, gnajsa i filita, s vrhom 
Pedurutallagalla (2538 m), i s čunjastim Adams Peak (2241 
m), na koji uzlaze hodočasnici kršćani, budhisti i musli- 
mani; strmim se hridinama ruši ovaj vrh, pa je znamenita 
takva stijena »Worl's End« (konac svijeta), koja se ruši 
1500 m duboko. Naokolo centralnih gora prostrla se do 
obala nizina, koja je vrlo plodna, jer je pokrivena samim 
lateritom, а zaprema $/4 čitavoga otoka. Gorje u srijedi 
brani sjeveroistočni kraj otoka od prevelike kiše za ljet- 
noga jugozapadnoga monsuna, tako da ima u branjenom 
dijelu otoka 1640 mm kiše, dok u višim dijelovima na J 
ima 3235 mm, pa se zato na južnoj obali opaža znatno obilje 

u flori i fauni. Minimum temperature iznosi u mjesecu si- 
ječnju 26,1" C, a maksimum u svibnju 27,8% C, dakle razli- 
ka iznosi jedva 1,70 С. — Stanovnika ima C. 5,9 mil- da- 
kle preko 80 na 1 km?, a dijele se na stare, sa sjevera po- 
tisnute Dravide, od kojih ostadoše još Tamili, podijeljeni 
na Hindu Tamile i Ceylonske Tamile, onda na nizinske i 
Kandy Singaleze, koji prevlađuju brojno druge, pa na ma- 
lcbrojne stare naseobine Vedda i Moori, poznate trgovce 
dragulja. Evropljana ima vrlo malo; bijelci, podrijetla evrop- 
skoga, koji se rodiše na C., zovu se holandskim imenom 
»Burgheri«. Singaleza ima 48,7%, а Tamila 26,9%. C. je 
ognjište budhizma, koji je već u 3. st. pr. Kr. onamo do- 
nesen, tako da su gotovo svi stanovnici budhisti, dašto, 
izmiješani s primitivnijim i Hindu vjerama. — Škola ima 
C. 365 sa 21.862 đaka, ima politehniku, a od 1921 i sveuči- 
lište, koje ima sada 600 đaka. Cestama je ispresijecan čitav 
otok, a željeznicom su spojena sva znatnija mjesta, kao 
Colombo, Trincomali, Point de Galle, Kandy, Baticaloa, 
sve do Adamova Mosta; danas ima 1187 km željezničke 
pruge. Trgovina, a osobito izvozna, vrlo se lijepo razvila, 
iznosi (1935) 16,776.000 £, a izvozi se između ostaloga že- 
ljezo, magnezit, grafit, za koji ima najviše rudokopa na 
Zemlji, dragocjeno kamenje, kava, kokos, areko orah, cina- 
mom, pamuk, sladorovac, vrlo je velika kultura čaja, dalje 
batate, maniok i orah. Marko Polo posjetio je C. na koncu 
14. st., 1505 uzeše ga Portugalci, ali od 1632 do 1658 traje 
rat s Holanđanima, tko će biti gospodarom C-a. G. 1672 do- 
doše onamo Francuzi, a napokon 1796 Englezi, koji ko- 
načno ukinuše 1815 kraljevinu C. М. š. 
CÉZANNE, Paul, * Aix en Provence 19. I. 1839, + Aix en 
Provence 22. X. 1906, najznatniji francuski slikar u drugoj 
polovini 19. st. Potječe iz imućne bankarske porodice, a po 
zvanju je bio pravnik. Nakon dolaska u Pariz 1861 posvcti 
se slikarstvu i radi na Académie Suisse. Vraća se u Aix i 
bude namješten u banci. Ponovno odlazi u Pariz i saino- 
stalno proučava u Louvreu Rubensa, Poussina, Delacroixa, 
Daumiera i Courbeta. Zola upoznaje C-a s impresionistima 
(njegov roman L'Oeuvre dijelom je С-оуа biografija). 
Na C-ov rad naročito utječe Pissarro; s njim i s Guiliau- 
minom proveo je dvije godine u Pontoiseu i Auversu sur 





CEYLON, Singaleški đavolski plesači 
(Orbis terrarum) 

Oise i tu upoznao slikarstvo plein-aira. Nakon smrti očeve 
1879 vraća se C. u Aix i ostaje ondje s nekim prekidima 
sve do smrti. U razdoblju od 1879 do 90-tih godina stvorio 
je C. u provansalskom krajoliku svoja najzrelija djela. C. 
je bio po prirodi povučen, nepovjerljiv i lako razdražljiv, 
tako da je u starosti ostao gotovo sam. Prijateljstvo sa 
Zolom prekinuo је 1886, kad je Zola izdao roman 
L'Oeuvre. C. je nadljudski radio sve do pred smrt. 

Početci i »tamni baroka do 1872. Devetnaestgodiinji C. 
počinje slikati kao samouk. Radi slobodno po fantaziji ili 
prema crno-bijelim reprodukcijama Charles Blancove »Hi- 
stoire de l'Art«, Obiteljsku kuću u okolini Aixa, »Jas de 
Bouffan«, ukrašuje zidnim dekoracijama, koje samosvijesno 
potpisuje s »Ingres«. G. 1861 napušta pravo, pa se potpuno 
posvećuje slikarstvu. S mnogo poleta, gotovo barbarski na- 
ivno i grubo, slika studije glava, gdje su boje u debelim 
namazima nanesene na platno (Monah 1864, U jak Dominik 
1865—67, Portret oca 1866). Nešto kasnije figuralne kompo- 
zicije djeluju kao samovoljne karikature baroknih slika, 
pune glasnih suprotnosti boja, grublje od najgrubljeg Dau- 
miera, a crnje od najtamnijeg Courbeta (Otmica 1868, Zločin 
1870, Olimpija 1871). Likovi su vizionarni kao Grecovi, kra- 
jolik kulisan, rasvjeta mistična, a linija barokna. Premda 
su te slike C-ova »tamnog baroka« pune dinamike, nijedna 
od njih nije nastala spontano. C. se godinama muči jednim 
platnom i nebrojeno puta preslikava pojedine dijelove. U 
tom razdoblju počeo je njegov slikarski dijalog sa samim 
sobom (Autoportreti): Na mrtvim prirodama, u toj strogoj 
slikarskoj disciplini, C. je najranije razvio smisao za oblik 
i logično raščlanjivanje kompozicije (La pendule noire). 

Upoznavanje s impresionizmom 1872—74. G. 1872 odlazi 
C. s P'ssarroom u Pontoise, kasnije u Auvers i ostaje ondje 
dvije godine, To ie doba faktičnog C-ova školovanja. C. se 
upoznao s. plein-airom; sinulo je svijetlo i zatitrao zrak u 
nekadašnjim tamnim prostorima »baroknih« kompozicija. 
Od velikog, gotovo monumentalnog shvaćanja C. prelazi 
na mali, intimni lirski krajolik. Boje postaju tonski bo- 
gatije, čistije i svjetlije (Krajolici iz okolice Auversa). C. 
se koristio impresionizmom, ali je duboko osjetio svu 
opasnost, koja se u njem krila: manjak solidne gradnje 
motiva. »Htio sam od impresionizma načiniti nešto trajno 
i solidno, kao što je umjetnost muzeja«, kaže C., jer uvida, 
da nije dosta, ako slikar samo bilježi letimične, sjajne i 
blještave odraze svijetla sa stvarnosti oko sebe. Treba i 
nešto više, treba toj stvarnosti na platnu priznati sve tri 
dimenzije, jer »sve je u prirodi oblikovano prema geome- 
trijskim likovima kugle, čunja i valjka«. Tako C. nasuprot 
analitičkoj metodi impresionizma postavlja nov princip 
slikarske sinteze. Nakon dvije godine rada C. napušta 
Pissarroa, obogaćen pozitivnim vrednotama impresionizma, 
t. j. neobično točnom vizijom boje i mogućnošću, da njo- 
me prikaže svijetlo. 

Najbogatije godine stvaranja, 1879—1890. Nakon upo- 
znavanja s impresionizmom, a osobito nakon 1879, godine 
očeve smrti, C. prekida svaku vezu s umjetničkim životom 
Pariza i nastanjuje se stalno u voljenoj Provansi. Sada 
razvija potpuno svoj slikarski stil najčistije boje, najfinijcg 
razlikovanja tonskih vrijednosti i skladnog, ritmičkog 
raščlanjivanja kompozicije. Nanos boje postaje tanji, tako 
da mjestimično prosijava bjelina platna, a potez kista je 
širi i slobodniji. Motive komponira pretežno centralno, na- 
vlastito u kasnijim godinama, a mase raspodjeljuje sime- 
trično. Premda radi isključivo u prirodi, dekorativni je 
momenat više naglašen negoli prije. U tim je godinama i 
potpuno sazrelo C-ovo slikarsko htijenje: »Crtanje je za 
slikara boja. Kad boja dosegne najviši stepen bogatstva, 
oblici su savršeni. Nema linija, nema oblina, postoje samo 
kontrasti boja. Najbogatija boja stvara najpotpuniji oblik«. 
C. je oprezno, gotovo fanatički tražio u prirodi one boje, 
koje će dati viziju realnosti, a ne će narušiti tonski skiad 
slike. Nije težio za točnom reprodukcijom vidljivoga, već je 
nastojao, da slikarski reducira sve suvišno do samog bitka 
stvarnosti polazeći od materijalne istine do čistog stva- 
ranja uma: Taj svoj put C. je izvrsno označio riječima: 
»faire du Poussin sur la nature«. 

Jedva da je moderno slikarstvo dalo ljepših krajolika 
nego što su C-ovi iz okoline Aixa. U doba svog najzrelijeg 
stvaranja naslikao je C. i najljepše, plemenite i monu- 
mentalne mrtve prirode (Modra vaza 1885—87, Naranče i 
jabuke 1895). U tom je razdoblju slikao brojne auto- 
portrete i portrete prijatelja (Vollard, Gasquet, Choquel), 
pa klasično jednostavne genre-motive (Igrači karata 1990 

do 1892, Pušač 1895). Motiv nagih žena i muškaraca u kra- 
joliku, toliko značajan za njegov rad posljednjih godina, 
pun je ljepote ritma i veličajnosti kompozicije (Bakhanal, 
Kupači, Žene na kupanju 1898—1906). 

Radovi poslije 1895 nose obilježja C-ova fizičkog propa- 
danja; mnogo se tužio, da ne razlikuje više dobro boje. 
Na staračkim slikama doista više ne nalazimo onoga finoga 
tonaliteta otprije. Pod kraj života mnogo je radio akvarele. 

C. za života nije imao publike, a nije se ni trudio, da je 
steče. Izlagao je 1874 i 1877 s impresionistima, ali bez 
uspjeha. Bio je primljen u službeni »Salon« samo jedamput, 
i to 1882. Ostao je gotovo nezapažen sve do velike ko- 
lektivne izložbe, koju je 1895 organizirao Ambroise Vol- 
lard. Slava C-ova počinje tek poslije njegove smrti. Sinteza, 
do koje je C. došao, poslužila je kao temelj novim 
umjetničkim naraštajima. Sve, što je francuska umjetnost 
poslije C-a dala, temelji se na jednom od elemenata nje- 
gove umjetnosti. Prvi, koji su tim putem pošli, bili su 
Gauguin i Van Gogh. Od 1905 sve reakcije na impresioni- 
zam proizašle su iz osnova C-ova stvaranja. 

LIT.: A. Vollard, Cézanne, Pariz 1915; J. Meier-Graefe, Cézanne u. 
sein Kreis, München 1920; J. Gasquet, Cézanne, Pariz 1921; L. Venturi, 
Cézanne, Pariz 1936. V. H-n. 


CEZAR, Gaj Julije (Gaius Iulius Caesar), Rim 12. VII. 
100 pr. Kr., umoren 15. III. 44 pr. Kr., jedan od najvećih 
rimskih vojskovoda, drZavnik i pisac. 

Odgoj i političke simpatije. C. je bio odvjetak stare, 
patricijske porodice, koja je po predaji vukla lozu od 
Jula, Enejina sina i Venerina unuka. Kad je C-u bilo 16 
godina, umre mu otac; njegovim daljnim odgojem brinula 
se umna i obrazovana mati Aurelija (+ 54). Po kućnoj tra- 
diciji C-ova porodica je pristajala uz aristokratsku stran- 
ku, ali kako se vođa pučana, vojskovođa Gaj Marije, ože- 
nio C-ovom tetkom Julijom, to je na taj način porodica 
došla u uske rodbinske veze s najistaknutijim pučaninom: 
događaj, koji je ina C-ovo mišljenje imao velik utjecaj. Tu 
C-ovu vezu s pučanima pojačala je njegova ženidba s Kor- 
nelijom, kćerkom Julija Kornelija Cine, odrješitog pristaše 
pučke stranke i prijatelja Marijeva. Kad je u Rimu pre- 
vagnula optimatska stranka, vođa optimata Sula zatraži od 
mnogih istaknutih Rimljana, da se rastave od svojih žena 
iz demokratskih porodica. Da sačuvaju glavu, mnogi to i 
učine, ali C. nije htio sagnuti glave; oduzeše mu sveće- 
ničku čast і ženin miraz, a sam morade napustiti Rim i 
pobjeći u Apenine. 

Prvi diplomatski uspjesi. C. je vidio, da mu u tome 
času nema u Rimu pravog opstanka, zato ode na egejske 
otoke u službu pretoru Minusiju Termu. Mitilena na otoku 
Lezbu još je prkosila rimskom osvajaču, a g. 88 povela 
otvorenu borbu protiv pretora Terma, koji u stisci po- 
vjeri Cezaru diplomatsku misiju kod bitinskog kralja 
Nikomeda. Cezar je uspješno izvršio svoju misiju, a kad 
je Mitilena pala, odlikova ga Termo građanskim vijencem 
(corona civica). 

Pripreme za vodstvo. Budući vojskovođa osjećaše, da 
treba poći u Rim. G. 78 umre Sula i pučani su smatrali, 
da je došao njihov čas. Na čelo im se postavi bivši pri- 
staša optimata Emilije Lepid. U borbama, koje su protiv 
njega poveli Katul i Pompej, Lepid je svladan. C. već tada 
želi postati vođa pučana; Lepida ne voli ni osobno, a nje- 
gov način borbe smatra preuranjenim. On pokušava sreću 
na drugi način: mjesto oružja utječe se sudu. Optužuje 
istaknute optimate Gneja Dolabelu, što je opljačkao Ma- 
kedoniju, a Саја Antonija Hibridu, što je opljačkao 
Grčku. Sudske parnice dadoše mu priliku, da pokaže svu 
svoju govorničku vještinu, a svojim oštrim napadajima na 
optimate umili se pučanima. 

Pontifeks i vojnički tribun. Osjetivši, što u tadašnjim 
prilikama znači govorništvo, pođe na otok Rod poznatom 
učitelju govorništva Apoloniju Molonu, da se u toj vje- 
štini usavrši. Putem na Rod doživljava pustolovinu, koja 
mu je još više raznijela glas: zarobe ga gusari, prijatelji 
ga otkupe, a on se dade u potjeru za gusarima pa ih ne- 
milo smlavi. Kod Apolonija ostade dvije godine. a kad 
se 74 pobuniše maloazijski gradovi, C. ode u Aziju, skupi 
vojsku i privede vjernosti pobunjeničke gradove. Rim ga 
već iščekuje kao vođu; dok je još izbivao, izabraše ga za 
pontifeksa, a kad je došao u Rim, izabran je za vojničkog 
tribuna. 

Između optimata i pučana. Previše oprezan i vodeći 
računa o stvarnoj političkoj snazi jedne i druge stranke 
u Rimu, C. je nakon svoga dolaska u Rim oprezno ispiti- 

yao snagu jednih i drugih nastojeéi svojim postupcima 
steći naklonost sviju i glas objektivna čovjeka. Dokaz toga 
njegova kretanja srednjom linijom nalazimo i u činjenici, 
što je svojski pomagao Pompeja i Krasa u uspostavi tri- 
bunske vlasti, nakon što je Pompej svladao Marijeve pri- 
staše u Hispaniji, a Kras spartakovsku pobunu; u povodu 
smrti svoje tetke Julije, Marijeve žene, i svoje vlastite 
žene Kornelije, podsjeti, štoviše, puk, da je on glavom 
nećak Marijeve udovice i zet Kornelija Cine, ali da ostane 
potpuno u svojoj ulozi, uzima za ženu Pompeju, Sulinu 
nećakinju. Svaki njegov osobni i politički potez išao je 
za stjecanjem popularnosti i zadobivanjem ljubavi u svje- 
tine i naklonosti u onih, koji su mu mogli naškoditi. Tu 
crtu njegova karaktera vidimo i u njegovu radu u Hispa- 
niji, kamo je pošao kao kvestor Antistija Veta, a zatim 
u sjevernoj Italiji, gdje je nastojao steći povjerenje la- 
tinskih kolonija. U Rimu pak daje uspostaviti na Kapitolu 
spomenike Marijeve pobjede nad Jugurtom kao i nad 
Cimbrima i Teutonima, koje je Sula pred 17 godina uništio. 

Međutim, to laviranje nije mu dugo uspijevalo; doga- 
daji su se razvijali u pravcu, da se napokon morao opre- 
dijeliti za jednu ili drugu stranku. Kad se, naime, g. 64 
Ciceron natjecao za čast konzula u g. 63, C. je bio, ne- 
kako protiv svoje volje, upleten u borbu protiv njega, ali 
sva naprezanja C-ova i Krasova, da obore Cicerona, nisu 
uspjela. Da se osveti Ciceronu, započinje preko pučkog 
tribuna Tita Labijena parnicu protiv senatora Gaja Rabi- 
rija, što je g. 100 ubio pučkog tribuna Lucija Apulija 
Saturnina. C-ovi govori u povodu toga procesa, u kojem 
nije uspio, bili su zapravo opći juriš na samu ustanovu 
senata. 

Pontifex maximus i pretor. Ova potmula borba nastavila 
se nesmanjenom žestinom. Osjećajući, da bi mu ženidba 
sa Sulinom nećakinjom mogla škoditi u očima puka, C. 
spretno upotrijebi jednu malu aferu te otpusti ženu, ali 
time obveže na trajnu zahvalnost istaknutog demagoga 
Publija Klodija. Uto se, nenadano, njegov politički položaj 
ojačao: g. 63 natječe se za čast pontifexa maximusa, pa 
je tu čast i postigao, a g. 62 izabran je za pretora. Ojačan 
tim položajima i častima mogao je ući u otvoreniju borbu. 
Nenadano izbi Katilinina urota, kojoj je, čini se, kumovao 
isam C. Na sjednici senata Katon predloži za urotnike 
smrtnu kaznu; C., sa svom snagom svoga govorništva, 
tražio je zapravo internaciju urotnika, ali njegov prijedlog 
nije prihvaćen. -Taj udarac nije poljuljao C-ov položaj: 
naglim koracima približavao se najjačem položaju u rim- 
skoj državi. 

Prvi triumvirat. Međutim je C. trebao kao propretor 
poći u Hispaniju, no tome su se usprotivili njegovi vje- 
тоупісі. Tada je C-u pomogao Kras preuzevši jamstvo za 
njegove dugove. Krasu je C. bio potreban za njegovu pro- 
tupompejsku politiku, koju je očito već pripravljao. C. 
je otišao u provinciju, gdje je uredio sudstvo i proširio 
rimsku vlast na Luzitance i Kaleke, a sakupio je i velik 
imutak. Tada se naglo vratio i zatražio od senata, da smije 
proslaviti triumf i da se mimo zakon smije natjecati za 
konzulat, kojem je već određen izborni rok. Po zakonu 
smio je zapovjednik stupiti u Rim tek u dane svoga tri- 
umfa, a natjecati se mogao za konzulat samo osobno. Kako 
je senat mislio, da će se on triumfu za volju odreći kon- 
zulata, nije mu dopustio, da se odsutan natječe za kon- 
zulat. I taj put se digao protiv njega Katon; u žestokoj 
izbornoj borbi izabrani su Cezar i Marko Bibul. 

Tako su se g. 60 u Rimu našla tri velika muža: Cezara 
je resio jak um i davno već stvorena odluka, da (kao 
potomak božice!) zauzme u državi važno mjesto; Pompej 
je kao slavom ovjenčani vojskovođa, koji se 61 vratio iz 
pokorene Azije, bio povrijeđen neprijateljskim postupkom 
senata, a Kras je kao bogataš mogao pružiti potrebna 
sredstva za uništenje senatske prevlasti. Bio je to »savez 
pameti, slave i bogatstva« (Drumann). Tako je g. 60 nastao 
tajnim dogovorom t. zv. prvi triumvirat. Kasije Dion 
kaže, da je to mudro političko djelo izveo C. već prije 
svog izbora za konzula. C. je, prema njemu, znao, da će 
tako postići nadzor nad Rimljanima, a opet će pomoću 
svakog pojedinog od spomenute dvojice moći nadzirati 
drugoga. Prvo djelo novoga konzula bio je prijedlog 
agrarnog zakona; Pompejevim će se veteranima podijeliti 
državno zemljište u Italiji. Kad se senat prijedlogu opro 
— po njegovu je shvaćanju bilo očito podmićivanje, kad 
agrarni zakon predlaže konzul, a ne pučki tribun — C. je 
svoj prijedlog iznio pred tributsku skupštinu, koja ga je 

i prihvatila. (Ženidba Pompejeva s C-ovom kćerkom 
Julijom [59] otvorila je mnogima oči. Vidjeli su, da je i 
to politička — gotovo dinastička ženidba). 

C. je izradio, da su plebiscitom potvrđena Pompejeva 
utanačenja s kraljevima i vladarima na Istoku, a upravu 
u provincijama poboljšao je »zakonom protiv globljenja« 
(lex Iulia repetundarum). C. je usto odredio, da rasprave 
u senatu i skupštini treba bilježiti i predavati javnosti; 
tako su 59 nastale prve novine acta diurna urbis ili populi. 

Senat je doduše još prije 1. I. 59 povjerio C-u kao 
službu brigu oko cesta i šuma; htio mu je na taj način 
iskazati svoj prezir. Međutim je tribun Vatinije prodro 
s prijedlogom, da se C-u predaju na 5 godina Cisalpinska 
Galija i Ilirik te zapovjedništvo nad 3 legije. Na prijedlog 
Pompejev senat je dodao i Narbonezijsku Galiju (da- 
našnju Provence) i još jednu legiju. 

Galiji je baš u to doba zaprijetio novi neprijatelj; 
borba za prvenstvo između Eduanaca i Sekvanaca dovela 
je tamo germanskoga kralja Ariovista. Taj prijeđe Ren 
(Rajnu) i potuče Eduance, ali zatim počne jednako tlačiti 
Sekvance kao i pobijedene Eduance i dovoditi uvijek nove 
čete Germana u Galiju. Zaludu su Eduanci molili pomoć 
u senata; Rim je zbog Katilinine urote bio još preslab, da 
ih pomogne, a 59 Ariovist je na prijedlog samog C-a dobio 
pače naslov: »kralja i prijatelja naroda rimskoga«. Novu 
opasnost za Rim nosili su u sebi Helvećani, potiskivani od 
Sueva; oni su 61 zaključili, da će se u proljeće 58 iseliti u 
jugozapadni dio Galije. U tu svrhu zamole C-a, da im 
dopusti prelaz preko Galije Narbonensis. Odbijeni prijeđoše 
preko Jure, pa dozvolom Sekvanaca preko njihova terito- 
rija, ali im Eduanci to ne dopuste i zamole C-a za pomoć. 

Jedva je istekla godina C-ova konzulata, kad njegovi 
protivnici u senatu pokušaše poništiti njegove zakone: u 
tome se osobito isticao Katonov šurjak pretor Lucije Do- 
micije Ahenobarb. Već prije odlaska u Galiju uredio je 
C. dvije važne stvari: Cicerona, koji nije prihvatio ponu- 
denu čast legata, prepustio je sudbini, i on je na osnovu 
zakona predloženog od pučkoga tribuna Klodija morao u 
progonstvo, a kuća mu je porušena. Katon je poslan na 
Cipar, da ga uredi kao provinciju. 

Borbe u Galiji. C. suzbije Helvećane, zatim razbije Ario- 
vista i potisne ga preko Rena. U proljeće 57 pokori sje- 
vernu Galiju i Aremoričane u zapadnoj Galiji. 

Usprkos tome povećavao se u Rimu broj neprijatelja 
triumvira; sam Klodije pokuša oboriti Pompejeve odredbe 
na Istoku, a spremao je, štoviše, i umorstvo Pompeja. 
Pompej stoga nije ni dolazio u senat, dok nije protekla 
godina Klodijeva tribunata. Klodije ogorči napokon i 
Cezara napadajima na njegove zakone. С. ni Pompej 
nisu se stoga protivili povratku Ciceronovu u Rim; Ci- 
ceron se s velikim slavljem vrati 5. XI. 57, a Pompej se 
prividno pomirio sa senatskom strankom. Kako je u Rimu 
zavladala velika skupoća i glad, zatražio je Pompej, da 
mu se preda nadzor nad Zitom; on se nadao, da ée tako 
dobiti u Italiji vlast, kakvu je nekoć imao u Aziji. Senat 
je taj zahtjev odbio, i Pompej se našao gotovo osamljen. 
Uto stanu C-ovi protivnici napadati njegove odredbe i 
zahtijevati raspravu o zemljištima oko Kapue, što ih je 
C. podijelio Pompejevim vojnicima. Kako se, povrh svega, 
kao kandidat za konzula za g. 55 pojavio Ahenobarb, 
grozeći se, da će C-u oduzeti vojsku, nije se više smjelo 
krzmati. Pompej i Kras sastanu se 15. V. 56 s C-om u 
Luki (Lucca), a značenje sastanka podigne prisutnost od 
preko 200 senatora i 120 liktora. Zaključeno bude, da će 
Pompej i Kras biti konzuli iduće (55) godine, a zatim će 
Pompej dobiti na 5 godina za provinciju Hispaniju, a Kras 
Siriju; C-u će se produljiti namjesništvo u Galiji na daljih 
5 godina. Protiv toga bio je senat nemoćan. On je, da- 
pače, odobrio, da se na državni trošak uzdržavaju 4 legije, 
što ih je C. na svoju ruku unovačio. 

Iz Luke požuri se C. u Galiju, gdje se pobunilo čitavo 
primorje od Ligera (Loire) do Rena: vođe pobune bili su 
Veneti. C. ih pritisne s kopna i s mora i za kratko vri- 
jeme svlada ustanak. Da osigura posjed Galije, dvaput je 
prešao Ren i dvaput se iskrcao u Britaniji. Time je, do- 
duše, zastrašio susjede, ali je u samoj Galiji ipak buknula 
52 opasna buna. Izuzevši Remce, Lingonce i Treverane po- 
bunila su se sva galska plemena pod vodstvom poglavice 
Arvernjana Vercingetoriga. Boj se bio izmjeničnom srećom 
(borbe kod Gergovije i Alezije); Vercingetorig se borio 

hrabro i časno, no naposljetku je podlegao C-ovoj ratnoj 
vještini i bojnoj sreći. 

Time je pokorenje Galije bilo zapravo svršeno. G. 51 i 
50 C. je do kraja umirio zemlju i pri tom pokazao veliku 
državničku sposobnost. Galija se više nije bunila i ubrzo 
je primila rimske uredbe. Posljedice su bile veoma znatne: 
Ren je postao državnom granicom, a provala je Germana 
zaustavljena na nekoliko stoljeća. Galija je postala sredi- 
šte, iz kojeg će se grčko-rimska kultura širiti na istok 
među Germane, a na sjever među Britance. C. je stekao 
slavu i bogatstvo i isplatio dugove, i još mu je ostalo 
toliko, da je mogao davati mito u Rimu i poklanjati novac 
vojnicima. Ta je vojska višegodišnjim ratovanjem postigla 
veliko iskustvo i vrsnoću, i C. je znao, da se na nju može 
osloniti u borbi, do koje je doskora trebalo doći sa se- 
natskom strankom i Pompejem. 

Sukobi s Pompejem. Već je 54 umrla Pompejeva žena, 
C-ova jedinica Julija, i time se prekinula rodbinska veza 
između oba političara. 
Godinu dana kasnije 
(53) poginuo je Kras u 
ratu s Partima. U Rimu 
je zavladalo pravo bez- 
vlađe, te se kroz 7 mje- 
seci nisu mogli provesti 
izbori za konzule. Klo- 
dije se natjecao za pre- 
turu, a njegov protivnik 
Tit Anije Milon za kon- 
zulat. Klodije zna, da 
kao pretor ne će moći 
činiti, što ushtije, ako 
bude izabran optimat 
Milon. U Rimu se da- 
nomice sukobljuju čete 


protivnika; u takvom 
sukobu zaglavi i Klo- 
dije. Svjetina plane, 


senat imenuje Pompeja 
konzulom »bez druga« 
za g. 52 i dade mu na 
upravu obje Hispanije 
za daljnih 5 godina. 
Posto Pompej uvede 
red, odreče se diktature 
i dobije druga u konzu- 
latu. Njegov je ugled 
toliko porastao, da više nije trebao C-a. Jaz između obojice 
postajao je sve dublji. 

Senat je, doduše, dopustio C-u, da se može odsutan na- 
tjecati za konzulat za g. 48, ali je to svoje dopuštenje 
sada opozvao i zatražio, štoviše, od C-a, da se odrekne 
zapovjedništva i namjesništva, kad mu istekne vrijeme. 
Na prijedlog pučkog tribuna Kuriona, koga je C. podmitio, 
zaključio je senat, da i Pompej mora raspustiti vojsku, no 
taj predobije za sebe većinu senatora, i tako bude samo 
C-u zapovjeđeno, da raspusti vojsku, jer će inače biti 
smatran neprijateljem države. Zaludu su se tomu protivili 
pučki tribuni; zaplašeni prijetnjama pobjegli su u C-ov 
tabor u Ravenu. 

Republika je doista ležala u posljednjim trzajima. Prave 
reprezentativne vlade već je davno nestalo; postojala je 
samo duga i potmula borba dvojice vlastodržaca, koji se 
spremaju na otvoren obračun. G. 49 C. prijeđe rječicu Ru- 
bikon, t. j. granicu italsku sa svojom XIII. legijom (lacta 
alea est »kocka je pala«, zapravo lacta alea esto »Neka 
bude kocka bačena«, jer grčki original glasi: dvevolpJo 
xv Bos. 

Gradanski rat. Tako je C. isprva imao uza se samo jednu 
legiju, u Rimu je preotelo mah zaprepaštenje i bezglavost. 
Pompej pobjegne noću iz Rima, a po njegovu savjetu učine 
{с i senatori i konzuli; on se očito bojao, da se oni ne 
bi možda nagodili s C-om. Napokon napusti i samu Italiju; 
bijaše to prema Ciceronovim riječima »zauvijek sramotan 
i koban bijeg«. 

C. nije imao mornarice; zato odluči, da najprije osigura 
zapadni dio države. Gotovo bez krvi osvojio je za dva 
mjeseca cijelu Italiju. On nije nastupao kao Sula, tu nije 
bilo strahovlade Marijeve; svuda je pokazivao svoje ve- 
likodušje. Unatoč tome nije u Rimu bilo oduševljenja; 

sam C. kaže, da su dani provedeni ondje bili zapravo iz- 

gubljeno vrijeme. Za 40 dana pokori zatim Hispaniju, gdje 
je sjajnom taktikom i brzim pokretima prisilio Pompejevu 
vojsku na predaju kod Ilerde; vojnici su stupili u njegovu 
vojsku, a časnicima je dopušteno otići k Pompeju. Pobu- 
njenu Masiliju osvojio je njegov legat Gaj Trebonije. Te 
je uspjehe pomutila samo smrt odanog mu Kuriona, koji 
je krenuo u Afriku, ali je u borbi s numidskim kraljem 
Jubom ubijen. U Masiliji je C. doznao, da ga je pretor 
Lepid imenovao diktatcrom radi provedbe izbora; na tim 
je izborima bio po drugi put izabran konzulom. U njego- 
voj su vlasti tada bile: Hispanija, Galija, Cisalpinski kraj, 
Italija, Sicilija i Sardinija. C. se prije Pompejeva odlaska 
u Grčku htio s njime sastati, ne bi li se nekako spora- 
zumjeli, ali je to Pompej odbio. Sada C. nije više htio 
slati mirovne poruke Pompeju, zaogrnut plaštem prividne 
zakonitosti i pomognut glavnim gradom. 

Pompej je izgubio gotovo čitavu Evropu, ali mu se po- 
koravao cijeli Istok; u Makedoniji skupio je preko 10 
legija i nekih pet stotina brodova. I Ciceron je, ne mareći 
za opomene Antonijeve, preplovio more, da dođe u Pom- 
pejev tabor. Mnoštvo bivših konzula i senatora smetalo je 
pravom zaptu u toj vojsci. Iz Brindizija prebrodi C. s voj- 
skom u Epir i iskrca se nesmetan od neprijatelja. Do 
bitke dođe kod Dirahija (Drača). Dvaput pobijeđen po- 
vuče se C. s vojskom u Tesaliju. Pompej se nađe pred 
neobično teškom odlukom: ili slijediti C-a ili poći u Ita- 
liju i zavladati njome. On je odabrao prvo i tako je došlo 
do bitke kod Farzala (48). Iako je Pompejeva vojska bila 
mnogo jača od C-ove, ipak je Pompej potučen do nogu. 
On napusti vojsku i pobjegne na Lezb, pa na Kipar i u 
Egipat, gdje se nadao pomoći od mladoga kralja Ptole- 
meja Dioniza, kome je oca bio podigao na prijestolje. U 
luci Aleksandrije, još prije nego što je stupio na egipatsko 
tlo, dadoše ga kraljevi skrbnici pogubiti. 

Borbe u Egiptu i Aziji. Progoneći Pompeja stigne С. u 
Egipat, gdje su u kraljevskoj porodici upravo izbile velike 
razmirice između djece kralja Ptolemeja Auleta. Taj je u 
oporuci odredio, da njegova kći Kleopatra bude suvladarica 
kralju Ptolemeju Dionizu, ali joj to nije bilo priznato. C. 
riješi spor u njenu korist i izazove tako bunu, koja ga je 
gotovo stajala glave. Protiv njega dignu se Egipćani i rim- 
ska posada, u kojoj je bilo mnogo Pompejevih pristaša. 
C., koji je uza se imao samo 4000 vojnika, zakloni se u 
kraljevski dvor u Aleksandriji, gdje se držao pet mjeseci, 
dok nije primio pomoći od Mitridata Pergamskoga, a onda 
je potukao Egipćane. Tom zgodom izgorjela je i glasovita 
aleksandrijska knjižnica, a mladi se kralj utopio u Nilu. 
C. preda kraljevstvo Kleopatri i njenom mlađem bratu. 
Kleopatra je svojom ljepotom očarala C-a; iz njihova je 
odnošaja potekao sin Cezarion. 

Iz Egipta krene C. protiv Farnaka, sina i ubojice pont- 
skoga kralja Mitridata. Farnak je već osvojio Malu Arme- 
niju i prošao Kapadokijom. C. prijeđe brzim hodovima 
preko Taura; želio je brzo svršiti rat, da se što prije vrati 
u Rim, odakle su stizale vijesti o pobuni veterana i pot- 
punom bezvlađu. Tako je došlo do bitke kod Zele (47), 
koja se pretvorila u sjajnu pobjedu C-ovu; pun ponosa 
javio je jednom svom prijatelju u Rimu ukratko: »Veni, 
vidi, vici« (Dođoh, vidjeh, pobijedih). 

Povratak u Italiju. Prešavši zatim Grčku iskrca se ne- 
očekivano u Tarentu 1. VII. 47. U nedalekom Brundiziju 
provodio je tada Ciceron svoje najtužnije dane (»... kamo 
sreće, da se nikad nisam rodio!«). Bio je među rijetkima, 
koji su pošli za Pompejem i dobili od C-a dopuštenje, da 
se vrate u Italiju. Ciceronova pisma iz tog prevratnog 
razdoblja rimske povijesti velikim su dijelom sačuvana; 
ona su najbolje vrelo za poznavanje tadašnjih prilika. Iz 
njih se jasno razabira, da bi i pobjeda Pompejeva morala 
dovesti do monarhije, s vladarom, koji je u svakom po- 
gledu bio ispod C-a. U Brundiziju sastane se Ciceron 
s C-om, koji je i tom prilikom pokazao svoju plemenitost: 
Ciceron se naskoro vratio u Rim, gdje su mu vraćene vile 
i kuća na Palatinu. 

Nove borbe u Africi. Pošto je utišao bunu veterana, koji 
su tražili, da ih pusti kući, C. krene u Afriku. Njegova je 
vojska bila daleko preslaba za borbu. Pompejev tast Metel 
Scipion mogao je naprotiv skupiti 10 legija i mornaricu 
veću od C-ove, a mogao je računati i na numidsko konja- 
ništvo. Zbog toga je C. prva četiri mjeseca posvetio vje- 
žbanju svoje vojske okupljajući polako nove čete iz Ita- 
lije; došla je i njegova X. legija. U velikom naletu pobi- 
jedi C. kod Tapsa (46) republikance i numidskoga kralja 

Jubu. Katon, zapovjednik Utike, čuvši za poraz svojih i 
kad se uvjerio, da senat, u Utici sazvan, nema ni volje ni 
mogućnosti da je brani, probode se sam svojim mačem. 
C. je tada priklopio Numidiju kao provinciju rimskoj 
državi i menovao prvim namjesnikom povjesničara Salu- 
stija Krispa. 

Diktator. Kad se u Rimu doznalo za pobjedu kod Tapsa, 
C. dobije nove časti. Om postane praefectus morum (za- 
pravo cenzor bez druga) na tri godine, dobije pravo sje- 
djeti na kurulskoj stolici među konzulima i davati u cirku 
znak za početak igara, a dobije i diktaturu na 10 godina. 
Njegov će kip biti podignut na Kapitolu nasuprot Jupi- 
terovu. Sve je to puk zaključio, kaže Dio, jer se još uvijek 
bojao drugoga Sule. C. je umirivao protivnike i dokazivao, 
da se ne će osvećivati; on će voditi, a ne nastupati kao 
samovladar. Zato je i spalio privatne papire Pompejeve i 
Scipionove. 

Vrativši se u Rim proslavi C. u četiri različita dana 
četiri triumfa: nad Galima, Egiptom, Farnakom i Jubom. 
Apijan kaže, da su u triumfu nošene 22 slike na platnu, 
koje su prikazivale smrt najuglednijih protivnika s izu- 
zetkom Pompeja. Triumfi, darovi i igre gutali su goleme 
svote; u drugu ruku izdao je C. posebne odredbe protiv 
raskoši. U to se vrijeme pojavila u Rimu i Kleopatra, 
kojoj je C. priredio sjajne dvore u svom perivoju na 
desnoj obali Tibera. Jedna od najvažnijih C-ovih reforama 
g. 46 bila je reforma kalendara (— Kalendar). 

Već za rata u Africi pobunili su se mnogi gradovi u 
Hispaniji protiv C-ovih namjesnika i primili pompejske 
posade. Poslije bitke kod Tapsa prebjegli su onamo i 
ostatci razbijene republikanske vojske, kojima su se na 
čelo postavili sinovi Pompejevi. Položaj je bio vrlo ozbi- 
ljan, i C. krene u Hispaniju, gdje kod Munde (45) potuče 
posljednju republikansku vojsku. Da izvojuje pobjedu u 
toj krvavoj bitki, trebalo je da stavi svoj život na kocku. 
Time je svršio građanski rat, koji je od Rubikona do 
Munde potrajao četiri godine. 

Još prije C-ova povratka iz Hispanije stvorio je senat 
zaključak, da se u povorci prigodom otvorenja cirkuskih 
igara vozi na posebnim kolima kip Cezara kao boga, a 
govorilo se i o tom, da se C-u podijeli kraljevski naslov. 
Kad se u jesen 45 C. vratio u Rim, proslavio je triumf 
zbog pobjede u Hispaniji; kako je ta pobjeda bila stečena 
u građanskom ratu, C-ov je triumf bio u političkom po- 
gledu pogreška. C. je bio na vrhuncu moći. Njegova je 
volja odlučivala na Nilu i na Renu, na Tiberu i na Se- 
kvani (Seini); Rim nije bio jedini izvor njegova autoriteta. 
Na nj uvijek pljušte nova odlikovania. On smije uvijek 
nositi odjeću triumfatora i lovorov vijenac. Zbog pobjede 
kod Munde dobio je naslov Osloboditelj (Liberator). Na- 
slov Imperator daje se C-u kao stalan i on će biti njegov 
praenomen. Taj naslov pripada njemu i njegovim potom- 
cima. C. bi sada izabran za doživotnog diktatora, prefekta 
morum i za konzula na 10 godina, i dano mu je pravo da 
slobodno raspolaže državnom blagajnom. Osim toga dan 
mu je nadimak Otac Domovine (Pater Patriae), i određen 
zlatan stolac u vijećnici, hram, žrtvenik; ime mjeseca, u 
kojem se C. rodio, promijenjeno je u Jul i t. d. 

Urota. U jesen g. 45 dao je C. izabrati 16 pretora i 40 
kvestora među svojim pristašama. Od pretora bili su naj- 
istaknutiji Marko Junije Brut i Gaj Kasije Longin. C. je 
znao, da ga mnogi pristaše ne trpe, jer drže, da su ga 
učinili onim, što jest, a sada vide, kako ih dijeli golema 
razlika. Unatoč tome nije htio uzeti tjelesne straže, a 
otklonio je i krunu, koja mu je 15. II. 44 ponuđena. Da 
još jače uznemire Rimljane, tvrdili su protivnici, da C. 
namjerava prenijeti prijestolnicu u Aleksandriju ili u Ilij 
(Troju). Neprijateljstvo protivnika urodilo je napokon 
urotom. G. 44, 15. III., sazvana je sjednica senata, na koju 
je trebao doći i C. Marka Antonija, koji je bio vrlo jak, 
upleli su urotnici u neki razgovor pred vijećnicom. Kad je 
C. sjeo, pristupi preda nj Tilije Cimber, moleći ga tobože, 
da dopusti njegovu bratu vratiti se iz progonstva. Uza nj 
bijahu i drugi senatori, da podupru molbu. Kad je Cimber, 
kao da živo moli, prihvatio C-a za grimiznu odjeću (to je 
bio ugovoreni znak za urotnike), urotnici izbodu C-a bode- 
Zima. Isprva se on opirao, ali kad je među urotnicima ugle- 
dao i Bruta, kojemu je učinio toliko dobra, pokrio je 
glavu i mrtav se srušio podno Pompejeva kipa; imao je 
na sebi 23 rane. Cicerona nisu urotnici primili u svoje 
kolo, jer ga nisu držali dosta pouzdanim. Poslije gotova 
čina pokazao se on vrlo poduzetnim i odvažnim. »Htio bih 

— piše Kasiju — da si me pozvao na Martove Ide (dan 
C-ova umorstva) na ručak (t.j. na umorstvo C-ovo), doista 
ne bi bilo ostataka (t.j. ubio bih i Antonija). Sad me 
uznemiruju vaši ostatci. . .« 

Svakako je Ciceronova radost bila kratka. Rimski je 
puk gorio od želje, da se osveti urotnicima, a vojska je 
bila ogorčena. Tok povijesti nije se više dao zaustaviti. 

Značajka. C. je bio visoka stasa, bijele puti, crnih i živahnih očiju. 
U licu mu se odražavala dobrohotnost i prijaznost. Trpio je češće od 
glavobolje, a mučila ga je i padavica; da ojača, podnosio je i najteže 
vojničke napore te je u tome bio uzorom svojim vojnicima. Čudnovata 
je bila mnogostranost njegovih duševnih sposobnosti. Izveo je velika 
djela kao državnik i vojskovođa, kao govornik i povjesničar, te u 
brojnim drugim granama znanosti, kao u izučavanju jezika i u mate- 
matici. Svagdje se isticala njegova oštrina, bistrina i lakoća u shva- 
ćanju, a isto tako najveća samostalnost, sposobnost i izdržljivost u 
izvođenju djela te neobična vlast nad samim sobom, gotovo nadljudska 
snaga volje. Bio je pun smi- 
sla za stvarnost, a protivan 
svakoj pustolovini. Momm- 
sen kaže, da je C. bio na- 
skroz čovjek stvarnosti i ra- 
zuma; čega se prihvatio i 
što je činio, bilo je prožeto 
i nošeno genijalnom trije- 
znošću, koja obilježava naj- 
unutarnjije osobitosti nje- 
gova značaja. 

Kao vojskovođa i drža- 
vnik ide C. među najva- 
žnije ličnosti čitave povije- 
sti. Premda su njegova ple- 
menita svojstva često bila 
zasjenjena i velikim krivi- 
cama, ipak se može reći, da 
su njegove vrline sačinjavale 
jezgru njegova bića, a da 
njegovim pogreškama treba 
tražiti uzroka većinom u 
iskušenjima onoga podivlja- 
loga vremena. Bio je silno 
častoljubiv, i to ga je do 
pobjede vodilo i preko ne- 
odgovornih djela. Oko njega 
su se doduše okupili mnogi 
nevrijedni ljudi, ali su do 
konca njegova života, gdje- 
god je mogao postupati po 
vlastitoj volji, glavne crte 
njegova značaja bile dobro- 
hotnost, otvorenost i pleme- 
nitost. Lakomost, zavist i 
sitničave spletke bile su nje- 
govu biću tuđe. Kako je 
živio i odlučno zahvatio u 
događaje u doba, kad se 
rušio čitavi jedan preživjeli sustav, njegovo je ime duboko urezano u 
mjedene ploče povijesti. Stara republika nije više mogla opstojati. 
Morao je doći jedan čovjek, koji će u svoje ruke uzeti sudbinu 
rimske države; taj veliki čovjek bio je Cezar. Rana njegova smrt 
spriječila ga je doduše, da do kraja izvede svoje osnove, ali prilike su 
same pošle putem, koji je on odabrao. 

Pisac i povjesničar. Da je C. bio vrstan govornik, potvrđuju svi 
stari pisci (Kvintilijan, Tacit i sam Ciceron). U mladosti se bavio pje- 
sništvom; spjevao je neke erotičke pjesme, koje su se izgubile. Isto 
tako se izgubila i Pohvala Herkulova i tragedija Edip; u interesu samoga 
C-a zabranio je August objelodanjenje tih djela. — U djelu De ana- 
logia, što ga je posvetio Ciceronu, ušao je C. u tadašnju prepirku o 
analogiji i anomaliji u jeziku. On pristaje uz jezičnu pravilnost i pro- 
tivi se svakoj samovolji u pogledu jezika. Njegovo stajalište naročito 
označuje kod Celija sačuvana rečenica: »Kao od grebena, tako bježi od 
nečuvene i neobične riječil«. Znak je snage njegova duha, da je mogao 
to djelo pisati, kad se iz ovostrane Galije vraćao preko Alpa k vojsci. 
I njegovi Anticatones, dva polemička spisa, napisani su u ratnoj gužvi, 
u logoru kod Munde (45). Iza samoubijstva Katonova napisao je Ciceron 
spis u pohvalu Katonovu, u kojem je veličao republikansku ideju. Da 
oslabi djelovanje toga spisa, C. je u dva maha izdao svoje Anticatones 
i u njima na fini način pobijao Cicerona, ali se tim žešće oborio na 
samoga Katona. — Svetonije spominje još njegovo djelo Iter (Put), u 
kojem je na pjesnički način opisao svoj put iz Rima u Hispaniju (46). 
— Svakako je najvažniji njegov povjesnički rad Commentarii de bello 
gallico, u 7 knjiga, zapravo su povijest njegovih ratovanja u Galiji, 
Britaniji i Germaniji (58—52). On je tom djelu dao namjerice skromno 
ime commentarii (v.), da tako unaprijed oslabi svaku književnu kritiku. 
Ta njegovi izvještaji ni nemaju književne pretenzije! Svaka knjiga 
obrađuje događaje jedne godine; posljednje dvije godine nisu obrađene. 
Djelo je napisano najedamput, vjerojatno 51 god., i to vrlo brzo. 
Njegov legat Aulo Hircije, koji je to djelo nastavio i dao mu osmu 
knjigu, kaže za C-a: »Drugi znaju, kako je dobro i bez pogreške, a ja, 
kako je lako i brzo dovršio svoje komentarije«. 

C. je predugo boravio izvan Rima. O njegovim uspjesima i nedaćama 
svašta se ondje govorilo; njegovim se izvještajima nije vjerovalo. To 
je C-a ponukalo, da svima u Rimu kaže, kako se stvari razvijaju. 
Njegovo djelo, pisano odličnim slogom i jezikom, puno svježine i snage, 
bez osobitih nakita, a opet ne suho, donosi samo istinu, premda je znao 
u potrebi kojesta. i premučati. C. se nije ograničio na pusto redanje 
povijesnih događaja, nego je donosio i zemljopisne i narodopisne crtice 
o krajevima, u kojima je ratovao. — Commentarii de bello civili, u 3 

knjige, obraduju povijest gradanskoga rata od početka aleksandrijskoga 
rata, dakle g. 49 i 48. Kako se na kraju dotiče aleksandrijskoga rata, 
može se zaključiti, da je kanio i taj rat opisati, te da prema tomu 
djelo nije dovršeno. Pisano je nakon građanskoga rata. Svrha mu je 
bila dokazati, kako je C. poduzeo sve, što je mogao, da se izbjegne 
građanskomu ratu, i da se krivnja za rat baci na druge. 

C-ova su djela nastavili drugi pisci. Osmu knjigu galskoga rata na- 
pisao je, kako je već rečeno, Aulo Hircije. Građanski rat ima tri na- 
stavka: Bellum Alexandrinum obrađuje najprije aleksandrijski rat, zatim 
vojnu protiv Farnaka, ilirski rat, nemire u Hispaniji i C-ovu pobjedu 
nad Farnakom. Nije sigurno, je li i to djelo napisao Hircije. Bellum 
Africum potankim opisivanjem dogadaja pokazuje, da ga je napisao 
sudionik u bojevima, koji je bio vojnik, a ne pisac. Stil mu je neobično 
hrapav. Pristaša je C-ov. I Bellum Hispaniense napisao je neobrazovan 
pristaša C-ov; on bez razlike donosi važno i nevažno. 

IZVORI: Ciceron, Salustije, Nikolaj iz Damaska, Azinije Polion, 
Livije, Velej Paterkul, Lukan, Apijan, Kasije Dio. Opširne životopise 
napisali su Svetonije i Plutarh. 

IZDANJA: Editio princeps, Rim 1469; C. Nipperdey, Leipzig 1847; 
B. Dinter, Leipzig 1884—8; B. Kübler, Leipzig 1893—7; A. Klotz, Leipzig 
1921—7. (Galski i gradanski rat preveo je na hrvatski K. Rac, Zagreb 
1897). 


LIT.: E. G. Sihler, C. Iulius Caesar, njemačko izdanje Berlin 1912; 
W. Drumann, Geschichte Roms in seinem Übergang von der republika- 
nischen zur monarchischen Verfassung, 2. izd. Leipzig 1899—1929; Na- 
poléon IIL, Histoire de Jules César, Pariz 1865—6; W. Judeich, Cäsar 
im Orient, Leipzig 1885; E. Meyer, Càsar's Monarchie und das Prinzipat 
des Pompejus, Berlin 1918; T. Rice Holmes, The Roman Republic and 
the founder of the Empire, Oxford 1923. — Zivotopis C-ov izdao je u 
obliku romana Mirko Jelušić pod naslovom Caesar u Beču 1929 (hrv. 
prijevod Zagreb 1931). Z.D. 

»Moja tetka Julija potječe sa strane majčine od kralje- 
va, s očeve strane od besmrtnih bogova, jer Marciji potje- 
ču od Anka Marcija, a Julijevci, u koje se naša porodica 
broji, od Venere« — govorio je Cezar 68 pr. Kr. u nad- 
grobnom slovu svojoj tetki Juliji. Visoko nad svjetinom, 
nad svojom okolinom i svim senatorima stoji po svom 
rodu on, Cezar, pristaša pučke stranke. Takav je sam sebe 
prikazivao, kad su mu bile 32 godine, takav je ostao do 
svoje smrti. Velik gospodin i pristaša pučke stranke, pri- 
jatelj puka i njegov miljenik, ali ne demagog. Nećak 
Julije, žene Marijeve, i u prvoj svojoj ženidbi zet Cine, 
opredjeljuje se rano za njihovu stranku i ostaje joj vjeran 
do smrti. U njemu brzo dozrijeva mržnja na senat, koja 
se razvija u prezir prema tom najvišem državnim vijeću, 
kad je shvatio njegovu nesposobnost i trulost. On lomi 
njegovu moć, da ga upotrijebi onda, kad mu ustreba, i 
da ga konačno ponizi uvodeći u nj barbare, i stvarajući 
iz njega pokoran instrumenat, koji će činiti sve ono, što on 
bude želio. Od svojih prvih nastupa C. ima jasan cilj pred 
očima: domoći se vlasti, i s pomoću nje umiriti i urediti 
ogroman rimski imperij. Taj cilj kuša C. postići najprije 
redovitim građanskim načinom, preko puka, pomoću svoje 
vanredne govorničke sposobnosti, rasipajući kao edil no- 


vac za pučke svečanosti, agitirajući među Transpadancima 
za građansko pravo, pa čak i potičući neprimjetno i prvu 
i drugu Katilininu urotu. On se vješto udružuje s kapita- 
listom Krasom, koji mu je potreban za sve veći uspon, da 
onda g. 60 sklopi s njim i Pompejem t. zv. prvi triumvirat, 
sporazum, koji je išao, mimo senata, za podjelom vlasti u 
državi. Ali sada hoće C. da bude ravan Pompeju. Za to 
treba ratne slave i vojsku. U tu svrhu treba mu prokon- 
zulat u Galiji, da u njoj drži, izvježba i čeliči legije, njemu 
slijepo odane, da je cijelu osvoji, proširi granice Rima do 
Atlantika i steče ratnu slavu, ravnu Pompejevoj, da se 
nagrabi zlata, kojim će moći plaćati vojsku i očarati rimski 
puk svojom darežljivošću. A, kada je sve to postigao, a 
Pompej se združio sa senatom, da se riješe C-a, on zagazi 
u građanski rat, da održi svoj položaj na vlasti, a onda, 
da se oslobodi i senata i Pompeja i postane jedinim gospo- 
darom i arbitrom ogromnog imperija. Sve do prijelaza pre- 
ko Jadrana C. hoće sporazum sa Pompejem, još uvijek on 
traži samo dio vlasti; otada traži je on cijelu, da je, po- 
slije Farzala, i uzme. Farzal, Tapsos i Munda uništavaju i 
zadnji otpor stare republike. Svijestan, da je sudbina tako 
htjela, osjeća С., da su on i država jedno, i da je udes 
države združen s njegovim. Ta je situacija stvorena u 
borbi sa većinom senata, i u borbi s mnogobrojnim staro- 
drevnim tradicijama. Zato on sad ruši i senatsku vlast i 
stare posvećene tradicije, sistematski i bez skrupula. S kon- 
zulatom se poigrava i na opće zaprepaštenje imenuje kon- 
zule na kratak rok. Istovremeno izgrađuje novu državnu 
upravu, zapravo novi red u državi, u kojoj je u njegovim 
rukama sva građanska i vojnička vlast. Diktator najprije 
na deset godina, a onda doživotno, konzul na deset godina, 
doživotni praefectus morum, uz tribunsku vlast, zadirao je 
on i u vanjske i unutrašnje prilike, pa čak i u privatni 
život Rimljana. On je tako potpuni samovladar, a sve oko 
njega, i senat i pučka skupština i komicije, samo su zato 
tu, da odobravaju ono, što on hoće. Uzima u senat i izba- 
cuje iz njega koga hoće, daje provincije na upravu kome 
hoće, dijeli časti, pa čak i patricijat, kao nekada kraljevi. 
C-u se postavljaju u čast kipovi u hramovima bogova i 
među drevnim kraljevima i uvrštava se među bogove (44), 
pa kao što su Jupiter, Mars i Kvirin imali svoje svećenike, 
flamine, dobiva i on svog flamina i svog lupercusa; njemu 
se iskazuju božanske počasti. Za svečanosti pozdravljaju ga 
neki kao kralja (rex), a Antonije mu u ime naroda pruža 
svečano diadem, što on sve odbija. Ali se u Rimu stalno 
širi glasina, da on doista hoće krunu. Međutim se C. spre- 
ma da rimskom imperiju dade najšire i najsigurnije gra- 
nice, da pokori Parte, Dačane i Germane. U takovim pri- 
likama i pri poslu stvaranja najvećeg dotadanjeg imperija, 
bodeži urotnika osujetiše najsmjeliji let rimskoga orla. 

Zaneseni republikanci misle, da ée time spasiti republiku, 
koja je u stvari, poslije Farzala, prestala. 

Umro je tako naiveći Rimljanin sviju vremena, čovjek 
pun duha i nenadmašive volje, duboko svijestan o svojoj 
nadmoći, hrabar, trijezan, proračunan, odlučan u svojim 
nastupima, svestrano naobražen, velik vojskovođa, literat, 
pa i pjesnik, voljen od kraljica, patricijki i plebejki, vje- 
ran prijatelj, velikodušan prema protivniku, nesmiljen 
prema svima, koji su stajali na putu veličini rimskog im- 
perija, aristokrata u duši i u svakoj kretnji, prijatelj širo- 
kih pučkih masa koje su ga voljele i slijedile — umro je 
u stvaranju državnog oblika, u kojem će vladati samo on, 
sin Venere i potomak Eneje, svijestan, da je najjači i naj- 
veći, sposoban da dade rimskom imperiju najšire granice 
i najzdravije unutrašnje uređenje. 

Stara je republika zauvijek prestala, povratak na staro 
više nije bio moguć, stotine godina neprekidne tradicije 
bile su već historija, i samo se na novim, po C-u ozna- 
čenim putovima, moglo ići dalje. C. je uveo tadanji svijet 
u novu kolotečinu, u kojoj će on mnogo stoljeća ostati, 
ma da će i dalje postojati i konzuli i pučki tribuni, i cen- 
zori i sve stare časti, lišene nekadanje svoje sadržine i 
svoje vlasti. Duboki tragovi, koje je on ostavio, protegnut 
će se u daleka stoljeća, Cezarova će ličnost poprimati 
razne oblike i postati uzorom mnogima, i on će, Divus 
Iulius, doista postati božanstvo za mnoga pokoljenja. G. N. 

CEZAREJA (Caesarea, grč.. Karodosta) je nadimak, koji 
je dobilo više gradova na istoku rimskoga carstva, pa u 
Siriji, Numidiji i Hispaniji za vladanja careva Augusta i 
Tiberija. 

1. C. u Kapadokiji (turski Kayseri u sred. Anatoliji). 
Isprva se zvala Mazaka. U počast cara Augusta prozvao 
ju je Cezarejom Tiberije, kad je osnovana provincija 
Kapadokija s glavnim gradom C-om. Grad je zbog zgodna 
položaja bio gospodarski vrlo važan. C. je bila glasovito 
središte azijskoga kršćanstva u najranije doba. Tu je od 
kraja 2. st. bilo sijelo biskupije, a u 4. st. sijelo pontskoga 
eksarha. Kada je u Carigradu osnovana patrijaršija, izgu- 
bila je C. svoju važnost. C. je rodno mjesto crkvenoga 
naučitelja sv. Bazilija Velikog (+ 379). Tu je bio biskup i 
uplivni Firmilijan (+ 268). 

Današnji grad leži na plodnoj visoravni na sjever od 
Ercasdaga, naviše gore Anatolije (3830 m). Broji 39.544 
stan. (1927). Od 1923 C. je sjedište vilajeta. U gradu ima 
mnogo spomenika iz doba Seldžuka. Okolica je plodna. 
U C. je tvornica tkanina, a od 1926 i tvornica motora i 
aeroplana. 

2. C. Panias ili C. Philippi na južnim obroncima Her- 
mona u Palestini. Staro ime nije poznato. Grčko ime J/dvrov 
spominje se tek za Antioha Velikoga. Tu je on u odlučnoj 
bitki potukao Egipćane i tako dobio Palestinu. Panias je 
bilo ime grada i kraja. Sam je grad uvećao i uljepšao 
tetrarh Herod Filip i u čast Tiberija Cezara prozvao Ceza- 
rejom. Za židovskoga rata i poslije razorenja Jeruzalema 
priredili su Vespazijan i Tit u C-ji velike svečanosti 
s igrama. U 4. st. C. je sjedište Kršć. biskupije. S vre- 
menom je ime C. počelo nestajati, i ostalo je samo ime 
Panias. Za kršćanskih ratova vodile su se mnoge borbe 
oko grada i njegove od Franaka sagrađene tvrđave Kal'at 
es-Subêbe. 

Danas je tu maleno selo Bâniâs, koje zbog obilja vode 
ima bujnu vegetaciju. 

3. C. Mauretaniae, grad na obali Sredozemnoga mora. 
Na njegovim se ruševinama danas nalazi gradić Cherchel, 
oko 100 km zapadno od Alžira. Izvorno je ime grada bilo 
lol, poteklo vjerojatno od nekoga feničkoga božanstva. 
Tu je bila prijestolnica mauretanskoga kralja Bokha. Kada 
je Juba IL od Augusta kao odštetu za Numidiju dobio 
vlast nad čitavom Mauretanijom, učinio je Iol glavnim 
gradom i nazvao ga C-jom. U Cherchelu je nađeno mnogo 
razmjerno dobrih kipova, koji svjedoče o smislu za umjet- 
nost, koji je vladao u C-ji. Kada je.za Kaligule Maure- 
tanija pretvorena u rimsku provinciju, C. je postala sje- 
dište njezina istočnog dijela. Sam grad podigao je Klaudije 
na koloniju, a zvao se colonia Claudia Caesarea. U bizant- 
sko doba C. je bila glavni grad pokrajine, koja se zvala 
Mauretania secunda. Još danas ima mnogo ostataka stare 
C-je, naročito vodovoda, kupališta i kazališta. 

4. C. ad Anazarbum, grad u Kilikiji blizu rijeke Pirama. 
Staro se ime sačuvalo u današnjemu Anavarza. Počevši od 
Nerona pa do Galijena C. je kovala vlastiti novac. Kada 


je C. u 5. st. pos. Kr. stradala od potresa, obnovio ju je 
Justinijan, i grad je opet procvao. 

5. C. Stratonis ili C. Palaestinae. Staro ime tomu gradu 
u Palestini bilo je Zrodrovos nvoyos (»Stratonova kula«). 
Grad su osnovali valjda Sidonjani. Kako je više puta 
promijenio gospodare, predao ga je car August Herodu 
Velikom. Taj je grad veličanstveno obnovio i uresio 
hramom Augustovim, kazalištima i drugim građevinama. 
G. 10/9 pr. Kr. obavljena je svečana posveta grada, i on 
je bio prozvan C-jom. Tu je bilo sjedište rimskih proku- 
ratora, i tu je bila smještena velika posada. Kako je me- 
đutim pučanstvo bilo sastavljeno od Židova i pogana, 
dolazilo je često do razmirica i krvoprolića, te je Neron 
oduzeo Židovima ravnopravnost. Stoga je pod Gesijem 
Florom došlo do novih nemira, koji su također bili jedan 
od uzroka židovskoga rata. U C-ji je Vespazijan bio pro- 
glašen carem, radi čega je grad bio podignut na koloniju 
(colonia prima Flavia Augusta Caesarensis ili Caesarea). 
Koncem 2. st. pos. Kr. bilo je tu sijelo biskupije, pod 
koju je spadala i biskupija jeruzalemska, dok nije na hal- 
kedonskom saboru bila podignuta na patrijaršiju. Počevši 
od 3. st. postojala je tu i učena škola, na kojoj je uz 
ostale radio i Origen, a iz koje je potekao najglasovitiji 
biskup C-je Euzebije iz Cezareje. Iz C-je potječe i bi- 
zantski povjesničar iz 6. st. Prokop. Pod Heraklijem je 
grad pao u ruke Saracena. Križari su pod Balduinom I. 
osvojili grad 1001; među bogatim plijenom nalazila se i 
Gralova zdjelica. U križarskim ratovima grad je često 
mijenjao gospodare, dok ga nije Beibars 1265 razorio. 

Danas se na mjestu C-je nalazi el-Kaisárije s dosta 
mnogo ruševina amfiteatra, hipodroma, vodovoda i dr. Z. D. 

CEZARIJE OD HEISTERBACHA (Caesarius Heister- 
bacensis), ж jamačno Köln 1180, + Heisterbach 1240, ci- 
stercit i vjerski pisac. Školovao se u Kólnu, а 1198 ili 1199 
stupio je u samostan u Heisterbachu, gdje je proveo sav 
život. Napisao je mnoga djela duhovnoga i kroničarskoga 
sadržaja, od kojih se samo 16 sačuvalo. 

. Znatnija su od njih: Catalogus episcoporum Coloniensium, Vita S. 
Engelberti, De abbatibus Prumiensibus, Vita S. Elisabeth, ali od svih 
najznatnije je Dialogus miraculorum ili De miraculis et visionibus sui 
temporis. Ovo djelo, koje je C. pisao kao učitelj novaka, tiskano je 
Prvi put 1475 u Kolnu, a posljednji put izdao ga J. Strange u Kólnu 
1851. Djelo je uputa u redovnički i duhovni život, a oživljeno je 
mnogim pričama i legendama kao i dijaloškim oblikom. Građu je crpao 
većim dijelom od suvremenih svjedoka događaja, pa je njegova knjiga 
dobra slika vremena u svoj naivnosti srednjega vijeka. Njegovo je 
djelo poslužilo kao izvor mnogim kasnijim duhovnim piscima, tako da 
je ono jedna karika u lancu sredovječnih zbirki legenda, koje su na- 
dahnjivale vjersku književnost sve do naših dana. Cezarijevih priča 
nalazimo izravno ili posredno i u hrvatskoj književnosti, tako na pr. u 
senjskim Mirakulima (1507) i Korizmenjaku (1508), u M. Divkovića Sto 
čudesa (1611), Nauku krstjanskom (1611) i u Besjedama (1616), zatim u 
Štefana Zagrepca Hrani duhovnoj (1727), u Jurja Habdelića Prvom oca 


našega Adama grehu (1674) i t. d.; njegovih motiva prešlo je i u našu 
narodnu priču. 

LIT.: Wetzel u. Welthers, Kirchenlexicon s. v.; A. Hauch, Realency- 
klopádie für protest. Theologie u. Kirche s. v.; $. Urlić, Izvori Divko. 
vićevih priča, Nast. Vjesnik XIX. (1911); F. Galinec, J. Habdelić, T. 
Brezovački, $. Zagrebec, Prilozi za knjiZevnost.., XV. (1935). V.S. 


CEZIJ (caesium), Cs, alkalijska kovina at. tež. 132,91, 
koju su otkrili Bunsen i Kirchhoff (1860) spektralnom 
analizom u diirkheimskoj mineralnoj vodi i nazvali je 
cezijem po boji karakterističnih spektralnih crta (lat. cae- 
sius »sinji«). U prirodi ga u znatnijoj količini sadržava 
samo rijetki mineral pollux, cezijev-aluminijev silikat, ko- 
jega ima poglavito u Americi. C. je srebrnobijela kovina, 
sp. tež. 1,82, tališta 26,5% vrelišta 670% Najmekša je kovina. 
Na uzduhu se pokriva slojem oksida, u suhom kisiku se 
smjesta zapali, s vodom žestoko reagira uz pojavu plamena 
i daje cezijev hidroksid, najjaču poznatu bazu. Š kiseli- 
nama daje soli, koje su sve topljive u vodi, osim kloropla- 
tinata, fluorosilikata i fluoroborida. U svojim spojevima 
je redovito jednovaljan, ali s kisikom i halogenima daje 
također perokside i perhalogenide. REE: 

CEZURA (lat. caesura »zasjek«) je odmor u stihu, uvje- 
tovan tehnikom daha kod pjevanja ili govorenja (recitira- 
nja) stiha. Kod pravilnih stihova cezura obično dijeli stih 
na dva podjednaka (simetrična) dijela: Oj junačka || ze- 
mljo mila! — Mrtav pade || Bogu dušu dade. No u stvari 
je bit cezure u dinamici misli, odn. pjesničkog izražaja, 
kako se vidi kod slobodnih stihova, na pr. 

Lagunom lebdi mir, 

Lagunom lebdi || sjajna mjesečina (Šenoa), 
gdje prvi stih nema cezure, a u drugom riječi »sjajna mje- 
sečina« kao govorna cjelina sugeriraju ljepotu pjesničke 
vizije. (> Stih). Lj. M 

CHABOD, Federico, * Aosta (Turin) 23. II. 1901, tali- 
janski historičar, profesor povijesti na sveučilištu u Peru- 
giji, a zatim u Milanu. Bavi se talijanskom povijesti Rina- 
scimenta i protureformacije; promatra je s političkog i 
s religioznog gledišta pokazujući oštroumno shvaćanje ra- 
zvoja misli i tadanjeg društvenog i vjerskog života. Ure- 
dnik je revije Popoli i kolekcije Biblioteca storica Sansoni. 
` BIBL.: Glavna su mu djela: Del Principe di N. Machiavelli (1926); 
Sulla composizione del Principe di N. Machiavelli (u Archivum Roma- 
nicum, XL, 1927); I| Rinascimento nelle recenti interpretazioni (u Bul- 
letin of the International Committee of historical science, 1933); Gio- 
vanni Botero (1934); Lo stato di Milano nell' Impero di Carlo V (1934); 
Rinascimento (članak u Enciclopedia Italiana, XXIX., 1936); Per la storia 
religiosa dello Stato di Milano durante il dominio di Carlo V 
(1938). M. D-ié. 

CHABRIER, Emmanuel, * Ambert (Puys de Dome) 

18. L 1841, + Pariz 13. IX. 1894, francuski skladatelj. Kao 
izučeni pravnik postade činovnikom u ministarstvu unutar- 
njih poslova. No uza to je učio i glazbu (glasovir u E. 
' Wolffa, kompoziciju u E. Semeta i A. Higuarda). Najprije 
je uspio s nekoliko opereta (L'étoile, Une éducation man- 
quće), poslije je pisao i opere Gwendoline (Bruxelles 
1886), Le roi malgrć lui (Pariz 1887). Pisao je skladbe za 
glasovir. Poznata je njegova orkestralna rapsodija España. 
Bio je medu pryim pobornicima Wagnerovih djela u Fran- 
cuskoj. B. S. 

CHABROL DE CROUSSOL, André-Jean, comte de, 
ж Riom 16. XI. 1771, + Chabannes 7. VIII. 1836, francuski 
državnik. Do revolucije oratorijanac, za strahovlade bio je 
u zatvoru do 1795. Služi najprije kod Državnog Vijeća (Con- 
seil d'Etat, 1803) i u drugim višim službama, a u kolovozu 
1811 postaje generalnim intendantom ilirskih pokrajina, 
gdje je i ostao sve do odlaska Francuza 1813. Tu se odli- 
kovao razboritošću i ispravnošću pokazujući najbolju volju 
za razvitak tih pokrajina (u Dalmaciju je na pr. uveo 
krumpir). Bio je privržen monarhiji, pa je 1814 imeno- 
van državnim savjetnikom, zatim prefektom Rhóne. Ovaj 
je položaj napustio povratkom Napoleonovim, ali ga je 
preuzeo poslije Waterlooa. Pokazao se okrutan prilikom 
vgusivanja narodnih nemira i urota. Marmont ga je ma- 
knuo s toga mjesta 1817, ali je odmah bio postavljen 
državnim podtajnikom u ministarstvu unutarnjih poslova 
(1817—20). Ponovno je postao državni savjetnik, zastu- 
pate pair Francuske, ministar mornarice, pa i financija. 

oslije srpanjske revolucije ostao je samo pair. 

BIBL.: Sur les événements de Lyon de juin 1817, Pariz 1818. : 

LIT.: P. Pisani, La Dalmatie de 1797 à 1815, Pariz 1893; M.. Pivec- 
Stel&, La vie économique des provinces illyriennes (1809—1813), Pariz 
1930. J. D-e. 

CHACO, 1. kraj u Južnoj Americi između rijeke Para- 
guaya i gorja Cordillera. — Gran Chaco. — 2. Teritorij na S 
Argentine, 98.238 km? i oko 50.000 stan., slabo poznat, pre- 
težno stočarski i šumski kraj s početcima ratarske kulture 
na rubovima (sladorna trska, pamuk, duhan), do nedavna 
samo plovidbom na rijekama Paraguay i Paran4 spojen 
s vanjskim svijetom, a sada ima i dvije željezničke pruge 
do Buenos Airesa. U močvarnim nizinama su vrlo povoljni 
uvjeti za rižu, a stablo quebracho daje odlično sredstvo za 
učinjanje kože. Kolonizacijom i gradnjama diže se naglo 
vrijednost ovoga područja. Glavni je grad Resistencia blizu 
ušća rijeke Paran4. Sada ima 25.000 stan. — 3. Teritorij El 
Ch. u republici Boliviji, na granici republike Paraguay, koja 
traži za sebe jedan dio toga područja, 120.626 km? i do 
20.000 stan., glavni grad Villa Montes (— Bolivija). N. Z. 

CHACONNE (franc. tal. ciaconna), kao pasacaglia i c. 
je glazbena skladba, u kojoj se povrh istog napjeva u A 
'mjeri, što ga izvodi basova dionica u polaganom tempu, i 
to po nekoliko puta, u ostalim dionicama razvijaju uvijek 
nove varijacije i melodijske zamisli. Takva tehnika skla- 
danja kao da je nastala pod uplivom starijih vokalnih 
skladba, u kojima je tenorska dionica neprestano pona- 
vljala istu odabranu melodiju (cantus firmus). Tehnika 
ponavljanja odabrane melodije (basso ostinato) upotrije- 
bljena je osim u c-i i u fantazijama španjolskih skladate- 
lja za lutnju. Najznamenitiju c-u napisao je J. S. Bach u 
svojoj Partiti u d-molu za solo violinu. B. 5. 

CHADDERTON — Oldham. 

CHADWICK, James, * 20. X. 1891, engleski fizičar, 
istraživalac atomskih jezgara. Otkrio je g. 1932 elemen- 
tarnu česticu neutron. Zajedno s Goldhaberom pokazao je 
1934, da se gama zrakama (iz elementa torija C”) mogu 
jezgre teškoga vodika razbiti u jezgru lakog vodika i 
neutron; bio je to prvi primjer t. zv. jezgrinog foto-po- 
java. Dobio je Nobelovu nagradu za fiziku za 1935. St.H. 


CHABOD — CHALES 


CHAGALL, Marc, * Vitebsk 7. VII. 1887, ruski slikar. 
U Petrogradu bio mu je učitelj Lev Bakst. G. 1910 dolazi 
u Pariz, a 1914 priređuje u Berlinu svoju prvu izložbu. Od 
1917 do 1922 živi u Rusiji, Vitebsku i Moskvi, a poslije 
u Parizu. G. 1931 putuje po Egiptu i Palestini. Poslije 
svog prvog, oporog i realističkog, razdoblja priklanja se 
simboličkom misticizmu (Veliki porođaj, Mrtvac), u Pa- 
rizu podliježe kubizmu smjera Lćgerova (Adam i Eva, 
Saint Fiacre, Pariz kroz prozor), a poslije svog povratka u 





MARC CHAGALL, Trgovci stokom 


Rusiju (1917) radi pod utjecajem Matissea (Rabin). Dje- 
lovao je i kao scenograf za ruski balet i židovsko kaza- 
lište u Leningradu. Ch. je predstavnik krajnjeg lijevog 
krila ekspresionizma, koje »vidljivi vanjski svijet prika- 
zuje samo kao simbol jednog ,metafizičkog' svijeta nasto- 
jeći razriješiti njegove prirodne veze«. 

LIT.: Th. Diubler, Ch. (Jahrbuch der jungen Kunst), Leipzig 1920; 
Efross-Tugendhold, Die Kunst Marc Chagalls, Potsdam 1921. А. Sch. 

CHAGRIN — Koža. 

CHAHAR (čit. Čahar), kineska pokrajina u Unutrašnjoj 
Mongoliji sa 263.000 km? i 2,166.000 stan. Organizirana je 
1928 zajedno s ostale tri pokrajine Unutrašnje Mongolije. 
Veći dio pokrajine je visoravan oko 1000 m visoka, koja 
se postepeno diže prema Velikom Khinganu, duž kojega se 
proteže granica prema Jeholu, koji danas pripada Mandžu- 
riji. Na visoravni se dižu niske grbine, a prostrane površi- 
ne pokriva bazaltni pokrov. Gotovo cijela pokrajina je pu- 
stinja i travna stepa, gdje žive nomadski Mongoli, a samo 
na jugu ima bolje navodnjenih površina, gdje se u poslje- 
dnje doba koloniziraju kineski ratari. Glavnim gradom je 
proglašen Chang-chia-kaw (Kalgan), stari kineski grad na 
granici Mongolije. Z. D-i. 

CHAIZE (Chaise), François d'Aix de la, * Aix en Forez 
(dép. Loire) 25. VIII. 1624, isusovac (od 1649). Bio je ispo- 
vjednik Luja XIV., kojem je uskraćivao odrešenje, 
dok kralj nije raskinuo preljubne veze. Najviše po nje- 
govu savjetu Luj se vjenčao s gospođom de Mainte- 
non. Kao protivnik galikanskih članaka pristajao je uz 
kralja u sporu oko regalijà, što su mu mnogi zamjeravali, 
a osobito papa Inocencije XI. Inače je bio mnogo nepra- 
vedno napadan. Vilu, koju su isusovci posjedovali kraj Pa- 
riza već 1624, a u kojoj je on dugi niz godina stanovao, 
puk je prozvao po njemu, pa je njegovo ime 1804 prešlo 
na poznato groblje »Pčre la Chaise«. M. V. 

HALANDON, Ferdinand, ж Lyon 10. II. 1875, + Lau- 
sanne 31. X. 1921, francuski povjesničar. G. 1899 postao je 
članom Ecole de Rome. Svoja proučavanja talijanske po- 
vijesti u srednjem vijeku iznio je u opširnom prikazu nor- 
manske vladavine pod naslovom Histoire de la domination 
normande en Italie et en Sicile, 2 sv., Pariz 1907. S po- 
dručja bizantske povijesti dao je radove o dinastiji Kom- 
nena (Essai sur le régne d' Alexis I Comnene, Pariz 1900, i 
Les Comnenes II: Jean Comnéne et Manuel Comnene, 
Pariz 1912). 

CHALAZION (grč. хаба »tuča«) ili tvrdi ječmenac 
predstavlja okruglu, tvrdu tvorbu različite veličine, koja 
se nalazi na tarsusu oka, te izbočuje nutarnju i vanjsku 
stijenku vjeđe. Ch. nastaje zbog kroničnog oboljenja 
Meibomovih žlijezda, te se sastoji iz granulacionog tkiva. 
Maleni ch. liječe se vrućim oblozima i lijekovima, a veće 


treba operativno odstraniti. A.B. i A.Š-6. 
CHALCONDYLES — Halkondil. 
CHALES  (Deschales), Claude François Milliet de, 


* Chambéry 1621, + Turin 23. III. 1678, franc. isusovac (od 
1636). Istaknuo se kao matematičar. Luj XIV. imeno- 
vao ga je profesorom hidrografije u Marseilleu. Za školsku 

CHALES — CHAMBERLAIN 


porabu izdao je Euclidis Elementorum libri 8 (Lyon 1660), 
isto, preudešeno, na franc. jeziku (1672 i poslije), L'art de 
naviguer (Pariz 1676), L'art de fortifier, de défendre, d'atta- 
quer des places (Pariz 1677). Najveće mu je djelo Cursus 
seu mundus mathematicus (3 sv., Lyon 1674/75, 2. izd. u 
4 sv. Lyon 1680). M. V. 

CHALKOPYRIT — Bakrena pakovina. 

CHALKOSIN — Bakreni sjajnik. 

CHALKOTRICHIT —- Bakrena crvena ruda. 

CHALLENGER, korveta engleske mornarice od 2306 
tona déplacementa, gradena 1859 u Kentu, od drva, s tri 
jarbola i sa strojem od 1234 KS. Izvršila je ekspediciju od 
1872 do 1876 pod zapovjedništvom Sir Georgea Naresa i 
pod znanstvenim vodstvom Sir Wyvillea Thompsona. Osim 
sakupljanja hidrografskih, zemaljsko-magnetičkih i geo- 
loških otkrića obogatila je ekspedicija i biologiju na te- 
melju otkrića u pojedinim oceanima, koje je taj brod pre- 
plovio na svome putovanju oko svijeta u dužini preko 
70.000 morskih milja. Gotovo čitavo stoljeće bile su stu- 
dije toga naučnoga putovanja osnovica za dalje proučava- 
nje morskih struja i dubina, koje su bile izmjerene u 255 


serija. ub: 
CHALON-SUR-SAONE, grad. na desnoj obali prednje 
Saóne, u nekadašnjoj pokrajini Burgundiji, département 
Saóne-et-Loire. Grad je važno prometno čvorište, u kome 
se križa više putova i željeznica, a Canal du Centre sa- 
staje s rijekom Saône. Važno je tržište žita i vina, a za- 
stupane su i neke grane veleobrta, osobito brodogradnja. 
Ima 33.201 stan. (1936). Zbog povoljnog položaja ovdje je 
postojalo naselje od najstarijih vremena, tu je bio hedu- 
anski Cabillonum. Od sredovječnog grada očuvali su se 
dijelovi zidina, a od umjetničkih spomenika ističe se ka- 
tedrala sv. Vincenca (iz 13. st.). J. R-é. 
CHALONS-SUR-MARNE, grad u sjeveroistoónoj Fran- 
cuskoj, glavno mjesto dép. Marne, prometna raskrsnica, 
koje se dodiruje i kanal Marne-Rajna. Središte je proiz- 
vodnje i trgovine šampanjcem, a ima dosta razvijen i drugi 
veleobrt, u prvom redu tkalački. Sjedište je upravnih vlasti 
i biskupije. Među umjetničkim spomenicima ističe se osim 
stolne crkve sv. Stjepana (iz 13. st.) još nekoliko crkava. 
Grad ima 35.530 stan. (1936). Na mjestu današnjeg grada 
postojalo je u starom vijeku naselje Catalaunum. Kako 
leži na važnom putu, koji od I vodi prema središtu Fran- 
cuske, imalo je mjesto uvijek veliko vojničko značenje. 
Južno od grada su Katalaunska polja, gdje je 451 poražen 
Atila. Napoleon III. uredio je 1856 24 km sjeveroistočno 
od grada prostrani (124 km?) vojnički logor, koji je 1870 i 
u prošlom svjetskom ratu bio važno sabiralište. Sam grad 
je u prvom svjetskom ratu teško stradao. J. R-ć. 
CHALOUPKA, Josef, * Král. Pole kod Brna 6. V. 1898, 
+ Brno 1930, češki lirski pjesnik. Ch. se ne snalazi u svijetu, 
osjeća se tuđincem, pun je nesigurnosti. Nezadovoljan sa 
samim sobom i svojom okolinom svršava život samouboj- 
stvom. Izdao je ove zbirke pjesama: Vzplanuti (1920), 
Před vítězstvím (1922), Kamarad mrtvých (1922), Hlas a 
mléeni (1923) i Tvůj bližní (1927). U drugoj i petoj zbirci 
pjesama ističe se snažna socijalna nota. Lj. J-e. 
CHALUBINSKI, Tytus, * Radom 29. XII. 1820, + Zako- 
kopane 4. XI. 1889, najslavniji poljski liječnik 19. st. Učio 
je u Vilnu i Dorpatu, gdje je svršio filozofiju, a medicinu 
u Wiirzburgu. Bavio se naročito botanikom. Stalno se na- 
stanio u Varšavi 1845 kao liječnik, potajno sudjelovao u 
madžarskom ustanku 1848. Bavio se kemijom i mineralo- 
gijom, bio profesor patologije i terapije na varšavskoj me- 
dicinsko-kirurškoj akademiji i kasnijoj varšavskoj Visokoj 
školi od 1862 do 1869, kad je pretvorena u rusko sveuči- 
lište. Osnovno mu je djelo o profilaktici Metoda wynajdo- 
wania wskazań lekarskich (1874). Pokrenuo je uspješnu 
akciju, da se stvori ljetovalište i lječilište za tuberkulozne 
u Zakopanom, tada zabitnom selu u poljskim Tatrama. O 
tatranskim mahovinama napisao je latinskim jezikom djelo 
Grimmicae Tatrenses. Sabirao je etnografsku građu, radio 
oko stvaranja tatranskoga stila, muzeja, rezbarske škole, 
obrazovanja planinskih vodiča i t. d. J. B-ć. 
CHALUPA, 1. Dalibor, * Letovice (Moravska) 27. I. 
1900, češki lirski pjesnik. Stihovi prve zbirke pjesama 
Brazda v duši (1920) odlikuju se nježnošću, osjećajnošću i 
tihim bolom. Poslije te zbirke priklonio se socijalnoj poe- 
ziji, kojom protestira protiv društvenih nepravda. S lju- 
bavlju i smislom za formu prišao je naskoro k novom 
češkom pjesničkom pravcu, К poetizmu, čistoj lirici, kojoj 

su program formulirali K. Teige i V. Nezval. Duhovć 
poledniky sadržavaju ovakvu liriku, kojom je pjesnik do- 
tjerao svoj pjesnički izražaj. 

2. František, ж Vel. Králice 30. XII. 1857, + Prag 1. I. 
1890, češki književnik, lirski i epski pjesnik češkog rea- 
lizma. Lirske pjesme, koje pjevaju o jadima njegova po- 
nosnog srca, nije sakupio u zbirku. U epskim pjesmama 
obrađuje junačke rodoljubne motive iz češke i ruske povi- 
jesti (Zaviš, 1883; Zpévy bohatyrské, 1889). Volio je rusku 
liriku, pa je spremio Česima dva izbora ruske lirike: zbirku 
Niva (1884) i Kviti z ruskych luhû (1884). Težak život 
naroda u njegovu rodnom kraju, u Uhlifskim Janovicama, 
potakao ga je, da napiše knjigu slika iz seoskog života: 
Naše ves jindy a dnes (1886). Bio je urednik književnog 
časopisa »Ruch«. Lj. Ј-е. 

CHALUPKA, 1. Jan, ж Horná Mičiná 28. X. 1791, 
+ Brezno 15. VII. 1871, prvi istaknutiji slovački dramski 
pisac iz predromantičkog doba. Potječe iz porodice, koja 
je dala cijeli niz kulturnih pregalaca. Bio je evangelički 
župnik kao i njegov otac Adam. Pisao je šaljive glume, 
lakrdije i komedije dokazavši velik dar za humor i satiru. 
Njegova komedija Kocourkovo (1830) bila je najpopular- 
nija gluma u preporodno doba slovačkog naroda te se i 
sada češće izvodi i u Slovačkom narodnom kazalištu. Iza 
te glume napisao je još komedije i lakrdije Všecko naopak 
(1832), Stara laska se рѓесе dočekala (1833), Čtyry svadby 
na jednom pohřebě v Kocourkové (1837), Fuk i Huk (1862), 
Juvelir (1868) i t. d. Te je glume pisao po uzoru bečkih 
lakrdija i pod utjecajem njemačke pseudoklasičke satire. 
Radnja je skromna, ali je dijalog živ i duhovit, tipovi su 
mu uspješno karikirani. Ch. je isprva pisao češki, dok nije 
1847 i od evangelika i od katolika prihvaćena reforma Lju- 
devita Štúra, kojom je srednje slovačko narječje prihva- 
ćeno za jedinstveni slovački književni jezik. 

LIT.: Svetozár Hurban Vajanský, Slovenski spisovatelia, Turč. Sv. 
Martin 1937; Wladyslaw Bobek, Prehľadné dejiny slovenskej literatúry, 


Bratislava 1939; Andrej Mráz, Z minulosti slovenského divadelnictva a 
dramatickej literatúry, Slovák 24, Bratislava 1942. 


2. Samo (Samuel), * Horná Lehota 27. II. 1812, + Horná 
Lehota 19. V. 1883, brat Jána Ch., slovački romantički 
pjesnik, evangelički župnik. Kao dobrovoljac pošao je 1830 
u Poljsku, da sudjeluje u ustanku protiv Rusije, ali je 
došao prekasno, kad su Poljaci već bili pobijeđeni. Kao đak 
bio je 1830-31 među osnivačima đačkoga književnog dru- 
štva u Bratislavi, u kojem su se stvarali temelji za slovački 
narodni preporod. Pjesme je počeo pjevati pod utjecajem 
Jana Kollára, ali se brzo priklonio slovačkom pučkom 
pjesništvu. Ch. je bio jedan od pokretača sadašnjega slo- 
vačkog književnog jezika. On je svojim baladama i ro- 
mancama, kojima je uzimao građu iz slovačke prošlosti, 
stvorio u slovačkom pjesništvu tip povjestica (spevy histo- 
rickć). U pjesmi Jun&k opjevao je slovačkoga pučkog ju- 
naka Janošika. To mu je najznačajnija pjesma, premda mu 
je slavu najviše raznijela povjestica Ubij ga! (Mor hol), u 
kojoj je opjevao borbu Limiganata, davnih stanovnika Slo- 
vačke, protiv Rimljana, koji su ih 359 nakon junačke borbe 
kod Petrovaradina sve do jednoga zatrli. Pod dojmom te 
pjesme prije prošloga svjetskog rata stvorilo se tajno rodo- 
ljubno društvo slovačke mladeži, kojega su se članovi pro- 
zvali »morhisti«. Snažna je rodoljubna žica u njegovim 
pjesmama, koje su se dobrim dijelom tako raširile u na- 
rodu, kao da su narodne. : 

LIT.: Jaroslav Vléek, Slovensku, Turč. Sv. Martin 1932; Svetozár 
Hurban Vajansky, Slovenski spisovatelia, Turč. Sv. Martin 1937; W. 
Bobek, Prehľadné dejiny slovenskej literatúry, Bratislava 1939. J. A-ć. 

CHAMAECYPARIS — Pačempres. 

CHAMBERLAIN, 1. Arthur Neville, * Birmingham 18. 
HI. 1869, + Odham (Hampshire) 9. XI. 1940, engleski 
državnik. Sin Josepha Chamberlaina. Bio je odgojen u 
Birminghamu. Radio je u obrtu šarafa do god. 1911, kad je 
ušao u gradsko zastupstvo, a 1915 postao gradski načel- 
nik Birminghama. Osobitu je pažnju posvetio stambenim 
pitanjima, a tada stečeno iskustvo kasnije uspješno primje- 
njivao. G. 1918 ušao je u parlamenat kao član konzervativne 
stranke, 1922 postao Postmaster-General (glavni ravnatelj 
pošta), a 1923 ministar zdravstva. Odlučno se zauzeo za 
pročišćenje nezdravih i prenatrpanih sirotinjskih stanova. 
Zakon o nastambama (Housing Acts) usko je skopčan 
s njegovim djelovanjem. G. 1923/4 bijaše ministar riznice, 
ali se doskora vrati ministarstvu zdravstva i nastavi zapo- 
četo djelo oko uređenja stambenoga pitanja. G. 1931 opet 
postade ministar riznice. Tada je upotpunio zakon o procjeni 

i odredenju vrijednosti (Ra- 
ting and Valutation Act). 28. 
V. 1937 nakon odstupa Bald- 
winova kabineta postade mi- 
nistar predsjednik, a 31. VIII. 
1937 bi jednoglasno izabran 
vodom konzervativne stranke. 
Likvidirao je politiku sank- 
cija protiv Italije; za španjol- 
skoga građanskoga rata saču- 
vao je neutralnost Velike Bri- 
tanije, a u rujnu 1938 osobno 
je sudjelovao u rješavanju 
svjetsko-političke krize ج(‎ 
Münchenski sporazum). Sa 
položaja ministra predsjedni- 
ka i prvog lorda riznice od- 
stupio je 9. V. 1940, ali je 
ostao u Churchillovu ratnom 
kabinetu kao lord-predsjednik 
tajnog vijeća. 

2. Sir Austen, * Birmingham 10. X. 1863, + 1937, engleski 
državnik, Nastariji sin Josepha Ch-a. Odgojen u Trinity 
College u Cambridgeu, državne je znanosti učio djelo- 
mično na sveučilištima u Njemačkoj. Neko je doba proveo 
u upravnoj službi, a 1892 omogući mu očev položaj ulazak 
u parlamenat. Kao liberalni unionistički kandidat pridružio 
se onima, koji su uirskom pitanju surađivali s konzervativ- 
cima. G. 1895—1900 bijaše Civil Lord admiraliteta, 1900—02 
državni tajnik riznice, 1902—03 Postmaster General (glavni 
ravnatelj pošta), 1903—06 ministar financija. Odstupi 
s konzervativnim kabinetom, a u opoziciji sudjelova u po- 
kretu svoga oca za zaštitne carine. G. 1913 postade pred- 
sjednik odbora za financije i kolanje novca u Indiji, a 1915 
stupi u koalicioni kabinet kao državni tajnik za Indiju. 
Odstupi 1917 zbog oštre kritike u pitanju vođenja mezo- 
potamskog rata. G. 1918 bi pozvan kao ministar bez lisnice 
u ratni kabinet. Nakon svjetskog rata postade ministar 
riznice u kabinetu Lloyd Georgea na mjestu Bonar Lawa, 
a 1920 izabraše ga unionisti vođom stranke u Donjoj kući 
nakon odstupa Bonara Lawa. Za političke krize 1922 na- 
lazio se među konzervativcima, koji osuđivahu raspad koa- 
licije. Odstupi s toga položaja, a vrati se u vladu s nastu- 
pom konzervativnog kabineta Baldwina kao državni tajnik 
za vanjske poslove (1924—29). Na glasu su njegove izjave 
u vijeću Lige naroda od 12. III. 1925 i u Donjoj kući od 
24. III. 1925 u pitanju o mirnom rješenju međunarodnih 
sporova, pošto konzervativna stranka bijaše  zabacila 
ženevski protokol, izrađen u jesen 1924 uz sudjelovanje 
Macdonalda. Ch. je živo surađivao u teškim pregovorima, 
koji su doveli do ugovora u Locarnu (1925) i stupanju 
Njemačke u Ligu naroda (1926). Radi bolesti prepustio 
je 1928 vodstvo vanjskih posala lordu Cushendunu, ali je 
doskora opet živo sudjelovao u vijeću Lige naroda. Za- 
mjeravalo mu se, što nije ostvario zamišljeni pomorski 
sporazum između Engleske, USA i Japana kao ni moguć- 
nost izmjene dobara sa sovjetskom Rusijom. Pod naslo- 
vom Peace in Our Time (1928) izdao je neke svoje go- 
vore o vanjskoj politici. Dobio je 1926 s Briandom, Stre- 
semannom i Dawesom Nobelovu nagradu. g: N: 

3. Houston Steward, * Portsmouth 9. IX. 1855, t Bay- 
reuth 9. I. 1927, njemački književnik, po podrijetlu Englez. 
Učio prirodne nauke na engleskim i švicarskim sveuči- 
lištima. Nakon brojnih putovanja, naročito po Istoku, 
počeo se baviti filozofskim, umjetničkim i glazbenim 
studijama. Živio u Dresdenu i naročito Bayreuthu. Go- 
dine 1899—1901 izdaje svoje glavno djelo Die Grundlagen 
des XIX. Jahrhunderts, koje je doživjelo niz izdanja. U 
djelu je izložio značenje rase, naročito germanske (nor- 
dijske) rase za kulturu nastavljajući razlaganja Gobineaua. 
Smatra se jednim od preteča nacionalsocijalističkog shvaća- 
nja o svijetu. Napisao je i zapažena djela o Goetheu (1912) 
i Kantu (1903), a naročito o Wagneru (1896), čiji je bio ve- 
liki poštivalac i čija je kćerka bila njegova žena. Auto- 
biografsko je djelo: Lebenswege meines Denkens (1919). 

BIBL.: Gesammelte Hauptwerke u 9 sv., Miinchen 1923. 

LIT.: Rosenberg, H. S. Ch. als Verkiinder und Begriinder einer 
deutschen Zukunft, München 1927; A. Wanzelow, Das Werk H. St. Ch's, 
München 1927. M. K. N. 

4. Joseph, ** London 8. VII. 1836, + dvorac Highbury 
kod Birminghama 2. VII. 1914, engleski državnik. Iza do- 
vršenih nauka u University College u Londonu posveti 

se trgovini. G. 1869 bi izabran gradskim zastupnikom u 
Birminghamu te se zalagao za široke municipalne reforme. 
G. 1874—76 bio je i načelnik Birminghama. G. 1876 dođe 
u parlamenat i doskora postade jedan od vođa radikalne 
stranke. U drugom ministarstvu Gladstonea bio je 1880 do 
1685 ministar trgovine. Tada je dao provesti znatne reforme 
u trgovačkom zakonodavstvu. U kolonijalnim i vanjsko- 
političkim pitanjima bio je potpuni radikal; zagovarao spo- 
razum s Burima i opirao se zaposjednuću Egipta. Zbog 
razilaženja u pitanjima Home-Rulea za Irsku odvoji se od 
Gladstonea i postade vođom liberalnih unionista, koji su 
srušili Gladstonea i podupirali konzerv. vladu Salisburyja. 
Konzervativci prihvatiše socijalne i gospodarske namjere 
Ch-a kao svoje, a sam Ch. stupi 1895 u treći kabinet Salis- 
buryja kao ministar kolonija iu njemu dođe odmah do zna- 
tna utjecaja. Njegova je politika išla za što užim vezama 
između Velike Britanije i dominiona u obliku imperijalne 
federacije. Pothvati za ostvarenje južnoafričke unije pod 
britanskom vlašću izazvaše sukob s Transvaalom i rat 
1899—1900. Nakon pobjede nad Burima i odstupa lorda 
Salisburyja Ch. ostade u ministarstvu Balfoura, krene u 
južnu Afriku i pridonese mnogo englesko-burskom izmi- 
renju. Da bi se što više učvrstila veza između matice 
zemlje i kolonija, zalagao se 1903 za zaštitne carine, u 
čemu je naišao na odobrenje ne samo konzervativaca i 
liberalnih unionista, nego i 
ju je osnovu opširno obrazlo- 
žio u govoru pred svojim iz- 
bornicima u Birminghamu i 
odlučno se založio za tada 
osnovani Tariff Reform Lea- 
gue. Nesređeno držanje Bal- 
foura u tom pitanju dade po- 
vod odstupu liberalnih mini- 
stara Ritchiea i lorda Georga 
Hamiltona pa i samoga Ch-a 
18. IX. 1903. Za smjer svoje 
dosadašnje politike započe Ch. 
veliku propagandu u Glasgowu 
i drugdje, ali mogućnost po- 
rasta cijena izazva opreku na 
strani konzervativaca i libera- 
laca. Izbori 1906 dovedoše do 
poraza unionističke stranke, 
dobrim dijelom u vezi s poli- 
tikom zaštitnih carina. Ch. ostade i dalje članom parla- 
menta, ali je zbog bolesti malo sudjelovao u političkom 
životu. Njegova je glavna zasluga, što je u engleskom 
narodu poraslo značenje ideje imperija i što su ojačale 
veze između Velike Britanije i njezinih dominiona. 

LIT.: N. M. Миге] Marris, J. Ch. The Man and the Stateman, 1900; 
S. H. Jeyes, M. Ch. his Life and Political Career, 1904; A. Mackinotosh, 
J. Ch. an Honest Biography, 1906; L. J. Garvin, Life of Joseph Cham- 
berlain, New York 1932—34. JN 

CHAMBERS, Sir William, * Stockholm 1726, + London 
8. III. 1796, engleski arhitekt. Jo$ mlad putovao je po Kini 
i Indiji. Poslije je učio u Italiji i Parizu, gdje mu je bio 
učitelj Clćrisseau. Glavno je njegovo djelo Somerset House 
u Londonu (1775—86). Izveo je važnije javne građevine u 
Woodstocku, Worcesteru, Edinburghu i Dublinu, pa niz 
posebničkih dvoraca. Gradio je mostove i uređivao vrtove. 
Povodio se za Palladijem. U nacrtima za pokućstvo po- 
služio se kineskim motivima. 

BIBL.: Some Account of the Ruins at Mavalipuram, London s. a.; 
Designs for Chinese Buildings, London 1757; Dissertation of Oriental 
Gardening, London 1772; Treatise on Civil Architecture, London 1759. 

LIT.: J. Mac L. Ross, W. Ch. Life, Work and Influence, London 
1901; A. Trystan Edwards, W. Ch. (Masters of Architecture Series), 
London 1924. A. Sch. 

CHAMBÉRY, glavni grad départementa Savoje u jugo- 
istočnoj Francuskoj, smješten u kotlini između jezera Lac 
du Bourget i plovne rijeke Isčre, 270 m nad morem, na 
raskršću željeznica, ima (1936) 28.073 stan. Ch. bijaše od 
13. do 16. st. glavni grad kneževine Savoje, a pod francusku 
vlast je došao 1860. Sjedište je nadbiskupije i prizivnoga 
sudišta. U veleobrtu se ističe proizvodnja svilenih čarapa, 
rukavica i papira. U okolici je napredno vinogradarstvo i 
rudnik kamenog ugljena. N. Z 

CHAMBESI — Luapula. 


CHAMBONNIERES, Jacques, upravo J. Champion de, 
ж Pariz oko 1600, + Pariz 1672, francuski virtuoz na clave- 

DVORAC CHAMBORD 
(La France, Géographie illustrée, I.) 


cinu i skladatelj. Bio je prvi komorni clavecinist na dvoru 
Luja XIV. i učitelj znamenitih francuskih starijih cemba- 
lista Couperina, d'Angleberta i Le Bčguea. Još za života 
izdao je dvije knjige Pičces de clavessin. Skupna djela za 


glasovir izdao je Quittard g. 1911. 
LIT.: H. Quittard, Ch., Revue internationale de Musique, 1898. В.$. 


CHAMBORD, selo u départementu Loire-et-Cher u Fran- 
cuskoj. Tu se nalazi, 14 km od grada Bloisa, znamenita 
šuma (Forêt de Ch.), poznata već od 10. st. i u njoj dvo- 
rac Ch., koji je sagradio Franjo I. Gradnja je započela 
1519, navodno uz suradnju Leonarda da Vinci. Kao gra- 
ditelji poznati su Sourdeau, Pierre Nepveu-Trinqueau i 
Jacques Coqueau. Opći oblik dvora je renesansni sa sna- 
žnim kulama, ali je današnji izgled, osobito krovišta, dobio 
Ch. nadogradnjom mansarda i dimnjaka, osobito nad sred- 
njim dijelom pročelja, koje je izradio Mansard za vlade 
Luja XIV. Dvorac Ch. bio je boravište francuskih kraljeva. 
Napoleon ga je poklonio maršalu Berthieru, a za restaura- 
cije kupljen je kao dar za vojvodu od Bordeauxa (kasnije 
grofa od Ch-a). 

CHAMBORD, Henri Charles de Bourbon, * Pariz 29. 
IX. 1820, + Frohsdorf kraj Bečkog Novog Mjesta 24. VIII. 
1883, posmrče vojvode od Berrya i unuk kralja Karla X., 
posljednji odvjetak starije grane Bourbonaca. Obdaren 
od legitimista gospoštijom Chambord prozvao se kasnije 
grofom od Ch-a. Poslije pada Bourbonaca 1830 napustio je 
Francusku i postao 1836 vođom legitimista, uzevši kao pre- 
tendent na prijestolje ime Henrika V. Kad su 1873 izgledi 
za njegov dolazak na prijestolje bili najpovoljniji, odbio 
je ponudu ujedinjenih monarhista, da prizna narodnu tro- 
bojnicu, i tako nehotice omogućio opstanak »trećoj repu- 
blici« u Francuskoj. 

CHAMBRE (franc. »soba« od lat. camera). Osim prvo- 
bitnog značenja znači ch. u Francuskoj još sud, parlamenat 
i druge neke ustanove. 

Ch. ardente (»gorući sud«), izuzetni sud za suđenje poli- 
tičkih zločina u 16. i 17. st. Zvao se »gorući« zato, što je 
većinom osuđivao na smrt na lomači, a drugi drže, da se 
tako zvao, jer je soba bila presvučena crnim suknom i 
osvijetljena brojnim zubljama. — Ch. de pairs od 1814—48 
bila je kuća plemića, gornja kuća, dok je Ch. de dćputćs 
zastupnička kuća. — Ch. introuvable, komora, koju nije 
tako lako naći; tako je Luj XVIII. nazvao ultrarojalističku 
Ee kuću, koja je zasjedala od 7. X. 1815 do 5. 

. 1816. 

CHAMFORT, Sébastien Nicolas Roch, ** Clermont 6. 


| IV. 1741, t Pariz 13. IV. 1794, francuski pisac i moralist. 
‘Unatoč svom skromnom podrijetlu (bio je dijete nepoznata 


оса) umio je prokrčiti sebi put u otmjeno društvo zahva- 
ljujući ugodnoj vanjštini, duhovitosti i blistavoj konver- 





zaciji. Da bi imao od čega živjeti, surađivao je u jednom 
francuskom rječniku i natjecao se za nagrade pojedinih 
akademija. Nagrađen je za Epitre d'un pere a son fils sur 
la naissance de son petit-fils te za svoje pohvale Moličrea 
(1760) i La Fontainea (1774), koje se izdižu nad prosjek 
akademijskih radova te pokazuju njegovu kritičku i mora- 
lizatorsku darovitost. Okušao se i kao kazališni pisac, ali 
bez velikog uspjeha. Poznate su njegove komedije La 
jeune Indienne (1764), Le marchand de Smyrne (1770) i 
tragedija Mustapha et Zéangir (1776). G. 1781 bude izabran 
u Francusku akademiju. Uživao je zaštitu i potporu visokih 
dostojanstvenika, ali je ipak mrzio društveni poredak, koji 
ga je obasipao darovima, pa je bio jedan od najvatrenijih 
teoretičara Revolucije. G. 1791 zatražio je, da se ukinu aka- 
demije. Postao je međutim sumnjiv, pa bude zatvoren i opet 
pušten; bojeći se ponovnog uhićenja pokušao je samo- 
ubojstvo; bio se gotovo već oporavio, ali ga u tom stigne 
smrt od bolesti mjehura. Svoju slavu duguje posmrtnim 
djelima Maximes i Anecdotes, koje je sakupio Ginguenć. 
Jasnim i oštrim stilom Ch. izrazuje svoj potpuno pesimi- 
stički nazor o svijetu, koji je snažno utjecao na Schopen- 
Баџега, no kojemu je dubina katkad prekrivena blistavom 
duhovitošću. 

BIBL.: Oeuvres, recueillies par Ginguené, 4 sv., Pariz 1795; Oeuvres, 
publićes avec une notice par R. P. Auguis, 5 sv., Pariz 1814—25; Les 
plus belles pages, avec notice par R. de Gourmont, Pariz 1905. 


LIT.: M. Pellisson, C., étude sur sa vie, son caractére, ses écrits, 
Pariz 1895. J. D-e. 


CHAMISSO, Adelbert, von, * zamak Boncourt (Cham- 
pagne) 30. I. 1781, + Berlin 21. VIII. 1838, njemački pjesnik 
i prirodoslovac. Za franc. re- 
volucije prebjegao s roditelji- 
ma u Njemačku, postao pa- 
žem pruske kraljice u Berlinu, 
1801—07 pruski časnik, ali 
istupi iz vojske, da se ne bori 
protiv Francuske. Izučava fi- 
lozofiju i botaniku na sveuči- 
lištu u Berlinu. Za njemačkih 
oslobodilačkih ratova protiv 
Napoleona teško osjeća, da 
nema zavičaja, te 1814 napiše 
fantastičnu priču, punu reali- 
stičkih opažanja, Peter Schle- 
mihls wundersame Geschichte. 
Tim djelom iziđe na svjetski 
glas. G. 1815—18 oplovi svijet 
na ruskom ratnom brodu 
»Rurik« kao član znanstvene 
ekspedicije i napiše Reise um 

die Welt, jedan od najvrednijih putopisa 
svjetske književnosti. Sada postaje čuvar 
kralj. herbarija i kustos botaničkog vrta u 
Berlinu. Pjevao je balade i romance te 
izdao zbirku lirskih pjesama Frauenliebe 
und -leben, koju je uglazbio Schumann. 
Originalno je obradio ep sredovj. pjesnika 
Hartmanna v. Aue: Der arme Heinrich i 
odlomak sredovj. romana o Aleksandru 
Velikomu. 

BIBL.: Djela izdao Walzel 1892; Tardel 1907; 
Peter Schlemihl, s drvorezima od Menzela, izd. 1921; 
DE Bois-Reymond, A. v. Ch. als Pata 


Ch. je prvi utvrdio izmjenu pokoljenja 
(metagenezu), ito kod salpa (v.), t. j. utvr- 
dio je, da na velikim pojedinačnim obli- 
cima nastaju pupanjem (nespolnim putem) 
u lancima povezane spolne salpe, a iz nji- 
hovih oplodenih jaja opet pojedinačni 
oblici, pa tako jednoj vrsti salpe pripa- 
daju dva oblika pokoljenja, nespolno i 
spolno. K.B 
CHAMOIS, 1. semišovanjem  činjena 
koža od divokoze (— koža); 2. prirodna 
žuta do žuto-crvena boja nekih vrsta 
pamuka (kineskog i istočno-indijskog). Kod drugih vrsta 
pamuka, koji nemaju tu prirodnu boju, nastoje ju postići 
močenjem pamuka u rastopinama gvozdene galice i sode, 
pa zatim oksidacijom na zraku. J. R-ić. 


CHAMONIX, službeno Chamonix-Mont-Blanc, glasovito 
središte za ljetovanje i zimske sportove u francuskim 
Alpama. Mjesto leži na visini od 1035 m u osamljenoj 
i do polovice 18. st. nepoznatoj dolini Ch-a (Val de Cha- 
monix), koja se u pravcu SI-JZ pruža sjeverozapadnim 
podnožjem planinske skupine Mont Blanc. Proširena ve- 
likim diluvijalnim ledenjakom dolina je veoma duboka, 
duga 24 km, a široka prosječno 3 km; njom protječe Arva, 
što se probija uzanom i neprohodnom sutjeskom na Z i 
utječe kod grada Ženeve u Rhónu. Posjetioci uživaju u 
veličanstvenim vidicima na najviše i surove alpinske vr- 
hove i prostrane ledenjake. Dobre prometne veze i izradba 
nekoliko žičanih željeznica učinile su Ch. jednim od naj- 
poznatijih i najomiljelijih ljetovališta (godišnje preko 
150.000 posjetilaca). Stalnih stanovnika ima Ch. samo 1.367 
(1931). J. R-ć. 

CHAMPAGNE, povijesna pokrajina u istočnoj Francu- 
skoj, koja je danas razdijeljena na više dćpartemenata: 
cijeli Marne i veći dio départementa Ardennes et Aube i 
manji dijelovi susjednih dćpartemenata. Ch. je vrlo ka- 
rakteristična po odlikama svog zemljišta; u obliku prste- 
nova redaju se od / prema Z mlađa zemljišta preko 
starijih. Najveći i središnji dio sastavljen je od krednih 
slojeva, koji se na I naslanjaju na jurske, a na Z poniru 
pod tercijarne naslage pariskog basena. Središnji dio »Cham- 
pagne pouilleuse« suh je i dosta neplodan kraj, koji se 
lagano spušta od I prema Z. Na I se ova zaravan strmo 
spušta u niže i vlažno zemljište, »Champagne humide«, 
gdje su ogolićene nepropustljive naslage donje krede. 
Na Z mlađe tercijarne naslage počinju nizom brežulja- 





CHAMONIX, Pogled prema Mont Blancu 
(C. Brossard, Géographie pittoresque et monumentale de la France) 

ka, a na njihovu podnožju opet je vlažno zemljište. Kli- 
matski Ch. čini prijelaz između kontinentalnih krajeva na 
І i atlantskih na Z, odlikuje se vrlo toplim ljetima i 
blagim jesenima, a to je od velike gospodarske važnosti. 
Srednja suha Ch. bila je nekoć stočarski kraj; u njoj su se 
Баје ovce, koje su davale vunu razvijenom tkalačkom 
obrtu u Reimsu i Epernayu. Danas je većim dijelom za- 
sađena borovim šumama. Niska i vlažna Ch. je naseljenija 
i ima dosta razvijenu kulturu žita i različnog povrća. Vino- 
gradarstvo je glavna grana u gospodarstvu Ch-e; poglavito 
je razvijeno na brežuljcima, kojima na Z počinju terci- 
jarne naslage. Krajem 17. st. uvidjeli su odlike tamošnjih 
vina i počeli ih pripremati kao u cijelom svijetu poznata 
pjenušava vina »šampanjac« (— Vina). Preradba ovih vina 
s vremenom se sve više razvijala, te su zbog visokih cijena 
i velike potražnje postala glavni izvor bogatstva pokrajine. 
Prostrani podrumi u vapnenačkim naslagama vrlo su po- 
godni za obradbu i smještaj vina. Reims, Épernay i Châ- 
lons-sur-Marne glavna su središta proizvodnje i trgovine 
šampanjeem. Iz pješčanika u sjevernom dijelu pokrajine 
dobiva se željezo, koje je dalo uvjete za razvoj metalnog 
veleobrta. Glavni središnji dio zbog svog sastava suh je i 
lako prohodan kraj. Tuda su prolazili i prolaze važni pu- 
tovi, na kojima su se odigrali veliki povijesni događaji. J.R-ć. 

Povijest. Ch-u su prvobitno naselila plemena srodna Kel- 
tima, a za Cezara postala je dijelom rimske Galije. Pod 
vlašću Franaka bila je 570—714 samostalna vojvodina, 
zatim nasljedna grofovija, koja je 943 prešla u posjed roda 
Vermandois, a oko 1020 kuće Blois. Grof Thibaut IV. (1201 
do 1254), jedan od najznatnijih trubadura (odatle mu i 
pridjevak le Chansonnier), baštinio je 1234 kraljevstvo 
Navarru, a 1239—40 poveo križarsku vojnu u Sv. Zemlju. 
Ch: je tada na vrhuncu svoga gospodarskog razvoja: sa svoja 
četiri velika sajma, koji su preuređeni u 2. polovici 12. st., 
glavno je središte evropske trgovine do 14. st. Premda se 
Ivana, unuka Thibauta IV., udala 1284 za Filipa Lijepoga, 
od 1285 franc. kralja, Ch. je zadržala samostalnost i tek 
se 1361 spojila najzad s krunom. Ch. je bila često poprište 
velikih i odlučnih ratnih sudara. G 451 razbio je na Kata- 
launskim. poljima rimski vojvoda Aecije kralja Atilu; za 
revolucije 1792 prodrle su u Ch-u pruske čete, ali su se 
poslije neuspjeha kod Valmya morale opet povući; 1814 
pobijedio je Napoleon u Ch-i Blüchera, a za svjetskog 
rata 1914—18 vodile su se u njoj četiri dugotrajne bitke, 
od kojih je posljednja završila u studenom 1918. 

LIT.: H. d'Arbois de Joubainville, Histoire des ducs et des comtes 
de Ch., 7 sv., Pariz 1859—66; Poinsignon, Histoire générale de la Ch., 
Chalons-sur-Marne, 3 sv., 2. izd., 1898. : J. S-k. 

Književni procvat u Ch-i nastao је početkom 13. st. 
za vladanja Thibauta IV., nazvanog »ргіпсе: aux chan- 
sons«, koji je bio 1 sam poznati pjesnik. Sudjelovao je u 
križarskoj vojni protiv Albigenza i u savezu plemstva pro- 
tiv Blanke od Kastilije, koju je opjevao u neobično udvor- 
nim stihovima. Napose su poznate njegove pučke pjesme, 
ali vrijednost njegove poezije više je u vanjskim odlikama: 
gipkost, obilje, lakoća i stanovita viteška smionost u lju- 

bavnim tužaljkama. Rutebeuf iz Sensa novotar je, siro- 
mašni trubadur i preteča Villona; iz njegova života po- 
znata je samo godina njegova drugog vjenčanja (1261) i 
smrti (1280). Napisao je nekoliko fabliaua, dramski mo- 
nolog Dit de PHerberie, mirakul Thćophile, brojne satire 
protiv žena, sveučilišta, redovnika-prosjaka it.d. Zagrižljiv 
je satiričar, no vredniji je kao liričar po svojoj osobnoj 
noti; opjevao je svoju moralnu i tjelesnu bijedu, kartašku 
strast it. d. Istodobno ili nešto kasnije značajni su za šam- 
panjsku književnost Villehardouin (v.), Joinville (v.), Eu- 
stache Deschamps (v.) i onaj tajanstveni Clerc de Troyes, 
koji je napisao Roman de Renart contrefait. S njima zavr- 
šuje plodno doba pokrajinske književnosti, ali su iz Ch. i 
kasnije, za renesanse, izašli brojni književnici, kao Raoul 
de Navičres, Claude Colet, Francois Angier, Jacques Do- 
rat, Guillaume Coquillart (v.), Jean Passerat (v.), u 17. 
st. Nicolas Bergier i Edme Boursault, u 18. st. François 
Boutard, Simon de Bignicourt, Eustache Le Noble i Vasse- 
lier (Voltaireov prijatelj), Među suvremenicima ističu se 
Charles des Guerrois, autor Poémes de Ch., Paul Fort, 
Albert Mérat, Alfred Droin, Clovis Michaux i dr. 

U Ch. ima brojnih narječja, koja se mogu svrstati u 
četiri skupine: na jugozapadu narječje Ile-de-France, na 
istoku i u sredini lorensko, na sjeverozapadu pikardijsko, 
a na sjeveru (u dolini Meuse) valonsko. Potonje je jasno 
omeđeno i različito od ostalih, između kojih ima prelaznih 
područja s nejasnom granicom. Sva ta ardenska narječja 
gotovo su sasvim neizrađena u književnom pogledu, ona 
su dala samo nešto pučkih pjesama i potpuno iščezavaju 
pred klasičnim književnim francuskim jezikom. REL 





PHILIPPE DE CHAMPAIGNE, Mrtva duvna 
(Ženeva, Musće d'art et d'histoire) 


CHAMPA(I)GNE, Philippe de, * Bruxelles 26. V. 1602, 
+ Pariz 12. VIII. 1674, francuski slikar, po rodu Flamanac. 
Živeći već od 19. godine u Francuskoj, učio je kod više 
slabo poznatih slikara, među njima kod Fouquičresa. Iza toga 
postaje zet, a kasnije (1628) i nasljednik kraljevskog dvor- 
skog slikara Nic. Duchesnea. Ch. se razvio u slikara 
strogih načela. Izveo je za Mariju de' Medici, a kasnije za 
Luja XIII. i Richelieua velik broj radova. Stojeći isprva 
blizu smjeru Nic. Poussina, s kojim je zajedno radio kod 
Duchesnea, pokazao se veoma sposobnim za velike deko- 
rativne zadatke (tako je među ostalim imao njegove slike 
Palais Luxembourg, Palais Richelieu, crkva Val de Grace 
i kupola Sorbonne); ne najjača njegova strana bili su por- 
treti, koji su postigli neobično visok stupanj produhovlje- 
nosti, naročito u kasnijim godinama, kada se približio kru- 
govima u Port-Royalu, koji su naginjali osobno-mističnom 
doživljavanju božanstva. Slikao je jednako ljude iz kra- 
ljevskog dvora (kralja i kraljicu, Richelieua, Mazarina, 
Colberta) kao i pobožne i povučene ljude (biskupa Janse- 
niusa, abbća de Saint-Cyrana, č. majku Arnauld, svoju 
kćerku i t. d.). Louvre ima od njega i nekoliko vrijednih 
krajolika. Kod izrađivanja dekorativnih radova mnogo je 
s njime radio i njegov nećak Jean Baptiste de Ch. (1631 
do 1681), koji se poput njega rano nastanio u Francuskoj. 

LIT.: H. Stein, P. de Ch. et ses relations avec Port-Royal, 1891; A. 
Gazier, P. et J. B. de Ch., Pariz 1893. C. 

CHAMPFLEURY, pravim imenom Jules Husson, poznat 
i pod pseudonimom Fleury, ж Laon 10. XI. 1821, + Pariz 
5. XI. 1889, francuski romanopisac i kritičar. Na početku 
književnog rada upoznao je bohemski život (Les Excen- 
triques, 1852) i iz njega crpao gradivo za neke od svojih 
romana (na pr. Les aventures de Mademoiselle Mariette, 
1853), ali ga nije idealizirao, kao što je to učinio Murger, 
Pripovijetkom Chien-Caillou (1847) pružio je primjer svoje 
književne doktrine; nastojao je najsavjesnije reproducirati 
dnevni život u najsitnije njegove potankosti, pomno pro- 
učavati bijednike, bez poljepšavanja i preinačivanja. Či- 
tavo njegovo djelo odiše iskrenošću i ostaje najvjernije 
svjedočanstvo o njegovu vremenu, o stanovitim pokra- 
jinskim sredinama ili o umjetničkoj bohemi. Ali stil mu je 
osrednji i često loš, pa je danas zastario. Ipak Ch-evo mje- 
sto ostaje od prvorazrednog značenja u povijesti realizma, 
kojemu su ga držali vođom. Najznačajniji su mu romani 
Les Bourgeois de Molinchart (1854) i Les souffrances du 
professeur Delteil (1853). Napisao je oštroumne rasprave 
S područja književne i umjetničke kritike. 

IBL.: Confessions de Sylvius, 1849; Les oies de Noël, 1853; Les 
amoureux de Sainte Périne, 1859; L'usurier Blaizot, 1859; Le violon de 
faience, 1862; Monsieur Tringle, 1866; Fanny Minoret, 1882; Le réalisme, 
1857; Souvenirs et portraits de jeunesse, 1872; Essai sur la vie et les 
oeuvres des Le Nain, 1850; Histoire des faiences patriotiques sous la 
Révolution, 1866; Bibliographie céramique, 1881. 

LIT.: H. Babou, La vérité sur le cas de M. Champfleury, 1857; 
Sainte-Beuve, Nouveaux Lundis, IV; M. Clouard, L'oeuvre de C., 1891; 
1. Troubat, Souvenirs sur Champfleury et le réalisme, 1905; P. Martino, 
Le roman réaliste sous le second Empire, 1913; E. Bouvier, La bataille 
réaliste, 1913. J. D-e. 

CHAMPION, 1. Edouard, * Pariz 1882, + Pariz 1938, 
francuski književnik i nakladnik, sin pariskoga knjižara 
Honorća Ch. Odrastavši u očevoj knjižari na seinskom 
keju, gdje se od A. Francea do Ch. Maurrasa sastajaše na 
učenim razgovorima cijela pariska književna elita, osobni 
prijatelj M. Barrčsa i Sully Prudhommea, naslijedio je po 
očevoj smrti (1913) poduzeće, iz kojeg su pod njegovom 
redakcijom izašla monumentalna kompletna kritična iz- 
danja Rabelaisa, Stendhala, Mćrimćea, Gerarda de Ner- 
vala i dr. Dao je francuskoj književnosti knjigu uspomena 
Entretiens avec Sully Prudhomme, neizdano djelo Cho- 
derlos de Laclosa De l'éducation des femmes, Idées poli- 
tiques et réligieuses de Fustel de Coulanges, Le Tombeau 
de Louis Ménard i putopis Chateaubriandova sobara Ju- 
liena Itinéraire de Paris à Jérusalem (1904). Poslije svjet- 
skoga rata, u kojem je sudjelovao kao dobrovoljac, pu- 
tovao je u Ameriku, a zatim napustio upravu nad svojom 
knjižarom, da nastavi djelo historičara Francuske Kome- 
dije A. Joannidčsa; od 1933 pa do smrti objavio je svake 
godine po jedan omašan svezak o životu te prve francuske 
pozornice. Za nas ima E. Ch. posebno značenje, jer je 
k njemu, u njegovu knjižaru i njegov dom, zalazio često 
naš A. G. Matoš, da kod njega provjeri ili nađe književne 
podatke, koji bi mu trebali. 

LIT.: Revue des Deux Mondes, travanj 1938; A. G. Matoš, Djela, XII. 
(Literarne opaske, str. 75—78); Lj. Wiesner, Matoš u Parizu (A. G. 
Matoš — In memoriam, Zagreb 1934). 


708 


2. Pierre, Ж Pariz 1880, brat pređašnjega, jedan od naj- 
čuvenijih francuskih medievista proizašlih iz škole Gastona 
Parisa i Josepha Bćdiera. Svršivši Ecole des chartes bavio 
se već od mladosti savjesnim proučavanjem francuske 
sredovječne poezije i izdao još prije svjetskoga rata dvije 
velike sistematske biografije, La vie de Charles d'Orlćans 
i Francois Villon, sa vie et son temps, obje odlikovane 
velikim nagradama Francuske akademije. U isto je vrijeme 
izdao i tri knjige o procesu Ivane od Arka (Guillaume de 
Flavy, capitaine de Compiègne; Notes sur Jeanne d'Arc; 
Le procés de Jeanne d'Arc). G. 1922 objavio je znamenitu 
Histoire poétique du XVe siécle, poslije toga (1925) u dvije 
omašne knjige studiju Ronsard ef son temps (nova nagrada 
Francuske akademije) i g. 1927 knjigu Louis XI, le Dauphin, 
le Roi. Od 1942 élan je Goncourtove akademije. Lj. W. 


CHAMPLAIN, Samuel ж Brouage (kod Rocheforta) 
1567, + Québec 1635, francuski putnik istraživač i koloni- 
zator. Proputovao je otočje Antille i Srednju Ameriku do 
Paname, gdje je zamislio gradnju morskoga kanala, a onda 
se sav posvetio proučavanju porječja Sv. Lovrinca i predlo- 
Zio kralju Henriku IV. osnivanje kolonije u Kanadi, kojoj 
postade prvim guvernerom i osnivačem grada Qućbeca 
(1607). Vrlo je zaslužan za širenje kršćanstva među Indi- 
jancima i za obranu Kanade od Engleza. G. 1608 otkrio je 
jezero, koje je prozvano po njemu. Opisao je svoja puto- 
vanja i otkrića od 1599 do 1629, a sadržana su u Oeuvres 
de C., koje је u Quebecu 1870 izdao Laverdičre. М. 2. 


CHAMPLAINOVO JEZERO na granici USA i Kanade 
u rasjednoj kotlini među gorjem Adirondacks i Green 
Mountains. Dugo je 180 km, široko do 24 km, nad mor- 
skom razinom 28 m, a najveća mu je dubina 180 m. Za- 
prema površinu od 1982 km?. U njemu ima do 60 otoka. 
Prirodni tok Richelieu odvodi vodu jezera u rijeku Sv. 
Lovrinca, a Champlainov kanal spaja ga srijekom Hudso- 
nom, od koje ide plovidba i u Atlantski ocean i u jezero 
Erie i u Ontario. Stoga je na jezeru živahna plovidba. 
Ovdje se 1814 vodila i pomorska bitka između američkog 
i engleskog brodovlja. N; Z. 

CHAMPOLLION, 1. Jean Jacques, nazvan Figeac, * Figeac 
5. X. 1778, + Fontainebleau 9. V. 1867, francuski arheolog; 
najprije knjižničar gradske knjižnice u Grenobleu i pro- 
fesor grčkoga jezika, zatim 
čuvar rukopisa za francusku 
povijest u Parizu i profesor 
arheologije na Ecole de char- 

tainebleauu, brat egiptologa, 
koji je pročitao hijeroglife, 
čijim se radom potaknut i 
sam dao na proučavanje egi- 
patskih starina. 

Među brojnim djelima najvažnija 
su mu: Nouvelles recherches sur les 
patois ou idiomes vulgaires de la 
France (1809); Annales de Lagides 
(2sv., 1819); L'Egypte ancienne (1839); 
Le palais de Fontainebleau (1866). 

2. Jean Francois, nazvan Le 
Jeune (mlađi), * Figeac 23. 
XII, 1790, + Pariz 4. III. 1832, 
francuski egiptolog i osnivač 
egiptologije, brat prijašnjega. 
Od rane mladosti zanima se 
za egipatske starine; već 1807 
predaje djelo o Egiptu akademiji u Grenobleu, gdje postaje 
iza svršenih nauka (1807 do 1809) u Parizu prolazno pro- 
fesor. Svjetsku je slavu stekao time, što je pročitao egi- 
patsko hijeroglifsko pismo (27. IX. 1822). G. 1828—30 
istražuje s ekspedicijom 1. Rosellinija spomenike staroga 
Egipta, a 1831 postaje prvi profesor egiptologije uopće, i 
to na Collčge de France, gdje je tada osnovana stolica za 
tu struku. 

Prvo mu je djelo, koje iznosi rezultate dugog rada za odgonetavanje 
hijeroglifskog pisma i koje je epohalnog značenja, Lettre à M. Dacier, 
relative à l'alphabet des hiérogliphes phonćtiques (Pariz 1882), a upot- 
punjeno je s Précis du systéme hiéroglyphique (Pariz 1828). Poslije 
njegove smrti izdao je brat mu Grammaire égyptienne (Pariz 1836—41) 
i Dictionnaire égyptien (Pariz 1842—43). Druga su mu važnija djela: 
L'Égypte sous les Pharaons (2 sv., Pariz 1814); Lettres écrites d'Égypte 
Eg 25 Nubie (1833); Monumments de l'Égypte et de la Nubie (4 sv., 

LIT.: A. L. Champollion-Figeac, Les deux Ch., leur vie et leurs 


oeuvres, Grenoble 1888; Н. Hartleben, Ch., sein Leben und sein Werk, 
2 sv., Berlin 1906. V. P-k. 





J. F. CHAMPOLLION 


CHAMPION — CHANDRA BOSE 


CHANCELADE, općina u Dordogni, 4 km udaljena od 
Périgeuxa na cesti u Brantóme, gdje su Féaux i Hardy 
našli na podnoZju Ray- 
mondena  diluvijalni 
sloj magdalenske pe- 
riode i u njemu skelet 
čovjeka, stara od pri- 
like 60 godina, a vi- 
soka oko 1,50 m, u 
skučenom položaju. 
Lubanja mu je doliho- 
cefalna, velika, pro- 
porcionirana i dobro 
razvijena, а nadočne 
izbočine nisu promi- 
nentne. Ona sjeća na 
lubanju starca iz Cró- 
magnona. [Infiltracije 
u zemlji od Zeljeznog 
peroksida i uslijed toga crvenkaste boje tumačile su se 
tako, da je skelet maceriran i obojen crvenim okerom i 
onda sahranjen. Lubanja kao predstavnica kromanjonske 
rase svakako je značajna. 

CHANCELLOR — Kancelar. 

CHANCELLOR, Richard, + na obali Škotske 10. XI. 
1556, engleski pomorac. Sudjelujući u ekspediciji, koja je 
1553 trebala pronaći sjeveroistočni put na daleki Istok, 
spasio se sa svojim brodom u oluji kod Nove Zemlje i 
uplovio — prvi od Evropljana — u Bijelo more, odakle je 
na poziv cara Ivana IV. Groznog otišao u Moskvu. Iduće 
godine 1554 vratio se s carevim pismom kraljici Mariji i 
uspostavio tako neposrednu vezu između Engleske i Rusije. 
Engleski su trgovci osnovali tada Moskovsku kompaniju, 
koja je 1555 ponovno poslala Ch. u Rusiju, da sklopi trgo- 
vački ugovor, u čemu je i uspio. Na povratku kući zaglavio 
je Ch. u brodolomu kraj škotske obale. > 

CHAN-CHAN, ruševine na obali Perua, u okrugu La 
Libertad, sjeverno od grada Tanjillo. Naselje, koje se tu 
nalazilo, imalo je — sudeći po opsegu — najmanje 250.000 
stanovnika; pripadalo je plemenu Chimu. Drži se, da je to 
pleme došlo iz Meksika, da je srodno Maya-plemenu i da 
se naselilo na obali Perua početkom kršćanskog doba. Ba- 
vilo se ratarstvom i ribarstvom. Oko g. 1400 Chimu su nestali 
pod najezdom gorštačkih Inka, koji su osvojili glavnu nji- 
hovu tvrđavu Paramonga. Proučavanje ruševina pokazuje, 
da je Ch.-Ch. bilo središte velike države, što se prostirala 
duž cijele obale od Lambeyequea na sjeveru do Ancóna na 
jugu. Kultura im je bila na visokom stupnju. Sačuvani su 
zidni ukrasi u bojama, tragovi perivoja, naprava za natapa- 
nje tla i utvrda (zidanih samo od opeke), kovani alat, pred- 
meti od srebra, zlata i bakra, zemljane posude i t. d. 

CHANDA, jugoistočni distrikt Centralnih provincija Bri- 
tanske Indije. Izvozi teak drvo za gradnju brodova, pamuk 
i osobit ugljen. Grad leži posred velikih, plodnih polja, 
s modernim podgrađem. Mnogo su vrijedne tvornice pa- 
muka. Grad istog imena ima 23.000 stan., a čitav distrikt 
660.630 stan. (1921). х М. š. 

CHANDERNAGARE, francuski teritorij i grad na rijeci 
Houglyju, na struzi Gangesovoj. Zaprema 9,6 km?, 32 km 
nad Calcuttom, i ima 27.262 
stan. (1931). Od 1688 posjed 
francuski, 1757 zauzet od En- 
gleza, od 1816 opet francuski 
posjed. MES 

CHANDRA BOSE, Subhas, 
3 Bengalija 1897, suvremeni 
temperamentni i beskompro- 
misni borac za slobodu in- 
dijskog naroda. Učio je na 
sveučilištu u Calcutti i Cam- 
bridgeu (Engleska). Odmah 
poslije svršenih nauka dao se 
na političku borbu kao prista- 
ša svaradžista te je ubrzo po- 
stao gradonačelnik  Calcutte. 
U svojoj političkoj karijeri 
bio je desetak puta u zatvo- 
ru. Od 1933—36 bio je u pro- 
gonstvu u Evropi. G. 1938 iza- 
bran je za predsjednika sve- 

CHANDRA BOSE — CHANT 


indijskog kongresa, koje je mjesto napustio, kad je izbio 
rat u Evropi, i to zbog neslaganja s Gandhijem u politici 
prema Englezima. Osniva posebnu frakciju »Forward bloc«, 
koja se istióe radikalnim zahtjevima prema Englezima i 
smatra, da je svaki neprijatelj Engleske prijatelj Indijcima 
u borbi protiv Engleza. Zbog teških progona svoje stranke 
pobjegne početkom 1941 iz Indije, te se danas nalazi u 
Njemačkoj. Izdao je knjigu The Indian Struggle (1935), 
koja sadržava kritiku dotadašnjega političkog držanja In- 
dijaca i ideje o političkom i socijalnom sustavu slobodne 
Indije u budućnosti te o vezama, koje spajaju sve Indijce u 
jedno. I njegov mlađi brat Sarat Chandra Bose, koji je na- 
kon odlaska svoga brata preuzeo vodstvo »Forward bloca«, 
ističe se u indijskom političkom životu. Konačno treba 
spomenuti i trećeg, Rash Bihari Bose, koji je — iako naj- 
stariji — najodlučniji u borbi za oslobođenje Indije. Zbog 
toga je morao pobjeći iz zemlje, te već desetak godina 
Živi u Japanu. Sada provodi okupljanje Indijaca u istočnoj 
Aziji. 2. С. 

CHANGARNIER, Nicolas-Anne-Thćodule, * Autun 26. 
IV. 1793, + Pariz 14. IL 1877, francuski general. Sudjelo- 
vao je u španjolskom ratu (1823) i odlikovao se prigo- 
dom osvajanja Alžira. G. 1848 i 1849 ugušio je buntovne 
pokrete u Parizu. Isprva je pomagao Luja Napoleona, ali 
se protivio uspostavi carstva, pa je bio prognan (1852). U 
progonstvu u Belgiji sastao se (1855) s banom Jelačićem, 
koji je putovao u Ostende (Neustädter, Le ban Jellacic ... 
IL, 385). Vratio se u Francusku 1859, no u politicki je 
Zivot ponovno stupio tek 1871 kao monarhista legiti- 
mista, pa je bio izabran u zakonodavnu skupštinu i kasnije 
(1875) u senat. J. D-e. 

CHANGEANT, 1. dragi kamen, koji se prelijeva u du- 
ginim bojama (— labrador); 2. u taftu vezena, svilena ili 
polusvilena tkanina, u kojoj se boje prelijevaju radi toga, 
što je osnova jedne, a potka druge boje. J. R-ić. 

CHANG-KIA-KOU — Kalgan. 

CHANG-SHA — Čang-ša. 

CHANSON (franc.), popijevka, lirska pjesma pjevnog 
(melodičnog) karaktera, zatvorena oblika (u strofama), 
s jasnom idejom, izraženom jednostavnim riječima i u sti- 
hovima, koji lako teku. Francuskom riječju »chanson« kao 
internacionalnim izrazom označuje se redovno popijevka 
ljubavnog, satiričnog, političkog ili slobodnog sadržaja, laka 
karaktera, a ipak s izvjesnom notom sentimentalnosti, nami- 
jenjena izvedbi na podiju »vedre« umjetnosti (music-hall, 
café chantant, revijsko kazalište, radio). Chansonnier(-ére) 
je pjevač (pjevačica) ili pjesnik takvih pjesama. Chanson- 
nette je mala pjesmica; ta se riječ kadšto pogrešno upotre- 
bljava kao oznaka za pjevačicu chansona (»šansonetka«). 


LIT.: P. Vrignault, Anthologie de la chanson frangaise, Pariz 1926 
(s opseZnim stvarnim i povijesnim komentarom). Lj. M. 


CHANSON DE GESTE je veé od 13. st. ustaljeni fran- 
cuski naziv za starofrancusku junačku epopeju. Ovaj lite- 
rarno-historijski naziv može se na hrvatski različito pre- 
vesti, već prema tome, kako se shvati drugi dio složenice. 
Riječ geste značila je u 13. st. »junačka djela, pisana kro- 
nika, junačka porodica«. Prema tome naziv znači »junačka 
pjesma, rimovana kronika, pjesma o junačkoj porodici«. 


Od ove znamenite književne vrste sačuvalo se 80—90 
epopeja, napisanih u vremenu od konca 11. st, kada se 
javlja klasióka Pjesma o Rolandu (Chanson de Roland), pa 
do 15. st, kad ova književna vrsta napušta vezani oblik 
te se pretvara u prozni roman i spaja sa sadržajem staro- 
francuske viteške epopeje okrugloga stola s kraljem Artu- 
som na čelu. Tako se iz ova dva vrela razvio viteški roman, 
koji je izazvao Cervantesovu satiru Don Quijote. 

Bogatu starofrancusku junačku epsku produkciju пај- 
zgodnije je razdijeliti na 3 dijela, kako je to učinio staro- 
irancuski epičar iz 13. st. Bertrand de Bar-sur-Aube. On 
razlikuje 3 ciklusa. Prvi zove Geste du Roi. Tu su prika- 
zana junačka djela Karla Velikoga i njegovih 12 paladina u 
borbi protiv islama u Španjolskoj i protiv neprijatelja ka- 
rolinske monarhije. Ovamo ubrajamo remek-djelo starofran- 
cuske epike Chanson de Roland, značajni mali ep Peleri- 
nage de Charlemagne; Chanson de Saisnes (Pjesma o Sa- 
ksoncima); zatim Anseis de Cartage i t. d. Drugi ciklus zove 
Bertrand Geste de Garin de Monglane (Garinov ciklus). 
Tu su prikazana djela juZnofrancuskih junaka, koji brane 
carstvo Karla Velikoga već u raspadanju i kršćanstvo protiv 
španjolskog islama. Ovi epi prikazuju već šaljive osobe i 
Zenidbene veze kršćanskih vitezova s lijepim Saracenkama. 

Treći ciklus naziva Geste de Doon de Mayence. U njemu 
se prikazuju borbe uvrijeđene feudalne gospode među 
sobom i protiv kralja, koji ih je uvrijedio. 

Najvećem dijelu ovih epopeja ne zna se za ime autora. 
Obično se zovu po imenu glavnog junaka. Inspiracija im je 
strogo kršćanska. U doba križarskih ratova proširuje se 
okvir ove epopeje na križarske junake, naročito na glavnog 
Godefroi de Bouillon. I drugi internacionalni pripovjedački 
motivi ulazili su u starofrancusku epiku, tako starogrčka 
pripovijetka о blizancima і nerazdruživim prijateljima 
(Amis et Amiles — Atid i Profilija). 

Starofrancuska epika dala je osnovicu modernom roma- 
nu, a važna je za epsko istraživanje novovjeke epike uopće. 
Za razvitak zapadno-evropskih književnosti naročito je 
važna. U vrijeme renesanse Talijan Ariosto stvorio je iznje 
umjetnički viteški ep Orlando furioso. Pod utjecajem sta- 
rofrancuske epopeje postao je kastilijanski ep El Cantar 
del mio Cid. U srednjo-visoko-njemačkoj i nordijskoj knji- 
ževnosti također su obrađivali ovu građu. Banašević tvrdi, 
da ima veza između starofrancuske epike i naše narodne 
pjesme, naročito sa t. zv. bugaršticama. Starofrancuska 
epika mogla je doprijeti i do naših primorskih gradova, 
uglavnom preko mletačkog teritorija. U Dubrovniku sa- 
čuvana je i zabilježba o starofrancuskom epu. Tu postoji 
na javnom trgu Rolandov stup; u Zadru se zove kula po 
junaku ove epopeje Bovo di Antona, a u samim gradovima 
sredovječne Dalmacije postojao je običaj, kao i u susje- 
dnoj Italiji, da se imena starofrancuskih junaka daju djeci. 
Tako je ime Rolandova prijatelja Oliviera rašireno bilo 
čak i po Hercegovini i Crnoj Gori. 

Pitanje o postanku starofrancuske epopeje ide u najza- 
mršenija pitanja francuske književne povijesti. Romantička 
teorija (Fauriel) veli, da su i starofrancuski veliki epi po- 
stali od malih pjesmica ili kantilena o suvremenim povi- 
jesnim događajima, koje su kasnije bile spojene u ciklus o 
jednom junaku, a znanstvenu joj je formu dao otac fran- 
cuske romanistike Gaston Paris. Talijan Pio Rajna kaže, da 
je franačka narodna poezija utjecala na stvaranje staro- 
francuske epike. Modernu realističku teoriju zastupa Joseph 
Bćdier (v.). On za osnovicu ovih epa uzima samostanske 
kronike i smatra ih individualnim kreacijama, kao što su 
i ostala književna djela. Pisali su ih ponajviše redovnici sa 
svrhom, da se razonode hodočasničke mase, koje su išle na 
zagovor sv. Jakovu u Kompostelu u Španjolskoj ili sv. 
Petru u Rim i t. d. Ovo sve može biti, ali ipak je moguće 
izmiriti ovu realističku s romantičkom teorijom. Kao što 
je fra Andrija Kačić-Miošić upotrebljavao oblik naše na- 
rodne pjesme za svoje svrhe, isto su tako i starofrancuski 
redovnici mogli upotrebljavati već postojalu starofrancusku 
poeziju. 

Starofrancuske epe recitirali su na javnim mjestima akro- 
bati, zvani jongleurs, uz pratnju nekakvih gusala, koje su 
se zvale vielle. Pisani su u desetercima ili dvanaestercima, 
u strofama nejednake duljine, zvanim laisse. Stihovi za- 
vršuju rimama ili asonancama. 

LIT.: Izdanja izašla u kolekcijama Les Classiques frangais du Moyen 
âge, Société des anciens textes, Gesellschaft für romanische Literaturen 
i pojedinačno. Tako Bédierovo izdanje La Chanson de Roland (s opšir- 
nim komentarom i u novofrancuskom prijevodu), 2 sv., Pariz 1922. O 
postanku: G. Paris, Histoire poétique de Charlemagne, 2. izd., Pariz 
1905; P. Rajna, Le origini dell' epopea francese, Turin 1884; J. Bédier, 
Les Légendes épiques, 4 sv., Pariz 1914—21. Za opći prikaz: F. Schürr, 
Das altfranzósische Epos, München 1925. O Slavenima u starofrancuskoj 
ерісі P. M. Haškovec, Slované v chansons de geste (u Čas. pro mod. 
filologii a literatury, sv. HI. Prag; P. Skok, Sloveni u starofrancuskom 
eposu, u Zborniku Bogdana Popovića, Beograd 1929; o vezama srpske 
narodne epike sa starofrancuskom N. Banašević, Le cycle de Kosovo 
et les Chansons de geste u Revue des Etudes slaves, sv. VI. (Skokove 
primjedbe u ljubljanskom čas. Razprave, sv. V.—VI.); Isti, Ciklus Marka 
Kraljevića i odjeci francusko-talijanske viteške književnosti, knjige skop- 
skog Naučnog Društva, sv. Ш., Skoplje 1935 (ćirilicom). Opširnije 
bibliografske podatke, sadržaje pojedinih važnijih epova kao i izvještaj 
o stanju proučavanja daje K. Voretzsch, Einführung in das Studium der 
altfranzósischen Literatur, 3. izd., Halle 1925. Analize pojedinih epova 
nalaze se kod L. Gautier, Les épopées françaises, sv. 1.—V., Pariz 1888 
do 1897; Ph. A. Becker, Grundriss der altfranzósischen Literatur, sv. 
L, Heidelberg 1907. EIS: 

CHANT, 1. pjevanje (dio epa), napjev, pjesma. Ch. 
civique (franc.), narodna himna. Ch. du départ, M. J. Ché- 
nierova ratnička pjesma iz doba revolucije (1794), uglazbio 
Mćhul. Ch. royal, starofrancuski oblik lirike u 5 strofa, 
za razliku od balade (3 strofe). 

2. U engleskom crkvenom pjevanju napjev psalama na 
stari gregorijanski način (John Merbeck, Book of common 
prayers, 1539). Lj.M. 

DVORAC CHANTILLY 
(Orbis terrarum) 


CHANTAL, Jeanne Francoise Frémyot de, * Dijon 28. I. 
1572, + Moulins 13. XII. 1641, svetica. Udala se 1592 za 
Kristofora de Chantala. Nakon muževe smrti sasvim se 
predala molitvi i djelima kršćanske ljubavi. Duhovni joj 
je vođa bio sv. Franjo Saleški, s kojim je mnogo dopisi- 
vala o duhovnim stvarima. Po njegovim je uputama osno- 
vala redovnice »Pohođenja Marijina« (salezijanke). Nakon 
smrti sv. Franje pobrinula se za izdanje njegovih listova i 
propovijedi i bila je glavni svjedok kod procesa njegova 
proglašenja svetim. Proglašena je svetom 1767. Tijelo joj 
počiva u Annecyju. Slavi se 21. kolovoza. J. P-é. 

CHANTILLY, grad u francuskom départementu Oise, 
33 km sjeverno od Pariza, nekada na glasu po izradbi či- 
paka, a od 1833 po konjskim utrkama. Lijepi zamak, nekad 
sjedište rodova Montmorency i Condé, porušen je za revo- 
lucije, ali je kasnije obnovljen i darovan Francuskom insti- 
tutu (akademiji). U njemu je muzej s galerijom slika. U 
Ch-u se proizvode puceta, igle, vunena roba i porculan. 
Ovdje je bio glavni stoZer francuske vojske za cijelo vri- 
jeme prvog svjetskog rata. .Z. 

i CHANTREY, Sir Анавак Leggat, * Norton (Sheffield) 
7. IV. 1781, + London 25. XI. 1841, engleski slikar, kipar 
i crtač. Učio je u Londonu i istakao se zarana svojim po- 
prsjima u bronci i mramoru. Izveo je niz grobnih spome- 
nika u reljefu na način grčkih grobnih stela. Znatniji su 
njegovi spomenici Pitta Mlađega, Jurja IV. i Wellingtona, 
svi u Londonu. Najbolje je njegovo djelo poprsje Waltera 
Scotta. C. je tipični predstavnik akademičko-klasicističke 


ortretne plastike. 
п ЫТ A. ТУЛСА. Life a. Work of Sir Е. C., London 1904. A. Sch. 


CHAOCHOW + o. этн. ДЫЗ 
CHAOSTIPIJA — Grafička struka: Stereotipija. 
CHAPELAIN, Jean, Ж Pariz 4. XII. 1595, + 22. П. 1674, 
francuski pjesnik i kritičar. Njegovo ime poznato je oso- 
bito po tom, što ga je Boileau žestoko kritizirao, kao i po 
porugama, kojima 
je bio obasut nje- 
gov ep La Pucelle 
(za života pjesni- 
kova izašlo 12 pje- 
vanja, 1656), prem- 
da je taj ep dugo 
bio očekivan kao 
neko remek djelo. 
No taj neuspjeh 
ništa nije umanjio 
vrijednost njegova 
kritičkog — prosudi- 
vanja, osnovanog 
na opsežnom zna- 
nju. Kao kritičar 
Ch. je dugo uži- 
vao neosporen 
ugled. Bio je me- 
du  najodluénijim 
braniteljima čistog 
klasicizma. Među 











PALEOLITSKA LUBANJA IZ CHAPELLE-AUX-SAINTS, M. Boule 
= (L'Anthropologie) 

njegovim kritičkim radovima ističu se  Letftre-préface à 
l'Adone (1623) i Sentiments de l'Académie sur le Cid 
(1638), koju je knjigu on uredio. Ch. je takoder izradio 
prijedlog i osnovu rječnika Francuske Akademije. 

LIT.: G. Collas, Un poete protecteur des lettres au XVIIe s.: J. Ch., 
Pariz 1912; J. E. Fidao-Justiniani, L'esprit classique et la préciosité au 
XVIIe s., Pariz 1914; Abbé Fabre, Les ennemis de Ch., 1899, 2 sv. J. D-e. 

CHAPELLE-AUX-SAINTS zove se mala pećina u dolini 
Sourdoire, pritočici Dordogne, u départementu Corrčze u 
Francuskoj, gdje su 1908 A. i J. Bouyssonie i Bardon u 
diluvijalnom sloju otkopali raku s okosnicom starijeg čo- 
vjeka, visokog oko 1,66 m. U lubanji glavno je obilježje 
plosnato tjeme, čelo nakošeno, jako izbočeni nadočni lu- 
kovi i indeks 75. Donja je vilica vrlo debela i snažna, fo- 
ramen occipitalis neobično duguljast i položen znatno bliže 
prema zatiljku nego u modernih rasa. Boule, koji je po- 
bliže ispitao lubanju, drži, da morfološki pripada razvojnom 
stupnju na sredini između tipa Pithecanthropus erectus 
i najniže današnje divljačke rase. Znanstveno mu je ime 
Homo primigenius. s 

CHAPLIN, Charles (Charlie) Spencer, * Kensington 
(London) 16. IV. 1889, filmski glumac. Dijete siromašne 
glumaéke porodice, nastupio je rano s ocem i bratom u 
malim ulogama vaudevilleskih pantomima. G. 1910, prili- 
kom gostovanja družine u Americi, preuzme ga Mack 
Gennett i uposli u filmovima Keystone (Hollywood). Sve 
do 1913 igra s Fattyjem (Roscoe Arbuckle) i Mabelom 
Normand u filmovima burlesknoga karaktera, u kratkim 
filmovima od 2 čina (»serials«), u ulogama, koje živo pod- 
sjećaju na clowne u cirkusu. 

Kao u filmovima prvog velikog komičara platna, Maxa Lindera, 
neživi se predmeti zlobno poigravaju s čovjekom tako, te sve ispada 
drukčije, nego što je on htio (»zloba objekta«). Čovjek postaje ma- 
rioneta, kojom se poigravaju stvari i ljudi, prema kojima je on u 
svojoj dirljivoj naivnosti bespomoćan i nerazborit. Od 1913 do 1916 
Ch. igra za Essanay (Imigrant, Vagabund, 1916), a potkraj rata za 
First National, gdje njegova komika dobiva duboku crtu životne me- 
lankolije (A Dog's Life, Shoulder arms, 1918). Ch. je izgradio svoj 
izraziti lik: mali polucilindar, preširoke hlače i gingavi hod, podstri- 
ženi brčići i velike oči kao u lutke s bezazlenošću djeteta, koje sve 
radi kao »odrasli«, ali naopako (budilica je »bolesna«, pa je auskul- 
tira poput liječnika, da li joj »srce Киса«, a zatim je otvara kao 
kutiju konzerva, dok pera i kotače, koji se miču, drži crvima). Pro- 
slavio se u filmovima neodoljive mimike sugestivnosti: The Kid (1921 
pronašavši Jackiea Coogana), The Idle Class, The Pilgrim, zatim za 
United Artists A Woman of Paris (s Ednom Pourviance i A, Men- 
jouom) izgrađuje igru s najmanje vanjskih efekata, a najviše čovječje 
ponosnosti. The Gold Rush (1925) i The Circus (1926) odrazi su po- 
sebnog Ch-ova cinizma: životno razočaranje »maloga čovjeka« u nje- 
govim naivnim, realističnim, a ujedno imaginarnim sanjama, ponešto 
grubim, ali ujedno nježnim. Tako postaje popularnim borcem »poni- 
ženih i povrijeđenih«. Zvučni film ne odgovara toliko njegovoj izra- 
zito pantomimskoj igri, ali ga Ch. iskorišćuje za satiru protiv suvre- 
menog mehaniziranog života (City Lights, 1931, s Paulettom Goddard, 
Modern Times, 1936). Ch. je najveći tvorac filmske satire razotkri- 
vajući svojom »nespretnošću« nemoć bezazlena čovjeka pred preprede- 


nošću i licemjernom konvencionalnošću kapitalističkog і mondenog 
društva. Lj. M 


CHAPMAN, George, * Hitchin (Hertfordshire) 1559(?), 
f London 12. V. 1634, engleski pjesnik, dramatik i prevo- 
dilac. Malo je poznato o njegovu Zivotu. Misli se, da je 
svoje veliko klasično obrazovanje stekao u Oxfordu oko 
1574. Prva njegova poznata komedija The Blinde Beggar of 
Alexandria prikazana je 1596, a tiskana 1598, premda je Ch. 
već tada bio poznat kao pjesnik i dramatik. Do 1614 piše 
drame i pokladne 
igre, i to većinom 
za dječju družinu 
»Children of the 
Chapel«. Čini se, 
da je neko vrije- 
me bio u zatvoru 
zbog suradnje s Ben 
Jonsonom i Mar- 
stonom na kome- 
diji Eastward Hoe! 
(1605), u kojoj su 
neke nepovoljne 
aluzije na Škote 
povrijedile osjeća- 
je kralja Jakova I. 
Nešto kasnije do- 
šao je u nepriliku 
zbog aluzije па 
francusku kraljicu 
u drami The Con- 
spiracie and Tra- 

JEAN-BAPTISTE CHARDIN, Molitva kod stola (Dio slike) 
Pariz, Louvre 


gedie of Charles Duke of Byron (1608). Sva je prilika, da 
je Ch. putovao na kontinent Evrope i posjetio Nizozem- 
sku. Ch. je vjerojatno onaj >takmac i suparnik<, o kojem 
govori Shakespeare u svojim sonetima. Uživao je prija- 
teljstvo svojih velikih suvremenika Ben Jonsona, Web- 
stera i graditelja Iniga Jonesa, koji je podigao spomenik 
nad njegovim grobom u crkvi St. Giles in the Fields. 

Ch. je ostavio dvije knjige teške i skoro »hermetične« lirike (The 
Shadow of Night, 1594; Ovid's Banquet of Sence, 1595), ali danas je 
kao pjesnik poznat jedino po tome, što je 1598 dopjevao spjev Hero 
and Leander, koji je Ch. Marlowe ostavio nedovršen. 

Osim spomenutih drama Ch. je napisao komedije: An Нитегоиѕ 
Dayes Myrth (1597, tiskana 1599); Al Fooles (1605, prerada ranije ko- 
medije The World runs on Wheels, 1599); The Gentleman Usher 
(1601, tisk. 1606); Monsieur d'Olive (1604, tisk. 1606); May-Day (tisk. 
1611) i Tl.e Widdowes Teares (tisk. 1612). Kao dramatik Ch. je naj- 
poznatiji po svojim tragedijama iz francuske povijesti: Bussy d'Am- 
bois (1604, tisk. 1607); The Revenge of Bussy d'Ambois (tisk. 1613) i 
The Tragedie of Chabot Admirall of France (napisana u suradnji s 
J. Shirleyjem oko 1613, tisk. 1639). Ch-ova tragedija iz rimske povijesti 
Caesar and Pompey tiskana je 1631, ali je pisana mnogo ranije i nije 
nikad prikazana. Od pokladnih igara sačuvala se jedino The Мето- 


. rable Masque of the two Honourable Houses or Innes of Court; the 


Middle Temple and Lyncolnes Inne, koja je prikazana na dvoru pri- 
godom vjenčanja kraljeve kćeri (1614). Ch. je u prvom redu pjesnik i 
razmjerno je kasno počeo pisati za kazalište. Njegove su tragedije ne- 
jednake vrijednosti, premda obiluju uzvišenim mislima i sjajnim stiho- 
vima. Osobe nisu dosta jasno ocrtane, a dramatskoj radnji nedostaje 
zanimljivosti. Komedije su bolje. 

Ch. je najzaslužniji kao prevodilac. Već krajem 16. st. počeo je 
prevoditi Homera, ali potpun prijevod Ilijade i Odiseje objavljen je 
tek 1616 pod naslovom The Whole Works of Homer, Prince of Poets, 
in his Iliads and Odysses, dok su se ostala djela, koja se pripisuju 
Homeru, pojavila u njegovu prijevodu 1624 pod naslovom The Crowne 
of all Homer's Workes, Batrachomyomachia, or the Battaile of Frogs 
and Mise; his Hymns and Epigrams. Ch. je osim toga prevodio iz 
Petrarke (1612), Muzeja (Mousaios, 1616), Hezioda (1618) i Juvenala 
(1629). Prevodio je iz originalnih jezika, ali njemu je bila svrha dati 
prepjev, a ne doslovan prijevod. Ilijada je prevedena u rimovanim 
četrnaestercima, dok je za Odiseju izabrao manje prikladan deseterac 
sa srokom. Tim prijevodom Ch. je utjecao na pokoljenja engleskih knji- 
ževnika, divili su mu se mnogi pjesnici od Popea do Keatsa i Swin- 
burnea, i po njemu Ch. zaslužuje vidno mjesto u povijesti engleske 
književnosti. 

BIBL.: R. H. Shepherd, Works of G. Ch., 1874—75 (standard izda- 
nje); W. L. Phelps, The Best Plays of G. Ch., 1895 (Mermaid Series); 
T. M. Parrott, The Works of G. Ch., 1910—14 (sadržava dvojbenu 
Alphonsus, Emperor of Germany i druge Ch-ove apokrifne drame). 





LIT.: A. C. Swinburne, Essay on the Poetical and Dramatic Works 
of G. Ch., 1875; E. Koeppel, Quellen-Studien zu den Dramen G. 
Chapmans, etc., 1897 (Quellen und Forschungen zur Sprach- und Kultur- 
geschichte, sv. 82); A. Acheson, Shakespeare and the Rival Poet, 1903; 
J. M. Robertson, Shakespeare and Chapman, 1917. J. T-a. 


CHAPTAL, Jean Antoine, * Nogaret (Lozëre) 14. VI. 
1756, + Pariz 30. VII. 1832, francuski kemičar i državnik, 
profesor kemije u Montpellieru (1781), poznati populari- 
zator nauke. Potaknuo je primjenu kemije u veleobrtu i 
poljodjelstvu i tako pridonio znatno razvoju mladog ke- 
mičkog veleobrta; uveo je metrički sistem u francuski 
veleobrt i trgovinu; u Grenellu je vodio fabrikaciju salitre 
(1793). Poslije državnog udara 1799 postao je ministar 
unutrašnjih poslova. Po povratku Napoleona s Elbe opet 
je u vladi. Od 1816 član francuske akademije. Н.І 

CHAPU, Henry-Michel-Antoine, * Le Mée (Seine-et- 
Marne) 29. IX. 1833, t Pariz 21. IV. 1891, francuski kipar 
i medaljer. U Parizu su mu bili učitelji J. Pradier i Duret. 
Od 1856 do 1861 boravi u Rimu, gdje je na nj znatno 
utjecala antika. Vrativši se u Pariz postigao je svoje prve 
uspjehe djelima Jeanne d'Arc a Domremy (Pariz, Luxem- 
bourg) i spomenikom Henry Regnaulta s glasovitim likom 
Jeunesse. Izveo je i nekoliko spomenika (Flaubertov u 
Rouenu s likom Vérité, Le Verrierov u Parizu) i brojna 
poprsja. Izvanredne su njegove medalje i plakete. Ch. pre- 
stavlja klasicistički idealizam svog učitelja Pradiera u 
ljupkost i nježnost. 

LIT.: O. Fidičre, Ch., sa vie et son oeuvre, Pariz 1894. A. Sch. 

CHAPULTEPEC, hridina na Z od grada Mexica, na 
kojoj je bio izgrađen ljetnikovac nekadašnjih aztečkih vla- 
dara, kasnije zamak španjolskoga podkralja i sada pred- 
sjednika mehičke republike. Na ovoj hridini širokoga vi- 
dika po Anahuačkoj planini stoji od 1920 državna krugo- 
valna postaja. N: Z: 

CHARCOT, 1. Jean Baptiste, * Neuilly sur Seine 17. 
VII. 1867, + na moru na širini Islanda 1936, francuski 
liječnik, oceanograf i istraživač, sin potonjega. Iza ozbiljnih 
nauka u medicini posvećuje se oceanografiji i putuje u 
dva maha (1903—05 i 1908—10) u Antarktik, gdje uz 
druge 1910 otkriva jedan otok južno od 70% juž. šir., koji 
naziva po ocu Charcotova zemlja. Istraživao je i sjeverni 
Atlantik. Osim djela, u kojima iznosi rezultate svojih 
istraživanja (na pr. Autour du pôl Sud, 2 sv., 1922), napisao 
je i studiju Christoph Colomb vu par un marin, 1928. 

2. Jean Martin, ж Pariz 29. XI. 1825, + Morvan 16. VIII. 
1893, francuski liječnik, otac prijašnjega; od 1872 profesor 
patološke anatomije na Sorbonni. G. 1882 sagradila je 
francuska vlada za njega u Salpétriéreu kliniku za živčane 
bolesti, na kojoj djelu- 
je do smrti. Osnivač je 
moderne živčane pato- 
logije. Od mnogih dje- 
la najglasovitije mu je 
Lecons sur les mala- 
dies du systéme ner- 
veux, faites à la Sal- 
pétriére (1873). . Sva 
djela (Oevres complé- 
tes) izdana su u 9 sv. 
1886—90. Po njemu je 
nazvano više patoloških 
simptoma, koje je on 
ispitao. 

CHARDIN, Jean Bap- 
tiste Simćon, * Pariz 
2. XI. 1699, + Pariz 6. 
XII. 1779, francuski sli- 
kar. Kao 70-godišnjak 
oslabljena vida često je 


i U poboljevao, a zagone- 
3 tna smrt mladog sina, 
SRI Dr i TL slikara Pierrea (1731 


do 1768), pogotovo ga 
je teško pogodila; unatoč svemu zadivio je baš tada 
javnost svojim pastelima. 

U potpuno stvarnoj obradbi i najmanjega i »najtreznijega« predmeta 
Ch. je ravan najboljim nizozemskim slikarima, ali ih nadmašuje sigur- 
nošću svoga otmjenog ukusa izbjegavajući gomilanje jakih boja. Nje- 
govu visinu u prikazivanju suvremenoga francuskog građanstva nije 
nitko dostigao; pogotovu nije nikome uspjelo tako vjerno i bez svake 
namještenosti i sentimentalnosti prikazati svagdašnjicu žene-kućanice 
i dražest njezine djece. Nikada nije slikao bez modela, a isti je 
jednostavni predmet prikazivao i po više puta. Kao kolorist pripada 
nesumnjivo najvećim majstorima svih vremena. Usprkos ljubavi prema 
pojedinostima ne gubi nikad smisao za sintezu i nastoji zahvatiti »du- 

Šua stvari. Pri tom se služi tehnikom promatranja iz udaljenosti: 
stavlja jedan do drugoga čiste tonove u malenim mrljama, koje slijeva 
s pomoću mnogih motiva međusobnog odražavanja u cjeloviti učinak, 
bogat i koloristički nježan; to mu daje prilike, da potpuno izrazi i 
uzduh i svijetlo. Time podsjeća na moderni pointillizam. 

Premda je bio dosta dalek specifičnom duhu rokokoa, pa se s više 
prava smatra kasnim izdankom snažnog i sočnog slikarstva baroka, 
Ch. je za vladavine Luja XV. bio uvažen slikar. 

S dolaskom Luja XVI. na prijestolje preoteli su mah klasicistički 
slikari, koji su Ch-ovu umjetnost slabo cijenili. 

Njegova su se glavna djela očuvala u više replika, a pariski Louvre 
ima barem po jedan njihov primjerak. To su: Kuhinjski stol, 1728; 
Mlada žena, koja zapečaćuje pismo (Potsdam, Neues Palais), 1733; 
Zdenac, Kuća od karata, 1734; Dobavljačica, Žena, koja bijeli repu 
(Minchen); Guvernanta (Beč, gal. Liechtenstein), 1739; Majmun slika, 
Marljiva majka, Molitva kod stola, 1740; Jutarnja toaleta (Stockholm), 
1741; Žena poslije bolesti (Beč, gal. Liechtenstein), 1747; Crtač (Stock- 
holm), 1753; Plodovi i vinska čaša, 1756 (slike bez naznake mjesta na- 
laze se u Louvreu). Nedatiranih »mrtvih priroda« ima u Angersu, Karls- 
ruheu i dr., a od pastela najvredniji su njegovi autoportreti iz 1771 i 
1775 kao i portret njegove druge žene 1775. 

LIT.: C. N. Cochin, Essai sur la vie de Ch., rédigé en 1788, Pariz 
1880; C. Normand, J. B. S. Ch., Pariz 1901; G. Schćfer, Ch., Pariz 
1904; A. Dayot, J. B. S. Ch., Pariz 1905; W. Pinder, »Das Museum«, 
11., 1907; O. Grautoff, J. B. S. Ch., »Kunst und Kiinstler«, 6., 1908; 
E. Pilon, Ch., Pariz 1909; H. E. A. Furst, Ch., London 1910. F.C. 

CHARDON, Louis, * Clermont 1595, + Pariz 1651, mi- 
stički pisac, francuski dominikanac. Osim različitih životo- 
pisa i prijevoda dijaloga sv. Katarine Sijenske te Pseudo- 
taulerove knjige Divinae institutiones napisao je nekoliko 
djela iz područja mistike, među kojima se ističe La croix 
de Jésus. Ovim djelom stekao je mjesto među klasicima 
mistike. Možemo ga ispoređivati sa sv. Ivanom od Križa. 

LIT.: H. Bremond, Histoire littéraire du sentiment religieux en France, 
Pariz 1928; Quétif-Echard, Scriptores O. P., sv. II. HB. 


CHARDONNET ili nitrocelulozna svila, nazvana po 
francuskom kemičaru Hilaireu de C., koji ju je prvi počeo 
tvorniéki proizvoditi 1891. Dobiva se iz otopine nitrocelu- 
loze u smjesi etera i alkohola (iz kolodija) Ovakva је 
umjetna svila vrlo lako zapaljiva, pa je treba ili deni- 
trirati ili impregnirati metalnim solima. Upotrebljava se još 
i danas, a dobro joj je svojstvo, što u mokrom stanju gubi 
znatno manje na čvrstoći nego druge umjetne svile. J. R-ić. 

CHARENTE, 1. rijeka u zapadnoj Francuskoj. Izvire na 
niskim padinama (319 m) Središnjeg masiva i poslije viju- 
gavog toka utječe u Atlantski ocean blizu luke Rochefort. 
Ch. je bogata vodom u donjem dijelu blagog pada, tako 
da je od 355 km toka 190 km plovno. 

2. Département u zapadnoj Francuskoj sa 5972 m? i 
309.279 stan. ili 52 na km? (1936). Zauzima zemljište, koje 
se postepeno spušta od / prema Z, a u tom se pravcu prelazi 
iz krajeva sastavljenih od paleozojskih u krajeve mezozoj- 
skih naslaga. Kraj je izložen vlažnim zapadnim vjetrovima 
te se odlikuje dosta blagom i vlažnom klimom. Poljodjel- 
stvo je glavna gospodarska grana. Pred kraj 19. st. loza je 
bila gotovo jedina kultura, i grožđe je većinom prerađivano 
za dobivanje alkoholnih i desertnih pića; središta ove pre- 
radbe bila su u gradovima Cognac, Jarnac i Segonzac. Po- 
slije propasti stare loze vinogradarstvo je obnovljeno na 
novoj podlozi, ali su se uz to razvile i druge poljodjel- 
ske grane i stočarstvo. Glavno mjesto Angouléme je uje- 
dno i gospodarsko središte, u kome se uz druge grane vele- 
obrta ističe izradba papira; Ruelle je poznat po izradbi 
topova. J. R-é. 

CHARENTE-INFERIEURE, département u zapadnoj 
Francuskoj, sjeverno od Gironde. Zahvata nisko zemljište 
s blagom atlantskom klimom. Poljodjelstvo je glavno za- 
nimanje, a loza glavna kulturna biljka. Na 7.232 km? živi 
419.021 ili 58 na km? (1936). U obalnim mjestima je razvi- 
jen ribolov (srđele) i umjetno gajenje kamenica, dok se 
ranije važne solane sve više napuštaju. La Rochelle je 
glavno gospodarsko i upravno središte, Saintes, Pons i 
Jonzac su tržišta vina i središta vinogradarskih krajeva, a 
Rochefort je važna ratna luka (arsenal). Veći broj pri- 


morskih mjesta su poznata kupališta. J.R-ć. 


CHARGE D'AFFAIRES — Diplomatsko zastupanje 
država. 

CHARKE DULCE je posebna vrsta sušenog mesa, koje 
se konzervira još i sad u južnoj Australiji i u južnoj Ame- 
rici (Uruguay). Meso se reže u tanke ploške, utare se na 
površinu nešto šećera, zatim se suši na suncu. E. M. 

CHARLEROI (prije Carolus rex, po Karlu IL, španjol- 
skom kralju), važan rudarski i veleobrtni grad na rijeci 
Sambre u južnoj Belgiji. Ch. leži u ardenskom rudarskom 
području, te su se u njemu razvile raznovrsne grane vele- 
obrta (izradba različnih vrsta metalne robe, staklo i dr.). 


CHARDIN — CHARLOTTE 


Plovna Sambre, kanal do Bruxellesa te veliki broj želje- 
zničkih pruga i cesta omogućavaju lak prijevoz velikih koli- 
čina ruda i gotovih izrađevina. Stariji gornji grad na lije- 
voj obali rijeke osnovan je 1666 i poslije je utvrđivan po 
nacrtima Vaubana; zbog svog važnog prometnog položaja 
imao je u mnogim ratovima velik značaj, i oko njega su 
se odigrale velike borbe. Pripadao je naizmjence Španjol- 
skoj, Austriji, Francuskoj i napokon Belgiji. Od građe- 
vinskih spomenika osim stare tvrđave ističe se nekoliko 
crkava, a od kulturnih ustanova Université du Travail, 
arheološki i geološki muzej. G. 1936 Ch. je imao 27.262 
stan. J. R-é. 

CHARLESTON, 1. grad i luka na obali Atlantskog oce- 
ana u saveznoj drZavi South Carolina, USA. On leZi na 
poluotočiću, između rijeka Ashley i Cooper. Ima dosta 
dobru luku, koja je 11 km udaljena od atlantske obale. 
S bogatim zaledem Ch. je povezan odliénim Zeljeznickim 
prugama — ovo ga je učinilo jednom od najvažnijih ame- 
riékih atlantskih luka. Preko Ch-a izvoze se pamuk, ugljen, 
drvo i raznovrsni poljodjelski proizvodi, a u samom mjestu 
razvio se živi, u prvom redu tkalački veleobrt. Ch. je po- 
znat kao jedno od najvažnijih američkih tržišta pamuka 
(pamučna burza); ima 62.265 stan. (1931), od toga 47% cr- 
naca. Grad je osnovan polovicom 17. st. Povijesni značaj 
stekao je u secesionističkim borbama 1861—65. Ovdje je 
bilo jedno od najjačih uporišta otpora južnih država, i 
poslije više teških borba i velikih žrtava osvojile su ga 
vojske sjevernih država 1865. 

2. Grad na plovnoj rijeci Kanawha u saveznoj državi 
West Virginia, USA. Važno rudarsko i veleobrtno sre- 
dište (metal, staklo, kemijski proizvodi i dr.). Osim plovne 
rijeke ima brojne željezničke i cestovne veze. G. 1930 imao 
je Ch. 60.408 stan. 

CHARLET, Nicolas-Toussaint, ж Pariz 20. XII. 1792, 
T Pariz 30. XII. 1845, francuski slikar i grafičar. Učitelj mu 
je bio A. J. Gros. Već prve njegove litografije, izišle 1820 
(Le Grenadier de Waterloo, Suite des costumes militaires i 
La vieille armée française) veličaju »legendu Napoleono- 
vu«, koja ispunja čitavo njegovo životno djelo. G. 1842 
izdaje veliki popularni album litografija Vie civile, politi- 
que et militaire du caporal Valentin. Posljednje su njegovo 
veće djelo ilustracije za Napoleonov Memorial de Sainte- 
Helene. Osim litografija, njih oko tisuću na broju, izveo 
je Ch. i niz sitnih uljenih slika, među kojima se ističe Epi- 
sode de la Retraite de Russie, izložena 1836 u pariskom Sa- 
lonu, o kojoj je Alfred de Musset napisao oduševljen pri- 
kaz, stavljajući je pored Poussinova Potopa i Gćricaultove 
Meduze. Ch. ne doseže kao litograf veličinu Raffeta i 
Daumiera, ali su njegovi listovi ipak važan dokumenat za 
francusku povijest u razdoblju od 1820 do 1840. 


LIT.: A. Dayot, Charlet et son oeuvre, Pariz 1893; E. Dehoroix, 
Charlet (Revue des Deux-Mondes), Pariz 1862. A. Sch. 


CHARLEVILLE, francuski grad u dćpartementu Arden- 
nes blizu belgijske granice, na rijeci Meuse gotovo spojen 
s gradom Mézières, na raskršću željeznica i na prokopu 
Meuse-Aisne, ima 22.557 stan. (1936). Gradu je ime po 
osnivaču Karlu de Gonzaga iz početka 17. st. Mnogo je 
trpio u svjetskom ratu (1914—18). Veleobrt je raznovrstan, 
a najvažnija je izradba sukna, oružja i različitih predmeta 
od kovine. N. Z. 

CHARLIERE, Jacques Alexandre César de, * Beaugency 
12. XI. 1746, t Pariz 7. III. 1823. Kao izvanredan fizičar 
izumio je balon s vodikom, koji se po njemu prozvao 
Charliére. SI. P-é. 

CHARLOTTE, grad u saveznoj drZavi North Carolina, 
USA. Važno prometno čvorište i središte živog veleobrta 
(preradba pamuka i duhana), koji najvećim dijelom po- 
kreće električna energija. U vezi s razvojem veleobrta Ch. 
je postao važno trgovačko i bankarsko središte. Među pro- 
svjetnim ustanovama treba istaći crnačko sveučilište. U 
vezi s velikim i brzim gospodarskim napredkom naglo se 
povećao i broj stanovnika: dok je 1900 grad imao samo 
18.091, ima 1930 već 82.675 stan. Osnovan је 1750. J. R-ć. 

CHARLOTTE, ime nekih kneginja i vladarica. 1. Ch. 
(1796—1817), jedinica engleskog princa-regenta Jurja IV. 
G. 1816 udala se za kasnijega belgijskoga kralja Leopolda 
L — 2. Ch. (* 1896), velika vojvotkinja Luxemburga (od 
1919), udata za princa Felixa od Bourbon-Parme. G. 1940 
napustila je Luxemburg pred njemačkom vojskom. — 3. 
Ch. (1840—1927), carica Mexica. Jedinica Leopolda I. bel- 
gijskog, udala se 1857 za nadvojvodu austrijskoga Maksimi- 
lijana i potaknula ga, da 1864 primi carsku krunu Mexica. 





CHARLOTTE — CHARTULARIA 





CHARTRES, Katedrala 
(La France, Géographie illustrée) 


Oboljevši duševno poslije tragične smrti svoga muža 1867 
Živjela je do smrti u Belgiji. — 4. Ch. Christina od Braun- 
schweig-Wolfenbüttela (1694—1715), udata 1711 za Alekseja, 
sina Petra Velikoga; iz toga je braka potekao car Petar II. 
Njezin je život na ruskom dvoru prikazao Merežkovskij u 
romanu »Petar i Aleksej« (1905). 

CHARLOTTENBURG, do 1920 samostalan grad, naj- 
većim dijelom na lijevoj obali Spree, nazvan po supruzi 
prvoga pruskog kralja Fridrika I. Ch. je sada zapadni dio 
Berlina, od koga ga dijeli Tiergarten. Glavna je ulica Kur- 
fürstendamm. Na sjeverozapadu je dvorac Ch., sagrađen 
1696, s perivojem i grobnicama Hohenzollerna. U Ch-u je 
više visokih škola (najpoznatija visoka tehnička škola), 
Znanstvenih i dobrotvornih zavoda i ustanova, a veoma je 
razvijen i veleobrt (elektrotehnički i kemijski, ljevaonice 
željeza i tvornice strojeva, proizvodnja oružja, stakla i 
porculana). Ovdje je raskršće mnogih željezničkih pruga, 

| veoma prometna riječna luka, krugovalna postaja sa zgra- 
dom od 140 m visine i automobilsko trkalište. N. Z. 

CHARPENTIER, 1. Gustave, Ж Dieuze 1860, franc. operni 
skladatelj. Glazbu je učio u Lilleu, poslije u Parizu (učenik 
Massenetov). G. 1887 stekao je kantatom Didon rimsku 
nagradu, pa je prigodom svoga boravka u Rimu svoje 
utiske prikazao glazbeno u Impressions d'Italie, suiti za 
Orkestar; to je ujedno i prvo priznato djelo majstorovo. 
Napisao je vise velikih oratorijskih djela, na pr. La vie du 
poéte za sola, zbor i orkestar (to je upravo simfonija- 
drama u 4 dijela prema vlastitom tekstu, koja nije za 
prikazivanje) i Impressions fausses za zbor i orkestar. Skla- 
dao je zbirku popjevaka (prema stihovima Baudelairea) 
pod naslovom Les fleurs du mal. Najpoznatiji je po svojoj 
popularnoj operi Louise (1900), u kojoj je prikazao lagodan 
Zivot, kojim Zive umjetnici u Parizu; prikaz je dan tra- 
fičnom realnošću. Ta je opera (Ch. ju je nazvao »roman 
musical.) po svom impresionističkom stilu (uz jak oslon 

na wagnerovsku koncepciju prokomponiranih prizora) bila 
u prvi čas prava senzacija. No taj stil nije mogao trajno 
- zadovoljiti sve zahtjeve prave operne pozornice, pa tako 
уеб u nastavku »Louise«, lirskoj operi u pet činova, Julien 
(1913), nije imao uspjeha. Ch. je osnovao i vodio pučki 
konzervatorij u Parizu. Louise je uspješno izvedena u Za- 
` grebu (prvi put u godištu 1918/19). 
т: O. See, Musiciens d'aujourd'hui, 1911. 
| 2. Marc Antoine, * Pariz 1634, + Pariz 24. II. 1704, fran- 
cuski skladatelj. Učio je u Carissimija u Rimu. Bio crkveni 

kapelnik u Parizu. Skladao mnogo crkvenih djela (mise, 
psalmi, Te Deum, Magnificat, moteti, 18 oratorija na 
način Carissimija, kantate s latinskim tekstom), ali je pi- 
sao i instrumentalne skladbe. Najveći je uspjeh postigao 
oratorijem Le reniement de St. Pierre kod izvedbe u Pa- 
rizu. Ch. je skladao i dvije opere: Acis et Galatće i 
Médée, koje pokazuju, da je bio ozbiljan takmac tada 
svemoćnoga Lullya, koji nije dopuštao izvedbe opera 
drugih skladatelja u Parizu, jer je imao kraljevski patent 
za prikazivanje samo svojih djela. 

LIT.: M. Brenet, Les musiciens de la S-te Chapelle, Pariz 1910. B. š. 

CHARRON, Pierre, * Pariz 1541, + Pariz 1603, francuski 
filozof. Isprva bijaše odvjetnik, a zatim se u okviru svog 
duhovnog zvanja istakao kao dvorski propovjednik kra- 
ljice Margarete. Ch. je predstavnik renesansnog skepti- 
cizma (v.). Sumnja u mogućnost naučne spoznaje držeći, 
da ni osjetila, a ni ograničene duševne sile čovjeka nedo- 
staju za iznalaženje istine. Prava se mudrost stoga sastoji 
u tome, da se čovjek, uvidjevši svoju spoznajnu nemoć, 
suzdrži od suđenja. Cudoredni život izvodi Ch. iz bistva 
ljudske prirode, ističući pod utjecajem stoika zahtjev, da 
se provodi život skladno s umnom prirodom ljudskom u 
razvijanju i usavršavanju ćudorednih elemenata. Tek razvi- 
jena ćudoredna svijest predstavlja podlogu, koja dovodi do 
pravoga vjerskog života. Vjera nije osnova, već zreli plod 
i posvećenje ćudorednosti. Po tim mislima Ch. je preteča 
Kantove etike. 

BIBL.: Trois vérités contre les athées, idolátres, juifs, Mohamétans 
hérétiques et schismatiques, Bordeaux 1593—95; Traité de la sagesse, 
Bordeaux 1601, Pariz 1821, 1836. 

LIT.: H. Liebscher, Ch. und sein Werk »De la sagesse«, Leipzig 
1890. M. P-s. 

CHARTA, naziv, često upotrebljavan u srednjem vijeku 
za isprave, kojima se podjeljuju naročita prava. Isprava 
mletačkog dužda Vitala Michiela o otoku Krku od 3. 
VIII. 1163 označuje se kao concessionis charta (Smičiklas, 
Diplomatički zbornik, IL, str. 95). Na glasu је Magna 
charta libertatum kralja Ivana od 15. VI. 1215, koja se 
često smatra temeljem sloboština u Engleskoj ili čak mo- 
derne ustavne države. Ali ova Magna charta sadržavaše 
samo neka osiguranja protiv kraljeve samovolje, dok je 
početna isprava staleške države u Engleskoj Sfatutum de 
tallagio non concedendo 1297, kojim je Eduard I. priznao 
parlamentu pravo u pitanjima poreza. 

LIT.: > pod Diplomatika i Isprava. J.N. 

CHARTER (engl.) je iznamljivanje cijelog broda ili 
dijelova broda, kad se radi o velikim količinama robe. 
Najam može biti za stanovitu prugu (voyage charter) ili 
za stanovito vrijeme (time charter). Isprava o takvu najmu 
zove se charter party, a sadržava imena obih stranaka, 
prugu, vrijeme, najamninu, sadržinu broda i točno vrijeme 
za krcanje i iskrcavanje robe. > Vozarski ugovor. D.K. 

CHARTERS TOWERS, grad u Australiji, 6.982 stan. 
(1933), osnovan 1872. Tu su najznatnija zlatna polja u 
Queenslandu i velike ljevaonice željeza. M. š. 

CHARTIER, Alain, * Bayeux oko 1385, + najkasnije 1433, 
francuski pisac i diplomat. Učitelj je prijestolonasljednika, 
kasnije Karla VIL, čiji će biti tajnik od 1422. Od 
1420 kanonik u Notre-Dame. Ostavio je zbirku ljubavnih 
pjesama La belle dame sans merci (1424). Ostala djela nose 
odraze nesreća, koje zadesiše Francusku njegova vremena. 
Svojim radom sokoli građane zovući ih, da se okupe pod 
žezlom zakonitog vladara (Quadrilogue invectif, 1422, Traité 
de PEspćrance, 1428). Na latinskom piše poslanicu pari- 
skom sveučilištu (1420) otmjenim stilom. U ostalim pje- 
smama (Lai de Plaisance, Lai de Paix, Bréviaire des Nobles) 
iznio je svoje osjećaje u mnogo življem obliku nego nje- 
govi pjesnički drugovi. 

LIT.: P. Champion, Histoire poétique du XVe s., Pariz 1923; A. 
Thomas, А. Chartier, chanoine de Paris, Romania XXXIII (1904). D. št. 

CHARTISM — Cartizm, 

CHARTRES, glavni grad u départementu Eure-et-Loire, 
88 km na JZ od Pariza, na raskršéu Zeljeznica, ima 27.027 
stan. (1936). Rano je postao središte biskupa. Gotička 
stolna crkva potječe iz 11. st. Grofovija Ch. spojena je 
s francuskom krunom 1286 i podignuta 1528 na vojvodinu, 
kasnije u vlasti Orleanaca. Veleobrt proizvodi strojeve i 
kožu, ali su važniji poljodjelski proizvodi. N. Z 

CHARTREUSE, La grande — Kartuzijanci. 

CHARTULARIA (Chartaria i Diplomataria), zbornici 
isprava, koji su se sastavljali u samostanima i biskupijama 
već prije 10. st., često po papinu nalogu. Svrha im bijaše, 
da se sačuvaju isprave i da njihovi primaoci u svako doba 

CHARTRES, Kipovi s juZnog portala katedrale 
(Orbis terrarum) 


mogu dokazati svoja prava. Za hrvatsku povijest i hrvat- 
ske isprave od osobitog su značenja zbornici samostana 
sv. Krševana i sv. Marije u Zadru, zbornik isprava neg- 
dašnje benediktinske opatije sv. Ivana Evanđelista u Ro- 


govu blizu Biograda na moru, kartular splitske crkve i t. d. 
LIT.: > pod Isprava i Diplomatika. J.N 


CHASLES, 1. Michel, * Epernon 1793, + Pariz 1880, fran- 
cuski matematičar. Od 1812 učenik politehničke škole u 
Parizu; 1841 postao je na prijedlog Aragoa profesor stro- 
jarstva i geodezije na politehničkoj školi, a 1846 bude za 
njega osnovana na Sorbonni stolica više geometrije, koju 
je držao više od 20 godina. Napisao je još i danas važno 
djelo za povijest geometrije Apercu historique sur P origine 
et le développement des méthodes en géométrie (Bruxelles 
1837, 2. izd. Pariz 1875), kojim je odmah stekao glas je- 
dnoga od prvih matematičara tadašnje Francuske. Još je 
napisao Traité de géométrie supérieure (Pariz 1832) i 
Traité des sections coniques (Pariz 1865). R.C. 

2. Philaréte, * Mainvilliers 8. X. 1798, T Mleci 18. 
VII. 1873, francuski književnik. U mladosti boravio je 
u Engleskoj, gdje se 7 godina bavio tiskarstvom. Po po- 
vratku u Francusku stupa u uredništvo Journal des Dćbats, 
1837 postaje čuvar Mazarinove knjižnice, a 1841 imenovan 
je profesorom stranih jezika i književnosti suvremene 
Evrope na Collége de France. Prijatelj je H. de Balzaca. 
Surađuje u Revue des Deux Mondes, R. Britannique, R. 
de Paris i t. d. Od 1847—77 objelodanio je niz knjiga po- 
vijesnih i književnih rasprava. Nakon smrti izašli su nje- 
govi Mémoires, 2 sv., 1876—78. Hrvatima se bavi u knjizi 
Scenes des Camps et des Bivouacs hongrois (1848—49), 
Pariz 1855 i 1879, romansiranom prikazu Jelačićeve vojne 
protiv Madžarske, u kojoj je povijesna istina pomiješana 
s pjesničkom fikcijom. 

LIT.: R. Maixner, La Campagne de Jelačić romancće par Philarčte 
Chasles (Annales de l'Institut Francais de Zagreb, 1940); E. Margarete 
Philipps, Ph. Ch. critique et historien de la litt. anglaise. R. M-r. 

CHASSELAS (plemenka) — Vinova loza. 

CHASSEPOT — Puška. 

CHASSERIAU, Théodore, * San Domingo 20. IX. 1819, 
T Pariz 8. X. 1856, francuski slikar i grafičar. Do 1834 radio 








CHARTULARIA — CHATEAUBRIAND 


je u Ingresovu atelieru. Nakon boravka u Alžiru, domeni 
francuskog romantičnog slikarstva, osvojila ga je Dela- 
croixova paleta, tako da je u kasnijem radu nastojao po- 
miriti klasičnu tradiciju Ingresova crteža s koloritom ro- 
mantike. Za ta je njegova nastojanja značajan portret 
Dvije sestre (1843, Louvre), dok je Tepidarium (1853, Lou- 
vre) u stilu Ingresova klasicizma. Slike arapskih i turskih 
jahača (Louvre) pune su romantičnog kolorizma. Naj- 
bolje, što je stvoreno u zidnom slikarstvu u prvoj polovini 
19. st, jesu fragmenti Ch-ovih monumentalnih fresaka u 
Cour des Comptes, izgorjelom za vrijeme Komune. Na- 
stale su 1844—48, a što je spašeno, nalazi se u Louvreu 
(La paix). Tim je freskama Ch. pripremio rad Puvis de 
сатана I u nekim је pariskim crkvama Ch. izradio 
reske. 


LIT.: A. Bouvenne, Th. Ch., souvenirs et indiscrétions, Pariz 1884; V. 
Chevillard, Th. Ch., Pariz 1854; H. Marcel, Ch., Pariz 1911. У. H-n. 


CHASSIGNIT —- &asinjit. 


CHATEAUBRIAND, Francois-René, vicomte de, * Saint- 
Malo 4. IX. 1768, + Pariz 4. VII. 1848, francuski književnik. 
Rodio se kao posljednji od desetero djece i proveo dje- 
tinjstvo uz namrgođena i naprasita oca i uz majku, »koja 
je umjela samo uzdisati«, osamljen i zapušten, predajući 
se maglovitim maštanjima i romantičnoj sjeti, a družeći 
se jedino sa svojom sestrom Lucilom. Nauke je polazio u 
koležima u Dolu, Rennesu i Dinanu, a zatim je stupio kao 
poručnik u navarsku pukovniju s posadom u Cambraiu 
(1788). U Parizu je bio predstavljen na dvoru, družio se 
s književnicima i objelodanio prve svoje stihove u Al- 
manach des Muses. Da se skloni pred revolucionarnim 
nasiljima, otišao je 1791 u Ameriku sa smionom osnovom, 
da otkrije prolaz na sjevero-zapad. Ostao je u Americi 
osam mjeseci i našao ondje okvir, krajolike i neke ele- 
mente prvih svojih romana: Atala (1801), René (1805) i 
Les Natchez (objelodanjeno tek 1826). Saznavši za kra- 
ljevo uhićenje vratio se u Francusku (1792), oženio se i 
malo zatim pridružio emigrantskoj vojsci. Bio je ranjen 
kod Thionvillea, zatim se sklonio u Bruxelles, onda u 
Jersey i konačno u London (1793—1800), gdje se teško 
probijao, ali je obogatio znanje i objelodanio prvu svoju 
knjigu Essai sur les révolutions (1797), koja je prožeta 
duhom 18. st., bezvjerska, sustavna i deklamatorska. G. 
1800 vratio se u Francusku. Majčina smrt probudila je u 
njemu vjerski osjećaj, pa je već 1799 stvorio nacrt za 
apologiju kršćanske vjere, osnovanu na osjećajnim i estet- 
skim razlozima, koju je objelodanio 1802 pod naslovom 
Génie du Christianisme, u času kada je Bonaparte potpisao 
konkordat. Ta je knjiga rječito odobravala političke mjere 
prvog konzula, pokazujući ujedno neslućene izvore ganuća 
i pjesništva. Ch. bude tada imenovan tajnikom poklisar- 
stva u Rimu, zatim opunomoćenim poslanikom u Valaisu 
(1804), ali je dao ostavku nakon smaknuća vojvode od 
Enghiena. G. 1806 ode na putovanje, da posjeti krajeve, 
u koje je htio smjestiti radnju svoga kršćanskog epa u 
prozi Les Martyrs (iza- 
šlo 1809), Grčku, Ca- 
rigrad i Jeruzalem, te 
se vratio preko Tunisa 
i Španjolske. Opisao je 
taj put u Itinéraire de 
Paris à Jérusalem, gdje 
ponosno govori o sebi 
medu velikim povije- 
snim uspomenama, ali 
gdje ima i divnih slika 
prirode. Nadalje je do- 
nio s tog puta Les 
aventures du dernier 
des Abencérages, ali je 
objelodanjenje djela 
zaustavila Napoleonc- 
va cenzura, pa je ti- 
skano 1826. Iz svog 
utočišta u  Aulnoy- 
sous-Bois poveo je do- 
sta Zivu oporbu protiv 
Napoleona, koja mu je 
pribavila neugodnosti, 
kao na pr. zabranu da 
održi govor prigodom 
primitka u Francusku 

akademiju (1811). G. 1814 objelodanio je pamflet De Buo- 
naparte et des Bourbons, kojim je namjeravao pripraviti 
obnovu zakonite monarhije. Nakon Waterlooa imenovan 
je francuskim pairom, te se posvetio novinarstvu (Le Con- 
servateur, Les Débats). G. 1820 imenovan je poklisarom u 
Berlinu i malo zatim u Londonu (1821). Zastupao je Fran- 
cusku na kongresu u Veroni (1822), a 1823 postao je mi- 
nistrom vanjskih poslova. No pošto mu je uspjelo izazvati 
rat u Španjolskoj, oduze mu 1824 Villčle bezobzirno lisnicu. 
Tada se vratio novinarstvu, te je pobijao pretjerane roja- 
liste sve do Villčleova pada, kada je bio imenovan pokli- 
sarom u Rimu. Srpanjska revolucija 1830, koja je srušila 
Karla X., bila je uzrokom njegovoj ostavci. Od sada je 
Ch. živio van političkog života, u ponešto ukočenoj pozi 
vjernosti prema svrgnutoj dinastiji. Usprkos slavi i što- 
vanju, kojim je bio okružen, kao i uza svu odanost prija- 
telja, njegova je starost bila rastužena razočaranjima i 
materijalnim poteškoćama, koje su ga prisilile, da »podigne 
zajam na svoj grob«, t. j. da proda svoje Uspomene, uz 
uvjet, da izađu tek poslije njegove smrti (Mémoires d'outre- 
tombe, 1849—50). 

Premda je danas već znatan dio njegovih djela zastario 
(na pr. Les Martyrs), te se osjeća i mnoga njihova slabost 
na pr. apologetska i dijalektička vrijednost djela Gćnie du 

hristianisme), njegovo mjesto ipak ostaje prvorazredno. 
On je obnovio i razradio sve velike teme, od kojih će 
živjeti romantizam: sjetu, osamljenost, zaziranje od života, 
suosjećanje s prirodom, vjersko ganuće, draž eksotike, 
smisao za prošlost i za razliku vjekova i t. d. Stvorio je 
najizrazitije romantičke tipove, kao na pr. čistu djevicu, 
koja se bori protiv svoje ljubavi i od toga umire (Atala), 
i mladog junaka, lijepa i kobna, ponosna i osamljena, 
mučena svim olujama strasti (Renć) i t. d. Sve je to 
iskitio blistavim stilom, koji je raskošan, sjajan, šaren, 
zvonak, čas rječit, čas uzrujan, uzvišen i priprost, sjetan 
i duhovit. 

BIBL.: Oeuvres complètes, 12 sv., Pariz 1859—61 s uvodom Sainte- 
Beuvea; Correspondence générale, objelodanio Louis Thomas, 5 sv., 
Pariz 1912—24; Chateaubriand et Hyde de Neuville... Correspondence... 
izdala Marie-Jeane Durry, Pariz 1929; En marge des Mémoires d'outre- 
tombe, fragments inédits, izdala M. J. Durry, Pariz 1934. Postoji neko- 
liko kritičkih izdanja: René, od A. Weila 1935; Les Natchez, od G. 
Chinarda 1932; Les aventures du dernier des  Abencérages, od Р. 
Hazarda i M. J. Durryja, Pariz 1926. Za Mémoires d'outre-tombe 
treba uzeti izdanje, koje je priredio E. Biré, 6 sv., Pariz 1898—1901. 

PRIJEVODI: Najstariji hrv. prijevod je Atala, Povijest... ponašio 
VI. Vežić (Neven 1856). Isti je preveo Zgode posljednjega Abanseraža 
(Vienac П.). Prevedeni su nadalje neki ulomci u različnim časopisima. 

LIT.: Rasprave o Ch. vrlo su brojne. Spominjemo: Sainte-Beuve, 
Ch. et son groupe littéraire sous l'Empire, 1861, drugo prošir. izd. 1878; 
J. Lemaître, Ch., Pariz 1912; P. Moreau, La conversion de Ch., 1933; 
A. Cassagne, La vie politique de Ch., 1911; E. Beau de Loménie, La 
carriére politique de Ch. de 1814—1830, Pariz 1929; M. J. Durry, La 
viellesse de Ch., 2 sv., 1933; V. Giraud, Le christianisme de Ch., 2 sv., 
1925—28; M. Souriau, Les idées morales de Ch., 1909; A. Dollinger, Les 
études historiques de Ch., 1932; B. Briod, L'homerisme de Ch., 1928; 
A. Poirier, Les idées artistiques de Ch., 1930; G. Chinard, L'exotisme 
américain dans l'oeuvre de Ch., 1918. J. D-e. 

CHATEAURENAULT (CHATEAURENAUT) Fran- 
cois-Louis Rousselet, Ж 1637, + 1716, francuski viceadmiral, 
jedan od osnivača francuske moći na moru i u kolonija- 
ma. Sudjeluje u početku svoje karijere u operacijama na 
obalama Afrike, a poslije u ratovima i borbama s Holan- 
danima i Englezima (Bćveziers i Lagos). Ch. je pratio Ja- 
kova IL, kada je prelazio u Škotsku, kojom je prilikom 
potukao engleskog admirala Herberta 1689. ATP; 

CHATEAUROUX, glavni grad départementa Indre, 
usred Francuske, u plodnoj dolini rijeke Indre, koja ga 
dijeli od predgrađa Déolsa, na željezničkoj pruzi Bor- 
deaux—Orlćans, ima 28.578 stan. (1936). Grad se razvio oko 
brežuljka, na kojemu je zamak iz 10. st. Ch. bijaše od 
vremena Luja XIII. vojvodina, koju je Luj XV. darovao 
svojoj ljubovci Mariji Ani de Mailly. Veleobrt izrađuje 
sukno i prerađuje duhan, a trgovina promeće poljodjelske 
proizvode, pivo i kože. N.Z. 

CHATHAM, 1. grad i ratna luka u grofoviji Kent neda- 
leko od Londona, na desnoj obali plovne rijeke Medway, 
ima 42.996 stan. (1931). — 2. Grad u Kanadi, nedaleko jezera 
St. Clair u pokrajini Ontario, trgovačko naselje na raskršću 
željeznica, ima 14.569 stan. (1931). 

CHATHAM — Pitt William. 

CHATHAMSKO OTOČJE, prije zvano Broughtonovo, 
po obretniku od 1791, i. od Novog Zelanda, kojemu pri- 
pada politički, složeno od mnogo otočića vulkanskoga sa- 
stava, među kojima je najveći otok Chatham ili Warekauri 


* 


(937 km?), djelomice naseljeno malim brojem pastira ovaca. 
Ovdje je najjužnija granica palme. N. Z. 
CHATILLON, Auguste de, * Pariz 1813, + Pariz 1881, 
irancuski slikar, kipar i pjesnik. Poznati su njegovi portreti 
Victor Hugoa i Th. Gautiera. U Americi (1844—1856) izra- 
dio je sliku na platnu 40 m? Bitka kod Resaca de Palma, 
sada u Bijeloj kući. Po povratku u Francusku izdao neko- 
liko knjiga pjesama (najpoznatija A la Grand' Pinte, 1860) 
i proze. РС 
CHATTANOOGA, grad u saveznoj drZavi Tennessee 
(USA), na rijeci Tennessee River, vaZno veleobrtno (me- 
talurgija i tekstil) i trgovačko središte. Osim plovne rijeke 
Ch-u spaja s drugim mjestima velik broj željezničkih pruga 
i putova. Među prosvjetnim ustanovama ističe se sveuči- 
lište. Ch. je tek u novije doba naglo napredovao: g. 1870 
imao je samo 6.093 stan., 1900 g. 44.604 stan., 1930 
imao već 119.700 stan., od kojih trećinu crnaca. U ame- 
ričkoj prošlosti mjesto je poznato po velikoj bitki, u kojoj 
su federalne čete 23.—25. studenoga 1863 izvojevale veliku 
pobjedu. J. R-é. 


CHATTERTON, Thomas, * Bristol 20. XI. 1752, + Lon- 
don 24. VIII. 1770, engleski pjesnik. G. 1760—67 polazi u 
školu u Colstonu, ali slabo napreduje. Pohlepno čita pje- 
snike iz 15. st. Chattertonovi su tijekom dvaju vjekova bili 
crkvenjaci u crkvi St. Mary Redcliffe, oko koje se i Thomas 
u djetinjstvu najradije bavio prevrćući po starim listinama 
i diveći se drevnim gotskim spomenicima. Već 1764 javlja 
se satirom na jednog od crkvenih nadstojnika, koji je dao 
odstraniti stari umjetnički križ iz crkvenog groblja. U 12. 
godini napisao je svoju prvu književnu mistifikaciju, dija- 
log Elinoure and Juga, i predstavio ga kao djelo pjesnika 
iz 15. st. Zatim je izmislio ličnost nepoznatog redovnika i 
pjesnika Thomasa Rowleya iz 15. st. i oko njega stvorio 
čitavu legendu krivotvoreći drame i druge književne sa- 
stavke, dok nije uvjerio suvremenike, da je otkrio zbirku 
rukopisa T. Rowleya. Ch. ide dalje te krivotvori povelje 
dokazujući plemstvo nekih bristolskih građana. Ljeti 1767 
postaje pripravnik kod odvjetnika Lamberta. Sad je počeo 
objavljivati tobožnje stare rukopise, a zapravo svoje ori- 
ginalne sastavke velike pjesničke vrijednosti. Među njima 
se ističu balada The Bristowe Tragedie, dramska pjesma 
Aella, dramski ulomak The Tragedie of Goddwyn i manji 
sastavci kao što su The Tournament, The Battle of Has- 
tings i The Parliament of Sprites. Svoje rukopise šalje lon- 
donskim izdavačima, ali bez uspjeha. Književniku Horaceu 
Walpolu šalje mistifikaciju tobožnjeg starog rukopisa o 
početcima engleskog slikarstva (The Ryse of Peyncteyne 
yn Englande, wroten by T. Rowley, 1469). U isto vrijeme 
Ch. počinje pisati političke članke u stilu Juniusovih pi- 
sama za različne londonske časopise. Sredinom travnja 1770 
piše svoju »Oporuku« (Last Will and Testament), čudno- 
vatu satiričku smjesu šale i zbilje, u kojoj izriče namjeru, 
da učini kraj životu. Koncem istog mjeseca doseli se u 
London, gdje piše političke članke, ekloge, lirske pjesme, 
satire u stihu i prozi. Njegova »opera« The Revenge da- 
vala se snekim uspjehom na pozornici. Tada je stekao pri- 
znanje političara Wilkesa i londonskog načelnika Beck- 
forda, koji je umro u času, kad bi mu bio mogao najviše 
pomoći i spriječiti njegovu smrt. Izdavači su slabo plaćali 
ili odbijali njegove rukopise. Mladi je Ch. počeo gubiti 
nade. Već nakon drugog mjeseca boravka u Londonu pri- 
jeti mu glad i bijeda. Kad je i posljednji pokušaj, da dobije 
mjesto vidara na nekom brodu, propao, uništio je sve 
svoje spise i otrovao se arsenskom kiselinom u svojoj 
tavanskoj sobi. Bilo mu je 17 godina i 9 mjeseci. 

Ch-ova je smrt prošla nezapažena, jer su ga i oni, koji su cijenili 
njegove pjesme, smatrali jednostavnim prepisivačem i izdavačem starih 
rukopisa. Danas su njegovi najbolji sastavci, bez ikakvih koncesija 
njegovoj nezreloj dobi, vrlo cijenjeni. Među njegovim lirskim рје- 
smama ističu se osobito The Song of Aella i Excelente Balade of Cha- 


ritie, dok oda slobodi iz dramskog ulomka The Tragedie of Goddwyn 
ide u red najboljih pjesama te vrste u engleskoj književnosti. 


Ch. je snažno utjecao na engleske romantike, i s pravom ga nazivaju 
»ocem nove romantičke škole«. Njegovu su tragičnu smrt komemorirali 
u svojim djelima P. B. Shelley (Adonais), W. Wordsworth (Resolution 
and Independence), S. T. Coleridge (A Monody on the Death of Ch.)i 
D. G. Rossetti (Five English Poets), dok je J. Keats njegovoj uspo- 
meni posvetio spjev Endymion. U Francuskoj je A. de Vigny napisao 
dramu Chatterton (1834), koja, izuzevši okolnosti tragične smrti, nema 
mnogo veze sa stvarnim činjenicama Ch-ova života. 


BIBL.: T. Tyrwhitt, Poems supposed to have been written at Bristol 
by Thomas Rowley and others, in the Fifteenth Century, 1777 (Tyr- 
whitt nije vjerovao u autentičnost pjesama); J. Milles u izdanju iz 
1782 brani autentičnost pjesama; A. Kippis u Biographia Britannica 

(sv. IV., 1789), koja sadrZava Ch-ov Zivotopis od G. Gregoryja, daje 
historijat polemike, koja se razvila oko autentiénosti Ch-ovih pjesama; 
R. Southey i J. Cottle, The Work of T. Ch., 1803; The Poetical 
Works of T. Ch. (Aldine Edition of British Poets, 1871; u predgovoru 
je prof. W. W. Skeat, na temelju analize Ch-ova jezika i stila, defini- 
tivno dokazao, da su pjesme mistifikacija); Roberts, Poetical Works of 
T. Ch., 1906; Hare, The Rowley Poems, 1911. 

LIT.: D. Wilson, Ch., a Biographical Study, 1869; H. B. Forman, T. 
Ch. and his latest editor, 1874; D. Masson, Ch., a Biography, 1899; H. 
Richter, T. Ch. (Wiener Beitrage zur engl. Philologie, 1900); C. E. 
Russel, Ch., 1909; J. H. Ingram, The True Ch., 1910; E. Clarke, New 
Lights on Ch., 1916. J. T-a. 

CHATZPECK, Jakob, pisac i iluminator iz početka 15. st. 
Zupnik u Kranju. Koloman de Manswerd pozvao ga je, da 
napiše Moralia beati Gregorii papae. On je taj spis dovršio 
u kolovozu 1410 u Kranju, a Zupnik ga je 1412 poklonio 
mjesnoj Župnoj crkvi. Rukopis je ukrašen inicijalima u 
bojama i zlatu te ukrasima na rubu. Slog se uglavnom slaže 
sa slogom u ono doba veoma uplivne iluminatorske struje 
koja je zavladala na dvoru češkoga kralja Venceslava. 

LIT.: Komatar, Kranjski mestni arhiv, u Jahresb. d. Gymn. in Krain- 
burg 1912/13; Zgodovinski Zbornik, 131. 

CHAUCER, Geoffrey, * London 1340?, + London 25. X. 
1400, engleski pjesnik, sin trgovca vinom. G. 1357 spominje 
se kao paž Elizabete de Burgh, 
žene Lionela, trećeg sina kra- 
lja Edwarda III. G. 1359 ratuje 
u Francuskoj, pada u ropstvo, 
ali je uskoro otkupljen. Nakon 
povratka u Englesku uči pravo. 
G. 1367 već je na dvoru Edwar- 
da III. U isto vrijeme uzima za 
ženu Philippu Payne Roet, koja 
je također kraljičina »domi- 
cella«. Kad je 1368 umro Lio- 
nel, Ch. je prešao u službu 
Ivana od Gaunta, vojvode od 
Lancastera i četvrtog kraljeva 
sina, koji je bio Wycliffeov 
pokrovitelj i važna ličnost u 
političkoj povijesti Engleske. 
Kad je Ivan od Gaunta ostao 
udovac, uzeo je 1396 za ženu 
Katarinu, sestru Ch-ove žene 
Philippe. Međutim Ch. za- 
uzima različne položaje na dvoru, a 1368 postaje kraljev 
štitonoša. U prosincu 1372 Ch. putuje u Genovu, gdje pre- 
govara o trgovanju s genoveškom republikom. U Italiji 
ostaje gotovo godinu dana, posjećuje Firencu, Pisu, a vje- 
rojatno i Padovu. Neki misle, da se tada upoznao s Pe- 
trarcom i s Boccacciom, no na svaki način boravak u 
Italiji bio je presudan za njegov književni rad. Kad se 
vratio u Englesku, Ch. počinje živjeti udobnim životom. 
Imenovan je nadzornikom carina u londonskoj luci. G. 
1377 putuje u tajnom poslanstvu u Flandriju, a nešto ka- 
snije odlazi u diplomatskoj misiji u Pariz i u Montreuil, 
gdje su se vodili diplomatski pregovori o miru između 
Engleske i Francuske. Čini se, da je Ch. 1378 opet putovao 
u Francusku zbog namjeravane ženidbe između kralja 
Rikarda i kćeri francuskoga kralja. Koncem svibnja iste 
godine odlazi na svoje posljednje diplomatsko putovanje 
u Lombardiju, gdje pregovara o ratnoj pomoći engle- 
skom kralju s milanskim vojvodom Bernabom Viscontijem, 
kojega kasnije spominje u Canterburyskim pričama. G. 
1385 Ch. postaje sudac za grofoviju Kent. Iste se godine 
nastanio u Greenwichu, gdje je ostao sve do kraja 1399. 
G. 1386 nalazimo ga u parlamentu kao jednog od dva za- 
stupnika (knights) za grofoviju Kent. G. 1387 umire mu 
žena, a 1388 Ch. vjerojatno ide na hodočašće u Canterbury. 
U isto vrijeme piše većinu Canterburyskih priča. G. 1389 
postaje nadzornik za gradnju palača u Westminsteru i za 
popravak kapele u Windsoru, imenovan je nadglednikom 
nasipa Temze i dobiva slične sinekure. Ali sad ga je na- 
jednom iznevjerila sreća, i posljednje godine života provodi 
u bijedi, tako da je 1398 morao tražiti zakonsku zaštitu od 
vjerovnika. Kad je 1399 stupio na prijestolje kralj Henrik 
IV., Ch. mu je uputio tužbalicu o svom siromaštvu pod 
naslovom Compleynt to his Purs, a kralj mu je na to 
potvrdio sve njegove stare povlastice i povisio godišnju 
potporu. Pod konac 1399 Ch. je uzeo u najam kuću u 
Westminsteru, gdje je i umro. Pokopan je u Westminster- 
skoj opatiji. Njegov grob u kapeli sv. Benedikta postao je 
središte onog »kuta pjesnika«, gdje su se poslije stoljećima 

pokapali zaslužni engleski književnici. 
podignut spomenik. 

Ch-ov rad može se podijeliti na tri razdoblja: francusko, talijansko i 
englesko. U prvo razdoblje (1359—72) idu Ch-ova najranija pjesnička 
djela, koja su sva prijevodi iz francuskoga ili su pisana prema 
francuskim uzorima. Ovamo ide osobito The Romaunt of the Rose, pri- 
jevod francuskog djela Le Roman de la Rose, koje je oko 1237 napisao 
Guillaume de Lorris (4.000 stihova), a četrdeset godina kasnije nastavio 
Jean de Meung (16.000 stihova). Od engleskog prijevoda sačuvala su se 
tri ulomka s ukupno 7.698 stihova, od kojih je samo Prvi ulomak 
sigurno Ch-ov. Izgubljeno je Ch-ovo djelo iz ovog doba The Book of 
the Lyon, koje je očito bilo prijevod djela Le Dit du Lion, koje je 
francuski spjevao Guillaume Machault. Kad je u rujnu 1369 umrla od 
kuge u svojoj 29. godini vojvotkinja Blanche od Lancastera, prva žena 
Ivana od Gaunta, Ch. je na njezinu uspomenu napisao The Book of 
the Duchesse ili The Deth of Blaunche. To je prvo autentično Ch-ovo 
djelo. U njemu se pjesnik u pojedinostima povodi za Machaultom i 
Froissartom te slijedi suvremene francuske književne konvencije, ali 
već pokazuje veliku vještinu u prilagođivanju posudenoga gradiva. I ovo 
je djelo kao i The Romaunt of the Rose pisano u osmeračkim distisima 
sa srokom. Ovamo padaju і dva manja djela: An A.B.C., »carmen 
secundum ordinem literarum Alphabeti« u čast Blažene Djevice, gdje 
svaka strofa od 8 stihova, koji se sriču ababbcbc, počinje s uzastopnim 
slovom alfabeta, i The Compleynte unto Pite, u kojoj se pjesnik tuži 
na okrutnost ljubavi u metru »rime royal«, gdje se kitice sastoje iz 7 
jampskih pentametara sa srokovima ababbcc. Sve te metričke oblike 
Ch. je preuzeo od francuskih pjesnika, u prvom redu od Guillaume de 
Machaulta. 

U drugom razdoblju svoga rada (1372—86) Ch. stoji pod talijanskiin 
utjecajem, osobito pod utjecajem Dantea i Boccaccia. Ne upotrebljava 
više francuski osmerački distih (couplet), nego »rime royale« i desete- 
rački distih sa srokom (heroic couplet). U ovo razdoblje padaju veliki 
spjev Troilus and Criseyde, neke Canterburyske price, zatim The 
Hous of Fame, The Parlement of Foules i The Legend of Good Wo- 
men. U tim djelima Ch. pokazuje, da je u pogledu arhitektonike i 
fabule mnogo naučio od talijanskih književnika Boccaccia i Dantea, 
a poznavao je i neke Petrarkine sonete. U vrlo uspjelom spjevu 
Troilus and Criseyde (8.200 stihova u metru »rime royal«) Ch. obra- 
duje sredovječnu »trojansku legendu«; u njem slijedi u stopu Boccac- 
ciovo djelo Filostrato. Osobe, koje su kod Boccaccia blijede i kon- 
vencionalne, postale su u rukama Ch-a žive i uvjerljive. Boccacciovo 
djelo »Teseide« pružilo je Ch-u građu za pjesničku pripovijest Pala- 
mon and Arcyte, koja je kao »Vitezova priča« (The Knights Tale) 
došla na prvo mjesto među Canterburyskim pričama. I ovdje se oči- 
tuje Ch-ova vještina u preobražavanju Boccacciove fabule i karaktera. 
Boccaccio i drugi talijanski književnici utjecali su i na još neke 
Canterburyske priče, premda one od velike česti padaju u treće 
Ch-ovo razdoblje. Tako se, na primjer, Redovnikova priča (The Monk's 
Tale) sastoji iz niza »tragedija« osoba, koje su s visoka položaja pale 
u bijedu, a sastavljena je po ugledu na Boccacciovo latinsko djelo De 
casibus virorum illustrium, dok su pojedini primjeri uzeti iz više 
pisaca (»De Hugelino, Comite de Pize«, na pr., iz Danteova »Pakla«). 
Za dirljivu priču oksfordskog đaka (The Clerkes Tale) o strpljivoj 
Grizeldi sam Ch, tvrdi, da ju je uzeo iz Petrarkina latinskog prije- 
voda Воссассіоуе novele (Decameron X, 10). Premda роѕјейпікоуа 
priča (The Frankeleyne Tale) podsjeća na Boccaccia (Filocopo, V; De- 
cameron, X, 5), kao što je i nadzornikova nepristojna priča (The 
Reves Tale) nalik na jedan francuski fabliau i na jednu Boccacciovu 
novelu (Decameron, X, 6), nije vjerojatno, da je tu Boccaccio poslužio 
Ch-u kao neposredan uzor. Ch. je crpao i iz popularnih latinskih djela 
onoga vremena. Jacobus a Voragine (Legenda aurea) pružio mu je 
predmet za Zivot sv. Cecilije (Lyf of Seynt Cecyle), koji je kasnije 
ušao u Canterburysku zbirku kao priča druge dumne (The Seconde 
Nonnes Tale), dok je priču o Konstanci, kćeri kršćanskoga kralja, 
koja se udaje za turskog sultana s namjerom, da ga obrati (The Tale 
of the Man of Lawe), Ch. na$ao u anglo-normanskoj kronici Nikole 
Triveta. Ovom razdoblju pripadaju i dvije pjesme, koje je Ch. spjevao 
u slavu zaruka i vjenčanja Rikarda II. s Anom Češkom. To su The 
Hous of Fame i The Parlement of Foules. Prva je nedovršena pjesma 
u osmeračkim distisima, za koju je Ch. uzeo zamisao iz Froissartova 
djela Le Temple d'Honneur. Druga pjesma s mnogo svježine i humora 
opisuje, u metru »rime royal«, zborovanje ptica na dan sv. Valentina, 
kad se sklapaju ptičji brakovi. U posljednjem djelu iz ovog razdoblja, 
lhe Legend of Good Women, Ch. se vratio k latinskim uzorima, u 
prvom redu k Ovidiju (Heroide). Djelo je ispjevano u deseteračkim 
distisima, Iz istog vremena potječe Ch-ovo najbolje djelo u prozi, pri- 
jevod Boetijeva djela De Consolatione Philosophiae, koje ga je na- 
dahnulo, da napiše nekoliko kraćih sastavaka u stihu (The Former Age, 
Fortune, Truth, Gentilesse i Lak of Stidfastnesse). 


Glavno Ch-ovo djelo i jedino, koje pada u doba njegove 
zrelosti, u englesko razdoblje (1386—1400), to su njegove 
Canterburyske priče (The Canterbury Tales). U ovom tre- 
ćem razdoblju Ch., istina, još uvijek posuđuje tu itamo ро 
koju fabulu, ali on sada nenatkriljivim umijećem toj građi 
udiše život i udara svoj osobni pečat. Priče su od velike 
česti spjevane u deseteračkim distisima sa srokom. Najzani- 
mljiviji je prolog, koji pruža živahnu sliku suvremenog Zi- 
vota Engleske. Dvadeset i devet hodočasnika sakupljeno je 
u gostionici Tabard u londonskom predgrađu Southwark i 
spremaju se da pješače u Canterbury i da se tamo poklone 
grobu Tome Becketa. Svi su slojevi društva zastupani, a 
od svakog pojedinca Ch. je ostavio značajnu sliku. Za 
mnoge od tih majstorskih portreta dokazano je, da su sli- 
kani iz života. Nakon večere gostioničar predlaže, da svaki 
hodočasnik priča po jednu priču na putu u Canterbury, a 
jednu na povratku. Najbolji pripovjedač dobit će na po- 


Tu mu je 1555 

vratku besplatnu večeru. I tako se počinju redati priče, 
koje su po sadržaju i jeziku usklađene s društvenim po- 
ložajem pripovjedača. Sam je okvir priča majstorski izra- 
đen, jer osim glavnog prologa svaka priča ima svoj kraći 
prolog. Djelo nije završeno; ima 24 priče, od kojih četiri 
nisu potpune. Čovječnost, snaga i draž, kojima je zaodio 
svoje priče, stavljaju Ch-a u red najvećih narativnih pje- 
snika svijeta i približuju čitatelju Englesku njegovih dana 
dajući joj boju i toplinu života. 

Ch-a često nazivlju ocem engleskog pjesništva. On je doista prvi od 
starih srednjoengleskih pjesnika, koji se može čitati bez osobite filološke 
spreme. Premda su tvrdnje o njegovim zaslugama za stvaranje modernog 
jezika često pretjerane, on je ipak zaslužan, što je londonskom govoru 
dao dostojanstvo književnog jezika i tako odvratio druge engleske pje- 
snike od pisanja na francuskom i latinskom jeziku. Ch-a su već njegovi 
suvremenici po zasluzi cijenili. Poznat je o njemu laskavi sud njegova 
prijatelja i suvremenika, pjesnika Johna Gowera. Najveći tadašnji fran- 
сиѕкі pjesnik Eustache Deschamps zove ga »grant translateur« і u 
njegovu slavu piše jednu baladu. I kasnije, u doba humanizma, nje- 
gova je slava prelazila granice Engleske. Sredinom 16. st. Lilio Gre- 
gorio Giraldi (Lilius Giraldus), jedan od prvih talijanskih humanista, 
u svom pregledu evropske književnosti daje Ch-u prvo mjesto među 
engleskim književnicima. Uz Shakespearea i Miltona, Ch. danas za- 
uzima mjesto kao treći u vrhovnom pjesničkom  trojstvu engleskog 
Parnasa. 

BIBL.: W. W. Skeat, Complete Works оў G. Ch., 6 sv., Oxford 
1896; A. W. Pollard, The Works of G. Ch. (Globe Edition), 1903; 
E. P. Hammond, Chaucer, a Bibliographical Manual, 1909. 

LIT.: A. W. Pollard, A Primer of Ch., 1893; R. K. Root, The 
Poetry of Ch., 1906 i 1922; E. Legouis, Chaucer, 1910; G. L. Kittredge, 
Ch. and his Poetry, 1915; J. M. Manly, Some new light on Ch., 1926; 
C. Spurgeon, Five Hundred Years of Chaucer criticism and allusion, 
1918—1922. J. T-a. 


CHAULMOOGRA-ULJE ili Oleum Супосагӣіае do- 
biva se iz sjemena biljke Hydnocarpus Kurzii iz Burme. 
Indijsko chaulmoogra-sjeme potječe od biljke Gynocardia 
odorata. Ulje je lijek protiv trahoma i gube (lepre), te sa- 
država gliceride palmitinske, arahinske і  ginokardijske 
(chaulmoogra) kiseline, albuminoide ifitosterin. A.B.iZ.P. 

CHAUMETTE, Pierre, * Nevers 1763, + Pariz 1794, 
francuski pisac. Napisao je par rasprava o književnosti 
(Traité de poésie épique, Traité de rhétorique) i nekoliko 
drama, ali je mnogo poznatiji kao prekaljeni revolucio- 
narac: surađuje u listu »Révolutions de Paris« i član je ko- 
mune. Dao je zatvoriti sve pariske crkve i jedan je od 
Bub osnivača kulta Razuma. Nepoželjan Robespierreu, 
iva gijotiniran. Spise mu je izdao F. Braesch: Papiers de 
Chaumette, Pariz 1908. 


LIT.: F. A. Aulard, Mémoire de Chaumette sur la Révolution du 10 
août 1792, Pariz 1893. D. St. 


CHAUMETTE DES FOSSÉS, Jean-Baptiste Gabriel 
Amédée, * Pariz 18. VI. 1782, + listopad 1841, francuski 
diplomat i književnik. Iza polaska École des langues orien- 
tales pošao je 1803 u Carigrad prateći generala Brunea. 
Služio je kao kancelar konzulata u Bukureštu, zatim gene- 
ralnog konzulata za Bosnu u Travniku (od prosinca 1807 do 
konca srpaja 1808). Kako je bio radoznala duha i marljiv, 
a poznavao je dobro turski i imao dara za učenje jezika 
(znao ih je dvadesetak), pozorno je motrio običaje sta- 
novnika i upućivao se u gospodarsko stanje u Bosni. Po- 
sljedica je toga proučavanja knjiga Voyage en Bosnie dans 
les annćes 1807 et 1808 (Berlin—Pariz 1812), koja predsta- 
vlja potpunu sliku Bosne u prvim godinama 19. st. Taj je 
putopis bio jedan od glavnih izvora, kojima se služio Mć- 
rimće sastavljajući svoja oponašanja »ilirskih pjesama«, 
objelodanjena u knjizi »La Guzla« (1827). Iz Travnika je 
Ch. bio premješten u Stettin, a zatim u Gothenborg. G. 
1823—25 putovao je po Norveškoj, Laponskoj i sjevernoj 
Rusiji, a 1824 bio je imenovan generalnim konzulom i 
otpravnikom u Limi. Vraćajući se nakon 15-godišnjeg 
boravka iz Perua u Francusku htio se svratiti u Sjev. Ame- 
riku, ali je putem umro od groznice dobivene u panamskim 

vodama, 

d BIBL.: Postoje još dva izdanja »Puta u Bosnu«: Pariz, F. Didot, 1816, 
i Pariz, F. Didot, 1822. — Ch. je objelodanio i Essai sur le commerce 
de la Norvége i još neke spomenice. Pripremio je jo$ neke radove, no 
smrt ga je spriječila, da ih dovrši. 

LIT.: Roux de Rochelle, Ch. d. F., Bulletin de la Socićtć de Gćo- 
“graphie, Pariz 1842; V. Yovanovitch, La Guzla de Prosper Mérimée, 
Pariz 1911. J. D-e. 


CHAUMONTSKI PAKT od 1. III. 1814 izmedu Austri- 
je, V. Britanije, Pruske i Rusije, sklopljen u Chaumontu- 
_ en-Bassigny (Francuska); njime je bio udaren temelj 
. evropskom koncertu i obnovi ravnovjesja nakon poraza 
Napoleona І. Sile potpisnice uglaviše, da ne će položiti 
oružje prije nego što Francuska prihvati predložene uvjete 
za mir i da će za ostvarenje svoga cilja uložiti sve svoje 

snage ili barem staviti na raspolaganje vojsku od 150 ti- 
suća. Pregovore o miru vodit će samo zajednički. Glavni 
uvjeti, postavljeni Francuskoj, bijahu: Francuska će se 
svesti na granice, koje je imala 1. I. 1792, a područje, po 
kome se proširila njezina vlast preko tih granica, bit će 
izuzeto ispod njezina utjecaja; Holandija će se spojiti 
s belgijskim pokrajinama, i tako će se osnovati kraljevina 
Nizozemska; Njemačka će se urediti kao nezavisna kon- 
federacija; federativnu skupinu sačinjavat će i Švicarska, 
kojoj će Evropa zajamčiti neutralnost; Italija će biti po- 
dijeljena u nekoliko država nezavisnih od Francuske, ali 
posredno ili neposredno ovisnih od Austrije; Španjolska 
će se vratiti Ferdinandu VII; Engleska će zadržati otok 
Maltu i neke kolonije, oduzete Francuskoj; podjela pre- 
ostalog područja izvršit će se bez sudjelovanja Francuske. 
LIT.: Ch. Dupuis, Le principe d'ćquilibre et le concert europćen de 
la Paix de Westphalie à l'Acte d'Algéciras, 2. izd. Pariz 1909; — i pod 
Bečki kongres. J. N. 
CHAUSSON, Ernest, * Pariz 21. I. 1855, + Limay kraj 
Nantesa 10. VI. 1899, francuski skladatelj. Glazbu je učio 
u pariskom konzervatoriju (učitelj mu je bio Massenet, 
poslije još i César Franck). Bio je tajnik društva »Société 
nationale de musique«. Djela se njegova ističu vrijednošću 
i samoniklom fakturom: simfonija u B-duru, simfonijska 
pjesan Viviane, Poéme de l'amour et de la mer, gudački 
kvartet u c-molu (nedovršen), glasovirski kvartet. Napisao 
je pozorišnu glazbu za Shakespeareovu Buru, lirski prizor 
Jeanne d'Arc, te dvije opere Helčne i Le roi Arthus (po 
vlastitom tekstu). Izdao je veći broj popjevaka i glaso- 
virskih djela, pa i nekoliko moteta. 
LIT.: O. Séré, Le musiciens d'aujourd'hui (1911). B: š. 
CHAUTEMPS, Camille, * Pariz 1. II. 1885, francuski 
političar. Isprva odvjetnik u Toursu, izabran je 16. XII. 
1919 za narodnog zastupnika kao član radikalne stranke, 
kojoj je pripadao i njegov otac, bivši ministar kolonija i 
podpredsjednik senata Emile Ch. U vladi, koju je nakon 
svibanjskih izbora 1924 sastavio Herriot, Ch. je ministar 
unutrašnjih poslova; u Painlevćovoj vladi (listopad 1925) 
ministar pravosuđa, zatim ministar unutrašnjih poslova u 
Briandovoj (28. XI. 1925) i Herriotovoj vladi (19. VI. 1926). 
U siječnju 1930 postao je mjesto Daladiera predsjednikom 
komorskog kluba radikalne stranke pa je 20. II. 1930 sa- 
stavio vladu, nakon što su redom Tardieu, Briand i Poin- 
carć odbili mandat, ali je već 25. II. 1930 prigodom glaso- 
vanja o vladinoj izjavi srušen. U prosincu 1930 ulazi kao 
ministar nastave u Steegovu vladu, u Herriotovoj je vladi 
(4. VI. 1932) ministar unutrašnjih poslova, a isto tako u 
kratkotrajnim vladama, koje su redom sastavili Paul- 
Boncour (19. XII. 1932), Daladier (31. L 1933) i Sarraut 
(26. X. 1933). Dne 27. XI. 1933 sastavlja opet vlastitu vladu, 
koju žestoko napadaju u parlamentu i u javnosti zbog 
novčane afere u Bayonneu (»afera Stavisky«), pa naiprije 
mora žrtvovati ministra riznice Dalimiera (9. I. 1934), a 
zatim podnosi ostavku cijele vlade (27. I. 1934). Nakon te 
afere Ch. se povlači, ali već u ožujku 1935 bude izabran u 
senat. Dne 24. I. 1936 postaje ministar javnih radova u 
vladi Sarrauta, a u Blumovoj vladi ljevičarskog bloka 
(lipanj 1936) on je ministar bez lisnice i podpredsjednik 
vlade. Ponovno je na čelu vlade 24. VI. 1937 pa u siječnju 
1938, no ova je posljednja vlada srušena 9. III. 1938. U 
travnju 1938 ušao je kao podpredsjednik u Daladierovu 
vladu. Za vrijeme rata zadržava taj položaj i u Reynau- 
dovoj vladi (24. III. 1940), s kojom doživljava primirje 
(22. VI. 1940), nakon kojega napušta Francusku. — Ch. je 
tipičan predstavnik francuske građansko-demokratske (ra- 
dikalne) stranke, dijelom povezane sa slobodnim zidar- 


stvom, u kojem sam Ch. ima visoku funkciju. 

LIT.: A. Zćvačs, Histoire de la Troisième République, Pariz 1938. J. N. 

CHAUVELOT, Robert, * Pariz 17. III. 1879, francuski 
pisac, odvjetnik, romanopisac, putnik, predavač. S brojnih 
svojih putovanja donio je obilno gradivo, kojim se služio 
u svojim predavanjima u Collčge des Sciences sociales i 
u visokom vijeću za kolonije. 

BIBL.: Parvati, roman o običajima suvremene Indije (1912); Un roman 
d'amour a Java (1919); L'Inde mystćrieuse (1920); Le Japon souriant 
(1923); Visions d'Extréme Orient (1928); Ой va l'Islam? (1931). Р. CI. 

CHAUX-DE-FONDS, švicarski grad u kantonu Neu- 
chátel. Leži visoko (992 m) u planini Juri. Ima dosta svježu 
i suhu klimu. Nekoć malo stočarsko naselje (1800 samo 
3.284 stan.) razvio se s vremenom u veoma lijep, živ i 
bogat grad, koji ima 31.087 stan. (1938). Glavni izvor 
bogatstva je izradba satova, u čem Ch. d. F. zauzima prvo 
mjesto u Švicarskoj. Tu je i škola za izradbu preciznih 

satova. Ovdje se sa Zeljezniókom prugom Besancon (Fran- 
cuska)—Biel (Švicarska) križaju sporedni putovi. J.R-é. 

CHAYOTE je meksikanski naziv za biljku Sechium 
edule iz porodice bundevnjača. Dobiva se od te biljke: 
1. gomoljika u težini oko deset kg (sladunjavi ukus kao 
batate = Ipomea batatas); 2. sjeme, od kojega se priređuju 
izvrsna marmelada i druga voćna jela; 3. mladi, još nepro- 
listali izdanci jedu se kao naša šparga i slična su ukusa. E. M. 

CHEIKHO, Louis, Ж Mardin (Mezopotamija) 5. II. 1859, 
arapski isusovac (od 1874), profesor arapske literature na 
sveučilištu u Beirutu. Izdao je oglede iz arapske literature 
u 6 svezaka (30 izdanja), arapsku gramatiku, leksikologiju 
arapskih dijalekata, zbirku arapskih kršćanskih pjesnika 
prije Muhameda, bibliografiju arapskih kršćanskih pisaca 
s preko 900 imena i t. d. U Beirutu je pokrenuo časopis 
Machrik (Istok). M. V. 

CHEKE, Sir John, * Cambridge 16. VI. 1514, + London 
13. IX. 1557, engleski humanist. Kad je Henrik УШ. osno- 
vao u Cambridgeu katedru za grčki jezik, Ch. je izabran 
za prvog profesora (1540). U svojim predavanjima o Euri- 
pidu, Sofoklu, Herodotu i Aristotelu uspio je oživjeti i 
približiti suvremenicima stare grčke pisce. Izabran je za 
odgojitelja budućem kralju Eduardu VI., koji ga, stupivši 
na prijesto, zadrži uza se kao savjetnika. Zbog ranije 
političke karijere baci ga kraljica Marija u tamnicu (1553); 
kad je iduće godine pušten na slobodu, pođe u Basel pa 
u Padovu, gdje je držao predavanja iz grčkog. Preko 
Strassburga odlazi u Bruxelles, odakle je silom odveden u 
Englesku, te ponovno bačen u tamnicu; zatim prelazi pri- 
silno na katoličku vjeru, ali uskoro umre. Povodom Ketove 
pobune napiše Hurt of Sedition how greueous it is to a 
Communewelth (1549). Kao stručnjak za grčki. počeo je 
prevoditi Sveto Pismo Novoga Zavjeta, ali je dovršio samo 
Matejevo evanđelje The Gospel according to St. Matthew 
(1550), izdano tek 1843. U izgnanstvu napisao je među 
ostalim djelima De pronuntiatione Graecae... linguae 
(Basel 1555). Ch. traži, da engleski jezik bude čist od svih 
stranih riječi, pa u svom prijevodu Sv. Pisma radije kuje 
nove riječi nego da upotrijebi neke romanske. Glavna mu 
je zasluga, da je proučavanje grčkog jezika postavio na 
tako visok stupanj, da su buduća pokoljenja na toj osnovi 
izgradila klasično obrazovanje. Njegov je život opisao 
John Strype (London 1705). К, Е, 

CHE-KIANG — Ce-kiang. 

CHELCHOWSKI, Stanislaw, * Chojnowo 26. II. 1866, 
T Ciechanów 23. III. 1907, poljski prirodoslovac i etnograf, 
politički pisac pod imenom Marjan Cebula, organizator go- 
spodarskih zadruga na području ruske Poljske, zastupnik 
plocke gubernije u petrogradskoj Dumi, seljački ideolog. 
Osim prirodoslovnih radova (o gljivama) izdao Materjaly 
do etnografji ludu polskiego z okolic Przasznysza. J. B-é. 

CHELÓCICKY, Petr, ж Chelčice 1390, + Chelčice 1460, 
češki religiozni filozof i duhovni otac Zajednice češke 
braće. Za svoga boravka u Pragu prisustvovao je propovi- 
jedima Jana Husa i upoznao njegova reformatorska nasto- 
janja. Kad je 1420 morao ostaviti Prag, povukao se u rodno 
selo, gdje je u povučenosti pisao svoja djela. Njegov 
pogled na crkvene probleme njegova vremena razvio se 
pod utjecajem nauke Husove, Tomaša iz Štitnoga, Matije 
iz Janova, Wicliffea і Valdenza kao i proučavanjem Sv. 
Pisma i vlastitim razmišljanjem. Pravo kršćanstvo vidi Ch. 
u prvobitnom apostolskom kršćanstvu prije sporazuma, 
koji je sklopila crkva s državom u početku 4. st. Kršćani 
među sobom moraju biti kao braća i sestre, pa on stoga 
odbacuje sve, što dovodi do nejednakosti među ljudima. 
Odbacuje povlastice plemstva, svećenstva, državne uprave, 
a protivi se i navalnom i obrambenom ratu. Jedna od 
glavnih zapovijedi Sv. Pisma po njegovu je shvaćanju 
neprotivljenje zlu, po čemu Ch. postaje prethodnik L. N. 
Tolstoja: Glavna su mu djela Postilla nebo kniha vykla- 
duov spasitedlnych na čtenie nedélnie celého roku (1434 do 
1441) i Sief viery prave (između 1440—1443; izd. 1893 u 
Petrogradu s predgovorom V. Jagića). U ovim su djelima 
iznesene njegove osnovne misli o vjeri i crkvi. Manja su 
mu djela: O boji duchovnim (1421), O cirkvi svatć, O 
trojiem lidu fec, o duchovnich a svčtskych. Polemički su 
spisi: Replika proti Mikulási Biskupcovi i Replika proti 

okycanovi. Uz velika djela nalaze se i omanje rasprave 
o vjerskim pitanjima. Jezik je njegovih spisa originalan, 
jezgrovit, usrdan i govornički zanosan. — Na temelju nje- 
gove nauke, a na poticaj Jana Rokycana, organizirao je 
brat Řehoř 1458 Zajednicu češke braće (> Češka braća). 


CHAUX-DE-FONDS — CHELLES 


Demokratski i humani nazori Ch. djelovali su mnogo i na 
formuliranje Masarykova pogleda na smisao češkog naro- 
dnog života; uopće, pojava ovoga seoskoga filozofa ostavila 
je dubok trag u češkom duhovnom životu. 

LIT.: J. Gol, Chelčicky a Jednota bratrská v XV. stol. (1882; 
izdanje K. Krofte, 1916). Lj. J-e. 

CHELLES. Nedaleko mjesta Chellesa, 12 km istočno 
od Pariza, oko 8 m nad razinom rijeke Marne, nalaze 
se diluvijalni slojevi s najstarijim pouzdanim tragovima 
paleolitskog čovjeka. Uz kosti dviju vrsta slona i drugih 
davno izumrlih sisavaca nađeno je kremena oruđa, što ga 
je Gabriel Mortillet nazvao coup de poing. Oblik ovoga 
šelskog klina uvijek je isti, bademast, na jednom kraju 
zaobljen, na drugom zašiljen, a dug је 12—15 “em, iznimno 
i do 25 em. Osim ovakvih klinova nađeno je u istom sloju 
kremenje u obliku šiljka sa širom bazom, a s obje strane 
proviđeno oštricom, okresanom sitnijim retušima, koje je 
vjerojatno služilo kao vršak kopalja, a nađeno je i komada 
kremena, podesnih za struganje — strugalice (racloirs). 
Osim kremenog iverja nadena su tu i okivala (percuteur) 
od prirodnog kremena sa tragovima upotrebe u obliku 
sitnih zareza, zaostalih iza svakog udarca na radnom kraju. 
U Chellesu nadeno orude odaje nesamo stanovitu tehnicku 

















KREMENO ORUĐE IZ CHELLESA 
1. Prešelski kameni klin; 2. ranošelski klin iz St. Acheula; 3. kremeni 
klinovi t. zv. coup de poing (lijevo iz St. Acheula, desno iz Graves 
Inn Lane u Engleskoj); 4. klin ašelskog tipa s finom retušom oštrice; 
5. kasnoašelski klin tipa La-Micoque; 6. kasnoašelski trouglati klin iz 
Spya; 7. kremeni svrdao Le-Vallois-tipa iz St. Acheula; 8, kremeni nož 
za lijevu ruku i mali amigdaloid Le-Vallois-tipa iz St. Acheula 


vještinu, stečenu kroz generacije, nego i stalnost forme, 
koja je uvijek ista i, jamačno dugovjekom upotrebom, 
iskušana i pronađena kao najpodesnija. 

Suvremenici čovjeka, čije je tragove sačuvao najdonji 
sloj u Chellesu, bili su Elephas antiquus i Rhinoceros 
Merckii, dakle životinje, koje mogu živjeti samo u toploj 
klimi, ili bar u takvoj, gdje se voda zimi ne smrzava. 
Tomu odgovara i činjenica, da je u ono doba u Evropi 
snježna granica bila oko 3000 m nad razinom mora, dakle 
viša nego najviši vrhunac Pireneja, a glavne rijeke u Evropi 
tekle su 30 do 50 m više nego danas, te ljudstvo nije 
živjelo u dolovima nego na visoravnima. Tadašnji čovjek 
bio je neustrašiv lovac, te ih se je više udruživalo u lo- 
vačke skupine. Time je čovjek stao na prvi stupanj soci- 
jalnog udruživanja. 

Šelskoga oružja, naročito klina, našlo se izvan Francuske 
u srednjoj Evropi, na britskim otocima, u Alžiru, Egiptu, 
Sahari, na Kongu do kolonije Kap, u Siriji, Palestini, Ara- 
biji, Perziji, Hindustanu, pa čak u dalekoj Kini, a s onu 
stranu oceana u sjevernoj Americi. Svuda taj klin ima isti 
oblik i načinjen je istom tehnikom okresivanja, a to doka- 
zuje, da je čovjek u prvo vrijeme svoje pojave na Zemlji 
živio na velikom njenom dijelu u istim životnim prilikama. 

Budući da se u Chellesu kremene rukotvorine javljaju 
u dosta savršenu obliku na velikom prostoru i u najudalje- 
nijim krajevima naše hemisfere, moramo zaključiti, da je 
prije kulturnoga stupnja, na kojem se nalazilo ljudstvo 
chellćena, postojao neki pripremni stupanj, a to bi bio 
suponirani préchelléen ili preselski. 

Na &elski period nadovezuje se neposredno t. zv. acheu- 
Ićen ili ašelski period, prozvan po glavnom nalazištu Saint 
Acheulu, gdje je Commont ustanovio devet različnih slo- 
jeva, od kojih je najstariji šelski, a nad ovim sloj, koji 

pripada starijem ašelskom periodu, dok su dva slijedeća, 
ukupno 3,10 m debela sloja, sadržavala kremeno oruđe 
mlađega ašelskog tipa. Ašelski je klin po čitavoj površini 
pomno okresan. Oblik mu je 
pravilniji, bridovi su oštriji, 
a sam komad tanji. Uz dosa- 
dašnje  bademaste komade 
(amygdaloide) ima i ovalnih, 
a i trouglastih oblika sa za- 
okruženom bazom. U mlađem 
ašelskom odsjeku postaje to 
oruđe manje, ali i savršenije. 
Tanki, zaobljeni komadi zovu 
se  limandes, a  trouglasti 
ficrons. 

Ašelsko doba ima dva od- 
sjeka: stariji je stupanj Le- 
vallois, a mladi La Micoque. 

Faunu ašelsku starijeg od- 
sjeka predstavlja Elephas 
antiquus i E. meridionalis, Rhinoceros Merckii i Hippo- 
potamus, a za mlađu su značajne velike mase konjskih 
kosti, koje se nalaze upravo u magmatskim slojevima, a 
usto kosti jelena, bizona, jazavca i medvjeda. Soba još 
uopće nema. Klimu karakterizira prijelaz od subtropske 
k šumskoj klimi, koja bi odgovarala 
današnjoj srednjoevropskoj. 

Šelsko i ašelsko doba u razvojnom 
nizu glacijalnog fenomena imaju svoj 
zasebni položaj: šelsko pripada II. inter- 
glacijalu, а ašelsko već početnim fa- 
zama III. glacijacije, gdje snježna gra- 
nica, uzevši današnju kao normalnu, 
silazi od + 300 m na — 300 m, t. j. 
klima, isprva posve subtropska, prelazi 
preko mediteranske i kontinentalne 
k stepskoj. 

LIT.: Sir Charles Lyel, Antiquity of Man; 
Geikie, Great Ice Age; Gabr. de Mortillet, 
Matériaux pour l'histoire primitive et naturelle 
de l'homme; Isti, Le Préhistorique; Commont, 


L'industrie des graviers supérieurs à Saint 
Acheul. GT. 


. CHEŁM, grad u srednjoj Poljskoj, 

vojvodstvo Lublin. Važna prometna 
raskrsnica i poznato tržište stočarskim 
i poljodjelskim proizvodima. Sjedište 
je grkokatoličkog biskupa i poznat iz 
vjerskih sukoba s Rusima. U prvom 
svjetskom ratu vodile su se u okolici 
velike borbe. Grad ima 29.100 stan. 
(1937). 

CHEŁMIŃSKI, Jan, ж Brzostów 27. 
I. 1851, + 1925, poljski slikar. Učio je 

slikarstvo najprije u Varšavi, gdje je, da se održi na 
Životu, radio kao fotograf i litograf, od 1873 uči u Miin- 
chenu kod Wagnera, zatim kod Brandta i Fr. Adama. 
Slika vojničke i lovačke prizore u rokoko-stilu. Od 1884 
boravi dulje u Americi ра u Londonu (prizori iz sport- 
skog života). Od 1890 komponira slike bitaka i ratova 
iz doba Napoleona I. i iz povijesti poljskih legija. Djela 
su mu većinom u inozemstvu. U Parizu je izdao djelo o 
poljskim uniformama u 48 slika: L'armée polonaise du 
Duchć de Varsovie (1904). J. B-é. 

CHELMNO (njem. Kulm), poljski grad na desnoj obali 
donje Visle. Nekoć važna tvrđava, koju je 1233 osnovao 
njemački viteški red. Danas je gospodarsko središte od 
davnine naseljene i plodne (žito i sladorna repa) krajine 
Chelmenska. Osim toga Ch. je važna prometna raskrsnica 
i biskupsko sjedište. 

CHEEMONSKI, Józef, * Boczki kraj Varšave 6. XI. 
1850, + Varšava 6. IV. 1914, poljski slikar. Učio je u Var- 
šavi i Münchenu (1870—1874). Od 1875 do 1889 živio je u 
Parizu, a poslije do svoje smrti u Kuklówki kraj Varšave. 
Po samoniklosti svog talenta i po istaknutom nacionalnom 
značaju svojih djela ulazi Ch. u red najznatnijih poljskih 
slikara u drugoj polovini 19. st. Dok se u svom prvom 
razdoblju povodi za načinom miinchenske škole, postaje 
kasnije prethodnikom modernog poljskog impresionizma. 

Uz genre-slike slikao je osobito krajolike (veéim dijelom 
s motivima iz Ukrajine), koje prožimaju naročita melan- 
kolija i »melodija zemlje«. 

LIT.: F. Kopera, Dzieje malarstva w Polscie, III., Krakov 1929; A. 
Kuhn, Die poln. Kunst von 1800 bis z. Gegenwart, Berlin 1930. A. Sch. 

CHELONIIDEA — Kornjače (morske). 

CHELSEA PORCULAN, porculan, izrađivan u tvornici 
londonske četvrti Chelsea. (Sama tvornica osnovana je oko 
1750, a 1770 spojila se s onom u Derbyju). Tvorevine su 
izrađene od vrlo mekane mase, a slike na njima odlikuju 
se prekrasnim bojama. 

CHEMIN DES DAMES (Put gospođâ), cesta, duga 21 
km, na izbrežini, koja doseže visinu od 200 m, između 
rijeka Aisne i Ailette u sjevernoj Francuskoj. Ime je dobila 
odatle, što je sagrađena u 18. st. za kćeri kralja Luja XV. 
tragom starorimske ceste i sredovječnog puta. Nekoliko je 
puta bila poprište znatnijih bitaka. G. 57 pr. Kr. borio se 
oko nje Cezar, a 1814 pobijedio je Napoleon savezničku 
vojsku kod mjesta Craonnea, do kojega cesta dopire na I. 
Na početku prvoga svjetskog rata osvojili su cestu Nijemci 
u rujnu 1914, ali su ih Francuzi potkraj 1917 potisnuli 
preko Ailette. Za proljetne ofenzive 1918 prešli su je 
Nijemci ponovno 27. V., a u borbama od 16. IX. do 13. 

. morali su je opet napustiti. 

CHEMNITZ (od slav. Kamenica), grad u Saskoj blizu 
bogatih ugljenika, koji su mu u 19. st. omogućili nagli 
razvitak u prvi veleobrtni grad Saske i u jedan od prvih 
na evropskom kopnu. Na prvom su mjestu predionice i 
tkaonice pamuka, tvornice strojeva i vozila. Njegovo po- 
dručje ide u red najnapučenijih krajeva u Evropi (preko 
400 na 1 km?), a sam grad ima 350.734 stan. (1933). Razvio 
se oko benediktinskoga samostana, što ga je osnovao kralj 
Lotar 1125. N. Z. 

CHEMNITZ, Martin, ж Treuenbritzen 9. XI. 1522, 
T Braunschweig 8. IV. 1586, jedan od najznatnijih prote- 
stantskih teologa. Od 1567 superintendent (duhovni upra- 
vitelj protestantske crkve) u Braunschweigu, radio je na 
crkvenom ustrojstvu i osnutku sveučilišta u Helmstedtu. 
Premda je bio učenik Melanchthona, ipak je u nauci o 
pretvorbi pristajao uz Luthera. U svojim spisima osobito 
je napadao koncil u Tridentu (Examen Concilii Triden- 
tini, 4 sv., 1563—73). Od ostalih njegovih spisa napose su 
cijenili djelo Loci fheologici (1591). 

CHEMOSIS (grč.) je oteklina spojnice očne jabučice 
zbog jake upale oka, upale tkiva očne duplje, spojnice, 
vjeđa i pokosnice. Neupalna oteklina spojnice razvija se 
kod zastoja limfe, vazoneurotičnog edema i alergičnih bo- 
lesti. Chemosis spojnice očne jabučice nastupa također i 
nakon ukapavanja dionina kao i nakon oprženja oka 
raznim kemikalijama i otrovnim plinovima. A.B. i Z.P. 

CHEMULPO — Čemulpo. 

CHENAB — Cinab. 

CHEN-CHOW — Čen-čou. 

CHENG-CHOW —- Ceng-éou. 

CHENG-TEH — Džehol. 

CHENG-TING — Čeng-ting. 

CHENG-TU — Ceng-tu. 

CHENIER, 1. André Marie, * Carigrad 30. X. 1762, 
T Pariz 25. VII. 1794, francuski pjesnik. Preselio se s obi- 
telju u Francusku 1765. Retoriku je učio u Parizu. Da 
bi shvatio praktični duh vremena, odlazi u Englesku. Služio 
je neko vrijeme kao vojnik. Za revolucije bio je ugledan 
član republikanske stranke, ali je zastupao umjereniju 
struju. Osumnjičen, bio je utamničen kroz 141 dan, ko- 
načno smaknut gijotinom 25. VII. 1794 (7. termidora). Ch. 

se zarana upoznaje s latinskom i grčkom književnošću i 
spisima Voltairea, Rousseaua i Condillaca. Languedoc ga 
je očarao svojom prirodom. »Vi znate, da su me od prvih 
dana moje pastirske čežnje nosile prema poljima« (Elćgies, 
VI, 1). Duh antike više ga ne ostavlja. »I ista Safo se udo- 
stojala, da me s mitilenskih polja slijedi obalama Seine« 
(Elégies, V, 1). Rimljani i Grci su stvorili umjetnost. »Nji- 
hovi otkrivalački koraci otvo- 
riše putove, ana hramu umje- 
tnosti, ovjenčanom slavom, 
njihove ruke podigoše prvi 
stup« (Invention, ID. Pišući 
esej o Grcima (Essai sur la 
perfection et la décadence des 
lettres; i Invention) istice, da 
su oni učili na prirodi i stali 
uz istinu. To je i njemu pra- 
vilo. Premda očaran starim 
klasicima, ne će da im bude 
rob. Sadašnjost ne žrtvuje 
prošlosti. »Činiti, ljubomorno 
se udaljujući od njih, ono, što 
bi oni činili, kad bi bili među 
nama« (Invention, ID. Nova 
nastojanja uskladiti s idealom 
klasika, što je izrazio glaso- 
vitim stihom: »Sur des pensers 
nouveaux faisons des vers antiques«. Kao preromantik ne 
sanjari o srednjem vijeku, a kao racionalist predosjeća 
poeziju, koju kazuje srce. U njegovim stihovima kadšto 
se osjeti lahor romanticke zore, koja se bljedikavo poja- 
vljuje. Ch. pjeva o sebi, o zalazu sunca, imaginaciju stavlja 
nad razum, putuje, kao što će mnogi romantičari putovati. 
Jako emotivan, znac je običnim i prastarim temama dati 
gri i svježinu. Glavna su mu djela: Elégies, Idylles, 
ucoliques, L'Hermés (nedovršeno), L'Amérique (nedovr- 
šeni poemi o nepoznatim zemljama). D. št. 

Ch. je za svoga života objelodanio malo pjesama, među njima Le 
Serment du jeu de Paume (1791) i Hymne aux Suisses de Chateauvieux 
(1792). Neke su izašle u smotrama ili zbirkama nakon njegove smrti (La 
jeune Captive [1795], La jeune Tarentine [1801] i t. d.). Tek 1819 izašla 
je zbirka njegovih sabranih pjesničkih djela, koju je uredio H. de 
Latouche, ali netočno i katkada tendenciozno. Prvo kritičko izdanje dao 
je Becq de Fouquičres 1862, a kasnije je P. Dimoff izdao Oeuvres 
completes u 3 sv., Pariz 1926—1927. 

LIT.: Becq de Fouquičres, Documents nouveaux sur А. С. (1875); P. 
Glachant, A. C. critique et critiqué (1902); E. Faguet, A. C. (1902); 
P. Mortillot, A. C. (1897); P. Dimoff, La vie et l'oeuvre d'A. C. 
jusqu'à la Révolution Française 1762—1790, 2 sv. (1936). J. D-e. 

2. Marie-Joseph, * Carigrad 28. IV. 1764, + Pariz 10. I. 
1811, brat prijašnjega, pisao je drame u klasicistickom 
duhu: Charles IX, Henri VIII, Tibére, Fénelon i t. d., 
revolucionar, glava Jakobinaca, ipak je branio brata, iako 
oprezno. D. št. 

CHE-KIANG — če-kiang. 

CHER, 1. lijevi pritok rijeke Loire. Izvire u Auvergni, 
teče uglavnom na SZ i nakon toka od 352 km utječe u 
Loiru zapadno od grada Toursa. Ch. je brza i divlja rijeka, 
koja u gornjem dijelu teče uzanom i dubokom dolinom, a 
u donjem toku je plovna samo 120 km. Canal du Berry 
ide jednim dijelom usporedno s rijekom. 

2. Département (Département du Cher) u srednjoj Fran- 
cuskoj, oko srednjeg dijela istoimene rijeke. Širi se na 
zemljištu, kojim se brdovita Auvergne stepenasto spušta 
prema SZ zahvatajući dijelove povijesnih pokrajina Berry 
i Bourbonnais. Ch. je dosta nizak (najviša točka 434 m) i 
brežuljkast kraj. Po niskim su dijelovima dobre njive, na 
sunčanim padinama vinogradi i voćnjaci, brežuljci i viso- 
ravni su pod šumama i livadama. Uz poljodjelstvo je važna 
gospodarska grana i stočarstvo. Bourges je glavno mjesto, 
a od drugih mjesta su važna Vierzon i St. Amant. Na 
površini od 7.304 km? živi 288.695 stan. ili 40 na km? (1936). 
Stanovništvo opada kao i u drugim poljodjelskim kraje- 
vima Francuske. J. R-€. 

CHÉRAU, Gaston, ** Niort 6. IX. 1872, francuski pisac 
romana. Radnje svojih najboljih romana smjestio je u 
svoj rodni kraj, pokrajinu Pikardiju, opisujući sitne zgode 
iz seoskog i građanskog života. Dobar je pripovjedač, vrlo 
blizak Ferdinandu Fabreu, koga često dostiže reljefnošću 
svojih tipova smještenih u prikladan okvir. Originalan je 
točnošću obrisa i boja, širokim razumijevanjem i suosje- 
ćanjem, a i isticanjem onoga, što je bitno u značaju nje- 
govih junaka. Ch. je član Goncourtove akademije od 5. V. 
1926. 


ANDRE CHENIER 
Crtež po portretu J. B. Suvćea 
Pariz, Bibliothčque Nationale 

BIBL.: Les Grandes Epoques de M. Thebault, 
1901; La Saison balnéaire de Monsieur Thebault, 
1902; Monseigneur voyage, 1903; Champi-Tortu, 1906; 
La Part du feu, 1909; La Prison de verre, 1911; Le 
Monstre, 1913; L'Oiseau de proie, 1913; Le Remous, 
1914; Valentine Pacquault, 1921; La Despélouquero, 
1923; La Maison de Patrice Perrier, 1926; L'Ombre 
du Maitre, 1928; Apprends-moi à être amoureuse, 
1929; La Volupté du Mal, 1929; Au Nain bleu, 1930, 
itd. PR. GE 


CHERBOURG, grad i luka na sjevernoj 
obali poluotoka Cotentin (Normandie) u 
sjeverozapadnoj Francuskoj. Ch. je samo 
130 km udaljen od velike engleske luke 
Portsmouth i zbog ovog istaknutog položaja 
luka je od davnine imala vojničku, a u no- 
vije doba i veliku prometnu važnost. Mje- 
sto leži u dnu prostranog, ali i otvorenog 
zaljeva (Rade de Ch.). U sukobima između 
Engleske i Francuske u stogodišnjem ratu i 
polovicom 18. st. Ch. je igrao osobitu ulogu 
i mnogo stradao. Uviđajući važnost njego- 
va položaja izgradio је 1686 Vauban velike 
utvrde, a Napoleon I. dao je izvršiti velike radove na iz- 
gradnji ratne luke i velikog lukobrana, što su njegovi 
nasljednici dovršili. Danas je Ch. prvorazredna ratna luka, 
smještena u umjetnim basenima (22 ha površine i 9 m 
dubine). Stara trgovačka luka (6 ha površine) u sredini 
je samog grada, i to u proširenom ušću rijeke Divette. 
Ispred ovih umjetnih luka su dva velikim lukobranima 
zaštićena sidrišta: manje unutrašnje (Petite rade) i veće 
(1500 ha) vanjsko (Grande rade). Do svjetskog rata luka 
Ch-a imala je malu trgovačku važnost, ali je poslije uvo- 
zom američkog petroleja i razvojem veleobrta promet 
toliko porastao, da mala stara luka više nije dovoljna, 
već se za trgovačke potrebe morao ustupiti i jedan dio 
ratne luke. Osobit je značaj Ch. dobio u brzom putni- 
čkom prometu s Amerikom. Istaknut položaj, prostrano 
sidrište, odlične željezničke i zrakoplovne veze s konti- 
nentom učinile su ga za transoceanske parobrode poslje- 
dnjom postajom pri odlasku i prvom pri dolasku u Evropu. 
Najbrži poštanski i putnički promet između Amerike i 
Evrope vrši se preko Ch-a; tu pristaju nesamo francuski 
već brzi parobrodi i drugih naroda (engleski, njemački, 
holandski i dr.). Ovo nam objašnjava, zašto je položaj 
Ch-a među francuskim lukama po tonaži brodova daleko 
povoljniji nego po količini uvezene i izvezene robe. G. 1936 
Ch. je imao 39.105 stan. U vezi s ovim obilježjem Ch. ima 
raznovrsne i važne vojničke ustanove, hidrografski zavod i 
muzeje, a od umjetničkih spomenika ističe se katedrala 
sv. Trojstva (15. i 16. st.). Vjerojatno je na ovom mjestu 
bio rimski Corallium. U 10. st. Ch. je važan trgovački grad. 
U stogodišnjem ratu mnogo je stradao, a ponovno su ga 
Englezi razorili 1758. Napoleon je Ch-u posvetio osobitu 
pažnju, stoga mu je ovdje i podignut lijep spomenik. J. R-é. 

CHERBULIEZ, 1. Antoine-Élisée, Ж Ženeva 29. VII. 1797, 
T Zürich 7. III. 1869, švicarski ekonom i pravnik. U po- 
četku učio je bogoslovlje, ali je kasnije postao odvjetnik 
pa sudac. Borio se za ostvarenje socijalnog napretka, pa je 
osnovao časopis »Utilitaire, journal de la doctrine de Ben- 
tham«. G. 1835 imenovan je sveučilišnim profesorom javnog 
prava i političke ekonomije. Nakon pobjede radikalne 
stranke napustio je kao konzervativac zemlju i otišao 1847 
u Pariz. G. 1852 opet je u Švicarskoj i 1855 postaje profesor 
političke ekonomije i brojidbe na politehničkoj školi u 
Zürichu. 

BIBL.: Théorie des garanties constitutionnelles, Zeneva-Pariz 1833; 


Précis de la science économique et de ses principales applications, Pariz 
1862; De la démocratie en Suisse, Pariz 1834. 


2. Victor, * Ženeva 19. VII. 1829, + Combs-la-Ville 2. 
VII. 1899, francuski književnik. Napisao je velik broj ro- 
mana (među ostalim Le comte Kostia, 1863; Prosper Ran- 
doce, 1868; Miss Rovel, 1875; Samuel Brohl et Cie, 1877; 
La Béte, 1887; Aprés fortune faite, 1895; Un cheval de 
Phidias, 1860; Le Prince Vitale, 1864; zatim putopisa i kri- 
ti&ko-filozofskih razmatranja (L'art et la nature, 1892). 
Nije pripadao određenoj književnoj struji; uzimao je mo- 
tive iz obiteljskog i društvenog života, spretno je izmišljao 
zamršene pustolovine, ali u njegovim junacima ne ključa 
pravi život. Ch. je najzanimljiviji onda, kad dijalog osoba 
osniva na najraznovrsnijim pitanjima, bez obzira, da li 
zasijecaju u područje umjetnosti, znanosti, filozofije ili 
sociologije. Po tim svojim obilježjima Ch. je u svom knji- 

CHERBOURG 
(La France, Géographie illustrée, II.) 


ževnom radu pretežno moralist. Imao je usto i prilično 
razvijen smisao za humor. 

LIT.: V. Rossel-H. E. Jenny, Histoire de la littérature suisse des ori- 
gines à nos jours, Lausanne 1910; E. Ritter, V. Ch., Zeneva 1900; E. 
Zola, Les romanciers naturalistes, 1881. 

PRIJEVODI: Teterolova osnova, Obzor 1886—87; Roman jedne čestite 
žene, R. Franković, Narodne Novine 1890. J. An-s. 

CHERRA-PUNJI, mjesto u Britanskoj Indiji 1385 m nad 
morem, poznato po potresu od 1897, a znamenito i po naj- 
većem mnoštvu kiše na Zemlji, jer godišnje ima redovno 
oko 12.000 mm kiše, 1861 oko 16.000 mm, a od toga trećina 
u srpnju. М. š. 

CHERRY BRANDY, liker crvene Боје, dobiven previra- 
njem višanja s dodatkom alkohola i šeéera, a kod boljih 
vrsta još i s dodatkom destilata od prevrelih višanja. Sa- 
država alkohola 27—35% po obujmu, a šećera (invertnog) 
16—309/o. J. R-ié. 

CHERSA, Antun i Tomo —> Kerša. 

CHERUBINI, Luigi, * Firenca 1760, + Pariz 1842, tali- 
janski skladatelj. Prvi mu je učitelj u glazbi bio otac, 
poslije B. Felici i A. Felici, a iza njihove smrti Bizarri i 
Castrucci. U Mlecima je u Sartorija proučio Palestrinin 
stil; zato je savršeno svladavao tehniku polifonog načina 
skladanja. Do 1779 skladao je samo crkvene skladbe. G. 
1780 izvedena je prva njegova opera Quinto Fabio u 
Alessandriji, a zatim su slijedile druge. U Londonu je 
(1785—86) napisao dvije opere, pa je imenovan dvorskim 
skladateljem. I u Parizu je nastupio sa znatnim uspjehom, 
pa se ondje i stalno nastanio 1788. Nije priklonio svoj rad 
ni nastojanjima Glucka ni njegova protivnika  Piccin- 
nija. Njegov je stavak uvijek motivički živ, pa i onda, kad 
je homofon. Zato i nije čudo, da je Ch-ja od svih svojih 
suvremenika Beethoven najviše cijenio. U  Ch-jevim se 
operama osjeća majstor klasičnog razdoblja, koji naginje 
prema uzorima kasnije glazbene romantike. Operama, napi- 
sanim za malo kazalište »ThćAtre de la Foire St. Germaine, 
Ch. je sam upravljao. G. 1795 sudjelovao je kod organi- 
zacije konzervatorija kao nadzornik zavoda. G. 1806—1808 
bavio se botanikom, a iza toga promijenio je područje 
svoga skladateljskog rada: počeo je pisati gotovo same 
crkvene skladbe (brojne mise, requiem, moteti i dr.). Ipak 
nije sasvim napustio opere, iako više novim djelima nije 
postizavao prijašnje velike uspjehe. G. 1816 ponovno je 
pozvan na službu u konzervatorij kao profesor kompozi- 
cije i nadzornik, a od 1821 i ravnatelj. Pariski se konzer- 
vatorij pod njegovom upravom ubrzo razvio u vrlo ugle- 
dan umjetničko-odgojni zavod. Godinu dana prije smrti 
povukao se Ch. u mir. Popis svojih djela napisao je sam. 
Skladao je mnogo: 11 velikih misa, 2 requiema, mnogo 
pojedinačnih dijelova misa, mnoge crkvene popijevke, 15 
talijanskih i 14 francuskih opera, mnogo arija uz pratnju 
orkestra, 1 balet, 17 velikih kantata, 77 romanca i popje- 
vaka, mnogo kanona; među orkestralnim djelima ističu se 
ouvertura, simfonija, koračnice, plesovi; među komorno- 
glazbenim pak gudački kvarteti, kvintet, sonate za klavir, 
za orgulje i sl. Znamenit je i mnogo cijenjen njegov pri- 
ručnik Cours de contrepoint. Od Ch-jevih opera i danas 
se još prigodice prikazuje Les deux journćes, u Njemačkoj 
pod naslovom Der Wassertriger. 


LIT.: R. Hohenemser, L. Ch., Sein Leben und seine Werke, Leipzig 
1913; M. Quatrelle L'Epine, Ch., Lille 1913. BS: 

CHESAPEAKE BAY, velik i vrlo raščlanjen zaliv u 
saveznoj državi Maryland, na atlantskoj obali USA. Zaliv 
se u pravcu S—J pružio u duljinu od 320 km, a postao je 
potapanjem čitavog sustava riječnih dolina. Glavni ogran- 
ci se dublje u kopno produžuju riječnim tokovima (Susque- 
hana R., Potomac R., Rappahannock R., York R., James 
R. i dr.). Zaliv je dovoljno dubok, da u njega mogu ući i 
najveći oceanski brodovi, tako da su se u njegovim ogran- 
cima mogle razviti neke od najvažnijih američkih luka 
(Baltimore, Norfolk i dr.). Prometni značaj zaliva je po- 
većan prokopavanjem kanala, koji ga spaja sa susjednim 
zalivom Delaware, kao i kanala »Chesapeake-Ohio«, koji 
ga uzduž rijeke Potomac spaja s unutrašnjošću zemlje, a i 
rijeka Susquehana je daleko plovna. J. R-é. 


CHESNEY, Francis Rawdon, * 1789, + 1872, engleski ge- 
neral, proputovao 1829 Egipat i Prednju Aziju, 1835—1837 
vodio eufratsku ekspediciju, kartografirao Eufrat, prouča- 
vao Indiju i Kitaj. Glavno mu je djelo The Expedition for 
the Survey of the Rivers Euphrates and Tigris, 1850. М. $. 

CHESSYLIT — Azurit. 

CHESTER, 1. grad u Engleskoj, središte grofovije Che- 
shire; 41.438 stan. (1931); leZi na rijeci Dee. Jedini je grad 
u Engleskoj, koji ima potpuno sačuvane gradske zidove; gla- 
sovita stara stolna crkva sagrađena je od crvenog kamena. 

2. Grad u USA (Pennsylvania), na rijeci Delaware; 
59.164 stan. (1930). Dobra luka sa znatnom trgovinom, 
jedno od najvećih brodogradilišta u USA; ima tvornice 
pamuka, svile, vune, željeza i t. d.; Ch. je najstariji grad u 
Pennsylvaniji, osnovan 1645 od švedskih naseljenika. Tu 
se 1682 iskrcao William Penn. Gradska vijećnica sagra- 
dena je 1724. 

CHESTERFIELD, grad u Engleskoj, u grofoviji Der- 
byshire, na rijeci Rother, 64.146 stan. (1931), slobodan grad 
od 1204, poprište bitaka 1266 i 1586. Ima znamenitu po- 
vijesnu crkvu St. Marie and All Saints, stare škole, vele- 
obrt pamuka, svile, glinene robe, strojeva, ljevaonice že- 
lježa i rudnike (željeza i ugljena) u okolici. U nedalekom 
dvoru Hardwick Hall bila je zatočena Marija Stuart. 

CHESTERTON, Gilbert 
Keith, ж Kensington, London 
29. V. 1874, + Beaconsfield, 
Buckinghamshire 14. VI. 1936, 
engleski književnik i novinar. 
Nakon svršene srednje škole 
sv, Pavla u Londonu polazi 
umjetničku akademiju Slade, 
također u Londonu. Počeo je 
književni rad kao umjetni- 
čki kritik u časopisu »The 
Bookman«. Protivnik kapita- 
lizma isto tako kao i socija- 
lizma Ch. je poslije rata 
1914—18 postao voda pokre- 
ta »The Distributist Move- 
ment«, kojemu je bila svrha 
pružiti čovječanstvu nov 
ekonomski sustav s pravedni- 

(Foto Atlantic Presse) jom podjelom dobara u svi- 
GILBERT K. CHESTERTON jetu. G. 1922 stupio je u kato- 
ličku crkvu, kojoj je od rane 
mladosti naginjao, tako da idejno nema velike razlike 
između njegovih djela pisanih prije i poslije obraćenja. 
Osnovao je i do smrti uređivao tjednik G. K's Weekly. 
G. 1930 predavao je na sveučilištu Notre Dame u Americi. 
Dobio je počasne diplome sveučilišta u Edinburghu, Du- 
blinu, Notre Dame i Indiani. Pisao je eseje, kritike, ro- 
mane i novele, pjesme i drame, a kao slikar ilustrirao je 
desetak romana prijatelja i sumišljenika Hilaire Belloca. 
Djela mu se odlikuju paradoksalnim i ekstravagantnim 
stilom, kojim izrazuje i promiče »katolički liberalizam«, te 
borbeno reagira na spise svojih starijih suvremenika u 
književnosti, Wellsa i Shawa. 

Od Ch-ovih pedesetak knjiga eseja najbolje su Heretics 
(1205), All Things Considered (1908), Orthodoxy (1908), 

remendous Trifles (1909), What's Wrong with the World 
(1910), A Short History of England (1917), The Supersti- 
tions of the Sceptic (1925), Generally Speaking (1928), 
Avowals and Denials (1934) i As I Was Saying (1936). U 
esejima o vjerskim pitanjima i suvremenoj politici Ch. 
»na nekonvencionalan način brani konvencionalnost«, te 
je stoga dobio nadimak »majstor paradoksa«. 

Sjajnom studijom o R. Browningu (1903) Ch. je došao 
na glas kao ozbiljan književni kritičar. Njegova knjiga o 
Dickensu (1906) proglašena je jednim od najboljih kri- 
tičnih djela u engleskoj književnosti. Zatim su slijedile 
knjige o G. B. Shawu (1909), W. Blakeu (1910), Tolstoju 
(1912), o Viktorijinoj eri u književnosti (The Victorian 
Age in Literature, 1913), o sv. Franji Asiškom (1923), W. 
Cobbettu (1925), R. L. Stevensonu (1927), Chauceru (1932) 
i sv. Tomi Akvinskom (1933). 

U romanu je Ch. našao prikladno sredstvo za svoje ideje. 
The Napoleon of Notting Hill (1904) u fantastičnom 
okviru prikazuje građanske ratove između  londonskih 
predgrađa. The Club of Queer Trades (1905) prvi je nje- 
gov pokušaj u detektivskom romanu. U alegorijskim ro- 
manima The Man Who Was Thursday (1908) i The Ball 
and the Cross (1909) savršeno stapa filozofiju života sa 
živahnom maštom. Izvrsne su dvije socijalno-političke 
alegorije Manalive (1912) i The Flying Inn (1914), kao i 
posljednji njegov satirički roman The Return of Don 
Quixote (1926). 

Kao pisac detektivskih pripovijesti Ch. se osobito pro- 
slavio nizom od četiri knjige, u kojima igra glavnu ulogu 
katolički svećenik Brown (The Innocence of Father Brown, 
1911; The Wisdom of F. B., 1914; The Incredulity of F.B., 
1926, i The Secret of F. B., 1927). Ova je posljednja knjiga 
prevedena i na hrvatski. U svim tim knjigama Ch. spaja 
senzacionalne zaplete s promicanjem svojih ideja, u prvom 
redu katolicizma. Osim toga ostavio je Ch. još osam knjiga 
novela, među kojima se ističu The Man Who Knew Too 
Much (1922) i The Poet and the Lunatics (1929). 

U razmacima Ch. je objavio dvanaest knjiga stihova. 
Zbirka The Wild Knight and Other Poems (1900) bila je 
ujedno prva njegova objavljena knjiga. Istom 1911 slije- 
dile su The Ballad of the White Horse, Lepanto i A Song 
of the Wheels, napisana prigodom željezničkog štrajka. 
Posljednja njegova zbirka bila je The Grave of Arthur 
(1930). U svojim šaljivim stihovima Ch. je znao spojiti 
komičnu žicu s pravim pjesničkim osjećajem, dok je svojim 
ozbiljnim pjesmama zauzeo mjesto posljednjega velikog 
retoričnog pjesnika u engleskoj književnosti. 

Ch-ova simbolička drama Magic (1913) polučila je velik 
uspjeh, ali se još samo jednom vratio pisanju za kazalište, 
і to komedijom The Judgement of Dr. Johnson (1927). 
Ch. je ostavio i jedan putopis pod naslovom What I Saw 
in America (1922). 

LIT.: W. T. Scott, Ch. and other essays, 1912; J. West, G. K. Ch., 
a critical study, 1916; A. Handsacre, Authordoxy, being a discursive 
examination of Mr. G. K. Chesterton's »Orthodoxy«, 1921; P. Bray- 
brooke, G. K. Ch., 1922; G. W. Bullett, The Innocence of G. K. Ch., 
1923; C. Arns, G. K. Ch., Umriss seiner Künstlerpersónlichkeit und 
Proben seines Schaffens, 1925; P. Braybrooke, The Wisdom of G. K. 
Ch., 1929; G. K. Chesterton, Autobiography, 1936. J. T-a. 

CHEVALIER — Viteštvo. 

CHEVALIER, 1. Michel, * Limoges (Francuska) 13. 1. 
1806, + Montpellier 28. XI. 1879, ekonomist, inženjer, pro- 
fesor, član Akademije i državnik. Po svom talentu i podu- 
zetnom duhu ide među najveće Francuze 19. st. Bio je 
čovjek dalekovidnih misli i praktičkih djela, koji u sebi 
obuhvaća sve oznake genija. Za svoje doba gledao je una- 
prijed, zato je u mnogom ostao neshvaćen; gledao je pre- 
daleko izvan granica svoje domovine, zato je pristaša ideja 
gospodarske slobode, saveza naroda, podizanja blagostanja 
u svih naroda. Svojim praktičkim djelima i mislima na 
gospodarskom polju zacrtava čitavu povijest u Francuskoj. 
U ranoj mladosti kao svršeni tehničar u 17. godini pristaša 
je saint-simonizma, toga za mladu, a genijalnu dušu naj- 
zavodljivijega pokreta. I ako ga suradnja u časopisima 
toga pokreta »L’Organisateur« i »Le Globe« dovodi 1832 
u sudnicu i do utamničenja s ostalim saint-simonovcima, 
biva uskoro oslobođen tamnice. Njegov talenat nalazi pra- 
vo polje rada u Sjevernoj Americi, kamo ga je poslala 
vlada, da proučava sustav željeznica. Ondje će crpsti pla- 
nove za svoja kasnija velika djela, kao što ih je ondje 
crpao i Friedrich List za Njemačku, i ako u protivnim 
ideološkim smjernicama: Michel Chevalier kao internacio- 
nalac, a Fr. List kao njemački nacionalist. U Americi mla- 
denački duh nesamo da će sve gledati nego i sve vidjeti: 
izgradnju željezničkih putova, kanala, brzog razvoja vele- 
obrta i bankarstva; upoznat će i obilježja čovjeka novoga 
svijeta. Sve će to biti pobuda ne samo velikom djelu u 
dva sveska: Histoire et description des voies de commu- 
nication aux États-Unis et des travaux d'art qui en dépen- 
dent (Pariz 1840—1842) nego i nizu najzapaženijih čla- 

naka u časopisu »Journal des Débats« (1833—1835), koji će 
izići sabrani u dva sveska pod naslovom Lettres sur 
PAmćrique du Nord (1836). Kad se vratio iz Amerike, 
polazi u Englesku, da ondje upotpuni svoja opažanja. Na- 
kon povratka iz Engleske stupa u državnu službu, ali već 
1838 objavljuje djelo, koje je bilo prevedeno na više je- 
zika Des intérêts matériels en France, travaux publics, 
routes, canaux, chemins de fer. Tim djelom postaje prvi 
stručnjak za javne radove. G. 1845 biran je za narodnog 
zastupnika, što ga uvodi u političko-državnički rad, koji 
prekida tek 1870. Već prije toga postaje profesor na Collé- 
ge de France za politióku ekonomiju. Tu je otkriven kao 
učenjak. Svoje profesorske karijere zapravo nikad пе na- 
pušta, i ako će vršiti različita državnička zvanja. — U svim 
spisima Ch-a odsijeva veliki duh mislioca, čovjeka vjere 
i pravog apostola za djelo oko poboljšanja svih staleža i 
svih naroda. Iz homerske prošlosti gleda u novi gospodar- 
ski svijet nesamo Evrope nego i cijeloga svijeta u toku 
19. st. Zauzima odlučno stanovište protiv svakoga državnog 
protekcionizma, a naročito protiy komunizma Louisa 
Blanca. Osniva s drugim francuskim ekonomistima Ligu 
za slobodnu trgovinu, Društvo za političku ekonomiju i 
Društvo za brojidbu. Za svoje slobodarske ideje u gospo- 
darskom životu vidi kao najbolje sredstvo izložbe, a na- 
ročito svjetske izložbe. To će biti i povod glasovitom 
njegovu djelu Introduction aux Rapports du Jury interna- 
tional de 1867. 

Ime M. Ch. vezano: je međutim za čitav gospodarski sustav Fran- 
cuske za vrijeme t. zv. drugog carstva. U to doba (1860) pada gla- 
soviti trgovački ugovor između Engleske i Francuske, koji po ugova- 
račima nosi ime »Cobden-Chevalier«. Taj je ugovor od općeg među- 
narodnog značenja, jer se njim otvara era slobodarske izmjene dobara 
po načelu »klauzule najvećega povlašćenja«. Zakonodavstvo i nagli 
gospodarski razvoj u Francuskoj do 70-tih godina prošloga stoljeća, 
a naročito izgradnja željezničkih pruga (kao dioničarskih društava, a 
ne države), kanala i cesta, otvaranje novih rudnika, djelo je državnika- 
ekonomista-inženjera Ch-a. Taj je polet gospodarskog liberalizma imao 
međutim svoje crno naličje, jer je jačanjem pojedinaca i stvaranjem 
anacionalnoga kapitala slabio etičke i socijalne snage francuskog na- 
roda. Porazi na ratnim poljanama bit će samo vanjski znak tih slabosti. 

Nakon 1870 povlači se Ch. iz javnog života, ali se tim jače po- 
svećuje privatnomu praktičnom gospodarskom životu. 

Prikaz rada Ch-a, naročito kao inženjera, upotpunjuje se tim, što 
je već u mladosti načinio nacrte za izgradnju svjetskih kanala Sueza 
i Paname. Zamisao Ch-a izvest će kasnije Lesseps, također pristaša 
saint-simonizma. Od Ch-a potječe i trasa kanala u morskoj razini, za 
koju su ga ovlastile države Nicaragua i Porto Rico. Ta se trasa 
smatra i danas aktuelnom. Veliko je njegovo predsmrtno djelo bila 
zamisao i osnutak dioničarskog društva za izgradnju tunela ispod ka- 
nala La Manche. Smrću Ch-a, a i novom političkom orijentacijom 
Engleske, propala je osnova izgradnje toga tunela, i ako ni u 20. st. 
nije posve otklonjena. 

Književni rad Ch-a, koji je preveden u više svjetskih jezika, golem 
je. Osim napomenutih djela još su i ova: La presse (Pariz 1831); Reli- 
gion St.-Simonienne, Politique industrielle, Système de Іа Méditerra- 
née (Pariz 1832); De l'industrie manufacturiére en France (1841); Les 
fortifications de Paris (1841); Lettres sur l'inauguration du chemin de 
fer de Strasbourg à Bále (1841); De la question de l'intervention dans 
les travaux publics du gouvernement fédéral et des gouvernements par- 
ticuliers d'États dans l'Amérique du Nord (1842); Essais de politique 
industrielle; souvenirs de voyage: France, république d'Andorre, Bel- 
gique, Allemagne (1843); Comparaison des budgets de 1830 et de 1843. 
Budget des recettes (1843); Cours d'économie politique fait au College 
de France, 3 sveska (1842—1850); treći svezak toga djela nosi naslov 
La monnaie; tu zagovara Ch. srebro kao metalni novac, dok bi se 
zlato imalo upotrijebiti u industrijske svrhe; L'isfhme de Panama, 
suivi d'un aperqu sur l'isthme de Suez (1844); Lettres sur l'organisation 
du travail, ou études sur les principales causes de la misére et sur 
les moyens proposés pour y remédier (1848); Questions des travailleurs. 
L'amélioration du sort des ouvriers. Les salaires. L'organisation du 
travail (1848); Ia Cberté aux États Unis (1849); L'économie politique 
et le socialisme (1849); Examen du système commercial, connu sous 
le nom du systéme protecteur (1852); Chemins de fer (1852); Questions 
politiques et sociales (1852); De la baisse probable de l'or, des con- 
séquences commerciales et sociales qu'elle peut avoir et des mesures 
qu'elle provoque (1859); Enquéte sur l'exploitation et la construction 
des chemins de fer (1863); L'industrie et l'octroi de Paris (1867); Le 
monopole et la liberté (1867); La richesse au point de vue moral et 
politique (1868); La constitution de l'Angleterre (1869); Comment une 
nation rétablit sa prospérité; erreurs qu'elle doit éviter (1871); Turgot 
et la liberté du travail (1873); Étude sur Adam Smith et sur la fonda- 
tion de la science économique (1874); Des moyens pour un État de 
refaire ses finances. La liberté du travail (1875); Les brevets d'inven- 
iion examinés dans leurs rapports avec le principes de la liberté du 
travail et avec le principe de l'égalité des citoyens (1878). M.I 


2. Ulysse, * Rambouillet 24. II. 1841, + Romans 26. X. 
1923, kanonik, francuski ucenjak. Profesor crkvene povi- 
jesti na katoličkom bogoslovnom fakultetu u Lyonu (1887), 
zatim arheologije na velikom sjemeništu u Romansu (1891), 
član Akademije natpisa (Ac. des Inscrintions). Objelo- 
danio je osim solidnih radova iz područja bagiografije 
važna historijska pomagala, tako Répertoire des sources 


historiques du moyen-áge: 1. Bio-bibliographie, 2 sv., 2. izd., 
Pariz 1905—07, II. Topobibliographie, 2 sv., Montbéliard 
1894—1903; Repertorium himnologicum, 6 sv., 1892—1912; 
Régeste dauphinois, 1912—20 i t. d. J. D-e. 

CHEVIOT (Cheviot Hills), granično gorje između En- 
gleske i Škotske; najviši vrh Cheviot (815 m). Pruža se 
JZ—SI, a jezgra mu se sastoji od vulkanskih stijena, koje 
su prekrivene paleozojskim naslagama. Kraj bogat rijekama 
nije utjecajem čovjeka ništa izgubio od svoje prvobitne 
ljepote. Gorje je manje obraslo šumama, a više dobrim 
pašnjacima, na kojima pasu stada ovaca, koje daju izvrsnu 
vunu za izradbu čuvenih tkanina (cheviot). Ta se vuna 
prerađuje najvećim dijelom u malim naseljima u dolini 
rijeke Tweed na škotskom podnožju. J.R-ć. 

CHEVIOT, tkanina izrađena od češljane vune (Kamm- 
garn), rjeđe od grebenane (Streichgarn) u dvojnom ke- 
peru. Površina je ovih tkanina često puta grebenanjem 
raščupana, tako da se ne vidi osnovno tkanje. Upotre- 
bljava se za izradbu muške i ženske odjeće, a vrlo je 
trajna. J. R-ić. 

CHEVREAU — Koža. 

CHEVY CHASE (bitka u Cheviot-gorju), staroengl. ba- 
lada u 64 strofe po 4 stiha o boju izmedu grofova Percy i 
Douglas na škotsko-engl. granici (povijesna podloga: bitka 
kod Otterburna 1388). Izdao Percy u Reliques (1765). Lj. M. 

CHEYNE, 1. John, * Leith kod Edinburgha 3. II. 1777, 
+ Buckinghamshire 31. I. 1836, znamenit liječnik. Kao »čudo 
od dječaka« postao je sa 18 godina doktor medicine u 
Edinburghu. Isprva je pomagao ocu liječniku, zatim se na- 
pose posvetio dječjim bolestima, o kojima je napisao vri- 
jednih djela. G. 1809 dođe u Dublin, gdje je 1811 postao 
profesor ratne medicine, a 1820 vrhovni liječnik vojske u 
Irskoj. Pod kraj života povukao se u mirovinu i radio 
znanstveno na svom dobru u Buckinghamshire. Njegovo je 
ime poznato po t.zv. Cheyne-Stokesovom disanju. 

Cheyne-Stokesovo disanje respiratorni je fenomen in- 
termitiranog i periodiéónos disanja, često predsmrtna po- 
java; sastoji se u dugim stankama disanja, iza kojih slijede 
udisaji i izdisaji najprije kratki i površni pa sve veći i 
dublji do posve dubokih naprezanja disanja uz istodobno 
hvatanje za zrakom i napadno, kratkotrajno napinjanje 
pomoćnih dišnih mišića. V.B. 

2. Thomas Kelly, * London 18. IX. 1841, + Oxford 16. 
П. 1915, engleski istraživač Sv. Pisma. Nakon sveučilišnih 
nauka u Oxfordu upoznao se u Góttingenu sa. stanjem 
proučavanja biblije u Njemačkoj, pa je nakon toga u 
Engleskoj utemeljio novu, kritičku. školu bibliologije; dje- 
lovao je i kao protestantski svećenik i sveuč. profesor 


biblijske eksegeze u Oxfordu. 
BIBL.: The Prophecies of Isaiah (1880—81); Jewish Life after the 
Exile (1898); The Reconciliation of Races and Religions (1914). 


CHEZY, Antoine de, * Chálons-sur-Marne 1718, + Pariz 
1798, inženjer i hidrauličar. Ravnatelj glasovite École des 
ponts et chaussćes i graditelj velikih mostova u Francuskoj. 
Kad mu je 1768 povjerena izradba osnove za pariski vodo- 
vod, poduzeo je dugogodišnje opsežne pokuse, da ustanovi 
praktični zakon gibanja vode u kanalima. Rezultate je 
objelodanio 1755, a po njemu pronađena formula priznata 


je do danas ispravnom. 
LIT.: Annales des ponts et chaussćes, Pariz 1921. S. S. N. 


CHIABRERA, Gabriello, * Savona 18. VI. 1552, + Sa- 
vona 14. X. 1638, talij. pjesnik. Uživao je naklonost mno- 
gih talijanskih prinčeva, koje je veličao i kojima je spre- 
mao različita djela za dvorske priredbe. Ch. obožava grčke 
klasike, osobito Pindara i Anakreonta, te po njihovu uzoru 
nastoji uvesti u talijansko pjesništvo nove oblike i metre. 
Ugledao se i u Horacija. Plodan je stihotvorac; njegova se 
poezija ne ističe originalnošću, ali se je veoma sviđala radi 
vanjske ljepote. Osobito su omiljele njegove male ode i 
melodiozne anakreontske kanconete; tako postaje preteča 
sladunjave arkadske lirike. U njegovu se liriku kod nas 
ugledao Dživo Bunić Vučićević, a u strofu Dživo F. Gun- 
dulić u Suzama sina razmetnoga. 

BIBL.: Poesie liriche, sermoni e poemetti, scelti da F. L. Polidori, 
Firenca 1865; Liriche, con introduz. di F. L. Mannucci, Turin 1926. 

LIT.: F. Neri, Il Ch. e la Pleiade francese, Turin 1920; F. L. Man- 
nucci, La lirica di G. Ch.: storia e caratteri, Napulj 1925; A. Belloni, 
G. Ch., Turin 1931; M. Ciccarino, La poesia di Ch., Salerno 1935; F. 
Kulišić, Dž. Bunić Vučićević, Dubrovnik 1911; D. Pavlović, Marinizam u 
ljubavnoj lirici I. Bunića, u Glasu SA, 93., Beograd 1940. M. D-ić. 

CHIALA, Luigi, Ж Ivrea 29. I. 1834, + Rim 27. IV. 1904, 
talijanski pisac i političar. Služio u vojsci do 1878, zatim se 
dao na politički rad i postao zastupnik i senator. Bio je 
i ravnatelj talijanskih vojničkih listova »L'Italia militare« 

i >Rivista militare italiana<. Napisao je više djela o tali 


janskom preporodu. 

BIBL.: Lettere edite ed inedite di Camillo Cavour, Turin 1882—85; 
Il Conte di Cavour, Ricordi di Michele Angelo Castelli, Turin 1886; 
Dal 1858 al 1892: pagine di storia contemporanea, Turin 1892—98; Gia- 
como Dina e l'opera sua nelle vicende del Risorgimento italiano, 
Turin 1896—1903, 3. sv. 


CHIANG-KAI-SHEK — Cang-Kai-Sek. 

CHIANTI — Vino, vrste. 

CHIAPAS, najjužnija savezna država. Mexica između 
prevlake Tehuantepeca i srednjoameričke republike Guate- 
male, 74.415 km?, 529.983 stan. (1930), 7 na km? Većim 
dijelom planinska zemlja (preko 1000 m nad morem), plo- 
dna i zdrava, nagnuta na S prema Mehičkom zalivu, kamo 
teče i glavna rijeka Grijalva. Uporedo s Pacifikom stere se 
kordiljerska Sierra Madre. Na njoj je kod guatemalske gra- 
nice vulkan Tacan4, visok 4057 m. Ova se strana 
zemlje spušta u stepenicama prema Pacifiku. Tu su na 
obali goleme solane, a na pristrancima Sierre bujne kulture 
kave (okružje Soconusco) i šećerne trske; razvijeno je gove- 
darstvo; eksploatacija šume. Svega toga ima još više na 
sjevernoj strani prema Mehičkom zalivu, gdje su prilike 
tla i podneblja još povoljnije. Nađeni su i izvori petroleja. 
Stanovništvo, koje je pretežno indijansko iz skupine kul- 
turnih Maya, živi od zemlje i plantaža (kava, kukuruz i 
šećerna trska), a sporedno od stoke i šume. Glavni grad 
Tuxtla Gutiérrez ima 14.849 stan. Trguje najviše kavom. 
Usred plantaža kave leži također stari glavni i brojem 
stanovnika veći grad San Cristobal na jednom pritoku 
Mescalape, koja teče u Grijalvu. N.Z. 


CHIARELLI, Luigi, * Trani 1884, talijanski komedio- 
graf. Autor mnogih drama, između kojih mu je pronijela 
glas La maschera e il volto (1916), prevedena na mnoge je- 
zike, i kod nas pod naslovom Maska i lice, prikazana u 
zagrebačkom kazalištu (1928—29). Ch. je tim svojim dje- 
lom dao naziv »groteskni teatar« jednoj modernoj struji 
talijanske dramske umjetnosti, »teatru relativnosti« (А. 
Tilgher), koji u svojoj ironiji, skepsi i pesimizmu ima veza 
s Pirandellovim, ali je apsurdniji i donekle se približuje i 
futurizmu. Na hrvatski su prevedena još neka njegova djela. 

LIT.: С. Antonini, Il teatro contemporaneo in Italia, Milan 1927; C. 
Pellizzi, Le lettere italiane del nostro secolo, Milan 1929; S. D'Amico, 
Il teatro italiano del Novecento, 2. izd., Milan 1937. M. D-ié. 

CHIARI, Pietro, * Brescia 1711, + Brescia 1785, talijanski 
književnik. Najprije isusovac, zatim svjetovni svećenik i 
dvorski pjesnik na dvoru Francesca III. d'Este u Modeni. 
Htio je reformirati talijanski teatar, i odatle njegova borba 
s Goldonijem, čije komedije oponaša i izobličuje. Ali dok 
je Goldoniju lebdio pred očima viši umjetnički cilj, Chia- 
rija su pokretali osobni momenti. On je usto najplodniji i 
najpopularniji talijanski pripovjedač svoga doba, višeput 
se ugleda i u suvremene strane pisce (na pr. Swift, Mon- 
tesquieu, Voltaire). 

BIBL.: La Filosofessa italiana; 1753; La Ballerina onorata, 1754; La 
Cantatrice per disgrazia, 1754; La Commediante in fortuna, 1755; La 
giuocatrice di lotto, 1757; La bella Pellegrina, 1759; La Francese in Italia, 
1759; L'uomo d'un altro mondo, 1760; La donna che non si trova, 1762. 

LIT.: N. Tommaseo, P. C., la letteratura e la moralità di suo tempo, u 
Storia civile nella letteratura, Turin 1872; G. F. Sommi-Picenardi, Un rivale 
del Goldoni: l'abate Chiari e il suo teatro comico, Milan 1902; G. Marchesi, 
Romanzieri e romanzi italiani del Settecento, Bergamo 1903; P. Toldo, 
L'oeuvre de Moliére et sa fortune en Italie, Turin 1910. M. D-ić. 

CHIARINI, Giuseppe, * Arezzo 17. VIII. 1833, + Rim 
4. VIII. 1908, talijanski književni kritičar. Prisan prijatelj 
Carduccija, čijom se poezijom i pojavom bavi u svojim 
spisima. Piše i o drugim pjesnicima, ne samo talijanskim; 
svojim je kritičkim studijama i prijevodima mnogo dopri- 
nio poznavanju stranih književnosti u Italiji, osobito engle- 
Skih i njemačkih pisaca. 

BIBL.: Ombre e figure, 1883; Studi shakespeariani, 1896; Studi e ri- 
tratti, 1900; Memorie della vita di G. Carducci, 1. izd. 1903, 2. izd. 1907; 
Vita di Leopardi, 1905; Vita di U. Foscolo, 1910; Poesie, 1903. 

LIT.: A. Pellizzari, G. Ch.: la vita e l'opera letteraria, Napulj 1912; 
B. Croce, La letteratura della nuova Italia, l., 3. izd., Bari 1929; S 


D’ Amico, Il teatro dei fantocci, Firenca 1920; C. Pellizzi, Le lettere 
italiane del nostro secolo, Milan 1929. M. D-ić. 


CHIAROSCURO — Clairobscur. 


CHIASMA (od grč. slova x), naziv za ukrštavanje ži- 
vaca ili tetiva. Ch. fasciculorum opticorum ukrštavanje je 
jednoga dijela vidnoga živca kod čovjeka. Snopovi desnoga 
vidnoga živca, i to oni, koji dolaze od nosnoga dijela mre- 
žnice oka, prelaze na lijevu stranu, a oni od lijevoga živca 
na desnu, dok se ostali snopovi vidnoga živca ne ukršta- 
vaju, nego ostaju na istoj strani. To je t. zv. poluukršta- 
vanje (semidecussatio). Ch. tendinum je ukrštavanje tetiva 

površnog i dubokog mišića pregibača prsta na ruci, odnosno 
dugog i kratkog pregibača nožnih prsta. MD: 

CHIASTOLITH (hijastolit) — Andaluzit. 

CHIAVACCI, Vincenz, * Beč 15. VI. 1847, + Beč 2. II. 
1916, njemački pisac; bio je urednik dnevnika Neues 
Wiener Tagblatt, feljtonist, dramatik, a uz to jedan od 
prvih zastupnika t. zv. starobečkog humora, stvorio cijeli 
niz izvrsnih tipova iz bečkog života, od kojih je najpo- 
znatija Frau Sopherl vom Naschmarkt (1901). S. L: 

CHIAVARI, grad u talijanskoj Liguriji, 33 km na JI od 
Genove, u Rapallskom zaljevu na Riviera di Levante, s 
12.501 stan. (1921). Grad trguje mnogo vinom, uljem, sirom 
i srdelama. Poznata je izradba slamnatih stolica. А. М. S. 

CHIAVENNA, grad u južnim Alpama, 17 km na S od 
Comskoga jezera, na sastavcima triju dolina, stoga važan 
za trgovinu i promet; zaključna postaja talijanske želje- 
znice i početna postaja dviju planinskih cesta u istočnu 
Švicarsku: na S dolinom rijeke Lira (Val San Giacomo) 
preko prevale Splügena k Rajni i na SI dolinom rijeke 
Mere (Val Bregaglia) preko prevale Maloje u Engadin. Ch. 
izrađuje robu od pamuka i gline, a trguje vinom i voćem. 
Ima 3201 stan. (1921). U blizini su najjači vodeni pogoni 
u Italiji. A. M.S. 

CHIBA, 1. japansko okružje (ken) na poluotoku istočno 
od Tokija; 5062 km? i 1,546.394 stan. (1935), 305 na kme; 
2. glavni grad istoimenog okružja, na Tokijskom zaljevu, 
ima 57.446 stan. (1935). М. Z: 

CHICAGO, za New Yorkom najveći grad USA i peti 
na Zemlji, glavni grad savezne države Illinoisa, 1830 seoce 
od 12 kuća i 70 stan., 20.000 (1848), 50.000 (1850), 300.000 
(1870), 503.000 (1880), 1,699.000 (1900), 2,700.000 (1920), 
3,376.000 (1930), a sada s predgradima oko 5 mil. stan. Naj- 
veći dio stanovništva je doseljenički, dok rođenih u Americi | 
nema više od 1⁄4. Nijemaca je 1⁄4, Iraca !/s, Engleza i Škota 
1/10, isto toliko Skandinavaca, a velik je i broj Slavena, oso- 
bito Poljaka, Hrvata i Čeha, kojih potomci znatnim dijelom 
zaboravljaju stari kraj, govore engleski i osjećaju ameri- 
kanski. U Ch. žive bijelci, crnci, Indijanci i mješanci, a po 
vjeri pripadaju gotovo svim kršćanskim crkvama i sljedba- 
ma, koje podigoše stotinu crkava i bogomolja. Zametak 

gradu bijaše tvrđava Dearborn, koja je sagrađena 1804, a 
poticaj za golemi razvoj u drugoj polovici 19. st. dade mu 
sve jači izvoz pšenice i stoke. U tome ga nije spriječio ni 
požar 1871, kad je bilo upropašteno gotovo sve. 

Prostire se uz jugozapadni rub jezera Michigana od S k J 
u dužini od 40 km na ravnoj površini od 516 km?, 179 m 
nad morem, kraj ušća rijeke Chicaga i Calumeta te na 
kanalu, koji spaja jezero Michigan i rijeku Illinois. Podne- 
blje mu je kontinentalno s vrućim ljetom (do 46° C, česte 
upale od sunca) i s ledenom zimom (do — 30? C, luka se 
smrzava). 

Plan je grada tipično amerikanski. Slika je i prilika ša- 
hovske ploče s ulicama u smjeru meridijana i paralela. To 
pokazuje njegovu mladost i brzinu rasta. Središte je na 
obali jezera kod ušća rijeke Chicaga. U gradnji se. očituje 
praktičnost. Ima mnogo nebodera: gradska vijećnica, pošta, 
palača slobodnih zidara i t. d. Unutrašnji dio ograničen je 
boulevardima, koji spajaju u dužini od 60 km mnogobrojna 
šetališta, ukrašena spomenicima (Lincoln) Kraj jezera 
je Jackson Park, gdje je 1893 održana međunarodna 
izložba u zgradama, koje su dobrim dijelom sačuvane. U 
vanjskim četvrtima ima još uvijek mnogo drvenih kuća. 
I one potvrđuju žurbu u razvoju grada. Promet se u gradu 
vrši mnoštvom samovoza i gustom mrežom električne že- 
ljeznice po ulicama i parne željeznice iznad palača, a robni 
promet u poslovnoj četvrti obavlja podzemna električna 
željeznica uskoga kolosijeka (grad čudesa). 

Ch. sabire, prerađuje i promeće drvo, rude, žitarice i 
stoku svoje bogate okoline. Ovdje je gospodarsko, tvor- 
ničko, trgovačko i prometno središte svega žitnog, stočnog, 
šumskog, rudnog i ugljenog područja među Velikim jeze- 
rima i Stjenjakom (Rocky Mountains), najveće željezni- 
čko raskršće na Zemlji, konačna stanica velike plovidbe po 
rijeci Sv. Lovrinca i po Kanadskim jezerima (»kraljica je- 
zera«), obalna (na jezeru) i unutrašnja (na rijeci Ch.) luka, 
spojena kanalom s rijekom Mississippijem, dakle idealna 
kombinacija za promet kopnom, rijekom, jezerom i mo- 
rem. 

Ch. je svjetsko tržište za pšenicu (cijene ondješnje burze 
mjerodavne su i za Evropu) s golemim skladištima i eleva- 
torima, nadalje za stoku i meso (čitava gradska četvrt sa 
zasebnim kolodvorom) i napokon za drvo, ocjel i željezo, 
a od važnosti je i druga trgovina (duhan, brašno, ugljen, 
sol, rude). Ovdje su najveće klaonice na svijetu i s njima 
u vezi mnogo je tvrtki za konzerviranje i otpremu mesa, 
masti i mesnih proizvoda (stoga mu šaljivo kažu Porco- 
polis — grad svinja), a sav je gospodarski rad izazvao opsta- 
nak mnogobrojnih poslovnih kuća i velikih banaka. Nadalje 
su se razvili znatni veleobrti ocjela i željeza, koji izra- 
đuju poljodjelske i druge strojeve, željeznički pribor (va- 
goni Pullman, koji se tako zovu po predgrađu, gdje se 
izrađuju), onda veleobrti papira i knjižarstva, rukavica, 


konfekcije i odijela, orgulja i glasovira, ćilima i pokućstva 


it. d. Velikih tvornica ima više od 10.000. 

Ch. je s Filadelfijom prvi proizvađač, a iza Londona i 
New Yorka prvi trgovački svjetski grad. U nekim granama 
nema mu premca, ali odlično mjesto zaprema i u prosvjeti: 
ima tri sveučilišta, politehniku, sveučilišne ekstenzije, ne- 
koliko knjižnica (sveučilišnu i Newberry), muzeja, različitih 
sjemeništa, pa 50 bolnica, sirotišta i drugih velikih humani- 
tarnih zavoda. Sveopći utjecaj ovoga velegrada usred USA 

` i Sjeverne Amerike najjasnije potvrđuje neizmjerno želje- 

zničko raskršće s osam kolodvora i četrdesetak pruga na 
sve strane svijeta svakog dana s tisućom vlakova u okolicu 
i s pola tisuće vlakova do obala Atlantika i Pacifika. 

Od neznatne tvrđave 1804 nastaje važno naselje, kad je 
1827 izgrađen kanal Michigan-Illinois, a gradom (city) po- 
stade 1837. Naglije se počeo razvijati, kad su izgrađene 
željezničke pruge i uređene plovidbe po Velikim jezerima 
Kanade. Tako postade Ch. »kraljicom Zapada« u USA, u 
kojoj je uvijek jako ognjište republikanske stranke. N. 7, 

U Chicagu je iza Pittsburgha najveća hrvatska naseo- 
bina sa preko 50.000 ljudi. Dok je Pittsburgh središte 
našega radničkog svijeta i hrvatskih pripomoćnih i eko- 
nomskih organizacija, u Ch. se više izražavaju hrvatske 
kulturne težnje i šire društvene inicijative. Zato je či- 
kaška naseobina u svim minulim političkim i kulturnim 
borbama narodnim prednjačila u mnogim važnim i od- 
lučnim akcijama i u rhe iseljeništva i u korist domovine 
u starom kraju. Ondje se odnjihalo nekoliko naraštaja 
naše djece, od prvih početaka naše selidbe u svijet pred 
sto godina, pa se u Ch. razvila hrvatska inteligencija, koja 
je sačuvala u dva tri pokoljenja narodnu svijest s prinovom 
novih doseljenika. Imovina čikaških Hrvata cijeni se na 
pet miljarda kuna. 

Ch. ima oko 150 hrvatskih društava: oko 70 potpor- 
nih «(62 ogranka Hrvatske bratske zajednice i 7 ogranaka 
Hrvatske katoličke zajednice), 14 vjerskih društava, 17 
vjerskih škola, 20 društvenih ustanova (domova, dvorana, 
klubova), 21 kulturno-prosvjetno (pjevačkih, ženskih i dr.), 
15 političkih, ekonomskih, dobrotvornih i t. d. Među 
iseljenicima ima umjetnika, arhitekta, novinara, stručnih 
činovnika, hotelijera, pekara, brijača, mehaničara, gla- 
zbenika, ljekarnika, tiskara, liječnika, gostioničara u mno- 
gim dijelovima grada. U Ch. je održano bezbroj konven- 
cija hrvatskih potpornih saveza, kongresa političkih vijeća, 
radničkih, vjerskih, sokolskih, pjevačkih konferencija. Za 
prvoga svjetskoga rata osnovano je Hrvatsko narodno vi- 
jeće pod predsjedništvom Ante Biankinija. G. 1891 bio je 
pokrenut prvi hrvatski list »Chicago« (urednik Nikola Polić 
iz Hrvatskoga Primorja). Važniji listovi bijahu: »Hrvatski 
glasnik (1901—28), »Američki Hrvat« (1905—22), »Hrvatska 
zastava« (1904—17), »Naša nada« (1920—26). M.B. 

Chicaška izjava. Protiv krfske deklaracije (v.) izdalo je 
»Slovensko republikansko združenje« pod vodstvom Etbina 
Kristana 29. VII. 1917 izjavu u Chicagu, u kojoj se nagla- 
sila etnološka istovjetnost Slovenaca s Hrvatima, Srbima 
i Bugarima, aliuisti mah i zasebna kulturna individualnost. 
Političko ujedinjenje južnih Slavena može biti samo na 
osnovi federacije i republikanizma, ali da svaki narod 
sačuva političku autonomiju. U demokratskom duhu u 
rezoluciji se traži narodni referendum, odgovornost svih 
javnih dužnosnika, sloboda govora, tiska, nauke i savjesti 


td 

LIT.: E. Kristan, Krfska deklaracija in demokracija. Chicago 1917; 
Lončar, Politično življenje Slovencev, Ljubljana 19212. A. P-c. 

CHICAGO, najstariji hrvatski tjednik, tiskan u Hrvat- 
skoj tiskari u Chicagu i prvi naš iseljenički list u USA, 
Počeo je izlaziti 1891 svake srijede, a uređivao ga je 
Nikola Polić iz Hrvatskog Primorja kao »hrvatskoga na- 
roda list« donoseći stalno članke, vijesti iz hrvatskih nase- 
obina, pregled američkih i naših domaćih događaja, knji- 
ževne priloge i oglase. List je pisao u hrvatskom duhu 
nastojeći, da život hrvatskih iseljenika uskladi s američkim 

CHICHEN ITZÁ, Hram ratnika 
(Klute, Handbuch d. geogr. Wissenschaft, Nord- u. Mittelamerika) 


životom. U 41. broju III. god. od 10. X. 1894, koji se čuva 
u Iseljeničkom muzeju, donesen je nekrolog pomorskom 
kapetanu i suradniku u Chicagu Vinku Poliću, ujaku knji- 
ževnika M. Cihlara-Nehajeva. Iz vijesti, koje je list donio 
iz naših naseobina, saznaje se, da je u Chicagu bilo više 
hrvatskih društava (»Strossmayer« s glazbom, pjevačko 
društvo »Zvonimir«, Amerikansko-hrvatski politički klub, 
Hrvatska sloga u Americi i Hrvatski dom), nadalje, da je 
u Pittsburgu radila Amerikansko-hrvatska banka i da su se 
mnogi naši iseljenici isticali domoljubnim radom. М.В. 

CHICHEN-ITZA (u Maya-jeziku »na zdencu Itzá«), ru- 
ševine glavnoga grada, koji je posred šumovite i vodom 
bogate ravnice u sjeveroistočnom Yucatanu podiglo Maya- 
pleme Itzá. Ostatci pokrivaju površinu od neko 2: km? i 
potječu iz različitih razdoblja, ponajviše iz 13. do 15. st. 

os. Kr. Grad je razvaljen još prije dolaska Španjolaca na 
početku 16. st. Građevine se uglavnom dijele u dvije sku- 
pine, od kojih jedna, oko južnog zdenca, pripada stilu 
Maya, a druga nešto sjevernije, stilu Toltekáà. Urešene su 
uz ostalo mnogim reljefima i freskama. U prostranijoj dru- 
goj skupini ističu se: »hram štitova i jaguara«, »hram 
ratniká«, hram >s tisuću stupova«, t. zv. mauzoleji i dr. 
Iskapanja, koja je poduzeo Carnegiev institut u Washing- 
tonu, iznijela su na vidjelo i mnoštvo ukrasnih predmeta, 
koji su se, osim ljudi, prinosili kao žrtve bogovima. 

LIT.: E. Seler, Die Ruinen von Ch. in Yucatan, 1915; S. Griswold 
Morley, »Chichen-Itzá«, National Geographic Magazine, 1925/I. 

CHICHESTER, grad u Engleskoj (grofovija Sussex), 
13.911 stan. (1931). U rimsko doba bio je tu grad Regnum 
ili Regni. Razoren od saskog vode Ella, ponovno sagraden 
od njegova sina Cissa, po kome je dobio ime Cissae ca- 
strum. Ima veličanstvenu stolnu crkvu, kojoj je gradnja 
počela koncem 11. st. i dovršena 1108 u francusko-norman- 
skom stilu; u 13. st., nakon požara, pregrađivana je u 
engleskoj gotici. Tvornice vunene i kožne robe. 

CHICKAMAUGA, malen pritok rijeke Tennessee u sje- 
veroameričkoj državi istog imena. Za t. zv. secesijskog rata, 
koji se 1861—65 vodio između sjevernih (federalnih) i južnih 
(konfederalnih) država sjeveroameričke Unije zbog otpada 
(secesije) južnih država, pobijedio je na Ch-i 1863 general 
Bragg sa četama konfederata vojsku Unije pod Rosecran- 
som. Bojište je 1865 pretvoreno u narodni park. 

CHICLANA DE LA FRONTERA, grad na jugu Špa- 
njolske u pokrajini Cadiz, ima 15.090 stan. (1930) i arenu 
za borbu s bikovima; sumporno vrelo (18,5%). U okolici je 
mnogo vila i vinograda. N.Z. 

CHICLAYO, glavni grad okružja Lambayeque na SZ 
južnoameričke republike Perú, važan trgovački grad usred 
plantaža šećerne trske; šećer izvozi željeznicom u luku Pi- 
mentel, ima 35.000 stan. (1927), većinom Indijanaca. N.Z. 

CHICO, grad u sjevernoj Kaliforniji. Leži blizu rijeke 
Sacramento. Važno je tržište ratarskih proizvoda i pro- 
metno raskršće, sa 7.961 stan. (1930). 

CHICOMOZTOC (»mjesto sa sedam spilja«), u mehi- 
čkoj predaji mnogo spominjano ime pradomovine, iz koje 
su izašla plemena, koja su naselila Mexico. 

CHICOPEC (indijanski »drvo cedar«), grad u saveznoj 
državi Massachusetts, u sjeveroistočnom dijelu USA. 
Važna prometna raskrsnica na rijeci Connecticut. Grad se 

razvio u veliko veleobrtno središte (raznovrsni strojevi i 
tkalačka roba). Osnovan je 1638, a 1930 je imao 43.930 
stanovnika. 

CHICO RIO (španj. »mala rijeka«), ponekad je zovu i 
Rio Seco, rijeka u južnoj Patagoniji. Izvire na istočnim 
padinama Anda, protječe kroz patagonsku stepu i velikim 
estuarom utječe u Atlantski ocean. 

CHIDR (ili Chidir, Hidr). Ime jednoga bogougodnika iz 
vremena Božijeg poslanika Muse (Mojsija). Kuran ne 
spominje njegovo ime, ali iznosi nekoliko njegovih doži- 
vljaja s Musom u suri El-Kehf. Oko ove osobe, za koju 
neki drže, da ide u red Božijih poslanika, razvio se čitav 
niz legenda. Tako se iznosi, da je on našao t.zv. »vrelo 
Zivota«, da se odatle napio te da zbog toga živi i danas 
skriveno. Od vremena do vremena pokaže se dobrim lju- 
dima. Kaže se, da je on živ na kopnu, a na moru je Iljas. 
Međutim ove legende nemaju potvrde u islamskim izvo- 
rima, pa su neki islamski teolozi napisali i posebne rasprave 
dokazujući, da ovakvo lice danas ne postoji. I kod nas u 
Bosni i Hercegovini među muslimanima živi veliki broj 
legenda vezanih za osobu Chidra, u kojima se on naziva 
»Hazreti Hrzul«. M.H. 

CHIEMSEE, najveće jezero na bavarskoj visoravni ju- 
goistočno od Miinchena (»Bavarsko more«). Sa J-a iz Alpa 
jezeru pritječu Ache i Prien, a prema 5-и u Inn otječe 
Alz. Razina vode je na 519 m, površina zaprema 80 kme, 
a najveća dubina je 73,6 m. Prije nego što je (1909) razina 
umjetno spuštena za 0,60 m, površina jezera je bila 85,06 
km. Jezero je nastalo u udubljenju iza morena diluvijal- 
nog ledenjaka, koji se spuštao s Alpa dolinom rijeke 
Ache. Riječni su nanosi prvobitnu površinu jezera sma- 
njili gotovo za polovicu, tako da je južna obala močvarna i 
niska. Jezero je dosta nepravilna izgleda, a tri ga otočića 
(Herreninsel s lijepim kraljevskim dvorcem, Fraueninsel 
sa starim benediktinskim samostanom i ribarskim selom, 
nenaseljeni Krautinsel) dijele u manji i plići dio na JZ i 
veći i dublji na SZ. Jezero je poznato po bogatstvu ribom 
i čestim olujama. Zbog ljepote i raznolikosti pejzaža Ch. 
S. je jedno od najomiljelijih njemačkih ljetovališta, a 
tome pogoduju dobre veze s drugim krajevima i suvre- 
meni promet na samom jezeru. J. R-ć. 

CHIESA, Francesco, Ж Sagno (kanton Ticino и Svicar- 
skoj) 5. VII. 1871, talijanski knjizevnik, profesor, pjesnik 
i pripovjedač. U poemu u sonetima Calliope (tri dijela, 
1907; 2. izd. Rim 1921) nadahnjuje se kulturnom prošlošću 
od srednjeg vijeka do danas: La Cattedrale (1903) je 
simbol religioznog srednjeg vijeka, La Reggia (1904) sjajnog 
Rinascimenta, La Citta složenog modernog vremena. 
poratnoj zbirci stihova Fuochi di primavera (1919) obraća 
se zemlji i životu. Dao je još neke zbirke lirike: I viali 
d'oro (1910), Consolazioni (1921), La stellata sera (1933). 
Od pripovijesti najbolje su . mu Racconti puerili (Milan 
1920), u kojima na jednostavan, a pjesnički način oživljuje 
uspomene na svoje djetinjstvo u selu i roman Tempo di 
marzo (1925), gdje crta mučno formiranje dječačke duše 
na pragu puberteta, da dođe do svijesti i smisla života, da 
postane čovjek. Među ostalim djelima zaslužuju da se 
spomenu: Racconti del mio orto (1929), Compagni di viaggio 
(1931), Scoperte nel mio mondo (1934). Voci nella notte 
(1935), Sant" Amarillide (1938). 

LIT.: С. Zoppi, La poesia di F. C., Milan 1920; A. Momigliano, 
Impressioni di un lettore contemporaneo, Milan 1928; A. Janner, Serif 
tori della Svizzera Italiana, 1., Bellinzona 1936; P. Pancrazi, Scrittori 
italiani del Novecento, 2. izd., Bari 1939. M. D-ić. 

CHIETI, 1. glavni grad pokrajine istog imena u srednjoj 
Italiji, na istočnom podnožju Abruzza, kod rijeke Pescare 
i 12 km od Jadrana, veoma staro naselje Sabela (Teate 
Marrucinorum), bogato spomenicima rimske i normanske 
prošlosti, kolijevka reda teatinaca od 1524, sada mjesto 
znatnog veleobrta (sukna i svile) i žive trgovine (žitom, 
vinom i uljem), ima 30.266 stan. (1936). — 2. Pokrajina u 
srednjoj Italiji između Abruzza i Jadrana, spušta se od 
Monte Amaro (2795 m) do morske razine. Protječu je mnogo- 
brojne rječice, a glavna je rijeka Pescara. Primorje i do- 
line su plodne (pšenica i kukuruz), a goroviti dio zaprema 
površinu od 2.587 kme, na kojoj stanuje 374.727 ljudi, dakle 
145 na km. N. Z. 

Grad, pod imenom Teate glavno naselje Marucina, po- 
stade zatim rimski municipij. Od 10. st. sve do kasnog sre- 
dnjeg vijeka, izuzevsi vladanje Normana, Ch. je glavni grad 
posebne grofovije. G. 1556 osnovano je tu sudište za čitavo 
područje Abruzza. Pošto je stara biskupija u Ch. 1526 po- 

dignuta па nadbiskupiju, stolovao je ondje Као jedan od 
prvih nadbiskupa Giov. Ant. Carafa, kasnije papa Pavao 
IV. (у.), i zato se na lat. oblik njegove službene oznake 
»archiepiscopus Teatinus« svodi ime svećeničke kongrega- 
cije teatinaca, koja je bila vrlo znatna za povijest katoličke 
obnove u 16. st.; rečeni Carafa bio je jedan od najpo- 
znatijih njenih osnivača. Iz istoga se razloga talijanska 
oznaka »Chietini« rado upotrebljavala u 16. st., da se njome 
ocrtaju izrazito pobožne osobe i krugovi, a bilo je to 
s nekim prizvukom poruge. F 

CHIGI-ALBANI, rimska kneševska porodica. Glavar 
porodice Chigi Don Agostino (+ 1855), po majci Albani, 
uzeo je taj naslov, kad je izumrla rimska kneZevska poro- 
dica Albani (1852). 

Porodica Albani, koja je vjerojatno 1464 dospjela na 
bijegu pred Turcima iz Albanije u Urbino, istakla se za 
pregovora o pripojenju vojvodine Urbino papinskoj drZavi. 
Značenje јој je poraslo, kad je Gian Francesco А. izabran 
papom pod imenom Klementa XI. (1700—21). Od njegovih 
nećaka-kardinala bio je Annibale (1682—1751) iskusan di- 
plomat, a Alessandro (1692—1779) znamenit mecena i lju- 
bitelj starina. Dio njegove zbirke tvori danas jezgru kapi- 
tolskog muzeja; neka je djela Napoleon smjestio u Lou- 
vre, a neka su kasnije prodajom došla u München. Unatoč 
tome je Villa A., koju je Alessandro sagradio, još uvijek 
jedna od najznatnijih antiknih zbirka na svijetu. Kardinal 
Giov. Francesco A. (1720—1803) bio je zaštitnik Dubro- 
vnika. r 

Porodica Chigi, koja je katoličkoj crkvi dala dva blaže- 
nika, potječe od toskanskog trgovačkog patricijata; 1377 
dobiva plemstvo, a već u 15. st. pripadaju Ch. utjecajnim 
novčarima na papinskom dvoru. Agostino Ch., prozvan ii 
Magnifico, preselio se 1485 iz Siene u Rim i postao jednim 
od najsjajnijih predstavnika visoke renesanse; novčano je 
pomagao Borgie i Medicije, držao je u zakupu državne 
rudnike i podupirao umjetnike. Rafael je ukrasio slikama 
porodične kapele Ch. u S. Maria del Popolo i S. Maria 
della Pace kao i Agostinovu vilu, prozvanu kasnije Villa 
Farnesina. Poslije Agostinove smrti povukli su se doduše 
Ch. u Sienu, ali su se opet istakli izborom Fabija Ch. 
za papu pod imenom Aleksandra VII. (1655—67). Oni 
postaju krezovi od Campignana, vojvode od Ariccije, a 
1712 nasljedni maršali rimske crkve. Znamenitu knjižnicu, 
koju su sakupili neki učeni kardinali iz kuće Ch., otkupila 
je 1918 talijanska država i pripojila je vatikanskoj knji- 
žnici. Državno je vlasništvo i porodična palača na Piazza 
Colonna, koja je prije pripadala Aldobrandinima, a koju 
su u otmjenom baroknom stilu sagradili Giacomo del'a 
Porta, Maderna i Fil. della Greca; danas je u toj palači 


ministarstvo vanjskih poslova. 

LIT.: G. Moroni i P. E. Visconti, Città e famiglie dello stato ponti- 
ficio, Ш.; A. v. Reumont, Fabio Ch. — Alex. VII., 1885; С. Cugnoni, 
Agostino Ch. il Magnifico, 2 sv., Rim 1878—83; U. Frittelli, Albero 
genealogico della nobil famiglia Ch., Siena 1922. EC, 

CHIHUAHUA, 1. površinom najveéa savezna drZava 
Mexica (245.612 km?), odijeljena rijekom Rio Grande del 
Norte od saveznih država Texasa i Novoga Mexica u USA, 
ali rijetko naseljena, 491.792 stan. (1930), 2 na !m?. Zapa- 
dnu stranu zaprema rudama bogata Sierra Tarahumare 
(2966 m), na JZ se izdiže Sierra Madre, a sredinom i isto- 
čnom stranom zemlje širi se visoka ravan (1200—1600 m 
nad morem) stepskog i pustinjskog izgleda. Rijeke otječu 
dubokim kanjonima u Kalifornijski zaliv ili u Rio Grande, 
a većina drugih nestaje u solnim močvarama. Podneblje je 
suho i kontinentalno (krajnje temperature 40% i — 15? C). 
Biljke, osobito pšenica, uspijevaju dobro samo u dolinama, 
ako se umjetno natapaju. Po planinama rastu bor i cedar. 
Ondje je razvito stočarstvo, a mnogo se kopaju i rude 
(srebro, olovo, mjed i kositer). Žiteljstvo je na ravnjacima 
indijansko (na S nemirni Apači), a u nižim krajevima me- 
stici i kreoli. 

2. Glavni grad usred istoimene mehičke države, 1450 m 
nad morem, 45.595 stan. (1930), na željezničkoj pruzi El 
Paso del Norte-Mexico, s velikim talionicama ruda iz okol- 
nih i zapadnih rudnika, osnovan 1539. N.Z. 

CHIKUGO-GAWA — Cikugo-gava. 

CHILD, 1. Francis James, * Boston 1. II. 1825, + Boston 
11. IX. 1896, američki učenjak i pjesnik. Poslije svršenih 
nauka u Harvardu i dvije godine nauka u Evropi postaje 
1851 profesor retorike na Harvardskom sveučilištu, a 1876 
profesor engleskog jezika i književnosti. Proučavao je staru 


englesku književnost, naročito dramu. G. 1848 izda Four 
Old Plays, a 1855 Poetical Works of Edmund Spenser u 
5 knjiga s dobrim uvodom, bilješkama i tumačenjima. Ži- 
votno mu je djelo English and Scottish Ballads (1857—8) 
u 8 knjiga, popunjeno i popravljeno izdanje u 10 kniica 
pod naslovom The English and Scottish Popular Ballads 
(1882—98). Tu je skupio oko 350 balada u 1300 inačica. 
Baveći se lingvistikom napisao je raspravu o jeziku Chau- 
cerovih djela (Observations on the Language of Chaucer's 
Canterbury Tales, 1863). Kao pjesnik izdao je zbirku pje- 
sama Poems of Comfort and Sorrow (1865). 

2. Lydia Maria, * Medford (USA) 11. II. 1802, + Way- 
land (USA) 20. X. 1880, američka spisateljica i društvena 
reformatorka. Piše pripovijetke, s kojima stječe veliku po- 
pularnost: Hobomok (1824), The Rebels (1825) i Philothea 
(1836). Izdaje prvi dječji časopis u USA Juvenile Miscel- 
lany (1826—34). Bori se protiv ropstva, te piše jednu od 
prvih knjiga za ravnopravnost svih stanovnika Amerike 
Appeal for That Class of Americans Called Africans 
(1833), a s muZem izdaje Anti-Slavery Standard (1840—44). 
Piše niz knjiga o feminizmu, zatim vjerskog, povijesnog 
i biografskog sadržaja, od kojih su neke postigle rekordnu 
nakladu: Frugal Housewife (1829) 35 izdanja, a Mother's 
Book (1831) 20 izdanja. Kasnija su djela: Progress of Re- 
ligious Fact and Fiction (1846), Ideas (1855), Miria: А Ro- 
mance of the Republic (1867), Aspirations of the World 
(1878). Njezina pisma Letters of Lydia Maria Child izdana 
su s biografskim uvodom J. G. Whittiera 1882. RT. 

2. Sir Josiah, Ж 1630, + 1699, engleski trgovac, eko- 
nomist, guverner Istočno-indijske kompanije. Više puta bio 
član parlamenta. Svojom trgovačkom vještinom koristio je 
mnogo kompaniji i postao njezin stvarni gospodar. Pisac 
je nekoliko znatnih ekonomskih djela. C. se u ono vrijeme 
krutog merkantilizma drži umjerenijeg smjera. Zagovara, 
po nizozemskom primjeru, niske kamate i smatra ih odlu- 
čnima za bogatstvo naroda. Za njega je značajno shva- 
ćanje merkantilista o potrebi brojnog pučanstva kao pred- 
uvjeta za blagostanje naroda. Jedino zemlja-matica ima 


pravo trgovanja s kolonijama. 

LIT.: Važna su mu djela: Brief observations concerning trade and 
the interest of Money (London 1668) i A treatise wherein it is demon- 
strated that the East India trade is the most national of all foreign 
trades etc. (London 1681). M. A-ć. 


CHILE — Čile. 

CHILIA, rumunjski grad na istoimenom rukavu u delti 
Dunava, na polovini puta između grada Ismaila i ušća, 
17.050 stan. (1930), koji se bave ribolovom, proizvodnjom 
kavijara i izvozom besarabijskoga žita u Galac. Zamuljeno 
ušće ovoga rukava nije plovno za morske parobrode. N. Z. 

CHILLAN, glavni grad pokrajine Nuble usred južno- 
američke republike Čile, s postajom na uzdužnoj želje- 
znici države; u plodnoj dolini razvilo se poljodjelstvo i sto- 
čarstvo, stoga je u gradu razgranjen poljodje!s'i velecbrt 
(mlinovi, pivovare, kožare, tvornice cipela), i održavaju se 
golemi sajmovi stokom. Sumporne su toplice (Baños de C., 
60") u visini od 1750 m, na padini vulkana C., koji je visok 
2180 m. Grad je osnovan 1579; g. 1833 porušen od potresa. 
Ima 39.511 stan. (1930). N.Ž. 

CHILLON, dvorac, sagrađen na litici, koja strši iz Že- 
nevskog (Lémanskog) jezera tik uz obalu južno od Mon- 
treuxa. Dvorac je opasan bedemima i kulama, a s oba- 
lom spojen mostom, koji se diže. Najzanimljiviji su pod- 
zemni svodovi, uklesani u stijenu. Potječe još iz 9. st. Dugo 
je bio u vlasti savojskih vojvoda. G. 1536 osvojili su ga 
Bernci i cslobcdili iz podzemne tamnice poslije šestgo- 
dišnjeg sužanjstva Franju de Bonivarda, priora sv. Viktora 
u Ženevi, neustrašivog protivnika tuđih savojskih gosro- 
dara. Ovaj je događaj opjevao Byron (Chillonski sužanj), 
a po tome se pročulo ime dvorca. S. R. 

CHILOÉ, 1. otok republike Cile, odijeljen od kopna 
kanalom Chacao i zaljevima Ancud i Corcovado, 8395 km?, 
na istočnoj obali raščlanjen i bogat lukama i otočićima, a 
na zapadnoj obali prema Pacifiku jednoličan i gorovit, dok 
mu je unutrašnjost ispunjena šumovitim isponima (do 800 
m), koji predstavljaju odcijepljenu granu primorskih Kor- 
diljera. U blagom i vlažnom, ali zdravom podneblju, uspi- 
jeva krumpir, zelen i zob, a od domaćih životinja ovca. 
Stanovnici (Chiloti) su mješanci starosjedilačkog plemena 
araukanskih Indijanaca i bijelaca. Ima ih preko 100.060. 
Gusto su naseljeni u nizinama po selima i gradovima isto- 
čnog i sjevernog primorja. Glavnu luku Ancud na S i Ca- 
stro na istočnoj obali spaja jedina uskotračna željeznica 
na atoku. Otočani love u moru ribe i tuljane, a preko ka- 

nala prevoze drvo (crnogoricu). Otok je otkriven 1558, bi- 
jaše postaja za plovidbu u Perú. Na njemu ostadoše Špa- 
njolci do 1826, kad im ga osvoji Cile. — 2. Djelomice otočna 
pokrajina na Pacifiku u republici Čile između 420 i 46? 
sjev. šir., u kojoj na površini od 32.988 km? stanuje 183.499 
ljudi (1930). Glavni je grad Puerto Montt, a ima 16.150 
stan. - NIZ. 
CHILOPODA — Strige. 

CUDNOVATA HIMERA, Chimaera monstruosa, morska riba prečnousta 


CHIMAERA MONSTRUOSA (čudnovata himera), riba 
prečnousta iz hrpe holocefala; debele je i čudnovate glave 
s velikim očima bez kapaka, mužjak ima među očima 
tanku izraslinu, u ustima nekoliko zubnih ploča (gore 4, 
dolje 2), a škržna je pukotina pokrivena kožnim poklop- 
cem. Ta riba glatke kože naraste do 1 m. Rep joj se nitasto 
produžuje, pa je zbog toga zovu i »morski štakor«. Rado 
živi u dubljini mora i hrani se školjkašima, racima i sitnim 
malenim ribama, a jaja su joj u rožanoj lupini. K. B. 

CHIMAPHILA, biljni rod iz por. kruščičnica (v.). Među 
malobrojnim vrstama ovoga roda najraširenija je Ch. 
umbellata (L) D. C. koja raste najčešće na  pjesko- 
vitom tlu u borovim šumama srednje, sjeverne i istočne 
Evrope, srednje Azije i Sjeverne Amerike, pa prema tome 
ide u skupinu cirkumborealnih elemenata. U flori Hrvatske 
nije zapisana. Kao trajna biljka razvija se u obliku niskog 
polugrma ovalnih i na rubu pilastih listova. Na posebnoj 
uspravnoj stapci razvija se rahli cvat malobrojnih plosnato 
zvoncastih cvjetova, kojima se ocvijeće sastoji od pet la- 
pova i pet ružičastih i dobrim dijelom slobodnih latica. 
Prašnika ima 10. Plod je tobolac. Zimzeleni se dijelovi ove 
vrlo lijepe biljke upotrebljavaju kao lijek — Folia Chima- 
philae, koji liječi pojačavajući izlučivanje mokraće kamence 
u bubrezima i slične bolesti. Ovaj se lijek vrlo mnogo 
upotrebljava u Sjevernoj Americi. U novije se doba 
mnogo uzima tekući ekstrakt ove biljke kao lijek protiv 
šećerne bolesti. F. K-n. 

CHIMAY, knezovi, dobili su ime po istoimenom gradu 
u belgijskom Hennegau. KneZevski naslov Ch., najprije 
1486 podijeljen porodici Croy, došao je nasljedstvom 1504 
na grofa Filipa Riqueta de Caraman (1777—1835), čiji je 

redak Paul de Riquet sagradio južnofrancuski kanal 
.anguedoc; Filip se oženio gospođom  Tallien, rođenom 
Španjolkom, koja se potkraj francuske revolucije istakla 
kao »Madame Thermidor« U toj porodici rođeni knez 
Josip od Ch. (1836—92) pripadao je — kao i njegov otac 
istoga imena (1808—86) — istaknutim belgijskim  katoli- 
¿kim političarima (od 1884 bio je ministar vanjskih po- 
slova). 

CHIMBORAZO, 1. davno ugasli vulkan od 6310 m vi- 
sine. Humboldt ga je smatrao najvišim vrhom na Zemlji. 
Diže se sa 4000 m visoke grbine zapadnih Anda u republici 
Ecuadoru, a nalik je na pet sraslih stožaca. Pokrit je vje- 
črim snijegom do 4700 m visine, a na bokovima su brojne 
morene i prostrani izlivi stvrdnute lave. Humboldt i Bon- 
pland dospjese 1802 do 5917 m. a Whymper 1880 i H. 
Meyer 1903 do samog vrha. 

2. Pokrajina u republici Ecuadoru, 6.161 km? i 327.190 
stan. (1936), glavni grad Riobamba (23.486 stan.). Planinska 
je zemlja s velikim kotlinama medu vulkanskim brdinama, 


CHILOÉ — CHINOOK 


nastanjena Indijancima, koji obraduju zemlju, pasu stoku, 
preraduju vunu i prave lonce. М. Z. 
CHIMERA, poljski književno-umjetnički mjesečnik u 
Var&avi (1901—1907). Izdavao ga Zenon Przesmycki (Mi- 
riam) u znaku »umjetnost radi umjetnosti« uz suradništvo 
najistaknutijih poljskih pisaca i umjetnika. Jedan je svezak 
posvećen dotada zaboravljenom pjesniku Cyprjanu Nor- 
widu. J. B-é. 
CHIMU (čit. čimu), izumrli narod na sjevernoj obali Pe- 
rua. U predšpanjolsko doba imali su jaku državu, koju su 
podvrgli svojoj državi Inka-Peruanci. Njihov je jezik bio 
posve osebujan, možda srodan jeziku Barbacoa. Sačuvale 
su se ruševine njihovih građevina na više mjesta; kod 
Trujilla su ruševine njihova glavnog grada Chanchan. 
Ostatci njihove civilizacije (fresko-slike i keramika) daju 
obilježje jednom kulturnom razdoblju prije Inka. Danas 
su pod imenom Ch. poznate zemljane vaze starog Perua, 
vrlo raznolika oblika i majstorske izradbe: dvostruki, tro- 
struki, pa i peterostruki vrčevi, često u obliku bilja ili ži- 
votinja; neki daju i poseban glas, kad se iz njih lije teku- 
ćina, obično životinje, koju predstavljaju. 
CHINANDEGA, 1. okružje republike Nicaragua na Pa- 
cifiku. Na 5.200 km? živi 64.468 stan. (1930), od kojih je 
šestina bijelaca. Doseljenici su razvili plantaže kakaoa, sla- 
dorne trske i kave, a stoku gaje i Indijanci. — 2. Glavni grad 
istoimenog okružja, trguje proizvodima okružja izvozeći ih 
željeznicom u luku Corinto na Pacifiku. Ima 17.697 stan. 
(1930) N. Z. 
CHINCHA, 1. skup pustih otoka i otočića u peruanskom 
zaljevu Pisco s ukupnom površinom od 150 km?. Na njima 
su bile goleme hrpe guana, visoke do 30 m, ali su u vre- 
menu od 1840 do 1874 iscrpene; 2. izumrlo pleme naprednih 
Indijanaca na obali republike Peru u pokrajini Ica; 3. pret- 
kolumbovske ruševine na peruanskoj obali u pokrajini Ica. 
Najviše spomenika ima u okolici grada Ch. Alta nedaleko 
male luke Ch. Baja, koja ima željeznički spoj s poe 


Ica. 

CHINCHILLA — čČinčilja. 

CHINDE, lučki grad na plovnom rukavu Chinde na ušću 
rijeke Zambezi u Portugalskoj istočnoj Africi. Izvozna luka 
za britansku Rodeziju, slobodno carinsko područje, blizu 
zlatne i bakrene poljane, ima 3.894 stan. (1935), najviše 
urođenika. ZAM. S. 

CHINDWARA, krajina i okružje u središnjim pokraji- 
nama Indije s 12.000 km? i 573.272 stan., Hindusa i nešto 
muslimana. Sjeverni dio je gorovit (900 m) i šumom pokrit, 
srednji je visoravan od 600 m, a južni je najniži (330 m) i 
veoma plodan. Uzgajaju se pamuk, žito, uljarice i konoplja, 
gaje se goveda, ovce i koze. Obrt prerađuje vunu i pamuk, 
mjed i svilu. N.Z. 

CHINGLEPUT, 1. okružje na JI obali Indije. Većinom 
hindusko stanovništvo gaji rižu, žita, šećernu trsku i ba- 
nane. Na prostoru od 2.824 km? živi 1,493.058 stan. (1921). 
— 2. Grad i središte istoimenog okružja, 58 km jugozapadno 
od Madrasa, na pruzi Madras—Pondichery. G. 1921 imao 
je 11.763 stan. M.Š. 

CHIN-HILLS, vrlo šumovit planinski kraj (1500—2700 
m) u zapadnoj Burmi. Planinski vijenci se pružaju SZ—JI 
i sastavljeni su od tercijarnih naslaga (vapnenci i pješča- 
nici). Rijetko anamitsko stanovništvo gaji razne Žitarice, 
rižu, voće i vodi trgovinu razmjenom dobara. Na 20.700 
km? živjelo je 1921 g. 110.079 stan. 

CHIN-KIANG — Čin-kiang. 

CHINO (Chini, Kino), Eusebio, ** Segno (u juž. Tirolu) 
10. (kršten) I. 1645, + Magdalena (misijska postaja) 
15. III. 1711, talijanski isusovac (od 1665). Znamenit mi- 
sionar Indijanaca u sjevernom Mexicu i Kaliforniji, vri- 
jedan geograf i kartograf. Dokazao je, da je Donja Kali-, 
fornija poluotok, no poslije se sumnjalo o tom, pa su po- 
novno donijeli dokaze neki isusovci, među njima i naš 
Konšćak. Važne uspomene, kojima je dao neobičan na- 
slov Favores celestiales, izdao je u engleskom prijevodu 
H. E. Bolton (Cleveland 1919), a španjolski original Nije- 
mac E. Boese (Mexico 1922). 

LIT.: P. Stitz, Kalifornische Briefe des P. Eusebio Kino (= Chini) 
nach der oberdeutschen Provinz, 1683—85, u Archivum Historicum Socie- 
tatis Jesu, Rim 1934, tu je novija literatura; F. Ricci. II Padre Eusebio 
Chini, Esploratore e Missionario della California e dell' Arizona, Milan 
1930; Sommervogel, Bibliotheque, IV., 1893 M. V. 

CHINOOK, topao zapadni vjetar, vrlo promjenljive ja- 
čine s izrazitim osobinama fena; puše povremeno i po više 
dana na istočnoj strani visokoga gorja Rocky Mountains u 





CHINOOK — CHIQUITOS 


sjevernoj Americi; uzrokuje u zimsko doba znatan porast 
temperature i vrlo naglo kopnjenje snijega. M. K-o. 
CHIOCOCCA je biljni rod više vrsta broćikovica, a 
uspijeva u tropskoj Americi. Tako je na pr. Ch. racemosa 
Jacq. mali grm ili penjačica s nasuprotnim kožnatim za- 
šiljenim i sjajnim lišćem. U grozdu okupljeni cvjetovi su 
bjelkasto žute boje i vrlo lijepa i ugodna mirisa, a plod je 
poput snijega bijela boba s dvije sjemenke. Od vrste Chio- 
cocca anguifuga Mart. koru su nekad mnogo cijenili kao 
dobro sredstvo protiv ujeda otrovnih zmija, a u trgovini 
je dolazila pod imenom Cortex Caincae. Bo А, 
CHIOGGIA, gradić i jedno od najvažnijih talijanskih 
ribarskih naselja. Leži na južnom kraju Mletačke lagune. 
Grad je sagrađen na otočiću, koji je mostom spojen sa 
susjednim kopnom. Kroz samo mjesto vode kanali, koji 
podsjećaju na susjedne Mletke. Glavne su gospodarske 
grane ribolov, pomorstvo i trgovina poljodjelskim proiz- 
vodima, u prvom redu povrćem. Stanovnici su poznati po 
svojim naročitim nošnjama i osobinama dijalekta, a nji- 
hovi brodovi po šarenim jedrima — to su na svim dijelo- 
vima naše obale poznati ćozoti (»chiosotti«). Zbog lijepog 
položaja, različnih znamenitosti, a osobito zbog lijepoga 
morskog žala Ch. je poznata i kao morsko kupalište. Sje- 
dište je biskupa. Općini pripada i susjedno selo Sottoma- 
rina, poznato po lijepom morskom žalu i dobrim riba- 
rima, kao i selo Brondolo. Općina ima 42.569 stan. (1936). 
Od umjetničkih spomenika ističe se katedrala, koja se 
spominje već u 11. st., ali je kasnije pregrađivana. Vjero- 
jatno je ovdje postojalo naselje već u rimsko doba. J. R-ć. 


La 





(Foto Alinari) 
CHIOGGIA, Canale della Vena 


CHIPIEZ, Charles, Ж Écully (Rhône) 11. I. 1835, + Pariz 
9. XI. 1901, francuski arhitekt i arheolog. Učio je u Lyonu 
i Parizu, gdje mu je bio učitelj Viollet-le-Duc. Kao arhitekt 
izveo je nekoliko grobnih spomenika i građevina, a kao 
arheolog priklonio se osobito rekonstruiranju antiknih gra- 
devnih spomenika (Salamunov hram u Jeruzalemu i velika 
dvorana u Karnaku). Važna su i danas još mnogo cijenjena 
njegova djela: Histoire critigue des origines et de la for- 
mation des ordres grecs, Pariz 1876, i Histoire de l'art dans 
l'antiquité, Pariz 1882—1899, koje je posljednje napisao u 
zajednici s G. Perrotom. 

LIT.: E. Vial u Thieme-Beckerovu ALBK, VL, Leipzig 1912. A. Sch. 

CHIPPENDALE, Thomas, * Otley (Yorkshire) 1718, 
T London 1779, engleski umjetni stolar. G. 1749 otvorio je 
u Londonu trgovinu pokućstva, koja je stekla najveći 
ugled. Od 1760 bio je član »Society of Arts«. U stilu se 
povodio za strujom svoga vremena: isprva se prislanjao na 
barok (Queen Anne-stil) i na francuski rokoko, a doskora 
se priklonio manje bujnomu stilskom obliku, koji je s vre- 
menom pokazivao već i tendencije novoklasicizma na 
pomolu. 

Ch., čiji je posao nastavio njegov istoimeni sin (1750—1823), ostavio 
je niz izvornih crtarija. Najbogatiji pregled o njegovu radu (ili barem 
o tipovima pokućstva, što ih je on stavio u promet) pruža nam njegovo 
1754 izdano djelo The Gentleman and Cabinet Makers Director (nanovo 
tiskano 1889 u Engleskoj, 1896 u Njemačkoj), koje je i dalje u novim 
izdanjima donosilo daljne dopune. 

Ch. je mnogo radio u zajednici s arhitektom Robertom Adamom 
(1728—92), koji je bio novoklasicistički orijentiran. Sam je priznavao, da 
ga je mnogo naučio bakrorezac Mathias Darly. Ipak nije Ch. davao 
mnogo pobude, iakq se bezuvjetno osjećao umjetnikom. Uza sve to 
svijet se navikao svemu pokućstvu sličnog obilježja davati etiketu Chip- 

KOMODA U CHIPPENDALE STILU 
s baroknim i rokoko motivima oko 1790 g. u Philadelphiji 


pendaleov stil. Taj se ukus proširio i u Sjev. Ameriku, Njemačku i 
Nizozemsku. U Irskoj se razvila — oslanjajući se jako na Francusku — 
veoma bogato ornamentirana nuzvrsta toga stila, koja zato i nosi ime 
irski Ch. 

LIT.: Clouston, The Ch. period in English furniture, London 1897; 
J. Munro Bell, Ch., Sheraton and Hepplewhite, London 1900; O. Bra- 
ckett, T. Ch., London 1924; E. J. Layton, T. Ch., London 1928. Е.С. 


CHIQUIMULA, 1. okružje na JI srednjoameričke repu- 
blike Guatemale, nedaleko granice Hondurasa, u kojemu 
na 2.357 km? živi 126.710 ljudi (1936), koji se bave pretežno 
gajenjem duhana i stočarstvom; 2. glavni grad istoimenog 
okružja, ima 4860 stan. (1931). U blizini su ostatci ranijeg 
grada, koji je uništen potresom. IN. Z. 

CHIQUINQUIRÁ, grad u južnoameričkoj republici Ko- 
lumbiji, 2650 m nad morem i 115 km na S od glavnoga 
grada Bogotá, s kojim ima željezničku vezu; ima 34.807 
stan. (1928). U gradu je svetište Majke Božje, kojoj dolaze 
hodočasnici iz Kolumbije i Venezuele. N. Z. 

CHIQUITOS, indijansko pleme u Boliviji, istoëno od 
Anda, u departamentu S. Cruz. Zive u gorovitom kraju 
(do 1200 m), koji je po njima i prozvan. U zdravom 
podneblju viših dijelova cvalo je nekad stočarstvo, ra- 
tarstvo, kopanje zlata (kod S. Miguela) i tkanje pamučnih 
tkanina, ali se današnji ostatci Ch-a, na broju oko 20 
tisuća, bave poglavito lovom i ribolovom. Potkraj 17. st. 
pokrstili su ih isusovci i osnovali među njima pravu mi- 
sionarsku državu, koja se održala do 1768. Zaslugom 
isusovaca ima ondje i danas jezik chiquitano prvenstvo 
pred španjolskim; u tom su jeziku znatne razlike u go- 
voru muškaraca i žena, sprezanje mu je razmjerno siro- 
mašno, a nema ni padeža ni imena za brojeve veće od 

GIORGIO DE CHIRICO, Na obali 


jedan. Ch. su srednjega stasa i brončane boje, a osobito 
vole ples i glazbu. 

CHIRICO, Giorgio de, * Volo (Grčka) 10. VII. 1888, 
slikar talijanskog podrijetla, jedan od preteča nadrealizma, 
književnik i kritičar umjetno- 
sti. Polazio je tečajeve crta- 
čke škole u Ateni, zatim uči 
na minchenskoj akademiji. U 
Italiji kopira stare majstore. 
Od 1911 do 1915 radi u Pari- 
zu, gdje se upoznaje sa Ray- 
nalom, Apollinaireom i Picas- 
som. Vraća se u Italiju, ali od 
1924 živi stalno u Parizu. Na 
njegove rane radove utjecali 
su Piero della Francesca i 
Paolo Uccello (antikni hramo- 
vi, pusti gradski trgovi s du- 
bokom perspektivom i nagla- 
šenom plastikom, oštrom ra- 
svjetom i fantastičnim sjena- 
ma). Zatim upoznaje mün- 
chenski simbolizam. Od 1924 
do 1930 traje njegovo nadrea- 
lističko razdoblje. Posljednjih 
deset godina, pod utjecajem Renoira, radi mrtve prirode i 
aktove. Izrađivao je makete za kazališne dekoracije. Po- 
znato je njegovo književno djelo u prozi Hebdomeros 
(1929), a napisao je mnoge umjetničke kritike. 

LIT.: R. Huyghe, Les contemporains, Pariz 1939. V. H-n. 

CHIRIQUI, zapadna pokrajina u sjeverozapadnom dijelu 
srednjoameričke republike Panama, ima 10.200 km? i 76.918 
stan. (1930). Njezinom sredinom prostire se šumovita Cor- 
dillera de Ch. s ugaslim vulkanom Ch. (3.433 m). Na sje- 
vernoj obali je velik zaljev Ch., zatvoren otocima. Na 
plantažama rode banana, kava i duhan. Razvito je sto- 
Carstvo. Nalazista zlata i kamenog ugljena još su neisko- 
rišćena. Glavni je grad David na južnoj obali. NZ. 

CHIROPTERA — Netopiri. 

CHIROTERIUM (izumrla životinja), poznati su otisci 
nogu s pet prsti. Prednje noge su za polovinu manje od 
zadnjih. Otisci nogu su značajni za gornji dio sred. Bunt- 
sandsteina u sred. i juž. Njemačkoj (hiroterijski slojevi, 
pješčanici), Na osnovu tragova pokušao je Soergel rekon- 
struirati životinju. Po pandžama na nogama moglo se 
zaključiti, da je Ch. mesožder. Veličina životinje varira 
između 1% do nekoliko m. Е. 8. 

CHISHOLM, grad u USA, 8.308 stan. (1930), u sjeveroza- 
padnoj državi Minnesoti; pravo je hrvatsko mjesto, jer ima 
Hrvata sa Slovencima preko polovice, tako da je stalno 
gradonačelnik Hrvat, kao i više odbornika i činovnika 
Hrvata i Slovenaca. U mjesnim školama je dvadesetak uči- 
telja i učiteljica naše krvi. U privatnim zanimanjima Hrvati 
su također obilno zastupani. M.B. 

CHISINAU — Kišinjev. 

CHITALDROOG, najsuše okružje urođeničke države 
Mysore u Prednjoj Indiji, naseljeno gotovo samim Hindu- 
sima, koji gaje pamuk, lan, pšenicu i šećernu repu, a pre- 


j 





GIORGIO DE CHIRICO 


CHIQUITOS — CHLADNI 


raduju pamuk, svilu i kovine. Zemlja daje i nešto zlata. 
Na slanom tlu u južnom dijelu okružja dobro uspijeva 
kokosova palma. 

CHITRAL — Citral. 

CHITTAGONG, 1. okruZje u brdovitom primorju jugo- 
istočne Bengalije (Indija). Klima se odlikuje visokim tem- 
peraturama i velikom količinom oborina. Stanovništvo se 
bavi ratarstvom, a u šumama ima mnogo zvijeri. Na pro- 
storu od 6.467 km? živi 1,797.038 stan. (1931). 

2. Glavni grad okružja i važna luka na rijeci Karnaphul. 
Ima 53.156 stan. (1931), većinom muslimana. Ch. je i luka 
Assama i zapadne Burme. Izvozi jutu, pamuk, rižu, čaj i 
različite rude, a uvozi fabrikate. 

CHIUDINA, Jakov — Ćudina Jakov. 

CHIVILCOY, grad u Argentini, 150 km na Z od Buenos 
Airesa, usred plodne i bogate okolice, koja rodi kukuruzom 
i pšenicom, gaji stoku (ovce), prerađuje brašno i proizvodi 
žestu; ima 56.957 stan. (1937), mnogo Talijana. М. 2. 

CHLADNI, Ernst Florens Friedrich, * Wittenberg 30. XI. 
1756, + Breslau 4. IV. 1827, njemački fizičar. Svršivši pravne 
nauke posvetio se proučavanju akustičkih problema i gla- 
zbi. Nasuprot mišljenju svojih suvremenika C. je prvi do- 
kazivao kozmičko porijeklo meteora. Poznate pješčane slike 
na pločama opisao je g. 1787 i izvađao ih na mnogim »aku- 
stičkim  predstavama« u Njemačkoj, Francuskoj i Italiji. 
Uzdržavao se od prihoda takvih predstava i predavanja 
vastupajući i kao umjetnik s glazbalima, koje je sam izu- 
mio. Njegovi se pokusi izvode tako, da se gudalom (v. sl. 
1.) ili udarcima uzbude vlastiti titraji ploča ili membrana, 
koje su pijeskom posute i zgodno učvršćene. Na čvornim 
se crtama pijesak sakuplja, a na ostalim ga mjestima ploča 
izbacuje. Titranje membrana brzoglasne slušalice, zvučnika, 
mikrofona s kondenzatorom može se istraživati i s pomoću 
ove metode. Na sl. 
2. fotografirane su pje- 
ščane figure na okru- 
gloj, duž ruba učvršće- 
noj ploči, kako ih је 
dobio američki akusti- 
бат D. C. Miller. — 
Backhaus je s pomoću 
ove metode ispitivao 
titranje kućice gusala 
(sl. 3). Chladnijeve sli- 
ke se mogu načiniti i 
na pločicama, koje su 
isječene iz nekih ledaca 
(kremena, turmalina). U visokofrekventnom električnom 
polju, radi piezoelektričnog djelovanja, mijenja ovakva 
pločica debljinu i oblik, t. j. titra s frekvencijom polja. 
Pospe li se likopodijevim prahom, nastaju na njoj Chla- 
dnijeve slike, ako je frekvencija polja jednaka kojoj vla- 
stitoj frekvenciji pločice. Slike 4a, b, c, d pokazuju 
snimke ovog pojava na neučvršćenoj kvarcovoj pločici, 
koja ima dimenzije 30 X 30 X 8 mm i koja je iz ledca 
izrezana smjerom optičke osi. Kod ovih pokusa smjer 
električnog polja podudarao se sa smjerom optičke osi. 
Frekvencije pločice bile su redom: 130.000 (4a), 205.000 (b), 
187.000 (c), 254.000 (d) titraja u sek. U slijedećim slikama 
4e, f, g snimljeni su Chladnijevi likovi na kvarcovim ploči- 
cama, koje su brušene okomito na optičku os. Električno 
polje djelovalo je smjerom širine pločica. Frekvencije su 
bile: 134.000 (4e), 227.000 (f), 273.000 (g) titraja u sek, — 
Teorija titranja ploča težak je matematički zadatak. Inte- 

Sl. 1. POSTANAK PJEšCANE SLIKE, 
uzbudenje gudalom 





SI. 2. PJEŠČANE SLIKE NA OKRUGLOJ PLOČI 
(po D. C. Milleru); frekvencije: 977 (a), 2460 (b) 

gracija diferencijalne jednadžbe, koja ovdje dolazi, uspjela 
je za ploče, koje imaju oblik kruga, kvadrata, pravokutnika, 
romba, trokuta i elipse. D. P: é; 

CHLADNIT — Hladnit. 

CHLAPOWSKI, Dezydery Adam, * Turew 23. V. 1788, 
T 1879. Vojničko je obrazovanje stekao u Berlinu; 1806 po- 
maže pri stvaranju počasne garde za Napoleona; sudjeluje 
u napoleonskim vojnama i (1809) kao miljenik Napoleo- 
nova dvora dobiva barunat. Povukao se 1815 na porodično 
imanje, kojim upravlja po škotskom i engleskom uzoru. 
Sudjeluje kao general u poljskom ustanku 1830/31 izvoj- 
štivši tri pobjede nad Rusima. Zatim se ponovno posvećuje 
gospodarstvu, 1848 sudjeluje u političkom životu, podržava 
1843—1865 »Przeglad Poznaüski«. Ostavio je iza sebe me- 
moare i traktat o gospodarstvu. J. B-ć. 

CHLEBOWSKI, 1. Bronislaw, * Varšava 10. XI. 1846, 
T Varšava 28. III. 1918, poljski kritičar i književni histori- 
čar, profesor varšavskog sveučilišta. Djela mu se odlikuju 
objektivnošću, nastoji, da  kritičko-psihološkom metodom 
uđe u život autora na osnovi perspektive historijske poza- 
dine i piščeve sredine u duhu Tainea i Rittera. Urednik 
enciklopedičkog djela Słownik geograficzny Królestwa pol- 
skiego i krajów przyległych (1879—1902). Glavno mu je 
djelo Literatura polska 1795—1905 jako główny wyraz życia 
narodu po stracie niepodległości. Obradio poljsko pjesništvo 
u 16. st. i isto nakon 1863 za petrogradsku enciklopediju 
slavenske filologije, koju je uređivao V. Jagić. 

2. Stanislaw, * 1835, + 1884, poljski slikar, rođen na Po- 
dolju, odgojen u Odesi kod ujaka, učio je slikarstvo u Pe- 
trogradu, zatim u Münchenu i Parizu. Ratni slikar. Od 
1865 dvorski slikar sultana Abdul-Aziza. U Parizu je od 
1876, a od 1880 u Krakovu. Slike mu se nalaze u Moskvi, 
u Chantillyju i u Krakovu. Najpoznatije su: Osvojenje 
Carigrada od Mehmeda IL, Ahmed ІП. u lovu, Smrt 
Vladislava Varnenčika, Sobieski kod Beča, Djevica Orle- 
anska u tamnici, Kozački izaslanici kod Katarine II., Wit 
Stwosz. J. B-é. 





SI. 4. CHLADNIJEVI LIKOVI NA PLOCICAMA OD KVARCA 
(pokusi i snimke D. Pejnoviéa 1935) 

CHLEDOWSKI, Kazimierz, * Lubatówka 23. II. 1843, 
+T 20. III. 1920, poljski političar i pisac. Pravničke je nauke 
svršio u Pragu i Krakovu; zatim je činovnik u namje- 
sništvu u Lavovu i pisac radikalnih književnih nazora, 
koje je kasnije ublažio satirom (Zwierciadlo glupstwa, 
1877). Premješten u Beč kao tajnik ministarstva «za Gali- 
ciju ostaje ondje 18 godina i postaje 1899 ministar. Umi- 
rovljen 1900 vraća se književnosti i piše iz povijesti umje- 
tnosti niz djela, koja su prevedena na mnogo stranih jezika: 
Siena (1904), Dwór w Ferrarze (1907), Rzym, ludzie Odro- 
dzenia (1909), Rzym, ludzie baroku (1912), Rokoko we 
Woszech (1915), Historje neapolitariskie (1918), Ostatni 
Walezjusze (1920). Memoari su mu pohranjeni u Jagiel- 
lonskoj knjižnici u Krakovu. J.B-6. 

CHLOASMA (grč.) se nazivaju tamno smeđe pigmen- 
tacije kože, koje nastaju zbog smetnja u žlijezdama s unu- 
tarnjim izlučivanjem, najčešće na čelu za vrijeme trudnoće, 
rjeđe oko usta kod djevojaka (uz smetnje u unutarnjim 
spolnim žlijezdama). Slične su pigmentacije poznate kod 
oboljenja jetara, pa i kod dugotrajnih bolesti, koje tjelesno 
iscrpljuju bolesnika (tuberkuloza, rak i t. d.). ЕК. 

CHLOPICKI, Józef Grzegorz, * Kapustyn 14. III. 1771, 
Т Krakov 30. IX. 1854, poljski general i diktator. Od naj- 
mladih je dana u vojsci, najprije kao dobrovoljac, zatim 
služi u poljskim i na silu u ruskim četama. U poljskoj 
legiji 1797 satnik, 1798 bojnik pod generalom Dabrowskim 
u Italiji. Napoleon ga je imenovao 1807 pukovnikom; rato- 
vao je u Španjolskoj 1808—12. Neustrašiv je, hladnokrvan 
i bravurozan kao ratnik. G. 1809 general brigade, odliko- 
van, nagrađivan, imenovan barunom. Sudjeluje 1812 s po- 
vislanskom legijom u pohodu na Moskvu; teško ranjen 
podnosi ostavku. Od ruskog cara Aleksandra postavljen 
1814 za generala 1. divizije poljske pješadije daje 1817 
ostavku radi sukoba s velikim knezom Konstantinom, zbog 
čega je kod Poljaka postao naročito popularan kao patriot. 
U poljskom ustanku 1830, kojemu je nerado pristupio, 
proglasio se diktatorom. Nije vjerovao u uspjeh ustanka, 
a nadao se, da će se stišati bez sukoba s ruskim četama. 
Sprečavao je ratno opremanje poljske vojske, a kad je car 
Nikolaj tražio bezuvjetnu predaju, odstupio je kao dikta- 
tor (17. 1. 1831), no pristao je, da bude savjetodavac knezu 
Radziwillu, koji je imenovan vrhovnim vođom ustanka. 
Nejedinstvenost vodstva razlog je neuspjehu ustanka. Ch. 
teško ranjen u obje noge kod Grochowa otpremljen je u 
Varšavu, zatim u Krakov, gdje više nije sudjelovao u poli- 
tičkom životu. J. B-é. 

CHLOROPHORA, biljni rod iz por. dudovki sa dvije 
vrste, koje kao razvijeno drveće imaju široke i čitave li- 
stove i neugledne jednospolne i dvodomne cvjetove; oni su 
okupljeni u manje više zbijenim, vrlo često okruglastim 
cvatovima. Ch. tinctoria (L.) Gaud., futeiba, žuto drvo, iz 
Istočne Indije i iz Južne i Srednje Amerike, ima poput 
sumpora žuto drvo, iz kojega se dobiva 
žutilo morin. Upotrebljava se za bojenje 
vune. Ch. excelsa Benth. et Hook iz trop- 
ske Afrike daje tvrdo, čvrsto i teško drvo 
odum. F. K-n. 


CHLOROPHYTUM —>Vesika čuperasta. 


CHLUMECKY, Johann, barun, Ж Za- 
dar 23. III. 1834, + Sankt Leonhardt kod 
Bad Aussee 11. XII. 1924, austrijski poli- 
tičar, sin češkog činovnika, koji je 1827 
stekao plemstvo. Pravne je nauke svršio 
u Beču. Sudjelovao je kao dobrovoljac u 
ratu 1859 i bio u sudačkoj službi do 1868, 
a. 2. VIII. 1868 imenovan dvorskim savje- 
tnikom i podnamjesnikom u Moravskoj. 
Kao član bečkog parlamenta i moravskog 
sabora u političkom je životu djelovao 
u doba, kad se Austrija kretala sad fede- 
ralističkim, a sad liberalno-centralističkim 
smjerom. Postao je 25. XI. 1871 ministar 
poljodjelstva u kabinetu Ad. Auersperga, 
a 19. V. 1875 ministar trgovine. U kolo- 
vozu 1879 odstupi povodom obrazovanja 
kabineta Taaffe s jednim dijelom mini- 
starstva Sremayera. G. 1885—93 je pot- 
predsjednik, a 1893—97 predsjednik parla- 
menta te od ožujka 1897 član gospodske 
kuée. Zivo je sudjelovao i u knjiZevnom i 
glazbenom Zivotu. 

LIT.: B. Bretholz, Johann Freiherr von Chlumecky, Neue öster- 
reichische Biographie, IV., Beč 1927. TN. 

CHMEL, Josef, * Olomouc 18. III. 1798, + Beë 28. XI. 
1858, austrijski povjesničar. Od 1834 arhivar tajnoga dvor- 
skog arhiva u Beču, postao je 1846 zamjenik njegova upra- 
vitelja. Za teških sukoba između Hrvata i Madžara 1846 
izdao je zbirku Aktenstiicke zur Geschichte Kroatiens und 
Slavoniens in den Jahren 1526 und 1527, u kojoj je prvi 
put objelodanio spise o izbornom saboru u Cetinu. G. 
1838 dao je u državni arhiv u Beču prenijeti dio dubro- 
vačkog arhiva. 

BIBL.: Regesta chron.-dipl. Ruperti, regis Romanorum, 1834; Regesta 
chron.-dipl. Friderici III., 2 sv., 1838—40; Geschichte Kaiser Friedrichs 
und seines Sohnes Maximilian 1., 2 ѕу., 1840—43; Der Osterreichische 
Geschichtsforscher, 3 sv., 1838—42; Aktenstiicke und Briefe des Hauses 
Habsburg im Zeitalter Maximilians 1., 3 sv., Mon. Habsburgica, 1.—3., 
1854—58. LSE 

CHMELENSKY, Josef Krasoslav, Ж Bavorov 7. I. 1800, 
T Prag 2. I. 1839, češki književnik. Gimnaziju učio u Č. 
Budjejovicama, doktorat je prava postigao u Pragu, gdje je 
služio kao sudac. Prijateljevao je s češkim romantičnim 
pjesnikom F. L. Čelakovskym, koji se ugledavao na narodno 
pjesništvo. I u pjesmama Chmelenskoga osjeća se utjecaj 
češke narodne pjesme, ali ne u tolikoj mjeri. Njegovi su 
Pjesnički motivi ljubav prema dragoj, prema domovini, 
slavenstvu, ljepoti prirode i pjesništvu. Ch. je tiskao 
četiri zbirke svojih lirskih pjesama i dva zbornika svojih i 
tuđih pjesama. Osobito su vrijedni zbornici Včnec ze 
zpěvů vlasteneckých, 1835—37, i Kytka, 1836—38, jer su u 
njima osim pjesama zabilježene i njihove melodije, koje 
su uglazbili češki skladatelji na narodni način, pa su tako 
češke pjesme lakše prodirale u narod. Chmelenský i njegov 
prijatelj F. J. Škroup, skladatelj, stvorili su i prvu origi- 
nalnu češku operu Dráteník (Kotlokrp, 1826) i uz to 
još dvije narodne opere (Oldřich a Božena, 1828, i Libušin 
sňatek, 1834). Ch. se istakao i kao književni, kazališni i 
glazbeni kritik finoga ukusa. Prevario se u kritici Máchina 
»Mája«, jer je djelo ocijenio negativno. Lj. J-e. 

CHMIELOWSKI, 1. Adam, * Igolom kod Krakova 20. 
VIII. 1846, + Krakov 25. XII. 1916, slikar i redovnik poljski. 
Sudjelovao u ustanku 1863, iz uza u Olomoucu pobjegao, 
u bitki ranjen, amputirane mu noge. Učio od 1865 slikar- 
stvo u Varšavi, Gentu, Parizu i Münchenu. Nakon slikar- 
Skih uspjeha u Varšavi preselio se u Lavov. Stupio 1880 
u isusovački red, kasnije među franjevce kao brat Albert 
u Krakovu, gdje je davao sklonište beskućnicima i osnovao 
zajednicu trećoredaca albertinaca (1888) i albertinaka 
(1890). Izdao Vodič za III. red sv. Franje i radio 28 godina 
organizirajući svoju zajednicu. Tek iza smrti brata Alberta 
nastale su družbe braće albertinaca i sestara albertinka u 
duhu osnivača na temelju crkvenog odobrenja 1928. Sada 
postoji 15 domova braće albertinaca i 46 domova alberti- 
naka. Ch. je kao slikar bio slab crtač, ali vanredan kolo- 
rist. Ide među prve umjetnike, koji su u poljsko slikarstvo 
unijeli impresionizam, 

2. Piotr, Ж Zawadynce 1848, + Lavov 22. IV. 1904, histo- 
ričar poljske književnosti. Učio filozofiju i povijest knji- 
ževnosti u Varšavi i Leipzigu (doktorska radnja: Die Bedin- 
gungen der Entstehung des Willens). Radi prenapornog 
rada kao privatni učitelj obolio na prsima i Zivio u Zako- 
panom. Odbio (1882) katedru poljske književnosti u Var- 
šavi, jer nije htio predavati ruskim jezikom. Tek 1903 
postao je profesor istoga predmeta na sveučilištu u Lavovu. 
Uređivao je »Biblioteku najodličnijih djela evropske knji- 
Zevnosti« (od 1878) i »Ateneum« (od 1881 do 1897), sura- 
dnik »Velike ilustrovane enciklopedije«, izdao mnogo polj- 
skih autora od 17. do 20. st. Autor monografija o Mickie- 
wiczu, Hoffmanovoj, Žmichowskoj, Kraszewskom. U kri- 
tici sljedbenik Taineove teorije o rasi, sredini i historij- 
skom momentu, protivnik impresionizma u kritici, tražio 
je u književnom djelu njegovu socijalnu vrijednost, oba- 
rao se na teoriju »umjetnosti radi umjetnosti« i zahtijevao, 
da književnost bude pozitivan faktor u životu naroda i 
ljudskoga društva. Najvažnije mu je djelo Historja litera- 
fury: polskiej (1899—1900 u 6 svezaka). J. B-ć. 

CHOANA — Nos. 


CHOCANO, José Santos, ** Lima 1875, peruanski pje- 
snik. Zbog revolucionarnog držanja, izraženog u jednoj 
od svojih prvih zbirki pjesama (Iras santas, 1894), bio je 
utamničen i prognan. Kasnije je napustio polemičke mo- 
tive i stao veličati ljepotu i bogatstva svoje zemlje te 


CHLUMECKY — CHODOWIECKI 


oZivljavati njezinu prošlost. Po tome ga smatraju pravim 
nacionalnim pjesnikom. 

BIBL.: Zbirke pjesama: En la aldea, 1895; Epopeya del Morro, 
1899; Alma America, 1906; Fiat lux! 1908; El Dorado, epopeya sel- 
vaje, 1908. 

LIT.: A. González Blanco, Escritores representativos de América, 
Madrid 1917. J. An-s. 


CHOCHOLOUŠEK, Prokop, * Sedlec kraj Tábora 18. 
II. 1819, + Nadéjkov 5. VII. 1864, češki književnik i no- 
vinar. Živio je slobodnim, pustolovnim životom, pa je do- 
sta i putovao (po Italiji, Dalmaciji i Crnoj Gori). Istakao 
se romantičkim pripovijetkama sa sadržajem iz češke po- 
vijesti i iz borbe južnih Slavena s Turcima (Černohorci, 
1843, i Jih, 1862—1878, zbirka u 3 dijela; u potonjoj i Po- 
sledni král bosensky). Zbog toga su ga vrlo rano prevodili 
na hrvatski. Prijevodi su tiskani u »Danici ilirskoj« već 
1844, zatim u »Nevenu«, »Slavoncu«, »Naše gore listu«, 
»Bosiljku« i »Viencu«. a prevodili su ga Mirko Bogovié (?), 
Mirko Divković, Hinko Gregorčić, Josip Rieger i Makso 
Kuntarić. Lj. J-e. 

CHOCO, 1. primorsko gorje u Kolumbiji, odijeljeno od 
zapadnih Cordillera rijekama Atrato i S. Juan, izgrađeno u 
tercijaru, visoko oko 1800 m, slabo poznato. Na J se ističe 
zaliv Bahia de C. Indijansko stanovništvo imena Ch. odu- 
vijek je primitivno, a pleme Catio na S je najviše zaostalo. 

2. Intendancija republike Kolumbije, 47.000 km? i 85.399 
stan. (1936), u toplom i vlažnom području Ch., bogatu šu- 
mom i rudom, osobito platinom. Glavni je grad Quibdó 
sa 21.916 stan. (1928). N. Z. 

CHODAKOWSKI, Zorjan Dolega — Czarnocki Adam. 


CHODKIEWICZ, Jan Karol, * 1560, + Hoéim 24. IX. 
1621, vojskovoda poljski, veliki hetman litavski, grof na 
Szklowie, Myszy i Bychowie, učio u isusovačkoj akademiji 
u Ingolstadtu filozofiju i pravo, posvetio se vojničkoj kari- 
jeri i odlikovao se kao strateg i vanredan organizator. U 
borbama protiv Šveda izvojštio niz pobjeda, glavnu kod 
Kirchholma (27. IX. 1605), gdje je s 4000 vojske potukao 
14.000 Šveda, pobivši 
9000 ljudi i osvojivši 60 
zastava i12 topova. Ne- 
uspjesima u ratovanju 
protiv Moskve (1611 do 
1618) nije kriv Ch., koji 
je bio nemoćan prema 
neredima u Poljskoj. 
Potkraj života branio 
je Hoćim s vojskom od 
70.000 vojnika protiv 
160.000 Turaka i 60.000 
Tatara (1620), no prije 
svršetka borbe umro je. 
Njegova je energija bi- 
la brutalna i bezobzir- 
na, zbog čega nije bio 
među vojnicima popu- 
laran (zvali su ga Bei- 
zebubom). Još za živo- 
ta je bio slavljen od 
književnika i propovje- 
dnika poljskih. Gundu- 
lié mu, historijski ne- 
opravdano, pripisuje u 
svom »Osmanu« pobjedu kod Hoćima, no pobjede nije 
bilo, jer se sultan Osman povukao u Carigrad radi pobune 
u turskoj vojsci. J. B-ć. 

CHODOWIECKI, Daniel, * Danzig 16. X. 1726, + Berlin 
7. IL. 1801, njemački slikar i grafičar. Otac ga pošalje u 
Berlin, da kod njegova rođaka Ayrera uči trgovinu; no 
Ch. se dade na slikanje akvarela; iza toga uči kod augs- 
buržanina Haida slikanje na emajlu, a zatim kod Bernarda 
Rodea tehniku slikanja uljem. Pod utjecajem Francuza 
stvori sentimentalnu uljenu sliku Rastanak Calasa s obi- 
telji (sada u Muzeju cara Friedricha u Berlinu) te je 
crtežem umnoži (1768); priznanje, koje je stekao tom 
slikom, potakne ga, te odabere crtež za glavno područje 
svoga rada. Ubrzo postade najznatnijim ilustratorom svoga 
vremena. Izvrsnim je crtežima iz svagdanjega građanskog 
Života ukrašivao i djela Sternea, Richardsona, Lessinga, Gel- 
lerta, Lavatera i Basedowa te osobito velik broj almanaha. 
Na osnovi utisaka, koje je primio pohodivši svoj rodni grad 
Danzig (1773), izradi vrijednu grafičku seriju slika. Na- 
rudžbe su tako rasle, da bi odsada C. za svoje radove na- 





DANIEL CHODOWIECKI 
po portretu Antona Graffa 
Berlin, Akademie der Kiinste 





CHODOWIECKI — CHOLODNYJ 


činio samo crtariju, a 
grafičko bi umnožavanje 
prepuštao svojim poma- 
gačima, petorici svoje 
djece ibratu Gottfriedu 
te njegovoj kćeri. Na 
taj je način nastalo 2057 
radova na 970 ploča. 
Osim toga nacrtao je 
crvenom olovkom i 
mnogo portreta. G. 1796 
postade upravitelj ber- 
linske umjetničke aka- 
demije. Dok je još sli- 
kao na emajlu, pa mi- 
nijature i uljene slike, 
utjecali su na nj Fran- 
cuzi, a poslije se ugle- 
dao па Nizozemce. 
Predstavnik vremena, 
koje se ističe ukočenom 
ljupkošću i građanskim 
poštenjem. RIO! 
CHODZKO, Aleksan- 
der Borejko, Ж Krzy- 
wicze kod Wilejke 30. 
VIII. 1804, + Noisy-le- 
Sec 19. XII. 1891, polj- 
ski pjesnik, orijentalist 
i slavist. Učio u Vilnu, 
pripadao klubu filareta, 
uhapšen od ruskih vla- 
Werthers sti 1823, učio istočne 
jezike u Petrogradu. 
Izdao Poezje (1829). Služio u ruskoj diplomaciji u Perziji, 
putovao po Grčkoj, Italiji, Francuskoj i Engleskoj. Izdao 
zbirku perzijskoga narodnog pjesništva (1842), nastanio se 
stalno u Parizu, drugovao s Mickiewiczem, izdao grama- 
tiku perzijskoga (1852) i turskog jezika (1854). G. 1857 
postao profesor slavenskih jezika i književnosti u Collège 
de France u Parizu, izdavao prijevode slavenskih narodnih 
pjesama i staroslavensku gramatiku. J. B-ć. 
CHOINSKI-JESKE, Teodor, * 1854, + 1920, poljski knji- 
ževnik, konzervativac, živo sudjelovao u publicistici kao 
antisemit. Historijski roman: Gasnace słońce (1895), Tyara 
i korona (1898). Hrvatski prijevod romana >Kad sunce za- 
lazi« izašao je 1910 u zagrebačkoj »Prosvjeti« i kao posebna 
knjiga. J. B-ć: 
. CHOISEUL, Etienne-François, * 28. VI. 1719, + Pariz 
8. V. 1785, vojvoda, francuski državnik. Najprije je nosio 
naslov grofa od Stainville, a vojvodom je postao 1757. 
Sudjelovao je kao časnik u ratovima u Češkoj, Italiji i 
Nizozemskoj. Zahvaljujući markizi Pompadour imenovan 
je 1753 poklisarom u Rimu, gdje je uspješno dovršio pre- 
govore s papom Benediktom XIV. G. 1757 postao je po- 
klisarom u Beču, gdje je sklopio francusko-austrijski savez, 
1758 ministrom vanjskih poslova, a 1761 ministrom rata i 
mornarice, pa je tako za vrijeme sedmogodišnjeg rata 
vodio čitavu vanjsku politiku Francuske. Na njegovu po- 
budu sklopljen je 15. VIII. 1761 porodični ugovor kuće 
Bourbon. Za njegova ministrovanja pripojene su Francu- 
skoj Korzika i Lotaringija, a brinuo se također za kolonije i 
preustrojio ratnu mornaricu. U domaćoj politici zaštićivao 
je filozofe, dopustio izdavanje Enciklopedije i bio pro- 
tivnik isusovaca. Kad je umrla markiza Pompadour (1764), 
bio je u sukobu s gđom. Dubarry, izgubio zatim milost 
Luja XV. (1770) i bio prognan na svoje imanje Chante- 
loup, gdje. je ostao do kraljeve smrti (1774). Luj XVI. 
ponovno ga je pozvao u Pariz. Njegove je uspomene (Mé- 


moires du duc de Ch.) objelodanio F. Calmettes 1904. 
LIT.: F. Calmettes, Ch. et Voltaire, 1902; G. Maugras, Le duc et 
la duchesse de Ch., 1902. 


CHOISY-LE-ROI, grad na lijevoj obali Seine i nedaleko 
Pariza, izletište Parižana, gdje pohađaju i grob Rougeta de 
Lisle, pjesnika i skladatelja Marseillaise. Znamenita je pro- 
izvodnja porculana i marokena. Ima 27.580 stan. N.Z. 

CHOJECKI, Edmund Franciszek Maurycy (franc. pseu- 
donim Charles Edmond), * Wiski 15. X. 1822, + Bellevue 

je počeo pisati, a uređivao je i Echo, književni prilog Ga- 
zete Warszawske. G. 1844 nastani se u Parizu, gdje po- 
maže akciju kneza A. Czartoryskoga; 1848 zastupa lavov- 

sko Nar. vijeće na slavenskom kongresu u Pragu. Glavni 
je urednik pariskog dnevnika La Tribune des Peuples 
(1849) i suradnik Revue Indépendante; 1860 sudjeluje i kod 
osnivanja Tempsa. Na svojim je putovanjima upoznao 
Krim, Češku, Egipat, Italiju, Švicarsku i Island, a kao 
dobrovoljac borio se za krimskog rata u vojsci Omer-paše. 
Primivši 1861 franc. državljanstvo postao je knjižničar 
Senata. — U njegovu je listu objelodanio Jelačićev iza- 
slanik A. T. Brlić svoj članak Težnje južnih Slavena (16. 
do 19. III. 1849), uperen protiv madžarskih. Preporukom 
Ch-oga primio je Brlića 10. III. 1849 predsjednik republike 
Luj Napoleon. 

BIBL.: Wspomnienia z podróży po Krymie, 1844; Czechia i Cze- 
chowie przy końcu pierwszej połowy XIX. stulecia, 1847; Étude com- 
parée des langues et dialectes slaves, Revue Indépendante, 1847; zbirka 
pjesama Gesla, Rewolucjoniści i stronnictwa wsteczne w r. 1848, 1849; 
Origines et antiquités de la race slave, Revue Indépendante; roman 
Alkhadar, ustęp z życia ojców naszych, 1854; Souvenirs d'un depaysé, 
1862; Voyage dans les mers du Nord, drama Les mers polaires. J. B-ć. 


CHOLEDOCHUS (ductus choledochus), lat. naziv za 
glavni žučni vod. To je cijev dugačka oko 7 cm, a široka 
oko 5 mm. Ona nastaje spajanjem izvodne žučne cijevi 
jetre i izvodne cijevi Zuénog mjehura. Ch. se nalazi u 
membrani, koja veže jetru s dvanaesnikom, i to na desnom 
njenom rubu, a otvara se u stražnjem zidu silaznog dijela 
dvanaesnika. V.D 


CHOLESTEATOM (kod domaćih životinja). Chole- 
steatom (grč.) je izraslina, koja se počesto nalazi u mo- 
zgovnim komorama kod konja, rijetko kod drugih domaćih 
životinja. To su većinom bjelkaste ili sivo bjelkaste kvržice, 
sitne kao makovo ili konopljino zrno, bisernog sjaja; stoje 
pojedinačno, ili ih je više zajedno. Sjaj njihov potječe od 
taloženja holesterinskih kristala u skupinama, koje su odi- 
jeljene tankim pregradama. To su limfni prostori, ispunjeni 
holesterinskim kristalima. Podražajem tih staloženih kri- 
stalnih masa razvija se oko svake skupine vezivno tkivo, 
koje postaje sve tvrđim (biserni holesteatom). Razvijaju se 
na temelju kroničke upale i predstavljaju prema tome 
granulome, ne prave blastome. Iz njih mogu katkada na- 
rasti kvrge, velike kao guščje jaje, i to solitarno, većinom 
u pleksusu postranične komore (masivni holesteatomi). Već 
svojom veličinom ili zatvaranjem  Sylvijeva vodovoda 
(aquaeductus Sylvii) mogu prouzročiti pritisak na mozak i 
proširenjem mozgovnih komora (hydrocephalus internus) 
izazvati podražaj ili poremećenje svijesti kod konja (— 
Zura, Zuravost). Lj J. 

CHOLET, grad u départementu Maine-et-Loire, potpuno 
uništen u vrijeme revolucije, procvao je poslije toga u 
veleobrtu raznovrsnih tkanina i u trgovini stokom i drvom. 
U okolici su kamenolomi granita i druidske starine. Ima 
23.385 stan. (1936). N. Z. 

CHOLEVIUS, Karl Leo, ** Barten (ist. Pruska) 11. III. 
1514, T Königsberg 13. XII. 1878, njemački literarni histo- 
ričar, gimnazijski profesor. Njegovo, velikim marom i 
razumijevanjem napisano djelo Geschichte der deutschen 
Poesie nach ihren antiken Elementen, 2 sv. (1854—56), 
cijeni se u stručnim krugovima i danas, makar je već u 
mnogočem zastarjelo. Svojim uputama u sastavljanje pi- 
smenih školskih zadaća zadužio je i srednju školu. S. T. 

CHOLIN je normalni sastavni dio tkivnih sokova orga- 
nizma svih kralježnjaka i mnogih nekralježnjaka. Taj se 
oxaethyl-trimethylamonijev klorid smatra podržavateljem 
normalnoga tonusa parasimpatičkoga živčevlja. Ch. je is- 
hodna tvar za druge spojeve važnih zadataka. S kiselinama 
lako tvorivi i lako osapunjivi njegovi esteri mnogo su 
snažnijih učinaka, napose acethylcholin. I on je sastavni 
dio tkivnih sokova, no daleko mu je važnija funkcija pri- 
jenos živčanog podražaja s parasimpatika i motornog živca 
na završni organ. KI. 

CHOLODNYJ, 1. Petro Ivanovyč, Ж 1876, t Lavov 
1930, ukrajinski slikar i grafičar, po zanimanju kemičar. 
Premda u umjetnički život ulazi kao diletant, postaje je- 
dan od osnivača nove ukrajinske likovne umjetnosti. Po- 
lazi večernji crtački tečaj prof. Muraška u Kijevu. Od 
1910 sudjeluje u izložbama kijevske skupine. Iz toga su 
razdoblja njegove kompozicije Ivica i vještica, Vjetar, Ka- 
luđer, Maglovit dan. Rezultate istraživanja kemijskog sa- 
stava starih ukrajinskih ikona primjenjuje u novome sli- 
karstvu (Djevojka i paun). G. 1921, pošto su sovjeti pre- 
uzeli vlast, seli se iz Kijeva u Lavov. Tu nastaju njegova 
glavna djela: polihromija u bogoslovskoj akademiji u 
Lavovu, vitraže Uspenjske crkve u Lavovu, prizori iz 

ukrajinske povijesti, Pohod Igora, Kneževski grad i nada 
sve specifični ukrajinski pejzaž. Izradio je niz mrtvih pri- 
roda i portreta ukrajinskih prvaka. U grafici nadahnut je 
starim ukrajinskim rukopisima i bizantskim ikonama. Cje- 
lokupan njegov umjetnički rad kreće se između impresio- 
nizma i dekorativnosti, koja se temelji na studiju stare 
ukrajinske i narodne umjetnosti. K slikarskoj problema- 
tici prilazio je s filozofskim mirom. U svome stilu stvorio 
je klasična djela. Kao izvrstan pedagog odgojio je cijeli 
naraštaj mladih ukrajinskih slikara. Nepromjenljivi je 
predsjednik HDUM-a (Hurtok Dijačiv Ukrajinskiho My- 
stectva). U vladi UNR (Ukrajinska Narodna Republika) 
1918 vršio je službu ministra nastave. 

2. Petro ml. Petrovyč, * 1902, sin prijašnjega, slikar i 
grafičar. Radi i u primijenjenoj umjetnosti (grafička 
oprema knjiga, projekti za ćilime i gobeline). J. H-j. 

CHOLON — Solon. 

CHOLULA, mehički grad u saveznoj državi Puebla, 
oko 14 km zapadno od grada Pueble. Leži na željezničkoj 
pruzi, i manje je trgovište sa 7.197 stan. (1930). Ch. je 
bila vrlo važan grad u predšpanjolsko doba kao važno 
središte vjerskoga života u Mexicu. Smatra se, da je Ch. 
starija od samoga grada Mexica i da je u doba cvata 
imala preko 100.000 stan. Grad je imao 400 hramova i bio 
središte štovanja boga Kvecalcouatla. Svake godine se 
ovdje okupljao veliki broj hodočasnika (»Rim novoga svi- 
jeta«). Iz tog doba ostala je najveća mehička piramida, 
koja je visoka 54 m, a u podlozi zaprema 19 ha. Danas je 
piramida slična brežuljku obraslu šumom, a na njemu je 
lijepa barokna crkvica. Stari grad je 1519 porušio Cortez 
i desetkovao stanovništvo. I današnji grad ima velik broj 
crkava. J. К-С. 

CHOMICZ, Paulin, Ж Jaroszew kod Grodna 15. VI. 
1873, poljski filozof. Učio u Grodnu, Kijevu i Dorpatu. 
Organizirao 1919 u Varšavi Mesijanistički zavod Ноепе- 
Wroüskoga u svrhu realizacije doktrina toga filozofa. O 


tome izdao niz studija i izdanja. J. B-ć. 
CHONDRITIS — Hondritis. 
CHONOS, skup od 1000 otočića i grebena u južnom 


dijelu republike Čile, između 44° i 46% južne šir. i na 74? 
zap. duž. Površina im je 12.000 km?, obrasli su prašumom 
i goroviti; najviši vrh dopire do 1660 m. Žitelji su Indi- 
janci. Jedino im je stalno naselje Melinca s lukom na sje- 
vernom dijelu otočja, koje se zove Guaitecas. Otočje Ch. 
odijeljeno je kanalom Moraleda od kopna i od najvećega 
otoka Magdalene, koji se tijesno približio kopnu. Podneblje 
je vlažno i hladno, tako da žitarice ne rode. U moru je 
obilan lov na ribe i tuljane. Otočje pripada politički po- 
krajini Chiloć i teritoriju Aysen. №. Z. 
CHOP, Max (pseudonim M. Charles), ** Greussen (Thii- 
ringen) 17. V. 1862, + Berlin 20, XII. 1929, njemački gla- 
zbeni pisac. Učio je pravo, pa se na nagovor Liszta pri- 
klonio glazbi. Napisao je mnogo članaka o suvremenim 
skladateljima. Poznate su njegove analize Erläuterungen zu 
Meisterwerken der Tonkunst u 36 svezaka Reclamove Uni- 
versal-Bibliothek. Bavio se i skladanjem (3 klavirska kon- 
certa, 2 orkestralne suite, popijevke, skladbe za glasovir 
i dr.). “б 
CHOPIN, 1. Frédéric Francois, * Zelazowa Wola kraj 
Varšave 22. II. 1810, + Pariz 17. X. 1849, poljski glasovirski 
virtuoz i skladatelj. Otac mu je bio doseljeni Francuz, a 
majka Poljakinja (Krzyžanowska). Bilo mu je 9 godina, kad 
je kao čudo od djeteta već javno svirao. Učitelji su mu bili 
Žywny i J. Elsner, ravnatelj glazbene škole u Varšavi. G. 
1827 završio je nauke na gimnaziji i javno nastupio kao 
glasovirski virtuoz. U poljskim velikaškim obiteljima živo 
su se zanimali za njega te ga mnogo podupirali. G. 1829 s ve- 
likim je uspjehom nastupio u dva koncerta u Beču. Među- 
tim su objavljene i prve njegove skladbe. Bio je već izgra- 
đeni glasovirski virtuoz, kad je 1830, mjesec dana prije po- 
četka poljske revolucije, ostavio domovinu (koju je veoma 
ljubio, a nigda je više živ nije ugledaoj te se otputio u 
Pariz, svjetsko glazbeno središte. Putem je nastupio u ja- 
vnim koncertima u Beču i Münchenu. U Parizu je ubrzo 
ušao u društvo najistaknutijih umjetnika: Liszta, Berlioza, 
Heinea, Balzaca, Ernsta, Meyerbeera, te svojih zemljaka 
Mickiewicza i Slowackog. Čim su ga upoznali kao virtuoza, 
postade mnogo traženim učiteljem glasovira. Obolivši na 
plućima otputovao je 1838 na Jug, da na otoku Majorci 
nađe izgubljeno zdravlje. Već prije se je bio zaljubio u 
francusku pjesnikinju George Sand, koja ga je na tom 
putu pratila i njegovala. Među njima nije moglo doći do 





CHOLODNYJ — CHORASSAN 


prave duševne sloge, pa je ona 1847 napustila Chopina. 
G. 1848 osjetio se očajnim pa se odvažio na koncertnu 
turneju u Englesku. Vratio se u Pariz sasvim iscrpljen. 
Tu je u jesen slijedeće godine umro i bio pokopan na 
groblju Pčre Lachaise. Bio je vatreni poljski rodoljub, 
premda se cijelo njegovo umjetničko djelovanje razvijalo 
daleko od domovine. Nije mu bilo prirođeno, da u re- 
dovnim koncertnim nastupima traži slavu virtuoza i bo- 
gatstvo. Njegova produhovljena svirka tražila je malen, 
intiman krug pravih znalaca umjetnosti. 


Ch. je sasvim osobit, neobično izvoran skladatelj. Kao da 
se u njegovom životnom djelu najidealnije očitovao i oži- 
votvorio duh glazbene roman- 
tike, što mu je već njegov 
suvremenik, njemački roman- 
tički majstor Robert Schu- 
mann, uvijek s oduševljenjem 
priznavao. Ch. je pravi pje- 
snik među skladateljima; sva 
je njegova glazba proniknuta 
duboko osjećajnim pjesničkim 
ugođajima, pače i onda, kada 
sklada tehničke vježbe, u svo- 
jim etidama, koje su u prvom 
redu imale služiti dnevnom 
vježbanju učenika glasovira. 
Kao skladatelj Ch. je uteme- 
ljitelj sasvim neobičnog glaso- 
virskog stila, malih glazbenih 
forma, pravih  genre-slicica 
neobičnog- pjesničkog čara. U 
tom ga je naslijedio Liszt, 
koji je taj posebni glasovirski 
stil skladanja dalje izgradivao, u koliko je to bilo 
moguće. Ch. je bio rođen virtuoz, ali je svoju virtuoznost 
iskoristio za stvaranje. On upravo teži za tim, da jedno- 
stavne poljske pučke plesove pronikne poletnom ritmi- 
kom i obavije vrlo ljupkim, gipkim melodijama, da 
u njima razotkrije sve bogatstvo najsmionijih harmonij- 
skih kombinacija, kojima је znao dočarati i najtmur- 
nije i najsvjetlije ugodaje uz prkosno-smione modula- 
cije, kakvih jo$ nije bio zamislio nitko prije njega, te da 
u prastaroj funkcionalnoj srodnosti tonike i dominante 
otkrije vazda nove cari. Ritmijski tok u njega je uvijek fino 
raščlanjen, a neiscrpljivo je bogatstvo prekrasnih figuracija, 
kojima kao draguljima neprestano kiti i svoj melodijski 
tijek i njegovu harmonijsku pratnju. Poletni duh njegov 
pjeva prave pjesmotvore čak i u sasvim malim formama (u 
divnim preludijima, od kojih neki sadržavaju tek po nekoliko 
taktova). Sav ponire u drhtavi zvuk svoga glasovira, i samo 
se u skladanju za glasovir iživljava njegov bogodani stva- 
ralački duh. Nacionalni izraz nalazi neposredno, intuitivno, 
i odmah ga proniče genijalnom svojom ličnošću preplećući 
na sasvim osobit način najnježniju melankoliju s divljom 
strašću gotovo do boležljive preosjetljivosti. Snažno je dje- 
lovao na stvaranje mnogih skladatelja sve do najnovijeg 
vremena, a životno djelo njegovo i danas je još neiscrpljivo 
vrelo za najsuptilnije virtuozne produkcije najznamenitijih 
svjetskih pijanista. Cjelokupna njegova djela za glasovir 
izdana su mnogo puta uz podrobne upute za predavanje. 

Skladao je 2 koncerta za glasovir uz pratnju orkestra (op. 
11 u e-molu, op. 21 u f-molu), nekoliko koncertnih djela uz 
pratnju orkestra, nekoliko komornih i koncertnih skladba 
za violocello i glasovir, više poljskih popjevaka uz pratnju 
glasovira. Ostale skladbe napisao je za sam glasovir. To su: 
3 sonate (op. 4 u c-molu, op. 35 u b-molu, op. 58 u h-molu), 
4 balade (op. 23 u g-molu, op. 38 u F-duru, op. 47 u As- 
duru, op. 52 u f-molu), 1 fantazija, 12 poloneza, 1 fantazi- 
ja-poloneza, 56 mazurka, 25 preludija, 19 nokturna, 15 val- 
cera, 4 improptua, 27 koncertnih etida i drugih manjih 
glasovirskih djela; u svemu 74 opusa te 12 djela bez 
oznake op. 

LIT.. O Ch-u napisana je veoma brojna literatura, koja nastoji osvi- 
jetliti život i djelo maistorovo. Prvi je sa puno fantazije opisao život 
Ch-ov sam F. Liszt. — F. Hoesick, Ch., život i djelo (poljski), 3 sv. 
1912; H. Leichtentritt, Fr. Ch. (njem.), 1905; A. Weissmann, Ch. 
(njem.), Berlin 1912; G. Petrucci, Epistolario di F. Ch., 1907; Z. Jachi- 
mecki, Fr. Ch., Krakov 1927; La Mara, Ch. (hrvatski prijevod od В. $. 
u izdanju Edition Slave, Beč 1921); G. de Pourtalčs, Chopin ou le počte 


(franc.), Pariz 1928; H. Leichtentritt, Analyse v. Ch-s Klavierwerken 
(njem.), 2 sv., 1920. B. š. 


2. Jules — Pichon, Jules Eugéne. 
CHORASSAN — Korasan. 


FRÉDÉRIC CHOPIN 





CHORAZIN — CHORTAZIS 


CHORAZIN, biblijsko mjesto u Galileji, sjeverno od 
Tiberijadskog jezera. Misli se, da je bilo na mjestu da- 
našnjeg Kirbet Keraze. Zbog njegovih grijeha Isus mu je 
prorekao propast (Mat. XI, 21; Luka X, 13). M. 8. 

CHORDA (grč. y0007) »Zica, tetiva«) je u anatomiji naziv, 
koji se upotrebljava za različite pojmove. 1. Chorda dor- 
salis, hrpteni prut, kod čovjeka i svih chordonia pred- 
stavlja skeletnu osovinu tijela, što se proteZe izmedu Ziv- 
Gane i utrobne cijevi. Njegova funkcija kod čovjeka kratko 
traje, samo za vrijeme embrionalnog razvitka, jer je pre- 
uzme hrpteni stup, koji se u okolini razvije. Ipak se nje- 
govi ostatci trajno sačuvaju u vezivnim pločama, koje 
spajuju trupove pojedinih kralježnjaka. 2. Chorda tympani 
je ogranak VII. moždanog živca, koji se, pošto prođe 
kroz bubnjište (> uho), priključi jezičnom živcu. To je 
miješani živac, građen od dvije vrste živčanih niti, od 
kojih jedne vode osjet okusa od okusnih pupoljaka u pred- 
njem dijelu jezika, a druge dovode parasimpatične (se- 
kretorne) niti žlijezdama na dnu usne šupljine (> auto- 
nomni živčani sistem). 3. Chorda obliqua je kosi vezivni 
tračak, što spaja u gornjem dijelu obje podlaktične kosti. 
4. Chorda arteriae i ch. venae umbilicalis je zakržljala i u 
vezivno tkivo pretvorena pupčana arterija, odnosno vena. 
5. Chorda ductus arteriosi, tračak nastao od spojne cijevi, 
koja sve do rođenja spaja aortu i plućnu arteriju. 6. Chorda 
ductus venosi — tračak, koji nastaje od spoja između 
venae portae i lijeve jetrene vene. 7. Chordae tendineae 
su tanke tetive u srcu, što spajaju papilarne mišiće sa 
zaliscima (— srce). 8. Chorda uteroinquinalis — tračak, koji 
se proteže od ugla maternice kroz trbušni zid sve do ve- 
zivnog tkiva u velikim usnama. 9. Chorda venerea — ka- 
pavac. 10. Chorda vocalis — grkljan. SD: 

CHORDA, svitak, temeljni dio unutrašnjeg osovinskog 
- kostura posebnog životinjskog koljena svitkovaca, Chor- 
data: kralježnjaka, bezlubanjaca (Acrania) i plaštenjaka. 

Svitak je čvrsti i pruživi štapić, koji se proteže sredinom 
čitavog tijela od glave do repa, tako da ostane leđna 
moždina s leđne strane, a probavilo s trbušne. Kod jedno- 
stavnijih svitkovaca zadrži se svitak kao temeljni dio ko- 
stura, a kod naprednijih ga nadomjesti poseban kolutičav 
kostur. Međutim i kod svih kralježnjaka s potpunom kra- 
lježnicom nastane u zametnom razvoju najprije svitak, koji 
u daljem toku zamijene hrskavica i kosti. Samo plaštenjaci 
imaju svitak jedino kao ličinke, pa se kod odraslih izgubi, 
osim kod repatih plaštenjaka (Appendicularia), koji su i 
odrasli zaostali u stanju repate ličinke te su kao takvi pri- 
držali i svitak. N. F-k. 

CHORDATI (Chordonia), skupno je ime za najviše 
mnogostanične životinje s obzirom na njihovu gradu i 
razvoj, i to za: plaštenjake, akranije i kralježnjake. Kod 
njih se razvija od crijeva (entoderma), a pod centralnim 
živčevljem, čvrst osni skelet, chorda dorsalis, svitak. Zbog 
toga se svi zovu svitkovci. Većini plaštenjaka nestaje 
chorda za vrijeme razvoja, akranijama ostaje doživotno, a 
višim kralježnjacima hrskava ili koštana kralježnica istisne 
chordu. Ispod chorde je srce i crijevo. Vodeni chordati 
dišu na pukotine ždrijelnog dijela crijeva ili i na škrge, a 
kopneni dišu ovako samo za embrionalnoga razvoja; poslije 
dobiju pluća. Chordati idu u skupinu deuterostomia, jer 
im se usta (prostoma) gastrule u razvoju pretvore u pro- 
hodni otvor, a sprijeda se nanovo stvori usni otvor. K. B. 

CHORDITIS — Grkljan. 

CHORDOMA — Hordoma. 

CHOREA — Padavica. 

CHORIODES — Žilnica. 

CHORIOIDES — Oko. 

CHORION (grč. хоого» »koža«) je opna, koja obavija 
embrio s vanjske strane i dovodi ga u usku vezu sa sluzni- 
com materice. Kroz ch. prima plod difuzijom plinove i 
hranljive tvari iz majčine krvi. Na njegovoj vanjskoj 
strani nalaze se resice, koje su kod različnih životinjskih 
vrsta različito razvijene i uložene u udubljenja u sluznici 
materice tako, da se one mogu kod porođaja izvući iz tih 
udubljenja, a da se pri tom sluznica ne povrijedi. Kod 
čovjeka i nekih životinja veza je između materice i ch. 
mnogo uža, pa se kod porođaja s ch. odljušti i jedan dio 
promijenjene sluznice (— decidua). ASIDE 

Chorion kod domaćih životinja. Chorion (bolje allanto- 
chorion) konja ima po cijeloj svojoj površini od prilike 
jednako podijeljene resice. Kod svinje su odnošaji uglavnom 
slični, samo na krajevima plodne vrećice nema resic4. Kod 

(Crtež Melite Lovrenčić) 


PRESJEK KROZ MATERICU TRUDNE ŽENE (shematski) 
1. Trup materice; 2. Chorion s resicama; 3. Decidua basalis; 4. Vrat 
materice; 5. Decidua parietalis; 6. Amnion; 7. Plod; 8. Decidua 
capsularis; 9. Šupljina u materici 


naših preživača resice su duge i poredane u pojedine grupe. 
Lokalizacija grupa resica na ch. ovisna je o lokalizaciji 
već unaprijed određenih mjesta na sluznici materice. Re- 
sice ch. psa i mačke smještene su poput nekog pojasa na 
plodnoj vreći. Periferno od tog centralnog područja ch. je 
bez resica. ДУ 

CHORIONEPITHELIOMA (grč. x00107 »koZa«, 91] »sisa, 
bradavica na sisi, površni sloj nježne koZe«) je maligna no- 
votvorina, koja nastaje radi patološkog bujanja chorion- 
skih resica. Po svojoj histološkoj građi sliči karcinomu, 
pa se gdjekada naziva karcinom posteljice (placentarni 
karcinom). Razvija se iz jajašca ili njegovih zaostalih dije- 
lova, najčešće u materici, u obliku tamno crvene ili modre 
otekline, koja prodire u dublje slojeve uterusa, a brzo se 
raspada. Može se razviti i na drugim mjestima, gdje se 
nalazi jajašce ili njegovi ostatci. Često nastaje iz mjehur- 
časte potajnice (15%). Ova novotvorina pravi vrlo brzo 
metastaze u najudaljenijim organima, najčešće u plućima. 
Ima benignih i malignih oblika: chorionepithelioma  be- 
nignum može i bez ikakvoga liječenja nestati (spontano 
izlječenje); ch. malignum spada radi brzog širenja među 
najmalignije tumore. Liječenje se sastoji u radikalnoj ope- 
raciji i zračenju rentgenskim i radiumskim zrakama. S. V-ć. 

CHORIZONTES — Horizontes. 

CHORLEY, grad u Engleskoj, u sjevernom dijelu grofo- 
vije Lancashire. U okolici su ugljenokopi. Ima 30.795 stan. 
(1931) s veleobrtom tekstila, vagona i kovnih predmeta. 

CHOROMANSKI, Michal, ж Jelizavetgrad (Ukrajina) 
22. VI. 1904, poljski književnik. Učio tehničke nauke. 
Izdao romane: Biali bracia, Zazdrość i medycyna, Szpital 
Czerwonego Krzyża; komediju Człowiek czynu, velik broj 
novela, reportaža i dopisa. J. B-ć. 

CHORTAZIS, Georgios, živio potkraj 16. i u 1. pol. 
17. st., novogrčki pjesnik. Rodom je iz Retimna na Kreti. 
U kretskom narječju napisao je tragediju u 3 čina Erofili 
(Eeogüm) u stilu talijanskoga kazališta 16. st. Sadržaj је 

uzeo iz tragedije Orbecche talijanskoga pisca Geraldija. 
Ch. je ipak stvorio izvorno djelo, izostavio okrutne scene, 
ali je radnju oslabio umetanjem lirskih epizoda i doda- 
vanjem intermedija s glazbom i plesovima. Intermedije je 
uzeo iz Tassova Gerusalemme liberata. Glavna su mana 
djela predugi monolozi, ali je ublaZuje skladan jezik, liri- 
zam i pravo pjesničko nadahnuće. Zbog tih vrlina Erofili 
je bilo najčitanije djelo novogréke književnosti, napose u 
doba grčkoga robovanja. К.К. 

CHORZÓW, veleobrtno središte u Šleskoj kod grada 
Beuthena (Bytoma), 11.650 stan. Veleobrt uvjetuju golemi 
rudnici ugljena i željeza, a proizvodi ponajviše kemijske 
spojeve. N.Z 

CHOTA NAGPUR je rudama bogata pokrajina na 
sjeveroistočnom kraju visoravni Dekana u Indiji. Na po- 
vršini od 70.000 km? živi 6,643.934 stan. (1931), vrlo šarenog 
etničkog sklopa. Na dosta neplodnom zemljištu ratarsko 
stanovništvo gaji rižu, proso i čaj. 

U gornjokarbonskim gondvana-slojevima istočnog dijela 
bogati su rudnici ugljena. Njihove su pričuve procijenjene 
na 16 milijardi tona, a već 1925 dali su 14,000.000 t ili 70% 
proizvodnje cijele Indije. Susjedno zemljište metamorfnih 
stijena bogato je željezom i manganom. Blizina ugljena i 
željeza omogućila je razvoj velikog i potpuno modernog 
metalurgijskog veleobrta, kojemu je središte grad Jamshed- 
pur; osnovan tek 1911 imao je već 1934 g. 84.670 stan. Ori- 
jaške peći Jamshedpura zaposlivale su 1934 polovinu indij- 
skih metalurgijskih radnika (30.000). Od 2,400.000 tona 
sirova željeza, koliko je Indija proizvela 1935, samo 35.000 t 
ne potiče iz Ch. N., ali je proizvodnja čelika bila još rela- 
tivno mala (650.000 t). U indijskom Ruhru ima još i ru- 
dnika bauxita i antimona. 

Uz malo poljoprivrednih proizvoda Ch. N. izvozi sirovo 
željezo, čelik, ugalj, bauxit, antimon i srebro. Ch. N. pri- 
pada kneževini Bihar, a administrativno mu je središte 
Ranchi, poznat kao visinsko oporavilište. 

LIT.: V. de la Blache i L. Gallois, Gćographie universelle, sv. IX, 
Asie de Moussons, L, Pariz 1929; F. Klute, Handbuch der geographischen 


Wissenschaft. Vorder- und Südasien, Potsdam; N. Krebs, Vorderindien 
und Ceylon, Stuttgart 1939. J. R-ć. 


CHOTEK, Karel, * Prag 1881, češki etnograf, profesor 
sveučilišta u Pragu. Proučavao je češko i slovačko selo 
(monografije Cerovo, 1906, i Siroky Dül, 1915), bavio se 
antropologijom djeteta u Slovačkoj i pridonio priloge za 
demografiju rus. Kavkaza. Napisao je i sintetičko djelce 
Lidová kultura a kroje v Ceskoslovensku (1937). Lj. J-e. 

CHOTEK OD CHOTKOVA I VOJNÍNA, češka gro- 
fovska porodica podrijetlom iz nižega plemstva, koje se 
već u 14. st. spominje na gradu Chockovu (kasnije Chot- 
kov). Grana Ch-a od Vojnina prozvala se po gradu istog 
imena, a izumrla je u 16. st. Neki članovi starije grane 
sudjelovali su u češkom ustanku 1618—20, zbog čega su 
izgubili većinu imanja. Antonin Ch. (+ 1754) uvećao je 
opet porodične posjede i preuzeo naslov grane od Voj- 
nina, a 1725 dobio je i grofovski naslov (1745 naslov drža- 
vnoga grofa). Neki od njegovih potomaka istaknuli su se 
kao visoki dostojanstvenici u Češkoj. Od Bohuslava Ch-a 
(T 1896), od 1871 namjesnika Češke, potekla je i kći 
Sofija, koja se kao dvorska gospođa udala 1900 za naslje- 
dnika prijestolja Franju Ferdinanda i dobila naslov voj- 
votkinje od Hohenberga; ona je poginula s mužem pri- 
godom atentata u Sarajevu 1914. — Kao vlasnici imanja 
Čerević u Srijemu spominju se pripadnici porodice Ch. 
1760 kao virilni članovi hrvatskog sabora. 

CHOUANS (franc. chat huant, chouan »sova«), nadimak 
seljačkih buntovnika iz zapadnofrancuskih pokrajina Bre- 
tagne, Normandije i Maine 1793—1800, koji se kasnije pri- 
družiše rojalističkom otporu u Vendeji. Uzrok njihovu ne- 
zadovoljstvu bile su prije svega republikanske novotarije, 
koje su im onemogućile kriomčarenje soli, no glavni je po- 
vod bio zakon od 24. I. 1793, kojim je bilo određeno no- 
vačenje 300.000 vojnika. Nadimak ch., zabilježen prvi put 
1795, pripadao je najprije vođi buntovnika Jeanu Cotterauu 
(1767—94), koji je obično četovao noću, a za svoje je pri- 
staše uveo znak sove. Cotterau je pokret pridružio rojali- 
stičkom otporu zapadnih krajeva, komu su na čelu bili ve- 
likaši (markiz de la Roučrie, grof de la Frotté), a koji je 
skršio Bonaparte. Georges Cadoudal (1771—1804) uzalud 
je 1799 pokušao oživjeti rojalistički ustanak. Nakon aten- 
tata na Bonaparta u prosincu 1800 pobjegao je u Englesku, 
odakle se 1803 vratio i stupio u vezu s generalom Piche- 
gruom, ali je bio uhvaćen i smaknut 25. VI. 1804. U fran- 

cuskoj književnosti obradio je četovanje ch-a H. de Bal- 
zac 1828 u povijesnoj pripovijesti s prvobitnim naslovom 
Le dernier des Ch., a kasnije Les Ch 

CHOVET, najizrazitija hrvatska naseobina u Argentini, 
Otvorenjem željeznice Rosario—Puerto Belgrano 1912 na- 
šim se iseljenicima otvoriše polja za agrikulturu, zapo- 
sjedoše ih kao »čakareri«, najprije u Acebalu i okolici, 
zatim oko stanice Barlett, preko Centra Argentino na Cho- 
vet. U argentinskoj pampi je ta poljodjelska naseobina 
zauzela važno i središnje mjesto u žitaricama, pa su naši 
iseljenici došli do bogatstva i ugleda. Chovet ima oko 5000 
stan., a oko 1000 Hrvata. Bave se najviše poljodjelstvom, 
trgovinom i zanatima. Imaju društvo uzajamne pomoći, 
osnovano pred dvadeset godina. M.B. 

CHOYNOWSKI, Piotr, * Varšava 27. УШ. 1885, 
T Otwock 25. XI. 1935, poljski književnik. Učio kemiju u 
Varšavi i Lavovu, zatim povijest u Zirichu i Krakovu. 
Radi bolesti pluća prekinuo nauke, posve se posvetio knji- 
ževnosti, u kojoj se istaknuo realističkim naziranjem i pla- 
stičkim opisima. Glavna su mu djela Kužnia (1918), histo- 
rijski roman iz doba ustanka 1861—63, Młodość, miłość, 
awantura (1926, hrv. prijevod u ZB sv. 407), O pięciu pan- 
nach Sulerzyckich (1928), W młodych oczach (1933). Član 
je poljske akademije književnosti. J. B-é. 

CHRETIEN DE TROYES, * Champagne, + oko 1191, 
francuski pjesnik. Sudeći po djelima bio je svećenik i po- 
znavao je klasične pisce. U Philomeli ugledao se na Ovi- 
dija, a spominju se još kao Ovidijevi prijevodi i imitacije 
Remèdes, Art d'Amour i Pelops, koji su izgubljeni. Prvi je 
njegov roman avanturistički Guillaume d'Angleterre. Artu- 
rovskom ciklusu pripadaju mu ostali romani. Erec et Enide, 
napisan oko 1164, svojim simetričnim nacrtom podsjeća 
na Chanson de Roland. U romanu Cligès nema blještavih 
opisa sjaja i bogatstva kao u pređašnjem romanu. U Cli- 
gesu poštuje se svetost ženidbe i vjernosti, vitezova udva- ' 
rača nema. Naprotiv u Lancelotu (ili Chevalier à la cha- 
rette) susrećemo vitezove, koji udvaraju gospođama. Lan- 
celot je savršeni predstavnik dvorske ljubavi. Ch. je pre- 
pustio Geoffreyu de Lagny, da dovrši ovaj roman. Yvain 
ou le Chevalier au lion je glavno Ch-ovo djelo; u njem 
iznosi žensku dušu i zapanjuje tu i tamo točnim realističkim 
opažanjima. Š posljednjim, opet nedovršenim djelom, 
Perceval le Gallois, Ch. prelazi u mistične vode. 

Ch. je udario dobre temelje francuskom romanu. Materijal 
za svoja djela skupljao je po legendama svih naroda i po- 
krajina, tako da je tu zastupan elemenat keltski, bizantski, 
istočnjački, klasični i provansalski. Iako malo znademo o 
njemu, iz njegovih romana štošta doznajemo o ondašnjim 
vremenima i običajima na dvorovima, među vitezovima 


i t. d., pa je Ch. neobično važan za folklornu znanost. 
LIT.: G. Cohen, Un grand romancier d'amour et d'aventure au Xlle s. 

Chr. de T. et son oeuvre, Pariz 1931; A. Bruel, Romans français du 

moyen áge, Essais, Pariz 1934. D. St. 


CHRISMON — Hrizmon. 

CHRISOGON — Hrizogon. 

CHRISOLOG — Hrizolog. 

CHRISOTOM — Hrizotom. 

CHRIST, 1. Hermann, * Basel 12. XII. 1833, T Riehen kraj 
Basela 23. XI. 1933, njem. botaničar, školovanjem pravnik, 
obnašao visok sudački položaj, ali je bio i uvaženi sistema- 
tičar i biljni geograf, koji je proputovao mnoge krajeve svi- 
jeta i napisao velik broj djela. U biljnogeografskom pogledu 
ističe se napose njegovo klasično djelo Das Pflanzenleben 
der Schweiz, 1879. Posebno se istaknuo svojim radovima o 
papratima, o kojima je objavio među ostalim - dva temeljna 
djela, Farnkriuter der Erde, 1897, i Die Geographie der 
Farne, 1910, te ga smatraju prvakom suvremene pteridolo- 
gije (nauke o papratima). Naturf. Gesellschaft u Baselu 
izdala je prigodom njegove devedesetgodišnjice (1923) po- 
sebnu spomenicu. [x 

2. Lena, ** Glonn u Bavarskoj 30. X. 1881, + 1920, nje- 
mačka spisateljica, opisuje gornjobavarski pučki život. 
U potresnoj autobiografiji: Erinnerungen. Lebensgeschichte 
einer Überflüssigen (1912) opisuje mukotrpnu mladost i 
trnovitu stazu svojega života. U drugim djelima neobično 
zorno prikazuje bavarske seljake i seoske običaje. 

Roman Mathias Bichler (1914) sadržava život nahočeta, 
koje se potuca od nemila do nedraga, dok ne postigne svoj 
životni cilj: postaje kiparom. Druga su joj djela: Die Rumpl- 
hanni (1917) i Bayrische Geschichten: Bauern (1919). С. $. 

3. Wilhelm, * Geisenheim 2. УШ. 1831. + Mün- 
chen 8. IL 1906, njemački klasični filolog. Već je 1860 

postao redoviti profesor klasične filologije na sveučilištu 
u Miinchenu i ondje ostao do svog umirovljenja 1903. 
Napisao je vrlo mnogo djela, između njih: Grundziige der 
griechischen Lautlehre, Leipzig 1859, Metrik der Griechen 
und Rómer, Leipzig 1874, a glavno mu je djelo Geschichte 
der griechischen Literatur bis auf die Zeit Justinians, Mün- 
chen 1898 (5. i 6. izd. preradili W. Schmid i O. Stahlin 
1911—1913). Ta je povijest grčke književnosti dio velikog 
zbornika, $to ga izdaje Iwan Müller pod imenom: Hand- 
buch der klassischen Altertumswissenschaft. Bavio se i 
izdavanjem klasika, pa je priredio veliko kritičko izdanje 
Pindara (Leipzig 1896), Aristotela (Poetika i Metafizika) 
i Homerove Ilijade (Leipzig 1884). U predgovoru toga iz- 
danja iznio je svoju teoriju o postanju Homerovih pje- 
sama: Homer je spjevao više pojedinih pjesama određenih, 
da se pjeva svaka za se. Te su pjesme bile povezane opće- 
nitim nacrtom. To je bila stara ili isprvična jezgra. Tu su 
staru jezgru Ilijade na različne načine raširili koje Homer 
sam, koje opet pjesnici, kojima je Homer povjerio svoje 
pjesme, da ih pjevaju (Christ ih zove Homeridi; sam je 
Homer osnivač njihove porodice — conditor gentis). Naro- 
čito se odlikuje Christovo izdanje Homerove Ilijade time, 
što su pojedini dijelovi Ilijade prema tome, u koje su vri- 
jeme spjevani, tiskani drugim slovima. Važno je i nje- 
govo izdanje Anthologia graeca carminum christianorum, 
Leipzig 1871. ZTE). 
CHRISTALLER, Helene, ж Darmstadt 31. I. 1872, nje- 
mačka spisateljica. U mnogobrojnim njezinim pripovije- 
tkama, od kojih je najvažnija Gottfried Erdmann und seine 
Frau (1908), ističe se religiozna nota. 
CHRISTCHURCH, 1. lučki i ribarski grad u južnoj 
Engleskoj na ušću Avona i Stoura. Ima 9.183 stan. (1931). 
2. Grad na južnom otoku New Zealanda. Ima 132.559 
stan. (1937). Poznat je po trgovini i preradi stočarskih pro- 
izvoda, Grad je moderno i geometrijski građen; ima sve- 
učilište i najljepšu katedralu na New Zealandu. Chr. je 
spojen 11 km dugom električnom željeznicom s lukom 
Lyttelton, koja je našla mjesta u zamrlom i potopljenom 
krateru. M.Š. 
CHRISTEN, Ada — Breden Christiane. 
CHRISTENSEN, Hjalmar, * Fórde 5. V. 1869, + 29. XII. 
1925, norveški pisac. Bio je literarni historičar, kritičar, 
novinar te pisac romana i drama. Glavno mu je djelo Det 
nittende aarhundrades kulturkamp i Norge, 1905 (Kul- 
turni boj 18. st. u Norveškoj). Druga su mu djela Et liv, 
1909 (Život), kulturno-historički roman; Den gamle bygde 
og den nye, 1913—14 (Stara i nova zgrada). F.B. 
CHRISTIAN, Viktor, * Beč 30. III. 1885, njemački ori- 
jentalist i etnolog. Radio je isprva u Etnografskom muzeju 
u Beču, a 1924 postao profesor na ondješnjem sveučilištu. 
BIBL.: Die Namen der  assyrisch-babylonischen  Keilschriftzeichen, 
1913; Untersuchungen zur Paláüoethnologie des Orients, Mitteilungen 
der anthropologischen Gesellschaft, Beč 1924—28. EG. 


CHRISTIANIA — Oslo. 


CHRISTIAN SCIENCE (engl. >kršéanska znanost«, pri- 
staše se zovu scijentisti), religiozni pokret, komu je svrha, 
da putem misaonog sjedinjenja s Bogom oslobodi čovjeka 
od trpljenja. Sljedbu je osnovala Mary Backer-Glover-Eddy, 
* 1821 u mjestu Bow sjeveroameričke države New Hamp- 
shire, + 1910. Već je od mladosti bila boležljiva i histe- 
rična. U osmoj godini govori, da joj se objavio Bog, u 
desetoj čita različita filozofska djela, koja su na njezin 
duševni razvitak djelovala vrlo nepovoljno. G. 1843 uda 
se za graditeljskog poduzetnika Glovera, koji brzo umre. 
G. 1853 uda se za liječnika-zubara Pattersona, no nesretno. 
Doba od 1853 do 1871 za nju je od zamašnog značenja. 
- Nesretna u braku i sve boležljivija traži utjehu u čitanju 
- Biblije, medicinskih knjiga i u razmišljanju, kako da nađe 
neki posve duševni način liječenja. Pritom je bilo odlučno 
njezino poznanstvo (1862) s magnetizerom Quimbyjem, 
koji je držao, da sve bolesti imaju izvor u krivom mišljenju, 
te ih stoga treba liječiti duševnim putem. G. 1866 umre 
Quimby, a njegove ideje širi dalje Mary. Kad je jednom 
pala i zadobila teške unutarnje ozljede, piše, da je treći 
dan, na veliko začuđenje prijatelja, naglo ozdravila »samo 
po duhu, po sili, koja stanuje u duši«. G. 1867 osniva za 
širenje svojih ideja posebnu školu, a 1874 »Udruženje 
kršćanske znanosti«. G. 1875 izda u Bostonu djelo Science 
and Health, koje je doživjelo više izdanja, a 1905 pro- 
šireno u 300.000 primjeraka. G. 1877 uda se Mary za svoga 
najmarljivijeg učenika, šezdesetgodišnjeg agenta za šivaće 


737 


strojeve, Gilberta Eddy. G. 1879 mijenja se >Udrušenje 
kršéanske znanosti< u vjersku crkvenu opéinu, koja izabire 
Mary Eddy za pastora. G. 1881 dade se zarediti. Iste 
godine dobije državno dopuštenje, da otvori učilište za 
duševno liječenje »Massachussetts Metaphysical College«. 
G. 1895 posvećena je u Bostonu crkva pod naslovom »Prva 
Kristova crkva«, matica-crkva scijentista u Bostonu. Scijen- 
tistička sljedba raširena je po cijelom svijetu. Ima preko 
2000 crkvenih općina. Od toga oko 1500 u USA. 

Svoj sistem oslanja Mary Eddy na krivom poimanju Božjeg 
bitka. To je u sebi idealistički monizam ili panteizam. Bog 
je neosobna duhovna prasila. Svijet i čovjek su ideje ili 
duševne pojave ove jedne beskonačne svijesti. Duša nije 
neki bitak unutar smrtnog tijela, nego je ona sam Bog. Tvari 
nema, nego je sve duh. U etičkom pogledu Mary Eddy 
poriče opstojnost pravog grijeha. Grijeh stoji u krivom 
shvaćanju čovječje biti i odnošaja svijeta i čovjeka prema 
Bogu. Krist, »prvi scijentist«, proveo je otkupljenje, koje 
sastoji u tome, »da je ljudima pokazao put, kojim će se 
osloboditi od obmame, da uistinu postoji grijeh«. U Ch. 
Sc. spoznaje čovjek svoju zadaću, da sve misli usmjeri 
k Bogu, s njime se duševno sjedini i samoodgojem nad- 
vlada niske predodžbe o tjelesnosti, grijehu, bolesti i smrti. 
Glavno je sredstvo za to molitva. No ona nije kakva 
penj ili uzdizanje k Bogu, nego duševno poniranje u 

oga. 

dec K. Algermissen, Christ. Sekten u. Kirche Christi, 1925; M. R. 
Meyer-Neustadt, M. B. Eddy u. die Christ. Wissenschaft, 1914; A. 
Hellwig, Gesundbeten u. andere Heilverfahren, 1914; M. Heimbucher, 
Willst du dich nicht auch Gesundbeten?, 1919; K. Holl, Der Szien- 
tismus, 1927. St. B. 

1861, 


CHRISTIANSEN, Einar, + Kjóbenhavn 20. VII. 
danski pisac. Najprije je bio teolog, kasnije ravnatelj pu- 
čkoga kazališta u Kjóbenhavnu (1912—24). Pisao je pučke 
romane (Joppe, 1889, i Annette, 1893); poslije prelazi na 
društvovno i političko polje u dramama Cosmos (1892) i 
Faedrelandet (Domovina), 1910. 8: 

CHRISTIANSO, tri otočića, prije zvani Ertholmene, sje- 
verno od otoka Borholma, s kojim pripadaju Danskoj. 
Nekad su bili utvrđeni; kod njih je admiral Cornelis 
Tromp na čelu danskog i nizozemskog brodovlja porazio 
1676 švedsko brodovlje admirala Creutza. Otočići su na- 
seljeni. Njihova je mala luka sklonište brodovima za 
nuždu. EA, 

CHRISTIAN UNITY, engleski izraz, kojim u Sjevernoj 


Americi označuju pokret za ujedinjenje kršćanskih crkava, 


dok ga u britanskim zemljama zovu Church Reunion. U 
USA započeo je taj pokret s lozinkom okupljanja prote- 
stantskih crkava, na čemu su početkom prošlog stoljeća 
radili svećenici Barton W. Stone i Thomas Campbell te 
njegov sin Alexander, a u 2. polovici Filip Schaff. Jači 
zamah dobio je pokret, kada su društva mladih kršćana i 
kršćanki (Young Men’s Christian Association i Young 
Women’s Christian Association) protegla svoj rad iz 
Engleske na Ameriku. G. 1910 utemeljena je u New 
Yorku zaklada, da promiče ciljeve toga pokreta. U 
Engleskoj je postignuto ujedinjenje triju metodističkih 
crkava (1932) i dviju škotskih (1924) te suradnja prote- 
stantskih misionara (International Missionary Council). 
Između engleske crkve i ist.-pravoslavne također je došlo 
do zbliženja na inicijativu carigradskog patrijarke (1920). 

Chr. U. obratio se i na katoličku crkvu. Pod datumom 
od 18. XII. 1914 došao je iz Vatikana odgovor, u kojemu 
Benedikt XV. izričito veli: »Veoma želim, da iskonskom 
ljepotom Crkve očarani, sve nesuglasice uredivši uspješno 
poradite, da se mistično tijelo Kristovo ne pusti dalje raz- 
vlačiti i kidati, već da slogom i duševnom vezom, a napose 
težnjom volja dođe konačno do jedinstva vjere i t.d. 

Na međunarodnom području pokret je kulminirao u 
organizaciji svjetske konferencije za kršćansko ujedinjenje 
(od 3. do 21. VIII. 1927) u Lausanni. Lausanska je konfe- 
rencija međutim ostala bez uspjeha. Predstavnici istočnih, 
od Rima odijeljenih crkvi povukli su se i jednom izjavom 
ogradili od sudjelovanja, kad su vidjeli, kolike su razlike 
između pojedinih protestantskih crkvenih zajednica. Ostali 
nisu našli zajedničke osnovice ni formule zajedničkog 
vjerovanja. 

LIT.: A. Živković, Problem vjerskog ujedinjenja, Bogosl. Smotra, 
XVI., 1928; Isti, Enciklika pape Pija XI. za moralno-socijalni preporod 
društva, Zagreb 1931; M. Pribilla, Um die Wiedervereinigung іт 
Glauben, Freiburg i. B. 1926. 

CHRISTINE DE PISAN, * u blizini Venecije 1364, + 


malo iza 1430, francuska spisateljica. Karlo V. poen) йе 


738 


njena oca, liječnika i astrologa, na svoj dvor, tako da je C. 
sasma poprimila duh i jezik svoje nove domovine. Za gra- 
danskih ratova zatvara se u samostan. Od 1390 do 1400 
pisala je pjesme i pjesničke poslanice, u kojima ima nešto 
poezije i mnogo srca. Od 1400 do 1410 u političkim spisima 

oziva građane na slogu: Lamentation sur la guerre civile; 
Zore de Paix. O Karlu V. napisala je Livre des faits et 
bonnes moeurs du roi Charles V. U ovim spisima žali nad 
nesrećama, koje zadesiše Francusku. Ženu i ženske kreposti 
brani u knjigama: Cité des Dames i Livre de Trois Vertus. 
Le Chemin de Long Estude (oko 1403) vrvi uspomenama 
na Dantea, a u Epistre d'Othea à Hector opaZa se utjecaj 
Воссассіоу. к , 

LIT.: M. J. Pinet, C. de P. 1364—1430, Étude biographique et litté- 
raire, Pariz 1927. D. St. 

CHRISTMAS ISLAND, 1. britanski otok u Indijskom 
oceanu, 1000 km na J otoku Javi. DiZe se iz morske dubine 
od 6000 m. Bazaltni je vulkan, visok 350 m, pokrit šumom. 
Na njegovoj površini od 155 km? živi 1237 stan., indijskih 
kulija, koji vade kalcijev fosfat s obale. 

2. Britanski koraljni otok u Polineziji, nedaleko ekva- 
tora, najveći (601 km?) u skupini otočja Fanning, suh i 
neplodan, stoga do otkrića nenastanjen, a sada živi na 
njemu nekoliko desetaka ljudi, koji sakupljaju guano. М. 5. 

CHRISTOBALIT — Kristobalit. a 

CHRISTOFFEL, Elvin Bruno, * Montjoie (Porajnje) 10. 
XI. 1829, + Strassburg 15. HI. 1900, matematičar, učenik 
Dirichleta i Riemanna, profesor u Zürichu i Strassburgu. 
Radovi iz kompleksnih funkcija, diferencijalnih jednadžba 
i osobito iz diferencijalnih forma (preteča diferencijalnog 
apsolutnog računa!) s brojnim vezama s teoretskom fizi- 
kom, geometrijom i t. d. Christoffelovi simboli za dife- 
rencijalnu kvadratnu formu Хаџ, dx; dx, imaju oblik: 

algebarski komplement od as podijeljen s determinantom 
forme. 

C-ova djela u dva sveska izdali su 1910 H. Krazer i G. 
Faber. D.K. 

CHRISTOPHIT — Cinčani blistavac. 

CHRISTUS (Cristus), Petrus, * Baerle (Sjeverni Brabant) 
oko 1420, t Brügge 1473, nizozemski slikar. O Zivotu toga 
majstora, koji se potpisivao Petrus XPR ili XRI, znamo tek 
toliko, da je 1444 postao gradanin Brüggea i da su i njegov 
sin i unuk bili slikari. Ako bi se ipak potvrdila slutnja, 
da je prigodom jednog putovanja po Italiji utjecao na 
Antonella da Messina, to bi on igrao neku povijesno vrlo 
važnu posredničku ulogu između sjevernjačke napredne 
tehnike ulja i talijanske umjetnosti. Ch. je svakako tipičan 
zastupnik staronizozemske slikarske škole baš po svom 
nešto eklektičnom stanovištu; stojeći osobito blizu Janu 
van Eycku on ga u perspektivnom prikazivanju prostora i 
nadvisuje. Njegovo prikazivanje malenih, dražesnih stvari 
i svakidašnjih dogodovština, puno ljubavi, čini ga već pre- 
tečom kasnijeg nizozemskog genre-slikarstva, naročito u 
njegovu glasovitom prikazu Bračnoga para u zlatarskoj 
radionici sv. Eligija (1449, New-York). Ostali su njegovi 
radovi dijelom portreti, dijelom svetačke slike (na pr. 
Bogorodica sa svecima u Frankfurtu, 1457, i jedna Pieta u 
Bruxellesu, oko 1460). 

LIT.: W. M. J. Weale, Peintres Brugeois, Les Cristus, Brügge 1909; 
M. J. Friedlánder, Die van Eyck-Petrus C., Berlin 1924. Р. О. 

CHROBACJA, historijski naziv, koji se javlja na osvitu 
povijesti poljskoga naroda kao ime poblize neodredenih 
zemalja oko Karpata. Poljski i strani historičari prenijeli 
su taj naziv na kasniju Malu Poljsku (zemlja krakovska, 
sandomirska i lublinska). J.B-€. 

CHRODEGANG, sv., * u početku 8. st, 1 Metz 766, 
od g. 742 biskup u Metzu. Bio je kancelar na franačkom 
kraljevskom dvoru. Kao biskup istaknuo se gajenjem rim- 
skoga korala i rimskog liturgijskog obreda. Podupirao je 
osobito papu Stjepana IL protiv Langobarda. Uveo je 
stegu među franačko svećenstvo. Znamenito je njegovo 
»Pravilo« (Regula) za zajednički život i zajedničku mo- 
litvu svećenika. To su pravilo kasnije potvrdili Karlo Ve- 
liki (789) i Ludvig Pobožni (816). Kad je 754 umro kao 
mučenik sv. Bonifacije, imenovan je Ch. njegovim naslje- 
dnikom i nadbiskupom. Slavi se 6. ožujka. 


CHRISTINE DE PISAN — CHRZANOWSKI 


| CHROMHIDROSIS (grč. yo&ua »boja« i бошо »zno- 
jenje«) nazivamo izlučivanje znoja različite boje. Znoj je 
ispod pazuha katkad smeđe crven radi prisustva žuto crven- 
kastih, tvrdih nakupina nekih gljivica na dlakama; on može 
biti modar radi izlučivanja indikana kod oboljenja pro- 
bavnih organa, zelen kod ljudi, koji rade s bakrom, krvav 
s poznatih ili nepoznatih razloga (simulacija?) i t. d. F.K. 

CHRONAXIE — Elektrodijagnostika. 

CHROTTA, valjda najstarija gudaljka u Evropi. Spo- 
minje je već g. 609 Venantius Fortunatus kao »c. britanna«. 
To je zacijelo staro keltsko glazbalo »crwth«. Na starijem 
obliku toga glazbala izlazila su postrance iz trupine dva 
kraka, koji su se sve više suživali, što su se više približavali 
glavi glazbala. Na glazbalu je bilo 5 do 6 žica, no hva- 
taljka (bez prečnica) nalazila se samo ispod 3 do 4 žice. 
Na mlađem obliku glazbala izostavljeni su postrani kra- 
kovi, pa je tako dobiveno glazbalo, od kojeg se razvila sta- 
rinska »vielle« (tal. viola, njem. Fiedel). U najstarijem 
obliku upotrebljavali su c-u kao pučko glazbalo u Irskoj, 
Walesu i Bretagni sve do početka 19. st. 

LIT.: J. F. Wewertem, Zwei veraltete Musikinstrumente (Monats- 


hefte für Musikgeschichte 1881); L. Grillet, Les ancétres du violon 
etc. (1901). š 


B. š. 

CHROUST, Anton, * Graz 10. III. 1864, njemački po- 
vjesničar i profesor na sveučilištu u Würzburgu. Bavio se 
naročito pokrajinskom poviješću Franačke, izdavanjem vrela 
i povijesnim pomoćnim znanostima (od 1899 do 1927 
izdavao je Monumenta palaeographica). 

BIBL.: Die Romfahrt Ludwigs des Bayers, 1887; Briefe und Akten 
zur Geschichte des 30-jährigen Krieges, sv. 9—11, 1903—09; Das 
Grossherzogtum Würzburg, 1913; Quellen zur fränkischen Geschichte, 
1931; Aufsätze und Vorträge zur fränkishen, deutschen und allge- 
meinen Geschichte (s biografičkim uvodom o C-ovom životu), 1939. F. C. 

CHRUDIM, grad u istočnoj Češkoj, ugledan već u 13. st., 
kako svjedoči gotička crkva, a danas važan u trgovini žita- 
ricama i konjima i u veleobrtu koža i obuće, gospodarskih 
strojeva i živežnih namirnica, ima 13.264 stan. (1930) češke 
narodnosti. Ovdje se rodio Josip Ressl. NEZ 

CHRYSANDER, Karl Franz Friedrich, Ж Lübtheen 
(Mecklenburg) 1826, t Bergedorf (kraj Hamburga) 1901, nje- 
mački glazbeni povjesničar. Učio je filozofiju i postigao 
doktorat 1852. Iza duljeg boravka u Engleskoj nastanio se 
u Bergedorfu. Cijeli je život posvetio proučavanju Hände- 
lovih djela, te je bio urednik monumentalnog izdanja svih 
djela tog baroknog majstora u 100 svezaka. Utemeljio je 
»Jahrbiicher für Musikwissenschaft« (1863) i (zajedno sa 
Spittom i Adlerom) »Vierteljahresschrift für Musikwissen- 
schaft« U tim je periodičkim izdanjima objelodanjivao 
svoje rasprave iz glazbene povijesti. Osim toga pokrenuo 
je izdavanje spomenika »Denkmiler der Tonkunst«, iz 
kojih se 1892 razvilo izdanje »Denkmiler deutscher Топ- 
kunst«. Priredio je izdanje Bachovih glasovirskih djela i 
Сорпо »Piéces de clavecin«. 

LIT.: O. Fleischer, F. Ch. (Zeitschrift der internationalen Musik- 
gesellschaft, III.). В. 5. 

CHRYSOBERYLL — Hrizoberil. 

CHRYSOKOLL (chrysokolla) — Hrizokola. 

CHRYSOLITH — Hrizolit. 

CHRYSOLORAS, Manuel — Hrisoloras Manuel. 

CHRYSOPAL — Hrizopal. 

CHRYSOPHLYCTIS ENDOBIOTICA — Krumpir. 

CHRYSOPRAS — Hrizopras. 

CHRYSORRHOAS, Ivan — Ivan Damascenski. 

CHRYSOTIL — Azbest. 

CHRZANOW, kotarski grad nedaleko od Krakova, na 
željezničkoj pruzi Bohumin (Oderberg)—Krakov, ima 11.450 
stan., Poljaka i Židova. Grad leži u jugoistočnom nastavku 
gornjošleskih ležišta kamenog ugljena. Ovdje su rudnici 
olova i kamenog ugljena, a razvit je i veleobrt preradbe 
poljodjelskih proizvoda. N. Z. 

CHRZANOWSKI, 1. Ignacy, Ж Stok na Podlasiu 5. II. 
1866, + 1941, historičar poljske književnosti. Učio u Varšavi, 
Breslauu, Berlinu i Parizu. Od 1910 sveuč. profesor u Kra- 
kovu. Jedan od najodličnijih poznavalaca poljske kulturne 
prošlosti. Glavno mu je djelo: Historja literatury Niepodle- 
glej Polski (4. izd. 1920). 

2. Wojciech, * Biskupice kod Krakova 14. I. 1793, 
+ Pariz 26. II. 1861, poljski general. Stupio je u poljsku 
vojsku 1810 i sudjelovao u Napoleonovoj vojni protiv 
Rusije te bio ranjen i zarobljen, no 1851 opet je u polj- 
skoj vojsci. U poljskom ustanku protiv Rusa 1830—31 
sudjeluje ispočetka nevoljko. Kao pukovnik i glavar gla- 
vnoga stožera doživljava radi opozicije pukovnika Prad- 





CHRZANOWSKI — CHURCHILL 


zyńskoga neuspjehe, te je sklon pregovorima s neprija- 
teljem. Krajem 1831 zatraZio je dopust, s kojega se nije 
vratio. Tada je otputovao u Pariz, gdje ga emigranti sma- 
traju izdajicom, no knez ga Czartoryski štiti. Napisao je 
tada brošuru o izdajstvu Trahisons en Pologne (Pariz 1832) 
braneći se vrlo nevješto. Iza toga ga je engleska vlada po- 
slala u Tursku, gdje je — već kao engleski državljanin — 
organizirao tursku vojsku u Bagdadu, no 1840 opet je u 
Parizu, a 1848 šef je sardinske vojske. Potučen od Austri- 
janaca kod Novare 1849 podnio je ostavku 1850 i povukao 
se u Pariz. Tu je izdao niz radnja iz područja ratne taktike, 
a najvažnije mu je djelo Zemljopisna karta nekadašnje 
Poljske u 48 araka (1859). J.B-6. 

CHUBUT, 1. teritorij na J Argentine između 42% i 46% 
j. šir., među Andama i Atlantikom, 225.723 km? i oko 30.000 
stan., prostrana stepska ravnica gotovo bez kiše u Pata- 
goniji, nagnuta k oceanu. 

2. Rijeka s pritokom Chico, koji se u gornjem toku zove 
Senguer. Zime su vrlo hladne. Bujnija je zelen i inten- 
zivnija kultura samo u riječnim dolinama, a na planini 
pasu ovce. Na JZ kod grada, koji se zove Comodoro Ri- 
vađavia, dobiva se petrolej. Glavni je grad Rawson (2.500 
stan.) na desnoj obali rijeke Ch. N. Z. 

CHUDOBA, 1. Dinko, * Senj, 19. XII. 1893, pisac. Osno- 
vnu školu polazio u Senju, gimnaziju u Senju i Zagrebu. 
Farmaciju je učio u Pragu i Zagrebu. Od gimnazijskih dana 
pisao (ponajviše pod pseud. D. T. Vragoba) u različitim 
listovima (Pobratim, Koprive, Novosti, Ilustrovani list, Za- 
bavnik, Kulisa i t. d.) šaljive sastavke u stihu i prozi. Po- 
kretao humorističke listove (Šišmiš, 1915, i Pilule, 1921) i 
Malu kazališnu biblioteku. Autor je većeg broja skečeva 
za kabarete. Napisao mnogo stihova u slikovnicama za 
djecu. Prevodio novele i romane s talijanskoga, njemačkoga 
i češkoga. Uređivao je Zagrebačku korespondenciju i Far- 
maceutski vjesnik. 

BIBL.: Zasebna izdanja: U prvom nagnuću (pjesme), Zagreb 1915; 
Marginalije (burleske), Zagreb 1919; Zagrebački tramvaj, Zagreb 1921; 
Veseli šansoni, Zagreb 1937; zajedno sa Zvonimirom Doroghyjem izdao 
je Thesaurus linguae latinae, Zagreb 1933. A. B-c. 

2, František, * Dčdice kod Vyškova 4. VI. 1878, češki 
anglist; profesor sveučilišta u Brnu i kroz dvije godine 
na King's Collegeu u Londonu; pisac studija i eseja 
o engleskoj književnosti. Svoja londonska predavanja o 
češkoj književnosti izdao je u knjizi A Short Survey of 
Czech Literature (1924). j. J-e. 

CHULALONGKORN, Rama V., * Bangkok 21. IX. 1853, 
+ Bangkok 23. X. 1910, od 1868 kralj Sijama (Tailanda). 
Odgojen u budističkom samostanu preuzeo je 1873 vlast i 
proveo mnoge reforme; uz ostalo ukinuo je ropstvo, uveo 
poštu i brzoglas, sagradio škole i bolnice i dr. Prvi je od 
vladara u istočnoj Aziji putovao inozemstvom pa je 1897 

osjetio i Englesku. Usprkos nekim zemljišnim gubitcima u 
Brist Engleske i Francuske uspio je očuvati nezavisnost 
svoje zemlje. 

CHUN, Karl, * Hóchst na Majni 1. X. 1852, + Leipzig 11. 
IV. 1914, Leuckartov učenik i profesor zoologije na nje- 
mačkim sveučilištima. Uvažena su njegova istraživanja si- 
fonofor4, ktenofora i cefalopodá, a napose njegovo opa- 
žanje u razvoju ktenofora, koji postaju spolno zreli već 
kao ličinke, a nakon dužega neplodnog doba opet su spolno 
zreli kao odrasli oblici (dissogonia). Chun bijaše vođa vrlo 
uspjele znanstvene ekspedicije za istraživanje dubokoga 
mora na parobrodu »Valdivia« (1898—09); to je putovanje 
za širu javnost opisao u bogato ilustriranom velikom djelu 
Aus den Tiefen des Weltmeeres, Jena 1900. 

BIBL.: Die Ktenophoren des Golfs von Neapel, Leipzig 1880; Die 
pelagische Tierwelt in grösseren Meerestiefen, Cassel 1888; Die cana- 
rischen Siphonophoren in monographischen Darstellungen, Abh. Sen- 
ckenberg. naturforsch. Ges. 16 (1890) i 18 (1892); Uber den Bau u. die 
morphologische Auffassung der Siphonophoren, Verh. deutsch. zool. 
Ges. 1897; Die Ktenophoren der Plankton Exp., Leipzig 1898; Die 
Cephalopoden, Wiss. Erg. deutsch. Tiefsee-Exp., 18, 1910—15. K.B. 

CHUNAR, prastari grad u Prednjoj Indiji, na desnoj 
obali Gangesa, juZno od Benaresa. U njemu je stari hram 
Indijaca i zdravstvena postaja vojnih invalida. Ima 8.050 
stan. (1930). N.Z 

CHUNG-KING — Čung-king. 

CHUN-TSCHUN — Hun-čun. 

CHUQUET, Arthur Maxime, ж Rocroi 28. П. 1853, 
+ Villemomble 9. VI. 1925, francuski kritičar i povjesničar. 
Učio u Leipzigu; od 1892 profesor na Collčge de France 
te na vojnoj školi u Parizu, od 1900 ujedno član u Institut 
de France, od 1886 ravnatelj časopisa Revue critique d'hi- 
stoire et littérature i suradnik mnogih inozemnih listova. 

Bio je plodan pisac i dobar stilista, savjestan i objektivan 


historičar te oštrouman istraživač. 

Glavna su mu djela: Les guerres de la Révolution, 11 sv., 1886—98; 
La guerre de 1870—71, 1895; La jeunesse de Napolćon, 3 sv., 1897—99; 
Etudes de littćrature allemande, 2 sv., 1900—02; Littćrature allemande, 
1909; La guerre de 1812, 3 sv., 1912. 


CHUQUICAMATA (Hukvikamata), rudnik bakra u 
južnoameričkoj državi Chile na sjeverozapadu od Anto- 
fagaste u istoimenoj pokrajini. Od bakrenih ruda razvio se 
tu uglavnom halkopirit, bornit, halkozin i enargit, te od 
oksidnih ruda kuprit, malahit, azurit, brošantit i dr. Rude 
su srebronosne i zlatonosne. Srebro se nalazi naročito u 
bornitu i halkozinu, a zlato pretežno u halkopiritu. To je 
najveći bakreni rudnik na svijetu. Do 1917 dokazano je u 
tim rudnicima 355 milijuna tona rude s 2,12% bakra. Posta- 
nak je ruda u najužoj vezi s tamošnjim eruptivnim stije- 

nama. AN 
CHUQUISACA, ratarsko okružje u Boliviji, najvećim 
dijelom na visočju istočnih Kordiljera i manjim dijelom u 
nizini Gran Chaca. Klima je u nižim dijelovima suha i 
nezdrava, stoga je Ch. rijetko naseljena nomadskim Indi- 
jancima, više je zemljište zeleno i zdravo, stoga gušće 
naseljeno stanovnicima, koji obrađuju zemlju, goje stoku 
i kopaju rude. I glavni se grad Sucre prije zvao Ch. М. Z. 
CHUR (retijski Cuera, tal. Coira, franc. Coire), glavni 
je grad kantona Graubiinden u Švicarskoj, leži 590 m nad 
morem, blizu utoka rijeke Plessur u Rajnu, raskršće že- 
ljeznica i cesta, ima 16.729 stan. (1938), najviše Nijemaca i 
ref. evang. Biskupski je dvor nekoć bio rimska tvrđava s 
rimskim tornjem. Znamenita je crkva sv. Lucija iz 4. st., 
vijećnica iz 16. st. i retijski muzej. Stranci mnogo posje- 
¿uju grad i okolicu. Blizu se nalazi Lurlebad i Passugg 
(829 m nad m). A M. 5; 
CHURCH, Frederick Edwin, * Hastford (Connecticut) 
4. V. 1826, t New York 7. IV. 1900, američki slikar. Uči- 
telj mu je bio Thomas Cole. Mnogo je putovao po Južnoj 
Americi, Labradoru, Evropi (Grčka) i Palestini. Bio je 
blještav kolorista, koji je slikovito prikazivao neobične 
prirodne pojave u osamljenim krajevima. Među njegovim 
slikama ističu se osobito Parthenon і Chimborasso. Nje- 
gova se djela nalaze ponajviše u američkim i engleskim 
privatnim zbirkama. 
LIT.: S. Isham, History of American Painting, N. York 1927.A. Sch. 
CHURCHILL, 1. Charles, * Westminster mjeseca ve- 
ljače 1731, + Boulogne 4. XI. 1764, engleski pjesnik i satiričar. 
Kao sin svećenika bio je također određen za svećenički 
stalež; zaređen je 1756. G. 1761 izdao je Rosciad, upravo 
sjajnu satiru, u kojoj je prikazao tadašnje londonske 
glumce i glumice. Kada je izašlo to njegovo prvo djelo, 
materijalne prilike Ch-a bile su vrlo teške, a nešto su se 
popravile izdanjem toga djela. Napisao je poemu Night, 
političku satiru The Prophecy of Famine; napadaj na lorda 
Bute i Škoćane u pismu Epistle to William Hogarth, zatim 
The Duellist; napadaj na Samuela Martina, koji je po- 
kušao ubiti Wilkesa, prikazao je u The Candidate. Zatim 
je Ch. napisao The Ghost. The Conference, The Author, 
The Farewell, Independence, The Times, Gotham, koja 
je — čini se — od svih najbolja. U. 
2. lord Randolph Henry Spencer, ж Blenheim kod 
Oxforda 13. IL 1849, + London 24. I. 1895, engleski 
državnik, mlađi sin sedmog vojvode od Marlborougha. 
Odgojen u Oxfordu postigne diplomu prava i moderne 
povijesti. G. 1874 postade konzervativnim članom Donje 
kuće, u kojoj se istaknu govorničkim darom. Ustajao je 
protiv Gladstonea, a podupirao vanjsku i kolonijalnu poli- 
tiku Disraelija. G. 1880 zajedno s Drummondom Wolffom, 
Gorstom i Balfourom obrazova skupinu četvorice (Fourth 
Party). Nakon pada Gladstonea (1885) u prvom kabinetu 
Salisburya bijaše 1885—86 državni tajnik za Indiju. Sklopio 
je ugovor s Rusijom o granici Afganistana, proveo ane- 
ksiju Burme i neke gospodarske reforme. U drugom kabi- 
netu Salisburya postade 1886 državnim rizničarom i vođom 
Donje kuće, ali još iste godine odstupi zbog razilaženja 
s drugovima u vladi. I dalje je sudjelovao u raspravama 
komore pobijajući irski Home Rule. 
LIT.: W. Churchill, Life of Lord Randolph Ch., 1906; Lord Rosebery, 
Lord Randolph Ch., 1906. J. N. 
3. Winston, * St. Louis (USA) 10. XI. 1871, američki 
pisac. Posvetio se najprije pomorstvu (svršio je pomorsku 
akademiju), koje je ubrzo napustio. Prva mu je novela 
The Celebrity izašla 1898. Slijedio je roman Richard 
Carvel (1899), koji je prodan u blizu milijun primjeraka. 
Zatim je napisao The Crisis (1901), The Crossing (1904), 

Coniston (1906), Mr. Crewe's Career (1908), A Modern 
Chronicle (1910), The Inside of the Cup (1913) i The 
Dwelling Place of Light (1917). Sudjelovao je i u političkom 
životu Amerike. Tj: 
4. Winston Leonard Spencer, * Blenheim (Oxfordshire) 
30. XI. 1874, engleski drZavnik, sin nezavisnog konzerva- 
tivca lorda Randolpha Ch-a i majke Amerikanke. G. 1895 
stupa u vojsku i sudjeluje u 
kolonijalnim vojnama u sje- 
verozapadnoj Indiji 1897 i 
1899. Za južnoafričkog rata 
bio je ratnim dopisnikom The 
Morning Posta, tada je zaro- 
bljen, ali je utekao (o tome 
je izdao djela: The River War, 
1899, i London to Ladysmith 
via Pretoria, 1900). G. 1900 bi 
izabran narodnim  zastupni- 
kom za Oldham. Usprotivio se 
planovima Joea Chamberlai- 
na o visokim carinama i za- 
stupao načelo slobodne trgo- 
vine. Pristade uz liberalce i 
1905 postade ministar koloni- 
ja zastupajući federativnu po- 
litiku u Južnoj Africi, a 1908 
predsjednik Board of Trade 
(ministar trgovine); na tom položaju provede važne soci- 
jalne zakone (Trade Boards Acts). Kao ministar unutra- 
šnjih poslova 1912 zalagao se za irski Home Rule Bill 
(zakon o autonomiji). Njegove pripreme za osnutak po- 
morskog ratnog stožera prekinuo je rat 1914—18; tada je 
razvijao stratešku tezu o »istočnoj fronti« i zagovarao 
ekspediciju na Dardanele. G. 1915 istupi iz kabineta i pođe 
u Francusku kao pukovnik, 1917 postade ministar muni- 
cije, 1918—21 bio je ministar zrakoplovstva, a 1921—23 
ministar kolonija. G. 1922 odlučno se zalagao za uređenje 
irskog pitanja. Zbog razilaženja s liberalcima napustio je 
aktivnu političku djelatnost i napisao veliko djelo o pred- 
ratnojiratnoj politici The World Crisis 1911—1914 (izašlo 
1927). С. 1924 vratio se političkoj aktivnosti, pridružio 
konzervativcima i bio izabran narodnim zastupnikom za 
Epping. Pod Baldwinom bio je ministar riznice i proveo 
povratak zlatnom standardu. Od 1930 nije vršio nikakve 
Službe, ali se mnogo bavio pitanjima vanjske politike i 
objelodanio niz članaka, koji su privukli pažnju javnosti. 
Već 1921 razvijao je svoj program »evropskog sporazuma« 
između Engleske, Francuske i Njemačke, te je prepo- 
ručao, da se udovolji zahtjevima Njemačke, i zagovarao 
je neutralnost u španjolskom građanskom ratu kao i ne- 
intervenciju kao sredstvo, da se izbjegne rat. Nakon Mün- 
chenskog sporazuma pristade uz Edena i Duff Coopera, a 
11. V. 1940 postade ministar predsjednik і ministar 
obrane. J. N. 
CHURCHILL RIVER, rijeka usrednjoj Kanadi. Izvorišni 
se dio zove Beaver River; utječe u Button Bay u Hud- 
sonovu zaljevu. Rijeka je duga oko 1800 km, a porječje 
joj obuhvata 410.000 km?. Ističe se velikim količinama 
vode i protječe niz jezera praveći na prijelazu iz jednoga 
u drugo vodopade i brzice, koji smetaju razvoju plovidbe. 
U početku je bila nazvana Danish River, a Indijanci je i danas 
nazivaju Manatosepe (»slióna moru«) ili Missinnippi (»bogata vodom«). 
Englezi su je prozvali današnjim imenom. Na njezinu ušću je 1688 
osnovan Ft. Churchill. Istim se imenom zove i rt poluotoka, koji je 
u blizini. J. R-ć. 
CHURCHYARD, Thomas, * Shrewsbury 1520, + West- 
minster 4. IV. 1604, engleski pjesnik. Oko 30 godina pro- 
vede kao vojnik u Irskoj, Škotskoj i Nizozemskoj, a osta- 
tak života posveti pjesništvu. Najbolje mu je djelo Shore's 
Wife, tiskano u »A Mirror for Magistrates« (1563). G. 
1575 izda prvu knjigu pjesama The firste parte of Chur- 
chyarde's Chippes. Svoje doživljaje u vojničkim pohodima 
opisao je u A lamentable and pitifull Description of the 
wofull warres in Flanders (1578) i u A general rehearsall 
Of warres (1579). G. 1587 objavio је The Worthines of 
Wales, gdje u prozi i stihovima opisuje prirodne ljepote, 
povijesne znamenitosti, legende i priče Walesa. U tom je 
preteča Draytona (Poly-Olbion). Vrednija su mu djela još: 
Churchyard's Challenge (1593), The Praise of Poetrie 
(1595), A Musical Consort of Heavenly harmonie (1595) i 
prijevod triju knjiga Ovidijevih Tristia. Mlađi suvremenici 
(naročito Nash) mnogo ga cijene. Neki ga zbog monoto- 

nosti stila i siromaštva misli smatraju stihotvorcem, koji je 
kao đak Wyatta i Surreya dosta pridonio poboljšanju 
oblika i napretku engleskog pjesništva. R.F. 

CHURRIGUER(R)A, Josć de, # Madrid oko 1723, špa- 
njolski graditelj. Od 1689 boravi u Madridu. Od madridskih 
građevina pripisuju mu crkve S. Cajetana i djelomično S. 
Tomása pa dvorac tvorničara Juana de Goyeneche (danas 
Umjetnička akademija). U Salamanci je sagradio među 
ostalim vijećnicu, jamačno svoje najuspjelije djelo. Spaja 
graditeljske zamisli Guarinija s gotičkim utiscima i po- 
sebnim španjolskim ukrasnim stilom t. zv. platereske u 
bogatu i pokretnu cjelinu, koja ima više slikarsko-orna- 
mentalno nego li pravo graditeljsko obilježje. Taj se stil 
naziva »churriguerizmom«. C. je ostavio i neke plastike. 
Njegov rad na S. Tomásu u Madridu dovršili su njegovi 
sinovi Geronimo (+ 1731) i Nicolás, a brat mu Alberto 
djelovao je kao graditelj u Burgosu i Valladolidu. 

LIT.: O. Schubert, Geschichte des Barock in Spanien, Esslingen 
1908; A. Garcia y Bellido, Avances para una monografia de los C., 
Archivio español de arte y arquelogia, V.—VI., 1929—30. F. C. 

CHU-SAN — Ču-san. 

CHUSISTAN, u novije vrijeme službeno Arabistan 
(zemlja Arapa), pokrajina je jugozapadnog Irana, koja 
izlazi na sjevernu obalu Perzijskog zaliva. Cijeni se (1933), 
da na prostoru od 88.154 km? živi oko 350.000 stan., ve- 
ćinom stočarskih nomada. Istočni dio C. ispunjava vapne- 
načko gorje Zargos, a zapadni je stepska ravnica, kroz koju 
protiču Karun, Kercha i nekoliko povremenih tokova. No- 
madsko stočarstvo glavno je zanimanje malobrojnog sta- 
novništva. Ali bogatstvo Ch. predstavlja nafta, koja se 
dobiva u dugoj zoni miocenskog gipsa na podnožju Zargosa 
i cijevima odvodi do parobrodarskih pristaništa. Glavni 
grad Schuschter ima 21.950 stan. (1933). J. R6. 

CHVALA, Josip, * Jinci (Češka) 13. III. 1848, + Zagreb 
6. ХП. 1937, građevni inženjer. Svršio tehniku u Pragu 
1873, a od 1873 do 1924 u hrvatskoj građevinskoj službi. 
U Lici je gradio velik broj cesta, vodovoda, zgrada, na- 
kapnica i t. d. a preko Dobre u Ogulinu prvi željezni 
most u bivšoj Krajini. G. 1892 premješten je iz Gospića 
zem. vladi u Zagrebu i tu sudjelovao kod izradbe gra- 
đevnih radova u Hrvatskoj i Slavoniji, te uspješno pro- 
micao tekovine suvremene građevne tehnike. Bio je dugo- 
godišnji urednik »Viesti hrv. društva inženjera i агһі- 
tekata«, u kojima je objelodanio niz stručnih članaka o 
građevnim radovima u Hrvatskoj. Mnogo je godina bio 
predsjednik ispitnog povjerenstva za inženjere i uopće 
jedan od najzaslužnijih javnih radnika na tehničkom polju 
u Hrvatskoj. 

LIT.: Tehnički list, god. X. br. 5. (Zagreb 1928) i god. XIX. br. 
23/24 (Zagreb 1937). S. S. N: 

CHVILOVIJ, Nikola, * 1899, središnja ličnost ukra- 
jinske književnosti već od 1933 godine. Piše novele i ro- 
mane s jakom političkom pozadinom i patriotskom notom. 
Od novela mu je najpoznatiji izbor Plave skice (1919). 
Impresionistički oblik novela značajan je za subjek- 
tivno individualni karakter piščev. U najpoznatijem ro- 
manu Sljuke (1927) prikazuje svoje političke misli u poet- 
skoj formi. Na svojim književnim tipovima i licima doka- 
zuje, da Sovjetska Ukrajina nije Rusija. Dvije zbirke nje- 
govih publicističkih članaka i rasprava, Misli protiv struje 
(1926) i Quo vadis (1925), uzrokovale su odlučnu uzbunu 
među književnim krugovima Sovjetske Ukrajine i naišli u 
inozemstvu na veliko zanimanje. Književna djelatnost C. 
stvorila je naročit pokret u književnosti Sovjetske Ukra- 
jine, poznat pod nazivom »chvilovizam«. S. G-ć. 

CHWARISMI — Alhvarazmi. 

CHWOLSON, Daniel Osip, * Vilno 15. XII. 1819, 
+T Petrograd 5. IV. 1911, ruski orijentalist i arheolog. Učio 
je istočne jezike u Breslauu i Leipzigu. G. 1855 postane 
profesor istočnih jezika na petrogradskom sveučilištu, a 
1858 i profesor biblijske arheologije na tamošnjoj bogo- 
sloviji. Svoja je mnogobrojna djela pisao pretežno na 
ruskom i njemačkom jeziku. 

BIBL.: Sabijci i sabizam, 2 sv., 1856; O Tamuzu i poštivanju čovjeka 
u starih Babilonaca, 1860; Semitski narodi, 1872; Posljednja pasah-večera 
Kristova i dan njegove smrti, 1892; O utjecaju zemljopisnoga položaja 
na sudbinu starih Hebreja, 1875; Sirsko-nestorijanski grobni natpisi, 1. 
sv., 1890; Corpus inscriptionum Hebraicarum, 1882; Izvestija o Hoza- 
rah, Burtasah, Bolgarah, Madjarah, Slavjanah i Rusah Abu-Ali Ahmeda 
ben Omar ibn-Dasta, 1869 


CHYBINSKI, Adolf, * Krakov 1880, poljski muzikolog i 
kulturni povjesnik. Gimnaziju i sveučilište svršio je u 
Krakovu učeći i glasovir. Glazbene nauke nastavio je na 
sveučilištu u Münchenu. Studijom Menzuralna teorija u 

poljskoj glazbenoj literaturi u prvoj polovini 16. st. habili- 
tirao se 1921 za docenta na sveučilištu u Lavovu, a 1921 
postao je redovni profesor, no teoretske je predmete i 
dalje predavao na konzervatoriju. Među naučnim radovima, 
u kojima je obrađivao povijest i muzikologiju poljske 
glazbe, ističu se: Metode sabiranja i redanja pučkih melo- 
dija, O poljskoj višeglasnoj glazbi 16. st., Povijest poljske 
glazbe (u zajednici s H. Opierskim). В. $. 

CHYLOTHORAX — Hilotoraks. 

CHYLUS (hilus, grč. yvłos, »sok, vlaga«), naziv za mliječ, 
tekućinu, koja se nalazi u limfnim žilama tankog crijeva. 
Iz crijevnog sadržaja, himusa, usisavaju se u tkivo crijevne 
stijenke probavljene i otopljene sastavine hrane; jedan 
dio tih sastavina prelazi u krv, a drugi, u prvom redu 
masti, u cjevčice, koje se nalaze u sredini crijevnih resica 
(hilusne cjevčice) i odavle u veće limfne žilice. Radi toga, 
što ta tekućina sadržava u cjevčicama mast u finim kaplji- 
cama kao emulziju bijele boje i izgleda slična mlijeku, 
naziva se mliječ ili hilus. Količina masti u hilusu ovisi o 
stanju probave i količini masti u hrani te može doseći i 
do 10%. H. se zajedno s ostalom limfom ulijeva u veliki 
mliječovod, kojemu sadržaj od njeg može pobijeliti, a taj 
u lijevu potključnu venu, te se na taj način h. primiješa 
krvi (limfa). H. se može putem liminih žila primiješati u 
izljeve u tjelesnim šupljinama, trbušnoj ili grudnoj, te na- 
staju hilozni izljevi (eksudati) ili se može primiješati mo- 
kraći, te tada nastaje hilurija. R.H. 

CHYMUS (himus, grč. yvuos, »tekućina, sok«) označuje 
sadržaj probavnog ustroja, u prvom redu tankog crijeva. 
Hrani, koju uzimamo i u ustima sažvačemo, primiješaju 
se u ustima slina i u želucu želučani sok, koji je razrje- 
đuju. Bez obzira na njen prvotni izgled ima ona na izlazu 
iz želuca u tanko crijevo izgled dosta rijetke kaše. U dva- 
naesniku, početku tankog crijeva, primiješaju se sadržaju 
probavni sokovi trbušne žlijezde slinovnice, pankreasa, sok 
jetre, žuč i sok crijevnih žlijezda u tolikoj količini, da 
sadržaj crijeva dobije izgled mutne juhe, u kojoj plivaju 
nesažvakani komadići hrane. U tom je dijelu crijeva sa- 
držaj ili himus najrjeđi, sadržava dijelom već probavljene, 
a dijelom neprobavljene sastojine hrane i sastavne dije- 
love svih probavnih sokova, od kojih mu žuč daje žutu 
boju. Reakcija mu je slabo kisela, Pr, oko 6,7. Resorpcijom 
(usisavanjem) vode i u njoj otopljenih probavljenih sasta- 
vina hrane postaje h. pomalo gušći te se još u obliku kaše 
ulijeva u debelo crijevo. Tu se vrši dalja resorpcija vode i 
probavljenih sastojina, sadržaj se dalje zgušćuje i mijenja 
u sastavu do oblika, u kome se izlučuje kao izmetine, i 
koji je svojstven za pojedine vrsti životinja. К.Н. 

CIALDINI, Enrico, * Castelvetro 10. VIII. 1811, + Li- 
vorno 8. IX. 1892, vojvoda od Gaete i talijanski general. U 
mladosti sudjeluje u gradanskim borbama na Pirenejskom 
poluotoku. Stupivši 1848 u pijemontsku vojsku ističe se u 
svim ratovima do 1866, kad je poslije neuspjeha La Mar- 
more preuzeo vrhovno zapovjedništvo u ratu s Austrijom. 
Kasnije se posvećuje diplomaciji pa kao poslanik zastupa 
Italiju 1870 u Madridu, a 1876—81 u Parizu. 

CIAMICIAN, Giacomo, Жж Trst 22. VIII. 1857, + Bo- 
logna 2. I. 1922, profesor kemije u Padovi (1887), u Bo- 
logni (1889); senator (1910). Bavio se naročito kemijom 
biljnih proizvoda; istraživač pirola i njegovih derivata (na- 
šao pirolovu jezgru u hemoglobinu i klorofilu); na podru- 
čju fizikalne kemije važna su mu otkrića o spektrima ho- 
molognih elemenata, o elektrolitičkoj disocijaciji, o ke- 
mijskom djelovanju svijetla i kemijskom afinitetu. H. I. 

CIAMPI, Sebastiano, * Pistoia 31. X. 1769, + Firenca 
14. XII. 1847, talijanski pisac i slavist; svećenik, profesor 
klasičnih književnosti na sveučilištu u Pisi (1803—1818) i u 
Varšavi (1818). Izdao je i preveo više djela grčkih pisaca. 
Mnogo se bavio odnosima između Italije i Rusije i Poljske. 

BIBL.: Glavna su mu djela: Notizie di medici, maestri di musica e 
cantori, pittori, architetti, scultori ed altri artisti italiani in Polonia e 
polacchi in Italia, Lucca 1830; Viaggio in Polonia nella state del 1830, 
Firenca 1831; Notizie dei secoli XV e XVI sull' Italia, la Polonia e la 
Russia, Firenca 1833; Bibliografia critica delle antiche reciproche corris- 
pondenze dell'Italia colla Russia, colla Polonia, ed altre parti setten- 
trionali, Firenca 1834—42. 


LIT.: G. Bindi, Vita di S. C., u Giornale d'erudizione, IV., 1892; 
A. Cronia, Per la storia della slavistica in Italia, Zadar 1933. M. D-ić. 


CIAMPOLI, Domenico, * Atessa (Abruzzi) 23. VIII. 
1855, + 1929, talijanski književnik; pripovjedač, kritik, pre- 
vodilac. U prvim je pripovijestima, Fiori di monte (1878), 
Racconti abruzzesi, Fiabe abruzzesi (1880), Trecce nere 
(1882), Fra le selve (1890), slijedio regionalni verizam G. 

Verge i nastojao prikazati intiman život, običaje i legende 
svojih patrijarhalnih zemljaka iz Abruca. Privlačio ga je 
primitivni život pastira, pastirica i hajduka. Zatim je ka- 
snije s boljim uspjehom počeo pisati složenije romane, 
pune strasti, bola, zlodjela i očaja, kao što su Roccamarina 
(1889) i II barone di San Giorgio (1897). Poznavao je sla- 
venske književnosti i svojim je kritikama i prijevodima bio 
jedan od prvih pisaca, koji je u Italiji raširio poznavanje 
slavenskog svijeta preko Dostojevskoga, Gorkog i Sien- 
kiewicza; prevodio je također finske, švedske i madžarske 
pisce. Na hrvatski su jezik prevedene neke njegove pripo- 
vijesti u Viencu (XV., XVL, XXX.) i u Hrvatskoj vili 
(III, Sušak 1884). 

LIT.: P. Codini, u Rivista abruzzese, Teramo 1915, 1917; L. Russo, 


I narratori, Rim 1923; A. Cronia, Per la storia della slavistica in Italia, 
Zadar 1933; B. Croce, La lett. della nuova Italia, V., Bari 1939. M. D-ić. 


CIAN, Vittorio, ** S. Donà di Piave (Mleci) 19. XII. 1862, 
talijanski književni historičar; profesor talijanske knjiže- 
vnosti na sveučilištu u Messini, zatim u Pisi, Paviji i Tu- 
rinu; narodni zastupnik, a od 1929 senator; od 1936 pred- 
sjednik Akademije nauka u Turinu. Predstavnik je stare 
historičke metode i teži za »integralnom kritikom«, histo- 
ričko-psihološko-estetskom. Često se bavi i odnosima iz- 
među književnosti i narodnoga života. Napisao je veoma 
mnogo rasprava, koje se odlikuju velikom naučnom spre- 
mom. Izdao je s komentarom više djela talijanskih klasika; 
napisao je brojne monografije, nekrologe i ocjene. Piše i o 
školskim problemima, 

BIBL.: Glavni su mu radovi: Un decennio della vita di messer P. 
Bembo (Turin 1885); Canti popolari sardi (I—II, Palermo 1892—96); Il 
Cortegiano di B. Castiglione, zajedno s izdanjem i komentarom samog 
teksta (Firenca 1894; 3. izd. 1929); Italia e Spagna nel sec. XVIII (Tu- 
гіп 1896); La satira (I—II, Milan 1923—39), različite rasprave o U. 
Foscolu, čije je Prose izdao u kolekciji Scrittori d'Italia (I—III, Bari 
1912—20). Izbor manjih radova sabran je u zbirci Scritti minori (I.—IL., 
lurin 1936), gdje je i bibliografija njegovih djela. Bio je 20 godina 
[UR Ma časopisa Giornale storico della letteratura italiana 


LIT.: Bibliografia degli scritti di V. C. (1881—1936), u 2. knj. nave- 
denih Scritti minori; L. Tonelli, V. C., u L'Italia che scrive, XVI., 
Rim 1933. M. D-ić. 

CIANO, 1. Costanzo, conte di Cortelazzo, * Livorno 30. 
VIII. 1870, + Rim 27. XI. 1939, talijanski admiral i drZavnik. 
Sudjeluje u borbama kod zauzimanja Libije. Osobito se 
ističe i odlikuje kasnije u svjetskom ratu 1914—18 u po- 
morskim pothvatima na Jadranu, naročito kod Poreča i 
Pule. U bitki kod Cortelazza u studenom 1917 napada 
uspješno i smiono borbenim čamcima (Masovima) austro- 
ugarske oklopnjače »Wien« i »Budapest«, te je za to odli- 
kovan grofovskim naslovom. Poznat je i njegov prodor u 
Bakarski zaliv (10. Il. 1918), koji je izvršio zajedno s D'An- 
nunzijem. U toku rata C. kasnije upravlja i organizira 
različite akcije Masova. Poslije rata napušta vojnu službu 
i posvećuje se politici kao najuži suradnik Benita Musso- 
linija. Nakon preuzimanja državne vlasti sa strane fascia 
povjerene su mu različite visoke državne službe, među 
ostalim i predsjedništvo komore. Ar. P. 


2. Galeazzo, conte di Cor- 
telazzo, Ж Livorno 18. III. 
1903, talijanski diplomat i 
državnik, sin admirala Co- 
stanza Ciana. Sudjelovao je 
još vrlo mlad u fašističkom 
pokretu, naročito u Toskani i 
kod pohoda na Rim 1922. Po- 
što je svršio pravne nauke, 
bio je novinar, pa urednik 
lista Tribune i dr. G. 1925 
stupio je u diplomatsku slu- 
Zbu te je služio kod poslan- 
stva u Braziliji; Argentini i 
Kitaju 1 onda kao generalni 
konzul u Sanghaju pa kao 
otpravnik poslova u Pekingu. 
Bio je predsjednik istražnog 
povjerenstva Društva naroda 
u šanghajskom sukobu, delegat na kitajsko-japanskoj kon- 
ferenciji u Sanghaju i opunomoćeni ministar u Kitaju. G. 
1933 bio je talijanski delegat na gospodarsko-novčanoj 
konferenciji u Londonu, a u istoj godini imenovan je 
ravnateljem odjela za novinarstvo kod predsjedništva 
vlade u Rimu, zatim 1934 državnim podtajnikom za no- 
vinstvo i promičbu i 1935 ministrom za iste poslove i 
članom velikog fašističkog vijeća. Na tim položajima orga- 

EMMA CIARDI, »Parole antiche« 


nizirao je 1933 do 1935 talijansku promičbu. G. 1930 oženio 
se Eddom Mussolini, najstarijom kéerkom Ducea. U abe- 
sinskom ratu sudjelovao je kao zrakoplovni satnik i pilot 
na čelu jednog jata do 1936. Dne 11. VI. 1936 postao je 
ministar vanjskih poslova, pa je vodio vanjsku politiku 
Italije nakon rata u Istočnoj Africi, za vrijeme ukidanja 
sankcija, stvaranja osi Rim—Berlin i Berlinskog ugovora 
od listopada 1936, zatim je potpisao 1937 Antikomintern- 
pakt s Njemačkom i Japanom, sporazum s Engleskom 
1938, a sudjelovao je i kod Bečke arbitraže 1938. On je 
ministar vanjskih poslova i u daljem razvitku događaja 
1939 i 1940, t.j. na početku drugoga svjetskog rata i kod 
ulaska Italije u rat 1940. Sklopio je veliki niz međunaro- 
dnih sporazuma i ugovora. Odlikovan je u kolovozu 1939 
najvišim talijanskim odlikovanjem ogrlicom Sv. Anun- 
cijate. Imenovan je i generalnim konzulom (generalom) 
fašističke milicije. Održao je velik niz govora, važnih za 
vanjsku politiku i u vezi s razvitkom političkih događaja 
u Evropi, i sudjelovao na mnogobrojnim važnim poli- 
tičkim sastancima u toku novoga svjetskog rata. U travnju 
1941 sudjelovao je najdjelotvornije u stvaranju novoga 
političkog poretka na Balkanu, nastalog raspadom Jugo- 
slavije. Pošto je bila priznata Nezavisna Država Hrvatska 
sa strane Italije 15. IV. 1941, sudjeluje 20. TV. 1941 na 
sastanku u Beču, gdje se udaraju temelji novom poretku 
na području bivše Jugoslavije. Učestvuje kao prvi su- 
radnik Ducea koncem travnja i u svibnju 1941 na sastan- 
cima hrvatskih i talijanskih državnika u Ljubljani, Mon- 
falconu і Rimu, na kojima su određene granice Nezavisne 
Države Hrvatske prema Italiji i zaključeni ugovori o jam- 
stvu i suradnji obiju država. Odlikovan je najvišim hrvat- 
skim odlikovanjem: veleredom krune kralja Zvonimira 
s Danicom i hrastovim grančicama. 

CIARDI, Guglielmo, * Mleci 13. X. 1842, + Mleci 6. X. 
1917, talijanski slikar. Učio je u Mlecima, Firenci (gdje je 
prvi put upoznao u zbirci Demidov djela Corota i De- 
campsa), Rimu i Napulju, a putovao po Njemačkoj i Fran- 
cuskoj. Od 1874 do svoje smrti djelovao je u Mlecima. 
Slikao je naročito motive iz Mletaka i mletačkih laguna, 
pa krajolike iz Alpa. G. 1883 postigao je velik uspjeh svo- 
jom slikom Messidoro (Rim, Galleria nazionale d'arte mo- 
derna), na kojoj je prikazao motiv iz okoline svog imanja 
pino al Sile kraj Trevisa. Znatnije su njegove slike još: 

anal Grande di Venezia (Berlin) Ottobre nella Cam- 
pagna Veneziana (Glasgow); Lago di W'eissenfels (Pariz, 
Luxembourg). Velik broj njegovih slika (37) i crteza (25) 
nalazi se u mletačkoj Galleria d'arte moderna. C. je pred- 
stavnik talijanskog plein-air-slikarstva. — Njegov sin Beppe 
(* Mleci 18. III. 1875) istakao se kao slikar motiva iz Mle- 
taka i Chioggie, alpskih krajolika, marina s Jadrana i pri- 
zora iz seljačkog života (L'aratura, La mietitura i La 
battitura) — Njegova kći Emma (* Mleci 13. I. 1879, 


CIANO — CIBETKE 


f Mleci 16. XI. 1923) prikazuje većim dijelom slikovite i 
ugođajne motive iz starih talijanskih perivoja (kao arhi- 
tektonske pozadine služe joj pri tome Villa d' Este u Ti- 
voliju i Villa Rotonda kraj Vicenze), koje ona veoma li- 
jepo i otmjeno oživljava prpošnim rokoko-likovima. 

LIT.: L. Brosch, Emma Ciardi painter of old italian gardens (The 
Studio 48), London 1909; F. Sapori, G. C., Turin 1919; Momus, I 
Ciardi, Ferrara 1922; V. Pica, I íre Ciardi, Milan 1923. A. Sch. 

CIBA, kratica švicarskog kemijskog veleobrtnog društva 
Gesellschaft für chemische Industrie in Basel. Kolijevka 
je poduzeća bila bojadisaonica svile u Baselu, koju je 
osnovao Alex. Clavel 1859. Clavelovo poduzeće preuzimlju 
1873 Bindschedler & Busch. G. 1884 proširuje se poduzeće 
i postaje dioničkim društvom (Ciba) s glavnicom od 2,5 
milijuna švicarskih franaka. G. 1898 ujedinjuje se sa C-om 
Anilin Farbenwerk vormals A. Gerber & Co. u Baselu, 
1908 pristupa društvu i Chemische Fabrik in Basel. 

C. proizvodi različite anilinske boje (azoboje, diazoboje, sumporne 
boje, močilske boje, neclan-boje i t.d.). Prve farmaceutsko-kemijske 
boje izložila je C. na svjetskoj izložbi u Parizu 1889, a početkom ovoga 
stoljeća stavila ih je u promet. Danas su ti proizvodi poznati po cijelom 
svijetu, napose specijaliteti: Phitin, Percain, Coramin, Cibalgin, Coa- 
gulen, Cibazol i dr. Poznati su različiti specijalni hormonski pripravci, 
koje C. proizvodi već od 1914, djelomično iz životinjskih ovarija i 
spolnih žlijezda, a djelomično sintetski. U promet dolaze pod imenima 
Agomensin, Androstin, Perandren, Ovocyclin, Lutocyclin, Percorten 
i dr. Kod odredivanja konstitucije i sinteze muških seksualnih hormona 


osobite je zasluge stekao prof. Lavoslav Ružička iz Züricha, rodom 
Vukovarac. b 

C. posjeduje vlastite podruZnice i tvornice u Švicarskoj i inozemstvu. 
Glavni pogoni i laboratiji za znanstvena istraZivanja nalaze se u 
Baselu. T. F-e. 


CIBALAE — Vinkovci. 

CIBBER, 1. Cajus Gabriel, * Flensburg (Holstein) 1630, 
T London 1700, danski kipar i arhitekt. Učio je u Rimu. 
Od 1660 dalje izvodi u Londonu brojne dekorativne i mo- 
numentalne kipove za građevine Christophora Wrena i 
dvorove engleskih plemića (Chatsworth, Hampton Court, 
Wittigham, Battesford i Belvoir). U svojim alegorijskim 
kipovima povodio se za Berninijem (Betlehem Hospital u 
Londonu). Posve barokne značajke kazuju njegovi olovni 
kipovi Vjere, Ljubavi i Nade izvedeni za dansku crkvu u 
Londonu, koje danas čuva Gliptoteka Ny Carlsberg u 


Kjóbenhavnu. 
LIT.: L. Swane u Thieme-Beckerovu ALBK, VI., Leipzig 1912. A. Sch. 


2. Colley, * London 6. XI. 1671, + London 11. XII. 
1757, engleski glumac i dramatičar. Bio je najstariji sin 
engleskoga kipara Cajusa Gabriela C. Već u školi po- 
kazao je sklonost za pisanje stihova. Stupio je najprije u 
jednu kazališnu družinu, a zatim se posve posvetio kaza- 
lištu. Napisao је niz drama, а među njima i Nonjuror, 
koju je izradio prema Moličreovu »Tartuffeu«. 

CIBET — Cibetke. 

CIBETKE (Viverridae), sisavci, porodica zvjeradi. One 
su malena duguljasta tijela na kratkim nogama s dugim 
repom, a gubice zašiljene. U Africi živi afrička cibetka 
(Viverra civetta), u južnoj Aziji i Kini azijska cibetka 
(V. zibetha); ove dvije cibetke imadu između crijevnog 
otvora i spolovila dvije velike žlijezde, koje izlučuju 
masnu, izpočetka pjenastu tvar, cibet, koji se na uzduhu 
skrutne, a miriše na mošak. Cibet su prije upotrebljavali 
u ljekarstvu, a danas kao mirisalo (parfum). U južnoj 
Francuskoj, Španjolskoj i sjevernoj Africi živi genetka (Ge- 

netta genetta), a egipatski ihneumon (Mungos ichneumon) 
u sjev. Africi, južnoj Španjolskoj, Maloj Aziji i Palestini te 
sivi mungo (M. mungo) u istočnoj Indiji. K. B: 
CIBETON je mirisni princip cibeta, koji posebnom Zli- 
jezdom izlučuje mačka cibetka (Viverra civetta). Po 
svojoj kemijskoj gradi on je nezasićeni keton sa 17 čla- 


nova u prstenu: CH — (CH): N 
| со 
CH — (CH2): / 


Ide medu prve upoznate spojeve s velikim brojem članova 
u prstenu, pa je određivanje njegove kemijske građe 
važan prilog teoretskoj organskoj kemiji. To je odredio 
hrvatski kemičar L. Ružička. Upotrebljava se u parti- 
meriji. i | Y B. 

CIBOLA ili Sibola i Civolo, nekadašnji naziv za kraj, 
koji obuhvata mehičku pokrajinu Sonora i južnu Ari- 
zonu i Novi Mexico u USA, spominjan u španjolskoj le- 
gendi, u kojoj se govorilo o bogatstvu C-e i njezinih gra- 
dova i tvrdilo, da iz nje potječe i zlato nađeno kod 
Azteka. Istraživania su pokazala, da su ta bajna zemlja 
i njezinih 7 gradova tvorevina mašte. ч 

CIBORIJ, lat. ciborium, grč. х8@ою>, 1. nadogradnja 
nad Zrtvenikom u obliku otvorenog hramiéa. >Caeremoniale 
episcoporum« (I, 12, 13, 14) propisuje, da nad Zrtvenikom, 
koji je odijeljen od zida, bude od kamena, mramora ili ko- 
vine izgrađena nadogradnja, t. zv. ciborium. Ako nad žrtve- 
nikom nema c., treba nad njim podići baldakin od tkanine 
(ili kovine ili drveta). U necrkvenoj starini označuje riječ 
c. čašu, plod i lišće biljke Colocasia kao i nadogradnju u 
obliku otvorenog hramića nad grobom ili prijestoljem. I 
poganski su žrtvenici znali biti natkriveni ovakvom nado- 
gradnjom. U crkvenoj upotrebi značio je c. nadogradnju 
nad žrtvenikom, moćnikom, svetačkim kipovima, pa čak 
(kasnije) i sam crkveni svod. 

Najstariju vijest o ciboriju kao nadogradnji nad kršćanskim Žrtve- 
nikom ima »Liber Pontificalis« n. 36. Tu se navodi, da je Kon- 
stantin Veliki darovao bazilici na Lateranu dragocjeni »fastigium 
argenteum cum gemmis«. Iz starokršćanskog su se doba sačuvali samo 
dijelovi ciborija (kao na pr. u bazilici sv. Nereja i Ahileja, sv. 
Klementa u Rimu i u sv. Marku u Mlecima), zatim slike (kao na pr. 
na medaljama, nađenim u rimskim katakombama) i opisi c. u »Liber 
Pontificalis«, kod Grgura Tourskog i u drugim spisima. Iz ovih poda- 
taka vidimo, da se a doba prije Karlovića oltarni c. izrađivao od 
drveta, kamena ili kovine. Gradio se kao otvoreni četverostrani hramić. 
Tlocrt mu je bila četvorina, a sastojao se od 4 stupa, koji su nosili 
krov nad Zrtvenikom. Krovište mu je počivalo na arhitravu ili na arhi- 
voltu, a bilo je izrađeno u obliku kupole, piramide ili sedla. 

Na kršćanskom je zapadu bio oltarni c. prije Karlovića udoma- 
ćen u Rimu, a i u ostaloj Italiji, možda upravo pod utjecajem Rima. 
Preko Alpa bio je c. prije 789, kad ga je Karlo Veliki posebnim ka- 
pitularom propisao, velika rijetkost. Na istoku je nasuprot oltarni 
c. u 8. st. bio dobro poznat. 

Kako sagnajemo iz »Liber Pontificalis«, izrađuju se u doba Kar- 
lovića, osobito u Rimu, oltarni c. od vrlo dragocjene građe. Leon 
III. gradi na pr. u Santa Maria Maggiore oltarni c. od čistog srebra. 
U taj je c. utrošeno 590 funti, a u c. nad grobom sv. Petra 2704 
funti srebra. I izvan Rima nastaju u to doba mnogi dragocjeni oltarni 
c., tako na pr c. opata Gisulfa (797—818) nad grobom sv. Benedikta 
u Montecassinu, c. patrijarha Ivana (oko 810) u crkvi sv. Marije u 
Gradežu (Gradu). Da se u to doba oltarni c. već udomaćio i izvan 
Italije, svjedoče skupocjeni c. u St. Denisu, Heiligenstadtu, St. 
Trondu, St. Gallenu. Od mnogih se dragocjenih oltarnih c. iz 9. i 10. 
st. nije do danas ništa sačuvalo osim nekoliko povijesnih podataka. 
Ali zato su potpuno sačuvani mramorni oltarni c. u crkvi sv. Pro- 
spera u Perugiji iz 8. st., u maloj bazilici sv. Kristine u Bolseni iz 
9. st. i dijelovi c. u S. Apollinare in Classe, S. Apollinare Nuovo 
u Ravenni, u Rimu, Kotoru, Zadru i t. d. Premda se u doba Kar- 
lovića c. udomaćio i izvan Italije, ipak nije bio posvuda uveden. 
Stvarno je c. bio podignut samo u pojedinim crkvama, i to redovno 
samo nad glavnim Zrtvenikom. Pokrajni su žrtvenici vrlo rijetko bili 
natkriveni c. Pa i u kasnom srednjem vijeku nije oltarni c. bio opće- 
nito uveden. Najveći se dio do danas sačuvanih c. iz srednjega vijeka 
nalazi u Italiji U Dalmaciji se sačuvao c. s ravnim završetkom na 
krovištu u stolnoj crkvi u Zadru (1332), a u Istri u Poreču (1277). Oba 
ova c. imaju gotičke lukove. U splitskoj stolnoj crkvi podignuti su 
gotički c-i nad dva pokrajna oltara 1427. Na Rijeci, u Trogiru, Ko- 
toru i Korčuli nalazimo c. s osmerostranim krovištem i tamburom. 
U crkvi sv. Marije Velike u Rabu podiže se nad glavnim Zrtvenikom 
c. na 6 stupova. 

Renesansni se i barokni oltarni c. konstruktivno i stilski razlikuje 
od sredovječnog. Sredovječni c. nosi na 4 stupa ravan krov ili u 
obliku piramide, sedla, ili gotičkog tornja. Renesansa pokriva oltarne 
c. obično kupolom, barok različitim volutama, a kasni barok i klasi- 
cizam umnožava broj stupova, tako da se c. ne podiže više na 4 
stupa, koji omeđuju četvorinu, nego na mnogo stupova, koji su 
različito međusobno povezani i smješteni oko žrtvenika. Stilski za- 
mjenjuju u to doba šiljaste gotičke lukove opet obli lukovi. Ures je 
u renesansi najprije otmjen, onda snažan, pa u kasnom baroku i 
rokokou buran i nesređen i konačno sasvim hladan i bez osjećaja u 
klasicizmu. I u 19. st. podiže se c. katkada nad glavnim žrtvenicima 
velikih stolnih crkava, ali to su obično neoriginalne tvorevine, koje 
više ili manje kopiraju stare oblike. 

Uz oltarni c., koji natkriva Zrtvenik i celebranta, nala- 
zimo osobito u Italiji u doba kasne gotike i ranije rene- 
sanse i neke vrste poluciborij, koji je nalik na prednju 
polovicu pravog c. dok drugu polovicu obično zamjenjuje 
zid, na koji se oslanja prednja polovica. Ovakve polucibo- 
rije podižu na pokrajnim žrtvenicima. Najstariji se poznati 
poluciboriji nalaze u donjoj crkvi Santa Maria in Traste- 
vere u Rimu nad oltarom sv. Filipa i Jakova i u kapeli 
Dragomani u San Domenico u Arezzu. Oba spomenuta 
ciborija pripadaju kraju 14. st. Osobito su u ranoj rene- 
sansi, naročito u Toskani, voljeli graditi poluciborije nad 
pokrajnim žrtvenicima. 

Osim c. i poluciborija javlja se i pseudociborij, koji se 
sastoji od jedne niše u zidu. Pročelje je ove niše urešeno 
kao nekim poluciborijem. Žrtvenik se obično nalazi u samoj 
niši, a samo onda, ako niša nije dovoljna duboka, stoji 
ispod njezina pročelja, koje je nalik na neki poluciborij. 
Ovakvi pseudociboriji nisu uvijek nastali iz težnje, da se 
dobije slika c. ili poluciborija, nego se naprosto htio 
žrtveniku dati prikladan okvir. Zato nalazimo ovakve pseu- 
dociborije i na sjeveru, gdje inače nije c. bio toliko udo- 
maćen. Iz druge polovice 12. st. potječu pseudociboriji u 
stolnim crkvama u Speieru, Ripenu i Lundu. 

U kasnom srednjem vijeku gradili su žrtvenike i ispod 
ambona, koji su nad tim žrtvenicima nadomještali c. Sv. 
Karlo Boromejski i regensburški generalni vikar Myller 
odredili su, da se moraju odstraniti svi oltari, koji su sagra- 
đeni ispod propovjedaonica. Rijetki su ovakvi oltari, koji 
su se do danas sačuvali. Najstariji će biti u opatiji S. Cle- 
mente in Casauria iz druge polovice 12. st. Izvan Italije po- 
dižu žrtvenike i ispod lektorija, i to tako, da lektorij čini 
neke vrste nadogradnju nad oltarom, kako to vidimo na pr. 
u stolnoj crkvi u Wetzlaru, Strassburgu, Stendalu, u crkvi u 
Wechselburgu, u stolnoj crkvi u Magdeburgu. 

U Rimu su gradili i takve c., u kojima su odozgora na- 
pravili jednu komoru za svete moći. Još je u 16. st. bilo u 
Rimu više takvih c., a danas je sačuvan samo još nad gla- 
vnim žrtvenikom u Lateranu. Drugi takav c. također iz La- 
terana sačuvan je samo u fragmentima. U staroj su bazilici 
sv. Petra u Rimu stajala tri takva c-a. 

Namjesto c-a podiže se nad žrtvenikom i baldakin iz tka- 
nine, koji pada preko okvira, izrađenog od drveta ili ka- 
mena; a ima i takvih baldakina, koji su čitavi od drveta ili 
kovine. Najstariji su se drveni baldakini sačuvali u Barce- 
loni i u Vichu, a potječu iz 12. ili 13. st. Sredovječni se 
baldakini iz tkanine nisu sačuvali. 

LIT.: J. Braun, Der christliche Altar, П., München 1924; H. Leclercq, 
Ciborium u Diction. d'Archéologie chrét. et de Lit., III/2. 

2. Ciborij se danas zove i poklopcem zatvoreni kaleZ, u 
kome se čuvaju posvećene čestice za sv. pričest vjernika. U 
srednjem se vijeku ova posuda zvala i capsa, cuppa, colum- 
ba. Iz starog se kršćan- 
skog doba, kao ni iz ra- 
nog srednjeg vijeka, ni- 
su sačuvale posude za 
čuvanje Presvetog. Je- 
dino bi se možda jedna 
piksida od slonove ko- 
sti, podrijetlom iz Afri- 
ke, danas u muzeju u 
Livornu, te jedna piksi- 
da u Sittenu u Wallisu, 
mogla smatrati posu- 
dom za čuvanje euha- 
ristije. U Lugnanu u 
Umbriji sačuvao se dr- 
veni kovčežić iz 12. st., 
u kojem se ćuvalo Pre- 
sveto. Na poklopcu nosi 
natpis: Pro pane vitae. 
U srednjem su vijeku izrađivali posude za čuvanje Pre- 
svetog od drveta, pozlaćenog bakra, srebra, zlata, slonove 
kosti, kristala, pa i od stakla. Oblik je ovih posuda bio 
različit, no uglavnom bila su tri tipa: oblik sandučića, kao 
onaj u Lugnanu, oblik goluba (Cluny) i oblik kaleža. U 
rimskom se obredu održao do danas samo oblik kaleža. 
Prema odredbi Rimskog Obrednika (IV, 1, 5) treba da je 
c. izrađen od tvrde i pristojne tvari, čist i dobro zatvoren 
svojim poklopcem. Danas je obično od srebra, iznutra 
pozlaćen, no smije biti i od pozlaćenog bakra. Kad se u 
njemu čuvaju posvećene čestice, valja da je prekriven 
bijelim svilenim prijevjesom. 


EUHARISTIČKI GOLUB 
IZ KJOBENHAVNA 

Do u 12. st. imala je ova posuda za čuvanje Presvetog uglavnom 
oblik pikside ili kapse, t. j. oblik četverouglastog, oblog ili ovalnog 
sandučića. Krajem 12. st. dobiva ova posuda stalak i sve se više svo- 
jim vanjskim oblikom prilagođuje obliku kaleža. U kasnijem se svom 
razvitku c. opet ponešto udaljuje od kaleža, jer mu je čaška većeg 
promjera nego u kaleža, a osim toga pokrivena je poklopcem. Još 
je u 13. st. c. bez stalka češći od onoga sa stalkom. Od sačuvanih 
c. bez stalka spominjemo onaj, koji se čuva u Firenci (13. st.). Naj- 
više sredovječnih c., što ih se do danas sačuvalo, ima stalak, koji je 
svojim oblikom nalik na stalak kaleža. Čaška je sredovječnih c. ci- 
lindrična, višekutna ili ima oblik zdjelice. Višekutne su čaške došle u 
običaj u 14. st. Višekutnoj čaški odgovara višekutni poklopac i više- 
kutni stalak. Čaška je obično šesterostrana, rjeđe osmerostrana. Po- 
klopac je obično izveden u obliku gotičkog tornjića, koji nadvisuje 
čašku. Stalak je ove vrste c. gotovo sasvim jednak stalku kaleža 
14. i 15. st., samo je obično nad čvorom i gornjim prstenom umetnut 
višekutni prijelaz od drška k čaški. Podnožje je redovno višekutno, 
rjeđe okruglo. U 16. st. počinje se c. razvijati novim pravcem, a pod 
utjecajem renesansnih oblika. Najprije se mijenja ornamentika, ali 
se i osnovni oblik polagano prilagođuje zahtjevima novoga stila. 
Tako ima iz tog doba ciborija, koji su u svojoj strukturi zapravo 
još gotički, ali u svom ukrasu već renesansni, a tek poslije dolaze 
c., koji su i u svojoj strukturi izgrađeni sasvim u duhu renesanse. U 
to doba posve nestaje c. bez stalka. Oni su se održali samo još kao 
malene posudice za bolesničku svetu pričest. Isto tako nestaje i c. s 
cilindričnom i višekutnom čaškom. U srednjem vijeku nosi čašku c. 
izravno sam stalak; u renesansi počiva čaška u košarici kao i kod 
kaleža, pa je to u baroku postalo i pravilom. Stalak c. pokazuje još 
u ranom 17. st. sasvim gotičke oznake. Kasnije se držak i čvor ra- 
zvijaju u neke vrste vazu kao kod renesansnih kaleža. Pojedinačno 
se ta pojava opaža već u ranom 16. st. U kasnom je 17. st. stalak 
c-a sasvim oblikovan u stilu renesanse i baroka. Podnožje je ili 
okruglo ili šesterolisno, a obično je zvonastog oblika. 

Premda je cuharistijska piksida srednjega vijeka imala 
znatno manje liturgijsko značenje negoli ga ima ciborij iza 
tridentskog sabora, ipak se i u srednjem vijeku mnogo pa- 
žnje posvećivalo ukrasu euharistijske pikside, ako i ne u 
onoj mjeri, kako to vidimo kod kaleža. Osobita je značajka 
sredovječnih čaška, da su ukrašene rezbarijama. U rene- 
sansi se i baroku gubi rezbarenje i ustupa mjesto pla- 
stiónom ukrasu, napose izbijanju, upravo kao i kod kaleža. 
Izbijanjem se ukrašavala čaška c. već i u srednjem vijeku, 
ali vrlo rijetko. Ima doduše i ciborija 14. i 15. st. s pla- 
stiónim ukrasom, ali je ovaj ukras obično lijevan. U rene- 
sansi i baroku izbija se ukras i na dršku, košarici i po- 
klopcu. To je obično sasvim ornamentalni ukras. Čitav je 
arhitektonski ukras ciborija 14. i 15. st. lijevan. U 13. i 14. 
st. mnogo se upotrebljavao email za ukras ciborija. Rjeđe 
se u srednjem vijeku primjenjivao filigran i dragulji. Dra- 
guljima su urešeni ciboriji u St. Kunibert u Kolnu i u 
Louvreu. Češće se javljaju dragulji na baroknim c-ima, gdje 
ih ima, kao i na istovremenim kaležima, kojiput i vrlo 
mnogo, kao na = na c-u u Laudenbachu. 

LIT.: J. Braun S. J., Das christliche Altargerät, München 1932. D. К-а. 

CICADIDAE — Cvrčci. 

CICADINAE — Cikadine. 

CICARELLI, 1. Andrija, Zivio je na kraju 18. i na po- 
četku 19. st., svećenik i povjesničar. Potječe od plemićke 
obitelji iz Pučišća (Brač), o kojoj je tvrdio, da je starinom 
iz Bosne: u popisu bračkoga plemstva 1657 spominje se ta 
porodica i u obliku Ciccarel(lov)ich. Napisao je više povi- 
jesnih radova, poglavito o prošlosti Brača, a ostavio je 
i dosta rukopisa. Sabrao je obilatu građu o opatiji sv. 
Ivana u Povljima (upotrijebio ju je 1. Ostojić za prikaz 
te opatije u Narodnoj starini 22), a 1814 izdao s komen- 
tarom latinsku pjesmu sumještanina B. Prodija Vita S. 
Joannis Ursini (1579). Premda je pisao talijanskim jezikom, 
ipak je u jednom hrvatski pisanom pismu 1788 nazvao 
hrvatski jezik »našim ilirskim ali slavnim« jezikom. 

BIBL.: Osservazioni sull' isola della Brazza e sopra quella nobiltà, 
Mleci 1802; Prerogative dell'antica nobiltà Brazzana, Mleci 1802; Opus- 
coli riguardanti la storia degli uomini illustri di Spalato, e di parecchi 
altri Dalmati, Dubrovnik 1811; Esame critico sopra la patria di s. Elena 
imperatrice, Split 1814; Historički prikaz Pučišća (hrv. prijevod), Split 
1921; Historijska obavještenja, Brački zbornik, I., Split 1940. J. š-k. 

2. Marko, * Postire (na Braču) 1857, + Iquique (Chile) 
1939, hrvatski iseljenik. Došao je sa Brača u Chile 1885 za 
stricem Pavom, koji se ondje bavio proizvodnjom salitre. 
Do 1915 C. je veletrgovac; tada postaje prvak naše brojne 
naseobine, predvodi narodne pothvate, na čelu je našim 
društvima: vatrogasnom, prosvjetnom, političko-nacional- 
nom. Tada se daje na veleobrt salitre u tvrtki »Baburizza, 
Cicarelli i Cia«. Istakao se požrtvovnim radom za našu na- 
seobinu i odlikovao se nesebičnim rodoljubljem, osobito za 
prvoga svjetskoga rata. Među Chilencima smatran je stru- 
čnim i uglednim veleobrtnikom, te je sudjelovao u mnogim 
chilenskim humanitarnim odborima. Bio je i općinski vijeć- 
nik. Njegovi se sinovi bave veletrgovinom drva u Anto- 
fagasti i Copiapóu. 





CIBORIJ — CICERON 


CICER ARIETINUM — Slanutak. 

CICERO — Grafička struka, slog. 

CICERO, veleobrtno središte i prometno čvorište jugo- 
zapadno od Chicaga u saveznoj državi Illinois, USA. Grad 
je u najnovije doba naglo napredovao uslijed velikog ra- 
zvoja metalurgijskog veleobrta. Ima 66.602 stan. (1930). 

CICERON, 1. Kvint Tulije (Q. Tullius Cicero), ж 102 
pr. Kr., + 43 pr. Kr., brat govornika. G. 65 edil, propretor 
u pokrajini Aziji 61—58, legat Pompejev u Sardiniji 56, Ce- 
zarov u Galiji 54—52 i brata Marka u Ciliciji 51. Zaglavio 
za proskripcija 43 kao i brat Marko. Sačuvana su od njega 
četiri pisma i t. zv. Commentariolum petitionis, u kojem 
bratu daje savjete, kako da se drži za vrijeme natjecanja 
za konzulat. Bez veće književne vrijednosti, spis je znatan 
izvor za poznavanje prilika u Rimu prigodom natjecanja 
(ambitus) za državne službe. 

2. Marko Tulije (M. 


Tullius Cicero), * Ar- 
pin 3: L 5106: pro Kr; 
+ Еогтіјап kod Gajete 
7. XII. 43 pr. Kr., dr- 
žavnik i najveći rimski 
govornik. Iza početnih 
nauka u Arpinu uči u 
Rimu (s bratom Kvin- 
tom) govorništvo kod 
Marka Antonija i Lu- 
cija Krasa, pravo kod 
augura Kvinta Mucija 
Scevole i vrhovnog sve- 
ćenika Kvinta Mucija 
Scevole. S Epikurovim 
mudroslovnim susta- 
vom, kojemu nije sklon, 
upoznaje ga Fedro, s 
naukom Akademije, ko- 
joj se najviše priklanja, 
Filon, a u stojičku ga 
je filozofiju već u ro- 
diteljskoj kući uputio 
Diodot. Dobro je po- 
znavao staro latinsko, 
napose epsko i tragično 
pjesništvo. Dospio je 
osobno poznavati pjesnika tragedija Lucija Akcija. Jednako 
dobro poznaje grčki jezik i književnost. Na proučavanje 
književnosti, čini se, da ga je potaknuo grčki pjesnik Aulo 
Licinije Arhija, kojega kasnije brani na sudu. U dobi od 
dvadeset godina ogleda se u prvim književnim pokušajima, 
a ujedno nastupa i kao govornik u više privatnih parnica. 

G. 79—77 boravi u Grčkoj s bratom Kvintom i prijate- 
ljem Titom Pomponijem Atikom. U Ateni sluša akademika 
Antioha, epikurejca Zenona i ponovno stojika Fedra, a 
u govorništvu se dotjeruje kod Demetrija. U Aziji se upo- 
znaje s kićenim baroknim azijskim stilom (genus Asiaticum 
ili amplum), a na Rodu kod Molona s rodskim (genus Rho- 
dium ili medium), koji čini sredinu između jednostavnoga 
atičkoga (genus Atticum ili tenue) i bujnoga azijskoga. Bo- 
ravak na Rodu odlučan je za Ciceronov govornički razvi- 
tak, jer se tada priklanja rodskom stilu. 

Iza povratka u Rim, nastavljajući odvjetničko i govor- 
ničko djelovanje na sudu, zalazi u javni život te postaje 
prvi u svojoj porodici (homo novus) najranije, što je mo- 
guće (suo anno): 75 kvestor u Lilibeju na Siciliji, a time i 
senator, 69 kurulski edil, 66 pretor, 63 konzul. U politici 
pristaje uz konzervativnu senatsku republikansku stranku, 
pa kao njezin zastupnik za svoga konzulata otkriva urotu 
Katilininu i protiv zakona kažnjava smrću urotnike na za- 
ključak senata. Cicerona tada slave kao spasitelja države; 
ali je ovakvim istupom protiv urotnika navukao na se 
mržnju pučke stranke, uz koju su iz demagoških razloga 
Cezar i Kras. Na njihovu ponuku, iza sklopljenoga trium- 
virata s Pompejem 60, pučki tribun Publije Klodije Pulher 
potakne narod protiv C-a, te on morade ići u progonstvo 
(58—57, kod nas obradio Tresić-Pavičić u drami »Cicero- 
novo progonstvo«), a imutak mu bude zaplijenjen. Kada se 
vratio, i dalje nepoćudan triumvirima, istupa, doduše, zgo- 
dimice na sudu, ali je prisiljen povući se prvi put iz javnoga 
života, i to vrijeme iskorišćuje za književni rad. G. 51—50 
boravi kao prokonzul u Ciliciji. Iza povratka, u borbi 
između Cezara i Pompeja (49—48), poslije dužega oklije- 
vanja pristaje uz Pompeja. Pobjednik Cezar oprašta mu 

to, pa se C. tada opet povlači u privatni život i daje se po 
drugi put na življi književni rad. U tom radu traži utjehe 
i obiteljskim neprilikama. G. 46 iza tridesetgodišnjega 
braka s Terencijom, koja mu je rodila kćer Tuliju i sina 
Marka, dolazi do rastave, a 45 umire kći Tulija. I od druge 
žene Publilije rastavio se već za godinu dana. 

Kad je 15. III. 44 ubijen Cezar, odlučnim nastupom pro- 
tiv Marka Antonija, koji se, nastavljajući politiku Ceza- 
rovu, želi nametnuti Rimu za samovladara, postaje C. 
vođa senata, koji je bio za republiku, a u opoziciji protiv 
Antonija. Ovaj, sam preslab protiv senata, sklapa 16. XI. 
43 s Oktavijanom i Lepidom t. zv. drugi triumvirat (trium- 
viri za uređenje države). Prvo im je djelo proskripcije 
političkih protivnika. Među proskribiranima je i C., koje- 
mu već 7. XII. 43 dadoše odsjeći glavu i desnu ruku, koje 
su donesene u Rim i izložene na govornici, gdje je on 
držao prije kratkoga vremena (44—43) vatrene govore pro- 
tiv Antonija. I sin mu i brat Kvint postaju žrtve pro- 
skripcija. Ciceronova smrt znači politički pad rimske re- 
publike (res publica). Vojnički se ona još drži na istoku 
do bitke kod Filipa (42), a iza bitke kod Akcija (31) do- 
lazi konačno cijela država pod vlast jednoga, Oktavijana, 
i postaje carstvo (imperium). 

Na književnom području C. razvija mnogostran rad. 
Osim sudbenih govora, govorenih na sudu (genus iudiciale), 
i političkih, govorenih na privatnim i službenim političkim 
sastancima (genus deliberativum), piše on spise iz teorije o 
govorništvu (retorski spisi) i proširuje u Rimu grčku filo- 
zofiju (filozofski spisi). Od njega je sačuvana i velika 
zbirka listova (epistolae) iz dopisivanja s rođacima, prija- 
teljima i znancima. Pokušavao je graditi stihove, a zna se, 
da je bilo njegovih spisa i iz područja povijesti i zemijo- 

isa. 

P'Clceronovt govori čine glavni dio njegova književnoga 
rada. Sačuvano ih je 58. Neki su okrnjeni, od nekih imamo 
samo odlomke, a izgubilo ih se 48. Već za njegova života 
izdavane su pojedine skupine govora, a prvo je skupne 
izdanje poslije C-ove smrti izdao njegov najprije rob, pa 
kasnije (od 54 ili 53) slobodnjak i prijatelj Marko Tuiije 
Tiron, osnivač stenografije (notae Tironianae). 

Ciceronovo govorničko djelovanje počinje oko 86, ali 
je prvi sačuvani govor Pro P. Quinctio iz g. 81, kojim u 
privatnoj građanskoj parnici (causa privata) brani na sudu 
Publija Kvinkcija. Kriminalna je parnica, u kojoj C. brani 
odličnim govorom Pro Sexto Roscio Amerino (80) klijenta 
Seksta Roscija iz Amerije od optužbe, da je ubio oca, ne 
bi li se tobože domogao njegova imutka. Parnica je imala 
donekle i političku pozadinu, jer je jedan od tužitelja bio 
Hrizogon, ljubimac tada svemoćnoga diktatora Sule (+ 78). 
G. 70 piše sedam govora protiv Gaja Vera (In C. Verrem), 
zastupajući kao tužitelj Sicilijance. Govorio je samo dva, 
jer je Ver već na prvoj parnici uvidio nemogućnost obrane 
i pošao u progonstvo. Govori su vrelo prvoga reda za pro- 
učavanje rimskoga prava i starina. Manje su važni govori 
toga vremena Pro M. Tuilio, Pro M. Fonteio, Pro A. Cae- 
cina i Pro Q. Roscio comoedo. 

Prvi je politički (državni) Ciceronov govor De imperio 
Cn. Pompei sive pro lege Manilia, koji je govorio kao pretor 
ES u zakonodavnoj skupštini (comitia). Pučki tribun Gaj 

anilije stavlja prijedlog, da se vrhovno zapovjedništvo 
(imperium) u ratu protiv pontskoga kralja Mitradata po- 
vjeri Gneju Pompeju, C. podupire taj prijedlog. Govor do- 
tjeranošću oblika označuje vrhunac Ciceronove umjetnosti. 
U godinu 64 pada izgubljeni govor Ciceronov In toga 
candida, što ga je držao kao »kandidat« za konzulsku čast 
protiv svojih protukandidata. Kandidati su naime u godini 
svoga natjecanja bili kao obični građani u građanskoj bi- 
jeloj togi (in toga candida), dok su senatori redovno nosili 
togu s crvenim širokim rubom (purpura cum lato clavo). 
Najpoznatija su četiri ^ vora protiv Katiline, In Catilinam 
orationes (8. XL, 9. ХІ 3. XII. i 5. XII. 63), u kojima je С. 
napao kao konzul Katil.nu, kada se on spremao da nasiljem 
ugrabi konzulsku vlast. Ističu se osobitom živošću i svježi- 
nom, a naročito prvi. Iste godine u studenom govorom Pro 
L. Murena brani izabranoga konzula Lucija Murenu od 
optužbe, da je izabran s pomoću podmićivanja (ambitus). 
G. 62 govorom Pro Archia počta brani pjesnika Arhiju, 
koji je bio optužen, da je protuzakonito prisvojio gra- 
đansko pravo. Velik je dio toga govora zanosno veličanje 
pjesništva. Tome vremenu pripadaju još govori Orationes 
agrariae (pet govora, a sačuvana tri), Pro A. Cluentio Ha- 
bito, Pro C. Rabirio perduellionis reo, Pro P. Cornelio Sulla 

i Pro L. Flacco. Kada se vratio iz progonstva, govorom De 
domo sua ad pontifices (3. XI. 57) pred zborom svećenika 
dokazuje, da Klodije nije imao pravo dati posvetiti bogo- 
vima mjesto, gdje je bila Ciceronova kuća, koju je Kloaije 
dao porušiti. Jezik je govora biran i otmjen, prilagođen 
zboru slušalaca, obrazovanih svećenika. G. 52 brani go- 
vorom Pro Milone Tita Anija Milona, koji se s grupom 
svojih naoružanih ljudi sukobio s isto takvom grupom 
Publija Klodija Pulhera. U tom je sukobu Klodije ubijen. 
Milon, osuđen radi ubojstva, polazi u progonstvo. Govor, 
koji je kasnije prerađen, smatra se tehnički najboljim go- 
vorom Ciceronovim. U vrijeme od Ciceronova povratka iz 
rogonstva do odlaska u Ciliciju (57—52) padaju još ovi 
govori: Oratio, cum senatui gratias egit; Oratio, cum populo 
gratias egit; De haruspicum responso; Pro P. Sestio; In Va- 
tinium testem interrogatio; Pro M. Caelio; De provinciis 
consularibus; Pro Cornelio Balbo; In Pisonem; Pro Ln. 
Plancio; Pro M. Aemilio Scauro i Pro C. Rabirio Postumo. 


Za Cezarove samovlade ograničena je sloboda govora 
uopće, pa i Ciceronovo govorničko djelovanje. U to doba 
govori on pred Cezarom govore Pro M. Marcello (46), Pro 
Q. Ligario (46) i Pro rege Deiotaro (45). I ova su tri go- 
vora i sadržajem i tehnički i jezično dotjerana tako, da su 
mogla jednako podnijeti Cezarovu stručnu kritiku kao što 
i zadovoljiti njegov fini ukus. 

Poslije Cezarove smrti (15. III. 44) stavlja se C. na čelo 
republikanskoj senatskoj stranci i govori 14 t. zv. filipskih 
govora, Orationes philippicae in, Antonium habitae (od 1. 
IX. 44 do 21. IV. 43). Govori su upereni protiv uzurpa- 
torskih težnja Antonijevih, a odlikuju se Zivošéu i nepo- 
srednošću poput govora, što ih je nekoć govorio Demosten 
protiv makedonskoga kralja Filipa II, osvajača Grčke i 
grobara grčke slobode. Sličnost prilika, u kojima su govori 
izrečeni, bila je povodom, da su i ovi Ciceronovi govori 
nazvani »filipskima«. Njima se iza duge neodlučnosti i ko- 
lebanja C. konačno uzdigao do odlučnoga branitelja slo- 
bode bez obzira na opasnost smrti, koju su mu oni donijeli. 
Govori su vrhunac Ciceronove govorničke umjetnosti uopće 
i njegove moralne veličine. 

»Želim samo ovo dvoje: da umirući ostavim rimski narod slobo- 
dan, a od ovoga — mislim — besmrtni bogovi ne mogu dati ništa 
veće; drugo, da svakome bude onako, kako si je stekao zasluga za 
državu« (In Ant. II. 119). »Stvar je došla do vrhunca; o slobodi se 
odlučuje. Treba ili da pobijedite, građani, što ćete zaista i postići 
i zbog svoje ljubavi i uz toliku slogu, ili ma što drugo radije, nego 
da robujete. Drugi narodi mogu podnositi ropstvo, a rimskom je na- 
rodu prirođena sloboda« (In Ant. VI, 19). 

Ovakvim govorničkim djelovanjem C. se uzdigao do naj- 
većega rimskoga govornika, ako i ne dostiže oblikom jedno- 
stavnoga, a sadržajem velikoga Demostena. C. veću pažnju 
skreće obliku, a tu se bujnim stilom približava više azij- 
skom baroku, koji manje odgovara našem ukusu. Čini to 
naročito u govorima, gdje blistavim riječima treba djelovati 
na priprosta slusaoca. Obraća li se obrazovanim slušate- 
ljima, jednostavniji je u izražavanju, a veću pažnju posve- 
ćuje sadržaju. U tim se govorima približava našem ukusu, 
pa u njima osjećamo veličinu Cicerona kao govornika. 

Retorski spisi. Poznavanje govorničke vještine (retorike) 
smatralo se u Rimu za sastavni dio općenite naobrazbe, 
zato u Ciceronovo doba nema obrazovanoga čovjeka, po- 
gotovu, koji javno djeluje, da ne bi bio u nju dobro upu- 
ćen. Pa i C., iza velikih uspjeha na području praktičkoga 
govorništva, prisiljen politikom triumvira povući se u pri- 
vatan život, daje neka sintetička djela iz svoje struke, iz 
teorije govorništva. Tu daje najbolje, nesamo što je sam 
napisao, nego što je uopće najbolje napisano u rimskoj 
književnosti, uspješno se natječući s grčkim uzorima. U 
zrelim godinama (55) daje u spisu De oratore u tri knjige 
najbolji rimski priručnik iz retorike i najbolje djelo rimske 
prozne književnosti. U obliku dijaloga poput Aristotelova 
u prvoj se knjizi dolazi do zaključka, da dobar govornik 
vsim stručne spreme iz retorike mora posjedovati i opće- 
nitu obrazovanost, koja traži svakako poznavanje povi- 
jesti, prava i književnosti, iz filozofije poznavanje bar 
etike, a u ostala će se područja ljudskoga znanja govornik 
uputiti kod stručnjaka, kad ustreba. U drugoj i trećoj 
knjizi obrađuje se pet dijelova retorike: pronalaženje 
građe (inventio), raspored i dioba (collocatio, dispositio), 
jezična obradba (elocutio), pamćenje (memoria) i vladanje 
za vrijeme govora i izgovora (habitus, pronuntiatio). — G. 
44 nastaje spis Brutus de claris oratoribus, u kojem opet u 
izmišljenom dijalogu iznosi povijest rimskoga govorništva 
od početka do Cicerona tako, da se vidi, kako u poste- 

penom razvitku C. ëini vrhunac svega, što je dalo rimsko 
govorništvo. U prosudivanju i ocjeni vode C-a uz povijesne 
čista estetska načela. — Spis Orator (46) prikazuje savrše- 
noga govornika, koji se po Ciceronovu shvaćanju znade 
poslužiti svim vrstama govorništva (genus dicendi) u svakoj 
prilici. Uz ova tri glavna Ciceronova retorska spisa ma- 
nje su važni: prvijenac Libri rhetorici u 2 knj., koji obra- 
duje dio retorike o pronalaženju građe, zatim Partitiones 
a De optimo genere oratorum i Ad C. Trebatium 
opica. 

Prošla su po Ciceronovu shvaćanju vremena, kada se 
dobrim govornikom smatrao onaj, koji je od prirode bio 
govornički obdaren i koji je uz pomoć samo toga priro- 
denoga dara, ako je proučio stvar, o kojoj će govoriti (rem 
tene, verba sequentur), mogao izreći savršen govor. Zahtje- 
vima, koje je C. postavio na savršenoga govornika, ni naj- 
novija nauka o govorništvu nema dodati gotovo ništa. 

Filozofski spisi. Dugo su se Rimljani opirali prodiranju 
helenizma, koji su smatrali neprijateljem svoje narodne 
osebujnosti. Ali je kulturno jača Grčka tu morala pobije- 
diti. Tako praktični Rimljanin, manje sklon spekulativnom 
umovanju, postepeno ipak prima grčke filozofe i upućuje 
se u grčke mudroslovne sustave. U C-ovo doba nema 
obrazovana Rimljanina, koji ne bi znao i grčki i koji ne 
bi i na izvoru, u samoj Grčkoj, upoznao grčki život. Uza 
sve to, na području filozofije, bilo je do C. učinjeno malo. 
Ciceron odlučuje popuniti tu prazninu; pritom stvara i la- 
tinsku filozofsku prozu. Taj njegov posao pada uglavnom u 
doba Cezarove diktature: njegov naime spis De legibus u 
3 knj., pisan 55, više je političko nego filozofsko djelo. 
De finibus bonorum et malorum u 5 knj. najznatniji je Ci- 
ceronov spis, napisan 45, a posvećen Marku Brutu. U njem 
se raspravlja o najvećem dobru i zlu u obliku Aristotelova 
razgovora. Važnost mu je više u poređenju različitih su- 
stava nego u logičkom izvođenju ćudorednih načela iz tih 
mudroslovnih sustava. Poznatiji je, makar manje vrije- 
dnosti, spis Tusculanae disputationes (45), u 5 knj., od 
kojih se u svakoj raspravlja po jedna tema ćudorednoga 
sadržaja. Spisu, posvećenom također Marku Brutu, ime je 
po jednom od više Ciceronovih imanja, Tuskulanu, a po 
tom spisu i Janko Jurković naziva svoje humorističko 
djelce Tuskulanijadama. C-ovu sinu Marku, koji je tada 
(44) bio na naukama u Ateni, upravljen je spis De officiis 
u 3 knj., a radi o dužnostima. Budući da sve ljudske du- 
žnosti izviru ili iz onoga, što je korisno (utile), ili iz onoga, 
što je ćudoredno dobro (honestum), raspravlja se o ra- 
zličnim odnosima između korisnoga i dobroga i o dužno- 
stima, koje izviru iz toga. U lijepo pisanu djelcu, upra- 
vljenu na prijatelja Atika, Cato maior de senectute (44), 
raspravlja se o četiri prigovora starosti: da sprečava čo- 
vjeka u radu, da oslabljuje tijelo, da lišava strasti i da je 
blizu smrti. Vanjski je oblik dijalog. Ovomu je djelu je- 
dnaka gradnjom i zanimljivošću rasprava posvećena Atiku 
o prijateljstvu, Laelius de amicitia (44). 

Raspravlja se: što je prijateljstvo, što mu je izvor, zašto se sklapa, 
i tko može biti komu prijatelj. Pisano je s takvom moći neposrednoga 
djelovanja na čitatelja, kojoj se nije moguće oteti: prijateljstvo je 
sklad svega, što je Božje i ljudsko, a prožeto ljubavlju i dobrom 
voljom; sunce bi s neba skinuo, tko bi učinio, da ga ne bude među 
ljudima; ono može postojati samo među dobrima; osniva se na kre- 
posti, a nipošto ne može imati izvor u koristoljublju, zato prija- 
telj ne će od prijatelja tražiti nikada ništa zlo. 

Druga su C-ova filozofska djela: Paradoxa Stoicorum, De 
natura deorum (3 knjige), De divinatione (2 knj.), De fato, 
a neka poznajemo samo po imenu ili po odlomcima (na 
pr. Hortensius, 45, koji nazivaju »krunom Ciceronovih di- 
jaloga« i koji je djelovao na sv. Augustina tako, da je iza 
čitanja toga dijaloga u njegovu životu nastao potpun du- 
ševni preokret). 

Ciceron nije izgradio svojega sustava. On, željan općega 
znanja, vidi, da znanja nema bez poznavanja filozofije, pa 
iz te težnje marljivo čita različite (eklektik) filozofske knji- 
ge, napose iz područja etike (na pr. Panetija), i ono, što 
pročita, hoće da preda drugima, a to čini u savršeno dotje- 
ranom latinskom jeziku. Kod toga je on posla u Rimljana, 
može se reći, prvi. On sam kaže: »Filozofija je spavala sve 
do ovoga doba i nije imala nijedne viđenije osobe u rimskoj 
književnosti« (Tusc. disp. I, 2, 5). U tom je važnost nje- 
govih filozofskih djela, a ne u zalaženju u dubljine filo- 
zofskih pitanja. 

Ciceronovi listovi. Pod Ciceronovim imenom sačuvala su 
se 864 lista, što ih je pisao rođacima, prijateljima i znan- 
cima. Od toga su 774 Ciceronova, a 90 njih potječe od 


različitih osoba, koje su pisale C-u. Računa se, da je to 
tek polovica od svih listova, što ih je on pisao. Po listo- 
vima uz druge vijesti moguće nam je upoznati Ciceronov 
i javni i privatni život tako, kako nijednoga čovjeka sta- 
roga vijeka. Jednako tako moguće je po njima upoznati se 
s tadašnjim načinom života uopće i s djelovanjem najista- 
knutijih osoba toga najzanimljivijega razdoblja u rimskoj 
povijesti. Ti listovi obuhvaćaju, uz male prekide, vrijeme 
od 68—43. Za javnost su izdani istom u Neronovo vrijeme, 
negdje oko g. 60 pos. Kr. — Svrstani su prema osobama, 
na koje su upravljeni, u četiri skupine. Prvu čine listovi, 
upravljeni različitim osobama, koju je Stephani u 16. st. 
nazvao Epistolae ad familiares, u 16 knj, a obuhvaćaju 
vrijeme od 62—43. Slijedeće tri skupine sadržavaju posebno 
dopisivanje. Epistolae ad Q. fratrem u 3 knj. skupina je 
listova, što su pisani bratu Kvintu između 60 i 54. Zbirka 
Epistolae ad Atticum u 16 knj. sadržava dopisivanje s pri- 
jateljem Atikom između 68 i 44. Epistolae ad M. Brutum 
u 2 knj. obuhvaćaju dopisivanje s Markom Brutom od tra- 
vnja 43 dalje. 

Iz listova Ciceronovih, napose iz onih, koji su pisani Atiku, do- 
biva se o posljednjim godinama rimske republike tako jasna slika, 
kao ni o jednom razdoblju povijesti staroga vijeka. U njima se naime 
priopćivane činjenice iznose s punom otvorenošću і pouzdanjem, 
kako je to moguće samo među najiskrenijim prijateljima, koji jedan 
pred drugim ne moraju ništa prikrivati. Ako u ljudi i nema apso- 
lutne objektivnosti, zanimljivo je upoznati i subjektivno njihovo pro- 
suđivanje događaja, pogotovu onda, kad su i sami osobe, koje stva- 
raju povijest svojega vremena. U drugim pismima ima više ili manje 
namještenosti i prilagođivanja adresatima, prema tome, u kakvim je 
C. odnosima s njima. Ali ipak iz njih govori nešto, što je nepo- 
sredno blizu samim događajima, nešto, što se gleda drugim očima nego 
iza desetak, dvadesetak, sto ili više godina. Ipak nije uzalud rekao 
Ciceronov suvremenik Kornelije Nepot, da bi jedva još što bilo, 
što bi čitatelj Ciceronovih listova poželio znati iz suvisle povijesti 
onih vremena. S jednakom otvorenošću i iskrenošću iznose se i pri- 
vatne prilike i neprilike, pa i slabosti, te su baš Ciceronovi listovi 
skrivili, da je o C-u izrečeno tako mnogo nepovoljnih sudova i da mu 
se oduzima u povijesti onaj položaj, koji zaslužuje po svome djelo- 
vanju (Drumann, Mommsen). C. nije pomišljao na to, da će mu 
listovi biti kada objelodar;'vani, zato u njima iznosi i sebe i druge 
onako, kako doista u času njihova pisanja nešto osjeća ili misli 
bilo o sebi, bilo o drugim ljudima, bilo o doživljajima i prilikama. 
Time se oni bitno razlikuju od Plinijevih listova, kod kojih je Pli- 
nije, jer su unaprijed bili određeni za objelodanjivanje, već kod pi- 
sanja imao pred očima nesamo adresate, na koje su upravljeni, nego 
i široko općinstvo. Oni su zbog toga književno dotjeraniji nego Ci- 
ceronovi, ali im je mnogo manja vrijednost kao povijesnim izvorima. 

Ostali Ciceronovi spisi. C. je već u mladenačko doba 
kušao graditi stihove, ali se od toga, osim nekih naslova, 
nije sačuvalo ništa. Bio je vrlo ponosan i time, što je kao 
konzul (63) ugušio Katilininu urotu, pa je sam spjevao pje- 
smu u 3 knj. o svome konzulatu, De consulatu meo, kad 
to nije htio Arhija. Pjesma je dala povoda Ciceronovim 
protivnicima, da ga radi toga napadaju i da mu se rugaju. 
Sudeći po sačuvanim većim odlomcima i mi možemo žaliti 
C-a, što se je dao na taj posao. 

Nisu nam se sačuvali ni neki njegovi spisi s područja 
povijesti, od kojih su neki bili pisani grčkim jezikom, kao 
ni s područja zemljopisa. Po vijestima, koje su o njima 
došle do nas, ne trebamo ni za njima mnogo žaliti, što se 
nisu sačuvali. 

Značajke. Rijetko su o kojem čovjeku, koji se istakao 
javnim djelovanjem, izrečena tako oprečna mišljenja kao 
o C-u. Već za njegova života jedni mu odobravaju, a drugi 
ga napadaju: nitko spram njega ne ostaje ravnodušan. I 
u novije su doba u prvom redu W. Drumann i Th. Momm- 
sen oni, koji ga osuđuju. »Njegova je vrijednost u stilistici, 
i on samo kao stilist pokazuje sigurnu samosvijest. Napro- 
tiv, kao pisac stoji upravo tako nisko kao državnik«, veli 
Mommsen. Odlučno se opire takvu mišljenju uz mnoge 
druge Fr. Aly, a u najnovije vrijeme i E. Ciacerri, koji 
veli za C.: »...od njegova vremena do našega on je bio 
uvijek velik učitelj kulture svakoga naroda, koji je stekao 
zaslugu, da zauzme vidno mjesto ^ povijesti uljudbe.« 

Uz odlične sposobnosti i duha i srca .dlikuje se Ciceron za ono 
vrijeme moralnom čistoćom, umjerenošću oez pohlepe, savjesnošću u 
vršenju dužnosti; vjeran je, ako i ne nježan muž, brižan otac, iskren 
Prijatelj, dobar brat i blag gospodar (Tiron). Tim se lijepim zna- 
čajkama donekle umanjuje neugodna činjenica, da je bio vrlo často- 
hlepan, hvalisav, u odlučnim časovima neodlučan, a u nesreći malo- 
dušan. Neumoran је u proširivanju svoga znanja. »Varon (najuče- 
niji Rimljanin Ciceronova vremena) je čitao više, ali je C. čitao 
bolje. Bio je najobrazovaniji duh Rima«, veli, danas možda najbolji 
poznavalac Cicerona, L. Laurand. C. je bio receptivan duh, koji je 
mnogo primao, nije bio stvaralac, koji bi načinio velika i izvrsna 
djela. Tako se može razumjeti njegovo često neodlučno držanje u 
javnom životu. Vođenje državnih posala nadilazi njegove sile, ali mu 
nitko ne može poreći domoljublja. U njega je volja najboljega gra- 

danina (voluntas optimi civis, Kvintilijan 12, 1, 6), čovjek je, koji 
ljubi domovinu (dvijo gul6naro,, Plutarh, Cic. 49, 5), a od domo- 
vine nikomu ne smije biti ništa slađe (nec locus tibi ullus dulcior esse 
debet patria), veli sam (Ad fam. 4, 9, 3). Ako on kao receptivan duh 
ne može biti jedan od najvećih pisaca svijeta, ipak je veliko ime 
stekao baš svojim spisima. A to, čime oni djeluju neodoljivo na či- 
tatelja, nije snaga i punina njegovih misli, već začaranost forme, koja 
je tuđe misli stavila u usta tisuća (Bardt) Ne ćemo dakle tražiti kod 
njega veličinu u iznošenju njegovih izvornih misli, koliko u promi- 
canju tuđih. 

Nijedna ličnost rimske književnosti nema tolikih zasluga 
za širenje helenske kulture i civilizacije po onom dijelu 
goleme rimske države, na kojem se govorilo i čitalo latin- 
ski, koliko C. Pa ako se ima pred očima i to, da ta helen- 
ska, gotovo samonikla kultura, izuzevši neznatne pobude 
od Hetita i Feničana, preko kultura nilskog i mezopota- 
mijskog nizozemlja, iza svoga proširenja preko rimskog 
imperija, postaje po kršćanstvu od helensko-rimske evrop- 
ska, a iza otkrića na početku novoga vijeka i svjetska, po- 
staje C. u našim očima jedna od najistaknutijih ličnosti 
cijeloga svijeta za širenje te kulture. 

BIBL.: Od izdanja svih Ciceronovih djela spominjemo: Orelli-Baiter- 
Halm, 2. izd., Ziirich 1845—61 (temeljno kritičko izdanje); R. Klotz, 2. 
izd., Leipzig 1869—74; J. С. Baiter i С. L. Kayser, Leipzig 1860—69, 
novo izdanje C. F. Müller i G. Friedrich. Na najnovijem izdanju 
rade: C. Atzert, A. Klotz, O. Plasberg, M. Pohlenz, P. Reis, Th. 
Schiche, Fr. Schóll, C. Sinbeck, H. Sjógren, E. Stróbel, J. Straux, 
K. Ziegler. Mnoštvo je izdanja pojedinih (ili skupina) djela, što sa 
samim tekstom što s komentarom (i kod Hrvata za školske potrebe: 
A. Smit, P. Marković, M. Kuzmić, J. Golik). 

Od hrvatskih prijevoda književnu vrijednost imaju samo: P. Mar- 
ković, Govor za Sexta Roscija Amerijca, Izvještaj požeške gimna- 
zije, Požega 1884; A. Veber, Ciceronovi izabrani govori, 1. izd., Zagreb 
1886, 2. izd. pregledao M. Žepić, Zagreb 1903. 

LIT.: W. Drumann, Geschichte Roms in seinem Ubergange von der 
republikanischen zur monarchischen Verfassung, Königsberg 1834—44, 
ó Ciceronu u 5. i 6. svesku, 2. izd. priredio P. Gróbe, Leipzig 1919 
11929; Th. Mommsen, Römische Geschichte, 8.izd., Berlin 1888—89; С. 
Boissier, Cicéron et ses amis, 16. izd., Pariz 1912; F. Aly, Cicero, sein 
Leben und seine Schriften, Berlin 1891; 'Th. Zielinski, Cicero im 
Wandel der Jahrhunderte, 3. izd., Leipzig 1912; C. Bardt, Rómische 
Charakterkópfe, Leipzig-Berlin 1913; E. Ciacerri, Cicerone e i suoi 
tempi, sv. I.: Dalla nascita al consolato (a. 106—63), 2. izd., Milan- 
Genova-Rim-Napulj 1939, sv. IL: Dal consolato alla morte (a. 63—43), 
Milan-Genova-Rim-Napulj 1930; M. Schanz-C. Hosius, Geschichte der 
römischen Literatur, 1., 4. izd., München 1927; L. Laurand, Cicéron, 
Pariz 1933; Isti, Cicéron, volume complémentaire, Pariz 1934 (ove su 
dvije knjige zasada najbolji uvod u lektiru Cicerona); J. Carcopino, La 
République romaine de 133 a 44 avant J.-C., Pariz 1936. V. P-k. À 

CICERONE, talijanski naziv za vodiče stranaca, koji 
potječe od njihove poslovične rječitosti. Upotrebljava se i 
za naslove vodiča kroz umjetničke zbirke, od kojih je naj- 
znatniji Burckhardtov C., Anleitung zum Genuss der 
Kunstwerke Italiens (1855). 

CICISBEO je naziv »kućnog prijatelja« u galantnom 
talijanskom društvu i u književnosti 18. st. Bio je neke 
vrste uobičajeni pomagač i kavalir dame, koja je mogla 
imati i više njih oko sebe. Sačuvala mu se uspomena u 
satirama nekih književnika, na pr. u spjevu I! giorno 
(Mattino, 1763) G. Parinija, u opisu Gazzettino del bel 
mondo U. Foscola, u komediji I1 divorzio (1803) V. Alfierija. 

LIT.: L. Valmaggi, 1 cicisbei, Turin 1927. M. D-ić. > 

CICOGNARA, Leopoldo, conte, Ж Ferrara 1767, + Mleci 
5. III. 1834, talijanski pisac i političar; vršio je neku ulogu 
u Napoleonovoj Cisalpinskoj republici, a zatim i u kralje- 
vini Italiji; bio je predsjednik Akademije umjetnosti u Mle- 
cima; veliki prijatelj kipara A. Canove. Poznat je najviše 
kao povjesničar umjetnosti: osim Sforia della sculiura dal 
suo risorgimento in Italia fino al secolo di Canova (L—IIL, 
Mleci 1813—18; 2. izd., Prato 1823—24) napisao je i druga 
povijesna djela, а і svoju autobiografiju Memorie del Conte 
L. C. (L—IL, Mleci 1888). 

LIT.: P. Antolini, Notizie su L. C. e sua famiglia, s bibliografijom, 
Ferrara 1879. t 7 M. D-ić. 

CICOGNINI, 1. Giacinto Andrea, ж Firenca 1606, 
+ Mleci 1660, sin Iacopa, talijanski komediograf. Pripisuju 
mu se brojne drame, tragedije, komedije i melodrame, ali 
nijesu sve njegove. Oponaša španjolsko kazalište, uveo je 
u talijansku komediju lice Don Juan. Najpoznatije su mu 
četiri komedije: La vita ë un sogno; Il convitato di pietra; 
Il tradimento per l'onore; Maritarsi per vendetta. 

LIT.: L. Greshey, G. A. C., Leben und Werke, u Münchener Beitr. 
zur roman. und englisch. Philol, 1909; A. Belloni, Il Seicento, 2. izd., 
Milan 1929. f 1 

2. Iacopo, Ж Castrocaro (Forli, Romagna) 1577, št Pi- 
renca 1633, otac Giacinta, talijanski književnik. U lirskim 
pjesmama oponaša prijatelja Gabriella Chiabreru. Napisao 
je i nekoliko pučkih crkvenih prikazanja, na pr. Trionfo 
di David, Martirio di Sanť Agata, Gran Natale di Cristo 
i satiričkih seljačkih pjesama. 

LIT.: M. Sterzi, I. C., u Giornale storico e letterario della Liguria, 
IIL, 1902; Isti, u La Rassegna, XXXIII., 1925. M. D-ić. 

CID, El Campeador, * u dvorcu Bivar kod Burgosa prije 
1045, + Valencija 1099, španjolski narodni junak iz Kasti- 
lije; pravo mu je ime bilo Ruy (Rodrigo) Díaz de Bivar. 
»Cid« potječe od arapskog »Sayyid«, što znači vođa, po- 
glavica, dok »Campeador« označuje na španjolskom jeziku 
zatočnika, borca, koji se odlikuje junačkim pothvatima. 

Legenda i narodna mašta prikazale su Cidova junačka 
djela kao i njegov značaj u svijetlu čistog rodoljublja, ri- 
jetke plemenitosti i velikodušnosti te vazalske odanosti. 
Međutim, povijesne činjenice u svojoj goloj istini otkri- 
vaju i poneke loše crte u Cidovu značaju. Evo, što povijest 
zna o Cidu: Kad su se sinovi Ferdinanda, Sancho IL, kralj 
Kastilije, i Alfons VI., kralj Leóna, posvadili i zaratili, Cid 
je stajao u službi Sancha. Kad je ovaj pri opsadi Zamore 
bio na prevaru umoren, Alfons je sa svojom državom sje- 
dinio Kastiliju; C. je tada prešao k njemu u službu, ali 
tek pošto mu se Alfons zakleo, da nije imao nikakva 
udjela u bratovu umorstvu. Kivan na Cida, što se drznuo 
postavljati njemu, kralju, takve zahtjeve, iskoristio je prvu 
priliku, da mu se osveti. Kad su neki dvorjanici optužili 
Cida, da je prisvojio darove, koje je poraženi kralj Gra- 
nade slao Alfonsu, ovaj ga je smjesta prognao i zaplijenio 
sva njegova dobra. Otada počinje nemirni, pustolovni i u 
mnogočem pljačkaški život Cidov. Da bi mogao uzdržavati 
četu svojih vjernih vojnika i pomagača, on je napadao i 
pustošio naizmjence i arapske i kršćanske dvorce i naselja. 
Stupao je u službu arapskih 
poglavica proti španjolskim i 
španjolskih proti arapskima. 
G. 1094 osvojio je Valen- 
ciju (prije toga Saragossu) i 
time kroz neko vrijeme za- 
držao pobjedonosno nadira- 
nje Almoravida kroz Špa- 
njolsku. U Valenciji je ne- 
koliko godina kasnije umro 
ožalošćen i razočaran zbog 
jednoga poraza. 

Promatrajući Cida samo 
kao viteza, u kojemu su se 
junaštvo i rodoljublje udru- 
živali u najvišem stupnju, a 
prelazeći preko svega, što 
bi na takav lik moglo baciti 
trajnu ljagu, španjolski ga 
je narod rano počeo slaviti 
i uzdizati u svojim pjesma- 
ma i legendama; Cidova li- 
čnost vjekovima je privla- 
čila maštu pučkih pjesnika, njezinu se utjecaju nisu mogli 
oteti ni neki velikani evropske književnosti. 

Povijesni su izvori za proučavanje Cidova života Gesta 
Roderici Campidocti (nastali između 1120 i 1140) te Cró- 
nica general Alfonsa X. Najstariji je književni spomenik 
Cidove djelatnosti spjev Cantar de mio Cid (3735 stihova), 
sastavljen vjerojatno negdje oko 1140. Iz 13. ili 14. st. po- 
tječe ulomak od 1226 stihova, nazvan Crónica rimada. U 
15. se st. javljaju »romances«, koje, sastavljene od razli- 
čitih autora, sačinjavaju glasoviti Romancero del Cid, djelo 
velike književne ljepote. U 17. st. nastaju čuvena dramat- 
ska djela: G. de Castro piše svoju dvodjelnu dramu Las 
mocedades del Cid i Las Hazanas del Cid, a P. Corneille, 
oslanjajući se na Castra, svog veličajnog Cida. U novije 
vrijeme Cida su obrađivali u svojim pjesmotvorima V. 
Hugo, Leconte de Lisle, J. M. de Hérédia, Fernández y 
González, Herder. O C-u su glazbena dramatska djela pi- 
sali P. Cornelius i J. Massenet. 

LIT.: R. Dozy, Le Cid, textes et résultats nouveaux, Pariz 1881; N. 
Zingarelli, Per la genesi del poema del Cid, 1925; R. Menéndez Pidal, 
La España del Cid, Madrid 1929; J. Fitzmaurice-Kelly, Hist. de lą littér. 
espagnole, Pariz 1928. J. An-s. 

CIDARIS, regularni ježinac, okrugla oblika. Usta cen- 
tralna na donjoj strani, razvijeno zubalo. Analni otvori 
nalaze se centralno na gornjoj strani. Imade razvijene i 
jake bodlje. Živi od trijasa do danas. F. S. 

CIDE — Džida. 

CIECHANOW, poljski grad na željezničkoj pruzi Mlawa- 
Varšava; mnogo je pretrpio za prošloga i sadašnjega svjet- 
skog rata, ima 12.000 stan. (1942), koji se bave ponajviše 

poljodjelstvom i poljodjelskim veleobrtom (šećer). U bli- 
zini su ruševine zamka iz vremena Pjastovića. N.Ž. 
CIECO, Francesco, da Ferrara (Francesco Bello ili Orbo), 
** čini se Firenca, + 1506, talijanski pjesnik druge polo- 
vine 15. st. Autor romantičnog spjeva I Mambriano 
(1490—96; 1. izd. Ferrara 1509), u kojem oponaša Boiardov 
ep Orlando Innamorato; nije uspjelo umjetničko djelo, 
ma da se mnogo čitalo u brojnim izdanjima; poslužio je 
Ariostu kao izvor nekih sujeta za njegov Orlando furioso. 
LIT.: Cieco da Ferrara, Libro d'arme e d'amore nomato »Mambriano«, 


con introduz. e note di G. Rua, L—IIL, Turin 1926; G. Bertoni u 
Giornale storico della letteratura italiana, XCIV., 1929. M. D-ić. 


CIECO D'ADRIA — Groto Luigi. 

CIEGO DE AVILA, grad na otoku Kubi, raskršće že- 
ljeznica s ogrankom na S u Morón i na J u Jucaro, glavni 
grad u pokrajini Camaguey. Ima 16.408 stan. (1936), koji 
se mnogo bave proizvodnjom šećera. N.Ž. 

CIELO D'ALCAMO (ilı Ciullo dal Camo), talijanski pje- 
snik 13. st., koji se smatra autorom naivne pjesme »con- 
trasto« Rosa fresca aulentissima (oko 1250). To je živahan 
ljubavni dijalog i ima u svom realizmu osobnu pjesničku 
notu, ma da oponaša francuske i provansalske primjere. 

LIT.: G. A. Cesareo, Le origini della poesia lirica in Italia, 2. izd., 
Palermo 1924; F. D'Ovidio, Versificazione romanza, III., u Opere, XIII., 
Napulj 1932. M. D-ić. 


CIÉNAGA, La (San Juan de la C.), grad južnoameričke 
republike Kolumbije, na zatonu, u kojem je utok rijeke 
Magdalene u Karipsko more spojen željeznicom s gradom 
Santa Marta, ima 45.428 stan. (1928), koji gaje duhan i 
love ribu. Grad ima živahnu trgovinu. N. Z. 

CIENFUEGOS, pomorska luka na južnoj obali otoka 
Kube, jedan od pet povlašćenih starih gradova u pokrajini 
Santa Clara, sada moderan grad pravilnih ulica s lijepom 
stolnom crkvom, kazalištem i carinarnicom, ishodište že- 
ljeznica u Santa Clara i Colón, izvozna luka za šećer, du- 
han i kožu, ima 29.946 stan. (1931). Trguje ponajviše s 

N 

CIENFUEGOS, Nicacio Alvarez de — Alvarez, Cien- 


fuegos. 

CIESZKO WSKI, August, grof, * Sucha na Podlasiu 12. 
IX. 1814, + Poznanj 12. III. 1894, poljski filozof i političar. 
Učio filozofiju u Krakovu, Berlinu, izdao 1838 Prolegomena 
zur Historiosophie, gdje usavršuje Hegelovu koncepciju 
o povijesti iznoseći nazor, da je povijest organska cjelina, 
a ne niz slučajnih događaja. Povijest čovječanstva dijeli C. 
u tri epohe: prije Krista (teza), poslije Krista (antiteza) i 
budućnost (sinteza), koja će donijeti ostvarenje kraljev- 
stva Božjega na zemlji. — Promoviran na doktora filozofije 
u Heidelbergu (De philosophiae Ionicae ingenio, vi, loco), 
putovao po Francuskoj, Engleskoj i Italiji. Plod studija je 
rasprava Du crćdit et de la circulation. Vrativši se u Var- 
šavu piše o jonskoj filozofiji, o engleskim financijama, o 
trgovini drvom i o šumskom veleobrtu, o suvremenom ro- 
manu, a 1842 izdaje filozofsku raspravu Gott und Palin- 
genesie o ličnosti apsolutnoga Duha. Osnovao 1843 s Mi- 
cheletom filozofsko društvo u Berlinu. U raspravi De la 
pairie et de l'aristocratie moderne (1844) zalaže se za osnu- 
tak gornjega doma, u koji će biti optirani članovi društvene 
elite. U predavanju Zur Verbesserung der Lage der Arbei- 

ter auf dem Lande predlaže, da radnici sudjeluju pri 
razdiobi dobitaka veleobrtnih poduzeća. Od 1848 posvetio 
se politici, bio mnogo godina zastupnik u pruskom saboru, 
gdje se borio za poljske interese. G. 1863 izašlo zadnje 
njegovo filozofsko djelo O putovima duha. .B-ć. 

C. se ističe među mnogobrojnim predstavnicima narodne 
filozofije poljske poznate pod imenom »mesijanizma«. 
Glavno mu je djelo Ojcze nasz, najsjajniji prikaz toga 
duhovnoga pokreta u Poljskoj. Za života izdao je samo 
prvi svezak (1847), dalja tri sveska izašla su poslije nje- 
gove smrti (1899, 1903 i 1906) i zajedno u 3 sveska u 
Poznanju 1922—23. 

LIT.: A. Žoltowski, Graf A. Cieszkowsky's Philosophie der Tat, 
Diss. Posen, 1904 (>> mesijanizam poljski). A. B-a. 

CIESZYN — Těšín. 

CIEZA, grad u Španjolskoj na rijeci Seguri, u plodnoj 
dolini Val de Ricote, gdje se kopa alabastar, ima 17.889 
stan. (1930). U gradu je živahan obrt i trgovina. N.Z 

CIF je trgovačka kratica za engl. cost (trošak; misle se 
troškovi oko ukrcanja robe), insurance (osiguranje), freight 
(vozarina); u franc. caf (coût, assurance, frêt). Kod prodaja 
na daljenost C. znači ugovornu odredbu (zaporku), da 
navedene tri stavke troškova nosi prodavalac. On načelno 
jamči za gubitak i oštećenje robe do ukrcanja u polaznoj 
luci, a dužan je pobrinuti se za redovito osiguranje robe 
do luke odredišta i platiti vozarinu. Osiguranje protiv 
ratnih opasnosti nije uključeno, pa to treba posebno ugo- 
voriti. Potanje posljedice zaporke Cif utvrđene su trgo- 
vačkim uzancama burza, odnosno većih pomorskih luka. 
Zaporka C and F razlikuje se od zaporke Cif time, što 
obuhvaća cijenu i prevoz robe, a ne i trošak osiguranja. 
— Fob. BS: 

CIFRA, Hasan-aga, proslavljeni junak bosanskih musli- 
manskih narodnih pjesama, živio je u Ugarskoj i, čini se, 
pripadao turskoj posadi Velikog Varadina. Po svoj prilici 
je umro 1684 od rane, što ju je dobio u nekom okršaju 
s Па, podanicima сага ро 
ns .: A. Siméik, Tri junaka Cifre, Kalendar Nar. Uzdanice, andio 


5 J. 
CIGAJA OVCE — Ovčarstvo. 
CIGALA, Lanfranco, talijanski trubadur 13. st. iz Ge- 
nove, t prije 1274. Pjevao je na provansalskom jeziku 
ljubavne, pobožne i povijesne pjesme. 


LIT.: G. Bertoni, I Trovatori d'Italia, Modena 1915; Isti, Studi su 
vecchie e nuove poesie, Modena 1921. M. D-ić. 


CIGANI su skitničko pleme, koje se iz Azije od 13. st. 
dalje širilo po Balkanu i daljim evropskim zemljama, a 
danas ih ima i u Africi, Americi te Australiji. Živi ih 3—5 
milijuna na svijetu, a računa se, da ih je na samom Bal- 
kanu (uračunavši amo Rumunjsku i Madžarsku) oko 1 mi- 
lijun. G. 1900 bila su u Hrvatskoj i Slavoniji 4.042 Ciga- 
nina. 

Antropološki su redovno mješavina više rasnih kompo- 
nenata, koje su uza svoju prvobitno dravidsku osnovu po- 
kupili na svom putu. Nema još antropoloških mjerenja 
Cigana po cijelom svijetu. Neka je kod nas obavio dr. 
Glick 1896. On je ustanovio, da su bosanski crni Cigani 
u 80% dolihocefalni (indeks lubanje 74,4); bijeli su Cigani 
češće brahicefalni (indeks lubanje 79,8), očiju grahorastih, 

visoka uzrasta, govore hrvatski, a po indeksu lubanje 
slični su više domaćem Zivlju. Weisbachovi madžarski Ci- 
gani imaju indeks 76,9. Puti su od tamne boje do svijetlo 
žute, a ima i bijelih Cigana. Kose su crne, očiju također, 
zubi su izrazito bijelih, a uskih prsiju. Temperamenat i 
kretnje su im živahni. 

Vjera. Magija je ciganski vjerski temelj. Inače prema 
zemlji, u kojoj žive, uzimaju službenu vjeru. U Grčkoj i 
Srbiji su grkoistočne vjere, u Turskoj muslimanske, a u 
Madžarskoj i kod nas katoličke i grkoistočne. Zapravo 
su fataliste, koji imaju stanovite predrasude o životu kao 
svi primitivni narodi. Vjeruju u uroke i duhove, dobre i 
zle. Ciganska vjerovanja izražavaju se u simbolima, sta- 
novitim obredima, običajima, pričama i bajkama, ispreple- 
tenim folklorom naroda, među kojim žive. Etički su ne- 
izgrađeni, te kod njih vlada nesređeno stanje u pogledu 
morala, naročito seksualnog. 

Obitelj. Kod jednih vlada patrijarhat, kod drugih matri- 
jarhat. Žene se vrlo mladi. Ženidbe u obitelji, napose iz- 
među bratića i sestrične, pa i unuka i ujaka, gotovo su 
redovite. C. imaju svoju ceremoniju za vjenčanje, a kod 
toga mora biti prisutan »ciganski knez«. Hrane se skromno 
onim, što isprose. Crknute svinje i konji kao i perad pri- 
jaju im. Rado piju alkoholna pića. Ciganke vole u svojim 
opravama šarene boje, zelenu, crvenu i žutu. 

Ciganska društvena zajednica. C. nemaju osjećaja o ne- 
koj svojoj domovini, niti imaju vlastitu političku organi- 
zaciju, ni tradiciju o državi. Šator, čerga, osnov su njihove 
društvene zajednice. Većih društvenih razlika među njima 
nema, a nema među njima ni društvenih trvenja. Ciganska 
društvena zajednica bira svog starješinu ili »kneza«, koji 
se napose dobro oblači, pun je srebrnih toka (velikih pu- 
ceta), nosi sa sobom kneževsku sjekiricu na štapu. To je 
njegov znak sudačke i upravne vlasti nad plemenom. 
»Knez« predstavlja Cigane pred vlastima i za njih odgo- 
vara. On poznaje svaku cigansku obitelj, pa i svaku ci- 
gansku grupu svoga kraja. Uz njega je »ciganska majka«, 
koja čuva i gaji sve ciganske običaje i daje savjete. Nju 
osobito poštuju i slušaju njenu mudrost. Ciganska zajedni- 
ca ima svoje tajne znakove, po kojima se međusobno po- 
znaju članovi iste grupe. 

Poznato je, da su C. lijeni, a ipak se moraju nečim 
baviti, da bi mogli živjeti. U prvom su redu sabirači. Za 
mnoge tuđe stvari kažu, da ih »nađu«, t.j. ukradu. Da bi 
se prehranili, neki se bave koječim, pa su svirači, kovači, 
koritari, a izrađuju od drva korita, vretena, čanke, drvene 
zdjele, varjače, pa i dječje igračke, zatim stvari od roga. 
Trguju drvima, voćem, posreduju ili trguju konjima, starim 
stvarima i t. d. Žene se bave bacanjem karata »palmini- 
strom«, tumačenjem sudbine i karaktera prema crtama na 
dlanu, »crnom magijom«, čaranjem, prodajom i sabiranjem 
gljiva, a ponajviše prose i kradu. 

Migracije cigana. U Hrvatskoj prema studijama profe- 
sora R. Uhlika imamo više migracionih stanja Cigana, pa 
prema tome razlikujemo: 1. Turske Cigane (Gopte), koji 
sežu sve do gornjeg Pokuplja i Slovenije, a nalaze se i u 
Baranji i Bačkoj. Jezik im brzo izumire, predstavlja arhaič- 

niji tip ciganskog jezika. 2. Velika skupina rumunjskih 
Cigana, koja se dijeli na dva dijela: a) starija je migracija 
onih stalno naseljenih po istočnoj Hrvatskoj i Srijemu; 
b) skupina rumunjskih selilačkih Cigana čergaša. Prodiru 
u naše krajeve Podunavljem sve do Podravine. Pravi su 
nomadi, puni kriminalnih sklonosti: C. su prava napast 
zapadnih hrvatskih krajeva. Govore poluromaniziranim ci- 
ganskim narječjem. 3. T.zv. Karavlasi, koji su se utisnuli 
između ove dvije grupe i sežu do gornje Posavine i Like. 
Ciganskoga jezika ne poznaju, već govore samo rumunjski. 
Pitomiji su, radiniji i solidniji. Za koritare po istočnoj i 
središnjoj Hrvatskoj rumunjski učenjak T. Filipescu tvrdi, 
da nisu uopće Cigani, nego Rumunji iz zapadnih rumunjskih 
pokrajina, što im dokazuje jezik (dako-rumunjsko narje- 
čje), te njihovi običaji pri porodu, ženidbi, smrti i t. d. 
Računa se, da su njihove migracije iz Rumunjske bile iz- 
među 1710 i 1821 za vrijeme vlade fanara, ili da su dolazili 
već od sredine 17. st. do polovine 19. st., na pr. u đurđe- 
vački i virovitički kotar i Bosnu. 

Danas nastoje Cigane ustaliti na jednom mjestu te ih 
učiniti sjedilačkim narodom, koji ne bi bio na napast svo- 
jim susjedima, već na korist cjelokupnog društva, u kojem 
žive. Ali svi se ti napori teško ostvaruju zbog slabe sposo- 
bnosti prilagođivanja i slabo razvijene etičke svijesti kod 
Cigana. 

LIT.: Filipescu, Karavlaška naselja, GLZM XIX., Sarajevo; M. Fili- 
povié, Visocki cigani, Narod. Starina, Zagreb 1932, Glück, Prilog fi- 
zickoj antropologiji Cigana u Hercegovini, GLZM УШ., Sarajevo; A. 
Petrović, White Gypsies, Journal of the Gypsy Lore Society, sv. XIX., 
1940, br. 13, Edinburgh University Pres; R. Uhlik, O Ciganima (ru- 
kopis), Prijedor 1940; J. Matasović, Cigani u doba terezijanstva i 
jozefinizma, Nar. Starina, Zagreb 1928. V. H-t. 

Ime. Kako biva kod mnogih naroda, tako je i kod Ci- 
gana: drukčije zovu sami sebe, a drukčije ih zovu narodi, 
u kojih sredini žive. Oni vele sami za se rom ili manuš, što 
znači »čovjek«; odatle pridjev u nazivu romani čhib »ci- 
ganski jezik«. Većina evropskih naroda naziva ih prema 
grčkom imenu za njih athinganos, odatle u svim slaven- 
skim jezicima ciganin, njem. Zigeuner, madž. cigány, rum. 
tigan, litavski cigonas, tal. zingaro, arbanski cingi. Ne zna 
se, odakle potječe ovo vrlo rašireno ime, i tko im ga je 
dao. Pomišlja se na ime indijskog plemena Čangar kao 
prvo vrelo ciganskog imena. Često nose ime po zemljama, 
kuda su se selili. U mnogim evropskim jezicima zovu se 
po Egiptu, jer se prije Potta krivo mislilo, da odanle po- 
tječu; odatle španjolski Gitanos, engleski Gypsies, Jeđupi 
(ili Međupi) u Crnoj Gori i Dalmaciji, Jeđupci naših Du- 
brovčana (ispor. dramu Andrije Čubranovića Jedupka), 
Đupci u Makedoniji; arbanski jevgjit. Zbog istog razloga 
kažu za njih Turci Osmanlije i Arapi firaun kawmy »ia- 
raonov narod«, madž. pharao nepe, odatle u Bosni firaun, 
firaunka i riječ od mila (hipokoristik) firko. Francuzi ih 
zovu Bohémiens, od Bohême »Češka«, kuda su također 
prolazili, a Nijemci, samo dijelom, i Skandinavci Tatern 
»Tatari« i Heiden »pogani«. Kod nas se zovu i po zani- 
manju, kojim se bave, tako koritari, pa čergari, jer žive 
pod čergom »šatorom«, ili čak po jeziku, koji prihvatiše, 
tako Karavlasi u Bosni, jer govore rumunjski. PS 

Ciganska glazba. U mnogim su zemljama Cigani po- 
stali profesionalni glazbenici, tako na pr. u Madžarskoj, 
gdje im je orkestralni ensemble sastavljen od violina, vio- 
loncella, kontrabasa te cimbala. Ciganski orkestri sviraju 
uvijek napamet. Njihovim izvedbama upravlja »ргі- 
maš«, svirač prve violine, ostali ga prate, dok on izvodi 
svoje melodije dodavajući im bez prestanka — na način 
improvizacije — nove ukrase. Najvećma izvode po- 
sebne svoje instrumentalne napjeve sa svim značajkama 
c. glazbe, koja odaje još i danas svoje istočnjačko podrijetlo. 
U njoj prevladava čista melodija prve violine, koja 
se neprestano ističe svojim portamentima, trilerima, hitrim 
nizanjem tonova i svim mogućim ukrasima, pa joj pratnja 
daje samo harmonijsku podlogu, a tek prigodice istu me- 
iodiju udara i svirač na cimbalu. Nema tu nikakve temat- 
ske niti kontrapunktske kombinacije. Jedino se u melodici 
neprestano osjeća istočnjački izvor zbog česte upotrebe 
povećane sekunde, koja u t. zv. orijentalnoj mol-ljestvici 
dolazi ne samo od šeste prema sedmoj stupci, već i od 
treće prema četvrtoj, pa prema tome stvara prehodnicu 
i prema dominanti. C. g. odlikuje se i osobitim punkti- 
ranim ritmom uz sinkopu. 

Ova je glazba izvršila znatan utjecaj na madžarsku gla- 
zbu, pa su mnogi ugledni glazbenici obadvije zapravo iden- 
tificirali (na pr. Liszt i drugi skladatelji, koji su svojim 
skladbama nastojali dati posebnu karakteristiku ma- 
džarskog naroda). No ciganska glazba imala je zna- 
tan utjecaj i na rusku glazbu. pa je »ciganska romanca« 
uvijek bila u Rusiji vrlo popularna. Cigani su kao glazbe- 
nici zaposleni i u drugim, osobito balkanskim zemljama. U 
Bosni Cigani glazbenici sudjeluju kod proslava mnogih mu- 
slimanskih svetkovina. No tu, kao i u Makedoniji, Cigani i 
njihove glazbene kapele ne upotrebljavaju violinske in- 
strumente, već se služe najvećma istočnjačkim zurlama (po 
dva svirača sviraju jednoglasno ili u oktavi) uz jednog 
bubnjara, tupandžiju, koji udara u tupan, t. j. veliki bu- 
banj. Tek u građanskim muslimanskim krugovima ovećih 
mjesta po Balkanu u novije vrijeme postepeno prodiru 
manji glazbeni ensembli madžarskih ili srpskih Cigana, uz 
koje redovito nastupa po jedna ili više pjevačica i plesa- 
čica, koje nisu svagdje Ciganke. Takve su skupine svirača 
dolazile i u zapadne hrvatske strane, pa i u primorske gra- 
dove, najvećma kao kapele po gostionicama i kavanama. 
Možda se pod utjecajem tih Cigana i udomaćila ubrzo u 
nekim krajevima Bosne istočnjačka glazba i stopila u kra- 
sne bosanske sevdalinke, ljubavne pjesme muslimanskih 
momaka, u kojima prevladava hrvatska narodna glazbena 
tradicija, prekaljena istočnjačkim elementima. Na tu je či- 
njenicu upozorio već prvi hrvatski muzikolog Franjo š. 
Kuhač. 

LIT.: F. Liszt, Die Zigeuner und ihre Musik (1859, u njemačkom 
prijevodu 1861); F. Š. Kuhač, Turski živalj u pučkoj glazbi Srba, Hrvata 
i Bugara, GLZM 1893; B. Širola, Sopile i zurle, Zagreb 1932. В. 5. 

Ciganski jezik (e romani čhib) pripada indijskom je- 
zičnom stablu (v.). Proizašao je iz Prakrita (v.), srednje 
faze indijskog jezika, koji obuhvaća mnogobrojne skupine 
plilično različitih jezika. Njihove sjeverozapadne ogranke 
predstavljaju t. zv. hinduški jezici, koji su najbliži sro- 
dnici ciganskog jezika. 

Tokom vjekova ciganski se jezik rasprostro po cijelom 
svijetu. Pod snažnim utjecajem jezika, među kojima živi, 
ciganski je jezik u velikoj mjeri izmijenio svoj prvobitni 
značaj. Znatne promjene nastale su u tvorbi riječi i u 
njihovoj promjeni. Najveći pak preobražaj pretrpio je 
sam rječnik, jer je golem broj stranih riječi prodro u ci- 
ganski jezik. Ta nerazmjerna množina stranih elemenata 
dala je cig. jeziku značaj mješovitog jezika. Zbog svoje 
goleme rastrkanosti on se raspao na mnoštvo narječja, 
koja su se s vremenom među sobom vrlo izdiferencirala. 
(Tako se na pr. azijski Cigani ne mogu sporazumjeti s 
evropskim). Miklošić, jedan od najvećih autoriteta u po- 
znavanju cig. jezika, podijelio je evropske Cigane u 13 
narječja. 

U hrvatskom području imamo narječje naseljenih i na- 
rječje selilačkih Cigana. Razlika je između ta dva narječja 
prilična, ali ne tolika, da bi predstavljala neku naročitu 
smetnju sporazumijevanju. Ovdje ćemo uglavnom uzimati 
u obzir narječje naseljenih Cigana, jer se ono više prila- 
godilo našem jeziku. 

Glasovi. Ciganski jezik ima većinom iste glasove kao i 
naš. Izuzetaka ima samo u području grlenih glasova. Cig. 
grleno x hrapavije je od njemačkog ch. Grleno r različito 

se izgovara, ali je najčešće slično francuskom r grasseye. 
Glas * odgovara manje više rum, zatvorenom nezaokruže- 
nom samoglasniku ? (á), koji se pravi sredinom jezika, a 
izgovara se od prilike kao rusko jery (ы). Osim toga mje- 
stimice se nalaze aspiracije kh, ph i th. 

Član. Ciganski jezik ima dva roda, muški i ženski, i dva 
broja, jedninu i množinu. Prvobitno nije imao člana, ali 
ga je kasnije pozajmio od grčkog jezika. Ima svega dva 
oblika za član: o, e. O je član za muški rod, e za ženski, 
za plural obadvaju rodova i za sve kose padeže. 

Imenice. Ima 8 padeža. Primjer za muš. r., koji označuje 
živo biće: Buzno (jarac). Preglednosti radi odvojit ćemo 
nastavke. Dakle, sing. nom.: Buz-no, gen. -nesko, dat. -nešće, 
akuz.: -ne, vok.: -neja, socijativ: -nesa, abl.: -nestar, pre- 
pozicional: -neste. Plural: Buz-ne, -nengo, -nengje, -nen, 
-nalen, -nenca, -nendar, -nende. Ovo su glavni oblici, iako 
ima dosta odstupanja, naročito u vokativu. Maskulina, koja 
označuju nešto, što nije živo, imaju iste oblike, s tom raz- 
hkom, što u sing. imaju akuz. jednak nominativu. 

Primjer za promjenu feminina u sing.: Džukhli (kuja): 
Džu-khli, -khljako, -khljaće, -khlja, -khlije, -khljasa, -khlja- 
tar, -khljate. Plural: Džu-khlja, -khljengo, -khljengje, -khljen, 
-khljalen, -khljenca, -khljendar, -khljende. Pravilo o pro- 
mjeni imenica, koje označuju nešto, što nije živo, vrijedi 
i za feminina. 

Pozajmice od drugih jezika imaju svoju posebnu dekli- 
naciju. Vrlo je značajno obilje varijanata za vokativ, a 
najzanimljivija je mnogostrana upotreba deminutiva. Pri- 
ličan broj jednosloZnih imenica ne prima u nom. plur. 
nikakav nastavak. Siromaštvo svog jezika Cigani nakna- 
đuju na taj način, što grade nove izraze s pomoću mnogo- 
brojnih sufiksa. Ali tu vlada velika zbrka, jer se osjećanje 
jezika kod Cigana naglo gubi. 

Pridjevi. Nastavci su uglavnom za m.: o, za f.: i, a za 
plur. oba roda: e. Na рг.: Guglo (sladak), gugli, gugle. 
Izuzetaka ima dosta, kao na pr.: Bižaj (mudar), gdje ima 
samo jedan oblik za sva tri pozitiva. Od stare kompara- 
cije ostalo je vrlo malo tragova. Na pr.: Baro (velik), ba- 
reder, majbareder. Danas se uspoređuje gotovo uvijek s po- 
moću riječi: Maj ili naj. Na pr.: harno (kratak, nizak), 
majharno (proklit. maj), maj harno (naglašeno maj). Pri- 
djevi se tvore s pomoću različitih sufiksa, kojih ima pri- 
ličan broj, ali bez reda i dosljednosti. 

Brojevi. Glavni: Jekh, duj, trin, štar, pandž, šov, efta, 
ohto, inja, deš, dešujekh (11), biš (20), bišthajjekh (21), 
tranda, trianda, trinvardeš (30), saranda, štarvardeš (40), 
pinda, pandžvardeš (50), šovardeš (60), eftavardes (70), 
ohtovardeš (80), injavardeš (90), šel (100), dujšela (200), 
milja (1000). Prema tome i tu ima pozajmica, i to iz gr- 
čkoga i rumunjskoga jezika. Redni brojevi grade se tako, 
da se osnovnom broju dodaje nastavak -ło za sing. oba- 
dvaju rodova, a -ti za pl. obadvaju rodova, na pr.: Štarto, 
štarti (četvrti, i t. d.). 

Zamjenice. Lične: Me (ja), tu (ti), vov (on), voj (ona), 
amen (mi) fumen (vi) von (oni). Posvojne: Munro 
(mrno, mo), Ciro (co), lesko, 'ako, amaro, tumaro, lengo, 
zatim piro (pesko, po) svoj. Neke ostale zamj.: So (šta), 
kodova, kova, gova (taj, onaj), kasavo, gasavo (ovakav, 
takav), savo, sosko (koji), savore (svi) i t. d. 

Glagoli. Ima tri vrste glagola, i to prema završetcima na: 
1. -av, 2. -arav, 3. -avav. Morfologija ciganskoga jezika naj- 
bogatija je baš kod glagola. Ima mnogo varijanata, ali 
ćemo navesti samo najvažnije. Neodređenog oblika nema. 
Glagol se navodi obično u 1. licu sing. prezenta. Kao pa- 
radigma neka posluži glagol ačhav, koji znači »stojim, sta- 
nem, ostajem, ostanem« i t. d., jer se u ciganskom ne raz- 
likuju trenutni glagoli od trajnih. Prezent: Ačhav, ačhes, 
ačhel, ačhas, ačhen, ačhen. Imperfekt (ujedno 1. kondicio- 
nal): Ačhavas, ačhesas, ačhelas, ačhasas, ačhenas, ačhenas. 
Perfekt: Ačhilem, ačhilan, ačhilas, ačhilam, ačhilen, ačhile. 
Pluskvamperfekt (ujedno 2. kondicional): Ačhilemas, ačhi- 
lanas, ačhilasas, ačhilamas, ačhilenas, ačhilesas. Futur se 
tvori obično tako, da se stavlja pred prezent riječ ka ili 
kam (skraćeno od kamam »hoću«), na pr. Ka ačhav, ka 
ačhes i t. d. Ali futur može imati i ovaj oblik: Ačhava, 
ačhesa, ačhela, ačhasa, ačhena, ačhena. Imperativ: Ači! 
Ačhas! Ačhen! Particip prezenta: Ačhindo. Pasiv: Ačha- 
divav (zaustavljam se). Prezent: Ačhadivav, ačhados, ačha- 
dol, ačhadivas, ačhadon, ačhadon. Imperfekt (1. kond.): 
Ačhadivavas, ačhadosas, ačhadolas, ačhadivasas, ačhado- 
nas, ačhadonas. Perfekt: Ačhadilem, ačhadilan, ačhadilas, 

ačhadilam, ačhadilen, achadile. Pluskvamperf. (2. kond.): 
Ačhadilemas, ačhadilanas, achadilasas, ačhadilamas, ačha- 
dilenas, ačhadilesas. Futur: Ka ačhadivav, ka ačhados it.d., 
ili ačhadivava, ačhadosa i t- d. Imperativ: Ačhado! Ačha- 
divas! Ačhadon! Particip prezenta: Ačhavindo. Particip 
perfekta: Ačhado, ačhadino. 

Prijedlozi. Većina prijedloga stoji uz nom. ili uz prepo- 
zicional, na pr.: Angla (pred), maškar (među), fala (ispod), 
dži (do) i t. d. Jedino prijedlog bi (bez) zahtijeva gen. 

Prilozi. Pr. za vrijeme: Adjes, adjive (danas), akana (sa- 
da), araći (jučer), pale (opet) i t. d. Pr. za mjesto: Andre 
(unutra), dur (daleko), inća (tamo), paše (blizu), upre (go- 
re) i t. d. Pr. za način: Čorjal (krišom), korkore (sam), 
romane (ciganski) i t. d. Neki ostali prilozi: But (mnogo), 
numaj (samo), čače (zaista) i t.d. 

Ciganska je frazeologija veoma oskudna, te nije vrijedna 
ni spomena. Ciganska je sintaksa vjerna kopija naše. R. U. 

Gramatike ciganskoga jezika: Josip Habsburški, Romano 
czibakers cziklaribe (1888); Ješina, Romani čib (Prag, 1882); 
H. Wlislocki, Die Sprache der transsilvanischen Zigeu- 
ner (1884). Župnik u Vojnom Križu A. Medven napisao 
je cigansku gramatiku i sakupio zbirku ciganskih pjesama. 
To su djela u rukopisu. Prof. R. Uhlik preveo je na ciganski 
jezik dio Evanđelja, sabrao velik broj pripovijedaka i 
pjesama i napisao ciganski rječnik. A. M-n. 

LIT. Bibliografske podatke daju G. F. Black, À Gypsy bibliography 
1914. Osnovna su dva djela: F. Miklošič, Über die Mundarten und 
Wanderungen der Zigeuner Europas, Beč 1872—81 (u Denkschriften 
bečke Akademije, sv. XXVI—XXXI) i Beiträge zur Kenntnis der Zi- 
geunermundarten, Beč 1874—78 (Berichte iste Akademije, sv. LXXVIII, 
LXXXIII i XC). Važan je njegov dokaz, da sva narječja evropskih Ci- 
gana imadu grčkih i slavenskih riječi, iz čega se može pouzdano zaklju- 
čiti, da su oni dolazih (od 19. st. dalje) u Evropu preko Balkana. A. F. 
Pott, Die Zigeuner in Europa und Asien, 2 sv. (1844) dokazao je, da ci- 
ganski jezik pripada indoevropskom jezičnom skupu i da je pradomovi- 
na Cigana Indija, odakle se oni iseliše u 9. st. pos. Kr. U Evropi se 
općeno zna za njih od 14. st. Ciganskim folklorom bavio se Tihomir 
Đorđević u različnim člancima, tiskanim u Srp. knjiž. Glasniku 1904, 
1907, 1909, 1911, 1914—32 (skupljeno u 5.—8. sveska pod naslovom: Naš 
narodni život, Beograd 1933) i Iz Srbije kneza Miloša, Beograd 1924. 
Njihove pripovijetke skupio je isti pod naslovom Ciganske narodne 
pripovetke, Beograd 1933; i R. Uhlik, Romane gjilja »ciganske pjesme«, 
knj. L, Prijedor 1937. P.S: 

CIGANOVIĆ, Josip, ** Gospić 17. III. 1864, + Ogulin 25. 
VIII. 1904, županijski školski nadzornik u Ogulinu. Svršio 
učiteljsku školu u Petrinji, službovao kao učitelj vježbao- 
nice u Zagrebu i kao ravnatelj više pučke škole u Otočcu. 
Objavio je niz vrijednih rasprava i članaka u »Napretku«. 
Osobito se istakao kao suradnik i urednik stručnoga časo- 
pisa »Školski vrte. Kao višegodišnji tajnik »Saveza hrv. 
učit. društava« mnogo je unapređivao staleške interese hr- 
vatskog učiteljstva. Napisao je Izvještaj o radu Saveza hrv. 
učit, društava u god. 1891—92 (Zagreb 1892). 

LIT.: A. Cuvaj, Građa za povijest školstva, II. izd., sv. IX., 
Zagreb 1913. T.D 

CIGANSKO PERJE (Asclepias syriaca L.) snažna je, 
trajna, zeljasta biljka iz por. svilenjača (v. Do 2,5 m 
visoka stabljika nosi na sebi velike, eliptične, na vrhu za- 
šiljene, na naličju mekano dlakave nasuprotne listove i 
brojne mirisave, poput mesa obojene, u guste pazušne pa- 
štitce združene, pravilne cvjetove, koji su sastavljeni iz 5 
lapova čaške, 5 pri dnu sraslih latica vjenčića, 5 kapi slič- 
nih privjesaka pavjenčića, 5 u cijev sraslih prašnika i dviju 
nadraslih jednogradnih plodnica. Plodovi sadržavaju mno- 
gobrojne sjemenke s dugim, bijelim, poput svile sjajnim 
dlakama, koje se mogu na različne načine upotrijebiti kao 
biljna vlakna, ali nisu podesne za predivo, jer su odrve- 
njele i previše krhke. Biljka je u svim svojim dijelovima 
puna bijeloga mliječnog soka. Domovina joj je Sjeverna 
Amerika, ali se kao ukrasna biljka uzgaja i drugdje. U 
nekim je krajevima podivljala, pa se na pr. kod nas u 
okolini Zagreba, uz rijeku Savu, raširila u velikoj množini. 
Ovdje sabiru njene plodove cigani, koji je upotrebljavaju 
mjesto perja i prodaju; odatle biljci njeno hrvatsko na- 
rodno ime. S. H-ć. 

CIGARAŠ LOZOV — Rilaši. 

CIGARE (španj. cigaro od indijanske riječi). Već su 
Kolumbovi vojnici opazili, da urođenici puše svitke neke 
biljke, umotane u kukuruznu slamu; često je to bilo u vezi 
s vjerskim obredima. Prve su se c. proizvodile u Havani i 
izvozile, dok se nisu počele proizvoditi u početku 19. st. i 
u Evropi. Tu su se usavršile. C. se izrađuju ručno, i to 
finije vrsti, strojevima prostije vrsti. Duhani su za cigare 
jaki, t. j. s mnogo nikotina, a boje svijetlo smeđe do tamno 
smeđe. Cigara se sastoji od uloška povojnog lista i omot- 

nog lista. Glavna je sastojina uložak, koji daje i aromu 
cigare. Omotni i povojni list moraju dobro izgarati. 

Ovlaženi uložak (duhanu su skinuta rebra) oblikuje se 
rukom valjanjem po stolu u potrebnu dužinu, širinu. i 
oblik cigare omota povojem. Tako je gotova t. zv. pupa, 
koja dolazi u t. zv. formu, a ova u tijesak. Iza nekog 
vremena vade se pupe iz tijeska i namataju prirezanim 
omotnim listom. Kod toga treba paziti, da je vanjština 
cigare besprikorna. Kod strojevnog rada čitav ovaj posao 
ili samo djelomično vrši stroj. 

Duhani, iz kojih se prave dobre cigare, uglavnom su 
prekomorski. Domovina su im Havana, Jamaica, Porto 
Rico, Kentucky, Virginia, Seedleaf, Mexico, Java, Sumatra, 
Borneo. Od evropskih se duhana upotrebljavaju falački, 
madžarski, galicijski, bosanski. Duhani s Jave obično se 
upotrebljavaju za povoj, a iz Havane, Brazilije i Sumatre 
za omot. Oblik je cigara različit: okrugao, vitak, uglat 
i t. d. Dužina im je 6 do 15 em. Debljina je također razli- 
čita. Težina je obične cigare oko 5 g. Vrlo fine c. su i teže. 
Finije se c. pakuju u drvene sandučiće, a prostije u papir- 
nate kutije ili papirnate omote. Poznatija su imena cigara: 
havana, brazilka, portoriko, kuba, virginija, regalitas, bri- 
tanika. 

U Nezavisnoj Državi Hrvatskoj postoji tvornica za sve 
vrsti cigara u Senju. J. T-n. 

CIGARETA (franc. cigarette »mala cigara«) je mlađa 
nego cigara. Ne zna se točno vrijeme njezina postanka. 
Svojata je više zemalja, u prvom redu Amerika. U Evropu 
je sigurno donesena s Istoka između 1840 i 1850. Rado su 
je pušili u Engleskoj i Francuskoj poslije krimskog rata; 
donijeli su je vojnici. C. je počela istiskivati lulu i cigaru 
za vrijeme prvoga svjetskog rata, te se danas najviše po- 
tražuje. 

C. se danas prave samo strojem, dok su se prije pravile 
i rukama. Za pravljenje cigareta potrebni su tanko (na 
desetine milimetra) rezani duhan i cigaretni (svileni) papir. 
Papir mora biti bez mirisa i mora dobro izgarati s malo 
pepela, t.j. mora biti bez mineralnih sastojina. Namotan 
je u t. zv. bobine (kola). Dužina je bobine 1560 mm, a 
širina 24—27 mm. Cigaretnih strojeva ima različito gra- 
đenih, ali princip na kojem su načinjeni, uglavnom im je 
isti. Iz jedne posude pada duhan na pomičnu lanenu vrpcu, 
koja ga vodi kanalićem u tijesak, gdje već dobiva oblik 
okrugao, jajolik buduće cigarete; zatim u neprekidnom 
nizu dolazi do papira, s kojim se sastaje odmah kod izlaza 
iz tijeska. Papir se odvija iz bobine, pošto je prije prošao 
napravu za tisak. Sada posebna naprava skuplja krajeve 
papira u šav, koji se »falca«. Ovako se napravljena duga 
c. reže na kraju stroja na određenu dužinu. Obično su 
duge oko 67 mm, a promjer im je oko 8 mm. Teške su 
najviše 1 g. Najbolje se c. prave od niskih turskih, make- 
donskih i hercegovačkih duhana. Odlike su im lijepa boja, 
fini miris i slab sadržaj nikotina, 1—2%. Često se duhan 
za c. parfimira ili preparira s opijem, hašišem i drugim. 
Ima cigareta punjenih duhanom, kojemu je izvađen nikotin. 
C., na kojima je mjesto papira duhanski list, zovu se »ciga- 
rilos« U Nezavisnoj Državi Hrvatskoj postoje tvornice 
c. u Zagrebu, Sarajevu, Mostaru, Banjoj Luci i Travniku. 
Pojedine vrste c-a dobivaju svoje ime, i to obično po 
zemljopisnim imenima. J. T-n. 

CIGINOVAC, drugo od Plitvičkih jezera, niže Prošéan- 
skog, iz kojega dobiva vodu uskim kanalom i slapom od 
nekih 10 m visine. Iz C. otječe za višega vodostaja voda u 
jezero Okrugljak, a inače se gubi i podzemnim putem. 
Jezero ima oblik trokuta s površinom od 4,8 ha, nalazi se 
na aps. visini od 622 m, a najveća mu dubina iznosi 13,4 m. 

LIT.: A. Gavazzi, Die Seen des Karstes, Beč 1904. Z. D-i. 


CIGLA — Opeka. 

CIGLENA RUDA — Cinabarit. 

CIGLENIK kod Broda na Savi na rijeci Orljavi u općini 
Oriovac poznat je kao nalazište predmeta brončanog doba, 
gdje su nađene tri narukvice i jedan brončani kelt. C. T. 

CIGNANI, Carlo, * Bologna 15. V. 1628, + Forli 6. IX. 
1719, talijanski slikar, potomak stare plemićke porodice. 
Učio je slikanje isprva kod Giambattista da Cairo, a zatim 
kod Francesca Albanija. Kako je mnogo slikao al fresco, 
crpao je i mnogo pobude iz djela Correggia, s kojima se 
upoznao radeći u Parmi za obitelj Farnese; za neke čla- 
nove te obitelji radio je i u Bologni i u Rimu. Oko 1683 
preseli se iz Bologne u Forli, a za njim krene i mnogo 
njegovih učenika. Tu je radio oko dva desetljeća na stolnoj 

crkvi, osobito na freskama kupole, koje prikazuju Uzašašće 
Marijino (Madonna del fuoco). Osim ovih svijetlih, vedrih 
djela, po kojima je bio posljednji znatniji predstavnik 
bolonjskog baroknog slikarstva, slikao je i tamnije uljene 
slike: Josip i Putifarka (Dresden), Pera i Kimon (Beč) i t. d. 
Suvremenici su mu odavali osobito priznanje: 1706 izabran 
je za prvog principa novoosnovane bolonjske »Accademia 
Clementina«, a 1713 dobije titulu parmanskog grofa. Prema 
tim priznanjima tražio je i velike cijene za svoja djela. 
Iz kruga njegovih učenika, među kojima je neko vrijeme 
bio i F. Benković, ističe se u prvom redu Marcantonio 
Franceschini (1648—1729), nadalje C-ov nećak Luigi Quaini 
i C-ov sin Felice C. (1660—1724). 

LIFE: С. Ricci, Brevi cenni su C. C., 1898; T. Gerevich, C. C., 
Thieme-Becker, ALBK, 1912; A. Mambelli, Nel III, Centenario della 
nascita di C. C., u Forum Livii, III., 1928. F. C. 

CIGOLI, Lodovico, zapravo L. Cardi da Cigoli, * kraj 
Cigolija (Toscana) 21. IX. 1559, + Rim 8. VL 1613, tali- 
janski slikar i graditelj. Vrlo je rano počeo učiti slikarstvo 
kod Aless. Allorija, slikara u Firenci, a zatim se priklonio 
Buontalentiju, koji ga uputi u graditeljstvo, i slikaru Sante 
da Tito, a proučavao je i djela Andrea del Sarto, Pontor- 
moa, Baroccija i osobito Correggija. Iz tih je elemenata (u 
opreci sa svojim manirističkim početcima) razvio svoj vla- 
stiti stil, koji se odlikuje živim bojama, osjećajnošću i 
dubljinom psihološkog promatranja; tako je postao jedan 
od najranijih zastupnika baroka među toskanskim slika- 
rima. Od 1604 živi najviše u Rimu; potkraj života izabran 
je za viteza malteškoga reda. Premda njegova prva djela 
u S. Maria Novella u Firenci (1581—84) kao i najkasnija 
djela (Amor i Psiha, sada u Kapitolskom muzeju u Rimu) 
pripadaju fresko-tehnici, stvorio je C. i velik broj uljenih 
slika, sve od rane Madone s djetetom (Budimpešta), pa 
Skidanja s križa i Mučenja sv. Stjepana u Pal. Pitti (1597) 
do lijepe bečke Pieta (1599) i jako iluzionistički slikanog 
Ecce homo (1607). Među C-jevim učenicima ističe se daro- 
viti kolorist Cristofano Allori. 

Po običaju svoga vremena stvarao je C. i nacrte za velike svečanosti, 
sagove, a radio je i kao kipar i književnik. U Louvreu, Uffizijima i 
miinchenskom kabinetu bakroreza ima mnogo njegovih crtarija. Кас 
graditelj prigradio je Palači Nonfinito svoga učitelja Buontalentija 
jedno dvorišno krilo, u kom se očituje utjecaj palladijevskog klasicizma; 
stvorio je nacrte i za pročelje firentinske stolne crkve i za novogradnje 
Petrove crkve. 

LIT.: K. Busse, Manierismus und Barockstil, Leipzig 1912; G. Battelli, 
І. Cardi detto il C., Firenca 1922. F. С. 


CIHLAR, Milutin — Nehajev. 




















AFRICKA SLATKOVODNA RIBA IZ SKUPINE CIHLIDA 


CIHLIDI (Cichlidae), manje ribe koštunjače, u rijekama 
i u velikim jezerima centralne Afrike (Viktorija i Tanga- 
njika), ali i u Južnoj Americi, pa nekoliko vrsta u pred- 
njoj Indiji. Afrički cihlidi množe se na osobit način, tako 
da ženke primaju mnogobrojna jaja u usta, gdje se mladi 
izlegu; u gubici ih drže i čuvaju, dok ne ojačaju za samo- 
stalan život. I južnoamerički cihlidi čuvaju mlade, ali ih 
ne nose u ustima. D. 

CIJAN, jednovaljana atomska skupina -CN, u slobodnom 
stanju poznata kao spoj dicijan (CN)». Kao organski ra- 
dikal daje spojeve zvane »nitrili« i »izonitrili«, u anorgan- 
skim spojevima djeluje slično kao jednovaljani halogeni 
elemenat. 

Dicijan ili slobodni cijan (CN): bezbojni je, vrlo otrovni 
plin oštra mirisa. Dobiva se iz svojih spojeva s kovinama, 
na pr. iz živina cijanida žarenjem, ili grijanjem sa živinim 
kloridom, također žarenjem amonijeva oksalata. Pri tome 


nastaje i mala količina krutog polimernog paracijana 
(CN)x. U nekim svojim reakcijama djeluje kao klor, samo 
je manje reaktivan od njega. Tako poput klora oksidira 
sumporni dioksid u sumpornu kiselinu, s lužinama daje 
cijanide i cijanate. U drugim reakcijama opet djeluje kao 
organski spoj, adira na pr. alkohol uz postanak iminoetera 
oksalne kiseline, NC. C: NH(OC»Hs). Na zraku sagorijeva 
u ugljičnu kiselinu i dušik. 

Cijanovodik, HCN, spoj je analogan halogenovodicima. 
Ima ga u prirodi, dosta često u biljkama, i to obično 
vezana u glikozidima, na pr. u amigdalinu (v.), u košticama 
trešanja, bresaka, u gorkim bademima i dr. Nalazi se 
nadalje u produktima suhe destilacije organskih tvari, koje 
sadržavaju dušika, na pr. u sirovom rasvjetnom plinu, 
dimu duhana, plinovima visoke peći. HCN bezbojna je 
tekućina opojna mirisa po gorkim bademima, vrelišta 20°, 
ledišta —14% Bezvodan je dosta stalan, vodena se otopina, 
osobito na svijetlu i u prisutnosti tragova lužina, brzo 
raspada. Na zraku zapaljen sagori u ugljični dioksid, vodu 
i dušik. Ima karakter slabe kiseline (cijanovodična kise- 
lina); njezine soli zovu se cijanidi; iz njih se slobodna 
kiselina obično i pripravlja. U vodi su topljivi cijanidi 
alkalija, alkalijskih zemalja i žive. Budući da je HCN, za 
razliku od halogenovodika, slaba kiselina, to je iz njezinih 
soli lako odstranjuje čak i ugljična kiselina, a vodene 
otopine cijanida, zbog hidrolitskog cijepanja, reagiraju 
alkalično i mirišu na cijanovodik. Cijanidi teških kovina 
tope se u otopinama alkalijskih cijanida i daju kompleksne 
soli; tako se cijanidi željeza tope u otopini kalijeva cija- 
nida i daju kalijev ferocijanid, K4Fe(CN)e, odn. kalijev 
fericijanid, KsFe(CN)e. Ti spojevi ne daju karakteristične 
reakcije cijanova iona (oni su na pr. neotrovni), već 
njihove vodene otopine sadržavaju kompleksne ione 
Fe(CN)s"", odn. Fe(CN)s“. Željezna sol fericijanove kise- 
line, Fe4[Fe(CN)e]s, t. zv. je berlinsko modrilo, prvi poznati 
spoj cijana. Po njemu je skupina CN nazvana najprije 
»cijanogen« (t. j, koji daje modrilo, od grč. xvavsog 
»modar«), odatle dolazi ime cijan; njemačko ime Blau- 
sáure za cijanovodičnu kiselinu potječe od njega. 

Cijanovodična kiselina i njezine soli, cijanidi, idu među 
najotrovnije poznate tvari: kod životinja tople krvi dje- 
luje smrtno već 1 mg po kg težine tijela, zrak sa 0,35 mg 
HCN u 1 litri ubija mačku, a već i mnogo manje doze 
prouzrokuju kod čovjeka povraćanje, glavobolju i druge 
teškoće. Otrovno djelovanje osniva se na tome, što cijan 
trenutačno sprečava oksidaciju na površini stanica spajajući 
se s minimalnim količinama željeza, koje kod tih za život 
bitnih reakcija služi kao katalizator. Protuotrovi (vodikov 
superoksid per os, tiosulfat potkožno) obično slabo pomažu, 
jer se otrov s neobično velikom brzinom širi u organizmu. 
Pare cijanovodika odmah ubijaju živa bića, dok su inače 
kemijski vrlo indiferentne (ne djeluju na kovine, drvo, 
tkanine i t. d.), pa se upotrebljavaju za ubijanje gamadi 
u zatvorenim prostorijama (deratizacija, dezinsekcija). 
Bademova voda (Aqua amygdalae), koja sadržava do 1% 
HCN, upotrebljava se u medicini. 

Od cijanovih spojeva tehnički su važni: alkalijski (ka- 
lijev i natrijev) cijanidi, kalijski ferocijanid i fericijanid, 
te berlinsko modrilo; nadalje kalcijev cijanamid kao t.zv. 
dušično vapno (v.). 

Kalijev i natrijev cijanid (cijankalij, cijannatrij), KCN 
i NaCN, dobivali su se iz početka isključivo iz kalijeva 
ferocijanida taljenjem s natrijem: KaFe(CN)s + 2 Na = 
4KCN + 2NaCN + Fe. Velike količine alkalijskih cija- 
nida dobivale su se neko vrijeme iz plinova, koji se razvi- 
jaju kod paljenja t. zv. melasne džibre, t. j. ostatka nakon 
proizvodnje žeste iz melase. Ti plinovi, ako su bili pre- 
grijani na visoku temperaturu, sadržavaju cijanovodičnu 
kiselinu, koja se može hvatati u kalijskoj ili natrijskoj 
lužini. Danas se tim načinom malo gdje radi. Velik dio 
prodajnog cijankalija proizvodi se na Castnerov način: 
preko rastaljenog natrija vodi se kod 300—400" plinoviti 
amonijak, čime nastaje natrijev amid: 2 МНз + 2 Na = 
2 МН:Ма + Hs; rastaljeni amid pušta se da curi kod 
600—700? preko drvenog ugljena, čime se pretvara najprije 
u natrijev cijanamid, a na koncu u natrijev cijanid: 

2 NHeNa + С = NaCN: 
Ма СМ + C = 2NaCN. 

Nečisti cijanid dobiva se u Americi u velikim količinama 
taljenjem dušičnog vapna (kalcijevog cijanamida) s kuhinj- 
skom soli: СаС№ + C + 2 NaCl = CaCl + 2 NaCN. 





CIJAN — CIJENA 


U manjoj mjeri proizvode se cijanidi i od cijanovodične 
kiseline, dobivene iz dušika i (petrolejskih) ugljikovodika 
u električnom luku, ili katalitički iz amonijaka i ugljikova 
monoksida, odn. amonijaka, metana i kisika kod viših 
temperatura. 

Kalijev cijanid bezbojna je, higroskopna i u vodi lako 
topljiva sol; kristalizira se bez vode, talište mu je kod 635,5". 
Natrijev cijanid kristalizira se sa 2 molekule vode, tali se kod 
563%, I smjesa alkalijskih cijanida, odn. natrijev cijanid, do- 
lazi u trgovinu pod nazivom cijankalij, te se trguje prema 
sadržaju (ekvivalentnog) KCN; budući da NaCN ima 
manju molekularnu težinu nego KCN, može u kupovnom 
»cijankaliju« tako izračunani sadržaj KCN iznositi i preko 
100%. Upotrebljava se za izluživanje zlatnih rudača u 
Transvalu, Australiji i Sjedinjenim državama američkim i 
srebrnih rudača u Meksiku. Velike količine troše se za 
galvanoplastiku, za zakaljivanje čelika, za dezinfekciju. 

Kalijev ferocijanid  (ferocijankalij, žuta krvna sol), 
K4Fe(CN)e.3 Н:О. Nekad se dobivao iz životinjskih otpa- 
daka (rogova, kože, vune, krvi) taljenjem s potašom i 
željeznim ріЇоуіпата, naknadnim  izluživanjem dobivene 
mase i kristalizacijom iz filtrirane otopine. Danas se do- 
biva gotovo isključivo iz cijanovodika, koji se nalazi u 
sirovom rasvjetnom plinu. Radi čišćenja vodi se plin kroz 
suhi željezni hidroksid ili se pere otopinom željezne galice. 
Istrošena masa za suho čišćenje plina sadržava cijan u 
obliku berlinskog modrila, uz sumpor, amonijske soli i 
rodanide. Sumpor se iz mase izluži sumporougljikom, a 
amonijak i rodanidi vodom, ostatak se osuši, pomiješa 
s vapnom i iz smjese vodom se izluži postali kalcijev fero- 
cijanid. Iz vruće otopine kalcijeva ferocijanida istaloži se 
kalijevim kloridom netopljiva dvosol KeCaFe(CN)e, koja 
kuhanjem s potašom prelazi u kalijev ferocijanid. Modri 
mulj, koji se dobiva pranjem sirovog rasvjetnog plina 
otopinom modre galice, sadržava 18—20% cijana, poglavito 
kao amonijev-željezni ferocijanid i amonijev ferocijanid. 
Kuha se najprije sa željeznom galicom, da sve prijeđe u 
netopljiv oblik, a otfiltrirani talog raščini se onda vapnom, 
pa se dalje postupa kao kod prerađivanja mase za suho 
čišćenje. Žuta krvna sol upotrebljava se poglavito za 
proizvodnju berlinskog modrila, kod tiskanja tkanina, u 
tehnici eksploziva i analitičkoj kemiji za dokazivanje 
Fe'"-iona. 

Kalijev fericijanid (fericijankalij, crvena krvna sol), 
KsFe(CN)s, dobiva se oksidacijom žute krvne soli s po- 
moću klora ili elektrokemijskim putem. Upotrebljava se 
za pravljenje modrih kopija tehničkih crteža i sl. Osvijetli 
li se papir, natopljen otopinom željeznog-amonijeva oksa- 
lata (ili citrata), reducira se trovaljano željezo na osvi- 
jetljenim mjestima na dvovaljano. Zamoči li se onda papir 
u otopinu crvene krvne soli, nastaje na osvijetljenim mje- 
stima modra boja (Turnbullovo modrilo), dok neosvije- 
tljena mjesta ostaju bijela. Nadalje se nešto crvene krvne 
soli troši u fotografiji, bojadisarstvu i tiskanju tkanina. 

Cijanati su soli t. zv. cijanove kiseline HCNO. Naj- 
važniji je kalijev cijanat KCNO, koji se stvara uz cijanid 
kod uvođenja dicijana u kalijevu lužinu, nadalje kod ža- 
renja kalijeva karbonata u atmosferi dicijana i kod ta- 
ljenja kalijeva ferocijanida s potašom, a i oksidacijom 
kalijeva cijanida. Vodena otopina kalijeva cijanata ras- 
pada se s vremenom u amonijak i kalijev karbonat. 

Sulfocijanati ili rodanidi su soli nestalne sulfocijanove 
ili rodanovodične kiseline HCNS (rodan je ime jedno- 
valjane skupine -CNS). Rodanidi su većinom topljivi u 
vodi, netopljivi su rodanidi srebra, Zive/ і bakra. Male 
količine kalijeva i amonijeva rodanida nalaze se u nekim 
dijelovima životinjskoga organizma, naročito u slini. Ro- 
danidi lako nastaju iz cijanida adicijom sumpora, na pr. 
grijanjem sa sumporom, polisulfidima i sl. Kalijev rodanid 
KCNS (rodankalij) dobiva se taljenjem kalijeva karbonata 
sa sumporom i kalijevim ferocijanidom. Upotrebljava se 
u analitičkoj kemiji za dokazivanje trovaljanog željeza, 
jer je željezni rodanid intenzivno crvene boje. Rodanidi 
aluminija i kositera upotrebljavali su se nekad u bojadi- 
sarstvu. FP 

CIJANAMID, kalcijev cijanamid, dušikovo vapno, umje- 
tno je dušično gnojivo. Dobiva se u posebnim pećima iz 
kalcijeva karbida i dušika pri visokoj temperaturi. Kal- 
cijev karbid veže na sebe dušik, a otpušta ugljik te tako 
prelazi u cijanamid. 

Ca C» + № = CaCNe + C. 

Iz gornje se formule vidi, da je tehnički cijanamid 
smjesa od kalcijeva cijanamida (CaCN») i ugljika (C). U 
trgovinu dolazi kao tamno-sivi prah; da se pri radu s njime 
mnogo ne praši, dodaje mu se 2—3%% mineralnog ulja. 
Sadržava oko 21% dušika. Upotrebljava se kao dušično 
gnojivo, koje polagano djeluje, u količini od 200—300 kg 
po hektaru. J. R-ić. 

CIJANHIDRINI su organski kemijski spojevi, koji sa- 
državaju alkoholnu hidroksilnu grupu (OH) i cijansku grupu 
(CN) u jednoj molekuli. Osobito su važni oni cijanhidrini, 
koji imaju obje skupine na jednom ugljiku, t. zv. a-cijan- 
hidrini. Ovakve spojeve dobivamo adicijom cijanovodične 
kiseline (HCN) na aldehide i ketone. Ovu reakciju, koja 
je među ostalim osobito važna za kemiju sladora, nazi- 
vamo cijanhidrinskom sintezom 
RU ZOR 


C 

Ке CN 
a-cijanhidrin У. Pg. 

CIJANIT ili disten. Aluminijski mineral. Kristalizira se 
triklinski u oduljenim kristalima. Staklena je sjaja, rijetko 
kada posve proziran, obično modar u različnim nijansama, 
pa mu je.po toj boji ime od grč. хоароѕ »lazur«. No može 
biti bezbojan, bijel, žut, zelen, siv, smeđast i crn. Naročita 
mu je osobina u tvrdoći, koja je na različitim plohama u 
različitim smjerovima različna. Tako je na plohi makro- 
pinakoida paralelno duljem bridu tvrdoća 4—5, a u smjeru 
na to okomitom 6—7, pa mu otuda ime i disten od grč. 
дё »dvaput« i oJ&vos »tvrdoća«. Kemijski je isto, što i anda- 
luzit, t. j. AleSiOs. U kiselinama je netopljiv. Nahodi se u 
kristalastim i naročito tinjčevim škriljavcima, gdje dolazi 
rado s mineralom staurolitom, s kojim se zna pravilno srasti. 
Jedno je od njegovih najzanimljivijih nalazišta u planini 
Selečkoj kod Prilepca, na jugu od Prilepa. Tu se razvio 
zajedno s kristalima granata u tinjčevu škriljavcu u veli- 
kim oduljenim kristalima, koji su katkada malo splošteni. 
Boje je većinom modrušasto sive. Tu se javlja katkada i u 
lijepim sraslacima. Poznata su njegova nalazišta u Švicar- 
skoj i Tirolu, pa ga zovu i reticitom po Reciji (Raetia), 
starom nazivu za Tirol. Prozirne i lijepo modre c. bruse 
kao dragi kamen. Takvi su poznati kod francuskih dragu- 
ljara pod imenom sapparć ili sappar, što je iskrivljeni na- 
ziv od safira, kome je sličan modrom bojom. 

LIT.: Lj. Barić, Disthen (Cyanit) von Prilipec im Selecka Gebirge, 
Zeitschrift für Kristallographie, sv. 93; Isti, Disthen vom Greiner in 


lirol und Monte Campione (Schweiz), Neues Jahrbuch für Mineralogie, 
Geologie und Palüontologie, sv. 76. Ru 


CIJANOZA (cyanosis, od grč. xvaveog! »modar«) је 
usporeno kolanje krvi u venama, a naziva se još venozna 
ili pasivna hiperemija. Uzroci su joj: a) u sadržaju vene, 
b) u stijenci vene i c) izvan vene, a očituje se u dijelovima 
crgana, u cijelom organu ili u cijelom organizmu. Prilike 
pod a) nastaju, ako se u veni stvori trombus ili u nju 
dospije strana masa (embolus). Oboljenja stijenke vene 
(b), uglavnom upale: ove izazivaju sužavanje i proširenje 
vene i usporavaju kolanje krvi. Pritisak na venu izvana 
(na pr. od tumora, koji leži u njezinoj blizini) uzrokuje 
stiješnjenost zidova i smanjenje prohodnosti vene (v). 
Izvan vene ima još uzroka živčane, reflektorne cijanoze 
(na pr. kod djelovanja hladnoće), ili ako je srce kao glavni 
pokretač krvne struje patološki znatnije promijenjeno. U 
tom se slučaju očituje c. u cijelom organizmu: koža i 
vidljive sluznice tijela pomodre i postanu hladne (lat. 
morbus coeruleus »modra bolest«). Venozna je krv radi 
gubitka kisika tamno crvena, te prosijava kroz tkivo, kao 
da je modra. To je opažanje i dovelo do naziva bolesti 
cijanoze. 

CIJELA FUNKCIJA — Funkcija. 

CIJELI BROJ — Broj. 

CIJELI REDOVI — Redovi. 

CIJENA. 1. Pojam cijene. S obzirom na povijesni razvoj 
zamjene dobara pojam cijene može imati različito obi- 
lježje. Kod t. zv. naturalne zamjene dobara pojam je cijene 
samo prometna vrijednost nekog dobra C = PV (— vri- 
jednost). Taj pojam cijene stvarno postoji i danas, gdje se 
neko dobro zamjenjuje za drugo dobro, primjerice krupna 
stoka za sitnu stoku, stoka za žitarice ili seljački prirodi 
za veleobrtnu ili obrtnu robu, i slično. U suvremenom 
međutim gospodarskom životu služi novac kao opće za- 
mjembeno sredstvo. Pojam se cijene u tim slučajevima 
može označiti kao prometna (zamjembena) vrijednost izra- 
žena u novcu. 


R~ 
CO + HCN = 
R^ 

Bilo da se c. utvrđuje u određenoj količini novca ili u 
određenoj količini druge robe kod naturalne zamjene, go- 
spodarski razvoj ovisi u suvremenom životu od cijena 
različite robe. C. djeluje na količinu i vrstu proizvodnje, 
na promet dobara, na prihode svakog pojedinca, na koli- 
činu i vrstu potrošnje. C. je i kod radnika samo plaća za 
njegov rad (nadnica); c. posuđenog kapitala-novca je ka- 
mata, posudenog kapitala-zgrada zakupnina, posudenog ka- 
pitala-zemljišta najamnina; c. poduzetničkog duha je čista 
dobit. 

Na cijenu neke robe, izražene u određenoj količini 
novca, utječu uvijek dva važna čimbenika: vrijednost same 
robe i vrijednost novca. Zato se događa, da ista roba u 
različito vrijeme može imati različitu cijenu, a i obratno, 
za istu količinu novca možemo u različito vrijeme dobivati 
različitu količinu robe; konačno, može biti, da se u isto 
vrijeme mijenja nesamo prometna nego i upotrebna vri- 
jednost i gospodarskim dobrima i novcu kao sredstvu 
izmjene. 

Na oblikovanje cijene mogu međutim utjecati uzroci 
nesamo gospodarske nego i negospodarske naravi, na pr. 
rat, kulturni uspon nekog naroda, psihološki probir potreba 
i trošnje dobara i t.d. 

U svakom slučaju, na oblikovanje cijene utječe vazda 
osnovno gospodarsko pravilo, koje zovemo zakon ponude 
i tražnje. To pravilo djeluje kao prirodni zakon takvom 
snagom, te se njemu ne može oduprijeti nikakva samovolja 
kod umjetnog oblikovanja cijena. Nema zato zakonodavca, 
koji bi cijenu mogao određivati po kojem drugom općeni- 
tijem pravilu. Razumljivo je, da će se cijena drukčije obli- 
kovati u prilikama t.zv. slobodnog tržišta i slobodne uta- 
kmice, a drukčije u prilikama monopola (prirodnog, pra- 
vnog i gospodarskog) ili upravljanog tržišta. Kako se pak 
oblikuje cijena na jednom ili drugom tržištu, kako se obli- 
kuje i kroz duže vrijeme u odnosu proizvodnje i potro- 
šnje dobara, razlikujemo cijenu tržnu i uobičajenu (пот- 
malnu). Pod tržnom razumijevamo cijenu, koja se u neko 
određeno vrijeme i na određenom mjestu oblikuje u odnosu 
prema ponudi i tražnji robe. Normalna ili uobičajena c. 
je nasuprot ona, koja se oblikuje od sebe za neku vrstu 
robe kroz duži vremenski razmak, a prema kojoj se ravna 
i sama proizvodnja i potrošnja te robe. 

Kod proučavanja cijene jednostrano se često ističe utje- 
caj isključivo ponude i tražnje na oblikovanje cijene. Da 
se dobije potpuna slika o cijeni, potrebno je da se uoči, 
kako i sama cijena utječe na tražnju i ponudu robe. 

2, Tržna cijena u slobodnoj utakmici. Za slobodnu uta- 
kmicu potrebna su tri preduvjeta: 1. da prodavači i kupci 
mogu slobodno nuditi i potraživati svoju robu i raspravljati 
o njihovoj cijeni; 2. da prodavači i kupci poznaju točno 
prilike na tržištu, t. ј., da prodavači poznaju količine, koje 
se traže, a kupci količine, koje se nude; i 3. da ne postoje 
među prodavačima ni među potrošačima nikakvi prethodni 
ugovori i sporazumi, koji bi se odnosili na količinu, vrstu 
i cijenu proizvađane ili potraživane robe. 

a) TRŽNA CIJENA PREMA TRAŽNJI. lako na tržnu cijenu 
uzajamno djeluju ponuda i tražnja neke robe, to i obratno 
tržna cijena utječe različito na tražnju, a različito ponudu 
robe. Pod tražnjom uzimamo svu količinu potraživane 
robe od svih pojedinačnih potraživača na nekom odre- 
đenom tržištu i u neko određeno vrijeme. Na pojedinačnu 
pak tražnju utječe jačina potrebe, koja može biti različna 
s obzirom na: a) vrstu robe, b) prihode pojedinaca, c) mo- 
gućnosti zamjene jedne robe za drugu robu (na pr. umjetne 
svile za pravu svilu) i konačno d) s obzirom na samu 
cijenu (tražnja će biti redovito veća, ako c. padne od 10 
na 8, a manja, ako poraste od 10 na 12). 

Odnos cijene prema tražnji robe možemo zorno prika- 
zati na slici (slika 1): 

Crta Ox označuje različite cijene Oa, Ob, Oc, Od. Crta Oy ozna- 
čuje količine tražene robe O4, OB, OC, OD. Krivulja TT: označuje 
tražnju. Prema slici dobivamo slijedeće slučajeve: kraj najniže cijene 
Oa javlja se najveća tražnja robe OA; cijeni рак Ob odgovara koli- 
čina OB tražene robe; cijena Ос = količina OC; cijena Od = količina 
OD. Ako na crti Ox potegnemo iz cijena Oa, Ob, Oc, Od okomite 
pravce, a na crti količine Oy vodoravne pravce u visini tražene robe 
OA, OB, OC, OD, to dobivamo točke križanja Аз, Bı, Ci, Di, koje 
nam spojene označuju krivulju tražnje robe T Ti. Treba da se napo- 
mene, da izmjena cijene jedne robe osjetljivije djeluje na traZnju 
(na pr. luksusne robe) nego li kod druge robe (na pr. kruha, povrća). 

Protivno od utjecaja cijene na tražnju djeluje tražnja na oblikovanje 
cijena. Po pravilu ponude i tražnje možemo reći, da će cijena nastojati 
biti to viša, što se više robe potražuje. Slikovito se može i to prikazati 
(slika 2): 

KRIVULJA TRAŽNJE 


olicina 





Cijena 
SKJE 


Kraj najmanje tražnje robe ОА oblikuje se najniža cijena Af. Po- 
visivanjem tražnje na OB, OC, OD, OE, OF, dobivamo — uz pretpo- 
stavku jednake ponude robe — višu cijenu Bie, Cid, Dic, Е.Б, Fia. 

b) TRZNA CIJENA PREMA PONUDI. Pod ponudom razumi- 
jevamo skup svih ponuda pojedinaca u jedno vrijeme na 
određenom tržištu. Prodavači žele postići što veću zaradu 
ne toliko količinom nuđene robe, koliko postignutom što 
boljom cijenom za nuđenu robu. Proizvađači pale stoga 
žito, kavu bacaju u more. Što više cijena raste, više se 
robe nudi; što niže cijena pada, manje robe dolazi na 
tržište. Omjer je prema tome cijene i ponude istosmjeran, 
dok je kod cijene i tražnje bio protusmjeran. Ako stoga 











cijena prodavačima ne odgovara, robe će nestati s tržišta, 
i nema te sile, koja će siliti proizvađače, da proizvode i 
nude robu na tržištu, gdje nemaju nikakve zarade. Ti slu- 
čajevi vide se najbolje, kad se zakonom bez obzira na pro- 
izvodne troškove i zaradu prodavača utvrdi cijena nekoj 
robi. 

Odnos cijene i ponude vidi se zorno na slici (slika 3): 

Crta Ox označuje cijenu, a Oy količinu nuđene robe. Za cijenu Oa 
nema nikakve ponude; tek cijena Ob nagrađuje proizvađača, ali uz naj- 
manju ponudu ОА; u slijedećem pomaku cijena odgovara povećanju 
ponude: Oc = OB, Od = OC, Oe = OD, Of = Oe. U križanju okomito 
potegnutih pravaca cijena, a vodoravnih pravaca količine nuđene robe 
dobivamo točke A, Bi, Ci, Di, Ex, koje nam daju krivulju ponude PPi. 

Kao što tražnja protivno djeluje na cijenu nego li cijena 
na tražnju, tako biva i kod ponude robe. I tu vrijedi pra- 
vilo: Što se neka roba kraj jednake tražnje nudi u većim 
količinama na tržištu, to će cijena robi više padati. To 
bismo mogli i slikovito prikazati (slika 4): 

Kraj najmanje ponude ОА oblikuje se najviša cijena 40; poveća- 
vanjem ponude opada cijena: ОВ = 35, OC = 30, OD = 25, ОЕ = 20. 


KRIVULJA PONUDE 


o cina 


Cijena 
Sl. 3. 


c) TRŽNA CIJENA = RAVNOTEŽA PONUDE I TRAŽBE. Vi- 
djesmo: Kao što cijena utječe na ponudu i tražnju, tako i 
obratno ponuda i tražnja utječu na oblikovanje cijena. C. 
nije ništa samovoljno, nego je ovisna o međusobnom utje- 
caju i ovisnosti ponude i tražnje, koju ovisnost zovemo 
pravilo ili zakon ponude i tražnje. 

Pravilo ponude i tražnje zorno se prikazuje na slici 
(slika 5): 

Iz slike se vidi, da se tržna cijena utvrđuje u visini od 115. 
Roba prodavača uz cijenu višu od 115 ne kupuje se, a niti se roba uz 
cijenu nižu od 115 ne prodaje. Stvarno za cijenu od 115 prodano je 
6.000 q. Želi li se na tržištu više robe kupiti, odnosno prodati, to će 
kupci kod tražene količine 7.000 q morati platiti 120, odnosno kod 
8.000 q 125, kod 9.000 q 130. Nema li kupaca uz te cijene ili otpadne li 
tražnja za veće količine od 6.000 q, to će ponuđena količina morati 
ostati nerasprodana ili će se morati prodati uz niže cijene od 115. Kod 
svake nove cijene uspostavlja se nova ravnoteža između -ponude i 
tražnje robe. 

d) JEDINSTVENA CIJENA NA TRŽIŠTU. Po pravilu ponude 
i tražnje robe slijedi dalje pravilo (gospodarski zakon): 





Ponuda 
SI. 4. 

Cijena je samo jedna na istom mjestu i u isto vrijeme za 
istu vrstu robe. To pravilo vrijedi ipak samo za slučaj, 
gdje kupci i prodavači poznaju svu količinu robe; redo- 
vito je to slučaj za robu, koja se prodaje i kupuje na 
burzama. Ali iako počesto postoje razlike u cijenama na 
različitim mjestima za istu vrstu robe, te se razlike na- 
stoje izjednačiti kupnjom i tražnjom robe i na najudalje- 
nijim tržištima. 

3. Uobičajena cijena u slobodnoj utakmici. Dok se tržna 
c. neprestano mijenja po pravilu ponude i tražnje robe, 
to je posve drugi slučaj kod uobičajene (normalne) cijene. 
Iako i na tu cijenu djeluje ponuda i tražnja, uobičajena 
(normalna) c. oblikuje se prvotno prema troškovima pro- 
izvodnje, odnosno prema troškovima, koji su dostatni za 
novu proizvodnju (»reprodukcioni troškovi«). Ako proiz- 
vađači ne nađu na tržištu cijene prema svojim troškovima, 
to će je prestati proizvoditi. U proizvodne troškove ra- 
čuna pak poduzetnik-proizvađač izdatke za sirovine, alat, 
oruđe, uređaj poduzeća, nadnice radništvu, kamate (na- 
jamninu, zakupninu) za posuđeni kapital, amortizaciju 
uloženog kapitala, državne i socijalne poreze, premije za 
osiguranje, te konačno i svoju poduzetničku nagradu. 

Pitanje ipak nastaje, koji će i čiji će proizvodni troškovi 
odlučivati o uobičajenoj (normalnoj) cijeni, ako postoji ra- 
zlika u troškovima proizvodnje za istu vrstu robe. Te razlike 
mogu naime biti ili prirodne (daljina do tržišta, različita 

plodovitost tla, različiti uvjeti klime i sl.) ili gospodarske 
naravi (bolji uređaj poduzeća, rad strojevima, bolja orga- 
nizacija, proizvodnja i prodaja u masama). Krivo je mi- 
šljenje, da će se uobičajena c. utvrditi oko srednjih pro- 
izvodnih troškova. Ona se utvrđuje nasuprot po slijedećim 
pravilima: ; 

a) Kod robe, koja se na slobodnom tržištu može proiz- 
voditi u razmjerno kratko vrijeme u traženim količinama, 
određuju uobičajenu cijenu najniži proizvodni troškovi, 
Uzmemo li različite proizvodne troškove za istu vrstu 
robe kod različitih proizvađača A, B i C: 

A B C 
60 80 100, 


to će se uobičajena cijena kretati oko najnižih proizvo- 
dnih troškova 60 za slučaj, da proizvađač A može sam 
podmiriti svu količinu tražene robe na tržištu. To je 
pravilo nadasve važno u gospodarskom životu, jer će pro- 
izvađači B i C nastojati usavršiti svoj pogon i svoje podu- 
zeće, da i oni mogu svojom robom doći u obzir kod 
kupnje. 

b) Kod robe, koje tražnju po prirodi ili po kojim dru- 
gim gospodarskim uvjetima ne može zadovoljiti pojedini 
prodavač po najnižim proizvodnim troškovima, uobičajena 
će se c. oblikovati po najvišim troškovima tražene koli- 

čine. Ako je na pr. godišnja tražnja i potrošnja 300.000 
vagona pšenice, a ponuda je od različitih proizvađača uz 
slijedeće proizvodne troškove i količine: 
150.000 w. 120.000 w. 50.000 w. 40.000 w. 
300 350 400 450 


to će se uobičajena c. kretati oko najviših proizvodnih 
troškova tražene količine pšenice, a to će biti troškovi 
400 po q. Proizvađači uz niže proizvodne troškove imat će 
prirodnu (zemljišnu) rentu, ako su ti uvjetovani prirodom, 
ili će imati čistu gospodarsku rentu (dobit), ako su uvje- 
tovani boljim načinom odbradbe tla. Proizvađači s proiz- 
vodnim troškovima iznad 400 po q ne će uopće prodavati 
svoju robu ili će je morati prodavati ispod proizvodnih 
troškova. Poveća li se slijedeće godine tražnja ili se smanji 
cjelokupna količina proizvodnje, to će se uobičajena c. 
kretati prema troškovima proizvađača 450 po q. Smanji li 
se nasuprot tražnja na 220.000 vagona ili se poveća proiz- 
vodnja uz niže proizvodne troškove, to će se uobičajena 
cijena kretati oko 350 po q. 

I ovo pravilo ima svoju gospodarsku važnost, jer će prema njemu 
moći imati pojedina poduzeća čistu dobit bez ikakve svoje izravne 
suradnje. Na njihovu veću ili manju čistu dobit (rentu) utjecat će 
prirodni monopolni položaj poduzeća, prirodni slučajevi nerodice ili 
obilje žetve i sl. 

Istina, kako se tržna cijena najuže veže s uobičajenom cijenom, 
to će se u redovitim prilikama tržna c. upravo ravnati prema uobiča- 
jenoj cijeni; tržna cijena bit će u stvarnosti jednaka uobičajenoj cijeni. 
Jedino zbog spekulacije i samovolje kupaca i prodavača mogu počesto 
biti znatne razlike između tržne cijene i uobičajene cijene. Tako će 
biti tržna cijena niža od uobičajene u slučajevima, kad se ili pošto poto 
hoće prodati stare zalihe robe ili kad se hoće nižom cijenom osvojiti 
novo tržište (»dumping«) ili kad se hoće s tržišta potisnuti opasan 
takmac, ili konačno, kad se baca na tržište roba — nuzproizvodi, koji 
nemaju svojih vlastitih proizvodnih troškova. Ima, nasuprot, slučajeva, 
gdje tržna cijena na slobodnom tržištu znatno nadmašuje uobičajenu 
cijenu, na pr., kad se ponuda ne može prilagoditi nagloj povećanoj 
tražnji bilo zato, što poduzeća ne mogu odmah proizvoditi tražene koli- 
čine, bilo zato, što zbog nerodice ili drugog prirodnog uvjeta količina 
ponude ne može zadovoljiti količinu tražnje. 

4. Stalne cijene. Suvremeni gospodarski život traži brzinu 
prometa po načelu »vrijeme je novac«. Da se izbjegnu stoga 
dugi pregovori između kupaca i prodavača, odredi proda- 
vač već unaprijed stalnu tržnu cijenu. Ta se redovito pri- 
bližava uobičajenoj (normalnoj) cijeni. 

Stalna se c. ne može ipak primijeniti u svim slučajevima prometa 
i na sve vrste robe. Danas je takva c. u običaju u restauracijama, 
hotelima, ljekarnama, bazarima, knjižarama, velikim trgovačkim ku- 
ćama, dućanima sitne robe i sl. 

5. Povezivanje cijena. Povezanost cijena postoji ondje, 
gdje c. jedne robe ovisi od cijene druge robe. Ta pove- 
zanost može biti istosmjerna ili protusmjerna. Ona је 
međusobno ovisna od: a) zajedničke proizvodnje, b) po- 
trošnje dobara i c) kupovne snage potrošača. Tako će na 
pr. c. maslacu i siru biti istosmjerna, a ovisit će od načina 
proizvodnje, cijene i količine mlijeka. Isto će tako cijena 
koksa i katrana biti istosmjerna, a ovisit će od proizvodnje 
plina iz kamenog ugljena. C., nasuprot, plinu i koksu ovisit 
će od potrošnje plina ili koksa. Troši li se više plin, cijena 
će plinu po zakonu tražnje porasti, dok će cijena koksu 
padati. Traži li se više koks za visoke peći, to će njemu c. 
rasti, dok će c. plinu padati. Istosmjerna će c. biti i kod 
trošnje međusobno upotrebljivih stvari, na pr. piva i vina, 
pšenice i kukuruza, kave i čaja, šećera i saharina. Kod 
potrošnih dobara postojat će mogućnost, da cijene svima 
dobrima rastu zbog većeg prosječnog dohotka potrošača. 
Padat će nasuprot, kad se dohodak potrošača smanjuje. 

C. može biti ovisna i od međusobne ovisnosti potrošnje i proiz- 
vodnje. C. će, primjerice, stoci rasti iza proljetnih mjeseci, jer će 
padati c. krmi. U zimske će mjesece nasuprot c. stoci padati, ako 
ponestane krme. Povezivanje cijena može imati i drugih svojih go- 
spodarskih, a i negospodarskih uzroka. C. će tako svoj robi biti viša, 
ako se roba prodaje na navjeru, a jeftinija, ako se prodaje uz gotov 
novac. 

6. Monopolna cijena. Monopolna se c. javlja ondje, gdje 
nastaje prirodno, gospodarsko ili pravno ograničenje slo- 
bodne utakmice bilo sa strane ponude bilo sa strane tra- 
žnje dobara. 

U svim tim slučajevima govorimo o monopolnom kupcu 
ili monopolnom prodavaču. Kod nas je na pr. država то- 
nopolni kupac duhana od sadilaca, cigaretnih papirića i 
žigica od tvorničara, soli iz inozemstva. Monopolni je ku- 
pac kod nas i tvornica cikorije za cikoriju, tvornica šećera 
za šećernu repu. Često tako nastupaju karteli, trustovi i 
konzorciji, da putem međusobnog ugovora utvrđuju otku- 
pne cijene od prodavača, te isključuju međusobnu uta- 
kmicu. U svima tim slučajevima postoji sloboda mono- 
polnog kupca, da odredi cijenu otkupnoj robi, koja će 

njemu kao daljem prodavaču ili prerađivaču osigurati čistu 
zaradu bilo u slobodnoj, bilo monopolnoj prodaji. Slo- 
boda je ipak monopolnih kupaca utoliko ograničena, što 
oni ne smiju utvrditi nižu otkupnu cijenu od visine pro- 
izvodnih troškova. C. se zato kod monopolnog kupca kreće 
oko najnižih proizvodnih troškova kupljene robe (na 
pr. duhana, žigica, cikorije, šećerne repe i sl.). Kad bi 
otkupna c. znatno pala ispod proizvodnih troškova, to 
bi se proizvađači morali ustegnuti od proizvodnje mono- 
polne robe. 

Daleko su običajniji slučajevi monopolnog prodavača 
(monopolne ponude). Takav je prodavač kod nas država 
za svu monopolnu robu te privatnici, koji imaju ili pravo 
patenta ili koji su po prirodi jedini prodavači (na рг. 
vlasnici rudnih vrela) ili koji sporazumom između sebe 
isključe utakmicu i utvrde prodajnu cijenu robi. 

Iako bi se činilo, da monopolni prodavač može po volji 
odrediti prodajnu cijenu robi mimo zakon ponude i tra- 
žnje, ipak se i mcnopolna prodajna c. mora kretati prema 
tom zakonu, samo s drugom primjenom. Za oblikovanje 
monopolne cijene vrijedi slijedeće općenito pravilo: 

Monopolna je cijena produkt množidbe od dvaju naj- 
viših multiplikatora CXK- MC. 

Monopolni prodavač ne smije nikad udariti najvišu ci- 
jenu, jer će njome odbiti kupce (umanjiti multiplikator 
K); a ne će prodavati robu ni uz najnižu cijenu, jer ne će 
pritom imati željene zarade (MC). Monopolna je cijena 
prema tome točka, gdje se križa pravac najvećeg broja 
potrošača, koji plaćaju robu uz najviše cijene s tim, da 
pri tom monopolist postigne najveću dobit (slika 6). 

Pravac O x = ponudna cijena. 
Pravac О: y = najviša proda uz odbitak proizvodnih troškova. 
SI. 6. 


Brojčano se gornja slika može još bolje prikazati: 



































1 š HE 597 EF i$ 22. Ukupna dobit 
Be | £5 | SEX шсш 8х |551 0e—e=bXf 

28 5+ дез ge == б. A^ 
a b c d e Í g 

100 800 | 80.000 | 110 88.000 | — 10 — 8.000 
90 1.100 | 99.000 85 93.500 5 5.500 
80 1.500 | 120.000 | 68 | 102.000 12 18.000 
70 2.000 | 140.000 | 56 | 112.000 14 28.000 
60 2.800 | 168.000 | 46 | 128.000 14 39.200 
50 4.000 | 200.000 | 39 | 156.000 11 44.000 | 
40 5.500 | 220.000| 34 | 187.000 6 33.000 
30 7.500 | 225.000 | 29 | 217.500 1 1.500 
20 | 10.000 | 200.000| 32 | 320.000 | — 12| — 120.000 





Iz prednjeg prikaza vidi se, da bi monopolni proda- 
vač kraj najniže cijene, a najvećeg broja prodavača bio 
na stvarnom gubitku. Jednako bi tako kraj visoke cijene, 
a malog broja potrošača bio na gubitku zbog visokih pro- 
izvodnih troškova po jedinici. 

Monopolnom prodavaču sliče і vlasnici umjetnina i 
starina: slika, pokućstva i uopće predmeta, koje nudi samo 
jedan prodavač. Cijena se tih predmeta ne će ipak ravnati 
prema prednjem zakonu, jer ovdje može za jedan predmet 
biti uvijek samo jedan kupac između vrlo malog broja 
interesenata. C. se tih predmeta može kretati samo prema 
psihološkim osjećajima o apstraktnoj vrijednosti predmeta 
sa strane prodavača i kupca. Ipak, postoje li slični pred- 
meti iz nekog vremenskog razdoblja, slične umjetničke 

vrijednosti, tvorevine jednog umjetnika, pokućstva jednog 
stila, marke određenog izdanja, može se uobičajenom pro- 
dajom oblikovati uobičajena prodajna cijena i kod takvih 
predmeta. à 

7. Zakonom oblikovana cijena. DrZava svojim zakonskim 
i upravnim propisima može utjecati na oblikovanje cijena 
na različite načine: a) da zaštićuje slobodnu utakmicu i 
prođu robe protiv samovoljnog skrivanja i nagomilavanja 
(zakoni protiv kartela, trustova, konzorcija, »monopoli- 
sta«); b) da drži cijene (»intervenira«) svojom prođom i 
kupnjom u slučajevima naglog pada i porasta ili speku- 
lacije pojedinaca; i c) da svojim propisima izravno odre- 
duje cijene robi na tržištu. 

lako su u mirnodopska vremena u običaju prve dvije 
mjere, u ratnim sukobima, a naročito kod upravljanog i 
mirnodopskog gospodarstva, država i nehotice poseže za 
mjerama, da sama privatnim prodavačima određuje cijene 
na tržištu. Takve cijene određuje država i kod robe svojih 
i koncesioniranih poduzeća. — Država utvrđuje cijenu 
da i zaštiti javnost od zloupotreba prodavača. Slučajevi su 
zakonskog oblikovanja cijena i za vrijeme gospodarskih 
kriza; utvrđuju se minimalne otkupne cijene žitu i stoci, 
određuju se minimalne nadnice i sl. Protiv naglog povi- 
šenja cijena na tržištu utvrđuje država najviše otkupne 
cijene. 

Nema sumnje, da je država u probitku svojih državljana 
dužna voditi plansko gospodarstvo, kako bi osigurala re- 
dovitu proizvodnju i potrošnju dobara. Država je dužna 
zaštićivati društvovno i gospodarski slabije staleže protiv 
samovolje i spekulacije jakih proizvađača i prodavača 
(»kapitalista«). To oblikovanje cijena od državne vlasti bit 
će naročito potrebno, kad zbog neredovite proizvodnje 
može nastupiti pomutnja na tržištu nesamo na štetu ku- 
paca nego i kupovne vrijednosti novca. 

Oblikovanje cijena po državnoj vlasti pretpostavlja kod 
državljana svijest društvovnih dužnosti, a naročito svijest, 
da se probitci pojedinaca moraju podvrći probitcima na- 
rodne i državne zajednice. Oblikovanje cijena traži sa 
strane državne vlasti, da po propisima utvrđena c. odgo- 
vara pravednoj cijeni, t. j. proizvodnim troškovima. Bude 
li oblikovana c. ispod proizvodnih troškova, to će ili robe 
nestati uopće na tržištu i u slobodnoj ponudi ili će nastati 
zaobilazna prodaja uz daleko više cijene. Ne bude li 
utvrđena c. odgovarala pravednoj cijeni, opasnost je u 
tom, da i u planskom gospodarstvu nastanu poremećenja 
u proizvodnji i na tržištu. Takva su poremećenja naročito 
opasna, kad se prisilno otkupnom cijenom smanjuje koli- 
čina proizvodnje. 

8. Utjecaj vrijednosti novca na cijenu. U suvremenom 
gospodarsku vrijednost prodane robe ustanovljuje se odre- 
denom količinom novca (VR = KN). No i obratno, vrije- 
dnošću novca kupuje se određena količina robe (VN =KR). 
Cijenom se prema tome istovremeno određuje prometna 
vrijednost robe i kupovna snaga (vrijednost) novca, no u 
protivnom pravcu (C = VR = VN). Čim se stoga c. digne, 
znači, da je vrijednost robi porasla, a vrijednost novcu 
pala. Čim, obratno, c. padne, znači, da je vrijednost robi 
pala, a vrijednost novcu porasla. 

Porast i pad vrijednosti novca događa se po istim pravi- 
lima i zakonima kao i kod svake druge robe, t. j. po zakonu 
ponude i tražnje novca. Veća ili manja količina novca u 
opticaju (»kvantitet«) odlučuje nižu ili višu njegovu cijenu. 
Naročito bi se činilo, da će količina metalnog novca djelo- 
vati na visinu njegove cijene, jer je metalni novac (zlato 
i srebro) roba kao i svaka druga roba. Međutim za metalni 
novac vrijedi to pravilo samo toliko, koliko se metalni 
novac uključi u čitavu količinu metala u jednoj državi. 
C. metalnom novcu, pa prema tome i svoj ostaloj robi, ne 
ovisi zato samo o količini metalnog novca u prometu, nego 
o količini i vrijednosti svega metala, uključivši amo i koli- 
činu metalnog novca; primjerice, vrijednost zlatnog dukata 
ne ovisi o tom, koliko je tih zlatnih dukata skovano, nego 
kolika je vrijednost zlata u tom zlatnom dukatu. 

Pravilo ponude i tražnje primjenjuje se zato potpuno 
samo u papirnom novcu, koji nije drugo nego sredstvo 
izmjene dobara u prometu. Papirni novac nema po sebi 
nikakve svoje vrijednosti, a niti ima u sebi kakva svojstva, 
da zadovolji bilo koju od naših potreba. Papirni je novac 
stvarno samo bon na robu. Prema tome ne mjeri se vrije- 
dnost robe prema vrijednosti toga papirnatog novca (bona), 
nego se njegova brojčana (nominalna) vrijednost mjeri 
prema stvarnoj vrijednosti robe, koje zamjeni služi u pro- 

metu. Brojčana (nominalna) vrijednost papirnog novca mora 
zato točno odgovarati stvarnoj vrijednosti dobara u pro- 
metu. Ako se ista količina robe izmjenjuje za više papir- 
nog novca — za više bonova, vrijednost tome novcu mora 
prirodno padati, i obratno, ako se broj papirnog novca 
(bonova) smanji prema istoj količini robe u prometu, vri- 
jednost svakom bonu mora porasti. Iz toga slijedi, da će 
brojčana (nominalna) vrijednost papirnog novca ovisiti o 
njegovoj količini uz preduvjet, da se količina robe u pro- 
metu ne smanjuje ili ne povećava. 

C. robe ovisi zato od omjera količine novca i količine 
robe u prometu. Kad bismo uzeli, da svaki papirni novac 
služi jednom u prometu kroz neko vrijeme, to možemo 
reći, da će ukupna brojčana vrijednost novca biti jednaka 
ukupnoj cijeni sve robe u prometu: N = CQ (N = količina 
o. u opticaju, C = cijena robe, Q = ukupna količina 
robe). 


Prema toj formuli slijedi, da je C = 0, Ako se N роуе- 


ćava ili se Q smanjuje, povećava se i c.; obratno, ako se N 
smanjuje ili se Q povećava, c. opada. 

Na vrijednost novca utječe međutim i to, koliko puta 
papirni novac služi kao sredstvo zamjene u neko vrijeme, 
a zatim i kolika je količina surogata (čekova, mjenica, do- 
znaka) papirnog novca. Označimo li surogate papirnog 
novca sa Ni, a brzinu opticaja sa B, odnosno kod surogata 
sa Bı, to slijedi, da zbroj svih brojčanih (nominalnih) vri- 
jednosti papirnog novca i surogata, umnoženog sa brzinom 
njihova prometa, mora biti jednak vrijednosti (ukupnoj 
cijeni) robe u prometu: 

NB + NiBi = CQ 
Prema tome i za samu cijenu dobivamo formulu (је- 


'dnadžbu): 


CE NB + NiBi 
Q 

Ako je prema tome kolicina robe u prometu nepromjen- 
ljiva, cijena će toj robi ovisiti o količini i brzini opticaja 
svega papirnatog novca i njegovih surogata. 

Primjena gornje formule odrazuje se i te kako u gospo- 
darskom životu. Svaka inflacija novca, t. j. povećavanje 
količine novca kraj nepromjenljive količine robe djelovat 
će na dizanje cijena. I nema toga zakonodavca, koji će to 
dizanje moći spriječiti. Cijene će prirodno rasti i onda, 
kad se kraj iste količine novca zbog prirodnih ili drugih 
uzroka smanjuje količina robe u prometu (Q). Zato će i 
u tim slučajevima državne mjere za umjetno oblikovanje 
cijena biti nemoćne. Cijene će robi još jače skakati, ako 
se istodobno povećava opticaj novca (N + Мз) i smanjuje 
količina robe (Q). 

9. Zaključak. Gospodarski život pokazuje svoju stalnost 
i napredak bez ikakvih potresa, ako se prema utvrđenoj 
cijeni utvrdi količina novca, odnosno, ako se i sama koli- 
čina novca pomiče prema količini robe u prometu. Sma- 
njivanjem količine novca kraj iste količine robe u prometu 
koči se gospodarski život. Ono se ne smije vršiti, osim ako 
to smanjivanje količine novca (»deflacija«) nema svrhe 
ozdravljenja (jačanja) domaće valute. Jer kao što pove- 
ćavanje količine novca (»inflacija«), ako se istodobno ne 
povećava i količina robe, izaziva naglo poskupljenje sve 
robe u prometu, tako i smanjivanje količine novca (»de- 
flacija«) izaziva jake potrese. U gospodarskom životu 
svaka nagla izmjena vrijednosti novca, pa prema tome i 
izmjena cijena, znači obogaćivanje jednih na osiromaši- 
vanju drugih. Inflacijom bivaju oštećeni svi, koji primaju 
stalnu plaću (činovnici, radnici, umirovljenici, rentijeri), 
jer se kupovna snaga njihove plaće dnevno smanjuje; ošte- 
ćeni su i svi vjerovnici, jer im se njihovo potraživanje 
stvarno smanjuje. U isto pak vrijeme inflacijom stiču neza- 
rađenu dobit svi proizvađači i trgovci. Deflacija ima 
obratne učinke. 

lako bi se činilo, da cjelokupno narodno gospodarstvo 
ne mora biti oštećeno izmjenom vrijednosti novca, pa pre- 
ma tome i izmjenom cijena, jer se propašću jednih koriste 
drugi, ipak se tim uništavaju priradne snage onih, koji bi 
za narodnu i državnu zajednicu mogli ostati gospodarski 
jaki. U probitku je zato svake sređene države, da postoji 
što veća stalnost u novcu i u cijenama. M.I. 

CIJEPLJENJE (i cjepivo). U širem medicinskom smislu 
c. je umjetno prenošenje zaraznih klica, virusa, odnosno 
zaraznih tvari na zdravi organizam. To se prenošenje vrši 
kroz kožu ili drugo tkivo, a i kroz usta i crijeva ili druge 
organe, da se postigne imunitet (zaštitno c.); ali prenosi se 

i na već oboljeli organizam zbog liječenja nekih infekcio- 
znih bolesti (terapeutsko c.), a i za dijagnostičke svrhe 
(dijagnostičko c.). U užem smislu c. je prijenos specifičkog 
cjepiva (»vakcine«) na čovjeka, i to kao profilaktičkog 
sredstva protiv velikih boginja (variola). C. protiv boginja 
najbolje je specifičko sredstvo protiv velikih boginja, a 
ujedno i primjer za sva druga cijepljenja ili »vakcinaciju«, 
premda ona nemaju više nikakve veze s kravom (krava; 
lat. vacca, odatle vaccina). Danas se općenito cijepi protiv 
velikih boginja animalnim cjepivom (animalnom limfom), 
dobivenim od teleta, koje se inficira specifičkim virusom 
pravih ljudskih boginja. Na misao o c-u došlo se na taj 
način, što je primijećeno, da su ljudi, koji su oboljeli od 
inače neopasnih i blagih kravljih boginja, bili zaštićeni 
(imuni) protiv pravih, opasnih ljudskih boginja. To je do- 
velo katkada i do pravog, ali već zaboravljenog pučkog 
c-a. Liječnici, osobito u Carigradu, proučavali su i upotre- 
bljavali te pučke metode prenošenja varioloznog, t. j. veoma 
infekcioznog materijala na zdravog čovjeka u svrhu imuni- 
zacije. No te metode nisu bile najbolje ni bez opasnosti 
za zdravu okolinu (to je bila variolizacija, a još ne vakci- 
nacija). Škotski liječnik Jenner u Engleskoj prvi je siste- 
matski proučavao iskustvo engleskih muzilja. Plod njegova 
proučavanja bilo je djelo An inquiry into the causes and 
effects of the variolae vaccinae (London, 1798). Jennerov 
bitno nov i sretan korak bio je na prvi pogled sasvim 
jednostavan: on je 14. V. 1796 cijepio zdravog 8-godišnjeg 
dječaka sadržinom mjehurića kravljih boginja, koji su se 
bili razvili na ruci jedne muzilje. Time je dakle izveo prvi 
put c. humanim (ljudskim) cjepivom (»humaniziranom lim- 
tom«). Kod cijepljenog djeteta razvile su se na cijepljenom 
mjestu tipične kravlje, t. j. blage, ne toliko infekciozne bo- 
ginje. Za dokaz, da je cijepljeno dijete doista zaštićeno 
(imuno) protiv opasnih boginja, inokulirao je Jenner na 
istom dječaku kratko vrijeme iza vakcinacije limfu pravih 
ljudskih boginja od bolesnika. On je dakle proveo na prije 
vakciniranom tada još dopuštenu i običajnu variolaciju. 
Pri tome se pokazao — kako je to i Jenner predviđao — 
negativan uspjeh variolacije, t. j. dijete se nije inficiralo 
varioloznim cjepivom, te se pokazalo uslijed prijašnje vakci- 
nacije imunim protiv pravih boginja. U toku daljnjih po- 
kusa sistematski se dokazalo: a) da se kravlje boginje 
mogu prenijeti s čovjeka na čovjeka i b) da cijepljenjem 
tom »humaniziranom limfom« od čovjeka cjepljenik do- 
biva punu zaštitu protiv pravih boginja kao na pr. i muzari 
svojim prirodnim oboljenjem od kravljih boginja. Ta dva 
prva Jennerova pokusa Cine i danas dva glavna temelja 
moderne nauke o c-u. U njima je sadrZana u jezgri starija 
metoda vakcinacije »humaniziranom« limfom kao i naša 
najmodernija metoda c-a »animalnim« cjepivom samoga 
teleta, koja se dandanas provodi kao jedina i zakonski 
propisana. 

Zaštitno c-e protiv variola u svim je kulturnim državama 
dopušteno ili preporučeno ili obvezno. Kod zdrave djece 
i kod stručno izvedenog c-a nema gotovo nikakvih škodlji- 
vih posljedica c-a. Ipak su opažene, osobito poslije c-a u 
masama, neke nepoželjne popratne reakcije kao što su: 
veća lokalna reakcija, visoka tjelesna temperatura, osipi 
(na pr. »vaccina generalisata«), upala bubrega, a i mozga 
(prva sekcija ovakvoga smrtnog slučaja u Zagrebu 1931). 
Zbog tih loših posljedica, a osobito, kad se u vremenima 
rata i epidemija moraju cijepiti i bolesna djeca, ranjenici 
i sl, pronašao je Mayerhofer za vrijeme prvoga svjetskog 
rata oslabljeno cjepivo, koje se jednostavno dobiva zra- 
čenjem svijetlom kremenske svjetiljke (»Quarzlampe«). Kod 
c-a tom »mitigiranom limfom« cijepna je bolest blaga, imu- 
nizacija je dovoljna, te nikada nisu opažene loše posljedice 
kao kod običnog cjepiva. 

C-e protiv velikih boginja prva je socijalno-medicinska dužnost čo- 
vjeka prema sebi i okolini, državi i cijeloj ljudskoj zajednici. Slučajna 
individualna, a usto još neznatna opasnost ne može se ni porediti s go- 
lemim vitalnim opasnostima epidemije velikih boginja za necijepljeno 
pučanstvo. Žrtve dolaze naime kod svake takve administrativne uredbe, 
no prisilno c-e sve djece u prvoj godini života, nadalje ponavljano c-e 
u školskoj dobi (»revakcinacija«), a osobito u ratnim vremenima kod 
svih vojnika, najbolje je sredstvo protiv variola. Ipak se javljaju i 
Protivnici prisilnog c-a. Jedni su liječnici i medicinski teoretičari, a 
drugi su neliječnici. Protivnici liječnici mogu samo to postići, da se 
postupak kod c-a u masama kao i cjepivo uvijek usavršuju za dobro 
pučanstva; no bez zakonskog prisilnog c-a ne može se zamisliti prava 
profilaksa protiv velikih boginja. Najbolji zakon i najbolja organizacija 
u tom pogledu jest ujemački zakon od 8. IV. 1874 s novim dodatcima u 
pogledu administrativnog provođenja (22. 1. 1940. i 19. IV. 1940). Ni u 
Njemačkoj ni u Hrvatskoj nema klauzule savjesti, koja na pr. u Engle- 
skoj onemogućuje narodu potpunu zaštitu protiv velikih boginja. E. M. 

Cijepljenje domaćih životinja. Cjepivom se polučuje 
imunitet samo onda, ako se unosi u tijelo mimo probavni 
ustroj (parenteralno). Proizvodi, koji mogu na ovaj način 
izazvati imunitet, zovu se antigeni. Cjepivo je skupni na- 
Ziv za serum i vakcinu. Serum se upotrebljava kod živo- 
tinja, koje su već bolesne od zarazne bolesti (imunotera- 
pija) a vakcina služi za zaštićivanje protiv naknadne in- 
iekcije (imunoprofilaksa). Imunitet, polučen serumom, spe- 
cifički je protiv one zarazne bolesti, koje je uzročnikom 
spremljen serum. Vakcina zaštićuje samo protiv infekcije 
uzročnikom od kojega je ona napravljena. Osim specifičkog 
imuniteta, koji se dobiva uštrcavanjem seruma ili vakcine, 
postoji i nespecifički, koji nastaje uplivom uštrcane bjelan- 
čevine (nespecifična podražajna terapija). 

Kao cjepivo dolazi u obzir serum, mikroorganizmi i 
virusi (živi potpuno virulentni, živi oslabljeni ili usmrćeni) 
i proizvodi njihove tvarne izmjene. 

Serum se dobiva hiperimunizacijom malih pokusnih ži- 
votinja (kunića), konja, magaraca, mula, mazga, goveda, 
ovaca i svinja. Životinje se najprije cijepe vakcinom, a 
poslije im se daju intravenozno, intramuskularno ili subku- 
tano sve veće količine antigena, sve dok krvna plazma ne 
sadržava dostatne količine protutijela. Kada je titracijom 
u serumu utvrđena dovoljna količina protutijela, počinje 
se dobivanjem seruma. Sterilno izvađena krv spremi se na 
hladnom mjestu, dok se ne zgruša i ne izluči serum. Serum 
se odlije i konzervira. Sredstva za konzerviranje seruma 
jesu: fenol, trikresol, chinosol i t.d. 

CJEPIVA ZA AKTIVNO IMUNIZIRANJE jesu: 1. punoviru- 
lentni živi mikroorganizmi ili virusi. Da njihovom upotre- 
bom пе dođe do oboljenja cijepljene životinje, uštrcavaju 
se na mjestu, gdje su nepovoljne prilike za njihovo umno- 
žavanje (davanje bacila šuštavca u potkožno vezivo repa), ili 
se razrjeđuju do količine, koja više nije smrtna (bjesnoća), 
ili se daju u zajednici sa serumom (simultano cijepljenje); 
2. žive klice, koje su oslabljene uzgajanjem kod povišenih 
temperatura (vakcine po Pasteuru) ili oslabljene utjecajem 
topline (šuštavčeva vakcina) ili pasažama kroz neke živo- 
tinje (vrbanac) ili zasićivanjem protutijelima (senzibilirana 
limfa protiv boginja); 3. klice, usmrćene povišenom tempe- 
raturom ili pridodatkom kemikalija (vakcina protiv kolere 
peradi, pyoseptikemija mladunčadi, zaraznog pobačaja). U 
novije vrijeme upotrebljava se za usmrćivanje klica formol 
(vakcina protiv šuštavca, slinavke i šapa); 4. filtrati i 
ekstrakti, koji se dobivaju filtracijom organskih sokova 
bouillonskih kultura ili splačina agarskih kultura, (cjepivo 
protiv šuštavca, zaraznog pobačaja kobila i goveda); 5. ad- 
sorbat-vakcine; virus se adsorbira na određeni medij (alu- 
minijski hidroksid), koji se u organizmu oslobađa u naj- 
o količinama i imunizira (vakcina protiv slinavke i 
šapa). 

Vakcina iz bakterija, koje su dobivene iz leševa živo- 
tinja nekog stada, čopora ili jata, naziva se stajsko-speci- 
fička vakcina. Vakcina, napravljena iz sojeva različnih mje- 
sta, označuje se kao polivalentna, a vakcina iz 2—3 soja 
naziva se bi-trivalentna vakcina. Zaštitno se cijepi redo- 
vito samo protiv jedne bolesti, a određeno vrijeme kasnije 
(14 dana) protiv druge. U veterinarskoj medicini cijepi se 
u novije vrijeme istodobno protiv dviju bolesti (bedrenice 
i šušavca, svinjske kuge i vrbanca). 

Imunitet, koji nastaje davanjem seruma, jest pasivan, a 
onaj vakcinom jest aktivan. Prvi traje 1—3 nedjelje, a drugi 
2—10 mjeseci, a iznimno i dulje. Za suzbijanje zaraznih 
bolesti imaju naročito značenje dijagnostička cjepiva (ma- 
lein, tuberkulin, paratuberkulin). Ova cjepiva sadržavaju 
proizvode tvarne izmjene mikroorganizama, koji su uzro- 
čnici zaraznih bolesti. Cijepi se subkutano, intrakutano, 
perkutano, ili se cjepivo nakaplje na sluznicu oka. Re- 
akcija je opća ili samo mjesna (lokalna). 

Kod c-a valja se držati ovih pravila: C., bilo ljekovito, 
bilo zaštitno, smije se poduzeti samo uz privolu vlasnika, 
u koliko nisu c. odredile javne vlasti. Ljekovito cijepiti 
valja samo onda, ako je kliničkom pretragom i uvaženjem 
svih epizootioloških momenata utvrđena dijagnoza. Ljeko- 
vito cijepiti valja uvijek homolognim serumom (serum od 
iste vrste životinje). Prije c-a mora se cjepitelj osvjedo- 
čiti, je li cjepivo u ispravnom stanju. Cjepivo se smije 
upotrijebiti samo na onaj način, kako to propisuje pro- 
izvodni zavod. C. se mora izvesti »lege artis« (sterilan in- 
strumentarij, dezinfekcija cijepljenog mjesta). Smiju se 
upotrebljavati samo cjepiva, koja proizvode po vlastima 
odobreni i kontrolirani zavodi. Kod profilaktičkog с-а 

valja paziti na stanje životinja, jer loše ishranjene, avita- 
minozne i hipokalcemičke te u nehigijenskim prilikama 
držane životinje mogu prejako reagirati ili ne stvaraju do- 
voljno jakog imuniteta. Vlasnika valja uputiti, kako treba 
držati i hraniti cijepljene životinje i kako dugo. C. će biti 
neopasno i uspješno, kad se uzmu u obzir svi navedeni 
momenti. 

U Hrvatskoj proizvode cjepiva protiv zaraznih bolesti 
domaćih životinja: »Pliva« državni zavod za proizvodnju 
lijekova biološkog i kemijskog porijekla u Zagrebu i »Se- 
rum zavod Predović d. d.« u Vrbovcu i u Zemunu. 

Kod паѕ:ѕе provode ova profilaktička с-а protiv zaraznih 
bolesti domaćih životinja: 1. protiv bedrenice cijepe se 
konji, goveda, ovce, koze i svinje. Za c. se upotrebljava 
A. G. vakcina za goveda, ovce i svinje, i A. G. S. vakcina 
za konje i koze. Imunitet, polučen A. G. vakcinom, traje 
oko 8—10 mjeseci, a A. G. S. vakcinom oko 5 mjeseci; 
2, protiv šuštavca vrši se jednokratnom vakcinom (апа- 
vakcina). Imunitet traje oko 10 mjeseci; 3. protiv vrbanca 
vrši se c. po metodi Lorenz ili Leckainche. Imunitet traje 
oko 4 mjeseca. Da se imunitet produlji, docijepi se iza 
2—3 nedjelje vakcinom; 4. protiv svinjske kuge cijepi se u 
isto vrijeme serumom i virusom (krvlju od bolesnih živo- 
tinja). Imunitet traje 1 godinu, a stvarno doživotno, jer 
su svinje uvijek izložene na zajedničkim pašama pono- 
vnim infekcijama. Protiv svinjske kuge cijepi se kod nas i 
vakcinom, ali dosad samo pokusno; 5. protiv kolere peradi 
cijepi se serumom i vakcinom. Serumski imunitet traje 
8—14 dana. Uspjeh je vakcinacije nesiguran; 6. protiv sli- 
navke i šapa cijepi se adsorbat-vakcinom. Imunitet traje 
oko 10 mjeseci. Za vrijeme vladanja slinavke i šapa mnogo 
se kod nas cijepi rekonvalescentnim serumom, koji se do- 
biva iz krvi prekuženih životinja. Imunitet traje 2—3 ne- 
djelje; 7. postinfekcionalna i preinfekcionalna с-а protiv 
bjesnoće. Postinfekcionalno smiju se cijepiti samo velike 
domaće životinje i svinje, ali ne psi. Postinfekcionalno se 
cijepi 3 puta, a preinfekcionalno jedamput. 

Pravo na cijepljenje domaćih životinja ima samo vete- 
rinar s e vršenja prakse. А.Н. 

Cijepljenje dijagnostičko kod domaćih životinja. Osim 
alergičkih reakcija (v.) vrše se u veterinskoj medicini dija- 
gnostička c-a u obliku biološkog vokusa u raznolike svrhe, 
od kojih je najvažnija utvrđivanje zaraznih bolesti. 

Na pokusne životinje prenosi se materijal, u kojem se 
naslućuju uzročnici bolesti (krv, urin, slina i t. d.). Inkor- 
poracija zaraznog materijala vrši se najčešće injekcijama, 
hranom i utrljavanjem u kožu. Za pokus se uzimaju one 
životinje, koje su za dotičnu bolest osjetljive. Ponajčešće 
su to manje životinje, kao miševi, štakori, zamorci, kunići, 
golubovi, psi, ali po potrebi i druge domaće životinje. Ako 
životinja, koje je materijal inkorporiran pokusnoj životinji, 
boluje od zarazne bolesti, to će osjetljiva pokusna životi- 
nja oboljeti od iste bolesti. Bolest će se u tom slučaju 
očitovati kliničkim znacima dotične zarazne bolesti, pato- 
loško-anatomskim promjenama ili pozitivnim bakteriolo- 
škim nalazom. 

Bakteriologija upotrebljava pokusne životinje za utvrđi- 
vanje patogeniteta uzročnika zaraznih bolesti ili kao goji- 
lišta za one mikroorganizme, koji na umjetnim gojilištima 
teško ili nikako ne rastu. Kako su neki uzročnici nevidljivi 
(virusi), možemo otkriti njihovu prisutnost samo po na- 
stalim promjenama na pokusnim životinjama. Pokusne ži- 
votinje služe i kao filtri, jer pasažom kroz pokusne živo- 
tinje uspijeva kod mnogih zaraza izolirati čisti uzročnik. 

U serologiji napokon služe pokusne životinje za titraciju 
seruma. Njima se tada ubrizgava u tijelo uzročnik bolesti 
ili njegov toksin i specifičan serum, kojemu se vrijednost 
želi utvrditi. Titar seruma je to viši, što je potrebna manja 
količina seruma, da zaštiti pokusne životinje od djelovanja 
uzročnika ili njegova toksina. А. S. 

CIJEPLJENJE  (kalamljenje). С. voćaka. Voćke se 
razmnažaju sjemenom ili drvetom. Budući da se svojstva 
voćaka, naročito ploda, sjemenom ne prenose vjerno, ple- 
menite se voćke u praksi velikim dijelom razmnažaju drve- 
tom, najviše cijepljenjem. Kod cijepljenja (kalamljenja) 
stavi se dio žive biljke, pup ili grančica na drugu jednaku 
ili srodnu živu biljku, da je nosi i hrani hranom iz svoga 
korijenja. 

Biljka, na koju se cijepi, jest podloga, a pup ili grančica, 
koji se ucjepljuje, jest plemka (navrtak, kalam-grančica, 
vijoka). Kad se stvori kalus i nastupi pravilno kolanje 
sokova između podloge i plemke, cijep se srastao. Cije- 

pljenjem je nastao nov individuum, nova voćka, koja dalje 
živi samostalnim životom. Ta nova biljka, nastala cije- 
pljenjem, zove se cijep ili kalam. Kalus je staničje, kojim 
biljke nastoje zarasti ranu, a nastaje iz kambija; to je živi 
sloj stanica između kore i drveta. Zato se moraju slojevi 
kambija plemke i podloge poklapati kod svih načina 
cijepljenja. 

Cijep je prema tome združenje dviju različitih, no 
uvijek više ili manje srodnih biljki, koje žive zajedničkim 
životom. I u tom životu i plemka i podloga zadržavaju 
sva svoja svojstva. Kako su svojstva voćaka ustaljena u 
drvetu i u pupovima, plemkama se, dakle, cijepljenjem 
vjerno prenose svojstva matice voćke. 

Načina cijepljenja ima mnogo. Najrašireniji način ci- 
jepljenja voćaka je pupovanje (okulacija). Ono je jedno- 
stavno i podesno gotovo za sve vrste voća. Okulira se u 
proljeću na pup, koji će odmah potjerati. Uzimaju se pu- 
povi sa zrelih jednogodišnjih šiba, ili u ljetu na mirni ili 
spavajući pup, koji će krenuti tek idućeg proljeća. U 
voćarstvu se obično upotrebljava drugi način pupovanja. 
Kod toga pupovanja treba da su podloga i plemka u soku, 
da im se kora lako i bez kidanja odlupljuje od sloja 
drveta. Podloga na mjestu okuliranja treba da bude mlada. 
Najbolja je istogodišnja mladica ili 1.—2. godišnje drvo. 
Plemka se bere sa zdrava stabla, a pupovi uzimaju s dobro 
razvijene mladice. Lišće se odmah poreže, tako da ostane 
komadić peteljke. Pup za okulaciju odreže se s plemke 
s komadićem kore, s jezgricom pupa і komadićem lisne 
peteljke. Bitno je, da je jezgrica nepozlijeđena i zdrava; 
zato mnogi voćari režu pupove za okulaciju s tankim 
slojem drveta. Na podlozi, gdje će se pup ucijepiti, kora 
se proreže do drva u obliku T, i malo odlupi od drveta. 
Ispod kore urine se pup te čvrsto i gusto poveže, tako da 
iz poveza izviruje samo pup s lisnom peteljkom. Pup se 
primio, ako nakon 8 dana peteljka lista otpadne uz lagani 
dodir. Povez treba skinuti 8—14 dana iza okulacije. Kod 
ostalih načina cijepljenja voćaka uzima se za plemku 
jednogodišnja zrela grančica, obično s 4—5 pupova. Cije- 
pljenje grančicama obično se provodi na proljeće prije po- 
četka vegetacije. Plemke treba rezati rano, o Božiću, i 
spremiti na hladnu i zračnu mjestu. Kod svih načina cije- 
pljenja potrebno je sve otvorene rane dobro premazati 
voćarskim voskom (> Voćarski vosak). 

Najobičniji su načini cijepljenja: Spajanje (kopulacija), 
podesno za cijepljenje tankih podloga. Kod toga načina 
moraju biti podloga i plemka jednako debele. Na podlozi 
i plemci načini se jednako dug i širok rez, približno 2—3 
puta dulji od promjera šibe. Plemka se postavi na podlogu, 
da se rezovi točno pokrivaju, i čvrsto poveže rafijom. 
Spajanje na jezičac ili engleski spoj više se upotrebljava, 
nego prvi način. Upotrebljava se i provodi jednako kao 
obično spajanje, samo se još urezuje na gornjoj trećini 
reza, svakako iznad srži, i reže se koso, tako da jezičac 
bude dosta tanak. Rez ne smije ići uporedo sa srži, već 
je mora sjeći. Jezičci se utisnu u odgovarajuće ureze, tako 
da se rane potpuno pokrivaju i široko povežu rafijom. Taj 
se način mnogo upotrebljava za cijepljenje voćaka u visini 
krošnje. 

Slijedeći načini cijepljenja upotrebljavaju se, kad je 
podloga deblja od plemke. Klinasto cijepljenje ili c. na 
isječak (na kozju nogu). Na podlozi se izreže s dva reza 
komad drva, a plemka se reže s dva kosa duga reza tako, 
da ostane trokutast klin, koji točno pristaje u izrez na 
podlozi. Cijepljenje u raskol. Taj je način vrlo raširen, 
lako se izvodi, ali daje loše cijepove, jer na cijepljenom 
mjestu lako dolazi do truhljenja drva. Podloga se raskoli 
uporedo sa srži. Plemka se s dva reza klinasto izreže i 
umetne u raskol na podlozi, da kora plemke pristaje uz 
koru podloge. Cijepljenje pod koru. Kora se na podlozi 
prereže nožem i odigne od drva. Plemka se odreže koso, 
rez treba da je dosta dug. Rez plemke dolazi pod koru 
na podlozi. Priklapanje. Na podlozi izreže se komad kore 
s nešto drva. Plemka se reže kosim rezom kao za spajanje, 
tako da bude rez na podlozi približno jednak rezu na 
plemci. Plemka se rezom priklopi na rez podloge i čvrsto 
poveže. Kod ovoga načina cijepljenja ima mnogo varija- 
cija u izvođenju, kao pravljenje sedla i jezičca. No pri- 
manje je to sigurnije, što je rad brži i jednostavniji, kao 
što je kod običnog priklapanja. Postrano cijepljenje. Na 
podlozi se napravi sa strane urez nožem. Plemka se izreže 
s dva reza koso u obliku duguljasta plosnata klina. Rez 

CIJEPLJENJE VOĆAKA 
1. Okuliranje (a priređena podloga, s umetnutim okom i povezano, b priređena plemka, c rezanje plemke, d i e izrezivanje oka, f rez na 
podlozi, g umetnuto u povezano oko). — 2. Spajanje ili kopulacija (a rez na podlozi i plemci, b vezanje). — 3. Spajanje na jezičac ili engleski 
spoj (a i b rez na podlozi i plemci, c spajanje i vezanje plemke s podlogom). — 4. Klinasto ili na isječak (a rez na plemci, b rez na podlozi, 
c spoj plemke na podlozi). — 5. Cijepljenje u raskol (a rez plemke, b spoj plemke sa podlogom). — 6. Cijepljenje pod koru (a rez plemke, 
b rez podloge, c spajanje i vezanje plemke s podlogom). — 7. Priklapanje (a rez plemke, b rez na podlozi, c spajanje plemke s podlogom). — 
8. Postrano cijepljenje (a rez plemke, b umetanje plemke u rez podloge). — 9. Ablaktiranje (a i c spoj plemke s podlogom, b rez na podlozi i 
plemci, d rez plemke nakon srašćivanja) 


e dolazi u urez na podlozi. Ablaktiranje ili prilju- 
ljivanje primjenjuje se samo kod vrsta, gdje se cijepljenje 
teško prima, na pr. kod cijepljenja oraha. Kod ablaktiranja 
mora plemka ostati, dok se srašéuje s podlogom, u vezi 
s matičnim drvom. Na podlozi i na plemci pravi se uzak, 
dug rez sa strane. Plemka se postavi uz podlogu, da se 
rezovi pokrivaju, i čvrsto priveže. Plemka se reže od ma- 
tičnog drva, tek kad se potpuno srasla s podlogom. Taj 
se način u praksi malo upotrebljava, jer je teško provesti 
cijepljenje, da plemka ostane na matičnom stablu za vri- 
jeme cijepljenja i srašćivanja. 

Cijepljenje vinove loze. Vinova se loza nije cijepila u 
starija vremena, t. j. prije zaraze trsnog ušenca. Trsni 
ušenac (filoksera) uništava korijenje vinove loze. Zato se 
vinova loza mora cijepiti na američke podloge (>> Vinova 
loza, podloge), koje imaju otporan korijen spram trsnog 
ušenca. Vinova se loza cijepi na zrelo drvo (u suho) ili 
na zeleno. Na zrelo drvo cijepi se u hladnijim krajevima. 
U toplijim krajevima cijepi se najviše u zeleno (na pr. 
Dalmacija). Na zrelo drvo cijepi se u proljeće, prije po- 
četka vegetacije. Cijepe se obično ključići ili korenjaci 
(> matičnjak američke loze). Ključić je 35—40 cm dug 
komad jednogodišnje rozgve. Korenjak je ukorijenjen 
ključić. Ključići i korenjaci cijepe se obično spajanjem 
na jezičac. Plemka se uzima samo s jednim pupom. Rez 
mora biti kratak, jezičac se mora rezati iznad srži. Cije- 
pljeni se ključići obično pospješuju (stratificiraju), dok se 
cijepljeni korenjaci dobro vežu i odmah sade na otvoreno 
u lozni cjepiljnjak ili u prporište. Ključići se pospješuju u 
toploj, vlažnoj i svijetloj prostoriji, najbolje u stakleniku, 
ali može biti i u drugoj svijetloj i zračnoj prostoriji. Pospje- 


šuje se, da se čim prije stvori kalus, kako bi se plemka 
čim prije srasla s podlogom. U svrhu pospješivanja cije- 
pljeni se ključići slažu u sanduke veličine oko 0,5X0,5X0,5 m 
u pravilne redove, naslagane između pilovine i treseta ili 
mahovine. Kad su sanduci puni, pričvrsti se skinuta strana, 
sanduk se osovi i pokrije tankim slojem mahovine. Po- 
spješivanje traje 3—4 tjedna, kod temperature 15—25° С, 
Bolje su niže temperature, ali se kalus sporije stvara. Prije 
sadnje na otvoreno mora se temperatura postepeno sniziti 
na vanjsku temperaturu, da se mladice priviknu na vanjske 
prilike. Za cijelo vrijeme pospješivanja prostorija mora 
biti zasićena vodenom parom. Zato se moraju 3 puta dnevno 
prskati štrcaljkom za peronosporu svi zidovi, pod, strop i 
sanduci. U voćni cjepiljnjak ili prporište presađuju se, kad 
prođe opasnost mraza, obično početkom mjeseca svibnja. 
Kod sadnje se mladice pokriju mahovinom. 

Cijepljenje vinove loze u zeleno. U našim krajevima 
većina vinogradara cijepi lozu u zeleno. Cijepljenje u 
zeleno mnogo je brže, sigurnije se prima i ne traži skupih 
pomoćnih sredstava. Stoga se u svim krajevima, gdje se 
može provoditi sa sigurnošću, sve više upotrebljava. Za 
zeleno cijepljenje potrebno je suho vrijeme u doba cije- 
pljenja i topla i suha jesen, da mladice dobro dozore. U 
zeleno se cijepi u vrijeme najbujnije vegetacije i što 
ranije, obično od 15. svibnja do 15. lipnja. Podloga ni 
plemka ne smiju biti već odrvenjele, t. j. na prerezu srž 
ne smije biti bijela drvenasta, nego zelena i sočna, ali ni 
plemka ni podloga ne smiju biti na mjestu cijepljenja ni 
previše mekane. Cijepi se ili u zglobu ili u međuzglobu na 
obično spajanje ili kopulaciju. Rezovi moraju biti jednaki. 
Kod cijepljenja u zglobu plemka se reže na dva oka kroz 

donji zglob tako, da se ostavi pup, dok se na podlozi pup 
odreže. Veže se gumenim tracima unakrst i ne pregusto. 
Kod cijepljenja u međuzglobu plemke se režu na jedan 
pup. Rez treba biti dosta dugačak, veže se gumenim 
tracima. 

LIT.: I. Ritig, Voćarstvo, Zagreb 1929; Isti, Vinogradarstvo, Zagreb 
1926. N. š. 

Cijepljenje ukrasnog drveća, Cijepljenjem se umnažaju 
one vrste, odlike i oblici ukrasnog drveća i grmlja, koji 
se ne mogu uspješno umnažati sjemenom, bilo da ne rode 
klijavim sjemenom (na pr. neke vrste crnogoričnog dr- 
veća), bilo da ne nasljeđuju vjerno svojstva roditelja (na 
pr. plemenite ruže). Kod mnogih vrsta opet ne uspijeva 
umnažanje sađenicama ili drugim vegetativnim načinima, 
a ako uspijeva, ne uspijeva dovoljno izdašno ili brzo. U 
svim tim slučajevima služe se vrtlari cijepljenjem, a mogu 
se primijeniti manje više svi načini, koji i kod cijepljenja 
voćaka. Redovno se danas praktični vrtlari služe što jedno- 
stavnijim načinom cijepljenja, kao što je pupovanje, spa- 
janje, klinasto cijepljenje, priklapanje, cijepljenje pod 
koru i priljubljivanje. 

Uspjeh cijepljenja ovisi u velikoj mjeri o srodnosti 
plemke i podloge. Zato se u načelu sve odlike i oblici jedne 
vrste cijepe na podlogu te iste vrste, ali je dovoljno, ako 
podloga pripada barem istom rodu. U nekim slučajevima 
uspijeva cijepljenje i između vrsta, koje pripadaju razli- 
čitim rodovima unutar iste biljne porodice. 

Vrste i odlike, kod kojih se plemka i podloga teško sra- 
stu, na pr. različito crnogorično drveće, magnolije, rodo- 
dendri i dr., cijepe se zimi u umjereno toplom stakleniku. 
Katkada se i ruže tako cijepe. Za tu svrhu služe podloge, 
gojene u loncima. Različito listopadno drveće cijepi se na 
polju u rano proljeće, prije nego pupovi potjeraju. Oso- 
bito se tako cijepe različni ukrasni žalobni, kuglasti i stu- 
pasti oblici, i to ponajviše spajanjem ili klinastim cije- 
pljenjem. Ljetno cijepljenje vrši se najviše pupovanjem, 
osobito kod jorgovana, različitih ukrasnih odlika voćaka, a 
u prvom redu kod ruža. Pritom se redovno cijepi na pup, 
koji spava (kod ruža obično u kolovozu, u primorju i ka- 
snije). Ruže se kadšto cijepe i na pup, koji će potjerati 
još iste godine. To se pupovanje vrši u lipnju, u primorju 
i ranije. Za svrhe praktičnog vrtlarstva ruže se obično 
cijepe nisko na zglavak korijena jednogodišnjih podloga, 
uzgojenih iz sjemena. Na taj se način uzgajaju t. zv. niske 
ruže u obliku grma. Visoke ruže, t. j. stabalca za ukras 
vrta, uzgajaju se pupovanjem na visoko uzgojena stabalca 
divljake. Kao podloga za ruže obično služi divlja ruža 
(Rosa canina L.). U toplim primorskim krajevima, napose 
Za сујебатѕке svrhe, ruže se s uspjehom cijepe na divlju 
bengalsku ružu: Rosa chinensis Jacq. var. semperflorens 
Koehne (sinonim R. indica major), koja bolje podnosi ljetnu 
žegu i sušu. Za posebne cvjetarske svrhe još se upotreblja- 
vaju kao podloga neke druge vrste, na pr. R. Manetti Hort. 
za kulture pod staklom i dr. ZA. 

CIJEPLJENJE VINOVE LOZE 
1—5 Zeleno cijepljenje loze (1., 2. u zglobu, 3., 4. postrano cijepljenje, 5. u meduzglobu). 




















6—9 Cijepljenje ključića na zrelo drvo (6. plemka, 


7. rez na podlozi, 8. slaganje u sanduk, 9. ključić nakon pospješenja) 


CIJEV, služi u tehnici za prijenos tekućina, para i 
plinova, a kod gradnje zrakoplova, motornih vozila i me- 
talnog pokućstva i kao konstrukcioni materijal. — Mate- 
rijal c. odabire se prema svrsi, kojoj je namijenjena. Vo- 
dovodne c. grade se iz lijevanog željeza i čelika, za kućne 
vodovodne instalacije iz olova i bakra, za odvodne i kana- 
lizacione c. uzimaju se cement, beton i glina. Plinovodne 
c. su iz čelika i lijevanog željeza, parovodne najčešće 17 
čelika, a kondenzatorske iz mjedi. Za visoke tlakove uzima 
se bolja vrsta čelika. Osim toga prave se c. iz aluminija, 
aluminijevih i magnezijevih legura, bronca i kositera, a za 
prijenos jakih kiselina upotrebljavaju se u novije vrijeme 
i c. iz nekih umjetnih plastičnih masa, koje se odlikuju 
velikom otpornošću protiv nagrizavanja kiselina. 

Kovinske c. mogu se svrstati s obzirom na materijal i 
način izradbe u slijedeće skupine: 


1. Lijevane željezne c., za 

m plin i vodovod. Po obliku se 

prirubnicama (sl. 1). Izraduju 
se lijevanjem u  vertikalne 
pješčane kalupe (sl. 2). Nabi- 
janje kalupa vrši se danas 
mehanički s pomoću posebnog 
stroja za nabijanje dugim šta- 
povima (sistem Ardelt). Vo- 
doravno kalupovane c. poka- 
zuju obično nejednoličnu de- 
bljinu stijenke zbog savijanja 
dugačke jezgre kao i više tro- 
ske i šupljikavih mjesta u ma- 
terijalu; stoga danas mnogi 
kupci, kao na pr. uprave grad- 
skih vodovoda, naručuju samo 
vertikalno lijevane cijevi. — 
Manje se izrađuju lijevane c. 
i t. zv. centrifugalnim postup- 
kom, koji se sastoji u tome, 
da se vodoravni metalni ka- 
lup (t. zv. kokila) vrti većim 
brojem okretaja, a istodobno 
na kolicima uzdužno vozi od- 
ređenom brzinom. Rastaljeno 
željezo, koje po dugačkom 
lijevku curi jednolično iz ti- 
ganja u kokilu, tjera se zbog 
centrifugalne sile i tlači na 
površinu kokile, gdje se ohlađuje i skraćuje. Kokile iz legi- 
ranog kromnikalnog čelika izdrže i preko tisuću lijevanja. 
Izlite se c. žare, da bi se uklonila vanjska tvrda kora, na- 
stala zbog naglog ohlađivanja u kokili. Ove se c. odlikuju 
homogenom gustom strukturom. 

Sastav željeza za lijevanje c. približno je 3,3—3,6% C, 
0,5—0,7% Mn, 0,8—1,0% P, 2,2—2,5% Ši, ostalo Fe. Za vo- 
dovodne svrhe ispituju se ove c. pod tlakom, koji je za 

10 at veći od pogonskog tlaka, a istodobno se udaraju ba- 
tićima težine 1 kg. Izrađuju se obično u duljinama od 3 
do 5 m. 

Rebraste lijevane c., s rebrima za povećanje površine 
cijevi i prijelaza topline, služe za grijanje prostorija. 

2. Lijevane čelične c. izrađuju se obično samo kao razli- 
čito oblikovana cijevna koljena, cijevni lukovi i spojni 
cijevni dijelovi. 

3. Čelične c. Po obliku razlikujemo glatke c., obično 
s narezanim narezom na krajevima, i cijevi s kolčakom, 
slično kao kod lijevanih c. S obzirom na izradbu dijele 
se na: 

a) C. sa šavom na sudar (sl. 3a). Izrađuju se tako, da se 
na kraj odrezanog lima, kojemu duljina odgovara duljini 
gotove c., a širina opsegu, privari okrugla šipka, oko koje 
se kraj lima savine u oblik c. (sl. 4). Usijani se lim pro- 
vlači zatim kroz alat sličan lijevku, koji ga savine po ci- 
jeloj duljini u oblik (sl. 5). Da bi se krajevi lima zajedno 
zavarili, ponovno se usije i provlači kroz drugi alat s nešto 
manjim otvorom, u kojem se pod djelovanjem pritiska sa- 
vinuti rubovi c. zajedno spoje. — Izrađuju se obično u 
veličinama od !/s do 2" svijetloga promjera. U trgovini su 
poznate pod nazivom plinske c., a služe kao vodovi za 
plin i vodu ne visokog pritiska, te za parna i toplovodna 
grijanja. 

b) Cijevi sa šavom na preklop (sl. 3b). Krajevi se lima 
skose pod kutom od 20 do 25% Postupak izradbe sličan je 
kao kod c. sa šavom na sudar, jedino se spajanje pre- 
klopnog šava vrši među valjcima, koji podvlače c. pod 
sebe tlačeći je na kratki trn u sredini c. Preklopni je šav 
zbog veće širine čvršći od šava na sudar. 

c) Zavarene c. C. promjera iznad 300 mm rade se često 
tako, da se lim savine u stroju za savijanje u oblik c., a 
preklopljeni rubovi usijavaju plamenom vodenog plina i 
zatim komad po komad zakuju ili prevaljaju. 

d) C. bez šava služe za veće tlakove i opterećenja. Do 
25 mm svijetlog promjera izrađuju se izvlačenjem u hla- 
dnom ili toplom stanju (sl. 6), a veće do 600 mm promjera 
valjanjem u toplom stanju prema Mannesmannu. Taj se 
postupak sastoji u tom, da se usijani čelični okrugli blok 
ili šipka gura između dva valjka (sl. 7), kojima su osovine 
međusobno skošene. Valjci zahvate blok, koji, okrećući se, 
prolazi na drugu stranu. Spriječi li se s pomoću trna pomi- 
canje bloka, to će se čestice, koje su bliže površini, pomi- 
cati preko trna spiralno naprijed, dok će u sredini nasta- 
jati šupljina. Tako dobivena c. ima razmjerno debelu sti- 
jenku i malen svijetli promjer. Daljnjim postupkom prema 
sl. 8 ili 9 dobiju se c. tanjih stijena, odnosno većih 
promjera. 

Za izradbu bezšavnih c., čeličnih boca za jako kompri- 
mirane plinove, topovskih c. i slično poznat je Ehrhardtov 
postupak: u usijani čelični blok kvadratnog prosjeka, koji 
je smješten u okrugli kalup, utiskuje se okrugli trn, tako 
da blok pod djelovanjem visokog pritiska prijeđe u prste- 
nasti oblik. Blok se zatim provlači zajedno s trnom kroz 
veći broj okruglih i postepeno sve užih otvora (sl. 10), u 
kojima se postepeno stanjuje i produžuje. 

4. C. iz bakra, bronce, mjedi i laganih kovina izrađuju 
se kao bezšavne c. s pomoću izvlačenja, slično kao i če- 
lične, a i tištanjem kroz okrugle otvore s umetnutim trnom, 
na tijeskovima kao na sl. 11. C. su obično koso cilindrične, 
bez kolčaka ili prirubnica. Bakrene c. većih promjera izra- 
đuju se i s tvrdo lemljenim (lotanim) šavom, ali ih za paru 
većeg tlaka ne upotrebljavaju. Postojeći inozemni propisi 
dopuštaju određene tolerance u dimenzijama i debljini sti- 
jenki, u kemijskom sastavu, a djelomice propisuju i mini- 
malna mehanička svojstva. 

5. Olovne c., najviše za potrebe vodovodnih instalacija, 
izrađuju se s pomoću tištanja na tijesku (sl. 11). U cilindar 
tijeska d ulije se rastaljeno olovo, koje se u njemu skrutne. 
Da se ne bi suviše ohladilo, grije se cilindar izvana. U ci- 
lindar a ulazi voda pod visokim pritiskom i tlači stap b 
prema gore i tiska olovo kroz okrugli otvor u ploči f, kojoj 
promjer odgovara vanjskom promjeru cijevi. Trn e odre- 
đuje unutarnji promjer istištane cijevi. 

U Hrvatskoj se izrađuju zasad samo lijevane željezne i 
olovne cijevi. J.H 

CIJEVNJAČE — Sulatičnice. 

CIKADINE (Cycadinae) su poseban razred tropskih 
i subtropskih golosjemenjača (v.), koje su svojom spolja- 
šnošću donekle slične drvolikim papratima i palmama. Nji- 
hovo je nerazgranjeno stablo razvijeno ili u obliku gomolja 





CYCAS CIRCINALIS 


ili poput stupa, dok su im čvrsti, kožnati listovi, koji se 
nalaze na vrhu stabla i traju po više godina, perasto ili 
dvostruko perasto sastavljeni i razmjerno vrlo veliki. 
Ovršni su im cvjetovi jednospolni i dvodomni. Oni nemaju 
ocvijeća, a pokazuju i inače u građi znakove velike primi- 
tivnosti, zbog čega im se u suvremenoj biljnoj sistematici 
pridaje naročita važnost. Kod većine rodova imaju cvje- 
tovi oblik češera: ženski se sastoje iz velikog broja ljuska- 
stih plodnih listova, koji na donjem kraju nose po dva 
sjemena zametka, a muški iz brojnih ljuskastih ili štitastih 
prašnika, koji na donjoj strani nose velik broj peludnica; 
ove su nerijetko združene u skupine, slične gomilicama 
paprati (v.). Jedino ženski cvjetovi roda Cycas nemaju 
oblik češera, već nastaju tako, da se iz tjemeništa stabla 
razvije od vremena do vremena mjesto običnih zelenih 
listova veći broj smeđastih plodnih listova, koji su u gor- 
njem dijelu i sami još više ili manje rasperjani, dok u 
donjem dijelu nose na rubovima po više sjemenih zame- 
taka. Iznad ovakvih plodnih listova mogu se kasnije iz 
istog tjemeništa razviti ponovno obični vegetativni listovi, 
po čemu vidimo, da se tu radi o najprimitivnijem i naj- 
jednostavnije građenom cvijetu uopće, jer kod njega još 
nije ostvaren ni ograničen rast cvjetišta, kakav je inače 
značajan za cvjetove svih ostalih cvjetnjača. Oprašuju se 
vjetrom ili kukcima, a oplođuju, što je s filogenetskog 
gledišta veoma zanimljivo i poučno, spermatozoidima (koji 
mjere u promjeru i do 0,3 mm, pa su najveći u čitavom 
biljnom i životinjskom svijetu); ovi se giblju spiralnim 
nizom bičeva i stapaju se s razmjerno vrlo velikim (do 6 
mm) jajnim stanicama u arhegoniju. } 

Razred cikadina moše se razdijeliti u 2 porodice: 1. Ci- 
kadaceje (Cycadaceae). Kod njih cvjetište Zenskog cvijeta 
nema ograničenog rasta, a više ili manje rasperjani plodni 
listovi nose postrance obično po 4—8 sjemenih zametaka. 
Ovamo spada jedino rod Cycas, kojemu je domovina trop- 
ska Azija, Polinezija, Istočna Afrika i Australija. Neke 
vrste ovoga roda uzgajaju se često — osobito u tropskim 
krajevima, ali i izvan tropa, u staklenicima — kao ukrasne 
i korisne »cikaspalme« ili »sagopalme«. Osobito su poznate 
vrste C. revoluta Thunb. (iz južnog Japana) i C. circinalis 
L. (iz Istočne Indije), koje se mnogo cijene zbog lijepih 
listova, podesnih na pr. za pravljenje nadgrobnih vijenaca. 
Iz njihove srčike, kao što i iz srčike nekih drugih vrsta 
istoga roda, dobiva se jedna vrsta »saga«. 

2. Zamijaceje (Zamiaceae). Kod njih su i muški i Zenski 
. cvjetovi građeni u obliku češera, jer je rast cvjetišta ogra- 
ničen. Ovamo spadaju svi ostali rodovi porodice, koji se 
izvan svoje tropske domovine često uzgajaju u stakleni- 
cima. To su na pr. rodovi Microcycas (iz Kube), Zamia (iz 
tropske Amerike; neke vrste imaju jestive sjemenke), Ce- 
ratozamia (iz Meksika), Macrozamia (iz Australije), Dioon 
(iz Meksika; vrsta D. edule ima jestive sjemenke), Bowe- 
nia i dr. S. H-ć 

CIKL — Neeuklidska geometrija. 

CIKLA, crvena ili salatna blitva (Beta vulgaris L. ssp. 
esculenta, por. jurčice), najbliži je srodnik šećerne i stočne 
repe, a goji se zbog korijena, koji je manje ili više crvene, 
kadšto vrlo tamne boje te ima nježno sočno slatko meso. 
Lišće joj je obično svjetlije ili tamnije crveno. Korijen ima 
kod pojedinih sorta različit oblik, i to kuglast (to su naj- 
ranije sorte), pogačast, poludug ili vretenast (potonje su 
sorte najkasnije). Cikla se obično sije u proljeće na polju u 
redove, pa se kasnije prorijedi. U malom povrćarstvu se 
često sije u hladno klijalište ili sjemenište, a 5—6 tjedana 
kasnije presađuje se u vrt. Ona uspijeva na svakome tlu, 
gdje uspijeva i stočna repa, a voli topli položaj. Hranivost 
cikle temelji se uglavnom na sadržaju šećera (oko 6—9"/0). 
Osim toga nije bez važnosti njezin sadržaj organskih 
kiselina. ZA. 

CIKLADI — Kikladi. 

CIKLAMA — Skrižalina. 

CIKLAMINE — SkriZalina. 

CIKLIČKI ELEMENTI ili kružni, kemijski su elementi, 
koji uglavnom izgrađuju zemaljsku koru, minerale. Po svo- 
joj prirodi ulaze vrlo lako u kemijske spojeve, pri čemu se 
vrše neprestani ciklički (kružni) procesi, zbog čega su ti 
elementi i nazvani cikličkima. Svaki od njih daje karakte- 
ristične spojeve, koji se postojano obnavljaju, tako da se 
pojedini elementi nakon duljeg ili kraćeg trajanja manje 
ili više zamršenih promjena vraćaju svome prvobitnome 
spoju, gdje počinje novi ciklus, koji se završava novim po- 
vratkom u prvobitan spoj. U zemaljskoj kori trošenja 
može se na pr. pratiti kružni tok željeznoga atoma iz limo- 
nita Fe.Os(OH)s u čitav niz željeznih minerala, iz kojih se 
opet vraća u limonit. Limonit može dospjeti pod utjecaj 
različnih prilika. Dospije li na pr. uz temperaturu nešto 
višu od obične u jaku otopinu natrijskoga klorida, kakva 
se nalazi u morima i slanim jezerima, gubi vodu i prelazi 
u hematit, FesOs; u doticaju s ugrijanim parama i plino- 
vima, koji su u vezi s vulkanskim ekshalacijama, gubi vodu 
i prelazi u kloride, sulfide, silikate, okside i neke druge spo- 
jeve; pod utjecajem nekih posebnih organizama u prisu- 
stvu ugljičnoga dioksida prelazi u siderit, FeCOs. U sva- 
kom od tih slučajeva, čim prestanu uzroci, koji su uvje- 
tovali nov poređaj željeznih atoma, neizbježno se vraća 
poslije kraćega ili duljeg vremena prijašnji atomski pore- 
daj. Taj kružni tok teče ovako: 


=> FesOs AG 
— FesCle э 
Fe4Os(OH)s 4 > FesSiO4 i t. d. > > Fe4Os(OH)e 
| > FeCOs > | 


LIT.: 1. V. Vernadski, Očerki geohimii, Moskva-Leningrad 1927; Isti, 
Istorija mineralov zemnoj kori, L, 1., Petrograd 1923. FT: 


CIKLIČKI PJESNICI — Kiklički pjesnici. 

CIKLIČKI SPOJEVI su onakvi kemijski spojevi, u kojima 
su dva atoma jednoga lanca još jedamput povezana, tako 
da dolazi do stvaranja prstena (ciklusa). Ciklički su spo- 
jevi osobito česti u organskoj kemiji. Razlikujemo u organ- 
skoj kemiji takve cikličke spojeve, kod kojih se prsten 
sastoji iz samih ugljikovih atoma, t. zv. alicikličke spo- 
jeve, i takve, kod kojih se u prstenu nalaze uz ugljik i 
drugi atomi (heteroatomi), kao što su na pr. kisik, dušik, 
sumpor i t. d., koje nazivamo heterociklički spojevi. Po- 
sebnu važnu grupu cikličkih spojeva čine benzol i spojevi, 
koji sadrže benzolsku jezgru (— benzol), t. zv. aromatski 
spojevi (v.). V. P-g. 

CIKLICNA ZAMJENA. Ako je zadano na pr. 5 pred- 
meta a, b, c, d, e u nekom poredaju na pr. b, d, c, a, e, 
onda izvršiti cikličnu zamjenu tih predmeta u tom redo- 
slijedu ili smatrati taj redoslijed ciklusom znači: mjesto 
prvog predmeta b u redoslijedu treba svuda pisati drugi, 
d, mjesto drugog treći, ..., mjesto predzadnjeg zadnji, i 
mjesto zadnjeg e prvi b. Tako na pr. cikličnom zamjenom u 
nizu a, b, c dobivamo najprije b, c, a, onda c, a, b i na- 


CIKADINE — CIKLOIDA 


pokon opet а, b, c; izraz ace + c log a — V2 cos (аёт) pre- 
lazi u izraz b?ae + a log b — ¥2 cos (b3m), ovaj u c?be + 
b log c — V2 cos (c?m), a taj u prvobitni izraz. Zamislimo li 
predmete niza а, Б, с, , е smještene u vrhovima pravilnog 
peterokuta, u tom poretku, onda nam rotacija toga više- 


kuta (za kut 290 
cikliónu zamjenu. Analogno za n predmeta. 
CIKLICNE FUNKCIJE — Funkcije. 
CIKLICNE GRUPE — Grupe. 
CIKLICNE KRIVULJE —- Krivulje. 
CIKLIČNE TOČKE — Kružne točke. 
CIKLISTIKA. Najstariji oblik bicikla za biciklistički 
sport bio je celerifer, koji se sastojao od dva kotača, koja 
su bila spojena drvenom sjedalicom, a dvokolica su se tje- 
rala s pomoću otiskivanja nogu od zemlje. Celerifer ili 
velocifer je izumio Francuz de Sivrac 1790 u Parizu. Taj 
se je aparat dalje razvio u Francuskoj kao celeriped i velo- 
ciped; u Londonu ga je dotjerao 1818 kao Pedestrian 
Hobby-course Dennis Johnston, a u Njemačkoj istodobno 
barun Drais u Karlsruheu. Draisov se je aparat mogao 
upravljati, jer se je prvi kotač mogao zakretati. Prve pe- 
dale izumio je Škot Mac Millan 1839, te se vozač nije 
više nogama otiskivao. Bicikli su se s vremenom usavrši- 
vali, ali su još uvijek bili teško prometno sredstvo, dok 
nije prva tvornica Pierre Michaux u Parizu stala graditi 
lakše i željezne kotače, koji su postali popularni iza pariske 
izložbe 1867. Da se pojača brzina, bio je prvi kotač po- 
većan; tako nastade visoka dvokolica, koja je bila u porabi 
od 70-tih do 80-tih godina, kada je izmijenjena sa dva 
niska kotača, koji su bili sigurniji za vožnju, dok se s dvo- 
kolica s visokim kotačem vrlo lako padalo. Bicikli su se 
usavršivali naročito odonda, otkad je Škot John Dunlop 
izumio za kotače tvrdi obruč od gume, koji je kasnije 
nadomješten još boljim pneumatic-obručem. Kasnije su još 
dodani (1900) lančana transmisija i kuglični ležaji, te je na 
taj način brzina vožnje znatno povećana i olakšana. Tako 
su nastala sadanja moderna dvokolica. Ova su se tada ra- 
zvijala kao posebna sprava za sport i prometno sredstvo. 
Prvi bicikl (velociped) donio je u Zagreb trgovac Beluš iz 
Pariza, a iza toga su doskora stali upotrebljavati i kod 
nas visoki i niski kotač. Prvo biciklističko društvo uteme- 
ljeno je u Zagrebu (1885), a Savez hrvatskih biciklista 
1890. Odonda se je koturaški sport silno razvio u Hrvat- 
skoj, a naročito u Zagrebu, gdje su priređivane mnogo- 
brojne velike i međunarodne utakmice na posebno prire- 
denim trkalištima i cestama. — Dvokolice. HB. 
CIKLOCILINDRIKA je krivulja, što se dobiva kao 
presjek rotacione valjkaste plohe s kuglinom plohom, a 
središte joj leži na onoj valjkastoj plohi. To je prostorna 
krivulja 4. reda 1. vrste, a ime joj je dao Roberval. R. C. 
CIKLOIDA, krivulja u ravnini, nastaje ovako: Ako se 
kružnica u ravnini kotrlja bez sklizanja po nekom čvrstom 
pravcu, tada svaka 
točka P te ravnine, 
čvrsto spojena s tom 
kružnicom, opisuje ci- 
kloidu, i to običnu, 
prikraćenu odnosno 
produljenu prema to- 
me, da li točka P leži 
na kružnici, u kružni- 
ci ili izvan nje (1, II, 
HI u slici). Iz same 
definicije izlazi, da je 
ta krivulja periodska, t. j. sastavljena od neizmierno mnogo 
sukladnih dijelova, od kojih svaki odgovara jednom pot- 
punom okretu kružnice, koja se kotrlja. Zato je to trans- 
cendentna krivulja. Ako su x i y koordinate točke P u 
koordinatnom sustavu naznačenom u slici, tada parame- 
tričke jednadžbe cikloide glase: 
x=rp—d.sin ç, 
y=r —d.cose, 
gdje je r polumjer kružnice, koja se kotrlja, d udaljenost 
točke P od središta te kružnice, a p kut, što ga ta uda- 
ljenost kao dužina čini s polumjerom okomitim na os x. 
Obična cikloida ima za ф = 2Кл (К cio broj) šiljak 
(> krivulja), prikraćena c. ima izoliranu točku (isto), a 
produljena uzao (isto). Duljina jednog perioda obične 
cikloide iznosi 8r (Wren), a za prikraćenu i produljenu 
izražava se ta duljina s pomoću eliptičnih funkcija (Pascal). 





), koja prevodi vrh b u vrh a, predočuje 
F). K; 

CIKLOIDA — CIKLONA 


Površina lika, omedenog tim lukom i pripadnim dijelom 
osi x, jednaka је (2r? + d?).x, dakle za običnu cikloidu 
Згёл, t. j. trostrukoj površini kruga, koji se kotrlja 
(Roberval). 

Obična cikloida je brahistohrona i tautohrona ili izo- 
hrona krivulja. Ima još i to osobito svojstvo, da je njezina 
evoluta opet obična cikloida. 

Cikloida je posebni slučaj krivulje, koju opisuje točka P 
čvrsto spojena s bilo kojom krivuljom (ne baš s kružni- 
com), što se kotrlja bez sklizanja po bilo kojoj drugoj 
čvrstoj krivulji (ne baš po pravcu), na pr. kružnica po 
kružnici, > hipocikloida i epicikloida. 

LIT.: G. Loria, Spezielle algebraische und transzendente ebene Kurven, 
IL. sv., 2. izd., Leipzig-Berlin 1911. KC 

CIKLOMETAR (grčki), putomjer, kojim se mjeri pre- 
valjeni put kod vozila. Brojilo bilježi broj okretaja 
osovine točka poznatoga opsega, pa time i prevaljeni 
put. F. Bé: 
й CIKLOMETRIJSKE FUNKCIJE — Goniometrijske fun- 

cije. 

CIKLON. Naziv (cyclone) potječe od Engleza H. Pid- 
dingtona, jednog od prvih istraživača jakih atmosferskih 
vihora, koji se danas kao osobita pojava nekih oceanskih 
područja tropskog pojasa opisuju pod imenom »tropskih 
ciklona«, 

Piddington je tim nazivom označio sistem jakih ili slabih vjetrova, 
koji kruže oko zajedničkog središta. Kako naziv potječe od grčke riječi 
xvxhog »krug«, znači on zapravo »kružni vihor«, pa je bio razlogom, da 
se je dugo održalo pogrešno mišljenje, da uzduh u ciklonima kruži 
oko nekog mirnijeg središta te da gibanje nema centripetalne kompo- 
nente. Tako je nastala t. zv. »cirkularna teorija ciklona«, uz koju je 
čvrsto pristajao i H. Dove, iako su već Dedfield i Reid u početku 
istraživanja (iza 1830) upoznali vrtložnu strukturu tropskih ciklona, 

CIKLON. Debele crte pokazuju putanje ciklona sjev. i juž. od ekvatora, 
spirale gibanje uzduha, a strelice promjene vjetrova 


koju je tek oko 40 godina kasnije dokazao Ch. Meldrum. Tako je 
utvrđeno, da uzduh u ciklonima struji prema središtu u spiralnim za- 
vojnicama, koje se sastaju u središtu ciklona; time je oboreno i mišlje- 
nje Espya, koji je zastupao t. zv. »centripetalnu« teoriju vihora, dakle 
izravno strujanje od ruba k središtu bez otklona smjera. 

Popratne su pojave ciklona teška naoblaka, velike obo- 
rine, vrlo burno more, koje uz vrlo jaki vjetar počinjaju 
teške štete. Kod velikih tropskih ciklona zapažene su naj- 
veće na Zemlji poznate jačine vjetra, orkani. One vladaju 
u okolici blizu središta, dok u središtu često nastupa tišina 
i razvedrivanje (t. zv. »oko vihora«), koje može potrajati 
po sat, dva, a zaprema prostor u promjeru od 15—30 km 
i više. Raspored smjerova vjetra kod tropskih ciklona ana- 
logan je kao kod ciklona umjerenih pojasa, no barički su 
gradijenti kod prvih znatno veći (1,5 do 15 mm na udalje- 
nostima 335 do 110 km od središta; oblik izobara je obično 
eliptičan, najniži je tlak (715—730 mm) u središtu, koje 
leži nesimetrično, čas u čelu ciklona, ili više otraga prema 
smjeru kretanja ciklona. Tropski cikloni nemaju izrazite 
temperaturne razdiobe kao ciklone umjerenih pojasa, a 
razlikuju se od njih još i ovim: relativno rjeđe nastaju, 
i to samo u nekim područjima oceana; uz manji promjer 
opsega (500—2000 km) i vrlo niski tlak samo u središtu 
kreću se ti cikloni polaganije od ciklona umjerenog pojasa 
(10—20 km/sat) karakterističnim putanjama, i to u tropskoj 
zoni obrnutim smjerom (dakle od E prema W) nego ci- 
klone umjerenog pojasa; tropski vihori teško prelaze kopno 
i kreću se samo morskim područjem. 

Tropske vihore Zapadne Indije zovu »hurricane«, one u 
zapadnom dijelu Tihog oceana »tajfun«, a vihore Indijskog 
oceana »ciklon«. 

VREMENSKA SINOPTIČKA KARTA 
Crte (izobare) spajaju mjesta jednakog barometrijskog tlaka 


LIT.: J. Hann-R. Süring, Lehrbuch der Meteorologie, Leipzig 1926; 
W. H. Pick, A short course in elem. meteorology, London 1926. M. K-o. 


CIKLONA (njem. die Zyklone, engl. cyclone) je svako 
stanovitim meteorološkim osobinama uže određeno podru- 
čje niskog barometrijskog tlaka u atmosferi, koje se općeno 
u širem smislu nazivlje i barometrijska depresija. Na vre- 
menskoj sinoptičkoj karti ciklona je obično definirana 
sistemom koncentrično zatvorenih izobara, većinom elipti- 
čnog oblika, i to tako, da tlak uzduha opada od ruba 
ciklone prema njezinu središtu, gdje je on najniži (većinom 
ispod 760 mm). U znanosti se udomaćio za isti izobarički 
oblik i naziv barometrijski minimum (kao i za anticiklonu 
b. maksimum), iako se točno uzevši njime ne može ozna- 
čiti cijelo područje niskog (visokog) tlaka, jer obje oznake 





KARTA STRUJNICA S OZNAKOM VREMENSKIH FRONTA 

SHEMA CIKLONE PO BJERKNESU 


izražavaju svojstvo točke, a ne i čitavog polja. Opadanje 
tlaka od ruba k središtu ciklone u vezi je s vertikalnom 
razdiobom tlaka u cikloni: raspored izobarickih ploha 
(ploha jednakog tlaka) takav je, da one leže niže nad sre- 
dištem ciklone nego nad rubom; time nastaje pad usmjeren 
prema središtu t. j. horizontalni barički gradijent, koji 
uzrokuje, da uzduh struji od ruba ciklone prema središtu. 
Ove razlike tlaka u tijelu ciklone, koje su posljedica zna- 
čajne temperaturne razdiobe, uzrok su, da u ciklonama 
vlada posebni sistem u strujanju uzduha, koji se očituje u 
karakterističnom rasporedu smjerova vjetra oko središta 
ciklone. Vjetrovi, koji bi zbog gradijenta morali imati 
smjer prema središtu, pokazuju jak otklon smjera od gra- 
dijentskog pravca, tako da s njime zatvaraju kut od pro- 
sječno 60% (kut otklona vjetra), dok izobare sijeku pod 
kutom od cca 30% (kut inklinacije vjetra). Uzrok je otklonu 
utjecaj rotacije Zemlje, zbog koje se smjer gibanja svakog 
tijela na površini Zemlje na sjevernoj polutki otklanja na 
desno, na južnoj polutki na lijevo. Veličina otklona je 
varijabilna, a utječu na nju i trenje uzduha na površini 
Zemlje: on je manji pri zemlji, a veći u visini, tako da 
se ovdje smjerovi vjetra podudaraju s tokom izobara, dok 
u većim visinama otklon premašuje i 90% pa tu uzduh 
struji od središta ciklone prema rubu. 

Prema izobaričkoj slici treba uz tipičnu ciklonu razli- 
kovati i važne srodne oblike: obrubnu ili t. zv. »sekun- 
darnu« ciklonu, koja se u toku izobara očituje kao izbo- 
čina na rubu veće ciklone (jedna suvrst ovoga oblika je i 
t. zv. V-depresija); osim toga i pruge niskog tlaka u obliku 
t. zv. jezika i žlijeba. Ovi oblici važni su elementi kod 
analize vremenskih stanja i njihova razvoja, jer služe kao 
znaci specifične razdiobe i kretanja uzdušnih masa i speci- 
fičnih osobina njihova fizikalnog stanja. , 

Zbog konvergentnog sistema strujanja uzduha u ciklo- 
nama one su isprvice tumačene kao veliki pomični atmo- 
sferski vrtlozi, no zbog velikog opsega njihova rasprosti- 
ranja (promjer cca 2000—4000 km) u omjeru prema raz- 
mjerno maloj visini tijela ciklone one se ne mogu u strogom 
smislu smatrati vrtlozima. 

Ciklone su kao habitualna pojava umjerenih i polarnih pojasa Zemlje 
glavni nosioci lošega vremena, jer je u njima zbog uzlaznih struja 
obilna kondenzacija vodene pare, a prema tome i velika naoblaka, često 
izdašne oborine, jaki vjetrovi i pojačane i nagle promjene temperature 
i vlage. Njihovo gibanje, koje se uglavnom vrši od zapada prema istoku 
prosječnom brzinom od 20—50 km/sat, često i po habitualnim putanjama, 
tumačilo se teoretski višestruko. Prvobitno shvaćanje o pomicanju 
velike uzdušne mase u cjelini zamijenilo je shvaćanje o valovitoj pro- 
gresiji gibanja, dok su u novije doba Bjerknes i Solberg (1922) dali 
novo tumačenje o postanku, razvoju i gibanju ciklona svojom teorijom 
»polarne fronte«, koja oba principa zgodno udružuje. Po ovoj teoriji 
tumači se geneza i struktura ciklona energetički i dinamički novim 





CIKLONA — CIKLOSTIL 


pojmom t.zv. »fronte«, koja predočuje mjesto, gdje zastaju dvije 
uzdušne mase različnih fizikalnih svojstava. Fronta u užem smislu je 
linija na zemlji, gdje razdvojna (diskontinuitetna) ploha, koja dijeli 
različne mase uzduha, siječe površinu Zemlje. Već i neki prethodnici 
(Margules, Exner, Shaw) dali su u svojim radovima važne spoznaje u 
tom smjeru, da je za nastajanje uzdušne depresije (ciklone) bitan pre- 
duvjet, da se na istom području nađu različno temperirane mase uzduha, 
koje leže jedna uz drugu ili jedna nad drugom. 

Ciklone umjerenih klimatskih pojasa nastaju na »polarnoj fronti«, 
gdje se sukobljuju hladni polarni s toplim tropskim uzduhom. U stru- 
kturi ciklone (po Bjerknesu) ističe se izrazita temperaturna razdioba: 
u toplom sektoru diže se na prednjoj (istočnoj) strani ciklone topli 
(tropski) uzduh nad hladni (polarni), tu je topla fronta. Kut uspona je 
obično vrlo malen. Na stražnjoj (zapadnoj) strani ciklone podvlači se 
hladan uzduh iz hladnog sektora pod topli (hladna fronta); kut diskon- 
tinuitne plohe tu je obično nešto veći. Uzdizanje toplog uzduha na obje 
fronte dovodi do kondenzacije vodene pare, koja na području ciklone 
stvara tipičnu grupaciju naoblake i u prelaznim zonama pojase karakte- 
rističnih oborina. Baš ova veza oborinskih područja u odnosu prema 
diskontinuitetima temperaturne razdiobe jedna je od najvažnijih spo- 
znajnih tekovina teorije polarne fronte. U novije doba teorija je pro- 
širena i novim spoznajama (Bergeron i drugi) i primijenjena na tuma- 
čenje procesa opće cirkulacije atmosfere (arktička fronta, tropska fronta). 

LIT.: J. Hann-R. Süring, Lehrbuch der Meteorologie, Leipzig 1926; S. 
P. Chromow, Einführung in die synoptische Wetteranalyse, Beč 1940; 
F. Albrecht, H. Voigts, A. Paech, Grundzüge des Meteorologie i t. d., 
Berlin 1927. MIKO С 


CIKLOP (Cyclops), slatkovodni sitni rak -> Veslonošci 
(Copepoda). 

CIKLOPARAFINI su kemijski spojevi, ugljikovodici, 
općenite formule CnHsn, prstenaste ili cikličke strukture. 
Ugljikovodik sa tri člana u prstenu zove se ciklopropan, sa 
četiri člana ciklobutan, sa pet članova ciklopentan, sa šest 
cikloheksan i t. d. Fizikalno i kemijski u mnogočem su slični 
(osobito viši članovi) parafinima; odatle im ime. U prirodi 
dolaze neki članovi ovoga reda u nekim naftama, pa se 
cijeli red naziva također i nafteni. 


СН» ا‎ — GP 
2 N 
CH: — CH. CH: — CH: 
ciklopropan ciklobutan 
CH» — СН» \ Z CH» — СН“ 
| СН» 2 СН» 
CH» — СН» Z МСН» — CH: 
ciklopentan cikloheksan 
V P-g. 


CIKLOPIJA — Nakaznost. 


CIKLOSTIL, plosnati stroj za umnažanje tiskanica. Ima 
oblik veće kutije s pokrovom i okvirom. Tehnički rad na 
tom aparatu vrši se ovako: Na pisaćem stroju skine se 
vrpca i određeni se sastavak otipka na t.zv. matični papir. 
Nakon toga se matica stavi u donju stranu okvira stroja. 
Na gornjoj strani okvira nalazi se svilena tkanina, preko 
koje se valjkom namazuje boja. Čisti papir stavlja se pod 
taj okvir. Valjak s bojom trljamo po svilenoj tkanini i 
kroz sitne rupice svile i matice prelazi boja na stavljeni 
papir. Tako dobijemo gotov otisak. — Savršeni su aparati 
za umnažanje Ormig, na kojima se vrši umnažanje ma- 

CIKLOSTIL — CIKLUS 





SI. 1. NOVI CIKLOTRON U BERKELEYU 


ticom i bez matice s originala, ručnim i električnim po- 
gonom. Umnažati se mogu različite tiskanice u više boja i 
to jednim pokretom stroja. Stroj je valjkastog oblika. J.K. 

CIKLOTRON je aparat, u kojem se protonima, deuto- 
nima i alfa česticama daju energije reda veličine 10 eMV 
(elektronmegavolt) primjenom napetosti od samo nekoliko 
desetaka kV. Izumio ga je g. 1931 E. O. Lawrence (Ber- 
keley, Kalifornija). Glavni je dio golem elektromagnet s 
vrlo širokim ravnim polnim plohama (sl. 1). U uskom raz- 
maku među ovima stoji plosnata cilindrička kutija, koja 
se puni vodikom, deuterijem ili helijem, pa se evakuira do 
10-4 Torr. U njoj je izolirano smještena plosnata komora 
za ubrzavanje iona. Ova se sastoji od dviju polucilindričkih 
šupljih kutija A i B (»D-elektrode«), položenih jedna uz 
drugu s uskim razmakom među njima (sl. 2). D-elektrode 


À 
spojene su preko sustava Lecherovih Zica duljine x POF 


lovima visokofrekventnog kruga kratkih valova duljine À s 
napeto&óu od nekoliko desetaka kV. Ionu (masa m, elektri- 
citet e), koji se u danom trenutku nalazi u točki O dijame- 
tralnog procijepa, daje električno polje među D-elektro- 
dama energiju E, koja odgovara časovitoj napetosti, pa on 
uleti odgovarajućom brzinom v u šupljinu D-elektrode A, 
gdje više nema električnog polja. Međutim na cijelom putu 
djeluje na nj homogeno okomito magnetno polje H i savija 


ç : m, v 
mu stazu u horizontalan polukrug s polumjerom r — SATI 


Odatle izlazi za trajanje t=" polukružne staze izraz: 
E p 


zm 

He 
Frekvencija visokofrekventne napetosti odabrana je tako, 
da napetost stigne u suprotnu fazu za vrijeme f, dok ion 
stigne u točku K, pa ion u K dobije ponovno povećanje 
energije za E; dakle se on po prijelazu u D-elektrodu B 
giba novom polukružnom stazom s povećanim polumjerom. 
Kako je vrijeme # nezavisno o polumjeru r staze i o brzini 
iona, zbog rezonancije se energija iona povećava za E kod 
svakog prolaza kroz dijametralni procijep, pa se ion giba 


t= 





SI. 2. SHEMA KOMORE ZA UBRZAVANJE I IONSKIH STAZA 
U CIKLOTRONU 

u stazi spiralnog oblika. Ova se sastoji od niza polukru- 
gova, kojima polumjeri rastu kao kvadratni korjenovi iz 
uzastopnih cijelih brojeva. Kad ion nakon n ubrzanja sti- 
gne do točke F, dođe pod djelovanje otklonske ploče M, 
gdje se njegova kružna staza poremeti, i on izleti kroz pro- 
zorčić od tanke platinske folije P u komoru za transmu- 
taciju atoma. 

Za rezonanciju između kružnog gibanja i valne dužine 


izlazi: )H=2= c E, gdje je c brzina svjetlosti. To daje 


za protone À H=197, a za deutone i za alfa čestice A H=390 
(dužine u metrima, H u kiloerstedima). Kinetička energija 
r?H?e? 

2m š Dakle svi 

m 
istovrsni ioni na stazi istog polumjera imaju jednake ener- 
gije bez obzira na to, u koliko su zavoja dotle stigli. Ipak 
praktički dolaze u obzir samo oni ioni, koji kroz dijame- 
tralni procijep prolaze u trenutcima maksimuma napetosti, 
jer oni prevale put do F u najmanjem broju zavoja. Drugi 
se usput srazovima ponajviše neutraliziraju. — S pomoću À 





E, iona na stazi polumjera r iznosi: E, = 


izlazi za E, također: E, = CAP gdje је C = 2 z?c?m. Izra- 


zujući c i À u metrima, r u cm, E, u eMV, to daje za C 
kod protona 1,85, kod deutona 3,70, kod alfa čestica 7,53. 

Promjer komore znatno je manji od promjera polnih 
ploha elektromagneta, jer bi u vanjskim dijelovima sme- 
tala nehomogenost magnetskog polja. Kod najvećeg ciklo- 
trona u Berkeleyu komora ima polumjer 75 em, a polu- 
mjer najveće ionske staze je 60 cm. Kod H=13,5 kiloer- 
steda, 4—29,5 m on daje deutone 16 eMV (i=100 uA) i 
alfa čestice 32 eMV (i—1 uA). Čini se, da se i ograničenje 
zbog upliva relativističkog povećanja mase da mimoići 
zgodnim azimutalnim poremećenjem magnetskog polja. — 
Ionizator leži sasvim blizu središta (elektroni iz užarene 
žice ili kapilarni luk). lone navraćaju u središnju horizon- 
talnu ravninu nehomogenosti električnog polja u dijame- 
tralnom procijepu i naročito u vanjskim stazama laka ne- 
homogenost magnetskog polja. 

Transmutacije atoma nastaju već i u kovini D-elektroda 
i drugih dijelova, u koje udaraju raspršeni brzi ioni. Da 
bi se osoblje očuvalo od velike množine gama zraka i br- 
zih neutrona, koji odatle izbijaju u svim smjerovima, po- 
trebne su izvanredne zaštitne mjere. Za zaštitu osoblja od 
brzih neutrona ciklotron je opkoljen posudama s vodom s 
debljinom vodenog sloja do 1,5 m. — Čestice elementarne 


— Transmutacija (razbijanje) atoma. 
LIT.: E. O. Lawrence i dr., Phys. Rev. 40, 19, 1932; 45, 608, 1934; 56, 
124, 1939; W. Gentner, Ergeb. d. ex. Naturwiss., sv. 19 (1910). M. K. 


CIKLUS (grč. xvxlos okruge), 1. u kalendarstvu i kro- 
nologiji niz godina (period), iza kojega se opet vraćaju 
stanovite astronomske okolnosti ili kalendarske osobine 
jedne godine. Od ciklusa, koji su kod nas do danas ostali 
u upotrebi, najstariji je Metonov ili Mjesečev ciklus (Mje- 
sečev krug) od 19 godina, koji je u 5. stoljeću pr. Kr. 
uveden u atenski kalendar, da bi se u sklad dovelo raču- 
nanje vremena po Mjesecu i po Suncu. 19 Sunčevih trop- 
skih godina (>> godina) vrlo je točno jednako 235 si- 
nodičkih mjeseca (> mjesec), pa stoga iza 19 godina 
mijene Mjeseca padaju opet na isti datum. Mjesečev je 
ciklus osnova zlatnom broju, koji za pojedinu kalendarsku 
godinu označuje, koja je ona po redu u tekućem Мјеѕе- 
čevu ciklusu. Pritom se uzima, da je prvi Mjesečev ciklus 
naše ere započeo s 1. godinom pr. Kr. Poslije uvedenja 
7-dnevnog tjedna u kalendar došao je u upotrebu Sunčev 
krug (ciklus) od 28 godina, a to je onaj broj godina, nakon 
kojega isti dan godine pada opet na isti dan tjedna. Svaka 
je kalendarska godina označena brojem, koja je ona po 
redu u tekućem Sunčevu krugu. Indikcijski ciklus je niz od 
15 godina, kojemu podrijetlo nije sasvim utvrđeno; po ne- 
kima potječe od jednog rimskog poreznog perioda iz 4. 
stoljeća. Indikcija ili rimski broj jedne kalendarske godine 
označuje, koja je ona po redu u tekućem indikcijskom ci- 
klusu. Godina, koja bi imala jednake kronološke oznake, 
t. j. zlatni broj, broj u Sunčevu krugu i indikciju jednaku 
kao jedna data godina, nastupit će iza 19-28-15 = 7980 
godina. Taj veliki ciklus od 7980 godina zove se julijanski 
period (v.) J. L-k. 

2. С. u geomorfologiji označuje sve promjene od početka 
do kraja jednog procesa. Erozioni c. je po W. M. Davisu 
rad tekućih voda, kojim se neravno zemljište dovede do 
zaravni. Abrazioni c. obuhvata rad mora i promjene, ko- 

jima se od mlade i razgranjene obale stvara jednostavna 
obala ravne crte. 

CIKLUS — Ciklična zamjena. 

CIKLUS + Cvijet > Generacija > Rasplod. 

CIKO, 1. Ante, * Kotor 17. III. 1904, zadrugarski stru- 
čnjak. Svršio je gimnaziju u Kotoru, u Zagrebu je napra- 
vio diplomski ispit na Ekon.-komerc. vis. školi i postigao 
na osnovi disertacije Zadružni problemi Dalmacije naslov 
doktora ekonomskih znanosti. Posvetio se zadrugarstvu. 
G. 1940 izdala je Zadružna matica u Splitu njegovu knjigu 
Zadružno knjigovodstvo, a g. 1942 izašlo mu je djelo 
Kalkulacija u obrtu, veleobrtu i trgovini. M.I. 

2. Tripo, * Kotor 1893, gdje je polazio klasičnu gimna- 
ziju. Nakon svršenih pravnih i trgovačkih nauka u Za- 
grebu i zadružne škole u Ljubljani posvetio se zadru- 
garstvu u hrvatskim primorskim krajevima. Kao jedan od 
osnivača Zadružne matice njezin je upravitelj od osnutka. 
Bavi se i publicističkim i novinarskim radom. A. C-o. 

CIKOJEVIĆ, fra Ante, * Studenci (kod Imotskoga) 18. 
II. 1871, franjevac Provincije Presv. Otkupitelja, stupio u 
red 25. IX. 1889, svećenikom postao 28. I. 1895. Surađivao 
u raznim časopisima, spjevao mnogo pjesama, većinom 
prigodnica, i napisao vrijednih članaka i polemičnih ra- 
sprava pod različitim pseudonimima. Najglavnije mu je 
djelo religiozni ep Cetinska Ruža. Tri put je bio provin- 
cijal svoje redovničke Provincije. G. Cv. 

CIKORIJA — Vodopija. 

CILICUA — Kilikija. 

CILIC, August, * Vrapče kraj Zagreba 30. VIII. 1891, 
glumac, karakterni komičar zagrebačkoga kazališta. Zapo- 
čeo je glumiti g. 1912 u putujućim družinama, g. 1915 anga- 
žiran je u Varaždinu, zatim je prešao u Zagreb i nastupao 
na kabaretnim pozornicama, a od 1925 je u Hrvatskom 
državnom kazalištu. Svestran u svojoj struci, nastupa u 
klasičnom repertoaru (Gospođa đavolica, Škrtac, Umišljeni 
bolesnik, Vesele žene Windsorske), kao i u novijim kome- 
dijama (Švejk, Naš župnik kod bogatih, Neobičan čovjek, 
Knjiga za pritužbe). Nasmijao je općinstvo u mnogim 
ulogama svojim prirođenim humorom, koji mu je neodo- 
ljiv, kad glumi u kajkavštini (Diogeneš), ali je pokazao i 
snažne kvalitete umjetničkog oblikovanja u realističnim 
karakternim ulogama. Gostovao u svim gradovima hrvatske 
pokrajine, gdje je popularan jednako kao i u Zagrebu. S.B. 

CILIJARNO TIJELO — Oko. 

CILIJATI (Ciliata, Infusoria) jednostanične su životinje 
(praživi, protozoa), kod kojih citoplazma pokazuje viši 
stupanj diferencijacije. Asimetrična su, ali stalna oblika, 
zaštićeni nježnom elastičnom opnom (pellicula). Pričvr- 
šćeni oblici, kao na pr. Stentor, izlučuju ljušturu, u koju 
se mogu uvući. 

Jednostanično im se tijelo sastoji izvana od čvršće 
ektoplazme, a unutra je tekuća entoplazma. Tijelo je po- 
suto različito smještenim trepetljikama (cilijama), koje su 
postale diferencijacijom ektoplazme. Ritmičkim pokreta- 
njem cilija plivaju u spirali i rotiraju. Neki oblici (Stylo- 
nychia) jačim trepetljikama (cirri) mogu puzati po pod- 
lozi, a trokutastim treptavim pločicama (membranelama) 
stvaraju strujanje vode, i tako hrana dolazi do usta. Cilijati 
označeni kao Suctoria imadu trepetljike samo u mladosti, 
a u odraslom stanju hvataju druge životinjice tracima i 
isisavaju ih cjevčicama. U ektoplazmi su stežljivi miši- 
časti fibrili (mioneme), pomoću kojih svijaju tijelo. U 
istom sloju citoplazme sijelo je i osjećanja. Hrana ulazi 
u entoplazmu na udubljenom mjestu kroz usni otvor (cyto- 
stom), pa kroz ljevkasti kanal cytopharynx u nutrinu. 
Hrana se skuplja u grudicu, oko koje se stvara šupljina, 
hranidbena vakuola, i ona s hranom lagano putuje (cy- 
closa) stezanjem tijela, pomalo se probavlja, a neproba- 
vljeni ostatci hrane, kad vakuola pukne, izlaze iz tijela na 
poseban otvor (cytopyge). Cilijati izbacuju nepotrebne vo- 
denaste izmetine na ekskrecione organiée, na  stežljive 
(kontraktilne) vakuole, kroz sitan otvor na površini (peli- 
kuli) tijela, a često su te vakuole u vezi s kanalićima u 
okrugu, koji im dovode ekskrete. Za obranu imaju cilijati 
u ektoplazmi sitne štapiće (trihociste), koji na podražaj 
izbacuju dugačke niti i njima umrtve plijen, a neki oblici 
imaju i prave žarnike. 

U entoplazmi cilijata fiziološki razlikujemo dvije različite 
jezgre: veliku jezgru (macronucleus) za vegetativne ili so- 
matičke zadatke i malu generativnu jezgru (micronucleus), 
koja je osobito važna kod umnožavanja i u tijeku oplodnje. 


CIKLUS — CILINDROM 


Macronucleus je jedan ili ih je više, može biti različita 
oblika, a isto tako i micronucleus, koji je uvijek manji, 
jako lomi svijetlo i obično je smješten uz macronucleus. 

Cilijati se umnožavaju poprečnom diobom tijela, a pri- 
čvršćeni oblici (Suctoria) pupanjem, pa se kadšto pupovi 
otkidaju kao lutalice. Ako potomci poslije umnožavanja 
ostanu zajedno s roditeljskim tijelom, tada nastaju za- 
druge. Kod diobe se iznajprije produži i u sredini protanji 
micronucleus, a zatim macronucleus (amitotička dioba). 
Kod cilijata je poznata i pojava konjugacije, gdje se dva 
individuuma prolazno spoje i izmijene male jezgre u zamr- 
šenijem procesu, pa se opet osvježeni rastave. Kod kopu- 
lacije se trajno stope dva individuuma i njihove jezgre. 

Cilijati žive u mnogobrojnim oblicima u slatkoj vodi i 
moru. Hrane se bakterijama i sitnijim životinjicama, neki 
i svojim srodnicima. Neki su nametnici ili se nalaze kao 
simbionti u crijevu kralježnjaka i drugih životinja. 

Cilijate je koncem 
17.st. otkrio nizozem- 
ski zoolog Antonius 
van Leeuwenhoek u 
naljevu vode  (infu- 
sum), pa su zbog toga 
i sve mikroskopski 
malene životinje prvo- 
bitno dobile ime infu- 
soria ili naljevnjaci. 
U zaéahurenu stanju 
mogu preZivjeti, pa ih 
tako raznosi vjetar ili 
kukci i ptice. Zbog 
toga ih nalazimo u 
svakom naljevu vode 
ili infuziji. 

Cilijate dijelimo u 
dvije skupine: 

A. Euciliata s 
trepetljikama i usti- 
ma: 1. Holotricha (Pa- 
ramaecium); 2. Hete- 
rotricha (Balantidium, 
nametnik u debelom 
crijevu svinje, zatim 
Stentor i Spirostomum 
u slatkoj vodi); 3. 
Oligotricha — (debelo- 
ko$ci Ophryoscolex i 
Entodinium u buragu 
preživača, te morski 
pelagički oblici s ku- 
ćicom Tintinnus); 4. 
Hypotricha (Stylony- 
chia, Kerona na hidri); 
5. Peritrichia (Tricho- 
dina pediculus, name- 
tnik na hidri i drugim životinjama, pa Vorticella, Car- 
chesium, Epistylis). 

B. Suctoria imaju trepetljike samo u mladosti, ne- 
maju usnog otvora, pa  cjevéicama  isisavaju plijen 
(Ephelota). 

LIT.: Klasično je djelo izdao Ehrenberg, Infusionstierchen als voll- 
kommene Organismen, Leipzig 1838; dalje Claparède et Lachmann, 
Stein, Balbiani, Bütschli, R. Hertwig, Doflein, Dogiel i dr. K.B. 

CILINDRIČNA PLOHA — Valjak, valjkasta ploha. 

CILINDROM (cylindroma, od grč. »w4wópos »valjak« i 
»oma«, nastavak za novotvorbe), novotvorba, karakteristična 
uklopljenim homogenim prozirnim masama, koje su valjka- 
stog, štapastog i kuglastog oblika. Tim su nazivom gene- 
tički obuhvaćene raznovrsne novotvorbe. Prema tome c. 
je zbirno ime, koje govori samo o nazočnosti spomenutih, 
uglavnom cilindričnih masa. One nastaju izlučivanjem iz 
stanica novotvorbe ili njihovom degeneracijom. Misli se, 
da mogu nastati još i hijalinom degeneracijom krvnih žila 
novotvorbe. Najčešće su cilindromi endoteliomi, ali ima i 
takvih, koje neki ubrajaju u karcinome, sarkome, ade- 
nome i papilome. Obično se mikroskopski vide grupe i 
tračci endotelnih stanica. U tim se grupama i tračcima 
endotelnih stanica nalaze homogene tvorbe spomenutih 
oblika. Cilindrome nalazimo u koži, očnoj, nosnoj i usnoj 
šupljini, u  peritoneumu, tvrdoj mozgovnoj opni i u 
kostima. буо. 

















CILIJATI 
a Paramaecium, b Stentor, c Ephelota, 
d Ophryoscolex, e Stylonychia, 
f Carchesium 

SV. FRANJO, DIO SLIKE GOSPA SA SINOM I ANĐELIMA 
Assisi, Dolnja crkva sv. Franje 











CILJ — CIMAROSA 


CILJ je svrha, koju netko namjerava postići. Svrha (lat. 
finis, grč. 7/05, njem. der Zweck) označuje опо, čime za- 
vršuje nastojanje i djelovanje, na pr. izgradnja kuće je cilj 
ili svrha građevnom djelovanju, tako da postignućem te 
svrhe prestane djelovanje, kojim se djelatni (tvorni) uzrok 
upravljao k svrsi kao nečemu poželjnomu ili nečemu, što 
on smatra dobrim. Ta je dakle svrha pobuđivala želju 
(težnju) za sobom i time poticala volju na djelovanje. 
Utoliko je svrha počelo (princip) ili nešto prvotno, što 
kao namjeravani cilj utječe na djelovanje, pa je zato 
pravi uzrok djelovanju, kojim se ostvaruje ili postizava, 
što je bilo namjeravano. Svrha je ono, radi čega nešto 
Jest ili se zbiva — bilo objektivno, kao poželjna stvar, 
biti formalno, kao postignuće ili čin posjedovanja svrhe, 
bilo subjektivno, gledom na osobu posjedovanja. Kad 
netko krene na put, zna, kamo ide, zna za cilj puta: cilj 
je u hodanju posljednje, što se tek postigne hodanjem, svr- 
šetak (svrha) hodanja. Kad netko znade za taj cilj, pa se za nj 
odluči i pokrene na put, utoliko je cilj nešto prvotno — 
namjera, da se nešto postigne. Čovjek hoće nekamo doći, 
hoće da nešto time postigne ili ostvari, imade to najprije 
»pred očima«, promišljeno znade za cilj, i čini ono što 
tome cilju odgovara, služi se primjerenim ili svrsishodnim 
sredstvima, na pr. uzima pilu, da ispili drvo. Čovjek znade, 
što hoće (kad polazi na šetnju, kad uzima pilu), znade, 
zašto ovo ili ono radi, svjestita mu je svrha voljnih čina. 
Ona utječe na upravljenost ili usmjerenost htijenja k posti- 
gnuću cilja. Svrha upravo pokreće (movira) htijenje; utoliko 
je svrha jedan uzrok. Njezina uzročnost (causalitas) ili uzro- 
kovanje (causatio) sastoji u tome, da neki tvorni ili dje- 
latni uzrok pobudi ili potakne na djelovanje »prema sebi«, 
t.j. da u nekom uzroku, na pr. u čovjeku, njegovu tvornost 
(djelatnost, činjenje, rad, aktivnost) određuje kao postiza- 
vanje ili oživotvorbu onoga, zbog čega dotični uzrok to 
čini. Uzročnost pripada samom cilju kao predmetu (objek- 
tivno), a ne shvaćanju toga cilja; shvaćanje (poznavanje) 
cilja samo je uvjet, da čovjek ciljusmjerno radi upotreblja- 
vanjem sredstva. Ukoliko čovjek hoće neki cilj, hoće prema 
njemu i sredstva; zato oboje kao cjelina prethodi pojedi- 
načnoj izvedbi cilja ili upotrebi sredstava: ne bi inače ni 
došla u obzir sredstva kao takva, kad ih ne bismo shvatili u 
odnosu s ciljem, dakle zajedno s njime ili u cjelini. U tom 
se smislu kaže, da svršna cjelina prethodi dijelovima i da 
ih određuje. Cilj (svrha) znači »ono radi čega«, t.j. sred- 
stva su predmet htijenja po tome (utoliko, zbog toga), što 
vode k svrsi ili što su povezana snečim drugim kao sastavni 
dio onoga što hoćemo. Zašto to hoćemo? Sto čini neki cilj 
uzrokom htijenja? Ukoliko cilj određuje jednu hotnju 
(voljni čin)? Po čemu nešto hoćemo, a nešto ne ćemo? 
Kad hoćemo, onda za nečim težimo, želimo da to posti- 
gnemo (na pr. zdravlje), t. j. težnja ili želja (— appetitus) 
za nečim daje htijenju njegovu svrhovitost ili upravljenost 
na ono, što hoćemo postići; a kad to postignemo, želja je 
ispunjena, težnja je smirena, volji je udovoljeno. Cilj je 
dakle predmet volje, ukoliko je nešto poželjno (appetibile, 
erstrebenswert) ili nešto »dobro« (vrijedni objekt, t. j. 
predmet kome pripada vrijednost ili dobrota; Gutsein, 
Wert). Netko na pr. hoće da sebi sagradi kuću, prepusti 
graditelju, da zamisli, kako će je izgraditi, a onda prema 
nacrtu započnu različiti poslovi, koji su usmjereni prema 
svršetku, prema onome, zbog čega su ti poslovi, t. j. prema 
cilju: izgrađenoj kući. Vlasnik je već davno pred tim imao 
namjeru da gradi, štedio je upravo s tim ciljem, a dalji 
mu je cilj, da od kuće dobiva stanarinu, koja mu je potre- 
bita za uzdržavanje obitelji. Tako se jedan cilj podređuje 
drugome, višemu, sve do završnoga, konačnog ili poslje- 
dnjega. Cilj je ono (dobro), što činilac namjerava voljno 
učiniti, svojim djelovanjem postići ili ostvariti. Cilj je 
namjeravani učinak (efekt). Netko na pr. daje milostinju 
zato, da ga ljudi hvale, a ne zato, da siromahu omogući 
živjeti, t.j. njegov se cilj razlikuje od svrhe, koju djelo 
(milostinja) po sebi imade. Cilj je lična svrha ili svrha 
činioca (finis operantis). Tvornu upravljenost činioca ili 
uzroka k namjeravanom cilju zovemo ciljusmjernost (Ziel- 
strebigkeit). Ciljuprimjerno ili svrsishodno (zweckmassig) 
je ono, što služi postignuću svrhe. Djelovanje je sredstvo 
s obzirom na namjeravani učinak ili svrhu; to je svršna 
(finalna, teleološka) relacija djelovanja. U izvedbi svrhe 
djelovanje (činjenje) je tvorni uzrok. Sinonimno se uzima 
svrha za »smisao«, na pr. smisao ili svrha nekoga čina; 
kojiput za »vrijednost«, na pr. svrha, vrijednost, smisao 
života, St. Z. 

CILJ (meta) je mjesto (točka ili crta), koje se odredi 
kao svršetak sportske borbe ili utakmice. Obično se za 
oznaku c-a kod utakmica u trčanju stavlja preko staze za 
trku vrpca od papira, a isto tako i kod automobilskih i konj- 
skih utrka. Kod bacanja koplja, kladiva ili kugle određuje 
se kao cilj neka daljina. Kod strijeljanja iz revolvera, puške 
ili s luka c-evi su naročito označeni na posebnim pločama. 
Kod različitih vrsta sportova ciljevi se određuju pojedi- 
načno (na pr. na ledu crtom i t. d.). F: B. 

CILJANE SNIMKE — Rentgenske snimke. 

CILJANJE — Strijeljanje. 

CIMA — Cvat. 

CIMABUE (zapravo Cenni di Pepo), * oko 1240, + iza 
1302, talijanski slikar, mozaičar i graditelj. O tom zname- 
nitom toskanskom majstoru, kojega je slavu još u Dan- 
teovo vrijeme zasjenio njegov mlađi zemljak Giotto, imamo 
malo pouzdanih podataka: 1272 je djelovao u Rimu, a 
1302—03 vodio radove na ukrašivanju pisanske stolne crkve 
mozaikom; potkraj života upravljao je gradnjom firen- 
tinske stolne crkve. Od kolikog je opsega njegov sveukupni 
rad, o tom se mišljenja razilaze. Osim mozaika evanđelista 
sv. Ivana u stolnoj crkvi u Pisi — za koji se iz isprava zna, 
da je njegov — pripisuju mu gotovo svi istraživači Madonu 
sa sv. Franjom u donjoj crkvi sv. Franje u Assisiju pa 
čitav niz fresaka u gornjoj crkvi (Raspeće i apokaliptične 
scene u lijevoj poprečnoj lađi, Smrt i slavu Marijinu u 
apsidi, evanđeliste na stropu svoda). Čini se, da je C. za- 
snovao čitav fresko-ures ove gornje crkve, a da su poje- 
dinosti izrađivali njegovi učenici; među njima je jedan, 
naročito originalan, naslikao Izdaju Jude. Jaki utjecaj 
C-ova rada očituje se na Madonama bolonjske crkve Ser- 
vita i u Louvreu (iz Pise); naprotiv je Madona Rucellai iz 
S. Maria Novella, koju su prije smatrali njegovim glavnim 
djelom, pod prevelikim utjecajem sijenskog slikarstva, a 
da bismo je mogli ubrojiti među djela, nastala neposredno 
u C-ovoj školi. 

Ukloni li se sve, čime je anegdota ispreplela C-ovo ime, očituje nam 
se on kao majstor, koji je proizišao iz bizantske tradicije, ali preko- 
račuje njezine granice i ističe se većom snagom individualizacije, meka- 
nijom ljupkošću svojih madonskih i anđeoskih tipova, življom pokre- 
tljivošću i većim intenzitetom boja. Svakako se od posve nadzemaljskog 
prikazivanja religioznih stvari već znatno približio zemaljskom; brižno 
ispitujući prirodu prima i nove utiske. Kao izraziti Toskanac (oslanja 
se u prvom redu na razvoj umjetnosti u Pisi) vrlo je uznapredovao 
izrađujući sve, što je plastično-tjelesno, no mnogo je primio, osobito u 
pogledu tehnike, i od rimske tradicije, u kojoj se sredini — kao i u 
Assisiju — često kretao. Nije posve sigurno, dali je Giotto bio njegov 
učenik; svakako je C. utjecao na njegov razvoj, a time i na razvoj 
čitavog kasnijeg talijanskog slikarstva, 

LIT.: J. Strzygowski, C. und Rom, 1888; H. Thode, Sind uns Werke 
von C. erhalten?, Rep. f. Kunstwiss., 1890; A. Chiapelli, C. e la critica 
moderna, Firenca 1905; A. Aubert, Die malerische Dekoration der St. 
Franciskus-Kirche su Assisi; ein Beitrag zur Lósung der C.-Frage, Leipzig 
1907; E. Benkard, Das literarische Porträt des C., München 1917; О. 
Sirèn, Die tosk. Malerei im 13. Jh., Berlin 1922; R. van Marle, The 
development of the Ital. schools of painting, 1., Haag 1923. F. C. 


CIMA DA CONEGLIANO, Giovanni Battista, * Co- 
negliano .1459, + Conegliano 1517/18, talijanski slikar. 
Otac mu je bio čohar, pa mu otud i nadimak. Učitelj mu 
je bio vjerojatno Aloise Vivarini, ali su na nj jače utje- 
cali Bartolommeo Montagna, Antonello da Messina, Gio- 
vanni Bellini, a najposlije Giorgione i Tizian. Po svoj je 
prilici najprije živio u Padovi i Vicenzi, a od 1492 do svoje 
smrti u Mlecima, gdje između 1492 i 1516 izvodi brojne 
oltarske slike za crkve u Mlecima i okolici. Među njima su 
važnije: Krštenje Kristovo (Mleci, crkva S. Giovanni in 
Bragora), Sv. Ivan Krstitelj (Mleci, crkva. S. Maria dell 
Orto), Navještenje (slikana za mletačku crkvu S. Maria 
dei Croccichieri, danas odvojena u Petrogradu i Londonu), 
Bogorodica pod narančom (slikana za samostan klarisa u 
Muranu, danas u mletačkoj Akademiji). Kasnija su znatnija 
djela: Pieta (Modena) i Poklonstvo pastira (Mleci, crkva 
Carmine). Ostale se njegove brojne slike nalaze gotovo u 
svim većim evropskim i američkim zbirkama. Pored Car- 
paccija C. je, uza sve utjecaje, što ih je primao, jedan od 
najsamostalnijih slikara o koncu mletačkog quattrocenta, 
izvrstan crtač i znatan pejzažist. Njegov je kolorit uza 
svu izjednačenost i nježnost izvanredno blistav. Blaga se 
njegova ćud ogleda zorno u njegovim umilnim likovima. 

LIT.: V. Bottera-A. Aliprandi, Inforno alla vita e alle opere di 
G. B. C., Conegliano 1893; R. Burckhardt, C. da C., Leipzig 1905; A. 
Venturi, Storia dell' arte italiana, VII/4, Milan 1915. A. Sch. 

CIMAROSA, Domenico, Ж Aversa (kraj Napulja) 17. 
XII. 1749, + Mleci 11. I. 1801, talijanski operni skladatelj. 
Izobrazio se u konzervatoriju u Napulju; među učiteljima 
bio mu je i Piccinni. Već iza prve opere Le stravaganze 

(Foto Fiorentini) 


CIMA DA CONEGLIANO, Bogorodica pod narančom 
Mleci, RR. Gallerie 


del conte stekao je glas vrsnog skladatelja. Stvarao je brzo 
i lako, pa i pisao po narudžbi za određene pjevače. G. 1789 
otputovao je u Petrograd, gdje je u upravi talijanske opere 
naslijedio Paisiella, ali mu nije prijala klima, te je morao 
napustiti mjesto, na kom je razvio veliku djelatnost. G. 
1792 zaustavio se na povratku iz Petrograda u Beču, gdje 
je napisao i s velikim uspjehom izveo najpoznatiju svoju 
operu Il matrimonio segreto, koja mu je pronijela slavu po 
svem svijetu, pa se i danas još češće prikazuje. G. 1798 
sudjelovao je u ustanku u Napulju te bio uhapšen. Po 
milosti kralja Ferdinanda mogao je otputovati po drugi 
put u Rusiju. Na putu je obolio u Mlecima i umro. C. je 
skladao 75 opera, više misa (među ovima 2 rekviema), 5 
oratorija (Judita, Pobjeda vjere i dr.), 10 dramatskih kan- 
tata, te 105 manjih vokalnih djela za dvorske priredbe u 
Petrogradu. Od brojnih njegovih opera vrijedno je spome- 
nuti: L'Italiana in Londra, Astuzie femminili. Suvremenici 
su C-u smatrali dostojnim nasljednikom Mozarta. U nje- 
govoj glazbi ima mnogo duhovitosti i draZesti, ali ipak ne 
dostiže Mozarta u karakterizaciji situacije i likova. U Za- 
grebu je Tajni brak prikazivan s vrlo lijepim uspjehom u 
godištu 1939—40. 

LIT.: L. Cambiasi, Notizie sulla vita e sulle opere di D. C., 1901; F. 


Polidoro, La vita e le opere di D. C., Atti dell'Accademia Pontaniana 
1902; M. Tibaldi Chiesa, Domenico Cimarosa, Milan 1912. 


В. 5. 
CIMBAL (lat. cymbalum): 1. kod starih Grka (xvuBalov) 
zapravo su to kovinski pladnjevi (tal. cinelli); 2. od 10. do 
12. st. neka vrst ugođenih zvončića (franc. carillon); 3. ži- 
Cano glazbalo, poznato iz orkestra madžarskih cigana 
(njem. Hackbrett, franc. tympanon, engl. dulcimer), ima 
oblik trapezaste kutije, koja se polaže na stol; na gornjoj 
su daski napete žice različite dužine, pa o njih svirač 
udara dvama tankim batićima. Kako nema naprave za pri- 
gušivanje, to udarene žice dugo i snažno titraju. To gla- 
zbalo spominju i opisuju već početkom 16. st. Virdung i 
M. Agricola, no već u njihovo doba nije imalo većeg zna- 

čenja u glazbenoj praksi. B. 5 


` Énja«), znanstvena akademija u Firenci. 





CIMAROSA — CIMOFAN 


CIMBRI I TEUTONI su prva dva germanska plemena, 
koja su došla u sukob s Rimljanima. C. su isprva stanovali 
na sjevernom Jütlandu. Neprestano prodiranje mora u 
kopno prisililo je veći dio njih, da oko 120 pr. Kr. ostave 
svoju zemlju i pođu na jug. Njima se pridružiše Teutoni, 
germansko pleme, nastanjeno na ušću Labe, i Ambroni, 
vjerojatno keltsko pleme. Pošto su bez uspjeha pokušali 
nastaniti se kod keltskoga plemena Boja i zatim u rimskoj 
pokrajini Noriku između Drave i Save, pošli su ka keltskim 
Taurinima i 113 potukli rimsku vojsku kod Noreje. Odande 
su krenuli u zemlju Helvećana, od kojih im se jedan dio 
pridružio, pa dalje u južnu Galiju. Tu su 109 potukli 
konzula Junija Silana, 106 Marka Aurelija Skaura i 6. X. 
105 konzule Kvinta Servilija Cepiona i Gneja Malija Ma- 
ksima kod Arauzija (Orange). Teutoni su iza toga ostali 
s Helvećanima u Galiji, dok su Cimbri ratovali u Hispaniji 
s Keltiberima. G. 102 Cimbri se opet u Galiji udružuju 
s Teutonima i Ambronima. Oni zaključuju odjelito pro- 
valiti u Italiju. Pri tom su Teutoni i Ambroni bili 102 
potučeni kod Akve Sekstije (Aquae Sextiae, danas Aix 
u Provenci), dok je Cimbre 30. VI. 101 ametice potukao 
Gaj Marije na Raudijskim poljima kod Vercele (između 
Turina i Milana) ZD; 

CIMENTO, ACCADEMIA DEL (cimento >pokus, ku- 
Osnovao ju je 
knez Leopold 19. VI. 1657, da njeguje prirodne znanosti, 
osobito fiziku i astronomiju, u duhu Galilejeve nauke, t. j. 
na temelju promatranja prirode i eksperimentiranja. Upravo 
nastavlja rad akademije dei Lincei u Rimu (1603—1630), ali 
je i sama prekinula rad 1667, kad je knez Leopold postao 
kardinal. Bilo je više pokušaja, da se uspostavi, osobito 
1801, ali bez većeg uspjeha. Rad akademije prikazan je u 
knjizi Saggi di naturali esperienze fatte nell' Accademia del 
Cimento, Firenca 1667. Njezina je glavna zasluga, da je 
dala primjer i poticaj za osnivanje znanstvenih akademija 
u Evropi, osobito pariskoj Académie des sciences i london- 
skoj Royal Society. 

LIT.: б, Targioni-Tozzetti, Notizie degli aggrandimenti delle scienze 
fisiche... in Toscana, Firenca 1780; F. M. Di Segni, L'Accademia del 
Cimento е la R. Society di Londra u Atti dell'VIII Congresso intern. di 
storia della medicina in Roma, 1930. 

CIMET ili slatka korica, skinuta i oguljena sa stabla 
Cinnamomum ceylanicum, dolazi u trgovinu u dugačkim 
cjevastim i žljebastim tankim komadima. Od pluta je 
gotovo sasvim ostrugana. Jasno je smeđe ili žutosmeđe boje, 
vrlo aromatična mirisa, a okusa oštra. To je cejlonski 
cimet, ili t. zv. Cassia vera. ; 

U trgovinu dolazi i kineski cimet, deblji od cejlonskog, 
nije mu ostrugano pluto, a boje je crvenosmeđe i trpkiji 
je od cejlonskoga, t. zv. Cassia lignea. Razlikuju se i po 
kemijskom sastavu eteričnog ulja i što kineski cimet ima 
više treslovine nego cejlonski. Miris im potječe od cimet- 
nog aldehida. 

Ima još i drugih vrsta cimeta, no oni ne dolaze u Evropu. 

Uzimaju ih u ljekarstvu kao korigens, stomahikum i kao 
desinficiens radi cimetnog aldehida, а i kao začin. A. V. 

CIMETOVCI — Cinnamomum. 

CIMINELLI, Serafino — Serafino dell'Aquila. 

CIMINI MONTI, mlada i šumovita vulkanska brda na 
granici izmedu Lacija i Etrurije; glavno je brdo Monte 
Cimino (1053 m). Kraj se spominje u sukobima izmedu 
Lacija i Etrurije. 

CIMINIT — Ciminit. 

CIMOFAN (cymophan, hrizoberilsko mačje oko, orijen- 
talno mačje oko, cejlonsko mačje oko, blistavi, opalizi- 
rajući hrizolit), dragi kamen, vrsta minerala hrizoberila 
(> aleksandrit), koji se odlikuje naročitim raznobojnim 
blistavim prelijevanjem, t. zv. šatoajiranjem (od franc. 
chatoyer »blistati kao mačje oko«; chat »mačka«). To se 
blistanje javlja kod mutnih zelenih, žutih ili smeđih kri- 
stala hrizoberila, a očituje se u valovitom prelijevanju 
(otuda ime od grč. zvua »val« і palvo »na svijetlo iznositi«) 
mliječnoga, bijelog ili zelenkastobijelog, pa vrlo rijetko i 
zlatnog blistanja. Najjače blistanje javlja se kao svijetla 
srebrnastobijela pruga, koja se valovito pomiče sredinom 
dragoga kamena pri njegovu okretanju. Uzrok valovitu 
blistanju i prelijevanju boja jesu mnogobrojni mikro- 
skopski sitni kanalići, koji su poredani u mineralu smjerom 
njegove glavne kristalne osi. Nabrojeno ih je na jednom 
kvadratnom centimetru do 25.000. Kanalići su šuplji, zbog 
čega dolazi do opaliziranja, koje se ne javlja kod slične 
kremene vrste mačjega oka. Zbog napomenutoga položaja 

kanalića brusi se cimofan u pupčastoj formi nalik na 
kavino zrno tako, da je dulja os okomita na kanaliće. Naj- 
ljepše cimofane nalaze na Ceylonu. 

LIT.: M. Bauer, Edelsteinkunde, Leipzig 1932. E, T. 

CIMOLIT (kimolit), mineral iz odjela bola. Postaje 
raspadanjem trahitskih stijena. Mnogo ga ima u velikim 
sivim slojevima na grčkom otoku Argentieri (stari Ki- 
molos; otuda mu ime). To je alumokremična kiselina 
s nešto malo željeza i kalija. Poznat je bio već starim 
Grcima, pa ga Teofrast zove 77 xvuolla »kimolska zemlja«; 
rimski prirodoslovac Plinije zove ga »cimolia«. Upotre- 
bljava se kao sapun za pranje grubih tkanina i za ukla- 
njanje masnih mrlja. 

CIMONE MONTE ili Monte di Fanano, najviši vrh u 
sjevernim Apeninima (2163 m). Odlikuje se izdvojenošću 1 
širokim vidicima, zato je na sebe odavno skretao pažnju. 
Još 1664 i 1667 mjerena je njegova visina; pomoću svjetlo- 
snih znakova s njega vršena su određivanja razlika u geo- 
grafskoj dužini, a od 1892 na ovom vrhu postoji meteoro- 
loški opservatorij. 

CIN — Kositer. 

CINA, 1. Lucije Kornelije (L. Cornelius Cinna), voda 
demokratske stranke u prvom gradanskom ratu (88—82) 
iza smrti Marijeve (13. I. 86), pokorio Marze (88), konzul 
g. 87, 86 (s Marijem), 85 i 84. Na vlasti nastupa nasilno 
(dominatio) progoneći Suline pristaše. Kad je 84 skupljao 
vojsku protiv Sule, koji se iza pobjede nad Mitradatom 
također s vojskom vraćao na Rim, ubiju ga pobunjeni 
vojnici. 

2. Lucije Kornelije, sin prijašnjega, brat Kornelije, prve 
žene Gaja Julija Cezara, sudjeluje (78) kod pokušaja 
Marka Emilija Lepida, da sruši aristokratski ustav dikta- 
tora Sule, bježi iza toga u Hispaniju k Sertoriju, odakle 
se vraća uz zagovor Cezarov, koji mu je 49 dao ius ho- 
norum, ali je ipak kao pretor 44 sudjelovao u uroti protiv 
Cezara. V. P-k. 

CINABAR — Cinabarit. 

CINABARIT, cinober, cinabar ili rumenica. Živina ruda. 
Kristalizira heksagonski, ali se rijetko javlja u kristalima. 
Najviše se razvio u zrnastim i gustim nakupinama. Tvrdoća 
2—2,5. Spec. težina 8,0—8,2. Crven, smeđecrven, olovnosiv. 
Dijamantnog sjaja; ako je tamnije boje, sjaj mu prelazi u 
metalan. Neproziran, proziran, providan. Zanimljive su nje- 
gove optičke osobine, koje se očituju u jakom lomu i ja- 
kom dvolomu svijetla, pa u cirkularnoj polarizaciji, t. j. u 
smjeru njegove glavne kristalne osi linearno polarizirano 
svijetlo prelazi u cirkularno polarizirano, pri čemu ravnina 
polarizacije veoma zakreće na lijevo ili na desno. To je 
spoj žive i sumpora, HgS. Katkada je onečišćen glinom, pa 
prima jetrenastu boju; takav se zove živina jetrena ruda. 
Nekad je izmiješan s bitumenom, pa može i gorjeti; takav 
se zove živina ognjena ruda. Ima ga, koji je izmiješan i 
s glinom i bitumenom, a javlja se kao impregnacija u sit- 
nim lupinastim crnim masama; takav zovu koralnom ru- 
dom. U Idriji se razvila jetrena ruda izmiješana s jednom 
smolom, idrijalinom; zovu je idrijalitom (po Idriji). Pje- 
ščanozrnastu smjesu cinabarita s dolomitom zovu ciglenom 
rudom, jer je crvena kao cigla. Guste jedre mase cinaba- 
rita, koje su lijepe čeličnosive boje, zovu čeličnom rudom. 
Čeličnosiva boja potječe od primiješana bitumena. Nalazi 
se u stijenama u obliku žila i impregnacija. Tu je postao 
kristalizacijom iz alkalijskih otopina, koje potječu iz du- 
bina pri plutonskim i vulkanskim erupcijama. Najveće je 
njegovo nalazište u Almadenu u južnoj Španjolskoj. Tu su 
ga već 700 pr. Kr. vadili Grci, koji su ga zvali »végao:, 
pa je taj naziv zadržan do danas. Iza Almadena najvažnije 
je njegovo evropsko nalazište u Idriji. Važna su njegova 
nalazišta i u Rusiji kod Nikitovke u Jekaterinoslavskoj 
guberniji i u Novom Almadenu u Kaliforniji. U Neza- 
visnoj Državi Hrvatskoj ima ga u Samoborskoj gori, u 
Zecu i Ogorelici planini, u okolini Kreševa i Fojnice, na 
Inač-brdu, kod Čevljanovića i Čemernice i drugdje u Bosni. 
Svu živu, što je trebamo, dobivamo samo iz cinabarita. 
Gotovo polovicu svjetske produkcije žive daju rudnici 
Almadena. 


LIT.: C. Hintze, Handbuch der Mineralogie, I. sv. Leipzig 1904; F. 
Tuéan, Specijalna mineralogija, Beograd 1930. R.P. 


CINABERSKI, strana obitelj iz nepoznatoga mjesta. 
Matija Juraj imao je veé 1603 posjede u Zagrebu i bio 
zagrebački građanin. G. 1605 dobio je s braćom plemstvo. 
G. 1613 počeo je s Jakobom Gasparinom, ljekarnikom u 
Zagrebu, baviti se vađenjem ruda u Zagrebačkoj gori. G. 

1613 uzeo je s Ivanom Sieberom od grofova Nikole i Jurja 
Zrinskih u zakup vađenje ruda na posjedima medved- 
gradskim u Zagrebačkoj gori, što je 1622 kralj potvrdio, 
a 1623 sklopili su on i Sieber sličan ugovor i sa zagreba- 
čkim kaptolom, da mogu kopati rude i na kaptolskim posje- 
dima. Skoro iza toga nestaje porodice C-ih iz Zagreba. E.L. 


CINCARI (Aromuni), po jeziku su Romani i prema 
tome ostatci balkanskog latinstva. Oni nisu nikad činili 
neku znatniju kompaktnu masu. Od vremena stvaranja 
novih nacionalnih država na Balkanskom poluotoku oni su 
u stalnom opadanju. G. 1890 bilo ih je oko 150.000. Dijele 
se u dva društveno različita sloja: u stočarski i trgovačko- 
obrtnički. Nas naročito zanima ovaj drugi sloj, koji se 
u našim krajevima i u svijetu javljao pod imenom Grka. 

Do ovog odnosa došlo je ovako: Rimsko carstvo uspjelo 
je nametnuti Grčkoj i Grcima nesamo svoju političku 
vlast, nego, štoviše. i ime, t. j. Rimljani. Osim toga uspio 
je rimski narod na Balkanskom poluotoku poromaniti ši- 
roke mase stanovništva, koje su se tu zatekle. I pokraj 
ovih velikih uspjeha Rimskoga carstva i latinskog jezika 
grčki je narod poslije podjele rimske države dao makar i u 
drugom, izmijenjenom obliku, istočnoj polovini žig svoga 
duha i nametnuo podloženim stranim etničkim grupama 
uvjerenje o svom legitimnom nasljedstvu u ovom dijelu 
nekadašnjega Rimskoga carstva. Ovo je, čini se, bilo od 
presudnog značaja, da je i kasnije — i poslije propasti 
Bizanta — došlo do posebnog odnosa između Grka i Cin- 
cara. Zajednička politička i kulturna prošlost najviše je 
učinila, da se ovaj odnos produbao. Cincari su se razlikovali 
od Grka po jeziku: oni su »vlahofoni Grci« (t. j. Grci, koji 
govore vlaški) iz Makedonije, koja je, kao što je poznato, 
Grcima dala Aleksandra Velikog. Njih zovu, a tako i oni 
sami sebe nazivaju, »Grekovlahi«. 


Čini se, da se ovaj odnos naročito izradio za turskog 
doba, kada su Grci kao trgovci imali nesamo u Turskoj, 
nego i u susjedn:m kršćanskim zemljama Istočne i Srednje 
Evrope vrlo velike povlastice. Za starije vrijeme teško će 
se moći utvrditi, u kojoj su mjeri, pod imenom Grka, su- 
djelovali Cincari u trgovini na Zapadu i u srpskim kra- 
jevima. Na taj način postali su Cincari, pored Grka, no- 
sioci grčkog duha i grčke kulture na Zapadu, a naročito na 
Balkanskom poluotoku. Tako su tokom vjekova postali, 
bar u nekim krajevima, izrazi Grk i grčki gotovo ravni 
izrazima Cincarin i cincarski. Grk i Cincarin su sinonimi 
za »trgovac«, a cincariti znači u Bosanskoj krajini trgovati 
na malo. Ni danas mnogim Cincarima nije jasno, što su im 
bili pređi, Grci ili Cincari. Ovo dosta rano izjednačenje 
Cincara s Grcima kao da se naročito utvrdilo i pojačalo 
od 18. st., kada se činilo, da će Grci osloboditi od Turaka 
i sebe i njih. 

Za Cincare je već davno primijećeno, da su znali biti 
veći Grci i od rođenih Grka, Zajednički život tokom vje- 
kova, zatim vjerska i crkvena zajednica, u novije doba 
škole, pa ženidbe, izvršile su golem utjecaj na Cincare. 
Njihov rođeni jezik, iako u osnovi latinski, sad je dosta 
pogrčen, a govori se samo ponegdje, i to isključivo među 
ženama, u najzabačenijim seocima. Muškarci po selima i 
vlaško stanovništvo po gradovima obično govori grčki. Što- 
više oni dijele s Grcima sve težnje i simpatije i u svim 
prilikama identificirali su svoju sudbu s grčkom. Neki 
od istaknutijih građana cincarske glavne varoši Mecova, kao 
Tošica, Sturnara, Averov i drugi, obogativši se trgovinom, 
žrtvovali su svoj novac za osnivanje i izdržavanje škola i 
filantropskih ustanova u Grčkoj. Isto se ovo desilo gotovo 
i sa svima pravoslavnim kršćanima u južnoj Albaniji i u 
Epiru. Za vrijeme ratova s Ali-pašom i za vrijeme grčkog 
ustanka Kimarioti i Sulioti dadoše nekoliko najvrsnijih 
ratnika i najobdarenijih vođa grčkom ustanku, kao što su: 
Bocaris, Cavelas, Drakos. Pogrčenim otocima Hidri i Spe- 
ciji Grčka ima zahvaliti za svoga Mijaulisa, Camadosa, 
Tombazija i za druge pomorske junake. 

Njihovi veliki bogataši davali su goleme svote za ostva- 
renje grčke ideje. Čuvene trgovačke tvrtke u Beču: Sina, 
Dumba, Tirka, izdavale su se za grčke i za takve su sma- 
trane. Oni su mnogo učinili za grčku stvar i mnogo prido- 
nijeli za stvaranje moderne Grčke. Baron Sina osnovao je 
u Beču prvo filhelensko društvo i počeo skupljati pri- 
loge za grčke ustaše. On je poklonio svom rodnom mjestu 
Mokropolju 2000 knjiga, pretežno grčkih. Još devedesetih 
godina prošlog stoljeća uzdržavali su Cincari iz Mokropolja 
u svom mjestu grčku školu. 

Naročito su velike simpatije za Grčku imali građani, 
koji su se nadali, da će ih mlada Grčka osloboditi turskog 
ropstva. U Vlahoklisuri nije bilo Grka nikada, ali su se 
gotovo svi ugledni Vlahoklisurci smatrali Grcima, Biti gra- 
đanin značilo je što i biti Grk, dok riječ Vlah obilježava 
»pastira ili čobanina«. Tako je iz razlike po zanimanju 
nastala i razlika kulturna, jezična i osjećajna. Često se de- 
šavalo, da su Cincari, neolatinci po jeziku, bili predsta- 
vnici grčke ideje i ondje, gdje Grka nije bilo. 

Ovakav odnos u narodnosnom pogledu bio je na veliku 
štetu Cincara. U pojedinim oblastima — kao u Trikali — 
grčko je stanovništvo većinom  cincarskog podrijetla. 
U mnogim gradovima (u Solunu, Tebi i Seru) dobar dio 
»6istih Grka« je cincarskog podrijetla, rodom iz Bitolja, 
Kruševa i Vlahoklisure. S druge strane Cincari su iz ovog 
odnosa imali goleme materijalne koristi. Kao Grci oni su 
uživali velike povlastice, koje su imali Grci kao trgovci 
u prostranom turskom carstvu i u susjednim zemljama. 
Da se nazovu Grcima, bilo je potrebno, da znadu grčki, 
a to nije bilo teško narcdu, koji je živio u političkoj i 
kulturnoj zajednici s Grcima, slušao službu Božju na 
grčkom jeziku i želio da bude Grk. Bez znanja grčkog je- 
zika teško se moglo krenuti u svijet. Ako ne bi znali grčki, 
odlazili bi u krajeve trgovački manje važne, ali tada se ne 
javljaju pod imenom Grka, nego pod imenom Arnauta, 
kako oni sebe često nazivaju. 

Ni ovo nije slučajno. Dobar dio rasijanih cincarskih 
naselja nalazi se u arbanaškoj etničkoj sredini. Najveće i 
najslavnije cincarsko naselje, Moskopolje, ležalo je u čisto 
arbanaškom kraju. Razumljivo je, što su Cincari iz onih 
krajeva znali vrlo često i arbanaški jezik, koji je po rječ- 
niku blizak cincarskom. Čini se, da je nekad između Cin- 
cara i Arbanasa bilo i intimnijih veza, što se vidi iz riječi, 
koja vrijedi kod Cincara: »Vlah i Arbanas, brat«, Cincari 
se vrlo često javljaju i pod imenom Makedonaca, Makedo- 
vlaha i Bugara. Cincari su se krili i pod srpskim imenom, 
iako sa Srbima, kako je već Schwartner primijetio, osim 
religije »nisu imali ništa zajedničko«. 

Pri ovakvom shvaćanju nacionalnosti teško je reći za 
ljude iz ovoga kruga, tko je što po svom osjećanju. Naro- 
čito je teško odrediti etničku pripadnost pojedinaca, kad 
se uzme u obzir, da su ovi ljudi, Romani po rođenju, 
odrasli na etničkoj granici Grka, Arbanasa i južnih Sla- 
vena, a po vjeri pravoslavni, znali gotovo redovno jezike 
ovih grupa. A pogotovu je teško što pouzdanije reći o 
etničkoj pripadnosti ili nacionalnom osjećanju u pređašnjim 
vremenima, kada na Balkanskom poluotoku nisu postojale 
nacionalne razlike, nego samo vjerske i socijalne: kršćani 
i Turci. Kao najjednostavniji i gotovo najpouzdaniji kri- 
terij pri određivanju etničke pripadnosti ovih porodica 
može se uzeti profesija. Ljudi iz ovoga kruga nisu se nikad 
i nigdje bavili poljodjelstvom. Oni su gotovo isključivo 
obrtnici ili trgovci, tek kasnije bave se oni i drugim po- 
slovima, koji materijalno dobro nose. 

C. nisu imali svoje prošlosti, ni ratne, ni političke, ni 
kulturne. Ako se uopće može govoriti o nekoj prošlosti C., 
to je ona najuže vezana s Moskopoljem, nekad velikim, 

naprednim, bogatim i čuvenim trgovačkim gradom. O Mo- 
skopolju (Moshopolje, Muskopolje), ovom nekad zname- 
nitom mjestu na Balkanskom poluotoku, ne znamo mnogo. 
Evo nekoliko podataka iz prošlosti ovoga rijetko zani- 
mljivog mjesta: Moskopolje je bilo naseljeno stanovni- 
štvom, koje bijaše podrijetlom iz kraja oko Kolonije (Ko- 
lonie), a podiglo se krajem 17. i početkom 18. st. na štetu 
ranijih najvećih cincarskih mjesta Šipiske i Nikolice. Mo- 
skopolje je bilo središte trgovine između Makedonije, 
Albanije, Epira, a preko Bosne s Austrijom i Mlecima. 
Najveći procvat Moskopolja pada između 1750 i 1769. 
Tada je (po Novakoviću) stanovalo u njemu oko 50.000, 
po Weigandu 60.000, a po Picotu do 80.000 duša. Bilo je 
naseljeno isključivo Cincarima. Iako je stanovništvo zaista 
bilo cincarskog podrijetla, Moskopolje je bilo jedno od 
glavnih središta grčke kulture i grčke nacionalne misli. U 
tom pravcu presudno je utjecala crkvena vlast. Moskopolje 
je u to doba sjedište beratskog (beogradskog) vladike, a 
bila je ondje i čuvena grčka škola. Oko 1730 osnovana je 
i tiskara, u kojoj su tiskane mnoge grčke i cincarske 
knjige. Kasnije se među Cincarima u Moskopolju osjeća i 
nacionalni pokret. Moskopoljski učitelj i pop Teodor Ana- 
stas Kavaliotis tiskao je ondje, između ostalog, rječnik 

na cincarskom. Nisu zaboravljeni ni slavenski sveci 
ovih krajeva. Tako su 1741 tiskane u Moskopolju službe 
sv. Jovanu Vladimiru, sv. Naumu i apostolima: Ćirilu, Me- 
todiju, Savi, Naumu, Gorazdu, Klimentu i Anđelaru i po: 
sebice sv. Klimentu. U srpskim krajevima sretamo Mosko- 
poljce ili »Moshopolite« kao trgovce već u prvoj polovini 
18. st, ali ih je najveći broj došao 1769, po prvom razo- 
renju Moskopolja. Te su godine ruska pomorska ekspe- 
dicija pod Aleksandrom Orlovim i, u vezi s ovom, ustanak 
na Peloponezu pod Konstantinom Kolokotronisom završeni 
potpunim neuspjehom. Čini se, da se tom prilikom i u 
Moskopolju osjetilo kretanje protiv Turaka, te su okolni 
muslimani jedva dočekali, da napadnu grad, koji ih je i 
inače izazivao svojim blagostanjem. Nije nam pobliže po- 
znato, kako je došlo do razorenja Moskopolja 1788 i 1821. 
Posljednja pustošenja Moskopolja izveo je, u vezi s bor- 
bom protiv grčkih ustaša, Ali-paša janjinski. 

Moskopoljci su bili među svim Cincarima najkulturniji. 
Oni su dali najveće ljude. Iz Moskopolja su Sine, Močonji, 
mitropolit Saguna, Kavaliotis, Goždu, gramatičar Bojadži 
i mnogi drugi. I u srpskoj »čaršiji« oni su pripadali među 
najuglednije. Od ostalih cincarskih mjesta, važnih za seobe 
Сіпсага i postanak srpske »čaršije«, spominjemo Blac, Ša- 
tiste, Kožane, Sipisku, Katranicu, Megarevo, Malovište, 
Kruševo, a naročito Vlahoklisuru ili Klisuru. 

Među Cincarima nalaze se katkad rimske, a dosta često 
rumunjske, dačke i slavenske fizionomije. Weigand ih di- 
jeli uglavnom na dvije grupe. U prvoj, južnoj grupi prete- 
žan je tip tamne puti, koji često prelazi u crnomanjast; 
nižega je rasta, širokih pleća, jakih prsa, uglaste glave, 
niskog čela, pretežno crne ili tamno plave kose, koja je 

često kovrčasta. U drugoj, sjevernoj grupi preteZan je svje- 
tliji tip, rasta prije višega nego srednjeg, lijepo razvijen, 
visokog čela svedenog kao luk, smeđih, a i plavih očiju, 
velikih usta, oštrih crta, kretanja tromog, gotovo dostojan- 
stvenog. Muškarci obiju grupa imaju vrlo čupave obrve. 
Po Kanitzu Cincari su obično tamne kose, glave lijepa 
oblika, oštrih crta, tamnih očiju, koje sijeku, pokazuju 
inteligenciju, pamet i energiju. I bosanske »kalajdžije« su 
ponajviše mrkog tipa. U Bosanskoj Posavini su gotovo 
svi crnomanjasti. Za njihove žene zabilježio je Weigand, 
da su manje i nježne, slabih prsiju, lica ovalnog i punog 
blagosti. Cincarke su često — jer su rijetko izlazile iz 
kuće — imale naročito lijep bijeli ten, koji je pojačavao 
draž njihovih tamnih očiju i kose. Kao i drugi stari, a 
naročito trgovački narodi, i Cincari su imali često veoma 
karakteristične duboko upale oči, iz kojih se odrazuje bi- 
strina, razboritost, odlučnost, nadmoć, ali i lukavstvo i pod- 
muklost. 

C. su imali osnovne sposobnosti dobrih trgovaca, umjeli 
su dobro kupiti, dobro prodati i novcem dobro upravljati. 
Osim toga, što su bili pravi vještaci u trgovanju, bili su 
vrlo vrijedni i naročito štedljivi. Štedljivost je jedna od 
osnovnih cincarskih osobina. Po ovoj svojoj osobini naj- 
bolje su poznati u svijetu. Svoje materijalističko shvaćanje 
unijeli su u vjerski život i u crkvu, s kojom je inače njihov 
život najtješnje vezan. Na crkvu su davali mnogo. 
crkvu su išli redovno nedjeljom i praznikom. Nijednu 
vjersku dužnost nisu propuštali. Veoma mnogo su pazili 
na ceremonijal u crkvi. 

Soppron hvali njihove žene kao »uzorne domaćice, žene i 
matere, koje su pazile na red i čast porodice«. C. su po- 
znati kao čist narod. Njihovo odijelo je uvijek čisto i nikad 
poderano. Osobito vole čist zrak, svježu vodu i udobnost. 
C. su bili slabo druževni, i u njihove se kuće nije 
moglo lako ući. Gostoljubivi nisu bili; kuće su im bile za- 
tvorene. Prema starijima, naročito prema roditeljima, imali 
su katkada duboko poštovanje. U jelu i piću bili su vrlo 
umjereni, te su često dočekali duboku starost. C. su gotovo 
redovno pismeni, a i njihove žene. Redovno su veoma am- 
biciozni. U njihovim porodicama pažljivo se njeguje ugled 
istaknutijeg člana. Željeli su da ostave uspomenu i poslije 
smrti. Od njihovih negativnih osobina spominjemo parni- 
čarstvo, uskost, sebičnost, perfidnost, a često i cinizam. 

Zemlja, u kojoj su živjeli C., nije bila naročito ni plodna 
ni bogata; ipak nije to uzrok, što se oni nisu nikada bavili 
ratarstvom kao druge etničke grupe oko njih. Oni su 
izrazito trgovački i obrtnički narod, koji se bavio samo 
poslovima ove vrste. Ali da bi stekli potreban minimum 
za ugodan život, moraju ići na zaradu u svijet — u pe- 
čalbu. C. idu tamo, gdje se može dobro zaraditi. Već je 
engleski pisac Leake primijetio, da se kod C. imućna klasa 
sastoji od trgovaca, koji su proveli dugi niz godina u tu- 
đini, u Italiji, Austriji ili Rusiji, ali koji se poslije vraćaju 
u svoje rodno mjesto. Žene su ostajale kod kuće, obično 
vrlo mlade, da kasnije i same krenu za svojim muževima 
ili da gotovo cijeli život provedu bez muževa. Ove žene 
bez muževa, kaže Bouć, predaju se pod zaštitom svojih ili 
muževljevih roditelja dobru porodice. Kući se konačno 
vraćalo, kada se toliko zaradilo, da se moglo od rente 
živjeti. Kao minimum potreban za život smatralo se u no- 
vije vrijeme 200—300 turskih lira. Živjelo se od davanja 
novca na kamate. Po Cvijiću, među čuvene pečalbare 
idu i oni iz Vlahoklisure, »koji se nisu zaustavljali po 
balkanskim gradovima, već su išli u Egipat i sva pristaništa 
Sredozemnog mora i glavnija trgovačka mjesta po Evropi, 
do Londona i Moskve«. U pečalbi su stjecali golema bogat- 
stva, a ovo je, osim drugih uzroka, privlačilo Turke i 
Arnaute, da nasrću na njihova naselja. Teror i bezakonja, 
nesigurnost od vojske, silili su ih, da osnivaju nova naselja, 
koja bi bila manje izložena ovim neugodnostima. Ta na- 
selja osnivali su daleko od glavnih putova, na stranama 
visokih, strmih i teško pristupačnih planina, kao lastina 
gnijezda, samo da bi mogli u miru uživati svoju muku 
zarađenu u bijelom svijetu. 

Oni su bili u srpskim gradovima i naseljima glavni i go- 
tovo jedini trgovački element. Samo se tako može razu- 
mjeti, što je kod mnogih naroda, pa i kod Srba, dobila 
riječ »Grk« isto značenje što i trgovac. Mnoge cincarske 
kuće stajale su u izravnim vezama s prvim evropskim 
lukama i industrijskim gradovima. Velika trgovina Ugar- 
ske i najveći dio novca bio je u rukama Grka і Cin- 
cara. Preko svojih trgovačkih društava držali su trgovinu 

od Atene do Pešte i Beča, a u nekim krajevima imali su 
pojedine vrste radinosti gotovo potpuno u svojim rukama. 
Radili su na sve načine, od najprimitivnijih (razmjene 
robe) do najfinijih, valutnih i financijskih poslova. U ne- 
kim poslovima bili su nenadmašivi, a često su znali neke 
artikle monopolizirati. Oni su također trgovali do Koruške 
i Štajerske, i to nesamo u plodnim i bogatim krajevima, 
nego i u krajevima tek oslobođenim i oduvijek siromašnim, 
kao u karlovačkom i varaždinskom generalatu i hrvatskom 
Zagorju. 

Uz trgovinu bavili su se i drugim poslovima, bliskim 
trgovini, naročito novčarskim i bankarskim poslovima. 
Komisionim i spedicionim poslovima bavili su se isto tako 
veoma rado, jer su spedicioni poslovi bili slobodni od po- 
reza. Obično su bili udruženi u trgovačka društva. Ova su 
se društva brinula za interese svojih članova. Društva su 
osnivali ili sami ili u zajednici s domaćim trgovcima. 

Osnivanjem moderne grčke države i ostalih modernih 
kršćanskih država na Balkanskom poluotoku prestaje nji- 
hov priliv, pa i njihov značaj, barem u krajevima sjeverno 
od Dunava i Save. Svjetski rat je, između ostalog, riješio 
i cincarsko pitanje. Još prije nekoliko decenija računalo se 
s njima kao s etničkom grupom. Računalo se, da ih ima do 
sto hiljada, preko stotine hiljada, nekoliko stotina hiljada, 
a neki su računali, da ih ima i oko milijun i po. Stvaranjem 
nacionalnih država oni su bili gotovo prisiljeni da prime 
narodnost stanovništva države, u kojoj se nalaze. Poli- 
tičke granice modernih balkanskih država povučene su, 
poslije balkanskog i svjetskog rata, preko njihove etničke 
oblasti. Ostatci nekadašnjega njihova etničkog teritorija 
podijeljeni su među mlađe nacionalne balkanske države. 
Njihova naselja, možda koja desetina, nalaze se u Grčkoj, 
Srbiji, Albaniji i Bugarskoj. Cincarima, kao posebnoj etni- 
čkoj grupi, dani su odbrojeni. Već je danas ovaj problem 
kabinetski. Oni će se održati možda još 40—50 godina, 
ali duže ne. > Vlasi. 

LIT.: D. J. Popović, О Cincarima (19372). 

CINCARI — Balkanski jezici. 

CINCAR-MARKOVIĆ, Dimitrije, * Šabac 28. VIII. 1849, 
+ Beograd 29. V. 1903, srpski general. Svršio artiljerijsku 
školu 1870. Sudjelovao u ratovima 1876, 1877/8 i 1885. Kao 
načelnik štaba aktivne vojske izradio je ratni plan protiv 
Turske, koji ie uspješno primijenjen u ratu 1912. Od stu- 
denoga 1902 do smrti u prevratu protiv Obrenovića bio je 
predsjednik vlade. 

CINCER (Cincar), dosta osamljena planina u zapadnoj 
Bosni (2006 m), između jugoistočnog dijela Glamočkog i 
Kupreškog polja. Uglavnom je sastavljena od jurskih va- 
pnenaca. Krški oblici su dobro razvijeni, a nađeni su i 
tragovi diluvijalnih ledenjaka. Jugozapadne strane su gole, a 
sjeverne obrasle gustom šumom. Na jugozapadnim padi- 
nama i sjeverno u Hrbljanima ima dobrih livada i pašnjaka. 

LIT.: B. Z. Milojević, Beleške o glečerskim tragovima na Raduši, 
Cinceru, šatoru, Troglavu i Velebitu, Glasnik Geografskog društva, sv. 
7.—8., Beograd 1924. J. R-é. 

CINCIJE, Aliment (Lucius Cincius Alimentus), rimski 
analist. Zivio je za drugog punskog rata, te je i pao u 
punsko ropstvo. G. 211 bio je pretor. On je uz Kvinta 
Fabija Piktora najstariji rimski povjesničar. Prema saču- 
vanim odlomcima možemo naslućivati, da je njegovo dielo 
na grčkom jeziku obrađivalo rimsku povijest od osnutka 
Rima (koji je prema njemu osnovan 729 pr. Kr.) do nje- 
gova vremena. 

Njega su često miješali s mlađim od njega Lucijem 
Cincijem, koji je pisao o pravničkim i gramatičkim pita- 
njima, a spominju ga Makrobije, Festo i Gelije. Z.D 

CINCINAT (Lucius Quinctius Cincinnatus, t. j. »kovr- 
Cave kose«). G. 460 pr. Kr. bio je consul suffectus mjesto 
konzula Valerija, koji je pao u ratu s Volščanima. Kada 
su 458 Ekvi opkolili konzula Lucija Minucija, Rimljani su 
imenovali Cincinata diktatorom. Glasnici, koji su mu to 
imali javiti, zatekli su ga na polju kod pluga. C. je nepri- 
jatelje pobijedio. Nije posve sigurna vijest, da je 439 bio 
po drugi put diktator. Pisci (Livije Ш, 25 i d., Dionizije 
Halikarnašanin X, 25, Flor I, 11) prikazuju ga kao uzor 
priprostog rodoljuba s mnogo ćudoredne strogosti. Z. D. 

CINCINNATI, grad u saveznoj državi Ohio na plovnoj 
rijeci Ohiu i na kanalu Miami, kojim se plovi u jezero 
Erie. Početak naselja u sadašnjoj poslovnoj četvrti na- 
stade na obali 600 m široke rijeke, preko koje je podignuto 
pet mostova, a kasnije se grad razvio amfiteatralno po bre- 
Zuljcima glacijalnih morena, odakle se vrši promet s oba- 


DRE 


774 


lom pomoću žičnih željeznica. Među građevinama se ističu 
katolička katedrala sv. Petra, metodistička crkva sv. Pavla, 
sinagoga, gradska vijećnica, umjetnički muzej, a Fountain 
Square je ukrašen lijepim studencem. Rudnici kamenog 
ugljena omogućiše razvitak veleobrta strojeva i vagona, 
odijela i pokućstva, kože i keramike, a živa trgovina je 
izazvala gustu mrežu željeznica (18 pruga vodi u grad). 
Do C. plove veliki parobrodi, a manji idu i dalje do Pitts- 
burga. C. ima s predgrađima 451.160 stan. (1939), od kojih 
je polovica Nijemaca. Stoga ga zovu Over the Rhine. N. Z. 
` GINCLIDOTUS, biljni rod mahova istoimene porodice, 
koji izgrađuje velike, maslinasto do crno zelene busene u 
tekućim vodama toplijih krajeva: Stabljika razgranjena, 
pričvršćena na kamenju ili drvu. Listići s jakim rebrom 
i bradavičastim ili glatkim stanicama. Pravilan je tobolac 
*na posve kratkom ili duljem dršku. U Hrvatskoj je raši- 
reno u području krša više vrsta. Najraširenija je od njih 
C. fontinaloides (Hedv.) P.d.B. s produženo lancetastim 
listićima i posve kratkim drškom tobolca. Prekriva često 
dna krških rijeka. Crna rijeka na Plitvičkim jezerima 
dobila je po njemu ime. U slapovima Une, Mrežnice, 

Korane i drugdje obilno je raširena vrsta C. aquaticus 
(Jacq.) Br. eur. s produženo jezičastim, zakrivljenim listi- 
ćima i nešto duljim drškom tobolca, dok se na kamenu 
krških rijeka, koje ljeti presušuju, nalaze crni buseni vrste 
C. mucronatus (Brid.) Moenk., koja ima najdulji držak 
tobolca. TPF 

CINČANI CVIJET (hidrocinkit), cinkova ruda. Poja- 
vljuje se u kristalastim nakupinama. Pri svome postanku 
razvio se kao gel (u koloidnom stanju), a onda s vre- 
menom prešao u kristalasto stanje. Najviše je jedar, 
zemljast, gust, lupinast, bubrežast, sigast; negdje je pru- 
tast, a negdje cvjeta (eflorescira) ili se nalazi kao pre- 
vlaka; tvrdoće je 2—2,5; specifične težine 3,25. Kao snijeg 
je bijel ili blijedožut. To je bazični cinkani karbonat 
ZnCOs.2Zn(OH)s. Zbog vode, koje ima u njegovu kemij- 
skom sastavu, nazvan je hidrocinkitom (od gré. 2000 
»voda«). Postaje trošenjem i rastvaranjem cinkana blistavca, 
pa se nalazi u njegovoj oksidacijskoj zoni. Kod nas ga 
ima u Ivančici kod Ivanca s cinkovim blistavcima. F. T. 

CINČANO STAKLO — Hemimorfit. 

CINDRIĆ, Mile, * Gornji 
Kremen kraj Slunja 7. V. 
1869, + Zagreb 30. VI. 1939. 
Kao srednjoškolski profesor 
službovao je u Vinkovcima, 
na Rijeci i Sušaku, najposlije 
do umirovljenja 1929 u Za- 
grebu. G. 1906/7 bio je upra- 
vitelj niže realne gimnazije u 
Koprivnici, a u dva navrata 
bio je dodijeljen na rad sve- 
učilišnom fizikalnom zavodu. 
Bio je odličan učitelj i stru- 
čnjak, te je napisao niz čla- 
naka iz područja eksperimen- 
talne fizike, koji su izašli u 
»Nastavnom vjesniku«. Ure- 
đivao je taj časopis od nje- 
gove 25. do 38. knjige. 

BIBL.: Sklizanje električne iskre 
š po izolatorima, Nastav. vj. 20; Opti- 
čke stereovarke,. Nast. vj. 41; Nekoliko fizikalnih eksperimenata s radio- 
aparatom, Nast. vj. 49 (izašlo poslije piščeve smrti). 

LIT.: D. Pejnović, U spomen Mili Cindricu, Nast. vj. 49. У. V. 

CINDRO (Cindrić), Petar, splitski patricij, učeni paleo- 
graf i jezikoslovac 16. st. Njegovim marom sačuvani su 
neki rukopisi, važni za hrvatsku povijest: Historia saloni- 
tana arc. Tome (danas u vatikanskoj knjižnici), De gestis 
Romanorum imperatorum et summorum pontificum Mihe 
Madijeva de Barbazanis i Summa historiarum tabula de 
gestis civium Spalatinorum A. Cutheisa. Oni znatno poslu- 
žiše Ivanu Lučiću za njegovo znamenito djelo De Regno 
Dalmatiae et Croatiae libri sex (1666), u kojem ih je i 
objelodanio. M. B-r. 

CINELLI ili piatti (tal, njem. Becken, franc. cymbales 
»pladnjevi«) dvije su u središtu ispupčane mjedene ploče, 
koje se udaraju jedna o drugu i tako daju nepromjenljiv 
ton neodređene visine. Sudar ploča zbiva se na plosnom 
obodnom rubu, koji zapravo i titra. Svaka ploča učvršćena 
je na petlji od remena, koju svirač čvrsto drži u ruci. U 
velikom orkestru redovno se upotrebljavaju c. uz druge 





MILE CINDRIĆ 





CINCINNATI — CINK 


udaraljke, pa njima skladatelji znadu polučivati osobite 
dramatske efekte. U vojničkim glazbama, bandama, re- 
dovno uz veliki bubanj c. markiraju naglašeno doba kora- 
čanja u koračnicama. U manjim orkestrima (salonskim) 
jedan je pladanj c-a pričvršćen na velikom bubnju, pa 
bubnjar lijevom rukom prihvaća drugi pladanj c-a i njime 
udara u prvi, dok desnom rukom drži batić i njime bubnja; 
on udara prema tome u isti čas u bubanj i u c-e. В. $ 

СІМЕКАКІЈА (Senecio cruentus D. С. ili Cineraria Һу- 
brida Hort.) je trajnica iz por. glavočika, podrijetlom s Ka- 
narskih otoka, sa srcolikim nazupčanim dlakavim listovima. 
Mnoštvo vrtlarskih sorta dijeli se u dvije grupe: a) s je- 
dnostavnim cvjetovima, 
t. j. s jezičastim i cje- 
vastim cvjetovima u 
glavici, i b) s punim 
cvjetovima, t. j. isklju- 
čivo s cjevastim cvje- 
tovima. U vrtlarstvu se 
cinerarije goje kao je- 
dnogodišnje biljke u 
loncima ili па gredica- 
ma u vrtu. Ima rasa, 
koje se razlikuju visi- 
nom, veličinom štitca i 
cvjetnih glavica. Boja 
cvjetova je bijela, ru- 
Ziéasta, svjetlije ili 
tamnije crvena, modra. 
Cineraria maritima L. (Senecio cineraria D. C.) je polu- 
drvenasta trajnica sredozemnih krajeva, koja se u Pri- 
morju rado goji u nasadima za obrube gredica, a odlikuje 
se rasperjanim, bijelo pustenastim lišćem. ZA. 

CINGULUM — Pojas. 

CINHONIN — Alkaloidi. 

CINICI (gré. жй» spase): 1. u povijesti filozofije po- 
rugljivo ime za pristaše Antistenove (v.), u vezi s mje- 
stom, gdje je naučavao, kao i s naukom, koja je, polazeći 
od autarkije kreposti, odnemarivala sva ostala dobra i pre- 
poručivala oskudan, prirodan život, koji je pasjim nazvan 
po tome, što su se neki pristaše ne samo odrekli plodova 
civilizacije, nego su odbacili i kulturne stege, naročito 
obzire pristojnosti i stida. Kao škola održao se cinički 
pravac do kraja 3. st. pr. Kr. Po svojoj naturalističkoj 
uzdržljivosti i negativnom stavu prema kulturnom napretku 
cinióka nauka nije bila sposobna za razvitak. Vrednije 
elemente njezine iskoristio je Zenon (v.) iz Kitija, učenik 
cinika Kratesa, za filozofijski nazor, poznat pod imenom 
stoicizam (v.). 

2. C. zovu se i ljudi, koji u naturalističkoj surovosti ili 
nehajnosti odnemaruju zahtjeve uglađenosti i kulture, te u 
realističkoj krutosti s prezirom i porugom prelaze preko 
idealnih vrednota, koje čine plemen&tinu uma i srca. A. B-a. 

CINIZAM — Cinici. 


CINK, kemijski element, simbol Zn, redni broj 30, ato- 
mna težina 65,38. Kovina specifične težine 6,9 (lijevana) 
do 7,2 (valjana), talište mu je kod 419°C, vrelište kod 
907° C. Boje je modrikasto bijele, na vlažnom se zraku 
pokriva zaštitnim slojem bazičnog karbonata. U kiselinama 
se i jakim lužinama otapa. U starom i srednjem vijeku 
nije bio poznat kao kovina, ali su se njegove rudače upo- 
trebljavale za dobivanje žute mjedi, slitine cinka i bakra. 
Njegov se oksid već u starom vijeku upotrebljavao kao 
»nix alba« u medicini. U Evropi se c. počeo dobivati tek 
u 18. st. u većoj mjeri, tek kad su otkrili, da se inače krta 
kovina kod temperature od 100—150% C dade valjati i 
izvlačiti u žicu. RP. 

Količina cinka u Zemljinoj kori iznosi 0,004%. Povijest 
njegova atoma vezana je uglavnom za sumpor (sfalerit, 
ZnS) i kisik (cinkit, ZnO, ganit ZnO . AleOs). U kori tro- 
šenja migrira mu atom u sulfate, na pr. u goslarit, iz koga 
može opet prijeći redukcijom u sulfid. S ugljičnom kise- 
linom stvara karbonate, a sa silicijskom (kremičnom) sili- 
kate. Cinkov atom zalazi i u živu tvar, odakle se opet 
vraća u sastav minerala. Prema tome je ciklički elemenat. 

Dobivanje cinka. Najvažnija je cinkova rudača cinkov 
blistavac, sfalerit, ZnS. Kristalizira teseralno u tetraedrij- 
skoj hemiedriji. Kristali su počešći, ali ga ima najviše 
jedra, pa u kalotinastim, krupno zrnastim, sitno zrnastim i 
trakastim nakupinama. Negdje je posve gust. Kad se razvio 
u bubrežastim tvorevinama, onda je obično vlaknaste i 

lupinaste strukture, pa ga zovu lupinastim ili jetrenastim 
blistavcem. Savršene je kalavosti, krhak. Neki su metalna, 
neki dijamantna, a neki masna sjaja. Koji su metalna sjaja, 
mogu biti toliko slični galenitu, da se može čovjek pre- 
variti, da je galenit, zato ga nazvaše sfaleritom (od grč. 
ogaleooc »varav«). Većinom neproziran, no ima ga katkad 
providna, pa čak i prozirna. Obično smeđ, ali može biti i 
Žut, zelenkast, crvenkast, a katkad bijel i bezbojan. Neki 
pokazuju triboluminiscenciju, na pr. naši iz Fruške gore. 
Odlikuje se polarnim piroelektricitetom. Dijaterman je i 
nije nikakav vodič elektriciteta. Kemijski je sastavljen od 
cinka i sumpora, ZnS, ali se u njemu redovno nalazi že- 
ljezo kao izomorfna smjesa. U nekim ima željeza i do 
26%, pa takve željezom bogate zovu marmatitom (po na- 
lazištu Marmatu u Kolumbiji). Neke željezovite zovu i 
kristofitom (po rudniku St. Cristoph kod Bretenbrunna; 
sastav je marmatita 3ZnS+FeS, a kristofita 2ZnS-+FeS. 
Trošenjem prelazi u bijelu galicu, u smitsonit i dr. Sfalerit 
je veoma važna ruda za dobivanje cinka, pa se glavna 
količina toga metala dobiva baš iz sfalerita. U Hrvatskoj 
se nalazi u manjim količinama u Zagrebačkoj gori s gale- 
nitom kod Sv. Jakoba, u Ivančici kod Ivanca (tu su se u 
prošlom stoljeću nalazili cinkovi rudnici, iz kojih se vadio 
smitsonit i hidrocinkit; u najdubljem je dijelu rudnika 
nađen dolomit, a u njemu prskan sfalerit i galenit). Nešto 
malo ima ga s galenitom u Trgovskoj gori. U Fruškoj 
gori, u trahitu iznad Ledinaca i Rakovca, provlači se žila, 
u kojoj ima sfalerita i galenita. U tom kraju dolazi sfalerit 
s galenitom u dolomitu kod Lukina Sveca i Kamenara. 
Sfalerita možemo naći u željeznom rudniku kod Ljubije, 
u željeznim rudnicima Vareša i oko Humića kod Foče. 

LIT.: M. Ki&patió, Rude u Hrvatskoj, Rad HA, 147; M. Tajder, 
Sfalerit iz Ljubije kod Prijedora, Rad HA 255; F. Tuéan, Specijalna 
mineralogija. E. P, 

Osim toga se za dobivanje c. upotrebljava i smitsonit 
ZnCOs, hemimorfit i willemit 2 ZnO .SiOs(H:O) i fran- 
klinit ZnO . FesOs. C. se iz svojih rudača dobiva uglavnom 
na dva načina: destilacijom i elektrolizom. Destilacija se 
može upotrebljavati samo kod bogatih i koncentriranih 
rudača, dok se elektrolizom mogu preraditi i siromašne 
rudače, pri čemu se mogu dobiti i kovine, koje prate cink 
u njegovim rudačama. Za provedbu destilacije fino se smr- 
vljena rudača najprije prži kod 900—1000° C uz pristup 
uzduha u jamastim pećima (Schachtofen) ili u plamenicama 
(Flammenofen), da prijeđe u okside, pa se pomiješa s naj- 
manje 30% ugljena i u retortama iz vatrostalnog materijala, 
t.zv. mufolama, grije bez pristupa zraka па 1200—1400" C. Po 
200 i više mufola smješteno je u jednoj peći, grijanoj gene- 
ratorskim plinom. Cinkov oksid reducira se u c., a kako 
ovaj vri već kod 907% C, on izlazi iz retorte kao para i 
kondenzira se većim dijelom kao tekućina u predloškama, 
koje se drže na temperaturi od 500° C. Male količine cinka, 
koje se nakon kondenzacije još nalaze u plinovima, zadr- 
žavaju se kao cinčani prah u limenim posudama (t. zv. 
alonžama), koje su već izvan peći nataknute na ušća predlo- 
žaka. Plinovi oslobođeni cinka izlaze kroz rupice na alon- 
žama i sagorijevaju na zraku; prema obliku i boji plamena 
radnik vidi, kad je reakcija završena. Onda se alonža 
skine, tekući se c. izvadi iz predloška željeznim žlicama i 
lijeva u kalupe, a mufola se isprazni i napuni novom rea- 
kcionom smjesom. Rad po ovom postupku vrlo je naporan, 
gubitci c. su veliki (10—15%), a mufole se brzo kvare; 
stoga se nastoje uvesti postupci s neprekinutim radom u 
mufolama od silicijeva karbida. Sirovi c. sadržava do 4% 
olova te nešto željeza i kadmija. Rafinira se pretaljiva- 
njem, pri čemu se dobiva t.zv. rafinad-cink s 1% olova, 
ili frakcioniranom destilacijom, kojom se može dobiti i 
čisti c. s 99,99% Zn i više. 

I za elektrolizu moraju se sulfidne rudače najprije prže- 
njem prevesti u oksidni oblik, Tako pripravljena rudača 
sustavno se izlužuje sumpornom kiselinom. Iz dobivene 
otopine uklanja se željezo propuhivanjem zraka, a bakar, 
kadmij i ostale teške kovine taloženjem s cinkovim prahom. 
Tako se dobiva otopina sa 6—20% cinka, koja se podvr- 
gava elektrolizi s anodama iz čistog olova ili slitine olova 
i srebra, te katodama iz aluminija. Proizvod je vrlo čisti 
cink: nakon pretaljivanja ima 99,99% i više cinka. Kod 
elektrolize oslobađa se izluženom cinku ekvivalentna koli- 
čina sumporne kiseline, te se iscrpljeni elektrolit upotre- 
bljava za izluživanje nove rudače. 

Upotreba cinka. Svjetska proizvodnja cinka iznosila je 
g. 1937 oko milijun i po tona. C. se upotrebljava kao lim 

za pokrivanje krovova i inače u građevinarstvu, prave se 
iz njega kade za kupanje, vedra, limenke i sl. Liveni c. 
upotrebljava se u građevinarstvu, za galvanske članke, za 
kipove i dr. Mnogo se cinka upotrebljava za cinkovanje 
željeza: željezne žice, lima i željeznih predmeta. C. zašti- 
ćuje željezo od rđanja i u slučaju, da je zaštitni sloj ošte- 
ćen. Cinkovanje se vrši: »u vatri«, t. j. uronjavanjem dobro 
očišćenih željeznih predmeta u rastaljeni c.; elektrolitski; 
štrcanjem rastaljenog i fino rasprašenog c. na željeznu 
površinu »pištoljem« po Schoopu te izvrgavanjem željezne 
površine cinkovim parama ili praškastom cinku (sherardi- 
ziranje, cowperiziranje i dr.). C. je sastojina mnogih važnih 
tehničkih slitina u prvom redu mjedi (slitina cinka i 
bakra), alpake (v.), crvene litine (bakar-cink-kositer) i dr. 
U kemijskim laboratorijima i veleobrtu upotrebljava se 
kao redukciono sredstvo također za dobivanje vodika, u 
metalurgiji za taloženje zlata iz njegovih otopina, te za 
uklanjanje srebra iz olova. 

Cinkovi spojevi. Cink je dvovaljani element: njegov 
oksid kao slaba baza daje s jakim kiselinama cinkove soli, 
a kao slaba kiselina s jakim bazama cinkate. Cinkove su 
soli i cinkati bezbojni, ukoliko nije obojen ion kiseline, 
odnosno baze, s kojom je c. spojen. Mnogi anorganski i 
organski spojevi cinka upotrebljavaju se u velikoj mjeri u 
tehnici i medicini; u potonjoj poglavito zato, jer stežu 
sluznicu kože i sprečavaju sekreciju. Najvažniji cinkovi 
spojevi jesu: 

Cinkov oksid, ZnO, cinkovo bjelilo, cinkov cvijet, »lana 
philosophica«, »nihil album« i t. d., dolazi u prirodi kao 
mineral cinkit. Slabo je topljiv u vodi, lako u kiselinama 
i lužinama. Najčistije cinkovo bjelilo dobiva se tako, da 
se čisti cink zagrije na 1200—1300% C i nastale pare cinka 
vode u komoru, gdje s uzduhom sagorijevaju, a nastali 
cinkov oksid da se hvata u prikladnim napravama. Manje 
čist dobiva se neposredno iz rudača tako, da se ugljenom 
reducirani cink odmah sagori u oksid. Cinkov oksid upo- 
trebljava se najviše kao dragocjena bijela boja, koja je 
vrlo stalna na svijetlu, a tu stalnost prenosi i na druge 
boje, s kojima se miješa, budući da apsorbira ultraljubi- 
často svijetlo. Dalje se upotrebljava za pravljenje cin- 
kovih flastera, sapuna, pudera, masti i depilatorija, za pu- 
njenje papira, u tekstilnom veleobrtu, kao dodatak mazi- 
vima, mastima i stearinskim svijećama, u veleobrtu celu- 
loida, kaučuka, tutkala i dr. Iz njega se prave i različne 
cinkove soli anorganskih i organskih kiselina. U medicini 
se upotrebljava kao sastojina cinkove masti, te se u tu 
svrhu dobiva i žarenjem čistog bazičnog karbonata. 

Cinkovi karbonati. Normalni karbonat ZnCos dolazi u 
prirodi kao mineral smitsonit. Dobiva se umjetno kao bijeli 
amorfni prah, kad se otopljen cinkov sulfat ulije u otopinu 
kalijeva ili natrijeva bikarbonata, zasićenu ugljičnom kise- 
linom, ili pak uvođenjem ugljičnog dioksida u razmuljeni, 
netom taloženi cinkov hidroksid. Bazični karbonati dobi- 
vaju se dvostrukom izmjenom iz cinkova sulfata i natri- 
jeva karbonata u vodenoj otopini. Cinkovi karbonati upo- 
trebljavaju se za pravljenje cinkova oksida i različnih cin- 
kovih soli kod mliječnog vrijenja, te za namaze protiv 
požara. 

Cinkov sulfid, ZnS, dolazi u prirodi kao teseralni mine- 
ral sfalerit, cinkov blistavac, rjeđe kao heksagonalni wur- 
tzit. Tehnički se pravi taloženjem otopine cinkova sulfata 
sumporovodikom, ili taloženjem natrijevim sulfidom iz 
otopine natrijeva cinkata, dobivene otapanjem cinka u na- 
trijevoj lužini. Upotrebljava se kao boja za namaze, za 
pravljenje bijelog emajla, kao pigment u veleobrtu kau- 
čuka, za pravljenje svijetlećih boja. Čini sastojinu važne 
boje litopon (v., ZnS + BaSOx). 

Cinkov sulfat, ZnSO«, dolazi rijetko u prirodi bezvodan 
kao mineral cinkozit, češće kao heptahidrat ZnSO4 . 7 H:O, 
bijela galica, goslarit. Pravi se obično umjetno otapanjem 
cinka ili cinkova oksida u sumpornoj kiselini ili prženjem 
sulfidnih rudača. Upotrebljava se najviše za pravljenje 
boje litopon (v.) i drugih mineralnih boja, te mnogih cin- 
kovih soli; dalje za elektrolitsko cinkovanje i pomjeđi- 
vanje, u bojadisarstvu kao: močilo, za impregniranje dr- 
veta, u medicini kao adstringens i vomitiv, te za mnoge 
druge svrhe. 

Cinkov klorid, ZnCle, vrlo je higroskopna sol; dobiva se 
grijanjem cinka u struji klora. Upotrebljava se mnogo u 
tekstilnom  veleobrtu, za pravljenje vulkan-fibera (v.) i 
aktivnog ugljena (v.) kod lemljenja, kod pocinkovanja, 


776 


pobakrivanja i pomjedivanja željeza, u galvanskim elemen-— 
tima, za pravljenje nekih boja, tutkala i veziva, u organ- / 
skoj kemiji i veleobrtu kao sredstvo za oduzimanje vode, 
u medicini za nagrizanje. Vodena otopina njegove dvosoli 
sa salmijakom upotrebljava se kao voda za lemljenje. 

Cinkov jodid, ZNJ», upotrebljava se u otopini pomiješan 
sa škrobom u analitičkoj kemiji za dokazivanje tvari, koje 
oksidiraju i koje oslobađaju iz njega jod, a taj sa škrobom 
daje onda tamno modru boju, te kao indikator u jodo- 
metriji. RIP: 

CINKENIT (zinckenit), olovna ruda iz odjela sulfosoli. 
Kristalizira rompski. Kristali su tanki i nalik na. stupić. 
Javlja se i u prutićastim i vlaknastim nakupinama; jedar 
je, metalna sjaja, neproziran, ocalno siv, tvrdoće 3; speci- 
fične težine 5,30—5,35; spoj olova s antimonom і sumpo- 
rom PbSb:S4. Nalazi se uz antimonske i olovne rude. Do- 
bio je ime po njemačkom mineralogu Zinckenu. ЕРЕ 

CINKOGRAFIJA. Prije izuma fotografije knjige su ilu- 
Strirane ručnim radom umjetnika, koji su ilustracije izra- 
divali u drvorezu; ova je tehnika poznata pod imenom 
ksilografija (grč. 50/0” »drvo«). Kasnije su slijedili bakro- 
rezi (gravure) na ploče od bakra ili mjedi. Drvorezi su se 
ugrađivali u slog i zajedno tiskali, dok su se bakrorezi 
naprotiv tiskali potpuno odvojeno od uobičajenog načina 
knjigotiska. Stoga su u starim knjigama bakrorezi od mjedi 
tiskani na posebnom listu kao prilog. Ovi otisci bakroreza 
bili su vrlo cijenjeni, jer su predstavljali izvorni rad samog 
umjetnika. Ovo ručno izrađivanje klišeja bilo je veoma 
skupocjeno i dugotrajno, pa su tiskari neumorno nastojali 
pronaći podesan način i materijal za izradbu klišeja. G. 
1833 pronašao je njemački knjizar Baumgártner mješavinu, 
otpornu protiv kiseline, s kojom je sliku crtao na lito- 
grafski kamen, zatim taj kamen jetkao i na ovaj način 
izradio prvi klišej iz kamena, podesan za knjigotisak. Ovaj 
je način izradbe klišeja kasnije usavršio u Parizu L. Tés- 
sier, koji je klišej iz kamena stereotipirao, a kasnije iz 
kamenog klišeja izveo galvanoplastičke klišeje. Ovi su 
klišeji bili podesniji za tisak u zajednici sa slogom. 

Prvi klišej iz kovine izradio je Francuz Dembour 1835. 
Njegov način jetkanja bio je dosta nesiguran, a i dugo- 
trajan. Kasnije je njegov postupak usavršio Francuz Gillot 
upotrijebivši litografski pretisak na plohu iz kovine, koju 
je jetkao, kako bi dobio klišej sposoban za tisak; g. 1850 i 

1851 dao je svoj pronalazak patentirati. Karl Angerer je 
20 godina kasnije u Beču upotrijebio i usavršio već u 
državnoj tiskari dobro uvedeni i jednostavniji način je- 
tkanja crteža na cinčanu ploču. 

Pošto je izumljena fotografija (1839), Daguerre i Ničpce 
nastoje ovaj izum iskoristiti za izradbu klišeja za tisak. 
Početak je bio veoma težak, jer >daguerotipija< nije bila 
podesna za prijenos kopije na cinkovu ploču. Nakon 
mnogih pokusa uspjelo je Poitevinu 1856 izraditi prvu 
ploču za svjetlotisak, iako ona nije bila potpuno usavr- 
šena. Ovaj uspjeh omogućio je da se pristupi fotografskom 
prijenosu kod izradbe klišeja za tisak. Od ovog vremena 
fotografski se prijenos u grafičkoj struci razvija i usavr- 
šava nevjerojatnom brzinom. 


Premda se fotomehaničkim putem mogao prenositi samo 
perocrtež, a tek kasnije i proizvodi likovnih umjetnika, 
već se u početku tražio način, kako bi se prenosile repro- 
dukcije slika u polutonu za tehniku knjigotiska. Izradba 
slike u polutonu u knjigotisku predstavljala je najveći 
problem, jer je knjigotisak kod jednog otiska vezan na 
upotrebu jedne boje. Tražio se način, kako bi se polučio 
stepen raznoličnog osjenjivanja: u početnom stanju za 
tamnije dijelove originala. Mnogi grafički stručnjaci tražili 
su način, kako da se slika rastavi na male točkice, pa je 
konačno uspjelo naći rješenje u mrežici (Raster), s pomoću 
koje se je slika rastavila u točkice različnog oblika, i to 
tako, da su točkice u svjetlijim dijelovima slike najmanje, 
a u tamnijim dijelovima najveće, dok srednje sjene slike 
leže u različnim oblicima između najsvjetlijih i najtamnijih 
točkica. Na ovaj način polučio je tiskar dojam polutona, 
koji se kod izradbe klišeja u knjigotisku nazivlje auto- 
tipija, dok se kod izradbe klišeja u tehnici perocrteža 
naziva fototipija. 

G. 1882. Georg Meisenbach iz Münchena fotografskim je 
putem izradio linijaturu, postavivši je pred staklenu ploču, 
presvučenu kolodijem. Na ovaj način dobio je autotipički 
negativ; po prvom eksponiranju okrenuo je ploču s lini- 
jaturom za 90 stupnjeva i u ovom položaju po drugi put 
za isto vrijeme eksponirao linijaturu. Kasnije je Meisenbach 
usavršio svoj izum pa je mogao eksponirati linijaturu bez 
okretanja. 

Već su prije Meisenbachova izuma izvršeni pokusi s mre- 
žicom iz žice ili svile, ali bez praktičnog uspjeha u radu. 
Tek 1890 uspjelo je tvrtki Levy u Philadelphiji pronaći 
način izradbe mrežice točnim graviranjem u staklo. Ka- 
snije se Evropa, napose Njemačka, u tom poslu osamo- 
stalila, pa danas Njemačka ima 3 tvornice za izradbu 
mrežica. 

Način izradbe autotipičkog negativa bio je riješen, pa je 
preostalo, da se još riješi pitanje prijenosa autotipijskog 
negativa na ploču iz kovine. Dosadašnji prijenos slike 
s masnog fotolitografskog papira na kovinu nije zadovo- 
ljavao. G. 1896 nastao je preokret u prijenosu slika na 
kovinu Ivesovim pronalaskom, koji je s pomoću emajla 
fotomehaničkim postupkom, odnosno izravnom kopijom, 
prenio sliku na kovinu. Ovaj se prijenos pokazao osobito 
dobrim za prijenos slika na ploču od mjedi, što je prouz- 
ročilo brzo uvađanje ovoga savršenog postupka u sve ta- 
dašnje grafičke zavode. 

PRIMJERI RAZLIČITE FINOĆE KLIŠEJA I GUSTOĆE TOČAKA 


Izradba crne, t. j. jednobojne autotipije, dobila je na 
ovaj način svoje rješenje, i ništa nije bilo na putu, da se 
riješi pitanje izradbe autotipija u više boja. Samo se išlo 
za tim, da se pojednostavi reprodukcija slika u bojama, 
koja se do tog časa izrađivala samo ručnim radom — s po- 
moću kromolitografije. 

Već je 1861 izradio profesor Mascwell prve izvatke 
(Auszug) u bojama upotrebom obojadisanih filtera. Potpun 
uspjeh polučio je tek E. Albert upotrebom amonijakalnih 
rastopina srebrenasto-eosinovih. Nijemac Vogl Kurtz uspio 
je 1889 u izradbi višebojnih autotipija. Od 1900 izrađivala 
se autotipija u više boja gotovo u svim naprednim cinko- 
grafijama Evrope. Vrijedno je spomenuti, da je u Hrvat- 
skoj 1906 osnovao prvu cinkografiju grafički stručnjak 
Ivan Novak (bivša »Dionička tiskara«), koja je u prvo- 
razrednoj izvedbi izrađivala višebojne klišeje originala 
naših umjetnika. 

Reprodukciona fotografija. Kamera za reprodukciju ra- 
zlikuje se od ostalih kamera u prvom redu u tome, da su 
aparat za snimanje kao i daska za pričvršćenje originala 
zajedno smješteni na jednom stativu, koji počiva na pe- 
rima. Radi toga je isključeno svako micanje, koje bi moglo 
nastati vanjskim utjecajem u udaljenosti između origina- 
la, objektiva i daske. Kamera za reprodukciju uređena 
je obično za snimanje originala u plošnom stanju, te se 
može snimati izravno ili obrnuto. Kod izravnog snimanja 
original stoji usporedno prema daski za viziranje. U dru- 
gom slučaju aparat je okrenut za 90% tako da daska za 
viziranje stoji prema originalu okomito. Da bi u ovom 
drugom slučaju optika, koja se nalazi na aparatu za sni- 
manje odgovarala, odnosno da bi se moglo snimati »iza 
ugla«,y nadopunjena je optika aparata prizmom za totalnu 
refleksiju. Ova zakreće zrake, što padaju u objektiv, pod 
pravim kutom, tako da ove zrake padaju na dasku za 
viziranje, a zatim na fotografsku ploču. Utjecajem prizme 
za totalnu refleksiju slika je okrenuta. 

Kamera za reprodukciju služi za izradbu negativa iz 
crtanih predložaka kao i za reprodukciju autotipije (sni- 
mak preko mrežice). Mrežica je uložena u posebnu na- 
pravu, koja je smještena u kameri pred vizirkom. Na 
kameri za reprodukciju smješteni su i drugi uređaji, koji 
olakšavaju rad i omogućuju bezuvjetnu točnost i sigurnost 
u izvedbi negativa. Kod snimanja originala u više boja 
moramo pred objektiv pričvrstiti obojadisani filtar ili 
smjestiti kivetu s obojadisanom tekućinom. Evo primjera: 
Filtar: 
propušta boju: 
apsorbira boju: 


crveni, zeleni, plavi 


crvenu i žutu, zelenu i žutu, plavu 


plavu i zelenu, plavu i crvenu, crvenu, zelenu i žutu 


Negativi za cinkografski postupak izrađuju se uglavnom 
na dva načina: 1. za izradbu negativa za perocrtež (foto- 
tipiju) i autotipiju upotrebljava se postupak s kolodijem; 
2. postupak s emulzijom za autotipiju i za višebojni tisak. 





Tamna komora za izvedbu negativa ne iziskuje osobitog 
uređaja; glavni je uvjet čistoća i odstranjivanje i najmanje 
prašine iz prostorija. Fotografska ploča s kolodijem izra- 
đuje se kod žutog svijetla, ona s emulzijom djelomično 
kod crvene, djelomično kod zelene rasvjete. 

Prijenos slike na kovi- 
ne i jetkanje. Fotomeha- 
nički prenosi se slika na 
cink, bakar i žutu mjed 
kopiranjem dobro po- 
kretnog negativa. Pozna- 
jemo dvije vrsti negati- 
| va: fototipiju i autotipi- 
| Ju, što znači, da postoje 
‚ dvije vrsti klišeja. Svaka 
vrst ovih klišeja ima 
drugu svrhu. Fototipija 
ima samo svijetlo i sje- 
ne; autotipija djeluje na 
oko kao poluton, koji 
nije homogen, nego je 
podijeljen na hiljade sit- 
nih točkica, koje u po- 
jedinim odsjecima u svo- 
joj raznoličnosti djeluju 
kao svijetlo, srednji ton ili sjena. Klišeji se razlikuju pre- 
ma vrsti negativa. 


Prije prenošenja slike na cink polirana se ploča raskiseli 
u veličini same slike. Cinkova se ploča polije rastopinom 
jednog dijela krovonala H. Róhlera i četiri dijela vode i 
u spravi za odbacivanje (vrtaljka, Schleuderapparat) okreće 
i osuši. Preparirana cinkova ploča kopira se na suncu ili 
na snažnom umjetnom svijetlu. Vrijeme kopiranja odre- 
duje se već prema vrsti negativa od 1,5 do 3 min. Nakon 
kopiranja navalja se na ploču boja za razvijanje i odloži 
u posudu s vodom. Nakon dvije minute odstranjuje se 
navaljana boja pamukom. Osvijetljena mjesta na ploči 
postala su tvrda i u vodi nerastopljiva, naprotiv neosvije- 
tljena mjesta nestaju u vodi i odbijaju masnu boju, tako 
da na ploči ostaju samo nekopirana mjesta, pokrivena 
masnom bojom. Nakon sušenja slika se pospe finim 
prahom asfalta, ploča se ugrije na žaru, da se asfalt ra- 
stopi i spoji s bojom za razvijanje. Na ovaj način stvorena 
je naslaga, otporna protiv kiseline. Pošto smo poleđinu 
ploče pokrili šelakom, jetka se kopija и 10—15% dušičnoj 
kiselini. Kod ovoga prvog jetkanja dubina je jetkanja 
posve neznatna, jer bi kod jačeg jetkanja kiselina djelo- 
vala na zaštitni sloj, te bi nastupilo podjetkano stanje 
(verützt) Ploča se ponovno osuši, na sliku se valjkom 
nanese rjeđa boja, pospe kolofonijem ili asfaltom, zagrije 
i jetka na drugi stupanj, nešto dublje. Dubina bi kod ovog 
jetkanja bila za tisak nedovoljna, pa je potrebno ponovno 
Jetkanje. Na sliku se navalja opet rijetka boja, pospe 

kolofonijem ili asfaltom, zagrije i jetka, dok ne posti- 
gnemo potrebnu dubinu. Ploha se ispire benzolom i osuši, 
te ponovno navaljamo boju, ali samo toliko, da pokrijemo 
prvotna dva stupnja prijašnjih jetkanja. Kod daljnjeg 
jetkanja treći se stupanj zaokruži i slika produbi. Novim 
čišćenjem ploče i ponovnim nanošenjem i jetkanjem od- 
strane se svi prijašnji stupnjevi jetkanja, te konačno dola- 
zimo do samog tiskovnog elementa klišeja. Ako nam crtež 
pokazuje veće plohe, koje iziskuju još veće dubine, od- 
stranit ćemo ih izdubljivanjem (fresen) na reuting-stroju. 
Ako nemamo ovakvog stroja, moramo klišej daljnjim 
jetkanjem produbiti. Klišej je konačno gotov te se može 
učvrstiti na jednoličnu ploču u potrebnoj pismovnoj visini. 

Autotipički klišeji izrađuju se emajlovim postupkom. 
Kromirano riblje tutkalo stvara putem osvjetljenja neraz- 
lučivi sloj, koji ispaljivanjem postaje emajl i otporan 
protiv kiseline. Ovo je riblje tutkalo poznato u kemi- 
grafiji pod različitim nazivima. 

Za taj je postupak potrebno troje: = 

1. senzibilična rastopina emajla, koja se sastoji od 200 grama ribljeg 
tutkala Le Page, 600 grama destilirane vode, 18 grama amonijeva bikro- 
mata, 10 kapljica amonijaka. Previše dodatka amonijaka umanjuje 
osjetljivost rastopine; 2. kupka za pojačanje: 1000 cmš vode, 75 grama 
amonijeva bikromata, 50 grama kromiranog kamena, 2 grama kromove 
kiseline; 3. kupka za bojadisanje emajla: 1000 cm? vode, 5—10 grama 
metilvioleta. Kod senzibilizacije cinčane ploče postupak je slijedeći: 
cinčana se ploča otare mekanim tamponom, koji je posut finim smir- 
kom. Ploča na ovaj način gubi masnoću, te kao kod kopija s bjelanče- 
vinama ploču zakiselimo rastopinom lužnoga kamena s malom količinom 
dušične kiseline ili rastopine soli. Nakon ispiranja zalijeva se ploča 
rastopinom emajla, koji je prije iscijeđen kroz pamuk. Ploča se umetne 
u vrtaljku i vrti kod blage temperature. Na ovaj se način emajl na 
ploči razlije jednolično. Ostanu li u emajlu strana tjelešca, stvaraju se 
na ploči t. zv. kometi, te je kopija neupotrebljiva. Vrijeme kopiranja 
duže je 3—5 puta nego kod osjetljivih rastopina bjelančevine. Poslije 
kopiranja kopija se stavi u zdjelu hladne vode nekoliko minuta. Kopija 
je oslobođena svih u vodi topljivih pozicija, te se uloži na daski u 
rastopinu II., u kojoj se kopirani dijelovi još više ojačaju dobivanjem 
velike otpornosti protiv kiseline; pri kraju se kopija još grijanjem 
ispali. Nakon pojačanja u rastopini II. nalije se na kopiju u mokrom 
stanju rastopina metilvioleta i ostavi, da djeluje kroz 1—2 min. Ploču 
nakon isušenja treba ponovno ispaljivati kao kod asfalta s jedinom 
razlikom, da emajlirana ploča iziskuje veći stupanj temperature. Kada 
ploču ispaljujemo, opažamo promjenu ljubičaste boje u žutu, kasnije u 

narandžasto-smeđu, koja konačno prelazi sve do crne boje. Srednje 
smeđe bojadisanje je ispravno. U ovom času emajl dobiva sposobnost 
najveće otpornosti protiv kiseline, te se može nakon ohlađenja započeti 
jetkanjem. Tamnije obojenje daje ploči sposobnost jetkanja, ali pre- 
snažno zagrijavanje oduzima cinčanoj ploči tvrdoću i cink se u svojoj 
unutrašnjosti kristalizira pa postaje mekan i za tisak većih naklada 
nepodesan. Emajliranje ploče kod autotipijskih kopija upotrebljava se 
stoga, što se sloj emajla zadržava na cinčanoj ploči za vrijeme jetkanja. 

Kod jetkanja klišeja upotrebljava se danas uglavnom 
stroj za jetkanje, koji je građen od žarene gline, otporne 
protiv kiselina. Jetkanje strojem mnogo je brže i bolje, 
budući da su klišeji dublje jetkani. 

Cinkografija je danas najvažniji sastavni dio knjigo- 
tiskarstva. U reprodukcionom postupku, usprkos velikom 
napretku tehnike u bakrotisku i offsetnom postupku, cinko- 
grafija je najsavršenija grana knjigotiska. S.H. 

CINKOTIPIJA — Cinkografija 

CINNAMOMUM, biljni rod por. lovornjača (v.), obu- 
hvaća preko 50 vrsta, raširenih ponajviše u jugoistočnom 
dijelu Azije. Sve su te biljke razvijene u obliku drveća ili 
grmova u zimzelenim i čitavim listovima te pravilnim i dvo- 
spolnim cvjetovima, u kojima se nalazi dvostruko i tročlano 
ocvijeće žućkastobijele boje. Za čovjeka su naročito važne 
one vrste, koje pripadaju dvjema skupinama, cimetovcima 
i kamforovcima. U prvu skupinu idu one biljke, koje su 
odavna poznate sa svojih mirisavih dijelova, bogatih eter- 
skim uljem. To su biljke, koje daju cimet — Cortex Сіп- 
namomi, kao na pr. C. Ceylanicum Breyn s raširenom kul- 
turom u mnogim tropskim zemljama i C. Cassia (Nees) 
Bl. u Kini, Anamu, Kočinčini i drugdje. Ima još velik broj 
vrsta, kojih se kore, a dijelom i cvjetovi i listovi, upotre- 
bljavaju kao lijek ili kao mirodija. U skupini se kamfo- 
rovaca osobito ističe vrsta C. Camphora (L.) Nees et 
Eberm., podrijetlom iz ist. Azije. Kultivira se po mnogim 
toplijim zemljama. Od nje se dobiva kamfor. F.K-n. 

CINO DA PISTOIA, * Pistoia oko 1270, + Pistoia 1336 
ili 1337, talijanski pjesnik i pravnik. Učio pravo u Bologni i 
Orlćansu; kao gibelin prognan 1303 iz Pistoje, u koju se 
vraća tek 1306. Bio je sudac, prisjednik rimskog sudišta i 
napokon profesor prava na različnim talijanskim sveuči- 
lištima (Siena, Napulj, Perugia). Ide među pjesnike struje 
»dolce stil nuovo« (— Dante); osnovni je motiv i njegove 
poezije ljubav. Jezik i stil njegovih pjesama izrađen je i 
dotjeran; mjestimice odjekuje u njima iskren pjesnički 
doživljaj, ali suviše kritički raščlanjen i analiziran, tako da 
ne djeluje neposredno. Njegovi su mnogobrojni pravni 
spisi komentatorskoga karaktera. Bio je prijatelj Dantea i 
Petrarke, koji su ga veoma hvalili. 

BIBL.: Rime, a cura di G. Carducci, novo izd. Firenca 1928; Le 
Rime di C. da P., a cura di G. Zaccagnini, Ženeva 1925; Rimatori del 
dolce stil nuovo, a cura di L. Di Benedetto, Turin 1925. 

LIT.: G. Zaccagnini, C. da P., Pistoia 1919; Isti, La lirica di C. da 
P. u Archivum Romanicum XL, 1927; L. Di Benedetto, Studi sulle 


rime di C. da P., Chieti 1923; G. M. Monti, C. da P. giurista, Città 
di Castello 1924; F. Figurelli, ЇЇ dolce stil nuovo, Napulj 1933; Т. Е. 


CINOBER — Cinabarit. 

CINOPEL (zinopel, sinopel), vrsta kremena roZnjaka; 
ima mnogo Zeljeza s uprskanim piritom; zlatonosan. F. T. 

CINQ-PORTS (franc. »pet luka«), naziv sveze jugo- 
istočnih engleskih pomorskih gradova (Hastings, Romney, 
Hythe, Dover i Sandwich), kojima su kasnije pridošli 
mnogi drugi, tako da je obuhvaćala gotovo sve engleske 
luke u tjesnacu Pas-de-Calais (Doverskim vratima). Sveza 
je nastala u doba normanske provale ili još prije. Svrha 
joj je bila pružanje pomoći engleskom kralju u brodovlju, 
a za to su ti gradovi uživali posebne povlastice. Na čelu 
im je stajao »lord warden« (lord čuvar), koji je vršio po- 
morsku sudbenost kao admiral spomenutih luka. Danas su 
od te službe ostali uglavnom samo naslov i čast. 

CINQUECENTO — Italija, Književnost i umjetnost 
16. st. 

CINTOR, kod gradišćanskih Hrvata cimitor, u Belosten- 
čevu i Jambrešićevu rječniku cintorom, kod nekih pisaca 
cimiter, cimitar, cimiterij i cimitorij, ograđeno groblje oko 
crkve. Od grčkoga хотоо» »počivalište« nastala je 
latinska riječ coemeterium, kojom su se označivali pojedini 
dijelovi katakomba (v.). Kada su groblja odijeljena od 
crkava, ostali su cintori i dalje oko crkve te su se građevno 
razvili katkada u trijemove, islikane pobožnim slikama. 
Najpoznatiji takvi cintori u hrvatskim zemljama jesu na 
Trškom Vrhu pokraj Krapine, u Mariji Bistrici i drugdje. 

CINTRA (Sintra), portugalski grad u pokrajini Estre- 
maduri nedaleko Lisabona, 207 m nad morem na podnožju 
granitnoga brda Serra de C. (529 m), koji je sav pod šu- 

mom i vinovom lozom, ljetno izletište Lisabonaca. U gradu 
je bivši kraljevski ljetnikovac (Paco de C.) iz 14. i 15. st. 
Iznad grada je maurski zamak s umjetničkim spomeni- 
cima, a na vrhu brda je usred perivoja Castello da Pena, 
graden 1840—50, odakle je izvanredan pogled. Zapadno od 
C. leZi bivši samostan Montserrate u suptropskom perivoju 
Quinta. C. ima 7860 stan. (1920). N.Z. 

CINVALDIT (zinnwaldit), mineral iz odjela tinjaca. Kri- 
stalizira monoklinski. Kristali su većinom pločasti. Kao 
svi tinjci, kala se savršeno. Tvrdoće je 2—3; spec. težine 
2,9—3,1; sedefasta sjaja s prijelazom u metalni; blijedo lju- 
bičast, siv, žućkast, smeđ, rjeđe tamnozelen; boja mu po- 
tječe od mangana (ljubičasta) i željeza. To je litijski že- 
ljezni tinjac kolebljiva sastava (F,OH) (LiK)s AlsFeSisO:e. 
Njegova nalazišta vezana su samo za one stijene, koje su 
bile izvrgnute pneumatolitskom djelovanju, t. j. djelovanju 
plinova i para. Zato se nalazi u granitima i gnajsima, gdje 
su se razvile kositrene rude, pa je stalan pratilac kasiterita, 
kao na pr. u Češkoj kod Zinnwalda (otuda ime). Ako je 
bogat litijem, služi, kao i drugi litijski minerali, za prire- 
đivanje litijskih soli. — Lepidolit. 

CIONIZAM — Sionizam. 

CIOTAT, luka u južnoj Francuskoj, 35 km jugoistočno 
od Marseillea, važno središte brodogradnje. Spominje se 
već u starom vijeku kao kolonija Citharista, aiu srednjem 
vijeku je važno pristanište. 

CIPAL (Mugil), riba koštunjača, pokrivena prilično ve- 
likim ljuskama. Plosnate je glave, široke i tupe gubice, u 
kojoj su fini zubići, jer se hrani biljnim i životinjskim 
tvarima, što ih nađe u mulju. Cipal često živi u jatima u 
plićoj obalnoj vodi, zalazi i u bočatu vodu naših rijeka, 
kao Neretve, Cetine, Krke i dr. Rado skače iz vode i 
mreže, pa zato mu je i drugo naše ime »skočac«. U Jadranu 
je poznato 6 vrsta cipala. Meso mu je tečno, a njegovu 
ikru priređuju kao butargu. K.B. 

CIPAR, otok od 9.284 km? u istočnom dijelu Sredo- 
zemnoga mora među Malom Azijom i Sirijom, vanjski član 
maloazijskog poluotoka, koncem tercijara odcijepljeni na- 
stavak Taurusa, složen 'od dvaju usporednih gorskih lanaca 
vapnenačke građe s kotlinastom dolinom još mlađega sa- 
stava među njima. Strmi i goli lanac na S (najviši vrh 
1.019 m) izbija na I kao šiljasti poluotok rtom Karpaso, a 
južni, znatno viši lanac, ponešto pokrit crnogoricom u du- 
bokim diabaznim uvalama, ispinje se u trozubnom Tro- 
odosu do 1.953 m. Pješčana i dosta suha dolina Messaria 
među njima, na plodnim površinama zemlje crnice i s 
umjetnim natapanjem uz rijeku Pidias, koja teče samo zimi, 
daje žiteljstvu žitarice, osobito rogače (glavni predmet 
izvoza), pa masline, sezam, pamuk i duhan. Usred ove kul- 
turne krajine leži glavni grad Nikosia (25.000 stan.), spojen 
željeznicom do zapadne obale i s lukom Famagustom. Po- 
dneblje je otoka suho i dosta toplo, više kontinentsko nego 
mediteransko. Temperatura se koleba zimi između 4° i 15°, 
a ljeti doseže u nizini do 38" C. Kiša pada zimi od stude- 
noga do veljače, ali ne napada nigdje obilato (srednja go- 
dišnja ombrometrijska množina iznosi 440 mm). To se da- 
kako modificira prema visini, tako da se u Messariji dižu 
prašine, a vrućina je nesnosna, dok je u brdima blago, čisto 
vrijeme. . š 

Stanovništvo (348.000) je grčko s malim brojem Turaka 
i Židova. Službeni je jezik novogrčki. Po vjeri је 76% 
nesjedinjenih kršćana zasebnog obreda i crkvenog jezika 
(cipriotska crkva), a ostali su ponajviše muslimani. Sto- 
čarstvo je radi suše slabije razvito. Jače su raširene samo 
ovce i koze (kozji sir). Ni rudarstvo nije osobito, premda 
je po imenu otoka (Kypros) nazvan bakar (cuprum). Naj- 
više se kopa pirit, azbest, i sadra. Veleobrta nema. Osim 
kućnog obrta važni su mlinovi i čistionice pamuka, lon- 
čarstvo i ciglarstvo, a uz obalu lov riba i spužava. Ceste 
su dobre i mnogobrojne (do 5000 km dužine). Pored stare 
Famaguste glavne su luke Larnaka (12.000 stan.) i Li- 
massol (preko 15.000 stan.). 

Na C. se vrlo rano (u drugoj polovini 2. tisućljeća pr. 
Kr.) pojaviše Feničani i za njima grčki Ahajci s Pelopo- 
neza, U isto doba su se ovdje križali svakojaki kulturni 
utjecaji (kretsko-mikenski, maloazijski, mezopotamski i 
egipatski). Odavle potječe kult božice Afrodite, koja se 
zove također Kypris. Poslije gospodstva Asiraca (oko 700) 
i Egipćana (od 560) pojavljuju se Grci ovog otoka na 
strani maloazijskih Jonjana u ustanku protiv Perzijanaca. 
Zatim su neko vrijeme samostalni pod svojim kraljevima, 
ali 333 njima zavlada Aleksandar Veliki i 58 pr. Kr. Rim, a 

njega naslijedi Carigrad. Bizantske careve zastupaju u C. 
namjesnici, od kojih se Izak Komnen proglasi 1184 samo- 
stalnim, ali je otok prelazio za križarskih vojna iz ruke u 
ruku, dok ga 1571 ne osvojiše Turci. Dok je na njemu vla- 
dala obitelj Lusignana, držali su se ovdje posljednji ostatci 
trgovine između Zapada i Levanta. Onda se C. zvao »terra 
Christianorum ultima«. Pod Turcima je nazadovao. Po ugo- 
voru od g. 1878 okupirala je C. Velika Britanija, a 1914 
na početku prošloga svjetskog rata anektirala ga je i 1925 
proglasila krunskom kolonijom. Pod vodstvom svećenstva 
teži pučanstvo za oslobođenjem i ujedinjenjem s Grčkom. 
To bijaše cilj ustanku 1931. NZ 
CIPARSKA UMBRA, umbra ili turska umbra. Smjesa 
bola sa željeznim hidroksidom (ili smjesa limonita i sili- 
cijskoga dioksida, SiO»). Boje smeđe kao jetra, služi kao 


oja. elo 

CIPARSKO ZELENILO, boja dobivena od minerala 
seladonita. > Seladonit. 

CIPELLI, Giambattista, nazvan Egnazio, * Mleci oko 
1473, + Mleci 1553, talijanski latinist, profesor, komentator 
klasika, koje je izdavao knjižar Aldo Manuzio u Mlecima. 
Najpoznatija su mu djela De Caesaribus (1516) i De 
exemplis virorum illustrium venetae civitatis. M. D-ić. 

CIPIC, Antonio — Cippico. 

CIPOLIN — Cipolin. 

CIPPICO, zvani također i Cepiani ili Cipchi (Čipči), 
stari trogirski rod, kojemu su se brojni sinovi isticali na 
različitim poljima više vjekova. Splićanin Jerolim Kavanjin 
u svojoj Povijesti vanđelskoj (VII, 1) uznosi ih i nazivlje 
»gospoda Cepiani, hvale knjižne i junačke«. 

1. Antonio, Ж Zadar 20. III. 1877, + Rim 17. I. 1935, tali- 
janski publicist, kritičar, konferencijer, doktor. prava, 
lektor (od 1906) pa profesor talijanske književnosti na sve- 
učilištu u Londonu (1911—1925), senator kraljevine Italije, 
član talijanske delegacije kod Lige naroda (1924—28), 
jedan od glavnih pobornika talijanske iredente i pripo- 
jenja Dalmacije Italiji. Sudjelovao je u osnivanju udru- 
ženja Pro Dalmazia u talijanskim gradovima i lično uče- 
stvovao u D'Annunzijevu pothvatu na Rijeci 1920. Za 
lagao se za fašizam još od prvih dana, osobito u ino- 
zemstvu. Izdao zbornik propagandističkih članaka La Dal- 
mazia (Genova 1915). Osnovao je u Rimu (1926) i ure- 
đivao (skupa s A. Bacotichem) časopis Archivio storico 
per la Dalmazia. Surađivao je i u drugim talijanskim i 
stranim listovima. Autor je i beletrističkih djela u prozi i 
u stihovima; dao je i neke prijevode (Eshila, Shakespearea, 
F. Nietzschea, Keatsa i dr.). s 

LIT.: A. Bacotich u Archivio storico per la Dalmazia, XVIII, sv. 
106 (1935). 

2. Koriolan, * Trogir 1425, + Trogir 1493, historik. Učio 
je na sveučilištu u Padovi. Sudjeluje kao pomorski kape- 
tan s trogirskim brodovima u pomorskim borbama između 
Mlečana i Turaka na Istoku (1470—74). Dao je na latin- 
skom povijest tih ratova (Coriolani Cepionis Dalmatae de 

(Fotozadruga) 


Petri Mocenici Imperatoris Gestorum libri tres, Mleci 
1477), koja mu je preštampana četiri puta i prevedena 
triput na talijanski te mu je pronijela glas u učenim kru- 
govima Evrope. Osobito ga hvali njegov prijatelj, suvre- 
meni talijanski historik Sabellico (v.), jednako kao i naš 
Jerolim Кауапјіп u svojoj Povijesti vanđelskoj (VII, 
8—14). U njegovu posjedu bio je rukopis Petronijeva djela, 
koji se našao kod njegovih potomaka u Trogiru i bio tiskan 
u XVII. stoljeću. 

LIT.: S. Gliubich, Dizionario biografico degli uomini illustri della 
Dalmazia, Beč 1856; E. Zuliani, Inizio di una fioritura umanistica in 
Dalmazia, Zadar 1926; A. Bacotich u Archivio storico per la Dalmazia, 
XIL, sv. 69 (1931); N. Zic, Pomorski memoari domaceg pisca iz 15. st., 
Jadr. straža 1935, br. 8; Isti, 12 ratnih uspomena Kor. C., Napredak 
1935, br. 3—4. M. D-ić. 

CIPPUS. Gelije, Noctes Atticae XVI, 7, 4—9, prigovara 
Laberiju, da u svojim mimima upotrebljava proste i za- 
starjele riječi iz svagdašnjega pučkoga govora (obsoleta 
quoque et maculantia [sc. verba] ex sordidiore vulgi usu), 
među koje ubraja i c. 

1. Kod Cezara Bell. Gall. VII. 73, 4. c. znači deblo s okresanim i za- 
oštrenim granama. Takva je debla posjekao, da pojača svoje utvrde kod 
Alezije, pa ih je spustio u jarke i učvrstio, da se ne dadu iščupati, dok 
su grane virile iz zemlje. To je granje spojio i isprepleo među sobom 
ро pet redova. »Tko bi ovamo došao, sam bi zapeo o veoma oštrom 
olju«. 

2 Cipi su inače bili stupovi, prvotno od drva, no običnije od kamena, 
kojima se obilježavala međa cesta, vodovoda, pomerija i dr. Uz vodo- 
vode, riječna korita i pomerij oni teku u dugim redovima i označeni su 
tekućim brojevima. 

3. Napose treba spomenuti cipe na grobovima. Obično su 
stajali na 2, često i na 4 ugla, no ima ih i po 7 (CIL XIV, 
3857), pa i po 10 (CIL X, 4656). Natpisi na njima obično 
nose ime pokojnika i mjere prostor (area) samoga groba. 

Da cipi nisu istovjetni s nadgrobnim kamenjem (arae 
sepulcrales), vidi se po tomu, a) što se kod istog groba 
nalaze i kamen і сірі; b) što cipi stoje u parovima; c) što se 
kod većih spomenika nalaze na vanjskim stijenama; d) što, 
kako je već rečeno, navode samo mjere groba bez imena 
pokojnika, koje se uvijek nalazi na nadgrobnom kamenu. 


CIPPICO — CIPRIN 


Ipak ima i takvih slučajeva, gdje cippus znači nadgrobni 
kamen, no ti slučajevi dolaze u kasnije vrijeme. 

4. U kasnoj latinštini c. znači okove na nogama. Z.D. 

CIPRA, Emil (Milo), ж Vareš 13. X. 1906, hrvatski skla- 
datelj. Po zvanju je bio najprije srednjoškolski profesor. 
Glazbu je učio uporedo sa studijem na mudroslovnom fa- 
kultetu zagrebačkoga sveuči- 
lišta i to u visokoj školi Gla- 
zbene akademije, gdje su mu 
profesori kompozicije bili B. 
Bersa i Fr. Dugan. Kao sre- 
dnjoškolski profesor sluZbo- 
vao jeu Novoj Gradiški, Kar- 
lovcu i Zagrebu; u svim je 
mjestima svog službovanja 
djelovao i kao vješt zboro- 
vođa hrvatskih pjevačkih dru- 
štava. Premješten u Hrvatski 
državni konzervatorij najprije 
je predavao teorijske predmete 
u srednjoj glazbenoj školi, a 
sada je izvanredni profesor 
kompozicije u  majstorskoj 
školi konzervatorija. Neko se 
vrijeme bavio i pisanjem gla- 
zbenih kritika u zagrebačkim 
dnevnicima. 

Kao skladatelj najprije se istakao vrijednim komorno- 
glazbenim djelima. Na natječaju, što ga je 1935 raspisala 
Zagrebačka filharmonija, dobila je nagradu njegova Simfo- 
nijeta za orkestar, koja je imala zapažen uspjeh i kod više 
izvedaba. Najznatnija su njegova djela iz područja ko- 
morne glazbe: četiri gudačka kvarteta, 1 trio za glasovir, 
violinu i violoncello, sonatina za glasovir, varijacije na jedan 
muslimanski napjev iz Bosne za glasovir te dvije pjesme za 
duboki muški glas i komorni orkestar. Osim toga skladao 
je i rapsodiju za veliki orkestar. C. je napisao i više popje- 
vaka uz pratnju glasovira (većinom na tekstove iz naro- 
dnog pjesništva) te nekoliko zbornih skladba (Psalam prvi). 
U svojoj glazbi teži za plemenitom melodijskom linijom, 
kojoj daje dobro zapaženim osobinama idealizirani tok 
hrvatske narodne melodike, ma da ne preza ni pred isko- 
rišćivanjem modernih izražajnih sredstava. 

LIT.: B. Sirola, Hrvatska umjetnička glazba, Mala knjižnica MH, 
sv. 37.—39., Zagreb 1942. B. š. 

CIPRIANI, Giovanni Battista, * Firenca 1727, + Ham- 
mersmith kraj Londona 14. XII. 1785, talijanski slikar, crtač 
i grafičar. U svojim slikama (Autoportret u firentinskim 
Uffizijama, La communione della Santa Maria Maddalena 
u istoimenoj crkvi de' Pazzi u Firenci i S. Pietro Igneo che 
riceve il cappello cardinalizio u crkvi S. Bartolommeo in 
Pantano u Pistoji) slijedi on odviše nesamostalno stil svog 
učitelja A. D. Gabbianija. Više se istaknuo kao otmjen i 
siguran crtač. Kao takav postao je u Londonu jedan od 
najboljih suradnika F. Bartolozzija. Sam je izveo ploče za 
djela: Raccolta di cento pensieri di А. D. Gabbiani, Firenca 


1762, i Ritratti di uomini illustri al tempo di Cromwell. 
LIT.: M. H. Bernath u Thieme-Beckerovu ALBK, VI., Leipzig 
1912. Š A. Sch, 


CIPRIJAN, Cecilije Tascije, sv., * Kartaga oko 200 pos. 
Kr., + Kartaga 14. IX. 258, crkveni pisac, glasovit učitelj 
retorike. G. 246 kršten je, malo zatim zaređen za sveće- 
nika, a 248 postao je biskupom svoga rodnog grada. Pošto 
otpadnike od vjere odmah nakon Decijeva progonstva nije 
htio primiti u crkvenu zajednicu, oni se digoše proti njemu 
i napraviše shizmu. Za vrijeme kuge zadivio je i pogane 
svojim radom i požrtvovnošću u službi okuženika. Za- 
dnjih godina svoga biskupovanja došao je u sukob s Rim- 
skom Stolicom radi krštenja, koje dijele heretici. On je 
tvrdio, da je takvo krštenje nevaljano, a papa Stjepan je 
učio protivno. G. 257 za Valerijanova progonstva poginuo 
je mučeničkom smrću papa Stjepan, a naredne godine bila 
je i Ciprijanu odsječena glava. Poslije njihove smrti na- 
petost se malo pomalo slegla. Ciprijan je vrlo znamenit 
crkveni pisac. Svi su mu spisi posvećeni praktičnim po- 
trebama njegove pastirske službe, a njegove poslanice, 
kojih ima 81, vrlo su važne za poznavanje ondašnjih prili- 
ka u Crkvi. 


LIT.: Fechtrup. Der hl. Cyprian, Münster 1878; Peters, Der hl. Cy- 
prian, Regensburg 1877. G. Cv. 


CIPRIN (cyprin) vrsta minerala vezuvijana. Boje je 
modre kao nebo, pa ga bruse kao dragi kamen. Nalazi se 
u Norveškoj kod Soulanda. E: T; 

C.L P. W. — CIRK 


C. I. P. W., kratica za mineralno-kemijsku klasifikaciju 
stijena od Crossa W. Ch., Iddingsa J. P., Pirssona L. V. i 
Washingtona H. S. obrađenu u knjizi »Quantitative Classi- 
fication of Igneous Rocks«. Kemijske analize stijena pre- 
računaju se po specijalnoj šabloni, koja je opisana u toj 
knjizi na str. 188—196, u »standart«-minerale, koji pred- 
stavljaju čiste molekule najtipičnijih minerala u stijena- 
ma. Ovako preračunani kvantitativni mineralni sastav sti- 
jene zovemo normativnim, dok faktični mineralni sastav 
stijene zovemo modalnim. Stijene bez većih količina amfi- 
bola i tinjaca, koji zbog svog kompliciranog kemijskog sa- 
stava nisu uvršteni u »standart«-minerale, imaju norma- 
tivni sastav, vrlo bliz modalnom, stvarnom, što je i ra- 
zlog velike upotrebe ovoga načina preračunavanja i označi- 
vanja. Brojčani omjeri ovih četiriju mineralnih grupa i ke- 
mijskih komponenata određuju svakoj stijeni njeno mjesto 
u petrografskom klasifikacijskom sistemu C. I. P. W.: 1. 
salski : femski minerali, 2. kremen : glinenci, 3. KO + 
NaO : CaO, 4. K20 : Na20, za stijene, gdje pretežu glinenci. 
Brojčani omjer u svakoj grupi fiksiran je u pet razdjela: 

7 ZJB SE эс 1 1 
It IE 1 EJ 3! Ill 2$1V&i25V C, Na pr. formula 
I. 4. 2. 3. znači: 1. stijena je sastavljena gotovo isključivo 
od salskih minerala, 2. glinenci prevlađuju u količini nad 
kremenom, 3. prevlađuju alkalijske molekule u glinencima 
(vjerojatno nastupaju alkalijski glinenci i kiseli plagiokla- 
si), 4. ojednaki omjer kalija i natrija govori, da ima i ka- 
lijskoga glinenca. Stijena bi po tom normativnom mine- 
ralnom sastavu odgovarala granodioritu. U sistemu C. I. 
P. W. dolazi točno na određeno mjesto: toskanoze. M. T-r. 

CIRAKI, Franjo, * Požega 10. XI. 1847, + Požega 13. II. 
1912, književnik. Pučku je školu svršio u rodnome mjestu, 
gimnaziju polazio u Požegi i Osijeku, pravo svršio u Za- 
grebu. Služio je u Požegi kod grad. poglavarstva i kasnije 
kod županije. Bio je mnogo godina gradski načelnik u 
Požegi, a u dva navrata i zastupnik na hrvatskom saboru 
te delegat na zajedničkom saboru u Budimpešti. Pisati je 
počeo u požeškom »Slavoncu« 1863. U prvim godištima 
»Vienca« stao je objavljivati pjesme, zatim pripovijesti 
(»Vienac« 1871, 1890), književne referate, prikaze nekih 
evropskih književnih pojava. Usto je surađivao u »Hrvat- 
skoj Lipi«, »Katoličkom listu«, »Smotri« i t. d. Zasebna su 
mu izdanja: Prve pjesme, Zagreb 1871; Jankovo ljetovanje, 
Požega 1906 (pod pseudonimom Požežanin). Prva mu je 
lirika pod utjecajem Trnskoga i Vraza; kasnije je pisao i 
u staroklasičnom metru (Florentinske elegije, Vienac 1872). 
U Jankovu ljetovanju prikazao je na šaljiv način Požegu i 
Požežane te požešku okolicu. Izdao je i knjigu Rečenice, 
Požega 1899, s citatima iz različitih hrvatskih i evropskih 
pisaca. C. je bio pisac s opširnom literarnom kulturom i 
vidicima, ali se u provinciji nije mogao razviti. 

LIT.: J. Kempf, Franjo pl. Ciraki, Savremenik 1912. A. B-c. 

CIRCEO, Monte, osamljen dolomitski greben (541 m), 
koji je nanosima pontijskih močvara spojen sa susjednim 
kopnom i na taj način čini jedan od najvažnijih talijan- 
skih poluotoka na obali Tirenskog mora. Pri obali ima 
dosta pećina. Na brdu je postaja za davanje znakova i 
svjetionik za srednji dio zapadne talijanske obale. 

CIRCULUS VITIOSUS naziva se vrsta pogrešnoga do- 
kazivanja s pomoću premisa (v.), koje predstavljaju ono, 
što tek treba dokazati. Sami za sebe dokazni razlozi nisu 
očiti, pa se čitav dokazni postupak vrti u krugu. Kad bi 
netko dokazivao, na primjer, da je neko umjetničko djelo 
vrijedno, jer je od velikoga umjetnika stvoreno, a u drugu 

bi ruku za umjetnika dokazivao, da je velik, jer samo 
vrijedna umjetnička djela stvara, — počinio bi tu vrstu 
pogrešnoga dokaza. МАВ 

CIRCUS MAXIMUS — Cirk. 

CIRENAIKA — Libija. 

CIRIACO, d'Ancona, * Ancona 1391, + Cremona 1452, 
talijanski humanist. Mnogo je putovao radi trgovine i u 
potrazi za ostatcima klasične starine nesamo po Italiji 
nego i po Grčkoj, Aziji i Egiptu. Bio je dvaput i u našim 
stranama; kao pomoćnik u trgovačkoj službi svoga rođaka 
ide u Dalmaciju (1412—14), a drugi put (1432) pohodi 
Iliriju i Epir. I tu sakuplja stare novce, rukopise, ispisuje 
natpise і precrtava stare spomenike. U svom Itinerarium 
(Firenca 1742) opisuje putovanje i prilike po dalmatinskoj 
obali. Izgorjela je njegova velika epigrafska zbirka Com- 
mentarii, od koje su se sačuvali samo neki ispisi njegovih 
znanaca. 

LIT.: R. Sabbadini, Le scoperte dei codici latini e greci, 1., Firenca 
1905; Isti, Storia e critica di testi latini, Catania 1914; P. Matković, 
Putovanja po Balkanskom poluotoku... Rad 42, Zagreb 1878. M. D-ić. 

CIRIJAK, sv. rimski mučenik iz Dioklecijanova vre- 
mena. Grob mu se poštivao na Ostijskoj cesti. Slavi se 8. 
kolovoza. Prikazuju ga kao đakona, koji veže zlog duha. 
Slavio se u srednjem vijeku mnogo i u Dalmaciji. Dr J. 
Račić piše u knjizi »Marjan«, da je na mjestu sadašnje 
crkvice sv. Jere ispod Marjana stajala crkvica sv. Cirijaka. 

CIRK (lat. circus). Kod Rimljana razvile su se javne igre 
(ludi) od svečanosti, koje su se priređivale u znak zahval- 
nosti pojedinim bogovima, te su prema tomu stajale u vezi 
s religijom i bogoštovljem. Tako je bilo još i u kasno 
carsko doba, kad je poštovanje bogova bilo gotovo sasvim 
zanemareno. 

Najstarije igre bile su one, koje su se vršile u cirku 
(ludi circenses). Prastari rimski circus maximus, koji su 
prema predaji sagradili kraljevi, nalazio se u dolini između 
Palatina i Aventina. Sama riječ circus označuje trkaću 
stazu. Kakva su bila trkališta, možemo vidjeti po iskopi- 
nama, koje su 1823 otkrivene nedalekc Rima u razvali- 
nama mjesta Bovile (Bovillae). 

Circus maximus bio je dug oko 600 m, a širok oko 100 
m. Oko trkaće staze nalazila su se u terasama sjedišta. Na 
jednoj užoj strani bila su triumfalna vrata (porta trium- 
phalis), koja su se tako zvala zato, što je vojskovođa, koji 
je slavio slavlje, prigodom svoga ulaska u grad kroz njih 
ulazio u cirk, dok su na drugoj strani bila spremišta (car- 
ceres) za trkaća kola. Ta su spremišta bila prema cirku 
zatvorena prijevornicama, koje su se mogle u isti mah 
otvoriti. S obje strane spremišta bila je smještena po jedna 
kula (oppidum). Sama spremišta bila su postavljena koso, 
tako da su sva kola bila podjednako daleko od pravog 
početka utrkivanja. U određenoj udaljenosti od obje uže 
strane cirka bio je podignut onizak zid (spina), pred kojim 
su na oba kraja na posebnom podnožju stajala po tri ču- 
njasta stupa (metae). To su bila za vozače najopasnija 
mjesta, jer je svaki nastojao, da mu staza bude što kraća, 
pa je zato tjerao kola što bliže meti, pri čemu su često 
kola zapela o metu i razbila se. Na spini je na jednoj po- 
lovini bilo postavljeno 7 jajastih tjelesa (ova), a na drugoj 
7 dupina. Kako se sama utrka (missus) sastojala od 7 
optrka, to se nakon svake optrke po jedno »jaje« skinulo 
i po jedan dupin okrenuo. Za utrkivanje služio je dvopreg 
(> bigae) ili četveropreg (— quadrigae), a vozač se zvao 
auriga (v.). Utrke su u Rimu bile veoma omiljele. Na njih 
je narod grnuo u silnom broju (u c. m. stalo je u Augu- 

stovo doba 110—120.000 ljudi, dok ih je u Konstantinovo 
doba nakon različnih dogradnja moglo stati i preko 
180.000). To je mnoštvo sa silnim zanimanjem pratilo 
utrke i stvaralo stranke (> Auriga). Stoga i kaže Juvenal 
X. 81, da svjetina ne traži ništa drugo do li panem et cir- 
censes (kruha i igara). — Osim utrka priređivale su se u 
cirku i hajke na zvjerad i borbe gladijatora. U carsko 
doba bilo je u cirku i vojničkih priredaba. Jedna od njih 
zvala se trojanska igra (ludus Troiae); na njoj su se kao 
u kakvom turniru rimski mladići iz uglednih porodica bo- 
rili na konjima. 

Uz c. m. imao je Rim još samo jedan javni cirk; to je 
c. Flaminius, što ga je 221 pr. Kr. sagradio Gaj Flaminije 
nedaleko mjesta, gdje Flaminijeva cesta izlazi iz Rima. 
Cirk u vrtovima Agripininim nije služio javnosti (c. Cai 
et Neronis). U neposrednoj blizini Rima bili su c. Arvalske 
brace, veé spomenuti c. u Bovili, u koji je moglo stati do 
8000 ljudi, i c. Maksencijev na Apijevoj cesti nedaleko 
groba Cecilije Metele. U njemu je bilo mjesta za 23.000 
ljudi. Kako je od njega ostalo veoma mnogo ostataka, radi 
se na tomu, da se obnovi. 

Cirka je bilo i drugdje po Italiji i izvan nje. Zi 

CIRKON. Krista- 
lizira tetragonski, 
kristali su većinom 
stupićasti. Tvrdoće 
je 7—8, dijamantna 
do staklasta sjaja, a 
na prelomu masna. 
Proziran, poluprovi- 
dan, neproziran. Bez- 
bojan, Zut, zelen, cr- 
ven i smed. Prozirne 
Zuto crvene boje hi- 
jacintove (zumbulo- 
ve) zovu hijacinti- 
ma. Hijacinti su vr- 
lo cijenjeno drago 
kamenje. Bezbojne i 
svijetlo  bojadisane 
zovu jargonom (Zar- 
gonom), pa se i oni 
upotrebljavaju kao 
drago kamenje. Ke- 
mijski mu je sastav 
ZrO» + SiO». Kiseline 
ga ne otapaju. Vrlo 
je rasprostranjen, i- 
ako u malenim ko- 
ličinama, u erupti- 
vnim i taložnim sti- 
jenama i kristalastim škriljavcima. Upotrebljava se za 
dobivanje cirkonijeva oksida, koji služi u različitim gra- 
nama tehnike. Malo se gdje nalazi okupljen u većoj koli- 
čini, da bi se eksploatirao za tehničke svrhe. Tako je 
poznat u sjevernoj Karolini u Henderson County, u mjestu, 
koje je po njemu prozvano Cirkonia. Drage cirkone, hija- 
cinte i jargone nalaze u naplavinama s drugim dragim ka- 
menjem na Ceylonu. Ed 

CIRKONIJ, kemijski elemenat, simbol Zr, redni broj 
40, atomna teZina 91,22. Kovina srebrno bijelog sjaja, spe- 
cifične težine 6,53, tališta oko 2100% U kompaktnom obliku 
teško oksidira i kod visokog žara, u fino razdijeljenom 
lako već kod 500% U običnim se kiselinama teško topi, 
lako u fluorovodičnoj i u zlatotopci. Čisti se c. dobiva 
obično iz kalijeva cirkonova fluorida KeZrFe redukcijom 
s pomoću vodika, natrija, kalcija ili aluminija. Mali do- 
datci c. čelicima te drugim tehničkim kovinama i slitinama 
čine njihova mehanička i kemijska svojstva boljima; u 
obliku praha upotrebljava se pomiješan sa svojim nitratom 
kao bljeskovito svijetlo (Blitzlicht) kod fotografiranja. U 
većim količinama nalazi se c. samo na pojedinim mjestima 
zemaljske površine, u malim je količinama dosta raširen. 

Najvažniji spoj c. jest cirkonijev oksid ZrOs. U pri- 
rodi dolazi kao mineral badelejit (brazilit) poglavito u 
Braziliji. Iz njega se dobiva čist raščinjanjem rudače sum- 
pornom kiselinom il djelovanjem klora na smjesu rudače 
i ugljika kod visoke temperature, te žarenjem dobivenog 
sulfata, odnosno oksiklorida, ili taloženjem iz otopine 
s pomoću amonijaka. Tako dobiven cirkonijev oksid upo- 
trebljava se zbog svoje teške taljivosti (talište blizu 27009) 
poglavito za pravljenje vatrostalnih lončića, cijevi, pod- 





CIRKVENA, Kraljica anđela, freske Mihe Maleša u župnoj crkvi 


CIRK — CIRKVENA 


stava peći i sl. Užaren daje sjajno bijelo svijetlo (Drum- 
mondovo svijetlo). Cirkonijev oksid upotrebljava se i za 
pravljenje bijelog emajla; za tu svrhu dobiva se iz mine- 
rala cirkona 215104 raščinjanjem s natrijevim hidroksi- 
dom. Proizvod sadržava još dosta neraščinjenog silikata i 
daje neprozirniji emajl nego čisti oksid. Cirkonov oksid 
kao slaba baza daje s jakim kiselinama cirkonijeve soli, 
a kao slaba kiselina s jakim bazama nepostojane cirko- 
nijate. tle 

U Zemljinoj kori ima c. 0,023%%. Povijest njegova atoma 
vezana je najviše za povijest kisikova atoma, s kojim 
stvara cirkonijski dioksid, ZrO», anhidrit cirkonijske kise- 
line. Taj se javlja samostalno u prirodi kao mineral bade- 
lejit, ili stvara s metalnim oksidima cirkonijate. Cirko- 
nijski dioksid ZrO» vezan je uglavnom za silicijski dioksid 
SiO2 stvarajući mineral cirkon. Kao ZrO: zalazi najviše u 
silikate, gdje zamjenjuje izomorfno SiO», na pr. u mineralu 
eudijalitu, ili stvara  cirkonosilikate, па pr. katapleit, 
HaNasSisZrO:. Negdje može izomorfno zamijeniti TiO», 
Pa stvara cirkonotitanate, na pr. u cirkelitu. Na taj je način 
povijest njegova atoma vezana za povijest silicijeva i 
titanova atoma. Kako u nekim cirkonijskim mineralima 
ima poneka količina 
(do 0,5%) hafnija, to 
je povijest jednoga 
i drugoga elementa 
među sobom pove- 
zana. E 
CIRKONOSILI- 
KATI, soli cirkonij- 
Ske i silicijske kise- 
line. Nalaze se u 
Zemljinoj kori kao 
rijetki minerali, F.T. 

CIRKULARNE 
FUNKCIJE — Go- 
niometrijske fun- 
kcije. 
CIRKULARNE 

TOCKE — KruZne 
točke. 

CIRKUMCIZIJA 
— Obrezivanje. 

CIRKUMPOLAR- 
NE ZVIJEZDE. Zvi- 
Ё | jezde opisuju u pri- 
PUES |, vidnoj vrtnji neba u 
| 7 ^ toku jednog zvjezda- 
nog dana (— dan) 
'na nebeskom svodu 
potpune kruZnice oko nebeske polarne osi. Zvijezda Sje- 
vernjača (a Malog Medvjeda), koja je vrlo blizu nebeskog 
pola, za prosto je oko nepomična, a druge zvijezde opisuju 
to veće krugove, što su dalje od pola. Zvijezde, kojih 
udaljenost od pola ne premašuje visinu pola, opisuju kru- 
gove, koji su čitavi nad horizontom; ove zvijezde nikad 
ne zalaze, te su uvijek vidljive na noćnom zvjezdanom 
nebu, a zovu se cirkumpolarne. 


Kako je visina pola nad horizontom upravo jednaka 
geografskoj širini mjesta, to se s geografskom širinom 
mijenja i veličina kruga, u kojem se nalaze cirkumpolarne 
zvijezde; taj krug zovemo cirkumpolarnim krugom. U 
našim krajevima cirkumpolarna su zviježđa Mali i Veliki 
Medvjed, Kasiopeja, Zmaj, Cefej i Žirafa, a djelomično se 
u cirkumpolarnom krugu nalaze zviježđa Kočijaš, Perzej, 
Andromeda, Labud, Herkul i Gušterica. > Zviježđa. 


Cirkumpolarnom krugu sjevernog nebeskog pola odgo- 
vara jednaki krug oko južnog nebeskog pola, u kojem se 
nalaze anticirkumpolarne zvijezde, koje se iz naših krajeva 
nikad ne vide. A. Ob. 


CIRKVENA, selo u kotaru križevačkom i velikoj župi 
Bilogora, 14 km jugoistočno od Križevaca. Ima 1078 stan. 
Katolička župa osnovana je 1386, a današnja crkva sagra- 
dena 1724. Željeznička je postaja na pruzi Križevci—Bje- 
lovar. Nekoć je u C. bio kaštel, a samo mjesto imalo je 
veću važnost, pa je 1673 postalo kraljevsko i slobodno 
trgovište. Kasnije je izgubilo povlastice, i stanovnici su ih 
1790 uzalud tražili natrag. 

LIT.: Đ. Szabo, Sredovječni gradovi u Hrvatskoj i Slavoniji, Zagreb 
1920. ZIDA - 

CIROZA — CISTADENOM 


CIROZA (lat. cirrhosis od grč. x000s »Zut«) je skvrča- 
vanje nekog parenhimatoznog organa kao posljedica buja- 
nja i fibroznog pretvaranja njegova veziva. Takvi organi 
su znatno smanjeni, zrnate neravne površine, neobično 
tvrdi, radi čega se teško režu. Govori se o cirozi jetre, 
bubrega i pankreasa. Sve su to teške i neizlječive bolesti, 
jer su jetra, bubreg i pankreas za život nužni organi. Kod 
ciroze nestaje specifičnog parenhima, važnog za funkciju, 
a na njegovo mjesto dolazi za funkciju nevažno vezivo. 
Kao glavne ciroze razlikujemo u jetri atrofičnu (Lačnnec) 
i hipertrofičru (Hannot). Prva pokazuje već kod običnog 
promatranja sve znakove ciroze: jetra je jako smanjena, 
kvrgava izvana, čvrsta. Na presjeku je parenhim podijeljen 
na različito velike čvoriće, između kojih se nalazi bjelkasto 
vezivo. Taj način bujanja veziva je karakterističan za 
atrofičnu cirozu. Bujanje veziva je osobito jako uzduž 
krvnih žila i žučnih kanala. Kad ga ima veća količina, 
ono pritište na krvne žile i žučne vodove. Radi toga na- 
staje niz simptoma, koje možemo smatrati kao glavne u 
kliničkoj slici ciroza, a svjedoče o jakom zastoju krvne i 
žučne struje. Za prvi govori kolateralni krvotok (— Caput 
Medusae), nakupljanje tekućine u trbušnoj šupljini (asci- 
tes) u velikim količinama (oko desetak i više litara), a za 
drugi jaka žutica, izražena u cijelom organizmu. 

Hipertrofična ciroza je karakterizirana drugim načinom 
bujanja veziva. Ono zahvata organ jednomjerno, tako da 
je pritisak na krvne žile i žučne vodove u jetri mnogo 
manji. Radi toga je kod hipertrofične ciroze zastoj krvi i 
žuči znatno slabije izražen. Površina jetre je radi toga 
načina bujanja veziva glatka, a sam organ u cjelini po- 
većan. Vezivo je kod obje ciroze jetre prožeto različitim 
vrstama upalnih stanica. Ciroza se ubraja u upalna obo- 
ljenja. Morfogenetički se kod ciroze radi o istodobnom ili 
kontinuiranom nastupanju raznovrsnih patoloških promjena, 
kao poremetnja u izmjeni tvari, upala i regeneracija. Uzrok 
cirozi jetre nije jedinstven. Vjerojatno je potrebno više 
faktora za njezin postanak i razvitak. Alkoholu se pridaje 
kod toga neka važnost (eksperimenti na kunićima govore 
tome u prilog). Otrovanja, u prvom redu raspadljivim pro- 
duktima iz crijeva, navode se kao uzroci ciroze. Zastoj 
žuči, prouzrokovan  začepljenjem  izvodnih kanala od 
žučnih kamenaca može izazvati posebnu vrstu ciroze, 
žučnu cirozu (cirrhosis biliaris). Vjerojatno ima sama kon- 
stitucija neko značenje za postanak ciroze. I neke infek- 
ciozne bolesti, u prvom redu tuberkuloza i sifilis, mogu 
biti uzrok cirozi. Ciroze bubrega su posljedice kroničnih 
upala i arterioskleroze. Obično ih prate visoki krvni tlak i 
jaki edemi. Ciroza pankreasa je jedan od uzroka šećerne 
bolesti. 5; Өх 

CIRRIPEDIA — Crustacea. 


CIRRUS (Ci), vrsta visokih oblaka, obiéno u obliku 
finih niti bez vlastite sjene (Ci filosus) ili kao gušéa vla- 
knasta preda (Ci densus), katkad sa zavinutim okrajcima 
(Ci uncinus), grudast ili rebrast; veéinom su bijele boje, 
katkad svilenasta sjaja, a sastoje se od sitnih kristala leda, 
koji lebde u visini prosječno većoj od 6 km. M. K-o. 

CIRTISSA —> Mikanovci. 

CIS, Aleksandar, * 1849, + 1925 (pseudonim Movčij), 
ukrajinski dramatičar. Bio je vojnički liječnik. Organizirao 
je šezdesetih godina ukrajinske predstave u Kijevu i Pol- 
tavi, u kojima je i sam glumio. Od njegovih kazališnih 
komada poznata je melodrama  Jafrivka (1864) i Stara 
Ukrajina (1899). Potonja je pokušaj dramatizacije ukra- 
jinske povijesti. S. G-ć. 

CISLAJTANIJA (Cisleithanien, s ove strane Leithe), 
naziv, koji se od nagodbe između Beča i Pešte 1867 upo- 
trebljavao za austrijsku polovicu dvojne monarhije Au- 
stro-Ugarske. Naziv potječe od imena rijeke Leithe, desnog 
pritoka Dunava, kojom je — kao i gorjem istog imena — 
djelomično tekla do 1918 granica između Austrije i Ugar- 
ske (Translajtanija). 

CISOIDA ili kisoida (grč., »slična bršljanu«) je krivulja u 
ravnini, koja nastaje ovako: U krajnoj točki A promjera 
OA zadane čvrste kružnice povučemo tangentu, a drugom 
krajnom točkom O bilo koji pravac. Ako on siječe kru- 
žnicu u točki B, a tangentu u C, pak na tom pravcu odre- 
dimo točku P tako, da je dužina OP = BC, i tu konstrukciju 
ponovimo za sve pravce točkom O, tada će sve tako dobi- 
vene točke P ležati na krivulji cisoidi (v. sliku). Iz te 
definicije izlazi, da je cisoida simetrična s obzirom na 

pravac OA, da u točki O ima šiljak, a 
tangenta u točki A joj je asimptota (v.). 
Tu je krivulju našao grčki geometar 
Dioklo (2. st. pr. Kr.) za rješenje Delij- 
skog problema (v.), t. j. za podvostru- 
čenje kocke. Ime joj dolazi otuda, što 
lik ODAE podsjeća na bršljanov list. 

Cisoida se može na više načina poop- 
ćiti; 1. tako, da točke O i A nisu dija- 
metralne (kosa cisoida), 2. tako, da se 
mjesto temeljne kružnice uzme bilo koja 
druga krivulja, mjesto one tangente bilo 
koji pravac ravnine, a točka O gdjegod 
u ravnini, i 3. da se i mjesto onoga 
pravca uzme neka krivulja (kisoidalne 
krivulje). 

LIT.; G. Loria, Spezielle algebraische und 
transzendente ebene Kurven, I. sv., 2. izd. Leip- 
zig-Berlin 1911, R.C 


CISSARZ, Johann Vincenz, * Danzig 22. I. 1873, njem. 
slikar, arhitekt i grafičar. Učio je u Dresdenu kod Pau- 
welsa. G. 1903 pozvan je u umjetničku koloniju u Darm- 
stadtu, 1906 u Stuttgart kao profesor za opremu knjiga, a 
kasnije u Frankfurt na M. u visoku školu za slobodnu i 
primijenjenu umjetnost. Istakao se svojim zidnim slikama 
u vijećnici u Stuttgartu i oltarnom slikom u Offenbachu 
(Friedenskirche), ali još više svojim plakatima i svojim 
uzornim opremama knjiga. 

LIT.: A. Dobsky, J. V. C., Dekor. Kunst, XXI., München 1913. 

CISSUS — Lozika. 

CISTA — Cahurica. 

CISTA je naziv za grobnicu, nacinjenu u obliku sanduka 
od kamenih ploča, pokritu kamenom pločom i zasutu 
kamenom gomilom (tumulus). Ciste se javljaju u isto doba 
kao i megalitske komore u krajevima, gdje nije bilo po- 
desnog velikog kamenog materijala,a po keramičkim ostat- 
cima one idu u doba t.zv. bernburškog tipa. Kao što su 
megalitske komore sadržavale više skeleta, primjerice kod 
Hórnsómmerna 15 ili Oidislebena 20 okosnica, tako je bilo 
i po više cista u jednoj grobnici kod Holzsussura i kod 
Sorbaua, a naročito u nekim velikim gromilama u Zažablju 
u Hercegovini. Keramika ovih grobnica mlađa je od uzi- 
časte keramike neolitika, a starija od one t.zv. zvonastih 
žara, koje već čine prijelaz od kasnijega neolitskog doba 
brončanom. U Bosni je kod Barakovca (Foča) otkopana 
cista, zanimljiva radi svoje konstrukcije i posebnog načina 
sahrane. CT 

CISTA (lat. cysta od grč. xvoris »mjehur«) je veća ili 
manja, šuplja, mješinasta patološka tvorba, iznutra oblo- 
žena epitelom. Na epitelni sloj slijedi prema vani još 
jedan od čvrstog veziva. Ispunjene su obično bistrom teku- 
ćinom. Razvijaju se u epitelnim organima. Najčešće im je 
sijelo u jajnicima, bubrezima, štitnoj žlijezdi i koži; rjeđe 
ih nalazimo u mozgu, jetri, plućima, na vratu, timusu, 
hipofizi i t.d. Ponekad može cijeli organ biti zahvaćen 
velikim brojem cista, tako da normalnog parenhima go- 
tovo i nema. Obično je takav cistično oboljeli organ po- 
većan, na pr. cističan bubreg. Cističan timus izgleda kao 
grozd, zbog mnogobrojnih mjehurića, gusto smještenih 
jedan uz drugi. Najčešće nastaju ciste u žljezdanim orga- 
nima, ako dođe radi nekih razloga do zadržavanja sekreta. 
Tako nastale ciste zovu se retencione. Nakupljanje sekreta 
u alveolama žlijezda izaziva širenje alveole, umnožavanje 
njezina epitela, te postepeno prelaženje u cistu. Pore- 
metnja u razvitku organa, kojim prelaze u ontogenezi faze 
cijevi i mješinica, može prouzrokovati, da u tim organima 
preostane po koja epitelna cjevasta ili mješinasta tvorba, 
te posluži u kasnijem životu za stvaranje ciste, ili cijeli 
organ ostane na tom embrionalnom stupnju cijevi i mješi- 
nica. Taj način postanka prirođenih cista je disontogene- 
tióki. Na taj način nastaje, uglavnom, cističan bubreg, 
cistična jetra, ciste u plućima i u drugim organima. Iz pre- 
ostatka škržnih cijevi mogu se razviti na vratu branhio- 
gene ciste. Ciste još nastaju, ako komadić kože dospije 
pod kožu na pr. kod ozljeda (traumatske ciste). Ciste su 
česta pojava kod novotvorbâ (—> cistom i cistadenom). 
Od cista treba oštro dijeliti pseudociste, koje samo obli- 
kom nalikuju na prave, ali nemaju epitela u stijenci. 
Pseudociste su posljedica različitih raspadanja i omekšanja 
učahurenih u vezivo. S:S. 

CISTADENOM (lat. cystadenoma od grč. xvoris »mje- 
hur« i > adenom), novotvorba žljezdanog tkiva s velikim 














CISOIDA 


A. Sch. 

šupljinama. Supljine su se razvile bujanjem Zljezdanog 
epitela. Epitel c-a je kubičan, cilindričan, a može postati i 
plosnat pod pritiskom sadržaja. U šupljinama c-a može se 
nalaziti prozirna rijetka tekućina, sluzava masa, želati- 
nozna masa i koloid. C-i mogu postići dimenzije kao ni- 
jedna druga vrsta tumora. Veličinom se osobito ističu c-i 
jajnika; pojedini primjerci mogu biti teški do 50 kg i više. 
Najčešće nalazimo c-e u jajnicima, dojci, štitnoj žlijezdi; 
rjeđe dolaze u pankreasu, jetrima, bubrezima, muškoj spoi- 
noj žlijezdi, a sasvim rijetko u plućima, mokraćnom mje- 
huru i t.d. Unutrašnja strana šupljine c-a može biti glatka 
(c. simplex), resičasta (c. papilliferum) ili nabrana u listiće 
(c. phyllodes). 

Najznačajniji su c-i jajnika. Po sadržaju i građi unu- 
trašnje površine razlikuju se u jajnicima dvije glavne vrste 
c-a: 1. Cystadenoma simplex ovarii ili c. pseudomucinosum. 
Ovaj ima šupljine obložne na unutrašnjoj glatkoj površini 
cilindričnim jednoslojnim epitelom, koji producira tvar 
sličnu sluzi (pseudomucin). Ta rastezljiva, obično prozirna 
masa ispunjava šupljine c-a. 2. Cystadenoma papilliferum 
ovarii ili c. serosum sastoji se od manjeg broja šupljina, 
često samo od jedne. Stijenka šupljina nije glatka: na njoj 
su gusto poredane fine resice, pokrivene jednoslojnim 
cilindričnim epitelom. Sadržaj šupljina je serozan. Iako su 
c-i općenito benigne novotvorbe, c-i jajnika svojim di- 
menzijama predstavljaju opasnost za pravilno djelovanje 
okolnih organa. Osim toga može nastupiti čitav niz kom- 
plikacija, kojima se može izbjeći jedino tako, da se ki- 
rurški odstrani c. C. može naime prsnuti, pa se njegov 
sadržaj razlije po trbušnoj šupljini. Ako je sadržaj c-a 
bio inficiran, obično nastaje smrtonosna upala potrbušnice. 
Ako prsne pseudomucinozni c., nastaje t. zv. pseudomiksom 
potrbušnice. Daljna je teška komplikacija zavrtanje c-a 
(forsio); to obustavlja krvni optok u tumoru, što uzrokuje 
krvnu infiltraciju, nekrozu i raspadanje tumorova tkiva. 

Benigni c. bilo kojeg organa može prijeći u karcinoma- 
tozno bujanje (maligna alteracija). 3 

CISTERCITI, grana benediktinskog reda prozvana po 
opatiji Citeaux (Cistercium) u Burgundiji, koju je 1098 osno- 
vao molesmeski opat sv. Robert i uredio po svoj strogosti 
pravila sv. Benedikta. Iz Citeauxa je niknuo cistercitski red 
(lat. Ordo Cisterciensis, kratica: O. Cist.) organiziran od 
prva dva nasljednika sv. Roberta, za kojih je izrađen 
statut »Carta caritatis« 
(1119); po njoj opat 
Citeauxa ima pravo i 
dužnost nadzora пай 
čitavim redom, dok je 
vrhovna vlast u gla- 
vnoj skupštini (capi- 
tulum). Red se vanre- 
dno naglo proširio; g. 
1342 imao je 707 samo- 
stana, a najviši je broj 
bio 728 opatija i 15 
priorata. Porastu je naj- 
više pridonijela stro- 
gost asketskog života, 
zatim osoba i riječ opa- 
ta Clairvauxa sv. Ber- 
narda (doctor melli- 
fluus), a i racionalno 
teženje tla, čim su ci- 
sterciti stekli neumrle 
zasluge. Njihova su go- 
spodarstva bila prakti- 
čne škole poljodjelstva. 
Znatnu su ulogu, poput 
Clunya, vršili u refor- 
mi Crkve stojeći vjerno 
uz pape, koji su ih za to obdarili velikim povlasticama. Na 
književnom polju osobito su zaslužni pisanjem ljetopisa 
svojih opatija. Mnogo su utjecali, osobito u Španjolskoj, 
na razvoj viteških redova, od kojih su neki dijelom popri- 
mili cistercitsko pravilo ili se stavili pod njihovu juris- 
dikciju; templarima je na pr. sastavio statut sv. Bernard, 
velika pojava u povijesti srednjega vijeka. Red je uspješno 
širio štovanje Bl. Djevice Marije; sve su njegove crkve 
posvećene Gospi. Znatan je također bio njegov utjecaj 
na crkveno graditeljstvo. Svog posebnog misnog obreda 
odrekao se red 1618 poprimivši rimski obred. Sirotinji je 

51. 1. CISTERNA NA MIRIMA 
DUBROVNIKA 


CISTADENOM — CISTERNA 





Sl. 2. OTVORENA CISTERNA U KASTAVŠTINI 


u feudalno doba bio utočište, a putnike je primao bes- 
platno u svojim gostinjcima. 

S vremenom su se od matice odcijepili različiti ogranci, 
pače su nastala i dva nova reda (feuillanti i trapisti), naj- 
više zbog težnje, da se uspostavi stara strogost. Teške su 
udarce zadali redu: zapadni raskol, reformacija, francuska 
revolucija i sekularizacija u 18. i 19. st. Red se 1932 sa- 
stojao od 9 »kongregacija« (skupina) s 37 samostana, 1 pre- 
poziturom i nekoliko rezidencija, članova bijaše tada oko 
1000, od tih do 700 svećenika. Slična je sudbina pratila ci- 
stercitke, žensku granu reda, koja je u doba cvata imala 
golem broj opatija (900?), a 1932 samo 86 samostana (od 
tih 50 u Španjolskoj) sa svega oko 2500 redovnica. Ci- 
stercitke su vrlo zaslužne za odgoj ženske mladeži. U 
Hrvata postojale su opatije: Topusko (1205), Senj (1214), 
Kutjevo (1232), Petrovaradin (13. st.), Zagreb (12559, naj- 
prije na savskom otoku, onda na Kaptolu), Samobor (13. 
st), Podborje (Daruvar, 1270), Rudina (?) kod Opatovca. 
U Dalmaciji, čini se, nije bilo cist. opatija. 

LIT.: Janauschek, Originum Cisterciensium, sv. I., Beč 1878; Isti, 
Der Cisterzienserorden, Brno 1884; Heimbucher, Die Orden u. Kon- 
gregationen, I. (3. izd. 1933), 330—362 (tu izvori i lit.); Hélyot, Hist. 
des ordres religieux, V., 341—488; Časopisi: Cisterzienser-Chronik (1889 
ss.); Studien u. Mitteilungen aus dem Benediktiner- und Cisterzienser- 
orden (1880 ss.), nastavak: Studien u. Mitteillungen zur Gesch. des 
Benediktinerordens und seiner Zweige (Salzburg 191! ss.); M. baron 
Turkovié, Povijest opatija reda cistercita (Ordinis Cisterciensis) u 
Hrvatskoj-Slavoniji i Dalmaciji, Sušak 1936 (tu liter. za hrv. krajeve); 
Isti, Prošlost opatije B. Dj. Marije Vallis honesta de Gotho seu Kut- 
tyevo 1232—1773, Sušak 1935; Isti, Der Cisterzienserorden in Slovenien, 
Sušak 1936, M. V. 


CISTERNA je spremište 
(rezervoar) tekućine. To spre- 
mište služi za prijevoz teku- 
ćina, kao što se na pr. vagoni- 
cisterne upotrebljavaju za pri- 
jevoz tekućina, poglavito naf- 
te, željeznicom. No obično se 
pod c. razumijeva rezervoar, u 
koji se slijeva i sprema kišnica 
u svrhu opskrbe vodom. Takva 
se c. u narodu naziva čatr- 
njom, gustirnom, gustijernom, 
šternom i sl, a među tehni- 
čarima i nakapnicom. Ona do- 
biva vodu s naplova, koji te- 
hničari zovu i sabirnom ili 
nakapnom površinom. Ove se 
c. grade u krajevima, gdje u 
prirodi nema dovoljno pod- 
zemne vode (— Podzemna 
voda), pa se narod mora slu- 
Ziti kišnicom. Kako se hrvat- 
skim krajevima proteže naj- 
veće evropsko područje krša 
(— Kras), na kojem ima obi- 
lje vode samo u pojedinim 
vodnim tokovima, a na širokim suhim područjima vlada 
potpuna nestašica podzemne vode, to je kod nas c. mnogo 
češći objekat za opskrbu vodom nego u drugim zemljama. 
Susrećemo je po čitavom području hrvatskoga krša, pogla- 





Sl. 3. PLAN STARINSKE 
CISTERNE 


CISTERNA 785 








SL 5. STARA CISTERNA U NOVALJI 





Sl. 6. SEOSKA CISTERNA U BLIZINI ZRMANJE 


SI. 7. SUVREMENA CISTERNA U BLIZINI PETROVCA 

vito u Hrvatskom primorju, Dalmaciji, na otocima, u 
Gorskom Kotaru, Lici i Hercegovini, a mnogo je ima i po 
Istri i Crnoj Gori. Na tom području ima c. još iz srednjeg 
vijeka, osobito po starim gradovima i samostanima. Među 
njima ima upravo krasnih radova. Tako su dobro poznate 
one u Dubrovniku i okolici, a zacijelo najviše ona u klaustru 
dominikanskog samostana u Dubrovniku. Sl. 1 prikazuje c-u 
nekadašnjega samostana sv. Marije u Dubrovniku, koja je 
sagrađena u sklopu samih gradskih mira, a nacrt na sl. 9 c-u 
nekadašnjeg samostana sv. Križa na Čiovu. Ove stare samo- 
stanske cisterne nalik su više ili manje na c-u t. zv. mle- 
tačkog tipa, koja ima građenu nepropusnu jamu otvorenu 
prema gore i ispunjenu pijeskom, a usred nje se nalazi 
zdenac, tako da se kišnica na putu u zdenac filtrira kroz 
pij sak. Takva c. obično nema odozgo nikakva pokrova, 
a kapacitet joj je razmjerno malen, jer pijesak zaprema i 
preko 60% prostora. Naše su stare samostanske c-e me- 
đutim obično pokrivene. Osim ovoga tipa nalazimo kod 
nas već među sredovječnima neispunjene cisterne, ko- 
jima je oblik prikazan na nacrtu sl. 3; takve su osobito 
javne c-e, kao što je stara c-a u Novalji na sl. 5 i u starim 
gradovima. Ovaj se najjednostavniji tip sačuvao sve do 
danas te se na žalost još uvijek gradi u različitim varija- 
cijama. Sl. 4 prikazuje dalmatinsku varijantu takve c-e iz 
novijega doba u Marini. U nacrtu su cisterne okrugle ili 
četverouglaste. Kao naplov služe im obično krovovi (sl. 1 
i 5), katkada posebne za to uređene površine (sl. 7), a kod 
privatnih pa i javnih c. čak i neuređeno tlo, pa i sami 
cestovni jarci. Sl. 6 predočuje jednu privatnu seljačku c-u 
te vrsti iz blizine Zrmanje, a sl. 2 jednu sasvim otvorenu 
javnu c-u s Grobničkog polja, koja se ne razlikuje znatnije 
od obične lokve. U rijetkim slučajevima grade se c-e uz 





























51. 9. CISTERNA U KLAUSTRU NEKADAŠNJEG SAMOSTANA 
SV. KRIŽA NA ČIOVU 


Gore: Presjek. Zdenac je kružni suhozid, filtar je od šljunka s pi- 

jeskom, dno je od crljenice. Kao naplov služi čitava površina klau- 

stra i one površine samostana i klaustra, koje padaju prema klaustru. 
Dolje: Presjek. Nacrt prikazuje stanje u ljetu g. 1940 

SI. 10. CISTERNA OD 100 m? 
Gore uzdužni presjek, dolje poprečni presjek 


povremene izvore te se pune s izvora za vrijeme, dok na 
njemu teče voda. Suvremene c-e grade se prema t. zv. 
američkom tipu, po kojem je uz c-u ili u njoj zatvoren 
zdenac sa sisaljkom, a oko zdenca filtar od pijeska, dok 
preostali dio c-e služi za nagomilavanje vode i ujedno kao 
taložnica. Dvije varijante ovoga tipa, kako su se kod nas 
već udomaćile, prikazane su na nacrtima slika 8 i 10. 
Četverouglastu c-u toga tipa prikazuje primjer u Suhaji 
Petrovačkoj na sl. 7. 

51. 11. GRAFIČKO ODREĐIVANJE ZAPREMINE CISTERNE 
1. Kumulativna linija potrošnje vode iz cisterne; 2. kumulativna linija 
dotoka vode u cisternu, t. j. oborina; P, ukupni dotok vode u cisternu 
= ukupna potrošnja iz cisterne u godini dana; V, potrebna sadržina 
cisterne 


CISTERNA — CISTOGRAFIJA 


Suvremena c. mora ispuniti dvojak zadatak: 1. osigurati dovoljnu 
količinu vode i 2. davati vodu besprijekorne kakvoće. Da se osigura 
dostatna količina, treba točno odrediti: broj stanovnika (s), koji će se 
služiti cisternom, godišnji prirast stanovništva (m) u postotcima, rok 
od (n) godina, za koji se cisterna osniva, dnevnu potrošnju 
vode po stanovniku (q), ukupnu godišnju oborinu (o) i postotak obo- 
rine (p), koji s naplova dotječe u c-u, jer malene kiše, rose i dio većih 
kiša ne dotječu s naplova u c-u. Tada je koeficijent dotoka u cisternu 


mn 
k=p:100, a potrebna površina naplova F = 365, s. (1 +70) š e 


Kad se odredi vrijednost za n, koja se uzima obično 30 ili 50 godina, 
ovisit će veličina naplova samo o vrijednostima k, q i o. Za k uzimaju 
neki autori vrijednosti od 0,5 do 0,9; u našoj praksi uzima se obično 
0,8, no za taj izbor nema eksperimentalne podloge. Vrijednost veličine 
q ovisi u prvom redu o tome, postoji li osim c-e još kakvo drugo vrelo 
vode za sporedne potrebe: pranje, čišćenje i t.d. Ako ne postoji, 
` treba za q uzeti barem 20 1 po stanovniku dnevno za piće, kuhanje, 
osobno pranje i pranje suđa; u krajevima niska standarda života može 
se ići i na manje, do 10 1. Kod nas se na Žalost računa i s još manjim 
količinama: 6, 5 pa i 3 1 po stanovniku dnevno. Konačno treba za o 
uzeti takvu vrijednost, da c. dobiva i u sušnim godinama dovoljne 
količine vode. Znanstveno opravdano i točno računa se za o po ra- 
čunu vjerojatnosti ona najmanja godišnja oborina, koja će nastupiti 
jednom u određenom broju godina: 30, 50, 100 ili dr. Budući da je 
takav način računa dosta dug i zahtijeva poznavanje metoda računa 
vjerojatnosti, to nije ušao općenito u našu praksu, a može se prilično 
pouzdano nadomjestiti tako, da se za o uzme najmanja zabilježena 
godišnja oborina iz niza opažanja kroz najmanje 25 godina. Nema li 
ombrometrijskih podataka za mjesto, za koje se projektira c., treba 
upotrijebiti podatke najbliže ombrometrijske postaje sličnih oborinskih 
karakteristika uz potrebne modifikacije. U našoj se građevnoj praksi 
često čine dvije krupne pogreške: g se uzima ispod najnižega mogućeg 
minimuma, a za o se uzima srednja godišnja oborina. Posljedica je 
toga postupka, da su javne c-e po našem kršu gotovo svake godine za 
vrijeme ljetne suše prazne. Zapremina same c-e mora biti tolika, da se 
iz nje može namirivati deficit kroz čitav onaj dio godine, u kojemu je 
potrošnja iz c-e veća od dotoka u nju, kako je to grafički prikazano 
na dijagramu sl. 11. U našim se krajevima obično računa, da to raz- 
doblje traje 3 mjeseca u višim, a 4 mjeseca u nižim krajevima, te se 
c-i daje ona zapremina, Која je jednaka potrošnji u tom vremenu. 
Ovaj način nije znanstveno opravdan. Zapremina c-e morala bi biti 
jednaka potrošnji u najdužoj suši, sračunatoj po računu vjerojatnosti 
iz ombrometrijskih podataka, razumijevajući pod sušom razdoblje od 
mjeseca, u kojemu se mjesečna oborina počinje smanjivati ispod po- 
trošnje, do mjeseca, u kojemu opet premaši potrošnju. Za valjanu 
opskrbu vodom iz c-e nije zapremina toliko važna, koliko veličina 
naplova, pa se stoga može prihvatiti i manje točan račun zapremine 
uz uvjet, da je površina naplova izračunata za najgore sušne prilike. 

Da se osigura besprijekorna kakvoća vode, treba onemogućiti bla- 
ćenje vode u samoj c-i. To se postizava gradnjom sasvim zatvorene 
c-e, iz koje se voda vadi zatvorenim mehanizmom. C. se može smatrati 
zatvorenom, ako je sasvim nepropusna u svim svojim dijelovima i ako 
su joj svi otvori zatvoreni i osigurani protiv procjeđivanja vode u c-u. 
Zatim treba onemogućiti dotok već zagađene vode s naplova. To se 
postizava gradnjom posebnih naplova glatkih i čistih površina te za- 
štićenih ogradom. Krovne površine ne odgovaraju u pravilu tome 
zahtjevu, jer se blate prašinom s cesta, čađom i izmetom ptica i 
mačaka. Konačno treba omogućiti automatsko čišćenje vode od nečisti, 
koju ona slučajno donosi sa sobom u c-u. To se postizava predfiltrom, 
koji se uklapa u vod s naplova u c-u, da sprečava ulaz krupnijih 
stranih stvari; zato se gradi u malim dimenzijama iz krupna materijala 
i s filtrom od fina pijeska, koji se uklapa između c-e i zdenca, kako 
to prikazuje slika 8. 

Stare naše c-e gradile su se od kamena u vapnu i crljenici; suvre- 
mene c-e grade se ili od kamena u cementnom mortu. ili od nabijena 
betona, ili od armirana betona. Potonji daje tehnički i opskrbno naj- 
bolju izvedbu. Stare su se c-e pokrivale bačvastim svodom ili kupolom 
od kamena, što je statički nepovoljno, te bi se one s vremenom razla- 
bavile. Statički je povoljan suvremeni način pokrivanja armirano- 
betonskom pločom ili isto takvom kupolom. Unutarnje površine dna, 
zidova i stropa pokrivaju se nepropusnom cementnom žbukom. Filtri 
se prave od filtarskog pijeska (— Filtar) debljine zrna ispod 1 mm, 
predfiltri od tučenca ili krupna šljunka. Naplovi se grade na očišćenim 
i izravnanim kosim površinama iz betonskih ploča, kojima su sudari i 
sastavci zaliveni asfaltnim kitom, a ograđuju se zidom od kamena na 
suho ili u mortu, koji se pokriva pločom s padom prema unutra. № 
najnižoj točki naplova skuplja se voda i vodi u predfiltar, iz kojega 
dolazi u c-u. Filtar se u c-i smješta na suprotnoj strani od dovodnog 
voda; na taj način c. služi kao taložnica. Filtar se gradi za horizon- 
talan smjer proticanja. Vertikalan protok je nepodesan, jer prva voda, 
koja navali u praznu c-u, naglo prodire kroz filtar te ga razlabavi i 
u njemu stvori kanale, što se kod horizontalnog toka ne može dogoditi. 

Valjanost spomenutih načela za Projektiranje c-e ispitao je za naše 
prilike na velikom broju različitih c. Dom narodnog zdravlja na Sušaku 
te došao do zaključka, da se iz urednih suvremenih zatvorenih cisterna 
s fitrom općenito dobiva čista i gotovo sterilna voda, jednaka najboljoj 
vodovodnoj; slabije je kakvoće voda iz zatvorenih c. bez filtra, dok 
otvorene cisterne daju često opasno nečistu vodu. 

LIT.: H. Emili, M. Belavić i B. Ševcov, Opskrba vodom na Hrvatskom 
Primorju, 2. Cisterne, VPS, IV. (1938); D. Zlokas, Dimenzioniranje 
cisterne i sabirne površine, VPS, II. (1936); F. Ribarović, O računu 
čatrnja, VPS, II. (1936); M. Petrik, Higijenska cisterna, VPS: HE 
(1937); J. Borović, Dimenzioniranje cisterne i njene nakapne površine, 
VPS, VI. (1940); R. Broz, Metoda određivanja srednje godišnje oborine 
nekog mjesta pomoću njegove nadmorske visine, VPS, I. (1935); A. 
Schoklitsch, Der Wasserbau, I., Beč 1930. M. P-k. 


CISTERNA u anatomiji ima dvojako značenje. 1. Ci- 
sterna chyli je proširenje na početku glavnog limfnog voda 
(ductus thoracicus). 2. Cisternae leptomeningicae su pro- 

stori između srednje i unutrašnje moždane, odnosno mo- 
Zdinske ovojnice. Ima ih više, ali sve stoje u međusobnoj 
vezi i ispunjene su moždanom i moždinskom tekućinom 
(liquor cerebrospinalis). V.D. 

CISTICERKOID — Trakavica. 

CISTIN je organski kemijski spoj, amino-kiselina, koja 
sadrži sumpor, formule 

S. CHeCH(NH»)COOH 


S. CH:CH(NH2)COOH. 
Dolazi u prirodi kao važan sastavni dio proteina (bjelan. 
čevina), iz kojih se dade dobiti hidrolizom. Sadržaj sum- 
pora u bjelančevinama potječe uglavnom od ove amino- 
kiseline. Redukcijom prelazi lako u drugu amino-kiselinu 
cistein HS . CH:CH(NH:)COOH, dok ovaj oksidacijom 
daje cistin. Ova reakcija vjerojatno je važna" kod disanja 


tkiva (Gewebeatmung). V. P-g. 
CISTOFOR. Kada je Aleksandar Vel. oborio perzijsku 
državu, u kojoj je vladao u trgovini i prometu perzijski 


novčani sistem, uvedena je u cijeloj Maloj Aziji atička 
novčana vrednota. Od tada je važila u tom dijelu svijeta 
kao glavna novčana jedinica tetradrahma. Poslije pada 
macedonske države nastavile su brojne maloazijske drža- 
vice i gradovi i dalje kovati tetradrahme, ali vrlo raznoliko 
i sa sve slabijom unutarnjom vrijednosti. Rimljani, kada 
su 133 pr. Kr. zauzeli Malu Aziju, da odstrane taj valutni 
nered, uveli su t. zv. cistoforsku vrednotu i počeli emitirati 
krupni srebrni novac, zvan cistophorus, koji je svojom te- 





žinom od 12,5 g bio lakši od tetradrahme, a vrijedio 3 stara 
rimska denara. Svoje je ime dobio c. od bakhovske cista 
mystica sa zmijom, koja se iz nje izvija, t. j. od slike, koja 
je redovito iskovana na aversu toga novca. 

LIT.: Pinder, Uber die Cistophoren, Berlin 1855. I. R-o. 

CISTOGRAFIJA (grč. xvory_»mjehur« i zedpo »орі- 
sujem«) je rentgenografska metoda pregleda mjehura upo- 
trebom kontrastnog sredstva. Punimo li mjehur ovim sred- 
stvom, dobivamo izljevak, koji na rentgenogramu daje 
gustu sjenu (cistoradio- 
gram). Bez kontrastnog 
sredstva ne možemo 
razlikovati mjehur od 
susjednih organa, jer 
svi zajedno daju је- 
dnoliku, slabu sjenu. P. 
Wulf i Albers-Schón- 
berg izveli su metodu 
emulzijom 
(1905). Zatim su pri- 
mjenjivani ^ collargol, 
otopina natrijeva jodi- 
da, jodirana ulja (li- 
piodol, jodipin), sred- 
stva za nefro-pielogra- 
fiju (abrodil, uroselec- 
tan, ténébryl i dr.) i 
torijevi dijagnostički: 
koloidalni preparati 
(umbrathor, thorotrast, 
diagnothorine, collo- 
thor) Mjehur punimo 
putem  uretre (trans- 
uretralna metoda), kat- 
kada endovenoznim, a 
kod djece potkožnim 
ubrizgavanjem abrodi- 
la, uroselectana i t. di. 
koji s pomoću bubrega 
dolaze u odvodne pu- 
tove (urografija). Do- 
biveni izljevak mjehu- 
ra daje okruglu, jajo- 








Sl. 1. CISTORADIOGRAM 

liku ili trokutastu sjenu, prema tome, u kojem smo smjeru 
slikali: ortogonalno, aksijalno, koso ili u profilu. Obrisi sje- 
ne pokazuju unutarnju površinu mjehura. U njima se odra- 
zuju bolesne promjene, leže li tangencijalno u snopu zraka. 
Divertikli su prikazani kao izbočine na sjeni mjehura, a 
izrasline poput svijetlog mjesta (defekt, lakuna). Mjehur 
punimo i zrakom, te se prikazuje poput svijetlog područja 
u sjeni susjednih organa (pneumocistoradiogram). Poje- 
dinosti izraslina predočujemo dobro, prevučemo li sluznicu 
zrakom punjenog mjehura tankim slojem kontrastnog sred- 
stva (metoda dvostrukog kontrasta). S.K. 
CISTOLIT je neobična izbočina biljne stijenke prema 
unutrašnjosti stanice, koja ima tanki držak, a proširuje se 
u tijelo grozdasta oblika. Podloga mu je uglavnom od ce- 
luloze, a na površini je staložen kalcijski karbonat ili 
kremiéni dvokis. Za neke su porodice: dudovke (Mora- 
ceae), koprivnjače (Urticaceae) i primognice (Acantha- 
ceae) c. vrlo značajni. S IU. 
CISTOM (lat. cystoma od grč. «vor; »mjehur« i oma 
»nastavak za novu tvorbu«), nova tvorba, koja stvara ve- 
like šupljine, obložene epitelom. Nastaje bujanjem po- 
krovnog epitela. Primjer с-а je enterocistom, koji se razvija 
iz preostatka ductus omphalo-entericusa. Z.K. 


CISTOSKOPIJA je 
način liječničke pre- 
gledbe, po kojem mo- 
žemo kroz mokraćnu 
cijev uvedenim instru- 
mentom zorno predo- 
čiti unutrašnjost mo- 
kraćnog mjehura. 

Od 1807 dalje kušali su 
istraživači (Ségalas, Bottini, 
Desormeaux i t. d.) osvi- 
jetliti unutrašnjost mokrać- 
nog mjehura kroz metal- 
j nu cijev sa izvana reflekti- 

ranim svijetlom, ali su svi 
| ti pokusi ostali bez prakti- 
| čne vrijednosti, dok nije 
! njemački liječnik Nitze 

konstruirao prvi uporabivi 

| ocistoskop. Temeljni prin- 

| cipi njegova cistoskopa je- 
E su: l. u sam mjehur uve- 

| deno dovoljno jako svije- 
tlo, što je postigao sitnom 
električnom Zaruljom pri- 
čvršćenom na kraju metal- 
ne cijevi, i 2. optički si- 
stem, koji dopusta pregled 
oveće plohe mjehura. Op- 
tički sistem sastoji iz triju 
u jednoj cijevi smještenih 
leća. Na unutarnjem је 
kraju smještena objektivna leća (o) kao sabirna leća, koja projicira 
obratnu smanjenu sliku objekta (B) u unutrašnjost optičke cijevi. Ovdje 
leži slika (Bi) tik iza sabirne leće: 

CISTOLIT po Strasburgeru 











1. Okular s optiékim sustavom. — 2. Cistoskopska cijev, Z Zarulja. — 
3. Presjek 


Tu sliku okreće jedna u sredini cijevi smještena leća (U) i preba- 
cuje ju u vanjski dio cijevi tik pred okularnu leću (L). Ako se gleda 
kroz okular, vidi se prema daljini sabirne leće od stijenke mjehura 
veća ili manja dobro osvijetljena ploha mjehura. А. В-6. 


CISZEWSKI, Stanisław Bronisław, * Krążek kod Olku- 
sza 18. XII. 1865, + Varšava 27. V. 1930, poljski etnolog. 
Gimnaziju polazio u Częstochowi, gdje je bio pod utje- 
cajem prof. Bronisława Grabowskoga, velikog prijatelja 
Hrvata. Putovao je po selima sabirući etnografsko gradivo. 
Postao kustos etnogr. muzeja u Varšavi (1888), radi nauka 
putovao u Prag, Zagreb (1890—91), Berlin, Leipzig, gdje je 
promoviran na doktora filozofije za studiju Künstliche 


CISTOGRAFIJA — CITHARA OCTOCHORDA 


Verwandschaft bei den Südslaven. Imenovan profesorom 
etnografije ï etnologije na sveučilištu u Lavovu, napustio 
to mjesto radi bolesti i nedostatka naučnih pomagala. Za 
vrijeme rata 1914—1918 lutao po Rusiji, vratio se u Var- 
šavu i posvetio se svom radu. U nizu rasprava najvažnije 
su mu one o primitivnom društvenom ustrojstvu na osnovi 
rodbinstva. Napisao je i nekoliko radova na hrvatskom 
jeziku. Prevodio naše narodne pjesme (Wisła, 1892) i izdao 
studiju o Mickiewiczu u hrvatskoj i srpskoj književnosti 
(1898). 3 J. B-ć. 

CITAZA je enzim (v.), koji hidrolitički cijepa hemi- 
celulozu, jednako kao što celulaza (v.) cijepa celulozu. 
Raširena je u mikroorganizmima i višem bilju, a ima je 
i u insektima i krustacejama. 

CITEAUX (lat. Cistercium), matični samostan cistercita, 
u francuskom départementu Cote d'Or, u biskupiji dijon- 
skoj. Osnovao ga je opat Robert s dvadesetoricom dru- 
gova 1098. U velikoj samostanskoj crkvi imade 30 žrtve- 
nika. Samostan je bio više puta opustošen, pregrađen i 
nadograđen. G. 1790 bio je ukinut od francuske revolucio- 
narne vlade, koja je 1791 prodala posjed za 862.000 fra- 
naka. Samostanske zgrade, knjižnica, pače i grobnice pro- 
padoše. Braća Young pokušaše 1841 po nacrtu Fouriera 
osnovati na imanju socijalistički falansterij. Pokušaj nije 
uspio. G. 1898 kupiše samostan, koliko nije bio porušen, 
reformirani cisterciti trapisti. U doba najvećega procvata 
imao je C. pod sobom 65 samostana. > Cisterciti. 

CITHARA OCTOCHORDA. Već se u Krajačevićevim 
Molitvenim knjižicama, a osobito u t. zv. Pavlinskoj pje- 
smarici iz 1644, opaža živo nastojanje, da se u zagrebačkoj 
biskupiji vjernom puku dadu pjesme, koje će pjevati u 
crkvi kod bogoslužja. Kao što je zagrebačka stolna crkva 
imala svoje rukopisne graduale i antifonarije i svoj Can- 
tuale processionum, tiskan 1751, iz kojih je pjevao kler, 
tako je 1701 o trošku kanonika kustosa zagrebačke stolne 
crkve Ivana Znike u Beču kod Leopolda Voigta tiskana 
pjesmarica za puk pod naslovom Cifhara octochorda seu 
cantus sacri latino-sclavonici. Drugo je izdanje izašlo u 
Beču 1723 tiskom Dominika Voigta o trošku zagrebačkog 
kaptola; treće je izdala zagrebačka stolna crkva 1757 
tiskom Antuna Reinera u Zagrebu pod naslovom: Cithara 
octochorda seu cantus sacri latino-croatici. Razlike su 
među pojedinim izdanjima malene. C. se zove octochorda, 
t. j. osmerostruna, jer se prema crkvenoj godini dijeli na 
8 dijelova: došašće, Božić, korizma, Uskrs, obične nedjelje, 
o Bl. Dj. Mariji, o svecima, za pokojne; na kraju je još 
dodatak. Redovno donosi C. najprije latinsku, onda hrvat- 
sku misu i konačno pobožne popijevke na latinskom i 
hrvatskom jeziku. Poredak nije u svim izdanjima isti. 

Dosad se više pazilo na hrvatske pjesme u C. nego na 
latinske, jer je cecilijanski pokret u hrvatskim pjesmama 
u C. gledao neke vrste uzor kod svojih nastojanja oko 
obnove hrvatskoga crkvenog pjevanja. Uopće su se dosad 
Citarom bavili gotovo isključivo glazbenici, i to većinom 
sa svrhom, da hrvatske pjesme iz C-e prenesu i u naše 
doba. Dosad je ostalo neistraženo pitanje književnih i 
glazbenih vrela hrvatskih i latinskih tekstova u C-i. Janko 
Barlč kao da je bio sklon prihvatiti tezu, da su na Citaru 
utjecali ponajviše njemački uzori. Dragutin Kniewald ta- 
kođer drži, da je njemački književni utjecaj očit, ali da 
je uglavnom samo neizravan, ukoliko je naime djelovao 
uopće na onu širu kulturnu sredinu, u kojoj je živio i 
razvijao se Zagreb 17. i 18 st. Osim toga valja uzeti u 
obzir i bogatu latinsku himnodiju, koja se razvila u Za- 
grebu i koja je ostala sačuvana u zagrebačkim liturgijskim 
kodeksima od osnutka biskupije 1094 do u 18. st. 

LIT.: J. Barlč, Pavlinska Pjesmarica iz g. 1644, Sv. Cecilija 1917; Isti, 
O drugom izdanju Citare, ibidem 1916; D. Kniewald, Obred i obredne 
knjige zagrebačke stolne crkve, Zagreb 1940; Isti, Pavlinski obredni 
priručnik, Katolički List 1940. ` D. K-d. 

Glazbena vrijednost ovoga velikog hrvatskog kantuala 
opée je priznata. Popijevke, osobito marijinske, po sadr- 
Zaju su pune njeZnosti u zamislima. U njima ima posebnih 
hrvatskih osobina. Odlikuju se pjevnošéu svojih napjeva i 
izrióu pravi ugodaj onog doba crkvene godine, kojem su 
namijenjene. Dva su izvora tih napjeva — baš kao i u 
češkoj i poljskoj himnologiji — i to rimski koral i narodna 
svjetovna popijevka. Napjevi, koji su nastali pod utjeca- 
jem rimskog korala, ne nalikuju ni duhom ni oblikom na- 
pjevima, koji su nastali pod utjecajem narodne popijevke: 
oni prvi su ozbiljni, imaju pečat umjetničke djelatnosti, a 
ovi drugi su življi i gipkiji. 


CITHARA OCTOCHORDA — CITOLOGIJA 

CITHARA OCTOCHORDA, I. izdanje (1701) 


Još nije riješeno pitanje, tko je pjesnik i skladatelj ovih 
popijevaka. Cijeli je zbornik zacijelo djelo mnogih pje- 
snika i skladatelja, nepoznatih nesamo po imenu, nego i 
po vremenu, kada su živjeli. C. o. mogla je nastati samo 
dugom neprekinutom tradicijom, koja je stvorila ovako sa- 
moniklu i lijepu duhovnu liriku: najljepši sačuvani glazbe- 
ni spomenik iz prošlosti kajkavskih Hrvata. 

Prvi je iz nje objelodanio odabrane popijevke Vjenceslav Novak 
(Starohrvatske crkvene popijevke, Zagreb, s. a.); zatim su u prilozima 
»Svete Cecilije« :zlazili ti »starohrvatski korali« u harmonizaciji Fra- 
nje Dugena, u pjesmarici zagrebačkih bogoslova Vijenac (Zagreb 1919), 
u Hrvatskom crkvenom kantualu (Zagreb 1934) i u pjesmarici Virgini 
Matri (Zagreb 1921). 

Stručno je proučio C. c. Čeh Karel Konrad u raspravi Hymnologie 
starocharvátská (Včstnik kr. české spoleé, nauk, 1890). Hrvatski su 
istraživači objelodanjivali svoje priloge o C. о. u »Sv. Ceciliji«. Među 
njima su, uz harmornizatore Franju Dugana i Vinka Žganca, zaslužni 
istraživači Janko Barlé. Antonin Zaninović i Milovan Gavazzi. В. $. 

CITOLOGIJA. І po značenju riječi, a i po svom histo- 
rijskom razvoju, označuje c. granu biologije, koja se bavi 
proučavanjem stanice. Biljke su mnogo prikladnije za 
proučavanje stanice nego životinje, pa su kod njih mnogo 
ranije otkrili staničnu građu i ustrojstvo. Biljnu su stanicu 
otkrili mikroskopičari 17. st. Marcel Malpighi, Nehemija 
Grew i Robert Hooke (> anatomija bilja). Pravi razvoj 
c. počinje tek u 19. st. Tu se је najprije dokazalo mace- 
racijom (v.), da je svaka stanica cjelina za sebe i da ima 
svoju vlastitu opnu (membranu). Prije toga se mislilo, da 
su stanice samo šupljinice u homogenom biljnom tijelu. 
U početku 19. st. znalo se o stanici još vrlo malo, ugla- 
vnom, da je to mikroskopski maleni prostor, opkoljen 
opnom. Kasnija su istraživanja sve većma zalazila u nu- 
trinu stanice. Tako je R. Brown (1831) pronašao, da se u 
stanicama nalaze neki sok i jezgra. Iza toga je nastojanje 
svih istraživača usmjereno k istraživanju staničnog sadr- 
žaja, i na taj je način c. došla na pravi put. Zoolog 
Dujardin (1835) ustanovio je, da u stanicama praživotinja 
postoji sluzava i elastična tvar s oznakama, koje danas 
pripisujemo protoplazmi, i nazvao ju je sarkodom. Osim 
Dujardina bavio se u to doba istraživanjem stanice čitav 
niz istraživača, među kojima valja spomenuti Mohla, 
Dutrocheta i Raspaila. Od sviju istraživača toga doba 
najzaslužniji je Matija Jakob Schleiden, koji je u suradnji 
sa zoologom Schwannom stvorio novu epohu bioloških 
znanosti time, što je razvio i vrlo živo promicao t. zv. 
celularnu teoriju, prema kojoj je svaka biljka, odnosno 
životinja, građena od mnoštva više ili manje neovisnih 
individuuma, stanica, od kojih svaka ima svoj poseban 
život. Biljni ili životinjski individuum je prema tome samo 
proizvod zajedničkog rada neovisnih stanica. O stanici je 
Schleiden imao slijedeću predodžbu: Unutar opne nalazi 
se sluz, citoblastem (prema današnjem nazivu citoplazma), 
u kojoj se nalazi jezgra, citoblast. Schleiden je naslućivao, 
čak i za sigurno tvrdio, da jezgra ima veliku važnost kod 
postanka novih stanica, ali је o tom imao sasvim krivu 
predodžbu. В. Šulek, pisac. prve hrvatske botanike, pri- 
kazuje (1856) postanak. stanica prema Schleidenovu shva- 
ćanju na ovaj način: »Prve stanice postaju iz. osobitog 


soka, koji se zove stanično tvorivo... Pošto ovaj sok 
zgusne, postaju od njega sićušna zrnca, koja se obavijaju 
tananim mjehurčićem, ovi mjehurčići jesu kožica od sta- 
nice, a zrnce u njih jest staničnjak (jezgra, citoblast). Ove 
stanice, pokle bi se sljubile i srasle, čine staničevinu (sta- 
ničje)... U ovih prvotnih stanicah rađaju se druge sta- 
nice: staničnjak (jezgra) se raspane na tri, četiri komada, 
a svaki komad, dobiv svoj mjehurić, postaje osobita 
stanica ...« 

Kasnija su istraživanja oborila mnoge Schleidenove pre- 
dodžbe, a i njegovi nazivi citoblast i citoblastem zamije- 
njeni su nazivima jezgra (nucleus) i protoplazma, odnesno 
citoplazma. Sam pak naziv protoplazma, koji je u nauku 
uveo Purkinje (1846), mijenjao je svoje značenje s napre- 
tkom istraživanja. Ali Schleidenova celularna teorija ostala 
je do danas. Njezina je najveća zasluga, što je istaknula, 
da su i biljke i životinje građene u bitnosti od istih po- 
četnih ustroja, stanica, a kasnija istraživanja botaničara i 
zoologa usporedno su produbljivala poznavanje građe sta- 
nice. Dugo se vremena još mislilo, da između životinjskih i 
biljnih stanica postoji mnogo veća razlika, jer biljne stanice 
imaju redovito čvrstu opnu, a životinjske su stanice bez 
nje, dok nisu pronađene kod alga t.zv. zoospore, stanice 
bez opne, koje imaju sposobnost gibanja poput životinja. 
Taj nalaz, kao i otkriće, da je sarkoda životinja u kemij- 
skom pogledu građena od bjelančevina, jednako kao i 
biljna protoplazma, bili su jasan dokaz za istovjetnost 
jednog i drugog osnovnog ustroja u građi stanice. 

Protiv celularne teorije istaknuta je protivna (De Bary 
i dr.), koja se zove organizmicka. Te se teorije bore još i 
danas, a mogu se kratko prikazati ovako: po celularnoj teo- 
riji stvaraju stanice organizam, a po organizmičkoj stvara 
organizam stanice. 

Kako nastaju nove stanice, bilo je nemoguće upoznati 
prije, nego što je mikroskop usavršen, pa nije ni čudo, 
da su istraživači 19. st. do g. 1873 imali о tom pogrešne 
predodžbe. Zanimljivo je spomenuti, da је Н. v. Mohl 
(1835) prije Schleidena upoznao, da se stanice umnažaju 
diobom, ali ni on, kao ni kasniji istraživači, na pr. Naegeli 
i Unger, koji su također upoznali diobu, nijesu slutili, da 
je dioba tako općenita i da je prate neobično fina zbi- 
vanja u jezgri. Ipak je znanje o postanku stanica toliko 
napredovalo, da je Virchow mogao još prije otkrića kario- 
kineze reći znamenitu izreku: Omnis cellula e cellula 
(svaka stanica nastaje od stanice). 

Kad su se usavršili mikroskop i metodika rada, upoznala 
je nauka postanak stanica i novih jezgara u ispravnom 
svijetlu. Gotovo istovremeno su sa zoološke strane Schlei- 
cher i Flemming (1878), a s botaničke strane Strasburger 
(1877), otkrili kariokinezu i time objasnili postanak novih 
jezgara. Svaka se jezgra raspada u određeni broj zrnaca, 
niti ili štapića, nazvanih kromosomi, keji se uzdužno cije-, 
Paju i stvaraju dvije nove jezgre. Svaka nova 'jezgra do~ 
biva isti broj kromosoma, koji je imala matična ` jezgra. 
Kao kruna ovih velikih citoloških nalaza bilo je otkriće o 
redukciji broja kromosoma u rasplodnim stanicama. Njime 

su se sa zoološke strane proslavili van Beneden (1883), 
Boveri (1887) i Hertwig (1890), a s botanicke Guignard 
(1891), Strasburger i dr. . 

Uz studij jezgre napredovao je i studij ostalih po- 
četnih ustroja stanice. W. Schimper i A. Meyer dokazali 
su (1885), da se i plastidi, koji se najčešće javljaju u 
obliku zrnaca, u kojima se nalazi lisno zelenilo (klorofil), 
umnaZaju samo diobom. Tako se upoznalo, da se u biljnoj 
stanici nalaze tri bitna elementa, koja ne mogu nastati 
kao proizvod nečega drugog, nego uvijek samo diobom 
od sebi jednakih elemenata, a to su: jezgra, citoplazma i 
plastidi. Fizikalna i kemijska istraživanja dokazala su kolo- 
idnu narav ovih elemenata, kao i to, da se oni sastoje u 
prvom redu od bjelančevina. Radi toga im današnja nauka 
pripisuje protoplazmatski značaj, i u današnje se vrijeme 
razumijevaju pod protoplazmom svi oni dijelovi stanice, 
koji aktivno vrše životne funkcije i imaju sposobnost 
umnažanja. I u citoplazmi životinjske stanice pronašli su 
Benda, Meves i Regaud sitna tjelešca, mitohondrije (hon- 
driosome), kojima se u novije vrijeme pridaje osobita 
važnost: pripisuje im se protoplazmatski karakter i dovode 
se u vezu s plastidima i citosomima iz biljne stanice. Tim 
otkrićima nastala su u okviru citologije dva velika po- 
dručja istraživanja: jedno se bavi prvenstveno jezgrom i 
kromosomima (kariologija), a drugo istraživanjem plastida, 
mitohondrija, citosoma, vakuola i drugih tvorevina u cito- 
plazmi. 

Na osnovi pravilnosti i stalnog broja kromosoma tumači 
se danas nasljeđivanje po Mendelovim zakonima, pa se 
današnja c. smatra podlogom nauke o nasljedstvu (gene- 
tike). Spoznaja, da protoplazma vrši sve životne funkcije, 
približila je citologiju nauci o životnim funkcijama (fizio- 
logiji). Pojedine pak sistematske grupe bilja i životinja 
karakterizirane su jasno određenom citološkom građom, 
pa je c. stekla velikih zasluga i za sistematiku. Od Hrvata 
su se na području citologije istaknuli Stjepan Gjurašin i 
genetičar Milislav Demerec. 

LIT.: L. Geitler, Grundriss der Cytologie, Berlin 1934; Guilliermond- 
Mangenot-Plantefol, Traité de cytologie végétale, Pariz 1933; E. Küster, 
Die Pflanzenzelle, Jena 1935; H. Lundegardh, Zelle und Cytoplasma, 
Berlin 1922; L. W. Sharp, An introduction to cytology, 3. izd., New 


York 1932; Sharp-Jaretzky, ИН Арип in die Cytologie, Berlin 1931; 
G. Tischler, Allgemeine Pflanzenkaryologie, 2. izd., Berlin 1934. S. U. 


CITOPLAZMA > Citologija > Stanica. 


CITRA (njem. Zither), omiljeli instrument bavarskih 
gorštaka. C. se sastoji od plitke drvene kutije za resonan- 
ciju (duge oko 14 m, široke oko 4 m), povrh koje je 
napeto 5 žica za prebiranje melodije i čitav niz »basovih« 
žica. Žice za prebiranje ugodene su ovako: a:-a:-di-g-c; 
ispod tih žica namješteno je na hvataljki 29 prečnica, koje 
omogućuju čisto hvatanje melodijskih tonova. Ispod »ba- 
Sovih žica« nema prečnica, pa one zvuče samo prazne; 
»basove Zice« ugođene su u kvintnom ili kvartnom krugu, 
i to od f1 do Fis u kromatskom nizu. Na basovim se Zi- 
cama ne prebira; one se trzaju prstima desne ruke, koja 
na palcu ima kovni prsten s trzaljkom, pa se ovom trza 
samo onih 5 žica (melodijskih), na kojima se prebira 
prstima lijeve ruke. C. se kod sviranja postavi na stol 
pred svirača, i to tako, da su melodijske žice bliže sviraču 
upoprijeko. Bavarci udaraju na citri kao solo-instrumentu, 
ali se c. upotrebljava i uz violinu i gitaru, rjeđe uz pje- 
vanje. — Nije sigurno, da li je naziv c. izveden od staro- 
grčke kitare (gitare) ili neke posebne vrste lutnje, koja se 
u 16. i 17. st. upotrebljavala pod imenom c-e. 

LIT.: Ch. Maclean, The Zither (Bavarian Highlands), u Zeitschrift 
der Internationalen Musikgesellschaft, X. B.š. 

CITRIN, Zuta vrsta kremena. Neki su tako Zute boje, 
da su nalik na topaz. Upotrebljava se kao poludragi ka- 
men. Mnogi su citrini, što dolaze u draguljarskoj trgovini, 
iZareni ametisti, koji su Zarenjem postali Zuti. Ime mu je 
od Zute boje limuna (citrone). H. 4. 

CITRONAT (succade) nazivaju se ljuske velikih, slatkih, 
nezrelih plodova neke vrste limuna (Cifrus medica var. 
cedro). Te ljuske se režu u ploške i kandiraju šećerom ili 
sirupom. U običnoj i u dijetskoj kuhinji upotrebljava se 
citronat kao ukusan i lako probavljiv začin različitim 
tjesteninama i kompotima. .M. 

CITRULLUS COLOCYNTHIS (L.) Schrader, zeljasta 
biljka iz por. bundevnjaéa (v.). Kao jednogodišnjica razvija 
dugačku i zeljastu stabljiku s viticama za prihvaćanje i 
s krpasto izrezanim listovima. Iz velikih se i ljevkastih žu- 
tih cvjetova razvijaju okruglasti i poput jabuke veliki žuti 

plodovi, koji se u medicini upotrebljavaju kao Fructus Co- 
locynthidis. Domovina joj je u afričkim pustinjama, odakle 
je prenesena u kulturu ostalih toplijih područja. F.K-n. 

CITRUS, biljni rod iz por. rutvica (v.), obuhvaća neko- 
liko divljih i mnogo kulturnih biljaka, kojih je medusobni 
sistematski položaj često vrlo nejasan. Šve su to biljke 
vrućih ili bar toplih krajeva. Razvijaju se u obliku malenog 
drveća ili grmova s čitavim, rjeđe trodijelnim i ovalnim 
zimzelenim ili samo preko ljeta zelenim listovima. Miri- 
šljivi se i pravilni dvospolni cvjetovi razvijaju pojedinačno 
ili u cvatovima. Iz zdjeličaste tvorevine, koju sačinjava 
3—5 lapova, izlazi 4—8 produženih, bijelih ili ružičastih 
latica. Prašnika ima obično mnogo. Iz plodnice nastaje 
okruglasta sočna boba, u kojoj ima nekoliko pretinaca. 
Vanjski je dio usplođa, t. j. kora na plodu, debeo i s mnogo 
eterskog ulja, a unutrašnji je spužvast i bez ulja. Nutarnji 
se i glavni dio ploda lako razdvaja na pretincima u kriške 
s mnogo sočnog staničja i s više sjemenaka. Osnovnu vrstu 
Ovoga roda čini C. Aurantium L., naranča (v.) koja se 
raspada u više samostalnih podvrsta, raširenih ponajviše 
samo u kulturi, kao što su na pr. slatka i gorka naranča, grappe 
fruit i dr. Važna je i vrsta C. medica L., limun (у.). F.K-n. 

CITTA DEL VATICANO — Vatikanski grad. 

CITTA DI CASTELLO, grad na lijevoj obali Tibera u 
pokrajini Umbriji, srednja Italija. Ima dosta plodnu oko- 
licu i važno je tržište poljodjelskim proizvodima s indu- 
strijom, koja uglavnom prerađuje poljodjelske proizvode. 
Od davnine je poznato kao tiskarsko središte. Osim lijepih 
crkava ističu se gradska vijećnica i nekoliko palača, a u 
bogatoj pinakoteci čuvaju se djela najboljih talijanskih 
majstora. Ima 8.923 stan. (1931). Na ovom je mjestu bio 
umbrijski Tifernum, zatim rimski Tiberinum. Langobardi 
su ga zvali Castrum Felicitatis. U toku srednjeg vijeka 
često je stradao i mijenjao gospodare. J. R-ć. 

CITTADINI, Celso, * Rim 1553, T Siena 1627, talijanski 
filolog, profesor talijanskog jezika u Sieni. Svojim je ra- 
spravama o podrijetlu talijanskog jezika preteča historičke 
gramatike romanskih jezika, jer je intuirao njihovu vezu 
s pučkim, ne klasičnim, latinskim jezikom. Njegova su 
djela i ideje doprle i do Dubrovnika, gdje su po njima 
učili talijanski i neki naši književnici. 

LIT.: C. Trabalza, Storia della grammatica italiana, Milan 1908; 
A. Vanini, Notizie intorno alla vita e all'opera di C. C., Siena 1920; 
M. Deanović, u Radu HA 250, Zagreb 1934. M. D-ić. 


CITTANOVA D'ISTRIA (hrv. Novigrad), primorski 
-gradić u Istri, na malom poluotoku nedaleko potonulog 
ušća rijeke Mirne, obalnom cestom povezan s Umagom i 
u unutrašnjosti s Bujama, zasebna gradska općina od 1444 
stan., koji žive od vinogradarstva u plodnoj okolici. Pra- 
staro mu je ime Neapolis. Njegova vrlo stara biskupija 
pridružena je 1831 biskupiji u Trstu. NO 

CITY (engl. od lat. civitas), 1. u Engleskoj naziv za grad, 
koji je bio ili je i danas sjedište biskupa; od konca 19. st. 
dobivali su taj naziv i neki drugi, veliki gradovi. — 2. Naj- 
stariji dio i poslovno središte velikih gradova. Napose se 
tako zove i središnji dio Londona, a u prenesenom smislu 
veliki poslovni (novčarski i trgovački) krugovi, koji ondje 
djeluju. > Grad. 

CIUDAD REAL, 1. glavni grad španjolske pokrajine 
istog imena u Novoj Kastiliji, 25.000 stan. Leži na ravnici, 
650 m nad morem, među Guadianom i njezinim pritokom 
Jabalonom, na željezničkoj pruzi Madrid—Badajoz. U 
njemu je razvit poljoprivredni veleobrt i stočarstvo. Lijepa 
je gotička crkva S. Maria del Prado. Grad je osnovan 1255. 
Tu je francuski general Sebastiani porazio Španjolce 27. 
V. 1809. 

2. Španjolska pokrajina na visoravni Nove Kastilije (La 
Mancha), u kojoj živi 24 milijuna ljudi na površini od 
20.000 km? dosta oskudno. To je suha, stepi slična viso- 
ravan, kojom na S teče Guadiana, a na J je ograđuje 
rudom bogata Sierra Morena. N. Z. 

CIULLO D'ALCAMO — Cielo d'Alcamo. 

CIVIDALE DEL FRIULI (slovenski Cedad), nekadašnji 
Forum Julii (odatle naziv Friuli, Furlanija, za cijelu pokra- 
jinu), gradié s 11.409 stan. (1921), udaljen 16 km od gla- 
vnoga grada Udina. U vezi s poloZajem na prijelazu iz 
doline rijeke Natisone (Nadiže) u ravnicu razvili se u 
njemu veleobrt i trgovina; željeznica ga spaja s Udinama, 
a više samovoznih pruga s ostalim važnijim naseljima po- 
krajine i s Goricom. 

U 1. st. pos. Kr. podigli su tu Rimljani svoju koloniju. 
Njezino je značenje poraslo u 5. st. poslije propasti Akvi- 
leje i grada Forum Julium Carnicum (danas Zuglio). G. 
568 postao je C. sjedište prve i najtrajnije vojvodine Lan- 
gobarda, a u 8. st. sijelo akvilejskog patrijarke i glavni 
grad langobardske Austrije. Lotar I. osnovao je u C-u 825 
jednu od sedam škola za svjetovnjake u Italiji, a u 14. st. 
postojalo je ondje i sveučilište. G. 1077 dolazi Furlanija, a 
s njome i C., pod svjetovnu vlast akvilejskog patrijarke 
(do 1420). C. je imao općinsku samoupravu i istaknuo se 
u borbama s Udinama za pokrajinsko prvenstvo. Zbog tih 
borba priklonio se na početku 14. st. goričkim grofovima, 
osiguravši sebi Tolmin, a 1420 se podložio Mlečanima i 
pomogao ih u svladavanju cijelog Friulia. 

Među mnogobrojnim spomenicima i ostatcima prošlih 
vjekova od osobitog su umjetničkog značenja mali »lango- 
bardski« hram, oratorij crkve S. Maria in Valle s bogatim 
reljefom u sadri (8. st.), zatim crkve sv. Martina (8. st.) i 
sv. Franje (13. st.) te stolna crkva, obnovljena u 16. st. 
Sačuvali su se i različiti obrtni proizvodi, osobito karolin- 
škog i bizantskog zlatarstva, kao i graditeljski ukrasi 
»barbarske« umjetnosti. 

LIT.: Guida del Friuli, IV., 589—608, Udine 1912; G. Grion, Guida 
storica di C. del Friuli, Cividale 1899; V. Joppi, L'arte della stampa in 
Friuli, Udine 1880; M. Leicht, Monumenti cividalesi, Udine 1895; A. 
Santangelo, C., Rim 1936. A. V-i. 

U gradskom muzeju, koji obiluje langobardskim stari- 
nama i arhivskom građom za povijest Slovenaca, nalazi se 
danas i rukopis latinskog evanđelja iz 6. ili 5. st. Podri- 
jetlo mu nije poznato, niti se zna, kad je došao u Akvi- 
leju, odakle je 1409 prenesen u C. Negdje u 13.—14. st. 
odijeljeno je od ostalog teksta evanđelje sv. Marka, o 
kojem se tada vjerovalo, da ga je pisao sam apostol; dva 
su lista dospjela u Prag, a ostatak su Mlečani 1420 po- 
hranili u crkvi sv. Marka, gdje je propao od vlage. Poje- 
dine strane čedadskog rukopisa ispunjene su zapisima o 
hodočasnicima, ponajviše iz 2. pol. 9. st. i 1. pol. 10. st. 
Među mnogobrojnim slavenskim imenima spominju se 
Trpimir, Branimir i Braslav, vjerojatno imena hrvatskih 
knezova iz 9. st. 

LIT.: C. L. Bethmann, Die Evangelienhandschrift zu C., Neues 
Archiv der Gesellschaft für šltere deutsche Geschichtskunde, IL, Han- 
noyer 1877; Е. Šišić, Genealoški prikazi o hrvatskoj narodnoj dinastiji, 
УНАР, N.S., sv. XII., 1914, str. 5—7; F. Rački, Slovenski, a napose 

bugarski i hrvatski u Italiji putnici ponajviše druge polovice IX. vieka, 
Rad 42, 1878. TRE. 

CIVIDINI, Ante, * Brod na Kupi 12. VI. 1881, ravnatelj 
gimnazije u m. i pedagoški pisac. Osnovao je učiteljsku 
školu u Gospiću. Uređivao je i izdavao 4 godine u Križev- 
cima i Čakovcu pedagoški časopis »Novu školu«, gdje su 
1925 objavljeni odlomci iz njegove doktorske disertacije pod 
naslovom O izvorima i pravcima pesimizma, zatim mnogi 
članci i referati filozofsko-pedagogijskog značaja. U tom 
časopisu prikazao je sustav pedagogije W. Reina, P. Bartha 
i pedagogiju A. Hergeta. Uređivao je listove »Gorski 
Kotar« i »Hrvatski Planinar«. U svojim pedagoško-knjiže- 
vnim radovima iznosio je suvremene misli i zalagao se za 
unapređivanje školskog rada u duhu novih pedagogijskih 
nastojanja. Značajnija djela: Obrazovanje učitelja sa sta- 
jališta narodne pedagogike (Koprivnica 1908); Pedagogika, 
I. knjiga (O učiteljskom zvanju, Križevci 1922); Razvoj i 
sustav suvremene pedagogike (Zagreb 1933). G. 1935 počeo 
je u Zagrebu izdavati djelo Gorski kotar, koje ima prika- 
zati topografiju, povijest i kulturno stanje toga kraja. G. 
1940 počeo je izdavati u sveskama djelo Kulturna po- 
Vijest hrvatskog naroda, koja ima 4 odsjeka: 1. Povijest 
časopisa, novina i zbornika; 2. Lijepa naša domovina; 
3. Stare slave djedovina i 4. Snaga i duša hrvatskog 
naroda. J. D. 

CIVIL, Julije (Iulius Civilis), odlióni Batavac, rimski 
građanin, prefekt kohorte u pomoćnoj rimskoj vojsci, sa- 
stavljenoj od njegovih sunarodnjaka. Za građanskoga rata 
između Vitelija i Vespazijana (69) stavlja se na čelo 
ustanka Batavaca i susjednih plemena najprije protiv Vite- 
lija, a poslije njegova poraza, pošto se je proširio ustanak 
i na južnija plemena (Treverani, Lingonci, Belgijci i dr.) 
i pošto je uz njega pristao i dio rimskih četa, ide za od- 
cjepljenjem Galije (imperium Galliarum) od Rima boreći 
se isprva s uspjehom. Kad je Vespazijanov vojskovođa 
Petilije Cerijal pobijedio Treverane i potisnuo samoga 
Civila s »Batavskog otoka« (insula Batavorum), uspije Civil 
u jesen g. 70 isposlovati za Batavce uspostavu odnosa 
s Rimljanima, kakav je bio prije ustanka. Glavni je izvor 
za poznavanje ustanka Tacit (Historiae, IV. i V.). V. P-k. 

CIVILNA LISTA je ustavnim ili zakonskim putem iz 
općih državnih sredstava određena svota za uzdržavanje 
kućanstva i dvora vladara. Troškovi za to uzdržavanje 
pokrivaju se redovno na tri načina: ili prihodima iz 
vlastitih dobara vladara, ili iz prihoda državnih dobara, 
koja su u tu svrhu prepuštena vladaru, ili konačno putem 
civilne liste. Obično je način pokrivanja tih troškova usko 
vezan s povijesnim razvitkom državnopravnih odnosa u 
pojedinoj državi. Zato kod opredjeljivanja toga načina 
uopće financijalno-gospodarska pitanja i ne dolaze u obzir. 
Visina civilne liste određuje se ili svake godine godišnjim 
državnim proračunom ili posebnim zakonom, koji može 
vezati isplatu na trajanje života pojedinog vladara ili se 
utvrđuje na neodređeno vrijeme. Sa stanovišta financijal- 
nog mora se zagovarati svakogodišnje ustanovljivanje vi- 
sine civilne liste, jer se samo na taj način može polučiti 
ispravni razmjer liste prema ostalim državnim izdatcima 
i raspoloživim sredstvima države. C. 1. često je izuzeta od 
postojećih zakonskih propisa: oprost od plaćanja poreza, 
izuzimanje od pljenidbe, zabrana zaduživanja na njezin 
račun. 

Sam naziv с. l. u navedenom smislu engleskog je pori- 
jekla, ali se danas općenito u tom smislu upotrebljava kao 
pojam državnopravni i financijalno-gospodarski. U repu- 
blikama postoji mjesto civilne liste plaća predsjednika, 
koja se određuje ili posebnim zakonom ili proračunom 
svake godine. Z.H. 

CIVILTA CATTOLICA, kulturni polumjesečni časopis 
talijanskih isusovaca, danas najstariji u Italiji. Pobudu za 
osnivanje dao je o. Carlo Curci (1809—1891), a pokrenut 
je 1850 nalogom pape Pija IX., koji je također naredio, da 
pisci i urednici C. C. sačinjavaju Collegium Scriptorum 
kao zasebnu korporaciju. Pod pokroviteljstvom i posebnim 
nadzorom pape časopis je brzo stekao ugled, čemu su 
mnogo pridonijele i diskusije nastale povodom proglašenja 
dogme o Bezgrešnom Začetku Marijinu i Silaba, pa žive 
rasprave u vezi s Vatikanskim saborom. Zanimanje je za 
časopis bilo u prvi mah toliko, da je prve sveske trebalo 
izdati pet puta. Unatoč posebnoj vezi s vrhovnom upravom 
Crkve C. C. nema službenog značaja, kao što ga ima na pr. 
dnevnik Osservatore Romano. Donosi članke i rasprave o 

aktualnim stvarima s područja vjere, znanosti, literature, 
političkog i socijalnog života, prati događaje i pojave u 
svijetu, napose u Italiji i u Citta del Vaticano. M. V. 

- CIVITALI, Matteo di Giovanni, ** Lucca 1436, + Lucca 
1501, talijanski kipar i arhitekt. Sva je vjerojatnost, da je 
odgojen u Firenci u radionici Rossellinà, gdje je naučio 
izvanredno suptilno obrađivanje mramora. Važnija su nje- 
gova djela: reljef Vjere (Firenca, Museo Nazionale), gro- 
bni spomenik Pietra a Noceto, spomenik Pietra Bertinija 
i veličajni oltar sv. Regula (sva tri djela u stolnoj crkvi u 
Lucci). C. je jedini toskanski majstor, koji je izvan Firence 
radio u smjeru suvremenih firentinskih kipara sjedinjujući 
način Antonija Rossellina s elementima umjetnosti Dona- 
tellove. I njegov sin Nicolao di Matteo (1482—1560) istakao 
se kao vješt kipar, dok je njegov unuk Vincenzo (1523 do 
1597) bio uvažen arhitekt utvrda. 

LIT.: Ch. Yriarte, M. C., Pariz 1886; G. Volpi, M. C., Lucca 1893; 
A. Venturi, Storia dell'arte italiana, VI., Milan 1908. A. Sch. 

CIVITAVECCHIA, grad i umjetno pristanište na Ti- 
renskom moru, 72 km sjeverozapadno od Rima, kome 
odavno služi kao glavna luka. Preko C-e Rim se opskr- 
bljuje ugljenom i žitom, a veleobrti u okolici (Terni) i 
željezom; izvoze se različne prerađevine i neki poljodjelski 
proizvodi. Glavni putnički i robni promet između Sardi- 
nije i Rima vrši se također preko C-e. Gradu je porasla 
važnost nakon uređenja dobrih veza s unutrašnjošću i pro- 
širenja luke, osim toga je i vojničko uporište. G. 1936 C. 
je imala 31.856 stan. Umjetnu luku izgradio je i utvrdio 
Trajan 106 pos. Kr. nazvavši je Centumcellae, koje bi ime 
— po mišljenju nekih — podsjećalo na velika skladišta. 
Kasnije je luka stradala u svakom većem sukobu, koji se 
odigravao u okolici Rima. G. 828 grad su osvojili Saraceni, 
a stanovništvo je pobjeglo i osnovalo Leopoli. Poslije odla- 
ska Saracena stanovništvo se vratilo u svoj stari grad t. j. 
»Civitas vetula«, odakle današnje ime Civitavecchia. J. В.-с. 


CIZELIRANJE je tehnički posao glađenja i umjetničkog 
obrađivanja površina lijevanih, kovanih ili iskucavanib 
kovinskih predmeta. Taj posao obavljaju naročito izvie- 
žbani stručnjaci (cizeleri), kojima je zadaća isticanje vri- 
jednosti plošnih površina kovinskih umjetničkih izrade- 
vina kao i naglašavanje njihovih fino razvedenih detalja 
sitnijih plastičnih ili reljefnih oblika u okviru cjelokupnosti 
kovinskih kompozicija. Prema tome se i zadaća i postupak 
cizeliranja dijeli u dva gotovo posve različita smjera. U 
prvom, da tako reknemo, najopćenitijem slučaju, ide se 
za tim, da se na kovinskim predmetima izbjegnu sve ne- 
ravnosti, uvjetovane lijevanjem ili kovanjem, koje smetaju 
ljepoti i glatkoći kovinske tvari. To se postiže tako, da se 
površina predmeta gladi tvrdim oruđem različnih oblika 
(dlijetima, noževima, turpijama, šilima i t. d.), ili se na- 
stale neravnosti izjedaju kiselinama, a zatim se izravnana 
površina politira ili patinira. Drugi postupak t. zv. finog 
cizeliranja dolazi u obzir osobito kod proizvodnje zlatar- 
skih ili kujundžijskih djela. Kod toga se u većini slučajeva 
ne radi o samom glađenju ploha, nego o ritmičkom ele- 
gantnom isticanju reljefa ili sitne plastike na ravno gla- 
đenoj podlozi. Kako se radi pretežno u finim kovinama i 
na predmetima sitnijih razmjera, oruđe, koje se sastoji od 
sitnih dlijeta, punca, nožića i različitih igala, upotrebljava 
se tako, da se od prvotnog iskucanog ili izlijevanog reljefa 
i plastike pomno ističu i pojačavaju reljefne konture či- 
tavih likova ili njihovih detalja, te se poravnavaju slučajne 
neravnosti i tako se čitavoj kompoziciji podaje potrebita 
jednolikost, koja ističe osobni potez i zamisao umjetnika 
Stvaraoca. — C. ima veliku važnost kod proizvodnje monu- 
mentalnih i sitnih kovinskih kiparskih i reljefnih umjetnina, 
te se do danas usprkos djelomičnoj mehanizaciji, kao ručni 
posao, nije moglo zamijeniti strojem. —> Bronca, zlatarstvo, 
plaketarstvo i t. d. 


LIT.: O. 'Lueger, Lexikon der gesammten Technik u. ihrer Hilfswis- 
senschaften,.sv. 1.—VII. M. G-c 


CJEPLJIVOST minerala — Kalavost, 


CJEVANICA je svaka dugačka kost. U unutrašnjosti je 
najvećim dijelom šuplja kao cijev, a krajevi su joj obično 
podebljani. Na: krajevima su različito uobličena zglobna 
tijela, u kojima nema većih šupljina, nego su samo mali 
razmaci između. pojedinih lamela koštane supstancije. Ti 
ви razmaci, kao i sva šupljina u ostalom dijelu kosti, ispu- 
njeni. koštanom :moždinom. Cjevanice se razvijaju od hrska- 
vice, koju nadomještava koštano tkivo za vrijeme okošta- 
Wanjarjeri IRS notion ү O0 NOE 


CIVILTÀ CATTOLICA — CJEVNJACI 


Cjevanice kod domaćih životinja. Kod velikih četvero- 
nožaca leže ispod doručnog i donožnog zgloba dugačke 
kosti, koje se radi njihova oblika i duljine nazivlju 
cjevanice. Na njihov donji okrajak nastavljaju se prvi 
članci prsta. Prema broju prstiju je broj cjevanica različit, 
Tako imade konj samo jednu dobro razvijenu cjevanicu, 
a ostale su zakržljale. U goveda su po dvije cjevanice, ali 
su sraštene u jednu. Ove su kosti po građi vrlo čvrste, a 
duljina im je u određenom odnošaju prema duljini nad- 
laktičnih kostiju. Kod cjevanica konja nije poželjno, da 
budu predugačke, naročito kod konja, koji imadu da rade 
u kasu, jer bi im to smetalo povoljnoj duljini odnosno 
izdašnosti koraka. oss 

CJEVNJACI (Siphonophora), mješinci, Zarnjaci iz sku- 
pine vodenih polipa (Hydrozoa). Zive samo u moru kao 
mnogolike (polimorfne) zadruge i plove strujama. Na cje- 
vastoj i stežljivoj osi, koja služi za protjecanje hrane, pu- 
panjem nastaju polipne i meduzne jedinice, koje su u diobi 
rada dobile različit 
oblik i zadatak u ko- 
rist cijele zadruge. 
Uspravna zadruga cje- 
vnjaka lebdi u moru 
pomoću mjehura, pneu- 
matofora, koji је ispu- 
njen izlučenim plinom, 
pa tako služi zadruzi 
kao hidrostatička spra- 
va. Ispod nje su se 
poredale zakržljale 
obrubnjačke meduze 
kao plovnici. One ne- 
maju unutrašnjih or- 
gana i sposobnosti za 
umnožavanje, a miši- 
častim zvonolikim ti- 
jelom pokreću zadru- 
gu. Za hvatanje i pro- 
bavljanje plijena ra- 
zvijene su dalje na osi 
polipne mješinice ili 
hranioci. Hranioci ima- 
ju usta slična trublji, 
a na osnovici se nalazi 
vrlo stežljiva razgra- 
njena lovka, oboruža- 
na okrajcima oboje- 
nim čvorićima žarni- 
ka. Između hranilaca 
smješteni su crvoliki 
pipaoci bez usta s 
kraćom lovkom kod 
osnovke, katkada s 
otvorom na slobodnu 
kraju, pa neki drže, 
da služe kao izmetni 
organi, a drugi, da su 
posebne jedinice za fa- 
gocitozu. Hranioce, pipaoce i spolne jedinice zaštićuju listasti 
i tvrdi pokrovčići. Za razmnožavanja služe u ovim zadru- 
gama muške i ženske spolne jedinice, spolnjaci ili gono- 
fore, a to su meduze ili meduzoidne geme; ove potonje 
su sesilne meduze, one se ne otkidaju. Obično se oba spola 
nalaze u istoj zadruzi. Kod pločastih se cjevnjaka otkidaju 
spolne jedinice kao meduze i u morskoj dubljini one 
razvijaju spolne stanice. Iz oplođena jajeta razvije se tre- 
petljikasta ličinka, planula, iz koje se iznajprije stvara 
cjevasta os zadruge. 

Cjevnjaci su histološki građeni kao obrubnjaci (hidroidi), 
a njihove zvonolike jedinice tipa su kraspedotnih meduza. 
Cjevnjaci su prozirni, kadšto živahno obojeni, pa ih ubra- 
jamo među najljepše pelagičke životinje; žive u toplim 
morima od površine do velikih dubljina. Strujama doplove 
i u Jadran, i noću se vidi njihovo svjetiucanje. 

Cjevnjake dijelimo na dvije skupine: 

'1. Calycophorae s dugačkom osnom cijevi, u kojoj je 
mjehurić s uljem, a ispod toga su jedan ili više zvonolikih 
plovnika, ali bez pipalaca. Ovdje su jedinice u hrpama, 
kormidijima, koji se sastoje od hranilaca s. lovkom' i žar- 
ničnim -évorióima, pokrovčićem i gonoforom. Kod, nekih 
se cjevnjaka kormidiji otkidaju od osne cijevi kao samo- 











OTKINUTI SAMOSTALNI KORMIDIJ 


(Eudoxia eschscholtzi) od cjevnjaka Mug- 
giaea Kochi, po Chunu; p pokrovčić s uljem 
u mjehuriću; h polipna mješinica, hrani- 
lac; ! lovka s čvorićima Zarnika; s spolni 
meduzoid služi ovdje i za pokretanje; 
m mladi spolni meduzoid 

Na površini lijevo: VELELLA, u sredini i desno: PHYSALIA; u vodi lijevo: PRAYA, desno gore: DIPHYES, desno niže: PHYSOPHORA 





(m esp n. 





CLAIROBSGUR 


Gore: UGO DA CARPI, Clairobscur po Parmigianinovu »Panu i Marsiji«; dolje: Clairobscur po Rafaelovu >Ç 
Zagreb, Grafička zbirka 


udotvornu ribolovu« 

Gore: GIUSEPPE NICOLA VICENTINO, Clairobscur po Maturinovu »Bijegu Klelijinu«; dolje: ANDREA ANDREANI, Clairobscur 


iz Mantegnina »Triumfa Cezarova« 





CJEVNJACI — CLAPAREDE 


stalne eudoksije, kod kojih spolni meduzoid služi i za 
pokretanje. Tako se kod jednostrukog cjevnjaka (Muggiaea 
Kochi), koji ima jedno jedino pokretno zvono ili plovnik, 
otkida kormidij nazvan Eudoxia eschscholtzi. Dvostruki 
se cjevnjak (Diphyes appendiculata ili acuminata) sastoji 
od dva plovnika, a samostalan kormidij zove se Eudoxia 
campanula. 

2. Pneumatophorae imaju na vrhu cijevi pneumatofor, 
ispunjen plinom. Ovamo se ubraja cjevasti mjehuraš (Phy- 
sophora hydrostatica) bez pokrovčića, a među pipavcima 
su hranioci s lovkama i žarnicima, pa muški i ženski spol- 
njaci; plovi strujama Sredozemnoga mora i toploga Atlant- 
skog oceana. Čunjasta mjehurača (Physalia physalis ili 
caravella) plovi u velikoj mnozini i drši se na površini 
mora velikim mjehurastim pneumatoforom od 20—30 cm 
dužine i 10 cm širine s otvorom. Taj uzdušni mjehur sadrži 
najviše dušika, do 15% kisika i nešto malo argona. Mjehu- 
rača пета pokrovčića і plovnika, а hraniocima su lovke 
duge do 30 m i oboružane žarničnim baterijama, koje mogu 
i čovjeka žestoko ožeći. Tamnomodri trokutasti jedraš 
(Velella velella ili spirans) dade se u odraslom stanju tje- 
rati vjetrom na površini mora u velikim plovama. U elip- 
tičnoj ploči jedraša nalaze se koncentrične šupljine, ispu- 
njene atmosferskim zrakom, jer diše na otvore. Na toj 
ploči nasađeno je dijagonalno i okomito, koso položeno 
trokutasto jedrilo, koje i najslabiji vjetar tjera. Na donjoj 
strani pločasta tijela vise kratke Zarnicne lovke, kojima 
lovi plijen. Među lovkama smješteni su hranioci, na kojima 
niču obrubnjačke meduze, ovdje nazvane hrisomitre. One 
se otkidaju i spuštaju u dubljinu mora. Iz njihovih se jaja 
razviju ličinke, koje se preobražavaju i najzad dižu na 
površinu u liku roditelja. K.B. 

CLADONIA, vrlo raširen lišajski rod iz por. Clado- 
niaceae (— li$aji), obuhvaéa više stotina vrlo mnogolikih 
vrsta, rasprostranjenih po čitavom svijetu i na svim podlo- 
gama. Najviše ih nalazimo na vlažnim i sjenovitim mje- 


zadružno čineći jače ili 
slabije razvijenu i ljuskavu podlogu, iz koje izbijaju naj- 
ičitij nerazgranjeni ili razgranjeni, tubasti 

















NAJČEŠĆI OBLICI RODA CLADONIA 


ili zašiljeni dijelovi lišaja (podeciji) s plodištima smeđe ili 
crvene boje. U najobičnije vrste idu: CI. pixidata (L.) Fr., 
CI. rangiformis Hoffm., CI. furcata (Huds.) Schrad. i sobov 
lišaj, Cl. rangiferina (L.) Web., koji je naročito razvijen u 
tundrama na sjeveru te služi kao glavna hrana sobovima i 
drugim Zivotinjama. Sobov lišaj raste i kod nas, iako u 
manjoj množini i na ograničenim, mjestima. F. K-n. 

| CLADOPHORA ~ :Alge, zelene. 

CLAIRAUT, Alexis Claude, * Pariz 7. V. 1713, T Pariz 
17. V. 1765, franeuski matematičar. Već je kao dijete 
pokazivao toliku nadarenost za: matematičku nauku, da je 
u dobi od trinaest godina sastavljao rasprave i slao ih 

` Francuskoj Akademiji, koje je članom postao u osamnae- 
stoj godini, iako je bio mlađi, nego što su iziskivali propisi 
O primitku u tu najvišu francusku znanstvenu ustanovu. 

G. 1736 sudjelovao je u ekspediciji, koja je, po nalogu 
Luja XV., otišla u Laponiju, da tamo obavi znanstvena 
mjerenja i ustanovi, je li ispravna tvrdnja, po kojoj je 
zemlja na ekvatoru sploštena, a na polovima produljena. 
Rasprave, koje je nakon povratka objelodanio, u mnogo- 
čem su razbistrile te probleme. Napisao je mnogo drugih 
radnja, među ostalim Tasprave o putanji sunca, mjeseca i 
repatica; sastavio je priručnike iz geometrije i algebre. 

LIT.: J. B. Delambre, Grandeur et figure de la terre, Pariz 1912. 

CLAIROBSCUR (franc.; tal. chiaroscuro, njem. Hell- 
dunkel, »svijetlo-tama«). 1. U slikarstvu osvjetljivanje za- 
sjenjenih dijelova jednog dijela odsjevom, koji nastaje na 
taj način, da osvijetljena tijela odrazuju jedan dio svijetla, 
što ga primaju. Ovakvo uzajamno djelovanje svijetla i 
tame postaje onda načelom slikovnog oblikovanja. C. na- 
pušta t.zv. lokalne tonove i žrtvuje crtačku oštrinu onoj 
slikovitoj draži, koja se postizava polaritetom svijetla i 
sjene. Slikarstvo clairobscura počinje s Correggiom. Ka- 
snije ga nastavlja Caravaggio. Od njega ga posredno prima 
Rembrandt razvijajuci posljednje njegove mogućnosti. — 
2. U grafičkoj umjetnosti znači c. drvorez tiskan s pomoću 
nekoliko ploča u više boja (— drvorez). A. Sch. 

CLAIRVAUX, 1. grad u istočnoj Francuskoj u dćparte- 
mentu Jura s 950 st., 540 m nad m. Pokraj njega dva lijepa 
jezera. Grad je u srednjem vijeku pripadao velikašima 
Cuisseaux. 

2. Cl. (lat. Clara vallis), selo na SI Francuske u départe- 
mentu Aube, glasovito radi cistercitskoga samostana, koji 
je osnovao sv. Bernardo 1115 s dvanaestoricom drugova. 
G. 1135 proširen je samostan i njegov posjed. G. 1152 bilo 
je tu 700 redovnika. Crkva, koja je bila posvećena 1138, 
bila je 1174 potpuno pregrađena, a u 18. st. nešto promije- 
njena. G. 1790 bilo je u Ciairvauxu još samo 27 cistercita. 
Francuska revolucionarna vlada ukinula je opatiju, prodala 
crkvu kao staru građu, a ostale zgrade opatije pretvorila u 
kaznionicu, u kojoj imade mjesta za 1300 kažnjenika. 

CLAIRVILLE, Louis-Francois (pravo mu je prezime bilo 
Nicolaie), ** Lyon 28. I. 1811, + Pariz 7. II. 1879, francuski 
kazališni pisac. Izvanredno plodan, duhovit, svjež, napisao 
je sam, a i u društvu s brojnim suradnicima, oko 600 kaza- 
lišnih komada (lakrdija, priča, operetnih libreta). Sastavio 
je librete mnogih poznatih Offenbachovih. opereta. Nje- 
jon su najpoznatija djela: Le Page et la Danseuse (1838), 

es sept cháteaux du diable (1844), Les Pommes de terre 
malades (1846), Roger Bontemps (1848), Les Enfants ter- 
ribles (1856), Peau d'áne (1863). 

CLAM-GALLAS, Eduard, grof, * Prag 14. III. 1805, 
T Beč 17. Ш. 1891, austrijski general. G. 1848—49 istaknuo 
se u ratu sa Sardinijom i u borbama protiv Madžara u 
Erdelju; 1850—66 bio je zapovjednik u Beču i u Češkoj. 
Za rata 1859 borio se bez uspjeha s francuskom vojskom 
kod Magente i Solferina, a 1866 poražen je u više bitaka 
od Prusa. Tada je stavljen pred ratni sud, koji ga riješi 
krivnje, našto se on povuče u mir. 

CLAM-MARTINIC (Martinitz), češka plemićka poro- 
dica. Ogranak je porodice Clam, koja potječe iz koruškog 
praplemstva. Jindřich Jaroslav grof C.-M. (* 15. VI. 1826, 
T 5. VI. 1887) predvodio je u češkom zemaljskom saboru 
»povijesno plemstvo«, koje se borilo za misao češkoga 
državnog prava. G. 1870 odlučno sudjelovao kod sastavlja- 
nja 18 »čeških temeljnih članaka«, koje je Beč usprkos 
zagovoru ministara Hohenwarta i SchifHlea odbio 18. X. 
1871. Njegov nećak Heinrich grof. C.-M. ( 1. I. 1863) 
bio je osobito bliz nadvojvodi Franji Ferdinandu, a od 
21. XII. 1916 do 22, VI. 1917 austrijski ministar pred- 
sjednik. Kako nije mogao provesti svoje njemačko-centra- 
lističke namjere, po kojima se potpuno razlikovao od 
Svoga strica, odstupio je s toga položaja. Poslije je bio 
generalni guverner u Crnoj Gori. DOC. 

CLAN — Društvo. 

CLAPAREDE, Edouard, ** Zeneva 24. III. 1873, t Ze- 
neva 1940, psiholog. Učio je u Ženevi, Leipzigu i Parizu, 
a od 1908. je bio profesor psihologije u Ženevi. Osnovao je 
pedagogijski zavod Institut J. J. Rousseau. Uređivao je 
Archives de Psychologie od: 1901. Bio je stalni tajnik 
internacionalnih kongresa za psihologiju. Na poziv egipat- 
ske vlade reformirao je školstvo u Egiptu na osnovi psiho- 
logijskoga ispitivanja sposobnosti. egipatske djece, Njegov 
se rad; odlikuje 'mnogostranošéu interesa .i originalnim, po- 
gledima u (području psihologije; pedagogije i psihotehnike, 
Psihične procese juzima,kao biologijske funkcije та održa- 

vanje organizma. Zaslužan je i za određivanje što točnijih 
psihologijskih pojmova i termina. 

BIBL.: Glavna su mu djela Psychologie de l'enjant et pédagogie 
.expérimentale, 1905; L'orientation professionnelle, ses problèmes et ses 
méthodes, 1922 (preveo I. Opačić, Izbor zvanja. njegovi problemi i 
metode); Comment diagnostiquer les aptitudes chez les ćcoliers?, 1924; 
L'éducation fonctionelle, 1931. R. B-s. 

\ CLAPEYRON, Benoit-Paul, * Pariz 21. II. 1799, + Pariz 
28. I. 1864, inženjer i profesor matematike na visokoj školi 
za javne radove. Sudjelovao kod gradnje prvih željeznica 
i velikih željezničkih mostova u Francuskoj. Naročito se 
bavio naukom o statičkom proračunu kontinuiranih nosi- 
laca, pa t. zv. jednadžba triju momenata još i danas nosi 
njegovo ime. Bavio se termodinamičkim problemima i kon- 
strukcijom lokomotiva. Bio je član franc. akademije. 

BIBL.: Najvažnija su mu djela: Sur la puissance motrice de la chaleur 
(Journal de l'École Polytechnique), Pariz 1834; Calcul d'une poutre éla- 


stique reposant librement sur des appuis inégalement éspacés, Pariz 
1857. S. S. N. 


CLAPPERTON, Hugh, * Annan (Škotska) 1788, + kraj 
Sokota 13. VI. 1827, časnik i afrički putnik. S Oudneyem i 
Denhamom pošao g. 1822 na ekspediciju Afričkoga društva 
iz Tripolisa do Čadskog jezera, u Kuku i Kornu, gdje је 
Oudney umro. S Denhamom došao je C. do Sokota. G. 
1826—27 istraživao je tok Nigera i prodro od Porto Mono 
(Guinejska obala) do Sokota. Time je prvi put osvijetlio 
one krajeve. S.R: 

CLAQUE, klaka, plaćeni pljesak. C. je francuski naziv 
za one posjetioce kazališta, koji odobravaju pojedinim 
glumcima ili pjevačima iz posebnog interesa, pa i zato, što 
su za to plaćeni ili su dobili besplatne ulaznice. Klaka 
postoji i danas, naročito u južnim zemljama, održavana od 
. kazališnih upravitelja i umjetnika, koji ili nemaju čistu 
savjest, ili ne će da budu izvrgnuti neprijatnostima sa 
strane te vrste ljudi. G. 1820 bila je klaka u Parizu čak 
javno organizirana kao »Assurance des succës dramatiques«; 
ona se brinula za pljesak, odobravanja, smijeh i plač, u 
operi je zahtijevala ponavljanja arija i slično. B. 

CLARAIN — Fosilni ugljen 

CLARE, grofovija (3.188 km?) u Irskoj (pokrajina Mun- 
ster), između rijeke Shannon s 1 i s J te Atlantskog oceana 
sa Z. Stanovništvo 89.764 (1936) ili 28 na km?. Obiluje 
livadama, koje omogućuju napredno stočarstvo, dok je 
poljodjelstvo manje razvijeno. Znatni nalazi ruda (bakar, 
ugljen). 

CLARE, John, ** Helpstone 13. VI. 1793, + Northampton 
20. V. 1864, engleski pjesnik, poznat pod imenom »seljački 
pjesnik Northamptonshirea«. U 16. godini zaljubio se u 
Mary Joyce i nikad je nije zaboravio. Ona ga je nadahnji- 
vala u radu. Prve dvije zbirke pjesama izdao je J. Taylor: 
Poems Descriptions of Rural Life and Scenery (1820) i 
Village Minstrel and other Poems (1821). Te pjesme naisle 
su na priznanje, pa je lord Exeter pjesniku priskrbio stalni 
godišnji dohodak od 45 funti. Manje su se svidjela djela 
The Stepherd's Calendar (1827) i Rural Muse (1835). 

CLARENBACH, Max, * Neuss 19. V. 1880, njemački 
slikar. Učio je od 1894 do 1901 u Disseldorfu. Od 1901 
živi u Wittlacru kraj Kaiserswertha na Rajni. Slikao je 
najprije krajolike, osobito zimske (na način starih nizo- 
zemskih majstora). Kasnije podliježe francuskom impresio- 
nizmu. Njegova se djela nalaze u znatnijim njemačkim 
javnim galerijama i privatnim zbirkama. Istakao se i kao 
grafičar. A. Sch. 

CLARENCE, vojvoda od Clarencea. Povijest ovoga voj- 
vodskog naslova vezana je s naslovom porodice Clare, 
grofova od Gloucestera; od imena Clare izvedeno je ka- 
snije Clarence. Prvi vojvoda od Cl. bio je Lionel od Ant- 
werpena (1338—1368) treći sin Eduarda III. G. 1353 ožene 
ga kćerkom grofa od Ulstera, te je dobio u naslijeđe velike 
posjede u Irskoj, a kasnije i naslov svog tasta. Određen 
za upravljača Irske postao je 1362 vojvoda od Cl. a otac 
mu je nastojao pribaviti škotsku krunu. Lionelovo se na- 
stojanje, da postane stvarni gospodar Irske, izjalovilo, te 
se razočaran vratio u Englesku. Tu se po drugi put oženio, 
ali je uskoro zatim umro (1368) bez muškog nasljednika. 
Iz prvog braka ostavio je kćer, koja je rodila kralja Edu- 
arda IV. Naslov je obnovljen 1412, kad je podijeljen 
Thomasu (1388—1421), drugom sinu Henrika IV. Th. je 
sudjelovao u vladi i ratnom pohodu u Francuskoj, gdje je 
ostao kao kraljev povjerenik. Ondje je ubijen za jednog 
napada Francuza i Škota 22. III. 1421. Naslov je po treći 
put podijeljen bratu kralja Eduarda IV., Georgeu (1449 do 


CLAPAREDE — CLARENDONSKE KONSTITUCIJE 


1478). Poslije burnoga: političkog života i izgnanstva G. je 
osuđen na smrt 1478. Tek 1789 dobio je taj naslov ponovo 
William, treći sin kralja Jurja IIL, ali ne za dugo, jer je 
1830 postao kralj. Posljednji vojvoda od СІ. bio je Albert 
Victor, stariji sin kralja Eduarda VII. (1890). Njegovom 
smrću 1892 čast vojvode od Cl. je po peti put izgubila 
nosioca te nije više podjeljivana. 

LIT.: G. E. Cokayne, Complete Peerage, 1887—98. В.Е. 

CLARENDON, 1. Edward Hyde, ж Dinton (Wiltshire) 
18. II. 1609, + Rouen 9. XII. 1674, engleski državnik i po- 
vjesničar. Svršio je pravo u Oxfordu i 1640 postao član 
parlamenta. U početku je opozicionalac, ali se već 1641 
priklonio kraljevoj stranci i postao jedan od savjetnika 
Karla L u borbi s parlamentom. U građanskom ratu po- 
magao je kralja, ali poslije poraza rojalista, prateći budu- 
ćega kralja Karla IL, otišao je na otok Jersey. Tu je za- 
počeo 1646 svoje glavno povijesno djelo History of the 
Rebellion, koje je dovršio tek poslije svog političkog pada 
(1667). S Jerseya je prešao u Francusku, a odatle u diplo- 
matskoj misiji u Španjolsku, gdje je uzalud tražio pomoć 
za kralja. Karlo П. imenovao ga je 1658 za lorda kance- 
lara, te je na tom položaju ostao do 1667. Poslije Crom- 
wellove smrti pridonio je najviše restauraciji Karla IL, 
koji mu je za nagradu podijelio 1660 naslov barona Hydea, 
a slijedeće godine Viscounta Cornburya i grofa Claren- 
dona. Budući nasljednik Karla II., Jakov II., oženio se nje- 
govom kćeri Anom. Od 1660 do izgnanstva iz zemlje Cl. 
je bio počasni rektor oxfordskog sveučilišta. Unatoč svima 
tim velikim životnim uspjesima izgubio je popularnost 
zbog slaba ishoda rata s Holandijom i zbog drugih unu- 
tarnjo-političkih čina, te lišen časti i službe, i čak optužen, 
morao je bježati u Francusku 1667. Tu je nastavio knji- 
ževni rad u vrlo nepovoljnim prilikama, mučen duševno i 
tjelesno do smrti. Kao državnik Cl. je vrlo nesretan. Jak 
značaj, ponosan i dosljedan u načelima, uvjeren o svojim 
velikim zaslugama nije tražio ni prijatelja, ni oslona nigdje, 
te je propao zbog nezahvalnosti i predrasuda svoje okoline, 
koja ga je sasvim uništila. 

Kao povjesničar istakao se svojim najboljim djelom History of the 
Rebellion from 1641 down to the Restoration of Charles II. (1702—4), 
u kojem prikazuje građanski rat iznoseći, bolje od ijednog suvremenika, 
događaje toga vremena i glavne učesnike pobune. Veličina djela leži u 
dubokoj pouci budućim državnicima. Djelo prikazuje cijeli tok borbe 
između krune i parlamenta. Kao nastavak Historije napisao je svoj 
životopis, koji je 1759 izdan pod naslovom The Life of Edward Earl 
of Claredon... and the Continuation of the History. Među mnogim 
ostalim djelima pisao je Contemplations on the Psalms i moralne eseje. 
Njegova mnogobrojna pisma, koja imaju povijesnu vrijednost, izdana 
FE. ug pod naslovom State Papers Collected by Edward Earl of 


LIT.: Lister, Life of Lord Clarendon, 1838; Sir Henry Craik, The 
Life of Edward, Earl of Clarendon, 1911. 

2. George William Frederick Villiers, * London 12. I. 
1800, + London 27. VI. 1870, britanski diplomat i drZavnik. 
Diplomatsku karijeru započeo je kao attaché u britanskom 
poklisarstvu u Petrogradu (1820). Kao poslanik u Madridu 
(1833) istakao se u pregovorima o pitanju španjolske ba- 
Stine. G. 1838 postao je grof Clarendon. Nije se slagao 
s Palmerstonovom politikom prema Egiptu i Francuskoj, a 
prema Peelovoj vladi stajao je u opoziciji oko 5 godina. 
U Russellovoj vladi bio je ministar trgovine (1846); odbio 
je čast podkralja Indije i glavnog guvernera Kanade, a na 
naročiti nagovor predsjednika vlade prihvatio je upravu 
Irske (1847), kojom je upravljao dobro i vješto unatoč 
teškim krizama do 1852. G. 1853 postao je ministar vanj- 
skih poslova te se istakao svojom politikom prema Austriji 
za vrijeme krimskog rata i vođenjem Pariskog kongresa. 
Na kongresu je pomagao Cavouru u stavljanju talijanskog 
pitanja pred Evropu i zauzeo se za donošenje »Pomorske 
deklaracije«. Tom deklaracijom je mnogo pridonio među- 
narodnom pravu. Zbog osobnog suparništva s Russellom 
ispao je 1859 iz vlade, ali je 1864 ponovno ušao u nju, te 
je nakon Parlmerstonove smrti postao (1865) opet ministar 
vanjskih poslova. U danima krize prije francusko-pruskog 
rata smrt mu je onemogućila, da svojim diplomatskim 
umijećem pokuša spasiti mir. 

LIT.: Sir Herbert Maxwell, The Life and Letters of the Fourth Earl 
of Clarendon, London 1913. R.F. 

CLARENDONSKE KONSTITUCIJE. Obnavljajući kra- 
ljevsku vlast, koja je znatno oslabila u korist crkve i vla- 
stele, engleski kralj Henrik II. (1154—89) sazove 1164 Ve- 
liko vijeće u Clarendonu. U 16 čl. uredi to vijeće odnošaj 
crkve prema državi: vrati svjetovnoj vlasti pravo da ka- 
Znjava klerike, pooštri lenske dužnosti prelata, podloži 

kraljevu nadzoru njihov saobraćaj s Rimom i osigura kralju 
utjecaj na njihov izbor. Žestok otpor canterburyskog nad- 
biskupa Beckerta završi 1170 njegovim umorstvom, ali baš 
taj čin prisili kralja, da se javno pokaje i poništi 1174 
clarendonske konstitucije. J.Š-k. 

CLARETIE, Jules, * Limoges 1840, + Pariz 1913, fran- 
cuski književnik i novinar, član Francuske Akademije. Su- 
.rađivao је u mnogim dnevnim listovima. Od 1885 upra- 
vitelj je Francuske Komedije. Radio je mnogo i brzo te 
napisao do stotinjak knjiga u svima književnim formama. 
Zanimljiviji je kao ličnost javnog života u 19. st. nego kao 
književnik. Ističu se romani: Un assassin (1866), pod pseu- 
donimom Robert Burat); Muscadins (1874), Amours d'un 
interne (1861), Prince Zilah (1884); kazališna djela: Mira- 
beau (1879), Monsieur le Ministre (1883); povijesna djela: 
Camille Desmoulins (1867), Les derniers Montagnards 
T La France envahie (1871); o književnom životu: 

ontemporains oubliés (1864), La vie moderne au théátre 
(1869—75); studije o Moliéreu (1873), Victoru Hugou (1902) 
i t. d. Nekoliko je njegovih novela prevedeno po našim 
revijama. 

LIT.: G. Grappe, J. C., biographie critique, 1906; G. de Cherville, 
Célébrités contemp. J. C., 1883. D. St 


CLARI, Giovanni Carlo Maria,-* Pisa 1669, T Pisa 1754, 
talijanski skladatelj. Glazbu je učio u Bologni, bio neko 
vrijeme kapelnik u Pistoji. Napisao je među ostalim operu 
Il savio delicante za Bolognu, 11 oratorija (S. Francesco u 
Pistoji 1728), a posebice se istakao kao skladatelj crkvenih 
djela: misa, psalama, rekvijema, Te Deum, Stabat Mater, 
himna i t. d. Osobitu su znamenitost postigli dražesni nje- 
govi Duetti e terzetti da camera, op. 1 (1720). B. š. 

CLARÍN — Alas y Ureña Leopoldo. 

CLARIT (klarit) — Fosilni ugljen. 

CLARK, 1. John Bates, * 1847, T 1938, američki ekono- 
mist. Učio u Americi i u Evropi (u Heidelbergu i Ziirichu, 
gdje je kao učenik Kniesa i Roschera došao pod utjecaj 
historijske škole). Od 1877 je sveuč. profesor političke eko- 
nomije, 1895—1923 na sveučilištu Columbia, uz to 1895— 
1911 urednik časopisa Political Science Quarterly. C. je 
otac američkog marginalizma i pored Jevonsa glava t. zv. 
američke psihološke škole te je imao veliki utjecaj na ka- 
sniji razvoj američke ekonomije. On proširuje pojam bo- 
gatstva odbacujući razliku između produktivnog i repro- 
duktivnog rada. Njegova je teorija vrijednosti novi pokušaj 
teorije o graničnoj vrijednosti. C. uvodi u terminologiju 
pojma kapitala dva nova termina: vrijednost dobara naziva 
»pravi kapitale, dok konkretna dobra, uključivši prirodna 
produkciona sredstva, naziva »kapitalna dobra«. Ti su se 
termini ubrzo udomaćili. Važnija su mu djela: The philo- 
sophy of wealth (1885), Wages (1889), The problem of mo- 
nopoly (1904) i Essentials of economic theory (1907). M. A-6. 

2. William George, * Barford Hall, Darlington u ožuj- 
ku 1821, t York 6. XI. 1878, engleski klasičar i šekspi- 
rolog. Osnovao je u Cambridgeu »Journal of Philology«, a 
s B. H. Kennedyjem i J. Riddellom surađivao je u »Sa- 
brinae Corolla«. Poznat je kao izdavač Cambridge Sha- 
kespeare (1863—66), izdanja, koje sadržava ispoređivanja 
Svih prijašnjih tekstova. Njegova putovanja u Španjolsku, 
Italiju i Poljsku opisana su u Gazpacho i u Vacation 
Tourists. R.F. 

CLARKE, 1. Frank Wigglesworth, * Boston 19. III. 1847, 
T Washington 23. V. 1931; od 1874 profesor kemije i fizike 
na sveučilištu u Cincinnatiju, a kasnije profesor mineralne 
kemije na sveučilištu u Washingtonu; 1883—1925 pred- 
stojnik kemijskoga laboratorija američkoga geološkoga za- 
voda u Washingtonu. Probirući kritički golemi broj kemij- 
skih analiza, obavljenih od različnih istraživača na najra- 
zličnijim mineralima i kamenju, koje nalazimo na Zemlji, 
te uzimajući u obzir sastav morske vode, rijeka, atmosfere 
i t. d., nastojao je odrediti prosječni kemijski sastav ze- 
maljske kore. Rješavanju toga zadatka posvetio je cio svoj 
Život. Najvažnije mu je na tom području klasično i osno- 
vno djelo The data of geochemistry, koje je 1924 izašlo u 
Washingtonu u petom izdanju. Prema najnovijim njegovim 
proračunavanjima ima prosječno u Zemljinoj kori, uraču- 
navši i atmosferu, u uteznim postotcima: kisika 49:52, 
silicija 25:75%, aluminija 7:51%, željeza 4:70%, kalcija 3:399/o, 
natrija 2:64%, kalija 2:40%, magnezija 1:94%/%, vodika 0-889/o 
i ostalih elemenata u manjim količinama, Lj. B-ć. 

2. Marcus Andrew Histop, * London 24. IV. 1846, T Mel- 
bourne 2. VIII. 1881. Oko 1863 otišao je u Australiju, gdje 

3. Samuel, Ж 1675, + 1729, engleski filozof, matematicar i 
teolog, sljedbenik J. Lockea, pristaje uz Newtona. Nauča- 
va slobodu volje (pobijajući u korespondenciji s Leibni- 
zom njegovo determinističko shvaćanje) i besmrtnost duše, 
iznosi i opravdava dokaze za bitak Boga. Osniva etiku na 
prirodnom redu stvari: ćudoredno je ono htijenje i dr- 
žanje, koje odgovara svojstvenom udešenju stvari, dakle u 
posljednjem redu volji Božjoj, koja je uredila svijet. Pri- 
rodna etika C-ova pendant je prirodnoj religiji deista 
(— deizam). 

BIBL.: Glavna su mu djela: Demonstration of the being and attri- 
butes of God (1705—1706, njem. prijevod 1756); Discourse of the un- 
changeable obligations of natural religion (1708); Philosoplical inqui- 
ring concerning human liberty (1715). 

LIT.: R. Zimmermann, Clarkes Leben und Lehre, Beč 1870. 

CLARKIA — Klarkija. 

CLARKOV STUP — Moždina hrptena. 

CLASCI — Klašić. 

CLAUDE LORRAIN, nadimak C. Gelléea, Жж Cham- 
pagne kraj Mirecourta 1600, + Rim 21. XI. 1682, francuskog 
slikara, Odrastao u bijednim prilikama najprije se javlja u 
Rimu. Drži se sigurnim, da je do 1625 vršio, neku podre- 
denu službu kod Agostina Tassija, slikara krajolika, i da 
se te godine vratio u domovinu te radio neko vrijeme u 
Naneyju kod dvorskog slikara De Rueta; 1627 opet je, i 
to stalno, u Rimu, gdje mu je zaštitnik kardinal Guido 
Bentivogli. Ne da se sigurno ustanoviti, je li između njega 
i Poussina, njegova velikog zemljaka, došlo do bližih veza; 
svakako su uz Poussina utjecali na njegov kompozicioni 
izražaj i Annibale Carracci, Adam Elsheimer te Paul Bril. 
Ipak je L. sačuvao svoju samobitnost. 


A. B-a. 

On je u isti mah klasik i romantik, te interpretira prirodu juga 
kompozicionom metodom, koja joj je kongenijalna. Ali toj Se pre- 
dao sanjarskim žarom sjevernjaka, koji proživljuje jug. Za povijesne 
i biblijske štafažne figure svojih krajobraza slabo se brine te ih daje 

. umetati od drugih slikara (najčešće od Fil. Lauroa). U određenom smi- 
slu njemu služi na prednjem dijelu slike, u neku ruku kao štafaža, i 
golemo drveće i ruševne gradine. On se zanosi tek za dubinom i dalji- 
nom svijetlo natopljene pozadine, u koju smješta ravnice s vodama ili 
beskrajno more. Na ovim bukoličkim prikazima ćarlija mekani lahor 
sve do u duboku pozadinu. Majstor bi pomnjivo promatrao prirodu, no 
radio bi tek po sjećanju. »Nigdje ni traga zbilji, a najveća istinitost 
posvuda« — ovim je riječima izrazio Goethe dojam, koji je dobio 
gledajući L-ove krajobraze. I kasnije bi ti krajobrazi razotkrili po 
kojem znamenitom sjevernjaku (na pr. Nietzscheu) vidike na južni 
svijet. Na L-ovim se djelima lijepo vidi, kako mu boje od isprvičnog 
smeđeg »galerijskog« tona, kojim se odlikuju njegovi prvi radovi, 
s vremenom postepeno prelaze u zlatno svjetlucanje, koje u kasnijim 
godinama prigušuje u nježan srebrn blijesak. Nesmanjenom snagom 
privlačila su ta djele u 17. i 18. st. umjetnički svijet, a utjecala su 
pače i na stvaralački rad Corota i Turnera. Dakako, da su evropski 
Sjevernjaci osobito cijenili njegovu umjetnost: H. van Swanevelt i 
Jan Both, njegovi neposredni učenici, bili su Nizozemci. Od znatnijih 
L-ovih slika spominjemo dva pendanta (Forum i Luka kod izlaza 
sunca, oko 1630, Louvre); Sv. Uršula se ukrcava na brod (1646) i 
Kraljica od Sabe se ukrcava na brod (1648), obje u Londonu; zatim 4 
krajobraza, koji prikazuju različite dijelove dana (od g. 1654 dalje, 
Petrograd); Akid i Galateja, 1657, Dresden: Otmica Europe, 1667, Lon- 
don, Buckingham Palace; Abraham tjera Hagaru, 1658, München; Mor- 
Ska luka, 1674, München. C. L. je sam izradio skice-perocrteZe tušem 
od kojih 200 svojih slika i sabrao ih u Knjizi istine, koja se još i 
danas nalazi kod vojvode od Devonshirea u Chatsworthu, a izdao ju 
je u bakrorezu 1774—77 J. Boydell. Evropske galerije imaju od L. i 
mnogobrojne perocrteZe. I u njegovim crteZima, kojih ima tek neko- 
liko tuceta (objavio ih je Amand-Durand 1875), sva je snaga u pri- 
kazivanju difuzije svjetlosti, 

LIT.: Mark-Pattison (kasnije Lady Dilke), C. L., Sa vie et ses 
oeuvres, Pariz 1887; Regnet, C. L., u Dohme (Kunst u. Künstler, III, 
1888); G. Graham, C. L., London 1895; R. Bouyer, C. L., Pariz 1906; 
K. Gerstenberg, C. L. und die Typen der idealen Landschaftsmalerei, 
Halle 1919; W. Friedlünder, C. L., Berlin 1921. E. O. 


CLAUDEL, Paul, * Villeneuve sur Fére (Aisne) 6. VIII. 
1868, francuski diplomat i književnik. Djetinjstvo je pro- 
veo u različitim gradićima pokrajine, od 1882 je u Parizu, 
a 1692 je primljen u diplomatsku službu. Bio je konzul u 
Sjed. Državama, u Kini, u Češkoj, u Njemačkoj. Opuno- 
moćeni ministar u Rio de Janeiru (1917) i Kjoóbenhavnu 
(1920), poslanik u Japanu (1921—25), Sjed. Državama 
(1927) i Belgiji (1933—35) do umirovljenja. Upoznavši se 
s pjesništvom Arthura Rimbauda obračunao je s materija- 
lizmom i naturalizmom svoga vremena tražeći put prema 
natprirodnome. Za ponoćke u Notre Dame de Paris 1886 
obratio se, i otada je njegovo stvaranje prožeto vjerskim 
osjećajem i katoličkom mišlju. Rimbaud i Mallarmé pri- 
veli su ga svojim traženjem nadosjetnoga k simbolizmu; 
Život, proveden u najrazličitijim zemljama obiju polutaka, 
udahnuo je njegovu stvaranju neki posebni pjesnički reali- 
zam, a sve veće prislanjanje uz velike pjesnike svih vre- 
mena (napose Pindara, Eshila, Dantea i Calderona) i 
uz sveobuhvatnu misao katolicizma dalo mu je uzvišeno 
gledanje na stvari i pojave, univerzalizam i daleki raspon 
njegovih vidika, premda stoji čvrsto ukorijenjen u rodnom 
tlu svoga zavičaja. Tako graniči C. s tradicionalnim fran- 
cuskim realizmom s jedne, a sa simbolizmom, ekspresio- 
nizmom, pa čak i futurizmom (Air de Syrinx) s druge 
strane. No u svemu traži C. svoje putove, usvojivši čak 
umjesto pravilnog stiha usporedne retke od 15, 18, 22 sloga 
s asonancom, koji (prema njegovu tvrđenju) odgovaraju 
prirodnoj tehnici duha i osnovnoj, monodijskoj melodiji. 
C. je lirik (Cinq grandes odes, 1910; Poémes de guerre, 
1914—1916; Corona benignitatis anni Dei, 1916; Feuilles de 
Saints, 1925), koji, preskačući »klasičnu« tradiciju Hora- 
Cijevu, vraća odu prvotnom obliku i značaju s njezinom 
elementarnom patetikom, ali ima i neodoljivo finih inti- 
mnih motiva (L'Enfant Jésus de Prague). U drami je C. 
simboličan, što isprva daje njegovoj dramatici neku she- 
matičnu apstraktnost, pa i nejasnost (Tćte d'or, 1889; La 
Ville, 1890; Partage de Midi, 1906; Le Pain dur, 1915), ali 
dobiva sve konkretnije oblike i realističniji izražaj u do- 
diru s povijesnim motivima (La jeune fille Violaine, 1892; 
L'Otage, 1910; L'Annonce. faite à Marie, 1910; Le Pere 
humilić, 1916), a naročito u tvorevinama dramskog oblika 
sasvim posebnog značaja: Le Soulier de satin, 1924; Le 
livre de Cristophe Colomb, 1930 (drama-oratorij s glazbom 
D. Milhauda, izvedena u berlinskoj državnoj operi 1930); 
Jeanne d'Arc, 1936 (oratorij s glazbom Honeggera, izve- 
dena и Zurichu 1940). Na motivima iz srednjega vijeka, iz 
francuske , revolucije i. iz svjetske povijesti . obrađuje 
osnovnu misao otkupljenja žrtvom odricanja u kršćanskom 

smislu, najveličanstvenije u 
Cipelici od satina, igri u 4 
»dana« (journées) golemoga 
opsega i stvarnog  raspona, 
sintezu Spanjolske kao obrane 
katolicizma u doba njezine 
najveće slave. Smjesa simbo- 
lizma i realizma dolazi tu do 
najsretnijega izražaja; dubo- 
ka patetika izmjenjuje se sa 
svježim humorom, koji zbi- 
vanju izmedu neba i zemlje 
daje srdačnu čovječnost bez 
cinizma. C. je teoretski obra- 
zložio svoje misli o pjesništvu 
i iznio dojmove. koji su dje- 
lovali na njegov razvoj, naro- 
čito Daleki Istok: Connais- 
sance de PEst, 1900; Art poć- 
tique, 1907; Повнрда et po 
itions, I., 1925; IL, 1934; L'Oiseau noir dans le sole 

роз отат Conversations dans le Loir-et-Cher, 1935 i dr. 
Vi&e kasnijih djela sadrZava pjesniéku eksegezu 9 
i vjerskih istina: Un počte regarde la Croix, 19. ^ e 

Aventures de Sophie, 1937 i dr. Uz Paula Valéryja C. je 
najveći suvremeni francuski lirik i najizvorniji dramati 

svoga vremend, »katolički Shakespeare« (Fr. Jammes). 
І’ Аппопсе faite à Marie (Blagovijest) izvedena је u za- 
grebačkom kazalištu 1922. ў 

BIBL.: Théátre (4 sv.) i Connaissance de l'Est, izd. Mercure de France, 
Pariz; kasnije sva djela prešla u nakladu Nouvelle Revue Française 
(Gallimard), koji izdaje postepeno i Oeuvres completes. ^ - 

LIT.: Benoist-Méchin i Blaizot, Bibliographie de P. C., Pariz 1951; 
J. Rivičre, Études, 1912; E. Sainte-Marie-Perrin, Introduction à l'oeuvre 
de P. ©, "Pariz 1926; G. Duhamel, P. C., Pariz 1920; J. de Tonquedec, 
L'oeuvre de P. C., Pariz 19275; F Lefèvre, Les sources de P. C., Pariz 
1927; H. Dieckmann, Die Kunstanschauufig P. C's, Bonn-München 1931; 
NV Bindel, P. C., Pariz 1934; J. Madaule, Le génie de P. C., Pariz 1933; Isti, 
Le drame de P. C., Pariz 1936; D. W. Willems, Introduction au Soulier 
de satin, Bruxelles 1939. Hrvatski prijevodi i članci o P. C. nabrojeni 
su u P. Skoka, Francuska knjizevnost u XIX. i XX. vijeku, Zagreb 
1939. Lj. M. 

CLAUDIA — Reineclaude. 

CLAUDIUS, 1. Hermann, ** Langenfelde u Holsteinu 24. 
X. 1878, pučki učitelj; kao lirik predstavnik je one knji- 
Zevne i duhovne struje, koja je nastojala, da iz raspada i 
opasnosti poslijeratnoga života, gledajući ovim pojavama u 
oči, nađe put natrag prema pozitivnom shvaćanju života i 
prema nacionalnim težnjama. Tako su značajne njegove 
zbirke pjesama: Horst du nicht den Eisenschritt (1914), 
Licht muss wieder werden (1915), Lieder der Unruh (1920 
do 1926), Heimkehr (1925), Dass dein Herz fest sei (1934), 
Jeden Morgen geht die Sonne auf (1938). Kao pripovjedača 
zanima ga sudbina umjetnika u Das Silberschiff (1923), 
Stummel (1925), Meister Bertram van Mynden (1927) i 
dječja duša u Armantje (1934), Wie ich den lieben Gott 
suchte (1935). A. S-r. 

2. Matthias, ж Rheinfeld (Holstein) 15. VIII. 1740, 
T Hamburg 21. I. 1815; njemački pjesnik, učio je bogo- 
slovlje, a onda pravo, ali se doskora sasvim posvetio 
lijepoj knjizi i osnovao beletristički časopis Der Wandsbe- 
ker Bote, koji je izdavao pod pseudonimom Asmus (1771 
do 1775). Lirske njegove pjesme, od kojih se neke i danas 
još pjevaju u njemačkom narodu, odlikuju se dubinom 
osjećaja, zdravim humorom, slikovitošću i jednostavnošću 
jezika, koji je prožet pučkim elementima. Po svojoj bla- 
gosti, simpatičnoj čednosti i religioznosti ide on među po- 
najbolje njemačke pučke pisce. 

CLAUS, Emile, * Vive-Saint-Eloi (Flandrija) 27. VIII. 
1849, + Astenet 1924, belgijski slikar. Učio је u Antwer- 
penu i Rimu. Vrativši se u domovinu slika najprije genre: 
slike i portrete, a kasnije gotovo isključivo marine i krajo- 
like s obale rječice Lys. O njegovu blještavom kolorizmu 
svjedoče slike: Huis Zonneschijn (Pariz, Luxembourg), 
Automne (Mleci), La Rosée (Rim) i Récolte du lin (Bru- 
xelles). 

LIT.: C. Lemonnier, É. C., Bruxelles 1908; P. Bergmans u Thieme- 
Beckerovu ALBK, VIL, Leipzig 1912. А. Бо. 

CLAUSEN, Sir George, ** London 18. IV. 1852, engleski 
slikar i grafičar. U Parizu su na nj najjače utjecali Millet 
i Bastien-Lepage. Slikao je ponajviše krajolike, portrete i 
mrtve prirode. Bio je ravnatelj londonske Kraljevske aka- 
demije. Napisao je djela: Six Lectures on Painting (Lon- 

don 1904) i Aims and Ideals in Art. (London 1906). Istakao 
se i kao grafičar. i I 

LIT.: N. Peacock u Thieme-Beckerovu ALBK, VII, Leipzig 1912; 
F. Gibson, The etchings and litographa sf G. C. (The Print Collector's 
' Quarterly VIIL), London 1921. A. Sch. 

CLAUSEWITZ, Karl von, * Burg 1. VI. 1780, + Breslau 
16. XI. 1831, pruski general i vojnički pisac iz porodice 
poljskog podrijetla. Od 1792 služi u pruskoj vojsci, od 
1809—12 u ministarstvu rata i glavnom stožeru. Prelazi 
zatim u rusku službu i 1813 glavar je glavnog stožera u 
zboru generala Wallmodena. С. 1814 vraća se u Prusku, 
a 1815 postaje glavar glavnog 
stožera и zboru generala 
Thielemanna і sudjeluje u 
bitki kod Waterlooa. G. 1818 
ravnatelj je opće ratne ško- 
le, 1830 nadzornik topništva, 
1831 glavar stožera pod feld- 
maršalom Gneisenauom. Umro 
je od kolere. 

Kao pisac velikih strate- 
Sijskih koncepcija C. zauzima 
prvo mjesto u vojničkoj lite- 
raturi; njegove teorije vladaju 
danas u vojničkoj znanosti, 
a osok`to su došle do izražaja 
u sadašnjem ratu. Načelo uni- 
štavanja neprijateljske voj- 
ske, kao glavna svrha svake 
akcije, preuzela je potpuno 
njemačka strategijska škola, 
te se ono savršeno izrazilo u 
ratu protiv Poljske, Francuske, zapadnih saveznika, So- 
vjetskog saveza kaq i u ratu na Balkanu. C. se smatra 
ratnim filozofom u pravom smislu riječi; dubok u svojim 
tezama, dalekovidan u predviđanju, daje jednaku važnost 
obrani i navali, ali osobito ističe prodore u bokove kao 
i čeoni prodor. Bitku za uništavanje po uzoru bitke kod 
Kane 216 pr. Kr. obradio je na najmoderniji način. Kod 
njegovih strategijskih osnova osjeća se utjecaj velikih bor- 
benih snaga u napoleonskim ratovima. Značajni su i nje- 
govi teoremi o ratu kao čimbeniku čovječanskog razvoja. 
Njegovi spisi (Hinterlassene Werke über Krieg und Krieg- 
führung, 10 sv., 1832—37), osobito djelo Vom Kriege, 5. 
izd., 1905, još su i danas glavna podloga strategije i nauke 
o vođenju rata uopće. Od ostalih se djela ističu: Nach- 
richten über Preussen in seiner grossen Katastrophe von 
1806 i Der Feldzug von 1813 bis zum Waffenstillstand. 
Njegova pisma ženi izašla su 1876 u »Zeitschrift für preussi- 
sche Landeskunde«. 

LIT.: Schwartz, Das Leben des Generals v. C. und der Frau Marie 
v. C., 2 sv., 1878; Rothfels, Karl v. C., 1920; Linnebach, Karl und 
Marie v. C., 1925. SL P-ć, 

CLAUSIUS, Rudolph Julius Emmanuel, * Kóslin 2. I. 
1822, + Bonn 24. VIII. 1888, njemački fizičar. Gimnaziju 
je polazio u Stettinu, a sveučilište u Berlinu, gdje se s 28 
godina života habiliti- 
rao; otprilike u isto vri- 
jeme (1850) postao je 
učiteljem na kr. topni- 
čkoj i inženjerskoj školi 
u Berlinu. Nakon više 
godina docenture po- 
zvan je na tehničku vi- 
soku školu u Zürich, 
1867 za redovitoga pro- 
fesora u Wiirzburg, a 
1869 na sveučilište u 
Bonn, gdje je i ostao 
do smrti. Sudjelovao je 
u francusko-njemačkom 
ratu 1870/71. Produbio 
je misli N. L. S. Car- 
nota i tako postao je- 
dnim od osnivača t. zv. 
drugoga glavnog stavka 
termodinamike, koji se 
naziva i Carnot-Clau- 
siusovim načelom. G. 
1850 izrekao je taj stavak tvrdnjom, da toplina ne može 
»sama od sebe«, t. j. »bez kompenzacije«, prelaziti s hladni- 
jega tijela na toplije. Kasnije uvodi pojam entropije (v.), 

jedne od najznatnijih fizikalnih veličina, i izriče spomenuti 
stavak kao načelo povećanja entropije. Cl. je unaprijedio i 


kinetičku teoriju plinova izračunavši brzine molekula i 


njihovu slobodnu dužinu puta, t. j. prosječnu dužinu puta 
između dva uzastopna sraza jedne molekule. Glasovita je 
i njegova jednadžba viriala (v.), koja se u kinetičkoj te- 
oriji plinova primjenjuje kod izvođenja jednadžbi sta- 
nja. Угу; 

CLAUSS, Ludwig Ferdinand, * Offenburg 8. II. 1892, 
osnivač nauke o duši rasa (psihoantropologije); s velikim 
je marom proučavao duševne osobitosti različnih ljudskih 
rasa. U tu je svrhu proputovao 1927 i 1928 Balkanski polu- 
otok, a zatim se zadržao 3 godine među Beduinima sje- 
verne Arabije, prerušen i sam u Beduina. Otada živi kao 
privatan učenjak u Berlinu. 

BIBL.: Die nordische Seele, 1923; Von Seele und Antlitz der Rassen 
und Volker, 1925; Das Verstehen des sprachlichen Ausdrucks, Jahrb. f. 
Philosophie und phinomenologische Forschung, Erginzungsband, 1929; 


Als Beduine unter Beduinen, 1931; Rassen-Seelen-Forschung im täglichen 
Leben, 1934. F..G 


CLAUSSEN, Sophus, Ж Langeland 12. IX. 1864, + Kjó- 
benhavn 11. IV. 1931, danski pisac. Njegove zbirke pje- 
sama: Danske Vers, 1912, Djavlerier, 1904, Eroter og 
Fauner, 1910, stoje pod utjecajem moderne francuske lirike. 
Svoja putovanja po Francuskoj i Italiji opisao je u putopi- 
sima Antonius i Paris i Valfart, 1896, gdje osjećajnost na 
heineovski način razbija ironijom. Sveukupna djela izišla 
su mu 1918 u 7 sv. F. В; 

CLAVARIA — Gljive. 

CLAVER, Petar, sv. španjolski isusovac (od 1602), 
* Verdu 1580, + Cartagena 8. IX. 1654. Velik misionar i 
herojski apostol bijednih crnaca, koje su iz Afrike dovlačili 
u Cartagenu (Columbia) i prodavali u roblje. Svetačkom 
se ljubavlju skrbio za dušu i za tijelo tih bijednika, do- 
bavljao im hranu i odijelo, dvorio ih u bolestima. Za 35 
godina pokrstio је barem 300.000 crnaca, a nebrojene 
utješio. Blaženim proglašen 1850, svetim 1888. Svetkovina 
mu je 9. rujna. Leon XIII. proglasio ga je zaštitnikom svih 
crnačkih misija. Njegovo ime nosi. Družba sv. Petra Cla- 
vera za afričke misije, koju je osnovala grofica Marija 
Terezija Ledóchowska. Podružnica u Zagrebu izdaje časo- 
pis Jeka iz Afrike i kalendar. M. V. 

CLAVICEPS —> Glavnica, А 

CLAVICULA — Koštani sustav. 

CLAVIJO Y FAJARDO, José, * na jednom od Ka- 
narskih otoka 1730, + Madrid 1806, španjolski pisac. Od- 
gojen je u Francuskoj. Uživajući više zagovore bio je u 
Madridu ravnatelj kazališta, pa dnevnika »Mercurio histó- 
rico y politico« kao i naprednog časopisa »El pensador«, a 
neko vrijeme i tajnik prirodoslovnog muzeja i ravnatelj 
kraljevskog arkiva. Više nego književnim djelima i prije- 
vodima došao je na glas polemikama protiv isusovaca (Los 
Jesuitas culpados...) i za novoklasičnu dramu (te je po- 
stigao zabranu prikazivanja crkvenih drama »autos sacra- 
mentales«, 1765), a osobito se pročuo zbog skandala, što 
ga je izazvao u prepirci s Beaumarchaisom, jer je otkazao 
obećanu ženidbu njegovoj sestri. Skandal je poslužio Beau- 
marchaisu kao građa za dramu Eugenie i Goetheu za 
tragediju Clavigo. J. Tbk. 

CLAVIUS (Klau), Christophor, * Bamberg 1538, + Rim 
6. III. 1612, njem. isusovac (od 1555). Matematičar i astro- 
nom, zvan Euklid svoga stoljeća, bio je 20 godina profesor u 
rimskom Kolegiju, te je znatno sudjelovao u reformi ka- 
lendara Grgura XIII., koju je i branio s nekoliko spisa. 
S njim su dopisivali Galilei, Tycho de Brahe, Kepler, Ma- 
gini i dr. Od velikoga broja njegovih tiskanih spisa neki 
su često izdavani. Znatnija su mu djela: tumač Euklidovih 
Elementa libri XV, pa In Sphaeram Joannis de Sacro Bo- 
sco Commentarii, priručnik matematike i geometrije, o 
astrolabiju, Gnomonices libri octo, o tehnici satova i t. d. 
Ukupna djela izašla su u 5 svezaka (Mainz 1611—12). Sva 
je prilika, da je Bartol Kašić slušao Claviusova predava- 
nja: na to upućuje izvjesno poznavanje astronomije (gl. 
Autobiografiju u Građi za pov. književnosti hrvatske, XV, 
1940, str. 12—14). 

LIT.: Sommervogel, Bibliothèque, II., 1891; L. Koch, Jesuiten-Lexikon, 
Paderborn 1934. M. V. 

CLAVUS, kurje oko, ograničeno je odebljanje najpo- 
vršnijeg (rožanog) sloja kože, koje rijetko prelazi veličinu 
novčića. U sredini probija u dubinu kože oroženi čep: 
Često dolazi i do upale. Nastaje skoro uvijek na nogama 
(prstima, ali i tabanima). Javljaju se i bolovi, osobito kod 

, pritiska i kad je k. smješten pod noktom. Razlog je na- 
stanku klavusa pritisak, na pr. premalenih cipela. F. K. 

CLAY, Henry, * u grofoviji Hannover, Va (USA) 12. IV. 
.1777, t Washington 29. VI. 1852, američki državnik i go- 
vornik. Njegovo javno djelovanje obuhvaća gotovo polo- 
vicu stoljeća, a njegovo ime i glas bili su iznad njegovih 
zasluga. Učio je zakone od Georgea Wythe, učitelja Jef- 
fersona i Marshalla, pa kada je postao odvjetnik u Rich- 
mondu, Va (1797) i kasnije premješten u Laxington, Ky, 
brzo je postao glasovit i bogat, što ima zahvaliti svojoj 
odvjetničkoj praksi. Sa 22 godine (1799) izabran je u skup- 
štinu u Kentucky, sa 26 godina ušao je u zakonodavno 
vijeće u Kentuckyu, a sa 29 godina, iako još ispod određenih 
godina života, kandidirao je za senat USA. U zakono- 
davnom vijeću Kentuckya istakao se protubritskim govo- 
rima. Bio je član senata USA, a sa 34 godine (1811) izabran 
je u zastupničku kuću i postao njezin predsjednik. Za 
idućih 14 godina pet je puta biran u zastupničku kuću. 
Tri puta bio je predsjednik, a od 1825—29 bio je državni 
tajnik u kabinetu Johna Quincya Adamsa. G. 1831 izabran 
je u senat, u kom je bio do 1842 i zatim ponovno od 1849 
gotovo do smrti. Između 1824 i 1848 bio je vrlo ozbiljan 
kandidat za predsjednika USA. 

Istakao se, kad se izjasnio za rat protiv Engleske (1811), 
za ukidanje ropstva i kao zaštitnik potlačenih i siromašnih. 
Sve to donijelo mu je veliku slavu i velik broj prijatelja, 
ali i mnogo neprijatelja i ogorčenja. 

CLAYS, Paul Jean, Ж Bruges 27. XI. 1819, + Bruxelles 
9. IL. 1900, belgijski slikar. U Parizu su mu bili učitelji 
Horace Vernet i Thćodore Gudet. Djelovao je u Antwer- 
penu i Bruxellesu. Slikao je (u ulju i akvarelu) ponajviše 
motive s kanala i rječica belgijskih i nizozemskih, pa 
marine. 

LIT.: H. Hymans u Thieme-Beckerovu ALBK,VII., Leipzig 1912. A. Sch. 

CLAYTON, John Middleton, * Dagsborough (Delaware) 
24. VII. 1796, t Dover 8. XI. 1856, sjeveroamerički drža- 
vnik. Kao odvjetnik istaknuo se u obrani načela whigo- 
vaca. Kroz više godina član senata, imenovan bi 1849 od 
predsjednika Taylora državnim tajnikom za vanjske po- 
slove. Zastupao je politiku neuplitanja u evropske prilike 
i zbog toga dolazio u opreku s demokratima. Na drugoj 
strani njegova naklonost prema južnim državama izazivaše 
sporove sa sjevernim whigovcima. Kako je ugovor, koji je 
sklopio s Engleskom 1850 (>> Clayton-Bulwer-ugovor) dao 
povoda prepirkama, C. odstupi 1850 nakon smrti Taylora, 
ali se vrati u senat 1851 i u njemu ostade do smrti. 

LIT.: J. F. Rhodes, History of the United States from 1850—1896, 


New York 1919; L. M. Sears, A History of American foreign relations, 
London 1928. J 


Жый 

CLAYTON-BULWER-UGOVOR od 19. VI. 1850, sklo- 
pljen između sjeveroameričkog državnog tajnika Claytona 
i engleskog poslanika Bulwera, prvo je diplomatsko utana- 
čenje, koje uglaviše USA i Vel. Britanija s obzirom na 
gradnju Panamskoga kanala. One se obvezaše, da ne će 
same vršiti nadzor nad kanalom niti na njemu podizati 
utvrde, a pobrinut će se i za njegovu potpunu neutralnost. 
Ugovor, koji je trebao potrajati do kraja 19. st, bio je 
predmetom živih prepirka u anglo-američkoj javnosti, a 
njegovo tumačenje i trajanje dalo je povoda sporovima 
između vlada u Washingtonu i Londonu. Predsjednik 
Hayes označio је 1885 kao cilj američke politike, da Pa- 
namski kanal dođe pod američku kontrolu, a predsjednik 
Roosevelt dokrajčio je diplomatske sporove zamijenivši 
Clayton-Bulwer-ugovor 1901 Hay-Paucefote-ugovorom (v.). 
Razvoj prilika izmedu prvog i drugog ugovora predstavlja 
put od nepovjerenja do prijateljskih poslovnih veza izmedu 
obiju velikih sila. 

LIT.: I. D. Travis, History of the Clayton-Bulwer Treaty, Michigan 


1910; M. W. Williams, Anglo- American Isthmian Diplomacy, 1815—1915, 
Washington 1916. J. N. 


CLEARING — Kliring. 

CLEBSCH, Rudolph Friedrich Alfred, * Kónigsberg 19. 
I. 1833, + Göttingen 7. XI. 1872, njemački matematičar. 
Učio u Kónigsbergu kod Hessea, F. Neumanna, Richelota; 
bio je profesor mehanike na politehnici u Karlsruhe (1858 
do 1863) pa matematike u Giessenu (1863—68) i Göttin- 
genu (1868—72), gdje ga je pokosila difterija. 

Svoja znanstvena istraživanja započeo je C. problemima 
teoretske fizike (disertacija iz hidrodinamike 1852 i djelo 
Theorie der Elasticitát fester Körper, Leipzig 1869). Bavio 
se računom varijacija, parcijalno diferencijalnim jedna- 
džbama prvoga reda, Pfaffovim problemom. Ali najvažniji 
su mu radovi iz algebarske geometrije, koju je znatno 


CLAVUS — CLEMENCEAU 


unaprijedio primjenjivanjem algebarskih i Abelovih funk- 
cija kao i teorije invarijanata. Tu su mu najvažnija 
djela: Uber die Anwendung der Abel'schen Funktionen in 
der Geometrie (Crelle's Journal, 1863/4, LXIIL), Theorie 
der Abel'schen Funktionen (zajedno s Gordanom, Leipzig 
1866) i Theorien der linearen algebraischen Formen (Leip- 
zig 1872). Strogo je definirao i razradio važan pojam roda 
(Geschlecht) algebarske krivulje i plohe. Zanimljiv je 
njegov prinos u analit. geom. ravnine: teorija t. zv. ko- 
neksá i njihovih veza s parc. dif. jednadžbama prvoga reda 
(pendant Lieove teorije tih jednadžbi). Njegovo djelo 
Vorlesungen über Geometrie izdao je 1875—91 F. Linde- 
mann. G. 1805 je zajedno s C. Neumannom osnovao »Ma- 
thematische Annalen«. 

C. je znatan matematičar, u prvom redu algebraičar, pa su mu "geo- 
metrijske forme tek slike algebarskih odnosa; znao je dobro iskoristiti 
Aronholdovo simboličko predočivanje forma i Gordanov teorem o ko- 
načnosti sustava forma. Bio je dobar učitelj i organizator; najvažniji 
su mu učenici: Brill, Noether, Gordan, Klein. 

LIT: R. F. A. Clebsch, Versuch einer Darlegung und Wiirdigung 
seiner wissenschaftlichen Leistungen, von einigen seiner Freunde (Mühll, 


Mayer, Lüroth, Brill, Noether, Gordan, Klein), Math. Annalen, VII, 
1874. D.K 


CLEEF (Cleve, zapravo van der Beke), 1. Joos, * oko 
1485, T 1540, nizozemski slikar. Boravio je u Francuskoj, 
Njemačkoj (Koln), Engleskoj i Italiji (Genova). Osim tali- 
janskih majstora utjecali su na nj Jean Joest i Quinten 
Massys. Eklektik, razrađivao je veoma vješto motive, što 
ih je uzimao iz djela Jana van Eycka, Rogera van der 
Weydena, Roberta Campina i Dürera. Bio je mnogo za- 
poslen, pa se od njegovih djela sačuvalo mnogo replika i 
varijanata. U njega je bila meka, povodljiva ćud i osobit 
smisao za dekorativne i elegantne efekte. Među njegovim 
djelima ističu se: Poklonstvo kraljeva (Dresden, Berlin), 
glasovita Bogorodica s trešnjama (Beč), Oplakivanje 
mrtvog Krista (Louvre, Frankfurt na M.), a osobito lijepi 
portreti u Uffizijama (Firenca) i Amsterdamu (Autoportret). 
— 2. Cornelis (% 1520, + 1567), istakao se kao uvažen slikar 
portreta. Boraveći u Londonu došao je u konflikt s Anto- 
nisom Morom, pa je, kažu, zbog toga i duševno obolio. I u 
njega je bila razvijena duboka osjećajnost. Među malo- 
brojnim djelima ističu se portreti u Berlinu, Antwerpenu, 
Miinchenu i Windsoru. 

LIT.: K. Justi, Der Fall Cleve (Jahrbuch der Preussischen Kunst- 


sammlungen, XVI.), Berlin 1875; F. Winkler, Die altniederlündische 
Malerei, Berlin 1924. A, Sch. 


CLEMEN, Paul, * Sommerfeld kraj Leipziga 31. X. 1866, 
njemački povjesničar umjetnosti; 1893 postao provincijalni 
konzervator porajnskih. zemalja, a od 1902 profesor je 
sveučilišta u Bonnu. S osobitim je marom istraživao umje- 
tničke spomenike ovoga kraja i od 1891 izdavao Die Kunst- 
denkmiler der Rheinprovinz (12 svezaka do 1928); 1896 
napisao je Die Denkmalspflege in den Rheinlanden, a ka- 
snije Die W'andmalereien der Rheinlande u romansko, 
odnosno gotsko doba (1905, odn. 1928) i Monumentalmalerei 
in den Rheinlanden u romansko, odnosno gotsko doba 
(1913 odn. 1930). Osim toga je i dobar poznavač fran- 
cuskih umjetničkih spomenika (isp. njegovo djelo: Die 
Denkmalspflege in Frankreich, 1898) i zato mu je povjeren 
nadzor nad umjetninama na ratištu. U vezi s tim napisao 
je Kunstschutz im Kriege, 2 sv., 1919, i Die belgischen 
Kunstdenkmiler, 2 sv., 1923. С. 1926 izišao je njemu u 
čast Festschrift zum 60-sten Geburtstag P. C-s. F.C, 

CLEMENCEAU, Georges, * Mouilleron-en-Pareds (Ven- 
dće) 28. IX. 1841, + Pariz 24. XI. 1929, francuski državnik. 
Oko g. 1860 nastani se u Parizu i posveti učenju medicine. 
Već po porodičnoj predaji republikanski raspoložen, su- 
djelovao je u antibonapartističkim pokretima  pariskih 
đaka. G. 1862 bi utamničen i udaljen sa sveučilišta. Neko 
je doba proveo u USA. Medicinu je dovršio u Parizu, 
a vršenje liječničkog zvanja započeo 1870 na Montmartreu. 
G. 1870—71 maire je okruga Montmartre u Parizu i po prvi 
put član Narodne skupštine. Glasovao je protiv mirovnih 
preliminara, kojima se završio prusko-francuski rat; nije 
uspio spriječiti umorstva generala Lecomtea i Clémenta 
Thomasa, izvršena za pobune komune, zato odstupa i kao 
načelnik i kao narodni zastupnik. 23. VII. 1871 po- 
novno je izabran u parisko gradsko vijeće, a 1875 bijaše 
njegov predsjednik. G. 1876—93 narodni je zastupnik i 
vođa radikalne stranke. Iako rođen u pokrajini, bijaše 
jedna od najpopularnijih osoba glavnog grada i često na- 
zivan »l'enfant de Paris« U komori se isticao vatrenim 
temperamentom i govorničkom odlučnošću. Osnovao je 
redomice novine La Justice, L'Aurore i L'Homme libre, u 

j 
'kojima je kao i u parlamentu udarao na pojedine vlade i 
tako pridonio svoj dio padu kabineta Gambetta (1882), 
Ferry (1885) i Brisson (1886). Sudjelovao je u kampanji 
. protiv predsjednika Grévyja, koja je u prosincu 1887 do- 
vela do predsjedničke krize. C. je imao znatan udio u 
burnoj epizodi francuskog parlamentarizma, koja se po 
imenu generala Boulangera označuje bulanžerizmom, ali 
` kad je Boulanger stao potkopavati temelje republikan- 
skoj vladi, C. je pripomogao i njegovu padu. Zalažući 
se za suradnju Francuske s Engleskom našao se u opreci 
s većinom javnog mišljenja, koje je zagovaralo savez Fran- 
cuske s Rusijom u doba englesko-ruske opreke u pitanjima 
Istoka i Srednje Azije. Zbog političkih i novinarskih veza 
s Corneulisom Herzom u do- 
ba Panamskog kanala (v.) 
njegova je popularnost zna- 
tno trpila, pa kod izbora 1893 
nije bio izabran, te je 13 go- 
dina ostao izvan parlamenta, 
ali je razvio jaku novinarsku 
djelatnost. Odlučno se stavio 
na stranu Zole u pitanju re- 
vizije Dreyfusova procesa. G. 
. 1902 postade senatorom, 13. 
III. 1906 ministar unutarnjih 
poslova u kabinetu Sarriena, 
a u listopadu iste godine 
obrazova svoj prvi kabinet 
i u njemu zadrZi lisnicu unu- 
tarnjih poslova. 
svojstvu odlučno suzbijao ne- 
rede zbog štrajkova Lensa i 
Denaina i tada se potpuno 
raskrstio sa Jaurësom. Kao 
ministar predsjednik promicao 
je englesko-francusko zbliža- 
vanje i na taj način on i kralj 
Eduard VII. postadoše najodlučnijim pristašama englesko- 
francuske entente cordiale (v.). U predvečerje prvoga 
svjetskog rata razvijao je jaku djelatnost, da bi se Fran- 
cuska politički i vojnički spremila za veliki sukob, koji, po 
njegovu mnijenju, nakon događaja u Agadiru nije mogao 
nikako izostati. Odatle njegova opreka prema Caillauxu i 
Poincarću, koga je suzbijao kod predsjedničkih izbora g. 
1912, a podupirao kandidaturu Pamsa. Kad je u rujnu 1914 
njegov list L'Homme libre bio zabranjen, zamijenio ga je 
novim pod naslovom L'Homme enchainé, u kojemu je za- 
podio odlučnu borbu protiv Joffrea, Brianda i Poincaréa. 
Osudivao je dardanelski pothvat i Zigosao pacifiste Malvya, 
Caillauxa i druge. Nakon pada kabineta Poincaréa postade 
u studenom 1917 ministar predsjednik te na tom mjestu 
ostade do siječnja 1920. Vladao je djelomično apsoluti- 
stički: dao provesti postupke protiv Caillauxa, Painlevéa, 
Malvya, Guilbeauxa i Duvala te suzbijao socijaliste i sin- 
dikaliste. Nakon svršetka rata ljevica bijaše neprijateljski 
raspoložena prema njemu, dok mu desnica predbacivaše, 
da je kod pregovora za primirje s Njemačkom bio preblag. 





(Foto H. Mannće) 

Vodio je pregovore o miru u Versaillesu. Kod predsjedni-' 


čkih izbora 18. 1. 1920 podlegne u borbi s Paulom Descha- 
nelom te se povuče iz političkog života. Kao starac od 
preko 80 godina putovao je u Indiju i u USA, održao 
nekoliko promičbenih konferencija, a iza kulisa djelovao 
je na političkom polju do g. 1922. С. 1918 bio je izabran 
u francusku akademiju. 

BIBL.: La mélée sociale (1895); Le grand Pan (1896); Au pied du 
Sinai (1896); Contre la justice (1900); Notes de voyage dans l'Amérique 
du Sud (1913); La France devant l'Allemagne (1916); Démosthéne (1926). 
Njegove uspomene pod naslovom Grandeurs et miséres d'une victoire 
iziđoše nakon njegove smrti (1930). 

LIT.: C. Ducray, CL, Pariz 1918; С. Geffroy, Cl., Pariz 1918; A. 
Mailloux, Cl., L'homme, l'orateur, l'écrivain, le penseur, Pariz 1918; M. 


Laurent, L'organisation de la victoire, Pariz 1920; E. Judet, Le véritable 
Cl., Bern 1920. J. N. 


CLEMENS NON PAPA, zapravo Jacques Clemens, 
* oko 1510, # prije 1568, nizozemski kontrapunktičar. Kao 
glazbenik djelovao je u Ypernu i Dixmuidenu, gdje je i 
pokopan. Pridjevak »non Papa« uzeo je navodno zbog 
toga, da ga ljudi mogu razlikovati od pjesnika Jacquesa 
Papa, koji je u ono doba živio u Ypernu. Ubraja se među 
najznatnije skladatelje svog doba nesamo zbog bogatstva 
melodike i sigurnog harmonijskog osjećanja već i zbog 
mnogostranosti glazbenog izražaja. Od njega se sačuvalo: 
mise četveroglasne i peteroglasne, 7 knjiga četveroglasnih 


. napisao A. Manganotti u Atti dell'Accad. di Verona. 


U tom je ° 

moteta, 4 knjige Souter liedekens (u njima se psalmi 
izvode na ljupke nizozemske pučke napjeve), te mnogo 
pojedinačnih skladba. 

LIT.: J. Schmidt, Die Messen von C. n. P. (Zeitschrift f. Musik- 
Wissenschaft, IX., 1926); K. P. Bernet, Zur Biographie des C. n. P. (na 
istom mjestu IX., 1927). В. š, 

CLEMENTI, 1. Giuseppe, * Alcenago Pojano (kod Ve- 
rone) 30. XII. 1820, t 23. III. 1873, talijanski botaničar. 
Radio je floristički u Dalmaciji i bio Visijanijev suradnik. 
Bio je profesor na liceju (Bergamo, Genova, Turin). Na- 
pisao je Sertulum orientale (Turin 1855). Biografiju mu je 
TB. 

2. Muzio, * Rim 12. IV. 1746, T Evesham (Worcester) 
10. III. 1832, talijanski pijanist i skladatelj. Već kao dječak 
učio je orguljanje i skladanje. Kad mu je bilo 14 godina, 
poveo ga je Englez P. Beckford u Englesku i dao temeljito 
izobraziti. Do 1770 u kući svog zaštitnika postade savr- 
šenim glasovirskim virtuozom. G. 1773 izdao je prve svoje 
sonate za glasovir, 1777—80 bio je cembalist talijanske 
opere u Londonu, 1781 sudjelovao je na koncertnoj turneji 
po Evropi i u natjecanju s Mozartom. Još je i 1784 pu- 
tovao koncertirajući po Francuskoj i Švicarskoj. Do 1802 
djelovao je u Londonu, gdje se bavio i nakladničkim po- 
slom. Od njegovih učenika istaknuše se kasnije osobito J. 
B. Cramer i J. Field, s kojima je 1802 putovao na kon- 
certnoj turneji do Petrograda. I Moscheles i Kalkbrenner 
bili su mu neko vrijeme učenici u Berlinu. Na povratku iz 
Petrograda 1807 upoznao se u Beču s Beethovenom. Otada 
je živio u Londonu. G. 1814 izabrala ga je Akademija u 
Stockholmu svojim članom. 

U povijesti glasovirske glazbe zauzima C. posebno mjesto. Beethoven 
ga je mnogo cijenio. U svojim glasovirskim djelima isticao је snagu 
zvuka i sjaj, što je za daljnji razvitak glasovirske glazbe bilo vrlo 
važno. Glavna su njegova djela: 106 sonata; Gradus ad Parnassum 
(koji postade znamenit udžbenik za glasovir, pa se i danas upotrebljava); 
škola za glasovir, te mnoge manje skladbe za 1 ili 2 glasovira. Danas 
se još upotrebljavaju u školama za glasovir osobito C-eve Sonatine op. 
36 i 38. C. je napisao i nekoliko uvertira i simfonija. 

LIT.: G. C. Paribeni, M. C. nella vita e nelP arte, Milan 1921. В. $. 


CLERCQ, René de, * Deerlijk 14. XI. 1877, flamski 
pjesnik. Bio profesor u Gentu, 1915 kao flamski nacionalist 
(»aktivist«) otpušten, od 1918 u Amsterdamu. Pjesme u 
stilu narodnih pjesama: Gedichten (1896), 1. potpuno 
izdanje 1907), Liederen voor het volk (1903), Natuur 
(1904). Pripovijetke u stihovima, idilske: Vlasgaard (1902), 
Terwe (1903); biblijske Van aarde en hemel (1915), Tamar 
1918). Politički aktivističke zbirke pjesama: De zware 

roon (1915), De Noodhoorn (1916), Vaderlandsche Lie- 
deren (1917). Romani sa socijalnom podlogom: Rootland 


(1903) i Harmen Riels (1913) od manjega su značenja. 
LIT.: Aran Burfs, R. d. C., letterkundige Studie, 1908;. Dichters mit 

Vlaanderen, 1909; O. Steghers, Dichter R. d. C., in zijn Werk en zijn 

feven geschetst, 1917. LA: fk. 


CLERICI VAGANTES, klerici lutaoci, koji obično nisu 
pripadali ni kojoj biskupiji ni samostanu, premda su pri- 
mili više ili samo niže crkvene redove. Do osobita su zna- 
čenja došli u 12. i 13. st. Obilazili su gradove i dvorove te 
su stupali u službu svjetovnih i crkvenih velikaša, kod 
kojih su pjevali pjesme i vršili pisarničke poslove. Od 
njih je potekao najveći dio zbirke Carmina Burana (v.), 
a glavni im je predstavnik Archipočta (v.). Njihova je 
tematika bila: vjera, domovina, ljubav, vino, priroda. Oni 
su usavršavali novu metriku, koja je postala temeljem 
građenja stihova u svim evropskim književnostima. Oso- 
bine su te nove metrike: prekid s građenjem stihova po 
kvantiteti, stihovi sa stalnim brojem slogova, srokovi it. d. 
Najradije su upotrebljavali trinaesterac s odmorom iza 
sedmoga sloga. Po njima se taj stih prozvao vagantski 
stih. Značajno je, da je taj stih, kojim su spjevane osobito 
mnoge napitnice, kod nas zastupan u nadgrobnicama Mla- 
dena III. Šubića, plemića Vilima i t. d. 

Crkvene su vlasti vodile borbu proti klericima lutaocima, 
koji su se otimali potrebitoj stezi. . G. 

CLERMONT-FERRAND, grad u srednjoj Francuskoj, 
na jugozapadnom kraju plodne ravnice Limagne, glavni 
grad départementa Puy de Dome. Važna je prometna ras- 
krsnica i prosvjetno središte (sveučilište, muzeji i dr.), ali 
se sve više ističe trgovinom i industrijom, osobito u pre- 
radbi gume (Michelin). Ima 101.128 stan. (1936). Jezgru 
C.-F-a čini stari biskupski grad uskih i krivudavih ulica oko 
današnje katedrale. G. 1731 biskupski je grad ujedinjen sa 
susjednim vlastelinskim Montferrandom, odakle današnje 
dvojno ime grada. Mjesto je poznato još iz galorimskog 
vremena pod imenom Augustonemetum, a vjerojatno je 

ivprije tu bilo naselje. U srednjem vijeku ima odluénu 
riječ u događajima, koji se odigravaju u Auvergni. Iz 
ovih vremena ostali su mnogi crkveni i svjetovni umje- 
.tnički spomenici. Uz katedralu, koja je utemeljena polo- 
vicom 13. st., ističe se lijepa crkva Notre Dame du Port. 
Najljepše svjetovne palače potječu iz 16. st. (Savaron 
i Fontfreyde, nazvana Maison d'architectes). U gradu je 
održano više crkvenih koncila. Najvažnijemu predsjedao 
je 1095 papa Urban IL, kad je odlučeno, da se povedu 
križarske vojne i kad su potvrđena izopćenja dvaju kra- 
ljeva (Henrika IV. i Filipa I). J. R-ć. 
CLEVE (Kleve), njemački grad nedaleko nizozemske 
granice, plovnim prorovom odavna spojen s Rajnom, ras- 
kršće željezničkih pruga Kóln—Nymwegen, C.—Duisburg 
i C.—Spyck, grad znamenitih građevina od 1l. st. dalje 
(dvorac Schwanenburg, gradska vijećnica, katolička crkva 
u gotskom slogu, bazilika iz 14. st.), jer je vjekovima bio 
sjedište grofovije, odnosno vojvodine, koja se spojila 
s Pruskom za tridesetgodišnjega rata. Veleobrt je mnogo- 
struk (ljevaonice željeza, izradba strojeva, preradba kože i 
duhana, proizvodnja margarina i čokolade). U blizini je 
hladno vrelo željezne vode i kraj njega lječilište. Ima 
(1933) 22.113 stan., koji su najvećim dijelom katolici. N. Z. 
` Tvrdi grad C. pripao ^ ж 
je oko 1020 grofovskom 
rodu, koji je u muškoj 
lozi izumro 1368; zatim 
je prešao u posjed gro- 
fova od Marke, koji su 
1417 dobili naslov voj- 
voda od C-a, a 1511 ba- 
štinili vojvodstva Jülich, 
Berg i Ravensberg. Kad 
su 1609 izumrli, izbio je 
rat zbog nasljedstva, pa 
je 1614 odnosno 1666 
veći dio njihovih posje- 
da dopao Brandenburg, 
uz koji je C. zajedno 
s istočnom Pruskom po- 
stao sastavni dio pruske 
države. U. 
CLEVE, Per Teodor, 
* Stockholm 10. III. 
+ Uppsala 10. VI. 1905, 
profesor kemije u Upp- 
sali (1874), predsjednik 
Nobelova odbora za 
kemiju Akademije znanosti u Stockholmu. Istražuje ele- 
mente rijetkih zemalja i platinske skupine. G. 1879 otkrio 
je elemenat Holmium (Ho) neovisno od Soreta, koji je taj 
elemenat otkrio godinu dana prije, te elemenat Thulium 
(Tm). Oba su elementa iz skupine rijetkih zemalja. H.L 


CLEVELAND, 1. brežuljasta krajina u engleskoj gro- 
foviji Yorku (North Riding) od rijeke Teesa do obale 
s glavnim mjestom Middlesboroughom, nekad pašnjak ko- 
nja, a sada znatno područje željeznog i ocjelnog veleobrta, 
osnovanog na obilnim ležištima ugljena i željeza. 

2. Grad od gotovo 1 mil. stan. u američkoj saveznoj 
državi Ohio, šesti po veličini u USA, na ušću rijeke Cuya- 
hoge i na kanalu, koji vodi iz rijeke Ohio u jezero Erie, 
s odličnom lukom i gustom željezničkom mrežom, od 
osnutka 1797 pravilno izgrađivan među ravnim ulicama 
s drvoredima i lijepim parkovima (u Edgewater Parku 
spomenik Richardu Wagneru), koji se izmjenjuju s monu- 
mentalnim građevinama, kao što su Case Hall za koncerte 
i predavanja, mnoge crkve, među njima katolička stolna 
crkva, središnji kolodvor, sveučilište, tehnika, različite bol- 
nice, mostovi, mnogobrojne veleobrtne zgrade (rafinerija 
petroleja Standard Oil Company) i t. d. Izrađuju se pred- 

meti od željeza i ocjela, boje, pivo, a izvozi se meso, vuna, 
drvo, petrolej. Osobito je živahna trgovina drvom i ugljenom. 
Vanredno povoljan prometni i gospodarski položaj grada 
izazvao je njegov sveopći razvitak na prednje mjesto među 
najnaprednijim gradovima Unije, pa je znatan i njegov 
kulturni život, koji predstavljaju mnoge visoke škole, 
znanstvene ustanove, humanitarna društva i publicistika. 
lpak mu je težište u veleobrtu. Ondje su najveća brodo- 
gradilišta Unije, goleme rafinerije, talionice, klaonice, tvor- 
nice kovina, samovoza, tekstila. МОй 

U Clevelandu je velika hrvatska kolonija (oko 20.000). 
C. kao središte drZave Ohio, u kojoj imade mnogo naših 
iseljenika, čvorište je raznih putova na sve strane u vele- 
obrtne krajeve, u kojima radi naš svijet. U Clevelandu 
su izlazile hrvatske novine Radnička borba 1908—21, Nova 
domovina 1908, Svijetlo 1914—18, Naša nada 1928, Pravda 
1931. Hrvati imaju mnoga društva (28), osobito potporna 
(22), 2 doma, 2 pjevačka društva, 2 crkve, 3 vjerska i 2 
prosvjetna društva. U hrvatskoj naseobini imade spremnih 
stručnjaka za sva zanimanja: arhitekata, građevnih podu- 
zetnika, inžinira, svećenika, zubara, trgovaca, odvjetnika, 
liječnika, gostioničara, zanatlija svih struka. U životu 
Hrvata u državi Ohio ima clevelandska naseobina značaj 
organizatornog središta 
u svim pothvatima, jer 
leži u sredini između 
država Pennsylvania i 
Illinois, u kojima se 
nalazi najveći dio hr- 
vatskih naseljenika u 
Americi. M. B. 

CLEVELAND (С1еі- 
veland), 1. John, * 
Loughborough lipnja 
1613, + London 29. IV. 
1658, engleski pjesnik i 
satirióar. Bio je profe- 
sor u Cambridgeu od 
1634 do 1645, kada je 
kao rojalist otpusten. 
Pisao je mnogo pam- 
fleta protiv članova 
parlamenta. Kralj ga je 
postavio upraviteljem 
Newarka, te je na tom 
mjestu ostao do pre- 
daje grada republikan- 
cima. С. 1655. je Za- 
tvcren u Yarmouthu kao otvoreni pristaša kraljev. Svojim 
pismom Cromwellu izmolio je oslobođenje. Do kraja 
Života Zivio u siromaštvu. Pisao je lirske pjesme, ali je 
poznatiji kao satiričar. Bio je vrlo cijenjen pjesnik svoga 
doba. 

Njegovu popularnost potvrđuje veliki broj izdanja njegovih djela. 
Djelo The Character of a London Diurnal, with Several. Select Poems 
tiskano je 1647 i izišlo još u preko 20 drugih izdanja. К. Е. 

2. Stephen Grover, Ж Caldwell 18. III. 1837, + Prince- 
ton, N. J. 24. L 1908, američki državnik i predsjednik 
USA 1885—89 i od 1893—97. Bavio se različnim poslovima 
nekoliko godina, a zatim je pošao u Buffalo. Tu je bio 
namještenik u jednom pravnom zavodu, a 1859 postao je 
odvjetnik. G. 1884 izabran je predsjednikom USA. Kao 
predsjednik izvršio je temeljitu zakonodavnu reformu, pa 
je za prve predsjedničke periode donio 413 zakona. Kad 
je 1893 drugi put izabran predsjednikom, izvršio je osobite 
financijalne reforme u državnoj upravi; tada je poduzeta 
i arbitraža između Velike Britanije i Venezuele. Nakon 
drugog predsjednikovanja nastanio se 4. III. 1897 u Prince- 
tonu, gdje je bio neko vrijeme na tamošnjem sveučilištu. 
Napisao je Presidential Problems (1904) i Fishing and 
Hunting Sketches (1906). JN 


KONAC III. SVESKA. 
Tiskanje dovršeno 21. listopada 1942. 

